Punjabi, Western: Bible for احبار, اعمال, اِستثِنا, اِفسیوں, اِمثال, آستر, ایُوب, تھسلنیکیوں دا دوسرا خط, حبقُّوق, حزقی ایل, حَجّی, خُرُوج, دانی ایل, رُوت, رُومیوں, زکریاہ, صفنیاہ, طِطُس دے ناں پَولُس رسُول دا پَتر, عامُوس, عبدیاہ, عبرانیوں, عزرا, غزلُ الغزلات, فلِیمُون, فِلپیوں, قُضاة, لُوقا, مرقس, مزَامِیر, ملاکی, مَتّی, مُکاشفہ, مِیکاہ, ناحُوم, نحیمیاہ, نوحہ, واعِظ, پیدائش, کُلسِّیوں, گلتیوں, گِنتی, ہوسیع, یرمِیاہ, یسعیاہ, یشُوع, یعقُوب دا پَتر, یُوایل, یُوحنّا دی اِنجِیل, یُوناہ, یہُوداہ, ۱۔تواریخ, ۱۔تِھسّلُنِیکیوں, ۱۔تِیمُتِھیُس, ۱۔سلاطین, ۱۔سیموئیل, ۱۔پطرسؔ, ۱۔کرنتھیوں, ۱۔یُوحنّاؔ, ۲۔ تواریخ, ۲۔ کرنتھیوں, ۲۔تِیمُتِھیُس, ۲۔سلاطین, ۲۔سیموئیل, ۲۔پطرس, ۲۔یُوحنّا, ۳۔ یُوحنّا

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

پیدائش

1¹. خُدا نےسبھنوں پہلاں اَسمان تے دھرتی نوں پیدا کیتا۔ ². دھرتی اُکا اُجاڑ تے مُکھوں بغیرسی۔ ڈ نگھیائی اْتے ہنیرا سی تے خُدا دی روح پانیاں اُتے ٹُر دی سی۔³. تے خداوند نے آکھیا چانن ہوجا تے چانن ہوگیا۔ ⁴. تے خدا نے وکھیا پئی چانن چنگا اےتے خداوند نے چانن نوں ہنیرے توں وکھ کیتا۔ ⁵. تے خدا نے چانن نوں دن آکھیا تے ہنیرے نوں رات تے شام ہوئی سویر ہوئی تے پہلا دیہاڑا ہویا۔⁶. تے خدا نے آکھیاپئی پانیاں دے وچکار امبر ہوئے تاں جے پانی پانی توں وکھ ہوئے۔ ⁷. تا فیر خدا نے امبر نوں بنایا تے امبر دے ہیٹھلے پانی نوں امبر دے اتلے پانی توں وکھ کیتا تے انج ای ہویا۔ ⁸. تے خدا نے امبر نوں اسمان آکھیا تے شام ہوئی سو یرہوئی۔سو دوجا دیہاڑا ہویا۔⁹. تے خدا نے آکھیا پئی اسمان دے ہیٹھلا پانی اک تھاں تے اکٹھا ہووے تا ں جے سکیائی دسے تے انج ای ہویا۔ ¹⁰. تے خدا نے سکی تھاں نوں دھرتی تے پانیاں دے کٹھ نوں سمندرآکھیا۔ تے خدا نے و کھیا پئی چنگا وے۔¹¹. تے خدا نے آکھیا پئی دھرتی کاہ تے بی والے بوٹیاں نوں تے پھل دار درختاں نوں جیہڑے اپنی اپنی جنس وانگ ودھن تےجیہڑے دھرتی تے اپنے اندر بی رکھن اگائے تے انج ای ہویا۔ ¹². تد دھرتی نے کاہ تے بوٹیاں نوں جیہڑے اپنی اپنی جنس وانگ بی رکھن تے پھل دار درختاں نوں جناں دے بی اوہناں دی جنس وانگ اوہناں وچ ہون اگایا تے خداوند نے وکھیا پئی چنگا وے۔ ¹³. تے شام ہوئی تے سویرہوئی۔سو تیجا دیہاڑا ہویا۔¹⁴. تے خدا نے آ کھیا پئی اسمان تے تارے ہون جیہڑے دن نوں رات توں وکھ کرن۔ تے اوہ نشاناں،زمانے،دناں تے وریاں نوں وکھ کرن لئی ہون۔ ¹⁵. تے اوہ اسمان اتے چمکن تے دھرتی اتے لوہ کرن تے انج ای ہویا۔¹⁶. تے فیر خدا نے دو وڈے تارے بنائے ۔وڈا تارا جیہڑا دن دا حاکم ہوئے تے اک نکا جیہڑا رات تے حکم چلائے تے اوہنےہور تاریاں نوں وی بنایا ۔ ¹⁷. تے خدا نے اوہناں نوں اسمان تے رکھیا تاں جے دھرتی اتے چانن کرن۔ ¹⁸. تے دن ،رات اتے حکم کرن تے چانن نوں ہنیرے توں وکھ کرن تے خدا وند نے وکھیا چنگا وے۔ ¹⁹. تے شام ہو ئی تے سویر ہوئی۔ سو چوتھادیہاڑا ہویا۔²⁰. تے خداوند نے آکھیا پئی سمندر جان داراں نال بھر جائے تے پرندےدھرتی دے اتے اسمان وچ اڈن۔ ²¹. تے خداوند نے وڈے وڈے دریائی جانوراں نوں تے ہر طرح دے جیوندیاں نوں جیہڑے پانی توں بتھیرے بن گئے سن اوہناں دی جنس وانگوں تے ہرطرح دے پرندیاں نوں اوہناں دی جنس دے وانگوں بنایا ۔ تے خدا نے و کھیا چنگا وے۔²². تے خداوند نے اوہناں نوں اے کہہ کے برکت دتی پئی پھلو تے ودہوتے ایہناں سمندراں دے پانیاں نوں بھر دوہ تے پرندے دھرتی اتے بتھیرے ودہ جان۔ ²³. تے شام ہوئی تے سویر ہوئی۔ سو پنجوا دیہاڑا ہویا۔²⁴. تے خدانے آ کھیا پئی دھرتی جان داراں نوں اوہناں دی جنس دے وانگوں ،چوپائے تے رہڑن والے جان داراں نوں تے جنگلی جانوراں نوں اوہناں دی جنس وانگوں پیدا کرے تے انج ای ہویا۔ ²⁵. تے خدا نے جنگلی جانوراں ،چوپایاں تے رہڑن والے جانداراں نوں اوہناں دی جنس وانگوں بنایا تے خدا نے وکھیا چنگا وے۔²⁶. فیر خدا نے آکھیا پئی اسی انسان نوں اپنی شکل تے اپنے ورگے بنائیے ۔تے اوہ سمندر دیاں مچھیاں تے اسمان دے پرندیاں تے چوپایاں تے دھرتی دے سارے جانداراں تے رہڑن والیاں اتے اختیاررکھے۔ ²⁷. تے خدا نے انسان نوں اپنے ورگا بنایا۔ اپنی صورت وانگر بنایا ۔ اوہنوں نر تے مادہ بنایا۔²⁸. تے خداوند نے اوہناں نوں برکت دتی تے آکھیا پئی پھلو ،ودھو تے دھرتی نوں آباد کرو تے سمندر دیاں مچھیاں تے ہوا دے پرندیاں تے سارے جانوراں اتے جیہڑے دھرتی تے ٹر دے نے اختیار رکھو۔ ²⁹. تے خدا نے آکھیا پئی و یکھو میں ساری دھرتی ہر بی والے ساگ پت تے سارے درخت جدے وچ اوہدا بی والاپھل ہوئے تہانوں دینا ہاں۔اے تہاڈے کھان لئی نیں۔³⁰. تے دھرتی دے سارے جانوراں دے لئی تے ہوا دے سارے پرندیاں لئی تے اوہناں ساریاں لئی جیہڑے دھرتی اتے رہڑ دے نےجناں وچ زندگی دا دم وے ساریاں جڑی بوٹیاں کھان لئی دینا ہاں تے انج ای ہویا۔ ³¹. تے خدا نے ہر شے تے جیہڑی اوہنے بنائی سی نظر کیتی تے ویکھیا بتھرا چنگا وے تے شام ہوئی تے سویر ہوئی۔ تےچھینواں دیہاڑا ہویا۔

2¹. تے اسمان تے دھرتی تے اوہناں دے سارے لشکر دا بنانا مکیا ۔ ². تے خدا نے اپنے کم نوں جیہڑا اوہ کر دا سی ستوئیں دیہاڑے مکایا تے اپنے سارے کم توں فارغ ہویا۔ ³. تے خدا نے ستوئیں دیہاڑے نوں برکت دتی تے اوہنوں مقدس ٹھہرایا کیوں جے اوس دیہاڑے خدا ساری کا ئنات نوں جنوں اوہ بنا رہیا سی بنا کے فارغ ہویا۔⁴. اے وے اسمان تے دھرتی دا سارا خلق کیتا جانا جدوں اوہ بنے تے جیہڑے دیہاڑے خدا نے اسمان تے دھرتی نوں بنایا۔ ⁵. تے دھرتی تے کھیت دا کوئی بوٹا نئی سی تے نہ ای کوئی میدان وچ ساگ پت اگی سی کیوں جے خدا نے دھرتی اتے مینہ نئی سی وسایا تے نہ کو ئی دھرتی تے بندہ سی جیہڑا کھیتی باڑی کردا۔ ⁶. جد کے دھرتی توں دھند اٹھ کے ساری زمین نوں سینجدی سی ۔⁷. تے خدا نے دھرتی دی مٹی توں آدمی نوں بنایا تے اوہدیاں ناساں وچ جیون دا ساہ پھوکیا تے فیر آدمی جیوندی جان ہویا۔ ⁸. تے خداوند نے پورب ول عدن وچ اک باغ لایا تے جیہڑے آدمی نوں اوہنے بنایا سی اوتھےرکھیا۔⁹. تے خدا نے ہر درخت نوں جیہڑاویکھن تے کھان وچ چنگا سی دھرتی تے اگایاتے باغ دے وچکار جیون دا درخت تے چنگے مندے دی سیان دا درخت وی اگایا ۔ ¹⁰. تے عدن وچوں اک دریا باغ نوں سنجن لئی نکلیا جیہڑااوتھوں چار ندیاں وچ ونڈیا گیا۔¹¹. پہلی داناں فیسون وےجیہڑی حویلہ دی ساری دھرتی نوں گھیرےہوئےسی جتھے سونا ہندا اے ۔ ¹². تے اوس دھرتی دا سونا چوکھا سی تے اوتھے موتی تے سلیمانی پتھر وی ہےنے۔¹³. تے دجی ندی داناں جیحون وےجیہڑی کوش دی ساری دھرتی نوں گھیرے ہوئے اے۔ ¹⁴. تے تیجی ندی دانا دجلہ وےجیہڑی اسور دے پورب نوں جاندی اے تے چوتھی ندی دانا فرات وے۔¹⁵. تے خداوند خدا نے آدم نوں لے کے باغ عد ن وچ رکھیاپیئ اوہ باغ دی راکھی کرے۔ ¹⁶. تے خدا نے آدم نوں حکم دتا تے آکھیاپئی توں باغ دے ہر درخت دا پھل بنا روک ٹوک کھا سکنا وے۔ ¹⁷. پر چنگیائی تے مندیائی دی سیان والے درخت دا پھل کدی نہ کھاوئیں کیوں جے جیہڑےدیہاڑے توں اوہدا پھل کھادا توں مر جاوئیں گا۔¹⁸. تے خدا نے آکھیا پئی آدم دا کلا رہنا چنگا نئی۔ میں اوہدےلئی اک مددگاراوہدےوانگوں دابناواں گا۔ ¹⁹. تے خداوند خدا نے سارے جانور تے ہوا دے سارے پرندے مٹی نال بنائے تے آدم دے کول لے کے آیا تاں جے اوہناں نوں و یکھے تے اوہناں دے ناں رکھے تے آدم نے جیہڑے جانور نوں جیہڑانا ں دتا اوہی اوہداناں بن گیا۔ ²⁰. تے آدم نے ساریاں چوپایاں تے ہوا دے پرندیاں تے ساریاں جانوراں دے ناں رکھے پر آدم لئی کوئی مدد گار اوہدےوانگوں نہ لبھیا۔²¹. تے خداوند خدا نے آدم تے گوڑی نیندربھیجی تے اوہ سو گیا تے اوہنے اوہدیاں پسلیاں وچوں اک نوں کڈ لیا تے اوس تھاں تے گوشت بھر دتا۔ ²². تے خداوند خدا اوس پسلی چوں جیہڑی اوہنے آدم وچوں کڈی سی اک عورت بنا کے آدم کول لیائیا۔ ²³. تے آدم نے آ کھیا پئی اے تے ہن میری ہڈیاں وچوں ہڈی تے میرے گوشت وچوں گوشت وےایس لئی ناری اخوائی جائے گی کیوں جے اوہ نر وچوں کڈی گئی ۔²⁴. ایس لئی مرد اپنے ماں پےچھڈکے اپنی کار والی نال ملیاروے گا تے اوہ اک جسم ہون گے۔ ²⁵. تے آدم تے اوہدی کار والی دوئیں ننگے سن پر چکدے نئی سن۔

3¹. سپ ساریاں جانوراں وچوں جیہڑے خدا نے بنائے چاتر سی تے اوہنے عورت نوں آ کھیاپئی کی سچ مچ خدا نے آ کھیا وے پئی باغ دے کسی درخت دا پھل تو نہ کھائیں؟ ². عورت نے سپ نوں آکھیا پئی باغ دے در ختاں دا پھل تے اسی کھانے ہاں۔ ³. پر جیہڑا درخت باغ دے وچکار اے اوہدے پھل لئی خدا نے آکھیا اے پئی تسی نہ تے اوس پھل نوں کھانا تے ناای ہتھ لانا نئی تے مر جاو گے۔⁴. تد سپ نے عورت نوں آکھیا پئی تسی کدی نہ مرو گے۔ ⁵. سگوں خدا جانداوے پئی جدوں تسی اوہنوںکھاو گے تیہاڈیاں اکھاں کھل جان گیاں تے تسی خدا دی وانگوں چنگا تے مندا سیان والے بن جاو گے۔ ⁶. عورت نے جدوںوکھیا پئی اوہ درخت کھان لئی چنگا تے اکھاں نوں سوہنا لگدا وےتے سیانے ہون لئی چنگا وے تے اوہنے پھل لئیا تے کھادا تے اپنے کار والے نوںوی دتا تے اوہنےوی کھادا۔⁷. تد دوواں دیاں اکھاں کھل گئیاں تے اوہناں نوں پتا لگیا پئی اوہ ننگے نئیں ۔ اوہناں نے انجیر دیاں پتیاں سی کے اپنے لئی لنگیاں بنایاں۔ ⁸. تے اوہناں نے خداوند خدا دی واج جیہڑا ٹھنڈےویلے باغ وچ پھر دا سی سنی تے آدم تے اوہدی کار والی نے اپنے آپ نوں خداوند خدا توں باغ دے درختاںوچ لکا لیا۔⁹. تد خداوند خدا نے آدم نوں بلایا تے پچھیا توں کتھےویں ؟ ¹⁰. اوہنےآکھیا میں باغ وچ تیری واج سنی تے میں کابر گیا کیوں جے میں ننگاساں تے میں اپنے آپ نوں لکایا۔ ¹¹. اوہنےآکھیا تینوں کنےدسیاپئی توں ننگاویں ؟ کی توں اوس درخت دا پھل کھاداوےجدا میں تینوں حکم دتا سی پئی ناکھاوئیں ؟¹². آدم نے آکھیاجیہڑی عورت نوں توں میرے نال کیتاوےاوہنےمنوں اوس درخت دا پھل دتا تے میں کھادا۔ ¹³. تد خداوند خدا نے عورت نوں آکھیا پئی توں اے کی کیتا ؟ عورت نے آکھیا پئی سپ نے منوں گلاں اچ لیاندا تے میں فیر کھادا۔¹⁴. تے خداوند خدا نے سپ نوں آکھیا پئی کیوں جےتوں اے کیتا تے توں ساریاں جانوراںوچ لعنتی ہویا ۔توں اپنے ڈھڈ پرنے ٹریں گا تے اپنی ساری عمر مٹی چٹیں گا۔ ¹⁵. تے میں تیرے تے عورت دے وچ تے تیری نسل تے عورت دی نسل وچ ویر پاواں گا۔اوہ تیرے سر نوں پھین گے تے توں اوہدی اڈی نوں ڈنگ ماریں گا۔¹⁶. فیر اوہنے عورت نوں آکھیا پئی میں تیرے بچہ جمن دی پیڑ نوں چوکھا ودھاواںگا۔توں پیڑ نال بچہ جمیں گی تے تیرے کار والے ول تیری چاہ ہووے گی تے اوہ تیرے اتے حکومت کرے گا۔¹⁷. تے آدم نوں آکھیا کیوں جے توں اپنی کار والی دی گل منی تے اوس درخت دا پھل کھاداجدا میں تینوں حکم دتا سی پئی نہ کھاویں ایس لئی دھرتی تیرے وجہ توں لعنتی ہو ئی توں ساری عمر کشٹ کر کے اوہدی اگائی کھاویں گا۔ ¹⁸. اوہ تیرے لیی کنڈے اوگائے گی تے توں پیلی دا ساگ پت کھاویں گا۔ ¹⁹. توں اپنے منہ دے پسینے دی روٹی کھاویں گا جدو ں تیکر توں پرت زمین وچ مڑ نہ جاویں ۔کیوں جے توں اوہدے وچوں کڈیا گیا ویں۔ کیوں جے توں مٹی ایں تے فیر پرت مٹی وچ جایں گا۔²⁰. تے آدم نے اپنی کار والی داناں حوا رکھیاایس لئی پئی اوہ ساریاں جینودیاں دی ماں وے۔ ²¹. تے خداوند خدا نے آدم تے اوہدی کار والی لئی چمڑے دے کرتے بنا کے اوہناں نوں پوائے۔²². تے خداوند خدا نے آکھیاویکھو انسان چنگے تے مندے دی پچھان وچ ساڈےچوں اک ورگا ہو گیا اے ہن انج نہ ہو ئے پئی اوہ اپنا ہتھ ودھائے تے جیون دے درخت وچوں کجھ کھا لوے تے ساری حیاتی جیونداروے۔ٓ ²³. ا یس لئی خداوند خدا نے اوہنوں باغ عدن وچوں بار کڈ دتا تاں جے اوہ اوس زمین دی جدےوچوں او ہ لیا گیا سی واہے۔ ²⁴. تاں فیر اوہنے آدم نوں بار کڈدتاتے باغ عدن دے پورب دی ول فرشتیاں نوں تے آلے دوالےگھمن والی اگ دیاں تلواراں نوں رکھیا پئی اوہ جیون دے درخت دی راہ دی راکھی کرن۔

4¹. تے آدم اپنی کاروالی حوا دے کول گیا تے اوہ امید چوں ہوئی تے قائن جمیا ۔ تد اوہنے آکھیامینوں خداوند کولوں اک مرد ملیا۔ ². فیر قائن دا بھرا ہابل جمیا تے ہابل اجڑاں دا پالی تے قا ئن زمین دا ہاڑی سی۔³. کجھ دیہاڑیاں مگروں انج ہویا پئی قائن اپنی پیلی دے پھل دا ہدیہ خداوند دے لئی لیایا۔ ⁴. تے ہابل وی کجھ اپنے اجڑ دے پلو ٹھیاں تے اوہناں دی چربی دا ہدیہ لیایا تے خداوند نے ہابل نوں تے اوہدے ہدیے نوں قبول کیتا۔ ⁵. پر قائن تے اوہدےہدیےنوں قبول نہ کیتاایس لئی قائن بتھیرا غصے وچ آیا تے منہ لتھ گیا ۔⁶. تے خداوند نے قائن نوں پچھیا پئی توں کیوں غصہ کرنا وئیں تے تیرا منہ کیوں لتھیا ہویا وے؟ ⁷. جے توں بھلیائی کریں تے کی پسند نہ کیتا جاوئیں گا؟تے جے توں بھلانہ کریں تے بریائی بوہےاتے بیٹھی تے تیری تاڑ وچ وے پر توں اوہدےاتے بھاراہو۔⁸. تے قا ئن نے اپنے بھرا ہابل نوں کجھ آکھیا تے جس و یلےاو ہ پیلی وچ سن تے انج ہویا پئی قا ئن نے اپنے بھرا ہابل نوں ماریا تے اوہنوں قتل کر دتا۔ ⁹. تد خداوند نے قائن نوں آکھیاپئی تیرا بھرا ہابل کتھےوے؟ اوہنے آکھیا مینوں نئی پتا ۔کی میں اپنے بھرا دا راکھا ہاں؟¹⁰. فیر اوہنے آکھیا اے توں کی کیتا ؟ تیرے بھرا دا لہو زمین چوں مینوں سد رہیا وے۔ ¹¹. ہون توں زمین ولوں لعنتی ہویا جنے اپنا منہ کھولیا پئی تیرے ہتھوں تیرے بھرا دا لہو لئے۔ ¹². جدوں توں زمین دی واہی کریں گا تے اوہ تیرے لئی اپنی پوری فصل نئی دوے گی تے توں دھرتی اتے ذلیل تے بگوڑہ ہویں گا۔¹³. تدقائن نے خداوند نوں آکھیا پئی میری سزا برداشت توں ودھ وے۔ ¹⁴. ویکھ اج توں دھرتی وچوںمینوں کڈ دتا وے تے میں تیرےاگوں ٹر جاوں گا تے ز مین تےذلیل تےبگوڑہ رہواں گا تے انج ہو ئے گاپئی جیہڑا کوئی مینوں لبھے گا اوہ مینوں وڈ سٹے گا۔ ¹⁵. تد خداوند نے اوہنوں آکھیا نئی پئی جیہڑاقائن نوں قتل کرے اوہدے کولوں ست گنابدلہ لئیا جاوے گا تے خداوند نے قائن لئی اک نشان ٹھہرایا تاں جے کوئی اوہنوں لبھ کے مار نہ دوے۔¹⁶. تے قائن خداوند دے اگوں ٹر گیا تے عدن دے مشرق ول نور دے تھاں وچ و س گیا ۔ ¹⁷. تے قائن اپنی کاروالی دے کول گیا تے اوہ امید توں ہوئی تے حنوک جمیا تے اوہنے اک شہر وسایاتےاوہداناں اپنے پتر دے ناں اتےحنوک رکھیا۔¹⁸. تے حنوک توں عیرادجمیا تے عیراد توں محو یا ایل جمیا تے محویاایل توں متوساایل جمیا تے متوسا ایل توں لمک جمیا۔ ¹⁹. تے لمک دو عورتاں ویاہ لیایا ۔اک داناں عدہ تے دوجی داناں ضلہ سی۔²⁰. تے عدہ توں یایل جمیا ۔ اوہ تمبواں وچ رہن والے تے اجڑاں نوں پالن والیاں دا پیو سی ۔ ²¹. تے اوہدے بھرا داناں یابل سی او ہ بین تے بانسلی وجان والیاں دا پیو سی ۔ ²². تے ضلہ توںوی توبلقائن جمیا جیہڑا پیتل تے لوہے دے سارے تیز ہتھیاراں دا بنان والا سی تے نمعہ تو بلقائن دی بھین سی۔²³. تے لمک نے اپنیاں کاروالیاں نوں آکھیا پئی عدہ تے ضلہ میری گل سنو! لمک دی کاروالیومیری گل تے دھیان لاو۔ میں اک مرد نوں جنے مینوں زخمی کیتا ، قتل کیتا تے اک جوان نوں جنے میرے سٹ لائی قتل کر دتااے ۔ ²⁴. جے قائن دا بدلہ ست گنا لئیا جائے گا تے لمک دا ستر تے ست گنا۔²⁵. تے آدم فیر اپنی کاروالی دے کول گیا تے اوہدا اک ہور پتر ہویا اوہداناں سیت رکھیا تے اوہ کہن لگی پئی خداوند نے ہابل باجوں جیہڑاقائن نے قتل کر دتا سی مینوں دوجا پتر دتا وے۔ ²⁶. تے سیت دے وی اک پتر ہویا جداناں اوہنے انوس رکھیا۔ اوس ویلےتوں لوک یہوواہ داناں لے کے دعا منگن لگ پئے۔

5¹. اےآدم دا شجرہ وے۔ جس دیہاڑے خدا نے آدم نوں بنایا تے اوہنوں اپنے وانگ بنایا۔ ². نر تے ناری اوہناں نوں بنایا تے اوہناں نوں برکت دتی تے جس دیہاڑے او ہ بنیا اوہدا ناں آدم رکھیا۔³. آدم اک سو تی ورہیاں دا سی جدوں اوہدے کار ا وہدی شکل دا اک پتر جمیا تے اوہنے اوہدا ناں سیت رکھیا۔ ⁴. تے سیت دےجمن دے مگروں آدم اٹھ سو سال جیوندا رہیا تے اوہدے پتر تے دھیاں ہوئیاں ۔ ⁵. تے آدم دی عمر نو سو تیس ورہے ہوئی ۔ اودوں اوہ مریا۔⁶. تے سیت اک سو پنج ورہیاں دا سی جدوں انوس جمیا۔ ⁷. تے انوس دے جمن مگروں سیت اٹھ سو ست ورہے جیوندا رہیا تے او ہدے دھیاں پتر ہوئے۔ ⁸. تے سیت دی عمر نو سو بارہ ورہے ہوئی۔ فیر اوہ مریا۔⁹. تے انوس نوے ورہیاں دا سی جدو ں اوہدے توں قینان جمیا ۔ ¹⁰. تے قینان دے جمن توں مگروں انوس اٹھ سو پندرہ ورہے جیوندا رہیا تے اوہدے دھیاں پترجمے ۔ ¹¹. تے انوس دی عمر نو سو پنج ورہےہوئی تے فیر اوہ مریا۔¹². تے قینان ستر ورہیاں دا سی جدوں او ہدے توں محلل ایل جمیا ۔ ¹³. تے محلل ایل دے جمن دے مگروں قینان اٹھ سو چالیس ورہے جیوندا رہیا تے اوہدے دھیاں پتر ہوئے ۔ ¹⁴. تے قینان دی عمر نو سو دس ورہے ہوئی تے اوہ مریا۔¹⁵. تے محلل ایل پینٹھ ورہیاں دا سی جدوں اوہدے توں یارد جمیا۔ ¹⁶. تے یارد دے جمن دے مگروں محلل ایل اٹھ سو تی ورہے جیوندا رہیا تے اوہدے د ھیاں پتر ہوئے ۔ ¹⁷. تے محلل ایل دی عمر اٹھ سو پچانوے ورہے ہوئی تے اوہ مریا۔¹⁸. تے یارد اک سو باٹھ ورہیاں دا سی جدوں اوہدے توں حنوک جمیا۔ ¹⁹. تے حنوک دے جمن دے مگروں یارد اٹھ سو ورہے جیوندا رہیا تے اوہدے دھیاں پتر ہوئے۔ ²⁰. تے یارد دی عمر نو سو باٹھ ورہے ہوئی تے اوہ مریا۔²¹. تے حنوک پینٹھ ورہیاں دا سی جدوں اوہدے توں متو سلح جمیا۔ ²². تے متوسلح دے جمن دے مگروں حنوک تین سو ورہیاں تیکر خدا دے نال ٹردا رہیا تے اوہدے توں دھیاں تے پتر ہوئے۔ ²³. تے حنوک دی عمرتین سو پینٹھ ورہے ہوئی ۔ ²⁴. تے حنوک خدا دے نال نال ٹر دا رہیا تے غائب ہو گیا کیوں جے خدا نے اوہنوں چک لیا۔²⁵. تے متوسلح اک سو ستاسی ورہیاں دا سی جدوں اوہدے توں لمک جمیا ۔ ²⁶. تے لمک دے جمن دے مگروں متو سلح ست سو بیاسی ورہے جیودا ریا تے اوہدے توں دھیا ں پتر ہوئے۔ ²⁷. تے متو سلح دی عمر نو سو انہتر ورہے ہوئی تے اوہ مریا۔²⁸. تے المک اک سو بیاسی ورہیاں دا سی جدوں اوہدا اک پتر جمیا۔ ²⁹. تے اوہنے اوہدا ناں نوح رکھیاتے آکھیا پئی اے ساڈے ہتھاں دی محنت تے مشقت جیہڑی زمین دی وجہ توں وے جدے تے خدا نے لعنت کیتی اے سانوں ارام دئے گا۔³⁰. تے نوح دے جمن دے مگروں لمک پنج سو پچانوے ورہے جیوندا رہیا تے اوہدے دھیاں پتر ہوئے۔ ³¹. تے لمک دی عمر ست سو ستتر ورہے ہوئی۔ تے اوہ مریا۔³². تے نوح پنج سو ورہیاں دا سی جدوں اوہدے توں سم حام تے یافت ہوئے۔

6¹. جدوں ساری دھرتی تے آدمی بتھیرے ودھن لگے تے اوہناں توں دھیاں جمیاں۔ ². تے خدا دے پتراں نے آدمی دیاں دھیاں نوں ویکھیا پئی اوہ بتھیریاں سوہنیاں نیں تے جیہڑیاں اوہناں نوں جچیاں اوہناں نوں ویاہ لیا ۔ ³. تد خداوند نے آکھیا پئی میری روح انسان دے نال سدا سختائی نہ کر دی روے گی کیوں جے اوہ وی تے جیوندی جان نئیں تے فیر وی اوہدی عمر اک سو وی ورے ہووے گئی۔⁴. اوہناں دیہاڑیاں چہ دھرتی تے ا چے لمے تے زور والے لوکی سن ۔تے جدوں خدا دے پتر انسان دیاں دھیاں کول گئے تے اوہناں لئی اولاد ہوئی تے ایہی پرانے وقتاں دے لڑاکو سن جیہڑے بتھیرے ناں والے ہو ئے۔⁵. تے خداوند نے وکھیا پئی دھرتی اتے انسان دی بریائی بتھیری ودھ گئی اے تے اوہدے من دے وچار سدا پیڑے رہندے نیں۔ ⁶. تد خداونددھرتی تے انسان نوں بنان توںمن وچ دکھی ہویا۔⁷. تے خداوند نے آکھیاپئی میں انسان نوں جنوں میں بنایا ساری دھرتی توں مٹا دواں گا۔ تے انسان توں لے کے حیوان تے ر ہڑن والے جانداراں تے ہوا دے پرندیاں تیکر ساریاں نوں کیوں جے میں اوہناں دے بنان توں دکھی ہاں۔ ⁸. پر نوح خدا نوں پسند آیا۔⁹. نوح دا شجرہ اے وے۔نوح اک سچا تے اپنے دور دے لوکاں وچ بدی توں پاک بندہ سی تے نوح خدا دےنال نال ٹر دا سی۔ ¹⁰. تے اوہدے تین پتر سم،حام تے ییافت جمے۔¹¹. پر دھرتی خدا دے اگے پلیت ہوگئی سی تے ظلم نال بھر گئی سی۔ ¹². تے خدا نے دھرتی تے نظر کیتی تے و کھیا او ہ پلیت ہوگئی اےکیوں جے ہر بندے نے دھرتی اتے اپنا طریقہ وگاڑ لیا سی ۔¹³. تے خدا نے نوح نوں آکھیا پئی ساریاں انساناں دا خیر میرے سامنے آ گیا اے کیوں جے اوہناں دی وجہ توں دھرتی ظلم نال بھر گئی اے سو ویکھ میں دھرتی دے نال اوہناں نوں مار دواں گا۔ ¹⁴. تو ں گوپھر دی لکڑ دی اپنے لئی اک کشتی بنا ۔اوس کشتی وچ کوٹھڑیاں بنائیں تے اوہدے اندر تے بار رال لاویں۔ ¹⁵. تے اوس کشتی دی لمبائی تن سو ہتھ،تے چوڑائی پنجاہ ہتھ، تے اونچائی تی ہتھ ہووے۔¹⁶. تے اوس کشتی وچ اک باری بنایں تے اوْپروں اک ہتھ چھڈ کے اوہنوں مکا دویں تے اوس کشتی دا بوہا اوہدے اک پاسے رکھیں تے ا وہدیاں تین منزلاں بنایں۔ تھلڑا،دوجا تے تیجا۔ ¹⁷. تے ویکھ میں آپ دھرتی تے پانی دا طوفان لیان والا ہاں تا ں جے سارے انسان جناں وچ جیون دا ساہ وے جگ توں مکا دواں تے سارے جیہڑے دھرتی تے نیں مر جان گے ۔¹⁸. پر تیرے نال میں اپنی سوہ منگاں گا تے توں کشتی وچ جایں۔تے توں تے نال تیرے پتر تے تیری کار والی تے تیرے پتراں دیاں کار والیاں۔ ¹⁹. تے جانوراں دیاں ساریاں قسماں وچوں دو دو اپنے نال کشتی وچ لئیں تاں جے اوہ تہاڈے نال جیوندے رہن۔او ہ نر تے مادہ ہون۔²⁰. تے پرندیاں دی ہرنسل وچوں تے چرندیاں دی ہر نسل وچوں تے زمین تے رہڑن والیاں دی ہر اک نسل وچوں دو دو تیرے کول آن تاں جے جیوندے رہن۔ ²¹. تے توں ہر طرح دی کھان والی شے اپنے کول کٹھی کر لئیں کیوں جے ایہی تیرے تے اوہناں دے کھان لئی ہوئے گا۔ ²². تے نوح نے انج ای کیتا۔ جیویں خدا نے اوہنوں حکم دتا سی اونج ای اوہنے کیتا۔

7¹. تے خداوند نے نوح نوں آکھیا پئی توں اپنے سارے خنوادے نال کشتی وچ آ کیو ں جے میں صرف تینوں ای ایس زمانے وچ نیک و کھیا اے۔ ². سارے پاک جانوراں وچوں ست ست نر تے اوہنا ں دی مادہ تے اوہناں وچوں جیہڑے پاک نئی نے دو دو نر تے اوہناں دی مادہ اپنے نال رکھ لویں ۔ ³. تے ہوا دے پرندیاں وچوں وی ست ست نر تے مادہ لویں تاں جے دھرتی اتے اوہناں دی نسل باقی روے۔⁴. کیوں جے ست دناں دے مگروں میں دھرتی اتے چالی دیہاڑے تے چالی راتاں پانی وساواں گا تے ہر جان دار شے نوں جیہڑی میں بنائی اے دھرتی توں مٹا دواں گا۔ ⁵. تے نوح نے اوہ سب کیتا جدا خدا نے حکم دتا سی ۔⁶. تے نوح چھ سو ورہیاں دا سی جدوں پانی دا طوفان آیا۔ ⁷. تد نوح تے اوہدے پتر تے اوہدی کار والی تے اوہدے پتراں دیاں کاروالیاں ا وہناں دے نال طوفان دے پانی توں بچن لئی کشتی وچ گئے۔⁸. تے پاک جانوراں وچوں تے اوہناں وچوں جیہڑے پاک نئی سن تے پرندیاں تے دھرتی اتےرہڑن والے جان داراں وچوں۔ ⁹. دو دو نر تے مادہ کشی وچ نوح دے کول گئے جینوے خدا نے نوح نوں حکم دتا سی۔ ¹⁰. تے ست دیہاڑں مگروں انج ہویا پئی طوفان دا پانی دھرتی اتے آگیا۔¹¹. نوح دی عمر دا چھ سو ورا سی تے اوہدے دوجے مہینے دی ٹھیک ستارہویں تاریخ نوں وڈے سمندر دے سارے سوتےپاٹ گئے تے اسمان دیاں باریاں کھل گیئاں۔ ¹². تے چالی دیہاڑے تے چالی رات دھرتی اتےمینہ وسدا رہیا۔¹³. اوسے د یہاڑے نوح تے نوح دے پتر سم،حام تے یافت تے نوح دی کار والی تے اوہدے پتراں دیاں کار والیاں ۔ ¹⁴. تے ہرنسل دا جانور تے ہر طرح دا چوپا یہ تے ہرطرح دا دھرتی اتےرہڑن والا جان دار تے ہر طرح دا پرندہ تے ہر نسل دیاں چڑیاں سارے کشتی وچ وڑے۔¹⁵. تے اوہ جیہڑے جیون دا ساہ رکھدے نیں اوہناں وچوں دو دو نوح دے کول کشتی وچ آئے۔ ¹⁶. تے جیہڑے اندر آئے اوہ جیویں خدا نے حکم دتا سی سارے جانوراں دے نر تے مادہ سن۔ فیر خداوند نے اوہنوں باروں بند کر دتا۔¹⁷. تے چالی دیہاڑے تیکر دھرتی تے طوفان رہیاتے پانی ودھیا تے کشتی نوں اتے چک دتا۔سو کشتی دھرتی توں اتے چکی گئی۔ ¹⁸. تے پانی دھرتی اتے چڑدا ای گیاتےبتھیرا ودھ گیا تے کشتی پانی دے اتے تر دی رئی۔¹⁹. تے پانی دھرتی تے بتھیرا چڑ گیا تے سارے پہاڑ جیہڑے دنیا وچ نے لک گئے۔ ²⁰. پانی اوہناں توں پندرہ ہتھ ہور اتے چڑھیا تے پہاڑ ڈوب گئے ۔²¹. تے سارے جانور جیہڑے دھرتی تے ٹردے سن پرندے تے چوپائے تے جنگلی جانور تے دھرتی تے سارے رہڑن والے جان دار تے سارے بندے مر گئے۔ ²². تے خشکی دے سارے جان دار جناں چہ جیون دا ساہ سی مر گئے۔²³.سگوں ہر جیوندی شے جیہڑی ساری دھرتی تے سی مر گئی ۔کی انسان تے کی حیوان تے کی رہڑن وا ے جان دار تے کی ہوا دے پرندے سارے دے سارےدھرتی توں مک گئے۔صرف اک نوح ہی باقی بچیاتے او ہ جیہڑے اوہدے نال کشتی وچ سن۔ ²⁴. تے پانی دھرتی تے اک سو پنجا د یہاڑے تیکر چڑھ دا رہیا۔

8¹. فیر خدا نے نوح تے سارے جیوندیاں تے جانوراں دا ، جیہڑے اوہدے نال کشتی و چ سن ، چیتا کر کے دھرتی تے اک ھنیری وگائی تے فیر پانی گھٹن لگ پئیا۔ ². تے بوہتی ڈونگیائی دے سارے چشمے تے اسمان دے سارے پھوارے بند ہو گئے۔ تے مینہ رک گیا۔ ³. تے پانی دھرتی اتوں ہولی ہولی گھٹن لگ پئیا۔ تے ڈیڈھ سو دیہاڑیاں توں مگرپانی گھٹ گیا۔⁴. تے ستویں ماہ دی ستارویں تاریح نوں اراراط دے پہاڑ تے کشتی کھلو گئی۔ ⁵. تے پانی دسویں مہینے تیکر گھٹدا رہیا۔ تے دسویں مہینے دی پہلی تاریخ نوں پہاڑاں دیاں ٹیسیاں دِسیاں۔⁶. تے اوس توں مگر چالی دیہاڑے لنگے تے نوح نے کشتی دی باری جیہڑی اوہنے بنائی سی کھولی۔ ⁷. تے اک کاں نوں اڈایا تے اوہ نکل کے جدوں تیکر دھرتی تے پانی سک نئی گیا ایدر اودر پھردا ر ہیا۔⁸. فیر اوہنے اک کگی اڈائی تاں جے ویکھے پئی دھرتی توں پانی گھٹیا وے یا نئی۔ ⁹. پرکگی نوں پنجے رکھن دی کوئی تھاں نئی لبھی تے اوہدے کول کشتی وچ فیر پرت آئی۔کیوں جے ساری دھرتی تے پانی سی۔ تے اوہنے ہتھ ودھا کے اوہنوں پھڑلیا۔تے اپنے کول کشتی وچ لے لئیا۔¹⁰. تے اوہنے فیر ست دیہاڑے ٹھہر کے کگی نوں فیر توں کشتی وچوں اڈایا۔ ¹¹. تے اوہ کگی شام دے ویلے اوہدے کول پرت آئی۔ تے زیتون دی اک ہری پتی اودہی چنج وچ سی۔تد نوح سیان گیا پئی دھتر ی توں پانی لتھ گیا وے۔ ¹². تے اوہنے فیرتو ں ست دیہاڑے ٹھہر کے کگی نوں اڈایا۔ تے اوہ فیر اوہدے کول نئی پرتی۔¹³. تے چھ سو اک ورہے دے پہلے مہینے دی پہلی تاریخ نوں دھرتی توں پانی سک گیا۔ تے نوح نے کشتی دی چھت کھول کے ویکھیا پئی دھرتی خشک ہون لگ پئی اے۔ ¹⁴. تے دجے مہینے دی ستائی تاریخ نوں دھرتی سک گئی ۔¹⁵. تے خدا نے نو ح نوں آکھیا پئی ۔ ¹⁶. توں تے تیرے نال تیری کار والی تے تیرے پتر تے تیرے پتراں دیاں کار والیاں کشتی وچوں بار نکل آو۔ ¹⁷. تے سارے قسم دے جانور جیہڑے تیرے نال نیں، کی پرندے تے کی چرن والے تے کی کیڑے جیہڑے دھرتی تے ٹردے نیں، اپنے نال لے کے نکل تاں جے اوہ دھرتی تے ودھ کے جمن۔تے تسی دھرتی تے جا کے پھلو تے ودھو۔¹⁸. تد نوح بار نکلیا ۔تے اوہ تے اوہدے پتر تے اودی گھر والی تے اوہدے پتراں دیاں گھر والیاں اوہدے نال سن۔ ¹⁹. تے سارے جاندار وی تے پالتو جانور تے کیڑے جیہڑے دھرتی تے رینگدے نیں اپنی جنس وانگوں کشتی وچوں نکل آئے۔²⁰. تد نوح نے خداوند لئی اک مذبح بنایا تے سارے پاک چرن والیاں چوں تے پرندیاں چوں لے کے اوہدے مذبح تے سوختنی قربانی دتی۔ ²¹. تے خداوند نے اوہناں دی میٹھی خشبو لئی تے اپنے دل وچ آکھیا پئی انسان دے سبب میں دھرتی تے فیر کدی لعنت نہ گھلاں گا۔ کیوں جے انسان دا دل جوانی توں ای بدی ول ہندا وے ۔ تے جینج میں کیتا فیر کدی میں دوبارہ جانداراں نوں نہ ماراں گا۔ ²². سگوںجد تیکر دھرتی رہوے تسی بیج بیجنا تے فصل کٹنا ۔ پالا تے دھپ۔ ہاڑی تے مگھر ۔ تے دن تے رات کدی نہ مکن گے۔

9¹. تے خدا نے نو ح تے اوہدے پتراں نوں برکت دتی تے اوہناں نوں آکھیا پئی جوانیاں مانو تے ودھو تے دھرتی نوں بھر دو۔ ². تےتہاڈا روعب تے ڈر دھرتی دے سارے جانوراں اتے نالے اسمان دے سارے پرندیاں ا تے دھرتی تے ٹرن والیاں تے بنیا رئے گا ۔ سمندر دیاں ساریاں مچھیاں تہاڈے حوالے کیتیاں گئیاں نیں۔³. سارے جیوندے تے ٹردے جانور تہاڈے کھان دے لئی نیں۔ میں ایہناں ساریاں نوں ساگ پات وانگوں تہانوں دتا۔ ⁴. پر گوشت نوں تسی اوہدے لہو دے نال جدے وچ اودھی جان وے نہ کھانا۔⁵. کیوں جے میں تہاڈے لہو دا بدلہ لواں گا۔ ہر جانور توں اوہدا بدلہ لواں گا۔بندے دی جان دا بدلہ بندے توں تے اوہدے بھرا توں لواں گا۔ ⁶. جیہڑا کسی بندے دا قتل کر ے گا اوہ وی بندے ہتھوں قتل ہووے گا۔ کیوں جے خدا نے اپنے جیہا انسان نوں بنایا۔ ⁷. پر تسی ودھو تے پھل دار ہووہ تے دھرتی تے اپنی نسل ودھاو۔ تے بتھیرے ودھو۔⁸. تے خدا نے نوح تے اوہدے پتراں نوں آکھیا۔ ⁹. ویکھو میں تہاڈے تے تہاڈے مگروں تہاڈی نسل دے نال ۔ ¹⁰. تے سارے جیوندیاں دے نال جیہڑے تہاڈے نال نیں کی پرندے تے کی چرن والے تےکی دھرتی دے سارے درندیاں نال جیہڑے کشتی وچوں نکلے تے دھرتی تے ہر ایہناں ورگیاں نال سوہ منگنا ہاں۔¹¹. تہاڈے نال میں سوہ منگنا ہاں پئی کوئی جیوندے پانی دے طوفان دی وجہ توں فیر ہلاک نہ ہوئے گا۔ تے نہ ہی فیر توں طوفان آوے گا۔ پئی دھرتی نوں تباہ کرے۔ ¹². تے خدا نے آکھیا جیہڑا عہد میں ہر زمانے لئی اپنے تے تہاڈے چہ جد کے سارے تہاڈے ورگے جیوندیاں دے نال کرنا ہاں اوہدا اے نشان وے ۔ ¹³. میں دھنک بدلاں وچ رکھنا ہاں جیہڑی میرے تے دھرتی دے وچ عہد دا نشان ہووے گی۔¹⁴.جس دیہاڑے میں دھرتی اتے بدل لیاواں تے دھنک بدلاں وچ دسے۔ ¹⁵. تے میں ایس عہد دا چیتا کراں گا جیہڑا میرے تے تہاڈے تے جیوندیاں دے وچ ہویا وے۔ طوفان دا پانی فیر توں نئی چڑہے گا۔ پئی سارے جیوندیاں نوں ہلاک کرے۔¹⁶. دھنک جدوں بدلاں وچ ہووے گی میں اوہنوں ویکھ کے اوس صدا لئی کیتے عہد دا چیتا کراں گا۔ جیہڑا خداوند نے ہر جیوندےتے ساری خلقت دے نال کیتا اے۔ ¹⁷. تے فیر خدا نے نوح نوں آکھیا پئی اے اوس عہد دا نشان ہووے گا جیہڑا میں اپنے تے دھرتی دے ہر جیوندے دے نال کیتا وے ۔¹⁸. تے نوح دے پتر جیہڑے کشتی چوں نکلے سم تے حام تے یافت سن۔ تے حام کنعان دا پیو وے۔ ¹⁹. نوح دے ایہی تین پتر سن۔ تے ایہناں توں ای ساری دھرتی آباد ہوئی۔²⁰. تے نوح زمینداری کرن لگ پیا۔ تے اوہنے انگور د ی اک باڑی لائی ۔ ²¹. تے اوہدی مے پی کے نشے وچ تمبو دے اندر ننگا پے گیا ۔²². تے کنعان دے پیو حام نے اپنے پیو نوں ننگا ویکھیا۔تے بار آکے اپنے دووئیں بھراواں نوں دسیا۔ ²³. تد سم تے یافت نے اک کپڑا لئیا تے اپنے دووئیں موڈیاں تے دھریا تے پٹھے پیری جا کے اپنے پیو دے ننگ نوں ڈھکیا۔ تے اوہناں دے منہ پچھے ول نوں سن۔ تے اوہناں اپنے پیو دے ننگ نوں نہ ویکھیا۔²⁴. جدوں نوح مے دے نشے چوں ہوش چہ آیا تے اوہنوں پتا لگیا پئی جو کجھ اوہدے نکے پتر نے اوہدے نال کیتا سی ۔ ²⁵. تد اوہ بولیا پئی کنعان لعنتی ہووے۔ اوہ اپنے بھراواں دے نوکراں دانوکر ہووے۔²⁶. فیر آکھیا خداوند سم دا خدا مبارک ہووے ۔ کنعان اوہدا غلام ہووے۔ ²⁷. خدا یافت نوں ودھائے۔ پئی اوہ سم دے تمبو وچ وسے تے کنعان اوہدا نوکر ہووے۔²⁸. تے طوفان دے مگروں نوح ساڈھے تین سو ورہے جوندا رہیا ۔ ²⁹. تے نوح ساڈھے نو سو ورہے تیکر جیوندا رہیا ۔ تے فیر اوہ مریا۔

10¹. نوح دے پتر سم، حام تے یافت دی اے اولاد وے۔ طوفان توں مگر اوہناں دے پتر ہوئے۔². یافت دی اولاد اے وے۔ جمر تے ماجوج تے مادی تے یاوان تے توبل تے مسک تے تیراس۔ ³. تے جمر دے پتر اشکناز تے ریفت تے تجرمہ ۔ ⁴. تے یاوان دے پتر الیسہ تے ترسیس تے کتی تے دودانی۔ ⁵. ایناں توں قوماں دے جزیرے وکھرےوکھرے دیساں، بولیاں تے قبیلیاں وچ ونڈے گئے۔⁶. تے حام دی اولاد اے وے۔ کوش تے مصر تے فوط تے کنعان ۔ ⁷. تے کوش دی اولاد اے وے ۔ سبا تے حویلہ تے سبتہ تے رعماہ تے سبتیکہ۔ تے رعما ہ د ی اولاد اے وے۔ سبا تے ددان ۔⁸. تے کوش توں نمرود جمیا۔ تے اوہ دھرتی اتے اک سورماہو یا وے ۔ ⁹. تے اوہ خداوند دی نظروچ اک چنگا شکاری بنیا ۔ ایس لئی اے گل بن گئی پئی خداوند دی نظر وچ نمرود جیہا چنگا شکاری ۔ ¹⁰. تے اودھی بادشاہی سنعار دے دیس وچ بابل تے ارک تے اکاد تے کلنہ توں شروع ہوئی۔¹¹. تےاوسی دیس وچوں نکل کے اوہ اسور، تے نینوہ تےحوبوت عیر تے کلح وچ آیا۔ ¹². تے نینوہ تے کلح دےوچ کار رسن نوں جیہڑا وڈا شہر دے بنوایا۔ ¹³. تے مصر توں لودی تے عنامی تے لہابی تے نفتوحی۔ ¹⁴. تے فتروسی تے کسلو حی (جناں وچوں فلستی نکلے ) تے کفتوری وی جمے۔¹⁵. تے کنعان وچوں اوہدا پہلوٹھا صیداجمیا تے حت ۔ ¹⁶. تے یبوسی تے اموری تے جرجاسی۔ ¹⁷. تے حوی تے عرقی تے سینی۔ ¹⁸. تے اروادی تے صماری تے حماتی جمے۔تےایہناں توں مگر کنعا نی قبیلے وکھ وکھ ہو پئے۔¹⁹. تے کنعنیاں دی حداے وے۔ صیداتوں غزہ تک جیہڑا جرار دی راہ تے وے فیر اوتھوں لسع تیکر سی جیہڑا سدوم تےعمورہ تے ادمہ تے ضبیان دی راہ تے وے ۔ ²⁰. تے اے وے حام دی اولاد جیہڑے اپنے اپنے دیس تے گروہاں وچ اپنے قبیلیاں تے اپنیاں بولیاں وانگوں وسےنے۔²¹. تے سم دے ول وی جیہڑا عبر دی ساری اولاد دا پیو تے یافت دا وڈ بھرا سی اولاد ہوئی۔ ²². سم دی اولاد اے وے ۔ عیلام تے اسور تے ارفکسد تے لود اتے ارام ۔ ²³. ارام دی اولاد اے وے ۔ عوض تے حول تے جتر تے مس۔²⁴. تےارفکسد توں سلح جمیا تے سلح توں عبر۔ ²⁵. تے عبر دے دو پتر ہوئے ۔ اک دا ناں فلج سی کیوں جے اوہناں دے ویلے اچ دھرتی ونڈی گئی تے اوہدے بھرا دا ناں یقطان سی۔²⁶. تے یقطان توں الموداد تے سلف تے حصارماوت تے اراخ ۔ ²⁷. تے ہدورام تے اوزال تے دقلہ ۔ ²⁸. تے عوبل تے ابی مائیل تے سبا۔ ²⁹. تے اوفیر تے حویلہ تے یوباب جمے۔ اے سارے یقطان دی اولاد سن۔³⁰. تے اے سارے میسا توں لے کے پورب دے اک پہاڑ سفار ول وسے ہوئے سن۔ ³¹. تے اے سم دی اولاد وے۔ جیہڑے اپنے اپنے دیس تے گروہ تے قبیلیاں تے اپنیاں بولیاں وانگوں وسے ہوئے نے۔³². نوح دیاں پتراں دے خنوادے ، اوہناں دے گروہاں دے نسلاں دے وانگر اے نیں تے طوفان توں مگر دھرتی تے جنیاں قوماں بنیا ں تے ونڈیاں گئیاں اوہ ایہناں وچوں سن۔

11¹. تے ساری دھرتی تے اک زبان تے اکو بولی سی۔ ². تے انج ہویا پئی پورب ول ٹردیاں اوہناں نوںسنعا دے ملک ر وچ اک کھلا تھاں لبھیا تے اوہ اوتھے وس پئے۔³. تے اوہناں اک دجے نوں آکھیا ۔چلو اسی اٹاں بنائیے تے اوہناں نوں اگ وچ چنگی طرح پکائیے تے فیر اوہناں وٹیاں دی تھاں تے ایٹاں تے چونےدی تھاں تے گارا لایا ۔ ⁴. تے اوہناں آکھیا پئی چلو اسی اپنے لئی اک شہر تے اک برج بنائیے جدی اچیائی اسمان تیک اپڑے تے اسی اپنا ناں کریے۔ تاں انج نہ ہوئے پئی اسی ساری دھرتی تے وکھر جائیے۔⁵. تے خداوند اوس شہر تے اوس برج نوں جیہڑ ا آدم دی اولاد بنا رئے سن ویکھن لئی تھلے آیا۔ ⁶. تے خدا نے آکھیا پئی ویکھو اے سارے لوکاں دا اکا وے۔ تے ایہناں ساریاں دی اک ای بولی اے۔ تےکیوں جے ہن اوہ اے کرن لگ پئے نئیں تے فیر اوہ اپنے ارادے توں نئی مڑن گے جدوں تیکر اوہنوں پورا نہ کر لین۔ ⁷. تے آو اسی جا کے اوہناں دی بولی وکھ وکھ کریے تاں جے اوہ اک دجے دی گل ومج نہ سکن۔⁸. تے فیر خداوند نے اہناں نوں اوس تھاں توں ساری دھرتی تے وکھیر دتا۔ تے اوہ شہر دے بنان توں مڑ گئے۔ ⁹. ایس لئی اودہا ناں بابل پے گیا۔ کیوں جے اوتھے خدا نے ساری دھرتی دیاں زباناں وکھریاں کیتیاں۔ تے اوتھوں فیر خدا نے اوہناں نوں ساری دھرتی تے وکھیریا۔¹⁰. تے سم دا شجرہ ایہہ وے۔ سم اک سو ورہے دا سی جدوں طوفان دے دو ورہے مگر اوہدے توں ارفکسد جمیا۔ ¹¹. تے ارفکسد دے جمن توں مگر سم پنج سو ورہے جیوندا رہیا۔ تے اوہدے توں پتر تے دھیاں جمیاں۔¹². تے ارفکسد پینتی ورہے دا سی جدوں اوہدے توں سلح جمیا۔ ¹³. تے سلح دے جمن توں مگر ارفکسد چار سو تین ورہے جیوندا رہیا۔ تے اوہدے پتر تے دھیاں جمیاں۔¹⁴. تے سلح تی ورہے دا سی جدوں اوہدے توں عبر جمیا۔ ¹⁵. تے عبر دے جمن توں مگر شالح چار سو تین ورہے جیوندا رہیا۔ تے اوہدے پتر تے دھیاں ہوئیاں۔¹⁶. تے عبر چہوی ورہے دا سی جدوں اوہدے توں فلج جمیا۔ ¹⁷. تے فلج دے جمن توں مگر عبر چار سو تری ورہے جیوندا رہیا تے اوہدے پتر تے دھی ہوئے۔¹⁸. تے فلج تری ورہے دا سی جدوں اوہدے توں ر عو جمیا۔ ¹⁹. تے رعو دے جمن توں مگر فلج دو سو نو ورہے جیوندا رہیا۔ تے اوہدے توں پتر تے دھی جمے۔²⁰. تے رعو بتی ورہے دا سی جدوں اوہدے توں سروج جمیا۔ ²¹. تے سروج دے جمن دے مگر رعو دو سو ست ورہے جیوندا رہیا۔ تے اوہدے توں پتر تے دھیاں ہوئیاں۔²². تے سروج تری ورہے دا سی جدوں اوہدے توں نحور جمیا ۔ ²³. تے نحور دے جمن توں مگر سروج دو سو ورہے جیوندا رہیا تے اوہدے توں پتر تے دہیاں ہوئیاں۔²⁴. تے نحور انتیس ورہے دا سی جدوں اوہدے توں تارح جمیا ۔ ²⁵. تے تارح دے جمن توں مگر نحور اک سو انتیس ورہے جیوندا رہیا۔ تے اوہدے پتر تے دھیاں ہوئیاں۔ ²⁶. تے تارح ستر ورہے دا سی جدوں اوہدے توں ابرام تے نحور تے حاران جمے۔²⁷. تارح دا شجرہ اے وے۔ تارح توں ابرام تے ناحور تے حاران جمے تے حاران توں لوط جمیا۔ ²⁸. تے حاران اپنے پیو توں پہلاں اپنی جمن دی تھاں یعنی کسدیاں دے ااور دے وچ مریا ۔²⁹. تے ابرام تے نحور نے ویا ہ کیتا ۔ ابرام دی کار والی دا ناں ساری تے نحور دی کار والی دا ناں ملکہ سی ۔ تے اوہ حاران دی دھی سی۔ جیہڑا ملکہ تے اسکہ دا پیو سی۔ ³⁰. تے ساری بانجھ سی۔ اوہدا کوئی پتر نئی سی۔³¹. تے تارح نے اپنے پتر ابرام نوں تے اپنے پوتے لوط نوں جیہڑا حاران دا پتر سی تے اپنی نوح ساری نوں جیہڑی اوہدے پتر پتر ابرام دی کار والی سی نال لئیا۔ تے اوہ سوارے کسدیاں دے اورتوں کنعاں دے ملک جان لئی ٹر ے تے اوہ حاران تیکر اپڑے تے اوتھے وس گئے۔ ³². تے تارح دی عمر دوسو پنج ورہے ہوئی تے اوہ حاران وچ مریا ۔

12¹. تے خداوند نے ابرام نوں آکھیا توں اپنے ملک تے اپنے خنوا دے وچوں نالے اپنے پیو دے کار چوں ٹر تے اوس زمین تے جا جیہڑی میں تینوں وکھاواں گا۔ ². تے مین تینوں اک وڈی قوم بناواں گا۔ تینوں برکت دواں گا۔ تے تیرا ناں اچا کراں گا۔ تے توں برکت دا سبب ہووئیں گا۔ ³. جیہڑے تینوں برکت دین میں اوہناں نوں برکت دواں گا۔ جیہڑے تیرے تے لعنت کرن میں اوہنا ں تے لعنت کراں گا۔ جگ دے سارے قبیلے تیرے توں برکت پان گے۔⁴. تے فیر ابرام خداوند دے کہن وانگ ٹریا تے لوط اوہدے نال ٹریا ۔ تے جدوں ابرام حاران توں ٹریا اودوں اوہ پچھتر ورہے دا سی۔ ⁵. تے ابرام اپنی کاروالی سارا تے اپنے بھتیجے لوط تے جو اوس سارے مال نوں جیہڑا اوہناں اکٹھا کیتا سی تے اوہناں بندیاں نوں جیہڑے حاران وچ اوہناں نوں لبھ گئے سن ،نال لے کے کنعان دے ملک ول ٹر پئے۔ تے اوہ کنعان وچ اپڑے۔⁶. تے ابرام اوس ملک وچوں لنگھدا ہویا شکم دے تھاں وچ مورہ دے بلوط تیکر اپڑیا ۔ اوس ویلے ملک وچ کنعانی وسدے سن۔ ⁷. تد خداوند ابرام دے ظاہر ہویا تے آکھیا پئی اے دھرتی میں تیری نسل نوں دواں گا۔ تے اوہنے اوتھے خداوند دے لئی جیہڑا اوہدے تے ظاہر ہویا سی اک قربانی دی تھاں بنائی۔⁸. تے اوتھوں ٹر کے اوہ اوس پہاڑ ول نوں گیا جیہڑا بیت ایل دے پورب وچ وے تے اوتھے اپناتمبو انج لایا پئی بیت ایل اوہدے پچھم تے عی اوہدے پورب ول نوں سی۔ تے اوتھے وی اوہنے خداوند دے لئی اک قربانگاہ بنائی تے خداوند توں دعا منگی ۔ ⁹. فیر ابرام ٹردا ہویا داتر ول نوں ودھ گیا ۔¹⁰. تے اوس ملک وچ کال پئیا۔ تے ابرام مصر ول نوں گیا پئی اوتھے وسے۔ کیوں جے ملک تے کال بھاری سی۔ ¹¹. جدوں اوہ مصر وچ وڑن لئی نیڑے آیا تے اوہنے اپنی کاروالی ساری نوں آکھیا میں جاندا ہاں پئی توں دسن اچ سونہڑی ویں ۔ ¹². تے جدوں مصری تینوں ویکھن گے تے تینوں کہن گے پئی اے اوہدی کار والی وے۔ تے مینوں قتل کرن گے پر تینوں جیوندی رکھ لین گے۔ ¹³. ایس لئی توں کہیں پئی میں اودہی بہن ہاں۔ تاں جے تیری وجہ توں میرے نال چنگا ورتا کیتا جاوے۔ تے میری جان تیرے لئی بچی روے۔¹⁴. تے فیر جدوں ابرام مصر وچ اپڑیا تے مصریاں اوس عورت نوں ویکھیا پئی اوہ بہتیری سونہڑی اے۔ ¹⁵. تے فرعون دے سرداراں نے اوہنوں ویکھیا تے فرعون دے اگے اوہدی وڈیائی کیتی۔ تے اوس عورت نوں فرعون دے کار لے گئے۔ ¹⁶. تے اوہنے اوہدے سبب ابرام دے نال چنگا ورتا کیتا۔ ایتھوں تیکر پئی اوہنوں بھیڈ بکریاں تے گاواں تے بیل تے کھوتے تے غلام تے لونڈیاں تے کھوتیاں تے اونٹ ملے۔¹⁷. پر خداوند نے ابرام دی کار والی ساری دے سبب فرعون تے اوہدے خنوادے نوں سخت آفتاں وچ پایا۔ ¹⁸. تد فرعون نے ابرام نوں سد کے اوہنوں آکھیا پئی توں اے میرے نال کی کیتا؟ توں مینوں کیوں نئی دسیا پئی اے تیری کار والی اے؟ ¹⁹. کیہڑی گل توں توں اے آکھیا پئی اے تیری بہن وے ؟ ایس کر کے میں اوہنوں اپنی کار والی بناون لئی لئیا۔ایس لئی تیری کار والی اے وے تے ایہنوں لے تے ٹر جا۔ ²⁰. تے فرعون نے ابرام دے لئی اپنے نوکراں نوں حکم کیتا ۔ تے اوہناں نے اوہنوں تے اودہی کار والی نوں تے اودہیاں ساریاں شیواں سمیت اوتھوں ٹور دتا۔

13¹. تے ابرام مصر وچوں اپنی کار والی تے اپنا سارا دھن تے لوط نوں اپنے نال لے کے اتر ول ٹر یا۔ ². تے ابرام دےکول بتھیرے مال ڈنگر تے سونا تے چاندی سی۔³. تے اوہ کنعان توں اتر ول نوں ٹردا بیت ایل وچ اوس تھاں تے اپڑیا جتھے پہلے بیت ایل تے عی دے وچ کار اودہا تمبو سی۔ ⁴. یعنی اوس تھاں تے جتھے اوہنے پہلے قربانی لئی تھاں بنائی سی تے اوتھے اوہنے خداوند توں دعا منگی۔⁵. تے لوط دےکول وی جیہڑا ابرام دے سفر دا ساتھی سی اجڑ تے گائیاں تے بیل تے تمبو سن ۔ ⁶. تے اوس ملک وچ اوہناں دے اکٹھے رہن لئی تھاں گھٹ گیا سی۔ کیوں جے اوہناں دے کول ایناں دھن سی پئی اوہ اکٹھے نئی سن رہ سکدے۔ ⁷. تے ابرام دےتے لوط دے پالے اک دجے نال بھڑ پئے ۔ تے کنعانی تے فرزی اوس ویلے ملک وچ وسدے سن۔⁸. تد ابرام نے لوط نوں آکھیا ، میرے تے تیرے وچ تے میرے تے تیرے پالیاں دے وچ بھیڑ نہ ہوئے ، کیوں جے اسی بھرا ہاں۔ ⁹. کی اے ساری دھرتی تیرے سامنے نئی؟ ایس لئی توں میتھوں وکھ ہو جا۔ جے توں کھبے پاسے جاویں تے میں فیر سجے پاسے جاواں گا۔ تے جے توں سجے پاسے جاویں تے فیر میں کھبے پاسے جاواں گا۔¹⁰. تد لوط نے اپنیاں اکھاں چک کے یردن دی ساری وادی نوں جیہڑا ضغر دے ول وے ویکھیا۔ کیوں جے ایس توں پہلاں پئی خدا سدوم تے عمورہ نوں تباہ کردا اوہ خداوند دے باغ تے مصر دے ملک وانگر سونہڑی تے ہریائی نال بھری ہوئی سی۔ ¹¹. تے لوط نے اپنے لئی یردن دی ساری وادی نوں لے لئیا تے اوہ مشرق ول نوں ٹر پئیا۔ تے اوہ اک دجے توں وکھ ہوئے۔¹². تے ابرام تے کنعان دے ملک وچ رہیا تے لوط وادیاں دے شہراں وچ جا وسیا ۔ تے سدوم ول اپنا تمبو لے گیا۔ ¹³. تے سدوم دے لوکی خداوند دے اگے بتھیرے شریر تے بدکار سن۔¹⁴. تے لوط دے وکھ ہون توں مگر خدا نے ابرام نوں آکھیا اپنیاں اکھاں چک تے ایتھوں اتر تے دکن تے پورب تے پچھم دے ول نظر کر۔ ¹⁵. اے ساری دھرتی جیہڑی توں ویکھ رہیا ویں میں تینوں تے تیری اولاد نوں صدا تیکر دواں گا۔¹⁶. میں تیری اولاد دھرتی دی دھول وانگر کراں گا۔جے کوئی دھرتی دی دھول گن سکے تے فیر اوہ تیری اولاد نوں وی گن سکے گا۔ ¹⁷. اٹھ تے ایس دیس دی لمبائی تے چوڑائی وچ پھر ۔ کیوں جے میں اے تینوں دواں گا۔ ¹⁸. تے فیر ابرام نے اپنا تمبو پٹیا تے ممرے دے بلوطاں وچ جیہڑےحبرون وچ نیئیں جا وسیا ۔ تے اوتھے اوہنے خداوند دے لئی اک قربانی دی تھاں بنائی۔

14¹. تے سنعار دے بادشاہ امرافل تے الاسر دے بادشاہ اریوک تے عیلام دے بادشاہ کدر لا عمر تے جویم دے بادشاہ دے دور وچ ۔ ². انج ہویا پئی اوہ سدوم دے بادشاہ برع تے عمورہ دے بادشاہ برشع تے ادمہ دے بادشاہ سنی اب تے صبوئیم تے بادشاہ شمیبر تے با لع یعنی صغر دے بادشاہ دے نال بھڑے۔³. اے سارے سدیم یعنی شور دے دریا دی وادی وچ کٹھے ہوئے۔ ⁴. بارہ ورے تیکر اوہ کدرلا عمر دی تابعداری وچ رہے۔ پر تیرھویں ورہے اوہ باغی ہوگئے۔ ⁵. تے چوہدویں ورہے کدرلا عمر تے اوہ بادشاہ جیہڑے اوہدے نال سن آئے تے رفائیم نوں عسترات قرنیم وچ تے زوزیاں نوں ہام وچ تے ایمیم نوں سوی قر یتم وچ ۔ ⁶. تے حوریم نوں شعیر دے پہاڑ وچ ماردے ہویا ں ایل فاران تیکر جیہڑا اجاڑ دے نال جڑدا وے آئے۔⁷. تے فیر اوہ پر ت کے عین مصفات یعنی قادس وچ اپڑے تے امالیکیاں دے سارے ملک نوں تے اموریاں نوں جیہڑے حصے صون تمر وچ وسدے سن قتل کیتا۔ ⁸. تد سدوم دابادشاہ تے عمورہ دا بادشاہ تے ادمہ دا بادشاہ تے ضبوئیم دا بادشاہ تے بالع یعنی سغر دا بادشاہ سارے نکلے تے اوہناں سدیم دے وادی تے حملہ کیتا۔ ⁹. تاں جے علام دے بادشاہ کدر لا عمر تے جوئیم دے بادشاہ تد عال تے سنعار دے بادشاہ امرافل تے الاسر دے بادشاہ ایورک نال بھڑے ۔ اے چارےبادشاہ اوہناں پنجاں دے نال بھڑدے پئے سن۔¹⁰. تے سدیم دی وادی وچ تھاں تھاں نے چکڑ دے ٹوئے سن تے سدوم تے عمورہ دے بادشاہ نسدے ہویاں اوہناں وچ ڈگ گئے تے جیہڑےبچ گئے اوہ پہاڑ ول نس گئے۔ ¹¹. تد اوہ سدوم تے عمورہ دا سارا دھن تے اوتھوں دا سارا راشن لے کے ٹر گئے۔ ¹². تے ابرام دے بھتیجے لوط نوں تے اوہدےسارے دھن نوں لے گئے کیوں جے اوہ صدوم وچ رہندا سی۔¹³. تد اک نے جیہڑا بچ گیا سی جا کے ابرام عبرانی نوں دسیا جیہڑا اسکال تے عنیر دے بھرا دے نال اموری دے بلوطاں وچ رہندا سی ۔تے ایہہ ابرام دے سجن سن۔ ¹⁴. جدوں ابرام نے سنیا پئی میرا بھرا پھڑیا گیا وے ، تے اوہنے اپنے تین سو اٹھارہ سکھے ہوئے ، کار دے لڑن والے نوکراں نوں لے کے دان تیکر اودا پیچھا کیتا۔¹⁵. تے رات نوں اوہنے تے اوہدے نوکراں نے اوہناں تے حملہ کیتا۔ تے اوہناں نوں ماریا تے خوبہ تیکر جیہڑا دمشق دے کھبے پاسے وے اوہناں دا پیچھا کیتا۔ ¹⁶. تے اوہ سارےدھن تے اپنے بھرا لوط نوں تے اوہدے دھن تے عورتاں نوں تے باقی لوکاں نوں نال لے کے واپس آیا۔¹⁷. تے جدوں اوہ کدر لا عمر تے اوہدے نال دے بادشاہواں نوں قتل کر کے مڑیا تے سدوم دا بادشاہ اوہنوں ملن واسطے سوی دی وادی تیکر جیہڑی بادشاہی وادی اے، آیا۔ ¹⁸. تے صدق سالم دے ملک دا بادشاہ روٹی تے مے لیائیا تے اوہ خدا تعالی دا کاہن سی۔¹⁹. تے اوہنے اوہنوں برکت دے کے آکھیا پئی اسمان تے دھرتی دا مالک خدا تعالی دے ولوں ابرام مبارک ہووے ۔ ²⁰. تے مبارک ہووے خدا تعالی ۔ جنے تیرے ویریاں نوں تیرے ہتھ وچ کر دتا تد ابرام نے ساریاں شیواں دا دسواں حصہ اوہنوں دتا ۔²¹. تے سدوم دے بادشاہ نے ابرام نوں آکھیا پئی بندے منوں دے تے مال توں آپ لے لے۔ ²². پر ابرام نے صدوم دے بادشاہ نوں آکھیا پئی میں اسمان تے دھرتی دے مالک خداوند خدا نال سوہ منگی اے ۔ ²³. پئی میں نہ تے کوئی دھاگا تے نہ جتی دا تسمہ تے نہ تیری کوئی اور شے لواں گا تاں جے توں اے نہ آکھ سکیں پئی میں ابرام نوں دھن والا کیتا وے۔ ²⁴. بجائے اوہدے جیہڑا جوانا ں نے کھا دا تے اوہناں بندیاں دے حصے دا جیہڑے میرے نال گئے سن۔ایس لئی عانیر تے اسکال تے ممرے اپنا اپنا حصہ لے لین۔

15¹. ایناں گلاں د ےمگروں خدا دا کلام رویا چہ ابرام تے نازل ہویا تے خدا نے آکھیا اے ابرام توں نہ کابر میں تیرا راکھا والا تے تیرا وڈا اجر ہاں۔ ². ابرام نے آکھیا خداوند خدا توں منوں کی دویں گا؟کیوں جو میں تے بے اولاد جاناہاں نالے میرے گھر دا مختار دمشقی الیعزر اے؟ ³. فیر ابرام نے آکھیا ویکھ توں مینوں کوئی اولاد نئی دتی تے ویکھ میرا نوکر میرا وارث ہووے گا۔⁴. تد خدا دا کلام ابرام تے نازل ہویا تے اوہنے آکھیا اے تیرا وارث نئی ہوئے گا سگوں اوہ جیہڑا تیرے صلب چوں جمے گا اوہی تیرا وارث ہوئے گا۔ ⁵. فیر اوہ اوہنوں بار لے گیا تے آکھیاپئی ہن اسمان ول ویکھ کے جے توں تاریاں نوں گن سکنا ایں تے گن تے اوہنوں آکھیاپئی ایہی جئی تیریاولاد ہوئے گی۔⁶. تے اوہ خداوند تے ایمان لیائیا تے ایس گل نوں اوہنے اوہدے حق چہ نیکی گنیا۔ ⁷. فیر اوہنے اوہنوں آکھیاپئی میں خداوند ہاں جو تینوں کسدیاں دے اور چوں کڈ لیاہیا واں تاں جو تینوں اے ملک میراث چہ دیواں۔ ⁸. تے اوہنے آکھیا اے خداوند! میں کیوں جاناں پئی میں اوہدا وارث ہوواں گا؟⁹. اوہنے اوہنوں آکھیاپئی میرے لئ تین رہیاں دی اک وچھی تے تین ورہیاں دی اک بکری تے تین ورہیاں دا اک مینڈھا تے اک کگی تے کبوتر دا بچہ لے۔ ¹⁰. اوہنے اوہناں ساریاں نوں لئیا تے اوہناں نوں وچ کاروں دو حصے کیتا تے ہر ٹکڑے نو اوہدے دوجے حصے دے اگے رکھیا پر پرندیاں دے حصے نہ کیتے۔ ¹¹. اودوں شکاری پرندے اوہناں ٹکڑیاں نوں پے گئے تے ابرام اوہناں نوں شیشدا رہیا۔¹². سورج ڈوبدے ویلے ابرام نوں گوہڑی نیندر آئی تے ویکھو اک ڈراونی ہنیری اوہدے تے آ پئی گئی۔ ¹³. تے اوہنے ابرام نوں آکھیا یقین کر پئی تیری نسل دے لوک ایسی ملک چہ جیہڑا اوہناں دا نئی پردیسی ہوون گے نالے اوتھوں دے لوکاں دی غلامی کرن گے نالے اوہ چار سو سال تک اوہناں نوں دکھ دین گے۔¹⁴. پر میں اوس قوم دی عدالت کراں گا جدی اوہ غلامی کرن گے تے اوس مگروں اوہ بتھیرا دھن لے کے اوتھوں نکل آون گے۔ ¹⁵. تے توں سلامتی نال اپنے پیو دادے نال جا رلیں گا تے بوہت پیری چہ دفن ہویں گا۔ ¹⁶. تے اوہ چوتھی پشت چہ ایتھے پرت آون گے کیوں جو اموریاں دے گناہ ہالے تیکر پورے نئی ہوئے۔¹⁷. تے جدوں سورج ڈوبیا نالے ہنیرا ہویا تے اک تنور دسیا جدے چوں دھواں اٹھدا پئیا سی تے اک بلدی مشعل اوہناں ٹکڑیاں دے وچوں ہو کے لنگی۔ ¹⁸. اوسے دیہاڑے خدا نے ابرام نال عہد کیتا نالے آکھیا اے ملک دریائے مصر توں لے کے اوس وڈے دریا یعنی دریائے فرات تک۔ ¹⁹. قینیاں تے قنیزیاں تے قدمونیاں۔ ²⁰. تے حتیاں تے فرزیاں تے رفائمیاں۔ ²¹. تے اموریاں تے کنعانیاں تے جرجاسیاں تے یبوسیاں سمیت میں تیری اولاد نوں دتا اے۔

16¹. تے ابرام دی کاروالی ساری داکوئی نیانا نہ ہویا۔ اوہدی اک مصری لونڈی سی جدا ناں ہاجرہ سی۔ ². تے ساری نے ابرام نوں آکھیا پئی ویکھ خداوند نے مینوں تےبچے توں بغیر رکھیا اے ایس لئی توں میری لونڈی دے کول جا خورے اوس توں میرا کار وس پئے تے ابرام نے ساری دی گل منی۔ ³. تے ابرام نوں کنعان دے ملک چہ رہندئیاں دس ورےہوگئے سن جدوں اوہدی کار والی ساری نے اپنی مصری لونڈی اوہنوں اوہدی کاروالی بنن لئی دتی۔ ⁴. تے اوہ ہاجرہ دے کول گیا تے اوہ امید چوں ہوئی تے جدوں اوہنوں پتا لگیا پئی اوہ امید چوں وے تے اپنی مالکن نوں نکی سمجھن لگ پئی.⁵. تد ساری نے ابرام نوں آکھیا پئی جیڑا ظلم میرے تے ہویا اوہ تیرے ذمے وے۔ میں اپنی لونڈی تینوں دتی تے جدوں اوہ آپی امید چوں ہوئی تے میں اوہدی نظر چہ نکی ہو گئی۔ تے خداوند تیرا تے میرا انصاف کرے۔ ⁶. ابرام نےساری نو آکھیا پئی تیری لونڈی تیرے وس چہ وے جو تینوں چنگا لگے اوہدے نال کر۔ تدساری اوہدے نال سختی کرن لگ پئی تے اوہ اوہدے کولوں نٹھ گئی۔⁷. تے اوہ خداوند دے فرشتہ نوں اجاڑ چہ پانی دے اک چشمے دے کول لبھی۔ اے اوہی چشمہ وے جیہڑا شور دی راہ تے وے۔ ⁸. اوہنے اوہنوں آکھیا پئی ساری دی لونڈی ہاجرہ توں کتھوں آئی تے کتھے جانی ائیں؟ اوہنے آکھیا میں اپنی بی بی ساری کولوں نٹھ آئی آں۔⁹. خداوند دے فرشتہ نے اوہنوں آکھیا کہ توں اپنی بی بی دے کول ٹر جا تے اپنے آپ نو اوہدے حوالے کر دے۔ ¹⁰. تے خداوند دے فرشتہ نے اوہنوں آکھیا پئی میں تیری اولاد نو چوکھا ودھاواں گاتے ایئناں وادھاواں گا پئی اوہ گنے وی نہ جا سکن گے۔¹¹. تے خداوند دے فرشتہ نے اوہنوں آکھیا پئی توں امید چوں ایئں تے تیرا پتر ہوئے گا۔ اوہدا ناں اسمعئیل رکھیں اس لئی پئی خداوند نے تیرا دکھڑا سن لئیا اے۔ ¹². اوہ گورخر دی واہنگوں آزاد مرد ہووے گا۔ اوہدا ہتھ ساریاں دے خلاف تے ساریاں دے ہتھ اوہدے خلاف ہون گےتے اوہ اپنے بھراواں دے اگے وسیا روے گا۔¹³. تے ہاجرہ نے خداوند دا جدے نال اوہنے گلاں کیتیاں اتاایل روئی ناں رکھیا یعنی اے خداوند توں ویکھن والا ویں اس لئی پئی اوہنے آکھیا کی میں ایتھے وی اپنے ویکھن والے نوں جاندے ہوئے ویکھیااے؟ ¹⁴. ایس کر کے اوس کھوں دا ناں بیر لحہ روئی پے گیا۔ اوہ قادس تے برد دے وچکار اے۔¹⁵. تے ابرام توں ہاجرہ دا پتر ہویا تے ابرام نے اپنے پتر دا ناں جو ہاجرہ توں ہویا اسمعیل رکھیا۔ ¹⁶. تے جدوں ابرام توں ہاجرہ دے اسمعئیل جمیا اودوں ابرام چھیاسی وریاں دا سی۔

17¹. جدوں ابرام نڑینوے ورہیاں دا ہویا اودوں خدا ابرام نو دِسیا تے اوہنے کیہا پئی میں خداِ قادر ہاں توں میری حضورچہ ٹرتے کامل ہو۔ ². تے میں تیرے نال اک عہدکراں گاتے تینوں بتھیرا ودہاواں گا۔³. تد ابرام سر جھکا لئیا تے خدا نے اوہدے نال گل کر کے آکھیا۔ ⁴. پئی ویکھ میرا عہد تیرے نال اے تے توں پتھیریاں قوماں دا پیو ہویں گا۔ ⁵. تے تیرا ناں فیر ابرام نہ ہوئے گا جد کے تیرا ناں اِبرہام ہوئے گا ایس لئی پئی میں تینوں بتھیریاں قوماں دا پیو بنا دتااے۔ ⁶. تے میں تینوں بتھیرا اچا کراں گانالے قوماں تیری نسل چوں ہون گیاں تے بادشاہ تیری اولاد چوں آن گے۔⁷. تے میں اپنے تے تیرے تے تیرے بعد تیری نسل دے نال اوہدیاں ساریاںپشتاں دے لئی عہد کراں گا جیہڑا نہ مکن والا ہوئے گا تاں جو میں تیرا تے بعدوں تیری نسل دا خدا رہواں۔ ⁸. تے میں تینوں تے تیرے بعد تیری نسل نوں کنعان دا ملک جدے چہ توں پردیسی ایں انج دیواں گا پئی اوہ تیری پکی ملکیئت ہو جائے۔تے میں اوہناں دا خدا ہواں گا۔⁹. فیر خدا نےابرہام نوں آکھیا پئی توں میرے حکم نوں منیں تے تیرے بعدوں تیری نسل پشت در پشت اوہنوں منے۔ ¹⁰. تے میرا عہد جیہڑامیرے تے تیرے وچ تے تیرے مگروں تیری نسل نال وے جنوں تْسی منو گے اوہ اے وے پئی تہاڈے چوں ہر اک پتر دا ختنہ کیتا جائے۔ ¹¹. تے تسی اپنے جسم دی کھلڑی دا ختنہ کریا کرنا ۔تے اے اوس عہد دا نشان ہوئے گا جیہڑا میرا تہاڈے نال وے۔¹². تہاڈے ول پشت در پشت ہر منڈے دا ختنہ جدوں او ہ اٹھ دیہاڑیاں دا ہوئے کیتا جائے۔بھاویں او ہ گھر چہ جمے بھاویں اوہ کسی پردیسی توں مول لئیا ہوئے جیہڑا تیری نسل چوں نئی۔ ¹³. ضروری وے پئی تیرے گھر دئیاں دا تے تیرے مول خریدے دا ختنہ ہوئے تے نالے میرا عہد تہاڈے جسم چہ صدا لئی عہد ہوئےگا۔ ¹⁴. تے اوہ پتر جدا ختنہ نہ ہوئے اپنے لوکاں چوں کڈ دتا جائے کیوں جو اوہنے میرا عہد توڑیا اے۔¹⁵. تے خداوند نے ابرہام نوں آکھیا پئی ساری جو تیری کار والی وے تے اوہنوں ساری نہ آکھیں ۔ اوہدا ناں سارہ ہوئے گا۔ ¹⁶. تے میں اوہنوں برکت دواں گا تے اوہدے (اوہدے ) چوں وی تینوں اک پتر دواں گا ۔ بے شک میں اوہنوں برکت دواں گاتے قوماں اوہدی نسل چوں ہون گیاں تے عالم تے دنیا دے بادشاہ اوہدے توں جمن گے۔¹⁷. تد ابرہام نے سر جھکایا تے ہس کے دل چہ کہن لگا پئی سو ورہیاں دے وڈیرے چوں وی نیانا ہوئے گا نالے سارہ جیہڑی نوے ورہیاں دی اے اوہدی اولاد ہوئے گی؟ ¹⁸. تے ابرہام نے خدا نوں آکھیا کاش اسمعئیل ای تیرے حضور جیونداروے۔¹⁹. تد خدا نے آکھیا پئی ضرور تیری کار والی سارہ توں تیرا پْتر ہوئے گا۔توں اوہدا ناں اضحاق رکھیں تے میں اوہدے نال تے اودی اولاد نال اپنا عہد جیڑا صدا لئی عہد اے کراں گا۔ ²⁰. نالے اسمعیئل دے حق چہ وی میں تیری دعا سنی اے ۔ ویکھ میں اونوں برکت دواں گا نالے اونوں اچا کراں گا تے بتھیرا ودھاواں گانالےاوہدے توں بارہ سردار جمن گےنالے میں اونوں وڈی قوم بناواں گا۔ ²¹. پر میں اپنا عہد اضحاق نال کراں گا جیڑا اگلے رہیاں ایس مقرر ویلے تے سارہ توں جمے گا۔²². تے جدوں خدانے ابراہام نال گلاں کر لئیاں تے اوہدے کولوں اْتے چلا گیا۔ ²³. اوہدوں ابرہام نے اپنے پتر اسمعیل نو ں تے اپنے خدمت گزاراں تے اپنے سارے مول خریدیاں نو ں یعنی اپنے سارے کار دے مرداں نوں لئیا تے اوسی دیہاڑے خدا دے حکم دے وانگوں اوناں دا ختنہ کیتا۔²⁴. ابرہام نڑینوے ورہیاں دا سی جدوں اوہداختنہ ہویا۔ ²⁵. تے جدوں اوہدے پتر اسمعیل دا ختنہ ہویا تے اوہ تیراں ورہیاں دا سی۔ ²⁶. ابرہام دا تے اوہدے پتر دا ختنہ اکو دیہاڑے ہویا۔ ²⁷. تے اوہدے کار دے سارے مرداں تے اوہدے خدمت کرن والے تے اوہناں دا وی جیہڑے پردیسوں مول لئے سن اوہناں دا ختنہ اوہدے نال ہویا۔

18¹. فیر خداوند ممرے دے بلوطاں تے اوہنوں دسیا۔تے اوہ دیہاڑی دے گرم ویلے اپنے تنبو دے بوْہے تے بیٹھاہویاسی۔ ². تے اوہنے اپنیاں اکھاں چک کے نظر کیتی تے ویکھیا پئی تن مرد اوہدے اگے کھلوتے نیں۔او ہ اوہناں نو ویکھ کےتنبو دے بوْہے چوں اوہناں ول نسیا تے زمین تک جھکیا۔³. تے کہن لگا پئی اے میریا ربا جے میرے تےتوں کرم دی نظر کیتی اے تے اپنے ایس نوکر دے کولوںٹْرنہ جاویں۔ ⁴. سگوں ماسا کوْ پانی لیائیا جائے تے تْسی اپنے پیردھو کے اوس درخت تھلے آرام کرو۔ ⁵. میں روٹی لیاناہاں تْسی سواہرے ہو لو۔ فیر اگے ودہیوکیوں جے تسی ایسے لئی اپنے نوکر دے کول آئے ہو۔اوہناں آکھیا جیویں توں آکھیا اے انج ای کر۔⁶. تے ابرہام تنبووچ سارہ دے کول نسیا گیاتے آکھیا پئی تن پیمانے بریک آٹا چھیتی لے تے اوہنوں گْن تے پھلکے بنا۔ ⁷. تے ابرہام اجڑ ول نسیاتے اک تگڑا وچھا لےکے اک جوان نو دتا تے اوہنے چھیتی نال اوہنوں بنایا۔ ⁸. فیر اوہنے مکھن تے دودھ تے اوس وچھے نوں جیہڑا اوہنے بنوایا سی لیاہ کے اوہناں دے اگے رکھیا تے آپ اوہناں دے کول درخت تھلے کھلو رہیا تے اوہناں کھادا۔⁹. فیر اوہناں اوہنوں پچھیا پئی تیری کار والی ساری کتھےاے؟ اوہنے آکھیا او ہ تنبو وچ اے۔ ¹⁰. اودوں اوہنے آکھیا میں فیر بہار دے موسم چہ تیرے کول آواں گا تے ویکھ تیری کار آلی ساری دے پتر ہوئے گا۔¹¹. تے ابراہام تے سارہ وڈیرے تے وڈی عمر دے سن نالے سارہ دا اوہ حال نئی سی رہیا جیہڑا عورتاں دا ہندا اے۔ ¹². اودوں سارہ نے اپنے دل وچ ہس کے آکھیا کی ایئنی وڈیری ہون دے مگروںکی میرے لئی خوشی ہو سکدی اےنالے میرا کار والا وی وڈیرا اے۔¹³. فیر خداوند نے ابرہام نوں آکھیا پئی سارہ کیوں اے آکھ کے ہسی پئی میری جئی وڈیری دا وی بھلا پتر ہو ئے گا؟ ¹⁴. کی خداوند لئی کوئی گل اوکھی اے؟ بہار دے موسم وچ اپنے ویلے تے میں تیرے کول فیر آواں گا تے سارہ دا پتر ہوئے گا۔ ¹⁵. اودوں سارہ مکر گئی پئی میں نئی ہسی کیوں جے اوہ کابر گئی سی ۔ پر اوہنے آکھیا نئی توں ضرور ہسی سیئں۔¹⁶. اودوں اوہ مرد اوتھوں اٹھے تے اوہناں سدوم دل منہ کیتا تے ابرہام اوہناں نوں چھڈن لئی اوہناں نال ٹر پیا۔ ¹⁷. تے خداوند نے آکھیا پئی جو کجھھ میں کرن لگا ہاں کی میں ابراہام توں لْکا کے رکھاں؟ ¹⁸. ابراہام وچوں تے بے شک اک وڈی تےزبردست قوم جمے گی نالےدھرتی دیاں ساریاں قوماں اوہدے راہیں برکت پان گیاں۔ ¹⁹. کیوں جو میں جاننا ہاں پئی اوہ اپنے پتراں تے نالے کار والیاں نوں جیہڑے اوہدے مگروں ہون گے وصیت کرے گا پئی اوہ خدا دی راہ تے پکے رہ کے عدل تے انیائے کرن تاں جے جوکجھ خدا نے ابراہام دے حق چہ آکھیا وے اوہنوں پورا کرے۔²⁰. فیر خدا نے ٓکھیا کیوں جے سدوم تے عمورہ دا شور ودہ گیا اے تے اوہ ڈاڈے دوشی ہو گئےنے۔ ²¹. ایس لئی میں ہن جا کے ویکھاں گا پئی کی اوہناں بلکل اونج ای کیتا اے جیویں دا شور میرے کناں وچ پئیااے تے جے نئی کیتا تے میں پتا کرا لواں گا۔²². تے اوہ مرد اوتھوں مڑے تے سدوم ول ٹْر پئےپر ابرہام خدا دے حضور کھلوتا رہیا۔ ²³. اودوں ابرہام نے کول جا کے آکھیا کی توں چنگیاں نوں مندیاں ے نال مارینگا؟²⁴. خورے اوس شہر وچ پنجاہ راستباز ہون ۔ کی توں اوہناں نوں ہلاک کریں گا تے اوہناں پنجاہ راستبازاں دی خاطر جیہڑے اوس شہر وچ ہون اوس تھاں نوں نہ چھڈینگا؟ ²⁵. انج کرنا تینوں روانئی پئی چنگے نوں بھیڑے نال مار دیں تے چھنگے تے مندے اکو جئے ہو جان۔ اے تینوں روا نئی۔کی جگ دا انیائے کرن والا انیائے نئی کرے گا؟ ²⁶. تے خدا نے آکھیا پئی جے منوں سدوم دے شہر چہ پنجاہ راستباز ملن تے میں اوہناں دے منہ پچھے اوس تھاں نوں چھڈ دیاں گا۔²⁷. اودوں ابرہام نے جواب دے کے آکھیا پئی ویکھو ! میں مٹی تے سواہ ہون دے باوجود خدا نال گل کرن دی جرائت کیتی ۔ ²⁸. خورے پنجاہ راستبازاں وچوں پنج گھٹ ہون۔ کی اوہناں پنجاں دے گھاٹے توں تْوں سارا شہر نیست کریں گا؟ اوہنے اوہنوں آکھیا جے منوں اوتھے پنتالیس ملن تے میں اوہناں نوں نیست نئی کراں گا۔²⁹. فیراوہنے اوہنوں آکھیا پئی خورے اوتھے چالی ہون۔ اودوں اوہنے آکھیا پئی میں چالئیاں دی خاطر وی ایہہ نئی کراں گا۔ ³⁰. فیر اوہنے آکھیا خداوند رسیں نہ تے میں کجھ ہور آکھاں؟ خورے اوتھے تری ہون۔ اوہنے آکھیا جے مینوں اوتھے تری وی لبھےتے فیر وی انج نئی کراں گا۔ ³¹. فیر اوہنے آکھیا ویکھو! میں خداوند دے نال گل کرن دی جرائت کیتی ۔ خورے اوتھے وی لبھن۔ اوہنے آکھیا میں وہیاں دی خاطر وی اوہنوں نیست نئی کراں گا۔³². اودوں اوہنے آکھیا خداوند جے رسیں نہ تے میں اک واری کجھ ہور آکھاں ۔ خورے اوتھے دس ملن۔اوہنے آکھیا میں دس دی خاطر وی اوہنوں نیست نئی کراں گا۔ ³³. جدوں خداوند ابرہام نال گلاںکر لئیاں تے ٹر گیاتے ابرہام اپنے کار نوں مڑیا۔

19¹. تے اوہ دویئں فرشتے شام دے ویلے سدوم وچ آئےتے لوط سدوم دے جندڑے تے بیٹھا سی۔ تے لوط اوناں نوْ ویکھ کے اوہناں دے استقبال لئی کھلوتا تے زمین تیکر جھکیا۔ ². تے آکھیا اےمیرے خداوند اپنے نوکر دے کار نو چلو تے رات پوری آرام کرو تے اپنے پیئر تووہ تے سویرے اٹھ کے اپنی راہ لئیو تے اوناں آکھیا پئی اسی چوک وچ رات کٹ لواں گے۔ ³. پر جدوں اوہنے بوہتی ضد کیتی تے اوہ اوہدے نال تر کے اوہدے کارآئےتے اوہنے اوہناں لئی کھانا تیار کیتا تے بے خمیری روٹی بنائی تے اوہناں کھادی۔⁴. تے ایدے توں پہلاں پئی اوہ آرام کرن لئی لمے پیئن، سدوم شہر دئیاں جوان توں لئہ کے بڈے تیکر سارے مرداں نے اوہدے کار نوں کیعرے وچ لے لئیا۔ ⁵. تے اوہناں لوط نوں سدکے اوہنوں آکھیا پئی اوہ مرد کتھے نیئں جیڑے اج راتی تیرے کول آئے نے؟ اوہناں نو ساڈے کول بار لئیا تاں جو اسی اوہناں نال صحبت کریے۔⁶. اودوں لوط نکل کے اوہناں کول بوئے تے گیا تے اپنے مگروں بوہا ڈھو دتا۔ ⁷. تے آکھیا پئی اے پراوہ! ایہو جئی بدی تے نہ کرو۔ ⁸. دیکھو! میریاں دو تئیاں نئیں جناں نوں مرد دا نہیں پتا ۔جے تواڈی مرضی ہوئے تے میں اوہناں نوں تہاڈے کول لے آواں تے جو تہانوں چنگا لگے اوہناں نال کرو۔ مگر ایناں مرداں نوں کجھ نہ کہنا کیوں جے اوہ ایس لئی میری راکھی چہ آئے نے۔⁹. اوہناں نے آکھیا ایدروں پراں ہو جا۔فیر کین لگے پئی اے بندہ ساڈے کول رکن لئی آیا سی تے ہن حکم چلاندا پئیا وے ایس لئی اسی تیرے نال اوہناں توں بوہتی بد سلوکی کراں گے۔تد فر اوہ لوط تے آپئے تے نیڑے آ ئے تاں جو بوہا بھن دین۔¹⁰. پر اوہناں مرداں اپنے ہتھ ودہا کے لوط نوں اپنے کول کار وچ کھچ لئیا تے بوہا ڈھودتا ۔ ¹¹. تے اوناں مرداں نو جیڑے کار دے بوہے تے سن چھوٹے تے وڈے ساریاں نوں اناہ کر دتا۔ تے اوہ بواہ لبدے لبدے تھک گئے۔¹². اودوں اوہناں مرداں نے لوط توں پچھیا کی ایتھے تیرا اور وی کوئی ہےوے؟جوائی تے اپنے پتراں تے تئیاں تے جو کوئی تیرا ایس شہر وچ وے ساریاں نوں ایس تھاں توں بار لے جا۔ ¹³. کیوں جو اسی ایس تھاں نوں نیست کراں گے ایس لئی پئی اوہناں دا شور خدا دے حضور بہتیرا اچا ہویا وے تے خداوند نے سانو ں اوہناں نوں نیست کرن لئی پیجیا وے۔¹⁴. اودوں لوط نے بار جا کے اپنےجوائیاں نوں جناں اودیاں تئیاں ویائیاں سن گل بات کیتی تے آکھیا پئی اٹھو تے ایس تھاں توں نکلو کیوں جے خداوند ایس شہر نوں نیست کرے گا۔ پر اوہ اپنے جوائیاں دی نظر وچ مخول جئیا لگیا۔ ¹⁵. جدوں سویر ہوئی تے فرشتیاں نے لوط توں چھیتی کرائی تے آکھیا پئی اٹھ اپنی کار والی تے اپنیاں دوائیں تئیاں نوں جیڑیاں ایتھے نیں لے جا۔ انج نہ ہوئے پئی توں وی ایس شہر دی بدی وچ پھڑیا جایں تے ہلاک ہو جایں۔¹⁶. پر اینے دیر لائی تے اوہناں مرداں نے اوہداہ تے اودی کاروالی تے اودیاں دوئیں تئیاں دا ہتھ پھڑیا کیوں جے خداوند دی اوہدے تے مہربانی ہوئی تے اوہنوں شہر توں کڈ دتا۔ ¹⁷. تے انج ہویا پئی جدوں اوہ اوہناں نوں بار کڈ لیائے تے اوہناں نوں آکھیا اپنی جان بچان لئی نس۔ نہ تے پچھے مڑ کے ویکھیں نہ ای میدان وچ رکیں۔ اوس پہاڑ ول تر جا۔ انج نہ ہوئے پئی توں ماریا جایں۔¹⁸. تے لوط نے اوہناں نوں آکھیا پئی اے میرے خداوند انج نہ کر۔ ¹⁹. ویکھ توں اپنے نوکر تے کرم دی نظر کیتی اے تے ایناں وڈا فضل کیتا اے پئی میری جان بچائی اے۔ میں پہاڑ تیکر نیں جا سکدا۔ کتے انج نہ ہوئے میرے تے مصیبت آ پئے تے میں مرجاواں۔ ²⁰. ویکھ اے شہر ایناہ نیڑے وے پئی میں اوتھے پج کے جا سکنا واں تے اے نکا جئیاوی اے۔ اجازت ہوئے تے میں اوتھے تر جاواں۔ اوہ نکاجئیا وی اے تے میری جان وی بچ جائے گی۔²¹. اوہنے اوہناں نوں آکھیا ویکھ میں ایس گل وچ وی تیرا لہاز رکھنا واں پئی ایس شہر نوں جدا توں ذکر کیتا اے تباہ( غارت) نئی کراں گا۔ ²². چھیتی کر تے اوتھے تر جاکیوں جے میں کجھ نئی کر سکدا جدوں تیکر توں اوتھے نہ اپڑیں۔ایس لئی اوس شہر دا ناںضغر کہلایا۔²³. تے زمیں تے دھپ نکل آئی سی جدوں لوط ضغر وچ وڑیا۔ ²⁴. اودوں خدا نے اپنے ولوںسدوم تےعمورہ تے اگ تے گندک اسمان توں وسائی۔ ²⁵. نالے اوہنے اوہناں شہراں نوں تے اودی ساری ترائی نوں نالے اوہناں شہراں دے سب رہن والیاں نوں نالے سب کجھ نوں جو زمین توں اگیا سی تباہ کیتا۔²⁶. پر اودی کار والی نے پچھے مڑ کے ویکھیا تے لوْن دا ستوْن بن گئی۔ ²⁷. تے ابرہام سرگی ویلے اٹھ کےاوس تھاں تے گیا جتھے اوہ خدا دے حضور کھلوتا سی۔ ²⁸. تے اوہنے سدوم تے عمورہ تے اوس ترائی دی ساری زمین ول نظر کیتی تے ویکھیا پئی زمین توں تواں انج اٹھ رئیا وےجیئوں پٹھی دا تواں۔²⁹. تے انج ہویا پئی جدوں خدا نے اوس ترائی دے شہراں نوں نیست کیتا تے خدا نے ابرہام نوں یاد کیتا تے اوہناں شہراں نوں جتھے لوط ریندا سی تباہ کردے ویلے لوط نوں اوس بلا توں بچا لئیا۔³⁰. تے لوط ضغر توں بار نکل کے پہاڑ تے جا وسیا تے اودیاں دوئیں تئیاں اوہدے نال سن کیوں جے اوہناں نوں ضغر وچ وسدیاں ڈر لگیا تے اوہ تے اودیاں دوئیں تئیاں اک غار وچ رہن لگ پئے۔³¹. اودوں پہلوٹھی نے نکی نوں آکھیا پئی ساڈا پئیو بڈا وے تے زمین تے کوئی مرد نئی جیہڑاجگ دے دستور وانگوں ساڈے کول آئے۔ ³². تے آ اسی اپنے پیو نوں مے پیائیے تے اوہدے نال ہم آغوش ہویئے تاں جے اپنے پیو دی نسل باقی رکھیے۔ ³³. تے اوہناں اوسی رات اپنے پیو نوں مے پیائی تے پہلوٹھی اندر گئی تے اپنے پئیو نال ہم آغوش ہوئی پر اوہنے نہ جانیا پئی اوہ کدوں لمی پئی تے کدوں اٹھ گئی۔³⁴. تے دجے دن انج ہویا پئی پہلوٹھی نے نکی نوں آکھیا پئی ویکھ کل راتی میں اپنے پیو نال ہم آغوش ہوئی ۔ آ اج راتی وی اوہنو مے پیائیے تے توں وی اوہدے نال ہم آغوش ہو تاں کے اپنے پیو دی نسل باقی رکھیے۔ ³⁵. تے اوس رات اوہناں اپنے پیو نوں مے پیائی تے نکی گئی تے اوہدے نال ہم آغوش ہوئی پر اوہنیں نہ جانیا پئی اوہ کدوں لمی پئی تے کدوں اٹھ گئی۔³⁶. تے لوط دیاں دوئیں تئیاں اپنے پیو توں امید چوں ہوئیاں۔ ³⁷. تے وڈی دے اک پتر ہویا تے اوہدا ناں موآب رکھیا۔ اوہی موآبیاں دا پیو وے جیہڑے اج تیکر ہیگے نے۔ ³⁸. تے نکی دے وی اک پتر ہویا تے اوہنے اوہدا ناں بِن عمی رکھیا۔ اوہی بنی عمون دا پیو وے جیہڑےاج تیکر ہیگے نے۔

20¹. تے ابرہام اوتھوں اْتر دے ملک ول ٹریا تے قادس تے شور دے وچ رکیاتے جرار وچ رئیا۔ ². تے ابراہام نے اپنی کار والی دے بارے وچ آکھیا پئی اوہ میری پیئن وے تے جررار دے بادشاہ ابی ملک نے سارہ نوں سد لئیا۔ ³. پر راتی خدا ابی ملک دے کول سفنے چہ آیاتے اوہنوں آکھیا پئی توں ایس عورت دی وجہ توں جنوں توں لئیا وے مرئیں گاکیوں جے اے مرد والی اے۔⁴. پر ابی ملک نے اوہدے نال کجھھ مندا نئی سی کیتا تے اوہنے آکھیا اے خداوند کی توں بھلی قوم نوں وی مارئیں گا؟ ⁵. کی اوہنے آپی منوں نئی کئیا پئی اے میری پئین وے ؟ تے اوہ آپی وی ایہی کہندی سی پئی اوہ میرا پراوے۔میں تے اپنے سچے دل پاکیزہ ہتھاں نال اےکیتا وے۔⁶. تے خدا نے اوہنوںسفنے اچ آکھیا ہاں منوں پتا وےپئی توں اپنے سچے دل نال اے کیتا تے میں وی تینوں روکیا پئی توں میرا گناہ نہ کریں ایس لئی میں تینوں اوہنوں ہتھ نئی لان دتا۔ ⁷. ہن توں اوس مرد دی کار والی ناں موڑ دے کیوں جے اوہ نبی وے تے اوہ تیرے لئی دعا منگے گا تے توں جیوندا روئیں گا۔ پر جے توں اوہنوں نہ موڑئیں توں جان لیہ پئی توں تے جنےتیرے نیں سارے مرن گے ۔⁸. اودوں ابی ملک نے تڑکے ویلے اٹھ کے اپنے سارے نوکراں نوں سدیا تے اوہناں ساریا نوں اے گلاں سنائیاں ۔ اودوں اوہ لوک واہوا کابر گئے۔ ⁹. تے ابی ملک نے ابرہام نو ں سد کے اوہنوں آکھیا توں اے ساڈے نال کی کیتا وے ؟ تے میرے توں تیرا کیڑا قصور ہویا وے پئی توں میرے تے میری قوم اتے ایڈی وڈی بدی لیائے؟توں میرے نال اوہ کم کیتے جناں دا کرنا مناسب نہیں سی۔¹⁰. ابی ملک نے ابرہام نوں اے وی آکھیا پئی توں کی سمجھ کے اے گل کیتی؟ ¹¹. ابرہام نے آکھیا پئی میرا خیال سی پئی خدا دا خوف ایس تھاں تے ماسا کو وی نئی ہوئے گاتےاوہ منوں میری کاروالی دی وجہ توں مار دیئن گے۔ ¹². تے اصل اچ اوہ میری پیئن وی اے کیوں جے اوہ میرے پیو دی تی وے پر میری ماں دی دھی نئی ۔فیراوہ میری کار والی ہوئی۔¹³. تے جدوں خدا نے منوں میرے پیو دے کار چوں بار کیتا تے میں اوہنوں آکھیا پئی میرے تے تیری اے مہربانی ہوئے گی پئی جتھے وی اسی جائیے نوں میرے بارے اچ ایہی کوئیں پئی اے میرا پراوے۔ ¹⁴. اودوں ابی ملک نے بھیڈ بکریاں تے گائیاں تے بیل تے غلام تے لونڈیاں ابراہام نوں دتیاں تے اودی کار والی سارہ نوں وی اوہنوں موڑ دتا۔¹⁵. تے ابی ملک نے آکھیا پئی ویکھ میرا ملک تیرے سامنے وے ۔ جتھے دل کرے رہ۔ ¹⁶. تے اوہنے سارہ نوں آکھیا پئی ویکھ میں تیرے پرا نوں چاندی دے ہزار سکے دتے نے ۔ اوہ اوہناں ساریاں دے اگے جیہڑے تیرے نال نے تیرے لئی اکھ دا پردہ وے تے ساریاں دے اگے تیر ی وڈیائی ہوئے گی۔¹⁷. اودوں ابرہام نے خدا توں دعا کیتی تے خدا نے ابی ملک تے اودی کار والی تے اودیاں لونڈیاں نوں چنگا کیتا تے اوہناں دی اولاد ہون لگ پئی۔ ¹⁸. کیوں جے خدا نے ابرہام دی کاروالی سارہ دی وجہ توں ابی ملک دے خنوادےوچوں ساریاں دی کوک بند کر دتی سی۔

21¹. تے خداوند نے اپنے کہن وانگر سارہ تے نظر کیتی نالے اپنے واعدے وانگر سارہ نال کیتا۔ ². تے سارہ امید چوں ہوئی تے اوسی ویلے تے جدا خدا نے آکھیا سی ابرہام دے لئی اوہدے وڈیر پن چہ پتر ہویا۔ ³. تے ابرہام نے اپنے پتر دا ناں جیہڑا سارہ چوں ہویا اضحاق رکھیا۔ ⁴. تے ابراہام نے خدا دے حکم دے وانگوں اپنے پتر اضحاق دا ختنہ اودوں کیتا جدوں اوہ اٹھاں دیہاڑیاں دا ہویا۔⁵. تے جدوں اوہداپتر اضحاق اوہدے توں جمیااودوں ابرہام سو ورہیاں دا سی۔ ⁶. تے سارہ نے آکھیا پئی خدا نے منوں خوشی دتی تے سارے سنن والے مرے نال رل کے خوشی منان گے۔ ⁷. تے اے وی آکھیا بھلا کوئی ابرہام نوں کے سکدا سی پئی سارہ منڈے نوں دودھ پیائے گی؟کیوں جے اوہدے توں اوہدے وڈیر پن اچ میرا پتر ہویا۔⁸. تے منڈا وڈا ہویا تے اوہدا دودھ چھڈایا گیا تے اضحاقدے دودھ چھڈن دے دیہاڑے ابرہام نے وڈی دعوت کیتی۔ ⁹. تے سارہ ویکھیا پئی ہاجرہ مصری دا پترجیہڑا ابرہام چوں ہویا سی مخول کرداا ے۔¹⁰. تد اوہنے ابرہام نوں آکھیا پئی اس لونڈی تے اوہدے پترنوں کڈ دے کیوں جے اس لونڈی دا پتر میرے پتر دے نال وارث نہ ہوئے گا۔ ¹¹. پر ابرہام نوں اوہدے پتر دی وجہ توں اے گل بوہت بھیڑی لگی۔¹². تے خدا نے ابرہام نوں آکھیا پئی تینوں ایس منڈے تے اپنی لونڈی دی وجہ بھیڑا نہ لگے۔جو کجھھ سارہ آکھدی اے توں اوہدی گل من کیوں جے اضحاق توں تیری نسل دا ناں ترے گا۔ ¹³. تے اوس لونڈی دے پتر توں وی میں اک قوم پیدا کراں گا۔ ایس لئی پئی اوہ تیری نسل وے۔¹⁴. فیر ابرہام نے تڑکے ویلے اوٹھ کے روٹی تے پانی دی اک مشک لئی تے اوہ ہاجرہ نوں دتی جد کے اوہنوں اوہدے موڈے تے تر دتی تے منڈے نوں وی اوہدے ہوالے کر کے اوہناں نوں تور دتا ۔ تے اوہ تر گئی تے بیر سبع دے اجاڑ اچ آوارہ پھرن لگ پئی۔ ¹⁵. تے جدوں مشک دا پانی مکیا تے اوہنے منڈے نوں اک چھاڑی تھلے پا دتا۔ ¹⁶. تے آپی اوہدے سامنے اک تیر دے ٹبے تےدور جا کے بے گئی تے کہن لگی پئی میں ایس منڈے دا مرنا تے نہ ویکھاں۔ تے اوہ اوہدےسامنے بے گئی تے چیخ چیخ کے رون لگ پئی۔¹⁷. تے خدا نے اوس منڈے دی واج سنی تے خدا دے فرشتے نے ہاجرہ نوں اسمان توں بلایا تے آکھیا پئی ہاجرہ تینوں کی ہویا؟ نہ کابر کیوں جے خدانے ایس جگہ توں جتھے اوہ منڈا پئیا وے اوہدی واج سن لئی اے۔ ¹⁸. اٹھ تے منڈے نوں چک تے اوہنوں اپنے ہتھ نال سانب کیوں جے میں اوہنوں اک وڈی قوم بناواں گا۔¹⁹. فیر خدا نے اوہدیاں اکھاں کھولیاں تے اوہنے پانی دا اک کھوں ویکھیا تے جا کے مشک نو ں پانی نال بھر لیائی تے منڈے نوں پیائیا۔ ²⁰. تے خدا اوس منڈے دے نال سی تے اوہ وڈا ہویا تے اجاڑ اچ رہن لگ پئیا تے تیر انداز بنیا۔ ²¹. تے اوہ فاران دے اجاڑ اچ رہندا سی تے اوہدی ماں نے مصر دے ملک چوں اوہدے لئی کاروالی لئی۔²². فیر اوس ویلے انج ہویا پئی ابی ملک تے اوہدے لشکر دے سردار فیکل نے ابرہام نوں آکھیا پئی ہر کم اچ جیڑاتوں کرنا ائیں خدا تیرے نال وے۔ ²³. ایس لئی تینوں ہن رب دی سوہ وے پئی توں نہ میرے نال تے نہ میرے پتر نال تے نہ ہی میرے پوترے نال توکھا کریں گا جد کے جیہڑی میربانی میں تیرے تے کیتی وے اونج ای توں وی میرے تے میرے ملک تے جتھے توں رئیا ایں کریں گا۔ ²⁴. اودوں ابرہام نے آکھیا میں قسم کھاواں گا۔²⁵. تے ابرہام نے پانی دے اک کھوں دی وجہ توں ابی ملک نوں چڑکئیا جیڑا اوہدے نوکراں زبردستی کھو لئیا سی۔ ²⁶. ابی ملک نے آکھیا پئی منوں نئی پتا کنے اے کم کیتا وے تے توں وی مینوں نئی دسیا تے نہ ای ایدے بارے اچ میں کدی پہلاں کجھھ سنیا وے ۔ ²⁷. فیر ابرہام نے بھیڈ تے بکریاں تے گائیاں تے بیل لے کے ابی ملک نوں دتے تے دوناں آپس اچ عہد کیتا۔²⁸. تے ابرہام نے بھیڈ دے ست مادہ بچے لے کے وکھرے کیتے۔ ²⁹. تے ابی ملک نے ابرہام نوں آکھیا پئی بھیڈ دے ایناں ست مادہ بچیاں نوںوکھرے رکھن توں تیرا کی مطلب وے؟ ³⁰. اوہنے آکھیا پئی اے بھیڈ دے ست مادہ بچیاں نوں توں میرے ہتھوں لے تاں جے اوہ میرے گواہ ہون پئی میں اے کھوں کھودیا۔³¹. ایس لئی اوہنے اوس تھاں دا ناں بیر سبع رکھیا کیوں جے اوتھے اوہناں دواں سوہ منگی۔ ³². تے اوہناں بیر سبع اچ عہد کیتا ۔ فیر ابی ملک تے اوہدے لشکر دا سردار فیکل دوئیں کھلوتےتے فلستیاں دے ملک نوں مڑ گئے۔³³. اودوں ابرہام نے بیر سبع اچ جھاو دا اک درخت لایا تے اوتھے اوہنے خداوند توں جیہڑا ابدی خدا وے دعا منگی۔ ³⁴. تے ابرہام بتھیرے دیہاڑیاں تیکر فلستیاں دے ملک چہ رہیا۔

22¹. ایہناں گلاں توں مگر انج ہویا پئی خدا نے ابرہام نوں پرکھیا تے اوہنوں آکھیا اے ابرہاں تے اوس نے آکھیا میں حاضر ہاں ۔ ². تے فیر اوس نے آکھیا پئی توں اپنے پتر اضحاق نوں جیہڑا تیرا اکو پتر وے جنوں توں پیار کرنا وئیں نال لے ک موریا دے ملک ول نوں جا۔ تے اوتھے پہاڑاں وچوں میں تینوں اک پہاڑ دساں گا تے اوہنوں اوتھے سوختنی قربانی دے طور تے چڑہا ۔ ³. تے فیر ابرہام نے تڑکے ویلے اٹھ کے اپنے گدہے تے کاٹھی کسی تے فیر اپنے نال دو جواناں نوں تے اپنے پتر اصحاق نوں لئیا تے فیر سوختنی قربانی لئی لکڑاں نوں چیریا تےاٹھ کےاوس تھاں ول ٹریا جیہڑی خدا نے دسی سی۔⁴. تیجے دن ابراہام نے نگاہ کیتی تے اوس تھاں ول ویکھیا۔ ⁵. تد ابرہام نے اپنے جواناں نوں آکھیا پئی تسی ایتھے ای گدہے کول کھلو تے میں تے میرا پتر اوتھے جانے ہاں تے متھا ٹیک کے فیر مڑ آواں گے۔ ⁶. تے فیر ابرہام نے سوختنی قربانی دیا ں لکڑاں نوں لے کے اصحاق تے رکھ دتا ۔ فیر اگ تے چھری اپنے ہتھ وچ لئی تے دووئیں اگے ٹر پئے۔⁷. فیر اصحاق نے اپنے پیو ابرہام نوں آکھیا ابا جی اوس نے آکھیا جی ہاں میں سندا ہاں ۔ اوس نے آکھیا ویکھو اگ تے لکڑاں تے ہے نیں پر سوختنی قربانی لئی بچھڑا کتھے وے؟ ⁸. ابرہام نے آکھیا اے میرے پتر رب آپے اپنی سوختنی قربانی لئی بچھڑا وی دوے گا۔ تے اوہ دووئیں اگے ودھدگئے۔⁹. تے اوس تھاں اپڑے جیہڑی خدا نے دسی سی اوتھے ابرہام نے قربان گاہ بنائی تے فیر اوہدے اتے لکڑاں نوں رکھیا پر اپنے پتر اصحاق نوں بن کے قربان گاہ دیاں لکڑاں دے اتے رکھیا۔ ¹⁰. ابرہام نے اپنا ہتھ ودہا کے اپنے پتر نوں قربان کرن چھری لئی۔¹¹. فیر رب دے فرشتے نے اسمان توں واج دتی پئی ابرہام ابرہام ۔ اوس نے آکھیا میں سندا ہاں۔ ¹². فیر اوس نے آکھیا توں اپنے پتر دے اتے ہتھ نہ چلا تے اوس نال کجھ نہ کر۔ ایس لئی پئی میں ہن جان گیا ہاں پئی توں خدا کولوں ڈرنا ویں۔ ایس لئی توں اپنے پتر جیہڑا تیرا اکو ای اے میرے توں لکائیا نہ۔¹³. ابرہام نے ویکھیا پئی اوس دے پچھے اک بچھڑا سے جدے سنگھ چاڑیاں دے وچ پھسے ہوئے نے تے فیر ابرہام نے جا کے اوس بچھڑے نوں پھڑیا تے اپنے پتر دے بدلے وچ اوس نوں سوختنی قربانی لئی چڑہایا ۔ ¹⁴. فیر ابرہام نے اوس تھاں دا ناں یہواہ یری رکھیا ۔ ایس لئی ہن تیکر اے گل بنی ہوئی وے پئی خداوند دے پہاڑ اتے مہیا ہوئے گا۔¹⁵. فیر خدا دے فرشتے نے اسمان توں اک واری فیر واج دتی تے آکھیا پئی۔ ¹⁶. خدا کہندا وے پئی ایس لئی پئی توں اے کم کیتا پئی توں اپنے پتر نوں جیہڑا اتیرا اکو کلا ای وے توں لکایا نہ ایس لئی میں وی اپنی ذات دی سوں کھا دی وے پئی۔ ¹⁷. میں تینوں برکتاں تے برکتاں دواں گا۔ تیری نسل ودھا ودھا کے اسمان دیاں تاریا ں تے سمندر دے کناریاں دی ریت دی وانگوں کر دواں گا۔ تیری اولاد اپنے ویریاں دے پھاٹک دی مالک ہووے گی۔¹⁸. تے تیری نسل دے وسیلے نال دھرتی دیاں ساریاں قوماں برکت پاون گیاں۔ ایس لئی پئی توں میری گل منی اے۔ ¹⁹. تے فیر ابرہام اپنے جواناں کول واپس گیا تے فیر اوہ سارے اٹھے تے اکٹھے ہو کے بیرسبع ول ٹر گئے۔ فیر ابرہاں بیر سبع وچ ای وسیا ۔²⁰. ایہناں گلاں توں مگر انج ہویا پئی ابررہام نوں خبر ملی پئی مکاہ توں میرے بھرا نحورتوں وی پتر ہوئے نے ۔ ²¹. یعنی عوض جیہڑا پلوٹھا سی تے اوہدا بھرا بوز تے فیر قموایل ارام دا پی۔ ²². تے کسدتے حزو تے فلداس تے ادلاف تے بتیوایل ۔²³. تے بیتوئیل توں ربقہ جمی ۔ تے اٹھوں ابرہام دے بھرا نحورتے ملکاہ توں جمے ۔ ²⁴. تے اودہی حرمتوں وی جدا ناں رومہ سی ، طنج تے جاحم تے تخص تے معکہ جمے۔

23¹. تے سارہ دی عمر اک سو ستائی ورے ہوئی ۔ سارہ دی زندگی دے اینے ای ورے سن۔ ². تے سارہ قربت اربع وچ فوت ہوئی ۔ اے کنعان وچ وے جنوں حبرون وی کہندے نے ۔ تے ابراہام سارہ لئی ماتم تے دکھ کرن لئی اوتھے گیا۔³. فیر ابرہام معیت دے کولوں اٹھ کے بنی حت نال گلاں کرن لگ پئیا تے آکھیا پئی ۔ ⁴. میں تہاڈے وچ پروہنڑا تے غریب ہاں ۔ مینوں تسی اپنے قبرستان وچ تھاں دے دیو تاں جے میں اپنیاں اکھاں دے سامنے اپنے مردے نوں دفن کر سکاں ۔⁵. تد بنی حت نے ابرہام نوں جواب دتا پئی ۔ ⁶. اے خداوند ساڈی سن توں ساڈے وچ ڈاڈا سردار ویں۔ تے ساڈیاں قبراں وچوں جیہڑیساریاں توں چنگی ہوئے اوہدے وچ توں اپنے مردے نوں دفن کر۔ ساڈے وچوں کوئی وی انج دا نئی وے جیہڑا تہانوں منع کر سکے کہ فیر توں اپنا مردو دفن نہ کر سکیں۔⁷. ابرہام اٹھ کے بنی ہیت دے اگے جیہڑے اوس ملک دے لوک سن، چکیا ۔ ⁸. تے اوہناں نال گل کیتی پئی جے تیہاڈی مرضی ہوئے پئی میں اپنے مردے نوں اپنیاں اکھاں دے سامنے توں ہٹا کے دفن کر دواں تےفیر میری منت سنو تے صحر دے پتر عفرون اگے میری منت کرو۔ ⁹. پئ یجیہڑی مکفیلہ دی غار جیہڑی اودہی وے نالے اوہدے کھیت دے نکر تے وے اوہدا سارا مول لے کے مینوں دے دوے تان جے اوہ قبرستان تیہاڈے وچ میری ملکیت ہو جاوے۔¹⁰. تے عفرون بنی ہیت دے وچ کار بیٹھا سی۔ تد عفرون حتی نے بنی حت دے سامنے تے اوہناں لوکاں دے وچ کار جیہڑے شہر دے بوہے توں اندر آندےپئے سن ابراہام نوں جواب دتا۔ ¹¹. پئی ساڈے خداوند اے انج نئی ہوئے گا جد کہ ساڈی سنو ، میں اےکھیت تہانوں دینا ہاں تے اوہ غار وی جیہڑی اوہدے وچ وے میں تہانوں دینا ہاں۔ تے اے میں اپنی قوم دے سامنے تہانوں دیناں ہاں تے تسی اپنے مردے نوں دفن کرو۔¹². تد ابرہام اوس ملک دے لوکاں دے سامنے جھکیا ۔ ¹³. فیر اوہنے نے اوس ملک دے لوکاں نوں سندے ہوئے عفرون نوں آکھیا جے توں مینوں دینا ای چاہنا ویں تے میری سن۔ میں تینوں ایس کھیت دا مول دواں گا۔ اے توں میرے کولوں لے لے تے فیر میں اپنے مردے نوں دفن کراں گا۔¹⁴. عفرون نے ابرہام نوں جواب دتا۔ ¹⁵. اے میرے خداوند میری گل سن۔ اے زمین چاندی دے چار سو مثقال دی اے تے کی میرے تے تیرے وچ اے وے ؟پئی توں اپنا مردہ دفن کر لے۔ ¹⁶. تے ابرہام نے عفرون دی گل من لئی ۔ تے ابرہام نے عفرون نوں اونی ہی چاندی تول کے دتی جنی دا ذکر اوہنے پنی حت دے سامنے کیتا سی ۔ یعنی چاندی دی چارسو مثقال جیہڑی سوداگراں وچ رائج سی۔¹⁷. تےعفرون دا اوہ کھیت جیہڑا مکفیلہ دے ممرے دے سامنے سی تے اوہ غار جیہڑی اوہدے وچ سی تے اوہ سارے درخت جیہڑے اوس کھیت وچتے اوہدے چارہ پاسے اوہدی حداں وچ سن ۔ ¹⁸. اے سارے بنی حت تے اوہناں ساریاں لوکاں دے سامنے جیہڑے اوس شہر دے دروازے توں اندر آئے سن ابراہام دی خاص جاگیر کر دتی گئی۔¹⁹. اوس توں مگر ابرہام نے اپنی کار والی سارہ نوں مکفیلہ دے کھیت دی غار دے وچ جیہڑی ملک کنعان دے ممرے یعنی حبرون دے سامنےوےدفن کیتا۔ ²⁰. ایس لئی اوہ کھیت تے اوہ غار جیہڑی اوہدہے وچ سی بنی حت ولوں قبرستان لئی ابرہام دی ملکیت بنا دتی گئی۔

24¹. ابرہام وڈیرا تے بہتیری عمر دا سی تے خدا نے ساریاں گلاں وچ ابرہام نوں برکت دتی ہوئی سی۔ ². ابرہام نے اپنے پرانے نوکر نوں جیہڑا اودھیاں ساریاں شیواں دا مختار سی آکھیا پئی توں اپنا ہتھ میری ران دے تھلے رکھ پئی ۔ ³. میں تینوں خداوند دی جیہڑا دھرتی تے اسمان دا رب وے سوہ دواں پئی توں کنعنیاں دیاں دھیاں وچوں جناں وچ میں رہنا واں کسے نوں وی میرے پتر نال نئی ویاویں گا۔ ⁴. جد کہ توں میرے ملک وچ میرے رشتہ داراں چوں میرے پتر اصحاق لئی کار والی لیاویں گا۔⁵. اوس نوکر نے اوہنوں آکھیاپئی خورےاوہ عورت ایس ملک وچ میرے نال آنا نہ چاہوے تے کی میں فیرتیرے پتر نوں اوس ملک وچ جتھوں توں آیا ویں لے جاواں؟ ⁶. تد ابرہام نے اوہنوں آکھیا خبردار میرے پتر نوں ہرگز اوتھے نہ لے کے جاویں ۔ ⁷. خداوند اسمان دا خدا جیہڑا مینوں اپنے پیو دے کار توں تے میرے قبیلے چوں کڈ لیائیا تے جنے میرے نال گلاں کیتیاں تے سوہ منگ کے مینوں آکھیا پئی میں تیری نسل نوں اے ملک دیواں گا ۔ اوہی تیرے اگے اگے اپنا فرشتہ گھلے گاتاں جے توں اوتھوں میرے پتر لئی کار والی لیاویں۔⁸. جے اوہ عورت تیرے نال آنا نہ چاوے تے توں میری ایس سوہ توں چھٹیا پر میرے پتر توں اوتھے نہ لے ک جاویں ۔ ⁹. اوس نوکر نے اپنا ہتھ اپنے مالک ابرہام دی ران دے تھلے رکھ کے اوس گل دی قسم کھادی ۔¹⁰. تد اوہ نوکر اپنے مالک دے اونٹاں وچوں اونٹ لے کے ٹریا تے اوہدےکول اپنے مالک دیا ں چنگیاں چنگیاں شیواں سن۔اوہ اٹھ کے مسوپتامیہ دے نحور دے شہر ول گیا۔ ¹¹. تے لوڈے ویلے جدوں عورتاں پانی بھرن اوندیاں سن اوہنے شہر توں بار باولی دے کول اونٹاں نوں بٹھایا ۔¹². تے آکھیا اے خداوند میرے مالک ابرہام دے خدا میں تیری منت کرنا ہاں پئی توں اج میرا کم بنا دے تے میرے مالک ابرہام تےکرم کر۔ ¹³. ویکھ میں پانی دے چشمے تے کھلاتا ہاں تے ایس شہر دیاں دھیاں پانی بھر ن نوں اوندیاں نیئں۔ ¹⁴. تے انج ہوئے پئی جیہڑی کڑی نوں میں پانی پین لئی اپنا گھڑا جھکان لئی آکھاں اوہ کہوے لے پی ،تے میں تیرے اونٹاں نوں وی پیا واں گی۔ تے اوہ اوہی ہوئے جنوں توں اپنے پندہ اصحاق لئی ٹھرایا ہوئے۔ تے میں ایتھوں سمجھ لواں گا پئی توں میرے مالک تےکرم کیتا وے ۔¹⁵. اوہ اے کہہ ہی رہیا سی تے ربقہ جیہڑی ابراہام دے بھرا نحور دی کار والی ملکاہ دے پتر بیتوئیل توں جمی سی اپنا گھڑا اپنے موڈیاں تے رکھ کے آئی ۔ ¹⁶. اوہ کڑی سوہنڑی تے کنواری تے مردتوں نہ واقف سی۔ اوہ تھلے پانی دے چشمے دے کول گئی اپنا گھڑا بھر کے اتے آئی۔¹⁷. تد اوہ نوکر اوہنوں ملن لئی بھجیا تے آکھیا پئی اپنے گھڑے وچوں تھوڑا جہیا پانی منوں پیادے۔ ¹⁸. اوہنے آکھیا پی لو تے چھیتی نال اوہنے گھڑے نوں ہتھ تے رکھیا تے اوہنوں پانی پیائیا ۔¹⁹. جدوں اوہنوں پانی پیا لئیا تے کہن لگی پئی میں تیرے اونٹاں لئی وی پانی بھر بھرلیاواں گی جدوں تیکر اوہ پانی پی نہ لین ۔ ²⁰. چھتی نال اپنے گھڑے نوں ہودی وچ خالی کر کے فیر باولی ول نوں پانی بھرن نوں نسی تے اہنے ساریاں اونٹاں لئی پانی بھریا ۔²¹. اوہ بندہ اوہنوں چپ چپیتے بڑے دھیان نال اوہنوں ویندارہیا۔ تان جے اوہ اے جانے پئی خدا نے اوہدا سفر مبارک کیتا وے یا نئی۔ ²². جدوں اونٹاں نے پانی پیا لئیا تے اوہنے ادھے مثقال دی سونے دی نتھ تے دس مثقال سونے دے دو کڑے اوہدے ہتھاں لئی کڈے ۔ ²³. تے آکھیا مینوں دس توں کدی دھی ویں؟تے کی تیرے پیو دے کار وچ ساڈے رہن لئی تھاں ہے وے ؟²⁴. تے اوہنےاوہنوں آکھیاپئی میں بیتوایل دی دھی ہاں۔ اوہ ملکاہ دا پتر وے جیہڑا نحور وچوں ہویاوے۔ ²⁵. تے اے وی اوہنو ں آکھیا پئی ساڈے کول بھوسہ تے چارہ بہتیرا ہےوے تے رہن لی تھاں وی ہے وے۔²⁶. فیر اوس بندے نے نیوے ہو کے رب نوں سجدہ کیتا۔ ²⁷. تے آکھیا خداوند میرے مالک ابرہام دے خدا مبارک ہوئے ، جنے میرے مالک نوں اپنے کرم تے راستی توں اوہلے نہ رکھیا ۔ تے مینوں توں ربا سہی راہے ٹورکےمیرے مالک دے بھراوں دے کار لے آیا ۔²⁸. تد اوس کڑی نے نس کے اپنی ماں دے کار وچ اے سارا واقع دسیا ۔ ²⁹. تے ربقہ دا اک بھرا سی جدا ناں لابن سی۔ اوہ بارپانی دے چشمےدے کول اوس بندے ول نوں نسیا گیا۔ ³⁰. انج ہویا پئی اوہنے جدوں اوہ نتھ تے کڑے ویکھے جیہڑے اوہدی بھین دے ہتھاں وچ سن تے اپنی بھین ربقہ دیاں گلاں سنیاں پئی اوس بندے نےمیرے نال انج انج گلاں کیتیاں نیں تے فیر اوہ اوس بندے دے کول آیا تے ویکھیا پئی اوہ چشمے دے نیڑے اونٹان دے کول کھلوتا ہویا وے ۔³¹. فیر اوہنے آکھیا پئی توں خداوند ولوں مبارک ویں۔ اندر آ۔ توں بار کیوں کھلوتا ویں۔ میں کار وچ تیرے تے تیرے اونٹاں لئی تھاں تیار کیتی وے ۔ ³². تے فیر اوہ بندہ کاروچ آیا۔ تے اوہنے اوہدے اونٹاں نوں کھولیا تے اونٹاں نوں بھوسہ تے چارہ پایا تے اوہدے نال ساتھیاں دے پیر دھون لئی پانی دتا۔³³. تے کھانا اوہدے سامنے رکھیا گیا۔ پر اوہنے آکھیاجد تیکر میں اپنا مطلب نہ دساں میں کھاواں گا نئی۔ تے اوہنے آکھیا پئی دس۔ ³⁴. تد اوہنے آکھیا پئی میں ابرہام دا نوکر ہاں۔ ³⁵. تے خداوند نے میرے مالک نوں بہتیری برکت دتی ہوئی اے۔ تے اوہ بہتیرا وڈا بندہ بن گیا وے تے خدا نے اہنوں بھیڈ بکریاں، گائیاں تے بیل تے سونے چاندی تے لونڈیاں تے غلام تے اونٹ تے گدہے دتے ہوئے نے ۔³⁶. میرے مالک دی کار والی سارہ جدووڈیری ہو گئی تے اوہدا اک پتر ہویا۔ تے اوہنوں اوس نے اپنا سب کجھ دتا ہویا وے۔ ³⁷. تے میرے مالک نے مینوں قسم دے کےآکھیاوے پئی توں کنعنیاں دئیاں دھیاں وچوں جناں دے ملک وچ میں رہنا واں کسے نوں وی میرے پتر لئی نئی نہ ویائیں ۔ ³⁸. جد کہ توں میرے پیو دے کار تے رشتہ داراں وچ جا کے میرے پتر لئی کار والی لیائیں۔³⁹. تے فیر میں اپنے مالک نوں آکھیا پئی خورے اوہ عورت میرے نال آنا نہ چاہے ۔ ⁴⁰. تے فیر اوہنے مینوں آکھیا پئی خداوند جدے حضور میں ٹرنا ہاں اپنا فرشتہ تیرےنال گھلے گانالے تیرا سفر مبارک کرے گا۔ توں میرے رشتہ داراں تے میرے پیو دے خنوادے وچوں میرے پتر لئی کار والی لیائیں۔ ⁴¹. تے جدوں توں میرے کار وچ جاویں گا تے توں میری سوہ توں چھٹیا ۔تے جے کوئی کڑی نہ دیئن تے فیر وی توں میرے سوہ توں چھٹیا۔⁴². تے میں اج پانی دےاوس چشمے دے کول آ کے آکھن لگا اے خداوند میرے مالک ابرہام دے خدا جے توں میرے سفر نوں جیہڑا میں کرنا ہاں مبارک کرنا ویں۔ ⁴³. تے فیر ویکھ میں پانی دے چشمے دے کول کھلوتا ہاں تے انج ہوئے پئی جیہڑی کڑی پانی بھرن نوں آوے تے میں اوہنوں کہواں پئی مینوں اپنے گھڑے وچوں تھوڑا جئیا پانی پئیا۔ ⁴⁴. تے اوہ مینوں کہوے پئی توں وی پی تے میں تیرے اونٹاں لئی وی بھر دواں گی۔ تے اوہ اوہی عورت ہوئے جنوں خداوند نے میرے مالک دے پتر لئی ٹھہرایا وے۔⁴⁵. میں دل وچ اے کہ ہی رہیا ساں تے ربقہ اپنا گھڑا موڈیاں تے رکھ کے بار نکلی تے تھلے چشمے دے کول گئی تے پانی بھریا۔ تد میں اوہنوں آکھیا پئی مینوں ماسا کو پانی پیا دے۔ ⁴⁶. ایہنے چھیتی نال اپنا گھڑا اپنے موڈے توں لایا تے آکھیا پی لے تے میں تیرے اونٹاں نوں وی پیاواں گی۔ تے میں وی پیتا تے اوہنے میرے اونٹاں نوں وی پیائیا۔⁴⁷. تے فیر میں اوہنوں پچھیا پئی توں کدی دھی ویں؟ اوہنے آکھیا پئی میں بیتوایل دی دھی ہاں۔اوہ نحور دا پتر وے جیہڑا ملکا ہ وچوں جمیا۔تے فیر میں اوہدے نک وچ نتھ تے ہتھاں وچ کڑے پا دتے۔ ⁴⁸. تے فیر میں جھک کے خداوند دے حضور سجدہ کیتا ۔ تے خداوند اپنے مالک ابرہام دے خدا نوں دھن دھن آکھیا جنے مینوں سہی راہےپایا پئی اپنے مالک دے بھرا دی دھی نوں اوہدے پتر لئی لے ک جاواں۔⁴⁹. تے ہن جے تسی رحم تےبھلیائی نال میرے مالک نال پیش آنا چاہندے ہو تے مینوں دسو۔ جے نئی تے دسو تاں جے میں دائیں یا بائیں ول نوں ٹر جاواں ۔⁵⁰. تد لابن تے بیتوایل نے جواب دتا پئی اے گل خداوند ولوں ہوئی وے ۔تے اسی تینوں چنگا مندا نئی کہہ سکدے ۔ ⁵¹. ویکھ ربقہ تیرے سامنے وے ۔ایہنوں لے جا تے خداوند دےحکم دے وانگوں مالک دے پتر نال ویا دے۔⁵². جدوں ابرہام دے نوکر نے اے ساریاں گلاں سنیاں تے زمین تیکر جھک کےخداوند نوں سجدو کیتا۔ ⁵³. تے نوکر نے چاندی تے سونے دے زیور تے کپڑے کڈ کے ربقہ نوں دتے تے اوہدے بھرا تے ماں نوں وی قیمتی شیواں دتیاں ۔⁵⁴. تے فیر اوہنے تے اوہدے ساتھیاں نے کھادا پیتا تے رات اوتھے رئے تے جدوں سویرے اٹھے تے اوہنے آکھیا پئی مینوں میرے مالک دے کول جان دیو ۔ ⁵⁵. ربقہ دے بھرا تے اوہدی ماں نے آکھیا پئی کڑی نوں کجھ دیہاڑے گھٹ و گھٹ دس دیہاڑے ساڈے کول رہن دیو۔ اوس توں مگر اوہ تیرے نال ٹر جائے گی۔⁵⁶. اوس نے آکھیا پئی مینوں نہ روکو ایس لئی کیوں جے خداوند نے میرا سفر مبارک کیتا وے ۔ مینوں تسی جان دیو۔ تاں جے میں اپنے مالک دے کول جاواں ۔ ⁵⁷. اہناں آکھیا پئی اسی کڑی نوں سد کے پچھنے ہاں پئی اوہ کی کہندی وے۔ ⁵⁸. تد اوہناں نے ربقہ نوں سد کے اوہنوں پچھیا پئی توں ایس بندے دے نال جاویں گی؟اوس نے آکھیا ہاں میں جاواں گا۔⁵⁹. تے فیر اوہناں نے اپنی بھین ربقہ تےاودی دایہ تے ابرہام دے نوکر تے اوہدے بندیاں نوں ٹوریا ۔ ⁶⁰. تےاوہناں نے ربقہ نوں دعا دتی تے آکھیا اے میری بھین توں لکھاں دی ماں ہوویئں تے تیری نسل اپنے نفرت کرن والیاں دے پھاٹک دی مالک ہوئے۔⁶¹. تے ربقہ تے اودیاں سہیلیاں اٹھ کے اونٹاں تے بے گئیاں تے اوس بندے دےمگر ٹر پئیاں ۔تے اوہ بندہ ربقہ نوں لے ک ٹر پئیا۔ ⁶². اصحاق بیر لحیی روئی توں ہو کے آ رئیا سی کیوں جے اوہ اتر دے ول اک ملک وچ رہندا سی۔⁶³. شام دے ویلے اضحاق سوچ بچار لئی میدان وچ گیا تے اپنیاں اکھاں چک کے دھیان کیتا تے کی ویندا اے پئی اونٹ ٹرے اوندے نے ۔ ⁶⁴. تے ربقہ نےنظر کیتی تے اضحاق نوں ویکھ کے اونٹ توں لتھی ۔ ⁶⁵. تے نوکر کولو ں پچھیا پئی اے بند ہ کون وے جیہڑا سانوں ملن لئی میدان ول نوں آرئیا وے ؟اس نوکر نے آکھیا پئی اے میرا مالک وے تے فیر اوہنےبرکھے دے نال اپنا آپ نوں کجھ لئیا۔⁶⁶. نوکر نے جو جو کیتا سی سارا کجھ اضحاق نوں دسیا ۔ ⁶⁷. تے اضحاق ربقہ نوں اپنی ماں سارہ دے ڈیرے وچ لے گیا۔ تد اوہنے ربقہ دے نال ویاہ کیتا تےاوہدے نال پیار کیتا تے فیر اضحاق نے اپنی ماں دے مرن توں مگر تسلی پائی ۔

25¹. تے ابرہام نے فیر اک اور کاروالی کیتی جدا ناں قطورہ سی۔ ². تے اوہدے توں زمران تے یقسان تے مدان تے مدیان تے اسباق تے سوخ جمے۔ ³. تے یقسانتوں سبا تے ددان جمے تے ددان دی اولاد وچوں اسوری تے لطوری تے لومی سن۔ ⁴. تے مدیان دے پتر عیفاہ تے عفر تے حنوک تے ابیداع تے الدوعا سن ۔ اے سارے قطورہ دی اولاد سن۔⁵. تے ابرہام نے اپنی ہرشے اضحاق نوں دتی۔ ⁶. تے اپنی لونڈیاں دے پتراں نوں ابراہام نے بتھیرے انعام دتے۔تے اپنے جیوندیاں اوہناں نوں اپنے پتر اضحاق دے کولوں پورب ول یعنی پورب دے ملک وچ پیج دتا۔⁷. تے ابراہام دی کل عمر جدوں تیکر اوہ جیوندا رہیا اک سو پنجتر ورے ہوئی۔ ⁸. تے فیر ابراہام دا ساہ مکیا تے وڈیرا تے واواہ بڈا تے اپنی پوری عمر دا ہو کے مریا تے اپنے کوکاں نال جا رلیا۔⁹. تے اوہدے پپتر اضحاق تے اسمعیل نے مکفیلہ دی غار وچ جیہڑی ممرے دے سامنے حتی صحر دے پتر عفرون دے کھیت وچ وے ، اوہنوں دفن کیتا۔ ¹⁰. اے اوہی کھیت وے جنوں ابراہام نے حتیاں کولوں مول لئیا سی۔ اوتھے ای ابراہام تے اوہدی کال والی سارہ دفن ہوئے سن۔ ¹¹. تے ابرہام دے مرن توں مگر خدا نے اوہدے پتر اضحاق نوں برکت دتی تے اضحاق بیر لحئ روئی دے نیڑے رہندا سی۔¹². ابراہام دے پتر اسمعیل دا شجرہ اے وے جیہڑا ابراہام دا سارہ دی لونڈی ہاجرہ دے وچوں ہویا۔¹³. تے اسمعیل دے پتراں دے ناں اے نے۔ اے ناں اوہناں دے جمن دی دے سلسلے وانگر نیں۔ اسمعیل دا پہلوٹھا نبایوت سی۔ فیر قیدار تے ادبئیل تے مبسام۔ ¹⁴. تے مشماع تے دومہ مسا۔ ¹⁵. حدد تے تیما تے یطور تے نفیس تے قدمہ۔ ¹⁶. اے اسمعیل دے پتر نیں تے ائیناں دیاں ناواں توں ایہناں دیاں بستیاں تے پنڈ بنے۔ تے ایہی بارہ اپنے اپنے قبیلے دے سردار ہوئے۔¹⁷. تے اسمعیل دی کل عمر سو تینتی ورے ہوئی۔ تد اوہدے ساہ مکے تے مر گیا تے اپنے لوکاں نال جا رلیا۔ ¹⁸. تے اوہدی اولادحویلہ توں شور تیکر جیہڑا مصر دے سامنے وے اوس راہ تےجتھوں اسور نوں جاندے نئیں، وسی سی۔اے سارے لوک اپنے بھراواں دے سامنے وسے ہوئے سن۔¹⁹. تے ابرہام دے پتر اضحاق دا شجرہ اے وے ۔ ابرہام توں اضحاق جمیا۔ ²⁰. اضحاق چالہ وریاں دا سی جدوں اوہنے ربقہ دے نال ویا کیتا جیہڑی فدان ارام دے دے بندے بیتوایل ارامی دی دھی تے لابن ارامی دی بھین سی۔²¹. تے اضحاق تے اپنی کال والی لئی خدا توں دعا کیتی کیوں جے اوہ بانج سی تے خدانے اوہدی دعا قبول کیتی تے اوہدےبڈی ربقہ امید اچوں ہوئی۔ ²². تے اوہدے ڈھڈ وچ دو منڈے اک دجے نال گھلدےسن ۔ تداوہنےآکھیا جے انج ای اے تے میں فیر کیوں جیوندی ہاں ؟تے اوہ خدا نوں پچھن لگ پئی۔²³. خدا نے اوہنوں دسیا ، تیری کوک وچ دو قوماں نئیں تے دوقبیلے تیرے وچوں نکل کے وکھ وکھ ہوجاون گے تے اک قبیلہ دجے توں بوہتا زور والا ہوئے گاتے وڈا نکے دی خدمت کرے گا۔²⁴. تے جدوں ربقہ دے جنن دے دیہاڑے پورے ہوئے تے پتا لگیا پئی اوہدے کوک وچ جوڑےنئیں۔ ²⁵. تے جیہڑا پہلا جمیا او ہ سر توں پیر تیکر سوا تے والاں نال بھریا ہویا سی تے اوہناں اوہدا ناں عیسو رکھیا۔ ²⁶. اوس توں مگر اودہا بھرا جمیا تے اوہنے عیسو دی اڈی نوں اپنے ہتھ نال پھڑیا ہویا سی تے اودہا ناں یعقوب رکھیا ۔ تے جوں اے دووئیں ربقہ وچوں جمے ، یعقوب اوس ویلے وٹھ وریاں دا سی۔²⁷. تے اومنڈے جوان ہوئے تے عیسو شکار کرن وچ ہوشیار ہو گیا تے جنگل وچ رہن لگ پیا۔ تے یعقوب بھولا بھالا تے تمبواں وچ رہن والاسی۔ ²⁸. تے اضحاق عیسو نوں پیا کر دا سی کیوں جے اوہ اوہدے شکار دا گوش کھاندا سی پر ربقہ یعقوب نوں پیار کردی سی۔²⁹. تے یعقوب نے دال بنائی تے عیسو جنگل وچوں تھکیا ہویا آیا۔ ³⁰. تے عیسو نے یعقوب نوں آکھیا پئی ایسے لال دال وچوں مینوں کھوا کیوں جے میں تھکیا ہویا ہاں ۔ایس کر کے اودہا ناں ادوم وی پے گیا۔³¹. تد یعقوب نے آکھیا پئی توں اج اپنے پہلوٹھے ہون دا حق میرے اگے ویچ دے۔ ³². عیسو نے آکھیا ویکھ میں مرن والا ہندا پئیا ہاں تے پہلوٹے ہون دا حق میرے کیس کاری آوے گا؟ ³³. تد یعقوب نے آکھیا پئی اج ای میرے نال سوہ منگ تے اوہنے اوہدے نال سوہ منگی تے اوہنے اپنے پہلوٹھے ہون دا حق یعقوب اگے ویچ دتا۔ ³⁴. تد یعقوب نے عیسو نوںروٹی تے مسور دی دال دتی ۔ اوہ کھا پی کے اٹھیا تے اپنے راہ پیا۔ انج عیسو نے اپنے پہلوٹھے ہون دے حق نوں گھٹ جانیا۔

26¹. تے اوس ملک وچ اوس کال توں علاوہ جیہڑا ابرہام دے دور وچ پیئا سی ، اک اور کال پئیا۔ تد اضحاق جرار ول نو ں فلستین دے بادشاہ ابی ملک دے کول گیا ۔². تے خدا نے اوہدے تے ظاہر ہوکے آکھیا پئی توں مصر وچ نہ جاویں جد کے جیہڑا ملک میں تینوں دساں توں اوتھے وس۔ ³. تے توں اوسی ملک وچ وسیں تے میں تیرے نال ہوواں گا تے تینوں برکت دواں گا کیوں جے میں تینوں تے تیری ساری نسل نوں اے سارا ملک دواں گا تے میں اوس سوہ نوں جیہڑی میں تیرے پیو نال منگی سی پورا کراں گا۔⁴. تے میں تیری اولاد نوں ودھا کے اسمان دے تاریاں وانگر کراں گا تے اے سارا ملک تیری نسل نوں دوواں گا۔ تے زمین دیاں ساریاں قوماں تیری نسل توں برکت پان گیاں۔ ⁵. کیوں جے ابرہام نے میرا آکھا منیا تےمیرے حکم ، تے میرے قانون ،تے میرے نصیحت تے میرے آئین دے وانگوں کیتا۔⁶. تے فیر اضحاق جرار وچ وس گیا۔ ⁷. تے اوتھے دے لوکاں نے اوہدے کولوں اوہدے کار والی دا پچھیا ۔ اوہنے آکھیا پئی اوہ میری بھین وے کیوں جے اوہ اوہنوں اپنی کار والی دسن توں کابر گیا۔ اے سوچ کے پئی کتھے او لوک ربقہ دی وجہ توں مینوں قتل نہ کر دین کیوں جے اوہ سوہنی سی۔ ⁸. تے جدوں اہنوں اوتھے رہندیاں واواہ چر ہو یا تے فلستیاں دے بادشاہ ابی ملک نے باری وچوں چاتی مار کے ویکھیا پئی اضحاق اپنی کار والی ربقہ دے نال ہس کھیڈ رہیا سی۔⁹. تد ابی ملک نے اضحاق نوں سد کے آکھیا پئی اوہ اصل وچ تیری کال والی وے۔ تے فیر توں کیوں اوہنوں اپنی بھین دسیا؟ اضحاق نے اوہنوں آکھیا ایس لئی پئی میں سوچیا پئی کدرے میں اودہی وجہ توں قتل نہ ہو جاواں۔ ¹⁰. ابی ملک نے آکھیا توں اے ساڈے نال کی کیتا؟انج تے کوئی وی تیری کار والی دے نال سو ندا تے فیر ساڈے تے الزم آندا۔ ¹¹. تد ابی ملک نے سارے لوکا ں نوں اے حکم دتا پئی جو کوئی ایس بندے نوں ہتھ لائے گا، اوہ قتل ہوئے گا۔¹². تے اضحاق نے اوس ملک وچ بیج بیجیا تے اوسی سال اوہنوں سو گنا پھل ملیا تے خدا نے اوہنوں برکت دتی۔ ¹³. تے اوہ ودھیا تے ودھدا گیا ایھتوں تیکر پئی اوہ بوہت وڈاآدمی بن گیا۔ ¹⁴. تے اوہدے کول بھیڈ تے بکریاں گے گاواں تے بیلاں تے بتھیرے ملازم سن تے فلستی اوس توں سڑن لگ پئے۔¹⁵. تے اوہناں اوہ سارے کھو جیہڑے اوہدے پیو ابرہام دے نوکراں نے پٹے سن بھر دتے۔ تے اوہناں وچ مٹی سٹ دتی۔ ¹⁶. تے ابی ملک نے اضحاق نوں آکھیا پئی توں ساڈے کولوں ٹر جا کیوں جے توں ساڈے توں بوہتا زور والا ہو گیا ویں۔ ¹⁷. تد اضحاق نے اوتھوں نکل کے جرار دی وادی وچ اپنا تمبو لایا۔ تے اوتھے رہیا۔¹⁸. تے اضحاق نے پانی دے اوہ کھوں جہیڑے اوہدے پیو ابرہام دے ویلے وچ پٹے گئے سن فیر توں پٹوایا۔ کیوں جے فلستیاں نے ابرہام دے مرن توں مگر اوہناں نوں مٹی نال بھر دتا سی ۔ تےاوہنے اوہناں دے فیر توں اوہی ناں رکھے جیہڑے اووہے پیو نے رکھے سن۔¹⁹. تے اضحاق دے نوکر نوں وادی دے وچ پوٹائی کردے ہویاں وگدے پانی دا اک پھوارا لبھیا۔ ²⁰. تد جرار دے چرواہےاضحاق دے چرواہیاں دے نال بھڑ ےتے کہن لگے پئی اے ساڈا پانی وے تے اوہنے اوس کھوں دا ناں عسق رکھیا کیوں جے اوہ اوہدےتوں بھڑے۔²¹. تے اوہناں نے دجا کھوں پٹیا تے اوہدے لئی وی اوہ بھڑے تے اوہنے اودہا ناں ستنہ رکھیا۔ ²². تے اوہ اوتھوں دجے تھاں وچ ٹر گیا تے اک ہور کھوں پٹیا جدے لئی اوہ ناں وچوں کوئی نہ بھڑیا تے اوہنے اودہا ناں حوبوت رکھیا تے آکھیا پئی ہن خدانے ساڈے لئی تھاں بنایا وے تے اسی ایس ملک وچ بوہت ودھاں گے۔²³. اوتھوں اوہ بیر سبع ول نوں گیا۔ ²⁴. تے خداوند اوسی رات اوہنوں دسیا تے آکھیا پئی میں تیرے پیو ابرہام دا خدا ہاں ۔کابر نہ کیوں جے میں تیرے نال ہاں تے تینوں برکت دواں گا۔ تے اپنے بندے ابرہام دی وجہ توں تیری نسل ودہاواں گا۔ ²⁵. تے اوہنے اوتھے اک مزبح بنایا تے خدا توں دعا منگی تے اپناا تمبو اوسی تھاں ہی لایا۔ تے اوتھے اضحاق دے نوکراں نے اک کھوں پٹیا ۔²⁶. تد ابی ملک اپنے بیلی اخوزت تے فوج دے سردارفیکل نوں نال لے کے جرار توں اوہدے کول گیا۔ ²⁷. اضحاق نے اوہناں نوں آکھیا پئی تسی کیوں میرے کول آئے اوجد کے میرے توں سڑدے او تے مینوں اپنے کولوں کڈ دتا سی؟²⁸. اوہناں آکھیا پئی اساں چنگی طرح پرکھیا تے ویکھیا پئی خدا تیرے نال وے تے اسی آکھیا پئی اسی تیرے نال سوہ منگیے تے تیرے نال وعدہ کریے۔ ²⁹. پئی جیوں اسی تینوں ہتھ تک نئی لایا تے نیکی توں سوا تیرے نال اور کجھ نئی کیتا تینوں سلامتی دے نال ٹوریا تے توں وی ساڈے نال کجھ مندا ئی کریں گا کیوں جے توں ہن خدا ولوں مبارک ویں۔³⁰. تد اوہنے اوہناں دے دعوت کیتی تے اوہناں کھادا تے پیتا۔ ³¹. تے اوہ تڑکے ویلے اٹھے تے اک دجے نال سوہ منگی تے اضحاق نے اوہناں نوں ٹوریا تے اوہ اوہدے کولو ں سلامتی دے نال ٹر گئے۔³². اوسی دیہاڑے اضحاق دے نوکراں نے آ کے اوہناں دے کھوں دا دسیا جنوں اوہناں پٹیا سی تے دسیا پئی سانوں پانی لبیا وے۔ ³³. تے اوہنے اوہدا ناں سبع رکھیا ۔ ایس کر کے اوہ شہر اج تیکر بیر سبع اخواندا وے۔³⁴. جدوں عیسو چالی ورہیاں دا ہویا تے اوہنے بیر حتی دی دھی یہودتھ تے ایلون حتی دی دھی بشامتھ نال ویا کیتا۔ ³⁵. تےاوہ اضحاق تے ربقہ لئی آفت بنیاں۔

27¹. جدوں اضحاق بڈا ہوگیا تے اودھیاں اکھاں انیاں تے تندلا گیئاں پئی اوہنوں کجھ وی صاف وکھائی نئی دیندا سی تے اوہنے اپنے وڈے منڈے عیسو نوں سدیا تے آکھیا اے میر ے پتر! اوہنے آکھیا میں حاضر ہاں۔ ². تد اوہنے آکھیا ویکھ میں تے بڈا ہوگیا ہاں تے مینوں اپنے مرن دا ویلہ پتا نئی ۔³. ایس لئی ہن توں اپنا ہتھیار تے اپنا تیر تے کمان لے کے جنگل ول جا تے میرے لئی شکار کر کے لیا۔ ⁴. تے میری پسند دا کھانا میرے لئی پکا کے میرے اگے لیا تاں جے میں کھاوں تے مرن توں پہلاں دلوں تینوں دعا دواں۔⁵. تے جدوں اضحاق ا پنے پتر عیسو نال گلاں کر ریا سی تےربقہ سن ری سی تے عیسو جنگل ول نکل گیا پئی شکار مار کے لیائے۔ ⁶. تد ربقہ نے اپنے پتر یعقوب نوں آکھیا پئی میں تیرے پیو نوں تیرے بھرا نوں اے کہندے سنیا وے پئی۔ ⁷. میرے لئی شکار مار کے ودھیا کھانا تیار کر تاں جے میں کھاواں تے مرن تو پہلاں خداوند دے اگے تینوں دعا دواں ۔⁸. سو اے میرے پتر ایس حکم وانگوں جو میں تینوں آکھ دی ہاں میری گل من۔ ⁹. تے جا کے اجڑ وچوں بکری دے دو چنگے چنگے بچے مینوں لیا کے دےتے میں اوہناں نوں لے کے تیرے پیو لئی اوہد ی پسند دا کھانا تیار کراں ۔ ¹⁰. تے توں اوہنوں اپنے پیو دے اگے لے جاویں تاں جے اوہ کھائے تے اپنے مرن توں پہلاں تینوں دعا دئے۔¹¹. تد یعقوب نے اپنی ماں ربقہ نوں آکھیا ویکھ میرے بھرا عیسو دےجسم تے وال نے تے میرا جسم صاف اے۔ ¹². جے میرے پیو نے مینوں ہتھ لایا تے اوہدی نظر وچ میں تو کھے باز ہواں گا تے دعا دی تھاں تے لعنت کھٹاں گا۔¹³. تے اوہدی ماں نے اوہنوں آکھیا ا ے میرے پتر تیری لعنت میرے اتے آئے توں بس میری گل من تے جا کے دو بچے مینوں لیا دے۔ ¹⁴. تد اوہ گیا تے لیا کے اپنی ماں نوں دتےتے اوہدی ما ں نے پیو دی پسند دا ودھیا کھانا تیار کیتا۔¹⁵. تے ربقہ نے اپنے وڈے پتر عیسو دا چنگا جوڑا جیہڑا اوہدے کول کار وچ سی لے کے اپنے نکے پتر یعقوب نوں پوایا۔ ¹⁶. تے بکری دے بچیاں دیاں کھلاں اوہدے ہتھاں تے دھون تے جتھے وال نئی سن ول دتیاں۔ ¹⁷. تے او ہ ودھیا کھانا تے روٹی جیہڑی اوہنے تیار کیتی سی اپنے پتر یعقوب دے ہتھ وچ دے دتی۔¹⁸. تد اوہنے پیو دے کول آکے آکھیا ا ے میرے پیو ! اوہنے آکھیا ماجود ہاں ۔ توں میرا کیہڑاپتر ویں؟ ¹⁹. یعقوب نے اپنے پیو نوں آکھیا میں تیرا پلوٹھا پتر عیسو ہاں ۔ میں تیرے کہن دے وانگوں کیتا وے ۔ہون اٹھ تے بے کے میرے شکار دا گوشت کھا تاں جے توں دلو مینوں دعا دویں۔²⁰. تد ا ضحاق نے اپنے پتر نوں آکھیا پتر! اے تینوں اینی چھیتی کینج لبھ گیا؟ اوہنے آکھیا ایس لئی پئی خداوند تیرے خدا نے میرا کم بنا دتا۔ ²¹. تد اضحاق نے یعقوب نوں آکھیا اے میرے پتر نیڑے آ پئی میں تینوں ہتھ لا کے ویکھاں توں میرا پتر عیسو ہے ویں یا نئی۔²². تے یعقوب اپنے پیو اضحاق دے نیڑے گیا تے اوہنے ہتھ لا کے آ کھیا پئی آواز یعقوب دی اے پر ہتھ عیسو دے نے۔ ²³. تے اوہنے اوہنوں نہ سیانیا ایس لئی پئی اوہدے ہتھاں اوتے اوہدے بھرا عیسو وانگوں وال سن سو اوہنے اوہنوں دعا دے دتی۔²⁴. تے اوہنے پچھیا پئی میرا پتر عیسو ای اے ؟ اوہنے آکھیا میں اوہی ہاں۔ ²⁵. تد اوہنے آکھیا کھانا میرے اگے لیاتے میں اپنے پتر دے شکار دا گوشت کھاواں گاتاں جے دلوں تینوں دعا دواں۔ سو او ہ اوہدے نیڑے لے آیا تے اوہنے کھا دا تے او ہ اوہدے لئی مے لیایا تے اوہنے پتی۔²⁶. فیر اوہدے پیو اضحاق نے اوہنوں آکھیا اے میرے پتر ہون کول آکے مینوں چْم۔ ²⁷. اوہنے کول جا کے اوہنوں چْمیا۔تد اوہنے اوہدے جوڑے دی خوشبو سْنگی تے اوہنوں دعا دے کے آکھیا ویکھو ! میرے پتر دی خوشبو اوس پیلی دی خوشبو وانگوں وے جنوں خداوند نے برکت دتی ہوئے ۔²⁸. خدا اسمان دی تریل تے دھرتی دی چکنائی تے بتھیرا اناج تے مے تینوں بخشے۔²⁹. قوماں تیری سیوا کرن تے قبیلے تیرے سامنے جھکن ۔توں اپنے بھراواں دا سردار ہویں تے تیری ما ں دے پتر تیرے اگے جھکن جیہڑا تیرے تے لعنت کرے او خود لعنتی ہوئے تے جیہڑا تینوں دعا دئے اوہ برکت پائے۔³⁰. جدوں اضحاق نے یعقوب نوں دعا دے دتی تے یعقوب اپنے پیو کولوں نکلیا ای سی پئی اوہدا بھرا عیسو اپنے شکار توں پرت آیا۔ ³¹. تے او ہدا ودیا کھانا پکا کے اپنے پیو کول لیایا تے اوہنے ا پنے پیو نوں آکھیا اے میرے پیو اٹھ تے اپنے پتر دے شکار دا گوشت کھا تا پئی دلو مینوں دعا دے۔³². تے اوہدے پیو اضحاق نے اوہنوں پچھیا پئی توں کون ایں؟ اوہنے آکھیا میں تیرا پلوٹھا پتر عیسو ہاں۔ ³³. تد اضحاق غصے نال کنبن لگا تے آکھیا فیر اوہ کون سی جیہڑا شکار مار کے میرے کول لے آیاتے میں تیرے آن توں پہلاں ساریاں وچوں ماس ماسا کھادا تے دعا دتی ؟ تے بھاگاںوالا او ہی ہوئے گا۔³⁴. عیسو اپنے پیو دیاں گلاں سن کے اچی تے ترسی ہوئی واج وچ بول کے اپنے پیو نوں آ کھیا مینوں وی دعا دے۔ اے میرے پیو مینوں وی۔ ³⁵. اوہنے آکھیا تیرا بھرا توکھے نال آیا تے تیری برکت لے گیا۔³⁶. تد اوہنے آکھیا کی اوہدا ناں یعقوب ٹھیک نئی رکھیا گیا؟ کیوں جے اوہنے دجی وار میرے نال تو کھا کیتا ۔ اوہنے میرپلوٹھےہون دا حق تے لے لیا سی تے ہن ویکھ میری برکت وی لے گیا۔ فیر اوہنے آکھیا کی توں میرے لئی کوئی برکت نئی رکھی؟ ³⁷. اضحاق نے عیسو نوں آکھیا وکھ میں اوہنوں تیرا سردار ٹھہرایا وے تے اوہدے سارے بھراواں نوں اوہدے سپرد کیتا وے پئی اوہ ااوہدے نوکر ہون تے اناج تے مے اوہدے کھان لئی دتی ۔ ہن اے میرے پتر تیرے لئی کی کراں ؟³⁸. تد عیسو نے اپنے پیو نوں آکھیا کی تیرے کول اک ای برکت وے اے میرے پیو؟ مینوں وی دعا دے اے میرے پیو! مینوں وی تے عیسو اچی اچی رویا۔³⁹. تداوہدے پیو اضحاق نے اوہنوں آکھیاویکھ ! پھلدار دھرتی تیرے وسن دی تھاں ہوئے تے اتوں اسمان دی تریل اوہدےاتے پئے۔ ⁴⁰. توں اپنی تلوار توں پچھانیا جایں تے توں اپنے بھرا دی سیوا کریں! تے جد وں توں آزاد ہو جاویں تے اپنے بھرا دا چھیکو اپنی دھون توں لا کے سٹ دویں۔⁴¹. تے عیسو نے یعقوب دے نال اوہدی برکت دی وجہ توں جیہڑی اوہدے پیو نے اوہنوں دتی سی ساڑ رکھیا تے عیسو نے اپنے دل وچ آکھیا پئی میرے پیو دے مرن دے دن نیڑے نے۔ فیر میں اپنے بھرا یعقوب نوں ما ر داں گا۔ ⁴². تے ربقہ نوں اوہدےوڈے منڈے عیسودیاں گلاں دسیاں گیاں ۔ تداو ہنے اپنے نکے منڈے یعقوب نوں سد کے آکھیاویکھ تیرا بھرا عیسو تینوں جانو ں مارن دا چیتا کر کر کے اپنے آپ نوں تسلی دے ریا وے۔⁴³. تے میریا پترا توں میری گل من تے اٹھ کے حاران میرے بھرا لابن کول نٹھ جا۔ ⁴⁴. تے تھوڑے دیہاڑےاوتھے رہ جدوں تیکر تیرے بھرا دا غصہ نہ مٹھانہ ہوجائے۔ ⁴⁵. یعنی جدوں تیکر بھرا دا غصہ تیرے ولوں مٹھا نہ ہو جاہے تے اوہ ایس گل نوں بھل نہ جائےجیہڑی توں کیتی اے۔فیر میں تینوں اوتھوں سد لواں گئی۔ میں اک ادھ دیہاڑےوچ دوواں نوں کیوں کھو دواں؟⁴⁶. تے ر بقہ نے اضحاق نو ں آکھیا میں حتی دیاں کڑیاں ہتھوں اپنی زندگی توں تنگ ہاں۔ تے جے یعقوب نے حتی کڑیاں وچوں جیہڑ یا ں ایس ملک وچ نےکسی نال ویاہ کر لیا تے میری زندگی وچ کی سکون روے گا؟

28¹. فیر اضحاق نے یعقوب نوں سدیا تے دعا د تی تے پکا کیتا پئی توں کنعانی کڑیا ں وچوں کسے نل ویاہ نہ کری۔ ². توں اٹھ کے فذان ارام وچ اپنے نانا بیتوا یل دے کار جا تے اوتھے اپنے مامے لابن دیاں کڑیاں وچوں کسے اک نوں ویاہ لیئں۔³. تے خداواں دا خدا تینوں بھاگ لائے تے تینوں سوہنے بختاں والاکرے تے ودھائے پئی تیرے توں قوماں دے جتھے جمن۔ ⁴. تے اوہ ابرہام دی برکت تینوں تے تیریاں نسلاں نوں دئے پئی تیری پینڈے لئی اےدھرتی جیہڑی خدانےابرہام نوں دتی تیری جاگیرہو جاے۔⁵. فیراضحاق نے یعقوب نوں ٹوریا تے اوہ فدان ارام وچ لابن دے کول جیہڑاارامی بتیوایل دا پتر تے یعقوب تے عیسو دی ماں ربقہ دا بھرا سی۔⁶. تے جدوں عیسو نے وکھیا پئی اضحاق نے یعقوب نوں دعا دے کے فذان ارام گھل چھڈیاوے تاں جے اوہ اوتھو ں کرا والی ویاہ کے لیائے تے اوہنوں دعا دیندےویلے اے وی آکھیا پئی توں کعنانی کڑیاں وچوں کسی نال نہ ویاہ کریں۔ ⁷. تے یعقوب ا پنے ماں پے دی گل من کے فذان ارام نوں ٹر گیا۔⁸. تے عیسو نے اے وی ویکھیا پئی کعنانی کڑیاں اوہدے پیو اضحاق نوں چنگیاں نئی لگدیاں۔ ⁹. تے عیسو اسمعیل دے کول گیا تے مہلت نوں جیہڑی ابرہام دے پتر اسمعیل دی دھی تے بنایوت دی بھین سی ویاہ کے اوہنوں اپنیاں کاروالیاں وچ رلا لئیا۔¹⁰. تے یعقوب بیر سبع چوں نکل کے حاران ول گیا۔ ¹¹. تے اک تھاں تے اپڑ کے ساری رات اوتھےای ریاکیوں جے سورج ڈوب گیا سی۔ تے اوہنے اوس تھاں دے پتھراں وچو ں اک چک کے اپنے سرہانے دھر لئیا تے اوتھےای سون لئی پے گیا۔¹². تےسفنےوچ کی ویندا ا ے پئی اک پوہڑی زمین تے کھلوتی وے تے اوہدا سرا اسمان تیکر اپڑیا ہویا اےتے خدا دے فرشتے اوہدےاتےچڑھدے تے اتر دے نے۔ ¹³. تے خداوند اوہدےاتےکھلوتا آکھ ریا وے پئی میں تیرے پیو ابرہام دا خدا تے اضحاق دا خدا ہاں۔میں اے زمین جدے اتے توں لما پئیا ایں تینوں تے تیری نسل نوں دواں گا۔¹⁴. تے تیری نسل زمین دی دھوڑ تے ذریاں دے وانگوں ہوے گی تے توں پورب تے پچھم تے اتر تے دکن ول کھلر جاویں گا تے دھرتی دے سارے قبیلے تیرے تے تیری نسل توں برکت پان گے۔ ¹⁵. تے ویکھ میں تیرے نال ہاں تے ہر تھاں تے جتھےوی توں جایں گا تیری راکھی کراں گا تے تینوں اوس ملک وچ فیر پتر لیاواں گا تے میں جو تینوں آکھیاوےجدوں تیکر پورا نہ کر لواں تینوں نئی چھڈاں گا۔¹⁶. فیر یعقوب اٹھ پئیا تے آکھن لگا خداوند ایس تھاں تے وےتے مینوں پتا نئی سی۔ ¹⁷. تے اوہنے کابر کے آکھیا اے کینج دی ڈرونی تھاں وے! تے اے خدا دے کار تے اسمان دے بوہے دے سوا ہورکجھ نئی ہوئے گا۔¹⁸. تے یعقوب لوڈےویلےاٹھیاتے اوس پتھر نوں جیہڑا اوہنے اپنے سرانے رکھیا سی تھم وانگوں کھلاریا تے اوہدے سرے تے تیل ڈولیا۔ ¹⁹. تے اوس تھاں داناں بیت ایل رکھیا۔ پر پلے اوس بستی دا ناں لوز سی۔²⁰. تے یعقوب نے منت منگی تے آکھیا جے خدا میرے نال روے تے جیہڑا پینڈا میں کر ریا ہاں اہدےوچ میری راکھی کرے تے مینوں کھان لئی روٹی تے پان لئی لیڑے دیندا رئے۔ ²¹. تے میں اپنے پیو دے کار سلامتی نال مڑ آواں تے خداوند میرا خدا ہوئیں گا۔ ²². تے اے پتھر جیہڑا میں تھم جیہا کھلاریاوے خدا دا کار ہوئے گاتے جو کجھ وی توں مینوں دوئیں گا اوہدا دسواں حصہ ضرور تینوں دیا کراں گا۔

29¹. تےیقعوب اگے ٹر کے پورب دے لوکاں دےملک اپڑیا ۔ ². تے اوہنے وکھیا پئی میدان دے وچ اک کھوں ہیگا اے۔ تے کھوں دے نیڑےبھیڈبکریاں دے تین اجڑ بیٹھے نے۔ کیوں جے پالے اوسے کھوں وچوں اجڑاں نوں پانی پیاندے سن۔ تے کھوہ دے منہ دے اگے اک وڈا پتھر پیا رہندا سی۔ ³. تے جدوں سارے اجڑ اوتھے کٹھے ہوجاندے سن اودوں او پتھر کھوہ دے منہ اگوں پر اں کر دے تے بھیڈاں نوں پانی پیا کے فیر اوس پتھر نوں کھوہ دے منہ اگے دھر دیندے سن۔⁴. اودوں یعقوب نے اوہناں نوں آکھیا اے میرے بھراو تسی کتھوں دے ہو؟ اوہناں نے آکھیاں اسی حارن توں ہاں۔ ⁵. فیر اوہنے پوچھیا کہ تسی نحور دے پتر لابن نوں سیاندے او؟ اوہناں نے آکھیاں اسی سیان دے ہاں۔ ⁶. اوہنے پوچھیا پئی کی اوہ چنگا بھلا وے؟ او ہناں نے آکھیا اوہ چھنگا بھلا وےتے اوہدی دھی راخل بھیڈ بکریاں دے نال ٹری آندی اے۔⁷. تے اوہنے آکھیا ویکھو ہالے تے پوری دیاڑی پئی اے تے ڈنگراں دے کھٹے ہون دا ویلا وی نئی۔ تسی بھپیڈ اں تے بکریاں نوں پانی پیا کے چران لئی لے جاو۔ ⁸. اوہنا ں آکھیا پئی اسی انج نئی کر سکدے جدوں تیکر سارے اجڑ کٹھے نہ ہو جان ۔فیر اسی اوس پتھرنوں کھوں دے منہ توں پاسے کراں گے تے اجڑ نوں پانی پیا واں گے۔⁹. اوہ اوہناں دے نال گلاں کر ہی ریا سی تے راخل اپنے پیو دے اجڑ نال آ گئی کیوں جے او ہ اوہناں نوں چرایا کر دی سی ۔ ¹⁰. جدوں یعقوب نے اپنے مامے لابن دی دھی راخل نوں تے اپنے مامے لابن دے اجڑ نوں وکھیا تے اوہ کول گیا تے پتھر نوں کھوں دے منہ توں پاسے کیتا تے اپنے مامے لابن دے اجڑ نوں پانی پیا یا ۔¹¹. تے یعقوب نے راخل نوں چومیا تے اچی اچی رویا ۔ ¹². تے یعقوب نے راخل نوں دسیا پئی میں تیرے پیو دا ساک تے ربقہ دا پتر ہاں ۔ تد اوہنے نٹھ کے اپنے پیو نوں سنیا دتا ۔¹³. لابن اپنے بھنیوے دا سن کے اپنے بھنیوے نوں ملن لئی نٹھیا آیا تے اوہنوں اپنے گل نال لا کے چومیا تے اپنے کار لے گیا ۔ فیر اوہنے لابن نوں سارا حال دسیا ۔ ¹⁴. لابن نے اوہنو ں آکھیا پئی توں واقع میری ہڈی تے میرا گوشت وئیں ۔ تے اوہ اک مہینہ اوہدے نال رہیا۔¹⁵. فیر لابن نے یعقوب نوں آکھیا پئی کیوں جے تو میرا بھانجہ ویں تے کی ایس لئی ضروری وے توںمفت میری سیوا کریں؟ سو توں دس پئی تیری مزدوی کی ہووے گی ؟ ¹⁶. تے لابن دیاں دو دھیاں سن ۔ پلوٹھی دا ناں لیاہ تے نکی دا ناں راخل سی ۔ ¹⁷. لیاہ دیاں اکھاں چونیاں سن پر راخل جوان تے سوہنی سی ۔ ¹⁸. تے یعقوب راخل نوں پسند کردا سی۔ سو اوہنے آکھیا پئی تیری نکی دھی راخل دے لئی میں ست ورہے تیری سیوا کراں گا۔¹⁹. لابن نے آکھیا پئی ایہنوں کسے اوپرے نوں دین توں چنگا اے پئی میں تینوں ای دواں۔ توں میرے کول ای رہ۔ ²⁰. تےفیریعقوب ست ورہیاں تیکر راخل دی سیوا کر دا رہیا۔ پر اوہ اوہنوں راخل دے چاہ وچ کجھ دیہاڑیاں وانگ لگے ۔²¹. تے یعقو ب نے لابن نوں آکھیاپئی میرا ویلہ پورا ہو گیا وے۔ایس لئی میری کار والی مینوں دے تاں جے میں اوہدے کول جاواں۔ ²². فیر لابن نے اوتھوں دے ساریاں لوکاں نوں سد کے کٹھا کیتا تے اوہناں دی دعوت کیتی ۔²³. تے فیر جدوں شام پئی تے اپنی دھی لیاہ نوں اوہدے کول لے آیا ۔ تے یعقوب اوہدے نال ستا ۔ ²⁴. تے لابن نےاپنی لونڈی ذلفہ اپنی دھی لیاہ دے نال ٹور دتی پئی اوہدی لونڈی ہووے ۔ ²⁵. جدوں سویرے پتا لگیا پئی اے تے لیاہ وے تد اوہنے لابن نوں آکھیا پئی توں میرے نال اے کی کیتا ؟ کی میں جیہڑ ی تیری سیوا کیتی او ہ اخل دے لئی نئی سی؟ فیر توں کیوں مینوں توکھا دتا۔²⁶. لابن نے آکھیا پئی ساڈے دیس دی اے ریت نئی پئی پہلوٹھی توں پہلاں نکی نوں ویاہ دئیے۔ ²⁷. توں ایہدا ہفتہ پورا کر تے فیر اسی تینوں دجی وی دے دواں گے ۔ جدے لئی توںست ورہے میری سیوا کتی۔²⁸.یعقوب نے انج ای کیتا پئی لیاہ دا ہفتہ پورا کیتا فیر لابن نے اپنی دھی راخل وی اوہدے نال ویاہ دتی ۔ ²⁹. تے اپنی لونڈی بلہاہ اپنی دھی راخل دے نال کر دتی پئی اوہدی لونڈی ہووے۔ ³⁰. تے فیر اوہ راخل دے نال وی ستا تے اوہ لیا ہ تو ں ودھ راخل نوں چا ہندا سی تے ست ورے ہور نال رہ کے لابن دی سیوا کیتی ۔³¹. تے جدوں خداوند نے و کھیا پئی لیاہ توں نفرت کیتی گئی اے ۔ تے اوہنے اوہدی کوک کھولی پر راخل بے اولاد رئی ۔ ³². تے لیاہ ڈھڈ توں ہوئی ۔ تے اوہدا پتر ہویا جدا ناں اوہنے روبن رکھیا ۔ کیوں جے اوہنے آکھیا پئی خداوند نے میرا دکھ وکھ لیا تے ہن میرا کار والا مینو پیار کریگا۔³³. او فیر حاملہ ہوئی تے اوہدا پتر ہویا تے اوہنے آکھیا پئی خداوند نے ویکھیا پئی میرے توں نفرت کیتی گئی اے ۔ ایس لئی اوہنے اک ہور پتر دتا وے ۔ تے اوہنے اوہدا ناں شمعون رکھیا ۔ ³⁴. تے اوہ فیر ڈھڈ توںہوئی تے اوہدا پتر ہویا تے اوہنے آکھیا پئی ایس وار میرے کار والے نوں میری چاہت ہووے گی ۔ کیوں جے اوہدے توں میرے تن پتر ہوئے نے ایس لئی اوہدا ناں لاوی رکھیا گیا ۔³⁵. تے اوہ فیر ڈھڈ توں ہوئی تے اوہدا پتر ہویا۔تے اوہنے آکھیا پئی ہن میں خداوند دی وڈیائی کراں گی۔ ایس لئی اوہدا ناں یہوداہ رکھیا ۔ فیر اوہدے نیا نے ہون اچ واواہ چر لگیا۔

30¹. تے جدوں راخل نے وکھیا پئی یعقوب توں میں نئی جمدی تے اوہنوں اپنی بھین توں ساڑن لگ پئی۔ تے اوہ یعقوب نوں آکھن لگی پئی مینوں وی نیانے دے نئی تے میں مر جاواں گی ۔ ². اودں یعقوب دا غصہ راخل تے بھڑکیا ۔تے اوہنے آکھیا پئی کی میں خدا دی تھاں تے ہاں جنے تینوں اولاد توں بغیر رکھیاوے؟³. اوہنے آکھیا ویکھ میری لونڈی بلہا ہ حاضر وے۔ توں اوہدے کول جا تاں جے میرے لئی اوہدے وچوں نیانے ہون ۔ تے اوہ اولاد میری ہووے گی ۔ ⁴. تے اوہنےاپنی لونڈی بلہاہ نوں اوہنوں دتا پئی اوہدی کار والی بنے تے یعقوب او ہدے کول گیا ۔⁵. تے بلہاہ ڈھڈ توں ہوئی تے یعقوب توں اودہا پتر ہویا۔ ⁶. تد راخل نے آکھیا پئی خدا نے میرا انصا ف کیتا تے میری فریاد سنی تے مینوں پتر دتا ایس لئی اوہنے اودہا ناں دان رکھیا ۔⁷. تے راخل دی لونڈی بلہاہ فیر ڈھڈ توں ہوئی ۔ تے یعقوب توں اودہا دوجا پتر ہویا ۔ ⁸. تد راخل تے آکھیا پئی میں اپنی بھین دے نال ڈاڈا زور لا کے کشتی لڑی تے جیت گئی ۔سو اوہنے اوہدا ناں نفتالی رکھیا۔⁹. جدوں لیاہ نے وکھیا پئی اوہ جمن جوگی نئی رئی تے اوہنے اپنی لونڈی ذلفہ نوں لے کے یعقوب نوں دتا پئی اوہدی کار والی بنے۔ ¹⁰. تے لیاہ دی لونڈی ذلفہ نو ں وی یعقوب توں اک پتر ہویا ۔ ¹¹. تد لیاہ نے آکھیا سوہنے بھاگ میرے سو اوہنے اوہندا ناں جد رکھیا۔¹². لیاہ دی لونڈی ذلفہ دا یعقوب توں فیر اک پتر ہویا۔ ¹³. تد لیاہ نے آکھیا پئی میں بھاگاں والی ہاں ۔ عورتاں مینوں بھاگاں والی آکھن گیاں ۔ تے اوہنے اوہدا ناں آشر رکھیا ۔¹⁴. تے روبن کنک دی واڈی دے موسم وچ کروں نکلیا تے اوہنوں پیلیاں وچوں مردم گیاہ لبھے ۔ تے او ہ اوہناں نوں اپنی ماں لیاہ دے کول لیائیا ۔ تے راخل نے لیاہ نوں آکھیا پئی اپنے پتر دے مردم گیاہ وچوں مینوں وی کجھ حصہ دے۔ ¹⁵. اوہنے آکھیا اے کی نکی گل اے پہلے تو میرے کار والا لے لئیا ۔ہن توں میر ے پتر دے مردم گیاہ وی لینا چاہنی ائیں ؟ راخل نے آکھیا فیر تے آج رات او ہ تیرے پتر دے مردم گیاہ دے لئی تیرے نال سووےگا ۔¹⁶. جد وں یعقوب شامی پیلیاں وچوں آن رہیا سی تے لیاہ اوہنوں اگوں ملن آگئی تے آکھن لگی پئی تینوں میرے کول آنا پوے گا کیو ں جے میں اپنے پتر دے مردم گیاہ دے کے تینون مول لیا وے ۔سو اوس رات او ہ اوہدے نال ستا ۔ ¹⁷. تے فیر خدا نے لیاہ دی سنی تے او ہ ڈھڈ توں ہوئی تے یعقوب توں اودہا پنجواں پتر ہویا۔ ¹⁸. تے فیر لیاہ نے آکھیا پئی خدا نے میری مول مینوں دیتا اے ۔ کیوں جے میں اپنے کار والے نو اپنی لونڈی دتی ۔ تے اوہنے اودہا ناں اشکار رکھیا ۔¹⁹. تے لیاہ فیر ڈھڈ توں ہوئی تے یعقوب توں اودہا چھینوا پتر ہویا ۔ ²⁰. تد لیاہ نے آکھیا پئی خدا نے چنگا تحفہ مینوں دتا ۔ ہن میرا کار والا میرے نال روے گا ۔کیوں جے اوہدے تو ں میرے چھے پتر ہوئے نےتے اوہنے اوہدا ناں زبولون رکھیا۔ ²¹. ایس توں مگر فیر اوہدی اک دھی ہوئی جدا ناں اوہنے دینہ رکھیا ۔²². تے خدا نے راخل نوں یاد کیتا تے خدا نے اوہ دی سن کے اوہدی کوک نوں کھولیا۔ ²³. تے او ہ ڈھڈ توں ہوئی ۔ اوہدا پتر ہویا فیر اوہنے آکھیا پئی خدا نے میرے توں رسوائی دور کیتی ۔ ²⁴. پئی اوہنے اوہدا ناں یوسف اے آکھ کے رکھیا پئی خدا مینوں اک ہور پتر دوے ۔²⁵. تے جدوں راخل توں یوسف جمیا تے یعقوب نے لابن نوں آکھیا پئی ہن مینوں ٹو ر تاں جے میں اپنے کار تے اپنے دیس نوں جاواں۔ ²⁶. میریاں کار والیاں تے میرے بال بچے جنا د ے لئی میں تیری سیوا کیتی اے میرے ہوالے کر تے مینوں جان دے کیوں جے توں آپ جاندا وئیں پئی میں کینج دی تیری سیوا کیتی اے۔²⁷. تد لابن نے اوہنوں آکھیا پئی جے توںمیرے تے رحم کریں تے توں ایتھے رہ کیوں جے میں جان گیا ہاں پئی خدا نےتیرے وجہ توں مینوں برکت دتی اے ۔ ²⁸. تے اے وی آکھیا پئی میرے نال اپنی مزدوری پکی کر تے اوہ میں تینوں دیواں کراں گا۔²⁹. اوہنے اوہنوں آ کھیا توں آ پ جاندا وئیں پئی میں تیری کینج سیوا کیتی اےتے تیرے ڈنگر میرے نال کینج رئے نے ۔ ³⁰. کیوں جے میرے آن توں پہلے او ہ گھٹ سن۔ ہن چوکھے ودہ گئے نے۔ تے جتھے جتھے میرے پیر پئے خداوند نے اوتھے تینوں برکت دتی ۔ ہن میں اپنے کار دا بندو بست کدو کرا ں ؟³¹. اوہنے آکھیا میں تینوں کی دیاں ؟ یعقوب نے آکھیا توں مینوں کجھ نہ دے ۔ جے تو ں میرے لئی اک کم کر دیوئیں۔ تے میں تیرے اجڑاں نو فیر توں چاراں گا تے اوہناں دی راکھی کراں گا۔ ³². میں اج تیر ے سارے اجڑ دے وچوں دی لنگھ کے بھیڈاں وچوں ساریاں چتلیاں تے ڈبیاں تے کالیاں نوں تے بکریاں وچوں ڈبیاں تے چتلیاں نوں کڈ کے اک پاسے کراں گا تے اوہی میری مزدوری ہون گیاں۔³³. تے اگوں توں جد کدی میری مزدوی دا حصاب توں کریں تے میری سچیائی آپ میرے ولوں انج بول پوے گی پئی جیہڑیاں بکریاں چتلیاں تےڈبیاں نئی نئیں تے جیہڑیاں بھیڈاں کالیاں نئی نیں جے اوہ میرے کول ہون تے سمجھئیں چوری دیاں نئیں ۔ ³⁴. لابن نے آکھیا میں رازی واں۔جو توںآکھے اوہی سہی۔³⁵. تے اوہنے اوسے دیہا ڑ ے گدلے تے ڈبے بکرے تے ساریاں چتلیاں تے ڈبیاں بکریاں نوں تے جناں وچ کجھ چٹیائی سی تے بھیڈاں وچوں جیہڑیاں کالیاں سن ساریاں نوں کڈیا تے اوہناں نوں اپنے پتراں دے ہوالے کیتا ۔ ³⁶. تے او ہنے تناں دیہاڑیاں دا پینڈا اپنے تے یعقوب دے وچ ٹھہرایا۔ تے یعقوب لابن دے باقی اجڑاں نوں چران لگ پئیا ۔³⁷. تے یعقوب نے سفیدے تے بدام تے چنار دیاں ہریاں ہریاں ٹالیاں لیاں تے اوہناں نوں ایہا چھلیا پئی اوہناں دے اندر دی چٹیائی نظر آن لاگ پئی۔ ³⁸. تے اوہنے اوہ ٹالیاں اجڑ دے سامنے ہوداں تے نالیاں وچ جتھے او ہ پانی پیندیاں سن کھلار یاں ۔ تے جدوں اوہ پانی پین آ ئیاں تے اوتھے جڑگیاں۔³⁹. تے اوہناں ٹالیاں دے اگے جڑن دی وجہ توں اوہناں نے گدلے تے چتلے تے ڈبے بچے دتے ۔ ⁴⁰. تے یعقوب نے اجڑ دے اوہناں بچیاں نوں وکھ کیتا تے لابن دیاں بھیڈ بکریاں دے منہ لیکاں والے تے کالے بچیاں وال پھیر دتے تے اوہنے اپنے اجڑاں نوں وکھ کیتا تے لابن دے اجڑدے نال رلن نہ دتا ۔⁴¹. تے جدوں تگڑیاں بھیڈ بکریاں جڑدیاں سن ۔ تے یعقوب ٹانیاں نو ں نالیاں وچ اوہنا دیاں آکھاں دے سامنے رکھ دیندا سی۔ تاں جے اوہ اوہناںٹانیاں دے سامنے جڑن۔ ⁴². تے جدوں بھیڈ بکریاں ماڑیاں ہندیاں تے اوہ اوہناں نوں سامنے نئی سی رکھدا ۔ تے ماڑیاں لابن دیاں رہیاں تے تگڑیاں یعقوب دیاں ہو گئیاں۔⁴³. ایس کر کے اوہ بتھیرا ودھیا تے اوہدے کول واواہ سارے اجڑ تے لونڈیاں تے کامے تےا ونٹ تے کھوتے ہوگئے۔

31¹. تے اوہنے لابن دے پتراں دیاں اے گلاں سنیاں پئی یعقوب نے ساڈ ے پیو دا سارا کجھ لے لئیا وے تے اےساڈے پیو دے دھن دی ساری ٹھاٹھ باٹھ اے۔ ². تے یعقوب نے لابن دامنہ ویکھ کے سیان لئیا پئی اے پہلے ورگا نئی رہیا ۔ ³. تے خداوند نے یعقوب نوں آکھیا پئی توں اپنے پیو دادا دے دیس ول اپنے ساکاں دے کول مڑ جا تے میں تیرے نال رواں گا ۔⁴. تد یعقوب نے لیاہ تے راخل نوں میدان و چوں جتھے اوہدے اجڑ سن سدیا۔ ⁵. تے اوہناں نوں آ کھیا پئی تہاڈ ے پیو میرے نال پہلے ورگا نئی اے تے میرے پیودا خدا میرے نال رہیا۔ ⁶. تے تسی جاندیاں اوہ پئی میں اپنے سارے جی تے جان نال تہاڈے پیو دی سیوا کیتی اے ۔⁷. پر تہاڈے پیو نے مینوں توکھا دے کے دس واری میری مزدوری کھا گیا پر فیر وی خدا نے میرے نال کجھ مندا نئی ہون دتا۔ ⁸. جد وں اوہنے آکھیا پئی چتلے بچے تیری مزدوری ہون گےتے بھیڈ بکریاں چتلے بچے دین لگ پئیاں تے جد وں اوہنےآکھیا پئی لیکاں والے بچے تیرے ہون گےتے بھیڈبکریاں نے یکاں والے بچے دتے۔ ⁹. انج خدا نے تہاڈے پیو دے ڈنگر لے کے مینوں دے دتے۔¹⁰. تے جدوں بھیڈ بکریاں جڑیاں تے میں سپنے وچ وکھیا پئی جڑے بکرے بکریاں نال جڑے نے اوہ یکاں والےچتلے تے ڈبے نے۔ ¹¹. تے خدا دے فرشتے نے سفنے وچ مینوں آکھیا پئی یعقوب ! میں آکھیا میں حاضر ہاں۔¹². تد اوہنےآ کھیاں توں اپنیاں اکھاں چک کے ویکھ پئی سارے بکرے جیہڑے بکریاں نال جڑے نے اوہ لیکاں والےچتلے تے ڈبیاں والے نے کیوں جے جیہڑا کجھ لابن تیرے نال کردا اے میں اوہ وکھیا اے۔ ¹³. میں بیت ایل دا خدا ہاں ۔ جتھے توں تھم تے تیل پا کے میرے توں منت منی ۔ بس ہن توں اٹھ تے اس دیس و چو ں نکل تے اپنی جمن دی تھاں ول مڑ جا ۔¹⁴. فیر راخل تے لیاہ نے او ہنوں جواب دتا پئی کی ہن وی ساڈے پیو دے کار وچ ساڈا حصہ تےمیراث ہےوے ؟ ¹⁵. کی اسی اوہدے اگے اوپریاں نئی رہیاں؟ کیوں جے اوہ سانوں ویچ کے ساڈے پیسے وی کھا گیا۔ ¹⁶. ایس لئی ہن جیہڑا دھن خدانے ساڈے پیو کولوں لئیا اے اوہ ساڈا تے ساڈے پتر اں دا اے۔ تے ایس لئی جو کجھ خدا نے تینوں آکھیا اے توں اوہی کر۔¹⁷. تد یعقوب نے اٹھ کے اپنے بال بچیاں تے کار والیاں نوں اونٹھاں تے باہیا ۔ ¹⁸. تے اپنے سارے ڈنگراں تے دھن جیہڑا اوہنےکٹھا کیتاسی یعنی اوہ ڈنگر جیہڑے اوہنوں فدان ارام وچ مزدوری وچ ملے سن لے کے ٹریا تاں جے کنان دے ملک وچ اپنے پیو اضحاق دے کول جائے ۔¹⁹. تے لابن اپنیاں بھیڈاں دی اون کٹن لئی گیا ہویا سی ۔ سو راخل نے اپنے پیو دے بتاں نوں چوری کر کے لے گئی ۔ ²⁰. تے یعقوب لابن ارامی دے کولوں چپ چپیتے نٹھ گیا کیو ں جے اوہنے اوہنوں اپنے نٹھن دی خبر نہیں د تی سی ۔ ²¹. تے اوہ اپنا سب کجھ لے کے نٹھیا۔ تے دریا پار کر کے اوہنے اپنا رخ جلعاد دے پہاڑ ول نوں کیتا ۔²². تے تیجے د یہاڑے لابن نوں پتا لگیا پئی یعقوب نٹھ گیا اے ۔ ²³. فیر اوہنے اپنے بھراواں نوں نال لے کے سات منزلاں تیکر اوہناں دا پیچھا کیتا۔ تے جلعاد دے پہاڑ اتے اوہنوں جا پھڑیا ۔²⁴. تے رات نوں خدا لابن ارامی دے کول سفنے وچ آ یا تے اوہنوںآکھیا پئی مڑ جا تے توں یعقوب نوں چنگاںمنداکجھ نہ آکھیں ۔ ²⁵. تے لابن یعقوب دے برابر جا اپڑیا تے یعقوب نے اپنا تمبو پہاڑ دے اتے کھلاریا سی۔سو لا بن نے وی اپنے بھراواں دے نال جلعاد دے پہاڑ تے ڈیرا لالئیا۔²⁶. تد لابن نے یعقوب نوں آکھیا توں اے کی کیتاو ئے پئی میرے کولوں چوری نٹھ آ یا تے میریاں دھیاں نوں وی انج لے آیا جیوے او ہ تلوار دے نال قید کیتیاں گئیاں نے؟ ²⁷. تے توں لک کے کیوں نٹھیاں تے میرے کولوں کیوں ٹر آ یا؟ تے مینوں کجھ دسیاں وی نئی تے میں آ پ تینوں ہسی خوشی تبلے تے بربت دے نال گاندے وجاندے ٹوردا؟ ²⁸. تے مینوں اپنے پتر تے دھیاں نوں چْمن وی نئی دتا ؟توں اے کم چنگاں نہیں کیتا ۔²⁹. میرے چاہواں تے تیہانوں دکھ دے سکنا ہاں۔ پر تیرے پیو دے خدا نے کل راتی مینوں اے آکھیا پئی مڑ جا تے توں یعقوب نوں چنگا مندا کجھ نہ آکھی۔ ³⁰. خیر! ہون کیوں جے توں نکل آیا وئیں تے بس نکل آیا وئیں کیوں جے توں اپنے پیو دے کار دی بتھیری ات چکی سی ۔پرتوں میرے بتاں نوں کیوں چوری کیتااے ؟³¹. تد یعقوب نے لابن نوں آکھیا میں اے سوچ کے کابر گیا ساں پئی کتے توں اپنیاں د ھیاں نوں میرےنال زور آزمائی کر کے کھو نہ لویں ۔ ³². ہون جدے کولوں تیرے بت ملن اوہ جیوندا نہ بچے گا ۔ تیرا جو کجھ میرے کولوں نکلے اوہ توں اپنے بھراوں دے سامنے سیان کے لے لے کیوں جے یعقوب نوں پتا نئی سی پئی راخل اوہناں بوتاں نوں چوری کر کے لیائی اے۔³³. تے فیر لابن یعقوب تے لیاہ تے دواں لونڈ یاں دے تمبواں وچ گیا پر اوہناں نوں اوتھے نہ پایا۔ فیر او لیاہ دے تمبو وچوں نکل کے راخل دے تمبو وچ وڑیا۔³⁴. تے راخل اوہناں بوتاں نوں لے کے تے اونٹاں دی کا ٹھی وچ رکھ کے اتے بے گئی۔ تے لابن نے سارے تمبو وچ ہتھ پھیر پھیر کے وکھیاپر اوہنوں اوہ نہ لبھے۔ ³⁵. تد اوہ اپنے پیو نوں آ کھن لگی پئی میرے بزرگو تسی ایس گل توں نہ روسیوپئی میں تیہاڈے اگے کھلو نئی سکدی ۔ کیوں جے میں ایس حال وچ آں جیہڑا بوڈیاں دا ہندا اے۔ سو اوہنے لبھیا پر اوہ بت اوہنوں نہ لبھے۔³⁶. تد یعقوب نے لابن نوں اوکھیاں ہو آکھیا پئی میرا کی دوش اے تےمیں کیہڑی بدی کیتی اے جیہڑا توں انج ہکا بکا ہو کے میرا پیچھا کیتا؟ ³⁷. کیوں جے توں میریاں ساریاں شیواں نوں چنگی طرح ٹوہیا تے فیر وی تینوں تیرے کار دے سامان وچوں کی لبھیا؟ جے کجھ لبھیا اے تے اوہ میرے تے اپنے بھراواں دے اگے رکھ تاں جے او ہ ساڈا انئیو کرن۔³⁸. میں پورے وی ورے تیرے نال رہیا واں ۔ تے نہ کدی تیری بھیڈبکریاں دا حمل ڈگیا تے نہ کدی میں تیرے اجڑ وچوںمینڈھے کھادے ۔ ³⁹. تے جیہڑے جنگلی درندیاں دا شکار بنے میں اوہناوں میں تیرے کول نی لیاندا۔ سگوں اوہناں دا گھاٹا میں جھلیا ۔ جیہڑے دن ویلےیا راتی چوری ہوئے اوہناں دی توں میرے توں وصولی کیتی۔ ⁴⁰. میں انج رہیا پئی دنے دھپ تے راتی پالے وچ مریا تے کدی وی میری نیندر پوری نئی سی ہوئی۔⁴¹. میں وی ورے تیرے کار وچ رہیا۔چودہ ورے تیریاں دووئیں دھیاں لئی تے چھ ورے تیری بھیڈ بکریاں لئی میں تیری سیوا کیتی تے توں دس واری میری مزدوری بدلی۔ ⁴². جےکر میرے پیو تے ابرہام دا خدا جدے خوف وچ اضحاق رہندا سی میرے نال نہ ہندا تےتوں ہن وی مینوں کھالی ہتھ ٹور دا۔ خدا نے میری مصیبت تے میرے ہتھاں دی محنت ویکھی ایس لئی کل را تی تینوں جھڑکیا ۔⁴³. فیر لابن نے یعقوب نوں جواب دتا پئی اے کڑیاں میریاں تے اے منڈے وی میرے تے اے اجڑ وی میرے اجڑ نےسگوں جیہڑا کجھ تینوں دسدا اے اوہ سب کجھ میرا ای اے۔تے فیر ہن میں اج دے دیہا ڑے اپنیاں دھیاں تے اوہناں دے پتراں دے نال جیہڑے اوہناں وچوں جمے نے کی کر سکدا ہاں ؟ ⁴⁴. ایس لئی ہن اسی دوئیں رل کے اک دجے نال سوہ منگیے تے اوہی ساڈے وچ گواہ ہوئے ۔⁴⁵. تد یعقوب نے اک پتھر لے کے اوہنوںستوں وانگوں کھلاریاں ۔ ⁴⁶. تے یعقوب نے اپنے بھراواں نوں آکھیا پئی پتھر کٹھے کرو تے اوہنا ں نے پتھر کٹھے کر کے ڈھیر لادتاتےا وتھے ہی اوہناں اوس ٹیر کول کھانا کھادا ۔ ⁴⁷. تے لابن نے اوہدا ناں یجرشاہدوتھاتے یعقوب نے جلعاد رکھیا۔⁴⁸. تے لابن نے آکھیا پئی اے ڈھیر اج دے دیہاڑے میرے تے تیرے وچکار گوا ہ ہووے ا یس لئی ا وہدا ناں جلعاد رکھیا گیا۔ ⁴⁹. تے اوہدا ناں مصفاہ وی رکھیا گیا کیوں جے لابن نے آکھیا پئی جدوں اسی اک دجے توں اوہلے ہوئیےتے رب ساڈی راکھی کردا رئے۔ ⁵⁰. جے توں میریاں دھیاں نوں دکھ دوئیں تے اوہناں دے دی بجائے ہور کار والیاں کر یں تے کوئی بندہ ساڈے نال تے نئی اے پر ویکھ خدا تیرے تے میرےوچ گواہ وے ۔⁵¹. لابن نے یعقوب نوں اے وی آکھیا پئی ایس ڈھیر نوں ویکھ تے ایس تھم نوں ویکھ جیہڑامیں اپنے تے تیرے وچ کھلاریا وے ۔ ⁵². تے اے ڈھیر گواہ ہو وے تے اے تھم گواہ ہو وے۔ نقصان کرن لئی نہ تے میں ایس ڈھیر توں پرلے پاسے آواں گا تے نہ توں ڈھیر دے ایس پاسے میرے ول آئیں گا ۔ ⁵³. تے ابرہام دا خدا تے نحور دا خدا تے اوہناں دے پیو دا خدا ساڈا انئیو کرے تاں یعقوب نے اوہدی جند دی سوہ منگی جدے خوف وچ اوہدا پیو رہندا سی ۔⁵⁴. تے فیر یعقوب نے اوسی پہاڑ تے قربانی کیتی تے اپنے بھراواں نوں کھان لئی سدیا ۔ تے اوہناں نے کھانا کھادا تے رات پہاڑاتے کڈی ۔ ⁵⁵. فیر لابن تڑکے ویلے اٹھیا تے اپنے پترا ں نوں تے اپنیا ں دھیاں نوں چومیا تے اوہنا نوں دعا دے کے ٹر گیا ۔ تے اپنے کار واپس مڑ آیا۔

32¹. تے یعقوب اپنی راہ پے گیا تے خدا دے فرشتے اوہنوں ملے ۔ ². تے یعقوب نے اوہناں نوں ویکھ کے آکھیا پئی اے خدا دے لشکر نے تے اوس تھاں دا ناں محنایم رکھیا۔³. تے یعقوب نے اپنے اگے سنیاہیاں نوں ادوم دے دیس وچ جیہڑا شعیر دی دھرتی تے وے اپنے بھرا عیسو دے کول گھلیا۔ ⁴. تے اوہناں نوں حکم دتا پئی تسی میرے خداوند عیسو نوں اے آکھنا پئی تہاڈا بندہ یعقوب اے آکھدا اے پئی میں لابن دے کول ر ہنا ساں تے ہن تیکر اوتھے ہی رہیاہاں۔ ⁵. تے میرےکول گائیاں مجاں کھوتے تے اجڑ تےنوکر تے لونڈیاں نے۔ تے میں اپنے بھراواں نوں ایس لئی خبر گھلی اے پئی میرے تے تہاڈی کرم دی نظر ہووے۔⁶. تے فیر سنیاہی یعقوب دے کول مڑ آئے تے آکھن لگے اسی تیرے بھرا عیسو دے کول گئےساں۔ اوہ چار سو بندیاں نوں لے کے تینوں ملن تیرے کول ارہیا اے۔ ⁷. تے اودوں یعقوب واواہ کابر گیا تے سہم گیا تے اوہنے اپنے نال دے لوکاں تے بھیڈ بکریاں تے گائیاں تے مجاں تے اونٹھاں دے دو اجڑ کیتے۔ ⁸. تے سوچیا پئی عیسو جے اک اجڑ تے آ پئے تے اوہنوں مارے تے فیر دجا اجڑ بچ کے نٹھ جائے گا۔⁹. تے یعقوب نے آکھیا پئی اے میرے پیو ابرہام دے خدا تے میرے پیو اضحاق دے خدا ! اے خداوند جنے مینوں اے آکھیا پئی تو ں اپنے دیس ول اپنے ساکاں کول مڑ جا تے میں تیرے نال بھلیائی کراں گا۔ ¹⁰. میں تیریاں ساریاں رحمتاں تے وفاداریاں دے سامنے جیہڑیاں توں اپنے بندے نال ورتیاں نے کجھ وی نئی ہاں کیوں جے میں بس اپنی سوٹی لے کے یردن دے پار گیاں ساں تے ہن میرے کول دو اجڑ نے۔¹¹. میں تیری منت کرنا ہاں پئی مینوں میرے بھرا عیسو دے ہتھوں بچا لے کیوں جے میں اوس توں تریہنا ہاں پئی اوہ کتےآ کے مینوں تے نیانیاں نوں ماں سمیت قتل نہ کر دوے۔ ¹². اے تیرا ہی حکم وے پئی میں تیرے نال ضرور بھلیائی ہی کراں گا تے تیری نسل نوں دریا دی ریت وانگوں ودھاواں گا جیہڑی چوکھے ہون دی وجہ تو گنی نہ جا سکے گی۔¹³. تے اوس رات او ہ اوتھے ہی رہیا تے جو کجھ اوہدے کول سی اوہدے وچو ں اپنے بھرا عیسو دے لئی تحفےلئے ۔ ¹⁴. دو سو بکریاں تے وی بکرے ۔ دو سو بھیڈاں تے وی مینڈھے۔ ¹⁵. تے تی دودھ دین والی اونٹنیاں بچیاں سمت تے چالی گائیاں تے دس مجاں تے کھوتیاں تے دس کھوتے۔ ¹⁶. تے اوہناں نوں وکھرے وکھرے اجڑ دے کے نوکراں دے حوا لے کیتاتے اوہناں نوں آکھیا تسی میرے اگے اگے پار جاو۔تے اجڑاں نوں تھوڑا دور دور رکھنا ۔¹⁷. تے اوہنے ساریاں توں اگے وا لے اجڑ دے رکھوالے نوں ا ے حکم دتا پئی جدوں میرا بھرا عیسو تینوں ملے تے تیرے کولوں پچھے پئی توں کدا نوکر وئیں تے کتھے جانا وئیں تے اے ڈنگر جیہڑے تیرے اگے نے کدے نے؟ ¹⁸. تے توں اے آکھنا اے پئی اے تیرے نوکر یعقوب دے نے۔ اے تحفہ وے جیہڑا خداوند عیسو دے لئی گھلیا گیا اے ۔ تے آپ وی ساڈے مگر آندا پیا اے۔¹⁹. تے اوہنے دجے تے تیجے اجڑ دے رکھوالیاں نوںوی حکم دتا پئی جدوں عیسو ملے تے تسی اوہنوں ا ہی گل آکھنا ۔ ²⁰. تے اےوی آکھنا پئی تیرا نوکر یعقوب آپ وی ساڈے مگر لگا آندا اے ۔ اوہنے سو چیا پئی اوس تحفے توں جیہڑا میرے توں پہلاں جائے گا اوہنوں راضی کر لواں گا فیر اودہا منہ ویکھاں گا۔ کی پتا اوہ مینوں اپنا لوے ۔ ²¹. تے فیر او تحفے اوہدے اگے اگے پار گئے ۔ پر اوہ آپ اوس رات اپنے تمبو وچ اای رہیا ۔²². تے اوہ اوسی رات اٹھیا تے ا پنیاں دوئیں کار والیاں تے دو ئیں لونڈیاں تے گیارہ پتراں نوں لے کے یبوق دے دیس توں پار لتھیا ۔ ²³. تے اوہناں نوں ندی پار کرائی تے اپنا سارا کجھ پار گھل دتا۔²⁴. تے یعقوب کلم کلا رہ گیا ۔ تے تڑکے ویلےتیکر اک اک بندہ اوہدے نال گھلدا رہیا ۔ ²⁵. جدوں اوہنے ویکھیا پئی اوہ اوہدے کولوں جت نئی سکداتے اوہنے اوہدی ران نوں اندر ولوں ہتھ پایا تے یعقوب دی ران دی ناڑ اوہدے نال گھلن دی وجہ توں نکل گئی۔ ²⁶. تے اوہنےآکھیا مینوں جان دے کیوں جے سویر ہو چلی اے۔ یعقوب نے آکھیا جدوں تیکر توں مینوں برکت نئی دوئیں گا میں تینوں جان نئی دوا ں گا۔²⁷. فیر اوہنے اوہنوں پوچھیا پئی تیرا ناں کی اے ؟ اوہنے جواب دتا یعقوب۔ ²⁸. اوہنےآکھیا پئی تیرا ناں اگے توں یعقوب نئی جد کے اسرائیل ہوئے گا کیو ں جے توں خدا تے اوہدے بندیاں نال گھلیا تے جتیا وئیں۔²⁹. فیر یعقوب نے اوہ نوں آکھیا پئی میں تیری منت کرنا ہاں توں مینوں اپنا ناں دس دے اوہنے آکھیا پئی توں میرا نام کیوں پوچھنا اے ؟تے اوہنے اوہنوں اوتھے برکت دتی۔ ³⁰. تے یعقوب نے اوس تھاں دا ناں فنی ایل رکھیا تے آکھیا پئی میں خدا نوں آمنے سامنے ویکھیا تے میری جان بچی رئی۔³¹. تے جدوں او ہ فنی ایل توں لنگ رہیا سی تے سورج چڑھ گیا تے اوہ اپنی لت توں لنگڑاندا سی ۔ ³². ایس لئی اسرائیل اوس ناڑ نوں جیہڑی ران دے اندر ول اے اج تیکر نئی کھاندے کیوں جے اوس بندے نے یعقوب دی ران دی ناڑنوں جیہڑی اندر ول چڑ ھ گئی سی ہتھ پایا سی ۔

33¹. تے یعقوب نےاپنیاں اکھاں چک کے و کھیا پئی عیسو چار سو بندیاں دے نال لگا تریا آندا وے ۔ تے اوہنے نیانے لیاہ تے راخل تے دوئیں لونڈیاں وچ ونڈ دتے ۔ ². تے لونڈیاں تے اوہناں دے نیانے ساریاں توں اگے تے لیاہ تے اوہدےنیانے پیچھے تے راخل تے یوسف نوں سب توں پیچھے رکھیا۔ ³. تے اوہ آپ اوہناں دے اگے اگے ٹریا تے اپنے بھرا دے کول اپڑتے اپڑتے ست واری دھرتی تیکر جھکیا۔⁴. تے عیسو اوہنوں ملن لئی نٹھیا تے اوہنوں جپھی پائی تے اوہنوں گل نال لا کےچومیا تے اوہ دو ئیں روئے۔ ⁵. تے فیر اوہنے اکھاں چکیاں تے عورتاں تے نیانیاں نوں ویکھیا تے آکھیا پئی اے تیرے نال کون نے ؟ اوہنے آکھیااے اوہ نیانے نے جیہڑے خدا نے تیرے نوکر نوں دیتے نے۔⁶. فیر لونڈیاں تے اوہناں دے نیانے کول آئے تے اپنے آپ نوں جھکایا ۔ ⁷. فیر لیاہ اپنے نیانیاں دے نال اوہدے کول آئی تے او ہ جھکے تے اخیروچ یوسف تے راخل کول آئے تے اوہناں نے اپنے آپ نوں جھکایا ۔ ⁸. فیر اوہنے آکھیا اوس وڈے اجڑ تو ں جیہڑا مینوں ملیا تیرا کی مطلب اے؟ فیر اوہنے آکھیا اے وے پئی میں اپنے خدا دی نگاہ وچ مقبول ٹھہراں۔⁹. تد عیسو نے آکھیا میرے کول بتھرا اے ایس لئی جیہڑا تیرا اے او ہ تیرا ای روے ۔ ¹⁰. یعقوب نے آکھیا۔جے میرے تے تیری کرم دی نظر ہوئے تے میرے تحفے نوں قبول کر کیو ں جے میں تیرا منہ انج وکھیا جیویں کوئی خدا نوں ویکھدا اے تے توں میرے کولوں راضی ہویا۔ ¹¹. سو میرا تحفہ جیہڑا تیرے حضور پیش کیتا اوہنوں قبول کر لے۔ کیوں جے خدا نے میرے اتے بڑا کرم کیتا اے تے میرے کول سب کجھ وے انج اوہنے اوہنوں مجبور کیتا تے اوہنے اوہدے کولوں لے لیا ۔¹². تے اوہنے آکھیا پئی ہن اسی اگے ودھ چلیے تے میں تیرے اگے اگے ہوواں گا۔ ¹³. اوہنے اوہنوں جواب دتا پئی اے میرے خداوند توں سیاندا ائیں پئی میرے نال نازک نیانے تے دودھ پیان والیاں بھیڈ بکریاں تے گائیاں نے تے جے اوہناں نوں اک دن وی حد توں بوہتا ہنکاواں گے تے او ہ مر جان گیئیاں۔ ¹⁴. سو میرا خداوند اپنے نوکر توں پہلےٹرتے میں ڈنگراں دی چال دے نال ہولی ہولی ٹردا ہویا اپنے خداوند کول شیعر وچ آ جاواں گا۔¹⁵. تد عیسو نے آکھیا پئی جے مرضی ہوئے تے جہیڑےلوکی میرے نال نے اوہناں وچوں کجھ تیرے نال چھڈ جاواں اوہنے آکھیا ایہدی کی لوڑ اے۔ میرے خداوند دی نظر کرم میرے لئی بہتیری اے ۔ ¹⁶. فیرعیسو اوسے دیہاڑے شعر نوں پرت گیا ۔ ¹⁷. تے یعقوب پینڈا کٹدا ہویااسکات وچ آیا تے اپنے لئی کار بنایا تے اپنے اجڑ لئی جھگیاں کھڑیاں کیتیاں ایس لئی اوس تھاں دا ناں اسکات پے گیا ۔¹⁸. تے یعقوب جدوں فدان ارام ولوں ٹریا تےکنعان دے ملک دے اک شہر سکم دے نیڑے چنگا بھلا اپڑیا تےاوس شہر دے سامنے تمبو لائے ۔ ¹⁹. تے اوس دھرتی دے جیہڑے تھاں تے اوہنے اپنا تمبوہ کھلاریا سی اوہنوں اوہنے سکم دے پیو حمور دے مونڈیاں کولوں چاندی دے سو سکے دے کے مول لے لیا۔ ²⁰. تے اوہنے اوتھے اک مذبح بنایا تے اوہدا ناں ایل الہٰ اسرائیل رکھیا۔

34¹. تے لیاہ دی دھی دینہ جیہڑی یعقوب وچوں جمی سی اوس ملک دیاں کڑیاں نوں ویکھن لئی بار گئی۔ ². تد اوس ملک دے راجہ حوی حمور دے پتر سکم نے اوہنوں و کھیا تے اپنے نال کھڑ کے اوہدے نال ستا تے اونوں ر سوا کیتا۔ ³. تے اودہامن یعقوب دی د ھی دینہ نال لگ گیا تے اوہنے اوس کڑی نال پیار وچ میٹھیاںمیٹھیاں گلاں کیتاں۔⁴. تے سکم نے اپنے پیوحمور نوں آکھیا پئی ایس کڑی نوں میرے نال ویاہ دے۔ ⁵. تے یعقوب نوں پتا لگا پئی اودی دھی دینہ نوں رسوا کیتا گیا وے تے اوہدے پتر ڈنگراں دے نال جنگل وچ سن تے ایس لئی یعقوب اوہناں دے مڑن تیکر چپ ریا۔⁶. تد سکم دا پیو حمور نکل کے یعقوب نال گل کرن لئی اوہدے کول آیا۔ ⁷. تے یعقوب دے پتر اے گل سندے ای جنگل وچوں آئے۔اے بندے بتھیرے دکھی تے غصے نال بھرے ہو ئے سن کیوں جے اویعقوب دی دھی نال ستا تے بنی اسرائیل وچ انج دا حرام کم کیتا جیہڑا کدے وی ٹھیک نئی سی۔⁸. تد حمور آکھن لگا پئی میرا پتر تیہاڈی دھی نوں دلوں چاہندا اے اوہنوں اوہدے نال ویا دیو۔ ⁹. ساڈے نال رشتے داری کر لوہ اپنیاں کڑیاں سانوں دو ہ تے ساڈیاں کڑیاں تسی لووہ۔ ¹⁰. تے تسی ساڈے نال وسے روہ گے تے اے ملک تیہاڈے سامنے وے۔اہدے وچ بپار کرنا تے اپنیاں جائیداداں بنا لینا۔¹¹. تے سکم نے اوس کڑ ی دے پیو تے بھراواں نوں آکھیا پئی میرے اتے تیہاڈی کرم دی نظر ہو جاوے فیر جوکجھھ وی تسی آکھو گے میں دواں گا۔ ¹². میں تیہاڈے آکھن وانگوں جنا تسی آکھو حق مہر تے جہیز دواں گا پر کڑی میرے نال ویا دوہ۔ ¹³. تد یعقوب دےپتراں نےکیوں جے اوہناں دی بھین دینہ نوں رسوا کیتا گیا سی سکم تے اوہدے پیو حمور نوں جواب دتا۔¹⁴. تے آکھن لگے اسی اے نئی کر سکدے پئی جدا ختنہ نہ ہوئے اوہنوں اپنی بھین دے دئیےکیوں جے اوہنے ساڈی بتھیری رسوائی کیتی اے۔ ¹⁵. پر جینج اسی واں جے تسی وی اونج ہو جاو پئی تیہاڈے ہر مرد دا ختنہ کیتا جائے تے اسی من جاواں گے۔ ¹⁶. تے اسی اپنیاں دھیاں تیہانوں دے دواں گےتے تیہاڈیاں دھیاں لے لواں گے تے تیہاڈے نال رواں گے تے اسی سارے اک قوم ہو جاواں گے۔ ¹⁷. تے جے تسی ختنہ کران لئی ساڈی گل نہ منی تے اسی اپنی کڑی لے جاواں گے۔¹⁸. تے اوہناں دیاں گلاں حمور تے اوہدے پتر سکم نوں چنگیاں لگیاں۔ ¹⁹. تے اوس جوان نے ایس کم وچ چرنہ لایا کیوں جے اوہنوں یعقوب دی کڑی دی طلب سی تے اوہ اپنے پیو دے کرانے وچ ساریاں نالوں بوہتا شان والاسی۔²⁰. فیرحمور تے اودہا پتر سکم اپنے شہر دے بوہے تے گئے تے اپنے شہر دے لوکاں نوں انج کہن لگے پئی۔ ²¹. اے لوکی ساڈے نال ملن ملان رکھدے نیں۔ایس لئی او ہ ایس ملک وچ رہ کے بپار کرن کیوں جے ایس ملک وچ اوناں لئی بتھیری تھاں وے۔تے اسی اوہناں دیاں دھیاں ویاہیے تے اسی اپنیا ں دھیاں اوہناں نوں دئیے ۔²². تے اوہ وی ساڈے نال اک قوم بن کے رہن لئی تیار نئیں پر ایس شرط اتے پئی ساڈے سارے مرداں دا ختنہ کیتا جائے جینج اوہناں دا ہویا وے۔ ²³. کی اوہناں دے چوپائے ، تے مال تے سارے ڈنگر ساڈے نئی ہوجاو ن گے؟ اسی بس اوہناں دی من لئیے تے اوہ ساڈے نال وس جان گے۔²⁴. تد اوہناں ساریاں نے جیہڑے شہر دے بوہے توں آندے جاندے سن حمور تے اوہدے پتر سکم دی گل منی تے جنے اوس شہر دے بوہے وچوں آندے سن اوہناں وچوں سارے مرداں نے ختنہ کرایا۔ ²⁵. تے تیجے د یہا ڑے جدوں او ہ پیڑوچ سن تے انیج ہویا پئی یعقوب دے پتراں وچوں دینہ دے دو بھرا شمعون تے لاوی نے اپنی اپنی تلوار لے کےشہر تے حملہ کیتا تے سارے مرداں نوں قتل کیتا۔ ²⁶. تے حمور تے اوہدے پتر سکم نوں وی تلوار نال قتل کیتا تے سکم دے کر وچوں دینہ نوں کڈ کے لے گئے۔²⁷. تے یعقوب دے پتراں نے شہر نوں لٹیا ایس لئی پئی اوہناں اودہی بھین نوں رسوا کیتا سی۔ ²⁸. اوہناں نے اوہدے مال ڈنگر تے جو کجھ وی شہر تے کھیتاں وچ سی لے لیا۔ ²⁹. تے اوہناں دی دولت لٹ لئی تے اوہناں دے بچیاں تے کر والیاں نوں بن کے جو کجھ وی کر وچ سی سب لٹ لیا۔³⁰. تد یعقوب نے شمعون تے لاوی نوں آکھیاپئی تساں مینوں اوکھیاں کیتا کیوں جے تسی مینوں ایس ملک دے رہن والیاں یعنی کنعانی تے فرزیاں وچ بھیڑا کر دتا کیوں جے میرے نال تے تھوڑے بندے نے۔تے اوہ رل کے میرے نال بھڑن لئی آن گے تے مینوں قتل کرن گے تے میں اپنے سارے کرانے نال اجڑ جاواں گا۔ ³¹. اوہناں آکھیا پئی کی اےاوہنوں جچدا سی پئی ساڈی بھین نال کسبی وانگوں کردا؟

35¹. تے خدا نے یقعوب نو ں آکھیا پئی اٹھ بیت ایل نوں جا اوتھے ای رہ تے اوتھے خدا دے لئی جیہڑا تینوں اوس ویلےدسیاسی جدوں توں اپنے بھرا عیسو دے کولو نٹھیاسئیں اک مذبح بنا۔ ². تد یعقوب نے اپنے سارےکار تےنال دیاں نوں آکھیا پئی غیر معبوداں نوں جیہڑے تہاڈے وچکار نے دور کرو تے نہا کے اپنے جوڑےبدلو۔ ³. تے آو اسی ٹریے تے بیت ایل ول جائیے۔ اوتھے میں خدا دے لئی جنے میری تنگی دے دیہاڑے میری منت سنی تے جیہڑی راہ تے میں ٹریا میرے نال رہیا مذبح بناواں گا۔⁴. تد اوہناں نے سارے غیر معبوداں نوں جیہڑے اوہناں دے کول سن تے مندرا نوں جیہڑیا ں اوہناں کناں وچ سن یعقوب نوں دے دتا تے یعقوب نے اوہناں نوں اوس بلوط دے درخت ہیٹھاں جیہڑا سکم دے نیڑے سی دب دتا۔ ⁵. تے اوہ اوتھوں ٹرے تے آلے دوالے دے شہراں اتے ایہا ڈاڈا کبرا سی پئی اوہ یعقوب دے مگر نہ ہوئے۔⁶. تے یعقوب اوہناں سارے لوکاں سمیت جیہڑے اوہدے نال سن لوز اپڑیا ۔ بیت ایل ایہی اے تے ملک کنعان وچ اے۔ ⁷. تے اوہنے اوتھے مذبح بنایاتے اوس تھاں دا ناں ایل بیت ایل رکھیا کیوں جے جدوں اوہ اپنے بھرا کولوں نٹھ کے جا ریا سی تے خدا اوتھے ای ظاہر ہویا سی۔ ⁸. تے ربقہ دی دایہ دبورہ مر گئی تے او بیت ایل دی لتھائی وچ بلوط دے درخت دے ہیٹھاں دفن ہوئی تے اوس بلوط دا ناں البون بکوت رکھیا گیا سی۔⁹. تے یعقوب دے فدان ارام توں مڑ ن دے مگر خدا اوہنوں فیر دسیا تے اوہنوں برکت دتی ۔ ¹⁰. تے خدا نے اوہنوں آکھیا پئی تیرا ناں یعقوب اے۔ تیرا ناں اگوں یعقوب نئی ہوئے گا بلکہ تیرا ناں اسرائیل ہووے گا۔ تے اوہنے اوہدا ناں اسرائیل رکھیا۔¹¹. فیر خداوند نے اوہنوں آکھیا میں سب کجھ کرن والا رب ہاں۔تو ں اچا ہو تے بتھیرا ودھ جا۔تیرے توں اک قوم جد کے قوماں دے جتھے جمن گے ۔ تے بادشاہ تیری نسل و چوں نکلن گے۔ ¹². تے اے ملک جیہڑا میں ابراہام تے اضحاق نوں دتا وے سو تینوں وی دواں گا تے تیرے باجوں تیری نسل نوں وی ایہی ملک دواں گا۔ ¹³. تے خدا جتھے اوہدے نال گلاں کیتیاں اوتھوں ای او ہدے کولوں اتے ٹر گیا۔¹⁴. تد یعقوب نے اوس تھاں تے جتھے اوہنے اوہدے نال گلاں کیتیاں سن وٹیاں دا اک تھم بنایا تے اوہدے اتے پانی سٹیا تے تیل چعسیا۔ ¹⁵. تے یعقوب نے اوس تھاں دا ناں جھتے او ہنے خدا دے نال گلاں کیتیاں بیت ا یل ر کھیا۔¹⁶. تے اوہ بیت ایل تو ں ٹرے تے افرات کجھ دور رہنداسی پئی راخل نوں پیڑ ہوئی تےبوہت اوکھیاں ہو کے بچہ جنیا۔ ¹⁷. تے جدوں بتھیر ی پیڑ وچ سی تے دائی نے آکھیا ڈر نہ۔ ہون دی وار تیرے منڈا ہی ہووے گا۔ ¹⁸. تے انج ہویا پئی اوہنے مردے مردے اوہدا ناں بنونی رکھیا تے مر گئی پر اوہدے پیو نے او دہا ناں بنیمین رکھیا۔ ¹⁹. تے راخل مر گئی تے افرات یعنی بیت ایل دے راہ وچ دفن ہوئی۔ ²⁰. تے یعقوب نے اودہی قبر اتے اک تھم کھلار دتا۔ راخل دی قبر دا اے تھم اج تیکرہے وے۔²¹. تے اسرا ئیل اگے ودھیا تے عدر دے برج دی پرلی تھاں تے اپنا تمبو لالیا۔ ²². تے اسرائیل دے اوس ملک وچ رہندے ہوئے انج ہویاپئی روبن جا کے اپنے پیو دی لوندڈی ملہاہ نال ستا تے اسرائیل نوں اے پتا لگ گیا۔ اوس ویلے یعقوب دے بارہ پتر سن۔²³. لیاہ دے پتر اے سن۔روبن یعقوب دا پلوٹھا پتر تے شمعون تے لاوی تے یہوداہ تے اشکار تے زبولون۔ ²⁴. تے راخل دے پتر یوسف تے بنیمین سن۔ ²⁵. تے راخل دی لونڈی ہلہاہ دے پتردان تے نفتالی سن۔²⁶. تے لیاہ دی لونڈی زلفہ دے پتر جد تے آشر سن۔اے سارے یعقوب دے پتر سن جیہڑے فذان ارام وچ جمے۔ ²⁷. تے یعقوب ممرے وچ جیہڑا قریت اربع یعنی حبرون وے جتھے ابراہام تے اضحاق وسے سن اپنے پیو اضحاق دے کول آیا ۔²⁸. تے اضحاق اک سو اسی وریاں دا ہویا۔ ²⁹. تد اضحاق نے ساہ چھڈ دتا تے مر گیا تے وڈیراتے پوری عمر دا ہو کے اپنے لوکاں نال جا رلیاتے اوہدے پتر عیسو تے یعقوب نے اوہنوں دفن کیتا۔

36¹. تےعیسو ادوم داشجرہ اے وے۔ ². عیسو کنعانی کڑیاں وچوں حتی ایلون دی دھی عدہ نوں تے حوی صبعون دی دوہتری تے عنہ دی دھی اہلیبامہ نوں۔ ³. تے اسمعیل دی دھی تے نبایوت دی بھین بشامہ نوں ویاہ لیائیا۔⁴. تے عیسوو چوں عدہ ول الیفز جمیا تے بشا مہ ول رعوایل جمیا ۔ ⁵. تے اہلیبامہ وچوں یعوس تے یعلام تے قورح جمے۔ اے عیسو دے پتر نے جیہڑے ملک کنعان وچ جمے۔⁶. تے عیسو اپنی کار والیاں ،پتر،دھیاں تے اپنے کار دے سارے نوکراں تے اپنے ڈنگراں تے اپنی ساری جا ئیدادجیہڑی اوہنےملک کنعان وچ کٹھی کیتی سی لے کے اپنے بھرا یعقوب دے کول دجے ملک نوں ٹر گیا۔ ⁷. کیوں جے اوہناں دے کول واواہ سامان کٹھاہوگیاسی پئی اوہ اک تھاں تے نئی رہ سکدے سن۔ تے اوہناں دےڈنگر اینے ودہ گئے سن پئی اوتھے رہن لئی تھاں نہیں بچیا۔ ⁸. فیر عیسوجنوں ادوم وی کہندے نے کو ہ شعیر وچ وس گیا۔⁹. تے عیسوداجیہڑا کوہ شعیر دےادومیاں دا پیو وے ، اےشجرہ وے۔ ¹⁰. عیسو دے پتراں دے ناں اےنے۔الیفزعیسو دی کار والی عدہ دا پتر تے رعوایل عیسو دی کار والی بشامہ دا پتر۔ ¹¹. ا لیفز دے پتر تیمان تے اومر تے صفو تے جعتام تے وقنزسن۔ ¹². تے تمنع عیسو دے پتر الیفز دی لونڈی سی تےاوہدے وچوں الیفز ول عمالیق جمیا ۔سوعیسو دی کار والی عدہ دے پتر اے سن۔¹³. رعوایل دے پتر اےنئیں ۔ نحت تےزارح تے سمہ تے مزہ۔ اے عیسو دی کار والی بشامہ دے پتر سن۔ ¹⁴. تے اہلیبامہ دے پتر جیہڑے عنہ دی دھی، صبعون دی دوہتری ، تے عیسو دی کار والی سی اے نئیں۔عیسو ول اوہدے وچوں یعوس تے یعلام تے قورح جمے۔¹⁵. تے عیسو دی اولاد وچ جیہڑے سردار سن اے نے۔ عیسو دے پلوٹھے پتر الیفز دی اولاد وچ سردارتیمان تے سردار اومر تے سردارصفور تے سردار قنز۔ ¹⁶. سردار قورح تے سردار جعتام تےسردار عمالیق۔ اے اوسردار نے جیہڑےالیفز دے ملک ادو م وچ جمےتے عدہ دے پتر سن۔¹⁷. تے عیسو دے پتر رعوایل دے پتر اے سن۔سردار نحت تے سردار زارح تے سردار سمہ تے سردار مزہ۔ اے اوہنےجیہڑےرعوایل دے ملک ادو م وچ جمےتے عیسو دی کاروالی بشامہ دے پتر سن۔ ¹⁸. تے عیسو دی کار والی اہلیباہ دی اولاد اے وے۔سرداریعوس تے سردار یعلام تے سردارقورح۔اےاوہ سردار نے جیہڑےعیسو دی کاروالی اہلیباہ، عنہ دی دھی دے پتر سن۔ ¹⁹. سو عیسو یعنی ادوم دی اولاد تے اوہناں دے سردار اے سن۔²⁰. تے شعیر حوری دے پترجیہڑے اوس ملک دے رہن والے سن اے نے۔لوطان تے سو بل تے صلبعون تے عنہ۔ ²¹. تے دیسون تے ایصر تے د یسان۔ شعیر دی اولاد وچوں جیہڑے حوری دے سردار ملک ادوم وچ جمے اے نے۔ ²². حوری تے ہیمام لوطان دے پتر تے تمنع لوطان دی بھین سی ۔²³. تے اے سوبل دے پتر نے۔علوان تے مانحت تے عیبال تے سفو تے اونام۔ ²⁴. تے صلبعون دے پتر اے نے۔آیہ تے عنہ۔اےاو ہ عنہ وےجنوں اپنے پیو دے کھوتیاں نوں چاردے ہویاںاجاڑ دے وچ تتے پانی دے پھوارے لبھے سن۔²⁵. تے عنہ دی اولاد اے وے، دیسون تے عنہ دی دھی اہلیبامہ ۔ ²⁶. تے دیسون دے پتر اے نے ۔حمدان تے اشبان تے یتران تے کران۔ ²⁷. اے ایصر دے پتر نے۔ ہلہان تے زعوان تے عقان۔ ²⁸. دیسان دے پتر اے نے۔عوض تے اران۔²⁹. جیہڑےحوریاںوچوںسردار بنے اوہ اے نے۔سردار لوطان تے سردار سوبل تے سردار صلبعون تے سردار عنہ۔ ³⁰. سردار دیسون تے سردار ا یصر تے سردار دیسان۔اےاوہناں حوریاں دے سردار نے جیہڑے ملک شعیر وچ سن۔³¹. ایہی اوہ بادشاہ نےجیہڑے ادو م دے ملک وچ اسرائیل دے کسی ہور دے بادشاہ بنن توں پہلے بادشاہ بنے۔ ³². بعور دا پتر بالع ادو م وچ بادشاہ سی تے اوہدے شہر داناں دنہابا سی۔ ³³. بالع مر گیا تے زارح دا پتر یوباب جیہڑابصرا ہی سی اوہدے باجوں بادشاہ بنیا ۔³⁴. فیر یوباب مر گیا تے حشیم جیہڑاتیمانیاں دے ملک دا رہن والا سی اوہدے باجوں بادشاہ بنیا۔ ³⁵. تے حشیم مر گیا تے بد د دا پتر ہدد جنے موآب دے میدان وچ مدیانیاں نوں قتل کیتا ، اوہدے باجوں بادشاہ بنیا تے اوس شہر داناں عویت سی ۔ ³⁶. تے ہدد مر گیاتےشملہ جیہڑا مسرقہ دا سی اوہدے باجوں بادشاہ بنیا ۔³⁷. تے شملہ مر گیا تے ساول اوہدے باجوں بادشاہ بنیا ۔اےرحوبوت دا سی جیہڑادریائے فرات دے سامنے وے۔ ³⁸. تے ساول مر گیا تے عکبور دا پتر بعلحنان اوہدے باجوں بادشاہ بنیا ۔ ³⁹. تے عکبور دا پتر بعلحنان مر گیا تے فیر حدر بادشاہ بنیا۔ اوس شہر داناں پاو تے اودہی کار والی داناںمہیطب ایل سی جیہڑمطرد دی دھی تے میضایاب دی دوھتری سی۔⁴⁰. تے عیسو دے سرداراں دے ناںاوہناں دے خنوادیاں تے تھاواں تے ناواں دے وانگوں اے نے۔ سردار تمنع تے سردار علوہ تے سردار یتیت۔ ⁴¹. سردار ایلیبامہ تے سردار ا یلہ تے سردار فینون۔ ⁴². سردار قنز تے سردار تیمان تے سردار مبصار۔ ⁴³. سردار مجدایل تے سردار عرام۔ادوم دے سردار ایہی نے جناں دے ناں اوہناں دے ملک وچ اوہناں دیاں تھاں دے وانگوں دتےگئےنے۔اے حال ادومیاں دے پیو عیسودا اے۔

37¹. تے یعقوب کعنان دے ملک وچ رہنداسی جتھےاودہا پیو پردیسیاں و انگوں ر ہیا سی۔ ². یعقوب دی نسل دا حال اے وےپئی یوسف سترہ وریاں وچ اپنے بھراواں دے نال بھیڈ تے بکریاں چاردا سی ۔ اے منڈا اپنے پیو دی کار والیاں بلہاہ تے زلفہ دے پتراں نال رہندا سی تے اوہناں دے بھیڈیاں کماں دا پیو نوں دسدا سی۔³. تے اسرائیل یوسف نوں اپنے سارے پتراں توں بوہتا پیار کردا سی کیوں جے اوہ اوہدے بڈے ویلے دا پتر سی تے اوہنوں سلم ستاریاں نال جڑیا چوغہ بنوا کے دتا۔ ⁴. تے اوہدےبھراواں نے و یکھیا پئی اوہناں دا پیو سارے بھراواں تو ں ودھ اوہنوں پیار کر داوے۔تےاوہ اوہدے توں سڑن لگ پئے تے اوہدے نال سدھے منہ گل نہیں کر دے سن۔⁵. تے یوسف نے اک سفنا و کھیا جیہڑا اوہنے اپنے بھراواں نوں دسیا تے اوہ اہدے تےہور وی خار رکھن لگے پئے۔ ⁶. تے اوہنے آکھیا پئی اوہ سفنا سنو جیہڑا میں وکھیاوے۔⁷. اسی کھیت وچ پولے بن رے ساں تے انج ہویا پئی میرا پولا ا ٹھ کے سدا کھلو تا تے تیہاڈے پولیاں نے میرے پولے نوں چار چھویریوں گھیرا پا یا تے اوہدے اگے جھکے۔ ⁸. تداوہدےبھراواں نے آکھیا کی توں واقع ساڈےتے حکومت کریں گا یا ساڈےتے تیرا قبضہ ہوئے گا؟ تے اوہناں نے سفنے تے اودہیاںگلاں دے مگر اوہدے توں بتھیری خار رکھی۔⁹. فیر اوہنے دجا سفنا و کھیا تے اپنے بھراواں نوں دسیا۔ اوہنے آکھیا و کھو مینوں اک ہور سفنا دسیا وے اوہ انج وے پئی سورج چن تے گیارہ تاریاں نے مینوں جھک کے سلام کیتا وے ۔ ¹⁰. تے ا وہنے اپنے پیو تے بھراواں نوں دسیا۔ تداوہدے پیو نے چڑکیا تے آکھیا اے سفنا کی وےجیہڑا توں و کھناوے ؟ کی میں تے تیری ماں تے تیرے بھرا واقع زمین تےجھک کے تینوں سلام کراں گے ؟ ¹¹. تے اوہدےبھراواں دا اوہدے نال ویر ہو گیا ۔ پر اوہدے پیو نے اے گل چیتے ر کھی ۔¹². تے اوہدے بھرا اپنے پیو دیاں بھیڈ بکریاں چران لئی سکم نوں گے۔ ¹³. تد اسرائیل نے یوسف نوںآکھیا تیرے بھرا سکم بھیڈ بکریاں چرا رئےہون گے۔ تے میں تینوں اوہناں دے کول پیجاں۔ اوہنے آکھیا میں تیار ہاں۔ ¹⁴. تد اوہنے آکھیا توں جا کے ویکھ تیرے بھراواں دا تے بھیڈ بکریاں دا کی حال اے تے آ کے مینوں دس۔تے اوہنے اوہنوں حبرون دی وادی وچوںپیجیا تے اوہ سکم وچ اپڑیا۔¹⁵. تے اک بندے نے اوہنوں میدان وچ ادھر اودھر آوارہ پھیر دے و کھیا ۔ اے وکھ کے اوس بندے نے اوہنوں پوچھیا توں کی لبدا و یں ؟ ¹⁶. اوہنے آکھیا میں اپنے بھراواں نوں لبھناں ہاں ۔ ذر امینوں دس دے اوہ بھیڈ بکریاں کھے چراندےنیں؟ ¹⁷. اوس بندے نے آکھیا اوہ ا یتھوں ٹر گئے نے کیوں جے میں اوہنانوں اے آکھدےسنیا پئی چلو اسی دوتین ول جا ئیے۔تے فیر یوسف اپنے بھراواں نوں لبھن لئی نکلیا تے اوہناں نوں دو تین وچ ملیا۔¹⁸. تے جیوئیں اوہناں نے اوہنوں دوروں وکھیا تے ایدے توں پہلےپئی اوہ نیڑےآئےاوہنوں جانوں مارن دا منصوبہ بنا یا۔ ¹⁹. تے اک دوجے نوںآکھن لگے ویکھو سفنے و یکھن والا آریا وے۔ ²⁰. آو اسی ہن ایہنوں قتل کریئے تے کسی کھوںوچ سٹ دیئے تے اے آکھ دواں گے پئی کوئی جنگلی جانور کھا گیاوے ۔فیرویکھاں گے ایدےسفنیاں دا کی بن اوندا اے۔²¹. تدروبن نے اے سن کے ا وہنوں اوہناں دے ہتھاںو چوں بچایا تے آکھیا اسی ایہدی جان نہ لئیے۔ ²². تے روبن نے اوہناں نوں اے وی آکھیا پئی اودہا لہو نہ وگانا تے اوہنوں ایس کھوں وچ سٹ دوہ جیہڑا اجاڑ وچ وے ۔پر اوہدے اتےہتھ نہ چکنا۔ اوہ چاہندا سی پئی ایناں دے ہتھوں بچا کے اوہدے پیو کول اوہنوں جیوندا لے جائے۔²³. تے انج ہویا پئی یوسف اپنے بھراواں دے کول اپڑیا تے اوہناں نے اودہاسلم ستاریاں نال جڑیا چوغہ جیہڑا اوہنے پایا سی لا چھڈیا۔ ²⁴. تے اوہنوں چک کے کھوں وچ سٹ دتا۔ اوہ کھوں سکا سی ۔ اوہدےوچ ماسا کو وی پانی نئی سی۔²⁵. تے اوہ روٹی کھان بیٹھے تے و یکھیا پئی ا سمعلییاں دا اک ٹولہ جلعاد توں آریا وے تے گرم مصالح تے روغن بلسان تے مر اونٹاں اتے لدھ کے مصر جا رئے نے۔ ²⁶. تدیہوداہ نے اپنے بھراواں نوں آکھیا جے اسی اپنے بھرا نوں مار دیئے تے ایدا لہو لکا کے کی کھٹاں گے؟²⁷. چلواوہنوں اسمعلییا ں دے اگے ویچ دئیے تاں جے ساڈاہتھ نہ اٹھے کیوں جے اوہ ساڈا بھرا تے ساڈا خون وے۔اوہدےبھراواں نے اوہدی گل من لئی ۔ ²⁸. فیر اوہ مدیانی بپاری اوتھوں لنگے۔تداوہناں یوسف نوں کھچ کے کھوں وچوں بار کڈیا۔تےاسمعلییا ں اگے وی روپیاں دا ویچیا تے اوہ یوسف نوں مصر لے گئے۔²⁹. جدوں روبن کھوںول پرت کے آیا تے وکھیا یوسف اوہدے وچ نئی اے تے اپنے لیڑے پاڑ لئے۔ ³⁰. تے اپنے بھراواںول مڑیا تے آکھن لگا منڈا تے اوتھے نئی اے۔ ہون میں کتھے جاواں ؟³¹. فیر اوہناں یوسف دا چوغہ لئیا تے اک بکرا ذبح کر کے اوہدے لہو وچ پیونیا۔ ³². تے اوہناں نے اوس چوغے نوں گھل دتا ۔تے فیر اوہ اوہنوں اوہناں دے پیو کول لے آئے تے آکھیا پئی سانوں اے شے لبھی اے ۔ ہن توں سیان پئی اے تیرے پتر دا چوغہ ہے وے یا نئی ؟ ³³. تے اوہنے اوہنوں سیان لئیا تے آکھیا اے تے میرے پتر دا چوغہ وے ۔ کوئی وحشی درندہ اوہنوں نگل گیا اے۔ یوسف ضرور پاڑیا گیا اے۔³⁴. تد یعقوب نے اپنے لیڑے پاڑے تے ٹاٹ اپنے لک تے ول لئیاتےبتھیرےدیہاڑیاں تیکر اپنے پتر دا ماتم کردا رئیا۔ ³⁵. تے اوہدے سارے پتر تے دھیاں اوہنوں تسلی دین جاندےسن پر اوہنوں تسلی نئی سی ہندی۔اوہ ایہی کہندا ریا پئی میں تے ماتم کردا ای قبر وچ اپنے پتر نوںملاںگا۔ تے اوہدا پیو اوہدےلئی روندا رئیا۔ ³⁶. تے مدیانیاں نے اوہنوںمصروچ فوطیفار دے اگے جیہڑا فرعون دا اک حاکم تے جلعاداں دا سردار سی ویچ دتا۔

38¹. اوہناں د یاڑاں وچ انج ہویا پئی یہوداہ اپنے بھراواں توں وکھ ہوکے اک عدلامی بندے دے کول جدا نا ں حیرہ سی گیا۔ ². تے یہوداہ نے اوتھےسوع نامی کسے کنعانی دی دھی نوں ویکھیا تے اوہدے نال ویاہ کرکے اوہدے کول گیا۔³. اوہ امید توں ہوئی تے اوہدے کار منڈا جمیاجدا ناں اوہنے عیر رکھیا۔ ⁴. تے اوہ فیر توں امید توں ہوئی تے اک ہور منڈا جمیا تے اوہدا ناں اونان رکھیا۔ ⁵. فیر او ہدا اک ہور منڈا جمیا تے اوہدا ناں سیلہ رکھیا تے یہوداہ کزیب وچ سی جدوں اے منڈا جمیا۔⁶. تے یہوداہ اپنے پلوٹھے منڈے عیر لئی اک عورت ویاہ لیائیا جدا ناں تمر سی۔ ⁷. تے یہوداہ دا پلوٹھا عیر خداوند دی نظر وچ بدکار سی۔سو خداوند نے اوہنوں مار د تا۔⁸. تد یہوداہ نے اونان نوں آکھیا پئی اپنے بھرا دی کار والی کول جا تے دیور ہون دا حق ادا کر تا ں جے تیرے بھرا دے ناں دی نسل ٹرے۔ ⁹. تے اونان نوں پتا سی پئی اے نسل اوہدی نئی ہوئےگی۔ تے انج ہویا پئی جدوں اوہ اپنے بھرا دی کار والی کول جاندا تے اپنا بیج زمین اتے ڈول دیندا سی تاں جے انج نہ ہوئے پئی اوہدے بھرا دے ناں توں نسل ٹرے۔ ¹⁰. تے اوہدا اے کم خداوند دی نظروچ چنگاہ نئی سی ایس لئی اوہنے اوہنوں وی مار دتا۔¹¹. تد یہوداہ نے تمر نوں آکھیا پئی میرے پتر سیلہ دے جوان ہون تیکر توں اپنے پیو دے کار بیوہ بن کے رہ کیوں جے اوہنے سوچیا کدرے اے وی اپنے بھراواں وانگوں مر نہ جائے تے تمر اپنے پیو دے کار جا کے رہن لگی۔¹². تے واواہ چر توں مگر انج ہویا پئی سوع دی دھی جیہڑی یہو داہ دی کار والی سی مر گئی تے جدوں یہوداہ نوں اوہدا غم بھلیا تے او ہ اپنے عدلامی سجن حیرہ دے نال اپنیاں بھیڈاں دے وال کترن والیاں دے کول تمنت ول گیا۔ ¹³. تے تمر نوں اے پتا لگیا پئی تیرا سورا اپنیاں بھیڈاں دے وال کترن لئی تمنت نوں گیا اے۔ ¹⁴. تد اوہنے اپنے رنڈاپے دے لیڑے لا سٹے تے چوغہ پا کے اپنے آپ نوں کجھیا تے عینیم دے بوہے تے جیہڑا تمنت دی راہ تے وے بیھ گئی کیوں جے اوہنے و کھیا سیلہ جوان ہوگیا وے پر اے اوہدے نال ویائی نئی گئی۔¹⁵. اوہنوں ویکھن توں مگر یہوداہ نوں انج لگیا پئی کوئی کسبی وے کیوں جے اوہنے اپنا منہ کجھیا ہویا سی۔ ¹⁶. سو او ہ راہ وچوں اوہدے ول مڑیا تے آکھن لگا پئی مینوں اپنے نال سو ن دے کیوں جے اوہنوں پتا نئی سی پئی اے اوہدی نوح وے۔ اوہنے آکھیا میرے نال سون دا مینوں کی دوئیں گا ؟¹⁷. اوہنے آکھیا میں تینوں بکری دا اک بچہ پیج داواں گا۔ اوہنے آکھیا اوہدے آن تیکر توں میرے کول کجھھ رکھوا دوئیں گا ؟ ¹⁸. اوہنے آکھیا تینوں کی رکھن لئی دواں ؟ اوہنے آکھیا اپنا چھلا تے اپنا باں تے بنن والا تے سوٹی جیہڑی تیرے ہتھ وچ اے۔اوہنے او ہ شیواں اوہنوں دتیاں تے اوہدے نال ستا تے اوہ اوہدے توں امید نال ہو گئی۔¹⁹. فیر او ہ اٹھ کے چلی گئی تے چوغہ لا کے رنڈاپے دا جوڑا پالیا۔ ²⁰. تے یہوداہ نے اپنے سجن عدلامی دے ہتھ بکری دا بچہ پیجیا تا ں جے اوس عورت دے کولوں ا پنیاں شیواں واپس لوے۔پر اوہ عورت اوہنوں نہ لبھی۔²¹. تد اوہنے اوتھوں دے لوکاں کولو ں پچھیا پئی او ہ کسبی جیہڑی عینیم دے راہ دے سامنے بیندی سی کتھے وے ؟ اوہناں آکھیا ایتھے کوئی کسبی نئی سی۔ ²². تد اوہ یہوداہ دے کول پرت آیا تے اوہنوں دسیا پئی او مینوں نئی لبھی تے اوتھے دے لوکی وی آکھدے سن پئی ایتھے کوئی کسبی نئی سی۔ ²³. یہوداہ نے آکھیا پئی اوہ شیواں نوں اوتھے ہی ر کھے تاں جے ساڈی رسوائی نہ ہوئیے۔ میں تے بکری دا بچہ دی پیجھیا سی پر اوہ تینوں نئی لبھی ۔²⁴. تے جدوں تن کو مہینے ہو گئے تے یہوداہ نوں اے پتا لگیا پئی تیری نوح تمر نے زنا کیتی تے او امید توں وے۔ یہوداہ نے آکھیاپئی اوہنوں بار کڈ کے لیاو تاں جے ساڑی جاوے۔ ²⁵. جدوں اوہنوں بار کڈیا تے اوہنے اپنے سورے نوں سنیاہ پیجیا پئی اے اوس بندے توں امید وچوں ہوئی جدیاں اے شیواں نے ۔ سو تو سیان تے سی پئی اے چھلا تے باں تے بنن دالا تے سوٹی کدی اے ؟ ²⁶. تد یہوادہ نے من لیا تے آکھیا پئی اوہ میرے تو ں بوہتی سچی اے کیوں جے میں اوہنوں اپنےپتر سیلہ نال نہیں ویاہیا تے اوہ فیر کدی اوہدے کول نہ گیا۔²⁷. تے اوہدے بچہ جمن دے ویلے پتا لگیا پئی اوہدے ڈھڈ وچ دو بچے نے۔ ²⁸. تے جدوں او جمن لگی تے اک بچے دا ہتھ با ر آیا تے دائی نے پھڑ کے اوہدے ہتھ اتے لال دھاگا بن دتا تے کہن لگی پئی اے پلوٹھا وے۔²⁹. تے ا ینج ہویا پئی اوہنے اپنا ہتھ واپس کھچ لیا ۔اینے وچ اوہدا بھرا جم پئیا۔تد اوہ دائی آکھن لگی توں کنج بدوبدی نکل آیا ؟ تے اوہدا ناں فار ص پے گیا۔ ³⁰. فیر اوہدا بھرا جدے ہتھ وچ لال دھاگا سی جمیا تے اوہدا ناں زارح رکھیا گیا۔

39¹. تے یوسف نوں مصر و چ لیائے۔ تے فو طیفار مصری نے، جیہڑا فرعون دا اک حاکم تے جلعاداں دا سردار سی، اوہنوں اسمعلییاں دے کولوں، جیہڑے اوہنوں اوتھوں لیائےسن، مول لے لئیا۔ ². تے خداوند یوسف دے نال سی تے اوہنوں اچیائی ملی تے اوہ اپنے مصری مالک دے کار وچ رہندا سی۔³. تے اوہدے مالک نے وکھیا پئی خداوند اوہدے نال وے تے او ہ جیہڑے کم وچ ہتھ پاندا وے خداوند اوہنوں اوہدے وچ کامیاب کر دا وے۔ ⁴. تے فیر یوسف اوہنوں چنگا لگیا تے او ہی اوہدی سیوا کر دا سی تے اوہنے اوہنوں اپنے کار دا سارا ذمہ دتا تے اپنا سارا کجھ اوہد ے حوالے کر دتا۔⁵. تے جدوں اوہنے اوہنوں اپنے کار تے سارے مال دا ذمہ دے دتا تے خداوند نے اوس مصری دے کار وچ یوسف دی وجہ توں برکت بخشی تے اوہدے کار تے کھیت تے ساریاں شیواں اتے برکت اون لگ پئی۔ ⁶. تے اوہنے اپنا سارا کجھ یوسف تے چھڈ دتاتے سوائے روٹی دے جیہڑی اوہ کھاندا سی اوہنوں کسہی شے دا ہوش نئی سی تے یوسف جوان تے سوہنڑا سی۔⁷. تے ایہناں گلاں توں باجو انج ہویا پئی مالک دی کار والی دی آکھ یوسف اتے پئی تے اوہنے آکھیا میرے نال لمیاں پے۔ ⁸. پر اوہنے انکار کر دتا تے اپنے آقا دی کار والی نوں آکھیا پئی میرے ملک نوں چیتا وی نئی پئی ایس کار وچ میرے کول کی کی وے تے اوہنے اپنا سارا کجھ میرے کول چھڈیا وے۔ ⁹. تے ایس کار وچ میرے توں وڈا کوئی نئی تے اوہنے تیرے توں سوا کسی شے دا اوہلا نیں رکھیا کیوں جے توں اوہدی کار والی ائیں تے فیر میں کیوں انج دی بریائی کراں تے خدا دا گنہگار بناں ؟¹⁰. تے او ہر دوجے دیہاڑے یوسف نوں آکھدی رئی پر اوہ نے اوہدی گل نہ منی پئی او ہدے نال سون لئی اوہدے بسترے اتے اوہدے نال پوے۔ ¹¹. تے اک دیہاڑے انج ہویاپئی اوہ اپنا کم کرن لئی کار گیا تے کار دے بندیاں وچوں کوئی وی اندر نئی سی۔ ¹². تد اوس عورت نے اوہدے لیڑے پھڑ کے آکھیا میرے نال سو۔اوہ ا پنے لیڑے اوہدے ہتھ وچ چھڈ کے بارول نٹھ گیا۔¹³. تے جدوں اوہنے وکھیا پئی اوہ اپنے لیڑے اوہدے ہتھ وچ چھڈ کے پج گیا۔ ¹⁴. تے اوہنے اپنے کار دے بندیاں نوں سد کے آکھیا پئی و یکھو اوہ اک عبری نوں ساڈے نال مخول کرن لئی ساڈے کول لیایا وے۔اے میرے نال سون لئی اندر وڑیا تے میں اچی واج نال رولا پان لگی۔ ¹⁵. تے جدوں اوہنے وکھیا میں اچی واج نال رولا پا رئی واں تے اپنے لیڑے میرے کول چھڈ کے با ر نٹھ گیا۔¹⁶. تے او ہنے اوہدے لیڑے اوہدے مالک دے مڑ آن تیکر اپنے کول ای رکھے۔ ¹⁷. تد اوہنے اے گلاں اوہنوں آکھیاں پئی اے جیہڑا عبری نوکر توں لیائیا وئیں میرے کول اندر وڑ گیا تاں جے میرے نال مخول کرے ۔ ¹⁸. تے جدوں میں اچی اچی رولا پایا تے اپنے لیڑے میرے کول چھڈ کے با ر نٹھ گیا۔¹⁹. تے جدوں اوہدے مالک نے اپنی کار والی دیاں اوہ گلاں سنیاں جیہڑیاں اوہنے دسیاں سن پئی تیرے غلام نے میرے نال انج انج کیتا تے اوہ غصے نال بل گیا۔ ²⁰. تے یوسف دے مالک نے اوہنوں لے کے قید خانہ جتھے بادشاہ دے قیدی بند سن پا دتا۔سو اوہ اوتھے قید خانے وچ رہیا۔²¹. پر خداوند یوسف دے نال سی۔اوہنے اوہدے اتے رحم کیتا تے قید خانے دے دروغے دی نگاہ وچ مقبول بنایا۔ ²². تے قید خانے دے دروغے نے سارے قیدیاں نوں جیہڑے قید وچ سن یوسف دے تابع کر دتا تے جو کجھ اوہ کر دے سن اوہدے حکم نال کر دے سن۔ ²³. تے قید خانے دا دروغا ساریاں کماں توں جیہڑے اوہدے ذمے سن بے فکر سی کیوں جے خداوند ا وہدے نال سی تے جو کجھ او کر دا سی خداوند اوہنوں کامیاب کر دا سی۔

40¹. ایہناں گلاں توں مگروں انج ہویا پئی مصر دے راجہ دا ساقی تے رسوئیا اپنے رب مصر دے بادشاہ دے دوشی ہوئے۔ ². تے فرعون اپنے ایہناں دوواں حاکماں نال جناں وچوں اک ساقیاں تے دجا رسوئیاں دا سردار سی رس گیا۔ ³. تے اوہناں نوں راکھی وچ جلعاداں دے سردار دےکار دے قیدخانے وچ جتھے یوسف قید سی ڈک دتا۔⁴. جلعاداں دے سردار نے اوہناں نوں یوسف دے حوالے کر دتا تے اوہ اوہناں دی سیواہ کر ن لگ پئے تے واواہ چر تیکر قید رئے۔ ⁵. تے مصر دے راجہ دے ساقی تے رسوئیاں نے جیہڑے قیدخانے وچ ڈکے ہوئے سن اک ای رات اچ وکھرا وکھرا سفنہ ویکھیا۔⁶. تے یوسف سویرے اوہنا ں دے کول اندر آیا تے ویکھیا او ہ اداس نئیں۔ ⁷. تے اوہنے فرعون دے حاکماں نوں جیہڑے اوہدے نال اوہدے مالک دے کار وچ ڈکے ہوئے سن پچھیا پئی اج کیوں انج اداس پئے دسدے او؟ ⁸. اوہناں نے اوہنوں آکھیا پئی اساں اک سفنہ ویکھیا وے جدا مطلب دسن والا کوئی نئی اے۔ یوسف نے اوہناں نوں آکھیا پئی کی مطلب کڈنا خدا دا کم نئی اے؟ مینوں تسی اپنا سفنہ دسو۔⁹. تد ساقیاں دے سردار نے اپنا سفنا بیان کیتا۔ اوہنے آکھیا میں سفنے وچ ویکھیا اک انگور دی ویل میرے سامنے وے ۔ ¹⁰. تے اوس ویل وچ تین ٹہنیاں نیں تے انج دسیا پئی اوہنوں کلیا ں نکلیاں تے پھْل لگے تے اوہدے سارے کچھیاں وچ پکے ہوئے انگور لگے۔ ¹¹. تے فرعون دا پیالہ میرے ہتھ وچ وے تے میں اوہناں انگوراں نوں لے کے فرعون دے پیالےوچ نچوڑیا تے اوہ پیالہ میں فرعون دے ہتھ وچ پھڑایا۔¹². یوسف نے اوہنوں آکھیا ایدا مطلب اے وے پئی اوہ تین ٹہنیاں تین دیہاڑے نئیں۔ ¹³. تے اج توں تین دیہاڑیاں دے وچ فرعون تیرا سر اچا کرے گا تے تینوں فیر تیری تھاں تے باہ دوے گا تے پہلے وانگر جددوں توں اوہدا ساقی سئیں ، پیالہ اوہدے ہتھ وچ پھڑایا کریں گا۔¹⁴. پر جدوں تیرا بھلا ہو جاوے تے میرا چیتا کریں تے میرے تے کرم کریں تے فرعون دے نال میری گل کریں تے مینوں ایتھوں ریہائی دوائیں۔ ¹⁵. کیوں جے عبرانیاں دے دیس وچوں مینوں چوری کر کے لے آئے نے تے ایتھے وی میں کجھ مندا نئی کیتا جدی وجہ توں مینوں ایتھے ڈکیا جاوے۔¹⁶. جدوں رسوئیاں دے سردار نے ویکھیا پئی سفنے دا مطلب چنگا سی تے یوسف نوں آکھیا پئی میں وی سفنے وچ ویکھیا پئی میرے سر تے چٹے رنگ دی روٹیاں دیاں تین ٹوکریاں نئیں ۔ ¹⁷. تے ساریاں توں اتلی ٹوکری دے وچ ہر طرح دا پکیا ہویا کھانا فرعون دے لئی اے تے پرندے میرے سر دی ٹوکری وچوں کھا ندے نے۔¹⁸. یوسف نے اوہنوں آکھیا ایدا مطلب اے وے پئی اوہ تین ٹوکریاں تین دیہاڑے نئیں۔ ¹⁹. ایس لئی اج توں تین دیہاڑیاں دے وچ فرعون تیرا سر تیرے دھڑ توں لا کے تینوں اک درخت تے ٹنگ دوے گا۔ تے پرندے تیرا گوش کھچ کھچ کھان گے۔²⁰. تے تیسرےدیہاڑے،جیہڑا فرعون دے جمن دا دیہاڑا سی ، انج ہویا پئی اوہنے اپنے سارے نوکراں دی دعوت کیتی تے اوہنے اپنے ساقیاں تے رسوئیاں دے سردار اں دا چیتا کیتا ۔ ²¹. تے اوہنے اوہدے ساقیاں دے سردار نوں فیر توں اوہدے کم تے لا دتا تے اوہ فرعون دے ہتھ وچ پیالہ دین لگ پئیا۔ ²². پر اوہنے رسوئیاں دے سردار نوں پھائے لا دتا جیوئیں یوسف نے اوہناں نوں اوہدے سفنےدا مطلب دسیا سی۔ ²³. پر ساقیاں دے سردار نے یوسف دا چیتا نہ کیتا سگوں اوہنوں بھل گیا۔

41¹. پورے دو ورہیاں پر فرعون نے سفنے وچ ویکھیا پئی اوہ دریا دے کنڈے کھلوتا سی ۔ ². تے اوس دریا وچوں ست سوہنیاں تے چنگیاں پلیاں ہویاں گائیاں بارنکل کے دریا دے کول کاہ چْگن لگ پئیاں ۔ ³. تے اوہناں توں مگر فیر توں ست بسریاں تے لسیاں ہوئیاں گائیاں دریا وچوں بارنکلیاں تے دجیاں گاواں دے نال دریا دے کنڈے تے کھلو گیاں ۔⁴. تے اے بسریاں تے لسیاں ہوئیاں گائیاں اوہناں ست سوہنیاں تے چنگیاں پلیاں ہوئیاں گاواں نوں کھا گئیاں ۔ تد فرعوں نیندروں جاگ پئیا۔ ⁵. تے اوہ فیر سو پئیا تے اوہنے دجا سفنہ ویکھیا پئی موٹے تے چنگے ست سٹے اک ناڑ وچوں نکلے ۔ ⁶. تے ایناں توں مگر فیر ست سکے سٹے نکل آئے جیہڑے پتلے تے بھرے دی ہوا دے چوسے ہوئے سن ۔⁷. تے اوہ پتلے سٹے ستاں موٹیاں تے بھریاں ہویاں نوں نگل گئے ۔ تے فیر فرعون جاگ اٹھیا (پیا)۔ تے اوہنے ویکھیا پئی اے سفنہ سی۔ ⁸. تے سویرے انج ہویا پئی اوہ دل اچ کابر گیا ۔ تد اوہنے مصر دے سارے جادوگراں تے سارے سیانڑیاںنوں سدیا تے اوہناں نوں اپنا سفنہ دسیا پر اوہناں وچو ںکوئی وی اوہدا مطلب اوہنوں دس نہ سکیا۔⁹. اوس ویلے ساقیاں دے سردار نے فرعون نوں آکھیا پئی اج میریاں غلطیاں میرے چیتے اوندیاں نئیں ۔ ¹⁰. جدوں فرعون اپنے نوکراں توں رسیا ہویا سی تے اوہنے مینوں تے رسوئیاں دے سردار نوں جلعاداں دے سردار دے کار وچ ڈکیا سی۔ ¹¹. اوتھے میں تےرسوئیاں دے سردار نے اکو رات وچ وکھرے وکھرے سفنے ویکھے جناں دے مطلب وی وکھرے سن۔¹². اوتھے اک عبرانی جوان جلعاداں دے سردار دا نوکر ساڈے نال سی۔ اوہنوں اساں اپنے اپنے سفنے دسے تے اوہنے اوہناں دا مطلب دسیا تے ساڈے وچوں ہر کسے دے سفنے دے وانگوں اوہنے مطلب دسیا۔ ¹³. تے جیہڑا مطلب اوہنے دسیا وی اونج ای ہویا کیوں جے مینوں اوہنے میرے سر اچے ہون دا دسیا تے دجے نوں پھائے لگن دا دسیا سی۔¹⁴. تد فرعون نے یوسف نوں سدہ گھلیا۔ تے اوہنوں اوہناں چھیتی نال قید خانے وچوں بار کڈیا تے اوہ وال من کے تے اپنے لیڑےبدل کے فرعون اگےپیش ہویا۔ ¹⁵. فرعون نے یوسف نوں آکھیا میں اک سفنہ ویکھیا وے جدا مطلب کوئی نئی دس سکدا تے مینوں تیرے بارے دسیا گیا اے پئی توں سفنے سن کے اوہناں دا مطلب دسدا ویں۔ ¹⁶. یوسف نے فرعون نوں جواب وچ آکھیا پئی میں کجھ نئی جاندا۔ خدا ای فرعون نوں تسلی نال بھریا جواب دئے گا۔¹⁷. تد فرعون نے یوسف نو ں آکھیا میں سفنے وچ ویکھیا پئی میں دریا دے کنڈے کھلوتا ہاں ۔ ¹⁸. تے اوس دریا وچوں ست سوہنیاں تے چنگیاں پلیاں ہویاں گائیاں بار نکل کے دریا دے کول کاہ چْگن لگ پئیاں ۔¹⁹. تے اوہناں توں مگر فیر ست اجڑیاں تے بوہت بسریاں تے لسیاں ہوئیاں گائیاں نکلیاں تے اوہ ایناں پیڑیاں سن پئی میں سارے مصر دے وچ انج دیاں کدی نئی ویکھیاں۔ ²⁰. تے اوہ لسیاں تے بسریاں گائیاں اوہناں پہلیاں ستاں موٹیاںگائیاں نوں کھا گئیاں ۔ ²¹. تے اوہناں دے کھا جان توں مگر انج دسدا وی نئی سی پئی اوہ اوہناں نوں کھا گئیاں نئیں۔ سگوں اوہ اونج دیاں اونج ای بسریاں رہیاں۔ تے فیر میں جاگ اٹھ پئیا۔²². تے فیر سفنے وچ ویکھیا پئی موٹے تے چنگے ست سٹے اک ناڑ وچوں نکلے۔ ²³. تے ایناں توں مگر فیر ست سکے سٹے نکل آئے جیہڑے پتلے تے بھرے دی ہوا دے چوسے ہوئے سن۔ ²⁴. تے اوہ سکے سٹے ستاں موٹیاں تے بھریاں ہویاں نوں نگل گئے تے میں اے سارا کجھ جادوگراں نوں دسیا پر انج دا کوئی نہ نکلیا جیہڑا مینوں ایدا مطلب دسدا۔²⁵. تد یوسف نے فرعون نوں آکھیا پئی فرعون داسفنہ اکوجیہا اے۔ جو کجھ خدا کرن والا اے اوہ اوہنے فرعوں تے کھولیا۔ ²⁶. اوہ ست چنگیاں گائیاں ست ورےنے تے اوہ ست چنگے چنگے سٹے وی ست ورے نے ۔ سفنہ اکو جیہا وے۔²⁷. تے اوہ ست بسریاں تے گائیاں جیہڑیاں اوہناں توں مگر نکلیاں تےاوہ ست سکے سٹے جیہڑے پتلے تے بھرے دی ہوا دے چوسے ہوئے سن وی ست ورے نئیں پر کال دے ست ورے نئیں۔ ²⁸. اے اوہی گل وے جیہڑی میں فرعون نوں دس دتی اے پئی جو کجھ خدا فرعون نال کرن والا اے اوہ اوہنے فرعون نوں وکھایا وے ۔ ²⁹. ویکھ! سارے مصر دے دیس وچ ست ورے تے کھلی کھیتی دے ہون گے۔³⁰. تے اوہناں توں مگر ست ورے کال دے آن گے تے سارے مصر دے دیس دے لوکی ایس ساری کھلی کھیتی دا چیتا نہ کرن گے تے اے کال سارے دیس نوں اجاڑ دوے گا۔ ³¹. تے اے کال ایہا ڈاڈا ہووے گا پئی لوک ایس دیس دا چنگا ویلہ بھل جان گے۔ ³². تے کیوں جو فرعون نے سفنہ دو واری ویکھیا اے تے ایدا مطلب اے وے پئی اے گل خدا ولوں پکی ہو گئی اے تے خدا ینوں چھیتی پورا کرے گا۔³³. ایس لئی فرعون نوں چائی دا وے پئی اک سیانڑے تے ہوشیار بندے نوں لبھے تے اوہنوں مصر دے دیس تے اختیار دوے۔ ³⁴. فرعون ایہی کر ےتے اوس بندے نوں اختیار ہووےتاں جے اوہ دیس وچ نگران لائے تے ست چنگیاں وریاں دی مصر دے دیس دی ساری کھیتی دا پنجواں حصہ لوے۔³⁵. تے اوہ آن والے اوہناں چنگیاں وریاں وچ ساری کھان دیاں شیواں دا ڈھیر لان تے ہر شہر وچ جمع کیتا ہویا کھان دا سامان جیہڑا فرعون دے ختیاراچ ہووے تے اوہدی راکھی کیتی جاوے۔ ³⁶. ایہی اکٹھا کیتا ہویا سامان اوہناں ستاں وریاں لئی جناں وچ کال پئے گا سارے ملک لئی بتھیرا ہووے گا تاں جےاے ملک نہ اجڑے۔³⁷. اے گل فرعون تے اوہدے سارے نوکراں نوں چنگی لگی۔ ³⁸. تے فرعون نے اپنے نوکراں نوں آکھیا پئی کی سانوں ایہو جئیا بندہ جدے وچ خدا دی روح وے لبھ سکدا وے؟³⁹. تے فرعون نے یوسف نوں آکھیا کیوں جے خدا نے تینوں اے سارا کجھ دسیا وے ایس لئی تیرے ورگا سیانڑا تے ہوشیار کوئی نئی۔ ⁴⁰. تے ایس لئی توں میرے کار دا نگران ہووئیں گا۔ تے میرے ملک دے سارے لوک تیرے آکھن وانگوں کرن گے ۔ پر تخت دا مالک ہون دی وجہ توں میں وڈا ہوواں گا۔ ⁴¹. تے فرعون نے یوسف نوں آکھیا پئی میں تینوں سارے مصر دے ملک تے حاکم مقرر کرنا ہاں۔⁴². تے فرعون نے اپنی مندری اپنے ہتھ وچوں کڈ کے یوسف دے ہتھ وچ پا ئی۔ تے اوہنوں باریک کتانی جوڑا پوا کے سونے دا ہار اوہدے گل وچ پایا۔ ⁴³. تے اوہنے اوہنوں اپنے دجے رتھ وچ باہ کے اوہدے اگے اگےاے اخوایا پئی گوڈے ٹیکو تے اوہنے اوہنوں سارے ملک دا حاکم بنا دتا۔⁴⁴. تے فرعون نے یوسف نوں آکھیا پئی میں فرعون ہاں تے تیرے حکم دے بناکوئی بندہ اپنا ہتھ تے پیر وی ایس مصر دے ملک وچ ہلانہ سکے گا۔ ⁴⁵. تے فرعون نے یوسف دا ناں صفنات فعینح رکھیا تے اوہنے اون دے پجاری فوطیفرع دی دھی آسناتھ نوں اوہدے نال ویا دتا تے فیر یوسف مصر دے ملک وچ پھریا ۔⁴⁶. تے یوسف تری ورہے دا سی جدوں اوہ مصر دے بادشا ہ فرعون دے سامنے گیا تے یوسف نے فرعون نو ں ملن توں مگر مصر دےسارے ملک وچ پھریا۔ ⁴⁷. تے چنگے ویلے دے ست وریاں وچ کھلی کھیتی تے فصل ہوئی۔⁴⁸. تےا وہ ستاں وریاں تیکر ہر طرح دا کھان دا سامان جیہڑا مصر دےملک وچ اگدا سی ، اکٹھا کر کے شہراں دے وچ اودا ڈھیر لوندا گیا۔ تے ہر شہر دے چارو پاسیوں اکٹھا کیتا سامان اوہ اوسے شہر دےوچ رکھدا گیا۔ ⁴⁹. تے یوسف نے سمندر دی ریت وانگوں چوکھا سارا سامان اکٹھا کیتا۔ تے ایتھوں تیکر پئی اوہنے حصاب رکھنا وی چھڈ دتا کیوں جے اوہ بے حصابا سی۔⁵⁰. تے کال توں پہلاں اون دے پجاری فوطیفرع دی دھی آسناتھ توں یوسف دے دو پتر جمے۔ ⁵¹. تے یوسف نے پلوٹھے دا ناں منسی اے آکھ کے رکھیا پئی خدا نے مینوں تے میرے پیو دے کارنوں سارے دکھ وچوں کڈ لئیا۔ ⁵². تے دجے دا ناں افرائیم اے آکھ کے رکھیا پئی خدا نے مینوں میرے تنگی والے ملک وچ پھلدار بنایا۔⁵³. تے مصر دے ملک وچ ست چنگے ورے مکےتے یوسف دے آکھن وانگوں کال دے ست ورے شروع ہوئے۔ ⁵⁴. تے ہن ساریاں ملکاں دے وچ تے کال سی پر مصر دے ملک وچ ہر تھا ں تے کھان نوں ہر شے لبھدی سی۔⁵⁵. تے جدوں مصر دے ملک وچ لوکی بھکے مرن لگے تےفیر اوہناں فرعون اگے دوھائی پائی۔ فرعون نے مصریاں نوں آکھیا پئی یوسف دے کول جاو ۔ جو کجھ (کجھھ ) اوہ تیہانوں آکھے اوہ کرو۔ ⁵⁶. تے ساری دھرتی تے کال سی تے یوسف اناج دے ڈھیر نوں کھلوا کے مصریاں اگے ویچن لگ پئیا۔ تے مصر دے وچ ڈاڈا کال پے گیا۔ ⁵⁷. تے سارے ملکاں دے لوک کھان دا سامان خریدن لئی یوسف دے کول آن لگ پئے۔ کیوں جے ساری دھرتی تے ڈاڈا کال پے گیا سی۔

42¹. تے یعقوب نوں پتا لگاپئی مصر وچ کھان دا سامان ہے وے تے اوہنے اپنے پتراں نوں آکھیا پئی تسی کادے توں اک دجے دا منہ ویندے او؟ ². میں سنیا اے پئی مصروچ راشن ہےوے۔تسی اوتھے جاو تے جاکے ساڈے لئی کھان دا سامان مول لے آو تاں جے اسی جیوندے رہیے تے مریے نہ۔ ³. تے فیر یوسف دےدس بھرا راشن مول لین لئی مصر وچ آئے۔ ⁴. تے یعقوب نے یوسف دے بھرا بنیمین نوں اوہدے بھراواں دے نال نہ گھلیا کیوں جے اوہ ڈردا سی پئی ایدے تے کوئی اوکھا ویلہ نہ آپئے۔⁵. تے جیہڑے لوک راشن خریدمول لین آئے اوہناں نال اسرائیل دے پتر وی آئے کیوں جے کنعان دے ملک وچ کال سی۔ ⁶. تے یوسف مصر دے ملک تے حاکم سی تے اوہی ملک دے سارے لوکاں اگے راشن ویچدا سی ۔ تے یوسف دے بھرا آئے تے اودی وڈیائی لئی اپنے متھے زمین تے ٹیکے۔⁷. یوسف اپنے بھراواں نوں ویکھ کے اوہنا ں نوں سیان گیا ، پر اوہنے اوہناں لئی اپنے آپ نوں اوپرا بنایا تے اوہناں نوں اوکھے ہو کے پچھیا ، تسی کتھوں آئے او ؟اوہناں آکھیا کنعان دے ملک توں راشن مول لین آئے ہاں۔ ⁸. یوسف نے تے اپنے بھراواں نوں سیان لئیا سی پر اوہ اوہنوں سیان نہ سکے۔⁹. تے یوسف نے اوہ سفنیاں دا جیہڑے اوہنے اوہناں دے ویکھے چیتا کر کے اوہناں نو ں آکھیا پئی تسی کھوجی او۔ تسی ایس ملک دا مندا حال ویکھن آئے او۔ ¹⁰. اوہناں نے اوہنوں آکھیا نئی خداوند ، تیرے نوکر راشن لین آئے نے۔ ¹¹. اسی سارے اکو پیو دے پتر ہاں۔اسی سچے ہاں۔تیرے نوکر کھوجی نئی نے۔¹². اوہنے آکھیا نئی۔ تسی ایس ملک دا منداحال ویکھن آئے او۔ ¹³. تد اوہناں آکھیا پئی تیرے نوکر بارہ بھرا اکو پیو دے پتر نیں جیہڑا کنعان وچ وے۔ ساریاں توں نکا بھرا ہالے پیو دے کول وے تے اک دا کوئی اتا پتا نئی۔¹⁴. تد یوسف نے اوہناں نوں آکھیا ۔ میں تیہانوں دس دتا اے پئی تسی کھوجی ہو۔ ¹⁵. تےفرعون دی جند دی سوہ تسی ایتھوں نکل نہ سکو گے جدوں تیکر تہاڈا نکا بھرا ایتھے آنہ جاوے ۔ تے انج تسی پرکھے جاو گے ۔ ¹⁶. تے ایس لئی اپنے وچوں کسی اک نوں گھلو تاں جے اوہ تیہاڈے نکے بھرا نوں لے آئے تے تسی ایتھے قیدوچ رہو تاں جےپتا لگے تسی سچے ہو یا نئی۔ نئی تے فرعون دی جند دی قسم تسی ضرور کھوجی اوہ۔ ¹⁷. تے اوہنے اوہناں نوں تین دیہاڑیاں تیکر قید کر کے رکھیا۔¹⁸. تے تیجے دیہاڑے یوسف نے اوہناں نوں آکھیا اک کم کرو تے جیوندے رو گے کیونجے میں خدا توں ڈرنا ہاں۔ ¹⁹. جے تسی سچے او تے اپنے بھراوں وچوں اک نوں قید خانے وچ ڈکے رہن دو تے تسی اپنے کار والیا ں لئی راشن لے جاو۔ ²⁰. تےا پنے ساریاں توں نکے بھرا نوں میرے کول لے آو۔ انج تیہاڈیاں گلاں پرکھیا ں جان گیاں تے تسی بچ جاو گے۔ تے اوہناں انج ای کیتا۔²¹. تے اوہ آپس وچ کہن لگےاسی اپنے بھرا دی وجہ توں دوشی بنے ہاں کیوں جے اوہنے ساڈے ترلے پائے تے اساں اوہنوں مصیبت اچ ویکھ کے وی اوہدی نہ سنی۔ ایس لئی ساڈے تے اے مصیبت آئی اے۔ ²². تد روبن بولیا کی میں اوس ویلے تیہانوں نئی سی آکھیا پئی ایس نیانے تے ظلم نہ کرو تے تساں نئی سنیا۔ تے ویکھو ہن اوہدے خون دی سزا سانوں ملدی ا ے۔²³. تے اوہناں نوں پتا نئی سی پئی یوسف اوہناں دیاں گلاں سیاندا وے ایس لئی پئی اوہناں دے وچ اک ترجمہ کرن والا سی۔ ²⁴. تد اوہ اوہناں تو ں اوہلے ہو کے رویا تے فیر اوہناں دے کول آ کے اوہناں نال گلاں کیتیاں تے اوہناں وچوں شمعون نوں اوہناں دے سامنے بن دتا۔ ²⁵. فیر یوسف نے حکم دتا پئی ایناں دے بوریاں وچ راشن بھرو تے ہر بندے دے پیسے وی اوہدے بورے وچ پا دیو۔ تے اوہناں نوں راہ وچ کھان لئی سامان وی دے دیو۔ تے فیر اوہناں لئی انج ای ہویا۔²⁶. تے اوہناں اپنے کھوتیاں تے سامان دھریا تے اوتھوں ٹر گئے۔ ²⁷. تے جدوں اوہناں وچوں اک نے اپنی منزل تے اپنے کھوتے نوں چارہ پان لئی اپنا بورہ کھولیا تے بورے دے اندر اپنے پیسے پئے ہوئے ویکھے ۔ ²⁸. تد اوہنے اپنے بھراوں نوں آکھیا پئی میرے پیسے مینوں موڑ دتے گئے نے تے اوہ میرے بورے وچ نیں۔ تے فیر اوہ حیران تے ہکے بکے ہو کے اک دجے نوں ویکھن تے کہن لگے پئی خدانے ساڈے نال اے کی کیتااے؟²⁹. تے اوہ کنعان دے ملک وچ اپنے پیو یعقوب دے کول آئے تے ساری گل اپنے پیو نوں دسی تے آکھن لگے ۔ ³⁰. پئی اوس بندے نے جیہڑا اوس ملک دا ما لک لوے ساڈے نال اوکھے ہو کے گلاں کیتیاں تے سانوں اوس ملک وچ کھوجی سمجھیا۔ ³¹. عصاں اونوں آکھیا پئی اسی سچے ہاں۔اسی جاسوس نئی۔ ³². اسی بارہ بھرا اکو پیو دے پترہاں ۔ ساڈے وچوں اک دا کجھ اتا پتا نئی۔ تے ساریاں توں نکا ایس ویلے ساڈے پیو دے کول کنعان دے ملک وچ وے۔³³. تد اوس بندے نے جیہڑا ملک دا ملک وے سانوں آکھیا میں ایدے توں ای پرکھ لواں گا پئی تسی سچے او پئی اپنے بھراواں وچوں کسی اک نوں میرے کول چھڈ جاو تے اپنے کار والیاں دے کھان لئی راشن لے جاو۔ ³⁴. تے اپنے ساریاں توں نکے بھرا نوں میرے کول لے آو۔ تد میں سمجھاں گا پئی تسی جاسوس نئی جد کے سچے بندے ہو تے میں فیر تیہاڈے بھرا نوں تیہاڈے حوالے کر دواں گا۔ فیر تسی ملک دے وچ بپار کریو۔³⁵. تے جدوں اوہناں اپنے اپنے بورے خالی کیتے تے ہر بندے دے پیسیاں دی تھیلی اوہدے ای بورے وچ پئی ویکھی تے اوہ تے اوہناں دا پیو پیسیاں دی تھیلیاں ویکھ کے کابر گئے۔ ³⁶. تے اوہناں دے پیو یعقوب نے اوہناں نوں آکھیا تسی مینوں بے اولاد کر دتا۔ یوسف نئی رئیا تے شمعون وی نئی اے تے ہن بنیمین نوں وی لے کے جانا چاہندے او۔ اے ساریاں گلاں میرے خلاف نیں۔³⁷. تد رابن نے اپنے پیو نوں آکھیا جے میں اوہنوں تیرے کول لے کے نہ آواں تے میرے دووئیں پتراں نوں قتل کر دئیں۔ اوہنو ں میرے حوالے کر دے تے فیرمیں اوہنوں تیرے کول موڑ لیاواں گا۔ ³⁸. اوہنے آکھیا میرا پتر تہاڈے نال نئی جائے گا۔ کیوں جے اوہدا بھرا مر گیا وے تے اوہ کلا رہ گیا وے ۔ جے راہ وچ جاندے ہوئے اوہدے تے کوئی بلا آئی تے تسی میرے چٹے والاں نوں دکھ دے نال قبر وچ لاو گے۔

43¹. تے ملک وچ کال ہور ودھ گیا۔ ². تے انج ہویا پئی جدوں اوہ راشن جیہڑا مصر چوں لیائے سن کھا لئیا تے اوہناں دے پیو نے اوہناں نوں آکھیا پئی جاو تے ساڈے لئی فیر توں راشن مول لے کے آو۔³. تد یہوداہ نے اوہنوں آکھیا پئی اوس بندے نے سانوں سختی دے نال آکھیا سی پئی جدوں تیکر تسی اپنے بھرا نوں نئی لیاندے تسی میرا منہ نہ ویکھو گے۔ ⁴. تے جے توں ساڈے نال ساڈے بھرا نوں پیج دویں تے اسی جاواں گے تے تیرے لئی راشن مول لیاواں گے۔ ⁵. تے جے توں اوہنوں نہ پیجیں تے اسی نئی جاواں گے کیوں جے اوہنے آکھ دتا وے پئی جدوں تیکر اسی اپنے بھرا نوں لے کے نہ جاواں گے اسی اوہدا منہ نہ ویکھاں گے۔⁶. تد اسرائیل نے اوہناں توں پچھیا پئی تساں کیوں میرے نال اے برائی کیتی پئی اوہنوں دسیا پئی ساڈا اک بھرا ہور وی ہے وے؟ ⁷. اوہناں نے آکھیا اوس بندے نے تنگ کر کے ساڈا تے ساڈے خنوادے دا حال پچھیا پئی کی تیہاڈا پیو ہن تیکر جیوندا وے ؟نالے کی تیہاڈا ہور وی کوئی بھرا ہے وے؟تے اساں اوہدے سوالاں دے مطابق اوہنوں دسیا۔ سانوں کی پتا سی اوہ آکھے گا پئی تسی اپنے بھرا نوں لے آو۔⁸. تد یہودا ہ نے اپنے پیو اسرائیل نوں آکھیا پئی ایس منڈے نوں میرے نال کر دے تے اسی ٹر جاواں گے تاں جے اسی تے توں تے ساڈے نیانے جیوندے رہن تے مر نہ جان۔ ⁹. تے میں اوہدا ذمہ دار ہاں ۔ توں اوہنوں میرے کولوں واپس منگیں۔ جے میں اوہنوں تیرے کول لئیا کے واپس نہ کھلاراں تے میں سدالئی گنہگار ہواں گا۔ ¹⁰. تے جے اسی دیر نہ کردے تے ہن دجی واری مڑ وی آندے۔¹¹. تد اوہناں د ےپیو اسرائیل نے اوہناں نوں آکھیا جے ایہی گل وے تے انج کرو پئی اپنے پانڈیاں وچ ایس ملک دی ساری سوگات وچوں کجھ اوس بندے لئی تحفے دے طور تے لے جاو۔ جیوں ماشا کو راغن بلسان ، ماشا کو شہد ، کجھ گرم مصالحے، تے مر ،تے پستہ ،تے بادام ۔ ¹². تے دوْنی قیمت اپنے ہتھ وچ لے لو تے اوہ پیسے جیہڑے موڑے گئے تے تہاڈے بوریاں وچ پئے سن اپنے نا ل واپس لے جاوکیوں جے خورے بھلیکا پے گیا ہوئے۔¹³. تے اپنے بھرا نوں وی نال لو تے اٹھ کے اوس بندے دے کول جاو۔ ¹⁴. تے خدا قادر اوس بندے نوں تہاڈےتے مہربان کرے تاں جے اوہ تہاڈے دجے بھرا نوں تے بنیمین نوں تیہاڈے نال پیج دئے۔ تے جے میں بے اولاد ہویا سو ہویا۔ ¹⁵. تد اوہناں نے تحفے لئے تے دونی قیمت وی اپنے ہتھ وچ لے لئی تے بنیمین نوں لے کے ٹر پئے تے مصر اپڑ کے یوسف دے سامنے کھلو گئے۔¹⁶. جد یوسف نے بنیمین نوں اوہنادے نال ویکھیا تے اوہنے اپنے کار دے مختیار نوں آکھیا ، ایہناں بندیاں نوں کار وچ لے جاو تے جانور ذبح کر کے کھانا بناو کیوں جے اے بندے دجے پہر میرے نال کھانا کھان گے۔ ¹⁷. اوہنے جیویں یوسف نے آکھیا وی اونج ای کیتا تے اوہناں بندیاں نوں یوسف دے کار لے گیا۔¹⁸. جدوں اوہناں نوں یوسف دے کار اپڑادتا تے اوہ کابر کے آکھن لگے پئی اے پیسے جیہڑے پہلی واری ساڈے بوریاں وچ رکھ کے موڑے گئے سن ، اوہناں دی وجہ توں سانوں اندر کیتا گیا وے تاں جے اوہنوں ساڈے لئی کوئی وجہ لبھے تے ساڈے تے وار کر کے سانوں غلام بنا لوے تے ساڈیاں کھوتیاں نوں کھو لوے۔ ¹⁹. تے اوہ یوسف دے کار دے مختار دے کول گئے تے بوہے تے کھلو کےاوہنوں آکھن لگے ۔ ²⁰. حضور! اسی پہلاں وی ایتھے راشن مول لین لئی آئے ساں۔²¹. تے انج ہویا پئی جدوں اساں منزل تے لتھ کے اپنے بوریاں نوں کھولیا تے اپنے اپنے سارے پیسے اپنے اپنے بوریاں وچ پئے ویکھے تے اسی اوہناں نوں اپنے نال واپس لے کے آئے ہاں۔ ²². تے اسی راشن مول لین لئی پیسے نال وی لے کے آئے ہاں ۔ اے سانوں نئی پتا پئی کنے ساڈے پیسے ساڈے بوریاں وچ رکھ دتے۔ ²³. اوہنے آکھیا پئی تہاڈی خیر ہوئے۔ نہ کابرو۔ تہاڈے خدا تے تہاڈے پیو دے خدا نے تہاڈے بوریاں وچ تہانوں خزانہ دتا ہوئے گا۔ مینوں تے تہاڈے پیسے لبھ گئے سن ۔ فیر اوہ شمعون نوں کڈ کے اوہناں دے کول لے آئے۔²⁴. تے اوس بندے نے اوہناں نوں یوسف دے کار لئیا کے پانی دتا تے اوہناں نے اپنے پیر دھوتےتے اوہناں دے کھوتیاں نوں چارہ پایا۔ ²⁵. فیر اوہناں یوسف دی اڈیک وچ کیوں جے اوہ دجے پہر آئے گا تحفے تیار کرکے رکھے کیوں جے اوہناں نے سنیا سی پئی اوہناں اوتھے ای روٹی کھانی وے۔²⁶. جدوں یوسف کار آیا تے اوہ اوہناں تحفیاں نوں جیہڑے اوہناں دے کول سن یوسف دے سامنے لے گئے تے زمین تیکرجھک کے اوہدےحضور سلام کیتی۔ ²⁷. اوہنے اوہناں کولو ں اوہناں دا حال پچھیا تے آکھیا تہاڈا وڈیرا پیو جدا تساں دسیا سی چنگا تے ہے؟کی اوہ ہالےجیوند ا وے؟²⁸. اوہناں جواب دتا تیرا نوکر ساڈا پیو چنگا وے تے ہالے جیوندا وے۔ تے فیر اوہ سر نینواکر کرکے اوہدے اگے سلام کردے رئے۔ ²⁹. فیر اوہنے نظر چک کے اپنے بھرا بنیمین نوں جیہڑا اوہدی ماں دا پتر سی ویکھیا تے پچھیا کی تہاڈےساریاں توں نکا بھرا جداتساں مینوں دسیا سی اوہ ایہی اے؟³⁰. تد یوسف نے چھیتی کیتی کیوں جے بھرا نوں ویکھ کے اوہدامن بھر آیا تے اوہ چاہندا سی پئی کدرے اوہلے ہو کے روئے۔ تے اوہ اپنی کوٹھڑی وچ جا کے رویا۔ ³¹. فیر اوہ اپنا منہ دھو کے بار آیا اپنے تے قابو کر کے حکم دتا پئی روٹی رکھو۔³². تے اوہناں نے اوہدے لئی وکھ تے اوہناں لئی فرق تے مصریاں لئی جیہڑے اوہدے نال کھاندے سن وکھرا کھانا رکھیا کیوں جے مصر دے لوک عبرانیاں دے نال روٹی نئی سن کھا سکدے کیوں جے مصریاں نوں اوہناں دے نال نفرت سی۔ ³³. تے یوسف دے بھرا اوہدےسامنے اپنی اپنی عمر دی وڈیائی تے چھوٹیائی دے وانگر ترتیب نال بے گئے تےہکے بکے سن۔ ³⁴. فیر اوہ اپنے اگوں کھانا چک کے حصیاں وچ اوہناں نوں دین لگ پئیا۔ تے بنیمین دا حصہ اوہناں دے حصیاں توں پنج گنابوہتا سی۔ تے اوہناں اوہدے نال مے پیتی تے اوہدے نال خوشی کیتی۔

44¹. فیر اوہنے اپنے کار دے انتظام کرن والے نوں اے حکم دتا پئی اوہناں بندیاں دیاں بوریاں وچ جنا وی راشن کھڑ سکن بھر دیو تے ہر بندے دی رقم اوہدے بورے دے منہ وچ رکھ دیو۔ ². تے میرا چاندی دا پیالہ سب توں چھوٹے دےبورے دے منہ وچ رقم نال رکھنا۔تے فیر اوس نے یوسف دے آکھن وانگوں کیتا۔³. سویرا ہوندے ای اے بندے اپنے گدیاں نال ٹور دیتے گے۔ ⁴. او ہ شہر وچوں نکل کے دور وی نہیں گے سن کہ یوسف نے اپنے کار دا انتظام کرن والے نوں آکھیا کہ جا اوہناں لوکاں دا پیچھا کر تے جدوں تو اوہناں نوں ملیں تے آکھی پئی تسی نیکی دے بدلے بدی کیوں کیتی؟ ⁵. کی اے اوہی شے نہیں جیدے وچ میرا آقا پیندا وے تے قسمت دا حال پتہ کر داو ے ؟ تسی جو کیتا چنگا نہیں کیتا۔⁶. تے اوس نے اوہناں نوں جا لیا تے ایہو گلاں کیتاں۔ ⁷. تد اوہناں نے اوہنوں آکھیا پئی ساڈا خداوند انج دیاں گلاں کیوں کر دا وے؟خدا نہ کرے کہ تیرے نوکر ا نج دا کم کرن۔⁸. جیہڑی رقم سانوں اپنے بوریاں دیاں منہ وچوں لبھی اوتے اسی ملک کنعان چوں تیرے کول واپس لے آئے۔فیر تیرے آقا دے کر وچوں سونا،چاندی کیوں چوری کراں گے؟ ⁹. سو تیرے نوکراں وچوں جدےکولوںں اوہ نکلے اوہ قتل جاوےتے اسی وی اپنے خداوند دے غلام ہو جاواں گے۔ ¹⁰. اوہنے آکھیا پئی تہاڈی گل ای سہی جدے کول اوہ نکل آئے اوہ میرا غلام ہوئے گا تے تسی بے گناہ ہو گے ۔¹¹. تد اوہناں چھیتی کیتی تے ہر اک نے اپنا بورا زمین اتے لاہ لئیا تے ہر بندے نے اپنا بوراکھول لئیا۔ ¹². سو او ہ لبھن لگے تے ساریاں نالوں وڈے توں شروع کرکے ساریاں نالوں نکے دی تلاشی مکی تے پیالہ بنیمین دے بورے وچوں لبھیا۔ ¹³. تد اوہناں نے اپنے لیرے پھاڑے تے ہر کوئی اپنے گدھے نوں لے کہ شہر ول واپس مڑیا۔¹⁴. تے یہوداہ تے اوہدے بھرا یوسف دے کر آئے ۔او ہ لاکے تیکر اوتھے ای سی۔تد فر اوہ اوہدے اگے زمین اتے ڈگ پے۔ ¹⁵. تد یو سف نے اوہناں نوں آکھیاتسی اے کیہا کم کیتا وے؟ کی تہانوں پتا نئی سی پئی میرے ورگا بندہ سہی فال کھول داو ے ؟¹⁶. یہوداہ نے آکھیا پئی اسی اپنے خداوند نوں کی آ کھیے ؟اسی کی گل کریے یا کیوں کر اپنے آپ نوں بے گناہ کہیے ؟ خدا نے تیرے نوکراں دی بریائی پھڑ لئی۔ تے ویکھ! اسی وی تے جدے کولوںں پیالہ نکلیا دوویں اپنے خدا وند دے غلام ہاں ۔ ¹⁷. اوہنے آ کھیا خدا نہ کرے پئی میں انج کراں جیہڑے بندے کولوں پیالہ نکلیا وے اوہی میرا غلام ہوئے گا تےباقی تسی سا رے اپنے پیو کول سلامت مڑ جاو۔¹⁸. تد یہوداہ اوہدے نیڑے جا کے آکھن لگے اے ساڈے خداوند اپنے نوکر نوں اجازت دے پئی اپنے خداوند دے کن وچ اک گل کوے تے تیرا قہر تیرے نوکر اوتے نہ پڑکے کیوں پئی توں فرعون دی وانگوں ویں۔ ¹⁹. میرے خداوند نے اپنے نوکراں توں سوال کیتا سی پئی تہاڈا پیو یا تہاڈا بھرا ہے ؟²⁰. تے اسی اپنے خداوند نوں آکھیا سی ساڈا اک بو ڈھا پیو وےتے اوہدے بڑھاپے دا اک چھوٹا پتر وی اے تے اوہدا بھرا مر گیا وے تے او اپنی ماں دا اک ہی رہ گیا وے۔سو اوہدا پیو اوہدے تے جان دیندا وے۔ ²¹. تد توں اپنے نوکراں نوں آکھیا پئی اونوں میرے کول لے آو کہ میں اونوں ویکھاں۔ ²². اسی اپنے خداوند نوں دسیاہ پئی او منڈا اپنے پیو نوں چھڈ نہیں سکدا کیو ں پئی جے اوہنے اپنے پیو نوں چھڈیا تے اوہدا پیو مر جاوے گا۔²³. فیر توں اپنے نوکراں نوں آکھیا جدوں تیکر تہاڈا نیکا بھرا نال نہ آئےتسی میرا منہ نہ ویکھو گے۔ ²⁴. تے انج ہویا جیدو اسی اپنے پیو دے کول جیہڑا تیرا نوکر وے اپڑے تے اسی اپنے خداوند دیاں گلاں اوہدے نال کتیاں۔ ²⁵. ساڈے پیو نے آکھیا فیر جا کے کجھھ اناج خرید و۔ ²⁶. اسی آکھیا اسی نہیں جا سکدے۔جے ساڈا سب توں چھوٹابھرا ساڈے نال ہووے تے اسی جاواں گے کیو ں پئی جدوں تیکر ساڈا ساریاں توں چھوٹا بھر ا نال ناں ہووے اسی اوس شخص دا منہ نہ ویکھاں گے۔²⁷. تے تیرے نوکر میرے پیو نے سانوں آکھیا تسی جاندے اوہ پئی میری کر والی دے میرے چوں دو پتر ہوئے۔ ²⁸. اک تے مینوں چھڈ ای گیا تے میں خیال کیتا کہ او پاڑ دتا گیا ہوئے گا۔ تے میں اونوں اوس ویلے توں فیر نہیں و کھیا۔ ²⁹. تے ہون جے تسی انوں وی میرے کولوںں لے جاو تے ادے اوتے کوئی آفت آ گئی تے تسی میرے چیٹے والاں نوں غم دے نال قبر وچ لاو گے ۔³⁰. سو جے ہون میں تیرے نوکر اپنے پیو کول جاواں تے اے منڈا ساڈے نال نہ ہووے تے کیوں جے اوہدی جان ایس منڈے وچ وے۔ ³¹. او اے ویکھ کے منڈا نہیں آیا مر جاوے گا تے تیرے نوکر اپنے پیو دے جیہڑا تیرا نوکر وے چیٹے والاں نوں غم دے نال قبر وچ لان گے۔ ³². تے تیرا نوکر اپنے پیو دے سامنے ایس منڈے دا ذمہ دار وی اے تے آکھیا وے جے اے منڈا تیرے کول نہ اپڑاواں تے میں ہمیشہ لئی اپنے پیو دا گنہگار ہواں گا۔³³. ایس لئی ہن تیرے نوکر نوں اجازت ہوئے پئی او ایس منڈے دے بدلے ا پنے خداوند دا غلام ہو کے روے تے اے منڈا اپنے بھراواں نال چلا جاوے۔ ³⁴. کیوں جے منڈے دے بنا میں کی منہ لے کے جاواں اپنے پیو دے کول؟ کیتے انج نہ ہووے کہ مینوں او مصیبت و یکھنی پوے جیہڑی ایس حال وچ میرے پیو تے آوے گی۔

45¹. تد یوسف اوہناں ساریاں دے اگے جیہڑے اوہدے آلے دوالے کھلوتے ہوئے سن اپنے تے قابو نہ کر سکیا۔ تے اْچی واج نال بول کے آکھیا پئی ہر اک نوں میرے کولوں بار لے جاو۔تے فیر جدوں یوسف نے اپنے آپ نوں اپنے بھراوں تے کھولیا اوس ویلے ہورکوئی وی اوہدے نال نئی سی۔ ². تے اوہ اْچی اْچی رون لگ پئیا تے مصریاں نے سنیا تے فرعوں دے محل وچ وی واج گئی۔ ³. تے یوسف نے اپنے بھراوں نوں آکھیا پئی میں یوسف ہاں ۔ کی میرا پیو ہالے تیکر جیوندا وے؟ تے اوہدےبھرا اوہنوں کوئی جواب نہ دے سکے کیوں جے اوہ اوہدے سامنے کابر گئے۔⁴. تے یوسف نے اپنے بھراواں نوں آکھیا ذری نیڑے ہووہ تے اوہ اوہدے نیڑے ہوئے۔ تد اوہنے آکھیا پئی میں تہاڈا بھرا یوسف ہاں جنوں تساںویچ کے مصر اپڑایا ۔ ⁵. تے ایس گل توں پئی تساں مینوں ویچ کے ایتھے اپڑایا ، نہ تے غم کرو تے نہ دل وچ پریشان ہووہ کیوں جے رب نے جاناں نوں بچان لئی مینوں تہاڈےتوں پہلے ایتھے گھلیا وے۔ ⁶. ایس لئی پئی ہن دو وریاں توں ایس ملک وچ کال وے تے ہالے پنج ورے ہور ایہو جئے نے جناں اچ نہ تے ہل واہیا جائے گا تے نہ واڈیاں کیتیاں جان گیاں ۔⁷. تے رب نے مینوں تہاڈے اگے گھلیا تاں جے تہاڈا حصہ دھرتی تے بچیا روے تے تہانوں وڈی آزادی دی وجہ توں جیوندا رکھے۔ ⁸. ایس لئی تساں نئی جد کہ خدانے مینوں ایتھے گھلیا تے اوہنے مینوں فرعون دا پیو تے اوہدے سارے کار دا خداوند تے سارے مصر دے ملک دا حکمران بنایا۔⁹. ایس لئی تسی چھیتی میرے پیو دے کول جا کے اوہنوں کہو تیرا پتر یوسف انج کہندا وے پئی خدانے مینوں سارے مصر دے ملک دا مالک کر دتا وے۔ توں میرے کول آ جا تے بہتا چر نہ لائیں ۔ ¹⁰. توں جشن دے علاقےدے وچ رہویں تے توں تے تیرے پتر تے تیرے پوتے تے تیریاں بھیڈاں تے بکریاں تے گاواں تے سارا مال میرے نیڑے ہون گے۔ ¹¹. تے اوتھے ای میں تینوں سامبھاں گا تاں جے انج نہ ہوئے پئی تینوں تے تیرے کار تے تیرے مال نوں تنگی پھڑے کیوں جے کال دے پنج ورے ہالے رہندے نے۔¹². تی ویکھو میریاں اکھاں تے میرے بھرا بنیمین دیاں اکھاں ویندیاں نیں پئی اے ساریاں گلاں اپنے آپ تہاڈے نال میرے منہ چوں ہندیاں جا رہیاں نئیں۔ ¹³. تے تسی میرے پیو نوں میرے سارے ٹھاٹھ باٹھ دا جیہڑا مینوں مصر وچ ملیا وے تے جو کجھ تساں ویکھیا وے ہر شے دا دسنا۔ تے تسی چھیتی میرے پیو نوں ایتھے لے کے آنا۔¹⁴. تے اوہ اپنے بھرا منیمین دے گل لگ کے رویا تے بنیمین وی اوہدے گل لگ کے رو پئیا۔ ¹⁵. تے اوہنے ساریاں بھراواں نوں چمیا تے اوہناں نوں مل کے رویا۔ ایہدے توں مگر فیر اوہدے بھرا اوہدے نال گلاں کرن لگ پئے۔¹⁶. تے فرعون دے محل اچ اے گل چھڑی پئی یوسف دے بھرا آئے نے تے ایہدے توں فرعون تے اوہدے نوکر بتھیرے خوش نیں۔ ¹⁷. تے فرعون نے یوسف نوں آکھیا پئی اپنے بھراواں نو آکھ پئی تسی اے کم کرو پئی تسی اپنےمال تے ڈنگراں نو ں لد کے کنعان دے ملک نوں ٹر جاو۔ ¹⁸. تے اپنے پیو نوں تے اپنے اپنےکرانے نوں لے کے میرے کول آ جاو تے جو کجھ وی مصر دے ملک وچ چنگے توں چنگا وے ، اوہ میں تہانوں دواں گا تے تسی ایس ملک دیاں چنگیاں چنگیاں شیواں کھانا۔¹⁹. تینوں حکم مل گیا وے پئی ایہناں نوں کویں پئی تسی انج کرو پئی اپنے بال بچے تے اپنیاں کار والیاں دے لئی مصر دے ملک چوں اپنے نال گڈیاں لے جاو تے اپنے پیو نوں وی نال لے کے آن۔ ²⁰. تے اپنے کارو بار دا کوئی دکھ نہ کریاجے کیوں جے مصر دیاں ساریاں چنگیاں شیواں تہاڈے لئی نیں۔²¹. تے اسرائیل دیا ں پتراں نے انج ای کیتا تے یوسف نے فرعون دے حکم دے وانگوں اوہناں نوں گڈیاں دتیاں تے کھان نوں شیواںوی دتیاں ۔ ²². تے اوہنے اہناں وچوں ہر کسی نوں اک اک جوڑا کپڑے دا وی دتا پر بنیمین نوں چاندی دے تین سو سکے تے پنج جوڑے کپڑے دتے۔ ²³. تے اپنے پیو لئی اوہنے اے شیوں گھلیاں یعنی دس کھوتے جیہڑے مصر دیاں چنگیاں شیواں نال لدہے ہوئے سن نال دس کھوتیاں جیہڑیاں اوہدے پیو دی راہ دے لئی مال تے روٹی تے کھان دیاں شیواں دے نال لدہیاں ہویاں سن ۔²⁴. تے فیر اوہنے اپنے بھراواں نوں ٹوریا تے اوہ ٹر پئے تے اوہنے اوہناں نوں آکھیا پئی ویکھیو کدرے راہ وچ بھڑ نہ پئیو ۔ ²⁵. تے اوہ مصر توں ٹرے تے اپنے پیو دے کول کنعان دے ملک وچ اپنے پیو یعقوب دے کول اپڑے۔ ²⁶. تے اوہنے آکھیا پئی یوسف ہن تیکر جیوندا وے تے اوہی سارے مصر دے ملک دا حاکم وے تے یعقوب ہکا بکا ہو گیا کیوں جے اہونے (اونے) اوہناں دی گل تے یقین نئی کیتا۔²⁷. تد اوہناں نے اوہنوں اوہ گلاں دسیاں جیہڑیاں یوسف نے اوہناں نوں دسیاں سن تے جدوں اوہناں دے پیو یعقوب نے اوہ گڈیاں ویکھیاں جیہڑیاں یوسف نے اوہنوں لیان واسطے گھلیاں سن اودوں اودی جان وچ جان آئی۔ ²⁸. تے اسرائیل کہن گل پئیا ایہی بہتیرا وے پئی میرا پتریوسف ہن تیکر جیوندا وے ۔ میں اپنےمرن توں پہلاں اوہنوں ویکھ تے لواں گا۔

46¹. تےا سرائیل اپنا سب کجھ لے کے ٹریا تے بیر سبع اچ آ کے اپنے پیو اسحاق دے خدا دے لئی قربانیاں دتیاں۔ ². تےخدا نے پچھلے پہر رویا اچ اسرائیل دے نال گلاں کیتیاں تے آکھیا اے یعقوب اے یعقوب ! اوہنے جواب دتا میں حاضر ہاں۔ ³. اوہنے آکھیا میں خدا تیرے پیو دا خدا ہاں۔ مصر اچ جان توں نہ کابر کینوں جے میں اوتھے تیرے وچوں اک وڈی قوم پیدا کراں گا۔ ⁴. میں تیرے نال مصر نوں جاواں گا تے فیر تینوں لازمی پرت وی لیاواں گا تے یوسف اپنا ہتھ تیریاں اکھاں تے لاوے گا۔⁵. تد یعقوب بیر سبع توں ٹریا تے اسرائیل دے پتر اپنے پیو یعقوب نوں تے اپنے مال تے نیانیاں نوں تے اپنیاں کار والیاں نوں اوہناں گڈیاں تے لے گئے جیہڑیاں فرعون نے اوہناں نوں لیان واسطے گھلیاں سن۔ ⁶. تےا وہ اپنے چوپائیاں تے سارے مال ڈنگر نوں جیہڑا اوہناں نے کنعان دے ملک وچ اکٹھا کیتا سی ، لے کے مصر وچ آئے۔ تے یعقوب دے نال اوہدی ساری اولاد سی۔ ⁷. اوہ اپنے پتر تے دھیاں تے پوترے تے پوتریاں یعنی اپنی ساری نسل نوں اپنے نال مصر وچ لے آیا۔⁸. تے یعقوب دے نال جیہڑے اسرائیلی یعنی اوہدے پتر جیہڑے مصر وچ آئے اوہناں دے ناں اے نیں: روبن یعقوب دا پہلوٹھا ۔ ⁹. تے پنی روبن اے نیں: حنوک تے فلو تے حصرون تے کرمی۔ ¹⁰. تے شمعون دی اولاد اے وے۔ یموایل تے یمین تے اْہد تے یکین تے صحر تے ساول جیہڑا اک کنعانی عورت توں جمیا سی۔ ¹¹. تے بنی لاوی اے نیں: جیرسون تے قہات تے مراری ۔¹². تے بنی یہوداہ دی اے نیں :عیر تے اونان تے سیلہ تے فارص تے زارح ۔ ایہناں وچوں عیر تے اونان کنعان دے ملک وچ مرگئے ہوئے سن تے فارص دے پتر اےنیں:حصرون تے حمول ۔ ¹³. تے بنی اشکار اے نیں :تولع تے فووہ تے یوب تے سمرون ۔ ¹⁴. تے بنی زبولون اے نیں :سرد تے ایلون یحلی ایل ۔ ¹⁵. اے سارے یعقوب دے اوہناں پتراں دی اولاد نیں جیہڑی فدان ارام وچ لیاہ توں جمے۔ اوہدے وچوں ای اوہدی دھی دینہ سی۔ ایتھے تیکر پئی اوہدے سارے پترتے دھیاں ملا کے کل تینتی سن۔¹⁶. تے بنی جد اے نیں: صفیان تے حجی تے سونی تے اصبان تے عیری تے ارودی تے اریلی۔ ¹⁷. تے بنی آشر اے نیں: یمنہ تے اسواہ تے اسوی تے بریعاہ تے سرہ اوہناں دی بھین تے بنی بریعاہ اے نیں ۔ حبر تے ملکی ایل۔ ¹⁸. اے سارےیعقوب دے اوہناں پترا ں دی اولاد نیں ۔ جیہڑے زلفہ لونڈی توں جمے جنوں لابن نے اپنی دھی لیاہ نوں دتا سی۔ اوہ کل ملا کے سولہ سن۔¹⁹. تے یعقوب دے پتر یوسف تے بنیمین راخل وچوں جمے سن۔ ²⁰. تے یوسف توں مصر دے ملک وچ اون دے پجاری فوطیفرع دی دھی آسناتھ دے منسی تے افراہیم جمے۔ ²¹. تے بنی بنیمین اے نیں: بالع تے بکر تے اشبیل تے جیرا تے نعمان اخی تے روس مفیم تے حفیم تے ارد ۔ ²². اے سارے یعقوب دے اوہناں پتراں دی اولاد نے جیہڑے راخل وچوں جمے ۔ اوہ سارے کل ملاکے چودہ سن۔²³. تے دان دے پتر داناں حشیم سی۔ ²⁴. تے بنی نفتالی اے نیں: یحصی ایل تے جونی تے یصر تے سلیم ۔ ²⁵. اے سارے یعقوب دے اوہناں پتراں دی اولاد نے جیہڑی بلہا ہ لونڈی وچوں جمے جنوں لابن نے اپنی دھی راخل نوں دتا سی ۔ تے اوہ کل ملا کے ست سن۔²⁶. یعقوب دے وچوں جیہڑے لوکی جمے تے اوہدے نال مصر وچ آئے تے اوہدیاں نوحواں نوں چھڈ کے کل چھیاسٹھ سن۔ ²⁷. تے یوسف دے دو پتر سن جیہڑے مصر اچ جمے ۔ تے فیر یعقوب دے کار دے جیہڑے لوک مصر وچ آئے اوہ سارے کل ملا کے ستر ہوئے۔²⁸. تے اوہنے یہوداہ نوں اپنے توں پہلاں یوسف دے کول پیجیا تاں جے اوہ اوہنوں جشن دی راہ وکھائے تے فیر اوہ جشن دے علاقے وچ اپڑے۔ ²⁹. تے یوسف اپنا رتھ تیار کر کے اپنے پیو اسرائیل دے استقبال لئی جشن ول نوں گیا۔ تے اوہدے کول جا کے اوہدے گل لگ گیا تے اوتھے لپٹ کے دیر تیکر روندا رئیا۔ ³⁰. تد اسرائیل نے یوسف نوں آکھیا ہن میں بھانویں مر جاواں کیوں جے تیرا منہ ویکھ لیا وے پئی توں ہالے تیکر جیوندا ویں۔³¹. تے یوسف نے اپنے بھراواں نوں تے اپنے پیو دےسارے کرانے نوں آکھیا میں ہنے جا کے فرعون نوں دساں گا تے اوہنوں کہواں گا پئی میرے بھرا تے میرے پیو دے کرانے دے لوک جیہڑے کنعان دے ملک وچ سن میرے کول آ گئے نے۔ ³². تے اوہ سارے چرواہے نیں کیوں جے اوہ شروع توں لے کے ہن تیکر چوپایاں نوں سانبدے آئے نے۔ تے اوہ اپنیاں بھیڈ تے بکریاں تے گاواں تے بیل تے جو کجھ اوہناں دے وے سارا کجھ لے آئے نے۔³³. تے ایس لئی جدوں فرعون تہانوں سد کے پچھے پئی تسی کی کم کردے او ؟ ³⁴. تے تسی اے آکھنا پئی اسی ،تیرے نوکر، تے ساڈے پیو دادےوی جوانی توں لے کے اج تیکر چوپائے سانبدے رئے ہاں ۔ تد تسی جشن دے علاقے دے وچ وس سکو گے ایس لئی پئی مصریاں نوں چوپایاں توں کھج وے۔

47¹. تے فیر یوسف نے آکے فرعون نوں دسیا پئی میرا پیو تے میرے بھرا تے اوہناں دے اجڑ تے گاواں تے بیل تے اوہناں دا سارا دھن کنعان دے ملک وچوں آ گیا وےتے ہالے اوہ سارے جشن دے علاقے وچ نیں۔ ². تے فیر اوہنے اپنے بھراواں وچوں پنج نوں اپنے نال لئیا تے اوہناں نوں فرعون دے اگے لیاندا ۔³. تے فرعون نے اوہناں کولوں پچھیا پئی تسی کی کم کردے ہو ؟ اوہناں نے فرعون نوں آکھیا تیرے نوکر چرواہے نیں جیویں ساڈے پیو دادے سن۔ ⁴. فیر اوہناں فرعون نوں آکھیا اسی ایس دیس وچ پردیسیاں وانگر رہن لئی آئے ہاں کیوں جے کنعان دے ملک وچ ڈاڈے کال دے ہتھوں تیرے نوکراں دے مال ڈنگر لئی کاہ نئی تے سباہ تے سبزہ نئی رئیا۔ تے رحم کر کے اپنے نوکراں نوں جشن دے علاقے وچ وسن دے۔⁵. تد فرعون نے یوسف نوں آکھیا پئی تیرے بھرا تے تیرا پیو تیرے کول آگئے نے۔ ⁶. مصر دا ملک تیرے سامنے وے ۔ ایتھوں دے چنگی توں چنگی تھاں وچ اپنے پیو تے بھراواں نوں وسا دے یعنی جشن دے علاقے وچ ای اوہناں نوں وسن دے ۔تے جے تیری نظر وچ اوہناں وچوں کوئی سیانے بندے وی ہون تے اوہناں نوں میرے مال ڈنگر نوں سانبن لئی رکھ لے۔⁷. تے یوسف اپنے پیو یعقوب نوں اندر لیائیا تے اوہنوں فرعون دے سامنے کیتا تے یعقوب نے فرعون نوں دعا دتی۔ ⁸. تے فرعون نے یعقوب کولوں اوہدی عمر پچھی۔ ⁹. یعقوب نے فرعون نوں آکھیا پئی میرے سفر دے کل اک سو تی ورے نیں۔ میری زندگی دے ورے گھٹ تے دکھاں نال بھرے ہوئے نے تے اے ہالے اینے وی نئی ہوئے جنے میری پیو دادے دی زندگی دے ایام سن۔ ¹⁰. تے یعقوب فرعون نوں دعا دے کے اوہدے کولوں ٹر گیا۔¹¹. تے یوسف نے اپنے پیو تے اپنے بھراواں نوں وسا یا۔ تے فرعون دے حکم دے وانگوں رعمسیس دے علاقے نوں جیہڑا مصر دے وچ بہتیرا اناج اگان والاتھاں سی اوہناں دی ملکیت کر دتا۔ ¹². تے یوسف اپنے پیو تے اپنے بھراواں تے پیو دے کار دے سارے بندیاں دی سانبھ اوہناں چوں اک اک دے خنوادے دی لوڑ دے ولنگوں (وانگوں )راشن دے کے کرن لگ پئیا۔¹³. تے اوس سارے ملک وچ کھان نوں کجھ باقی نہ رہیا کیوں جے ایہا ڈاڈا کال پئیا پئی مصر تے کنعان دووئیں کال ہتھوں اجڑ گئے سن۔ ¹⁴. تے جناں پیسہ کنعان تے مصر وچ سی او سارا یوسف نے اس سامان نوں ویچ کے جیہڑا لوکی لیندے سن لے لے اکٹھا کر لئیا تے سارے پیسے نوں اوہنے فرعون دے محل وچ بھیج دتا۔¹⁵. تے جدوں او سارا پیسہ جیڑا مصر تے کنعان دے وچ سی لگ گیا تے مصری یوسف دے کول آکے کہن لگے سانوں راشن دے کیوں جے پیسہ تے ساڈے کول رئیا نئی تے اسی تیرے ہندیاں کیوں مریے؟ ¹⁶. یوسف نے آکھیا جے پیسے نئی نیں تے اپنا مال ڈنگر دوہ تے میں تہاڈے مال ڈنگر نوں لے کے تہانوں راشن دواں گا۔ ¹⁷. تے اوہ اپنا مال ڈنگر یوسف دے کول لیان لگ پئے۔ تے یوسف گھوڑیاں تے بھیڈبکریاں تے گاواں تے بیل تے کھوتے تے کھوتیاں لے کے اوہناں نوں راشن دین لگ پئیا۔ تے سارے ورے اوہناں نوں اوہناں دا مال ڈنگر لے کے اوہناں نوں راشن کھوایا۔¹⁸. جدوں اے ورا لنگھ گیا تے دجے ورے اوہدے کول آکے کہن لگے پئی اسی کجھ وی اپنے رب کولو ں نیہ لکاندے پئی ساڈا سارا پیسہ لگ گیا وے تے ساڈے سارے مال ڈنگر دا مالک وی ساڈا رب ہی بن گیا وے۔تے ساڈے رب نے ویکھیا وے ہن ساڈے جسم تے ساڈیاں جائیداداں دے سوا ساڈے کول ہور کجھ باقی نئی۔ ¹⁹. ایس لئی انج کیو ں ہوئے پئی تیرے ویندیاں ہویاں وی اسی مریے تے ساڈییاں جائیداداں وی اجڑ جان؟تے ایس لئی پئی توں سانوں تے ساڈیاں جائیداداں نوں راشن دے بدلے مول لے لے تاں جے اسی فرعون دے نوکر بن جائیے تے ساڈیاں جائیداداں دا مالک وی اوہی ہو جاوے تے سانوں ویچے تاں جے اسی مریے نہ جد کہ جیوندے رہیے تے اپنے ملک وچ اجڑ نہ جاہیے۔²⁰. تے یوسف نے مصر دی ساری زمین فرعون دے ناں تے مول لے لئی کیوں جے کال ہتھوں ست کے مصریاں وچوں ہر جی نے اپنا کھیت ویچیا ۔ تے ساری زمین فرعون دی ہو گئی۔ ²¹. تے مصر دے اک نکر توں لے کے دجی نکر تیکر جنے لوکی رہندے سن اوہناں نوں اوہنے شہرا ں وچ وسایا۔ ²². پر پیجاریاں دی زمین اوہنے نہ خریدی کیوں جے فرعون ولوں پجاریاں نوں راشن ملدا سی ۔ تے اوہ اپنا اپنا راشن جیہڑا فرعون اوہناں نوں دیندا سی کھاندے سن ایس کر کے اوہناں اپنیاں زمیناں نہ ویچیاں۔²³. تد یوسف نے اوتھوں دے لوکاں نوں آکھیا پئی ویکھو میں اج دے دیہاڑے تہانوں تے تہاڈیاں جائیداداں نوں فرعون دے ناں تے مول لے لئیا وے ۔ ایس کر کے تسی ایتھوں اپنے لئی بیج لے کے کھیتاں وچ بیج دو۔ ²⁴. تے فصل وچوں پنجواں حصہ فرعون نوں دینا تے باقی چارحصے تہاڈے ہون گے تاں جے کھیتی لئی بیجن دے کم وی آن تے تہاڈے تے تہاڈے کار دے بندیاں تے تہاڈے جیاں دے نیانیاں دے لئی کھان نوں وی ہوئے۔²⁵. اوہناں نے آکھیا پئی توں ساڈی جان بچائی اے ۔ ساڈے تے ساڈے رب دا کرم روے تے اسی فرعون دے نوکر بنے رواں گے۔ ²⁶. تے یوسف نے اے رواج جیہڑا اج تیکر ہے وے مصر دی دھرتی لئی بنایا پئی فرعون ساری واڈی دا پنجواں حصہ لئیا کرے۔تے صرف پجاریاں دی زمین ایہی سی جیہڑی فرعون دی نہ ہوئی۔²⁷. تےاسرائیلی مصر دے ملک وچ جشن وچ وسدے سن تے اوہناں اپنیاں جائیداداں بنا لئیاں وے اوہ ودھے تے بتھیرے ودھ گئے۔ ²⁸. تے یعقوب مصر وچ ستاراں ورے ہور جیوندا رہیا تے یعقوب دی کل عمر اک سو سنتالی ورے ہوئی ۔²⁹. تے اسرائیل دے مرن دا ویلہ نیڑے آیا۔ تد اوہندے اپنے پتر یوسف نوں سد کے اوہنوں آکھیا جے توں میرے تے کرم کریں تے اپنا ہتھ میری ران دے تھلے رکھ تے ویکھ میرے نال سچیائی تے رحم کریں ۔ مینوں مصر وچ دفن نہ کریں۔ ³⁰. تے جد میں اپنے پیو دادے دے نال سو جاواں تے مینوں مصر دے ملک وچوں لجا کے اوہناں دے قبرستان وچ دبنا ۔ اوہنے جواب وچ اوہنوں آکھیا پئی جیوں توں آکھیا وے میں ایوئیں کراں گا۔ ³¹. تے اوہنے آکھیا پئی توں میرے نال سوہ منگ تے اوہنے سوہ منگی تد اسرائیل اپنے بستر دے سرہانے ول نوں سجدے وچ جھکیا۔

48¹. ایہناں گلاں توں مگر انج ہویا پئی کسی نے یوسف نوں دسیا پئی تیرا پیو بیمار وے۔تے اوہ اپنے دوویں پتر اں منسی تے افراہیم نوں نال لے ک ٹریا۔ ². تے یعقوب نوں دسیا گیا پئی تیرا پتر یوسف تیرے کول آ رئیا وے تے اسرائیل سدا پدرا ہو کے اپنی منجی تے بہ گیا۔³. تے یعقوب نے یوسف نوں آکھیا پئی خدا ساریاں توں وڈا رب مینوں کنعان دے ملک وچ لوز دے تھاں تے دسیا تے مینوں برکت دتی۔ ⁴. تے اوہنے مینوں آکھیاپئی میں تینوں عزت بخشاں گا تے تینوں ودھاواں گا تے میں تیرے وچوں قوماں بناواں گا تے تیرے باجوں اے دھرتی تیری نسل نوں دواں گا تاں جے اے ایہناں دی ہمیشہ دی جاگیر بن جائے ۔⁵. تے تیرے دووئیں پتر جیہڑے مصر وچ میرے اپڑن توں پہلاں جمے میرے نیں۔ یعنی شمعون تے روبن دے وانگر افرئیم تے منسی وی میرے ہون گے۔ ⁶. تے جیہڑے نیانے اوہناں توں مگر ہن تیرے وچوں ہون اوہ تیرے ہون گے پر اپنی وراثت وچ اپنے بھراوں دے ناں توں اوہ لوک جانے جان گے۔ ⁷. تے میں جدوں فدان ول نوں آنا ساں اودوں راخل راہ دے وچ جدوں افرات ماسا کو دور رہ گیا سی ، میرے سامنے کنعان وچ مر گئی۔ تے میں اوہنوں اوتھے افرات دے راہ وچ دفن کیتا۔ اوہی بیت لحم وے ۔⁸. فیر اسرائیل نے یوسف دیاں پتراں نوں ویکھ کے پچھیا اے کون نیں؟ ⁹. یوسف نے اپنے پیو نوں آکھیا اے میرے پتر نیں جیہڑے خدانے مینوں ایتھے دتے نیں۔ اوہنے آکھیا ایہناں نوں ذرا میرے نیڑے لئیا ۔ میں ایہناں نوں برکت دواں گا۔ ¹⁰. پر اسرائیل دیاں اکھاں وڈیرے ہون دی وجہ توں تندلیاں پے گئیاں سن تے اوہنوں دسدا نئی سی۔ تے یوسف اوہناں نوں اوہدے نیڑے لے آیا۔ تد اوہنے اوہناں نوں چم کے گلے نال لایا۔¹¹. تے اسرائیل نے یوسف نوں آکھیا مینوں تے چیتا ای نئی سی پئی تیرا منہ وی ویکھاں گا پر خدانے تیری اولاد وی مینوں وکھائی۔ ¹². تے یوسف اوہناں نوں اپنے گوڈیاں وچوں پاسے کر کے منہ پرنے زمین تیکر نینواں ہویا۔ ¹³. تے یوسف اوہناں دوناں نوں لے کے یعنی افرائیم نوں اپنے سجے ہتھ نالاسرائیل دے کھبے ہتھ دے سامنے تے منسی نوں اپنے کھبے ہتھ توں اسرائیل دے سجے ہتھ دے سامنے کر کے اوہناں نوں اوہدے نیڑے لیائیا۔¹⁴. تے اسرائیل نے اپنا سجا ہتھ ودھاکے افرائیم دے سر تے جیہڑا نکا سی تے کھبا ہتھ منسی دے سر دتےرکھ دتا۔ اوہنے جاندیاں ہویاں اپنے ہتھ انج رکھے کیوں جے پہلوٹھا تے منسی ہی سی۔ ¹⁵. تے اوہنے یوسف نوں برکت دتی تے آکھیا پئی رب جدے سامنے میرے پیو ابرہام تے اضحاق نے اپنا عرصہ پورا کیتا۔ اوہ رب جنے ساری عمر اج دے دیہاڑے تیکر میری راکھی کیتی۔ ¹⁶. تے اوہ فرشتہ جنے مینوں ساریاں بلاواں توں سانبھ کے رکھیا ، ایہناں منڈیاں نوں برکت دئے تے جیہڑا میرا تے میرے پیو دادے ابرہام تے اضحاق دا ناں وے ، اے اوہدے توں جانے جان۔ تے دھرتی تے بتھیرے ودھ جان۔¹⁷. تے یوسف اے ویکھ کے پئی اوہدے پیو نے اپنا سجا ہتھ افرائیم دے سر تے رکھیا وے راضی نہ ہویا تے اوہنے اپنے پیو دا ہتھ پھڑ لئیا تاں جے اوہنوں افرائیم دے سر توں ہٹا کے منسی دے سر تے دھرے۔ ¹⁸. تے یوسف نے اپنے پیو نوں آکھیا پئی اے میرے پیو انج نہ کر کیونجے پہلوٹھا اے وے ایس کر کے اپنے سجا ہتھ ایدے سر تے رکھ۔¹⁹. اوہدے پیو نے نہ منی تے آکھیا میریا پترا ، میں سیاننا ہاں ۔ ایدے توں وی قوم جمے گی تے اے وی بزرگ ہوئے گا۔ پر ایدہا نکا بھرا ایہدے توں بہتیرا وڈا ہوئے گا۔ تے اوہدی نسل وچوں بہتیریاں قوماں ہون گیاں۔ ²⁰. تے اوہنے اوہناں نوں اوس دیہاڑے برکت دتی نالے آکھیا پئی اسرائیل تہاڈا ناں لے لے کے انج دعاواں دئیا کرن گے پئی خدا تینوں افرائیم تے منسی وانگر اچیائی دوے۔ تے اوہنے افراہیم نوں منسی توں اتے ٹھہرایا۔²¹. تے اسرائیل نے یوسف نوں آکھیا میں تے ہن مرنا ہاں پر خدا تہاڈے نال ہوئے گا تے تیہانوں (تہانوں ) فیر توں تہاڈے پیو دادے دیس وچ لے جاوے گا۔ ²². تے میں تینوں تیرے بھراوں تو ں اک حصہ بوہتا دینا واں جیہڑا میں اموریاں دے ہتھوں اپنی تلوار تے کمان دے زور تے لئیا سی۔

49¹. تے یعقوب نے اپنے پتراں نوں اے آکھ کے سدیا پئی تسی سارے اکٹھے ہو جاو تاں جے میں تہانوں دساں پئی آخر دے دیہاڑیاں اچ تہاڈے تے کی نبھے گی۔ ². تے یعقوب دے پترو کٹھے ہو کے سنو۔ تے اپنے پیو اسرائیل دے ول کن لاو۔³. اے روبن ! توں میرا پلوٹھا ، میری طاقت تے میری جوانی دا پہلا پھل ویں۔توں میرے مان تے میرے طاقت دی شان ویں۔ ⁴. توں پانی دے وانگر بے قابو ویں ایس کر کے تینوں اچیائی نہ ملے گی۔ کیوں جے توں اپنے پیو دے بستر اتے چڑھیا ویں۔ توں اوہنوں پلیت کیتا۔ روبن میرے بسترےتے چڑہ گیا۔⁵. شمعون تے لاوی دووئیں بھرا نئیں ۔ اوہناں دیاں تلواراں ظلم تے ہتھیار نے۔ ⁶. میری جند!اوہناں دی صلاح وچ حصہ نہ پا۔ تے میری بزرگی!تے اوہناں دے کٹھ وچ نہ جاویں۔ کیوں جے اوہناں اپنے قہر وچ اک بندے نوں قتل کیتا۔تے اپنی ضد وچ بیلاں دیاں لتاں وڈیاں۔⁷. اوہناں دے غصے تے لعنت کیوں جے اوہ چوکھا سی ۔ تے اوہناں دے قہر تے کیوں جے اوہ ڈاڈا سی۔ میں اوہناں نوں یعقوب وچ وکھ وکھ تے اسرائیل وچ کھیرو پکھیرو کراں گا۔⁸. اے یہوداہ! تیرے بھرا تیری وڈیائی کرن گے ۔ تیرا ہتھ تیرے دشمنا ں دے گل تے ہووے گا۔ تیرے پیو دی اولاد تیرے اگے سر جھکاوے گی۔⁹. یہوداہ ببر شیر دا پتر وے۔ اے میرے پتر! توں شکار مار کےٹر پیا وئیں ۔ اوہ ببر شیر جد کے شیرنی وانگوں تھاں مل کے بہ گیا۔ کوں اوہنوں چھیڑے؟¹⁰. یہوداہ دا راج نہ مکے گا تے نہ ہی اوہدی نسل وچوں حکمرانی ختم ہوئے گی۔ جدوں تیکر اودہا حقدار نہ آئے۔ تے قوماں اودہی تابیدار ہون گیاں۔¹¹. اوہ اپنا جوان گدا انگور دے درخت تے اپنی گدی دے بچے نوں چنگی نسل دے انگور دے درخت نال بنیا کرے گا۔ اوہ اپنا جوڑا شراب وچ تے اپنے لیرے انگور دے پانی وچ دھویا کرے گا۔ ¹². اودھیاں اکھاں شراب ہتھوں سوئیاں تے اوہدے دند دودھ ہتھوں چٹے رہیا کرن گے۔¹³. زبولون توں سمندر دے کنڈے تے وسیں گا۔ تے جہازاں دے اڈیاں دا کم کریں گا۔ تے اوہدے حدود صیدا تیکر کھلری ہوئے گی۔¹⁴. اشکار جانوالا گدااے ۔ جیہڑا اجڑ دے وچ کار بیٹھاوے۔ ¹⁵. اوہنے اک چنگی آرام کرن دی تھاں تے سوہنی دھرتی نوں ویکھ کے اپنا موڈا وزن چکن لئی نینواں کیتا تے مفت اچ نوکراں وانگر کم کرن گل پئیا۔¹⁶. دان اسرائیل دے قبیلیاں وچوں اک دی وانگوں اپنے لوکاں دا انصاف کرے گا۔ ¹⁷. دان راہ پئیا سپ وے۔ اوہ راہ ٹردیاں لئی سپ وے۔ جیہڑا گھوڑے نوں پچھوں ایہو جئیا ڈنگدا اے پئی اودا سواری کرن والا چھال مار کے ڈگدا وے۔ ¹⁸. اےخداوند! میں تیری نجات دی راہ ویندا آیا ہاں ۔¹⁹. جد تے اک فوج حملہ کر ے گی پر اوہ اوہناں تے چھاپا مار کے اوہناں نوں مارے گا۔ ²⁰. آشر ستھرےکھانے بنایا کرے گا۔ تے بادشاواں لئی سواد توں پریاں شیواں لیائیا کرے گا۔ ²¹. نفتالی انج وے جیوئیں نسی ہوئی ہرن ۔ اوہ میٹھیاں میٹھیاں گلاں کردا وے ۔²². یوسف اک پھل دار بوٹا وے۔ ایہا پھل دار بوٹا جیہڑا پانی دے چشمے دے کول لگیا ہوئے تے اودہیاں ٹہنیاں کند تے کھلر گئیاں ہون۔ ²³. تیر وسان والیاں نے اوہنوں چوکھا تنگ کیتا تے ماریا تے ستایا وے۔²⁴. پر اوہدی کمند سخت رئی۔ تے اوہدیاں ہتھاں تے باہواں نے یعقوب دے خدا دے ہتھوں زور حاصل کیتا۔ (اوتھوں ای اوہ چرواہا اٹھیا وے جیہڑا اسرائیل دی چٹان وے)²⁵. اے تیرے پیو دے رب دا کم وے جیہڑا تیرا ہتھ وٹائے گا۔ اےاوسی ساریاں توں وڈے دا کم وے جیہڑا اْتوں اسمان دیاں برکتاں تے تھلیوں ڈونگے سمندر دیاں برکتاں تے چھاتیاں دے رحم دیاں برکتاں دیندا وے۔²⁶. تیرے پیو دیاں برکتاں میرے پیو دادے دیاں برکتاں توں بوہت ودھ نئیں تے پرانے پہاڑاں دیاچیائی دی حداں تیکر اپڑیاں نے ۔اوہ یوسف دے سر جد کے اوہدے سر دی چاندی تے جیہڑا اپنے بھراواں توں وکھ ہویاوسن گیاں۔²⁷. بنیمین وڈن تے کھان والا بھیڑیا وے۔ او ہ سویر نوں شکار کھائے گا تے شام ویلے لٹیا مال ونڈے گا۔²⁸. اسرائیل دے بارہ قبیلے ایہی نیں تے اونہاں دے پیو نے جیہڑیاں جیہڑیاں گلاں آکھ کے اوہناں نوں برکت دتی اوہ وی ایہی نیں۔ ہر کسے نوں اودھی توفیق دے وانگوں اوہنے برکت دتی۔ ²⁹. فیر اوہنے اوہناں نوں حکم دتا تے آکھیا پئی میں اپنے لوکاں نال رلن والا ہاں ۔ مینوں میرے پیو دادے دے کول اوس غار وچ جیہڑی عفرون حتی دے کھیت دے وچ وے دفن کریو۔ ³⁰. یعنی اوس غار وچ جیہڑی کنعان وچ ممرے دے سامنے مکفیلہ دے کھیت وچ وے ۔جنوں ابرہام نے کھیت سمیت عفرون حتی توں مول لئیا سی تاں جے قبرستان لئی اوہ اوہدی ملکیت بن جائے ۔³¹. اوتھے اوہناں نے ابرہام نوں تے اوہدی کار والی سارہ نوں دفن کیتا۔ اوتھے ہی اوہناں اضحا ق تے اوہدی کار والی ربقہ نوں دفن کیتا تے اوتھے ہی میں لیاہ نوں وی دفن کیتا۔ ³². یعنی اوسے کھیت دی غار وچ جیہڑا بنی حت توں مول لئیا سی۔ ³³. تے جدوں یعقوب اپنے پتراں نوں وصیت کر دتی تے اوہنے اپنے پیر بستر تے اکٹھے کر دتے ۔ تے ساہ چھڈ دتا تے اپنے لوکاں نال جا رلیا۔

50¹. تد یوسف اپنے پیو دے منہ نال لگ کے اوہدےتے رویا تے اوہنوں چمیا۔ ². تے یوسف نے اوہناں حکیماں نوں جیہڑے اوہدے نوکر سن ، اپنے پیو دی لاش وچ خوشبو پرن دا حکم دتا۔ تے فیر طبیباں نے اسرائیل دی لاش وچ خوشبو پری۔ ³. تے اوہدے چالی دن پورے ہوئے کیوں جے خوشبو بھرن اچ اینے دیہاڑے ای لگدے نے۔ تے مصری اوہدے(اوہدے) لئی ستر دیہاڑیاں تیکر ماتم کردے رئے۔⁴. تے جدوں ماتم دے دن لنگھ گئے تے یوسف نے فرعون دے کار دے لوکاں نوں آکھیا جے میرے تے تسی رحم کرو فرعون نوں میرے ولوں اک منت کر دیو۔ ⁵. پئی میرے پیو نے میرے توں سوہ منگ کے اے آکھیا وے پئی میں تے مرنا ہاں۔ توں منوں میری قبر وچ جیہڑی میں کنعان وچ کھدوائی اے دفن کریں۔ایس لئی مینوں اجازت دے پئی میں جا کے اپنے پیو نوں دفن کراں تے فیر میں پرت آواں گا۔ ⁶. فرعون نے آکھیاپئی جا تے اپنے پیو نوں جیویں اوہنے تیرے توں سوہ منگی اے اوہنوں دفن کر۔⁷. تے فیر یوسف اپنے پیو نوں دبن لئی ٹریا تے فرعون دے سارے نوکر تے اوہدے کار دے وڈے تے مصر دے سارے وڈے ۔ ⁸. تے یوسف دے کار دے سارے لوکی تے اوہدے بھرا تے اوہدے پیو دے کار دے سارے بندے اوہدےنال گئے۔ اوہ صر ف اپنے بال تے نیانے تے بھیڈ بکریاں تے گائیاں تے بیل جشن دے علاقے وچ چھڈگئے۔ ⁹. تےاوہدے نال رتھ تے سواری کرن والے وی گئے۔ تے اک وڈا کٹھ اوہدے نال سی۔¹⁰. تےا وہ اتد دے کھلیہان تے جیہڑا یردن دے پار وے اپڑے تے اوتھے اوہناں اْچی تے اداس کر دین والی واج وچ ماتم کیتا۔ تے یوسف نے ست دیہاڑیاں تیکر اپنے پیو لئی ماتم کرایا۔ ¹¹. تے جد اوس ملک وچ وسن والے یعنی کنعانیاں نے اتدوچ کھلیہان تے انج دا ماتم ویکھیا تے کہن لگے پئی مصریاں د ااے چوکھی پیڑ دین والا ماتم وے۔ تے اوس تھاں دا ناں ابیل مصی ئیم پے گیا تے اوہ یردن دے پار وے۔¹². تے یعقوب دے پتراں نے جیویں اوہنے اوہناں نوں حکم کیتا سی اونج ای اوہناں اوہدے لئی کیتا۔ ¹³. کیوں جے اوہناں نے اوہنوں کنعان دے ملک وچ لے جا کے ممرے دے سامنے مکفیلہ دے کھیت دے غاروچ جنوں ابرہام نے عفرون حتی کولوں مول لے کے قبرستان لئی اپنی ملکیت بنایا سی دفن کیتا۔ ¹⁴. تے یوسف اپنے پیو نوں دفن کر کے اپنے بھراواں تے اوہناں دے نال جیہڑے اوہدےپیو نوں دفن کرن لئی گئے سن مصر نوں پرتے۔¹⁵. تے یوسف دے بھرا اے ویکھ کے پئی اوہناں دا پیو مر گیا وے کہن لگے پئی یوسف خورے ساڈے نال ویر کرے۔ تے ساری بدی دا جیہڑی اساں اوہدے نال کیتی اے پورا بدلہ لوے۔ ¹⁶. تے اوہناں نے یوسف نوں اے سنیاہ دتا پئی تیرے پیو نے مرن توں پہلاں اے حکم کیتا سی ۔ ¹⁷. پئی تسی یوسف نوں آکھنااوہ اپنے بھراواں دی بھل تے اوہناں دا گناہ ہن معاف کر دے کیوں جے اوہناں نے تیرے نال بدی کیتی۔ تے فیر ہن اپنے پیو دے خدا دےبندیاں دی بھل معاف کر دے تے یوسف اوہناں دیاں اے گلاں سن کے رویا۔¹⁸. تے اوہدے بھراواں نے آپ اوہدے سامنے جا کے اپنے متھے ٹیکے تے آکھیا پئی اسی تیرے نوکر ہاں۔ ¹⁹. یوسف نے اوہناں نوں آکھیا پئی نہ کابرو ؟ کی میں خدا دے تھاں تے ہاں ؟ ²⁰. تساں میرے نال بدی دا سوچیا سی پر خدا نے اوہدے توں وی بھلیائی وکھائی تاں جے بہتیریاں دی جان بچائے تے اج دے دیہاڑے ایہی ہو رئیا وے۔ ²¹. ایس لئی تسی نہ کابرو۔ میں تہاڈے تے تہاڈے جی تے نیانیاں دی سانبھ کردا رواں گا۔ ایس طرح اوہنے اپنیاں مٹھیاں گلاں نال اوہناں نوں دلاسا دتا۔²². تے یوسف تے اوہدے پیودے کار دے لوک مصر دے وچ رہے تے یوسف اک سو دس وریاں تیکر جیوندا رہیا۔ ²³. تے یوسف نے افرائیم دی اولاد تیجی پشت تیکر ویکھی تے منسی دے پتر مکیر دی اولاد نوں وی یوسف نے اپنے گوڈیاں تے کھڈایا۔²⁴. تے یوسف نے اپنے بھراواں نوں آکھیا میں مرن والا ہاں تے خدا ضرور تہاڈا چیتا کرے گا تے تہانوں ایس ملک وچوں کڈ کے اوس ملک وچ اپڑائے گا جدے دین دی سوہ اوہنے ابرہام تے اضحاق تے یعقوب دے نال منگی سی۔ ²⁵. تے یوسف نے اسرائیل نال سوہ منگ کے آکھیا پئی خدا ضرور تہاڈا چیتا کرے گا۔ تے تسی ضرور میریاں ہڈیاں نوں ایتھوں لے جانا ۔ ²⁶. تے یوسف اک سو دس ورے دا ہو کے مریا تے اوہناں نے اودہی لاش وچ خوشبو بھری (یپری) تے اوہنوں مصر وچ ای بقصے وچ رکھیا۔

خُرُوج

1¹. اِسرائیِلؔ دے پُتراں دے ناں جیہڑے اپنے اپنے ٹَبر لے کے یعقُوبؔ دے نال مِصؔر آئے ایہہ نیں ². رُوبِنؔ، شمعُونؔ، لاویؔ، یہُوداہؔ، ³. اِشکارؔ، زبُولُونؔ، بِنیمینؔ، ⁴. داؔن ۔نفتاؔلی۔ جدؔ اَتے آشؔر۔ ⁵. اَتے سارے جی جیہڑے یعقُوبؔ توں جَمے سَن، ستر سَن اَتے یُوسفؔ تے پہیلاں ہی توں مِصرؔ وِچ سی۔⁶. تَد یُوسفؔ اَتے اوہدے سارے ویِر اَتے اوس پیِڑی دے سارے لوک مَر مُک گئے۔ ⁷. اِسرائیلؔی واوا ودّھے پھَلے اَتے گنتی وِچ چوکھے اَتے ڈاڈھےزورے ور ہو گئے اَتے اوہ دیس اوہناں نال بھَر گیا۔⁸. تد مِصؔر وِچ اِک نَوَاں بادشاہ ہویا جیہڑا یُوسفؔ نُوں نئیں سی جان دا۔ ⁹. اَتے اوہنے اَپنی قوم دے لوکاں نُوں ایہ آکھیا پئی، "ویکھو، اِسرائیلؔی اَساڈے تھوں گِنتی وِچ بُہت وَدھ گئے نیں اَتے اَساڈے نالوں ڈاڈھے زورےور ہو گئے نیں۔ ¹⁰. سو آوٴ اسیِں اَوہناں نال عقل نال چلیئے تاں جو اینج نہ ہووے پئی جدوں اوہ گِنتی وِچ ہور وَدھ جان اَتے جیکر جنگ لگےتے اوہ اَساڈے ویریاِں نال رَل جان گے تاں جو اَساڈے نال لڑن اَتے دیسوں نِکل جان گے۔"¹¹. ایس لئی اوہناں نیں اوہناں اُتے وانگار لین والے رکھے تاں جو اوہناں توں بھارا کَم کرا کرا کے اوہناں نوں ستان۔اِسرائیلیِاں نیں فِرعونؔ لئی ذخیرے دے شہر پتومؔ اَتے رعِمسیسؔں بَنھ اوسارے۔ ¹².پر جِویں جِویں مِصریاںؔ نیں اوہناں نوں وَدھ توں وَوھ سَتایا اوہ اونے ہی گنِتنی وِچ ودھد ے اَتے پھیل دے گئے۔ سو مِصریؔ اِسرائیلیاںؔ توں ڈَرن لگ پئے۔¹³. اَتے مِصریاںؔ نیں اِسرائیلیاںؔ نُوں مار مار کے ڈاڈھا کَم کرایا۔ ¹⁴. اَتے اوہناں توں ڈاڈھی محنت نال گارا تے ایٹ بنوا بنوا کے اَتے پیلیِاں وِچ ہر طرح دی سیوا کرا کرا اوہناں دی جِندڑی دُکھی کر دِتی۔ اوہناں دے سارے کم جیہڑے اوہ اوہناں کولوں کرواندے سَن ڈاڈھے اوکھے سَن۔¹⁵. تد مِصؔر دے بادشاہ نے عبرانیؔ دائیاں نال جِنہاں وِچوں اِک دا ناں سِفرہؔ اَتے دُجی دا فوعہؔ سی، گلاں کِیتیاں۔ ¹⁶. اَتے آکھیا پئی، "جدوں تُسیں عبرانیؔ زنانیِاں دے بچے جماو اَتے اوہناں نُوں پتھر دیاِں بیٹھکاں تے بیٹھیِاں ویکھو اَتے جے پُتر ہووے تے اوہنوں پَکا مار دیا جے پَر جے دِھی ہووے تے جیوندی رہوے۔" ¹⁷. پَر اوہ دائیِاں ربّ توں ڈَردِیاں سَن۔ سو اوہناں نیں مِصرؔ دے بادشاہ دا حُکم نہ مَنیا سگھوں مُنڈیاں نُوں جیوندا چھڈ دیندیِاں سَن۔¹⁸. تد مِصرؔ دے بادشاہ نے دائیِاں نُوں سَد کے اوہناں نُوں آکھیا پئی، "تُساں اینج کیوں کیِتا پئی مُنڈیاں نُوں جیوندا رہن دِتا؟" ¹⁹. دائیِاں نیں فِرعونؔ نُوں آکھیاپئی، "عبرانیؔ زنانیِاں مِصریؔ زنانیِاں وانگ نیئں۔ اوہ اینیِاں تگڑیاں ہوندیاِں نیں پئی دائیِاں دے اَپڑن توں پہیلاں ہی جَم کے ویلیِاں ہو جاندیاِں نیں۔"²⁰. سو خُدا نے دائیِاں دا بَھلا کیِتا اَتے لوکی گِنتی وِچ ودھدے گئے اَتے بُہت تگڑے ہو گئے۔ ²¹. کیوں جو دائیِاں ربّ کولوں ڈَریِاں اَتے اوہنے اوہناں دے گھر وسا دِتے۔ ²². تد فرِعؔون نے اپنی قوم دے کُل لوکاں نُوں ایہ حُکم دِتا پئی، " جیکر اوہناں وِچ پُتر جمے تے تُساں پَکا، اوہنوں دریا وِچ سُٹھ دیا جے پر ہر اِک جَمن والی دِھی نُوں جیوندی رہن دیا جے ۔

2¹. اَتے لاویؔ دے ٹَبر دے اِک بندے نے جا کے لاویؔ دی پیڑی دی اِک زنانی نال ویاہ کِیتا۔ ². اوس زنانی نُوں آس لگی اَتے اوہدے توں پُتر ہویا۔ اَتے جدوں اوہنے ایہہ ویکھیا پئی مُنڈا سوہنا اے، اوہنوں تِن مہینیاں تیِک لُکائی رَکھیا۔³. پَر جد اوہنوں ہور لُکا نہ سکی، تد اوہنے کاہنے دا اِک ٹوکرا لَیا اَتے اوہدے تے چِکنی مِٹی اَتے رال لیمب کے مُنڈے نُوں اوہدے وِچ دَھریا اَتے اوہنوں دریا دے کنڈے تے کانیاں وِچ چھڈ آئی ۔ ⁴.اَتے اوہدی بہن دُور کھلوتی رہی تاں جو ویکھے پئی کیِہ ہُوندا اے۔⁵. اَتے فِرعونؔ دی دِھی اَشنان لئی دریا تے آئی جَد کے اوہدیاِں گولیِاں دریا دے کنڈے کنڈے ٹہلن لگیِاں۔ جدوں اوہنے کانیاں وِچ اوہ ٹوکرا ویکھیا تے اپنی گولی نوں گھلیا پئی اوہنوں چُک لَیاوے۔ ⁶. جد اوہنے اوہنوں کھولیا تے مُنڈے نُوں ویکھیا۔ اَتے اوہ مُنڈا روہن ڈیا سی۔ اوہنوں اوہدے تے رَحم آیا اَتے آکھن لگی پئی، "ایہہ کِسے عبرانیؔ دا بال اے۔"⁷. تد اوہدی بہن نے فِرعونؔ دی دِھی نُوں آکھیا پئی، "کیِہ مَیں جا کے عبرانیؔ زنانیِاں وِچوں اِک دائی سَد لَیاواں جیہڑی تیرے لئی ایس بال نُوں دُودھ پیایا کرئے؟" ⁸. فِرعونؔ دی دِھی نے اوہنوں آکھیا پئی، "جا۔" سو، اوہ جوان کُڑی جا کے اوس بال دی ماں نُوں سَد لیائی۔⁹.فِرعونؔ دی دِھی نے اوہنوں آکھیا، " تُوں ایس بال نُوں لَے جا کے میرے لئی دُدھ پیا اَتے مَیں تَینوں تیری مزدُوری دیواں کراں گی۔" سو اوہ زنانی اوس بال نوں لے جا کے دُدھ پیان لگی۔ ¹⁰. جَدوں اوہ بال کُُجھ سیانا ہو گیا تے اوہ اوہنوں فِرعونؔ دی دِھی کول لے گئی اَتے اوہ اوہدا پُتر ہویا۔ اوہنے اوہدا ناں مُوسیٰؔ ایہہ کہہ کے دَھریا پئی، " مَیں اوہنوں پانی وِچوں کَڈھیا۔"¹¹.جدوں مُوسیٰؔ جوان ہویااَتے اوہ باہر اپنے بھراواں کول گیا اَتے اوہناں دے دُکھاں تے اوہدا دھیان پیا اَتے اوہنے ویکھیا پئی اِک مِصریؔ اوہدے اِک عبرانیؔ بھرا نوں مارن ڈیا اے۔ ¹². اوہنے آسے پاسے دھیان ماریااَتے جد ویکھیا پئی اوتھے کوئی ہور دُوجا بندہ نیئں، تد اوس مِصریؔ نُوں جانوں مار کے اوہنوں ریت ہیٹھاں لُکا دِتا۔¹³. فیر دُوجے دیہاڑے اوہ باہر گیا اَتے ویکھیا پئی دو عبرائیؔ آپووِچ ہتھیِں پئے ہوے نیں۔ تد اوہنے اوہنوں جِہدا قُصور سی آکھیا پئی، "تُوں اپنے بیلی نُوں کیوں مارنا ایں؟" ¹⁴. پَراوس بندے اوہنوں آکھیا پئی، "تَینوں اَساڈے تے آگُو اَتے نیائیں کِنے لایا اے؟ کیہ جِویں تُوں اوس مصِریؔ نُوں مار مُکایا مینوں وی مار مُکانا چاہنا ایں؟" تد مُوسیٰؔ ایہہ سوچ کے ڈَریا پئی ،"جیہڑا کَم میرے کولوں ہو گیاسی، بےشک اوہدا بھید ساریاں تے کُھل گیا اے۔"¹⁵. جَد فرِعونؔ نے ایہہ سُنیا اَتے چاہیا پئی مُوسیٰؔ نُوں قتل کرے پَر مُوسیٰؔ فرِعونؔ کولوں نَس کے مدیانؔ دے دیس وِچ جا وَسیّا۔ اوہ اوتھے اِک کُھوں لاگے بیٹھا سی ۔ ¹⁶.اَتے مِدیانؔ دے کاہن دیِاں سَت دِھیاں سَن۔ اوہ آئیِاں اَتے پانی بھر بھر کھڑیاں وِچ پاوٴن لگیِاں تاں جو اپنے پئو دیِاں بیھڈاں بکریِاں نُوں پیان۔ ¹⁷. اَتے عیالی آکے اوہناں نُوں نَسان لگے پَر مُوسیٰؔ گیا اَتے اوہنے اوہناں دی مدد کیِتی نالے اوہناں دیِاں بھیڈاں بکریاں نُوں پانی پیایا۔¹⁸. اَتے جد اوہ اپنے پئو رعوایلؔ کول اَپڑیاں اَتے اوہنے آکھیا پئی، "اَج تُسیں ایڈی چھیتی کِویں پرَت آئیِاں او؟" ¹⁹.اوہناں آکھیا پئی، "اِک مِصریؔ نے ساہنوں عیالیِاں کولوں بچایا فیر اَساڈی تھاں پانی بھر بھر بھیڈاں بکریاں نُوں پیایا۔" ²⁰. اوہنے اپنیاں دِھیاں نُوں آکھیا پئی، "اوہ بندہ کِتھے وے؟ تُسیں اوہنوں کیوں چَھڈ آئیِاں او؟ اوہنوں سَد لَے آوٴ پئی اَساڈے نال رَل کے روٹی کھا لَوے۔"²¹. مُوسیٰؔ اوس بندے نال رہن لئی راضی ہو گیا۔ تداوہنے اپنی دِھی صفّورؔہ مُوسیٰؔ نال ویاہ دِتی۔ ²².اوہدے توں اِک پُتر ہویا اَتے مُوسیٰؔ نے اوہدا ناں جیرسُومؔ ایہہ کہہ کے دَھریا پئی، "مَیں اوپرے دیس وِچ راہی ہاں۔"²³.اَتے اِک مُدّت پِچھوں ایہہ ہویا پئی مِصرؔ دا بادشاہ مَر گیا۔ بنی اِسرائیلؔ اپنی غلامی دے سببوں ہاواں بھر بھر رون لگے اَتے اوہناں دا ورلاپ جیہڑا اوہناں دی غلامی دے سببوں سی رَبّ تیِک اَپڑیا۔ ²⁴. اَتے ربّ نے اوہناں دا ورلاپ سُنیااَتے اپنا عہد جیہڑا اوہنے ابرہامؔ،اِضحاقؔ اَتے یعقُوبؔ نال بنَھیا سی، یاد کیِتا۔ ²⁵. رَبّ نے بنی اِسرائیلؔ تے دھیان کِیتا اَتے اوہناں دا حال جانیا۔

3¹. اَتے مُوسیٰؔ اپنے سوہرے یتُروؔ دیاں جیہڑا مِدیانؔ دا کاہن سی بھیڈاں بکریاں چاردا سی اِتے اوہ بھیڈاں بکریاں نُوں ہِک دیاں ہِک دیاں بیابان دے پرلے پاسیوں رَبّ دے پہاڑ حُوربؔ دے نیڑے لَے آیا۔ ². اَتے ربّ دا فرشتہ اِک جھاڑی وِچوں اَگ دے لَمبو وِچ اوہنوں دِسیّا۔ اوہنے دھیان ماریا تے کیِہ ویکھدا اے پئی اِک جھاڑی وِچ اَگ مَچی ہوئی اے پَر اوہ جھاڑی سَڑ دی نئیں۔ ³. تد مُوسیٰؔ نے آکھیا پئی،"مَیں اِک پاسیوں ایس اَچرج نظارے نُوں ویکھاں پئی ایہہ جھاڑی کیوں نئیں پئی سَڑ دی۔"⁴. جد ربّ نے نظر ماری پئی اوہ ویکھن لئی اِک پاسے ہو گیا اے تد ربّ نے اوہنوں جھاڑی وِچوں واج ماری اَتے آکھیا ،"مُوسیٰؔ ! مُوسیٰؔ!" اوہنے آکھیا، "میں حاضر آں۔" ⁵. تد رَبّ نے آکھیاپئی، "ہور نیڑے نہ آ! اپنے پیروں جُتی لاہ دے کیوں جو جیہڑی تھاں تُوں کھلاتا ایں اوہ پاک اے ۔" ⁶. فیر اوہنے آکھیا پئی، " مَیں تیرے پئو دا ربّ مطلب کہ ابرہامؔ دا ربّ، اِضحاقؔ دا ربّ اَتے یعُقوبؔ دا ربّ ہاں۔" تد مُوسیٰؔ نے اپنا مُنہ لُکایا کیوں جو اوہ ربّ نوں ویکھن توں ڈر دا سی۔⁷. اَتے رَبّ نے آکھیا پئی، " مَیں اپنے لوکاں دا دُکھ جیہڑے مِصرؔ وِچ نیں ڈاڈا ویکھیا اے تے اوہناں دی مِنت جیہڑی ونگار لین والیاں دے سببوں اے ڈاڈی سُنی اے تے میں اوہناں دے دُکھڑے جاننا واں۔ ⁸. تے میں اُتریا واں پئی اوہناں نوں مِصریاںؔ دے ہتھوں چھڈاواں تے اوس دیس وِچوں کڈھ کے اوہناں نوں اِک سوہنے تے وڈے دیس وِچ جِتھے دُدھ تے شہد وَگ دااے مطلب کے کنعانیاںؔ تے حِتّیاںؔ تے اموریاںؔ تے فرزّیاںؔ تے حوّیاںؔ تے یبوسیّاں دے دیس وِچ اَپڑواں۔⁹. ویکھ بنی اِسرائیلؔ دیِاں مِنّتاں میرے تیِک اَپڑیِاں نیں ۔اَتے مَیں اوہ ظُلم وی جیہڑا مِصریؔ اوہناں تے کردے نیں ویکھیا اے ۔ ¹⁰.سو ُہن آ مَیں تیَنوں فِرعونؔ کول گھلنا واں پئی تُوں میری قوم بنی اِسرائیلؔ نُوں مِصرؔ وِچوں کَڈھ لیاویں۔¹¹.مُوسیٰؔ نے رَبّ نُوں آکھیا، "مَیں کون آں جیہڑا فِرعونؔ کول جاواں اَتے بنی اِسرائیلؔ نُوں مِصرؔ وِچوں کَڈھ لیاواں؟" ¹². خُدانے آکھیا، "مَیں پَکا تیرے نال رہواں گا اَتے ایہدےلئی پئی میں تَینوں گھلیا اے ایہہ نشان ہوے گا پئی تُوں اوہناں لوکاں نُوں مِصروںؔ کَڈھ کے لیان پِچھوں ایس پہاڑ اُتے میری عبادت کریں گا۔"¹³.تد مُوسیٰؔ نے رَبّ نُوں آکھیا، "جدوں مَیں بنی اسرائیلؔ کول جا کے اوہناں نُوں آکھاں پئی،’ تُہاڈے پئو دادے دے ربّ نے مَینوں تُہاڈے کول گھلیا اے‘ اَتے اوہ مَینوں آکھن پئی، ’اوہدا ناں کیِہ اے؟‘ اَتے مَیں اوہناں نوں کیِہ دساں؟" ¹⁴. ربّ نے مُوسیٰؔ نوں آکھیا، " مَیں جیہڑا ہین واں سو ہین واں۔" سو تُوں بنی اسرائیلؔ نُوں اینج آکھیں، ’ مَیں جیہڑا ہین واں نے مَینوں تہاڈے کول گھلیااے۔‘ ¹⁵. فیر ربّ نے مُوسیٰؔ نُوں ایہہ وی آکھیا پئی، " تُوں بنی اِسرائیلؔ نُوں اینج آکھیِں پئی ’خُداوند تہاڈے پئو دادے دے ربّ ابرہامؔ دے ربّ اَتے اِضحاقؔ دے ربّ اَتے یعقُوبؔ دے ربّ نے مَینوں تُہاڈے کول گھلیا اے۔ اوڑک تیِک میرا ایہوہی ناں اے اَتے کُل پیِڑیاں وِچ ایسے توں میری چرچا ہووے گی۔‘¹⁶. جااَتے اِسرائیلیؔ وڈیریاں نُوں اِک تھاں اَکٹھیاں کر اَتے اوہناں نُوں آکھ پئی ’خُداوند تُہاڈے پئو دادے دے ربّ ابرہامؔ اَتے اِضحاقؔ اَتے یعقُوبؔ دے ربّ نے مَینوں وکھالی دے کے ایہہ آکھیا اے پئی "مَیں تُہانوں وی اَتے جیہڑا وَرتا تُہاڈے نال مِصرؔ وِچ ہون ڈیا اے اوہنوں وی ڈاڈا ویکھیا اے۔ ¹⁷. اَتے مَیں تہانوں مِصرؔ دے دُکھ وِچوں باہر کَڈھ کے کنعانیاںؔ اَتے حِتیاںؔ اَتے اموریاںؔ اَتے فرزّیاںؔ اَتے حوّیاںؔ اَتے یبوسیاّںؔ دے اَجیہے دیس وِچ لیاوٴن دا وعیدہ کیِتا اے جِتھے دُدھ اَتے شہد پیا وَگدا اے۔" ¹⁸. اَتے اوہ تیری گل منن گے اَتے تُوں اِسرائیلیؔ وڈیریاں نُوں نال لَے کے مِصرؔ دے بادشاہ کول جاویِں اَتے تُوں اوہنوں پَکا آکھیِں، ’خُداوند عِبرانیاںؔ دے رَبّ نال ساڈی مُلاقات ہوئی اے ۔ ہُن تُوں ساہنوں تِن دیہاڑیاں دی منزل تیِک بیابان وَل جان دے تاں جو اَسیں خُداوند اپنے ربّ اَگے چڑھاوا چڑھایئے۔‘¹⁹. ‏اَتے مَینوں پتا اے پئی مِصرؔ دا بادشاہ نہ تے تُہانوں اینج جان دے گا اَتے نہ بڑے ٹِل نال۔ ²⁰. سو مَیں اپنا ہتھ ودھاواں گااَتے مِصرؔ نُوں اوہناں سارے عجیِب کَماں نال جیہڑے مَیں اوتھے کراں گا مصیبت وِچ پا دیاں گا۔ فیر ہی اوہ تُہانوں جان دے گا۔ ²¹. اَتے مَیں اوہناں لوکاں نُوں مِصریاںؔ دی نظر وِچ عِزت بخشاں گا اَتے اینج ہووے گا پئی جدوں تُسیں نِکلو گے تے سَکھنے ہتھ نہ نِکلو گے۔ ²². سگھوں تُہاڈی اِک اِک زنانی اپنی اپنی گوانڈن توں اَتے اپنے اپنے گھر دی مِصریؔ پرونی توں سونے چاندی دیاں ٹُونباں اَتے کپڑے منگ لَوّے گی۔ اوہناں نُوں تُسیں اپنیِاں دِھیاں اَتے پُتراں نُوں پاو گے۔اَتے اینج تُسیں مِصریاںؔ نُوں لُٹ لووے گے۔"

4¹. تد مُوسیٰؔ نے جواب دِتا، " پَر اوہ تے میرا یقین ہی نیئں کرن گے اَتے نہ میری گل سُنن گے۔ اوہ آکھن گے پئی ’خُداوند تَینوں وکھالی نیئں دِتا‘؟" ².اَتے خُداوند نے مُوسیٰؔ نوں آکھیا پئی، " تیرے ہتھ وِچ کیِہ اے؟" مُوسیٰؔ نے آکھیا، "سوٹی۔" ³. خُداوند نے اوہنوں آکھیا پئی "ایہنوں بھوئیں تے پا دے۔" مُوسیٰؔ نے اوہنوں بھوئیں تے پایا اَتے اوہ سَپ بن گئی۔اَتے مُوسیٰؔ اوہدے اَگوں نَسیا۔⁴.تد خُداوند نے مُوسیٰؔ نوں آکھیا، " ہتھ ودھا کے اوہنوں پُوشلوں پَھڑ لَے۔" سواوہنے ہتھ وَدھایا اَتے اوہنوں پھَڑ لیا۔ اوہ اوہدے ہتھ وِچ سوٹی بن گیا۔ ⁵." تاں جو اوہ بھروسہ کرن پئی خُداوند اوہناں دے پئو دادے دا ربّ ابرہامؔ دا ربّ اِضحاقؔ دا ربّ اَتے یعقُوبؔ دا ربّ تینوں وکھالی دِتا اے۔"⁶. فیر خُداوند نے اوہنوں ایہہ وی آکھیا پئی "ہن تُوں اپنا ہتھ اپنے جُبّے ہیٹھ دَھر ۔" اوہنے اپنا ہتھ اپنے جُبّے ہیٹھ دَھر لیا۔فیر اوہنے جد اوہنوں کڈھ کے ویکھیا تے اوہدا ہتھ کوڑھ نال برف وانگ چِٹا سی۔ ⁷. اوہنے اوہنوں آکھیا پئی "تُوں فیر اپنا ہتھ اپنے جُبّے ہیٹھ دَھر ۔" سو مُوسیٰؔ نے اپنا ہتھ اپنے جُبّے ہیٹھ دَھر لیا اَتے جدوں اوہنے باہر کَڈھ کے ویکھیا تے اوہدا ہتھ اوہدے باقی جُسّے وانگ فیر توں چنگا ہو گیا۔⁸.خُداوند نے آکھیا،" اَتے اینج ہووے گا پئی جے اوہ تیرا یقین نہ کرن اَتے پہلے معجزے نُوں وی نہ منن تد اوہ دُجے معجزے دے سببوں یقین کرن گے۔ ⁹. اَتے جے اوہ ایہناں دُونواں معجزیاں دے سببوں وی یقین نہ کرن اَتے تیری گَل نہ سُنن تے تُوں دریا دا پانی لَے کے سُکھے تھاں تے چھِڑک دیویں اَتے اوہ پانی جیہڑا تُوں دریا توں لَویں گا سُکھی تھاں تے رَت ہو جاوے گا۔"¹⁰. تد مُوسیٰؔ نے خُداوند نوں آکھیا، "یا ربّا! مَیں گَل بات کرن وِچ چنگا نئیں۔ نہ تے پہلاں ساں اَتے نہ جدوں توں تُوں اپنے بندے نال کلام کیِتا سگھوں رک رک کے بولنا واں اَتے میری جیِبھ ماڈھی اے۔" ¹¹. خُدواند نے اوہنوں آکھیا پئی "بندے دا مُنہ کنہے بنایا اے؟ اَتے کون گُونگا یا بولا، اَنا یا سجاکھا کردا اے؟ کیِہ میں ہی جیہڑا خُداوند ہاں، ایہہ نیئں کردا؟ ¹². سو ہُن تُوں جا اَتے مَیں تیری جیِبھ دا ذِمہ لَواں گا اَتے تَینوں سِکھاندا رہواں گاپئی تُوں کیِہ کیِہ آکھیں۔" ¹³. پَر مُوسیٰؔ نے آکھیا، "یا ربّا! میں تیرا ترَلا کرنا واں پئی کِسے ہور نُوں جِنہوں تُوں چاہیویں گَھل۔"¹⁴. تد خُداوند نُوں مُوسیٰؔ تے غُصہ چڑھیا اَتے اوہنے آکھیا پئی "کیِہ لاویاںؔ وِچوں ہارونؔ تیرا بھرا نئیں؟ مَینوں پتا اے پئی اوہ گل بات وِچ چنگا اے اَتے اوہ تَینوں مِلن لئی وی آوٴن ڈیا اے اَتے تَینوں ویکھ کے مَن وِچ خُوش ہووے گا۔ ¹⁵. سو تُوں اوہنوں سَب کُجھ دَسیں اَتے ایہہ ساریاں گلاں اوہنوں سکِھاویں اَتے مَیں تیری اَتے اوہدی جیِبھ دا ذِمّہ لینا واں اَتے تہانوں سِکھاندا رہیواں گا پئی تُسیں کیِہ کِیہ کرو۔ ¹⁶.اَتے اوہ تیرے وَلوں لوکاں نال گلاں کرے گا اَتے اوہ تیرا مُنہ بنے گا اَتے تُوں اوہدے لئی جِویں ربّ ہوویں گا۔ ¹⁷. اَتے تُوں ایہہ سوٹی اپنے ہتھ وِچ پھڑی لَے جا اَتے ایسے نال تُوں ایہہ معجزے ویکھاویِں۔"¹⁸.تد مُوسیٰؔ پرَت کے اپنے سہورے یِتروؔ وَل گیا اَتے اوہنے آکھیا پئی " مَینوں ذرا اِجازت دے پئی اپنے بھَراواں کول جاواں جیہڑے مِصرؔ وِچ نیں اَتے ویکھاں پئی ہُن تیک جیوندے وی نیں کے نئیں۔" یِتروؔ نے مُوسیٰؔ نوں آکھیا پئی "سلامتی نال جا۔" ¹⁹. اَتے خٰداوند نے مِدیانؔ وِچ مُوسیٰ نوں آکھیا پئی "مِصرؔ وَل پرت جاکیوں جو اوہ کُل لوکی جیہڑے تیری جان دے ویری سَن مَر کھپ گئے نیں۔" ²⁰. تد مُوسیٰؔ اپنی تیویں اَتے اپنے پُتراں نُوں لَے کےاَ تے اوہناں نُوں اِک کھوتے تے بہا کے مِصرؔ نوں پرتیا اَتے مُوسیٰؔ نے ربّ دی سوٹی اپنے ہتھ وِچ پھڑ لئی۔²¹. اَتے خُداوند نے مُوسیٰؔ نوں آکھیاپئی "جد تُوں مِصرؔ اَپڑیں اَتے ویکھ اوہ سارے معجزے جیہڑے مَیں تیرے ہتھ وِچ رکھے نیں فِرعونؔ نُوں وکھائیں پَر مَیں اوہدے دِل نُوں ڈاڈا کراں گا اَتے اوہ اوہناں لوکاں نُوں جان نئیں دیوے گا۔ ²². اَتے تُوں فِرعونؔ نُوں اینج آکھیں پئی ’خُداوند اینج فرماندا اے پئی اِسرائیلؔ میرا پُتر سگھوں میرا پَلیٹھی دا اے۔ ²³. اَتے میں تینوں آکھ بیٹھا واں پئی "میرے پُترنُوں جان دے تاں جو اوہ میری عبادت کرے۔" اَتے تُوں ہُن تیِک اوہنوں جان دین توں نہ کیِتی اے۔ سو ویکھ پئی مَیں تیرے پُتر نُوں سگھوں تیرے پلیٹھی دے پُتر نُوں مار مُکاواں گا۔‘"²⁴. اَتے راہ وِچ جدوں اوہ آرام کرن لئی رُکے تے اوتھے خُداوند اوہنوں مِلیا اَتے چاہییا کہ اوہنوں مار دیوے۔ ²⁵. تد صفُورہؔ نے چقمق دا اِک پتھر لَے کے اپنے پُتر دی کَھلڑی وڈھ دِتی اَتے اوہنوں مُوسیٰؔ دے پیراں وِچ سُٹھ کے آکھیا، " تُوں بِنا شک میرے لئی خُونی لاہڑا ہویا۔" ²⁶. تدخداوند نے اوہنوں چھڈ دِتا۔ سو اوہنے اوہنوں خَتنے دے سببوں آکھیا پئی" تُوں خُونی لاہڑا ایں۔"²⁷.اَتے خُداوند نے ہارونؔ نُوں آکھیا پئی "بیابان وِچ جا کے مُوسیٰ نُوں مِل۔" ہارُونؔ گیا اَتے ربّ دے پہاڑ تے اوہنوں مِلیا اَتے اوہنوں چُمیا۔ ²⁸. اَتے مُوسیٰؔ نے ہارُونؔ نوں دَسیا پئی ربّ نے اوہنوں کیِہ کِیہ آکھ کے گھلیا اے اَتے کیہڑےمعجزے وکھان دا حُکم دِتا اے۔²⁹. تد مُوسیٰؔ اَتے ہارونؔ نیں جاکے بنی اسرائیلؔ دے سارے وڈیریاں نُوں اِک تھاں اِکٹھیاں کیِتا۔ ³⁰. اَتے ہارونؔ نے ساریاں گلاں جیہڑیاں خُداوند نے مُوسیٰؔ نُوں آکھیاں سَن اوہناں نوں دَسیاں اَتے لوکاں اَگے معجزے وکھائے۔ ³¹. تد لوکاں نے اوہناں دا یقین کیِتا۔ اَتے ایہہ سُن کے پئی خُداوند نے بنی اِسرائیلؔ دا پتا لیا اے اَتے اوہناں دے دُکھاں تے دھیان کیِتااے، اوہناں نے اپنے سر نوا کے سِجدہ کیِتا اَتے اوہدی عِبادت کیِتی۔

5¹. ایہدے بعدوں مُوسیٰؔ اَتے ہارُونؔ فِرعونؔ کول جا کے آکھن لگے پئی "خُداوند اِسرائیلؔ دا ربّ اینج آکھدا اے پئی ’میرے لوکاں نُوں جان دے تاں جو اوہ بیابان وِچ میری عیِد کرن۔‘" ².فِرعونؔ نے آکھیا پئی " خُداوند کون اے پئی مَیں اوہدی گَل بھاروں لوکاں نُوں جان دیاں؟ مَیں خُداوند نُوں نئیں جاندا اَتے مَیں نہ ہی بنی اِسرائیلؔ نوں جان دیاں گا۔"³.تد اوہناں نے آکھیا پئی "عِبرانیاںؔ دا ربّ ساہنوں مِلیا اے سو ساہنوں اِجازت دے پئی اَسیں تِن دیہاڑیاں دا پَندبیابان وَل کر کے خُداوند اپنے ربّ لئی قُربانی کرئیے تاں جو اینج نہ ہووے پئی اوہ ساڈے وِچ وَبا گھلے یاں ساہنوں تلوار نال مروا دیوے۔" ⁴.تد مِصرؔ دے بادشاہ نے اوہناں نُوں آکھیا "او مُوسیٰؔ اَتے ہارُونؔ تُسیں ایہناں لوکاں نُوں ایہناں دے کَم توں کیوں چھُڈواندے او؟ جاوتُسیں اپنا اپنا کَم کرو۔" ⁵. اَتے فِرعونؔ نے ایہہ وی آکھیا پئی "ویکھو ایہہ لوک ایس دیس وِچ بتھیرے وَدھ گئے نیں اَتے تُسیں ایہناں نُوں ایہناں دے کَم توں ڈَک دے او۔"⁶. اَتے اوسے دیہاڑے فِرعونؔ ونگار لین والیاں اَتے سرداراں نُوں جیہڑے لوکاں توں کَم لیندے سَن، حُکم کِیتا۔ ⁷.اوہنے آکھیا پئی "ہُن تُسیں اَگے توں اینٹاں پاہن لئی ایہناں لوکاں نُوں تِیہلے نہ دیا جے جِویں ہُن تیِک دیندے آئے او۔ اوہ آپ ہی جاکے تِیہلے اَکٹھے کرن۔ ⁸.اَتے ایہناں توں اونیِاں ہی اینٹاں پَوایا جے جِنہیاں ہُن تیِک پاندے آئے نیں۔ تُسیں اوہناں وِچوں کُجھ نہ گھٹایا جے کیوں جو اوہ جِھلہے ہو گئے نیں۔ ایسے لئی کِلھ کِلھ کے آکھدے نیں پئی ’ساہنوں جاندے پئی اَسیں اپنے ربّ لئی قُربانی کریئے۔‘ ⁹. سو ایہناں توں ڈاڈی محنت کرائی جاوے تاں جوں کَم وِچ رُجھے رہن اَتے جُھوٹیاں گلاں تے دِل نہ لانھ۔"¹⁰. تد ونگار لین والیاں اَتے سرداراں نیں جیہڑے لوکاں توں کَم لیندے سَن جاکے اوہناں نُوں آکھیا پئی "فِرعونؔ آکھدا اے پئی ’مَیں تہانوں اینٹاں پاہن لئی تیہلے نیئں دیاں گا۔ ¹¹. تُسیں آپئے جاو اَتے جِتھے کِتے تہانوں تِیہلے لبھن اوتھوں لے آو کیوں جو تُہاڈا کُجھ کَم وی گھٹایا نئیں جے جانا۔‘"¹². سو اوہ لوک مِصرؔ دے سارے دیس وِچ کَھجل ہون لگ پئے پئی تیِہلیاں دی تھاںوَناں جوڑن۔ ¹³. اَتے ونگار لین والے ایہہ آکھ کے چھیتی کراندے سَن پئی "تُسیں اپنی دیہاڑی دا کَم اوہناں ہی کرو جِنہاں تیہلے مِلدیاں کردے سو۔" ¹⁴. اَتے بنی اِسرائیلؔ وِچوں جیہڑے جیہڑے فِرعونؔ دے ونگار لین والیاں وَلوں ایہناں لوکاں تے سردار لگے سَن اوہناں نُوں مار پئی اَتے اوہناں نوں پُوچھیا گیا پئی" کِیہ گَل اے تُسیں اَج تے کل، پہلاں وانگ پُوریاں اِٹّاں نئیں پوائیاں؟"¹⁵. تد اوہناں سرداراں نیں جیہڑے بنی اِسرائیلؔ وِچوں رکھے گئے سَن فِرعونؔ اَگے تَرلا کِیتا پئی "تُوں اپنے سیوکاں نال اجیہا ورتا کیوں کرنا ایں؟ ¹⁶. تیرے سیوکاں نُوں تیہلے تے دِتے نئیں جاندے اَتے اوہ ساہنوں آکھدے رہندے نیں پئی ’اِٹاں پاو!‘ اَتے ویکھ، تیرے سیوک مار وی کھاندے نیں پر قُصور تے تیرے اپنے لوکاں دا اے۔" ¹⁷. پَر فِرعونؔ نے آکھیا پئی"تُسیں سارے ہَڈ ہرام او، ہَڈ ہرام!۔ ایسے گَلوں تُسیں آکھدے او پئی ’ساہنوں جاندے پئی خُداوند اَگے قُربانی چَڑھیائیے۔‘ ¹⁸. سو ہُن تُسیں جاو اَتے کَم کرو کیوں جو تیہلا تہانوں کوئی نیئں مِلنا پر اِٹاں تہانوں پہیلاں وانگ اوسے حِساب نال دینیِاں پین گئیاں۔"¹⁹. جَد بنی اِسرائیلؔ دے سرداراں نُوں ایہہ آکھیا گیا پئی "تُسیں روز دیہاڑی دے کََم اَتے اِٹاں وِچوں کُجھ وی گھٹایا نہ کر سکوگے" تے اوہناں نُوں پتا لگ گیا پئی اوہ کِڈھے وڈے وبال وِچ پھسسے ہوئے نیں۔ ²⁰. جدوں اوہ فِرعونؔ کولوں نِکل کے آن ڈئے سَن تے اوہناں نُوں مُوسیٰؔ اَتے ہارُونؔ مِلن لئی راہ وِچ کھلوتے ٹَکرے۔ ²¹. تد اوہناں نیں مُوسیٰؔ اَتے ہارُونؔ نُوں آکھیا پئی "خُداوند ہی ویکھے اَتے تہاڈا نیاں کرے کیوں جو تُساں ساہنوں فِرعونؔ اَتے اوہدے سیوکاں دی نظر وِچ اجیہا مہاتڑ کر دِتا اے پئی ساڈے قتل لئی اوہناں دے ہتھ وِچ تلوار پھڑا دِتی اے۔"²².تد مُوسیٰؔ پرت کے خُداوند وَل گیا اَتے آکھیا پئی "یا ربّا تُوں ایہناں لوکاں نُوں کیوں دُکھ وِچ سُٹھیا اَتے مینوں کیوں گَھلیا؟ ²³. کیوں جو جِدوں توں مَیں فِرعونؔ کول تیرے ناں توں گلاں کرن گیا اوہنے ایہناں لوکاں نال بُرائی ہی بُرائی کِیتی اے اَتے تُوں اپنے لوکاں نُوں جَیری وی رہائی نئیں دِتی۔"

6¹.تد خُداوند نے مُوسیٰؔ نُوں آکھیا پئی "ہُن تُوں ویکھیں گا پئی مَیں فِرعونؔ نال کیِہ کرنا۔ تد اوہ ڈاڈے ہتھ دے سببوں اوہناں نُوں جان دیوے گا اَتے ڈاڈے ہتھ دے سببوں ہی اوہناں نُوں اپنے دیسوں کَڈھ دیوے گا۔"². فیر ربّ نے مُوسیٰؔ نُوں آکھیا، "مَیں خُداوند آں۔ ³.اَتے مَیں ابرہامؔ اَتے اِضحاقؔ اَتے یعقُوبؔ نُوں خُدائے قادر دے طور تے وکھالی دِتا پر اپنے یہواوہؔ ناں توں اوہناں تے ظاہر نیئں ہویا۔ ⁴.اَتے مَیں اوہناں نال اپنا عہد وی بَنھیا اے پئی کنعانؔ دا دیس جیہڑا اوہناں دے پَندھ دا دیس سی اَتے جِہدے وِچ اوہ پردیسی سَن، دیاں گا۔ ⁵. اَتے مَیں اِسرائیلیاں جِنہاں نُوں مِصریاںؔ نیں غُلامی وِچ رکھیا ہویا اے دا ورلاپ وی سُن کے اپنے بَنھے ہوئے عہد نُوں یاد کِیتا اے۔⁶. سو تُوں بنی اِسرائیلؔ نُوں آکھ پئی ’ مَیں خُداوند ہاں اَتے مَیں تُہانوں مِصریاںؔ دی غُلامی توں کڈھ لیاواں گا۔ اَتے مَیں تُہانوں اوہناں دی غلامی توں چُھڑاواں گا اَتے مَیں اپنا ہتھ ودھا کے اَتے اوہناں نُوں ڈاڈِیاں ڈاڈِیاں سزائِیں دے کے تُہانوں رہیائی دیواں گا۔ ⁷. اَتے مَیں تُہانوں لَے لوا گا پئی میری قوم بن جاوواَتے مَیں تہاڈا ربّ ہوواں گا اَتے تُہانوں پتا لگ جاوے گا پئی مَیں خُداوند تُہاڈا ربّ ہاں جیہڑا تُہانوں مِصریِاںؔ دے بھاراں ہیٹھوں کڈھ لواں گا۔⁸. اَتے جیہڑا دیس مَیں ابرہامؔ ،اِضحاقؔ اَتے یعقُوبؔ نُوں دین دی سونہہ چُکی سی تُہانوں اوہدے وِچ اَپڑا کےاوہنوں تہاڈی مِیراث کر دیاں گا۔مَیں خُداوند ہاں۔‘" ⁹. اَتے مُوسیٰؔ نے بنی اِسرائیلؔ نُوں ایہہ گلاں دَس دِتیاں پَر اوہناں نیں مَن دی کُڑھن اَتے غُلامی دی ڈاڈھ دے سببوں مُوسیٰؔ دی گل نہ سُنی۔¹⁰. فیر خُداوند نے مُوسیٰؔ نُوں آکھیا پئی، ¹¹. "جا اَتے مِصرؔ دے بادشاہ فِرعونؔ نُوں آکھ پئی بنی اِسرائیلؔ نُوں اپنے دیس وِچوں جان دے۔" ¹². مُوسیٰؔ نے خُداوند نُوں آکھیا پئی "ویکھ بنی اِسرائیلؔ نے تے میری گَل گَوُلی نئیں۔ سو مَیں جِہدے بُل نا مختون نیں اوہدی گَل فِرعونؔ کیِہ کر سُنے گا؟" ¹³. تد خُداوند نے مُوسیٰؔ اَتے ہارُونؔ نُوں بنی اِسرائیلؔ اَتے مِصرؔ دے بادشاہ فِرعونؔ دے حق وِچ ایس مضمُون دا حُکم دِتا پئی اوہ بنی اِسرائیلؔ نُوں مِصرؔ دے دیس وِچوں کَڈھ لَیجان۔¹⁴. اوہناں دے جَدی ٹبراں دے سردار ایہہ سَن، رُوبِنؔ جیہڑا اِسرائیلؔ دا پہلوٹھا سی۔ اوہدے پُتر حنُوکؔ اَتے فلُّوؔ اَتے حسرونؔ اَتے کَرمیؔ سَن۔ ایہہ رُوبِنؔ دے ٹبر سَن۔ ¹⁵. بنی شمعوَنؔ ایہہ سَن۔ یموئیلؔ اَتے یمینؔ اَتے اُہدؔ اَتے یکینؔ اَتے صُحرؔ اَتے ساوُلؔ جیہڑا اِک کنعاننؔ توں جَمیاسی۔ ایہہ شمعونؔ دے ٹبر سَن ۔¹⁶. اَتے بنی لاویؔ جِنہاں توں اوہناں دی پیڑھی ٹُری اوہناں دے ناں ایہہ نیں۔ جیرسوُنؔ اَتے قہاتؔ اَتے مراریؔ۔ اَتے لاویؔ دی حیاتی اِک سو سینتی ورّھے ہوئی۔ ¹⁷. بنی جیرسونؔ لِبنیؔ اَتے سمِعیؔ سَن۔ ایہناں توں ہی ایہناں دے ٹبر ٹُرے۔ ¹⁸. اَتے بنی قہاتؔ عَمرامؔ اَتے اِضہارؔ اَتے حبرونؔ اَتے عُزِئیلؔ سَن اَتے قہاتؔ دی حیاتی اِک سو تینتی ورّھے ہوئی۔ ¹⁹. اَتے بنی مراریؔ مَحلیؔ اَتے موشیؔ سَن۔ لاوِیاں دے ٹَبر جِنہاں توں اوہناں دی پیڑی ٹُری ایہو ہی سَن۔²⁰. اَتے عَمرامؔ نے اپنے پئو دی بہن یوکبدؔ ویاہیئی۔ اوس زنانی توں مُوسیٰؔ اَتے ہارُون جّمے اَتے عَمرامؔ دی حیاتی اِک سو سنیتی ورّھے ہوئی۔ ²¹. بنی اِضہارؔ قورَحؔ اَتے نفجؔ اَتے زِکریؔ سَن۔ ²². اَتے بنی عُزِئیلؔ میسائیلؔ اَتے الصفنؔ اَتے ستریؔ سن۔²³. اَتے ہارُونؔ نے نحسونؔ دی بہن عمیندابؔ دی دِھی الیِسبَعؔ وَیاہیئی۔ اوہدے توں ندبؔ تے اَبیِہُوؔ اَتے الیعزرؔ اَتے اِتمرؔ جَمے۔ ²⁴. اَتے بنی قورحؔ اَسّیِرؔ اَتے القنہؔ اَتے اَبیاسفؔ سَن اَتے ایہہ قورِحیاںؔ دے ٹبر سَن۔ ²⁵. اَتے ہارُونؔ دے پُتر الیعزرؔ نے فوطئیلؔ دیِاں دِھیاں وِچوں اِک وَیاہ لئی۔ اوہدے توں فینحاسؔ جَمیا۔ لاوِیاںؔ دے پئو دادے دے ٹبراں دے سردار جِنہاں توں اوہناں دے ٹبر ٹُرے ایہو سَن۔²⁶. ایہہ اوہو ہارُون اَتے مُوسیٰ نیں جِنہاں نُوں خُداوند نے آکھیا پئی "بنی اِسرائیلؔ نُوں اوہناں دے جتھیاں دے حِساب نال مِصروںؔ کڈھ لَیجاو۔" ²⁷. ایہہ اوہ نیں جِنہاں نیں مِصرؔ دے بادشاہ فِرعونؔ نُوں آکھیا پئی اَسیں بنی اِسرائیلؔ نُوں مِصروںؔ کڈھ لَجیاواں گے۔ ایہہ اوہوہی مُوسیٰؔ اَتے ہارُونؔ نیں۔²⁸.جَد خُداوند نے مِصرؔ دے دیس وِچ مُوسیٰؔ نال گَلاں کِیتیاں اَتے اینج ہویا۔ ²⁹. پئی خُداوند نے مُوسیٰؔ نوں آکھیا "مَیں خُداوند ہاں اَتے جو کُجھ مَیں تَینوں آکھاں تُوں مِصرؔ دے بادشاہ فِرعونؔ نُوں آکھیں۔" ³⁰. مُوسیٰؔ نے خُداوند نُوں آکھیا "ویکھ مَیں گَل بات کَرن وِچ بُہت چنگا نئیں آں، سو فِرعونؔ کِیہ کر میری سُنے گا؟"

7¹. فیر خُداوند نے مُوسؔیٰ نوں آکھیا، "ویکھ مَیں تَینوں فِرعونؔ لئی جِویں خُدا بنایا اے اَتے تیرا بھَرا ہارُون تیرا پیغمبر ہووے گا۔ ². جیہڑا جیہڑا حُکم مَیں تَینوں دیاں سو تُوں آکھیِں اَتے تیرا بَھرا ہارُون فِرعونؔ نُوں آکھے پئی اوہ بنی اِسرائیلؔ نُوں اپنے دیسوں جان دے۔³. اَتے مَیں فِرعونؔ دے مَن نُوں ڈاڈا کراں گا اَتے مِصرؔ دے دیس وِچ مَیں اپنے چوکھے نشان اَتے چوکھے عُجوبے وکھاواں گا۔ ⁴. تاں وی فِرعونؔ تیری نہ سُنے گا۔ فیر مَیں مِصرؔ نُوں ہتھ پاواں گا اَتے اوہنوں وڈیاِں وڈیاِں سزائیِں دے کے اپنے لوکاں بنی اسرائیلؔ دے جتھیاں نُوں مِصرؔ دے دیس وِچوں کڈھ لیاواں گا۔ ⁵. اَتے مَیں جد مِصرؔ تے ہتھ چلاواں گا اَتے بنی اسرائیلؔ نُوں اوہناں وِچوں کڈھ لیاواں گا تد مِصریاںؔ نُوں پتا لگ جاوے گا پئی مَیں خُداوند ہاں۔"⁶. مُوسیٰؔ اَتے ہارُونؔ نیں جِویں خُداوند نے اوہناں نُوں حُکم کیِتا سی اونج ہی کیِتا۔ ⁷. مُوسیٰؔ اَسّی ورّھیاں دا اَتے ہارُون تراسی ورّھیاں دا سی جِہدوں اوہناں فِرعون ؔ نال گَل بات کیِتی۔⁸. اَتے خُداوند نے مُوسیٰؔ اَتے ہارُون نُوں آکھیاپئی، ⁹. "جد فِرعونؔ تُہانوں آکھے پئی ’اپنی کرامات وکھاو‘ اَتےفیر تُوں ہارُون نُوں آکھیں پئی ’اپنی سوٹی پَھڑ کےفِرعونؔ اَگے پا دے تاں جو اوہ سَپ بنھ جاوے۔‘" ¹⁰. تد مُوسیٰؔ اَتے ہارُون فِرعونؔ کول گئے اَتے اوہناں نیں اُکا اونج ہی کیِتا جِویں خُدواند نے حُکم کیِتا سی ۔ ہارُونؔ نے اپنی سوٹی فِرعونؔ اَتے اوہدے بندیاں دے اَگے سُٹھی اَتے اوہ سَپ بَن گئی۔¹¹.تد فِرعونؔ نے وی سیانیاں اَتے جادُوگیِراں نُوں سدیا اَتے مِصرؔی جادُوگیِراں نے وی اپنے جادُو نال اینج ہی کیِتا۔ ¹². کیوں جو اوہناں نے وی اپنی اپنی سوٹی اَگے سُٹھی اَتے اوہ سَپ بَن گئیِاں پَر ہارُونؔ دی سوٹھی اوہناں دیِاں سوٹیِاں نُوں نِگل گئی۔ ¹³. اَتے فِرعونؔ دا مَن ڈاڈا سی اَتے اوہنے اوہناں دی نہ سُنی پئی جِویں خُداوند نے پہیلاں توں اوہناں نُوں آکھ دِتا سی۔¹⁴. تد خُداوند نے مُوسیٰؔ نُوں آکھیا پئی "فِرعونؔ دا دِل ڈاڈا اے اَتے اوہ ایہناں لوکاں نُوں جان نئیں دیندا۔ ¹⁵. سویلے سویلے فِرعونؔ کول اوس ویلے جاویِں جدوں اوہ دریا وَل جاندااے۔ سو تُوں دریا دے کنڈے اوہدی اُڈیک وِچ کھلوتا رہیویِں اَتے جیہڑی سوٹی سَپ بَن گئی سی اوہنوں ہتھ وِچ پھڑ لَویں۔¹⁶. اَتے اوہنوں آکھیں پئی ’خُداوند عِبرانیاںؔ دے رَبّ نے مَینوں تیرے کول ایہہ آکھن لئی گھلیا اےپئی میرے لوکاں نُوں جان دے تاں جو اوہ بیابان وِچ میری عبادت کرن اَتے ہُن تیِک تُوں کُجھ وی سُنوائی نیئں کیِتی۔" ¹⁷. سو خُداوند اینج فرماندا اے،"تَینوں ایس گَل توں پتا لگ جاوے گا پئی مَیں خُداوند ہاں۔ ویکھ مَیں اپنے ہتھ والی سوٹی نُوں دَریا دے پانی تے ماراں گا اَتے اوہ رَت ہو جاوے گا۔ ¹⁸. اَتے جیہڑیاں مچِھیاں دَریا وِچ نیں مَر جان گئِیاں اَتے دَریا وِچوں بو آوے گی اَتے مِصریاںؔ نُوں دَریا دا پانی پین توں کریِچ آوے گی۔""¹⁹. اَتے خُدواند نے مُوسیٰؔ نوں آکھیا پئی "ہارُون نُوں آکھ اپنی سوٹی پھَڑ اَتے مِصرؔ دے پانیِاں مطلب کے دریاواں، نہراں، جِھیلاں اَتے تلاواں تے اپنا ہتھ ودھا تاں جو اوہ رَت بن جاوے اَتے مِصرؔ دے کُل دیس وِچ پتھر اَتے لکڑی دے بانڈیاں وِچ وی رَت ہی رَت ہووے گی۔"²⁰.مُوسیؔ اَتے ہارُون نے خُدا دے حُکم دے حِساب نال کیِتا۔ اوہنے سوٹی چُک کے فِرعونؔ اَتے اوہدے بندیاں دے سامنے دریا دے پانی تے ماری اَتے دریا دا کُل پانی رَت ہوگیا۔ ²¹. اَتے دریا دِیاں مَچِھیاں مَر گئیاں اَتے دریا وِچوں بو آن لگی اَتے مِصریؔ دریا دا پانی نہ پی سکے۔ اَتے مِصرؔ دے کُل دیس وِچ رَت ہی رَت ہو گئی۔ ²². تد مِصرؔ دے جادُوگیِراں نے وی اپنے جادُو نال ایہو کُجھ کیِتا پر فِرعونؔ دا دِل ڈاڈا سی اَتے اوہنے اوہناں دی گَل نہ سُنی جِویں خُداوند نے آکھ دِتا سی پئی اینج ہووے گا۔²³.فیر فِرعونؔ اپنے گھر وَل پرَت گیا اَتے اوہدے دِل نوں رَتی فرق نہ پیا۔ ²⁴. اَتے سارے مِصریاںؔ نیں دریا دے آسے پاسے پین لئی پانی دے کُھںوں پُٹے کیوں جو اوہ دریا دا پانی پی نئیں سَن سکدے۔ ²⁵. جہدوں توں خُدا نے دریا نُوں ماریا، سَت دیہاڑے لنگے۔

8¹. فیر خُداوند نے مُوسیٰؔ نُوں آکھیا پئی "فِرعونؔ کول جا اَتے اوہنوں آکھ، ’خُداوند ایہہ فرماندا اے پئی "میرے لوکاں نُوں جان دے تاں جو اوہ میری عِبادت کرن۔ ². اَتے جے تُوں اوہناں نُوں جان نہ دِتا تے ویکھ مَیں تیرے دیس نُوں ڈڈُوواں نال ماراں گا۔ ³. اَتے دریا دے ڈڈوُ گنتیِوں باہر ہو جان گے اَتے اوہ تیرے گھر اَتے تیرے سون بہھن دی تھاں تے آ کے اَتے تیرے نوکراں دے گھراں وِچ اَتے تیری رعیّت اُتے اَتے تیرے تندُوراں اَتے آٹا گُونن والیِاں پراتاں اَتے کنالیاں وِچ وَڑھدے پِھرن گے۔ ⁴. تیرے اَتے تیری رعیّت اَتے تیرے نوکراں تے چڑھدے پِھرن گے۔""⁵. اَتے خُداوند نے مُوسیٰؔ نُوں آکھیا پئی "ہارُونؔ نُوں آکھ اپنی سوٹی پھَڑ کے اپنا ہتھ دریاواں اَتے نہراں اَتے جھِیلاں وَل ودھا اَتے ڈَڈُوواں نُوں مِصرؔ دے دیس تے چاڑھ لیا۔" ⁶.سو جِنہا پانی مِصرؔ وچ سی ہارُونؔ نے اوہدے وَل اپنا ہتھ ودھایا اَتے ڈَڈُو چڑھ آئے اَتے مِصرؔ دے دیس نُوں ڈھک دِتا۔ ⁷. اَتے جادُوگیِراں نے وی اپنے جادُو نال اینج ہی کیِتا اَتے مِصرؔ دے دیس تے ڈَڈُو چاڑھ لیائے۔⁸.تد فِرعونؔ نے مُوسیٰؔ اَتے ہارُون نوں سد کے آکھیاپئی "خُداوند توں شفاعت کرو پئی ڈَڈُوواں نُوں میتھوں اَتے میری رعّیت توں دَفع کرے تاں مَیں ایہناں لوکاں نُوں جان دیاں گا تاں جو اوہ خُداوند لئی قُربانی چڑھان۔" ⁹. مُوسیٰؔ نے فِرعونؔ نوں آکھیا، "تُوں مَینوں دَسن دا حق رکھنا ایں پئی مَیں کدوں شفاعت کراں پئی ڈَڈُو تَیتھوں اَتے تُہاڈے گھراں توں دفع ہو جان اَتے بس دریا وِچ ہی رہن؟"¹⁰. فِرعونؔ نے آکھیا، پئی "کل"۔ تد مُوسیٰؔ نے اوہنوں آکھیا "جِویں تُوں آکھیا اے اوہویں ہی ہووے گا تاں جو تُوں ایہہ جان لَویں پئی خُداوند ساڈے ربّ وَرگا کوئی وی نئیں۔ ¹¹. ڈَڈُو تیتھوں، تیرے گھراں توں، تیرے نوکراں توں اَتے تیری رعّیت توں دُور ہو کے دریا وِچ ہی رہن کرن گے۔" ¹².فیر مُوسیٰؔ اَتے ہارُون فِرعونؔ کولوں نِکل کے ٹُر گئے اَتے مُوسیٰؔ نے خُداوند اَگے ڈَڈُوواں بارے جیہڑے فِرعونؔ تے گھلے سَن، فریاد کیِتی۔¹³. اَتے خُدواند نے مُوسیٰؔ دی درخواست دے حِساب نال کیِتا اَتے سارے گھراں، ویڑیاں اَتے پیِلیاں دے ڈَڈُو مَر گئے۔ ¹⁴. اَتے لوکاں نیں اوہناں نُوں اَکٹھیاں کر کر کے ڈھیر لا دِتے اَتے دَھرتی توں بو آن لگ پئی۔ ¹⁵. پَر جدوں فِرعونؔ نے ویکھیا پئی رہیائی مِل گئی اے، اوہنے اپنا دِل ڈاڈا کر لیا اَتے مُوسیٰؔ اَتے ہارُون دی اِک ناں سُنی جِویں خُداوند نےپہیلاں ہی توں آکھ دِتا سی۔¹⁶.تد خُداند نے مُوسیٰؔ نُوں آکھیا، "ہارُون نُوں آکھ پئی اپنی سوٹی ودھا کے بھوئیں دی دُھوڑ تے مار تاں جو اوہ مِصؔر دے سارے دیس وِچ جُوواں بَن جاوے۔" ¹⁷. اوہناں نے اینج ہی کیِتا۔ اَتے ہارُون نے اپنی سوٹی پَھڑ کے اپنا ہتھ ودھایا اَتے بھوئیں دی دُھوڑ نُوں ماریا اَتے اِنساناں اَتے حیواناں نُوں جُوواں پے گئِیاں اَتے مِصؔر دے سارے دیس دی بھوئیں دی ساری دُھوڑ جُوواں بَن گئی۔¹⁸. اَتے جادُوگیِراں نیں وی ٹِل لایا پئی اپنے جادُو نال جُوواں بنان پَر نہ بنا سکے اَتے اِنسان اَتے حیِوان دُونواں تے جُوواں چڑھیاں رہیاں۔ ¹⁹. تد جادُوگیِراں نیں فِرعونؔ نُوں آکھیا پئی "ایہہ ربّ دا کَم اے۔" پَر فِرعونؔ دا دِل ڈاڈا سی ایس لئی اوہنے اوہناں دی گَل سُنن توں انکار کر دِتا جِویں خُداوند نے پہیلاں ہی توں آکھ دِتا سی۔²⁰. تد خُداوند نے مُوسیٰؔ نُوں آکھیا "سَتی سویلے اُٹھ کے فِرعونؔ اَگے جا کھلوویِں۔ اوہ دریا تے آوے گا۔ سو تُوں اوہنوں آکھیِں ’خُداوند اینج فرماندااے پئی "میریاں لوکاں نُوں جان دے تاں جو اوہ میری عِبادت کرن۔ ²¹. نئیں تے جے تُوں اوہناں نُوں جان نہ دِتا تے ویکھیں پئی مَیں تیرے تے، تیریاں نوکراں تے ، تیری رعیّت تے اَتے تیریاں گھراں وِچ مَچھراں دے غولاں دے غول گھلاں گا اَتے مِصریاںؔ دے گھر اَتے کُل دھرتی جِتھے جِتھے اوہ وسدے نیں، مَچھراں دے غولاں نال بھر جاوے گی۔²². اَتے مَیں اوس دیہاڑے جشنؔ دی جُو نُوں جِتھے میرے لوکی وسدے نیں، وَکھ کراں گا اَتے اوتھے مَچھراں دے غول نہ ہون گے تاں جو تَینوں پتا لگ جاوے پئی جگ تے مَیں ہی خُداوند ہاں۔ ²³. اَتے مَیں اپنے لوکاں اَتے تیرے لوکاں وِچ فرق پاواں گا اَتے کل تیِک ایہہ نشان پُورا ہوجاوے گا۔"" ²⁴. سو خُداوند نے اینج ہی کیِتا اَتے فِرعونؔ دے گھر اَتے اوہدے نوکراں دے گھراں وِچ اَتے مِصرؔ دے سارے دیس وِچ مَچھراں دے غولاں دے غول بھر گئے اَتے ایہناں مَچھراں دے غولاں دے سببوں سارے دیس دا نِست وَج گیا۔²⁵. تد فِرعونؔ نے مُوسیٰؔ اَتے ہارُون نُوں سَد کے آکھیا پئی"تُسیں جاو اَتے اپنے ربّ لئی ایسے دیس وِچ قُربانی چڑھاو۔" ²⁶. مُوسیٰؔ نے آکھیا اینج کرنا چنگا نئیں کیوں جو اسیں خُداوند اپنے ربّ لئی اوس شے دی قُربانی چڑھاواں گے جِہدے توں مِصریؔ کریچ کردے نیں۔ سو جے اسیں مِصریاںؔ دِیاں اَکھاں اَگے اوس شے دی قُربانی کرئیے جِہدے توں اوہ کریچ کردے نیں تے کِیہ اوہ ساہنوں وَٹے مار مار کے مار نہ دین گے؟ ²⁷. سو اَسیں بیابان وِچ تِن دیہاڑیاں دا پَند کر کے خُداوند اپنے ربّ لئی جیہا اوہ ساہنوں حُکم دیوے گا قُربانی چڑھاواں گے۔"²⁸.فِرعونؔ نے آکھیا پئی "مَیں تُہانوں جان دیاں گا تاں جو تُسیں خُداوند اپنے ربّ لئی بیابان وِچ قُربانی کرو۔ پر تُسیں چوکھے دُراڈے نہ جایا جے اَتے میرے لئی وی شفاعت کریا جے۔" ²⁹. مُوسیٰؔ نے آکھیا ویکھ "مَیں تیرے کولوں جا کے خُداوند توں شفاعت کراں گا پئی مچھراں دے غول فِرعونؔ اَتے اوہدے نوکراں اَتے اوہدی رعیّت کولوں کَل ہی دُور ہوجان۔ بس اینج ہووے پئی فِرعونؔ اَگوں توں دھوکا دے کے لوکاں نُوں خُداوند لئی قُربانی کرن لئی جان دین توں نہ مُکرے۔"³⁰. اَتے مُوسیٰؔ نے فِرعونؔ کولوں جاکے خُداوند توں شفاعت کیِتی۔ ³¹. خُداوند نے مُوسیٰؔ دی درخواست دے حِساب نال ہی کیِتا اَتے اوہنے مِچھراں دے غولاں نُوں فِرعونؔ اَتے اوہدے نوکراں اَتے اوہدی رعیّت توں دُور کر دِتا ایتھوں تیِک پئی اِک مَچھر وی باقی نہ رہیا۔ ³². پر فِرعونؔ نے ایدکی وی اپنا دِل ڈاڈا کرلیا اَتے اوہناں لوکاں نُوں جان نہ دِتّا۔

9¹. تد خُداوند نے مُوسیٰؔ نُوں آکھیا "فِرعونؔ کول جا اَتے اوہنوں آکھ پئی ’خُداوند عِبرانیاںؔ دا ربّ اینج فرماندا اے پئی میرے لوکاں نُوں جاںدے تاں جو اوہ میری عِبادت کرن۔‘ ².کیوں جو جے تُوں نہ کیِتی اَتے اوہناں نُوں جان نہ دِتا اَتے ہُن وی اوہناں نُوں ڈَکی رکھّیا۔ ³. تَد ویکھ خُداوند دا ہتھ تیرے ڈَنگراں اُتے جیہڑے پیلیِاں وِچ نیں مطلب کے گھوڑیاں، کھوتیاں، اُوٹھاں، گاواں، ڈھگیاں اَتے بھیڈاں بکریاں نُوں اینج پوّے گا پئی اوہناں نُوں بوہت وڈی مَری پے جاوےگی۔ ⁴. پَر خُداونداِسرائیلؔ دے ڈنگراں نُوں مِصریاںؔ دے ڈنگراں توں وَکھ کرے گا اَتے جیہڑےبنی اسرائیلؔ دے ڈَنگر ہون گے اوہناں وِچوں اِک وی نہ مَرے گا"۔⁵. خُداوند نے اِک ویلا میتھ لیا اے اَتے دَس دِتّا پئی " ایہہ کَم مَیں ایس دیس وِچ کل کراں گا"۔ ⁶. اَتے خُداوند نے دُوجے دیہاڑے اینج ہی کیِتا اَتے مِصریاںؔ دے سارے ڈَنگر مَر گئے۔پَر بنی اِسرائیلؔ دے ڈنگراں وِچوں اِک نہ مَریا۔ ⁷. سو فِرعونؔ نے بندے گھلے اَتے پتا لگا پئی اِسرائیلیاںؔ دے ڈنگراں وِچوں اِک وی نئیں مَریا پَر فِرعونؔ دا دِل ٹَس توں مَس نہ ہوہیا اَتے اوہنے لوکاں نُوں جان نہ دِتّا۔⁸. اَتے خُداوند نے مُوسیٰؔ اَتے ہارُونؔ نُوں آکھیا پئی تُسیں دونویں اپنیاں بُکاں بھٹی دی سواہ نال بھر لوو اَتے مُوسیٰؔ اوہنوں فِرعونؔ دے مُنہ دُروں ہَوا وِچ رَلھا دیوے۔ ⁹. اَتے اوہ مِصرؔ دے سارے دیس وِچ برِیک دُھوڑ ہو کےمِصرؔ دے بندیاں اَتے ڈنگراں دے پیِنڈیاں تے پھوڑے اَتے گَڑ کڈھ دیوےگی۔ ¹⁰. سو مُوسیٰؔ اَتے ہارُونؔ بھٹی دی سواہ لے کے فِرعونؔ اَگے جا گھلوتے اَتے مُوسیٰؔ نے اوہنوں ہَواوِچ رَلھا دِتّااَتے اوہنے بندیاں اَتے ڈنگراں دے پیِنڈیاں تے پھوڑے اَتے گَڑ کڈھ دِتّے۔¹¹. اَتے جادُوگیِر پھوڑیاں دے سببوں مُوسیٰؔ دے اَگے گھلون جوگے نہ رہیے کیوں جو جادُوگیِراں اَتے سارے مِصریاںؔ نُوں پھوڑے نِکلے ہوئے سَن۔ ¹². پَر خُداوند نے فِرعونؔ دا دِل ڈاڈا کر دِتا اَتے اوہنے مُوسیٰؔ اَتے ہارُون دی اِک نہ سُنی جِویں خُداوند نے پہلاں ہی توں آکھ دِتّا سی۔¹³. فیر خُداوند نے مُوسیٰؔ نُوں آکھیا پئی، "سَتی سویلے اُٹھ کے فِرعونؔ اَگے جا گھلویں اَتے اوہنوں آکھیں پئی ’خُداند عِبرانیاںؔ دا ربّ اینج آکھدا اے پئی میریاں لوکاں نُوں جاںدے تاں جو اوہ میری عِبادت کرن۔ ¹⁴. کیوں جو ہُن میں اپنیاں ساریاں بَلاواں تیرے تے، تیرے نوکراں اَتے تیری رعیّت تے گھلاں گا تاں جو تَینوں پتا لگ جاوے پئی کُل دھرتی تے میرے جیہا ہور کوئی نئیں۔¹⁵. ہُن تیِک تے مَیں تَینوں اَتے تیریاں لوکاں نُوں اپنا ہتھ ودھا کے وباواں نال مار سکدا ساں اَتے تُوں دھرتی تے جیوندا نہ رہندا۔ ¹⁶. پَر مَیں تَینوں ایس لئی جیوندا رکھّیا اے پئی تَینوں اپنا زور وِکھاواں تاں جو سارے جگ وِچ میرے ناں دی دُھم پے جاوے۔ ¹⁷. پَر تُوں ہالے وی میرے لوکاں دے خِلاف سر چُکیا ہوہیا اے اَتے اوہناں نُوں جان نئیں دیندا۔¹⁸.ویکھ! مَیں کل ایسے ویلے اجیہے وَڈّے اَولے پاواں گا جیہڑے مِصرؔ دے دیس دی نیِہ دَھرن توں لَے کے اَج تیِک نئیں پئے۔ ¹⁹. سو بندے گھل کے اَپنیِاں پیلیاں وِچوں اپنا سارا مال ڈنگر اَندر لے آ کیوں جو جِنہے بندے اَتے ڈنگر میدان وِچ ہون گے اَتے گھر نہ اَپڑائے جان گے اوہناں تے اولے پین گے اَتے اوہ مَر جان گے۔‘""²⁰. سو فِرعونؔ دے سیوکاں وِچوں جیہڑا جیہڑا خُداوند دے کلام نُوں من دا سی اوہ چھیتی چھیتی اپنے کامیاں اَتے ڈنگراں نُوں نَسا کے گھر لے آیا۔ ²¹. پَر جِنہاں خُداوند دے کلام نُوں نِندیا اوہناں اپنے غُلاماں اَتے ڈنگراں نُوں میدان وِچ ہی رہن دِتّا۔²². تد خُداوند نے مُوسیٰؔ نُوں آکھیا پئی "اپنا ہتھ اَنبراں وَل ودھا تاں جومِصرؔ دے سارے دیس وِچ، اِنسان، حیوان اَتے پیلی دی سبزی اُتے جیہڑی مِصرؔ دے دیس وِچ اے چندرا پوّے"۔ ²³. اَتے مُوسیٰؔ نے اپنی سوٹی انبراں وَل ودھائی اَتے خُداوند نےکڑک ، چندرا اَتے بجلی دھرتی تے گھلی۔ اَتے اوہنے مِصرؔ دے دیس اُتے چندرا وی پایا۔ ²⁴.سو چندرا پیا اَتے چندرے نال بجلی رَلی ہوئی سی اَتے اوہ چندرا ایڈا ڈاڈا سی پئی جہدوں توں مِصریؔ قوم وَسی اینج دا چندرا دیس وِچ کدی نئیں سی پیا۔²⁵. اَتے چندرے نے مَصرؔ دے سارے دیس وِچ اوہناں ساریاں نُوں جیہڑے میدان وِچ سَن کیِہ بندہ کیِہ ڈنگر اَتے پیلیاں دی ساری سبزی نُوں ماریا اَتے میدان دے سارے رُکھ بَھن دِتّے۔ ²⁶. پَر جَشنؔ دی جُوہ وِچ جِتھے اِسرائیلیؔ وسَدے سَن، چندرا نہ پیا۔²⁷.تد فِرعونؔ نے مُوسیٰؔ اَتے ہارُونؔ نُوں بندیاں رائیں سَد کے آکھیاِ، "ایدکی مَیں پاپ کَھٹیا اے۔ خُداوند سچا اے اَتے مَیں تے میری رعیّت پاپی اے۔ ²⁸. خُداوند اَگے تَرلا کرو کیوں جو ڈاڈی کڑک اَتے چندرا پینا بتھیرا ہو گیا اے اَتے مَیں تُہانوں جان دیاں گا اَتے ہُن تُسیں ایتھے ٹِکے نہ رہوو گے"۔²⁹.مُوسیٰؔ نے اوہنوں آکھیا،" مَیں شہروں نِکلدیاں ہی خُداوند اَگے ہتھ چُکاں گا۔ کَڑک گھلو جاوے گی اَتے چندرا وی فیر نہ پوّے گا تاں جو تَینوں پتا لگ جاوے پئی سارا جگ خُداوند دا ہی اے۔ ³⁰. پَر مَینوں پتا اے پئی تُوں اپنے نوکراں سَنیں رَبّ خُداوند دی عِزّت نیئں کردا "۔³¹. سو السی اَتے جَو نُوں تے چندرا مار گیا کیوں جو جَو دے سِٹّے نِکلے ہوئے سَن اَتے السی نُوں پُھل لگے ہوئے سَن۔ ³².پَر ماڑیِاں اَتے چنگیاں کَنّکاں ماریاں نہ گئیاں کیوں جو اوہ ودھیاں نئیں سَن۔ ³³. جہدوں مُوسیٰؔ نے فِرعونؔ کولوں نِکل کے شہروں باہر جاکے خُداوند اَگے ہتھ چُکے تے کڑک اَتے چندرا اَتے دھرتی تے میِنہ پینا کھَلو گیا۔³⁴.جہدوں فرِعونؔ نے ویکھیا پئی مینہ، چندرا اَتے کڑک گھلو گئے نیں تے اوہنے اَتے اوہدے سیوکاں نیں اپنا دِل ڈاڈا کر کے ہور پاپ کَھٹیا۔ ³⁵. اَتے فِرعونؔ دا دِل ڈاڈا ہو گیا اَتے اوہنے بنی اسرائیلؔ نُوں جان نہ دِتّا جِویں خُداوند نے مُوسیٰؔ راہیں پہلاں ہی آکھ دِتّا سی۔

10¹. خُداوند نے مُوسیٰؔ نوں آکھیا پئی،" فِرعونؔ کول جا کیوں جو مَیں ہی اوہدے اَتے اوہدے نوکراں دے دِلاں نُوں ڈاڈا کیِتا اے تاں جو مَیں اپنے ایہہ نشان اوہناں دے وِچکار وِکھاواں۔ ².مَیں ایہہ کَم ایس لئی وی کیِتے نیں پئی تُوں اپنے پُتراں اَتے اپنے پوتریاں نُوں دَسیں۔ اینج تُہانوں پتا لگ جاوے گا پئی مَیں ہی خُداوند ہاں۔"³. سو مُوسیٰؔ اَتے ہارُونؔ نے فِرعونؔ کول جا کے اوہنوں آکھیا پئی "خُداوند عِبرانیاںؔ دا رَبّ اینج فرماندا اے ’ تُوں کدھ تِیک میرے اَگے نیِواں ہون توں نہ کریں گا؟ میریاں لوکاں نُوں جاںدے تاں جو اوہ میری عِبادت کر سَکن۔ ⁴. اَتے جے تُوں میریاں لوکاں نُوں جان نہ دِتّا اَتے ویکھیِں کل مَیں تیرے دیس تے ٹِڈیاں لَے آواں گا۔⁵. اَتے اوہ بھوئیں نُوں اجیہا ٹَھک لین گئِیاں پئی کوئی بھوئیں نُوں ویکھ نہ سکے گا۔اَتے تُہاڈا جو کُجھ چندرے توں بچ گیا اے اوہنوں اوہ چَٹ کر جان گئِیاں اَتے تُہاڈے جِنہے رُکھ میدان وِچ نیں اوہناں نُوں وی چَٹ کر جان گئیاں۔ ⁶. اَتے تیرے، تیرے نوکراں اَتے سگھوں سارے مِصریِاںؔ دے گھر اوہناں نال بھر جان گے اَتے ایہہ تیرے پئو دادے نیں وی جِدوں توں اوہ جمے نیں ویکھیا نئیں ہونا"۔ تد مُوسیٰؔ فِرعونؔ نُوں چھڈ کے باہر ٹُر گیا۔⁷.تد فِرعونؔ دے نوکر اوہنوں آکھن لگے پئی "ایہہ بندہ کدھوں تیِک ساڈے لئی پھائی بنیا رہیوے گا؟ ایہناں لوکاں نُوں جاںدے تاں جو اوہ اپنے خُداوند دی عِبادت کر سَکن۔ کیِہ تَینوں پتا نیئں پئی مِصرؔ دا ناس ہو گیا اے؟ ⁸. تد مُوسیٰؔ اَتے ہارُون فِرعونؔ کول فیر سَدے گئے جِنہے اوہناں نُوں آکھیا پئی "جاو اَتے خُداوند اپنے رَبّ دی عِبادت کرو۔ پَر جاوے گا کیڑا کیڑا؟"⁹. مُوسیٰؔ نے آکھیا پئی "اسیں اپنے جواناں، بُڈھیاں، اپنے پُتراں اَتے دھیاں اَتے اپنیِاں بھیڈاں اَتے بکریاں اَتے اپنے گاواں ڈھگیاں سَنے جاواں گے کیوں جو اَساں اپنے ربّ دی عیِد منانی اے۔" ¹⁰. فِرعونؔ نے اوہناں نُوں آکھیا پئی "خُداوند سچ مُچ تُہاڈے نال ہووے۔ مَیں تے پَکا تُہانوں بالّاں سَنے جان دیاں گا۔ پَر ویکھو! ایہدے وِچ تُہاڈا اپنا گھاٹا اے۔ ¹¹. نئیں! اینج کدی نہ ہووےگا۔ سو تُسیں بندے بندے جا کے خُداوند دی عِبادت کر لوو، کیوں جو تُسیں ایہو ہی چاہندے او۔" تد ایس گَل پِچھوں مُوسیٰؔ اَتے ہارُونؔ فِرعونؔ دے حُضُوروں کڈھ دِتے گئے۔¹². تد خُداوند نے مُوسیٰؔ نُوں آکھیا پئی "مِصرؔ دے دیس وَل اپنا ہتھ ودھا تاں جو ٹِڈیاں مِصرؔ دے دیس اُتے آون اَتے ہر قِسم دی سبزی جیہڑی ایس دیس وِچ چندرے توں بچ گئی سی چَٹ کر جان۔" ¹³. سو مُوسیٰؔ نے مِصرؔ دے دیس تے اپنی سوٹی ودھائی اَتے خُداوند نے سارا دِن اَتے ساری رات اوس دیس اُتے چڑھدی لاموں ہنیری وگائی۔ اَتے دِن چڑھدے تیِک ہنیری ٹِڈیاں لَے آئی۔¹⁴. اَتے ٹِڈیاں مِصرؔ دے سارے دیس اُتے چھا گئِیاں اَتے اوتھے ہی مِصرؔ دِیاں ہداں وِچ وَس گئِیاں۔ اَتے اوہناں دا دَل ایہنا چوکھا سی پئی ایدھوں پہلاں نہ کدی اینج دیاں ٹِڈیاں آیاں اَتے نہ اوہناں پِچھوں فیر آون گئِیاں۔ ¹⁵. کیوں جو اوہناں نے مِصرؔ دی ساری بھوئیں نُوں اجیہا ٹھَک لیا پئی دیس وِچ ہنیرا چھا گیا۔ اَتے اوہناں نے اوس دیس دی اِک اِک سبزی اَتے رُکھاں دے میویاں نُوں جیہڑے چندرے توں بچ گئے سَن چَٹ کر لیا اَتے مِصرؔ دے دیس وِچ نہ تے کِسے رُکھ اَتے نہ کِسے پیلی دی ہریالی باقی رہی۔¹⁶. تد فِرعونؔ نے مُوسیٰؔ اَتے ہارُونؔ نُوں چھیتی چھیتی سَد کے آکھیاپئی "مَیں خُداوند تُہاڈے رَبّ دا اَتے تُہاڈا قُصوروار ہاں۔ ¹⁷. سوایدکی میرا قصُور معاف کرو اَتے خُداوند اپنے رَبّ اَگے شفاعت کرو پئی اوہ بس ایس مَری نُوں مَیتھوں دُور کر دیوے۔" ¹⁸. سو مُوسیٰؔ نے فِرعونؔ کولوں نِکل کے خُداوند اَگے شفاعت کیِتی۔¹⁹. سو خُداوند نے لاہندی لاموں ہنیری وَگائی جیہڑی ٹِڈیاں نُوں اُڈا کے لَےگئی اَتے اوہناں نُوں قُلزمؔ دے سمندر وِچ سُٹھ دِتّا اَتے مِصرؔ دِیاں حدّاں وِچ اِک ٹڈی وی نہ رہی۔ ²⁰. پَرخُداوند نے فِرعونؔ دے دِل نُوں ڈاڈا کر دِتّا اَتے اوہنے اِسرائیلِیاںؔ نُوں جان نہ دِتّا۔²¹.فیرخُداوند نے مُوسیٰؔ نُوں آکھیا پئی "اپنا ہتھ انبراں وَل ودھا تاں جو مِصرؔ دے دیس اُتے ہنیرہ چھاجاوے۔اجیہا ہنیرہ پئی لگ پتا جاوّے۔" ²². اَتے مُوسیٰؔ نے اپنا ہتھ اَنبراں وَل ودھایا اَتے تَرے دیہاڑیاں تیِک مِصرؔ دے سارے دیس تے ہنیرہ چھایا رہیا۔ ²³. تَرے دیہاڑیاں تیِک نہ تے کِسے نے کِسے نوں ویکھیا اَتے نہ کوئی اپنی تھاں توں ہِلیا پرَ اِسرائیلیاںؔ دے سارے گھراں وِچ چانن رہیا۔²⁴. تد فِرعونؔ نے مُوسیٰؔ نُوں سد کے آکھیا پئی "تُسیں جاو اَتے خُداوند دی عِبادت کرو۔ بس اپنیِاں بھیڈاں بکریاں اَتے گاواں ڈھگیاں نُوں ایتھے ہی چھڈ جاوو اَتے اپنا بالّی بچا وی نال لئی جاو۔" ²⁵. مُوسیٰؔ نے اوہنوں آکھیا پئی "تَینوں قُربانیاں اَتے سوختنیاں قُربانیاں لئی ساہنوں بھیڈاں بکریاں دینیاں ہی پین گئیاں تاں جو اَسیں خُداوند اپنے رَبّ دے اَگے قُربانیاں چڑھائیے۔ ²⁶.سو ساڈے ڈنگر وی ساڈے نال ہی جان گے اَتے اوہناں دا اِک کُھر وی پچھاں نہ چھڈیا جاوّے گا۔ کیوں جو ایہناں وِچوں ہی ساہنوں خُداوند اپنے رَبّ دی عِبادت لئی سامان لینا پوّے گا اَتے جد تیِک اَسیں اوتھے اَپڑ نہ جائیے ساہنوں نئیں پتا پئی کیِہ کیِہ لَے کے ساہنوں خُداوند دی عِبادت کرنی پوّے گی۔"²⁷. پَر خُداوند نے فِرعونؔ دا دِل ڈاڈا کردِتا اَتے اوہنے اوہناں نُوں جان ہی نہ دِتّا۔ ²⁸. فِرعونؔ نے مُوسیٰؔ نُوں آکھیا پئی "میریِاں اَکھاں توں دُور ہوجا! اَتے ہوشیار رہیویِں۔ فیر میرے مَتھے لگن نہ آویِں۔کیوں جو جِہدن تُوں میرے مَتھے لگوں ماریا جاویں گا۔" ²⁹. مُوسیٰؔ نے آکھیا پئی "تُوں ٹھیک آکھیا اے پئی مَیں ہُن کدی تیرے مَتھے نہ لگّاں گا۔"

11¹. اَتے خُداوند نے مُوسیٰؔ نُوں آکھیا پئی "میں فِرعونؔ اَتے مِصریاںؔ اُتے اِک ہور بلّا لیاواں گا۔فیر اوہ تُہانوں ایتھوں جان دیوےگا۔ اَتے اَخیری جِدوں اوہ تُہانوں جان دیوے گا اَتے اوہ تُہانوں ایتھوں پَکا ہی کڈھ دیوےگا۔ ². سو ہُن تُوں لوکاں دی کَنیِں پا دےپئی اوہناں وِچوں ہر بندہ اپنے گوانڈی اَتے ہر زنانی اپنی گوانڈن توں سونے اَتے چاندی دیِاں ٹُونباں مَنگ لوّے۔" ³. اَتے خُداوند نے مِصریاںؔ نُوں اِسرائیِلیاںؔ تے بھلائی کرَن لئی راضی کرلیا۔اَتے ایہہ بندہ مُوسیٰؔ وی مِصرؔ دے دیس وِچ فِرعونؔ دے نوکراں اَتے مِصرؔ دے لوکاں دے وِچ وڈیرا منیا جان لگ پیا۔⁴.مُوسیٰؔ نےآکھیا "خُداوند اینج فرماندااے پئی مَیں اَدھی راتیِں نِکل کے مِصرؔ دے وِچکار جاواں گا۔ ⁵. اَتے مِصرؔ دے دیس دے سارے پلیٹھی دے مطلب کے فِرعونؔ جیہڑا تخت تے بیٹھا اے اوہدے پلیٹھی دے توں لے کے اوس گولِھی دے پلیٹھی دے تیِک جیہڑی چکی پیِندی اےاَتے سارے ڈنگراں دے پلیٹھی دے وی مَر جاون گے۔⁶. اَتے سارے مِصرؔ دے دیس وِچ اجیہے وین پین گے جیہڑے نہ تے پہلاں کدی پئے اَتے نہ کدی فیرپین گے۔ ⁷. پَر بنی اِسرائیِلیاںؔ وِچوں اِنسان ہووے یاں حیوان کِسے تے کُتّا وی نئیں بھونکے گا۔ تاں جو تُہانوں پتا لگ جاوّے پئی مَیں مِصریاںؔ اَتے اِسرائیلیاںؔ دے نال وَکھو وَکھ سبھا رکھنا ہاں۔ ⁸.اَتے اے فِرعونؔ! تیرے سارے نوکر آکے میرے اَگے سر نیوان گے۔اَتے آکھن گےپئی ’تُوں وی جا اَتے تیرے نال تیرے لوکی وی جان!‘ اَتے فیر مَیں نکِل جاواں گا"۔ تد اوہ ایہہ آکھ کے بڑے غصے نال فِرعونؔ دے کولوں ٹُر گیا۔⁹. خُداوند نے مُوسیٰؔ نوُں آکھّیا پئی "فِرعونؔ تیری گَل ایس گَلوں نہ سُنیں گا تاں جو مَیں مِصرؔ دے دیس وِچ اپنے معجزے وَکھاواں۔" ¹⁰. مُوسیٰؔ اَتے ہارُونؔ نیں ایہہ معجزے فِرعونؔ اَگے وکھائے۔ اَتے خُداوند نے فِرعونؔ دا دِل ڈاڈا کر دِتّا اَتے فِرعونؔ نے اِسرائیِلیاںؔ نُوں اپنے دیسوں جان نہ دِتّا۔

12¹. فیر خُداوند نے مِصرؔ دے دیس وِچ مُوسیٰؔ اَتے ہارُونؔ نُوں آکھیا پئی ². "ایہہ مہینہ تُہاڈے لئی مہیِنیاں دا شُروع اَتے ورھے دا پہلا مہینہ ہووے گا۔³. سو اِسرائیِلؔ دی ساری جماعت نُوں آکھ دیو پئی ’اَیسے مہینے دے دَسویں دیہاڑے ہر بندہ اپنے پئو دے ٹَبر دے حِساب نال گھر پِچھے اِک لیلا لوّے۔ ⁴. اَتے جے کِسے ٹبَر دے جی لیلا کھان لئی گھٹ ہون اَتے اوہ تے اوہدا گوانڈی جِنہاں دے گھراں دِیاں کندھاں سانجِیاں نیں دُوںویں رَل مِل بندیاں دی گِنتی دے حِساب نال لیلا لَین۔ اَتے لیلا ایڈا ہووے پئی سارے بندے رَج کے کھان۔⁵. تُہاڈا لیلا بے عَیب نر اَتے اِک ورھے دا ہووے اَتے ایہہ جا بھیڈاں یاں بکرِیاں وِچوں چُن کے کڈھیا جے۔ ⁶. اَتے تُسیں اوہنوں ایس مہینے دی چودھویں تاریخ تِیک رکھ چھڈیا جے اَتے اِسرائیِلیاںؔ دے قبیلیاں دی ساری جماعت اوہنوں شامیِں کہووے۔ ⁷. اَتے تھوڑی جئی رَت لَے کے جِنہاں گھراں وِچ اوہ اوہنوں کھان اوہناں دے بُوہیاں دے دُوںواں تاکاں اَتے اُتلی چوگاٹھ تے لا دین ۔ ⁸. اَتے اوہ اوہدا ماس اوسے رات اَگ تے بُھن کے بے خمیِری روٹی اَتے کئوڑے ساگ پتّر نال کھا لین۔⁹. اوہنوں کَچا یاں پانی وِچ اُبال کے بالِکُل نہ کھایا جے سگھوں اوہنوں سری پاویاں اَتے اندرلَے اَنگاں سَنہے اَگ تے بُھن کے کھایا جے۔ ¹⁰.اَتے اوہدے وِچوں سویل تیِک کُجھ نہ ودھایا جے اَتے جے سویل تیِک اوہدے وِچوں کُجھ وَدھ جاوے اَتے اوہنوں ساڑھ دیا جے۔ ¹¹. اَتے جہدوں تُسیں کھاو اَتے اینج کھایا جے پئی لَک بَھجا ہووے، جُتی پیریِں ہووے اَتے سوٹی پھڑی ہووے۔ تُسیں اوہنوں چھیتی چھیتی کھایا جے کیوں جو ایہہ فَسح خُداوند دی اے۔¹². خُداوند فرماندا اے؛ پئی مَیں اوسے رات مِصرؔ دے دیس وِچوں ہو کے لنگھاں گا اَتے اِنسان تے حِیوان دےپلیٹھی دے کُل بالاں نُوں جیہڑے مِصرؔ دے دیس وِچ نیں ماراں گا اَتے مِصرؔ دے سارے دیوتیاں نُوں وی سزا دیاں گا۔ مَیں خُداوند ہاں ۔ ¹³. اَتے جِنہاں گھراں وِچ تُسیں ہوو ایہہ رَت تُہاڈے وَلوں نشان ہووے گی اَتے مَیں اوہ رَت ویکھ کے تُہانوں ولاندا جاواں گا اَتے جَد مَیں مِصرِیاںؔ نُوں ماراں گا اَتے وَبّا تُہاڈے نیڑے پھٹکے گی وی نئیں پئی تُہانوں ہلاک کرسکے۔ ¹⁴. اَتے اوہ دیہاڑا تُہاڈے لئی اِک چیتے رکھن والا دیہاڑا ہووے گا اَتے تُسیں اوہنوں خُداوند دی عید دا دیہاڑا کرکے مَنایا جے۔ تُسیں اوہنوں سَدا دی رسم کرکے اوس دیہاڑے نُوں پیِڑہیو پیِڑی عیِد دا دیہاڑا منایا جے۔¹⁵. سَت دیہاڑیاں تِیک تُسیں بے خَمیِری روٹی کھایا جےاَتے پہلے دیہاڑے توں ہی خمِیر اپنے اپنے گھروں گڈھ دیا جے۔ ایس لئی پئی جیہڑا پہیلے دیہاڑے توں ستویں دیہاڑے تیِک خمیِری روٹی کھاوے اوہ بندہ اِسرائیلؔ دی جماعت وِچوں کڈھ دِتّا جاوے۔ ¹⁶. اَتے پہیلے دِیہاڑے میرے لئی اِک پاک اَکٹھ ہووےاَ تے اینج دا ہی اِک ہور پاک اکٹھ ستویں دیہاڑے وی ہووے۔ ایہناں دُوںواں دیہاڑیاں وِچ کھان پکان دے سوا کوئی ہور کَم نہ ہووے۔ اَتے بس ایہوہی کم کیِتا جاوے۔¹⁷. اَتے تُسیں بے خمیِری روٹی دی ایہہ عیِد منایا جے کیوں جو میَں اوسے دیہاڑے بنی اِسرائیلؔ قوم دے جتھیاں نُوں مِصرؔ دے دیس وِچوں کڈھ لیاواں گا۔ ایس لئی تُسیں اوس دیہاڑے نُوں سدا دی رَسم کر کے پیِڑیو پیِڑی مَنایا جے۔ ¹⁸.پہیلے مہینے دی چودا تاریِخ دی شام توں اِکویِں تاریخ دی شام تیِک تُسیں بے خمیِری روٹی کھایا جے۔¹⁹. سَت دیہاڑیاں تیِک تُہاڈے گھراں وِچ رَتی خمیِر نہ ہووے کیوں جو جیہڑا کوئی کِسے خمیِری شے نُوں کھاوے اوہ بھاویں راہی ہووے اَتے بھاویں اوہ اوسے دیس دا جم ہووے، اِسرائیلؔ دی جماعت وِچوں کڈھ دِتّا جاوے گا۔ ²⁰. تُسیں کوئی خمیِری شے نہ کھایا جے۔ جِتھے کِتے تُسیں وَسو تُسیں بے خمیِری روٹی ہی کھایا جے‘۔"²¹. تد مُوسیٰؔ نے اِسرائِیلؔ دیاں ساریاں وڈیریاں نُوں سد کے ایہہ آکھیا پئی " جاو اَتےاپنے اپنے ٹَبر دے حِساب نال اِک اِک لیلا چُنو اَتے ایہہ لیلا فَسح دے ناں دا کوہیا جے۔" ²².اَتے تُسیں زُوفے دا اِک گُچھا لَے کے اوہنوں اوس رَت وِچ بھیںویاں جے جیہڑی بھانڈے وِچ ہووے گی۔اوسے بھانڈے دی رَت وِچوں کُجھ اُتلی چوگاٹھ تے اَتے بوُہےدِیاں دُوںواں تاکاں تے لادیا جے۔ اَتے تُہاڈے وِچوں سویل تیِک کوئی وی بُوہیّوں باہر نہ جاوے۔²³. کیوں جو خُداوند مِصریاںؔ نُوں ماردا ہویا لنگھے گا اَتے جد خُداوند اُتلی چوگاٹھ اَتے بُوہے دِیاں دونواں تاکاں تے رَت ویکھے گااَتے اوہ اوس بُوہے نُوں وَلا جاوےگا اَتے ہلاک کرن والے نُوں اوہ اندر نہ آن دیوے گا۔²⁴.اَتے تُسیں ایس گَل نُوں اپنے اَتے اپنیِاں پیڑیِاں وِچ سَدا دی رسم کرکے مَنّیا جے۔ ²⁵. اَتے جد تُسیں اوس دیس وِچ جیہڑا خُداوند تُہانوں اپنے وعدے پاروں دیوے گا اَپڑ جاو تد پَکا ایہو ہی عِبادت کردے رہیا جے۔²⁶.اَتے جَد تُہاڈی اولاد تُہانوں پُوچھے پئی ’ایہہ "عِبادت" کرن دی وجہ کیِہ اے؟‘ ²⁷. اَتے تُسیں آکھّیا جے پئی ’ایہہ خُداوند دی فَسح دا چڑھاوا اے جیہڑا مِصریِاںؔ نُوں ماردیاں ہویاں بنی اِسرائیِلؔ دے گھراں نوں وَلا گیا سی اَتے اینج ساڈے گھراں نوں بچا لیا‘۔" تد لوکاں نیں سر نیواں کے سجدہ کیِتا۔ ²⁸. اَتے بنی اِسرائیلؔ نے جا کے اونج ہی کیِتا جِویں خُداوند نے مُوسیٰؔ اَتے ہارُون راہیں فرمایا سی۔²⁹. اَتے اَدھی راتیِں خُداوند نے مِصرؔ دے دیس دے سارے پلیٹھی دے بالاں نُوں فِرعونؔ جیہڑا اپنے تخت تے بیٹھا سی اوہدے پلیٹھی دے بال توں لے کے اوس قیدی دے پلیٹھی دے بال تیِک جیہڑا قید وِچ سی سگھوں ڈنگراں دِیاں پلیٹھی دے جاواں نُوں وی مار مُکایا۔ ³⁰. اَتے فرِعونؔ اَتے اوہدے سارے نوکر اَتے سارے مِصریؔ راتیِں ہی اُٹھ گھلوتے اَتے مِصرؔ وِچ بڑے وین پین لگ پئے کیوں جو اِک گھر وی اجیہا نئیں سی جِہدے وِچ کوئی مویا نہ ہووے۔³¹. تد فِرعونؔ نے راتورات مُوسیٰؔ اَتے ہارُون نُوں سَد کے آکھیا پئی "تُسیں بنی اِسرائیِلؔ نُوں لے کے میری قَوم دیاں لوکاں وِچوں نِکل جاو اَتے جِویں آکھّدے او جا کے خُداوند دی عِبادت کرو۔ ³². اَتے اپنے آکھن پاروں اپنیِاں بھیڈاں بکریاں اَتے گاواں ڈھگے وی نال لیندے جاو اَتے میرے لئی وی دُعا کریا جے۔" ³³. اَتے مِصریِاںؔ اوہناں نُوں اپنے دیسوں کڈھن لئی کالھ کیِتی تاں جو اوہناں نُوں مِصرؔ دے دیس وِچوں چھیتی چھیتی کڈھن کیوں جو اوہناں ایہہ آکھیا پئی" کِدھرے اَسیں سارے ہی نہ مَر جائے۔"³⁴. سو ایہناں نیں اپنے گُجھے گُھجائے آٹے خمیِرا کیِتیاں بِنا پراتاں سَنہے کپڑیاں وِچ بَنھ کے موڈھیاں تے دَھر لیا۔ ³⁵. اَتے بنی اِسرائیِل نے مُوسؔیٰ دے آکھن پاروں اے وی کیِتا پئی مِصریاںؔ توں سونے چاندی دِیاں ٹُونباں اَتے کپڑے منگ لئے۔ ³⁶. اَتے خُداوند نے اوہناں لوکاں نُوں مِصریاںؔ دی نظر وِچ اجیہی عزّت دِتّی پئی جو کُجھ اوہناں منگیا اوہناں نے دے دِتّا سواینج اوہناں مِصریاںؔ نُوں لُٹ لیا۔³⁷. اَتے بنی اِسرائیِلؔ نے رعمسیسؔ توں سکَاتؔ تیِک ٹُردیاں پَند کیِتا اَتے بال بچہ کڈھ کے اوہ کوئی چھے لکھ بندہ سی۔ ³⁸. اَتے اوہناں نال اِک رَلیا مَلیا ٹولا وی گیااَتے بھیڈاں بکریاں اَتے گاواں ڈھگےاَتے چوکھے ڈنگر اوہناں دے نال سَن۔ ³⁹. اَتے اوہناں نیں اوس گُجھے ہوئے آٹے دیِیاں جیہڑا مِصروںؔ لَیائے سَن بے خمیِریاں روٹیاں پکائِیاں کیوں جو اوہ اوہنوں خمیِرا کر نہ سکے ایس لئی پئی اوہناں نُوں مِصروںؔ دھکے نال اینج کڈھ دِتّا گیا پئی اوہ اوتھےگھلو نہ سکے اَتے کُجھ کھا پکا نہ سکے۔ ⁴⁰. اَتے بنی اِسرائیِلؔ مِصرؔ دے دیس وِچ چار سو تریِہ ورھے رہے۔⁴¹. اَتےجِہدن بنی اِسرائیِلؔ نُوں اوتھے وسَدیاں چار سو تریِہ ورھے ہو گئے اَتے اوسے دیہاڑے خُداوند دا سارا لشَکر مِصرؔ دے دیس وِچوں نِکل گیا۔ ⁴². ایہہ رات اوہناں لئی جاگن دی رات سی کیوں جو خُداوند اوہناں نُوں مصرؔ دے دیس وِچوں ایسےرات کڈھ لَے آیا سی۔ ایہہ خُداوند دی اوہ رات اے جِنہوں اَسرائیِلیاںؔ لئی پیِڑئیو پیِڑی مَننا ڈاڈا ضروری اے۔⁴³. خُداوند نے مُوسیٰؔ اَتے ہارُورنؔ نُوں آکھیاپئی "فسَح دی رسم اینج اے پئی کوئی اوپرا اوہنوں کھا نہ سکے۔ ⁴⁴. پَر جے کوئی کِسے دا مُل دا غُلام ہووے اَتے جے تُوں اوہدا ختنہ وی کر دِتّا ہووے ،اوہ اوہنوں کھا سکے گا۔⁴⁵. پَر اوپرا اَتے کاماں اوہنوں نہ کھاوے۔ ⁴⁶. اَتے اوہنوں اِکو ہی گھر وِچ کھادا جاوے مطلب کے تُوں اوہدا جِری کُو گوشت گھروں باہر نہ کھڑیِں اَتے نہ تُسیں اوہدی کوئی ہڈی بَنھیا جے۔⁴⁷. اِسرائیلؔ دی ساری جماعت ایہہ عِید مَناوے۔ ⁴⁸.اَتے جے کوئی اوپرا تیرے نال رہندا ہووے اَتے اوہنوں خُداوند دی فسَح منان دا وی چاہ ہووے اَتے اوہدے گھر دے سارے بندے ختنہ کران۔ تد اوہ آ کے فسَح کرے۔ اینج اوہ اجیہا منیا جاوے گا جِویں اوہ اوسے دیس دا جَم ایں ۔پَر جِہدا ختنہ نئیں ہویا اوہ اوہنوں کدی نہ کھاوے۔⁴⁹.دیسی اَتے پردیسی دُوںواں لئی اِکو ہی شریعت ہووے گی ۔ ⁵⁰. سو سارے بنی اِسرائیِلیاںؔ نیں اوہو ہی کیِتا جیہڑا خُداوند نے مُوسیٰؔ اَتے ہارُون دی رائیِں آکھیا سی۔ ⁵¹. اَتے ٹھیِک اوسے دیہاڑے خُداوند بنی اسرائیلؔ دے ساریاں جتھیاں نُوں مِصرؔ دے دیس وِچوں کڈھ لَے آیا۔

13¹. تدخُداوند نے مُوسیٰؔ نوں آکھیا پئی ²." بنی اِسرائیِلؔ وِچ جمن والے انساناں اَتے ڈنگراں دے پلیٹھی دے نَر بال میرے لئی وَکھ کرو کیوں جو پلیٹھی دے بال بھانویں انِساناں دے ہون اَتے ڈنگراں دے اوہ میرے نیں۔"³. مُوسیٰؔ نے لوکاں نُوں آکھیاپئی " تُسیں ایہہ دیہاڑا نہ بُھلایا جے مطلب کے جِہدن تُسیں مِصرؔ دے دیس وِچوں نکِلے جیہڑا غلامی دا گھر ایہہ کیوں جو خُداوند تُہانوں اپنی بانہہ دے ٹل نال اوتھوں کڈھ لَے آیاسی۔ایس دیہاڑے خمیِری روٹی نہ کھایا جے۔ ⁴. تُسیں ابیبؔ دے میہنے وِچ اَج دے دیہاڑے مِصرؔ دے دیس وِچوں نکلن رہئے ہو۔ ⁵. سو جدوں خُداوند تَینوں کنعانیاںؔ، حیِتّیاںؔ، اَمُوریاںؔ، حوّیاںؔ اَتے یبُوسیاںؔ دے دیس وِچ جہِدے دین دی سونہہ اوہنے تیرے پئو دادے نال کھادی سی اَتے جِتھے دُدھ اَتے شہد وگدا اے اَپڑا دیوے اَتے تُوں پکّا ایسے مہینے ایہہ عبادت کریا کریِں۔⁶. سَت دیہاڑیاں تیِک تے تُوں بے خمیِری روٹی کھاویِں اَتے ستویں دیہاڑے خُداوند دی عیِد مناویِں۔ ⁷. سَتے دیہاڑے بے خمیِری روٹی کھادی جاوے اَتے خمیِری روٹی تیرے نیڑے وکھالی وی نہ دیوے ۔اَتے نہ کوئی خمیِر تیرے دیس دیِاں حدّاں وِچ دِسّے۔⁸. اَتے اوس دیہاڑے تُوں اپنے بالاں نُوں ایہہ دَسیں پئی میَں ایس دیہاڑے نُوں اوس کَم دے سببوں مننا ہاں جیہڑا خُداوند نے میرے لئی اوس ویلے کیِتا جہَدوں مَیں مِصرؔ دے دیس وِچوں نِکلیا۔ ⁹. اَتے ایہہ گل تیرے چیتے لئی تیرے ہتھ دا نشان اَتے تیرے مَتھے دا ٹِکا ہووے گی۔ تاں جو خُداوند دی شریِعّت تیری جیِبھ تےرہیوے کیوں جو خُداوند نے تَینوں اپنی بانہہ دے ٹل نال مِصرؔ دے دیس وِچوں کڈھیا۔ ¹⁰. سو تُوں ایہہ رَسم ہر ورھے مِتھے ہوے ویلے تے مَنایا کریِں۔¹¹. اَتے جدوں خُداوند اوس سونہہ پاروں جیہڑی اوہنے تیرے اَتے تیرے پئو دادے نال کھادی سی پئی تَینوں کنعانِیاںؔ دے دیس اَپڑا کے اوہ دیس تَینوں دے دیوے۔ ¹². اَتے تُوں پلیٹھی دے بالاں نُوں اَتے ڈنگراں دے پلیٹھی دے جاواں نُوں خُداوند لئی وَکھ کر دیویِں۔ تیرے ڈنگراں دے پلیٹھی دے سارے نَر جا خُداوند دے ہون گے۔ ¹³. اَتے کھوتےدے پلیٹھی دے جا دی تھاں فِدیِئے لئی لیلا دیویِں اَتے جے تُوں اوہدا فِدیہ نہ دیویں اَتے اوہدی دھون بَنھ دیویِں۔ پَرتنیوں اپنے پلیٹھی دے ہر پُتردا فِدیہ دینا پوّے گا۔¹⁴. اَتے جدوں آن والیاں ویلیاں وِچ تیرا پُتر تَینوں پُوچھے پئی ’ایہہ کیِہ اے؟‘ اَتے تُوں اوہنوں ایہہ جواب دیویِں پئی ’خُداوند ساہنوں مِصرؔ وِچوں جیہڑا غلامی دا گھر اے بانہہ دے ٹل نال کڈھ لَے آیاسی۔ ¹⁵. اَتے جدوں فرِعونؔ نے ساہنوں گھلنا نہ چاہیااَتے خُداوند نے مِصرؔ وِچ انسان تے حیوان دُوںواں دے پلیٹھی دے مار مُکائے ایس لئی مَیں ڈنگراں دے سارے نَر جاواں نُوں جیہڑے اپنی اپنی ماں دی کُکھ کھول دے نیں خُداوند اَگے قُربان کرنا ہاں پَر اپنے سارےپلیٹھی دے پُتراں دا فِدیہ دینا ہاں۔‘ ¹⁶. اَتے ایہہ گَلاں تیرے ہتھ تے اک نشان اَتے تیرے مَتھے اُتے ٹکیاں وانگ ہون کیوں جو خُداوند اپنے بانہہ دے ٹل نال ساہنوں مِصرؔ دے دیس وِچوں کڈھ لَے آیا۔"¹⁷. اَتے جدوں فِرعونؔ نے اوہناں لوکاں نُوں جان دی اجازت دے دِتّی اَتے رَبّ نے اوہناں نُوں فلستِیاںؔ دی راہ توں نہ لنگھایا حالاں اودھروں نیڑے پیندا سی۔ کیوں جو خُداوند نے آکھیا پئی "اینج نہ ہووے پئی اے لوکی لڑائیِاں جھگڑے ویکھ کے پچھتان لگ پین اَتے مِصرؔ نُوں پرَت جان۔" ¹⁸. سگھوں خُدا ایہناں نُوں گیڑا لوّا کے قُلزمؔ دے سمندر دی راہ وَلوں لے گیا اَتے بنی اِسرائیِلؔ مِصرؔ دے دیس وِچوں ہتھیار اں سَنے اوتھوں نِکلے۔¹⁹. اَتے مُوسیٰؔ یُوسفؔ دے ہڈاں نُوں وی نال لَیندا گیا کیوں جو اوہنے ایہہ آکھ کے پئی خُدا پَکا تُہاڈی خبر لوّے گا بنی اِسرائیِلؔ توں ایس گَل دی ڈاڈی سونہہ لئی سی پئی تُسیں ایتھوں میرِیاں ہڈیاں وی نال لیندے جایا جے۔" ²⁰. اَتے اوہناں نیں سکّاتؔ توں کُوچ کرکے اُجاڑ دے کنڈے ایتامؔ وِچ ڈیرا لایا۔ ²¹. اَتے خُداوند اوہناں نُوں دِنیں راہ وکھان لئی بَدل دے تھم وِچ اَتے راتیِں چانن دین لئی اَگ دے تھم وِچوں ہو کےاوہناں دے اَگے اَگے ٹُردا ہُوندا سی تاں جو اوہ دِنیں اَتے راتیِں دُوںواں وِچ ٹُر سَکن۔ ²². اَتے خُداوند اوہناں اَگوں دِنیِں بَدل دا تھم اَتے راتیِں اَگ دا تھم کدی دُوراڈا نئیں سی کر دا۔

14¹. تد خُداوند نے مُوسیٰؔ نوں آکھیا پئی ². "بنی اسرائیِلؔ نُوں حُکم کرپئی اوہ پرَت کے مجدالؔ اَتے سمندر دے وِچکار فی ہخیروتؔ دے سامنےبعلؔ صفونؔ دے اَگے ڈیرے لان۔ اَتے تُسیں اوسے دے اَگے سمندر دے کنڈھے کنڈھےڈیرے لایا جے۔ ³. فِرعونؔ بنی اسرائیِلؔ بارے آکھے گا پئی ’اوہ تے دھرتی تےکھجل ہو ہو کے بیلے وِچ پھس گئے نیں‘۔⁴. اَتے مَیں فِرعوؔن دے دِل نُوں ڈاڈا کراں گا اَتے اوہ اوہناں دا پِچھا کرے گا۔مَیں فرعوؔن اَتے اوہدیِاں فوجاں پاروں اُچا ہوواں گا۔اَتے مِصریؔ جان لین گے پئی مَیں خُداوند ہاں"۔سو اِسرائیِلیاںؔ نیں اپنے تَنبو کڈھ لَئے جِویں اوہناں نُوں پَکی کیِتی گئی سی۔ ⁵. جد مِصرؔ دے بادشاہ نُوں دس پئی، پئی اِسرائیِلیؔ نَس وگے نیں اَتے فِرعونؔ اَتے اوہدے نوکراں دا دِل اوہناں وَلوں پِھر گیا اَتے اوہناں آکھیا پئی "ساتھوں ایہہ ہو کیِہ گیا اے؟ پئی اپنے اِسرائیِلیؔ سیوّکاں نُوں ہتھوں کڈھ بیٹھے ہاں؟"⁶. تد فرِعونؔ نے اپنا رَتھ تیار کرایا اَتے اپنیِاں فوجاں نال لیّاں۔ ⁷.اوہنے اپنے چھے سو چُنے رَتھ اَتے مِصرؔ دے باقی سارے رَتھ لَئے اَتے اوہناں تے سردار بہائے۔ ⁸. اَتے خُداوند نے مِصرؔ دے بادشاہ دا دِل ڈاڈا کر دِتّا اَتے اوہنے بنی اِسرائیِلؔ دا پِچھا کیِتا۔کیوں جو اِسرائیِلیؔ بڑے مان نال مِصروں نِکلے سَن۔ ⁹. اَتے مِصریؔ فوج نے گھوڑیاں، رتھاں اَتے سواراں سنہے اوہناں دا پِچھا کیِتا اَتے اوہناں نُوں جدوں اوہ سمندر کنڈھے فی ہخیروتؔ کول تَنبُو گڈھ رہیئے سَن جا گَپھیا۔¹⁰. اَتے جد فِرعونؔ نیڑے اَپڑیا تد بنی اِسرائیِلؔ نے اَکھاں چُک کے ویکھیا پئی مِصریؔ اوہناں دا پِچھا کیِتی اوندے نیں اَتے اوہ بوہت ڈر گئے۔ تد اِسرائیِلیاںؔ نیں خُداوند اَگے ترلا کیِتا۔ ¹¹.اَتے مُوسیٰؔ نُوں آکھن لگے پئی "کیِہ مِصرؔ وِچ مَڑہیاں (قَبراں) دا گھاٹا سی پئی تُوں ساہنوں مَرن لئی بیلے وِچ لَے آیا ایں؟ تُوں ساڈے نال ایہہ کیِہ کیِتا ایہہ پئی ساہنوں مِصروںؔ کڈھ لَے آیا ایں؟ ¹². کیِہ اَسیِں تَینوں ایہہ گل مِصؔر وِچ ہی نئیں ساں آکھدےپئی ساہنوں ایتھے ہی رہن دے پئی اَسیِں مِصرِیاں دی سیوا کر دے رہیئے؟ کیوں جو بیلے وِچ مَرن توں مِصریاںؔ دی سیوا کرنا ساڈے لئی چنگا ہوندا۔"¹³. تد موسیٰ نے لوکاں نُوں آکھیا پئی " ڈرو نہ۔بس گھلو کے خُداوند دی نِجات دا کَم ویکھو جیہڑا اَج اوہ تُہاڈے لئی کرے گا۔کیوں جو جیہڑے مِصریاںؔ نُوں تُسیِں اَج ویکھدے اوہ ،اوہناں نُوں فیر اوڑک تیِک نہ ویکھو گے۔ ¹⁴. خُداوند تُہاڈے وَلوں لَڑے گا اَتے تُسیِں چُپ چپیِتے گھلو کے ویکھو گے۔"¹⁵. تد خُداوند نے مُوسؔیٰ نُوں آکھیا پئی "تُوں مَیتھوں فریاد کیوں کریِں جانا ایں؟ بنی اِسرائیِلؔ نُوں آکھ پئی اَگاں ودھن۔ ¹⁶. اَتے تُوں اپنی سوٹی پھڑ کے اپنا ہَتھ سمندر وَل ودھا اَتے اوہنوں دو حصِّے کر دے تاں جو اِسرائیِلیؔ سمندر وِچوں سُکی تھاں تے ٹُر دے ٹُر دے پار لہنگ جان۔ ¹⁷. اَتے ویکھ پئی مَیں مِصریاںؔ دے دِل ڈاڈے کر دیاں گا اَتے اوہ اوہناں دا پِچھا کرن گے اَتے مَیں فِرعونؔ، اوہدیِاں فوجاں، اوہدیاں رتھاں اَتے سواراں دے سببوں اُچا ہوواں گا۔ ¹⁸. اَتے جد مَیں فِرعونؔ، اوہدیاں رتھاں اَتے سواراں تُوں اُچا ہو جاواں گا تد مِصریؔ جان لین گےپئی مَیں خُداوند ہاں ۔"¹⁹. اَتے رَبّ دا فِرشتہ جیہڑا اِسرائیِلیاںؔ دے اَگے ٹُر دا ہوندا سی اوہناں دے پِچھے جا گھلوتا اَتے بدَل دا تھم اوہناں دے اَگوں ہٹ کے پِچھاں جا گھلوتا۔ ²⁰. اینج اوہ مِصریؔ فوجاں اَتے اِسرائیلیؔ لشکر دے وِچکار آ گھلوتا۔ اَتے اوہ بدَل راتیِں مِصرِیاںؔ لئی تے ہنیرا پَر اِسرائیِلیاںؔ لئی چانن کردا رہیا۔سو اوہ ساری رات اِک دُجے دے نیڑے نہ آئے۔²¹.تد مُوسیٰؔ نے اپنا ہَتھ سمندر وَل ودھایا اَتے خُداوند نے ساری رات چڑھدی لاموں ہنیری وَگا کےسمندر نُوں پِچھاں ہٹا کے اوہنوں سُکی تھاں بنا دِتّا اَتے پانی دو حِصے ہوگیا ۔ ²². اِسرائیِلؔی سمندر وِچوں سُکی تھاں تے ٹُر دے ٹُر دے پار لہنگ گئے اَتے اوہناں دے سّجے کھبے پانی کندھاں وانگ گھلو گیا۔²³. اَتے مِصریاںؔ نیں اوہناں دا پِچھا کیِتا اَتے فِرعونؔ دے سارے گھوڑیاں، رتھاں اَتے سواراں نیں سمندر وِچ اوہناں دا پِچھا کیِتا۔ ²⁴. اَتے رات دے پچھلے پہر خُداوند نے بدَل اَتے اَگ دے تھم وِچوں ہو کے مِصریؔ فوج تے نظر ماری اَتے اوہناں دیِاں فوجاں وِچ گھلبلی مچا دِتّی۔ ²⁵. اَتے اوہنے اوہناں دے رتھاں دے پِنجھ کڈھ دِتّے سو رَتھواناں لئی اوہناں نُوں ٹورنا اوکھا ہو گیا۔ تد مِصریاںؔ نیں آکھیا پئی "چلو اِسرائیِلیاںؔ دے اَگوں نَس وَگیئے کیوں جو اوہناں وَلوں ساڈھے نال خُداوند پیا لڑدا اے۔"²⁶. خُداوند نے مُوسیٰؔ نُوں آکھیاپئی "اپنا ہتھ سمندر وَل ودھا تاں جو پانی مِصریاںؔ، اوہناں دیاں رتھاں اَتے سواراں اَتے فیر وَگن لگ پَووے۔ ²⁷. سو مُوسیٰؔ نے اپنا ہتھ سمندر وَل ودھایا اَتے سویل ہون تیِک سمندر فیر اپنی اَصل حالت وِچ آگیا۔اَتے مِصریؔ پِچھاں نَسن لگے پَر خُداوند نے مِصریاں نُوں سمندر دے وِچکار ہِک لیاندا۔ ²⁸. پانی پَرت کے آیا اَتے اوہنے رتھاں، سواراں اَتے فِرعونؔ دِیاں ساریِاں فوجاں نُوں جیہڑیاں اِسرائیِلیاں دا پِچھا کردیاں کردیاں سمندر وِچ جا وَڑیِاں سَن ڈوب دِتّا اَتے اوہناں وِچوں اِک وی جیوندا نہ رہیا۔²⁹. پَر بنی اِسرائیِلؔ سُکے تھاں تے ٹُر دے ٹُردے سمندر وِچوں نِکل گئے پَر پانی اوہناں دے سجّےکھبّے کندھاں وانگ گھلوتا رہیا۔ ³⁰. سو خُداوند نے اِسرائیِلیاںؔ نُوں اوس دیہاڑے مِصریاں دے ہتھوں اینج بچایا اَتے اِسرائیِلیاںؔ نے سمندر کنڈھے مِصر یِاںؔ دِیاں لاشاں ویکھِیاں۔ ³¹. جد اِسرائیِلیاںؔ نیں خُداوند دی اوہ قُدرت ویکھی جیہڑی اوہنے مِصریاں دے خلاف ورتی سی تداوہناں رَبّ دی وڈّیائی کیِتی۔سو اوہناں خُداوند تے بھروسہ کیِتااَتے اوہ خُداوند اَتے اوہدے بندے مُوسیٰؔ نُوں مَنن لگ پئے۔

15¹. تد مُوسیٰؔ اَتے بنی اسرائیِلؔ نیں خُداوند دی وڈّیائی دا گیِت اینج گئونویا "مَیں خُداوند دی وڈّیائی گاؤاں گاکیوں جو اوہ جلال نال فتح مند ہویا۔اوہنے گھوڑے نُوں سنہے سوار دے سمندر وِچ ڈوب دِتّا۔². خُداوند میرا ٹل اَتے میرا گیِت اے۔ اوہو ہی میری نجات وی ہویا۔اوہ میرا رَبّ اے مَیں اوہدی وڈّیائی کراں گا۔اوہ میرے پیئو دا رَبّ اے مَیں اوہدی وڈّیائی کراں گا۔ ³. خُداوند جنگ جُو اے، اوہدا ناں یہوّاہ اے۔⁴. فِرعونؔ دے رَتھاں تے فوجاں نُوں اوہنے سمندر وِچ روڑھ دِتّا۔ فِرعونؔ دے چُگے ہوئے سردار قُلزم دے سمندر وِچ رُوڑھ گئے ۔ ⁵. ڈُوہنگے پانی نے اوہناں نُوں لُکا لیا۔ اوہ وِٹّے وانگ سمندر دی تہ نال جا لگے۔⁶.خُداوندا! تیرا سجاّ ہتھ، قُدرت دے سببوں جلالی اے۔ خُداوندا! تیرا سّجا ہَتھ ویری نُوں پیِہ دیندا اے۔ ⁷. تُوں اپنی عَظمت دے زور نال اپنے ویرِیاں نُوں جیہڑے تیرے خلاف اُٹھدے نیں بھوئیں نال لا دینا ایں۔تُوں اپنا قہر گھلنا ایں اَتے اوہناں نُوں تُوڑی وانگ ساڑ دینا ایں۔ ⁸. تیریِاں ناساں دے دم نال پانی دا ڈھیر لگ گیا اَتے وگدے پانی تودے وانگ گھلو گئے۔ اَتے ڈُوہنگا پانی سمندر وِچ جم گیا۔⁹. ویری نے تے آکھیا سی پئی’ مَیں پِچھا کراں گا۔ مَیں جا گپھاں گا اَتے لُٹ دا مال ونڈاں گا۔ اوہناں دی تباہی نال میرے کلیجے نُوں ٹھنڈ پَوئے گی۔ مَیں اپنی تلوار کھِچ کے اپنی ہتھیِں اوہناں نُوں ماراں گا۔‘ ¹⁰.تُوں اپنی ہنیری دی پُھوک ماری اَتے سمندر نے اوہناں نُوں لُکا لیا۔اوہ ڈاڈے پانی وِچ سیِسے وانگ ڈُب گئے۔ ¹¹. خُداوندا! معبُوداں وِچ تیرے ورگا کون اے؟ کون اے جیہڑا تیرے وانگ اپنی پاکیزگی دے سببوں جلالی اے اَتے اپنی وڈّیائی پاروں رعب والا اَتے کرامتاں دا مالک اے؟¹². تُوں اپنا سّجا ہتھ ودھایا اَتے دھرتی اوہناں نُوں نِگل گئی۔ ¹³. اپنا عہد نبھان لئی تُوں اپنے چُھڈائے ہوئے لوکاں نُوں راہ وکھایا۔ اَتے تُوں اوہناں نُوں اپنے ٹل نال اپنی پاک دھرتی وَل لَے ٹُریا ایں۔¹⁴. قوماں سُن کے کَمب جان گئیِاں؛ فلستینؔ دے واسیِاں دی جان تے بن جاوے گی۔ ¹⁵.تد ادُومؔ دے آگو تّرّٹھ جان گئے۔ مُوآبؔ دے پہلواناں نُوں کمبَنی چُھٹ جاوے گی اَتے کنعانؔ دے واسِیاں دے دِل پِگھّر جان گے۔¹⁶.دہشت اَتے ڈر اوہناں تے چھا جاوے گا۔ تیری بانہہ دے ٹل دے سببوں اوہ پَتّھر وانگ بے حرکتے ہو جان گے جد تیِک کے تیرے لوک لہنگ نہ جان۔ جد تیِک تیرے لوک جیہڑے تُوں مُل لَئے نیں پار نہ لہنگ جان۔¹⁷. تُوں اوہناں نُوں اوتھے لَے جا کے اپنی میراث دے پہاڑ تے رُکھ وانگ گَڈیں گا۔ تُوں اوہناں نُوں اوسے تھاں گھڑیں گا جیہڑی تُوں اپنے رہن لئی بنائی اے۔ خُداوندا! اوہ تیری پاک تھاں اے جِنہوں تُوں اپنے ہتھیِں اوساریا اے۔ ¹⁸. خُداوند اوڑک تیِک راج کرے گا۔"¹⁹. ایس گیِت دا سبب ایہہ سی پئی فِرعونؔ دے سوار، گھوڑیاں اَتے رتھاں سنہے سمندر وِچ وڑھے۔ خُداوند سمندر دے پانی نُوں اوہناں تے پرَتا لَے آیا۔ پَر اِسرائیِلؔی سمندر وچِوں سُکے تھاں تے ٹُر دے ٹُر دے پار لہنگ گئے ۔ ²⁰. تد ہارُوؔن دی بہن مریمؔ نبیّہ نے ہَتھ وِچ دَف پَھڑیا اَتے ساریِاں زنانیِاں ہتھاں وِچ دَف پھڑ کے اوہدے مگر مگر نچ دیِاں ہوئیِاں گَئّیاں۔ ²¹. اَتے مریمؔ اوہناں دے گان دی اینج واری دیندی سی "خُداوند دی حَمد اَتے وڈّیائی کرو، کیوں جو اوہ جلال نال جِتیا اے۔ اوہنے گھوڑے نُوں سوار سنہے سمندر وِچ روڑھ دِتّا۔"²².فیر مُوسیٰؔ بنی اِسرائیِلؔ نُوں قُلؔزم دے سمندر توں اَگاں لَے گیا۔ اوہ شورؔ دے بیلے وِچ اَپڑے۔ اوہناں نیں تِن دیہاڑیاں تیِک پند کیِتا پَر اوہناں نُوں پانی نہ لَبھا۔ ²³.تد اوہ ماراؔ اَپڑے پَر اوہ اوتھوں دا پانی نہ پِی سکے کیوں جو اوہ کوڑا سی۔ سو اوہناں اوس تھاں دا ناں ماراؔ دَھریا۔²⁴. تد اوہ مُوسیٰؔ نُوں بُڑ بُڑا کے آکھن لگےپئی "ہُن اَسیِں کیِہ پیِئیے؟" ²⁵. مُوسیٰؔ نے خُداوند اَگے ترلا کیِتا اَتے خُداوند نے اوہنوں اِک رُکھ وکھایا۔ مُوسیٰؔ نے اوہنوں پانی وِچ سُٹھیا اَتے پانی پیِن والا ہوگیا۔ اوتھے ہی خُدا وند نے اِک ڈاڈی شریِعّت بنائی اَتےاوہناں نُوں ایہہ آکھ کے پرکھّیا۔ ²⁶. اوہنے آکھیا پئی "جے تُسیِں خُداوند اپنے رَبّ دی گل دھیان نال سُنو اَتے اوہو کرو جیہڑا اوہدی نظر وِچ چَنگا اے اَتے جے تُسیِں اوہدے حُکماں تے کَن لاوّو اَتے اوہدی ساری شریِعّت تے چلو تے مَیں تُہاڈے اُتے اوہناں روگاں وِچوں اِک وی نہ گھلاں گا جیہڑے مَیں مِصریاںؔ تے گھلے سَن۔ کیوں جو مَیں خُداوند تُہاڈا شافی ربّ ہاں۔"²⁷. فیر اوہ ایلیؔم وِچ اَپڑے جِتھے پانی دے بارہ چشمے اَتے کھُجوراں دے سَتّر رُکھ سَن۔ اوہناں پانی دے کول ہی ڈیرہ لا لیا۔

16¹.فیر اوہ ایلیمؔ توں ٹُرے اَتے بنی اِسرائیِلؔ دی ساری جماعت مِصرؔ دے دیس وِچوں نکلن پِچھوں دُوجے مہینے دی پندرھویِں تاریِخ نُوں سینؔ دے بیلے وِچ جیہڑا ایلیمؔ اَتے سِیناؔ دے وِچکار اے اپَڑی۔ ². اَتے اوس بیلے وِچ بنی اِسرائیِلؔ دی ساری جماعت مُوسیٰؔ اَتے ہارُونؔ تے بُڑ بُڑان لگی۔ ³. اِسرائیِلیاںؔ نیں اوہناں نُوں آکھیا پئی "کاش اِسیِں خُداوند دے ہَتھوں مِصرؔ دے دیس وِچ اوہدوں ہی مَر جاندے جدوں اِسیِں گوشت دِیاں ہانڈِیاں کول بہہ کے روٹی کھاندے ساں کیوں جو تُسیِں تے ساہنوں ایس بیلے وِچ بُھوکا مارن لئی لَے آئے ہو"۔⁴. تد خُداوند نے مُوسؔیٰ نُوں آکھیا پئی " مَیں تُہاڈے لئی اَنبراں توں روٹِیاں وساواں گا۔ سو ایہہ لوکی نِکل کے اِک دیہاڑے جوگا جوڑ لین کرن گے تاں جو مَیں ایہناں نُوں پرکھّاں پئی ایہہ میری شریَعّت تے چلدے نیں یا نیئں۔ ⁵.اَتے چھیویں دیہاڑے اینج ہووّے کرے گا پئی جِنا اوہ ہر دیہاڑے جوڑدے نیں اوہدُوں دُونا جوڑن کرن گے۔اَتے جو کُجھ اوہ لَیان گے اوہو ہی پکان گے۔"⁶. تد مُوسؔیٰ تے ہاروؔن نیں کُل بنی اِسرائؔیِل نُوں آکھیا پئی "شامیِں تُہانُوں پتا لگ جائے گا پئی خُداوند اوہو اے جیہڑا تُہانُوں مِصرؔ دے دیس وِچوں کڈھ لَے آیاسی۔ ⁷. اَتے سویلے تُسیِں خُداوند دا جلال ویکھو گےکیوں جو تُسیِں جیہڑا خُداوند تے بُڑ بُڑان لگ پیندے او، اوہ سُن دا اے اَتے اَسیِں کون ہاں پئی تُسیِں ساڈے تے بُڑ بُڑاندے او؟" ⁸. مُوسیٰؔ نےایہہ وی آکھیا پئی "شامیِں خُداوند تُہانُوں کھان لئی گوشت اَتے سویلے رَجویں روٹی دیوے گا کیوں جو جیہڑا تُسیِں خُداوند تے بُڑ بُڑاندے او، اوہ سُن دا اے اَتے ساڈی حقیِقت ہی کیِہ اے؟ تُہاڈا بُڑ بُڑانا ساڈے تے نیئں سگھوں خُداوند تے وے۔"⁹. مُوسیٰؔ نے ہارُونؔ نُوں آکھیا پئی "بنی اِسرائیِلؔ دی ساری جماعت نُوں آکھ پئی تُسیِں خُداوند دے نیڑے آوو کیوں جو اوہنے تُہاڈا بُڑبُڑانا سُن لیا اے۔" ¹⁰. اَتے جدوں ہارُونؔ بنی اِسرائیِلؔ دی جماعت نُوں ایہہ گلاں دَسن رہیا سی تے اوہناں بیلے وَل نظر ماری اَتے اوہناں نُوں خُداوند دا جلال بدَل وِچ وکھالی دِتّا۔ ¹¹. تد خُداوند نے مُوسیٰؔ نُوں آکھیا پئی ¹²."مَیں بنی اِسرائیلؔ دا بُڑبُڑانا سُن لیا اے سو تُوں اوہناں نُوں آکھ دے پئی ’شامیِں تُسیِں گوشت کھاو گے اَتے سویلے تُسیِں روٹی نال رَجو گے۔ تد تُہانُوں پتا لگ جاوے گا پئی مَیں خُداوند ہاں۔"¹³. اَتے اینج ہویا پئی شامیِں اینیِاں بٹیراں آئیِاں پئی اوہناں دے تنبوواں دی تھاں نُوں ڈھک دِتّا اَتے سویلے تنبوواں دی تھاں دے آسے پاسے تریل پئی ہوئی سی۔ ¹⁴. اَتے جِہدوں اوو تریل جیہڑی پئی سی سُک گئی تے کیِہ ویکھیا پئی بیلے وِچ اِک نکی نکی گول گول شے اجیہی نِکی جِویں چندرے دے دانے ہوںدے نیں بھوئیں تے پئی ہوئی اے۔ ¹⁵. جدوں اسرائیِلؔ دے لوکاں اوہنوں ویکھیا تے آپو وِچ آکھن لگےپئی "ایہہ کیِہ اے؟" کیوں جو اوہ نئیں سَن جاندے پئی اوہ کیِہ سی۔ مُوسیٰؔ نے اوہناں نُوں آکھیا پئی "ایہہ اوہ روٹی اے جیہڑی خُداوند نے تُہانُوں کھان لئی دِتّی اے۔¹⁶.سو خُداوند دا حُکم اے پئی، "تُسیِں ایہنوں اپنی اپنی بُھک دے حِساب نال مطلب کے اپنے اپنے بندیاں دی گِنتی دے حِساب نال اِک بندے لئی اِک اومر اَکھٹا کریا جے اَتے ہر بندہ اوہنے ہی بندیاں لئی اکٹھا کرے جِنے اوہدے ڈیرے تے ہون۔" ¹⁷. سو بنی اِسرائیِلؔ نے اینج ہی کیِتا۔ کسے بہتا اَتے کِسے تھوڑا اکٹھا کیِتا۔ ¹⁸. اَتے جدوں اوہنوں اوہناں اومرنال مِنیا تے جنہیں بہتا اکٹھا کیِتا سی اوہدا کُجھ نہ وَدھیا اَتے جنہیں تھوڑا اکھٹا سی اوہدا کُجھ نہ گھٹیا۔ اوہناں وِچوں ہر اِک نے اپنی بُھک دے حِساب نال اِکھٹا کیِتا سی۔¹⁹. تد مُوسیٰؔ نے اوہناں نُوں آکھیا پئی "کوئی بندہ اوہدے وِچوں سویل تیِک کُجھ وی باقی نہ چھڈے"۔ ²⁰.تاویِں اوہناں مُوسیٰؔ دی گل نہ مَنی سگھوں کئی لوکاں نیں سویل تیِک اوہنوں رہن دِتّا سو اوہدے وِچ کیِڑے پئے گئے اَتے اوہ سَڑ گیا۔ ²¹. اوہ ہر سویل دی سویل اوہنوں اپنے بندیاں دی گِنتی دے حِساب نال اکٹھا کردے سَن اَتے دھپ ڈاڈی ہوندیاں ہی اوہ پَگھرجاندا سی۔²². اَتے چھیویں دیہاڑے اینج ہویاپئی جنہی روٹی اوہ روز جوڑدے سَن اوہدُوں دُونی جوڑی مطلب کے اِک بندے لئی دو اومر اَتے جماعت دے ساریاں سرداراں نیں مُوسیٰؔ نُوں آ کے ایہہ دَسیا۔ ²³. اوہنے اوہناں نُوں آکھیا پئی "خُداوند دا حُکم ایہہ وے۔ ’کل اُچیچا آرام دا دیہاڑا مطلب کے خُداوند دا سبت اے۔ جو تُساں پَکانا اے پَکا لو اَتے جو اُبالنا جے اُبال لوّو اَتے جے کُجھ ودھ جاوے اوہنوں سویل تیِک سانبھ لوّو‘۔"²⁴. سو اوہناں جِویں مُوسیٰؔ نے آکھیا سی اوہنوں سویل تیِک سانبھیِں رکھّیا اَتے اوہ نہ تے سڑیا اَتے نہ ہی اوہدے وِچ کیِڑے پئے۔ ²⁵. اَتے مُوسیٰؔ نے آکھیا پئی "اَج اوسے نُوں کھاو کیوں جو اَج خُداوند دا سبت اے ایس لئی اوہ اَج تُہانُوں میدان وِچ نئیں لبھے گا۔²⁶. چھے دیہاڑیاں تیِک تُسیِں اوہنوں اَکھٹا کریا جے پَر ستواں دیہاڑا سبَت اے ایس لئی اوس دیہاڑے تُہانُوں اوہ نئیں لبھنا۔" ²⁷.اَتے ستویں دیہاڑے اینج ہویا پئی اوہناں وِچوں کُجھ بندے مَن اَکٹھا کرن گئے پَر اوہناں نُوں کُجھ نہ لَبھا۔²⁸. تد خُداوند نے مُوسیٰؔ نُوں آکھیا پئی "تُسیِں کدوں تیِک میری شیریِعّت اَتے میریاں حُکماں نُوں منن توں نہ کردے رہوو گے؟ ²⁹. ویکھو کیوں جوخُداوند نے تُہانُوں سَبت دا دیہاڑا دِتّا گیا اے ایسے لئی اوہ تُہانُوں چھیویں دیہاڑے دو دیہاڑیاں جوگی روٹی دیندا اے۔سو تُسیِں اپنی اپنی تھاں تے رہوو اَتے ستویں دیہاڑے کوئی اپنی تھاں توں باہر نہ جاوّے۔" ³⁰. سو لوکاں نیں ستویں دیہاڑے آرام کیِتا۔³¹. اَتے بنی اِسرائؔیل نے اوس روٹی دا ناں "مَنّ" دَھریا۔ اَتے اوہ دھنیئے دے بیِہ وانگ چِٹا اَتے اوہدا سواد شہد دے بنے ہوئے پَوئے وانگ سی۔ ³². اَتے مُوسؔیٰ نے آکھیا پئی "خُداوند نے ایہہ حُکم کیِتا اےپئی ’ایہدا اِک اومر بَھر کے اپنی پیڑِیاں لئی سانبھ لو تاں جو اوہ ایس روٹی نُوں ویکھ لین جیہڑی مَیں تُہانُوں بیلے وِچ کھوائی جِہدوں مَیں تُہانُوں مِصرؔوں کڈھ کے لَے آیا۔"³³. مُوسیٰؔ نے ہارُونؔ نُوں آکھیا پئی "اِک مرتبان لَے اَتے اِک اومر مَنّ اوہدے وِچ پا کے اوہنوں خُداوند اَگے دھر دے تاں جو اوہ تُہاڈِیاں پیِڑیاں لئی پیا رہیوّے۔" ³⁴. اَتے جِویں خُداوند نے مُوسؔیٰ نُوں حُکم دِتا سی اوہدے حِساب نال ہارُونؔ نے اوہنوں گواہی دے صندُوق دے اَگے دَھر دِتّا تاں جو اوہ پیا رہیوّے۔ ³⁵. اَتے بنی اِسرائیِلؔ جد تیِک وسدے دیس وِچ نہ اَپڑ ے مطلب کے چالی ورھیاں تیِک، مَنّ کھاندے رہے۔ اوہ کنعانؔ دیِاں حدّاں تے اَپڑن تیِک مَنّ کھاندے رہے۔ ³⁶. اِک اومر ایفےدا دَسواں حِصہ ہُوندا اے۔

17¹. فیر بنی اِسرائیِلؔ دی ساری جماعت سِیؔن دے بیلے توں ٹُری اَتے خُداوند دے حُکم پاروں پنَد کردی کردی رفیدیمؔ وِچ آکے ڈیرا لایا۔ اوتھے اوہناں نُوں پیِن لئی پانی نہ لبھا۔ ².اوتھے لوک مُوسیٰؔ نُوں اپنے حال دا دوش دے کے آکھن لگے "ساہنوں پانی دے"۔ مُوسیٰؔ نے اوہناں نُوں آکھیاپئی "تُسیں میرے نال کیوں جھگڑدے اَتے خُداوند نُوں آزماندے او؟" ³. اوتھے لوکی بڑے ترہائے سَن سو اوہ مُوسیٰؔ نال بُڑ بُڑائے کے آکھن لگے پئی "تُوں ساہنوں ساڈے بالاں اَتے ساڈے ڈنگراں سنہے ترہایا مارن لئی مِصرؔ دے دیس وِچوں کیوں کڈھ لیایا ایں؟"⁴. تد مُوسؔیٰ نے خُداوند نُوں ترلا کر کے آکھیا پئی "مَیں ایہناں لوکاں دا کیِہ کراں؟ اوہ تے مَینوں سنگسار کرن نُوں پِھر دے نیں"۔ ⁵.خُداوند نے مُوسیٰؔ نُوں آکھیا پئی "لوکاں توں اَگاں لنگ کے ٹُراَتے بنی اِسرائیِلؔ دے وڈیریاں وِچوں کُجھ نُوں اپنے نال لے اَتے جیہڑی سوٹی تُوں دریا تے ماری سی اوہنوں اپنے ہتھ وِچ پھڑی لَے جا۔ ⁶. ویکھیں مَیں تیتھوں پیہلاں جا کے حُورِبؔ دی اِک چٹان تے کھلوتا رہیواں گا اَتے تُوں اوس چٹان تے ماریں اَتے اوہدے وِچوں پانی پُھٹ پوّے گا تاں جو ایہہ لوکی پیِن"۔ تد مُوسؔیٰ نے اِسرائیِلیؔ وڈیریاں دے ساہمنے اینج ہی کیِتا۔ ⁷.اَتے اوہنے اوس تھاں دا ناں مسّہؔ اَتے مریبہؔ دَھریا کیوں جو بنی اِسرائیِلؔ نے اوتھے جھگڑا کیِتا اَتے ایہہ آکھ کے خُداوند دا امتحان لیا پئی " خُداوند ساڈے وِچکار ہے کے نئیں؟"⁸. تد عمالیِقیؔ رفیدیمؔ وِچ آکے بنی اِسرائیِلؔ نال لڑن لگ پئے۔ ⁹.سو مُوسیٰؔ نے یشوعؔ نُوں آکھیا پئی "اپنے نال کُجھ بندے لَے جا اَتے عمالیِقیاںؔ نال لڑ اَتے مَیں کل خُداوند دی سوٹی اپنے ہتھ وِچ پھڑ کے پہاڑ دی ٹیِسی تے کھلوتا رہواں گا"۔ ¹⁰.سو یشوُعؔ مُوسیٰؔ دے حُکم پاروں عمالیقِیاںؔ نال لڑن لگ پئے اَتے مُوسیٰؔ، ہارُونؔ اَتے حورؔ پہاڑ دی ٹیِسی تے چڑھ گئے۔¹¹. جد تیِک مُوسیٰؔ اپنے ہتھ اُتاں چُکی رکھدا سی اِسرائیلیؔ جِت دے سَن اَتے جد اوہ ہتھ لمکا دیندا سی اوہدوں عمالیِقیؔ جِت دے سَن۔ ¹².جد مُوسیٰؔ دے ہتھ تھک گئے اَتے ہارُونؔ اَتے حُورؔ نیں اِک پتھر لیا کے مُوسیٰؔ دے ہیٹھ دھریا اَتے اوہ اوہدے تے بہہ گیا۔ اَتے ایسے دوران ہارُونؔ اَتے حُور اِک نے اِک پاسیوں اَتے دُجے نے دُجے پاسیوں اوہدے ہتھاں نُوں چُکی رکھیا۔اینج مُوسیٰؔ دے ہتھ سُورج ڈُبن تیِک مضبوطی نال کھلوتے رہے۔ ¹³. اینج یشوعؔ نے اپنی تلوار نال عمالیقِیاںؔ نُوں ہرا دِتّا۔¹⁴. تد خُداوند نے مُوسؔیٰ نُوں آکھیا پئی"ایہہ ساری گل دا چیتا رکھن لئی تُوں ایہنوں کِتاب وِچ لکھ لَے اَتے یشوعؔ نُوں سُنا دے پئی مَیں عمالیقِیاںؔ دا ناں تیِک جگ توں ملیا میٹ کر دیاں گا"۔ ¹⁵. تد مُوسیٰؔ نے قُربانی لئی اِک تھاں بنائی اَتے اوہدا ناں "یہوواہؔ نِسّی مطلب کے "خُداوند میرا جھنڈا اے" دھریا۔ ¹⁶. اوہنے آکھیا پئی "خُداوند نے سونہہ کھادی اے کیوں جو ہتھ خُداوند دے تخت وَل ودھے رہے ایس لئی خُداوند عمالیقِیاںؔ نال پیڑیو پیِڑی جنگ وِڈی رکھے گا"۔

18¹.اَتے جو کُجھ خُداوند نے مُوسیٰؔ اَتے اپنی قوم اِسرائیِلؔ لئی کیِتا اَتے جِویں خُداوند نے اِسرائیِلؔ نُوں مِصؔر وِچوں کڈھیا اوہ سب کُجھ مُوسیٰؔ دے سہورے یترُوؔ نے جیہڑا مِدیانؔ دا کاہن سی سُنیا۔ ². اَتے مُوسیٰؔ دے سہورے یتُروؔ نے مُوسیٰؔ دی ووٹی صفُورہؔ جیہڑی پیکے گھل دِتی گئی سی۔ ³. اَتے اوہدِیاں دُوںواں پُتّراں نُوں نال لیا۔ جِنہاں وِچوں مُوسیٰؔ نے اِک دا ناں ایہہ آکھ کے جیرسُومؔ دھریا سی پئی "مَیں پردیس وِچ راہی ہاں۔" ⁴.اَتے دُجے دا ناں الیعزرؔ ایہہ آکھ کے دھریا پئی "میرے پیئو دا رَبّ میرا مددگار ہویا اَتے اوہنے مَینوں فِرعونؔ دی تلوار توں بچایا۔"⁵. اَتے مُوسؔیٰ دا سہورا یَترؔو اوہدے پُتراں اَتے ووٹی نُوں لَے کے مُوسؔیٰ کول اوس بیلے وِچ آیا جِتھے پہاڑ کول اوہدا ڈیرا لگا ہویا سی۔ ⁶.اَتے اوہنے مُوسیٰؔ نُوں آکھیا پئی "مَیں تیرا سہورا یِترُوؔ تیری ووٹی اَتے اوہدے دُوںواں پُتراں نُوں لَے کے تیرے کول آیا واں۔"⁷.مُوسیٰؔ اپنے سہورے نُوں مِلن لئی باہر نِکلیا اَتے اوہنے سر نیوا کے اوہنوں چُمیا اَتے اوہ اِک دُجے دا حال احوال لیندے ہوئے خیمے وِچ گئے۔ ⁸. اَتے مُوسؔیٰ نے اپنے سہورے نُوں دَسیا پئی خُداوند نے اِسرائیِلؔ لئی فِرعونؔ نال کیِہ کیِہ کیِتا اَتے ایہناں لوکاں تے راہ وِچ کیہڑیِاں کیہڑیِاں مُصیبتاں آئیِاں اَتے خُداوند اوہناں نُوں کینج کینج بچاندا آیا۔⁹.اَتے یترؔو اوہناں سارے اَحساناں دے سببوں جیہڑے خُداوند نیں بنی اِسرائیِلؔ تے کیِتے پئی اوہناں نُوں مِصریِاںؔ دے ہتھوں چُھڈایا بوہت خُوش ہویا۔ ¹⁰.یِتروؔ نے آکھیا پئی "خُداوند دھن ہووّے جِنہے تُہانوں مِصریاںؔ اَتے فِرعونؔ دے ہتھوں نجات دِتّی اَتے ایس قوم نُوں مِصریاؔں دے پنجے توں چُھڑایا۔ ¹¹.ہُن مَینوں پتا لگ گیا اے پئی خُداوند ساریاں معبُوداں توں وڈّا اے کیوں جو جدوں مِصریِاؔں نیں اِسرائیِلیاںؔ نال گھمنڈی سبھا کیِتا اَتے رَبّ نے اوہناں نُوں بچایا۔"¹². مُوسؔیٰ دےسہورے یترؔو نے رَبّ لئی سوخِتنی قُربانی اَتے چڑھاوّے چڑھائے۔ اَتے ہارُونؔ اَتے اِسرائیِلؔ دے سارے وڈیرے مُوسیٰؔ دے سہورے نال ربّ اَگے روٹی کھان آئے۔¹³.اَتے اگلے دیہاڑے مُوسیٰؔ لوکاں دا نیاں کرن لئی بیٹھا اَتے لوکی سویل توں شام تیِک مُوسیٰؔ دے آل دوالے کھلوتے رہیے۔ ¹⁴.جد مُوسیٰؔ دے سہورے نے سب کُجھ جیہڑا اوہ لوکاں لئی کردا سی ویکھیااَتے اوہنے آکھیاپئی "لوکاں دا نیاں کرن دا ایہہ کیِہ وَل اے؟ تُوں اکلا ہی کیوں بیٹھا ایں اَتے لوکی تیرے آل دوالَے سویل توں شام تیِک کیوں کھلوتے رہندے نیں؟"¹⁵. مُوسیٰؔ نے اپنے سہورے نُوں آکھیاایہدا سبب ایہہ وے پئی "لوکی میرے راہیں رَبّ دی مرضی پُچھن آوندے نیں۔ ¹⁶.جدوں اوہناں وِچ کوئی جھگڑا ہو جاندا اے اَتے اوہ میرے کول آوندے نیں۔ اَتے مَیں اوہناں دا نیاں کرنا ہاں اَتے نالے اوہناں نُوں ربّ دے حُکم اَتے شریعت سکھانا ہاں۔"¹⁷. مُوسؔیٰ دے سہورے نے اوہنوں آکھیا پئی "جو کُجھ تُوں کرنا ایں ایہہ ٹھیِک نئیں۔ ¹⁸.مَینوں پَک اے پئی اینج تُوں اَتے تیرے نال دے لوکی تھک جان گے۔ کیوں جو ایہہ کم تَیتھوں بھارا اے اَتے تُوں اکلا ایہہ کم کرن جوگا نئیں۔ ¹⁹.میری سُن۔ مَیں تَینوں اِک صلاح دینا ہاں اَتے ربّ تیرے نال ہووےکیوں جو تُوں لوکاں وَلوں ربّ اَگے گھلونا ایں اَتےاوہناں دے جھگڑے اوہدے اَگے کَھڑّنا ایں۔ ²⁰.تُوں پکا شریِعت دیِاں گلاں ایہناں نُوں سکھایا کر اَتے ایہناں نُوں ٹُرن والی راہ وکھایا اَتے کرن والے کَم دَسیا کر۔²¹. نالے تُوں ایہناں لوکاں وِچوں اجیہے سیّانے بندے چُگ لَے جیہڑے ربّ توں ڈر دے اَتے سّچےاَتے وَڈّھی (رشوت) دے ویری ہون۔ تُوں پکا اوہناں نُوں ہزار ہزار، سَو سَو، پنجاہ پنجاہ اَتے دَس دَس بندیاں تے سردار لا دیویِں۔ ²².تاں جو اوہ ہر دیہاڑے لوکاں دے نِکّے موٹے مقّدمے نَبیڑن کرن پَر اَوکھے اَوکھے مقّدمے تیرے کول لَے آن کرن۔ اَتے نِکّے موٹے مقّدمے اوہ آپ ہی نبیڑلین کرن۔ اینج تیرا بھار ہولا ہو جاوّے گا کیوں جو اوہ وی تیرا بھار ونڈان کرن گے۔ ²³. جے تُوں اینج کریں اَتے ربّ وی تَینوں اینج ہی کرن دا حُکم دیوے تے تُوں سارا بھار جھَلّ جاویں گا اَتے ایہہ لوکی وی اپنے گھراں نُوں سُکھی سُکھی جان گے۔"²⁴.سو مُوسیٰؔ نے اپنے سہورے دی گَل مَن کے اونج ہی کیِتا جِویں اوہنے آکھیا سی۔ ²⁵. ایس لئی مُوسیٰؔ نے سارے اِسرائیِلؔیاں وِچوں سّیانے بیانے بندے چُگ لَئے اَتے اوہناں نُوں ہزار ہزار، سَو سَو، پنجاہ پنجاہ اَتے دَس دَس بندیاں تے حاکم لا دِتّا۔ ²⁶.اَتے اوہ ہو ہی چَتےپہر لوکاں دا نیاں کرن لگ پئے۔ اوہ اَوکھے اَوکھے مقّدمے تے مُوسیٰؔ کول لَیاندے سَن پَر نِکّے موٹے مقدمے آپ ہی نبیڑ لیندے سَن۔ ²⁷.تد مُوسیٰؔ نے اپنے سہورے یِتروؔ نُوں وِداع کیِتا اَتے اوہ اپنے دیس وَل پرَت گیا۔

19¹.اَتے جیس دیہاڑے بنی اِسرائیِلؔ نُوں مِصروؔں نِکلیاں تَرے مہینے پُورے ہو گئے اوسے دیہاڑے اوہ سیناؔ دے بیلے وِچ اَپڑے۔ ². اَتے جدوں اوہ فیدیمؔ توں ٹُر کے سیِناؔ دے بیلے وِچ اَپڑے تے اوتھے ہی ڈیرے لا لئے۔ سواوہناں اوتھے ہی پہاڑ دے ساہمنے ڈیرے لا لئے۔³.مُوسیٰؔ اوس پہاڑ تے چڑھ کے خُداوند اَگے حاضر ہویا۔ خُداوند نے اوہنوں پہاڑ تے واج مار کے آکھیاپئی، "تُوں یعقُوبؔ دے ٹبر نُوں ایہہ آکھ اَتے بنی اِسرائیِلؔ نوں ایہہ سُنا دے پئی ⁴.تُساں ویکھیا پئی مَیں مِصریاؔں نال کیِہ کُجھ کیِتا اے اَتے تُہانوں جِویں عقاب دے کَھنباں دے بہا کے اپنے کول لَے آیا۔ ⁵.سو ہُن جے تُسیں میری گل مَنّو اَتے میرے عہد تے چلو اَتے ساریِاں قوماں وِچوں بس تُسیں میری اچیچی ملکیِت ہوو گے کیوں جو ساری دَھرتی میری اے۔ ⁶.اَتے تُسیں میرے لئی کاہناں دا اِک دیس تے اِک پاک قوم ہوو گے۔ ایہو ہی گَلاں تُوں بنی اِسرائیِلؔ نُوں سُنا دیویِں۔"⁷.تد مُوسیٰؔ نے آکے قوم دے وڈیریاں نُوں سَد کے اوہناں دے مُنہ درُوں اوہ ساریِاں گلاں جیہڑیاں خُداوند نے اوہنوں فرمائیاں سَن دَس دِتّیاں۔ ⁸.اَتے ساریاں لوکاں مِل کے آکھیا پئی، "جو کُجھ خُداوند نے فرمایا اے اَسیں اوہ سب کُجھ کراں گا"۔تد مُوسیٰؔ نے لوکاں دا جواب خُداوند نوں جا سُنایا۔ ⁹.خُداوند نے مُوسیٰؔ نُوں آکھیا پئی، "ویکھ مَیں گُوڑھے بَدل وِچ تیرے کول آواں گا تاں جو لوکی وی سُن سکن جدوں مَیں تیرے نال کلام کراں اَتے تَینوں وی سدا من دے رہن۔" اَتے مُوسیٰؔ نے وی لوکاں دیِاں گلاں خُداوند تک اَپڑ دِتّیاں۔¹⁰. اَتے خُداوند نے مُوسؔیٰ نُوں آکھیا پئی "لوکاں کول جا۔ اَج تے کل اوہناں نُوں میرے لئی پاک کر اَتے اوہ اپنے کپڑے دھو لین۔ ¹¹.اَتے تیِجے دیہاڑے تیار رہن کیوں جو خُداوند تیِجے دیہاڑے لوکاں دے ویکھدیاں ویکھدیاں سیناؔ دے پہاڑ تے اُترے گا۔¹².اَتے تُوں پہاڑ دے چار چوفیرے حد بَنھ کے اوہناں نُوں آکھیِں ’خبردار پئی تُسیں نہ تے ایس پہاڑ تے چڑھیا جے اَتے نہ ایہدے گھیر نُوں ہتھ لایا جے۔ اَتے جے کوئی بندہ ایس پہاڑ نُوں ہتھ لا وے اوہ پکا جانوں ماریا جاوے۔ ¹³. جنہے ایس پہاڑ نُوں ہتھ لایا ہووے اوہنوں کِسے دا ہتھ نہ لگے سگھوے اوہ پَکا سنگسار کیِتا جاوّے یا تِیراں نال وِنہیا جاوے۔اِنسان ہووّے یا حیوان اوہ پکا ماریا جاوے۔ جد نرسِنگا واوا چر بُھوکیا جاوے تد اوہ پہاڑ دی جڑ کول آجان۔"¹⁴.تد مُوسیٰؔ پہاڑوں لِہ کے لوکاں کول گیا۔ اوہنے لوکاں نُوں پاک کیِتا اَتے اوہناں اپنے کپڑے دھوتے۔ ¹⁵. اوہنے لوکاں نُوں آکھیا پئی "تیِجے دیہاڑے تیار رہیا جے اَتے اَپنیِاں ووہٹیِاں دے نیڑے نہ جایا جے۔"¹⁶.تِیجے دیہاڑے دِن چڑھدیاں ہی بدَل گرجن اَتے بجلی چمکن لگ پئی اَتے پہاڑ تے کالی گھٹا چھا گئی اَتے قرنے دی واج ڈاڈی اُچی ہوگئی اَتے سارے لوکی اپنے اپنے ڈیریاں وِچ کَمب گئے۔ ¹⁷.اَتے مُوسیٰؔ لوکاں نُوں تنبّواں دی تھاں توں باہر لَے آیا پئی خُدا نال میل کرائے اَتے اوہ پہاڑ دی جڑ کول آ گھلوتے۔ ¹⁸. اَتے سیناؔ دا پہاڑ اُتوں لَے کے تھلے تیِک دُھوں نال بھر گیا کیوں جو خُداوند اَگ تے دُھوں وِچ ہو کے اُتریا سی۔ اَتے دُھوں تندُور دے دُھوں وانگ اُتاں نُوں اُٹھ دا پیا سی اَتے اوہ سارا پہاڑ زور زور نال ہِلن ڈیا سی۔¹⁹. اَتے جدوں قَرنے دی واج ہور وَدھ دی گئی اَتے مُوسیٰؔ بولن لگااَتے رَبّ نے واج رائیِں اوہدے نال کلام کیِتا۔ ²⁰.اَتے خُداوند سیناؔ دے پہاڑ دی ٹیِسی تے اُتریااَتے خُداوند نے مُوسیٰؔ نُوں پہاڑ دی ٹیِسی تے سَدیا۔ سو مُوسیٰؔ اُتاں پہاڑ تے چڑھ گیا۔ ²¹. اَتے خُداوند نے مُوسیٰؔ نُوں آکھیا پئی "تھلے جا اَتے لوکاں نُوں پکی کر، کِدھرے اوہ حدّاں تروٹ کے ویکھن لئی خُداوند کول نہ آجان اَتے اوہناں وِچوں بتھیرے مَر جان۔ ²².اَتے کاہن وی جیہڑے میرے کول آن اپنے آپ نُوں پاک کرن اَتے میرے آون دی تیاری کرن کِدھرے اینج نہ ہووّے پئی خُداوند اوہناں نال ڈاڈا غُصے ہووّے۔"²³.تد مُوسؔیٰ نے خُداوند نُوں آکھیا پئی "لوکی سیناؔ دے پہاڑ تے نیئں چڑھ سکدے کیوں جو تُوں تے ساہنوں پَکی کیِتی اے پئی پہاڑ دے دوالےحد بَنھ کے اوہنوں خُداوند لئی پاک رکھو۔" ²⁴.خُداوند نے اوہنوں آکھیا پئی "تھلے جا اَتے ہارُونؔ نُوں اپنے نال لَے آ پَر کاہن اَتے لوکی حدّاں تروڑ کے خُداوند کول اُتاں نہ آن تاں اینج نہ ہووّے پئی خُداوند اوہناں تے ڈاڈا غُصے ہووّے۔" ²⁵. سو مُوسیٰؔ تھلے اُتر کے لوکاں کول گیااَتے ایہہ گلاں اوہناں نُوں دَسیاں۔

20¹. اَتے رَبّ نے ایہہ گلاں آکھیاِں پئی ²."خُداوند تیرا رَبّ جیہڑا تَینوں مِصرؔ دے دیس اَتے غلامی دے گھر وِچوں کڈھ لیایا مَیں ہاں۔ ³. میرے ہُوندیاں تُوں اوپرے معبُوداں نُوں نہ مَنّیں۔⁴.تُوں اپنے لئی کوئی گَھڑی ہوئی مُورت نہ بنائیِں۔ نہ کِسے شئے دی صُورت گَھڑیِں جیہڑی اُتاں اَنبراں وِچ ہووے یا ہیٹھاں دَھرتی تے یا دھرتی دے ہیٹھاں پانی وِچ ہووّے۔ ⁵.تُوں اوہناں اَگے سجدے نہ پَوّیِں اَتے نہ اوہناں دی پُوجا کریِں کیوں جو مَیں خُداوند تیرا ربّ غیرت والا ربّ ہاں اَتے جیہڑے میرے نال وَیر رکھدے نیں اوہناں دی اولاد نُوں تیِجی اَتے چوتھی پیِڑھی تیِک اوہناں دے پئو دادے دے پاپاں دی سزا دینا واں۔ ⁶. اَتے ہزاراں تے جیہڑے میرے نال محبّت رکھدے نیں اَ تے میریاں حُکماں نُوں مَن دے نیں، رحم کرنا واں۔⁷.تُوں خُداوند اپنے رَبّ دا ناں بے فائدہ نہ لَوّیِں کیوں جو جیہڑا اوہدا ناں بے فائدہ لیندا اے، خُداوند اوہنوں بے دوسا نہ ٹھہرائےگا۔⁸. چیتےرَکھ کے سبّت دا دیہاڑا میرے لئی وِکھرا رکھیِں۔ ⁹.تُوں چھے دیہاڑیاں تیِک محنت کرکے اپنا سارا کَم نبیڑیِں۔ ¹⁰.پَر ستواں دیہاڑا خُداوند تیرے رَبّ دا سبَت اے۔ اوس دیہاڑے نہ تے تُوں نہ تیرا پُتر نہ تیری دھی نہ تیرا غُلام نہ تیری گولِّھی نہ تیرا ڈَنگر نہ کوئی پردیسی جیہڑا تیرے پھاٹکاں وِچ ہووے، کمَ کرئے۔ ¹¹.کیوں جو خُداوند نے چھے دیہاڑیاں وِچ اَنبر، دھرتی، سمندر اَتے جو کُجھ اوہدے وِچ اے اوہ سب کُجھ بنایا۔ ایس لئی خُداوند نے سبَت دے دیہاڑے نُوں برکت دِتّی اَتے پاک ٹھہرایا۔¹². تُوں اپنے پئو اَتے اپنی ماں دی عِزّت کریِں تاں جو تیری حیّاتی اوس دیس وِچ جیہڑا خُداوند تیرا رَبّ تَینوں دیندا اے، لَمی کرے۔ ¹³.تُوں کِسے نُوں قتل نہ کریِں۔ ¹⁴. تُوں زِنّا نہ کریِں۔¹⁵.تُوں چوری نہ کریِں۔ ¹⁶.تُوں اپنے گوانڈی خلاف جھوٹی گواہی نہ دیویِں۔ ¹⁷. تُوں اپنے گوانڈی دے گھر دا لالچ نہ کریِں۔ تُوں اپنے گوانڈی دی ووہٹی دا لالچ نہ کریِں اَتے نہ اوہدے غلام اَتے اوہدی گولِّھی دا اَتے اوہدے ڈھگے اَتے اوہدے کھوتے دا اَتے نہ اپنے گوانڈی دی کِسے ہور شئے دا لالچ کریِں۔"¹⁸.اَتے ساریاں لوکاں نیں بدَل گرجندیاں بجلی چمکدیاں نرسنگے دی واج ہوندیاں سُنی اَتے پہاڑ توں دُھوں اُٹھ دیاں ویکھیا۔ جدوں اوہناں نے ایہہ ویکھیاتے کَمب اُٹھے اَتے دُراڈے جا کھلوتے۔ ¹⁹.اَتے مُوسیٰؔ نُوں آکھن لگے پئی "تُوں ہی ساڈے نال گلّاں کریاکر اَتے اَسیں سُن لَیئے کریئے پَر خُدا ساڈے نال گلاں نہ کرے کِدھرے اَسیں مَر ہی نہ جائیے۔" ²⁰.مُوسیٰؔ نے لوکاں نُوں آکھیا پئیِ "تُسیں ڈرو نہ کیوں جو ربّ ایس لئی آیا اے پئی تُہاڈا اِمتحان لَوّےاَتے تُہانوں اوہدا ڈر ہووّے تاں جو تُسیں پاپ نہ کرو۔" ²¹.سو اوہ لوکی دُور ہی گھلوتے رہے اَتے مُوسیٰؔ اوس گُھوڑے ہنیرے وَل گیا جِتھے ربّ سی۔²². اَتے خُداوند نے موُسیٰؔ نُوں آکھیا پئی "تُوں بنی اِسرائیِلؔ نُوں ایہہ آکھیِں پئی ’ تُساں اپنی اَکھّیِں ویکھ لیا اے پئی مَیں اَنبراں توں تُہاڈے نال گلّاں کیِتیاں۔ ²³.تُسیں کِسے نُوں میرے نال شریِک نہ کریا جے مطلب کے چاندی اَتے سونے دے دیوتے اپنے لئی نہ گَھڑ یا جے۔²⁴.اَتے تُسیں میرے لئی قُربانی دی اِک تھاں مِٹی نال بنایا کریا جے اَتے اوہدے اَتے اپنیِاں بھیڈاں بکریاں اَتے گاواں ڈھگیاں دیِاں سوختِنی قُربانِیاں اَتے سلامتی دیِاں قُربانِیاں اَتے جِتھے جِتھے مَیں اپنے ناں دی یادگیری کراواں گا اوتھے اوتھے مَیں تیرے کول آکے تَینوں برکت دیواں گا۔ ²⁵.اَتے جے تُوں میرے لئی قُربانی دی تھاں پتھر دی بناویں تےگَھڑے ہوئے پتھر دی نہ بناویِں کیوں جو تُوں اوہدے تے اپنے رَچھ لا کے اوہنوں پلیِد کر دیویں گا۔ ²⁶. اَتے تُوں میری قُربانی دی تھاں تے پَوڑیِاں رائیِں کَدی نہ چڑھیِں تاں نہ ہووّے پئی تیرا ننگ اوہدے تے وَکھالی دیوے‘۔"

21¹. "اوہ حُکم جیہڑے تُوں اوہناں نُوں دَسنے نیں ایہہ نیں۔².جے تُوں عبرانیؔ غلام مُل لَویں اَتے اوہ چھے ورّھے سیوا کرے اَتے ستویں ورّھے مُل تارے بِنا آزاد ہو کے ٹُر جاوے۔ ³. جے اوہ اکلا آیا ہووّے اَتے اکلا ہی ٹُر جاوے اَتے جے اوہ وہیایا ہووّے اَتے اوہدی ووہٹی وی اوہدے نال جاوّے۔ ⁴.جے اوہدے مالک نے اوہدا وہیا کرایا ہووّے اَتے اوس زنانی توں پُتر اَتے دِھیّاں جمّے ہون اَتے اوہ زنانی اَتے اوہدے بال اوس مالک دے ہو کے رہن پَر اوہ آپ اکلا ہی ٹُر جاوّے۔⁵. پَر جے اوہ غُلام صاف صاف آکھ دیوے پئی "مَیں اپنے مالک، ووہٹی اَتے اپنے بالاں نال مُحبت کرنا واں اَتے مَیں آزاد ہوکے نئیں جاواں گا۔" ⁶. تد اوہدا مالک اوہنوں رَبّ کول کَھڑے اَتے اوہنوں بُوہے تے یاں بُوہے دی چوگاٹھ تے لَیا کے سُووے نال اوہدا کَن وِنہے۔ تد اوہ سدا اوہدی سیوا کردا رہیوے۔⁷.اَتے جے کوئی بندا اپنی دھی گولِّھی ہون لئی ویچے اَتے مرد غُلاماں وانگ چھے ورھیاں پِچھوں اوہ آزاد نہ کیِتی جاوے۔ ⁸.جے اوہدا مالک جنہے اوہنوں رکھیا اے اوہدے توں راضی نہ ہووّے اوہ اوہنوں پکا اجازت دیوے پئی اوہ فیر وِک سکے پَر اوہنوں ایہہ حق اُکا نئیں پئی اوہ اوہنوں کِسے اوپری قوم وِچ ویچے کیوں جو مالک ہی اپنی گل تے گھلو نئیں سکیا۔⁹.اَتے جے اوہدا مالک اوہنوں اپنے پُتر نال وہیا دیوے اَتے فیر اوہ پکا اوہنوں اپنیِاں دِھیاں وانگ رکھے۔ ¹⁰. اَتے جے اوہ کوئی ہور زنانی وہیا لَوے تاویِں اوہ اوہدے کپڑے ٹاکی، روٹی پانی اَتے ووہٹی ہون دا حق نہ کھووے۔ ¹¹.اَتے جے ایہہ تِنیں گلاں پُوریاں نہ ہون اَتے اوہ اپنا مُل تاریاں بِنا ٹُر جاوّے۔¹².اَتے جے کوئی بندہ کِسے بندے نُوں اجیہا مارے پئی اوہ جانوں مَر جاوے اَتے مارن والا پَکا موت دی سزا مِلے۔ ¹³.پَر جے اوس بندے نے اوہنوں جان دیاں بُجھدیاں نہ ماریا ہووّےسگھوں رَبّوں اوہدے ہتھوں مَر جاوّے تد مَیں اوہنوں اِک پناں لئی تھاں دَساں گا جِتھے اوہ نَس جاوّے۔ ¹⁴.اَتے جے کوئی اپنے گوانڈی تے جان دیاں بُجھدیاں چڑھائی کرکے جانوں مار دیوے اَتے قاتل پاویں رَبّ دے مذہبے تے ہووّے اوہنوں اوتھوں وی ترُو کے موت دی سزا دِتّی جاوّے۔¹⁵. اَتے جیہڑا اپنے پیو یا ماں تے ہتھ چُکے اوہ پَکا جانوں ماریا جاوّے۔ ¹⁶.اَتے جے کوئی کِسے بندے نُوں اَغوا کر لَوّے بھاویں اَغواں کرن والے نے اوہنوں کول رکھّیا ہووّے یا اَگاں ویچ دِتّا ہووّے اوہدی سزا موت اے۔ ¹⁷. اَتے جے کوئی اپنے پیو یا اپنی ماں تے لعنت کرئےتے اوہ پَکا جانوں ماریا جاوّے۔¹⁸.جے دو بندے آپو وِچ جھگڑپین اَتے اِک بندہ دُجے نُوں وَٹا یا گھُسّن مار کے مَنجھی تے پا دیوے۔ ¹⁹. تدجے اوہنوں شفا ہوجاوّے اَتے اوہ سوٹی نال ٹُرن لَگ پَّوے تے مارن والا اوہدیِاں گھُسیاں دیہاڑیِاں اَتے اوہدے دوا دارُو دا خرچا چُکے۔ پَر اوس بندے تے قتل نہ پَوّے۔²⁰. اَتے جے کوئی اپنے غلام یا گولِّھی نُوں ڈانگ نال اینج مارے پئی اوہ مَر جاوّے تد اوہ بندہ پَکا سزا پاوّے۔ ²¹.پَر جے غُلام اِک دو دیہاڑِیاں وِچ ٹھیک ہوجاوّے اَتے فیر مالک نُوں سزا نہ ہووّے کیوں جو غُلام اوہدا مال اے۔²².جے لوکی آپو وِچ جھگڑ پین اَتے کِسے حاملہ زنانی نُوں اجیہی سَٹ لگے پئی اوہدا حمل ڈگ پَوّے پَر ہور کوئی سَٹ نہ لگے تد اوس زنانی دے سائیِں دی مانگ اَتے نیِایاں دے مِتھن پاروں مجرم بھڑت بھرے۔ ²³.اَتے جے سَٹ ڈاڈی لَگ جاوّے تے تُوں جان دا بدلہ جان، ²⁴. اَکھ دا بدلہ اَکھ، دَند دا بدلہ دَند، ہتھ دا بدلہ ہتھ، پیر دا بدلہ پیر، ²⁵. ساڑن دا بدلا ساڑنا، پھٹ دا بدلہ پھٹ یاں جھریِٹ دا بدلہ جھریِٹ ہووّے۔²⁶.اَتے جے کوئی اپنے غُلام یا گولِّھی دی اَکھ اَتے اجیہا مارے پئی اوہدی اَکھ گَھس جاوّے اَتے اوہ اوہنوں اوہدی اَکھ دے گَھس جان دے بدلے آزاد کر دیوے۔ ²⁷.جے کوئی اپنے غُلام یا گولِّھی نُوں اجیہا مارے پئی اوہدا پیِڑھ نِکل جاوّے اَتے اوہ اوہنوں اوہدا پیِڑھ نِکل جان دے بدلے آزاد کر دیوے۔²⁸. جے کوئی ڈھگا کِسے زنانی یاں بندے نُوں اجیہا سینگ مارے پئی اوہ مَر جاوّے اوہنوں پکا سنگسار کیِتا جاوّے اَتے اوہدا گوشت وی نہ کھادا جاوّے۔ پَر اوس ڈھگے دا سائیِں بے دوسا ہووّے گا۔ ²⁹.پَر جے اوس ڈھگے نُوں پہلاں ہی سینگ مارن دی ہِلترہووّے اَتے اوہدے سائیِں نُوں دَس وی دِتا گیا ہووّے پَر تاں وی اوہنے اوہنُوں بَنھ کے نہ رکھّیا ہووّے اَتے اوہنے کِسے زنانی یا بندے نُوں مار دِتّا ہووّے اَتے اوہنوں پکا سنسگسار کیِتا جاوّے اَتے اوہدے سائیِں نُوں وی موت دی سزا دِتّی جاوّے۔ ³⁰.اَتے جے خُون بہا منگیا جاوّے اَتے اوہ اپنی جان بخشی دے بدلے اوہنی رقم ادا کرے جِنی مِتھی گئی ہووّے۔³¹.جے اوس ڈھگے نے کِسے بندے دے پُتر یا دِھی نُوں ماریا ہووّے اَتے اوس ڈھگے دے سائیِں نال وی ایس حُکم دے حِساب نال ورتا کیِتا جاوّے۔ ³². جے ڈھگا کِسے دے غُلام یا گولِّھی نُوں مار دیوے اَتے ڈھگے دا سائیِں تریِہ مِثقال اوس غُلام یا گولِّھی دے مالک نُوں دیوے اَتے ڈھگے نُوں وی سنگسار کیِتا جاوّے۔³³.جے کوئی بندہ ٹویا کڈھے اَتے اوہدا مُنہ نہ کَجےاَتے کوئی ڈھگا یا کھوتا اوس ٹوئے وِچ جا ڈِگے۔ ³⁴. تے ٹوئے دا مالِک ایہدی بھرت بھرےاَتے اوہناں دے سائیِاں نُوں مُل دیوے اَتے موئے ڈنگر آپ رکھّے۔³⁵.اَتے جےکِسے دا ڈھگا کِسے ہور بندے دے ڈھگے نُوں اجیہی سَٹ لاوّے پئی اوہ مَر جاوّے تے اوہ جیوندے ڈھگے نُوں ویچن اَتے اوہدا مُل آپو وِچ ساںواں وَنڈّ لین اَتےموئے ڈھگے نُوں وی ساںواں وَنڈّ لین۔ ³⁶.اَتے جے پتا لگ جاوّے پئی اوس ڈھگے نُوں پہلاں توں سینگ مارن دی ہِلتر سی اَتے اوہدے سائیِں نے اوہنوں بَنھ کے نئیں سی رکھّیا اَتے فیر اوہنوں پَکا ڈھگے دے بدلے ڈھگا دینا پَوّے گا اَتے مویا ڈنگر اوہدا ہووّے گا۔

22¹.جے کوئی بندہ ڈھگا یا بھیڈ چوری کر کے اوہنوں ہلال کر لَوّے اَتے اوہ اِک ڈھگے دی تھاں پنج ڈھگے اَتے اِک بھیڈ دی تھاں چار بھیڈاں بھرے۔ ².جے چور سَنّ لاندئیاں ہوئیاں پھڑیا جاوّے اَتے اوہنوں اجیہی مار پَوّے پئی اوہ مَر جاوّے اَتے اوہدے خُون دا کوئی جُرم نئیں۔ ³.جے اوہدےچوری کَرن توں پہیلاں سُورج اُگ پَوّے تے چور دا خُون کرن والا مجرم گِنّیا جاوّے گا۔ جیہڑا چور چوری کردیاں پھڑیا جاوّے اوہ چوری دا سارا سامان پرتاوّے۔ اَتے جے اوہ چوری دا سامان پرتان جوگا نہ ہووّے تے چوری دی سزا وِچ اوہنوں غلامی لئی ویچ دِتا جاوّے۔ ⁴. جے چوری دا مال اوہدے کولوں جیوندا مِلے بھاویِں اوہ ڈھگا ہووّے یا کھودا یا بھیڈ اوہ اوہدا دُونا بَھرے۔⁵.جے کوئی بندہ کِسے ہور دی پَیلی یا اَنگُوراں دے باغ وِچ اپنے ڈنگر چھڈے پئی اوتھے چَرن اَتے اپنی پَیلی یاں اپنے انگُوراں دے باغ دی ودِّھیا توں ودِّھیا پیداوار نال اوہدی بھرت بھرے۔⁶. جے اَگ بھڑکے تے کنڈیاں نُوں لگ جاوّے اَتے اَنّ دے ڈھیر یاں کھلوتی فصل یاں پیلی نوں ساڑھ کے سوّاہ کردیوے اَتے جِنہے اَگ لائی اوہ پَکاّ بَھرت بھرے۔⁷.جے کوئی اپنے گوانڈی نُوں نقدِ یاں امانت رَکھن لئی دیوے اَتے جے اوہدے گھروں اوہ چوری ہوجاوّے اَتے جے چور پھڑیا جاوّے تے اوہنوں دُونا بھرنا پَوّے گا۔ ⁸. پَر جے چور پھڑیا نہ جاوّے تے اوس گھر دا سائیِں نیِائیِں اَگے لیایا جاوّے تاں جو پتہ لگ جاوّے پئی اوہنے اپنے گوانڈی دے مال نُوں ہتھ نئیں لایا۔ ⁹. ہر قسم دی خیانت بارے بھاویں ڈھگے یا کھوتے یا بھیڈ یا کپڑے یا کِسے ہور شے دی ہووّے جِہدے وَلوں کوئی بول پَوے پئی "ایہہ شئے میری وے" اَتے دُوںواں دِھراں دا مُقدمہ پکا نیائیِں اَگے لیایا جاوّے۔ اَتے جِنہوں رَبّ مُجرم ٹھہراوّے اوہ اپنے گوانڈی نُوں دُونّا دیوّے۔¹⁰.جے کوئی اپنے گوانڈی کول کھوتا، ڈھگا، بھیڈ یا کوئی ہور ڈنگر امانت رکھے اَتے اوہ کِسے دی راکھی کیِتیاں بِنا مَر جاوّے یا پھٹ کھاوّے یا کِسے ویکھے بِنا نَس جاوّے۔ ¹¹. اَتے اوہ دوںویں ربّ دی سونہہ کھان پئی اوہنے اپنے گوانڈی دے مال نُوں ہتھ نئیں لایا اَتے سائیِں اوہنوں سچ مَنے تے دُوجا اوہدی بھرت نہ بھرے۔ ¹². پَر جے اوہدے کولوں اوہ چوری ہو جاوّے تے اوہ اوہدے سائیِں دا نُقصان بھرے۔ ¹³. اَتے جے اوہنوں کِسے درندے پاڑ دِِتّا ہووّے تےاوہ اوہنوں گواہی لئی پیش کرے اَتے پاڑے ہوئے ڈنگر دا نقصان نہ بھرے۔¹⁴.جے کوئی بندہ اپنے گوانڈی کولوں کوئی ڈَنگر اُدھارا لَوّے اَتے اوہ ڈنگر پھٹڑ ہو جاوّے اَتے مَر جاوّے اَتے اوہدا سائیِں وی اوتھے نہ ہووّے تے اوہ پکا اوہدا مُل تارے۔ ¹⁵. پَر جے سائیِں نال ہووّے تے اوہدی بھرت نہ بھرے اَتے جے کرائے دی شے ہووّے تے اوہدا نُقصان اوہدے کرایہ وِچ آگیا۔¹⁶.اَتے جے کوئی بندہ کِسے کنواری نُوں جیہڑی منگی ہوئی نہ ہووّے ورگلا کے اوہدے نال مُباشرت کرے تے اوہ اوہنوں مَہر دے کے پکا اوہنوں وہیا لَوّے۔ ¹⁷. پَر جے اوہدا پئو اُکا نہ مَنے پئی اوہ کُڑی اوہنوں دیوے تے فیر اوہ کنواریاں دے مَہر دے حِساب نال اوہنوں نقد دیوے۔¹⁸.تُوں جادُوگرنی نُوں جیِن نہ دیویِں۔ ¹⁹.جیہڑا کِسے جنور نال مُباشرت کرے اوہ اُکا جانوں ماریا جاوّے۔²⁰. جیہڑا اَکلے ربّ دی تھاں کِسے اوپرے دیوتے اَگے چڑھاوا چڑھاوے، اوہ اُکا فنا کر دِتّا جاوّے۔ ²¹. تُوں راہی نُوں نہ ستاویِں اَتے نہ اوہنوں دُکھی کریِں ایس لئی پئی تُسیِں وی مِصؔر دے دیس وِچ پردیسی سَو۔²². تُسیں کِسے رَنڈی یا یتیِم نُوں دِکھی نہ کریا جے۔ ²³.اَتے جے تُوں اوہناں نُوں کِسے طرح دُِکھ دیویں اَتے اوہ میرا ترلا کرن تے مَیں پکا اوہناں دا ترلا سُنّاں گا۔ ²⁴.میرا غُصہ بھڑکے گا اَتے مَیں تُہانُوں تلوارنال مار مُکاواں گا اَتے تُہاڈِیاں ووہٹیِاں رَنڈیِاں اَتے بال یتیِم ہو جان گے۔²⁵.جے تُوں میریاں لوکاں وِچوں کِسے مُحتاج نُوں جیہڑا تیرے کول رہندا ہووّے کُجھ اُدھار دیویِں تے فیر اوہدے نال قرضئی جیہا سبھا نہ کریِں اَتے نہ اوہدے توں بیازلوّیِں۔ ²⁶.اَتے جے تُوں کدی اپنے گوانڈی دے کپڑے گہنے پالوّیں تے سُورج ڈُبن تیِک اوہنوں موڑ دیویِں۔ ²⁷.کیوں جو بس اوہو ہی اوہدا اِک اوڑھنا اے۔ ایہہ اوہدے جُسے دے کپڑےنیں۔ تد اوہ کیِہ لَے کے سَویں گا؟ سو جد اوہ میرا ترلا کرئے گا تے مَیں اوہدی سُنّاں گا کیوں جو مَیں مہربان ہاں۔²⁸.تُوں ربّ نوں نہ کوسیِں اَتے نہ اپنی قوم دے سردار نُوں کَھلا دیویِں۔²⁹.تُوں اپنی ودھیری پیداوار اَتے اپنے کولُھو دے رَس وِچوں مَینوں نذر و نیاز دین وِچ بوہتا چِر نہ لاویِں اَتے اپنے پُتّراں وِچوں پلیٹھی دا مَینوں دیویِں۔ ³⁰.اپنیِاں گاواں اَتے بھیڈاں نال وی اینج ہی کریِں۔ سَت دیہاڑیاں تیِک اوہ اپنی ماں دے نال ہی رہن پَر تُوں اَٹھویں دیہاڑے اوہ مَینوں دے دیویِں۔ ³¹. اَتے تُسیں میرے لئی پاک بندے ہویا جاے۔ سو ایس لئی تُوں کِسے درندے دے پاڑے ہوئے ڈنگر دا گوشت جیہڑا تَینوں میدان وِچ پیا ہویا لبھے نہ کھاویِں۔ سگھوں تُوں اوہنوں کُتّیاں اَگے پا دیویِں۔

23¹. تُوں جھوٹِیاں گلّاں نہ دھمائیِں اَتے نہ جھوٹا گواہ بنن لئی بھیڑے بندیاں نال گھلوئیِں۔ ².مَندہ کرن لئی کِسے ٹولے پِچھے نہ ٹُر پَوئیِں اَتے نہ کِسے مقّدمے وِچ نیاں دا خُون کرن لئی بوہتے لوک ویکھ کے کُجھ آکھیِں۔ ³.اَتے نہ کِسے مقّدمے وِچ کنگلے دی رَئی کریِں۔⁴. جے تیرے ویری دا ڈھگا یاں کھوتا تَینوں کراہے پیا لبھے اَتے تُوں اوہنوں اوہدے کول پَکا موڑ لَیاویِں۔ ⁵. جے تُوں اپنے ویری دے کھوتے نُوں بھار تھلے دبیا ہویا ویکھیں اَتے اوہدا بھلا کرن نُوں تیرا دِل وی نہ مَن دا ہووّے تاں ویِں اوہدی مدد کریِں۔⁶.تُوں اپنے مہاتڑاں دے مقّدمیاں وِچ نیاں دا خُون نہ کریِں۔ ⁷.جُھوٹے معاملے توں دُور رہیویِں اَتے بے دوسیاں یاں سچیاں دا قتل نہ کریِں کیوں جو مَیں شریر نُوں سچّا نہ ٹھہراواں گا۔ ⁸.تُوں وڈھی نہ لَوّیِں کیوں جو وڈھی سجاکھیاں نُوں اَنیاں کر دیندی اے اَتے سچیاں دئِّیاں گلّاں نُوں پرتا دیندی اے۔ ⁹. اَتے پردیسی تے ظُلم نہ کریِں کیوں جو تُسیں پردیسی دے دِل نُوں جان دے اوہ کیوں جو تُسیں آپ وی مِصرؔ دے دیس وِچ پردیسی سو۔¹⁰.چھے ورھیاں تیِک تُوں اپنی دھرتی تے بیِج بیِجو گے اَتے اوہدا اَنّ اکھٹا کرو گے۔ ¹¹. پَر ستویں ورھے اوہنوں نہ واہیِں تاں جو تیری قوم دے مہاتڑ اوہنوں کھان اَتے جیہڑا اوہناں توں ودھے اوہنوں بیلےدے ڈنگر چَر لین۔ اپنے انگور اَتے زیتون دے باغاں نال وی اینج ای کریِں۔¹². چھے دیہاڑیاں تیِک اپنا کِم کاج کریِں اَتے ستویں دیہاڑے آرام کریِں تاں جوں تیرے ڈھگے تے کھوتے نُوں ویِہ آرام مِلے اَتے تیری گُولی دا پُتر تے پردیسی تازہ دَم ہو جان۔ ¹³.تُسیِں ساریِاں گلاں وِچ جیہڑیاں مَیں کیِتیاں نئیں ہوشیار رہیا جے اَتے اوپرے دیوتیاں دا ناں تیِک نہ لَیا جے سگھوں اوہ تیرے مُنہوں نکلن وی نہ۔¹⁴. تُوں ورھے وِچ تِن وار میرے لئی عید منائیِں۔ ¹⁵.فطیِر دی عیِد نوں مَنیں۔ ایس عیِد وِچ میرے حُکم پاروں تُسیِں سَت دیہاڑیاں تیِک خمیِری روٹی نہ کھایا جے اَتے اوس ویلے، تُسیں میرے اَگے ابیبؔ دے مہینے دے مِتھے ہوئے دیہاڑیاں وِچ حاضر ہویا جے۔ کیوں جو ایہہ اوہو ہی مہینہ اے جہدے وِچ تُسیِں مِصرؔ دے دیس وِچوں نِکلے سو۔ پَر تُسیں میرے حضور وِچ سکَھنیِں ہتھیِں نہ آیا جے۔¹⁶.اَتے جد تیری پیلی وِچ جنہوں تُوں محنت نال واہیا پہلا پھل ہووے تے واڈی دی عیِد مَناویِں اَتے ورھے دے اَخیِر وِچ جہدوں پیلیِاں وِچوں تُوں اپنی محنت دا پھل اِکٹھا کریں تے اکٹھا کرن دی عِید مَناویِں۔ ¹⁷. اَتے ورھے دیِاں تِناں عیِداں وِچ تُہاڈے سارے مَرد خُداوند تُہاڈے ربّ اَگے حاضر ہون۔¹⁸. تُوں خمیِری روٹی نال میری قُربانی دا خُون نہ چڑھاویِں اَتے میری عید دی چَربی سویل تیِک نہ رہن دیویِں۔ ¹⁹. تُوں اپنی بھوئیِں دے پہلے پھلاں دا پہیلا حِصّہ خُداوند اپنے ربّ دے گھر لَیاویِں۔ تُوں لیلے نُوں اوہدی ماں دے دُدھ وِچ نہ پَکاویِں۔²⁰.مَیں تیرے اَگے اَگے اِک فرشتہ گھلنا واں پئی راہ وِچ تیرا راکھا ہووّے اَتے تَینوں اوس تھاں اَپڑا دیوے جیہڑی مَیں تیار کیِتی اے۔ ²¹.تُسیں اوہدے اَگے ہوشیار رہیاجے اَتے اوہدی گَل مَنیا جے۔ اوہنوں رِنج نہ کریا جے کیوں جو اوہنے تُہاڈی بُھل چُک نئیں بخشنی ایس لئی پئی میرا ناں اوہدے وِچ وسّدا اے۔ ²². پَر جے تُوں سچ مُچ اوہدی گَل مَنّیں اَتے جو مَیں آکھنا واں اوہ سب کریں تے مَیں تیرے ویریِاں دا ویری اَتے تیرے مُخالفاں دا مُخالف ہواں گا۔²³. ایس لئی پئی میرا فِرشتہ تیرے اَگے اَگے ٹُرے گا اَتے تَینوں اَمُورِیاںؔ، حِتّیاںؔ،فرزّیاںؔ، کنعانیاؔں، حوّیاؔں اَتے یبوسیؔاں دے دیس وِچ اَپڑا دیوے گا اَتے مَیں اوہناں نُوں مار مُکاواں گا۔ ²⁴.تُوں اوہناں دے دیوتیاں اَگے سجدے نہ پَویِں اَتے نہ اوہناں دی پُوجا کریِں، نہ اوہناں جئے کَم کریِں سگھوں تُوں اوہناں نُوں اُکا پُٹھیاں کر دیویِں اَتے اوہناں دے تھماں نُوں ٹُکڑے ٹُکڑے کر دیویِں۔ ²⁵.تُسیں خُداوند اپنے ربّ دی عِبادت کریا جے تداوہ تیرے روٹی اَتے پانی تے برکت پاوّے گا اَتے مَیں تیرے کولوں روگ دُور کر دیاں گا۔²⁶.اَتے تیرے دیس وِچ نہ تے کِسے دا حَمل ڈِگے گا اَتے نہ کوئی باہنجھ رہیوے گی اَتے مَیں تیری حیاتی پُوری کراں گا۔ ²⁷.مَیں اپنا ڈَر تیرے اَگے اَگے جیہڑے دیس وَل تُوں وَدھیں گا، گھلاں گا۔ مَیں اوہناں ساریاں لوکاں نُوں مار دیاں گا جِنہاں کول تُوں جاویِں گا اَتے مَیں انج کراں گا پئی تیرے سارے ویری تیرے اَگے اپنی کَنڈ کر لین گے۔ ²⁸. مَیں تیتھوں پہیلاں اوتھے ڈیموں گھلاں گا جیہڑےحوّیؔ، کِنعانیؔ اَتے حِتیؔ نُوں تیرے اَگوں نَسا دین گے۔ ²⁹.مَیں اوہناں نُوں تیتھوں اِکو ورّھے وِچ دُور نہ کراں گا کِتے اینج نہ ہووّے پئی دھرتی اُجڑ جاوّے اَتے جنگلی درندے بوہتے ہو کے تَینوں ستان لگ پین۔³⁰. سگھوں مَیں تھوڑے تھوڑے کر کے اوہناں نُوں تیتھوں دُور کردا رہواں گا جد تیِک تُوں گنتی وِچ ودھ کے دیس دا وارث نہ ہو جاویِں۔ ³¹. مَیں قُلزمؔ دے سمندر توں فلستیاںؔ دے سمندر تیِک اَتے بیلے توں لے کے فراتؔ دی نہر تیِک تیریِاں حدّاں بَنھاں گا کیوں جو مَیں اوس دیس دے وسنیِک تُہاڈے ہتھ وِچ کردیاں گا اَتے تُوں اوہناں نُوں اپنے اَگوں کَڈھ دیویں گا۔ ³².تُوں اوہناں نال یاں اوہناں دے دیوتیاں نال کوئی عہد نہ بنھیِں۔ ³³.اوہ تیرے دیس وِچ وَس نہ سکن تاں انج نہ ہووّے پئی اوہ تُہاڈے کولوں میرے خلاف پاپ کران کیوں جو جے تُوں اوہناں دے دیوتیاں دی پُوجا کریں تے ایہہ تیرے لئی پکا گلاواں بَن جاوّے گا۔"

24¹.تد خُداوند نے مُوسیٰؔ نوں آکھیا پئی "تُوں ہارُونؔ، ندبؔ، اَبیہوؔ اَتے بنی اَسرائیِلؔ دے ستر وڈیریاں نُوں لَے کے میرے کول اُتاں آ اَتے تُسیں دُوروں ہی سجدے پیا جے۔ ². اَتے اکلا مُوسیٰؔ ہی میرے نیڑے آوّے پَر دُوجے نیڑے نہ آون اَتے نہ ہی دُجے لوکی اوہدے نال اُتے چڑھن۔"³.مُوسیٰؔ نے جا کے خُداوند دِیاں سارِیاں گلّاں اَتے حُکم لوکاں نُوں سُنا دِتّے۔ ساریاں لوکاں نے اِک واج ہوکے جواب دِتّا پئی "جِنیاں گلاں خُداوند نے آکھیِاں نیں اَسیں اوہ ساریاں مَنّاں گے۔" ⁴.تد مُوسیٰؔ نے خُداوند دِیاں ساریاں گلاں لکھ لَیّاں۔مُوسیٰؔ نے ستی سویلے اُٹھ کے پہاڑ دی جڑ کول قُربانی دی اِک تھاں بنائی اَتے بنی اِسرائیلؔ دے باراں قبیِلیاں دے حِساب نال باراں تھم کَڈھے۔⁵.اوہنے بنی اسرائیِلؔ دے جواناں نُوں گھلیاں جِنہاں سوختنی قُربانِیّاں چڑھائِیاں اَتے ڈھگے حلال کر کے خُداوند اَگے سلامتی دے ذبیِحے چڑھائے۔ ⁶.مُوسیٰؔ نے اَدھی رَت لَے کے پانڈیاں وِچ رکھی اَتے اَدھی قُربانی دی تھاں تے چِھڑک دِتّی۔⁷.اوہنے عہد دی کِتاب لئی اَتے اُچی واج وِچ لوکاں نُوں پڑھ کے سُنائی۔ اوہناں نے آکھیا پئی "اسیں اوہ سب کُجھ کراں گے جو خُداوند نے ساہنوں کرن لئی آکھیا اے اَتے تابع رہواں گے۔" ⁸. تد مُوسیٰؔ نے اوس رَت نُوں لوکاں تے چِھڑکیا۔ اوہنے آکھیا پئی"ویکھو، ایہہ اوس عہد دی رَت اے جیہڑا خُداوند نے ایہناں ساریاں گلاں بارے تُہاڈے نال بَنھیاں اے۔"⁹.تد مُوسیٰؔ، ہارُونؔ، ندبؔ، اَبیہوؔ اَتے اِسرائیِلؔ دے ستر وڈیرھے پہاڑ تے چڑھے۔ ¹⁰.اوہناں اِسرائیِلؔ دے ربّ نُوں ویکھیا اَتے اوہدے پیر ہیٹھاں نیِلم دے پتھر دا تھڑا جیہا سی جیہڑا اَسمان وانگ صاف سی۔ ¹¹.خُداوند نے اِسرائیِلؔ دیاں اَمیراں اُتے ہتھ نہ ودھایا۔ سو اوہناں نے خُدا نُوں ویکھیا اَتے اوہناں نے کھادا تے پیِتا۔¹².خُداوند نے مُوسیٰؔ نُوں آکھیا پئی "میرے کول پہاڑ تے آ اَتے اوتھے ہی رہ۔ مَیں تَینوں پتھر دِیاں تختِیاں اَتے شریعت اَتے حُکم جیہڑے مَیں لکھے نیں دیواں گا تاں جو تُوں اوہناں نُوں سکھاویں۔" ¹³.سو مُوسیٰؔ اپنے سیوک یشُوعؔ نال اُٹھیا اَتے ربّ دے پہاڑ تے گیا۔¹⁴.مُوسیٰؔ نے وڈیریاں نُوں آکھیا پئی "جد تیِک اسیں پَرت نہ آیئے ساہنوں ایسے تھاں اُڈیکدے رہوو۔ ہارُونؔ اَتے حورؔ تُہاڈے کول نیں اَتے جس کِسے دا کوئی مقّدمہ ہووّے اوہ اوہناں کول جاوّے۔" ¹⁵.سو مُوسیٰؔ پہاڑ تے گیا اَتے پہاڑ اُتے بَدل چھا گیا۔¹⁶.خُداوند دا جلال سیِناہؔ دے پہاڑ تے ٹھہریا اَتے بَدل نے چھے دیہاڑیاں تِیک پہاڑ نُوں کَجی رکھّیا اَتے ستویں دیہاڑے اوہنے بَدل وِچوں مُوسیٰؔ نُوں واج ماری۔ ¹⁷. اَتے بنی اِسرائیِلؔ دی نظر وِچ خُداوند دے جلال دا نظارہ پہاڑ دی ٹیِسی اُتے سوا کردین والی اَگ وَرگا سی۔ ¹⁸. مُوسیٰؔ بَدل وِچوں ہو کے پہاڑ تے گیا۔ اَتے اوہ چالھی دیہاڑیاں اَتے چالھی راتاں تیِک پہاڑ تے رہیا۔

25¹. خُداوند نے مُوسیٰؔ نُوں فرمایاپئی ²."بنی اِسرائیِلؔ نُوں ایہہ آکھیِں پئی میرے لئی نذر لَاون اَتے تُسیں اوہناں کولوں ہی میری نذر لَیا جے جیہڑے اپنے دِل دی خُوشی نال دین۔³.اَتے جیہڑئِیاں شیواں دی نذر تُساں اوہناں کولوں لینی اے اوہ ایہہ نیں۔ سونا، چاندی اَتے پِتّل۔ ⁴.اَتے اَسمانی،جامنی تے لال رنگ دا کپڑا اَتے بارِیک کتان تے بکری دی پشم۔ ⁵. اَتے بھیڈُواں دیِاں رنگیِاں ہویاں لال کھَلاں تے بکری دیاں کَھلاں اَتے کِکَر دی لکڑ۔ ⁶.اَتے دیِوے لئی تیل اَتے مَسح کرن دے تیل لئی تے واشنا بخُور لئی مَصالِح۔ ⁷.اَتے سُلیمانی پتھر اَتے اَفود اَتے سِینہ بند تے جڑن لئی نَغ۔⁸.اوہ میرے لئی اِک گھر بنان تاں جو مَیں اوہناں دے وِچکار رہواں۔ ⁹. اَتے گھَر دا اَتے اوہدے سارے وَلیوے دا جیہڑا نمونہ مَیں تَینوں وکھاواں تُوں اوسے دے حِساب نال اوہنوں بناویِں۔¹⁰.اَتے اوہ کِکَر دی لکڑی دا اِک صندُوق بنان جہدی لمیائی ڈھائی ہتھ اَتے چوڑائی ڈیڑھ ہتھ اَتے اُچیائی ڈیڑھ ہتھ ہووے۔ ¹¹.تُوں اوہدے اندر باہر پاسے دا سونا مڑھیِں اَتے اوہدے اُتے آل دوالے سونے دی کناری بناویِں۔¹². اَتے اوہدے لئی سونے دے چار کڑے گھڑ کے، عہد دے صندُوق دے چواں پاوئیاں تے چڑھاویِں۔ دو کَڑے اِک پاسے اَتے دو دُجے پاسے ہون۔ ¹³. اَتے کِکر دی لکڑ دے دو ڈنڈے بنا کے اوہناں تے سونا مَڑھیِں۔ ¹⁴. اَتے اوہناں ڈنڈیاں نُوں صندُوق دے دُوںواں پاسیاں دے کَڑیاں وِچ پایا جے تاں جو اوہناں دے سہارے عہد دا صندُوق چُکیا جاوّے۔¹⁵. ڈنڈے صندُوق دے کَڑیاں وِچ پئے رہن اَتے اوہناں نُوں کڈھیا نہ جاوّے۔ ¹⁶. اَتے جیہڑا عہد نامہ مَیں تَینوں دیاں اوہنوں پکا صندُوق وِچ دھریِں۔ ¹⁷. اَتے تُوں کفارے دا سَر پوش پاسے دے سونے دا بنا ویِں جَہدی لمیائی ڈھائی ہتھ اَتے چوڑائی ڈیڈھ ہتھ ہووّے۔ ¹⁸.اَتے سَرپوش دیِاں دُوںواں نُکراں تے سونے دے دو فرشتے گَھڑ کے گھلاریں۔¹⁹.اِک فرشتہ اِک نُکر تے اَتے دُوجا فِرشتہ دُوجی نُکر تے بنائیِں اَتے تُسیں سرپوش نُوں تے دُوںواں نُکراں دے فِرشتیاں نُوں اِک ہی ٹوٹے نال بنایا جے۔ ²⁰. اَتے اوہ فرشتے اُتاں نُوں اینج اپنے کھمب کِھلاری رکھن پئی سرپوش نُوں اپنے کھمباں ہیٹھ ڈھک لین اَتے اوہناں دے مُنہ سرپوش وَل آمو سامنے ہون۔ ²¹.اَتے تُوں اوس سرپوش نُوں اوس صندُوق اُتے لاویِں اَتے اوہ عہد نامہ جیہڑا مَیں تَینوں دیاں گا اوہنوں صندُوق وِچ دَھرئیِں۔²².عہد دے صندُوق دے کول مَیں تَینوں مِلاں کراں گا۔ اَتے اوس سرپوش دے اُتوں دی اَتے فرشتیّاں دے وِچکاروں دی جیہڑے عہد دے صندُوق دے اُتے ہون گے اوہناں ساریاں حُکماں بارے جیہڑے مَیں بنی اِسرائیِلؔ لئی تَینوں دیاں گا تیرے نال گل بات کیِتا کراں گا۔²³.اَتے تُوں دو ہتھ لَمی اَتے اِک ہتھ چوڑی اَتے دیڑھ ہتھ اُچی کِکر دی لکڑ دا اِک میز بناویِں۔ ²⁴.اَتے اوہنوں پاسے دے سونے نال مَڑھیِں اَتے اوہدے آل دوالے سونے دی کناری بناویِں۔²⁵.اوہدے آل دوالے چار اُنگل چوڑی اِک کنگنی لاویِں اَتے اوس کنگنی دے آل دوالے سونے دی کناری بناویِں۔ ²⁶.اَتے سونے دے چار کڑے بنا کے اوہناں نُوں چَوّاں نُکراں تے لاویِں جیہڑے چَوّاں پاوئیاں دے ساہمنے ہون۔ ²⁷. اوہ کَڑے کنگنی دے کول ہی ہون تاں جو ڈنڈیاں لئی جِنہاں نال عہد دا صندُوق چُکیا جاوّے گُھریاں دا کَم دین۔²⁸.اَتے کِکر دی لکڑ دے ڈنڈے بنا کے اوہناں تے سونا مَڑھیِں تاں جو میز اوہناں نال چُکیا جاوّے۔ ²⁹. تُوں اوہدے ڈونگھے، چمچے، جھجراں اَتے ڈو لھن لئی وڈھے وڈھے کَولے سب پاسے دے سونے دے بناویِں۔ ³⁰.اَتے تُوں اوس میز تے نذر دیِاں روٹِیاں میرے لئی سدا تیِک دھریا کریِں۔³¹.اَتے تُوں پاسے دے سونے دی اِک دیِوے دانی بناویِں۔ اوہ دیِوے دانی اَتے اوہدا تَھلا اَتے ڈنڈی سب کُجھ گَھڑ کے بناویِں۔ اَتے اوہدیِاں پیالیِاں اَتے لاٹُو اَتے اوہدے پُھل سب کُجھ اِکو ہی ٹوٹے دے بنائے جان۔ ³². اَتے اوہدے دُوںواں پاسیوں چھے شاخاں باہر نُوں نِکلدیِاں ہون۔ تِن شاخاں دیِوے دانی دے اِک پاسیوں نِکلن اَتے تِن دُوجے پاسیوں۔³³.اِک شاخ تے بادام دے پُھل ورگیاں تِن پیالِیاں ہون اِک لاٹو اَتے اِک پُھل ہووّے اَتے دُوجی شاخ تے وی بادام دے پُھل ورگِیاں تِن پیالِیاں اِک لاٹو اَتے اِک پُھل ہووّے۔ اینج ہی دیِوے دانی دئِیاں چھیاں شاخاں اُتے ایہہ سب کُجھ لگا ہووّے۔ ³⁴.اَتے دیِوے دانی وِچ آپ بادام دے پُھل ورگیاں چار پیالِیاں اپنے اپنے لاٹو اَتے پُھل سنہے ہون۔³⁵.اَتے دُوںواں شاخاں دے ہیٹھ اِک لاٹو سارے اِک ہی ٹوٹے دے ہون اَتے فیر دو شاخاں دے ہیٹھ اِک لاٹُو سب اِک ہی ٹوٹے دے ہون اَتے فیر دو شاخاں دے ہیٹھ اِک لاٹُو سب اِک ہی ٹوٹے دے ہون۔ دیِوے دانی دیِاں باہر نکلیاں ہویاں چھیویں شاخیں اینج دئیِاں ہی ہون۔ ³⁶. مطلب کے لاٹُو اَتے شاخاں اَتے دیِوے دانیاں سارے اِکو ہی ٹوٹے دے بنے ہون۔ ایہہ سب کُُجھ پاسے دے سونے دے اِک ہی ٹوٹے نال گَھڑ کے بنائے جان۔³⁷.اَتے تُوں اوہدے لئی سَت دیِوے بناویِں۔ ایہوہی دیِوے بالے جان تاں جودیوِے دانی دے اَگے چانن ہووے۔ ³⁸.اَتے اوہدے گُلگیِر اَتے گُلدان پاسے دے سونے دے ہون۔ ³⁹.دیِوے دانِیاں اَتے ایہہ سارے پانڈے اِک قنطار پاسے دے سونے دے بنے ہون۔ ⁴⁰.اَتے ویکھیِں ایہناں نُوں اوسے ہی نمونے تے بناویِں جیہڑا تَینوں پہاڑ تے وکھایا گیا سی۔

26¹.اَتے تُوں اَکٹھ دے تںبُولئی دَس پڑدے بناویِں۔ اَتے ایہہ چنگی طرح اُنے ہوئے باریِک سُوتی کپڑے دے اَتے اَسمانی، جامنی اَتے لال رنگ دے کپڑیاں دے ہون۔ اَتے اوہناں تے کِسے چنڈے ہوئے کاریِگر توں فرشتیاں دئِیاں صُورتاں کڈھوایِں۔ ². ہر پڑدے دی لَمیائی اَٹھائی ہتھ اَتے چوڑائی چار ہتھ ہووے اَیہہ سارے پڑدے اِکو ہی میچ دے ہون۔ ³. اَتے پَنج پڑدے اِک دُجے نال گنڈھ کے اِک وڈّا پڑدا بنایا جاوے اَتے باقی دے پَنج پڑدے وی اِک دُجے نال گنڈھ کے اِک وڈا پڑدا بنایا جاوے۔⁴. اَتے تُوں اِک وڈّے پڑدے دی باہرلی کناری تے جِنہوں گنڈھیا جاوے گا اَسمانی رنگ دیِاں لُپیاں لاویِں اَتے اینج ہی دُجے وڈے پڑدے دی باہرلی کناری تے جِنہوں ایہدے نال گنڈھیا جاوے گا لُپیِاں لاویِں۔ ⁵.اِک وڈے پڑدے نُوں پنجاہ لُپیاں لاویِں اَتے پنجاہ ہی دُجے پڑدے دی کناری تے جیہڑا ایہدے نال گنڈھیا جاوے گا اَتے ساریِاں لُپیاں اِک دُجی دے آمو سامنے ہون۔ ⁶.اَتے سونے دیِاں پنجاہ کُنڈیاں بنا کے ایہناں پڑدیاں نُوں ایہناں کُنڈیاں نال آپو وِچ گنڈھ دیویِں تاں جو اَکٹھ دا تںبُو اِک ہی ہو جاوے۔⁷.اَتے تُوں بکری دے والاں دے پڑدے بناویِں تاں جو اوہ اَکٹھ دے تںبُو اُتے چھت دا کَم دین۔اَتے ایہہ پڑدے گیارہ ہون۔ ⁸.اَتے ہر پڑدے دی لمیائی تریِہ ہتھ اَتے چوڑائی چار ہتھ ہووے۔ گیارہ دے گیارہ پڑدے اِکو ہی میچ دے ہون۔ ⁹.اَتے تُوں پنج پڑدے اِک تھاں اَتے چھے پڑدے اِک تھاں آپو وِچ گنڈھ دیویِں اَتے چھیویں پڑدے نُوں تںبُو اَگے پَن کے دُہرا کر دیویِں۔¹⁰.پہلے وڈے پڑدے دی کناری تے پنجاہ لُپیِان لاویِں اَتے پنجاہ لُپیاں دُجے وڈے پڑدے دی کناری تے لاویِں۔ ¹¹. اَتے پِتل دیِاں پنجاہ کُنڈیِاں بنا کے ایہناں نُوں لُپیِاں وِچ پا دیویِں۔ تد ایہناں ساریاں پڑدیاں نُوں گنڈھ دیویں تاں جو ایہہ تںبُو اِک گھَر بَن جاوے۔¹². اَتے خیمے دیاں پڑدیاں دا لمکیا ہویا حصہ مطلب کے اَدھا پڑدا جیہڑا بچدا ہووے اوہ اَکٹھ دے تںبُو دے پچھلے پاسے لمکدا رہیوے۔ ¹³. پڑدہ دوںواں پاسیوں اِک اِک ہتھ لمکیا ہووے تاں جو اَکٹھ دا تںبُواُکا کَجیا جاوے۔ ¹⁴.اَتے تُوں ایس تںبُو لئی بھیڈواں دی رَتی کھَل دا اُچھاڑ اَتے اوہدے اُتلے حصے لئی بکری دیِاں گھَلاں دا اُچھاڑ بناویِں۔¹⁵.تُوں اَکٹھ دے تںبُو لئی کِکر دی لکڑ دے تختے بناویِں پئی گھلارے جان۔ ¹⁶. ہر تختے دی لمیائی دَس ہتھ اَتے چوڑائی ڈیڈھ ہتھ ہووے۔ ¹⁷. ہر تختے وِچ دو دہ چُولاں ہون جیہڑیاں اِک دُجی نال مِلیِاں ہون۔ اَکٹھ دے تںبُو دے سارے تختے اینج دے ہی بناویِں۔ ¹⁸. اَکٹھ دے تمبُو لئی جیہڑے تختے تُوں بناویں گا اوہناں وِچوں ویِہ تختے، دَکھنی لائمے ہون۔¹⁹.ایہناں وہِیاں تختیاں ہیٹھ چاندی دے چالھِی خانے بناویِں مطلب کے ہر اِک تختے ہیٹھ اوہدیِاں دوںواں چُولاں لئی دو دو خانے۔ ²⁰.اَتے اَکٹھ دے تںبُو دی دُجی لائم مطلب کے پہاڑ دی لائم لئی ویِہ تختے ہون۔ ²¹.اَتے اوہناں لئی چاندی دے چالھِی ہی خانے ہون مطلب اِک اِک تختے ہیٹھ دو دو خانے۔²².اِکٹھ دے تںبُو دی پچھلی لائمےمطلب کے لاہندی لائمے چھے خانے بناویِں۔ ²³.اَتے اوسے پچھلے حصے وِچ اَکٹھ دے تںبُو دئِیاں گُٹھاں لئی دو تختے بناویِں۔ ²⁴.ایہہ ہیٹھلے پاسیوں دہرے ہون اَتے ایسے طرح اُتلے سرے تیِک آکے اِک دائرے وِچ ملائے جان۔ دُونویں تختے ایسے شکل دے ہون ایہہ تختے دوںواں نُوکراں لئی ہون گے۔ ²⁵. چاندی دے خانیاں سنہے، اَٹھ تختے ہون۔ کُل سولاں خانے ہون، دو خانے پہلے تختے تھلے، دو خانے اَگلے تختے تھلے اَتے باقی ویِہ اینج ہی ہون۔²⁶. تُوں کِکر دی لکڑ دے بئینڈے بناویِں۔ پنج بئینڈے اَکٹھ دے تںبُو دے اِک پاسے دے تختیاں لئی۔ ²⁷.اَتے پنج بئینڈے اَکٹھ دے تںبُو دے دُجے پاسے دے تختیاں لئی اَتے پنج بئینڈے اَکٹھ دےتںبُو دے پچھلے حصے مطلب کے لاہندی لائم دے تختیاں لئی۔ ²⁸. اَتے وِچکارلا بئینڈا جیہڑا تختیاں دے وِچکار ہووے اوہ تںبُو دی اِک حد توں دُجی حد تیک اَپڑے۔²⁹.اَتے تُوں تختیاں نُوں سونے نال مڑھیِں اَتے بئینڈیاں دے گھراں لئی سونے دے کڑے بناویِں اَتے بئینڈیاں نُوں ویِہ سونے نال مَڑھیِں۔ ³⁰. تُوں اَکٹھ دا تںبُو اوسے نمونے تے بناویِں جیہڑا پہاڑ تے تَینوں وکھیا گیا اے۔³¹.تُوں اَسمانی، جامنی اَتے لال رنگ دے کپڑیاں اَتے باریِک اُونے ہوئے کتان دا اِک پردہ بناویِں اَتے اوہدے تے کِسے چَنڈے ہوئے کاریگر توں فرشتیاں دی صُورت کڈھواویِں۔ ³².اَتے اوہنوں سونے نال مَڑھے ہوے کِکر دے چار تھماں تے لمکاویِں۔ ایہناں دے کُنڈے سونے دے ہون اَتے اوہ چاندی دے چار خانیاں تے گھلارے جان۔ ³³. اَتے پردے نُوں گُھنڈیاں ہیٹھ لَمکاویِں اَتے عہد دے صندُوق نُوں اوتھے ہی پڑدے وِچ اندر لَیجاویِں اَتے ایہہ پردہ تُہاڈے لئی پاک تھاں نُوں سب توں پاک تھاں توں وَکھ کرے گا۔³⁴. تُوں سرپوش نُوں سب توں پاک تھاں وِچ عہد دے صنُدوق تے دَھریِں۔ ³⁵. اَتے میز نُوں پڑدیوں باہر دَھر کے دیِوے دانی نُوں اوہدے ساہمنے اَکٹھ دے تںبُو دی دَکھنی لائمے دَھریِں مطلب کے میز نُوں پہاڑ دی لائمے دَھریِں۔³⁶.تُوں اِک پڑدہ تںبُو دے بُوہے لئی اَسمانی، جامنی اَتے لال رنگ دے کپڑیاں اَتے باریِک اُنے ہوے سُوتی کپڑے دا بناویِں اَتے اوہدے تے پُھل بُوٹے کڈھے ہوئے ہون۔ ³⁷. اَتے ایس پڑدے لئی کِکر دی لکڑ دے پنج تھم بناویِں اَتے اوہناں نُوں سونے نال مَڑھیِں اَتے اوہناں دے کُنڈے سونے دے ہون جِنہاں لئی تُوں پِتل دے پنج خانے ڈھال کے بناویِں۔

27¹.تُوں کِکر دی لکڑ دی قُر بان گاہ پنج ہتھ لَمی اَتے پنج ہتھ چوڑی بناویِں۔اوہ قُربان گاہ چوگُھٹی اَتے تِن ہتھ اُچی ہووے۔ ².اَتے تُوں اوہدیِاں چَواں گھُٹاں تے ڈھگے دے سینگ بناویِں اَتے اوہ سینگ تے قُربان گاہ اِکو ٹوٹے دے ہون اَتے تُوں اوہناں نُوں پِتل نال مَڑھیِں۔³.اَتے تُوں اوہدی سواہ چُکن دیِاں ٹوکریِاں، بیلچے، کئولے، سیِکھاں اَتے اَنگیٹھیاں بناویِں۔ اوہدے سارے پانڈے پِتل دے بناویِں۔ ⁴.اَتے اوہدے لئی پِتل دی جالی دی کِنگھری بناویِں اَتے اوس جالی دیِاں چَواں نُوکراں تے پِتل دے چار کڑے لاویِں۔⁵. اَتے اوس کِنگھری نُوں قُربان گاہ دے چَواں پاسے کنڈے تھلے اینج لاویِں پئی اوہ اُچیائی وِچ قُربان گاہ دے میچ توں اَدھی ہووے۔ ⁶.تُوں قُربان گاہ لئی کِکر دی لکڑ دے ڈنڈے بنا کے اوہناں نُوں پِتل نال مَڑھیِں۔⁷.تُوں ڈنڈیاں نُوں کڑیاں وِچ پا دیویِں تاں جو قُربان گاہ چُکن ویلے اوہ ڈنڈے دُوہاں پاسےہون۔ ⁸. تُوں ایہہ قُربان گاہ پھٹیاں دی بناویِں اَتے اوہ کھوکھلی ہووے۔ اَتے تُوں قُربان گاہ اونج دی اوہ ہی بناویِں جنج دی تَینوں پہاڑ تے وکھائی گئی اے۔⁹. تُوں اَکٹھ دی تھاں لئی اِک ویڑھا بناویِں۔ اوس ویڑھے دی دَکھنی لائم لئی باریِک سُوتر دے اُونے ہووے پڑدے ہون جیہڑے جُڑ کے سو ہتھ لمَے ہون۔ ایہہ سارے اِکو پاسے ہون۔ ¹⁰.اَتے اوہناں لئی ویِہ تھم بنن اَتے تھماں لئی پِتل دیِاں ویِہ اوہ ہی خانے بنن۔ ایہناں تھماں دے کُنڈے اَتے پٹیاں چاندی دیِاں ہون۔¹¹.اینج ہی پہاڑ دی لائم لئی پڑدے جُڑ کے سَو ہتھ ہون۔ اوہناں لئی وی، ویِہ ای تھم اَتے تھماں لئی ویِہ پِتل دیِاں نیہاں بنن اَتے تھماں دے کُنڈے اَتے پَٹیِِاں چاندی دیِاں ہون۔ ¹².اَتے ویڑے دی لاہندی لائم دی چوڑائی وِچ پنجاہ ہتھ دے پڑدے ہون۔ ¹³۔اَتے ویڑا چڑھدی لائمے ہووے۔¹⁴.اَتے ویڑے دے بُوہے دی اِک تاک لئی پندرہ ہتھ دے پڑدے ہون جِنہاں لئی تِن تھم اَتے تھماں لئی تِن ہی نیہِاں بنن۔ ¹⁵.اَتے دُجے تاک لئی وی پندرہ ہتھ دے پڑدے اَتے تِن تھم اَتے تِن ہی خانے نِیہاں بنن۔ ¹⁶. اَتے ویڑے دے بُوہے لئی ویِہ ہتھ دا ِک پڑدا ہووے جیہڑا اَسمانی، جامنی اَتے لال رنگ دے کپڑیاں اَتے باریِک اُونے ہووے سُوتی کپڑے دا بنیا ہویا ہووے۔ اَتے اوہدے تے پُھل بُوٹے کڈھے ہون۔ اوہدے تھم چار اَتے تھماں لئی چار ہی نِیہاں ہون۔¹⁷.اَتے ویڑے دے آسے پاسے سارے تھم چاندی دیان پٹیِاں نال جُڑے ہوے ہون اَتے اوہناں دے کُنڈے چاندی دے اَتے نیہاں پِتل دیِاں ہون۔ ¹⁸. ویڑے دی لَمیائی سو ہتھ اَتے چوڑائی ہر تھاں پنجاہ ہتھ ہووے اَتے قنات دی اُچیائی پنج ہتھ ہووے۔پڑدے باریِک اُونے ہوے سُوتر دے اَتے تھماں دیِاں نئِیاں پِتل دیِاں ہون۔ ¹⁹. اَکٹھ دی تھاں دے کَم لئی سارے اوزار پِتل دے ہون اَتے تںبُودے کِلے اَتے ویڑے دے کِلے وی پِتل دے ہون۔²⁰.تُوں بنی اِسرائیلؔ نُوں حُکم دیویِں پئی تیرے کول کُٹ کے کڈھیا ہویا زیتون دا خالص تیل چانن لئی لَیان تاں جو دیِوا سدا بَلدا رہیوے۔ ²¹. اَکٹھ دی تھاں دے اوس پڑدے دے باہر جیہڑا عہد دے صندُوق دے ساہمنے ہووے گا ہارُونؔ اَتے اوہدے پُتر شام توں سویل تیِک دیِوے دانی نُوں خُداوند اَگے سجائی رَکھن۔ ایہہ کَم بنی اِسرائیِلؔ لئی پیِڑیو پیِڑھی سدا تیِک چلدا رہیوے گا۔

28¹.اَتے تُوں بنی اِسرائیلؔ وِچوں ہارُونؔ نُوں جیہڑا تیرا بھَرا اے اَتے اوہدے نال اوہدے پُتراں نُوں اپنے نیڑے کر لَویِں تاں جو ہارُونؔ اَتے اوہدے پُتر، ندبؔ، اَبیہوؔ، الیعزرؔ اَتے اِتمرؔ کہانت دے عہدے تے ہو کے میری سیوا کرن۔ ². اَتے تُوں اپنے بھَرا ہارُونؔ لئی عِزت اَتے زِینت لئی پاک لِباس بنا دیویِں۔ ³.اَتے تُوں اوہناں ساریاں روشن ضمیراں نُوں جنِہاں نُوں مَیں حِکمت دی رُوح نال بھریا اے آکھ پئی اوہ ہارُونؔ لئی لِباس بنان تاں جو اوہ پاک ہو کے میرے لئی کہانت دا کَم کرے۔⁴.اَتے جیہڑے لِباس اوہ بنان گے اوہ ایہہ نیں مطلب کے سینہ بند، افُود، جُبّہ، اُونّیا ہویا چار خانیاں والا کُرتا، پَگ اَتے پَٹکا۔ اوہ تیرے بھَرا ہارُونؔ اَتے اوہدے پُتراں لئی ایہہ پاک لِباس بنان تاں جو اوہ میرے لئی کہانت دا کَم کرن۔ ⁵. کاریگر باریِک سُوتی کپڑا ورتَن جیہڑا سونے، اَسمانی، جامنی اَتے لال رنگ دا ہووے۔⁶. اَتے اوہ اَفُود سونے، اَسمانی ، جامنی اَتے لال رنگ دے کپڑے اَتے باریک اُونے ہوے سُوتی کپڑے دا بنان جیہڑا کِسے چنڈے ہوے کاریگر دے ہتھ دا کَم ہووے۔ ⁷. اَتے اوہ اینج جوڑیا جاوے پئی اوہدے دُوہاں موڈیاں دے سِرے آپو وِچ مِلا دِتے جان۔ ⁸. اَتے اوہدے اُتے کاریگری نال جیہڑا پٹکا بَنھن لئی ہووے گا اوہدے تے اَفود ورگا کَم ہویا ہووے۔ اَتے اوہ اوسے کپڑے دا ہووے اَتے سونے، اَسمانی، جامنی اَتے لال رنگ دے کپڑیاں اَتے اوہ کپڑا باریِک سُوتر دا اُونیا ہووے۔ ⁹.اَتے تُوں دو سلیمانیؔ پتھر لَے کے اوہناں اُتے اِسرائیِلؔ دے باراں پُتراں دے ناں کُھرچ کے لکھیِں۔¹⁰. اوہناں وِچوں چھیاں دے ناں اِک پتھر تے اَتے باقی دے چھے ناں دُجے پتھر تے اوہناں دے جَمن دی تاریخ دے حِساب نال ہون۔ ¹¹. تُوں پتھر دے کُھرچن ہار نُوں لا کے اَنگُوٹھی دی شکل وانگ اِسرائیِلؔ دیاں پُتراں دے ناں اوہناں دُوہاں پتھراں تے کُھرچوا کے اوہناں نُوں سونے دے خانیاں وِچ جَڑواویِں۔ ¹².اَتے دُوہاں پتھراں نُوں افُود دیاں دُوہاں موڈھیاں تے لَواویِں تاں جو ایہہ پتھر اِسرائیِلؔ دیاں پُتراں دی یادگاری لئی ہون اَتے ہارُونؔ اوہناں دے ناں خُداوند دے ساہمنے اپنیاں دُوہاں موڈھیاں تے یادگاری لئی لائی رَکھے۔¹³. تُوں سونے دے خانے بناویِں۔ ¹⁴. اَتے پاسے دے سونے دئِیاں دو زنجِیراں ڈوری وانگ گُوجھیِاں ہویاں بناویِں اَتے ایہناں گُوجھیِاں ہویِاں زنجِیراں نُوں خانیاں وِچ جِڑ دیویِں۔¹⁵.نیاں دا ہِک بَنھ کِسے چَنڈے ہوئے کاریگر توں بنواویِں اَتے افُود وانگ سونے، اَسمانی، جامنی اَتے لال اُنّ دا اَتے باریِک سُوتی کپڑے دا بنواویِں۔ ¹⁶. اوہ چَوگُٹھا اَتے دوہرا ہووے۔ اوہدی لَمیائی اِک گِٹھ اَتے چوڑائی وی اِک ہی گِٹھ ہووے۔¹⁷.اَتے چار قطاراں وِچ اوہدے تے ہِیرے اَتے نَغ جَڑیِں۔ پہلی قِطار وِچ لال یاقُوت، پُکھراج اَتے گوہرِ شب چراغ ہووے۔ ¹⁸. دُوجی قطار وِچ زمُرّد، نیِلم اَتے ہِیرا۔ ¹⁹.تِجی قطار وِچ لشم اَتے یشم اَتے یاقُوت۔ ²⁰. چوتھی قطار وِچ فیِروزہ اَتے سنگِ سُلیمانی اَتے زبرجد۔ایہہ سارے سونے دے خانیاں وِچ جَڑے جان۔²¹.ایہہ پتھر اِسرائیِلؔ دیاں پُتراں دے ناواں دے حِساب نال گنتی وِچ باراں ہون اَتے اَنگوٹھی وانگ ایہہ ناں جیہڑے باراں ٹبَراں دے ناں ہون گے اوہناں تے کُھرچ کے لکِھے جان گے۔ ²².اَتے تُوں سیِنہ بند تے ڈُوری وانگ گُجھیاں ہویاں پاسے دے سونے دیِاں دو زنجیراں لاویِں۔ ²³. اَتے سینہ بند لئی سونے دے دو دائرے بنا کے اوہناں نُوں سینہ بند دیاں دُوہاں سِریاں تے لاویِں۔ ²⁴. اَتے سونے دیِاں گُجھیاں ہویاں دُوہاں زِنجیراں نُوں اوہناں دُوہاں دائریاں وِچ جیہڑے سینہ بند دیاں دُوہاں سِریاں تے ہون گے، لا دیویِں۔²⁵.اَتے دُوہاں گُجھیاں ہویاں زِنجیراں دے باقی دُوہاں سِریاں نُوں، دُوہاں پتھراں دے خانیاں وِچ جَڑ کے اوہناں نُوں افُود دیاں دُوہاں موڈھیاں تے سامنی لائمے لَا دیویِں۔ ²⁶.اَتے سونے دے دو ہور دائرے بنا کے اوہناں نُوں ہِک بَنھ دے دُوہاں سِریاں دے اوس کنارے وِچ لاویِں جیہڑا اَفود دے اندرلَے پاسے وے۔²⁷.فیر سونے دے دو ہور دائرے بنا کے اوہناں نُوں اَفُود دے دُوہاں موڈھیاں ہیٹھ اوہدے اَگلے حِصے وِچ لاویِں جِتھے اَفُود جوڑیا جاوے گا تاں جو اوہ افُود دے کاریگری نال اُنے ہوے پَٹکے دے اُتے رہیوے۔ ²⁸.اَتے اوہ سینہ بند نُوں لَے کے اوہدیاں دائریاں نُوں اِک نِیلے تَسمے نال بنھ دین تاں جو ایہہ سینہ بند اَفُود دے کاریگری نال اُنے ہوے پَٹکے دے اُتے وی رہیوے اَتے اَفُود توں وَکھ وی نہ ہووے۔²⁹.اَتے ہارُونؔ اِسرائیِلؔ دیاں پُتراں دے ناں نیاں دے سینہ بند تے اپنے سینے اُتے پاک تھاں وِچ وَڑن ویلے خُداوند دے حُضور لائی رَکھے تاں جو سَدا اوہناں دی یاد گیِری ہوندی رہیوے۔ ³⁰. اَتے تُوں نیاں دے سینہ بند وِچ اُورِیم اَتے تُمیّم نُوں رَکھیِں اَتے جَد ہارُونؔ خُداوند دے حُضور جاوے تے ایہہ اوہدے دِل دے اُتے ہون۔ اینج ہارُونؔ بنی اِسرائیِلؔ دے نیاں نُوں اپنے دِل دے اُتے خُداوند دے ساہمنے سَدا لئی لائی رَکھے گا۔³¹.اَتے تُوں اَفُود دا جُبّہ اُکا اَسمانی رنگ دا بناویِں۔ ³².اَتے اوہدا گَلما وِچکار ہووے اَتے بکتر دے گَلمے وانگ اوہدے گَلمے دے آل دوالے اُنی ہوئی گوٹ ہووے تاں جواوہ پاٹ نہ جاوے۔³³.اَتے اوہدے گھیرے دے چَواں پاسے اَسمانی، جامنی اَتے لال رنگ دے اَنار بناویِں اَتے اوہناں دے وِچکار چَواں پاسے سونے دیِاں گھنٹیِاں لاویِں۔ ³⁴.مطلب کے جُبّے دے گھیرے وِچ سونے دی اِک گھنٹی ہووے اَتے اوہدے پچھوں اَنار۔ فیر، سونے دی اِک گھنٹی اَتے اوہدے پچھوں اَنار۔ ³⁵.اِیہہ جُبہّ ہارُونؔ سیوا کرن ویلے پایا کرے تاں جو جدوں اوہ پاک تھاں وِچ خُداوند دے حُضور جاوے یاں اوتھوں نِکلے تے اوہدی واج سُنیِوے تاں جو اوہ مَرنہ جاوے۔³⁶.اَتے تُوں پاسے دے سونے دی اِک پتّری بنوا کے اوہدے تے اَنگوٹھی دی شکل وانگ ایہہ کُھر چ کے لِکھیِں پئی، "خُداوند لئی پاک"۔ ³⁷. اَتے اوہنوں نیِلے تسمے نال بنھیِں تاں جو اوہ پَگ دے سامنے آلے حصے تے ہووے۔ ³⁸.ایہہ ہارُونؔ دے مَتھے تے رہیوے تاں جو، جو کُجھ بنی اِسرائیِلؔ اپنے پاک ہدئِیاں دے رائیِں پاک ٹھہران، اوہناں پاک کیِتیاں ہوئِیاں شیواں دا پاپ ہارُونؔ چُکے اَتے ایہہ پَگ اوہدے مَتھے تے سَدا رہیوے تاں جو اوہناں دے ہدئِیے خُداوند اَگے قُبولے جان۔³⁹.کُرتہ بارِیک سُوتی کپڑے دا بنیا ہووے اَتے چار خانیاں دا ہووے اَتے پَگ وی بارِیک سُوتی کپڑے دی ای بناویِں اَتے اِک پٹکا بناویِں جِہدے تے پُھل بُوٹیاں دی کڈھائی کیِتی ہووے۔⁴⁰.ہارُونؔ دے پُتراں لئی کُرتے بناویِں اَتے عزِت اَتے زِینت لئی اوہناں لئی پٹکے اَتے پَگاں بناویِں۔ ⁴¹.اَتے تُوں ایہہ سب کُجھ اپنے بَھرا ہارُونؔ اَتے اوہدے پُتراں نُوں پَواویِں اَتے اوہناں نُوں مَسح اَتے مخصُوص اَتے پاک کریِں تاں جو اوہ سارے میرے لئی کہانت دا کَم کرن۔⁴².تُوں اوہناں لئی سُوتی کپڑے دے پاجامے بنا دیویِں تاں جو اوہناں دا جُسا کَجیا رہیوے۔ ایہہ پاجامے لَک توں لے کے پَٹ تیِک ہون۔ ⁴³.ہارُونؔ اَتے اوہدے پُتر جد جد اَکٹھ دے تںبُو وِچ وَڑن یاں سیوا کرن لئی پاک تھاں دے وِچ قُربانی دی تھاں دے نیڑے جان ، ایہناں پاجامیاں نُوں پان کرن تاں نہ ہووے پئی پاپی ٹھہرن اَتے مَر جان۔ ایہہ قانُون ہارُونؔ اَتے اوہدی پیڑھی لئی سَدا تیِک رہیوے۔

29¹.فیرتَنیوں ایہہ پَک ہووے پئی تُوں اوہناں نُوں میرے لئی کہانت دا کَم کرن واسطے وَکھ کریِں ۔ اِک وَچھا اَتے دو بے عیب دُنبے لَویِں۔ ².اَتے بے خمیِری روٹی اَتے بے خمیِرے کُلچے جِنہاں نال تیل رَلیا ہووے۔ نالے تیل دِیاں چوپڑئِیاں ہویاں چپاتِیاں لَوّیِں۔ ایہہ سارئِیاں کنَّک دے مَیدے دِیاں بناویِں۔³.اَتے ایہناں نُوں اِک ٹوکری تے دَھر کے، اوس ٹوکری نُوں وچھے اَتے دُنبیاں سنہے اَگاں لَے آویِں۔ ⁴. فیر ہارُونؔ اَتے اوہدے پتُراں نُوں اَکٹھ دے تںبُو دی بَرُوں تے لَیا کے اوہناں نُوں پانی نال نہوایِں۔⁵.اَتے اوہ کپڑے لے کے ہارُونؔ نُوں کُڑتا اَتے افُود دا جُبّہ اَتے سینہ بند پاویِں اَتے افُود دا کاریگری نال بنیا ہویا لَک دا پٹکا اوہنوں بنھیِں۔ ⁶.اَتے پَگ اوہدے سر تے وَل کے اوس پِگ اُتے پاک تاج لا دیویِں۔ ⁷.تد مَسح کرن والا تیل لے کے اوہدے سر تے ڈوہلیِں اَتے اینج تُوں اوہنوں مَسح کریِں۔⁸.فیر تُوں اوہدے پُتراں نُوں اَگاں سَد کے کُڑتے پَواویِں۔ ⁹.ہارُونؔ اَتے اوہدے پُتراں دے لَک پٹکے وَل کے اوہناں نُوں پَگڑیاں بَنھیِں تاں جو کہانت دے عہدے تے سَدا لئی اوہناں دا حق رہیوے۔ اینج تُوں ہارُونؔ اَتے اوہدے پُتراں نُوں پاک کر کے اوہناں واسطے میری سیوا کرن لئی وَکھ کریِں۔¹⁰. اَتے فیر تُوں اوس وچھے نُوں اِکٹھ دے تںبُو دے کول لَیاویِں۔ ہارُونؔ اَتے اوہدے پُتّر وَچھے دے سر تے اپنے ہتھ دَھرن۔ ¹¹.فیر تُوں اوس وَچھے نُوں اَکٹھ دے تںبُو دے بُوہے تے لَیا کے حلال کریِں۔¹².اوس وچھے دی رَت وِچوں کُجھ لے کے اوہنوں اپنی اُنگلی دے لا کے قُربان گاہ دے سِنگاں تے لاویِں اَتے باقی ساری رَت قُربان گاہ دے پاوے تے ڈوہل دیویِں۔ ¹³.فیر اوس چربی نُوں جِہدے نال آندراں کِجیِّیاں رہیندیاں نیں اَتے جِگر اُتے دی جھلّی نُوں اَتے دُوہاں گُردیاں نُوں اَتے اوہناں دے اُتے دی چربی نُوں لَے کے سب کُجھ قُربان گاہ دے اُتے ساڑھیِں۔ ¹⁴. پَر اوس وچھے دے ماس اَتے کَھل اَتے گوئے نُوں اَکٹھ دی تھاں دے باہر اَگ وِچ ساڑھ دیویِں کیوں جو ایہہ خطا دی قُربانی اے۔¹⁵.فیر تُوں اِک دُنبا لَویِں اَتے ہارُونؔ تے اوہدے پُتر اپنے ہتھ اوس دُنبے دے سر تے دَھرن۔ ¹⁶.تُوں اوس دُنبے نُوں حلال کریِں اَتے اوہدی رَت لَے کے قُربان گاہ دے چَواں پاسے چِھڑکیِں۔ ¹⁷.تُوں دُنبے نُوں ٹوٹے ٹوٹے کریِں اَتے اوہدِیاں آندراں اَتے پاویاں نُوں دھو کے اوہدیاں ٹوٹیاں تے اوہدے سر نال ملا دیویِں۔ ¹⁸.فیر ایہہ سارا دُنبا قُربان گاہ تے دَھر کے ساڑھ دیویِں۔ ایہہ خُداوند لئی سوختنی قُربانی ہووے گی۔ ایہہ مِٹھی واشنا مطلب کے خُداوند لئی آتشیِن قُربانی اے۔¹⁹. فیر تُوں دُجا دُنبا لَویِں اَتے ہارُونؔ تے اوہدے پُتر اوس دُنبے دے سر تے اپنے ہتھ دَھرن۔ ²⁰.تد اوس دُنبے نُوں حلال کریِں اَتے اوہدی رَت وچِوں کُجھ لَے کے ہارُونؔ اَتے اوہدے پُتراں دے سجے کَن دے کُولے ماس تے اَتے سجے ہتھ اَتے سجے پیر دے اَنگُوٹھیاں تے لاویِں۔ فیر رَت نُوں قُربان گاہ تے چَواں پاسے چِھڑک دیویِں۔²¹. قُربان گاہ دی رَت اَتے مَسح کرن دے تیل وِچوں تھوڑا تھوڑا لے کے ہارُونؔ دے اَتے اوہدے پُتراں دے لباس اُتے چِھڑک دیویِں۔ تد اوہ اپنے لباس سنہے اَتے اوہدے نال اوہدے پُتر اپنے اپنے لباس سنہے پاک ہون گے۔²².تُوں دُنبے دی چربی اَتے اوہدی موٹی پُوچھل، اوہدِیاں آندراں کَجن والی چربی اوہنوں اَتے جِگر اُتے دی جِھلی نُوں اَتے دُوہاں گُردیاں نُوں اَتے اوہدے اُتے دی چربی نُوں اَتے اوہدا سجا پٹ لَویِں ایس واسطے پئی ایہہ میرے اَگے کاہن نُوں مُخصوص کرن دا دُنبا اے۔ ²³.اَتے بے خمیری روٹی دی چنگیر وِچوں جیہڑی خُداوند دے اَگے دَھری ہووے اِک روٹی اَتے اِک روغنی کُلچہ اَتے اِک چپاتی لَویِں ۔²⁴.ایہناں ساریاں نُوں ہارُوؔن اَتے اوہدیاں پُتراں دے ہتھاں تے دَھر کے، خُداوند دے اَگے ہَلاویِں تاں جو ایہہ ہلان دا ہدیا ہووے۔ ²⁵.فیر اوہناں نُوں اوہناں دے ہتھوں لَے کے قُربان گاہ تے سوختنی قُربانی دے اُتے ساڑھ دیویِں تاں جو اوہ خُداوند اَگے مِٹھی واشنا ہووے۔ ایہہ خُداوند لئی آتشین قُربانی اے۔²⁶.تُوں ہارُوؔن نُوں مُخصوص کرن والے دُنبے دا سینہ لَے کے اوہنوں خُداوند اَگے ہِلاویِں تاں جو اوہ ہلان دا ہدیا ہووے۔ ایہہ تیرا حِصّہ ہووے گا۔ ²⁷.تُوں ہارُوؔن اَتے اوہدے پُتراں دے مُخصوص کرن دے دُنبے دے ہلان دے ہدیے دے سینے نُوں جِنہوں ہَلا لَیا گیا اے اَتے چُکن دے ہِدیے دے پَٹ نُوں جَنہوں چُک لیا گیا اے، لَے کے اوہناں دُوہاں نُوں پاک ٹھہراویِں۔ ²⁸.تاں جو ایہہ کُل بنی اِسرائیِلؔ وَلوں سَدا تیِک ہارُوؔن اَتے اوہدے پُتراں دا حق ہووے کیوں جو ایہہ چُکے جان دا ہدیا اے۔ سو ایہہ بنی اِسرائیِلؔ وَلوں اوہناں دی سلامتی دیاں ذبیِحیاں وِچوں خُداوند لئی چُکے جان دا ہدیا ہووے گا۔²⁹. ہارُوؔن دے پاک کپڑے اوہدے پِچھوں اوہدے پُتراں لئی رہن گے۔ تاں جو اوہ اوہناں کپڑیاں وِچ میرے لئی مَسح کیِتے جان۔ ³⁰.اوہدے پُتراں وِچوں جیہڑا اوہدی کہانت دی گدی سنبھالے، جَد اوہ میرے حُضور سیوا کرن لئی پاک تھاں وِچ وڑے، ایہناں کپٹریاں نُوں سَت دیہاڑیاں تیِک پائی رَکھے۔³¹.جیہڑے دُنبہ کاہن نُوں مُخصوص کرن ویلے ورتیا جاوے، اوہدا گوشت پاک تھاں تے اُبالیِں۔ ³². ہارُوؔن تے اوہدے پُتر اَکٹھ دے تںبُو دے بُوہے تے اوس دُنبے دا گوشت اَتے چنگیر وِچ دَھریاں ہویاں روٹِیاں کھان۔ ³³. جیہڑیاں شیواں نال اوہناں نُوں مُخصوس تے پاک کرن لئی کفارہ دِتّا جاوے اوہ اوہناں نُوں وی کھان۔ پَر اوہناں شیواں وِچوں کُجھ وی کوئی اوپرا جی نہ کھاوے کیوں جے ایہہ شیواں میرے لئی پاک نیں اَتے میرے لئی وَکھ کیتیِاں ہویِاں نیں۔ ³⁴.جے مُخصوص کرن دی قُربانی دے یاں روٹی وِچوں اَگلی سویل تیِک کُجھ بچے تے تُوں پَکا اوہنوں ساڑھ دیویِں۔ اوہنوں کدی نہ کھادا جاوے کیوں جو اوہ میرے لئی وَکھ کیِتا ہویا اے۔³⁵. تُوں ہارُوؔن اَتے اوہدے پُتراں نال اوہو کریِں جِہدا مَیں تَینوں حُکم کیِتا اے۔ سَت دیہاڑیاں تیِک مُخصوصیت دی ایہہ تیاری ہوندی رہیوے۔ ³⁶.تُوں ہر دیہاڑے خَطا دی قُربانی دے وَچھے نُوں کفارے لئی حلال کریِں اَتے تُوں کفارہ دین ویلے قُربانی گاہ نُوں صاف کرکے پاک کریِں اَتے تُوں اوہنوں مَسح کریِں تاں جو اوہ میرے لئی پاک ہوجاوے۔ ³⁷.سَت دیہاڑیاں تیِک قُربان گاہ لئی کفارہ دیویِں اَتے اوہنوں خُداوند لئی پاک کریِں۔ تد قُربان گاہ اُکا پاک ہو جاوے گی اَتے جیہڑی شئے قُربان گاہ نُوں ٹئو جاوےگی اوہ وی پاک ہو جاوے گی۔³⁸.تُوں ہر دیہاڑے اِک اِک ورّھے دے دو لیلے قُربان گاہ تے چڑھایاکریِں۔ ³⁹. اِک لیلا سویلے اَتے دُوجا لیلا سُورج ڈُبن توں پہیلاں پہیلاں چڑھاویِں۔⁴⁰.پہیلے لیلے نال ایفہ دے دَسویں حصّے جِنا مَیدہ دیویِں جِہدے وِچ ہِین دے چوتھے حصّے دے حِساب نال کُٹ کُٹ کے کڈھیا ہویا تیل رَلیا ہووے۔ اَتے ہِین دے چوتھے حصّے دے حِساب نال تپاون لئی مَے وی دیویِں۔⁴¹.تُوں دُوجا لیلا سُورج دے ڈُبن توں پہیلاں پہیلاں چڑھاویِں اَتے اوہدے نال سویل وانگ نذر دی قُربانی اَتے اونج دا ہی تپاون چڑھاویِں جِہدے نال اوہ خُداوند لئی مِٹھی واشنا اَتے آتشیِن قُربانی ٹھہرےگی۔ ⁴².ایہو سوختنی قُربانیِاں پیڑھیو پیڑھی اَکٹھ دے تںبُو دےبُوہے تے خُداوند اَگے سَدا ہوندیاں رہن۔ اوتھے مَیں تُہاڈے نال مِلاں کراں گا اَتے گلاں کیِتا کراں گا۔⁴³.اوتھے مَیں بنی اِسرائیِلؔ نال مِلاں گا اَتے اوہ تھاں میرے جلال نال پاک ہووے گی۔ ⁴⁴. مَیں اَکٹھ دے تںبُو اَتے قُربان گاہ نُوں اپنے لئی وَکھ کراں گا اَتے مَیں ہارُوؔن اَتے اوہدے پُتراں نُوں وی اپنے لئی وَکھ کراں گا تاں جو میرے لئی کہانت دا کَم کرن۔⁴⁵.مَیں بنی اِسرائیِلؔ دے وچکار رہیواں گا اَتے اوہناں دا رَبّ ہوواں گا۔ ⁴⁶. تد اوہناں نُوں پتا لَگ جاوے گا پئی مَیں خُداوند اوہناں دا رَبّ ہاں جیہڑا اوہناں نُوں مِصرؔ دے دیس وِچوں ایس لئی کڈھ لَے آیا تاں جو مَیں اوہناں دے وِچ رہیواں۔ مَیں ہی خُداوند اوہناں دا ربّ ہاں۔

30¹.اَتے تُوں بخُور پخان لئی کِکر دی لکڑ دی اِک قُربان گاہ بناویِں۔ ². اوہدی لمیائی اِک ہتھ اَتے چوڑائی اِک ہتھ ہووے۔ اوہ چَوگُٹھی رہیوے اَتے اوہدی اُچیائی دو ہتھ ہووے اَتے اوہدے سینگ اِکو ٹوٹے دے بنائے جان۔³.تُوں سوختنی قُربانی دے مذبے دا اُتلا حِصّہ،اوہدے پاسے جیہڑے اوہدے آل دوالے نیں اَتے اوہدے سینگ پاسے دے سونے نال مَڑھیں۔ اَتے اوہدے آل دوالے سونے دا اِک تاج بناویِں۔ ⁴. اَتے تُوں اوس تاج دے ہیٹھاں اوہدے دُونواں پاسیاں وِچ سونے دے دو کَڑے اوہدے دُونواں پاسے بناویِں۔ اوہ اوہنوں چُکن دے ڈنڈیاں لئی خانیاں دا کَم دین گے۔⁵. اَتے ڈنڈے کِکر دی لکڑ دے کَڑھ کے اوہناں تے سونا مَڑھیِں۔ ⁶.اَتے تُوں اوہنوں اوس پڑدے دے اَگے دھریِں جیہڑا گواہی دے صندُوق دےاَگے وے۔ اوہ اوس اوچھاڑ دے اَگے رہیووے جیہڑا گواہی دے صندُوق دے اُتے وے جِتھے مَیں تَینوں مِلاں کراں گا۔⁷. ایسے تے ہارُونؔ خُوسبُودار بخُور پخایا کرے۔ ہر سویل دیِویاں نُوں ٹھیک کرن دے ویلے بخُور پخایا کرے۔ ⁸. اَتے سورج دے ڈُبن توں پہیلاں پہیلاں وی جَد ہارُونؔ دیِوے بالے تد بخُور پَخاوے۔ ایہہ بخُور خُداوند اَگے تُہاڈے وِچ پیڑھیئو پِیڑھی پخایا جاوے۔ ⁹.اَتے تُسیں اوہدے تے کوئی اوپرا بخُور نہ پخایا جے نہ اوہدے تے سوخُتنی قُربانی اَتے نذر دی قُربانی چڑھاویِں اَتے کوئی تپاون وی اوہدے تے نہ تپاویِں۔¹⁰. ہارُوؔن سال وِچ اک واری اوہناں دے سینگاں اُتے کفارہ دیوے کرے۔ خطا دے کفارے دے چڑھاوے دے لہو نال اوہ ورھے وِچ اِک وار کفارہ دیوے گا اَتےایہہ کَم پیِڑھیو پیِڑھی ہُوندا رہیوے۔ ایہہ کَم خُداوند لئی سب توں چوکھا پاک اے۔"¹¹. فیر خُداوند نے مُوسیٰؔ نُوں آکھیا ¹².پئی "جدوں تُوں اِسرائیِلیاں نُوں گِنیں تے جِنہے گِنے گئے ہون اوہ اِک اِک بندے دی گِنتی ویلے خُداوند لئی اپنی جان لئی بَھرت بھرن تاں جو جدوں تُوں اوہناں دی گِنتی کردا ہوویں اوس ویلے کوئی وَبا اوہناں وِچ نہ پھیلے۔ ¹³. گنن ویلے جِنہوں جِنہوں گن لیا جاوے اوہ مَقدِس دی مِثقال دے حِساب نال اَدھی مِثقال دیوے (مِثقال ویِہ جِیرہے دی ہُوندی اے)۔ ایہہ اَدھی مِثقال خُداوند لئی ہووے۔ ¹⁴. ہر بندہ جیہڑا گِنیا جاوے مطلب کے جِنہاں دی عُمر ویِہ ورھیاں دی یاں ایہدوں ودھ دی ہووے اوہ پَکا میرے اَگے چڑھاوا چڑھاوے۔¹⁵. اَتے جدوں تُسیں اپنیِاں جاناں لئی کفارے دا چڑھاوا چڑھاو تے دولت والا اَدھی مِثقال توں ودھ نہ دیوے اَتے نہ مہاتڑ ایہدوں گھَٹ دیوے۔ ¹⁶. اَتے تُوں بنی اِسرائیِلؔ کولوں کفارے دا پیسہ اَکٹھا کر کے اَکٹھ دے تںبُو دے کماں وِچ لاوِیں تاں جوبنی اِسرائیِلؔ وَلوں تُہاڈئِیاں جاناں دے کفارے لئی میرے اَگے یادگار ہووے۔"¹⁷. تَد خُداوند نے مُوسیٰؔ نُوں ایہہ آکھّیا ¹⁸.پئی "تُوں دھون لئی پِتل دا اِک حوض اَتے پِتل دی ہی اِک چوکی بناویِں اَتے اوہنوں اَکٹھ دے تںبُو اَتے قُربان گاہ دے وِچکاردَھر کے اوہنوں پانی نال بَھر دیویِں۔¹⁹.اَتے ہارُونؔ تے اوہدے پُتر اپنے ہتھ پیر اوس پانی نال دھون کرن۔ ²⁰. جدوں اوہ اَکٹھ دے تںبُو وِچ جان یاں قُربان گاہ دے نیڑے سوختنی قُربانِیاں چڑھان لئی جان تدوں اوہ اپنے آپ نُوں پانی نال دھون تاں جو مَر نہ جان۔ ²¹. اوہ اپنے ہتھ پیر پَکا دھون کرن تاں جو اوہ مَر نہ جان۔ ہارُونؔ تے اوہدِیاں پیڑھیاں لئی ایہہ سدا دا قانُون ہووے۔"²². تد خُداوند نے مُوسیٰؔ نوں ایہہ آکھیا پئی ²³."تُوں مِقدِس دی مِثقال دے حِساب نال خاص خاص خُوشبُودار مصالِح لَویِں مطلب کے اپنے آپ نَکلیا ہویا مُر جیہڑا پنج سو مِثقال ہووے، ڈھائی سو مِثقال دارچیِنی اَتے ڈھائی سو مِثقال خُوشبُودار اگر، ²⁴. پنج سو مِثقال تج اَتے اِک ہِن زَیتُون دا تیل۔ ²⁵. تُوں ایہناں سارِیاں شئیواں نال مَسح کرن دا پاک تیل بناویِں مطلب کے گُندھی دی حِکمت دے حِساب نال مَسح کرن دا پاک خُوشبُودار روغن بناویِں۔ ایہو ہی میرے لئی مَسح کرن دا تیل ہووے گا۔²⁶.ایسے نال تُوں اِکٹھ دے تںبُو نُوں اَتے شہادت دے صندُوق نُوں۔ ²⁷. اَتے میز نُوں اوہدے پانڈیاں سَنہے اَتے بُخور پخان دی قُربان گاہ نُوں۔ ²⁸. اَتے سوختنی قُربانی چڑھان دے مَذبحے نُوں اوہدے کُل پانڈیاں سنہے اَتے حَوض نُوں اَتے اوہدی چَونکی نُوں مَسح کریِں۔²⁹. اَتے اوہناں نُوں پاک کریِں تاں جو اوہ اُکا پاک ہو جان۔ جو کُجھ وی اوہناں نُوں ٹئو جاوے گا اوہ پاک ہو جاوے گا۔ ³⁰.اَتے تُوں ہارؔون تے اوہدے پُتراں نُوں مَسح کریِں اَتے اوہناں نُوں پاک کریِں تاں جو اوہ میرے لئی کاہِن دا کم پُورا کرن۔ ³¹. اَتے تُوں بنی اِسرائیِلؔ نُوں آکھ دیویِں پئی ’ایہہ تیل میرے لئی تُہاڈی پیِڑھیو پیِڑھی مَسح کرن دا پاک تیل ہووے گا۔³². ایہہ کسے بندے دے جُسّے تے نہ پایا جاوے اَتے نہ تُسیں کوئی ہور روغن ایہدی ترکیِب تے بنانا ایس لئی پئی ایہہ پاک اے اَتے تُہاڈے لئی وی ایہہ پاک ٹھہرے۔ ³³.جو کوئی ایہدے وانگ کُجھ بناوے یاں ایہدے وِچوں کُجھ کِسے اوپرے بندے نُوں لاوے اوہ اپنی قوم وِچوں کٹ دِتّا جاوے‘۔"³⁴.اَتے خُداوند نے مُوسیٰؔ نُوں آکھیا پئی "تُوں خُوشبُو دار مصالحے مُر اَتے مصطکی اَتے لَون اَتے خُوشبُو دار مصالحے دے نال خالص لُبان تول وِچ اِکو جِنا لَویِں۔ ³⁵. اَتے لُون رَلا کے اوہدے نال گُندھی دی حِکمت دے حِساب نال خُوشبُودار روغن وانگ صاف اَتے پاک بخُور بناویں۔ ³⁶. اَتے ایہدے وِچوں کُجھ وا وا باریِک پیِہ کے اِکٹھ دے تںبُو وِچ شہادت دے صُندوق دے اَگے جِتھے مَیں تَینوں مِلاں کراں گا رَکھیِں۔³⁷. جیہڑا بُخور تُوں بناویں اوس ترکیِب دے حِساب نال تُسیں اپنے لئی کُجھ نہ بنایا جے۔ اوہ بُخور تیرے نظر وِچ خُداوند لئی پاک ہووے۔ ³⁸. جو کوئی سُنگھن لئی وی اوہدے وانگ کُجھ بناوے اوہ اپنی قوم وِچوں کٹ دِتّا جاوے۔"

31¹. فیر خُداوند نے مُوسیٰؔ نُوں آکھیا پئیِ ²."ویکھ مَیں بضلیؔ ایل اُوری دے پُتر اَتے حُورؔ دے پوترے نُوں یُہوداہؔ دے ٹَبر وِچوں ناں لَے کے سَدیا اے۔³. اَتے مَیں بضلؔی ایل نُوں سیانف اَتے سُجھ بُجھ اَتے عِلم اَتے ہر طرح دی کاریگری لئی اپنی رُوح نال بھریا اے۔ ⁴. تاں جو اوہ ہُنر مَندی دے کَماں نُوں بناوے اَتے سونے اَتے چاندی اَتے پِتل دیِاں شیئواں بناوے۔ ⁵.اَتے پتھر نُوں جڑن لئی کَٹے اَتے لکڑ نُوں تراشے جِہدے نال ہر ڈھنگ دی کاریگری دا کَم ہووے۔⁶. اَتے ویکھ مَیں اہلیابؔ نُوں جیہڑا اَخیسمکؔ دا پُتر اَتے دانؔ دے ٹبر وِچوں اے اوہدا ساتھی ہون لئی مُقرر کِیتا اے اَتے مَیں سارے روشن ضمیِراں دے دِلاں وِچ اجیہی سمجھ رکھی اے پئی جیہڑیاں جیہڑیاں شیئواں دا مَیں تَینوں حُکم کیِتا اے اوہناں سبھناں نُوں اوہ بنا سَکن۔ ⁷. مَطلب کے اَکٹھ دا تَںبُو اَتے شہادت دا صَندوُق اَتے اوچھاڑجیہڑا اوہدے اُتے رہیووے گا اَتے تَںبُو دا کُل سامان۔ ⁸. اَتے میز اَتے اوہدے پانڈے اَتے پاسے دے سونے دی دیِوے دانی اَتے اوہدے کُل پانڈے اَتے بُخور پخان دی قُربان گاہ۔ ⁹. اَتے سوختنی قُربانی دی قربان گاہ اَتے اوہدے کُل پانڈے اَتے حوض تے اوہدی چونکی۔¹⁰. اَتے بُھل بُوٹے کڈھے ہوئے کپڑے اَتے ہارُونؔ کاہن دے پاک لِباس اَتے اوہدے پُتراں دے لِباس تاں جو اوہ کہانت دے کَم نُوں پُورا کرن۔ ¹¹. اَتے مَسح کرن والا تیل اَتے ربّ دے گھر لئی خُوشبودار مصالحیاں دا بُخور۔ ایہناں سبھناں نُوں جِویں مَیں تَینوں حُکم دِتا اے اوہ اونج ہی بنان۔"¹². اَتے خُداوند نےمُوسیٰؔ نُوں آکھیا پئی ¹³. "تُوں بنی اِسرائیِلؔ نُوں ایہہ وی آکھ دے پئی تُسیں میریاں سبَتاں نُوں ضُرور مَنیا جے۔ ایسے لئی پئی ایہہ میرے تے تُہاڈے وِچکار پیہڑھیو پہیِڑھی اِک نشان رہیوے گا تاں جوں تُسیں جانوں پئی مَیں تُہاڈا خُداوند پاک کرن والا ہاں۔ ¹⁴. سو تُسیں سبت نُوں منیا جے کیوں جو اوہ تُہاڈے لئی پاک اے۔ جوکوئی اوہدی بے حُرمتی کرے اوہ پَکا مار دِتّا جاوے۔ جیہڑا کوئی سبَت والے دیہاڑے کَم کرے اوہ اپنی قوم وچِوں کَڈھ دِتا جاوے۔ ¹⁵. چھے دیہاڑیاں تیِک کَم کار کیِتا جاوے پَر ستواں دیہاڑا آرام دا سبَت اے جیہڑا خُداوند لئی پاک اے۔ جو کوئی سبت دے دیہاڑے کَم کرے اوہ پَکا مار دِتّا جاوے۔¹⁶. سو بنی اِسرائیِلؔ سبَت نُوں منن اَتے پیِڑھیو پیِڑھی اوہنوں سَدا دا عہد جان کے اوہدا لحاظ رَکھن۔ ¹⁷.میرے اَتے بنی اِسرائیِلؔ وِچکار ایہہ سَدا لئی اِک نشان رہیوے گا۔ ایس لئی پئی چھے دیہاڑیاں وِچ خُداوند نے اَنبراں اَتے دھرتی نُوں پیدا کیِتا اَتے ستویں دیہاڑے آرام کرکے ساہ لیا۔"¹⁸. اَتے جد خُداوند نے سیِناہؔ دے پہاڑ اُتے مُوسیٰؔ نال گلاں کر لیاں اَتے اوہنوں شہادت دِیاں دو تختِیاں دِتّیاں۔ اوہ تختِیاں پتھر دِیاں اَتے خُدا دے ہتھ دیِاں لِکھیاں ہویاں سَن۔

32¹.جد لوکاں نے ویکھیا پئی مُوسیٰؔ نے پہاڑوں ہیٹھاں لہندیاں چِر لایا تے اوہ ہارُونؔ کول اَکٹھے ہو کے اوہنوں آکھن لگے پئی "اُٹھ اَتے ساڈے جوگا دیوتا بنا دے جیہڑا ساڈے اَگے اَگے ٹُرے کیوں جو اَسیں نئیں جان دے پئی ایس بندے مُوسیٰؔ نُوں جیہڑا ساہنوں مِصرؔ دے دیس وِچوں کڈھ لَے آیا اے کیِہ بَن گئی اے۔" ². سو ہارُوؔن نے اوہناں نُوں آکھیا پئی " تُہاڈیاں ووہٹِیاں اَتے مُنڈییاں اَتے کُڑیاں دے کَنّاں وِچ جیہڑیاں سونے دِیاں والیِاں نیں اوہناں نُوں لاہ کے میرے کول لیاو۔"³. سو سارے لوک اوہناں دے کَنوں سونے دِیاں والِیاں لاہ لاہ کے ہارُونؔ کول لیائے۔ ⁴. اَتے اوہنے اوہناں نُوں اوہناں دے ہتھوں لَے کے اِک ڈھلیا ہویا وَچھا بنایا جہدی صورت چھینی نال ٹھیِک کیِتی۔ تد اوہ آکھن لگے پئی "اے اِسرائیِلؔ ایہو ہی تیرے اوہ دیوتے نیں اَے جیہڑے تُہانوں مَصرؔ دے دیسوں کڈھ لیائے سَن۔"⁵. جد ہارُونؔ نے ایہہ ویکھیا تے اوہنے اوہدے اَگے اِک قُربان گاہ بنائی اَتے اِعلان کیِتا پئی "کَل خُداوند لئی عِید ہووے گی۔" ⁶. اَتے اَگلے دیہاڑے اوہناں نے سَتی سویلے اُٹھ کے چڑھاوے چڑھائے اَتے سلامتی دے ہدیئے لیائے۔ فیر اوہناں لوکاں کھادا پیِتا اَتے فیر اُٹھ کے نچن ٹپن تے وہیشیاں وانگ جشن منان لگ پئے۔⁷. تد خُداوند نے مُوسیٰؔ نُوں آکھیا پئی "چھیتی نال اپنے لوکاں کول جا کیوں جو تیرے لوکی جِنہاں نُوں تُوں مِصروںؔ کڈھ لیایا ساں اوہ وِگڑ گئےنیں۔ ⁸. اوہ اوس راہ توں جِہدا مَیں اوہناں نُوں حُکم کیِتا سی بڑی چھیتی پِھر گئے نیں۔ اوہناں اپنے لئی ڈَھلیا ہویا وِچھا بنایا اَتے اوہنوں پُوجیا اَتے اوہدے لئی چڑھاوے چڑھا کے ایہہ وی آکھیا پئی’ اِسرائیِلؔ! ایہہ تیرے اوہ دیوتے نیں جیہڑے تُہانوں مِصروں کڈھ لیائے سَن‘۔"⁹.تد خُداوند نے مُوسیٰؔ نُوں آکھیا پئی "مَیں ایس قوم نُوں ویکھنا ہاں۔ ایہہ قوم نا فرمان قوم اے۔ ¹⁰. ایس لئی تُوں ہُن مَینوں نہ ڈکیِں کیوں جو میرا غُصہ اوہناں تے بَھڑکے گا اَتے مَیں اوہناں نُوں بھسم کر دیاں گا۔تد مَیں تیتھوں اِک وڈی قوم بناواں گا۔" ¹¹. پَر مُوسیٰؔ نے خُداوند اپنے رَبّ اَگے ترلا کیِتا ۔ اوہنے آکھّیا "خُداوندا! تیرا غُصہ کیوں اپنے ای لوکاں تے بھڑکیا اے جِنہاں نُوں تُوں ڈاہڈے زور اَتے اپنی بانہہ دے ٹِل نال مَصرؔ دے دیس وِچوں کڈھ لیایا ایں؟¹². مِصؔر دے لوک ایہہ آکھن جوگے کیوں ہون پئی "اوہ اوہناں نُوں بریائی لئی کڈھ لَگیا تاں جو اوہناں نُوں پہاڑاں وِچ مار سُٹھے اَتے اوہناں نُوں دھَرتی توں مار مُکائے؟" سو تُوں اپنے ڈاڈے غُصے توں ٹَلیا رہ اَتے اپنے لوکاں نُوں ایہہ سزا نہ دیویِں۔ ¹³.تُوں اپنے بندیاں ابراہامؔ، اِضحاقؔ اَتے یعقُوبؔ نُوں یاد کرجِنہاں نال تُوں اپنی ہی سونہہ کھا کے آکھیا سی پئی "مَیں تُہاڈی پیِڑھی نُوں اَنبر دے تاریاں وانگ ودھاواں گا اَتے ایہہ سارا دیس جَہدا مَیں ذِکر کیِتا اے تُہاڈی پیِڑھی نُوں بخشاں گا پئی اوہ سَدا تیِک اوہدے وارث ہون۔" ¹⁴.تد خُداوند نے اوس سزا دین دے خیال نُوں چَھڈ دِتّا جیہڑی اوہنے دَسی سی پئی اوہ دیوے گا۔¹⁵. اَتے مُوسیٰؔ شہادت دِیاں دُوںویں تختییِاں لَے کے پِچھلی پیریِں پرتیا اَتے پہاڑ وں تھلے آیااَتے اوہ تختِیاں دوُںواں پاسییوں لکھیاں ہوئیاں سَن۔ ¹⁶. اَتے اوہ تختِیاں ربّ دِیاں بنایاں ہوئیاں سَن اَتے جو کُجھ لَکھیا ہویا سی اوہ ربّ ہی دا لِکھیا تے کندہ کیِتا ہویا سی۔¹⁷. اَتے جد یشُوعؔ نے لوکاں دی للکر سُنی تے اوہنے مُوسیٰؔ نُوں آکھیا پئی "لشکر دی تھاں تے لڑائی دا رولا پیا ہویا اے۔" ¹⁸. مُوسیٰؔ نے آکھیا پئی "اے واج نہ تے جِتیاں ہویاں دا نعرہ اے اَتے نہ ہاریاں ہویاں دا ورلاپ سگھوں مَینوں تے گاون وجان دی واج سُنیندی۔"¹⁹. جد مُوسیٰؔ لشکر گاہ دے نیڑے اَپڑیا تے اوہنے اوہ وچھا ویکھیا اَتے لوکاں نُوں نچدیاں ٹپدیاں ویکھیا۔ اَتے اوہنوں ڈاڈا غُصہ چڑھیا۔ اوہنے اوہ تَختیاں ہتھوں سُٹھ دِتّیاں اَتے اوہ پہاڑ دی جَڑ کول جا ڈِگیاں اَتے ٹوٹے ٹوٹے ہو گیِاں۔ ²⁰. اوہنے اوس وَچھے نُوں جیہڑا اوہناں بَنایا سی پھڑیا اوہنوں اَگ وِچ ساڑیا اَتے اوہدی سواہ باریِک پیِہ کے پانی اُتے چِھڑکی تد اوہنے اِسرائیِلیاں نُوں اوہ ہو ہی پانی پیایا۔²¹. تد مُوسیٰؔ نے ہارُونؔ نُوں آکھیا پئی "ایس قوم نے تیرے نال کیِہ کیِتا سی پئی تُوں ایہناں نُوں ایس وڈے پاپ وِچ پَھسا دِتا؟" ²².ہارُونؔ نے آکھیا پئی "میرے سائیِں دا غُصہ نہ بھڑکے کیوں جو تُوں تے ایہناں لوکاں نُوں جاننا ہی ایں پئی ایہہ بدی کرن تے تُلے رہندے نیں۔ ²³. سو ایہناں ہی مَینوں آکھیا پئی ’ساڈے لئی دیوتا بنا دے جیہڑا ساڈے اَگے اَگے ٹُرے کیوں جو اَسیں نئیں جان دے پئی ایس بندے مُوسیٰؔ نال کیِہ بنی اے جیہڑا ساہنوں مِصرؔوں کڈھ لیایا۔‘ ²⁴. تد مَیں اوہناں نُوں آکھیا پئی ’جِہدے جِہدے گھر سونا اے اوہ اوہنوں لاہ لَے آوے‘۔سو اوہناں سونا مَینوں دِتّا اَتے مَیں اوہنوں اَگ وِچ سُٹھیا اَتے ایہہ وَچھا بَن آیا۔"²⁵. جد مُوسیٰؔ نے ویکھیا پئی لوک وہشی ہو گئے (کیوں جو ہارُونؔ نے اوہناں دیِاں واگاں ٹِلیاں چَھڈ دِتیاں تاں جو اوہ وَیرِیاں دے وِچکار پَنڈےجان)۔ ²⁶. تد مُوسیٰؔ نے لشکر گاہ دی بَروُں تے گھلو کے آکھیاپئی "جیہڑا جیہڑا خُداوند وَل اے اوہ میرے کول آجاوے۔" تد لاوی دا سارا ٹبر اوہدے آل دوالے جُڑگیا۔ ²⁷. اَتے اوہنے اوہناں نُوں آکھیاپئی "خُداوند اِسرائیِلؔ دا ربّ اینج فرماندا اے پئی ’تُسیں اپنے اپنے پٹ نال تلوار لمکا کے پھاٹک پھاٹک پِھر کے کُل لشکرگاہ وِچ اپنے اپنے بھراواں اَتے اپنے اپنے سجنّاں اَتے اپنے اپنے گوانڈیِاں نُوں قتل کرو‘۔"²⁸. اَتے لاوی دے ٹَبر نے مُوسیٰؔ دے آکھے تے عمل کیِتا۔ سو اوس دیہاڑے اِسرائیِلیاں وِچوں تِن ہزار بندے مارے گئے۔ ²⁹. مُوسیٰؔ نے لاویِاں نُوں آکھیا پئی"اَج اپنے آپ نُوں خُداوند لئی مخصُوص کرو تاں جو خُداوند تُہانوں برکت دیوے کیوں جو تُہاڈے وِچوں ہر اِک نے اپنے اپنے پُتّراَتے بھرا تے تلوار چلائی اے۔"³⁰. اَتے دُوجے دیہاڑے مُوسیٰؔ نے لوکاں نُوں آکھیا پئی "تُساں بڑا ڈاڈا پاپ کھٹیا اے۔ اَتے ہُن مَیں خُداوند کول اُتاں جاناں واں۔ خَورے مَیں تُہاڈے پاپ دا مُول تار سَکاں۔" ³¹. مُوسیٰؔ پَرت کے خُداوند کول گیا اَتے آکھن لگا "ہائے! ایہناں لوکاں نے اپنے لئی وَچھا بنا کے ڈاڈا پاپ کَمایا اے۔ ³². اَتے ہُن جے تُوں ایہناں دا پاپ بخش دیویں تے خیر، نئیں تے میرا ناں اوس کِتاب وِچوں جیہڑی تُوں لکھی اے کڈھ دے۔"³³.خُداوند نے مُوسیٰؔ نُوں آکھیا پئی "جِنہے میرا پاپ کیِتا اے مَیں اوسے دا ناں اپنی کِتاب وِچوں مِٹاواں گا۔ ³⁴.سو ہُن تُوں جا اَتے لوکاں نُوں اوسے تھاں لَے جا جیہڑی مَیں تَینوں دَسی اے۔ ویکھ، میرا فرشتہ تیرے اَگے اَگے ٹُرے گا پَر مَیں اپنے نیاں دے دیہاڑے اوہناں دے پاپاں دی سزا دیاں گیا۔" ³⁵. خُداوند نے اوہناں لوکاں تے مَری گھلی کیوں جو جیہڑا وَچھا ہارُونؔ نے بنایا اوہ اوہناں نے ہی بنوایا سی۔

33¹. اَتے خُداوند نے مُوسیٰؔ نُوں آکھیا پئی "اوہناں لوکاں نُوں اپنے نال لَے کے جِنہاں نُوں تُوں مِصؔر دے دیس وِچوں کڈھ لیایا اوس دیس وَل ٹُر پے جِہدے بارے ابراہامؔ اِضحاقؔ اَتے یعقُوبؔ نال مَیں سونہہ چُک کے آکھیا سی پئی ’ایہہ دیس مَیں تیری اَل نُوں دیاں گا۔‘ ². اَتے مَیں تیرے اَگے اَگے اِک فِرشتہ گھلاں گا اَتے مَیں کنعانِیاںؔ، امورِیاںؔ، حِتّیاں، فرزّیاںؔ، حوّیاںؔ اَتے یبوسیاؔں نُوں کڈھ دیاں گا۔ ³.اوس دیس وِچ دُدھ تے شہد وگَدا اے اَتے کیوں جو تُوں ڈاڈی باغی قوم ایں ایس لئی مَیں تیرے نال ہو کے نا ٹُراں گا تاں نا ہووے پئی مَیں تَینوں راہ وِچ ہی مَلیا میٹ کردیواں۔"⁴. جدوں لوکاں ایہہ ڈر بھَری گَل سُنی تے اوہ دُکھی ہو گئے اَتے کِسے نے وی اپنیِاں ٹُومباں نہ پائیِاں۔ ⁵. کیوں جو خُداوند نے مُوسیٰؔ نُوں آکھ دِتّا سی پئی "بنی اِسرائیِلؔ نُوں آکھیِں ’تُسیں ڈاڈے باغی لوک ہو۔ جے مَیں اِک گَھڑی وی تُہاڈے نال ہوکے ٹُراں تے تُہانوں مَلیا میٹ کر دیاں گا۔ سو تُسیں اپنِیاں ٹُومباں لاہ دیئو تاں جو مَیں فیصلہ کراں پئی تُہاڈے نال کیِہ کرنا چاہیئے دا اے‘۔" ⁶. سو بنی اِسرائیِلِیاںؔ حُوربؔ دے پہاڑ توں اَگاں اَگاں ٹُومباں نا پائیِاں۔⁷. مُوسیٰؔ تَںبُو نُوں لَے جا کے لشکرگاہ دے باہر سگھوں واوا پَندھ تے گڈَھ لیندا ہوندا سی۔ اَتے اوہنے اوہدا ناں اَکٹھ دا تَںبُو دَھریا اَتے جیہڑا کوئی خُداوند دا طالِب ہُوندا، لَشکر گاہ دے باہر اوسے تُںبُو وَل ٹُر جاندا سی۔ ⁸.اَتے جد مُوسیٰؔ باہر تَںبُو وَل جاندا تے سارے لوکی اُٹھ کے اپنے اپنے ڈیرے دے بُوہے تے کھَلو جاندے اَتے مُوسیٰؔ نُوں مگَروں ویکھدے رہیندے سَن جد تیِک کے اوہ تںبُو وِچ وڑھ نہ جاندا۔ ⁹.اَتے جد مُوسیٰؔ تںبُو وِچ وڑھ جاندا تے بدل دا تھم اُتر کے تَںبُو دے بُوہے تے گھلوتا رہیندا سی اَتے خُداوند مُوسیٰؔ نال گلاں کرن لگ پیندا سی۔¹⁰. اَتے کُل لوک بدل دے تھم نُوں تَںبُو دے بُوہے اَگے گھلوتا ہویا ویکھدے سَن اَتے سارے لوکی اُٹھ اُٹھ کے اپنے اپنے ڈیرے دے بُوہے توں اوہنوں سجدہ کردے سَن۔ ¹¹. اَتے جِویں کوئی بندہ اپنے مِتر نال گلاں کردا اے اونج ہی خُداوند آموسامنیِں ہوکے مُوسیٰؔ نال گلاں کردا سی اَتے مُوسیٰؔ لشکر گاہ وَل پرت کے آوندا سی پَر اوہدا سیوک یُشوعؔ جیہڑا نُونؔ دا پُتر اَتے جوان بندہ سی تُںبووں باہر نئیں سی نِکلدا۔¹². مُوسیٰؔ نے خُداوند نُوں آکھیا پئی "ویکھ تُوں مَینوں آکھنا ایں پئی ’ایہناں لوکاں نُوں پندھ تے لَے ٹُر‘ پَر تُوں مَینوں ایہہ نئیں دَسیا پئی میرے نال کِنُّوں ٹوریں گا۔حالاں، تُوں ایہہ وی آکھیا اے پئی ’مَیں تَینوں تیرے ناں توں جاننا ہاں اَتے تیرے تے میرے کرم دی نظر اے۔‘ ¹³. سو، جے میرے تے تیرے کرم دی نظر اے تے تُوں مَینوں اپنی راہ دَس جِہدے توں مَیں تَینوں پچھان لَواں تاں جو میرے اُتے تیرے کرم دی نِگاہ رہیوے اَتے ایہہ خیال رکھیِں پئی ایہہ تیری ہی اُمت اے۔"¹⁴.تد خُداوند نے جواب دِتا پئی "میری اپنی حضوری تیرے نال جاوے گی اَتے مَیں تَینوں آرام دیاں گا۔" ¹⁵.مُوسیٰؔ نے آکھیا پئی "جے تیری حضوری ساڈے نال نئیں جانی تے تُوں ساہنوں وی ایتھوں اَگاں نہ گھَڑیِں۔ ¹⁶.نیئں تاں ایہہ کینج پتا لگے گا پئی میرے اُتے تیرے کرم دی نظر اے؟ کیِہ ایہدا ایہو طریقہ نئیں پئی تُوں ساڈے نال نال ٹُریں تاں جو مَیں اَتے تیرے لوک دھرتی دِیاں کُل قوماں توں وَکھ دِسّن؟"¹⁷. خُداوند نے مُوسیٰؔ نوُں آکھیا پئی "مَیں ایہہ کَم وی کراں گا جیہڑا تُوں آکھیااے کیوں جو تیرے اُتے میرے کرم دی نظر اے اَتے مَیں تَینوں تیرے ناں توں سنجھاننا ہاں۔" ¹⁸.مُوسیٰؔ نے آکھیا پئی "مَیں تیری مِنّت کرنا ہاں میَنوں اپنا جلوہ وکھا۔"¹⁹. خُداوند نے آکھیا پئی "مَیں اپنی ساری نیکی تَینوں ویکھاواں گا اَتے مَیں تیرے اَگے اپنے "یہواہؔ" ناں دا اِعلان کراں گا اَتے مَیں جہِدے تے چاہواں گا مہربان ہواں گا اَتے جِہدے تے چاہواں گا رحم کراں گا۔" ²⁰. خُداوند نے آکھیا " پَر تُوں میرا مُنہ ویکھن جوگا نئیں کیوں جو مَینوں ویکھ کے کوئی جیوندا نئیں رہ سکدا۔"²¹. تد خُداوند نے آکھیا پئی "ویکھ، میرے نیڑے ہی اِک تھاں اے سو تُوں اوس چٹان تے کَھلوجا۔ ²². اَتے جد تیِک میرا جلال لہنگ دا رہیوے گا مَیں تَینوں اوس چٹان دی ویتھ وِچ رکھاں گا اَتے جَد تیِک مَیں لہنگ نہ جاواں تَینوں اپنے ہتھ نال ڈھکی رَکھاں گا۔ ²³.تد مَیں اپنا ہتھ چُک لواں گا اَتے تُوں میری کَنڈھ ویکھ سکیں گا پَر میرا مُنہ ویکھالی نہ دیوے گا۔"

34¹. خُداوند نے مُوسیٰؔ نُوں آکھیا پئی "پہیلیِاں تختیِاں وانگ پتھر دِیاں دوتختِیاں اپنے لئی چھانگ لَے اَتے مَیں اوہناں تختیِاں تے اوہو ہی گلاں لِکھ دیاں گا جیہڑیاں پہیلیِاں تَختیِاں تے لِکھیاں سَن جیہڑیاں تُوں بَنھ دِتیاں سَن۔ ². سویل تیِک تیار ہو جاویِں اَتے سویلے ہی سیِناؔ دے پہاڑ دی ٹیِسی تے میرے حضُور آ کھَلوویِں۔³.پَر تیرے نال کوئی ہور بندہ نہ آوے اَتے نہ پہاڑ تے کوئی دُوجا بندہ ویکھالی دیوے۔ بھیڈاں بِکریاں اَتے گاواں ٹھگے وی پہاڑ دے اَگے نہ چَرن۔" ⁴. سو مُوسیٰؔ نے پہیلیِاں تختیاں دے وانگ پتھر دیِاں دو تختِیاں چھانگیِاں ۔ اَتے سویلے سویلے اُٹھ کے پتھر دیاں دُوںویں تختِیاں لَے کے رَبّ دے حُکم پاروں سیِناؔ دے پہاڑ اُتے چَڑھ گیا۔⁵. تدخُداوند بَدل وِچ ہو کے اُتریا اَتے اوہدے نال اوتھے کَھلو کے "یہواہؔ" ناں دا چَرچا کِیتا۔ ⁶. اَتے خُداوند اوہدے اَگوں ایہہ آکھدا ہویا لہنگھیا "یہواہؔ، یہواہؔ رحیِم تے مہربان رَبّ غُصہ کرن وِچ مَٹھا شَفقت تے وفا نال بھریا ہویا ⁷.ہزاراں اُتے فَضل کرن والا، پاپ تقصیِر تے بُھل بخشن والا پَر اوہ مُجرم نُوں کدی بَری نہ کرے گا سَگھوں پئو دادے دے پاپ دی سزا اوہناں دے پُتّراں اَتے پوتریاں نُوں تِجی اَتے چوتھی پیِڑھی تیِک دیندا اے۔"⁸. تد مُوسیٰؔ نے چھیتی چھیتی سر نیوا کے سجدہ کیِتا۔ ⁹. اَتے آکھیا پئی " خُداوند! جے میرے تے تیرے کرم دی نظراے تے خُداوندا مَیں تیری مِنّت کرنا ہاں پئی ساڈے وِچکار ہو کے چَل۔ بھاویں ایہہ قوم ڈاڈی باغی اے تاویِں تُوں ساڈے پاپ تے بھُل نُوں معاف کر اَتے ساہنوں اپنی میراث کر لَے۔"¹⁰.خُداوند نے آکھیا پئی "ویکھ! مَیں عہد کرن نُوں ہاں پئی تیرے سارے لوکاں اَگے اجیہے کَم کراں گا جیہڑے سارے جَگ وِچ کِسے ہور قوم وِچ نئیں ہوئے اَتے اوہ سارے لوکی جِنہاں دے وِچکار تُوں وَسنا ایں خُداوند دا کَم ویکھن گے۔ کیوں جو جیہڑا کَم مَیں تُہاڈے وِچکار کرن نُوں ہاں اوہ ہیبت ناک کَم ہووے گا۔ ¹¹. اَج دے دیہاڑے جیہڑا حُکم مَیں تَینوں دینا ہاں تُوں اوہنوں یاد رَکھیِں۔ مَیں امورِیاںؔ، کنعانیِاںؔ، حِتّیاِںؔ، فرزّیاںؔ، حورّیاِںؔ اَتے یبوسیِاںؔ نُوں تیرے اَگوں کڈھن نُوں ہاں۔¹². سو خبردار! جیہڑے دیس نُوں تُوں جانا ایں اوہدے وَسنیکاں نال کوئی عہد نہ بَنھیِں تاں نہ ہووے پئی اوہ تیرے لئی پھائی بَن جان۔ ¹³. سگھوں تُسیِں اوہناں دیِاں قُربانی دِیاں تھاواں ڈھا دیا جے اَتے اوہناں دے تھماں دے ٹوٹے ٹوٹے کر دیا جے اَتے اوہناں دِیاں یسیِرتاں نُوں وڈھ سُٹھیا جے۔ ¹⁴. تاں جو تُوں کِسے ہور دیوتا دی پُوجا پاٹ نہ کریں کیوں جو خُداوند جِہداں ناں غیور اے اوہ سچ مُچ غیور ہے وی اے۔¹⁵. سو اِینج نہ ہووے پئی تُوں اوس دیس دے وسنیِکاں نال کوئی عہد بَنھ لَویں کیوں جو اوہ اپنے دیوتیاں نُوں مَن کے زانی ہو جاندے نیں اَتے اپنیاں دیوتاواں لئی چڑھاوے چڑھان دے نیں۔تد اوہناں وِچوں کوئی تَینوں سَدے گاتے تُوں اوہدے چڑھاوے وِچوں کُجھ کھا لَویں گا۔ ¹⁶.اَتے فیر تُوں اوہناں دِیاں دِھیاں اپنے پُتراں نال وہیاویِں گا اَتے اوہناں دِیاں دِھیاں اپنیاں دیوتاواں نُوں مَنن پاروں زِناکار بَن جان گِیاں اَتے تیرے پُتراں نُوں وی اپنے دیوتاواں دے پِچھے لا کے زانی بنا دین گِیاں۔ ¹⁷.تُوں اپنے لئی ڈَھلے ہوئے دیوتے نہ بنائیِں۔¹⁸.تُوں پَکا بے خمیری روٹی دی عیِد منایا کریِں۔ میرے حُکم پاروں ابیبؔ دے مہینے دے مِتھے ہوئے سَت دیہاڑیاں تیِک بے خمیری روٹی کھاویِں کیوں جو ابیبؔ دے مہینے وِچ تُوں مَصرؔوں نِکلیا سیں۔¹⁹.پلیٹھی دے کُل جاہا میرےنیں اَتے تیرے ڈنگراں وِچوں جیہڑے نر، پلیٹھی دے ہون کیِہ وچھے کیِہ لیلے کُل میرے ہون گے۔ ²⁰.پَر کھوتے دے پلیٹھی دے جاہا دا فِدیا لیلا دے کے ہووے گا اَتے تُوں فِدیا دینا نہ چاہیویں تے اوہدی دھون پَھن دیویِں پَر اپنے کُل پلیٹھی دے پُتراں دا فِدیا ضُرور دیویِں اَتے کوئی میرے اَگے سَکھنے ہتھیِں ویکھالَی نہ دیوے۔²¹. تُوں چھے دیہاڑیاں تیِک کَم کار کریِں پَر سَتویں دیہاڑے آرام کریِں۔ ہل جون دی اَتے واڈیِاں دی رُت وِچ وی آرام کریِں۔ ²². اَتے تُوں کَنّک دی پہیلی فصل وڈدیاں ہویاں ہفتیاں دی عیِد اَتے ورھے دے اَخیِر وِچ فصل اَکٹھی کرن دی عیِد منایا کریِں۔²³.تیرے کُل مرد ورھے وِچ تِن واری رَبّ خُداوند دے اَگے جیہڑا اِسرائیِلؔ دا رَبّ اے حاضِر ہون کرن۔ ²⁴.کیوں جو مَیں قوماں نُوں تیرے اَگوں کڈھ کے تیریِاں حدّاں ودھا دیاں گا۔ جد ورھے وِچ تَرے واری خُداوند اپنے ربّ اَگے حاضِر ہوئیں گا تے کوئی بندہ تیری بھوئیِں دا لالچ نہ کرے گا۔²⁵.تُوں میرے چڑھاوے دا لَہو خُمیِری روٹی دے نال نہ چڑھاویِں اَتے فَسح دی عیِد دے چڑھاوے وِچوں سویل تیِک کُجھ وَدھیا نہ رہن دیویِں۔ ²⁶. اپنی بھوئیِں دی پہیلی پیداوار دا پہیلا پھل خُداوند اپنے ربّ دے گھر لَیاویِں۔ لَیلے نُوں اوہدی ماں دے دُدھ وِچ نہ پکاویِں۔"²⁷.اَتے خُداوند نے مُوسیٰؔ نُوں آکھیا پئی"تُوں ایہہ گلاں لکھ کیوں جو ایہناں ہی گلاں دے مطلب دے حِساب نال مَیں تیرے نال اَتے اِسرائیِلؔ نال عہد بَنھنا ہاں۔" ²⁸.سو اوہ چالھی دیہاڑے اَتے چالھی راتاں خُداوند کول اوتھے ہی رہیا اَتے اوہنے نہ تے روٹی کھادی تے نہ ای پانی پیِتا۔ اوہنے اوہناں تختیِیاں تے خُدا دِیاں گلَاں مطلب کے دَس حُکماں نُوں لِکھیا۔²⁹.اَتے جد مُوسیٰؔ شہادت دِیاں دوُنویں تختیِاں اپنے ہتھ وِچ پَھڑ کے سیِناؔ دے پہاڑ توں لَتھ رہیا سی اَتے پہاڑوں لَتھ دیاں ہویاں اوہنوں نئیں سی پتا پئی ربّ نال گلاں کرن دے سببوں اوہدا مُکھ لِشکن لگ پیا سی۔ ³⁰.جدہارُونؔ اَتے بنی اِسرائیِلؔ نے مُوسیٰؔ تے نظر کیِتی اَتے اوہدے مُکھ نُوں لِشکدیاں ویکھیا تے اوہدے نیڑے آن توں ڈرے۔ ³¹.تد مُوسیٰؔ نے اوہناں نُوں سَدیا اَتے ہارُونؔ تے جماعت دے کُل سردار اوہدے کول پَرت آئے۔ فیر مُوسیٰؔ اوہناں نال گل بات کرن لگ پیا۔³².فیر کُل اِسرائیِلیؔ مُوسیٰؔ دے نیڑے آگئے اَتے اوہنے اوہ سارے حُکم جیہڑے خُداوند نے سیِناؔ دے پہاڑ اُتے مُوسیٰؔ نُوں دِتّے سَن اوہناں نُوں دَسے۔ ³³. جَدوں مُوسیٰؔ نے اوہناں نال گلاں کر لَیاں تے اوہنے اپنا مُنہ ڈھک لیا۔³⁴.اَتے جدوں مُوسیٰؔ خُداوند نال گلاں کرن لئی اوہدے کول جاندا سی تے باہر آن دے ویلے تیِک نقاب لاہی رکھدا سی اَتے جیہڑا حُکم اوہنوں مِلدا سی اوہ باہر آکے اِسرائیِلِیاں نُوں دَس دیندا سی۔ ³⁵.جد بنی اِسرائیِلؔ مُوسیٰؔ دا مُنہ لِشکدیاں ویکھدے تد اوہ اپنا مُنہ فیر توں اوس ویلے تیِک ڈھکی رکھدا سی جدوں تیِک کے اوہ خُداوند نال گلاں کرن لئی ٹُر نہ جاندا۔

35¹. مُوسیٰ نے بنی اِسرائیِلؔ دی ساری جماعت نُوں اَکٹھا کر کے آکھیا پئی "جیہڑیاں گلاں تے عمل کرن دا حُکم خُداوند نے تُہانوں دِتّا اے اوہ ایہہ نیں۔ ².چھے دیہاڑے کَم کار کیِتا جاوے پَر ستواں تُہاڈے لئی پاک دیہاڑا مطلب کے خُداوند دے آرام دا دیہاڑا اے۔ جے کوئی اوہدے وِچ کُجھ کَم کرے اوہ ماردِتا جاوے۔ ³. تُسیِں سبت والے دیہاڑے اپنے کِسے وی گھر وِچ اَگ نہ بالیا جے۔"⁴. مُوسیٰؔ نے بنی اِسرائیِلؔ دی ساری جماعت نُوں آکھیا پئی"جیہڑی گَل دا حُکم خُداوند نے دِتا اے اوہ ایہہ وے۔ ⁵.پئی "تُہاڈے وِچوں ہر اِک خُداوند لئی دِلوں ہدیہ لیایا کرے۔ سونا، چاندی، پِتل ⁶.اَسمانی رنگ، اَرغوانی رنگ اَتے لال رنگ دے کپڑے اَتے باریِک کتان اَتے بِکریاں دی پشم۔ ⁷.اَتے بھیڈوُاں دیِاں رَتیِاں گھَلاں، بَکری دا چَنگا چمڑا، کِکر دی لکڑ، ⁸.دیِوے بالن لئی تیل، مَسح کرن دے تیل لئی مَسالے اَتے خُوشبُودار بخُور، ⁹.اَفود اَتے سینہ بند لئی سلیمانی پتھر اَتے جَڑن دا پتھر۔¹⁰. تُہاڈے وِچوں اوہ سارے جیہڑے چنڈے ہوئے کاریگر نیں آن اَتے اوہ ساریاں شیئواں جِنہاں دا حُکم خُداوند نے دِتا اے بنان۔ ¹¹.مطلب کے گھر اَتے اوہدا تَںبُو اَتے اوہدا اُچھاڑ اَتے اوہدِیاں گُنڈِیاں، تختے،بینڈے،تھمِیاں اَتے پاوے۔ ¹². صندُوق اَتے اوہدے ڈنڈے، سرپوش اَتے اوہنوں ڈھکن والا پڑدہ۔¹³. میز اَتے اوہدے ڈنڈے اوہدے سارے پانڈے اَتے نذر دِیاں روٹِیاں ¹⁴. اَتے چانن کرن لئی دیِوے دانِیاں اَتے اوہدے پانڈے اَتے دیِوے اَتے پالن دا تیل۔ ¹⁵. اَتے بَخُور پخان لئی قُربان گاہ اَتے اوہدے ڈنڈے اَتے مَسح کرن لئی تیل اَتے خُوشبُودار بخُور اَتے ربّ دے گھر دے بُوہے لئی پڑدہ۔ ¹⁶. اَتے سوختنی قُربانی دا مذبح اَتے اوہدے لئی پِتل دی کِنگھری اَتے اوہدے ڈنڈے اَتے اوہدے سارے پانڈے اَتے حوض تے اوہدی چوکی۔¹⁷. اَتے وہیڑے دے پڑدے تھماں سنہے اَتے اوہناں دے پاوے اَتے وہیڑے دے بُوہے دا پڑدہ ¹⁸.اَتے گَھر دے کِلے اَتے وہیڑے دیِاں کِلیاں اَتے اوہناں دُوںواں دِیاں رَسیِّاں۔ ¹⁹.اَتے ربّ دے گھرَ دی سیوا لئی پُھل بُوٹے کَڈھے ہوے لِباس اَتے ہارُونؔ کاہن لئی پاک لِباس اَتے اوہدے پُتراں لئی لِباس تاں جو اوہ کہانت دا کَم کرن۔"²⁰.تد بنی اِسرائیِلؔ دی کُل جماعت مُوسیٰؔ کولوں ویِدعاں ہوئی۔ ²¹.اَتے جِہدا جِہدا دِل کیِتا اَتے جِہدا جہَدا رُوح کیِتا اوہ اَکٹھ دے تَںبُو دے کَم اَتے اوتھوں دی عِبادت اَتے پاک لِباس لئی خُداوند دا ہدیِہ لیایا۔ ²². اَتے کیِہ بندہ اَتے کیِہ زنانی جِنہیاں دا دِل کیِتا اوہ کُل سر دِیاں سُویاں، کَناں دِیاں والِیاں، چھاپاں اَتے ہور ٹُومباں جیہڑیاں کُل سونے دِیاں سَن لَے آون لگے۔ اینج لوکاں نیں خُداوند اَگے سونے دا چڑھاوا چڑھایا۔²³. اَتے جِہدے جِہدےکول اَسمانی رنگ، جامِنی رنگ، لال رنگ دے کپڑے اَتے باریِک سُوتر اَتے بکرِیاں دی پشم اَتے بھیڈواں دِیاں رنگیاں ہوئِیاں لال کَھلاں اَتے بکری دِیاں کَھلاں سَن لَے آئے۔ ²⁴.اَتے جِنہے چاندی یا پِتل دا ہدیِا دینا چاہیا اوہ اوہو ہی خُداوند لئی لَیایا اَتے جِس کِسے کول کِکر دی لکڑ سی اوہ اوہنوں ہی لَے آیا۔²⁵. جِنِیاں زنانِیاں نُوں چج سی اوہناں اپنے ہتھیِں کَت کَت کے اَسمانی، جامِنی، لال رنگ اَتے باریِک سُوتی ڈوراں لَیا کے دِتِیاں۔ ²⁶. اَتے جِنِیاں زنانِیاں سیانِیاں سَن اوہناں بکریِاں دے وال کَتے۔²⁷. اَتے جیہڑے آگُو سَن اوہ اَفود تے سینہ بند لئی سُلیمانی پتھر اَتے ہور جڑاو پتھر، ²⁸. لَو کَرن اَتے مَسح کرن دے تیل اَتے خوشبُودار بخُور لئی مَسالے تے تیل لیائے۔ ²⁹. اینج کُل بنی اِسرائیِلی اپنے دِل دی خُوشی دے نال خُداوند لئی ہدئیے لیائے مطلب کے ہربندے اَتے زنانی نے جہِدا جہِدا دِل کیِتا پئی ایہناں کَماں لئی جِنہاں دا حُکم خُداوند نے مُوسیٰؔ نُوں دِتا سی، کُجھ دیوے اوہناں نے دِتا۔³⁰.اَتے مُوسیٰؔ نے بنی اِسرائیِلؔ نُوں آکھیا پئی "ویکھو! خُداوند نے بضلی ایلؔ نُوں جیہڑا اُوریؔ دا پُتر اَتےحُورؔ دا پوترا جیہڑا یہوداہؔ دے ٹَبر وِچوں اے، ناں لے کے چُنیا اے۔ ³¹. اَتے ربّ نے بضلی ایلؔ نُوں حِکمت، سمجھ ، عِلم اَتے ہرقِسم دے ہُنر لئی اپنے رُوح نال بھریا اے۔ ³².اَتے اوہنوں فَنی نَمونے، سونے، چاندی اَتے پِتل دے کَم، ³³. اَتے پتھرتے لکڑ چھانگن وِچ اَتے ہر اِک نادر کَم دے بنان وِچ، چنگا چنڈیا اے۔³⁴.اَتے اوہنے اوہنوں تے اخیسمکؔ دے پُتر اہلیابؔ نُوں جیہڑا دانؔ دے ٹبر دا اے، ہُنر سَکھان دا وَل دَسیا اے۔ ³⁵. اَتے اوہناں دے دِلاں وِچ اَجیہی سیانف بَھری اے جَہدے نال اوہ ہرقِسم دی کاریگری وِچ ہر فَن مولا ہون۔ اَتے اوہ کندہ کار دا اَتے چنڈے ہوئے اُستاد دا اَتے کَڈھائی کرن والے دا جیہڑے اَسمانی، جامنی تے لال رنگ دیاں کپڑیاں اَتے باریِک سُوت تے بُھل بُوٹے کڈھن دا اَتے جولاہے دا اَتے ہر طرح دے دستکار دا کَم کر سَکن اَتے عجیب تے نادر شیئواں ایجاد کَرن۔

36¹.سو بضلی ایلؔ، اہلیابؔ اَتے سارے سیانے بندے جِنہاں دے دِلاں نُوں خُداوند نے سیانف اَتے عقل نال مالا مال کیِتا اے کَم کَرن تاں جو اوہ خُدا دے گھَر نُوں بنان دا کَم خُدا دے دِتّے ہوئے حُکم دے حِساب نال پُورا کَرن۔"². تد مُوسیٰؔ نے بضلی ایلؔ ،اہلیابؔ اَتے کُل سیانیاں بندیاں نُوں سَدیا جِنہاں دے دِلاں وِچ خُداوند نے سیانف بھَر دِتی سی مطلب کے جِنہاں دے دِلوں ایہہ گَل اُٹھی پئی جا کے کَم کرن۔ ³. سو اِسرائیِلیؔ ربّ دا گھر بنان لئی جیہڑے جیہڑے ہدئیے لیائے اوہ اوہناں نے مُوسیٰؔ دے ہتھوں لَے لئے۔ پَر لوکی فیر وی ہرسویل اپنے دِل دی خُوشی نال ہدیئے مُوسیٰؔ کول لیاندے رہیے۔ ⁴. سو ربّ دے گھَر نُوں بنان والے سارے سیانے اَتے چنڈے ہوئے کاریِگر ربّ دے گھَر دا کَم چھڈ کے مُوسیٰؔ کول آئے۔⁵. ایہناں چنڈے ہوئے کاریِگراں نیں مُوسیٰؔ نُوں دَسیا پئی "لوک خُدا دا گھَر بنان لئی جِہدے لئی ربّ نے حُکم دِتا اے لوڑ توں ودھ کے ہدئیے دے رہیے نیں۔" ⁶. سو مُوسیٰؔ نے ہدایت کیِتی پئی جماعت وِچوں ہُن کوئی وی ربّ دا گھَر بنان لئی ہور ہدیِہ نہ لَیاوے۔ تد لوکی ہدئیے لیان توں مُڑے۔ ⁷. کیوں جو اوہناں کول سامان لوڑ توں وادھُو ہو گیا سی۔⁸. اَتے کَم کرن والے سیانے اَتے چنڈے ہوئے کاریگراں نیں اَکٹھ دا تںبُو دَس باریِک اُونے ہوئے سُوتی، اَسمانی، جامنی اَتے لال رنگ دے کپڑے دے پڑدیاں نال بنایا جِنہاں تے چنڈے ہوئے اُستاداں دے ہتھ دے کڈھے ہوئے کروبی سَن۔ ⁹.ہر پڑدے دی لَمیائی اَٹھائی ہتھ اَتے چوڑائی چار ہتھ سی اَتے اوہ سارے پڑدے اِکو ناپ دے سَن۔ ¹⁰. بضلی ایلؔ نے پنج پڑدےآپو وِچ جوڑے اَتے دُجے پنج پڑدے وی آپو وِچ جوڑے۔¹¹.اَتے اَخیِرلے وڈے پڑدے دی باہرلی کناری تے اوہنوں جوڑن لئی اَسمانی رنگ دیِاں لُپیِاں لائیِاں اَتے اجیہاں لُپیِاں اوہنے اَخیِرلے وڈے پڑدے دے دُجے پاسے دی باہرلی کناری تے وی لائیِاں۔ ¹². پنجاہ لُپیِاں اوہنے اِک پڑدے تے اَتے پنجاہ ہی دُجے پڑدے دی باہرلی کناری تے جوڑن والے پاسے لائیِاں۔ ایہہ لُپیِاں آموسامنے سَن۔ ¹³.اَتے اوہنے سونے دیِاں پنجاہ کُنڈیِاں بنائیِاں اَتے اوہناں کُنڈیِاں نال ہی پڑدیاں آپو وِچ اجیہا جوڑیا پئی اَکٹھ دی تھاں جُڑ کے اِک ہوگئی۔¹⁴. بضلی ایلؔ نے بکری دے والاں نال گیارہ پڑدے اَکٹھ دی تھاں دے اُتلے پاسے لئی بنائے۔ ¹⁵. ہر پڑدے دی لَمیائی تریِہ ہتھ اَتے چوڑائی چار ہتھ سی اَتے اوہ گیارہ پڑدے اِکو ہی میچ دے سَن۔ ¹⁶. اوہنے پنج پڑدے اِک پاسے جوڑے اَتے چھے پڑدے دُجے پاسے۔ ¹⁷. اَتے پنجاہ لُپیِاں اوہناں جُڑے ہوئے پردیاں دیِاں کنارِیاں تے باہرلے پاسے اَتے پنجاہ ہی لُپِیاں جُڑے ہوئے دُجے پڑدیاں دیِاں باہرلی کنارِیاں تے لائیِاں۔¹⁸. بضلی ایلؔ نے پنجاہ گُنڈیِاں پِتل دیِاں وی بنائیِاں تاں جو اوس تںبُو نُوں اینج جوڑ دیوے پئی اوہ اِک ہو جاوے۔ ¹⁹. اوہنے اِک اوچھاڑ تَںبُو لئی بھیڈُواں دیِاں رنگیِاں ہوئیِاں لال گھَلاں دا بنایا اَتے اوس اوچھاڑ تے چاڑھن لئی دُجا اوچھاڑ بکری دیِاں گھَلاں دا بنایا۔²⁰.بضلی ایلؔ نے اَکٹھ دے تںبُو دے ڈھانچے لئی کِکر دی لکڑ دے تختے بنائے۔ ²¹. ہرتختے دی لَمیائی دَس ہتھ اَتے چوڑائی ڈیڑھ ہتھ سی۔ ²². تختیاں نُوں آپو وِچ جوڑن لئی ہر تختے وِچ دو دو چُولاں کڈیِاں گئیِاں سَن۔ اَکٹھ دے تںبُو دے سارے تختیاں وِچ اینج ہی چُولاں کڈھیِاں گئیِاں سَن۔ ²³. اَتے اوہنے جیہڑے تختے اَکٹھ دے تںبُو لئی بنائے اوہناں وِچ ویِہ تختے دَکھنی لائمے لائے۔²⁴.بضلی ایلؔ نے اوہناں وہیِاں تختیاں ہیٹھ چاندی دے چالی خانے بنائے مطلب کے ہر تختے دِیاں دُوںواں چُولاں لئی دو دو خانے بنائے۔ ²⁵.اَکٹھ دے تںبُو دے دُجے پاسے لئی مطلب کے پہاڑ دی لائم وَل تختے لائے۔ ²⁶. اَتے اوہناں لئی وی چاندی دے چالِھی خانے بنائے مطلب کے اِک تختے ہیٹھ دو خانے،دُوجے تختے ہیٹھ دو خانے اَتے اینج ای باقی دے تختیاں دے ہیٹھ وی دو دو خانے ۔²⁷. اَتے اَکٹھ دے تںبُو دے پچھلے پاسے مطلب کے لاہندی لائمے بضلی ایلؔ نے چھے تختے لائے۔ ²⁸.اَکٹھ دے تںبُو دے پچھلیاں دُوںواں پاسیاں دیِاں گُٹھاں لئی دو تختے لائے۔²⁹. دُوںواں نُکراں دے تختے ہیٹھوں لے کے اُتے تیِک وِڈھ وِچ دوہرے سَن پَر اِکو ہی ڈھانچے وِچ جڑے ہوئے سَن۔ ³⁰. چاندی دے خانیاں سنہے اَٹھ تختے سَن۔کُل سولاں خانے سَن، دو خانے پہیلے تختے ہیٹھ، اَگلے دو خانے دُجے تختے ہیٹھ اَتے اینج ہی باقی دے خانے۔³¹.بضلی ایلؔ نے کِکر دی لکڑ دے بینڈے بنائے، پنج بینڈے اکٹھ دے تںبُو دے اِک پاسے دے تختیاں لئی بنائے ³².اَتے پنج بینڈے اَکٹھ دے تںبُو دے پچھلے پاسے لاہندی لائم دے تختیاں لئی بنائے۔ ³³. اَتے اوہنے وِچلے بینڈے نُوں اجیہا بنایا پئی تختیاں دے وِچوں ہوکے اِک سرے توں دُجے سرے تیِک اَپڑے۔ ³⁴. اوہنے تختیاں نُوں سونے نال مڑھیا اَتے سونے دے کڑے بنائے تاں جو بینڈیاں لئی خانیاں دا کَم دین اَتے اوہنے بینڈیاں نُوں سونے نال مڑھیا۔³⁵. بضلی ایلؔ نے وِچلا پڑدا اَسمانی ارغوانی اَتے لال رنگ دے کپڑیاں اَتے باریِک وَٹے ہوئے سُوتی کپڑے دا بنایا جِہدے تے چَنڈے ہوئے کاریگر دے ہتھ دے کروبی کڈھے ہوئے سَن۔ ³⁶. اوہنے پڑدے لئی کِکر دی لکڑ دے چار تھم بنائے اَتے اوہناں نُوں سونے نال مَڑھیا۔ اوہنے تھماں لئی سونے دِیاں کُنڈیِاں وی بنائِیاں اَتے اوہناں لئی چاندی ڈھال کے چار خانے بنائے۔³⁷. اوہنے اَکٹھ دے تںبُو دے بُوہے دا پڑدا اَسمانی، جامنی اَتے لال رنگ دے کپڑیاں اَتے باریِک وَٹے ہوئے سُوتی کپڑے دا بنایا جیہڑا پُھل بوٹیاں والا سی۔ ³⁸. اوہنے اوس پڑدے لئی کُنڈیِاں سنہے پنچ تھم بنائے اَتے اوہناں دیاں سِریاں تے پٹّیِاں نُوں سونے نال مَڑھیا۔ اوہناں لئی جیہڑے پنج خانے سَن اوہ پِتل دے بنے ہوئے سَن۔

37¹.بضلی ایلؔ نے صندُوق کِکر دی لکڑ دا بنایا۔ اوہدی لَمیائی ڈھائی ہتھ اَتے چوڑائی ڈیڑھ ہتھ اَتے اُچیائی ڈیڑھ ہتھ سی۔ ².اوہنے اوہدے اندر باہر پاسے دا سونا مَڑھیا اَتے اوہدے لئی چار چوفیرے اِک سونے دی کِناری اُتلے پاسے لئی بنائی۔ ³.اوہنے اوہدے چَواں پاوّیاں لئی سونے دے چار کڑھے ڈھالے۔ دوکڑے اوہدے اِک پاسے اَتے دو کڑے اوہدے دُجے پاسے سَن۔⁴.اوہنے کِکر دی لکڑ دے دو ڈَنڈے بنا کے اوہناں تے سونا مَڑھیا۔ ⁵.اوہنے ڈنڈیاں نُوں صندُوق دے دُوںواں پاسیاں دے کڑیاں وِچ پایا تاں جو صندُوق چُکیا جا سَکے۔ ⁶.اوہنے صندُوق دا سرپوش پاسے دے سونے دا بنایا اَتے اوہدی لَمیائی ڈھائی ہتھ اَتے چوڑائی ڈیڑھ ہتھ سی۔⁷. بضلی ایلؔ نے صندُوق دے سرپوش دے دُوںواں سریاں تے دو کروبی سونے دے کَڑھ کے بنائے۔ ⁸.اِک کروبی نُوں اوہنے اِک سرے تے دَھریا اَتے دُوجے نُوں دُوجے سرے تے ۔ دُوںواں سریاں دے کروبی اَتے سرپوش اِکو ہی ٹُکرے دے بنے ہوئے سَن۔ ⁹.کروبیاں دے کھمب اُتلے پاسیوں پھیلے ہوئے سَن اَتے اوہناں دیاں کھمباں نال سرپوش ڈھکیا ہویا سی۔ اَتے اوہناں کروبیاں دے مُنہ آمو سامنے صندُوق دے سرپوش وَل سَن۔¹⁰.بضلی ایلؔ نے میز کِکر دی لکڑی دا بنایا۔ اوہدی لَمیائی دو ہتھ، چوڑائی اِک ہتھ اَتے اُچیائی ڈیڑھ ہتھ سی۔ ¹¹.اوہنے میز نُوں پاسے دے سونے نال مَڑھیا اَتے اوہدے چار چوفیرے سونے دی کِناری بنائی۔ ¹². اوہنے اِک کنگنی چار اُنگل چوڑی اوہدے چار چوفیرے رَکھی اَتے اوس کنگنی تے سونے دی کناری بنائی۔ ¹³. اوہنے اوہدے لئی سونے دے چار کڑے ڈھال کے چَواں پاویاں دے چواں نُکراں وِچ لائے۔¹⁴. ایہہ کڑے کنگنی دے کول سَن تاں جو میز چُکن والے ڈنڈیاں لئی خانیاں دا کَم دین۔ ¹⁵.اَتے اوہنے میزچُکن لئی اوہ ڈنڈے کِکر دی لکڑی دے بنائے اَتے اوہناں نُوں سونے نال مڑھیا۔ ¹⁶.اَتے اوہنے میزتے دَھرن والے سارے پانڈے مطلب کے اوہدے ڈوہنگے، چمچے، وڈے وڈے پیالے اَتے صراہیاں پاسے دے سونے دیِاں بنائِیاں۔¹⁷.بضلی ایلؔ نے دیِوے دانی پاسے دے سونے دی بنائی۔ اوہنے دیِوے دانی اوہدے پاوے اَتے اوہدی ڈنڈی سنہے بنائی۔ اوہدیِاں پیالیِاں، لاٹو اَتے پھُل اِکو ہی ٹکڑے دے بنے ہوئے سَن۔ ¹⁸.چھے بانہواں اوہدے دُوںواں پاسیوں ودھیِاں ہوئیِاں سَن مطلب کے دیِوے دانی دیِاں تِن بانہواں اِک پاسیوں اَتے تِن بانہواں دُوجے پاسیوں۔ ¹⁹.پہیلی بانہہ تے بادام دے پُھل ورگیِاں تِن پیالیِاں، اِک لاٹو اَتے اِک پُھل سی اَتے دُوجی بانہہ تے وی بادام دے پُھل ورگیِاں تِن پیالیِاں اِک لاٹو اَتے اِک پُھل سی۔مطلب کے دیِوے دانی دِیاں چھیوے بانہواں تے سب کُجھ اِکو جیہا سی۔²⁰.اَتے دیِوے دانی دے وِچکارلے تنے اُتے بادام دے پُھل ورگیِاں چار پیالیِاں اپنے اپنے لاٹو اَتے پُھل سنہے بنیاں ہوئیِاں سَن۔ ²¹. پہیلیِاں دو بانہواں دے ہیٹھ پُھل تے لاٹو اِک ہی ٹکڑے دے بنے ہوئے سَن اَتے دُوجیِاں دو بانہواں ہیٹھ پُھل تے لاٹو وی اِکو ٹُکرے دے بنے ہوئے سَن۔ ایسے طرح تِجیِاں دو بانہواں ہیٹھ پُھل تے لاٹو اِکو ٹُکرے دے بنے ہوئے سَن۔ دیِوے دانی دِیاں وَدھیِاں ہوئیِاں چھیوے بانہواں ایسے طرح بنَیِاں ہوئیِاں سَن۔ ²².اوہناں دے لاٹو اَتے اوہناں دِیاں بانہواں سب اِکو ہی ٹکرے دے سَن۔ ساری دیِوے دانی پاسے دے سونے اَتے اِکو ہی ٹکڑے دی بنی ہوئی سی۔²³.بضلی ایلؔ نے دیِونے دانی تے اوہدے لئی سَت دیِوے،اُچے اَتے گُلدان پاسے دے سونے دے بنائے ²⁴. اوہنے دیِوے دانی اَتے اوہدیِاں کُل شیواں اِک قنطار پاسے دے سونے نال بنائیِاں ۔²⁵.بضلی ایلؔ نے بخُور پخاون دی قُربان گاہ کِکر دی لکڑ دی بنائی۔ اوہدی لَمیائی اِک ہتھ اَتے چوڑائی وی اِک ہتھ سی۔ اوہ قُربان گاہ چَوگُٹھی سی اَتے اوہدی اُچیائی دو ہتھ سی۔ قُربان گاہ اَتے اوہدے سینگ اِکو ٹُکرے دے سَن۔ ²⁶. اوہنے بخُور پخاون دی قُربان نُوں پاسے دے سونے نال مَڑھیا مطلب کے اوہدا اُتلا پاسا، اوہدا آل دوالا اَتے اوہدے سینگ پاسے دے سونے دے مَڑھے۔ اوہنے اوہدے چار چَوفیرے پاسے دے سونے دی کناری بنائی۔²⁷.اوہنے قُربان گاہ دے دُوںواں پاسے کناری دے تھلے سونے دے دو کَڑے بنائے۔ ایہہ کَڑے قُربانگاہ نُوں چُکن والے ڈنڈیاں دے خانیاں دا کَم کر دے سَن۔ ²⁸.اوہنے ڈنڈے کِکر دی لکڑ دے بنائے اَتے اوہناں نُوں سونے نال مَڑھیا۔ ²⁹. اوہنے مَسح کرن دا پاک تیل اَتے خُوشبُودار بخُور دا مصالح چنڈے ہوئے عِطر ساز دی حِکمت دے حسِاب نال بنایا۔

38¹.بضلی ایلؔ نے سوختنی قُربانی لئی کِکر دی لکڑ دا مذبح بنایا۔ اوہدی لمیائی پنج ہتھ اَتے چوڑائی وی پنچ ہتھ سی۔ اوہ چوَگُٹھا اَتے اوہدی اُچیائی تِن ہتھ سی۔ ².اوہنے اوہدے چَواں نُکراں تے سینگ لائے۔ مذبح اَتے اوہدے سینگ اِکو ہی ٹکرے دے بنے ہوئے سَن اَتے اوہنے اوہنوں پِتل نال مَڑھیا۔ ³.اوہنے مذبحے دیِاں سارِیاں شیواں بنائِیاں مطلب کے سواہ چُکن والِیاں ٹوکرِیاں، بیلچے، کئولے، سیِخاں اَتے انگیِٹھِیاں۔اوہنے ایہہ سارا سامان پِتل دا بنایا۔⁴. اوہنے کِنگھری نُوں قُربان گاہ دے چَواں پاسے دے کنڈے تھلے اینج لایا پئی اوہ اُچیائی وِچ قُربان گاہ دے میچ توں اَدھی سی۔ ⁵. اوہنے پِتل دی کِنگھری دیاں چَواں نُکراں لئی چار کَڑے بنائے تاں جو ڈنڈیاں لئی خانیاں دا کَم دین۔⁶.بضلی ایلؔ نے ڈنڈے کِکر دی لکڑ دے بنائے اَتے اوہناں نُوں پِتل نال مَڑھیا۔ ⁷.اوہنے ڈنڈیاں نُوں مذبحے دے دُوںواں پاسے دے کڑیاں وِچ پایا تاں جو مذبح چُکیا جا سکے۔ اوہنے اوہ مذبح پَھٹیاں دا بنایا اَتے مذبح کھوکھلا سی۔⁸.بضلی ایلؔ نے وڈا حوض اَتے چَوکی پِتل دی بنائی۔ اوہنے حوض بنان لئی اوہ پِتل ورتیا جیہڑا اَکٹھ دی تھاں دے بُوہے تے سیواکرن والیِاں زنانیاں نیں اَپنیاں شیشیاں توں لاہ کے بضلی ایلؔ نُوں دِتا سی۔⁹. فیر اوہنے اَکٹھ دے تںبُو دا ویڑھا وی بنایا۔ اَتے ویڑھے دے دَکھنی لائم دے پڑدے اُونے ہوئے باریِک سوتی کپڑے دے سَن جیہڑے سو ہتھ لَمے سَن۔ ¹⁰.پڑدیاں لئی ویِہ تھم پِتل دے ویِہ خانیاں سنہے سَن۔ اَتے تھماں دے کُنڈے اَتے پَٹیاں چاندی دِیاں سَن۔¹¹. اَتے پہاڑ دی لائمے وی اوہ سو ہتھ لَمے اَتے اوہناں لئی ویِہ تھم اَتے پِتل دے خانے وی ویِہ او ہی سَن اَتے تھماں دے کُنڈے اَتے پَٹیاں چاندی دِیاں سَن۔ ¹². لاہندی لائم دے پڑدے پنجاہ ہتھ لَمے سَن جِنہاں دے دَس تھم اَتے دَس نیِہیاں سَن۔ تھماں دے کُنڈے اَتے پَٹیِاں چاندی دِیاں سَن۔¹³.وہیڑا چڑھدی لائم وی پنجاہ ہتھ لَما سی۔ ¹⁴.وہیڑے دے اِک پاسے دے بُوہے دے پڑدے پندراں ہتھ لَمے سَن۔ اوہناں دے تِن تھم اَتے تِن نیِہیاں سَن۔ ¹⁵. ویڑھے دے دُوجے پاسے دے بُوہے دے پڑدے وی پندراں ہتھ لَمے سَن جِنہاں دے تِن تھم اَتے تِن ہی نیِہیاں سَن۔ ¹⁶.ویڑھے دے سارے پڑدے اُونے ہوئے باریِک سوتی کپڑے دے سَن۔¹⁷. تھماں دِیاں نیِہیاں پِتل دیِاں سَن۔ ایہناں تھماں لئی کُنڈے اَتے پَٹیِاں چاندی دیِاں سَن۔ اَتے تھماں دے سِرے وی چاندی دے مَڑھے ہوئے سَن۔ویڑھے دے کُل تَھم چاندی دے نال مَڑھے ہوئے سَن۔ ¹⁸. ویڑھے دے بُوہے دا پڑدا ویِہ ہتھ لَما سَی اَتے اوہ اَسمانی، جامنی ، لال رنگ اَتے باریِک اُونے ہوئے سوتی کپڑے دا سی اَتے ویِہ ہتھ لَما سی۔ وہیڑے دے پڑدیاں وانگ، ایہہ پڑدا وی ویِہ ہتھ لَما اَتے پنج ہتھ اُچا سی۔ ¹⁹. ایہدیِاں چَواں نیِہیاں پِتل دِیاں اَتے چارے کُنڈے چاندی دے سَن۔ ایہناں دے سریاں اَتے پَٹیِاں تے چاندی مَڑھی ہوئی سی۔ ²⁰. اَکٹھ دے تَںبُو اَتے وہیڑے دے کُل کِلے پِتل دے بنے ہوئے سَن۔²¹. شہادت دے تںبُو نُوں بنان لئی جیہڑیاں شیواں ورتیِاں گئیِاں اوہ ایہہ نیں اَتے ایہہ شیواں مُوسیٰؔ دی ہدایت دے حِساب نال لاویِاں نیں اَکٹھیاں کیِتیاں اَتے ہارُونؔ کاہن دے پُتر اَتؔمر کاہن نے اوہناں نُوں لِکھن دا کَم کیِتا۔ ²².حُورؔ دے پوترے اَتے اُوریؔ دے پُتر بضلی ایلؔ نے جیہڑا یہوداہؔ دے ٹبر دا سی سب کُجھ بنایا جہِدا خُداوند نے مُوسیٰؔ نُوں حُکم دِتاسی۔ ²³. اَخیسمکؔ دا پُتر اَہلیابؔ جیہڑا دانؔ دے ٹبر دا سی بضلی ایلؔ دے نال سی اَتے اوہ کندہ کار اَتے چَنڈیا ہویا کاریگر سی اَتے اَسمانی، جامنی، لال رنگ دے کپڑیاں اَتے باریِک سُوتی کپڑے تے پُھل بُوٹے کڈھدا سی۔²⁴. کُل سونا جیہڑا ربّ دے گھَر دِیاں شیواں تے ورتیا گیا مطلب کے ہدیئے دا سونا اُنتّی قِنطار اَتے ربّ دے گھَردی مِثقال دے حِساب نال سَت سو تِریِہ مِثقال سی۔ ²⁵. اَتے لوکاں وَلوں دِتے ہوئے ہدئیِے دی چاندی اِک سو قِنطار اَتے ربّ دے گَھر دی مِثقال دے حسِاب نال اِک ہزار سَت سو پچھتر مِثقال سی۔ ²⁶. یاں اِک بیکا مطلب کے اَدھی مِثقال، ربّ دے گھَر دی مِثقال دے حسِاب نال، ہر بندے کولوں لئی گئی۔ ایہہ سارا ہدیِہ اوہناں بندیاں کولوں اَکٹھا کیِتا گیا جیہڑے گنتی کردیاں ویِہ ورھے یاں ایہدُوں ودھ عُمر دے نِکلے اَتے ایہہ بندے گنتی وِچ چھے لَکھ تِن ہزار پنج سو پنجاہ سَن۔²⁷.سَو قنِطار چاندی نال پاک تھاں دیِاں نیِہیاں اَتے پڑدیاں دِیاں نیِہیاں ڈھالیِاں گئِیاں۔ مطلب کے اِک سو نیِہیاں سَن اَتے اِک قنِطار اِک نیِہہ تے لَگی۔ ²⁸. بضلی ایلؔ نے باقی بچِیاں ہوئیاں اِک ہزار سَت سو پچھتر چاندی دِیاں مِثقالاں نال تھماں لئی کُنڈے بنائے۔ اوہناں تھماں دِیاں سریاں نُوں مَڑھیا اَتے اوہناں لئی پَٹیِاں بنائیِاں۔ ²⁹. اُچیچے ہدئیے دے پِتل دا بھار ستر قِنطار اَتے دو ہزار چارسو مِثقال سی ۔³⁰. اوہدے نال اوہنے اَکٹھ دے تںبُو دے بُوہے دِیاں نیِہیاں پِتل دا مذبح، پِتل دی چھنچِھری، مذبح دیِاں ساریاں شیئواں، ³¹.اَکٹھ دی تھاں دے آل دوالے دِیاں نیِہیاں، وہیڑے دے بُوہے دیِاں نیِہیاں رَبّ دے گھَر دے تںبُو دے کُل کِلے اَتے ویڑھے دے تںبُو دے سارے کِلے بنائے۔

39¹.اوہناں نے ربّ دے گھَر وِچ سیوا کرن لئی اُون دے اَسمانی، جامنی اَتے لال پھُل بُوٹے کڈھے ہوئے لِباس بنائے۔ اوہناں نے ہارُونؔ لئی پاک لباس جِویں خُداوند نے حُکم دِتا سی بنایا۔².بضلی ایلؔ نے سونے، اَسمانی، جامنی اَتے لال رنگ دے کپڑیاں اَتے باریِک وَٹے ہوئے سُوتر دا افُود بنایا۔ ³. اوہناں نے سونا کُٹ کُٹ کے باریِک پَتریِاں بنائیِاں اَتے پَتریِاں نُوں کَٹ کَٹ کے تاراں بنائیِاں تاں جو اوہناں نال اَسمانی، جامنی اَتے لال رنگ دے کپڑیاں اَتے باریِک وَٹے ہوئے سُوتر تے چَنڈے ہوئے اُستاد دی حِکمت وانگ سونے دا کَم کیِتا جاوے۔⁴. اوہناں نے اَفُود نُوں جوڑن لئی دو موڈھے بنائے اَتے اوہدے دُوںواں سِریاں نُوں جوڑ کے بَنھ دِتا۔ ⁵. اوہنوں کَسن لئی کاریگری نال بَنیا ہویا لَک بَنھ جیہڑا اوہدے اُتے سی اوہ وہی اوسے ٹُکرے اَتے چَج دا سی مطلب کے سونے، اَسمانی، جامنی اَتے لال رنگ دے کپڑیاں اَتے باریِک وَٹے ہوئے سُوتر دا بَنیا ہویا سی جِویں خُداوند نے مُوسیٰؔ نُوں حُکم دِتا سی۔⁶. اوہناں نے سلیمانیؔ پتھر چھانگ کے صاف کیِتے جیہڑے سونے دے خانیاں وِچ جُڑے گئے سَن اَتے اوہناں تے اَنگوٹھی دی مہر وانگ اِسرائیِلؔ دے پُتراں دے ناں کڈھے ہوئے سَن۔ ⁷. بضلی ایلؔ نےاوہناں نُوں اَفود دے موڈھیاں تے لایا تاں جو اوہ اِسرائیِلؔ دے پُتراں دی یادگاری دے پتھر ہون جِویں خُداوند نے مُوسیٰؔ نُوں حُکم دِتا سی۔⁸. اَتے اوہنے اَفود ورگا ہِک بنَھ بنایاجیہڑا چَنڈے ہوئے کاریگر دے ہتھ دا کَم سی۔ اوہنے اوہنوں سونے، اَسمانی، جامنی اَتے لال رنگ دے کپڑیاں اَتے باریِک وَٹے ہوئے سوُتر دا بنایا۔ ⁹. اوہ چوگُٹھا سی۔ اوہناں نے ہِک بَنھ دُہرا بنایا جیہڑا اِک گِٹھ لَما اَتے اِک گِٹھ چوڑا سی۔¹⁰. اوہدے تے اوہناں نے چار قطاراں وِچ نَغ جڑے۔پہیلی قِطار وِچ لال یاقُوت، پُکھراج اَتے زمُرّد سی۔ ¹¹.دُوجی قطار وِچ شب چراغ دا گوہر ، نیلم اَتے ہِیرا۔ ¹². تِجی قطار وِچ لشم یشم اَتے یاقُوت۔ ¹³.چوتھی قِطار وِچ فیروزہ اَتے سلیمانی پتھر اَتے زَبر جد۔ ایہہ سارے پتھر سونے دے وَکھووَکھ خانیاں وِچ جَڑے ہوئے سَن۔¹⁴. ایہہ پتھر اِسرائیِل دے پُتراں دے ناواں دی گِنتی دے حِساب نال بارہ سَن، اَتے انگوٹھی دی چھاپ وانگ بارہ ٹبراں وِچوں اِک اِک دا ناں اِک اِک پتھر تے وَکھرا وَکھرا کُھرچیا ہویا سی۔ ¹⁵.اوہناں نے ہِک بنھ تے ڈُوری وانگ پاسے دے سونے دیِاں گُجیِاں ہوئیِاں زنجیِراں بنائیِاں۔ ¹⁶.اوہناں نے سونے دے دو خانے اَتے سونے دے دو کڑے بنائے اَتے دُوںواں کَڑیاں نُوں ہِک بَنھ دے دُوںواں سِریاں تے لایا۔¹⁷.اوہناں نیں سونے دِیاں گُجیِاں ہوئیِاں دُوںویں زنجیِراں اوہناں کَڑیاں وِچ پایِاں جیہڑے ہِک بَنھ د ے سِریاں تے سَن۔ ¹⁸.اوہناں نے زنجیِراں دے باقی دُوںویں سِرے دُوںواں خانیاں نال جَڑ کے اَفُود دیاں دُوںواں موڈھیاں تے اَگلے پاسے لا دِتے۔¹⁹.اَتے اوہناں نیں سونے دے دو ہور کَڑے بناکے اوہناں نُوں ہِک بَنھ دے دُوںویں سِریاں دی اوس کِناری وِچ لایا جِہدی سِدھ اَفود وَل اَندلے پاسے سی۔ ²⁰. اَتے اوہناں نیں سونے دے دو کَڑے ہَور بنا کے اوہناں نُوں اَفوُد دے دُوںویں موڈھیاں دے اَگلے حِصّے وِچ اَندرلے پاسے جِتھے اَفُود جُڑیا ہویا سی لایا تاں جو اوہ اَفود دے کاریگری نال اُونے ہوئے پٹکے اُتے رہیوے۔²¹. اَتے اوہناں نیں ہِک بَنھ نُوں لَے کے اوہدے کَڑیاں نُوں اَفُود دے کَڑیاں نال اِک نیِلی ڈُوری نال اینج بَنھیا پئی اوہ اَفُود دے کاریگری نال اُونے ہوئے پَٹکے دے اُتے رہیوئے تاں جو ہِک بَنھ ڈِھلا ہو کے اَفود نالوں وَکھ نہ ہو جاوے۔ مُوسیٰؔ نے ایہہ سب کُجھ اونج ہی کیِتا جِویں خُداوند نے اوہنوں حُکم کیِتا سی۔²².بَضلی ایلؔ نے اَفُود دا جُبّہ، جُولاہے وانگ اُون کے، اُکا نِیلے کپڑے دا بنایا۔ ²³. اَتے اوہدا گَلما زِرہ دے گَلمے وانگ وِچکار سی اَتے اوہدے آل دوالَے اُونی ہوئی کِناری سی تاں جو اوہ پاٹ نہ جاوے۔ ²⁴.اَتے اوہناں نے اوہدے گھیرے وِچ اَسمانی، جامنی اَتے لال رنگ دی وَٹّی ہوئی تار نال اَنار بنائے۔²⁵.اوہناں پاسے دے سونے دِیاں ٹَلیاں بنا کے اوہناں نُوں جُبّے دے گھیر ے دے چَواں پاسے اَناراں دے وِچکار لایا۔ ²⁶.سو ہارُونؔ دے سیوا کرن لئی ، جُبّے دے سارے گھیرے وِچ اِک اِک ٹَلی سی اَتے اِک اِک اَنار جِویں خُداوند نے مُوسیٰؔ نُوں حُکم کیِتا سی۔²⁷. اوہناں ہارُونؔ اَتے اوہدے پُتراں لئی سُوتر دے باریِک اُونے ہوئے کُڑتے بنائے۔ ²⁸. اَتے باریِک سُوتر دا عمامہ اَتے باریِک سوُتر دِیاں سوہنیِاں پَگاں اَتے باریِک وَٹے ہوئے سُوتر دے پجامے۔ ²⁹.اَتے بارِیک وَٹے ہوئے سُوتر اَتے اَسمانی، جامنی اَتے لال رنگ دے کپڑیاں دا بُھل بوٹیاں والا لَک بَنھ ویِہ بنایا جِویں خُداوند نے مُوسیٰؔ نُوں حُکم کیِتا سی۔³⁰.اوہناں نیں پاک تاج دی پَتری پاسے دے سونے دی بنائی اَتے اوہدے اُتے اِک اَنگوٹھی تے نقش وانگ ایہہ لکھیا "خُداوند لئی پاک ۔" ³¹.تے فیر اوہنوں عمامے نال اُتے بنّھن لئی اوہدے وِچ اِک نیلی ڈُوری لائی جیِنج خُداوند نے مُوسیٰؔ نُوں حُکم کیِتاسی ۔³². اینج اَکٹھ دے تںبُو دے گھر دا سارا کَم توڑ چڑھیا۔اِسرائیِلؔ دے لوکاں نے سب کُجھ آپ کیِتا۔ اوہناں نیں اوہ سارِیاں ہدایتاں مَنیاں جیہڑیاں خُداوند نے مُوسیٰؔ نُوں کیِتیاں سَن۔ ³³. اَتے اوہ اَکٹھ دا تںبُو مُوسیٰؔ کول لیائے مطلب کے تںبُو اَتے اوہدا کُل سامان، اوہدیِاں گُھنڈیاں، تختے ، بینڈے، تھم ، خانے۔ ³⁴. بھیڈواں دِیاں لال رَنگیاں ہوئیِاں گَھلاں دا اوچھاڑ ، چنگے چمڑے دا اوچھاڑ اَتے ڈھکن لئی پڑدا۔ ³⁵. گواہی دا صندُوق، اوہدے ڈنڈے اَتے سَرپوش۔³⁶.اوہ میز ، میز دے کُل پانڈے اَتے نذر دی روٹی لیائے ۔ ³⁷. پاسے دے سونے دی دیِوے دانی اَتے اوہدے شنگار دے دیِوے، اوہدے کُل پانڈے اَتے بالن دا تیل لیائے۔ ³⁸.سونے دی قُربان گاہ، مسح کرن دا تیل اَتے خُوشبو والا بُخور، تَںبُو دے بُوہے دا پڑدا ۔ ³⁹. پِتل مڑھیا ہویا مذبح اَتے پِتل دی جھنجری اَتے اوہدے ڈنڈے اَتے اوہدے کُل پاندے اَتے وَڈا حَوض اوہدی چوکی سنہے۔⁴⁰.اوہ ویڑے دے پڑدے سنہے اوہناں دے تھم اَتے پاوے، اَتے وہیڑے دے بُوہے دا پڑدا، اوہدیِاں رسّیِاں اَتے کِلے، اَتے اَکٹھ دے تَںبُو دی سیوا لئی کُل سامان لیائے۔ ⁴¹.اوہ پاک گَھر دی سیوا لئی چَنگے اُونے ہوئے کاہناں دے کپڑے مطلب کے ہارُونؔ کاہن اَتے اوہدے پُتر اں لئی لیائے جِنہاں نُوں پا کے اوہناں کہانت دا کَم توڑ چڑھانا سی۔⁴².سو اِسرائیلِیاں نیں اوہ سارا کَم توڑ چڑھایا جِویں خُداوند نے مُوسیٰؔ نُوں حُکم کیِتا سی۔ ⁴³. جد مُوسیٰؔ نے ویکھیا پئی اوہناں سارا کَم اونج ہی توڑ چڑھایا جِویں خُداوند نے اوہناں نُوں کَرن دا حُکم کیِتا سی۔ تد مُوسیٰؔ نے اوہناں نُوں برکت دِتی۔

40¹. تد خُداوند نے مُوسیٰؔ نُوں آکھیا پئی ²." تُوں نَویں سال دے پہیلے مہینے دی پہیلی تاریخ نُوں خَیمہِ اِجتماع مطلب کے اَکٹھ دا تَںبُو تانیِں۔³. تُوں گواہی دے صندُوق نُوں اَکٹھ دے تَںبُو وِچ دَھر یِں اَتے گواہی دے صندُوق نُوں پڑدیاں نال ڈھک کے رَکھّیِں۔ ⁴.میز اندر لیاکے اوہدے تے گواہی دے صندُوق دِیاں شیئواں اپنی اپنی تھاں تے سجا کے دَھر دیویِں۔ فیر دیِوے دانی اَندر لیاکے دیِوے بال دیویِں۔⁵. تُوں پکا بخُور پخان والی سونے دی قُربان گاہ گواہی دے صندُوق دے سامنے رکھیِں اَتے اَکٹھ دے تَںبُو دے بُوہے اَگے پڑدالاویِں۔ ⁶. تُوں پکا سوختِنی قُربانی دا مذبحا اَکٹھ دے تںبُو دے بُوہے اَگے دھریِں۔ ⁷. تُوں پکا وڈا حوض اَکٹھ دے تںبُو اَتے مذبحے دے وِچکار دَھر کے پانی نال بھر دیویِں۔⁸. تُوں پکا اوہدے وہیڑے نُوں چَواں پاسیوں گھیر کے وہیڑے دے بُوہے تے پڑدا لا دیویِں۔ ⁹.تُوں پکا، مسح کرن والا تیل لیا کے اَکٹھ دے گَھر اَتے اوہدِیاں اندرلیِاں سارِیاں شیئواں نُوں مسح کریِں۔ اَتے اینج اوہنوں تے اوہدِیاں کُل شیئواں نُوں پاک کریِں۔ تد اوہ میرے لئی پاک ہوجاوے گا۔ ¹⁰. تُوں پکا، سوختنی قُربانی دے مذبحے اَتے اوہدے پانڈے مَسح کرکے پاک کریِں۔ اَتے اینج مذبحا میرے لئی اُکا پاک ہو جاوے گا۔ ¹¹.تُوں پکا، پِتل دے حوض اَتے اوہدی چوکی نُوں وی مَسح کرکے میرے لئی پاک کریِں۔¹².تُوں پکا، ہارُونؔ اَتے اوہدے پُتراں نُوں اَکٹھ دے تَںبُو دے بُوہے اَگے لَیا کے پانی نال پاک کریِں۔ ¹³.تُوں پکا، ہارُونؔ نُوں اوہ لِباس پوائیِں جیہڑا میرے لئی پاک کیِتا گیا ہووے اَتے اوہنوں مَسح کرکے میرے لئی پاک کریِں تاں جو اوہ کاہن ہوکے میری سیوا دا کَم کرسکے۔¹⁴.اَتے تُوں اوہدے پُتراں نُوں لَیا کے اوہناں نُوں کُڑتے پوائیِں۔ ¹⁵. تُوں پکا، اوہناں نُوں وی اوہناں دے پیو وانگ میرے لئی مَسح کریِں تاں جو اوہ میرے لئی کاہن ہون دی سیوا دا کَم کر سَکن اَتے اوہناں دا مَسح ہونا اوہناں لئی پیِڑیہو پیِڑی سدا تیِک کہانت دا نشان ہووےگا۔" ¹⁶. مُوسیٰؔ نے سب کُجھ اونج ہی کیِتا جِویں خُداوند نے اوہنوں اوہ سب کَم کرن دا حُکم کیِتا سی۔¹⁷. سو دُوجے ورھے دے پہیلے مہینے دی پہیلی تاریِخ تے اَکٹھ دا تںبُو گَڈیا گیا۔ ¹⁸.مُوسیٰؔ نے اَکٹھ دا تںبُو لایا اَتے اوہدِیاں نیِہیاں مِتھی ہوئی تھاں تے دَھریِاں، اوہدے تختے لائے،اوہدے بینڈے جوڑے اَتے اوہدےتھم گڈ ے ۔ ¹⁹. اوہنے رَبّ دے گھر اُتے تَںبُو تانیا اَتے اوہدے اُتے اوچھاڑ چڑھایا جِویں خُداوند نے مُوسیٰؔ نُوں حُکم کیِتا سی۔ ²⁰. اوہنے شہادت نامے نُوں صندُوق وِچ دَھریا اَتے اوہنوں ڈنڈیاں نُوں وی صندُوق وِچ لا کے سَر پوش نُوں صندُوق اُتے دَھر دِتا۔²¹. اَتے اوہ صندُوق اَکٹھ دے تَںبُو وِچ لیایا۔ اَتے اوہنے گواہی دے صندُوق نُوں پڑدیاں نال ڈھکیا جِویں خُداوند نے اوہنوں حُکم کیِتا سی۔ ²². اَتے اوہنےمیز نُوں اَکٹھ دے تَںبُو وِچ پہاڑی لائمیں، پڑدیوں باہر دَھریا۔ ²³.اَتے اوہنے خُداوند دے حُضور میز تے روٹی سجا کے رَکھی جِویں خُداوند نے مُوسیٰؔ نُوں حُکم کیِتا سی۔²⁴.اَتے اوہنے دیِوے دانی نُوں اَکٹھ دے تَںبُو وِچ میز دے ساہمنے دَکھنی لائمے دَھریا۔ ²⁵. اَتے اوہنے خُداوند اَگے دیِوے بال دِتے جِویں خُداوند نے مُوسیٰؔ نُوں حُکم کیِتا سی۔²⁶.اَتے اوہنے سونے دی قُربان گاہ نُوں اَکٹھ دے تںبُو دے اندر پڑدے دے ساہمنے دَھریا۔ ²⁷. اَتے اوہدے تے خُوشبُودار مصالحے دا بُخور پخایا جِویں خُداوند نے مُوسیٰؔ نُوں حُکم کیِتا سی۔²⁸.اَتے اوہنے اَکٹھ دے تںبُو دے بُوہے تے پڑدا لایا۔ ²⁹. اَتے اَکٹھ تے تَںبُو دے بُوہے تے سوختنی قُربانی دا مذبح دَھر کے اوہدے تے سوختنی قُربانی اَتے نذر دی قُربانی چڑھائی جِویں خُداوند نے مُوسیٰؔ نُوں حُکم کیِتا سی۔ ³⁰.اَتے اوہنے اَکٹھ دے تَںبُو اَتے مذبحے دے وِچکار حَوض دَھریا اَتے دھون دھوان دے کَم لئی اوہنوں پانی نال بھر دِتا۔³¹.اَتے مُوسیٰؔ، ہارُونؔ اَتے ہارُونؔ دے پُتراں نیں اَپنے اَپنے ہتھ پیر اوس حَوض وِچوں دھوتے۔ ³². اَتے جدوں کدی اوہ اَکٹھ دے تَںبُو وِچ یا مذبحے کول جاندے سَن، اپنے آپ نُوں دھو لیندے سَن جِویں خُداوند نے مُوسیٰؔ نُوں حُکم کیِتا سی۔ ³³.مُوسیٰؔ نے اَکٹھ دے تَںبُو اَتے مذبحے دے چار چوفیرے وہیڑا رَکھیا اَتے اوس وہیڑے دے بُوہے تے پڑدا لا یااَتے اینج مُوسیٰؔ نے اوس کَم نُوں توڑ چڑھایا۔³⁴. تد اَکٹھ دے تَںبُو تے بدل چھا گیا اَتے اَکٹھ دا تَںبُو خُداوند دے جلال نال بَھر گیا۔ ³⁵.اَتے مُوسیٰؔ اَکٹھ دے تنبُو وِچ جان جوگا نہ رہیا کیوں جو بدل اوہدے تے چھایا ہویا سی نالے اَکٹھ دا تنبُو خُداوند دے جلال نال بھرگیا سی۔³⁶.اَتے جدوں کدی بَدل اَکٹھ دے تنبُو توں اُٹھدا سی بنی اِسرائیِلؔ اپنے پند لئی ٹُر پیندے سَن۔ ³⁷. پر جِس دیہاڑے تیِک بَدل اَکٹھ دے تَںبُو تے ٹِکیا رہیندا سی بنی اِسرائیِلؔ اوس دیہاڑے تیِک نئیں سَن ٹُردے ۔ ³⁸. کیوں جو بنی اِسرائیِلؔ دے کُل پند وِچ اوہناں دےسارے گھرانے دے ساہمنےاَکٹھ دے تَںبُو تے دِنیں دِنیں تے خُداوند دا بَدل ٹِکدا سی پر راتیِں خُداوند دی اَگ رہندی سی۔

احبار

1¹. تے خُداوند نے مُوسیٰؔ نوُں سدیا ۔ نالے حضوری دے خیمے وِچوں اوس نوں آکھیا۔ ². پئی اسرائیلؔ نال کلام کر تے اوہناں نُوں اکھ دے پئی ہر کوئی ۔ جیہڑا تُہادے وچوں خُدا جوگی چار پیر والے وِچوں قربان لیائے ۔ تاں اوہ گاں ، ڈھگے یا بھیڈ بکری دی قُربانی لیائے۔³. جیکر اوس دی گاں ، ڈحگے دی قُربانی ہوئی ہووے ۔ تاں بے عیب نَر ہووے ۔ اوس نُوں حضوری دے خیمے دے بُہے کول لیاوے ۔ تاں جو خداوند دے اَگے قبول ہووے۔ ⁴. تے سڑی ہوئی قربانی دے سِر اُتے اپنا ہَتھ رَکھ ۔ تے ایس توں اوہ کفارے جوگی مقبول کیتی جاوے گی۔⁵. اوس تون مگروں اوہ کاہن نیں لہُو نوں لے کے اوہنوں مذبحے اُتے ، جیہڑا حضوری دے خیمے کول نیں ۔ اوس دے آل دوالے چھُٹن۔ ⁶. تے اوہ سڑی ہوئی قُربانی دی کھَل کھِچے تے اوس دے جوڑاں دے ٹُکڑے ٹُکڑے کر دیوے۔⁷. تے ہارونؔ دے پُتر جیہڑے کاہن نیں ۔ مذبحے اُتے اَگ رکھن تے اوس دے اُتے لکڑی دی چَون کر دین۔ ⁸. تے ہارون ؔ پُتر جیہڑے کاہن نین اوس دے کٹے ہوئے ٹُکڑیاں نُوں تے سِر نُوں تے چربی نُوں اَگ اُتے جیہڑی مزبحے اُتے اے ۔ چَن نال رَکھ دین۔ ⁹. تے اوس دیاں اندران تے اوس دے پیت ، پانی نال دھو تے جاون ۔ تے کاہن سبھ کُجھ مذبحے اُتے دساڑن ۔ کیون جو ایہہ سڑی ہوئی قربانی تے خداوند دی خُوشنودی جوگی اَگ والی خُو شبُودا ر قُربانی ہووے گی ۔¹⁰. تے جے کَراوس دی قُربانی بھیڈ یاں بکری دے گّلے وچوں سڑی ہوئی قُربانی ہووے ، تاں اوہ بے عیب نَر لیاوے۔ ¹¹. تے اوس نُوں مذبحے دے شمالی پاسے خداوند دے اَگے ذبح کرے تے اوس دے ال دوالے چھِٹن۔¹². تے اوہ اوس دے جوڑاں دے ٹوٹے ٹوٹے کرکے اوس دا سر تے چربی دی وَنڈ کرن ۔ تے کاہن ایہناں نُوں مذبحے دی اَگ اُتے چون کرکے رکھی ہوئی لکڑیاں اُتے رکھن۔ ¹³. تے اوہ اوس دی اندران تے اوس دے پیران نُوں پانی نال دھوون ۔ تے کاہن ایہناں سبھناں نُوں چاڑھے ۔ تے مذبحے اُتے ساڑھے کیو ں جو ایہہ سری ہوئی قُربانی تے خداوند دی خوشنُودی جوگی اَگ والی خوش بُو دار قُربانی ہووے گی۔¹⁴. تے جے کر اوس دی قربانی خُداوند جوگی سڑی ہوئی قربانی پکھیرؤاں ہووے ۔ تان اوس دی قُربانی قُمریاں یان کبوُتران دے بچیاں دی ہووے گی۔ ¹⁵. تاں کاہن اوس نُوں مذبحے اُتے چاڑھے ۔ تے اوس دا سِر مروڑ دیوے ۔ تدھ اوس نُوں مزبحے اُتے چاڑھے تے اوس دا لہوُ مذبحے دے کناریاں اُتے نچوڑے۔¹⁶. تے اوس دے پَوٹے نُوں آلائش سَنھے کڈھ کے مذبحے دے مشرقی پاسے راکھ دی تھاں اُتے پاء دیوے۔ ¹⁷. تے اوس دی دونواں بانہوں نُوں چیِر دیوے ۔ پر ونڈنا ں کر ے۔ تے کاہن اوس نُوں مذبحے اُتے کاہن اوس نوں مذبحے اُتے لکڑیان دے اُتے اِگ نال سارھے ۔ کیوں جو ایہہ سڑی ہوئی قربانی تے خداوند دی خوشنودی جوگی اَگ والی خوشبوُ دار قربانی ہووے گی۔

2¹. جے کر کوئی بندہ نذر دی قُربانی خُداوند جوگی لیاوے تاں اوہدی قربانی میدے دی ہووے ۔ تان اوہدے اُتے اوہ تیل پاوے تے اوہدے لوبان رَکھے۔ ². تے اوہنوں ہارونؔ دے پُتر اں دے کول ، جیہڑے کاہن نیں لیاوے ۔ ناں اوہناں وچوں اِک میدے تے تیل وِچوں لوبان سنھے سبھے وِچوں مُٹھ بھر لوے ۔ تے اوہدی یادگاری جوگی مذبحے اُتے ساڑے ۔ پئی خوشبو دار اَگ والی قُربانی خداوند جوگی ہووے۔ ³. تے جیہڑی نذر وِچوں بچیا رہوے ۔ اوہ ہارون ؔ تے اوہدے پُتراں دا ہووے گا ۔ کیوں جو ایہہ خُداوند دی اَگ والی قُربانیاں دا سبھ توں پاک حِصّہ اے۔⁴. تے جے کر تُوں نذر دی قُربانی تندوُر دی پکی ہوئی شے لیاویں تان تیل وِچ مَلے ہوئے میدے فطیری نان تے فطیری پھُلکے تیل نال چوپڑی ہوئی ہون گئیاں۔ ⁵. جیکر تیری نذر دی قُربانی تَوے دی شے ہووے ، تا اوہ تیل وِچ مَلے ہوئے فطیری میدے دی ہووے گی۔⁶. تُوں اوہنوں ٹوٹیاں وِچ بنھیں تے اوہدے تے تیل پاویں ۔ کیوں جو ایہہ نذر دی قُربانی اے۔ ⁷. جیکر تیری نذر دی قُربانی کڑاہی دی شے ہووے ۔ تاں تیل وِچ مَلے ہوئے میدے دی بنائی جاوے۔⁸. تے قُربانی جیہڑی تُوں ایس طرحاں بنائی اے ۔ خُداوند جوگی لیا تے کاہن دے اگے رَکھ دے ۔ اوہ اوہنوں لت کے مذبحے اُتے چڑھا دے۔ ⁹. تے کاہن ایسی قُربانی وِچوں کُجھ اوہدی یادگاری جو گی لوےتے اوہنوں مذبحے اُتے ساڑے ۔ پئی خوشبودار اَگ والی قُربانی خداوند جوگی اے۔ ¹⁰. تے جو کُجھ قُربانی وِچوں بچیا رہوے اوہ ہارون تے اوہدے پُتراں دا ہووے گا ۔کیوں جو اوہ خُداوند دی اَگ والی قُربانیاں وِچوں بوہت پاک اے۔¹¹. کوئی نذر دی قُربانی جیہڑی تپسی خداوند جوگی لیاؤ، کیوں جو خمیر تے شہد خُداوند دی اَگ دی قُربانی ہوگی۔ ساڑیا ناں جاوے گا۔ ¹². تُسیں اوہناں نُوں تُسیں اوہناں نوں اگیترے پھلاں دی قُربانیاں وانگوں لیا سکدے او ۔ پ اوہ خُوشبوئی جوگی مذبحے اُتے چاڑہی نا ں جان۔ ¹³. تے تُوں اپنی نذر دی قُربانیاں نُوں لُون نال جیہڑا تیرے رب دا عہد اے ، خالی ناں رہن دیویں گا۔ اپنی سبھے قُربانیاں دے نال تُوں لُون سامنے لیاویں گا۔¹⁴. جیکر توں پھلاں وِچوں خُداوند جوگی نزر دی قُربانی لیاویں ۔ تاں اناج دیاں ہریاں ولّاں اَگ وِچ بھُنیاں ہوئیاں اُتے اوہدے کُٹے ہوئے دانے اگیترے پھلاں دی قُربانی لیاویں گا۔ ¹⁵. تے توں اوہدے اُتے تیل پاویں گا ، تے اوہدے اُتے لوبان رکھیں گا ۔ کیوں جو اوہ نذر دی قُربانی اے۔ ¹⁶. تدھ کاہن اوہدی یادگاری جوگی دانیاں وِچوں تے تیل وِچوں لوبان سنّھے کُجھ خُداوند دی اَگ والی قُربانی جوگی ساڑے گا۔

3¹. جیکر اوہدی قربانی سلامتی دا ذبیحا گاں ڈھگے وچوں ہؤے تاں بے عیب نَر یاں مادہ خداوند اگے لئیاؤے۔ ². اتے آپنا ہتھ آپنے ذبیحے دے سِر اُتے رکھے، اتے حضوری دے تنبو دے بوہے کول اوہنوں ذبح کرے اتے ہارون دے پُتر جہڑے کاہن نیں، اوہدے لہؤ نون مذبحے اُتے اوہدے آل دوالے چھِنکن۔³. اتے سلامتی دے ذبیحے وچوں خداوند دی اگ والی قربانی جوگی ایہہ شیئواں لئیاؤے۔ چربی، جہڑی آندراں نوں ڈھکدی اے اتے سبھے چربی، جہڑی آندراں اُتے اے۔ ⁴. اتے دونویں گُردے اتے چربی جہڑی اوہناں دونواں وکھیاں وچ اے۔ اتے کلیجے دی جھلی دونواں گردیاں سنھے وکھ کرے۔ ⁵. اتے ہارون دے پُتر اوہناں نوں مذبحے اُتے سوختنی قربانی اُتے لکڑیاں دے اُتے جہڑے اگ اُتے نین، ساڑن۔ پئی خداوند جوگی خشبودار اگ والی قربانی ہؤے۔⁶. اتے جیکر اوہدی قربانی بھیڈ بکری وچوں خداوند جوگی سلامتی دا ذبیحا ہؤے، تاں بے عیب نر یاں مادہ لئیاؤے۔ ⁷. اتے جیکر اوہدی قربانی میمنا ہؤے تاں اوہنوں خداوند دے اگے لئیاؤے۔ ⁸. اتے آپنا ہتھ ذبیحے دے سِر اُتے رکھے اتے حضوری دے تنبو دے اگے اوہنوں ذبح کرے۔ اتے ہارون ہارون دے پُتر اوہدا لہؤ مذبحے اُتے آل دوالے چھِنکن۔⁹. اتے سلامتی دے ذبیحے وچوں خداوند دی اگ والی قربانی جوگی ایہہ شیئؤاں لئیاؤے۔ اوہدی سبھے چربی بھری پُشل، جنہوں ریڑھ نالوں وکھ کرے، اتے چربی جہڑی آندراں نوں لکاؤندی اے اتے سبھے چربی جہڑی آندراں اُتے اے۔ ¹⁰. اتے دونویں گُردے اتے چربی جہڑی اوہناں اُتے دونواں پاسے اے، اتے کلیجے دی جھلی نوں دونواں گردیاں سنھے وکھ کرے۔ ¹¹. اتے کاہن اوہناں نوں مذبحے اُتے ساڑے۔ پئی خداوند جوگی اگ والی قربانی دا کھانا اے۔¹². اتے جیکر اوہدی قربانی بکری ہؤے تاں اوہنوں خداوند اگے لئیاؤے۔ ¹³. اتے اوہدے سِر اُتے آپنا ہتھ رکھے اتے حضوری دے تنبو دے ساہمنے اوہنوں ذبح کرے۔ اتے ہارون دے پُتر اوہدے لہؤ نوں مذبحے اُتے اوہدے آل دوالے چھِنکن۔ ¹⁴. اتے اوہدے وچوں خداوند دی اگ والی قربانی جوگی لئیاؤے۔ چربی جہڑی آندراں نوں ڈھکدی اے، اتے سبھے چربی جہڑی آندراں اُتے اے۔¹⁵. اتے دونویں گُردے اتے چربی جہڑی اوہناں اُتے دونواں پاسے اے، اتے کلیجے دی جھلی نوں دونواں گردیاں سنھے وکھ کرے۔ ¹⁶. اتے کاہن اوہناں نوں مذبحے اُتے ساڑے۔ ایہہ اگ والی قربانی دا کھانا خشبو جوگی اے۔ سبھے چربی خداوند دی اے۔ ¹⁷. تہاڈے سبھے مسکناں وچ تہاڈی پیڑھیاں دے وچ ایہہ ہمیشاں دا فرض ہؤے گا۔ پئی چربی اتے لہؤتسی نا کھاؤنا۔

4¹. اتے خداوند نے موسیٰ نال کلام کر کے آکھیا۔ ². پئی بنی اسرائیل نوں آکھ پئی جیکر کوئی جی بھُل کے کسے کم وچ کوتاہی کرے، جہدے نا کرنے دا خدواند نے حکم کیتا اے اتے اوہ اوہنوں کر بہوے۔ ³. جیکر مسح کیتا ہویا کاہن کوتاہی کرےاتے لوک اوہدی پیروئی وچ کوتاہی کرن تاں اوہ آپنی کوتاہی جوگی جہڑی اوہنے کیتی، اک بے عیب وچھا خداوند جوگی خطا دی قربانی کر کے لئیاوے۔⁴. اوس وچھے نوں خداوند دے ساہمنے حضوری دے تنبو کول لئیاوے۔ اتے اوہدے سِر اُتے آپنا ہتھ رکھے اتے خداوند دے اگے اوہنوں ذبح کرے۔ ⁵. اتے مسح کیتا ہویا کاہن وچھے دے لہؤ وچوں کجھ لے کے اتے حضوری دے تنبو وچ آوے۔⁶. اتے کاہن اوہدے وچ آپنی انگل ڈوبے اتے خداوند دے ساہمنے مقدِس دے پردے اگے ست واری اوہدے وچ چھڑکے۔ ⁷. اتے کاہن لہؤ وچوں خشبودار بخور دی قربان گاہ دے سِنگاں اُتے جہڑے حضوری دے تنبو وچ نیں، خداوند دے اگے لاوئے ۔ اتے وچھے دا باقی لہؤ سوختنی قربانی دے مذبحے دے پاوے دے نیڑے، جہڑا حضوری دے تنبو دے بوہے کول اے، روڑھ دیوے۔⁸. اتے خطا دے وچھے دی ایہہ شیؤاں اوہدے نالوں وکھ کرے۔ سبھے چربی جہڑی آندراں نوں لکاؤندی اے، اتے سبھے چربی جہڑی اوہناں دے اُتے اے۔ ⁹. اتے دونوِیں گردے اتے اوہناں اُتے دی چربی جہڑی دونہواں پاسے اے، اتے کلیجے دی جھلی نوں دوہنواں گردیاں سنھے وکھ کرے۔ ¹⁰. جیویں پئی سلامتی دے ذبیحے دے ڈھگے تھوں وکھ کیتی جاندی اے۔ اتے کاہن اوہنوں سوختنی قربانی دے مذبحے اُتے ساڑے۔¹¹. اتے وچھے دی کھل اتے اوہدا ابھے گوشت اوہدے سِر اتے کھُراں اتے آندراں اتے اوہدی آلایش سنھے۔ ¹². اتے وچھے دا باقی سبھے کجھ تنبو احاطے دے باہر پاک تھاں وچ جتھے راکھ پائی جاندی اے، لیجائے۔ اتے لکڑیاں اُتے اگ نال ساڑے۔ راکھ پاؤن دی تھاں تے اوہ ساڑیا جاوے۔¹³. جیکر بنی اسرائیل دی سبھے منڈلی نے بھُل کے خطا کیتی ہووے، اتے ایہہ منڈلی دِیاں اکھاں تھوں لُکی رہئی پئی منڈلی نے اک اجیہا کم کیتا جہدے کرن تھوں رب نے موڑیا اے، تاں اوہ قصوروار گِنی جاوے گی۔ ¹⁴. اتے جد ایہہ خطا جہڑی اوہناں نے کیتی اے، اوہناں نوں معلوم ہو جاوے، تاں سبھے منڈلی خطا دے ذبیحے جوگی اک وچھا لئیاوے۔ اتے اوہنوں حضوری دے تنبو اگے لئیان۔ ¹⁵. اتے منڈلی دے وڈے وڈیرے خداوند دے اگے اوس وچھے دے سِر اُتے آپنا ہتھ رکھن اتے خداوند دے اگے وچھا ذبح کیتا جاوے۔¹⁶. اتے مسح کیتا ہویا کاہن وچھے دے لہؤ وچوں کجھ حضوری دے تنبو وچ لئیاوے۔ ¹⁷. اتے کاہن آپنی انگل اوہدے وچ ڈوبے اتے خداوند دے ساہمنے پردے دے اگے ست واری چھڑکے۔¹⁸. اتے اوہدے وچوں مذبحے دے سِنگاں اُتے جہڑے حضوری دے تنبو وچ نیں، خداوند دے ساہمنے لاؤے۔ اتے باقی لہؤ سوختنی قربانی دے مذبحے دے پاوے دے کول جہڑا حضوری دے تنبو دے بوہے دے نیڑے اے، روڑھ دیوے۔ ¹⁹. اتے اوہدی سبھے چربی اوہدے تھوں وکھ کرے، اتے مذبحے اُتے ساڑے۔²⁰. اتے جیویں خطا دی قربانی دے وچھے نال کیتا سی، تیویں ای ایہدے نال کرے اتے کاہن اوہناں جوگی کفارہ دیوے گا، تاں اوہناں نوں بخشیا جاوے گا۔ ²¹. اتے وچھے نوں تنبو احاطے وچوں باہر لیجاوے اتے جیویں پہلے وچھے نوں ساڑیا سی، تیویں ای اوہنوں ساڑے کیوں جو ایہہ منڈلی دی خطا دی قربانی اے۔²². اتے جیکر کوئی سرپنچ خطا کرے پئی بھُل کے اجیہا کم کرے جہدے کرن تھوں خداوند نے موڑیا اے اتے گناہی گِنیا جاوے۔ ²³. تاں جد اوہ خطا جہڑی اوہنے کیتی اے، اوہنوں معلوم ہو جاوے تاں اوہ اک بکری دا بے عیب نَر بچا آپنی قربانی جوگی لئیاوے۔²⁴. اتے آپنا ہتھ اوہدے سِر اُتے رکھے۔ اتے اوہنوں خداوند دے اگے سوختنی قربانی دے ذبح کرن دی تھاں وچ ذبح کرے۔ کیوں جو ایہہ خطا دی قربانی اے۔ ²⁵. تد کاہن خطا دی قربانی دے لہؤ وچوں کجھ آپنی انگلی نال لئوے اتے سوختنی قربانی دے مذبے دے سِنگاں اُتے لاؤے۔ اتے سوختنی قربانی دے مذبحے دے پاوے دے کول لہؤ نوں روڑھ دؤے۔²⁶. اتے اوہدی سبھے چربی سلامتی دے ذبیحے دی چربی وانگ مذبحے اُتے ساڑے۔ اتے اوہدے جوگی کاہن اوہدی خطا دا کفارہ دؤے گا، تاں اوہنوں بخشیا جاوے گا۔²⁷. اتے جیکر دھرتی دے عام لوکاں وچوں کوئی بھُل بھلیکھے خطا کرے اتے اک اجیہا کم کرے جہدے کرن تھوں خداوند نے موڑیا اے، اتے مجرم گِنیا جاوے۔ ²⁸. فیر جد اوہ خطا جہڑی اوہنے کیتی اے، اوہنوں معلوم ہو جاوے تد اوہ آپنی قربانی جوگی بے عیب بکریاں وچوں اک بکری آپنی خطا جوگی جہڑی اوہنے کیتی اے، لئیاوے۔²⁹. اتے خطا دی قربانی دے سِر اُتے آپنا ہتھ رکھے اتے سوختنی قربانی دی تھاں وچ خطا دی قربانی نوں ذبح کرے۔ ³⁰. تد کاہن اوہدے لہؤ وچوں آپنی انگلی نال کجھ لئوے اتے سوختنی قربانی دے مذبحے دے سِنگاں اُتے لاوے اتے اوہدا باقی لہؤ مذبحے دے پاوے کول روڑھ دؤے۔³¹. اتے اوہدی سبھے چربی جیویں پئی سلامتی دے ذبیحے دی چربی وکھ کیتی اے، اوہدے نالوں وکھ کرے اتے کاہن اوہنوں مذبحے اُتے خداوند دے لئیاعلا خشبو جوگی ساڑے اتے اوہدے جوگی کاہن کفارہ دؤے گا تاں اوہنوں بخشیا جاوے گا۔³². اتے جیکر اوہ آپنی قربانی جوگی خطا دی قربانی بھیڈ لئیاوے تاں بے عیب مادی لئیاوے۔ ³³. اتے خطا دی قربانی دے سِر اُتے آپنا ہتھ رکھے اتے خطا جوگی اوہنوں اوس تھاں وچ ذبح کرے جتھے پئی سوختنی قربانی کیتی جاندی اے۔³⁴. تد کاہن خطا دی قربانی دے لہؤ وچوں کجھ آپنی انگلی نال لئوے اتے سوکتنی قربانی دے مذبحے دے سِنگاں اُتے لاوے اتے مذبحے دے کول اوہدا باقی لہؤ روڑھ دؤے۔ ³⁵. اتے اوہدی سبھے چربی اوہدے نالوں وکھ کرے، جیویں پئی سلامتی دے ذبیحے دے میمنے دی چربی وکھ کیتی جاندی اے۔ اتے کاہن اوہنوں مذبحے اُتے خداوند دی اگ والی قربانیاں اُتے ساڑے۔ اتے کاہن اوس خطا دا، جہڑی اوہنے کیتی اے، کفارہ دؤے گا۔ تاں اوہنوں بخشیا جاوے گا۔

5¹. اتے جیکر کوئی ایہہ خطا کرے پئی اوہ گواہ ہووے، اتے اوہنوں سونھ دِتی جاوے پئی کیہ توں کجھ ویکھیا یاں سُنیا۔ اتے اوہ نا دسے۔ تاں گناہ اوہدے سِر ہووے گا۔ ². جیکر کوئی کسے ناپاک شئے، جیویں پئی مویا ناپاک جنگلی جانور یاں موئے ناپاک ڈنگریاں موئے ناپاک رینگن والے جاندار نوں ہتھ لاوے اتے اوس تھوں ایہہ گل ڈھکی رہوے تان اوہ خطا وار گِنیا جاوے گا۔³. یاں جیکر کسے نے کسے انسان دِیاں سبھے نجاستاں وچوں کسے نجاست نو، جہدے نال اوہ ناپاک ہندا اے، ہتھ لایا۔ اتے ایہہ گل اوس تھوں ڈھکی رہوے تاں جد اوہنوں معلوم ہووے تد اوہ گناہی گِنیا جاوے گا۔ ⁴. جیکر کسے نے سونھ کھاہدی اتے آپنے بُلھاں نال انسان انھے واء سونھ کھا کے آکھدا اے۔ اتے ایہہ گل اوس تھوں ڈھکی رہوے تاں جد اوہنوں معلوم ہو جاوے تد اوہ اجیہی گل دا گناہی گِنیا جاوے گا۔⁵. ایس لئی جد اوہ ایہناں وچوں کسے خطا وچ پھسیا ہووے تاں جہڑا گناہ اوہنے کیتا اے، اوہدا اقرار کرے۔ ⁶. اتے اوس خطا جوگی جہڑی اوہنے کیتی اے، خداوند دے اگے خطا دی قربانی جوگی بھیڈاں یاں بکریاں وچوں اک مادہ لئیاوے۔ تد کاہن اوہدی خطا دا کفارہ دؤے گا۔⁷. اتے جیکر اوہ بھیڈ بکری لئیان جوگا نا ہووے تاں آپنی خطا دی قربانی جوگی جہدا اوہ خطاکار ہویا، اوہ گھگیاں یاں کبوتر دے دو بچے لئیاوے۔ اک خطا دی قربانی جوگی اتے دوجا سوکتنی قربانی جوگی۔ ⁸. اوہناں دونہواں نوں کاہن دے کول لئیاوے اتے پہلے اوہنوں جہڑا خطا دی قربانی جوگی اے، کوئھے۔ اتے اوہدا سِر دھون دے کولوں مروڑے، پر وکھ نا کرے۔ ⁹. اتے خطا دی قربانی دے لہؤ وچوں مذبحے دی کندھ اُتے چھڑکے۔ اتے باقی لہؤ مذبحے دے پاوے کول روڑھیا جاوے۔ کیوں جو ایہہ خطا دی قربانی اے۔¹⁰. اتے دوجے نوں سوختنی قربانی کر کے چاڑھے۔ اتے کاہن اوس خطا دا جہڑی اوہنے کیتی اے، کفارہ دؤے گا۔ تد اوہنوں بخشیا جاوے گا۔¹¹. اتے جیکر اوہ گھگیاں یاں کبوتر دے بچے لئیان جوگا نا ہووے تاں خطا جوگی جہڑی اوہنے کیتی اے، ایفا دا دسواں حصا میدہ خطا دی قربانی جوگی جوگی لئیاوے۔ اوہدے اُتے تیل نہ سُٹے نا اوہدے اُتے لُوبان رکھے۔ کیوں جو ایہہ خطا دی قربانی اے۔¹². اوہنوں کاہن کول لئیاوے تاں کاہن اوہدے وچوں اک مٹھ اوہدی یادگاری جوگی لؤے۔ اتے اوہنوں مذبحے اُتے خداوند دی اگ والی قربانیاں اُتے ساڑے۔ کیوں جو ایہہ خطا دی قربانی اے۔ ¹³. اتے کاہن اوس خطا جوگی جہڑی اوہنے ایہناں گلاں وچوں کسے بارے کیتی اے، کفارہ دؤے۔تاں اوہنوں بخشیا جاوے گا۔ اتے باقی نذر دی قربانی وانگوں کاہن دا ہووے گا۔¹⁴. اتے خداوند نے موسیٰ نال کلام کر کے آکھیا۔ ¹⁵. جیکر کوئی جی قصور کرے اتے بھل بھلیکھے خداوند دِیاں پاک شیئواں وچ خطا کار ہووے۔ تاں خداوند لئی آپنی تقصیر دی جوگی گلے وچوں اک بے عیب بھیڈو چاندی دے مثقالاں وچ مِتھے ہوئے مُل دی لئیاوے۔ ¹⁶. اتے جہنے مقدِس دِیاں شئیواں وچوں خطا کیتی، اوہدا بدلا دؤے۔ اتے اوہدے اُتے پنجواں حصا ودھائے۔ اتے کاہن دے ہتھ حوالے کرے۔ تاں کاہن تقصیر دے بھیڈو نال کفارہ دؤے۔تاں اوہنوں بخشیا جاوے گا۔¹⁷. اتے جیکر کوئی انسان خطا کرے اتے اجیہی گل کرے، جہدے کرن تھوں خداوند دے موڑیا اے، اتے نا جانے ، تاں اوہ خطا دا گناہی اے، اتے گناہ اوہدے سِر ہووے گا۔ ¹⁸. اوہ کاہن دے کول گلے وچوں اک بے عیب بھیڈو گناہ دے حساب نال مِتھے ہوئے مُل دی لئیاوے۔ اتے کاہن اوہدی کوتاہی جوگی جہڑی اوہنے کیتی اتے نا جانئیا، کفارہ دؤے۔تاں اوہنوں بخشیا جاوے گا۔ ¹⁹. ایہہ خطا جوگی اے، ایس لئی پئی اوہ خداوند دا گناہی گِنیا گیا اے۔

6¹. اتے خداوند نے موسیٰ نال کلام کر کے آکھیا۔ ². جہڑا وی خطا کرے اتے خداوند نال بے وفائی کرے، پئی آپنے گوانڈی دی امانت یاں رکھی ہوئی یاں لُٹی ہوئی شئے دا انکاری ہوئےیاں کوئی شئے زورا زوری کھو لؤے۔ ³. یاں اوہدی گواچی ہوئی شئے لبھ لؤے اتے اوہدا انکاری ہوئے اتے سبھے گلاں وچ جہڑیاں انسان کردا اےکسے وچ جھوٹی سونھ کھاؤے تاں اوہ گناہی گِنیا جاؤے گا۔ ⁴. ایس لئی جد اوہنے خطا کیتی تاں گناہ اوہدے سِر چڑھیا۔تاں اوہ لُٹی ہوئی شئے نوں یاں دھرو نال لئی ہوئی یاں امانت رکھی ہوئی شئے نوں یاں گواچی ہوئی شئے نوں جہڑی اوہنوں لبھی، پرتا دؤے۔⁵. یاں سبھے کجھ جہدے پاروں اوہنے جھوٹی سونھ کھاہدی، پوری پوی پرتائے اتے پنجواں حصا اوہدے اُتے ودھائے۔ اتے اوہنوں، جہدی اوہ شئے ہے وے، آپنی تقصیر دی قربانی لئیان دے دیہاڑے دے دؤے۔ ⁶. اتے آپنی تقصیر جوگی خداوند لئی قربانی نوں کاہن کول لئیاوے۔ مطلب گلے وچوں اک بے عیب بھیڈو جہدا مُل خطا دے حساب نال مِتھیا گئیا اے۔ ⁷. اتے کاہن خداوند اگے اوہدا کفارہ دؤے۔ تاں اوہنوں اوہ سبھے کجھ، جہدے پاروں اوہ گناہی گِنیا گئیا اے، بخشیا جاوے گا۔⁸. اتے خداوند نے موسیٰ نال کلام کر کے آکھیا۔ ⁹. ہارون اتے اوہدے پُتراں نوں حکم کر اتے آکھ پئی سوختنی قربانی مذبحے دی انگیٹھی اُتےساری رات سویر تک رہوے۔ اتے مذبحے اُتے اگ بلدی رہوے اتے اوہ کدی وی نا بُجھے۔¹⁰. اتے کاہن آپنا کتان دا کُڑتا اتے کتان دا پجاما پاؤے۔ اتے سوختنی قربانی دی راکھ نوں جہڑی مذبحے اُتے اگ نے ساڑ دِتی اے، چُکے اتے اوہنوں مذبحے دے اک پاسے پاؤے۔ ¹¹. تب اوہ آپنے کپڑے لاہوے اتے دوجے پاؤے۔ اتے راکھ نوں تنبو احاطے تھوں باہر پاک تھاں وچ لیجاؤے۔¹². اتے مذبحے اُتے اگ بلدی رہوے ، اتے اوہ کدی وی نا بجھے۔ اتے کاہن ہر سویرے اوہدے اُتے لکڑیاں ٹکاؤے اتے اوہدے اُتے سوختنی قربانی رکھے۔ اتے سلامتی دی قربانیاں دی چربی اوہدے اُتے ساڑے۔ ¹³. مذبحے اُتے ہمیشاں اگ بلدی رہوے، اتے اوہ کدی وی نا بجھے۔¹⁴. اتے نذر دی قربانی دی ایہہ شریعت اے پئی ہارون دے پُتر مذبحے دے ساہمنے خداوند دے اگے لئیاؤن۔ ¹⁵. اتے اوہدے وچوں اک مٹھ میدہ اتے تیل اتے سبھے لوبان جہڑا اوہدے اُتے اے، لئین۔ اتے مذبحے اُتے اوہدی یادگاری جوگی اعلا خشبو خداوند جوگی ساڑن۔¹⁶. اتے جو بچ جاؤے اوہنوں ہارون اتے اوہدے پُتر فطیری ای کھاؤن۔ مقدس تھاں وچ حضوری دے تنبو دے صحن وچ اوہنوں کھاؤن۔ ¹⁷. اوہ خمیری نا پکائی جاؤے۔ کیوں جو میں اوہنوں آپنی اگ والی قربانیاں وچوں حصا دِتا اے۔ اوہ خطا اتے تقصیر دی قربانیاں وانگوں چوکھی پاک اے۔ ¹⁸. ہارون دی اولاد وچوں نِرے مرد ای اوہنوں کھاؤن۔ خداوند دی اگ والی قربانیاں جوگی ایہو ای ابدی فرض پیڑھیاں تیکر ہووے گا۔ جہڑا اوہنوں ہتھ لاؤے، پاک ہو جاؤے گا۔¹⁹. اتے خداوند نے موسیٰ نال کلام کر کے آکھیا۔ ²⁰. پئی ہارون اتے اوہدے پُتراں دی قربانی، جہڑی اوہ آپنے مسح دے دیہارے لئیاؤن ایہہ اے۔ میدہ ایفا دا دسواں حصا۔ ادھا صبح نوں اتے ادھا ڈیگر ویلے ہمیشاں لئی نذر دی قربانی جوگی لئیاؤن۔²¹. اوہ تیل وچ توے اُتے پکایا جاؤے۔ اتے پکیا ہویا ای لئیایا جاؤے۔ نذر دی قربانی دے پکے ہوئے ٹکڑے توں خداوند دی اعلا خشبو جوگی لئیا۔ ²². اتے اوہدے پُتراں وچوں مسح کیتا ہویا کاہن اوہنوں لئیاؤے۔ خداوند جوگی ایہہ ہمیشاں دا فرض اے۔ اوہ پورا ساڑیا جاؤے۔ ²³. کاہن دی ہر اک نذر دی قربانی پوری ساڑی جاؤے۔ اوہ کھادی نا جاؤے۔²⁴. اتے خداوند نے موسیٰ نال کلام کر کے آکھیا۔ ہارون اتے اوہدے پُتراں نوں آکھ دے۔ پئی خطا دی قربانی دی ایہہ شریعت اے پئی جہڑی تھاں سوختنی قربانی ذبح کیتی جاندی اے، اتھے ای خطا دی قربانی وی خداوند اگے ذبح کیتی جاؤے۔ کیوں جو اوہ چوکھی پاک اے ۔ ²⁵. اتے جہڑا کاہن خطا جوگی اوہنوں لئیاؤندا اے ، اوہنوں پاک تھاں وچ کھاؤے۔ حضوری دے تنبو دے صحن وچ اوہ کھاہدی جاؤے۔ ²⁶. جہڑا اوہدے گوشت نوں ہتھ لاؤے، اوہ پاک ہو جاؤے گا۔جیکر کسے کپڑے اُتے اوہدا لہؤ ڈِگے، تاں اوہنوں پاک تھاں وچ دھوتا جاؤے۔²⁷. اتے مِٹی دا بھانڈا جہدے وچ اوہ پکایا گئیا اے، بھنیا جاؤے۔ جیکر اوہ پِتل دے بھانڈے وچ پکایا گئیا اے، تاں اوہ مانجھیا جاؤے اتے پانی نال دھوتا جاؤے۔ ²⁸. کاہناں دی منڈلی دے سبھے مرد اوہدے وچوں کھاؤن۔کیوں جو ایہہ چوکھا پاک اے۔²⁹. اتے کوئی خطا دی قربانی ، جہدے لہؤ وچوں کجھ حضوری دے تنبو اندر واڑیا گئیا ، تاں جو اوہنوں مقدِس وچ کفارہ دتا جاؤے، نا کھاہدی جاؤے۔ سگوں اگ وچ ساڑی جاؤے. ³⁰. تے کوئی خطا دی قربانی جہدے خون وچوں کجھ حضوری دے خیمے دے اندر داخل کیتا گیا ۔تاں جو اوہدے توں مقدش چہ کفارہ دِتا جاوے۔نہ کھائی جاوے ۔سگوں آگ وچ ساڑی جاوے۔

7¹. اتے تقصیر دی قربانی دی ایہہ شریعت اے۔ اوہ چوکھی پاک اے۔ ². تقصیر دی قربانی سوختنی قربانی دی تھاں وچ ذبحھ کیتی جاؤے، اتے اوہدا لہؤ مذبحے اُتے اوہدے آل دوالے چھڑکیا جاؤے۔ ³. اتے اوہ اوہدی پُشل دی سبھے چربی اتے چربی جہڑی آندراں نوں ڈھکدی اے، چاڑھے۔ ⁴. اتے دونویں گردے اتے اوہناں اُتے دی چربی جہڑی دونواں وکھیاں وچ اے، اتے کلیجے دی جھلی دونواں گردیاں سنھے وکھ کرے۔⁵. اتے کاہن اوہناں نوں مذبحے اُتے ساڑے پئی خداوند جوگی اگ والی قربانی ہوؤے۔ کیوں جو ایہہ تقصیر دی قربانی اے۔ ⁶. کاہناں دی منڈلی دا ہر مرد اوہنوں کھاؤے۔ پاک تھاں وچ اوہ کھاہدی جاؤے۔ کیوں جو اوہ چوکھی پاک اے۔⁷. تقصیر دی قربانی خطا دی قربانی وانگ اے۔ دونواں جوگی اک ای شریعت اے۔ جہڑا کاہن اوہدے نال کفارہ دیندا اے، اوہ اوسے ای دی ہوؤے گی۔ ⁸. اتے جہڑا کاہن کسے دی سوختنی قربانی کردا اے، قربانی مگروں کھل اوسے دی ہوؤے گی۔⁹. اتے ہر اک نذر دی قربانی جہڑی تندور وچ پکائی گئی یاں ہانڈی وچ یاں توے اُتے بنائی گئی، اوس کاہن دی ہوؤے گی، جہڑا اوہنوں کردا اے۔ ¹⁰. اتے ہر اک نذر دی قربانی تیل وچ ملی ہوئی یاں سُکی، ہارون دے سبھے پُتراں دی ہوؤے گی۔ ہر اک آپنے بھرا دے برابر۔¹¹. اتے سلامتی دے ذبیحے دی جہڑا خداوند جوگی کیتا جاوے ایہہ شریعت اے۔ ¹². جیکر شُکرانے جوگی کیتا جاؤے تاں اوہ شکرانے دے ذبیحے نال فطیری روغنی کُلچے اتے فطیری تیل نال چوپڑی ہوئی چپاتیاں اتے تیل وچ پکے ہوئے میدے دے کُلچے کرے۔¹³. خمیری روٹی دے کلچیاں نال اوہ آپنی قربانی شکرانے دے ذبیحے سنھے جہڑا سلامتی دا اے، کرے۔ ¹⁴. اتے ایس ساری قربانی وچوں اک خداوند دے مونھ دھروئیں چُکن دی نذر جوگی کرے۔ اوہ اوس کاہن دا ہوؤے گا، جہڑا سلامتی دے ذبیحے دا لہؤ چھڑکدا اے۔¹⁵. اتے سلامتی دے شکرانے دے ذبیحے دا گوشت قربانی دے دیہاڑے ای کھاہدا جاؤے۔ اوہدے وچوں کجھ اگلے دیہاڑے تیکر نا چھڈیا جاؤے۔ ¹⁶. اتے جیکر اوہدی قربانی دا ذبیحا منت دا یاں آپنی خوشی دا ہوؤے تاں اوہ اوہدے کرن دے دیہاڑے وچ کھاہدا جاؤے اتے جنا بچے اوہ اگلے دیہاڑے کھاہدا جاؤے۔¹⁷. پر ذبیحے دے گوشت وچوں، جہڑا تیجے دیہاڑے تیکر بچیا رہوے، اوہ اگ وچ ساڑیا جاؤے۔ ¹⁸. اتے جیکر سلامتی دے ذبیحے دے گوشت وچوں تیجے دیہاڑے کجھ کھاہدا جاؤے تاں اوہ قبولئیا نا جاؤے گا۔ اتے کرن والے دا گِنیا نا جاؤے گا۔ سگوں اوہ مکروہ ہو ؤے گا اتے جہڑا اوہدے وچوں کھاؤے گا، اوہدے سِر گناہ ہوؤے گا۔¹⁹. اتے جہڑا گوشت کسے ناپاک شئے نال مسیا ہوؤے تاں اوہ نا کھاہدا جاؤے۔ ہر اک جہڑا پاک اے، ایس سلامتی دی قربانی دا گوشت کھاؤے۔ ²⁰. جیکر کوئی آپنے اُتے نجاست رکھئیاں سلامتی دے ذبیحے دا جہڑا خداوند جوگی کیتا گئیا اے، گوشت کھاؤے۔ تاں اوہ آپنے لوکاں وچوں باہر کڈھ دتا جاؤے۔²¹. جیکر کوئی نجس شئے نوں ہتھ لاؤے، انسان دی یاں ناپاک ڈنگر دی نجاست نوں یاں پلیت نوں جہڑی ناپاک کردی اے، اتے سلامتی دے ذبیحے وچوں جہڑا خداوند جوگی کیتا گئیا اے، کھاؤے تاں اوہ آپنے لوکاں وچوں کڈھ دتا جاؤے۔²². اتے خداوند نے موسیٰ نال کلام کر کے آکھیا۔ ²³. بنی اسرائیل نال کلام کر اتے اوہناں نوں آکھ دے پئی سبھے چربی ڈھگے دی یاں بھیڈ دی یاں بکری دی، اوہ نا کھاؤن۔ ²⁴. اتے آپنے آپ موئے اتے وحشی درندیاں دے پاڑے ہوئے ڈنگر دی چربی ہر کم وچ ورتی جاؤے۔ پر تُسی اوہنوں کھاؤنا نئیں۔²⁵. جہڑا اجیہے ڈنگر دی چربی کھاؤے پئی جہدے نال خداوند جوگی اگ والی قربانی کیتی جاندی اے، اوہ آپنے لوکاں وچوں کڈھ دتا جاؤے۔ ²⁶. اتے تسی آپنے گھراں وچ نا پنکھاں اتے نا ڈنگراں دا لہؤ کھاؤنا۔ ²⁷. اتے جنہے لہؤ چوں کجھ کھاہدا اوہ آپنے لوکاں وچوں کڈھ دتا جاؤے گا۔²⁸. اتے خداوند نے موسیٰ نال کلام کر کے آکھیا۔ ²⁹. بنی اسرائیل نال کلام کر اتے آکھ دے پئی جہڑا سلامتی دا ذبیحا خداوند جوگی کرے، تاں آپنے سلامتی دے ذبیحے وچوں خداوند جوگی آپ قربانی لئیاؤے۔ ³⁰. اوہ خداوند دی اگ والی قربانیاں نوں آپنے ہتھاں نال چکے۔ اتے چربی سینے سنھے لئیاؤے۔ پئی سینا ہلاؤن دی قربانی جوگی خداوند دے ساہمنے ہلایا جاؤے۔³¹. اتے کاہن چربی نوں مذبحے اُتے ساڑے اتے سینا ہاروں اتے اوہدے پُتراں دا ہوؤے گا۔ ³². اتے آپنے سلامتی دے ذبیحیاں وچوں تسی سجا موہڈا کاہن نوں چُکن دی قربانی جوگی دؤو۔³³. ہارون دے پُتراں وچوں جہڑا سلامتی دے ذبیحے دا لہؤ اتے چربی کردا اے، سجا موہڈا اوہدا ہوؤے گا۔ ³⁴. کیوں جو بنی اسرائیل دی سلامتی دے ذبیحیاں وچوں میں ہلاؤن دا سینا اتے چُکن دا موہڈا لئیا اے۔ اتے ہارون اتے اوہدے پُتراں نوں دِتا اے۔ ایہہ ہمیشاں دا فرض بنی اسرائیل وچ ہوؤے گا۔³⁵. ایہہ خداوند دی اگ والی قربانیاں وچوں ہارون اتے اوہدے پُتراں دا حصا اے۔ جہڑے دیہاڑے اوہ نذر کیتے گئے تاں جو خداوند دے کاہن بنن۔ ³⁶. اتے جہدا حکم خداوند نے کیتا اے پئی اوہناں دے مسح دے دیہاڑے بنی اسرائیل وچوں اوہناں نوں دتا جؤے گا۔ اوہناں دِیا پیڑھیاں وچ ایہہ ہمیشاں دا فرض اے۔³⁷. سوختنی قربانی اتے نذر دی قربانی اتے خطا دی قربانی اتے تقصیر دی قربانی اتے تقدیس اتے سلامتی دے ذبیحے دی ایہو ای شریعت اے۔ ³⁸. جہدا خداوند نے موسیٰ نوں سینا دے پہاڑ اُتے حکم دِتا ۔ جہڑے دیہاڑے پئی اوہنے بنی اسرائیل نوں آکھیا پئی سینا دے جنگل وچ خداوند جوگی آپنی قربانیاں کرن۔

8¹. اتے خداوند نے موسیٰ نال کلام کر کے آکھیا۔ ². پئی ہارون اتے اوہدے نال اوہدے پُتراں نوں اتے اوہناں دا لباس اتے مسح دا تیل اتے خطا جوگی وچھا اتے دو بھیڈو اتے فطیری روٹیاں دی چنگیر لؤے۔ ³. اتے سبھے منڈلی نوں حضوری دے تنبو دے بوہے کول کٹھا کر۔⁴. تد موسیٰ نے جیویں خداوند نے آکھیا، اتے منڈلی حضوری دے تنبو دے بوہے کول کٹھی ہوئی۔ ⁵. تد موسیٰ نے آکھیا پئی ایہہ اوہ گل اے، جہدے کرن دا خداوند نے حکم دتا اے۔⁶. اتے ہارون اتے اوہدے پُتراں نوں اگے لئیایا اتے اوہناں نوں پانی نال دھوتا۔ ⁷. فیر اوہنوں کڑتا پؤایا اتے اوہنوں لکدا بنھیا اتے اوہنوں جُبا پؤایا، اتے اوہدے اُتے افود پؤایا۔ اتے افود دا پٹکا لویٹیا۔ اتے اوہدے نال اوہنوں بنھیا۔⁸. اتے اوہدے اُتے سینا پوش لائیا، جہدے وچ اوریم اتے تمیم سی۔ ⁹. اتے اوہدے سِر اُتے عماما رکھیا اتے اوہدے اُتے متھے دی تھاں سونے دا ٹکا رکھیا۔ جیویں پئی خداوند نے موسیٰ نوں حکم دِتا سی۔¹⁰. اتے موسیٰ نے مسح دا تیل لئیا، اتے مسکن اتے اوہدے اندرلے سبھے سامان نوں مسح کیتا۔اتے اوہنوں پاک کیتا۔ ¹¹. اتے اوہدے وچوں مذبحے اُتے ست وار چھڑکیا، اتے مذبحے اتے سبھے بھانڈیاں اتے حؤدی اتے اوہدی چوکی نوں مسح کیتا۔ تاں جو اوہ پاک ہؤن۔¹². اتے مسح دے تیل وچوں ہارون دے دے سِر اُتے لُدیا اتے اوہدی تقدیس جوگی اوہنوں مسح کیتا۔ ¹³. تد موسیٰ ہارون دے پُتراں نوں اگے لئیایا اتے اوہناں نوں کڑتے پؤائے۔ اتے اوہناں نوں لکدے بنھے۔ اتے اوہناں نوں پگاں پؤائیاں۔ جیویں پئی خداوند نے موسیٰ نوں حکم دِتا سی۔¹⁴. تد اوہ خطا جوگی وچھا اگے لئیایا اتے ہارون اتے اوہدے پُتراں نے آپنے ہتھ خطا دے وچھے دے سِر اُتے رکھے۔ ¹⁵. اتے موسیٰ نے اوہنوں ذبح کیتا۔ اتے اوہدا لہؤ لئیا اتے مذبحے دے سِنگاں اُتے سبھنی پاسے آپنی انگلی نال لائیا۔ اتے مذبحے نوں پاک کیتا اتے اوہدے پاوے کول روڑھیا اتے اوہنوں پاک کیتا تاں جو اوہدے اُتے کفارہ دتا جاؤے۔¹⁶. اتے موسیٰ نے سبھے چربی جہڑی آندراں اُتے سی اتے کلیجی دی جھلی اتے دوہنویں گردےاتے اوہناں دی چربی لئی، اتے اوہناں نوں مذبحے اُتے ساڑیا۔ ¹⁷. اتے وچھے نوں سنھے اوہدی کھل اتے گوشت اتے آلایش دے تنبو احاطے وچوں باہر اگ نال ساڑیاجیویں پئی خداوند نے موسیٰ نوں حکم دِتا سی۔¹⁸. فیر اوہ سوختنی قربانی دے بھیڈو نوں اگے لئیایا اتے ہارون اتے اوہدے پُتراں نے آپنے ہتھ اوہدے سِر اُتے رکھے۔ ¹⁹. اتے موسیٰ نے اوہنوں ذبح کیتا اتے اوہدا لہؤ مذبحے اُتے سبھنی پاسے چھڑکیا۔²⁰. اتے موسیٰ نے بھیڈو نوں وڈھ کے ٹوٹے کیتے۔ اتے سِر اتے ٹوٹیاں اتے چربی نوں ساڑیا۔ ²¹. اتے آندراں اتے پاوے پانی نال دھوتے اتے موسیٰ نے بھیڈو دا سبھے کجھ مذبحے اُتے ساڑیا۔ ایہہ سوکتنی قربانی اعلا خشبو خداوند جوگی اگ والی قربانی سی۔ جیویں پئی خداوند نے موسیٰ نوں حکم دتا سی۔²². تد اوہ دوجے بھیڈو مطلب کاہناں دی تقدیس دے بھیڈو نوں نیڑے لئیایا، اتے ہارون اتے اوہدے پُتراں نے آپنے ہتھ اوہدے سِر اُتے رکھے۔ ²³. اتے موسیٰ نے اوہنوں ذبح کیتا۔ اتے لہؤ وچوں کجھ لئیا، اتے ہارون دے سجے کن دی چُنج اُتے اتے اوہدے سجے ہتھ دے انگوٹھے اُتے اتے سجے پیر دے انگوٹھے اُتے لائیا۔ ²⁴. تد اوہ ہارون دے پُتراں نوں اگے لئیایا اتے لہؤ وچوں کجھ اوہناں دے سجے کناں دِیاں چُنجاں اُتے اتے اوہناں دے سجے ہتھاں دے انگوٹھیاں اُتے اتے اوہناں دے سجے پیراں دے انگوٹھیاں اُتے لائیا۔اتے موسیٰ نے باقی لہؤ مذبحے دے سبھناں پاسے چھڑکیا۔²⁵. اتے چربی اتے پُشل اتے سبھے چربی جہڑی آندراں اُتے سی، اتے کلیجے دی جھلی اتے دونویں گردے اتے اوہناں دی چربی اتے سجے موہڈے نوں لئیا۔ ²⁶. اتے فطیری روٹیاں دی چنگیر وچوں جہڑی خداوند دے ساہمنے سی، اک فطیری کلچا اتے اک روغنی کلچا اتے اک چپاتی لئی، اتے اوہنان نوں چربی اتے سجے موہڈے دے اُتے رکھیا۔ ²⁷. اتے سبھناں نوں ہارون اتے اوہدے پُتراں دی تلیاں اُتے رکھیا۔ اتے اوہناں نوں خداوند دے ساہمنے ہلاؤن دی قربانی جوگی ہلائیا۔²⁸. فیر موسیٰ نے اوہناں نوں اوہناں دی تلیاں اُتوں لئیااتے مذبحے اُتے سوختنی قربانی دے اُتے ساڑیا۔ کیوں جو ایہہ تقدیس دی قربانی خداوند جوگی اعلا خشبو دار اد والی قربانی سی۔ ²⁹. فیر موسیٰ نے سینے نوں لئیااتے خداوند دے ساہمنے ہلاؤن دی قربانی جوگی ہلائیا۔ اتے ایہہ تقدیس دے بھیڈو وچوں موسیٰ دا حصا ہوئیا، جیویں پئی خداوند نے موسیٰ نوں آکھیا سی۔³⁰. تد موسیٰ نے مسح دے تیل وچوں اتے لہؤ وچوں جہڑا مذبحے اُتے سی لئیا، اتے ہارون اُتے اتے اوہدے کپڑیاں اُتے اتے اوہدے پُتراں اُتے اتے اوہناں دے کپڑیاں اُتے چھڑکیا اتے ہارون نوں اتے اوہدے کپڑیاں نوں اتے اوہدے پُتراں نوں اتے اوہناں دے کپڑیاں نوں پاک کیتا۔³¹. اتے موسیٰ نے ہہارون اتے اوہدے پُتراں نوں آکھیا، پئی حضوری دے تنبو دے بوہے کول ایہہ گوشت پکاؤ۔ اتے اوہنوں اوتھے ای تقدیس کیتی ہوئی روٹی دے نال جہڑی چنگیر وچ اے، کھاؤ۔جیویں خداوند نے حکم دے کے آکھیا پئی ہارون اتے اوہدے پُتر اوہنوں کھاؤن۔ ³². اتے جہڑا گوشت اتے روٹی بچے، اوہنوں اگ وچ ساڑو۔ ³³. اتے حضوری دے تنبو دے بوہے کولوں ست دیہاڑے تیک باہر نا جاؤ، جد تیک پئی تہاڈی تقدیس دے دیہاڑے پورے نا ہؤن۔ کیوں جو ست دیہاڑیاں وچ تہاڈی تقدیس پوری ہوؤے گی۔³⁴. جیویں پئی اج تہاڈے نال کیتا گئیا اے، خداوند نے حکم دتا پئی تہاڈے کفارہ دین جوگی وی تیویں ای کیتا جاؤے۔ ³⁵. اتے تسی حضوری دے بوہے کول دن اتے رات ست دیہاڑے تیک خدمت کردے ہوئے کھلوتے رہؤ گے۔ تاں جو تسی مر نا جاؤو۔ کیوں جو انج ای مینوں حکم دتا گئیا اے۔ ³⁶. تد ہارون اتے اوہدے پُتراں نے اوہناں سبھناں حکماں دے حساب نال جہڑے خداوند نے اوہناں نوں موسیٰ دی راہیں دتے، عمل کیتا۔

9¹. جد اٹھواں دن ہویا تد خداوند نے ہارون اتے اوہدے پُتراں اتے اسرائیل دے وڈیریاں نوں سدیا۔ ². اتے اوہنے ہارون نوں آکھیا۔ پئی توں اک وچھا خطا دی قربانی جوگی اتے اک بھیڈو سوختنی قربانی جوگی لَے۔ بے عیب ہون۔ اتے دوہنواں نوں خداوند اگے ذبح کر۔³. اتے بنی اسرائیل نوں آکھ پئی اک بکرا خطا دی قربانی جوگی اتے اک وچھا اتے اک برہ دونویں اک سال دے اتے بے عیب ہون۔ سوکتنی قربان جوگی لئیان۔ ⁴. اتے اک ڈھگا اتے اک بھیڈو سلامتی دی قربانی جوگی خداوند دے ساہمنے ذبح کیتے جان اتے نذر دی قربانی تیل نال ملی ہوئی ہوؤے۔ کیوں جو اج دے دیہاڑے خداوند تہانوں آپنا آپ وکھاوے گا۔ ⁵. تد اوہ جو کجھ موسیٰ نے حکم کیتا حضوری دے تنبو اگے لئیائے اتے سبھے منڈلی نیڑے آئی اتے خداوند دے اگے کھلوتی۔⁶. موسیٰ نے آکھیا۔ ایہہ اوہ کم اے جہدے کرن دا تہانوں خداوند نے حکم دتا اے۔ اتے خداوند دا جلال تسی ویکھو گے۔ ⁷. اتے موسیٰ نے ہارون نوں آکھیا پئی مذبحے دے نیڑے جا اتے آپنی خطا دی قربانی اتے آپنی سوختنی قربان کر۔ اتے اوہناں جوگی کفارہ دے۔ اتے قوم دی قربانی کر اتے آپنے جوگی اتے قوم جوگی کفارہ دے۔ اتے قوم دی قربانی کر اتے اوہناں جوگی کفارہ دے۔ جیویں پئی خداوند نے حکم کیتا اے۔⁸. تد ہارون مذبحے دے کول گئیا اتے آپنی خطا دی قربانی دا وچھا ذبح کیتا۔ ⁹. اتے ہارون دے پُتر لہؤ اوہدے کول لئیائے۔ تاں اوہنے آپنی انگلی اوہدے وچ ڈوبی اتے مذبحے دے سِنگاں اُتے لائیا۔ اتے باقی لہؤ مذبحے دے پاوے کول روڑھ دِتا۔¹⁰. اتے چربی اتے دونویں گردے اتے کلیجے دی جھلی خطا دی قربانی وچوں مذبحے اُتے ساڑے۔ جیویں پئی خداوند نے موسیٰ نوں حکم دتا سی۔ ¹¹. اتے گوشت اتے کھل نوں تنبو احاطے وچوں باہر اگ نال ساڑیا۔¹². فیر سوختنی قربانی نوں ذبح کیتا اتے ہارون دے پُتراں نے لہؤ اوہنوں دتا۔ تاں اوہنے مذبحے اُتے اوہدے آل دوالے چھڑکیا۔ ¹³. فیر سوختنی قربانی دے ٹوٹے سنھے اوہدے سِر دے اوہنوں دتے۔ تاں اوہنے اوہناں نوں مذبحے اُتے ساڑیا۔ ¹⁴. اتے آندراں اتے پاوے دھوتے اتے اوہناں نوں مذبحے اُتے سوختنی قربانی دے اُتے ساڑیا۔¹⁵. فیر اوہ لوکاں دی قربانی اگے لئیایا۔ اتے خطا دی قربانی دا بکرا لئیا، جہڑا لوکاں جوگی سی، اتے اوہنوں پہلی قربانی کر کے چاڑھیا۔ ¹⁶. تد سوختنی قربانی نوں اگے لئیایا اتے حکم دے موافق اوہنوں چاڑھیا۔ ¹⁷. فیر نذر دی قربانی اگے لئیایا اتے اوہدے نال اک مٹھ بھری اتے اوہنوں مذبحے اُتے سویل دی قربانی تھوں وکھ ساڑیا۔¹⁸. اتے ڈھگے اتے بھیڈو نوں لوکاں دی سلامتی دی قربانی جوگی ذبح کیتا۔ اتے ہارون دے پُتراں نے لہؤ اوہنوں دتا۔ تاں اوہنے مذبحے اُتے اوہدے آل دوالے چھڑکیا۔ ¹⁹. اتے ڈھگے دی چربی اتے بھیڈو دی موٹی پُشل اتے اوس چربی نوں جہڑی آندراں ڈھکی رکھدی اے اتے دونویں گردے اتے کلیجے دی جھلی۔²⁰. اتے چربی نوں سنھے سینیاں دے لئیا تد چربی مذبحے اُتے ساڑی۔ ²¹. اتے دونویں سینے اتے سجے موہڈے نوں ہارون نے خداوند اگے ہلاؤن دی قربانی جوگی ہلایا۔ جیویں پئی خداوند نے موسیٰ نوں حکم دتا سی۔²². تد ہارون نے آپنے ہتھ لوکاں ول چکے اتے اوہناں نوں برکت دتی۔ اتے خطا دی قربانی اتے سوختنی قربانی اتے سلامتی دی قربانی کرن پچھوں اوہ تھلے اُتر آیا۔ ²³. اتے موسیٰ اتے ہارون حضوری دے تنبو وچ وڑے۔ فیر باہر نکلے اتے لوکاں نوں برکت دتی۔ تد سبھے لوکاں نے خداوند دے جلال نوں ویکھیا۔ ²⁴. اتے خداوند دے حضوروں اگ نکلی اتے سوختنی قربانی اتے چربی نوں، جہڑی مذبحے اُتے سی، کھا گئی۔ اتے سبھے لوکاں نے ویکھیا۔ اتے للکار کے خداوند دی وڈیائی کیتی اتے مونھ پرنے ڈِگے۔

10¹. فیر ہارون دے پُتراں ندابؔ اتے ابیہوؔ نے آپنا آپنا بخور سوز لئیا اتے اوہناں وچ اگ سُٹی اتے اوہدے اُتے بخور رکھیا اتے خداوند دے ساہمنے بے حکمی اگ کیتی، جہدا خداوند نے حکم نئیں دتا سی۔ اتے ندبؔ اتے ابیہو نے جہڑے ہارون دے پُتر سن آپنے آپنے بخور دان نوں لے کے اوہناں وچ اگ بھری اتے اوہدے اُتے اتے اُتلی اگ جہدا حکم خداوند نے اوہناں نوں نئیں دتا سی خداوند دے حضور کیتی۔ ². اتے خداوند دے حضوروں اگ نکلی اتے اوہناں دونواں نوں کھا گئی اتے اوہ خداوند دے حضور مر گئے۔³. تد موسیٰ نے ہارون نوں آکھیا ایہہ اوہو ای گل اے، جہڑی خداوند نے آکھی سی پئی جہڑے میرے نیڑے آؤن اوہ مینوں پاک جانن، اتے سبھے لوکاں دے اگے میری وڈیائی کرن اتے ہارون چُپ رہئیا۔ ⁴. فیر موسیٰ نے میسائیل اتے الصفن نوں جہڑے ہارون دے چاچے عزی ایل دے پُتر سن، سد کے اوہناں نوں آکھیانیڑے آؤ اتے آپنے بھراواں نوں مقدِس اگوں چک کے لشکری احاطے دے باہر لےیجاؤ۔⁵. اخیر اوہ نیڑے گئے اتے اوہناں نوں اوہناں دے کرتوتاں سنھے چک کے موسیٰ دے حکم موجب لشکری احاطے دے باہر لے گئے۔ ⁶. اتے موسیٰ نے ہارون اتے اوہدے پُتراں الیعزر اتے اتمر نوں آکھیاپئی نا تیرے سِر دے وال کھِلرن اتے نا توں آپنے کپڑے پھاڑیِں تاں جو نا توں مریں اتے ناں سبھے منڈلی اُتے اوہدا قہر پؤے پر اسرائیل دے سبھے گھرانے دے لوک جہڑے تہاڈے بھرا نیں، اوس اگ اُتے جہڑی خداوند نے لائی اے، ماتم کرن۔ ⁷. اتے تسی منڈلی دے تنبو دے بوہے وچوں باہر نا جانا تاں جو ایویں نا ہوؤے پئی تسی مر جاؤ۔ کیوں جو خداوند دا مسح کرن دا تیل تہاڈے اُتے لگئیا ہویا اے۔ اخیر اوہناں نے موسیٰ دے آکھے دے موجب عمل کیتا۔⁸. اتے خداوند نے ہارون نوں آکھیا پئی ۔ ⁹. توں یاں تیرے پُتر مے یاں شراب پی کے کدی وی منڈلی دے تنبو وچ ناں وڑن تاں جو تسی مر ناں جاؤ۔ ایہہ تہاڈے جوگی پیڑھی تھوں پیڑھی تیکر ہمیشاں اک قانون رہؤے گا۔ ¹⁰. تاں جو تسی مقدِس اتے عام شیئواں وچ اتے پاک اتے ناپاک وچ فرق کر سکو۔ ¹¹. اتے بنی اسرائیل نوں اوہ سبھے قانون سکھا سکو جہڑے خداوند نے موسیٰ دی راہیں دتے نیں۔¹². فیر موسیٰ نے ہارون اتے اوہدے پُتراں الیعزر اتے اتمر نوں جہڑے باقی رہ گئے سن آکھیاپئی خداوند دی اگ والی قربانیاں وچوں جہڑی نذر دی قربانی بچی اے، اوہنوں لے لئو اتے بنا خمیر دے اوہنوں مذبحے دے کول کھاؤ کیوں جو ایہہ چوکھی پاک اے۔ ¹³. تسی اوہنوں پاک تھاں وچ کھاؤ۔ کیوں جو خداوند دی اگ والی قربانیاں وچوں ایہہ تیرا حصا اتے تیرے پُتراں دا حصا اے۔ کیوں جو ایویں ای مینوں حکم دتا گئیا اے۔¹⁴. پر ہلاؤن دا سینا اتے چُکن دا موہڈا، جہڑا اے، اوہناں نوں کسے پاک تھاں وچ کھاؤ۔ توں اتے تیرے پُتر اتے تیری دھِیاں تیرے نال۔ کیوں جو بنی اسرائیل دی سلامتی دی قربانیاں وچوں ایہہ تیرا حصا اتے تیرے پُتراں دا حصا اے۔ ¹⁵. چُکن دا موہڈا اتے ہلاؤن دا سینا جہڑا ساڑن دی چربی سنھے لئیایا جاؤے گا۔ تاں جو خداوند دے ساہمنے ہلاؤن دی قربانی جوگی ہلایا جاؤے۔ اوہ دونویں تیرے اتے تیرے پُتراں دے ہون گے۔ خداوند دے حکم دے حساب نال ایہہ ابدی فرض ہوؤے گا۔¹⁶. اتے موسیٰ نے خطا دے بکرے دی لابھ کیتی۔ تاں معلوم ہویا پئی اوہ ساڑیا گئیا سی۔ تد اوہ الیعزر اتے اتمر ہارون دے پُتراں وچوں جہڑے باقی سن، ناراض ہویا اتے آکھیا۔ ¹⁷. پئی تسی خطا کیتی ، قربانی پاک تھاں وچ کیؤں نا کھاہدی۔ اوہ پاک شیئواں وچ پاک اے،اتے خداوند نے تہانوں دتی اے۔ تاں جو تسی منڈلی دے گناہ چک کے خداوند دے ساہمنے اوہناں دا کفارہ دؤو۔ ¹⁸. ویکھو! اوہدا لہؤ مقدِس وچ نئیں سی واڑیا گئیا، اتے واجب سی پئی تسی اوہنوں پاک تھاں وچ کھاندے۔ جیویں میں تہانوں حکم دتا سی۔¹⁹. تد ہارون نے موسیٰ نوں آکھیا۔ پئی اج ای اوہناں نے آپنی خطا دی قربانیاں اتے سوختنی قربانیاں خدا دے ساہمنے کیتیاں اتے میرے اُتے انج دے جوکھے ہوئے۔ اخیر جیکر میں اج ای خطا دی قربانی کھا لیندا تاں کیہ ایہہ خداوند دی نگاہ وچ چنگا ہوندا؟ ²⁰. موسیٰ نے جد ایہہ سُنیا تاں اوہنوں بھلا لگا۔

11¹. اتے خداوند نے موسیٰ اتے ہارون نال کلام کر کے آکھیا۔ ². پئی بنی اسرائیل نال کلام کر کے آکھ۔ پئی دھرتی دے سبھے ڈنگراں وچوں ایہہ جانور نیں، جنہاں نوں تسی کھا سکدے او۔³. سبھے چوپائے جنہاں دے کھر وڈے ہوئے ہون اتے اوہ جگالی کردے ہون۔ تسی کھاؤ۔ ⁴. پر ایہناں وچوں جہڑے جگالی کردے نیں اتے جنہاں دے کھر ہوندے نیں تسی ایہہ نا کھاؤنا۔ اُوٹھ، کیوں جو اوہ جگالی کردا اے، پر اوہدے کھر وٖے ہوئے نئیں۔ ایسے لئی اوہ تہاڈے جوگی ناپاک اے۔⁵. اتے وبر، بھانویں اوہ جگالی کردا اے، پر اوہدے کھر وڈے ہوئے نئیں۔ اوہ تہاڈے جوگی ناپاک اے۔ ⁶. اتے سہیا، جہڑا جگالی کردا اے، پر اوہدے کھر وڈے ہوئے نئیں۔ ایس لئی اوہ تہاڈے جوگی ناپاک اے۔ ⁷. اتے سُور، پئی اوہدے کھر وڈے ہوئے تاں ہین، پر اوہ جگالی نئیں کردا۔ ایس لئی اوہ تہاڈے جوگی ناپاک اے۔ ⁸. تسی ایہناں دے گوشت وچوں کجھ نا کھاؤنا، اتے نا ای اوہنوں ہتھ لاؤنا۔ کیوں جو اوہ تہاڈے جوگی ناپاک اے۔⁹. اتے پانی دے سبھے جانوراں وچوں تسی ایہہ کھاؤنا۔ سمندراں، دریاواں اتے چھپڑاں وچوں سبھے ، جنہاں دے کھمب اتے چھلکے ہون۔ تسی اوہ ای کھاؤنا۔ ¹⁰. اتے سمندراں اتے دریاواں وچوں سبھے، جنہاں دے کھمب یاں چھلکے نا ہون، سبھے جہڑے پانی وچ رینگدے نیں اتے سبھے جانور جہڑے اوہدے وچ رہندے نیں، تہاڈے جوگی ناپاک نیں۔¹¹. اوہ تہاڈے جوگی ناپاک نیں۔ اوہناں دے گوشت وچوں تسی نا کھاؤنا۔ اتے اوہناں دِیاں آلائشاں تھوں کریچ کرنا۔ ¹². اوہ سبھے پانی وچ رہن والے جنہاں دے کھمب اتے چھلکے نا ہون، تہاڈے جوگی ناپاک نیں۔¹³. اتے پکھیرؤاں وچوں، جنہاں تھوں تسی کریچ کرو، اتے نا کھاؤ، اوہ ایہہ نیں۔ نسر اتے ہما اتے عقاب۔ ¹⁴. چیل اتے جرے اتے اوہناں دی سبھے قِسماں۔ ¹⁵. اتے سبھے غراب، اتے اوہناں دی سبھے قِسماں۔ ¹⁶. اتے شُتر مرغ اتے ابابیل اتے حواصل اتے شِکرا اتے اوہناں دی سبھے قِسماں۔¹⁷. اتے چُغد اتے ماہی گیر اتے اُلو۔ ¹⁸. اتے بوم شب اتے بگلا اتے گِدھ۔ ¹⁹. اتے لقلق اتے بوتیمار اتے اوہناں دی قِسماں، اتے ہدہد اتے چمگادڑ۔²⁰. اتے سبھے رِڑن والے کھمب والے جاندار جہڑے چار پیراں تے ٹردے نیں، تہاڈے جوگی ناپاک نیں۔ ²¹. پر رِڑن والے کھمب والے جانداراں وچوں جہڑے چار پیراں تے ٹردے نیں، تسی ایہہ کھاؤنا۔ جنہاں دِیاں لتاں ہتھاں نالوں چوکھیاں لمیاں اتے اوہ دھرتی اُتے ٹپدے نیں۔ ²². جنہاں نوں تسی کھا سکدے اوہ، ایہہ نیں۔ ٹرِڈی اتے اوہدی سبھے قِسماں۔ گنجی ٹرِڈی اتے اوہدی سبھے قِسماں اتے جھینگر اتے اوہدی سبھے قِسماں اتے گھاء دا ٹرِڈا اتے اوہدی سبھے قِسماں۔ ²³. پر سبھے کھمب رکھن والے رِڑن والے جاندار، جنہاں دے چار پیر نیں، تہاڈے لئی ناپاک نیں۔²⁴. ایہناں نال تسی ناپاک ہوؤ گے اتے جہڑا وی اوہناں دی آلائشاں نوں ہتھ لاؤے گا، اوہ ڈیگر ویلے تیک ناپاک رہؤے گا۔ ²⁵. اتے جہڑا وی اوہناں دی آلائشاں نوں چُکے اتے اوہ آپنے کپڑے دھوؤے اتے ڈیگر ویلے تیک ناپاک رہؤے گا۔²⁶. سبھے حیوان جنہاں دے کھر وڈے ہوئے نئیں، اتے سبھے جہڑے جگالی نئیں کردے، تہاڈے جوگی ناپاک نیں۔ جہڑا وہ اوہناں نوں ہتھ لاؤے ، ناپاک ہؤے گا۔ ²⁷. اتے سبھے چار پیراں نال ٹرن والئیاں وچوں اوہ، جہڑے آپنے پنجیاں بھار ٹردے نیں، تہاڈے جوگی ناپاک نیں۔جہڑا وی اوہناں دی لاش نوں ہتھ لاؤے گا، اوہ ڈیگر ویلے تیک ناپاک رہؤے گا۔ ²⁸. اتے جہڑا وی اوہناں دی لاش نوں چُکے، اوہ آپنے کپڑے دھؤے اتے ڈیگر ویلے تیک رہؤے گا۔ کیوں جو اوہ تہاڈے جوگی ناپاک اے۔²⁹. اتے رِڑن والے جانداراں وچوں جہڑے دھرتی اُتے رِڑدے نیں، تہاڈے جوگی ایہہ ناپاک نیں۔ نیولا اتے گوہ اتے اوہناں دی سبھے قِسماں۔ ³⁰. حِرزون اتے ورل اتے کِرلی اتے سانھا اتے کِرگٹ۔³¹. رِڑن والئیاں وچوں ایہہ تہاڈے جوگی ناپاک نیں۔ جہڑا وی اوہناں وچوں موئے ہؤے نوں ہتھ لاؤے گا، دھمی ویلے تیکر ناپاک رہؤے گا۔ ³². اتے جہدے اُتے اوہناں وچوں کوئی مؤیا ہویا ڈِگے، اوہ ناپاک ہؤے گا۔ لکڑی دے سبھے بھانڈے اتے کپڑے اتے چمڑا اتے ٹاٹ اتے ہر اک بھانڈا جہڑا ورتیا جاندا اے، اوہ پانی وچ ڈوبیا جاؤے اتے دھمی ویلے تیکر ناپاک رہؤے گا۔ فیر پاک ہؤے گا۔ ³³. اتے ہر اک مِٹی دا بھانڈا جہدے اندر اوہنوں وچوں کوئی شئے ڈِگے تاں جو کجھ اوہدے اندر اے، ناپاک ہؤے گا۔اتے اوہ بھانڈا بھنیا جاؤے۔³⁴. سبھے خوراک جہڑی کھاہدی جاندی اے، جیکر اوہدے اُتے ایس بھانڈے دا پانی پؤے تاں اوہ ناپاک ہؤے گی۔ اتے ہر اک پین والی شئے ، جہڑی اوہدے وچ پیتی جاندی اے، ناپاک ہوؤے گی۔ ³⁵. اتے سبھے کجھ جہدے اُتے اوہناں لاشاں وچوں کجھ پؤے ناپاک ہؤوے گا۔ تندور ہؤے یاں چُلہا، اوہنوں تسی بھن دئینا۔ کیوں جو اوہ ناپاک اے۔ اتے اوہ تہاڈے جوگی ناپاک ہؤے گا۔³⁶. پر چشما اتے کھوء اتے سبھے کٹھا کیتا ہویا پانی پاک ہؤے گا۔ پر جو اوہدے وچ اوہناں دِیا لاشاں نال مس ہوؤے اوہ ناپاک ہوؤے گا۔ ³⁷. اتے جیکر اوہناں دِیاں لاشاں وچوں کجھ کسے بی اُتے جہڑا بیجیا جاندا اے پؤے، تاں اوہ پاک رہؤے گا۔ ³⁸جیکر بیج نوں پانی لگ گئیا ہؤے اتے اوہدے اُتے اوہناں دی لاش وچوں کجھ ڈِگے تاں اوہ تہاڈے جوگی ناپاک ہوؤے گا۔³⁹. جیکر کوئی جانور جنہوں تسی کھا سکدے او، مر جاؤے تاں جہڑا وی اوہدی لاش نوں ہتھ لاؤے، دھمی ویلے تیکر ناپاک ہوؤے گا۔ ⁴⁰. اتے جہڑا وی اوہدی لاش وچوں کجھ کھاؤے اوہ آپنے کپڑے دھوؤے اتے دھمی ویلے تیکر ناپاک رہؤے گا۔ اتے جہڑا وہ اوہدی لاش نوں چُکے آپنے کپڑے دھوؤے اتے دھمی ویلے تیکر ناپاک رہؤے گا۔⁴¹. اتے سبھے رِڑن والے جاندار جہڑے دھرتی اُتے رِڑدے نیں، اوہ ناپاک نیں۔ اوہناں نوں نا کھاؤنا۔ ⁴². اتے سبھے جہڑے آپنے سینے نال ٹردے اتے جہڑے چار پیراں نال ٹردے نیں اتے بہتیرے پیراں والے سبھے رِڑن والئیاں وچوں جہڑے دھرتی اُتے رِڑدے نیں، اوہناں نوں نا کھاؤنا۔ کیوں جو اوہ ناپاک نیں۔⁴³. اتے تسی رِڑن والے جاندار دی، جہڑا دھرتی اُتے رِڑدا اے، کسے شئے نال آپنے آپ نوں داغی نئیں لاؤنا۔ اتے نا آپنے آپ نوں اوہناں نال ناپاک کرنا۔ پئی تسی ناپاک ہو جاؤو گے۔ ⁴⁴. کیوں جو میں خداوند تہاڈا رب ہاں۔ تسی آپنے آپ نوں پاک کرو اتے پاک ہو جاؤو۔ ایس لئی پئی میں پاک ہاں۔ اتے رِڑن والے جاندار دی کسے شئے نال جہڑی دھرتی اُتے ہلدی اے، آپنے آپ نوں ناپاک نا کرنا۔ ⁴⁵. کیوں جو میں خداوند ہاں جہڑا تہانوں مصر وچوں کڈھ لئیایا تاں جو تہاڈا رب ہؤواں۔ اخیر تسی پاک او، کیوں جو میں پاک ہاں۔⁴⁶. ڈنگر اتے پکھیرو اتے سبھے جاندار جہڑے پانی وچ ٹردے نیں، اتے سبھے جہڑے دھرتی اُتے رِڑدے اوہناں پاروں ایہو ای شریعت اے۔ ⁴⁷. تاں جو پاک اتے ناپاک وچ اتے اوہناں جانوراں وچ جہڑے کھاہدے جاندے نیں، اتے جہڑے کھاہدے نئیں جاندے، تسی ونڈ کرو۔

12¹. فیر خداوند نے موسیٰ نال کلام کر کے آکھیا۔ ². پئی بنی اسرائیل نال کلام کر اتے آکھ۔پئی جہڑی بی بی نوں آس لگے اتے منڈا جمے، تاں اوہ اوہدے حیض دی ناپاکی دے دیہاڑیاں وانگ ست دیہاڑے تیک ناپاک ہؤے گی۔ ³. اتے اٹھویں دیہاڑے منڈے دی سنت کیتی جاؤے۔⁴. اتے اوہ تیتی دیہاڑے تیکر آپنی طہارت دے لہؤ وچ رہؤے۔ کسے پاک شئے نوں ہتھ نا لاؤے اتے نا ای مقدِس وچ وڑے۔ جد تیکر پئی اوہدی طہارت دے دیہاڑے پورے نا ہو جاؤن۔ ⁵. اتے جیکر اوہ کُڑی جمے تاں اوہ دو ہفتے جیویں حیض دے دِناں وچ رہندی اے، ناپاک رہؤے گی۔ اتے چھیاٹھ دن تیکر آپنی طہارت دے لہؤ وچ رہؤے گی۔⁶. اتے جد اوہدی طہارت دے دن پورے ہون، تد اوہ اک سال دا میمنا سوکتنی قربانی جوگی اتے کبوتر دا اک بچا یاں اک گھگی خطا دی قربانی جوگی حضوری دے تنبو دے بوہے اُتے کاہن دے کول لئیاوے۔⁷. تاں اوہ اوہناں نوں خداوند دے ساہمنے کرے، اتے اوہدے جوگی کفارہ دیؤےتد اوہ آپنے حیض تھوں پاک ہوؤے گی۔ منڈے اتے کڑی دے جمن دی ایہہ شریعت اے۔ ⁸. جیکر اوہدے کول میمنے دا مُل نئیں، تاں اوہ دو گھگیاں یاں کبوتر دے دو بچے لئیاوے۔ اک سوختنی قربانی جوگی اتے دوجا خطا دی قربانی جوگی۔ تد کاہن اوہدا کفارہ دؤے، اتے اوہ پاک ہو جاؤے گی۔

13¹. اتے خداوند نے موسیٰ نال کلام کر کے آکھیا۔ ². پئی جیکر کسے دے جُسے دی چمڑی وچ ورم یاں چھالا یاں چِٹا چمکیلا داغ ہؤے، اتے انج ای اوہدے جُسے دی چمڑی وچ کوڑھ دی بلا ہؤے۔ تاں اوہ ہارون کاہن یاں اوہدے پُتراں وچوں اک دے کول جہڑا کاہن اے، لئیایا جاؤے۔³. تد اوہ کاہن اوہدے جُسے دے چمڑے دے مرض اُتے نگاہ کرے۔ جیکر مرض دی تھاں دے وال چِٹے ہو گئے ہون، اتے مرض دی تھاں چمڑے نالوں ڈوہنگی ہؤے تاں ایہہ کوڑھ دی بلا اے۔ جد کاہن اوہنوں اجیہا ویکھے تاں اوہنوں ناپاک گِنے۔ ⁴. جیکر اوہ چمکیلا داغ اوہدے جُسے دی چمڑی وچ چِٹا ہؤوے پر اوہدی تھاں چمڑے نالوں ڈوہنگی نئیں اتے وال وی چِٹے نئیں، تاں کاہن اوہنوں ست دیہاڑے تیکر نظر بند کرے۔⁵. فیر ستویں دیہاڑے اوہنوں ویکھے۔ اتے جیکر اوہ بلا کھلوتی رہؤے اتے چمڑی وچ کھِلری نئیں، تاں کاہن اوہنوں ست دیہاڑے ہور نظر بند رکھے۔ ⁶. فیر ستویں دیہاڑے دوجی واری اوہنوں ویکھے۔ تد جیکر مرض دا رنگ کالا ہون لگ پؤے اتے اوہ چمڑی وچ کھِلریا نا ہؤے، تاں کاہن اوہنوں پاک گِنے۔ پئی ایہہ قُوبا اے۔ اخیر اوہ پنے کپڑے دھوؤے اتے اوہ پاک ہوؤے گا۔⁷. اتے جیکر اوہدے پاک مِتھن جوگی کاہن دے ویکھن مگروں قُوبا اوہدی چمڑی وچ کھِلر گئیا ہؤے تاں اوہ کاہن نوں فیر وکھایا جاؤے۔ ⁸. تاں جیکر کاہن ویکھے پئی قُوبا چمڑی وچ کھِلر گئیا اے تاں اوہ اوہنوں ناپاک گِنے پئی ایہہ کوڑھ اے۔⁹. جیکر کسے نوں کوڑھ دا مرض ہؤے۔ تاں اوہ کاہن دے کول لئیایا جاؤے۔ ¹⁰. تاں کاہن اوہنوں ویکھے اتے جد چمڑی وچ چِٹا ورم ہؤے اتے اوہدے وال چِٹے ہو گئے ہون اتے ورم دی تھاں وچ جیوندا گوشت ہؤے۔ ¹¹. تاں ایہہ اوہدی چمڑی وچ پرانا کوڑھ اے۔ تد کاہن اوہنوں ناپاک گِنے اتے اوہنوں نظر بند نا کرے۔ کیوں جو اوہ ناپاک اے۔¹². اتے جیکر کوڑھ چمڑی اُتے جاپے، اتے مریض دے جُسے نوں سِر تھوں پیراں تیکر سبھے، جہڑا کاہن دی نگاہ وچ آؤندا اے، لُکاؤے۔ ¹³. تاں کاہن اوہنوں ویکھے اتے جیکر کوڑھ نے اوہدے سبھے جُسے نوں لُکایا اے تاں مریض نوں پاک مِتھے۔ کیوں جو اوہ سارا چِٹا ہو گئیا اے۔ تاں اوہ پاک اے۔ ¹⁴. پر جہڑے دیہاڑے اوہدے وچ زجیوندا گوشت نظریں آؤے، اوہ ناپاک ہؤے گا۔¹⁵. جد کاہن جیوندا گوشت ویکھے تاں اوہنوں ناپاک گِنے۔ کیوں جو جیوندا گوشت ناپاک اے۔ اتے ایہہ کوڑھ اے۔ ¹⁶. اتے جیکر جیوندا گوشت پرت کے چِٹا ہو جاؤےتاں اوہ کاہن دے کول آؤے۔ ¹⁷. اخیر کاہن ویکھے پئی مرض دی تھاں چِٹی ہو گئی اے، تاں مریض نوں پاک گِنے۔ کیوں جو اوہ پاک اے۔¹⁸. اتے جیکر کسے دے جُسے دی چمڑی اُتے پھوڑا سی، اتے اوہ چنگا ہو گئیا۔ ¹⁹. اتے پھوڑے دی تھاں وچ چِٹی اُگھری ہوئی تھاں یاں چمکیلا داغ لالگی والا ہؤے تاں اوہ کاہن نوں وکھایا جاؤے۔ ²⁰. اخیر جیکر کاہن ویکھے پئی اوہ تھاں چمڑی تھوں تھلے اے، اتے اوہدے وال چِٹے ہو گئے نیں، تاں کاہن اوہنوں ناپاک مِتھے۔ کیوں جو ایہہ کوڑھ دی بلا اے۔ جہڑی پئی پھوڑے تھوں جمی۔²¹. اتے کاہن ویکھے پئی اوہدے وال چِٹے نئیں ہؤئے اتے اوہ چمڑی تھوں تھلے نئیں اتے اوہدا کالا رنگ اے تاں کاہن اوہنوں ست دیہاڑے نظر بند رکھے۔ ²². تد جیکر اوہ چمڑی اُتے کھِلر گئیا ہؤے تاں کاہن اوہنوں ناپاک گِنے کیوں جو ایہہ کوڑھ اے۔ ²³. جیکر اوہ چمکیلا داغ آپنی تھاں اُتے ٹھیریا ہؤے اتے کھِلریا نا ہؤے تاں ایہہ پھوڑے دا داغ اے۔ کاہن اوہنوں پاک آکھے۔²⁴. جیکر کسے دی چمڑی اگ نال سڑ گئی ہؤے اتے سڑن دا داغ چمکیلا چِٹا لالگی یا چِٹا ہوندا ہویا جاپے۔ ²⁵. تاں کاہن اوہنوں ویکھے۔ جیکر چمکیلے داغ وچ وال چِٹے ہو گئے ہون اتے اوہ ویکھن وچ چمڑی نالوں تھلے جاپے، تاں ایہہ کوڑھ اے، جہڑا داغ وچوں جمیا۔ تاں کاہن اوہنوں ناپاک مِتھے۔ کیوں جو ایہہ کوڑھ دی بلا اے۔²⁶. پر جیکر کاہن ویکھے پئی اوس چمکیلے داغ اُتے چِٹے وال نئیں، اتے نا اوہ چمڑی تھوں ڈوہنگا اے، سگوں اوہدی چمک وی گھٹ ات تاں اوہ اوہنوں ست دیہاڑے تیکر ڈک دؤے۔ ²⁷. اتے ستویں دیہاڑے کاہن اوہنوں ویکھے۔ جیکر اوہ چمڑی اُتے چوکھا کھِلر گئیا ہؤے تاں کاہن اوس بندے نوں ناپاک گِنے۔ کیوں جو اوہنوں کوڑھ دی بلا اے۔ ²⁸. اتے جیکر اوہ چمکیلا داغ آپنی تھاں اُتے اوتھے دا اوتھے ای رہؤے اتے چمڑی اُتے کھِلریا ہویا نا ہؤے سگوں اوہدی چمک وی گھٹ ہؤے تاں اوہ نِراسڑ جاؤن دے پاروں پھُلئیا ہویا اے اتے کاہن اوس بندے نون پاک گِنے کیوں جو اوہ داغ سڑن جاؤن دے پاروں اے۔²⁹. جیکر کسے بندے یاں بی بی دے سِر یا ٹھوڈی وچ داغ ہؤے۔ ³⁰. تاں کاہن اوس داغ نوں ویکھے اتے جیکر ویکھے پئی اوہ چمڑی تھوں ڈوہنگا جاپدا اے اتے اوہدے اُتے زرد رنگ دے پتلے لُوں نیں تاں کاہن اوہنوں ناپاک مِتھے کیوں جو اوہ سعفا اے جہڑا سِر یاں ٹھوڈی دا کوڑھ اے۔³¹. اتے جیکر کاہن ویکھے پئی اوہ سعفا دی بلا چمڑی نالوں ڈوہنگی نئیں جاپدی اتے اوہدے اُتے کالے وال نئیں نیں تاں کاہن اوہنوں، جنہوں سعفا دا مرض اے، ست دیہاڑے تیکر ڈکی رکھے۔³². اتے ستوین دیہاڑے کاہن اوس بلا نوں ویکھے۔ اتے جیکر ویکھے پئی سعفا کھِلریا نئیں اتے اوہدے اُتے کوئی زرد رنگ دا وال وی نئیں اتے سعفا چمڑی نالوں ڈوہنگا نئیں جاپدا۔ ³³. تاں اوس شخص دے وال مُنے جاؤن پر جتھے سعفا اے، اوہ تھاں نا مُنی جاؤے اتے کاہن اوہنوں جنہوں سعفا کا مرض اے ست دیہاڑے ہور ڈکی رکھے۔³⁴. فیر ستویں دیہاڑے کاہن سعفا ویکھے اتے جیکر ویکھے پئی سعفا چمڑی وچ کھِلریا نئں اتے نا ای اوہ چمڑی نالوں ڈوہنگا نظریں آوندا اے تاں کاہن اوہنوں پاک مِتھے اتے اوہ آپنے کپڑے دھؤے اتے صاف ہؤے۔³⁵. پر جیکر اوہدی صفائی مگروں سعفا اوہدی چمڑی اُتے کھِلر جاؤے تاں کاہن اوہنوں ویکھے۔ ³⁶. اتے جیکر سعفا اوہدی چمڑی اُتے کھِلریا ہویا نظریں آوے تاں کاہن زرد وال نوں نا لبھے کیوں جو اوہ شخص ناپاک اے۔ ³⁷. پر جیکر اوہنوں سعفا آپنی تھاں اُتے اوتھے دا اوتھے ای نظریں آؤے اتے اوہدے اُتے کالے وال نکلے ہون تاں سعفا چنگا ہو گئیا۔ اوہ شخص پاک اے اتے کاہن اوہنوں پاک مِتھے۔³⁸. اتے جیکر کسے بندے یان بی بی دے جُسے دی چمڑی وچ چمکیلے داغ یاں چِٹے چمکیلے داغ ہون۔ ³⁹. تاں کاہن ویکھے اتے اجیکر اوہناں دے جُسے دی چمڑی دے داغ کالے ہوندے ہوئے چِٹے ہون تاں اوہ چھِیپ اے جہڑی چمڑی وچ نکل آئی اے۔ اوہ شخص پاک اے۔⁴⁰. اتے جہدے سِر دے وال ڈِگ گئے ہون، اوہ گنجا تاں ہے، پر پاک اے۔ ⁴¹. اتے جہدے وال متھے ولوں ڈگ گئے ہون، اوہ چندلا تان ہے، پر پاک اے۔⁴². پر اوس گنجے یا چندلے سِر اُتے لالگی والا چِٹا داغ ہؤے تاں ایہہ کوڑھ اے، جہڑا اوہدے گنجے یاں چندلے سِر اُتے نکلئیا اے۔ ⁴³. اکیر کاہن اوہنوں ویکھے اتے جیکر اوہ ویکھے پئی اوہدے گنجے یا چندلے سِر اُتے اوہ داغ اجیہا لالگی والا چِٹے رنگ دا اے جیہا چمڑی دے کوڑھ وچ ہوندا اے۔ ⁴⁴. تاں اوہ بندہ کوڑھی اے۔ اوہ ناپاک اے اتے کاہن اوہنوں لازمی ناپاک مِتھے کیوں جو اوہ مرض اوہدے سِر اُتے اے۔⁴⁵. اتے جہڑا کوڑھی ایس بلا وچ ہؤے، اوہدے کپڑے پاٹے اتے اوہدے سِر دے وال کھِلرے رہئن اتے اوہ آپنے اُتلے بُلھ نوں ڈھکے اتے چیک چیک کے آکھے 'ناپاک! ناپاک!'۔ ⁴⁶. جِنے دیہاڑے اوہ ایس بلا وچ پھسیا رہؤے، اوہ ناپاک رہؤے گا۔ اتے اوہ ہے وی ناپاک۔ اخیر اوہ کلا رہئیا کرے۔ اوہدا مکان لشکری احاطے تھوں باہر ہؤے۔⁴⁷. جیکر کسے اُن یا کتان دے کپڑے نوں کوڑھ دا داغ ہؤے۔ ⁴⁸. یاں کتانی کپڑے دِی تند یا بُنت وچ یاں اُن وچ یاں چمڑے وچ یاں کسے شئے وچ جہڑی چمڑے نال بنائی گئی اے۔ ⁴⁹. جیکر اوہ داغ ہریالا یا لالگی والا کپڑے وچ ہؤے یا چمڑے وچ تند یا بُنت وچ ہؤے یاں چمڑے دے سامان وچوں کسے شئے وچ ہؤے۔ تاں اوہ کوڑھ اے۔ اوہ کاہن نوں وکھایا جاؤے۔⁵⁰. اتے کاہن اوس داغ نوں ویکھے اتے جہدے اُتے اوہ داغ اے اوہنوں ست دیہاڑے تیکر ڈکی رکھے۔ ⁵¹. فیر ستویں دیہاڑے اوہنوں ویکھے اتے جیکر اوہ داغ کپڑے وچ کھِلر گئیا ہؤے یاں تند وچ یا بُنت یاں چمڑے وچ۔ بھانویں کسے شئے وچ جہڑی چمڑے نال بنائی گئی ہؤے۔ تاں ایہہ داغ خراب کوڑھ اے اتے اوہ ناپاک اے۔ ⁵². تاں اوہ کپڑے نوں اُنی ہؤے یا کتانی جہدی تند یا بنت وچ داغ اے یا چمڑے دی شئے نوں جہدے وچ اوہ داغ اے، ساڑ دئے۔ کیوں جو ایہہ خراب کوڑھ اے اوہ اگ نال ساڑیا جاؤے۔⁵³. اتے جیکر کاہن ویکھے پئی اوہ داغ کپڑے وچ تند وچ یاں بنت وچ یاں چمڑے دی کسے شئے وچ کھِلر نئیں گئیا۔ ⁵⁴. تاں کاہن اوہنوں دھو دیئن دا حکم کرے۔ تد ست دیہاڑے ہور اوہنوں ڈکی رکھے۔ ⁵⁵. اتے کاہن فیر اوس دھوتے ہوئے نوں ویکھے۔ جیکر ویکھے پئی داغ دا رنگ نئیں بدلیا۔ بھانویں اوہ کھِلریا نئیں، تاں اوہ ناپاک اے۔ اوہ اگ نال ساڑیا جاؤے۔ کیوں جو کوڑھ اوہدے باہر وار یا اندر وار اے۔⁵⁶. جیکر اوہ ویکھے پئی دھؤن مگروں اوہ کالگا ہو گئیا اے تاں اوہ اوس کپڑے نال یاں تند نال یا بنت نال یاں فیر چمڑے نال داغ دی تھاؤں وڈھ دؤے۔ ⁵⁷. جیکر اوہ کپڑے وچ تند وچ یا بنت وچ یاں کسے چمڑے دی شئے وچ فیر نظریں آؤے تاں ایہہ کھِلرن والا کوڑھ اے۔ ججہدے اُتے اوہ ہے، اوہنوں اگ نال ساڑیا جاؤے۔ ⁵⁸. اتے کپڑا یاں تند یا بنت یاں چمڑے دی کوئی شئے جہدے دھؤن نال داغ چلا جاندا اے، دوجی واری دھوتا جاؤے اتے اوہ پاک اے۔⁵⁹. ایہہ کوڑھ دے داغ دی شریعت اے۔ جہڑا اُن دے کپڑے وچ یاں کتان وچ یاں تند وچ یاں بنت وچ یاں چمڑے دی کسے شئے وچ ہؤے، جہدے حساب نال اوہنوں پاک یاں ناپاک مِتھیا جاؤے۔

14¹. اتے خداوند نے موسیٰ نال کلام کر کے آکھیا۔ ². پئی کوڑھی جوگی اوہدی طہارت دے دیہاڑے دی ایہہ شریعت اے۔ اوہ کاہن دے کول لئیایا جاؤے۔³. تد کاہن تنبو احاطے وچوں باہر جاؤے اتے جد اوہ ویکھے پئی کوڑھی دراصل کوڑھ دی بیماری تھوں چنگا ہو گئیا اے۔ ⁴. تاں کاہن حکم کرے پئی جہدی طہارت ہؤن والی اے، اوہدے جوگی دو جیوندیاں چِڑیاں اتے دیودار دی لکڑی اتے قرمز اتے زوفا لئیاؤن۔ ⁵. اتے کاہن حکم کرے پئی اک چڑی مٹی دے بھانڈے وچ جیوندی پانی اُتے ذبح کیتی جاؤے۔⁶. اتے اوہ جیوندی چڑی اتے دیودار دی لکڑی اتے قرمز اتے زوفا نوں لؤے اتے اوہناں نوں جیوندی چڑی سنھے اوس چڑی دے لہؤ وچ جہڑی جیوندی پانی اُتے ذبح کیتی گئی، ڈوبے۔ ⁷. اتے جہدی کوڑھ تھوں طہارت ہون والی اے، ست واری چھڑکے اتے اوہنوں پاک کرے۔ اتے جیوندی چڑی نوں میدان ول چھڈ دؤے۔⁸. تد اوہ جہدی طہارت کیتی جاندی اے، آپنے کپڑے دھؤے اتے آپنے جُسے دے سبھے وال مُنوائے اتے پانی نال نھاؤے تاں اوہ پاک ہؤے گا۔ ایس تھوں مگروں اوہ تنبو احاطے وچ آؤے پر ست دیہاڑے تیکر آپنے تنبو تھوں باہر رہؤے۔ ⁹. اتے ستویں دیہاڑے آپنے سِر دے سبھے وال اتے آپنی داڑھی اتے آپنے بھروَٹے اتے آپنے سبھے جُسے دے وال مُنوائے اتے آپنے کپڑے دھؤے۔ تاں اوہ پاک ہو جاؤے گا۔¹⁰. اتے اٹھویں دیہاڑے اوہ دو بے عیب نَر میمنے اتے اک مادہ میمنا اک سال دے بے عیب ۔ اتے نذر دی قربانی جوگی ایفا دے ترَے دسویں حصے میدے تیل وچ ملے ہوئے اتے اک ترے پیمانا تیل لئیائے۔ ¹¹. اتے پاک کرن والا کاہن اوہنوں، جہدی طہارت کیتی جاندی اے، خداوند دے ساہمنے حضوری دے تنبو دے بوہے کول لئیاؤے۔¹². اتے کاہن اک نَر میمنا تقصیر دی قربانی جوگی تیل دے پیمانے سنھے چاڑھے۔ اتے اوہناں نوں ہلاؤن دی قربانی جوگی خداوند دے ساہمنے ہلاؤے۔ ¹³. اتے اوس میمنے نون پاک تھاں وچ جتھے پئی خطا دی قربانی اتے سوختنی قربانی ذبح کیتی جاندی اے، ذبح کرے۔ کیون جو ایہہ تقصیر دی قربانی خطا دی قربانی وانگ کاہن دی اے۔ ایہہ چوکھی پاک اے۔¹⁴. تد تقصیر دی قربانی دے لہؤ وچوں کجھ لؤے اتے اوس شخص دے، جہدی طہارت کیتی جاندی اے، سجے کن دی چُنج اُتے اتے سجے ہتھ دے انگوٹھے اُتے اتے سجے پیر دے انگوٹھے اُتے لاؤے۔ ¹⁵. تد اوہ اوس تیل دے پیمانے وچوں کجھ لؤے، اتے آپنے کھبے ہتھ دی تلی اُتے روڑھے۔ ¹⁶. تد اوہ اوس تیل وچ جہڑا اوہدی کبھی تلی اُتے اے، آپنی سجی انگلی ڈوبے اتے اوہدے وچوں خداوند اگے ست واری آپنی انگلی نال چھڑکے۔¹⁷. تد باقی تیل نوں جہڑا وہدی تلی اُتے اے، لؤے اتے اوس شخص دے جہدی طہارت کیتی جاندی اے، سجے کن دی چُنج اُتے اتے اوہدے سجے ہتھ دے انگوٹھے اُتے اتے اوہدے سجے پیر دے انگوٹھے اُتے تقصیر دی قربانی دے لہؤ اُتے لاؤے۔ ¹⁸. اتے باقی تیل جہڑا کاہن دی تلی اُتے اے، طہارت کیتے جاؤن والے شخص دے سِر اُتے لُدے۔ اتے خداوند دے ساہمنے اوہدا کفارہ دؤے۔¹⁹. تد کاہن خطا دی قربانی چاڑھے۔ اتے اوہدی ناپاکی جوگی جہدی طہارت کیتی جاندی اے، کفارہ دؤے۔ تد سوختنی قربانی نوں ذبح کرے۔ ²⁰. اتے کاہن سوختنی قربانی اتے نذر دی قربانی مذبحے اُتے چاڑھے۔ اتے کاہن اوہدے جوگی کفارہ دؤے۔ تد اوہ پاک ہو جاؤے گا۔²¹. اتے جیکر اوہ ماتڑ ہؤے اتے اینی توفیق نا رکھدا ہؤے۔ تاں اوہ اک میمنا تقصیر دی قربانی دا ہلاؤن جوگی لئیاؤے تاں جو اوہدا کفارہ دِتا جاؤے۔ اتے نذر دی قربانی جوگی ایفا دا دسواں حصا میدے نوں تیل وچ ملئیا ہویا اتے اک پیمانہ تیل۔ ²². اتے دو گھگیاں یاں کبوتر دے دو بچے آپنی توفیق دے موافق لؤے۔ اک اوہناں وچوں خطا دی قربانی جوگی اتے دوجا سوختنی قربانی جوگی۔ ²³. اوہناں نوں آپنی طہارت دے اٹھویں دیہاڑے کاہن کول حضوری دے تنبو دے بوہے اُتے خداوند دے ساہمنے لئیاؤے۔²⁴. د کاہن تقصیر دی قربانی دا میمنا اتے پیمانہ تیل دا لؤے اتے کاہن اوہناں دونواں نوں ہلاؤن دی قربانی جوگی خداوند دے ساہمنے لئیاؤے۔ ²⁵. فیر اوہ تقصیر دی قربانی دے میمنے نوں ذبح کرے۔ اتے اوہدے لہؤ وچوں لے کے اوس شخص دے، جہدی طہارت کیتی جاندی اے، سجے کن دی چُنج اُتے اتے اتے سجے ہتھ دے انگوٹھے اُتے اتے سجے پیر دے انگوٹھے اُتے لاؤے۔²⁶. اتے کاہن اوس تیل وچوں کجھ آپنی سجی تلی اُتے لُدے۔ ²⁷. اتے اوس تیل وچوں جہڑا اوہدی کھبی تلی اُتے اے، اوہ آپنی سجی انگلی نال ست واری خداوند دے ساہمنے چھڑکے۔²⁸. اتے اوس تیل وچوں جہڑا اوہدی تلی اُتے باقی اے، طہارت کیتے جاؤن والے شخص دے سجے کن دی چُنج اُتے اتے اوہدے سجے ہتھ دے انگوتھے اُتے اتے اوہدے سجے پیر دے انگوٹھے اُتے تقصیر دی قربانی دے لہؤ اُتے لاؤے۔ ²⁹. اتے باقی تیل جہڑا کاہن دی تلی وچ اے، طہارت کیتے جاؤن والے شخص دے سِر اُتے لُدے۔ تاں جو اوہدے جوگی خداوند دے ساہمنے کفارہ دؤے۔³⁰. تد اوہ گھگیاں وچوں اک یاں کبوتر دے بچیاں وچون اک، جہدای اوہنوں توفیق ہؤے، کرے۔ ³¹. اوہو ای جہدی اوہنوں توفیق ہوئی، نذر دی قربانی سنھے اک خطا دی قربانی جوگی اتے دوجا سوختنی قربانی جوگی ہؤے گا۔ اتے کاہن طہارت کیتے جاؤن والے شخص دا خداوند دے ساہمنے کفارہ دؤے۔ ³². ایہہ شریعت اوہدے جوگی اے، جنہوں کوڑھ دی بیماری ہؤے، اتے جنہون طہارت دِیاں مانگاں دی توفیق نئیں۔³³. اتے خداوند نے موسیٰ نال کلام کر کے آکھیا۔ ³⁴. جد تسی کنعن دے دیس وچ، جہڑا میں تہاڈی ملکیت جوگی دؤان گا، وڑو، اتے میں تہاڈی ملکیت دے کسے گھر اُتے کوڑھ دی بلا لئیاؤاں۔ ³⁵. تاں جہدا گھر اے، اوہ کاہن کول آ کے خبر دؤے، اتے آکھے پئی مینوں اجیہا معلوم ہوندا اے پئی گھر وچ کجھ بلا جیہی اے۔³⁶. تد کاہن حکم کرے پئی اوس گھر نوں، ایس تھوں پہلوں پئی بلا نوں ویکھن جوگی اوہ اوس گھر وچ وڑے، خالی کرن۔ تاں جو سبھے سامان جہڑا گھر وچ اے، ناپاک نا ہو جاؤے اتے اوس تھوں مگروں اوہدے گھر نوں ویکھن جوگی اوہدے وچ وڑے۔ ³⁷. اتے اوس بلا نوں ویکھے اتے جیکر ویکھے پئی اوہ بلا اوس گھر دی کندھاں وچ ہریالگی یاں لالگی دی پکی لکیراں وانگ اے، اتے کندھ وچ سطح دے وچ نظریں آؤندی اے۔ ³⁸. تاں کاہن گھر وچوں باہر نکل کے گھر دے بوہے اُتے جاؤۓ اتے گھر نوں ست دیہاڑے لئی بند کر دؤے۔³⁹. اتے ستویں دیہاڑے فیر آن کے اوہنوں ویکھے۔ جیکر اوہ بلا گھر دِیاں کندھاں اُتے کھِلری ہوئی نظریں آؤے۔ ⁴⁰. تاں کاہن حکم دؤے پئی اوہناں پتھراں نوں، جنہاں وچ اوہ بلا اے، کڈھ کے شہر تھوں باہر کسے ناپاک تھاں وچ سُٹ دیئن۔⁴¹. فیر اوہ اوس گھر نوں اندرو اندری چواں پاسیؤں کھروچوائے اتے اوس کھروچی ہوئی مٹی نوں شہر دے باہر کسے ناپاک تھاں وچ سُٹن۔ ⁴². اتے اوہ اوہناں پتھراں دی تھاں ہور پتھر لئیا کے لاؤن اتے کاہن سجرے گارے نال اوس گھر دی استرکاری کراؤے۔⁴³. اتے جیکر پتھراں دے کڈھے جاؤن اتے اوس گھر دے کھرچے اتے استرکاری کرائے جاؤں مگروں وی اوہ بلا فیر آ جاؤے اتے اوس گھر وچ پھُٹ پؤے۔ ⁴⁴. تاں کاہن اندر وڑ کے ویکھے اتے جیکر ویکھے پئی اوہ بلا گھر وچ کھِلر گئی اے تاں اوس گھر وچ کھا جاؤن والا کوڑھ اے۔ اوہ ناپاک اے۔⁴⁵. تد اوہ اوس گھر نوں اوہدے پتھراں اتے لکڑیاں اتے اوہدی سبھے مٹی نوں ڈیگ دؤے، اتے اوہ اوہناں نوں شہر دے باہر کڈھ کے کسے ناپاک تھاں وچ لیجاؤے۔ ⁴⁶. ایس تھوں وکھ پئی جہڑا اوس گھر دے بند کیتے جاؤں دے دیہاڑیاں وچ اوہدے اندر وڑے تاں اوہ دھمی ویلے تیکر ناپاک رہؤے گا۔ ⁴⁷. اتے جہڑا اوس گھر وچ سونؤے، اوہ آپنے کپڑے دھوؤے، اتے جہڑا اوس گھر وچ کجھ کھاؤے اوہ وی آپنے کپڑے دھوؤے۔⁴⁸. اتے جیکر کاہن اندر وڑ کے ویکھے پئی گھر دی استرکاری دے مگروں اوہ بلا اوس گھر وچ نئیں کھِلری تاں اوہ اوس گھر نوں پاک مِتھے۔ کیوں جو اوہ بلا دور ہو گئی۔⁴⁹. اتے اوہ اوس گھر نوں پاک مِتھن جوگی دو پکھیرو اتے دیودار دی لکڑی اتے لال کپڑا اتے زوفا لؤے۔ ⁵⁰. اتے اوہ اوہناں پکھیرؤان وچوں اک نوں مٹی دے کسے بھانڈے وچ وگدے ہوئے پانی اُتے ذبح کرے۔ ⁵¹. فیر اوہ دیودار دی لکڑی اتے زوفا اتے لال کپڑے اتے اوس جیوندے پکھیرو نوں لے کے اوہناں نوں ذبح کیتے ہوئے پکھیرو دے لہؤ وچ اتے اوس وگدے ہوئے پانی وچ غوطا دؤے اتے ست واری اوس گھر اُتے چھڑکے۔⁵². اتے اوہ اوس پکھیرو دے لہؤ نال وگدے ہوئے پانی اتے جیوندے پکھیرو اتے دیودار دی لکڑی اتے زوفا اتے لال کپڑے نال اوس گھر نوں پاک کرے۔ ⁵³. اتے اوس جیوندے پکھیرو نوں شہر دے کھلے میدان وچ چھڈ دؤے۔ انج اوہ گھر جوگی کفارہ دؤے تاں اوہ پاک مِتھیا جاؤۓ گا۔⁵⁴. کوڑھ دی ہر قسم دی بلا دے اتے سعفا جوگی۔ ⁵⁵. اتے کپڑے اتے گھر دے کوڑھ جوگی۔ ⁵⁶. اتے ورم اتے پپڑی اتے چمکیلے داغ جوگی ایہہ شریعت اے۔ ⁵⁷. تاں جو دسیا جاؤۓ پئی کدوں اوہ ناپاک اتے کدوں پاک مِتھے جاؤن۔ کوڑھ جوگی شریعت ایہو ای اے۔

15¹. اتے خداوند نے موسیٰ اتے ہارون نوں کلام کر کے آکھیا پئی۔ ². بنی اسرائیل نوں کلام کر کے آکھو پئی ہر اک بندہ جہدے جُسے وچ جریان دا مرض ہؤے اوہ اوسے دے پاروں ناپاک اے۔ ³. اتے جریان دی پلیتی انج ہؤے گی پئی اوہدے جُسے وچوں بی وگے یاں نا وگے دونواں وچ اوہدی پلیتی اے۔⁴. جہڑے بسترے اُتے سونویں اوہ پلیت ہؤے گا۔ اتے جہڑی شئے اُتے اوہ بہؤے اوہ ناپاک ہؤے گی۔ ⁵. اتے جہڑا اوہدے بسترے نوں ہتھ لاؤے اوہ آپنے کپڑے دھؤے اتے پانی نال نھائے اتے دھمی ویلے تیکر ناپاک رہؤے گا۔⁶. جہڑا وی اوس شئے اُتے بہؤے، جہدے اُتے پئی جریان والا بئٹھا سی، تان اوہ آپنے کپڑے دھؤے اتے پانی نال نھائے اتے دھمی ویلے تیکر ناپاک رہؤے گا۔ ⁷. اتے جہڑا وی جریان والے دے جُسے نوں ہتھ لاؤے اوہ آپنے کپڑے دھؤے اتے پانی نال نھائے اتے دھمی ویلے تیکر ناپاک رہؤے گا۔⁸. جیکر جریان والا کسے شئے اُتے، جہڑی پاک اے، تھُک دؤے تاں اوہ آپنے کپڑے دھؤے اتے پانی نال نھائے اتے دھمی ویلے تیکر ناپاک ہؤے گا۔ ⁹. اتے ہر اوہ زین جہدے اُتے جریان والا سوار ہؤے، ناپاک ہؤے گی۔¹⁰. جیکر کوئی کسے شئے نوں، جہڑی جریان والے دے تھلے سی، تاں اوہ دھمی ویلے ویلے تیکر ناپاک ہؤے گا۔ اتے جیکر کوئی اجیہی شئے نوں چُکے، تاں آپنے کپڑے دھؤے۔ اتے پانی نال نھائے اتے دھمی ویلے تیکر ناپاک ہؤے گا۔ ¹¹. جیکر جریان والا کسے نون ہتھ دھوتے بنا ہتھ لاؤے تاں اوہ آپنے کپڑے دھؤے اتے پانی نال بھائے اتے دھمی ویلے تیکر ناپاک ہؤے گا۔ ¹². جیکر جریان والا کسے مٹی دے بھانڈے نوں ہتھ لاؤے، تاں اوہ بھنئیا جاؤے، اتے جیکر لکڑی دا بھانڈا ہؤے تاں اوہ پانی نال دھوتا جاؤے۔¹³. اتے جدوں جریان والا چنگا ہو جاؤے تاں اوہدے چنگے ہؤن تھوں ست دیہاڑے گِنے جاؤن۔ اوہ آپنے کپڑے دھؤے اتے سجرے پانی نال نھائے تاں اوہ پاک ہؤے گا۔ ¹⁴. اتے اٹھویں دیہاڑے دو گھگیاں یاں کبوتر دے دو بچے لے کے حضوری دے تنبو دے بوہے اُتے خداوند دے ساہمنے آؤے اتے اوہناں نوں کاہن دے ہتھ حوالے کرے۔ ¹⁵. تاں کاہن اوہناں وچوں اک نوں خطا دی قربانی اتے دوجے نوں سوختنی قربانی کرے۔ اتے خداوند دے ساہمنے اوہدے جوگی اوہدے جریان دا کفارہ دؤے۔¹⁶. جیکر کسے بندے دا بی وگے تاں اوہ پنا سارا جُسہ پانی نال دھؤے اتے دھمی ویلے تیکر ناپاک رہؤے گا۔ ¹⁷. اتے جہڑے کپڑے یاں چمڑے اُتے اوہدے وچوں کجھ لگ جاؤے، تاں اوہ پانی نال دھوتا جاؤے، اتے دھمی ویلے تیکر ناپاک رہؤے۔ ¹⁸. جیکر کوئی بندہ کسے بی بی نال ہم بستری کرےاتے وگ جاؤے، تاں اوہدے وانگ پانی نال نھائے اتے دونویں دھمی ویلے تیکر ناپاک ہؤن گے۔¹⁹. جدوں مہواری ویلے اُتے بی بی دے جُسے وچوں لہؤ وگے تاں اوہ ست دیہاڑے تیکر آپنے حیض وچ وکھ کیتی جاؤے۔ اتے جہڑا وی اوہنوں ہتھ لاؤے دھمی ویلے تیکر ناپاک رہؤے۔ ²⁰. اتے سبھے کجھ جہدے اُتے اوہ آپنے حیض وچ سونویں، ناپاک ہؤے گا اتے سبھے کجھ جہدے اُتے اوہ بہؤے، ناپاک ہؤے گا۔²¹. اتے جہڑا وی اوہدے بسترے نوں ہتھ لاؤے، آپنے کپڑے دھؤے اتے پانی نال نھائے اتے دھمی ویلے تیکر ناپاک رہؤے۔ ²². اتے جہڑا وی کسے اجیہی شئے نوں ہتھ لاؤے، جہدے اُتے اوہ بئٹھی سی، آپنے کپڑے دھؤے اتے پانی نال نھائے اتے دھمی ویلے تیکر ناپاک رہؤے۔ ²³. جیکر اوہدے بسترے اُتے، جہدے اُتے اوہ بئٹھی اے، کوئی ہور شئے پئھی ہؤے، تاں جہڑا اوہنوں ہتھ لاؤے، دھمی ویلے تیکر ناپاک رہؤے گا۔²⁴. جیکر کوئی بندہ اوہدے نال ہم بستری کرے، جدوں پئی اوہنوں حیض آ رہئیا اے، تاں اوہ ست دیہاڑے تیکر ناپاک رہؤے گا۔ اتے ہر بسترا جہدے اُتے اوہ سونویں، ناپاک ہؤے گا۔²⁵. جیکر کسے بی بی نوں اوہدے حیض ویلے تھوں وکھ چوکھے دیہاڑے تیکر لہؤ آؤے یاں اوہدے مگروں آؤے تاں اوہ آپنی نجاست دے وگن دے سبھے دیہاڑے وچ آپنے حیض دے دیہاڑیاں وانگ ہؤے گی۔ اوہ ناپاک ہؤے گی۔ ²⁶. اتے ہر بسترا، جہدے اُتے اوہ آپنے سیلان دے دیہاڑے وچ سونویں، اوہدے حیض دے بسترے وانگ ہؤے گا۔ اتے جہدے اُتے اوہ بہؤے، اوہدے حیض دی نجاست وانگ ناپاک ہؤے گا۔ ²⁷. اتے جہڑا وی اوہدے وچوں کسے شئے نوں ہتھ لاؤے ناپاک رہؤے گا۔²⁸. اتے جدوں اوہ آپنے سیلان تھوں پاک ہؤے تاں آپنے جوگی ست دیہاڑے گِنے۔ ایس تھوں مگروں اوہ پاک ہؤے گی۔ ²⁹. اتے اٹھویں دیہاڑے اوہ دو گھگیاں یاں کبوتر دے دو بچے لؤے اتے اوہناں نوں کاہن کول حضوری دے تنبو دے بوہے اُتے لئیاؤے۔ ³⁰. تاں کاہن اوہناں وچوں اک نوں خطا دی قربانی اتے دوجے نوں سوختنی قربانی کرے۔ اتے کاہن اوہدے سیلان دی نجاست دا کفارہ خداوند اگے دؤے۔³¹. اخیر تسی بنی اسرائیل نوں اوہناں دی نجاست تھوں پرہیز کراؤ۔ تاں جو اوہ آپنی نجاست وچ نا مرن۔ جیس ویلے پئی اوہ میرے تنبو نوں جہڑا اوہناں دے وچ اے، ناپاک نا کرن۔³². ایہو ای شریعت اوہدے جوگی اے، جنہوں جریان ہؤے۔ اتے جہدا بی وگدا ہؤے۔ ایہناں دونہواں تھوں اوہ ناپاک ہوندا اے۔ ³³. اتے اوس بی بی جوگی جنہوں حیض اے، اتے بندے یاں بی بی جوگی جنہوں سیلان اے، اتے اوس بندے جوگی جہڑا ناپاک بی بی نال ہم بستر ہوندا اے۔

16¹. اتے خداوند نے موسیٰ نال کلام کیتا، مگروں ایس دے پئی ہارون دے دو پُتر خداوند جوگی نذر لئیائے، اتے مر گئے۔ ². تاں خداوند نے موسیٰ نوں آکھیاپئی آپنے بھرا ہارون نوں آکھ پئی ہر ویلے سبھ تھوں پاک تھاں وچ پردے دے اندررحم گاہ دے کول جہڑا صندوق اے، نا آؤے تاں جو مر نا جاؤے۔ کیوں جو میں بدل وچ رحم گاہ دے اُتے ظاہر ہؤاں گا۔³. ہارون پاک ترین تھاں دے اندر انج آؤے پئی پہلے اک وچھا خطا دی قربانی جوگی اتے اک بھیڈو سوختنی قربانی جوگی کرے۔ ⁴. اتے اوہ کتان دا پاک کُڑتا پاؤے اتے اوہدے تن اُتے کتان دا پجاما ہؤے۔ اتے کتان دے لکدے نال اوہدا لک کسئیا ہویا ہؤے اتے کتان ای دی پگ اوہدے سِر اُتے بنھی ہؤئے۔ ایہہ پاک لباس نیں، اتے اوہ ایہناں نوں پانی نھا کے پاؤے۔ ⁵. اتے بنی اسرائیل دی منڈلی تھوں خطا دی قربانی جوگی دو بکرے اتے سوختنی قربانی جوگی اک بھیڈو لؤے۔⁶. اتے ہارون خطا دی قربانی دے وچھے نوں، جہڑا اوہدے ول اے، کر کے آپنے اتے آپنے گھر جوگی کفارہ دؤے۔ ⁷. فیر اوہناں دونہواں بکریاں نوں لے کے اوہناں نوں منڈلی دے تنبو دے بوہے اُتے خداوند دے حضور کھلاہرے۔⁸. اتے ہارون اوہناں دونہواں بکریاں اُتے چِٹھیاں پاؤے۔ اک چِٹھی خداوند جوگی اتے دُوجی عزازیل جوگی ہؤے۔ ⁹. اتے جہڑے بکرے اُتے خداوند دے ناں دی چِٹھی نکلے اوہنوں ہارون لے کے خطا دی قربانی جوگی چاڑھے۔ ¹⁰. پر جہڑے بکرے اُتے عزازیل دے ناں دی چِٹھی نکلے اوہ خداوند دے حضور جیوندا کھلاہریا جاؤے، تاں جو اوہدے نال کفارہ دِتا جاؤے اتے اوہ عزازیل جوگی جنگل وچ چھڈیا جاؤے۔¹¹. اتے ہارون خطا دی قربانی دے وچھے نوں جہڑا اوہدے ول اے، اگے لئیا کے آپنے اتے آپنے گھر جوگی کفارہ دؤے اتے اوس وچھے نوں جہڑا اوہدے پاسے ، خطا دی قربانی جوگی اے، ذبح کرے۔¹². اتے اوہ اک بخور دان نوں لؤے، جہدے وچ خداوند دے مذبحے دی اگ دے پخدے کولے بھرے ہؤن، اتے آپنیاں مُٹھاں بریِک خشبودار بخور نال بھر لؤے۔ اتے اوہنوں پردے دے اندر لئیاؤے۔ ¹³. اتے اوس بخور نوں خداوند دے حضور اگ وچ پاؤے تاں جو بخور دا دھؤاں سرپوش نوں، جہڑا شہادت دے صندوق دے اُتے اے، لکا لؤے۔ پئی اوہ مر نا جاؤے۔¹⁴. فیر اوہ اوس وچھے دا کجھ لہؤ لے کے اوہنوں آپنی انگلی نال چڑھدے پاسے ولوں سرپوش دے اُتے چھِنکے اتے سرپوش دے اگے وی کجھ لہؤ آپنی انگلی نال ست واری چھِنکے۔¹⁵. فیر اوہ خطا دی قربانی دے اوس بکرے نوں ذبح کرے جہڑا سبھے منڈلی ولوں اے، اتے اوہدے لہؤ نوں پردے دے اندر لئیا کے جو کجھ اوہنے وچھے دے لہؤ نال کیتا سی، اوہو ای ایہدے نال وی کرے۔ اتے اوہنوں سرپوش دے اُتے اتے اوہدے ساہمنے چھِنکے۔ ¹⁶. اتے بنی اسرائیل دی سبھے نجاستاں اتے گناہواں اتے خطاواں دے پاروں پاک ترین تھاں جوگی کفارہ دؤے۔ اتے اجیہا ای اوہ منڈلی دے تنبو جوگی وی کرے۔ جہڑا اوہناں دے نال اوہناں دی نجاستاں دے وچ رہندا اے۔¹⁷. اتے جد اوہ کفارہ دیئن نوں پاک ترین تھاں اندر جاؤے تاں جد تیکر اوہ آپنے اتے آپنے گھرانے اتے بنی اسرائیل دی سبھے منڈلی جوگی کفارہ دے کے باہر نا آ جاؤے۔ اوس ویلے تیکر کوئی بندی منڈلی دے تنبو وچ نا وڑے۔ ¹⁸. فیر اوہ نکل کے اوس مذبحے دے کول، جہڑا خداوند دے حضور اے، جاؤے اتے اوہدے جوگی کفارہ دؤے۔ اتے اوس وچھے اتے بکرے دا تھوڑا تھوڑا جہیا لہؤ لے کے مذبحے دے سِنگاں اُتے آل دوالے لاؤے۔ ¹⁹. اتے کجھ لہؤ اوہدے اُتے ست واری آپنی انگلی نال چھِنکے اتے اوہنوں بنی اسرائیل دی نجاستاں تھوں پاک اتے مقدس کرے۔²⁰. اتے جد اوہ پاک ترین تھاں اتے منڈلی دے تنبو اتے مذبحے جوگی کفارہ دے لؤے تاں اوس جیوندے بکرے نوں اگے لئیاوے۔ ²¹. اتے ہارون آپنے دونویں ہتھ اوس جیوندے بکرے دے سِر اُتے رکھ کے اوہدے اُتے بنی اسرائیل دی سبھے بدکاریاں اتے۔ ²². اتے بکرا اوہدے سبھے گناہ چُک کے ویران دھرتی ول لے جاؤے گا۔ تد اوہ بکرے نوں جنگل وچ چھڈ دؤے۔²³. تد ہارون حضوری دے تنبو اندر آؤے۔ اتے کتانی کپڑے جہڑے اوہنے مقدِس وچ وڑن ویلے پائے سن، لاہ دؤے۔ اتے اوہناں نوں اوتھے چھڈ دؤے۔ ²⁴. تد پاک تھاں وچ آپنا جُسا پانی نال دھؤے اتے آپنے کپڑے پاؤے اتے باہر نکلے۔ تد آپنی سوختنی قربانی اتے قوم دی سوختنی قربانی کرے اتے آپنے جوگی اتے قوم جوگی کفارہ دؤے۔²⁵. اتے خطا دی چربی مذبحے اُتے ساڑے۔ ²⁶. اتے اوہ جنہے عزازیل دا بکرا چھڈیا، اوہ آپنے کپڑے دھؤے اتے پانی نال نھائے۔ اتے ایس تھوں مگروں تنبو احاطے وچ وڑے۔²⁷. اتے خطا دا وچھا اتے خطا دا بکرا جنہاں دا لہؤ کفارے جوگی مقدِس وچ واڑیا گئیا، اوہناں نوں تنبو احاطے وچوں باہر لے جاؤن۔ اتے اوہناں دِیاں کھلاں اتے اوہناں دا گوشت اتے اوہناں دِیاں آلائشاں اگ نال ساڑِیاں جاؤن۔ ²⁸. اتے اوہ جنہے اوہناں نوں ساڑیا، آپنے کپڑے دھؤے اتے آپنا سبھے جُسا پانی نال دھؤے اتے اوہدے مگروں تنبو احاطے وچ وڑے۔²⁹. ایہہ تہاڈے جوگی ہمیشاں دا فرض ہؤے گا پئی ستویں مھینے دی دسویں تریخ نوں تہاڈے وچوں ہر اک بھانؤیں دیسی ہؤے یاں پردیسی آپنے نفس نوں مارے اتے ہور کوئی کم نا کرے۔ ³⁰. کیوں جو اوس دیہاڑے تہاڈی پاکی جوگی تہاڈے لئی کفارہ دِتا جاؤے گا۔ تد تسی آپنے سبھے گناہواں تھوں خداوند دے اگے پاک ہو جاؤ گے۔ ³¹. ایہہ تہاڈے جوگی چھُٹی دا سبت ہؤے گا۔ ایس دیہاڑے تسی آپنے نفس نوں مارو ۔ ایہہ ہمیشاں دا فرض ہؤے گا۔³². اتے کاہن جہڑا مسح کیتا ہویا اے، اتے جہدے ہتھاں دی تقدیس کیتی گئی اے پئی آپنے پیو دی تھاں کہانت دا کم کرے۔ کفارہ دؤے گا اتے کتانی کپڑے مطلب پاک کپڑے پاؤے گا۔ ³³. اتے اوہ مقدِس جوگی اتے حضوری دے تنبو جوگی اتے مذبحے جوگی اتے کاہن جوگی اتے سبھے قوم جوگی کفارہ دؤے گا۔³⁴. ایہہ تہاڈے جوگی ہمیشاں دا فرض ہؤے گا۔ پئی بنی اسرائیل دے سبھے گناہواں جوگی ورھے وچ اک واری کفارہ دِتا جاؤے۔ اخیر جیویں خداوند نے موسیٰ نوں حکم دِتا، اوہنے کیتا۔

17¹. اتے خداوند نے موسیٰ نال کلام کر کے آکھیا۔ ². پئی ہارون اتے اوہدے پُتراں اتے سبھے بنی اسرائیل نال کلام کر اتے اوہناں نوں آکھ۔ پئی خداوند نے ایہہ آکھیا اے۔ ³. پئی جیکر کوئی شخص اسرائیل دے خاندان وچوں ڈھگے یاں بھیڈ یاں بکری تنبو احاطے وچ یاں تنبو احاطے وچوں باہر ذبح کرے۔ ⁴. اتے اوہنوں حضوری دے تنبو دے بوہے اُتے خداوند دی قربانی کرن جوگی اوہدے مسکن اگے نا لئیاوے۔ تاں اوہدے اُتے لہؤ دا الزام ہؤے گا۔ پئی اوہنے لہؤ وگایا۔⁵. تاں جو بنی اسرائیل آپنی قربانیاں، جنہاں نوں اوہ میدان وچ ذبح کردے نیں، کاہن دے کول لئیاؤن اتے اوہناں نوں خداوند جوگی حضوری دے تنبو دے بوہے اُتے کرن اتے خداوند جوگی سلامتی دی قربانیاں ذبح کرن۔ ⁶. تاں کاہن اوہناں دا لہؤ حجوری دے تنبو دے بوہے کول خداوند دے مذبحے اُتے چھِنکے۔ اتے اوہدی چربی نوں خداوند دی اعلا خشبو جوگی ساڑے۔⁷. اتے اگے تھوں اوہ شیطاناں جوگی، جنہاں دے منن والے ہو کے اوہناں نے بدکاری کیتی ، آپنی قربانیاں ذبح نا کرن گے۔ ایہہ اوہناں جوگی ہمیشاں دا فرض پیڑھی تھوں پیڑھی تیکر ہؤے گا۔⁸. اتے توں اوہناں نوں آکھ پئی جہڑا شخص اسرائیل دے خاندان وچوں یاں پردیسیاں وچوں، جہڑا اوہناں دے وچ اے، آپنی سوختنی قربانی یاں ذبیحا چاڑھے۔ ⁹. اتے اوہنوں حضوری دے تنبو دے بوہے اُتے خداوند جوگی چاڑھن نا لئیاوے، اوہ شخص آپنے لوکاں وچوں کڈھیا جاؤے۔¹⁰. جیکر کوئی شخص اسرائیل دے خاندان وچوں یاں پردیسیاں وچوں جہڑا اوہناں دے وچ نیں، لہؤ کھاؤے، تاں میں آپنا مونھ اوس لہؤ خور دے خلاف کر لؤاں گا۔ اتے اوہنوں اوہدے لوکان وچوں کڈھ دؤاں گا۔ ¹¹. کیوں جو جُسے دی جان لہؤ وچ اے، اتے ایسے لئی میں اوہنوں تہاڈے کولوں مذبحے اُتے رکھوایا۔ تاں جو اوہدے نال تہاڈی جاناں دا کفارہ دِتا جاؤے۔ کیوں جو لہؤ جان دا کفارہ دیندا اے۔¹². ایسے لئی مین بنی اسرائیل نوں آکھیا پئی تہاڈے وچوں کوئی وی لہؤ نا کھاؤے۔ اتے کوئی پردیسی وی جہڑا تہاڈے وچ اے، لہؤ نا کھاؤے۔ ¹³. اتے جہڑا بندہ اسرائیل وچوں اتے پردیسیاں وچوں جہڑے تہاڈے وچ نیں، کسے جنگلی ڈنگر یاں پکھیرو دا، جنہاں دا کھانا روا اے، شکار کرے، تاں اوہ اوہدا لہؤ وگائے اتے اوہنوں دھوڑ تھوں لکاؤے۔¹⁴. کیوں جو ہر اک جُسے دی جان اُہدا لہؤ اے۔ اوہ اوہدی جان دی تھاں اے، اتے ایسے لئی میں بنی اسرائیل نوں آکھیا پئی جُسے دا لہؤ نا کھاؤو۔ پئی ہر اک جُسے دی جان اوہدا لہؤ اے۔ جہڑا وہ اوہنوں کھاؤے گا، کڈھیا جاؤے گا۔¹⁵. اتے جہڑا وہ شخص آپنے آپ مؤن والے یا وحشی دے پاڑے ہوئے جانور نوں کھاؤے، بھانویں دیسی ہؤے یاں پردیسی، اوہ آپنے کپڑے دھؤے اتے نھاؤے، اتے دھمی ویلے تیکر ناپاک رہؤے۔ تد اوہ پاک ہؤے گا۔ ¹⁶. جیکر نا دھؤے اتے نا نھاؤے۔ تاں گناہ اوہدے سِر اُتے ہؤے گا۔

18¹. اتے خداوند نے موسیٰ نال کلام کر کے آکھیا پئی۔ ². بنی اسرائیل نال کلام کر اتے آکھ۔ پئی میں تہاڈا خداوند رب ہاں۔ ³. تسی مصر دِیاں لتاں، جتھے تسی رہئے، اُتے نا چلو۔ اتے نا ای کنعان دی دھرتی دِیاں خصلتاں دے موافق، جتھے میں تہانوں گھلاں گا، کم کرو۔ اتے اوہناں دے ریت رواج اُتے تسی نا چلو۔⁴. میرے حکماں نوں منو۔ میرے قانون تے چلو، اتے اوہناں دی پیروئی کرو۔ کیوں جو میں خداوند تہاڈا رب ہاں۔ ⁵. اخیر میرے قانوناں اتے میرے حکماں اُتے عمل ورتو۔ پئی جہڑا اوہناں اُتے عمل ورتے تاں اوہ اوہناں پاروں جیوندا رہؤے گا۔ میں خداوند ہاں۔⁶. تہاڈے وچوں کوئی آپنی نیڑے دی رشتے دار دے جُسے نوں ننگا نا کرے۔ میں خداوند ہاں۔ ⁷. توں آپنی ماں دے جُسے نوں، جہڑا تیرے پیو دا حق اے، ننگا نا کرِیں۔ کیوں جو اوہ تیری ماں اے۔ توں اوہدے جُسے نوں ننگا نا کرِیں۔ ⁸. توں آپنے پیو دی ووہٹی دے جُسے نوں ننگا نا کرِیں، کیوں جو اوہ تیرے پیو دا جُسا اے۔⁹. توں آپنی بھین دے جسے نوں ، بھانویں اوہ تیرے پیو دی دھی ہؤے یاں تیری ماں دی، اتے بھانویں اوہ گھر وچ جمی ہؤے بھانویں ہور کِتے، ننگا نا کرِیں۔ ¹⁰. توں آپنی پوتری یاں دوہتری دے جُسے نوں ننگا نا کرِیں، کیوں جو اوہناں دا جُسا تاں تیرا ای جُسا اے۔ ¹¹. تیرے پیو دی ووہٹی دی دھی جہڑی تیرے پیو تھوں جمی اے، تیری بھین اے۔ توں اوہدے جُسے نوں ننگا نا کرِیں۔¹². توں آپنی پھُپھی دے جُسے نوں ننگا نا کرِیں۔ کیوں جو اوہ تیرے پیو دی نیڑے دی رشتے دار اے۔ ¹³. توں آپنی ماسی دے جُسے نوں ننگا نا کرِیں، کیوں جو اوہ تیری ماں دی نیڑے دی رشتے دار اے۔ ¹⁴. توں آپنے پیو دے بھرا دے جُسے نوں ننگا نا کرِیں، مطلب اوہدی ووہٹی دے نیڑے نا جاؤیں، کیوں جو اوہ تیری چاچی اے۔¹⁵. توں آپنی نُونھ دے جُسے نوں ننگا نا کرِیں، کیوں جو اوہ تیرے پُتر دی ووہٹی اے۔ ایس لئی توں اوہدے جُسے نوں ننگا نا کرِیں۔ ¹⁶. توں آپنی بھرجائی دے جُسے نوں ننگا نا کرِیں، کیوں جو اوہ تیرے بھرا دا جُسا اے۔¹⁷. توں کسے بی بی اتے اوہدی دھی دونواں دے جُسے نوں ننگا نا کرِیں، اتے نا توں اوس بی بی دی پوتری یا دوہتری نال ویاہ کر کے اوہناں وچوں کسے دے جُسے نوں ننگا کرِیں۔ کیوں جو اوہ دونویں اوس بی بی دی نیڑے دِیاں رشتے دار نیں۔ ایہہ چوکھی خباثت اے۔ ¹⁸. توں آپنی سالی نال ویاہ کر کے اوہنوں آپنی ووہٹی دی سوکن نا بناؤیں پئی دوجی دے جیوندیاں اوہدے جُسے نوں وی ننگا کریں۔¹⁹. توں بی بی دے کول اوہدے حیض دے دیہاڑیاں دی نجاست دے ویلے نا جانویں۔ تاں جو اوہدے جُسے نوں ننگا کریں۔ ²⁰. اتے توں آپنے آپ نوں نجس کرن جوگی آپنے گوانڈی دی ووہٹی نال صحبت نا کرِیں۔²¹. توں آپنی نسل وچوں مولک جوگی نذر نا کرِیں۔ اتے آپنے رب دے ناں نوں داغ نا لاوِیں۔ میں خداوند ہاں۔²². اتے توں بندے دے نال بی بی وانگ صحبت نا کرِیں۔ کیوں جو ایہہ مکروہ کم اے۔ ²³. تون کسے ڈنگر نال صحبت نا کرِیں، پئی اوہدے نال نجس ہؤیں گا۔ اتے کوئی بی بی ڈنگر دے اگے نا کھلؤےپئی اوہدے تھوں صحبت کرؤائے۔ کیوں جو ایہہ چوکھی بدی اے۔²⁴. تسی ایہناں گلاں وچوں کسے نال آپنے آپ نوں نجس نا کرنا۔ کیوں جو اجہیاں گلاں نال اوہ قوماں نجس ہوئیاں، جنہاں نوں میں تہاڈے اگوں کڈھ دؤاں گا۔ ²⁵. اتے دھرتی ناپاک ہوئی۔ اخیر میں اوہدی بدی دی سزا دؤاں گا۔ اتے دھرتی آپنے رہن والیاں نوں اُلٹی کر کے کڈھ دؤے گی۔²⁶. اخیر تسی میڑے قانوناں اتے میرے حکماں اُتے عمل ورتو۔ اتے اجہیاں مکروہ گلاں وچوں تسی، بھانوین دیسی بھانویں پردیسی، جہڑا تہاڈے وچ رہندا اے، کوئی نا کرو۔ ²⁷. کیوں جو ایہہ سبھے پلیت کم دھرتی دے واسیاں نے، جہڑے تہاڈے تھوں پہلوں سن، کیتے اتے دھرتی ناپاک ہوئی۔ ²⁸. تاں جو جد تسی دھرتی نوں ناپاک کرو تاں اوہ تہانوں اُلٹی کر کے کڈھ نا دؤے۔ جیویں پئی تہاڈے تھوں پہلے والیاں قوماں نوں اوہنے کڈھ دِتا۔²⁹. کیوں جو ایہناں پلیتیاں وچوں جہڑا وی کجھ کرے گا، تاں سبھے کرن والے آپنے لوکاں وچوں کڈھے جاؤن گے۔ ³⁰. اخیر میرے حکماں اُتے عمل ورتو۔ تاں جو اوہناں پلیت کماں وچوں جہڑے تہاڈے تھوں پہلوں کیتے گئے، کوئی نا کرو۔ اتے آپنے آپ نوں اوہناں پاروں پلیت نا کرو۔ میں خداوند تہاڈا رب ہاں۔

19¹. تے رَب نیں موسیٰ نال کلام کر کے فرمایا۔ ². بنی اسرائیل دی جماعت نال خطاب کر تے آکھ پئی تُسی پاک ہو جاؤ کیوں جو مین رَب تہاڈا پاک خُدا ہاں ۔ ³. ہر اِک بندہ اپنی ماں تے اپنے پیو کولوں ڈرے تے میریاں سبتاں نُوں مَنے میں رَب تہاڈا خُداہاں۔ ⁴. تُساں بُتاں ول دھیان نئیں دینا۔تے نہ اپنے لئی ڈھالے ہوئے دیوتے بناؤ ۔مین رَب تہاڈا خُدا ہاں۔⁵. جے تہانوں سلامتی دی قربانی رَب دے حضور چڑھانا ہووے تے اینج داچڑھانا پئی رَب تہاڈے تے کرم کر ے۔ ⁶. تے جس دیہاڑے تُساں اوہنوں حلال کیتا ۔اوس دیہاڑے تے اگلے دیہاڑے اوہنوں کھاؤ۔تے جے کوئی تیجے دیہاڑے بچیا رہووے تے اوہنوں اَگ نال ساڑ دِتا جائے۔ ⁷. تے جے اوہدے وچوں تیجے دیہاڑے کھاہدا جاوے تے اوہ ناپاک اے ۔ ⁸. تے جنہے کھاہدا پاپ اوہدے سِر ہووے گا ۔کیوں جو اوہنے رَب دی پاک چیز نُوں داغ لگایا۔تے اوہ بندہ اپنے لوکاں وچوں کڈھیا جاوے۔⁹. جدوں تُوں دھرتی دی فصل وڈھیں ۔تُوں پیل دے کنڈیاں تیکل نہ وڈھ تے اپنی فصل دے سِٹے نہ چُک ۔ ¹⁰. تے اپنے انگور دے درخت باغاں دے سارے دانے نہ توڑو تے ڈھگےہوئے انگور نہ چُک۔سگوں اوہنوں غریب تے مسافر لئی چھڈ دے۔میں رَب تہاڈا خُدا ہاں۔¹¹. تُساں چوری نئیں کرنی ۔تُساں جھوٹ نئیں بولنا۔کوئی اپنے گوانڈی نُوں دھوکا نا دیوے ۔ ¹². تے میرے ناں دی جھوٹی قسم ناں کھاؤ،تے اپنے رَب دے ناں نُون داغ ناں لایو،میں رَب ہاں۔¹³. تُوں اپنے گواہنڈی تے ظلم ناں کر تےناں اوہدے کولوں کجھ کھو تے مزدور دی مزدوری اگلے دیہارے تیک تیرے کول ناں پئی رہوے۔ ¹⁴. تُوں بھولے نُوں گال نہ کڈھ ۔تےاَنے دے اَگے ٹھوکر لگن والی شے نہ رکھ۔تے اپنے رَب توں ڈر ۔میں رَب ہاں۔¹⁵. تُوں کچیری وچ بے نیائیں ناں کر ۔تُو ں غریب دی رعایت ناں کر ۔تے ناں وڈے بندے دا لحاظ کر۔سگوں نیاں نال اپنے گواہنڈی دا نیاں کر۔ ¹⁶. تُوں ااپنی قوم وچ چغلیاں کر دا ہویا نہ ٹر ۔تے اپنے گواہنڈی دے لہو دے خلاف نہ کھلو،میں رَب ہاں۔¹⁷. تُؤں اپنے بھرا نال دِل وچ کینہ نہ رکھ ۔سگوں اوہنوں ساریاں دے اَگے ڈانٹ ڈپٹ کر۔پئی تُؤن اوہدے سببوں بھُلن ہار نہ ہوویں۔ ¹⁸. تُوں اپنی قوم دے پُتراں کولوں بدلہ نہ لے۔تے اوہناں نال کینہ رکھ۔تُوں اپنے گواہنڈی نُوں پیار کر۔میں رَب ہاں ۔¹⁹. تُوں میری شریعت تے عمل کر۔تُوں اپنے ڈنگراں نُوں غیر جنس دے ڈنگراں نال ناں بھروانا۔تُوں اپنی پیلی وچ دو طراں دا بی ناں بیج ۔تے دو قسم دا اُنیا لیڑا تیرے اُتے نہ ہووے۔²⁰. جے کوئی بندہ اوس نوکرانی نال سوویں جیہڑی نوکرانی اے۔تے دوجے بندے دی منگیتر ہووے۔جہدا مُل دِتا ہووےتے نہاوہ آزاد ای کیتی گئی ہووے۔تے اوہناں نُوں سزا دِتی جاوے۔او مارے نہ جان کویں جو او آزاد نئی سی۔ ²¹. او اپنی سر پائی دی قربانی لئی تے رَب دی حضوری لئی تنبو دے بوہے تےاِک دُنبہ لیاوے۔ ²². تے کاہن بدی دے دُنبہ نُوں رَب دے اَگے اوس بھُول لئی جہدا اوہنے مُل دِتا تے پاپ جیہڑا اوہنے کیتا اوہدی اوہنوں معافی ہو جاوے گی۔²³. تے جدوں تُسی اوس دیس وچ وڑو۔تے ہر اِک رُکھ کھا ن لئی لگاؤ۔تے اوہدے پہلے پھل نُوں وکھریاں کر دیو۔تِن ورھے تیک او تہاڈے کھا ن لئی نئیں ہووے گا۔اوہدے وچوں نہ کھاؤ۔ ²⁴. تے چوتھے ورھے وچ اوہدے سارے پھل رَب دی بزرگی لئی پاک ہون گے ۔ ²⁵. تے پنجویں ورھے تُسی اوہدا پھل کھاؤ۔تے اوہدی فصل تہاڈے لئی ودھے گی۔میں رَب تہاڈا خُدا ہاں۔²⁶. تُسی کوئی شے لہو دے نال نہ کھانا ۔نہ ٹیوے لگاؤ ۔نہ پھال کڈھو۔ ²⁷. تُسی اپنے سِر دے وال گول نہ کُٹنا تے اپنی داڑھی نہ کٹوانا۔ ²⁸. تے مریاں لئی اپنے جسماں نُوں زخمی نہ کرنا۔تے نہ اپنے اُتے ٹِکیاں دے نشان بنوانا،میں رَب ہاں۔²⁹. تُوں اپنی دھی نُوں کنجری نہ بنایا۔تے اینج نہ ہووے پئی دیس رہن والے بدکاری کرن تے دیس شرارت نال بھر جاوے۔ ³⁰. میرے سبتاں نُوں منع۔تے میرے گھر دی عزت کرو۔میں رَب ہاں۔³¹. تُسی جادو گراں وَل نہ جائیو۔تے ناں ٹیوے لان والیاں نُون لبیو۔تاں جو تُسی اوہناں نال گندے ہو جاؤ گے۔³². تُسی جادو گراں وَل نہ جائیو۔تے ناں ٹیوے لان والیاں نُون لبیو۔تاں جو تُسی اوہناں نال گندے ہو جاؤ گے۔³³. تے کوئی اوپر ا تہاڈی دھرتی تے رہوے تُساں اوہدے تے ظلم نہ کرنا۔ ³⁴. تے اوپرا بندہ جیہڑا تیرے نال رہندا اے۔تے تہاڈے نیرے اینج دا ہووے جیویں تہاڈے وچ ای جمیا ایں ۔تُوں اوہنوں اپنے آپ وانگر پیار کر۔کیوں جو تُسی وی مصر ؔ دے دیس وچ مسافر سی۔میں رَب تہاڈا خُدا ہاں۔³⁵. تُسی نیاں کرن وچ ناپن تے تولن وچ بے نیائیں نئیں کرنی۔ ³⁶. سگوں تہاڈی تکڑی تے تہاڈے وٹے پورے تے ایفہ تے ہین پورے ہون۔میں رَب تہاڈا خُدا ہان ۔جیہڑا مصر دے دیس وچوں تہانوں باہر کڈھ لے آیا۔ ³⁷. سو میری ساری شریعت تے حکماں نُوں منو۔تے اوہناں تے عمل کرو۔

20¹. تے رَب نیں موسیٰ نال کلام کر کے فرمایا۔ ². بنی اسرائیلؔ نوں آکھ پئی جے کوئی بنی اسرائیل ؔ وچوں تے اوپر یاں وچوں جیہڑے اسرائیل وچ رہندے نیں اپنی پیڑھی وچؤں مولک دیوتے نُوں چڑھا ئے ۔او ضرور جانوں ماریا جائے دیس دے باسی اوہنوں پتھراں نال ماردین۔³. تے میں شکل اوس بندے دے خلاف کراں گا تے اوہدے لوکاں وچوں اوہدا ناں مِٹا دیاں گا۔کیوں جو اوہنے اپنی پیڑھی وچوں مولک نوں دِتاتے میرے گھر نوں ناپاک کیتا تے میرے پاک ناں تے دھبہ لایا۔ ⁴. جے ایس دھرتی دے رہن والے اوس بندے تَوں ۔جنہیں اپنی پیڑھی وچؤں مولک نوں دِتا ۔مونہہ لُکان تے اوہنوں قتل نہ کرن۔ ⁵. تے میں اپنی شکل اوس بندے تے اوہدے ٹبر دے خلا ف کراں گا ۔تے اوہنوں تے اوہناں ساریاں نؤں لوکاں وچوں اوہدا ناں مِٹا دیاں گا ۔⁶. تے جے کوئی بندہ جادوگراں تے ٹیوے لان والیاں وَل دھیان کرے تاں جو اوہناں دی پیروی وچ بھیڑے کم کرے میں اپنی شکل اوہدے خلاف کراں گا ۔تے اوہنوں اوہدے لوکاں وچوں مٹا دیاں گا۔ ⁷. سو تُسی اپنے آپ نُوں پاک کرو ۔تے پاک ہوو۔تاں جو میں رَب تہاڈا خُدا ہاں۔⁸. میری شریعت نُوں منو تے اوہدے اُتے عمل کرو میں رَب تہانوں پاک کرن والا ہاں ۔ ⁹. جیہڑا بندہ اپنے پیو یا اپنی ماں تے لعنت کرے او ضرور مار سُٹیا جاوے کیوں وج اوہنے اپنے پیو یا اپنی ماں تے لعنت کیتی ۔اوہدا لہو اوہدے سِر اے۔¹⁰. تے جیہڑا بندہ دوجی زنانی دے نال ۔جیہڑی اوہدے گواہنڈی دے ہووے زنا کرے تے زنا کرن والا تے زنا کرن والی مار سُٹے جان ۔ ¹¹. تے جے کوئی اپنے پیو دی زنانی نال ہم بستر ہووےتے اوہنے اپنے پیو دے جسم ننگیاں کیتا تے او دونویں مار سُٹے جان ۔کیوں جو اوہناں نے بڑی نیچ شرارت کیتی اے۔اوہناں دا لہو اوہناں دے سِر ہووے گا۔ ¹². جے کوئی اپنی نُوں نال ہم بستر ہووے تے او دونویں ماڑسُٹے جان ۔کیوں جو اوہناں بڑی نیچ شرارت کیتی اے۔اوہناں دا لہو اوہناں دے ای سِر ہووے گا۔¹³. جے کوئی مرد نال صحبت کرے جینج زنانی نال کیت جاندی اےتے اوہناں ناپاک کم کیتا ۔او دونویں مار سُٹے جان۔اوہناں دا کون اوہناں تے ای ہووے گا۔ ¹⁴. جے کوئی بندہ کِسے زنانی تے وہدی ماں دونواں نُوں رکھے ۔ایہہ انتہا درجے دی بے شرمی اے۔اوہناں دونواں نوں اَگ نال ساڑیا جائے ۔تاں جو تہاڈے وچکار اینج دی بے شرمی نہ رہوے۔¹⁵. جے کوئی ڈنگرنال بریائی کرے تے او ضرور قتل کیتا جاوے تے ڈنگر وی مار سُٹیا جاوے ۔ ¹⁶. جے کوئی زنانی ڈنگر دے کول جاوے تے اوہدے نال جماع کرے ۔زنانی تے ڈنگر نُون قتل کر۔اوہ دونویں ضرور قتل کیتے جان اوہناں دا لہو اوہنا ں دے سِر ہووے گا۔¹⁷. جے کوئی بندہ اپنی بہن تے اپنے پیو دی دھی یا اپنی ماں دی دھی نُون لَوے ۔تے او اِک دوجے دے جسم نُوں ویکھن ۔ایہہ شرم دی گل اے ۔اوہ دونویں اپنے لوکاں دیاں اکھاں دے اَگے خارج کیتے جان۔ ¹⁸. جے کوئی ماہواری والی زنانی نال ہم بستری ہووے تے اوہنے اوہدے جسم نُوں ننگیاں کیتا ۔تے اوہدا ڈھکن چُکیا تے اوس زنانی اپنا ڈھکنا چُکوایا ۔تے اوہ دونویں اپنے جھُنڈ وچوں خارج کیتے جان ۔¹⁹. تُون اپنی ماسی تے اپنی پھوپھی دے جسم نُون نگیاں نہ کر ۔جیہڑا اینج کردا ۔اوہ اپنے نیڑے دے رشتہ دارنُوں ننگیاں کر دا اےتے پاپا دونراں دے سِر ہووےگا۔ ²⁰. جے کوئی اپنے چاچے دی زنانی نال ہم بستر ہووے تے اوہنے اپنے چاچے دی ووہٹی دے بدن نُوں ننگیاں کیتا ۔پاپ اوہناں دے سِر ہووے گا تے اوہ بے اولاد ہن گے۔ ²¹. جے کوئی اپنے بھرا دی زنانی نُوں لَوے تے ایہہ اوہدے واسطے نا مناست اے اوہنے اپنےبھرا دے بدن نُوں ننگیاں کیتا تے اوہ بے اولاد رہن گے ۔²². تے تُسی میری شریعت تے میریاں حکماں نُوں منو تے اوہدے اُتے عمل کرو تاں جو اوہ دھرتی جہدے وچ میں تہانوں واڑنا آں تُسی اوتھے وسو۔تہانوں اپنے منہ چوں کڈھ نہ سُٹے۔ ²³. تے اوہناں قوماں دے رواجاں تَوں ۔جنہاں نُوں میں تہاڈے اَگے کڈھنا آں۔اوہدے تے نہ ٹُرو۔کیوں جو اوہناں نیں اجیہے کم کیتے نیں میں اوہناں تَؤں نفرت کیتی ۔²⁴. تےتہانوں میں آکھیا ۔پئی تُسی اوہناں دی دھرتی دے مالک ہوو گے ۔تے میں اوتہانوں دیاں گا ۔پئی تُسی اوہدے مالک ہوو ۔اوہ دھرتی جتھے دودھ تے شہد واگدا ۔میں رَب تہاڈا خُدا ہاں ۔جنہیں تہانوں قوماں وچوںوکھریاں کیتا اے۔ ²⁵. ایسے لئی تُسی پاک تے ناپاک ڈنگراں تے پاک تے ناپاک پرندیاں وچ پرکھ کرو۔تُسی ڈنگراں تے پرندیاں تے اوہناں ساریاں وچوں جیہڑے دھرتی تے ریڑ دے نے جنہاں لئی مین تہانوں ناپاک دیس اے۔اپنے آپ نُوں پلیت نہ کرو۔²⁶. تے تُسی میرے لئی پاک ہو۔کیوں جو میں پاک آں۔میں رَب آں۔میں قوماں وچوں تہانوں وکھریاں کیتا تاں جو تُسی میرے او۔²⁷. تے کوئی بندہ یا زنانی جیہڑا جادوگریا پھال کڈھن والا اوہ ضرور قتل کیتا جاوے اوہنوں پتھراں نال ماریا جاوے ۔تے اوہدا لہو اوہدے سِر ہووے ۔

21¹. تے رَب نے موسیٰ نُوں فرمایا پئی ہارون ؔ دے پُتر جیہڑے کاہن نیں ۔تقریری کر تے اوہناں نُون آکھ تے اپنے لوکاں دے مرے ہوئے ولوں کوئی اپنے آپ نوُں ناپاک نہ کرے۔ ². پر اوہ جیہڑے اوہدے نیڑے دے رشتہ دار نے ۔اپنی ماں لئی اپنے پیو لئی اپنی دھی لئی تے پنے بھرا لئی ۔ ³. تے اپنی کواری بھین لئی جیہری اوہدے نال اے تے جیہڑی کواری اے ناپاک بن سکدا اے ۔⁴. مالک اپنے لوکاں وچوں اپنے آپ نُوں ناپاک نہ کرے۔ ⁵. اوہ اپنے سِراں دے وِل تے اپنی داڑھی دے کنڈے نہ مُنیں ۔تے اپنے بدناں نُوں زخمی نہ کرن۔ ⁶. کیوں جو اوہ رَب لئی ساڑن والیاں قربانیاں جیہڑیاں اوہناں دے رَب لئی خوراک اے چڑھا ندے نے۔سو اوہ پاک رہن ۔⁷. اوہ کجنری تے بے عزت کیتی ہوئی انانی نُوں اپنی ووہٹی نہ بناؤن۔تے اوس زنانی نُوں جہدے شوہر نے اوہنوں طلاق دِتی ہووے ۔تاں جو اوہ اپنے خدا لئی مُقدس نیں۔ ⁸. سو تُسی اوہناں نُوں پاک جانو۔تاں جو اوہ تیرے خُدا دی خوراک پیش کردے نےاوہ تیرے نیڑے پاک ہون۔تاں جو میں رَب تہانوں پاک کرن والا پاک ہاں ۔ ⁹. جے کِسے کاہن دی دھی اپنے آپ نُوں بے عزت کرے ۔اوہنوں اپنے پیو نُوں بے عزت اوہ ساڑی جاوے۔¹⁰. اوہ جیہڑا اپنے بھراواں وچ وڈا کاہن اے ۔جہدے سِر تے مسح دا تیل چویا گیا ۔ہویا تے جہدے ہتھاں نُون پاک کیت اگیا ہووے پئی کپڑے پائے ۔اوہ اپنا سِر ننگا نہ کرے ۔تے اپنے کپرے نہ پاڑے۔ ¹¹. اوہ کِسے مرے ہوئے کول اندر نہ جاوے ۔ایتھوں تیک پئی اپنے پیو تے اپنی ماں لئی اپنے آپ نُوں ناپاک نہ کرے ۔ ¹². اوہ رَب دے گھر تَوں باہر نہ نکلے ۔تے اپنے رَب دے گھر نُوں بے عزت نہ کرے کیوں وج اوہدے سِر تے اوہدے رَب دے مسح دا تاج اے ۔مین رَب ہاں۔¹³. اوہ کواری انانی نال ویاہ کرے۔ ¹⁴. اوہ کِسے لُنڈی یا طلاق مِلی ہوئی یا بے عزت کیتی ہوئی یا کنجری نال نئیں سگوں اپنے لوکاں وچوں کواری نال ویاہ کرے ۔ ¹⁵. اوہ اپنی پیڑھی نُوں اپنے لوکاں وچ بے عزت نہ کرے ۔تان جو میں رَب اوہدا پاک کرن والاہاں۔¹⁶. تے رَب نے موسیٰ نال کلام نہ کر کے فرمایا ۔ ¹⁷. ہارونؔ نال تقریر کر تے آکھ ۔پئی تیری پیڑھیاں دے وچکار جے کسے بندے وچ کوئی نقص ہووے۔تے رَب دی خواراک چڑھان لئی نیڑے نہ آوے ۔¹⁸. تے کوئی بندہ جہدے وچ نُقص ہووے نیڑے نہ آئے ۔جینج پئی انایا ں بَولا یاں پھیناتے جہدے جسم دا کوئی وی اَنگ گھٹ یا ودھ ہووے۔ ¹⁹. تے جہدا پیر یا ہتھ ٹُٹا ہووے ۔ ²⁰. یا کُبا یا نِکے قد دا تے جہدی اَکھ وچ چٹا ہووے تے چنبل والا تے جنہوں کھُرک پئی ہووے تے جہدی نفس کُشی کیتی گئی ہووے۔ ²¹. ہارون کاہن دی پیڑھی وچوں جس بندے وچ عیب ہووے نیڑے نہ آئے ۔پئی رَب لئی ساڑن والیاں قربانیاں چڑھاوے۔اوہ عیب دا ر اے رَب لئی ساڑن والے چڑھاوے نہ چڑھاوے۔²². پر اوہ رَب دی خوراک بھانویں پاک ترین بھانویں پاک کھا سکدا اے۔ ²³. اوہ پردے دے اندر نہ وڑے تے قربانگاہ دے نیڑے نہ آوے ۔کیوں جو عیب دار اے اوہ میریاں پاک تھانواں نُوں بے عزت نہ کرے ۔کیوں جو میں رَب اوہناں دا پاک کرن والا ہان ۔ ²⁴. فیر موسیٰ نے ہارون تے اوہدے پُتراں تے ساری اسرائیل ؔ نُوں ایہہ سُنایا۔

22¹. تے رَب نے موسی ٰ نال کلام کر کے فرمایا۔ ². پئی ہارون ؔ تے اوہدیاں پُتراں نُوں کہنا ۔پئی اوہ بنی اسرائیل ؔ دیاں وکھریاں کیتیاں ہویاں شیواں دے بارے ہوشیار رہن تے میرے پاک ناں نُون اوہناں شیواں وچ جیہڑیاں اوہ میرے لئی مُقدس کر دے نے تے بے عزت نہ کرن۔میں رَب ہاں ۔ ³. تُوں اوہناں نُوں آکھنا ۔پئی تہاڈی پیڑھی وچوں تہاڈیاں پیڑھیاں دے وچکار جے کوئی بندہ ناپاکی دی حالت وچ اوہناںشیواں دے نیڑے جائے ۔جنہاں نُوں بنی اسرائیل مُقدس کر دے نے تے اوہ بندہ میرے حضوروں کٹیا جائے ۔میں رَب ہاں۔⁴. ہارون دی پیڑھی وچوں جے کوئی بندہ کوڑھ تے اوہدا طبقہ وگدا ہووے تے جدوں تیک اوہ پاک نہ ہو جاوے ۔پاک شیواں وچوں نہ کھائے ۔تے جے کوئی اوس شے نُوں ٹووے جیہڑی مُردے دے سببوں ناپاک اے جہدی پیڑھی دا بی خارج ہویا ۔ ⁵. یا جے کوئی بندہ کسے ریڑن والے جاندار نُوں جہدے نال ناپاک ہُندے نیں یا بندے نُوں جہدے تَوں اوہدی گندگی دے سببوں ناپاکی ہندے نے ہتھ لگائے ۔ ⁶. تے ہر اِک گھر وچوں کسے نُون ہتھ لگائے اوہ شام تیک ناپاک رہوے گا اوہ پاک شیواں وچوں نہ کھائے تے اپنا جسم پانی نال دھوئے۔⁷. جدوں سورج ڈب جائے گا تے اوہ پاک ہووے گا۔ایہدے پیچھوں اوہ پاک شیواں وچوں کھائے ۔کیوں جو اوہدی خوراک پین ۔ ⁸. اوہ اپنے آپ مرے ہوئے یا درندیاں دے پاڑے ہوئے ڈنگر نہ کھائے تاں جو ناپاک نہ ہووے ۔میں رَب ہاں۔ ⁹. تاں جو ایس سببت نال پاپ اوہناں دے سِر تے نہ ہووے ۔تے اوہنوں بے عزت کرن دے سبب تَوں نہ مرن ۔میں رَب اوہناں دا پاک کرن والا ہاں ۔¹⁰. تے کوئی اوپرا بندہ پاک شے نہ کھاوے ۔تے کاہن گھر دا مسافر تے مزدور پاک چیز نہ کھائے۔ ¹¹. تے جس بندے نُوں کاہن نے اپنا مُل دے کے خریدیا۔اوہ پاک شیواں وچوں نہ کھائے اینج ای جیہڑا اوس گھر وچ جمیا ہویا ہووے اوہ اوہدے کھانیاں وچوں کھاوے۔¹². تے کاہن دی دھی جیہڑی اوپرے بندے نال ویاہی گئی ہووے ۔اوہ پاک شیواں دی قربانی وچوں نہ کھاوے۔ ¹³. تے کاہن دی جیہڑی دھی بیوہ یا طلاق ہووے تے اوہدی اولاد نہ ہووے اوہ اپنے پیو دے گھر فیر آجاوے جد وں پئی اوہ بچپن دے دناں وچ سی ۔تے اوہ اپنے پیو دے کھانے وچوں کھائے ۔پر اوپرا بندہ اوہدے وچوں نہ کھائے۔¹⁴. پر جے کوئی بندہ بھُل کے پاک شیواں وچوں کھائے تے اوہدا پنجواں حصہ ودھا کے دیوے ۔تے کاہن نُوں پاک شے موڑ دیوے۔ ¹⁵. تے بنی اسرائیل ؔ دیاں پاک شیواں نُوں جیہڑیاں اوہ رَب دے اَگےچڑھاؤن۔بے عزت نہ کرن۔ ¹⁶. تے پاک شیواں دے کھان دا پاپ اوہناں دے سِر ہوووے ۔تاں جو میں رَب اوہناں دا مُقدس کرن والا آں۔¹⁷. تے رَب نے موسیٰ نال کلام کر کےفرمایا۔ ¹⁸. پئی ہارون ؔ تے اوہدے پُتراں تے سارے بنی اسرائیل نال تقریرکر تے اوہناں نُوں آکھ پئی جے کوئی بندہ بنی اسرائیل وچوں تے اوہدے رہن والیاں وچوں اپنی قربانی لیاوے بھاویں مَنت پوری کرن دی خوشی وی ہووے ۔جنہوں اوہ ساڑن والی قربانی کر کے رَب لئی چڑھاند ا اے۔ ¹⁹. تے تہاڈے ہتھاں وچوں پسندآؤن لئی اوہ ٹھگیاں وچوں یاں بھیڈاں وچوں یاں بکریاں وچوں بے عیب نہ ہووے۔²⁰. تے جیہڑا عیب دا رہووے اوہنؤں نیڑے نہ لیاؤ۔کیوں جو اوہ تہاڈے ہتھوں پسند نہ آوے گا۔ ²¹. جے کوئی بندہ رَب لئی ساڑن والی قربانی لیاوے۔بھاویں اوہ منت پوری کرن دی یا خوشی دی ہووے۔گاں ڈھگے وچؤں یا بھید بکری وچوں تے بے عیب ہووے ۔پسند آؤن لئی چائیدی اے۔²². نا تے ٹُٹیا ہویا زخمی تے رسولی تے خارش والا تے دھدر والا تُسی رَب لئی نہ چڑھاؤتے اوہناں وچوں رَب لئی قربان گاہ تے ساڑن والی قربانی نہ چڑھاؤ۔ ²³. کوئی ڈھگا یاں بھیڈ جہدا اَنگ گھٹ یا ودھ ہووے۔تُسی اپنی خوشی نال چڑھاسکدے او۔تے جے او منت پوری کرن لئی اے تے نا پسند ہووے گا،²⁴. جے کوئی ڈنگر جہدی نسل کُشی گئی یا توڑے گئے ہون۔یاں کڈھے گئے ہون یاں کٹے گئے ہون تُسی رَب لئی قربانی نہ دیو۔ایناں گلاں وچوں کوئی وی اپنی دھرتی تے نہ کرو۔ ²⁵. ایناںساریاں وچوں رَب دی خوراک اوپرے دے پُتر ہتھوں نہ چڑھوانا۔کیوں جو او سارے گندے نیں تے اوہناں وچ عیب اے۔اوہ تہاڈے ہتھوں پسند نئیں آؤن گے۔²⁶. تے رَب نے موسیٰ نال کلام کر کے فرمایا۔ ²⁷. پئی جدؤں وچھاتے دُنبہ تے بکری دا بچہ جمے اوہ سَت دیہاڑے تیک اپنی ماں دے نال رہوے ۔تے اٹھویں دیہاڑے تَوں اگے تے رَب لئی ساڑن دی قربانی لئی پسند یدہ ہووے گی۔²⁸. تے گاں تے بھیڈ سمیت اوہدے بچے نُوں اِک دیہارے حلال نہ کرو۔ ²⁹. تے جدوں تُسی شکرانے دی قربانی حلال کرو تے اینج دا حلال کرو۔جیہڑا تہاڈے ہتھوں پسند کیتا جاسکے۔ ³⁰. او اوسے دیہاڑے کھاہدا جائے اگلے دیہاڑے لئی نہ رکھیا جاوے ۔میں رَب ہاں ۔³¹. تُسی میرے حکماں نُوں منو تے اوہدے تے عمل کرو میں رَب ہاں ۔ ³². تےمیرے پاک ناں نُوں بے عزت نہ کرو بنی اسرائیلؔ دے وچکار میری پاکیزگی ظاہر کیتی جاوے میں رَب تہاڈا پاک کرن والا ہاں۔ ³³. میں تہاڈے مصر دیس تَوں کڈھ لیایاواں۔تاں جو تہاڈا رَب ہوواں ۔میں رَب ہاں۔

23¹. رَب نے موسیٰ نال کلام کر کے فرمایا۔ ². بنی اسرائیل ؔ نال تقریر کر تے اوہناں نُوں آکھیا پئی رَب دیاں عیداں جنہاں لئی تُسی پاک محفلاں دا اعلان کر و گے ایہہ اعلان نیں۔³. سبت۔چھ دیہاڑے تُسی کم کرو گے۔تے سَتواں دیہاڑا جیہڑا آرام دا سبت اے ۔پاک محفل ہووے گی ۔اوہدے وچ کوئی کم نہ کرو۔او تہاڈے سارے گھراں وچ رَب سبت اے۔⁴. عید فسح۔رَب دیاں عیداں مُقدس محفلاں جیہڑیاں تُصی اوہناں وچ مناؤاو ایہہ نیں ۔ ⁵. پہلے مہینے دی پندرہھویں تاریخ دی شام نُوں رَب دی فسح اے۔ ⁶. تے اوسے مہینے دی پندرھویں تاریخ نُوں رَب دی عید فطیر اے تُسی سَت دیہاڑے بے خمیری روٹی کھاؤ۔⁷. تے پہلے دیہاڑے تہاڑی پاک فصل ہووے گی تے اوہدے وچ کوئی نوکراں والا کم نہ کرو۔ ⁸. سَت دیہارے تُسی رَب لئی ساڑن والی قربانی چڑھاؤ تے ستویں دِن مُقدس محفل ہووے گی ۔تُسی کوئی نوکراں والا کم نہ کرو۔⁹. رَب نےموسیٰ نال کلام کر کے فرمایا۔ ¹⁰. بنی اسرائیل نال تقریر کر تے اوہناں نُوں آکھ تے جدوں تُسی اوس دھرتی وچ وڑو جیہڑی میں تہانوں دیاں گا ۔تے تُسی اوہدی فصل وڈھو۔تُسی اپنے فصل دے پہلے پھل وچوںاِک بھری کاہن لئی لیاؤ۔ ¹¹. تے تہاڈے وَلوں پسند آؤن لئی او رَب دے اَگے ہلائے ۔¹². تے بھری دے ہلان دیہاڑے تُسی اِک بے عیب اَ ورھے دا دُنبہ رَب لئی ساڑن والی قربانی چڑھاؤ۔ ¹³. تے اوہدے نال نذر دی قربانی ۔تیل وچ ملے ہوئے ایفے دے دو دسویں حصے میدہ دی ہووے۔ایہہ رَب لئی اعلیٰ خوشبو دے وانگر ساڑن والی قربانی ہووے۔تے اوہدا تپاون چوتھا حصہ ہین دا ہووے۔ ¹⁴. تے اوس دیہاڑے تیک تُسی رَب اپنے خُدا لئی قربانی لیاؤ ۔روٹی تے بھُنے ہوئے سِٹے تے کُٹے ہوئے دانے بالکل نہ کھاؤ۔تہاڈے ساریاں گھراں وچ تہاڈیاں نسلاں لئی ہمیشاں دا فرض ہووے گا۔¹⁵. تے تُسی سَت دے دوجے دیہاڑے عید خمسین توں جس دیہاڑے تُسی بھری دی قربانی ہلان لئی لائے گِنو ۔سَت پورے ہفتے ہون۔ ¹⁶. سَتاں سبتاں دے دوجے دیہاڑیاں تیک تُسی پنجاہ دیہاڑے گِن لَو۔تے فیر تُسی رَب لئی نذر دی نویں قربانی چڑھانا۔¹⁷. تُسی اپنےگھراں توں روٹی ہلان لئی لیاؤ ۔ایہہ دو روٹیاں ایفہ دے دو دسویں حصے میدے دیاں ہون ۔تے رَب لئی نویں خمیر نال پکایاں گئیاں ہون۔ ¹⁸. تے روٹی دے نال سَت دُنبے بے عیب اِک سالہ لاؤ۔تے اِک وچھا تے اِک چھترا رَب لئی ساڑن والی قربانی ہووے ۔نذراں تے تپاون سمیت رَب لئی اعلیٰ خوشبو والی ساڑن والی قربانی ہون۔¹⁹. تے اِک بکرا بھُل دی قربانی لئی تے دو دُنبے اِک سالہ سلامتی دی قربانی لئی چڑھاؤ۔ ²⁰. تے کاہن اوہناں نُوں پہلی پیداوار دی روٹی سمیت رَب دے اَگے ہلان دی قربانی لئی ہلائے دونواں دُنبیاں سمیت او ہ رَب لئی پاک نیں۔او کاہن دے ہون گے ۔ ²¹. تے تُسی خاص ایسے ای دیہاڑے عید دا اعلان کر واؤ ۔پئی تہاڈی پاک محفل ہووے گی۔کوئی نوکراں والا کم نہ کرو ۔تہاڈے سارے گھراں وچ پیڑھی در پیڑھی ہمیشاں ای ایہہ فرض ہووے گا۔²². تے جدوں تُسی دھرتی دی فصل وڈھو۔تے وڈھ دیاں ہویاں اپنی پیلی کنڈےتیک نہ وڈھنا تے وڈھدیاں ہویاں جیہڑا ڈگ جائے اوہنوں نہ چُکو۔اوہنوں غریب تے مسافر لئی چھڈ دیو۔میں رَب تہاڈا خُدا ہاں۔²³. نواں سال۔رَب نے موسیٰ نال کلام کر کےفرمایا۔ ²⁴. بنی اسرائیل نال تقریری کر کے آکھ ۔پئی سَتویں مہینے دے پہلے دیآرے تہاڈے لئی چھُٹی ہووے گی ۔اوہدے وچ توتیاں وجان دی یادگار تے پاک محفل ہووے گی۔ ²⁵. تُسی کوئی نوکرانا کم نہ کرو۔تے رَب لئی ساڑن والی قربانی چڑھاؤ۔تے یومِ کفارہ تے رَب نے موسیٰ نال کلام کر کے فرمایا۔²⁶. اوسے ای سَتویں مہینے دا دسواں دیہاڑا یومِ کفارہ ہووے گا ۔ ²⁷. تہاڈے لئی پاک محفل ہووے گی ۔تُسی اپنے نفس تے غالب آؤ تے رَب لئی ساڑن والی قربانی چڑھاؤ۔²⁸. خاص اوسے دِن تُسی کوئی کم نہ کرو۔کیوں جو ایہہ کفارے دا دِن اے۔ایس وچ تہاڈے لئی رَب تہاڈے خُدا دے اَگے کفارہ دِتا جائے گا ۔ ²⁹. جیہڑا کوئی بندہ خاص اوس دیہاڑے اپنے نفس تے غالب نہ آئے اوہدا ناں اپنے لوکاں وچوں مِٹایا جائے گا ۔³⁰. تے جیہڑا بندہ اوس خاص دیہاڑے کوئی کم کرے ۔میںاوس بندے نُوں اوہدے لوکاں وچو ں برباد کراں گا۔ ³¹. اوس دیہاڑے تُسی کوئی کم نہ کرو ۔تہاڈے سارے گھراںوچ پیڑھی در پیڑھی ایہہ ہمیشاں دا فرض ہووے گا۔ ³². ایہہ تہاڑے لئی چھُٹی دا سبت اے۔تُسی اپنے نفس تے غالب آؤ۔مہینے دے نوویں دیہاڑے دی شام تَوں دوجی شام تیک تۃسی اپنا سبت مناؤ۔³³. عیدِخیام ۔تے رَب نیں موسیٰ نال کلام کر کے فرمایا۔ ³⁴. بنی اسرائیلؔ نال تقریر کر تے آکھ پئی ایسے ای ستویں پہینے دے پندرھویں دیہاڑے تیک رَب لئی ہووے گی۔³⁵. پہلے دیہاڑے پاک محفل ہووے گی ۔تُسی کوئی نوکراناکم نہ کرنا۔ ³⁶. سَت دیہاڑے لئی تُسی رَب لئی ساڑن والی قربانی چڑھاؤ۔اٹھویں دیہاڑے تہاڈے لئی پاک محفل ہووے گی ۔تُسی ساڑن والی قربانی رَب لئی چڑھاؤ۔کیوں جو ایہہ محفل دا دیہاڑ اے ۔تُسی کوئی نوکرانا کم نہ کرو۔³⁷. رَب دیاں ایہہ عیداں نیں ۔جنہاں لئی تُسی پاک محفلاں لئی منادی کرو گے ۔تے اوہناں وچوں تُسی رَب لئی ساڑن والی قربانی تے نذر دی قربانی تے قربانیاں تے مقرر تپاون ۔ہر اِک دیہاڑے دے رواج دے مطابق چڑھاؤ گے ۔ ³⁸. علاوہ ایہدے رَب دے سبتاں دےتے ایہدے علاوہ تہاڈے ہدیاں تے تہاڈیاں ساریاں منتاں دے تے اپنی خوشی دی قربانیاں لئی جیہڑی تُسی رَب لئی چڑھاندے او۔³⁹. تے سَتویں مہینے دے پندرھویں دیہاڑے جدوں پئی تُسی دھرتی دی پیداوارکٹھی کرو۔تُسی رَب لئی سَت دیہاڑے عید کرو۔اوہناں وچوں پہلا دیہاڑا آرام دا تے اٹھواں دیہاڑا آرام دا ہووے گا۔⁴⁰. پہلے دیہاڑے وچ تُسی رُکھاں دے پھل تےکھجور دیاں ٹہنیاں تے موٹے رُکھاں دیاں ٹہنیاں تے دریا دیاں وَلاں اپنے لئی لوؤ۔تے رَب اپنے خُدا دے اَگے سَت دِن خوشی کرو۔ ⁴¹. ورھے وچ سَت دیہاڑے رَب لئی عید کرو۔ایہہ ہمیشاں دا فرض تہاڈیاں پیڑھیاں لئی ہووے گا۔پئی سَتویں مہینے تُسی عید کرو۔⁴². تُسی سَت دیہاڑے لئی تنبوواں وچ رہو۔ہر اِک جیہڑا اسرائیل دی پیڑھی توں اےتنبو وچ رہوے۔ ⁴³. تاں جو تہاڈیاں پیڑھیاں جانن پئی جدوں میں اسرائیلؔ نُوں مصرؔ دے دیس وچوں باہر کڈھ لیایاتے میں اوہناں نُوں تنبوواں وچ ٹھہرایا۔میں رَب تہاڈا خُدا ہاں۔ ⁴⁴. فیر موسیٰ نے بنی اسرائیل نُوں رَب دیاں عیداں بارے دَسیا۔

24¹. تے رَب نیں موسیٰ نال کلام کر کے فرمایا۔ ². بنی اسرائیل نُوں آکھ پئی تیرے کول خالص گٹیا ہویا زیتون دا تیل شمعدان لئی لیاؤن ۔تاں جو اوہدے نال دِیوے ہمیشاں جگدے رہن۔³. تنبو دی حضوری وچ عہد دے صندوق دے پرد ے دے باہر ہارون اوہنوں شام توں صبح تیک رَب اَگے ہمیشاں طریقے نال رکھے ۔ایہدی ابدی فرض تواڈیاں پیڑھیاں لئی ہووے گا۔ ⁴. او دِیویاں نُوں پاک شمعدان اُتے رَب دے حضور ہمیشاں طریقے نال کھیا کرے۔⁵. تے تُوں میدہ لے کے باراں روٹیاں پکا ۔ہر اِک روٹی دو دسویں حصے دی ہووے ۔ ⁶. تُؤں اوہناں نُوں رَب دے اَگے پاک میز تے دولائناں وچ۔ہر لائین وچ چھچھ کر کے طریقے نال رکھ ۔⁷. تے ہر اِک لائن تے پاک لُوبان رکھ۔تاں جو او روٹی یاد گار لئی رَب لئی ساڑنوالی قربانی ہووے۔ ⁸. تے او ہمیشاں ہر سبت نُوں رَب اَگے بدلیاں جان بنی اسرائیل ولوں ایہہ ہمیشاں عہد ہووے گا۔ ⁹. تے او ہارون تے اوہدے پُتراں دیاں ہون گیاں ۔اواوہناں نُوں پاک تھاں وچ کھان ۔کیوں جو رَب دی ساڑن والی قربانی وچوں ایہہ اوہدے لئی بوہت ای پاک اے۔ایہہ ابدی فرض ہووے گا۔¹⁰. ہر اِک اسرائیلؔ زنانی دا پُتر جہدا پیو مصری ؔ بندہ سی ۔نکل کے بنی اسرائیلؔ دے وچکار گیا ۔تے اوس اسرائیلی ؔزنانی دے پُتر نے تنبو گاہ وچ اسرائیلیؔ بندے نال جھگڑا کیتا ۔ ¹¹. تے اسرائیلی زنانی دے پُتر دے پاک ناں تے کفر بکیا تے لعنت کیتی تے اوہنوں موسیٰ کول لیائے ۔اوہدی ماں دا ناں شولمیت ؔ سی۔جیہڑی دانؔ دے قبیلے وچوں دلبری ؔ دی دھی سی۔ ¹². فیر اوہناں نے اوہنوں جیل وچ سُٹیا ۔جدوں تیک موسیٰ رَب دے کہن دے مطابق فیصلہ نہ کرے۔¹³. تے رَب نے موسیٰ نال کلام کر کے فرمایا۔ ¹⁴. تے کفر بکن والے نُوں تنبو گاہ توں باہر لے جاؤ تے سارے جنہاں اوہنوں لعنت کردیاں سُنیاں ۔اوہدے سِر تے ہتھ رکھن ۔تے ساری جماعت اوہنوں پتھراں نال ما ر مار کے مار چھڈن ۔¹⁵. بنی اسرائیلؔ نال تقریر کر کے آکھ۔جس بنے نیں اپنے رَب تے لعنت کیتی ۔پاپ اوہدے ای سِر ہو وے گا۔ ¹⁶. تے جیہڑا کوئی رَب دے ناں تے کفر بکے۔اوہ ضرور قتل کیتا جاوے گا۔ساری جماعت اوہنوں ضرور پتھراں نال مار مار کے مار دیوے ۔بھاونویں اوہ دیسی ہووے یاں پردیسی ہووے۔جس کسے نیں رَب دے ناں تے کفر بکیا اوہ قتل کیتا جاوےگا۔¹⁷. تے جے کوئی بندے نؤں قتل کرے اوہ ضرور قتل کیتا جاوےگا۔ ¹⁸. تے جے کوئی ڈنگر نُوں مار دے ۔تے اوہدے بدلے ڈنگر دیوے ،جان دے بدلے جان ۔¹⁹. جے کوئی بندہ اپنے گوانڈی نُوں ذخمی کرے تے جینج اوہنے کیتااونج ای اوہدے نال کیتا جاوے ۔ ²⁰. کوڑھ دے بدلے کوڑھ اَکھ دے بدلے اَکھ۔دند دے بدلے دندتے جیہڑا زخم اوہنے بندے نُوں لایا او ای اوہنوں وی لایا جاوے۔ ²¹. جیہڑا ڈنگر نُوں قتل کرے اوہدے بدلے ڈنگر دے ۔جیہڑا بندے نُوں قتل کرے اوہ قتل کیتا جاوے ۔²². تواڈے لئی اِک ای قانوُن اے۔پردیسی لئی تے دیسی لئی ۔کیوں جو میں رَب تواڈا خُدا ہاں۔ ²³. تے موسیٰ نے بنی اسرائیل نُوں آکھیا فیر او کفر بکن والے نُوں تنبو گاہ توں باہر لے گئےتے اوہنوں پتھر مار مار کے مار چھڈیا تے جینج رَب نے موسیٰ نُوں ضکم دِتا بنی اسرائیل ؔ نے کیتا۔

25¹. تے رَب نے موسی ٰ نال سِینا دے پہاڑ تے کلام کر کے فرمایا۔ ². بنی اسرائیل ؔ نال تقریر کر تے اوہنوں آکھ ۔تے جدؤں تُسی اودیس جیہڑا میں توانوں دیاں گا وڑھو۔تے رَب دے سبت لئی دھرتی وی آرام کرے۔³. چھ ورھے تُوں اپنی پیلی وچ بی بیج۔تے ورھے تُوں اپنے انگوراں نُوں چھانٹ تے اوہناں دی پیداوار کٹھی کر۔ ⁴. تے سَتویں سال دھرتی لئی آرام دا سبت رَب دا سبت ہووے گا۔تُوں اپنی پیلی وچ بی نہ بیج تے اپنے انگوراں نُوں نہ چھانٹ۔⁵. تے جو تیری پیلی وچ ڈِگے ہووے دانیاں وچوں جیہرے انگور لگن اوہناں نُوں نہ توڑ کیوں جو دھرتی لئی ایہہ آرام کرن دا ور ااے۔ ⁶. تے دھرتی دا ایہہ سبت تواڈے لئی یعنی تیرے لئی تے تیرے نوکر لئی تے تیری نوکرانی لئی تے تیرے مزدور لئی تے اوس اوپرے لئی جیہڑا تیرے نال رہندا اے کھان لئی ہووے گا۔ ⁷. تے تیرے ڈنگر لئی تے تیری دھرتی دے ڈنگراں لئی اوہدی ساری پیداوار خوراک ہووے گی۔⁸. تُوں وریاں دے نال گِن ۔سبت ورھے سَت وری تے تیری سَت ورھیاں دے سبت دے اُنجا ورھے ۔ ⁹. تے ستویں مہینے دی سَتویں تاریخ تُوں بولی وجوا۔کفارے دے دیہاڑے تیری ساری دھرتی تے توتی وجائے ۔¹⁰. تے تُسی پنجویں ورھے نُوں پاک کرو۔تے دھرتی دے ساریاں وہن والیاں وچ چھُٹکارے دا اعلان کروا ۔ایہہ تواڈے لئی جوبلی ہووے گی۔ہر اِک بندہ اپنی ملکیت نُوں جاوے تے ہر اِک اپنے ٹبر وچ مُڑ جاوے ۔¹¹. پنجوآں ورھا تواڈے لئی جوبلی دا ہووے گا تُوں اوہدے وچ کجھ نہ بی تے جیہڑا پیلیاں وچ اُگے اوہنوں نہ وڈھو ۔تے اپنے انگوراں نُوں جیہڑے چھانٹے نئیں گئے نہ توڑو۔ ¹². کیوں جو تواڈے لئی ایہہ مُقدس جوبلی ہووے گی ۔میدان دی پیداوار تُسی کھاؤ ۔¹³. اوس جوبلی دے ورھے وچ تُسی ہر اِک اپنی ملکیت نُوں واپس جاؤ گے ۔ ¹⁴. جدوں تُون اپنے گوانڈی نُون کجھ ویچیں یاں مُل لَویں تے کوئی اپنے بھرا نال دھوکھا نہ کرے۔¹⁵. جوبلی دے ورھے دے بعد ورھیاں دے حساب نال تُوں اپنے گوانڈی کولوں مُل لینا تے اوہ پیداوار دے ورھیاں دے حساب نال تیرے اَگے ویچے ۔ ¹⁶. ورھیاں دے ودھاوے دے حساب نال اوہدے لئی قیمت ودھانا۔تے اوہناں دی کمی دے حساب نال گھٹانا ۔کیوں جو او تینوں گنتی دے حساب نال ویچدا اے۔ ¹⁷. تُسی اپنے گوانڈیاں نال دھوکھا نہ کرو۔سگوں تُسی رَب کولوں ڈرنا۔کیوں جو میں تہاڈا رَب ہاں۔¹⁸. سو تُصی میرے قوانین تے حکماں تے عمل کرو ۔تے تُسی دھرتی تے آرام نال رہو گے۔ ¹⁹. تے دھرتی تینوں اپنا پھل دیوے گی تے تُسی ڈھیڈ بھر کے کھاؤ گے تے آرام نال رہوو گے۔²⁰. جے تُسی آکھو پئی اسیں سَتویںورھے کہہ کھاواں گے ۔کیوں جو اسیں نہ بیجاں گے تے نہ فصل کٹھی کراں گے ۔ ²¹. تے میںچھیویں ورھے تواڈے لئی اپنی برکت وساواں گا ۔تے او تِن ورھے دی پیدوار توانُوں دیوے گی۔ ²². تُسی اٹھو یں ورھے بیجو گے تے نوویں ورھے تیک فصل کھاؤ گے جدوں تیک نویں فصل نہ آوے تُسی پرانی فصل کھاؤ گے۔²³. تے دھرتی ہمیشاں لئی نا ویچی جاوے۔کیوں جو دھرتی میر ی اے۔تے تُسی صرف مُسافر او۔تے میرے نیڑے وائی بیجی کرن والے او۔ ²⁴. تے واڈی ملکیت دی ساری دھرتی چھڈان والی ہووے گی ۔ ²⁵. جے تیرے بھرانوں لور پے جاوے اپنی ملکیت وچوں کجھ ویچے۔تے اوہدا قریبی رشتہ دار چھُڈان آوے۔تے اوہنے بھرا دی ویچی ہوئی نُوں چھڈالے۔²⁶. تے جے کِسے بندے دا کوئی قریبی رشتہ دار نہ ہووے تے کجھ چھڈان لئی اوہنوں رقم مِل جاوے ۔ ²⁷. تےاو اوہدے ویچن دے بعد دے ورھیاں نُون گِنے تے باقی او ہنوں دیوے جنہوں اوہنے ویچی سی۔تے اپنی ملکیت تے تے جاوے ۔ ²⁸. تے جے باقی دین دی رقم اوہدے کول نہ ہووے ۔تے ویچی ہوئی ملکیت مُل لین والے کول جوبلی دے ورھے تیک رہوے گی۔تے جوبلی دے ورھے او نکل جاوے گی۔²⁹. جے کوئی بندہ اپنے رہن والے گھر نُوں جیہڑا چار دیواری شہر دے وچ اے ویچے تے اوہ ویچن دے ویلے اِک ورھے دے وچ چھُدا سکدا اے ۔اِک ورھے تیک چُھڈا لین دا اوہدا حق ہووےگا۔ ³⁰. جے ورھے دے مُکن تَوں پیلاں اوہ اوہنوں نہ چھڈائے تے او چار دیواری دے اندر دا گھر مُل دسن والے دا ہمیشاں تیک پیڑھی در پیڑھی رہوے گا۔تے او جوبلی دے ورھے تیک نئیں نکلے گا۔³¹. تے پنڈ جنہاں دی چار دیواری نئیں او دھرتی دیاں پیلیاں وانگر گِنے جان گے ۔او چھڈائے نہ جااسکن گے ۔او جوبلی دے ورھے وی نہ چھڈائے جان گے ۔ ³². پر لاویاں دے شہر دے بارے تے اوہناں دے ملکیتی گھراں دے بارے جدؤں چاہوے لاوی چھڈ ا سکدا اے۔³³. پر جے کوئی دوجا لاوی اوہنوں مُل نہ لَوے تے جوبلی دے ورھے وچ مُل لین والا اپنی ملکیت شہر یاں گھر توں نکل جاوے گا ۔کیوں جو بنی اسرائیل ؔ دے وچکار اوہناں دے گھر تے اوہناں دے شہر اوہناں دی ای ملکیت سَن۔ ³⁴. تے اوہناں دےآلے دوالے دیاں پیلیاں ویچیاں نہ جان کیوں جواوہناں دی ہمیشاں دی ملکیت سَن۔³⁵. جے تیرا بھرا غریب تے تنگ ہتھ ہو جاوے ۔تے تُوں اوہنوں سنبھال۔اوہ تیرے نال مسافر تے اوہرے وانگر رہووے۔ ³⁶. تُؤں اوہدے کولوں سود تے منافع نہ لینا ۔سگوں اپنے رَب کولوں ڈر ۔تاں جو تیرا بھرا تیرے نال رہوے ۔ ³⁷. تُوں اپنا روپیہ اوہنوں سود تے نہ دے ۔تے نہ منافع لئی اوہنوں کھانا کھوا ۔ ³⁸. میں رَب تواڈاخُدا ہاں۔جیہڑا توانوں مصر ؔ دے دیس توں چھڈا لیایا۔تاں جو کنعان ؔ دی دھرتی تینوں دیوے ۔تواڈا رَب ہاں۔³⁹. تے جے تیرا بھرا جیہرا تیرے نال اے غریب ہو جاوے تے اوہ اپنے آپ نُوں تیرے اَگے ویچ دے تے تُوں اوہدے کولوں نوکر وانگر کام نہ کرا۔ ⁴⁰. سگوں اوہ مزدور تے عائی بیجی کرن والے وانگر تیرے نال رہوے گا۔جوبلی دے ورھے تیک اوہ تیری خدمت کرے گا۔ ⁴¹. فیر اوہ تیرے کولوں ٹُر جاوے گا۔اوہ تے اوہدے مُنڈے اپنے ٹبر وَل مُڑجاوے گا۔تے اپنے پیودا دے دی ملکیت نُوں ٹر جاوے گا۔⁴². ایس لئی پئی اوہ میرے بندے نیں ۔جنہاں نُوں میں مصرؔ دے دیس توں کڈھ لیایااوہ نوکرآن وانگر ویچے ناں جان۔ ⁴³. تُوں اوہناں تے سختی نال حکم نہ کر سگوں اپنے رَب توں ڈر ۔ ⁴⁴. تیرا نوکر تے تیری نوکرانی اوہناں قوماں وچوں ہون جیہڑیاں تواڈے آلے دوالے نیں۔تُسی اوہناں وچوں نوکر تے نوکرانیاں مُل لَوؤ۔⁴⁵. تے اوہناں پردیسیاں دے مُنڈیاں وچوں جیہڑے تواڈے نال رہندے تے اوہناں ٹبراں وچوں جیہڑے تواڈے دیس وچ جمے نیں مُل لَوؤ۔او تہاڈی ملکیت نیں۔ ⁴⁶. تے تُصی اوہناں نُوں میراث دے وانگر رکھو۔تاں جو تواڈے بعد تواڈے مُنڈیاں دی پیو دادے دی ملکیت ۔او ہمیشاں تیک تواڈی خدمت کرن گے پر اپنے بھراواں بنی اسرائیل وچؤں کِسے نال سختی نال حکم نہ کرو ۔⁴⁷. تے جے کوئی پردیسی تے مسافر جیہڑا تیرے نال اے امیر ہو جاوے تے تیرا بھرا جیہڑا اوہدے نال اے یا پردیسی دے ٹبر دی پیڑھی دے نال اپنے آپ نُوںویچ دیوے۔ ⁴⁸. تے اوہدے ویچے جان دے بعد اوہ چھڈایا جا سکدا اے۔اوہدے بھراواں وچوں کوئی اوہنوں چھڈالَوے۔⁴⁹. اوہدے چاچے یاں چاچے دا پُتر اوہنوں چھڈائے یاں اوہدےتے جے او امیر ہو جائے تے اپنے آپ نُوں چھڈائے۔ ⁵⁰. تے اواپنے ویچن والے دے نال ویکن دے ورھے تَؤں جوبلی تے ورھے تیک حسان کرے تے ویچن دی رقم توں ورھیاں دی گنتی دے حساب نال مزدوراں دی اُجرت کٹ لَوے۔⁵¹. جے بہت ورھے باقی ہون تے اوہناں دے حساب نال اوہدی خرید دی رقم توں چھڈائے جان دی رقم تیک موڑ دیوے ۔ ⁵². جے جوبلی دے ورھے تَوں تھوڑے ورھے ہون تے او حساب کرے تے ورھیاں دے حساب نال اپنے چھڈائے جان دی قیمت ادا کرے۔⁵³. او مزدور دے وانگ جہدا ورھے تے ورھا مقرر ہووے اوہدے نال رہوے اوہ تیرے اَگے سختی نال اوہدے تے حکم نہ چلائے ۔ ⁵⁴. تے جے کوئی اوہنوں نہ چھڈائے تے جوبلی دے ورھے او تے اوہدے پُتر آزاد ہو جان گے ۔ ⁵⁵. کیوں جو بنی اسرائیل ؔ میرے بندے نیں جنہاں نُون میں مصرؔ دے دیس تَوں باہر کڈھ لیایا ۔میں رَب تواڈا خُدا ہاں۔

26¹. تُسی اپنے لئی بُت یا گڈھیاں ہوئیاں شیواں ناں بناؤ۔نہ اپنے لئی تھم کھلوارو۔تے اپنی دھرتی تے شبیہ دا پتھر رکھو ۔جہدے سامنے تُصی گوڈے ٹیکو۔کیوں جو میں رَب تواڈا خُدا ہاں۔ ². میرے سبتاں نُون منع۔تے میرے گھر دی عزت کرو میں رَب ہاں۔³. تے جے تُصی میرے قوانین تے چلو تے میرے حکماں نُوں منو۔تے اوہناں تے عمل کرو۔ ⁴. تے میں تہاڈے تے ویلے نال بارش وساواں گا تے دھرتی اپنی پیداوار کڈھے گی۔تے پیلی دے رُکھ اپنا پھل دین گے۔⁵. تے کاہن دا ویلا انگور توڑن دے ویلے توں تے انگور توڑن دا ویلا بیجن دے ویلے نال ملیا رہوے گا۔تے تُسی رَج کے روٹی کھاؤگے تے اپنی دھرتی تے آرام نال رہو گے ۔ ⁶. تے میں دھرتی تے سلامتی بخشاں گا تُسی لیٹو گے تے تہانوں کوئی نئیں ڈرائے گا۔تے پاڑن والے جانو ر اں نُوں میں دور کراں گا۔تے تہاڈی دھرتی تے تلوار نہ چلے گی۔⁷. تُسی اپنیاں دُشمناں دا پیچھا کرو گے تے اوہ تہاڈے اَگے تلوار نال ڈِگ جان گے۔ ⁸. تے تہاڈے وچں پنج اِک سودا پچھا کرن گے تے تہاڈے وچوں اِک سو دس ہزار دا پیچھا کرن گے تے تہاڈے دُشمن تہاڈے اَگے تلوار نال ڈگ جان گے۔⁹. تے میں تہاڈے تے نگاہ کراں گا تے تہانوں اوچیاں کراں گا تے تہانوں ودھا واں گا تے اپنا عہد تہاڈے نال بنھاں گا۔ ¹⁰. تے تُسی پُرانی فصل کھاؤگے تے نویں دے اَگے پرانا کڈ ھ دیو گے ۔¹¹. تے میں اپن اگھر تہاڈے وچکار کھلاراں گا تے تہانوں چھڈ نہ دیاں گا۔ ¹². مں تہاڈے وچکار ٹُراں پھیراں گا۔تے تہاڈا رَب ہوواں گا ۔تے تُسی میرے لوک ہووؤ گے ۔ ¹³. میں رَب تہاڈا خُدا ہاں جیہڑا تہانوں مصریاں ؔ دی دھرتی توں کڈھ لیایاتاں جو تُسی اوہدے نوکر نہ رہو و۔تہاڈیاں گردناں دے جولیاں نُوں توڑیا تاں جو تُسی سِدھے ہو کے ٹُرو۔¹⁴. نافرمانی دی سزا تے تُسی میری نہ سُنو تےاوہناں سارے حکماں تے عمل نہ کرو۔ ¹⁵. تے جے تُسی قوانینیاں نُوں گھٹیا جانو۔تے تہاڈے دِل میرے حکماں دا انکار کرن تے اینج پئی تُسی حکماں تے عمل نہ کرو۔تے میرے عہدنُوں توڑو۔¹⁶. تےمیں وی تہاڈے نال ایہہ کراں گا ۔پئی میں تہاڈے تے دہشت تے ٹی ۔بی تے بخار نُوں غالب کرآں گا ۔جہدے نال اَکھاں فنا ہو جان تے جاناں برباد ہونتے تُسی اپنے بی بے فائدہ بیجو گے۔کیوں جو تہادے دُشمن اوہناں نُوں کھا ن گے۔ ¹⁷. تے میں اپنی شکل تہاڈے خلاف کرآں گا تے تُصی اپنے دُشمناں اَگے ہار کھاؤ گے۔تے تہاڈے سڑن والے تہاڈے تے بادشاہی کرن گے ۔تے تُسی نس جاؤ گے ۔جد پئی کوئی تہاڈا پیھچا وی نئیں کر دا ہووے گا۔¹⁸. تے بعدوں اوہدے جے تُسی میری فرمانبرداری نہ کرو گے تے میں تہاڈے پاپاں دی سَت واری ڈانٹ ڈپٹ ودھا واں گا۔ ¹⁹. جدوں میں تہاڈے زور دے گھمنڈ نُوں توڑاں گا تے تہاڈے اَسمان نُوں لوئےوانگر تے تہاڈی دھرتی پیتل وانگر کر دیاں گا۔ ²⁰. تے تہاڈیاں طاقتاں بے فائدہ خرچ ہون گیاں تے دھرتی اپنا پھل نہ دیوے گی۔تے دھرتی دے رُکھ پھل نہ لیاؤن گے۔²¹. جے تُسی میرے خلاف ٹُرو گے تے میری سُننا نہ چاہو گے تے میں تہاڈے پاپاں لئی سَت واری بلاواں تہاڈے تے ودھاواں گا۔ ²². تے میں جنگل دے پاڑن والے جانور تہاڈے تے گھلاں گا تے او تہانوں اوتریاں نختریاں کرن گے ۔تے تہاڈے جانوراں نُوں پاڑن گے ۔تے تہانوں گھٹ کر دین گے۔تے تہاڈے رستے اُجاڑ ہو جان گے ۔²³. تے جے تُسی نہ سُدھروتے میرے خلاف ٹرو۔ ²⁴. تے میں وی تہاڈے خلاف ٹُراں گا تے تہاڈے پاپاں لئی سَت واری تہانوں ماراں گا۔²⁵. میں تہاڈے تے تلوا ر لیاواں گا ۔جیہڑی میرے عہد دا انتقام لَوے گی ۔تے فیر تُسی اپنے شہراں وچ کٹھے ہوو گے ۔تے میں تہاڈے وچکار بیماری نُوں گھلاں گا تے تُسی دشمن دے ہتھ دِتے جاؤ گے ۔ ²⁶. تے جدوں میں تہاڈا روٹی دا سلسلہ توڑا ں گا ۔دس دس زنانیاں اِک اِک تندور وچ روٹی پکان گیاں تے تہانوں روٹی تول تول کے دین گیاں تُسی کھاؤ گے پر نہ رجو گے ۔²⁷. تے ایہدے تے وی جے تُسی اپنے آپ نُوں نیویاں نہ کرو گے تے میرے خلاف ٹرو گے ۔ ²⁸. تے میں وی قہر نال تہاڈے خلاف ٹُرا ں گا تے تہاڈے پاپاں لئی سَت واری تہانوں جھڑکاں گا۔²⁹. تے فیر تُسی اپنیاں پُتراں دا گوشت کھاؤگے تے اپنیاں دھیاں دا وی گوشت کھاؤ گے ۔ ³⁰. تے میں تہانوں اُچیاں تھانواں نُوں ڈھادیاں گا تے تہاڈیاں سورج دیاں مُورتاں نُوں توڑا ں گا تے لاشاں نُوں تہاڈے بُتاں دیاں لاشاں تے سُٹ دیواں گا تے میر ا دِل تہاڈے تَوں نفرت کرے گا۔³¹. تے میں تہاڈے شہراں نُوں اُجاڑ دیاں گا تے تہاڈیاں گھراں نُوں اُجاڑ دیاں گا تے تہاڈی اعلیٰ خوشبوواں دی بُو نہ سونگاں گا۔ ³². تے میں دھرتی نُوں اُجاڑ دیاں گا۔ تے تہاڈے دُشمن جیہڑے اوتھے رہندے ے ایس تے حیران ہون گے ۔ ³³. تے میں غیرقوماں دے وچکار تہانوں کھلار پلار دیاں گا۔تے تہاڈے پچھے تلوار کھیچاں گا۔ تے تہاڈی دھرتی اُجاڑ تے تہادے شہر اُجاڑ ہو جان گے ۔³⁴. تے دھرتی اپنیاں سبتاں دا آرام پائے گی جنہے دیہاڑے پئی او اُجاڑ رہوے تے تُسی اپنیاں دُشمناں دی دھرتی ہووگے ۔تد دھرتی آرام کرے گی تے اپنے سبتاں دا مزا لے گی۔ ³⁵. او اپنے اُجڑ ن دی مُدت تیک آرام کرے گی ۔او آرام جیہڑا تُساں اپنے سبتاں وچ اوہنوں نہ دِتا ۔جس ویلے تُسی اوہدے وچ رہندے سو۔ ³⁶. تے تہاڈے وچوں جیہڑے دُشمناں دے دیساں وچ بچے رہن گے ۔تے مین اوہناں دے دِلاں دی آنگس توڑ دیاں گا ۔ایتھوں تیک پئی اوپتّے دی واج تَوں وی او ڈر جان گے ۔تے اینج نسن گے جِداں تلوار تَوں نس دے نیں۔او ہ ڈیگن پین گے جدؤں پئی کوئی اوہناں دا پیچھا وی نہ کر دا ہووے گا۔³⁷. تے علاوہ اوہدے تَوں پئی کوئی اوہناں دا پچھا کرے اوہناں وانگر جیہڑے تلوار تَوں نس دے نیں ۔ہر اِک اپنے بھرا تے سِر پار ڈِگے گا ۔تے تُصی اپنے دُشمناں دے اَگے کھلونہ سکو گے۔ ³⁸. تے تُسی غیر قوماں اَگے فنا ہو جاؤ گے تے تہادے دُشمناں دی دھرتی تہانوں کھا جاوے گی۔ ³⁹. تہاڈے وچوں جیہڑے باقی ہون گے ۔اپنے پاپاں دے سبب دُشمناں دے دیساں وچ کملا جان گے ۔تے اپنے پیو دادیاں دے پاپا ںدے سببوں دُکھ پان گے ۔⁴⁰. جدوں تیک او اپنی بریائی تے اپنے پیود ادے دی برائی اقرار نہ کرن ۔جیہڑی اوہناں بڑی بددیانتی نال کیتی تے میرے خلاف ٹرے ۔ ⁴¹. ایس لئی میں ویں اوہناں دے خلاف ٹراں گا۔تے میں اوہناں دے دُشمناں دی دھرتی وچ اوہناں نُوں واڑاں گا جدوں تیک اوہناں دے بے ایمان دِل حلیم نہ ہو جان تدوں اپنی بریائیلئی قیمت دین گے ۔ ⁴². فیر میں عید نُوں یعقوب تَوں تے اپنے عہد نُوں اصحاق ؔ تَوں تے اپنے عہد نُوں جیہڑا ابرہام نال کیتا سی یاد کراں گا تے میں دھرتی نوں ویں یاد کراں گا۔⁴³. اوس دھرتی نُون پئی جدوں اوہ اوہناں کولوں چھُٹ جاوے گی۔توں اپنے اُجڑن دے سبتاں دا آرام پائیں گی ۔پر او اپنے پاپاں لئی مُل دین گے ۔کیوں جو اوہناں میری شریعت دا انکار کیتا ۔تے اوہناں دے دلاں نے میرے قوانین نُوں گھٹیا سمجھیا۔⁴⁴. تے اوہدے علاوہ جدؤں او اپنے دُشمناں دی دھرتی ہون گے ۔میں اوہناں نُوں ناں چھڈاں گا ۔نہ اوہناں تَوں نفرت کراں گا ۔تاں جو توں اوہناں نُوں فنا نہ کر دیاں ۔تے اپنے عہد نُوں جیہڑا اوہناں دے نال اے توڑ نہ دیاں ۔کیوں جو میں رَب اوہناں دا خُدا ہاں۔ ⁴⁵. پر اوہناںلئی میں اپنے پرانے عہد نُوں جدؤں میں قوماں دی اَکھاں اَگے مِصر دے دیس وچوں کڈھ لیایا۔تے میں اوہناں دا خُدا ہوواں گا ۔یاد کرو میں رَب ہاں ۔⁴⁶. ایہہ او قوانین تے شریعت نیں جیہڑیاں رَب نے اپنے تے بنی اسرائیلؔ دے وچکار سِنا دے پہاڑ تے موسیٰ دی بولی وچ دتے۔

27¹. تے رَب نیں موسیٰ نال کلام کر کے فرمایا۔ ². بنی اسرائیل نال تقریر کر تے اوہنوں آکھ ۔پئی جے کئی رَب لئی جاناں دی مَنّت مَنے ۔تے اپنی جان رَب دی نذر کرے ۔تے اوہ ٹھہرائی ہوئی قیمت دے مطابق ادا کرے گا۔³. سو ٹھہرائی ہوئی قیمت ایہہ ہووے گی ۔بندے لئی ویہہ ورھے دی عمر تَوں سٹھ ورھے دی عمر تیک رَب دے گھر دے مِثقال دے مطابق پنجاہ چاندی دے مِثقال ۔ ⁴. زنانی لئی تریہہ مِثقال ۔⁵. پر پنج ورھے تَوں ویہہ ورھے دی عمر تیک بندے لئی ویہہ مِثقال تے زنانی لئی دس مِثقال ۔ ⁶. تے اِک مہینے لئی دی عمر تَوں پنج ورھے دی عمر تیک بندے لئی پنج چاندی دے مِثقال زنانی لئی تِن چاندی دی مِثقال ۔⁷. جیہڑا بندہ سٹھ ورھے دا یاں اوہدے تَوں زیادہ ہووے تے اوہدی قیمت پندراں مِثقال تے زنانی لئی دس مثقال ۔ ⁸. جے ٹھہرائی ہوئی قیمت دین دا اوہنوں تو فیق نئیں تے اوہ کاہن اَگےکھلاریا جاوے ۔تے اوہ قیمت ٹھہرائے ۔کاہن مَنّت منن والے دی توفیق دے مطابق قیمت ٹھہرائے ۔⁹. تے جے کوئی ایسے ڈنگر دی مَنت مَنے جیہڑی رَب دی نذر کیتی جا سکدی اے تے اوہناں وچوں رَب لئی کوئی دے اوہ پاک ہووے گا۔ ¹⁰. اوہ اوہنوں نہ بدلے ۔چنگے دے بدلہ بھیڑا ۔تے بھیڑے دے بدلے چنگا نہ دیوے ۔تے جے ڈنگر تَوں ڈنگر بدلے تے دونویں ای تے جیہڑا بدلیا گیا پاک ہون گے ۔¹¹. تے جے اوہ ناپاک ڈنگر ہووے۔پئی جہدی رَب لئی قربانی نئیں دِتی جا سکدی تے اوہ ڈنگر کاہن دے اَگے کھلاریاجائے۔ ¹². فیر کاہن اوہدے اچھے تے بُرے ہون دے حساب نال اوہدی قیمت ٹھہرائے تے کاہن جیہڑی قیمت ٹھہرائے اوہو ای ہووے گی ۔ ¹³. تے جے اوہ اوہنوں چھڈائے تے اوہدی قیمت تے پنجواں حصہ زیادہ دِتا جائے ۔¹⁴. تے جے کوئی بندہ اپنے گھر دی مَنت مَنے پئی رَب لئی مُقدس ہووے تے کاہن اوہدی خوبی تے خامی دے حساب نال ویچیا جاوے۔ ¹⁵. جے گھر دا پاک کرن والا اوہنوں چھُڈانا چاہوے تے ۔ٹھہرائی ہوئی قیمت تے پنجواں حصہ زیادہ کرے تے اوہ اوہدا ہووے گا۔¹⁶. جے کوئی بندہ اپنی وراثت وچوں کِسے پیلی دی مَنت مَنے تے اوہدی قیمت بی سمیت ہووے گی ۔ہر خومر جیہڑا جَو دے بی دے بدلے چاندی دے پنجاہ مِثقال ۔¹⁷. جے جوبلی دے ورھے وچ کئی اپنے گھر دی مَنّت مَنے تے جیہڑی قیمت اوہدی لگائی جاوے اوہو ای ہووے گی۔ ¹⁸. تے جے جوبلی دے ورھے لبد اوہدی مَنّت مَنے تے اپنے ورھیاں دے حساب نال جنہے جوبلی دے ورھے باقی نیں کاہن چاندی دا حساب کرے ۔مقرر ہوئی قیمت وچوں گھٹ کر دیوے۔¹⁹. جے او مَنت مَنی پیلی نُوں چھڈنا چاہوے تے ٹھہرائی ہوئی قیمت تے پنجواں حصہ زیادہ کرے ۔تے اوہ اوہدا ہووے گا ۔ ²⁰. تے جے اوہ اوہنوں نہ چھڈائے تے کاہن اوہنوں دوجے بندے کول گھل دیوے ایس تَوں علاوہ اوہ فیر چھڈایا نہ جاوےگا۔ ²¹. تے اوہ پیلی جیہڑی جوبلی دے ورھے تَوں نکل جائے رَب لئی مخصوص شُدہ پیلی وانگر پاک ہووے گا ۔تے کاہن دی ملکیت ہوجاوے گا۔²². تے جے رَب لئی اینج وی پیلی لئی مَنّت مَنے جیہڑا اوہنوں مُل لیا ہویا اے تے اوہدی ملکیت دیاں پیلیاں وچوں نئیں ۔ ²³. تے کاہن جوبلی دے ورھے تیک اوہدی قیمت دا اندازہ لگائے تے اوسے دیہاڑے رَب لئی پاک کیتی ہوئی چیز وانگر ادا کرے ۔²⁴. تے جوبلی دے ورھے وچ اوہ پیلی ویچن والے کول جہدی اوہ ملکیتی دھرتی سی واپس جاوے گا۔ ²⁵. تیری قیمتاں دا سارا اندازہ رَب دے گھر مِثقال نال ہووے گا ۔تے اِک مثقال وچ وی حیران ہون گے ۔²⁶. تے ڈنگراں وچوں پہلا بچہّ جیہڑا رَب لئی وکھرا کیتا گیا اےاوہدی کوئی بندہ مَنّت نہ مَنے ،بھانویں گاں دا تے بھانویں بھیڈ بکری دا اوہ رَب دا ای اے ۔ ²⁷. تے جے ناپاک ڈنگراں وچوں ہووے اوہدی ٹھہرائی ہوئی قیمت دے حساب نال اوہدی قیمت دیوے ۔اوہدے تے پنجواں حصہ ورھائے تے جے اوہنوں نہ چھڈائے تے اوہ ٹھہرائی ہوئی قیمت تے ویچیا جائے۔²⁸. تے ہر اوہ شے جہدی کوئی بندہ اپنے مال وچوں رَب لئی مَنّت مَنے بھانویں بندہ بھانویں ڈنگر اوہدی وراثت دی پیلی باکل نہ ویچی جاوے نہ چھڈائی جاوے ہر اِک مخصوص کیت ہوئی شے رَب لئی بوہت پاک ہووے گی ۔ ²⁹. منوں وچوں اوہ جہدے بارے نیست و نابود کیتا جان دا حکم ہوئے ۔³⁰. اوہدی قیمت نہ دِتی جاوے ۔سگوں اوہ ضرور ماریا جاوے۔تے دھرتی دی ساری دہ یکی اوہدے گلر وچوں یا رُکھ دے پھل وچوں دی اے اوہ رَب لئی مخصوص اے۔ ³¹. تے جے کوئی دسویں حصیاں وچوں بندہ کوئی شے چھڈائے تے پنجواں حصہ ودھا کے دیوے ۔³². پر گاں ڈھگا تے بھیڈبکری دی دسویں حصے دے بارے سارے جیہڑے ڈانگری دے سوٹے تھلیوں نگدااے۔تے اوہدی دسواں حصہ رَب لئی مخصوص ہووے گا۔ ³³. ایہہ نہ پرکھیا جاوے گا پئی اوہ چنگا ایہ پئی بھیڑا تے نہ اوہ بلیا جاوے گا۔تے جے کوئی اوہنوں بدلے تے ۔اوہ جیہڑا بدلہ گیا رَب لئی مخصوص ہووےگااوہ چھڈایا نئیں جاوے گا۔³⁴. ایہہ اوہ احکام نیں جیہڑے رَب نیں بنی اسرائیل ؔ لئی سِینا دے پہار تے موسیٰ نُوں فرمائے۔

گِنتی

1¹بنی اسرائیل ؔ دے مصر ؔ توں باہر نکلن دے بعد دوُجے سال دے دوُجے مہینے دے پہلے دِن سیناؔ دے صحرا وِچ حضوری دے خیمہ وِچ خُداوند نے مُوسیٰؔ نال ل بات کرکے حُکم دَتا ۔ ²پئی توں بنی اسرائیلؔ دے قبیلے دے سارے مرداں دا اوہناں دے خاندان تے جمّن پَو ہگ دے گھر انیاں دے تے ہر اِک ناں دے حساب نال گِنتی کر ۔ ³یہاں ورھیاں دی عُمر توں لے کے تے ایہدے نالوں وَڈیاں دے جِنے وی اسرائیلؔ وِچ جنگ کرن دے لائق سَن ۔تُوں تے ہارونؔ اوہناں نُوں اوہناں دیاں فوجاں دے حساب نال گِنوں ۔⁴تے تُہاڈے نال ہر اِک قبیلے دا اِک مرد ہووے جیہڑا اپنے جَدی پُشتیں گھرانے دا سردار اے ۔ ⁵تے اوہناں آدمیاں دے نال جیہڑے تُہادے نال کھلون گے ۔ ایہہ نیں ۔ روُبن ؔ وِچوں شِدے اوُر ؔ دا پُتر الی ؔ صُور ؔ تے ⁶شمعونؔ وِچوں صُوری ؔ شیدائیؔ دا پُت شِلمی ایل ؔ⁷یہوداہ وِچوں عمی ناداب ؔ دا پُت نِحشُون ؔ ⁸یِساکر وِچوں صومر دا پُتر نتن ایل ؔ ⁹زبُلُون وِچوں حَیلون ؔ دا پُت اِلی آب ۔¹⁰بنی یُوسفؔ دے قبیلے افرائیم ؔ وِچوں عمی ہُود ؔ دا پُت اِلی شامع تے مَنسےؔ وِچوں فداؔ صُور دا پُت جملی ایل ؔ ¹¹بنیامین ؔ وِچوں جِدونی ؔ دا پُت اَبی دان ؔ¹²دانؔ وِچوں عمی شیدائی ؔ دا پُت احی ؔعازر ¹³آشیِر وِچوں عکران ؔ دا پُت مَجی ایل ¹⁴جاد ؔ ووِچوں رعوئیل ؔ دا پُت اِلی آساف ؔ ¹⁵نفتالیؔ وِچوں عینانؔ دا پُت اَحی رَع¹⁶ایہہ اوہ نیں جیہڑے مجلس دے ممبر سَن ۔ تے اپنے پیو دادیاں دے قبیلیاں دے حاکم تے اسرائیلؔ دے ہزاراں دے سردار سَن ۔¹⁷مُوسیٰ ؔ اوہناں بندیاں نُوں جیہڑے اپنے ناواں نال مُقرر کیتے گئے سَن ، لیا ۔ ¹⁸تے اوہناں نُوں دوُجے مہینے دے پہلے دِن ساری گروہ نُوں ااکٹھا کیتا تے اوہناں نُوں اپنے خانداناں تے باپ دادا دے گھرانیاں دے ساریاں دے ناں گِنیں جیہڑے ویہہ ورھیاں دے ایہناں نالو وَڈے سَن اپنے نسب نامے دَسّے ۔ ¹⁹جیویں خُداوند نے مُوسیٰ نُوں حُکم دِتا ۔ اوس نے حُکم دِتا ۔ اوس نے سیِناؔ دے میدان وِچ اوہناں نُوں گِن لیا ۔²⁰بنی روبنؔ جیہڑا اسرائیلؔ دا پلیٹھی دا سی ، اپنی نسلاں تے خانداناں تے اپنے پیو دادیاں دے گھرانیاں دے وانگوں اوہناں دے ناواں دی کُل گِنتی جیہڑے ویہیاں ورھیاں دے تے ایہناں توں وَڈھے سَن ۔ تے لڑائی کرن دے لائق سَن ۔ ²¹اوہناں دی گِنتی رُوبن ؔ دے قبیلے وِچ چھیالی ہزار پنج سو سی ۔²²تے بنی شمعونؔ اپنی نَسلاں تے اپنیاں خانداناں تے اپنے پیو دادیاں دے گھر انیاں دی گِنتی دے پاروں اوہناں دے خانداناں دی گِنتی کُل گِنتی ویہہ ورھیاں تے جیہڑے ایہناں توں وَڈیاں دی کُل گِنتی جیہڑے کَرن جوگے سَن ۔ ²³اوہناں دی گنتی شمعون دے قبیلے وِچوں اناٹھ ہزار تِن سو سی ۔²⁴تے بنی جادؔ اپنی نسلاں تے اپنیاں خانداناں تے اپنے پیو دادیاں دے گھر انیاں وِچ اوہناں دے ناواں دے شُمار دے پاروں سارے مَرد ویہہ ورھر تے ایہدے نالوں وَڈے جیہڑے لڑائی کرن جوگے سَن ۔ ²⁵اوہناں دی گنتی جادؔ دے قبیلے وِچ پنتالی ہزار چھے سو پنجاہ سی ۔²⁶تے بنی یہوداہؔ اپنی نسلاں تے اپنیاں خانداناں تے اپنے پیو دادیاں دے گھرانیاں وِچ اوہناں دے ناداں دی کنتی دے پاروں سبھو مَرد ویہہ درھیاں تے اوس توں وَڈے جیہڑے لڑائی کرن جوگےسَن۔ ²⁷اوہناں دی گِنتی یہوداہ دے قبیلے وِچوں چوہتر ہزار چھے سو سَن ۔²⁸تے بنی یساکرؔ اپنی نسلاں تے اَپنیاں خانداناں تے اپنے پیو دادیاں دے گھرانیاں دے اَنگوں اوہناں ناواں دی ساری گِنتی جیہڑے مَرد ویہہ ورھیاں تے ایہدے توں وَڈے جیہڑے لڑائی کرن جوگے سَن ۔ ²⁹اوہناں دی گِنتی یساکرؔ دے قبیلے وِچوں چرونجہ ہزار چار سو سَن ۔³⁰تے بنی زبلون ؔ اپنی نَسلاں تے اپنیاں خانداناں تے اپنے پیو دادیاں دے گھر انیاں دے اَنگوں اوہناں مردان دے ناواں دی کُل گِنتی جیہڑے ویہہ ورھیاں تے ایہدے توں وَڈے سَن تے جَنگ کن جوگے دسَن ۔ ³¹اوہنا دی گِنتی زبلونؔ دے قبیلے دے پاروں ستونجہ ہزار چار سو سَن ۔³²تے بنی یُوسفؔ وچوں بنی افرائیم ؔ اپنی نسلاں تے اپنیاں خانداناں تے اپنے پیو پیو دادیاں دے گھرانیاں دے انگوں اوہناؐ دے سبھو ناواں دی کُل گنتی جیہڑے ویہہ ورھیاں تے ایہناں توں وی وڈے سَن ۔ تے لڑائی کرن جوگے سَن ۔ ³³اوہنان دی گِنتی ، افرائیمّؔ دے قبیلے وِچ چاہلی ہزار پنج سو سَن ۔³⁴تے منسی ؔ اپنی نسلاں تے اپنیاں خانداناں تے اپنے پیو دادیاں دے گھرانیاں وچوں اوہناں دے ناواں دی کُل گِنتی جیہڑے ویہہ سال تے ایہدے توں وَڈے سَن تے لڑائی کرن جو گے سِن ۔ ³⁵اوہناں دی گِنتی منسیؔ دے قبیلے وِچوں بَتی ہزار دو سو سَن ۔³⁶تے بنی بنیامینؔ اپنی نَسلاں تے اپنیان خانداناں تے اپنے پیو دادیاں دے گھرانیاں دے انگوں اوہناں دے ناواں دی گنتی سارے مَرد جیہڑے ویہہ ورھیاں تے ایہناں توںوَڈے جیہڑے جنگ کرن جوگے سَن ۔ ³⁷اوہناں دی گِنتی ، بنیامین ؔ دے قبیلے وِچوں پینتی ہزار چار سو سِن ۔³⁸تے بنی دان ؔ اپنی نسلاں تے اپنیاں خانداناں تے اپنے پیو دادیاں دے گھرانیاں دے انگوں اوہناں دے ناواں دی گنتی جیہڑے مَرد ویہہ ورھیاں تے اوہدے وڈے تے نالے لڑائی کرن جوگے سَن ۔ ³⁹اوہناں دی گِنتی دان دئے قبیلے وِچوں باہٹھ ہزار ست سو سَن ۔⁴⁰تے بنی آشرؔ اپنی نسلاں تے اپنیاں خانداناں تے اپنے پیو دادیاں دے گھرانیں وچوں اوہناں دے ناواں دے پاروں مَر داں دی گنتی جیہڑے ویہہ ورھیاں تے ایہناں توں وَڈ ے ، لڑائی کرن جوگے ۔ ⁴¹ایہناں دی گنتی آشر ؔ دے قبیلے چوں اِکتالی ہزار پنج سو سَن ۔⁴²تے بنی نفتالی ؔ اپنی نسلاں تے اپنیاں خانداناں تے اپنے پیو دادیاں دے گھرانیاں وِچوں اوہناں دے ناواں نال مرداں دی گِنتی جیہڑے ویہہ ورھیاں تے وَڈے تے جنگ لئی کرن جو گے سَن ۔ ⁴³تےنفتالی ؔ دے قبیلے وچوں کُل گنتی تروینجہ ہزار چار سو سَن ۔⁴⁴ایہہ اوہ سَن جیہڑے گنے گئے سَن ۔ جہناں نُوں مُوسیٰ ؔ تے ہارونؔ تے اسرائیلؔ دے حاکماں نے گِنیاں سَن ، اوہ بارہ آدمی سَن ہر اِک پیو دادے دے خانداناں دے گھر وِچوں اِک بندہ ۔ ⁴⁵تے سارے جیہڑے بنی اسرائیل ؔ دے انگوں اپنے پیو دادیاں دے گھرانے وچوں وَکھ کیتے گئے سَن ۔ جیہڑے ویہہ سال تے ایہدے توں وڈے سَن ۔ جیہڑے اسرائیل ؔ وچوں جنگ کرن جوگے سَن ۔ ⁴⁶اوہناں ساریاں دی گنتی جیہڑے گِنے گئے ، چھے لکھ تِن ہزار پنج سو پنجاہ سَن ۔⁴⁷پر اوہ جیہڑے لاوی سَن اپنے پیو دادے دے قبیلے دے انگوں اوہناں وِچ ناں گِنے گئے۔ ⁴⁸ایس لئی پئی خُداوند نے مُوسیٰ ؔ نال گَل کرکے حُکم دِتا سی۔ ⁴⁹پئی اوہ جیہڑے لاویؔ دے قبیلے دے نیں اوہناں دی گِنتی ناں کرنا تے ناں ای اوہناں نُوں بنی اسرائیلؔ دے نال نان مِلانا۔⁵⁰تے تو لاویاں ؔ نُوں شہادت دے مسکن تے اوہدا سارا سامان تے اوہدے نال جیہڑیاں شیواں تعلق رکھ دیاں نیں ۔ اوہناں اُتے مُقرر کریں ۔ اوہ مسکن تے اوہدے سارے سامان نوں چُکن ۔ اوہ اوہدی سیوا کرن تے تے دوالے اپنے تنبو گڈن ۔⁵¹جیدوں مسکن نوں کسے ہور تھاں تے جانا ہووے تے فیر لاویؔ اوہنوں لاہن تے جیدوں اوہنوں لگانا ہووے تے فیر وی لاویؔ اوہنوں کھلارن تے جے کر دوُجا آدمی ااوہدے نیڑے آوے تے فیر اوہ قتل کیتا جاوے ۔ ⁵²تے بنی اسرائیل ؔ وِچوں ہر اِک اپنے ڈیرے وِچ تے اپنے جھنڈے دے کول اپنے لشکر دے تعلق نال اُترے ۔⁵³پر لاوی شہادت دے مسکن دے دوالے ڈیرا لاہن ۔ تاں جو بنی اسرائیلؔ دے مجمع اُتے پَوے تے شہادت دے مَسکن دی راکھی لئی لاوی پہرہ دین ۔ ⁵⁴تے فیر ای بنی اسرائیلؔ سارا کُجھ جیہڑا خداوند نے مُوسیٰؔ نُوں حُکم دِتا سی ، اوہدے اُتے چَلن تے ایویں ای کیتا ۔

2¹تے خدواند نے مُوسیٰؔ تے ہاروں ؔ نال کلام کرکے حُکم دِتا ۔ ²پئی بنی اسرائیل ؔ دا ہر اِک آدمی اپنے جھنڈے دے کول تے اپنے پیو دادے سے جھنڈے دے تھلے حضوری دے خیمے توں تھوڑتی دوُور ی اوہدے دوالے ڈیرہ لادے ۔³تے چَڑھ دے وَل یہوداہ دے ڈیرے دے جھنڈے دے لوکی اپنیاں فوجان دے تعلق نال تنبوُ لاؤن ۔ تے بنی یہوداہؔ داحاکم نمی دابؔ دا پُتر نحسونؔ ہو وے گا ۔ ⁴تے اوہدی فوج چوہتر ہزار چھے سو سی ۔⁵تے اوہدے نیڑے یساکرؔ دا قبیلہ ڈیرا لاوے تے بنی یساکر دا حاکم صُوعر ؔ کائیت ؔ نتن ایلؔ ہووے گا ۔ ⁶تے اوہدی فوج سَتونجہ ہزار چار سو سی ۔⁷تے فیزبلوُن ؔ دا قبیلہ نے بنی زبلوُن ؔ داحاکم حیلون ؔ داپُت اِتی آب ہوے گا۔ ⁸تے اوہدی فوج ستوجہ ہزار چار سو سی⁹سبھو جیہڑے یہوداہ دے ڈیرے وِچ اوہناں دیاں فوجاں دے تعلق نال گنی گے ۔ اِک لکھ چھیاسی ہزار چار سو سِن¹⁰تے دَکھن وََل روُبن ؔ دے ڈیرے دا جھنڈا اپنیاں فوجاں دے تعلق نال ۔ تے بنی روُبن دا حاکم شِّدے اُور ؔ دا پُتّر اِلی صوؔ ر ہو وے گا۔ ¹¹۔ تے اوہدی فوج چھ یالی ہزار تِن سو سی¹²۔ تے اوہدے نیڑے شمعونؔ دا قبیلہ ڈیرا لاوے ۔ تے بنی شمعون ؔ دا حاکم صورؔ ی شدائی دا پُت شلم ایل ؔ ¹³۔ تے اوہدی فوج اناٹھ ہزار تِن سو سی¹⁴۔ تے فیر جادؔ دا قنیلہ ، تے بنی جاد ؔ دا حاکم رعوئیل ؔ دا پُت اِلی آساف ¹⁵۔ تے اوہدی فوج پنجتالی ہزار چھے سو سی ۔¹⁶۔ سبھو جیہڑے روُبن ؔ دے ڈیرے وِچ اوہناں دیاں فو جاں دے تعلق نال گِنے گئے سَن ، اِک لَکھ اکیاون ہزار چار سو پنجا ہ سَن ۔ دوُجے ایہہ روانہ ہون گے ۔¹⁷۔ تدوں ، حضوُری دا خیمہ لاویاں دے ڈیرے دے کول ڈیریاں دے وچکار اَگے جاوے ، تے جیویں اوہناں نے ڈیرے لائے نیں ۔ ایویں ای اوہ وی ہر اِک تھام تے اَپنیان جھنڈیاں دے تعلق نال روانہ ہوون گے ۔¹⁸۔ تے لہنے ہاسے افرائیمؔ دے ڈیرے دا جھنڈا ، َپنیاں فوجان دے تعلق نال تے بنی افرائیم ؔ دا حاکم عمی ہوُدؔ دا پُت الی شامعؔ ہووے گا ۔ ¹⁹۔ تے اوہدی فوج چالی ہزار پنج سو سی ۔²⁰۔ تے اوہناں دے نیڑے منسےؔ دا قبیلہ تے بنی منسےؔ دا حاکم فَدا صور دا پُتر جملی ایل ؔ ہووے گا ۔ ²¹۔ تے اوہدیاں فوجاں بَتی ہزار دو سو سی ۔²²۔ تدوں بنیامینؔ دا قبیلہ تے بنی بنیا مین ؔ دا حاکم جِدعونی ادا پُتر ابی دان ؔ ²³۔ تے اوہناں دیاں فوجاںدی گِنتی تیہہ ہزار چار سو سی ۔²⁴۔سبھو جیہڑے افرائیم ؔ دے ڈیرے وِچ سَن ، اوہناں فوجاں دی گنتی دے تعلق نال اِک لَکھ اَٹھ ہزار اِک سو سی ۔ تیجی تھاں ایہہ روانہ ہون گے ۔²⁵۔ تے پہاڑ پاسے دانؔ ڈیرے دا جھنڈا اوہناں دیان اپنیاں فوجان دے تعلق نال تے بنی دا ن ؔ دا حاکم عمی شدائی دا پُت اَحی عازر ؔ ہوے گا ۔ ²⁶۔ تے اوہناں دیاں فوجاں باٹھ ہزار سَت سو سَن ۔²⁷۔ تے اوہدے نیڑے آشر ؔ دا قبیلہ عکران ؔ دا پُتر فجعی ایل ہوے گا ۔ ²⁸۔ تے اوہدیان فوجان دی گنتی اکتالی ہزار پنج سو سی ۔²⁹۔ تے فیر نفتالیؔ دا قبیلہ تے بنی نفتالی ؔ دا دا حاکم عینان ؔ دا پُتر احی رَعؔ سی ۔ ³⁰۔ تے اوہدے لشکر دی گِنتی ترونجہ ہزار چار سو سی ۔³¹۔ اوہ سبھوں جیہڑے دانؔ ڈیرے وِچ گِنے گئے ، اِک لَکھ ستونجہ ہزار چھے سو سَن ۔ ایہہ اپنیاں جھنڈیان دے نال اخیر وِچ روانہ ہون گے ۔³²۔ بنی اسرائیلؔ دی ایہہ گنتی اوہناں دے پیو دادیاں دے گھرانیاں دے تعلق نال اے ۔ سبھو ڈیریاں دے تعلق نال اوہناں دیاں فوجاں دی گنتی چھے لَکھ تِن ہزار پنج سو پنجاہ سی ۔ ³³۔ پر لاوی ؔ جیویں خداوند نے مُوسیٰ ؔ نوں حُکم دِتا سی ۔ بنی اسرائیلؔ نال گِنے گئے ۔³⁴۔ تَدھ بنی اسرائیل ؔ نے سبھو کُجھ جیہڑا خُداوند نے مُوسیٰ ؔ نُوں حُکم دِتا سی ۔ اووں ای کیتا ۔ اوہ اپنیاں ڈیریاں دے گھرانیں دے تعلق نال روانہ ہُندے سَن ،

3¹۔ ہارونؔ تے مُوسیٰ دی اولاد ایہہ وے ۔ جیہڑے دیہاڑے خداوند نے سیِنا ؔ دے پہار اُتے مُوسیٰؔ نال کلام کیتا ۔ تدوں ہارون ؔ دی ایہہ اولاد سی ۔ ²۔ ہارون ؔ دے پُتراں دے ایہہ ناں نیں ۔ نادابؔ پلیٹھی دے تے ابی ہُود ؔ تے ابی عازار ؔ تے ایِتا مارؔ³۔ ایہہ ہارونؔ دے اوہناں پُتراں دے نیں ، جیہڑے مسح کیتے ہوے سَن ۔ جیہناں دے ہَتھ کہانت کَرن لئی پاک کیتے گئے ۔ ⁴۔ تے نادِب تے الی ہودؔ خداوند دے اگے مر گئے ، جیہدوں اوہنان نے سیِنا ؔ دے صحرا وِچ خداوند دے اَگے شریعت دے خلاف اَگ ورتی ۔ تے اوہ بے اولاد سَن ۔ تے اَلی عازار ؔ تے ایِتا مار اپنے پیو ہاروں ؔ دی حاضری وِچ کہانت دی خدمت کردے سَن ۔⁵۔ تے خداوند نے مُوسیٰ ؔ نال کلام کر کے حُکم دِتا ۔ ⁶۔ پئی لاویؔ دے قبیلے نوں لے کے آ، تے اوہناں نُوں ہارونؔ کاہن دے اَگے کھلار دے ۔ تے اوہ اوہدی سیوا کرن ۔⁷۔ تےاوہ حضوری دے خیمہ دے اَگے اوہدی تے حاضر مجمع دی راکھی کرن تے مسکن دی خدمت لئی تیار رہن ۔ ⁸۔ حضوری دے خیمہ دا سارا سامان تے جیہڑا کُجھ بنی اسرائیل ؔ دے حاضر مجمع دے ولوں اے ۔ اوہدے ذمہ دار ہون تے اوہ مسکن دی خدنت لئی تیار رہن ۔⁹۔ تے توں لاویاں ؔ نوں تے ہارون ؔ تے اوہدے پُتراں دے سپُرد کر ۔ ایس لئی اوہ بنی اسرائیلؔ دے وچوں اوہنوں ہدیہ دے وانگوں دے دِتے گئے نیں ۔ ¹⁰۔ تے تُوں ہارونؔ تے اوہدے پُتراں نوں مُقرر کرو ۔ تاں جو کہانت دی خدمت کرن تے جے کر کوئی بندہ مسح ہویوں بغیر نیڑے اوے ، تے فیر اوہ قتل کیتا جاوے گا ۔¹¹۔ تے خداوند نے مُوسیٰؔ نال کلام کرکے حُکم دِتا ۔ ¹²۔ پئی بنی اسرائیل ؔ وِچوں میں لاویاں نوں سبھو پلوٹھیاں دی تھان جیہڑے بنی اسرائیلؔ دی کُکھ نوں کھولدے نیں لے لیا اے۔ ایس لئی لاوی ؔ میرے ہون گے ۔ ¹³۔ ایس لئی پئی سارے پلوٹھے میرے نیں جیہڑے دیہاڑے میں مصرؔ دے دیس وِچ ساریاں پلوٹھیاں نوں ماریا ۔ تے فیر میں بنی اسرائیلؔ وِچ انساناں تے حیواناں دے سبھو پلوٹھیاں نوں اپنے لئی چُن لیا ، ایس لئی اوہ میرے ہون گے ، میں خُداوند وان ۔¹⁴۔ تے خُداوند مین سینا ؔ دے صحرا وِچ مُوسیٰ ؔ نال کلام کرکے حُکم دِتا سی ۔ ¹⁵۔ پئی بنی لاویؔ دا اوہناں دے پیو دا دیاں دے گھرانین تے خانداناں دے تعلق نال گنتی کر ہر اِک مرد اِک مہینے تے ایہدے نالوں وَڈا گنیا جاوے ۔ ¹⁶۔ تدھ موسیٰؔ نے خداوند دے حُکم دے سببوں اوس نوں حُکم دِتا سی اوہناں دی گنتی کیتے ۔¹⁷۔ سو لاوی دے پُتراں دے ایہہ ناں سَن ۔ جیرسونؔ، تے قہاتؔ تے مراریؔ ۔ ¹⁸۔ تے جیرشون ؔ دی اولاد اپنیان گھرانیاں دے تعلق نال ایہہ وے۔لِبنیٰؔ تے شمعیؔ۔ ¹⁹تے قہاتؔ دی آل اپنے گھرانیاں دے تعلق نال عمرامؔ تے یصہاؔر تے حبرون ؔ تے عزی ایلؔ ۔ ²⁰۔ تے مراریؔ دی اولاد اپنیاں گھرانیاں دے تعلق نال محلی ؔ تے مُوسیؔ سَن ۔ سو ایہہ لاویاں دے خاندناں دے تعلق نال اوہناں دے پیو دادیاں دے گھرانیاں دے سَن ۔²¹۔ جیرشونؔ توں لبنیٰ ؔ دا گھرانا تے شمعیؔ دا گھرانا سی ۔ ایہہ دونویں جیر شونیاں ؔ دے گھرانے سَن ۔ ²²۔ اوہناں وچوں سبھو مرداں دی گنتی ، جیہڑے اِک مہینہ تے اوہدے نالوں وَڈے ، وَت ہزار پنج سو سَن ۔ ²³۔ تے جیرشونؔ دے گھرانے مسکین دے پچھواڑ ے لہندے وَل ڈیرا لاہن ۔²⁴۔ تے جیشونیاں دے پیو دادیاں دے گھرانیاں دا ھاکم لائیل ؔ دا پُت اِلی آساف ؔ ہووے گا ۔ ²⁵۔ تے حضوری دے خیمہ وِچوں بنی جیرشون ایہناں شیواں دی رکھوالی کرن فے ۔ مسکین تے اوہدے غلاف تے اوہدے پَر دے حضورری دے خیمے دے دروازے د ے پَر ے ۔ ²⁶۔ تے ویہڑے دے پر دیاں تے نسکن تے مذبح دے دوالے ویہڑے دے لوہے دا پردہ تے سبھو رَسیاں جیہڑیاں ورتن وِچ آؤندیاں نیں ۔²⁷۔ تے قہات ؔ تون عمرامیاں ؔ تے یصہاریاںؔ تے حبرونیاں ؔ ۔ عُزی ایلیاں ؔ دے گھرانے سَن ایہہ قہاتاں دئے گھرانے سَن ۔ ²⁸۔ اوہناں دے سبھو مرداں دی گنتی اِک مہینے تے ایہدے نالوں وَدے اَٹھ ہزار تِن سو س۔ن ۔ م؟قِس دی رکھوالی ایہناں دی ذمہ داری ہووے گی ۔ ²⁹۔ تے بنی قہاتؔ دے گھرانے مَسکن دے اک پاسے وَل ڈیرے لاہن ۔³⁰۔ تے قہانیں دے گھرانیں دے پیو دادیاں دے گھرانیں دا ھاکم عُزی ایلؔ دا پُتر اِلی صافانؔ ہووے گا ۔ ³¹۔ تے اوہ ایہناں شیواں دی رکھوالی کرن گے ۔ صندوق تے میز، تے دیواکھے تے مذبح تے مَقدس تے پردہ تے سبھو اوہدی خدمت لئی شیواں ۔ ³²۔تے لاویاں دے حاکماں دا حاکم کاہن ہارن دے گھرانے سَن ۔ ایہہ مراری ؔ دے گھرانے سَن۔³³۔ تے مراری توں مَحلیون ؔ تے مُوشئیوں دے گھرانے سَن ، ایہہ مراری ؔ دے گھرانے سَن ۔ ³⁴۔ اوہناں دے ساریاں مرداں دی گنتی ، اِک مہینہ تے ایہدوں نالوں وَڈے چھے سو ہزار دوسو سِن ۔ ³⁵۔ تے مراری ؔ دے گھرانیاں دے پیو دادیاں دے گھرانیاں دا حاکم ابی مائل ؔ دا پُت صوری ایلؔ سی تے اوہ مسکن دے اِک پاک پاسے پہاڑ وَل ڈیرے پان۔³⁶۔ تے بنی مراریؔ دےذمے ایہناں شیواں دی رکھوالی ہووے گی ۔ مسکن تے اوہدے کوارے تے اوہدیاں تھمیاں تے اوہدے پائے تے اوہدا سارا سامان جیہڑا ایس خدمت لئی کم آوے ۔ ³⁷۔ تے ویہڑے دیان تھمیاں جیہڑیاں اوہدے دوالے نیں ۔ تے اوہدے پائے تے اوہدیاں میخاں تے اوہدے رَسّے ۔³⁸۔ تے مسکن دے اگے حضوری دے خیمے دے سامنے چَڑھدے پاسے مُوسیٰؔ تے ہارونؔ تے اوہدے پُتر دیرا لگا ۔ بنی اسرائیلؔ دے وچکار مُقدس دی رکھوالی اوہناں دی زمہ داری ہووے گی ۔ تے جیہڑا بندہ بغیر مسح ہوئیاں نیڑے اوے اوہ ماریا جاوے گا ۔ ³⁹۔ سبھو لاویاں ؔ دی گنتی اوہناں دے گھرانیاں دے تعلق نال جہناں نُوں مُوسیٰؔ تے ہارون ؔ نیں۔ خداوند دے حُکم دے سببوں گِنیا ۔ سارے مرد جیہڑے اِک مہینہ تے ایہدے نالوں وَڈے بائی ہزار سَن ۔⁴⁰۔ تے خداوند نے مُوسیٰؔ حُکم دِتا پئی اسرئیلؔ دے سبھ پلوٹھے پُتر اِک مہینہ تے ایس توں وَڈے نوں گِن ، تے اوہناں دے ناواں دی گنتی کر ۔ ⁴¹۔ تے توں لاویاں ؔ نوں میرے لئی بنی اسرائیل ؔ دے سبھو پلوٹھیاںدی تھاں لے ۔ میں خُداوند آں ۔ تے لاویاں ؔ دے ڈنگراں نُوں بنی اسرائیلؔ دے سبھو پلوٹھیاں دی تھاں لے ۔ میں خُداوند آں ۔ تے لاویاں ؔ دے ڈنگراں نُوں بنی اسرائیل ؔ دے ڈنگران دے سبھو پلوٹھیاں دی تھاں لے ۔⁴²۔ تَدھ مُوسیٰ ؔ نے جیویں اوہنوںخُداوند میں حُکم دِتاا سی ۔ بنی اسرائیل ؔ وِچ سارے پلوٹھیاں نوں گِنیا ۔ ⁴³۔ تے فیر پلوٹھے مَرد اِک مہینہ تے ایہدے توں وڈیان نوں جیہڑے ناواں دی گنتی دے پاروون گنیے گئے ، بائی ہزار دو تہتر سَن ۔⁴⁴۔ تے خداوند نے مُوسیٰ ؔ نے مُوسیٰ ؔ نال کلام کر کے حُکم دِتا ۔ ⁴⁵۔ پئی بنی اسرائیلؔ دے سبھو پلوٹھیاں دی تھان لاویاں ؔ نون اوہناں دے ڈنگراں دی تھان لاویں ؔ دے ڈنگران نوں لے ۔ تے لاویؔ میرے ہون گے ، میں خداوند آں ۔⁴⁶۔ پَر بنی اسرائیلؔ دے پلوٹھیاں وِچ جیہڑے دو سو تہتر لاویاں ؔ تون وَدھ نیں اوہناں دے فِدیہ دے لئی ۔ ⁴⁷۔ بندے پِچھے پنج مثقالاں ، مَقدِس دے مثقال دے برابر لے ( اِک مثقال ویہہ جیرو دے برابر ہُندا اے) ⁴⁸۔ تے تُوں ایہہ جیہڑی اوہناں توں بُہتیاں دا فِدیہ اے ۔ ہارونؔ تے اوہدے پُتران نون دیویں ۔⁴⁹۔ تے فیر موُسیٰؔ نے فدیہ دی چاندی اوہناں کولوں لئی جیہڑے اوہناں کولوں جہناں دا فدیہ لاویاں ؔ توں وصول کیتا گیا ، بُہتے سَن ۔ ⁵⁰۔ اوس نے بنی اسرائیل ؔ دے پلوٹھیاں کولوں اِک ہزار تِن سو پینسٹھ مِثقال چاندی مَقِدس دے مِثقال دے برابر وصول کیتی ۔ ⁵¹۔ تے مُوسیٰؔ نے ایس فِدیہ دی چاندی ہارونؔ تے اوہدے پُتراں نون دِتی ۔ خداوند دے حُکم دے مطابق جیویں پئی ، خُداوند نے مُوسیٰؔ نُوںحُکم دِتا سی ۔

4¹۔تے خُداوند نے مُوسیٰ ؔ تے ہارونؔ نال کلام کرکے آکھیا ۔ ²۔ پئی لاویاں ؔ دے وِچکا سارے بنی قہاتؔ دا اوہناں دی خانوادیاں دے حِساب نال گِنتی کرو ۔ ³۔ تِن ورھیاں دی عمُر توں پنجاں ورھیاں تیِک جیہڑے لشکر چہ رَلن حضوُرے خیمے دی سیوا کَرن ۔ ⁴۔ تے حضُوری دے خیمے چہ بوہت ای پاک شیواں دے بارے بنی قہاتؔ دی ایہہ سیوا ہووے گی ۔⁵۔ جیہدوں خیمہ گاہ دا جانا ہووےتے ہارونؔ تے اوہدے پُتر آؤن تے پَردے نُوں لاہ دین ۔ تے اوہناں نوں شہادت دے صندوُق اُتے ولیٹین۔ ⁶۔ تے اوہدے اُتے تخس دیاں کھلاں دا چھاڑا پان تے اوہدے اُتے کپڑا سار بنفشی رَنگ دا وچھان ۔ تے اوہدیاں لٹھاں پان ۔⁷۔ تے نذر دی روٹی دے میز دے اُتے بنفشی رِنگ دا کپڑا وچھان ۔ تے اوہدے اُتے تھال تے کٹورے تے ڈھکن والے لوٹے تے مے یاں تیل دے پیالے رَکھے ۔ تے دائمی روٹی اوہدے اُتے ہووے ۔ ⁸۔ تد اوہدے اُتے قِرمزی رَنگ دا کپڑ اوچھاؤ ۔ تے تحس دیاں کھلاں دے چھاڑیاں وِچ لپیٹو ۔ تے اوہدیاں لٹھاں پاؤ۔⁹۔ تے بنفشی رَنگ دا کپڑا لوؤتے اوہدے چہ لَو دا شمعدان تے اوہدے دیِوے اوہدے اوہدیاں قینچیاں تے اوہدیاں تھالیاں تے اوہدے سارے بھانڈے جیہناں نال سیوا کیِتی جاندی اے ڈھکنا ۔ ¹⁰۔ تے اوہناں نُوں تے سارے بھانڈیاں نُوں تحس دیاں کھلاں دے چھاڑے پاؤ تے اوہناں نُوں اِک ڈنڈے تے رکھو ۔ ¹¹۔ تے سونے دے مذبحے اُتے بنفشی کپڑا وچھاؤ تے تحس دیاں کھلاں دے چھاڑیاں چہ ولیٹو ۔ تے اوہناں دیاں لٹھاں پاؤ۔¹²۔ تے سیوا دے سارے بھانڈیاں نُوں جیہناں نال مَقدِس چہ سیوا کیِتی جاندی اے ، لے کے بنفشی کَپڑے چہ ولیٹو ۔ تے اوہناں نُوں تحس دیاں کھلاں دے چھاڑیاں چہ ڈھکو ۔ تے اوہناں نُو ں اِک ڈنڈے تے ٹنگنا ۔ ¹³۔ تے مذبحے دی سواء کڈھ دیو تئے اوہدے اُتے ارغوانی رَنگ دا کپڑا وچھاؤ۔ ¹⁴۔ تے اوہدے اُتے چھاپاں تے بیلچے تے پیالے تے مذبحے دے سارے بھانڈے تے تحس دیاں کھلاں دت چھاڑیاں نال اوہناں نُوں ڈھکو ۔ تے اوہدیاں لٹھاں پاؤ ۔¹⁵۔ جیہدوں خیمہ گاہ دے نِکلن دے ویلے ہارونؔ تے اوہدے پُتر پاک شیواں نُوں تے اوہدے سارے سامان نُوں ڈھک لین تے اوس ویلے بنی قہاتؔ چُکن لئی آؤن ۔ پَر پاک شیواں نُوں بنی قہاتؔ چُکن گے ۔ ¹⁶۔ تے ایہہ شیواں ہارون ؔ دا پُتر الیعزرؔ کاہن دے حوالے ہون گئیاں ۔ لَو دا تیل تے خُوشبوواں والا بخُور تے دائمی نذر دی قُربانی تے مَسح دا تیل تے سارے مسکن دی ذمہ داری تے جیہڑیاں پاک شیواں اوہدے وِچ نیں تے اوہدا سامان ۔¹⁷۔ تے خُداوند نے مُوسیٰ ّ تے ہارونؔ نال کلام کرکے آکھیا ۔ ¹⁸۔ پئی تُسیں بنی قہاتؔ دے خانوادیاں دے قبیلیاں نُوں لاویاں ؔ دے وِچکاروں جانو ناں مرن دیو ۔ ¹⁹۔ سگوں ااوہناں نال اینج کرو کیوں جو اوہ جیوندے رہن ۔ تے جیِہدوں بوہت ای پاک رَبّ دے نیڑے آؤن تے مَر ناں جان ۔ ہارونؔ تے اوہدے پُتر اند ر آ جان ۔ تے اوہ اوہناں چوں ہر اِک دی سیوا تے بھار ناویں لان ۔ ²⁰۔ اوہ اِک پَل لئی وی اندر جا کے شیواں نُوں ناں ویکھن ۔ نئیں تے مَر جان گے ۔²¹۔ تے خُداوند نے مُوسیٰؔ نال کلام کرکے آکھیا ۔ ²²۔ پئی سارے بنی جیرسونؔ دا وی اوہناں دے خانوادیاں دے حساب نال گِنن۔ ²³۔ تیہہ ورھیاں دی عُمر توں لے کے اُتے پنجا ہ تیِک سراے جیہڑے لشکر چہ وڑھن ۔ اوہناں نُوں حضُوری دے خیمے دی سیوا دے لئی گِنن ۔²⁴۔ تے جیرسوُنیاں ؔ دے خانوادیاں دی دی س سیوا دا کم کرن چہ تے بوجھ چُکن ایہہ ہووے گی۔ ²⁵۔ اوہ ایہہ شیواں چُکن گے ۔ مَسکن دے پَڑدے تے حضُوری دا خیمہ تے اوہدا چھاڑا تے تحس دیاں کھلاں دا چھاڑا جیہڑا اوہدے اُتے ہے اے تے حضوری دے خیمے دے بُوہے دا پَڑدہ ۔ ²⁶۔ تے ویہڑے دا پڑدہ تے مسکن تے مذبحہ دے آلے دوالے دے ویہڑے دے بُوہے دا پَڑدہ تے رَسے تے ہور سامان جیہڑا اوہدی سیوا دے لئی ضُروری اے ۔ تے سَبکُجھ جو اوہدے لئی کرنا ہووے گا اوہ کرن گے ۔²⁷۔ بنی جیرسونؔ دی ساری سیوا بھار چُکن دی تے ہور کَم کَرن دی تے اَپنے بھاراں دی رَکھوالی دے حُکم دی ہارونؔ تے اوہدے پُتراں دے آکھن دے حساب نال ہووے گی۔ ²⁸۔ تے اوہناں دی سیوا ہارون ؔ دا پُتراِ تمرؔ کاہن دے حُکم نال ہووے گی ۔²⁹۔ گھراں دی گِنتی کرو ۔ ³⁰۔ تیہہ ورھے دی عُمر توں لے کے پنجاہ تیِکر سارے جیہڑے لشکراں چہ رَلن ۔ اوہناں نُوں حضوری خیمے دی سیو ا لئی گِن ۔³¹۔ تے اوہناں دے بھار تے حضوری تے خیمے دی ساری سیوا توں اوہناں لئی ایہہ لازمی اے ۔ مسکن دے تختے تے اوہدے رکھوالے تے اوہدے تھماں تے اوہدے پاوے ۔ ³²۔ تے ویہڑے دے تھم جیہڑے اوہدے آلے دوالے نیں ۔ تے اوہناں دے پاوے تے اوہناں دی کِل تے اوہناں دے سارے بھانڈے تے ہور سیوا دیاں شیواں تے اوہناں نُوں سارا سامان جِہدا چُکنا اوہناں لئی مِتھیا گیا اے ۔ نام لے حوالے کر ۔³³۔ پیراریؔ دے خانوادیاں دی سیوا ے ۔ حضوُری دے خیمے وِچ اوہناں دی ساری سیوا ہارون ؔ کاہن دے پُتر اِتمر ؔ دے حُکم نال ہووے گی ۔³⁴۔ تد مُوسیٰ ؔ تے ہارون ؔ تے جماعت دے امیراں نے بنی قہاتؔ دا اوہناں دے خانوادیاں دے حساب نال تے پیو دادیاں دے گھرانیاں دے حساب نال گِنیا ۔ ³⁵۔ تییہ ورھیاں دی عُمر توں لے کے پنجاہ سال تیِکر سارے جیہڑے لشکر چہ رَلے سَن حضوری دے خیمے دی خِدمت دے لئی ۔ ³⁶۔ تے اوہناں چوں جیہڑے اپنے خانوادیاں دے حِساب نال گِنے گئے ۔ اوہ دو ہزر سِت سو پنجاہ سَن ۔³⁷۔ قہاتیاں ؔ دے خانوادیاں توں اویہو ای نیں جیہڑے گِنے گئے پئی حضوُری دے خیمیاں دی سیوا کرن ۔ خُداوند دے حُکم دے نال سَن ۔ جیہڑا مُوسیٰ ؔ دی زبانی سی مُوسیٰ ؔ تے ہارونؔ نے اوہناں نُوں گِنیا ۔³⁸تے بنی جیرسونؔ وی اَپنے خانوادے تے پیو دادیاں دے گھرانیاں دے حساب نال گِنے گئے۔ ³⁹تییہ ورھیاں عُمر توں لے کے پنجاہ تیِکر سار ے جیہڑے لشکر چہ رَلے سَن ۔ حضوُری دے خیمیاں دی سیوا دے لئی ۔ ⁴⁰تے اوہ اپنے خانوادیاں دے حِساب نال تے اَپنے پیو دادیاں دے گھرانیاں دے دو ہزار چھے سو تیہہ گِنے گئے ۔⁴¹تے ایہہ اوہ نیں جیہڑے جیرسونؔ دے خانوادیاں چوں حضوری ے خیمے دی سیوا دے لئی گِنے گئے ۔ مُوسیٰؔ تے ہارونؔ نے ایہناں نُوں خُداوند دے حُکم دے نال گِنیا ۔⁴²تے بنی مروی ؔ وی خانوادیاں تے پیو دادیاں دے گھرانے دے حِساب نا ل گِنے گئے ۔ ⁴³تیہہ ورھے دے عُمر توں لے کے پنجاہ ورھے تیِکر سارے جیہڑے لشکر چہ رَلے سَن ۔ حضُوری دے خیمے دی سیوا دے لئی ۔ ⁴⁴تے اوہ اَپنے خانوادیاں دے حِساب نال تِن ہزار دوسو سَن۔⁴⁵ایہہ اوہ نیں جیہڑے بنی مراری ؔ دے خانوادیاں چوں گِنے گئے ۔ جِنہاں نُوں خُداوند دے حُکم دے حِساب نال جیہڑے مُوسیٰؔ دی زُبانی سی مُوسیٰؔ تے ہارونؔ نے گِنیا ۔⁴⁶تے لاویاں ؔ چوں سارے جِہناں نُوں مُوسیٰؔ تے ہارونؔ تے اسرائیلؔ دے امیراں نے اوہناں دے خانوادیاں تے اَپنے پیو دادیاں دے گھرانیاں دے حِساب نال گِنے ۔ ⁴⁷تیہہ ورھے دی عُمر توں لے کے پنجاہ تیِکر سارے جیہڑے حضُوری دے خیمے چہ کَم کرن دی سیوا تے بھار چُکن دی سیوا دے لئی وڑھے ۔ ⁴⁸اوہناں دی گِنتی اَٹھ ہزار پنجاہ سو اَسی سی ۔⁴⁹خُداوند دے حُکم دے حساب نال جیہڑا مُوسیٰؔ دی زُبانی سی اوہ اَپنی سیوا دے حِساب نال سیوا تے بھار دے گِنے گئے ۔ اوہناں نُوں مُوسیٰؔ نے جِس طراں خُداوند نے آکھیا سی گِنیا ۔

5¹۔تے خُداوند نے مُوسیٰؔ نُوں کلام کرکے آکھیا۔ ²۔بنی اسرائیل ؔ نُوں حُکم کَر پئی ہَر اِک کوڑھی تے ہَر اک جریان دے مریِض نُوں تے ہَر اِک نُوں جیہڑا لاش دے سببوں پلیت نیں اوہ خیمے گاہ توں باہر کڈھ دین۔ ³۔مَرد ہوے یا عورت اوہ باہر کڈھ دِتی جاوے ۔ تُوں اوہنوں خیمے گا ہ چوں باہر کڈھ دیو۔کیوں جو اوہ اَپنے ڈیریاں نُوں جِتھے میں رِہنا واں پلیِت ناں کرن ۔ ⁴۔ تے بنی اسرئیل ؔ نے اینج ای کیِتا ۔ تے اوہناں نُوں خیمہ گاہ چوں باہر کڈھ دِتا ۔جِس طراں خُداوند نے مُوسیٰؔ نُوں حُکم دِتا سی ۔ بنی اسرائیل ؔ نے اونج ای کیِتا ۔⁵۔تے خُداوند مُوسیٰ ؔ نُوں کلام کرکے آکھیا ۔ ⁶۔ بنی اسرائیلؔ نُوں آکھ جیکر کوئی مَرد یا زِنانی کوئی پاپ کرے ۔ جیہڑے لوکی کردے نیں تے خُدادے حَکم نُوں ناں مَنّے تے او ہ بندہ قصوُر وار ہووے گا ۔ ⁷۔ اوہ اَپنے پاپ دا جیہڑا اوہنے کیِتامَنّے تے اَپنے پاپ دا پُورا ہدیہ کڈھے تے اوہدے تے پنجواں حِصہ بوہتا دیوے ۔ تے جیہدا اوہنے قصوُر کیِتا اے اوہنوں دے دیوے ۔⁸۔ جے کر اوس بندے دا کوئی والی وارث ناں ہووے جیِہدے قصُور دا ہدیہ دِتا جاوے تے خطا دا ہدیہ خُداوند نُوں دِتا جاوے ۔ تے اوہ کاہن دا ہووے گا ۔ کفارے دے سِوا اوس دُنبے دے جیہدوں توں خطا دا خطا دا کفارہ دِتا جاوے ۔ ⁹۔ تے بنی اسرائیل ؔدیاں ساریاں شیواں توں جیہڑیاں چُکن دی قُربانی دے طور تے نیں اوہ کاہن دے کول لیان اوہ اوہدی ہون گئیاں ۔ ¹⁰۔ تے ہَر اِک آدمی دیاں پاک کیِتیاں ہوئیاں شیواں اوہدیاں ہون گئیاں ۔ تے جیکر کوئی بندہ کاہن نُوں کوئی شے دیوے تے اوہ اوہدی ہووے گی ۔¹¹۔ تے خُڈاوند نے مُوسیٰؔ نُوں کلام کرکے آکھیا ۔ ¹²۔بنی اسرائیلؔ نال خِطاب کَر تے اوہناں نُوں دَس ۔ تے جیکر کِسے دی زنانی غلط راہ تے جاوے تے اَپنے بندے دی وفادار ناں رہوے ۔¹³۔ تے ہور کوئی بندہ اوہدے نال سُتا ہو وے تے ایہہ گَل اوہدے بندے تُوں لُکی رہوے ۔ تے اوہدی پلیتی لُکی رہوے تے اوہدے تے کوئی گواہ ناں ہووے تے اوہ پھَڑی ناں گئی ۔ ¹⁴۔ تے بندے نُوں غیرت دا خیال آوے تے اوہنوں اَپنی زِنانی تے شَک ہووے یا اوہ غیرت دے سببوں اَپنی زِنانی تے شَک کرے بھاویں سچی مُچی پلیِت اے ہوئی اے یا نئیں ۔¹⁵۔ تے اوہ مَرد اَپنی زِنانی نُوں کاہن کول لَے جاوے تے اوس زِنانی دی قُربانی لئی جَو دے آٹے دا اِک ایفے دا دسواں حِصہ لیائے ۔ اوہدے تے تیل ناں سُٹے تے ناں ای اوہدے تے لُبان رَکھے کیوں جو ایہہ غیرت دی نذر اے کیوں جو ایہہ دھیان دین دی نذر اے ۔ جیِہدے نال گُناہ یاد کریا جاندا اے ۔¹⁶۔ تد کاہن اوس زِنانی نُوں اَگے لیاوے تے خُداوند دے اَگے کھلارے ۔ ¹⁷۔ تے کاہن اِک مِٹی دے بھانڈے چہ پاک پانی لوے تے مِسکن دے فرش دی خاک لے کے او س پانی چہ رلاوے ۔¹⁸۔ تے کاہن اوس زِنانی نُوں خُداوند دے اَگے کھلارے ۔ تے اوہدا سِر ننگا کرے تے یاد کران دی قُربانی جیہڑی غیرت دی نذر دی قُربانی اے ۔ اوہدے ہَتھاں تے رَکھے تے کاہن دے ہَتھ تے کوڑا پانی ہووے ۔ جیہڑا لعنت دا سبب اے ۔ ¹⁹۔ تے کاہن اوس زِِنانی نُوں سونہہ دے کے آکھے پئی جیکر کوئی بندہ تیرے نال نئیں سُتا ۔ تے تُوں اپنی بندے دی ہُندی ہوئی کِسے ہور دے نال پلیت نئیں ہوئی ایس کوڑے پانی دے اَثر توں جیہڑا لعنت دا سبب اے تُوں بچی رہویں گی ۔²⁰۔ پَر جیکر رتُوں اَپنے بندے دی ہُندی ہوئی کِسے نال دِل لایا اے تے اوہدے نال پلیِت کم کیِتا اے تے اوپرے نے تیرے نال بُرا کم کیِتا اے ۔ ²¹۔ تد کاہن زِنانی نُوں لَعنت دی سونہہ دے کے آکھے ۔ پئی تیرے لوکاں چہ خُداوند تینوں لعنت دیوے ۔ تے خُداوند اینج ای کرے ۔ پئی تیرے پَٹ سَڑ جان تے تیرا ڈھڈ سُج جاوے ۔ ²²۔ تے ایہہ پانی جیہڑا لَعنت والا اے ۔تیری آندرا ں چہ جاوے تے تیرے پٹاں نُوں ساڑ دیوے ۔ تو زنانی آکھے ۔ اینج ای ہووے ۔ اینج ا ی ہووے ۔²³۔ فیر کاہن ایہناں لعنتاں نُوں لِکھے تے کوڑے پانی نال اوہنوں دھووے ۔²⁴۔ تے کاہن ایہہ کوڑا لعنت لان والا پانی اوس زنانی نُوں پیاوے تے ایہہ لعنت لان والا پانی کَوڑ پیدا کرن لئی اوہدے اَند لنگ جاوے ۔ ²⁵۔ پَر اوہدے توں پہلوں کاہن اوہدے ہتھوں غیرت دی نذر دی قُربانی لَے کے خُداوند دے اَگے اوہنوں ہلاوے تے اوہنوں مذبح دے نیڑے لیاوے ۔ ²⁶۔ تے اوہدی یاد دہانی دی نذر دی قُربانی چوں کاہن اِک مُٹھ لوے تے اوہنوں مذبحے اُ تے ساڑےایہدے مگروں اوہ پانی اوس زنانی نُوں پیاوے ۔²⁷۔ تے جیہدوں اوہ اوہنوں پانی پیا لوے تے جیکر اوہ پلیِت سی اوہنے اپنے بندے دی وفادار نئیں رہی تے اوہ لعنت دا پانی اوہدے اَندر جا کے کوڑ پیدا کرے گا ۔ تَد اوہدا ڈھڈ سُج جاوے گا تے اوہدا پَٹ سڑ جاوے گا تے اوہ زنانی اَپنے لوکاں چہ لعنت دا نشان ہووے گی ۔ ²⁸۔ تے جے اوہ زنانی پلیِت نئیں ہوئی سی سگوں پاک سی تے اوہ چنگی بھلی رہوے گی ۔ تے اوہدے چوں بچے ہون گے ۔²⁹۔ ایہہ غیرت دی شریعت اے ۔ جیِہدوں کوئی زِنانی اَپنے بندےدے ہُندے ہوئیاں پُٹھے راہ تے جاوے تے پلیِت ہو جاوے ۔ ³⁰۔ یاں بندے نُوں غیرت دا جوش آوے تے اَپنی زِنانی تے شَک کرے تے اوہنوں خُداوند دے اَگے کھلارے تے اوس ساری شریعت دے حساب نال کاہن اوہدے نال ایہہ کم کرے ۔³¹۔ تے مَرد اَپنے پاپ توں بَری ہووےگا تے پاپ اوس زِنانی دے سِر ہووے گا ۔

6¹۔ تے خُداوند نے مُوسیٰ ؔ نُوں کلام کرکے آکھیا ۔ ²۔ بنی اسرائیلؔ نال خطابکَر تے اوہناں نُوں دَس ۔ جیِہدوں کوئی مرد یاں زِنانی نذیر دی مَنّت مَنے پئی اَپنے آپ نُوں خُداوند دے لئی نذیر بناوے ۔ ³۔تے شراب تے نشے والے شے توں پراں رہوے تے شراب دا سِرکہ یا نشے والا سِرکہ ناں پیِوے ۔ تے انگوُر داکوئی رَس ناں پیِوے تے ناں تازہ تے ناں سُکے انگُور کھا وے ۔ ⁴۔ تے اَپنی نذراں دے سارے دیہاڑیاں چہ کوئی شے جیہڑی باغ چوں نِکلدی اے کِشمِش توں لے کے چھِل تیِکر ناں کھاوے ۔⁵۔ تے اوہدیاں نذراں دی مَنّت دے سارے دیہاڑیاں چہ اوہدا سِر ناں مُنیا ناں جاوے جیہدوں تیِکر پئی اوہ دیہاڑے جیِہناں چہ اوہ خُداوند دے لئی نذیر بنایا گیا مَنیا گیا اے ، مُک ناں جان ۔ تے اوہ پاک رہوے تے اوہ اَپنے والاں دیاں زُلفاں نُوں ودھن دیوے ۔⁶۔ تے خُداوند لئی نذیر ہون دے سارے دیہاڑیاں چہ اوہ مُردے دی لاش دے کول اوہ ناں جاوے ۔ ⁷۔اوہ اَپنے پیو تے اَپنی ماں تے اَپنے بھرا تے اَپنی بھین دی موت تے اَپنے آپ نُوں ناپاک ناں کرے ۔ کیوں جو اوہدے خُدادیاں نذراں اوہدے سِر تے ہون گئیاں ۔ ⁸۔ اوہ اَپنیاں نذراں سارے دیہاڑیاں چہ خُداوند دے لئی وَکھ کیِتا ہویا اے ۔⁹۔ جیکر کوئی بندہ اوہدے نیڑے اِک دَم مَر جاوے ۔ تے اوہدیاں نذراں دے سِر نُوں پلیت کرن ۔ تے اوہ اَپنے پاک ہون دے اوسے دیہاڑے اَپنا سِر مُنوائیں تے فیر ستویں دیہاڑے مُنوائے ۔¹⁰۔ تے اَٹھویں دیہاڑے دو قُمریاں یاں کبُوتر دے دو بچے حضوُری دے خیمے دے بُوہے تے کاہن کول لیاوے ۔ ¹¹۔ تے کاہن اوہناں چوں خطا دی قُربانی تے دوُسرے نُوں سوختنی قُربانی د یوے تے اوہدے لئی اوس بھُل چُک دا جیہڑی مُردے دے سببوں ہوئی کفارہ دیوے ۔ تے اوہدے سِر نُوںاوسے دیہاڑے پاک کرے ۔¹²۔ تَد اوہ اَپنیاں نذراں دے دیہاڑیاں چہ خُداوند دے لئی نذر مَنّے ۔ تے خطا دی قُربانی لئی اِک اِک سال دا نَر بکرہ لیاوے ۔ تے اوہدے پہلے دیہاڑے گِنے ناں جان گے ۔ ایس لئی پئی اوہدیاں نذراں پلیِت ہو گئیاں سَن ۔¹³۔ تے ایہہ نذر دین والے لئی شریعت اے ۔ تے جیہِدوں اوہدیاں نذراں دے دیہاڑے مُک جان تے حضُوری دے خیمیاں دے بُوہے تے لیاندا جاوے ۔ ¹⁴۔ تے اوہ خُداوند لئی اَپنی قُربانی دیوے ۔ سوختنی قُربانی لئی اِک بے عیب اِک سال دا بکرا تے خطا دی قُربانی دے لئی اِک بے عیب اِک سال دی بکری تے سلامتی دی قُربانی دے لئی اِک بے عیب چھترا ۔ ¹⁵۔ تے میدے دیاں تازہ روٹیاں تے تیل چہ رَلے ہوئے تازی کُلچیاں تے تیل نال چوپڑی ہوئی روٹیاں دی اِک چنگیر تے نذر دی قُربانی تے تپاوَن ۔¹⁶۔ تَدّ کاہن اوہنوں خُداوند دے اَگے لیاوے ۔ تے اوہدی خطا دی قُربانی تے اوہدی سوختی قُربانی دیوے ۔ ¹⁷۔ تے چھترے نُوں تازہ روٹیاں دی چنگیر سنھے خُداوند دی قُربانی دے لئی سلامتی دی قُربانی دیوے ۔ تد کاہن اوہدی نذر دی قُربانی تے اوہدا تپاوَن دیوے ۔¹⁸۔ فیر نذر دین والا حضُور دے خیمے دے بُوہے دے کول اَپنیاں نذراں دا سِر مُنوائے ۔ تے اَپنی نذراں دے سِر دے والاں نُوں سلامتی دے ذبیحے دے ہیِٹھاں اَگ چہ پاوے ۔¹⁹۔ تے کاہن وَچھے دا ریِنیا ہویا موہڈا تے چنگیر وِچ اِک تازہ کُلچہ تے اِک تازہ روٹی لوے۔ تے اوہنوں نذر دین والے دے ہَتھاں تے اوہدیاں نذراں دے وال مُنوان دے مگر رَکھے ۔ ²⁰۔ تے کاہن اوہنوں ہِلان دی قُربانی دے لئی خُداوند دے اَگے ہلائے ایہہ کاہن دے لئی ہلان دے سیِنے تے چُکن دے موہڈے سنھے پاک اے ۔ ایہدے مگروں نذر چڑھان والا مَے پی سکدا اے ۔²¹۔ جیہڑا کوئی نذر چڑھان لئی مَنّت مَنھے ۔ اوہ تے اوہدیاں نذراں دے لئی خُداوند دے حضُور اوہدی قُربانی دِتی ۔ بناں ایہدے جِس نذر دی اوہنوں اَپنی منّت دے حساب نال تو فیق مِلی اے۔ ایہہ شریعت اے اینج ای اوہ اَپنیاں نذراں دی شریعت دے حِساب نال عمل کرے ۔²²۔ تے خُداوند نے مُوسیٰ ؔ نال کلام کرکے آکھیا ۔ ²³۔ پئی ہارون ؔتے اوہدے پُتراں نال خطاب کر۔ تے اوہناں نُوں آکھ پئی تُسیں بنی اسرائیلؔ نُوں ایس طراں بَرکت دیو ۔ تے اوہناں نُوں آکھو ۔ ²⁴۔ خُداوند تینوں بَر کت دیوے تے تیری حِفاظت کرے ۔²⁵۔ خُداوند اَپنے مُکھ دا نُور تیرے اُتے چمکاوے تے تیرے اُتے رَحم کرے ۔ ²⁶۔ خُداوند اَپنا مُکھ تیرے وَل پھیرے تے تینوں سلامت رَکھے ۔ ²⁷۔ تے اوہ میرا ناں بنی اسرائیلؔ وِچ لین تے میں اوہناں نُوں بَرکت دیواں ۔

7¹-تے اینج ہویا پئی جس دِن موسی ٰ مَسکِن دے اَگے کھڑا کرن تَوں ویہلا ہویا تے اوہنوں اوہدے بھانڈیاں تے سامان سنھے مَسح کیتا تے پاک کیتا ۔ ²-تے اسرائیل ؔ دے سردار دے نیڑے آئے ۔یعنی اوہ سردار جیہڑے پیوا دادیاں ٹبراں دے سردار تے گنتی کیتے ہوئے قبیلیاں اُتے مِتھے سَن۔ ³-تے اپنیاں قربانیاں رَب دے اَگے لیائے ۔چھ گڈیاں ڈھکیاں ہوئیاں تے بارہ وچھے دو دو سرداراں وَلوں اِک گڈی تے ہر اِک سردار وَلوں اِک وَچھا ۔اوہناں نُوں اوہ مَسکِن دے اَگے لیائے۔⁴-تے رَب نیں موسیٰ نال کلام کر کے آکھیا ۔ ⁵-پئی تُوں ایہہ اوہناں کولوں لے۔پئی حضُوری دے خیمے دی خدمت وچ کام آؤن۔تے لاویاں ؔ دی خدمت دے حساب انل اوہناں نُوں دے۔⁶-تد موسیٰ ؔ نیں گڈیاں تے وَچھے لے کے لاویاں ؔ نُو ں دِتے۔ ⁷-اوہنے دو گڈیاں تے چار وَچھے بنی جیرشونؔ نُوں اوہناں دی خدمت دے حساب نال دِتے ۔ ⁸-تے چار گڈیاں تے آٹھ وَچھے اوہنے بنی مراریؔ نُوں دِتے ۔جیہڑے اپنی خدمت دے مطابق ہارونؔدے پُتر ایتا مارؔ دے ماتحت سن۔⁹-تے اوہنے بنی قہاتؔ نُوں کُجھ ناں دِتا ۔کیوں جو پاک شیواں دے دی خدمت اوہناں دی سی جنہاں نُوں اوہ اپنے مونڈھیاں اُتے چُکدے سن۔¹⁰-تے سردار اپنے ہدئیےمَذبح نُوں پاک کرن لئی لیائے ۔اوہدے مَسح دے دِن سردارا ں نے مَذبح دے اَگے اپنے ہدئیے چڑھائے۔ ¹¹-تے رَب نیں موسیٰ نُوں آکھیا پئی اِک دِن چہ اِک سردار اپنا چڑھاوا مَذبح نُوں پاک کرن لئی لیائے۔¹²-سو جس نے پہلے دِن اپنا چڑھاوا چڑھایا۔اوہ یہودہؔ دے قبیلے دا رئیس نحثونؔ بِن عمی نادابؔ سی۔ ¹³-تے اوہدا ہدیہ ایہہ سی اِک چاندی دا قا ب جہدا وزن اِک سو تریہہ مِثقال تے اِک چاندی دا جام جہدا وزن ستر مِثقال مَقدِس دے مثقال دے مطابق ایہہ دونویں نَذ ر دی قربانی لئی تیل رَلے ہوئے میدے نال بھرے سَن۔ ¹⁴-تے اِک سونے دا بخوردان جہدا وزن دَس مثقال سی بخور نال بھریا ہویاسی ۔¹⁵-تے اِک وَچھا تے اِک لیلا تے اِک دُنبہ اِک سالاسوختنی قربانی لئی۔ ¹⁶-تے اِک بکرا بھُل چُک دی قربانی لئی ۔ ¹⁷-تے سلامتی دی قربانی لئی دو وَچھے ۔پَنج دُنبےتے پَنج بکرے تے پَنج لیلے اِک اِک سال دے ۔نحثونؔ بِن عمی نادابؔ ایہہ چڑھاوا سی۔¹⁸-تے دوجے دِن صوعرؔ داپُتر یَساکرؔ دا سردار نتن ایل ؔ چڑھاوا لیایا۔ ¹⁹-اوہدا چڑھاواایہہ سی۔اِک چاندی دا قا ب جہدا وزن اِک سو تریہہ مِثقال تےاِک چاندی دا جام جہدا وزن ستر مِثقال مَقدِس دے مِثقال دے مُطابق ۔ایہہ دونویں چڑھاوے دی قربانی لئی تیل نال رَلے ہوئے میدے نال بھرے سَن۔²⁰-تے سونے دا ِک بخور دان جہدا وزن دَس مِثقال سی بخور نال بھریا ہویا سی۔ ²¹-تے اِک وَچھا تے اِک دُنبہ تے اِک نَرلیلااِک سالا سوختنی قربانی لئی۔ ²²-تےاِک بکرابھُل چُک دی قربانی لئی ۔ ²³-تے سلامتی دی قبربانی لئی دو وَچھے تے پَنج دُنبے تے پَنج بکرے تے مَنج لیلے اِ کاِک سال دے ۔ایہہ صورؔ دے پُتر نِتنایلؔ دا چڑھاوا سی۔²⁴-تے تیجے دِن بنی بنی زبلُونؔ دا سردارحیلونؔ دا پُتر الی آبؔ چڑھاوا لیایا۔ ²⁵-اوہدا چڑھاوا ایہہ سی۔اِک چاندی دا قاب جہدا وزن اِک سَو تریہہ مِثقال تے اِک چاندی دا جام جہدا وزن ستر مِثقال مَقدِس دے مِثقال دے مطابق ایہہ دونویں نَذر دی قربانی لئی تیل نال رَلے ہوئے میدے نال بھرے سَن۔ ²⁶-تے اِک سونے دا بخور دان جہدا وزن دَس مِثقال سی بخور نال بھریا ہو یا سی۔²⁷-تے اِک وَچھا تے اِک دُنبہ تے اِک لیلا اِک سالا سوختنی قربانی لئی ۔ ²⁸-تے اِک بکرا بھُل چُک دی قربانی لئی ۔ ²⁹-تے سلامتی دی قربانی لئی دو وَچھے تے پَنج دُنبے تے پَنج بکے تے پَنج لیلے اِک اِک سا ل دے ایہہ حیلونؔ دے پُتر الی آب ؔ دا چڑھاوا سی۔³⁰-تے چوتھے دِن بنی رُؤبِین ؔ دا سردارشدےؔ اُوردا پُتر الی صورؔ چڑھاوا لیایا۔ ³¹-اوہداچڑھاوا ایہہ سی۔اِک چاندی دا قاب جہدا وزن اِک سو تریہہ مِثقال تے اِک چاندی دا جام جہدا وزن ستر مِثقال مَقدِس دے مِثقال دے مطابق ۔ایہہ دونویں نَذر دی قربانی دے تیل نال رَلے ہوئے میدے نال بھرے سَن۔ ³²-تے اِک سونے دا بخور دان جہدا وزن دَس مِثقال سی بخور نال بھریا ہویاسی ۔³³-تے اِک وَچھا تےا ِک دُنبہ تے اِک لیلا اِک سالا سوختنی قربانی لئی ۔ ³⁴-تے اِک بکرا بھُل چُک دی قربانی لئی ۔ ³⁵-تے سلامتی دی قربانی لئی دو وَچھے تے پَنج دُنبے تے پَنج بکرے تے پَنج لیلے اِک اِک سال دے ۔ایہہ شدےؔاُور دے پُتر الی صورؔ دا چڑھاوا سی۔³⁶-تے پنجویں دِ ن بنی شمعونؔ دا سردار صُوری شیدائی دا پُتر شملی ایلؔ چڑھاوا لیایا ۔ ³⁷-اوہدا چڑھاوا ایہہ سی ۔اِک چاندی دا قاب جہدا وزن اِک سو تریہہ مِثقال تے اِک چاندی دا جام جہدا وزن ستر مِثقال مَقدِس دے مِثقال دے مطابق۔ایہہ دونویں نَذر دی قربانی لئی تیل نال رَلے ہوئے میدے نال بھرے سَن۔ ³⁸-تے سونے دا اِک بخور دا ن دس مِثقال سی بخور نال بھریا ہویا سی۔³⁹-تے اِک وَچھا تے اِک دُنبہ تے اِک لیلا اِک سالا سوختنی قربانی لئی ۔ ⁴⁰- تے اِک بکرا بھُل چُک دی قربانی لئی ۔ ⁴¹-تے سلامتی دی قربانی لئی دو وَچھے تے پَنج دُنبے تے پَنج بکرے تے پَنج لیلے اِک اِک سال دے۔ایہہ صُوری شدائی دے پُتر شملی ایلؔ دا چڑھاوا سی۔⁴²-تے چھیویں دِن بنی جاد ؔ دا سردار رعوئیلؔ دا پُتر الی آساف چڑھاوا لیایا۔ ⁴³-اوہدا چڑھاواں اِک چاندیدا قاب جہدا وزن اِک سو تریہہ مِثقال تے اِک چاندی دا جام جہدا وزن ستر مِثقال مَقدِس دے مِثقال دے مطابق ۔ایہہ دونویں نَذر دی قربانی لئی تیل نال رَلے ہوئے میدے نا ل بھرے سَن۔ ⁴⁴-تے سونے دا اِک بخُور دان جہدا وزن دَس مِثقال سی بخور نال بھریا ہویا سی۔⁴⁵-تےاِک وَچھا تےا ِک دُنبہ تے اِک لیلا اِک سالا سوختنی قربانی لئی ۔ ⁴⁶-تے اِک بکرا بھُل چُک دی قربانی لئی۔ ⁴⁷-تے سلامتی دی قربانی لئی دو وَچھے تے پَنج دُنبے تے پَنج لیلے اِ ک اِک سال دے۔ایہہ رعوئیلؔ دے پُتر الی آساف دا چڑھاوا سی۔⁴⁸-تے ستویں دِن بنی افرائیم ؔ دا سردار عمی ہُودؔ دا پُتر شامعؔ چڑھاوا لیایا۔ ⁴⁹-اوہد چڑھاواایہہ سی۔چاندی دا اِک قاب جہدا وزن اِک سو تریہہ مِثقال تے چاندی دا اِک جام جہدا وزن ستر مِثقال مَقدِس دے مِثقال دے مطابق ۔ایہہ دونویں نَذر دی قربانی لئی تیل نال رَلے ہوئے میدے نال بھرے سَن۔ ⁵⁰-تے سونے دااِ ک بخور دان جہد ا وزن دس مِثقال سی بخور نال بھریا ہویا سی۔⁵¹- تے اِک وَچھا تے اِک دُنبہ تے اِک لیلا اِک سالا سوختنی قربانی لئی ۔ ⁵²-تے اِک بکرا بھُل چُک دی قربانی لئی ۔ ⁵³-تے سلامتی دی قربانی لئی دو وَچھے تے پَنج دُنبے تے پَنج بکرے تے پَنج لیلے اِک اِک سال دے ۔ایہہ عمی ہُود ؔ دے پُتر الی شامعؔ دا چڑھاوا سی۔⁵⁴-تے اَٹھویں دِ ن بنی مَنسےؔ دا سردار فِدا صُور ؔ دا پُتر جملی ایل ؔ چڑھاوا لیایا ۔ ⁵⁵-اوہدا چڑھاوا ایہہ سی۔چاندی دا اِک قاب جہدا وزن اِک سو تریہہ مِثقال تے چاندی دا ِک جام جہدا وزن ستر مِثقال مَقدِس دے مِثقال دے مطابق۔ایہہ دونویں نَذر دی قربانی لئی تیل نال رَلے میدے نال بھرے سَن۔ ⁵⁶-تے سونے دا ِک بخور دان جہدا وزن دس مِثقال سی بخور نال بھریا ہویا سی۔⁵⁷-تے اِک وَچھا تے اِک دُنبہ تے اِک لیلا اِک سالا سوختنی قربانی لئی ۔ ⁵⁸-تے اِک بکرا بھُل چُک دی قربانی لئی ۔ ⁵⁹-تے سلامتی دی قربانی لئی دو وَچھے تے پَنج دُنبے تے پَنج بکرے تے پَنج لیلے اِک اِک سال دے ۔ایہہ فِدا صُور ؔ دے پُتر دا چڑھاوا سی۔⁶⁰-تے نَوویں دِن بنی بِنیامین ؔدا سردار جد عُونیؔ دا پُتر اَبی دانؔ چرھاوا لیایا۔ ⁶¹-اوہدا چڑھاوا ایہہ سی۔چاندی دا اِک قا ب جہدا وزن اِک سو مِثقال تے چاندی دا اِک جام جہدا وزن ستر مِثقال مَقدِس دے مِثقال دے مطابق ۔ایہہ دونویں نَذر دی قربانی لئی تیل نال رَلے میدے نال بھرے سَن۔ ⁶²-تے سونےدا اِک بخور دان جہدا وزن دَس مِثقال سی بخور نال بھریا ہویا سی ۔⁶³-تے اِک وَچھا تے اِک دُنبہ تے اِک لیلا اِی سالاسوختنی قربانی لئی ۔ ⁶⁴-تے اِک بکرا بھُل چُک دی قربانی لئی ۔ ⁶⁵-تے سلامتی دی قربانی لئی دو وَچھے تے پَنج دُنبے تے پَنج بکرے تے پَنج لیلے اِک اِک سال دے۔ایہہ جِد عُونی دے پُتر اَبی دانؔ دا چڑھاوا سی۔⁶⁶-تے دَسویں دِ ن بنی دانؔ دا سردار عمی شدائیؔ دا پُتر احی ؔعازر چرھاوا لیایا۔ ⁶⁷- تے اوہداچرھاوا ایہہ سی۔چاندی دا اِک قاب جہدا وزن اِک سو تریہہ مِثقال ۔تے چاندی دا اِک جام جہدا وزن ستر مِثقال مَقدِس دے مِثقال دے مطابق۔ایہہ دونویں نَذر دی قربانی لئی تیل نال رَلے ہوئے میدے نال بھرے سَن۔ ⁶⁸-تے سونے دا اِک بخور دا ن جہدا وزن دَس مِثقال سی بخورنال بھریا ہویا سی ۔⁶⁹-تے اِک وَچھا تے اِک دُنبہ تے اِک لیلا اِک سالا سوختنی قربالی لئی ۔ ⁷⁰-تے اِک بکرا بھُل چُک دی قربانی لئی ۔ ⁷¹-تے سلامتی دی قربانی لئی دو وَچھے تے پَنج دُنبے تے پَنج بکرے تے پَنج لیلے اِک اِک سال دے ۔ ایہہ عمی شدائی ؔ دے پُتر احی ؔ عازر دا چڑھاوا سی ۔⁷²-تے گیارہویں دِن بنی آشر ؔ دا سردا ر عکران ؔ دا پُتر فجی ایل ؔ چڑھاوا لیایا۔ ⁷³-تےاوہدا چڑھاوا ایہہ سی ۔چاندی دا اِک قاب جہدا وزن اِک سو تریہہ مِثقال تے چاندی دا اِک جام جہدا وزن ستر مِثقال مَقدِس دے مِثقال دے مطابق ۔ایہہ دونویں نذر دی قربانی لئی تیل نال رَلے ہوئے میدے نال بھرے سَن۔ ⁷⁴-تے سونے دا اِک بخور دا ن جہدا وزن دس مِثقال سی بخور نال بھریا ہویا سی۔⁷⁵-تے اِک وَچھا تے اِک دُنبہ تے اِک لیلا اِک سالال سوختنی قربانی لئی ۔ ⁷⁶-تے اِک بکرا بھُل چُک دی قربانی لئی ۔ ⁷⁷-تے سلامتی دی قربانی لئی دو وَچھے تے پَنج دُنبے تے پَنج بکرے تے پَنج لیلے اِک اِک سال دے ۔ایہہ عکرا ن دے پُتر فجی ایلؔ دا چڑھاوا سی۔⁷⁸-تے بارھویں دِن بنی نفتالی ؔدا سردار عینان ؔ دا پُتر احی رعؔ چڑھاوا لیایا۔ ⁷⁹-تے اوہدا چڑھاوا ایہہ سی ۔چاندی دا اِک قاب جہدا وزن اِ ک سو تریہہ مِثقال تے چاندی دا اِک جام جہداوزن ستر مِثقال سی مَقدِس دے مِثقال دے مطابق۔ایہہ دونویں نَذر دی قربانی لئی تیل تیل نال رَلے ہوئے میدے نال بھریا سی ۔ ⁸⁰-تے سونے دا اِک بخور دا ن جہدا وزن دس مِثقال سی بخور نال بھریا ہویا سی۔⁸¹-تے اِک وَچھا تے اِک دُنبہ تے اِک لیلا اِک سالا سوختنی قربانی لئی ۔ ⁸²-تے اِک بکرا بھُل چُک دی قربانی لئی ۔ ⁸³-تے سلامتی دی قربانی لئی دو وَچھے تے پَنج دُنبے تے پَنج لیلے اِک اِک سال دے ۔ایہہ عینانؔ دے پُتر احی رعؔ دا چڑھاوا سی ۔⁸⁴-مَذبح دی تَقدِیس تے اوہدے مَسح دے دِن اسرائیلؔ دے سرداراں وَلوں ایہہ چڑھاوے سَن۔چاندی دے بارہ قاب تےچاندی دے بارہ جام تے سونے دے بارہ بخور دان۔ ⁸⁵-ہر اِک قاب دا وزن چاندی دے اِک سو تریہہ مِثقال تے ہر اِک جام دا وزن چاندی دے ستر مِثقال سی ۔تے ساے بھانڈیاں دی چاندی مَقدِس دے مِثقال دے مطابق دو ہزار چا ر سو مِثقال سی ۔ ⁸⁶-تے سونے دے بارہ بخور دان بخور نا بھرے ہوئے ہر اِک بخور دا ن مَقدِس دے مِثقال دے مطابق دس مِثقا ل دا سی۔تے سارے بخور داناں دا سونا اِک سو وِیہہ مِثقال سی۔⁸⁷-تے سوختنی قربانی لئی بارہ وَچھے بارہ دُنبے تے اِک اِک سال دے بارہ لیلے،اوہناں دیاں نَذر دیاں قربانیاں سنھے ۔تے خطا دی قربانی لئی بارہ بکرے سَن۔ ⁸⁸- تے سلامتی دی قربانی لئی چَویّ وَچھے تے سَٹھ دُنبے تے سَٹھ بکرے تے اِک اِک ورھے دے سَٹھ لیلے ۔ایہہ مَذبح دی تَقدِس لئی سَن جدوں اوہ مَسح کیتا گیا ۔⁸⁹-تےا ینج ہویا پئی جدوں موسیٰ رَب دا کلام نازل ہون لئی حضوری دے خیمے وچ وڑیا ۔تے اوہنے رحم گاہ دےاُتوں جیہڑا گواہی دے صندو ق اُتے سی ۔دونواں فرشتیاں دے وچوں واج سُنی۔جیہڑی اوہدے نال گل کر دی سی ۔تےاوہنے اوہدے نال کلام کیتا ۔

8¹-تے رَب نیں موسیٰ نال کلام کر کےآکھیا۔ ²-پئی ہارونؔ نال گَل کر تے اوہنوں آکھ ۔پئی جدوں تُوں دِویاں نُوں رکھیں تے ستوں دِوے اپنی لَو دِوے دے بھانڈے دے سامنے نُوں پاؤن۔³- تد ہارونؔ نیں اینج ای کیتا ۔تے اوہنے دِوے دے بھانڈے دے سامنے پاسے دیوے جلائے ۔جیویں پئی رَب نیں موسیٰ نُوں حکم دِتا سی۔ ⁴-تے دِوے دے بھانڈا اینج بنیا سی پئی جیوں اوہ تنے تَوں لے اپنیاں شاخاں تیک سونے دا گھڑیا ہویا سی ۔اوہ اوس شکل دا گھڑیا ہویا سی ۔جیہڑی رَب نیں موسیٰ نُوں وکھا ئی سی ۔تےاوہنے دِوے دا بھانڈا اونج ای بنایا۔⁵-تے رَب نیں موسیٰ نال کلام کر کے آکھیا ۔ ⁶-پئی اسرائیل دے وچکار وں تُوں لاویاں نُوں لے تےاوہناں نُوں پاک کر ۔⁷-تے اوہناں نُوں پاک کرن لئی تُوں اوہناں نال اینج کر ۔تُوں اوہناں اُتے پاکیزگی دا پانی چھڑک ۔تے اوہ اپنے سارے بدن اُتے اُسترہ مرواؤن تے اپنے لیڑے دھون ۔تےاوہ پاک ہو جان گے ۔ ⁸-تد اوہ اِک وَچھا تے نَذر دی قربانی لئی میدہ تیل نال مِلیا ہویا لین ۔تے تُوں اِک دوجا وَچھا بھُل چُک دی قربانی لئی لے۔⁹-تے تُوں لاویاں ؔ نُوں حضُؤری دے خیمے دے سامنے لیا تے بنی اسرائیل ؔ دی ساری جماعت نُوں اَکٹھیاں کر۔ ¹⁰- تے تُوں لاویاں نُوں رَب دے اَگے لیا ۔تے بنی اسرائیل اپنے ہتھ اوہناں اُتے رکھن۔ ¹¹-تے ہارون ؔ لاویاں ؔ نُوں بنی اسرائیل ؔ وَلوں ہِلاؤن دی قربانی وانگ رَب دے اَگے چڑھاؤن۔تد اوہ رَب دی خدمت کرن لئی چُنے جان گے ۔¹²-تد لاوی ؔ اپنے ہتھ دونواں وَچھیاں دے سِراں اُتے رکھن۔تد تُوں اوہناں وچوں اِک نُوں بھُل چُک دی قربانی لئی تے دوجے نُوں رَب دی سوختنی قربانی لئی لاویاں ؔ دے کفارے لئی چڑھا۔ ¹³-تے تُوں لاویاں ؔ نُوں ہارونؔ تے اوہدے پُتراں دے سامنے کھرا کر ۔تے رَب دی ہِلاؤن دی قربانی وانگ اوہناں نُوں چڑھا۔¹⁴-تے تُوں لاویاں ؔ نُوں بنی اسرئیلؔ دے وچکار وں وَکھ کر ۔تے اوہ میرے ہون گے ۔ ¹⁵-تے ایس تَوں بعد لاویؔ اندر جان تاں جو حضُوری دے خیمے دی خدمت کر ن ۔تے تُوں اینج اوہناں نُوں پاک کریں گا ۔تے ہِلاؤن دی قربانی وانگ اوہناں نُوں چڑھا۔¹⁶-کیوں جو بنی اسرائیل دے وچکار وں مینوں چڑھاوے چڑھائے گئے نیں ۔میں ویں بنی اسرائیلؔ دے سببو ں پہلوٹھیاں دے بدلے جیہڑے رِحِم دے کھولن والے ہون اوہناں نُوں اپنے لئی لیا اے۔ ¹⁷یوں جو بنی اسرائیل ؔ وچوں سارے پلیٹھی دے بھاویں اوہ انسان دے ہون بھاویں جانور دے میرے نیں ۔کیوں جس دِن میں مِصر ؔ دی زمین و چ سارے پلیٹھیاں دیاں نُوں ماریا تے اوہناں نُوں میں اپنے لئی پاک کیتا ۔¹⁸تے میں بنی اسرئیل ؔ دے سارے پلٹھیاں دے بدلے لاویاں ؔ نُوں لے لیا۔ ¹⁹تے میں بنی اسرائیل ؔ وچوں سارے لاویاں ؔ ہارونؔ تے اوہدے پُتراں نُوں دے دِتے ۔تاں جو حضُوری دے خیمے وچ اوہ بجائے بنی اسرائیل ؔ دی خدمت کرن ۔تے بنی اسرائیل ؔ وَلوں کفارہ دین تاں جو بنی اسرائیلؔ اُتے بلا نازل نہ ہووے ۔جدوں اوہ مَقدِس دے نیڑے آؤن دی جرات کرن۔²⁰تد موسیٰ ؔ تے ہارونؔ تے بنی اسرائیل ؔ دی ساری جماعت نیں لاویاں ؔ نال اینج ای کیتا ۔جینج رَب نیں اوہناں دے حق چہ موسیٰ ؔ نُوں حکم دِتا اونج ای بنی اسرائیل ؔ نیں اوہناں نال کیتا ۔ ²¹تد لاوی ؔ پاک کیتے گئے ۔تےاوہناں نیں اپنے لیڑے دھوتے تے ہارونؔ نیں اوہناں نُوں ہِلاؤن والی قربانی دے طور تے رَب دے اَگے چڑھائے تے اوہناں نُوں پاک کرن لئی اوہناں وَلوں کفارہ دِتا ۔²²تےایس تَوں بعد اوہ اندر آئے ۔تاں جو حضُوری دے خیمے وچ اوہ ہارونؔ تے اوہدے پُتراں دے سامنے خدمت کرن ۔جیویں رَب نیں موسیٰ نُوں اوہناں دے حق وچ آکھیا ۔اوہناں نیں اوہناں نال کیتا۔²³تے رَب نیں موسی ٰ ؔ نال کلام کر کے آکھیا۔ ²⁴پئی لاویاں ؔ بارے ایہہ حکم اے۔پئی پنجھیویں ورھے تَوں لے کے خدمت کرن چہ داخل ہون ۔تاں جو حضُوری دے خیمے دی خدمت کرن ۔²⁵تے پنجھاہ ورھے دی عمر دے بعد اوہ خدمت کرن تَوں نکل جان تے فیر خدمت نہ کرن ۔ ²⁶تے حضوری دے خیمے وچ اپنے بھراواں دے نال چیزاں دا دھیان کرن دے کم وچ مدد کرن۔پر خدمت نہ کرن۔ایسے طراں تُوں لاویاں دے نال اوہناں دے سانبھ دی گل کر۔

9¹. فیر خُداوند نے سیِنا دے پہاڑ تے مُوسیٰؔ نال ااوہدے مِصر ؔ دے دیس چوں نِکلن دے دوُسرے ورھے دے پہلے مہیِنے چہ کلام کرکے آکھیا۔ ². پئی بنی اسرائیلؔ فسح اوہدے مِتھے ہوئے ویلے چہ ای کرن ۔ ³. اوس مہیِنے دے چودھویں دیہاڑے دے شام دے ویلے اوہدے مِتھے ہوئے ویلے چہ ای تُسیں ایہنوں کرو ۔ اوہدے سارے قانون تے حُکماں دے نال ؑمل چہ لیاؤ ۔⁴. تَد مُوسیٰؔ نے بنی اسرائیلؔ نُوں فسحؔ دے بارے اوہنوں دسیا ۔ ⁵. تے اوہ پہلے مہینِے دی چودھویں تاریخ دی شام نُوں سیِنا ؔ دے پہاڑ تے اوہنوں پُورا کرے ۔ جِس طراں پئی خُداوند نے مُوُسیٰؔ نُوں حُکم کیِتا سی ۔ بنی اسرائیل ؔ نے اوینج ای کِتا ۔⁶. تے کئی لوکی سِن جیہڑے مُردے دے سببوں پلیِت سَن ۔ تے اوہناں دے لئی اوس دیہاڑے فسح ؔ کرن دی اجازت نئیں سی ۔اوہ اوسے دیہاڑے مُوسیٰؔ تے ہارون ؔ دے کول آئے۔ ⁷. تے آکھیا پئی اسیں اِک بندے دی لاش دے سببوں پلیِت آں پَر بنی اسرائیلؔ دے وِچکار مِتھے ہوئے ویلے چہ خُداوند دی قُربانی چڑھان توں اسیں کیوں روکے جانے آں ۔ ⁸. تے مُوسیٰ ؔ نے اوہناں نُوں آکھیا ۔ کھلوجاؤ۔ جیِہدوں تیِکر میں ناں سُناں پئی خُدوند تُہاڈی بارے کیہ حُکم دیندا اے ۔⁹. تَد خُداوند نے مُوسیٰ ؔ نال کلام کر کے آکھیا ۔ ¹⁰. پئی بنی اسرائیلؔ نال کلام کر تے اوہناں نُوں آکھ پئی تُہاڈے چوں یاں تُہاڈیاں پُشتاں چوں کوئی اِنسان جیہڑا مُردے دے سببوں پلیِت ہووے یاں دُور دے سفر چہ ہووے تے اوہ خُداوَند دے لئی فسح کرے ۔¹¹. دوُسرے مہیِنے دے چودھویں دیہاڑے دی شام نُوں اوہنوں کرے ۔ تے تازہ روٹی تے کوڑی سبزی دے نال اوہنوں کھان ۔ ¹². اوہدے چوں صبُح تیِکر کُجھ بچیا ناں رہن دین ۔ تے اوہدی کوئی ہڈی ناں پنن ۔ فسح دی سارے حُکماں دے حِساب نال اوہنوں کرن ۔¹³. جیکر کوئی بندہ پاک ہووے تے سفر چہ ناں ہووے تے فسھ کرن توں رُک جاوے۔ تے اوہ بندہ اَپنے لوکاں چوں کڈھ دِتا جاوے گا۔ کیوں جو اوہنے خُداوند دی قُربانی اوہدے مِتھے ہوئے ویلے تے ناں چڑھائی ۔ اوس بندے دا پاپ اوہدے سِے ہووے گا ۔ ¹⁴. تے اوپرا جیہڑے تُہاڈے نال رہندا اے ۔ اوہ وی اوہنان قانوناں تے حُکماں دے حساب نال فسح کرے ۔ دوُر دا بند ے واسطے جیہڑا دیس چہ جمیا اے ۔ اِک ای قانون ہووے گا۔¹⁵. تے جِس دیہاڑے مَسکِن کھلاریا گیا ۔ بدل نے مَسکِن جیویں شہادت نُوں لُکایا ۔ تے رات دے ویلے ۔ صبح تیِکر اوہدے اُٗتے اَگ وَرگا حال سی ۔ ¹⁶. تے سدا تیِکر اینج ای سی ۔ بدّل اوہناں لُکائی رکھد اتے رات دے ویلے اَگ ورگا نظر آؤندا سی ۔ ¹⁷. تے جیِہدوں بدّل خیمے چوں چُکیا جاند اتے بنی اسرائیلؔ ٹُردے تے جِتھے بدّل کھلو جاندا بنی اسرائیل ؔ ڈیرا لا لیندے سَن۔¹⁸. خُد ا دے حُکم دے حساب نال بنی اسرائیلؔ ٹُردے سَن ۔ تے اوہدے حُکم دے حساب نال ڈیرہ لاندے سَن ۔ تے جیہنے دیہاڑیاں تیِکر بدّل مَسکِن تے کھلوتا رِہندا تے اوہ اوسے ای تھاں تے کھلوتے رہندے سَن ۔ ¹⁹. جیہدوں بدّل مَسکِن تے بوہت دیہاڑیاں تیِکر کھلوندا تے ۔ بنی اسرائیل ؔ خُداوند دی مرضی دے ظاہر ہن نُوں اُڈیکدے سَن۔ تے اَگے ناں وددھے سَن ۔²⁰. تے جیہِدوں بدّل مَسکِن تے تھوڈے دیہاڑے کھلوندا تے اوہ خُداوند دے حُکم دے حساب نال ڈیرہ لاندے ۔ تے اوہدتے حُکم دے حساب نال اَگے وددھے سَن ۔ ²¹. جیِہدوں شام توں صبح تیِکر بدّل کھلوتا رہندا تے صبح دے ویلے اُٹھ جاندا تے اوہ ٹُر پیندے سَن ۔ تےجیِہدوں دِن دے ویلے یا رات نُوں اُٹھ جاندا تے اوہ اَپنا تنبُو بند کر لیندے سَن ۔²². تے جیہدوں بدّل دو دیہاڑے یا اِک مہینہ یاں اوہدے توں بوہتا مَسکِن تے کھلوتا رہندا تے بنی اسرائیلؔ اوسے ای تھاں تے رہندے ۔ تے نئیں ٹُردے سَن ۔ پَر اوہدے اُچا ہون تے ٹُر پیندے سَن ۔ ²³. خُداوند دے حُکم دے حِساب نال اوہ ڈیرہ لاندے سَن ۔ تے اوہدے حُکم دے حِساب نال ٹُردے سَن ۔ اوہ خُداوند دا حُکم مندے سَن ۔ جِس طراں پئی خُداوند نے مُوسیٰ ؔ دی زبانیں آکھیا سی۔

10¹۔تے خُداوند نے مُوسیٰ ؔ نال کلام کرکے آکھیا ۔ ²۔ پئی اپنے لئی چاندی دے دو نر سنگے بنوا ۔ دونویں گھڑئے ہوئے ہون ۔ تے اوہ تیر ے لئی جماعت نُوں سدھن تے ڈیریاں دے ٹُرن لئی ہون گے ۔³۔ تے جیِہدوں اوہ دونویں وجائے جان تے ساری جماعت تیرے کول حضُوری دے خیمے دے بُوہے د ے نیڑے کٹھے ہو جان ۔ ⁴۔ تے جیِہدوں اَک وجایا جاوے تے کلّے امیِر بندے جِس طراں پئی بنی اسرائیل ؔ دے قبیلیاں دے سردا ر تیرے کول اکٹھے ہون ۔ ⁵۔ تے جیِہدوں لمی واج نال تھوٹی ڈیر مگروں وجائے جان تے اُتر وَلوں ڈیرے ٹُر پین ۔⁶۔ تے جیِہدوں ا جیہی واج دوُجی واری وجائے جان تد جنوب وَل ڈیرے جان ۔ تے جیہِدوں تیِجی واری وجائے جان ۔ تدوں مغرب وَل ڈیرے ٹُر جان ۔ ت ے جیِہدوں چوتھی واری وجائے جان تے شمال وَل ڈیرے ٹُر پین ۔اوہناں دے ٹُرن دے ویلے اوہ تھوڑی ڈیر بعد وں وجائے جان ۔ ⁷۔ تے جماعت نُوں کٹھیاں کرن لئی اوہ بِناں ڈیر لائیاں واج نال واجائے جان ۔ ⁸۔ تے ہارون ؔ دے پُتر جیہڑے کاہن نیں ۔ نَرسنگے وجاؤن گے، تے ایہہ سدا تیِکر فرض تُہاڈیان پُشتاں چہ ہووے گا ۔⁹۔ تے جیِہدوں تُسیں اَپنے دیس چہ ویریاں دے خِلاف جیہیڑا تُہاڈے تے حملہ کرے ۔ لڑائی لئی نِکلو ۔ تے لمی واج نال تھوڑی ڈیر بعدوں نَرسنگے وجاؤ ۔ تے تُسیں اَپنی خُداوند دے اَگے یاد کیِتے جاؤ گے ۔ تے تُسیں اَپنے ویریاں توں چُھڈائے جاؤ گے ۔¹⁰۔ تے تُسیں اَپنی خُوشی دے دیہاڑے تے اَپنی عیداں چہ تے اَپنی مہیِنیاں دے شروع چہ اَپنی سوختنی قُربا نیاں تے اَپنی سلامتی دی قُربانیاں تے نَرسنگے وجاؤ ۔ تے اوہ تُہاڈے لئی تُہاڈے رَبّ دے اَگے یاد گار ہووے گی ۔ میں خُدا وند تُہاڈ ا خُدا واں ۔¹¹۔ تے اینج ہو یا پئی دوُجے ورھے دے دوُجے مَہینے ویویں دیہاڑے شہادت دے مَسکِن دے بَدّل ا ُچا ہو گیا ۔ ¹²۔ تے بنی اسرائیلؔ سیناؔ دے پہاڑ توں اَپنی اَپنی راہ وَل ٹُرے۔ تے بَدّل فاران ؔ دے پہاڑ اُتے کھلو گیا ۔ ¹³۔ خُداوند دے حُکم نال جیہڑا مُوسیٰ ؔ دے دی زبانی سی ۔ اوہناں نے پہلا درجہ ٹُرے ۔¹⁴۔ تے پہلے بنی یہوداہؔ دے لشکر دا جھنڈا اَگے ودھیا ۔ تے اوہ اَگے پَچھے اگاں نُوں ودھے ۔ تے یہوداہ ؔ دے لشکر اُتے ابی ناداب ؔ دا پُتر تے عمی دا پُتر پرنحثون ؔ سردار سی ۔ ¹⁵۔ تے بنی یساکرؔ دے قبیلے دے لشکر اُتے صوعر ؔ دا پُتر نتن ایلؔ سی ۔ ¹⁶۔ تے بنی زبلُون ؔ دے قبیلے دے لشکر اُتے حیلون ؔ دا پُتر الیابؔ سی۔¹⁷۔ فیر مَسِکن لایا گیا ۔ تے بنی جیرسون ؔ تے بنی مراریؔ مَسکن چُک کے ٹُرے ۔ ¹⁸۔ تَد بنی روبنؔ دے لشکر دا جھنڈا اَگے ودھایا ۔ تے اوہ اَگے پِچھے اگاں ودھے ۔ تے اوہدے لشکر اُتے شدےؔ دا پُتر الیصوُر ؔ سردار سی ۔ ¹⁹۔ تے بنی شمعون ؔ دے قبلے دا لشکر صوُریشیدائیؔ دا پُتر شَلمی ایلؔ سردار سی ۔ ²⁰۔ تے بنی جَد دے لشکر رعوؔ دا پُتر الی آسفؔ سی ۔²¹۔ فیر قہاتیاں ؔ نے پاک شیواں چُک کے اَگاں ودھے تے اوہ اوہناں دے آؤن تیِکر مَسکِن نُوں کھلار دیندے سَن ۔ ²²۔ تد بنی افرائیم ؔ دے لشکر دا جھنڈا ہلایا تے اوہ اِگے پِچھے اگاں ودھے ۔ تے اوہناں دے لشکر عمی ؔ دا پُتر پرالی شامعؔ سردا ر سی ۔ ²³بنی مَنسے ؔ دے قبیلے دے لشکر اُتے فِدا صُور دا پُتر بضلی ایل ؔ سی ۔ ²⁴تے بنی بنیامینؔ دے قبلے دے لشکر جد عولیؔ دا پُتر ابیدانؔ سی ۔²⁵اخیر تے بنی دان ؔ دے لشکر دا جھنڈا اَگے ودھایا تے اوہ اَگے پِچھے اگاں ودھے ۔ دانؔ دے لشکر دا سردار عمی شدائی ؔ دا پُتر احیعزرؔ سردار سی ۔ ²⁶تے بنی آشرؔ دے قبلیے دے لشکر اُتے عکران ؔ دا پُتر جبعی ایلؔ سی ۔ ²⁷تے بنی نفتالی ؔ دے قبیلے دے لشکر اُتے عینانؔ دا پُتر احی رَعؔ سی ۔ ایہہ بنی اسرائیلؔ دی ٹُرن دا طریقہ ہُندا سی ۔ جیِہدوں اوہ اَپنی اَپنے لشکراں دے حِساب نال اَگے پِچھے ٹُردے سَن ۔ ²⁸تے مُوسیٰؔ نے حُوباب ؔ توں جیہڑا مُو سیٰؔ دے سوہرے رعوئیل ؔ مدیانی ؔ دا پُتر سی، آکھیا پئی اسیں اوس تھاں وَل جانے آں ۔ جیِہدے بارے خُداوند نے آکھیا اے۔ پئی میں تُہانوں دیواں گا ۔ ایس لئی تُوں ساڈے نال آ۔ اسیں تیرے نال بھلیائی کراں گے ۔ کیوؐں جو خُداوند نے اسرائیلؔ دے نال بھُلیائی دا قول قرار کیِتا اے ۔²⁹تے اوہنے اوہنوں جواب دِتا ۔ نئیں میں تیرے نال نئیں جاواں گا ۔ سگوں میں اُپنے دیس تے اَپنے ٹبر دے وَل جاواں گا ۔ ³⁰تے اوہنے آکھیا تُو ساہنو ں ناں چھَڈ ۔ کیوں جو تُوں اُجاڑ چہ رُکن دی تھاواں نُوں جاننا ایں ۔ ایس لئی تُوں ساڈے لئی اکھاں وانگر ہوویں گا ۔³¹تے جیکر تُوں ساڈے نال ٹُریں تے جیہڑی بھُلیائی خُداوند ساڈے نال کرے ۔ اسیں تیرے نال کراں گے۔ ³²ایس لئی اوہناں نے خُداوند دے پہاڑ توں تِن دیہاڑیاں دی راہ تے سفر کیِتا ۔ تے خُداوند دے عہد دا صندُوق تینوں دِن دے سفر چہ اوہناں دے نال ٹُردا رہیا ۔ کیوں جو اوہناں دے نال وسن والی تھاں لبھے ۔³³سو اوہناں نے خُداوند دے پہاڑ توں ٹُر کے تِن دِن دا سفر کیتا تے خُداوند دے عہد دا صُندوق کُل تِن دِن ایس سفر دے وِچ اوہناں دے نال نال ٹُر دا رہیا تاں جو اوہ اوہناں لئی رُکن دی تھاں لبھے۔ ³⁴تے جہدوں اوہ ڈیرے وِچوں کُوچ کر دے سَن تے دِن دے ویلے خُداوند دا بَدل اوہناں دے اُتے ہوندا سی۔³⁵تے صندوُق دے نِکلن دے ویلے مُوسیٰؔ ایہہ آکھدا سی ۔ اے خُداوند اُٹھ ۔ تیرے ویری نَس جان ۔ تے تیرے ویری تیرے اِگوں نَسن۔ ³⁶تے اوہدے رہن دے ویلے اوہ آکھ دا سی ۔ اے خُداوند تُوں جیہڑا بدّلاں تے سو اری کردا سی ۔ اِسرائیل ؔ دئ لشکراں دے کول فیر آ۔

11¹۔تے لوکاں نے مُصیبت ماریاںوانگوں بُڑ بُڑ کیِتی۔ تے خُداوند نے سُنیا تے اوہدا کرودھ پمکیا۔ تے اوہناں دے وِچ خُداوند دی اَگ شعلیاں وانگون پمکی۔ تے خیمہ گاہ دے اِک نُکر نُوں ساڑ دِتا ۔ ²۔ تد لوک مُوسیٰؔ دے کول چیِکے۔ تے مُوسیٰؔ نے خُداوند دے اَگے دُعا کیِتی تے اَگ بُجھ گئی ۔ ³۔ ایس لئی اوس تھاں دا ناں تبعیِرہؔ رکھیا گیا ۔ کیوں جو خُداون دی اَگ اوہناں دے وِچ شعلیاں وانگوں پمکی ۔⁴۔ تے ناپاک بندیاں نے جیہڑے اوہناں وِچ سَن ۔ لالچ دی آرزُو کیِتی ۔ تے بنی اسرائیل ؔ اوہناں دت مگر چلے ۔ تے اوہ وی روئے تے آکھیا ۔ کون ساہنو ں بوٹیاں کھوائے گا ۔ ⁵۔ ساہنوں اوہ مچھی یاد آؤندی اے ۔ جیہڑی اسیں مصر ؔ چہ مُفت کھاندے ساں ۔ تے کھیرے تے خربُوزے تے گنڈے تے تھوم ۔ ⁶۔ تے ہُن تے ساڈیاں جاناں سُک گئیاں ۔ روٹیاں دے سوا ہُن تے ساڈیاں اَکھاں اَگے کوئی شے نئیں ۔⁷۔ تے روٹی دھنئے دے بی وانگوں سی ۔ تے اوہدا رَنگ موتیاں ورگا سی ۔ ⁸۔ تے لوک ایدھر اودھر پھِر کے اوہنوں کٹھیاں کردے تے چَکی چہ پیندے تے چٹھُو وِچ کُٹدے تے اوہنوں ہانڈیاں چہ پکاندے تے اوہدے پھُلکے بنادے سی ۔ تے اوہدا سواد تیل نال پکائی روٹی ورگا سی ۔⁹۔ تے رات نُوں خیمہ گاہ تے تریل پین دے ویلے اوہدے توں مَنّ ڈِگدا سی ۔ ¹⁰۔ جیِہدوں مُوسیٰؔ نے سُنیا پئی لوکی اَپنے ٹبراں چہ ہَر اِک اَپنے بُوہے تے رو رئیا اے تے خُداوند دا کردوھ بُوہت پمکیا ۔ تے مُوسیٰؔ نُوں بیہڑا لگا ۔¹¹۔ تد مُوسیٰؔ نے خُداوند نُوں آکھیا ۔ تُوں اَپنے بندے نُوں کیوں دُکھ چہ پایا ۔ تے میں تیریاں اَکھاں چہ کیوں منظُوری نئیں پائی ۔ پئی تُوں ساری قوم دا بھار میرے تے نئیں پایا ۔ ¹²۔ کیہ اے سارے لوکے میرے پیٹے پئے ۔ تے میرے توں جمے سَن ۔ پئی تُوں مینوں آکھنا ایں ۔ اوہناں نُوں اَپنی چولی چہ چُک جِس طراں دائی دودھ پیِندے بچے نُوں چُکد ی اے تے اوہناں نُوں اوس دیس چہ لَے جا ۔ جیہدے بارے تُوں اوہناں نال اوہدے پیو داداے نال سونہہ کھاہدی اے ۔¹³۔ میں کِتھوں گوشت لیاواں پئی ایہناں ساریاں لوکاں نُوں کھواواں ۔ کیوں جو ایہہ میرے کول آؤندے نیں تے کہندے نیں ۔ پئی ساہنوں کھان لئی دے ۔ ¹⁴۔میرے چہ واہ نئیں پئی میں کلا ایہناں نُوں لوکاں دا بھار چُکاں ۔ کیوں جو اوہ میرے میرے لئی بوہت ای بھار نیں ۔ ¹⁵۔ تے جیکے ایس ویلے تینوں میرے نال اینج ای کرنا اے تے مینوں مار دے جیکر میں تیریان اکھاں چہ منظُوری نئیں پائی تی اینج کر پئی اگے تو میں اَپنی مُصیبت ناں ویکھاں۔¹⁶۔ تَد خُداوند نے مُوسیٰؔ نُوں آکھیا پئی بنی اسرائیلؔ دے بزُرگاں چوں ستر بندے جہناں نُوں تُوں جاننا ایں پئی اوہ لوکاں چون بزُرگ تے ایہناں تے سردار نیں ، میرے لئی کٹھیاں کر ۔ تے اوہناں نُوں خیمہ اِجتماع دے کول لے آ ۔ کیوں جو اوہ تیرے نال اوتھے کھلون ۔ ¹⁷۔ تد میں اُتراں گا تے تیرے نال اوتھے گلاں کراں گا ۔ تے اوس روح توں جیہڑی تیری چہ اے لواں گا ۔ تے اوہناں چہ پاواں گا ۔ کیوں جو اوہ تیرے نال لوکاں دا بھار چُکن ۔ تے تُوں کلا ای ناں رہوے۔¹⁸۔ تے توں لوکاں نُوں اکھ پئی اَپنے آپ نُوں پاک کرو ۔ کل تُسیں گوشت کھاؤ گے ۔ کیوں جو تُسیں خُداوند دے اَگے روئے تے تُساں آکھیا پئی کون ساہنوں گوشت کھواوے گا ۔ اسیں تے مصر ؔ چہ چنگے ساں ۔ ایس لئی خُؔداوند تُہانوں گوشت دیوے گا ۔ تے تُسیں کھاؤ گے ۔ ¹⁹۔ ناں اِک ای دیہاڑے کھاؤ گے ۔ ناں دودیہاڑے ناں پَنج دیہاڑے ، ناں دِس دیہاڑے ویہہ دیہاڑے۔ ²⁰۔ سگوں سار ا مہیِنہ جیِہدوں تیِکر اوی تُہاڈے ناساں چوں ناں نِکلے ۔ تہانوں اوہدے توں اَک ناں جاؤ ۔ کیوں جو تُساں خُداوند نُوں جیہڑا تُہاڈے وِچکار اے ، ناچیِز ناں جانیا ۔ تے اوہدے اَگے روئے تے آکھیا ۔ پئی اسیں مصرؔ توں کیوں باہے نِکلے ۔²¹۔ تے مُوسیٰ ؔ نے آکھیا پئی ایہہ لوک جیِہناں دے وِچکار میں آں ۔ چھے لَکھ پیدل چلن والے شپائی نیں ۔ تے تُوں آکھیا ۔ پئی اوہناں نُوں سار ا مہیِنہ گوشت کھان لئی دیواں گا ۔ ²²۔ کیہ اوہناں دے لئی بھیڈاں بکریاں تے گاواں ڈھگیاں دے ایِجڑ حلال کیِتے جان گے ۔ جیہڑے اوہناں لئی پُورے ہون ۔ یاں سمُندر دی ساریاں مَچھیاں اوہناں دے لئی کٹھیاں کیِتیاں جان گئیاں ۔ پئی اوہ رجھن ؟ ²³۔ تے خُداوند نے مُوسیٰؔ نُوں آکھیا ۔ کیہ خُداوند دا ہَتھ نِکا ہو گیا اے ۔ ہُن تُوں ویکھیں گا ۔ میری گَل تیرے لئی پُوری ہُندے اے یاں نئیں ۔²⁴۔ تَد مُوسیٰؔ نے باہر نِکل کے خُداوند دیاں گلاں لوکاں نُوں دسیاں ۔ تے قَوم دے بزُرگاں چوں سَتر بندے کٹھیاں کیِتے ۔ تے اوہناں نُوں خیمیاں دے چوفیرے کھلاریا۔ ²⁵۔ تد خُداوند بَدّل چوں ہیَٹھاں اُتریا تے اوہدے نال بولیا ۔ تے اوس روح چوں جیہڑی اوہدے تے سی ۔ لے کے اوہناں ستر بزُرگاں مرداں چہ پائی ۔ جیِہدوں روُح اوہناں تے چھا گئی تے اوہ نبوت کر ن لگ پئے ۔ تے بعدوں وی کردے رئے ۔²⁶۔ تے دو بندے خیمے چہ رئے اِک دا ناں الداہؔ تے دوُجے د انان میدادؔ سی ۔ تے روُح اوہناں تے اُتری ۔ ایہہ اوہناں چوں سَن ۔ جیہڑے لِکھے گئے ۔ پَر اوہ خیمے چوں باہر ناں گئے ۔ تے اوہ خیمہ گاہ چہ بنوت کردے رئے ۔ ²⁷۔ تد اِک گبھروُ نے پَج کے مُوسیٰ ؔ نوُں سُوہ دِتی تے آکھیا پئی الداؔ تے میداد ؔ خیمہ گاہ چہ نبت کردے نیں ۔²⁸۔ تے نُون دا پُتر یشوعؔ اَپنی جوانی ای توں مُوسیٰؔ دا خادم سی ۔ آکھیا اے میرے مالک ! مُوسیٰؔ اوہناں نُوں ڈکے ۔ ²⁹۔ تے مُوسیٰؔ نے آکھیا ۔ تُو میرے لئی کیوں غیرت کرنا ایں ؟ خُدا کرے ! خُداوند دے سارے لوکی بنی ہُندے تے خُداوند اَپنی روُح اوہناں چہ پاؤندا ۔ ³⁰۔ فیر مُوسیٰؔ تے اسرائیلؔ دےبزُرگ خیمہ گاہ وَل گئے ۔³¹۔ تد خُداوند وَلوں اِک ہوا وَگی تے سمُندر توں بٹیرے اُڈا لے لیائی ۔ تے اوہناں تنبواں دے چوفیرے اِک دیہاڑے دی راہ تے وچھایا۔ تے اوہ دھرتی توں دو ہِتھ اُتے اُڈدے سَن ۔ ³²۔ تد لوکی ساری دیہاڑی تے ساری رات تے اگلی دیہاڑے وی کھلوتے رئے ۔ تے بٹیر ے کٹھے کردے رہ ۔ تے جیہنے ساریا ں توں گھٹ کٹھا کیتے اوہدی وی دَس سَن ۔ تے اوہناں نے اوہنا نُوں اَپنے لئی خیمہ گاہ دے چوفیرے وچھایا۔³³۔ تے اَجے گوشت اوہناں دے دنداں چہ سی ۔ ایہدے توں پہلاں پئی مُک جاوے ۔ خُداوند دا کرودھ لوکاں تے پمکیا ۔ تے خُداوند نے اوہناں نُوں بوہت وڈی وَبا نال ماریا۔ ³⁴۔ تے اوس تھاں دا ناں قیروت تادورؔ کھیا گیا ۔ کیوں جو اوتھے اوہناں نے حرِص کرن والیاں نُوں گڈیا ۔ ³⁵۔ تے لوک قیروت تادورؔ وَل گئے۔ تے اوہ اوتھے رُکے ۔

12¹۔ تے مریمؔ تے ہارونؔ اوس کُوشیؔ زنانی دے سببوں جیہِدے نال مُوسیٰ ؔ نے ویاہ کر لیا سی ۔ اوہدے سببوں مُوسیٰؔ دے خلاف بولن لگ پئے ۔ ²۔ تے آکھن لگ پئے کیہ خُداند نے کلے مُوسیٰ ؔ نال ای گلاں کیِتیاں ؟ کیہ ساڈے نال وی اِکو جیہاں گلاں نئیں کیِتیاں ؟ تے خُداوند نے ایہہ سُنیا ۔ ³۔ تے مُوسیٰؔ بوہت ای نیک بندہ سی ۔ سارے بندیاں توں بوہتا جیہڑے دھرتی تے سَن ۔⁴۔ تے اوسے ویلے خُداوند نے مُوسیٰ ؔ تے ہاروُن ؔ تے مریمؔ نُوں آکھیا پئی تُسیں تِنوں خیمہ اِجتماع دے کول جاؤ ۔ تے فیر اوہ تِنے آئے ۔ ⁵۔ تَد خُداوند بَدّل دے تھم چوں تھَلے اُتریا ۔ تےخیمے دے بُوہے تے کھلوتا ۔ تے اوہنے ہارون ؔ تے مریم ؔ نُوں سدیا۔ تے اوہ دونویں آئے ۔⁶۔ تَد اوہنے آکھیا میری گَل سُنو ۔ جیکر تُہاڈے وِچکار کوئی خُداوند دا نبی ہووے تے میں اوہدے اُتے رویا چہ ظاہر ہوواں گا۔ یاں اوہدے نال سُفنے چہ گَل کراں گا ۔ ⁷۔پَر میرا بندہ مُوسیٰؔ اینج دا نئیں۔ سگوں اوہ میرے سارے گھر چوں ایماندا اے ۔ ⁸۔ میں اوہدے نال آمنے سامنے تے طاہر ہو کے گلاں کرنا آں ۔ تے ناں اکھاناں چہ تے مثالاں نال ۔ اوہ خُداوند دا مُکھ ویکھ دا اے ۔ تے تُسیں کیوں ناں گبھرائے ۔ پئی میرے بندے مُوسیٰ ؔ دے خلاف بولے ۔⁹۔ تے خُداوند دا کرودھ اوہناں تے پمکیا تے اوہ ٹُر گیا ۔ ¹⁰۔ جیِہدوں خیمے توں بَدّل ہَٹ گیا تے ویکھو ! مریم کوڑھ نال برف وانگوں چِٹی دِسن لگ پئی ۔ تے ہارونؔ نے مریمؔ نُوں ویکھیا تے اوہ کوڑھی سی ۔¹¹۔ تد ہارون ؔ نے مُوسیٰؔ نُوں آکھیا ۔ اے میرے مالک ! اے غلطی ساڈے سِر تے ناں آوے ۔ جیہڑا ایسی نادانی نال کیِتی تے قصوُر وار ہوئے ۔ ¹²۔ اوہنوں اوس مَرد وانگوں ناں رہن دے ۔ جیہڑا جیہدوں اَپنی ماں دے ڈھڈ چوں نِکلے تے اوہدا ادھا جِسم گلیا ہووے گا ۔¹³۔ تَد مُوسیٰؔ خُدا وند دے کول چیِکیا ۔ اَے خُدا اوہنوں چنگا کردے ۔ ¹⁴۔ تَدھ خُداوند نے مُوسیٰؔ نُوں آکھیا ۔ پئی جیکر اوہدے پیو نے اوہدئے مُونہہ تے تھُکیا ہُندا تے کیِہ لازم نئیں سی ۔ پئی سَت دیہاڑیاں تیِکر شَرمندہ رِہندی ۔ تے اوہنوں خیمہ گاہ توں باہر سَت دیہاڑیاں تیِکر وَکھ کر ۔ تے ایہدے مگروں تُوں اوہنوں پیِشاں پَرتا لیا ۔ ¹⁵۔ تَد مریم ؔ سَت دیہاڑیاں تیِکر خیمہ گا ہ چوں باہر وَکھری رئی ۔ تے لوکی اوتھوں اگاں ناں وددھے ۔ جیِہدوں تیِکر مریمؔ پیِشاں پَرت ناں آئی ۔¹⁶۔تے ایس بعد لوکاں نیں حصؔیروت توں جان توں بعد فاؔران دے صحرا وچ آڈیرے لائے۔

13¹۔تد خداوند نیں موسیٰ نال کلام کر کے حُکم دِتاّ۔ ²۔ پئی توں بندے گھل تاں جو اوہ کنعان دے ملک دا جیہڑا میں بنی اسرائیل نوں داواں گا، حال دی ٹوہ کرن ۔ ہر اک قبیلے وچوں اک بندہ اوہناں دے پیو دادیوں ، قبیلیاں دے تعلق نال جیہڑے اوہناں دے حاکم نیں گھل۔³۔تد موسیٰ نیں جیویں خداوند نیں حکم دتا۔ فاؔران توں آدمیاں نوں گھلیا، سارے بنی اسرائیل دے سردار وچوں سَّن۔ ⁴۔ تے اوہناں دے ناں ایہہ نیں۔رُوُؔبین دے قبیلے وچوں زکوؔر کا پتر شمُؔوع۔⁵۔شمعُون دے قبیلے وچوں حؔوری دا پتر شاؔفاط۔ ⁶۔تے یہودہ دے قبیلے وچوں یُفؔنے دا پتر کالب۔ ⁷۔تے یسّاؔکر دے قبیلے وچوں یوسف دا پتر یجؔال۔ ⁸۔ تے افرایئم دے قبیلے وچوں نُؔون دا پتر ہوشعؔ ۔⁹۔تے بنیؔا مین دے قبیلے وچوں راؔفو دا پتر فلطی۔ ¹⁰۔تے زبُلُون دے قبیلے وچوں سُودی دا پتر جدی ایل ۔ ¹¹تے یوسف دے قبیلے منسےدے قبیلے وچوں سُوسی دا پتر جدی ¹²۔تے دان دے قبیلے وچوں جمؔلی دا پتر عمی ایل۔¹³تے آشیر دے قبیلے وچوں میکا ئیل دا پتر ستُور۔ ¹⁴تے نفتالی دے قبیلے وچوں وفسی دا پتر نجی ۔ ¹⁵۔تے جاد دے قبیلے وچوں ماکی دا پتر حُو ئیل۔ ¹⁶۔ ایہہ اوہناں آدمیاں دے ناں نیں ،جہناں نوں موسیٰ نیں ملک دے حال دی ٹوہ لین لئی گھلیا ، تے موسیٰ نے نُون دے پترہوشعؔ دا ناں یوشعؔ رکھیا۔¹⁷۔ تے مو سیٰ نیں اوہناں نوں کنعان دے ملک دی کھوج کرن لئی گھلیا تے اوہنان نوں آکھیا ، پئی نجبہ وچ اتے جاوتے پہاڑ اتے چڑھ جاو۔ ¹⁸۔ تے اوہدی دھر تی ول ویکھو پئی کنج دی اے تے اوتھوں دے رین والے لوک زور آوار نیں یان ماڑے نیں گھٹ نیں یاں بہتے نیں۔ ¹⁹تےاوہ ملک جیہڑے وچوں اوہ وسدے نیں کنج دا اے ، چنگا اے یاں مندا ،تے شہر جنہاں دے وچ اوہ وسدے نیں کنج دے نیں ،فصیل والے نیں یاں فصیِل دے بناں نیں ؟ ²⁰۔ تے زمین کنج دے اے سر سبز اے یاں بنجر اے، اوہدے و چ بوٹے تے رُکھّ ہین یاں نئیں ۔تے تسیں دلیری کرو تے زمین دا کجھ میوہ لیندے آوناں ۔ تے ایہہ ویلا انگوراں دے پہلے پھلاں دا سی۔²¹۔تے اوہ اتے چڑھ گئے تے صِؔین دے صحرا روں لے کے رحوب تیکر جیہڑ ا رحندے لاہنگے دے نیڑے وے ملک دے حالدی کھوج لائی ²²۔ اوہ نجبہ اوتے چڑھے تے حبرون وچوں پہونچ گئے ،تے اوہتھے وناق دے پتر احی مان تے شیشاؔئی تے تلمائی سّن، تے ، مصر دے صؔوعن توں سَتؔ سال پہلاں بنایا گیا سی ۔²³۔ تد اوہ عُشکول دی گھاڑی وچ تھلے اُتر گئے ے تےاوتھوں اوہناں نیں انگوراں دے گُچیاں سمیت اک ڈالی وڈی تے اوہنوں لاٹھی اُتے رکھ کے دو بندیاں نے چُکی تے اوہناں تے اوہنان نیں اوتوں کجھُ انار تے انجیر وی لئے۔ ²⁴۔اوس تھاں دا اوہناں نے عُشکول دی وادی رکھیا۔ ایس لئی اوتھوں اوہناں نے بنی اسرائیل لئی انگور وڈھ لیاندے سَنّ۔²⁵تے اوہ ملک دی ٹوہ تے کھج کرکے چاَہلیاّں دناّں پچھوں آئے سَّن۔ ²⁶۔ تے موسیٰ تے ہارون تے بنی ارائیل دی ساری گروہ دے کولفاؔران دے جنگلاں دے قادیؔش وچ پہونچے ، تے اوہناں نوں تے ساری گروہ خبر سُنا ایں تے ملک دا میوہ اوہناں نوں وکھایا۔²⁷۔ تے اوہناں نے کھل کے اعلان کیتا پئی اسیں اُوس ملک وچ جتھے توں اسانوں گھلیاں سی،پہونے ۔ ایہہ سچ اے پئی اوتھے دُوھّ تے شید وگدا اے ، تے ایہہ اوتھوں دا میوہ اے ۔ ²⁸۔ پر اوہ اک جیہڑے اوتھے وسدے نیں زورا ور نین ، شہر بہت وڈے تے فصیلاں والے نیں تے اساں اوتھے بنی عناق نوںوی ویکھیا ۔ ²⁹تے عمالیقی نجبہ وچ وسدے نیں ۔ تے حِتیؔ تے یبوُؔسی تے اُمُؔوری پہاڑاں اُتے رہندے نیں تے کنعانی سمندر دے کنڈے تے اُ ردن دے کنارے اتے وسدے نیں ۔³⁰۔ تے کالب نے موسیٰ دے سامنے لوکاں نون چپ کروایا، تے آکھیا پئی اسیں حملہ کراں گے تے ملک نوں فتح کرلواں گے ۔ ایس لئی پئی اساڈے وچ اوہناں نوں جت لین دی طاقت ہے وے۔ ³¹۔پر اوہناں نیں جہیڑے اوہدے نال گئے سَن آکھیا ، پئی اساڈے وچ اوہناں لوکاں اتے چڑھائی کرن دی طاقت نئیں ، ایس لئی پئی اوہ ساڈے تھوں بہتے زورآور نیں ۔³²۔ تے اوہناں نیں بنی اسرائیل نون اوس ملک دی پئی جہدی اوہناں نوں اوہدے حال دی کھوج کیتی بھیڑی خبر دتی تے آکھیا ، پئی اوہ ملک جہدا حال دریافت کرن لئی اسیں گئے ، اک ایویں دا ملک اے جیہڑا اپنیاں رہن والیاں نوں کھا لیندا اے تے سبھو لوکی جہیڑے اوتھے ہین اساں ویکھیا پئی وڈے وڈے قد کاٹھ دے نیں ۔ ³³۔سگوں جبار نیں ۔بنی عناق جباراں دی نسل نیں تے اسیں اوہناں دے اگے ٹڈیاں وانگر ساں تے ایسے طاحاںاوہناں دیاں نظراں وچ دی ساں۔

14¹۔لوکاں دی کُڑکُڑتے سزا۔ تد ساری گروہ نیں اُچیاں آوازاں نال واویلا کیتا تے ساری رات روندے ریہے ۔ ²۔ تے ساری بنی اسرائیل موسیٰ تے ہارون لئی کڑکڑ ائے تے ساری گروہ نے آکھیا ،اسیں مصر ملک وچ ای مرجاندے کاش!اسیں اوس بیابان وچ ای مرجاندے۔ ³۔تے خداوند اساں نوں کاہدے واسطے اسیں ملک وچ لیاندا پئی تلوار نال مارے جاویےّ۔ تے اساڈیاں عورتاں تے اساڈے بال بچے قید کر لئے جاون۔ کیہہ اساڈے لئی ایہہ چنگانئیں پئی اسیں مصر ول جاوئیے ؟⁴۔تے اویناں نے اک دوجے آکھیا پئی آو اسی اپنا سردار مقرر کریئے تے مصر ول مڑ چلیئے ؟ ⁵۔ تد موسیٰ تے ہارون ،بنی اسرائیل دی ساری گروہ دے مجمع ول مونہہ پرے ڈ گ پئے ۔⁶۔تے نون دے پتر یوشع تے یفنے دے پتر کالب نے جیہڑے ملک دے حال دی ٹوہ لان والیاں دی نال سَن اپنے کپڑے پاڑے۔ ⁷تے موسیٰ بنی اسرائیل دی ساری گروہ نال خطاب کرکے آکھیا پئی اوہ ملک جہدا حال اسی ویکھدیاں ہویاں ٹردے گئے اک بہت ای سر سبز مکل اے ۔ ⁸۔ جے کر خداوند اساں توں خوش ہووے تے فیر اسا نوں اوس ملک وچ داخل کرے گا تے اساں نوں اوہ ملک جیدے وچ دوھ تے شہد وگدا اے وطا کرے گا۔⁹۔ جے کر تُسی خداوند دے مخالف نہ چلو ، تے اوس ملک دے رین والیاں کولوں مت ڈرو ۔اوی تے اساں دا کھا جا نیں تے اوہناں دا پر چھاواں وی اوہناں تھوں جاندا رہیا اے۔ ¹⁰. تے جِہدوں سارا ٹولا رولا رول پاؤن لگ پیا پئی ایہناں نُوں پتھر مارو ۔ تدھ سارے بنی اسرائیلؔ دے اَگے خُداوند دا جلال حضُوری دے تنبُو چہ اُتریا ۔¹¹. تے خُداوند نے مُوسیٰؔ نُوں آکھیا پئی ایہہ لوکی کدوں تیِکر میری بے عزتی کرن گے ؟ تے کدوں تیِکر اوہناں نشاناں دے سببوں جیہڑے میں اوہناں دے وِچ وکھائے ۔ میرے تے بھروسہ ناں کرن گے ۔ ¹². ویکھو میں اوہناں نُوں وِبا نال ماراں گا ۔ تے اوہناں نُوں مار مُکاواں گا ۔ تے تینوں اِک وَڈی قوم تے اوہناں توں وی بوہتا بناواں گا ۔¹³. تے مُوسیٰ ؔ نے خُداوند نُوں آکھیا جِہدوں مِصر ؔ دے لوکی جِہناں دے وِچوں توں ایہناں لوکاں نُوں اپنے زور نال کڈھ لیایا سُنن گے ۔ ¹⁴. تے ایس دیس دے واسیاں نال مِل کے آکھن گے پئی جِہناں نے سُنیا پئی تُوں رَبّ جیہڑا اوہناں دے وِچکار ایں ۔ تے تُوں اوہناں اُتے اَے رَبّا ! آمنے سامنے اُتر آ ۔ تیرا بَدّل اوہناں دے اُتے رہیا ۔ تے تُوں اوہناں دے اَگے دِن دیہاڑے بدّل دے ستُون چہ تے رات دے ویلے اَگ دے ستُون چہ ٹُریا ۔¹⁵. سو جیکر تُوں اوہناں لوکاں نُوں اِک بندے وانگوں مار دیویں گا ۔ تے جِہناں قوماں نوں تیری سوُہ لگی ۔ آکھن گئیاں ۔ ¹⁶. ایس لئی پئی رَبّ ایہناں لوکاں نُوں اوس دیس چہ جِہدے بارے اوہنے اوہناں نال سونہہ کھادی سای واڑ ناں سکیا تے اوہنے اُجاڑ چہ مار مُکایا ۔¹⁷. سو رَبّ دا زور نُوں جلال مِلے ۔ جس طرحاں پئی تُوں آکھیا پئی آکھیا اے ۔ ¹⁸. پئی تُوں اے رَبّ بوہت رِحم والا ، وڈی رحمتت والا تے پاپاں تے بدکاریاں توں بخشن ہار ایں ۔ پَر کِسے نُوں پاک نئیں ویکھدا سگوں پیو دادے دے پاپاں دا اوہناں دے بچیاں توں تیِجی چوتھی پیِڑھی تیِکر بدلی لینا ایں۔ ¹⁹. اَپنی وڈی رَحمت نال ایہناں لوکاں دے پاپاں نُوں بھُل جا ۔ جِس طرحاں پئی تُوں اوہناں لوکاں نُوں مِصر ؔ توں لے کے ایتھوں تیِکر مُعاف کیِتا ۔²⁰. تدھ ربّ نے آکھیا میں تیرے آکھن دے سببوں چھَڈ دِتا ۔ ²¹. میری جِند دی سونہہ ۔ ساری دھرتی رَبّ دے جلال توں خالی اے ۔ ²². اوہ سارے بندیاں جِہناں نے میرا جلال تے میریاں کراماتاں ویکھیاں جیہڑیاں میں مِصرؔ چہ تے اُجاڑ چہ وکھایا۔ تے دَس واری پَرکھیا تے میری گَل ناں مَنی ۔²³. اوس دیس نُوں کدی ناں ویکھن گے ۔ جِہدے سببوں میں اوہناں دے پیو دادے نال سونہہ کھادی تے سارے جِہناں نے میری خطا کِتی ۔ اوہنوں کدی ناں ویکھن گے ۔ ²⁴. پَر میرا بندہ کالَبؔ جِہدوں پئی اوہدے چہ میری روُح اے ۔ تے اوہنے چنگی طرحاں میری گَل مَنی۔ اوہنوں میں اوس دیس چہ جِتھے اوہ گیا واڑاں گا ۔ تے اوہدی پیِڑھی اوہدی وارِث ہووے گی ۔ ²⁵. کیوں جو ایس ویلے تے عمالیِقیؔ تے کنعانیؔ وادیاں چہ رہندے نیں ۔ سو کِل تُسیں گیڑا لاؤ ۔ تے قُلزمؔ دے سمُندر دے راہ وَلوں اُجاڑ وَل جاؤ۔²⁶. تے رَبّ نے مُوسیٰؔ تے ہارونؔ نال کلام کرکے آکھیا ۔ ²⁷. پئی میں کدوں تیِکر ایس بدکار تے میرے بَرخلاف بُڑ بُڑ کرن والی ٹولی نُوں سہواں ؟ میں بنی اسرائیلؔ دیاں بَدگوئیاں سُنیاں ۔ جیہڑیاں اوہ میرے بَر خلاف کردے نیں ۔²⁸. تے اوہناں نُوں آکھیا پئی خُداوند آکھ دا اے میری جِند دی سونہہ جِس طرحاں تُسیں میریاں کَناں چہ آکھیا میں اینج ای کراں گا ۔ ²⁹. ایسے اُجاڑ چہ تُہاڈیاں لاشاں ڈِگن ۔ پئی جیہڑے میرے بَر خلاف بُڑ بُڑائے ۔ ³⁰. کدی وی اوس دیس چہ ناں وڑھن گے ۔ جِہدے بارئے میں ہَتھ چُک کے سونہہ کھادی پئی تُہانوں اوہدے چہ وساواں گا ۔ بناں یُفنہ ؔ دے پُتر کالِبؔ تے نُون ؔ دے پُتر یشوعؔ دے ۔³¹. تے تُہاڈے بچیاں نُوں جِہدے بارے تُسیں آکھیا پئی اوہ پھڑ لئے جان گے ۔ میں اوس دیس نُوں جِہدی تُسیں بے عزتی کیِتی واڑاں گا ۔ تے اوہ اوہنوں ویکھن گے ۔ ³². پَر تُہاڈُیاں لاشاں ایسے اُجار چہ پئیاں رہن گئیاں ۔ ³³. تے تُہادے بچے اُجاڑاں چہ چالی ورھیاں تیِکر آوارہ پھرن گے ۔ تے تُہاڈی بدکاری دی سزا چُکن گے ۔ جد تیِکر تُہاڈیاں لاشاں اجا ڑ چہ فنا ناں ہو جان ۔³⁴. اوہناں دیہاڑیاں دی گِنتی دے حِساب نال جہناں چہ تُساں اوس دیس دا حال جان لیا تے اوہ چالی دیہاڑے سَن ۔ اِک دیہاڑے دے لئی اِک سال ہووے گا ۔ تُسیں چالی ورھیاں تیِکر اَپنیاں بدیاں دی سز اپاوؤگے ۔ تدھ تُسیں جانو گے پئی میر ا تُہانوں چھڈنا کیِہ اے ۔ ³⁵. میں رَبّ آں جِس طرحاں میں آکھیا اے ۔ ایس ساری ٹولی دے نال جیہڑی میری بَر خلاف کٹھی ہوئی میں اوینج ای کراں گا ۔ ایسے اُجاڑ چہ اوہ مُک جان گے ۔ تے ایتھے ای مَر جان گے۔³⁶. تے اوہ بندے جہناں نُوں مُوسیٰ ؔ نے دیس دی جانکاری لئی گھلیا تے جہناں نے پِچھاں پَرت کے دیس دی بدنامی کیِتی تے ساری ٹولی اوہدے بَر خلاف بُڑ بُڑائی ۔ ³⁷. سو ایہہ بندے دیس دی بد نامی کرن والے رَبّ دے اَگے بوہت وڈی آفت نال مَر گئے ۔ ³⁸. پَر نُونؔ دا پُتر یشُوعؔ تے یُفنہ ؔ دا پُتر یشُوعؔ اوہناں بندیاں چوں جیہڑے دیس دی جانکاری کرن گئے سَن، جیوندے رہے۔³⁹. تے جِہدوں مُوسیٰؔ نے ایہہ گلاں سارے بنی اسرائیلؔ نُو ں دسیاں تے لوکی بوہت روئے ۔ ⁴⁰. فیر سویرے ای تَڑکے ای پہاڑ دے اُتے چَڑھے تے آکھیا پئی اسیں اوس تھاں اُتے چڑھاں گے جِہدے بارے رَبّ نے آکھیا ۔ پئی اسین پاپ کیِتا اے ۔⁴¹. تدھ مُوسیٰ ؔ نے اوہناں نُوں آکھیا پئی تُسیں کیوں رَبّ دے حُکم نُوں نئیں مندے ؟ ایس چہ تُسیں کامیاب نئیں ہووؤ گے ۔ ⁴². تُسیں ناں چڑھو ایس لئی پئی رَبّ تُہاڈے وچکار نئیں ۔ تاں جو تُسیں اَپنے ویریاں دے اَگے مارے ناں جاؤ۔ ⁴³. کیوں جو عمالیقیؔ تے کنعانیؔ اوتھے تُہاڈے اَگے نیں ۔ تے تُسیں تلوار نال ڈیگے گئے تے ایس لئی پئی تُسی رَبّ توں پھِر گئے رَبّ تُہاڈے نال نئیں ہووے گا ۔⁴⁴. پَر اوہ بدوبدی پہاڑ دی ٹیِسی وَل وددھے پَر رَبّ دے عہد دا صندوُق تے مُوسیٰؔ خیمہ خیمہ گاہ توں باہر ناں گئے ۔ ⁴⁵. تدھ عمالیقیؔ تے کنعانیؔ جیہڑے اوس پہاڑ اُتے رہندے سَن تھلے آئے تے اوہناں نے ماریا تے حُرمی تیِکر اوہناں دا پِچھا کیِتا ۔

15¹۔تے خُداوند نے مُوسیٰ ؔ نال کلام کر کے حُکم دِتا ۔ ²۔ بنی اسرائیلؔ وِچ اعلان کر تے اوہناں نُوں دَس دے پئی جِہدوں تُہاڈے رہن لئی وِچ جیہڑی میں تُہانوں عطا کراں گا ، داخل ہوؤ۔ ³۔ تے فیر تُسیں خُداوند لئی سوختنی قُربانی چڑھاؤ ۔ سوختنی قُربانی یاں مَنّت داذبیحہ یاں خُوشی دا چَڑھاوا یاں اَپنیاں مِتھیاں ہو ئیاں عیداں وِچ گاں ،وَچھا یاں بھیڈ بکری دی قُربانی خُداوند لئی اعلےٰ خُوشبوُ۔⁴۔ تے فیر قُربانی چَڑھان والا خُداوند دی نذر دی قُربانی لئی ایفہ یاں دسواں حِصہ میدے دا چوتھا حِصہ ہین تیل وِچ گُنیا ہوئیا لیاوے ۔ ⁵۔ تے تپاون لئی مے ہین دا چوتھا حِصہ سوختنی قُربانی یاں ذبیحے دے نال اِک لیلے نال چڑھاوے۔⁶۔ تے اِک دُنبے دی نذر دی قُربانی لئی اَیفہ دے ۔ دو دسوئیں حِصہ میدا تہائی ہین تیل وِچ گُنیا ہووے ۔ ⁷۔ تےے تپاون دے لئی ہین دا تیِجا حِصہ مَے خُداوند لئی اعلےٰ خُوشبُو چڑھاوے ۔⁸۔ تے جیکر تُوں وَچھے نُوں سوختنی قُربانی یا ذبیِحہ یاں مَنّت دی نذر یا ں سلامتی دی قُربانی خُداوند لئی چڑھاوے ۔ ⁹۔ تے فیر وَچھے دے نال دے تَریح دسویں حِصے میدہ ادھے ہین تیل وِچ گُنیا ہویا چڑھاؤن ۔ ¹⁰۔ تے تپاون لئی اوہدے نال ادھا ہین مَے سوختنی قُربانی عُمدہ خُوشبُو خُداوند لئی چَڑھاوے ۔¹¹۔ ہَر اِک وَچھے تے ہَر اِک دُنبے تے ہَر اِک لیلے یاں بکری دے بچّے نال ایویں ای کیِتا جاوے۔ ¹²۔ گِنتی دے مُطابق جو وی تُسیں ایہناں وِچوں چڑھاؤ ، ہَر اِک دے نال اوہناں دی گِنتی دے مُطابق ایویں ای کرو ۔ ¹³۔ ہَر اِک جیہڑا وَطن چہ جمیا ہووے ، جِہدوں اوہ خُداوند لئی سوختنی قُربانی اعلےٰ خُوشبُو چڑھاوے تے ایویں ای کرے ۔¹⁴۔ تے ہَر اَک پردیسی جیہڑا تُہاڈے کول پروَنا ہووے یاں تُہاڈے وِچ پُشتان رِہندا ہووے ۔ جیکر اوہ خُداوند لئی سوختنی قُربانی اعلےٰ خُوشبُو چڑھاوے ۔ جیویں تُسیں کردے او اوہ ایویں ای کَرے ۔ ¹⁵۔پُوری گروہ لئی ، مقصد ایہہ پئی تُہاڈے تے اوس پردیسی لئی جیہڑا تُہاڈے وِچ رِہندا اے ، سدا تیِکر اِک ای شرَع نسلاں توں نسلاں تیِک ہووے گی ۔ خُداوند دے اَگے پردیسی تُہاڈی طرحاں ای ہووے گا ۔ ¹⁶۔ تُہاڈے لئی تے اوس پَردیسی لئی جیہڑ اتُہاڈے وِچ رِہندا اے ، اِکو ای شریعت تتے اِکو ای قانون اے ۔¹⁷۔ تے خُداوند نے مُوسیٰ ؔ نُوں کلا م کرکے حُکم دِتا ۔ ¹⁸۔ بنی اسرائیلؔ وِچ اعلان کر تے اوہناں نُوں خبر کر دے ۔ جِہدوں تُسیں اوس دیس وِچ جیہڑ ا تُہانوں دیوا ں گا ، داخل ہوؤ ¹⁹۔ تے جِہدوں اوس دیس دی روٹی کھاؤ تے اوہدے وِچوں خُدا وند لئی اُٹھان دی قُربانی چڑھانا۔²⁰۔ تُسیں اَپنے پہلے گُہنے ہوئے آٹے نال اُٹھان دی قُربانی لئی اِک کُلچہ چڑھانا ۔ اناج اُٹھان دی قُربانی دی طرحاں اوہنوں چڑھانا ۔ ²¹۔ اَپنے پہلے گُہنے ہوئے آٹے وِچوں تُسیں خُداوند لئی اُٹھان دی قُربانی نسلاں توں نسلاں تیِک چڑھانا۔²²۔ تے جیکر تُسیں بھُل جاؤ ۔ تے ایہناں ساریاں حُکماں اُتے جیہڑے خُداوند نے مُوسیٰ ؔ نُوں دَس دِتے ناں چَلو ۔ ²³۔ سارے حُکم جیہڑے خُداوند نے مُوسیٰؔ دی زُبانی خُداوند دے حُکم سُنان دے دیہاڑے توں تے اَگے تُہاڈیاں پُشتاں تیِک دِتے ۔ ²⁴۔ جے کَر اوہ بھُل چُک گروہ دیاں اَکھاں توں اوہلے یا لُکیا رہیا ۔ تے فیر ساری گروہ اِک وَچھا سوختنی قُربانی دے طریقے نال خُدوند لئی اعلےٰ خُوشبُو لئی اوہدی نذر دی قُربانی دے نال اوہدے تپاوَن دی شرَع دے مُطابق تے اِک بکرا خطا دی قُربانی لئی چڑھاؤ ۔²⁵۔ تد کاہن بنی اسرائیل ؔ دے گروہ لئی کفارہ دیوے تے فیر اوہ اوہناں توں بخشیا جاوے گا ۔ ایس لئی پئی اوہ بھُل چُک سی ۔ تے اوہ اَپنی بھُل چُک لئی خُداوند دے اَگے سوختنی قُربانی تے خطا دا ذبیحہ لیاوے ۔ ²⁶۔ تے فیر بنی اسرائیلؔ دیی ساری گروہ نُوں تے اوس پردیسی نُوں جیہڑا اوہناں وِچ رِہندا اے ، بخشیا جاوے گا ۔ ایس لئی پئی سارے لوکاں نے بھُل چُک کیِتی ۔²⁷۔ تے جے کَر اِک بندہ ناں چاہندیاں ہوئیاں بھُل چُک کرے تے فیر اوہ بھُل چُک دی قُربانی لئی اِک اِک سال دی بکری لیاوے ۔ ²⁸۔ تے فیر کاہن اوس بندے لئی ، جِہنیں غلطی نال خطا کیِتی ، خُداوند دے اَگے کفارہ دیوے تے اوہنوں بخشیا جاوے گا ۔ ²⁹۔ کوئی جیہڑا وی غلطی نال خطا کردا اے ، بھاویں اوہ بنی اسرائیلؔ وِچ جَمیا ہووے تے بھاویں پَردیسی جیہڑا اوہناں وِچ دَسدا اے ۔ اوہناں لئی شریعت اِک ای اے ۔³⁰۔ جے کر کوئی بندہ ضَد کرکے قُربانی کردا اے ، یدیسی ہووے یا پردیسی ۔اوہ خُداوند دے خلاف بغاوت کردا اے ۔ اوہ بندہ اَپنیاں لوکاں وِچوں باہر کڈھ دِتا جاوے گا ۔ ³¹۔ ایس لئی پئی اوس نے خُداوند دے کلام دی بے عِزتی کیِتی ۔ تے اوہدا حُکم توڑیا ۔ فیر اوہ اِنسان کڈھ باہر کیِتا جاوے گا ۔ اوہدا پاپ اوہدے سِر ای لگے گا ۔³²۔تے جِہدوں بنی اسرائیلؔ صحرا وِچ سَن ۔ اوہناں نے سَبّت دے دیہاڑے اِک بندے نُوں لکڑیاں اکٹھیاں کر دیاں ویکھیا ۔ ³³۔ تَدوں اوہنوں جیہڑا لکڑیاں اکٹھیاں کردیاں پھَڑیا گیا ۔ اوہنوں مُوسیٰؔ تے ہارونؔ نے سار ی گروہ دے کول لیاندا ۔ ³⁴۔ تے فیر اوہناں نے اوہنوں قید وِچ رکھیا ۔ ایس لئی پئی اوہناں نُوں پتا نئیں سی ۔ پئی اوہدے نال کیہ سلوک کیِتا جاوے ۔³⁵۔ تَد خُداوند نے مُوسیٰؔ نُوں حُکم دِتا ۔ پئی اوہ بندہ قتل کیِتا جاوے ۔ باہر اوہنوں قتل کرن لئی پَتھر مارن ۔ ³⁶۔ تد ساری گروہ اوہنوں خیمہ گاہ تو ں کڈھ کے باہر لئے گئی ۔ تے جیویں خُداوند نے مُوسیٰؔ نُوں حُکم دِتا سی ۔ اوس آدمی نُوں سَنگسار کیِتا ۔ تے فیر اوہ مَر گیا ۔³⁷۔ تے خُداوند نے مُوسیٰؔ نال کلام کرکے حُکم دِتا ۔ ³⁸۔ بنی اسرائیلؔ وِچ ا علان کَر ۔ اوہناں نُوں دَس دے پئی اوہ اَپنیاں ساریاں پُشتاں وِچ اَپنیاں لِباساں دے کِناریاں اُتے جھالراں لگوان ۔ تے کِنارے دی جھالَر اُتے اَرغوانی رَنگ دیاں ڈوریاں لگوان۔ ³⁹۔ تے ایہہ تُہاڈی جھالَر ہووے گی ۔ پئی جِہدون تُسیں اوہنوں ویکھو تے فیر خُداوند دے سارے حُکماں نُوں یاد کرو ۔ تے اوہناں اُتے عمل کرو ۔ تے اَپنیاں دِلاں تے اَپنیِیاں اکھیاں نالوں مَنوں ۔ جِہناں نُوں مَن تُسیں بدکاری کردے رہندے او۔⁴⁰۔ تاں جو تُسیں ساریاں حُکماں نُوں یاد رکھو تے اوہناں اُتے عمل کرو ۔ تے اَپنے لئی پاک ہو جاؤ۔ ⁴¹۔ میں خُداوند تُہاڈا خُدا ہاں۔ جیہڑا تُہانوں مصر ؔ دے دیس وِچوں کڈھ لیایا۔ تاں جو تُہاڈا خُدا ہوواں میں خُداوند تُہادا خُدا واں ۔

16¹۔لاویؔ دا پُتر قہاتؔ، تے قہاتؔ داپُتر یصہارؔ ، یصہار دا پُتر قورحؔ تے الی آبؔ دے پُتر داتان تے ابی رام ؔ تے بنی روُبین ؔوِچوں فالط ؔ دا پُتر اونؔ ۔ ²۔ بنی اسرائیلؔ دے دوسوپنجاواں آدمیاں دی جماعت دے سرداراں جیہڑے مَجلس دے نمائندے تے مشہور بندے سَن ۔ مُوسیٰ ؔ دے مُقابلے وِچ اُٹھ کھڑے ہوئے ۔ ³۔ تے اوہ مُوسیٰؔ تے ہارونؔ دے خلاف جمع ہوئے تے آکھیا ۔ ایہناں ای بوہت اے ! ساری گروہ پاک لوک نیں ۔ تے خُداوند اوہناں وِچ موجُود اے ۔ تے فیر تُسیں کیوں اَپنے آپ نُوں خُداوند دی گروہ نالوں اُچا باندے او ؟⁴۔ جِہدوں مُوسیٰ ؔ نے ایہہ سُنیا تے فیر اوہ اَپنے مُونہہ پَرنے ڈِگیا ۔ ⁵۔ تے قورحؔ تے اوہدی ساری گروہ نے بولیا ۔ تے اوہناں نُوں آکھیا پئی کَل وکھائے گا پئی اوہدا اے تے کون مُقدس اے ، جیہڑا وہدے نیڑے جاوے تے کِہنوں اوہنے چُنیا اے پئی اوہدے نیڑے جاوے ۔⁶۔ تے تُسیں ایس طرحاں کرو ۔ اے قورح ؔ تُوں تے تیری ساری گروہ ، تُسیں اَپنے لئی ، بخُور بالن لئی بخُور سوز لَود ۔ ⁷۔ تے اوہناں وِچ اَگ رکھو ۔ تے کَل خُداوند دے سامنے اوہناں وِچ بخُور پاؤ۔ سو جیہڑے بندے نُوں خُداوند چُنے اوہو مُقدس ہووے گا ۔ اے بنی لاوی ؔ ایہناں ای بَس اے ۔⁸۔ فیر مُوسیٰ ؔ نے قورح ؔ نُوں آکھیا ۔ اے بنی لاویؔ سُن ۔ ⁹۔ کیہ اے تُہاڈے لئی نِکی جیہی گَل اے ۔ پئی اسرائیلؔ دے خُدا نے تُہانوں اسرائیلؔ دی گروہ وِچوں علیحدہ کیِتا تے اَپنے نیڑے آن دِتا۔ تاں جو تُسیں خُدا دے مسکن دی خِدمت کرن والے ہوو؟ تے جماعت دے سامنے کھلو کے اوہناں دی سیوا کرو ؟ ¹⁰۔ کیہ تینوں تے تیرے نال تیرے ساریاں بھراواں بنی لاویؔ نُوں نیڑے آؤن دِتا ۔ تاں جو تُسیں کہانت وی منگو ؟ ¹¹۔ تے کیہ ایسے ای گَل لئی تُوں تے تیری جماعت خُداوند دے خلاف اکٹھی نئیں ہوئی ؟ ایس لئی پئی ہارونؔ کون اے ۔ پئی تُسیں اوہدے خلاف بُڑبُڑ کردے او؟¹²۔ تے مُوسیٰ ؔ نے بندے گھَل کے الی آب ؔ دے پُتراں ، داتان ؔ تے ابی رامؔ نُوں بُلایا ۔ اوہ بولے ۔ اسیں نئیں آؤندے ۔ ¹³۔ کیہ اے چھوٹی گَل اے ۔ پئی توں ساہنوں اوس دیس توں جِہدے وِچ دودھ تے شہد وگدا سی کڈھ لیایا ۔ تان جو اُجاڑ چہ ساہنوں جانو ای ماریں ۔ ایتھو ں تیِک پئی تُوں ساڈےاُتے راج وی کریں؟ ¹⁴۔ تے اوہدے مگروں وی تُوں ساہنوں اوس دیس وِچ داخل نئیں کیِتا ۔ جِتھے دودھ تے شہد وگدا اے ۔ تے ناں ای تُوں پیلی تے انگوُراں دے باغ ساڈی میراث کیِتے ۔ کیہ توں ایس قوم دیان اَکھاں دیویں گا ؟ اسیں نئیں آؤندے ۔¹⁵۔ تے فیر مُوسیٰ ؔ اوہدے نال بوہت رُس گیا ۔ تے خُداوند نُوں آکھیا ۔ پئی اوہناں دے نذرانیاں وَل دھیان ناں کَر ۔ میں اوہناںوِچوں کِسے کولوں اِک کھوتا وی نئیں لیا ۔ تے ناں اوہناں وِچوں کِسے نال بدی کیِتی ۔ ¹⁶۔ فیر مُوسیٰ ؔ نے قورحؔ نُوں آکھیا ۔ پئی تُوں تے تیری ساری جماعت سارے خُداوند دے اَگے حاضر ہوؤ۔ تُوں تے اوہ اَک پاسے تے ہارون تے دوُجے پاسے ۔ ¹⁷۔ تے ہَر اِک اَپنا بخُور سوز لوے ۔ تے اوہدے وِچ بخُور پاوے ۔ تے خُداوند دے اَگے سبھو اَپنے بخُور دان لیاؤن ۔ دوسو پنجاہ بخور سوز تے تُوں وی تے ہارونؔ وی اَپنا اَپنا بخور سوز لوؤ۔¹⁸۔تَد سبھناں نے اَپنے اَپنے بخُور سوزلئے تے اوہناںوِچ اَگ رکھی ۔ تے بخوُر ساڑیا ۔ تے مُوسیٰؔ نے ہارونؔ دے نال، حضُوری دے خیمہ دے بُؤہے وِچ کھلوتے ۔ ¹⁹۔ تے قورحؔ نے اوہناں دی مُخالفت وِچ ساری جماعت نُوں حضُوری دے خیمے دے بُو ہے اَگے اِکٹھاکیِتا ۔ تَد خُداوند دا جَلال ساری جماعت اُتے ظاہر ہویا ۔²⁰۔ تے خُداوند نے مُوسیٰؔ تے ہارونؔ نال کلام کر کے حُکم دِتا ۔ ²¹۔ پئی تُسیں ایس گروہ دے وِچوں وکھرے ہو جاؤ ۔ تاں جو میں اوہناں نُوں اِک پَل وِچ فناکراں گا ، ²²۔ اوہ دوویں اَپنے مُونہہ پَرنے ڈِگ پئی تتے آکھیا۔ اَے خُداوبد ! اے تمام بنی نُوع اِنسان دیاں روُحاں دے خُدا! پاپ اِک بندہ کرے پَر تُوں ساری گروہ نال غُصے ہوویں ۔²³۔ تے فیر خُداوند نے مُوسیٰؔ نال کلام کر کے آکھیا ۔ ²⁴۔ گروہ نال خطاب کر تے اوہناں نُوں آکھ دے ، پئی قورحؔ نے داتن ؔ تے بنی ارامؔ توں تے مسکِن دے آلیوں دوالیوں دوُر ہَٹ جاؤ ۔²⁵۔ تَد مُوسیٰ ؔ اُٹھیا تے داتن ؔ تے بنی ارامؔ دے کول گیا ۔ تے بنی اسرائیلؔ دے بزُرگ اوہدے پِچھے پِچھے گئے ۔ ²⁶۔ تَد اوس نے گروہ نال خطاب کرکے آکھیا ۔ پئی ایہناں باغی بندیاں دے خیمیاں کولوں دوُر ہِٹ جاؤ ۔ تے اوہناں دی کِسے شَے نُوں ہَتھ ناں لاؤ۔ تاں اوہناں دے ساریا ں پاپاں وِچ تُسیں وی ناں پھَس جاؤ ۔ ²⁷۔ سو اوہ قورح ؔ تے داتن ؔ تے ابی ارامؔ دے خیمیاں توں دوُر ہَٹ گئے ۔ تے داتن ؔ تے ابی ارامؔ باہر نِکل آئے تے ایہناں خیمیاں دے بُوہیاں وِچ کھلو گئے ۔ تے اوہناں دیاں زِنانیاں تے اوہناں دے مُنڈے تے چھوٹے ایانے وی۔²⁸۔ دَد مُوسیٰ ؔ نے آکھیا ، ایس گَل توںتُسیں جانو گے ۔ پئی خُداوند نے مینوں گھلیا تاں جو اوہ سارے کم کراں ۔ پَر میں اَپنی مَرضی نال کُجھ وی نئیں جاندا ۔ ²⁹۔ جے کَر ایہہ لوک عام موت مَرن جیویں سبھو بنی نوُع انسان مَردے نیں ۔ تے فیر خُداوند نے مینوں نئیں گھلیا ۔ ³⁰۔ پِ جے کرخداوند کوئی نویں گَل پیدا کرے تے دھرتی اَپنا مُونہہ کھولے تے اوہنوں تے اوہناں دیاں ساریاں شیواں سنھے ہڑپ کر جاوے ۔ تے اوہ اَپنے جیوندیاں ای تھَلے دوزخ چہ چَلے جان ۔ تے فیر تُسین جانو پئی ایہناں لوکاں نے خُدواند دے کلام دی بغاوت کیِتی اے ۔³¹۔ ایویں ای ہویا پئی جِہدوں اوہ ایہہ گلاں آکھ چُکیا ۔ تے دھرتی جیہڑی اوہناں دے پیراں تھلے سی اوہ پاٹ گئی ۔ ³²۔ تے دھرتی نے اَپنا مُونہہ کھولیا۔ تے اوہناں نُوں اوہناں دے خیمیاں توں تے سبھو بندیاں نُوں تے اوہناں دیاں ساریاں شیواں نُوں ہَڑپ کر گئی ۔³³۔ تے اوہ جی جیوندیاں اَپنیاں ساریاں شیواںسنھے تھَلے دوزخ نُوں گئے ۔ تے دھرتی اوہناں اُتے جُڑ گئی ۔ تے اوہ گروہ وِچوں ہلاک ہو ئے ۔ ³⁴۔ تے سبھو اسرائیلؔ جیہڑے اوہناں دے آلےدوالے سَن ۔ اوہناں دیاں چیِکاں دا روَلا سُن کے نَس اُٹھے ۔ ایس لی پئی اوہناں نے سوچیا ، ایہہ ناں ہووے پئی دھرتی ساہنوںوی ہڑپ کَر جاوے ۔ ³⁵۔ تے خُداوند حضُور توں اَگ نِکلی تے اوہناں دو سو پنجاہ بندیاں نُوں جیہڑے بخُور گُذار رئے سَن ، کھاگئی۔³⁶۔ تے خُداوند نے مُوسیٰ ؔ نال کلام کرکےحُکم دِتا ۔ ³⁷۔ پئی ہارونؔ دے پُتر الیعزرؔ نُؤں حُکم دے ۔ پئی بخُور سوز نُوں شُعلیاں وِچوں چُکے ۔ ایس لئی پئی اوہ پاک نیں ۔ تے اِک اوتھے ای کھلا ر دے ۔ ³⁸۔ تے جِہناں نے ایہناں جاناں دے خِلاف خِطا کیِتی اے ۔ اوہناں بندیاں دے بخُور سوزاں نُوں کُٹ کُٹ کے باریِک پترے بنائے جان ۔ تان اوہناں نال مذبحہ کجیا جاوے ۔ ایس لئی پئی اوہناں وِچ خُداوند دے اَگے بخُور چڑھایا گیا سی ۔ تے اوہ پاک ہو گئے سَن ۔ اوہ بنی اسرائیل ؔ لئی اَک مثال ہون گے ۔³⁹۔تَد الیعزر ؔ کاہن نے اوہناں پیِتل دے بخُور سوزاں نُوں جِہناں وِچ اوہناں نے جیہڑے سَڑ گئے بخُور گُذرانیا سی، لیا ۔ تے مذبح کجن لئی اوہناں دے پَتر گھڑوائے ۔ ⁴⁰۔ پئی بنی اسرائیلؔ دے لئی بارگاوہواں ہون ۔ تے کوئی اوپرا بندہ ، مَقصد اے پئی کوئی ایسا بندہ جیہڑا ہاروُن ؔ دی نَسل توں نئیں ۔ بخوُر ساڑن لئی خُداوند دے اَگے ناں آوے ۔ تے جو قورح ؔ تے اوہدے گروہ وانگوں اوہدا حال ناں ہووے ۔ جیویں خُداوند نے مُوسیٰؔ دی زبانی حُکم دِتا سی ۔⁴¹۔ تے دوُجے دیہاڑے بنی اسرائیل ؔ دی گروہ مُوسیٰ ؔ تے ہاروُنؔ نال کُڑکُڑائی ۔ پئی تُساں خُداوند دے لوکاں نُوں ہلاک کیِتا اے ۔ ⁴²۔ تے ایویں ہویا پئی جِہدوں جماعت مُوسیٰ ؔ تے ہارونؔ دے خلاف اِکٹھی ہوئی تے فیع اوہناں دونواں نے حضوُری دے خیمہ وَل دھیان نال ویکھیا ۔ تے ویکھو بَدّل نے اوہناں نُوں کَج لیا ۔ تے خُداوند دا جَلال ظاہر ہویا ۔ ⁴³۔ تَد مُوسیٰ ؔ تے ہارونؔ حضوُری دے خیمے دے اَگے گئے ۔⁴⁴۔ تَد خُدواند نے مُوسیٰؔ نال کلام کرکے حُکم دِتا ۔ ⁴⁵۔ پئی تُسیں دونویں ایس جماعت چوں وَکھ ہو جاؤ۔تاں جو میں اوہناں نُوں اِک پَل وِچ فنا کراں ۔ تَد اوہناں دونواں نے مُونہہ پَرنے ہو کے متھا ٹیکیا ۔ ⁴⁶۔ تے مُوسیٰؔ نے ہاروُنؔ نُوں آکھیا ۔ پئی اَپنا بخور سوز لوے تےاوہدے وِچ مذبحے دے اُتوں اَگ لے رَکھے ۔ تے اوہدے اُتے بخُور پاوے ۔ تےے چھیتی نال جماعت وَل جا ۔تے اوہناں لئی کفارہ دیویں ۔ ایس لئی پئی خُداوند دے حضُور توں غضب نِکلیا اے ۔تے وَبا شروع ہوئی ۔⁴⁷۔ تَد جیویں مُوسیٰؔ نےآکھیا ۔ ہارونؔ نے بخور سوز لیا۔ تے چھیتی نال جماعت دے وِچکار آیا ۔ تے ویکھیا ۔ قَوم دے وِچ وَبا شروع ہو گئی ۔تے اوس نے بخُور گُذرانیاں تے لوکاں وَلوں کفارہ دِتا۔ ⁴⁸۔ تے اوہ مُردیاں تے جیوندیاں دے وِچ کھلو گیا ۔ تَد وبا رُک گئی ۔⁴⁹۔ تے اوہ جیہڑے وَبا نال مَر گئے ، چوداں ہزار سَت سو سَن ۔ ایہہ اوہناں دے علاوہ سَن ۔ جیہڑے قورحؔ دے سببوں ہلاک ہوئے سَن۔ ⁵⁰۔ تَد ہاروُنؔ حضُوری دے خیمے دے بُوہے وِچ موُسیّٰ دے کول پیِشاں پَرت آیا تے وَبا مُک گئی۔

17¹۔تے خُداوند نے موُسیٰ نال کلا م کرکے حُکم دِتا ۔ ²۔ بنی اسرائیلؔ نُوں آکھ ، پئی اوہناں ہَر حاکم دے خاندان توں اوہناں دے پیو دادیاں حِساب نال اِک اِک سوٹی لَے ۔ باران سوٹیاں ہون ۔ تے ہَر اِک دا ناں اوہد ی اوٹی تے لِکھ۔³۔ تے لاویؔ دی سوٹی اُتے ہارونؔ دا ناں لِکھ ۔ ایس لئی پئی اوہناں دے پیو دادیاں دے گھرانیاں دے ہَر اِک حاکم لئی اِک اِک سوٹی ہووے گی ۔ ⁴۔ تے اوہناں نُوں حضُوریدے خیمہ وِچ شہادت دے صندوق دے اَگے رَکھ ۔ جِتھے میں تُہاڈے نال مُلا قات کرناواں ۔ ⁵۔ تے فیر جیہڑے بندے نُوں میں اوہناں وِچوں چُن لواں ، اوہدی سوٹی اُتے پھُل نِکلن گے ۔ تان جو میں بنی اسرائیلؔ دیاں شکایتاں نُوں جیہڑیاں اوہ تُہاڈے دونواں دے خلاف کردے نیں ، دوُر دفع کراں گا ۔⁶۔ تَد مُوسیٰؔ نے بنی اسرائیلؔ نُوں آکھیا ۔ تے فیر ہَر اِک حاکم نے اِک اِک سوٹی اَپنیاں پیو دادیاں دے گھرانیاں دے حساب نال اوہنوں دِتی ۔ سو باراں سوٹیاں ہو گئیاں، تے ہارونؔ دی سوٹی دی اوہناں دے وِچ ای سی ۔ ⁷۔ تَد مُوسیٰؔ نے ساریاں سوٹیاں شہادت دے خیمہ وِچ خُداوند دے اَگے رَکھیاں ۔⁸۔ تے دوُجے دیہاڑے جِہدوں مُوسیٰؔ شہادت دے خیمے دے اند ر گیا ۔ تے ویکھو! ہارونؔ دی سوٹی جیہڑی لاویؔ دے گھر دے لئی سی ۔ اوہدے اُتے کلیاں پھُٹیاں ہوئیاں سَن ۔ اوہدے اُتے کونپلاں تے کھِڑے ہوئے پھُل تے پکّے ہوئے بادام سَن ۔ ⁹۔ تَد مُوسیٰ ؔ ساریاں سوٹیاں نُوں خُداوند دے اَگیوں بنی اسرائیلؔ دے کول باہر کڈھ لیایا ۔ تے اوہناں نے ویکھیا ۔ تے ہَر اِک نے اَپنی سوٹی لَے لئی ۔¹⁰۔ تے خُداوند نے مُوسیٰؔ نُوں آکھیا ۔ پئی ہارونؔ دے شہادتدے عَصا نُوں سامنے لَے جا ۔ تاں جو بغاوت کرن والیاں دے لئی اِک نشان اوتھے رکھیا رہوے ۔ تے میرے خلاف اوہناں دیاں شکایتاں بند ہون۔ تے مَر ناں جان ۔ ¹¹۔ تئ مُوسیٰؔ نے جیویں خُداوند نے حُکم دِتا سی اونویں ای ہویا ۔¹²۔ تَد بنی اسرائیل ؔ نے ہنگامہ کیِتا ۔ تے مُوسیٰؔ نُوں آکھیا ۔ اَسیں مَرے۔ اَسیں ہلاک ہو گئے ۔ اَسیں سارے دے سارے فنا ہو گئے ۔ ¹³۔ جیہڑا کوئی خُداوند دےمَسکن دے نیڑے آؤندا اے ۔ مَر جاندا اے ۔ کیہ اَسیں سارے مَر جاواں گے ۔

18¹۔تے خُداوند نے ہارونؔ نُوں حُکم دِتا ۔ پئی مَقدِس دے بارے پاپ دا بھار تیرے تے تیرے پُتراں تے تیرے نال تے تیرے پیو دے گھرانے اُتے ہووے گا ۔ تُہاڈی کہانت دا بھار وی تیرے تے تیرے پُتراں اُتے ہووے گا ۔ ²۔ تے تُوں اپنے لاویؔ بھراواں دے قبیلے ، مطلب ایہہ پئی اپنے پیو دے قبیلے نُوں اَپنے نال لیا ۔ تاں جو تیرے نال مِلن تے تیری تے تیرے پُتراں دی سیوا کرن ۔ پَر تُوں تے تیرے نال تیرے پُتر شہادت دے خیمے دے سامنے رِہن ۔³۔ تے اوہ تیرے حُکماں تے خیمے دےسارے کماں اُتے غور کرن ۔ پَر مُقدس بھانڈیاں تے مذبح دے نیڑے ناں آؤن ۔ تاں ایہہ ناں ہووے پئی اوہ مَر جان تے تُسیں وی اوہناں دے نال ہلاک ہوؤ۔ ⁴۔ اوہ تیرے نال مِلن ، تے حضُوری دے خیمے دی رَکھوالی تے اوہدی پُوری سیوا کَرن ۔ تے کوئی اوپرا بندہ تُہاڈے نیڑے ناں آوے ۔ ⁵۔ تے تُسیں مَقدِس تے مذبح دی رکھوالی کرو ۔ تاں جو بنی اسرائیلؔ اُتے فیر غضب ناں پَوے ۔⁶۔ تے ویکھو۔ میں بنی اسرائیلؔ وِچوں تُہاڈے بھراواں نے لاویؔ نُوں لیا ۔ تے اوہناں نُوں خُداوند لئی تُہاڈ اہدی ٹھہرایا۔ تاں جو اوہ حضُوری دے خیمے دی سیوا چہ لگے رہن ۔ ⁷۔ تے تُوں تے تیرے نال تیرے پُتر اَپنی کہنات دیاں اوہناں ساریاں شیواں وِچ جیہڑیاں مذبحےلئی نیں ۔ تے یاں پَردے دے اَندر نیں ۔ رکھوالی کرو تے سیوا کرو ۔ ایس لئی میں تُہاڈی کہانت نُوں عَطّیہ دی خِدمت کیِتا اے ۔ جے کر کوئی اوپرا بندہ نیڑے آوے گا تے فیر ماریا جاوے گا ۔⁸۔ تے خُداوند نے ہارونؔ نُوں آکھیا ۔ پئی میں ایہناں ساریاں اُٹھایاں ہوئیاں قُربانیاں دا بَچیا ہوئیا تیرے سپُرد کیِتا ۔ بنی اسرائیلؔ دیاں دیاں ساریاں پاک شیواں وِچوں ایہہ تیرے ممسوح ہون دا حَق ٹھہرا کے تینوں تے تیرے پُتراں نُوں سدا تیِکر حَق دے طور تے دِتا اے ۔ ⁹۔پاک تریِن شیواں وِچوں ایہہ تیرا ہووے گا ۔ اوہناں دیاں ساریاں قُربانیاں ، مطلب ایہہ پئی نذر دیاں قُربانیاں تے خطا دیاں قُربانیاں تے تقصیر دیاں قُربانیاں جیہڑیاں اوہ میرے لئی لیاؤن ۔ ایہہ پاک ترین شیواں تیری تے تیرے پُتراں دیاں ہون گئیاں ۔¹⁰۔ تُوں اوہناں نُوں اِنتہائی پاک تھاں اُتے کھانا ۔ اوہناں وِچوں کلے مَرد کھان ۔ اوہ تیرے لئی مُقدس ہون ۔ ¹¹۔ تے اوہناں دے ہدیاں وِچوں ایہہ تیرا اے ۔ بنی اسرائیلؔ دیاں ساریاں ہلائیاں قُربانیاں ،میں تینوں تے تیرے پُتراں تے دھیاں نُوں سدا تیِکر حَق دے طور تے دِتیاں نیں ۔ تیرے گھر دے اند جیہڑے پاک نیں اوہناں نُوں کھا سکدے نیں ۔¹²۔ سَبھو چنگا تیل تے مَے تے گیہوں دےپَہلے پھَل جیہڑے اوہ خُداوند لئی لیاؤن، میں تینوں دِتے ۔ ¹³۔ تے اوہناں دی زمین دے پہلے پَکّے ہوئے پھَل جیہڑے اوہ خُدوند لئی لیاؤن تیرے ہون تے تیرے گھر دے اند ر جیہڑے پاک نیں اوہنوں کھان ۔¹⁴۔ بنی اسرائیلؔ دی مسحّ کیتی ہوئی ہَر اِک شَے تیری اے ۔ ¹⁵۔ رحم نُوں کھولن والا ، کیہ انسان تے کیہ حیوان ، جِہنوں اوہ خُداوند لئی قُربانی لئی لیاؤن تیرا اے ۔ اِنسان دے پلوٹھے تے حرام کیِتے ہوئے چَوپایاں دے پلوٹھیاں دا تُوں ، فدیہ لویں ۔ ¹⁶۔ تے بندے دا فِدیہ ، جِد اوہ اِک مہینے دا ہووے ، پَنج مَثقال مَقدِس دے مِثقال دے حساب نال ہووے گا ۔ تے اوہ ویہ جیرے دا اے ۔¹⁷۔ پَر گاں تے بھیڈ تے بکری دے پہلے بچیاں دا تُوں فِدیہ ناں لویں ۔ ایس لئی پئی اوہ پاک نیں ۔ اوہناں دا خُون تُوں مذبح اُتے چھڑکیں گا ۔ تے اوہناں دی چَربی سوختنی قُربانی دے لئی ساڑیں گا ۔ پئی خُداوند لئی اعلےٰ خُوشبُو ہووے ۔ ¹⁸۔ تے اوہناں دا گوشت تیرا ہووے گا ۔ جیویں ہلایا ہویا سیِنہ تے سجّا موہڈا تیرا ہووے گا ۔¹⁹۔ تے ساریاں پاک شیواں جیہڑیاں بنی اسرائیلؔ خُدواند لئی لیاؤن گے ۔ میں تینوں تے تیرے پُتراں نُوں تے تیریاں دھیاں نُوں ہمیشاں دے حَق دے طور تے دِتیاں ۔ لُون دا یہہ معاہدہ زمانے دے اَخیر تیِکر خُدواند دے سامنے تیرے لئی تے تیری نَسل لئی ہووے گا ۔ ²⁰۔ تے خُداوند نےہارونؔ نُوں حُکم دِتا ۔ پئی تُوں اوہناں دے دیس وِچ میراث ناں لویں ۔ تے ناں اوہناں وِچ تیرا حِصہ ہووے گا ۔ ایس لئی پئی بنی اسرائیلؔ دے وِچ حصہ تے تیری میراث میں واں ۔²¹۔ پَر بنی لاویؔ لئی اوس سیوا دے بدلے جیہڑے اوہ حضوری دے خیمے وِچ کرن گے ۔ میں بنی اسرائیلؔ دیاں ساریاں دہ یکیاں میراچ کر دِتیاں نیں ۔ ²²۔ تے اَگے توں بنی اسرئیلؔ حضوری دے خیمے دے نیڑے ناں آؤن ۔ اینج ناں ہووے پئی اوہناں دا پاپ اوہنے دے سِر پوے ۔ تے اوہ ہلاک ہو جان ۔²³۔ سگوں لاویؔ وی حضُوری دے خیمے دی سیوا کرن ۔ تے ایہہ اوہناں ای دا ذِمہ ہووے گا ۔ ایہہ اِک فرض سدا تیِکر تُہاڈی پُشتاں وِچ ہووے گا ۔ تے بنی اسرائیلؔ وِچ اوہناں دی میراث نئیں ہووے گی ۔ ²⁴۔ ایس لئی پئی بنی اسرائیلؔ دیاں دہ یکیاں جیہڑیاں اوہ خُداوند دے اَگے نذراں لیاؤن گے ۔ میں لاویاں ؔ دی میراث کَر دِتی اے ۔ ایسے لئی میں اوہناں دے بارے آکھنا واں ، پئی اوہ بنی اسرائیلؔ دےوِچ میراث نئیں پاؤن گے ۔²⁵۔ تے خُدوند نے مُوسیٰؔ نال کلام کرکے حُکم دِتا۔ ²⁶۔ تُوں لاویاں ؔ وِچ اعلان کر ، تے اوہناں نُوں آکھ دے پئی ۔ جِہدوں تُسیں بنی اسرائیلؔ کولوں دہ یکیاں لویں ، جیہڑیاں میں تُہاڈی میراثکر دیتیاں نیں ۔ تُوں ہر دہ یکی دی دہ یکی خُدوند لئی نذر لیاؤ۔ ²⁷۔تے فیر تُہاڈی نذراں کھلیہان تے کولُہو دے نذرانے وانگوں جانی جاوے ۔²⁸۔ تے ایسے طرحاں ای تُہاڈیاں ایہنیاں ساریاں دہ یکیاں وِچوں جیہڑیاں تُسیں بنی اسرائیل ؔ کولوں لوؤ ۔ خُداوندلئی نذر لیاؤ ۔ ²⁹۔ تے تُہاڈیاں نذراں جیہڑیاں ایہناں ہدیاں وِچوں تُسیں خُداوند لئی لیاؤ ۔ ساریاں نالوں چنگیاں تے پاک شیواں ہون ۔³⁰۔ تے تُوں اوہناں نُوں آکھ ، پئی جِہدوں تُسیں چنگے توں چنگا حِصے دا نذرانہ دیو۔ فیر دہ یکیاں توں بچیا ہویا ۔ لاویاں ؔ لئی کھلیہان تے کولہُو دی پیداوار وانگوں ہووے گا ۔ ³¹۔ تے تُسیں تے تُہاڈا ٹبر اوہنوں کِسے وی تھاں کھاؤ ۔ ایس لےلئی اوہ حضوُری دے خیمے دی سیوا لئی تُہاڈی اُجرت اے ۔ ³²۔ تے جے کر تُسیں اپنیاں چنگیاں شیواں دا نذرانہ لیاؤ گے ۔ تے اوہدے سببوں تُسیں گُہنگار نئیں ہوو گے ۔ پَر تُسیں بنی اسرائیلؔ دیاں مُقدس شیواں نُوں ناپاک ناں کریو ۔ تاں جو تُسیں ہلاک ناں ہو جاؤ ۔

19¹۔تے خُداوند نت مُوسیٰؔ تے ہارونؔ نال کلام کرکے حُکم دِتا ۔ ²۔ پئی شرعی فرض جِہدے بارے خُداوند مَیں حُکم دِتا اے ۔ ایہہ وے ۔پئی بنی اسرائیلؔ نُوں آکھ دے ، پئی لال رنگ دی اِک بے عیب تے بے داغ وَچھی جِہدے اُتے کدی وی پنجالی نئیں رَکھی گئی ، تیرے کول لیاؤن ۔³۔ تے تُسیں اوہنوں الیعزؔ کاہن نُوں دیو ۔ تے اوہ اوہنوں خیمہ گاہ توں باہر لے جان تے اوہ اوہدے سامنے دَفع کیِتی جاوے ۔ ⁴۔ تَد الیعز رؔ کاہن اوہدے لہُو وِچ اَپنی اُنگلی اُتے لاوے تے حضُوری دے خیمے دے اَگلے پاسے اوہدے لہُو وِچوں سَت واری چھِڑکے ۔ ⁵۔ تے فیر اوہدیاں اَکھاں دے سامنے اوہ وَچھی ساڑی جاوے ۔ اوہدی کھَل اوہدے گوشت تے لہُو تے اوہدی غلاظت سَنھے ۔ ⁶۔ تد کاہن دیو دار دی لکڑی تے زُوفا تے قِرمزی دھاگا لوے تے اوہنوں اوس اَگ دے بھانبڑ وِچ وَچھی نُوں ساہڑیاں دیوے ۔⁷۔ تَد کاہن اَپنے کپڑیاں تے اَپنے جُسے نُوں پانی نال دھووے تے مگروں اوہدے خیمے گاہ وِچ آوے ۔ تے کاہن شام تیِکر ناپاک رہو ے گا ۔ ⁸۔ تے جِہنیں اوہنوں ساہڑیا ، اوہ وی اَپنا لِباس تے اَپنا جُسہ پانی نال دھو دے ۔ اوہ شام تیِکر ناپاک رہوے گا ۔⁹۔ تے اِک پاک بندہ وَچھی دی سواہ نُوں کٹھا کرے ۔ تے خیمہ گاہ دے باہر اوہنوں پاک تھاں وِچ رَکھے گا ۔ تاں جو اوہ بنی اسرائیلؔ لئی پاک کرن والے پانی دے لئی سنبھال کے رَکھی جاوے ۔ ایس لئی پئی اوہ خطا لئی قُربانی اے ۔ ¹⁰۔ تے جِہنے وَچھی دی سوا کٹھی کیِتی ، اَپنیاں کپڑیاں نُوں دھووے ۔ تے اوہ شام تیِک ناپاک رہوے گا ۔ تے ایہہ بنیہ اسرائیلؔ لئی تے پَردیسی لئی جیہڑا اوہناں وِچ رہوے ، سدا تیِکر فرض اے ۔¹¹۔ تے جے کر کوئی بندہ انسان دی لاش نُوں ہَتھ لاوے ۔ تے فیر اوہ سَتاں دیہاڑیاں تیِکر ناپاک رہوے گا ۔ ¹²۔ اوہ اَپنے تائیں اوس پانی نال تیِجے دیہاڑے تے ستویں دیہاڑے پاک کرے۔ تاں پاک ہووے گا ۔ تے جے کر اوہ اَپنے تائیں تیِجے دیہاڑے تے ستویں دیہاڑے پاک ناں کرے ۔ تاں اوہ پاک نئیں ہووے گا ۔ ¹³۔ جِہنیں وی اِنسان دی لاش نُوں ہَتھ لایا ہووے تے پاک ناں کیِتا گیا ہووے ۔ اوہنے خُداوند دے مَسکن نُوں ناپاک کیِتا ۔ اوہ بندہ اسرائیلؔ وِچوں باہر کڈھ دِتا جاوے گا ۔ ایس لئی پئی اوہدے اُتے پاک کرن والا پانی نئیں تراؤنکیا گیا۔ اوہ ناپاک اے تے اوہدے وِچ ناپاکی باقی اے۔¹⁴۔ جے کے کوئی بندہ کِسے خیمے وِچ مَر جاوے ۔ تے فیر اوہدے بارے وِچ ایہہ شریعت اے ۔ پئی جیہڑا وی اوس خیمے وِچ آو ے۔ تے ساریاں شیواں جیہڑیاں وِچ موجُود نیں ، سَت دِناں تیِکر ناپاک رہن گئیاں ۔ ¹⁵۔ تے ہَر اِک کھُلا بھانڈا جِہدے اُتے ڈھکن ناں ہووے ناپاک ہووے گا ۔ ¹⁶۔ تے جیہڑا کوئی وی میدان وِچ تلوار نال قتل کیِتا ہووے یاں مُردے نُوں یاں اِنسان دی ہڈی نُوں یان قبر نُوں ہَتھ لاوے ۔ تے فیر اوہ سَتاں دیہاڑیاں تیِک ناپاک رہوے گا ۔¹⁷۔ تُوں اوس ناپاک بندے لئی ساہڑی ہوئی خطادی قُربانی دی سواہ بھانڈے وِچ لئی جاوے تے اوہدے اُتے اوہدے وَگدا پانی روہڑیا جاوے ۔ ¹⁸۔ تے اِک پاک زوُفا لوے تے اوس پانی وِچ ڈوبے تے خیمے اُتے تے ساریاں بھانڈیاں اُتے تے سبھو آدمیاں اُتے جیہڑے اوہدے اندر سَن ۔ تے اوہدے اُتے جَہنیں مقتُول نُوں یاں ہَڈی نُوں یاں مُردے نُوں یاں قبر نُوں ہَتھ لایا ہووے ، تَراؤنکے ۔ ¹⁹۔ پاک بندہ ناپاک اُتے تیِجے دیہاڑے تے ستویں دیہاڑے تراؤنکے ۔ تے ستویں دیہاڑے اوہنوں کرے ۔ تَد اوہ اَپنے کَپڑے دھووے ۔ تے پانی نال نہاوے تے فیر شام ویلے اوہ پاک ہووے گا ۔²⁰۔ تے جیہڑا بندہ ناپاک ہویا ہووے ۔تے اوہنے اَپنے تائیں پاک نئیں کیِتا ۔ تے فیر اوہ گرو ہ وِچوں باہر کڈھیا جاوے ۔ ایس لئی پئی اوہنے خُداوند دے مُقدس نُوں ناپاک کیِتا ۔ تے جِہدوں تیِکر پاک کرن والا پانی نال تراؤنکیا جاوے ، اوہ ناپاک اے ۔ ²¹۔ ایہہ اوہناں لئی سدا تیِکر فرض ہووے گا ۔ تے جیہڑا پانی تراؤنکے اوہ اپنے کپڑے دھووے ۔ تے جیہڑا پاک کرن والے پانی نُوں ہَتھ لاوے ، شام تیِکر ناپاک رہوے گا۔ ²²۔ تے ہَر اِک شے جِہنوں ناپاک بندہ ہَتھ لاوے ناپاک ہووے گی ۔ تے جیہڑا کوئی اوس ناپاک شے نُوں ہَتھ لاوے ناپاک ہووے گی ۔ تے جیہڑا وی اوس ناپاک شے نُوں ہَتھ لاوے ، شام تیِکر ناپاک رہوے گا ۔

20¹۔تے پہلے مہینے وِچ اسرائیلؔ دی ساری گروہ صینؔ دے صحرا وِچ آئی ۔ تے لوکی قادِس ؔ وِچ ٹھہر گئے ۔ ت مریم ؔ اوتھے مَر گئی تے اوتھے ای دَفن کیتی گئی ۔²۔ تے جماعت لئی پانی نئیں ای ۔ سو اوہ مُوسیٰ ؔ تے ہارونؔ لئی اکٹھے ہوئے ۔ ³۔ تے لوکاں نے جھگڑا کرکے آکھیا ۔ کاش ! پئی جِتھے ساڈے بھرا خُداوند اَگے مَرے ۔ اسیں وی مَر جاندے ۔⁴۔ تُسیں خُداوند دی جماعت نُوں ایس صحرا وِچ کیوں لیاندا ؟ تان جو اسیں تے ساڈے چوپائے ایتھے مَر جان ۔ ⁵۔ تے تُسیں کیوں سانوں مِصرؔ وِچوں کڈھیا ۔ پئی ساہنوں اوس تھاں وِچ لیاندا ؟ اجیہی بھیڑی تھاں وِچ جِہدے وِچ ناں پیلیاں نیں تے ناں انجیر ناں انگُور ناں اَنار، سگوں پیِن دا پانی تَک وی نئیں ۔⁶۔ تَد مُوسیٰؔ تے ہارونؔ جماعت دے اَگے حضُوری دی خیمے دے بُوہے تے مُونہہ پَرنے جھُک گئے ۔ تَد خُداوند دا جلال اوہناں اُتے ظاہر ہویا ۔⁷۔ تے خُداوند نے مُوسیٰؔ نال کلام کرکے حُکم دِتا ۔ ⁸۔ پئی سوٹی پھَڑ لے تے جماعت نُوں اکٹھا کر ۔ تُوں تے تیرا بھرا ہارونؔ تے اوہنان دیاں اَکھیاں دے سامنے تُسیں چٹان نُوں آکھو ۔ تے فیر اوہ اَپنا پانی دیوے گی ۔ تے چٹان وِچوں پانی نِکلن دے مگروں جماعت تے اوہناں دے چوپائے پین ۔ ⁹۔ تے مُوسیٰؔ نےخُداوند دے سامنیوں جیویں¹⁰۔ تے مُوسیٰ ؔ تےہارونؔ نے جماعت نُوں چٹان دے سامنے اِکٹھا کیتا ۔ تے اوہناں نے آکھیا ۔ سُنو ! اے باغیو! کیہ اسیں تُہاڈے لئی ایس چٹان چوں پانی کڈھیئے ؟ ¹¹۔ تے مُوسیٰ ؔ نے اَپنا ہَتھ اُتے چُکیا تے اَپنی سوٹی نُوں دو واری چٹان نُوں ماریا تے فیر اوہدے وِچوں بوہت پانی نِکلیا ۔ تے جماعت نے تے اوہناں دے چوپان نے پیِتا ۔¹²۔ تَد خُداوند نے مُوسیٰ تے ہارونؔ نُوں آکھیا ۔ ایس لئی پئی تُسیں میرے اُتے ایمان ناں لیائے تے بنی اسرئیل ؔ دی گروہ دے سامنے میری پاکیزگی دا اقرار ناں کیتا ۔ ایس لئی تُسیں اوس گروہ نُوں اوس دیس وِچ نئیں لے جاؤ گے ۔ جیہڑا میں اوہناں نُوں دِتا اے ۔ ¹³۔ اے مریبہؔ دے پانی نیں ۔ جِنہاں لئی اسرائیل ؔ نے خُداوند نال جھگڑا کیِتا ۔ تے اوس نے اوہناں دے درمیان تقدیس کیِتی ۔¹⁴۔ تے مُوسیٰؔ نے قادِسؔ توں ادومؔ دے بادشاہ کول ہرکارے گھَل کے آکھیا ۔ سو تریرے بھرا اسرائیل ؔ نے ایویں آکھیا اے ۔ پئی ساری مُصیبت جیہڑی ساڈے اُتے آئی تُوں اوہنوں جاننا ایں۔ ¹⁵۔تے پئی ساڈے پیو دادے مِصرؔ وِچ گئے تے اسیں بوہت مُدت تیِک اوتھے رہے ۔ تَد مصریاں ؔ نے ساڈے نال تے ساڈے پیو دادیاں نال بدی کیتی۔ ¹⁶۔ تے اَسیں خُداوند دے اَگے روئے تے واویلا کیِتا ۔ تے فیر اوہنے ساڈیاں چیِکاں دی واج سُنی ۔ تے اَپنا فرشتہ گھلیا ۔ تے ساہنوں مِصر توں کڈھیا ۔ تے ویکھ ! ہُن اسیں قادِسؔ شہر وِچ جیہڑا تیری سرحد دے کنڈے اُتے وے ۔¹⁷۔ سو ساہنوں اَپنے دیس وَچوں لنگھن دے ، تے تے پیلیاں تے انگُوراں دے وِچوں نئیں جاواں گا ۔ تے ناں کھواں دا پانی پیواں گے ۔ پَر اسیں وڈی شرکو شرک چَلے جاواں گے ۔ سَجے تے ناں کھبے مُڑاں گے ۔ جِہدوں تیِکر پئی تیری سَرحد توں لَنگ نئیں جاندے ۔¹⁸۔ تے فیر ادومؔ نے جواب دِتا ۔ تُوں میری سَرحد توں پار ناں جا ۔ تاں جو میں تیرئ خلاف تلوار لے کے ناں نِکلاں ۔ ¹⁹۔ بنی اسرائیلؔ نے اوہنوں آکھیا ۔ پئی اسیں تے راہ اُتے ای جاواں گے ۔ تے جیکر اسیں یاں ساڈا ڈنگر وَچھا تیرا پانی پیِن تے فیر اسیں تینوں اوہدا مُل دیواں گے ۔ تے اسیں تے کُجھ کرن توں بغیر ای پیدل پیدل لَنگ جاواں گے ۔²⁰۔ تے فیر اوس نے جواب دِتا ۔ نئیں تُوں ناں لَنگ تے ادومؔ اوہناں دے خِلاف بوہت سارے لوک لے کے بڑی طاقت نال نِکلیا ۔ ²¹۔ تے ادومؔ نے بنی اسرائیلؔ نُوں اَپنی سَرحد توں لنگن توں انِکار کیِتا ۔ تے فیر اسرائیلؔ اوہناں وَلوں مُڑ گیا ۔²²۔تے بنی اسرائیلؔ نے قادسؔ توں ہوئے تے ساری گروہ ہور ؔ دے پہاڑ اُتے آئی ۔ ²³۔ تے خُداوند نے ہورؔ دے پہاڑ اُتے جیہڑا ادومؔ دی سَرحد دے نیڑے وے ۔ مُوسیٰؔ تے ہارونؔ نال کلام کرکے حُکم دِتا ۔ ²⁴۔ پئےی ہارون ؔ اَپنے لوکاں وِچ جا مِلے گا ایس لئی پئی اوہ اوس دیس وِچ جیہڑا میں اسرائیلؔ نُوں دِتا اے ، داخل نئیں ہووے گا ۔ ایس لئی پئی تُساں دونواں نے مریبہؔ دے پانی دے کول میرے حُکم دی نافرمانی کیِتی ۔²⁵۔ تے فیر ہارونؔ تے اوہدے پُتر الیعزر ؔ نُوں لے تے ہورؔ وَل اوہناں نُوں اُتے لے چَل ۔ ²⁶۔ تے ہارونؔ دا لِباس لا ہ کے اوہدے اوہدے پُتر الیعزرؔ نُوں پوا۔ تےہارونؔ اَپنے لوکاں وِچ جا ملے گا ۔ تے اوتھے فوت ہو جائے گا ۔²⁷۔ تے فیر مُوسیٰؔ نے جیویں خُداوند نے اوہنوں حُکم دِتا ، کیِتا ۔ تے اوہ ساری جماعت دے ویکھدیاں ہوئیاں ہورؔ دے پہاڑ اُتے گئے ۔ ²⁸۔ تے مُوسیٰ ؔ نے ہارونؔ دا لِباس لاہ کے اوہدے پُتر الیعزرؔ نُوں پوایا۔ تے اوتھے پہاڑی سَب توں اُچی تھاہ اُتے ہارونؔ فوت ہویا ۔ تے مُوسیٰؔ تے الیعزر ؔ پہاڑ توں تھلے اُتر آئے ۔ ²⁹۔ سو جیہدوں ساری جماعت نے ویکھیا، پئی ہارونؔ فوت ہوگیا ۔ تے فیر تمام بنی اسرائیل ؔ نے اوہدے لئی تییہ دیہاڑیاں لئی سوگ کر دے رہے ۔

21¹۔ تے کنعانیؔ باداشاہ عیرادؔ نے جیہڑا نجبہ ؔ چہ رہندا سی ۔ سُنیا پئی بنی اسرائیلؔ اتھاریمؔ دی راہ توں آ رئے نیں ۔ تے اوہناں نال لڑائی کیِتی ۔ تے اوہنان چوں کئیاں نُوں قیدی بنا کے لے گیا ۔ ²۔ تدھ اسرائیلؔ نے خُداوند دے اَگے مِنت کیِتی تے آکھیا ۔ پئی جے تُوں ایس نُوں ساڈے ہَتھ چہ کر دیویں گا ۔ تے اسیں اوہناں دے شہراں نُوں فنا کردیاں گے ۔ ³۔ تے خُداوند نے اسرائیلؔ دی واج سُنی تے کنعانیاں ؔ نُوں اوہناں دے ہَتھ چہ کردِتا ۔ تدھ اوہناں دے شہراں تے اوہناں نُوں فنا کیِتا ۔ ایس لئیہاوس تھاں دا ناں حُرمہؔ پے گیا ۔⁴۔ فیر اوہناں نے ہورؔ دے پہار توں بحیرہ قُلزمؔ دے راہ نُوں پھڑیا ۔ تاں جو ادومؔ دے دیس توں چکر کھا کے ٹُجان ۔ پَر ایس سفر دے سببوں لوکاں دے دِل تنگ پے گئے ۔ ⁵۔ تے لوک خُداوند دے تے مُوسیٰ ؔ دے خلاف بولے تے آکھیا ۔ تُوں ساہنوں مِصر ؔ چوں کیون کڈھ لیایا ایں۔ تاں جو اسیں مر جائیے ؟ کیوں جو ایتھے ساڈے لئی ناں روٹی اے تے ناں پانی ۔ ساڈے دِل ایس ہولے کھانے تون نفرت کردے نیں ۔⁶۔ تدھ خُداوند نے اَگنی سَپ لوکاں دے وِچ گھلے ۔ اوہناں نے لوکاں نُوں وڈیا ۔ تے واہوا لوک اسرائیلؔ چوں مر گئے ۔ ⁷۔ تدھ لوک مُوسیٰ ؔ دے کول آئے تے آکھیا پئی اساں پاپ کیتااے ۔ کیوں جو اسیں خُداوند تے تیرے خِلاف بولے۔ ہُن اینج کر پئی تُوں خُداوند توں دُعا کر اوہو سَپاں نُوں ساڈے چوں پَراں کرے ۔ تدھ مُوسیٰ ؔ نے لوکاں دے لئی دُعا منگی ۔⁸۔ تے خُداوند نے مُوسیٰؔ نُوں آکھیا ۔ پئی تُوں اِک سَپ بنا ۔ تے اوہنوں اِک بلّی تے اُچا کر تے جیہڑا ڈنگیا ہوئیا اوہدے وَل ویکھے گا اوہو جیوندا رہوے گا ۔ ⁹۔ تدھ مُوسیٰؔ نے پیتل دا سَپ بنایا تے اوہنوں بلّی تے رکھیا ۔ تے اینج ہوئیا پئی جے کِسے اِنسان نُوں سَپ نے ڈنگیا ۔ تے اوہنے پیتل سَپ وَل ویکھیا تے اوہو بچ گیا ۔¹⁰۔ تدھ بنی اسرائیلؔ نے اوتھوں ڈیرہ چُکیا تے اوبُوت ؔ چہ ڈیراہ لایا۔ ¹¹۔ تے اوبُوت ؔ توں نِکل کے عینے عباریمؔ چہ جیہڑا اُجار وَل موآب ؔ دے سامنے پُورب وَل آ لَتھے۔¹²۔ فیر اوتھوں نِکلے زاردؔ چہ آئے ۔ ¹³۔تے ارنُون ؔ دے پَرلے پاسے جیہڑا اُجاڑ چہ امُوریاں ؔ دی حَد توں باہر اے ڈیرے لائے ۔ کیوں جو ارنُونؔ ای موآب ؔ تے اموریاں ؔ دے وِچکار حد اے ۔¹⁴۔ ایس لےئی خُداوند دی جنگاں دی کِتاب چہ آکھیا ۔ وہیبؔ جیہڑا سُوگہ چہ اے۔ تے ارنُون دیاں وادیاں ۔ ¹⁵۔ تے وادیاں دے ڈھلویں تھاں جیہڑی عارؔ دے علاقے کول جاندی اے تے موآبؔ دی حَد نال جُڑی ہوئی اے ۔¹⁶۔ تے اوتھوں نِکل کے اوہ بیرؔ چہ گئے ۔ تے اوہو اِک کھوہ اے جیہدے بارے خُداوند نے مُوسیٰ ؔ نُوں آکھیا ۔ پئی لوکاں نُوں کٹھیاں کر ۔ تان جو میں اوہناں نُوں پانی دیاں ۔¹⁷۔ تدھ اسرائیلؔ نے ایہہ گیِت گایا۔ اے کھو تُوں جوش مار تُوں اوہدی جے جے گا ۔ ¹⁸۔ ایس کھوہ نُوں سرداراں نے پُٹیا اپنیاں بلماں تے کھُونڈاں نال قوم دے اسیراں نے بنایا۔ تدھ اوہو بنیرؔ تون مَتنہؔ نُوں گئے ۔¹⁹۔ تےمتنہؔ توں نحلی ایلؔ نُوں تے نحلی ایل تون بامات نُوں ۔ ²⁰۔تے بامات ؔ توں اوس وادی چہ جیہڑی موآبؔ دے میداں چہ اے ۔ تے فِسجہ ؔ دی ٹیسی تیِک جِتھوں یشمونؔ وخالی دیندا اے ۔²¹۔ تد اسرائیلؔ نے اموریاں ؔ دے بادشاہ سیحونؔ وَل ایلچی گھلے تے آکھیا ۔؎ ²²۔ ساہنوں اَپنی دھرتی توں لنگھن دے ۔ تے اسیں پیلیاں تے انگوراں چہ نئیں وَڑاں گے تے اسیں کھوواں دا پانی نئیں پئیاں گے ۔ سگوں وڈیاں راہواں تے چلاں گے ۔ جد تیِکر تیری حَد چوں ناں لنگھ جائیے ۔ ²³۔ تے سیحون ؔ نے اسرائیلؔ نُوں ا"پنی حَد چہ جان ناں دِتا ۔ سگوں سیحون ؔ اپنی ساری قوم کٹھی کر کے اسرائیل ؔ دا مقابلہ کرن لئی اُجاڑ چہ نِکلیا تے یاحِص چہ اَپڑیا تے اسرائیل ؔ نال لڑائی کِتی ۔²⁴۔ تے اسرائیلؔ نے اوہنوں تلوار دی دھار نال ماریا تے اوہدے دیس تے ارنُون ؔ توں لے کے یبوقؔ تیِک یعنی بنی عمون ؔ تیِؔک قبضہ کیِتا ۔ کیوں جو یعزیرؔ بنی عمونؔ دی حَد سی ۔ ²⁵۔ تے اسرائیل ؔنے اوہناں دے سبھے شہر مَل مارلئے ۔ تے اوہ اموریاں ؔ دے سبھے شہراں حسبون ؔ چہ تے اوہدے سبھے پِنڈاں چہ وِس گئے ۔ ²⁶۔ کیوں جو حسبوؔ ن امُوریاں ؔ دے بادشاہ سیحونؔ دا شہر سی ۔ جِتھے پہلاں موآب ؔ دے بادشاہ نال جَنگ کرکے اوہدا سار دیس ارنُون ےیِک اوہدے ہتھو لے لیا سی ۔²⁷۔ ایس لئی بولی پان والے اینج کہندے نیں حسبون ؔ چہ آؤ تے اوہنوں بناؤ تے سیحونؔ دا شہر پَکا کیِتا جائے ۔ ²⁸۔ کیوں جو حسبونؔ چوں اَگ نِکلی سیحونؔ دے شہر چہ لُونبا نکلیا ۔ جیہڑا مو آبؔ دے شہراں نُوں تے ارنونؔ دے اُچے مقاماں دے سرداراں نُوں آکھیا ۔²⁹۔ اے موآبؔ تیرے تے ماتم اے اے کموسؔ دی قوم تُوں ماری گئی ۔ اوہنے اپنے پُتراں نُوں نَسا دِتا ۔ تے اپنیاں دھیاں نُوں اموریاںؔ دے بادشاہ دی قید چہ دِتا ۔ ³⁰۔ اوہناں دی اولاد حِسبون ؔ توں دیبون ؔ تیِک فنا ہوئی ۔ اسیں نفح ؔ تیِکر سبھے کُجھ برباد کیِتا ۔ اوہو نفحؔ جیڑا میدیاؔ دے نال جڑیا ہویئا سی ۔³¹۔ تد اسرائیلؔ نے اموریاں ؔ دے دیس چہ ای ڈیرہ لایا ۔ ³²۔ تے مُوسیٰ ؔ نے یعزیرؔ چہ کھوجی گھلے ۔ تے واہناں نے اوہناں دے پنڈ ے لئے ۔ تے اموریاں ؔ نُوں جیہڑے اوتھے ہے سَن کڈھ دِتا ۔³³۔ تدھ اوہو مُڑے تے بسن ؔ دی راہ تے چڑھے ۔ تَد بسن ؔ دے بادشاہ عوجؔ تے اوہدے سبھ لوک اوہناں دے مقابلے نُوں اورعیؔ تے لڑائی کرن نِکلے ۔ ³⁴۔ تے خُداوند نے مُوسیٰ ؔ نُوں آکھیا ۔ اوہدے توں ناں ڈر ۔ کیوں جو میں اوہنوں تے اوہدے سبھے لوکاں نُوں تے اوہدے دیس نُوں تیرے ہَتھ چہ کر دِتا اے ۔ تُوں ایہناں نال اوہو ای کر جِس طراں تُوں اموریاں ؔ دے بادشاہ سیحونؔ نال جیہڑا حسبونؔ چہ رہندا سی ۔ ³⁵۔ تد اوہناں نے اوہنوں تے اوہدے پُتراں نُوں تے ایہناں توں مگروں اوہدے لوکاں نُوں ماریا ۔ ایتھوں تیِک پئی کوئی نَسن والا ناں رئیا۔ تے اوہناں نے اوہدے دیس تے قبضہ کر لیا ۔

22¹۔ فیر بنی اسرائیل ؔ اگاں نُوں ٹُرے تے یردنؔدے پار یریحوُ ؔ دے سامنے موآبؔ دے میداناں چہ ڈیرہ لایا ۔²۔ تے سفورؔ دے پُتر بلقؔ نے جیہڑا کُجھ بنی اسرائیلؔ نے اموریاں ؔ نال کیتا سی ویکھیا ۔ ³۔ تے موابی اوہناں توں ڈر گئے ۔ کیو جو اوہ بُہتے سَن۔ تے موآبؔ بنی اسرائیلؔ دے پاروں سہم گیا۔ ⁴۔ تے موآبؔ نے مدیانؔ دے وڈے وڈیریاں نُوں آکھیا ۔ ہُن ایہہ قوم ساڈے آلے دوالے تُوں ایس طرحاں چٹ جائے گی جِس طرحاں ڈھگا پیلی دی گھاہ نُوں چٹ کر جاندا اے ۔ تے اوس ویلے موآب ؔ دابادشاہ صفورؔ دا پُتر سی ۔⁵۔ فیر ایس طرحاں ہوئیا۔ پئی اوہنے بعورؔ دے پُتر بلعامؔ دے کول سُنیہا دین والے صوُر ؔ چہ جیہڑا اوہدی قوم دی دھرتی چہ دریا دے کنڈے تے سی ۔ تاں جو اوہناں نالبُلا لین ۔ تے آکھن ۔ ویکھ ۔ ایہہ لوک مصرؔ چوں نِکلے نیں تے ایہناں نال دھرتی لُک گئی اے ۔ تے اوہو میرے اگے ڈیرہ لائی بیٹھے نیں ۔ ⁶۔ ایس طرحاں کر کے تُوں آ تے میرے لئی ایہناں لوکان تے لعنت پا ۔ کیوں جو اوہو میرے توں زور آور نیں تاں جو مین ایہنان تے بھارا پواں تے ایہناں نُون مار مُکان ۔ تے ایس دیس توں ایہناں نُوں پیِشاں ہٹا دیاں ۔ کیوں جو مینوں پتا اے پئی جیہنوں تُون برکت دینا ایں ۔ اوہ مُبارک ہُندا اے ۔ تے جیہنوں تُوں لعنت پائیں اوہو لعنتی ہُندا اے ۔⁷۔ تد موآب دے وڈے وڈیرے تے مدیانؔ دے وڈے وڈیرے گئے اوہناں دے کول آئے تے بلق ؔ دیاں گلّاں اوہنوں دسیاں ۔ ⁸۔ تے اوہنے اوہناں نُوں آکھیا ۔ پئی اَج دا نئیں تُسیں ایتھے ای رہوؤ۔ تے جِس طرحاں خُداوند مینوں آکھے گا پئی میں تُہانوں جواب دیاں گا ۔ تد موآب ؔ تے سردار بلعامؔ دے کول رئے تے خُدا بلعامؔ دے کو آیا تے اوہنوں آکھیا ۔⁹۔ ایہہ جزبے جیہڑے تیرے کول نیں ۔ کیوں نیں ؟ ¹⁰۔ تے بلعام ؔ نے خُداوند نُوں آکھیا پئی موآبؔ دے بادشاہ صفورؔ دے پُتر بلقؔ نے ایہناں نُن میرے کول گھلیا اے ۔ ¹¹۔ ویکھ ایہہ لوک مصر ؔ چو نکلے تے ایہناں نال دھرتی لُک گی تے ہُن توں ا تے ایہناں تے لعنت پا ۔ تان خورے میں ایہنا ں دے خلاف لڑائی لڑاں تے ایہناں نُوں پیشاں ہٹاں دیاں ۔¹²۔ تے خُدا نے بلعامؔ نُوں آکھیا ۔پئی تُوں ایہناں دے نال ناں جا ۔تے اوہناں لوکاں تےلعنت پا کیوں جو اوہ مُبارک نیں ۔ ¹³۔ تے بلعامؔنے سویرے اُٹھ کے بلقؔ دے سرداراں نُوں آکھیا ۔ تُسیں اَپنی دھرتی وَل پَرت جاؤ ۔ کیوں جو خُداوند نے مینوں تُہاڈے نال جان توں موڑ دِتا اے ۔ ¹⁴۔ تد بلقؔ تے ابنیر اُٹھے تے بلقؔ دے کول گئے تے آکھیا پئی بلعام ؔ نے ساڈے نال آؤن تے راضی نئیں ۔¹⁵۔ فیر بلقؔ نے ہور سرداراں تے امیراں نُوں گھلیا ۔ جیہڑے پہلاں نالوں بُہتے عزت دار دِتے گنتی چہ بُہتے سَن ۔ ¹⁶۔ اوہ بلعامؔ دے کول آئے تے آکھیا پئی صفورؔ دے پُتر بلق ؔ نے آکھیا اے پئی آؤن توں کھلوتا ناں رہ ۔ ¹⁷۔ کیوں جو میں تیرا رُےبہ بو ہت ودھاواں گا ۔ تے جو کُجھ تُوں آکھیں ناں کراں گا ۔ تُوں آ۔ تے ایہناں لوکاں تے میرے لئی لعنت پا ۔¹⁸۔ تد بلعام ؔ نے بلقؔ دے نوکراں نُوں جواب دِتا ۔ پئی بھاویں بلقؔ مینوں اَپنا گھر چاندی سونے نال بھریا ہوئیا دے دے ۔ فیر وی میں خُداوند اپنے خُدا دے حُکم توں اگاں نئیں ودھ سکدا ۔ پئی کوئی بِکی یاں وڈی گل کراں ۔ ¹⁹۔ تُسیں وی اَج دی رات ایتھے رہوؤ۔تان جو میں ویکھاں پئی خپداوند فیر مینوں کیہ آکھدا اے۔ ²⁰۔ تے خُدا رات دے ویلے بلعام دے کول آیا تے اوہنوں آکھیا پئی جے ایہہ لوک تینوں بُلان لئی آؤن ۔ تُوں اُٹھ تے ایہناں دے نال جا ۔ پَر جو کُجھ میں تینوں آکھاں گا تُوں اوہو ای کریں ۔²¹۔ تد بلعامؔ سویرے اُٹھیا تے اپنی کھوتی تے کاٹھی کَس کے موآبؔ دے سرداراں نال ٹُر پیا ۔ ²²۔ تے خداوند دا قہر اوہدے جان نال بھڑکیا ۔ تے خُداوند دا فرشتہ راہ چہ اوہدے اَگے آن کھلوتا ۔ اوہ کھوتی تے بیٹھا سی تے اوہدے نال دوغلام سَن ۔ ²³۔ تے کھوتی نے ویکھیا پئی خُداوند دا فرشتہ راہ چہ کھلوتا اے ۔ تے اوہدے ہَتھ چہ ننگی تلوار اے ۔ تے اوہ را ہ توں پرتی ۔ تے میدان نُوں ٹُر پئی ۔ تے بلعامؔ نے اوہنوں ماریا ۔ تاں جو اوہناں راہ تے لے آوے ۔²⁴۔ تد خُداوند دا فرشتہ انگوراں دے باغ دے وِچکار اِک سَوڑھی تھاں تے کھلوتا ۔ تے اوتھے دونواں پاسے کندھ سی ۔ ²⁵۔ فیر جیہدوں کھوتی نے خُداوند دے فرشتے نُوں ویکھیا ۔ تے کندھ نا جا اڑی ۔ تے بلعام ّ دے پیر نُوں سَٹ لگی تے اوہنے اوہنوں ہور ماریا ۔²⁶۔ تد خُداوند دا فرشتہ اگے گیا تے تنگ تھاں جِتھے سّجے یا کھبّے پرتن دی راہ نئیں سی جا کھلوتا ۔ ²⁷۔ فیر جیہدوں کھوتی نے خُداوند دے فرشتے نُوں ویکھیا تے تھلے بیہہ گئی ۔²⁸۔ تد خُداوند نے کھوتی دا مُونہہ کھول دِتا تے اوہنے بلعامؔ نُوں آکھیا ۔ پئی میں تیرا کیہ کیِتا اے کہ تُوں مینوں تِن واری ماریا اے ؟۔ ²⁹۔ تے بلعامؔ نےکھوتی نُوں آکھیا ۔ کیوں جو تُں مینوں چیڑھ دوائی جے میرے ہَتھ چہ تلوار بندی تے میں تینوں قتل کر دیندا۔ ³⁰۔ تد کھوتی نے بلعام ّ نوں آکھیا ۔ کیہ میں تیری کھوتی نئیں آ ں ۔ جیہدے تےہُن تیِک سواری کردا رہئیاں ایں ۔ کیہ میں کدی تیرے نال اینج ایس طرحاں کیتا اے ؟ تے اوہنے آکھیا نئیں ۔³¹۔ تد خُداوند نے بلعامؔ دیاں اکھاں کھولیاں ۔ تے اوہنے ویکھیا پئی خُداوند دا فرشتہ راہ چہ کھلوتا اے ۔ تے اوہدے ہَتھ چہ وار کرن نُوں تلوار اے ۔ تے اوہ مُونہہ بھرنے ڈِگا تے ز مین تیِکر سِر نُوں نوایا ۔ ³²۔ تد خُداوند دے فرشتے نے اوہنوں آکھیا۔ تُوں اَپنی کھوتی نُوں تِن واری کیوں ماریا ؟ میں تینوں ڈکن نِکلیا واں ۔ کیوں جو تیری راہ میری اَکھ چہ مَرن دی راہ اے ۔ ³³۔ تیری کھوتی نے مینوں ویکھیا ۔ تے تِن واری میرے اَگوں پَرت گئی ۔ جے اوہ میرے اگیوں ناں مُڑدی تے میں اوس ویلے تینوں قتل کردا تے اوہنوں چھڈ دیندا ۔³⁴۔ تد بلعام ؔ نے خُداوند دے فرشتے نُوں آکھیا ۔ پئی میں خطا کیِتی ۔ کیوں جو مینوں پتاناں لگا پئی تُوں میری راہ چہ میرے مقابلے تے کھلوتا ایں ۔ تے ہُن جے ایہہ تیری اَکھ چہ بھیڑا اے ۔ تے میں پَرت جانا واں ۔ ³⁵۔ تد خُداوند دے فرشتے نے بلعامؔ نُوں آکھیا پئی تُوں ایہناں بندیاں دے نال جا ۔تے جیہڑی گَل میں تینوں آکھاں ۔ تُوں بس اوہ ای آکھیں ۔ تد بلعامؔ بلقؔ دے سردار اں دے نال گیا ۔³⁶۔ جیہدوں بلقؔ نے سُنیا پئی بلعامؔ آؤندا اے ۔ تے اوہنوں مِلن لئی موآبؔ دے شہر تیِکر گیا جیہڑا ارنُون ؔ دی حَد دے کنڈےتے اے ۔ ³⁷۔ تے بلقؔ نےبلعامؔ نُوں آکھیا ۔ کیہ میں ایہدوں پیلاں تیرے کول تینوں سَدّن لئی نئیں سی گھلیا ؟ تے تُوں میرے کول کیوں ناں آیا ؟ کیہ میں تیرا رُتبہ ودھا نئیں سکدا ؟³⁸۔ تے بلعامؔ نے بلقؔ نُوں آکھیا ۔ ہُن جے میں تیرے کول آئیاں واں تے میرا کیہ زور اے ۔ پئی میں تینوں کوئی گَل آکھاں ؟ جیہڑا کلام خُداوند میرے مُونہہ چہ پائے گا۔ میں اوہو ای کہواں گا ۔ ³⁹۔ بلعامؔ بلقؔ دے نال گیا تے قریت حسوتؔ چہ داخل ہوئے ۔ ⁴⁰۔ تد بلقؔ نے ڈھگے تے بھیڈاں ذبح کیِتیاں تے بلعامؔ نُوں سرداراں نُوں جیہڑے اوہدے نال سَن گھلیا۔⁴¹۔ تے جیہدوں سویر ہوئی تے بلقؔ نے بلعامؔ نُوں لیاتے اوہدے نال باموت بعلؔ دے چڑھیا۔ جِتھوں اوہنے خیمیاں دی تھاں دا خیری حصہّ ویکھیا۔

23¹۔ تدھ بلعام ؔ نے بلق ؔ نُوں آکھیا پئی ایتھے میرے لئی سَت مذبحے بنا تے میرے لئی سَت ڈھگے تے سَت بھیڈوُ تیار کرو۔ ²۔ بلقؔ نے جِس طرحاں بلعام ؔ نے آکھیا سی کیِتا ۔ تے بلعام ؔ تے بلق ؔ نے ہر مذبح تے اِک ڈھگا تے اِک بھیڈوُچاڑھیا۔ ³۔ تدھ بلعام ؔ نے بلقؔ نوں آکھیا توں اپنی سوختنی قربانی دے کول کھلو تا رہوؤتے میں جانا واں ۔ خورے خُداوند مینوں مِلے تے جہڑیاں گلاں اوہ میرے تے کھولے گا میں تینوں دَساں گا ۔ تے اوہ ننگا ہو کے اِک ٹِبے تے گیا ۔⁴۔ تے خداوند بلعامؔ نُوں ملیا ۔ تے اوہنے اوہنوں آکھیا ۔ پئی میں سَت مذبحے تیار کیتے تے ہر مذبحے تے اِک ڈھگا تے اِک بھڈوُ قربان کیتا ۔ ⁵۔ تے خُداوند اوہنے مُونہہ چہ اِک گَل پائی پئی بلقؔ دے کول پَرت جا تے اوہنوں ایس طرحاں آکھ ۔ ⁶۔ ایس طرحاں ہویا پئی جیدوں اوہ اوہدے کول پَرت کے گی اتے ویکھیا پئی اوہو موآبؔ دے سبھّے سرداراں نال اپنی سوختنی قُربانی دے کول کھلوتا اے ۔⁷۔ تدھ اوہنے اپنی تمثیل شروع کیِتی تے آکھیا ۔بلقؔ نے مینوں ارام ؔ توں سدیا ۔ یعنی موآب ؔ دے بادشاہ نے مینوں پُوربؔ توں سَدیا ۔پئی آ تے یعقوبؔ تے میرےلئی لعنت کر ۔ آ اسرئیلؔ تےپھٹکاریا ۔ ⁸۔میں اوہدے تےلعنت کِنج کراں جیہدے خُدا نے لعنت نئیں کیِتی میں اوہنوں کِنج پھٹکاراں۔ جیہدے تے خدا نے پھٹکار نئیں پائی ۔⁹۔ میں پہاڑاں دیاں ٹیِسیاں توں اوہنوں ویکھنا واں۔ میری اَکھ ٹیبیاں توں ویہندی اے ۔ ایہہ قوم جیہڑی کّلی اے، میری اے۔ تے اوپریاں قوماں چہ گِنی نئیں جاندی ۔¹⁰۔ یعقوبؔ دی دھوُڑ نُوں کِنے گِنیا اے۔ اسرائیلؔ دے لیکھاں دی گِنتی کِنے کیتی اے ؟ ایس طرحاں ہووے پئی میں صادقاں دی موت مراں تے میری اولاد وی اوہناں وانگر ای ہووے ۔¹¹۔ تدھ بلقؔ نے بلعام ؔ نوں آکھیا ۔ تُو ایہہ میرے نال کیہ کیِتا اے ؟ میں تینوں سدیا پئی تُوں میرے ویریاں تے لعنت کریں ۔ پر ویکھ تُوں اوہناں نُوں برکت دینا ایں ۔ ¹²۔ تے اوہنے جواب دِتا پئی میں اوس گَل نُوں ناں ویکھیا جیہڑی خُداوند میرے مُونہہ چہ پاوے ۔¹³۔تدھ بلقؔ نے اوہنوں آکھیا پئی میرے نال دوُجی تھاں تے چَل جِتھوں تُوں اوہناں نُوں ویکھ سکیں ۔ پر سِب نُوں تے نئیں تُوں ایہناں دے کنڈیاں والیاں نُوں ویکھیں گا ۔ اوتھوں تُوں میرے لئی اوہناں تے لعنت پا۔؎ ¹⁴۔ تے اوہو اوہنوں فسجہؔ دی ٹیِسی تے رکھوالیاں دی تھان تے لے گیا ۔ تے سَت مذبحے بنائے تے ہر مذبحے تے اِک ڈھگا تے اِک بھیڈوُچاڑھیا ۔ ¹⁵۔ تے اوہنے بلقؔ نُوں آکھیا پئی تُوں ایتھے ای اپنی سوختنی قُربانی دے کول کھلو ۔ تان جو میں خُداوند نال مِل لواں ۔¹⁶۔ تے خُداوند بلعامؔ نُوں ملیا تے اوہدے مُونہہ چہ کلام پایا تے آکھیا پئی بلقؔ دے کول فیر جائے تے اوہنوں اِنج آکھ ۔ ¹⁷۔ جیہدوں اوہ آیا تے ویکھیا پئی بلقؔ موآب ؔ دے سرداراں نال اپنی سوختنی قربانی دےکول کھلوتا اے ۔ تے بلقؔ نے اوہنوں پُچھیا پئی خُداوند نے کیہ آکھیا ؟ ¹⁸۔ تدھ اوہنے اپنی تمثیل شروع کیِتی ۔ تے آکھیا ۔ او بلقؔ سُن ! او صفورہ ؔ دے پُتر میریاں گلاں تے کَن لا ۔¹⁹۔ خُدا انسان نئیں پئی جھوُٹ بولے اوہ آدم ؔ زاد نیئں پئی پچھتاوے کیہ جو کُجھ اوہ کہندا اے اوہ و ناں کرے گا یا جیہڑی گَل کردا اے اوہنوں پُوریا ناں کرے گا ؟ ²⁰۔ویکھ مینوں حُکم ہویا اے پئی برکت دیاں اوہنے برکت دِتی اے۔ جیہنوں میں ڈک نئیں سکدا ۔²¹۔ اوہنوں یعقوبؔ وِچ بدی نئیں لبھی تے ناں اسرائیل ؔ وِچ برگشتگی ویکھی خُداوند اوہدا خُدا اوہدے نال اے شاہی للکار اوہدے وِچ اے ۔ ²²۔ خُدا اوہنوں مصرؔ چوں کڈھ لیایا اوہدے چہ جنگلی شاہین وگری جان اے²³۔یعقوبؔ تے کوئی منتر نئیں چلدا اسرائیلؔ دے خلاف فال کڈھنا کوئی شے نئیں ویکھو ایعقوبؔ تے اسرائیلؔ دے حَق وِچ ایہہ آکھیا پئی خُدا نے کیہ کیہ کیتا ۔²⁴۔ ویکھو ایہہ قوم شیرنی وانگر اُٹھے گی شیر وانگوں کھلوئے گی اوہ تے اوہناں چِر لیٹ دا نئیں جیہدوں تیِک اپنا شکار کھا ناں لوے تے مارے ہوئے دی رَتّ پی ناں لوے²⁵۔ تدھ بلقؔ نے بلعامؔ نُوں آکھیا ۔ بھانویں تُوں اوہناں تے لعنت ناں پا ۔ پر گھٹ توں گھٹ اوہناں نوں برکت دے تے ناں دے ۔ ²⁶۔ تے بلعامؔ نے جواب دِتا میں تینوں آکھیا نئیں سی پئی جو کُجھ خُد ا مینوں فرمائے گا میں اوہنوں ای کراں گا ۔ ²⁷۔ تدھ بلقؔ نے بلعامؔ نُوں آکھیا ۔ آ میں تینوں اِک ہور تھان تے لے جا نا واں ۔ خورے خُداوند دی اَکھ چہ چنگا ہووے پئی تُوں اوتھوں اوہناں تے میرے لئی لعنت پاویں ۔²⁸۔ تدھ بلقؔ بلعامؔ نُوں فعورؔ دی ٹیسی تے لیایا ۔ جِتھوں شمعونؔ وخالی دیندا اے ۔ ²⁹۔ تے بلعامؔ نے بلقؔ نُوں آکھیا میرے لئی سَت مذبحے بنا ۔ تے میرے لئی ست ڈھگے تے سَت بھیڈوُ تیار کر ۔ ³⁰۔ تے جِس طرحاں بلعامؔ نے کیِتا۔ تے ہر مذبحے تے اِک ڈھگا تے اِک بھیڈوُ چاڑھیا ۔

24¹۔جیہدوں بلعامؔ نے ویکھیا پئی اوہدا سرائیلؔ نوں برکت دینا خُداوند نُوں چنگا لگا تے اوہو جیویں پہلاں دو واری پُچھن گیا سی ۔ اوہدے وَل ناں گیا ۔ سگوں اُجار وَل اپنا مُونہہ کیتا ۔²۔ تے بلعامؔ نے کئیاں تے اسرائیل ؔ نُوں قبیلیاں دے حساب نال ڈیرے لائیاں ویکھیا ۔ تدھ خُدا دی روُح اوہدے ے اُتری ۔ ³۔ تے اوہنے اپنی تمثیل شروع کیِتی تے آکھیا بعورؔ دے پُتر بلعام ؔ دا کلام اوس بندے دا کلام جیہدیاں اَکھاں میٹیاں سی ۔⁴۔ اوہدا کلام جیہڑا خُدا دیاں گلاں سُندا اے ۔ تے قادرِمُطلق دی رویا ویکھدا اے ۔ ⁵۔ ائے یعقوبؔ تیرے تنبُو کِڈے سوہنے نیںتے تیرے ڈیرے دے اسرائیل ؔ ۔⁶۔اوہو وادیاں وانگوں کھِلرے ہوئے نیں تے دریا دے کنڈیاں تے باغاں وانگوں جِس طرحاں عُودؔ دے رُکھ جیہناں نُوں خُداوند نےلایا تے دیو دارں وانگوں جیہڑے پانیاں دے لاگے ہوون۔⁷۔ اوہناں دیاں چرنیاں توں پانی وَگے گا ۔ تے وتریاں پیلیاں چہ اوہناں دا بیہ پورے گا ۔ اوہناں دا بادشاہ اَججؔ توں اُچا ہووے گا تے اوہناں دی مُملکت وڈی ہووے گی ۔⁸۔ خُدا دیاں مِصرؔ چو ں کڈھ کے باہر لےآیا ۔ اوہناں دے سینگ جنگلی ساھن وانگوں نیں ۔ اوہ قوماں چوں اپنے ویریاں دا شکار کرن گے ۔ تے اوہناں دیاں ہڈیاں بھنے گا ۔ اوہناں دے لکاں نُوں پاڑے گا۔⁹۔ اوہ شیر وانگوں چھئی لا کے بیٹھا اے۔ سگوں شیرنی وانگوں اوہنوں کون چھیڑے۔ لعنتی ہووے ، جہڑا تینوں لعنتی آکھے۔ مُبارِک ہووے جیہڑا تینوں مُبارِک آکھے ۔¹⁰۔ تدھ بلقؔ دا قہر بلعامؔ تے بھڑکیا ۔ تے اوہنے اپنے ہتھاں تے ہَتھ مارے تے بَلق نے بلعام ؔ نوں آکھیا پئی میں تینوں سدیا پئی میرے دُشمناں تے لعنت کر ۔ پَر ویکھ تُو ں تِن واری اوہناں نُوں برکت دِتی ۔ ¹¹۔ تُوں اَپنے گھَر وَل جا ۔ میں تے ایہہ ارادہ کیتا سی پئی تینوں عِزت بخشاں گاپر خُداوند نے تینوں عِزت توں روک لیا ۔¹²۔ تدھ بلعامؔ نے بلقؔ نُوں آکھیا ۔ کیہ میں تیرے نوکراں نُوں جیہڑے تُوں میرے وَل گھلے سَن۔ آکھدا نئیں سی ؟ ¹³۔ پئی بھانویں بلقؔ اپنا گھر مینوں چاندی تے سونے نال بھریا ہوئیا دیوے ۔ مینوں ایہہ جُرات نئیں پئی خُداوند دے حُکم توں اَگاں جا کے اَپنی مرضی دا چنگا یا بھیڑا کراں ۔ سگوں جو کُجھ خُداوند مینوں آکھے میں اوہو کُجھ آکھاں گا ۔ ¹⁴۔ ہُن تے میں اَپنے لوکاں چہ چلا واں ۔ آ۔ میں تینوں دساں گا پئی ایہہ لوک اخیری دیہاڑیاں چہ تیرے لوکاں نال کیہ کرن گے ۔¹⁵۔ تدھ اوہنے اَپنی تمثیل شروع کیِتی تے آکھیا ۔ بعورؔ دے پُتر بلعام ؔ دا کلام یعنی اوس بندے دا کلام جیہدیاں اکھاں میِٹیاں سَن ۔ ¹⁶۔ اوہدا کلام جیہڑا خُداوند دیاں گلاں سُندا اے ۔ تے سچے خُدا دا عرفان رکھدا اے۔ جیہڑا قادرِمُطلق دی رویا ویکھدا اے ۔ تے دِگ کے اَپنیاں اَکھاں کھولدا اے ۔¹⁷۔میں اوہنوں ویکھنا واں پر اَجے نئیں میں اوہدے اَکھ رکھنا واں پر نیڑیوں نئیں۔ یعقُوبؔ چوں اِک تارا نِکلےگا اوہ موآبؔ دے سرداراں نُوں مارے گا تے سبھّے پھُٹ پوان والے پُتراں نُوں برباد کرے گا ۔¹⁸۔ ادومؔ اوہدی میراث ہووے گا ۔ سعیرؔ اوہدی ملکیت ہو جاوے گا ۔ تے اسرائیلؔ بہادری کرے گا ۔ ¹⁹۔ یعقوُبؔ چوں اوہ نِکلے گا۔ جیہڑا راج کرے گا۔ تے اَپنے ویریاں نُوں مار مُکائےگا۔ یعنی سعیرؔ دے باقی بچن والیاں نوُں ۔²⁰۔ تدھ اوہنے عمالیقیاں ؔ نُوں ویکھیا ۔ تے اَپنی تمثیل شروع کر کے آکھیا ۔ عمالیقؔ قوماں وچوں پہلا سی ۔ پر اوہدا اخیر موت ہووے گا۔²¹۔ تدھ قینیاں ؔ وَل اَکھ کیتی تے اَپنی تمثیل زور نال آکھی ۔ تیرا ڈیرا ڈاہڈا اے ۔ تُوں پہاراب چہ اَپنا آہلنا بنا یا ۓ ۔ ²²۔پَر قینؔ اُجڑے گا ۔ اسوُر ؔ تینوں قیدی کر کے لے جائے گا ۔²³۔ فیر اوہنے اپنی تمثیل زور نال آکھی۔ افسوس ! اوہدے تے جیہڑا جیوندا ہووے ۔ جِس ویلے قادرِمُطلق ایہہ گلاں پُوریاں کرے گا ۔ ²⁴۔ کُتیمؔ دے ساحلاں توں جہازآؤن گے ۔ جیہڑے اسورؔ نوں ہرا دین گے تے عبرؔ نُوں ذلیل کرن گے اخیر توڑیں اوہ وی ماریا جاوے گا ۔ ²⁵۔ تدھ بلعامؔ اُٹھیا تے اَپنے ٹھکانے تے مُڑ گیا تے بلقؔ وی اَپنی راہ نُوں پَرت گیا ۔²⁵۔ تدھ بلعامؔ اُٹھیا تے اَپنے ٹھکانے تے مُڑ گیا تے بلقؔ وی اَپنی راہ نُوں پَرت گیا ۔

25¹۔ تے اسرائیل ؔ نے شطیمؔ چہ ڈیرے لائے تے لوکاں نے موآبؔ دیاں دھیاں نال زِنا کاری شروع کر لئی ۔ ²۔ تے اوہناں نے لوکاں نُوں اَپنے بُتاں دیاں قُربانیاں تے سَدیا ۔ تے لوکاں نے کھاہدا ۔ تے اوہناں دے بُتاں اَگے متھا ٹیکیا ۔ ³۔تے اسرائیل ؔ بعل ؔ فغورؔ وَل گیا ۔ تدھ خُداوند دا قہر اسرائؔیل تے بھڑکیا ۔⁴۔ تے خُداوند نے موسیٰ ؔ نُوں آکھیا پئی قوم دے سبھے سرداراں نُوں پھَڑ تے اوہناں نُوں خدواند دے لئی ڈھنڈورا پِٹ کے پھانسی تے ٹنگ دے ۔ تاں جو خُداوند دا قہر اسرائیلؔ توں ٹَل جاوے ۔ ⁵۔ تدھ مُوسیٰؔ نے بنی اسرائیلؔ دے قاضیاں نُوں آکھیا پئی قوم چوں جیہڑا وی بعل فغورؔ نال رلدا اے قتل کر دیو۔⁶۔ تے ویکھو بنی اسرائیل ؔ دے وچوں اِ ک بندہ اَپنے بھراواں تے مُوسیٰؔ تے بنی اسرائیلؔ دی جماعت دیاں اَکھاں دے اَگے اِک مدیانی ؔ زنانی لے کے آیا جیہڑے خُداوند دے خیمہ دے دروازے دے اگے رہن ڈِٹھے سَن ۔ ⁷۔ تدھ ہارونؔ دے پُتر الیعزرؔ دے پُتر فینحاسؔ نے آکھیا تے اوہنوں جماعت چوں اُٹھیا تے اَپنے ہَتھ چہ نیزہ لیا۔⁸۔ تے اوس اسرائیلیؔ بندے دے مگر اوہدے کمرے چہ وڑھیا تے اوہناں دونواں نُوں یعنی اسرائیلیؔ بندے نُوں تے زنانی نُوں اوہناں دے ڈھڈاں چہ نیزہ کھوب دِتا تے بنی اسرائیلؔ تے وَبا مُک گئی۔ ⁹۔ تے جیہڑے وَبا نال مرے اوہ چوّی ہزار سَن ۔¹⁰۔ تے خُداوند نے موُسیٰ ؔ نال کلام کرکے آکھیا ۔ ¹¹۔ کیوں جو ہارون ؔ کاہن پوترے یعنی الیعزرؔ دے پُتر دے پاروں اوس غیرت دے لئی جیہڑی اوہناں وِچ میرے لئی اے قہر نُوں بنی اسرائیلؔ توں ہٹا دِتا اے ۔ پئی میں اَپنی غیرت وِچ بنی اسرائیلؔ نُوں فنا نئیں کر دِتا ۔¹²۔ ایس لئی تُوں آکھ ۔ ویکھو میں اوہنوں اَپنی صُلح دا عہد بخشنا واں ۔ ¹³۔ پئی اوس غیرت دے اَجر چہ جیہڑی اوہنوں اَپنےخُدا دے لئی اے ۔ تے بنی اسرائیل ؔ دے لئی کفارہ دین دے لئی کہانت دا عہد اوہدے لئی تے اوہدے مگروں اوہدی نسل دے لئی ہمیشاں تیِک ہووے گا ۔¹⁴۔ تے اوس اسرائیلیؔ بندے دا ناں جیہڑا مدیانی ؔ زنانی دے نال ماریا گیا۔ اوہو شمعونیاں ؔ چوں اِک جَدّی خانوادے دا سردار نے سالوؔ دا پُتر زِمری دی سی ۔ ¹⁵۔ اوس مدیانی ؔ زنانی دا ناں جیہڑی ماری گئی کزبیؔ سی تے اوہو صورؔ دی دھی سی ۔ جیہڑا مدیان ؔ دے گردہ اِک جَدّی خانوادے دا سردار سی ۔¹⁶۔ تے خُداوند نے مُوسیٰ ؔ نال کلام کرکے آکھیا ¹⁷۔ پئی مدیانیاں ؔ نُوں تنگ کرو تے اوہناں نُوں مارو۔ ¹⁸۔ کیوں جو اوہناں تُہانوں اپنیاں چالاں تے فریباں نال تنگ کیِتا ۔ فغورؔ دے وَلوں تے کزبی ؔ دے وَلوں جیہڑی اوہناں دی بھین تے مدیان ؔ دے سردار دی دھی سی ۔ جیہڑی اوس دیہاڑے ماری گئی جیہدوں وبا فغورؔ دے پاروں آئی سی ۔

26¹۔ فیر ایس طرحاں ہوئیا ۔پئی وبا دے مگروں خُداوند نے ہارون کاہن ؔ دے پُتر الیعزرؔ نال کلام کرکے آکھیا ۔ ²۔ پئی تُوں بنی اسرائیلؔ دی ساری جماعت نُوں اوہناں دے جدی ؔ خانوادے دے مُطابق ویہہ ورھے توں وڈھے جیہڑے اسرائیلؔ چہ لڑن دے قابل نیں گِن۔³۔ مُوسیٰ ؔ نے الیعزرؔ کاہن نے موآبؔ دے میدان چہ یردنؔ دے کنڈھے تے یریحوؔ دے سامنے اوہناں نُو ں آکھیا ⁴۔ پئی ویہہ ورھے توں وڈے لوکے گِنے جان ۔ جِس طرحاں خُداوند نے مُوسیٰ ؔ تے اسرائیلؔ چوں نِکلن لگیاں حُکم کیِتا سی تے اوہناں دی گِنتی ایہہ سی ۔ ۔ مُوسیٰ ؔ نے الیعزرؔ کاہن نے موآبؔ دے میدان چہ یردنؔ دے کنڈھے تے یریحوؔ دے سامنے اوہناں نُو ں آکھیا ۔ پئی ویہہ ورھے توں وڈے لوکے گِنے جان ۔ جِس طرحاں خُداوند نے مُوسیٰ ؔ تے اسرائیلؔ چوں نِکلن لگیاں حُکم کیِتا سی تے اوہناں دی گِنتی ایہہ سی ۔⁵۔ روبن ؔ ، اسرائیل ؔ دے پلیٹھی دے ۔ حنوُکؔ نُوں حنوکیاں ؔ دا خانوادہ تے فلُو ؔ توں فلُونیاں ؔ دا خانوادہ سی۔ ⁶۔ تے حصروُن ؔ توں حصرونیاں ؔ دا خانوادہ تے کِرمی تو کِرمیاں ؔ دا خانوادہ ۔ ⁷۔ ایہہ روبنؔ دے خانوادے سَن۔ تے اوہناں چوں جیہڑے گِنے گئے ۔ ترتالی ہزار سَت سو تیہہ سَن ۔⁸۔ تے فلوؔ دا پُتر الیابؔ۔ ⁹۔ تے الیابؔ دے پُتر نموایلؔ تے داتنؔ تے ابیرامؔ ۔ ایہہ اوہ ای داتنؔ تے ابیرمؔ سَن ۔ جیہڑے مجلس دے رُکن سَن ۔ جیہناں نے قورحؔ دے گروہ چہ مُوسیٰ ؔ تے ہارونؔ نال جھگڑا کیتا سی ۔ جِس ویلے اوہناں خُداوند نال جھگڑا کیِتا ۔¹⁰۔ تے دھرتی نے اپنا مُونہہ کھولیا تے اوہنوں دونواں نُوں قورحؔ دے ہڑپ کر گئی ۔ جیہڑے ویلے اوہو گروہ مریا تے اَگ دو سو پنجاں بندیاں نُوں کھا گئی تے اوہو نشان اے ۔ ¹¹۔ پر قورحؔ دے پُتر ناں مرے ۔¹²۔ تے بنی شمعون ؔ اَپنے خانوادے دے مطابق ایہہ سَن ۔ نموایلؔ توں نمولیاں دا خانوادہ تے یامینؔ چوں یامینیاں دا خانوادہ ۔ تے یاکینؔ چوں یاکینیاں ؔ دا خانوادہ ۔ ¹³۔تے زارحؔ نُوں زارحیاں ؔ دا خانوادہ تے ساؤلؔ تون ساؤلیاں ؔ دا خانوادہ ۔ ¹⁴۔ ایہہ شمعونیاں ؔ دا خانوادہ سَن ۔ جیہناں دی کُل گِنتی بائی ہزار دو سو سی۔¹⁵۔ تے بند جَد ؔ اہنے خانوادے دے مطابق ایہہ سَن ۔ صفونؔ چہ صفونیاں دا خانوادہ تے حجی ؔ تو حجیاں ؔ دا خانوادہ تے سُونیؔ تون سُونیاں ؔ دا خانوادہ ۔ ¹⁶۔ تے اُزنی ؔ توں اُزنیاں دا خانوادہ تے عیری ؔ توں عیریاں دا خانوادہ ۔ ¹⁷۔ تے اردوُد ؔ توں اروُدیاں ؔ دا خانوادہ تے اریلیؔ توں اریلیاں ؔ دا خانوادہ ۔ ¹⁸۔ ایہہ بنی جَد ؔ دے خانوادے سَن ۔ تےاوہناں دی گِنتی چالی ہزار پنج سو سی۔¹⁹۔ تے بنی یہوداہؔ تے پُتر عیرؔ تے اونانؔ تے کنعانؔ دی دھرتی تے ای مر گئے سَن ۔ ²⁰۔ تے بنی یہوداہؔ اپنے خانوادے دے مطابق ایہہ سَن ۔ سیلہؔ توں سیلیاں ؔ دا خانوادہ تے فارص ؔ توں فارصیاں ؔ دا کانوادہ تے زارح ؔ توں زارحیاں ؔ دا خانوادہ ۔ ²¹۔ تے بنی فارصؔ ایہہ سَن ۔ حصروُنؔ توں حصرونیاں ؔ دا خانوادہ تے حمول ؔ توں حمولیاں ؔ دا خانوادہ ²²۔ ایہہ یہدواہؔ دے خانوادے سَن ۔ جیہناں دی گِنتی چھہتر ہزار پَنج سو سی ۔²³۔ تے بنی اشکارؔ اپنے خانوادے دے مطابق ایہہ سَن ۔ تے تولعؔ توں تعولیاں ؔ دا خانوادہ تے فوہؔ توں فوبیاں ؔ دا خانوادہ ۔ ²⁴۔ یسوُبؔ توں یسوُبیاں ؔ دا خانوادہ تے شمرونؔ توں شمرونیاں ؔ دا خانوادہ ²⁵۔ ایہہ اشکار ؔ دے خانوادے سَن ۔ جیہناں دی گنتی چونٹھ ہزار تِن سو سی ۔²⁶۔ تے بنی زبولون ؔ اپنے خانوادیاں دے مُطابق ایس طرحاں سَن ۔ سارد ؔ توں ساردیاں ؔ دا خانوادہ تے ایلوُن ؔ توں ایلونیاں ؔ دا خانوداہ یحلی ایلؔ تو ں یحلی ایلیاں ؔ دا خانوادہ ²⁷۔ ایہہ زبُولونیاں ؔ دے خانوادے سَن ۔ ایہناں دی گِنتی سَٹھ ہزار پَنج سو سی ۔²⁸۔ بنی یوسفؔ اپنے خانوادیاں دے مطابق ۔ منسیؔ تے افرائیمؔ سَن۔ ²⁹۔ تے بنی منسیؔ ایہہ سَن ۔ مکیرؔ توں مکیریاں ؔ دا خانوادے تے مکیرؔ چوں جلعادؔ تے جلعادؔ توں جلعادیاں ؔ دا خانوادہ ۔³⁰۔ تے بنی جلعادؔ ایہہ سَن ۔ الیعزرؔ یاں دا خانوادہ تے حالقؔ توں حالقیاں ؔ دا خانوادہ ۔ ³¹۔ تے اَسری ایل ؔ توں اسری ایلیاں ؔ دا خانوادہ تے سِکم توں سِکمیاں دا خانوادہ ۔ ³²۔ تے شِمپداع ؔ توں شِمپداعیاں ؔ دا خانوادہ تے حِضر ؔ توں حِضریاں ؔ دا خانوادہ ۔³³۔ تے حفرؔ دے پُتر صلافحادؔ دا کوئی پُتر نئیں سی ۔ پَر اودہیاں دھیاں سَن ۔ اوہناں دے ایہہ ناں ایہہ سَن ۔ محلاہؔ تے نوعاہؔ تے حُجلاہ ؔ تے مِلکاہ ؔ تے تِرضاؔ ۔ ³⁴۔ ایہہ منسیؔ دے خانوادے سَن ۔ اوہناں دی گِنتی بوَنجاں ہزار سَت سو سی ۔³⁵۔ بنی افرائیمؔ دے خانوادے ایہہ سَن ۔ سُوتلحؔ توں سُوتلحیاں ؔ دا خانوادہ ے تے مَکر ؔ توں مَکریاں ؔ دا خانوادہ تے تے تمنؔ توں تمنیاں ؔ دا خانوادہ ۔ ³⁶۔ تے سوُتلحؔ دے پُتر عیران ؔ جیہے توں عیرانیاں ؔ دا خانوادہ سی ۔ ³⁷۔ ایہہ بنی افرائیم ؔ دے خانوادے سَن ۔ ایہناں دی گِنتی تریہہ ہزار پَنج سو سی۔ ایہہ بنی یوُسفؔ دے خانوادے سَن ۔³⁸۔ بنی بنیامین ؔ اپنےخانوادیاں دے مُطابق ایہہ سَن ۔ بلعؔ توں بلعیاں ؔ دا خانوادہ تے اشبیلؔ توں اشبیلیاں ؔ دا خانوادہ تے افرائیم ؔ توں افرائیمیاں دا خانوادہ۔ ³⁹۔ تے سوُفام ؔ توں سوُفامیاں ؔ دا خانوادہ حُوفام ؔ توں حُوفامیاں ؔ دا خانوادہ ۔ ⁴⁰۔ تے بلعؔ دے دو پُتر سَن ۔ اَرد ؔ تے نعمانؔ تے اردؔ توں اردیاںؔ دا خانواداہ تے نعمانؔ توں نعمانیاں ؔ دا خانوادہ ۔ ⁴¹۔ ایہہ بنی بنیامینؔ دے خانوادے سَن تے ایہناں دی گِنتی پینتالی ہزار چھے سو سی ۔⁴²۔ تے بنی دان ؔ اپنے خانوادیاں دے مُطابق یہہ سَن ۔ سوُحامؔ توں سوُحامیاں ؔ دا خانوادہ ۔ دانؔ دے خانوادے ایہہ ای سَن ۔ ⁴³۔ سوحامیاں ؔ دے کُل خانودیاں دی گِنتی چونٹھ ہزار چار سو سی ۔⁴⁴۔ تے بنی آشر ؔ اپنے خانودیاں چو ں ایہہ سَن ۔ یمنہؔ توں یمنیاں ؔ دا خانوادہ تے اِسویّ ؔ توں اِسوّیاں دا خانوادہ بریعاہؔ توں بریعایاں ؔ دا خانوادہ ۔ ⁴⁵۔ بنی بریعاہ ؔ ایہہ سَن ۔ حبرؔ توں حبریاںؔ دا خانوادے تے ملکی ایل ؔ توں ملکی ایلیاں ؔ دا خانوادہ۔ ⁴⁶۔ آشرؔ دی دھی دا نان سارہ ؔ سی ۔ ⁴⁷۔ ایہہ بنی آشر ؔ دے خانوادے سَن ۔اوہناں دی گنتی تونجاں ہزار چار سو سی ۔⁴⁸۔ بنی نفتالیؔ اَپنے خانوادیاں دے مطابق ایہہ سی ۔ یَحصی ایلؔ توں یحصی ایلیاں ؔ دا خانوادہ تے جُونی ؔ توں جُونیاں دا خانوادہ ۔ ⁴⁹۔ تے یصرؔ توں یصریاں ؔ دا خانوادہ تے سُلیمؔ توں سُلیمیاں دا خانوادہ ۔ ⁵⁰۔ ایہہ نفتالیؔ دے خانوادے سَن تے اوہناں دی گِنتی پینتالی ہزار چار سو سی ۔⁵¹۔ ایہہ بنی اسرائیلؔ چوں گِنے گئے کُل چھے لاَکھ اِک ہزار سَت سو تریہہ سَن ۔⁵²۔ تے خُداوند نے موُسیٰ ؔ نال کلام کرکے آکھیا ۔ ⁵³۔ اوہنان دے ناواں دے مطابق دیس دی میراث دے طور تے ونڈی جاوے گی ۔⁵⁴۔ تُوں بُہتیاں نُوں بُہتی میراث دئیں گا ۔ تے تھوڑیاں نُوں تھوڑی دئیں گا ۔ اِک اِک خانوادے نُوں اوہناں دی گِنتی دے مطابق میراث دِتی جاوے گی ۔ ⁵⁵۔ پَر زمین قُرعہ پا کے ونڈی جاوے گی ۔ اوہو اَپنے جدیّ قبیلیاں دے حِساب نال میراث پان گے ۔ ⁵⁶۔ بُہتیاں تے تھوڑیاں چہ قُرعہ پا کے میراث ونڈی جاوے گی ۔⁵⁷۔ تے اوہو جیہڑے لاویاں ؔ دے حِساب نال اوہناں دے خانوادے گِنے گئے ۔ اوہ ایہہ سَن ۔ جیرسون ؔ توں جیرسونیاں ؔ دا خانوادہ تے قہات ؔ توں قہاتیا داخانوادہ تے مراری ؔ توں مراریاں ؔ دا خانوادہ ۔ ⁵⁸۔ لاویاں ؔ دے خانوادے ایہہ نیں ۔ لینی ؔ توں لینیاں ؔ دا خانوادہ تے حبر ؔون توں حبرونیاں ؔ دا خانوادہ ۔ محلی ؔ توں محلی ایلیاں ؔ دا خانوادہ موشی ؔ توں موشیاں ؔ دا خانوادہ ۔ تتے قورحؔ توں قورحیاؔں دا خانوادہ تے قُہات توں عمرامؔ جمیا۔ ⁵⁹۔ تے عمرامؔ دی گھر والی دا ناں یوُکبد ؔ سی جیہڑی لاویؔ دی دھی سی تے مصرؔ چہ جمّی سی ۔ اوہدے چوں عُمرام ؔدے لئی ہارون ؔ نے مُوسیٰؔ تے اوہناں دی بھین مریمؔ جمّے ۔⁶⁰۔ تے ہارونؔ توں ندب ؔ تے ابیہو ؔ تے الیعزرؔ تے اِتمر جمّے ۔ ⁶¹۔ تے ندِب ؔ تےابیہوؔ خُداوند دے اَگے غیر شرعی اَگ دا چڑھاوا چڑھاؤندے ہوئیاں مارے گئے ۔ ⁶²۔ اتے اوہناں چوں کُل مرد اِک مہینے دی عُمر تےایدھے توں گنتی چہ گِنے گئے۔ اوہ ترئی ہزار سَن ۔ کیوں جو اوہ بنی اسرائیل ؔ دے نال ناں گِنے گئے ۔ ایس لئی پئی بنی اسرائیل ؔ چہ اوہناں نُوں میراچ ناں مِلی ۔⁶³۔ ایہہ نیں اوہ سارے جیہناں نُوں مُوسیٰ ؔ تے الیعزرؔ کاہن نے گِنیا ۔ جیہناں دی موآبؔ دے میدان چہ یردنؔ دے کنڈے ییریحوؔ دے سامنے گِنتی کیِتی گئی ۔ ⁶⁴۔ تے اوہناں دے چوں اِک وی نئیں سی ۔ جیہناں نُوں مُوسیٰ ؔ تے ہارونؔ نے گِنیا سی ۔ جیہدوں اوہناں نے بنی اسرائیلؔ دی سیِنا ؔ دے اُجاڑ چہ گِنتی کیِتی سی ۔⁶⁵۔ کیوں جو خُداوند نے آکھیا سی پئی اوہ اُجکار چہ ای مر جان گے ۔ ایس لئی اوہناں چوں یُفنہ ؔ دے پُتر کالبؔ تے نُونؔ دے پُتر یشوعؔ دے سِوا اِک وی باقی ناں رہیا۔

27¹۔یُوسف ؔ دے پُتر منسیؔ ۔ منسیؔ دے پُتر مکیِرؔ ۔ مکیِر دے پُتر جلعاد ۔ جلعاد دے پُتر نیرؔ ۔ حضرؔ دے پُتر صلافحادؔ دیاں دھیاں ۔ محلاہ ؔ تے نوعاہ ؔ تے حجلاہ ؔ تے ملکاہ ؔ تے تِرضاہ ؔ ناں دیاں نیہڑے آئیاں ۔²۔ مُوسیٰؔ تے الیعزرؔ کاہن تے سرداراں تے ساری جماعت دے سامنے حضوُری دے خیمے دے بُوہے دے کول کھلوتیاں تے آکھیا۔ ³۔ پئی سڈا پیو اُجاڑ چہ مرگیا تے اوہ اوہناں لوکاں چوں نئیں سی ۔ جیہڑے قورح ؔ دے گروہ چہ خُداوند دے خلاف رَلے ۔ پر اپنے پاپ دے پاروں مریا۔ تے اوہدا کوئی پُتر ناں ہویا ۔⁴۔ تے ساڈے پیو دا ناں اوہدے خانوادے چوں جندا کیوں رہوئے ۔ ایس لئی پئی اوہدا کوئی پُتر ناں ہوئیا ۔ ایس لئی ساڈے پیو دے بھراواں چہ ساہنوں میراث دے ۔ تے موسیٰ ؔ اوہناں دا مُقدمہ خُداوند تے اَگے لے گیا ۔ ⁵۔ تد خُداوند نےھ مُوسیٰ ؔ نال کلام کرکے آکھیا ۔⁶۔ پئی سلافحاد ؔ دیاں دھیاں ٹھیک آہندیاں نیں ۔ تُوں اوہناں نُوں اوہناں دے پیو دی میراث اوہناں دے ناں لا دے ۔ ⁷۔ تے نالے تُوں بنی اسرائیلؔ نُوں آکھ ۔ پئی جے کوئی بندہ مر جائے تے اوہدا پُتر ناں ہوے تے اوہدی میراث اوہدی دھی دے ناوے لاؤ۔ ⁸۔ جے اوہدی دھی وی ناں ہووے تے اوہدی میراث اوہدے بھرانواں نُوں دیو ۔⁹۔ تے جے اوہدے بھرا وی ناں ہون تے اوہدے پیو دے بھرانواں نُوں دیو ۔ ۔ ¹⁰۔ جے اوہدے پیو دا کوئی بھرا ناں ہووے تے اوہدے خانوادے دے سبھّ توں نیڑے رشتے دار نُوں دیو ۔ تے اوہو اوہدا وارث ہووے گا ۔ تے ایہہ بنی اسرائیلؔ دے لئی شرعی فرض ہووے گا ۔ ¹¹۔ جِس طرحاں کہ خُداوند نے فرمایا اے ۔¹²۔ فیر خُداوند نے مُوسیٰ ؔ نُوں آکھیا ۔ پئی عباریمؔ دے پہاڑ تے چڑھ تے اوس دھرتی نُوں ویکھ لے ۔ جیہڑی میں بنی اسرائیلؔ نُوں دیاں گا ۔ ¹³۔ تُوں وی اَپنے لوکاں چہ جا رلیں گا ۔ جِس طرحاں تیرا بھرا ہارون ؔ رَل گیا اے ۔ ¹⁴۔ کیوں جو تُساں دونواں نے صینؔ دے میداں چہ جماعت دے جھگڑے دے ویلے میرے حُکم دی نافرمانی کیِتی ۔ تے اوہناں آمنے سامنے پانی تے میری برکت ناں منگی تے ایہہ صینؔ دے میدان چہ مریبہؔ قادیس ؔ دا پانی اے ۔¹⁵۔ تد مُوسیٰؔ نے خُداوند نال گَل کردیاں آکھیا ۔ ¹⁶۔ خُداوند نے سبھّے بندیاں دیاں روحاں دا کُدا جماعت تے کوئی بندہ مُقرر کرے ۔ ¹⁷۔ جیہڑا اوہناں دے اَگے اندر۔ جائے تے اوہناں دے اَگے باہر جائ ۔ تَد خُداوند نے موسیٰؔ نُوں آکھیا ۔ پئی تُوں نُون ؔ دے پُتر یشوعؔ نُو ں لَے کیوں جو اوہو کلّا بندہ اے جیہدے چہ روُح اے ۔ تے اَپنا ہَتھ اوہدے تے رَکھ ۔ ۔ تے اوہنوں الیعزر ؔ کاہن تے ساری جماعت دے اَگے کھلار ۔ ے ۔ تے اوہناں نُوں باہَر لَے جاکے تے اوہناں نُوں اندر لَے جائے تاں جو خُداوند دی جماعت اوہناں بھیڈاں وانگوں ناں ہو جان ، جیہناں دا کوئی آجڑی نئیں ۔¹⁸۔ تَد خُداوند نے موسیٰؔ نُوں آکھیا ۔ پئی تُوں نُون ؔ دے پُتر یشوعؔ نُو ں لَے کیوں جو اوہو کلّا بندہ اے جیہدے چہ روُح اے ۔ تے اَپنا ہَتھ اوہدے تے رَکھ ۔ ¹⁹۔ تے اوہنوں الیعزر ؔ کاہن تے ساری جماعت دے اَگے کھلار ۔²⁰۔ تے اوہناں دے آمنے سامنے تُوں اوہنوں اَپنا وارث بنا کے اوہنوں اَپنا رُعب دے دے ۔ تان جو بنی اسرائیلؔ دی سبھجماعت اوہدی فرماں برداری کرے ۔ ²¹۔ اوہ الیعزرؔکاہن دے اَگے کھلوتے ۔ جیہڑا اوہدے وَلوں خُداوند دے اوریمؔ دا حُکم پُچھے۔ تے بنی اسرائیلؔ دی ساری جماعت اوہدے حُکم نال باہر جاوے ۔ تے اوہدے حُکم نال اندر آوے ۔²²۔ تے جِس طرحاں خُداوند نے آکھیا ۔ مُوسیٰؔ نے کیِتا ۔ تے اوہنے یشوعؔ نُوں نال لیا تے اوہنوں الیعزرؔ کاہن تے ساری جماعت دے اُتے کھلاریا۔ ²³۔ تے اَپنے ہَتھ اوہدے تے رکھے تے اوہنوں اَپنا وارِث بنا دِتا ۔ جِس طرحاں کہ خُداوند نے مُوسیٰؔ نُوں زبانی حُکم دِتا سی ۔

28¹۔ تے خُداوند نی مُوسیٰ ؔ نال کلام کردیاں ہوئیاں آکھیا ۔ ²۔ تُوں بنی اسرائیل ؔ نال خطاب کر تے اوہناں نُوں آکھ ۔پئی میراچڑھاوا یعنی نیری اوہو غذا جیہڑی سوختنی قُربانی دی دِل نوش کرن والی ۔خوشبُو اے ۔ تُسیں چنگی طرحاں یاد رکھو ۔ تے بنھّے ہوئے ویلے دے مُطابق اوہناں نُوں گُزارنو ۔³۔ تے تُوں اوہناں نُوں آکھ پئی سوختنی قُربانی جیہڑی تُسی خُداوند دے اَگے نذر کرو ۔ اوہ ایس طرحاں اے پئی ہر روز اِک ورھے دے دو بے عیب لیلے دائمی سوختنی قُربانی دے لئی ۔ ⁴۔ اِک لیلا سویر دے ویلے تے اِک لیلا دُجا شام دے ویلے ۔ ⁵۔ تے اوہدے نال ایفہ دے دسویں حصے دے برابر ، چنگی طرحاں دلیا ہوئیا میدہ ۔ تے ہین دا چوتھا حصہ چنگی طرحاں صاف کیتے ہوئے تیل چہ رَلا کے قُربانی دے تیل دے طور تے نذر کرن ۔⁶۔ ایہہ سوختنی قُربانی اے ۔ جِس طرحاں تُوں سیناؔ دے پہاڑ تے خُدواند دے لئی ودھیا خُوشبو دے لئی سوختنی قُربانی نذر کیِتی ۔ ⁷۔ تے ہیِن دے چوتھے حصے دے برابر مے وی اِک لیلے لئی لیاویں ۔ تےمُقدس دے وِچ ای خُداوند دے اَگے ایہہ قُربانی چڑھاویں ۔ ⁸۔ تے ودُجا لیلا شام نُوں نذر کرئیں ۔ سویر دے ویلے وانگوں قُربانی تے مے بلدی ہوئی خُداوند دے لئی ودھیا خُوشبو دی سوختنی قُربانی نذر کرئیں ۔⁹۔ تے سبّت دے دِن لئی دو بے عیب لیلے اِک سال دے تے اوہدے نال ایفہ دے پنجویں حصے دے برابر میدہ جیہدے چہ دلیا ہووے ، بلدی اَگ چہ نذر کرئیں ۔ ¹⁰۔ دائمی سوختنی قُربانی تے بلدی اَگ دے علاوہ ایہہ ہر سبّت دی سوختنی قُربانی اے ۔¹¹۔ تے اَپنے مہینیاں دے شروع چہ ایہہ سوختنی قُربانی خُداوند دے لئی نذر کرو ۔ دو وچھے اِک بھیڈو تے ۔ اِک اِک سال دے سَت بے عیب لیلے۔ ¹²۔ تے ایفہ دسویں حصے دا تیسرا حصہ میدہ جیہدے چہ تیل رَلیا ہووے ۔ ہر اِک وَچھے دے نال نذر دی قُربانی دے لئی ۔ فیر ایفہ دے پنجویں حِصے دے برابر میدہ تیل چہ رَلیا ہوئیا ۔ ہر اِک بھیڈو دے نال نذر دی قُربانی دے لئی ۔ ¹³۔تے ایفہ دا دسواں حصہ میدہ تیل چہ رَلیا ہوئیا ہر اِک لیلے دے نال نذر دی قُربانی لئی ۔ ایہہ سوختنے قُربانی دے لئی ودھیا خُوشبو والی بلدی ہوئی قُربانی ہووے گی ۔¹⁴۔ تے اوہدے ساڑن لئی ادھا ہین مے ہر اِک وَچھے دے لئی تے تیِجا ہین بھیڈو دے لئی تے چوتھا ہین ہر اِک لیلے دے لئی ورھے دے ہر مہینے دے لئی ایہہ سوختنی قُربانی ایں ۔ ¹⁵۔ تتے دائمی سوختنی قُربانی دے علاو ہ خطا دی قُربانی دے لئی اِک بکرا نال ای بلدی اَگ دے نال خُداوند دے اَگے نذر کیِتا جاوے ۔¹⁶۔ تے پہلے مہینےدی چودھویں نُوں خُدا دی فسح ہووے گی ۔ ¹⁷۔ تے اوہدی پندرھویں نُوں عید ہووے گی ۔ تے تُسیں سَت دِن کھمیری روٹی ناں کھیا جے ¹⁸۔ تے اوہناں چوں پہلے دِن وِچ پوتر محفل اے ۔ تے تُسیں غُلامی والے کم ناں کرو ۔¹⁹۔ تے تُسیں خُداوند دے لئی سوختنی قُربانی یعنی سڑدی ہوئی قُربانی نذر کریا جے ۔ دو وَچھے تے اِک بھیڈو تے سَت اِک اِک سال دے بے عیب لیلے ۔ ²⁰۔ تے ااہناں دی نذر دی قُربانی ایفہ دے دسویں حِصے دا تیِجا حصہ میدہ تیل چہ رَلیا ہوئیا ۔ ہر وَچھے دے لئی ۔ تے ایفہ دا پنجواں حصہ بھیڈو دے لئی نذر کرو ۔ ²¹۔ تے ستاں لیلاں چوں ہر اِک لیلے دے لئی ایفہ دا دسواں حِصہ ۔ ²²۔ تے خطادی قُربانی دے لئی اِک بکرا تاں جو تُہاڈا کفارہ دِتا جاوے²³۔ سویر دی سوختنی قُربانی دائمی سوختنی قُربانی دے علاوہ تُسیں ایہہ نذر کریا جے ۔ ²⁴۔ تے ایس طرحاں ای ستاں دِناں چہ ہر اِک دِن تُسیں خُداوند دے لئی سوختنے قُربانی دی ایہہ غذا ودھیا خُوشبُو نذر کرو ۔ ایہہ دائمی سوختنی قُربانی قُربانی دے علاوہ ہووے گا ۔ ²⁵۔ تے ستویں دِن تُہاڈے لئی مُقدس محفل ہووے گی ۔ تُسیں کوئی غُلامی والا کم ناں کرو²⁶۔ تے پیلے پھلاں دے دیہاڑے جہدوں تُسیں نویں نذر دیاں قُربانیاں ہفتیاں دے پُورا ہوون تے خُداوند دی نذر کرو ۔ تُہاڈے لئی مُقدس محفل ہووے گی ۔ کوئی غُلامی والا کم ناں کرو۔ ²⁷۔ تے خُداوند دے لئی ودھیا خُوشبُو والی سوختنی قُربانی نذر کرو ۔ دو وَچھے اِک بھیڈو تے اِک اِک سال دے سَت لیلے ۔ ²⁸۔ تے اوہدے نال نذر دی قُربانی دے لئی ایفہ دسویں دا تیِجا حِصہ میدہ تیل چہ رَلیا ہوئیا ۔ ہَر اِک وچھے دے لئی تے ایفہ دا پنجواں حصہ بھیڈو دے لئی ۔²⁹۔ تے ستاں لیلیاں دے لئی ایفہ دا دسواں حصہ ہر لیلے دے لئی ۔ ³⁰۔ تے اِک بکرا جیہڑا تُہاڈے کفارے لئی قُربان کیِتا جاوے ۔ ³¹۔ تُسیں اوہو دائمی سوختنی قُربانی دے علاوہ نذر کرنا ۔ تے تُہاڈیاں نذر دیاں قُربانیاں بلدیاں ہوئیاں تے بے عیب ہوون ۔

29¹۔تے ستویں مہینے دے پہلے دِن تُہاڈی مُقدس محفِل ہووے گی ۔کوئی غُلامی والا کم ناں کرو ۔ ایہہ تُہاڈے لئی نرسنگے پھُونکن دا دِن ہووے گا ۔²۔ تے تُسیں خُداوند دے لئی ودھیا خُوشبُو والی قُربانی گُزارو۔ اِک وچھا تے اِک بھیڈو تے اِک اِک سال دے سَت لیلے ۔³۔ تے اوہدے نال نذر دی قُربانی دے لئی ایفہ دسویں دا تیِجا حصہ تیل رَلیا ہویا میدہ ہر اِک وَچھے دے لئی تے ایفہ دا پنجواں حصہ بھیڈو دے لئی ۔ ⁴۔ تے سَتاں لیلیاں مگر ہر اِک لیلے دے لئی ایفہ دا دسواں حصہ ۔ ⁵۔ تے خطا دی قُربانی دے لئی اِک بکرا جیہڑا تُہاڈے کفارے دے لئی قُربان کیتا جاوے ۔⁶۔ سوختنی قُربانی تے اوہدی نذر دی قُربانی دے تے دائمی سوختنی قُربانی دے تے اوہدی نذر دیاں قُربانیاں دے علاوہ دستوُر دے مطابق اوہناں دے تپاوندی ایہہ ودھیا خُوشبُو والی اَگ دی قُربانی تُسیں خُداوند دے لئی گُذرانو ۔⁷۔ تے اوسے ستویں مہینے دے دسویں دِن تُہاڈی مُقدس محفل ہووے گی ۔ تے تُسیں اَپنے آپ نُوں دُکھ دیا جے تے کوئی غُلامی والا کم ناں کرو ۔ ⁸۔ تے تُسیں خُداوند دے لئی ودھیا خُوشبُو والی قُربانی گُزرانو ۔ اِک وچھا تے اِک بھیڈو تے اِک اِک سال دے بے عیب ست لیلے ۔⁹۔ تے اوہدے نال نذر دی قُربانی ایفہ دے دسویں دا تیِجا حِصہ تیل رَلیا میدہ ہَر وَچھے لئی تے ایفہ دا پنجواں حصہ ہر اِک بھیڈو دے لئی ۔ ¹⁰۔ تے ستاں لیلیاں لئی ہر اِک لیلے دے لئی ایفہ دا دسوں حصہ ۔ ¹¹۔ تے اِک بکرا خطا دی قُربانی لئی ۔ ایہہ خطا دی قُربانی جیہڑی کفارہ دین لئی اے تے دائمی سوختنی قُربانی تے ایہدی نذر دی قُربانی تے اوہدے ساڑن توں علاوہ اے ۔¹²۔تے اوہدے پندرھویں دِن تُہاڈی پوتر محفل ہووے گی ۔ کوئی غُلامی دا کم ناں کرو تے سَت دِن خُداونددے لئی عید کرو ۔ ¹³۔ تے تُسیں خُداوند دے لئی سوختنی قُربانی ودھیا خُوشبُو والی اَگ دی قُربانی گُذرانو ۔ تیراں وَچھے تے دو بھیڈو تے اِک اِک سال دے بے عیب چودہ¹⁴۔ تے اوہدے نال نذر دی قُربانی ۔ تیران وَچھیاں توں ہَر وَچھے لئی ایفہ دے دسویں دا تیِجا حصہ تیل رَلیا ہویا میدہ ۔ دوُں بھیڈوواں چوں ہر بھیڈو لئی تیل رَلیا ہویا ایفہ دا پنجواں حصہ ۔ ¹⁵۔ تے چواں لیلاں چوں ہر لیلے لئی ایفہ دا دسواں حصہ ۔ ¹⁶۔ایہہ دائمی قُربانی تے اوہدی نذر دی قُربانی تے اوہدے ساڑن توں علاوہ اے ۔¹⁷۔ تے دوُجے دِن بارہ وَچھے تے دو بھیڈو تو چودہ بے عیب لیلے ۔ ¹⁸۔ تے اوہناں دی نذرد ی قُربانی تے اوہدے ساڑن لئی ۔ ہر وچھے تے بھیڈو تے لیلے دے لئی دستور تے اوہناں دی گِنتی دے مطابق ۔ ¹⁹۔ اِک بکرا خطا دی قُربانی دے لئی سوائی دائمی سوختنی قُربانی تے اوہدی نذر دی قُربانی تے اوہدے ساڑن ولے ۔²⁰۔ تے تیِجے دیہاڑے یاران وچھے تے دو بھیڈو تے چودہ اِک اِک سال دے بے عیب لیلے ۔ ²¹۔ تے اوہناں دی نذر دیاں قُربانیاں اوہناں دے تپاون ، وچھیاں ، بھیڈوواں تے لیلیاں دے لئی دستور تے گِنتی دے مطابق ۔ ²²۔ اِک بکرا خطا دی قُربانی دے لئی ۔ سوائے دائمی سوختنی قُربانی تے اوہدی نذر دی قُربانی تے اوہدے ساڑن دے لئی ۔²³۔ تے چوتھے دیہاڑے دَس وَچھے تے دو بھیڈو تے چودہ اِک اِک سال دے بے عیب چودہ لیلے ۔ ²⁴۔ اوہناں دیاں نذر دیاں قُربانیاں اوہناں دے تپاون ، وچھیاں تے بھیڈاں تے لیلیاں دے دستور تے گِنتی دے مُطابق ہون ہو گیاں ۔ ²⁵۔ اِک بکرا خطا دی قُربانی دے لئی سوائے دائمی سوختنی قُربانی تے اوہدی نذر دی قُربانی تے تپاون دے ۔²⁶۔ تے پنجویں دیہاڑے نو وچھے تے دو بھیڈو تے اِک اِک سال دے بے عیب چودہ لیلے ²⁷۔ تے اوہناں تپاون ، وچھیاں تے بھیڈوواں تے لیلیاں دے دستور ے گنتی دے مُطابق ۔ ²⁸۔ تے اِک بکرا خطا دی قُربانی دے لئی سوائے سوختنی قُربانی تے اوہدی نذر دی قُربانی تے اوہدے تپاون دے ۔²⁹۔ تے چھیویں دیہاڑے اَٹھ وَچھے تے دو بھیڈو تے اِک اِک سال دے بے عید چودہ لیلے ۔ ³⁰۔ تے اوہناں دے تپاون ، وچھیاں تے بھیڈو واں تے لیلیاں دے دستور تے گِنتی دے مُطابق ۔ ³¹۔ تے اِک بکرا خطا دی قُربانی دے لئی سوائے دائمی سوختنی قُربانی تے اوہدی نذر دی قُربانی تے اوہدے تپاون دے ۔³²۔ تے ستویں دیہاڑے سَت وَچھے تے دو بھیڈو تےاِک اِک سال دے بے عیب چوداں لیلے۔ ³³۔ اوہناں دی نذر دی قُربانی تے اوہناں دے تپاون ، وچھیاں ، بھیڈوواں تے لیلیاں دے دستور تے گِنتی دے مطابق ۔ ³⁴۔ تے اِک بکرا خطا دی قُربانی دے لئی ۔ سوائے دائمی سوختنی قُربانی تے اوہدی نذر دی قُربانی تے تپاون دے ۔³⁵۔ تے اٹھویں دیہاڑے تُہاڈی عید ہووے گی ۔ تے کوئی غلامی والا کم ناں کرو ۔ ³⁶۔ تے سوختنی قُربانی خُداوند دے ودھیا خُوشبُو اَگ دی قُربانی گُذرانو ۔اِک وچھا تے اِک بھیڈو تے اِک اِک سال دے بے عیب سَت لیلے³⁷۔ اوہناں دیاں نذر دیاں قُربانیاں تے اوہناں دے تپاون ، وچھیاں تے بھیڈوواں تے لیلیاں دے دستور تے گِنتی دے مُطابق ۔ ³⁸۔ تے اِک بکرا خطا دی قُربانی دے لئی سوائے دائمی سوختنی قُربانی تے اوہدی نذر دی قُربانی تے اوہدے تپاون دے ۔³⁹۔ تُہاڈیاں منتّاں تے تُہاڈی خُوشی دیاں قُربانیاں تے تُہاڈی سوختنی قُربانیاں تے تُہاڈی نذر دیاں قُربانیاں تے تُہادےتپاون تے تُہاڈی سلامتی دیاں قُربانیاں دے علاوہ ایہہ ای شیواں نے جیہڑے تُسیں خُداوند دے لئی اَپنے مِتھیاں عیداں چہ گُزرانو گے ۔ ⁴⁰۔تد مُوسیٰ ؔ جو کُجھ خُداوند نے اوہنوں آکھیا سی بنی اسرائیلؔ نُوں کیہا۔

30¹۔ تے مُوسیٰ ؔ نے بنی اسرائیلؔ دے قبیلیاں دے سرداراں نال خطاب کرکے آکھیا پئی خُداوند اینج آکھدا اے ۔ ²۔ جے کوئی بندہ خُداوند دی مَنّت منّے یاں سونہہ کھا کے کوئی گَل اَپنی جان تے پکی ٹھہرا کے تے اوہ اَپنے قول توں ناں پھِرے ۔ سگوں جیہڑا کُجھ اوہدے مُونہ چوں نِکلیا اے پُورا کرے ۔³۔ تے جوکوئی زنانی خدا دے لئی منّت منّے تے اَپنے کُڑی پَن چہ ہُندیاں ہویاں کوئی گَل اَپنے تے پکی ٹھہرائے ۔ تے اوہدے پیو نے اوس منّت نُووں تے اوس گَل نُوں جیہڑی اوہنے اَپنے تے پکی ٹھہرائی سی سُنیا تے چُپ ر ہیا ۔ تے اوہدیاں سبھے مِنتّاں اَپنی تھاں تے رہن گئیاں ۔ ⁴۔ تے جیہڑا کُجھ اوہنے اَپنے تے پکّا ٹھہرا یا اے او ہ قائم رہوے گا ۔⁵۔ پر جے اوہدے پیو نےجِس دیہاڑے سُنیا تے اوہنوں موڑیا ہووے ۔ تے اوہناں سبھے منّتاں تے اوہ سبھے کُجھ جیہڑا اوہنے اَپنی جان تے پکّا ٹھہرایا سی قائم ناں رہوے گا ۔ تے خُدواند اوس زنانی نُوں مُعا ف کرے گا ۔ کیوں ؟ اوہدے پیو نے اوہنوں موڑیا سی ۔⁶۔ تے جے اوہ خسم والی ہو جاوے ۔ جیہدوں کہ اوہدیاں منّتاں یا اوہدے مُونہہ دی کوئی گَل جیہنوں پُورا کرنا اوہنے پکّا ٹھہرایا سی ۔ اوہنوں پُورا کرنا اوہدی ذمہ داری سی ۔ ⁷۔ تے اوہدے خسم نے سُنیا ےتے جیہڑے دیہا ڑے اوہنے سُنیا تے چُپ رہیا ۔ تے اوہدیاں منّتاں قائم رہن گئیاں ۔ تے جو کُجھ اوہنے اَپنی جان تے پکّا ٹھہرایا سی قائم رہے گا ۔⁸۔ تے اوہدے خسم نے جیہڑے دیہاڑے سُنیا تے اوہنوں موڑیا تے اوہدی منّت جیہڑی اوہنے منّی سی تے اوہدے مُونہہ دی گَل جیہڑی اوہنے اَپنی جان تے پکّی ٹھہرائی سی ٹل گئی۔ تے خُداونداوہنوں کُجھ ناں آکھے گا ۔⁹۔ پرَ بیوہ یا طلاق لئی منّت جو کُجھ اوہنے اَپنی جانتے پکّا ٹھہرایا سی قائم رہے گی ۔ ¹⁰۔ تے جے اوہنے اَپنے خسم دے گھر چہ منّت منّیہ ہووے یا سونہہ کھا کے کوئی گَل اَپنے تے پَکی ٹھہرائی ہووے ۔ ¹¹۔ تے اوہدے خسم نے سُنیا تےچُپ رہیا ےے اوہنوں ناں موڑیا ۔ تے اوہدیاں منُتاں قائم رہن گئیاں تے ج کُجھ اوہنے اَپنی جان تے پکّا ٹھہرایا اوہ قائم رہے گا ۔¹²۔ تےجے اوہدے خسم نے جیہڑے دیہاڑے سُنیا تے موڑیا ہووے تے سبھے منّتاں جیہڑیاں اوہدے مُونہہ چوں نِکلیاں تے جو کُجھ اوہنے اَپنی جان تے پکّا ٹھہرایاسی ۔ کیوں جو اوہدے خسم نے اوہنوں موڑیا سی ۔ خُداوند اوہنوں بخشی دئے گا ۔¹³۔ سب منّتاں یاں اپنی جان نُوں دُکھ دیاں سونہاں جو وی ہوناوہناں نُوں اوہدا خسم قائم رکھے گا یا مُکا دئے گا ۔ ¹⁴۔ تے جے اوہدا خسم سُن کے چُپ کیتا رہوئے تے اوہدیاں ساریاں مَنتّاں قائم رہن گئیاں تے سبھ فرض جو اوہدے تے ہوون قائم رہن گے ۔ ؎¹⁵۔ تے جے اوہ اوہناں نُوں سُنن توں کُجھ چِر مگروں اوہناں نُوں مُکا دے تے پاپ اوہدے ای سِر تے ہووے گا ۔ ¹⁶۔ خسم تے گھر والی چہ تے پیو دی دھی چہ جَد تیِک اوہ نِکی عُمر دے دیہاڑیاں چہ اَپنے پیو دے گھر ہووے ۔ ایہہ حُکم نیں جیہڑے خُداوند نے موُسیٰ ؔ نوں دِتے ۔

31¹۔تے خُداوند نے مُوسیٰؔ نُوں کلام کردیاں ہویاں آکھیا ۔ ²۔ پئی مدیانیاں ؔ توں بنی اسرائیلؔ دا بدلہ لے ۔ تے اوہدے مگر تُوں اَپنے لوکاں نال جا ملیں گا ۔³۔ تد مُوسیٰ ؔ نے لوکاں نال کلام کرکے آکھیا تُسیں اَپنی فوج دے لئی بندے تیار کرو ۔ تاں مدیانؔ نال جنگ کرن ۔ تے مدیان ؔ خُداوند دے بدلہ لین نُوں شروع کرن ۔ ⁴۔ بنی اسرائیلؔ دے بھُلیاں وِچوں ہر اِک قبیلہ اِک ہزار لڑائی دے لئی گھلے ۔ ⁵۔ تے اسرائیلؔ دے ہزاراں وِچوں اِک ہزار ہر قبیلے توں وکھرے کیِتے گئے ۔ سو لڑائی لئی بارہ ہزار تیار کیتے گئے ۔⁶۔ سو مُوسیٰؔ نے ہر قبیلے چوں اِک ہزار لڑائی لئی گھلے ۔ تے اوہناں دے نال لیعزرؔ کاہن دےپُتر فنحاس ؔ نُوں تت اوہدے پاک بھانڈے تے پھوُکن لئی نرسنگے سَن۔ ⁷۔ تے جِس طرحاں خُداوندنے آکھیا ۔ اوہناں مدیانؔ نال لڑائی کیِتی ۔ تے سارے مرداں نُوں قتل کیِتا ۔ ⁸۔ اوہناں نے قتل ہوون والیاں دے نال مدیانؔ دے پَنج بادشاہ محویؔ تے رقم ؔ تے صوُر ؔ تے حوُرؔ تے ربعؔ قتل کیِتے ۔ تے بعورؔ دے بلعام ؔ نُوں وی تلوار نال قتل کیِتا ۔⁹۔ بنی اسرائیل ؔ نے مدیان ؔ دیاں زنانیاں تے بچیاں نُوں قیدی بنا لیا تے اوہناں سبھے ڈنگر تے بھیڈ بکریاں تے مال لُٹ لیا ۔ ¹⁰۔ تے اوہناں دے سبھے شہراں ، پِنڈاں تے قعلیاں نُوں اَگ نال ساڑ دِتا ۔¹¹۔ اوہناں نے سار ا لُٹیا مال تے قیدی ۔ کیہ انسان کیہ پشوُ لے لئے ۔ ¹²۔ تے اوہو قیدیاں تے لُٹے ہوئے مال دے نال ، یردنؔ دے کنڈے ، یریحُو ؔ دے سامنےموآبؔ دے میدان چہ خیمہ گا ہ چہ موُسیٰؔ تے الیعزرؔ کاہن تے بنی اسرائیلؔ دی ساری جماعت کول پَرت آئے ۔¹³۔ تد مُوسیٰ ؔ نے الیعزر ؔ کاہن تے جماعت دے سارے سردار اوہناں نُوں مِلن لئی خیمہ گا ہ توں باہر گئے ۔ ¹⁴۔ تے مُوسیٰؔ فوج دے سرداراں تے ہزاراں ، سینکڑیاں دے سرداراں تے جیہڑے لڑائی توں آئے سَن غُصے ہویا ۔ ¹⁵۔تے مُوسیٰؔ نے آکھیا ۔ تُساں کیوں سبھے زنانیاں نُوں جیوندا رکھیا ۔¹⁶۔ کیوں جو اوہناں نے ای بلعام ؔ دی صلاح تے بنی اسرائیل ؔ نُوں دھوکا دِتا ۔ پئی اوہناں نے فعورؔ دے بارے خُداوند دے خلاف پاپ کیِتا تے خُداوند دی جماعت چہ وباآئی ۔ ¹⁷۔ ایس لئی ایسے ویلے بچیاں چوں سبھے مُنڈیاں نُوں تے سبھے زنانیاں نُوں جیہڑیاں ویاہیاں ہوئیاں نیں قتل کر دیو ۔¹⁸۔ پَر ایانیاں چوں کُڑیاں جیہڑیاں کنواریاں نے اوہناں نُوں اَپنے لئی جیوندا رکھو ۔ ¹⁹۔ تُسیں سَت دیہاڑے خیمہ گا ہ توں باہر رہوؤ۔ سبب جیہناں نے کِسے بندے نُوں قتل کِیتا تے سب جیہناں نے کِسے قتل کیِتے گئے نُوں ہَتھ لایا ۔ تے تُسیں تے تُہاڈے قیدی اَپنے آپ نُوں تیِجے تے ستویں دیہاڑے پاک کرو ۔ ²⁰۔ تے سبھے کپڑے تے چمڑے دے بھانڈے تے سبھ کُجھ جیہڑا بکری دے والاں نال مُنیا ہووے تے لکڑی ، سبھ بھانڈے پاک کرو ۔²¹۔ تےالیعزر ؔ کاہن نے فوج دے بندیاں نُوں جیہڑے لڑائی چہ گئے سَن آکھیا ۔ پئی ایہہ شریعت دا حُکم اے ۔ جیہڑا خُداوند نے مُوسیٰ ؔ نُوں دِتا ۔ ²²۔ سونا تے چاندی تے پیتل تے لوہیا تے قلعی تے سیسہ۔ ²³۔ تے اوہو سب کُجھ جیہڑا اَگ سہہ سکدااے ۔ اوہو اَگ چہ پاؤ ۔ تے اوہو پاک ہووے گا ۔ تے فیر و اوہنو ں پاک پانی دے نال پاک کرو تے جو کُجھ اَگ نئیں سہہ سکدا اوہنوں پاک پانی نال پاک کرو ۔ ²⁴۔ تے ستویں دیہاڑے اَپنے کپڑے دھوؤ ۔ تے تُسیں پا ک ہوؤ گے ۔ تے اوہدے مگروں تُسیں خیمہ گاہ چہ آیا جے ۔²⁵۔ تے خُداوند نے مُوسیٰؔ نُوں رَکھیا ۔ ²⁶۔ الیعزر ؔ کاہن تے جدّی خانوادے دے سرداراں دی مدد نال اوہناں قیدیاں دا کیہ انسان ، کیہ بِستوُ جیہڑے جیہڑے لوکی آئےنیں گنتی کر ۔ ²⁷۔ تد اوہناں دی اِکو جیہی وَنڈ کر ۔ ادھا تُوں اوہناں نُوں دے جیہناں جنگ چہ لڑائی کیِتی تے باقی ادھا جماعت نُوں ۔²⁸۔ تے اوہناں جنگی بندیاں چوں جیہڑے لڑائی چہ گئے سَن ، انساناں تے گاواں تے ڈھگے تے بھیڈ بکریاں چوں پنج پنج سو مگر اِک اِک خُداوند دے لئی حصہ لویں ۔ ²⁹۔ اوہناں چوں ادھا لے کے الیعزرؔ کاہن نُوں دیویں ۔ تاں جو خُداوند لئی نذرانہ ہووے۔³⁰۔ تے بنی اسرائیلیاں ؔ دے اَدھ وِچوں تُوں پنجاں بندیاں مگر اِک اِک لویں ۔ تے ایسے حساب نال گاواں تے ڈھگیاں یا کھوتیاں یا بھیڈ بکریاں یعنی ہر طرحاں دے یشووں چوں لویں تے اوہناں نُوں لاویاں ؔ نُو ں دیویں ۔ جیہڑے خُداوند تے رہن دی تھاں دی رکھوالی کردے نیں ۔ ³¹۔ تے مُوسیٰؔ تے الیعزرؔ کاہن نے جِس طرحاں خُداوند نے آکھیا سی کیِتا ۔³²۔ تے سبھے لُٹ دا مال جیہڑا جنگی بندیاں نے لُٹیا سی ۔ چھے لَکھ پنچتر ہزرا بھیڈ بکریاں ۔ ³³۔ تے بہتر ہزار گاواں تے ڈھگے ۔ ³⁴۔ تے اکاٹھ ہزار کھوتے ³⁵۔ تے انساناں چوں بَتی ہزار کُڑیاں جیہڑیاں کنواریاں سَن ۔³⁶۔ سو ادھا حصہ اوہناں دا جیہڑے لڑائی لئی گئے سَن ، ایہہ سی ۔ تِن لکھ سینتی ہزار بھیڈاں بکریاں ۔ ³⁷۔ جیہناں چوں خُداوند دا حصہ چھے سو پنچہتر بھیڈاں بکریاں ہویاں ۔ ³⁸۔ تے گاواں تے ڈھگے چھتی ہزار جیہناں چوں خُداوند دا حصہ بہتر گاواں تے ڈھگے ۔³⁹۔ تے کھوتے تریہہ ہزار پنج سو ۔ ایس لئی خُداوند دا حصہ اوہناں چوں اکاٹھ سی ۔ ⁴⁰۔ تے انساناں چوں سولاں ہزار ۔ ایس لئی خُداوند دا حصہ بَتی جاناں سَن ۔ ⁴¹۔ تے مُوسیٰؔ نے ایہہ حصی جیہڑا خُداوند دے لئی سی وکھرا کیِتا ۔ الیعزرؔ کاہن نُوں دِتا ۔ جِس طرحاں کہ خُداوند نے مُوسیٰ ؔ نُوں آکھیا سی ۔⁴²۔ بنی اسرائیلؔ دا اَدھا جیہڑا مُوسیٰ ؔ نے جنگی بندیاں چوں جتھے چوں وکھرا کیِتا ۔ ⁴³۔ ایس لئی جماعت دا حصہ ایس طرحاں سی ۔ تِن لَکھ سینتی ہزار ، پَنج سو بھیڈ بکریاں ۔ ⁴⁴۔ چھتی ہزار گاواں تے ڈھگے ۔ ⁴⁵۔ تریہ ہزار کھوتے ⁴⁶۔ تے سولاں ہزار انسان۔⁴⁷۔ تے مُوسیٰ ؔ نے بنی اسرائیلؔ دےحصے چوں اِنساناں تے یشووں چوں پنجا دے مگر اِک لیا تے لاویاں ؔ نُوں دِتا جیہڑے خُداوند دے رہن دی تھاں دی رکھوالی کردے سَن ۔ جِس طرحاں کہ خُداوند نے مُوسیٰؔ نُوں آکھیا سی ۔⁴⁸۔ تد لشکر دے سردار تے جیہڑے ہزراں تے سوواں تے سردار سَن مُوسیٰ ؔ دےکول آئے ۔ ⁴⁹۔ پئی تیرے خادماں نے جنگی بندیاں جیہڑے ساڈے نال نیں گِنیا اے ۔ تے اوہناں چوں اِک وی بندہ گھٹ نئیں ۔⁵⁰۔ ہر اِک بندے نُوں جہڑا کُجھ مِلیا تے اسیں خُداوند لئی ہدیہ لے کے آئے ہاں ۔ سونے دیاں شیواں وِچوں ۔ باہواں دے کڑے تے ہتھاں دے کڑے تے چھاپاں تے کناں دیاں والیاں تے پنجنگالے ۔ تاں جو خُداوند دے اَگے ساڈیاں جاناں دا کفارہ دِتا جاوے ۔ ⁵¹۔ تد مُوسیٰ ؔ تے الیعزرؔ کاہن تے اوہناں توں سبھ گھڑے ہوئے زیور لئے ۔⁵²۔ تے اوس ہدیہ دا سبھ سونا جیہڑا ہزاراں تے سوواں دے سرداراں تے خُداوند نُوں نذر کیِتا ۔ سولاں ہزار ست سو مثقال سی ۔ ⁵³۔ تے جنگی بندیاں چوں جیہڑا کُجھ ہر اِک نے لُٹیا سی اوہو اوہناں دا ای ہویا ۔ ⁵⁴۔ تد مُوسیٰ ؔ نے الیعزر ؔ کاہن نے ہزاراں تے سوواں توں اوہو سونا لیا تے اوہنوں حضوُری دے خیمے دے اندر لے کے آئے ۔ تا ں جو خُداوند دے اَگے بنی اسرائیلؔ دی یاد گار ہوئے ۔

32¹۔ تے بنی روبن ؔ تے بنی جَدّ ؔ دے کول یشوواں دے وڈے وڈے اِجڑ سی۔ ایس لئی جیہدوں اوہناں نے یعزیرؔ تے جلعادؔ دے دیساں نُوں ویکھیا پئی اے تھاں یشوواں دے لئی بڑیاں چنگیاں نیں ۔ ²۔ تے اوہناں نے مُوسیٰ ؔ تے الیعزرؔ کاہن تے جماعت دے سرداراں نُوں جاکے آکھیا پئی ۔ ³۔ عطاراتؔ تے دیبون ؔ تے یعزیر ؔ تے نمرہ ؔ تے حسبون ؔ تے الیعابی ؔتے شبامؔ تے نبوُؔ تے بعونؔ⁴۔ یعنی اوہ دیس جِس تے خُداوند نے اسرائیل ؔدی جماعت نُوں فتح بخشی اے یشوواں لئی بوہت ودھیا اے ۔ تے تیرے خادماں دے کول پَشوُ نیں ۔ ⁵۔ ایس لئی جے ساڈے تے تیرے رحم دی نظر اے تے اوسے دیس نُوں اپنے خادماں دی میراث کر دے تے ساہنوں یردنؔ دے پار لے کے ناں جا ۔⁶۔ مُوسیٰؔ نےآکھیا پئی تُہاڈ بھرا بنی روبنؔ تے بنی جَدّؔ تے لڑائی تے جان تے تسیں ایتھے ای بیٹھے رہوؤ؟ ⁷۔ تُسیں بنی اسرائیل ؔ توں پار اُتر کے اوس دیس چہ جیہڑا خُداوند نے اوہناں نُوں دِتا اے ۔ کیوں جی کھٹاکر دے او؟⁸۔ تُہاڈے پیو دادے تے وی اِینج کیتا سی ۔ جیہدوں میں اوہناں نُوں قادِس برنیعؔ توں اوس دیس دا حال پتا کرن لئی گھلیا سی ۔ ⁹۔ کیوں جو جیہدوں اوہو اِسکالؔ دی وادی چہ اَپڑے تے اوس دیس نُوں ویکھیا تے اوہناں نے بنی اسرائیلؔ دا جی کھٹیا کیِتا ۔ پئی او ہ دیس جیہڑا خُداوند نے اوہناں نُوں بخشیا اے نا ں جان ۔¹⁰۔ اوسے دیہاڑے خُداوند دا قِہر بھڑکیا تے اوہنے سونہہ چُک کے آکھیا پئی ¹¹۔ اوہ لوک جیہڑے مِصر ؔ چوں نِکل آئے ویہہ ورھے توں اوہناں توں اُتے دی وعُمر دا کوئی بندہ اوس دیس نُوں ناں ویکھے گا ۔ جیہدے دین دا وعدہ میں ابرہام ؔ تے اِضحاقؔ تے یعقوُب ؔ نال کیِتا سی ۔ کیوں جو ایہناں نے میری پُوری پیروی نئیں کیِتی ۔ ¹²۔پَر یُفنہ ؔ کِنزی ؔ دا پُتر کالب تے نُونؔ دا پُتر یشوعؔ اوہنوں ویکھن گے ۔ کیوں جو اوہناں نے خُداوند دی پُوری پیروی کیتی اے ۔¹³۔ تے خُداوند دا قِہر بنی اسرائیلؔ تےبھڑکیا ۔ تے اوہنے بنی اسرائیلؔ نُو ں چالیہ ورھے اُجاڑ چہ آوارہ پھرایا جیہدوں تیِک پئی اوہ اوس پیِڑھی دے سبھے لوک جیہناں نے خُداوند دے اَگے پاپ کمایا سی فنا ناں ہو گئے ۔ ¹⁴۔ ویکھو تُسیں اَپنے پیو دا دیاں دی تھاں پاپی بندیاں دی اولاد اُٹھے او۔ پئی اسرائیلؔ دے اُتے خُداوند دے قِہر نُوں ودھایا دیو ۔ ¹⁵۔کیوں جو تُسیں اوہدی پیروی تون پھِر جاؤ۔ تے اوہو فیر اوہناں نُوں اُجاڑ چہ چھڈ دے تے تُسیں ایہناں ساریاں لوکاں دے مرن دا کارن ہو گئے ۔¹⁶۔ تد اوہ اوہدے نیہڑے ہووے تے آکھیا ۔ پئی اسیں ایتھے اَپنے ڈنگراں لئی ایِجڑ خانے تے اَپنے مُنڈیاں لئی شہر بناواں گے ¹⁷۔ تے اسیں ہتھیار بَن کے تے تیار ہو کے بنی اسرائیلؔ دے اگے لڑاں گے ۔ جیہدو ں تیِک پئی اسیں اوہناں نُوں اوہناں دیاں تھاواں دے وِچ ناں واڑ لیئے۔ تے ساڈے بال بچے سوہنے شہراں چہ وسن گے تے ایس مُلک دے واسیاں تُوں محفوظ رہن گے ۔¹⁸۔ اسیں اَپنے گھراں چہ مُڑ کے ناں آواں گے ۔ جیہناں چِر بنی اسرائیلؔ اَپنی میراث ناں پا لین۔ ¹⁹۔ تے اسیں اوہناں دے نال یردؔن دے پار کوئی میراث ناں لواں گے ۔ کیوں جو اساں یردنؔ دے پُورب دے اسیں پاسے میراث نے لئی اے ۔²⁰۔ تد مُوسیٰؔ نے اوہناں دے نال جے تُسیں ایہہ کم کرو گے ۔ پئی خُداوند دے اَگے لڑائی چہ جان لئی ہتھیا ر بنو ۔ ²¹۔ تے تُسیں سارے ہتھیار بھَن کے خُداوند دے سامنے یردنؔ دے پار چلو ۔ جیہدوں تیِک اوہ اَپنے ویریاں نُوں اَپنے اَگوں دفع ناں کر دین ۔ ²²۔ تے جیہدوں اوہ دیس خُداوند دےاَگے لِف جاوے تے اوہدے مگروں تُسیں پِشاں پرت آیا جے ۔ تے تُسیں خُداوند دے نیہڑے تے بنی اسرائیلؔ دے نیہڑے بے الزام ہوؤ گے ۔ تے خُداوند دے اَگے تُسیں ایس ساری دھرتی تے مالک ہوو گے ۔²³۔ جے تُسیں ایس طرحاں ناں کرو ۔تے خُداوند دے اَگے تُسیں پاپی ہوو گے ۔ تے ایہہ پکّکی گَل اے پئی تُہاڈا پاپ ای تُہانوں پھڑے گا ۔ ²⁴۔ تُسیں اَپنے مُنڈیاں لئی شہر تے اَپنے ڈنگراں لئی ایجڑ خانے بناؤ گے ۔ تے جو کُجھ تُہاڈے مُونہہ چوں نِکلیا اے اوہو پُورا کرو ۔ ²⁵۔ تد بنی جَدؔ تے بنی ہارونؔ نے مُوسیٰؔ نُوں آکھیا پئی جِس طرحاں سادا مالک حُکم دیندا اے ۔ تیرے بندے اوس طرحاں ای کرن گے ۔²⁶۔ ساڈے مُنڈے تے ساڈیاں زِنانیاں ۔ ساڈے ڈنگر تے سَبھے بِشو ایتھے ایتھے ای جلعادؔ دےشہراں چہ رہن گے ۔ ²⁷۔تے تیرے خادم سبھ ہتھیار بَن کے خُداوند دے سامنے لڑائی دے لئی پار جان گے ۔ جِس طرحاں ساڈے مالک نے آکھیا اے ۔²⁸۔ تَد موُسیٰؔ نے اوہناں دے بارے الیعزرؔ کاہن نُوں تے نُون دے پُتر یشوعؔ نُوں تے بنی اسرائیلؔ دے قبیلیاں دے خانوادیاں دے سرداراں نُوں حُکم دِتا ۔ ²⁹۔ تے مُوسیٰؔ نُوں اوہناں نے آکھیا ۔ جے بنی روبن ؔ تے بنی جَدّؔ خُداوند دے سارے سبھے ہتھیار بَن کے تُہاڈے نال یردنؔ دے پار جان تے تُہادے سامنے دیس فتح ہو جائے ۔ تے تُسیں ایہناں نُوں جلعادؔ دی ساری دھرتی دا مالک بناؤ۔ ³⁰۔ تے جے اوہو ہتھیار بَن کے تُہاڈے نال پار ناں جان ۔ تے او ہ کنعانؔ دے دیس چہ تُہاڈے نال میراث پان گے ۔³¹۔ تد بنی جَدّؔ تے بنی روبنؔ نے جواب دِتا ۔ پئی خُداوند نے جِس طرحاں تیرے خادماں نُوں آکھیا اے ۔ اسیں کراں گے ۔ ³²۔ اسیں ہتھیار بن خُداوند دے سامنے کنعانؔدے دیس توں اوس پار جاواں گے پَر اسیں یردنؔ دے پار میراث دے مالک ہوواں گے ۔³³۔ تَد مُوسیٰ ؔ نے بنی جَدّ ؔ تے بنی روبنؔ تے یُوسف دے پُتر منسیؔ دے اوسے قبیلے نُوں اموریاں ؔ دے بادشاہ سیحون ؔ دا دیس تے بسن ؔ دے بادشاہ عوجؔ دے دیس دی دھرتی تے اوہناں دیاں شہراں دیاں حداں تےے اوہناں دے آسے پاسے دے علاقیاں سنھے دے دِتے ۔³⁴۔ تد بنی جَدّ ؔ نے دیبُون ؔ تے عطارات ؔ تے عیروعیر ۔ ³⁵۔ تے عطاراتؔ سُوفان تے یعزیر ؔ یجبہاؔ ۔ ³⁶۔ تے بیت نمرہؔ تے بیت ہاران ؔ ۔ سوہنے شہر تے ایِجڑاں دے لئی ایِجڑ خانےبنائے ۔³⁷۔ تے بنی روبنؔ نے حسبونؔ تے الیعالی ؔ تے قریتمؔ ۔ ³⁸۔ تے نبو ؔ تے بعل معون ؔ ! جیہناں دے ناں بدلے گئے تے سِمبہ ؔ بنائے ۔ تے جیہڑے شہر اوہناں نے بنائے ۔ اوہناں نُوں ہورت ناں دِتے ۔ ³⁹۔ تد منسیؔ دا پُتر بنی مکیِر ؔ جلعاد ؔ نُوں گئے اوہنوں فتح کیِتا ۔ تے اوموریاں ؔ نُوں جیہڑے اوتھے ہے سَن ۔ کڈھ دِتا ۔⁴⁰۔ تے مُوسیٰ ؔ نے مکیرؔ دے پُتراں بنی مکیِرؔ نُوں جلعاد ؔ دِتا تے اوہ اوتھے وَسے ۔ ⁴¹۔ تے منسیؔ دا پُتر یائیر ؔ گیا تے اوہنے اوتھوں دے پِنڈ لے لئے تے اوہناں دا ناں حوت یائرؔ رکھیا۔ ⁴²۔ تے بوبحؔ گیا تے اوہنے قناتؔ تے اوہدا پِنڈ فتح کیِتا ۔ تے اَپنے نا ں تے اوہدا ناں نو بح ؔ رکھیا۔

33¹۔ تے بنی اسرائیلؔ دے ٹھکانے نے جیہدوں اوہ مُوسیٰ ؔ تے ہارون ؔ دی مَن ّ دے اَپنے لشکراں سنھے مِصرؔ دے دیس چوں نِکلے ۔ ²۔ تے مُوسیٰؔ نے خُداوند دے حُکم دے مُطابق اوہناں دے سفر دے ٹھکانے لِخے ۔ سو اوہناں دے سفر کرن دے ٹھکانے ایہہ نیں ۔³۔ پہلی مہینے دی پندراں تریخ نُوں فسح دی عید دے دوُجے دیہاڑے بنی اسرائیلؔ دعمیسؔ توں نِکلے ۔ اوہو فتح مند ہو کے مِصریاںؔ دیاں اکھاں دے اِگے نِکلے ۔ ⁴۔جیہڑے ویلے اوہ اَپنے پلیٹھی دے بالاں نُوں دبّن ڈئے سَن۔ جیہناں نُوں خُداوند نے ماریا سی ۔ تے اوہناں دے بُتاں تے ای خُداوند نے حُکم لائے سَن ۔⁵۔ تے بنی اسرائیلؔ رعمیسؔ توں نِکلے تے سُکاتؔ چہ اُترے ۔ ⁶۔ تے سِکات ؔ چوں نِکلے تے ایتامؔ چہ جیہڑا اُجاڑ دے کنڈھے تے وے اُترے ۔ ⁷ایتامؔ توں نکل کے فی ہیخیروت ؔ جیہڑا نعل صفُون ؔ دے سامنےاے مُڑے تے مجدال ؔ دے سامنے ڈیرے لائے⁸۔ تے فی ہیخیروت ؔ دے اگیوں نِکل کےسمنر دے وِچوں ہو کے مارہؔ چہ ڈیرے لائے ۔ ⁹۔ تے مارہؔ چوں نِکل کے ایلیم ؔ اَپڑے تے ایلیمؔ جِتھے پانی دے باراں چشمے تے کھجور دے ستر رُکھ سَن ، ڈیرے لائے ۔ ¹⁰۔ تے ایلیمؔ توں نِکل کے بحیرہ قُلزم ؔ دے کنڈے دے لَتھے تے بحیرہ قُلزم توں نِکلے ۔¹¹۔ تے صینؔ دے اُجار چہ لَتھے ۔ ¹²۔ تے صینؔ دے اُجاڑ چوں نِکلے تے دُفتہؔ چہ ڈیرے لائے ۔ ¹³۔ تے دُفتہ ؔ توں نِکل کے اُنُوس ؔ چہ ڈیرے گڈے۔ ¹⁴۔ تے انُوس ؔ چو ں نِکل کے دفیدیم ؔ چہ جا اَپڑے ۔ تے اوتھے لوکاں دے پیِن لئی پانی نئیں سی ۔¹⁵۔ تے افیدیمؔ چوں نِکل کے سیِنا دے اُجاڑ چہ اَپڑ گئے ۔ ¹⁶۔ سیناؔ دے اُجاڑ توں نِکل کے قبروُت ہتادہ ؔ چہ ڈیرے لائے ۔ ¹⁷۔ تے قبرو ت ہتادہ ؔ توں نِکل کے حصیروت ؔ چہ جا اُترے ۔ ¹⁸۔ تے حصیروت ہتادہ ؔ توں حصیروت ؔ چہ اُترے ۔¹⁹۔ تے رِتمہ توں نِکل کے دِمون فارص ؔ چہ لتھے ۔ ²⁰۔ تے رِمون فارص ؔ توں نِکل کے لِبنہؔ چہ آئے ۔ ²¹۔ تے لِبنہ ؔ چوں نِکل کے دیسہ ؔ چہ ڈیرے لائے ۔ ²²۔ تے دیسہؔ چوں نِکل کے قہلاتہ ؔ چہ ڈیرے لائے ۔²³۔ تے قہلاتہؔ چوں نِکل کے سفرؔ دے پہاڑ کول جا نِکلے ۔ ²⁴۔ سفرؔ دے پہاڑ چوں نِکل کے حیرادہ ؔ چہ خیمے گڈے ۔ ²⁵۔ حرادہ ؔ چوں نِکل کے مقہیلُوت ؔ چہ ٹھکانہ لایا ۔ ²⁶۔ تے مقہیلوتؔ چوں نِکل کے تحتؔ چہ ڈیرے لائے ۔²⁷۔ تحتؔ توں چلے تے تارحؔ چہ جا ڈیرے لائے ۔ ²⁸۔ تے تارحؔ چوں نِکل مِتقہ چہ ڈیرے لائے۔ ²⁹۔ تے مِتقہ ؔ چوں نِکل کے متصونہؔ چہ ٹھکانہ کیِتا ۔ ³⁰۔ تے مصونہؔ توں ٹُر ے تے موسیروتؔ چہ ڈیرے لائے ۔³¹۔ موسیروت ؔ چوں نِکلے تے بنی یُعقان ؔ چہ اُترے ۔ ³²۔ بنی یُعقان ؔ توں نِکل کے ہجہ جادؔ چہ جا لتھے ۔ ³³۔ تے حُور ہجہ جاد ؔ چوں نِکل کے یُوطبا ؔ چہ خیمے گڈے ۔ ³⁴۔ یُطباتہ ؔ چوں نِکل کے عیرُوتہ ؔ جا اَپڑے ۔³⁵۔ تے عبرونہؔ توں نِکل کے عیصونؔ جابر چہ جا لتھے ۔ ³⁶۔ عیصون ؔ جابر توں ٹُرے تے صینؔ دے اُجار چہ جیہڑا قادسؔ اے ڈیرے لائے ۔ ³⁷۔ تے قادسؔ توں نِکل کے ہبورؔ دے پہاڑ دے کول جیہڑی ادومؔ دے مُلک دی سرحد اے آ کے ڈیرے لائے ۔³⁸۔ تد ہارون ؔ کاہن خُداوند دے حُکم تے ہُور دے پہار تے چڑھیا ۔ تے اوتھے ای بنی اسرائیل ؔ دے مِصرؔ توں نِکلن دے چالہویں ورھے ، پنجویں مہنیے دی پہلی تریخ نُوں اوہنے وفات پائی ۔ ³⁹۔ تے جِس ویلے ہارونؔ ہورؔ دے پہار تے فوت ہویا تے اِک سو ترئی ورھے دا سی ۔⁴⁰۔ تے عرادؔ جیہڑا کنعانی ؔ بادشاہ سی جیہڑا کنعان ؔ دے دیس دے دَکھن چہ رہندا سی ۔ سُنیا پئی بنی اسرائیلؔ آگئے نیں ۔⁴¹۔ تےفیر اوہ ہور ؔ دے پہاڑ توں نِکل کے ضلمُونہ ؔ چہ جا لتھے ۔ ⁴²۔ تے ضِلمُونہ ؔ چوں نِکل کے فوُنون ؔ چہ آئے ۔ ⁴³۔ فونونؔ چوں نِکل کے اوبوت ؔ چہ ڈیرے لا ئے۔⁴⁴۔ تے اوبوتؔ چوں نِکل کے عّی عباریم ؔ چہ آئے ۔ جیہڑا موآبؔ دیاں حداں چہ اے جا لتھے ۔ ⁴⁵۔ عّی عباریمؔ چوں نِکل کے دیِبُون ؔ جدّ چہ ڈیرے لائے ۔ ⁴⁶۔ دیبون جدؔ چوں نِکل کے عَلمُون دَبلا ئم ؔ چہ جالتھے ۔⁴⁷۔ تے علمون دَبلا تائمؔ توں نِکل کے عباریمؔ دے پہاڑ جیہڑا بنُوّ دے سامنے اے جا اَپڑے ۔ ⁴⁸۔ عباریمؔ توں نِکل کے موآبؔ میدان چہ ۔ جیہڑا یریحوؔ دے سامنے یردنؔ دے کنڈے تے اے آ گئے ۔ ⁴⁹۔ تے موآب ؔ دے میدان چہ یردنؔ دے کنڈے بیت سیموت ؔ توں لے کے آبیل شطیمؔ تیِک ڈیرے لائے ۔⁵⁰۔ تے موآب ؔ دے میدان پیلیاں تے یریحوؔ دے سامنے یردؔ ن تے خُداوند نے مُوسیٰؔ نال کلام کیِتا تے آکھیا ۔ ⁵¹۔ بنی اسرائیلؔ نال خطاب کردے اوہناں نُوں آخ پئی جیہدوں تُسیں یردنؔ دے پار کنعانؔ دے دیس چہ جاؤ ۔ ⁵²۔ تے اوس دیس دے سبھے واسیاں نُوں اَپنے اگوں کَڈھ دیو ۔ اوہناں دیاں سبھ گھڑیاں ہوئیاں مُورتیاں تے اوہناں دے گھڑے ہوئے بُتاں نُوں فنا کر دیو ۔ تے اوہناں دیاں اُچیاں تھاواں نُوں ڈھا دیو ۔⁵³۔ تے دیس دے مالک بنو تے اوہدے چہ وَسو ۔ کیوں جو میں اوہنوں تُہاڈی میراث ہوون لئی دِتا اے ۔ ⁵⁴۔ اَپنے خانوادیاں دے مُطابق دیس دی میراث قُرعہ پا کے لوؤ۔ بوہتیاں نُوں بوہتا حصہ تے تھوڑیاں نُوں تھوڑ حصہ دیو ۔ جیہڑا قُرعے چہ ہر اِک دے لئی نِکلے ۔ اوہو ای اوہدا ہووے گا ۔ اَپنے جَدّی قبیلیاں دے مُطابق اَپنی میراث دے مالک بنو ۔⁵⁵۔ جے تُساں اوس دیس دے واسیاں نُوں اَپنے اَگوں دفع ناں کیِتا تے جیہڑے اوہناں چوں تُسیں باقی رہن دیو گے ۔ اوہو تُہاڈی اَکھ چہ کنڈے وانگوں تے تُہاڈیاں پسلیاں چہ نیزے وانگوں ہوون گے ۔ اوہو تُہانوں اوس دیس چہ جِتھے تُسیں وسو گے ۔ تنگ کر دین گے ۔ ⁵⁶۔ تے ایس طرحاں ہووے گا پئی جو کُجھ میں اوہناں نال کرنا چاہنا واں ۔ اوہو تُہاڈےنال کراں گا ۔

34¹۔ تدھ مُوسیٰ ؔ نُوں خُداوند نےکلام کردیاں آکھیا۔ ²۔ بنی اسرائیلؔ نال کلام کَر تےاوہناں نُوں آکھ ۔ جیہدوں تُسیں کنعان دے دیس چہ وڑوتے ایہہاوہو دیس اے جیہڑا تُہانُوں میراث چہ مِلے گا ۔ تے کنعانؔ دے دیس دیاں حداں ایسراں ہوم گئیاں ۔ ³۔ صینؔ دے اُجاڑ توں جیہڑا داومؔ دے کنڈے تیِک جنوبی حد شروع ہووے گی ۔ تے ملحؔ دا سمُندر اوہدے پُرب چہ ہووے گا ۔⁴۔ فیر اوہ دکھن چہ عقربیمؔ دی چڑھائی پھِر کے صینؔ تیِک اَپڑے گی ۔ فیر دکھن توں نِکل کے قادِؔس برنیعؔ نُوں جائے گی ۔ تے حصرادارؔ توں ہُندی ہوئی عصمونؔ تیِک اَپڑے گی ۔ ⁵۔ تد ایہہ حد عصمونؔ توں پھر کے مِصر دی نہر تیِک جائے گی ۔ تے سمُندر دےکنڈے تیِک مُک جاوے گئی ۔⁶۔ تے ایہہ وادی تُہاڈی بحیرہ روم ؔ تیِک پچھمی حَد ہووے گی ۔⁷۔ تُہاڈی اُتری حَد ایہہ ہووے گی ۔ بحیرہ روم توں ہنوز ؔ دے پہاڑ تیِک اَپنی حد رکھیا جے ۔ ⁸۔ تے ہنوزؔ دے پہاڑ توں حمات ؔ دی حَد تیِک رکھیا جے ۔ تے ایس حَد دا کنڈا صدادؔ نا ل جا مِلے گا ۔ ⁹۔ فیر اوہ حَد اوتھوں زفرونؔ نُوں جاوے گی تے حضر عیناں ؔ تے جا مُکے گی ۔ ایہہ تُہاڈی اُتری حَد ہووے گی ۔¹⁰۔ تے پُوربی حَد دا تُسیں اپنے لئی حضر عیناں ؔ توں سفام ؔ تیِک نشان لاؤ۔ ¹¹۔ فیر ایہہ حَد سفاؔ م توں رَبلہ تیِک عینؔ دے پُورب نُوں اُترے گی ۔ اوتھوںہُندی ہوئی پُورب وَل کنرتؔ دی وادی جھیل نال جا رَلےگی ۔ ¹²۔ فیہر اوہ یردن ؔ دے کنڈےکنڈے تھلے نُوں جا کے بحیرہ ملح ؔ تے مُکے گی ۔ اَپنیاں حَداں اندر ای تُہاڈا دیس ہووے گا ۔¹³۔ فیر مُوسیٰ ؔ نے بنی اسرائیلؔ نُں حُکم دےکے آکھیا ۔ ایہہ ساڈےنو قبیلیاں نُوں دِتا جائے گا۔ ¹⁴۔ کیوں جو بنی روبنؔ دے قبیلے تے بنی جَدؔ دے قبیلے تے منسیؔ ادھے قبیلے نے اَپنے جَدی خانوادیا ں دے مُطابق میراث لے لئی اے ۔ ¹⁵۔ ایہناں ڈھائی قبیلیاں نے یردن ؔ دے پار یریحُوؔ دے پُورب وَل میراث لئی اے ۔¹⁶۔ تے تد مُوسیٰؔ نال خُداوند نے کلام کرکےآکھیا ۔ ¹⁷۔ پئی اوہناں بندیاں دے نال جیہڑے دیس دی وَنڈ کرن گے اوہ ایہہ نیں ۔ الیعزر ؔ کاہن تے نُون ؔ دا پُتر یشوعؔ ۔ ¹⁸۔ تے تُوں ہر قبیلے چوں سردار لے ۔ تاں جو اوہ دیس دی وَمڈ کرن ۔¹⁹۔ اوہناں دے ناں ایہہ نیں ۔ یہوداہؔ دے قبیلے چوں یُفنہ ؔ دا پُتر کالبؔ ۔ ²⁰۔ بنی شمعون ؔ دے قبیلے چوں عمی ہودؔ دا پُتر سیموئیلؔ ۔²¹۔ تے بنیامین ؔ دے قبیلے چوں کِسلوُن ؔ دا پُتر الیدادؔ ۔ ²²۔ بنی دان ؔ دے قبیلے چوں اِک سردار یجلیؔ دا پُتر بَقی ۔ ²³۔ بنی یُوسف ؔ چوں بنی منسیؔ دے قبیلے چوں اِک سر دار افودؔ ندا پُتر حِتی ایل ؔ²⁴۔ تے افرائیم ؔ دے قبیلے چوںاِک سر دار سِفطان دا پُتر قصوایلؔ ۔ ²⁵۔ بنی زبُو لُون ؔ دے قبیلے وِچوں اِک سردار فرناک ؔ دا پُتر سافاؔن ²⁶۔ تے بنی یساکؔر دے قبیلے وِچوں اِک سردار عزانؔ دا پُتر فطلی ایلؔ۔²⁷۔ بنی آشر ؔ دے قبیلے چوں اِک سردار شلوُمیؔ دا پُتر اَخی ہوُد۔ ²⁸۔ تے بنی نفتالیؔ دے قبیلے چوں اِک سردار عمّی ہُوؔ دا پُتر فدا ہیلؔ ۔ ²⁹۔ ایہہ اوہ لوک سَن جیہاں نُوںخُداوندنے حُکم دِتا پئی کنعانؔ دا دیس بنی اسرائیلؔ چہ ونڈ دین۔

35¹۔فیر موآبؔ دیاں پیلیاں چہ یریحوُؔ دے سامنے یردنؔ دے کنڈے تے خُداند نے مُوسیٰؔ نال کلام کرکے آکھیا ۔ ²۔ بنی اسرائیلؔ نُوں حُکم دے پئی اوہ اَپنی میراث چوں لاویاں ؔ دے رہن لئی شہر دین تے شہراں دا آلا دوالا وی اوہناں نُوں دین ۔³۔ ایہہ شہر اوہناں دے وَسن لئی ہون گئے ۔ تے شہراں دا باہر لا حِصہ اوہناں دے ڈنگراں تے پشواں تے حیواناں لئی ہووے گا ۔ ⁴۔ تے شہر دا آلا دوالا جو تُسیں لاویاں ؔ نُوں دیو گے ۔ اوہ شہر دی کندھ دے باہروں چواں پاسے ہزار ہزار قدم ہووے گا ۔⁵۔ تے اوہناں دی شہروں باہر دی پیمایش پُورب وَل دو ہزار ہَتھ تے دَکھن وَل دو ہزار ہَتھ تے پَچھم وَل دو ہزار ہَتھ تے اُتر وَل دو ہزار ہَتھ ہووے گی ۔ تے شہر وِچکار ہووے گا ۔ ایہہ ای اوہناں دے شہراں دا باہرلا پاسا ہووے گا۔⁶۔ تے جیہڑے شہر تُسیں لاویاں ؔ نُوں دیو گے ۔ تے اوہناں وِچوں چھے شہر پناہ دے شہر ہون گے۔ اوہناں نُوں تُسیں وکھریاں کرو ۔ تاں جو خُونی اوہناں چہ پناہ لین ۔ تے ایدھےتوں علاوہ تُسیںاوہناں نُوں بیالی شہر ہور دیو ۔ ⁷۔ تے اوہ سب شہر جیہڑے تُسیں دے آلے دوالے دے نال دیو گے اڑتالی شہر ہون گے ۔⁸۔ ایہہ شہر جیہڑے تُسیں بنی اسرائیل ؔ دی ملکیت چوں دیو گے ۔ جیہناں کول بوہتا اے اوہناں توں بوہتا لوؤ۔ تے جیہناں کول تھوڑا اے تے اوہناں توں تھوڑا لوؤ ۔ ہر اِک پنے شہراں چوں اَپنی میراث دے مُطابق اوہنوں مِلی اے لاویاں ؔ نُوں دے دیو۔⁹۔ تے خُداوند نے مُوسیٰ ؔ نال کلام کرکے آکھیا ۔ ¹⁰۔ بنی اسرائیلؔ نُوں حُکم دے تے آکھ۔ پئی جیہدوں تُسیں یردنؔ توں لنگ کے کنعان ؔ دے دیس چہ جاؤ ۔ ¹¹۔ تے اَپنے لئی ایہو جئے شہر بنانا ۔ جیہڑے تُہاڈے لئی پناہ دے شہر ہون ۔ تاں جو خُونی جیہدےکولوں انجانے چہ خُون ہو گیا ہووے ، اوتھے پناہ لوے ۔¹²۔ ایہناں شہراں چہ تہانوں بدلہ لین والیاں توں پناہ مِلے گی ۔ جیدوں تیِکر خُونی جماعت دےاَگے فیصلے لئی ناں کھلوئے ۔ قتل ناں کیِتا جائے۔ ¹³۔ اوہ شہر جیہناں نُوں تُسیں پناہ لئیوکھرے کرو گے ، چھے شہر ہون گے ۔¹⁴۔ ایہناں وِچوں تِن شہر یردنؔ دے پار تے تِن شہر کنعان دے دیس چہ ہون گے ۔ ¹⁵۔ بنی اسرائیلؔ دے لئی تے پردیسیاں دے لئی تے مُسافراں دے لئی جہڑے تُہاڈے نال وَسدے نیں ۔ ایہہ چھے شہر پناہ دی تھاں ہون گے ۔ تاں جو کِسے کولوں بھُل چُک چہ قتل ہو گیا ہووے تے اوتھے پناہ لوے ۔¹⁶۔ کِسے نے کِسے نُوں لوہے دے ہتھیا ر نال ماریا تے اوہ مر گیا تے مارن والا خُونی اے ۔ تے اوہ ضرور مار دِتا جاوے ۔ ¹⁷۔ یا کوئی ایہو جیہا پتھر ہَتھ چہ لَے کے ماریا ۔ جیہدے نال کوئی مَر جاوے تے اوہ خُونی اے ۔ تے خُونی ضرور مار دِتا جائے ۔ ¹⁸۔ یا کِسے نے یہو جیہی لکڑی اَپنے ہَتھ چہ لئی ۔ جِدھے نال کوئی مر سکدا اے تے اوہ مر گیا تے اوہ خُونی اے ۔ تے خُونی ضرور مار دِتا جائے ۔¹⁹۔ قتل ہون والے دا وارِث خُونی نُوں آپ قتل کر دے ۔ جیہدوں وی اوہ اوہنوں مِلے مار دیوے ۔ ²⁰۔ جے کوئی کِسے نُوں ویر نال دھکا دیوے یا چھئی لائے یا اوہدے تے کوئی شے سُٹے تے اوہ مَر جاوے ۔ ²¹۔ یا وَیر دے پاروں اوہنوں اَپنے ہَتھ نال ناں مارے ۔ تے اوہ مَر جاوے تے مارن والا قتل کیتا جاوے۔ کیوں جو اوہ خُونی اے ۔ تے قتل ہون والے دا وارِث جِس ویلے خُونی نُوں لبھے اوہنوں مار دیوے ۔²²۔ تے کوئی بغیر وَیر توں کِسے نُوں دھکا دیوے ۔ تے بغیر مَرضی دے کوئی شے کِسے اُتے سُٹے ۔ ²³۔یا کوئی ایہو جیہا پتھر جیہدے نال کوئی مر جاوے اوہ اوہدے نال وَیر نئیں سی رکھدا تے ناں اوہدا بُرا چاہندا سی ۔²⁴۔ تے جامعت اوہناں حُکماں دے مُطابق خُونی تے قتل ہون والے دے وارث دے وِچکار فیصلہ کرے ۔ ²⁵۔ تے جماعت خُونی نُوں قتل ہون والے دے وارِث دے ہَتھوں چھُڈا لے ۔ تے اوہنوں پناہ دے شہر چہ جِتھے اوہنے پناہ لئی سی ۔ فیر گھل دیوے ۔ تے اوہ اوتھے رہوے ۔ جیہدوں تیِک پئی سردار کاہن جیہڑا مُقدس تیل نال مَسح کیتا گیااے مَر ناں جاوے ۔²⁶۔ جے خُونی پناہ دے شہر دی حَد چوں جِتھے اوہ پناہ لین گیا، باہر نِکلیا۔ ²⁷۔ تے قتل ہون والے دا وارِث اوہنوں پناہ دے شہر دی حد توں باہر ویکھے تے قتل ہون والے دا وارِث خُونی نُوں مار دیوے ۔ تے اوہ خُون کرن دا مُجرم ناں ہووے گا۔ ²⁸۔ تاں جو لازمی سی پئی اوہ خُونی اَپنے پناہ دے شہر چہ سردار کاہن دے فوت ہون تیِکر رہندا۔ تے سردار کاہن تے فوت ہون توں مگروں خُونی اَپنی دھرتی تے جیہدا اوہ وارثاے ، پَرت آوے ۔²⁹۔ تے تُہاڈے سارے ڈیریاں چہ نسل دَر نسل ایہہ قانونی فیصلہ ہووے گا۔ ³⁰۔ جے کوئی کسے نُوں مار چھڈے ۔ تے گواہاں دی گواہی نال خُونی مار دِتا جاوے ۔ پَر جے اِکو ای گواہ ہووے تے اوہدی گواہی نال کوئی ماریا ناں جاوے ۔³¹۔ تے جیہڑے خُونی تے خُون کرن دا فتویٰدِتا گیا اے ۔ تُسیں اوہدے کولوں خُون دا جُرمانہ ناں لوؤ۔ اوہ قتل کیتا جاوے ۔ ³²۔ تے تُسیں اوس خُونی نُوں جیہنے شہر چہ پناہ لئی ہووے ۔ ایس لئی خُون دا جُرمانہ ناں لوؤ ۔ پئی اوہ سردار کاہن دے فوت ہوون توں پہلاں اَپنی دھرتی تے فیر رہن لئی پَرت آوے ۔³³۔ تُسیں جیہڑے دیس چہ ہے او، ناپاک ناں کرو ۔ کیوں جو خُون دھرتی نُوں ناپاک کردا اے ۔ تے جیہڑا خُون اوہدے تے وگایا گیا ہووے ۔ اووہدا کفارہ نئیں ہو سکدا ۔ سوائے ا یدھے پئی خُون کرن والے دا خُون کیِتا جاوے ۔ ³⁴۔ ایس لئی جیہڑے دیس چہ تُسیں رہندے او۔ اوہنوں ناپاک ناں کرو ۔ تے میں اوہدے چہ رہنا واں ۔ کیوں جو میں خُداوند بنی اسرائیلؔ چہ رہنا واں ۔

36¹۔تے بنی یُوسفؔ دے خانوادیاں چوں منسیؔ دے پُتر مکیر ؔ نُوں بنی جلعادؔ دے گھرانے دے جَدی سردار آئے ۔ تے مُوسیٰؔ تے بنی اسرائیلؔ دے جدی گھرانیاں دے اَگے جیہڑے بنی اسرائیلؔ دے جدی گھرانیاں دے سر دار سَن ۔ کلام کرکے آکھیا ۔ ²۔ پئی خُداوند نے ساڈے مالک نُوں آکھیا ۔ پئی بنی اسرائیل ؔ نُوں قُرعہ پا کے دیس میراث چہ دِتا جاوے ۔ تے ساڈے آقا نے خُدواند توں حُکم لیا پئی ساڈے بھرا صلافحادؔ دی میراچ اوہناں دھیاں نُوں دِتی جاوے ۔³۔ تے جے اوہ بنی اسرائیل ؔ دے ہور قبیلیاں چہ وہیائیاں گئیاں تے ساڈی جدی میراث چوں اوہناں دی میراث نِکل جائے گی ۔ تے جہناں نال اوہ وہیایاں جان گئیاں۔ اوہناں کول ٹُر جاوے گی ۔ تے ساڈی میراث دا حِصہ گھٹ ہو جاوے گا۔ ⁴۔ تے جِہدوں بنی اسرائیلؔ لئی جُوبلی دا ور ھا آوے گا ۔ تے اوہناں دی میراث اوس قبیلے دی میراث چہ جِہناں نال اوہ وہیایاں جان گئیاں رَل جائے گی ۔ تے ساڈے جدی قبیلے دی میراث چوں اوہناں دی میراث نِک جائے گی ۔⁵۔ تد موُسیٰ ؔ نے خُدا دے حُکم نال بنی اسرائیلؔ نُوں جواب دِتا۔ پئی بنی یُوسفؔ دا قبیلہ ٹھیک آہندا اے ۔ ⁶۔ ایس لئی خُداوند صلافحاد ؔ دیاں دھیاں دے بارے ایہہ حُکم دیندا اے پئی جِہنوں اوہ چنگا سمجھن ۔ اوہناں دے نال ویاہ کرن ۔ پَر چنگا ایہہ اے ای پئی اوہ اوہدے پیو دے قبیلے دے دے ٹبر چوں ہووے۔⁷۔ تاں جو بنی اسرائیلؔ دی میراث اِک قبیلے چوں دوُجے قبیلے چہ ناں جاوے ۔ سگوں بنی اسرائیلؔ چوں ہر کوئی اَپنے جدی قبیلے دی میراث نُوں سانبھی رکھے ۔⁸۔ تے ہر اِک کُڑی جیہڑی بنی اسرائیل ؔ دے قبیلیاں چوں میراث لوے ۔ اوہ اَپنے پیو دے قبیلے دے ٹبر چوں کِسے دی گھر والی اے ۔ تاں جو بنی اسرائیل ؔ چوں ہر کوئی اَپنی جدی میراث دا وارِث رہوے ۔ ⁹۔ تے اِک قبیلے دی میراچدوُجے قبیلے دی میراث نال رَل ناں جاوے ۔ سگوں بنی اسرائیل ؔ دا ہر قبیلہ اَپنی میراث تے قائم رہوے ۔¹⁰۔ تد صلا فحاد دیاں دھیاں نے جِسراں خُداوند نے مُوسیٰ ؔ نُوں آکھیا سی اوسراں ای کیِتا ۔ ¹¹۔ تے محلاہ ؔ تے تِرضاہ ؔ تے حُجلاہؔ تے مِلکاہ ؔ تے نوعاہؔ جیہڑیاں صلافحاد ؔ دیاں دھیاں سَن ۔ اَپنے چاچیاں دے پُتراں نال وہیایاں گئیاں ۔ ¹²۔ تے اوہناں دی میراث اوہناں دے پیو دے قبیلے چہ ای رہی ۔¹³۔ ایہہ اوہ حُکم تے قانون نیں جیہڑے مُوسیٰ ؔ دی زبانی خُداوند نے موآبؔ دیاں پیلیاں چہ یریحوُؔ دے اَگے یردنؔ تے دِتے ۔

اِستثِنا

1¹۱. ایہہ اوہو گلاں نیں جیہڑیاں مُوسیٰ ؔ نے یردؔ پار عرابہؔ چہ بحیرہ قُلزمؔ دے سامنے فارانؔ تے توفلؔ تے لابنؔ تے حصیراتؔ تے دیذہبؔ دے وچکار بنی اسرائیلؔ نوں آکھیں۔ ²۲. بنعیر ؔ پہاڑ دی راہ توں قادسؔ برنیع وَل گیارہ دن دی راہ تے۔³۳. چالیویں ورھے دے یارودیں مہینے دی پہلی تاریخ نوں اوہو سمجھ گلاں بنی اسرائیلؔ نوں دس دتیاں جو خداوند نے اوہنوں ایہناں دے بارے دسیاں۔ ⁴۴. اوہدے بعد اوہنے اموریاں ؔ دے بادشاہ سیحونؔ نوں جیہڑا حسبونؔ چہ رہندا سی ۔ ماریا تے بسنؔ دے بادشاہ عوج ؔ نوں جیہڑا عستاراتؔ تے اورعیؔ چہ ریہدا سی چہ قتل کیتا۔⁵۵. یردنؔدے پار موآبؔ دی دھرتی چہ موسیٰ ؔ نے اوس شریعت نوں بیان کرنا شروع کیتا تے آکھیا۔ ⁶۶. خداوند ساڈے خدا نے حوربؔ تے سادے نال گلاں کیتیاں ۔ تے آکھیا ایس پہاڑ تے تُسیں واہ واہ جپدے رے او⁷۷. ہۃن چلو تے ٹُریو تے اموریاں ؔدے پہاڑ تے آلے دوالے دے سبھے علاقیاں نوں جاؤ یعنی عرابہؔ ، کوہستانؔ ، شغیلہؔ تے نجبہؔ چہ تے سمُندر دے کنڈے تے کنعانیاں ؔ دے مُلک لُبنان ؔ دے علاقے چہ وڈے دریا یعنی دریائے فراتؔ تیِک۔ ⁸۸. ویکھو ایہہ دھرتی میں تُہاڈے اگے رکھی اے ۔ تؔسین جاؤ تے ایس دھرتی دے مالک بنو ۔ جید بارے میں تُہاڈے پیو دادے ابرہام دے بعد اوہناں دی نسل نوں دیاں گا۔⁹۹. تے اوس ویلے میں تُہانوں آکھیا سی پئی میں کلا تُہاڈا بھار نئیں چُک سکدا۔ ¹⁰۱۰. کیوں جو خداوند تُہاڈے خدا نے تُہانوں ودھایا تے اَج دے دن تُسیں ودھن دے لحاظ نال آسمان دے تاریاں وانگر اوہ ¹¹۱۱. خداوند تُہاڈے پیو دادے دا خدا تُہانوں ہزا گُنا ودھائے ۔ جس طرحاں اوہنے فرمایا ۔ اینج ای تُہانوں برکت دیوے۔¹²۱۲. میں کلا تُہاڈے بھار تے تُہاڈیاں تکلیفان تے تُہاے روَلے کس طرحاں چُکاں ۔ ¹³۱۳. تے ہُن اینج کرو ۔تُسیں اپنے قبیلیاں دے سیانے تے بُدھی مان تے مشہور آدمی پیش کرو ، تاں جو میں اوہناں نون تُہاڈے تے حاکم بناواں ۔ ¹⁴۱۴. تدھ تُساں مینوں جواب دتا پئی توں جو کُجھ توں آکھیا اے ۔ اوہدا کرنا چنگا اے ۔¹⁵¹⁶۱۳. تے ہُن اینج کرو ۔تُسیں اپنے قبیلیاں دے سیانے تے بُدھی مان تے مشہور آدمی پیش کرو ، تاں جو میں اوہناں نون تُہاڈے تے حاکم بناواں ۔ ۱۴. تدھ تُساں مینوں جواب دتا پئی توں جو کُجھ توں آکھیا اے ۔ اوہدا کرنا چنگا اے ۔¹⁷۱۷. فیصلے چی کسے بندے دے مُنہ دا لِحاظ ناں کرو ۔نِکے دی اوس طرحاں ای سُنو جیویں وڈھے دی سُن دے او تے کسے کولوں ناں ڈرو۔ کیوں جو عدالت خداوند دی اے تے جیہڑا معاملہ تُہاڈے لئی اوکھا ہووے او میرے کول لے آؤ ۔ تان جو میں اوہنوں ویکھیا ں ۔ ¹⁸۱۸. تے اوسے ویلے جیہڑے کم تُہاڈے کرن دے نیں تُہانوں دس دِتے ۔¹⁹۱۹. تدھ اسیں حوربؔ توں نِکل گئے تے جس طرحاں خداوند دساڈے خدا نے فرمایا۔ اساں اوہ دسارے وڈھے تو ڈراؤنے اُجاڑ پار کیتے ۔ جہناں نوں تُساں اموریاںؔ دے پہاڑ دی چہ ویکھیا ۔ ایتھوں تیِک پئی اسین تادیس برنیعؔ اَپڑ گئے²⁰۲۰. تدھ میں تُہانوں آکھیا ۔ اسین اموریاں ؔ دیاں اوس پہاڑ تیِک اَپڑے ہاں جیہڑا خداوند ساڈے خدا سانوں بخشن والا اے ۔ ²¹۲۱. ویکھ ایہہ دھرتی خداوند تیرے خدا نے تیرے اگے رکھی اے ۔ ایس لئی حملہ کر تے جس طرحاں خداوند تیرے پیو دادے دے خدا نے تینوں آکھیا اے ۔ اوہنوں اپنے ہَتھ چہ کر لو ۔ ناں ڈرو تے ناں گھبراؤ²²۲۲. تدھ تُسیں سبھے میرے کول آئے تے ےتُسان آکھیا پئی اسیں اپنے اَگے بندے گھلان گے ۔ جیہڑے اوس دیس دے بارے چہ سوُؔ ہ لے کے سانوں آکے دسن ۔ پئی اسیں کیہڑے پاسیوں اوہدے تے چڑھائی کریے تے کیہڑے کیہڑے شیراں چہ جا اُتریئے۔ ²³۲۳. تے ایہہ گل مینوں چنگی لگی تے میں تُہاڈے چوں اِک قبیلے دا اِک بندہ یعنی بارہ بندے چُگ لئے۔ ²⁴۲۴. تے اوہو ٹر پئے تے پہاڑ تے چڑھ گئے تے اسکالؔ دی وادی چہ آئے تے اوہدا حال پتہ کیتا۔²⁵۲۵. اوہناں نے دھرتی دا پھل اپنے نال لیا تے ساڈے کول ائے تے سوُ ہ دتی پئی جیہڑا خداوند ساڈ ا خدا سانوں دین والا اے بڑا چنگا اے۔²⁶۲۶. پر تُساں اوہدے تے حملہ کرنا پسند ناں کیتا تے خُداوند اپنے خدا دی مخالفت کیتی۔ ²⁷۲۷. تے تُساں اپنے خیمیاں چہ کُڑ کُڑ کیتا تے آکھیا پئی خداوندخداوند ساڈے تو ں نفرت کردا اے۔ تے سانوں مصرؔ چوں کڈھ کے لے آیا اے۔ تاں جو سانوں اموریاں ؔ دے ہتھوں پھڑ ا کے تے سانوں مروا دے۔ ²⁸۲۸. اسین کتھت جائیے ؟ جَد کہ ساڈے بھراواں نے ایہہ اکھ کے سانوں تھوڑ دلا کیتا پئی اوہو لوک ساڈے توں بُہتے نیں تے اوہناں عدے قد اُچے نیں ۔ اوہناں دے شہر وڈھے تے اوہناں دیاں باہر دیاں کندھاں اسمان تیِک اُچیاں نیں تے نالے ایہہ پئی اساں اوتھے عناقیمؔ دی اولاد ویکھی۔²⁹۲۹. تدھ میں اوہناں نوں آکھیا پئی ڈرو نان تے ناں گھبراؤ۔ ³⁰۳۰. کیوں جو خداوند تُہادا خدا تُہاڈے اگے اگے ٹُردا اے ۔ اوہو تُہاڈے لئی اونج ای جنگ کرے گا ۔ جساوہنے تُہاڈیاں اکھان دے اگے مصرؔ چہ کیتی ۔ ³¹۳۱. تے حبرانؔ تُسان اُجاڑاں وچہ ویکھیا پئی خُداوند تُہاڈے خدا نے اوس ساری راہ چہ چُکدا اے تے تُسیں ایس تھاں تے اَپڑ گئے۔³²۳۲. پر ایس گل تے وی تُسیں اپنے خداوند خدا تے ایمان نان لیائے ۔ ³³۳۳. جو راہ چہ تُہاڈے اگے اگے چلدا سی ۔ تاں جو تُہاڈے رین دی تھاں لبھے ۔ رات نون اگ چہ دن نوں بدل چہ تُہانون اوہو راہ وخاکے جیدے تے تُسیں ٹُرو.۔³⁴۳۴. خداوند تُہاڈیاں گلاں سُن کے غُصے چہ آیا تے اوہنے سونہہ کھا کے آکھیا ۔ ³⁵۳۵. پئی ایس شرارتی پیِڑھی دے بندیاں چوں اِک واری اوس چنگی دھرتی ناں ویکھے گا ۔ جیہڑی بخشن لئی میں تُہاڈے پیو دادے نال سونہہ کھا دی اے ۔ ³⁶۳۶. سوائے ایفنہ ؔ دے پُتر کالبؔ دے پئی اوہنوں تے اوہدے پُتراں نوں دیاں گا ۔ کیوں جو اوہنے خداوند دی چنگی طرحاں بندگی کیتی ۔³⁷۳۷. تے تُہاڈے پاروں خداوند میرے نال وی وِگڑ گیا تے آکھیا توں وی او بدلے چہ داخل نان ہووے گا ۔ ³⁸۳۸. پر نونؔ دا پُتر یشوعؔ تیرے اگے کھلوتا اے ۔ اوہ اوس شہر چھ داخل ہوئے گا ۔ ایس لئی توں اوہدا حوصلہ ودھا ۔ کیوں جو اوہ اسرائیلؔ چہ دھرتی دی ونڈ کرے گا ۔³⁹۳۹. تے تُہاڈے او مُنڈے جیہناں دے بارے تُساں آکھیا ۔ پئی اوہے پھڑ لئے جان گئے ۔ تے تُہاڈے اوہ ایانے جہناں نوں اوس ویلے نیکی تے بدی دی پچھان نئیں سی ۔ اوتھے داخل ہوون گے تے میں اوہو دھرتی اوہناں نوں بخش د دیاں گا تے اوہ اوہدے مالک بنن گے ۔ ⁴⁰۴۰. پر تُسیں پرت جاؤ تے بحیرہ قلزمؔ دی راہ وچ سفر کرو۔⁴¹۴۱. تدھ تُساں مینوں جواب دتا تے آکھیا ۔ پئی اساں خداوند دا گناہ کیتا اے ۔ اسیں چڑھائی کراں گا ۔ تے اوہدے مطابق ای جنگ کراں گا ۔ جو خداوند ساڈے خعدا نے فرمایا اے ۔ تے تُہاڈے چوں اِک اِک نے ہتھیار بنھے تے پہاڑ تے چڑھن لئی اُتاں ودھے ۔ ⁴²۴۲. تدھ خداوند نے مینوں آکھیا پئی ایہناں نوں آکھ پئی تُسیں چڑھائی تے جنگ ناں کرو ۔ کیوں جو میں تُہاڈے نال نئیں آں ۔ تاں جو تُسیں اپنے ویریاں توں ہار ناں جاؤ۔⁴³۴۳. میں ایہہ تُہانوں دسیا پر تُساں میری ناں سُنی ۔ سگوں خداوند دے حُکم دے باغی بنے تے شوخی کر کے پہاڑ تے چڑھ گئے ۔ ⁴⁴۴۴. تدھ اموریّؔ جیہڑےاوس پہاڑ تے رہندے سن ۔ تُہاڈے خلاف نکلے تے شہد دیاں مکھیاں وانگوں تُہاڈے مگر پئے تے سعیؔر توں حرمہؔ تُہانوں قتل کیتا ۔⁴⁵۴۵. تدھ تُسی مُڑکے تے خداوند دے اگے روئے ۔ پر خداوند نے تُہاڈی واج نہ سُنی نان تُہادے وَل دھیان کیتا۔ ⁴⁶۴۶. ایس لئی تُسیں قادسؔ چہ رئے تے چوکھے دیہاڑے اوتھے ای ٹھہرے ۔

2¹۱. تد اسیں پھرے اُتے قلزم دے سمندر دی راہیں بیان وچ آئے ۔جیویں خداوندنے مینوں حکم دِتا سی اتے بوہت دِناں تیکر سعیرؔ دے پہاڑ دے آل داولےپھر دے رہئے ۔ ²۲. تد خداوند نے میرے نال کلام کیتا تے آکھیا ³۳. پئی تُسی ایس پہاڑ دے دوالے ودھیرا پھیر لیا اے۔رہن شمالی پاسے جاؤ۔⁴۴. تےتوں لوکاں نوں حکم کر تے اوہناں نوں آکھ پئی تُسی اپنےبھراواں بنی عیسو دی حد وچوں جیہڑے سعیر ؔ وچ رہندے نیں لنگھوگے ۔تے اوہ تہاڈے تھوں خوف کھان گے ۔ایس کر کے تُسی بوہت خبرداری کرو۔ ⁵۵. تُسی اوہناں نُوں مت چھیڑنا ۔کیوں جو اوہناںدے مُلک وچوں میں تہانوں اِک پیر رکھن دی تھاں وی نئیں دیواں گا۔ایس لئی پئی سعیرؔ دا پہاڑ میں عیسوؔ نوں میراث وچ دِتا اے۔⁶۶. تُسی نقدی دے کے اوہناں تھوں خوراک مُل لے کے کھانا تے چاندی دے کے پانی خریدنا تے پینا۔ ⁷۷. کیوں جو خداوند تیرے خدا نے تیرے ہتھ دے سارے کمال وچ تینوں برکت دِتی ۔اوس نیں ایس عظیم بیابان وچ تیرا وَس جانا جانیا۔ایہناں چالہی ورہیاںوچ خداوند تیرا خدا تیرے نال سی تے تینوں کِسے شے دی تھوڑ نہ ہوئی ۔⁸۸. تد اسی اپنے بھراواں بنی عیسوؔ دے کولوں جیہڑے سعیر ؔوچ رہندے نیں ،عرابہؔ دی راہ ،ایلت اور عصیونؔجابر تھوں ہوکے لنگھے ۔فیر اسی ٹُرے تے موآبدے بیا بان دی راہ وچ جاوسے۔⁹۹. تدخداوند نے تینوں آکھیا پئی موآبیاں نُوں دُکھ نہ دے تے نہ ای جنگ وچ ایہناں دا سامنا کر۔کیوں جو اوہناں دی دھرتی وچوں میں تینوں کجھ میراث نہ دیواں گا ۔کیوں جو اہناں دی دھرتی وچون میں تینوں کجھ میراث وچ دے دِتا اے۔¹⁰۱۰. تے پہلوں اوتھے ایمیمؔ رہندے سن تے اوہ عناقیم وانگو ں یوراور،بہتیرے تے لمے قد والے سن۔ ¹¹۱۱. تے اوہ عناقیم ؔوانگوں رفائیم ؔسیانے جاندے سن۔پر موآبی ؔاوہناں نوں ایمیمؔ کہندے سن۔¹²۱۲. تے سعیر ؔ وچ پہلاں حوریؔ رہندے سن۔اوہناں نون بنی عیسو ہوراں نے کڈھ دِتا تے اپنے اَگون نابود کیتا تے اوہناں دی تھاں وچ آپ وس گئے ،جیویں بنی اسرائیل نے اپنی میراث دی اوس دھرتی وچ کیتا جیہڑی خداوند نے اوہناں نوں بخشی سی۔¹³۱۳. ہُن تُسی اُٹھو تے زارد دی وادی دے پار جا ؤ ۔تد اسی زارد دی وادی دے پار گئے ۔ ¹⁴۱۴. تے سادے قادش بر نیع تھوں روانگی دی گھڑی تھوں لے کے زارد دی وادی دے پار جان تیکر اَٹھتی ورھیاں دا پند سی۔ایس دوران وچ خیمہ گاہ وچوں سبھے جنگی جواں مر گئے ۔جیویں خداوند نے اوہناں پاریوں قسم کھادی سی۔ ¹⁵۱۵. تے خداوند دا ہتھ اوہناںبرخلاف سی ۔تان جو اوہناں نوں خیمہ گاہ وچوں فنا کرے ۔ایتھوں تیک پئی اوہ مُل گئے ۔¹⁶۱۶. اخیر جد جنگی جوان قوم وچوں مُکدے رہئے تے مر گئے ۔ ¹⁷۱۷. تاں خداوند نے میرے نال کلام کر کے آکھیا ۔ ¹⁸۱۸. پئی تُؤں اَج عارؔوچوں ،جیہڑا موآب دی سرحد اے،لنگھے گا۔ ¹⁹۱۹. جد توں بنی عمونؔ دی سرحد دے نیڑے اپڑے گا تان اوہناں نوں دُکھ نہ دیویں تے ناں اوہناں نوں چھیڑیں ۔کیوں جو بنی عمونؔدی دھرتی وچوں میں تینوں کوئی میراث نہ دیواں گا۔کیوں جو میں اوہ دھرتی بنی لوطؔ نوں میراث وچ دے چھڈی اے۔²⁰۲۰. تے اوہ و ی رفائیم ؔدی دھرتی سمجھی جاندی سی ۔کیوں جو پہلوں اوتھے رفائیم رہدن ے سن تے بنی عمون ؔاوہناں نون زَمُزمیمؔ کہندے سن۔ ²¹۲۱. تے اوہ لوکی عناقیم ؔ وانگوں زور آور بہتیرے تے لمے قد والے سن۔ ²²۲۲. جیویں اوہنے بنی عیسوؔ جوگی کیتا سی۔جیہڑے سعیر وچ مقیم نیں پپئی اوہناں تے اوہناں نوُں دفع کیتا ۔تے اوہناں دی تھاں وچ اج تیک رہندے نیں۔²³۲۳. تے کفتوریم وچوں نکل کے عویم ؔ نوں،جیہڑے اپنے پنڈان وچ غزہ تیک رہندے سن،نابود کر دِتا ۔تے اوہناں دی تھاں وچ آپ وسن لگ پئے ۔²⁴۲۴. اخیر تُسی اُٹھو کوچ کرو تے ارنونؔ دی وادی دے پار جاؤ۔ویکھو! میں صیہون ؔ،اموری ؔحشبونؔ دے بادشاہ تے تے اوہدی دھرتی نوں تیرے ہتھ وچ دے چھڈیا اے۔اخیر توں اوہدی شاہی لینا شروعکر دے۔تے اوہدے نال لڑائی کر۔ ²⁵۲۵. تے اَج دے دِن میں تیرا رعب اَسمان دے تھلے دیاں قوماں تے پانا شروعکرآن ۔تان جوجد ؔاوہ تیری گل سُنن تاں تیرے اَگے ڈر جان گِیاں تے جمن گِیاں۔²⁶۲۶. تد میں قدیحوتؔ دے بیابان وچوں حشبون دے بادشاہ صیہون ؔدے کول ایلچیاں نوں گھلیا۔جیہڑے صلح دی گل کر کے آکھن ۔ ²⁷۲۷. پئی مینوں اپنی دھرتی دی راہ وچوں لنگھن دے ۔میں راہ اُتے چلا جاواں گا تے سجے یا کھبے ہتھ ناں مُڑان گا۔²⁸۲۸. توں چاندی دے بدلے مینوں خوراک ویچ تاں میں کھاواں گا تے چاندی دے بدلے پانی مینوں دیوےتاں میں پیواں گا۔بس مینوںویریں ویریں لنگھ جان دے۔ ²⁹۲۹. جیویں بنی عیسوؔنے ،جیہڑے سعیر وچ رہندے نیں ،تے موآبیاں تے جیہڑے عارؔ وچ رہندے نیں ،سادے نال کیتا ۔ایتھوں تیک پئی میں اُردن دے پار اوس دیس وچ جاواں گا ،جیہڑا خداوند ساڈا خدا سانوں دیوے گا۔³⁰۳۰. پر حبشونؔدے باداشاہ سیحون ؔ نے ساڈے ،اپنے دیس وچوں لنگھن جان تھوں انکار کیتا ۔کیوں جو خداو ند تیرے خدا نے اوہدے مزاج نوں کوڑ اتے اوہدے دل نوں پتھر کیتا ۔تاں جو اوہنوں تیرے ہتھ وچ دےدیوے ۔جیویں توں اَجوویکھناایں ۔ ³¹۳۱. تد خداوند نے مینوں فرمایا ۔ویکھ میں سیحو نؔ تے اوہدے دیس نوں تیرے ہتھ وچ دنیا شروع کیتا اے۔توں ایہنوں قبضے وچ لینا شروع کر تتے اوہدے دیس دا وارث بن جا۔³²۳۲. تد سیحونؔ اپنی ساری قوم سمیت یا ہص اُتے ساڈے نال لڑن جوگی نکلیا۔ ³³۳۳. تے خداوند ساڈے خدا نے اوہنوں ساڈےہتھ وچ کر دِتا ۔تد اساں اوہنوں تے اوہدے پُتراں نوں تے اوہدی سبھے قوم نُؤں قتل کِیتا ۔³⁴۳۴. تے اوسے ویلے اساں اوہدے سبھے شہرآں نُوں ل لی ا۔تے ہر اِک شہر دے بندیاں تے بیبیاں تے بچیاں نوں جانوں مار دِتا ۔اسی کسے نوں باقی ناں چھڈیا۔ ³⁵۳۵. پر ڈنگراں نوں اوہناں شہرآں دی لُٹ مار سمیت قیمت جان کے پھڑیا۔³⁶۳۶. عرو عیر ؔتھو ں لے کے جیہڑا ارنون ؔ وادی دے کنارے اُتے اے تے اوس شہر تھوں لے کے جیہڑا وادی دے وچکار اے،جلعاد ؔ تیکر کوئی اجیہا شہر باقی ناں رہیا ،جیہڑا ساڈے جوگی اوکھا سی۔سگوں خداوند ساڈے خدا نے سبھاں نُوں ساڈے ہتھ وچ کر دِتا۔ ³⁷۳۷. پر بنی عمونؔ دیس تے یبوق ؔ دی وادی دی سبھے دُوری آبادی اے پہاڑ دے شہراں تے اوہناں سبھے تھاواں دے ،جنہاں پاروں خداوند ساڈے خدا نے منع کیتا۔تُسی نیڑے ناں گئے۔

3¹۱. تدھ اسیں پھرے تے باشان ؔ راہیں پڑھے تے باشان ؔ دا بادشاہ عوجؔ آ ساری قوم ساڈے بر خلاف ادرعیؔ وچ لڑن جوگی نکلیا ۔ ²۲. تاں خداوند نے میناں آکھیا اوہدے توں ناں ڈر ۔ کیوں جو میں اوہنوں تے اوہدی قوم نوں تے اوہدی دھرتی نوں تیرے ہتھ وچ دے دتا اے ۔ توں اوہدے نال توویں کر جیویں اموریاںؔدے بادشاہ سیحون ؔ دے جو حبشونؔ رہندا سی ، کیتا ۔³۳. اخیری خداوند ساڈے خدا نے باشانؔ دے بادشاہ عوجؔ نوں وی وی تے اوہدی سبھے قوم نوں ساڈے ہتھ کر دتا ۔ تے اساں اوہناں نوں ماریا۔ ایتھوں تیِک پئی اوہدا کُجھ باقی ناں رہیا ۔ ⁴۴. تے اساں اوسے ای ویلے اوہدے سبھے شہر لے لئے ۔ تے کوئی اجیہا باقی ناں رہیا جیہڑا ساڈے نال لیا ۔ ایہہ سٹھ شہر سَن ۔ مطلب ارجوب ؔ دا اوہ علاقہ جیہڑا باشان ؔ وچ عوجؔ وی شاہی وچ شامل سی ۔⁵۵. ایہہ سبھے حصین شہر اُچیاں کندھاں اُتے پھاٹکا ں اتے سلاخاں نال مضبوط سَن ۔ ایہناں تھوں اڈ ایہناں دے ہوعر بتھیرے شہر جیہڑے رَڑھ تے سَن ۔ ⁶۶. تے اساں اوہناں نوں برباد کیتا ۔ جیویں اساں حشبون ؔ دے بادشاہ سیحونؔ نال کیتا سی ۔ تے اسں ہر اک شہر دے بندیاں تے عورتاں تے بچیاں نوں قتل کیتا ۔ ⁷۷. پر اسن ڈنگر تے شہراں دی غنیمت ا پئے جوگی لُٹ لئی۔⁸۸. تے اوسے ای ویلے اساں اموریاں ؔ دے دونوں بادشاہانؔ دے ہتھو ں اوہ دھرتی جیہڑی یردنؔ دے پار ارنوُن تھوں لے کے حرمون ؔ دے پہاڑ تیِکر اے ، لے لئی ۔ ⁹۹. صیدونی ؔ حرمون ؔ نوں سریونؔ تے اموریؔ اوہنوں سنیر ؔکہندے نیں ۔ ¹⁰۱۰. رَڑھ دے سبھے شہر تے سھے جلعادؔ تے سبھے باشان ؔ سلکہ ؔ تے عیؔ تیِکر جیہڑا باشان ؔ وچ عوجؔ دی شاہی دے شہر سَن ۔ لے لئے ۔ عوجؔ باشانؔ دا بادشاہ رفائیم ؔ دی نسل چوں کلّا باقی سی¹¹۱۱. تے اوہدا مزار موسوی پتھر دا اے ۔ اوہ ربت امونؔ وچ اے ۔ بندے ہتھ دے برابر نو( ۹) ہتھ لما تے چار ہتھ چوڑا اے ۔¹²۱۲. تے اوس ویلے اساں ایہہ ملک عروعیر ؔ توں لے کے جیہڑا ارنونؔ دی وادی اُتے اے ۔ اپنے قبضے وچ کر لیا ، تے جلعادؔ دے پہاڑ دا ادھ ۔ اوہدے شہراں سَنے روبینیاںؔ تے جلعا دیاں ؔ نوں دے دتا ۔ ¹³۱۳. تے جلعاد ؔ دا بقایا تے سبھے باشان ؔ مطلب عوجؔ دی شاہی سَن ۔ منسیؔ دے ادھے قبیلے نوں دے دتی ۔ ارجوبؔ واسطے علاقہ تے باشان ؔ دا ایہہ سارا دیس رفائیم ؔ دا دیس اکھواندا سی ۔¹⁴۱۴. تے یائرؔ بن منسیؔ نے ارجوبؔ دا سبھے علاقہ حشبوریاں ؔ تے معکیاں ؔ دی حد تیکر لے لیا باشانؔ دا ناں اوہنے اپنے ناں نال ادوت یائر ؔ رکھیا ۔ ایتھوں تیِک اے¹⁵۱۵. تے جلعادؔ ماکیرؔ نوں دتا۔ ¹⁶۱۶. تے جلعا دؔ تھوں لے کے ارنونؔ دی وادی تیِکر دا ادھا ، جیہڑا اوہناں دی حد اے ۔ تے یبوقؔ دی وادی تیِکر ، جیہڑی بنی عمونؔ دی حد اے ۔ روبیناں ؔ تے جادیاںؔ نوں دتا ۔¹⁷۱۷. تے عرابہ ؔ دے سمندر مطلب ملحؔ دے سمندر تیِکر جیہڑا مشرقی پاسے فِسجاؔ دے پہاڑ دے رُڑھ وچ اے ۔¹⁸۱۸. تے اوسے ویلے میں تُہانوں حُکم دِتا۔ پئی خُداوند تُہاڈے خدا نے تُہانوں ایہہ دھرتی میراث وچ دتی۔ اخیر تُسیں سبھے طاقتور بندے اپنے بھراواں بنی اسرائیلؔ دے اگے ہتھیار بنھ پار اُترو۔¹⁹۱۹. پر تُہاڈی بیبیاں تے تُہاڈے بچے تے تُہاڈے ڈنگر جیہڑے مینوں معلوم نیں پئی بہتیرے نیں اوہ تُہاڈے شہراں وچ رہن جیہڑے میں تُہانوں دتے نیں ۔ ²⁰۲۰. ایتھوں ےتیِک پئی خدوا ن تُہاڈے بھراواں نو تُہاڈے وانگوں ارم بخشے ۔ تے اوہ وی او س دیس دے مالک بنن ۔ جیہڑا خداوند تُہاڈا خدا یردنؔ دے پار تُہانوں دیوے گا ۔ تدھ تُسے سبھے اوس میرث نوں جیہڑی میں تُہانوں دتی اے ۔ مُڑ کے آ جاؤ گے ۔²¹۲۱. تے اوسے ای ویلے میں یشوع ؔ نوں حکم دے کے آکھیا پئی توں اپنی اکھاں نال اوہ سبھ کُجھ ویکھیا جو خداوند تُہاڈے خدا نے اوہناں دونواں باشا واں نال کیتا ۔ اخیر اجیہا خُداوند اوہناں سبھے شاہاں نال کرے گا ۔ جِتھے جِتھے تُوں اوہناں دے بر خلاف جاویں گا ۔ ²²۲۲. اخیر تُسی اوہناں تھوں ناں ڈرو ۔ کیوؐں جو خداوند تُہاڈا خدا تُہادے دلوں آپ لڑے گا ۔²³۲۳. تے اوسے ای ویلے میں خداوند دے اگے عاجزی نال آکھیا ۔ ²⁴۲۴. تے اے خُداوند خدا ! توں اپنے ہتھاں دی قُدرت تے اپنی وڈیائی اپنے بندے نوں وکھانا شروع کیتی ۔ اسمان تے زمین وچ کوئی خُدا اجیہا نئیں جیہڑا تیرے کماں تے تیری قُسرت دے برابر کُجھ کر سکے ۔ ²⁵۲۵. مینوں پار جان دے پئی میں اوس چنگے پہاڑ تے لُبنانؔ نوں ویکھاں ۔²⁶۲۶. پر خداوند میرے اُتے تُہاڈے سببوں ناراض ہویا تے اوہنے میری ناں سُنی ۔ سگوں آکھیا ! پئی ایہہ تیرے جوگی کافی اے ۔ ایس پاروں میرے نال گل ناں کر ۔ ²⁷۲۷. پر فسجا ؔ دی چوٹی اُتے چڑھ تے مغرب تے شمال تے جنوب تے مشرق وَل اپنی نگاہ چُک تے اپنی آکھیں ویکھ ۔²⁸۲۸. تے یشوعؔ نوں حُکم دے ۔ اوہنوں مضبوط کر تے اوہدی کنڈھ تھاپ ۔ کیوں جو اوہ ایہناں لوکاں دے اگے پار جاوے گا ۔ تے جیہڑے دیس نوں تُوں ویکھیں گا ۔ اوہو ای اوہنوں ونڈے گا۔ ²⁹۲۹. فیر اسیں وادی وچ بیت فغورؔ دے سامنے ٹھہرے رئیے۔

4¹۱. ہُن اے اسرائیلؔ اوہ قوانین تے احکام جو میں تُہانوں سکھاناں آں ۔سُنو ۔ تاں جو تُسیں اوہدے تے عمل کرکے جیوندے رئیوو۔ تے اوس دیس وچ جیہڑا تُہاڈے باپ دادا دا خدا تُہانوں دے گا ۔ اوہدے وچ وڑو ۔ تے اوہدے مالک بنو ۔ ²۲. جو کُجھ میں تُہانوں حُکم دینا واں ۔تُسیں اوہدے تے کوئی گل ناں ودھائو ۔ تے ناں اوہدے وچ کُجھ گھٹائو ۔ خداوند اپنے خُدا اوہناں حکماں نوں جہناں دا میں تُہانوں حکم دتا، مندے رہو ۔³۳. تُہاڈیاں اکھاں نے ویکھیا ۔ پئی خداوند نے بعل فحورؔ دے وسببوں کیہ کیتا۔ یعنی پئی خداوند تُہادے خدا نے اوہناں ساریاں نوں ۔ جیہڑے بعل فعورؔ دے پِِچھے ٹُر دے سن ۔ تُہاڈے وچکاروں مار دتا ۔ ⁴۴. پَر تُسیں جیہڑے خُداوند اپنے خُدا نال چِمڑے رہ ۔ اج دے دیہاڑے سارے جہوندے او ۔⁵۵. ویکھو میں اوہ قوانین تے احکام جیہڑے خُداوند میرے خُدا نے تُہانوں فرمائیں تے سکھائیاں۔ تاں جو اوس دیس وچ اوہدے تے عمل کرو ۔ جیہدتے قبضہ کرن لئی تُسیں جاندے اوہ۔ ⁶۶. سو اوہناں نو ں منو تے عمل کرو ۔ تاں جو ایہہ اوہناں قوماں دی نگاہ وچ تُہاڈی عقل مندی عقلمندی تے دانشوری ہووے گی ۔ جہڑیاں اوہناں قوماں نوں سُن کے آکھن گئیاں ۔ پک اے ایہہ قوم وڈی اے ۔ اے لوک عقل مند تے دانشور نیں ۔⁷۷. کیوں جو اینج دی وڈی قوم کیہڑی اے ، جیدے معبود ایس طرحاں نیڑے ہون ، جس طرحاں خداوند ساڈا خدا ہر اِک گِل وچ جوکُجھ اسیں اوہدے توں منگنے آں ، نیڑے او ۔ ⁸۸. تے کیہڑی ایسی وڈی قوم اے ۔ جیدے قوانین تے احکام اینج دے پاک نیں ۔ جیویں ایہہ ساری شریعت اے جیہڑی اج دے دن میں تہانوں دینا واں ۔⁹۹. ہۃشریا رہ تے اپنی جان دہی بڑی رکھوالی کر ۔ توں ایناں گلاں نوں چھڈ ناں دینا ، جیہڑیاں تیریاں اکھاں نے ویکھیان ۔تے اوہ تیری حیاتی دے سارے دیہاڑیاں وچ تیرے دن تون جاندیاں رئین۔ سگوں تون اپنیاں پُتراں تے پوتریاں نوں سکھا ۔ ¹⁰۱۰. جس دیہارے توں خداوند اپنے خُدا دے اگے حوربؔ وچ کھڑا ہویا ۔ جیہدوں خُداوند نے مینوں آکھیا ۔ پئی لوکاں نوں میرے اگے کٹھیاں کر ۔ تان جو میں اوہنوں اپنا کلام سُناواں ۔ تاں جو ساریاں دیہاڑیاں وچ ۔ جد تیِک دھرتی تے جیوندے نیں ۔ میر توں ڈرنا سکِھن تے اپنے مُنڈیان نوں وی سکھان ۔¹¹۱۱. تاں جو تُسیں نیڑے آئے تے پہاڑ دے کھلو تے تے بدل تے وڈھا ہنیرا سی ۔ ¹²۱۲. تدوں خداوند نے اگ وچوں تُہاڈے نال کلام کیتا ۔ تُساں کلام دی آواز سُنی ۔ پر شکل ناں ویکھی ۔ صرف آواز ای سُنی ۔¹³۱۳. اوہنے اپنا عہد تُہانوں دسیا ۔ تے اوہدے بارے اوہنے حُکم فرمایا ۔ پئی تُسیں اوہدے تے عمل کرو ۔ یعنی اوہناں دس کلمیاں تے جیہڑیاں اوہنے پتھر دیاں دو تختیاں تے لِکھے ۔ ¹⁴۱۴. تے اوس ویلے خدواند نے حکم کیتا ۔ پئی تُہانوں قوانین تے حُکم سکھاواں ۔تاں جو اوس دیس وچ جیہدے مالک بنن لئی تُسیں جاندے او ۔ تُسیں اوہدے تے عمل کرو ۔¹⁵۱۵. سو تُسیں اپنیاں جاناں لئی خُوب یاد رکھو ۔ پئی جس دیہاڑے حورب ؔتے خداوند نے اگ دے وچکار تُہاڈے نال کلا م کیتا ۔ تُساں اوس دیہاڑے کوئی شکل ناں ویکھی۔ ¹⁶۱۶. تے اپنے لئی کوئی گھڑی ہوئی موُرت کسے شکل دے وانگر بندے تے عورت دی بناؤ۔ ¹⁷۱۷. تے کوسے جانور دی شکل جیہڑی دھرتی اے۔ ایس طرحاں پَر رکھن والے جانور دی شکل جیہڑا اسمانتون اُڈ دا روے۔ ¹⁸۱۸. کسے شے دی شکل جیہڑی دھرتی تے ریہڑدی اے ۔ یا کسے اینج دی مچھی دی جیہڑی زمین دے تھلے پانی وچ اے ۔¹⁹۱۹. ایس طرحاں ناں ہووے ۔ توں اپنیاں اکھان ول چُکیں ۔ تے سورج تے چن تے ستارے نون یعنی سارے اوسمانی لشکر نوں ویکھ کے جیہنوں خداوند تیر ے خُدا نے اسمان دے تھلے وی ساریاں قوماں دی خدمت لئی بنایا ۔ توں دھو کھاویں تے اوہنون سجدہ کریں ۔ تے اوہدی خدمت کریں ۔ ²⁰۲۰. پر خداوند نے تُہانوں چُن لیا ۔ تے مصرؔ دے لکوے دے تندُور وچوں تُہانوں کڈھیا ۔ تاں جو تُسیں اوہدی میراث دے لوک او ۔ جیویں کہ اج دے دیہاڑے اے ۔²¹۲۱. تُہاڈے سببوں خداوند میرے نال ناراض ہویا تے قسم کھاہدی ۔ پئی توں یردؔ وچ پار ناں جاویں گا تے اوس چنگے دیس وچ ،جیہڑا میں میرا ث لئی اوہنوں دیاں گا ۔ وڑھیں گا ۔ ²²۲۲. پکا اے پئی ایسے ای دیس وچ مر جاواں گا ۔ میں یردنؔ دے پار نئیں جاواں ۔ پر تُسیں پار جاؤ گے ۔ تے اوس چنگی دھرتی دے وارث ہوؤ گے ۔²³۲۳. سو اپنے اپ وچ ہُشیار رہوؤ پئی تُسیں خداوند اپنے خدا دا عہد ۔ جیہڑا اوہنے تُہاڈے نال کیتا بھُل ناں جاؤ۔ تے اپنے لئی کوئی کھوتری ہوئ مورت اوس شے دی ناں بناؤ۔ جیدے تون خداوند تیرے خدا نے ڈکیا اے ۔ ²⁴۲۴. تان جو خداوند تیرا خُدا ساڑن والی اَگ اے ۔ او غیرت مند خدا اے ۔²⁵۲۵. تے جیدوں تُہاڈے پُتران تے دھیاں دے پُتر جمن گے ۔ تے تُسیں ۔ مُدت تیِک دیس وچ رہوؤ گے تے وِگڑ جائو گے ۔ تے اپنے لئی کِسے شے دی گھڑی ہوئی مُورت بناؤ گے ۔ تے خداوند اپنے خدا اپنے خدا دے سامنے شرارت کروگے تے غُصہ دواؤگے ۔ ²⁶۲۶. تاںمیں اج دے دیہاڑے تُہادے خلاف اسمان تے دھرتی نوں گواہ بنانا ہاں پیہ تُسیں اوس دھرتی توں جیدے وارث ہون لئی تُسیں یردنؔ دے پار جاندے او چھیتی تباہ کیتے جاؤ گے۔ تُسیں اوتھے مُدت تیِک ناں روؤ گے۔ سگوں اُکا ای فنا ہو جاؤ گے ۔²⁷۲۷. تے خداوند تُہانوں قوماں وچ کھلار دیوے گا ۔ ایتھوں تیِک پئی اوہناں قوماں دے وچکار تُہانوں لے جاوے گا ۔ تُسیں تھوڑے جیہے رہ جاؤ گے ۔ ²⁸۲۸. تے اوتھے تُسیں بندیاں دے ہتھاں دے بنائے ہوئے لکڑی تے پتھر دے دیوتیاں دی عبادت کرو گے ۔ جیہڑے وویندے نیں نیں تے سُن دے نئیں تے کھاندے نیں تے سونگھ دے نئیں ۔²⁹v29۲۹. پر اوتھوں وی توں خُداوند اپنے خُدا دا طالب ہوویں گا ۔ توں اوہنوں پائیں گا ۔ جے تون اپنے سارے دِل تے جان نال اوہنوں لبھیں گا ۔³⁰۳۰. تے جیدوں تیرے تے مُصیبت پوے تے ایہہ گلاں آخری دہاڑیان وچ تُہاڈے تے آئون ۔ پھیر خداوند اپنے خدا دا طالب ہوویں گا ،۔ توں اوہنوں پائیں گا ۔ جے توں اپنے دل تے جان نال اوہنوں لبھیں گا ۔ ³¹۳۱. کیوں جو خداوند تیرا رحم کرن والا خُدا اے ۔ اوہ تینوں ناں چھڈے گا ۔ تے ناں تینوں تباہ کرے گا ۔ تے نان اوس عہد نوں بھُلے گا ۔ جیدے بارے وچ اوہنے تیرے پیو دا دے نال سونہہ کھاہدی ۔³²۳۲. تے ہُن پرانے دیہاڑیاں دے بارے جیہڑے تیرے ہتھوں پہلاں بِگ گئے ۔ پُچھے پئی خداوند نے بندے نون دھرتی تے اسماناں دے اِک کنڈے توں دوُجے کنڈے تیِک جمیاں تے اینج دادڈا کم کدی پہلاں وی ہویا ۔ یا اوہدے وانگر کدی سُنیا گیا ۔ ³³۳۳. کیہ کسے قوم نے اگ دے وچکار وں خدا دے بولن دی اواز سُنی ۔ جیوین پئی سُنی ایں تے جیوندا رئیا۔³⁴۳۴. یا کدی خُدا نے ایس طرحاں کیتا ۔ پئی قوماں دے وچکاروں اِک قوم نوں امتحاناں نشاناں تے مُعجزیان دے سببوں تے لڑئیاں تے زورآور ہتھ تے ودھائی ہوئی بانہہ تے بڑیاں دہشتان توں اپنے لئی لیا ۔ ضینج خُداوند تُہاڈے خدا نے تُہاڈیاں اکھاں دے اگے تُہاڈے لئی مصرؔ وچ کیتا۔³⁵۳۵. ایہہ تینوں وکھیا گیا تاں جو تُوں جانیں پئی خُداوند خُدا اے ۔ اوہدے علاوہ کوئی خُدا نئیں ۔ ³⁶۳۶. اوہنے آسمان توں اپنی آواز تینوں سُنائی ۔ تاں جو تینوں ہدایت کرے تے دھرتی تے اوہنے اِک وڈھی اِگ تینوں وکھائی ۔ تے توں اوہدا کلام اَگ دے وچکاروں سُنیاں ۔³⁷۳۷. تے ایہہ ایس لئی پئی اوہنے تیرے باپ دادا نال پیار کیتا ۔ تے اوہدے بعد اوہدی پیڑھی نوں چُن لیا تے اپنی وڈی اپنی وڈی طاقت نال تینوں مصرؔ وچوں اپ ای کڈھ لیا ۔ ³⁸۳۸. تاں جو اوہناں قوماں نوں جیہڑیاں تیرے تھوں وڈیاں تے طاقت والیاں نے تیرے سامنے کڈھ دیوے تے اوہناں دے دیس وچ تینوں واڑے تے اوہ تینوں میراث وچ دیوے ، جیویں توں اِج دیناں ایں ۔³⁹۳۹. سو اَج دے دیہاڑے جان لے تے اپنے دِل وچ خیال رَکھ ۔ پئی خداوند ای اسمان دے اُتے ۔تے دھرتی دے تھلے خُدا اے ۔ اوہدے علاوہ ہور کوئی نئیں ۔ ⁴⁰۴۰. تے توں اوہدے قوانین تے احکام من ۔ جہناں دا اَج دے دیہاڑے میں تینوں فرما دینا آں ۔ تاں جو تیرا تے تیرے بعد تیری اولاد دا بھلا ہووے ۔ تے تیرے دیہاڑے اوس دیس وچ جیہڑا خُدا وند تیرا خُدا تینوں دیندا اے ۔ زمانے دے انجام تیِک ودھائے جان ۔⁴¹۴۱. فیر مُوسیٰ نے چڑھدے وَل یردنؔ دے پار تِن شہر وکھرے کر دِتے ۔ ⁴²۴۲. تاں جو جس کسے قاتل اپنے گواہنڈی نوں نا چاہندیاں ہوئیا ں قتل کر دتا ۔ جد پئی او ہ اِک دو دیہاڑے پہلاں اوہدا دُشمن نئیں سی ۔ جیہڑا اوہدے اگے تیِک جاوے ، جدوں اوہ اوہناں شہراں وچوں کسے وچ بھج جائے تے جیوندا رہ گا ۔ ⁴³۴۳. باصرؔ نوں جیہڑا اُجاڑ وچ روبینیوں ؔدے میدانی علاقے وچ اے ۔ تے راموتؔنون جیہڑا جا جادیون ؔ دے جلعاد ؔ وچ اے ۔ تے جالان ؔ نوں جیہڑا فلستیاں ؔ دے باشانؔ وچ اے ۔⁴⁴۴۴. ایہہ او ہ شریعت اے جیہڑی مُوسیٰ نے بنیاسرائیلؔ لئی ترتیب دِتی ۔ ⁴⁵۴۵. ایہہ او شہادتاں تے قوانین تے احکام نیں ۔ جہڑے موسیٰؔ نے بنی اسرائیلؔ تون اوہناں دے مصرؔ توں نکلن دے بعد بیان کیتے ۔ ⁴⁶۴۶. یردنؔ دے پار وادی وچ بیت فعورؔ دے سامنے اموریاں ؔ دے بادشاہ سیحونؔ دے دیس وچ جیہڑا حشبون ؔ وچ رہندا سی ۔ جہنوں موسیٰؔ تے بنی اسرائیلؔ نے مصر ؔ توں نکلن دے بعد ماریا۔⁴⁷۴۷. تے اوہ اوہدے دیس تے باشانؔ عوجؔ دے مُلک بنے ۔ ایہہ دونویں اموریاں ؔ دے بادشاہ سن ۔ جیہڑے یردنؔ دے پار چڑھدے وِل رہندے سَن ۔ ⁴⁸۴۸. عروعریرؔ توں لے کے جیہڑا وادی ارنون ؔ دے کنڈے تے اے ، کوہِ صیہونؔ یعنی حرمونؔ تیِک ⁴⁹۴۹. سارا عرابہؔ یردنؔ دے پار چڑھدے وَل جیہڑا عرابہ دے سمندر تیِک تے کوہ فسحہؔ دی ٹیسی تیِک اے ۔

5¹۱. تے مُوسیٰؔ نے سارے اسرائیل ؔ نوں سدھیا ۔ تے اوہناں نوں آکھیا ۔ اے بنی اسرائیلؔ ایہہ قوانین تے احکام سُن لوئو۔ جیہڑے اَج دے دیہاڑے میں تُہاڈے میں تُہادے کناں تیِک نچانا واں ۔ تُسیں اوہناں نوں سکھ لوئو۔ تے اوہناں تے عمل کرن لئی مُشتاق رہو ۔ ²۲. خُداوند ساڈے خُدا حوُرب ؔ وچ ساڈے نال عہد کیتا اے ۔ ³۳. اوہنے ساڈے پیو دادے نال نئیں سگوں ساڈے نال ای عہد کیتا ااے ۔ یعنی اسیں سارے جیہڑے اَج دے دیہاڑے جیونے آں ۔⁴۴. خداوند نے اَگ وچوں پپہاڑ تے تُہادے نال آمنے سامنے کلام کیتا ۔ ⁵۵. تے اوس ویلے میں خداوند تے تتُہاڈے وچکا ر کھلوتا ساں ۔ تاں جو خداوند دا کلام تُہانوں اپڑواں ۔ کیوں جو تؔسیں اگ توں ڈر گئے ۔ تے پہاڑ تے ناں چڑگے ۔ ⁶۶. فیر اوہنے آکھیا میں خداوند تیرا خداوند آں ، جیہڑا تینوں مصر دے دیس توں یعنی غلامی دی تھان توں باہر کڈھ لیایا ۔⁷۷. میرے حضور تیرے لئی دُوجا معبود ناں ہووے ۔ ⁸۸. توں اپنے لئی کھتری ہوئی مُورت یا کسے شے دی صور ت ناں بنانا ۔ جیہڑی اُتے اسمان وچ یا تھلے دھرتی تے یاں دھرتی دے تھلے دے پانی وچ اے ۔⁹۹. توں اوہنوں سجدہ ناں کرنا تے اوہدی خدمت کرنا ۔ کیوں میں جو میں خداوند تیرا غیرت رکھن والا خدا واں ۔ تے جیہڑے میرے نال عداوت رکھعدے نین میں اوہناں میں اوہناں دے پیو دادیاں دی سزا اوہناں دی آل نوں تیجی چوتھی پیڑھی تیِک دیناں واں ۔ ¹⁰۱۰. پر جیہڑے میرے نال پیار کردے نیں ۔ تے میرے حُکماں نوں من دے نیں میں اوہناں تے اوہناں دیاں ہزاراں پیڑھیاں تیِک رحم کرنا واں ۔¹¹۱۱. توں خداوند اپنے خدا دا ناں بے فائدہ ناں لینا ۔ کیوں جو خداوند اوہناں نوں بے قصور ٹھہراوے گا ۔ جیہڑا اوہدا ناں بے فائدہ لیندا اے ۔¹²۱۲. توں سبّت دے دن نوں پاک مننا ۔ جینج پئی خداوند تیرے خدا نے تینوں فرمایا ۔ ¹³۱۳. چھے دیہاڑے مِحنت کرکے تُوں اپنے سارے کم کر ۔ ¹⁴۱۴. پر ستواں دیہاڑا خداوند تیرے خدا دا سبّت اے ۔ توں اوہدے وچ کوئی کم ناں کر ۔ ناں توں تے تیرا پُتر تے تیری دھی تے ناں تیرا نوکر تے ناں تیری نوکرانی تے ناں تیرا ڈھگا تے ناں تیرا جانور تے ناں کوئی کوئی راہی جیہڑے تیرے بوُہیاں دے اندر نیں ۔ تیرا نوکر تے تیری نوکرانی تیرے وانگر آرام کرن¹⁵v15۱۵. تے یاد رکھ جیدوں توں مصر ؔ دے دیس وچ نوکر سی ۔ تے خداوند تیرے خُدا نے اپنے زور آور ہتھ تے ودھائی ہوئی بانہہ تینوں اوتھوں باہر کڈھ لیا ندا ۔ ایس لئی خداوند تیرے خدا نے تینوں حکم کیتا ۔ پئی توں سبّت دا مالک پاک من ۔¹⁶۱۶. توں اپنے پیو تے اپنی ماں دی عزت کر ۔ جینج پئی خداوند تیرے خدا نے تینوں حکم فرمایا اے ۔ تاں جو اوہ دیس جیہڑا خداوند تیرا خدا تینوں دیوے گا ۔ تیری عُمر وڈی تے تیرا بھلا ہووے۔¹⁷۱۷. توں قتک ناں کر ¹⁸۱۸. توں زنا ناں کر ۔ ¹⁹۱۹. توں چور ی ناں کر ۔ ²⁰۲۰. توں اپنے گوانڈی دے خلاف جھوٹی گواہی ناں دے ۔²¹۲۱. توں اپنے گوانڈی دی بیوی دا لالچ ناں کر ۔ توں اوہدے گھر دا لالچ ناں کر ۔ ناں اوہدی پیلی دا تے ناں نوکرانی دا ۔ ناں اوہدے ڈھگے دا ۔ ناں اوہدے کھوتے دا تے کسے ہور شے دا جیہڑی تیرے گوانڈی دی اے ۔²²۲۲. ایہہ ای گلاں خداوند نے پہاڑ تے اَگ تے بد؛ل تے ہنیرے دے وچکار وں ۔ تُہاڈی ساری جماعت نوں اُچی آواز نال فرمائیاں ۔ تے ہو زیادہ ناں آکھیا تے اوہناں نوں پتھر دیاں تختیاں تے لکھیا ۔ تے اوہناں نے میرے حوالے کیتا ۔²³۲۳. تے جیدوں تُساں ہنیرے دے وچکاروں آواز سُنی تے پہاڑ اَگ نال سڑ دیاں ویکھیا ۔ تے تُہاڈے قبیلیاں دے سارے امیر تے تُہاڈے بزُرگ میرے کول آئے ۔ ²⁴۲۴. تے تُساں آکھیا ۔ ویکھ خداوند ساڈے خدا نے اپنا جلال تے اپنی بزُرگی سانوں وکھائی تے اساں اوہدی آواز اگ چوں سُنی ۔ اج دے دیہاڑے اساں ویکھیا پئی خداوند نے بندے نال کلام کیتا تے اوہ جیوندا ارہیا ۔²⁵۲۵. تے اوس ویلے کیوں ہلاک ہو جایئے تے تے کیوں ایہہ وڈی اَگ سانوں ساڑ دیوے ۔ کیوں جو فیر اسیں اوہدی آواز سُناں گے تے مر جاواں گے ۔ ²⁶۲۶. کیوں جو اینج دا کیہڑا بندا اے ۔ جیہنے ساڈے وامگر اگ دے وچوں جیوندے خدا دی آواز سُنی ۔ تے جیوندا رئیا ۔ ²⁷۲۷. توای نیڑے جا ۔ تے جو کُجھ خداوند ساڈا خُدا فرمائے سُن ۔ جو کُجھ خداوند ساڈا خُدا فرمائے توں سانوں آکھ ۔ تے اسیں سُناں گے تے عمل کراں گے ۔²⁸۲۸. تے جیدوں تُساں مینوں ایہہ آکھیا ۔ تے خُداوند نے تُہاڈے کلام دی آواز سُنی ۔ تے خداوند نے مینوں فرمایا ۔ پئی جو کُجھ تینوں آکھیا اوہ اچھا اے ۔ ²⁹۲۹. کون ایہناں نوں اینج دا دل دیوے گا ۔ پئی اوہ میرے توں ڈرن تے میرے حُکماں نوں ہر ویلے منن ۔ تاں جو اوہناں دا تے اوہناں دی آ؛ دا ہمیشاں تیِک بھلا ہو وے ۔ ³⁰۳۰. تُوں جا تے اوہناں نُوں آکھ پئی اپنے تنبواں چہ پَرت جاؤ ۔³¹۳۱. پَر تُوں ایتھے میرے کول کھلوتا رہ ۔ تے میں اوہ سارے حُکم تے قانُون تینوں دساں گا جیہڑیاں تُوں اوہناں نُوں سکھاویں گا تاں جو اوس دیس چہ جیہڑیاں میں اوہناں نُوں میراث چہ دیواں گا ۔ تے اوہناں تے عمل کرو ۔³²۳۲. سو آس رکھو ۔ پئی جو کُجھ رَبّ تُہاڈے خدا نے آکھیا اے ۔ اوہدے تے تُسیں عمل کرو تے سجے یاں کھبے ناں پَرتو ۔ ³³۳۳. سگوں اوہناں ساریاں راہواں تے جِہناں دے بارے رَبّ تُہاڈے خُدا نے آکھیا اے چَلدے رہو تے تُہاڈا بھلا ہووے تے اوس دیس چہ جِہدے تُسیں وارِث ہووؤ گے ۔تُہاڈے دیہاڑے ودھن گے۔

6¹v1۱. ایہہ اوہ حُکم تے قانون نیں جیہڑے خُداوند تُہاڈے خدا نے فرمائے پئی میں تُہانوںسکھان تاں جو تُسیں جاندے اوہ ۔ ²۲. تاں جو توں خداوند اپنے خدا توں ڈریں تاں توں تے تیرا پُتر تے تیرا پوترا اپنی ساری عُمر ، تاں جو تیرے دیہارے ودھائے جان ۔³۳. سو اے اسرائیلؔ ! سُ ن تے شوق دے نال اوہناں تے عمل کر ےتان جو تیرا بھلا ہووے تے اوس دیس وچ جیدے وِچ دودھ تے شہد وگدا اے ۔ تُوں بوہت ودھ جاویں جیویں خداوند تیرے باپ دادا دے خدا نے تیرے نال وعدہ کیتا اے⁴۴. سُن اے اسرائیلؔ پئی خداوند ساڈا خدا ! اوہ ای اکلا خداوند اے ۔ ⁵۵. سو تُوں خداوند اپنے خدا نوں اپنے سارے دِل تے اپنی ساری جان تے اپنی ساری طاقت نال پیار کر ۔⁶۶. تے ایہناں گلاںجہناں دا میں اَج دے دیہاڑے تُہانوںحُکم دینا ۔ تیرے دِل وِچ رہن ۔ ⁷۷. تے توں ایہہ اپنے مُنڈیاں نُوں گھڑی مُڑی دَس۔ تے ایہناں دے بارے ایہناں دے بارے اوہناں نال ذِکر کر جیدوں تُوں اپنے گھر پرتیں تے جیدوں راہ چلیں تے جیدوں تُوں لیٹیں تے جیدوں توں اُٹھیں ۔⁸۸. تے نشانی دے لئی تُوں ایہناں نُوں اپنے ہَتھ تے بنھ تے اوہ تیرے متھے تے ٹِکے وانگر ہون۔ ⁹۹. تے تُوں ایہناں نوں اپنے گھر دے بُویا ں دیاں چوکھا تھاں تے اپنے بُویاں اُتے لِکھ لے ۔¹⁰۱۰. تے جیدوں خداوند تیرا خدا تینوں اوس دیس وِچ داخل کرے گا ۔ جیدے بارے اوہنے تیرے باپ داد ا ابرہام ؔ تے اضحاقؔ تے یعقوبؔ نال سونہہ کھاہدی ۔ پئی اوہ تینوں اوہ وڈے تے چنگے شہر دے گا جیہڑے تُوں نئیں بنائے ۔ ¹¹۱۱. تے ساریاں چنگیاں شیواں نال بھرے ہوئے گھر وی جیہڑے نئیں بھرے تے اوہ پُٹے ہوئے تلاہ ، چھپڑ توں نئیں پُتے تے اوہ انگوران دے باغ تے زیتون دے رُکھ جیہڑے تُوں نئیں لائے ۔ ¹²۱۲. توں کھائیں گا تے رج جائیں گا ۔¹³۱۳. سو خبردار پئی تُوں اپنے خدا نُوں بھُل ناں جائیں جیہڑا تینوں مصرؔ دے دیس یعنی غلامی دے کھُوہ وچوں کڈھ لیا یا۔ سگوں خداوند اپنے خدا تون ڈر، تے اوہدی بندگی کر ، تے اوہدے لئی تاں سونہہ چُک ۔ ¹⁴۱۴. توں اوپرے معبوداں دی وچوں جیہڑے تیرے چوں پاسے نیں ۔ کِسے دے پِچھے ناں لگ۔ ¹⁵۱۵. کیوں جو خداوند تیرا خداا جیہڑا تُہاڈے وِچکار اے غیرت مند خدا اے ۔ اینج ناں ہووے پئی تیرے اُتے خُداوند تیرے خدا دا غضب مَچّے تے اوہ تینوں دھرتی توں فنا کر دیوے ۔¹⁶۱۶. تُسیں خداوند اپنے خدا نوں ناں آزماؤجیویں تُساں مسّہ ؔ وِچ اوہنوں آزمایا ۔ ¹⁷۱۷. سگوں خداوند اپنے خدا خدا دے حُکماں تے اوہدیاں شہادتاں تے اوہدے قانوناں تے جیہڑے اوہنے تُہانوں فرمائے نیں عمل کرو ۔¹⁸۱۸. تے توں اوہ ای کر جیہڑا خداوند دی نگاہ چہ سچا تے دچنگا اے ۔ تان جو تیرا بھلا ہووے تے اوس چنگے دیس وچ جیدے بارے خداوند تے تیرے پیو دادا نے نال سونہہ کھاہدی داخل ہو تے اوس دا مالک بنے ۔ ¹⁹۱۹. تان جو اوہ تیرے سارے ویریاں نوں تیرے سامنے دوُر کرے جیویں خداوند نے فرمایا۔²⁰۲۰. تے کَل جیدوں تیرا پُتر تیرے کولوں پُچھے پئی ایہہ شہادتاں تے قانون جیہڑے ساڈے خدا نے تُہانوں فرمائے نیں کیویں دے نیں ۔ ؟ ²¹۲۱. فیر تُوں اپنے پُتر نُوں آکھنا پئی جیدوں اسیں مصرؔ وچ فرعون ؔ دے غلام ساں تے فیر خداوند نے اپنے زور آور ہِتھ نال سانوں اوتھوں کڈھ کے لیایا ۔ ²²۲۲. تے خُداوند نے ساڈیاں اکھاں دے سامنے ای مصرؔ وچ فرعون ؔ تے اوہدے سارے ٹبر دی مخالفت دے وِچ نشان تے وڈے تے ہولناک تے عجائبات کیتے ۔ ²³۲۳. تے سانوں اوتھوں کڈھ لیایا تان جو سانوں اوس دیس وِچ لَے آوے جیدے بارے اوہنے ساڈے پیو دا دے نال سونہہ کھاہدی سی ۔ تے اوہ سانوں دے دیوے ۔²⁴۲۴. سو خداوند نے سانوں فرمایا ۔ پئی ایہناں حُکماں تے عمل کرو تے خداوند اپنے خدا توِ ں تاں جو زندگی دے بارے سارے دیہاڑیاں وِچ تُہاڈا بھلا ہووے تے اَج دے دیہاڑے وانگر تُسیں زندہ رکھے جاؤ۔ ²⁵۲۵. تے ایہدے وچ سڈی راستبازی ہوے گی پئی اسیں خداوند اپنے خدا دے حضور ایہناں ساریاں حُکماں تے عمل کرن دے مُشتاق ہوئیے جیویں اوہنے فرمایا۔

7¹۱. جدوں خدا وند تیرا خدا تینوں اُس دیس وچ داخل کرے۔ جہدے وارث ہون لئی توں جاندا ایں تے تیرے ساہمنے بہت ساریاں قوموں نوں جڑوں پٹ دیوے۔ یعنی حتیاں جرجاشیاں تے اموریاں تے کنعانیاں تے فرزیاں تے جویاں تے یبوسیاں نوں جیہڑیاں ست وڈیاں تے تیرے توں زیادہ زور ور قوماں نیں ۔ تے جدوں خدا وند تیرا خدا اوہناں نوں تیرے ہتھ وچ دے دیوے تے توں اوہناں نوں ماریں ۔ تاں توں اوہناں نوں اُکا ہلاک کرنا ۔ توں اوہن

²۲. تے جدوں خدا وند تیرا خدا اوہناں نوں تیرے ہتھ وچ دے دیوے تے توں اوہناں نوں ماریں ۔ تاں توں اوہناں نوں اُکا ہلاک کرنا۔ توں اوہناں نال کوئی عہد نہ بنھنا تے نہ اوہناں تے مہربانی کرنا۔ ³۳. توں اوہناں نال ویاہ نہ کرنا ۔ اپنی دھی اوہناں دے پتر نوں نوں نہ دینا تے اوہناں دی دھی اپنے پتر لئی نہ لینا ۔⁴۴. کیوں جو اوہ تیرے پتر نوں میری فرماں برداری توں بہکاوے گی۔ کہ اوہ دوجے معبوداں دی بندگی کرے۔ تد خدا وند دا قہر تیرے تے بھڑکے گا تے اوہ تہانوں چھیتی نابود کر دے گا۔ ⁵۵. سگوں تسیں اوہناں نال انج کرنا کہ تسیں اوہناں دے مذبحے ڈھا چھڈو۔ تے اوہناں دے تھم تروڑ دیو ۔ اوہناں دے کھمبیاں نوں کٹ دیو۔ تے اوہناں دیاں گھڑیاں ہویاں مورتاں نوں اگ وچ ساڑ و۔⁶۶. کیوں جو تو خدا وند اپنے خدا دی پاک قوم ایں تے خدا وند تیرے خدا نے تینوں چن لتا ۔ تاں جو اوہناں ساریاں لوکاں وچوں جیہڑے پوری زویں تے ہین ۔ تسیں اوہدے خاص لوک او۔⁷۷. ایس لئی نہیں پئی تسیں دوجیاں قوماں کولوں ودھ سو خدا نے تہانوں پسند کیتا تے چن لتا ۔ کیوں جو تسیں ساریاں قوماں توں بہت تھوڑے سی۔ ⁸۸۔ پر کیوں جو خدا وند نے تہانوں پیار کیتا تے اُس سونہہ دا لحاظ کیتا جیہڑی اوہنے تہاڈے پیو دادے نے کھادی ۔ ایس لئی خدا تہانوں زور آور ہتھ وچوں کڈھ لیا ۔ تے غلامی آلی تھاں توں تے مصر دے باشاہ فرعون دے ہتھوں تہانوں چھڑایا۔⁹۹. پس جان لے خدا وند تیرا خدا اوہی خدا اے ۔ اوہ وفادا خدا اے جیہڑا عہد نوں تے رحمت نوں اوہناں لئی ہزاراں پیڑھیاں تیکر چیتے رکھدا اے جیہڑے اوہنوں پیار کردے تے اوہدے حکماں نوں مندے نیں۔ ¹⁰۱۰. تے اوہ اوہناں نوں ہلاکت نال بدلہ دیندا اے جیہڑے اوہدے نال کینہ رکھدے نیں ۔ اوہ اجیہاں نال دیر نہیں کردا پر اوہناں توں ای بدلہ لیندا اے۔ ¹¹۱۱. پس توں اوہدے احکام تے قانون تے قضاواں من جنہاں تے عمل کرن لئی میں اج دے دن تینوں حکم دینداں ۔¹²۱۲. پس جے توں ایہناں حکماں نوں سنیں گا ایہناں نوں منیں گا تے اوہناں تے عمل کریں گا تاں اوہ تینوں اجر دیوے گا۔ یعنی خدا وند تیرا خدا اپنے اُس عہد تے اپنی اُس رحمت نوں یاد رکھے گا جہدی اوہنے تیرے پیو دادے نال سونہہ کھادی ۔ ¹³۱۳. اوہ تینوں پیار کرے گا تے تینوں برکت دیوے گا تے تینوں ودھاوے گا۔ اوہ تیری ککھ دے پھل تے تیری زمین دے پھل نوں وی یعنی تیرے غلے تے تیری مے تے تیرے تیل تے تیرے ڈنگراں دیاں بچیاں تے تیریاں بھیڈاں بکریاں دے اجڑاں نوں اُسی دیس وچ برکت دیوے گا جہدے بارے اوہنے تیرے پیو دادے نال سونہہ کھادی سی کہ تینوں دیوے گا ۔¹⁴۱۴. تے توں اوہناں ساریاں قوماں توں ودھ کے مبارک ہوویں گا تے تیرا کوئی چوپایا بانجھ نہیں ہووے گا تے تساں وچوں بھانویں کوئی مرد ہووے بھانویں عورت بے اولاد نہیں رہوے گا ۔ ¹⁵۱۵. تے خدا وند ہر بیماری تیتھوں دور کرے گا تے مصر دے اوہناں ساریاں بریاں مرضاں وچوں جنہاں نوں توں جاندا ایں کوئی مرض تیرے تے نہیں لیائے گا۔ سگوں اوہنوں تیرے دشمناں تے پاوے گا ۔¹⁶۱۶. تے توں اوہناں ساریاں قوماں نوں جنہاں نوں خدا وند خدا تیرے حوالے کرے گا نابود کر دے گا۔ ایس لئی تیریاں اکھاں اوہناں تے ترس نہ کھاون تے نہ توں اوہناں دیاں معبوداں دی بندگی کرنا ، انج نہ ہووے۔ پئی اوہ تیرے لئی پھاہی ہوون ۔¹⁷۱۷. جے توں اپنے دل وچ آکھیں کہ ایہہ قوماں میتھوں ودھ نیں ۔ میں ایہناں نوں کیویں کڈھ سکاں گا۔ ¹⁸۱۸. تاں توں ایہناں کولوں نہ ڈرنا۔ سگوں یاد کرنا پئی خدا وند تیرے خدا نے فرعون تے سارے مصریاں نال کیہ کیتا۔ ¹⁹۱۹. یعنی اوہ وڈیاں مصیبتاں جیہڑیاں تیریاں اکھاں نے ویکھیاں۔ اوہ نشانیاں۔ اوہ عجائبات۔ اوہ زور آور ہتھ تے ودہائی ہوئی بانہہ جس نال خدا وند تیرا خدا باہر کڈھ لیایا۔ اسے وانگ خدا وند تیرا خدا اوہناں ساریاں قوماں نال کرے گا جنہاں کولوں توں ڈردا ایں ۔²⁰۲۰. تے خدا وند تیرا خدا اوہناں تے ڈیمو گھلے گا۔ تاں جو اوہناں بچیاں ہویاں نوں وی ، جیہڑے تیرے ساہمنیوں چھپ گئے، ہلاک کرے ۔ ²¹۲۱. ایس لئی توں اوہناں کولوں ڈریں نہیں کیوں جو خدا وند تیرا خدا جہیڑا تہاڈے وچکار اے۔ عظیم تے مہیب خدا اے ۔ ²²۲۲. تے خدا وند تیرا خدا اوہنوں قوماں نوں تھوڑ ا تھوڑا کر کے دفع کرے گا۔ توں اوہناں نوں چھیتی فنا نہیں کریں گا۔ انج نہ ہووے پئی جنگل درندے تیرے تے ودھ جان ۔²⁵۲۵. توں اوہناں دیاں معبوداں دیاں گھڑیاں ہویاں مورتاں نوں اگ وچ ساڑ توں اوس چاندی تے سونے دا جیہڑا اوہناں کول اے لالچ نہ کر تے اوہنوں اپنے لئی نہ لے ۔۔ انج نہ ہووے پئی اوہ تیرے لئی پھاہی ہون کیوں جو ایہہ خدا وند تیرے خدا دے ساہمنے مکروہ اے۔ ²⁶۲۶. تے توں بت دی کوئی وی شے اپنے گھر دےاندر نہ لیا ۔ انج نہ ہووے پئی توں اوہدے وانگ ملعون ہوویں ۔ توں اوہدے کولوں کمال نفرت کر۔ تے اوہ تیرے لئی گندگی وانگ ہووے ۔ کیوں جو اوہ ملعون اے۔

8¹۱. اوہناں ساریاں کلماں نوں جہناں دے بارے اَج دے دیہاڑے میں تُہانوں فرمان دیناں آں ۔ تُسیں منوتے اوہناں تے عمل کرو ۔ تاں جو تُسیں جیوندے رہو تے ودھیرے ہو جاؤ تے اوس دیس وچ جیدے بارے تُہاڈے پیو دا دے نال سونہہہ کھاہدی ،وڑھو تے اوہدے مالک بنو ۔ ²۲. تے توں اوہدے سارے رستے نوں یاد رَکھ۔ جیدے تے خُداوند اُجاڑ وچ چالی ورھے تیِک تینوں ٹُرایا ۔ تاں جو تینوں دُکھ دے کے آزمائے ۔ تے تیرے دِل دی گَل نوں لبھے ۔ پئی توں احکام نوں منیں گا یا نئیں ۔³۳. سو اوہنے مینوں دُکھ دتا ۔ تےتینوں اوہ منّ کھوایا ۔جہنوں توں نئیں سی جاندا ۔ تے ناں تیرے پیو دادا جان دے سن ۔ تان جو تینوں سکھانے پئی ۔ تاں جو تینوں سکھائے پئی بندہ روٹی نال ای جیوندا نئیں رہیندا ۔ سگوں ہر کلمے توں جیہڑا اوہدے مُنہ وچوں نِکل دا اے ۔ بندہ جیوندا اے ۔⁴۴. ایہناں چالی ورھیاںوچ ناں تے کپڑے پُرانے ہوئے تے ناں تیرے پیر سُجّے۔ ⁵۵. سو اپنے دِل وچ بندہ اپنے پُتر نوں ڈانٹ ڈپٹ کرا خُداوند تیرے خُدا نے اینج ای تیری کیتی۔ ⁶۶. سو توں خُداوند اپنے خُدا دے حُکماں نوں مَن ۔ تے اوہدے رستے تے ٹُر تے اوہدے توں ڈر۔⁷۷. کیوں جو خُداوند تیرا خُدا تینوں چنگے دیس وچ واڑے گا ۔ یعنی اوس دیس وچ جتھے پانی دیاں نہراں تے سوتے میداناں تے پہاڑاں وچ پھُٹ نکلدے نیں ۔ ⁸۸. اوہ کنک تے جَوں تے انگور تے انجیر تے انار دا دیس اے ۔ تیل تے شہد دا دیس ۔⁹۹. اِک اجیہادیس جِتھے توں اپنی روٹی تنگ ہو کے ناں کھاویں گا ۔ تے جیہدے وچ تینوں کِسے شے دا گھاٹا ناں ہووے گا ۔ اِک اینج دا دیس جیہدے پتھراں توں لوئیا تے پہاڑاں توں پیتل کڈھیں گا ۔ ¹⁰۱۰. فیر توں کھائیں گا تے رجیں گا تے خداوند اپنے خُدا نوں مبارک آکھیں گا ۔ایس لئی اوہنے ایہڈا چنگا دیس تُہانوں دِتا اے ۔¹¹۱۱. ہو شیار رہو۔ تاں جو کِتے اینج ناں ہووے ۔ پئی توں خُداوند اپنے خدا نوں بھُل جائیں تے اوہدے حُکم تے قوانین تے عمل ناں کریں ۔ جنہاں دے بارے اَج دے دیہاڑے میں تینوں حکم دتا اے ۔ ¹²۱۲. ڈردا روؤ۔ اینج ناں ہووے پئی جیہدوں توں کھائیں تے رجیں تے چنگے گھر بنائیں تے اوہناں وچ رہویں ۔¹³۱۳. تے تیریاں گاواں ڈھگے تے بھیڈاں بکریاں ودھ جان تے چاندی تے تیرا سونا تے تیرا مال ودھیرا ہووے ۔ ¹⁴۱۴. تے تیرے دل پھُل ناں جان تے توں خُداوند اپنے خُدا نوں نوں بھُل جاویں جیہڑا دیس مصرّؔیعنی غلامی دے تھاں توں تینوں کڈھ لے آیا۔¹⁵۱۵. تے جہنے اوس وڈھے تے خوفناک اُجاڑ وچ تینوں را دسیاں ۔ جتھے ساڑن والے سپ تے بچھو تے اینج دی تریائی دھرتی سی۔ جتھے پانی نئیں سی ۔ اوتھے اوہنے تیرے لئی سخت چٹان تھوں پانی کڈھیا ۔ ¹⁶۱۶. تے اوہنے اُجاڑ وچ تینوں مَنّ کھوایا ۔ جہنوں تیرے پیو دا دا جاندے نیں سن۔ تان جو تینوں دُکھ دین تے تیرا اِمتحان کرن دے بعد آخرکار تیرے نال بھلائی کرے ۔ ¹⁷۱۷. تے توں اپنے دِل وچ ایہہ ناں ناں آکھیں ۔ میری ای طاقت تے میریاں ہتھان دی طاقت نے ایہہ دولت میرے لئی پیدا کیتی اے ۔¹⁸۱۸. تے توں اپنے خدا نوں یاد کریں تاں جو اوسے نے ای تینوں دولت کماں دی طاقت بخشی ۔ تاں جو اپنے اوس عہد نوں پوریاں کرے ۔ جیدے بارے اوہنے تیرے پیو دادے نال سونہہہ کھاہدی ۔ جینج پئی اَج توں ویکھناایں ۔ ¹⁹۱۹. پر جے توں خداوند اپنے خدا نوں بھُل جاویں تے اوپرے معبوداں دی پیروی کریں ۔ اوہناں دی عبادت کریں تے اوہناں نوں سجدہ کریں ۔ تے میں اَج دے دیہاڑے ای تیرے خلاف گوئی دیناں واں ۔ تُسیں پُکا اوہناں قوماں وانگر فنا ہو جاؤ گے ۔ ²⁰۲۰. جہناں نوں خدواند نے تۃاڈے اگے ہٹا چھڈیا اے ۔ تُسیں فنا ہو جا ؤ گے ۔ ایس لئی پئی تُساں خدا وند اپنے خُدا دی آواز سُنی ۔

9¹۱. اے اسرائیل ؔ سُن توں اج دے دن یردنؔ دے پار جانن والا ایں ۔ تاں جو ایہو جیہاں قوماں دا جو تیرے توں بُہتیاں تے وڈھیان نیں ۔ تے اوہو وڈھے شہراں دا جیہناں دیاں کندھاں آسمان تیِک نیں ، مالک بنیں ۔ ²۲. تے اوہ وڈے تے اُچے قد والے لوک یعنی عناقیمؔ دی اولاد نے جہناں نوں جاننا این ۔ تے سُنیا ایں پئی یعنی عناقیم ؔ دی اولاد دے اگے کیہڑا کھلو سکدا اے ۔³۳. ایس لئی اج دے دن توں جان لَے پئی خُداوند تیرا خُدا سواہ کر دین والی اَگ وانگوں تُہاڈے اُتے جاندا اے ۔ اوہ ایناں نوں مارے گا ۔ اوہ تیرے سامنے اوہناں نوں نیویاں کے گا ۔ تدھ توں اوہناں نوں گڈھ دیں گا ۔ چھیتی اوہناں نوں فنا کریں گا ۔ جس طرحاں خداوند نے آکھیا ۔⁴۴. جیدوں خداوند تیرا خدا اوہناں نوں تیرے اگوں کڈھ دئے تے توں اپنے دل چہ ایہہ ناں آکھیں پئی میری راستبازی دے پاروں خداوند نے مینوں ایس ملک دا مالک ہون داکل کیتا اے ۔ جد کہ اصل گل ایہہ وی پئی اوہناں قوماں دی بدی دے پاروں خداوند اوہناں نوں تیرے اگوں کڈھ دا اے ۔⁵۵. توں اپنی نیکی دے کماں تے دل دی راہ دے پاروں اوہناں دا مالک نئیں بندا ۔ سگوں اوہناں دی بدی دے پاروں خداوند تیرا خدا اوہنوں نوں تیرے اگوں کڈھ دا اے ۔ ایس لئی پئی اوہو اپنے اوس قول نوں پوُرا کرے ۔ جس دے بارے خداوند نے تیرے پیو دادے ابرہامؔ تے اضحاقؔ تے یعقوبؔ دے نال کھاہدی ۔⁶۶. ایس لئی جان لے پئی تیری نیکی دے کماں دے پاروں خداوند تیر ے خدا نے تینوں اوس چنگے دیس دا مالک نئیں بناندا ۔ کیوں جو توں ڈاھڈی توَن والی قوم ایں ۔⁷۷. یاد کر۔ بھُل ناں جائیں پئی خُداوند اپنے خدا چہ غُصہ دوایا ۔ کیوں جو اوس دن توں لے کے توں مصرؔ دے ملک دے تے اوس دن تیِک پئی توں ایس تھاں تیِک آیا ۔ ےتوں مصر ؔ دے دیس تے اوس دن تِیک پئی توں ایس تھاں تیِک آیا ۔ تُوں خداوند دی نافرمانی کرن توں باز ناں آیا ۔ ⁸۸. حوربؔ چہ توں خداوند نوں غُصہ دوایا تے اوہ تیرے وِگڑ گیا تے تینوں فنا کرن والا سی ۔⁹۹. جیہڑے دن میں پتھر دیاں لوحاں لین لئی پہاڑ تے چڑھیا یعنی اوس عہد دیاں لوحاں جیہڑا خداوند تیرے خُدا نال بنھیا ۔ تے میں پہاڑ تے چالّی دن تے چالّی راتاں رئیا۔ ناں تے روٹی کھاہدی ناں پانی پیتا ۔ ¹⁰۱۰. تدھ خُداوند نے خدا اُنگلی نال لِخیاں ہوئیان پتھر دیان لوحان مینوں دتیاں ۔¹¹۱۱. چالّی دن تے چالیّ راتاں دے بعد خداوند نے پتھر دیاں لوحاں یعنی عہد دیاں لوحاں مینوں دِتیاں ۔ ¹²۱۲. تے خداوند نے مینوں آکھیا پئی اُٹھ ۔ ایتھوں چھیتی تھلے اُتر جا ۔ تیرے اوہو لوک جیہناں نوں توں مصرؔ چوں کڈھ کے لیایا ایں ، وِگڑ گئے نیں تے اوہو اوس راہ توں جیہڑی میں اوہناں نو ں دسی سی ۔ چھیتی نال پرت گئے نیں ۔ تے اپنے لئی اک ڈھالی ہوئی مورت بنا لئی اے ۔¹³۱۳. خُداوند نے میرے نال گل کردیاں فرمایاپئی میں اوہناں لوکاں تے نظر کیتی اے ۔ تے ویکھ۔ ایہہ ڈاہڈی دھَون دالے لوک نیں ۔ ¹⁴۱۴. ایس لئی ہُن مینوں اپنیاں نو ں فنا کرن دے ۔ تاں جو ایہناں دا ناں آسمان دے ہیٹھوں مٹا دیاں۔ تے تینوں ای اک وڈی قوم تے ایدھے توں وی بُہتا بناواں گا ۔¹⁵۱۵. تدھ میں مُڑیا تے پہاڑ توں تھلے آیا ۔ تے پہاڑ اَگ نال بلن ڈھیا سی ۔ تے عہد دیاں دونویں لوحاں میرے ہَتھ وچ سَن ۔ ¹⁶۱۶. تے میں نظر کیتی تے ویکھو تُساں اپنے خداوند اپنے خدا دا گُناہ کیتا سی ۔ تے تُساں اپنے لئی اِک ڈھالیا ہوئیا وَچھا بنایا سی ۔¹⁷۱۷. تے میں اوہناں لوحاں نوں پھڑیا تے اپنے ہتھوں سُٹ دتا تے تُہاڈیاں اکھاں دے اگے بھن د یتا۔ ¹⁸۱۸. تے فیر میں خداوند دے اگے پہلان وانگوں چالی دن تے چالی راتاں مُودا پیا رئیا سی ۔ میں ناں تے روٹی کھاہدی تے ناں ایپانی پیتا ۔ تُہاڈے اوہناں پاپاں دے پاروں جیہڑے تُساں کیتے سن ۔ جد کہ تُساں خدا دی نگاہ چہ بدی کیتی ۔ تے اوہنوں غصہ دوایا۔¹⁹۱۹. کیوں جو میں اوس قہر تے بڑے غُصے توں جیہڑا خداوند نوں تُہاڈے پاروں آیا سی تے جیدے وچ اوہ تُہانوں فنا کرن والا سی ۔ ڈر گیا ۔ پر خداوند نے ایس واری وی میری سُن لئی ۔ ²⁰۲۰. پر خداوند ہارونؔ نال بڑا وِگڑیا ۔ ایتھوں تیِک کہ اوہنوں مار دین لگا سی پر ااوس دن وی ہارون دے لئی ترلا کیتا۔²¹۲۱. تے میں اوس شے نوں لے کے جِدھے پاروں تؔساں پاپ کیتا سی یعنی اوس وَچھے نوں جیہڑا تُساں بنایا سی ۔ اوہنوں اگ چہ ساڑ دتا تے اوہنوں ٹوٹے ٹوٹے کیتا تے پورا پورا کیتا ایتھوں تیِک کہ اوہ دھُوڑ وانگوں باریک ہوگیا تے میں اوس دھُوڑ نوں اوس بدی چہ پا دتا جیہڑی پہاڑ چوں نِکلدی سی ۔²²۲۲. تُساں تبعیرہؔ تے مِنہؔ تے قبروتؔ تاؤہ چہ وی تُساں تُہانوں ناراض کیتا سی ۔ ²³۲۳. تے جیدوں خداوند نے ایہہ کُجھ اکھ کے قادس برنیع ؔ ول گھلیا پئی جاؤ ۔ اوس دیس تے قبضہ کرو ۔ جیہڑا میں تُہانوں دتا اے ۔ تے تُساں خدا وند اپنے ؒخدا دی نافرمانی کیتی تے اوہدا اعتبار ناں کیتا تے اوہدی واج ناں سُنی ۔ ²⁴۲۴. جس دن توں مینوں پتہ لگا سی ۔ خداوند دی نافرمانی توں نئیں مُڑے ۔²⁵۲۵. ایس لئی میں خداوند دئے اگے چالی ّ دن تے چالیّ راتاں مُودا پیا رئیا ۔ کیوں جو خداوند نے آکھیا سی پئی میں تُہانوں مار مُکاواں گا ۔ ²⁶۲۶. تے میں خداوند دی منت کیتی تے آکھیا ۔پئی ااے خدا ! اے خداوند! اپنے لوکاں نوں یعنی اپنی میراث نوں مار ناں مکا۔جیہناں توں تُوں اپنے دوُر والے ہَتھ نال مصر ؔ چوں کڈھ لیایا ں ایں۔²⁷۲۷. اپنے بندیاں ابرہامؔ تے اضحاقؔ تے یعقوب ؔ نوں یاد کر تے ایہناں لوکاں پتھر دِلی تے بدی تے پاپ تے دھیان ناں کر ۔ ²⁸۲۸. اینج ناں ہووے پئی اوس دیس دے لوک جتھوں توں سانوں کڈھ لیایا ایں ایہہ اکھن خداوند اوہناں نوں ایس دیس چہ جیہدا وعدہ کیتا سی داخل نئیں کر سکیا ۔ تے اوہو اوہناں نوں ایس لئی کڈھ کے لے گیا سی پئی اوہنوں ، اوہناں توں نفرت سی ۔ تاں جو اُجاڑ چہ اوہناں نوں مار مکائے ۔ ²⁹۲۹. فیر وی ایہہ تیرے ای لوک نیں ۔ تیری میراث نیں جیہناں نوں توں اپنے بڑے زور تے ودھی ہوئی بانہاں نال کڈھ لیا یاں ایں ۔

10¹۱. اُس ویلے خدا نے مینوں آکھیا پئی پہلیاں تختیاں وانگ اپنے لئی پتھر دیا ں دو تختیاں گھڑ کے بنا۔ تے پہاڑ اُتے میرے کول چڑھ آ۔ تے اپنے لئی لکڑ دا اک صندوق بنا ۔ ²۲. تے میں اوہناں تختیاں اُتے اوہی احکام لکھ دیاں گا۔ جیہڑے اوہناں پہلیاں تختیاں تے سن جنہاں نوں توں تروڑیا۔ توں اوہناں نوں صندوق وچ رکھ لینا۔³۔ تد میں سظ دی لکڑ دا اک صندوق بنایا تے پہلی تختی وانگ پتھر دیاں دو تختیاں گھڑیاں تے تختیاں نوں لے کے پہاڑ تے چڑھ گیا۔ ⁴۴. تد اوہنے اوہناں اُتے پہلی لکھائی وانگ اوہ دس احکام لکھے۔۔ جیہڑے خدا وند نے پہاڑ تے اگ دے وچکاروں اکٹھ دے دن فرمائے سن ۔ تے خدا وند نے اوہ مینوں دتے ۔⁵۵. تد میں مڑ کے پہاڑ توں لتھا تے جویں خدا وند نے مینوں فرمایا سی تختیاں نوں اُس صندوق وچ رکھیا جیہڑا میں بنایا سی ۔ ایس لئی اوہ اوتھے ای نیں ۔⁶۶. تے بنی اسرائیل نے بیروت بنی یعقان توں موسیرہ نوں کوچ کیتا ۔ اوتھے ہارون نے وفات پائی تے اوہ اوتھے ای دبیا گیا۔ تے اوہدا پتر الی عاز ار اُس دی تھاں کہانت اُتے متھیا گیا۔ ⁷۷. تے اوتھوں اوہناں نے جد جودہ ول کوچ کیتا تے جد جودہ توں یطباتہ نوں ، جیہڑا پانی دیاں ندیاں دا دیس اے ۔⁸۸. اُس ویلے خدا وند نے لاوی دے قبیلے نوں وکھرا کیتا۔ تاں جو خدا وند دے عہد دا صندوق چکے۔ تے خدا وند دے حضور حاضر ہو کے اوہدی خدمت کرے ۔ تے اوہدے ناں توں برکت دیوے۔ اج دے دن تیکر انج ای ہوندا اے۔ ⁹۹. ایسے کارن لاویاں نوں کوئی حصہ یا وراثت اوہناں دے بھراواں نال نہ لبھی۔ کیوں جو خدا وند ای اوہناں دی میراث اے جویں کہ خدا وند تیرے خدا نے اوہناں نوں آکھیا۔¹⁰۱۰. تے پہلے دناں وانگوں میں پہاڑ تے چالہی دن تے چالہی راتاں ٹھہرا رہیا۔۔ تے ایس وار وی خدا وند نے میری سن لتی۔ تے نہیں چاہیا کہ تینوں ہلاک کرے۔ ¹¹۱۱. تد خدا وند نے فرمایا اُٹھ تے لوکاں دے اگے کوچ کردا ہویا تُر تاں جو اوہ اُس دیس وچ جہدے بارے میں اوہناں دے پیو دادے نال قسم کھادی سی ۔ کہ میں اوہناں نوں دیاں گا۔ داخل ہوون تے اوہدے مالک بنن۔¹²۱۲. ہن اے اسرائیل ! خدا وند تیرا خدا میرے کولوں کیہ چاہندا اے ؟ خالی ایہہ کہ توں خدا وند اپنے خدا کولوں ڈریں۔ اوہدیاں ساریاں راہواں تے چلیں ۔ اوہنوں پیار کریں۔ تے اپنے سارے دل تے اپنی ساری جان نال خدا وند اپنے خدا دی عبادت کریں۔ ¹³۱۳. تے اوہدے سارے اوہناں احکاماں تے قانوناں نوں منے جنہاں بارے میں اج دے دن تہانوں حکم دینداں تاں جو تیرا بھلا ہووے۔¹⁴۱۴. کیوں جو فلک تے فلک الافلاک تے زمین تے جو کچھ ایہدے وچ ہے ایہہ سارا خدا وند تیرے خدا دا ہی اے۔ ¹⁵۱۵. پر اوہنے تیرے پیو دادے نوں عزیز جانیا تے اوہناں نوں اپنی محبت دا مدعا بنا لتا۔تے اوہناں مگروں اوہناں دی اولاد نوں یعنی تہانوں قوماں وچوں چن لتا۔ جیویں تسیں اج ویکھدے او۔¹⁶۱۶. ایس لئی اپنے دلاں دے غلاف دا ختنہ کرو ۔ تے دھون نوں اکڑا کے نہ رکھو۔ ¹⁷۱۷. کیوں جو خدا وند تہاڈا خدا اوہی خداواں دا خدا تے خدا ونداں دا خدا وند اے یعنی اوہ خدائے عظیم تے جبار مہیب جیہڑا منہ دا لحاظ نہیں کردا تے رشوت قبول نہیں کردا۔¹⁸۱۸. اوہ یتیماں تے رنڈیاں دا انصاف کرن آلا اے۔ پردیسی نال اوہ محبت کرن والا جیہڑا اوہنوں روٹی تے کپڑا دیندا اے۔ ¹⁹۱۹. ایس لئی تسیں پردیسیاں نوں پیار کرو کیوں جو تسیں مصر دے دیس وچ پردیسی سی۔²⁰۲۰. تو خدا وند اپنے خدا کولوں ڈر۔ تے اوہدی ای عبادت کر۔ اوہدے نال ولیہٹا رہ۔ تے اوہدے ناں دی ای قسم کھا۔ ²¹۲۱. اوہی تیرا فخر تے اوہی تیرا خدا اے۔ اوہنے ای تیرے لئی اوہ وڈے وڈے تے ہولناک کم کیتے جیہڑے تیری اکھاں نے ویکھے۔²²۲۲. تیرے پیو دادا جدوں مصر نوں گئے تاں ستر بندے سن پر اُس ویلے تیرے خدا خدا وند نے تینوں وادھے وچ انبر دے تاریاں وانگ کر دتا اے ۔

11¹۱. سو تُوں خداوند اپنے خدا نوں پیار کر تے اوہدی شریعت یعنی اوہدے قانو ن تے اختیار تے حُکماں نوں سدا یاد رکھ ۔²۲. تُسیں ایہہ گل بڑی چنگی طرحاں سجمھ لوؤ ۔ کیوں جو میں تُہاڈے بال بچیاں نال کلام نئیں کردا پیا ۔ جیہناں نوں تے پتہ اے تے اوہناں ویکھیا اے پئی خداوند تُہاڈے بال بچیاں نال کلام نئیں کردا پیا۔ خداوند تُہادے خُدا تنبیہ تے اوہدی وڈیائی تے زور اوالے ہتھ اوہدے اُچے ہتھ نیں کیہ کیہ کیتا ۔ ³۳. تے اوہدیاں اوہناں نشانیاں تے کماں توں وی جیہڑے اوہنے مصر ؔ چہ مصرؔ دے بادشاہ فرعونؔ تے اوہدے سارے مُلک چہ کیتے ۔⁴۴. تے کُجھ اوہنے مصریاں ؔ دی فوج تے اوہناں گھوڑیاں تے اوہناں دیاں گڈیاں نال کیتا ۔ جدوں اوہناں تُہاڈا پچھا کیتا تے کِس طرحاں بحیرا قلزمؔ دے پانی اوہناں نوں لُکا لیا ۔ تے خداوند کس طرحاں اوہناں نوں اَج دن تیِک نئیں تہس نہس کر دتا۔ ⁵۵. تے جو کُجھ اوہنے اُجاڑ چہ تُہادے نال کیتا جیدوں تیِکر تُسیں ایسی تھاں دے ناں آئے ۔⁶۶. تے جو کُجھ اوہنے داتنؔ تے ابیرامؔ دا جیہڑا روبؔن دے پُتر الیاب ؔ دے پُتر سن ، کیہ حال کیتا ۔ جس ویلے دھرتی نے اپنا مُنہ کھولیا تے اوہناں نوں اوہناں دے سامان تے مچھیاں سمیت تے اوہناں یاں ساریاں شیواں سُنے اسرائیل ؔ دے مُنہ در وں ہڑپ کر لیا ۔ ⁷۷. پر خداوند دے ایہناں ساریاں وڈھے وڈھے کماں نوں کس طرحاں اکھاں نال ویکھیااے ۔⁸۸. ایس لئی ایہناں سبھے حُکماں نوں جیہڑے اج میں تُہانوں دینا واں ۔ تُسیں منیا جے تاں تُسیں تگڑے ہو کے اوس دیس چہ جیدے تے تُسیں قبضہ کرن جاندے اوپئے ، اپڑ جاؤ تے اوہدے قبضہ وی کر لو ۔ ⁹۹. اوس دیس چہ تُہاڈی عُمر ودیری ہووے ۔ جیدے چہ دودھ تے شہد وگدا اے تے جیہڑا تُہاڈے پیو دادے تے ادونیاؔ ں دی اولاد نوں دین دی قسم خداوند نے اوہناں نال قسم کھاندی سی۔¹⁰۱۰. کیوں جو جس دیس تے قبضہ کرن لئی چلاں ایں ۔ اوہو مصرؔ دے دیس وانگوں نئیں ۔ جتھوں توں نکال کے آیا ایں ۔ جتھے توں بی بیِج کے اوہنون سبزی دیاں پیلیاں وانگوں اپنے پیراں وانگوں اپنے نال پانی دتا سی۔ ¹¹۱۱. پَر جیہڑے دیس تے توں قبضہ کرن لئی پار جاندے او ۔ اوہو پہاڑاں تے وادیاں دا مُلک اے ۔ تے اوہو بارش دے پانی نال بھیجیا جاندا اے۔ ¹²۱۲. اوس دیس دی خداوند تیرا خدا پتہ رکھدا ای تے ورھے دے مُڈھ توں لے کے اخیر تیِک اوہدیاں اکھاں سدااوہدے تے لگیاں رہندیاں نیں۔¹³۱۳. ایس لئی تُسیں اوہدے حُکماں نوں سُنو ۔ جہناں دے بارے چہ اَج دے دن میں فرمان جاری کیتا اے تے خداوند اپنےخدا نوں پیار کرو تے سارے دل تے ساری جان نال اوہدی عبادت کرو۔ ¹⁴۱۴. تےاوہو تُہاڈے مُلک تے ٹھیک ویلے نے اگیترا تے پچھیترا مینہ ورسائے گا ، تے توں اناج تے مے تے تیل جمع کریں گا۔ ¹⁵۱۵. تے اوہ تیرے پشواں لئی تیریاں پیلیاں چہ گھاہ اُگائے گا تے توں کھائیں گا ۔ تے ڈہڈہ بھریں گا۔¹⁶۱۶. خبردار ! ایس طرحاں ناں ہووے تُہاڈے دل فریب کھا جان تے تُسی پرت جاؤ تے تُسی اوپرے معبوداں دی بندگی تے اوہناںنوں سیس نواؤ۔ ¹⁷۱۷. تے خداوند دا قہر تُہاڈے تے بھڑکے تے اوہوآسمان نوں بند کرے تے مینہ ناں ورھے اپنا پھل نان روکے تے توں اوس چُگ دیس چہ جیہڑا خداوند تینوں دئے گا چھیتی مر مُک جاؤ۔¹⁸۱۸. ایس لئی میریاں ایہناں گلاں نوں اپنے دِل تے جان چہ سانبھ کے رکھو تے نشانی دے طور تے اینہاں نوں اپنیاں ہتھاں تے بنیو تے تُہاڈیان اکھاں دے وچکار ٹکیاں وانگوں ہون ۔ ¹⁹۱۹. تےتُسیں اپنے مُنڈیان نوں سکھاؤ تے جیہڑے ویلے تُسیں اپنیاں گھراں چہ بہوؤ ۔ اپنی راہ تے ٹُرو تے لمیاں پوؤ تے اُٹھو تے ایناں دا ای ذکر کریا کرو۔²⁰۲۰. تے ٹُسیں ایہناں نوں اپنیاں بُہوئیاں دیاں سدراں نے تے اپنے پھاٹکاں تے لکھو۔ ²¹۲۱. تاں جو جیویں جیدوں تیِک اسمان دھرتی دے اُتے وے ۔تُہاڈے دن تے تُہاڈی اولاد دے دن اوس دیس چہ بوہتے ہون ۔ جیدے بارے خداوند نے تُہاڈے پیو دادے نال قسم کھاہدی پئی اوہو تُہانوں دیاں گا۔²²۲۲. تے ایہناں جے تُسیں اوہناں ساریاں حُکماں نوں جیہناں دے بارے میں تُہانوں آکھیا اے مَنو تے اوہدے تے عمل کرو ۔ تے او ہدیاں سبھ راہواں تے چلو تے اوہدے نال جیہڑے رہوؤ۔ ²³۲۳. تے خداوند ایہناں سبھے قوماں نوں تُہاڈے اگیوں دفع کرے گا تے تُسیں ایہو جیہاں قوماں اوہناں دی ملکیت توںا ڈرا تُہاڈا کر دیو تے جیہڑیاں تُہاڈے توں وڈیاں تے پور والیاں نے۔²⁴۲۴. پر اوس تھاں تےجتھے تُہاڈے پیراں دیاں تلیّاں پین گیئاں۔ تُہاڈی ہو جائے گی ۔اُجاڑ تے لُبنان ؔ توں تے وڈھے دریا یعنی فراتؔ دے دریا توں لے کے لہندے تیِک تُہاڈی حد ہووے گی۔ ²⁵۲۵. کوئی بندہ تیرے خلاف کھلو ناں سکے گا ۔کیوں جو خداوند تُہاڈا خدا تُہاڈا خوف تے ڈر اوس سارے دیس تے پائے گا ۔ جدھر کدھر تُسیں جاؤ گے تے جِس طرحاں اوہنے فرمایا اے۔²⁶۲۶. ویکھو اج دے دن میں تُہاڈے اگے لعنت تے برکت دونویں لکھنا واں۔ ²⁷۲۷. برکت ایس لئی تُسیں خداوند اپنے خدا دے اوہناں حکماں نو ں سُنو جیہناں دا فرمان میں تُہانوں دینا واں۔ ²⁸۲۸. پر لعنت جے تُسیں خداوند اپنے خدا دے حکماں نوں ناں سُنو ۔ تے اوس راہ توں پَرت جاؤ جیہڑا میں اَج اَج تُہانوں وکھانا واں ۔ تے اوپرے معبوداں دے مگر ناں ٹُرو جیہناں نوں تُسیں جاندےنیں۔²⁹۲۹. تے جیدوں خداوند تیرا خُدا تینوں اوس دیس چہ داخل کرے جس دا توں مالک بنن لئی توں چلیاں ایں ۔ تے توں برکت نوں جرزیمؔ دے پہار تے ، تے لعنت نوں عیبا لؔ دے پہاڑ تے ویکھیں گا ۔ ³⁰۳۰. کیہ اوہو یردنؔ دے پرلے پاسے نئیں ؟ یعنی لیندے وَل دی راہ دے پرلے پاسے ۔ اوہناں کنعانیاں ؔ دے دیس چہ جیہڑا جلجادؔ دے سامنے مورہؔ دے بلوط دے نیڑے عرابہؔ چہ ریندے نیں ۔³¹۳۱. کیوں جو تُسیں یردن دے پار جان والے او۔ تاں جو اوس دیس چہ داخل ہوؤ ۔جیہڑا خُداوند تُہاڈا خُدا تُہانوں بخشدا اے ۔ اووہدے وچ رہوؤ گے ۔ ³²۳۲. ایس لئی دھیان کریں تے اوہناں ساریاں قانوناں تے حُکماں تے عمل کرو جیہڑے میں اَج دے دن تُہاڈے اَگے دھرناں واں ۔

12¹۱. ایہہ اوہ قوانین تے احکام نین ۔ جیہڑے اوس دیس وچ جیہرا خداوند تُہاڈے پیو داددیاں نوں بخشے گا ۔ اپنی حیاتی دے کل پہاڑیاں وچ عمل کرو ۔ جیدوں تیِک اوہدے وچ وسدے او۔ ²۲. تُسیں اُچے اُچے پہاڑاں تے ٹیبیاں تے ہر اِک ہرے بھرے رُکھ دے تھلے دیاں اوہناں ساریاں تھاواں نوں ڈھا دیو ۔ اوہناں قوماں نے جیدے تُسیں مالک بنے او اپنے دیوتیاں دی پُوجا کیِتی ۔³۳. اوہناں دیاں قربان گاہنواں نوں ڈھادیو ۔ اوہناں دے تھماں نوں پَن دیو ۔ اوہناں دے کھمیاں نوں اَگ نال ساڑو۔ اوہناں دے معبوداں دے بُتاں دے ٹوئے ٹوئے تے اوس جگہ توں اوہدا ناں ای مٹا دیو ۔ ⁴۴. پر تسیں خُداوند اپنے خدا نال اینج ناں کرنا ۔⁵۵. سگوں اوہ تھاواں جہنوں خداوند تُہاڈا خدا تُہاڈے ساریاں قبیلیاں دے وچوں پسند کرے گا ۔ پئی اپنا نام اوتھے رکھے ۔ تے اوتھے ای وسے اوہنوں تُسیں لبھو تے اوتھے ای جایاکرو ۔ ⁶۶. تے تُسیں اوتھے ای اپنیاں نذراں تے اپنیاں خوشی دیاں قربانیاں تے اپنیاں گاواں تے اپنے ڈھگے تے بھیڈاں بکریاں دیاں پہلوٹھیاں نوں پیش کرنا ۔⁷۷. تے تُسیں اوتھت ای خدا وند اپنے خُدا دے اگے کھاؤ۔ تے اپنے گھرانے دے نال اپنے ہَتھ دے اوہناں کماں دی خوشی کرو۔ جہناں وچ خداوند تُہاڈے خدا نے تُہانوں برکت دت ہووے ۔⁸۸. تُسیں اینج کرو جینج اسیں کرنے آں ۔ پئی ہر اک جیہڑی اوہدی نطر وچ چنگا اے اوہو ای کردا اے ۔ ⁹۹. کیوں جے اجے تیِک تُسیں اوس آرام تے میراث نوں اَپڑے ۔ جیہڑا خُداوند تُہادا خدا تُہانوں دیوے گا ۔¹⁰۱۰. سو جیدوں تُسیں یردنؔ پار جاؤ تے اوس دیس وچ جیہڑا خداوند تُہاڈا خدا تُہانوں میراث دے وانگر دے گا ۔ رین لگو تے اوہ تُہانوں تُہاڈے ویریاں توں آرام دے جیہڑے تُہادے آلے دوالے نیں ۔ تے تُسیں ڈرون بغیر وسو۔ ¹¹۱۱. تے جیہڑی تھاہ نوں خُداوند خدا تُہادا خدا چُن لے گا ۔ پئی اوتھے اپنا ناں رکھے ۔ تے تُسیں جیہڑا حکم میں تُہانوں دینا ہاں ۔ اوہنوں اوتھے لے جایا کرو یعنی اپنیاں ساڑن دیاں قربانیاں تے اپنیاں دہ یکیاں تے اپنے ہتھ دے ہدیے تے اپنیاں اوہ نیک منتان جیہڑیان تُسیں خداوند لئی منو ۔¹²۱۲. تے خداوند اپنے خدا دے اگے خوشی ہو ؤ۔ تُسین تے تُہادے پُتر تے تُہادیاںمن دھیان تے تُہاڈیاں نوکرانیاں تے لاوی وی جیہڑے تُہاڈے شہراں وچ ہون ۔ کیوں جو اوہناں دا حصہ تے میراث تُہاڈے نال نیں ۔¹³۱۳. پر اوسے ہُشیار رہو ۔اینج ناں ہووے تُسیں جیہڑا تھاں ویکھو اوتھے ای اپنیاں ساڑن والیاں قُربانیاں گُزرن دیو ۔ ¹⁴۱۴. پر اوسے ای تھاں وچ تُہانوں خداوند تیریاں قبیلیاں وچوں چُنے گا ۔ توں اپنیاں ساڑن والیاں قربانیاں اوتھے ای گُزراناں ۔ اوہ سب کُجھ جیہڑا میں تینوں حُکم دیناں واں اوہو ای کرنا ۔¹⁵۱۵. جے توں گوشت کھاناچاویں تے تیرا دل خواہش کرے پئی اوہنوں کھائے تے توں اپنے شہراں دے وچ پئی خداوند اپنے خُدا دی اوس برکت د ے مطابق جیہڑی اوہنے تینوں دتی اے ۔ اے ہلال کر تُو کھا ۔ بھاویں توں ناپاک ہوویں یا ناپاک ۔ جینج توں ہرمن کھانا ایں ۔ ¹⁶۱۶. پر توں لہو اُکا ناں پینا ۔ سگوں پانی وانگر اوہنوں دھرتی تے روڑھ دینا ۔¹⁷۱۷. تیرے لئی ایہہ مناسب نئیں ۔ پئی توں اپنیاں شہراں دے اندر اپنے غلے یا مے یا تیل دیاں دہ یکیاں یا اپنے گاواں تے ڈھگا تے بھیڈ بکری دے پہلوٹھے یاںایہناں منّتاں دیان شیواں جیہڑیاں توں منیاں یا اپنی خوشی دیاں قربانیاں یا ں اپنے ہتھ دے ہدیے کھائیں ۔¹⁸۱۸. پر تو خداوند اپنے خدا دے حضور اوس تھاں وچ کھا جیہڑا خداوند تیرا خدا چُن لے گا ۔ توں تیرا پُتر تے تیری دھی تے تیرا نوکر تے تیری نوکرانی تے اولادی جیہڑے تیرے شہران وچ نیں ، توں خداوند اپنے خدا دے حضور اپنے ہتھاں دے کماں وچ خوش رہ ۔ ¹⁹۱۹. تے ہُشیار رہ ۔ پئی جیدوں تیِک تعوں دھتی تے رہٓویں ۔ لاوی نوں بھلا ۔²⁰۲۰. تے جیدوں خدواند تیرا خدا تیریاں سرحداں نون ودھا وے ۔ تے آکھیں میں گوشت کھاواں گا ۔ کیوں جو میرا دل گوشت تے کردا اے ۔ تے تون اپنے دل دی تمنا دے مطابق گوشت کھا ۔²¹۲۱. جے اوتھاں جہنوں خداوند تیرا خدا چُن لے گا ۔ پئی اپنا ناں اوتھے رکھے ۔ تیرے تھوں دور ہووے تے اپنی گاں ، ڈھگا تے بھیڈ بکری وچوں جہناں وچوں خداوند نے تینوں دتا اے ۔ ہلال کر جینج پئی تینوں حکم دتا اے ۔ تے توں اپنے شہران وچ جو تیرا کردا اے کھا ۔ ²²۲۲. جیجن ہرن کھاہدے جاندے نیں ۔ بھاویں توں پاک ہووویں تے بھاویں توں ناپاک ہویں ۔ بغیر سوچیاں سمجھیاں کھا ۔²³۲۳. پر ہوشیار رہ ۔ لہو نئیں پینا ۔ ²⁴۲۴. تاں جو اوہ جان ایں ۔ تے توں جان نوں گوشت نئیں کھانا۔ ²⁵۲۵. توں اوہنوں بالکل نئیں کھانا۔ سگوں پانی وانگر اوہنوں دھرتی تے وگا دینا ۔²⁶۲۶. توں اوہنوں ناں کھانا ۔ تان جو تیرا بعد تیری اولاد دا بھلا ہووے ۔ جد پئی تون او ای کریں ۔ جیہڑا تیرے خدا دی نظر وچ چنگا ہووے۔ ²⁷۲۷. پر توں ایناں مُقدس شیواں جیہڑیاں تیرے کول نیں تے ایناں منتّاں اوس تھا لے جا ۔ جہنوں خداوند چُل لے گا ۔ تے اپنیاں ساڑن والیاں قُربانیاں دا گوشت تے لہو خداوند تیرے خدا دے مذبح تے روڑیا جاوے گا۔ پر اوہدا گوشت توں کھایں گا ۔²⁸۲۸. اینں گلاں دا جیدا میں تینوں حُکم دینا آں توں من۔ تاں جو تیرا تے تیری اولاد دا ہمیشاں بھلا ہووے ۔ جَد کہ توں او جیہڑا خداوند تیرے خدا دی نطر وچ نیک تے راست اے کرے گا ۔²⁹۲۹. تے جیدوں خداوند تیرا خدا اوہناں قوماں جیدا وارث ہون لئی توں جانا ایں ۔ تیرے اَگوں کٹ دے ۔ تے اوہناں دا وارث ہو جائیں تے اوہناں دے دیس وچ رہن لگے ۔ ³⁰۳۰. سو تو اپنے آپ وچ ہُشیار رہ ۔ اینج ناں ہووے پئی اوہناں دا تیرے اَگے فنا ہوجا ن دے بعد وی توں اوہناں دی پیروی کرکے پھاہی وچ ناںپھسے ۔ تے اوہناں دے دیوتاواں دے بارے ایہہ ے پُچھے ۔ پئی ایہہ قوماں اپنے دیوتاواں دے دی کینج جا کردیاں سن۔ پئی میں وی اینج ای کران ۔³¹۳۱. توں خداوند خدا دے نال اینج ناں کرنا ۔ کیوں جو اوہناں اپنے معبوداں لئی ہر نیچ کم کیتا ۔ جیدے توں خدااوند نوں نفرت اے ۔ ایتھوں تیِک پئی اوہناں نے اپنے دیوتاواں دے ناں تے اپنے پُتراں تے دھیاں نوں اَگ وچ سُٹ کے سار دتا ۔ ³²۳۲. ایہناں ساریاں گلاں تے جینہاں دا میں تینوں حُکم دینا واں تُسیں عمل کرن دی تمنا رکھو۔ اوہناں وچوں ناں کُجھ ودھانا تے اوہدے وچوں کُجھ ناں گھٹانا۔

13¹۱. جیکرتہاڈے وچ کوئی نبوت کرن والایاں خواب ویکھن والاُٹھ کھلوے۔تے تہاڈا کوئی نشان یاںمعجزہ وکھائے ۔ ²۲. تے اوہ نشان یاں معجزہ جیہدا اوہنےسنیہادِتا ،نظریں آوے۔تے اوہ تہانوں آکھےپئی آؤاسی پرائے معبوداں دے کول ۔جنہاں نوں تسیں نئیں جاندے سی،جائیے۔تے اوہناں دی بندگی کریئے۔ ³۳. تاں تُسی اوس نبوت کرن والےیاں خوابویکھن والے دی گل دا دھیان ناں کرنا۔کیوں جو خداوند تہاڈا خدا تہاڈاخدا تہانوں آزماؤندااے تاں جو معلوم کرے پئی کیہ تُسی خداوند اپنے خدا نوں اپنے سبھے دل نال تے اپنی سبھے جان نال پیار کردے او۔⁴v4۴. تُسی خداوند اپنے خدا دی پیر وی کرو تے اوہدے کولوں ڈرو ۔اوہدے حکماں نوں منواتے اوہدی گل اُتے دھیان کرو ۔تے اہدی عبادت کرو تے اوہدے ناویں لگے رہو۔ ⁵۵. تے اوہ نبوت کرن والا یاں خواب ویکھن والا قتل کیتا جاوے گا۔کیوں جو اہونے تہانوں خداوند تہاڈےخدا وَلوں ۔جنہے تہانوںمِصر وچؤں کڈھ کے غلامی تھوں چُھڈایا ،فیر جان لئی آکھیا ۔ تے اوس را ہ تھوں ،جیہدے تے خداوند تہاڈے خدا نے تہانوں ٹرن دا حکم دِتا ،ورغلایا ۔اخیر تُسی اپنے وچؤں ایس بدی نوں دور کرو۔⁶۶. تے جیکر تیرا بھرا مطلب تیرے پیو دا پُتر یاں تیری ماں دا پُتر ۔یاں تیرا ای پُتر یاں تیری دھی یا تیری ووہٹی یا تیر اجانی سجن تینوں اولھ وچ گمراہ کرن تے آکھے ۔پئی آ۔اسی پرائے معبوداں دی بندگی کرئیے ،جنہاں نال ناں تیری ناں تیرے پیو دادا دی جان پچھان سی۔ ⁷۷. مطلب اوہناں قوماں دے معبوداں دی،جیہڑیاں تیرے آل دوالے یاں تیتھوں دور دھرتی اِک کنارےتھوں دوجے کنارے تیک وسدیاں نیں ۔⁸۸. تاں تُوں راضی نہ ہوویں تے ناں اوہدی سُنیں۔تے ناں تیری اکھ اوہدے تے ترس کھاوے ۔توں اوہدے تھوں درگزر نہ کریں ،ناں اوہنوں لُکاویں۔ ⁹۹. سگوں توں اوہنوں چھتی نال قاضی اگے لیجا ویں۔اوہنوں قتل کرن ویلے تیرا ہتھ اوہدے تےمضبوط رہوے ۔اوس تھوں مگروں سبھے قوم دا ہتھ۔¹⁰۱۰. تے توں اوہنوں سنگسارکریں تاں جو اوہ مر جاوے ۔کیوں جو اوہنے تنیوں خداوند تیرے خدا تھوں ،جیہڑاتینوں مصرؔ مطلب غلامی دے گھر وچوں کڈھ لیایا۔پھیرن دا واء لایا۔ ¹¹۱۱. تد سبھے اسرائیل سُنن گے تے ڈر جان گے تے اجیہی شرارت دا کم تیرے وچوں فیر تیرے وچوں فیر نہ کرن گے ۔¹²۱۲. جیکر توں اوہناں شہراں وچوں جیہڑے خداوند تیرے خدا نے تینوں رہن جوگی دِتے نیں ۔کسے پاریوں اجیہی گل آکھی جاندی سُنن۔ ¹³۱۳. پئی کجھ خبیث بندے تیرے وچوں نکلے تے اپنے شہر دے وہن والیاں نوں ایہہ آکھ گُمراہ کِیتا ۔پئی آؤاسی چلئے تے پرائےمعبود اں دی بندگی کریئے ۔جنہاں نال تہاڈی جان پچھان نئیں سی۔ ¹⁴۱۴. تاں ایس گل دی سچیائی پاروں (ٹوہ)پُچھ پُچھ کے ۔تے جنگلی کھوج کر تے ویکھ جیکر ایہہ سچی گل ہووے پئی ایہہ نفرتی کم تیرے وچ کِیتا گیا۔¹⁵۱۵. تاں توں اوس شہد دے رہن والیاں نوں تلوار دی دھار نال مار تے اوہنوں تے سبھے کجھ جو اوہےد وچ ڈنگراں سمیت اےتلوا رنال فنا کر۔ ¹⁶۱۶. تے اوہدے گھراں دی سبھے شیواں نوں چوک وچ جمع کر۔تے اوس شہر نوں تے اوہدی سبھے شیواں نوں خداوند اپنے خدا دے حضور اَگ نال ساڑ دے ۔تاں اوہ ہمیشہ جوگی اِک ٹِلا ہووے گا ۔اوہ فیر بنایا نہ جاوے گا۔¹⁷۱۷. تے اِک وی لعنتی شے ،تیرے ہتھ وچ نہ رہوے تاں جو خداوند اپنے غضب دی تیزی تھوں باز آوے تے تیرے اُتے رحم فرماوے ۔تے تیرے اُتے ترس کھاوے تے تینوں ودھاوے ۔جیویں اوہدے تیرے پیو دادا نال قسم کھادی ۔ ¹⁸۱۸. ایس شرط نال پئی توں اپنے خداوند دی سُنیں تے اوہدے سبھے حکماں نوں منے ،جنہاں پارویوں میں اَج دے دیہاڑے تینوں حکم دیناں واں تے اوہوای کرے۔جوکجھ خداوند تیرے خدا دی نِگاہ وچ چنگا اے

14¹۱. تُسی خداوند اپنے خدا دے پُتر او۔موئیاں جوگی اپنے جُسیاں اُتے پھٹ نہ لاوؤ۔تے اپنی اکھاں دے وچکار وں نان مُنواؤ۔ ²۲. کیوں جو تُسی خداوند اپنےخدا دے پاک لوک او۔تے خداوند نے دھتی اُتے دے سبھے لوکاں وِچوں تہانوں چُن لیا اے۔تاں جو تُسی اوہدے اُچیچے لوک او۔³۳. ڈنگراں وچوں توں ایہہ کھاویں ،گاں ،ڈھگا تے بھیڈتے بکری ۔ ⁴۴. تے ہرن تے بارہ سنگھا تے نِکا ہرن تے پہاڑی بکری تے نہری گاں تے جنگی بھیڈ۔ ⁵۵. تے ہر اِک ڈنگر ،جیہدے کھُر دو حِصیاں وچ چیرےہوئے ہون تے جیہڑا جگالی کردا ہووے ۔ڈنگراں وچوں تؤن ایہہ کھا سکناں اے۔⁶۶. پر اوہناں وچوں جیہڑےجُگالیکردے نیں یاں جنہاں دے کھُر چیرے ہوئے نیں توں ایہہنہ کھاویں ۔اُٹھ تے خرگوش تے وبُر ۔کیوں جو ایہہ جگالی تاں کردے نیں پر اوہناں دے کھُر چیرے ہوئے نیں ۔ایس لئی ایہہ تیرے جوگی ناپاک نیں ۔ ⁷۷. تے اسور ؔ کیوں جو ایہدے کُھر تے چیرے ہوئے نیں ۔پر اوہ جُگالی نئیں کردا ۔ایہہ تیرے جوگی ناپاک اے۔توں ایہناں دی لاش نُوں ہتھ لاویں ۔⁸۸. تے پانی دے ڈنگراں وچوں تُوں ایہہ کھاویں، جنہاں دے پکھ یاں چھِلکے ہون ۔توں کھان سکدا ایں ۔⁹۹. تے ہاں دے پکھ یاں چھلکے ناں ہون اوہناں وِچوں کسے نُوں ناں کھاویں ۔اوہ تیرے جوگی ناپاک نیں۔ ¹⁰۱۰. ہر اِک پاک پکھیروتُوں کھا سکدا ایں۔¹¹۱۱. پر تؤں ایہہ ناں کھاویں۔عقاب ،چیل ،سمندری باز ¹²۱۲. تے چِیل تے جُرا۔تے ایہناں دی سبھے قِسماں ۔ ¹³۱۳. تے ہر قِسم دے کاں۔¹⁴۱۴. تے شُتر مرغ تے ابابیل ۔ ¹⁵۱۵. تے چُغدؔتے سبھے قسماں دے شِکرے ۔ ¹⁶۱۶. تے بگلا تے گِدھ تے اُلو تے چمگادڑ ¹⁷۱۷. تےتعلق تے بُو تیمارؔ سبھے قِسماں تے ہُدہُد¹⁸۱۸. تے ہر اِک پکھ دار رنگین والا ڈنگر تیرے لئی ناپاک اے۔اوہنوں نان کھاویں۔ ¹⁹۱۹. پر جِنے پکھیرو پاک نیں تُواوہناں نوں کھا سکدا ایں۔ تے جیہڑا جانور اپنے آپ مر جاوے تُوں اوہنوں نہ کھاویں ۔ ²⁰۲۰. تُوں اوہنوں کِسے پردیسی نوں،جیہڑا تیرے شہراں دے وچ ہووے دے تاں جو اوہ اوہنوں کھاوے ۔یاں اوہنوں ویچ دیوے ۔کیوں تُوں خداوند اپنے خدا دی پاک قوم ایں ۔تُوں حلوان نُوں اوہدی ماں دے دُدھ وچ ناں پکاویں ۔²¹۲۱. تُوں اوہنوں کِسے پردیسی نوں،جیہڑا تیرے شہرا ں دے وچ ہووےدے تان جو اوہ اوہنوں کھاوے ۔یاں اوہنوں دیوے ۔کیوں جو توں خداوند اپنے خدا دی پاک قوم ایں ۔تُوں حلوانُوں اوہدی دے دُدھ وچ ناں پکاویں ۔²²۲۲. تُوں اپنی کھیتی دےغلےوچوں ،جیہڑا ہر ورھے تیونن دھرتی وِچوں حاصل ہووے ،دسواں حصہ اڈرا کر۔ ²³۲۳. توں خداوند اپنےخدا دےحضُور اُس تھاں اُتے ،جِتھے اوہ اپنا ناں رکھنا چاہوے گا،اپنے غلے تے اپنی مَے تے اپنے تیل دا دسواں حِصا تے گاں ڈھگے تے اپنی بھیڈ بکری دے اگیترے بچے کھاویں ۔تاں جو تُوں خداوند²⁴۲۴. تے جیکر تیری راہ لمی ہووے ،پئی تُوں اوہنوں چُک کے ناں لے جا سکیں ۔تے اوہ تھاں جِتھے خداوند تیرا خُدا اپنا نان رکھنا چاہووےگا۔تیتھوں دور ہووے۔تے خداوند تیرے خدا نے تینوں برکت دِتی۔ ²⁵۲۵. تد تؤُں اوہنوں نقدی دے بدلے ویچ تے نقدی نُوں بنھ تے اوہنوں اپنے نال لے کے اوس تھاں وَل جا ،جیہڑی خداوند تیرا چُن لَووے گا۔²⁶۲۶. تے اوس نقدی نال ،جو کجھ تیرا جی چاہووے ،خریدلے ۔گاں ،ڈھگا،یان بھیڈ بکری یا مَے یا شراب یاں جو کجھ تیرے مَن نون بھاوے ۔تے اوتھےاوہنوں خداوند اپنے خدا دے حُضوررکھا ۔تے اپنے سبھے گھرانے دے نال رَل کے خوشی کر۔ ²⁷۲۷. تےاوس لاوی نوں جیہڑا تیرےشہراں وچ اے۔بھُلا نا دیویں۔کیوں جو تیرے نال اوہدا حِصا تے میراث نئیں ۔²⁸۲۸. تریہہ ورھے مگروں تُوں اوس ورھے اپنے غلے سبھے دسویں حصے اڈ کر کے اوہناں نوں اپنے پھاٹکاں دے اندر کٹھا کر۔ ²⁹۲۹. تد لاوی ،جیہدا حِصا تے میراث تیرےنال نئیں ۔تے جیہرے راہی ۔تے یتیم تے رنڈی بیبیاں تیرے پھاٹکاں اندر نیں اوہ آون تے کھان ۔تے رجن ۔تاں جو خداوند تیرا خدا تیرے ہتھ دے اوہناں سبھے کماں وچ ۔جیہڑے توں کرنا ایں ۔تینوں برکت بخشے۔

15¹۱. ہر سَتویں ورھے مگروں تُوں معافی دا عمل ورتیں ۔ ²۲. تے معافی دا ایہہ چج اے پئی جس کِسے نے اپنے گونڈی نُوں کجھ قرض دِتا ہووے ۔اوہ اوہنوں معاف کر دیوے ۔تے اپنے بھرا تے گاونڈی توں اوہدی مانگ نہ کریں ۔کیوں جو ایہہ خداوند دی معافی دا ورھا اے۔ ³۳. پردیسی کولوں تاں تُوں مانگ کر سکنا ایں پر جو کجھ تیرا تیرے بھرا وَل اے ،تُوں اوہنوں معاف کریں۔⁴۴. تے تیرے وچ کوئی محتاج ہووے گا وی نئیں ۔کیوں جو جیہڑا دیس خداوند تیرا خدا تینوں میراث وچ دیوے گا ۔ پئی تُوں اوہدا مالک بنیں ،خداوند تینوں اوہدے وِچ برکت دیوے گا۔ ⁵۵. ایس شرط نال پئی تُؤں خداوند اپنے خدا دے سُنیں تے اوہدے اوہناں سبھ حُکماں نُوں ،جنہاں پاریوں میں اَج تینوں فرمان دیناواں ،منیِں تے اوہناں نوں اُتے عمل ورتیں ۔ ⁶۷. کیوں جو خداوند تیرا خدا تینوں برکت دیوے گا ۔جیویں اوہدے تیرے نال وعدہکِتا اے۔تے بہتیریاں قوماں تیھتوں قرض لین گِیاں تے تُوں قرض ناں لَویں گا ۔تے تؤں بہتیریاں قوماں تے حکومت کریں گا تے اوہ تیرے اوتے حکومت ناں کرن گِیاں ۔⁷۷. جیکر اوس دیس وچ جیہڑا خداوند تیرا خداتینوں دیوے گا۔کسے شہر وچ تیرے وچوں تیرے بھراواں وچ کوئی مہاتڑ ہووے تاں تُوں اپنا دِل پتھر نہ کریں ،تے اپنے مہاتڑ بھرا ول اپنا ہتھ بند نہ کریں ۔ ⁸۸. سگوں اوہدے لئی تُوں اپنا پتھ کھول تے اوہدی لوڑ دے حساب نال اوہنوں قرض دے ۔⁹۹. تے خبردار اینج نہ ہووے پئی تیرے دل وچ نالائق خیال رہن ۔تے تُوں آکھیں پئی سَتواں سال معافی دا سال نیڑے وے ۔تیری مُفلس نظر تیرے بھرا تَوں پھیر جاوے ۔تے تُوں اوہنوں کُجھ نہ دیویں ۔تے اوہ تیرے خلاف رَب دے حضور بولے۔تے ایہہ تیرے لئی گناہ ٹھہرے ۔ ¹⁰۱۰. سگوں تُوں اوہنوں دے تے دیندے ویلے دُکھ نہ کر ۔کیوں جو ایسے گل لئی رَب تیرا خُدا تیرے سارے کماں وچ تے اوہناںساریاں معاملیاں وچ جنہاں وچ تُؤں ہتھ ودھائیں ۔ینوں برکت دے گا ۔¹¹۱۱. کویں جو مہاتڑاں توں خالی نہ رہوے گا ۔ایس کر کے میں اَج ایہہ آکھ کے تینوں حکم دیناں واں ۔پئی تُوں اپنے اوس مہاتڑ تے لوڑ دا ر بھرا دے وَلوں ،جیہڑا تیرے دیس وچ اے اپنا ہتھ کھلا رکھ۔¹²۱۲. جیکر تیرا کوئی بھرا مطلب عبرانی بندیاں کوئی بھین مطلب عبرانی بی بی تیرے کول ویچی جاوے ۔تاں اوہ چھے ورھیاں تیک تیری خدمت کر ے تے سَتویں ورھے وچ تُوں اہونوں اپنے کولوں آزاد کر دیویں ۔ ¹³۱۳. تے جدوں تُوں اوہنوں آزاد کر کے اپنے کولوں رخصت کریں تاں اوہنوں خالی ہتھ رخصت نہ کریں ۔ ¹⁴۱۴. سگوں اپنی بھیڈ بکری تے کھتے تے کولہو وچؤں مطلب اوس برکت وچوں جیہڑی خداوند تیرے خدا نے تینوں بخشی اے ۔اوہنوں کجھ دیویں ۔¹⁵۱۵. تے یاد کر پئی تُوں مصر وچ غلام سیں ۔تے خدا وند تیرے خدا نے تینوں چھُڈایا ۔ایس لئی اَج دے دیہاڑے میں تینوں ایہہ حکم دیناں واں ۔ ¹⁶۱۶. پر جیکر اوہ آکھے ۔پی میں تیرے کولوں نئیں جانا کیوں جو اوہ تینوں پیار کردا اے۔تے تیرے گھرانے نُوں پیار کردا اے ۔تے تیرے کول رہنا واں ۔ ¹⁷۱۷. تاں تُوں اِک سُوا لے تے اپنے گھر دے بوہے وچ اوہدا کن وِنھ تاں اوہ ہمیشاں تیک تیرا غلام رہوے گا ۔تے تُوں اپنی لونڈی نال وی ایہو ای کریں ۔¹⁸۱۸. تے جد تُوں اوہنوں آزاد کر کے اپنے کولوں رُخصت کریں ۔تاں ایہہ تیرے لئی اوکھا نہ ہووے۔کیوں جو اوہنے چھ ورھے تیری خدمت کیتی تے ایہہ مزدوردی دُونی اُجرت دے برابر اے ۔تاں خداوند تیرا خدا اوس سبھے کجھ وچ جو تُوں کریں ۔تینوں برکت دیوے گا ۔¹⁹۱۹. تیری بھیڈ بکری تے گاں ڈھگے دے جینے اگیترے نَر بچے پیدا ہون اوہناں سبھناں نُوں تُوں خداوند اپنے خدا جوگی اڈرے کریں ،تُوں اپنی گاں دے اگیترے نَر بچے تَوں کجھ کم نہ لَویں ۔تے نہ اپنی بھیڈ دے اگیترے بچے دے وال کُتریں ۔ ²⁰۲۰. سگوں تُوں اوہنوں خداوند دے حضور اوس تھاں وچ جیہڑی خداوند چنیں گا ،ہر ورھے اپنے گھرانے نال رل کے کھا ۔ ²¹۲۱. پر جیکر اوہدے وچ کوئی عیب ہووے گا پئی لنگڑا ہووے یاں اَنھا ہووے ۔یاں کوئی ہور عیب ہووے تاں تُوں اوہنوں خداوند اپنے خدا جوگی ذبح ناں کریں ۔²²۲۲. سگوں تُوں اپنے پھاٹکاں دے اندر اوہنوں کھاویں ۔بھانویں تُوں پاک ہوویں یاں ناپاک ،بغیر ایس ویروے دے کھاویں۔ جیویں بارہ سنگھا یا ہرن کھانا ایں۔ ²³۲۳. پر اوہدا خون نہ کھاویں ۔پانی وانگوں اوہنوں دھرتی اُتے روڑھ دیویں۔

16¹۱. توں ابیب ؔدے مہینے نُوں یاد رکیھں ۔تے اوہدے وچ خداوند اپنے خدا جوگی فصیح کریں۔کیوں جو ابیب دے مہینے وچ خداوند تیرا خدا رات دے ویلے تینوں مِصر وچوں کڈھ لیا سی۔ ²۲. توں اپنی بھیڈبکری تے گاں ڈھگے وچوں اوس تھاںوچ جتھے خداوند اپنیاں نال رکھانا چاہوے گا۔خداوند اپنے خدا جوگی فصح ذبح کر۔³۳. توں اہودے نال خمیر نہ کھاویں ۔سگوں سَت دیہاڑے تیک اوہدے نال تُوں فطیری روٹی مطلب دُکھ دی روٹی کھاویں (کیوں جو تُوںمِصر وچوں چھیتی کر کے نکلیا سی)تاں جو تُوں مِصر وچوں نکلن دے دیہاڑے نوں اپنی حیاتی دے سبھے دیہاڑیاں وچ چیتا رکھیں ۔ ⁴۴. تے تیری سبھے سرحدا ں وچ ست دیہاڑے تیک تیرے کول خمیر کِدھرے نظریں نہ آوے ۔تے اوس گوشت وچوں ،جنہوں تُوں اگیتر دیہاڑے ڈیگر ویلے نوں ذبح کِیتا سی۔کجھ وی دوجےدیہاڑےتیک باقی نہ ہوے ۔⁵۵. تیرے جوگی جائیز نئیں پئی تُوں فصح نوں اپنے کسے شہر وچ جیہڑا خداوند تیرا خدا تینوں دیوے گا ،ذبح کریں۔ ⁶۶. سگوں اوس تھاں وچ جنہوں خدا وند تیرا خدا چُنے گا،پئی اپنا ناں اوتھے رکھے ،توں ڈیگر ویلے فَسح ذبح کریں ۔سورج دُبن نیڑے اوسے ای ویلے پئی جدوں تُوں مِصر وچوں نکلیا سی۔⁷۷. تے اوسے ای تھاں وچ جنہوں خداوند تیرا خدا چُن لَوے گا ۔بھُن تے کھا سویرے مُڑ کے اپنے خیمے وَل چلا جاویں ۔ ⁸۸. چھے دیہاڑے تیکر تُوں فطیری روٹی کھاویں ،تے ستویں دیہاڑے خداوند تیرے خدا دی محفل ہووے گی ۔توں اوہدے وچ کوئی وی کم ناں کریں ۔⁹۹. توں اپنے جو گی سَت ہفتے گنیں ۔غلے نوں داتری لاؤن دے ویلے توں لے کے توُں ست ہفتے گِننا شروع کریں ۔ ¹⁰۱۰. تے تُوں خداوند اپنے خڈا جوگی ہفتیاں دی عید کریں ۔جنہا پئی تیرے ہتھ تُوں خرچ کرن دی ہمت ہووے ،اوس برکت دے برابر ،جیہڑی خداوند تیرے خدا نے تینوں دِتی اے۔¹¹۱۱. تے تُوں اوس تھاں وچ جنہوں خداوند تیرا خدا چُنے گا،پئی اوتھے اپنا ناں رکھے ،اپنے پُتر تے دھے ،غلام تے لوندی نوں اوس لاوی سمیت ،جیہڑا تیرے پھاٹکاں دے اندر ہووے تے اوس پردیسی تے یتیم تے رنڈی دے ،جیہڑی تیرے وچ ہووے ،خداوند اپنے خدا دے حضور خوشی کریں۔ ¹²۱۲. تے یاد رکھیں پئی توں مِصر وچ غلام سی۔ اخری ایہناں قانوناں نوں میں تے ایہناں تے عمل ورتیں ۔¹³۱۳. جدوں تُوں اپنے کھلیان تے اپنے کولہو دا پھل کٹھا کر لیویں تاں سَت دیہاڑے خیمیان دی عید کریں۔ ¹⁴۱۴. تے اپنے پُتر تے دھی تے غلا م تے لونڈی نوں اوس لاوی سمیت تے پردیسی تے یتیم تے رنڈی ،جیہڑی تیرے پھاٹکاں دے اندر ہووے ،اپنی ایس عید وچ خوشی کریں ۔¹⁵۱۵. اوس تھاں وچ ،جنہوں خداوند چُن لَوے گا ،سَت دیہاڑے تیکر خداوند اپنے خدا جوگی عید کریں ۔کیوں جو خدا وند تیر اخدا تیری سبھے پیداوار وچ تے ہتھ دے سبھےکمان وچ برکت دیوے گا۔اخیری تینوں ڈھیر خوشی ہووے گی۔¹⁶۱۶. تیرے سبھے بندے ورھے وچ تیجی وار مطلب فطیری عید نوں تے ہفتیاں دی عید نون تے خیمیاں دی عید نوں خداوند دے حضور اوس تھاں وچ جنہوں اوہ چُن لَوے گا ، حاضر ہَون ۔تے اوہ خداوند دے حضور خالی ہتھ حاضر ناں ہَون ۔ ¹⁷۱۷. ہر اِک اپنی طاقت دے تئیں تے اوس برکت دے برابر جیہڑی خداوند تیرے خدا نے اوہنوں دِتی اے،لیاوے۔¹⁸۱۸. تُوں اپنے اوہنان سبھے شہراں وچ ۔جیہڑے خداوند تیرا خدا تیرے قبیلیاں دے حساب نال تینوں دیوے گا۔قاضی تے حاکم مِتھ لَویں۔اوہ لوکاں دے وچ انصاف نال عدالت کرن۔ ¹⁹۱۹. تُوں فیصلہ سُناون وچ راستی تھوں پھیریں تے مُکھ دا لحاظ ناں کریں تے رشوت ناں لَویں ۔کویں جو رشوت عقل والیاں دی اکھاں نوں انھا کر دیندی اے تے سچیاں دی گلاں نوںوگاڑ دیندی اے۔ ²⁰۲۰. تے تُوں سچیائی دی پیروی کریں۔تاں جو تُوں جیوندا رہویں تے اوس دیس دا جیہڑا خداوند تیرا خدا تینوں بخشے گا ،مال بنیں۔²¹۲۱. تُوں خداوند اپنے خدادے اوس مذبحے دے نیڑے ،جیہڑا تُوں بناویں گا ،اپنے جوگی کسے قسم دے رُکھ دا کھمبا نہ لاویں ۔ ²²۲۲. تے ناں اپنےجوگا کوئی ستون کھلاریں ۔کیوں جو ایہناں توں خُداوند تیرے خدا نُوں نفرت اے۔

17¹۱. تُوں خداوند اپنے خدا جوگی کوئی گاں ڈھگا یاں بھیڈ بکری ،جہدےوچ عیب یاں کوئی نقص ہوے ،ذبح ناں کریں ۔کیوں جو خداوند تیرے خدا دےسامنے ایہہ مکروہ اے²۲. جیکر تیرے وچ کِدھرے تیرے شہراں وچ ،جیہڑا خداوند تینوں دیوے گا ۔کوئی بندا یاں بی بی ہووے ،جنہے خداوند تیرے خدا دے اگے بدی کیتی پئی اوہدے عہد نوں توڑیا۔ ³۳. تے جا کے پرائے معبوداں دی بندگی کیتی تے اوہناں نوں سِجدہ کیتا۔یاں سورج یاں چن یاں سبھے اَسمانی لشکر وچوں کِسے نوں۔جہدے پاریوں میں منع کیتا۔ ⁴۴. تے تینوں خبر دِتی گئی تے توں سُنیا تے تُوں بہتری پرکھ پڑچول کیتی تے ایہہ گل ٹھیک ثابت ہوئی ۔پئی اسرائیل وچ اجیہا مکروہ کم ہَویا اے۔⁵۵. تاں تُوں اوس بندےیاں بی بی ہووے ۔تے اوہنوں سنگسار کریں ۔ایتھوں تیک پئی اوہ مر جاوے ۔ ⁶۶. جیہڑا وی قتل کیتا جاوے اوہ دونویں تین گواہواں دے بیان مگروں قتل کیتا جاوے ۔اِک گواہ دے بیان نال اوہ قتل ناں کیتا جاوے۔ ⁷۷. اوہدے قتل جوگی اگیترے گواہواں دا ہتھ اوہدے اُتے پَین ۔تے اوہناں دے مگروں باقی لوکاں دے ہتھ ۔تاں جو تُوںاپنے وچوں اجیہی شرارت نُوں دَفعاں کریں⁸۸. جیکر تیرے آپسی دےقتل یاں دعوے یاں مارکٹائی یاں جھگڑے دے کسے معاملے دا فیصلہ تیرے پھاٹکاں دے اندر اوکھا ہووے ۔تاں تُوں اُٹھ تے اوس تھاں۔جنہوں خداوند تیرا خدا چُنے گا ۔جاوِیں۔ ⁹۹. تے لاوی کاہناں اُتے اوس ویلے دے قاضی کول حاضر ہون تے اوہناں نوں پُچھیں ۔تاں اوہ فیصلے پاروں تینوں ہدایت دین گے۔¹⁰۱۰. تے تُوں اوس فصیلے دے حساب نال عمل ورتین ،جیہڑا اوہ تینوں اوس تھاں تے دسن ۔جنہوں خداوند چُنے گا۔تے جو کجھ اوہ تینوں سِکھان اوہنوں منِیں۔ ¹¹۱۱. شریعت دے حساب نال ،جو کجھ اوہ تینوں سِکھان تے جیہڑا اوہ تینوں دسن ۔اوہدے حساب نال تُوںکریں ۔تے جیہڑی گلااوہ تینوں دسن ۔اوہدے حساب نال تُوں کریں ۔تے جیہڑی گلا اوہ تینوں جتان اوہدے تھوں سجے یاں کھبے ناں مُڑیں ۔¹²۱۲. تے جیہڑا بندہ اوس کاہن دی گستاخی کرے ،جیہڑا خداوند تیرے خدا دی خدمت کرن جوگی اوتھے کھلوتا اے،جیہڑا خداوند تیرے خدا دی خدمت کرن جوگی اوتھے کھلونا اے یاں قاضی دی گل ناں سُنے اوہ بندہ قتل جاوے ۔تے تُوں اجیہی شرارت نُوں اسرائیل وچوں دفعاں کریں۔ ¹³۱۳. تاں سبھے لوک سُنن گے تے ڈرن گے تے فیر گستاخی ناں کرن گے ۔¹⁴۱۴. جد تُوں اوس دیس وچ جیہڑا خداوند تیرا خدا تینوں بخشے گا ،وڑ جاویں تے اوہدا مالک بنیں تے تُوآکھیں ،پئی اوہناں سبھے قوماں وانگوں ،جیہڑیاں میرے آل دوالے نیں میں وی اپنے اُتے اِک بادشاہ کھلارھاں گا۔ ¹⁵۱۵. تان جنہوں خداوند تیرا خدا چُنے ،ااوہنوں تُوں اپنے اُتے بادشاہ بناویں ۔اپنے بھراواں دے وچوں ای اپنے اُتے بادشاہ کھلاریں ۔کسے پرائے بندے نوں جیہڑا جیہڑا بھرا نئیں ،اپنے اُتے بادشاہ نہ بناویں ۔¹⁶۱۶. پر اوہ اپنے جوگی بوہتے گھوڑے ناں جوڑے ۔تے گھوڑیاں دی چوکھ پاریوں اوہ لوکاں نُوں مِصر وچ ناں لے جاوے ۔کیوں جو خداوند نے تہانوں آکھیا پئی تُسی اوس راہ تھوں فیر کدی پچھاں نوں مُڑناں جانا۔ ¹⁷۱۷. تے اپنے جوگی بوہتیاں ووہٹیاں ناں رکھے ۔تاں جو اوہدا دل گمراہی ول نان جا لگے ۔تے ناں وہ بوہتا سونا تے چاندی جوڑ وچ رُجھیا رہوے۔¹⁸v18۱۸. تے جدوں اوہ اپنی شاہی دے تخت اُٹے بہوے تاں لاوی کاہناں دی کتاب دے حساب نال ایسشریعت دی اِک نقل اپنے جوگی لکھوائے۔ ¹⁹۱۹. تے وہ اوہدے کول ای رہوے تے اوہاپنی حیاتی دے سبھے دیہاڑے اوہنوں پڑھدا رہوے ۔تاں جو خداونداپنے خدا توں ڈرنا سیکھے۔تے ایس شریعت دی سبھے گلاں تے ایہناں قاعدیاں نوں مَنے تے اُتے عمل کرے۔²⁰۲۰. تاں جو اوہدا دل اوہدے بھراواں دے برخلاف مغرورناں ہوجاوے۔تے تاں جو اوہ حکم توں سجے یاں کھبے نہ مُڑے ۔تے اسرائیل دے وچ اوہدے تے اوہدے پُتراں دے شاہی دے دیہاڑے لمے ہو جان۔

18¹۱. کاہناں تے لاویاں تے لاویاں دے سبھے قبیلے دا سرائیل دے نال حِصا تے میراث نہ ہووےگی ۔کیوں جو اوہ خداوند دی اَگ والی قربانیاں تے اوہدی میراث وچوں کھان گے۔ ²۲. تے اوہدی میراث اوہدے بھراواں دے وچ ناں ہووے گی۔کیوں جو خداوند ای اوہدی میراث اے،جیویں اوہنے اوہنوں آکھیا۔³۳. لوکاں وَلوں جدوں اوہ گاں ڈھگے یا بھیڈ بکری دی قربانی کرن ۔تاں کاہناں نوں ایہہ حق ہووے گا۔کاہن نوں موڈھے،تے دونویں جیہڑے تے جھو جھودِتے جان۔ ⁴۴. تے اپنے غلے اُتے اپنی مَے تے اپنے تیل دےاگیترےپھل تے اپنی بھیڈاں دی اگیتری اُن توں اوہنوں دیویں۔ ⁵۵. کیوں خداوند تیرے خدا نے تیرے سبھے قبیلیاںوِچوں اوہنوں چُنیا اے تاں جو اوہ تے اوہدے پُتر ہمیشاں خداوند دے ناں دی خدمت جوگی کھلوتے رہن ۔⁶۶. جیکر اسرائیل دے وچ تیرے کِسے شہر توں جِتھے اوہ رہندا اے،کوئی لاوی آوے تے اوہدی تھاں وچ ،جنہوں خداوندچُنے گا اپنے دل دی لوبھ نال حاضر ہووے۔ ⁷۷. تاں اوہ خداوند اپنے خدا دے ناں نال اپنے سبھے بھرا لاویاں وانگوں ،جیہڑے اوتھے خداوند دے حُضور کھلوتے رہندے نیں ،خدمت کرے گا۔ ⁸۸. تے اوہ اوہدے کھان دے برابر حِصا دین گے۔بجائے اوس حصےدے،جیہڑا اوہنوں اپنی جدی ملکیت ویچن نال مِلیا ہووے۔⁹۹. جدوں تُوں اوس دیس وچ آویں جیہڑا خداوند تیرا خدا تینوں بخشے گا۔توں اوہنوں قوماں دی مکروہات وانگو کرنا ناں سِکھیں ۔ ¹⁰۱۰. تیرے وچ کوئی اجیہا نہ لبھے۔جیہڑا اپنے پُتر یاں دھی نُؤں اَگ وچوں لنگھا وے یاں جیہڑا جادوگیری صلاح لَوے یا آپ جادوگیر ہووے۔ ¹¹۱۱. ناں منتر پڑھن والاناں جِناںتوں پُچھن والا نہ اَملی تےناں اوہ موئیاں توں صلاح لیندا ہووے۔¹²۱۲. کیوں جو اوہ سبھے ،جیہڑے اجیہے کم کردے نیں ۔خداوند دے نیڑے نفرت جوگے نیں تے ایہناں ای مکروہاں پاریوں خداوند تیرا خدا اوہناں قوماں نوں تیرے اَگوں دفعاں کرے۔ ¹³۱۳. سگوں تُوں خداوند اپنے خدا دے حُضور کامل ہو۔ ¹⁴۱۴. کیوں جو ایہہ قوماں جنہاں نؤں تُوں کڈھ دیویں گا ۔نجومیاں تے جادوگیراں دی سُندیاں نیں ۔پر اجیہا کرن دی خداوند تیرے خدا نے تینوں اجازت نئیں دِتی۔¹⁵۱۵. خداوند تیرا خدا تیرے ای وچوں مطلب تیرے بھراواں ای دے وچوں میرے ورگا ای نبی سہر جوگی گھلے گا۔تُوں اوہدی سُنیں ۔ ¹⁶۱۶. جیویں پئی تُوں خداوند اپنے خدا توں حُورب ؔ اُتے محمے ؔ دے دیہاڑے مِنت کر کے آکھیا سی پئی میں خداوند اپنے خدا دی واج فیر ناں سُناں تے اجیہی وڈی اَگ وی فیر ناں ویکھاں۔تاں جو مین مرناں جاواں ۔¹⁷۱۷. تاں خداوند تے مینوں آکھیا پئی چنگا آکھیا ۔ ¹⁸۱۸. میں اوہناں دے بھراواں دے وِچوں تیرے ورگا اِک نبی گھلاں گا۔تے آنیا کلام اوہدے مُونہہ وچ رکھاں گا تے جو کجھ میں اوہنوں حکم دواں گا اوہ اوہناں آگھے گا۔ ¹⁹۱۹. تے جیہڑا بشر میرے کلام نوں،جیہڑا اوہ میرے ناں نال آکھے گا،ناں منے گا،تاں میں اوہدا حساب اوہدے توں لواں گا۔²⁰۲۰. تے جیہڑا بنی ایہہ گُستاخی کرے پئی کوئی اجیہی گل میرے ناں توں آکھے ،جیہڑے آکھن دا میں اوہنوں حکم نئیں دِتا ۔یاں پرائے معبوداں دے ناں نال نبوت کرے ،تاں اوہ نبی جرور قتل کیتا جاوے۔ ²¹۲۱. جیکر تُوں اپنے دل وچ آکھیں ،پئی ایہہ کیوں پتا چلے پئی ایہہ گل خداوند نے نئیں آکھی؟²²۲۲. تاں جیکر اوہ نبی خداوند دے ناں نال کجھ آکھے تے اوہدا آکھیا پورا ناں ہووے تان اوہ کلام خداوند نے اوہنوں نئیں دِتا ۔سگوں اوس نبی نے گُستاخ بن کے اوہ گل آکھی اے۔توں اجیہے کولوں ناں ڈریں۔

19¹۱. جیہڑے ویلے خداوند تیرا خدا اوہناں قوماں نوں جہناں دادیس خدا وندتیرا خدا تینوں بخش گا ،ؤڈسُٹے تےتوں اوہناں دا وارث ہوویں ،تے اوہناں دے شہرآں تے گھراں وچ رہن لگن۔ ²۲. تاں اوس دھرتی دے وچکار ،جیہڑی خداوند تیرا خدا تینوں میراث کر کے تینوں دیوے گا۔تریہہ شہر اپنے جوگی وکھرے کرلَویں ۔ ³۳. تے تُوں پَند ناپ کے،اوس دیس نوں جیہڑا خداوند تیرا خدا میراث کر کے تینوں دیوے گا ،تریہہ حصیاںوچ ونڈلَویں۔تاں جوہر اِک قاتل جوگی لگنے دی تھاں ہووے۔⁴۴. تے اوس قاتل دا ،جیہڑااوتھے لُک کے کے اپنی جان بچاوے ،اجیہا حآل اے پئی اوہنے اپنے گوالمنڈی نوں اَن بھُلی وچ قتل کیتا ہووے تے پئی اوہدے نال پِچھاں کوئی ویر نال رکھیا ہووے ۔ ⁵۵. جیویں پئی کوئی بندہ اپنےگوانڈی نال جنگل وچ لکڑی وڈن جاوے۔تے لکڑی وڈن جوگی کوہڑ چلاوے ۔تے کواہڑا دستے وچوںنکل جاوے ۔تے اوہدے گوانڈی نون جالگے تے وہ مرجاوے ۔تاں اوہ اوہناں شہراں وچوں اِک دےاندر لُک جاوے ۔تے جیوندا رہوے۔⁶۶. اجیہا ناں ہووے پئی مرن والے دا والی اپنے قہر دے جوش وچ قاتل د ا پِچھا کرے۔تے راہ وچ اوہنوں جا پھڑےتے اوہنوں قتل کر دیوے ۔اوہدے تے قتل دا فتویٰ لاگُو نئیں۔کیوں جو لنگھے دیہاڑیاں وچ اوہدا اوہدے نال ویر نئیں سی۔ ⁷۷. ایس کر کے میں تینوں حُکم دے کے آکھدا ہاں پئی توں اپنے جوگی تریہہ شہر وکھرے کریں۔⁸۸. فیر جد خداوند تیرا خدا تیری حداں نوں ودھاوے گا،جیویں پئی اوہنے تیرے پیو دادا نال قسم کھادی سی تے اوہ سبھے دیس تینوں بخشے ۔جہدے دین دا اوہنے تیرے پیو دادا نال وعدہ کیتا ۔ ⁹۹. ایس شرط نال پئی تُوں اوہناں سبھاں حُکماں نوں جنہاں پاریوں اَج دے دیہاڑے میں تینوں حکم دیناں ہاں ،منے تے اوہناں تے عمل ورتیں ۔تے خداوند اپنے خدانوں پیار کریں تے ہمیشاں اوہدی راہواں تے چلیں)توں ایہناں تریوے شہراں دے باہجھوں تیرے شہر اپنے جوگی وَکھرے کریں۔ ¹⁰۱۰. تاں جو بے گناہ د لہو ،تیرے اوس دیس وچ ۔جیہڑا خداوند تیرا خدا میراث کر کے تینوں دیوے گا۔،وگایا ناں جاوے ۔تاں جو ایہہ ناہووے پئی اوہ قتل تیرے سِرجاوے۔¹¹۱۱. پر جیکر کوئی بندہ اپنے گوانڈی نال ویر رکھدا ہووے۔تے اوہدے جوگی چھئی لگاوے ،تے اوہدے تے حملا کرے تے اوہنوں اجیہا پھٹ لاوے پئی اوہ مرجاوے تے اوہ اوہناں شہراں وچوں کِسے اندر لُک جاوے۔ ¹²۱۲. تاں شہر دے وڈے ڈیرے اوہنوں اوتھوں پھڑوان تے مرن والے دے والی دے ہتھ کر دین تے اوہ قتل کِیتاجاوے۔ ¹³۱۳. تیری اکھوچ اوہدے جوگی دی رحم نہ آوے ۔سگوں توں بے گاہ دا قتل اسرائیل وچوں دفعاں کریں ۔تاں تیرابھلا ہووےگا ۔¹⁴۱۴. توں اپنے گوانڈی دی حد دا اوہ نشان ،جنہوں پِچھلیاں نے تیری میراث وچ مِتھیا سی،اوس دیس وچ جیہڑا خداند تیرا سگوں تیرا خدا تینوں وارث ہون جوگی دیوے گی ۔پِچھے ناں ہٹا۔¹⁵۱۵. کِسے بندے دے برخلاف اوہدے کِسے گناہ یاں کوتاہی بارے جیہڑی اوہدے تھوں ہوئی ، نِرا ای گاوہ ناں کھلووے گا۔سگوں دوہاںتَرے گواہاں دے بیان نال گل ثابت ہووےگی۔ ¹⁶۱۶. جیکر کِسے دے برخلاف کوئی جھوٹا گاوہ کھلووے تے اوہدی بدی تے گواہی دیوے۔¹⁷۱۷. تاں اوہ دونویں بندے جنہاں وچ جھگڑا اے،خداوند دے حُضور کاہناں تے اوہناں دیہاڑیان دے قاضیاں دے اَگے کھلون ۔ ¹⁸۱۸. تے قاضی چنگی طراں پرکھ پڑچول کرن تاں جیکراوہ گاوہ جھوٹا نکلے تے اوہنے اپنے بھرا دے برخلا ف جھوٹی گواہی دِتی ہووے۔ ¹⁹۱۹. تاں تُسی اوہنے نال اوہوای کرنا ،جیہڑا اوہنےاپنے بھرا نال کرنا چاہیا،تاں اِنج تُؤں شرارت نُوں اپنے وچوں دفعاں کریں ۔²⁰۲۰. تاں جو دوجے سُنن تے ڈرن ،تے اگے تھوں اجیہی شرارت تیرے وچ فیر نہ کرن ۔ ²¹۲۱. تیری اَکھ ترس نہ کھاوے۔جان دا بدلاجان،اَکھ دا بدن،دند دا ندبدلا د،ہتھ دا بدلا ہتھ تے پیر بدلاپیر ہووےگی ۔

20¹۱. دیدوں تون اپنے ویریاں نال جنگ کرن نکلیں تے توں وکھیں پئی گھوڑے تے گڈیاں لشکراں سنے تیرے توں بُہتے نیں توں ڈر ناں ۔ کیوں جو خداوند تیرا خدا جیہڑا تینوں مِصر ؔ دے مُلک چوں باہر کڈھ لیایا تیرے نال اے ۔²۲. جیدوں جنگ ہون دے نیڑے ہووے تے کاہن سامنے ا کے کھلو تے لوکان نال گل کرے۔ ³۳. تے اوہناں نوں اکھے ۔ سُن اے اسرائیل ؔ ! اَج تُسیں اپنے ویریاں نال جنگ لئی اگے لگے او ۔ تُہادے دِل ڈر ناں جان تے تُسیں خوف ناں کرو تے کمنبو ۔ تے اوہناں دے اگے گھبرا ناں جانیے جے ۔ ⁴۴. کیوں جو خداوند تُہاڈا خدا تُہادے نال ٹر دا اے تاں جو تُہاڈے ویریاں نال جنگ کرے تے تُہانوں چحدا دے ۔⁵۵. تدھ جیہڑے عُہدے دار تے اوہو لوکان نال کلام کر کے آکھن گے پئی جے کسے بندے نوں پِچھاں پرت جائے ۔ اِنج ناں ہووے پئی اوہ لڑائی چہ ماریا جاوے تے دوُجا اوہنوں مخصوس کرے۔⁶۶. تے جے کِسے بندے نے انگوران دا باگ لایا ہووے تے اوہدا پھَل نئیں کھادا تے اوہو اپنے ماریا جاوے تے دوُجا بندا کھاوے ۔ ⁷۷. تے جے کسے بندے نے ویاہ کیتا ہوے تے اوہدے کول ناں گیا ہووے تے اپنے گھر نوں پچھاں پرت جاوے ۔ اینج ناں ہووے پئی اوہدی اوہدی زنانی نوں لے لوے ۔⁸۸. تدھ سارے عہدے دار لوکاں نال گل کرے ایہہ آکھن پئی جے کوئی بندہ ڈرپوک تے بُزدلا اے تے اوہو اپنے گھر نوں پچھاں پَرت جاوے ۔ اینج ناں ہووے پئی اوہدے بھراواں دے دِل اوہدے دل وانگوں پِگھر جان ۔ ⁹۹. جَد سارے عُہدے دار لوکاں نال گل کر لین تے لشکر دے سردار اپنے لوکاں نون جنگ دے لئی تیار کرن ۔¹⁰۱۰. جَد تُوں جنگ کرن لئی کسے شہر دے نیڑے جاوین تے پہلاں اوہناں نال صلح دی خواہش کر ۔ ¹¹۱۱. جے تے اوہو صلح مَن لین تے پھاٹک تیرے لئی کھول دین تے جیہنے لوک اوہدے چہ رہندے تے اوہ تینوں باج دے دین دار ہون گے تے سیوا کرن گے ۔¹²۱۲. تے جے اوہ تیرے نال صلح ناں کرن ۔ سگوں تیرے نال جنگ شروع کرن ۔ تدھ توں اوہنوں نوں گھیرے۔ ¹³۱۳. تے خداوند تیرا خدا اوہناں نوں تیرے ہتھاں چہ دے دئے گا ۔ توں سارے بندیاں نوں تلوار دی دھار نال قتل کر ۔¹⁴۱۴. پر زنانیاں تے اَیانے تے پَشو تے اوس شہر دی ساری بوٹی نوں اپنے لئی رکھ تے اپنے ویریاں دی ہر شے اپنا حق سمجھ کے کھالیئں ۔ جیہڑی خداوند تیرے خدا نے تینوں دتی اے۔ ¹⁵۱۵. تے ایس طرحاں ای اوہناں شہراں نال کر جیہڑے تیرے توں بُتے دوُر نیں ۔ تے جیہڑے ایہناں قوماں دے شہراں چہ نئیں ۔¹⁶۱۶. پر اوہناں قوماں دے شہراں چہ جیہڑا خداوند تیرا خدا تیری میراث کر دے گا تو کسے نوں وی جیوندا ناں رئین دئیں ۔ ¹⁷۱۷. سگوں توں اوہناں نوں ضرور قتل کر یعنی حِتیاں ؔتے اموریاں ؔ تے کنعانیاں ؔ تے فرزیاں ؔ تے حویاں ؔ تے پوسیاں نوں ، جس طرحاں پئی خداوند تیرے خدا نے تینوں حُکم دتا اے ۔ ¹⁸۱۸. اینج ناں ہووے پئی اوہ اپنے مکروہ کماں وانگر جیہڑے اوہناں نے اپنے دیوتاواں دے لئی کیتے نیں ۔ تُہانوں وی سکھان تے ایس طرحاں تُسیں خداوند اپنے خُدا دے خلاف پاپ کرو ۔¹⁹۱۹. جے تُسیں شہر نوں بڑی دیر تیِک گھیرے چہ لئی رکھو ۔ تاں جو لڑائی کرکے اوہنوں فتح کر لو َ تے توں اوہناں تُہادا مار کے اوس دے دُکھ نان برباد ناں کر ۔ کیوں جو توں اوہناں توں کھائیں گا۔ ایس لئی اوہناں نوں ناں وَڈ ۔ کیوں جو توں اوہناں نوں کھائیں ۔کیوں جو میدان دا رُکھ انسان تے نئیں پئی توں اوہنوں گھیر لوئیں ۔ ²⁰۲۰. پر جیہڑے رُکھ نوں سمجھنا ایں پئی کھان دے کم دے دا نئیں ۔ اوہنوں برباد کر تے وَڈ چھَڈ ۔ تے اوس شہر دے خلاف جیدے نال توں لڑنا ایں ۔ گھیرن لئی مورچے بنا جیدوں تیِک پئی توں اوہنوں ناں کر لویں ۔

21¹۱. جے اوس دیس چہ جیہڑا خداوند تیرا خُدا میراث دے طور تے تینوں دئے گا ۔ کسے قتل کیتے بندے دی لاش میدان چہ پئی ہووے ۔ تے پتہ ناںہووے پئی اوہنوں کِنے قتل کیتا اے ۔ ²۲. تدھ تیرے وڈے وڈیرے تے قاضی باہر نکلن۔ تے اوہنوں لے کے اوہناں شہران تیِکر جیہڑے قتل ہوون دے دوالے نیں ناپن ۔³۳. جیہڑا شہر سب توں نیڑے ہووے ۔ اوہدے وڈے وڈیرے اِک وِچھی لین ۔ جیہنے ہَل ناں کھیچیا ہووے تے پنجالی ےھلے نئیں آئی ۔ ⁴۴. تےاوس شہر دے اوہنوں ایہو جیہی آچی نیویں تے پتھراں والی وادی چہ جیدے چہ ہَل نئیں واہیا گیا تے بیہ نئیں بیجیا گیا ، لے جان تے اوتھے لیجا کے اوس وَچھی دی دھون بھَن دین ۔⁵۵. تدھ کاہن تے بنی لاوی ؔ نیڑے ا جان کیوں جو خداوند نے اوہناں نوں چُگ لیا اے پئی اوہدی سسب جھگڑے تے مار کُٹ دا فیصلہ ہووے ۔⁶۶. اوس شہر دے جیہڑا قتل ہوون والے دے نیڑے ولے ۔ سب وڈے وڈیرے اوس وَچھی دے اُتے جیدی دھون وادی چہ بھنی گئی اے اپنے ہتھ دھون ۔ ⁷۷. تے سچیائی نال اقرار کرن پئی ساڈے ہتھوں اے خون نئیں ہویا تے ناں اپنی اکھیں ویکھیا اے ۔⁸۸. اے خداوند اپنی قوم اسرائیل ؔ نون معاف کر جہنوں چھُدایا اے ۔ تے بےگُناہ دے خون دا جُرم اپنی قوم اسرائیل ؔ نوں معاف کر جہنوں توں چھُڑایا اے تے بے گُناہ دے خون دا جُرم اپنی قوم اسرائیلؔ دے وچکار نان رہن دے ۔ تدھ خون وہناں نون بخشیا جاوے گا ۔ ⁹۹. ایس لئی جیدوں توں اوہو ای کریں جیہڑا خدا دی نگاہ چہ سِدھا اے تے توں بے گُناہ دے خون دا جُرم اپنے چون دور کریں گا ۔¹⁰۱۰. دیدوں اپنے ویریاں نال جنگ کرن لئی نکلیں تے خداوند تیرا خُدا اوہنان نوں تیرے حوالے کر دے۔ تے توں اوہناں نوں قید کر لیاویں ۔ ¹¹۱۱. تے تون اپنیاں قیدیاں چوں کوئی سوہنی رَن ویکھیں تے تیری خواہش ہووے پئی توں اوہنوں ای اپنی گھر والی بناویں ۔ ¹²۱۲. تے توں اہنوں اپنے گھر چہ لیا ۔ اوہدا سر مُن دے تے اوہدے نوَ ہ وڈا ۔¹³۱۳. تے اوہو اپنی قید ہوون دے کپڑے لاوے تے تیرے گھر چہ رہوے تے اِک مہینہ اپنے پیو تے ماں لئی رائے پِٹے ۔ اوہدے بعدوں تون اوہدے نال میل کر ۔ تے اوہدا خصم بن تے اوہو تیری گھر والی اے ۔ ¹⁴۱۴. فیر توں اوہدے توں راضی ناں ہوویں تے اوہنوں آزاد چھڈ دے ۔ توں اوہنوں چاندی دے مُل ناں ویچ ۔ تے ناں زبر دستی نال اوہدے تے ظلم کر ۔ کیوں جو تو اوہنوں ذلیل کیتا اے ۔¹⁵۱۵. جے کسے بندے دیاں دو گھر والاں ہون ہون ۔ اِک پیاری تے دوُجی بے پیاری تے تے پیاری تے دونواں دے مُنڈے ہون ۔ تے پلیٹھی دا پُتر بے پیاری چوں ہووے ۔ ¹⁶۱۶. تے جیدوں اوہو اپنی میراث اپنے پُتراں چہ ونڈے تدھ اوہنوں ایہہ چنگا ناں ہووے گا پئی اوہو پلیٹھی ہوون دا حق پیاری دے پُتر نوں دوے ۔ بجائے سے پیاری دے اوس پُتر نوں جیہڑا پلیٹھی دا اے ۔ ¹⁷۱۷. سگوں اوہو۔ بے پیاری دے پُتر نوں پلیٹھی مَنّے تے اوہنوں اپنے سارے سال چوں دو حصے دیوے ۔ کیوں جو اوہو اوہدے زور دا پہلا پھَل اے تے پلیٹھی دے ہون دا حق اوہدا ای اے ۔¹⁸۱۸. جے کسے بندے داا نافرمان تے باغی پُتر ہووے ۔جیہڑا اپنے اوہو اوہناں دی نئیں سُن دا ۔ ¹⁹۱۹. نے اوہدا پیو تے اوہدی ماں اوہنوں پھڑن ۔ تے اوس تھاں پھاٹک دے وڈے وڈیریاں دے کول باہر لے جان ۔²⁰۲۰. تے اوہو دونویں شہر وڈے وڈیریان نوں آکھن پئی ایہہ ساڈا نافرمان تے باغی پُتر اے جیہڑا ساڈا آکھا نئیں من دا تے کھاؤ ُ تے شرابی اے۔ ²¹۲۱. تے شہر دے لوکی اوہنوں سنگسار کرن ۔ ایتھوں تیِک پئی اوہو ماجائے تے تؤن ایسی شرارت نوں اپنے چوں دفع کر ۔ تاں جو کُل اسرئیل ؔ سُنے تے ڈر رکھے ۔²²۲۲. جے کِسے بندے موت پان دا جُرم کیاتا ہووے تے اوہنوں قتل کھا گیا ہووے تے اوہو سوُلی تے ٹنگیا گیا ہووے ۔ ²³۲۳. تے اوہدی لاش سوُلی تے رات نان رہوے ۔ سگوں اوسے دن اِک دِتے جاوے ۔ کیوں جو جیہڑا ٹنگیا گیا اے ۔ اوہو خدا ولوں لعنتی اے ۔ توں اوس دیس نون جیہڑا خدواند تیرا خدا تینوں میراث دے طور تے دیندا اے ، پلیت ناں کریں ۔

22¹۱. جیکر تُوں اپنے بھرا دے گاں ڈھگے یاں بھیڈ نُوں گواچا ہویا ویکھیں ،تُوں اوہدے تھوں نہ لُکاویں ۔سگوں اوہنوں اپنے بھرا دے کول پِچھاں نُوں گھلا دیویں ۔ ²۲. جیکر تیرا بھرا تیرے نیڑے ناں رہندا ہووے ۔یاں تُوں اوہنوں جاندا ناں ہوویں ۔تاں اوہنو ں اپنے گھار لے آویں ۔تے اوہ تیرے کول رہوے۔۔جدوں تیک پئی تیرا بھرا اوہدی کھوج نال کرے ۔تد تُوں اوہنوں موڑ دیویں ۔³۳. اینج ای تُوں اوہدے کھوتے تے اوہدے کپڑے لتے نال کریں ۔تے اپنے بھرا دی کِسے گواچی شے توں ،جیہڑی تینوں لبھے ،تیرے تے واجب اے پئی تون اوہدے تون ناں لُکاویں۔ ⁴۴. تے جیکر تُوں اپنے بھرا دے کھوتے یاں ڈھگے نوں راہ وچ ڈِگا پیا ویکھیں ،توں اوہدے تھوںناں لُکاویں ۔سگوں اوہنوں چُکن وچ اوہدی مدد کریں۔⁵۵. کوئی بی بی بندے دا لباس ناں پاوے تے نان ای بندہ بی بی دا لباس پاوے ۔کیوں جو جنے ایویں کر دے نین ،خداوند تیرا خدا اوہناں سبھاں نال نفرت کردا اے۔⁶۶. جیکر تُوں راہ ٹُردے ہوئیاں بُھنجے یاں ُکھ اُتے کِسے پکھیرو دا آہلنا ویکھیں ،تے اوہدے اندر بچے یاں آنڈے ہون تاں تُوں بچیاں نوں ماں سمیت ناں پھڑیں۔ ⁷۷. سگوں تُوں ماں نُؤں چھڈ دیویں تے بچیان تُوں اپنے جوگی پھڑ لَویں ۔تاں جو تیرا بھلا ہووے۔تے توں بہتیرے دیہاڑے جیوندا رہویں۔⁸۸. جیکر تُوں نوآن گھر بناویں تاں چھت تے چار چوفیرے کندھ بناویں ۔تان جو تیرے گھرتے لہو نہ پوے ،جدون کوئی اوس تھوں ڈِگ پوے۔⁹۹. تُؤں اپنے تاکستان وچ دوطراں دا ببی بیجیں ۔تاں ایہہ نہ ہو وے پئی جیہڑا بی تُوں بیجیا اے تے تاکستانؔ دا حاصل دونویں ناپاک ہو جان ۔ ¹⁰۱۰. تُوں ہَل وچ ڈھگے دے نال کھوتا نہ جوئیں ۔ ¹¹۱۱. تُوں اُنّ تے سُوت دا رلاواں کپڑا نان پاویں ۔¹²۱۲. تُوں اپنے اوس لباس دے چواں نُکراں وچ ،جنہوں تُوں پاؤنا ایں ۔جھالر لگاوین ۔¹³۱۳. جیکر کوئی بندہ کسے بی بی نُوںووہٹی بناوے ۔تے اوہدے نال رات لنگھا ئے ،فیر اوہدے تھوں پھِر جاوے۔ ¹⁴۱۵. تے اوہدے پاریوں بے شرمیاں گلاں کرے تے اوہنوں بدنام کرے تے آکھے ۔مین ایس بی بی نال ویاہ کیتا ۔پر جدوں میں اوہدے کول گیا ۔تاں میں اوہنوں کواری نہ ویکھیا¹⁵۱۵. تد اوس کُڑی دا پیو تے اوہدی مان اوہدے کوارے پَن دیاں نشانیاں لے کے شہر دے وڈے وڈیریاں دے کول پھاٹک وَل نِکل آؤن ۔¹⁶۱۶. تے اوہدا پیو وڈیریاں نُوں آکھے ۔پئی میں ایس بندے نال اپنی دھی ویاہ دِتی تے ایہہ اوہدے تھوں نفرت کردا اے۔ ¹⁷۱۷. تے ایہنے بے شرمیاں دیاں گلاں اوہدے پاریوں آکھیاں نین پئی مین تیری دھی نُوں کواری نئیں ویکھیا۔ایس کر کے میری دھی دے کوارے پَن دِیاں ایہہ نشانیاں نیں۔تے اوہ اوس کپرے نون شہر دے وڈیریاں دے اگے وِچھا دین۔¹⁸۱۸. تد شہر دے وڈیرے اوس بندے نُوں پھر کے کَوڑے مارن۔ ¹⁹۱۹. تے اوہ اوہدے اُتے چاندی دے اِک سو مثقال جُرمانا پاؤن ۔تے اوس کُڑی دے پیو نون دین ۔کیوں جو اوہنے اَک اسرائیلی کواری دے پاریوں بے شری دیآن گلاں کیتیاں نین ۔تے اوہ اوہدی ووہٹی رہووےگی ۔تے اوہ اوہنوں اپنی سبھے حیاتی تیکر طلاق نال دے سکے گی۔²⁰۲۰. پر جیکر اوہ گل سچی ہووے ۔تے کُڑی وچ کوارا پَن ثابت ناں ہووے۔ ²¹۲۱. تاں اوہ اوس کُڑی نوں اوہدےپیو دے گھر دے پھاٹک اُتے کڈھ لیان۔تے اوس شہر دے سبھے رہن والے اوہنں سنگسار کرن ۔ایتھوں تیک پئی اوہ م جاوے ۔کیوں جے اوہے اپنے پیو دے گھر وچ بدکاری کر کے اسرائیل دے وچ کیتی ۔اخیرتُؤں بدی نُوں اسرائیل وچوں دفعاں کریں ۔²²۲۲. جیکر کوئی بندہ کِسے ویاہی ہوئی بی بی نال صحبت کیتی ۔تے اوہ بی بی وی ۔تُوں ایس طراں بدی نُوں اسرائیل وِچوں دفعاں کریں ۔²³۲۳. جیکر کوئی کواری کُڑی کِسے بندے نال ویاہی گئی اے تے کوئی دُوجا مرداوہنوں شہر وچ ویکھ ککے اوہدے نال صحبت کرے۔ ²⁴۲۴. تاں تُسی اوہناں دونواں نُوں اوس شہر دے پھاٹک تے کڈھ لیاؤ۔تے اوہناں نون سنگسار کرو۔ایتھوں تیک پئی دونویں مرجان ۔کُرلائی ۔تے بندےنوں ایس لئی پئی اوہنے اپنے گوانڈی دی ووہٹی نوں سِوا کیتا ۔تں اجیہی بدی نون اینج اپنے وِچوں دفعاںکریں ۔²⁵۲۵. تے جیکر کِسے بندے نے ویاہی ہوئی کُڑینوں میدان وچ ویکھیا تے اوہدے نال یورا یوری صحبت کیتی تاں نِرا اوہ بندہ ای ،جِنے صحبت کیتی،ماریا جاوے۔ ²⁶۲۶. تے کُڑی نُوںکجھ نہ آکھیا جاوے ۔کیوں جو اوہد اگانہ قتل جوگ نئیں ۔تے ایہہاینج ای اے،جیویں کوئی بندہ اپنےگوانڈی اُتے حملاکرےتےاوہنوں ماسُٹے ۔اخیر ایہہ گل وی اینج ای اے۔ ²⁷۲۷. کیوں جو اہنے اوہنوں میداں وچ ویکھیا تے اوہ ویاہی ہوئی کُڑی کرلائی ۔پر کوئی نئیں سی جیہڑا اوہنوں بچاؤندا ۔²⁸۲۸. جیکر کوئی بندہ کِسے کواری کُڑی نوںویکھے جیہڑی ویاہی ہوئی نئین تے اوہدے نال زبردستی صحبت کرے ۔تے اوہ پھڑے جان۔ ²⁹۲۹. تاں ایہہ بندہ کُڑی دے پیو نوں پنجاہ مِثقال چاندی دیوے تے اوہ اوہدے رُسوا ہون دے بدلے وچ طلاق ووہٹی ہووے گی تے اوہ اوہنوں سبھے حیاتی وچ طلاق ناں دے سکے گا۔³⁰۳۰. کوئی بندہ پیو دی ووہٹی نال ویاہ نہ کرے تے اپنے پیو دا پردہ نہ کھلوے ۔

23¹۱. جیہڑے بندے نوں کھس کر دِتا گیا ہووے یا نفس کٹ دِتا گیا ہووے ۔ اوہ خداوند دی جماعت وچ داخل ناں ہووے ۔ ²۲. کوئی حرام زادہ خداوند دی جماعت وچ داخل ناں ہووے۔ اوہدی دسویں پیِڑی تیِک کوئی خداوند دی جماعت وچ داخل ناں ہووے ۔³۳. تے ناں کوئی عمونی ؔ تے موآنی ؔ خدواند دی جماعت وچ دسویں پیِڑی تیِک داخل ہووے ۔ ایہناں وچوں کوئی وی خداوند دی جماعت وچ کدی داخل ناں ہووے ۔ ⁴۴. کیوں جو جیدوں تُسیں مصرؔ جو نکلے او ۔ روٹی تے پانی لے کے تُہاڈے لئی راج وچ ناں آئے۔ تے ایہناں تے فعورؔ چوں جیہڑا نہرائم وچ اے ۔ بلعام بن بعورؔ نوں پیسے دے کے سدیا تاں جو اوہ تُہاڈے اُتے لعنت کرے ۔

⁵۵. پر خدواند تیرے خدا نے چاہیا پئی بلعام ؔ دی سُنے سگوں خدواند تیرے لئی لعنت نوں برکت نال بدل دتا ۔ ⁶۶. ایس لئی پئی خداوند تیرا خُدا وند تینوں پیار کردا سی⁷۷. تُوں اپنی ساری حیاتی کدی ایہناں دی سلامتی تے خیریت نا چاہویں ۔ توں ادومیؔ توں نفرت ناں کریں ، کیوں جو اوہ تیرا بھائی اے توں کِسے مصریؔ توں نفرت ناں کریں ۔ کیوں جو او تیرا بھائی اے توں کِسے مصری توں نفرت ناں کریں ۔ کیوں جو توں ایہناں دے دیس وچ مُسافر رہیا ۔ ⁸۸. ایہناں دی تیری پیِڑھی دے جیہڑے مُنڈے جمّن اوہ اوہ خداون دی جماعت وچ داخل ہون گے ۔⁹۹. جدھ توں لشکر گاہ جو اپنے ویریاں نال لڑن لئی نکلن ۔ ¹⁰۱۰. توں ہر اِک بُری شے توں پاک رہ ۔ اگر تُہاڈے وچ کوئی اجیہا مرد ہووے ۔ جیہڑا رات نوں سُفنے وچ ناپاک ہو جاوے تے اوہ لشکر گاہ چوں باہر نکلا جائے تے لشکر گا ہ وچ ناں آئے ۔ ¹¹۱۱. پر جیدوں شام ہون لگے تے اوہ نہاکے تے سورج دُبن توں بعد لشکر گاہ دے اندر آئے۔ ۔ تے لشکر گاہ توں باہر تُہاڈے لئی اِک تھاں ہووے گی جِتھے تُسیں حاجت دے لئی جاؤ۔¹²۔ تے لشکر گاہ توں باہر تُہاڈے لئی اِک تھاں ہووے گی جِتھے تُسیں حاجت دے لئی جاؤ۔ ¹³۱۳. تے تیرے کمر بند وچ تیرے کول اِک رویا ہووے ۔ تاں جو جیدوں توں باہر جا کے بہویں توں کھڈا پُٹ ۔ اپنی گندگی نوں لُکا ۔ ¹⁴۱۴. تاں جو تینوں خُداوند تیرا خُدا تیرے لشکر گا ہ دے اندر پھردا اے ۔ تاں جو تینوں چھڈ آئے تے تیرے ویریاں نوں تیرے حوالے کرے ۔ ایس لئی تیری لشکر گاہ پاک رہوے۔ اینج ناں ہووے پئی اوہ اایہدے وچ کوئی ناپاکی ویکھے تے تیرے کولوں چلا جاوے ۔¹⁵۱۵. جے کوئی غُلام تیرے کول نس کے آ جاوے تے توں اوہنوں اوہدے مالک دے حوالے ناں کر ۔ ¹⁶۱۶. سگوں اوہ تیرے کول کسے وی شہر وچ جیہڑی تھاں اوہ چاہو تے جِتھے اوہنوں چنگا لگے رہوے توں اوہدے تے ظلم ناں کریں ۔¹⁷۱۷. اسرائیل ؔ دی کُڑیاں وچوں کوئی نچن والی ناں ہووے تے ناں اسرائیلؔ دے مُنڈیاں وچوں کوئی رنڈے باز ہووے ۔ ¹⁸۱۸. توں خُداوند اپنے خُدا دے گھر وچ نچن والی دی کمائی یا کُتے دی قیمت مُفت دے لئی ناں لیاویں ۔ کیوں جو ایہہ دونویں خداوند تیرے خُدا دے نیڑے مکروہ نیں ۔¹⁹۱۹. تُوں اپنے بھائی نوں سُود تے قرض ناں دے ناں پیسے ناں دانے تے ناں ہور کوئی شے۔ جیہڑی قرض تے دیتی جا سکدی اے ۔ ²⁰۲۰. اجنبی نوں توں سُود تے وقرض دے سکنا ایں ۔ پر اپنے بھائی نوں سُود تے قرض ناں دے دیویں ۔ تاں جو اوس دیس وچ جیدا مالک بنن دے لئی تُوں جانا ایں ۔ خداوند تیرا خُدا تیرے تیرے ہَتھ دے سارے کماں وچ برکت بخشے ۔²¹۲۱. جَدھ توں خدواند اپنے خدا دے لئی کوئی مَنّت منیں ۔ توں ایہنوں ادا کرن وچ دیر ناں کر۔ کیوں جو خداوند تیرا خدا ایہنون تیرے کولوں طلب کرے گا ۔ ²²۲۲. تے جے توں پہلاں مَنّت نئیں مَنی توں گُنہگار ناں ہوویں گا ۔ ²³۲۳. پر جو کُجھ تیرے بُلاں چوں نکلیا اے ۔ اوہنوں یاد رکھ تے عمل وچ لیا ۔ اوس مَنّت دے مطابق جیہڑ ی توں خُداوند اپنے خُدا کی خوشی نال منّی ایں جس طرحاں پئی تیرے مُونہہ نے آکھیا ۔²⁴۲۴. جے توں اپنے گوانڈی دے باغ دے وچ اپنی جاویں تے تے تُوں اپنی پنکھ دے مطابق انگور کھا پَر اپنی ٹوکری وچ ہر گز ناں لے کے جائیں۔ ²⁵۲۵. جے تُوں اپنے گوانڈی دی پیلی وچ جاویں تے تُوں اپنے ہَتھ نال سُٹے توڑے پر اپنے گوانڈی دی پیلی نوں دااتری ناں لائیں ۔

24¹۱. جیکر کوئی بندہ کسے بی بی نوُ ں پھڑے تے اوہدا خاوند بن جاوے ۔ تے مگروں کسے عیب دے پاروں اوہدے اوہدے تھوں نفرت کرے ۔ تے طلاق ناامہ لکھ کے اوہنوں دیوے ۔ تے گھر وچوں کڈھ دیوے ۔ ²۲. تے اوہ اوہدے گھرون نکل کے دوُجے بندے دی ووہٹی بن جاوے ۔³۳. تے اوہ دوُجا بندہ وی اوہدے تھوں نفرت کرے تے طلاق نامہ لکھ کے اوہنوں دیوے تے اپنے گھروں اوہنوں کڈھے یاں اوہ دو ُجا بندہ جِنے اوہنوں اپنی ووہٹی بنایا ، مر جاوے ۔ ⁴۴. تاں اوہدے پچھلے خاوند جوگی ، جنے اوہنوں طلاق دتی سی ۔ ایہہ روا نئیں پئی اوس بی بی نوں ، اوہدے ناپاک ہوں مگروں فیر اپنی ووہٹی بناوے ۔ کیوں جو ایہہ خداوند دے حضور مکروہ اے ۔ اخیر توں اوس دیس وچ جیہڑا خداوند تیرا خدا میراث کرکے تینوں دیندا اے ، گُناہ ناں ہون دیویں ۔⁵۵. جیکر کِسے بندے نے کسے بی بی نال نواں ویاہ کیتاہووے ۔ تاں اوہ فوج وچ ناں جاوے ۔ ناں اوہدے اُتے کسے کم دا بھار سُٹیا جاوے ۔ سگوں اک ورھے تیِکر اوہ اپنے گھر وچ ویہلا رہوے ۔ تے اپنی ووہٹی نوں ، جیہڑی اوہنے کیتی اے ، خوش رکھے۔⁶۶. کوئی بندہ چکّی یاں اوہدے اُتے والے پاٹ نوں گروی نال رکھے ۔ کیوں جو ایہہ تان جان نوں گِروی رکھن دے برابر اے ۔⁷۷. جیکر کوئی بندی اجیہا ملے ، جیہڑا اپنے بھراواں ، مطلب پئی بن اسرائیلؔ وچوں کسے نوں چوری کر کے لے گیا ۔ تے اوہنوں غلام بنا لیا یاں ویچ دِتا ۔ تاں چوری کرن والا ماردتا جاوے تے توں اجیہی شرارت نوں اپنے وچوں دفعا کریں ۔⁸۸. کوڑھ دی بیماری پاروں سوُہ رکھیں ۔ لاوی تے کاہن جو کُجھ تینوں سکھان اوہدے اُتے عمل ورتیں ۔ ⁹۹. چیتا رکھ پئی جدوں تُسیں مصر ؔ تھوں نککلے تاں راہوچ خداوند تیرے خدا نے نیم نال کیہ کیتا ۔¹⁰۱۰. جیدوں توں اپنے گوانڈی نوں کُجھ قرضا دیویں تاں اوہدے تھوں گروی لین جوگی اوہدے گھو وچ نال وڑیں ۔ ¹¹۱۱. سگوں باہر کھلوتا رہویں ۔ تے اوہ تیرے کول گروی باہر کڈھ لیاوے ۔¹²۱۲. جیکر اوہ بندہ ماتر ہووے تاں اوہدا رہن تیرے کول رات نال نال رہوے ۔ ¹³۱۳. سگوں سورج ڈُبن لگے تاں اوہنوں موڑ دیویں ۔ تان جو اوہ اپنے کپڑے وچ سوویں تے تینوں برت دیوے ۔ تان ایہہ خداوند تیرے خدا دے اگے جوگی چنگیائی گِنی جاوے ۔¹⁴۱۴. توں ماتڑ تے مسکین دی مزدوی دین توں انکاری ناں ہوویں ۔ بھاویں اوہ تیرا بھرا ہووے یاں اوہناں پردیسیاں وچوں ہووے جیہڑے تیرے دیس وچ تیرے پھاٹکاں اندر نیں ۔ ¹⁵۱۵. سگوں توں اوہدی مزدوری اوسے سورج ڈُبن توں اگدوں اوہنوں دے دیویں ۔ کیوں جو اوہ ماتڑ اے تے اونے وچ ای گزارا کردا اے ۔ اینج ناں ہووے پئی اوہ تیرے بر خلاف خداوند دے اگے کُرلا دے تے ایہہ تیرے سر گناہ ہووے ۔¹⁶۱۶. مُندیاں بدلے پیو نان مارے جان تے پیو واں بدلے پُتر نان مارے جان س ۔¹⁷۱۷. توں پردیسی اتے یتیم دا مقدہ نان وگاڑین ۔ تے رنڈی دا کپڑا گروی کیتا کریں ۔ ¹⁸۱۸. تے چیتا رکھیں ۔ پئی توں مصرؔ وچ غلام سی ۔ تے خداوند تیرے خدا نے تینوں اوتھوں چھُڈایا ۔ ایس لئی میں تینوں حُکم دیناں ہاں پئی توں اینج کیتا کریں ۔¹⁹۱۹. جیدوں توں پیلی وچ اناج وڈھین ۔ تے بھُل کے اک پُولا پیلی وچ چھڈ دیویں ۔ تان اوہنون لین جوگی پچھان ناں جاویں ۔ اوہ پردیسی تے یتیم جوگی رہن دیویں ۔ تاں جو خداوند تیرا خدا تیرے ہتھ دے سبھ کم وچ برکت دیوے ۔ ²⁰۲۰. جیدوں توں اپنے زیتون دے رُکھ نوں جھاریں تاں جو کُجھ برچھاں تے رہ جاوے اوہنوں فیر ناں لویں ۔ اوہ پردیسی تے یتیم تے رنڈی جوگی رہوے ۔²¹۲۱. جد توں اپنے انگوران نوں کٹھا کرہیں ۔ تان جو پچھے رہ جاوے اوہنوں فیر ناں لویں ۔ اوہ پردیسی تے یتیم تے بیوہ جوگی ہووے گا ۔ ²²۲۲. تے چہیتا رکھیں ۔ پئی تون مصرؔ وچ غلام سی ۔ ایس لئی میں تینوں حُکم دیناں ہان توں اینج کریں ۔

25¹۱. جیکر بندیاں وچ جھگڑا ہووے تے اوہ نیاں جوگی آؤن تاں قاضی اوہناں دا نیاں کرن ۔تاں اوہ سچے نوں سچا مِتھن تے گناہی تے فتویٰ دین۔ ²۲. تے جیکر اوہ گناہی کوڑے کھان لائق ہووےتاں اوہ تھلے لمیا پایا جاوے۔تے اوہدے گناہ دے حساب نال گِن کے قاضی دےساہمنے اوہنوں کوڑے مارے جان ۔³۳. چالہی تیکر اوہنوں کوڑے مارے جان تے دُدھ نئین ۔تاں جو اینج ناں ہووے پئی جیکر ایس تھوں ودھ کوڑے مارے جان۔تاں تیرا بھرا تیری نِگاہ وچ نیچ ہووے۔⁴۴. تُوں گاہندے ویلے ڈھکے دا مونہہ ناں بنھیں ۔⁵۵. جیکر کِنے ای بھرا کٹھےرہندے ہَون تے اوہناں وِچوں اِک مر جاوے تے اوہ بے اولاد ہوے ۔تاں مرن والے دی ووہٹی باہر کِسے پرائے بندے نال ویاہی نال جاوے ۔سگوں اوہدا بھرا اوہدے نال صحبت کرے تے اوہنوں اپنی ووہٹی بناوے ۔تے اپنے بھرا جوگی نسل جمے۔ ⁶۶. جیہڑااگیترا پُتر اوہدے وِچوں جمے ۔اوہ اوہدے مرے ہوئے بھرا دے ناں نُوں قائیم رکھے گا ۔تاں جو اسرائیل وچوں اوہدا ناں مِٹ ناں جاوے۔⁷۷. جیکر اوہ بندہ راضی نا ہووے پئی اپنے بھرا دی ووہٹی نال ویاہ کرے ۔تں اوہدے بھرا دی ووہٹی وڈے وڈیریاں کول شہر دے پھاٹک اُتے جاوے تے آکھپے پئی میرے خاوند دے بھرا نے اسرائیل وچ اپنے بھرا دے نان نُوں قائیم رکھن تھوں انکار کیتا اے تے مینوں اپنی ووہٹی بناؤن لئی راضی نئیں ۔ ⁸۸. تد شہر دے وڈے وڈے اوہنوں بلاؤن تے اوہدے پاروں اوہدے نال گل بات کرن ۔جیکر اوہ نا کھلووےتے آکھے۔پئی میں ایس بی بی نُوں ووہٹی بناؤن لئی راضی نئیں ۔⁹۹. تا ں اوہدے بھر ادی ووہٹی وڈیریاں دے ساہمنے اوہدے نیٹرے جاوے تے پیروں جُتی لاہوے تے اوہدےمُنہ اُتے تھُکے ،تے آکھے پئی اوس بندے نال جیہڑا اپنے بھرا دا گھر نا بناوے اجیہا سلوک ای کیتا جاوے گا۔ ¹⁰۱۰. تے بنی اسرائیل وچ اوہدا ناں "جُتی لاہے گئے دا خاندان"رکھیا جاوے گا۔¹¹۱۱. جیکر دوبندے آپس وچ اِک دوجے نال لِڑے دے ہون ۔تے اِک دی ووہٹی نیڑے آوے پئی اپنے خاوند نوں اوہدے ہتھوں جیہڑا اوہنوں کُٹ رہیا اے۔چھڈاوے تے ہتھ ودھاکے اوہدا قضیب پھڑے۔ ¹²۱۲. تاں تُوں اوہدا ہتھ وَڈھ دیویں تے اوہدے تےترس نا کھاویں ۔¹³۱۳. توں اپنے گُتُھلے وچ دو وَٹے ،اِک نِکا تے دوجا وڈا نا رکھیں۔ ¹⁴۱۴. تے نا تیرے گھر وچ دو ترکڑیاں،اِک نِکی تےدوجی وڈی ،ہون ۔¹⁵۱۵. سگوں تیرا وَٹا پُورا تے سالم،تے تیری ترکڑی پوری تے سالم ہووے ۔تاں جو اوس دیس وچ ،جیہڑا خداوند تیرا خدا تینوں دیندا اے۔تیرے دیہاڑے چوکھے ہَون۔ ¹⁶۱۶. کیوں جو اوہناں سبھاں نال ،جیہڑے کردے نیں،مطلب اوہناںسب نال جیہڑے بھیڑے کم کر دے نیں ،خداوند تیرے خدا نُوں نفرت اے۔¹⁷۱۷. تُوں چیتارکھیں ۔پئی جد تُوں م،صر وچوں نِکلیا تاں رہ وچ عمالیق نے تیرے نال کیہ کِیتا۔ ¹⁸۱۸. اوہ راہ وچ تینوں کیوں ٹُکر یا ۔تے جس ویلے تپوں تھکیا سی اوہنے تیرے مگر لے مارے بندیاں نوں کِنج قتل کِیتا ۔تے خدا دا خوف نا رکھیا۔ ¹⁹۱۹. اخیر جدون اوس دیس وچ جیہڑا خداوند تیرا خدا میراث کر کے تینوں دیندا اے،پئی تُوں اوہد ادیس بنیں ،خداوند تیرا خدا تیرےآسے پاسے دے سبھے ویریاں تھوں تینوں آرام بخشے ۔تاں توں عمالیق تیکر عرش تھلوں دیویں ۔ایہہ گل بھُلانا دیویں ۔

26¹۱. جہدوں توں اوس دیس وچ ، جیہڑا خداود تیرا خدا میراث کر کے تینوں دیوے گا ۔ پئی توں مالک بنیں ، داخل ہوویں تے اوہدے وچ وسن لگیں ۔ ²۲. تاں اوس دیس وچوں جیہڑا خدا وند تیرا خدا تینوں دیوے گا ۔ اپنی کھیتی دے وسبھ اگیترے پھلَاں وچوں ، جو توں حاصل کریں ۔، کُجھ لویں تے اوہنوں اِک ٹوکرے وِچ رکھیں تے اوس تھاں لے جاویں جیہنوں خداوند تیرا خُدا چُن لوے گا ۔ اپنا ناں اوتھے رکھ ۔³۳. تے اوہناں دیہاڑیاں دے کاہن کول جاکے آکھ پئی اَج دے دیہاڑے میں خُداوند اپنے خُدا دے اگے اَِقرار کرناں ہاں ۔ پئی میں اوس دیس وچ وڑھ گیا ہان ۔ جیدے پاروں خداوند نے ساڈے پیو دادے نال سونہہ کھاہدی پئی سانوں بخشے ۔ ⁴۴. تدھ کاہن تیرے ہتھوں ٹوکرا لوے تے خداوند تیرے خدا دے مذبحے دے اگے اوہنوں رکھے ۔⁵۵. تدھ تُوں خداوند اپنے خدا دے سامنے آکے اینج آکھ پئی میرے پیو دادا منگتے اراضی سن ۔ جیہڑے مصرؔ وچ گئے تے اوتھے پردیسی رئے ۔ تے گھٹ سن ۔ پو اوتھوں بوہت وڈی تے پورا تے گھنیرے قوم بن گئے ۔⁶۶. تے مصریاں ؔ نے ساڈے نال بُریان کیتی تے سانوں دُکھ دتا تے ساڈے اُتے ڈاڈھی مشقت دا بھار سُٹیا۔ ⁷۷. تدھ اساں خداوند اپنے پیو دادا دے خدا دے دے حضور ترلا پایا۔ تاں خداوند نے ساڈی سُنی تے سادی تلکیف تے محنت تے مشقت نوں ویکھیا ۔⁸۸. تے خداوند زورا زور ہتھ تے ودھائی ہوئی بانہہ تے وڈے رعب تے نشانیاں تے عجوبیاں دے نال سانوں منصرؔ وچوں کڈھ لیایا۔ ⁹۹. تے ایس مقام تے ساہنوں لیایا ۔ تے سانون ایہہ دیس عطا کیتا ۔ اجیہا دیس جتھے دودھ تے شہد وگدا اے ۔¹⁰۱۰. تے ہُن ویکھ پئی دھرتی دے پھَل نوُں جہنوں اے خداوند توں سانوں دتا ۔ میں لیاؤ ناں ہاں ۔ تدھ توں اوہنون خداوند اپنے خدا دے حضور رکھ لویں ۔ تے خداوند اپنے خدا دے اگے سجدہ کریں ۔ ¹¹۱۱. تے توں تے لاوی ؔ تے جیہڑا ای تُہاڈے وچ اے ۔ ایہناںسبھے چنگیان شیواں جوگی خوشی کریں جیہڑیاں خداوند تیرے خدا نے تینوں تے تیرے گھرانے نوں بخشیاں نیں ۔¹²۱۲. تیجے ورھے وچ جیہڑا دسویں حصے (دہ یکی) دا ورھا اے ۔ جدوں توں اپنی پیداواری دی سبھے دہ یکیاں کڈھن تھوں ویہلا ہویا ۔ تے لاوی ؔ تے پردیسی تے یتیم تے بیوہ نوں دیویں ۔ تاں جو اوہ شہراں وچ کھان تے رجّن ۔ ¹³۱۳. توں خداوند اپنے خدا دے اگے انج اکھ پئی میں اپنے گھر وچ اپنے گھروں پاک شیواں کڈھ لیا یا ۔ تے لاویؔ تے پردیسی تے پردیسی تے یتیم تے بیوہ نوں دین ۔تیرے سبھے حُکماں تھوں اگے نئیں کیتا تے ناں اوہناں نوں وساریا ۔¹⁴¹⁵۱۵. توں اپنے پاک مسکن تھون جیہڑا اسمان وچ اے ، تھلے نگا کریں ۔ تے اپنے لوکاں ، اسرائیلؔ نوں تے ایس دیس نوں برکت دے ۔ جیہڑا توں سانو ں عطا کیتا ، جیہا پئی توں ساڈے پیو دادے نال سونہہ کھاہدی ۔ اوہ دیس ، جیدے وچ دودھ تے شہد وگدا اے ۔¹⁶۱۶. اج دے دیہاڑے خداوند تینوں حُکم دیندا اے ۔ پئی توں ایہناں قانوناں تے عمل ورتیں۔ اوہناں نوں منّ تے اپنے سارے دل تے اپنی ساری جان نال اوہناں تے عمل کریں ۔ ¹⁷۱۷. توں اج دے دیہاڑے خداوند نوں چُنیا اے پئی اوہ تیرا رب ہووے گا ، تے پئی اوہدیاں راہواں تے ٹُریں گا تے اوہدے حکماں نوں ملے گا ۔ تے اوہناں دی پیروی کریں گا ۔¹⁸۱۸. تے اج دے دیہاڑے خداوند نے وی تینوں چُن لیا اے پئی توں اوہدی خاص قوم ہوویں گا ۔ جیویں پئی اوہنے آکھیا تاںجو توں اوہدے سبھے حُکماں نوں منّیں ۔ ¹⁹۱۹. تاں جو سبھے قوماں تے جہڑیاں اوہنے پیدا کیتیاں نیں ۔ اپنی حمد تے اپنے جلال جوگی تینوں اچیچ دیوے ۔ تے تاں جو خداوند اپنے خدا جوگی اِک پاک گروہ ہوویں ۔ جیویں پئی اوہنے آکھیا ۔

27¹۱. فیر موسیٰ اسرائیل دے بزرگا ں تے لوکاں نوں آکھیا ۔حکماں بار جناں دا اَج دے دن میں تہانوں حکم دِتا اے مَنو۔ ²۲. جس دیہاڑے اوس دیس دے دِل جیہڑا خداوند تیرا خدا تینوں دیوے گا۔تُسی اُردن نوں پار کرو تے تُسی اپنے لئی وڈے وڈے پتھر گڈنا تے اوہناں اُتےچونا پھیرنا۔ ³۳. تے جدوں توں پار چلا ئیں تد اوس شریعت داساراکلام اوہناں تے لکھیں تا ں جو توں اوس دیس وچ داخل ہوایں۔جیہڑا خداوند تیرا خدا تینوں دے گا۔اوہ دیس جہدے وچ دُدھ تے شہد وگدا اے جیویں پئی خداوند تیرے پیو دادا دے خدا نے تینوں آکھیا۔⁴۴. ایس لئی جدون تُسی اُردن دے پار ہو جاؤ تد ایہناں پتھرا ں نوں جنہاوَلوں میں اَج دے دِن تہانوں حکم دینا ہاں عیباں دے پہاڑ تے گڈنا تے اوہدے تے چونا پھیرنا تے اوتھےخداوند اپنے خدا لئی اِک مذبح بنایا ۔ ⁵۵. اینج دے پتھراں ناں جیہڑے لَوے نال۔وڈے نہ گئے ہون۔⁶۶. تُسی خداوند اپنے خدا دے لئی بنا گھڑے پتھراں دا مذبح بنا ایں تے اوہدے تے خدا وند اپنے خدا دے لئی سوکتنی قربانیاں چڑھاایں۔ ⁷۷. تے سلامتی دے ذبیحے ذبح کرنا تے اوتھے ای کھانا تے خداوند اپنے خدا دے سامنے خوش کرنا۔ ⁸۸. تے ایس شریعت دیاں ساریاں گلاں پتھراں اُتے صاف تے واضح لکھنا ۔⁹۹. فیر موسیٰ تے لاوی کاہناں نے سارے اسرائیل نوں آکھیا اے اسرائیل چُپ ہوندے سن پئی توں اَج دے دِن خداوند اپنے خدا دی قوم بن گیا ایں ۔ ¹⁰۱۰. ایس لئی خداوند اپنے خدا دی آواز سُن تے سب حُکمآں تے قانوناں تے جنہان دا اَج دے دِن میں تینوں حکم دیناں ہا عمل کر۔¹¹۱۱. تے موسیٰ نے اوسے ای دن لاکوں نوں حکم دے کے آکھیا:پئی جدوں لوکی اُردن دے پار جان گے تے ایہنان نون برکت دین دے پئی ۔ ¹²۱۲. حرزیم پہاڑ اُتے کھلون ،شمعونؔ تے لاویؔ تے یہودہ ؔتے یساؔ کر تے یوسف ؔ تے بنیامینؔ۔¹³۱۳. تے عیبال ؔدے پہاڑ تے لعنت کرن لئی ایہہ کھلون روبینؔ تے جاد تے آشیرتے زبلونؔ تے دانؔتے نفتالی ۔ ¹⁴۱۴. تے لاوی اُچی آواز نال اسرائیل دے سب بندیاں نوں آکھن¹⁵۱۵. لعنتی ہوئے اوبندہ جیہڑا اپنے ہتھ دی کاریگری تے گڑی ہوئی یا ڈھالی ہوئی مورت بنائے جیہڑی خدا دے نیڑے مکروہ اے تے اوہنوں لُکا کے رَکھے تے سب لوک جواب وچ آکھن ۔آمین¹⁶۱۶. لعنتی ہوے او جیہڑا اپنے پیو تے اپنی ماں نوں حقیر جاندا ے تے سب لوگ آکھن آمین۔ ¹⁷۱۷. لعنتی ہوئےاوہ جیہڑا اپنے گوانڈی دی حد دے نشان نوں پِشاں ہٹا ندا اے تے سب لوک آکھن ۔آمین¹⁸۱۸. لعنتی ہوئے جیہڑااَنّے نُوں راہ توں کراہے پاندا اےتےسب لوک آکھن آمین۔ ¹⁹۱۹. لعنتی ہوئے اوہ جیہڑا پردیس یا یتیم یا بیوہ دے مقدمے نوں وگاڑ دا ےتے سب لوک آکھن آمین۔²⁰۲۰. لعنتی ہوئے اوہ جیہڑا اپنے پیو دی بیوی دے نال ہم بستر ہوندا اےتے اپنے پیو دا لنگ لاندا اےتے سب لوک آکھن آمین۔ ²¹۲۱. لعنتی ہوئے اوہ جیہڑاکسے وی ڈنگر دے نال بدکاری کردا اے تے سب لوک آکھن آمین۔²²۲۲. لعنتی ہوئے او جیہڑا اپنی بہن یعنی اپنے پیو دی دھی یاں اپنی ماں دی دھی دے نال ہم بستر ہوندا اے تے سب لوک آکھن آمین۔ ²³۲۳. لعنتی ہوئے اوہ جیہڑا اپنی سس نال ہم بستر ہوندا اے تے سب لوک آکھن آمین۔²⁴۲۴. لعنتی ہوئے اوہ جیہڑا اپنے گوانڈی نوں لُک کے قتل کردا اےتے سب لوک آکھن آمین ۔ ²⁵۲۵. لعنتی ہووے اوہ جیہڑا رشوت لیندا اے تاں جو بے گناہ نوں قتل کردا اے تے سب لوک آکھن آمین۔²⁶۲۶. لعنتی ہوئے اوہ جیہڑا ایس شریعت دی گلاں اُتے قائم نئیں رہندا تے اوہناں تے عمل نئیں کردا تے سب لوک آکھن آمین۔

28¹۱. جے توں سارے حکُماں نوں جہناں دے بارے اَج دے دیہاڑے ہُن تینوں فرمان دینا واں۔ یاد رَکھ کے خُداوند اپنے خدا دے فرمان دی تابعداری کریں ۔ تے اوہدے تے عمل کریں تے خُداوند تیرا خُدا تینوں دھرتی دیاں ساریاں قوماں وچوں اُچیائی بخشاں گا ۔ ²۲. تے ایہہ ساریاں برکتا ں تیرے تے اُترن گئیاں ۔ تے تیرا حِصّہ ہون گیاں ۔ ایس شرط تے پئی خداوند اپنے خدا دے فرمان دی تابعداری کریں ۔³۳. تُوں شہر وچ مُبارک ہوویں گا تے پِنڈ وچ مُبارک ہوویں گا ۔ ⁴۴. تیری کُکھ دا پھل تے تیری دھرتی دا پھَل تے تیرے جانوراں دا پھَل یعنی تیری گاواں تے ڈھگے دی ودھیر تے تیری بھیڈ بکرئ دے بچّے مبارک ہون گے۔⁵۵. تیری چنگیر تیری میراچ مُبارک ہون گیاں ۔ ⁶۶. تُوں اندر آؤن وچ وی مُبارک ہوویں گا تے باہر جان وِچ وی مُبارک ہوویں گا ۔⁷۷. خداوند تیرے ویریاں نوں جیہڑے تیرے اَگے کھلون ۔ تیرے اَگے ڈیگ دے گا ۔ اوہ تیرے اُتے اِک راہوں آؤن گے تے تیرے اَگے سَت راہواں توں بھجن گے ۔ ⁸۸. تیرے انبار خانیاں وِچ تے تیرے لئی برکت دا حُکم دیاں گا تے اوس دیس وِچ جیہڑا خُداوند تیرا خدا تینوں برکت دیوے گا۔⁹۹. خداوند تینون اپنی مُقدّس قوم بناوے گا ۔ جینج اوہنے تُہاڈے نال سونہہ کھاہدی شرط ایہہ وی پئی توں خداوند اپنے خدا دے حُکماں نوں منّیں تے اوہدیاں رسّتیاں تے ٹریں ۔ ¹⁰۱۰. تے دھرتی دیاں ساریاں قوماں ویکھن گیاں۔ پئی خداوند دا ناں تیرے توں سدیا جاندا اے ۔ ایس لئی توں ڈرن گیاں ۔¹¹۱۱. خداوند تیرے پیٹ دے پھَل وچوں اوس دیس وِچ جیدے بارے تیرےپیو دادے نال سونہہ کھاہدی پئی تینوں دیوے گا ۔ چنگیاں شیواں دا وادھا کرے گا ۔ ¹²۱۲. خداوند تیرے لئی اپنیاں چنگیاں شیواں دے خزانے یعنی اسمان نوں کھولاں گا ۔ پئی ویلے نال تیری دھرتی بارش پاواں گا ۔ تے ہتھ دے کماں تے برکت دیوے گا۔ تے توں بوہت قوماں نوں قرضہ دیویں گا ۔ پَر تُوں قرضہ لئیں گا نئیں ۔¹³۱۳. خداوند تینوں سِر بناوے گا پُوشل نئیں ۔ تے توں ہمیشاں اُچا ہوویں گا ، نیواں نئیں ۔ شرط ایہہ اے پئی توں خداوند اپنے خدا دے حُکماں نوں ، جہناں دے بارے اَج میں تینوں فرمان دینا واں ۔ اوہناں تے عمل کریں ۔ ¹⁴۱۴. تے اوہناں ساریاں گلاں وچ جہناں دے بارے اِج میں تینوں حُکم دینا ں واں ۔ سجّےیا کھبے ناں مُڑیں ۔ تے اوپریاں دیوتاواں دا پیرو ہو کے اوہناں دی عبادت کرے ۔¹⁵۱۵. پر جے تُوں خداوند اپنے خدا دے کلام دی فرمانبرداری ناں کریں پئی ساریاں قانوناں تے حکُماں نوں جیدے بارے میں اَج تینوں فرماناں واں۔ یادرَکھ کے اوہناں تے عمل ناں کریں ۔ تے ایہہ ساریاں لعنتان تیرے تے اُترن گئیاں تے تیراحصّہ ہون گئیاں۔¹⁶۱۶. تُوں شہر وچ لعنتی ہوویں گا تے پِنڈ وِچ لعنتی ہوویں گا ۔ ¹⁷۱۷. تیری چنگیر تے تیری پرات لعنتی ہووے گا۔¹⁸۱۸. تے تیرے پیٹ دا پھل تے تیری دھرتی دا پھَل تے گاں ڈھگے دا ودھاوا تیری بھیڈ بکری دے بچّے لعنتی ہون گے ۔ ¹⁹۱۹. تے تُوں اند ر آؤندا لعنتی ہوویں گا تے تُوں باہر جاندا وی لعنتی ہوویں گا ۔²⁰۲۰. خداوند تیرے سارے کماں وچ جہناں نُوں تُوں ہَتھ لائیں ۔ جہناں نوں تُوں کریں تے تیرے لعنت تے پھُٹکار تے دھمکی گھلے گا ۔ ایتھوں تیِک پئی تینوں موت آ جاوے تے چھیتی فنا ہو جاویں گے ۔ اپنیاں کماں دی بُریائی دے سببوں میرا انکار کیتا ۔ خداوند بیماری نال تینوں ولیٹیں رکھے گا ۔ ²¹۲۱. خداوند بیماری نال تینوں ولیٹیں رکھے گا ۔ ایتھوں تیِک پئی ےتینوں اوس دیس توں جیدا وارث ہون لئی تُوں جانا این تینوں جڑ توں اُکھیڑ ے گا ۔²²۲۲. خداوند تینوں ٹی ۔بی تے تاپ تے سوجن تے سخت تاپ تے تلوار تے قحط تے گرم ہوا نال مارے گا ۔ تے اوہ تیرے پِچھے پئے رہن گے ۔ ایتھوں تیِک پئی تینوں موت آجاوے ۔²³۲۳. تے اسمان جیہڑا تیرے سر تے وے پیِتل ہو جاوے گا ۔ تے دھرتی جیہڑی تیرے تھلے لویا ہووے گی ۔ ²⁴۲۴. تے خُداوند تیری دھرتی دی بارش نوں مٹی کرے گا ۔ تے اسمان تھوں دھُوڑ تیرے تے نازل کرے گا ۔²⁵۲۵. خداوند تیرے ویریاں دے اَگے تینوں ڈیگ دے گا ۔ تُوں اِک رستے توں اوہدے تے حمد کریں گا تے ستّاں رستیاں توں بھیجیں گا ۔ تے دھرتی دیاں ساریاں قوماں دے نیڑے شرمندگی دا سبب ہوویں گے۔ ²⁶۲۶. تے تیری لاش ہوا ہَوا دے پنچھیاں تے دھرتی دے درندیاں دی خوراک ہووے گی ۔ تے کوئی اوہناں نوں لِکن والا ناں ہووے گا ۔²⁷۲۷. خداوند تینوں مصرؔ دیاں پھوڑیاں تے بواسیر تے خارش نال مارے گا ۔ جہناں توں تُوں چنگا ناں ہو سکیں ۔ ²⁸۲۸. خُداوند تینوں جنون تے ناں ویککن تے حماقت نال مارے گا ۔ ²⁹۲۹. تے توں دوپہراں نوں لبھیں گا ، جیویں اَنھا ہنیرے وِچ لبھدا اے ۔ تینوں راہ ناں لبھے گا ۔³⁰۳۰.تُوں عورت نال ویاہ کریں گا تے دوسرا اوہدے نال ہمبستری کرے گا ۔ توں گھر بناویں گا تے اوہدے وِچ وسّیں گا نئیں۔ تُوں انگوران دا باغ لاویں گا پَر اوہدے انگور انگور کھٹے ناں کریں گا ۔ ³¹۳۱. تیریاں اکھاں دے اَگے ڈھگا حلال کیتا جاوے گا ۔ تے اوہدے وِچوں ناں کھاویں گا ۔ تیرا کھوتا تیرے اگون دھکے نال لے لیا جاوے گا ۔ تے تینوں پِچھاں موڑیا ناں جاوے گا تے بھیڈاں تیرے ویریاں نُوں ناں دِتیاں جان گئیاں تے تیرا کوئی چھُڈان والا ناں ہووے گا ۔³²۳۲. تیرے پُتر تے تیریاں دھیاں دوُجی قوم دے حوالے کیتیاں جاون گیاں۔ تے تیریاں ساری دیہاڑی اوہناں دا راہ ویکھن گیاں ۔ تے تھک جان گیاں تے تیرے ہَتھ تے تیرے ہتھ وچ زور ناں رہوے گا ۔³³۳۳. تے تیری دھرتی تے مِحنّت دے سارے پھَل دُوسری قوم جہنوں توں نئیں جاندا کھا جاوے گی ۔ تے توں اپنے سارے دیہاڑیاں مظلوم تے چیِتھا ہویا رہویں گا ۔ ³⁴۳۴. ایتھوں تیِک پئی اپنیاں اَکھاں دے نظاریاں توں تُوں ویکھیں گا ، تُوں جھّلا ہو جاویں گا ۔ ³⁵۳۵. خداوند تیرے گوڈیاں تے تیریاں لتّاں نوں بھیڑے پھوڑیاں نال مارے گا ۔ پیراں دیاں تلیان توں تیرے سِر دی ٹیِسی تیِک تُوں چنگا ناں ہو سکیں گا ۔³⁶۳۶. خداوند تینون تے تیرے بادشاہ نوں جہنوں تُوں اپنے اُتے قائم کریں گا ۔ اَک اینج دی قوم وِچ لے جاویں گا ۔ جہنوں تُوں تے ناں تیرے پیو دا دیاں نے جانیا تے اوتھے تُوں لکڑی تے پتھر دے اوپرے دیوتیاں دی بندگی کریں گی ۔ ³⁷۳۷. تے ساریاں قوماں وچ جِتھے خداوند تینوں لے جاوے گا ۔ تُوں حیران تے اکھان تے ہاسا ہوویں گا ۔³⁸۳۸. تُوں پیلی وچ بُہتا بی بیجیں گا تے گھٹ اکٹھا کریں گا ۔ کیوں جو ٹِڈی اوہنون چَٹ کر جاوے گی۔ ³⁹۳۹. تُوں انگوراں دے باغ لگاویں گا ۔ اوہناں نُوں ٹھیک رکھیں گا ۔ پَر ناں تے تُوں مے پئیں گا تے ناں اوہناں نون اکٹھا کریں گا ۔ تاں جو اوہنوں کیڑا کھا جاوے گا ۔

⁴²۴۲. تیرے سارے رُکھاں نُوں تے تیری دھرتی دے پھَل نُوں کیڑے مکوڑے تباہ کرن گے۔ ⁴³۴۳. پردیسی جیہڑا تیرے وِچکار اے ۔ تیرے توں اُچا ہُندا جاوے گا ۔ تے تُوں تھلے تھلے اُتردا جاویں گا ۔ ⁴⁴۴۴. تُوں اوہدے کولوں قرضہ لیں گا پَر اوہ تیرے توں قرضہ لے گا ۔ اوہ سِر ہووے گا تے تُوں پُوشل ہوویں گا ۔⁴⁵۴۵. ایہہ ساریاں لعنتاں تیرے تے آؤن گیاں ۔ تیرے پچھے آؤن گیاں ۔ تے تیمنو ں ولیٹیں رکھن گیاں ۔ ایتھوں تیِک پئی تُون مِٹ جائیں گا ۔ کیوں جو تُوں خداوند اپنے خدا دے فرمان تینوں حُکم دِتا تُوں نئیں منیا ۔ ⁴⁶۴۶. تے ایہہ تیرے تے ، تے تیری پیڑھی تے ہمیشاں لئی اِک نشان تے عجوبہ ہون گیاں ۔⁴⁷۴۷. ایس لئی تُوں ساریاں شیواں دے ودھا دے گا دا سبب خوشی توں تے دِل دی شادمانی تون خُداوند اپنے خُدا دی بندگی نئیں کیِتی ۔ ⁴⁸۴۸. تُوں بھُکھ تے تیرے تے نگیا تے ساریاں شیواں دی لوہڑ وِچ اپنے ویریاں دی جہناں نُوں خپداوند تیرے تے گھلے گا ۔ خدمت کریں گا ۔ اوہ لوہے دا جُوا تیری دھوؤن تے رکھے گا ۔⁴⁹۴۹. خداوند اِک قوم نُوں دُوروں دھرتی دی حدود توں تیکھی اوُداری والے عُقاب دے وانگر تیرے تے چڑھا لیاوے گا ۔ اوہ قوم جیہدی بولی توں ناں سمجھیں ۔ ⁵⁰۵۰. اِک لحاظ قوم جیہڑی بُڈھیاں دے موُنہہ دیان لِھاظ تے مُنڈیان تے رحم ناں کرے گی ۔ ⁵¹۵۱. اوہ تیرے ڈنگراں دا پھَل تے تیری دھرتی دا پھل کھا جاوے گا۔ ایتھوں تیِک تُو ں برباد ہو جاویں گا ۔ تے ناں غلہ تے مے تے ناں تیل تے ناں گاں ڈھگے دا ودھاوا تے بھیڈ تے بکری دے بچّے تیرے لئی باقی نئیں چھڈن گے ۔ ایتھوں تیِک پئی اوہ تینوں مِٹا دے گی ۔⁵²۵۲. تے اوہ تیرے سارے دیس وِچ سارے پھاٹکاں تے قبضہ کرے گی ۔ ایتھوں تیِک پئی تیری اُچی تے پکیاں کندھاں جیہدے تے تیرا بھروسہ سی ۔ تیرے سارے دیس وِچ ڈیگیاں جان گئیاں ۔ اوہ تینوں سارے دیس وِچ جیہڑا خداوند تیرا خدا تینوں عطاکرے گا ۔ تیرے سارے شہراں وِچ تینوں گھیر لے گی ۔ ⁵³۵۳. تُوں اوس قبضے وچ تے سختی وِچ میں جیہدے نال تیرا ویری تینوں تنگ کرے گا ۔ اَپنے پیٹ دا پھَل اپنے پُتراں تے دھیاں دا ماس جیہڑا خداوند تیرا خدا تینون دیوے ، کھائیں گا ۔⁵⁴۵۴. اوہ بندہ جیہڑا لاڈیاں نال پلیا تے بوہت سوہل اے ۔ اپنے بھائی تے اپنی ہم آغوش زنانی تے اپنے سارے مُنڈیاں نوں جیہڑے باقی رِہن گے ۔ بُریاں نذراں نال ویکھےگا ۔ ⁵⁵۵۵. پئی اَپنی مُنڈھیان دے ماس وچوں کِسے نُوں کُجھ وی ناں دیوے گا ۔ کیون جو اوس قبضے تے سختی وِچ جیہدے توں تیرے ویری تیرے سارے شہراں وِچ تنگ کرن گے ۔ اوہدے لئی کُجھ باقی ناں رہوے گا ۔⁵⁶۵۶. اوہ زنانی وی جیہڑی تیرے وچ لاداں نال پلّی تے سوہل اے ۔ جیہڑی نخرے تے نرمی دی عادی نئیں سی ۔ پئی دھرتی تے اپنی تلی لگائے ۔ اپنے نا ل دے شوہر تے پُتر تے دھی۔ ⁵⁷۵۷. تے اپنے نویں جمّے بچّے نُوں جیہڑا اوہدے پٹاں چوں نکلیا ہوئے سگوں اپنے ساریاں بچّیاں نوں جہناں نوں اوہنے جمیا ۔ بھیڑی نگا نال ویکھے گی ۔ کیوں جو قبضے وچ تے سختی وچ تیرا ویری تیرے شہراں وچ تینوں تنگ کرے گا ۔ ساریاں شیواں دی مُحتاجی دے سببوں تیِک اوہنوں کھائے گی ۔⁵⁸۵۸. جے توں اوس شریعت دیاں ساریاں گلاں نوں جیہڑیاں اوہدے وچ رکھیاں گیاں ناں منّیں تے ناں اوہدے تے عمل کریں تے خداوند اپنے خداا دے جلالی تے خطرناک ناں توں ناں ڈریں ۔ ⁵⁹۵۹. خداوند تیریاں آفتاں نوں عجیب تے اولاد دیاں افتاں نوں عجیب تَر تے دیر تیِک بھیڑیاں بیماریاں نوں دیر تیِک تیرے نال رکھے گا۔⁶⁰۶۰. تے مصرؔ دیاں بیماریاں جیہناں توں ڈرنا ایں تیرے اُتے پھیر لیاوے گا ۔ تے تینوں چمبڑیاں رہن گیاں ۔ ⁶¹۶۱. تے ساریاں بیماریاں تے آفتاں جیہڑیاں ایس شریعت دی نئیں لکھیاں گئیاں خُداوند تیرے تے چاڑھ لیائے گا ۔ ایتھوں تیِک پئی تُوں مِٹ جاویں گا ۔ ⁶²۶۲. تے تُسیں تھوڑے بندے رہ جاؤ گے ۔اوہدے سببوں پئی تُسیں ودھا وے دے سببوں آسمان دے تاریا ں وانگر سی۔ کیوں جو تُساں خداوند اپنے خُدا دے حُکم دی فرمانبرداری نئیں کیتی ۔⁶³۶۳. تے اینج ہو وے گا ۔جینج ای اہ ہ خوش ہووے گا ۔ پئی تُہانوں فنا کرے کرے تے وڈھ دیوے ۔ تے اوس دھرتی تے جیدا مالک ہون لئی توں جا نا ایں ۔ پئی کڈھیا جائیں گا ۔ ⁶⁴۶۴. تے خداوند تینوں ساریاں قوماں وچ دھرتی دے اِک کنڈھے توں دوُجے کنڈھے تیِک کھلار دیاں گا ۔ تے اوتھے توں اوپریاں دیوتاواں جیہڑے پتھر تے لکڑی دے نیں ۔ جیہناں نوں تُوں تے ناں تیرے پیو دادیاں نے جانیا بندگی کریں گا ۔⁶⁵۶۵. تے اوہناں قوماں وچوں تینوں آرام ناں ملے گا ۔ تے تیرے پیراں دیاں تلیاں نوں کھلون ہووے گا ۔ کیوں جو خداوند تینوں ڈروُ دِل تے آدھوئیاں اَکھاں تے غم کرن والی روح دے گا ۔ ⁶⁶۶۶. تے تیری حیاتی تیرے اگے یعنی پئی لٹکدی رہے گی ۔ تے رات تے دیہاڑے تُوں ڈرادا رہین گے ۔ تے تینوں اپنی حیاتی تے بھروسہ ناں ہووے گا ۔⁶⁷۶۷. اپنے دِل دے خوف نال جیہدے توں ڈریں گا ۔ تے اوہناں شیوں دے نظارے توں جیہناں نوں تُوں اپنیاں اَکھاں نال ویکھیں گا ۔ سرگی ویلے تُوں آکھیں گا ۔ کاش! پئی رات ہو جاندی تے رات دے ویلے تُوں آکھیں گا ۔ کاش ! پئی سرگی ہو جاندی ۔ ⁶⁸۶۸. تے خداوند تینوں چیگدیاں ہویا اوس راہ توں مصرؔ وَل واپس لے جائے گا ۔ جیہدے بارے میں تینوں اکھیا پئی توں اوہنو فیر ناں ویکھیں گا ۔ تے اوتھے تُسیں اپنیاں ویریاں لئی نوکر تے نوکرانی ہون لئی ویچے جاؤ گے ۔ تے کوئی ہووے گا جیہڑا تُہانوں خریدے

29¹۱. ایہہ کلام اوس ویلے دا اے ۔ جیہڑا خداوند نے مُوسیٰ ؔ نال کیتا ۔ پئی موآب ؔ دی دھرتی وچ بنی اسرائیلؔ نال بنھے ۔ اوس عہد تھوں علاوہ جیہڑا اوہنے اوہناں نال حورب ؔ وچ بنھیا۔²۲. تے موسیٰ ؔ نے سبھ اسرائیلؔ نوں سدیا تے اوہناں نوں آکھیا ۔ پئی تُساں اوہ سبھے کُجھ ویکھیا ، جیہڑا خداوند نے تُہاڈے اگے فرعونؔ تے اوہدے سبھے وزیراں تے اوہدے سبھے دیس نال کیتا۔ ³۳. اوہ ڈاہڈیاں ازمایشاں جہناں نو ں تُوں اپنی اکھاں نال ویکھیا ۔ اوہ نشانیاں تے اوہ وڈے عجوبے ⁴۴. پر خداوند نے تُہانوں اوہ دِل ، جیہڑےسمجھن تے اوہ اکھاں جیہڑیاں ویکھن تے اوہ کن جیہڑے سُنن ، اج دےدیہاڑے تیِکر نئیں دتے ۔⁵۵. میں چالیھ ورھے تیِک جنگل وچ تُہاڈی اگوائی کیتی ۔ تُہاڈے کپڑے تُہاڈے گلھ پُرانے نان ہوئے ۔ تے ناں تُہاڈے پیراں وچ پاٹیاں ۔ ⁶۶. ناں ای روٹی تُہاڈے کھنا لئی تے ناں ای مے یاں کوئی نشے والی شے تُہاڈے پین جوگی سی ۔ تاں جو تُسی جان لئو و پئی میں خداوند تُہاڈا خدا ہاں ۔⁷۷. تے فیر جد تُسیں اوس تھاں تے آئے تاں حبشونؔ دا بادشاہ سیحونؔ تے بادشاہ باشان دا بادشاہ عوجؔ ساڈے بر خلاف لڑن جوگی نکلے ۔ تاں اسیں اوہناں دونواں نوں ماریا ۔ ⁸۸. تے اسیں اوہناں دا دیس کھولئیا ۔ تے روبینیاں ؔ تے جادیاں ؔ تے منسیاں ؔ دے ادھ قبیلے میراث جوگی دتا ۔ ⁹۹. اخیر تُسیں ایس عہد دے کلام نوں منّو تے اوہدے تے عمل ورتو ۔ تاں جو جو کُجھ تُسیں کر دے او ، اوہدے وچ کامیاب ہوو۔¹⁰۱۰. تُسیں اج دے دیہاڑے سبھ خداوند اپنے خدا دے حضور کھلوو تُہاڈے سرپنچ تے تُہاڈے قاضی تے تُہاڈے وڈے وڈیرے تے پہاڈے اُچیچے تے اسرائیل دے سبھے جذبے ۔ ¹¹۱۱. تے تُہاڈے بچے تے تُہاڈیاں ووہٹیاں تے پردیسی ،جیہڑے تُہاڈے خیمیاں دے احاطے وچ نیں ۔ لکڑی وڈن والے تھوں لے کے پانی بھرن والے تیِک ۔¹²۱۲. تاں جو تُسی خداوند اپنے خدا دے اوس عہد وچ گنے جاؤ ۔ جیہڑا خداوند تُہاڈے خدا نے اج تُہادے نال لعنت دی دھمکی نال بنھیا اے ۔ ¹³۱۳. تاںجو اوہ تُہانوں اج دے دیہارے اپنی قوم مِتھے تُہاڈاخدا ہوے ۔ جیویں پئی اوہنے تینوں آکھیا ۔ تے جیویں اوہنے تیرے پیو دادے ابرہام تے اضحاق تے یعقوب نال سونہہ کھاہدی اے ۔¹⁴۱۴. تے میں ایہہ لعنت دی دھمکی نال نِرا تُہاڈے نال ای نئیں بنھدا ہاں ۔ ¹⁵۱۵. سگوں اوہناں نال وی جیہڑےے اج دے دیہاڑے خداوند ساڈے خدا سے حضور ساڈے نال کھلوتے سن ۔ تے اوہناں نال وی جیہڑے اج دے دیہاڑے سادے نال ایتھے نئیں۔ ¹⁶۱۶. کیوں جو تُسیں جان او ۔ پئی اسیں مسر وچ کنج وسدے ہاں تے کینج اوہناں قوماں دے وچوں ، جہناں وچوں تُسیں لنگھے ، اسیں لگے آئے ہاں ۔¹⁷۱۷. تے تُساں اوہناں دی مکروہات تے بُتاں نوں ویکھیا ۔ جیہڑے لکڑی تے پتھر تے چاندی سونے دے اوہناں کولک نیں ۔ ¹⁸۱۸. اجیہا ناں ہووے پئی تُہاڈے وچ کوئی بندہ یاں بی بی یاں خاندان یاں قبیلہ اجیہا ہووے پئی اج دے دیہاڑے اوہناں قوماں دے معبوداں دی بندگی ول جا لگے ۔ تے تُہاڈے اجیہی جڑ ہووے ۔ جیہڑی اندرائن تے افسنلین دا پھل دیوے ۔ ¹⁹۱۹. تے جد اوہ لعنت دا کلام سنُے تاں اوہ اوہ اپنے آپ نوں مبارک جان کے آکھے ۔ پئی میرے جوگی سلامتی ہووے گی ۔ میں اپنے دل دی ضِد وچ ٹُراں گا ۔ تے گِلے تے سُکے نوں فنا کراں گا ۔²⁰۲۰. خداوند اوہنوں معاف ناں کرے گا ۔ سگوں خداوند دے غصے تے غیرت دا دھُواں اوس بندے اُتے کھلووے گا ۔ تے سبھے نعمتاں ، جیہڑیاں ایس کتاب وچ لکھیا ں نیں ۔ اوہدے اُتے پین گئیاں تے خداوند اوہدا ناں عرش تھلوں مٹا چھڈے گا ۔ ²¹۲۱. تے عہد دی سبھے نعمنتاں دے برابر جیہڑیاں ایس کتاب وچ لکھیاں نئیں گئیاں نیں ۔ خداوند اوہنوں اسرائیلؔ دے سبھے قبیلیاں وچوں مارن جوگی اڈرا کرے گا ۔²²۲۲. تے ٹُہاڈے مگروں کھلون والے تُہاڈے پُتراں دی اخیری پُشت تے پردیسی جیہڑا دوُروں آوے گا ۔ جد ایس دیس دیاں آفتاں نوں ۔ تے اوہناں بیماریاں نوں، جہناں وچ خدا ایہنوں لویٹے گا ، ویکھے تے آکھے گا ۔ ²³۲۳. ایہہ دھرتی نِری گندھک تے شور تے سڑی ہوئی اے ۔ پئی بیَجی نئیں جاندی ۔ نئیں تاں اوہدے وچ کُجھ وچ کُجھ پیدا ہُندا اے ۔ تے ناں اوہدے وچ گھاہ اُگدی اے ۔ سدومؔ تے عمورہؔ ادمہ ؔ تے صبوئیم ؔ دے پُٹھے ہو جان وانگوں ، جیہناں نوں خداوند نے اپنے غُصے تے غیرت پُٹھا کیتا۔ ²⁴۲۴. تے سبھے قوماں آکھن گئیاں ۔ پئی خداوند نے اوس دیس نال اجیہا کیوں کیتا تے اجیہا وڈا غصہ کیوں اے ؟²⁵۲۵. تے اوہناں نوں آکھیا جاوے گا ۔ ایس لئی پئی اوہناں نے خداوند اپنے پیو دادے دے خدا دے عہد نُوں چھڈا دِتا ، جیہڑا اوہنے اوہناں نال اوہناں نوں مصر ؔ وچوں کڈھن ویلے بنھیا۔ ²⁶۲۶. تے اوہ گئے تے پرائے معبوداں دی بندگی کیتی تے اوہناں نون سجدہ کیتا ۔ اجیہے معبود جہناں نون خداوند نے اوہناں وَل نئیں گھلیا ۔²⁷۲۷. تدھ خداوند دا غُصہ اوس دیس اُتے وسیا ۔ تان اوہنے سبھے لعنتاں جیہڑیاں ایس کتاب وچ لکھیاں نیں ۔ اوہناں تے گھلیاں ۔ ²⁸۲۸. تے خداوند نے غُصے تے غیرت تے ڈاہدے غضب نال اوہناں نون اوہناں دے دیس وچوں کھیڑ چھڈیا ۔ تے پرائے دیس وچ اوہناں نوں سُٹ دتا ۔ جیویں پئی اَج دے دیہاڑے تُسیں اوہناں نوں ویکھدے او ۔²⁹۲۹. لُکیاں گلاں خداوند ساڈے خدا جوگی تے ساڈی اولاد جوگی ہمیشاں تیِکر نیں ۔ تاں جو ایس شریعت دیاں سبھے گلاں اُ تے اسیں عمل کرئیے ۔

30¹۱. جیدوں او ساریاں گلاںتیرے توں لنگھن گئیاں ۔ برکتاں تے لعنتاں جیہڑیاں اگے رکھیاں نیں ۔ تے اوہناں سب قوماں دے وچکار جِتھے خدواند تیرا خدا تینوں سُت دے گا ۔ تے توں اوہناں نوں اپنے دِل نال یاد کریں گا ۔ ²۲. تے خُداوند اپنے خدا وَل پرتیں گا ۔ تے اوس سارے کُجھ دے مطابق جو اَج میں تینوں آکھنا واں ۔ توں تے تیری اولاد اپنے پوُرے دِل تے اپنی ساری جان نال اوہناں حُکماں دی تبعداری کرے گی ۔ ³۳. تے خُداوند تیرا خُدا تیری قید دی زِندگی چوں تینوں پرت لیاوے گا ۔ تے تیرے اُتے رحم کرے گا تے اِک فیر ساریاں قوماں دے وچکاروں جِتھے خداوند تیرے خدا نے تینوں کھلاریا سی۔ تیرے سارے کھلار نوں کٹھیاں کرے گا ۔⁴۴. بھانویں تُوں اسمان دے کنڈیاں تیِکر کڈھ د تا گیا ہویں ۔ خداوند تیرا خدا اوتھوں دی برکت تیرے کھلار نوں کٹھیاں کر لئے گا ۔ تے اوتھوں تینوں پرتا لیئے گا ۔ ⁵۵. خُداوند تیرا خُدا اوس دیس چہ ہے ۔ مالک تیرے پیو دادادے سَنے پھیر لیاوے گا تے توں بُہتا تینوں ودھائے گا۔تے توں اوہدا مالک بنیں گا ۔ تے اوہو تیرے نال نیکی کرے گا ۔ تے تیرے پیو دادے توں بُہتا تینوں ودھائے گا ۔⁶۶. تے خُداوند تیرا خُدا تیرے دِل تے تیری نسل دے دِل دیاں سُنتاں کرے گا ۔ تاں جو تُوں خداوند اپنے خدا نوں اپنے پور ے دل تے اپنی پوری جان نال پیار کریں ۔ تاں جو تُوں جیوندا رہویں ۔ ⁷۷. خدواند تیرا خُدا اوہناں سبھے لعنتاں تیرے ویریاں تے تیرے دُشمناں تے جیہڑے تینوں دُکھ دینے نیں ، پاء دے گا ۔ ⁸۸. تے خداوند دے کم دی تابعداری کریں گا تے اوہدے سارے حُکماں تے جنہاں دے بارے اَج دے دِن میں تینوں آکھیا اے عمل کریں گا ۔⁹۹. خداوند تیرا خدا تیرے ہَتھ دیاں شیواں نوں تے تیری دھرتی پھَل نوں چنگیاں شیواں نوں ودھائے گا ۔ کیوں جو خُداوند فیر سبھے چنگیاں شیواں چہ تیرے تُوں راضی ہووے گا ۔ جِس طرحاں اوہو تیرے پیو دادے توں راضی سی۔ ¹⁰۱۰. پر شرط ایہہ وے پئی خداوند اپنے خدا دے فرمان تابعداری کریں ۔ تے اوہدے حُکماں تے قانون نوں جیہڑے ایس شریعت دی کِتاب چہ لِکھے گئے ۔ منّے تے سارے دِل تے اپنی ساری جان نال خداوند اپنے خُدا وَل پَرت آویں ۔¹¹۱۱. کیوں جو ایہہ حُکم جہناں دے بارے اَج دے دیہاڑے میں حُکم دینا واں ۔ تیرے وسوں باہر نئیں ۔ تے ناں تیرے توں پراں نیں ۔ ¹²۱۲. اوہو اسمان چہ نیں پئی تُوں آکھیں پئی کیہڑا ساڈے لئی اسمان تے چڑھے تے اوہنوں ساڈے کول لیاوے تے ساہنوں سُنا دے ۔ تاں جو اسیں اوہدے تے عمل کرئیے ۔¹³۱۳. تے ناں اوہو سمُندر پار اے پئی تُوں آکھیں پئی کیہڑا ساڈے لئی سمندروں پار جاوے ۔ تے اوہنوں ساڈے کول لیاوے تے ساہنوں سُنادے ۔ تاں جو اسیں اوہدے تے عمل کرئیے ۔ ¹⁴۱۴. پر کلام تیرے بوہت بیڑے دے تیرے مُنہ چہ ۔ تے تیرے دِل چہ اے ۔ تاں جو توںاوہدے تے عمل کریں ۔¹⁵۱۵. ویکھ اَج دے دِن میں زندگی تے نیکی تے موت بدی نُوں تیرے اَگے رَکھ دیتا اے ۔ ¹⁶۱۶. جے توں خداوند اپنے خُدا دے حُکماں تے عمل کریں ۔ جہناں دا میں تینوں اج حُکم دیناں واں پئی تُوں خداوند اپنے خُدا نوں پیار کریں ۔ تے اوہدیاں سبھ راہنواں تے چلیں تے اوہدے حکماں نوں تے اوہدے قانوناں تے اوہدی مرضی نوں میں تے توں جیوندا رہویں گا تے ودھ جاویں گا ۔ تے خداوند تیرا خُدا اوس دیس چہ تینوں برکت دیوے گا ۔ جیدا مالک بنن لئی تُوں جانا ایں ۔¹⁷۱۷. پر جے تیرا دل پَرت جائے تے توں ناں سُنیں تے اوپریاں گلاں چہ آ جاویں تے دوُجے معبوداں نوں مَتھا ٹیکیں تے اوہناں دی عبادت کریں ۔ ¹⁸۱۸. تے ا؟ج دے دیہاڑے میں تینوں پیہلاں ای دس دیناں واں پئی تُسیں ضرور مارے جاؤ گے ۔ تے اوس دیس بُہتا چِر ناں رہوو گے ۔ جیدے چہ داخل ہوون لئی تُسیں یردنؔ دے پار جاندے او ۔ تاں جو اوہدے مالک بنو ۔¹⁹۱۹. تے اَج دے دِن مین اسمان تے زمین نوں تُہاڈے گواہ لیاناں واں پئی میں زندگی تے موت ، موت تے لعنت تُہاڈے سامنے رکھی اے ۔ ایسی لئی زندگی نون چُگ لوو ۔ تان جو تُسیں تُہاڈی اولاد جیوندی رہوے ۔ ²⁰۲۰. پئی توُں خداوند اپنے خادا نون پیار کریں ۔ تے اوہدے حکماں دی تابعداری کریں ۔ تے اوہدے نال چمبڑیاں رہویں ۔ کیوں جو تُوں اوس دیس چہ وس دا رہویں ۔ جیدے بارے چہ خداوند تیرے خُدا نے تیرے پیو دادے ابرہامؔ تے اضحاق تے یعقوب ؔ نال سونہہ کھاہدی سی پئی اوہو تُہانوں بخش دے گا ۔

31¹۱. جدوں موسیٰ نے ایہہ ساریان گلاں اسرائیلؔ نال کرلیاں ۔ ²۲. تے اوہنے فرمایاپئی اَج دے دِن میں اِک سو ویہہ ورہیاں دا ہو گیا واں۔میرے چہ ہُن اندر تے باہر جان دی ہمت کوئی نئیں ۔تے خداوند نے مینوں فرمایا اے تے تُوں یردن دے پار کدی وی نہ جائیں گے ۔ ³۳. ایس لئی خداوند تیرا خُدا تیرے اَگے پار جا ئے گا ۔تے اوہو اوہناں قوماں نُوں تیرے اگیوں مُکادے گا ۔تے تُؤن اوہانں دا وارث ہویں گا۔تے یشوعؔ ای تیرے اَگے پار جائے گا ۔جسراں پئی خُداوند نے فرمایا اے۔⁴۴. تے خداوند اوہناں دے نال اُنج ای کرے گا ۔ جسراں اوہنے اموریاںؔ دے بادشاہواں سیحونؔ تے عوج ؔ نال تے اوہانں دے دیس نال کیتا تے اوہناں نُوں مار مُکائے گا۔ ⁵۵. تے جدوں خداوند اوہناں نُون تیرے ہتھ چہ کرے تے تُوں اوہناںدے نال اوہناںسبھے حُکماں دے مطابق کریں ۔جنہاں دا مینؤن حکم دِتا اے۔ ⁶۶. ایس لئی تگڑے ہو تے حوصلہ رکھو تے خوف نہ کرو تے اوہناں سامنے ڈر نہ رکھو ۔کیوں جو خداوند تہاڈا خدا تہاڈے نال چلدا اے ۔اوہو نہ تے تہانوں چھڈے گا نہ ای چھنڈے گا۔⁷۷. فیر موسیی ؔ نے یشوعؔ نُون بلایا تے سارے اسرائیل دے اَگے اوہنوں آکھیا پئی تگڑا ہو جا تے تُوں ایہناں لوکاں دے نال اوس دیس چہ داخل ہوویں گا ۔جدھے بارے چہ خداوند نے اوہناں دے پیو دادے نال قسم کھاہدی پئی اوہناں نُوں بخشی دے گا تے تینوں اوہدا وارث بنائے گا۔ ⁸۸. تے خداوند تیرے اَگے اَگے چلے گا اوہو تیرے نال ہووے گا تے تینوں نہ او چھڈے گا تے نہ چھنڈے گا۔ایس لئی تُؤں خوف نہ کر نہ بے دِلا ہو۔⁹۹. تے موسیٰ نے ایس شریف نُوں لِخیا تے لاویاں ؔ کاہناں دے جیہڑے خداوند دے عہد دے صندوق نُوں چُک دے سن۔ تے اسرائیل دے سبھے وڈے وڈیریاں دے حوالے کیتا ۔ ¹⁰۱۰. تے موسیٰ نے اوہناں نُوں حُکم دے کے آکھیا پئی سَتویں ورھے دے اخیر چہ چھڈا کے جان دےسال خیام دی عید دتے ویلے ۔ ¹¹۱۱. جدؤں سبھ اسرائیل خداوند تیرے خُدا دے حضور اوس تھاں چہ جنہپوں او ہ چُگ لئے گا ،حاضر ہون دے لئی آوے تے تُوں سبھ اسرائیل ؔ دے اَگے ایس شریف نُوں پڑھ سُناویں ۔¹²۱۲. تُوں سبھ لوکاں نُون یعنی بندے تے زنانیاں تے ایانیاں تے پردیسیاں نُوں جیہڑے تہاڈے پھاٹکاں دے اندر ہون ۔کٹھیاں کر ۔تآں جو اوہ سُنن تے سیکھن ۔ ¹³۱۳. تے اوہناں دے مُنڈے جیہڑے نئیں جاندے سُنن۔تے خداوند تہاڈے خدا توں ڈرنا سیکھن ۔جدوں تیک اوہ اوس دیس وچ وسدے رہن ۔جدھے وچ تُسی یردن پار کر کے جاندے اوہ تاں جو ںاوہدے مالک بنو۔¹⁴۱۴. ے خُداوند نے موسیٰ نُوں فرمایا پئی تیری موت دا ویلا نیڑے آگیا اے تُوں یشوعؔ نُوں سَد ۔تے تُسی دوویں کٹھ دے خیمے چہ کھلووہ تاں جو میں اوہنوں حُکم دیاں تد موسیٰ تے یشوع گئے تے کٹھ دے خیمے چہ کھلوتے۔ ¹⁵۱۵. تد خداوند خیمے اندر بدل دے تھم چہ وکھالی دِتا تے بدل دا تھم خیمے دے بُوہے تے کھلوتا ۔¹⁶۱۶. تے خداوند نے موسیٰ نُون آکھیا پئی تُون اپنے پیودا دے نال سوں جائیں گا تے ایہہ لوک اُٹھن گے تے اوپرے معبوداں دے مگر ٹڑ کے بد کاری کرن گے ۔اوس دیس چہ ایہہ جتھے ایہہ اوہنآں دے وچکار وسن جاندے نے ۔تے مینوں چھڈ دین گے تے اوس عہد نُوں جیہڑا میں اوہناں دے نال بنیا اے بھن دین گے ۔¹⁷۱۷. تد اوس ویلے میرا قہر اوہناں تے بھڑکے گا تے میں اوہنآں نُون چھڈ دیاں گا تے اپنا مُنہ اوہناں توں لُکاواں گا تے اوہو کھاہدے جان گے تے ودھیریاں مصیبتاں تےآفتاں اوہاں تے آپین گیاں ۔تد اوہو اوس دِن آکھن گے پئی ایہہ مصیبتاں تے آفتاں ایس لئی سآدے اُتے نئیں پیاں پئی ساڈا خدا سادے وچکار نئیں ؟ ¹⁸۱۸. تے اوس ساری بدکاری دے پاروں جیہڑی اوہناں نے کیتی پئی اوپرے معبوداں دے وَل مُنہ کیتا ۔میں اوس دِن اپنا منہ اوہناں توں لُکا لواں گا۔¹⁹۱۹. ایس لئی ہُن تُسی اپنے لئی گیت لِخو تے بنی اسرائیلؔ نُوں سکھاؤ تے اوہناں نُوں اوہناں دے منہ چہ پاؤ ۔تاں جو ایہہ گیت میرے لئی بنی اسرائیل ؔ دے وچکار گواہی ہووے ۔ ²⁰۲۰. جدؤں میں اوہناں نُوں اوس دیس چہ داخل کراں گا ۔جدھے بارے اوہناں دے پیو داڈے نال سَوں کھادی۔اوہو دیس جِدھے چہ دُدھ تے شہد وگد ااے ۔تد اوہو کھان کے تے رجھن گے تے موٹے ہو جان گے ۔تے اوپرے معبوداں وَل منہپ کرن گے تے اوہناںدی عبادت کرن گے تے مینوں حقیر جانن گے تے میرے عہد نُوں بھنن گے ۔²¹۲۱. تے جدوں اوہناں دے خلاف گواہ بن کے کھلوےگا ۔ایس لئی اوہو اوہناں دی اَل دے منہ چوں نہ بھُلے گا کیوں جو اوہناں دے وچار جیہڑے اوہو اَج دے دن کر دے نے میں جاندا ہاں ۔ایس توں پیلاں پئی میں اوہنآں نُون اوس دیس وچ داخل کراں ۔جدھے بارے چہ میں اوہناں نال قسم کھاہدی سی ۔²²۲۲. تد موسیی نے اوسے دِن ایہہ گیت لِخیا ۔تے بنی اسرائیل نُوں سکھایا ۔ ²³۲۳. خداوند نے یشوعؔ نُون حکم دے کے آکھیا تگرا ہو تے حوصلہ رکھ کیوں جو نبی اسرائیل توں بنی اسرائیل نوُں اوس دیس چہ لے جائیں گا ۔جس دی میں اوہناں نال قسم کھادی اے ۔تے میں تیرے نال ہوواں گا۔²⁴۲۴. جدؤں موسیی اوس شریعت دیاں سبھے گلاں نُوں کتاب لِخن توں ویہلا ہویا ۔ ²⁵۲۵. تے اوہنے لاویاں نُوں جیہڑے خداوند دے عہد دا صندوق چُک دے سن۔ حُکم دِتا تے اوہناں نُوں آکھیا ۔ ²⁶۲۶. پئی ایس شریف دی کتاب نُوں لوو ۔تے خداوند اپنے خُدا دے عہد دے صندوق چہ اِک پاسے رکھ دیو پئی ایہہ اوتھے تہاڈے خلاف گواہ ہووے ۔²⁷۲۷. کیوں جو میں تہاڈی بغاوت تے باغی طبیعیت نُوں جانناواں کیوں جو اَج جدوں پئی میں تہاڈے نال جیونا واں ۔تُساں خداوند دے خلاف بغاوت کیتی تے میرے مرن دے بعدوں کیہ ہووے گا ؟ ²⁸۲۸. اپنے قبیلیاں دے سرداراں تے وڈے وڈیریاں تے قاضیاں دے کَنیں میں ایہہ گل پا دیاں ۔تے اَسمان تے دھرتی نُوں اوہناں دے خلاف گواہ بناواں ۔ ²⁹۲۹. کیوں جو مینوں پتہ اے پئی میرے مرن دے بعد تُساں وِگڑ جاناں ایں ۔تے اوس راہ تے جدھا حکم میں تہانوں نئیں دِتا ۔پرت جاؤ گے ۔تے اخیر دِناں چہ تہادے تے مُصیبتاں آؤن گیاں ۔جدؤں تُسی خدا دے اَگے بدی کرو گے ۔اپنے ہتھ دے کماں نال اوہنوں غُصہ دواؤ گے ۔³⁰۳۰. تے موسیٰ نے اسرائیل دی ساری جماعت دے گناہ چہ ایس گیت دیاں گلاں اخیر تیک آکھ سُنائیاں ۔

32¹۱. دھیان دئیو ۔ اسمانوں پئی میں گل کراں ۔ تے دھرتی میرے مُنہ دیاں گلاں سُنے ۔ ²۲. مینہ دے وانگر میری ڈانٹ پِٹ وَسے ۔ تریل وانگر میری تقریر ڈِگے پھوارے وانگر نرم گھاہ تے ۔ جھڑیاں دے وانگر ہریاول تے ۔³۳. میں خداوند دے ناں دی وڈیائی کراں گا ۔ تُسیں ساڈےخدا دی عزّت کرو ⁴۴. اوہ چٹان اے تے اوہدا کم کمال اے ۔ کیوں جوا وہدے سارے رستے سچیائی دے نے خداوند وفادار اے ۔ تے بُریائی تھوں پاک اے ۔ اوہ سچا تے دیانتدار ۔⁵۵. اوہدے نال نیچ پُتر بُری طرحاں پیش آوے ۔ ڈینگیاں ٹُرن والی قوم تے ضدی ⁶۶. کیہہ تُسیں خدا وند نال اینج ورت دے او۔ اے بیوقوف لوکو ۔ جیہناں وچ سمجھ نئیں ۔ کیہہ او تُہاڈا پیدا کرن والا نئیں ؟ جہنے تینوں بنا کے کھڑیاں کیتا۔⁷۷. پرانیا ویلیاں یاد رکھو ۔ ہر پیڑحی دے ورھیاں تے دھیان کرو ۔ اپمنے پیو دے کولوں پُچھ پئی تینوں دسّے۔ وڈھیریاں تھوں پُچھ تے او تینوں سمجھان ۔ ⁸۸. جیدوں حق تعالیٰ نے قوماں نوں میراث ونڈی ۔ تے آدم ؔ دی اولاد نوں وکھریاں وکھریاں کیتا۔ تے اوہنے قوماں دیاں سرحداں اسرائیلؔ دی ال دے مطابق ٹھہراؤن ۔⁹۹. کیوں جو خُداوند دا حصّہ اوہدی اُمت اے ۔ یعقوبؔ اوہدی وارثت دا حِصّہ اے ۔ ¹⁰۱۰. اوہنے اوس اُجاڑ دھرتی یعنی بنجر تے چیِکن والے جنگل وِچ ویکھیا ۔ اوہنے اوہدی رکھوالی کیتی۔ اوہدی سُولی تے رَکھ دے پَروٹے وانگر رکھوالی کیتی ۔¹¹۱۱. جینج عُقاب اپنے آہلنے دی رکھوالی کردا اے ۔ تے اپنے بچّیاں اُتے اُڈا اد اے ۔ اینج ای اوہنوں اوہنوں اپنی بانہہ کھلار کے لے لیا ۔ تے اپنے پران تے اوہنے چُک لیا ۔ ¹²۱۲. خدا ای کلّے نے اوہنے راہ وکھایا اے ۔ تے اوہدے نال کوئی اوپرا نئیں سی ۔¹³۱۳. اوہنے اوہنوں دھرتی دیاں ٹیِسیاں اُتے سوار کیتا۔ اوہنے پیلی دا پھُل کھوادا ۔ چٹان وچوں اوہنوں شہد تے اوہنے پتھر وچوںتیل چُو سیا ۔¹⁴۱۴. گاں دا مکھن تے بھیڈ بکری دا دودھ تے بکری دے بچّے دی چربی ۔ باشانی ؔ دُنبے تے بکرے کنک دا گُودا ۔ لہو انگور تے اصلی مے پیتی ۔¹⁵۱۵. یعقوبؔ نے کھاہدا تے رجیا ۔ یسرونؔ موٹاہویا تے چھڑیاں مارن لگا ۔ شحیمؔ تے لحیمؔ تے جسیم ہویا ۔ اپنے جمن والے خدا نوں چھڈ دتا ۔ تے اپنے چھڈن والی چٹان نوں نیچ جانیا ۔ ¹⁶۱۶. اوپرے دیوتیاں دے سببوں اوہنون غیرت دوائی ۔ ناپاک شیواں دے سببوںاوہنوں غُصّہ چڑھایا ۔¹⁷۱۷. اوہناں شیطاناں لئی اوہناں گُزاریا ۔ جیہڑے دیوتا ہُن ظاہر ہوئے سَن ۔ اوہناں دے پیو دادیاں اوہناں دی خِدمت ناں کیتی ۔ ¹⁸۱۸. اوس چٹان تھوں جہنیں تینوں جمّیا توں سُست ہویا ۔ تے اپنے پیدا کرن والے نوں بھُل گیا ۔¹⁹۱۹. تے خُدا نے ویکھیا تے نفرت کیتی ۔تے اپنے دھیاان پُتراں نال غُصّے ہویا ۔ ²⁰۲۰. تے آکھیا میں اوہناں تھوں اپنا مُونہہ لُکاواں گا ۔ تاں جو ویکھیں پئی اوہناں دا اخیر کیہہ ہووے گا ۔ اوتھے ڈینگی ٹُرن والی پیِڑھی اے ۔ ایسے پُر جیہناں وچ وفا نئیں ۔²¹۲۱. اوہناں نے دیوتے تھوں مینوں غیرت دوائی ۔ اپنے مِٹ جان والے بُتاں دے سببوں مینوں غُصّہ چڑھایا ۔ ایس سببوں پئی میں وی غیر قوم دے سببوں اوہنوں غیرت دیواں گا ۔²²۲۲. کیوں جو میرے قہر دے سببوں اِک اَگ بھڑک اُٹھی ۔ جیہڑی پاتال تیِک سڑ ے گی ۔ اوہ دھرتی دے پھُل سنّے اوہنون کھا جاوے گی ۔ تے پہاڑاں دیاں نیِہاں ساڑ دیوے گی ۔²³۲۳. میں اوہناں تے آفتاں دے ڈھیر لاواں گا ۔ تے اپنا ہر اِک تیرا اوہناں تے خرچ کراں گا ۔ ²⁴۲۴. اوہ بھُکھ نال گھل جان گے ۔ تے تاپ تے سخت بیماری نال کھاہدے جان گے تے اوہناں تے پاڑن والے جانوراں دے دند تے دھرتی ریڑن والیاں دا زہر چھداں گا ۔ کیہ جواب بندے تے کواریاں تے دودھ پیِندے بچّے²⁵۲۵. باہروں تے تلوار اوہناں دا کم کر دے گی ۔ تے ولگن دے اندر خوف۔ ²⁶۲۶. میں تے اینج آکھنا آں پئی میں اوہناں نوں کھلار پلار دیواں گا ۔ تے بندیاں دی پیڑھی تھوں اوہناں دا ذکر ای مٹا دیواں گا۔²⁷۲۷. جے مینوں ویری دے گھمنڈ دا خیال ناں آؤندا ۔ پئی کِدھرے اوہدے مخالف پُٹھا نان سمجھن ۔ تے آکھن ساڈی بانہہ ای زور آور ہو گئی اے ۔ تے ایہہ سب کُجھ خداوند کولوں نئیں ہویا۔²⁸۲۸. کیوں جو اوہ اِک ایسی قوم نیں ۔ جہناں وچ حکمت نیں ۔ تے اوہناں وچ کُجھ عقل نئیں اے۔ ²⁹۲۹. جے او عقلمند ہُندے تے سمجھ لیندے ۔ تے اپنے انجام دے بارے کُجھ سانبا کر لیندے نیں۔³⁰۳۰. اِک کینج ہزار دا پچھا کردا ۔ اوہ کینج دس ہزار نوں لیجاندے ۔ پر جے اوہناں دی چٹان اوہناں نوں ویچ نان دیندی تے خُدا تے خدا وند اوہناں نوں حوالے ناں کر دیندا۔ ³¹۳۱. اوہناں دی چٹان ساڈی چٹان وانگر نئیں ۔ اوہناں دا گواہ آپ ساڈے ویری نیں ۔³²۳۲. اوہناں دی انگور زہریلے نیں تے اوہناں دے گُچھے کوَڑے نیں ۔³³۳۳. اوہناں دی مے اژدھاواں دا رس تے رسّیاں دا قاتل زہر ³⁴۳۴. کیہ ایہہ سب کُجھ میرے کول خزانیاں وچ نیں ۔ تےمیرے زخیریاں تے ٹھپے لگے ہوئے نیں ۔³⁵۳۵. بدلہ لینا تے سزا دینا میرا کم ہووے گا ۔ جِس دیہاڑے اوہدے پیر تِلکن گے ۔ کیوں جو اوہناں دی موت دا دیہارا نیڑے تے اوہناں نے گزرن والا حادثہ بُوہے تے وے۔³⁶۳۶. خداوند اپمی اُمت دے حق دا رکھوالا ہووے گا ۔ تے اپنے نوکراں تے ترس کھاویں گا ۔ جیدوں اوہ ویکھے گا پئی اوہناں دا زور مُک گیا اے ۔ تے پئی قیدی یا آزاد نئیں رہیا۔³⁷۳۷. اوہ آکھے گا اوہناں دے دیوتے کِتھے نیں ؟ اوہ چٹان کِتھے وے جیدے تے اوہناں وگرا بھروسہ سی ۔ ³⁸۳۸. اوہناں قربان ہواں دی چربی کھاہدی ۔ تے اوہناں دے تپاون دی مے پیِتی ۔ ہۃن اُتھ کے تُہاڈی مدد لئی آؤن تے تُہاڈی پناہ دی تھاں بنن ۔³⁹۳۹. میں ویکھو میں اوہو ای آں ۔ میرے سِوا کوئی خدا نئیں ۔ میں ای مار نا تے میں ای جواناں ۔ میں ای زخمی کرنا تے میں ای چنگا کرناں ۔ کوئی ہے ای نئیں جیہڑا میرے ہتھوں چھُڈائے ۔ ⁴⁰۴۰. میں اپنی بانہہ اسمان وَل چُکنا آں ۔ تے اپنی ابدی حیاتی دی سونہہ کھانا واں ۔⁴¹۴۱. جیدوں میں لِشکدی تلوار نوں تیغاں کراں گا ۔ تے نیاں لئی اپنا ہتھ ودھاواں گا ۔ تے اپنے مخلالفاں کولوں بدلہ لواں گا ۔ تے حسد رکھن والیاں نون سزا دیواں گا ۔⁴²۴۲. میں تیرے تیراں نوں لہو نال مست کراں گا تے اپنی تلواراں نوں ماس کھواواں گا ۔ یعنی قاتلان تے قیدیاں دا لہو ۔ تے ویری دے سرداراں دے سِر دا ماس۔⁴³۴۳. اے قومو! اوہدی اُمت لئی للکارو ۔ کیوں جو اپنے نوکراں دے لہو دا بدلہ دے گا ۔ اوہ اپنے مخالفاں تھوں بدلہ لے گا ۔ اپنے دیس تے اپنی قوم لئی مُل دے گا ۔⁴⁴۴۴. تدوں مُوسیٰ ؔ نے تے اوہدے نال نونؔ دے پُتر یشوعؔ نے آ کے ایس گیت دیان ساریان گلاں لوکاں اَگے آکھ سُنائیاں ۔ ⁴⁵۴۵. تے جیدوں موسیٰؔ ساری آل اسرائیل ؔ نوں ایہہ گلاں آکھ کے فارغ ہویا ۔⁴⁶۴۶. تے اوہنے اوہناں نون آکھیا تے ایہناں نون اکھیا تے اپنیاں دِلاں نوں اوہناں ساریاں گلاں وَل توجہ دیو ۔ جہناں دے بارے میں اَج دے دیہاڑے گوائی دینا واں تے اپنیاں مُندھیاں نوں اوہناں دے بارے حُکم دیو ۔ تے شریعت دیان ایناں ساریاں گلاں تے کوشش کرکے عمل کرن ۔ ⁴⁷۴۷. کیوں جو ایہہ کلام تُہاڈے لئی بے فایدہ نئیں ۔ سگون اوہ تُہاڈی حیاتی اے ۔ ایس تھوں تُہاڈے دیہاڑے اوس دیس وِچ طے ہو جاون گے ۔ جیدے وَل تُسی یردنؔ دے پار جاندے او تاں جو تُسیں اوہدے مالک بن جاؤ ۔⁴⁸۴۸. تے خداوند موسیٰؔ نال اوسے ای دیہاڑے کلام کرکے فرمایا ۔ ⁴⁹۴۹. پئی عباریمؔ دے پہاڑ جا ۔ تے کنعانؔ دے دیس وَل نظر کر جیہڑا میں ال اسرائیلؔ دی ملکیت لئی دینا چاہنا واں ۔⁵⁰۵۰. تے اوہ پہاڑ جیدے تے تُوں چڑھن والا ایں ۔ توُ مر جاویں فا تے اپنے لوکاں وچ شامل ہو جاویں گا ۔ جینج تیرا بھرا ہور دے پہاڑ تے مر گیا تے اپنے لوکاں وچ شامل ہویا ۔ ⁵¹۵۱. تان جو تُسان دونواں نے آل اسرائیل ؔ دے وچکار صینؔ دے اُجاڑ وچ مریبہؔ قادش ؔ دے پانی تے میرے خلاف قصور کیتا ۔ تے اسرائیل ؔ دے سامنے میری وڈھوں ناں کیتی ۔ ⁵²۵۲. سو اوس دیس وچ جیہڑا تیرےاَگے اے جیہڑا میں اسرائیلؔ نوں دیاں گا پَر تُوں اوہدے وچ ناں وڑیں گا ۔

33¹۱. ایہہ اوہ برکت اے جہدے نال مرد خدا موسیٰ نے اپنی وفات توں پہلاں بنی اسرائیل نوں دعا دتی۔ ²۲. اوہنے آکھیا۔ خدا وند سینا توں آیا۔ تے سعیر توں اپنی قوم تے طلوع ہویا۔ اوہنے فاران دے پہاڑ توں جلوہ وکھایا۔ تے مریبہ قادیش وچ آیا۔ اوہدے کھبے ہتھ وچ لانبو وانگ اگ پھُٹ پئی۔³۳. اوہدے قہر نے قوماں نوں تباہ کردتا۔ اوہدے سارے پاک بندے تیرے ہتھ وچ سن۔ تے اوہ تیرے قدماں وچ بیٹھے۔ اوہناں نے اوہدی گلاں توں چانن پایا۔ ⁴۴. شریعت دا حکم جیہڑا اوہنے فرمایا۔ یعقوب دی جماعت اوہدی ملکیت اے۔⁵۵. تے اوہ یشرون وچ بادشاہ ہویا۔ جدوں قوم دے سردار دتے گئے۔ بنی اسرائیل دے قبیلے کٹھے ہوئے۔ ⁶۶. روئبین دے حق وچ اوہنے آکھیا۔ روئبین جیوندا رہوے تے نہ مرے۔ بھانویں اوہدے مرد گھٹ نیں۔⁷۷. تے یہودہ دے حق وچ اوہنےانج آکھیا اے خدا وند !یہودہ دی سن۔ تے اوہنوں اوہدی قوم کول فیر لیا۔ تیرا ہتھ اوہدے لئی جنگ کرے۔ تے اوہدے دشمناں دے خلاف توں اوہدی مدد کر۔⁸۸. تے لادی دے حق وچ اوہنے آکھیا لادی کول تیرا تمیم ہووے۔ تیرے اُس پسندیدہ مر کول تیرا اوریم ہووے۔ جنہوں توں منہ تے ازما لتا۔ تے جہدے نال مربیہ دے پانی تے توں لڑیا۔⁹۹. جنے اپنی ماں دے حق وچ آکھیا۔ کہ میں اوہناں نوں ویکھدا نہیں۔ جنے اپنے بھراواں نوں اپنا نہیں منیا۔ جنے اپنے پتراں توں نہیں پچھانیا۔ پر تیریاں گلاں نوں یاد رکھیا۔ تے تیرے عہد دا دھیان کیتا۔¹⁰۱۰. اوہ یعقوب نوں تیرے احکام ۔ تے اسرائیل نوں تیرے شریعت سکھاندے نیں۔ اوہ تیرے اگے بخور۔ تے ساڑیاں ہویاں قربانیاں مذبح تے رکھدے نیں۔¹¹۱۱. اے خدا وند ! اوہدی ملکیت نوں برکت دے۔ تے اوہدے ہتھاں دا کم قبول فرما ۔ اوہدے دشمناں دے پٹاں نوں خراب کر۔ یعنی اوہدے مخالفاں دی ۔ تاں جو اوہ برقرار نہ رہن۔¹²۱۲. تے بنیامین دے حق وچ اوہنے آکھیا خدا وند دا پیار بنیامین اے ۔ سلامتی نال اوہدے کول اوہ رہوے گا۔اوہ سارا دن اوہدی راکھی کردا اے۔ اوہ اوہدے موڈھیاں دےوچ رہندا اے ۔¹³۱۳. تےیوسف دے حق وچ اوہنے آکھیا اوہدی دھرتی خدا وند ولوں مبارک ہووے۔ اُتے اسمان دے ودھیا تحفے۔ اوہ بحر عمیق نوں جیہڑا تھلے ہے ۔¹⁴۱۴. سوج دے اگائے ہوئے ودھیا تحفے۔ چن دے پکائے ہوئے ودھیا تحفے۔ ¹⁵۱۵. پرانے پہاڑاں دا ودھیا پن۔ سدا رہن آلے ٹبیاں دے ودھیا تحفے۔¹⁶۱۶. زمیں تے اوہدی ابادی دے ودھیا تحفے۔ تے اوہدی خوشی جیہڑا جھاڑی وچ رہندا اے ۔ یوسف دے سر تے لتھن۔ سگوں اوہدے سر دے گنج توں توں جیہڑا اپنے بھرواں وچ امیر اے۔¹⁷۱۷. اوہدی شان بلد دے پلیٹھی آلے بچے جہی اے۔ تے اوہدے سنگ جنگلی سنڈھے دے سنگ نیں۔ اوہناں نال ای اوہ ساریاں قوماں نوں۔ سگوں زویں دے اخیر تیکر ساریاں نوں دھکے گا۔ اوہ افرائیم دے لکھاں لکھ ۔ تے منسے دے ہزاراں ہزار نیں۔¹⁸۱۸. تے زبلون دے حق وچ اوہنے آکھیا۔ اے زبلون توں اپنے باہر جان وچ۔ تے اے یساکر توں اپنے تنبواں وچ خوش رہ۔ ¹⁹۱۹. اوہ قوماں نوں اوہناں پہاڑاں تے سددے نیں۔ جتھے اوہ سچائی دیاں قربانیاں چڑہاندے نیں۔ کیوں جو اوہ سمندراں دی فروانی چوپدے۔ تے کنڈھے دے لکے ہوئے خزانیاں نوں کٹھا کردے نیں۔²⁰۲۰. تے جاد دے حق وچ اوہنے آکھیا۔ مبارک اے اوہ جیہڑا جاد نوں ودھائے۔ اوہ شیر وانگوں لک کے بیٹھیا۔ تے بانہوں سگوں سر وی پاڑ دیندا اے ۔²¹۲۱. اوہنے پہلا ٹوٹا اپنے لئی چن لتا۔ کیوں جو بادشاہی حصہ اوتھے وکھرا کیتا گیا سی۔ اوہ قوماں دے سرداراں دے نال آیا۔ اوہنے خدا وند دی سچائی۔ تےب اسرائیل نال اوہدیاں قضاواں نوں پورا کیتا۔²²۲۲. تے اوہناں دے حق وچ اپس نے آکھیا۔ دان شیر دا وہ بچہ اے ۔ جیہڑا باشان توں کُد کے آندا اے۔²³۲۳. تے نفتالی دے حق وچ اوہنے آکھیا۔ اے نفتالی توں جو رضا مندی نال رجیا ہویا۔ تے خدا وند دی برکت نال بھریا ہویا اے۔ اوہ لہندے تے دکھن دا مالک اے۔²⁴۲۴. تے آشیر دے حق وچ اوہنے آکھیا۔ آشیر پتراں دے وچ ساریاں نالوں مبارک ہووے۔ اوہ اپنے بھراواں وچ زیادہ مشہور ہووے۔ اوہ اپنے پیرتیل وچ ڈوبے۔ ²⁵۲۵. تیرے بینڈے لوہے تے پتل دے ہون گے۔ تے دناں دی اخیر تیکر تیرا سکھ قائم ہووے۔²⁶۲۶. یشرون دے رب ورگا کوئی وی نہیں۔ جیہڑا فضا سگوں بدلاں تے ۔ بڑی شان نال سوار ہو کے تیری امداد لئی آوے۔²⁷۲۷. ازلی خدا تہاڈی چھپن دی تھاں اے۔ تے ابدی بانہوں ہیٹھاں نیں۔ اوہنے دشمن نوں تیرے ساہمنیوں کڈھ دتا۔ تے آکھیا پئی "مار دے۔²⁸۲۸. سو اسرائیل سلامتی نال ۔ تے یعقوب دا سوما کلا۔ کنک تے مے دی دھرتی وچ وسے گا۔ تے اوہدے لئی انبر توں تریل پوے گی۔²⁹۲۹. مبارک ایں توں اے اسرائیل ! خدا وند دی بچائی ہوئی قوم – کون تیرے وانگ اے۔ اوہی تیرے سہارے دی سپر۔ تیری شان دی تلوار ہے۔ تیرے دشمن تیرے اگے عاجزی کرن گے۔ تے توں اوہناں دیاں اُچائیاں نوں پیراں ہیٹھ رولیں گا۔

34¹۱. تدھ مُوسیٰؔ موآب ؔ دے میدان تُوں نبوؔ دے پہاڑ دے وَل فسجہؔ دی چوٹی اُتے جیہڑی یریحوؔ دے سامنیوں چڑھیا ۔ تے خؔداوند نے اوہنوں سارا دیس جلعادؔتوں لے کے دانؔ تیِک وکھایا۔ ²۲. سارا نفتالیؔ تے افرائیمؔ تے منےؔ دا دیس تے یہوداؔ دا سارا دیس مغربی سمُندر تیِک ۔ ³۳. تے نجبہؔ تے یردنؔ دی وادی یعنی کھجوراں دے شہر یریحوؔ دا میدان صوعہؔ تیِک⁴۴. تے خداوند نے اوہنوں آکھیا اے پئی اوہ دیس اے جیدے بارے میں ابرہام ؔ تے اضحاقؔ تے یعقوبؔ نال سونہہ کھا کے آکھیا پئی اوہناں دی اولاد نوں دیواں گا ۔ ⁵۵. سو موسیٰؔ خداوند دا خادم اوتھے خُداوند آکھن مُوجب موآب ؔ دے دیس وچ مر گیا ۔ ⁶۶. تے موآبؔ دی وادی وچ بیت فعورؔ دے سامنے دبیا گیا ۔ پَر اوہدی قبر نوں اَج تیِک کوئی نئیں جاندا ۔⁷۷. تے موُسیٰؔ اپنی موت دے ویلے اِک ویلے اِک سوویہ ورھیاں دی عُمر دا سی ۔ اوہدیاں اَکھاں کمزور ناں ہویاں ےتے ناں اوہدا زور گھٹیا ۔ ⁸۸. تدھ بنی اسرائیلؔ نے موسیٰؔ دے لئی موآبؔ دے میدان وچ تیہ دیہاڑے تیِک پیِٹیا۔ جیدوں تیِک پئی موسیٰؔ تے پیِٹن دے دیہاڑے پُورے ناں ہوئے ۔⁹۹. تے نُون ؔ داپُتر یشوعؔ حکمت نال بھریا ہوئیا سی ۔کیوں جے موسیٰؔ نے اپنے ہَتھ اوہدے تے رکھے سَن ۔ تے بنی اسرائیلؔ نے اوہدی فرمانبرداری کیتی تے جیویں خداوند نے موسیٰؔ نوں حُکم دِتا۔ ، عمل وچ لیائے ۔¹⁰۱۰. ایس توں بعد اسرائیلؔ وچ کوئی نبی موسیٰ ؔ ورگا ناں ہویا جیدے خداوند ایہنا ں نیڑے ہویا ۔ ¹¹۱۱. ایہناں ساریں نشانیاں تے عجائبات وچ جیہڑے خداوند تے اِتے گئے پئی ایہناں نوں مصر ؔ دی زمین وچ فرعون ؔ تے اوہدے سارے ویریاں تے اوس دے سارے دیس دے لئے کرے۔ ¹²۱۲. تے سارے زور تے ہَتھ تے وڈھے معجزیاں وِچ جیہڑے موسیٰؔ نے سارے بنی اسرائیلؔ دیاں اکھاں دے سامنے وکھائے۔

یشُوع

1¹۱۔ خداوند دا خادم موسیٰ جدوں مر گیا تے خداوند نے یشوع نوں جہڑا نُون دا پُتر تے موسیٰ دا مددگار سی کیِیا۔ ²۲۔ موسیٰ میرا خِادم جِہڑا مِر گِیا اے ہون تُوں اُوناں لُوکاں دے نال دریاےٗ یِردن نُوں پار کرکے اُوس ملِک وچِ جان لئی تیار ہوجاوٗجِہڑا میں بنی اسِرائیل نوں دیواں گا۔ ³۳۔ تے جِہڑا وعدہ میں موسیٰ نال کیتا سی کہ جس جگہ تے تُو پیر رکھیں گا او جگہ میں تینوں دوا گا۔⁴۴۔ جنگل تو لے کے لبنان تیک وڈے دریای فرات تو مغرب دے ولے وڈے سمندر حتیاں دا سارا حق تیرا اے۔ ⁵۵۔ تیری زندگی دے وچ کوئی وی بندہ تیرے سامنے کھڑا نیں ہووے گا تے جیویں میں موسیٰ دے نال ساں اُویں میں تیرے نال رواں گا۔ نہ میں تینوں چھڈاں گا نہ ای میں تیرے تو دُور ہواں گا۔⁶۶۔ ایس لئی مضبوط ہوجا تے تسلی رکھ کیوں جے تُوایس قوم نوں اُوس ملک دا وارث بناویں گا جیویں میں اُوناں نُوں دین دی قسم اوناں دے پٗیو دادے نال کھادی۔ ⁷۷۔ تے ہن تُو مضبوط تے بہادر ہو تے اُوس شریعت تے عمل کر جہڑی میرے خادِم موسیٰ نے تینوں دِتی سی تے ہن تُو نہ کھبے مُڑیں تے نہ تُو سجے مُڑیں تے جس جگہ تے تُوں جاوے گا او تیری ہوے گی۔⁸۸۔ تے اے شِریعت دی کتِاب تیرے مُنہ توں کدی دُور نہ ہووے تے تُو دن تے رات ایندے تے دھیان دویں تے جہڑا کُجھ ایندے وچ لِکھیا ہویا اے اُوندے تے عمل کر تے فیر تیرا سِر اوچا ہووے گا تے تُو مقبول ہوویں گا۔ ⁹۹۔ تے کی میں تینوں حکم نیں دِتا؟ کہ ہون تُو بہادر ہو تے ڈر نہ ہمت نہ ہار کیوں جے تُو جتھے وی جاویں گا خداوند تیرا خدا تیرے نال ہووے گا۔¹⁰۱۰۔ :تے یِشوع نے لُوکاں دے سرداراں نوں ایہ حکم دِتا کہ ¹¹۱۱۔ لشکر دے ہر پاسے جا کے لوکاں نوں دِسو کہ اپنے راہ دا سامان تیار کر لو کیوں جے تین دن دے وچ دریاےٗ یردن نوں پار کرکے اُوس ملک تے قبضہ کرن لئی جاناں ایں جہڑا خداوند تہاڑے خدا نے تہاڑی جائیدار بنائی اے۔¹²۱۲۔ تے فیر بنی روبن، بنی جد تے منسی دے نِصف خاندان نوں یشوع نے اہیہ آکھیا کہ۔ ¹³۱۳۔ تے جہڑی گل خداوند دے خِادم موسیٰ نے تہانوں کہی سی کہ خداوند تہاڈا خدا تہانوں آرام دیندہ ایں تے ملک تہاڈا ایں۔¹⁴۱۴۔ تے تہاڈی بیویاں تہاڈے بچے تے تہاڈے جانور ایس ملک وچ رہین گے جہڑے موسیٰ نے دریاےٗ یردن دے چڑھدے پاسے وچ لیے سی۔ تہاڈے لڑن آلے سارے مرد تہاڈے اگے اگے جان گے تے آخیر تیک مدد کرن گے۔ ¹⁵۱۵۔ تے جدوں تیک خداوند تہاڈا خدا اُوناں نوں آرام نیں دیندا تے اُوس ملک تے جِہڑا خداوند تہاڈے خدا نے اُوناں نال وعدہ کیتا اے قبضہ نہ کر لین۔ اُوس وِیلے تیک تُوں اُوناں نال رویں گاتے فیر تُوں اپنے ملک وچ جاکے آرام کر سکدا ایں تے جِہڑا خداوند دے خِادم موسیٰ نے دیارےٗ یردن تے مشرق دے وچ سورج دے چڑھدے وقت کیتا سی۔¹⁶۱۶۔ تے فیر اوناں نیں یشوع نوں کیِا کہ جہڑا کُجھ تُوں سانوں کیا اے اسیں او کراں گے تے جتھے جتھے تُوں سانوں گِھلیہ اے اسیں جاواں گے۔ ¹⁷۱۷۔ تے جس طراں اسیں امور دے وِچ موسیٰ دے نال سی ایسے طراں تیرے نال رواں گے۔ اِسیں صرف چاھندے ساں کے جس طراں خداوند تیرا خدا موسیٰ دے نال سی تیرے نال وی ہوے۔ ¹⁸۱۸۔ تے جہڑا کوئی تیرے خلاف جاوے گا یا تیرا حکم نیں منیں گا اُونوں قتل کر دِتا جاوے گا۔ تُو صرف مضبوط ہو جا۔

2¹۱۔ فیر نُون دے پُتر یشِوع نے شطیِم دے دو جاسُوساں نُوں چوری نال پیجیا تے اُوناں نُوں آکھیا کہ جاوٗ تے اُوس ملک تے خاص طور تے یریحو نُوں ویِکھ کے آوٗ۔ فیر او ٹر گےٗ تے فیر راحبِ ناں دی کسِی فاحشہ دے گِھر وچ وڑے تے اُوتھے ای رُکے۔ ²۲۔ یریحو دے بادشِاہ نُوں جدِو ں پتا چلیِا کہ اِج رات کُجھ اسِرائیلی مُلک دے وچ جاسُوسی کرن لئی ایِتھے آےٗ نے۔ ³۳۔ فیر یریحو دے بادشِاہ نے راحِب نُوں ایہہ پیِغام پیجِیا کہ جہڑے لوکی تیرے کول آےٗ تے تیرے گِھر وچ وڑ آےٗ نے اُوناں نُوں کِڈ تے اِیتھے لے کے آ کیوں جے او مُلک دی جاسوسی کرآےٗ نے۔⁴۴۔ اُوس عورت نے اُوناں نُوں کِیتے لُوکا دیتا تے آکھیا کے او مُنڈے میرے کول آےٗ سی پر مینوں پتہ نیں کہ او کیتھوں آےٗ سی۔ ⁵۵۔ تے جدوں ھنِیرا ہویا تے پورے شہر نِوں بند کرن دا وِیلا ہویا تے او مُنڈے ٹر گےٗ تے مینوں نیں پتا کہ او کِیتھے گےٗ نے۔ چھیتی دے نال پیچھا کرو تے ہو سکدا اے کہ تُسی اُوناں نُوں لب لو۔⁶۶۔ پر اُونے اُوناں نُوں سَن دی لکڑیاں دے تھِلے لوکا دِتا جہڑیاں اُونے اُوتھے کٹھیاں کیتیاں سی۔ ⁷۷۔ کیوں جے ایہہ لوک جاسُوساں نُوں لبھن لئی اُوس راہ تے ٹر پےٗ جہڑی یردن دی ڈھلان نُوں جاندی اے تے پیچھا کرن آلیاں دے نکلدے ای شہر دے پھاٹک نُوں بند کر دیتا گیا۔⁸۸۔ اھِدے تُوں پہلاں کہ جاسُوسی کرن آلے لمیں پے جاندے او چھت تے گئی۔ ⁹۹۔ تے اُوناں نُوں آکھیا کے میں جاندی آں کہہ خداوند نے ایہہ مُلک تہانُوں دِتا اے۔ ساڈے تے تُہاڈا بوُہت ڈر اے تے پورے مُلک دے لوک ایس ڈر تُوں مِر دے پیےٗ نے۔¹⁰۱۰۔ کیوں جے اسیں سُنیااے کہ جدو تُسی مصِر تُوں نکلے تے خداوند نے تہاڈے لئی بحر قلزم دے پانی نُوں سُکھا دیتا سی تےتُسی یردن دے مشِرق وِچ رہین آلے اموریاں دے بادشِاہ تے عوج نُوں تباہ کر کے اُوناں دے نال کی سلِوک کیتا۔ ¹¹۱۱۔ جدو اسیں ایہہ گِل سُنی تے اسیں پگھل گےٗ تے تہاڈے سببوں سارے لوکاں دا حوصِلہ مِر گیا۔ کیوں جے خداوند تہا ڈا خدا ای اُتے سمان تے تھیلِے زمین دا خدا اے۔¹²۱۲۔ تے ہون خداوند دی قسم کھا کے آکھو کے تُسی میرے خاندان دے نال چنگا کرو گے۔ جیویں میں تہاڈے نال چنگا کیتا اے تے مینوں کوئی سچا نشان دیو۔ ¹³۱۳۔ کے تُسی میرے ماِں تے پُیو دی تے میرے بِھرا تے بِھین دی تے اُوناں دے جانن آلیاں نُوں چھڈو گے تے سانوں مِرن تُوں بچاوٗ گے۔¹⁴۱۴۔ اُوناں مُنڈیاں نے اُونوں یقین دِتا کے ساڈی جان تہاڈی جان نُوں پالے گی شرط ایہہ کے جو اسیں کرنے پیےٗ آں اُھدے بارے تُوں کِسے نُوں نیں دِسیں گی۔ تے جدوں خداوند سانوں ایہہ مُلک دیوے گا تے فیر اسیں تیرے نال چنگا کراں گے۔¹⁵۱۵۔ فیر اُونے اُوناں نُون کھڑکی وِلوں رِسی دے نال تھِلے لاہ دِتا۔ کیوں جے جہڑے گِھر او رہندی سی او شہر دا ای حصہ سی۔ ¹⁶۱۶۔ تے اُونے اُوناں نُوں آکھیا کے پہاڑاں تے ٹر جاوٗ کیوں جے لِبن آلے تہانوں لبن نہ تے تین دن تیک اُوتھے ای لُوکے رہنا جدو ں تیک اُو مُڑ کےنہ آ ون فیر تُسی اِپنی راہ نُوں ٹر پیِینا۔ ¹⁷۱۷۔ اُوناں مُنڈیاں نے اُونوں آکھیا کے جہڑی قِسم تُوں سانوں دِتی اے ایسی اُونوں مناں گے۔¹⁸۱۸۔ کیوں جے تُوں ساڈے ایس مُلک وِچ وڑِدے ویلے اے لال رِسی نُوں تُو سانوں تِھلے لاھیا اے تے تُو اپنے ماں، پُیو بھین، بِھرا تے پُورے خاندان نُوں اپنے گِھر وِچ لے آویں۔ ¹⁹۱۹۔ جے کوئی بندہ تیرے گِھر وِچو ں نکل کے کِسے دُوجی تھاں تے ٹر جاوے تے اُھدا خُون اُ ھدے سِر تے ہووے گا۔ تے اسیں اُھدے ذمِہ دار نیں ہواں گے کیوں جے کوئی وی تیرے نال گِھر وچ ہوے تے فیر اُودے اُتے کِسے دا ہتھ پیا تے اُھدا خُون اُھدے اُتے ای ہُوے گا۔²⁰۲۰۔ کیوں جے تُوں ایہہ ساڈی گِل کِسے ہور نُوں دِسیں تے فیر اسیں ایس قِسم نُوں نیں منِا ں گے جہڑی تُوں سانوں دِتی اے۔ ²¹۲۱۔ اُونے آِکھیاٹھِیک اے۔ جیویں تُسی مینوں آکھیا اے اُویویں اِی ہوو ے گا۔ فیر اُونے اُوناں نُوں پیج دِ تا تے او ٹر گےٗ تے اُونے او لال رِسی کھڑکی وچ بن دِتی۔²²۲۲۔ تے او پہاڑاں تے پُونچ گےٗ جیتھے او تین دِن تیک رُکے۔ اِیتھوں تیک کے اُوناں دا پیچھا کرن آلے سارے رِستے وِچ اُوناں نُوں لبدِے رےِ پرلبِ نہ پاےٗ۔²³۲۳۔ فیر اُو دویں مُنڈے واپس آےٗ تے پہاڑاں تُوں لِتھ کے دریا نُوں پار کر کے نُون دے پُتر یشِوع دے کول آےٗ تے جہڑا کُجھ اُوناں تے بیتیاں سی اُونوں دسیا۔ ²⁴۲۴۔ اُوناں نے یشِوع نُوں آکھیا سانوں یقین اے کے خدانے ایہہ سارا مُلک سانُوں دے دِتا اے کیوں جے سارے لوکی ساڈے سببوں ڈر دے نال مِر دے پےٗ نے۔

3¹۱۔ تد یشوع سرگی ویلے اٹھیا تے او سورے بنی اسرائیل شطیم توں لنگ کے یردن آئے تے فیر لتھن توں پلے اوتھے ای رکے²۲۔ تے تن دن دے باجوں منصب دار لشکر دے وچوں لنگے ³۳۔ تے اوہناں نے لوکاں نوں حکم دیتا پئی جیدوں تسی خداوند اپنے خدا دے عہد دے صندوق نوں ویکھو تے کاہن تے لاوی اونوں چکے ہوئے ہون تے تسی اپنی تھاں تے کھلو کے اوناں دے پیچھے پیچھے ترنا۔ ⁴۴۔ پر تیہاڈے تے اوہناں دے وچکار دو ہزار دا فاصلہ روے تے اس تو نیڑے نہ جانا تا پئی تیہانوں پتا ہووے پئی کیڑی راہ تسی ٹرنا وے کیوں پئی تسی ہن تیکر اس راہ توں کدی نہی لنگے⁵۵۔ تے یشوع نے لوکاں نوں آکھیا پئی تسی اپنے آپ نوں پاک کرو کیوں جے پئی کل دے دہاڑے خداوند تیہاڈے وچ ون سوو نے کم کرے گا ⁶۶۔ فیر یشوع نے کاہناں نوں آکھیا پئی تسی عہد دے صندوق نوں لے کے لوکاں دے اگے اگے پار لتھو تا فیر او عہد دے صندوق نوں لے کے لوکاں دے اگے اگے ترے ۔⁷۷ْ۔ تے خداوند نے یشوع نوں آکھیا اج دے دن توں میں سارے اسرائیلیاں دے سامنے سرفراز کرنا شروع کراں گا تا پئی او جان لین کہ جینج میں موسی دے نال رہیا اونج ای تواڈے نال رواں گا۔ ⁸۸۔ تے اوہناں کاہناں نوں جیہڑے عہد دے صندوق نوں چکن اے حکم دینا پئی جدوں تسی یردن دے پانی دے کنارے اپڑو تے یردن وچ کھلوتے رہنا ۔⁹۹۔ تے یشوع نے بنی اسرئیل نوں آکھیا پئی نیڑے آ کے خداوند اپنے خدا دیاں گلاں سنو۔ ¹⁰۱۰۔ تے یشوع آکھن لگا پئی اہدے توں تسی جان لو گے کہ زندہ خدا تیہاڈے وچ اے تے اوئی کعنانیاں تے حثیوں تے حویوں تے فرزیاں تے جرجاسیاں تے اموریاں تے یبوسیاں نوں تہاڈے اگوں دفع کر دوے گا۔ ¹¹۱۱۔ ویکھو ساری زمین دے مالک دے عہد دا صندوق تہاڈے اگے اگے یردن وچ جان نوں وے۔¹²۱۲۔ ہون تسی ہر قبیلے پیچھے اک بند ے دے حساب نال بارہ بندے اسرائیل دے قبیلیاں چوں چن لوہ۔ ¹³۱۳۔ تے جدوں یردن دے پانی وچ اوہناں کاہناں دے پیر دے تلوے لگ جان جیہڑا خداوند یعنی ساری دنیا دے مالک دے عہد دے صندوق نوں چکے ہوئے یردن دے پانی یعنی اوہ پانی جیہڑا اتو ں وگدا ہویا تھلے اپڑ کے کھلو جائے گاتے اوہدا ٹیر لگ جاوے گا۔¹⁴۱۴۔ تے جدوں لوکاں نے یردن دے پار جان لئی تر پئےتے او ہ کاہن جیہڑے عہد دا صندوق چکے ہوئے سن لوکاں دے اگے اگے ترے۔ ¹⁵۱۵۔ تے جدوں عہد دے صندوق نوں چکن والے یردن اپڑے تے اوہناں کاہناں دے پیر جیہڑے صندوق نوں چکے ہوئے سن کنارے دے پانی وچ ڈوبے ( کیوں پئی فصل دے سارے دہاڑے یردن دا پانی اپنے کناریاں توں اتے چڑھیا رہندا اے) ¹⁶۱۶۔ تے جیہڑا پانی اتوں آندا سی اوہ دور ادم دے کول جیہڑا ضرتان دے برابر اک شہر وے رک کے اک ٹیر بن گیا تے او پانی میدان دے دریا یعنی دریای شور دی ول وگ گیا سی بلکہ وکھرا ہو گیا تے لوکی یردن دے پار اتر گئے¹⁷۱۷۔ تے اوہ کاہن جیہڑے خداوند دے عہد دا صندوق چکے ہوئے سن یردن دے وچ سکی زمین تے کھلوتے رئےتے سارے اسرائیلی سکی زمین توں ہو کے لنگے ایتھوں تک پئی ساری قوم صاف یردن دے پار ہو گئی۔

4¹۱۔ جِدوں ساری قوم یردن دے پار اُتر گئی تے خداوند نے یشُوع نوں آ کھیا۔ ²۲۔ ہر قبیلے وِچوں اِک اِک بندہ لے کے بارہ بندے چُن لے۔ ³۳۔ تے اوناں نوں ایہہ حکم دے کہ او یردن دے وِچوں ٹھیک اوس جگہ تے جیتھے کاہن کھلوتے سن بارہ پتھر لین تے اوناں نوں اپنے نال لے جا کے ا وس جگہ تے رکھن جیتھے اِج رات تُسی رُکو گے۔⁴۴۔ فیر یشُوع نے اوناں بارہ بندیاں نوں جہناں نوں اونے بنی اسرائیل دے ہر قبیلے وِچوں اِک اِک دے حساب نال چُنیاسی بلایا۔ ⁵۵۔ تے اوناں نوں آکھیا کہ تُسی خداوند اپنے خدا دے عہد دے صندوق دے اِگے اِگے یردن دے وِچ جاوٗ تے تہاڈے وِچوں ہر اِک اِسرائیل دے قبلیاں دے شمار دے مطابق اِک اِک پتھر اپنے موڈے تے چُک لے۔⁶۶۔ تاں جے ایہہ ٹہاڈے وِچ اِک نشان ہووے تے جدوں آیندہ زمانے وِچ تہادی اولاد ایہہ پوچھے کہ اِناں پتھراں دا کی مطلب اے۔ ⁷۷۔ تے تُسی اوناں نوں ایہہ جواب دِینا کہ خداوند دے عہد دے صندوق دے سامنے یردن دا پانی بہنا رک گیا سی کیوں جے جدو ں او یردن پارا تر رہا سی تد یردن دا پانی دو حصے وِچ ہو گیاایویں ایہہ پتھر ہمشہ واسطے بنی اسرائیل لئی یادگار ہووے گا۔⁸۸۔ فیر بنی اسرائیل نے یشُوع دے حکم دے مطابق کیتا تے جیویں خداوند نے یشُوع نوں اکھیا سی اُویں ای اوناں نے اسرائیل دے قبلیاں دے شمار دے مطابق یردن وِچوں بارہ پتھر چُکے تے اوناں نوں اپنے نال آودی رہین آلی تھاں تے لے جا کے اوتھے رکھ دِتا۔ ⁹۹۔ تے یشُوع نے او بارہ پتھر گڈ دِیتے جہڑے یردن دے وِچوں ٹھیک اوس جگہ تے سی جیتھے عہد دا صندوق چُکن آلے کاہن کھلوتے سی تے اِج دے دن تیک او اوتھے ای اے۔¹⁰۱۰۔ تے جہڑے کاہن صندوق چُکے ہوےٗ سن او اوس ویلے تیک یردن دے وِچ کھلوتے رہے جِد تیک کہ لوکاں نے او ساریاں گِلاں اوس نصیت دے مطابق پوریاں نہ کر لیاں جہڑی موسیٰ نے یشُوع نوں دِتی سی تے جہناں دا حکم خداوند نے یشُوع نوں دِتا سی تے لوکی چیتھی نال پار اُتر گےٗ۔ ¹¹۱۱۔ تے جیویں ای سارے لوگ پار اُترے خداوند دا صندوق تے کاہن وی لوکاں دے نال اوس پار اُتر گےٗ۔¹²۱۲۔ تے بنی روبن، بنی جد، تے منسی دے اِدھے قنیلے دے لوگ موسیٰ دے آکھن دے مطابق ہتھیار چُکے ہوےٗ بنی اسرائیل دے اِگے اِگے پار ہوےٗ ۔ ¹³۱۳۔ مسلح بندے خداوند دے حضور پار ہو کے یریحو دے میداناں وِچ پہنچے تاں جے جنگ کرن۔ ¹⁴۱۴۔ اوس دن خداوند نے سارے اسرائیلیاں دے سامنے یشُوع نوں بلند کیتا تے جیویں او موسیٰ دی عزت کر دے سن اویں ای جندگی بھر اُوھدی عزت کر دے رہے۔¹⁵۱۵۔ تے فیر خداوند نے یشُوع نوں آکھیا ۔ ¹⁶۱۶۔ گواہی دا صندوق چُکے ہوےٗ کاہناں نوں حکم دھ کہ او یردن وِچوں نکل آن۔¹⁷۱۷۔ فیر یشُوع نے کاہناں نوں حکم دِتا کہ یردن وِچو ں نکل آوٗ۔ ¹⁸۱۸۔ تے کاہن خداوند دے عہد دا صندوق چُکے ہوےٗ دریا وِچوں نکل آےٗ تے جیویں ای اوناں نے اپنے قدم زمین تے رکھے یردن دا پانی آودی تھاں تے واپس آ گیاتے پہلاں وانگراپنے کناریاں توں بین لگا۔¹⁹۱۹۔ پہلے مہنے دے دسویں دن لوگ یردن توں نکل کے یریحو دی مشرق سرحد توں جلجال وِچ رُکے ۔ ²⁰۲۰۔ تے یشُوع نے اوناں بارہ پتھراں نوں جہناںنوں او یردن توں کڈ لیاےٗ جلجال وِچ تمبوُ لاےٗ ۔ ²¹۲۱۔ تے اونے بنی اسرائیل نوں آکھیاکہ آیندہ جد تہاڈی اولاد اپنے اپنے باپ دادا نو ں پُچھےکہ اِناں پتھراں دا کی مطلب اے؟²²۲۲۔ تُسی اوناں نوں دَسنا کہ اسرائیل خشک زمین توں ہوندے ہوےٗ یردن پار گےٗ سن ۔ ²³۲۳۔ کیوں جے خداوند تہاڈے خدا نے تہاڈے پار ہون تیک یردن دے پانی نوں تہاڈے اِگوں ہٹا کے خشک کر دِتا سی۔ خداوند تہاڈے خدا نے یردن دے نال ایویں ای کیتا جیویں اونے بحر قلزم دے نال کیتا سی جد اونے اونوں ساڈے پار ہون تیک ساڈے اِگے سکھایا سی۔ ²⁴۲۴۔ اونے ایہہ ایسس لئی کیتا تاں جے دنیا دیاں ساریاں قوماں جان لین کہ خداوند دا ہتھ وڈا اے تے تُسی ہمشہ خداوند اپنے خدا توں ڈر دے رہو۔

5¹۱۔ جدوں یردن وِچ مغرب دے رہن والے امُوریاں دے بادشاہاں تے ریتلے تھاں دے کعنانی بادشاہاں نیں ایہہ سُنیا کہ کِیویں خُداوند نے ساڈے پار ہون تِیک بنی اِسرایئل دے سامنےاونوں دو ٹوٹے کرکے سُکاہ دِتا تے اوناں دے دِل پِگھل گئے تے فیر اوناں نے اِسرایئل دے نال لڑن دا نہ سوچیا۔²۲۔ اوس ویلے خُدا نے یُشوع نُوں اکھیا کہ چقماق دِیاں چُھریاں بنوا کے بنی اِسرایئل دا دوبارہ ختنہ کروا دے۔ ³۳۔ تے فیر یُشوع نے چمقاق دِیاں چُھریاں بنوایاں تے غیبیت حارالوت یعنی بریدہ چمڑیاں دے مقام اُتے بنی اِسرایئل دا ختنہ کِیتا۔⁴۴۔ اے اوس نے ایس لئی کِیتا کہ مِصر وِچوں آون توں بعد سارے لوکاں وِچوں جِنے لڑن والے بندے سَن او مِصر وِچوں آن توں بعد بیابان دے رہ وِچ اِی مَر گئے سَن۔ ⁵۵۔ اوناں ساریاں لوکاں دا تے ختنہ ہو گیا سِی جہڑے مِصر وِچوں آئے سَن پر او سارے جہڑے مِصر وِچوں آن توں بعد سفر وِچ بیابان وِچ جنمے سَن۔⁶۶۔ بنی اِسرایئل چالیس وریاں تِیک بیابان وِچ پھیر دے رہے۔ جدوں تِیک مِصر وِچوں آے سارے جوان لڑن والے بندے مَر کھپ نہ گئے کیوں کہ اوناں نے خُداوند دِی نافرمانی کِیتی سِی تے خُداوند نے اوہناں دے نال اِی ایہہ قسم کھا دِی سِی کہ او اوس مُلک نُوں جِتھے دُھد تے شہد دِیاں نہراں وگدیاں نیں ویکھ نہ پاون گے جِنوں سانُوں دین دِی اوس نے اوہناں دے باپ دادا دے نال قسم کھادِی سِی۔ ⁷۷۔ تے اوہناں دے اِی پُتراں دا جہڑے خُدا دے ولو اوہناں دِی تھاں یُشوع نے ختنہ کِیتا او ہُن تِیک نامختُون سَن کیوں کہ رہ وِچ اوہناں دا ختنہ نیہں ہوسکیا سِی۔⁸۸۔ جدوں قوم دے سارے لوکاں دا ختنہ ہوگیا سِی تے او چنگے ہون تِیک اوتھے اِی لشکر گاہ وِچ رہے۔ ⁹۹۔ تد خُدا نے یُشوع نُوں اکھیا اج دے دن میں تہاڈی مِصر والی ملامت نُوں تہاڈے توں دُور کر دِتا اے ایس لئی او تھاں اج تِیک جلجال کواندی اے¹⁰۱۰۔ تے بنی اِسرایئل نے اوس مہنے دِی چودھویں تارِیخ دِی شام نُوں جداں او یریحو دے میداناں وِچ جلجال دے مُقم اُتے خیمیاں وِچ رہندے سَن عیدِ فسَح منائی۔ ¹¹۱۱۔ تے عید دے دُجے دن اوناں نے اوس مُلک دِی پیداوار وِچوں بے خمیِری روٹی تےاوے دِن پُجیاں پھلیاں وِی کھادیاں۔¹²۱۲۔ تے جیس دِن توں اوناں نے اوس مُلک دِی پیداوار کھانا شُروع کِتی اوہدے دُجے دِن مَن دا اُترنا بند ہو گیا تے اگوں توں فیر کدی بنی اِسرایئل نُوں مَن نہ مِلیا تے اوس سال اوناں نیں کعنان دِی پیداوار کھادی۔¹³۱۳۔ جدوں یُشوع یریحو دے کول ایا سِی تے اوہنے اودیاں اکھاں چُکیاں تے ویکھیا کہ اِک بندہآودے ہتھ وِچ ننگی تلوار لے کے اوہدے سامنے کھلوتا سِی تے یُشوع نے اوہدے کول جا کے پُچھیاکہ تُوں ساڈے وَل ایں کہ ساڈے دُشمناں وَل ایں¹⁴۱۴۔ اونے جواب دِتا۔نیں۔ میں ایس ویلے خُداوند دے لشکردے سالار دِی نال آیا واں تد یُشوع نے زمین تے مُنہ دے بل ڈگ کے سجدہ کِیتا تے اونوں پُچھیا میرے آقا دا آودے خادم دے لئی کِی حُکم اے۔ ¹⁵۱۵۔ خُداوند دے لوکاں دے سالار نے اکیا آودیاں جُوتیاں لا دیو کیوں کہ جِتھے تُوں کھلوتا ایں او پاک اے تے یُشوع نے انج اِی کِیتا۔

6¹۱۔ یریحودے لوکاں نے اسرائیلیاں ہتھوں اپنے شہر دے بوہے پکے ٹوے ہوئے سن نہ تے کوئی بار جاندا تے نہ کوئی اندرآنداسی۔ ²۲۔ تد خداوند نے یشوع نوں کہیا ویکھ میں یریحو نوں اودے ڈاڈے سورماتے بادشاہ سمیت تیرے ہتھ وچ کر د تا وے۔³۳۔ سارے ہتھیار واے مرداں نوں شہردے آلے دواے پھیرے لواو تے چھ دیاڑیاں تیکر ایہی کر دے رہو۔ ⁴۴۔ تے ست کاہن مینڈیاں دے ست سنگھ لے کےصندوق دے اگے اگے ترن ستویں دیاڑے تسی شہر دے دواے ست واری پھیرے لانا تے کاہن اپنے نرسنگےپھٗوک دے رہن۔⁵۵۔ جدوں تسی اوہناں نوں زور دے نال نرسنگے پھوکدے سٗنو تے فیر سارے لوکی زور دے نال نعرے لاون۔ اوس ویلے شہر دی دیوار ڈگے گی تے لوک اودے تے اپنے اپنے سامنے سیدھے چڑ جاون گے۔⁶۶۔ تے فیرنون دے پتر یشوع نے کاہناں نوں سد کے اوناں نوں کہیا خدا دے عہد دے صندوق نو ں چک لو تے ست کاہن اودے اگے اگے نرسنگے لے کے ترن۔ ⁷۷۔ تے اونے لوکاں نوں حکم دتا پئی اگے ودہو تے شہر دے دوالے پیھرے لاو تے ہتھیار واے مرد صندوق دے اگے اگے ترن۔⁸۸۔ تے جدوں یشوع نے لوکاں نوں اے گلاں کہہ لئیاں تے فیر اوہ ست کاہن جیہڑے خداوند دے سامنے ست نرسنگے لے ہوئے سن اپنے نرسنگے پھوکدے ہوئےترے تے عہد دا صندوق اوہناں دے مگرمگر تریا۔ ⁹۹۔ ہتھیار واے سپاہی اوہناں دے کاہناں دے اگے اگے ٹورن جیہڑے نرسنگے پھوک رہے سن تے پچھلے سپاہی صندوق دے مگر مگر ترے تے نرسنگیاں دی واج رکے بغیر گونجدی پئی سی۔¹⁰۱۰۔ یشوع نے لوکاں نوں حکم دیتا پئی نہ تے جنگ دا نارہ لاناں نہ اپنیاں واجاں اچیاں کرنا تے اپنا منہ بند رکھنا تے جدوں میں تہانوں للکارن دا حکم دواں اودوں للکارنا۔ ¹¹۱۱۔ اینج اوہنے خدا دے عہد دے صندوق دا شہر دے دوالے اک واری پیھرا لوایا تے فیر اوہ فوجاں دے ڈیرے ول نوں پرتے تے رات اوتھے کٹی۔¹²۱۲۔ دجے دیاڑے یشوع تڑکے ویلے اٹھیا تے کاہناں نے خداوند دا صندوق چکیا۔ ¹³۱۳۔ تے او ست کاہن نرسنگے لے کے خدا دے صندوق دے اگے اگے ٹر دے پئےسن تے نرسنگے پھوک رہے سن۔ ہتھیار والے اوہناں دے اگے سن تے پیچھے والے خدا دے صندوق دے مگر سن تے نرسنگیاں دی واج مسلسل گونجدی پئی سی۔ ¹⁴۱۴۔ اینج ای اوہناں دجے دیاڑے وی شہر دے دوالے چکر لایا تے فیر فوجاں دے ڈیرے وچ آگئے تے چھ دناں تیکر اینج ای کر دے رے۔¹⁵۱۵۔ ستویں دیاڑے اوہ تڑکے ویلے اٹھ کے اینج ای شہر دے دوالے کمے۔ اوس دیاڑے اوہناں شہر دے ست چکر لائے۔ ¹⁶۱۶۔ ستویں واری جدوں کاہناں نے زور دے نال نرسنگے پھوکے تے یشوع نے لوکاں نوں حکم دتا پئی للکارو کیوں جے خداوند نے اے شہر توانوں دے دتا وے۔¹⁷۱۷۔ اے شہر تے جو کجھ اہدے وچ وے خدا دی نزر کیتا جاوے گا۔ صرف راحب فاحشہ تے اوہدے کار والے جیوندے بچن گے کیوں جے اوہنے ساڈے پیجے ہوئے جاسوساں نوں پناہ دتی سی۔ ¹⁸۱۸۔ پر نزر دیاں شیواں نوں ہتھ ناں لانا۔ کتھے اوناں وچوں کوئی شے لے کے تسی اپنے تے تبائی نہ لے آنا ۔ اینج کرو گے تے اسرائیل دی لشکر گاہ تے تباہی لیاو گے نالے اوہدے تے کوئی آفت لے آو گئے۔ ¹⁹۱۹۔ سارے چاندی ، سونے،پیتل تے لوہے دے برتن خدا دے لئی مقدس نیں تے اوہ اودے خزانے وچ جان گے۔²⁰۲۰۔ فیر نرسنگے پھوکے گئے تے لوکاں نے للکارنا شروع کیتا تے فیر نرسنگیاں دی واج سن کے جدوں لوکاں زور نال للکاریا تے فیر دیوار ڈگ پئی تے ہر بندہ سدھا اندرول نوں نسیا تے اوہناں شہر تے قبضہ کر لیتا۔ ²¹۲۱۔ تے اوہناں شہر نوں خدا دی نزر کیتا تے شہر دے وچ ہر جیوندی شے نوں یعنی مرداں تے عورتاں،بڈیاں تے جواناں، بھیڈاں تے گدھے تے مال ڈنگر ساریاں نوں تلوار دے نال مار دتا۔²²۲۲۔ یشوع نے اوہناں دو بندیاں نوں جناں ملک وچ جاسوسی کیتی سی کہیا پئی اپنی شرہ دی وانگوں فاحشہ دے کار جاو تے اوہنوں تے اوہدے کار وچ جنے لوک ہون اوہناں نوں کڈ لیاو۔²³۲۳۔ تے فیر اوہ جوان جناں جسوسی کیتی سی اندر تر گئے تے راحب تے اودے بھرا تے ماں بچے تے اوہناں ساریاں نوں جیہڑے اودے نال سن کڈ لیا ئےتے اسرائیل دے فوجاں دے ڈیرے دے کول اک تھاں تے باہ دتا۔ ²⁴۲۴۔ فیر اوہناں سارے شہر نوں تے جو کجھ اودے وچ سی اگ وچ پھوک دتا تے سو نا تے چاندی تے لوہے دے برتناں نوں خدا دے خزانے وچ سانبھ لئیا۔²⁵۲۵۔ پر یشوع نے راحب فاشہ تے اودے خنوادے نوں تے نالے جیہڑے اودے نال سن سہی سلامت بچا لئیا کیوں جے اونے اوہناں بندیاں نوں لکالیا سی جناں نوں یشوع نے جسوس بنا کے یریحو وچ گھلیا سی تے اج تیکر اسرائیل اچ ایس گل دا چرچہ وے ۔²⁶۲۶۔ تے اوس ویلے یشوع نے سوہ کھادی پئی اوہ بندہ خداوند دے حضور لانتی ہوئے گا جیہڑا یس یر یحو شہرنوں فیر توں بنان دا ذمہ لوے گا۔ اوہ اپنے پلوٹھے دی لاش تے اودی بنیاد رکھے گا۔ تے اپنے نکے پتر دی جان گوا کے اودے بوہے لوائے گا۔ ²⁷۲۷۔ تے خدا یشوع دے نال سی تے سارے ملک وچ اودیاں دہھماں پے گیئاں۔

7¹۱۔ پر اسرائیل نے چڑھاوے دیاں شیواں وچ بے ایمانی کیتی۔عکن بن کرمی بن زبدی بن زارح نے جیہڑا یہوداہ دے قبیلے دا سی اوناں وچوں کجھ شیواں لے لیاں سن اس لئی خداوند دا قہر اسرایل تے نازل ہویا۔²۲۔ تے یشوع نے یریحو توں عی نوں جیہڑا بیت ایل دے پورب ول بیت آون دے نیڑے وے کجھ لوکاں اے آکھ کے پیجیا پئی جاو تے اوس علاقے دا جائزہ لے کے آو تے اوناں لوکاں جا کے عی دے بارے پتہ لوایا۔ ³۳۔ جدوں او یشوع دے کول مڑ کے آے تے آکھیا ساریاں لوکاں نوں عی جان دئ لوڑ نیں دو یا تین مرد ہی جا کے اودے تے قبضہ کر لین ساریاں لوکاں نوں تکلیف نہ دوہ پئی اوتھے ماثہ کو لوک نے۔⁴۴۔ تے فیر اندازن تن ہزار لوکاں نے چڑائی کیتی پر عی دے لوکاں نے اوناں نون پجا دیتا۔ ⁵۵۔ تے اوناں وچوں اندازن چھتی لوکاں نوں مار وی دتا تے شیر دے دروازے توں شیریم تیکر اوناں دا پچھا کرکے لتھائی تیکر اوناں نوں مار دے گئے ایس وجہ توں سپایاں دے دلاں وچ ڈر پے گیا۔⁶۶۔ یشوع نے اپنے لیرے پاڑے تے او خداونددے صندوق دے سامنے منہ پرنے زمین تے ڈ گ گیا تے شام تیکر اوتھے ای پئیا رئیا اسرایلی بزورگاں نے وی ایہی کیتا تے اپنے سراں وچ سواہ پائی۔ ⁷۷۔ تے یشوع نے آکھیا اے خدا تعالی توں ایس قوم نوں اموریاں دے ہتھاں وچ دے کے برباد کرن واسطے یردن دے ایس پار کیوں لیایا ؟ کاش کہ اسی یردن دے پرلے پاسے ای رہن لی من جاندے۔⁸۸۔ اے خداوند ہون جدوں بنی اسرایل نے اپنے دشمنان نوں کنڈ وکھای اے تے میں کی کواں ؟ ⁹۹۔ کیوں جے کننعانی تے اوس ملک دے ہور لوکی اے سن کے سانوں گھیر لین گے تے ساڈا ناں دھرتی توں مکا دین گےفیر توں اپنے وڈے ناں لئی کی کریں گا۔¹⁰۱۰۔ خداوند نے یشوع نوں کیہا اٹھ کھلو جا توں کیوں ا نج منہ پرنے پیا وئیں۔ ¹¹۱۱۔ بنی اسرایل نے گناہ کیتا اے اوناں میرے اس وعدے نوں توڑیا اے جدے تے میں اوناں نوں پکے رہن دا حکم دیتا سی اوناں نے چڑھاوے دیاں کجھ شیواں لے لیاں نے اوناں نے چوری کیتی تے چوٹھ ماریا تے اوناں نوں اپنیاں شیواں وچ رکھ لیتا۔ ¹²۱۲۔ ایس گل توں اسرایل اپنے ویریاں دے سامنے کھلو نیں سک دے او اپنی کنڈ وکھاکے پج جاندے نے کیوں جے او اپنی بربادی دے حق دار نے۔ تے جے تسی اپنے وچوں چڑھاوے دیاں ساریاں شیواں نوں ختم نہ کرو گے تے اگوں توں میں تواڈے نال نیں رواں گا۔¹³۱۳۔ جا تے لوکاں نوں پاک کر ۔اوناں نوں آکھ پئی کل دی تیاری واسطے اپنے آپ نوں پاک کر لو۔ کیوں پئی خداوند اسرایل دا خدا اے آکھ دا اے پئی اسرائیلیو تواڈے وچ چڑھاوے دیاں شیواں نیں تے جدوں تیکر تسی اوناں نوں دور نئی کرو گے تسی اپنے ویریاں دے سامنے کھلو نئی پاو گے۔¹⁴۱۴۔ سویرے تسی اپنے اپنے قبیلے دے وانگوں آنا تے جس قبیلہ نوں خداوند پھڑے او اک اک خنوادا اگے آوے تے جس خنوادے نوں خداوند پھڑے او اک اک کار بن کے سامنے آ جاوے تے جس کار نوں خداوند پھڑے او اک اک جی کرکے سامنے آجاوے۔ ¹⁵۱۵۔ جیڑا کوئی چڑھاوے دیاں شیواں نال پھڑیا جاوے او اپنی ساریاں شیواں نال اگ وچ ساڑیا جاوے گا اونے خدا دے وعدے نوں توڑیا تے بنی اسرایل وچ نموشی والا کم کیتا اے۔¹⁶۱۶۔ یشوع نے سرگی ویلے اٹھ کے اسرایلیاں دا قبیلہ قبیلہ اکٹھا کیتا تے یہوداہ دا قبیلہ پھڑیا گیا۔ ¹⁷۱۷۔ تد یہوداہ دے خنوادے سامنے آئے تے زارح دا خنوادا پھڑیا گیا فیر زارح دے ساریاں لوکاں نوں سامنے لیایا گیا تے زبدی پھڑیا گیا۔ ¹⁸۱۸۔ یسوع نے اوہدے کار دے اک اک مرد نوں سامنے بلوایا تے یہوداہ دے قبیلے دا عکن پھڑیا گیا جیڑا زارح دے پتر زبدی دا پوتا تے کرمی دا پتر سی۔¹⁹۱۹۔ تد یشوع نے عکن نوں آکھیا اے میرے پتر اسرایل دے خدا دی وڈیائی کر تے مینوں دس توں کی کیتا ؟ میرے توں کجھ ناں لوکائیں۔ ²⁰۲۰۔ عکن نے کیہا اے سچ وے میں اسرایل دے خدا دا گناہ کیتا وے۔ میں اے کیتا پئی۔ ²¹۲۱۔ جدوں میں لٹے ہوئے مال وچوں بابل دی اک سچی چادر ،دو سومثقال چاندی تے پنجاہ مثقال سونے دی اک ایٹ ویکھی تےمیں لالچ کرکے اوناں نوں رکھ لیا۔ اے شیواں میرے تمبو وچ زمین وچ لکایئاں نے تے چاندی اوناں دے تھلے وے۔²²۲۲۔ فیر یشوع نے سنیائی پیجے او نٹھ کے تمبو وچ گئے تے اوناں ویکھیا شیواں تمبو وچ لوکائیاں ہوئیاں نے تے چاندی اوہدے تھلے وے۔ ²³۲۳۔ اوناں نے او ساریاں شیواں تمبو وچوں کڈیاں تے اوناں نوں یشوع تے بنی اسرائیل دے کول لئیا کے خداوند دے حضور اچ کھلار کے رکھ دیتا۔²⁴۲۴۔ تد یشوع نے ساریاں اسرایلیاں سمت زارح دے پتر عکن تے اوس چاندی تے چادر تے سونے دی ایٹ نوں تے اوہدے دھی پتراں نوں اوہدے مال ڈنگرنوں ،گدھیاں تے پیڈاں نوں تے تمبو نوں تے جو کجھ وی اوہدے کول سی ساریاں نوں عکور دی دادی وچ لے گیا۔²⁵۲۵۔ یشوع نے اونوں آکھیا توں ساڈے تے اے آفت کیوں لے کے آیا ؟ اج دے دن خدا تیرے تے عزاب نازل کرے گا۔ تد ساریاں اسرایلیاں نے اونوں وٹیاں نال ماریا تے اوہدے باقی لوکاں نوں وی وٹیاں نال مار کے ساڑھ دیتا۔ ²⁶۲۶۔ تے اوناں نے عکن دے اتے وٹے کھٹے کر کے اک ٹیر لا دیتا۔ جیڑا اج تیکر ہے اے تد خدا دا غصہ بتیرا تھنڈا پے گیا ایس لئی او تھاں اج تیکر وادی عکور دے ناں توں مشہور اے۔

8¹۱۔ خداوند نے یشُوع نُوں آکھیا کہ نا تے تُو ڈر تے نہ ای پریشان ہو سارے لشکر نوں اپنے نال لے جا تے عی تے جا چڑھ۔ کیوں جے میں عی دے بادِشاہ دے لوکاں نوں تے اُوھدے سارے ملک نوں تیرے قبضے وِچ کر دِتا اے۔ ²۲۔ تے تُسی اُوھدے بادِشاہ دے نال اونج ای سلوک کرو جیویں یریحو نے اُوھدے بادِشاہ دے نال کیتا سی۔ تے اِناں دا سارا مال تے اِناں دے سارے مال ڈنگر اپنے لئی مفت دا مال سمجھ کے لے سکدے اوہ ایس لئی شہر دے پیچھے جاوٗ تے چُھپ کے بیٹھے رہو۔³۳۔ ایس لئی یشُوع تے لشکر دے سارے عی نال ٹرن لئی نکل پیےٗ تے اونے اپنے چنگے جنگجو بندیاں وِچوں ہزار بندیاں نوں جہناں نوں رات ای حُکم دے کے بھیج دِتا۔ ⁴۴۔ دِھیان دے نال سُنو تے فیر ڈبے پیچھے لُک کہ بیہ جانا۔ شہر توں بوہتے دُور نہ جانا تے ہوشیار ہو کے رہنا۔⁵۵۔ اپنے سارے بندیاں دے نال شہر وِلے ودھے گاتے او پہلے وانگوں ساڈے نال مُقابلہ کرن آن گے تے اسیں اُوناں اِگوں بھیج جاواں گے۔ ⁶۶۔ تے پہلاں وانگر سوچ کے ایسں اُوناں اِگوں بھیج گےٗ آں او ساڈے پیچھے آن گے تے ایسں اُوناں نوں شہر توں بوہت دُور لے جاواں گے تے ایسں اُوناں اِگوں پھج جاواں گے۔ ⁷۷۔ تِد تُسی پیچھوں اُٹھ کے شہر تے قبضہ کر لینا تے خداوند تہاڈا خدا شہر نوں قبضے وِچ کر دوے گا۔⁸۸۔ تُسی شہر نوں اپنے قصبے وِچ لین دے بعد اونوں اِگ لا دینا۔ خدا دے حُکم دے مُطابق کم کرنا تے ویکھو میں تہانوں حُکم دے دِتا اے۔ ⁹۹۔ تِدیشُوع نے اُوناں نوں ٹور دِتا تے او لُکن آلی تھاں تے پہنچ کے بیت ایل تے عی دے وِچ کارخی دے پچھم ول جا کے بیہہ گےٗ تِد یشُوع اپنے لوکاں دے نال ای رہا تے رات اُوتھے ای کٹی۔¹⁰۱۰۔ تد یشُوع نے سویرے اٹھ کے اپنے لوکاں دی حاضری لائی تے بِنی اسرائیل دے وڈیاں نال اِگے اِگے عی ول چلا گیا۔ ¹¹۱۱۔ تے سارے لڑاکے بندے اُوھدے نال ٹر پیےٗ تے شہر دے نیڑے آکے اُوھدے سامنے اُوناں نے عی دے وِچ جیاں دی اِک وادی سی اُوتھے اپنے ڈیرے لا دِ تے۔ ¹²۱۲۔ یشُوع نے اپنے پنج ہزار بندیاں نوں لے کے بیت ایل تے عی دے پچھم ولے لُکا کے بیٹھا دِتا۔¹³۱۳۔ تے اُوناں نے سارے سپاہیاں نوں جہڑے شہر دے اُتر ڈیرے وِچ بیٹھے سی تے جہڑے پچھم وِلے پچھلے پاسے لُک کے بیٹھے سی اُونان نُوں اُوتھے اپنی اپنی تھاں لا دِتا تےاُوسے رات یشُوع وادی دے وِچ گیا۔ ¹⁴۱۴۔ جدوں عی دے بادِشاہ نے اے وکھیا تے شہر دے سارے لوکی سویرے تِڑکے چھیتی چھیتی باہر نِکلے تے ارباہ دے سامنے مُقرر کیتی جگہ تے اسرائیلیاں نال لڑن پہنچ گےٗ پر اِناں نوں اےنیں پتہ سی کہ لوگ پچھلے پاسے لُک کے بیٹھے نے۔¹⁵۱۵۔ تد یشُوع تے سارے عی دے لوکاں نوں ویکھان لئی کہ او پیچھے ہٹ کےٗ نے بیابان ول بھیج گےٗ۔ ¹⁶۱۶۔ تد عی دے سارے لوکاں نوں اِناں دا پیچھا کرن لئی صدیا گیا۔ تد اُوناں نے یشُوع دا پیچھا کیتا تے ایس طرح او شہر توں کافی دُور نکل گےٗ۔ ¹⁷۱۷۔ تے بیت ایل تے عی دے وِچ کوئی بندہ نہ رہا جہڑا اسرائیلیاں دا پیچھا کرن لئی نہ گیا ہوے تے اُوناں نے شہر نوں کھلا چھڈ دِتا تے سارے اسرائیلیاں دا پیچھا کرن لئی چلے گےٗ۔¹⁸۱۸۔ تد خداوند نے یشُوع نوں آکھیا کہ جہڑا نیزہ تیرے ہتھ وِچ اے اُونوں عی ول ودھا تد میں اے شہر تیرے ہتھ وِچ دے دواں گا۔ ¹⁹۱۹۔ تد یشوع نے اپنے ہتھ دے نیزے نوں عی ولِے ودھیا تے جہڑے لوکی لُک کے بیٹھے سی فوراً اپنی اپنی تھاں توں نکل کے شہر وِچ وڑ گےٗ ۔²⁰۲۰۔ تد عی دے لوکاں نے پیچھے مُڑ کے ویکھیا تے شہر وِچوں سمان وِلے دھواں اُٹھ دا ویکھیا پر اُوناں نوں کسے وی پاسے دوڑن دا موقع نہ ملیا کیوں جے جہڑے اسرائیلی بیابان وِلے پیج گےٗ سن تے او مُڑے تے اپنا پیچھا کرن آلیاں اُتے ٹٹ پیےٗ۔ ²¹۲۱۔ جَد یشُوع تے اسرائیلیاں نے اے ویکھیا کہ جہڑے بندے لُک کے پیچھے سی اُوناں نے شہر نوں اپنے قبضے وِچ لے لیتا اے تے شہر وِچوں دُھوں اُٹھ رہا اے اُوناں نے پیچھے مڑ کے عی دے لوکاں تے حملہ کیتا۔²²۲۲۔ تے جہڑے بندے لُک کےبیٹھے سی اُوناں دا مقابلہ کیتا ایس طرح اسرائیلیاں نے دوواں پاسیوں عی دے لوکی وِچ پھس گۓ اُوناں توں بچ کے نکلن دا کو ئی موقع نہ ملیا۔ ایس طرح اسرائیلیاں نے ساریاں نوں مار دِتا۔ ²³۲۳۔ پر بادِشاہ نوں جیوندا یشوع دے کول لے گےٗ²⁴۲۴۔ جَد اسرائیلیاں نے سارے عی دے لوکاں نوں کھیتاں وِچ تے بیابان وِچ جیتھے اُوناں دا پیچھا کیتا سی مار دِتا تے اُوناں وِچوں ہر اِک تلوار دے منہ وِچ چلا گیا تے سارے اسرائیلی شہر وِلے مڑے تے جنیں اُوتھے لوکی سی سب نوں مار دِتا۔ ²⁵۲۵۔ اُوس دن بندے تے بڈیاں سارے ملا کے بارہ ہزار لوکی مارے گےٗ او سارے عی دے رہین آلے سی۔ ²⁶۲۶۔ یشُوع نے جَد تیک سارے بندے مِر نیں گےٗ اپنے اوس ہتھ نوں نئی بیٹھایا جندے وِچ نیزہ سی۔²⁷۲۷۔ تے فیر اسِرائیلیاں نے خدا دے یشُوع نوں دِیتے ہوےٗ حُکم دے مطابق سارے مال ڈنگر تے لُٹ دے مال نوں اپنے قبضے وِچ کر لیتا۔ ²⁸۲۸۔ تاں فیر یشُوع نے عی نوں ساڑ کے اُونوں اُجاڑ دِتا جہڑا کہ اِج دے دن تیک اُجریا اے۔²⁹۲۹۔ اُونے عی دے بادِشاہ نوں اِک درخت نال ٹنگ دِتا تے شام تیک اونھے ای رہین دِتا فیر سُورج ڈوبن دے ویلے اُونے حکم دِتا کہ اُوھدی لاش نوں درخت نالوں لاہ کے شہر دے سامنے سُٹ دیو تے اُوناں لوکاں نے اُوھدی لاش اُتے پتھراں دا ڈھیر بنا دِتاجہڑا اِج دے دن تیک موجود اے۔³⁰. تد یشُوعؔ نے عیبالؔ دے پہاڑ اُتے خُداوند اِسرائیلؔ دے خُدا لئی اِک مذبح بنایا۔ ³¹. جنج ربّ دے بندے مُوسیٰؔ نے بنی اِسرائیلؔ نوں حُکم کیتا سی تے جنج مُوسیٰؔ دی شریعت دی کِتاب وِچ لکھیا اے پئی ایہہ مذبح اجیہے پتھراں دا اے جیہڑا گھڑے نئیں سَن، جنہاں تے کدی کسے نے لوہیا نئیں سی لایا۔ تے اوہناں نے اوہدے تے خُدا دے اَگے سوختنی قُربانیاں تے سلامتی دے ذبیحے چڑھائے۔ ³². تے اوہنے اوتھے اوہناں پتھراں اُتےمُوسیٰؔ دی شرح کیتی جیہڑی اوہنے لکھی سی، کُل اسرائیلؔ دے اَگے اوہدی اِک نقل گھڑی۔³³. تے کُل اِسرائیلیؔ تے اوہناں دے وڈیریاں تے حاکماں تے قاضیاں یعنی دیسی تے پردیسی دونواں لاوی کاہناں دے اَگے جیہڑے خُداوند دے عہد دے صندوق نوں چُکن والے سی، صندُوق دے آلے دوالے کھلو گئے۔ ایہناں وِچوں اَدھے تے گرزیمؔ دے پہاڑ دے سامنے تے اَدھے عیبالؔ دے پہاڑ دے سامنے سَن جنج خداوند دے بندہ مُوسیٰ نے پہلے حُکم کیتا سی پئی اوہ اِسرائیلیاں نوں برکت دین۔³⁴.ایہدے بعداوہنے شرح دیاں ساریاں گلاں جیہڑیاں کِتاب وِچ لکھیاں ہویاں نیں یعنی برکت تےلعنت دیاں، پڑھ کے سُنایاں۔ ³⁵. سو جو کُجھ مُوسیٰؔ نےحُکم کیتا سی اوہدے وِچ اِک گل وی اجیہی نئیں سی جنہوں یشُوعؔ نے اِسرائیلیاںؔ دی کُل جماعت تے عورتاں تے بال بچیاں تے اوہناں مسافراں دے سامنے جیہڑے اوہناں دے نال رہندے سَن نہ پڑھیا ہووے۔

9¹۱۔ تے جدوں اوناں سارے حتی اُموری کنعانی فرزی حَوی تے یبوسی بادشاواں نے جہڑے یردن دے اوس پار کوہستانی مُلک تے نِیویں پاسے دِی زمین تے وڈے سُمندر دے اوس کنارے اُتے جہیڑا لُبنان دے سامنے رہندے سَن اے سُنیاں۔ ²۲۔ تے او یشُوع تے اِسرایئل نال جَنگ کرن لئ کٹھے ہو گئے۔³۳۔ تاں جدوں جبُعون دے لوکاں نے سُنیاں کہ یشُوع نے یریحو تے ؑعی دے نال کی کِیتا اے۔ ⁴۴۔ تے اوناں نے اِک چال چلی او اِک صُلع کرن والیاں وانگُوں کٹھے ہو کے نِکل پے اوناں دے کھوتیاں اُتے پرانے بورے تے پاٹیاِں ہُویاں پُرانیاں شراب دیاں مشکاں لدیاِں ہویاں سَن۔ ⁵۵۔ اوناں بندیاں نے آودے پیراں وِچ پُرانیاں گنڈیاں ہویاں جُوتیاں تے تَن اُتے پرانے کپڑے پائے ہوے سَن تے اوناں دے سفر دا کھانا سُکی اوُلی لگی ہوئ روٹی اِی سِی۔⁶۶۔ تے تَد او جلجال دے لشکر وِچ یشُوع دے کول گئے تے اوناں نُوں تے سارے بنی اِسرایئلی مرداں نُوں آکھیا کہ اسیں اِک دُور دے مُلک وِچوں آئے آں ایسں لئ ساڈے نال ُمعاہدہ کرو۔ ⁷۷۔ اِسرایئل دے بندیاں نے اوناں حویاں نُوں آکھیا پَر تُسی شاہد ساڈے نیڑے اِی رہندے جے فیر اسیں تہُاڈے نال مُعاہدہ کیویں کر سکنیں آں۔ ⁸۸۔ اوناں نے یشُوع نُوں آکھیا اسیں تیرے خادم آں پَر یشُوع نے اوناں نُوں پُچھیا کہ تُسی کون او تے کِتھوآے او۔⁹۹۔ تے اوناں نے جواب دِتا کہ تیرے خادم بوھت دُور دے اِک مُلک توں تیرے خُدا دِی مشہوُری سُن کہ آے آں ۔کیوں جے جیڑا کجھ اونے مُلکِ مِصر وِچ کِیتا اوہدا اسیں سَب کجھ سُنیاں اے۔ ¹⁰۱۰۔ تے جیڑا کُجھ اوناں نے یردن دے چڑہدے پاسے وِچ امُوریاں دے دو بادشاواں نال کِیتا یعنی حسبُون دے بادشاہ سیحُون تے بسن دے بادشاہ عُوج دے نال جیڑا عستارات وِچ حکُومت کردا سِی۔¹¹۱۱۔ تے ساڈے سارے بزُرگاں تے ساڈےمُلک دے سارے لوکاں نے سانوں آکھیا آودے نال راہ دا سامان لوو تے جا کے اوناں نُوں مِلو تے اوناں نُوں آکھوکہ اسیں تہاڈے خادِم آں تے ایس لئ ساڈے نال عہد کر لوو۔ ¹²۱۲۔ جیڑے دن اسیں تہانُوں مِلن لئ نِکلے اوس دن ایہ روٹی جیڑی ایسں ٓاودے گھر وِچوں لئ سِی گرم سِی پَر ھون سُک گَئ اے تے اینوں اُلی لگ گئ اے۔ ¹³۱۳۔ اے مشکاں جیڑیاں اسیں بھر کے نال لیاندیاں سَن نویاں سَن پَر ویکھوھُون اے پھٹیاں جا رھیاں نے تے ساڈے کپڑے تے جُوتیاں لمیں سفر دے سببوں پرانے ہو گئے نے۔¹⁴۱۴۔ اِسرایئل دے مرداں نے خُداوند توں پُچھیاں بِنا اِی اوناں دے کھانے وِچو کُجھ لے کے چکھیاں۔ ¹⁵۱۵۔ تد یشُوع نے اوناں نال صُلع دا تے جان بخشن دا معاہدا کِیتا تے جمات دے بُزرگاں نے قسم کھا کے اوہدی تصدِیق کِیتی۔¹⁶۱۶۔ جبُونیاں نال مُعاہدا کرن دے تِناں دِناں بعد اِسرایلیاں نے سُنیاں کہ او اوناں دے گوانڈی سَن جیڑے اوناں دے کول اِی رہندے سَن۔ ¹⁷۱۷۔ تے بنئ اِسرایئل ٹُُر کے تِیجے دن اوناں دے شہراں جبعون تے کفیراتے بیروت تے قریت یرِیم وِ چ آے¹⁸۱۸۔ پربنی اِسرایئل نے اوناں اُتے حملہ نا کِیتا کیوں جے جمات دے بزُرگاں نے خُداوند اِسرایئل دے خُدا دِی قسم کھاہدی سِی کے اواوناں نُوں نہں مارن گے ساری جمات بزُرگاں دے خلاف کُڑن لَگ پئ۔ ¹⁹۱۹۔ پر بزُرگاں نے اوناں نُوں جواب دِتا کہ اسیں اوناں نال خُداوند اِسرایئل دے خُدا دِی قسم کھا کے وعدہ کِیتا اے کہ اسیں اوناں نُوں چُھو وی نا سَکاں گے۔²⁰۲۰۔ اسیں اوناں نال ایہ کہ اوناں نُوں جِین دیواں گے تاں جے اوناں نال کھاہدی ہوئ قسم توڑن دے سببوں ساڈے اُتے قہر نا آوے۔ ²¹۲۱۔ اوناں نے ہور آکھیا کے اسیں اِناں نُوں جان دِیاں گے پر او ساری جمات لئ لکڑھارے تے پانی بھرن والے بَن کے رہن گےایسں طراں سارے بزُرگ آودے وعدےتے پُورے رِھے ۔²²۲۲۔ تد یشُوع نے جبُونیاں نُوں بلا کے آکھیا تُسیں سانُوں ایئہ کہئہ کہ کیوں دھوکہ دِتا کے اسیں تہاڈے توں بوہت دُور رہنے آں حالانکہ تُسیں ساڈے کول اِی رہندے جے۔ ²³۲۳۔ ایسں لئ تُسیں لعنتی ہوے تے تُسیں ہمشہ لئ میرے خدا دے گھر لئ لکڑ ھارے تے پانی بھرن والیاں وانگر خِدمت کر دے روو گے۔²⁴۲۴۔ اوناں نے یشُوع نُوں جواب دِتا تیرے خادماں نُوں صاف صاف دسِیاں گیا سِی کہ ِکسطرح خداوند تیرے خُدا نے آپنے خادم مُوسئ نُوں حُکم دِتا سِی کہ او تہانُوں سارا مُلک دے دے گا تے اوہدے لوکاں نُوں تہاڈے سامنے ختم کر دے گا ِایہ سُن کے سانُوں پریشانی آئ تے اسیں ایس طرح کرن تے مجبُور ہو گئے۔ ²⁵۲۵۔ ہُن اسیں تیرے ہتھاں وِچ آں ہُون جیڑا تینوں بھلا تے چنگا لگے ساڈے نال او اِی سلُوک کر۔²⁶۲۶۔ تے فیر یشُوع نے اوناں نُوں بنی اِسرایئل دے ہتھ توں بچا لیا تے ایسں طرح اوناں دِی جان بَچ گئ۔ ²⁷۲۷۔ اوس دن جد اونے جبُونیاں نُوں جمات دے لئ تے خُداوند دی چُنی ہوئ تھاں بنائےجان والے مذبح دے لئ لکڑ ھارے تے پانی بھرن والے مقرر کِیتے تے اَج تِیک او اے اِی کم کر دے اندے نے۔

10¹۱۔ تے جد وں یروشلیم دے بادشاہ ادونی صدق نے سنیا کہ یشوع نے عی نوں جِت کےاوہنوں تباہ و برباد کر دتا اے تے جیویں اوہنے یر یحو تے اوہدے بادشاہ نال کیتا اوُیں ای عیؔ تے اوہدے بادشاہ نال کیتا تے جبعون دے لوکاں نے اسِرائیل دے نال صلح دا عہد بھنیا تے او اوناں دے نال رہن لگے۔ ²۲۔ تے او تے اوھدے لوک ایسس خبر توں بوہت ڈر گئے کیوں جے جبعون اک شاہی شہر وانگر بوہت خاص شہر سی ۔ او عی نالوں وی وڈا سی۔ تے اوہدے سارے بندے بوہت بہادر سن۔³۳۔ ایسس لئی یروشلیم دے بادشاہ ادونی صدق نے حبرون دے بادشاہ ہوہام تے یرموت دے بادشاہ پیرام تے لیکس دے بادشاہ یافیح تے عجلون دے بادشاہ دبیر نوں ا یہہ سنہا گھلیا ۔ ⁴۴۔ جبعون تے حملہ کرن لئی میری مدد لئی آو کیو ں جے اونے یشوع تے اسرایئلیاں دے نال صلح کر لئی اے۔⁵۵۔ تد یروشلیم، حبرون ، یرموت ، لکیس ، تے عجلون دے پنجواں امُوری بادشاواں نے آودیاں فوجاں کھٹیاں کر لیاں ۔ اوآودیاں ساریاں فوجاں دے نال ٹرے تے اوناں نوں جبعون دے مقابلے وِچ کھِریاں کر کے اوھدے اوتے حملہ کر دِتا۔⁶۶۔ تد جبعون دے لوکاں نے جلجال دی لشکر گاہ وچ یشوع نوں پیغام گھلیا کہ آودے خادماں توں ہتھ نہ چک چھیتی ساڈے کول آکے سانوں بچا ۔ساڈ ی مدد کر کیوں جے کوہستانی ملک دے سارے بادشاہ کٹھے ہو کے ساڈے خلاف فو ج لے کے آن آلے نے ۔ ⁷۷۔ تد یشوع سارے بوہت بہادر جنگی مرداں دے نال آودی ساری فوج نو ں لے کے جلجال توں ٹر پیا۔⁸۸۔ تے خداوند نے یشوع نوں آکھیا اوناں توں نہ ڈر ۔ میں اوناں نوں تیرے ہتھ وِچ کر دِتا اے اوناں وِچوں کوئی وی تیرا مقابلہ نیں کر سکے گا۔⁹۹۔ یشوع جلجال توں ساری رات ٹردا ہویا اچانک ای اوناں اوتے حملہ کر دِتا۔ ¹⁰۱۰۔ خداوند نے اوہناں نوں اسرائیلیاں دے سامنے نکھیڑ دِتا ۔یشُوع نے اوناں نوں ہرا دِتا تے جبعون وِچ وڈی فتح پائی ۔اسِرائیلیاں نے بَیت حورُون تیک جان آلی سڑک اوتے اونان دا پیچھا کیتا تے عزیقاہ تے مقیدہ تیک اوناں ماردے گئے ۔¹¹۱۱۔ جدوں او بَیت حورُون دے اُترائی توں عزیقاہ تیک اسرائیلیاں دے سامنے توں پج رے سن تے خداوند نے آسمان توں اوہناں اوتے وڈے وڈے گڑے وسائے تے اوہناں وچوں گڑیاں نال مرن والیاں دی گنتی اسرائیلیاں دیاں تلواراں دا شکار ہون والیاں توں بو ہت زیادہ سی۔¹²۱۲۔ جس دن خداوند نے اموریاں نوں اسرائیلیاں دے قابو وچ کیتا اوس دِن یشوع نے خداوند دے حضور بنی اسرائیل دے سامنے اے آکھیا۔ اے سورج تو جبعون اوتے اے چن تو وادی ایالو ن اوتے رُک جا۔¹³۱۳۔ تے سورج رُکیاریا،تے چن کُھلوتا ریا، جدوں تیک قوم نے آودے دوشمناں توں بدلہ نہ لے لیا جیویں کہ آشر دی کتاب وچ لکھیا اے سورج آسمان وچ ٹھہریا ریا تے تقربیاً سارا دِن ڈوبن دی چھیتی نہ کیتی۔ ¹⁴۱۴۔ تے ایویں دا دِن نہ ایدے توں پہلاں کدی ہویا تے نہ ا ِہدے توں بعد ہووے گا جہدے وچ خداوند نے کسے بندے دی گل سنی ہووے۔ یقیناً خداوند اسرائیلیاں لئی لڑ دا پیا سی !¹⁵۱۵۔ تد یشُو ع سارے اسرائیلیاں دے نال جلجال دی لشکر گاہ وچ مڑ آیا۔ ¹⁶۱۶۔ تے او پنجے بادشاہ نٹھ کے مقیدہ دی غار وچ لُک گئے ۔ ¹⁷۱۷۔ جِدوں یشُوع نوں ایہہ خبر ملی کہ او پنجے بادشاہ مقیدہ دی غار وچ لُکے ہوئے نے۔¹⁸۱۸۔ تے اونےحکم دتا کہ غار دے منہ اوتے وڈے وڈے پتھر رکھ دیو تے کُجھ بندیاں نوں ا ودی رکھوالی لئی بھا دیو۔ ¹⁹۱۹۔ پر تُسی نہ رُکو ۔ آودے دشمناں دا پچھا کر و تے پچھوں دی اوناں اوتے حملہ کر دیو ۔ او آودے آودے شہر اں تیک نہ پُہنچ سکن کیوں جے خداوند تہاڈے خدا نے اوہناں نوں تہاڈے ہتھ وچ کر دتا اے۔²⁰۲۰۔ ایسس طرح یشُوع تے اسرائیلیاں نے اوہناں نوں تباہ و برباد کر دِتا تقریبا ًہر بندہ مِا ریا گیا پر جیہڑے کُجھ بچ گئے آودے آودے کند آلے شہراں وچ پہنچ کئے ۔ ²¹۲۱۔ تد ساری فوج ٹھیک ٹھاک مقیدہ دی لشکر گاہ وچ یشُوع دے کول مڑ آئی تے کسے نے اسرائیلیاں دے خلاف اک لفظ وی نہ آکھیا ۔²²۲۲۔ تد یشُوع نے حکم دِتا کہ غار دا منہ کھولو تے اوہناں پنجاں بادشاواں نوں کڈ کے میرے کول لیاو۔ ²³۲۳۔ تد اونان نے یروسلیم، حبرون ، یرموت لکیس تے عجلون دے اوناں پنجاں بادشاواں نوں غار وِچوں باہر کڈیا۔²⁴۲۴۔ جدوں او اوہناں بادشاواں نوں یشُوع دے کول لے آئے تد اونےاسرائیل دے سارے بندیاں نوں صدیا تے ا ونے فوج دے اوناں سرداراں نوں جیہڑے ا وہدے نال آئے سن حکم دِتا کہ ایتھے آکے آودے آودے پیراں نوں اِناں بادشاواں دیاں گردناں اوتے رکھو ۔لہذا اوہناں نے اِگے آ کے آودے آودے پیرا ں نوں اوہناں دیاں گردناں اوتے رکھ دِتا۔ ²⁵۲۵۔ یشُوع نے اوہناں نوں آکھیا ڈرو نہ تے پریشان نہ ہووہ ،مضبوط بنو تے حوصلہ رکھو ۔ اوہناں ساریاں دشمناں دے نال خداوند ایویں ای کرے گا جہناں دا تُسی مقابلہ کرو گے۔²⁶۲۶۔ تد یشُوع نے اوہناں بادشاواں نوں ماریا تے قتل کر دِتا تےاوہناں نوں پنج رُوخاں اوتے لمکا دتا تے شام تیک او رُوخاں اوتے ای لمکے رے۔ ²⁷۲۷۔ سُورج دے ڈُبدے ویلے یشُوع دے حکم دے مطابق اوہناں نوں رُوخاں اوتوں لا یا گیا تے اوسے غار وچ سُٹیا گیا جیتھے او لُکے ہوئے سن تے غار دے منہ اوتے وڈے وڈے پتھررکھ دِتے گئے جیہڑے اج تیک اوتھے نے۔²⁸۲۸۔ اوسے دِن یشُوع نے مقیدہ نوں جِت لیا تے اوہنوں تے اوہدے بادشاہ نوں ختم کر دِتا تے اوہدے وچوں ہر بندے نوں ختم کر دتا اونے کسے نوں باقی نہ چھڈیا تے مقیدہ دے بادشاہ دے نال وی اوہی سلوک کیتا جیہڑا یر یحو دے بادشاہ دے نال کیتا سی۔²⁹۲۹۔ فیر یشُوع سارے بنی اسِرائیل دے نال مقیدہ توں لبنا ہ نوں گیا تے اوھدے اوتے حملہ کیتا۔ ³⁰۳۰۔ خداوند نے او شہر تے اوھدے بادشاہ نوں وی اسِرائیلیاں دے ہتھ وچ دے دِتا۔ یشُوع نے اونوں تے اوھدے شہر دے ہر جاندار نوں مار دِتا ۔اونے کسے نوں اوتھے زندا نہ چھڈیا تے اونے اوتھوں دے بادشاہ دے نال اوہی سلوک کیتا جیویں یریحو د ے بادشاہ دے نال کیتا سی۔³¹۳۱۔ فیر یشُو ع سارے بنی اسِرائیل دے نال لبناہ توں لکیس نوں گیا۔اونے اوھدے مقابلے وِچ مورچا بنیا تے اوھدے اوتے حملہ کیتا۔ ³²۳۲۔ خداوند نے لکیس نوں اسرائیلیاں دے قبضہ وچ کیتا تے یشُوع نے دُوجے دِن اوھدے اوتے فتح پائی تے اونے اوس شہر تے اوہدے اندر دے ہر جاندار نوں ختم کیتا ٹھیک اُیویں ای جیویں اونے لبناہ دے نال کیتا سی۔³³۳۳۔ اوسے ویلے وِچ جزر دا بادشاہ ہورم، لکیس دی مدد کرن لئی آگیا پر یشُو ع نے اوہنوں تے اوہدی فوج نوں ہرا دِتا ۔اِتھوں تیک کہ کوئی بندہ زندہ نہ بچیا ۔³⁴۳۴۔ فیر یشُوع سارے بنی اسِرائیل دے نال لکیس توں عجلون نوں گیا اوناں نے اوھدے مقابلے وِچ مورچے بنائے تے اوھدے اوتے حملہ کیتا۔ ³⁵۳۵۔ اوناں نے اونوں اوسے دِن جِت لیا تے اوناں نوں ختم کر دِتا تے اودے وِچ جہڑا وی جیوندا سی اونوں ختم کر دِتا ٹھیک اُیویں ای جیویں اونے لکیس دے نال کیتا سی۔³⁶۳۶۔ فیر یشپوع سارے بنی اسِرائیل دے نال عجلون توں حبرون نوں گیا تے اوھدے اوتے حملہ کیتا۔ ³⁷۳۷۔ اوناں نے اوس شہر نوں جِت لیا تے اُنوں اوھدے بادشاہ اوھدے پنڈاں تے اوھدے اندر دے ہر جیوندے نوں مار دِتا ۔اوناں نے کسے نوں جیوندا نہ چھڈیا تے عجلون دے وانگوں اوناں نے اوھدا تے اوھدے اندر دے ہر جیوندے نوں مار دِتا۔³⁸۳۸۔ فیر یشُوع نے سارے بنی اسِرائیل دے نال مُڑ کے دبیر اوتے حملہ کیتا۔ ³⁹۳۹۔ اوناں نے اوس شہر اوھدے بادشاہ تے اوھدے پنڈاں اوتے قبضہ کر لیا تے اوناں نوں ختم کر دِتا۔ اوناں نے اوھدے ہر جیوندے نوں ختم کر دِتا تے کسے نوں جیوندا نہ چھڈیا۔ اوناں نے دبیر تے اوھدے بادشاہ دے نال او ای کیتا جہڑا لبناہ تے اوھدے بادشاہ تے حبرون دے نال کیتا سی۔⁴⁰۴۰۔ اِسے طرح یشُوع نے کوہستانی ملک، پہار پاسے دا ٹوٹا ، لیندے پاسے دیاں پہاڑیاں دے وِچ تے نیویں ملک دے نال اوس پورے علاقے نوں اوناں دے سارے بادشاواں دے نال فتح کر لیا۔اونے کسے نوں جیوندا نہ چھڈیا ۔تے خداوند اسِرائیل دے خدا دے حکم دے مطابق ہر جاندار نوں بالکل ختم کر دِتا۔ ⁴¹۴۱۔ تے یشُوع نے قادِس برنیع توں لے کے غزہ تیک تے جشن توں لے کے جبعون تیک دے سارے علاقے نوں فتح کر لیا۔⁴²۴۲۔ اِناں ساریاں بادشاواں تے اوناں دے ملُکاں نوں یشُوع نے اِک ای دفعہ ہرا دِتا کیوں جے خداوند اسِرائیل داخدا اسِرائیل لئی لڑیا۔ ⁴³۴۳۔ تد یشُوع سارے بنی اسِرائیل دے نال جلجال دی لشکرگاہ وِچ مُڑ آیا۔

11¹۱۔ جدوں حصُور دے بادشاہ یابین نے ایہہ سُنیا کہ اوس نے مُدون دے بادشاہ یوباب تے سمرون تے اکشاف دے بادشاہ واں۔ ²۲۔ تے اُوناں بادشاہواں نوں جہڑے شمال دی جانب کوہستانی ملک وِچ کِنرت دے جنوب دے اراباہ وِچ مغربی پہاڑاں دے دامن وِچ نافت دور وِچ رہندے سی.۔ ³۳۔ تے مشرق تے مغرب وِچ رہین آلے کنعانیاں ، امُوریاں ، حتیاں ، فرزیاں تے کوہستانی ملک دے یُبوسیویاں تے حرمون دے تھلے مصفاہ دےعلاقےوِچ رہین آلے حویویاں نوں بلوایا۔⁴۴۔ او آودیاں ساریاں فوجاں تے وڈی تعداد وِچ گھوڑے تے رتھاں دے نال آےٗ اوس وڈی فوج دی گنتی سمندر دے کناریاں دی ریت وانگر سی۔ ⁵۵۔ اُوناں سارے بادشاہ واں نے آودیاں فوجاں جمع کیتیا ں تے میروم دی جھیل دے کول کٹھے ہوےٗ تاں جے اسرائیلاں نال لڑن۔⁶۶۔ خداوند نے یشُوع نوں آکھیا اُوناں توں نہ ڈر کیوں جے کل ایسے ویلے اُوناں ساریاں نوں مار کے اسرائیل دے قابو وِچ دے دیواں گا۔ تُو اُوناں دے گھوڑیاں دِیاں پُوچھلاں وڈھ دیویں تے اُوناں دے رتھ ساڑ دِیویں۔ ⁷۷۔ تے یشُوع تے اُوھدی ساری فوج میروم دی جھیل اتے اچانک پونچ کے اُوھدے اتے ٹٹ پےٗ۔⁸۸۔ تے خداوند نے اُوناں نوں اسرائیلاں دے ہتھ وِچ دے دِتا۔ اُوناں نے اُونوں ہرا دِتا تے وڈے شہر صیدا مسرفات المائم تے مشرق وِچ مصفاہ دی وادی تیک اُوناں دا پیچھا کیتا اِتھوں تیک کہہ اُوناں وِچوں کِسے نوں وی جیوندا نہ چھڈیا۔ ⁹۹۔ یشُوع نے خداوند دے حکم دے مطابق اُوناں دے نال سلوک کیتا یعنی اُوناں دے گھوڑیاں دیاں پُوچھلاں وڈھ دِتیاں تے اُوناں دے رتھ ساڑ دِتے۔¹⁰۱۰۔ اوس ویلے یشُوع نے مڑ کے حصور اوتے قبضہ کر لیا تے اُوھدے بادشاہ نوں تلوار دے نال مار دِتا۔ (حصور پہلاں او ناں ساریاں سلطنطاں دا سردار سی) ¹¹۱۱۔ اُوناں نے اُوھدے ہر بندے نوں تلوار دے نال مار دِتا۔ اُوناں نوں بالکل ختم کر دِتا تے کسے ساہ لین آلے نوں جیوندا نیں چھڈیا۔ فیر اوس نے حصور نوں اِگ لا کے ساڑ دِتا۔¹²۱۲۔ یشُوع نے اُوناں سارے شاہی شہراں نوں تے اُوناں دے بادشاہ واں نوں ختم کر کے خادم موسیٰ دے حکم دے مطابق اُوناں نوں ختم کر دِتا۔ ¹³۱۳۔ تاں جے اسرائیلاں نے ٹیلیاں تے وِسے ہوےٗ شہراں نوں کدی نیں ساڑیا سوِاے حصور دے جہنوں یشُوع نے ساڑ دِتا سی۔¹⁴۱۴۔ بِنی اسرائیل نے اِناں شہراں دا سارا مال تے ڈنگر آودے قابو وِچ لے لے پر سارے لوکاں نون تلوار دے نال مار کے بالکل ختم کر دِتا تے کسے ساہ لین آلے نوں جیوندانا چحڈیا۔ ¹⁵۱۵۔ جس طرح خداوند نے آودے خادم مُوسیٰ نوں حکم دِتا سی اوھدے مطابق مُوسیٰ نے یشُوع نوں حکم دِتاتے یشُوع نے اویں ای کیتا۔ اونے خدا وند دے مُوسیٰ نوں دِتے ہوےٗ سارے حُکماں تے پُوری طرح عمل کیتا۔¹⁶۱۶۔ تے فیر یشُوع نے سارا علاقہ لے لیتا یعنی او سارا ملک سارا جنوبی قطعہ، جشن دا سارا علاقہ، مغربی پہاڑاں دے دامن دا علاقہ، اراباہ تے اسرائیل دے پہاڑاں تے اُوناں دے دامن دا علاقہ۔ ¹⁷۱۷۔ ے کوہِ خلق جہڑی سِعیر دی اُوچائی تے وے تے بعل جد جہڑی لُبنان دی وادی وِچ کوہِ حرمون دے تھلے وے اُونے اُوناں دے سارے بادشاواں نوں نوں پھر کے ماریا تے قتل کر دِتا۔¹⁸۱۸۔ یشُوع اُوناں ساریاں بادشاواں دے نال بویت مُدت تیک جنگ کردا ریا۔ ¹⁹۱۹۔ ججعو ن وِچ رہین آلے حِویویاں دے علاوہ کسے شہر نے اِسرائیلاں دے نال صلح دا معاہدا نیں کیتا بلکہ ساریاں نوں اُوناں نے لڑ کے جتیا۔ ²⁰۲۰۔ کیوں جے خداون نے اِسرائیلاں دے نال جنگ کرن لئی اُوناں دے دل سخت کر دِتے سی تاں جے جیویں خداوند نے مُوسیٰ نوں حکم دِتا سیاُوناں دے مطابق یشُوع اُوناں نوں بلکل ختم کر دیوے تے اُوناں تے رحم کیتے بغیر اُوناں دا ناںمِٹا دِیوے۔²¹۲۱۔ اُوس ویلے یشُوع نے کوہستانی ملک وِچ آکے حبرون ، دبیر تے عناب تے یہوداہ تے اِسرائیل دے سارے پہاڑی علاقے وِچوں عناقیاں دا صفایا کر دِتا تے اُوناں دے سارے شہراں نوں ختم کر دِتا۔ ²²۲۲۔ اِسرائیل دے ملک وِچ کوئی عناقی باقی نہ ریا صرف غزہ جات تے اشدود وِچوں کُجھ لوکی بچے۔²³۲۳۔ لہذا جیویں خداوند نے مُوسیٰ نوں حکم دِتاسی اُوھدے مطابق یشُوع نے سارے نوں جیت کے اُونوں اِسرائیلاںنوں اُوناں دے قبیلاں دے لحاط نال میراث وِچ دے دِتا تے ملک نوں جنگ توں چھٹکارا ملیا۔

12¹۱۔ یردن دے مشرق وچ ارنون دی وادی توں لے کے حرمون دے پہاڑ تیکر تے مشرق دے علاقہ سمیت جناں ملکاں دے بادشاہواں نوں اسرائیل نے شکست دتی تے اوہناں دے ملکاں اتے قبضہ کر لیا اوہناں دی فہرست اے وے۔ ²۲۔ اموریاں دا بادشاہ سیحون جیہڑا جسون وچ حکمران سی جیہڑا ارنون دی وادی دے کنارے عروعیر تو لے کے یعنی وادی دے وچ کار تو یبوق ندی تک جیہڑی عمونیاں دی سرحد اے کردا سی اوہدے وچ ادھا جلعاد شامل اے۔³۳۔ تے میداناں چوں بحر کنرت تیکر جیہڑا مشرق دی ول اے بلکہ مشرق دے ول بیت یسیموت توں ہندا ہویا میدان دے دریا تیکر جیہڑا دریا شور اے او جنوب وچ پسگہ دے دامن دے تھلے تھلے حکومت کر دا سی۔ ⁴۴۔ تے بسن دے بادشاہ عوج دی سرحد جیہڑا رفائیم دی بچی ہوئی نسل وچوں سی تے عسارات تے ادرعی وچ حکومت کردا سی۔ ⁵۵۔ تے او حر مون دے پہاڑ تے سلکہ تے سارے بسن وچ جسوریاں تے معکاتیاں دی سرحد تیکر تے حسبون دے بادشاہ سیحون دی سرحد تیکر ادھے جلعاد وچ حکومت کر دا سی۔⁶۶۔ خداوند دے خادم موسی تے بنی اسرا ئیل نے اوہناں تے فتح پائی تے خداوند دے خادم موسی نے بنی روبن تے نی جد تے منسی دےادھے قبیلہ نوں اوہناں دا ملک میراث وچ دتا۔⁷۷۔ تے یردن دے مغرب دی ول لبنان دی وادی دے بعل جد تو سعیر دی چٹرھائی دے خلق دے پہاڑ تیکر دے جناں ملکاں دے بادشاہواں نوں یشوع تے بنی اسرائیل نے اپنے قبضے وچ کیتا تے جناں دے ملک نوں یشوع تے بنی اسرائیل دے قبیلیاں نوں اوہناں دی تعداد دے حساب نال ونڈ کے میراث دے طور تے دتا اے نے۔ ⁸۸۔ کوہستانی ملک مغربی پہاڑاں دے دامن دا علاقہ اراباہ پہاڑاں دا تھلے دا علاقہ بیابان تے جنوبی علاقہ اے حتی،اموری،کعنانی، فرزی ،حوری تے یبوسی دے علاقے سی۔⁹۹۔ اک یر یحو دا بادشاہ اک ( بیت ایل دے کول) عی دا بادشاہ۔ ¹⁰۱۰۔ اک یروشیلم دا بادشاہ اک جرون دا بادشاہ۔ ¹¹۱۱۔ اک یرموت دا بادشاہ اک لکیس دا بادشاہ۔ ¹²۱۲۔ اک عجلون دا بادشاہ اک جزر دا بادشاہ۔¹³۱۳۔ اک دبیر دا بادشاہ اک کاجدر دا بادشاہ۔ ¹⁴۱۴۔ اک خرمہ دا بادشاہ اک عراد دا بادشاہ۔ ¹⁵۱۵۔ اک لبناہ دا بادشاہ اک عدلام دا بادشاہ۔ ¹⁶۱۶۔ اک مقیدہ دا بادشاہ اک بیت ایل دا بادشاہ۔¹⁷۱۷۔ اک تفوح دا بادشاہ اک حضر دا بادشاہ۔ ¹⁸۱۸۔ اک افیق دا بادشاہ اک لشرون دا بادشاہ۔ ¹⁹۱۹۔ اک مدون دا بادشاہ اک حصور دا بادشاہ ۔ ²⁰۲۰۔ اک سمرون مرون دا بادشاہ اک اکشاف دا بادشاہ۔²¹۲۱۔ اک تعنک دا بادشاہ اک مجدر دا بادشاہ۔ ²²۲۲۔ اک قادس دا بادشاہ اک کرمل دے یقنعام دا بادشاہ۔ ²³۲۳۔ اک ( دور ناں دے اوچے ملک دے ) دور دا بادشاہ جلجال دے گوئیم دا بادشاہ۔ ²⁴۲۴۔ اک ترضہ دا بادشاہ اے سارے اکتیس بادشاہ سن۔

13¹۱۔ جدوں یشوع بُڈھا تے بُزرگ ہوگیا تدوں خُداوند نے اونوں فرمایا؛ تُوں بڑا بُڈھا ہوگیا ویں تے مُلک دا کافی حصہ لینا حالے باقی اے۔²۲۔ جیڑا علاقہ حاصل کرنا باقی او ایہہ وے فلستیاں دا سارا علاقہ تے سارا جُسوری ؛ ³۳۔ مِصر دے مشرق چے واقع سیحور ندی توں لے کے شمال والے پاسے عُقرون دِی حد تک جیڑا کہ کنعانیاں دا علاقہ گِنیا جاندا اے (یعنی فِلستیاں دے پنجھ حُکمراناں دِی سر زمین جیڑی غزہ اُشدود اشقلون جد تے عقُرون تے شامل اےتےعو ی دا علاقہ)۔⁴۴۔ ،جنوب ولوں کنعانیاں دا سارا مُلک تے صدانیاں دے معارہ تو لے کے امُوریاں دے علاقہ دا افیق تک ⁵۵۔ جبلیاں دا علاقہ تے مشرق دے پاسے حرمون دے پہاڑ دے تھلے دے بعل جد توں لے کے حمات دے داخل ہون تک سارا لُبنان۔⁶۶۔ جِتھوں تک لُبنان توں لے کے مِسرفات المائم تک دے پہاڑ ی علاقے دے لوکاں دا تُعلق اے جیڑے کے سارے دے سارے صیدانی تے اوناں نوں میں خود اسرائیلیاں دے سامنیوں ہٹا دیا گا۔ ضروری گل اے وے کہ ہدایات دے مطابق ایہہ سارا مُلک توں بنی اسرایئل دِی میراث لئی مخصوص کر دے۔ ⁷۷۔ تے اونوں اوناں نوواں قبیلیاں تے منسی دے آدھے قبیلے وِچ میراث دے لئی ونڈ دے۔⁸۸۔ منسی دے دُوجے آدھے قبیلے تے بنی روبن تے بنی جد دے قبیلے نے اپنی اپنی میراث پائی سی جیڑی موسیٰ نے اوناں نوں یردن دے مشرق دے وِچ دِتی کیوں جے خُداوند دے اوس خادم نے اوس نوں اوناں لئی ہی مخصوص کیتا سی۔ ⁹۹۔ ایہہ علاقہ ارنون دے کنڈے دےعیروعیر توں لے کے وادی دے وِچ واقع شہر تک پھیلیا ہویا سی تے اوہدے وِچ دیبون تک میدبا دا سارا میدان آندا سی۔¹⁰۱۰۔ تے اُموریاں دِی سرحد تک حسبون وِچ حُکومت کرن والے اُموریاں دے بادشاہ سیحون دے سب شہر۔ ¹¹۱۱۔ جلعاد تے جُسوریاں تے معکاتیاں دا علاقہ سارا حرمون دا پہاڑ سِلکہ تک دا سارا بسن وِی شامل سی۔ ¹²۱۲۔ یعنی عستارات تے ادرعی دے حاکم عوج دا بسن والا سارا علاقہ جیڑا رفایئاں دِی آخری نسل چِوں بَچ نکلیا سی۔¹³۱۳۔ پر اسرایئل نے جسُوریاں تے معکاتیاں نوں اوناں دے مُلک وِچوں نہیں کڈیا سی ایس لئی او اج تک اسرائیلیاں دے وِچ وسدے پئے نے۔¹⁴۱۴۔ پر لاوی دے قبیلے نوں اوس نے کوئی میراث نہ دِتی کیوں جے خُداوند اسرائیل دے خُدا دِی اگ دِیاں قربانیاں ای اوہدے وعدے دے مطابق اوناں دِی مِیراث اے۔¹⁵۱۵۔ موسیٰ نے بنی روبن نوں اوناں دےگھرانیاں دے مطابق جیڑی مِیراث دِتی او ایہہ آ۔ ¹⁶۱۶۔ اوناں دا علاقہ ارنون دِی دادی دے کنڈے تے عیروعیر توں لے کے تے وادی دے وِچ شہر توں ہوندیا ہویا میدبا دے نیڑے دا سارا میدان۔¹⁷۱۷۔ حسبون تک تے میدان دے سارے شہر جِناں وِچ دیبون بامات بعل بیت بعل معون۔ ¹⁸۱۸۔ یہہصا قدیمات مفعت۔ ¹⁹۱۹۔ قریتائم سمباہ فرۃ السحر جیڑا وادی دے پہاڑ تے وے۔²⁰۲۰۔ تے بیت فغور تے پِسگہ دا نِیواں علاقہ تے بیت یسمیوت۔ ²¹۲۱۔ میدان دے سارے شہر تے حِسبون دے حُکمران اُموریاں دے اوس بادشاہ سیحون دِی سب حُکومت جیڑی موسیٰ تے مدیان دے امیراں اومی رقم صُور حور تے رِبعدے نال جیڑےسیحون دے حعےٗدار تے اوس مُلک وِچ وسدے سی ہرا دِتا سی۔²²۲۲۔ لڑائی وِچ مارے گئے لوکاں توں علاوہ اسرائیل نے بعور دے پُتر بکعام نوں وِی جیڑا نجومی سی تلوار نال قتل کیتا۔ ²³۲۳۔ بنی روبن دِی سرحد یردن دا کنڈا سی۔ ایہہ شہر تے اوناں دے پنڈ بنی روبن دے گھرانیاں دے مطابق اوناں دِی مِیراث ٹھہرے۔²⁴۲۴۔ تے موسیٰ نے جد دے قبیلے نوں اوناں دے گھرانیاں دے مطابق جیڑی مِیراث دِتی او ایہہ وے۔ ²⁵۲۵۔ یعزیر دا علاقہ جلعاد دے سب شہر ربہ دے نیڑے عیروعیر تک عمونیاں دے مُلک دا آدھہ حِعؑہ۔ ²⁶۲۶۔ حِسبون تو ں رامت المصفاہ تے بُطونیم تک محنایِم توں دِیر تک دا علاقہ ۔²⁷۲۷۔ تے وادی وِچ بیت ہارم بیت نمرہ سکات تے صفون تے حِسبون دے بادشاہ سیحون دِی باقی حُکومت یردن دے مشرقی ساحل دے اُتے کنِرت دِی جھیِل تک دا علاقہ ²⁸۲۸۔ ایہہ شہر تے اوناں دے پنڈ بنی جد دے گھرانیاں دے مطابق اوناں دِی میِراث ٹھہرے۔²⁹۲۹۔ تے موسیٰ نے منَسی دے آدھے قبیلے یعنی منسی دِی آدھی نسل دے آدھے قبیلےنوں اوناں دے گھرانیاں دے مطابق ایہہ میِراث دِتی؛ ³⁰۳۰۔ سارے بسن دے نال محنائم توں لے کے بسن دے بادشاہ عوج دِی ساری حُکومت تے بسن وِچ وسدے ہوئے یائیر دے سٹھ قبیلے ۔ ³¹۳۱۔ آدھہ جلعادتے عستارات ادرعی جیڑے بسن وِچ عوج دے شاہی شہر نے ایہہ منسی دے بیٹے مکِیر دِی اولاد دے لئی سی یعنی مِکیر دے آدھے بندیاں نوں اوناں دے گھرانیاں دے مطابق مِلے۔³²۳۲۔ جدوں موسیٰ یردن دے پار یُریحو دے مشرق چہ موآب دے میدان وِچ سی تد اونے ایہو ای میِراث ونڈی سی۔ ³³۳۳۔ پر لاوی دے قبیلے نوں موسیٰ کوئی میِراث نہ دِتی۔ خُداوند اسرائیل دا خُدا اوناں دِی میِراث اے جِس طرح کہ اوس نے اوناں نال وعدہ کیتاسی۔

14¹۱۔ جیہڑے جیہڑے علاقے بنی اسِرائیل نے کنعان دے مکک وچ میراث دے طور نے پائے جہناں نوں الیعزر کاہن تے نون دے پتر یشُوع تے بنی اسرائیل دے قبائیلی فرقیاں دے سربراواں نے اوناں دے وچ ونڈےاو ایہہ نے۔²۲۔ تے جیویں خداوند نے موسٰی دی معرفت حکم دتا سی اوھدےمطابق اوناں دی میراث اوناں ساڑھے نو قبیلیاں وچ پرچیاں پا کے ونڈ یاں گئیاں ۔ ³۳۔ موسٰی نے ڈھائی قبیلیاں نوں میراث یردن دے چڑھدے پاسے وچ دے رکھی سی پر لاویاں نوں دُوجیاں دے وِچ کوئی میراث نیں دیتی سی۔ ⁴۴۔ کیوں جے یوسف دی نسل توں دو قبیلے وجود وچ آچکے سن منسی تے افرائیم ۔ لاویاں نوں ملک دا کوئی حصہ نہ ملیا۔ سو اوناں شہراں دے جیہڑے اوناں دے رہن لئی سن تے کجھ چراگاواں جیہڑیاں اوناں دے ڈنگراں تے اجڑاں لئی سن اوہناں دے حصے وچ آ ئیاں ۔ ⁵۵۔ لہذا بنی اسِرائیل نے ملک نوں ٹھیک اوسے طرح ونڈ لیا جیویں خداوند نے موسٰی نوں حکم دِتا سی۔⁶۶۔ تد بنی یہوداہ جلجال وِچ یشُوع نوں ملن آئے تے قنزی یفُنہ دے پتر کالب نے اونوں آکھیا توں جاندا ہویں گا کہ خداوند نے قادس بر نیع وچ مرد خدا موسٰی نوں تیرے تے میرے وارے کی آکھیا سی ؟ ⁷۷۔ جدوں خداوند دے بندہ موسٰی نے مینوں قادس بر نیع توں اوس ملک دا حال پتہ کرن لئی گھلیاں سی تد میں چالیاں وریاں دا سی تے میں واپس آ کے اونوں سارا حال دِس دِتا سی ۔⁸۸۔ پر جیہڑے بھرا میرے نال گئے سن اوناں نے لوکاں دے دِلاں وِچ ڈر پا دتا۔ پر میں خداوند آودے خدادی پوری پیروی کیتی۔ ⁹۹۔ لہذا اوسے دِن موسٰی نے قسم کھا کے مینوں آ کھیا جس زمین تے تیرے پیر پیئے نے او ہمیشہ لئی تیری تے تیری اولاد لئی میراث ہووے گی ۔ کیوں جے توُخداوند میرے خدا دی پوری طرح پیروی کیتی اے ۔¹⁰۱۰۔ تے ہن ویکھ جدوں دی او نے ایہہ گل موسٰی نوںآکھی اودوں توں اوناں پینتالی وریاں تیک جہدے وچ بنی اسرائیل بیا بان وچ رُلدے رے خداوند نے آودے وعدے دے مطابق مینوں جیوندا رکھیا لہذا ہن میں پچاسی وریاں دا واں۔ ¹¹۱۱۔ میرے اِج وی اونا ای زور آلا واں جیویں اوس دن ساں جدوں موسٰی نے مینوں گھلیا سی ۔میں اِج وی جنگ دے میدان وچ جا کے لڑن دی اونی ہی طاقت رکھنا واں جہنی اودوں رکھدا سی۔¹²۱۲۔ لہذا ہون ایہہ کوہستانی ملک مینوں دے دے جیویں خداوند نے اوس دِن میرے نال وعدہ کیتا سی ۔تو ُآپ اوس ویلے سنیاں سی کہ اوتھے عناقیم وسدے نے تے اوناں دے شہر وڈے تے اوچیاں کنداں والے نیں۔ پر جے خداوند میرے نال ہووے گا تاں میں اوھدے حکم دے مطابق اوناں نوں کڈ دیوا نگا۔¹³۱۳۔ تد یشُوع نے یفنہ دے پتر کالب نوں دعا دتی تے اونوں حبرون میراث دے طور تے دے دِتا۔ ¹⁴۱۴۔ اودوں توں اِج تیک حبرون قِنزی یفنہ دے پتر کالب دی میراث اے کیوں جے او نے خداوند اِسرائیل دے خدا دی پوری طرح پیروی کیتی سی۔ ¹⁵۱۵۔ پہلے حبرون دا ناں قریت اربع سی ایس لئی کہ اربع عناقیاں وِچ وڈا بندہ سمجھیا جاندا سی۔فیر اوس ملک نوں جنگ توں رہائی ملی۔

15¹۱۔ تے بنی یہوداہ دے قبیلے دا سارا حصہ اُوناں دے گھرانیان دے مطابق ادوم دی سرحد تیک تے دِشت صِین تیک کھلریا ہویا سی جہڑی جنوب دیاخیر تیک واقع اے۔ ²۲۔ اُوناں دی جنوبی حد اوس خلیج توں شروع ہوندی اے جہڑی دریاےٗ شور دے جنوبی سرے اوتے وے۔³۳۔ تے درہ َعَقرب توں لنگدی ہوئی صِین توں ہو کے قادس برنیع دے جنوب نوں گئی اے۔ فیر حصرون دے کولوں ہوندی ہوئی ادار تیک جا کے قرقع نوں مڑی۔ ⁴۴۔ تے اوتھوں عضمُون توں ہوندی ہوئی وادی مصر وِچ جا ملی تے سمندر تے جا کے مُکی ۔ ایہہ اوھدی جنوبی حد اے۔⁵۵۔ تے مشرقی سرحد یردن دے مُنہ تیک دریاےٗ شور ای بنی ۔ شمالی سرحد اوس سمندر دی خلیج توں شروع ہوندی ہوئی جہڑی یردن دے مُنہ او تے وے۔ ⁶۶۔ بیت حجلہ تیک جا کے بیت العرابہ دے شمال توں لنگ کے روبن دے پُتر بوہن دے پتھر تیک پونچی۔⁷۷۔ فیر او حد عکور دی وادی توں ہوندی ہوئی دبیرنوں گئی۔ فیر شمال وِل جلجال نوں مُڑ گئی جہڑی ندی دے جنوب وِچ ادمیم دے درہ دے سامنے اے۔ فیر او عین شمس دے چشمیاں توں ہوندی ہوئی عین راجل وِچ جا پونچی۔ ⁸۸ْ فیر او ہنوم دے پُتر دی وادی توں ہو کے یبوسیاں دے شہر دے جنوبی ٹہلان توں لنگدی اے۔ اوتھوں او اوس پہاڑ دی چوٹی توں جا نکلی جہڑی ہنوم دی وادی دے مغرب وِچ تے رفائیم دی وادی دے ش، چڑھدے سرے اوتے اے۔⁹۹۔ فیر او ای حد اوس پہاڑ دی چوٹی توں آبِ نفتوح دے چشمے نوں گئی۔ اوتھوں او کوہِ عفرون دے شہراں دے کول نکلی تے تھلے بلعہ وِل گئی جہڑی قریت یعریم وی کہلاندا اے۔ ¹⁰۱۰۔ فیر او بعلہ توں مغرب وِل کوہِ سعیر دے وِل مُڑ گئی تے کوہِ یعریم دے چڑھدے پاسے دے وِچوں کولوں ہوندی ہوئی بیت شمس وِل لتھدی ہوئی تِمنہ نوں گئی۔¹¹۱۱۔ اوتھوں او حد عقرون دے شمال نوں جا نکلی تے سِکروٗن دے وِل مُڑی تے کوہِ بعلہ توں ہوندی ہوئی یبنی ایل تیک پونچی تے سمندر دے کنارے تے ختم ہوئی۔ ¹²۱۲۔ تے بحر اوقیانوس دا کنڈا مغربی سرحد سی۔ بنی یہوداہ دے چاراں وِل دی حداں اُوناں دے گھرانیاں دے مطابق ایہی سی۔¹³۱۳۔ یشُوع نے خداوند دے دِتے ہوےٗ حکم دے مطابق یفُنہ دے پُتر کالب نوں بنی یہوداہ دے وِچ حصہ دِتا جہڑی قریت اربع یعنی حبرون کہلاندا اے ( اربع عِناق دا پُیو سی۔) ¹⁴۱۴۔ کالب نے حبرون توں سیسی ، اخِیمان تے تلمئی اِناں تیناں نوں جہڑے عناق دی اولاد سن کڈ دِتا۔ ¹⁵۱۵۔ تے اوتھوں اونے دبیر دے بندیاں تے چڑھائی کیتی۔ ( جہڑے پہلاں قریت سِفر کہلاندا سی۔)¹⁶۱۶۔ تے کاللب نے آکھیا جہڑا بندہ قریت سفر تے حملہ کر کے اوھدے اوتے قبضہ کر لووے گا اونوں میں آودی دِھی عکسہ دے نال ویاہ دیواں گا۔ ¹⁷۱۷۔ تد کالب دے بھرا عتنی ایل بِن قنز نے اوھدے اوتے قبضہ کر لیا۔ ایس لئی کالب نے آودی دِھی عکسہ دا وِیاہ اوھدے نال کر دِتا۔¹⁸۱۸۔ اِک دن جدوں او عتنی ایل دے کول آئی تے اونے مجبور کیتا کہ اوھدے پُیو توں اِک کھیت لوے۔ جِدوں او آودے کھوتے توں اُتری تے کالب نے اوھدے توں پوچھیا تُو کی چاہنی اے؟¹⁹۱۹۔ اونے آکھیا میرے تے اِک خاص مہربانی کر کیوں جے تُو مینوں جنوب دے ملک توں کُجھ زمین دِتی اے ایس لئی مینوں پانی دے چشمے وی دے۔ فیر کالب نے اونوں اُتوں دے تے تھلے دے چشمے وی دے دِتے۔²⁰۲۰۔ بنی یہوداہ دی میراث اُوناں دے گھرانیاں دے مطابق اہہ وے۔²¹۲۱۔ جنوب دے ملک وِچ ادُوم دی سرحد دے کول بنی یہوداہ دے بلکل اِخیر جنوبی شہر اہہ نے۔ قبضی ایل، عیدر ، یحجور۔ ²²۲۲۔ قینہ ، دیمونہ ، عدعدہ۔ ²³۲۳۔ قادِس ، حَصُور ، اِتنان۔ ²⁴۲۴۔ زیف، تلم، معلوت۔²⁵۲۵۔ حَصُور، حدتہ، قریت حصرون (یعنی حَصور) ²⁶۲۶۔ امام ، سمع، مولادہ۔ ²⁷۲۷۔ حصار جدہ ، حِشمون ، بیت فلط۔ ²⁸۲۸۔ حصر سوعال ، بیرسنع ، بِزیوتیاہ۔²⁹۲۹۔ بعلہ ، عیِیم ، عضم۔ ³⁰۳۰۔ اِلتو ، کسَیل تے حُرمہ ³¹۳۱۔ صقلاج ، مدمنہ تے سنسناہ۔ ³²۳۲۔ لباٗت، سلحیم، عَین تے اِمون۔ اے سارے اُنتی شہر نے تے اوناں دے نال پنڈ وی نے۔³³۳۳۔ تے مغرب دے نشیبی علاقے وِچ استال، صُرعا ، اَسنا۔ ³⁴۳۴۔ زنوح ، عین جنیم ، تفوح ، عینام۔ ³⁵۳۵۔ یرموت ، عدُلام ، شوکہ ، عزیقہ۔ ³⁶۳۶۔ شعریم ، عِدتییم تے جدیرہیا جد یرتیم۔ ایہہ چودہ شہر نے تے اُوناں دے نال پنڈ وی نے۔³⁷۳۷۔ ضِنان ، حداشہ ، مجدل جد۔ ³⁸۳۸۔ دلعمان ، مِصفاہ ، یقتی ا یل۔ ³⁹۳۹۔ لِکیس ، بُصقت ، عجلوُن ۔⁴⁰۴۰۔ کبوُن ، لحماس ، کِتلیس۔ ⁴¹۴۱۔ جد یروت، بیت دجون، نعمہ تے مقیدہ۔ ایہہ سولہ شہر نے تے اوناں دے نال پنڈ وی نے۔⁴²۴۲۔ لِبناہ، عتر، عسن۔ ⁴³۴۳۔ یفتاح ، اسنہ ، نصیب۔ ⁴⁴۴۴۔ قیلہ ، اکزیب تے مریسہ۔ ایہہ نو شہر نے تے اِناں دے نال پنڈ وی نے۔⁴⁵۴۵۔ عقرون تے اوھدے وِل دے قصبے تے پنڈ۔ ⁴⁶۴۶۔ عقرون دا مغربی علاقہ اشدود دے قرب وجوار دا سارا علاقہ تے سارے پنڈ۔ ⁴⁷۴۷۔ اشدُود تے اوھدے وِل دے پنڈ۔ غزہ ، و اد ی مصر تے بحر اوقیانوس دے کنڈے تیک آودے شہراں تے پنڈاں دے نال۔⁴⁸۴۸۔ کوہستانی ملک توں سمیر ، یتیر ، شوکہ۔ ⁴⁹۴۹۔ دناہ ، قریت سنہ ( یعنی دبیر) ⁵⁰۵۰۔ وناب ، اسِتموہ ، عنیم۔ ⁵¹۵۱۔ جَشن، حولُون تے جلوہ۔ ایہہ یاراں شہر نے اُونان دے نال اوناں دے پنڈ وی نے۔⁵²۵۲۔ اراب ، دوماہ، یشعان۔ ⁵³۵۳۔ ینیم ، بیت تضوح ، افیقہ۔ ⁵⁴۵۴۔ حُمطہ، قریت اربع ( یعنی حُبرون) تے صِیعُور۔ ایہہ نو شہر نے تے اوناں دے نال اوناں دے پنڈ وی نے۔⁵⁵۵۵۔ معون ، کرمل ، زِیف ، یُوطہ۔ ⁵⁶۵۶۔ یزرایل ، یقدِعام، زتوُح۔ ⁵⁷۵۷۔ قین، جِجعہ تے تِمنہ۔ ایہہ دِس شہر نے تے اوناں دے نال اوناں دے پنڈ وی نے۔⁵⁸۵۸۔ حلحُول ، بیت صُور ،جدُور۔ ⁵⁹۵۹۔ معرات ، بیت عنوت تے التقون۔ ایہہ چھ شہر نے تے اوناں دے نال اوناں دے پنڈ وی نے۔⁶⁰۶۰۔ قریت بعل (یعنی قریت یعریم) تے ربہ۔ ایہہ دو شہر نے تے اوناں دے نال اوناں دے پنڈ وی نے۔ ⁶¹۶۱۔ تے بیابان توں بیت عرابہ، مدین ، سکاکہ۔ ⁶²۶۲۔ نِبسان ، نمک دا شہر تے وین جدی ایہہ چھ شہر نے تے اوناں دے نال اوناں دے پنڈ وی نے۔⁶³۶۳۔ بنی یہوداہ یروشِلیم وِچ وِسے ہوےٗ یبوسیاں نوں کڈ نہ سکے۔ ایس لئی اِج تیک یبوسی بنی یہوداہ دے نال یروشِلیم وِچ رہندے نیں۔

16¹۱۔ بنی یوسف دا حصہ یریحودے کول توں یردن توں شروع ہویا یعنی چڑھدے پاسے وِچ یریحو دے پانی توں شروع ہو کے اِوناں دی حد اوتھوں او بیابان توں ہوندی ہوئی بیت ایل دے کوہستانی ملک وِچ پُونچی ۔ ²۲۔ فیر بیت ایل (یعنی لُوز) توں نکل کے ارکیوں دی سرحد دے کولوں لنگدی ہوئی عطارات نوں جا نکلی۔³۳۔ تے لھندے ول یفلیطیاں دے علاقے توں ہوندی ہوئی تھِلے بیت حورون دے علاقے تیک پہنچ کے جزر نوں نکل آئی تے سمندر اوتے مُکی۔ ⁴۴۔ ایسس طراں بنی یوسف یعنی منسی تے افرائیم نے آودا آودا حصہ پایا۔⁵۵۔ افرائیم دا علاقہ اوناں دے گھرانیاں دے مطابق ایہہ سی۔اوناں دی میراث دی حد چڑھدے وِچ عطارات ادار دے اُوتوں دی بیت حورُون تیک سی۔ ⁶۶۔ جہڑی سمندر تیک ٹُر گئی ۔فیر شمال وِچ مکمتاہ توں او چڑھدے وِل تانت سِیلا نوں مُڑی تے اوھدے کولوں لنگدی ہوئی چڑھدے وِل ینوحاہ نوں گئی ۔ ⁷۷۔ فیر او ینوحاہ توں لتھ کے عطارات تے نعراتہ نوں پُونچی تے یریحو نوں چھوندی ہوئی یردن تیک نکل گئی ۔⁸۸۔ تفوح توں او حد لنھدے وِل قاناہ دی وادی تیک گئی تے سمندر اوتے مُکی ۔ ایہہ افرائیم دے قبیلے دی اوناں دے گھرانیاں دے مطابق میراث سی۔ ⁹۹۔ اوناں وِچ او سارے شہر تے اوناں دے پنڈ وی شامل نے جہڑے بنی منسی دی میراث وِچ بنی افرائیم لئی وکھرے کیتے گئے سن ۔¹⁰۱۰۔ اوناں نے جزر وِچ وِسے ہوئے کعنانیاں نوں نیں کڈیا ایسس لئی او کنعانی اِج دے دن تیک بنی افرائیم وِچ وِسے ہوئے نے۔ پر اوناں نوں ونگار تے کم کرنا پیندا اے۔

17¹۱۔ یُوسف دے پہلوٹھے ہون دی وجہ توں منسی دے قبیلے دا ایہہ حصہ سی یعنی مکیر لئی جہڑا منسی دا پہلوٹھا سی۔ مکیر جلعاد یوں دا پیو سی۔ اونوں جلعاد تے بسن ملے سن کیوں جے مکیر جنگ کرن آلا بہادر بندہ سی۔ ²۲۔ لہذاایہہ حصہ بنی منسی دے باقی لوکاں لئی سی یعنی بنی ا بیعزر ، بنی خلق، بنی اسری ایل، بنی سکم، بنی حضر تے بنی سمیدع دے لئی۔ ایہہ آودے فرقیاں دے مطابق یوسف دے پُتر منسی دے پُتر سن۔³۳۔ صلافحادبن، حفر بن جلعاد م بن مکیر بن منسی دے پتر نیں سن بلکہ صرف دِھیاں ای سن جہناں دے ناں محلاہ،نوعاہ،حجلاہ،ملکاہ تے ترضاہ سَن۔ ⁴۴۔ او الیعزر کاہن نون دے پُتر یشُوع تے سرداراں دے کول جا کے آکھن لگے کہ خداوند نے موسٰی نوں حکم دتا سی کہ او سانوں ساڈے بھراواں دے وچوں حصہ د یوے لہذا یشُوع نے خداوند دے حکم دے مطابق اوہناں دے پیو دے بھراواں دے وِچ اوناں نوں حصہ دتا۔⁵۵۔ منسی نوں یردن دے چڑھدے پاسے دے جلعاد تے بسن دے علاوہ دس حصے زمین ہور ملی ۔ ⁶۶۔ کیوں جے منسی دے قبیلے دیاں دھیاں نے وی پُتراں دے نال حصہ ملیاتے منسی دے باقی پُتراں نوں جلعاد دا ملک ملیا۔⁷۷۔ منسی دے قبیلے دی حد آشر توں لے کے سکم دے چڑھدے وِچ مکمتات تیک کھِلری ہوئی سی۔ فیر او حد اوتھوں دِکھن عین تفوح دے بندیاں تیک پونچی ۔ ⁸۸۔ تفوح دی زمین تاں منسی دی سی پر تفوح شہر جیہڑا منسی دی سرحد اوتے سی افرایئم دا حصہ بنایا گیا۔⁹۹۔ فیر او حد جنوب ول ودھد دی ہوئی قاناہ دی وادی تیک پُونچی ۔ افرائیم دے کُجھ شہر منسی دے شہراں وِچ سن پر منسی دی حد وادی دے شمال ولوں ہوندی ہوئی سمندر اوتے مُکی ۔ ¹⁰۱۰۔ لہذا جنوب وِچ فرائیم دا ملک سی تے شمال وِچ منسی دا۔ منسی دے حصے دی حد سمندر تیک سی تے شمال وِچ آشر تے مشرق وِچ اشکار نال ملی ہوئی سی ۔¹¹۱۱۔ اشکار تے آشر دیاں حداں وِچ منسی نوں بیت شان ، ابلیعام تے دور ، عین دور ، تعناک تے مجدو تے اوناں دے وِسن آلے اوناں دے آسے پاسے دے پنڈاں دے نال ملے ۔ ایہہ شہر تیناں ضعلیاں نال سن۔ ¹²۱۲۔ فیر وی بنی منسی اوہناں شہراں وِچ رہا ئینش نہ رکھ سکے کیوں جے کنعانیاں نے اوس علاقے وِچ وسے رہن دا ارادہ کر لیا سی ۔¹³۱۳۔ فیر جدوں بنی اسرائیل زور آور ہو گے تد اوہناں نے کنعانیاں کولوں ونگار دا کم لینا شروع کو دِتا پر اوہناں نوں اوتھوں کڈیا نیں ۔¹⁴۱۴۔ بنی یوسف نے یشوع نوں آکھیا کہ اسیں گنتی وِچ بُوہت آں تے خدا نے سانوں بُوہت برکت دِتی اے توں سانوں اِک حصہ ای میراث وِچ کیوں دِتا اے ؟ ¹⁵۱۵۔ یشوع نے جواب دِتا جے تُسیں ایسس طرح بے حساب او تے افرائیم دا کوہستانی ملک تہاڈے لئی کافی نیں تے جنگل وِچ ٹُر جاو تے اوتھے فرزیاں تے رفائیاں دے ملک وِچ رُخھ وڈھ کے آودے لئی زمین صاف کر لو۔¹⁶۱۶۔ بنی یوسف نے جواب دِتا ایہہ کوہستانی ملک ساڈے لئی کافی نیں اے تے میدانی علاقے دے سارے کنعانی بندے بھاویں او بیت شان تے اوھدے پنڈاں دے ہون یا یزرعیل دی وادی دے وِسن آلے ہون لوہے دے رتھاں دے مالک نے۔ ¹⁷۱۷۔ پر یشوع نے بنی یوسف دے گھرانے یعنی افرائیم تے منسی نوں آکھیا تسی بُوہت سارے تے بُوہت طاقت آلے وی او تہانوں صرف اِک ای حصہ ملے گا۔ ¹⁸۱۸۔ سگوں جنگل نال بھریا ہویا کوہستانی ملک وی تہاڈا اے اونوں وڈھ کے صاف کر لو تے اوھدیاں دور دور دِیاں حداں وی تہاڈیاں نیں ۔حالانکہ کنعانیاں دے کول لوہے دے رتھ نے تے او طاقت آلے نے تےفیر وی تُسیں اوناں نوں کڈ دیو گے۔

18¹۱۔ بنی اسِرائیل دے سارے لُوکی شیلوح وچ جمع ہوے تے اُوتھے خیمہ اجتماع کھلاڑیا۔ او ملک اوناں دے قبضے وچ آ گیا سی۔ ²۲۔ کیوں جے اسِرائیل دے ست قبیلے انج نیں جنہاں نے ہون تیک اپنا حق نیں پایا۔³۳۔ ایِس لَئی یشِوُع نے بنی اسِرائیل نُوں آکھیا جہڑا ملک خداوند تہاڈے خدا نے تہانوں دِتا اے اُوندے تے حق لیِن لئی تُسی کدوں تیک انتظار کرو گے؟ ⁴۴۔ تے ہون ہر قبیلے دے وِچو ں تِن تِن بندے کڈ لو۔ میں اُوناں نُوں پیجا ں گا او ملک نُوں ویِکھن تے ہر اِک دے حق دے مطابق اُھدا حال لِکھن تے فیر او میرے کول واپس آ جان۔⁵۵۔ تُسی اِیسں مُلک نُوں سَت حصِیاں وچ ونڈ لو۔ بنی یُہودا جنوب اپنے علاقہ وِِچ رہین تے یوسف دے گِھر ِانے شمال دے اپنے وِچ رہین۔ ⁶۶۔ جدو ں تُسی ملک دے سِت حصِیاں دا حال لِکھ لو تے اُونوں میرے کول لیاوٗ تے میں خداوند اپنے خدا دے سامنے تہاڈے لئی پرچیِیاں پاواں گا۔⁷۷۔ تے فیر لاویاں دا تہاڈے وِچ کوئی حصہ نیں ہووے گا۔ کیوں جے خداوند دی خدمت ای اُوناں دی میراث اے تے جد،اوبن تے منسِی دا قبیلہ یردن دے ایسِ پار مشرِق دے وچ آودا حصہ لے لیِا اے۔ جہڑا خداوند دے خادم موسیٰ نے اُوناں نُوں دِتا سی۔⁸۸۔ یویں ای او لوکی ملک دا نقشہ تیار کرن لئی جان لگے تے یشِوع نے اُوناں نُوں ہدایت دِتی کہ جاوٗ تے اُوس ملک نُوں ویِکھو تے اُھدے حال نُوں جانو۔ تے فیر میرے کول واپس آوٗ تے میں اِیتھے سِیلاہ دے وچ خداوند دے سامنے تہاڈے لئی پرچیاں پاواں گا۔ ⁹۹۔ فیر او لوکی ٹر گےٗ تے ملک وچ پھر دے رھ ۔ اُوناں نے سِت حصِیاں دے ہر اِک شہر دا حال اِک طوُمار تے لِکھیا تے سِیلاہ دے رہین آلی جگہ وِچ یِشوُع دے کول ٹر گےٗ¹⁰۱۰۔ فیر یِشوُع نے سِیلاہ وچ خداوند دے سامنے اُوناں لئی پرچیاں پایاں تے اُوتھے ای اُونے او ملک اسرائیل دے آبائی قبیلے دے مطابق ونڈ دِتا۔¹¹۱۱۔ تے بنی بِن یمین دے قبیلہ دایاں پرچیاں اُوناں دے حصے دی حد یُہودا تے یوسف دے قبیلے وچو ں نکل آئی۔ ¹²۱۲۔ شمال وِلوں اُوناں دی حد یردن توں شُروع ہوئی تے یریحو دے شمال دے نیویںِ پاسِے وچوں لنگدی ہوئی مغرب دی پاسےکُوہستانی ملک وچو ں ہوکے بِیت آون دے بیابان وِچ پوُنچی۔¹³۱۳۔ اُوتھوں او لُوز دے جنُوب نیویں تھاں وچ پوُنچی تے اُوتھوں اُوس پہاڑ دے برابر ہوندی ہوئی جہڑی تھیلوں دے بیت حُورون دی جنوب وچ اے عطارات ادار نُوں نکِلی۔ ¹⁴۱۴۔ تے او مغرب تُوں مڑ کے جنوب ول تھِلے آئی تے بیت حُورون دے سامنے پہاڑ تُوں ہوندی ہوئی جنوب ول یُہودہ دے اِک شہر قریت بعل نکل آئی ایہہ مغربی حد ٹھِری۔¹⁵۱۵۔ جنُوبی حد قریت یریم دے باہر دی حد تُوں شروع ہوکے مغرب ول آبِ نفتوح دے چشمہ تیک ٹر گئی۔ ¹⁶۱۶۔ اُوتھوں او حد اِیس پہاڑ دے وچ ٹر گئی۔ جہڑے ہنُوم دے پُتر دی وادی دے سامنے دے تے رفائیم دی وادی دے شمال وچ اے۔ اُوتھوں او ہنُوم دی وادی تُوں اُتر دی ہوئی یوسیاں دے شہر دی ڈھلان تُوں ہوندی ہوئی عین راجل نُوں پہنچی۔¹⁷۱۷۔ فیر او شمال ول مُڑکے عین شِمس نُوں لگندی ہوئی جلیلوت نُوں گئی جہڑی ادومیم دے درہ دے سامنے وے۔ اُوتھوں او رُوبن دے پُتر بوہن دے ہفر تیک اُتر گئی۔ ¹⁸۱۸۔ اُوتھوں او بیت اربع دی شمالی ڈھلان تُوں ہوندی ہوئی اربع وچ اُتری۔¹⁹۱۹۔ فیر او بیت حُجلہ دی شمالی ڈھلان تُوں ہُوندی ہوئی دریاےٗ شور دی شمالی خلیج وچ نکِلی جہڑی جنُوب وچ یرِدن دے سجےِ پاسے تے وے۔ ایہہ جنُوبی حد اے۔ ²⁰۲۰۔ تے اُوھدی مشرقی پاسے دی حد یردن تیک سی۔ بنی بِن یمین دے گھِرانیاں دی جاگیِر چاراں ول حد ایہی سی۔²¹۲۱۔ بنی بِن یمین دے قبیلہ دے شہر اُوناں دے گِھرانے دے مطابق ایہہ سی۔ یریحو، بیت حجلہ ،عمیق ، قصیں۔ ²²۲۲۔ بیت عرابہ، صمریم، بیت ایل۔ ²³۲۳۔ عویم ، فارہ، عفرہ۔ ²⁴۲۴۔ کفر المُونی، عُفنی تے جِج۔ ایہہ بارہ شہر سی۔ جہناں دے وچ اُوناں دے پنڈ وی شامل نے۔²⁵۲۵۔ ججون، رامہ، بیرُوت۔ ²⁶۲۶۔ مُصفاہ، کفیرہ، موضہ۔ ²⁷۲۷۔ رقم، ارفیل، نرالہ۔ ²⁸۲۸۔ ضِلع، الف، بیوسیاں دا شہر جعیت تے قریت ایہہ چودہ شہر سی اُوناں دے نال اُوناں دے پنڈ آلے وی سی۔ بنی یمین دے مُطابق اُوناں گِھرانیاں دی اہِی میراث سی۔

19¹۱۔ دوجی پرچی شمعون دے قبیلہ دے حق وِچ اُوناں دے گھرانیاں دے مطابق نکلی۔ اُوناں دی میراث بنی یہوداہ دے علاقہ دے وِچ سی۔²۲۔ تے اُوناں وِچوں بیرسبع ، یاسیع ، پولادہ۔ ³۳۔ حصار سعول ، بالاہ ، عفم۔ ⁴۴۔ التولد ، بتول ، حرمہ۔⁵۵۔ صِقلاج ، بیت مرکبوت ، حصار سُوسہ۔ ⁶۶۔ بیت لباوٗت تے ساروحن۔ ایہہ تیرہ شہر سن جہناں وِچ اُوناں دے پنڈ وی شامل سن۔ ⁷۷۔ عین، رِمون، عتر تے عسن۔ ایہہ چار شہر سن جہناں وِچ اُوناں دے پنڈ وی شامل سن۔⁸۸۔ تے بعلات بیر تیک (یعنی جنوب دے رامہ تیک) اِناں شہراں دے چاراں وِل دے سارے پنڈ وی اِناں ای دے سن۔ شمعون دے قبیلہ دی اُوناں دے گھرانیاں دے مطابق میراث ایہی سی۔ ⁹۹۔ بنی شمعون دی میراث بنی یہوداہ دے حصہ توں لئی گئی کیوں جے بنی یہوداہ دا حصہ اُوناں دی لوڑ نا لوں بُوھتا سی ایس لئی بنی شمعون نے آودی میراث بنی یہوداہ دے علاقے دے وِچ لئی۔¹⁰۱۰۔ تیجی پرچی زبولون دے قبیلے دے حق وِچ اُوناں دے گھرانیاں دے مطابق نکلی۔اُوناں دی میراث دی حد سارید تیک سی۔ ¹¹۱۱۔ تے لہندے وِل جاندی ہوئی او مرعلہ ےتیک پُونچی تے دباست کولوں لنگدی ہوئی اوس وادی تیک پُونچی جہڑی یُقعام دے آسے پاسے سی۔¹²۱۲۔ سارید توں او چڑھدے ول مڑ کے کسلوت تبور دی سرحد تیک گئی تے دبرت ہوندی ہوئی یفِیع نوں جا نکلی۔ ¹³۱۳۔ فیر او چڑھدے وِل ودھ دی ہوئی جتہ حیفر تے عتہ قاضین تیک جا پُونچی تے رِمون توں نکل آئی تے نِیعہ دے وِل مڑی۔¹⁴۱۴۔ اوتھوں او حد شمال توں مڑ کے حناتوں نوں گئی تے افتاح ایل دی وادی وِچ ختم ہوئی۔ ¹⁵۱۵۔ قطات ، نحلال ، سمرون ، اِددالہ تے بیت لحم اُوناں بارہ شہراں وِچ اُوناں دے پنڈ وی شامل سن۔ ¹⁶۱۶۔ ایہہ شہر تے اُوناں دے پنڈ بنی زبولون دی اُوناں دے گھرانیاں دے مطابق میراث بنے۔¹⁷۱۷۔ چوتھی پرچی اشکار دے قبیلہ دے حق وِچ اُوناں دے گھرانیں دے مطابق نکلی۔ ¹⁸۱۸۔ اُوناں دے حصے وِچ یزرعیل ، کسُولوت ، شونیم ۔ ¹⁹۱۹۔ حفاریٗم ، شیوُن ، اناخرات²⁰۲۰۔ ربیت ، قسیون ، ابِض۔ ²¹۲۱۔ ریمت ، عین ، جنیم ، عین حدہ تے بیت فصیص شامل سن۔ ²²۲۲۔ اِناں دی حد تبور شحصیماہ تے بیت شمس کولوں لنگدی ہوئی یردن تے مُکی۔ ایہہ سولہ شہر سن تے اُوناں دے نال اُوناں دے پنڈ وی سن۔²³۲۳۔ ایہہ شہر تے اُوناں دے پنڈ بنی اِشکار دے گھرانیاں دے مطابق اُوناں دی میراث سن۔²⁴۲۴۔ پنجویں پرچی آشیر دے قبیلہ سے حق وِچ اُوناں دے گھراینیاں دے مطابق نکلی۔ ²⁵۲۵۔ اُوناں دے حصے وِچ خِلقت ، حلی ، بطن ، اکشاف۔ ²⁶۲۶۔ الملک ، عماد تے مسال شامل سن۔ اُوناں دی حد لیندے وِل کرمِل تے سُیور لِبنات تیک پُونچی ۔²⁷۲۷۔ فیر او چڑھدے ول مڑ کے بیت دجون نوں گئی تے زبولون تے افتاح ایل دی وادی کولوں لنگدی ہوئی آودے کھبے پاسے کبُول توں لگندی ہوئی شمال وِل بیت العمق تے نفی ایل تیک پُونچی ۔ ²⁸۲۸۔ فیر عبرون، رِحوب، حمون تے قاناہ بلکہ وڈے صَیدا تیک پُونچی۔²⁹۲۹۔ فیر او حد رامہ وِل مڑ کے فصیل آلے شہر ضُور تیک ٹر گئی۔ فیر حوسہ وِل مُڑ کے سمندر تیک پُونچی جیتھے اکزیب۔ ³⁰۳۰۔ عُمہ ، افیق ، تے رحوب دا علاقہ اے۔ ایس طرح بائی شہر تے اُوناں دے پنڈ اُناں دے حصے وِچ آےٗ۔³¹۳۱، ایہہ شہر تے اُوناں دے پنڈ بنی آشیر دی اُوناں دے گھرانیاں دے مطابق ایہی میراث سی۔³²۳۲۔ چھویں پرچی بنی نفتالی دے حق وِچ اُوناں دے گھرانیں دے مطابق نکلی۔ ³³۳۳۔ اُوناں دی سرحد حلف تے ضعتِیم دے وڈے بلوط توں ادامی نقب تے یبنی ایل توں ہوندی ہوئی لقوم تیک گئی تے یردن تے مُک گئی ۔ ³⁴۳۴۔ تے او حد ازنُوت تبور توں ہوندی ہوئی مغرب وِل گئی تے حقُوق وِچوں آنکلی۔ او جنوب وِچ زبولون تیک لیندے وِچ آشر تیک تے چڑھدے وِل یردن تیک پُونچی۔³⁵۳۵۔ اِناں دے فصیلدار شہر ایہہ سن۔ صِدیم ، صیر ، حمات ، رقت ، کنرت۔ ³⁶۳۶۔ ادامہ ، رامہ ، ،حصُور۔ ³⁷۳۷۔ قادِس ، ادرعی ، وعین حصور۔³⁸۳۸۔ ارون ، مجدال ایل ، خریم ، بیت ونات تے بیت شمس۔ اِیویں اُونتی شہر تے اُوناں دے پنڈ سن۔ ³⁹۳۹۔ ایہہ شہر تے اُوناں دے پنڈ بنی نفتالی دی اُوناں دے گھرانیاں دے مطابق ایہی میراث سن۔⁴⁰۴۰۔ ستویں پرچی بنی دان دے قبیلے دے حق وِچ اُوناں دے گھرانیاں دے مطابق نکلی۔ ⁴¹۴۱۔ اُوناں دی میراث دے حصے وِچ صرعاہ ، اِستوٗل ، عیر شمس۔ ⁴²۴۲۔ شعلبین ، ایالون ، اِتلاہ۔⁴³۴۳۔ ایلون ، تمناہ ، عقُرون۔ ⁴⁴۴۴۔ الِتقیہ ، حیتون ، بعلات۔ ⁴⁵۴۵۔ یہود ، بنی برق ، جات رِمون۔ ⁴⁶۴۶۔ مے یرقُون تے رِقون تے یافہ دے سامنے دا علاقے شامل سن۔⁴⁷۴۷۔ پر بنی دان نوں آودے علاقے نوں قبضے وِچ رکھن دی مشکل پیش آئی۔ چنانچے اُوناں نے اوتھوں ٹر کے لشم تے حملہ کر کے اوناں بزورِشمشیر نوں قبضے وِچ لے لیا تے اوتھے رہین لگے او لشم وِچ وس گےٗ تے آودے پیو دے ناں تے اُوھدا ناں رکھیا۔ ⁴⁸۴۸۔ ایہہ شہر تے اوناں دے پنڈ بنی دان دے قبیلے دی اوناں دے گھرانیاں دے مطابق میراث بنے۔⁴⁹۴۹۔ جِدوں او ملک نوں مقررہ حصاں دے مطابق ونڈ کے فارغ ہو گےٗ تد بنی اسرائیل نے نوں دے پُتر یشُوع نوں آودے وِچ میراث دِتی۔ ⁵⁰۵۰۔ اوناں نے یشُوع نوں ٓودی سوچ دے مطابق افرائیم دے کوہستانی ملک وِچ تِمنت سرح شہر اونوں دے دِتا۔ جیویں کہ خداوند نے حکم دِتا سی تے او اوس شہر نوں بنا کے اوھدے وِچ وس گیا،⁵¹۵۱۔ اے او حصے نے جہناں نوں الیعزر کاہن نون دے پُتر یشُوع تے بنی اسرائیل دے قبیلیاں دے جدی گھرانیاں دے سرداراں نے سِیلا وِچ خیمہ اجتماع دے بوہے تے خداوند دے حضور پرچیاں پا کے ونڈے سن۔ ایس طرح او ملک نُوں ونڈن دے کم توں ویلے ہوےٗ۔

20¹۱۔ تد خداوند نے یشُوع نوں آکھیا۔ ²۲۔ بنی اسرائیل نوں آکھ دے کہ او اوناں دی ہدایاتاں دے مطابق جہڑ یاں میں موسیٰ دے راھیں دِتییاں نے لوکن دے شہر مقرر کے دین۔ ³۳۔ تاں جے کوئی بندہ بھل چوک دے نال کسے نوں مار دیوے تے او اوتھوں نس جاوے تاں جے خُون دا بدلہ لین آلے کو بچ سکے۔⁴۴۔ جِدوں او اوناں وِچوں کسے شہر نوں نس جاوے تے او شہر دے پھاٹک تے کھلو کے اوس شہر دے وڈھریاں نوں آودی آپ بیتی دِسے۔ تد او اونوں شہر وِچ وڑن دین تے اونوں آودے نال لے جا کے رہین لئی لوئی تھاں دین۔⁵۵۔ جے خُون دا بدلہ لین آلااوھدا پیچھے ہووے تے او اوس ملزم نوں اوھدے ہتھ نہ دِین کیوں جے اونے آودے گوانڈی نوں بھل چوک دے نال ماریا سی تے اوھدی اوھدے نال کوئی پرانی دُشمنی نیں سی۔ ⁶۶۔ تے جِدوں تیک او فیصلے لئی جمات دے سامنے نہ کھلووے تے جِدوں تیک او سردار کاہن جہڑا اوناں دِناں وِچ خدمت کر رہا ہووے مر نہ جاوے تد تیک او ملزم اوسے شہر وِچ روے۔ اوھدے بعد او اوس شہر وِچ آودے گھر واپس ٹر جاوے جیتھوں او نس کے آیا سی۔⁷۷۔ فیر اوناں نے نفتالی دے کوہستانی ملک وِچ گلیل دے قادِس نوں افراٗیم دے کوہستانی ملک وِچ سِلم نوں تے یہوداہ دے کوہستانی ملک وِچ قریت اربع ( یعنی حبرون) نوں۔ ⁸۸۔ تے یریحو دے کول یردن دے چڑھدے پاسے بِن یمین دے قبیلہ دے اُجاڑ دے علاقے دی پدری زمین اوتے وِسدے ہوےٗ بصر نوں جِد دے قبیلے دے رموت نوں جہڑا جلعاد وِچ اے تے منسی دے قبیلے دے جولان نوں جہڑا بسن وِچ اے مقرر کیتا۔⁹۹۔ کوئی اسرائیلی یا اوناں وِچ وسدا ہویا کوئی پردیسی جہڑا کسے نوں غلطی نال مار دیوے نس کے اوناں مقرر کیتے ہوےٗ شہراں نوں جا سکدا اے تاں جے او انصاف لئی جمات دے سامنے پیش ہون تیک خُون دا بدلہ لین آلے ہتھوں ماریا نہ جاوے۔

21¹۱۔ تد لاویاں دے پُشتی گھرانیاں دے سردار الیعزر کاہن ، نون دے پُتر یشُوع تے بنی اِسرائیل دے قبلیاں دے دُوجے پُشتی گھرانیاں دے سرداراں دے کول آئے ۔ ²۲۔ تے ملک کعنان دے سیلا شہر وِ چ اوناں نوں آکھن لگے خداوند نے موسٰی دی معرفت ایہہ حکم دِتا سی کہ تُسیں سانوں رہن لئی شہر تے ساڈے ڈنگراں لئی چرن آلیاں تھاواں دیو۔³۳۔ لہذا بنی اسرائیل نے خداوند دے حکم دے مطابق آودی آودی میراث وِچوں تھلے لکھے ہوئے شہر تے چرن آلیاں تھاواں لاویاں نوں دِیتیاں۔⁴۴۔ پہلی پرچی قہاتیاں دے گھرانیاں دے حق وِچ نکلی جہڑے لاوی سن تے ہارون کاہن دی نسل وِچوں سن ۔اوناں نوں یہودا شمعون تے بن یمین دے قبلیا ں وِچوں تیراں شہر دِتے گئے۔ ⁵۵۔ تے باقی بنی قہات نوں افرائیم دان تے منسی دے اِدھے قبیلے دے فرقیاں وِچوں دس شہر دِتے گئے ۔⁶۶۔ بنی جیرسون نوں اشکار آشر نفتالی تے بسن وِچ وسے ہوئے منسی دے اِدھے قبیلے دے فرقیاں وِچوں تیراں شہر دِتے گئے۔ ⁷۷۔ بنی مراری نوں رُوبن جد تے زبولون دے قبلیاں توں اوناں دے گھرانیاں دے مطابق بارہ شہر ملے ۔⁸۸۔ لہذا بنی اِسرائیل نے خداوند دے موسٰی دی معرفت دِتے ہوئے حکم دے مطابق لاویاں نوں ایہہ شہر تے اوناں دِیاں چرن آلیاں تھاواں دے دیتیاں ۔ ⁹۹۔ یہوداہ تے شمعون دے قبلیاں توں اوناں نوں نے لکھے ہوئے شہر دِتے جہناں دے ناں دِتے گئے نے۔ ¹⁰۱۰۔ ( ایہہ شہر ہارون دی نسل دے اوناں لوکاں لئی سن جہڑے لاویاں دے قہاتی فرقے دے سن۔ کیوں جے پہلی پرچی اوناں دے ناں دی سی۔¹¹۱۱۔ اوناں نے بنی یہوداہ دے کوہستانی ملک وچ قریت اربع ( یعنی حبرون ) اوناں دے آسے پاسے دِیاں چرن آلیاں تھاواں دے نال اوناں نوں دِتا۔(اربع عناق دا پیو سی) ¹²۱۲۔ پر اوس شہر دے آسے پاسے دے کھیت تے پنڈ اوناں نے یفنہ دے پُتر کالب نوں اوھدی میراث دے طور تے دِتے ۔¹³۱۳۔ لہذا اوناں نے ہارون کاہن دی نسل نوں حبرون (جیہڑا خون کرن آلے دے لُکن دا شہر سی ) لِبناہ ¹⁴۱۴۔ یتیر ، اِستموُع ¹⁵۱۵۔ حولون ، دبیر ¹⁶۱۶۔ عین ، یُوطہ تے بیت شمس ایہہ نو شہر اوناں دِیاں چرن آلیاں تھاواں دے نال اوناں دے دو قبلیاں وِلوں دِتے ۔¹⁷۱۷۔ تے بنی یمین دے قبیلے وِچوں جبعون ، جبع ¹⁸۱۸۔ عنتوت تے علمون ایہہ چار شہر اوناں دِیاں چرن آلیاں تھاواں دے نال دِتے ۔ ¹⁹۱۹۔ ایسس طراں ہارون دی نسل دے کاہناں نوں سارے تیراں شہر اوناں دِیاں چرن آلیاں تھاواں دے نال دِتے گئے۔²⁰۲۰۔ لاویاں دے باقی قہاتی گھرانیاں نوں افرائیم دے قبیلے دے شہر دِتے گئے۔ ²¹۲۱۔ افرائیم دے کوہستانی ملک وِچ اوناں نوں سِکم ( جہڑا خون کرن آلے دے لُکن داشہر سی ) تے جزر ²²۲۲۔ قِبِضَیم تے بیت حورُون ایہہ چار شہر اوناں دِیاں چرن آلیاں تھاواں دے نال دِتے گئے۔²³۲۳۔ تے دان دے قبیلہ وچوں وی اوناں نوں اِلتقیہ ، جبتون ²⁴۲۴۔ ایالون تے جات رِمون ایہہ چار شہر اوناں دِیاں چرن الیا ں تھاواں دے نال ملے ۔²⁵۲۵۔ منسی دے اِدھے قبیلے وچوں اوناں نوں تعناک تے جات رِمون ، ایہہ دو شہر اوناں دِیاں چرن آلیاں تھاواں دے نال ملے۔ ²⁶۲۶۔ ایہہ سارے دس شہر اوناں دِیاں چرن آلیاں تھاواں دے نال بنی قیات دے باقی گھرانیاں نوں دِتے گئے۔²⁷۲۷۔ جرسونیاں دے لاوی گھرانیاں نوں : منسی دے اِدھے قبیلے توں بسن وِچ جولان (جہڑا خون کرن آلے دے لُکن دا شہر سی) تے بعستراہ ، ایہہ دو شہر اوناں دِیاں چرن آلیاں تھاواں دے نال دِتے گئے۔²⁸۲۸۔ اِشکار دے قبیلے توں قِسیُون ، دبرت ²⁹۲۹۔ یرموت تے عین جنیم ایہہ چار شہر اوناں دِیاں چرن آلیاں تھاواں دے نال دِتے گئے۔ ³⁰۳۰۔ آشر دے قبیلے توں مِسال ، عبدون ³¹۳۱۔ خِلقت تے رُحوب ایہہ چار شہر اوناں دِیاں چرن آلیاں تھاواں دے نال دِتے گئے۔³²۳۲۔ نفتا لی دے قبیلے وچوں جلیل وچ قا دِس (جہڑا خون کرن آلے دے لُکن دا شہر سی) حمات دور قرتان ایہہ تِن شہر اوناں دِیاں چرن آلیاں تھاواں دے نال دِتے گئے۔ ³³۳۳۔ لہذا جیرسُونیاں دے گھرانیاں دے سارے شہر اوناں دِیاں چرن آلیاں تھاوں دے نال تیراں سن۔³⁴۳۴۔ مراریاں دے گھرانیاں نوں (یعنی باقی لاویاں نوں):زبولون دے قبیلے وِچوں یقنعام ، قرتاہ ³⁵۳۵۔ دِمنہ تے نہلال ایہہ چار شہر اوناں دِیاں چرن آلیاں تھاواں دے نال دِتے گئے ۔³⁶۳۶۔ رُوبن دے قبیلے وچوں بصر یہصہ ³⁷۳۷۔ قدیمات تے مفِعت ایہہ چار شہر اوناں دِیاں چرن آلیاں تھاواں دے نال دِتے گئے۔ ³⁸۳۸۔ جد دے قبیلے وچوں جلعاد وچ رامہ (جہڑا خون کرن آلے دے لئی لُکن دا شہر سی ) محنائیم³⁹۳۹۔ حسبون تے یعزیر ت ایہہ سارے شہر اوناں دِیاں چرن آلیاں تھاواں دے نال دِتے گئے ۔ ⁴⁰۴۰۔ لہذا مراری گھرانیاں نوں جہڑے لاویاں دے بچے ہوئے لوک سن سارے بارہ شہر پرچیاں دے راھیں دِتے گئے۔⁴¹۴۱۔ بنی اِسرائیل دی آودی جائیداد دے وِچوں لاویاں دے سارے اڑتالیس شہر سن جہڑے آودی آودی چرن آلیاں تھاواں دے نال سن۔ ⁴²۴۲۔ اِناں وِچوں ہر اِک شہر دے آسے پاسے چرن آلیاں تھاواں سن۔ ایہہ سارے شہر ایویں ای سن۔⁴³۴۳۔ لہذا خداوند نے بنی اسرائیل نوں او سارا ملک دے دِتا جہڑا اونے اوناں دے پیو دادے نوں دین دی قسم کھادی سی تے او اوھدے اوتے قبضہ کر کے اوھدے وِچ وس گئے۔ ⁴⁴۴۴۔ تے خداوند نے اناں نوں اوس قسم دے مطابق جہڑی اونے اوناں دے پیو دادے نال کھادی سی ہر پاسیوں آرام دِتا تے اوناں دے دُشمناں وِچوں کوئی وی اوناں دے اِگے کھلو نہ سکیا ۔ ⁴⁵۴۵۔ جنیں چنگے وعدے خداوند نے اِسرائیل دے گھرانے نال کیتے سن اوناں وِچوں اِک وہ نہ بچیا ۔ ہر وعدہ پورا ہویا۔

22¹۱۔ تد یشُوع نے بنی روبن ، بنی جد تے منسی دے اِدھے گھرانے نوں صدیا۔ ²۲۔ تے اوناں نوں آکھیا خداوند دے خادم موسیٰ نے تہانوں جہڑے حکم دِتے سن اوناں ساریاں تے تُسی عمل کیتا تے میرے سارے حکماں نوں وی تُسی منیا۔ ³۳۔ ایس لمے ویلے وِچ اِج دے دن تیک تُسی آودے بھراواں نوں نیں چھڈیا سگوں جہڑی خدمت تہاڈے خداوند نے تہانوں دِتی اونوں پورا کیتا۔⁴۴۔ ہون جدوں کہ خداوند تہاڈے خدا نے تہاڈے بھراواں نوں آودے وعدے دے مطابق آرام دِتا اےتُسی اوس ملک وِچ جہڑا خداوند دے خادم موسیٰ نے یردن دے اوس پار تہانوں دِتا اے اپنے اپنے گھراں نوں مُڑ جاوٰ۔ ⁵۵۔ پر خیال رہےکہ تُسی اوناں حکماں تے شریعت تے ہمشاں عمل کردے رہنا جہڑے خداوند دے خادم مو سیٰ نے تہانوں دِتےنے تے خداوند آودے خدا نال محبت رکھنا تے اوھدی ساریاں راھواں تے ٹرنا تے اوھدے حکماں نوں مننا۔ اوھدے نال چمڑے رہنا تے آودی سارے دل تے آودی ساری جان دے نال اوھدی خدمت کرنا۔ ⁶۶۔ تد یشُوع نے اوناں نوں برکت دِتی تے اوناں نوں گھل دِتا تے او آودے گھراں نوں ٹر گےٗ۔⁷۷۔ منسی دے اِدھےگھراں نوں مو سیٰ نے بسن وِچ ملک دِتا سی تے دوجے اِدھے گھراںنوں یشُوع نے یردن دے لیندے ول اوناں دے بھراواں دے نال ملک دِتے سن۔ جد یشوع نے:اوناں نوں گھلیا تے اوناں نوں ایہہ کہہ کے برکت دِتی کہ ⁸۸۔ تُسی وڈی دولت یعنی وڈے وڈے گلے ، چاندی ، سونا ، پیتل تے لوہا تے بوہت سارے پاون والے نال لے کے آودے گھراں نوں مُڑو تے آودے دشمناں توں لیا ہویا سامان نوں آودے بھراواں دے نال ونڈ لو۔⁹۹۔ تد بنی روبن ، بنی جد تے بنی منسی دے اِدھے گھراں نوں ملک کنعان دے سیِلاہ دے مقام اوتے بنی اسرائیل توں اجازت لئی تاں جے او خود آودے ملک جلعاد نوں مُڑن جہناں نوں اوناں نے مو سیٰ وِلوں دِتے ہوےٗ خداوند دے حکم دے مطابق حاصل کیتا سی۔¹⁰۱۰۔ جد او یردن دے کول کنعان دے ملک وِچ جیلِلَوت دی تھاں او تے آےٗ تے بنی روبن ، بنی جد تے منسی دے اِدھے گھرانے نے اوتھے یردن دے کنڈے اوتے اِک شاندار مذبح بنایا۔ ¹¹۱۱۔ جد بنی اسرائیل نے ایہہ سنیا کہ اوناں نے کنعان دی سرحد تے یردن دے کول جیلِلَوت دے مقام تے اِسرائیلیاں دی حداں وِچ مذبح بنایا اے۔¹²۱۲۔ تے بنی اسرائیل دی ساری جمات سیلاہ وِچ کٹھی ہوئی تاں جے اوناں اوتے چڑھائی کرن۔¹³۱۳۔ چنانچہ بنی اسرائیل نے الیعزر کاہن دے پُتر فنہحاس نوں جلعاد دے ملک وِچ بنی روبن ، بنی جد ، تے منسی دے اِدھے گھرانے دے کول گھلیا۔ ¹⁴۱۴۔ تے بنی اسرائیل دے ہر قبیلے دا اک اک بندہ لے کے ا یِسس حساب نال وزیر اوھدے نال گھلے جہڑے بنی اسرائیل دے جدی گھرانیاں دے سردار سن۔¹⁵۱۵۔ جد او جلعاد وِچ بنی روبن ، بنی جد تے منسی دے اِدھے گھرانے دے کول گےٗ تے اوناں نے اوناں نوں آکھیا۔ ¹⁶۱۶۔ خداوند دی ساری جمات ایہہ کہندی اے تُسی اسرائیل دے خدا دے نال ایِسس طرح دی بے ایمانی کیوں کیتی؟ تُسی خداوند دی پیروی توں کیویں پھرگےٗ کہ ہون تُسی آودے لئی اک مذبح بنا لیا اے؟¹⁷۱۷۔ کی فغور دا گناہ ساڈے لئی کافی نیں سی؟ آج دے دن تیک اسیں اپنے آپ نوں ایس گناہ توں پاک نیں کیتا حالانکہ خداوند دی قوم وِچ وبا وی آئی۔ ¹⁸۱۸۔ تے ہون وی تُسی خداوند دی پیروی توں دور ہوندے پیےٗ او؟ جے اِج تُسی خداوند نال بغاوت کردے او تے کل او اسرائیل دی ساری قوم دے نا ل رُس جاوے گا۔¹⁹۱۹۔ جے تہاڈا ملک جہڑی تہاڈی ملکیت اے ناپاک ہووے تے اوس پار خداوند دے ملک وِچ آجاوٰ جیتھے خداوند دا گھر اے تے ساڈے نال ملکیت وِچ حصے دار بن جاوٗ پر خداوند ساڈے خدا دے مذبح دے علاوہ آودے لئی کوئی ہور مذبح بنا کے نہ تے خداوند نال بغاوت کرو تے نہ ساڈے نال۔ ²⁰۲۰۔ جد زارح دے پُتر عکن نے مسح کیتیاں شےواں وِچوں بے ایمانی کیتی تے کی اسرائیل دی ساری قوم اوتے خداوند دا قہر نازل نہ ہویا؟ عکن کلا ای آودے گناہ توں نیں مریا۔²¹۲۱۔ تد بنی روبن ، بنی جد ، تے منسی دے اِدھے گھرانے نے اسرائیلی گھرانیاں دے سرداراں نوں آکھیا۔ ²²۲۲۔ خداوند خدوانداں دا خدا، خداوند خداوندا ں دا خدا جاندا اے تے اسرئیل وی جان لین کے جے اے خداوند دے خلاف بغاوت یا نافرمانی دا نتیجہ ہووے تے سانوں اِج دے دن تیک جیوندا نہ چھڈدا۔ ²³۲۳۔ جے اسیں خداوند دے حکماں توں منہ پھیریے تے اوھدے اوتے سوختنی قربانیاں تے نذر دِیاں قربانیاں یا سلامتی دے ذبحیے چڑھان لئی ایہہ مذبح آودے لئی بنایا اے تے خداوند ای ایسس دا حساب لووے۔²⁴۲۴۔ نیں سگوں اسیں ایسس ڈر دے نال ایہہ کییتا کے کسے دن تہاڈی اولاد ساڈی اولاد نوں ایہہ نہ کہے کہ تہانوں خداوند اسرائیل دے خدا توں کی لینا دینا اے؟²⁵۲۵۔ اے بنی روبن ، تے بنی جد خداوند نے یردن نوں تہاڈے تے ساڈے وِچ حد مقرر کیتا اے لہذا خداوند وِچ تہاڈا کوئی حصہ نیں اے ایسس طرح تہاڈی اولاد ساڈی اولاد توں خداوند دے ڈرنوں دور کر دِیوے گی۔²⁶۲۶۔ ایسس لئی اسیں آکھیا کہ آوٗ آودے لئی اک مذبح بنایےٗ جہڑا سوختنی قربانیاں یا ذبیاں لئی نہ ہووے۔ ²⁷۲۷۔ سگوں ایہہ ساڈے تے تہاڈے تے آن آلیاں نسلاں دے وِچ گواہ ہووے کہ اسیں آودیاں سوختنی قربانیاں ، ہددیے تے ذبحیاں نال خداوند دی عبادت اوھدے گھر وچ کریےٗ۔ تد اِگاں توں تہاڈی اولاد ساڈی اولاد توں ایہہ نہ کیہہ سکے گی کہ تہاڈا خداوند .وِچ کوئی حصہ نیں²⁸۲۸۔ تے اسیں آکھیا جے او کدی سانوں یا ساڈی اولاد نوں ایہہ آکھن تے اسیں جواب دیوا ں گے کہ خداوند دے مذبح دے وانگر ایسس مذبح نوں بنیا ہویا وِیکھو جہنوں ساڈے پُیو دادے نے ایس لئی بنایا کہ او سوختنی قربانیاں تے ذبیاں لئی نہ ہووے سگوں ساڈے تے تہاڈے وِچ گواہ ٹھہرے۔ ²⁹۲۹۔ خداوند نہ کرے کہ اسیں خداوند نال بغاوت کریےٗ تے اِج خداوند ساڈے خدا دے مذبح دے علاوہ جہڑا اوھدے تنبو دے اگے وے سوختنی قربانیاں ، نذر دیاں قربانیاں تے ذبیاں لئی کوئی ہور مذبح بنا کے اوھدے توں دور ہو جاون۔³⁰۳۰۔ جدوں فینحاس کاہن تے قوم دے وڈھریاں نے جہڑے اسرائیلی گھرانیاں دے سردار سن ایہہ سارا سنیا جہڑا بنی روبن ، بنی جد تے بنی منسی نے آکھیا سی تے او خوش ہو گےٗ۔ ³¹۳۱۔ تے الیعزر کاہن دے پُتر فینحاس نے بنی روبن ، بنی جد ، تے بنی منسی نوں آکھیا اِج اسیں سمجھ لیا اے کہ خداوند ساڈے نال اے کیوں جے تُسی ایسس مسلے وِچ خداوند نال بیوفائی نیں کیتی تے ہون تُسی بنی اسرائیل نوں خداوند دے ہتھوں چھڈا لیا اے۔³²۳۲۔ تد الیعزر کاہن دا پُتر فنحاس تے وڈھرے جلعاد وِچ بنی روبن تے بنی جد نال مل کے کنعان نوں مُڑ آےٗ تے بنی اسرائیل نوں ایہہ سارا کُجھ دِس دِتا۔ ³³۳۳۔ او ایہہ سن کے خوش ہوے تے اوناں نے خدا دی وڈیائی کیتی تے کدی اوناں دے خلاف جنگ کرن تے اوس ملک نوں تباہ کرن دا ناں تیک نہ لیا جیتھے بنی روبن تے بنی جد رہندے سن۔³⁴۳۴۔ تے بنی روبن تے بنی جد نے اوس مذبح نوں ایہہ ناں دِتا ایہہ ساڈے وِچ گواہ اے کہ خداوند ای ساڈا خدا اے۔

23¹۱۔ اوہدے بوہت دِناں بعد خُداوند نے بنی اِسرائیل نُوں اوندے آسے پاسے دے دُشمناں ولوں آرام بخشیا تے یشُوع نے جہڑا ہُون تِیک کمزور تے بُڈھا ہو چُکیا سِی۔ ²۲۔ سارے اِسرایئلیاں نُوں بزُرگاں حاکماں عدالت کرن والیاں تے عہدہ رکھن والیا ں سَنے بلایا تے اوناں نُوں اکھیا میں کمزور تے بُڈھا ہو گیا واں۔ ³۳۔ تُسَاں سَب کُجھ ویکھ لیا اے کہ خُداوند تہاڈے خُدا نےتہاڈے لئی اوناں قوماں لئی کِی کِیتا او خُداوند تہاڈا خُدا اِی سِی جہڑا تہاڈے لئی لڑیا ۔⁴۴۔ یاد کرو کہ کِیویں میں اوناں بچیِاں ہویا ں قُوماں دا تے یردن تو لے کے لہندے وِچ وڈے سُمندر یعنی بحر اقیانوس تک دا سارا مُلک جِینوں میں فتح کِیتا پرچیاں پا کے تہاڈے قبِیلیاں دے وِچ ما لکی وانگُوں ونڈ دِتا۔ ⁵۵۔ خُداوند تہاڈا خُدا آپ اوناں نُوں تہاڈے راہ توں ہٹا دے گا او اوناں نُوں تہاڈے اگوں دُور کر دے گا تے تُسیں اوناں دے مُلک اُتے قبضہ کر لو و گے جِیویں کہ خُداوند تہاڈے خُدانےتہاڈے نال وعدہ کِیتا اے۔⁶۶۔ تے تُسیں ہِمت توں کَم لوو تے جو کُجھ مُوسی دِی شریعت وِچ لکِھیا اے اوندے توں ایدر اودر مُڑیاں بِناں اوندے اوتےعمل کر دے رہو۔ ⁷۷۔ وناں قوماں دے نال جہڑیاں تہاڈے وِچ باقی بچیاں نیں کِسے قِسم دا تعلق نہ رکھنا نا نہ اوناں دےبُتاں دے ناں لینا تے نا اِی اوناں دِی قسم کھانا ۔ تُسیں نا اوناں دِی عبادت کرنہ اوناں نُوں سجدہ کرنا۔ ⁸۸۔ سگوں تُسیں خُداوند آودے خُدا دے نال جُڑے رہنا جِیویں کہ تُساںاج تیک کِیتا اے۔⁹۹۔ خُداوند نے تہاڈے اگوں وڈیاں وڈیاں تے طاقت والیاں قوماں نُوں پیچھاں کِیتا اے تے اج دے دن تیِک کوئی بندا تہاڈے اگے کھلو نہ سکیا۔ ¹⁰۱۰۔ تہاڈے وِچو ں اِک بندہ ہزار بندیاں نُوں پیچھاں کر دیندا اے کیوں جے خُداوند تہاڈا خُدا آودے وعدے دے مُطابق تہاڈے لئی لڑ دا اے۔ ¹¹۱۱۔ لہذا بیلکل خبردار رو وتے خُداوند آودے خُدا دِی محبت وِچ قائم روو۔¹²۱۲۔ پر جے تُسیں گمراہ ہو جاو تے ایناں قوماں دے بچے ہوئے لوکاں دے نال جہڑے تہاڈے وِچ رہ گئیاں نے اوناں نال میل جول کرلو تے اوناں دے نال شادی ویاہ کر لوو یا اوناں نال تعلق ودا لوو۔ ¹³۱۳۔ تے یقین منو کہ خُداوند تہاڈا خُدا اوناں قوماں نُوں تہاڈے اگوں بیلکل نا ہٹاوے گا سگوں او تہاڈے لئی جال تے پھندا۔تہاڈی پِٹھ اُتے کوڑھے تے اکھاں وِچ کنڈے بن جاون گے ایتھوں تِیک کہ تُسیں ایس چنگے مُلک توں جِینوں خُداوند تہاڈے خُدا نے تہانُوں دِتا اے مُک جاوٗ گے۔¹⁴۱۴۔ ہون ویکھو میں اج اوسےراہ جان والا آں جہڑا سارے جہان دا اے تےتُسیں آودے سارے دِل تے جان نال جاندے او کی اوناں سارے چنگے وعدیاں وِچوں جہڑے خُداوند تہاڈے خُدا نے تہاڈے نال کِیتے اِک وِی پُورا ہویاں بِناں نہ رہا ہر وعدہ پُورا ہویا کوئی اِک وِی پُورا ہوئے بِنا ں نہیں ریا ۔ ¹⁵۱۵۔ پر جِیویں خُداوند تہاڈے خُدا دا ہر چنگا وعدہ پُورا ہویا اویں اِی خُداوند تہاڈے اُتے او ساریاں آفتاں گھلے گا جہدا اونے تہا نُوں ڈر لئی دسیا اےایتھو تِیک کہ او تہانُوں اوس چنگے مُلک وِچوں جہڑا اونے تہانُوں دِتا اے مُکا دے گا۔¹⁶۱۶۔ جے تُسیں آودے خُداوند خُدا دے عہد نُوں جہدا حُکم اونے تہانُوں دِتا اے توڑ دیو تے جا کے دُجے بُوتاں دِی بندگی کرو تے اوناں دے اگے سجدہ کرو خُداوند دا قہر تہاڈے اُتے پے جاوے گا تے تُسیں اوس چنگے مُلک توں جِینوں اونے تہانوں دِتا اے چھیتی اِی ختم ہو جاو گے۔

24¹۱۔ تد یشُوع نے اسرائیل دے سارے قبلیاں نوں سِکم وِچ کٹھا کیتا اونے اسرائیل دے وڈھریاں ، اُمرا ، قاضیاں ، تے اختیار رکھن آلیاں نوں صدیا تے او خدا دے حضور وِچ حاضر ہوےٗ۔ ²۲۔ یشُوع نے سارے لوکاں نوں آکھیا خداوند اسرائیل دا خدا فرماندا اے کہ بڑے ویلے توں جِدوں تہاڈے پُیو دادا جہناں وِچ ابرہام تے نحور دا پُیو تارح وی شامل نیں دریا دے اوس پار رہندے سن تے دوسرے بُتاں نوں پُوجدے سن۔³۳۔ پر میں تہاڈے پُیو ابرہام نوں دریا دے پار دے ملک توں لے کے کنعان دے سارے ملک وِچ اونوں راہ وکھیا تے اوھدی نسل نوں ودھایا میں اونوں اِضحاق دِتا۔ ⁴۴۔ تے اِضحاق نوں یقعوب تے عیسَو دِتے۔ تے میں عیسَو نوں شعِعیر دا کوہستانی ملک دے دِتا پر یعقوب تے اوھدے پُتر مصر ٹر گےٗ۔⁵۵۔ فیر میں موسیٰ تے ہارون نوں پیجیا تے میں مصر وِچ مصیبتیاں لیا کے مصِریاں نوں ماریا تے میں تہانوں اوتھوں کڈ لیایا۔ ⁶۶۔ جِدوں میں تہاڈے پُیو دادے نوں مصِر وِچوں کڈ لیایا تے فیر تُسی سمندر دے کنڈے تیک پونچے تے مصِریاں نے رِتھاں تے سواراں دے نال بحر قلزم تیک اوناں دا پیچھا کیتا۔⁷۷۔ پراوناں نے خداوند توں مدد لئی فریاد کیتی تے اونے تہاڈے تے مصِریاں دے وِچ ھنیرا کر دِتا۔ او سمندر نوں اوناں دے اُتے چڑھا لیایا تے اوناں نوں غرق کر دِتا تُسی خود آودی اِکھاں نال ویکھیا کہ میں مصِیریاں دے نال کی کیتا، فیر تُسی لمے ویلے تیک بیابان وِچ رہے۔⁸۸۔ میں تہانوں امُوریاں دے ملک وِچ لے آیا جہڑے یردن دے مشرق وِچ رہندے سن او تہاڈے نال لڑے پر میں تہانوں فتح دِتی۔ میں اوناں نوں تہاڈے اِگوں مُکا دِتا تے تُسی اوناں دے ملک اُ وتے قبضہ کر لیا۔⁹۹۔ جِدوں موآب دا بادشاہ صفور دا پُتر بلق اسرائیل تے چڑھن لئی تیاریاں کرن لگا تے اونے بعور دے پُتر بلعام نوں صدا کلیا تاں جے او تہاڈے تے لعنت کرن۔ ¹⁰۱۰۔ پر میں بلعام دی اِک نہ سُنی ایس لئی او مجبور ہو گیا کہ تہانوں برکت دیوے ۔ ایویں میں تہانوں اوھدے ہتھوں چھڈا لیا۔¹¹۱۱۔ فیر تُسی یردن پار ہو کے یریحو آےٗ تے یریحو دے شہر دے، امُوری، فرزی، کنعانی ، حِتی، جرجاسی ، حوی تے یبوسی تہاڈے نال لڑے پر میں اوناں نوں تہاڈے ہتھ وِچ کر دِتا۔ ¹²۱۲۔ میں زنبوریاں نوں تہاڈے اِگوں پیجا دِتا۔ ایہہ تہاڈی تلوار یا کمان دا کمال نیں سی۔¹³۱۳۔ ایس طرح میں تہانوں او ملک دِتا جہیدے تے تُسی محنت نیں کیتی سی تے ا و شہر دِتے جہناں نوں تُسی نیں بنایا سی۔ تے تُسی اوھدے وِچ رہندے بیےٗ او تے او تاکستا نانں تے زیتون دے باغاں دا پھل کھاندے او جہڑے تُسی نیں لاےٗ سی ۔¹⁴۱۴۔ ایس لئی تُسی خداوند توں ڈروتے وفاداری دے نال اوھدی عبادت کرو تے اوناں بُتاں نوں سٹ دیو جہناں دی عبادت تہاڈے پُیو دادا دریا دے اوس پار تے مصِر وِچ کر دےسن تے خداوند دی عبادت کرو۔ ¹⁵۱۵۔ تے جے خداوند دی عبادت کرنا تہانوں پسند نہ آوے تے اِج دے دن تُسی اونوں چُن لیو جہیدی تُسی عبادت کرنا چاندے او بھایویں اوناں بوتاں نوں جہناں نوں تہاڈے پُیو دادا دریا دے اوس پار عبادت کر دے سن یا اوناں امُوریاں دے بُتاں نوں جہناں دے ملک وِچ تُسی رہندے او۔ پر جیتھوں تیک میرا تے میرے گھرانے دا تعلق اے اسیں تے خداوند دی عبادت کراں گے۔¹⁶۱۶۔ تد لوکاں نے جواب دِتا کے خدا نہ کرے کہ اسیں دوجے بُتاں نوں پُو جن لئی خداوند نوں چھڈ دیےٗ۔ ¹⁷۱۷۔ او خداوند ساڈا خدا ای سی جہڑا سانوں تے ساڈے پُیو دادے نوں اوس غلامی دے ملک یعنی مصِر توں کڈ لیایا تے ساڈیاں اِکھاں نوں وڈے وڈے عجیب و غریب نشان وکھاےٗ۔ ¹⁸۱۸۔ تے خداوند نے ساڈے اِگوں امُوریاں نوں تے اوناں ساریاں قوماں نوں کڈ دِتا جہڑیاں اوس ملک وِچ وسدیاں سن۔ اسیں وی خداوند ای دی عبادت کراں گے کیوں جے او ساڈاخدااے۔¹⁹۱۹۔ یشُوع نے لوکاں نوں آکھیا تہاڈے توں خداوند دی عبادت نیں ہو سکدی او پاک خدا اے او غیرت والا خدا اے او تہاڈی نافرمانی تے تہاڈے گناواں نوں معاف نیں کرے گا۔ ²⁰۲۰۔ جے تُسی خداوند نوں چھڈ کے بُتاں دی عبادت کرن لگو گے تے بھایویں خداوند تہاڈا چنگا کردا آیا اے او مُڑ کے تہاڈے اُوتے آفت لیا وےگا تے تہانوں ختم کر دیوے گا۔²¹۲۱۔ لوکاں نے یشُوع نوں آکھیا نیں اسیں خداوند ای دی عبادت کراں گے ۔ ²²۲۲۔ تد یشُوع نے آکھا تُسی آپ ای آودے گواہ او کہ تُسی خداوند دی عبادت کرنا پسند کیتی اے۔ اوناں نے آکھیا ہاں اسیں گواہ واں۔ ²³۲۳۔ یشُوع نے آکھیا تے فیر تہاڈے وِچ جہڑے بت نے اوناں نوں دور کر دِیو تے آودے دِلاں نوں خداوند اسرائیل دے خدا وِل پھیر لو۔²⁴۲۴۔ لوکاں نے یشُوع نوں آکھیا اسیں خداوند آودے خدا دی عبادت کراں گے تے اوھدے ای وفادار رواں گے۔ ²⁵۲۵۔ اوسے دن یشُوع نے لوکاں دے نال عہد کیتا تے سِکم وِچ اوناں لئی آئین تے قوا نین بناےٗ۔ ²⁶۲۶۔ تے یشُوع نے ایہہ گلاں خدا دی شریعت دی کتاب وِچ لکھ لیاں ۔ فیر اونے اِک وڈا پتھر لیاتے اونوں خداوند دے گھر دے کول بلوط دے درخت دے تھلے رکھ دِتا۔²⁷۲۷۔ تے اوناں ساریاں لوکاں نے آکھیا ویکھ ایہہ پتھر ساڈا گواہ روے گا کیوں جے اونے او ساریاں گلاں سُنیاں نے جہڑیاں خداوند نے ساڈے نال کیتیاں نے۔ جے تُسی خدا دے نال بے وفائی کرو تے ایہہ تہاڈے خلاف گواہی دیوے گا۔ ²⁸۲۸۔ تد یشُوع نے لوکاں نوں اوناں نوں اپنی اپنی میراث وِل گھلیا ۔²⁹۲۹۔ اِناں واقعیاں توں بعد خداوند دا خادم نون دا پُتر یشُوع اک سو دِس وڑھیاں دا ہو کے مِر گیا۔ ³⁰۳۰۔ اوناں نے اونوں اوس ملکیت وِچ تمنت سرح دے مقام تے دفن کیتا جہڑا افرائیم دے کوہستانی ملک وِچ کوہِ جعس دے شمال وِچ اے³¹۳۱۔ یشُوع دے جیندے جی تے اوناں وڈھریاں دے جیندے جی جہڑے یشُوع دے بعد جیوندے رہے تے جہڑے اناں ساریاں کماں نوں جانندے سن جہڑے خداوند نے اسرائیلیاں لئی کیتے اسرائیلی خداوند ای دی عبادت کر دے رہے۔³²۳۲۔ تے یوسف دِیاں ہڈیاں جہناں نوں اسرائیلی مصِر توں لے آےٗ سن سِکم وِچ زمین دے اوس ٹوٹے وِچ دفن کیتیاں گیاں جہناں نوں یعقوب نے سِکم دے پُیو حمور دے پُتراں توں چاندی دے سو سِکیاں دے بدلے خریدیا سی۔ ایہہ تھاں یوسف دی نسل دی ملکیت بنی۔ ³³۳۳۔ تے ہارون دا پُتر اِلیعزر وی مِر گیا تے اونوں اوھدے پُتر فیحناس دی پہاڑی تے دفن کیتا گیا جہڑی اونوں افرائیم دے کوہستانی ملک وِچ دِتی کئی سی۔

قُضاة

1¹۱. یشوع دے مرن توں بعد چ بنی اسرائیل نے خداوند نوں پچھیا پئی کنعانیاں نال جنگ ساڈے ولوں کون چڑھائی کرے گا ؟ ²۲. خداوند نے جواب دتا پئی بنی یہوداہ چڑھائی کرن گے کیوں جو میں اوہناں دے ہتھاں وچ دے دتا اے ۔ ³۳. تدھ یہوداہ دے قبیلے والیاں نے اپنے شمعونی بھرا نواں نوں آکھیا پئی ساڈے نال ساڈی میراث دے علاقے ول چلو تاں جو اسیں کنعانیاں نال لر ئیے تے ایس طرحاں اسیں وی تہاڈے نال چلاں گے ۔ ایس لئی بنی شمعون اوہناں دے نال گئے ۔⁴۴. جد بنی یہوداہ نے چڑھائی کیتی تے خداوند نے کنعانیاں تے فرزیاں نوں اوہناں دے ہتھ وچ کر دتا اے ۔ اوہناں نے برق چہ اوہناں وچوں دس ہزار بندے مار مکائے ۔ ⁵۵. اوتھے اوہناں دا سامنا ادونی برق نال ہویا ، نوں برق وچ ویکھ کے اوہناں اوہناں نے اوہدے نال جنگ کیتی تے کنعانیاں تے فرزیاں نوں ہرا دتا ۔⁶۶. ادونی برق ول بھج گیا پر اوہناں نیں اوہدا پچھا کرکے اوہنون پھڑ لیا تے اوہدے ہتھاں پیراں دے انگوٹھے وَڈدِتے۔ ⁷۷. تد ادونی برق نے آکھیا ۔ میں جہڑے ستر بادشاہواں دے ہتھ پیر تے انگوٹھے کٹے سن ، میری میز ہیٹھاں ٹکڑے کٹھے کردے ہندے سن ۔ جیہا سلوک میں اوہناں کیتا ۔ تیہا بدلہ ہن رب نے مینوں دتا اے ۔ اوہ اوہنوں یروشلیم لے آئے جتھے اوہ مریا ۔⁸۸. بنی یہوداہ نے بنی اسرائیل اتے حملہ کیتا تے اوہنوں اپنے قبضے وچ لے کے شہر دے وسنیکاں نوں تلوار نال قتل کیتا تے شہر نوں اگ لا دتی ۔ ⁹۹. اوس دے بعدوں بنی یہودا ہ اوہناں کنعانیاں نال لڑن نوں گئے جہڑے پہاڑی دیس ، دکھنی علاقے دے ڈھلویں دھرتی دے وسنییک سن ۔ ¹⁰۱۰. اوہناں نوں ( جس عدا پہلا ناں قریت اربع سی ) دے کنعانی وسنیکاں اتے چڑھائی کیتی تے سیسی ، اخیمان تے تلمی نوں ہرا دتا ۔¹¹۱۱. اوس تھوں اگے جا کے اوہناں نے دبیر دے وسنیکاں اتے چڑھائی کیتی ( جس دا پہلا ناں قریت سنعر ) سی ۔ ¹²۱۲. تد کالِبؔ نے آکھیا جیہڑا وی قریت سِفرؔ نوں مار کے اوہنے لے لوئے، میں اوہنوں اپنی دھی عکؔسہ دے نال ویاہ دیاں گا۔ ¹³۱۳. کالب دے چھوٹے بھرا قنز دے پتر عتنی ایل نے اوہنوں جت لیا ایس لئی کالب نے اپنی دھی عکسہ اوہدے نال ویاہ دتی ۔¹⁴۱۴. اک دیہاڑے جد اوہ عتنی ایل کول آئی تے اوس نے اوہدے نال ضد کیتی پئی اوہ اپنے پیو کولوں اک پیلی منگے ۔ جد اوہ کھوہ اتوں اتری تے کالب نے اوہنوں پچھیا ۔ توں کیہ چاہنی ایں ؟ ¹⁵۱۵. اوہنے آکھیا ۔ میرے اتے خاص مہربانی کر ۔ کیوں جو توں مینوں دکھن دے دیس وچ کجھ زمین دتی اے ایس لئی مینوں پانی دے چشمے وی دے ، ایس لئی کالب نے اوہنوں اتلے تے ہیٹھلے چشمے دے دتے ۔¹⁶۱۶. تے موسیٰ دے سوہرے دی نسل دے قینی لوک کھجورا دے شہر نوں بنی یہوداہ دے نال یہوداہ دے اجاڑ نوں گئے جہڑا دکھن وچ عراد دے نیڑے اے تے اوتھے اوہناں نال وس گئے۔ ¹⁷۱۷. قرینی یہوداہ نے اپنے شمعونی بھراواں دے نال جا کے صفت دے وسنیکاں اتے حملہ کیتا تے اوس شہر نوں اکا ای مکا دتا ( تباہ کر دتا )۔¹⁸۱۸. یہودیاں نے غزہ ، اسقلون تے عقرون شہراں اتے اوہناں دے آلے دوالے دے علاقیاں سنے قبضہ کر لیا ۔ ¹⁹۱۹. خداوند بنی یہوداہ دے نال سی ۔ اوہناں نے پہاڑی دیس نوں تے اپنے قبضے چہ لے لیا پر پدرے علاقیاں چوں تے لوکاں نوں ناں کڈ سکے کیوں جو اوہناں لوکاں کول لوہے دے رتھ سن ۔²⁰۲۰. فیر اوہناں نے مُوسیٰؔ دے کہن دے مُطابق حُبرونؔ کالبؔ نوں دِتا تے اوہنے اوتھوں عناقؔ دے تِناں پُتراں نوں کڈھ دِتا۔ ²¹۲۱. تے بنی بنیمینؔ نے اوہناں یبوُسیاں نوں جیہڑے یرُوشلیمؔ دے وسنیک سَن نہ کڈھیا۔ ایس کرکے یبوسی بنی بنیمِین دے نال اَج تیکر یرُوشلیمؔ وِچ وسدے نیں۔²²۲۲. ہن یوسف دے گھرانے نے بیت ایل اتے چڑھائی کیتی تے خداوند اوہناں نال سی ۔ ²³۲۳. جد اوہناں نے بیت ایل ( جہدا پہلا ناں لوز سی ) دی سوہ لین لئی لوکاں نوں گھلیا ۔ ²⁴۲۴. تد جاسوسان نے اک بندے نوں شہر تون باہر آندیاں ویکھیا تے اوہنون آکھیا : ساہنوں شہر وچ ورن دی راہ دس تد اسیں تیرے نال چنگا سلوک کراں گے ۔²⁵۲۵. تد اوہنے اوہناں نوں راہ دس دتی ۔ تد اوہنان نے شہر والیاں نوں تلوار نال مار مکایا پر اوس بندے تے اوہدے سارے ٹبر نوں چھڈ دتا ۔ ²⁶۲۶. تد اوہ حتیان دے دیس وچ وڑیا تے اوتھے اوہنے اک شہر وسایا تے اوہدا ناں لوز رکھیا ۔ ایس لئی اج تیک اوہدا یہو ناں اے ۔²⁷۲۷. پرسنی نے بیت شان تعناک ، دور، ابلیعام تے مجدد تے اوہناں دے آلے دوالے دے قصبیاں چوں لوکاں نوں ناں کڈیا کیوں جو کنعانیاں تے اوسے ای دیس وچ رہن لئی ضد کیتی۔ ²⁸۲۸. جد بنی اسرائیہل دا راج آیا تد اوہناں نے کنعانیاں نوں آجرت دتیاں بغیر کم کرن تے مجبور کیتا ۔ پر اوہناں نوں اکا نئیں کڈیا ۔²⁹۲۹. ناں ای افرائیم نے جزر وچ رہن والیاں کنعانیاں نوں کڈیا ۔ سگوں کنعانی اوہناں دے وچکار ای وسدے رہے۔³⁰۳۰. ناں ای زبولون نے قطرون تے نہلال دے کنعانی وسنیاکں نوں کڈیا جیہڑے اوہناں وچ وسدے رئے جد کہ اوہناں نے ایہناں نوں اجرت دتیاں بغیر کم کرن تے مجبور کیتا ۔³¹۳۱. تاں آشر تے عکو ، صیدا ، احلاب، اکزیب ، حلبی ، افیق یا رحوب دے وسنیکاں نوں کڈیا۔ ³²۳۲. تے ایس سببوں بنی آشر دیس دے کنعانی وسنیکاں دے نال وس گئے ۔³³۳۳. ناں ای نفتالی نے بیت شمس یاں بیت عنات دے وسنیکاں نوں کڈیا سگوں بنی نفتالی وی کنعانی وسنیکاں نال جا وسے تے بیت شمس تے بیت عنات دے وسنیک اوہناں لئی بغیر اجرت تے کم کرن لگ پئے ۔³⁴۳۴. اموریاں نے بنی دان نوں پہاڑی دیس دیا ں حداں وچ ای رکھیا تے اوہناں نوں وادی وچ ہیٹھاں ناں آن دتا ۔ ³⁵۳۵. تے اموری وی کوہِ حرس، ایالون تے سعبلیم وچ ای وسے رہن دی ضد کیتی پر جدوں یوسف دے گھرانے دا راج آیا تے اوہ وی بغیر اجرت توں کم کرن تے مجبور ہو گئے ۔ ³⁶۳۶. اموریاں دی سرحد درہ عقرب توں سیلا دے پرے تیک سی ۔

2¹۱. خداوند دا فرشتہ جلجال توں یوکیم وَل گیا تے آکھن لگا : میں تہانوں مِصر توں کڈ کے اوس دیس وچ لے آیا جینو ں میں تہاڈے پیو دادا توں دین دی سوَں کھادی سی۔میں آکھیا سی پئی اوہ قول جیہڑا دتہاڈے نال بنیا سی ،میں اوہنوں کدی وی نئیں توڑا ں گا ۔ ²۲. تے تسی اوس دیس دے باسیاں دے نال کوئی قول تے وعدے نہ کرو گے سگوں تسی اوہناں دے مذبحیاں نوں ڈھا دیو گے ۔فیر وی تسی میری ناں منی۔تسی اینج کیو ں کیتا؟³۳. ایس لئی ہن میں تہانوں ایہہ آکھنا واں پئی میں اوہناں نوں تہاڈے اَگوں نئیں ہٹاواں گا سگوں اوہ تہاڈے پہلوواں وچ کنڈھےتے اوہناں دے دیوتا تہاڈے لئی پھندے ہون گے۔ ⁴۴. جدوں خداوند دا فرشتہ سارےبنی اسرائیل نوں ایہہ آکھ چکیا تے اوہ ہاواں بھر کے رون لگ پئے ۔ ⁵۵. تے اوہناں نیں اوس تھاں دا نام بو کیم رکھیا تے اوتھے اوہناں نیں خداوند دے لئی قربانیاں چڑھائیاں ۔⁶۶. یشُوع دے بنی اسرائیل نوں گھلن دے بعد اوہ اپنی اپنی میراث وچ دیس داقبضہ لین لئی ٹر گئے۔ ⁷۷. یشوُع دے جیندے جی اوہناں بزرگاں دے جیندیاں جی جیہڑے یشوُع دے بعد جیوندے رہے تے اوہ جیہڑے سارے وَڈے وَڈے کماں نؤں جاندے سن جیہڑے خداوند نیں بنی اسرائیل دے سببوں کیتے سن۔لوکی خداوند دی بندگی کر دے رہے۔ ⁸۸. خداوند دا خادم ،نُون دا پُتر یشوُع اِک سو دس ورھے دا ہو کے وفات پا گیا۔⁹۹. تے اوہناں نیں اوہنوں اوہدی میراث وچ تمنت حر س وچ دفنایاجیہڑا افرائیم دے پہاڑی دیس وچ جعس دے پہاڑ دے شمال وَل اے۔ ¹⁰۱۰. جدوں اوہ ساری نسل اپنے پیو دا دےتوں جا ملی تے اک ہور نسل پیدا ہوئی ۔جیہڑی ناں خداوند نوں جاندی سی ناں اوہدے کم نوں ،جیہڑا اوہنے اسرائیل لئی کیتا سی۔¹¹۱۱. تے بنی اسرائیل نیں خدا دی نگاہ وچ بدی کیتی تے اوہ بعل دیوتا واں دی پوجا کرن لگ پئے۔ ¹²۱۲. اوہناں نیں خداوند اپنے پیو دادے دے خدا نوں رَد کیتا جیہڑا اوہناں نوں مِصر توں کڈ لیایا سی۔اوہ اپنے آلے دوالے دے لوکاں دے وکھو وکھ دیوتا واں دے پیچھے لڑے تے پوجا کرن لگ پئے تے اوہناں نیں خداوند نوں غصہ دوایا۔ ¹³۱۳. کیوں جو اوہناں نیں خُدا نوں چھڈدِتا تے بعل تے عستارات دی سیوہ کرن لگ پئے۔¹⁴۱۴. خداودند دا قہر اسرایل اُتے بھڑکیا تے اوہناں نیں ایہناں نوں لُٹن والیاں دے ہتھ کر دِتا جنہاں نیں ایہناں نؤں لُٹنا شروع کر دِتا تے اوہنے اوہناں نوں اوہناں دے ویریاں دے ہتھ ویچیا جیہڑے اوہناں دے آلے دوالے سن تے جیناں دا اوہ سامنا وہ نئیں کر سکدے سن۔ ¹⁵۱۵. جدوں وہ اسرائی لڑائی لئی جاندے تے خداوند دا ہپتھ ایناں نوں ہراون لئی ایناں دے خلاف اُٹھدا سی جیویں پئی اوہنے ایناں ناں سوَں کھا کے آکھیا سی۔تد وہ اوہ وَڈی مصیبت وچ پھس گئے سن۔¹⁶۱۶. فیر خداوند نیں قاضی گھلے جیناں نیں اوہناں نوں تباہ کرن والیاں دے ہتھوں چھڈا یا ۔ ¹⁷۱۷. پر اوہ اپنے قاضیاں دی وی نئیں مندے سن۔سگوں ہور معبوداں نال ناجائیز تعلق ودھا کے اوہناں دی بندگی کر دے رہےتے اپ پیو دادے دے خلاف اوہ بڑی چھیتی خداوند دی گل بات منن دی راہ توں ہٹ گئے۔جیناں تے اوہناں دے پیو دادے چلدے سن۔¹⁸۱۸. جدوں کدی خداوند اوہناں دے لئی کوئی قاضی گھلدا تے اوہ اوس قاضی دے نال رہ کے اوہدے جیوندیاں جی اوہناں نوں اوہناں دے ویریاں ہتھوں چھڈا ندا رہندا سی ۔کیوں جو اوہ ظالماں تے دُکھ دین والیاں دیاں سختیاں نوں تنگ آکے ہاواں بھر دے تے خداوند نوں اوہناں تے ترس آؤندا سی۔ ¹⁹۱۹. پر جدوں اوہ قاضی مر جاندا تے لوکی فیرتوں دوسرے معبوداں وَل ٹُر کے اوہنا ں دی سیوہ تے بندگی وچ رُجھ کے ایہو جیاں راہواں توں پرت جاندے جیہڑیاں اوہناں دےپیو دادیاں دیاں رہواں توں وی بھیڑیاں سن۔اوہ اپنیاں بُریاں چالاں تے باغی راہواں دے چھڈن تے راضی نئیں ہوئے۔²⁰۲۰. ایس لئی خداوند بنی اسرائیل توں بوہت ای ناراض ہویا تے آکھیا:کیوں جو ایس قوم نیں اوس قول نوں توڑیا اے جیہڑا میں اوہناں دے پیو دادے دے نال بنیا سی تے میری گل نئیں منی۔ ²¹۲۱. ایس لئی جیناں قوماں نوں یشُوع مر دے ویلے چھڈ گیا ،اوہناں چوں کسے وی قوم نوں میں بنی اسرائیل چوں دور نئیں کراں گا۔ ²²۲۲. میں اوہناں نوں اسرائیل دی پرکھ لئی ورتاں گا تے ایہہ عیکھاں گا پئی اوہ خداوند نال پکے رہ کے اپنے پیو دادے وانگ اوہدے تے چلدے نیں یاں نئیں؟ ²³۲۳. خداوند نیں اوہناں قوماں نوں اوتھے ای رہن دِتا تے اوہناں نوں کڈھن لئی چھیتی ناں کیتی تے اوہناں نوں یشوُع دے ہتھ ناں جان دِتا۔

3¹۱. خداوند نیں اوہناں قوماں نوں رہن دِتا تاں جو اوہ اوہناں سارے اسرائیلیا نوں پرکھے جیہڑ ے کِنعان وچ کسے لڑائی وچ حصہ نئیں لیا سی۔ ²۲. اوہنے ایہہ صرف ایس لئی کیتا پئی بنی اسرائیل نوں جیناں نسلاں نال لڑن دا وَل نئیں سی اوہناں نوں جنگ کرن دا گُر سکھایا جاوے۔ ³۳. فِلستیاں دے پنج حکمران ،سارے کنعانی ،صیدانی تے کوہ ِ بعل حبرون توں لے کے حمات دے اندر آن والے بوہے تِک لبنان دیاں پہاڑاں دے وسنیک سارے حوی اوتھے ای رہ پئے ۔⁴۴. اوہناں نوں ایس لئی رہن دِتا گیا تاں جو اوہناں دے سببوں اسرائیلیاں دی پرکھ ہووے پئی اوہ خداوند دے اوہناں حکماں نؤں منن گے یاں نئیں جیہڑے اوہناں نوں موس راہیں اوہناں دے پیو دادے نوں دِتے گئے سن۔ ⁵۵. سو بنی اسرائیل کنعانیاں ،حتیاں ،اموریاں فرزیاں ،حویاں تے یبوسیاں دے وچکار وس گئے۔ ⁶۶. اوہ اوہناں دھیاں ویاہندے تے اپنیاں دھیاں اوہناں دے نال ویاہ دیندے تے اوہناں دے دیوتاواں دی پوجا کردے سن۔⁷۷. بنی اسرائیل تے خدا دی نظر وچ بدی کیتی۔ اوہ خداوند اپنے خدا نوں بھل گئے تے بعلیم دیوتاواں تے مورتاں دی پوجا کرن لگ پئے ۔ ⁸۸. خداوند دا غصہ اسرائیلیاں اُتے بھڑکیا تے اوہنے اوہناں نوں مسوپتامیہ دے بادشاہ کوشن رسحتیم دے ہتھ ویچ چھڈیا ۔سو بنیی اسرائیل اُٹھ ورہیاں تک اوہناں دے تابعدار رہے۔⁹۹. پر جدوں اوہناں نیں خداوند اَگے بینتی کیتی تاں اوہنے اوہناں دے لئی اِک چُھڈان والا گھلیا جیہڑا کالب دے نکے بھرا قنز دا پُتر محتنی ایل سی،جینے ایناں نوں چھڈایا۔ ¹⁰۱۰. خداوند دی روح اوہدے اُتے اتری جیدے سببوں اوہ اسرائیل دا قاضی بن گیا تے لڑن لئ نکلیا ۔خداوند نیں ارام دے بادشاہ کوشن رسعتیم نوں عتنی ایل دے ہتھ وچ کر دِتا تے اوہ اوہدے اُتے حاوی ہو گیا ۔ ¹¹۱۱. ایس طراں دیس وچ قنز دے پُتر عتنی دے مرن تک چالھ سال سوکن رہیا۔¹²۱۲. بنی اسرائیل نیں فیر اک واری خداوند دیاں نظراں وچ بدی کیتی تے اوہناں دی بدی دے سببو ں خداوند نیں موآب دے بادشاہ عجلون نوں اسرائیل اُتے حاوی کر دِتا۔ ¹³۱۳. عجلون بنی امون تے بنی عمالیق نوں اپنے نال لے کے آیا تے اسرائیل اُتے وار کر کے کھجوراں دے شہر اُتے قبضہ کر لیا۔ ¹⁴۱۴. بنی اسرائیل اٹھارہ ورھیاں تک موآب دے بادشاہ عجلون دے تابع رہے۔¹⁵۱۵. فیر بنی اسرائیل نیں خداوند اَگے بنتی کیتی تے اوہنے بنیامین دے گھرانے وچوں اک بندہ جیرا دت پُتر اہود نوں جیہڑا اپنے کھبے ہتھ توں کم لیندا سی اوہناں دا چھڈ اون والامتھیا گیا۔بنی اسرائیل نیں اوہدے راہیں موآب دے بادشاہ عجلون نوں ہدیے اپڑائے ۔¹⁶۱۶. اہود نیں کوئی ڈیڑھ فُٹ لمی دودھاری تلوار بنائی جنہوں اوہنے اپنے کپڑیاں ہیٹھا ں سجے پٹ نال بنھ لیا۔ ¹⁷۱۷. اوہنے اوہ ہدیے موآب دے بادشاہ عجلون دی خدمت وچ لیاندے جیہڑا چوکھا موٹا بندہ سی۔ ¹⁸۱۸. جد اہود ہدے چڑھا چکیا تے اوہنےہدیے اُٹھا ن والے خادماں نوں بھیج دِتا ۔¹⁹۱۹. تے آپیں پتھر دی اوس کان وَلو ں جیہڑی جلجال دے نیڑے سی پرت کے بادشاہ دے کول آیا تے آکھن لگا پئی اے بادشاہ میرے کول تیرے لئی اکِ بھید اے۔بادشاہ نیں آکھیا :اجے کجھ ناں آکھ ۔ایہہ سن کے بادشاہ دے سارے نوکر جیہڑے اوہدے کول سن۔دور چلے گئے ۔ ²⁰۲۰. بادشاہ اپنے ہوادا ر محل دے اُتلے کمرے وچ کلا بیٹھا رہویا سی۔اہود نیں اوہدے نیڑے جا کے آکھیا :میں خدا وَلوں تیرے لئی سنیا لیایا واں۔جیوویں ای بادشاہ اپنی تھاں توں اٹھیا۔²¹۲۱. اہود نیں اپنا کھبا ہتھ ودھایا تے اپنے سجے پٹ توں تلوار کھیچ کے بادشاہ دے ڈھیڈ وچ کھوب دِتا۔ ²²۲۲۔ ایتھوں تک پئی اوہدی نوک دوجے پاسے جا نکلی سگوں پھل مُٹھ سمیت زخم وچ دھس گیا ۔اہود نیں تلوار پیچھاں ناں کھیچی تے چربی اوہدےپھل دے اُتے ولیٹی گئی۔ ²³۲۳. تد اہود برانڈے وچوں نکل آیا تے اُتلے کمریاں دے بوہیاں نوں بند کر کے اوہناں نوں جندرا مار دِتا۔

²⁶۲۶. تے اجے اوہ اوتھے ای کھلوتے سن پئی اہود بھیج گیا ۔اوہ پتھر دی کان دے کول ہوندا ہویا جان بچان لئی سیعرت وچ جا وڑیا۔ ²⁷۲۷. اوتھے اپڑکے اوہنے افرائیم دے پہاڑی دیس وچ نرسنگا وجایا تے بنی اسرائیل اوہدے نال دیاں پہاڑیاں اُتوں ہیٹھا اٹرے اتے اوہ اوہناں دے اَگے ٹُرن لگ پیا۔²⁸۲۸. اوہنے اوہنوں آکھیا : میرے پیچھے پیچھے ٹُرے آؤ کیوں جو خداوند نیں تہاڈے دشمناں مطلب پئی موآبیاں نوں تہاڈے ہتھ وچ کردِتا اے۔اوہ اوہدے پیچھے پیچھے ہیٹھا ں اُترے تے اوہناں نیں یردن دیاں وادیاں تے قبضہ کر لیا۔ جیہڑیان موآب وَل سن تے کسے نوں وی پار اُترن نئیں دِتا۔ ²⁹۲۹. اوس ویلے اوہناں نیں گھٹوگھٹ دس ہزار موآبیاں نوں جیہڑے سارے دے سارے ڈھیر طاقت والے تے سورما سن،قتل کر دِتا ۔اوہناں وچوں کوئی وی پیچھے ناں بچیا۔ ³⁰۳۰. اوس دیہاڑے موآب اُتے بنی اسرائیل داقبضہ ہو گیا تے دیس وچ اَسی ورھے تک امن چین رہیا۔³¹۳۱. اہود دے بادوں عنات دا پُتر شجر اُٹھیا جینے ڈھگے ہانکن والی سوٹی نال چھ سو فلستی مار دِتے۔اوہنے وی اسرائیلیاں نوں بچایا۔

4¹۱۔ اہود دی موت توں بعد بنی اسرائی فیر توں ایہوجیہے کم کرن لگ پئے جیہڑے خداوند دی نگاہ وچ بُرے سن۔ ²۲۔ ایس لئی خداوند نیں کنعان دے اِک بادشاہ ،یامین دے ہتھ ویچ دِتا جیہڑا حصور وچ حکمران سی۔اوہدے لشکر دا سردار سِسیرا سی جیہڑا حُروست ہگوئیم وچ رہندا سی۔ ³۳۔ کیوں جو اوہدے کول نَو سو لوہے دے رتھ سن تے اوہنے ویہہ سال تِکبنی اسرائیل اُتے ظلم تے سِتم ڈھائے ،ایس لئی اوہناں نیں خداوند توں مدد لئی فریاد کیتی۔⁴۴۔ اوس ویلے لفیدوت دی ووہٹی دبورہ جیہڑی نبیہ سی بنی اسرائیل دی عدالت کردی ہوندی سی۔ ⁵۵۔ اوہ افرائیم دے کوہستانی دیس وچ رامہ تے بنت ایل دے وچ دبورہ دے کھجور دے رُکھ ہیٹھا ں بیٹھ کے انصاف کردی ہوندی سی تے بنی اسرائیل اوس دے کول اپنے مقدساں دے فیصلیاں لئی آؤندے سن۔⁶۶۔ اوس نیں نفتالی دے قادِس توں ابی نُوعم دے پُتر بَرق نوں بَلایا تے اوس نوں آکھیا:خداوند اسرائیل دا خدا تینوں اے حک دیندا اے پئی توں جا کے نفتالی تے زبولون دے دس ہزار بندیاں نوں اپنے نال لے تے کوہِ تبو راُتے چڑھن وچ اوہناں دی مدد کر۔ ⁷۷۔ میں یامین دے لشکر دے سردار سیسرا نوں پھُسلا اوہدے رتھاں تے فوج سمیت قیسُو ن ندی اُتے لے آواں گا تے اوہنوں تیرے ہتھاں وچ دے دیواں گا۔⁸۸۔ بَرق نیں اوہنوں آکھیا:جےتُوں میرے نال چلیں گی تے میں جاواں گاپر جے تُوں میرے نال نئیں چلیں گی تد میں نئیں جاواں گا۔ ⁹۹۔ دبورہ نیں آکھیا:بہتر اے پئی میں تیرے نال جاواں پر جس طراں نُوں ایس معاملے نوں مُکا رہیا ایں۔تینوں ایہدا کوئی اَجرنئیں ملےگا۔کیو ں جو خدداوند سیسرا نوں اِک زنانی دے حوالے کر ے گا۔سو دبورہ بَرق دے نال قادِس کو ل گئی۔¹⁰۱۰۔ جِتھے بَرق نیں زبلون تے نفتالی نوں بَلایا۔دس ہزار بندے اوہدے پیچھے پیچھے چلے تے دبورہ وی اوہناں دے نال گئی۔¹¹۱۱۔ تے حِبر قینی نیں دوجے قینیاں نال جیہڑے موسیٰ دے سالے ،حباب دی نسل توں سن،وَکھ ہو کے قادِس دے نیڑے ضعتیم وچ بلُط دے رُکھ دے کول اپنا ڈیرا لالیا سی۔¹²۱۲۔ جدوں سیسرا نوں پتہ لگا پئی ابی نوعم دا پُتر بَرق کوہِ تبور اُتے چڑھ گیا اے۔ ¹³۱۳۔ تے سیسرا نیں اپنے نَو سو لوہے دے رتھاں تے حروسِت ہگو ئیم توں لے قِسون ندی تک دے سارے بندیاں نوں اک تھاں اکٹھا کیتا۔¹⁴۱۴۔ تد دبورہ نیں بَرق نوں آکھیا :جا !اے ای اوہ دِن اے جیہدے وچ خداوند نیں سیسرا نوں تیرے ہتھ وچ کر دِتا اے۔کی خداوند اَگے نئیں گیا اے؟سو بَرق کوہِ تبور توں ہیٹھاں اُتریا تے اوہ دس ہزار بندے اوہدے پیچھے پیچھے گئے۔¹⁵۱۵۔ جیویں ای بَرق اَگے ودھیا خداوند نیں سیسرا تے اہدے رتھاں نوں تے لشکر نوں تلوار نال پسپا کر دِتا تے سیسرا اپنا رتھ چھڈ کے پیدل ای پج گیا۔ ¹⁶۱۶۔ پر بَرق نیں رتھاں دا تے لشکر دا حروست ہگوئیم تک پیچھا کیتا۔سیسرا دا سارا لشکر تلوار نال ماریا گیا تے اِک بندہ وی باقی نئیں بچیا۔¹⁷۱۷۔ ایس طراں سیسرا ،حِبر قینی دی ووہٹی ،یاعیل دے خیمے تِک پیدل پج گئے کیوں جوں حصُور دے بادشاہ یامین تے حِبرقینی دے ٹبر دے وچ یاری سی۔ ¹⁸۱۸۔ یاعیل،سیسرا نوں ملن لئی باہر چلی گئی تے اوہنوں کہن لگی:آاے مرے آقا !اندر آجا تے نہ ڈر۔سو اوہ اہدے خیمے وچ داخل ہوگیا تے اوس نیں اوہنوں کمبل وچ لُکا لیا۔¹⁹۱۹۔ اوس نیں آکھیا :میں پیاسا واں،مینوں تھوڑا جیہا پانی پیادے،اوہنےدودھ دا مشکیزہ کھول کے اوہنوں پیایاتے اوہنؤں فیر توں کمبل وچ لُکا دِتا۔ ²⁰۲۰۔ اوس نیں یاعیل نوں آکھیا : خیمے دے بوے وچ کھڑی ہو جا تے جے کوئی بندہ آ کے تینوں پُوچھے پئی ایتھے کوئی بندہ اےَ تے تُوں کہہ دویں پئی کوئی وی نئیں اے۔²¹۲۱۔ پر حِبر دی ووہٹی یاعل نیں خیمے دا اِک کیل تے ہتھوڑا چُکیا تے چُپ چُپیتے اوہدے کول گئی جد کے اوہ تھکاوٹ دے مارے گوڑھی نیندرے سَون ڈیا سی۔اہونے پورے زور نال اوہ کیل اوہدی کنپٹی وچ کھونب دِتیتے اوہ کیل اوہدی کنپٹی توں پار لنگھ کے زمین وچ وَڑگیا۔ ²²۲۲۔ بَرق سیسرا دا پیچھا کردا ہویا اوتھے آیا تے یاعیل اوہنوں ملن لئی باہر گئی۔اوہنے آکھیا:ایدھر آ!میں تینوں اوہ بندہ وَکھاواں گی جینوں توں لبھ رہیا ایں ۔ سو اوہ اوہدے نال اندر گیا تے ویکھیا پئی سیسرا مریا پیا اےتے خیمے دا کیل اوہدی کنپٹی وچ کھوبیا ہویا اے۔²³۲۳۔ اوس دن خداوند نیں کنعانی بادشاہ یامین نوں بنی اسرائیل دے سامنے مغلوب کیتا۔ ²⁴۲۴۔ تے بنی اسرائیل دا ہتھ کنعانی بادشاہ یامین دے خلاف آئے دن مضبوط ہوندا گیاایتھوں تک پئی اوہناں نیں اوہدا نام ونشان مَٹا دِتا۔

5¹۱۔ اوس دن دبورہ تے ابی نوعم دے پُتر بَرق نیں ایہہ گیت گایا: ²۲۔ جدوں اسرائیل دے امرا ء دی قیادت وچ، لوکی خوشی نال آپ نوں پیش کردے نیں۔ تد خداوند نوں مبارک آکھو!³۳۔ اے بادشاووسُنو!اے حکمرانوکن دھرو! میں خداوند دی وڈیائی کراں گی،میں گاواں گی؛ میں خداوند اسرائیل دے خدا دی مدح سرائی کراں گی ⁴۴۔ اے خداوند جدوں توں شِعر توں ظاہر ہویا، تے ادوم دے دیس توں باہر نکلیا، تے زمین لرز گئی تے آسمان ٹپکن لگا، تے بدل برسن لگے ۔⁵۵۔ کوہِ سینا والے خداوند دی حُضوری دے سبب، ہاں ،خداوند اسرائیل دے خدا دے حُضور وچ پہاڑ وی کانبھ اُٹھے۔ ⁶۶۔ عنات دے پُتر شمجر دے دِناں وچ، تے یاعیل دے دِناں وچ پُل سُنجے پئے سن؛ تے مسافر پگڈنڈیاں توں آندے جاندے سن۔⁷۷۔ جدوں تک میں دبورہ اُتے برپا نہ ہوئی، تے جدوں تک اسرائیل دے دیہات ویران پئے رئے۔ ⁸۸۔ جدوں اوہناں نیں نویں معبود چُنے ، تے جنگ شہر دے پھاٹکاں تک آگئی، تے چالیھ ہزار اسرائیلیاں دے وچ نہ کوئی سِپر تے نہ کوئی نیزہ نظر آؤندا سی۔⁹۹۔ میرا دل اسرائیل دے اُمرا وَل، تے لوکاں دے وچ خوش دل رضاکاراں وَل لگا اے۔ خداوند دی تمجید ہووے! ¹⁰۱۰۔ اے سفید کھوتیاں اُتے سوار ہون والیو، تے چنگے قالیناں تے پیٹھن والیو، تے اے راہ گیرو،غور کرو،¹¹۱۱۔ پانی دے سَوتیاں اُتے گاون والیاں دی آواز تے، جیہڑے خداوند دے جلالی کماں کا ، تےاوہدے اسرائیلی سورمیاں دے سچے کماں دا ذکر کردے نیں۔ تد خداوند دے لوک ہیٹھاں شہر دے پھاٹکاں دے کول پہنچے۔¹²۱۲۔ جاگ،جاگ،اے دبورہ ! جاگ،جاگ،تے گیت گا! اے بَرق اٹھ! اے ابی نوعم دے پُتر اپنے اسیراں نوں بَن لے۔ ¹³۱۳۔ تد جیہڑے لوکی سچے سن اوہ اُتر کے شُرفا ء دے کول آئے، خداوند دےلوک سورمیاں دے نال میرے کول آئے۔¹⁴۱۴۔ کجھ افرائیم توں آئے ، جیناں دی جڑ عمالیق وچ اے؛ بنیمین وی اوہناں لوکاں وچ سی جیہڑا ترے پیچھے آئے، تے زبولون وچوں اوہ لوک آئے جیہڑے سپہ سلار دے عصابردار نیں۔¹⁵۱۵۔ اِشکار دے حاکم دبورہ دے نال سن؛ ہاں ،اِشکار بَرق دے نال سی، جیہڑےاوہدے پیچھے پیچھے تیزی نال وادی وچ پہنچ گئے۔ رروبن دے ٹبر وچوں ہر اِک دے دل وچ فکر سی¹⁶۱۶۔ تُوں چرواہیاں دی سیٹیاں سنن لئی جیہڑیاں جھُنڈاں لئی وجائیاں جاندیاں نیں، بھیڑسالاں دے وچ کیوں بیٹھیا رہیا؟ رُبن دے ٹبر اں وچوں ، ہر اِک دے دل وچ فکر سی¹⁷۱۷۔ جلعاد یردن دے پار رُکیا رہیا۔ تے دان کَشتیاں دے کول کیوں رہ گیا؟ آشر سمندر دے ساحل اُتے بیٹھیا رہیا تے اپنی کھاڑیان وچ ٹِک گیا۔ ¹⁸۱۸۔ زبولونوالے اپنی جان کھیلن والے لوک سن؛ تے نفتالی نیں وی دیس دیاں اُچیاں تھانواں اُتے اینج ای کیتا۔¹⁹۱۹۔ بادشاہ آئے تے اوہ لڑے ؛ تے کنعا دے بادشاہ؛ مِجدودے سَتیاں دے کول تعناک وچ لڑے، پر نہ تے ایناں نوں چاندی ملی ،نہ ای قیمتی مال اوہناں دے ہتھ لگا۔ ²⁰۲۰۔ آسمان توں تاریاں نیں دھاوا بولیا، اپنیان اپنیاں منزلاں توں اوہ سیسرا دے خلاف لڑے۔²¹۲۱۔ قیِسون ندی اوہناں نوں بہا کے لے گئی، اوہی پُرانی ندی جیہڑی قِیسون ندی اے۔ اے میری جان تُوں قدم ودھاتے مضبوط ہو۔ ²²۲۲۔ فیر اوہناں زبردست گھوڑیاں دے کودن نال۔ اوہناں (سُموں) دے ٹاپواں د ی آواز گونج اُٹھی۔²³۲۳۔ خداوند دے فرشتے نیں آکھیاپئی مِیروز تے لعنت بھیجو۔ اوہدے باشندیاں اُتے ڈاھڈی لعنت کرو۔ کیوں جواوہناں نیں خداوند نوں کُمک نئیں بھیجی ، اوہ سورمیاں دے سامنے خداوند دی کُمک نوں ناں آئے۔²⁴۲۴۔ حِبر قینی دی ووہٹی یاعیل ، زنانیاں وچ بوہت مبارک ٹھہرے گی، اوہ خیمہ نشین زنانیاں وچ وی بڑی برکت والی ہووے گی۔ ²⁵۲۵۔ سیسرا نیں پانی منگیاتے یاعیل نیں اوہنو دُدھ پیایا؛ امیراں دے پیالے وچ اوہ اوہدے لئی مکھن لیائی۔²⁶۲۶۔ اوہدا ہتھ خیمے دے کِیل ولَ، تے اوہدا سجا ہتھ بڑھئی دے ہتھوڑے وَل وَدھیا ۔ اوہنے سیسرا اُتے وار کیتا تے اوہدا سِر پھاڑ دِتا ، تے اوہدی کنپٹی نوں چھیل کے ریزہ ریزہ کر دِتا۔ ²⁷۲۷۔ اوہ اوہدے قدماں وچ چُکیا، ڈگیاتے ڈھیر ہوگیا۔ اوہ اوہدےقدماں وچ چُکیا تے ڈِگ کے ڈھیر ساکت ہو گیا۔ تے جیتھے اوہ چُکیا سی اوتھے ای ڈِگ کے مر گیا۔²⁸۲۸۔ سیسرا دی ماں نیں کھڑکی وچوں چاتی مایر ؛ تے اوہ چِلمن دے گھونگھٹ وچوں ڈھاڑی؛ سیسرادے رتھ دے آن وچ اینی دیر کیوں ہوئی؟ رتھ دے پہیاں دی کھڑکھڑاہٹ سُنائی دین وچ دیر کیوں ہوئی؟²⁹۲۹۔ اوہدیاں عقلمند زنانیاں نیں جواب دِتا؛ بلکہ اوہنے اپنے آپ نوں آپ ای جواب دِتا۔ ³⁰۳۰۔ اوہ قیمتی مال نون ونڈن چ لگے ہون گے؛ ہر مرد نوں اِک اِک یاد دوو جوان کُڑیاں ، سیسرا نوں رنگ برنگے کپڑے دی لُوٹ، بلکہ بیل بُوٹے کڑھے ہوئے رنگین کپڑیاں دی لُوٹ، تے ہر گردن اُتے بیل بُوٹے والے لپیٹے ہوئے کپڑیاں دی لُوٹ ۔³¹۳۱۔ اے خداوند تیرے سارے دُشمن اینج ای شکست کھان! پر تیرے نال محبت رکھن والے اوس آفتاب وانگ ہون ، جیہڑا اپنی چمک دمک نال طلوع ہوندا اے۔ تد دیس وچ چالیھ ورھیاں تک امن رہیا۔

6¹۱۔ بنی اسرائیل نیں فیر خدا دی نگاہ وچ بدی کیتی ایس لئی اوہنے اوہناں نوں سات سالاں تِک مِدیانیاں دے دے ہتھ وچ رکھیا۔ ²۲۔ مِدیانیاں دا دا قبضہ ڈاھڈا بھاری سی پئی اسرائیلیاں نیں پہاڑاں دے شگافیاں وچ ،غاراں وچ تے چٹاناں اُتے اپنے لئی پناہگاواں بنایاں۔³۳۔ جد وں وی بنی اسرائیل بیج بوندے تے مِدیانی ،عمالیقی تے اہلِ مشرق اوہناں اُتے چڑھ آوندے ۔ ⁴۴۔ اوہ آؤندے تے دیس وچ ڈیرے لا کے غزہ تِک ساری فصل تباہ کر دیندے تے بنی اسرائیل لئی کوئی بھیڑ بکری ،گائے بیل یاں گدھا ،ایتھوں تِک پئی کوئی جاندار شے باقی نئیں چھڈ دے سن۔⁵۵۔ اوہ ٹِڈیاں دے جُھنڈ وانگ آؤندے سن تے اپنے مویشیاں تے خیمیاں سَمیت آؤندے سن۔اوہناں لوکاں دا تے اوہناں دے اونٹاں دا شمار کرنا مشکل سی تے اوہ ملک دیس نوں تباہ کرن لئی اوہدے تے حملہ کر دے سن۔ ⁶۶۔ مِدیانیاں نیں اسرائیلیاں نوں ایتھوں تِک خستہ حال کر دِتا سی پئی اوہ خداوند کولوں مدد لئی فریاد کرن لگے۔⁷۷۔ جدوں ابنی اسرایل نیں مِدیانیاں دے سبب خداوند توں فریاد کیتی۔ ⁸۸۔ تے اوس نیں اوہناں کول اِک نبی بھیجیا جینے آکھیا: خداوند اسرائیل دا خدا اینج فرماندا اےپئی میں میں تہانوں غلامی دے دیس مِصر وچوں کڈلیایا۔⁹۹۔ میں تہانوں مِصریاں دے ہتھوں تے اوہناں سبھ دے ہتھوں چُھڈا لیایا جیہڑے تہاڈے اُتے ظلم کر دے سن ۔میں اوہناں نوں تہاڈے سامنیوں کڈ دِتا تے اوہناں دا دیس تہانوں دے دِتا۔ ¹⁰۱۰۔ میں تہانوں آکھیا سی پئی میں خداوند تہاڈا خدا وآں سو ایناں امُوریاں دے دیوتاواں دی پرستیش نہ کرو جیناں دے ملک وچ تُسی رہندے اوہ۔پر تسی مری گل نہ منی ۔¹¹۱۱۔ فیر خداوند دا فرشتہ آیا تے عفرہ وچ یوآس ابیعزری دے بلُوط دے رُکھ دے ہیٹھا ں پیٹھ گیا جیتھے اوس دا پُتر جِدوعون مَے دے اِک کولہو وچ چھپ کے گہیوں جھاڑ رہیا سی تاں جو اوہنوں مِدیانیاں توں بچائی رکھن ۔ ¹²۱۲۔ جدوں خداوند دا فرشتہ جِدوعون نوں دکھائی دِتا تے فرشتہ نیں اوس نوں آکھیا :اے زبردست سُورمے!خداوند تیرے نال اے۔¹³۱۳۔ جِدعون نیں اوس نوں آکھیا :میرے آقا:گے خداوند ساڈے نال اے تے ایہہ سب کجھ ساڈے نال کیوں ہویا؟اوہدے اوہ عجیب و غریب کام کیتھے گئے جیناں دا زکر ساڈے پیو دادے ساڈے نال اینج کر دے سن پئی کی خداوند ای سانوں مِصر وچوں نئیں کڈلیایا؟ پر ہُن خداودن نیں سانوں چھڈ دِتا اے تے سانوں مِدیانیاں دا غلام بنا دِتا ۔¹⁴۱۴۔ تد خداوند نیں اوہدے تے نگاہ کیتی تے آکھیا :تُوں اپنے ایسے زور وچ جا تے بنی اسرائیل نوں مِدیانیاں دے ہتھوں چھڈایا۔کی میں تینوں نئیں بھیج رہیا؟ ¹⁵۱۵۔ جِدعون نیں پوچھیا:پر اے خداوند ! میں بنی اسرائیل نوں کیویں بچاواں گا؟میرا ٹبر بنی منسی وچ بوہت غریب اے تے میں اپنے خاندان وچ سب توں چھوٹا آں۔¹⁶۱۶۔ خداوند نیں جواب دِتا:میں تیرے نال رہواں گا تے توں سب مِدیانیاں نوں اِکو واری مار دیوے گا۔ ¹⁷۱۷۔ جِدعون نیں اوہنوں آکھیا :ہُن جے میرے اُتے تیری کرم دی نظر ہوئی اے تے مینوں ایہدا کوئی نشان وَکھا پئی تُوں ای میرے نال گلاں کر رہیا ایں۔ ¹⁸۱۸۔ میں تیری مِنت کردا واں پئی جدوں تِک میں نہ آواں تے اپنا ہدیہ لیا کے تیرے اَگے نہ رکھاں تُوں ایتھوں نہ جاویں۔تے خداوند نیں آکھیا :میں تیرے پرتن تِک ٹھہریا رہواں گا۔¹⁹۱۹۔ جدعون نیں اندر جا کے بکری دا اِک بچہ تے اِک ایفہ آٹے دی بے خمیری روٹیاں پکائیاں ۔تد اوہ گوشت نوں اِک ٹوکری وچ تے شوربے نوں اِک برتن وچ پا کے باہر لے آیا تے اوہنوں بلُوط دے رُکھ دے ہیٹھا ں فرشتہ دے حضُور وچ پیش کرنا۔ ²⁰۲۰۔ خداوند دے فرشتہ نیں اوس نوں آکھیا :ایس گوشت تے بے خمیری روٹیاں نوں لے کے اوس چٹان اُتے رکھ دے تے شوربے نوں اُنڈیل دے۔جِدعون نیں اینج ای کیتا۔²¹۲۱۔ خداوند دے فرشتہ نیں اوس عصا دی نوک وچوں جیہڑا اوہدے ہتھ وچ سی گوشت تے بے خمیری روٹیاں نوں ہتھ لایا۔تد چٹان توں اچانک آگ نکلی جس نیں اوس گوشت تے بے خمیری روٹیاں نوں بھسم کردِتا۔تد خداوند دا فرشتہ غیب ہو گیا۔²²۲۲۔ تد جدعون نیں جان لیا پئی اوہ خداوند دا فرشتہ سی تے اوس نیں آکھیا:افسوس اے اَے خداوند تعالیٰ پئی میں خداوند نوں اپنے سامنے ویکھیا۔ ²³۲۳۔ پر خداوند نیں اوہنوں آکھیا:تیری سلامتی ہووے! نہ ڈر۔تُوں مریں گا۔ ²⁴۲۴۔ تد جِدعون نیں اوتھے خداوند لئی مذبح بنایا تے اوس دا نام"یہواہ شالوم "(یعنی خداوند امن اے)رکھیا جیہڑا آج دے دِن تِک ابیعزریاں دے عُفرہ وچ موجود اے۔²⁵۲۵۔ اوسے رات خداوند نیں اوہنوں آکھیا:اپنے پیو دے ریوڑ وچوں دو سرا بیل جیہڑا سات ورھیاں دا اے ،لے۔بعل دے مذبحے نوں جیہڑا تیرے پیو دا اےڈھا دےتے اوہدے کول دی یسیرت نوں کاٹ دے۔ ²⁶۲۶۔ فیر اوس پہاڑ دی چوٹی اُتے خداوند اپنے خدا لئی صحیح قاعدے دے حساب نال مذبح بنا تے یسیرت دی لکڑی نوں جنہوں تُوں کاٹ دِتا اے جلا کے اوس دوسرے بیل دی سوختنی قربانی گُزران ۔²⁷۲۷۔ سو جِدعون نیں اپنے خادماں وچوں دس نوں لے کے جیویں خداوند نیں آکھیا سی اونج ا ی کیتا۔پر کیوں جو اوہنوں اپنے ٹبر تے شہر دے لوکاں دا خوف سی ایس لئی اوس نیں ایہ کام دِن دی بجائے رات دے ویلےکیتا۔²⁸۲۸۔ صبح جدوں شہر لوک جاگے تے اوہناں نیں ویکھیا پئی بعل دا مذبح ڈھایا ہویا اے تے اوہدے کول دی یسیرت کٹی ہوئی اے تے نویں سرے توں بنائے ہوئے مذبحے اُتے دوسرے بیل دی قربانی چڑھائی گئی اے۔ ²⁹۲۹۔ اوہ اِک دوسرے توں پوچھن لگے پئی ایہہ کس دا کام اے؟ جدوں اوہ کھوج کرن لگے تے اوہناں نوں دسیا گیا پئی یوآس دے پُتر جِدعون نیں ایہہ حرکت کیتی اے۔³⁰۳۰۔ تد شہر دے لوکاں نیں یوآس نوں آکھیا : اپنے پُتر نوں باہر لے آ،تاں جو قتل کیتا جاوے کیوں جو اوہنے بعل دا مذبح ڈھایا اےتے اوہدے کول دی یسیرت نوں کاٹ دِتا اے۔³¹۳۱۔ پر یوآس نیں اوہناں لوکاں توں جیہڑے اوہدے آلے دوالے کھڑےاَکٹھے ہوئے سن تے غصہ نال بھرے ہوئے سن،آکھیا :کی تُسی بعل دی وجہ توں مقدمہ لڑو گے ؟کی تُسی اوہنوں بچان دی کوشش کررئے او؟جیہڑا وی اوہدی وجہ توں جھگڑا کرے گا اوہ صبح تِک ماریا جاوے گا۔جے تاں بعل سچی مُچی خدا اے تے جے کوئی اوہدا مذبح ڈھا دے تے اوہ آپ ای اپنا بچاؤ کر سکدا اے۔ ³²۳۲۔ ایس لئیاوس دن اوہناں نیں جِدعون دا نام ایہہ کہہ کے یُ بعل رکھیا پئی بعل آپ اوہدے نال جھگڑ لوے کیوں جو اوہنے بعل دا مذبح ڈھا دِتا سی۔³³۳۳۔ تد سب مِدیانی تے عمالیقی تے دوجے اہلِ مشرق اَکٹھے ہوئے تے یردن نوں پار کر کے یزرعیل دی وادی وچ خیمہ زن ہئے۔³⁴۳۴۔ تد خداوند دی روح جِدعون اُتے اُتیری تے اوس نیں نرسنگاہ پھونکیا تے ابیعزریوں نوں اپنے پیچھے آن نوں آکھیا۔ ³⁵۳۵۔ اوس نیں سارے بنی منسی دے کول قاصد بھیجے تے اوہناں نوں مسلح ہو کے جنگ کرن لئی راضی کیتا۔تے اہنے آشر ،زبولون تے نفتالی دے کول وی قاصد بھیجے سو اوہ وی بنی منسی نوں آکے ملے۔³⁶۳۶۔ تد جِدعون نیں خدا نوں آکھیا :اگر توں اپنے قول دے حساب میرے ہتھوں اسرائیل نوں رہائی دِلانا چاہندا اے۔ ³⁷۳۷۔ تے ویکھ میں اِک بھیڑ دی اُون کھلیان وچ رکھ دواں گا۔جے دھُندصرف اوس اُون اُتے پوے تے آلے دوالے دی زمین سُکی رہ جاوے تے میں جان لواں گا پئی تُوں اپنے قول دے مطابق بنی اسرائیل نوں میرے ای ہتھوں رہائی بخشیں گا ۔³⁸۳۸۔ تے اینج ای ہویا ۔جِدعون دوجے دن صبح سویرے اُٹھیا تے اوہنے اوس اُون وچوں دھُند نچوڑی تے پانی دا بھریا پیالہ نکلیا۔³⁹۳۹۔ تد جِدعون نیں خدا نوں آکھیا:میرے نال ناراض نہ ہو۔مینوں صرف اِک ہو ر درخواست کرن دے۔مینوں اوس اُون وچوں اِک ہور اَزمیش کرن دے۔ایس وای اُون خُشک رہن دے تے اوس آس پاس دی زمین اُتے پوے ۔ ⁴⁰۴۰۔ اوس رات خداوند نیں اینج ای کیتا یعنی اُون خُشک رئی تے ساری ساری زمین اوس نال تر ہو گئی۔

7¹۱۔ تد یُر بعل (یعنی جدعون اے) تے اوہدے نال سب لوکاں نیں صبح سویرے اُٹھ کے حرود دے چشمے دے کول اپنے ڈیرے لائے۔مِدیانیاں دی لشکر گاہ اوہناں دے شمال وَل کوہِ مورہ دے کول دی وادی وچ سی۔²۲۔ خداوند نیں جِدعون نوں آکھیا: تیرے نال اینے کُو لوک نیں پئی پئی میں مِدیانیاں نوں اوہناں دے ہتھ وچ نئیں کر سکدا ۔ایہہ نہ ہووے پئی اسرائیل میری بجائے اپنے اُتے فخر کرن لگن پئی اوہناں دی اپنی قوت نیں اوہناں نوں بچایا ۔ ³۳۔ ایس لئی لوکاں وچ اعلان کر پئی جو کوئی خوف زدہ اے اوہ کوہِ جِلعاد چھڈ کے پرت جائے ۔ایس طراں بائی ہزار لوکی تے پرت پئے پر دس ہزار اوتھے ای جمے رہے۔⁴۴۔ پر خداوند نیں جِدعون نوں آکھیا:ہُن وی لوکی بوہتے نیں۔اوہناں نوں چشمے دے کول ہیٹھا لےجا تے اوتھے میں تیری خاطر اوہناں نوں پرکھا ں گا ۔تد میں جس دے بارے چ آکھاں گا پئی اے تیرے نال جاوے گا تد اوہ جاوے گا پر جے میں آکھاں پئی اوہ تیرے نال نہ جاوے تے اوہ نئیں جاوے گا ۔⁵۵۔ ایسطراں اوہ اوہناں لوکاں نوں چشمے دے کول تھلے لے گیا۔اوتھے خداوند نیں اوہنوں آکھیا پئی ویکھ کون کون اپنی زبان نال کُتے وانگ چپڑ چپڑ کر کے پانی پیندا اے تے کون کون اپنے گوڈے ٹیک کے پیندا اے۔اوہناں نوں وَکھ وَکھ کر لینا۔ ⁶۶۔ تین سو لوکاں نیں تے چلّو وچ پانی لے کے اوہنو چپڑ چپڑ کر کے پیتا تے باقی سب نیں گوڈے ٹیک کے پیتا۔⁷۷۔ خداوند نیں جِدعون نوں آکھیا:ایناں تین سو بندیاں دے راہیں جیناں نیں چپڑ چپڑ کر کے پیتا میں تہانوں بچاواں گاتے مِدیانیاں نوں تہاڈے ہتھاں وچ کر دواں گا۔باقی لوکاں نوں اپنی اپنی تھاں پرتن دینا۔ ⁸۸۔ ایس طراں جِدعون نیں اوہناں اسرائیلیاں نوں اپنے اپنے خیمیاں وَل بھیج دِتاتے اوہناں نیں اپنے اپنے توشے تے نرسنگے اوہناں تین سو بندیاں دے حوالے کر دِتے جیناں نوں جِدعون نیں اپنے نال رکھ لیا سی۔ہن مِدیانیاں دی لشکر گاہ اوہناں دے ہیٹھاں وادی وچ سی۔⁹۹۔ اوسے رات خداوند نیں جِدعون نوں آکھیا:اُٹھ تے تھلے اُتر کے لشکر گاہ اُتے چڑھائی کر کیون جو میں اوہنوں تیرے ہتھ وچ کر دیوا ں گا۔ ¹⁰۱۰۔ جے تُوں اوہناں اُتے حملہ کرن توں ڈردا ایں تے اپنے خادم فوارہ دے نال تھلے اوہناں دی لشکر گاہ وچ جا۔ ¹¹۱۱۔ تے سُن پئی اوہ کی کہہ رہے نیں۔تد تیرے وچ اوس لشکر گاہ اُتے حملہ کرن دی ہمت پیدا ہو جاوے گی۔فیر اوہ اپنے خادم فوارہ دے نال لشکر گاہ دی باہرلی چوکی اُتے گیا۔¹²۱۲۔ تے مِیانی ،عمالیقی تے دوجے سب مشرقی لوکی وادی وچ ٹِڈیاں وانگ پھیلے ہوئے سن۔اوہناں دے اُنٹاں داشمار کرنا اوہنا ای مشکل سی جینا سمندر دے کنارے دی ریت دا۔¹³۱۳۔ جدوں جِدعون اوتھے اَپڑیا تے اوس ویلے اِک بندہ اپنے یار نوں اپنا خواب دس دا پیا سی۔اوہ کہہ رہیا سی پئی میں خواب پئی جَوکی اِک گول مول روٹی لُڑھکدی ہوئ مِدیانیاں دی لشکر گاہ وچ آئی ۔اوہ خیمے نال اینی کُو زور نال وَجی پئی اوہ خیمہ اُلٹ کے ڈِگ گئی تے زمین اُتے جا ویچھیا ۔ ¹⁴۱۴۔ اوہدے یار نیں آکھیا:ایہہ اوس اسرائیلی مرد یوآس دے پُتر جِدعون دی تلوار دے سَوا ہور کجھ نئیں ہوسکدا ۔خداوند نیں مِدیانیاں نوں تے سارے لشکر نوں اوہدے ہتھ وچ کر دِتا۔¹⁵۱۵۔ جدوں جِدعون نیں اوہ خواب تے اوس دی تعبیر سُنی تے خدا نوں سَجدہ کیتا ۔اوہ اسرائیلیاں دی لشکر گاہ وچ پرتیا تے کہن لگا :اُٹھو ! خداوند نیں مِدیانی لشکر نوں تہاڈے ہتھ وچ کر دِتا اے ۔ ¹⁶۱۶۔ اوہنے اوہناں تین سو بندیاں نوں تین دستیاں(جتھیاں) وچ وَنڈ دِتا تے اوہناں ساریاں دے ہتھاں وچ نرسنگے تے خالی گھڑے دے دیوے تے ہر گھڑے دے اندر اِک اِک مشعل سی۔¹⁷۱۷۔ اوہنے اوہناں نوں آکھیا :جیویں مینوں کردیاں ویکھو تسی وی اونج ای کرنا ۔جدوں میں لشکر گاہ دے کنڈے اَپڑاں تے جو کجھ میں کراں تسی اونج ای کرنا۔ ¹⁸۱۸۔ جدوں میں تے میرے سب ساتھی اپنے اپنے نرسنگے پھونکیے تے تسی لشکر گاہ دے چاراں پاسیاں توں اپنے اپنے نرسنگے پھونکنا تے للکار نا پئی خداوند لئی تے جِدون دے لئی¹⁹۱۹۔ جویں ای درمیانی پہرہ شروع ہویا تے پہرے دار بلے گئے،جِدعون تے اوہ سَو بندے جیہڑے اوہدے نال سن۔لشکر گاہ دے کنارے اَپڑے۔اوہناں نیں نرسنگے پُھونکے تے ہتھاں وچ تھامے ہوئے گھڑیاں نوں توڑ دِتا۔²⁰۲۰۔ تد اوہناں تیناں دستیاں (جتھیاں )نیں وی نرسنگے پُھونکے تے اپنے گھڑیاں نوں توڑ دِتا تے اپنے کھبے ہتھاں وچ مشعلاں لئیاں تے اپنے سجے ہتھاں وچ نرسنگے لے کے اوہناں نوں پُھونکیا تے زور زور نال نعرے مارن لگے :"خداوند دی تے جِدعون دی تلوار" ²¹۲۱۔ جدوں سب بندے لشکر گاہ دے چاراں پاسیاں تے اپنی اپنی تھاں تے کھلوتے رہےتے مِدیانی اوہناں نوں ویکھ کے گھبرا گئے تے چِکاں ماردے ہوئے بھج گئے۔²²۲۲۔ ایس لئی جدوں تین سو نرسنگے پُھونکے گئے تے خداوند نیں اوہناں دے لشکر گاہ تے اِک دی تلوار اوہدے ساتھی تے چلوائی سی تے سارا لشکر صریرات وَل بیت سِقہ تِک تقریباََطبات دے نیڑے ابیل محلُولہ دی سرحد تِک بھجیا۔ ²³۲۳۔ تد نفتالی ،آشر تے سارے منسیاںدے دیس توں اسرائیلی بندے جمع ہوکے نکلے تے اوہناں نیں مِدیانیاں دا پیچھا کیتا۔²⁴۲۴۔ جِدعون نیں افرائیم دے سارے کوہستانی علاقے وچ وی قاصد بھیجے تے اوتھے دے لوکاں نوں کہلا بھیجیا پئی مِدیانیاں دے مقابلے لئی ہیٹھاں آؤ تے اوہناں توں پیلا ں بیت بارہ تِک یردن دے گھاٹیاں تے قابض ہو جاؤ۔سو سب افرائیمی بندے اَکٹھے ہوئے تے اوہناں نیں بیت بارہ تِک یردن دے گھاڑیاں اُتے قبضہ کر لیا۔ ²⁵۲۵۔ اوہناں نیں مِدیانیاں دے دو سرداراں عوریب تے زئیب نوں پھڑ لیا تے عوریب نوں عوریب دی چٹان اُتے تے زئیب نوں زئیب دے کولہو دے کول قتل کیتا۔اوہناں نیں مِدیانیاں دا تعاقب کیتا تے عوریب تے زئیب دے سِر کاٹ کے یردن دے پار ِجد عون دے کول لے آئے۔

8¹۱۔ تد افرئیم دے لوکاں نیں جِدعون کولوں پوچھیا پئی تُوں ساڈے نال اینج دا سلوک کیوں کیتا؟جدوں تُوں مِدیانیاں نال لڑن گیا تے سانوں کیوں نئیں بلایا؟تے اوہناں نیں اوہدے نال بوہت جھگڑا کیتا۔²۲۔ پر اوہنے اوہناں نوں جواب دِتا:میں تہاڈے وانگ آخر کیتا ای کی اے؟کی افرائیم دے چھڈے ہوئے انگور ابیعزر دی انگور دی ساری فصل توں چنگی نئیں؟ ³۳۔ خدا نیں مِدیانیاں دے حاکم عوریب تے زئیب نوں تہاڈے ہتھاں وچ دے دِتا اے۔جے میں تہاڈی تھاں تے ہوندا تے کی میں ویں اے کر پاؤندا؟ ایس گل تے اوہدے وَلوں اوہناں دا غصہ ٹھنڈا پے گیا۔⁴۴۔ جِدعون تے اوہدے تین سو بندے تھکاوٹ دے باوجود پیچھا کردے کردے یردن تِک آئے تے اوہنوں پار کیتا۔ ⁵۵۔ اہنے سُکات دے لوکاں نوں آکھیاپئی میرے فوجیاں نوں کُجھ روٹیاں دو کیوں جو اوہ تھک چُکے نیں تے میں ہُن وی مِدیانی بادشاہواں ،زِبح تے ضلمنع دا پیچھا کر رہیاآں۔⁶۶۔ پر سُکات دے سرداراں نیں آکھیا:کی زِبح تے ضلمنع دے ہتھ تیرے قبضے وچ آچُکے نیں جیہڑے تیری فوج نوں روٹیاں دین؟ ⁷۷۔ تد جِدعون نیں آکھیاہئی اچھا جدوں خدواند زِبح تے ضلمنع نوں میرے ہتھ وچ کر دے گا تد میں جنگلی کنڈیاں تے ببول دی چھڑیان دی مار نال تہاڈیاں دھجیاں اُرا دیاںگا۔⁸۸۔ اوتھوں اوہ فنوایل گیا تے اوہنان نال وی ایہو درخواست کیتی ۔پر اوہناں نیں وی سُکات دے لوکاں وانگ ای جواب دِتا ۔ ⁹۹۔ ایس لئی اوہنے فنوایل دے لوکاں نوں آکھیاہئی جدؤں میں فتح پا کے پرتاں گا تے ایس بُرج نوں ڈھا دیاں گا۔¹⁰۱۰۔ زِبح تے ضلمنع تقریباََ بندرہ ہزار لوکاں دی فوج دے نال قرقُور وچ سن کیوں جو اہلِ مشرق دے لشکر وچوں صرف اینے ای لوکی بچے سن،ایس لئی اِک لاکھ ویہہ ہزار شمشیر زن بندے مارے گئے سن۔¹¹۱۱۔ جِدعون نیں نُو بح تے یگہا ہ دے مشرق وچ رہن والے خانہ بدوشاں دی راہ توں جا کے اچانک اوہدے اوس لشکر اُتے جیہڑا غافل سی حملہ کیتا۔ ¹²۱۲۔ مِدیان دے دونویں بادشاہ زِبح تے ضلمنع بھج گئے پر اوس نیں اوہناں دا پیچھا کر کے اوہناں نوں گرفتار کر لیا تے اوہناں دے سارے لشکر نون پسپا کر دِتا ۔¹³۱۳۔ یوآس دا پُتر جِدعون حِرس دے درّہ دی راہ توں جنگ توں پرتیا۔ ¹⁴۱۴۔ اوہنے سُکات دے اِک نوجوان نوں پھڑیا تے اوہدے کولوں پوچھ تاچھ کیتی تے اوہنے اوہدے لئی سُکات دے سَتر حاکماں تے شہر دے بذرگاں دے ناں لکھ دِتے ۔¹⁵۱۵۔ تد جِدعون آیا تے سُکات دے لوکاں نوں آکھن لگا:ایہہ رئے زِبح تے ضلمنع جیناں دے بارے چ تُسی مینوں طنزاََ آکھیا سی پئی کی زِبح تے ضلمنع دے ہتھ تیرے قبضے وچ آچُکے نیں پئی جیہڑا اسی تیرے تھکے ماندہ لوکاں نوں روٹی دئیے۔ ¹⁶۱۶۔ اوہنے شہر دے بُزرگاں نوں پھڑیا تے اوہناں نون جنگلی کنڈیاں تے ببول دی چھڑیاں نال سزا دے کے سُکا ت دے لوکاں نوں سبق سکھایا۔ ¹⁷۱۷۔ اوس نیں فنوایل دابُرج وی ڈھادِتا تے شہر دے لوکان نوں قتل کر دِتا ۔¹⁸۱۸۔ تد اوس نیں زِبح تے ضلمنع توں دریافت کیتا پئی تُسی تبُور وچ جیناں لوکاں نوں قتل کیتا سی اوہ کینج دے سن؟اوہناں نیں جواب دِتا پئی اوہ تیرے ورگے ای سن ہر ایک شہزادے وانگ سی۔ ¹⁹۱۹۔ جِدعون نیں آکھیا پئی اوہ میرے بھرا سن،میری اپنی ماں دے پُتر ۔خداوند دی حیات دی سَوں جے تُسی اوہناں نوں جیوندا چھڈ دِتا ہوندا تے میں وی تہانوں نہ ماردا ۔²⁰۲۰۔ تد اوہنے اپنے وَڈے پُتر یتر وَل مُڑ کے آکھیا :ایناں نون قتل کر دے ! پر یتر نیں اپنی تلوار نہ کھیچی کیوں جو اوہ ہجے مُنڈا ای سی تے ڈر گیا سی۔ ²¹۲۱۔ تد زِبح تے ضلمنع نیں آکھیا :آ تے تُوں آپ ای سانوں قتل کر کیوں جو جیویں دا بندہ ہوندا اے اونجدی اوہدی طاقت ہوندی اے۔سو جِدعون اِگے وَدھیا تے اوہناں نون قتل کر دِتا تے اوہناں دے اُنٹا دیاں گردناں توں مالانواں لا لئیاں۔²²۲۲۔ تد بنی اسرائیل نیں جدعون نوں آکھیا پئی تُوں ساڈے اُتے حکومت کر ۔تُوں تے تیرا پُتر تے تیرا پوتا وی کیوں جو تُوں سانوں مِدیانیاں دے ہتھوں چُھڑا لیا اے۔ ²³۲۳۔ پر جدعون نیں اوہناں نوں آکھیا پئی نہ میں تہاڈے اُتے حکومت کراں گا تے نہ ای میرا پُتر ۔سگوں خداوند تہاڈے اُتے حکومت کرےگا۔²⁴۲۴۔ تے اوہنے آکھیا:پر میری اِک التجا اے پئی تہاڈے وچوں ہر اِک اپنی لوٹ دے حصے وچوں مینوں اِک اِک والی دیوے۔(اسمعیلیاںوچ سونے دیاں والیاں پان دا رواج سی) ²⁵۲۵۔ اوہناں نین جواب دِتا پئی اسی بڑی خوشی نال دیواں گے۔ایسطراں اوہناں نیں اِک چادر وچھائی تے ہر اِک نیں اپنی لوت دے مال وچوں اِک اِک والی اوہدے تے رکھ دِتی ۔²⁶۲۶۔ اوہناں سونے دیاں والیاں دا وزن جنہاں نوں اوہنے طلب کیتا سی،ایک ہزار سات سو مِثقال سی۔ایس تون علاوہ زیورات ،طوق تے مِدیانی بادشاہواں دے پائے ہوئے ارغوانی کپڑے وہ سن تے اوہ مالاواں وی سن جیہڑیاں اوہنان دے اُنٹاں دیاں گردناں وچ سن۔²⁷۲۷۔ جِدعون نیں اوس سونے نال اِک افواد بنایا جنہوں اوس نیں اپنے شہر عُفر ہ وچ رکھیا جیتھے سارے اسرائیلی اوہدی پرستش شروع کر کے بدکاری کرن لگے تے اوہ جِدعون تے اوس دے خاندان لئی اِک پھندہ بن گیا۔ ²⁸۲۸۔ ایس طرح مِدیانی بنی اسرائیل دے اِگے مغلوب ہو گئے تے اوہناں نیں فیر کدی وی اپنا سِر نئیں چُکیا۔تے جِدعون دے دِناں وچ چالیھ سال تِک دیس وچ امن رہیا۔²⁹۲۹۔ یوآس دا پُتر یُر بعل اپنے گھر پرتیا تے اوتھے رہن لگا۔ ³⁰۳۰۔ اوہدے اپنے سَتر پُتر سن کیوں جو اوہدیاں بوہت ساریاں ووہٹیان سن ۔ ³¹۳۱۔ اوہدی اِک کنیز سی جیہڑی سِکم وچ رہندی سی ۔ اوہدے توں وی اِک پُتر پیدا ہو یا جسدا نام اوہنے ابی ملِک رکھیا۔³²۳۲۔ یوآس دے پُتر جِدعون نیں عمر رسیدہ ہو کے وفات پائی تے اوہ ابیعزریاں دے عُفرہ شہر وچ اپنے پیو یوآس دی قبر وچ دفن کیتا گیا۔ ³³۳۳۔ جِدعون دے مردے ای بنی اسرائیل بعل دیوتاواں دی پرستش شروع کرکے بدکاری کرن لگ پئے ۔اوہناں نیں بعل بریت نوں معبود بنا لیا۔³⁴۳۴۔ تے خداوند اپنے خدا نوں یاد نہ رکھیا جس نے اوہناں نوں اوہناں دے ہر پاسے دے دُشمناں ودے ہتھوں چُھڑایا سی۔ ³⁵۳۵۔ نہ اوہناں نیں یُر بعل (یعنی جِدعون)دے خاندان دے نال اوہناں سب نیکیاں دے بدلے جیہڑیاں اوہنے اوہدےنال کیتیاں سن، کوئی ہمدردی جتائی۔

9¹۱۔ یربعل دا پتر ابی ملک ، سکم ول اپنی ماں دے بھراواں کول گیا تے اوہناں نال تے اپنی ماں دی ساری اَ ل نوں آکھیا ۔ ²۲۔ سکم دے سارے لوکاں توں پچھ پئی تہاڈے لئی کیہ چنگا اے ؟ ایہہ پئی یر بعل دے سارے ستر پتر تہاڈے اتے راج کرن یاں کلا اک بندہ ؟ تاں جو یاد رہوے پئی میرا تے تہاڈ ا خونی رشتہ اے ۔³۳۔ جہدوں ابی ملک دی ماں دے بھراواں نے سکم دے واسیاں نال ایہدے بارے دسیا تے اوہ ابی ملک دے پچھے ٹرن تے راضی ہو گئے ۔ کیوں جو اوہناں نے آکھیا پئی اوہ تے ساڈا بھرا اے ۔ ⁴۴۔ اوہناں نے اوہنوں بعل بریت دے مندر چوں ستر مثقال چاندی دتی ۔ جہدی مدد نال اوہنے کجھ بدمعاشاں تے لفنگیاں نوں اپنے پچھے ٹرن لئی راضی کیتا۔⁵۵۔ اوہ عفرہ وچ اپنے پیو دے گھر گیا تے اپنے ستر بھراواں نوں جہڑے یربعل دے پتر سن ، اک ای پتھر نال قتل کر دتا ۔ پر یربعل دا نکا پتر ، یوتام لُک گیا تے بچ نکلیا۔ ⁶۶۔ تدوں سکم تے بیت ملو دے کل واسی سکم وچ تھم دے کول بلوط دے نیڑے ابی ملک دی تاجپوشی لئی کٹھے ہوئے۔⁷۷۔ جدوں یقتام نوں ایہ سُوہ لگی تے اوہ کوہِ کرزیم دی چوٹی اتے جا کھلوتا تے ڈہڈاں مارکے آکھن لگا : اے سکم دے واسیوں ! میری گل وسنو تاں جو رب تہاڈی سنے۔ ⁸۸۔ اک دن رُکھ کسے نوں مسح کرکے اپنے لئی بادشاہ بنان نکلے ۔ اوہناں نے زیتون دے رکھ نوں آکھیا : ساڈے اتے بادشاہی کر !⁹۹۔ پر زیتون دے رکھ نے جواب دتا : کیہ میں اپنا تیل چھڈ کے جہڑا خدا تے انساناں دونواں دی عزت لئی ورتیا جاندا اے ، رکھاں تے ھکم چلان جواں گا ؟ ¹⁰۱۰۔ تدوں رکھاں نے انجیر دے رکھ نوں آکھیا پئی آ تے ساڈے اتے بادشاہی کر! ¹¹۱۱۔ پر انجیر دے رکھ نے جواب دتا : کیہ میں اپنا پھل جہڑا چوکھا چنگا تے مٹھا اے ، چھڈ کے رکھاں تے حکم چلان جاواں ؟¹²۱۲۔ تدوں اوہناں رکھاں نے انگور4 دی ول نوں آکھیا پئی ساڈے اتے بادشاہی کر! ¹³۱۳۔ پر انگور دی وَل نے جواب دتا : کیہ میں اپنی مے چھڈ کے جہڑی خدا تے انسان دونواں دی خوشی دا سبب اے ، رکھاں اتے حکم چلان جاواں ؟ ¹⁴۱۴۔ اوڑک رکھاں نے اونٹ کٹارے نوں آکھیا ! آ تے ساڈے اتے بادشاہی کر!¹⁵۱۵۔ اونٹ کٹارے نے رکھاں نوں آکھیا ! جیکر تسیں سچی مچی مینوں مسح کرکے اپنا بادشاہ متھنا چاہندے او تے آئو تے میری چھاں تھلے پناہ لوئو تے جے نئیں تے اگ نکل کے لوبان دے رکھاں نوں سواہ کر دیوے ! ¹⁶۱۶۔ ہن جیکر تسیں ابی ملک نوں بادشاہ مِتھن چ چنگی طرحاں تے چنگے ارادے نال کم لیا جاوے تے جیکر تسیں یربعل تے اوہدے ٹبر دے نال نیاں کیتا ہووے تے اوہدے نال اونج دا سبا ء ورتیا جاوے جہدا اوہ حق دا ر اے ۔¹⁷۱۷۔ تے ایہہ سوچیا اے پئی میرا پیو تہاڈے لئی لڑیا تے تہانوں مدیان دے ہتھوں چُھڈان لئی اپنی جان دی واہ لائی ، تے ٹھیک اے ۔ ¹⁸۱۸۔ پر اج تسیں میرے تے میرے پیو دے گھرانے نال توکھا کیتا اے تے اوہدے ستر پتراں نوں اک ای پتھر تے قتل کیتا تے اوہدی نوکرانی دے پتر ابی ملک نوں سکم دے واسیاں دا بادشاہ متھیا اے کیوں جو اوہ تہاڈا بھرا اے )۔¹⁹۱۹۔ جیکر اج تسیں یربعل تے اوہدے ٹبر دے نال بڑی چنگی طرحاں تے چنگے ارادے دا سبا ء ورتیا ۔ تے ابی ملک توں خوش رہوو تے تے اوہ تہاڈے توں خوش رہن ۔ ²⁰۲۰۔ پر جے تسیں اینج ناں کیتا تے ابی ملک چوں اگ نکلے تے ابی ملک نو ساڑھ کے سواہ کر دیوے ! ²¹۲۱۔ تدوں یوتام پج کے تے بیر ول ٹر گیا تے اوتھے ای اوتھے ای رہیا کیوں جو اوہ اپنے بھرا ابی ملک توں ڈردا سی ۔²²۲۲۔ ہنے ای تے ابی ملک نے اسرائیل اتے تن ورھے بادشاہی کیتی سی پئی ²³۲۳۔ خدا نے ابی ملک تے سکم دے واسیاں دے وچکار اک بدروح کلی جہدے سببوںسکم دے واسی ابی ملک نال غداری کرن تے اتر آئے۔ ²⁴۲۴۔ خدا نے ایہہ ایس لئی کیتا پئی یربعل دے ستر پتراں دے خلا ف کیتے ہوئےپاپ تے اوہناں دا لہو وگان دا بدلہ اوہدے بھرا ابی ملک توں تے سکم دے واسیاں توں لیا جاوے جہناں نے اپنے بھراواں نوں قتل کرن وچ اوہدی مدد کیتی سی .²⁵۲۵۔ اوہدی مخالفت چہ سکم دے واسیاں نے پہاڑیاں دیاں ٹیسیاں اتے چھاپہ مارن والیاں نوں بٹھا دتا جہڑے آن جان والے ساریاں بندیاں نوں لٹ لیندے سن ۔ ایہدی سُوہ ابی ملک نوں ہوئی۔²⁶۲۶۔ تدہ عبید دا پتر جعل اپنے بھراواں سنے سک وچ آیا تے اوتھوں دے واسیاں نے اوہدے تے یقین کیتا ۔ ²⁷۲۷۔ فیر اوہ پیلیاں چہ گئے تے انگور کٹھے کرکے ایہناں دا رس کڈھیا ۔ اوہدے باد اوہ اپنے دیوتا دے مندر چہ جا کے نچن پُڑکن لگے۔ تے جہدوں اوہ کھا بی رہ سن تے ابی ملک تے لعنت کرن لگ پئے۔²⁸۲۸۔ تدوں عبد دا پتر جعل نے آکھیا : ابی ملک کون اے تے سکم کون اے پئی اسیں اوہدی گل کیوں اوہدے پچھے چلئیے؟ کیہ اوہ یربعل دا پتر نئیں تے زبول اوہدا قائیم مقام نئیں ؟ تسیں سکم دے پیو حمور دے لوکاں دے پچھاں چلو، اسیں تے ابی ملک دے پچھے چلاں گے ۔ ²⁹۲۹۔ کیہہ سی جے ایہہ لوکی میرے ہتھ تھلے ہندے ، تدھ میں ابی ملک توں پچھاں ہٹ جاندا ۔ میں ابی ملک نوں کہندا : اپنی ساری فوج نوں سدھ لیا ۔³⁰۳۰۔ جدوں شہر تے حکم چلان والے زبول نے عبد دے پتر جعل دیاں گلاں سنیاں تے اوہ بوہت رُس گیا۔ ³¹۳۱۔ اوہنے سُوہ لگیاں بناں ابی ملک ول چٹھی دین والے گھلے تے کہوا گھلیا پئی عبد دا پتر جعل تے اوہدے بھراسکم وچ آئے نیں تے اوہ شہر نوں تیرے خلاف پمکا ہ رئے نیں ۔³²۳۲۔ سو تو تے تیرے لوکی رات نوں اٹھن تےمیدان چ لُک کے بیہہ جان ۔ ³³۳۳۔ تے صبح سورج نکلدیاں ای شہر تے چڑھائی کرن ۔ جدوں جعل تے اوہدے لوکی تیرا مقابلہ کرن آن تے جو کجھ تیرے توں ہووے اوہ کریں ۔³⁴۳۴۔ تدھ ابی ملک تے اوہدی فوج دے سارے لوکی چاراں کونیاں چ رات دے ویلے آ کے سکم دے نیڑے لُک کے بیہہ گئے ۔ ³⁵۳۵۔ ٹھیک اوس ویلے جدوں عبد دا پتر جعل باہر جا کے شہر دی بروُہ تےجا کھلوتا ۔ ابی ملک تے اوہدے سپاہی اپنی لُکن دی تھاں توں نکل گئے ۔³⁶۳۶۔ جدوں جعل نے اوہناں نوں ویکھیا تے زبول نوں آکھیا : ویکھ لوکی پہاڑاں دیاں ٹیسیاں توں تھلے اُتر رئے نیں ۔ زبول نے اوہنوں آکھیا : تینوں تے پہاڑاں دے پرچھاویں چ وی بندے وکھالی دیندے نیں ۔ ³⁷۳۷۔ پر جعل نے فیر آکھیا : ویکھ میدان دے وچکار روں لوکی لگے آ رئے نیں ۔ تے اک فال گیر ٹولی بلوط ولوں آ رئ اے ۔³⁸۳۸۔ تدھ زبول نےاوہنوں آکھیا :ہن تیری اوہ آکڑ کتھے گئی جہڑا توں کہندا سی پئی ابی ملک کون اے پئی اسیں اوہدے پچھے ٹرئیے؟ کیہ ایہ اوہ لوکی نئیں جہناں نوں تو گھٹیا جان دا سی؟ ہن جا تے اوہناں نال لڑ۔ ³⁹۳۹۔ تدھ جعل سکم دے واسیاں نوں لے نکلیا تے ابی ملک نال لڑیا۔ ⁴⁰۴۰۔ ابی ملک نے اوہنوں گھسیٹیا تے شہر دی بروُہ ول اپڑ دیاں اپڑدیاں کئی لوکی مارے گئے۔⁴¹۴۱۔ ابی ملک ارومہ وچ رُکیا ۔ تے زبول نے جعل تے اوہدے بھراواں نوں سکم چوں کڈھ دتا ۔ ⁴²۴۲۔ دسورے دیہاڑے سکم دے لوکی میدان چ جان لئی نکلے تے ابی ملک نوں اوہدی سوُہ لگی ۔ ⁴³۴۳۔ تدھ اوہنے اپنے لوکاں نوں لیا تے اوہناں نوں تِن ٹولیاں چہ وکھو وکھ کیتا تے میدان وچ لُک کے بیہہ گئے ۔ جد اوہنے لوکاں نوں شہرولوں باہر آئوندیاں ویکھیا تے اوہ وار کرن لئی اگاں ودھے۔⁴⁴۴۴۔ ابی ملک تے اوہدے نال دے سنگی پج کے شہر دی بروُہ تے جا کھلوتے تے اوہ ٹولیاں اوہناں لوکاں ول لڑن لئی ودھیاں جہڑے لوکی میدان وچ سن ۔ تے اوہناں نوں مارن لگ پئے۔ ⁴⁵۴۵۔ ابی ملک پورا دن شہر نال لڑدا رئیا ۔ ایتھوں تیِک پئی اوہنوں فتح کر لیا تے اوہناں لوکاں نوں جہڑے اوتھے سن قتل کر دتا ۔ تے شہر نوں ڈھا کے تے اوہدے اتے لون سٹیا ۔⁴⁶۴۶۔ ایہہ سن کے سکم دے برج دے سارے لوکی البریت دے مندر دے قلعے وچ وڑ گئے۔ ⁴⁷۴۷۔ جدوں ابی ملک نے ایہہ سنیا پئی اوہ اوتھے کٹھے ہوئے نیں ۔⁴⁸۴۸۔ تے اوہ تے اوہدے سارے لوکی ضلمون دے پہاڑ اتے چڑھ گئے ۔ اوہنے اک کواہڑا لیا تے کجھ ٹہنیاں کٹ کے اپنے موہڈیاں تے رکھ لیاں تے اپنے نال دیاں لوکاں نوں آکھیا پئی جو کجھ تسیں مینوں کردیاں ویکھیا اے تسیں وی چھیتی نال اوہو ای کرو۔ ⁴⁹۴۹۔ تدھ ساریاں لوکاں نے ٹہنیاں کٹیاں تے اوہ ابی ملک دے پچھے ٹر پئے تے قلعے دے سامنے اوہناں دا ادھا ڈھیر لا کے تے اوہناں نوں اگ لا دتی تے لوکی اندر ای پھنسے رئے ۔ تدھ سکم دے برج دے اندر ساریاں زنانیاں تے بندے جہڑے گنتی چ گھٹو گھٹ اک ہزار سن ، مر گئے ۔⁵⁰۵۰۔ اوہدے بعدوں ابی ملک تبعیض ول گیا تے اوہنوں گھیرے چہ لے کے تے اوہدے تے قبضہ کر لیا ۔ ⁵¹۵۱۔ سو شہر دے اندر اک بوہت پکا برج سی جہدے وچ شہر دیاں ساریاں زنانیاں تے بندے پج کے جا وڑے تے اپنے آپ نوں اندر وں بند کرکے برج دے اتاں چھت تے چڑھ گئے ۔⁵²۵۲۔ ابی ملک برج دے کول گیا تے اوہدے اتے حملہ کر دتا ۔ لیکن جسطراں ای اوہ برج دے بوہے تے اوہنوں اگ لان اپڑیا ۔ ⁵³۵۳۔ کسے زنانی نے چکی دا اُتلا پُڑوا اوہدے سر اتے ڈیگ دتا ۔ جہیدے نال اوہدی کھوپڑی پاٹ گئی۔ ⁵⁴۵۴۔ اوہنے اوسے ویلے اپنے ہتھیار چکن والے نوں آواز دتی تے آکھیا اپنی تلوا ر کھچ تے مینوں قتل کر دے تاں جو ایہہ لوکی ایہہ ناں آکھ سکن پئی ایہہ اک زنانی نے مینوں مار دتا اے ۔ سو اوہدے نوکر نے اپنی تلوار اوہدے بدن وچ کھبا دتی تے اوہدے ساہ نکل گئے ۔⁵⁵۵۵۔ جدوں اسرئیلیاں نے ویکھیا پئی ابی ملک مر گیا تے اوہ گھر مڑ گئے ۔ ⁵⁶۵۶۔ ایس طرحاں خدا نے ابی ملک نوں اوس بدی دا بدلہ دتا ۔جہڑا اوہنے ستر بھراواں نوں قتل کرکے اپنے پیو دے نال بدی کیتی گئی سی ۔ ⁵⁷۵۷۔ خدا نے سکم دے لوکاں نوں وی ااوہناں دی بدی دی سزا دتی تے یربعل دے پتر یوتام دی لعنت اوہناں تے آ ئی ۔

10¹۱۔ ابی ملک دے بعد تولع ناں دا اک بندہ جہڑا اشکار دے قبیلے دا سی اسرائیل دی طرگ داری لئی کھلوتا ۔ اوہ دودو دا پوترا تے فوہ دا پتر سی ۔ اوہ افرائیم دے پہاڑی دیس سمیر وچ رہندا سی ۔ ²۲۔ اوہ تیئی ورھے تیَک اسرائیل دا نیاں کرن وال سی ۔ اپنے مرن دے بعد سمیر وچ دفنایا گیا۔³۳۔ اوہدے بعد جلعادی یائیر احیا جہڑا بائی ورھے تیَک اسرائیل دا قاضی رئیا ۔ ⁴۴۔ ایہدے تیہ پتر سن جہڑے تیہ کھوتیاں تے بہندے سن ۔ جلعاد وچ اوہ تیی شہراں تے حکم چلاندے سن ۔ جہڑے اج دے دن تیَک یائیر اکھواندے نیں ۔ ⁵۵۔ جدوں یائیر مر گیا تے اوہ قامون وچ دفنایا گیا ۔⁶۶۔ بنی اسرائیل نے فیر خداوند دیاں اکھاں چ بدی کیتی تے بعل ،عستارات تے ارام دے دیوتاواں ، صَدون دے دیوتاواں ، موآب دے دیوتاواں ، بنی عمون دے دیوتاواں تے فلستیاں دے دیوتاواں دی پوجا کر لگ پئے ۔ جدوں کہ اوہناں نے خداوند نوں چھڈ دتا سی تے اوہدی بندگی نئیں کر دے سن ۔ ⁷۷۔ ایس لئی اوہ اوہنوں توں رُس گیا ۔ تے اوہناں نوں فلستیاں تے بنی عمونیاں دے ہتھ ویچ دتا ۔⁸۸۔ جہناں نے اوس ورھے بنی اسرائیل نوں بوہت ای ستایا تے ماریا کُٹیا تے اوہ اٹھاراں ورھے تِیک یرد ن دے دمشق وچ اموریاں دے دیس جلعاد وچ وسے ہوئے سارے اسرائیلیاں اتے ظلم کردے رئے ۔ ⁹۹۔ بنی عمون وی یردن پار کرکے یمین دے پتر یہوداہ تے افرائیم دے گھرانے نال لڑن آ جاندے سن ۔ تدھ اسرائیلی بوہت مصیبت چ پھیس گئے ۔¹⁰۱۰۔ تدھ بنی اسرائیل نے خداند اگے ترلا پایا پئی اسیں تیرے برخلاف پاپ کیتا اے تے اپنے ای خدا نوں چھڈ کے بعل دیوتا دی پوجا کیتی ۔ ¹¹۱۱۔ خداوند نے جوان دتا: جدوں مصریان ، اموریان ، بنی عمونیاں ، فلستیاں ، ¹²۱۲۔ صیدانیاں ، عمالیقیاں ، تے ماعونیاں نے تہاڈے تے ظلم کیتے تے تسیں امداد واسطے میرے اگے منت کیتی تدوں کیہ میں تہانوں اوہناں دے ہتھوں خلاصی نئیں دتی ؟¹³۱۳۔ پر تسیں مینوں چھڈ کےتے ہور دیوتاواں دی پوجا کیتی ، ایس لئی ہن میں تہانوں نئیں چھڈانواں گا ۔ ¹⁴۱۴۔ جائو تے اوہناں ویوتاواں اگے روئو کرلائو جہناں نوں تسیں اپنا بنا لیا اے۔ اوہ ای تہانوں تہاڈی مصیبت وچ چھڈان گے ۔¹⁵۱۵۔ پر بنی اسرائیل نے خداوند نوں آکھیا : اسیں پاپ کیتا اے ۔ ایس لئی توں ساڈے نال اوہ ای کر جو تو چنگا سمجھنا ایں ۔ پر ہن سانوں چھڈا لے۔ ¹⁶۱۶۔ تدوں اہناں نے اوہناں دے دیوتاواں نوں اپنے وچوں کڈھ دتا تے اوہ خداوند دی پوجا کرن لگ پئے تے خدا اسرائیل دی پریشانی نوں ہور اگے ویکھ ناں سکیا ۔¹⁷۱۷۔ جدوں بنی عمونیاں نے ہتھار پا کے جلعاد وچ ڈیرے لائے تے اسرائیلیاں نے کٹھے ہو کے مصفاہ چ ڈیرے لائے ۔ ¹⁸۱۸۔ تدوں جلعاد دے لوکاں دے پینچ اک دوجے نوں کہن لگے : جہڑا کوئی بنی عمون تے وار کر نا شروع کرے گا اوہو ای جلعاد دے سارے واسیاں دا پنچ ہووے گا ۔

11¹۱۔ جلعاد افتاح ہک وڈا سورما سی ۔او جلعاد دا پتر سی اتاں اوہدی ماں اک کسبی سی ۔ ²۲۔ جلعا د دی ووہٹی تھوں وی اس دے پتر ہو ئے تے جد اوہ وڈے ہو گئے تے اوہناں نے اوس نوں ایہہ کہہ کے کڈھ دتا کہ تینوں ساڈے خاندان وچ کوئی میراث نئیں ملے گی کیوں جو توں اوپری زنانی دا پتر ایں ۔ ³۳۔ تد افتاح اپنے بھراواں کولوں نس گیا تے طوب دے دیس وچ جاوسیا جتھے کئی شہدے اوہدے کول جمع ہو گئے تے لٹ مار کرن لگ پئے ۔⁴۴۔ کجھ چر مگروں بنی عمون نے بنی اسرائیل دے خلاف جنگ چھیڑ دتی ۔ ⁵۵۔ تد جلعاد دے بزرگ افتاح نوں موڑ لیاں نوں طوب دے دیس نوں گئے ۔ ⁶۶۔ تے آکھن لگے پئی ساڈے نال ٹر کے ساڈا سردار بن جا ،تاں پئی اسی عمون نال لڑ سکیئے ۔⁷۷۔ افتاح نے اوہناں نوں آکھیا تسیں تے میرے نال ویر پا کے مینوں اپنے پئو دے گھروں کڈ ھ دتاسی ،ہن اجیہی کیہڑی بپتا آ پئی سے پئی میرے کول آ ئے او ؟ ⁸۸۔ جلعاد دے بزرگاں تے آکھیا ۔خیر ہن تے اسیں تیرے کولوں مدد چاہندے آں ۔ساڈے نال ٹر پے تا ں پئی اسی بنی عمون نال جنگ کر سکیے اتے توئیں اساڈے جعلاد دے سارے واسیاں دا حاکم ہوویں گا ۔⁹۹۔ افتاح نے جواب دتا ۔جیکر تسی مینوں بنی عمون نال لڑن لئی لے جا ندے او اتے خداوند اوہناں نوں میرے ہتھاں وچ کر دیندا اے ، کی فیر سچی میں تہاڈا حاکم ہووا ں گا ؟ ¹⁰۱۰۔ جلعاد دے وڈیریاں نے جواب وچ آکھیا ،خداوند ساڈا گواہ اے ؛اسیں سچی اوہیو کجھ کراں گے جو توں کہندا ایں ۔ ¹¹۱۱۔ سو افتاح جلعاد دے بزرگاں نال گیا تے لوکاں نے اوہنوں اپنا حاکم تے سردار بنا یا تے اوس نے مصفا خداوند دے حضور ااپنیاں سبھے گلاں کہہ سنائیاں ۔¹²۱۲۔ تد افتاح نے بنی عمون دے بادشاہ دے کول ہر کارے گھل کے پچھیا پئی تیرا ساڈاے نال کیہہ ویر اے پئی توں ساڈے دیس اُتے چڑ ھائی کیتی اے ؟ ¹³۱۳۔ بنی عمون دے بادشاہ نے افتاح دے ہرکاریاں نوں جواب دتا پئی جد بنی اسرائیل مصر تو نکل آئے سی تد اوہناں نے ارنُونتو لے کے یبوق تے یردن تیک میرا سارا دیس لے لیا سی ۔ہن اوہنوں صلح سلامتی نال پرتا دوو۔¹⁴۱۴۔ تد افتاح نے عمون دے بادشاہ کول ہر کاریاں نوں ایہہ آکھ کے فیر گھلیا پئی ۔ ¹⁵۱۵۔ افتاح انج آکھدا اے پئی بنی اسرائیل نے ناں تے موآب دا تے ناں ای بنی عمون دا دیس کھویا اے ۔ ¹⁶۱۶۔ پر جس ویلے بنی اسرائیل مصرتوں نکل آئے سن اتے اوہ اجاڑاں وچوں ہوندے ہوئے بحیرہ قلزم تیک آئے تے قادس وچ آپڑ گئے ۔¹⁷۱۷۔ تد اسرائیلیاں نے ادوم دے بادشاہ کول ایہہ آکھ کے ہرکارے گھلے پئی ساہنوں اپنے دیس وچوں وی لنگن دی اجازت دے ۔پر ادوم دے بادشاہ نے اوہدی گل نئیں سنی ۔اوہناں نے موآب دے بادشاہ نوں وی ایہو سندیسہ گھلیا تے اوہ ویانکاری ہوگیا ۔سو اسرائیلی قادس وچ ای رہ گئے ۔ ¹⁸۱۸۔ ایس دے بعد اوہ اجاڑ وچوں دی لنگدے ہوئے ادوم تے موآب دے دیساں دے دوالے بھوں کے موآب دے دیس دے چڑھدے ولوں آئے تے ارنون دے پار تنبو لالئے ۔اوہ موآب دی زمین وچ نئیں وڑے کیوں جو ارنون اوہدا بنا سی ۔¹⁹۱۹۔ تد اسرائیلیاں نے اموریاں دے بادشاہ سیحون کول ہرکارے گھلے جیڑا ھصبون وچ راج کرداسی تے اوہنوں آکھیا پئی ساہنوں اپنے دیس وچوں لنگ کے ساڈی اپنی تھاں تے جان دے ۔ ²⁰۲۰۔ پر سیحون نے اسرائیل اتے ایناں پھروسا ناں کیتا کہ اوہ اوہناں نوں اپنے دیس وچوں لنگ کے جان دیوے ،سگوں اوہنے اپنے سارے لوکاں نوں جمع کیتا تے یہص دی تھاں تے تنبو لا لئے تے اسرائیلیاں نال جنگ چھیڑ دتی ۔²¹۲۱۔ تد خداوند اسرائیل دے خدا نے سیحون تے اوہدے سارے لوکاں نوں اسرائیلیاں دے ہتھاں وچ کر دیا تے اوہناں نے اموریاں نوں ہرا کے اوس دیس وچ وسن والے اموریاں دی ساری زمین اتے قبضہ کر لیا ۔ ²²۲۲۔ جیہڑی زمین ارنون توں لے کے یبوق تے اجاڑ اں تو لے کے یردن دے کنڈیاں تک پھیلی ہوئی سی ۔²³۲۳۔ تد جلعاد نے اموریاں دے بادشاہ نوں پچھیا ہن جدوں خداوند اسرائیل دے خدا نے اموریاں نوں اپنی قوم اسرائیل دے سامنے باہر کڈ دتا اے تے تینوں اوس دے قبضہ کرن دا کیہہ حق بن دا اے ؟ ²⁴۲۴۔ جے تیرا دیوتا کموس تینوں کجھ دے دیوے تے کیہہ توں اوہنوں نئیں لویں گا ؟ انج ای جو کجھ خداوند ساڈا خدا جے ساہنوں دیوے تے کیہہ اسی اوہنوں نہ لئیے؟ ²⁵۲۵۔ کیہہ توں موآب دے بادشاہ بلق بن صفور(صفور دے پتر بلق) توں بہتا چنگا ایں؟ ایہہ دس کدی اوہ اسرائیلیاں نال بھڑیاتے کدی لڑیا اے ؟²⁶۲۶۔ جدوں تِن سو ورہے تیک اسرائیلیاں دا حسبون،عروعیر آلے دوالے دے قصبیاں تے ارنون دے کنڈیاں دے سارے شہراں اتے قبضہ سی تے اوس ویلے توں اوہناں نوں کیوں نئیں چھڈایا ؟ ²⁷۲۷۔ میں تے تیرا کجھ نئیں وگاڑیا سگوں توں ای میرے اتے چڑھائی کر کے ظلم کردا پیا ایں ۔ہن تے خداوند ای جیہڑا نیا ئے کرن والا اے اج دے دیہاڑے نیائے کرئے گا ۔ ²⁸۲۸۔ پر عمون دے بادشاہ نے افتاح دے گھلے ہوئے سنیہے ول کوئی دھیان نہ دتا ۔²⁹۲۹۔ تد خداوند دا روح افتاح اُتے اتریا تے اوہ جلعاد تے منسی دے وچوں لنگ کے جلعاد دے مصفاہ ولوں لنگدا ہویا بنی عمون ول ودھیا۔ ³⁰۳۰۔ تے افتاح نے منت منی تے آکھیا پئی جے توں بنی عمون نوں میرے حوالے کر دیویں ۔ ³¹۳۱۔ تاں جد میں بنی عمون نوں ہرا کے واپس جاواں گا تد جیہڑا وی میرے گھر دے بوہے چوں نکل کے مینوں ملن لئی آوے گا اوہ خداوند دا ہووے گا تے اوس نوں میں سوختنی قر بانی وانگ نذر کراں گا ۔³²۳۲۔ تد افتاح بنی عمون نال جنگ کرن لئی نکلیا تے خداوند نے اوہنوں افتاح دے ہتھ وچ کر دتا ۔ ³³۳۳۔ اوہ اوہنا ں عمونیاں نوں عروعیر توں لے کے مینت تیک دے ویہ شہراں سگوں ابیل کرامیم تیک مار دا گیا ۔انج بنی اسرائیل بنی عمو ن تے بھاری پے گئے ۔³⁴۳۴۔ جد افتاح مصفاہ وچ اپنے گھراآیا تے اوہدی اپنی دھی اوہنوںملن واسطے نکلی ۔اوہ دف بجاندی تے نچدی ہوئی آ ئی سی ۔ایہہ اوہد ی کلی دھی سی ۔اوہدی ہور کوئی اولاد نئیں سی ۔ ³⁵۳۵۔ جد افتاح نے اوہنوں ویکھیا تے اپنے لیڑے پاڑ سٹے تے روہن لگ پیا تے آکھن لگا میری دھیے مینوں دکھ دین والیاں وچوں ہن اک توں وی ایں کیوں جو میں خداوند نال اک سوں کھا دی اے جنہوں میں توڑ نئیں سکدا ۔³⁶۳۶۔ اوہنے آکھیا ۔باپو جے توں خداوند دی منت منی سی تے تیرے منہ چوں جیہڑی گل وی نکلی سی اوہنوں پورا کرکیوں جو خداوند نے تیرے ویریاں بنی عمون تو ں تیرا بدلہ لے لیا اے ۔ ³⁷۳۷۔ پر میری اک بنتی سن ۔پئی توں مینوں دو مہینے دی مہلت دے دے تاں جو میں پہاڑاں اُتے گھماں پھراں تے اپنی ہانی کڑیاں دے نال اپنے کنوارپنے تے روواں ۔³⁸۳۸۔ اوس نے آکھیا: توں جاسکدی ایں ۔تد اوس نے اوہنوں دومہینے دی چھٹی دے دتی تے اوہ اپنی سکھیاں دے نال پہاڑاں اُتے چلی گئی تے اپنے کنوار پنے تے روندی رہی ۔ ³⁹۳۹۔ دو مہینے بعد اوہ اپنے پیو کول مڑ پرت آئی تے اوہنے (افتاح) نے جو منت منی سی اوہنوں پوریاں کیتا ۔اوہ (کڑی) دنیا تو کنواری ای چلی گئی ۔اوس ویلے تو ں بنی اسرائیل وچ ایہہ رواج اے ۔ ⁴⁰۴۰۔ پئی ہر سال اسرائیلیاں دیاں عورتاں چار دن لئی باہر چلیاں جاندیاں نئیں تے جلعاد دی دھی دی یاد وچ ماتم کردیاں نیں۔

12¹۱۔ افرائیم دے لوکاں نے اپنا لشکر جمع کیتا تے صفون جا کے افتاح نوں آکھن لگے پئی توں ساہنوں اپنے نال لئے بغیر عمونیاں نال لڑن کیوں گیا؟اسی تینوں تیرے گھر سنھے ساڑ دوا ں گے ۔ ²۲۔ افتاح نے جواب دتا ،میں تے میرے لوکاں دا جدوں جھگڑا ہوریا سی ادوں میں تہانوں سدیاں سی پر تسیں مینوں اوہنا ں دے ہتھوں چھڈان لئی نئیں آ ئے ۔³۳۔ جد میں ویکھیا کہ تسیں مدد نئیں کرو گے تد میں اپنی جان تلی اتے رکھ کے عمونیاں دا مقابلہ کرن لئی نکل پیا تے خداوند نے اوہناں نوں میرے ہتھ وچ کر دتا ۔ہن اج دے دیہاڑے تسیں میرے نال لڑن لئی کیوں آئے او؟ ⁴۴۔ فیر افتاح نے جلعاد دے لوکاں نوں جمع کر کے افرائیم دے لوکاں نال لڑائی کیتی تے جلعاد یاں نے افرائیمیاں نوں ماریا کیوں جو افرا ئیمیاں نے آکھیا سی کہ تسیں جلعاد ی افرائیم تے منسی دے بھگوڑے او ۔⁵۵۔ جلعادیاں نے یردن دے کنڈیاں اتے جیہڑے افرائیم دی راہ وچ ان قبضہ کر لیا ۔جد کوئی بھگوڑا افرائیمی آن کے آکھدا مینوں دوجے کنڈے جان دیوو تد جلعادی اوہنوں پچھدے پئی کیہہ توں افرائیمی ایں ؟ تے جیکر اور آکھدا کے نئیں (میں افرائیمی نئیں) ۔ ⁶۶۔ تد اوہ اوہنوں آکھدے بھلا ایہہ اکھر " شبولیت" تے بول ۔تے جے اوہ آکدا "سبولیت" کیوں جو ایہہ آکھر اوہ ٹھیک نئیں سی بول سکدا سی ۔فیر اوہ اوس نوں پھڑ کے یردن دے کنڈے تے مار سٹدے سن ۔سو اوس ویلے بیالی ہزار افرائیمی مارے گئے ۔⁷۷۔ افتاح چھ ورہیاں تیک اسرائیل دا قاضی ریہا ۔تد افتاح جلعاد ی مر گیا تے جلعاد دے ہی کسی شہر وچ اوہنوں دبیا گیا ۔ ابصان ، ایلون تے عبدون⁸۸۔ اوہدے پچھوں بیت الحمی ابصان اسرائیل دا قاضی بنیا ۔ ⁹۹۔ اہدے تِہ پتر تِہ دھیاں سن ۔اوہنے تیہوں دھیاں قبیلہ توں باہر ویاہ دیتیاں تے اپنے پتراں لئی وی اپنے قبیلہ توں باہر دیاں تِہ جوان عورتوں بیاہ لےآیا ۔البصان ست ورھے تیک اسرائیل دا قاضی بنیا ریہا۔¹⁰¹¹¹²۸۔ اوہدے پچھوں بیت الحمی ابصان اسرائیل دا قاضی بنیا ۔ ۹۔ اہدے تِہ پتر تِہ دھیاں سن ۔اوہنے تیہوں دھیاں قبیلہ توں باہر ویاہ دیتیاں تے اپنے پتراں لئی وی اپنے قبیلہ توں باہر دیاں تِہ جوان عورتوں بیاہ لےآیا ۔البصان ست ورھے تیک اسرائیل دا قاضی بنیا ریہا۔¹³۱۳۔ اوہدے پچھوں فرعا تونی ہلیل دا پتر عبدون اسرائیل دا قا ضی بنیا۔ ¹⁴۱۴۔ اوہدے چالی پتر تے تِہ پوترے سن جیہڑے ستر جوان کھوتیاں اتے سوار ہوندے سن ۔اوہ اٹھ سال تک اسرائیل دا قاضی رہیا۔ ¹⁵۱۵۔ فیر فرعاتی ہلیل دا پتر عبدون مر گیا تے عما لیقیاں دے پہاڑی علاقے وچ فرعاتون چ جیہڑا افرائیم دے وچ ہے دبیا گیا۔

13¹۱۔ تے بنی اسرائیل نے خداوند دی نِگاہ وچ فیر بدی کیتی، تے خداوند نے اوہناں نوں چالی وریاں لئی فلستیاں دے ہتھ چ دے دتا۔ ²۲۔ تے دان دے قبیلے وچوں صرعا دا اک بندہ سی جہدہ ناں منوحہ سی۔ اوہدی جنانی بے اولاد سی تے اوہدے کوئی بال نہ ہویا۔³۳۔ تے خداوند دا فرشتہ اوس جنانی نوں وکھالی دتا۔ تے اوہنے اوہنوں آکھیا پئی توں بانجھ ایں تے تیرا کوئی بال نیں پر توں حاملہ ہوئیں گی تے تیرے ہاں اک منڈا پیدا ہووئے گا۔ ⁴۴۔ ایس لئی ہن توں دھیان رکھیں تے نہ مے تے نہ کوئی نشے والی شے لیئں۔ تے نہ ای کوئی ناپاک شے کھائیں۔ ⁵۵۔ ایس لئی پئی توں حاملہ ہوویں گی تے تیرے چوں اک پتر ہووے گا تے اوہدے سر تے اُسترا نہ پھرے گا۔ کیونجو اوہ منڈا ماں دے ڈیڈھ چوں ای خدا دا نذیر ہووئے گا تے اوہ اسرائیلیاں نوں فلستیاں دے ہتھ توں رہائی دواناں شروع کرے گا۔⁶۶۔ فیر اوہ جنانی آئی تے اپنے بندے نوں دسیا، پئی اک رب دا بندہ میرے کول آیا تے اوہدی صورت خداوند دے فرشتے وانگر ڈاہڈی ڈرونی سی، تے میں اوہنوں نیں پچھیا پئی توں کتھوں دا ایں تے نہ اوہنے مینوں اپنا ناں دسیاں ۔ ⁷۷۔ تے اوہنے مینوں کہیا، ویکھ توں حاملہ ہوئیں گی تے تیرے چوں منڈا پیداہووے گا، ایس لئی توں مے، تے نہ نشے والی کوئی ہور شے پیویں۔ تے نہ کوئی ناپاک شے کھاویں۔ کیونجو اوہ منڈا پیٹ توں ایں ،مرن دے ویلےتیک خدا دا نذیر ہووے گا۔⁸۸۔ تد منوحہ نے خداوند دے اگے فریاد کیتی تے آکھیا، اے خداوند میں تیری منت کرنا ں پئی اوہ رب دا بندہ جہنوں توں گھلیا سی فیر ساڈے کول آئے تے سانوں سکھائے پئی اسیں اوس منڈے لئی جہیڑا جمن والا اے کیہ کریئے۔ ⁹۹۔ تے خداوند نے منوحہ دی فریاد سُن لئی تے خداوند دا فرشتہ اوس جنانی دےکول جہدوں اوہ کھیت چ سی فیر آیا۔ پر اوہدا بندہ منوحہ اوہدے نال نیں سی۔¹⁰۱۰۔ اوس جنانی نےچھیتی کیتی تے نس کے اپنے بندے نوں دسن لگی،ویکھ اوہ بندہ مینوں فیر وکھالی دتا اے جہڑا اوس دن میرے کول آیا سی۔ ¹¹۱۱۔ منوحہ اُٹھیا تے اپنی بڈی دے پچھے گیا تے اوس بندے کول آیا تے اوہنوں آکھیا پئی توں اوہ ای بندہ ایں جہنیں ایس جنانی نال گلاں کیتیاں سن؟ اوہنے آکھیا میں ا ای ا ٓں۔¹²۱۲۔ تد منوحہ نیں آکھیا تیریاں گلاں پوریاں ہون۔ پر اساں اوس منڈے دی پالنا کنویں کرنی ایں ، تے اوہدے نال کیہ کرنا ایں؟ ¹³۱۳۔ خداوند دے فرشتے نے منوحہ نوں آکھیا، اوہ ساریاں گلاں جہیڑیاں میں ایس جنانی نوں دسیاں نیں اوہ اوہناں دا دھیان رکھے۔ ¹⁴۱۴۔ اوہ کوئی اجہی شے جہڑی تاک نال پیدا ہوندی اے نہ کھاوے ۔ تے نہ ای مے یا نشے والی شے پیوے۔ نہ کوئی ناپاک شے کھاوے۔ تے جو کجھ میں اوہنوں حکم دتا اے اوہنوں منے۔¹⁵۱۵۔ منوحہ نے خداوند دے فرشتے نوں آکھیا پئی جے اجازت ہووے تے اسی تینوں روک لیئے تے بکری دا اک بچہ تیرے لئی تیارکریئے۔ ¹⁶۱۶۔ تد خداوند دے فرشتے نے منوحہ نوں جواب دتا پئی اگر توں مینوں روک وی لیئں تے میں فیر وی تیری روٹی نیں کھاواں گا پر جے توں سوختنی قربانی کرنا چاہویں تے تیرے لئی لازمی اے پئی اوہنوں خداوند لئی گزرانیں۔ کیونجو منوحہ جاندا نیں سی پئی اوہ خداوند دا فرشتہ اے۔¹⁷۱۷۔ تے منوحہ نے خداوند دے فرشتے نوں آکھیا پئی تیرا ناں کیہ اے تانجو جیویں تیریاں گلاں پوریاں ہون تے اسیں تیری عزت کریئے۔ ¹⁸۱۸۔ خداوند دے فرشتے نے اوہنوں آکھیا، توں میرا ناں کیوں پچھنا ایں ، میرا ناں تے عجیب اے؟¹⁹۱۹۔ فیر منوحہ نے بکری دا بچہ نذر دی قربانی لئی لے کے اک چٹان تے خداوند لئی اوہنوں گزرانیاں ۔ فیر فرشتے نے اک عجیب کم کیتا۔ تےمنوحہ تے اوہدی بڈی دونویئں ویکھن ڈیئے سن ۔ ²⁰۲۰۔ تے فیر اینج ہویا پئی جدوں شعلہ مذبحے توں اسمان ولے گیا تے خداوند دا فرشتہ مذبح دے شعلے چ ہووکے اوہدے نال اُتے چلا گیا۔ تے منوحہ تے اوہدی بڈی ویکھ کے منہ پرنے زمین تے ڈگ پئے۔²¹۲۱۔ پر خداوند دا فرشتہ منوحہ تے اوہدی بڈی نوں فیر کدی وکھالی نہ دتا۔ فیر منوحہ نے جان لیا پئی اوہ خداوند دا فرشتہ سی۔ ²²۲۲۔ تے منوحہ نے اپنی بڈی نو ں آکھیا، ہن اسی ضرور مر جاواں گے کیونجو اسیں رب نوں ویکھ بیٹھے آں۔²³۲۳۔ اوہدی بڈی نے اوہنوں آکھیا، جے رب سانوں مارنا چاہندا، تےاوہ ساڈے ہتھوں سوختی تے نذر دی قربانی نہ لیندا۔تے نہ ای سانوں ایہہ ساریاں شیواں وکھاندا ، تے نہ ای ساڈے نال اجہیاں گلاں کردا۔²⁴۲۴۔ فیر اوس جنانی دے گھر اک منڈاجمیاں تے اوہنے اوہدا ناں سمسون رکھیا۔ اوہ منڈا وڈا ہویا تے خداوند نے اہنوں برکت دتی۔ ²⁵۲۵۔ فیر خداوند دا روح اوہنوں دان دے خیمیاں چ جہیڑا صرعہ تےاستال دے وچکار سی اکسان لگا۔

14¹۱۔ سمؔسون تِؔمنت گیا تے اوتھے اوہدی نظر اِک جوان فلِستی مٹیار تے پئی۔ ²۲۔ جدوں اوہ پرتیا تے اپنے ماں پیاں نوں کہن لگا پئی میں تمنت چ اِک فِلستی عورت ویکھی اے تسی اوہدے نال میرا ویاہ کرں دیو۔³۳۔ اوہدے ماں پیاں نیں آکھیا پئی کی ساڈے رشتے داراں تے ساڈی قوم وچ کوئیزنانی نئیں جیہڑی تینوں چنگی لگے ؟ کی ا ے ضروری اے پئی توں نامختون فِلوتیاں وچوں ووہٹی لیاویں؟پر سمسُون نیں اپنے پیو نوں آکھیا:مینوں تے او ای چنگی لاگدی اے۔اوہدے نال ای ویاہ کراں گا ⁴۴۔ (اسکے والدین نوں پتہ نئیں سی پئی اے رَ ب ولوں اےجیہڑافِلستیاں دے خلاف بہانے لبھ داپیا سی کیوں جو اوہناں دِناں چ اوہ اسرائیلیاں دے راج کر دے سن۔)⁵۵۔ سمسُون اپنے مان پیاں دے نال تِمنت جارہیا سی پئی تمنت دےتاکستاناں دے نیڑے اپڑدے ای اک جوان دھاڑدا ہویااوہدے وَل آیا۔ ⁶۶۔ تد خداوند دی روح اہدے اُتے ایڈے زور نال اُتری پئی اوہنے خالی ہتھ ای اوس شیر نوں اینج چیر دِتا جیویں کسے بکری دے لیلے نوں چیر دِتا ہووے۔پر اہنے اپنے ماں پیاں نوں ایہہ گل نئیں دسی۔⁷۷۔ تد اوس نیں ہیٹھاں جا کے اوس زنانی نال گلاں کیتیاں تے او ہ اوہنوں چنگی لگی۔ ⁸۸۔ کجھ دناں بعد جدوں اوہ اہدے نال ویاہ کرن گیا۔تے راہ توں ہتھ کے شیر دی لاش ویکھن گیا۔تے اوہنوں اوہدے پنجر وچ شہد دی مکھیاں دا جھنڈ تے شہد دا چھتا دکھائی دِتا۔ ⁹۹۔ جینوں اوہنے اپنے ہتھاں نال کڈ لیا تے اوہدا شہد کھاندا ہویا ٹور پیا۔تے جدوں اپنے ماں پیاں نوں ملیا تے اوہناں نوں وی تھورا جیہا دِتا تے اوہناں نیں وی کھادا ۔پر اوہنے اوہناں نوں ایہہ ناں دسیاں کے اوہ شہد اوہنے شیر دے پنجر وچوں کڈیا سی۔¹⁰۱۰۔ تد اوہدا پیو اوس زنانی نوں ویکھن لئی گیا۔تے سمسُون نیں اوتھے لاڑے وَلوں دعوت کرندے دے حساب نال دعوت کیتی ۔ ¹¹۱۱۔ تمنت دے لوکاں نیں تریہہ بندیان نوں چنیا تاں جو اوہ سمسُون دے نال نال رہن۔¹²۱۲۔ سمسُون نیں اوہناں نیں آکھیا میں تہانوں اِک بُجھارت سُناناں واں ۔تسی عوت دے ایناں سات دِناں چ اوہ بوجھ کے مینوں جواب دو گے تاں مینوں تریہہ سُتی کرتے تے تریہہ جوڑے کپڑے تہانوں دینے پین گے۔ ¹³۱۳۔ تے جے تسی مینوں جواب نئیں دے سکو گے تے تہانوں تریہہ ستی کرتے تے تریہہ جوڑے کپڑے مینوں دینے پین گے۔اوہناں نیں آکھیا پئی اپنی بجھارت دس پئی اسی سنیے!¹⁴۱۴۔ اہنے آکھیا کھا: کھان والے چوں کھان دی چیز تے زبرد ست چوں میٹھا نکلیا۔ تین دِناں تک اوہ ایس بجھار ت نوں بوجھ ناں سکے۔¹⁵۱۵۔ چوتھے دن اوہناں نیں سمسُون دی ووہٹی نوں آکھیا :اپنے خاوند نوں وَرگلا۔تاں جو اوہ سانوں ایس بجھارت د امطلب سمجھائے ۔نئیں تے اسی تینوں تے تیرے پیودے گھر نوں اَگ نال ساڑکے سوا کردیاں گے۔کی تسی سانوں ایتھے لوٹن لئی دعوت دِتی سی۔¹⁶۱۶۔ تد سمسُون دی ووہٹی اوہدے کول سسکیاں بھر دی ہوئی آئی تے آکھن لگی: پئی توں میرے تھوں نفرت کردا ایں ۔تینوں میرے نال کوئی پیار نئیں ۔توں میری قوم دے لوکاں نوں بجھارت پائی پر مینوں اوہدا مطلب وی نئیں دسیا؟اوہنے آکھیا:میں تے اپنے مان پیاں نوں وی ایہدا مطلب نئیں دسیا تے تینوں کیوں دساں ؟ ¹⁷۱۷۔ تے دعوت دے سات دِناں تک اوہ اوہدے اَگےروندی رہی ۔ ایس لئی آخیر اوہنے آک کے اوہنوں دس دِتا۔تے اوہنے اوس بجھارت دا مطلب اپنی قوم دے لوکاں نوں سمجھادِتا۔¹⁸۱۸۔ تے میری بجھارت نوں کدی نئیں بوجھ سکدے سی۔ ستویں دِن سورج ڈوبن توں پیلاں شہر دے لوکاں اوہنو آکھیا: شہد توں میٹھا ہور کی ہوندا اے؟ تے شیر توں زور آور ہور کون اے؟ سمسُون نیں اوہناں نوں آکھیا: جے تسی میری وچھی نوں ہل وچ ناں جوت دے۔¹⁹۱۹۔ تد خداوند دی روح اوہدے تے زور نال اُتریاتے اوہ اسقلون گیا تے اوہناں دے تریہہ بندے ماردِتے تے اوہناں دا مال متا لُٹ کے اوہناں دے کپڑے بجھارت بجھن والیاں نوں دِتے۔فیر اوہ غصہ چ بلدا ہویا اپنے پیو دے گھر چلا گیا۔ ²⁰۲۰۔ تے سمسُون دی ووہٹی نوں اوہدے اِک بیلی نوں جیہڑا اوہدی ضیافت وچ شریک ہویا سی ویاہ دِتی گئی۔

15¹۱۔ تے کجھ دیہاڑے مگروں کنک وڈن دے موسم وچ اینج ہَویا پئی سمسُون اپنی ووہٹی نوں ویکھ ن آیا۔تے اِک بکری دا لیلا اوہدے جوگی لیایا تے آکھیا ۔پئی میں اپنی ووہٹی دے کول اوہدی کوٹھی وچ جاواں گا ۔پر اوہدے پیو نے اوہنوں اندر ناوڈن دِتا ۔تے اوہدے پیو نے آکھیا۔ ²۲۔ میں تاں سوچیاں پئی تُوں اوہدے تھوں کریچ کردا ہوویں گا ۔ایس لئی میں تاں اوہنوں تیرے شڑبالے دی ووہٹی بنا دِتا ۔پر اوہدی نِکی بھین اے ،جیہڑی اوہدے توں وی سوہنی اے ۔ایس کر کے اوہدے بدلے تُوں اوہنوں لے لے ۔³۳۔ سمسُون نے اوہنوں آکھیا ۔پئی ایس ویلے تاں فلستِیاں وَلوں بری ہویا ۔کیوں جو میں اوہناں نال بُریائی کرنا چاؤنا ہاں۔ ⁴۴۔ تے سمسُون گیا ۔تے اوہنے ترے سو لومڑیاں پھڑیاں تے مشالا ں لئیاں۔تے دو دو لومڑیاں دی پُشلا ں رَلا کے اوہناں نال مشال بنھی ۔⁵۵۔ تے مشالاں نُوں اَگ لاءدِتی ۔تے لومڑیاں نُون فلستِیاں دی کھلوتی کنک وچ چھڈ دِتا ۔تے پُولیاں دے دھیرں تے کھلوتی کنک تے تاکستاناں تے زیتون دے رُکھا ں نوں ساڑ دِتا ۔ ⁶۶۔ تےفلستیاں نے آکھیا۔پئی ایہہ کِنے کِیتا ؟تاں اوہناں نُوں آکھیا گیا پئی تَمنیؔدے جوائی سمسُونؔ نے ۔کیوں جو اوہنے اوہدی ووہٹی شرب بالے نوں ویاہ دِتی ،تد فلستینؔدے رہن والے کٹھےہوئے۔تے اوہناں نے اوس بی بی نُوں تے اوہدے پیو دے گھر نُوں اَگ نال ساڑ دِتا۔⁷۷۔ تے سمسُونؔ نے اوہناں نُوں آکھیا : جیکر تُساں اِینج کیتا اے تاں وی میں تہاڈے توں بدلا لوآں گا ۔تے تاں بس کراں۔ ⁸۸۔ تے اوہناں تُوں وڈے خون خابے دل نال مار مار کے اوہناں ستیاناس کر دِتا ۔تے اوتھوں لہہ کے عیطام دی چٹان دی کھوہ وِچ جا لُکیا ۔⁹۹۔ تد فلِستیاں نے چڑھائی کیتی ۔تے یہودا دے وچ ڈیرے گڈے۔تے لحیؔ وچ کِھلر گئے ۔ ¹⁰۱۰۔ تد یہودا دے بندیاں نے اوہناں نوں آکھیا۔تُسی ساڈے اُتے کیوں چڑھی آؤندے او؟اوہناں نے آکھیا: اسی سمسُون نوں بھنن جو گی چڑھے آؤنے ہاں۔تے جیہا اوہنے ساڈے نال کیتا ۔اجیہا ایاسی اوہدے نال کراں گے۔¹¹۱۱۔ تد یہودا وچوں ترے ہزار بندے تھلے لتھے ۔تے عیطام دی چٹا ن کھوہ وچ آئے ۔تے اوہناں نے نے سمسُون نُوں آکھیا: کیہ توں نئیں جان دا سی پئی فلستیِ ساڈے اُتے حاکم نیں ۔نے فیر وی توں ساڈے نال اجیہا کیوں کِیتا ؟تاں اوہنے اوہناں نوں آکھیا ۔جیویں اوہناں نے میرے بال کیتا ۔میں وی اوہناں نال تیویں ای کیتا ۔¹²۱۲۔ اوہناں نے اوہنوں آکھیا ۔پئی اسی آئے ہاں۔تاںجو تینوں بنھیے تے فلِستیاں دے ہتھ حوالے کرئیے۔تد سمسُون نے اوہناں نوں آکھیا ۔پئی مینوں سونہہ دیو۔پئی آپ مینوں جانوں نا مارو گے ۔ ¹³۱۳۔ اوہناں نے اوہنوں آکھیا :نئیں پر اسی تینوں بنھاں گے تے اوہناں نے ہتھ حوالے کرآں گے۔تے اسی تینوں قتل کراں گے ۔تد اوہناں نے اوہنوں دو نوئیاں رسیاں نال بنھیا۔تے عیطام دی چٹان تھوں اوہنوں تے لیائے ۔¹⁴۱۴۔ جدوں اوہ لحیؔ وچ اپڑیا ۔تآں فلِستی اوہنوں ویکھ کے للکار ے۔تد رَب دی روح نازل ہوئی ۔تے ویکھو ۔اوہ رسے جنہاں نال اوہدے تے اوہدیاں بانہواں بجھیاں سن۔اجیہے ہوگئے ۔جیہی سن۔جیہڑی اَگ نا ل سڑ جاوے۔تے اوہدے ہتھاں دے بنھ کُھل گئے۔¹⁵۱۵۔ تے اوہنے اِک کھوتے دے جباڑ دی سجری ہڈی لبھی ۔تے اپنا ہتھ ودھا کے اوہنوں پھڑیا۔تے اوہدے نال اوہنے اِک ہزار بندے مار سُٹے ۔ ¹⁶۱۶۔ تے سمسُون نے آکھیا ۔ کھوتے دے جباڑدی ہڈی نال میں ڈھیردے تے ڈھیر وِچھایا کھوتے دے جباڑ دی ہڈینال میں اِک ہزار بندیاں نُوں فنا کیِتا۔¹⁷۱۷۔ تے جد اوہنے ایہہ کلام آکھیا ۔تاں جباڑ دی ہڈی اپنے ہتھ وچوں سُٹ دِتی تے اوس تھا ں دا ناں رامتؔ لحی ؔرکھیا ۔ ¹⁸۱۸۔ فیر اوہنوں ڈاڈھی تریہہ لگی۔تے خداوند دے نیڑے کُرلایا۔تے اکھیا۔پئی تُوں اپنے بندے دے ہتھ نال اجیہی وڈی خُلاصی بخشی ۔تے ہن میں تریہہ نال مردا پئیا ہاں ۔تے نامختوں دےہتھ حوالے کیتا جاواں گے۔¹⁹۱۹۔ تاں رَب نے اوس جوف نوں، جیہڑا لحیؔ وچ اے،پاڑ دِتا ۔تے اوہدے وِچوں پانی وَگیا ۔تآں اوہنے پیتا تے اوہدی جان وچ جان آئی اوہ لحیؔوچ اج دے دیہاڑے تیک ہے وے۔ ²⁰۲۰۔ تے اوہ فلِستیاں دے دیہاڑیاں وچ بنی اسرائیل دا ویہہ ورھیاں تیِکر قاضی رہیا۔

16¹۱۔ فیر سمسُون غزہؔ نوں گیا ۔اوتھے اوہنے اِک لُچی زنانی ویکھی تے اوہدے کول اندر گیا۔ ²۲۔ تے غزہؔ دے لوکاں تُوں آکھیا گیا پئی سمسُونؔ ایتھے وے تے اوہناں نے اوہنوں گھیر لیا۔تے شہر دے بوہے تے چھیتی لائی رکھی تے ساری رات چُپ رہے تے اوہناں آکھیا پئی سویر دی لو ہندیاں ای تسی اوہنوں وَڈھ دیاں گے ۔³۳۔ تے سمسُون اَدھی را تیک سُتا تے اَدھی رات نُوں اُٹھیا ۔تے شہر دے پھاٹک دے پَلّیاں نوں اوہناں دیاں سَردلاں تے قبضیاں سمیت پُٹ لیا ۔تے اپنے موہڈے تے چُک کے اوس پہاڑ دی ٹیِسی تے جیہڑی حبرونؔ دے سامنے ویں چڑھ گیا۔⁴۴۔ اوہدے بعدوں اینج ہویا پئی اوہو سُورقؔ دی وادی چہ اِک زنانی تے ریجھ گیا ۔جہدا ناں دلیلہؔ سی۔ ⁵۵۔ تے فلِستیاں دے سرداراں اوس زنانی وَل چڑھ آئے تے اوہنوں آکھیا پئی تُوں اوہنوں مسَکا لا تے پتہ کر پئی اوہدی ایڈی ڈاہڈے زور کیہڑی شے چہ اے۔تے کِسراں اَسیں اوہنوں تنگ کریئے پئی اوہنوں بَن کے اوہنوں نیویاں کریئے تے ساڈے چوں ہر اِک بندہ تینوں یا رہ سو مثقال چاندی دے گا۔⁶۶۔ تَد دلیلہ ؔ نے سمسُون نُوں نُوں آکھیا پئی مِنوں دَس پئی تیرا وڈا زور کیہڑی شے وچ اے۔تے کیہڑ ی شے نال تینوں بنیئے پئی تُوں تنگ پہ جاویں۔ ⁷۷۔ سمسُون نے اوہنوں آکھیا پئی جے مینوں بینت دیاں سَت ہرے ٹانڈے جیہڑےسُکائے ناں گِیاں ہوون۔بنیا جاوے تے میں ماڑا تے عام بندے وانگوں ہو جاواں گا۔⁸۸۔ تد فلِستیاں دے سردا ر سَت ٹانڈے جیہڑے سکائے نئیں سن گئے ۔اوس زنانی دے کول لیائے تے اوہنوں بنہیا ۔ ⁹۹۔ تےچھئی لان ولاے اوہدے نیڑے ٹارے چہ سٹھے ہوئے سَن۔تد اوہو آکھن لگی ۔او سمسُون ؔ! فلِستی تیرے تے آپئے نیں ۔تے اوہنے اوہناں ٹانڈیاں اینج پہنیا جِسراں سَن دا دھاگا اَگ پیندیاں ای ٹُٹ جاوے ۔ایس لئی پتہ نہ لگا پئی اوہدا زور کیہڑی شے چہ اے۔¹⁰۱۰۔ تد دلیلہؔ اوہنوں آکھیا تُوں مِنوں دھوکا دِتا ّ اے تے میرے نال جھوٹ بولیااے۔ہن تُوں دَس پئی تینوں کیہری شے نال بنیا جاوے ۔ ¹¹۱۱۔ تے اوہنے اوہنوں آکھیا پئی جے تُوں مِنوں نویاں رسیاں نال جیڑے پہلاں کدی ورتے ناں گئے ہون ۔بن دویں تے میں ماڑ اتے عام بندیاں وانگو ہو جاواں گا۔ ¹²۱۲۔ تے دلیلہؔنے نویں رَسے لئے تے اوہنوں بنیا تے اوہنوں آکھیا او سمسُون ! فلِستی تیرے تے چڑھ آئے نے تے چھئی لان والے ٹارے چہ بیٹھے سَن ۔تے اوہنے رَسیاں نوں آپنیاں باہواں توں ایسراں بنیا ۔جیویںدھاگہ بنیاں جاندا اے۔¹³۱۳۔ تے دلیلہ ؔ نے سمسُون نوں آکھیا تُوں ہُن تیک دھوکا دیندا تے جھوٹ بولدا آیاں ایں ۔مینوں دَس پئی کیہڑی شے نا ل تُوں بنیا جاویں ؟تے اوہنے اوہنوں آکھیا جے تُوں میرے سِر دیاں سَت لِٹاں تا نے نال اُنیں تے مینوں کِلی نال بنیں تے میں ماڑ اتے عام بندے وانگوں ہو جاواں گا۔ ¹⁴۱۴۔ تے اوہنے اوہدے سِر دیاں لِٹا ں نوں تانے نال اُنہیاں تے اوہنوں کِلی نال بنیاں تے آکھیا ۔او سمسُون !فلِستی تیرے تے چڑھ آئے نے تد اوہو نیندر وچوں جاگیا ۔تے کِلیّ توں تانے نال ای لے گیا ۔¹⁵۱۵۔ تد اوہنے اوہنوں آکھیا پئی توں سِراں آخ سَکناں ایں پئی توں میرے نال پیار کرنا ں ایں ۔جد کے تیرا دِل میرے نال نئیں تے مینوں تین واری دھوکہ ای دِتا اے تے مینوں نئیں دَسیا پئی تیرا ایہہ ڈاہڈا زور کیہڑ ی شے چہ اے۔ ¹⁶۱۶۔ تے فیر ایسراں ہویا پئی جدوں اوہو ہر زور آپنیاں گلاں نال اوہنوں پریشان تے بے چین کر دی رہی۔تے اوہدی جان موت تیک نگاہ آگئی۔¹⁷۱۷۔ تے اوہنے جیہڑا کجیہ اوہدے دل چہ سی دَسیا تے آکھیا پئی میرے سِرتے کدی اُسترا نئیں پھریا ۔کیوں جو میں اپنی ماں دی کُکھ چوں ای خدا دا نذیر آں۔ایس لئی جے میرا سِرمُنن دِتا جاوے تے میرا زور میرے توں جاندا رہے گا ۔تے میں ماڑا تے عام بندیاں وانگوں ہوجاواں گا۔¹⁸۱۸۔ تے دلیلہ ؔ نے ویکھیا جیہڑا کجیہ اوہدے دِل چہ سی اوہنے کھلو دِتا اے تے اوہنے سنیہا گھل ک فلِیستیاں ؔ دے سرداراں نوں صدیا ۔تے آکھیا پئی اِک واری ہور آؤ کیوں جو جیہڑا کجیہ اوہدے دل چہ سی مینوں دس دِتا اے تے فلِستیاں دے سردار اوہدے کول آئے تے وعدے دے مطابق شیواں وینال لئی آئے۔ ¹⁹۱۹۔ تے اوس زنانی نے اوہنوں اپنے گوڈیاں تے سنوایا تے اِک بندے نُوں سدلیا۔تے اوہدے سِر دیاں ست لِٹا ں مُنن دِتیاں ۔تے ایسراں اوہو ہار گیا تے اوہدا زور جاندا رہیا ۔²⁰۲۰۔ تے اوہنے اوہنوں آکھیا اوہ سمسُون! فلِستی تیرے چڑھ آئے نے ۔تد اوہو نیندراں چوں آکھیا ۔تے اوہنے آکھیا جسراں میں پہلاں ہر واری کیتااے۔تے اپنے آپ نوں چھڈاں لواں گا تے اوہنوں سمجھ نہ آئی پئی خداوند میرے کولوں ٹر گیا اے۔ ²¹۲۱۔ تد فلِستیاں ؔ نے اوہنوں پھڑ یا تے جھَٹ پَٹ اوہدیاں اکھاں گڈھ چھڈیاں تے اوہنوں لے کے نخرہ ؔ وَل گئے تے اوہنوں پِتل دیاں دو سنگلاں نال بنیا تے اوہو بندی خانے چہ چُکی پیندا سی۔ ²²۲۲۔ بعدوں او اینج ہویا پئی اوہدے مُنے ہوئے سِر چہ فیر وال اُگن لگ پئے۔²³۲۳۔ تے فلِستیاں دے سردار اکٹھےہوئے ۔تاں جو اپنے رَب دَجون ؔ دے لئی بڑی خوشی نال وڈی قربانی چڑھان اوہناں آکھیا کیون جو ساڈے رَب نے ساڈے ویری سمسُون ؔ نوں ساڈے ہتھاں چہ دے دِتا اے۔ ²⁴۲۴۔ جدوں لوکاں نے ویکھیا تے اوہناںنے اپنے رَب دی وڈیائی کیتی تے اوہناں آکھیا پئی اوہنے ساڈے ویری نوں ساڈے ہتھ چہ دے دِتا اے۔جنہے ساڈا دیس خراب کیتا تے ساڈے چوں بوہت ساریاں نوں قتل کیتا ۔²⁵۲۵۔ جدؤں اوہناں دے دِل خوش ہوئے تے اوہناں آکھیا تاں جو اوہو ساڈے اَگے کھیڈ کھیڈے تے اوہناں سمسُون ؔ نوں بندی خانے وچوں تلایا۔تے اوہنے اوہناں اَگے کھیڈ کیتا ۔تے اوہناں نے اوہنوں تھماں دے وچ کھلاریا۔ ²⁶۲۶۔ تد سمسُونؔ نے اوس مُنڈے نُوں جِتھے اوہدا پھڑیا ہویا سی ،آکھیا ۔مینوں اوہناں تھماں نوں پھڑن دے جنہاں تے مَندر کھلتا ہویا اے تاں جو میں آسرا لواں ۔²⁷۲۷۔ اوہو مندر بندیاں تے زنانیاں نال بھریا ہویا سی ۔نالے فلِستیاںؔ دے سارے سردار وی اوتھے سن۔تے چھت دے اُتے انداز نال تِن ہزار بندے زنانیاں سن۔جیہڑے سمسُون نوں کھیڈ کر دیاں ویکھن آئے سن۔²⁸۲۸۔ تد سمسُون نے خداوند کولوں دُعا منگی تے آکھیا: اے خدا !اے خداوند مینؤں یاد کر ! اے میرے خدواند ! بس ایس واری فیر مینوں زور دے پئی میں فلِستیاں کولو ں آپنیاں دوویں اَکھاں دا اِکو واری بدل لواں ۔ ²⁹۲۹۔ تے سمسُون نے دوواں وچکار تھماں نوں جنہاں تے مندر کھلوتا سی تے جہدے نال اوہنے آسرا لیا سی۔ اِک نؤں سجے ہتھ نال تے دوجے نوں کھبے ہتھ نال پھڑیا۔³⁰۳۰۔ تے سمسُونؔ نےآکھیا پئی میری جان فلِستیاںؔ دے نال جائے تے اوہنے زور نال اوہناں نوں ہلایا ۔تے مندر سرداراں تے سبھے لوکاں تے جیہڑے اوتھے سن ڈِگ پیا ۔ اوہو لوک جنہاں نوں اوہنے اپنے مرن دے ویلے ماریا۔اوہناں توں ودھیرے سن۔جنہاں نوں اوہنے اپنی حیاتی چہ قتل کیتا سی ۔ ³¹۳۱۔ اوہدے بھرا تے اوہدے گھر دے لوک آئے تے اوہنوں چُک کے لے گئے تے قُرعہ ؔ تے اِستال دے وچکار اوہدے پیو منوحہ دی قبر چہ اوہو دبیا۔اوہ ویہہ ورھے تائیں اسرائیل دا قاضی رہیا۔

17¹۱۔ تے افرائیم دے پہاڑ وچ اک مرد سی۔ جہدا ناں میکا سی ۔ ²۲۔ اوہنے اپنی ماں نوں آکھیا۔ پئی اوہ گیارہ سو مثقال چاندی جیہڑی تیرے کولوں لے گئے سن تے جنہاں بابت توں لعنت بھیجی جیہڑی میرے کن تیکر پہنچی۔ میرے کول نیں۔ اوہ میں لتے سن ۔ تاں اوہدی ماں نے آکھیا۔اے میرے پتر! خدا وند تینوں برکت دیوے۔³۳۔ تاں اوہنے چاندی دے اوہ یارہ سو مثقال اپنی ماں نوں موڑ دتے۔ تاں اوہدی ماں نے آکھیا۔میں ایہہ چاندی خدا وند لئی متھی سی ۔ پئی اپنے ہتھ ناؒ اپنے پتر نوں دے دیاں۔ تاں جو ایہدے نال اک گھڑیا ہویا تے اک ڈھلیا ہویا بت بناوے۔ ایس لئی میں تینوں دے دیندی ہاں۔ ⁴۴۔ جدوں اوہنے اوہ چاندی اپنی ماں نوں دے چھڈی۔ تاں اوہدی ماں نے چاندی وچوں دو سو مثقال لے کے اک کاری گر نوں دتے ۔۔ تاں اوہدے نال اوہنیں اک گھڑیا ہویا تے اک ڈھلیا ہویا بت بنایا۔ تے ایہہ دوویں میکا دے گھر وچ سن ۔⁵۵۔ تے میکا نے معبوداں لئی اک گھر وکھرا کیتا۔ تے اوہنے افود تے ترافیم بنائے۔ تے اپنے اک پتر دا ہتھ پاک کیتا ۔ تاں اوہ اوہدے لئی کاہن بنیا۔ ⁶۶۔ تے اوہناں دناں وچ اسرائیل دا کوئی بادشاہ نہیں سی۔ تے ہر اک بندہ جیہڑا اودیاں نظراں وچ چنگا لگدا ، اوہی کردا سی ۔⁷۷۔ تے یہودہ دے بیت الحم وچ یہودہ دے قبیلے وچوں اک جوان سی ، جو لاوی سی ۔ تے اوہ اوتھے رہندا سی ۔ ⁸۸۔ سو اوہ یہودہ دے بیت الحم دے شہر توں ٹُریا۔ پئی کتے ہور رہن دی تھاں لبھے۔۔ تاں اوہ پینڈا کردا ہویا افرائیم دے پہاڑ وچ میکا دے گھر آیا۔ ⁹۹۔ تاں میکا نے اوہنوں آکھیا۔ توں کتھوں آیا ایں۔ اوہنے آکھیا میں یہودہ دے بیت الحم وچوں اک لاوی ہاں ۔ تے نکلا ہاں۔ پئی جتے کتے تھاں لبھے ، اوتھے ای رہواں ۔¹⁰۱۰۔ تاں میکا نے اوہنوں آکھیا۔ توں میرے کول رہ۔ تے میرا پیو تے میرا کاہن ہو ۔ تے میں تینوں دس مثقال چاندی ورھے دی تے اک جوڑا لیڑے تے روٹی دیاں گا۔ ¹¹۱۱۔ تے لاوی اُس بندے نال رہن تے راضی ہویا۔ تے اوہ جوان اوہدے کول اوہدے پتراں وچوں اک وانگ سی ۔¹²۱۲۔ تے میکا نے اُس لاوی دے ہتھ نوں پاک کیتا۔ تاں اوہ جوان اوہدا کاہن بنیا۔ تے میکا دے گھر وچ رہیا ۔ ¹³۱۳۔ تد میکا نے آکھیا۔ ہن میں جانیا۔ پئی خدا میرے نال نیکی کرے گا۔ کیوں جو میرا کاہن لادیاں وچوں اے۔

18¹۱۔ ایہناں دیہاڑیاں وچ اسرائیلؔ دا کوئی بادشاہ نئیں سی ۔ تے اوہناں دِناں وچ دان ؔ دا قبیلہ رہن دے لئی میراث لبھ دا سی کیوں جو اید ویلے تیِک بنی اسرائیلؔ دے قبیلیاں دے وِچ ایہنوں میراث دا حِصّہ نئیں ملیا سی ۔ ²۲۔ تے بنی دانؔ نے اپنے ٹبراں وچوں پنج دلیر بہادر بندے اینی سرحد مُرعہؔ تے اِشنازل تون دیس دی سُوہ لین تے اوہدے بارے جانن لئی گھلیا ۔ تے ایہناں نُوں آکھیا پئی جاؤ تے دیس دے بارے پُچھ گُچھ کرو تے اوہ افرائیمؔدے پہاڑ وِچ میکاہ دے گھر آئے تے اوتھے رات کٹی ۔³۳۔ تے جیدوں اوہ میکاہ دے گھر وِچ سَن ۔ ایہناں تے جوان لاوی ؔ دی آواز پچھانی تے اوہدے وِل گئے تے اوہنوں آکھیا پئی تینوں ایتھے کون لیا یا اے تے توں ایتھے کیہ کرنا ایں تے تیرا ایتھے کیہ اے ۔ ⁴۴۔ تدھ اوہنے اوہناں نوں آکھیا پئی میکاہ نے مینوں دِتا اے ۔تے تے اوہنے مینوں دیہاڑی تے رکھیا اے ۔ تے میں اوہدا کاہن بنایا ۔⁵۵۔ تدھ اوہناں نے اوہنوں اکھیا ۔ ساڈے لئی خداوند توں پُچھ تاں جو اسیں جانئیے پئی جیہڑے راہ وچ اسیں جارئے آں ۔ کیی اسیں کامیاب ہوواں گے ۔ ⁶۶۔ ناں کاہن نے اوہناں نوں آکھیا ۔سلامتی نال جاؤ۔ کیوں جو تُہاڈ ااے سفر خداوند دے اَگے وے ۔⁷۷۔ تدھ اوہ پنجے بندے ٹُرے تے لائیشؔ وچ آئے تے اوتھے لوکاں نوں ویکھیا پئی بو خوف صیدونیاں ؔ دیاں عادتاں دے مطابق امن چین نال رہندے نیں تے اوہناں دے دیس وِچ کوئی نئیں سی جیہڑا اوہناں دی مخالفت کرے ۔ تے ناں کوئی جیہڑا اوہناں دا ارامؔ نال کوئی واسطہ نئیں سی ۔ ⁸۸۔ سو اوہ اپنے بھراواں دے کول مرعہؔ تے اشتاؔ وَل توں پِچھاں پَرتے ۔ تدھ اوہناں دے بھرواں نے اوہناں نُوں اکھیا پئی کیہ سوُہ لیائے او ؟⁹۹۔ تدھ اوہناں نے ایہناں نوں اکھیا ۔ ساڈے نال اُٹھو ۔ پئی اسیں اوہناں تے چڑھائی کرئیے کیوں جو اَساں اوس دیس نُوں ویکھیا ۔ اوہ بڑا چنگا دیس اے تے تُسیں بیہہ رئے او۔ سو چلن وچ دیر ناں کرو ۔ ہُن چلو تے اوس دیس تے قبضہ کرو ۔ ¹⁰۱۰۔ کیوں جو جیدوں تُسیں چلو گے تاں اِک خوش حال قوم دے وڈے دیس چہ وڑھو گے۔ تے خداوند نے اوہنوں تُہادے ہَتھ وچ دے دِتا اے ۔ اوہ اجیہی تھاں اے پئی جَگ دیاں ساریاں شیواں وِچوں اوتھے کِسے دی کمی نئیں ۔¹¹۱۱۔ تدھ دان ؔ دے قبیلہ وِچوں مُرعہؔ تے اشناؔ وَل وِچوں چھے سو مرد لڑائی دے ہتھیار لَے کے ٹُر پئے ۔ ¹²۱۲۔ تے اوہ چڑھے تے یہوداہؔ دے قریت یعاریمؔ وچ ڈیراہ لایا۔ ایس لئی اوتھے اَج دے دیہاڑے تیِک محنے دا نؔ اکھواندی اے ۔ تے قریت یعاریم ؔ دے پ ِچھلے پاسے اے ۔¹³۱۳۔ تے اوتھوں لنگ کے افرائیم ؔ پہار وچ اپڑے تے میکاہ دے گھر آئے ۔ ¹⁴۱۴۔ تدھ اوہناں پنجاں بندیاں نے جیہڑے لائیش ؔ دے دیس دی سُوہ لین آئے سَن۔ اپنے بھراواں نال گل کرکے آکھیا ۔ کیہ تُسی جان دے او پئی ایہناں گھراں وِچ افود ؔ تے ترافیمؔ تے اِک بُت تراشیا ہویا تے اِک بُت گھڑیا ہویا اے ؟ ایس واسطے ہُن تُسیں سوچو تُہانوں کیہ کرنا ایں ۔¹⁵۱۵۔ تدھ اوہ اوس پادسے نوں مُڑے تے میکاہؔ دے مکان دے اندر جوان لاوی ؔ دے گھر وِچ آئے تے اوہنون سلام آکھیا۔ ¹⁶۱۶۔ تے بنی دانؔ دے چھے سو مرد جیہڑے لڑائی دے ہتھیار لائے ہوئے سَن ، پھاٹک کول کھلوتے رئے۔¹⁷۱۷۔ تے اوہ پنجو بندے جہناں نے دیس دی سُوہ لئی سی ۔ چڑھے تے اوہ اوتھے اندر گئے تے گھڑیا ہوئیا بُتے تے افود تے ترافیم تے ڈھالیا ہویا بُت لے لیا تے کاہن اوہناں چھیاں مرداں دے کول کھلوتا سی ۔ جیہڑے ہتھیاران نال لیس پھاتک تے سَن ۔ ¹⁸۱۸۔ تے جیدوں ایہہ میکاہ دے گھر وچ وڑھے ۔ تے گھڑیا ہویا بُت تے افود تے ترافیم تے ڈھالیا ہویا بُت لے چلے ۔ تدھ کاہن اوہنوں آکھیا ۔تُسیں ایہہ کیہ کر دے او۔¹⁹۱۹۔ اوہناں نے اوہنوں آکھیا چُپ ! اپنا ہَتھ اپنے مُونہہ تے رَکھ تے ساڈے نال چَل ۔تے ساڈا پیو تے کاہن بن ۔ کیہ تیرے لئی اِک بندے دے گھر دا کاہن ہونا چنگا سے بجائے ایہدے پئی اسرائیلؔ چہ اِک قبیلے تے ٹبر دا کاہن ہوویں ۔ ²⁰۲۰۔ کااہن دا دِل خوش ہو گیا ۔ فیر اوہنے افود تے ترافیم تے گھڑیا ہویا بُت چُکیا تے لوکاں دے وِچ آیا ۔²¹۲۱۔ تدھ اوہ پھِرے تے چَل پئے تے بچّیاں تے جانوراں تے سب مہنگیاں شیواں نُوں اپنے اَگے اَگے رکھیا ۔ ²²۲۲۔ جیدوں اوہ میکاہ دے گھر توں کُجھ دوُر گئے ۔ تَدھ اوہ لوک جیہڑے میکاہ دے گھر دے نیڑے دے گھراں وِچ رہندے سَن کٹھے ہوئے تے بنی دانؔ دا پیچھا کیتا ۔ ²³۲۳۔ تے اوہناں نے بنی دانؔ نُوں للکاریاں تاں اوہناں نے اپنے مُونہہ پھیر کے میکاہ نُوں آکھیا پئی تینوں کیہ ہویا اے پئی تُوں چیکنا ایں؟²⁴۲۴۔ اوہنے آکھیا پئی تُساں میرے خدا نُوں جیہڑا میں بنایا سی تے میرے کاہن نُوں لے چَلے او تے میرے لئی کیہ بچیا رہیا ۔ تے تُساں مینوں آکھدے او پئی کیہ ہویا اے ۔ ²⁵۲۵۔ بنی دانؔ نے اوہنوں آکھیا ۔ پئی تیری آواز ساڈے وِچکار سُنی ناں جاوے ۔ اینج ناں ہو وے پئی غُصہ وَر بندہ تیرے تے حملہ کرن تے تیری جان تے تیرے گھرانے دیاں جاناں ہلاک ہون۔ ²⁶۲۶۔ تے بنی دانؔ اپنی راہ چَلے گئے تے جیدوں میکاہ نے ویکھیا پئی اوہ میرے توں زور آور نیں تاں اوہ مُڑیا تے اپنے گھر نُوں پرت گیا ۔²⁷۲۷۔ تے اوہناں نے جو کُجھ میکاہ ؔ نے بنایا سی ۔ تے کاہن جیہڑا اوہنے رکھیا سی لیا تے لائیش ؔ دے وَل اوہناں لوکاں تے حملہ کیتا ۔ جیہڑے امن چین نال رہندے سَن ۔ تے اوہناں نُوں تلوار دی دھار نال ماریا تے اوہناں دا شہر اَگ نال ساڑ دِتا ۔ ²⁸۲۸۔ تے اوہناں نُوں کوئی چھُڈان والا نئیں سی ۔ کیوں جو اوہناں دا شہر صیدونؔ توں دوُر سی ۔ تے اوہ ارامؔ نال کُجھ واسطہ ناں رَکھ دے سَن ۔ تے اوہناں دا شہر بیت احوبؔ دی وادی وچ سی ۔ تے اوہناں نے شہر بنایا ۔ تے اوہدے وچ رہن لگے ۔ ²⁹۲۹۔ تے اوہناں نے اوس شہر دا ناں دانؔ اپنے پیو دان ؔ دے ناں تے رکھیا ۔ جیہڑا اسرائیلؔ توں جمیا سی ۔ تے اوس شہر دا ناں ایس توں پہلاں لائیشؔ سی ۔³⁰۳۰۔ تے بنی دان ؔ نے اپنے لئی میکاہ، کاہن رکھیا تے یونتنؔ بن جیر شومؔ بن مُوسیؔ تے اوہدے پُتر ایس سر زمین دی غلامی دے دیہاڑے تیِک دانیاں ؔ دے قبیلے دے کاہن رئے۔ ³¹۳۱۔ تے اوہناں سرے دیہاڑیاں چہ جیدوں تیِک خدا دا گھر شیلوؔ وچ سی ۔ اوہ میکاہ دا گھڑیا بُت اوہناں کول رہیا۔

19¹۱۔ تے اوہناں دیہاڑیاں وچ ،جدوں اسرائیل دا کوئی بادشاہ نئیں سی،اینج ہویا پئی اِک لاوی بندے نے ،جیہڑا افرائیم دے پہاڑ دے پَرلے سِرے تے رہندا سی ۔یہودا دے بیت لحم وچوں اِک بی بی نوں اپنی رکھیل بنایا۔ ²۲۔ تے اوہدی رکھیل اوہدے تَوں رُس کے بیت لحم وچ اپنے پیو دے گھر چلی گئی ۔تے اوتھے چار پہنے رہی۔³۳۔ تد اوہدا خاوند کھلوتا تے اوہدے پچھے جا اپڑیا تاں جو اوہدے دل نوں راضی کرے ۔تے اپنے کول فیر لے آوے ۔اوہنے اپنے نال اِک کمیں تے دو کھوتے وی لئے ۔تاں اوہ اوہنوں مِلی ۔تے اپنے پیو دےگھر وچ اوہنوں لے آئی ۔جد اوس بی بی دے پیو نے اوہنوں ویکھیا ۔تاں اوہنوں ملن ویلے خوش ہویا۔ ⁴۴۔ تے اوہدے سوہرے نے اوہنوں گھر ٹھہرا لیا ۔تاں اوہنے اوہدے کول تر کے دیہاڑے لنگھائے۔تے اوہناں رَل مِل کے کھاہدا پِیتا۔⁵۵۔ تے چوتھے دیہاڑے سِرگھی ویلے اوہ روانا ہون جوگی کھلوتا تاں بی بی دے پیو نے اپنے جوائی نوں آکھیا ۔پئی کجھ ٹکر کھا کے جاویں۔ ⁶۶۔ تد اوہ رل بیٹھے ۔تے کھاہدا پیتا ۔تے کُڑی دے پیو نے اوس بندے نُؤں آکھیا جیکر تینوں چنگا لگے ،تاں رات وی ساڈے نال رہ تے اپنے جی نُوں راضی کر۔⁷۷۔ تے فیر جد اوہ بندہ روانا جوگی اُٹھ کھلوتا ۔تاں اوہدے سوہرے نے فیر اوہدی مِنت کیتی ۔تاں اوہ رات فیر اوتھے ٹھیریا۔ ⁸۸۔ تے پنجویں دیہاڑے اوہ سرگھی ویلے ٹُرن لگا ۔تاں اوہدے سوہرے نے اوہنوں آکھیا ۔کجھ کھا پئی پی لے۔تے سُورج ڈُبن تیکر ٹھیر ۔تے اوہناں دوہواں نے کھاہدا پیتا ۔⁹۹۔ فیر جداوہ بندہ تے اوہدی رکھیل تے اوہدا کمیں روا نا ہون جوگی کھلوتے ۔تاں گڑی دے پیو نے مطلب اوہدے سوہرے نے اوہنوں آکھیا ۔پئی ویکھو دیہاڑا دیس چلا اے۔رات ایتھے ای لنگھا کے ٹُر جانا۔ویکھو دیہاڑا مُک چلا اے۔رات ایتھے ای لنگھا لوؤ۔تے اپنے جی نُوں خوش کرو ۔ تے بھلکے سویلے سفر کرنا تے اپنے گھر اپڑجانا۔¹⁰۱۰۔ پر اوہ بندہ رات رہن جوگی راضی نا ہویا ۔سگؤں کھلوتا تے ٹُر پیا ۔تے یبوس مطلب یروشلیم دے ساہمنے اپڑیا ۔تے اوہدے نال دو زِین کسّے ہوئے کھوتے تے اوہدی رکھیل سی۔ ¹¹۱۱۔ جد اوہ یبوس دے نیڑے سَن ،تاں دیہاڑ ا مُک گیا تے کمیں نے اپنے مالک نوں آکھیا ۔پئی اسی یبوسیاں دے ایس شہر نُوں مُڑیئے تے رات ایتھے ای لنگھا ئیے۔¹²۱۲۔ اوہدے مالک نے اوہنوں آکھیا ۔پئی اسی پرائے شہر نُوں جِتھے بنی اسرائیل وِچوں کوئی نئیں ۔نا مُڑاں گے ۔سگوں جِبعاؔ وَلےجاواں گے ۔ ¹³۱۳۔ تے اوہنے اپنے کمیں نُوں آکھیا ۔ٹُر۔اسی ایہناں تھانواں وچوں کِسے تھاں ٹُریئے ۔تے جِبعاؔوچ یاں راما وچ رات لنگھایئے۔¹⁴۱۴۔ تاں اوتھوں لنگھ کے اوہ ٹُر دے گئے ۔تے سُورج اوہناں اُتے ڈُبیا تے اوہ بِنیا مین دے حِیعاؔ دے نیڑے سن۔ ¹⁵۱۵۔ تاں اوہ اَودھر نوں مُڑے تے اوہدے وچ وڑ گئے کیوں جو جبعاؔ وچ رات لنگھا ؤنی سی ۔تاں شہر دے چوک وچ بہہگئے ۔کیوں جو کوئی نئیں سی۔جیہڑا اوہناںنوں اپنے گھر لے جاوے تاں جو اوہ رات لنگھاؤن۔¹⁶۱۶۔ تے ویکھو اِک وڈیرا بندہ اپنی پیلی دے کم توں ویہلا ہوکے ڈیگر ویلے اوتھے اپڑیا ۔تے اوہ افرائم دے پہار وچ سی ۔تے جبعا وچ آوسیا سی۔تے اوس تھاں دے واسی بنیا مینی سن۔ ¹⁷۱۷۔ تآں اوس وڈیرے بندے نے اپنی اکھ چُک کے ویکھیا ۔پئی اِک راہی شہر دے چوک وچ اے ۔تے اوہنے اوہنوں آکھیا ۔تُوں کِتھے جاویں گا تے کِتھوں آیا ایں؟ اوہنے اوہنوں آکھیا۔¹⁸۱۸۔ اسی یہوداہ دے بیت لحم وچوں آئے ہاں تے افرائیم دے پہاڑ دے پرلے سِرے نوں جانا اے۔میں اوتھوں دا ای ہاں۔ تے یہودا دے بیت لحم نوں گیا سی تے ہُن اپنے گھر مُڑ کے تے جاندا ہاں ۔تے ایتھے کوئ نئیں جیہڑا مینؤں اپنے گھر لے جاوے۔ ¹⁹۱۹۔ تے ساڈے کول ساڈے کھوتے جوگی دانا تے گھاہ تے ۔تے میرے تے تیری لونڈی دے تے اوس جوان جوگی جیہڑا تیرے خادم دے نال اے۔ٹکرتے مے سی اے تے سانوں کِسے شے دی لوڑ نئیں ۔²⁰۲۰۔ تاں اوس وڈیرے بندے نے اوہنوں آکھیا تیری سلامتی ہووے۔تیریاں سبھے حاجتاں میرے جُمے نیں۔تے تُوں چوک وچ رات نا رہ۔ ²¹۲۱۔ تے اوہ اوہنوں اپنے گھر لے آیا ۔تے اوہدے کھوتیاں نوں گھاہ پائی تے اوہناں نے اپنے پیر دھو تے تے کھاہدا پیتا۔²²۲۲۔ تے جد اوہ آپنے جی نُوں راضی کر دے پئے سَن ۔تاں شہر دے لوکاں وچوں کجھ شریر بندیاں نے اوہدے گھر نوں گھیر لیا تے بوہے نوں کھڑکاؤنا شروع کیتا ۔تے گھر دے مالک وڈیرے بندے نوں آکھیا ۔پئی اوس بندے نوں جیہڑا تیرے گھر دے اندر اے ،باہر کڈ ھ لیا ۔تاں جو اسی اوہدے نال بدفعلی کریئے ۔ ²³۲۳۔ تد اوہ بندہ مطلب گھر دا مالک اوہناں دے کول ناپر نکلیا تے اوہناں نوں آکھن لگا۔نئین میرے بھرا ؤ!شرارت نا کرو۔ جدون پئی اوہ بندہ میرے گھر دے اندر آیا اے۔تاں تُسی ایہہ بُریائی نا کرو ۔²⁴۲۴۔ ویکھو! میری اِک کواری دھی تے اوہدی رکھیل نیں ۔میں تہاڈے کول اوہناں دونہاں نوں کڈھ لیاؤنا ہاں ۔تُسی اوہناں نال بدفعلی کر و۔تے جو کجھ تہانوں چنگا لگے ۔اوہناںنال کرو۔پر ایس بندے نال اجیہا مکرو کم نا کرو۔ ²⁵۲۵۔ پر اوہناں لوکاں نے اوہدی گل نا منی ۔تاںاوہ بندہ اپنی رکھیل نوں پھڑ کے اوہناں دے کول باہر لے آیا۔تے اوہ اوہدے نال صحبت کر دے رہئے ۔تے ساری رات سَویر تیک اوہدے نال بد فعلی کر دے رہئے ۔تے سرگھی ویلے اوہنوں چھڈیا۔ ²⁶۲۶۔ تاں اوہ بی بی سویر ہون دے نیڑے آئی ۔تے اوس بندے دے گھر دے بوہے اُتے جتھے پئی اوہدا مالک سی،ڈِگی تے چانن ہون تیک اوتھے ای پئی رہی۔²⁷۲۷۔ سویر ے اوہدا مالک اُٹھیا تے بُوہا کھولیا۔تے باہر نکلیا ۔تاں جو اپنی راہیں روانا ہووے ۔تآن ویکھو ! اوہدی رکھیل گھر دے بُوہے اُتے پئی اے۔تے اوہدے دوہنویں ہتھ ڈیوڑھی تے نیں۔ ²⁸۲۸۔ تاں اوہنے اوہنوںآکھیا،اُٹھ ! ٹُریئے ۔پر کُجھ جواب نا مِلیا ۔تد اوہنوں معلوم ہَویا پئی اوہ مَوئی ہوئی اے،اوہنوںاپنے کھوتے اُتے لَدیا۔تےا وہ بندہ اپنے گھر وَل روانا ہَویا ۔²⁹۲۹۔ تے اوہنے گھر اپڑ کے چھُری پھڑی تے اپنی رکھیل نوں پھڑکے اوہدیاں ہڈیاں سنھے اوہدے بارآں ٹوٹے کِیتے تے اسرائیل دِیاں سرحداں وچ گلا دِتے ۔ ³⁰۳۰۔ تاں ہر اِک جنے ایہہ ویکھیا ،آکھیا ۔پئی جس دیہاڑے توں پئی اسرائیل مصر وچوں نکلے ۔ساڈے اج دے دیہاڑے تیکر نا ہَویا ،تے نا ویکھیا گیا۔اخیر گو کرو تے صلاح کرو۔تے آکھو۔

20¹۱۔ تدھ سبھے بنی اسرائیلؔ نِکلے ۔ تے سبھے جماعت دان تون لے کے بیر سبعؔ تیِکر یکتن ہو کے مصفاہؔ وچ خداوند دے حضور کٹھے ہوئے ۔ ²۲۔ تے سبھے قوم دے سر پنچ تے اسرائیل ؔ دے سبھے قبیلیاں دے لوک خدا دی اُمت دے مجمعے وِچ چار لَکھ پیادے تلوار چلان والے حاضر ہوئے ۔³۳۔ تے بنی بنیامینؔ نے سُنیا پئی بنی اسرائیل ؔ نے مِصفا ؔ اُتے چَڑھائی کیتی ۔ تے بنی اسرائیلؔ نے آکھیا سادے نال بیان کرو پئی ایہہ شررت کیہ کر ہوئی ۔ ⁴۴۔ تدھ اوس لاوی ؔبندے نے جیہڑا موئی بی بی دا خاوند سی ، جواب دِتا پئی میں تے میری رکھیل بنیامینؔ دے جِبعا ؔ وِچ رات لنگھاؤن جوگی وڑے ۔⁵۵۔ تان جِبعا ؔ دے لوکاں نے میرے اُتے چڑھائی کر دِتی ۔ تے جیس گھر وِچ میں ہیگا ساں اوہنوں رات دے ویلے گھیر لئیا۔ تے چاؤہندے سَن ۔ پئی مینوں قتل کرن ۔ تےمیری رکھیل نوں ذلیل کیِتا ۔ ⁶۶۔ میں اپنی رکھیل نُوں ٹوٹے ٹوٹے کیِتا تے اوہناں ٹوٹیاں نُوں اسرائیلؔ دی میراث دی سبھے دھرتی وِچ گھلیا ۔ کیوں جو اوہناں نے اسرائیل ؔ وچ بُریائی تے شرارت کیتی۔ ⁷۷۔ ویکھو ! ائے بنی اسرائیلؔ ! تُسیں سبھے ایتھے اپنی صلاح تے مشورت دیوو۔⁸۸۔ تدھ اوہ سبھے لوک ایک تَن ہو کے کھلوتے تے آکھیا ۔ پئی کوئی خیمے نوں روانا ناں ہووے گا ۔ تے کوئی اپنے گھر نوں ناں مُڑے ۔ ⁹۹۔ تے ہُن اسیں جِبعا دے نال ایہہ کم کراں گے ۔ اسیں اوہدے بر خلاف قُعا دے حِساب نال جاواں گے ۔¹⁰۱۰۔ اسیں بنی اسرائیلؔ دے سبھے قبیلیاں وِچوں ، وَو وچوں دَس بندے تے ہزار وِچون سَو تے دَس ہزار وچوں اِک ہزار لواں گے ۔ جیہڑے لوکاں جوگی رسد لیاؤن ۔ تاں جو اسیں بنیامین دے جِبعا وِچ وڑ کے ایس شرارت دے حساب نال جیہڑی اوہناں نے اسرائیل وِچ کیتی ۔ اوہناں نال سلوک کرئیے ۔ ¹¹۱۱۔ اسرائیلؔ دے سبھے بندے اِک گّل نال اِک تِن ہوکے اوس شہر دے ساہمنے کٹھے ہوئے ۔¹²۱۲۔ تے بنی اسرائیلؔ دے قبیلیاں نے بنیامین دے سبھے خانداناں دے کول گھُل کے آکھیا ۔ پئی ایہہ کیہ شرارت اے ، جیہڑی تُہاڈے وِچکار کیتی گئی اے ۔ ¹³۱۳۔ تُوں اوہناں لوکاں مطلب پئی اوہناں بھیڑے بندیاں نُوں جیہڑے جبعاؔ وِچ نیں ، ساڈے حوالے کر دے ۔ تاں جو اسیں اوہناں نُوں قتل کرئیے ۔ تے اسرائیل ؔوِچوں بُریائی نوں مُکا چھڈئیے ۔ تدھ بنی اسرائیل وِچوں جِبعا ؔ وِچ بُریائی نُوں مُکا چھڈئیے ۔ تدھ بنی بنیامین ؔ اپنے بھراواں بنی اسرائیلؔ دی گل منن توں انکاری ہوئے ۔ ¹⁴۱۴۔ تے بنیامین شہراں وِچوں جبعاؔ وِچ کٹھے ہوئے تاں جو باہر نِکل کے بنی اسرائیل ؔ نال لڑائی کرن ۔¹⁵۱۵۔ تے اوس دیہاڑے بنی بنیامین جیہڑے شہراں وچوں کٹھے ہوئے ، چھبی ہزار تلوار چلان والے بندے سَن۔ جیہڑے جِبعا ؔ دے لوکاں نالوں وَکھ سَن۔ ¹⁶۱۶۔ اوہنان سبھے لوکاں وِچ ست سو چُنے ہوئے جوان سَن ۔ جیہڑے دو ہتھے سن۔ جیہناں وِچوں ہر کوئی فلاخُن نال وال اُتے وٹا مار سکدا ااے ۔¹⁷۱۷۔ تے اسرائیل ؔ دے بندے بنیامین توں وکھ گِنتی وِچ چار لکھ تلوار چلاؤن والے جوان سبھے چنگی سَن۔ ¹⁸۱۸۔ تدھ اوہ کھلوتے تے بیت ایل ؔ وَل چڑھائی کیِتی ۔ تے اوہناں نے خداوند تُوں پُچھیا تے آکھیا ۔پئی بنیامین ؔ نال لڑائی کرن جوگی ساڈے وِچوں کون پِہلوں چڑھائی کرے ؟ خُداوند نے آکھیا ۔ یہودا ؔ پہلوں جاوے ۔¹⁹۱۹۔ بنی اسرائیلؔ سویلے اُٹھے ۔ تے جبِعا دے سامنے ڈیرے گڈے ۔ ²⁰۲۰۔ تے اسرائیلؔ دے بندے بنیامینؔ نال لڑن باہر نِکلے تے بنی اسرائیلؔ نے جِبعا ؔ دے نیڑے جنگ جوگی صفاں بنھیاں ۔ ²¹۲۱۔ تے بنی بنیامینؔ جِبعا ؔ توں باہر نِکلے تاں اوس دیہاڑے اسرائیل ؔ وِچون بائی ہزار بندے مَوئے۔²²۲۲۔ تَدھ اسرائیل ؔ دے بندے اپنے زور اُتے اپنی گِنتی اُتے بھروسا کرکے پہلے دیہاڑے دا تھاں اُتے ، جِتھےت صف بنھی سی ۔ فیر جَنگ کرن جوگی صفاں بنھ کھلوتے ۔ ²³۲۳۔ تے بنی اسرائیل ؔ دے گئے تے خداوند دے اَگے ڈیگر ویلے تیِکر روندے رئے ۔ تے خداوند نال سوال کرکے آکھیا ۔ کیہ اسیں اپنے بھرا بنیامین ؔنال فیر جنگ کرن جائیے ؟ تاں خداوند نے اوہناں نُوں آکھیا ۔ اوہناں اُتے چڑھائی کر دیوؤ۔²⁴۲۴۔ ایس لئی دوُجے دیہاڑے بنی اسرائیل ؔ بنی بنیامینؔ نال لڑن جوگی نیڑے آئے ۔ ²⁵۲۵۔ تاں بنی بنیامینؔ جبعا ؔ توں اوہناں دے بر خلاف نِکلے تے بنی اسرائیلؔ وچوں فیر اٹھاراں ہزار سبھّے تلوار چلاؤ ن والے جوان مارے گئے ۔²⁶۲۶۔ تدھ بنی اسرائیلؔ دے سبھے لوک تے بیت ایلؔ وچ آئے تے روئے تے خداوند دے اگے اوتھے کھلوتے ۔ تے اوہناں نے سبھے دیہاری روزہ رکھیا ۔ تے خداوند دے سامنے سوختنی قُربانیاں تے سلامتی دے ذبیحے چاڑھے ۔²⁷۲۷۔ تے بنی اسرائیلؔ نے خُداوند توں پُچھیا ۔ کیوں جو خداوند دے عہد دا صندوق اوہناں دیہاڑیاں وِچ اوتھے ای سی ۔ ²⁸۲۸۔ تے ہارون ؔ دے پُتر الی عزرؔ دا پُتر فِنحاسؔ اوہناں دیہاڑیاں وِچ اوہدے اگے کھلوتا رہندا سی ۔ تے اوہناں نے آکھیا ۔ پئی کیہ اسیں اپنے بھرا بنی بنیامینؔ دے نال جنگ کرن نُوں فیر باہر نکلئیے یاں پئی بس کرئیے َ تاں خداوند نے آکھیا ۔ پئی چڑھائی کرو ۔ کیوں جو میں اوہناں نُوں تُہاڈے ہَتھ حوالے کر دیواں گا ۔²⁹۲۹۔ تدھ بنی اسرائیلؔ نے جِبعا اُتے اوہدے ہر پاسے چھئی لاؤ ن والیاں نون بائ کیتا ۔ ³⁰۳۰۔ تئے بنی اسرائیلؔ تیِجے دیہاڑے بن بنیامین ؔ دے بر خلاف چڑھے تے جبعا ؔ ا دے نیڑے پہلے دو دیہاڑیاں وانگو صفاں بنھیاں۔³¹۳۱۔ تاں بنی اسرائیلؔ اوہناں اُتے چڑھائی کیتی ۔ تے اپنے ویریاں نُوں بھجدا ہویا ویکھ کے اوہناں دے پِچھے شہر توں دوُر تیِک ٹُر گئے ۔تے دو وڈیاں راہواں اُتے جہناں وچوں اِک بیت ایلؔ نُوں تے دوُجی میدان وِچوں جبعاؔ وَل جاندی سی ۔ اوہناں نے لو کاں نوں پہلی دو وار اِک وانگوں قتل کرنا شروع کیتا ۔ تاں اسرائیل ؔ وِچوں کوئی تیہہ³²۳۲۔ تاں بنی بنیامین نے آکھیا ۔ پئی جیویں پہلوں ہویا ، اوہ ساڈے ساہمنے ہار دے پئے نیں ۔ پر بنی اسرائیلؔ نے آکھیا ۔آؤ بھجیئے ۔ تے اوہناں نون شہر وچوں وڈیاں راہواں اُتے کھِچ لیائیے ۔ ³³۳۳۔ تے اسرائیلؔ دے سبھّے بندے اپنی تھاؤں اُٹھے تے بعل تمر ؔ وِچ صفاں بنھیاں ۔ تے چھئی وِچ بیٹھے ہوئے اسرائیلی اپنی تھاں تے جابعؔ دے میدان تون وَس پئے ۔³⁴۳۴۔ تے سبھّے اسرائیل ؔ وچوں دس ہزار چُنے ہوئے جوان اِک پاسیوں جبعاؔ اُتے آئے ۔ تے ڈاہڈھا گھول ہویا ۔ تے بنی بنیامین ؔ نئین سی جاندے پئی اوہناں اُتے بلا لَتھن والی اے ۔ ³⁵۳۵۔ تدھ خداوند نے بنی بنیامین ؔ نوں اسرائیل ؔ دے اگے ہرایا ۔ تے بنی اسرائیلؔ نے اوس دیہاڑے بنیامین وِچوں پنجی ہزار تے اِک سو تلوار چلاؤن والے جوان وَڈھ سُٹے ۔³⁶۳۶۔ تے بنیامین ؔ نے ٹوء لائی اوہ ہار گئے نیں ۔ تے اسرائیلؔ دے بندیاں تے بنیامین ؔ نُوں بھجن دِتا ۔ کیوں جو اوہناں نون چھئی لاؤن والیاں تے جیہڑے جِبعا دے آل دوالے بیٹھے سَن ۔ بھروسا کیتا۔ ³⁷۳۷۔ تدھ چھئی والے چھیتی نال جبعاؔ اُتے آن اپڑے ۔ تے اوہدے اندر وڑ گئے تے کھِلر گئے تے سبھّے شہر نُوں تلوار نال وڈیا۔ ³⁸۳۸۔ تے اسرائیل ؔ دے بندیاں تے چھئی لاؤن والیاں وِچ ایہہ نشان سی ، پئی اوہ شہر توں بتھیرا دُھواں اُڈاؤن گے ۔³⁹۳۹۔ تے جیدوں اسرائیلی ؔ دے لوک لرائی وچ پِچھاں ہٹے ، تاں بنیامین ؔ نے کُٹنا شرع کیتا ۔ تے اسرائیل ؔ دے لوکاں وچون تِہ بندے وَڈ دِتے ۔ کیوں جو اوہناں نے آکھیا ۔ پئی اوہ سادے ساہمنے ہار دے پئے سَن ۔ جیویں پئی پہلی لڑائی وِچ ہویا ۔⁴⁰۴۰۔ تے شہر توں دھُویں دے وانگوں اُچا ہون لگ پیا ۔ تان بنیامینؔ نے اپنے پِچھے مُڑ کے ویکھیا ۔ تاں سبھّے شہر دھُویں وِچ ولیٹیا عرشیں جاندا نظریں آیا ۔ ⁴¹۴۱۔ تدھ اسرائیل ؔ دے بندے اوہناں اُتے مُڑ کے پئے ۔ تے بنیامین ؔ دے بندے گھبرا کے نَسے ۔ کیوں جو اوہناں نے ویکھیا پئی اوہناں اُتے بلا لتھ پئی اے ۔⁴²۴۲۔ تے اوہناں نے اسرائیل ؔ دے بندیاں دے اَگوں کنڈھ پھیر کے جنگل دی راہ پھڑی ۔ پَر لڑائی اوہناں دے مگریں آئی۔ تے اوہ وی جیہڑے شہر وچ سِن ۔اوہناں اُےتے آوسے۔ تے اوہناں نوں جانوں مار سُٹیا ۔⁴³۴۳۔ تاں اوہناں نے بنیامینؔ نُوں گھیر لیا۔ تے اوہناں نُوں رگڑیا ۔ تے جابعؔ دے ساہمنے تیِک سُورج اُگن دے پاسے وَل اوہناں نُوں لتاڑیا۔ ⁴⁴۴۴۔ تاں کرکے بنیامینؔ وِچوں اتھاراں ہزار دلیر ، بہادر بندے مارے گئے ۔⁴⁵۴۵۔ تے اوہ مُڑ کے رِمونؔ چٹان وَل جنگل نوں نس گئے ۔ تے اوہناں نے اوہناں وِچوں راہواں وِچ پنج ہزار بندے پھڑے ۔ تے جدعوم ؔ تیِکر اوہناں دا پِچھا کیتا ۔ تے اوہناں وِچوں دو ہزار بندے مار سُٹے ۔ ⁴⁶۴۶۔ اوس دیہاڑے بنیامین ؔ وِچوں کُل پنجی ہزار بندے مارے گئے ۔ ایہہ سبھّے تلوار چلاؤن والے بہادر بندے سَن ۔⁴⁷۴۷۔ تے اوہناں وچوں چھے سو بندے فیر رمون ؔ دی چٹان وَل جنگل دی راہیں بھج نسے ۔ تے رِمون ؔ دی چٹان وچ چار مہینے رئے ۔ ⁴⁸۴۸۔ تے اسرائیل ؔ دے بندے فیر بنی بنیامینؔ اُتے وَسے تے سبھّے بندیاں نوں تے ڈنگراں نوں جیہڑے شہر وِچ سَن ۔ جہنوں وی اوتھے ویکھیا ۔ اوہناں نے تلوار نال وڈیا ۔ تے اوہناں دے سبھے شہر نوں اَگ نال ساڑ دتا ۔

21¹۱۔ تے اسرائیل دے بندیاں نےمصِفہؔ وچ قسم کھاکے آکھیا ۔پئی ساڈے وچوں کوئی اپنی دھی بنیامین دے قبیلے نال ناں ویاۓگا۔ ²۲۔ تے لوک بَیت ایؔل وچ آۓتے اوتھے خدا دے آ گے شام تیک کھلوتے رہے تے اپنیاں آوازاں اچیاں کیِتیاں تے زور نال روۓ۔ ³۳۔ تے آکھیا ۔اے خداوند اسرائیلؔ دےدے! اسرائیلؔ وچ اینج دا واقعہ کیوں ہیویا ؟پئی اج دے دیہاڈے اسرائیلؔ وچوں اِک قبیلہ گھٹ ہوگیا ۔⁴۴۔ تے دوسرے دیہاڈے لوک سرگی ویلے اٹھے ۔تے اوتھے اوناں اِک قربان گاہ بنائی تے ساڈن والیاں قربانیاں تے سلامتی دیاں قربانیاں گزرانن۔ ⁵۵۔ تے اسرائیل نے آکھیا ۔پئی سارے اسرائیل دے قبیلیاں وچوں کون اے جیہڑا خداند ہدے کٹھ وچ نیں آیا؟کیوں جو او ہناں سخت قسم کھادی تے آکھیا۔ پئی جو کوئی مصِفؔہ وچ خدا دے حضور حاضر نیں ہووے گا ۔تے او ضرورجان توں ماریا جاے گا۔⁶۶۔ تے بنی اسرائیل اپنے بھرا بنیا مین دے بارے پچھتاۓ ۔تے آکھیا پئی اَج اسرائیل تھوں اِک قبیلہ گھٹ ہوگیا۔ ⁷۷۔ تے جیہڑے باقی بچ گے۔اوناں لئی اِسی بیویاں کھتوں ئیے ۔تے اساں تےخداوند دی قسم کھادی اے۔پئی ایس اپنیاں دھیاں وچوں اوناں بیو یاں نیں دیاں گے۔⁸۸۔ تد اوہناں نے آکھیا ۔پئی اسرائیل دے قبیلیاں وچوں کون اے ۔جہیڑا مصِفہ وچ خدا دےحضور حاضرنیں ہویا۔ ویکھو تے خیمہ گاہ دے کٹھ وچ یبیسؔ جلعاؔد تھوں کوئی نیں سی آیا۔ ⁹۹۔ کیوں جو لوک گنے ۔تے ویکھو یبیسؔ جلعؔاد دےرین والیاں وچوں اوتھے کوئی نیں سی۔ ¹⁰۱۰۔ فیر جماعت نے بارہ ہزار سورمے اوناں ول گھلے۔تے اوناں نوں حکم دتا تےآکھیا تے یبیسؔ جلعاد دے لوکاں نوں اوناں دیاں عورتاں بچّیاں سمیت تلوار دی دھار نال قتل کرو۔¹¹۱۱۔ تے ایہہ کم تسی اینج ۔پئی سارے بندیاں نوں تے ساریاں عورتاں نوں جییڑیاں ویایاں نے قتل کرو۔پَر کنواریاں نوں بچائی رکھو ۔تے اوہناں نے اینج ای کیتا ۔ ¹²۱۲۔ تے یبیسؔ جلعاد دے رہن والیاں وچوں چارسو کواری کڑیاںمل گییاں جیہڑیاں مرد تھوں واقف نیں سَن۔اوناں نوں کنعان دی دھرتی وچ خیمہ گاہ دے ول شیؔلو وچ لے آے۔¹³۱۳۔ تے ساری جماعت نے بنیامین دے کول جو رموؔن دی چٹان وچ سَن ۔بندے گھل کے تے گھل کیتی تے صلح کرن لئی اوناں نوں بلایا۔ ¹⁴۱۴۔ تے اُس ویلے بنیامین واپس آے تے اوناں نے یبیسؔ جلعاد دیاں عورتاں وچوں جیہڑیاں عورتاں جیندیاں رکھیاں گئیاں اوناں نو ں دےدتیاں ۔پَتراو اوناں لئی بہت گھٹ پئیاں۔ ¹⁵۱۵۔ تے لوک بنیامین دی بابت پچھتاندے سَن ۔کیوں جو خداوند نے اسرائیل دے قبیلیاں ٹویایادتا سی۔¹⁶۱۶۔ تے جماعت دے وڈھیرے آکھن لگے ۔پئی اوناں لئی جیہڑے بچ گے نے اِسی کہیی کریئے ۔اِسی بیویاں دا کہیہ بندوبست کریئے ۔کیوں جو بنیامین وچوں ہر عورت مار دتی گئی اے ۔ ¹⁷۱۷۔ تے اوناں نے آکھیا ۔پئی بنیامین دے باقی ماندہ کِس طریقے نال بچائی رکھے جان تاں جو اسرائیل وچوں اِک قبیلہ مٹ ناں جاۓ۔¹⁸۱۸۔ اِسیں تے اپنیاں دھیاں وچوں اوناں نوں بیویاں نیں دے سکدے ۔کیوں جو بنی اسرائیل نے قسم کھدی تے آکھیا سی جیہڑا کوئی بنیامین نوں بیوی دیوے لعتی ہووے۔ ¹⁹۱۹۔ فیر اوناں نے آکھیا ۔پئی شیلو وچ جیہڑا بیت ایل دے دکھن ول تے اوہدے رستے دے چڑھدے ول اے۔جیہڑا بیت ایل تھوں سکّم نوں لبؔونہ دے پہاڑ ول اے خداوند دی سالانہ عید داویلا آیا اے۔²⁰۲۰۔ تے اوناں نے بنیامین نوں حکم دتا تے اوناں نوں آکھیا ۔پئی جاوے تے باغاں دیاں لُکن دیاں تھاواں وچ بیٹھو۔ ²¹۲۱۔ تے ویندے رہو ۔تے جس ویلے شیلوؔ دیاں دھیاں نچن لئی نکلن تے باغاں وچوں نکلو ۔تے ہر ایک بندہ شیلؔو دیاں دھیاں وچوں اپنے لئی بیوی پھڑلوے بنیامین دی دھرتی نوں لے جاو۔²²۲۲۔ تے جدوں اوناں دے پیئوتے بھرا ساڈے کول شکایت کرن آون گے ۔تے اِسی اوناں نوں آکھاں گے پئی ساڈے لئی اوناں لئی دے دیو ۔کیوں جو اساں لڑائی وچ ہر اِ ک لئی عورت نیں پھڑی۔تے جے تسی خود اوناں دیندے تے پاپی ٹھہر دے ۔²³۲۳۔ فیر بنی بنیا مین نے اہنج ای کیتا ۔پئی نچن والیا ں وچوں اپنے حسا ب دے مطا بق عورتاں پھڑلّیاں ۔جیہناں نوں او لے گے تے ٹُر گے ۔تے اپنی میراث نوں واپس آۓتے اوناں وچ رہن لگے۔ ²⁴۲۴۔ تے اوتھوں بنی اسرائیل وچوں ہر اِک اپنے قبیلے تے خاندان نوں ٹُر گیا ۔تے اِک اپنی اپنی میراث نوں ٹُر گیا۔²⁵۲۵۔ اوناں دیہاڑیاں وچ اسرائیل وچ کوئی بادشاہ نیں سی ۔ہر بندہ جیہڑا اوہدی نظر وچ چنگا لگے اوہو ای کرداسی۔

رُوت

1¹۱۔ جہڑے دِناں وچ رہنمائی قاضیاں دے ہتھ وچ سی اوناں دِناں وچ ملک وچ کال پیا تے یہودا تے بیت الحم دا اک بندہ اپنی بیوی تے دہ پُتراں نال کچھ دِناں لیٗ موآب دےملک وچ رہین لگا ²۲۔ تے اُوس بندے د ا ناں الملک تے اودی بیوی دا ناں نعومی سی تے اوہدے پُتراں دا ناں محلول تے کلیون سی تے او یہودا تے بیت الم دے افراتی گھرانے توں سی تے ہن او موآب دے ملک دے وچ چلے گیٗے تے اوتھے رہین لگے۔³۳۔ اینج ہویا کہ نعومی دا خاوند الملک مر گیا تے او اپنے دوھاں پُتراں دے نال رہین لگی۔ ⁴۴۔ اوہدے پُتراں نیں دو موآبی عورتاں دے نال ویاہ کر لیتا۔ اوناں وچوں اک دا ناں عرفہ تے دوجی دا ناں رُوت سی تقریباً دس وڑھے اوتھے ر ہین توں بعد۔ ⁵۵۔ محلول تے کلیون دوویں مر گٗے تے نعومی اپنے دواں پُتراں تے اپنے خاوند تو خالی ہوگئی۔⁶۶۔ تے جدوں نعومی نے سُنیا کہ موآب دے ملک وچ خداوند نے اپنے لوکاں تے رحم کیتا تے اوناں نوں ر وٹی دیتی اے تے اپنیاں دوھاں نوھواں دے نال اپنے دیس جان واسطے تیار کرن لگی۔ ⁷۷۔ تے اونے اپنیاں دوواں نواں نوں نال لیتا تے اوس جگہ نوں چھڈ دیتا جہٹری جگہ تے او ریندے سی تے اوس وڈے رستے تے نکل پٗی جہڑی یہودا دے ملک وچ جاندا اے۔⁸۸۔ تے فیر نعومی نیں اپنی دوناں نوھواں نوں آکھیا کہ تُسی اپنے اپنے ماپیاں تے ٹُر جاوٗ جیویں تُسی اپنے اپنے مرے ہوۓ خاوند نوں تے میرے تے مہربان سی اونج ای خداوند تہاڑے تے مہربان ہوئے۔ ⁹۹۔ تے خداوند کرے کہ تُسی فیر ویاہ کر لو تے اپنے اپنے خاوند دے گھر وچ سکونت کرو تے فیر اونے اوناں نوں چومیا تے بُوہت زیادہ رون لگی۔ ¹⁰۱۰۔ تے او فیر بولیاں کہ اسیں تے تیرے نال ہی جاواں گیاں تیرے لوکاں دے وچ۔¹¹۱۱۔ تے نعومی نے آکھیا میریو دِھیو تُسی اپنے اپنے گھر وچ چلیاں جاوٗ۔ تُسی میرے نال کِنویں جاوٗ گیاں؟ کیوجے میرے کوئی ہور پُتر نیں جہڑےتہاڑے خاوند بن جاون؟ ¹²۱۲۔ جاوٗ تے گھر واپس موڑ جاوٗ اے میری دھیو کیوجے ھُن میں وڈھیری ہو گیٗ ھُن میں دُوجا خاوند نیں کر سکدی تے جے میں سوچاں کہ میرے واسطے ہون وی اُمید باقی اے تے آج میرا خاوند ہوندا تے میں تہاڑے واسطے پُتر جمدی۔ ¹³۱۳۔ تے فیر کی تُسی اوناں دا جواں ہون تیک انتظار کر دیاں؟ تے کی تُسی اوناں لیٗ کنواریاں ریندیاں؟ نیں میری دِھیو اے میرے واسطے سوچنا تہاڑے نالوں زیادہ اوکھا اے۔ کیوجے خداوند دا ہتھ میرے خلاف اٹھ چکیا اے۔¹⁴۱۴۔ تے ایس تے او رون لگ پیئٗ تے فیر عرفہ نے اپنی سس نوں چومیا تے اونوں الودع بول کے چل پیئٗ تے رُوت اودے نال چمیٹ گئٗ۔ ¹⁵۱۵۔ تے نعومی نے کیا کے ویکھ تیرئ جٹھانئ اپنے لوکاں تے اپنے دیوتاں دے کول جا رہی اے تُو وی اوہدے نال چلئ جا۔¹⁶۱۶۔ تے رُوت نے آکھیا کے تُو ضد نہ کر کے میں تینوں چھڈ دیاں یا تیرے تو دُور ٹر جاواں جھیتے تُو جاویں گئ میں وئ اوتھے جاواں گئ۔ جھیتے تُوں رویں گئ اوتھے میں رواں گئ۔ جہڑے تیرے لوک نیں اوہی میرے لوک نیں جہڑا تیرا خدا اے او اِی میرا خدا اے۔ ¹⁷۱۷۔ جھتےتُوں مریں گی اُوتھے ہی میں مراں گی اُوتھے ای میں دفن ہواں گی۔ جے موت توں علاوہ کوئی مینوں تیرے توں وکِھریاں کرے تے فیر خداوند مینوں ایس توں زیادہ سختی دے نال پیش آوے۔ ¹⁸۱۸۔ تے جدوں نعومی نے ویکھیا کہ رُوت نے میرے نال جان دی تیاری کر لئی اے تے فیر اونے ضد نہ کیتی۔¹⁹۱۹۔ تے او دویویں چلدیاں رہیاں ایتھوں تیک کہ بیت الحم وچ جا پونچیاں تے جدوں او بیت الحم وچ پونچیاں تے سارے شہر وچ اوناں دی وجہ تو رولا پے گیا۔ تے عورتاں کہین لگیاں کہ ایں تے نعومی اے۔ اوہدے تو علاوہ ہور کون ہو سکدی اے؟ ²⁰۲۰۔ اونے اوناں نوں آکھیا مینوں نعومی نہ آکھو بلکہ مینوں مارہ آکھو کیوجے خداوند نیں میری زندگی سخت کر دیتی اے۔ ²¹۲۱۔ میں تے بھری ہوئی گیٗ ساں تے خداوند نے مینوں خالی موڑ لیاندا اے تے فیر مینوں نعومی کیوں کہندے او۔ خداوند نے میرے اُتے مصبت بھیجی اے تے خدا نے مینوں بد نصیب کر دتا اے۔²²۲۲۔ جدوں نعومی موآب وچوں اپنی موآبی نھوں رُوت دے نال واپس ائی تے بیت الم وچ جِواں دی فصل وڈن دی رُت آ چُکی سی۔

2¹۱۔ نعومی دے شوہر دا اِک رشتہ درا سی جیدا ناں بو عز سی او ا لیمَلک دے گھرانے توں سی تے بڑی دولت آلا سی۔ ²۲۔موآبی روت نے نعومی نوں آکھیا: مینوں اجازت دے کہ میں کھیتاں وِچ جاواں تے جس کسے دی وی میرے اوتے کرم دی نظر ہووے اوہدےپچھے پچھے سِٹے چُگن لگ پاواں ۔ نعومی نے اونوں آکھیا :جا میری د ھی۔³۳۔لہذا او ٹُر گئی تے فصل وڈھن والیاں دے پچھے پچھے سِٹے چُگن لگی ۔تفاق نال او کھیت بوعز دا سی جیہڑا ا لیمَلک دے گھرانے توں سی۔ ⁴۴۔اوسے ویلے بوعز بَیت لحم توں آگیا۔ اونے فصل وڈھن والیاں نوں آکھیا: خداوند تہاڈے نال ہووے ! اوناں نے جواب دِتا خداوند تینوں برکت دیوے!⁵۵۔بوعز نے آودے نوکر نوں جیہڑا وڈھن والیاں دا راکھا سی پتا کیتا کہ اے جوان عورت کون اے؟ ⁶۶۔نوکر نے جواب دتا کہ اے موآبیؔ عورت اے جیہڑی نعومی دے نال موآب دے ملک توں آ ئی اے۔ ⁷۷۔اونے میرے اگے منت کیتی سی کہ میں اونوں وڈھن والیاں دے پچھے بھریاں دے وِچ ڈگے ہوئے سِٹے چُگ کے کٹھے کرن دیواں ۔ لہذا او کھیت وچ گئی تے سویر توں ہون تیک لگا تار کم کر ر ہی اے۔ ہاں کجھ وقفے لئی اونے ڈیرے وچ ضرور آرام کیتا سی۔⁸۸۔ایدے تے بوعز نے روت نوں آکھیا: میری دھی میری گِل سن ! ہون کسے دوجے کھیت وچ سِٹے چگن لئی نہ جاویں۔ میریاں خدمت کرن والیاں دے نال اتھے ای رویں ۔ ⁹۹۔اوس کھیت وچ جیتھے فصل وڈی جا ری اے نظر رکھیں تے کڑیاں دے پچھے پچھے رویں ۔ میں لوکاں نوں دس دِتا اے کہ تینوں کوئی نہ چھیڑے ۔ تے جدوں تینوں تِرے لگے تُو جا کے او ناں پانڈیاں وچوں پی لئییں جیہڑے میرے نوکراں نے بھر کے رکھے نے ۔¹⁰۱۰۔تد رُوت نے سر جُھکا کے سلام کیتا تے آکھن لگی کہ کی وجہ اے کہ تُو میرے پردیسن اوتے ایسس طراں رحم کرنا پیا ایں ؟ ¹¹۱۱۔بوعؔز نے آکھیا: تُو آودے خاوند دی موت توں بعد آودی سس دے نال جہڑا سلوک کیتا او مینوں چنگی طرح پتہ اے تے میں ایہہ وی جاندا واں کے توں کس طراں آودے ماں پیو تے آودے ملک نوں چھڈ کے اوناں لوکاں دے وچ رہن آ ئی جہناں نوں توں پہلاں جاندی وی نیں سیں ۔ ¹²۱۲۔خداوند تینوں تیرے نیک کماں دا بدلہ د یوے تے خداوند اِسرائیل دا خدا جہندے سائے تھلے تُو سہارا لین لئی آئی ایں تینوں آودیاں رحمتاں دے نال دولت مند کرے۔¹³۱۳۔اونے آکھیا: میرے آقا ! میرے اوتے تیرے کرم دی نظر روے جد کہ میں تیری خدمت کرن آلیاں وِچوں وی کسے دے برابر ی دے لائق نیں فیر وی تُو لونڈی نال پیار والیاں گلاں کرکےاونوں تسلی دِتی ۔¹⁴۱۴۔کھان دے ویلے بوعز نے اونوں آکھیا: آ ،تے کجھ روٹی کھا لے تے آودی بُرکی سرکے وچ پیو لے۔ او وڈھن والیاں دے کول بہہ گئی تے بوعز نے اونوں کُجھ بھنیے ہوئے سِٹے دِتے ۔ اونے رِج کے کھادے تے کُجھ بچا لے ۔¹⁵۱۵۔جیویں ای او سِٹے چگن لئی اوٹھی تے بوعز نے آودے لوکاں نوں حکم دِتا کہ جے او بھریاں وِچوں وی سِٹے چگے تے اونوں نہ روکنا۔ ¹⁶۱۶۔سگوں اوہدے لئی کُجھ سِٹے توڑ کے چھڈ دِنا تاں جے او چُک لوے تے اونوں کُجھ وی نہ آکھنا ۔¹⁷۱۷۔لہذا روت شام تیک کھیت وِچ سِٹے چگدی رہی ۔فیر اونے جہڑا کُجھ چگیاسی اونوں چھٹیا تے اوہدے وچوںقربیاً اِک ایفہ دے برابر جَو ںنکلے۔ ¹⁸۱۸۔جہڑا کُجھ اونے کٹھا کیتا سی او اونوں چک کے شہر لے گئی تے آودی سس نوں وکھایا ۔ رُوت نے او بھنے ہوئے سِٹے وی جیہڑا اونے پیٹ بھر کے کھان توں بعد بچا لے سی کڈیا تے اونوں دے دتا۔¹⁹۱۹۔اوہدی سس نے اوھدے توں پُچھیا: اِج تُو کیتھے سِٹے چُگے تے کیتھے کم کیتا ؟ مبارک اے او بندہ جنیے تیرے اوتے مہربانی کیتی اے ۔ تد رُوت نے آودی سس نوں اوس بندے دے بارے دسیا جہدے کول او نے کم کیتا سی۔ او نے آکھیا کہ جس بندے دے کول میں اِج کم کیتا اے اوھدا نان بوعز اے ۔ ²⁰۲۰۔نعومی نے آودی نوہ نوں آکھیا :خداوند او نوں برکت دیوے !فیر اے وی آکھیا کہ اونے جیوندِیاں تے مُردیاں دواں اوتے رحم کیتا اے۔ او بندہ ساڈا نیڑے دا رشتہ دار اے تے ساڈے رشتےداراں تے مُربیاں وِچوں اے ۔²¹۲۱۔تد موآبی رُوت نے آکھیا :اونے مینوں ایہہ وی آکھیا کہ جدوں تیک اوھدے مزدور اوھدی ساری فصل وڈھ نہ لین میں اوناں دے نال رواں ۔ ²²۲۲۔نعومی نے آودی نو ہ رُوت نوں آکھیا :میری دھی ایہہ تیرے حق لئی چنگا ہووے گا کہ تُو اودھیاں کڑیاں دے نال جاویں کیوں جے ہو سکدا اے کہ کسے ہور دے کھیت توں تینوں نقصان ہووے۔ِ²³۲۳۔لہذا رُوت جَو اں تے کنک دی ساری فصل وڈھن تیک بوعز دِیاں نوکرانیان دے نال رہ کے سِٹے چگدی رہی تے آودی سس دے نال رہندی سی۔

3¹۱۔ اِک دن اُوھدی سِس نُعومی نے اُونوں آکھیا۔ میری دِھی کیوں نہ میں تیرے لئی کوئی گِھر لباں جیتھے تیریاں ساریاں ضرورتاں پوریاں ہون۔ ²۲۔ کیہ بوعِز جہدی نوکرانیاں دے نال تُوں رہ چُکی ایں۔ کیہ او ساڈا رشتہ دار نیں۔ آج رات جدوں او کھلواڑے وِچ ٹہلے گا۔³۳۔ ایس لئی تُوں نہا دھو کہ اپنے جِسم تے خوشبو لائییں تے اپنے چنگے کپڑے پا للٗیں تے اُوس کھلواڑے وِچ ٹر جاویں تے جد تیک اوکھا پی نہ لوے اپنے آپ نوں اُوھدے تے ظاہر نہ کریں۔ ⁴۴۔ جدوں او لیٹ جاےٗ تے تُوں اُوھدی لیٹن دی تھاں نُوں ویکھ لویں تے فیر اوھدے پیراں تُوں چادر ہٹاکے اُوتھے لیٹ جاویں تے فیر او تینوں دِسے گا کہ تُو کی کرنا اے۔ ⁵۵۔ رُوتؔ آکھیا جیویں تُوں آکھیا اے اُویں ای کراں گی۔⁶۶۔ ایسں لئی او اُوتھے گئی تے اوہی کیتا جہڑا اُوھدی سِس نے اُونوں آکھیا سی۔ ⁷۷۔ جدوں بوعِز کھا پی چُکیا تے اُوھدے تے سُستی آ گئی تے او گِلے دے ڈھیردے آخری سِرے تے جا کے لیٹ گیا۔ رُوت ہولی نال اندر آئی تے اُوھدے پیر کھول کے لیٹ گئی۔⁸۸۔ اَدھی رات نُوں او بندہ گھبرا گیا تے جدوں او نے پا سا پلٹیا تے ویکھیا کہ اِک عورت اُوھدے پیراں وِچ لیٹی اے۔ ⁹۹۔ اُونے پوچھیا کہ تُوکون ایں اُونے آکھیا کہ میں تیری خدمت کرن آلی رُوت آں تے اودی چادر دا کوپلوُ ممیرے اُتے پا دےکیوں جے تُوں ساڈا سچِا رشتہ دار ایں۔¹⁰۱۰۔ اُونے آکھیا کہ اے میری دھی خدا تینوں برکت دیوے تیری ایہہ وفاداری اُوھدے توں ودھ کہ جہڑی تُوں پہلاں کیتی سی۔ تُوں کسِے دُوجے امیر یا غریب جواناں دے پیچھےنیں گئی۔ ¹¹۱۱۔ تے ہن اے میری دھی خوف نہ کر میں تیرے لئی او سب کراں گا جو تُوں کویں گی۔ میرے شہر دے سارے لوگ ایہہ جاندے نے کہ تُوں پاک کردار دی عورت ایں۔¹²۱۲۔ حالانکہ اے سچ اے کہ میں تیرا سچے دِل والا رشتہ دار آں پر اِک قریبی رشتہ دار جہڑا میرے نالوں وی بُوہتا تیرے قریب اے ۔ ¹³۱۳۔ تُو رات ایتھے ای لنگا تے جے گر صُبح آودی قُربت دا حق ادا کرنا چاویں تے چنگا تے جے گر نہ کرنا چاوے تے فیر خدا دی حیات دی قسِم اے حق میں ادا کراں گا تُوں صُبح تیک ایتھے ای لیٹی رہ۔¹⁴۱۴۔ ایسں لئی صُبح دا چانن ہون تیک او اُوھدے پیراں وِچ لیٹی رہی پر اِیہدے تُوں پہلا کہ صُبح دا چانن ہُوے او اٹھ گئی بوعِز نے آکھیا کہ اے پتا نہ لگن دیویں کہ کھلواڑے وِچ کوئی عورت آئی سی ۔ ¹⁵۱۵۔ جہڑی چادر تُولئی اے اُونوں میرے کول لیا تے اُونوں کھلار دے جد اونے اُونوں چھ پیمانے ناپ کہ جَو وِچ پا دِتی تے آپ شہر نُوں واپس ٹر گیا۔¹⁶۱۶۔ جد رُوت آودی سِس کول واپس آئی تے نعومی نے پوچھیا کہ سارا معاملہ کویں رہا تد اونے او سب کُجھ دسیا جہڑا بوعِز نے اُوھدے لئی کیتا۔ ¹⁷۱۷۔ تے ایہہ چھ پیمانے بھر کے جَو دِتی اے تے آکھیا کہ آودی سِس کول خالی ہتھ نہ جا۔ ¹⁸۱۸۔ تد نعومی نے آکھیا کہ دھی جد تیک تینوں پتہ نہ لگے کہ کی ہوندا اے تد تیک انتظار کرکیوں جے بوعِز ایس کم نُوں آج ای مُکا نہ لوے سکون نال نہ بولے گا۔

4¹۱۔ اُوسے ویلے بوعز شہر دے پھاٹک تے آ گیا تے اُوتھے بہہ گیا تے جدوں او مُربی تے رشتہ دار جِیدا اُونے ذِکر کِیتا سی آگیا تے بوعز نے آکھیا یار اِیتھے آ تے بہہ جا تے فیر او اُوتھے جا کے بہہ گیا۔ ²۲۔ بوعِز نے شہر دے وڈیِریاں وِچو دس لُوکاں نُوں صِیدیا تے اُوتھے بہین نُوں آکھیا تے او وی بہہ گٗے۔³۳۔ فیر اُونے اُوس مُربی رشتہ دار نُوں آکھیا۔ نعومی جہڑی موآب تُوں مُڑ آئی اے زمین دا اک حصہ جہڑا ساڈے بھرا الملک دی جائداد سی ویچ رہی اے۔ ⁴۴۔ میں اہیہ سوچیا کہ میں اہیہ مسئلہ تینوں دِساں تے اہیہ صلاح دیواں کے تُو اُونوں اُوناں لوکاں دے سامنے جہڑے اِیتھے بِیٹھے نے تے میری قوم دے وڈیرایاں دے سامنے خِرید لے۔ جے تُوں اُونوں چُھڑانا تے تُو چُھڑا لے جے تُو نیں چُھڑنا چاندا تے تُو کہہ دے تاں فیر مِینوں پتا چل جاوے کیوں جے تیرے علاوہ ہور کِسے نُوں اہیہ حق نیں جہڑا اُنوں چُھڑاوے تے تیرے بعِد میں واں۔ اُونے آکھیا کے میں اُنوں چُھڑا لواں گا۔⁵۵۔ فیر بوعِز نے آکھیا جِس دِن اُو زمین تُو نعومی تے موآبی رُوت توں خرید لویں گا اُوس بیوہ رُوت نُوں وی اِپنا بنانا پے گا تاں جے اُوھدے مِرے ہوۓ خاوند دا ناں اُوھدی جائدار نال جُڑیا روے۔ ⁶۶۔ فیر اُوھدے مُربی رشتہ دار نے آکھیا فیر تے میں اُنوں نیں چُھڑا سکدا کیوں جے اُوھدے نال میری آودی جائداد خطرے وچ پے جاوے گی تُو اُونوں چُھڑا لے میں نیں چُھڑا سکدا۔⁷۷۔ پُرانے زمانے وِچ اسِرائیل دا رواج سی کے جائیداد دے چُھڑان تے لِین دِین دا مُعاملہ بِالکل طے کر دے ویلے اک گروہ آودی جُتی لاہ کے دُوجے نُوں دیندہ سی۔ لِین دِین دا قانونی طور تے سہی اے ای طریقہ سی۔ ⁸۸۔ فیر اُوس چُھڑان الے مُربی رشتہ دار نے بوعِز نُوں آکھیا تُو ای اُونوں خرید لے تے اُونے آودی جُتی لاہ لئی۔⁹۹۔ فیر بوعِز نے وڈیریاں تے سارے لُوکاں دے سامنے اعلان کیتا کے اج تُسی گواہ او کے میں نعومی الملک کلیون تے محلون دی ساری جائداد خرید لئی اے۔ ¹⁰۱۰۔ میں محلون دی بیوہ موآبی رُوت نُوں وی اپنی بیوی دے طور تے من لیا اے تاں جے مِر ے ہوئے دا ناں اُودی جائیداد دے نال ملیا روے تے اُوناں اُودے خاندان وچوں یا شہر دے دروازے تُوں مِٹِے نہ۔ اِج تُسی ایِِدے گواہ او۔¹¹۱۱۔ فیر وڈیریاں تے او سارے لوکاں نے جہڑے پھاٹک تے جمع ہوۓ سی آکھیا اِسی گواہ واں۔ جہڑی عُورت تیِرے گھِر وِچ آرہی اے خداوند اُونوں راخل تے لیاہ وانگر کر دوے۔ جنہاں نے مِل کے اِسرئیل دے گھِر نُوں قائم کیتا اے تے تینوں افراتہ دے وِچ اُوچی تھاں ملے تے بیِت الحم وِچ تیرا ناں روشن ہوے ۔ ¹²۱۲۔ تے اُوناں بچیاں دے سببوں جو خداوند تینوں اُوس عُورت تُوں دِیوے تیرا خاندان فَارس دے خاندان ورگا ہوے جہڑا یہودا تُوں تِمر ول پیدا ہویا۔¹³۱۳۔ فیر بوعِز نے رُوت نُوں لے لیا تے اُو اُودی بیِوی بنی تے اُو اُوھدے کول گیا تے خداوند دے فضل دے نال او حامِلہ ہوئی تے اُوھدا پُتر پیدا ہویا۔ ¹⁴۱۴۔ عُورتاں نے نعومی نُوں آکھیا خداوند دی تعریف ہوۓ کے اج تینوں مُربی رشتہ دار دے بغیر نیں چھڈیا اُوناں دا ناں سارے اسِرئیل دے وِچ مشہوُر ہوے۔ ¹⁵۱۵۔ او تیری زِندگی نُوں خُوش کرے گا تے تیرے بُڈھے ہون تیک تینوں سنبھالے گا۔ کیوں جے تیری نُوھو نے جہڑی تیرے نال محبت رکھتی اے تے جہڑی تیرے لئی سِت پُتراں تُوں وی ودھ کے وے اُونوں جمیا اے۔¹⁶۱۶۔ فیر نُعومی نے اُوس بچے نُوں چُک کے اپنی گود وِچ لیاِ ۔ ¹⁷۱۷۔ اُوھدی گوانڈ ناں نے آکھیا نُعومی دا پُتر ہویا اے تے اُوناں نے اُوھدا ناں عبید رکھیا۔ او یِسی دا پُیو سی تے اوہی یِسی داؤد دا پُیو سی۔¹⁸۱۸۔ جیویں کے فارص دا خندان اہیہ وے۔ فارص تُوں حصرون پیدا ہویا۔ ¹⁹۱۹۔ حصرون تُوں رام تے رام تُوں عمینداب پیدا ہویا۔ ²⁰۲۰۔ عمینداب تُوں نحسون تے نحسون تُوں سلُمون پیدا ہویا۔ ²¹۲۱۔ سلمُون تُوں بوعِز تے بوعِز تُوں عبید پیدا ہویا۔ ²²۲۲۔ عبید تُوں یِسی تے یِسی تُوں داؤد پیدا ہویا۔

۱۔سیموئیل

1¹-کوہِافرائیم ؔ دے رامہ ؔ وچ صُوفیمؔ وچوں اِک مرد سی جیہدا ناں اِلقانہ ؔ بِن یروحامؔ بِن اِلیہوؔ بِن تو حُوؔبِن صوفؔ اِفرائیمیؔ۔ ²-تے اوہدیاں دو ووہٹیاں سَن۔اِک دا ناں حَنہّ ؔتے دوجی دا ناں فِتنہّؔ سی۔تے فِتنہّؔ دے بچے سَن۔پر حَنہّؔ دے بچے نئیں سن۔³-ایہہ بندے مِتھے گئے ویلے تے اپنے شہر شیلوؔ وچ رَب الفواج دے اَگے سَجدہ کرن تے قربانی چڑھان جایا کر دے سَن۔تے اوتھے عالیؔ دےدو پُتر حفضیؔ تے فیِخاسؔ رَب دے کاہن سَن۔ ⁴-تے جدوں ویلا آیا ۔تے اَلقانہ ؔ قربای چڑھاندا ۔تے اوہ اپنی ووہٹی فِتنہّؔ تے اوہدے سارے پُتراں تے دِھیاں نُوں حِصہ دِتا۔⁵-پر حَنہّؔ نُوں دُگنا حصہ دِتا سی۔کیوں جو حَنہّؔ نُوں اوہ پیار کر دا سی۔بھانویں رَب نیں اوہدا رحم بند کیتا سی۔ ⁶- تے اوہدی سوَتن اوہنوں چھیڑدی سی۔تاں جو اوہ اے گل پئی رَب نیں اوہدا رحم بند کیتا اے ،برداشت نہ کرے۔⁷-تے اینج ای اوہ ہر واری کردی ۔جدوں پئی اِلقانہ ؔ رِب دے گھر نوں جاندا ۔اوہ اوہنوں چھیڑدی تے حَنہّؔ روندی تے کجھ نہ کھاندی سی۔ ⁸-اوہدے بندے اِلقانہ نیں آکھیا: اے حَنہّؔ ! تُوں کیوں روندی ایں تے تُوں روٹی کیوں نئیں کھاندی ؟ تے تیرا دل کیوں دُکھی اے؟کی میں تیرے لئی دس پُتراں تَوں ودھ نئیں ؟⁹-جدوں اوہ شلوؔ وچ کھا پی چُکے تے حَنہّؔ اُٹھی تے رَب دے حضور کھڑی ہو گئی ۔تے اوس ویلے عالیؔ کاہن رَب دی ہیکل دی چوکھٹ دے اَگے کُرسی اُٹے بیٹھا ہویا سی۔ ¹⁰-تے اوہ رُوح دی دُکھی سی۔تد اوس نے رَب کولوں دُعا منگی تے روئی۔¹¹-تے اوہنے مَنت منّی تے آکھیا۔اے رَب الافواج ! جے تُوں اپنی بندی دے دُکھ وَل دھیان کریں۔تے مینوں یاد کریں ۔تے اپنی بندی نُوں ناں بھُولیں۔تے اپنی بندی نُوں پُتر دیویں تے میں اوہنوں ساری حیاتی لئی رَب نُوں دے دیاں گی۔ تے اُسترا اوہدے سِر تے نہ پھیرے گا۔¹²-تے اینج ہویا پئی جدوں اوہ رَب دے اَگے اپنی دُعا کر دی جاندی سی ۔ عالیؔ اوہدے مُنہ نُوں دھیان نال ویکھیا سی۔ ¹³-تے حَنہّؔ اپنے دل وچ بولدی سی۔تے سرف اوہدے بولھ ہِلدے سَن پر اوہدی واج سُنائی نئیں دیندی سی۔سو عالیؔ نے خیال کیتا پئی اوہ نشے وچ اے ۔ ¹⁴-تے عالیؔ نیں اوہنوں آکھیا تُوں کدوں تیکر نشے وچ رویں گی ؟مے نُوں پچا لے جیہڑی تُوں زیادہ پی لئی اے۔¹⁵-حَنہّؔ نے آکھیا۔بالکل نئیں اے میرے آقا۔میں تے کم بخت عورت واں۔میں ناں تے مے تے نہ کوئی نشہ پیتا ۔پر میں اپنی جان نُوں رَب دے اَگےڈول رہی آں۔ ¹⁶-تُوں اپنی بندی نُوں کسے گھٹیا زنایاں وانگ ناں سمجھے۔کیوں جو میں ہُن تیک اپنے غم تے ڈاھڈے دُکھ دی گل کیتی اے۔¹⁷-تد عالی ؔ نیں اوہنوں آکھیا : سلامتی نال ٹور جا۔تے اسرائیل ؔ دا رَب تیر ی مُراد جیہڑی تُوں اوہدے کولوںمنگی اے،پُوری کرے۔ ¹⁸-تے اوہنے آکھیا پئی تیری بندی تیری اکھاں نُوںمنظور ہووے۔تد اوہ پنی راہیں پرت پئی۔تے کھانا کھادا۔تے اوہدا مُکھ پہلے وانگ ناں رہیا ۔¹⁹-فیر اوہ اگلے دِن سویرے اُٹھے۔تے رَب نُوں سَجدہ کیتا ۔تے اوتھوں نکل کے رامہؔ وچ اپنےگھر نوں پرتے ۔تے اِلقانہؔ نےاپنی ووہٹی حَنّہؔ نال ہم بستر کیتی۔تے رَب نیں اوہنوں یاد کیتا۔ ²⁰-تے اینج ہویا پئی دِناں وچ حنّہؔ حاملہ ہو گئی ۔تے اوہدا تَوں پُتر جمیا۔تے اوہدا ناں سیموئیل رکھیا۔کیوں جو اوس نیں آکھیا پئی میں اوہنوں رَب کولولن منگیا۔²¹-تے القانہ اپنے گھرانے سنھے رَب دے اَگے اپنی سالانہ قُربانی تے نذر چڑھان گئے۔ ²²-پر حَنّہؔ نہ گئی ۔کیوں جو اوس نیں اپنے بندے نُوں آکھیا پئی جدوں مُنڈے دا دُدھ چُھڈاواں گے تد میں اوہنوں اپنے نال لے کے جاواں گی۔تاں جو اوہ رَب دے سامنے حاضر ہووے۔تے ہمیشاں اوتھے رہوے۔ ²³-اِلقانہ ؔ نے اوہنوں آکھیا ۔جینج تینوں چنگا لگے تُوں اونج ای کر۔تے جدوں تیک تُوں اوہدا دُدھ ناں چھُڈائیں تُوں رُکی رہ۔ تے میں دُعا کردا ہاں پئی رَب اپنے کلام نُوں پُرا کرے ۔ تے اوہ زنانی رُکی رہی۔تے اپنے پُتر نُوں دُدھ پیاندی رہی۔جدوں تیک پئی اوہدا دُدھ نہ چھُڈایا۔²⁴-سو جدوں اوس دا دُدھ چھُڈایا تے اوہنوں اپنے نال لے گئی ۔تے نال ای اِک تِن سالہ بچھڑا تے آٹے دا اِک ایفہ تے مے دا مشکیزہ لیا۔ تے اوہنوں لے کے رَب دے اَگے شلوؔ وچ آئی ۔تے مُنڈا ہالے بوہت نیکا سی۔ ²⁵-تد اوہناں نیں بچھڑا ذبح کیتا ۔تے مُنڈے نُوں عالیؔ دے کول نذر کیتا۔²⁶-اے میرے آقا ! جیویں تیری رُوح زندہ اے ۔میں اوہی زنانی ہاں جس نے تیرے کول ایتھے کھڑی ہو کے رَب کولوں دُعا منگی۔ ²⁷-میں ایس مُنڈے لئی دُعا منگی سی۔سو میری مُراد جیہڑی میں رَب کولوں نگی سی اوس نیں پُوری کیتی۔ ²⁸-تے ایس لئی میں اوہنوں رَب نُوں واپس دے دِتا ۔اپنی حیاتی دےکُل دِن رَب دا قرض ہووے گا۔تے اوہناں نیں اوتھے رَب نُوں سَجدہ کیتا۔

2¹-تے حَنّہؔ نیں دُعا منگی تے آکھیا۔ میر دل رَب وچ خوش باش اے۔ میرا زمانہ رَب وچ اُچا اے۔ میرے دُشمناں اُتے میرا منہ کھلا اے۔²-رَب وانگ کوئی قدوس نئین ۔ ہاں۔ تیرے سوا ہور کئی ہے ای نئیں ۔ ساڈے رَب جہی چٹان کئی نئیں۔³-تہاڈے بولھاں توں شیخی ناں نکلے۔ رَب اوہی تے جانن والااے۔ اوہو ای اعمال دا حساب کرن والا اے۔ ⁴- تگڑیاں دیاں کماناں ٹوٹی جارہیاں نیں۔ کنبھن والیاں دی کمراں زور نال کسیاں نیں۔⁵. رجے تاں کھا کے محنتی بن گئے۔ تے بھوکے روزگا ر نال آرام کرن لگے ۔ جیہڑی بچے توں بغیر سی اوہدے سَت ہوندے نیں تے کئییاں دی ماں اَدھ موئی ہورہی اے۔⁶-رَب ای مار دا ۔تے موت تَوں بچاندا اے۔ پاتال وچ بھیج دا فیر لیاوندا اوہوای اے۔ ⁷-رَب گریب تے بے نیاز اے بناندا ۔ مہاتڑ تے عزت والا اوہو ای بناندا اے۔⁸- کنگال نُوں اوہ خاک تَوں چُکدا اے۔ مِسکین نُوں کُوڑے وچں کھڑا کر دا اے۔ تاں جو اوہنوں امیراں دے کول بٹھائے۔ تے جلا ل دے تخت دا وارث بنائے ایس دھرتی دے تھم رَب دے نیں۔ اوہناں دے اُتے ای اوس نیں قیم رکھیا اے۔⁹-مُقدساں دے پیراں نُوں سنبھالی رکھے گا۔ ہنیرے وچ بدکار مِٹ جان گے۔ نئیں اپنے زور نال طاقتور انسان۔¹⁰-رَب دے مُخالف دی ہار ہووے گی۔ اوہ اوہدے خلاف اَسمان تَوں گرجے گا۔ دھرتی دِیاں حداں دا انصاف کرن والا رَب ای ہووے گا۔ اوہ اپنے ای بادشاہ نُوں زور دیوے گا۔ اپنے ممسوح دا سِنگ اوہ اُچا کرے گا۔¹¹- فیر اِلقانہ ؔ رامہؔ وَل اپنے گھر پرتیا ۔پر اوہ مُنڈا عالیؔ کاہن دے اَگے رَب دی خدمت کردا سی۔¹²-تے عالیؔ دے پُتر خبیث سَن اوہ رَب نُوں نئیں جاندے سن۔ ¹³-تے نہ ای اوس حق نُوں جیہڑا کاہن نُوں لوکاں وَلوں اے۔جیہڑا کوئی بندہ رَب لئی قربانی ذبح کردا۔ تے گوشت دے پکن ویلے کاہن دا نوکر تِن شاخہ کنڈا ہتھ وچ پھڑ کے آؤندا ۔ ¹⁴-تے اوہنوں کڑاہ یا دیگچے یا کڑاہی یا ہانڈی وچ پاؤندا ۔تے جینا کنڈے دے نال نکلدا اوہ کاہن اپنے لئی لے لیندا سی۔سو اوہ کُل بنی اسرائیلؔ دے نال جیہڑے شلوؔ وچ آؤندے اینج کردے سن۔¹⁵-تے اینج ای چربی دے ساڑن تَوں پیلاں کاہن دا نوکر قربانی کرن والے بندے کول آؤندا تے اوہنو آکھدا ۔پئی کاہن دے واسطے کباب دا گوشت دو۔کیوں جو اوہ تیرے کولوں پکیا ہویا گوشت نئیں سگوں کچا گوشت لَوے گا۔ ¹⁶-تے جے اوہ بندہ جواب دیندا ۔پئی رُک جا ۔تاں جو چربی ساڑی جائے۔فیر جینا تُوں چاویں لے لئیں ۔تے اوہ اوہنوں جواب دیندا پئی اُکا ای نئیں۔سگوں تُوں مینوں ہُنے دے۔نئیں تاں میں تیرے کولوں کھو لَواں گا۔ ¹⁷-تے اوہناں جواناں دا گناہ رَب دے سامنے بوہت ودھ گیا۔کیوں جو لکی رَب دی قربانی دی تحقیر کرن لگ پئے ۔¹⁸- تے سیموئیل رَب دت سامنے خدمت کردا سی۔اوہ مُنڈا ای سی۔تے کتان دےافود دا پٹکا بنھی رکھدا سی۔ ¹⁹-تے اوہدی ماں اوہدے لئی اِک چھوٹ اجیہا چوغہ بناؤندی۔تے مِتھے گئے ویلے تے جدوں اپنے کھسم نال قربانی چڑھان اُتے آؤندی ۔تے اوہنوں لیاؤندی۔²⁰-تے عالیؔ نے اِیفہؔ تے اوہدی ووہٹی نُوں برکت دِتی تے اوہنوں آکھیا۔رَب تینوں ایس زنانی تَوں نسل دےیوے۔اوس نذر دے بدلے جیہڑی تُوں رَب نُوں دِتی ۔فیر اوہ دونویں اپنے گھر پرتے۔ ²¹-تے رَب نے حنّہؔ وَل دھیان کیتا ۔تے اوہ حاملہ ہوئی۔تے اوہنے تِن پُتر جمے تے دو دھِیاں تے اوہ مُنڈا سیموئیل رَب دے حضور ودھ دیا گیا۔²²-تے عالیؔ بوہت بُڈھا ہو گیا۔تے اوہنے سب کجھ سُنیا۔جو کجھ اوہدے پُتر کُل اسرائیل نال کر دے سی تے پئی کیوں اوہ اوہناں زنانیاں دے کول جاندے سَن جیہڑیاں حضوری دے خیمے دے بوہے اُتے رکھوالی کر دیاں سَن۔ ²³-تے اوہنے اوہناں نُوں آکھیا ۔پئی تُسی ایہہ کام کیوں کردے او؟ تے ایہہ کِڈی بھیڑی خبر اے۔جیہڑی میں ساریاں لوکاں کولوں تہاڈے بارے سُندا ہاں۔ ²⁴-نئیں اے میرے پُترو! کیوں جو جیہڑی خبر میں تہاڈے بارے سُندا ہاں۔ اوہ چنگی نئیں۔پئی تُسی لوکاں نُوں رَب دے خلاف گناہ کرن لئی بھڑکاؤندے او۔²⁵-جے اِک انسان دُوجے انسان دا گناہ کرے ۔تے رَب انصاف کرے گا۔ پر جے کوئی انسان رَب دا گناہ کرے تے درمیانی کو ہووے گا؟تے اوہناں نیں اپنے پیو دی گل نئیں سُنی۔کیوں جو رَب اوہناں نُوں مار دیناں چاہندا سی۔ ²⁶-تے اوہ مُنڈا سیموئیل ودھ دا گیا ۔تے رَب تے بندیاں دے سامنے مقبول سی۔²⁷-تے رَب دا اِک بندہ عالیؔ دے کول آیا تے اوہنوں آکھیا۔پئی رَب اینج آکھدا اے پئی کی میں تیرے پیو دے گھر جدو ں اوہ مصر ؔ وچ فرعونؔ دے گھر وچ غلام سی ۔ظاہر نئیں ہویا؟ ²⁸-تے اسرائیلؔ دے کُل قبیلیاں وچوں میں اوہنوں اپنا کاہن چُن لیا۔پئی میرے مذبح تے جائے ۔تے خُشبو جلائے ۔تے میرے امنے افود پاوے۔تے میں اسرائیل ؔ دیاں سب اَ گ دِیاں قربانیاں تیرے پیو دے گھر نُوں دے دِتیاں ۔²⁹-سو تُسی کیوں میرے ذبیحیاں تے نذرانیاں نُوں جنہاں نُوں مَسکِن وچ گزرانن دا میں حکم دِتا ،لات ماری۔تے تُوں اپنے پُتراں نُوں میرے تَوں بوہتی عزت دِتی؟تاں جو میرےقوم دے سارے چنگے ہدیاں توں تُسی اپنےآپ نُوں موٹا کرو۔ ³⁰-ایس لئی رَب اسرائیل دا رَب آکھدا اے۔میں تے آکھیا سی۔پئی تیرا گھر تے تیرے پیودا گھر ہمیشاں تیک میرے حضور چلے ۔پر ہُن رَب آکھدا اے۔اے میرے توں دور ہووے۔کیوں جو لوکی میری عزت کر دے نیں ۔میں اوہناں دی عزت کراں گا ۔ تے جیہڑے میری تحقیر کر دے نیں اوہ حقیر کیتے جان گے ۔³¹-ویکھ اوہ دن آؤندے نیں۔پئی میں تیری بانہہ تے تیرے پیو دے گھر دی بانہہ کاٹ دیاں گا۔ تے تیرے گھر وچ کسے دی عمر نہ ودھے گی۔۔ ³²-تے تُوں مِسکین دیاں تکلیفاں اوہناں ساریاں چیزاں وچ ویکھے گا جیہڑی بنی اسرائیل وچ ویکھیں گا جیہڑے بنی اسرائیل لئی خُوشی دا سبب نیں۔تے تیرے گھر وچ کسے دی عمر ناں ودھے گی۔ ³³-سوا ایہدے پئی میں اپنے مذبحے دے سامنیوں ای بندے نُوں تیرے لئی کاٹ ناں دیاں گا۔تاں جو اوہ تیریاں اکھاں لئی دھندلا پن تے تیری جا لئی عذاب ہووے۔تے ہر اِک جیہرا تیرے گھر وچ پیدا ہووے گا جوان ای مر جاوے گا۔³⁴-تے تیرے لئی ایہہ نشانی ہووے گی۔جیہڑی تیرے دونویں پُتراں حفنیؔ تے فیخاسؔ تے آئے گی۔پئی اِک ای دِن وچ اوہ دونویں مر جان گے۔ ³⁵-تے میں اپنے لئی اِک وفا دار کاہن بناواں گا ۔جیہڑا دل تے روح دے موافق سب کجھ کرے گا۔تے میں اوہدے لئی اِک چنگا گھر بناواں گا۔تے اوہ کُل دیہاڑے میرے ممسوح دے اَگے چلے گا۔³⁶-تے ہر اِک جیہڑا تیرے گھر توں بچے گا ۔اوہدے کول آئے گا۔تے چاندی دے ٹُکڑے تے روٹی دی اِک ٹکی دے لئی اوہنوں سَجدہ کر گا۔تے آکھے گا۔پئی مینوں کہانت دی کسی خدمت تے لا لو۔ تاں جو میں روٹی د ا ٹُکڑا کھا سکاں۔

3¹-تے اوہ مُنڈا سیموئیل عالیؔ دے سامنے رَب دی خدمت کر دا سی۔تے رَب دا کلام اوہناں دِناں وچ عام نئیں سی۔تے رویا اکژ نئیں ہوندی سی۔ ²-تےاِک دِن اینج ہویا ۔پئی عالیؔ اپنی تھاں تے لیٹیا ہویا سی۔تے اوہدیان اکھاں دھندلیاں ہونیاں شروع ہو گئیاں سن۔تے اوہ ویکھ نئیں سکدا سی۔ ³-تے رَب دا چراغ ہالے بجھیا نئیں سی تے رب دی ہیکل وچ جیتھے پئی رَب دا صندوق سی ،سیموئیل لیٹیا ہویا سی۔ ⁴-تد رَب نیں بلایا۔سیموئیل ؔ! وہ بولا میں حاضر آں۔⁵-تے اوہ عالیؔ دے کول دوڑ گیا ۔تے آکھیا ۔میں حاضر آں۔کیوں جو تُوں مینوں بُلایا تے اوس نے آکھیا ۔میں تے تینوں نئیں بُلایا پرت کے سو جا۔تد اوہ واپس گیا تے سو گیا۔ ⁶-تے رَب فیر بلایا ۔سیموئیل ! تد سیموئیل اُٹھ کے عالیؔ دے کول گیا تے آکھیا ۔میں حاضر آں۔کیوں جو تُوں مینوں بلایا اے۔تُوں اوس نیں اوہنوں آکھیا ۔میں تینوں نئیں بلایا ۔اے میرے پُتر ! پرت جا تے سو جا۔⁷-تے سیموئیل ہالے تیک رَب نُوں نئیں جاندا سیتے ناں رَب دا کلام اوہدے اُتے ظاہر ہویا سی۔ ⁸-رَب نیں فیر تیجی واری بلایا۔سیموئیل ! اوہ اُٹھیا تے عالی ؔ دے کول گیا۔⁹-تےآکھیا میں حاضر آں۔کیوں جو تُوں مینوں بلایا اے۔تد عالیؔ سمجھیا پئی ایہہ رَب اے جیہڑا مُنڈے نُوں بلاؤندا ے۔تد عالیؔ نیں سیموئیل نُوں آکھیا ۔چلا جا تے اپنی تھاں تے سو جا۔تے جے تینوں فیر بلائے تے آکھیں ۔ اے رَبا فرما۔کیوں جو تیرا بندہ سُن دا اے۔تد سیموئیل چلا گیاتے اپنی تھاں تے سو گیا۔¹⁰-تد رَب آکھڑا ہویا ۔تے پہلے وانگ بلایا۔سیموئیل ! سیموئیل ! تے سیموئیل بولیا ۔فرما کیوں جو تیرا بندہ سُندا اے۔ ¹¹-تد رَب نے سیموئیل نُوں آکھیا میں اسرائیل ؔ وچ اِک کام کرن والا ہاں۔سب جیہڑے اوہنوں سُنن گے ۔سنسنا جان گے۔¹²-اوس دِن میں عالی تے اوہ کُل گلاں شروع توں لے کے اکیر تیک پوری کراں گا۔جیہڑیاں میں اوہدے گھر دی بارے کیتیاں سَن۔ ¹³-کیوں جو میں اوہنوں پیلاں تؤں ای دس دِتا پئی میں اوہدے گھر اُتےہمیشاں لئی فتویٰ دواں گا۔ اوہدے پُتراں دی بدکاری دے سبب جنہوں اوہ جاندا سی۔ کیوں جو اوس دے سبب توں اوہ اپنے اُتے لعنت لیائے تے اوس نیں اوہناں نُوں ناں روکیا۔ ¹⁴-تے ایس لئی عالیؔ دے گھر دے بارے میں سَوں کھادی پئی عالیؔ دے گھر دی بدکاری قربانیاں تے نذرانیاں توں ابد تیک معاف ناں کیتی جاوے گی۔¹⁵-تے سیموئیل سویرے تیک سوتارہیا ۔تد اوس نیں رَب دے گھر دے بوہے کھولے ۔تے سیموئیل عالیؔ دے کول اوس رویا بارے بیان کرن تَوں ڈریا۔ ¹⁶-تد عالیؔ نیں سیموئیل نُوں بلایا تے آکھیا ۔ اے سیموئیل میرے پُتر ! سیموئیل نیں آکھیا ۔میں حاضر آں۔¹⁷-تے عالیؔ نے پوچھیا ۔پئی اوہ کی گل اے ۔جیہڑ ی رَب نیں تیرے نال کیتی ؟ میتھوں ناں لُکا ۔جے تُوں اوہناں گلاں وچوں جیہڑیاں اوہنے تینوں آکھیا ں۔کوئی گل میتھوں لُکاویں۔تد رَب تیرے نال اینج اینج کرے ۔تے یس تَوں وی زیادہ کرے ۔ ¹⁸-تد سیموئیل نیں اوہنوں سارے کلام دی خبر دِتی تے اوہدے کولوں کجھ نئیں لُکایا۔تے عالیؔ نے آکھیا ۔اوہ رَب اے۔جیہڑا اوہدی نظر وچ چنگا اے اوہ کرے۔¹⁹-تے سیموئیل وڈا ہوندا گیا ۔تے رَب اوس دے نال سی۔ تے اوس دی کُل گلاں وچوں کسی وی گل نُوں خاک وچ ملن ناں دِتا ۔ ²⁰- تے سب اسرائیل ؔ نیں دانؔ توں لے کے بئیر شابعؔ تیک جا نیا پئی رَب نیں سیموئیل نُوں نبی مُقرر کیتا۔ ²¹-تے رَب شیلوؔ وچ فیر ظاہر ہویا ۔ کیوں جو شیلوؔ وچ رَب نیں سیموئیل اُتے اپنے آپ نُوں رَب دے کلمہ دے ذریعے ظاہر کیتا۔تے سیموئیل دی گل کُل اسرائیل تیک پہنچی۔

4¹-اوہناں دِناں وچ فلسطینیؔ اسرائیلؔ نال لڑن لئی جمع ہوے ۔تے اسرائیل ؔ نیں اوہناں دے خلاف جنگ لئی نکل کے عابن ؔعازر ؔ دے کول ڈیرا لایا ۔تے فلسطینی ؔ افیق ؔ و چ جا اُترے۔ ²-تے فلسطینیاںؔ نیں اسرائیل ؔ دے مقابلے لئی قطار بندی کیتی۔تے لڑائی لڑن لگے۔تے اسرائیل ؔنیں فلسطینیاں ؔ دے سامنے ہار گئے تے اوہناں نیں لشکر وچوں میدان وچ قریبا ََ چار ہزار بندے قتل کیتے۔³-تد لوکی خیمیاں نوں پرتے۔تے اسرائیلؔ دے بزرگاں نئ آکھیا پئی رَب نیں سانوں فلسطییاؔ دے سامنے کیوں ہرایا۔آؤ اسیں رَ ب دا صندوق شہادت شیلوؔ توں اپنے کول لے آئیے۔تے اوہ ساڈے وچکار ہووے ۔تاں ساڈے دُشمناں تَوں اوہ سانوں رہائی دیوے۔ ⁴-تے لوکاں نیں شیلوؔ وچ بندے گھلے۔تے اوہ اوتھوں رَب الافواج کروبین نشین دا صندوق شہادت چُک لیائے۔تے اوتھے عالیؔ دے دونویں پُتر حفنیؔ تے فیخاسؔ رَب دے صندوق شہادت دے نال سَن۔⁵-تے جدو وں رَب دا شہادت دا صندوق چھاونی وچ اپڑیا۔تےکُل اسرائیل بڑے زور نال دھاڑے ۔اینج پئی دھرتی کنبھ گئی۔ ⁶-تے فلسطییاں ؔ نیں دھاڑن دی واج سُنی تے آکھیا پئی عبرانیاںؔ دی چھاؤنی وچ ایہہ کینج دی دھاڑن دی واج اے۔تد اوہناں نُوں دسیا گیا پئی رَب دا صندوق چھاؤنی وچ آیا اے۔⁷-تد فلسطینیؔ گھبرائے تے آکھیا ۔اوہناں معبود چھاؤنی وچ آئے نیں۔تے اوہناں نیں آکھیا ساڈے اُتے افسوس ۔کیوں جو اینج دی گل کل تے پیلا ں نئیں ہوئی۔ ⁸- ساڈے اُتے افسوس ! کون سانوں اوہناں تگڑے معبوداں دے ہتھوں چھڈائے گا؟اے اوہو ای معبود نیں۔جنہاں نے مصر نُوں ساریاں بلاواں نال بیابان وچ مارایا۔ ⁹- اے فلسطینیوؔ! دلیری کرو۔تے مرد بنو۔۔تاں جو تُسی عبرانیاں ؔ دی غلامی نہ کرو۔جسراں پئی اوہ تہاڈی گلامی کردے سَن۔سو مرد بنو تے لڑو۔¹⁰-تے فلسطینیؔ لڑے ۔تے اسرائیل ؔ ہار گیا ۔تے اوہ سارے اپنے اپنے خیمیاں نُوں بھجے۔تے بوہت لہو وگیا۔تے اسرائیل ؔ وچوں تریہہ ہزار بندے مارے گئے۔ ¹¹-تے رَب دا صندوق پھڑیا گیا۔تے عالیؔ دے دونویں پُتر حفنیؔ تے فیخاسؔ قتل کیتے گئے۔¹²- تد بنیامینؔ دا اِک بندہ چھاؤنی وچوں دوڑیا تے اپنے کپڑے پھاڑکے تے اپنے سِر تے مِٹی پا کے اوس دیہاڑے شیلوؔ وچ آیا۔ ¹³-جدوں اوہ آیا تے عالیؔ رستے وچ اِک پاسے کُرسی اُتے بیٹھا ہویا اُؔڈیک رہیا سی۔کیوں جو اوہدا دل رَب دے صندوق لئی ڈریا سی۔ تے اوس بندے نے آکے شہر وچ خبر دِتی ۔تے سا را شہر چِکیا۔¹⁴-تے عالیؔ نیں چِکن دی واج سُنی ۔تے آکھیا پئی ایہہ شور کاہدا اے؟ تے اوہ بندہ جلدی نال آیا۔تے عالی ؔ نُوں خبر دِتی۔ ¹⁵-تے عالیؔ اٹھانوے ورھیاں دا سی۔ تے اوہدیاں اکھاں دھندلیاں ہو گئیاں سَن۔تےا وہ ویکھ نئیں سکدا سی۔¹⁶. سو اوس بندے عالی ؔ نُوں آکھیا پئی میں چھاونی تَوں آیاہاں ۔تے میں ای چھاؤنی تَوں بجھیا ہاں ۔تد اوس نیں آکھیا اے میرے پُتر! کی خبر لیایاایں؟ ¹⁷-تے خبر دین والے نیں جواب دِتا پئی اسرائیلی ، فلسطینیاںؔ کولوں ہار گئے نیں۔تے لوکاں وچ ڈاھڈا لہو وگیا ۔تے تیرے دونویں پُتر حفنیؔ تے فیخاسؔ مار گئے ۔تے رَب دا صندوق کھولیا گیااے۔¹⁸. تے جدوں اوہنے رَب دے صندوق دا ناں لیا تد اوہ کُسری تَوں پیچھاں نُوں بوہے کول ڈِگیا۔تے اوہدی دھون دی ہڈی ٹوٹ گئی تے اوہ مر گیا۔کیوں جو اوہ بُڈھا تے بھارا سی۔ اوہ چالہھ سال تیک اسرائیل دا سرپنچ رہیا۔¹⁹- تے اوہدی نُو فیخاسؔ دی ووہٹی حاملہ ہوئی تے بچہ جمن دے دِن نیڑے سَن۔تے جدوں اوہنے سُنیا پئی رَب دا صندوق کھولیا گیا اے۔تے اوہدا سوہرا تے کھسم دونویں مر گئے ۔تے اوہ جھُک گئی تے اوہنوں درداں لگ پئیاں تے اوہنے پُتر جمیا۔ ²⁰-جدوں اوہ مرن دے نیڑے سی۔ تے اوہناں نیں جیہڑے اوہدے کول سن اوہنوں آکھیا ۔ناں ڈر۔کیوں جو تیرے توں پُتر جمیااے۔ تے اوہنے جواب ناں دِتا تے ناں اوہدے دل نیں دھیان دِتا۔²¹-تے اوس نیں اوس مُنڈے دا ناں اِیکا بود ؔ رکھیا ۔تے اے آکھیا پئی اسرا ئیلؔ تَوں بزرگی جاندی رہی۔کیوں جو رَب دا صندوق کھو لیا گیاسی۔ تے ایس توں علاوہ اپنے سوہرے تے کھسم دے سبب۔ ²²-تے ایس لئی اوس نیں آکھیا اسرائیل تَوں بزرگی جادنی رہی۔کیوں جو رَب دا صندوق کھو لیا گیا سی۔

5¹-تے فلسطینیاںؔ نیں رَب دے صندوق نُوں لیا۔تے عابنؔ عازرؔ توں اوہنوں اشدود وچ لے گئے۔ ²- تے فلسطینیؔ رَب دے صندوق نُوں لے کے داجون ؔ دے مندر وچ لیائے۔تےداجونؔ دے نیڑے اوہنوں رکھیا۔ ³- تے دوجے دِن جدوں اشدود یؔ سویرے اُٹھے ۔تے ویکھو۔ داجونؔ رَب دے صندوق دے سامنے زمین اُتے مونہہ پرنے پیا اے۔تے اوہناں نیں داجونؔ نُوں لے کے اوہدی تھاں تے فیر رکھ دِتا ۔⁴-فیر دوجے دِن اوہ سویرے ای اُٹھے ۔تے ویکھیا پئی داجونؔ رَب دے صندوق دے سامنے اپنے مونہہ پرنے پیا اے تے داجون ؔ دا سرِ تے اوہدے دونویں ہتھ کٹے ہوئے بوہے دی دہلیز دے نیں۔ ⁵- تے اوہدا دھڑ اپنی تھاں تے وے ۔ایس سببوں داجونؔ دے پُجاری تے سب جیہڑے داجونؔ دے مندر بوہے دی دہلیز تے پیر نئیں رکھدے ۔⁶-تے اشدودیاں اُتے رَب دا ہتھ بھارا ہویا ۔تے اوس نیں اوہناں نُوں ماریا ۔تے اشدود ؔ وچ تے اوہدے آسے پاسے دے علاقے نُوں بواسیر نال ماریا ۔تے اوہناں دے دیس دے وچکار پنڈاں تے میداناں نوں اُجاڑ دِتا۔تے چوہے جمے۔تے شہر وچ ڈاھڈی وبا دی گھبراہٹ ہوئی ۔ ⁷-جدوں اشدود دے رہن والیاں نیں ویکھیا تے آکھیا پئی اسرائیل دے خُدا دا صندوق ساڈے کول ناں رُکے ۔کیوں جو اوہدا ہتھ ساڈےاُتے تے ساڈے معبود داجونؔ اُتے بھارا اے۔⁸-تے فلسطینیاںؔ نیں دے سارے قُطباں نُوں اپنے کول جمع کیتا ۔تے آکھیا۔پئی اسیں اسرائیلؔ دے رَب دے صندوق دے نال کی کریئے؟ تے اوہناں نیں جواب دِتا پئی اسرائیل ؔ دے رَب دے صندوق نُوں جَت ؔ وچ پہنچا یا جاوے۔ تے اوہ اسرائیل دے رَب دے صندوق نُوں لے گئے۔ ⁹- تے ایس تَوں بعد جدوں رَب دا صندوق اوتھے لے گئے تے اینج ہویا پئی رَب دا ہتھ اوس شہر اُتے بھارا ہویا ۔ تے اوہدے وچ بڑی گھبراہٹ پئی۔تے اوس نیں شہر دے باشندیاں نُوں وڈیاں تے چھوٹیاں سمیت ماریا۔ تے اوہناں نُوں بواسیر ہوئی۔¹⁰- تد اوہناں نیں رَب دا صندوق عقرونؔ وچ بھیجیا ۔تے رَب دے صندوق دے عقرونؔ وچ پہنچے پر اینج ہویا ۔پئی عقرونؔ دے رہن والے چِیکے تے آکھیا پئی اوہ اسرائیلؔ دے رَب دے صندوق نُوں ساڈے کول لیائے نیں۔تاں جو سانوں تے ساڈے لوکاں نُوںمار دین۔¹¹-تے اوہناں نیں بلایا گھلیا۔تے فلسطینیاںؔ دی قوم دے سارے سرداراں نُوں اکٹھیاں کیتا۔تے آکھیا پئی اسرائیل دے رَب دے صندوق نُوں بھیج دو۔تے اوس دی اپنی تھاں وچ اوہنوں گھل دیو۔تاں وج اوہ سانوں تے ساڈے لوکاں نُوں قتل نہ کرے۔کیوں جو سارے شہر اُتے موت دی گھبراہٹ ہوئی۔تے رَب دا ہتھ اوتھے بڑا ڈاھڈا سی۔ ¹²-تے جیہڑے اوہناں وچں نہ مرے ۔اوہناں نُوں بواسیر ہو گئی ۔تے شہر دا چِیکنا اَسمان تیک اُچا ہویا۔

6¹-تے رَب دا صندوق فلسطینؔ دے دیس وچ سَت مہینیاں تیک رہیا۔تے اوہناں دا دیس چُوہیاں دے نال بھر گیا۔ ²-تد فلسطینیاںؔ نیں کاہناں نُوں تے نجومیاں نُوں سیدا۔تے آکھیا۔پئی اسیں اوہنوں اوہدی تھاں تے کیویں گھلیئے؟³-اوہناں نیں آکھیا۔جے تُسی اسرائیل ؔ دے رَب دے صندوق نُوں گھل دے او۔تے خالی ناں گھلو۔سگوں بھوُل چُک دی قربانی چڑھاؤ۔تد تُسی شفا پاؤ گے تے تُسی جان لو گے۔پئی کیوں اوہ اپنا ہتھ تہاڈے تَوں نئیں ہٹاؤندا ۔ ⁴-تے اوہناں نیں آکھیا ۔پئی فلسطینیاںؔ دے سرداراں دے شُمار دے حساب نال بواسیر دے پنج سنہری موہکے تے سونے دے پنج چوہے ۔کیوں جو تُسی سارے تے تہاڈے سرداراِک ای بلا وچ جکڑے ہوئےاو۔⁵-ایس طراں تُسی بواسیری موہکیاں دیاںشکلاں تے چوہیاں دے بُتاں نُوں جیہڑے تہاڈے دیس نُوں خراب کر دے نیں بناؤ۔تے اسرائیل ؔ دے رَب نُوں جلال دو۔تے شائد اوہ اپنا ہتھ تہاڈے توں تے تہاڈے دیوتاواں تے تہاڈے دیش تَوں چُک لَوے۔ ⁶-تُسی اپنے دِلاں نُوں کیوں سخت کر دے او۔جیویں پئی مصریاں ؔ تے فرعونؔ نیں اپنے دِلاں نُوں سخت کیتا ۔کی جدوں اوہناں اُتے بلا نازل ہوئی تے اوہنے اوہناں نُوں جان ناں دِتا؟ تے اوہ چلے گئے ۔⁷-تے ہُن تُسی اِک نویں گڈی بناؤ۔تے دو دُدھ پیاؤن والیاں گائیاں جیہڑیاں جوئے دے ہیٹھاں نا ں آئیاں ہون،لوؤ۔تے اوہناں گائیاں نُوں گڈی وچ جوتو۔تے اوہاں دے بچھڑیاں نُوں اوہناں دے پیچھو ں گھر وچ بند کر دیو۔ ⁸-تے رَب دے صندوق نُوں لے کے گڈی اُتے رکھو۔تے سونے دیاں چیزاں جیہڑیاں تُسی دی بھُول چُک دی قربانی لئی چڑھاؤندے او۔اِک صندوقچی وچ بند کر کے اِک پاسے رکھ دیو۔تے اوہنوں گھل دیو پئی چلا جاوے۔ ⁹-تے تُسی ویکھدے رہوؤ جے اوہ اپنیاں حداں دی راہ وچ بیت شمسؔ نُوں چڑھے تے اوہو ای اے جس نیں ساڈے تے اے ڈاھڈی بلا گھلی ۔نئیں تاں اسیں سمجھاں گے پئی اوہدا ہتھ نئیں جیہڑا ساڈے اُتے ودھیا۔سگوں اے اچانک ہویا۔¹⁰-سو لوکاں نیں اینجای کیتا۔پئی دو دُدھ والیاں گائیاں لئیاں۔تے اوہناں نُوں گڈی وچ جوتیا۔تے اوہناں دے بچھڑیاں نُوں گھر وچ بند کتیا ۔ ¹¹-تے اوہناں نیں رَب دے صندوق نُوں گڈی اُتے رکھیا۔تے نال چھوٹی صندوقچی جیہدے وچ سونے دے چوہے تے تے اوہناں دے بواسیری موہکیاں دیاں شکلاں سَن۔ ¹²-تے ایہناں گائیاں نیں بیت شمسؔ دی سڑک وَل سیدھیاں راہیں پئیاں ۔تے اِکو ای رستے تے چلدیاں گئیاں ۔تے چلدیاں کراہندیاں رہیاں ۔تے سجے یاں کھبے ناں مُڑیاں۔تے فلسطینیاںؔ دے سردار اوہناں دے پیچھے بیت شمسؔ دیاں حداں تیک چلدے گئے۔¹³-تے بیت شمس ؔ دے لوکی وادی وچ گہیوں د ی فصل کاٹ دے پئے سَن۔اوہناں نیں اکھاں اُتاں چُکیاں تے صندو ق نُوں ویکھیا۔تے اوہنوں ویکھ کے خوش ہوئے۔¹⁴- تے گڈی بیت شمسیؔ یوشعؔ دے کھیت وچ آئی۔ تے اوتھے اِک وڈا روڑا سی۔تد اوہناں نیں گڈی دی لکڑی نُوں پھاڑیا۔تے دونویں گائیاں نُوں رَب لئی سوختنی قربانی حساب نال چڑھایا۔ ¹⁵-تے لاویاں ؔ نیں رَب دے صندوق نُوں تے نالے اوس صندقچی دے جیہڑی اوہدے کول سی ۔۔جس دے وچ سونی دیاں شیواں سَن۔تھلے لایا۔تے اوہنوں اوس وڈے روڑے تے رکھیا ۔تے بیت شمسؔ دے رہن والیاں نیں سوختنی قربانیاں چڑھائیاں تے اوسے دِن رَب لئی ذبیحے ذبح کیتے ۔¹⁶-تے فلسطینیاں ؔ دے پانج سرداراں نی ویکھیا۔تے اوسے ای دِن عقرونؔ نُوں پرت گئے۔¹⁷-تے سونے دے بواسیری موہکے جیہڑے فلسطینیاں ؔ نیںرَب دے لئی بھُول چُک دی قربانی دے حساب گُزرانے ۔اِک اوہناںوچوں اشدودؔ لئی تے اِک غزہؔ لئی تے اِک اشقلونؔ لئی تے اِک جَت ؔ لئی تے اِک عقرونؔ لئی سی۔ ¹⁸-تے سونے دے چوہے فلسطینیاں دے کُل شہراں دے شُمار دے حساب نال سَن۔پانج سرداراں دے علاقیاں توں فصیل دار شہر تَوں لے کے میدان دے پنڈ تیک۔تے ایس گل دی گواہی وچ اوہ وڈا روڑہ جیہدے اُتے اوہناں نیں رَب دا صندوق رکھیا۔ اَج دے دِن تیک بیت شمسیؔ یوشع ؔ دے کھیت وچ ہے گا اے۔¹⁹-تے جیویں کے بیت شمسؔ دے واسیاں وچوں بنی یکنؔ یاہ نے خوشی نئیں منائی ۔جدوں اوہنآں نیں رَب دا صندوق ویکھیا ۔اوہنے اوہناں دے ستر بندیاں نُوں ماریا۔تے لوکی پیٹے۔کیوں جو رَب نیں لوکاں نُوں ایس وڈی بلا نال ماریا۔ ²⁰-تے بیت شمس ؔ دے لوکاں نیں آکھیا ۔پئی کس دا زور اے جیہڑا ایس قُدوس رَب خُدا دے اَگے کھڑا ہووے۔تے اوہ ساڈےے کولو ں کیہدے کول جاوے۔²¹-تے اوہناں نیں قریت یعاریمؔ دے واسیاں دے کول قاصد بھیجیا تے آکھیا۔پئی فلسطینیاں ؔ نیں رَب دا صندوق موڑ دِتا اے۔سو دتُسی آؤ تے اوہنوں اپنے کول لے جاؤ۔

7¹-تد قریت یعاریمؔ دے لوک آئے ۔تے رَب دے صندوق نُوں لیجا کے ابی نادابؔ دے گھر وچ جیہڑا ٹیلے اُتے وے،رکھیا۔تے اوس دے پُتر اِلی عازارؔ نُوں چُنیا پئی تاں جو رَب دے صندوق دی رکھوالی کرے۔ ²- تے اینج ہویا پئی اوس ویلے توں پئی رَب دے صندوق نیں قِریت یعاریمؔ وچ رُکیا۔بڑے دِن ہو گئے ۔تے ویہہ وھے لانگھ گئے ۔تے کُل بنی اسرائیل رَب وَل پرتے۔³-تد سیموئیل نیں کُل بنی اسرائیل نال کلام کر کے آکھیا ۔جے تُسی اپنے سارے دِلاں نال رَب وَل پھیرو ۔تے اپنے وچکار دوجے معبوداں یعنی بعلیمؔ تے عِشارُوت نُوں دور کرو۔تے اپنے دِلاں نُوں رَب لئی تیار کرو۔ تے صرف اوہدی ہی عبادت کرو۔تے اوہ تہانوں فلسطینیاں دے ہتھوں چھُڈائے گا۔ ⁴-تد بنی اسرائیلؔ نیں اپنے کول بعلییمؔ تے عِشتارُوتؔ نُوں دور کیتا ۔تے صرف رَب دی عبادت کیتی۔⁵-تے سیموئیل نیں آکھیا ۔پئی کُل بنی اسرائیل نُوں مِصفہ ؔ وچ جمع کرو۔تےمیں تہاڈے لئی رَب کولوں دُعا منگاں گا۔ ⁶-سو اوہ مِصفہ ؔ وچ جمع ہوئے تے پانی کڈیا تے رَب دے اَگے اُنڈیلیا۔تے اوس دِن روزہ رکھیا تے اوتھے آکھیا پئی اسیں رَب دے خلاف گناہ کتیا۔تے سیموئیل مِصفہؔ وچ بنی اسرائیل دا سرپنچ بنیا۔⁷-تے فلسطینیاں ؔ نیں سُنیا۔پئی بنی اسرائیل مِصفہؔ وچ جمع ہوئے نیں ۔تے فلسطینیاں ؔ دے سردار اسرائیل ؔ اُتے چڑھ آئے۔جدوں بنی اسرائیل نیں سُنیاتے فلسطینیاں ؔ توں ڈر گئے ۔ ⁸-تے بنی اسرائیل ؔنیں سیموئیل نُوں آکھیا ۔پئی رَب ساڈے خُدا دے سامنے ساڈے لئی ترلا کرن توں باز نہ آوے۔تاں جو اوہ سانوں فلسطینیاں ؔ دے ہتھوں رہائی دیوے۔⁹- تد سیموئیل نیں بھیڑ دا اِک دُودھ پین والا بچہ لیا۔ تے سارے دا سارا رَب لئی سوختنی قربانی دے طور دے چڑھایا۔تے سیموئیل بنی اسرائیل ؔ لئی رَب دےحضور چِیکیا۔تے رَب نی اوہدی سُنی۔¹⁰-تے اینج ہویا پئی جدوں سیموئیل سوختنی قربانی چڑھا رہیا سی۔تے فلسطینی ؔ اسرائیلؔ دے نال جنگ کرن لئی سامنےآئے تد رَب اوس دِن فلسطینیاںؔ اُتے بڑے زور دی واج نال گرجیا۔تے اوہناں نُوں ڈرا دِتا۔تے اوہ بنی اسرائیل کولوں ہار گئے۔ ¹¹-تد بنی اسرائیل دے بندے مِصفہؔ تَوں نکلے ۔تے فلسطینیاں ؔ دا پیچھا کیتا۔۔تے بیت ہارون ؔ دے تھلے ہیٹھاں تیک اوہناں نُوںماردے گئے۔¹²-تد سیموئیل نیں اِک روڑہ لیا۔تے مِصفہؔ تے شینؔ دے وچکار گڈیا۔تے اوس داناں عابن عازرؔ رکھیا۔تے آکھیا پئی ایتھوں تیک رَب نیں ساڈی مدد کیتی ۔¹³-سو فلسطینی ؔ مغلوب ہوئے ۔تے اوہ اسرائیل ؔ دیاں سرحداں وچ فیر ناں آئے ۔تے سیموئیل دے کُل دِناں وچ رَب دا ہتھ فلسطینیاں ؔ دے کلاف رہیا۔ ¹⁴-تے اوہ شہر جیہڑا عقرونؔ تَوں لے کے جَت تیک فلسطینیاں ؔ نیں لے لئے سَن۔فیر اسرائیل دے قبضے وچ آئے ۔تے اسرائیل نیں اپنیاں حداں فلسطینیاں ؔ دے ہتھوں چُھڈالئیاں ۔تے اسرائیل تے اَموریاں دے وچکار صُلح ہوئی۔¹⁵-تے سیموئیل اپنی زندگی دے سارے دِناں وچ اسرائیلؔ دا سرپنچ رہای ۔ ¹⁶-تے اوہ ہر برس جانداسی۔تے بیت ایلؔ تے جلجالؔ تے مِصفہ وچ گھومدا تے او اوہناںساریاں تھانواں وچ اسرائیل ؔ وچ سرپنچی کر دا سی۔ ¹⁷-فیر اوہ رامہؔ نُون پرتے ۔کیوں جو اوس دا گھر اوتھے سی۔تے اوتھے اسرائیل ؔ سرپنچی کرد اسی۔تے اوتھے اوہنے رَب لئی اِک مذبح بنایا۔

8¹-تے جدوں سیموئیل بُڈھا ہو گیا ۔تے اوس نیں اپنے پُتر اں نُوں اسرائیل اُتے سرپنچ مِتھیا ۔ ²-تے اوہدے پلیٹھی دا ناں یوئیلؔ سی۔تے دوجے دا ناں اِبی یاہؔ ۔تے اوہ دونویں بیرِ شابعؔ وچ قاضی سَن۔ ³-تے اوہدے پُتر اوہدی راہ اُتے نئین چلے۔ایہہ لالچ وَل ٹور پئے ۔تے رِشوت لیندے تے عدالت کرن وچ پخ مار دے سَن۔⁴-تے اسرائیل ؔ دے کُل بزرگ اکٹھے ہوئے تے رامہؔ وچ سیموئیل دے کول آئے۔ ⁵- تے اوہنوں آکھیا ۔ویکھ تُوں بُڈھا ہو گیا ایں۔تے تیرے پُتر تیری راہ تے نئیں چلدے۔سو تُوں ساڈے اُتے اِک بادشاہ قیم کر۔جیہڑا ساڈے وچکار حُکمرانی کرے۔جیویں پئی ساریاں قوماں وچ اے۔⁶-تے ایہہ گل سیموئیل دی نظر وچ بھیڑی سی جیہڑی اوہناں نیں آکھی ۔پئی ساڈے اُتے اِک بادشاہ قیم کر جیہڑا ساڈے وچکار حُکمرانی کر ۔تد سیموئیل نیں رَب کولوں دُعا کیتی ۔ ⁷-رَب نیں سیموئیل نُوں آکھیا۔پئی ساریاں گلاں وچ جیہڑیاں لوکی تینوں کہندے نیں اوہناں دی سُن۔کیوں جو اوہناں نیں تینوں رَد نئیں کیتا۔سگوں مینوں پئی میں اوہناں اُتے حُکمرانی نہ کراں۔⁸-جس دِن توں پئی میں اوہناں نُوں مصر وچوں کڈیا اَج تیک اوہناں نیں اپنے سارے کماں دے حساب نال ای اے کیتا اے۔اوہناں نیں مینوں چھڈیا۔تے غیر معبوداں دی پوجا کیتا۔اینج ای اوہ تیرے نال وی کر دے نیں۔ ⁹-تے ہُن تُوں اوہناں دی گل سُن ۔پر اوہناں اُتے گواہی دے ۔تے اوہناں دَس دے پئی جیہرا بادشاہ اوہناں اُتے سلطنت کرے گا۔اوہدے طریقے کی ہون گے۔¹⁰-تے سیموئیل نیں رَب دیاںساریاں گلاں لوکاں نُوں دسیاں جیہڑے اوہدے کولوں بادشاہ چاہندے سَن۔ ¹¹-تے اوس نیں آکھیا پئی جیہڑا بادشاہ تہاڈے اُتے سلطنت کرے گا ۔اوہدا ایہہ طریقہ ہووے گا۔پئی اوہ تہاڈے پُتراں نُوں لے کے اپنے لئی تے اپنی گڈی لے کے تے اپنے گھوڑیاں لئی رکھے گا۔تے اوہ اوہدی گڈی اَگے دوڑن گے۔ ¹²-اوہ اپنے لئی ہزار ہزار دا رسالہ دار تے پنجاہ پنجاہ دےجمعدار بنائے گا۔اوہناں توں ہل جتوائے گا تے فصل کٹوائے گا تے لڑائی دے ہتھیار تے اپنی گڈیاں دا سامان بنوائے گا۔¹³-تے تہاڈی دھیاں نُوں لے لَوے گا۔پئی اوہ اوہناں لئی عِطر بناؤن والیاں تے کھانا بناؤن والیاں تے روٹی پکان والیاں ہون۔ ¹⁴-تے تہاڈے کھیت تے تہاڈے تاکستان تے تہاڈے سارے چنگے زیتون دے باغاں نُوں اوہ لے لے گا ۔تے اپنے خمت گاراں نُوں اوہ دے دے گا۔ ¹⁵-تے تہاڈی کھیتی تے تہاڈے انگوراں دا دسواں حصہ لے کے اپنے درباریاں تے ملازماں نُوں دیوے گا۔¹⁶-تے تہاڈے غُلاماں تے تہاڈی لونڈیاں تے تہاڈے چنگے چنگے ٹگیاں تے تہاڈے کھوتیاں نُوں لے لے گا۔تے اپنے کام تے لاوے گا۔ ¹⁷-تے تہاڈی بھیڑ بکریاں دا وی دسواں حصہ لے گا ۔تے تُسی اوہدے گلام ہووؤ گے۔ ¹⁸-تے اوس دِن تُسی اپنے بادشاہ دے سبب جنہوں تُسی اپنے لئی مِتھیا ترلا کرو گے۔پر اوس دِن رَب تہاڈی نہ سُنے گا۔¹⁹-پر لوکاں نیں سیموئیل دی گل نئیں سُنی تے آکھیا ۔اُکا نئیں ۔سگوں بادشاہ ساڈے اُتے سلطنت کرے گا۔ ²⁰-تے اسیں وی ساریاں قوماں وانگ ہوواں گے۔تے ساڈا بادشاہ ساڈے وچکار حُکمرانی کرے گا۔تے ساڈے اَگے چلے گا۔تے ساڈیاں لڑائیاں لڑے گا۔²¹-سو سیموئیل نیں لوکاں دیاں ساریاں گلاں سُنیاں تے رَب دے کَناں تیک اپڑئیاں ۔ ²²-تد رَب نیں سیموئیل نُوں آکھیا پئی اوہناں دی سُن ۔تے اوہناں اُٹے اِک بادشاہ مقرر کر۔تد سیموئیل نیں اسرائیل دے بندیاں نُوں آکھیا ۔پئی تُسی ہر اِک اپنے اپنے شہر نُوں چلے جاؤ۔

9¹-تے بنامینؔ وچوں اِک بندہ سی جہدا ناں قیشؔ بِن ابی ایل بِن صرور بِن بکورت ؔ بِن افح ؔ بنیامینیؔ اوہ بہادر تے دلیر بندہ سی۔ ²-تے اوہدا اِک پُتر ساؤل نامی سی جیہڑا بوہت سوہنا جوان سی۔پئی بنی اسرائیل وچ اوس تَوں بوہتا سوہنا کوئی بندہ نئیں سی۔تے موڈیاں تَوں لے کے اُتے تیک سبھاں توں قد وچ لما سی۔³-تے اینج ہویا پئی ساؤل دے پیو قیشؔ دیاں کھوتِیاں گواچ گئیاں ۔تے قیشؔ نیں اپنے پُتر ساؤل نُوں آکھیا پئی غُلاماں وچوں اِک نُوں اپنے نال لے ۔تے اُٹھ کے کھوتِیاں نُوں لبھن جا۔ ⁴-سو اوہ اِفرائیم ؔ دے پہاڑ تَوں ہوندیاں ہویاں شالیشہؔ دے علاقے وچوں لنگھے۔پر اوہناں نُوں نئیں مِلیاں ۔⁵-جدوں اوہ بنیامینؔ دے علاقے وچ آئے ۔تے ساؤل نیں اپنے غلام نُوں جیہڑا اوہدے نال سی آکھیا ۔آؤ اسی پرت جائیے۔تاں جو میرا پیو کھوتِیاں نُوں چھڈکے ساڈے بارے پریشان نہ ہووے۔ ⁶- تے غلام نیں اوہنوں آکھیا ۔ویکھ ایس ویلے ایس شہر وچ اِک رَب دا بندہ اے۔تے اوہ عزت دار اےبندہ اے۔تے جو کجھ اوہ آکھدا اے اوہ پورا ہوندا اے۔سو آؤ اسیں اوہدے کول چلیئے ۔کی پتا اوہ ساڈی اوس راہ بارے مدد کرے جس تے سانوں جانا چاہیدا اے۔⁷-تد ساؤل نیں اپنے غلام نُوں آکھیا ۔پئی جدو ں اسیں اوہدے کول جائیے۔تد اسیں اوس بندے لئی کی لے کے جائیے؟ ساڈے تھیلیاں وچ روٹی وی مُک گئی اے۔تے ساڈے کول کوئی ہدیہ نئیں ۔پئی بندے لئی لے جائیے تے ساڈے کول کی اے؟ ⁸-غلام نیں ساؤل نُوں فیر جواب وچ آکھیا ۔پئی چوتھائی مِثقال چاندی میرے کول اے جیہڑی میں اوس رَب دے بندے دی نذر کر دیاں گا ۔پئی اوہ ساڈی راہ دی راہنمائی کرے۔⁹- تے پیلاں ایسطراں ہوندا سی۔پئی بنی اسرائیل وچوں جے کوئی رَب دا بندے کولوں کجھ پوچھن جاندا تے آکھدا سی۔آؤ اسیں غیب دی خبر رکھن والے کول جائیے۔۔کیوں جو جنہوں اَج کل اسیں نبی آکھدے ہاں اوہ پیلے ویلیاں وچ غیب بین اَکھواندے سَں۔ ¹⁰-سو ساؤل نیں اپنے غلام نُوں آکھیا ۔تُوں بوہت چنگا آکھیا ۔آؤ غیب دی خبر رکھن والے کول چلیئے ۔تے اوہ دونویں اوس شہر وچ آئے ۔جہدے وچ پئی رَب دا بندہ سی۔ ¹¹-تے جدوں اوہ شہر دی چڑھائی اُتے چڑھدے سَن۔اوہناں نُوں کُڑیاں مِلیاں جیہڑیاں پانی بھرن جاندیاں سَن۔تے اوہناں نیں اوہناں نُوں آکھیا۔کی غیب دی خبر رکھن والا ایتھے وے؟¹²- اوہناں نیں آکھیا ۔ہاں۔ویکھو او تہاڈے سامنے وے۔چھیتی جاؤ۔کیوں جو اَج ای اوہ شہر وچ آیا اے۔ایس لئی پئی اُچے تھاں وچ لوکاں دی قربانی اے۔ ¹³-جدؤں تُسی شہر دے اندر وڑو گے۔تے ایس تَوں پیلاں پئی اوہ اُچی تھاں تے کھان لئی جائے ،اوہ تہانوں ملے گا۔کیوں جو جدو تیک اوہ نہ آئے ۔لوکی نئیں کھان گے۔کیوں جو اوہ قربانی نُوں برکت دیندا اے۔ایس تَوں بعد جنہاں دی بلایا گیا اوہ کھاندے نیں ۔ایس لئی تُسی ہُنے ای چڑھ جاؤ۔کیوں جو اَج ای اوہ تہانوں ملے گا۔¹⁴-تد اوہ دونویں شہر وَل چڑھے ۔تے جیویں ای اوہ شہر دے اندر وڑے ۔ویکھو ۔ سیموئیل اوہناں نُوں مل گیا۔جیہڑا اُچی تھاں اُٹے چڑھن لئی جا رہیا سی۔¹⁵-تے رَب نیں ساؤل دےآؤن دے اِک دِن پیلاں سیموئیل اُتے وحی بھیج کے آکھیا ۔ ¹⁶-پئی کَل ایسے ویلے بنیامینؔ دے علاقے وچوں میں اِک بندے نُوں تیرے کول بھیجاں گا۔تُوں اوہنوں میرے لوکاں اسرائیل دا حُکمران بنن لئی مسح کر ۔اوہ میرے لوکاں نُوں فلسططینیاں ؔ دے ہتھوں چُھڈائے گا۔کیوں وج میں اپنے لوکاں اُتے دھیان کیتا ۔ایسلئی پئی اوہناں دا چِیکنا میرے تیک اپڑیا۔¹⁷-تے جدؤں سیموئیل نیں ساؤل نُؤں ویکھیا ۔رَب نیں اوس نُوں آکھیا ۔پئی اے اوہو ای بندہ اے۔جس دے بارے میں تینوں دسیا سی۔اوہو ای میرے لوکاں اُتے سلطنت کرے گا۔ ¹⁸-سو ساؤل پھاٹک دے وچکار سیموئیل دے نیڑے آیا تے آکھیا ۔مینوں دس۔پئی غیب دی خبر رکھن والے دا گھر کِتھے وے؟ ¹⁹-سیموئیل نیں ساؤل نُوں آکھیا ۔میں ای اوہ غیب دی خبر رکھن والا ہاں۔سو تُسی میرے اَگے اُچی تھاں تے چڑھو ۔تے اَج میرے نال روٹی ٹُکر کھا ؤ۔تے کَل میں تینو ں گھل دیاں گا۔تے سب کجھ جو تیرے دِل وچ اے تینوں دَس دیاں گا۔²⁰-تے تیریاں کھوتِیاں جیہڑیاں تِن دِن تَوں گواچیاں نیں۔تُوں اوہناں دی فکر ناں کر۔کیوں جو اوہ مِل گئیاں۔تے اسرائیل ؔ دیاں ساریاں چنگیاں چیزاں کیہدے لئی نیں ۔پر تیرے لئی تے تیرے پیو دے گھرلئی ۔ ²¹-ساؤل نیں آکھیا ۔کی میں بنیامینؔ دا نئیں جیہڑا اسرائیل ؔ دے قبیلیاں وچوں سب تَوں نیکا اے۔تے میرا ٹبر بنیامینؔ دے قبیلے دے سارے ٹبراں وچوں سب تَوں نیکا اے۔سو تُوں اینج دی گل مینوں کیوں آکھدا ایں؟²²-تے سیموئیل ساؤل تے اوہدے غلام نُوں نال لے کے مہمان خانے دے اندر آیا۔تے مہماناں وچوں جیہڑے شائد تریہہ بندے سَن۔اوہناں نُوں صدر تھاں تے بٹھایا۔²³-تے سیموئیل نیں کھانا بناؤن والے نُوں آکھیا۔پئی اوہ حِصہ جیہڑا میں تینوں دِتا سی ۔تے جس دے بارے میں تینوں آکھیا سی پئی اوہنوں اپنے کول رکھ ،لے آ۔ ²⁴-تد کھانا بناؤن والے نیں مونڈھا تے جو کجھ اوہدے اُتے سی لیا ۔تے ساؤل دے سامنے رکھیا ۔تے سیموئیل نیں آکھیا۔ویکھ۔ ایہہ رکھیا گیاسی۔ ایہنوں سامنے رکھ تے کھا ۔کیوں جو اوہ ایس ویلے تیک تیرے لئی سنبھالیا نئیں گیا سی۔جدوں میں لوکاں نُوں بلایا۔سو ساؤل نیں اوس دِن سیموئیل دے نال کھانا کھادا۔²⁵-فیر اوہ اُچے تھاں تَوں شہر وَل تھلے اُترے ۔تے اوس نیں ساؤل دے نال چھت اُتے گلاں کیتیاں ۔تے اوہنے ساؤل لئی چھت اُتے بستر لوایا۔تے اوہ سوتا۔ ²⁶-تے سویرہون دے ویلے اوہ اُٹھے ۔تے سیموئیل نیں ساؤل نُوں چھت اُتے بلایا۔تے اوس نُوں آکھیا ۔اُٹھ پئی میں تینوں گھلاں۔تے اوہ اُٹھیا۔تد اوہ تے سیموئیل دونویں باہر گئے ۔²⁷-تے جدوں اوہ شہر دے کنڈے اُتے اُتر دے پئے سَن۔سیموئیل نیں ساؤل نُوں آکھیا ۔غلام نُوں آکھ ۔پئی اَگے آئے ۔تے ساڈے سامنیوں لنگھ جاوے۔پر تُوں ہالے کھڑا رہ پئی میں رَب دا کلام تینوں سُناواں ۔

10¹-تے سیموئیل نیں تیل دی کُپی لئی تے اوہدے سِر اُتے اُنڈیلی ۔تے اوہنوں چُمیا۔تےاوہنوں آکھیا ۔پئی ایہدے نال رَب نیں تینوں مسح کر کے اپنی قوم اسرائیل دا رہنما مِتھیا۔تُوں ای رَب دی قوم دی حفاظت کریں گا۔تُوں ای اوہناں دے آسے پاسے دے دُشمناں توں اوہناں نُوں چھُڈائیں گا۔تے تیرے لئی ایس گل دا پئی رَب نیں تینوں مسح کر کے اپنی میراث دا رہنمامِتھیا ۔نشان ایہہ ہووے گا۔ ²-اَج جدوں تُوں میتھوں جُدا ہوویں گا۔تے بنیامینؔ دی حددے وچکار صِلصح ؔ وچ راحیلؔ دی قبر دے کول تینوں دو بندے مِلن گے۔تے تینوں آکھن گے ۔پئی اوہ کھوتِیاں جنہاں نُوں تُوں لبھن لئی تُوں گیا سی،مِل گئیاں نیں۔تے تیرے پیو نیں کھوتِیاں دی فکر چھڈی ۔تے تہاڈی دونواں دی فکر وچ اے۔تے آکھدا اے پئی میں اپنے پُتر لئی کی کراں۔³-تے جدوں تُوں اوتھوں اَگے ودھیں گا۔تے دبورہؔ دے بلوط تیک اپڑے گا۔تواوتھے تینوں تِن بندے مِلن گے۔جیہڑے بیت ایل ؔ وچ خدا دے حضور جاندے ہون گے ۔اوہناں وچوں اِک دے کول بکری دے تِن بچے تے دوجے کول تِن روٹیاں تے تیجے کول مے دا مشکیزہ ہووےگا۔ ⁴-تے اوہ تینوں سلام کرن گے۔تے تینوں دور وٹیاں دین گے۔تُوں اوہناں دے ہتھوں لے لَویں۔⁵-فیر تُوں جِبعہؔ رَب تے آئے گا۔جیتھے فلسطینیاںؔ دی چوکی اے۔تے اوتھوں تیرے شہر وچ وڑن دے ویلے تینوں نبیاں دا اِک جتھہ مِلے گا۔جیہڑا اُچی تھاں تَوں ہیٹھا اُتر دا ہووے گا۔تے اوہدے اَگے سارنگیاں ۔خنجریاں ۔بانسریاں تے بربطاں ہون گِیاں۔تے اوہ نبوت کر دے ہون گے۔ ⁶-تد روح رَب دی روح دا تیرے اُتےظاہرہووے گی۔تے تُوںوی اوہناں دے نال نبوت کریں گا۔تے تُوں دوجا بندہ بن جاویں گا۔⁷-تے جدوں ایہہ نشانیاں تیرے اُتے واقع ہون تے جو کجھ تیرے سامنے آئے ،تُوں کر۔کیوں جورَب تیرے نال اے۔ ⁸-تے تُوں میتھوں پیلاں جلجالؔ نُوں اُتر جانا تے باد چوں میں تیرے کول آواں گا۔تاں جو سوختنی قربانیاں چڑھاواں۔تے سلامتی دےذبیحے ذبح کراں ۔تے تُوں سَت دِن تیک اوتھے رُکنا۔جدوں تیک پئی میں تیرے کول آکے تینوں ناں دساں پئی تُوں کی کرنا اے۔⁹-تے اینج ہویا پئی جدوں اوہنے سیموئیل دے کولوں گھلن لئی پیٹھ پھیری ۔رَب نیں اوہدا دِل بدل دِتا ۔تے اوسے دِن او سب نشانیاں واقع ہوئیاں ۔ ¹⁰-تے اوہ جبعہؔ وَل آیا۔تے ویکھو نبیاں دا اِک جتھہ اوہنوں ملیا۔تد رَب دی روح اوہدے اُتے نازل ہوئی ۔تے اوہ اوہناں دے نال نبوت کرن لگا۔¹¹-جدوں اوہناںسبھاں نیں جیہڑے اوہنوں پیلاں توں جاندے سَن ایہہ ویکھیا ۔پئی اوہ نبیاں دے نال نبوت کر رہیا اے۔تے اِک نیں دوجے نُوں آکھیا۔پئی قیشؔ دے پُتر نُوں ایہہ کی ہو گیا اے۔کی ساؤل وی نبیاں وچوں اے؟ ¹²-تے اوتھوں اِک بندے نیں آکھیا ۔بھلا۔اوہناں دا پیو کون اے؟ایس لئی ایہہ مِثل بن گئی۔کی ساؤل وی نبیاں وچوں اے؟ ¹³-تے جدوں اوہ نبوت ختم کر چُکیا تے اُچی تھاں وچ آیا۔¹⁴-تد ساؤل دے چاچے نیں اوہنوں تے اوہدے غلام نُوں آکھیا ۔تُسی کِتھے گئے سی؟اوہناں نیں آکھیا پئی کھوتِیاں دی کھوج چہ تے جدوں اوہ سانوں ناں ملیاں ۔تے اسیں سیموئیل دے کول آئے۔ ¹⁵-ساؤل دا چاچا بولیا۔مینوں دسو پئی سیموئیل نیں تہانوں کی آکھیا؟ ¹⁶-ساؤل نیں اپنے چاچے نُوں آکھیا اوہنے سانوں دسیا پئی کھوتِیاں مل گئیاں ۔پر سلطنت دی گل جیہڑی سیموئیل نیں اوہنوں آکھی سی اوہنوں نئیں دسی۔¹⁷-فیر سیموئیل نیں لوکاں نُوں مِصفہؔ وچ رَب دے حضور بلایا۔ ¹⁸-تے بنی اسرائیل نُوں آکھیا پئی رَب اسرائیل دے خُدا نیں اینج دسیا اے۔میں ای آں جس نیں اسرائیل نُوں مصر وچوں کڈیا۔تے تہانوں مصریاں دے ہتھاں تَوں تے سَلطنتاں دے ہتھوں جیہڑیاں تہانوں تنگ کردیاں سَن۔چھُڈایا۔ ¹⁹-تے تُسی اَج دے دِن اپنے رَب نُوں جس تہانوں ساریاں بلاواں تَوں تے مصیبتاں توں چھُڈایا ،چھڈ دِتا۔تے تُسی آکھیا۔نئیں ! ساڈے اُتے اِک بادشاہ مقرر کر۔سو ایس ویلے تُسی اپنے قبیلیاں تے ٹبراں دے حساب نال رَب دے سامنے حاضر ہووؤ۔²⁰-فیر سیموئیل اسرائیل ؔ دے کُل قبیلیاں دے اَگے لایا ۔تے بنیامینؔ دے قبیلے اُتےقُرعہ پایا۔ ²¹-فیر اوہ بنیامین ؔ دے قبیلے نُوں اوہدے ٹبر دے حساب نال اَگے لیایا۔تے مطریؔ دے ٹبر اُتے قُرعہ پایا۔فیر ساؤل بِن قیش ؔ تے پایا۔تد اوہناں نیں اوہنوں لبھیا۔پر اوہ نہ ملیا۔ -تے اوہناں نیں رَب نُوں فیر پوچھیا۔پئی کی اوہ بندہ ایتھے آئے گا؟تے رَب نیں آکھیا ۔ویکھو اوہ اسباب دے وچکار لُکیا ہویا اے۔²²-تے اوہناں نیں رَب نُوں فیر پوچھیا۔پئی کی اوہ بندہ ایتھے آئے گا؟تے رَب نیں آکھیا ۔ویکھو اوہ اسباب دے وچکار لُکیا ہویا اے۔ ²³-تد اوہ دوڑے تے اوہنوں اوتھوں پھڑ لیائے۔تے اوہ لوکاں دے وچکار کھڑا ہویا۔تے ویکھو اوہ اپنے موہڈے تَوں لے کےاُتے تیک سب لوکاں تَوں قد لما سی۔²⁴-تد سیموئیل نیں سارے لوکاں نُوں آکھیا ۔کی تُسی ویکھدے اوہ پئی جنہوں رَب نیں چُنیا۔اوہدے وانگ سارے لوکاں وچوں کوئی نئیں ؟تد سب لوکی للکارے تے بولے۔بادشاہ زندہ رہوے۔²⁵- فیر سیموئیل نیں لوکاں نُوں سلطنت دے طریقے دسے۔تے اوہناں نُوں کتاب وچ لکھیا۔تے اوہنوں رَب دے سامنے رکھیاتے سیموئیل نیں کُل لوکاں نُوں یعنی ہر اِک نُوں اپنے گھر وچ گھلیا۔²⁶- تے ساؤل وی جبعہؔ وچ اپنے گھر نُوں گیا۔تے اوہدے نال اوہناں دا اِک لشکر گیا ۔جنہاں دے دِلاں نُوں رَب نیں چھویا۔ ²⁷- پر بعض خبیث بندے آکھن لگے۔پئی ایہہ سانوں کینج رہائی دیوے گا؟تے اوہدی حقارت کیتی تے ہدیئے ناں لیائے۔پر اوہ چُپ رہیا ۔گویا پئی اوس نیں سُنیا ای نئیں۔

11¹-تے قریباََ اِک مہینے دے باد اینج ہویا۔پئی ناحاش عمونیؔ چڑھ آیا۔تے یا بیش ؔ جِلعادؔ دےسامنے خیمے لائے۔تد یابیشؔ دے رہن والیاں نیں ناحاشؔ نُوں آکھیا۔پئی ساڈے نال قول بنھ تے اسیں تیری خدمت کراں گے۔ ²-ناحاشؔ عمانیؔ نیں اوہناں نُوں آکھیاپئی ایس شرط اُتے میں تہاڈے نال قول بن داہاں۔پئی میں سبھاں دی سجی اَکھ کڈوا دیاں۔تے کُل بنی اسرائیلؔ اٗتے ایس ذِلت دا داغ لاواں۔³-تے یابیشؔ دے بزرگاں نیں آکھیا سانوں سَت دِناں دی مہلت دے۔پئی اسیں اسرائیل دی کُل حداں وچوں قاصد گھلیئے۔تے جے کوئی ساڈا چھُڈان والا ناں ہویا۔تے اسیں تیرےکول نکل کے آواں گے۔⁴-تد اوہناں دے قاصد ساؤل دے جبعہؔ وچ اپڑے۔تے ایہہ گلاں لوکاں دے کَناں تیک اپڑائیاں۔تے سب لوکاں نیں زاری وچ اپنیاں واجاں اُچیاں کیتیاں۔ ⁵-تے ویکھو ساؤل ڈھگیاں دے پیچھے کھیت تَوں آرہیا سی۔تے ساؤل نیں آکھیا۔لوکاں نُوں کی ہویا پئی روندے نیں؟تے اوہناں نیں یابیشؔ دے رہن والیاں دی گل اوہنوں دسی۔⁶-تے ایس گل دے سُن دے ای رَب دی روح اوہدے اُتے نازل ہوئی ۔تے اوہدا غُصہ بھڑکیا۔ ⁷-تے اوہنے دو ڈھگے لئے تے اوہناں نُوں ٹوٹے ٹوٹے کیتا ۔تے اوہناں نُوں اسرائیل دیاں کُل سرحداں وچ قاصد اں وَلوں گھل کے آکھیا۔پئی جو کوئی سیموئیل تے ساؤل دے پیچھے حاضر ناں ہووے۔تے اوہدے ڈھگیاں نال اینج ای کیتا جائے گا۔تد رَب دا رعب لوکاں اُتے پیا۔تے اوہ اِک تن ہوکے باہر نکلے۔ ⁸-تے اوہنے اوہناں نُوں بازقؔ وچ گِنیا تے بنی اسرائیل تِن لاکھتے یہودہ دے بندے تریہہ ہزار سَن۔⁹-تے اوہنے اوہناں قاصداں نُوں جیہڑے اوہدے کول آئے سَن۔آکھیا۔پئی تُسی یابیشؔ جلعادؔ دے لوکاں نُوں اینج آکھو۔پئی گل جس ویلے دھُپ تیز ہووے گی۔تہانوں رہائی مِل جاوے گی۔تد اوہ قاصد پرت آئے تے یابیشؔ دے لوکاں نُوں خبر دِتی۔تے اوہ خوش ہوئے۔ ¹⁰-سو یابیشؔ دے لوکاں نیں آکھیا۔پئی کَل اسیں تہاڈے کول نکل کے آواں گے۔تے جو کجھ تہاڈی نظر چہ چنگا ہووے اوہ ساڈے نال کرو۔¹¹-تے جدوں اگلا دِن ہویا ۔تے ساؤل نیں لوکاں دے تِن جتھے بنائے۔تے اوہ فجر دے پہر وچ چھاؤنی وچ وڑے ۔تے بنی عمونؔ نُوں دِن دے گرم ہون تیک قتل کردے رہے۔تے اوہناں وچوں جیہڑے بچے ،اوہ پریشان ہو گئے پئی اوہناں وچوں دو وی اِک دوجے دے نال نئیں رہے۔¹²- تد لوکاں نیں سیموئیل نُوں آکھیا۔کون اے اوہ جس نی آکھایا پئی کی ساؤل ساڈا بادشاہ ہووے گا۔؟ اوہناں بندیاں نُوں باہر کڈو۔تاں جو اسیں اوہنوں قتل کریئے۔ ¹³-تے ساؤل نیں آکھیا پئی اَج دے دِن کوئی قتل ناں کیتا جاوے گا۔کیوں جو اَج دے دِن رَب نیں اسرائیل نُوں رہائی دِتی۔¹⁴-تے سیموئیل ؔ نیں لوکاں نُوں آکھیا۔پئی ساڈے نال جلجال نُوں آؤ۔تاں جو سلطنت نُون نویں سِرے تَوں قیم کریئے۔ ¹⁵-تد سب لوک جلجالؔ نُوں گئے۔تے اوتھے جلجالؔ وچ اوہناں نیں رَب دے حضور ساؤل نُوں بادشاہ بنایا۔تے رَب دےسامنے سلامتی دے ذبیحے کیتے تے ساؤل تے اسرائیل دے سارے بندیاں نیں بوہت خوشی کیتی۔

12¹-تد سیموئیل نیں کُل اسرائیل نُوں آکھیا پئی او سب جو کجھ تُسی مینوں آکھیا ۔میں تہاڈی سُنی۔تے تہاڈے اُتے اِک بادشاہ مِتھیا۔ ²-تے ہُن تہاڈا بادشاہ تہاڈے اَگے چلدا اے۔تے میں تے بُڈھا ہو گیا ہاں۔تے ایہہ میرے پُتر تہاڈے نال نیں۔تے میں لڑکپن تَوں اَج تیک تہاڈے نال چلدا رہیاہاں۔³-ویکھو ۔میں حاضر آں۔رَب دے سامنے تے اوس دے ممسوح دے سامنے میرے بارے اگوائی دو ۔میں کس دا ڈھگا لیا یاں میں کس دا کھوتا لیا یاں کس دے نال میں دغا بازی کیتی یاں کس تے میں ظلم کیتاتے کس دے ہتھوں میں رِشوت لیتی یاں جوڑی جوتن لئی لیا ؟میں تہانوں موڑن لئی تیار آں۔⁴-تے اوہناں نیں آکھیا تُوں ساڈے نال بے انصافی نئیں کیتی۔تے تُوں ساڈے اُتے ظلم نئیں کیتا ۔تے ناں تُوں ساڈے ہتھوں کوئی شے لئی۔ ⁵-تد اوہنے اوہناں نُوں آکھیا۔پئی رَب تہاڈے اُتے گواہ تے اوہدا ممسوح اَج دے دِن تہاڈے اُتے گواہ اے۔پئی تُسی میرے ہتھ وچ کوئی چیز نئیں پائی ۔اوہ بولے۔اوہ گواہ اے۔⁶- فیر سیموئیل نیں لوکاں نُوں آکھیا۔رَب ای گواہ اے۔جس نیں موسیٰؔ تے ہاورنؔ نُوںمِتھیا تے تہاڈے پیو دادا نُوں مصرؔ دے دیس وچوں باہر کڈیا۔ ⁷- ہُن کھڑے ہووؤ۔پئی میں رَب دے سامنے اوہناں ساریاں نیکیاں دے بارے جیہڑیاں رَب نیں تہاڈیاں پُشتاں نال کیتیاں ۔سُناواں۔⁸-جدوں یعقوب مصر وچ آیا تے تہاڈے پیو دادا رَب دے کول چِیکے۔تے رَب نیں موسیٰؔ تے ہارونؔ نُوں گھلیا۔تے اوہناں نیں تہاڈے پیو دادا نُوں مصر وچوں کڈیا۔تے ایس تھاں تے وسایا۔ ⁹-تے اوہ اپنے رَب خُداوند نوں بھُل گئے ۔تے اوس نیں اوہناں نُوں حاصور دے لشکر دے سردارسیسراؔ دے ہتھ تے فلسطینیاں ؔ ہتھ تے موآب ؔ دے بادشاہ دے ہتھ ویچیا۔تے اوہناں نیں اوہناں نال لڑائی کیتی۔¹⁰-تد او ہ رَب دے اَگے چِیکے تے آکھیا ۔اسیں گناہ کیتا۔کیوں جو اسیں رَب نُوں چھڈیا۔تے اسیں بعلیمؔ تے عِشتاروت ؔ دی بوجا کیتی۔پر ہُن تُوں سانوں ساڈے دُشمناں کولوں چھُڈا تے اسیں تیری عبادت کراں گے۔ ¹¹-تے رَب نیں یروبؔ بعل تے عبدونؔ تے یفتاح ؔ تے سیموئیل ؔ نوں گھلیا۔تے تہاڈے دُشمناں دے ہتھوں جیہڑے تہاڈآسے پاسے سن۔تہانوں چھُڈایا۔تے تُسی چین نال وسے۔¹²-فیر تُسی ویکھیا۔پی بنی عمونؔ دا بادشاہ ناحاش ؔ تہاڈے اُتے چڑھ آیا۔تے تُسی مینوں آکھیا ۔کوئی بادشاہ ساڈے اُتے سلطنت کرے ۔جد کے رَب تہاڈا خُدا تہاڈا بادشاہ سی۔ ¹³-سو ہُن اے تہاڈا بادشاہ اے۔جنہوں تُسی متھیا ۔تے جس دی تُسی خواہش کیتی۔ویکھو رَب نیں تہاڈے اُتے بادشاہ متھیااے۔¹⁴-سو جے تُسی رَب کولوں ڈر دے او۔تے اوہدی عبادت کرو ۔تے اوہدی گل سُنو۔تے اوہدے حکم تَوں ناں پھیرو۔تے تُسی تے تہاڈا بادشاہ جیہڑا تہاڈے اُتے سلطنت کر دا اے۔رَب اپنے خُدا دے پیرو ہوو گے۔ ¹⁵-پر جے تُسی رَب دی گل ناں سُنو۔تے اوہدے حُکماں توں پھیرو ۔تے رَب دا ہتھ تہاڈے خلاف ہووے گا۔جسطراں پئی اوہ تہاڈے پیو دادے دے خلاف سی۔¹⁶-تے ہُن تُسی کھڑےرہوو۔تے ویکھو اوہ وڈا قصہ جیہڑا تہاڈیاں اکھا ں دے سامنے اَج رَب کرے گا۔ ¹⁷-کی اَج گہیوں کٹن دا دِن نئیں ؟میں رَب کولوں دُعا کراں گا۔پئی اوہ گرجاں گھلے تے مینہ وگائے تد تُسی جانو گے تے ویکھو گے پئی تہاڈی بدی جیہڑی تُسی رَب دی نطر وچ کیتی۔کِنی وڈی اے۔پئی تُسی اپنے لئی اِک بادشاہ منگیا۔ ¹⁸-تد سیموئیل رَب دے کول چِیکیا۔تے رَب نیں اوسے دِن گرجاں گھلیاں تے مینہ وگایا۔¹⁹-تد سارے لوکی رَب کولوں تے سیموئیل کولوں ڈاھڈا ڈر گئے۔تے سارے لوکاں نیں سیموئیل نُوں آکھیا پئی رَب اپنے خُدا کولوں اپنے خادماں لئی دعا منگ ۔پئی اسیں مر ناں جائیےکیوں جو اسیں اپنیاں ساریاں خطاواں نالوں ودھ ایہہ بدی بوہتی کیتی۔پئی اسیں اپنے لئی بادشاہ منگیا۔ ²⁰-تد سیموئیل نیں لوکاں نُوں آکھیا۔ڈرو ناں۔ایہہ شرارت تے تُسی کیتی۔پر رَب دی پیروی توں تُسی ناں مُڑو۔سگوں اپنے سارے دل نال رَب دی عبادت کرو۔ ²¹-تے تُسی فضول شیواں وَل دھیان ناں کرو۔جیہڑایاں فائدہ نئیں دیندیاں ۔تے ناں ای چھُڈاندیاں نیں۔کیو ں جو فضول نیں۔²²-تے رَب اپنے وڈے نام دے سبب اپنے لوکاں نُوں نئیں چھڈے گا۔کیوں جو رَب چاہندا اے۔پئی تہانوں اپنی قوم بناوے۔ ²³-تے جیہڑا میں ہاں۔اے تے اُکا ای ناں ہووے گاپئی میں رَب دا خطاکار بناں تے تہاڈے لئی دُعا منگنا چھڈ دواں سگوں اوہ رستہ جیہڑا سیدھا تے چنگا اےمیں تہانوں دَساں گا۔²⁴-تے تُسی رَب کولوں ڈروتے اپنے سارے دل نال سچائی وچ اوہدی عبادت کرو۔کیوں جو تُصی اوہ وڈے کام ویکھے نیں۔جیہڑے اوہنے تہاڈے وچکار کیتے ۔ ²⁵-تے جے ہُن وی تُسی بدی کرو تے تُسی تے تہاڈا بادشاہ سارے مر جاؤ گے۔

13¹-ساؤل۔۔۔ ورھیاں دا سی جدوں بادشاہ بنیا تے اوہنے ۔۔۔ورھے تیک اسرائیل اُتے سلطنت کیتی۔ ²-تے ساؤل نیں اپنے لئی اسرائیل وچوں تِن ہزار بندے چُنے۔مِکماشؔ تے کوہ ِبیتایلؔ وچ دو ہزار اوہدے نال سن۔تے بنیامینؔ دے جابعؔ وچ یوناتانؔ دے نال اِک ہزار تے باقی لوکاں نُوں اوہنے گھلیا پئی ہر اِک وَل جائے۔³-تے یاناتانؔ نیں جابعؔ وچ فلسطینیاںؔ دے چوکیداراں نُوں ماریا۔تے فلسطینیاں ؔ نیں سُنیاتے آکھیاپئی عبرانیاں ؔ نیں باغی پن وکھایاتے ساؤل نیں سارے دیس وچ نرسنگا پھونکوایا۔ ⁴-تے کُل اسرائیل نیں وی سُنیا تے آکھیا پئی ساؤل نیں فلسطینیاںؔ دے چوکیداراں نُوں ماریا۔تے فلسطینی اسرائیل کولوں کرودھ رکھدے نیں۔سو لوکی ساؤل دے پیچھے جلجالؔ وچ جمع ہوئے۔⁵-تے فلسطینی ؔ وی اسرائیل نال جنگ کرن لئی اکٹھے ہوئے ،تِن ہزار سَن تے چھ ہزار سوار تے لوکی ایس بہتات نال جیویں پئی سمندر دے کنڈیاں دی ریت۔سو اوہ چڑھے تے بیت آونؔ دے چڑھدیاںوَلوں مِکماسؔ وچ ڈیرے لائے۔⁶-تے جدوں اسرائیل دے بندیاں نین ویکھیا پئی اسیں تنگی وچ آں کیوں جو لوک گھبرا گئے سن۔تے اوہ ڈغاراں تے کھوواں تے کہفوواں تے کھڈیاں تے گڑھیاں وچ جا لُکے۔ ⁷-تے عبرانیاں ؔ وچوں کجھ اُردن دے پار جادؔ تے جلعادؔ دے دیس نُوں چلے گئے۔تے ساؤل ہالے تیک جلجالؔ وچ رُکیا ہویا سی۔تے سارے لوکی جیہڑے اوہدے پیرو سَن کانبھ رہے سَن۔⁸-تے اوہ اوتھے سَت دِن سیموئیل دے مقرر ویلے تیک رُکیا تے سیموئیل جلجالؔ وچ ناں آیا۔تے ساؤل دے کولوں لوکی پریشان ہوئے ۔ ⁹-تد ساؤل نے آکھیاپئی سوختنی قربانی تے سالمتی دے ذبیحے میرے کول لیاؤ تے اوہنے سوختنی قربانی چڑھائی۔ ¹⁰-جدوں اوہ سوختنی قربانی چڑھا کے ویلا ہویاتے ویکھو سیموئیل اپڑیا۔تے ساؤل اوہنوں ملن تے سلام کرن لئی باہر نکلیا۔¹¹-تے سیموئیل نیں اوہنوں آکھیا۔تُوں کی کیتا؟ساؤل نیں آکھیا میں ویکھیا پئی لوکی میرے توں پریشان ہوندے جارہے نیں تے تُوں مقررہ دِناں وچ نئیں آیا۔تے فلسطینی ؔمِکماشؔ وچ اکٹھے ہو گئے ۔ ¹²-تے میں آکھیا پئی ہُن فلسطینی ؔ جلجالؔ وچ میرے اُتے چڑھ آؤن گے تے میں ہالے تیک رَب دے حضور ترلا نئیں کیتاتے میں مجبور ہوکے سوختنی قربانی چڑھائی۔¹³-سیموئیل نیں ساؤل نُوں آکھیا تُوں بے وقوفی دا کام کیتا پئی تُوں رَب اپنے خُدا دا حُکم جس دا اوہنے تینوں فرمان دِتا ،نئیں منیا۔جے تُوں اینج ناں کر دا تے ایس ویلے رَب تیری سلطنت اسرائیل اُتے ہمیشاں تیک قیم کر دیندا۔ ¹⁴-پر ہُن تیری سلطنت ہمیشاں نہ رہوے گی کیوں جو رَب اِک بندے نُوں جیہڑا اوہدے دِل دے نیڑے وے ۔ چُن لے گا تے اوہنوں حُکم دے گا پئی اپنے لوکاں دا رہنما ہووے۔کیوں جو رَب نیں جو تینوں حُکم دِتا تُوں اوہ نئیں کیتا۔¹⁵-تے سیموئیل ؔ اُٹھیا تے جلجالؔ نَوں بنیامینؔ دے جابع نُوں چڑھ گیا تے ساؤل نیں اوہناں لوکاں جیہڑے اوہدے نال سَن گِنیاتے اوہ چھ سو بندے سَن۔ ¹⁶-تے ساؤل تے اوہدا پُتر یوناتانؔ تے لوکاں وچوں جیہڑے اوہناں دے نال سَن بنیامینؔ دے جابع ؔ وچ سَن تے فلسطینی ؔ مکماشؔوچ خیمے لائے سَن۔¹⁷-تے فلسطینیاں ؔ دے خیمیاں وچوں لُٹیریاں دے تِن جتھے نکلے اوہناں وچوں اِک شوعالؔ دی دھرتی عفرہ ؔ دی راہیں گیا۔ ¹⁸-تے دوجا جتھہ بیت حورونؔ دے راہیں پیا۔تے تیجا جتھہ اوس جبعہؔ دی راہیں پیا جیہڑی وادی صبوعیم ؔ تے جگنل وَل اے۔¹⁹-تے اسرائیل دے سارے دیس وچ کوئی لوہار نئیں سی۔کیوں فلسطینیاں ؔ نیں پیلاں تَوں ای تدبیر کیتی سی۔تاں جو عبرانیؔ لوک اپنے لئی تلواراں تےنیزے تے ناں بنوا لین۔ ²⁰-سو کُل اسرائیل فلسطینیاںؔ دے کول ہیٹھا ں اُتر دےسَن۔ تاں وج اپنا پھال تے اپنا بھالا تے اپن اکلہاڑا تے اپنی کدالی تیز کرائیں۔ ²¹-پر کدالیاں تے پھالیاں تے تِن شاخہ کنڈیاں تے کلہاڑیاں تے پینَوں دے تیز کرن لئی اوہناں دے کول رہندیاں سَن۔²²-تے جدوں لڑن دا ویلا آیا۔اوہناں لوکاں دے ہتھ وچ جیہڑے ساؤل تےیوناتانؔ دے نال سَن تلوار تے نیزہ نئیں سی۔پر ساؤل تے اوہدے پُتر یو ناتانؔ دے کول سی۔ ²³-تے فلسطینیاںؔ دا طلایہمِکماشؔ دی راہیں باہر نکلیا۔

14¹-تے اِک دِن اینج ہویا پئی یوناتانؔ بِن ساؤل نیں اوس جوان نُوں جیہڑا اوہدا سلاح بردار سی ،آکھیا۔آؤاسیں فلسطینیاں ؔ دا چوکیدارا کرن والی فوج اُتے جیہڑی اوس پار اےچڑھ جائیےتے اوہنے اپنے پیو نُوں نئیں دسیا۔²-تے ساؤل جابعؔ دی حد اُتے مجرونؔ وچ اِک انار دے اُکھ دے ہیٹھاں ڈیرا لایا سی۔تے اوہدے نال قریباََ چھ سو بندے سَن۔ ³-تے احی یاہ ؔ بِن احی طوبؔ ایکا بود بِن فیخاسؔ بِن عالیؔ دا پُتر شیلوؔ وچ افود پایاں ہویا ں رَب دا کاہن سی۔تے لوکی نئیں جاندے سن پئی یوناتان ؔ چلا گیا۔⁴-تے اوہناںلنگھن والیاں راہواں دے وچکار جنہاں نُوں یوناتانؔ نیں ارداہ کیتاپئی فلسطینیاں ؔ دے پہرے داراں اُتے جائے۔ایس پاسے اِک نوکیلی چٹان تے اوس پاسے وی اِک نوکیلی چٹان سی۔اِک دا ناں بوصیصؔ تے دوجی دا ناں سانہؔ سی۔ ⁵-اِک نوک شمال وَل مکماش دے سامنے اُٹھی ہوئی سی۔تے دوجی دکھن وچ جابعؔ دے سامنے۔⁶-تد یوناتان ؔ نیں اپنے سلاح بردار جوان نُوں آکھیاآؤ اسیں اوہناں نامختوناں دے چوکیداراں تے جائیے۔شائد رَب ساڈے لئی کام کرے۔کیوں وج رَب لئی اوکھا نئیں پئی اوہ شمار وچ بہتیاں یاں تھوڑیاں توں رہائی دے۔ ⁷-تے اہدے سلاح بردار نیں اوہنوں آکھیا۔جو کجھ تیرے دِل وچ اے سو کر ۔ تے اَگے چل۔تے ویکھ جیویں تُوں چاہندا ایں میں تیرے نال ہاں۔⁸-یوناتان ؔ نیں آکھیا پئی اسیں ایناں لوکاں دے کول اوس پاسے جاواں گے۔تے اپنے آپ نُوں اوہناں تے ظاہر کراں گے۔ ⁹-جے اوہ سانوں آکھن پئی رُکو جدوں تیک اسیں تہاڈے کول آئیے۔تے اسیں اپنی تھاں تے رُکے رہواں گے ۔تے اوہناں دے کول نئیں جاواں گے۔ ¹⁰-تے جے اوہناں نیں آکھیا پئی ساڈے کول آجاؤ تے اسیں جاواں گے۔کیوں جو رَب ساڈے خُدا نیں اوہناں نُوں ساڈے ہتھاں وچ کر دِتا ۔تے ایہی ساڈے لئی نشان ہووے گا۔¹¹- تد اوہناں نیں اپنے آپ نُوں فلسطینیاں ؔ دے چوکیدراں تے ظاہر کیتا تے فلسطینیاں ؔ نیں آکھیا ویکھو ! عبرانیؔ اوہناں موریاں وچوں جتھے اوہ لُکے سَنباہر نکل آئےنیں۔ ¹²-تے چوکی دے بندیاں نیں یوناتانؔ تے اوہدے سلاح بردارجوان نُوں آکھیا ۔دونویں ساڈے کول آؤ تے اسیں تہانوں اِک شے وکھاواں گے۔تد یوناتانؔ نیں اپنے سلاح بردار نُوں آکھیا میرے پیچھاں لگا آ۔کیوں جو رَب نیں اوہنآں نُؤں اسرائیل دے ہتھ وچ کر دِتا اے۔¹³-تے یوناتان ؔ اپنے ہتھ تے اپنے پیراں توں اُتے چڑھیا۔تے اوہدا سلاح بردار اوہدے پیچھے سی۔تے اوہ یوناتانؔ دے سامنے ڈِگے تے اوہدا سلاح بردار اوہدے پیچھے قتل کردا سی۔ ¹⁴-تے ایہہ پیلی خون ریزی سی جیہڑی یوناتان تے اوہدے سلاح بردار نیں قریباََ ویہہ بندیاں دی تخمیناََ ادھی ایکڑ زمین وچ سی۔¹⁵-تد چھاؤنی تے میدان تے سارے لوکاں اُتے خوف چھایاتے چوکیدار تے لُٹیرے وی کنبھے تے دھرتی لرزی تے اینج ہویا جیویں پئی رَب دے حضور توں خوف نازل ہویا اے۔¹⁶-تے ساؤل دے چوکیداراں نیں جیہڑے بنیامینؔ دے جابعؔ وچ سَن نظر کیتی تے ویکھیا پئی اوہ جتھہ نیکھڑدا جاندا تے پریشان ہوندا جاندا اے۔ ¹⁷-تد ساؤل نیں اوہناں لوکاں نُوں جیہڑے اوہدے نال رہندے سَن آکھیا۔سُو لَوو تے ویکھو پئی ساڈے وچوں کون ایتھے نئیں اے۔تے اوہناں نیں سُو لئی تے ویکھو یوناتانؔ تے اوہدا سلاح بردار اوتھے نئیں سَن۔¹⁸-تد ساؤل نیں احی یاہؔ نُوں آکھیا رَب دا افود ایتھے لیا۔کیوں جو اوس ویلے رَب دا افود بنی اسرائیل ؔ دے نال سی۔ ¹⁹-تے ساؤل نیں کاہن دے نال گل نہ مُکائی سی پئی فلسطینیاں ؔ دی چھاؤنی وچ جیہڑا رولا سی او ودھ دا جانداسی تے بوہیا ہو گیا۔تے ساؤل نیں کاہن نُوں آکھیا اپنا ہتھ ہٹا۔²⁰-تے ساؤل تے سارے لوکی جیہڑے اوہدے نال سَن اِک تن ہوکے لڑائی دے میدان وچ اُترے تے ویکھو اِک تلوار اپنے یار اُتے پئی سیتے بوہت ڈاھڈی گڑبڑی سی۔ ²¹- تے اوہ عبرانیؔ جیہڑے پیلاں فلسطینیاں ؔ دے نال سَن۔تے آسیوں پاسیوں اوہناں دے نال ہو کے چھاؤنی وچ آئے سَن۔اسرائیلیاں ؔ دے نال جیہڑا ساؤل تے یوناتان دے نال سی۔مِل گئے ۔²²-تے اسرائیل دے سارے بندیاں نیں جیہڑا افرائم ؔ دے پہاڑ اُتے لُکے سَن،سُنیا پئی فلسطینیاں ؔ کولو ں ہار گئے تے اوہ وی اوہناں دے نال لڑائی وچ رل گئے۔ ²³-تے رَب نیں اوس دِن اسرائیلؔ نُوں رہائی دِتی تے لڑائی بیت آؤن تیک پہنچی۔²⁴-تے لوکی جیہڑے ساؤل وَل آئے تقریباََدس ہزار بنے۔پر جس ویلے لڑائی سارے افرائم دے پہاڑ وچ کھلری ۔ساؤل نیں اوس دِن اِک وڈی غلطی کیتی پئی ساؤل نیں لوکاں نُوں قسم دے کے آکھیا۔لعنتی ہواوہ جیہڑا اَج شام تیک کھانا چکھے جد تیک پئی میں اپنے دُشمناں تَو ں بدلہ ناں لے لَواں۔سو کُل دیس وچ کسی نیں روٹی ناں کھادی ۔ ²⁵-تے سارے لوکی اِک جنگل وچ اپڑے تے اوتھے زمین اُتے شہد سی۔ ²⁶-تے لوکی جنگل دے اندر وڑے تے ویکھو اوتھے شہد وگدا سی پر کسے دی جرات نئیں سیپئی اپنے منہ وَل ہتھ لما کر کیوں جو لوکی قسم تَوں ڈر دے سَن۔²⁷-پر یوناتانؔ نیں جس ویلے اوہدے پیو نیں لوکاں نُوں سَوں دِتی ،نئیں سُنیا سی۔ایس لئی اوہنے اپنی سوٹی دی نوک نال جیہڑی اوہدے ہتھ وچ سی شہد دے چھتے نُوں کھروچیا تے اپنا ہتھ اپنے منہ تیک لے گیا تے اوہدیاں اکھاں وچ لَو پئی۔ ²⁸-تے لوکاں وچوں اِک بندے نیں اوہدے نال کلام کیتا تے آکھیا پئی تیرے پیو نیں لوکاں نُوں قسم دِتی تے آکھیا پئی لعنتی ہووے اوہ جیہڑا اَج دے دِن کھانا چکھے۔تے لوکی تھک گئے سَن۔²⁹-یوناتانؔ نیں آکھیا میرے پیو نیں دیس نُوں دُکھ دِتا ۔میں ایس شہد وچوں ذرا جیہا چکھیا تے میریاں اکھاں وچ کیسی لَو آئی ۔ ³⁰-تے کِڈا چنگا ہوندا جے اَج دے دِ ن لوکی اپنے ویریاں دی لُوٹ وچوں جیہڑی اوہناں نُوں ملی،کھاندے ۔تے کی اوس ویلے فلسطینیاں ؔ دا بوہت زیادہ لہو ناں ہوند ی؟³¹-تے اوہناں نیں اوس دِن فلسطینیاں نُوں مکماشؔ تَوں لے کے ایالونؔ تیک ماریا۔تے لوکی بوہت ای تھک گئے۔ ³²-تے لوکی لُوٹ تے ڈِگے تے بھیڈا ں تے ڈھگے تے بچھڑے پھڑے تے زمین تے اوہناں نُوں ذبح کیتا تے لہو سنھے کھا گئے۔³³-تے ساؤل نُوں خبر دِتی گئی تے اوہنوں آکھیا گیا پئی لوکاں نیں رَب دے سامنے گناہ کیتا پئی اوہناں نیں لہو سنھے کھادا۔تد ساؤل نیں آکھیا تُسی خطا کیتی سو اَج تُسی اِک وڈا روڑہ میرے کول ریڑھ کے لیاؤ۔ ³⁴-فیر ساؤل نیں اکھیا تُسی لوکاں وچ ایدھر اودھر جاؤ تے تے آکھو پئی ہر اِک بندہ میرے کول اپنا ڈھگا تے اپنی بھیڈ لیاوے۔تے اوہدے اُتے ذبح کرے تے کھائے تے لہو سنھے کھا کے رَب دا گنہگار نہ ہووے۔تد لوکا وچوں ہر اِک اوس رات نُوں اپنے ڈھگے اوہدے کول لیائے۔تے اوتھے ذبح کیتے۔³⁵-تے ساؤل نیں رَب لئی اِک مذبح بنایاتے اے پہلا مذبح سی جیہڑا اوہنے رَب لئی بنایا۔³⁶-تے ساؤل نیں آکھیا ۔آؤ اسیں رات نُؤں فلسطینیاںؔ دا پیھچا کرئیےتے سویر دی لَو تیک اوہناں نُوں لُٹیئےتے اوہناں وچوں اِک بندے نُون ویں ناں چھڈئیے۔تے اوہناں نیں آکھیا جو تیری نظر وچ چنگا اے او کر۔تد کاہن بولیا۔آؤ۔ایتھے اسیں رَب دے اَگے حاضر ہویئے۔ ³⁷-تے ساؤل نیں رَب نُوں پوچھیا کی میں فلسطینیاں ؔ دے پیچھے ہیٹھاں اُتراں؟کی تُوں اوہناں نُوں اسرائیل دے ہتھ کر دیویں گا؟ پر اوہنے اوس دِن اوہنوں کجھ جواب ناں دِتا ۔³⁸-تد ساؤل نیں آکھیا اے تُسی جیہڑے لوکاں دے سردار او! سارے ایتھے آؤ تے کھوج کروتے ویکھوپئی اَج کِنے گناہ کیتا اے؟ ³⁹-زندہ رَب دی سَوں جس نیں اسرائیل نُوں چھُڈایا جے میرے پُتر یوناتانؔ نی کیتا تے اوہ ضرور ماریا جاوے گا۔پر لوکاں وچوں کسے نیں اوہنوں جواب نئیں دِتا۔⁴⁰-تد اوس نیں سارے بنی اسرائیل نُوں آکھیا پئی تُسی اِک پاسے ہو جاو تے میں تے میرا پُتر یوناتان دوجے پاسےتے لوکاں نیں آکھیا جو کجھ تیری نظر وچ چنگا اے تُوں کر۔ ⁴¹-تے ساؤل نیں رَب کولوں دُعامنگی پئی اے اسرائیل دے رَب تُوں اَج اپنے خادم نُوں جواب کیوں نئیں دِتا تے رَب اسرائیل ؔ دے خُدا جے قصور میرا یاں میرے پُتر دا اے تے اُریمؔ ظاہر کر۔تے جے تیری قوم اسرائیل ؔ قصور وار اےتے تُمیم ظاہر کر ۔تد یوناتان ؔ تے ساؤل پھڑے گئے تے لوکی بچ گئے ۔ ⁴²-تد ساؤل نیں آکھیا پئی میرے تے میرے پُتر یوناتان ؔ دے وچکار قُرعہ پاؤ تے یوناتان ؔ پھڑیا گیا۔⁴³-تد ساؤل نیں یوناتانؔ نُوں آکھیا مینوں دس پئی تُؤں کی کیتا اے؟تے یوناتانؔ نیں اوہنوں دسیا تے آکھیا پئی میں اوس سوٹی دی نوک نال جیہڑی میرے ہتھ وچ سی ذرا شہد چکھیا۔سو ویکھ میں مرن لئی تیار آں۔ ⁴⁴-ساؤل نیں آکھیا رَب اینج ای کرے تے ایس تَوں وی ودھ کرے کیوں جو اے یوناتانؔ ! تینوں ضرور مرنا پَوے گا۔⁴⁵-تد لوکاں نیں ساؤل نُوں آکھیا کی یوناتانؔ مر جاوے گا جنہے اینج دی وڈی رہائی اسرائیلؔ نُوں دِتی ؟اُکا ای نئیں زندہ رَب دی سَوں پئی اوہدے سِر دا اِک وی وال دھرتی اُتے نئیں ڈِگے گاکیوں جو اوہنے اَج رَب دے نال کام کیتا سو لوکاں نیں یوناتان نُوں بچایاتے اوہ نئیں ماریا گیا۔ ⁴⁶-تے ساؤل فلسطینیاں ؔ وَلوں مُڑیا تے فلسطینی ؔ اپنی تھاں پرت پئے۔⁴⁷-تے ساؤل نیں اسرائیل اُتے اپنی سلطنت قیم کیتی تے اپنے سارے ویریاں تَوں جیہڑے اوہدے آسے پاسے سَن۔موآبیاں نال تے بنی عمونؔ نال تے ادومیاں ؔ نال تے صوبہ دے بادشاہ نال تے فلسطینیاں ؔلڑائی کیتی۔تے جیتھے کیتے اوہ پھیریا غالب آیا۔ ⁴⁸-تے اوہنے دلیری وکھائی ۔تے عمالیقیاں ؔ نُوں ماریا تے اسرائیل نُوں اوہناں لُٹیریاں دے ہتھوں چھُڈایا۔⁴⁹-تے ساؤل دے اے پُتر سَن۔ یوناتانؔ تے یشولی ؔ تے ملکی شوعؔ۔تے اوہدیاں دو دھیاں دے ناں ایہہ سَن ،پلیٹھی دا ناں میرب ؔ تےنِکی دا ناں میکلؔ سی۔ ⁵⁰-تے ساؤل دی ووہٹی دا ناں احی نوعمؔ بنتِ احی ماعصؔ سی۔ ⁵¹-تے ساؤل دا پیو قیشؔ تے ابنیر ؔ دا پیو نیر ابی ایلؔ دے پُتر سَن۔⁵²-تے ساؤل دے سارے دیہاریان وچ فلسطینیاں ؔ نال ڈاھڈی لڑائی رَئی۔تے ساؤل جدوں کسی زور آور یا ں بہادر بندے نُوں ویکھدا تے اوہنوں اپنے کول رکھ لیندا سی۔

15¹-تے سیموئیل نیں ساؤل نُوں آکھیا پئی رَب نیں مینوں گھلیا تاں جو تینوں مَسح کرآں پئی تُوں اہدی قوم اسرائیل اُتے بادشاہ ہوویں ۔تے ہُن رَب دا قول سُن۔ ²-تَب الافواج یُوں فرماندا اے مینوں یاد اےپئی عمالیقؔ نیں اسرائیل ؔ نال کی کیتا۔جدوں اوہ مصر تَوں نکلے تے رستے وچ اوہ کینج اوہناں دے خلاف کھڑا ہویا۔ ³-سو ہُن تُوں جا تے عمالیقؔ نُوں مار ۔تے سب کجھ جیہڑا اوہناں دا اے برباد کر تے اوہناں توں منہ ناں موڑ سگؤں بندیاں تے زنانیاں تے مُنڈیاں تے شِر خواراں تے ڈھگیاں تے بھیڈاں تے اونٹاں تے کھوتیاں نُوں قتل کر۔⁴-تد ساؤل نیں لوکاں نُوں بلایا تے طیلام ؔ وچ اوہناں نُوں گنیا۔سو او ہ دو لاکھ پیادے تے یہودہ دے دس ہزار بندے سَن۔ ⁵-تے ساؤل عمالیقؔ دے شہر دے نیڑے آیا تے وادی وچ گھات لائی ۔⁶-تے ساؤل نیں قینیاںؔ نُوں آکھیا تُسی جاؤ،نکلو تے عمالیقیاں ؔ دے وچکاروں نکل جاؤتاں جو میں تہانوں اوہناں دے نال مار ناں دیاں ۔کیوں جو تُسی بنی اسرئیل دے نال جدوں اوہ مصر وچوں نکلے مہربانی کیتی سی۔تد قینی ؔ عمالیقیاںؔ دے وچکار وں نکل گئے۔ ⁷-تے ساؤل نیں عمالیقیاں ؔ نُوں حویلہ ؔ توں لے کے شور ؔ دی حد تیک جیہڑی مصر دے سامنے وے،ماریا۔⁸-تے عمالیقیاں ؔ دے بادشاہ اججؔ نُوں زندہ پھڑیاتے اوہدے سارے لوکاں نُوں تلوار دی دھار نال قتل کیتا۔ ⁹-پر ساؤل تے لوکاں نیں اججؔ نُوں تے اچھّیؔ بھیڑ بکریاں تے گائیاں تے ڈھگے تے موٹے بچھڑیاں تے بّریاں نُوں تے جو کجھ چنگا سی بچائی رکھیا تے تلف کرنا چاہیاپر ہر اِک چیز نُوں جیہڑی بھیڑی تے نکمی سی برباد کر دِتا ۔¹⁰-تد رَب سیموئیل نال ہمکلام ہویا تے آکھیا ۔ ¹¹-مینوں دُکھ اے پئی میں ساؤل نُؤں بادشاہ قیم کیتا کیوں جو اوہ میری پیروی توں پھیر گیا تے میرے حُکم تے عمل نئیں کیتا۔تد سیموئیل دُکھی ہویا تے ساری رات رَب دے اَگے چِکیا۔¹²-فیر سیموئیل سویرے اُٹھیا پئی ساؤل نال صبح دے ویلے ملےتے سیموئیل نُوں خبر دِتی گئی تے آکھیا گیاپئی ساؤل کرمِل نُوں آیاتے اپنے لئی اِک تھم گڈیاتے پرتیاتے لنگھ دا ہویا جلجالؔ وچ اپڑیا تے سیموئیل ساؤل دے کول آیا تے ویکھو اوہ مہنگیاں تے اچھیاں شیواں نال جیہڑیاں اوہنے عمالیقیاں ؔ توں لُٹیاں سَن۔ رَب لئی سوختنی قربانی چڑھا رہیا سی۔ ¹³-جدوں سیموئیل ساؤل دے کول آیا تے ساؤل نیں اوہنوں آکھیا رَب وَلوں تُوں مبارک ہو۔میں رَب دا حُکم بجا لیایا ہاں۔¹⁴-سیموئیل نیں آکھیا ۔تے فیر ایہہ واج کینج دی اے؟ بھیڈاں دی واج جیہڑی میرے کَن تیک آؤندی اےتے ڈھگیاں دی واج جیہڑی میں سُن دا ہاں ۔ ¹⁵-ساؤل نیں آکھیا اوہ عمالیقیاں ؔ توں لیائے نیں ۔کیوں جو لوکاں نیں چنگیاں بھیڈ بکریاں تے گائیاں تے ڈھگیاں نُوں بچائی رکھیا تاں جو رَب تیرے خُدا دے اَگے قربانی کرن پر بچے کُچیاں نُوں اسیں قتل کیتا۔ ¹⁶-تد سیموئیل نیں ساؤل نُوں آکھیا بس کر۔جو کجھ رَب نیں اَج دی رات مینوں آکھیامیں تینوں دساں تے ساؤل نیں آکھیا دس۔¹⁷-سیموئیل نیں ساؤل نوں آکھیا جدوں تُوں اپنی ہی نظر وچ گھٹیا سی۔تے تُوں اسرائیل دے قبیلیاں دا سردار بنایا گیا۔تے رَب نیں اسرائیل اُٹے بادشاہ ہون لئی تینوں مسح کیتا۔ ¹⁸-تے رَب نیں تینوں اِک رستے تے گھلیا تے تینوں آکھیا جا تے گنہگار عمالیقیاں ؔ نُوں مار تے اوہناں نُوں قتل کر۔ایتھوں تیک پئی اوہ مِٹ جان۔ ¹⁹-سو تُوں رَب دی کیوں ناں سُنی؟ تے تُوں لُٹ وَل دھیان دِتا ۔تے تُوں رب دی نظر وچ بدی کیتی۔²⁰-تد ساؤل نیں سیموئیل نُوں آکھیا میں تے رَب دی سُنی تے اوہدی راہ تے چلیا۔جہدے وچ مینوں رَب نیں گھلیا۔تے عمالیقیاں ؔ دے بادشاہ اججؔ نُوں لے آیاہاں۔تےعمالیقیاںؔ نُوں میں ماریا۔ ²¹-پر لوکاں نیں لُوٹ وچوں بھیڑ بکریاں تے گائیاں بیل جنہاں نوں تلف کرنا سی یعنی چنگےچنگے بچائے رکھےتاں جوجلجالؔ وچ رَب تیرے خدا دے سامنے قربانی کرن۔²²-تے سیموئیل نیں آکھیا کی رَب نُوں قربانیاں تے ذبیحے اینے پسند نیں جینی رَب دے کلام دی شنوائی ؟ ویکھ اطاعت قربانی توں چنگیا ے۔ شنوائی مینڈھیاں دی چربی توں ودھ اے۔ ²³-بغاوت تے جادوگری دے گناہ اِکو جہے نیں تے سرکشی بُتاں دی پوجا وانگ اے ہُن جیویں کے تُوں رَب دے کلام نُوں رد کر دِتا ۔²⁴-ساؤل نیں سیموئیل نُوں آکھیا پئی میں گناہ کیتا کیوں جو رَب دے حکم تے تیری گل دی نافرمانی دی ۔کیوں جو میں لوکاں توں ڈریا تے اوہناں دی سُنی ۔ ²⁵-ہُن میرے گناہ نُوں معاف کر ۔تے میرے نال پرت پئی اسیں رَب دے اَگے سجدہ کریئے²⁶-تد سیموئیل نیں داؤد نُوں آکھیا میں تیرے نال نئیں جاواں گا۔کیوں جو تُوں رَب دے کلام نُوں رد کیتا اے۔تے رَب نیں تینوں اسرائیل ؔ اُتے بادشاہ ہون توں رد کیتا اے۔ ²⁷-تے سیموئیل پرتن لئی پھیریا۔تے ساؤل نیں اوہدے چوغے دا دامن پھڑیا تے اوہ پھاٹ گیا۔²⁸-تد سیموئیل نیں اوہنوں آکھیا رَب نیں تیری سلطنت اسرائیل اُتوں اَج دے دِن چاک کر دِتی ۔تے تیرے گوانڈی نُوں دے دِتی جیہڑا تیرے تَوں چنگا اے۔ ²⁹-تے اوہ جیہڑا اسرائیل دی عظمت اے جھوٹ نئیں بولے گا۔تے نہ شرمندہ ہووے گا۔کیوں جو اوہ انسان نئیں پئی شرمندہ ہووے۔³⁰-ساؤل نیں آکھیا میں وڈا گناہ کیتا ۔پر میری قوم دے بزرگا ں دے سامنے تے اسرائیل ایس ویلے میری عزت کر تے میرے نال پرت جا تاں جو رَب تیرے خُدا نُوں سجدہ کراں۔ ³¹-تد سیموئیل ساؤل دے پیچھے مُڑیا تے ساؤل نیں رَب نُوں سجدہ کیتا ۔³²-تے سیموئیل ساؤل نیں آکھیا عمالیقیاں ؔ دے بادشاہ اجج ؔ نوں ایتھے میرے کول لیاؤ۔تے اججؔ اوہدے کول خوش ہو کے آیا۔تے اججؔ کہن لگا پئی موت دی تلخی دور ہوگئی۔ ³³-پر سیموئیل نیں آکھیا جسراں تیری تلوار نیں زنانیاں وچ تیری ماں بے اولاد کیتی جاوے گی۔تے سیموئیل نیں جلجالؔ وچ رَب دے سامنے اججؔ نُوں ٹُکڑے ٹُکڑے کیتا³⁴-تد سیموئیل رامہؔ نوں پرتیاتے ساؤل اپنے گھر نُوں جبعہؔ ساؤل وچ آیا۔ ³⁵-تے سیموئیل فیر اپنی وفات دے دِن تیک ساؤل نُوں ویکھن ناں گیا فیر وی سیموئیل ساؤل لئی غم کھاندا رہیا کیوں جو رَب پچھتایا سی پئی ساؤل نُوں اسرائیل ؔ دا بادشاہ بنایا۔

16¹-تے رَب نیں سیموئیل نُوں آکھیا تُوں ساؤل اُتے کدوں تیک ماتم کریں گا؟ جد کے میں اوہنوں اسرائیل دی بادشاہت توں رد کیتا اے۔سو تُوں اپنا سِنگ تیل نال بھر تے آ پئی میں تینوں بیت لحم ؔ دے یِشی ؔ دے کول گھلن لگاں۔کیوں جو میں اوہدے پُتراں وچوں اِک نُوں بادشاہ متھیا اے۔²-سیموئیل نیں آکھیا میں کینج جاواں کیوں جو جے ساؤل نیں سُنیا تے مینوں قتل کر دے گا۔رَب نیں آکھیا تُوں اِک بچھڑا اپنے نال لےتے آکھ پئی میں رَب لئی ذبیحہ ذبح کر ن جاندا ہاں۔ ³-تے اپنے ذبیحے پریشیؔ دی دعوت کر تے میں تینوں دساں گا پئی تینوں کی کرنا پَوے گا۔تے جہدا ناں میں تینوں دساں تُوں اوہنوں میرے لئی مسح کر ۔⁴-تد سیموئیل نیں رَب دے حُکم دے حساب نال کیتا ۔تے بیت لحمؔ وچ آیا۔تے شہر دے بزرگ اوہنوں ملن لئی کانبھ دے ہوئے آئے تے آکھیا ۔کی تیرا آنا صُلح نا ل اے؟ ⁵-اوہنےآکھیا میں صُلح تَوں آیا ہاں تاں جو رَب لئی قربانی کراں۔سو تُسی اپنے آپ نُوں پاک کرو تے میرے نال قربانی چڑھان لئی آؤ تے اوہنے یسّی ؔ تے اوہدے پُتراں نُوں پاک کیتا۔تے اوہناں نُوں قربانی تے بلایا۔⁶-جدوں اوہ آئےاوہنے اِلی آبؔ نُوں ویکھیا تے اپنے دل وچ آکھیا ۔یقیناََرَب دا ممسوح اوہدے سامنےآیا۔ ⁷-پر رَب نیں سیموئیل نُوں آکھیا پئی تُوں اوہدی شکل تے اوہدے قد دی لمبائی دا لحاظ ناں کر۔کیوں جو میں اوہنوں پسند کیتا۔میں انسان دی شکل دے حساب نال فیصلہ نئیں کر داایس لئی انسان اوہناں چیزاں نُوں ویکھدا اے جیہڑیاں نظر آؤندیاں نیں پر رَب دل وَل ویکھدا اے۔⁸-تد یسّیؔ نیں ابی ناداب ؔ نُوں بلایا تے اوہنوں سیموئیل دے سامنے پیش کیتا۔تے اوہنے آکھیا تُوں رَب نیں اوہنوں وی پسند نئیں کیتا۔ ⁹-فیر یسّیؔ نیں شمہ ؔ نُون پیش کیتا تے اوہنے آکھیا ایہنوں وی رَب نیں پسند نئیں کیتا۔ ¹⁰-تے یسّیؔ نیں اپنے سَتاں پُتراں نُوں سیموئیل ؔ سامنے پیش کیتا تے سیموئیل نیں آکھیا ایہناں وچوں رَب نیں کسے نُوں پسند نئیں کیتا ۔¹¹-فیر سیموئیل ؔ نیں یسّیؔ نُوں آکھیا کی تیرے سارے مُنڈے ایہی نیں؟تے اوہنے آکھیا پئی ساریاں توں نیکا باقی اے۔تے اوہ بھیڑ بکریاں چراندا اے۔تے سیموئیل نیں یسّیؔ نُوں آکھیابندے گھل پئی اوہنوں ساڈے کول لیاؤن ۔کیوں جو اسیں کھان دی تھاں تے نئیں بیٹھان گے جدوں تیک پئی اوہ ایتھے آ ناں جاوے۔ ¹²-تد اوہنے گھلیا تے اوہنوں لیاؤندا تے اوہ لا رنگ شوخ اکھا ں تے ویکھن وچ چنگا سی۔تے رَب نیں آکھیااُٹھ اوہنوںمسح کر کیوں جو اے اوہو ای اے۔¹³-تد سیموئیل نیں تیل دا سینگ لے کے اوہدے بھراواں دے وچکار اوہنوں مسھ کیتا تے اوس دن توں اَگے رَب دا روح داؤد اُتے نازل ہویا۔تے سیموئیل اُٹھیا تے رامہؔ نُوں ٹور پیا۔¹⁴-تے رَب دی روح ساؤل توں جدا ہوئی تے رَب وَلوں اِک ہور بدروح اوہنوں ستان لگی۔ ¹⁵-تد نوکراں نیں ساؤل نُوں آکھیا ویکھ۔اِک بدروح رَب وَلوں تینوں ستاندی اے۔ ¹⁶-سو ساڈا آقا اپنے خادماں نُوں جیہڑے تیرے سامنے نیں۔حُکم کرےپئی اِک ایسے بندے نُوں لبھوجیہڑا بربط وجوؤن وچ اُستاد ہووے۔تاں جس ویلے بدروح رَب وَلوں تیرے اُتے چڑھے تے اوہ اپنے ہتھ نال وجائے تے تُوں بحال ہو جائیں۔¹⁷-تد ساؤل نیں اپنے نوکراں نُوں آکھیا پئی اِک چنگا وجان والا بندہ میرے لئی لبھو تے اوہنوں میرے کول لیاؤ۔ ¹⁸-تے درباریاں وچوں اِک نیں آکھیا۔میں بیت لحم ؔ دے یسّیؔ دے پُتر نُوں ویکھیا اوہ چنگا وجاؤندا اے تے اوہ زور آور ،دلیر تے جنگی بندہ اے۔گل کرن وچ چلاک تے سوہنا اے تے رَب اوہدے نال اے ۔ ¹⁹-تد ساؤل نیں یسّیؔ دے کول قاصد گھلے تے اوہنوں آکھیا پئی اپنے پُتر داؤد نُوں جیہڑا بھیڑ بکریاں دے نال اےمیرے کول گھل دے۔²⁰-تد یسّیؔ نیں اِک کھوتا لیا تے اوہدے اُتے دو روٹیاں رکھیاں تے مے دا مشکیزہ تے بکری دا اِک بچہ تے اوہناں نُوں اپنے پُتر داؤد دے ہتھ ساؤل دےکول گھلیا۔ ²¹-تد داؤد ساؤل دے کول آیا تے اوہدے سامنے کھڑا ہویا تے اوہنے اوہنوں بڑا پیار کیتا۔تے اوہ اوہدا سلاح بردار ہویا۔²²-تد ساؤل نیں یسّیؔ وَل گھل کے آکھیا پئی داؤد نُوں میرے کول رہن دے کیوں جو میرا منظور نظر ہویا اے۔ ²³- تے اینج ہویا پئی جدوں بھیڑی روح رَب وَلوں ساؤل اُتے چڑھی تے داؤد بربط لیندا تے اپنے ہتھ نال وجاندا تد ساؤل نُوں آرام آؤندا تے اوہ بحال ہو جاندا سی۔کیوں جو بھیڑی روح اوہدے اُتوں اُتر جاندی سی۔

17¹۔ تے فلسطینیاں ؔ نے لڑن لئی اپنیاں فوجاں کٹھیاں کیِتیاں ۔ تے یہوداہ ؔ دے شہر سوکؔو چہ سدّر گئے ۔ تے سوکوؔ تے عزیقہ دے وِچکار دمیمؔ دی سرحد اُتے ڈیرے لائے ۔²۔ تے ساؤل ؔ تے اسرائیل ؔ دے بندے کٹھے ہوئے ۔ تے ایلہؔ دی وادی چہ ڈیرے لائے ۔ تے فلسطینیاں ؔ دے نال جنگ کرن لئی اِک دوُجے دے سامنے آئے ۔ ³۔ تے فلسطینیؔ پہاڑ اُتے اِک پاسے کھلوتے ۔ تے اسرائیلیؔ پہاڑ دے دوُسرے پاسے وَل کھلوتے تے ایہناں دے وِچکاراِک وادی سی ۔⁴۔ تدھ فلسطینیاں ؔ دے لشکر وِچوں اِک اتھرا جنگ کرن والا مرد اُٹھیا ۔ اوہ جاتؔ دا رہن والا سی ۔ تے ایہدا ناں جولیت ؔ سی ۔ اوہ پَونے دس فُٹ لما سی ۔ ⁵۔ اوہدے سِر تے پیِتل دا ٹوپ سی ۔ تے اوہ کِلاں والا کُڑتا پا کے رکھدا سی ۔ تے اوہدے ایس کُڑتے دا بھار امن ستاراں سیر سی ۔⁶۔ تے اوہدیاں لَتّاں تے پیِتل دے لوہے دی موٹی جالی دے کپڑے سَن ۔ تے اوہدے موہڈیاں دے وِچکار پیِتل دا چَن سی ۔ ⁷۔ تے اوہدے نیزے دا دستہ جُلاہے دے شہتیر وانگوں سی ۔ تے اوہدے نیزے دے اِک حصے دا بھار لوہے دے سَت سیر سی ۔ تے اوہدے اَگے اِک بندہ اوہدی ڈھال چُک کے ٹُردا سی ۔⁸۔ سو اوہ آکے کھلو گیا ۔ تے اسرائیلؔ دے لشکر نُوں ونگاریا تے اوہناں نُوں آکھیا پئی جنگ چہ مقابلہ کرن کیوں نِکلے او؟ کیہ میں فلسطینی نئیں آں ۔ تے تُسیں ساؤل ؔ دے بندے ؟ ایس لئی تُسیں اِک گبھروُ نُوں چُنو ۔ جیہڑا میرے اَگے آوے ۔ ⁹۔ جے اوہ میرے نال لڑن دا زور رکھدا اے ۔ تے میِنوں قتل کرے ۔ تے اسیں تُہاڈے غُلام ہوواں گے ۔ جے کر میں اوہناں توں وَدھ ہوواں تے اوہنوں قتل کراں گا ۔ تے تُسیں ساڈے خُلام ہوو گے ۔ تے ساڈی خدمت کرو گے ۔¹⁰۔ تے اوہ فلسطینیؔ بولیا ! میں اَج دے دیہاڑے اسرائیلیؔ فوجاں نُوں ونگار کے آکھیااے ۔ پئی میرے وَل کوئی مرد گھلو جیہڑا میرا مُقابلہ کرے ۔ ¹¹۔ تے ساؤل ؔ تے سارے اسرائیلؔ نے فلسطینیؔ دیاں ایہہ گلاں سُنیاں ۔ تے کمبے تے بوہت ڈر گئے ۔¹²۔ تے داؤدؔ یہوداہ ؔ دے بیت لحم ؔ دے افراتیؔ مرد دا پُتر سی جیہدا ناں یسی ؔ سی ۔ تے اوہدے اٹھ پُتر سَن ۔ تو بندہ ساؤل ؔ دے دوَر چہ بُڈھا تے بندیاں دے وچکار وڈھا سی ۔ ¹³۔ اوہدے وڈے پُتر سَن ۔ تے لڑن لئی ساؤل ؔ دی گَل مَنّی ۔ اوہناں تِناں پُتراں دے ناں جیہڑے لڑن لئی گئے اوہناں دے ناں ایہہ نیں ۔ الیاب ؔ ایہہ اوہدا پلیٹھی سا سی ۔ دوُجا ابیدابؔ تے تیِجا سمّہ ۔¹⁴۔ تے داؤُؔد ساریاں توں نِکا سی ۔ تے تِنے وڈے ساؤل ؔ مگر گئے ۔ ¹⁵۔ پَر داؤُؔد بیت لحمؔ وچ اپنے پیو دیاں بھیڈاں بکریاں چران لئی ساؤل ؔ کول آندا جاندا سی ۔ ¹⁶۔ تے اوہ فلسطینیؔ صبح شام اَگے آؤندا سی تے چالی دیہاڑیاں تیِک اَپنے آپ نُوں وکھاندا ر ہیا۔¹⁷۔ تے یسیؔ نے اپنے پُتر داؤُؔد نُوں آکھیا ۔ پئی ساڈے اِکّی سیر بھُنیا ہوئیا اناج تے دس روٹیاں لے کے تے اپنے بھراواں دے کول بیرقاں چہ جا۔ ¹⁸۔ تے پنیِّر دیاں ایہہ دَس ٹکیاں ہزاری سردار دے لئی لے جا ۔ تے اپنے بھراواں نُوں ویکھ پئی اوہ ٹھیک نیں تے اوہناں کولوں کوئی نشانی لے کے آ۔¹⁹۔ تے ساؤل ؔ تے اوہ اسرائیلؔ دے سارے بندے ایلہؔ دی وادی وِچ فلسطینیاں ؔ نال جنگ کر رئے سی ۔ ²⁰۔ سو فیر اگلے دیہاڑے داؤُؔ د صبح ویلے اُٹھیا تے بھیڈاں نُوں اِک رکھوالے دے ہَتھ چہ دے دِتا ۔ تے اوہ شیواں چُک کے جِس طرحاں یسیؔ نے اوہنوں حُکم کیتا سی ، ٹُر پیا تے بیرقاں وَل آیا فوجاں لَڑن لئی نکلیاں تے لڑائی کرن لئی ونگاردیاں سَن ۔ ²¹۔ تے اسرائیلؔ تے فلسطینیاں ؔ نے اپنے اپنے لشکر نُوں آمنے سامنے کرکے لڑن لئی تیاری کیِتی ۔²²۔ تے داؤُدؔد نے بھانڈیاں نُوں جیہڑے اوہدے کول سی ۔ مال دے رکھوالے کول رکھ دِتے تے لشکر وَل پجیا تے آ کے اپنے بھراواں دا حال چال پُچھیا ۔ ²³۔ تے جیہدوں اوہ اوہناں نال گل بات کر رئیا سی تے ویکھو اوہ جنگی مرد جُولیتؔ ناں جیہڑا جاتؔ دا رہن والا سی ۔ فلسطینیاں ؔ دیاں لائناں چوں نکلیا ۔ تے اوہو گلاں اوہنے آکھیاں تے داؤُدؔ نے سنُیاں ۔ ²⁴۔ جیہدوں سارے بنی اسرائیل ؔ نے اوس بندے نُوں ویکھیا تے اوہدے اَگوں پَجے ۔ تے بَڑا ڈر گئے ۔²⁵۔ تدھ اسرائیل ؔ دے مرداں نے آکھیا ۔ ایس جنگی بندے نُوں ویکھ دے اوہ جیہڑا نکلیا اے ۔ تاں جو اسرائیل ؔ نُوں بے عزت کرے۔ جیہڑا کوئی اوہنوں قتل کرے گا ۔ بادشاہ اوہنوں بوہت دولت نال مالا مال کرے گا تے اپنی دھی اوہدے نال ویاہ دیوے گا ۔ تے اوہدے ٹبر دے لوکاں نُوں اسرائیل ؔ دے وِچکار آ زاد کر دیوے گا ۔²⁶۔ تے داؤُدؔ نے اوہناں لوکاں نُوں جیہڑے اوہدے نال کھلوتے سَن آکھیا پئی اوس بندے نُوں کیہ دِتا جاوے گا ۔ جیہڑا اوس فلسطینیؔ نُوں قتل کردیوے ۔ تے ایہہ بے عزتی اسرائیل ؔ چوں مُکے ۔ تاں جو ایہہ ناپاک فلسطینیؔ کیہ شے اے جیہڑا جندا ربّ دے لشکراں نُوں ذلیل کرے۔ ²⁷۔ تے لوکاں نے اوہ گلاں اوہنوں دسیاں تے آکھیا پئی جیہڑا اوہنوں قتل کرے۔تے اوہدے نال اینج دا سلوک کیتا جاوے گا ۔²⁸۔ تے اوہدے وڈے بھرا الیابؔ نے ایہہ گلاں جیہڑیاں اوہ بندیاں نال کرئیا سی ، سُنیاں ۔ تے الیابؔ دا غُصہ داؤُدؔ تے پمکیا ۔ تے اوہنے اوہنوں آکھیا ۔ تُوں ایتھے کیوں آئیاں ایں ۔ تے جنگل چہ تُوں تھوڑیاں جیہاں بھیڈاں نُوں کیہدے کول چھڈیاں نیں ؟ میں تیری آکڑ تے تیرے دِل دی گل جاننا آں ۔ تُوں ایس لئی تھلے آئیاں ایں تاں جو لڑدیاں ویکھیں ۔ ²⁹۔ تے داؤُدؔ نے آکھیا پئی میں ہُن کیہ کیِتا اے ۔ کیہ میں گَل وی ناں کراں ؟ ³⁰۔ تے اوہ اوہدے کولوں پَوں کے دوُجے پاسے گیا تے پہلی گَل کیَتی تے لوکاں نے اوہنوں پہلوں وانگوں جود ِتا ۔³¹۔ تدھ اوہ گَل جیہڑی داؤُدؔ نے آکھی سُنی گئی تے ساؤلؔ دے اَگے دسی گئی تے اوہنے اوہنوں سدّیا ۔ ³²۔ تدھ داؤُؔد نے ساؤل ؔ نُوں آکھیا پئی اوہدے سببوں میرے آقا دا دِل دا گھابرے۔ کیوں جو تیراخادم جاوے گا ۔ تے اوس فلسطینیؔ نال لڑے گا ۔ ³³۔ ساؤل ؔ نے داؤُدؔ نُوں آکھیا تیرے چہ زور نئیں پئی اوس فلسطینیؔ دا سامنا کرے ۔ تے اوہدے نال لڑے کیوں جو تُوں اجے نِکا مُنڈا یں ۔ تے اوہ شروع توں ای جنگی مرد اے ۔³⁴۔ داؤُؔد نے ساؤلؔ نُوں آکھیا ۔ پئی تیرا خادم اپنے پیو دی بھیڈاں چراندں سی تی جیہدوں کوئی شیر یا ریچھ آ کے وَگ چوں کوئی بکری لے جاندا ۔ ³⁵۔ تدھ میں اوہدے مگر جا کے ماردا ۔ تے اوہنوں اوہدے مُونہہ چوں چھُڈا لیندا تے جیہدوں اوہ میرے وَل وددھا تے میں اوہنوں ٹھوڈی توں پھڑ کے ماردا ۔ تے اوہنوں جانو ای مار دیندا سی ۔³⁶۔ ایس طرحاںتیرے خادم نے شیر تے ریچھ نُوں ماریا ۔ سو ایہہ ناپاک فلسطینیؔ اوہناں وِچوں اِک وانگوں ای ہووے گا ۔ کیوں جو اوہنے جندا خُداوند دے لشکراں نُوں بے عزت کیتا اے ۔³⁷۔تے داؤُؔد نے آکھیا ۔ پئی خُداوند جیہنے شیر تے ریچھ دے ہتھوں چُھڈایا اوہو مینوں فلسطینیؔ دے ہتھوں بچاوے گا ۔ تے ساؤل ؔ نے داؤُد ؔ نُوں آکھیا ۔ جا تے خُداوند تیرے نال ہووے ۔ ³⁸۔ تے ساول ؔ نے داؤُؔد نُوں ا َپنے کپڑے پوائے تے پیتل دا ٹوپ اوہدے سِر اُتے رکھیا ۔ تے اوہنوں لوہے دا کُڑتا ویا پوائیا۔³⁹۔ تے داؤُؔد نے اپنی تلوار ،اپنیاں کپڑیاں دے اُتے بنھی تے ٹُرن دا چارہ کیِتا ۔ پر ٹُر ناں سکیا ۔ کیوں جو اوہ ایہو جیہے کپڑے نئیں پاؤندا سی ۔ داؤُدؔ نے ساؤل ؔ نُوں آکھیا ۔پئی میں ایہناں نال ٹُر نئیں سکدا ۔ کیوں جو میں ایہو جیہے کپڑے پہلوں نئیں پائے ۔ سو داؤُؔد نے ایہناں نُوں لاء دِتا ۔ ⁴⁰۔ تدھ اوہنے اَپنی سوٹی ہَتھ پھڑی تے وادی وِچوں پنج تِلکنے پتھر چُن لے ۔ تے اویہناں نُوں ایالی دے چولے چہ یعنی کھان پین والے چولے چہ رکھیا ۔ تے اوہدی غلیل اوہدے ہَتھ وِچ سی۔ تے اوہ فلسطینیؔ وَل نِکلیا ۔⁴¹۔ تدھ فلسطینیؔ اَگے ودھیا تے داؤُدؔ دے نیڑے آیا تے اوہدے اَگے اوہدا ڈھال چُکن والا سی۔ ⁴²۔ تے فلسطینیؔ نے ایدھر اودھر ویکھیا تے داؤُدؔ نُوں ویکھیا ۔ تے اوہدی بے عزتی کیِتی ۔ کیوں جو اوہ نِرا لال رنگ سوہنا مُنڈا سی ۔ ⁴³۔ تے فلسطینیؔ نے داؤُدؔ نُوں آکھیا کیہ میں کُتا آں ۔ پئی سوٹی لے کے میرے تے آیا ایں ؟ تے داؤُدؔ نے جواب دِتا۔ نئیں تُوں کُتے توں وی گھٹیا ایں ۔ فیر فلسطینی ؔ نے اَپنے دیوتاواں دے ناں لے کے داؤُدؔ اُتے لعنت گھلی ۔⁴⁴۔ تدھ فلسطینیؔ نے داؤُدؔ نُوں آکھیا میرے کول آ پئی تیرا ماس اسمان دے پنچھیاں تے جنگلی جانوراں نُوں دیواں ۔ ⁴⁵۔ تدھ داؤُدؔ نے فلسطینیؔ نُوں آکھیا ۔ پئی تُوں تلوار تے نیزہ تے ڈھال لے کے میرے کول آؤنا ایں ۔ میں تیرے کول فوجاں دے رَبّ اسرائیلؔ دے لشکراں دے خُدا دے ناں چہ جیہنوں تُوں بے عزت کیتا اے ، آؤنا آں ۔⁴⁶۔ اج دے دیہاڑے خُداوند تینوں میرے ہرہتھ چہ دے دے گا ۔ میں تینوں وَڈھ دیاں گا ۔ تے تیرا سِر تیرے موہڈیاں توں کَٹ دیاں گا ۔ تے فلسطیناں ؔ دے لشکر دیاں لاشاں ہوا دے پنچھی تے جنگل دے جانوراں نُوں دیواں گا ۔ تاں جو سارا جَگ جانے پئی اسرائیلّ چہ خُدا ہے ۔ ⁴⁷۔ تے ایہہ ساری جماعت جان لوے گی پئی خُداوند تلوار تے نیزے دے سببوں نئیں بچاندا کیوں جو جنگ خُداوند دی اے ۔ تے اوہو تینوں ساڈے ہتھ دے دےگا ۔⁴⁸۔ تے اینج ہووے پئی جیہدوں فلسطینیؔ اُٹھیا ےتے اَگے ودھے ۔ تے داؤُؔد دے مُقابلے لئی نیڑے آیا تے داؤُدؔ نے کاھلی کیِتی ۔ تے لڑن لئی فلسطینیؔ نُوں ملن لئی اگاںوودھیا ۔ ⁴⁹۔ تے داؤُؔد نے اپنا ہَتھ چولے چہ پایا تے اِک پتھر لیا تے غلیل نال ماریا۔ تے اوہ فلسطینیؔ دے متھے تے وجا ۔ تے پتھر متھے چہ دھس گیا ۔ تے اوہ اپنے مُونہہ بھار دھرتی اُتے ڈِگ پیا ۔⁵⁰۔ تے داؤُدؔ نے فلسطینی ؔ اُتے غلیل تے پتھر نال جتیا ۔ تے فلسطینی ؔ نُوں ماریا تے اوہنوں جانو مار دِتا ۔ تے داؤُؔ د دے ہَتھ وِچ تلوار نئیں سی ۔ ⁵¹۔ تدھ داؤُؔد پجیا تے فلسطینیؔ دےاُتے کھلو گیا ۔ تے اوہدی تلوار پھڑی تے میان چوں کڈھی تے واہنوں جانو ای مار دِتا ۔ تے اوہدے توں اوہدا سِر کَٹیا ۔ جیہدوں فلسطینیاں ؔ نے ویکھیا پئی اوہناں دا پہلوان مر گیا تے اوہ نَس گئے ۔⁵²۔ تے اسرائیل ؔ تے یہودہؔ دے بندے اوہناں اُتے ودھے تے ونگارے تے فلسطیناں ؔ دا پِچھا کیتا ۔ ایتھوں تیِک پئی جاتؔ دے بُوہے تے عقرونؔ دے پھاٹک تیِک اَپڑے ۔ تے فلسطنیاں دے قتل ہون والے شعرائیم ؔ دی راہ تے جاتؔ عقرونؔ تیِک ڈِگدے گئے ۔ ⁵³۔ تدھ بنی اسرائیل ؔ فلسطیناں ؔ دے پِچھوں پَرتے۔ تے اوہناں دے تنبواں تے وودھے ۔ ⁵⁴۔ تے داؤُدؔ نے فلسطینیؔ دا سِر پھڑیا تے اوہنوں لے کے یروشلیمؔ وِچ آیا ۔ تے اوہدے ہتھیاراں نُوں اپنے تنبو چہ رکھیا ۔⁵⁵۔ جِس ویلے داؤُدؔ فلسطینیؔ نال مقابل کرن نِکلیا ۔ تے ساؤلؔ نے اوہنوں ویکھیا ۔ تے لشکر دے سردار ابنیرؔ نُوں آکھیا ۔ اے ابنیرؔ ایہہ مُنڈا کیہدا پُتر اے ؟ ابنیرؔ نے جواب دِتا ۔ اے بادشاہ سلامت ٹھہر ۔میں نئیں جاندا ۔ ⁵⁶۔ تے بادشاہ نے آکھیا ۔ جانکاری کر پئی ایہہ گھبروُ کیہدا پُتر اے ۔⁵⁷۔ سو داؤُؔد فلسطینیؔ نُوں جانو مار کے پِچھاں پرتیا ۔ ابنیرؔ اوہنوں لے ساؤلؔ دے کول گیا۔ تے فلسطینی ؔ دا سِر اوہدے ہَتھ وِچ سی ۔ ⁵⁸۔ تدھ ساؤلؔ نے اوہنوں آکھیا ۔ اے گھبُرو! تُوں کیہدا پُتر ایں ؟ داؤُدؔ نے آکھیا ۔ تیرے خادم بیت لحم دے یسیؔ دا پُتر آں ۔

18¹۔تے جیہدوں داؤُؔد نے ساؤلؔ نال گلاں کر لیاں ۔ یُونتن ؔ دا دِل داؤُؔد نال مِل گیا ۔ تے یُونتنؔ ایہدے نال اپنے وانگوں پیا ر کرن لگ پیا ۔ ²۔ تے اوس دیہاڑے ساؤلؔ نے داؤُؔد نُوں اپنےکول رکھیا ۔ تے اوہنوں اوہدے پیو دے گھر پِچھاں ناں جان دِتا ۔³۔ تے یونتنؔ نے داؤُؔد نال قول قرار کیِتا ۔ کیوں جو اوہ ایہنوں جان توں وددھ پیار کردا سی ۔ ⁴۔ تے یونتن ؔ دے جیہڑا اَپنے گَل چوغہ پایا سی تے داؤُدؔ نُوں زِرہ سنھّے دے دِتا ۔ ایتھوں تیِک پئی اپنی تلوار تے اپنی کمان تے اپنا کمر بند وی دے دِتا۔⁵۔ تے داؤُؔد نُوں ساؤلؔ جِتھے کِتے کلدا سی ۔ بڑی عقل نال کم کردا سی ۔ تے ساؤلؔ نے ایہنوں فوجاں دا سردار بنا دِتا ۔ تے اوہ سارے لوکاں تے ساؤل ؔ دےنوکراں نُوں چنگا لگ دا سی ۔⁶۔تے اینج ہویا ۔ جیہدوں د اؤُدؔ فلسطینیؔ نُوں قتل کرکے پرت رئیا سی ۔ تے اوہ سارے وی اوہدے نال آرئے سَن ۔ تے اسرائیلؔ دے سارے شہر دیاں زنانیاں باہر نکلیاں تے ساؤل ؔ بادشاہ دے اَگے گاندیاں تے خنجری وجاندیاں تے خوشی دے نعرے ماردیاں تے بانسلیاں دے نال نَچ نَچ کے اوہنوں عِزت دے رئیاں سَن۔ ⁷۔ تے زنانیاں کھیڈیاں ہوئیاںاینج گا رئیاں سَن ۔ ساؤلؔ نے ماریا ہزاراں نُوں داؤُد ؔ نے ماریا لکھاں نُوں ۔⁸۔ تے ساؤلؔ بوہت غُصے چہ آگیا ۔ تے ایہہ اوہدیاں نظراں چہ چنگی ناں لگی ۔ پئی ایہناں نے داؤُد ؔ دے لئی لکھاں آکھے تے میرے لئی ہزاراں ۔ سو ہُن بادشاہی دے سوا ہور ایہنوں کیہ مِلن والا پِچھے رہ گیا اے ۔ ⁹۔ تے ساؤلؔ اوس دیہاڑے توں لے کے تے اَگاں داؤُدؔ نُوں بھیڑی اکھاں نال ویکھن لگ پیا ۔¹⁰۔ تے دوُجے دیہاڑے اینج ہویا پئی خُدا وَلوں بُری روُح نے ساؤل ؔ نُوں پھڑیا لیا ۔تے اپنے گھر وِچ نبوت کرن لگ پیا تے داؤُؔد بربط وجاندا سی جِس طرحاں روز ای وجاندا سی ۔ تے ساؤلؔ دے ہَتھ وِچ برچھی سی ۔ ¹¹۔ تے ساؤل ؔ ایہہ آکھ کے نیزہ سُٹن لگا پئی میں داؤُؔد نُوں کندھ وِچ ای گڈاں گا تے تے داؤُؔ د اوہدے اگوں دو واری پِچھاں ہَٹ گیا ۔ ¹²۔ تے ساؤلؔ داؤُؔد دی شکل توں تِبکیا ایس لئی پئی خداوند اوہدےنال سی ۔ تے ساؤلؔ داؤ ُؔد توں پِچھاں ہٹ گیا ۔¹³۔تدھ ساؤلؔ اوہدے نالوں وکھرا ہوگیا ۔ تے ہزار جواناں اُتے سردار بنایا تے ایہہ لوکاں دے اَگے جاندا آندا سی ۔ ¹⁴۔ تے داؤُؔ د اپنی ساریاں راہواں چہ بڑی عقل نال چلداسی ۔ تے خُداوند اوہدے نال سی ۔¹⁵۔ تے ساؤل ؔ نےویکھیاپئی ایہہ تے بڑا عقل والا اے ۔ تے اوہدی شکل توں تِبکن لگ پیا ۔ ¹⁶۔ تے سارا سرائیل ؔ تے یہوداؔ داؤُؔ نال پیار کردے سَن۔ کیوں اوہ ایہناں دے اَگے آؤندا جاندا سی ۔¹⁷۔ تدھ ساؤل ؔ نے داؤُؔد نُوں آکھیا ۔ ویکھ ایہہ میری وڈی دھی میربؔ اے ۔ میں ایہنوں تیرے نال ویاہ دیناں ۔ پر تُوں میرے لئی بہادر بن جا ۔تے خُدوند دی خاطر لڑ ۔ کیوں جو ساؤل ؔ کہندا سی ۔ میرے ہتھوں ایہنوں کُجھ ناں ہووے ۔ سگوں فلسطینیاں ؔ دا ہَتھ ایہدے اُتے آوے۔ ¹⁸۔ تے داؤُدؔ نے ساؤلؔ نُوں آکھیا ۔ میں کون آں ۔ تے میری جِند تے میرے پیو دا خاندان اسرائیلؔ وِچ کیہ اے؟ پئی میں بادشا ہ دا جوائی بناں ۔¹⁹۔ تے جیس ویلے ساؤلؔ دی دھی میربؔ داؤدؔ نال ویائی جان والی سی ۔تے عدری ایل محولاتی ؔ دے نال ویائی گئی ۔²⁰۔ تے ساؤل ؔ دی دھی میکلؔ داؤُؔد نُوں پسند کردی سی ۔ تے ساؤلؔ نُوں سوُہ ملی۔ تے ایہہ گَل ساؤلؔ دیاں نظراں چہ چنگی لگی ۔ ²¹۔ تے ساؤل ؔ نے آکھیا ۔ میں اوہنوں تینوں ای دے دیواں گا۔ تے ایہہ ایہدے لئی پھاہی ہووے گی ۔ تےفلسطینیاں دا ہَتھ اوہدے وَل ودھےگی تے ساؤلؔ نے داؤُؔد نُوں آکھیا ۔دو گَلاں چہ توں اَج میرا جوائی بنیں گا ۔²²۔ تے ساؤلؔ نے اپنے نوکراں نُوں حُکم کیتا ۔ پئی داؤُؔدنال اوہلے چہ گَل کَر۔ تے ایہہ آکھ پئی بادشاہ تیرے توں خوش اے تے اوہدے سارے نوکر تینوں پیار کردے نیں ۔سو تُوں بادشاہ دا جوائی بَن ۔²³۔ سو جیہدوں ساؤلؔ دے نوکراں نےایہہ گَل داؤدؔ دے کنیں پائی ۔ تے داؤدؔ نے آکھیا ۔ کیہ بادشاہ دا جوائی بننا کوئی نِکی جیہی گَل اے ؟ جیہدوں کہ میں تے مسکین تے کُجھ وی نئیں۔ ²⁴۔تے ساؤلؔ نُوں اوہدے نوکراں نے سوُہ دِتی تے دسیا داؤدؔ نے اینج آکھیا اے ۔²⁵۔ ساؤلؔ نے آکھیا ۔ تُسیں داؤُؔد نُوں اینج آکھو پئی بادشاہ نُوں مِہر دی لوہڑ نئیں ۔ پَر اوہ بادشاہ دے وَیریاں توں انتقام لین لئی فلسطیاں دیاںسو کھلّاں منگ دا اے ۔ تے ساؤل دے دِل وِچسی پئی داؤُد ؔ نُوں فلسطینیاں ؔ دے ہَتھ پھڑوا دیواں ۔ ²⁶۔ جیہدوں ساؤل ؔ دے نوکراں نے داؤُدؔ نوں ایس گل دی سوُہ دِتیتے داؤُؔد نُوں ایہہ گَل چنگی لگی ۔ پئی ایس طرحاں بادشاہ دا جوائی بناں ۔²⁷۔ تے اَجے دیہاڑے پُورے نئیں ہوئے سَن ۔ پئی داؤدؔ اُٹھیا تے اوہ تے اوہدے بندے نال گئے تے فلسطینیاںؔ دے دو سو بندے مارے تے داؤُؔ د اوہناں دی کھّلاں لیایا۔ تے سارا کُجھ بادشاہ دے اَگے رکھ دِتا۔ تاں جو اوہدا جوئی بنے ۔ تدھ ساؤلؔ نے اپنی دھی میکل ؔ اوپدے نال ویاہ دِتی۔ ²⁸۔ تے ساؤلؔ نے ویکھیا تے جانیا پئی خُداوند داؤدؔ دے نال اے ۔ تے ساؤل ؔ دی دھی میِکلؔ اوہنوں پسند کردی سی ۔ ²⁹۔تے ساؤل ؔ داؤدؔ دے مُکھڑے توں بوہتا تِبکن لگ پیا ۔ تے ساؤل ؔ سدا تیِک داؤدؔ دا ویری رئیا۔³⁰۔ تے فلسطینیاں ؔ دے سردار چلے گئے۔ تے اوہناں دے ٹُر جان وے ویلے توں داؤدؔ نے ساؤلؔ دے سارے نوکراں نالوںودھ عقل نال کم کیِتا تے اوہدا ناں بوہت پھیل گیا ۔

19¹۔یونتنؔ تے اپنے سارے نوکراں نال داؤدؔ دے قتل دیاں گلاں کیتیا ، تے ساؤل ؔ دا پُتر یونتنؔ داؤُؔد نُوں بوہت پیار کردا سی ۔ ²۔ایس لئی یونتنؔ نے داؤُدؔ نُوں سوُہ دِتے تے آکھیا ۔ پئی میرا پیو ساؤلؔ تینوں قتل کرنا چاؤندا اے ۔ ایس لئی کَل تو تُوں اپنے آپ نُوں بچا۔ تے کِسے ہور تھاں تے جا جیہدا کِسے پتا ناں ہووے، لُکیا اہ۔ ³۔ تے میں باہر نِکل کے اوس پیلی چہ جیہدے توں ہویں گا اپنے پیو دے نال کھلوواں گا ۔ تے تیرے بارے اپنے پیو نال گلاں باتاں کراں گا ۔تے جو کُجھ خبر لواں ۔ تینوں دساں گا ۔⁴۔ تے یونتن ؔ نے اپنے پیو ساؤلؔ دے اَگے داؤُدؔ دی نیکی دی گَل کیتی۔ تے آکھیا پئی بادشاہ اَپنے نوکر داؤُؔ د نال بدی ناں کرے ۔کیوں جو اوہنے تیرا کوئی پاپ نئیں کیِتا ۔ سگوں اوہدے کم تیرے لئی بوہت چنگےنیں ۔ ⁵۔ کیوں جو اوہنے اپنی جان تَلی تے رکھ کے فلسطینیاں ؔ نُوں ماریا تے خُداوند نے سارے اسرائیلؔ وِچ بڑی آزادی دِتی ۔ تے تُوں ویکھیا تے خُوش ہو یا ۔ تُوں کیوں بے دوسے نال بدی کرنا چاؤنا ایں ۔⁶۔ تے ساؤلؔ نےیونتنؔ دی گَل سُنی تے سونہہ کھاہدی تے آکھیا زِندہ خُداوند دی سونہہ! اوہ قتل ناں کیتا جاوے گا ۔ ⁷۔ تدھ یونتنؔ نے داؤُدؔ نُوں سدیا۔ تے سار ی گَل دی سوُہ دِتی۔ تے یونتنؔ داؤُؔد نُوں ساؤل ؔ دے اَگے لیایا ۔ تے اوہ پہلے وانگوں اوہدے اَگے رِہن لگ پیا ۔⁸۔ تے جیہدوں جنگ فیر چھِڑی تے داؤُؔد نکلیا تے فلسطنیاںؔ دے نال لڑیا ۔ تے اوہنے بوہت مار ماری تے اوہ اوہدے اَگوں نَسے ۔ ⁹۔ تے خُداوند وَلوں بُریاں روُحاں ساؤلؔ تے آئیاں تے اوہ اَپنے گھر وِچ بیٹھا ہوئیا سی ۔ اوہدے ہَتھ وِچ برچھی سی ۔ تے داؤُؔد اَپنے ہَتھ نال بربط وجا رئیا سی ۔¹⁰۔تے ساؤلؔ نے سوچیا پئی برچھی نال داؤُدؔ نُوں کندھ وِچ وِنھ دیوے ۔ پَر داؤُؔد ساؤلؔ دے اَگوں ہَٹ گیا ۔ تے برچھی کندھ وچ دھنس گئی۔ ¹¹۔تے ساؤل ؔ نے داؤُؔد دے گھر اُتے اپنے پہرے دار گھلے ۔ پئی اوہدی رکھوالی کرن ۔ تاں جو صبح ویلے اوہ مار دِتا جاوے ۔ تے داؤُؔد دی زنانی میکلؔ نے آکے اوہنوں سوُہ دِتی تے آکھیا ۔ جیکر تُوں ایس رات اپنی جان ناں بچائی تے کَل تُوں ماریا جاویں گا ۔¹²۔ تے میکلؔ نے اوہنوں باری وَلوں تھلے لما دِتا ۔ سو اوہ نَس گیا تےبَچ گیا ۔ ¹³۔ تدھ میکلؔ نے پُتلا لیا تےپلنگ اُتے لمے پا دِتا ۔ تے بکری دی کھّل اوہدے سِر دے تھلے رکھی ۔ تے چا در نال ڈھک دِتا ۔¹⁴۔ تے ساؤل ؔ نے داؤُؔد دے پھڑن لئی چونویں سردار گھلے تے ایہنے آکھیا ۔ اوہ تے بیمار اے ۔ ¹⁵۔ تے ساؤلؔ نے فیر قاصد گھلے ۔ پئی داؤُؔد نُوں ویکھو ۔ تے آکھیا ۔ پئی اوہنوں پلنگ سنھّے میرے کول لے آؤ۔ تاں جو میں اوہنوں جانو ای ماراں ۔¹⁶۔ تدھ ساؤلؔ دے قاصد آئے تے ویکھو پلنگ اُتے پُتلا پیا سی ۔ تے اوہدے سِر دے ہیٹھاں بکری دی کھّل سی۔ ¹⁷۔ تے ساؤل ؔ نے میکلؔ نُوں آکھیا ۔ تُوں کیوں میرے نال دھوکا کیِتا ۔ تے میرے ویری نُوں جان دِتا پئی اوہ بَچ گیا ۔ تے میکلؔ نے ساؤلؔ نُوں آکھیا ۔ اوہنے مینوں آکھیا۔ پئی مینوں جان دے۔ میں تینوں کیوں جانو ماراں ۔¹⁸۔ تے داؤُؔ د نسیا تے بچ گیا ۔ تے رامہؔ وِچ سیموئیل ؔ کول آیا ۔ تے سب کُجھ جیہڑا ساؤلؔ نے اوہدے نال کیِتا سی ، اوہنوں دسیا ۔ تے اوہ تے سیموئیلؔ اگے چلے ۔ تے نیوتؔ چہ چلے گئے ۔ ¹⁹۔ تے ساؤلؔ نُوں سوُہ لگی تے اوہنوں آکھیا ۔ کیہ داؤُؔد رامہؔ دے نیوتؔ وِچ اے ۔ ²⁰۔ تے ساؤل ؔ نے داؤُؔ د نُوں پھڑن لئی قاصد گھلے تے اوہناں نے بنیاں دا اِک وَگ ویکھیا جیہڑا بنوت کر رئیا سی ۔ تے سیموئیلؔ اوہناں دا رہنمائی کرن والا بن کے کھلوتا سی ۔ تے قاصداں تے خُدا دا رُوح اُتریا ۔ تے اوہ وی نبوت کرن لگ پئے ۔²¹۔ جیہدوں ساؤل ؔ نُوں ایہہ سوُہ لگی ۔ تے اوہنے ہور قاصد گھلے ۔ تے اوہ وی نبوت کرن لگ پئے ۔ تے ساؤلؔ نے فیر تیِجی واری قاصد گھلے تے اوہ وی نبوت کرن لگ پئے۔ ²²۔تدھ اوہ رامہؔ وَل آپ گیا ۔ تے اوس وڈے کھُوہ تیِک جیہڑا سیکوؔ وِچ اے ، اَپڑیا۔ تے پُچھیا پئی سیموئیل ؔ تے داؤُؔ د کِتھے نیں ۔ تے اوہناں نے آکھیا ۔ تے اوہ رامہؔ دے نیوتؔ وِچ نیں ۔²³۔ تدھ ساؤل ؔ اوتھوں نکل کےرامہؔ دے نیوتؔ چہ آیا۔ تے خُدا دا روُح اوہدے تے اُتریا ۔ تے اوہ ٹُردا گیا ۔ تے بنوت کردا سی ۔ ایتھوں تیِک پئی رامہؔ دے نیوت تیِک اَپڑیا ۔ ²⁴۔ تے اوہنے وی اَپنے کپڑے لاء دِتے ۔ تے سیموئیلؔ دے اَگے نبوت کیِتی تے اوہ سارے دیہاڈے تے ساری رات ننگا پیا رئیا۔ ایس لئی اکھان بن گیا ۔ کیہ ساؤلؔ وی بنیوں چوں اے ۔

20¹۔فیر داؤُؔد رامہ ؔ دے نیوتؔ وَلوں نسیا ۔ تے یونتن ؔ دے کول آکے آکھیا ۔ میں کیہ کیتا اے ۔ میرا کیہ پاپ اے ۔ تے تیرے پیو دے اَگے میرے کیہ جُرم اے ؟ پئی اوہ میری جان دا ویری اے۔ ²۔ یونتنؔ نے آکھیا ۔ خُدا ناں کرے تُوں نئیں ماریا جاویں گا ۔ ویکھ میرا پیو کوئی وڈا یا نِکا کم نئیں کردا جیہڑا مینوں ناں دَسے ۔ تے میرا پیو ایہہ گَل میرے توں کینج لُکاوے گا۔³۔ تے داؤُؔد نے فیر سونہہ کھا کے آکھیا۔ تیرا پیو جاندا اے ۔ پئی میں تینوں چنگا لگنا آں ۔ تے اوہنے آکھیا ۔ پئی ایس گَل دا یونتن ؔ نُوں پتا ناں لگے ۔ تاں جو تُوں غم ناں کریں ۔ پر زِندا خُداوند تے تیری جان دی سونہہ پئی میرے تے موت دے وِچکار تھوڑا جیہا ای فرق اے ۔⁴۔ یونتنؔ نی داؤُؔد نُوںآکھیا ۔ جو کُجھ تیرا جی کرے میں اوہوا ی تیرے لئی کراں گا ۔ ⁵۔تے داؤُؔد نے یونتنؔ نُوں آکھیا پئی کَل نواں چَن چڑھے گا۔ پکا اے پئی میں بادشاہ دے اَگےکھانا کھان لئی بہواں ۔ سو تُوں مینوں جان دے ۔ پئی میں جنگل وِچ تیِجے دیہاڑے دی شام تیِک لُکیا رہواں ۔⁶۔ایس لئی جے تیرا پیو میرے بارے پُچھے تے اوہنوں آکھیں ۔ پئی داؤُؔد نے اپنے شہربیت لحمؔ وِچ جان دے لئی ضِد کر کے اِجازت منگی ۔ کیوں جو اوتھے اوہدے سارے ٹبر لئی سال بعد قُربانی اے ۔ ⁷۔تے جیکر اوہ بولے چنگا اے تدھ تیرے خادم دی چنگیائی اے ۔ تے جیکر اوہ غُصے چہ آ جاوے تے جان لوےپئی اوہدے وَلوں بدی بوہت ودھ گئی اے ۔⁸۔ سو تُوں اپنے خادم اُتے ایہہ بھلا کر ۔ کیوں جو تُوں اپنے خادم نال خدواند اَگے قول قرار کیِتا تے جیکر میر ے چہ کُجھ بدی اے تے تُوں آپ مینوں جانو ای مارے ۔ تے مینوں اپنے پیو دے کول کیوں گھلے ؟ ⁹۔ یُونتن ؔ نے آکھیا ۔ میرے تو ایہہ دوُر رہوے ۔ جیکر میں جاندا پئی میرےپیو وَلوں تیرے خلاف بدی بوہت ودھ گئی اے تے کیہ میں تینوں سوُہ ناں دیندا ؟¹⁰۔داؤُدؔ نے یونتنؔ نُؤں آکھیا ۔ جیکر تیرا پیو تینوں کرخت جواد دیوے تے مینوں کون سوُہ دیوے گا ؟ ¹¹۔ یُونتنؔ نے داؤُدؔ نُوں آکھیا ۔ آؤ باہر ویرانے چہ چلییے ۔ ایس لئی ایہہ دونویں ویرانے چہ گئے۔¹²۔ یونتنؔ نے داؤُدؔ نُوں آکھیا ۔ خُداوند اسرائیلؔ دا خدا گواہ اے ۔ پئی میں اپنے پیو دے دِل دا حال جانن مگروں کَل دے دیہاڑے یاں پرسوں ایسے ویلے دے نیڑے سمجھاں ۔ پئی داؤُؔد دا بھلا اے ۔ تے اوسے ویلے اوہدے کول گھل کے سُوہ ناں دیواں ۔ ¹³۔ تےخُداوند یُونتن ؔ نال اینج ای کرے ۔ تے ایہدے توں وی وَدھ کرے ۔ تے جیکر میرا پیو تیرے نال بدی کرن چاہوے ۔ تے فیر وی میں تینوں سُوہ دیواں گا ۔ تے تینوں ہتھیں گھلاں گا ۔ پئی تُوں خیری مہری چلا جاویں ۔ تے خُداوند تیرے نال ہووے ۔ جِس طرحاں کہ میرے پیو دادے نال سی ۔¹⁴۔ تے جیکر میں جیوندا رئیا تے تے تُوں میرے تے خُداوند دی بھلائی ناں کریں گا ؟ پر جے میں مر جاواں ۔ ¹⁵۔ تُوں اپنی بھلائی میرے ٹبر توں کدی دوُر ناں رکھیں تے ناں اوس ویلے ای جیہدوں داؤُؔد دے سارے ویریاں چوں ہر اِک نُوں دھرتی توں فنا کر دِتا ہووے گا ۔ ¹⁶۔ تدھ یُونتنؔ دا داؤُؔد دے ٹبر نال قول قرارسدا تیِک رہوے ۔ نئیں تاں خُداوند داؤُدؔ تے اپنا حق جتاوے ۔¹⁷۔ تے یونتنؔ نے اپنے پیار دے سببوں داؤُؔد اَگے فیر سونہہ کھاہدی ۔ کیوں جو ایہہ ایہنوں اپنی جان توں ودھ پیار کردا سی ۔ ¹⁸۔ فیر یونتنؔ نے آکھیا ۔ کَل نوا ں چَن اے ۔ تے تُوں اوتھے نئیں ہوویں گا ۔ ¹⁹۔ کیوں جو تیری تھاں ویہلی ہووے گی ۔ تے دوُجے دیہاڑے تینوں تینوں بوہتا لبھیا جاوے گا ۔ تے جِس دیہاڑے کم کرنا چائی دا اے ۔ تُوں چھیتی اوس تھاں تے آجاویں ۔ جِتھے تینوں لُکنا اے تے پتھراں دے ڈھیر دے کنڈے دے نیڑے بیہ جا ۔²⁰۔ تے میں اوہدے وَل تِن تیر چلاواں گا ۔ کیوں جو میں نشانہ لانا آں ۔ ²¹۔ تدھ میں اِک مُنڈے نُوں گھلاں گا ۔ پئی تیر چُک لیاوے ۔ سو جیکر میں مُنڈے نُوں آکھاں پئی تیر تیرے پِچھے نیں ۔ ایہناں نُوں چُک تے تُوں میرے کول آویں ۔کیوں جو تیرے لئی بھلا اے ۔تے تیرے خلاف کُجھ نئیں ۔ زِندہ خدا دی سونہہ۔²²۔ تے جیکر میں مُنڈے نُوں آکھاں تیِر تیرے اَگے نیں۔ تے تُوں ٹُر جانا۔ کیوں جو خُداوند نے تینوں گھلیا ۔ ²³۔ پر اوہ گَل جیہڑی میں تے تُوں آپو وِچ کیِتی سو ویکھ میرے تے تیرے وِچکار خُداوند سدا تیِک گواہ اے ۔²⁴۔ سو داؤُؔد پیلی چہ جا لُکیا ۔ جیہدوں نواں چَن چَڑھیا تے بادشاہ کھان لئی بیٹھا۔ ²⁵۔ تے بادشاہ اپنے قانون دے مطابق کندھ دے نیڑے دی چوکی تے بیٹھا تے یونتنؔ بادشاہ دے اَگے تے ابنیرؔ ساؤلؔ دے اِک پاسے بیٹھا۔ تے داؤُؔد دی تھاں ویہلی رئی۔²⁶۔ تے اوس دیہاڑے ساؤلؔ کُجھ نا ں بولیا ۔ کیوں جو اوہنے اپنے دِل وِچ آکھیا ۔پئی خورے میں ناپاک آں ۔ سَچ اےپئی اوہناں پاک اے ۔ ²⁷۔ تے نوے چَن دے دوُجے دیہاڑے اینج ہویا ۔ تے داؤُؔ د دی تھاں فیر ویہلی رئی ۔ تدھ ساؤل ؔ نے اپنے پُتر یُونتن ؔ نُوں آکھیا ۔ پئی یسیؔ دا پُتر کھانا کھان کیوں نئیں آیا ؟ ناں کَل تے ناں اَج۔²⁸۔ یُونتنؔ نےساؤل ؔ نُوں جواب دِتا پئی اوہنے بیت لحم ؔ جان لئی میرے توں اجازت منگی ۔ ²⁹۔ تے آکھیا مینوں جان دے کیوں جو شہر چہ میرے سارے ٹبر دی قُربانی دا دیہاڑا اے ۔ تے میرے بھرا نے مینوں حُکم کیتا پئی اوتھے آواں ۔ ہُن جیکر تیری میرے تے بھلائی دی نظر اے تے میں جاواں گا ۔ تے میرا بھرواں نوں ویکھاں گا ۔ ایس سببوں اوہ بادشاہ دے کھانے دے میز تے حاضر نیں ۔³⁰۔ تدھ ساؤلؔ نے یُونتن ؔ تے کرود ھ وکھایا تے آکھیا ۔ فریبی چنداچنڈالن دے پُتر ! کیہ میں نئیں جاندا پئی تُوں اپنی ذِلت تے اَپنی ماں دے ننگ دی بے عزتی لئی یسیؔ دے پُتر دی حمایت کیِتی ۔ ³¹۔ کیوں جو جد تیِک یسیؔ دا پُتر دھرتی تے جیوندا اے ۔ ناں تینوں تے ناں تیری قوم نُوں سکُون ہووے گا ۔ ہُن کسے نُوں گھل تے اوہنوں میرے کول لیا ۔ کیوں جو اوہ مرن دے لائق اے ۔³²۔ تے یونتنؔ نے اپنے پیو نُوں جواب دے کے آکھیا ۔ پئی اوہ کیوں ماریا جاوے ۔ اوہنے کیہ کیِتا اے ؟ ³³۔ تدھ ساؤل ؔ نے برچھی چُکی پئی یُونتن نُوں مارے تے یُونتنؔ جان گیا پئی اوہدے پیو نے داؤُؔد نُوں جانو مار دین دا پکا ارداہ بنھ لیا اے ۔ ³⁴۔ ایس لئی یوُنتنؔ بڑے کرودھ نال کھانے دے میز توں اُٹھ گیا تے داؤُؔد لئی پریشان ہون دے سببوں اوہنے نوے چَن دے اوس دوُسرے دیہاڑے کھانا ناں کھاہدا ۔ کیوں جو اوہدے پیو نے اوہنوں ڈھیٹھ کیِتا ۔³⁵۔ تے صبح نُوں یونتنؔ اوس ویلے ویرانے چہ گیا جیہڑا داؤُؔد نال قول قرار کیِتا سی ۔ تے اوہدے نال اِک نِکا مُنڈا سی ۔ ³⁶۔تے اوہنے مُنڈے نُوں آکھیا ۔ تے اوہنے مُنڈے نُوں آکھیا ۔ نَس تے جیہڑا تیِر میں چلانا آں چُک کے لیا ۔ تے اوہنے تیِر چلایا ۔جیہڑا اوہدے توں اگاں ڈِگا ۔ ³⁷۔ جیہدوں اوہ مُنڈا اوس تیِر دی تھاں تے اَپڑیا ۔ جیہڑا یونتنؔ نے چلایا سی ۔ تے یونتن ؔ نے اُچی آواز نال مُنڈے نُوں آکھیا ۔ تیِر تیرے اَگے آ ۔³⁸۔ تے یُونتنؔ نے فیر اُچی آواز نال مُنڈے نُوں آکھیا ۔ پئی چھیتی نال جا ۔ کھلوئیں ناں ۔ تے مُنڈے نے یُونتنؔ دے تیِر چُکے ۔ تے اَپنے آقا کول پَرتیا ۔ ³⁹۔ تے مُنڈے نوں کوئی پتا ناں لگا ۔ کیوں جو کلّا یونتنؔ تے داؤُدؔ ایس راز نُوں جاندے سی ۔ ⁴⁰۔ تدھ یُونتن ؔ نے اَہنے ہتھیار مُنڈے نُوں دِتے ۔ تے اوہنوں آکھیا ۔ جا تے ایہناں نُوں شہر وَل لے جا ۔⁴¹۔ جِس طرحاں ای اوہ مُنڈا چلا گیا ۔ داؤُؔد پتھراں دے ڈھیر دے کولوں نِکلیا تے اپنے مُونہہ بھار زمین تے ڈِگا تے تِن واری زمین تیِک سِر نیویا۔ تے اوہناں دونواں نے اِک دوُجے نُوں چُمیا ۔ تے اِک دوُسرے لئے روئے ۔ تے داوُؔد دا رونا وددھ گیا۔ ⁴²۔ تے یُونتن نے داؤُؔد نُوں آکھیا ۔ خیری مہری پَرت جا ۔ پکّا اے پئی اسیں خُداوند دے ناں چہ سونہہ کھاہدی تے آکھیا ۔ پئی میں تے تیرے وِچکار تے میری اَلّ تے تیری اَلّ دے وِچکار سدا تیِک خُداوند گواہ ہووے ۔ تدھ داؤُؔد اُٹھیا تے چلا گیا ۔ تے یونتنؔ شہر وَل پَرت آیا ۔

21¹۔تے داؤُؔد نوبؔ وِچ اخیملک ؔ کاہن دے کول آیا ۔ تے اخیملک ؔ کمبدا ہویا ۔ داؤُؔد نُوں ملن آیا ۔ تے اوہنوں آکھیا ۔ پئی تُوں کیوں کلّاں ایں ؟ تے تیرے نال کوئی نئیں ۔ ²۔ تے داؤُؔد نے اخیملکؔ نُوں آکھیا ۔ پئی بادشاہ نے مینوں اِک کَم کرن دا حکم کیتا اے ۔ تے جیہڑا حُکم تینوں کرنا آں ۔ اوہدی کِسے نُوں سوُہ ناں لگے ۔ تے نوکراں نُوں میں فلانی تھاں تے بِٹھایا ۔³۔ تے ایس ویلے تیرے ہَتھ چہ کیہ اے ؟ مینوں پَنج روٹیاں دے ۔ یاں جو کُجھ تیرے کول اے ۔ ⁴۔ تے کاہن نے جواب چہ آکھیا ۔ تے داؤُؔد نُوں آکھیا ۔ پئی میرے کول عام روٹی نئیں ۔ پَر پاک روٹی اے ۔ شرط ے پئی اوہناں جواناں نے اَپنے آپ نُوں زنانیاں توں بچایا ہووے ۔⁵۔ تے داؤُؔد نے کاہن نُوں جواب دِتا۔ پئی کَل تےپرسوں ساڈے نکلن دے ویلے زنانیاں ساڈے توں دوُر ای رئیاں ۔ تے جواناں دے بھانڈے پاک سی ۔ بھاویں ساڈا پینڈا معمولی سی ۔ تے اَج ضرور بھانڈیاں چہ پاک ہووے گا ۔ ⁶۔ تے کاہن نے اوہنوں پاک روٹی دِتی۔ کیوں جو اوتھے ہور روٹی نئیں سی ۔ سوائے اوس روٹی دے جیہڑی خُداوند دے اَگوں چُکی گئی سی ۔ تاں جو چُکن دے دیہاڑے اوہدی تھاں تتی روٹی رکھی جائے ۔⁷۔ تے اوس دیہاڑے اوتھے ساؤلؔ دے خادماں چوں اِک بندہ خُداوند دے حضور رُکیا ہویا سی جیہدا ناں دوئیگ ادومی ؔ سی ۔ تے اوہ ساؤل ؔ دے ایالیاںچوں وڈا سی ۔⁸۔ تے داؤُؔ نے اخیملک ؔ نُوں آکھیا ۔ پئی کیہ تیرے کول کوئی برچھی یاں تلوار نئیں ؟ کیوں جو میں اَپنی تلوار تے اَپنے ہتھیار نئیں لیایا ۔ کیوں جو بادشاہ دا حُکم چھیتی کرن دا سی ۔ ⁹۔ تے کاہن نے آکھیا ۔ پئی ایتھے جُولیتؔ دی تلوار اے ۔ جیہنوں تُوں ایلہؔ دی وادی چہ قتل کیتا۔ تے اوہ لیڑے چہ ولیٹی ہوئی چوغے دے مگر پئی ہوئی اے ۔ جیکر تُوں چائیں تے لے سکنا ایں ۔ کیوں جو اوہدے سوا ایتھے کوئی نئیں اے ۔ داؤُؔ دنے آکھیا ۔ میرے لئی اوہدے ورگی کوئی ہے ای نئیں ۔ ایہو ای مینوں دے دے ۔¹⁰۔ تے داؤُد ؔ اُٹھیا ۔ تے اوسے ای دیہاڑے ساؤل ؔ اَگے نسیا۔ تے جات ؔ دے بادشاہ اکیسؔ کول آیا ۔ ¹¹۔ اکیسؔ دی خادماں نے آکھیا ۔ کیہ ایہو داؤُدؔ دیس دا بادشاہ نئیں ۔ کیہ ایہدے بارے زنانیاں نے نچدیاں ہوئیاں ناں آکھیا پئی ساؤل ؔ نے مریا ہزاراں نُوں داؤُؔ نے ماریا لکھاں نُوں۔¹²۔ تےداؤُؔد نے ایہہ گَل اپے دِل چہ رکھی تے جاتؔ دے بادشاہ اکیس ؔ توں بوہت تبکیا۔ ¹³۔ تے اوہنے اوہناں دے اَگے اپنی شکل بدلی ۔ تے اَپنے آپ نُوں کملا بنایا ۔ تے پھاٹک دے بُہیاں تے کھروچن لگ پیا ۔ تے اپنا تھوک اپنی داڑھی تی وگان لگ پیا ۔¹⁴۔ تدھ اکیسؔ نے اپنے نوکر نُوں آکھیا ۔ تُسیں ویکھدے پئی ایہہ بندہ کملا اے ۔ تُسیں کیوں ایہنوں میرے کول لیائے او ؟ ¹⁵۔ کیہ ساڈے کملیاں دا گھاٹااے پئی تُسیں ایہنوں لیائے ۔ تاں جو میر اَگے کملیاں والے کم کرے ؟ کیہ اے بندہ میرے گھر وڑھے گا ۔

22¹۔تے داؤُؔد اوتھوں نکلیا ۔تے عدلامؔ دے غار وَل نَس گیا ۔ جیہدوں اوہدے بھراواں تے اوہدے پیو دے سارے ٹبر نے سُنیا ۔ تے اوہ اوتھے اوہدے کول گئے ۔ ²۔ تے سارے اُجڑے تے قرضائی سَن تے سارے جان دی تنگی چہ سَن ، اوہدے کول جمع ہوئے ۔ تے اوہنوں اپنا سردار منیا ۔ تے اوہدے نال گھٹو گھٹ چار سو بندے سَن ۔³۔ تے اوتھوں داؤُؔد موآبؔ دے مصفہ ؔ وَل اَپڑیا ۔ تے موآب ؔ دے بادشاہ نُوں آکھیا ۔ پئی میرے پیو تے میری ماں نُوں میرے کول رہن دے جیہدوں تیِک میں ناں ویکھاں پئی خُدا میرے نال کیہ کردا اے ۔ ⁴۔ تے اوہ اوہناں نُوں موآبؔ دے بادشاہ دے کول لیایا۔ تے اوہ اوہدے کول جیدوں تیِک داؤد قلعے چہ رئیا اوہدے نال ای رئے ۔ ⁵۔ تے جاد ؔ نبی نے داؤُؔد نُوں آکھیا ۔ پئی قلعے چہ ناں رہ نئیں تے چلا جا ۔ تے حارؔت دےجنگل چہ چلا گیا۔⁶۔ تےساؤلؔ نے سُنیا پئی داؤُؔ د تے اوہناں بندیاں دا جیہڑے اوہدے نال نیں ، سوُہ ملی اے ۔ اوس ویلے ساؤل ؔ رامہؔ وِچ جھاؤ دے رُکھ دے ہیٹھاں جبعہؔ چہ بیٹھا ہوئیا سی ۔ تے اوہدای برچھی اوہدے ہَتھ وِچ سی ۔ تے اوہدے سارے نوکر اوہدے اَگے کھلوتے سی ۔⁷۔ تے ساؤلؔ نے اپنے سارے نوکراں نوں جیہڑے اوہدے اَگے کھلوتے سی آکھیا ۔ بنیا مین ؔ دے بچیو! سُنو۔ کیہ یسیؔ دا پُتر تُہانوں پیلی یاں انگور اں دے باغ دیوے گا؟ یاں تُہانوں ساریاں نُوں ہزاراں دے سردار تے سینکڑیاں تے سردار بناوے گا ۔ ⁸۔ پئی تُسیں سارے میری مخالفت کردے او۔ تے تُہاڈے چوں کوئی نئیں جیہڑا مینوں دسے پئی میرے پُتر نے یسیؔ دے پُتر نال کیہ قول قرار کیِتا ۔ تے تُہاڈے چوں کوئی نئیں جیہڑا میرا دردی ہووے ۔ تے مینوں سوُہ دیوے ۔ پئی میرے پُتر نے میرے نوکر نُوں میرے خِلاف بھڑکایا اے ۔ ایتھوں تیِک پئی اوہ مینوں مارن لئی اڈیکیا ۔ جِس طرحاں کہ تُسیں ہُن ویکھدے او ۔⁹۔ تدھ ادومی دوئیگؔ جیہڑا ساؤل ؔ دے خادماں دے کول کھلوتا سی ۔ جواب چہ آکھیا ۔پئی میں یسیؔ دے پُتر نُوں نوبؔ وِچ اخی طوبؔ دے پُتر اخیملکؔ دے کول ویکھیا ۔ ¹⁰۔ تے اوہنے خُداوند نوں اوہدے لئی سوال پُچھیا تے اوہنوں روٹی دِتی تے فلسطینی ؔ جولیتؔ دی تلوار اوہدے حوالے کیِتی ۔¹¹۔ تدھ بادشاہ نے بندے گھل کے کاہن ابی طوب ؔ دے پُتر اخیملکؔ نُوں تے اوہدے پیو دے ٹبر دے سارے کاہناں نُوں جیہڑے نوب وِچ سَن سدیا ۔ تے ایہہ سارے بادشاہ دے کول آئے ۔ ¹²۔ تے ساؤل ؔ نے آکھیا اے اخی طوب دے پُتر سُن ۔ اوہ بولیا اے میرے آقا! میں حاضر آں۔ ¹³۔ تے ساؤل ؔ نے اوہنوں آکھیا پئی تُوں تے یسیؔ دا پُتر کیوں میری مُخالفت کردے او؟ تُوں اوہنوں روٹی تے تلوار دِتے تے تُوں اوہدے لئی خُدا توں پُچھیا پئی اوہ میرے خلاف اُٹھے تے میرے لئی ڈیرے لائے ۔ جِس طرحاں پئی اَج دے دیہاڑے ویکھنا ایں ۔¹⁴۔ اخیملکؔ نے بادشاہ نوں جواب دے کے آکھیا ۔ پئی میرے سارے نوکراں چوں داوُؔد بادشاہ دے جوائی وگرا کون بھروسے والا اے ۔ جیہڑا تیری گَل منن لئی تیار تے تیرے گھر وِچ عز ت دار اے ۔ ¹⁵۔ کیہ میں اوہدے لئی خُدا توں اَج سوال کرنا شروع کیِتا ۔ ایہہ میرے پراں ہووے ۔ بادشاہ اپنے نوکر دے پاروں تے میرے پیو دے ٹبر دے پاروں کوئی شک شُبہ ناں کرے ۔ کیوں جو تیرا نوکر ایس حُکم دے بارے تھوڑا یاں بوہت زیادہ نئیں جاندا ۔¹⁶۔ تدھ بادشاہ نے آکھیا ۔ تُوں پکّا مریں گا ۔ اے خیملکؔ تُوں تے تیرے پیو دا سار ا ٹبّر ۔ ¹⁷۔ فیر بادشاہ نے چپڑاسیاں نال جیہڑے اوہدے اَگے کھلوتے سَن آکھیا ۔ پھِرو تے خُداوند دے کاہناں نُوں جانو ماردیو ۔ کیوں جو اوہناں دے نال دے ہَتھ وی داؤُؔد دے نال نیں ۔ اوہناں نُوں پتا سی پئی اوہ نسیا ہوئیا اے ۔ تے مینوں سوُہ ناں دتی ۔ پَر بادشاہ دے نوکراں نے ناں چائیاپئی اپنے ہَتھ خُداوند دے کاہناں دے خلاف اُٹھے ۔¹⁸۔ تدھ بادشاہ نے ادومی دوئیگ ؔ نُوں آکھیا ۔ تُوں پَرت تے کاہناں اُتے حملہ کر ۔ سو ادومی دوئیگؔ اَگے ودھیا تے کاہناں تے حملہ کیِتا ۔ تے پچاسی بندیاں نُوں سوُتر دے چوغے پائے ہوئے سَن ۔ اوس دیہاڑے جانو ماریا ۔ ¹⁹۔ فیر اوہنے کاہناں دے شہر نوب ؔ نُوں تلوار دی دھار نال ماریا ۔ بندیاں تے زنانیاں تے نیانیاں تے دودھ پیندے بچیاں تے ڈھگیاں تے بھیڈ بکریاں نُوں تلوار دی دھار نال مارایا۔²⁰۔ پَر اَخی طوب دا پُتر اَخیملکؔ دا اِک پُتر جیہدا ناں ابی یاترؔ سی ، بَچ گیا ۔ تے اوہ داؤُؔد دے کول نَس گیا ۔ ²¹۔ تے ابی یاتر ؔ نے داؤُدؔ نُوں سوُہ دِتے پئی ساؤلؔ نے خُداوند دے کاہناں نُوں جانو ماریا اے ۔²²۔ تے اوسے دیہاڑے جان لیا سی پئی اوہ ساؤل ؔ نُوں سوُہ دیوے گا ۔ ایس لئی میں ای تیرے پیو دے ٹبّر دی ساری جاناں دے مرن دا سبب بنیا آں ۔ ²³۔ ایس لئی تُں میرے نال رہ ۔ تے ناں گابھر ۔ کیوں جو میری جان دا ویری سی اوہو ای تیری وی جان دا ویری اے ۔ سو تُوں میرے نال چنگا رہویں گا ۔

23¹۔ تے داؤُؔد نُوں سوُہ دِتی گئی ۔ تے آکھیا گیا پئی فلسطینیؔ قبیلے دے خلاف جنگ کر رے نیں ۔ تے پیلیاں وَل پَرت رے نیں ۔ ²۔ تے داؤُدؔ نے خُدوند توں پُچھیا تے آکھیا ۔ کیہہ میں جاواں تے ایہناں فلسطینیاں نُوں ماراں ؟ خُداوند نے داؤُؔد نُوں آکھیا پئی جا کیوں جو تُوں فسطینیاں ؔ نُوں ماریں گا تے قعیلہؔ نُوں بچاویں گا ۔³۔ تدھ داوُؔاد نُوں اوہدے سنگیاں نے آکھیا ۔ پئی اسیں تے ایتھے یہوداہؔ چہ ڈردے رہنے آں ۔ تے تدھ کیہناں بوہتا ڈراں گے ۔ جیکر اسیں قعیلہؔ وِچ فلسطیناں ؔ دے لشکراں د ے اَگے جایئے۔ ⁴۔ ایس لئی داؤُدؔ نے خُداوند توں فیر پُچھیا ۔ تے خداوند نی جواب چہ آکھیا ۔اُٹھ ۔ قعیلہؔ وَل جا ۔ کیوں جو میں فلسطینیاں ؔ نُوں تیرے ہَتھ چہ کر دیواں گا ۔⁵۔ تدھ داؤُدؔ تے اوہدے بندےقعیلہ ؔ وَل گئے ۔ تے فلسطیناں ؔ نال لڑے ۔ تے اوہناں دے ڈنگر لے آئے ۔ تے اوہناں نُوں بوہت ماریا ۔ ایس طرحاں داؤُؔد نے قعیلہؔ دے لوکاں نُوں چھُڈوایا۔ ⁶۔ تے اینج ناں ہوے پئی جیہدوں اخی ملک ؔ دا پُتر ابییاترؔ داؤُدؔدے وَل نسیا۔ تے اوہدے نال قعیلہؔ چہ آیا تے اوہ چوغہ اپنے نال لے آیا سی ۔⁷۔ تے ساؤلؔ نُوں سوُہ دِتی گئی پئی داؤُؔد قیعلہؔ چی آیا اے ۔ تے ساؤلؔ نے آکھیا ۔ پئی خُدا نے اوہنوں میرے ہَتھ کر دِتا اے ۔ کیوں جو اوہ اجہیے شہر دے وِچ گیا ۔ جیہدے بوُہے تے باریاں نیں ۔ ⁸۔ تے ساؤل ؔ نے سارے لوکاں نُوں لڑائی دے لئی سدیا۔ پئی قعیلہؔ تے اُتر کے داؤُدؔ تے اوہدے بندیاں نُوں گھیرا پا لین۔ ⁹۔ تے داؤُؔد جان گیا پئی ساؤلؔ اوہدے خلاف بدی کرن دا سوچ رئیا اے ۔ تے اوہنے ابیاترؔ کاہن نُوں آکھیا ۔ پئی چوغہ ایدھر لیا ۔¹⁰۔ تے داؤُؔد نے آکھیا ۔ اے خداوند اسرائیلؔ دے خُدا میرے بندے نے سُنیاں ایں پئی ساؤلؔ قعیلہؔ چہ آ کے میرے سببوں شہر نُوں ڈھان دا اِرادہ کر لیا اے ۔ ¹¹۔ تے کیہ قعیلہؔ دے لوکی مینوں اوہدے ہَتھ چہ کر دین گے ؟ کیہ ساؤلؔ ورگا تیرے بندے نے بندے نے سُنیا ایں ۔، ساہنوں گھیرا پالے گا ؟ اے خُدواند اسرائیلؔ دے خُدا اپنے بندے نُوں دس دے خداوند نے آکھیا ۔ اوہ گھیرا پاوے گا ۔¹²۔ تے داؤُدؔ نے آکھیا ۔ کیہ قعیلہؔ دے لوکی مینوں تے میرے بندیاں نُوں ساؤلؔ دے ہَتھ وِچ دے دِتا گیا ؟ خُداوند نے آکھیا کر دین گے ۔¹³۔ تدھ داؤُدؔ تے اوہدے بندے جیہڑے گھٹو گھٹ چھے سو سَن ، اُٹھے تے قعیلہؔ چوں نِکل گئے ۔ تے جیدھر مُونہہ چُکیا ۔اودھر ای ٹُر گئے ۔ تے ساولؔ نُوں سوُہ گھلی گئی ۔ پئی داؤُدؔ قعیلہؔ وَلوں بھج گیا ۔ تے اوہ جان توں رُکیا ۔ ¹⁴۔ تے داؤُؔد ویرانے چہ چنگی تھاں تے ٹُر گیا ۔ تے دشتِ زیفؔ دے پہاڑ اُتے رئیا تے ساؤل ؔ داؤُدؔ نُوں لبھن چہ لگا رہندا سی ۔ پر خُدا اوہدے اوہنوں اوہدے ہَتھ چہ ناں کیِتا ۔¹⁵۔ تے داؤدؔ نے ویکھیا پئی ساؤلؔ اوہنوں لبھن لئی نِکلیا اے ۔ تے داؤُؔد زیِف دے ویرانے چہ حُورش ؔ سی ۔ ¹⁶۔ تے ساؤل ؔ دا پُتر یونتن اُٹھیا ۔ تے داؤُدؔ دے کول حوُرش آیا تے اوہدا ہَتھ خُدا نے پکّا کیتا ۔ تے اوہنوں آکھیا ۔¹⁷۔ ناں گابھر ۔ کیوں جو میرے پیو ساؤل ؔ دا ہَتھ تیرے اُتے نئیں آوے گا ۔ تے تُوں اسرائیلؔ تے راج کریں گا ۔ تے میں تیرے نال دوُجے حِصے تے ہوواں گا ۔ تے میرا پیو ساؤلؔ وی ایہہ جاندا اے ۔ ¹⁸تے دونواں نے خُداوند دے اَگے قول قرار کیِتا تے داؤُؔد حوُرش چہ رئیا ۔ جیہدوں یُونتن ؔ اَپنے گھر وَل ٹُر گیا ۔¹⁹۔ تے زیفؔ دے لوکی جبعہؔ چہ ساؤل ؔ کول آئے تے آکھیا داؤدؔ ساڈےوچکار محفوظ تھاواں چہ حکیلہؔ دی پہاڑی دے حوُرش ؔ جیہڑی ویرانے دے پُورب وَل اے ، لُکیا ہویا اے ۔ ²⁰۔ ہُن اے بادشاہ ۔ جس طرحاں تیرا دِل چاؤندا سی پئی تُو ں جاویں ۔ ٹُر جا تے ساڈ ے وَس ہووے گا ۔ پئی اسیں اوہنوں بادشاہ دے ہَتھ کر دیئے ۔²¹۔ ساؤلؔ نے آکھیا ۔تُسیں خُداوند وَلوں مُبارک ہوو۔ کیوں جو تُسیں میرے تے بھلیائی کیِتی۔ ²²۔ پَر جاؤ تے پُچھ دَس کرو ۔ تے سوُہ لاؤ ۔ تے اوہ تھاں ویکھو جِتھے اوہدا ٹھِکانااے ۔ تے کون اے جیہنے اوتھے اوہنوں ویکھیا ۔ کیوں جو مینوں آکھیا گیا اے ۔ پئی اوہ بوہت چال با ز اے ۔ ²³۔ سو ویکھو ساریاں لُکیا ں تھاواں ، جِتھے اور لُکدا اے ۔ سوُہ لوو ۔ تے پکّی سوُہ لے کے میرے کول آؤ۔ تے میں تُہاڈے نال جاواں گا ۔ تے جیکر اوہ دیس چہ ہووے ۔ یہوداہؔ دے ہزاراں ہزار وِچوں میں اوہنوں لبھ لواں گا ۔²⁴۔ تدہ اوہ اُٹھے تے ساؤلؔ دے اَگے زیفؔ وَل گئے ۔ تے داؤُؔ د تے اوہدے بندے دشتِ ماعون ؔ دے وچکار ویرانے وِچ سَن ۔ جیہڑا ویرانے دے پُورب وَل سی ۔ ²⁵۔ تے ساؤل ؔ تے اوہدے بندے لبھن لئی گئے ۔ تے داؤُؔ د نُوں سوُہ گھلی گئی ۔ تے اوہ چٹان وَل آیا ۔ تے دشتِ ماعونؔ وِچ رُکیا رئیا۔ جیہدوں داوُؔد نے سُنیا تے اوہنے دشتِ ماعون وِچ داؤُؔ د دا پِچھا کیِتا ۔²⁶۔ تے ساؤلؔ پہاڑ دے ایس پاسے جاندا سی ۔ تے داؤُؔد تے اوہدے بندے اوہدے دوُجے پاسے سی ۔ تے داؤُؔد ساؤلؔ توں نَس جان لئی چھیتی کردا سی ۔ تے ساؤلؔ تے اوہدے بندیاں نے داؤُؔد تے اوہدے نال دیاں نُوں گھیرا پا لیا ۔ تاں جو ایہناں نُوں پھڑ لین۔ ²⁷۔ ایسے ویلے اِک چِٹھی دین والا ساؤل ؔ کول آیا ۔ تے اوہنوں آکھیا ۔ پئی چھیتی کر تے ٹُر جا کیوں جو فلسطینیؔ دیس چہ وَڑ گئے نیں ۔²⁸سو ساؤل ؔ داؤُدؔ نُوں لبھن لئی پھردا رئیا ۔ تے فلسطیناں ؔ نُوں مِلن لئی گیا ۔ ایس لئی اوس تھاں دا ناں صالح محلقوتؔ رکھیا گیا۔ ²⁹- تے فیر داود اوتھوں ٹُر گیا تے عینؔ جدّیؔ دے قلعیاں وِچ رہن لگ پیا۔

24¹۔ تے داؤُد ؔ اوتھوں نِکل کے جدیؔ محفوظ تھاواں چہ آ وڑھیا ۔ ²۔ جیہدوں ساؤلؔ فلسطیناں ؔ دا پِچھا کر کے پچھاں پرتیا تے اوہنوں سوُہ دِتی گئی تے آکھیا گیا ۔ ویکھو داؤُؔدؔ جدیؔ دے ویرانیاں چہ اے ۔³۔ تدھ ساؤل ؔ نے سارے اسرائیلؔ چہ تِن ہزار چونویں مرد لئے تے داؤُؔد تے اوہدے نال دیاں نُوں لبھن لئی کوہی بُزکیؔ پہاڑاں تے گیا ۔ ⁴۔ تے بھیڈاں دے واڑے دے کول جیہڑے راہ تے سَن ،آیا۔ اوتھے اِک غار سی ۔ تے ساؤل ؔ جنگل پانی لئی غار چہ وڑھیا ۔ تے داؤُدؔ تے اوہدے نال دے غار دے وِچ بیٹھے ہوئے سَن ۔⁵۔ تدھ داؤُؔ د نال اوہدے نال دیاں نے آکھیا ایہہ اوہ دیہاڑہ اے جیہدے سببوں خُداوند نے آکھیا ۔ ویکھ ! میں تیرے ویری نُوں تیرے ہَتھ چہ کر د ئیاں گا ۔ پئی تُوں اوہدے توں جو کُجھ تیریاں نظراں چہ چنگا لگے واہ کریں ۔ تدھ داؤُؔد نے اُٹھ کے ۔ چوری چھُپے ساؤل ؔ دے چوغے دی نُکر کٹ لئی ۔ ⁶۔ اوہدے مگروں داؤد ؔ دا دِل وِس چہ ناں رئیا پئی اوہناں ساؤلؔ دے چوغے دی نُکر کٹی ۔ ⁷۔ تے اوہنے اپنے نال دیاں نُوں آکھیا ۔ خُداوند ناں کرے میں اینج آقا نال کراں جیہڑا خُداوند دا مسحّ کیتا ہویا اے ۔ تے اَپنا ہَتھ اوہدے تے چُکاں کیوں جو اوہ خُداون د ا مسحّ کِتیا ہوئیا اے ۔⁸۔ تے داؤُؔد نی ایس کلام توں اپنے نال دیاں نُوں ڈھکیا ۔ تے اوہناں نُوں ساؤل ؔ تے حملہ ناں کرن دِتا ۔ فیر ساؤل ؔ اُٹھیا ۔ فیر غار چوں نکلیا۔ تے اگاں ودھیا ۔ ⁹۔ اوہدے مگروں داؤُؔ د اُٹھیا تے غار چوں نکلیا ۔ تے ساؤل ؔ نُوں آواز دِتی تے آکھیا ۔ اے میرے آقا ! بادشاہ تدھ ساؤلؔ نے اپنے مگر پوؤ نہہ کے ویکھیا ۔ تے داؤُؔداپنے مُونہہ بھار دھرتی تے ڈِگ کے متھا ٹیکیا ۔¹⁰۔ تے داؤُؔ د نے ساؤلؔ نُوں آکھیا تُوں کیوں لوکاں دیاں گلّاں باتاں سننا ایں ۔ پئی داؤُؔد تیرا نُقصان چاؤندا اے ۔ ¹¹۔ تیریاں اکھاں نے اِج ویکھ لیا اے پئی خُداوند نے غار وِچ تینوں میرے ہَتھ چہ کر دِتا ۔ تے تینوں آکھیا پئی تینوں جانو ماردیا پَر میں تیرے تے بھلا کیتا تے آکھیا ۔ پئی میں اَپنے آقا اُتے اپنا ہَتھ ناں چُکاں گا ۔ کیوں جو اوہ خُدا وند دا مسحّ کیتا ہویا اے ۔¹²۔ تے ویکھ اے میرے پیو تیرے چوغے دی نُکر میرے ہَتھ وِچ اے ۔ سو میں ایس گل توں پئی میں تیرے چوغے دی نُکر کٹی ۔ تے میں تینوں جانو ناں ماریا ۔ تے دھیان کر تے ویکھ میرے ہَتھ چہ کوئی بُریائی تے کوئی خُودی نئیں تے ناں میں تیرا کوئی پاپ کیتا ۔ تے تُوں میر ی جان لین لئی میرا پِچھا کرنا ایں ۔ پئی اوہناں لےَ لےَ۔ ¹³۔ سو خُداوند میرے تے تیرے وِچکار نیاں کرے ۔ تے خُداوند تیرے توں میرا انتقام لوے۔ پر میرا ہَتھ تیرے خلاف نےنئیں ہووے گا ۔¹⁴۔ جِس طرحاں پئی پُرانی اکھان چہ آکھیا جاندا اے ۔ بھیڑیاں چوں بھیڑی شے ای نِکلدی اے ۔ میرا ہَتھ تیرے خلاف نئیں ہووے گا ، ¹⁵۔ اسرائیل ؔ دا بادشاہ کِس دے مگر نِکلیا ۔ تے کیہدے مگر پِچھا کرن آیا ۔ اِک مرے ہوئے کُتے دے مگر یاں اِک پِسو دے مگر ۔¹⁶۔ سو خداوند ای نیاں کرے تے میرے تے تیرے وِچکار نیاں کرے ۔ تے ویکھے ۔ تے میرے دعوےٰ دا فیصلہ کرے ۔ تے تیرے ہَتھوں مینوں چُھڈوائے ۔¹⁷۔ جیہدوں داوُؔد نے ایہہ گلاں ساؤل ؔ نال کر لیاں تے ساؤل ؔ نے آکھیا ۔ اے میرے پُتر داؤُؔ د کیہ اے تیری آواز اے ۔ تے ساؤلؔ اُچی آواز نال رویا ۔ ¹⁸۔ فیر اوہنے داؤُؔد نُوں آکھیا ۔ تُوں میرے توں بوہتا سچا ایں ۔ کیوں جو تُوں مینوں چنگا سلوک کیِتا ۔جیہدوں کہ میں تیرے نال بُریائی کیتی ۔¹⁹۔ تے تُوں اَج دے دیہاڑے ایہہ ظاہر کیِتا ۔ پئی تُوں میرے نال چنگا کیِتا ۔ کیوں جو خُداوند نے مینوں تیرے ہَتھ وِچ دِتا ۔ کیہ تُوں مینوں مار ناں دیندا ؟ ²⁰۔ کیوں جو بھاویں کو ئی بندہ اَپنے ویری نُوں ویکھے تے کیہ اوہنوں اوہدی راہ چہ بھلیائی نال جان دیوے گا؟ سو ایس بھلیائی دے بدلے جیہڑی تُوں اَج دے دیہاڑے میرے کیِتی اے ۔ خداوند تینوں اَجر دیوے گا ۔²¹۔ تے ہُن میں جاننا آں پئی تُوں بادشاہ بنیں گا ۔ تے اسرائیلؔ دی قوم تیرےہَتھ چہ رہوے گی ۔ ²²۔ تاں جو ایس ویلے تُوں میرے نال خُداوند دی سونہہ کھا۔ پئی میرے مگر تُوں میری اَل ّ نُوں جانوں نئیں مارے گا ۔ تے میرے پیو دے ٹبر چووں میرا ناں مُکا نئیں دیویں گا ۔ ۔ سو داؤُدؔ نے ساؤلؔ نال سونہہ کھاہدی ۔ تے ساؤل ؔ اَنے گھر پَرت گیا ۔ تے داؤُؔ د تے اوہدے نال دے محفوظ تھاں وَل ٹُر گئے ۔

25¹۔ تے سیموئیل مر گیا ۔ تے کُل اسرائیلؔ کٹھے ہوئے تے اوہدے تے روئے ۔ تے رامہؔ چہ اوہدے ای گھر چہ اوہنوں دفنایا۔ تے داؤُؔد اُٹھیا تے دشتِ ماعونؔ وَل چلا گیا ۔ تے ماعونؔ چہ اِک بندہ سی ۔²۔ جیہدی جائداد کرمِل وِچ سی ۔ تے اوہ بڑا امیر بندہ سی ۔ اوہدیاں تِن ہزار بھیڈاں تے اِک ہزار بکریاں سَن۔ تے اوہ کرمِل چہ اپنی بھیڈاں دی اون مُنداسی ۔ ³۔ اوہدا ناں نابال ؔ تے اوہدی زنانی دا ناں ابی جائل ؔ سی ۔ تے ایہہ زنانی بوہت سیانی تے سوہنی سی ۔ تے ایہدا بندہ نابالؔ دل د ا سخت تے کماں دا بھیڑا سی ۔ تے اوہ کالب ؔ دے گھرانے چوں سی ۔⁴۔ تے داؤد ؔ نے ویرانے چوں سُنیا ۔ پئی نابال ؔاپنی بھیڈاں دی اون مُندا اے۔ ⁵۔ تے داؤُدؔ نے اپنے دَس جواناں نُوں گھلیا ۔ تے داوُدؔ نے جواناں نُوں آکھیا ۔ تُسیں کِرمل ؔ تے چڑھو تے نابالؔ کول جاؤتے میرا ناں لے کے سلام آکھو ۔ ⁶۔ تے اوہنوں اینج آکھو ۔ تیری خیر ہووے ۔ تیرا گھر بار دی خیر ہووے ۔ جو کُجھ تیرے کول اے ایہدی وی خیر ہووے ۔⁷۔ میں سُنیا اے ۔ پئی ایس ویلے تیرے کول اون مُنن والے نیں ۔ تے تیرے ایالی میرے کول رئے ۔ تے اسیں اوہناں نُوں ناں ستایا ۔ اوہناں ساریاں دیہاڑیاں چہ جیہدوں تیِک پئی اوہ کِرمل چہ رئے اوہناں دی کوئی شے ناں گواچی ۔ ⁸۔ اپنے جواناں توں پُچھ تے اوہ مینوں دسن گے ۔ سو ایہہ جوان تیریاں اکھاں چہ چنگے رہن ۔ کیوں جو اسیں چنگے ویلے تیرے کول آئے ۔ ایس لئی جو کُجھ ترے ہَتھ چہ ہووے اپنے نوکراں تے اپنے پُتر داؤُؔد نُوں دے ۔⁹۔ تدھ اوہ جوان گئے ۔ تے ایہہ ساریاں گلّاں داؤُؔد پاروں نابالؔ نُوں دسیاں ۔ فیر مُونہوں کُجھ ناں آکھیا ۔ ¹⁰۔ نابال ؔ نے داؤُؔد دے نوکراں نُوں جواب دِتا ۔ پئی داؤُؔد کون اے ؟ تے یسیؔ دا پُتر کون اے ؟ اَج کل اینج دے بوہت سارے نوکے نیں جیہڑے اپنے مالکاں توں نَسے ہوئے نیں ۔ ¹¹۔ کیہ میں اَپنی روٹی تے پانی تے ذبیحے جیہڑے میں اَپنے اون لاؤن دالے ے لئی حلال کیِتے لواں تے اوہناں لوکاں نُوں دیواں ۔ جیہناں نُوں میں جاندا ی نئیں ۔ پئی کتھوں دے نئیں ۔¹²۔ تدھ داؤُؔ د دے جوان اپنے راہ پَے گئے ۔ تے پچھاں پَرت گئے ۔ تے اوہنوں ایہہ ساریاں گلاں دسیاں ۔ ¹³۔ تدھ داؤُؔد نے اَپنے نال دیاں نُوں آکھیا ۔ تُہاڈے چوں ہر اِک اپنی تلوار لَک نال بنھے ۔ تے ایسے ای طرحاں ای ہَر اِک نے اَپنی تلوار لَک نال بنھی ۔ تے داؤُؔد نے وی اَپنی تلوار لمکائی۔ ایسے طرحاں گھٹو گھٹ چار سو بندے داؤُؔد نے نال ٹُرے ۔ تے دوسو بندے مال دے کول رئے ۔¹⁴۔ تے نوکراں چوں اِک نے نابالؔ دی زِنانی ابیجیلؔ نُوں سوُہ دِتی تے آکھیا ۔ پئی داؤُؔد نے ویرانے چہ ساڈے مالک نُوں سلام کر ن لئی چِٹھی دین والے گھلے ۔ پَر اوہ اوہناں نال غُصے ہویا۔ ¹⁵۔ تے اوہناں بندیاں نے ساڈے نال بوہت ای بھلیائی کیِتی ۔ تے سونوں دُکھ ناں دِتا ۔ تے سراے دیہاڑے جد تیِک ساڈا اوہناں نال چنگا سلوک رئیا۔ ساڈی کئی چنگی شے گواچی ناں ۔ جد کہ اسیں ویرانے چہ ساں ۔¹⁶۔ تے جیہدوں تیِک اسیں اوہناں دے نال بھیڈاں نُوں چاردے رئے اوہ ساڈے لئی رات تے دِن کندھ وانگوں سَن ۔ ¹⁷۔ ہُن تُوں سوچ لے تے ویکھ پئی کیہ کرے گی ۔ کیوں جو ساڈے مالک اُتے تے اوہدے سارے ٹَبّر تے بلا اُترن والی اے ۔ تے اوہ تے شریر بند ہ اے ۔ پئی کوئی اوہدے نال گل بات کن دی ہمت نئیں کردا ۔¹⁸۔ تدھ ابیجیلؔ نے چھیتی کرکے دوسو روٹیاں تے مے دے دو مشکاں تے پَنج رہنیاں ہوئیاں بھیڈاں تے بھُنے ہوئے اناج دے پَنج پیالے تے اِک سو کِشمش دےگُچھے تے سُکے ہوئے انجیراں دی دو سو ٹیِکیاں لیاں ۔ تے ایہاں نُوں کھوتے تے لدیا ۔ ¹⁹۔ تے اَپنے نوکراں نُوں آکھیا ۔ تُسیں میرے اَگے ٹُرو ۔ تے میں تُہاڈے مگر مگر آؤنی آں ۔ تے اوہنے اَپنے بندے نابالؔ نُوں سوُہ ناں دِتی ۔²⁰۔ جیہدوں اوہ کھوتے تے بیہہ کے پہاڑ دے وِچکار آئی تے داؤُؔد تے اوہدے بندے اوہدے اَگے تھلے اُترے تے اوہ اوہناں نُوں مِلی ۔²¹۔ تے داؤُؔد نے آکھیا ۔ سی پئی میں اوہدی ساری شیواں دی جیہڑیاں ویرانے چہ سی فضول رکھولی کیِتی ۔ پئی سارا جو کُجھ اوہدا سی ۔ اوہدے چوں کوئی وی شے ناں گواچی۔ تے اوہنے مینوں بھلیائی د ے بدلے بدیدا صِلہ دتا۔ ²²۔ خُدا داؤُدؔنال اینج ای کرے سگوں ایس توں ودھ کرے جیکر میں صبح دو لو تیِک اوہدے سَب کُجھ وِچوں اِک وی چھڈاں ۔ جو کندھ تے مُوتے ۔²³۔ جیہدوں ابیجیلؔ نے داؤُؔد نُوں ویکھیا تے اوسے ویلے اَپنے کھوتے توں لتھی ۔ تے داؤُؔ د دے اَگے اَپنے مُونہہ بھار ڈگی ۔ تے دھرتی تے متھا ٹیکیا ۔ ²⁴۔ تے اوہدے پیراں اُتے ڈِ گ پئی تےت آکھیا ۔ اے میرے مالک ! ایہہ پاپ میرے اُتے لدھ تے اپنی نوکرانی نُوں اجازت دے پئی تیرے کَن وِچ گَل کرے ۔ تے تُوں اَپنی نوکرانی دی گَل سُن ۔²⁵۔ میرا مالک ایس شریر مرد نابالؔ دا بھلا -کرے ۔ کیوں جو جینج دا اوہدا ناں ایں اینج دا اوہ آپ اے ۔ ایس لئی پئی اودیا ناں بالؔ اے تے آکڑ اوہدے وِچ اے ۔ پَر تیری نوکرانی نے میرئ مالک دے نوکراں نُوں جیہڑے تُو ں گھلے ناں ویکھیا ۔ ²⁶۔ تے ہُن اے مالک ! جِندا خُداوند دی سونہہ تے تیری جان دی سونہہ ۔خُداوند نے تینوں رَت وگان توں تے اؔپنے ہَتھ نال بدلہ لین توں ڈک لیا ۔ سو تیرے سار ے ویری نابال ؔ وانگوں ہون ۔ تے اوہ سارے وی جیہڑے میرے مالک دے ویری نیں ۔²⁷۔ ہُن ایہہ ہدیہ جیہڑا تیری نوکرانی اپنے مالک دے اَگے لیائی اے ۔ ایہاں جاناں نُوں جیہڑیاں میرے مالک دے غُلام نیں ، دِتا جاوے ۔ ²⁸۔ تے تُوں اؔپنی نوکرانی دا پاپ معاف کر دے ۔ کیوں جو خُداوند میرے مالک دے لئی اِک ایماندار گھَر بناوے گا ۔ ایس سببوں پئی میرا مالک خُداوند دی لڑائیاں لڑدا اے ۔تے تیرے سارے دیہاڑیاں چہ تیرے چہ کوئی بھیڑا کم ناں ویکھیا گیا۔²⁹۔ تے فیر بندا اُٹھیا پئی تاں جو تیرے مگر آوے تے تیری جان دا ویری ہووے ۔ پَر میرے مالک دی جان خُداوند تیرے خُدا دے نال زندیاں دے گٹھڑی چہ بنھی ہوئی اے ۔ تے تیرے ویریاں دی جاناں نُوں غلیل دے پتھر وانگوں سُٹ دیوے گا ۔³⁰۔ تے اینج ہووے گا پئی جیہدو ں خُداوند میرے ویریاں دے لئی اوہ ساریاں چنگیاں گلّاں کرے ۔ جیہڑیاں اوہنے تیرے بارے آکھیاں تے تینوں اسرائیلؔ دا سردار مَنن۔ ³¹۔ تے ایہہ گل غَم دا سبب تے میرے مالک دے دِل دے لئی ٹھوکر دا سبب ہووے ۔ پئی تُوں بیفائدہ رَت وگائی ۔ یاں میرے مالک نے اَپنی جان دا بدلہ لیا ۔ تے جیہدوں خُداوند میرے مالک دے نال نیکی کرے تدھ تُوں اپنی نوکرانی نُو ں یاد رکھنا۔³²۔ تدھ داؤُؔد نے ابیجیلؔ نُوں آکھیا ۔ خُداوند اسرائیلؔ دا رَب بھلا ہووے جیہنے اَج تینوں میرے مِلن لئی گھلیا ۔ ³³۔ تیری سیان پُنامُبارک ہووے تے تُوں آپ مُبارِک ہوویں ۔ پئی اَج دے دیہاڑے تُوں مینوں رَت وگان توں تے اپنی جان دا بدلہ اَپنے ہتھوں لین توں ڈکیا ۔³⁴۔ نئیں تے زندہ خُداوند اسرائیلؔ دے خُدا دی سونہہ ۔ جیہنے مینوں تیرے نال بدی کرن توں ڈکیا ۔ جیکر توں چھیتی نال میرے مِلن لئی ناں آؤندی تے صبح دی لو تیِک نابال ؔ ناں بچدا ۔ جیہڑا کندھ تے مُوترے ۔ ³⁵۔ تے داؤُؔ نے اوہدے ہَتھوں جو کُجھ اوہ لیائی سی لے لیا تے اوہنو ں آکھیا۔ خیریں مہریں گھر پَرت جا ۔ ویکھ میں تیری مَنی تے تیرا خیال کیِتا۔³⁶۔ تدھ ابیجیلؔ نابال ؔ دے کول آئی تے ویکھو اوہنے اَپنے گھر چہ باشاہواں دی خِدمت کیِتی ۔ تے نابالؔ داجی خُوش سی ۔ کیوں جو اوہ نشے چہ سی ۔ تے اوہنے صبح دی لو تیِک کوئی نِکی یاں وڈی گَل ناں دسی ۔³⁷۔ جیہدوں صبح ہوئی تے اوہدا نشہ اُتریا تے اوہدی زنانی نے اوہنوں گُلاں دسیاں تے اوہد ا جی اوہدے اندر ڈُب گیا ۔ تے اوہ پتھر وانگوں سگت ہوگیا ۔ ³⁸۔ تے گھٹو گھت دس دیہاڑیاں باد نابال ؔ نُوں ماریا تے مر گیا ۔³⁹۔ جیہدوں داؤدؔد نے نابال ؔ دی موت دے بارے سُنیا تے آکھیا ۔ مُبارک ہووے خُداوند جیہنے نابال ؔ تو ں میری بےعزتی دا بدلہ لیا ۔ تے اپنے بندے دے ہتھوں بدی توں روکیا ۔ تے خُداوند نے بنابال ؔ دی شرارت نُوں اوہدے ای سِر اُتے سُٹیا ۔ تے داؤُؔد نے ابیجیلؔ نُوں سنیہا گھلیا پئی میں تینوں اپنی زنانی بناواں گا ۔ ⁴⁰۔ تے داؤُؔد دے خادم ابیجیلؔ دے کول کِرمَل ؔ چہ آئے تے اوہناں نے اوہنوں آکھیا ۔ پئی داؤُؔد نے ساہنوں تیرے کول گھلیا اے ۔ تاں جو اوہ مینوں اپنی زنانی بنا لے ۔⁴¹۔ تدہ اوہ سوٹی تے دھرتی تے موُنہہ پرنے متھا ٹیکیا ۔ تے آکھیا ۔ویکھ تیری بندی ، تیری نوکرانی وانگر اے پئی اپنے مالک دے خادموں دے پیر دھووے ۔ ⁴²۔ تے ابیجیلؔ نے چھیتی کیِتی تے سوٹی سنھے تے کھوتے تے بیہہ گئی ۔ تے اوہنے پنج نوکرانیاں لئیاں ۔ پئی اوہدے نال ٹُرئیاں تے اوہ داؤُؔد دے خبر دین والیاں دے مگر مگر ٹُریاں ۔ تے اوہدے زنانی بنی ۔⁴³۔ تے داوُؔد نے یزریعیلؔ توں اخینوعمؔ نُوں اپنی زنانی بنایا۔ تے ایس طرحاں ایہہ دونویں اوہدی زنانیاں بنیاں ۔ ⁴⁴۔ پر ساؤلؔ نے اَپنی دھی میِکلؔ جیہڑی داؤُؔ د دی زنانی سی لائش دے پُتر جلیمی فلطیؔ نُوں دے دیتیاں ۔

26¹۔ تے زیف ؔ دے لوکی جِبعہؔ وِچ ساؤل ؔ دے کول ائے تے آکھیا۔ویکھو ! داؤُؔد حکیلہؔ دی پہاڑی چہ جیہڑی ویرانے دے اَگے آ، لُکیا ہویا اے ۔ ²۔ تدھ ساؤلؔ اُٹھیا تے اسرائیلؔ چوں تِن ہزار چُنے ہوئے بندے نال لے کے زیفؔ دے ویرانے وَل گیا ۔ تان جو زیفؔ دے ویرانے چہ داؤُؔد نُوں لبھے ۔³۔ تے ساؤلؔ حکیلہؔ دی پہاڑی تے ویرانے دے اَگے راہ چہ ڈیرا لایا۔ تے داؤُؔد ویرانے چہ رہندا سی ۔ جیہدوں اوہنے ویکھیا ۔ پئی ساؤلؔ اوہدے مگر ویرانے چہ آؤندا اے ۔ ⁴۔ تے داؤُؔد نے مُخبر گھلے تے پکا پتا لوایا پئی ساؤل ؔ آیا سی ۔⁵۔ تدھ داؤُؔد اُٹھیا ۔ تے اوس تھاں تے آیا ۔ جِتھے ساؤلؔ دا ڈیرا سی ۔ تے اوہ تھاں ویکھی جِتھے ساؤلؔ تے اوہدے لشکر دا سردار نیر ؔ دا پُتر ابنیرؔ سوندے سَن ۔ تے ساؤلؔ تنبو چہ سوندا سی۔ تے لوکی اوہدے آلے دوالے ڈیرے لائے سَن۔⁶۔ تدھ داؤُؔد نے اخیملکؔ ، حتی اوریاہؔ تے یُوآب ؔ دے بھرا ضرویاہؔ دا پُتر ابیشے ؔ نال کلام کرکے آکھیا پئی ساؤلؔ دے ڈیرے چہ میرے نال کون جائے گا ۔ تے ابیشےؔ نے آکھیا ۔میں تیرے نال جاواں گا ۔ ⁷۔ جد کہ داؤُؔد تے ابیشےؔ رات دے ویلے لوکاں وَل آئے تے ویکھو ساؤلؔ خیمے چہ لما پیا ہوئیا سو رئیا سی ۔ تے اوہدی برچھی اوہدے سِر دے نیڑے زمین وِچ کھُبی سی۔ تے ابنیرؔ تے لوکی اوہدے داولے سو رئے سَن ۔ ⁸۔ تے ابیشے ؔ نے داؤُؔد نُوں آکھیا ۔ پئی اَج خُدا نے تیرے ویری نُوں تیرے ہَتھ چہ کر دِتا اے ۔ سو مینوں اجازت پئی میں اوہنوں ایسے برچھی نال زمین چہ اِک ای وار نال وِنھ دئیاں ۔ تے میں دوُجے وار ناں لاواں گا ۔⁹۔ داؤُؔد نے ابیشےؔ نُوں آکھیا ۔ ایہنوں جانو ناں مار ۔ کیوں جو کون اے ؟ جیہڑا خُداوند دے مسحّ کیتے ہوئے تے ہَتھ چُکے تے بے دوسا رہے ۔ تے داؤُؔد نے آکھیا زندہ خُداوند دی سونہہ ۔ خُداوند ای اپنے اوہنوں مارے گا ۔ یاں اوہدا دیہاڑا آوے گا تے مرے گا ۔ یاں جیہدوں لڑائی چہ جاوے گا تے ماریا جاوے گا ۔ ¹⁰۔ خُداوند ناں کرے ۔ پئی میں خُداوند دے مسحّ کیِتے ہوئے تے اَپنا ہَتھ چُکاں ۔ہُن ایہہ برچھی اوہدے سِر دے کولوں تے پانی دا کُجا لے لے ۔ تےاسیں چلے جایئے ۔¹¹۔ تےداؤُؔد نے اوہ برچھی تے پانی دا کُجا ساؤلؔ دے سِر دے کول وں لے لئی ۔ تے اوہ دونویں ٹُر پئے ۔ تے کِسے نے ویکھیا تے ناں جانیا تے ناں کوئی جاگیا ۔ کیوں جو اوہ سارے سو رہے سَن ، ایس لئی پئی خُداوند وَلوں اوہناں تے ڈوُنگھی نیند آئی سی ۔ ¹²۔ تے داؤُؔ د دوُجے پاسے ٹُر گیا ۔ تے اِک پہاڑ دی ٹیسی تے دوُر جا کے کھلو گیا ۔ تے اوہناں دے وِچکار دوُر دا پندھ سی ۔¹³۔ تے داؤُدؔ نے لوکاں نُوں تے نیر کوزؔ دےپُتر ابنیرؔ نُوں اُچی آواز نال سدیا ۔ تے آکھیا ۔ ابنیر ؔ تُوں جواب نئیں دیندا ۔ ¹⁴۔ ابنیرؔ نے جواب چہ آکھیا تُوں کون ایں ۔ جیہڑا بادشاہ نُوں سددا اے ۔¹⁵۔ تے داؤُؔد نے ابنیرؔ نُوں آکھیا ۔ کیہ تُوں مریا نئیں ۔ تے تیرے وانگوں اسرائیلؔ چہ کون اے؟ سو کیوں تُو اپنے آقا بادشاہ دی حفاظت ناں کیِتی ۔ کیوں جو لوکاں چوں اِک بندہ آیا ۔ تاں جو تیرے تیرے آقا بادشاہ نُوں جانو مارے ۔ ¹⁶۔ ایہہ گَل جیہڑی تُوں کیِتی چنگی نئیں کیِتی ۔ زندہ خُداوند دی سونہہ تُوں موت دی سزا پاویں گا ۔ کیوں جو تُوں اَپنے آقا خداوند دے مسحّ کیتے ہوئے دی حفاظت ناں کیِتی ۔ ہُن ویکھ پئی بادشاہ دی برچھی تے پانی دا کُجا جیہڑی بادشاہ دے سِر دے کول سی کِتھے آ؟¹⁷۔ تدھ ساؤلؔ نے داؤُؔ د دی آواز سیانی ۔ تے اوہنوں آکھیا ۔ اے میرے پُتر داؤُؔد کیہ اے تیری آواز نئیں ؟ داؤُؔد نے آکھیا ۔ اے میرے آقا بادشاہ ایہہ میری ای آواز اے ۔ ¹⁸۔ فئیر داؤُؔد نے آکھیا اے میرے آقا تُوں کیوں اَپنے خادم دی مگر پیا ایں ۔ میں کیہ کیتا اے ؟ تے کیہڑا بھیڑا کم میرے ہَتھوں ہویا اے ؟¹⁹۔سو اے میرے آقا بادشاہ ایس ویلے اَپنے خادم دی گَل سُن ۔ جیکر خُداوند نے تینوں میرے خلاف چُکیا اے تے اوہ ہدیہ قبول کر لوے ۔ تے جیکر بنی آدم نے اینج آکھیا تے اوہ خُداوند دے اَگے لعنتی ہویا ۔ کیوں جو اوہناں نے اَج دے دیہاڑے مینوں کڈھ دِتا پئی میں خُداوند دی میراث وِچ گِنیا ناں گیا تے آکھیا ۔ پئی جا دوُسرے بُتاں دی بندگی کر۔ ²⁰۔ ہُن خُداوند دے اَگے میری رَت دھرتی تے ناں ڈِگے ۔کیوں جو اسرائیل ؔ دا بادشاہ میری جِنڈری دے لبھن چہ نَکلیا ۔ جِس طرحاں پئی پہاڑیاں چہ تِتر نُوں لبھیا جاندا اے ۔²¹۔ تدھ ساؤل ؔ نے آکھیا ۔ میرے کولوں بھُل ہوئی ۔ ائ میرے پُتر ۔ داؤُؔد پَرت آ۔ کیوں جو میں فئیر تینوں ناں ستاواں گا ۔ ایس لئی پئی تیران اَکھاں چہ میری جان اَج دے دیہاڑے مہنگی ہوئی ۔ تے میں نادانی دا کَم کیِتا تے بوہت وڈی بھُل کیِتی۔²²۔ داؤُؔد نے جواب چہ آکھیا ۔ ایہہ بادشاہ د ی برچھی اے ۔ جواناں وِچوں اِک ایدھر آوے ۔ تے ایہنوں لے جان ۔ ²³۔ تے خُداوند ہر اِک نُوں اوہدی چنگیائی تے ایمانداری دے پاروں اَجر دے کے خُداوند نے اَج تینوں میرے ہَتھ چہ کیِتا ۔ پر میں ناں چاہئیا پئی خُداوند دے مسحّ کیتے ہوئے تے اپنا ہتھ چُکاں۔²⁴۔ تے جِس طرحاں اَج دے دیہاڑے تیری جِندڑی میری اِکھاں چہ عِزت والی جاپی ۔ میری جان وی خُداوند دی اَکھاں چہ عِزت والی ہووے ۔ تے اوہ مینوں سراے غماں توں چُھڈائے ۔ ²⁵۔ تدہ ساؤلؔ نے داؤُؔد نُوں آکھیا ۔ برکت وال ایں تُوں ۔ اے میرے پُتر ! داؤُؔد کیوں جو تُوں اَپنے کماں چہ کامیاب ہوویں گا ۔ تے ضرور فتح پاویں گا ۔ فیر داؤُؔد اَپنی راہ ٹُر گیا ۔ تے ساؤلؔ اَپنی تھاں تے پَرت گیا ۔

27¹۔ تے داؤُؔد نے اپنے جی چہ آکھیا ۔ پئی میں کِسے ناں کِسے دیہاڑے ساؤلؔ دے ہتھوں ماریا جاواں گا ۔ سو میرے لئی ایس توں چنگا کُجھ نے نئیں ۔ پئی میں فلسطینؔ دے دیس نَس کے بَچیا رہواں تے اوہ میرے توں اُمیداں لا دے گا ۔ تے مگروں اسرائیلؔ دی ساریاں جُوواں چہ مینوں ناں لبھے گا ۔ ایس طرحاں اوہدے ہتھوں میر جان بچی رہوے گی ۔²۔ داؤُؔد اُٹھیا تےاپنے نال دے چھے سو جواناں نُوں لے کے جاتؔ دے بادشاہ معوکؔ دے پُتر اکیسؔ دے وَل پار ٹُر گیا ۔ ³۔ تے داؤُؔد نے اکیسؔ دے کول جاتؔ وِچ رہیا ۔ تے اوہ تے اوہدے بندے ہر اِک سنھے اَپے ٹبر ۔ تے داؤُد ؔ اپنی زِنانیاں دے نال یعنی اَخینوعمؔ جیہڑا یزریعیل ؔ توں سَن تے ابیجیلؔ جیہڑی کرملی ؔ نابال ؔ دی زنانی سی ۔ ⁴۔ تے ساولؔ نُوں سوُہ گھلی گئی پئی داؤُؔد جاتؔ وَل نَس گیا ۔ تے اوہ فیر اوہدی سوُہ لین توں رُک گیا۔⁵۔ تے داوُدؔ نے اکیسؔ نُوں آکھیا ۔ جیکر میں تیریاں اکھاں چہ عِزت پائی تے ایس دیس دے کسے شہر وِچ مینوں تھاں دے دے ۔ تاں جو میں اوتھے وساں ۔ تیرا نوکر راج دھانی وِچ تیرے نال کِس لئی رئیا ۔ ⁶۔ تے صقلاجؔ اَج دے دیہاڑے تیِک یہوداہؔ دے بادشاہواں دا اے ۔ ⁷۔ تے سارے ورھے جیہڑے داؤُؔد نے فلسطینیاں ؔ دے دیس گُزارے ۔ اِک سال چار میہنے سَن۔⁸۔ تے داوُدؔ تے اوہدے نال دے نکلدے تے جسوریاں ؔ تے جِرزیاں ؔ تے عمالیقیاں ؔ تے وار کردے سَن۔ جو اوہدے دیس طیلامؔ توں لے کے سورؔ تیِک سگوں مصرؔ تیِک پرانے واسی سَن ۔ ⁹۔ تے داوُؔد اوس دیس نُوں ماردا ۔ تے کسے بندے تے زنانی نُوں ناں چھڈدا ۔ تے بھیڈاں بکریاں ، گاواں تے ڈھگے تے کھوتے تے اوُٹھ تے کپڑے لے کے اکیسؔ دے کول پَرت آوندا۔¹⁰۔ تے اکیسؔ اوہنوں پُچھدا سی پئی تُوں اَج کِتھے وار کیِتا تے داؤُدؔ کہندا سی پئی یہوداہؔ دے یرحمیلیاں ؔ دے قیِنیاں دے جبہ ؔ چہ ۔¹¹۔ تے داؤُؔد کسے مرد یا زنانی نُوں جات وِچ لے جان لئی بچ رہن نئیں دیندا ۔ اینج ناں ہووے اوہ اوہدے خؒاف آکھن تے داؤدُؔ اینج کردا رئیا۔ تے سارے دیہاڑے چہ جیہدوں تیِک اوی فلسطینیاں ؔ دے دیس چہ رئیا۔ اوہدا ایہو ای سباء رہیا ۔ ¹²۔تے اکیسؔ داؤُؔد تے بھروسہ رکھدا سی ۔ تے آکھدا سی ۔ پئی اوہنے اَپنے پیو نُوں اپنی قَوم اسرائیل ؔ دے نیڑے نفرت جوگا بنیا اے ۔ ایس لئی سدا تیِک اوہ میرا نوکر رہوے گا ۔

28¹۔ تے اوہناں دیہاڑیاں چہ اینج ہوئیا۔ پئی فسطینیاں ؔ نے اَپنیاں بیرقاں چوں فوجاں کٹھیاں کر لئیاں ۔ تاں جو اسرائیلؔ نال جنگ کرن ۔ تے اکیسؔ نے داوُدؔ نُوں آکھیا ۔ تُوں سمجھ لے پئی تینوں تے تیرے نال دیاں نُوں میرے نال لشکر وِچ نِکلنا ضرور اے ۔ ²۔ تے داؤُؔد نے اکیسؔ نُوں آکھیا ۔ پئی میں سدا تیِک تینوں اَپنے سِر دا رکھوالا مناں گا ۔³۔ تے اینج ہوئیاں پئی سیموئیل ؔ مَر گیا سی ۔ تے سارا اسرائیلؔ اوہدے لئی پیِٹیا ۔ تے اوہنوں اوہدے شہر رامہؔ چہ دفنا دِتا ۔ تے ساؤل ؔ نے سارے نجومیاں تے فال کڈھن والیاں نُوں دیس چوں کڈھ دِتا ۔ ⁴۔ ایس لئی فلسطینیؔ کٹھے ہوئے تے آ کے شونیم ؔ چہ ڈیرہ لایا ۔ تے ساؤل ؔ نے کُل اسرائیلؔ نُوں کٹھیاں کیِتا ۔ تے جلبوعؔ چہ ڈیرے لا لئے ۔⁵۔ جیہدوں ساؤل ؔ نے فلسطینیاں ؔ دا لشکر ویکھیا ۔ تے اوہ ڈِمبر گیا تے اوہدا دِل بوہت ای کمبیا ۔ ⁶۔ تدھ ساؤلؔ نے خُداوند توں پُچھیا ۔تے خُداوند نے اوہنوں جواب ناں دِتا ۔ ناں سُفنیاں چہ تے ناں اوریم ؔ توں تے ناں بنیاں دے وسیلے ۔ ⁷۔ تے ساؤل ؔ نے اَپنے نوکراں نُوں آکھیا ۔ پئی میرے لئی اِک زِنانی لبھو جیہڑی جادوُ گر ہووے۔ تے میں اوہدے کول جا کے اوہدے مُونہوں جاناں گا ۔ اوہدے نوکراں نے اوہنوں آکھیا ۔ پئی عین ؔ دے دوُر اِک زنانی اے جیہڑی جادوُگر اے ۔⁸۔ تدھ ساؤل ؔ نےاپنا باہنا بدلیا تے دوُجے کپڑے پائے ۔ تے دوبندے نال لے کے ٹُر پیا ۔ تے رات دے ویلے اوس زِنانی کول اَپڑیا ۔ تے اوہنے آکھیا ۔ پئی روُح دے نال مینوں غیب دیاں گلّاں دَس ۔ تے جینج میں آکھاں اوہنوں میرے لئی اُتے لیا ۔ ⁹۔ تے زِنانی نے اوہنوں آکھیا ۔ ویکھ تینوں پتا اے پئی ساؤلؔ نے کیہ کیِتا ۔ پئی اوہنے سارے جادوُ گراں تے فال کڈھن والیاں نُوں دیس چوں کڈھ دِتا اے ۔ سو تُوں میری جان نُوں کیوں پھندے چہ پھسانا ایں ۔ پئی مینوں جانو ای ماریں ۔ ¹⁰۔ تدھ ساؤل ؔ نے اوہدے نال خداوند دی سونہہ کھاہدی تے آکھیا ۔ زِندہ خُدا دی سونہہ ۔ ایس گَل چہ کوئی بدی تیرے تے نئیں آوے گی ۔¹¹۔ تدھ اوس زنانی نے آکھیا ۔ میں تیرے لئی کیہنوں اُتے لیاواں ؟ اوہنے آکھیا ۔ میرے لئی سیموئیلؔ نُوں اُتے سَدھ۔ ¹²۔ جیہدوں اوس زِنانی نے نے سیموئیلؔ نُوں ویکھیا ۔ تے اُچی آواز نال چیِکی۔ تے اوس زِنانی نے ساؤلؔ نُوں آکھیا ۔ تُوں مینوں دھوکا دِتا ؟ کیوں جو تُوں ساؤلؔ ایں ؟¹³۔ تے بادشاہ نے اوہنوں آکھیا ۔ ناں ڈَر ۔ تُوں کیہ ویکھیا اے؟ تے زنانی نے ساؤلؔ نُوں آکھیا ۔ میں دیوتاوں نُوں دھرتی توں اُتاں آؤندیاں ویکھنی آں ۔ ¹⁴۔ اوہنے اوہنوں آکھیا ۔ اوہدا صوُرت کینج دی اے ؟ اوہ بولی۔ اِک بُڈھا بندہ اُتے آؤندا اے۔ تے چوغہ اوہنے پا یا اے ۔ تے ساؤلؔ نُوں پتا لگ گیا پئی سیمو ئیلؔ اے ۔ تے اوہ موُنہہ بھار زمین تے ڈِگا ۔ تے متھا ٹیکیا ۔¹⁵۔ تے سیموئیل ؔ نے ساؤلؔ نُوں آکھیا ۔ پئی تُوں مینوں کیوں بے چین کیِتا ؟ تے مینوں اُتے سدیا ساؤلؔ نے آکھیا ۔ میں بوہت اوکھا ویلہ آگیا اے ۔ کیوں جو فلسطینیؔ میرے نال لڑن آؤندے نیں ۔ تے خُداوند نے مینوں چھڈ دِتا اے ۔ تے مینوں جواب نئیں دیندا ۔ نا ں سُفنیاں چہ تے ناں نبیاں دے وسیلے ۔ تے میں تینوں سدیا ۔ تاں جو تُوں مینوں دسیں پئی میں کیہ کراں ؟¹⁶۔ سیموئیل ؔ نے آکھیا تُوں میرے توں کیوں پُچھنا ایں؟ ایس حال چہ خُداوند نے مینوں چھَڈ دِتا ۔ تے تیرا ویری بن گیا ۔ ¹⁷۔ تے خُداوند نے تیرے لئی اوہو ای کیِتا جیہڑا اوہنے میرے مُونہوں بولیا ۔ تیرے ہتھوں تیرا راج مُک گیا ۔ تے تیرے گوانڈی داؤُؔد نوں دے دِتا ۔¹⁸۔ کیوں جو تُوں خُداوند دے حُکم نُوں ناں منیا ۔ تے اوہدا کرودھ عمالیقیاں ؔ تے وارد کیِتا ۔ ایس لئی اَج دے دیہاڑے خُداوند نے تیرے نال ایہہ کیِتا ۔ ¹⁹۔ تے خُداوند اسرائیلؔ نُوں وی تیرے نال فلسطیاں ؔ دے ہَتھ دے دیوے گا ۔ تے کل تُوں تے تیرے پُتر میرے نال ہون گے ۔ تے اسرائیلؔ دے لشکر نُوں وی خُداوند فلسطنیاں ؔ دے ہَتھ کر دے گا ۔²⁰۔ تدھ ساؤل ؔ اوسے ویلے دھرتی تے ڈیڈھ پرنے ڈِگا ۔ تے سیموئیل ؔ دیاں ایہناں گلاں دے سببوں کمبیا۔ تے اوہدے چہ زور بچیا ناں رئیا کیوں جو اوہنے پُرے دیہاڑے تے پُوری رات روٹی ناں کھاہدی ۔ ²¹۔ تدھ اوہ زنانی ساؤل ؔ کول آئی ۔ تے ویکھیا پئی اوہ بوہت بوندل گیا اے ۔ تے اوہنوں آکھیا ۔ پئی تیری نوکرانی نے تیرا حُکم منیا ۔ میں اپنی جان تَلی تے رکھی ۔ تے تیری گَل سُنی جیہڑی تُوں مینوں آکھی ۔²²۔ سو ہُن تُوں اپنی نوکرانی دے گَل سُن۔ پئی میں تیرے اَگے کُجھ روٹی لیاواں تے تُوں کھا لے ۔تاں جو تیر ے اندر زور پوے ۔ پئی تُوں اَپنے راہ وَل پَرت سکیں ۔ ²³۔ اوہ ناں منیا تے آکھیا ۔ میں نئیں کھاواں گا ۔ تدھ اوہدے نوکراں تے اوس زنانی نے وی ضِد کیِتی ۔ تے اوہنے ایہناں د ی مَنّی ۔ تے دھرتی توں اُٹھیا ۔ تے پلنگ تے بیٹھا ۔²⁴۔ تے اوس زنانی دے اِک موٹا وچھا سی ۔ تے اوہنے چھیتی نال اوہنوں حلال کیِتا ۔ تے آٹا لے کے گُونیا ۔ تے خمیری روٹیاں پکائیاں ۔ ²⁵۔ تے ساؤلؔ تے اوہدے نوکراں دے اَگے رکھیا ۔ سو اوہناں نے کھاہدا ۔ تدھ اوہ اُٹھے تے اوسے رات پَرت گئے ۔

29¹۔ تے فلسطینیاں ؔ نے افیقؔ چہ اَپنے ڈیریاں دے لشکر کٹھے کیِتے تے اسرائیلؔ اِک سوتے دے کول جیہڑا یزرعیلؔ چہ اے ، ڈیرے لائے سَن۔ ²۔ تے فلسطینیاں ؔ دے امیر بندے سنھے سو سو ، تے ہزار ہزار دے اَگے گئے ۔ تے داؤُد ؔ تے اوہدے نال دے اکیسؔ دے نال مگر سَن ۔³۔ فلسطیناں ؔ دے دوسریاں نے آکھیاں پئی ایہہ عبرانی کاہدے لئی نیں ؟ تے اکیس ؔ نے آکھیا کیہ ایہہ داؤُدؔ سارائیلؔ دے بادشاہ دا نوکر اوہو ای نئیں ۔ جیہڑا میرے نال دیہاڑیاں سگوں ورھیاں توں اے ۔ تےجِس دیہاڑے تو اوہ ساڈے کول نَس کے آیا ۔ اجے تیِک اوہنے کوئی بدی نئیں کیِتی ۔⁴۔ تدھ فلسطینیاں ؔ دے سردار پمکے ۔ تے اوہنوں آکھیا پئی ایس بندے نُوں پچھاں موڑدے پئی اوہ اپنی تھاں نُوں جیہڑی تُوں اوہدے لئی منّی ایں ۔، پرت جاوے ۔ تے ساڈے نال جنگ کرن ناں جاوے ۔ تاں جو لڑائی چہ اوہ ساڈ ا ویری ناں بن جاوے ۔ کیوں جو اوہ اپنے مالک نُوں ایہناں بندیاں دے سَراں دے بغیر کِس طرحاں خُوش کرے گا ۔⁵۔ کیہ ایہہ اوہو داؤُؔ نئیں ۔ جیہدے بارے زنانیاں نے نچ کے گاؤندیاں ہوئیاں آکھیا سی ساؤل نے ماریا ہزاراں نُوں ۔ داؤُؔد نے ماریالکھاں نُوں ۔⁶۔ تدھ اکیسؔ نے داؤُؔ د نُوں سدیا ۔ تے اوہنوں آکھیا ۔ زندہ خُداوند دی سونہہ پئی تُوں چنگا بندہ ایں ۔ بیرقاں چہ میرے نال تیرا آؤنا جان میریاں اکھاں چہ چنگا اے ۔ تے جِس دیہاڑے توں تُوں میرے کول آیا ایں ۔ اَج تیِک میں تیرے چہ کوئی بدی نئیں ویکھی ۔ پَر امیراں دیاں اکھاں چہ تُوں منیاں نئیں گیا۔ ⁷۔ سو ہُن تُوں پَرت کے بھلیائی نال جا ۔ تے کوئی اینج دی گَل ّ ناں کر جیہڑی فلسطنیاں ؔ دے امیراں دیاں اکھاں چہ بَری رہ ۔⁸۔ داؤُّد نے اکیس ؔ نُوں آکھیا ۔ میں کیہ کیِتا اے ؟ تے جِس دیہاڑے توں میں تیرے نال رئیاں آں ۔ اَج تیِک تُوں اپنے نوکر چہ کیہڑی اینج دی گَل ویکھی پئی میں ناں جاواں تے اَپنے مالک بادشاہ دے ویریاں نال ناں لڑاں ۔ ⁹۔ تدھ اکیسؔ نے داوُؔد نُوں جواب چہ آکھیا میں ایہہ جاننا آں پئی تُوں میری اَکھ چہ خُدا دے فریشتے وانگوں نیک ایں ۔ پَر فلسطیناں ؔ دے سردارں نے آکھیا ۔ پئی تُوںساڈے نال جنگ چہ ناں جا ۔¹⁰۔ ہُن سجرے سجرے تُوں تے تیرے مالک دے نوکر تے تیرے نال آئے نیں ۔ اُٹھ تے اَپنی تھاں وَل جیہڑی میں تیرے لئی مَنّی اے ۔ ٹُر جاؤ۔ اِنتقام دا ناں سوچ ۔ کیوں جو میں تینوں چنگا جاننا آں ۔ سو جیہدوں تُسیں سجرے ای اُٹھو تے لو ہوے تے پَرت جاؤ ۔ ¹¹۔ ایس لئی سجرے ای داؤُؔد تے اوہدے نال دے اُٹھے تاں جو فجرے ٹُر کے فلسطیناں ؔ دے دیس چہ پچھاں پرت جان ۔ پَر فلسطینیؔ یزریعیلؔ وَل پَرت گئے ۔

30¹۔جیہدوں داؤُؔد تے اوہدے نال دے تیِجے دیہاڑے صقلاج ؔ چہ اَپڑے تے عمالیقیؔ نجبہ ؔ اُتے تے صقلاج ؔ اُتے وار کر لیا سی ۔ صقلاجؔ نُوں ماریا تے اَگ نال ساڑ چُکے سَن ۔ ²۔ تے ہور زِنانیاں نُوں تے جیہنے نِکے وڈے اوتھے سَن ساریاں نُوں پھڑ لیا سی۔ تے کِسے نُوں جانو ناں ماریا ۔ سگوں لیا کے اَپنے راہ وَل ٹُر پئے ۔³۔ تاں جو داوُؔ د تے اوہدے نال دے شہر وِچ وڑھے تے ویکھو اوہ اَگ نال ساڑے گئے سَن ۔ تے اوہناں دئیاں زِنانیاں تے اوہناں دے پُتر تے اوہناں دیاں دھیاں قید ہو گیاں سَن۔ ⁴۔ تدھ داؤُؔد تے ہو ر لوکاں نے جیہڑے اوہدے نال سَن رون چہ اپنیاں آوازاں اُچیاں کیِتیا ں ۔ ایتھوں تیِک پئی اوہناں چہ رون دی واہ ناں رئی۔⁵۔ تے داؤُؔد دیاں دونویں زِنانیاں یزریعیلی ؔ اخینوعیم ؔ تے ابیجیل ؔ ، نابال ؔ کِرملی ؔ دی زنانی وی قید کیِتی گئی۔ ⁶۔ تے داؤُد ؔ بوہت دُکھ وِچ سی ۔ کیوں جو لوکی اوہنوں پتھر مارن دی گل بات کردے سَن ۔ کیوں جو سارے لوکی اپنیاں دھیاں تے پُتراں دے لئی جان دے دُکھ چہ سَن۔ پَر داؤُؔد نے خُداوند اَپنے خُدا چہ زور پھڑیا ۔⁷۔ تے داؤُؔد نے اخیملک ؔ دے پُتر ابیاتر ؔ کاہن نُوں آکھیا میرے کول ایتھے چوغہ لیا تے ابیاترؔ چوغہ لے کے داؤُؔد دے کول آیا ۔ ⁸۔ تے داؤُدؔ نے خُداوند نال سوال کیِتا ۔ تے آکھیا پئی میں ڈاکواں دے مگر جاواں ۔ کیہ میں ایہناں پھڑ لواں گا ؟ خُداوندنے آکھیا ۔ ایہناں دے مگر جا ۔ کیوں جو تُوں سچی مُچی ایہناں پھڑ لیں گا ۔ تے سارا کُجھ چُھڑائیں گا ۔⁹۔ تدھ داؤُؔد تے اوہدے چھے سو بندے ٹُر پئے ۔ تے بسوُرؔ دی وادی وِچ آئے تے اوہناں چہ کئی لوکی جیہڑے تھک گئے اوہو ای نال رئے ۔ ¹⁰۔ تےداؤُؔد چار سو بندیاں دے نال اوہناں دے مگر گیا ۔ کیوں جو اوہ دو سو بندے جیہڑے تھک گئے سَن اوہ ای ائے ۔ اوہ بسورؔ دی وادی دے پار ناں جا سکے ۔¹¹۔ تے اوہناں نے ویرانے چی اِک مصریؔ بندہ ویکھیا ۔ جیہنوں اوہ داؤُؔد دے کول لیائے ۔ تے اوہناں نے اوہناں روٹی دِتی ۔ تے اوہنے کھاہدی تے اوہنوں پانی پیایا ۔ ¹²۔ تے اوہنوں انجیراں دی اِک ٹِکی تے کِشمش تے دو گُچھے دِتے ۔ تے اوہنے کھاہدے تے اوہدے اندر زور آیا ۔ کیوں جو اوہنے تِن د یہاڑیاں توں روٹی ناں کھاہدی سی تے ناں پانی پیِتا سی ۔¹³۔ تدھ داؤُؔدنے اوہنوں پُچھیا تُوں کیہدا ایں تے کِتھوں دا ایں ؟ ۔ اوس جوان نے دسیا میں مصریؔ آں ۔ تے اِک عمالیقیؔ بندے دا نوکر آں ۔ میرا مالک مینوں چھڈ گیا ۔ کیوں جو تِدیہاڑے ہوئے پئی میں بیمار ہو گیا سی ۔ ¹⁴۔ اسیں کریتیاں ؔ دے نجبہ اُتے تے یہوداہؔ اُتے تے کلاب ؔ دے نجبہؔ اُتے وار کیِتا ۔ تے اسیں صقلاجؔ نُوں اَگ نال ساڑیا ۔¹⁵۔ تےداؤُؔد نے اوہنوں آکھیا ۔ کیہ تُوں مینوں اوس وَگ تیِک لے جا سکنا ایں ؟ تے اوہنے آکھیا میرے نال خُدا دی سونہہ کھا پئی تُوں مینوں جانو ناں ماریں گا ۔ تے ناں میرے مالک دے ہَتھ مینوں دیویں گا۔ تے میں تینوں اوہدے وَگ تیِک لے جاواں گا ۔¹⁶۔ جد اوہ اوہنوں اوتھے لے گیا تے ویکھو اوہ سارے دھرتی تے کھِلرے ہوئے سَن ۔ تے اوس بوہتے لُٹ دے مال دے سببوں جیہڑا اوہناں نے فلسطنیاں ؔ دے دی دیسوں تے یہوداہؔ دی دھرتی توں لیاندا سی ۔ کھاندے پیندے تے نچدے سَن۔ ¹⁷۔ سو داؤُؔد نے فجر توں لے کے دوُجے دیہاڑے دی شام تیک اوہناں نُوں ماریا تے اوہناں چون کوئی وی ناں بچیا ۔ سوائے چار سو جواناں دے جیہڑے اوُٹھاں تے چڑھ کے نَس گئے۔¹⁸۔ تاں جو داؤُؔد نے سارا کُجھ جیہڑا عمالیقیاں ؔ تو ں لیا سی چھُڑا لیا ۔ تے داوُؔد نے اپنی دونواں زِنانیاں نُوں وی چھُڑا لیا ۔ ¹⁹۔ تے اوہناں دی کوئی شے ناں گواچی ۔ ناں نِکی ناں وڈی۔ ناں پُتر ، ناں دھیاں ناں لُٹ دا مال تے ناں کوئی ہو شے جیہڑی اوہناں کولوں لئی گئی سی ۔ داؤُؔ د نے سب کُجھ واپس کھو لیا ۔ ²⁰۔ تے داؤُؔد نے ساریاں بھیڈاں بکریاں تے گاواں ، ڈھگے پھڑ لے تے اوہ ڈنگر اں نُوں اپنے اَگے اَگے ہِک لیائے ۔ تے آکھیا ۔ ایہہ داؤُؔد نے لُٹیا اے ۔²¹۔ تے داؤُؔد اوہناں دو سو بندیاں دے کول آیا ۔ جیہڑے تھک کے داؤُؔ د دے نال ناں جا سکے ۔ تے بسورؔ دی وادی چہ چھڈ دِتے گئے سَن۔ تے اوہ داؤُؔد تے اوہدے نال دے لوکاں نُوں ملن باہر نِکلے تے داوُؔد اوہناں دے کول آیا ۔ تے اوہناں نُوں سلام آکھیا ۔ ²²۔ تدھ اوہناں چوں جیہڑے داؤُؔد نال گئے سَن ۔ سارے بُرے لوکاں نے آکھیا ۔ ایہہ ساڈے نال نئیں گئے ۔ اسیں ایہناں نُوں اوس لُٹ دے مال چوں جیہڑا اسیں چُھڑایا اے ۔ ایہناں چہ نئیں ونڈاں گا ۔ سوائے ہر اِک دی زِنانی تے بال بچے دے ۔ تے اوہ ا یہنوں لین تے ٹُر جان ۔²³۔ تدھ داؤُؔد نے آکھیا ۔ اے میرے بھراؤ! جو کُجھ خُداوند نے ساہنوں دے دِتا اے ۔ اوہدے نال اینج ناں کرو ۔ کیوں جو اوہنے ساہنوں بچایا اے ۔ تے اوس وَگ نُوں جیہنے ساہنوں لُٹیا سی ۔ساڈے ہَتھ چہ کر دِتا ۔ ²⁴ایس کم چہ کوئی تُہاڈے نال ترؤ ناں کرے گا ۔ کیوں جو لڑائی وِچ جان والے دے حصے دے برابر ای اوہدا حصہ ہووے گا ۔ جیہرا مال دے کول رئیا اوہ برابر حصہ لوے گا ۔ ²⁵سو اوس دیہاڈے توں لے کے اَج تیِک اسرائیل ؔ چہ ایہو ای قانون قاعدہ اے ۔²⁶تے داؤُؔد صقلاج ؔ چہ آیا تے لُٹ دے مال وِچوں اوہنے اَپنے بھلیائی چاؤن والیاں یہوداہ ؔ دے بُزرگاں دے کول وی تھوڑا تھوڑا دِتا تے آکھیا ۔ پئی خُداوند ویریاں دے مال چوں ایہہ تُہاڈے لئی برکت اے ۔ ²⁷اوہناں دے لئی جیہڑے بیت ایلؔ چی نیں تے جیہڑے نجبہ ؔ دے راموتؔ چہ تے جیہڑے جویترؔ وِچ۔ ²⁸تے جیہڑے عروعیر ؔ چہ تے جیہڑے سلموتؔ چہ تے جیہڑے اشتموعؔ چہ نیں ۔²⁹تے جیہڑے کِرمل ؔ چہ تے جیہڑے یزی ایلؔ دے شہراں چہ تے جیہڑے قینیؔ دے شہران چہ ۔ ³⁰تے جیہڑے حُرمہؔ چہ تے جیہڑے کورعاشانؔ چہ تے جیہڑے عتاق چہ ³¹تے جیہڑے حبرون ؔ چہ تے اوہناں ساریاں تھاواں تے رہندے سَن۔ جِتھے داؤُؔد تے اوہدے لوکی پھردے رہندے سَن۔

31¹تے فلسطینیؔ اسرائیلؔ نال لڑے تے اسرائیلؔ دے بندیاں اگوں فلسطینیؔ نَس گئے ۔ تے جلبوعؔ دے پہاڑ چہ قتل ہو کے ڈِگے ۔ ²تے فلسطینیاں ؔ نے ساؤل ؔ تے اوہدے پُتراں دا سختی نال پِچھا کیِتا ۔ تے فلسطینیاں ؔ نے ساؤل ؔ دے پُتراں یونتنؔ تے ابیندابؔ تے ملکیشوعؔ نُوں قتل کیِتا ۔ . ³تے لڑائی دا زور ساؤل ؔ اُتے پیا ۔ تے تیِر چلان والیاں نے اوہنوں گھیر لیا تے اوہنوں پھَٹ لا دِتے ۔ .⁴۔تدھ ساؤل ؔ نے اَپنے ہتھیار چُکن والےنُوں آکھیا ۔ اپنی تلوار کڈھ تے مینؤں ایسے نال وینھ دے ۔ اینج ناں ہووے پئی ناپاک بندہ آ کے مینوں جانو ماردے ۔ تے معنے مار کے میرے اُتے ہسن ۔ پر اوہدے ہتھیا ر چُکن والا ناں منیا ۔ کیوں جو اوہ بوہت سہم گیا ۔ تدھ ساؤلؔ نے اپنی تلوار پھڑی تے اوہدے اُتے ڈِگا ۔ ⁵. جد اوہدے ہتھیار چُکن والے نے ویکھیا تے ساؤل ؔ مر گیا تے اوہ وی اپنی تلوار اُتے ڈگیا تے اوہدے نال ای مر گیا ⁶. سو ساؤلؔ تے اوہدے تِنے پُتر تے اوہدا ہتھیار چُکن والا تے اوہدے سارے بندے اوسے دیہاڑے رَل کے مرے ۔⁷. ۔تے اسرائیلؔ دے بندیاں نے جیہڑے ایس وادی دی پرلے پاسے تے یردنؔ دے پار سَن ویکھیا پئی اسرائیلؔ دے بندے نَس گئے تے ساؤل ؔ تے اوہدے پُتر مر گئے ۔ تےاوہ اَپنے شہران نُوں چھَڈ کے نَس گئے ۔ تے فلسطینی ؔ آ کے اوہناں چہ وَس گئے ۔ ⁸. اگلے دیہاڑے فلسطینیؔ قتل ہوئیاں نُوں لُٹن آئے تے اوہناں نے ساؤلؔ تے اوہدے تِناں پُتراں نُوں جلبوعؔ تے مریاں ویکھیا ۔⁹. تدھ اوہناں نے اوہدا سِر کٹیا ۔ تے اوہدے ہتھیار لا کے فلسطینیاں ؔ دے دیس وِچ گھلت ۔ تاں جو اوہناں دے بُت خانیاں تے اوہناں دے لوکاں چہ سارے پاسے خُوشی دی خبر دِتی جاوے ۔ ¹⁰. تے اوہدے ہتھیاراں عِستارات ؔ دے مندر وِچ رکھیا تے اوہدی لاش بیت شانؔ دی کندھ تے لمکائی ۔¹¹. یبیس جلعادؔ دے رہن والیاں نے سُنیا پئی فلسطینیاں ؔ نے ساؤلؔ نال کیہ کیِتا ؟ ¹². تے اوہناں چوں سارے دلیر بندے اُٹھے تے ساری رات ٹُرے ۔ تے ساؤل ؔ دی لاش تے اوہدے پُتراں دیاں لاشاں نُوں بیت شانؔ دی کندھ توں لے لیا ۔ تے یہناں نُوں یبسؔ وِچ لیائے تے اوتھے ساڑ دِتا گیا ۔ ¹³. تے اوہناں دیاں ہڈیاں نُوں لے کے یبیس ؔ چہ اِک جھاؤ دے رُکھ دے ہیٹھاں دفنا دِتا ۔ تے سات دیہاڑے تیِک فاقہ کیِتا ۔

۲۔سیموئیل

1¹-تے ساؤل دِی موت دِے بعد اینج ہویا۔پئی جدوں داؤد عمالیقیاں دِے قتل توں واپس آیا۔تے اوہ صِقلاَج وچ دو دِن رہیا۔ ²- جدوں تیسرا دِن ہویا۔ تے وِیکھو اِک بندہ ساؤل دِی لشکرگاہ توں آیا۔اوہنے اپنے کپڑے پھاڑے تے اپنےسر تے مٹی پائی ہوئی سی۔جدوں اوہ داؤد دِے کول آیا تے زمین تے ڈِگیا تے اوہنوں سجدہ کیِتا۔³-داؤد نے اوہنوں کیہا۔ تُوں کیتھوں آیا ایں؟ اوہنے کیہا میں اِسرائیل دِی لشکرگاہ توں اپنی جان بچا کےآیاواں۔ ⁴-فیر داؤد نے اوہنوں کیہا۔ کی خبر اے مینوں دس؟ اوہنے کیہا پئی لوکی لڑائی توں نس آئے تے لوکاں وچوں واوا لوکی ڈِگ پئےتے مر گئےتے ساؤل تے اوہدا پُتر یونتن دویں مر گئے۔ ⁵- تے داؤد نے اوس جوان نوں جہنے اوہنوں خبر دِتی آکھیا، توں کیویں جانیاکہ ساؤل تے اوہدا پُتر یونتن مر گئے؟⁶-تے اوس جوان نے جہڑا خبر لے کے آیا سی آکھیا اجیہا اتفاق ہویا پئی میں جِلبوع دی پہاڑی توں لنگیا تے ویکھو ساؤل اپنے نیزے تے جُھکیا ہویا سی تے رتھاں تے گُھڑ سوار اوہدے پچھے آ گئے۔ ⁷- اوہنے اپنے پچھلے پاسے نظر ماری تے مینوں ویکھیا تے مینوں بُلایا۔ میں آکھیا میں حاظرواں جناب۔⁸-اوہنے مینوں پچھیاتوں کون ایں؟ میں کیہا میں عمالیقی آں۔ ⁹- تے اوہنے مینوں آکھیا میرے لاگے آ تے مینوں قتل کر کیونجومیں دُکھ وچ آں پر میرے چ اجے جان اے۔ ¹⁰- فیر میں اوہدے لاگے گیا تے اوہنوں قتل کیتا۔ کیونجو میں جان لیا کہ ہار دے بعد اوہ جیوندا نئیں رہےگا۔ تے میں تاج اوہدے سر توں تے کنگن اوہدی باں توں لایا۔ تے اوہناں نوں میں اپنےمالک دے کول لیایا واں۔¹¹- خیر داؤد نے اپنے کپڑے پھڑ کے پھاڑ دِتے تے اینج ای اوہناں بندیاں نے کیتا جیہڑے اوہدےنال سن۔ ¹²- تے اوہناں نے وین پائے تے روئے۔ اوہناں نے ساؤل تے اوہدے پُتر یونتن تے خُداوند دے لوکاں تے اسرائیل دے گھرانے لئی روزہ رکھیا کیونجو اوہ تلوار نال ڈگ پئے سن۔ ¹³- فیر داؤد نے اوس جوان نوں جیہڑا خبر لیایا سی کیہا۔ توں کیتھو ں ایں؟ اوہنے اوہنوں کیہا۔ میں اِک پردیسی بندے دا پُتر عمالیقی آں۔¹⁴- تے داؤد نے اوہنوں کیہا پئی تینوں کیوں ڈر نئیں آیا پئی توں خُداوند دے ممسوُح نوں قتل کرن لئی اپنا ہتھ ودھایا۔ ¹⁵- تے داؤد نے اپنے جوان چوں اِک نوں سدیا تے آکھیا نیڑے جا تے اوہدے تے وار کر۔ ایس لئی اوہنے اوہنوں اجیہا ماریا پئی اوہ مر گیا۔ ¹⁶- داؤد نےاوہنوں کیہا تیرا خون تیرے ای سر تے ہووے گا۔کیونجو تیرے ای مُنہ نے تیرے خلاف گواہی دِتی۔ جدوں توں کیہا پئی میں خُداوند دے ممسُوح نوں قتل کیتا۔¹⁷-تے داؤد نے ساؤل تے اوہدے پُتر یونتن تے ایہہ مر ثیِہ کہہ کے کُرلاپ کیتا۔ ¹⁸-تے حُکم دِتا پئی بنی یہوداہ نوںسکھایا جائے جیویں پئی سچی کتاب چ لکھیا ہویا موجود اے۔ ¹⁹- اے اسرائیل تیرے تے تیرا فخر ماریا گیا۔ ہائے ااسورمیں کیویں ڈِگ پئے۔ ²⁰- جات چ ایہہ خبر نہ دیو۔ اسقلون دیاں گلیاں چ ایہدی خبر نہ دیو۔ نہ ہوئے پئی فلسطین دیاں دھیاں خُوشی منان ،نہ ہوئے پئی نامختوناں دیاں دھیاں شادمانی کرن ۔²¹- اے جِلبُوعہ دے پہاڑو ! ناں تہاڈے تے اوس پوے،نہ مینہ پوے اوتھے تے دلیراں دی ڈھال سٹ دتی گئ ساؤل دی سِپر جہدے تے تیل نئیں سی لایا گیا۔ ²²- مقتولاں دے لہو توں ،تے زبردستاں دی چربی توں یونتن دی کمان کدی نہ ٹلی تے ساؤل دی تلوار کدی نہ خالی مُڑی۔²³-ساؤل تے یونتن اپنے جیندے جی عزیز تے دل پسند سن۔تے اپنی موت دے ویلے وی وکھرے نہ ہوئے ۔اوہ عقابا ں توں تیز تے شیر ِِِِِِببراں توں زور آور سن ۔ ²⁴-اے اسرایئل دیو دھیو ساؤل لئی رؤو۔جنہیں تہانوں ارغوانی کپڑے پوآئے تے سونے دیاں گہنیاں نال سجایا۔²⁵-ہائے جنگ چ سورمیں کیویں لڑائی چ ڈِگ پئے یونتن تیرے اُچےمقاماں تے قتل ہویا ۔ ²⁶-اَے میرے بھرا یونتن !میں تیرے لئی دُکھی آں تُوں مینوں بہت پیارا سیں۔ تیرا پیار میرے لئے کمال سی بُڈیاں دی محبت توں وی بہتا۔ ²⁷-ہائے او سورمیں کنویں ڈِگ پئے تے جنگ دے ہتھیار نیست ہوگئے۔

2¹-ایس اثنا وچ داود نیں خداوند نوں پوچھیاپئی کی میں یہوداہ دے شہراں وچوں کسی چ جاوساں؟ خداوند نیں ایہہ فرمایا پئی جا۔ داود پوچھیا پئی کس شہر وچ؟ خداوند نیں جواب دِتا پئی حبرون وچ ²-سو داود نیں اپنیاں دونویں وہٹیاں یزرعیل دی اخنیوعم تے کرمِل دے نابال دی بیوہ دے ہمراہ اوتھے چلا گیا۔ ³-تے اوہناں بندیاں نوں وی جیہڑی اوہدے نال سن اوہناں خانداناں سمیت اوھتوں لے گیا تے اوہ حبرون تے اوہدے قصبیاں چ وس گئے۔⁴-تد یہوداہ دے لوکی آئے تے اوتھے اوہناں نیں داود نوں مسح کر کے یہوداہ دے خاندان دا بادشاہ بنا دِتا ۔جدوں داود نوں دسیا گیا پئی ایہہ یبیس جلعاد دے لوکی سن جیناں نیں ساول نوں دفن کیتا سی۔ ⁵- تے اوس نیں یبیس جلعاد دے لوکاں دے کول اوہناں نوں ایہہ کہن لئی قاصد بھیجے پئی تسی اپنے آقا ساول نوں دفن کر کے جس قہر بانی دا اظہار کیتا اے پئی خداوند تہانوں برکت بخشے۔⁶ـخداوند تہاڈے نال مہر بانی تے وفا داری کرے تے میں وی تہاڈے نال اونج ای مہربانی کراں گا کیوں جو تسی نیک کام کیتا۔ ⁷-سو ہن طاقتور تے دلیر بنو کیوں تہاڈا آقا ساول مر گیا اے تے یہودا دے گھرانے نین مینوں مسح کر کے اپنا بادشاہ بنا یا۔⁸-ایس لئی ابنیر بن نیر نیں جیہڑی ساول دے لشکر دا سالار سی،ساول دے پُتر نوں نال لیا اوہنوں محنایم وچ لے آیا۔ ⁹- تے اوہنوں جلعاد آشرنوں یزرعیل تے افرائیم ،بن یمین تے سارے اسرائیل دا بادشاہ بنایا۔¹⁰-ساول دا پتر اسبوست چالھی سال تک عمر چ اسرائیل دا بادشاہ بنیا تے اوس نیں دو سال حکمرانی کیتی ۔پر یہوداہ گھرانہ داود دا مطبع رہیا۔ ¹¹-ساؤل دا پُتر اسبوست چالھی سال تک عمر وچ اسرائیل دا بادشہ بنیا تے اوس نیں دو سال حکمرانی کیتی ۔پر یہوداہ دا گھر تے ناں داؤ ددا گھر مطیع رہیا۔¹²-تے ابنیر بن نیر تے اشبوست بن ساؤل دے خادم محنایم نوں خیرباد کہہ کے جِبعون نوں گئے۔ ¹³-تے یوآب بن ضرویا تے داود دے بندے نکلے تے جِبعون دے تالاب تے اوہناں نال ملے۔فریق تالاب دے اک پاسے بیٹھ گیا تے دو جا دوجے پاسے۔¹⁴-تے ابنیر یوآب نوں آکھیا پئی اوہ اسی کجھ جواناں نوں چُن لین جیہڑے یوآب نیں آکھیا پئی ٹھیک اے۔ایناں نواینج ای کرن دو۔ ¹⁵-سو اوہ جوان کھڑے ہو گئے تے اوہناں دی گنتی کیتی گئی تے بارہ بندے بنیمین تے اِشبوست بن ساؤل وَلوں تے بارہ بندے داؤد وَلوں سن۔¹⁶-تے ہر اک بندے نیں اپنے اپنے مخالف نوں سِر توں پھڑ کے اپنی تلوار اوہدے اُتے پہلو وچ گھونب دِتی تے اوہ اکو واری ڈگ گئے ۔ایس لئی جِبعون وچ اوس تھا نوں حلقت ہصوریم دا ناں دِتا گیا- ¹⁷-تے اوس دن بڑی بھیڑی لڑائی ہوئی جس دے وچ ابنیر تے اسرائی دے بندیاں داؤد دے بندیاں نوں ہار گئے۔

²⁰-فیر ابنیر نیں اپنے پیچھے ویکھ کے پُچھیا پئی اے عساہیل! کی تؤں ایں؟اوہنے جواب دیتا کہ ہاں۔ ²¹-فیر ابنیر نیں اوہنو آکھیا پئی سجے یاں کھبے، اک پاسے مُڑجا تے جواناں وچوں کسے نوں پھڑ کے اوہدے ہتھیار کھو لے پر عساہیل نیں اوہدا پیچھا کرنا نہ چھڈیا۔²²-ابنیر نیں عساہیل نوں فیر خبر دار کیتا پئی میرا پیچھا کرنا بند کر!جے میں تینوں ماردیاں تے فیر تیرے بھرا نوں کی نہ وکھاواں گا؟ ²³-پر عساہی پیچھا کرن توں باز ناں آیا ۔فیر ابنیر نیں اپنے بھالے دا کُندا اوہدے ڈھیڈ وچ گھونب دِتا تے اوہ اوہدی کنڈ دے آرپار ہو گیا ۔تے اوہ ڈگیاتے اوسے ویلے ای مر گیا۔تے جیہڑا بندہ اوس جگہ آیا جیتھے عساہیل مریا تے ڈگیا سی اوہ اوتھے رُک گیا۔²⁴-پر یوآب تے ابی شے نیں ابنیر دا پیچھا کیتا تے جدوں سورج غروب ہو رہیا سی تے اوہ کوہ امہ دے کول پہنچے جیہڑے جیاح دے نیڑے جِبعون دی زمین دی راہ اے۔ ²⁵-تے بن یمین دے لوکی اک واری فیر ابنیر دے پیچھے جمع ہوگئے تے اوہناں نیں اک دستے دی صورت وچ اک پہاڑی دی اُچیائی تے اپمنا مورچیہ قائم کر لیا۔²⁶-فیر ابنیر نیں یوآب نوں پکار یا تے آکھیا پئی ایہدا انت بڑا بھیڑا ہووے گا؟توں اپنے بندیاں نوں کدوںحکم دیویں گا پئی اپنے بھراواں دا پیچھا کرن توں باز آن؟ ²⁷-یوآب نیں دسیا پئی زندہ خدا دی سَوں جے توں زبان ناں کھولدا تے ایہہ بندہ صبح تک اپنے بھراواں دا پیچھا کرنا جاری رکھدے۔²⁸-سو یوآب نیں نرسیگا پھونکیا تے سارے بندے اُک گئے تے فیر اوہناں نیں اسرائیل دا پیچھا ناں کیتا تے ناں اوہناں نال لڑے۔ ²⁹-ابنیر تے اوہدے بندے ساری رات میدان وچ چلدے رہے تے یردن دے دریا نوں پار کرکے بِترون توں لنگھ دیاں ہویاں محنایم نوں آئے۔³⁰-تے یوآب ابنیر دا پیچھا کر کے پرتیا تے اپنے سارے بندیاں نوں جمع کیتا تے عساہیل دے علاوہ داؤد دے اُنیں بندےغیب سن۔ ³¹-پر داؤد دے بندیاں نیں بِن یمینیاں دے تین سو ساٹھ بندیاں نوں جیہڑے ابنیر دے نال سن مار دِتا۔ ³²-اوہناں نیں عساہیل نوں اُٹھا کے بیت الحم وچ اوہدے پیو دی قبر وچ دفن کر دِتا تے یوآب تے اوہدے بندے ساری رات دے سفر توں بعد سویرے حبرون جا پہنچے۔

3¹-ساؤل تے داؤد دے گھرانیاں دے وچ لمے ویلے تک جنگ ہوندی رہی ۔داؤد قوی توں قوی تے داؤد دا گھرانہ کمزور توں کمزور ہوندا گیا ۔²-تے حبُرون وچ داؤد دے گھر پُتر پیدا ہوئے ۔ اوہدا پہلو ٹھا اَمنون سی جیہڑا ایزرعیلی اخِجیوعم دے بطن توں سی۔ ³-اوہدا دوجا پُتر کِلیاب سی جیہڑا کے ملی نابال دی بیوہ ابی جیل دے بطن توں سی۔ تیجا ابی سلوم سی جیہڑا جسُور دے بادشاہ تلمی دی دھی معکہ دے بطن توں سی⁴-چھوتھا ادونیاہ سی جیہڑا حجیت دے بطن توں سی پنجواں سفطیاہ سی جیہڑا بیطا ل دے بطن توں سی۔ ⁵-تے چھیوں اِترعام سی جیہڑا داؤد دی ووہٹی عجلاہ دے بطن توں سی۔ یہہ داؤد دے ہاں حبروبن وچ جمے سن۔⁶-ساؤل تے داؤد دے گھرانیاں دی جنگ دے دوران ابنیر نیں ساؤل دے گھرانے وچ اپنے آپ نوں بوہت طاقتور بنایا سی۔ ⁷-تے ساؤل دی اک داشتہ سی جس دا ناں اصفاہ سی تے جیہڑی ایاہ دی دھی سی ۔تے اشبوست نیں ابنر نوں آکھیا پئی توں میرے پیو دی داشتہ دے کول کیوں گیا؟⁸-اشبوست دی ایس گل تے ابنیر بوہت ناراض ہویا تے کہن لگا پئی کی میں یہوداہ دے کسے کُتے داسرآں؟⁹-خدا ابنیر دے نال اینج ای بلکہ ایس توں وی بوہتا کرے ۔جے میں داؤد نال اونج سلوک ناں کراں ۔جس دی خداند نیں سَوں کھاکے اوہدے نال وعدہ کیتا ۔ ¹⁰-یعنی ایہہ پئی بادشاہ ساؤل دے گھرانے توں منتقل کرکے داؤد دے تخت حکومت نوں اسرائیل تے یہوداہ تے دان توں بیر سبع تک قیم کراں۔ ¹¹-تے اشبوست نیں ابنیر نوں کوئی ہور اکھر کہن دی جُرت ناں کیوں جو اوہ اوہدے کولوں ڈر دا سی۔¹²-فیر ابنیر نیں داؤد نوں اپنے وَلوں داؤد نوں اے کہن لئی قاصد گھلے پئی اے دیس کیہدا اے؟میرے نال مُک مُکا کر لے! تے میں کل بنی اسرائیل نوں تیرے وَل کرن لئی تیری مدد کراں گا۔ ¹³-داؤد نیں آکھیا اچھا میں تیرے نال مُک مُکا کراں گا پر میں تیرے کولوں اک گل چاہناواں پئی جد توں مینوں ملن آویں تے ساؤل دی دھی میکل نوں اپنے نال لے کے آئیں نئیں تے میرے سامنے ناں آویں۔¹⁴-تد داؤد نیں ساؤل دے پُتر اشبوست کول ایہہ مطالبہ کردیاں ہویاں قاصد بھیجے پئی میری ووہٹی میکل جیدے نال میں فِلستیا ں دیاں سو کھلڑیاں دے کے ویاہ کیتا سی۔میرے حوالے کر دے۔ ¹⁵-سو اشبوست نیں حکم دِتا تے اوہنے اوہدے نال خاوند فطی ایل بن لیس کولوں کھو لیا۔ ¹⁶-سو اوہدا خاوند بحوریم تک سارے رستے اوہدے پیچھے پیچھے روندا ہویا اوہدے نال گیا ۔ابنیر نیں اوہنوں اآکھیا پئی پرت جا ۔سو اوہ پرت گیا۔¹⁷-تے ابنیر نیں اسرائیل دے بزرگاں نال گل با ت کیتی تے آکھیا پئی کجھ عرصہ ہویا اے تسی داؤد نوں اپنا باسشاہ بنانا چاندے سی۔ ¹⁸- ہن بنالو کیوں جو خداوند داداؤ د نال وعدہ اے پئی میں اپنے بندہ داؤد ے راہیں اپنی قوم اسرائیل نون فلستیاں تے اوہناں دے سارے دُشمناں دے ہتھ توں چھڑاواں گا۔¹⁹-تے ابنیر نیں بن یمین نال وی آم ای گلاں کیتیاں تے ابنیر اوہ سب گلاں جیہڑیاں اسرائیل تے بن یمین دے گھرانے دے لوکی کرنا چاہندے سن داؤد نوں دَسن لئی حبرون گیا۔ ²⁰-جدوں ابنیر جیدے نال ویہہ بندے سن حبرون وچ داؤد کول آیا تے داؤد نیں اوہدے تے اوہدے بندیاں لئی کھان پین دا بندوبست کیتا۔²¹-ابنیر نیں داؤ دنوں آکھیا پئی مینوں اجازت دے پئی ہونیں ای جا تے اپنے مالک بادشاہ لئی سارے اسرائیل نوں جمع کراں تاں جو اوہ تیرے نال قول بنن تے تُوں اوہنا ں ساریاں تے اپنی دلی مرضی دے حساب نال حکمرانی کرے۔جیویں کے داؤد نیں ابنیر نوں گھلیا تے اوہ ٹھیک ٹھاک چلا گیا۔²²²³-تے جدوں یوآب تے لشکر دے سب لوکی اوہدے نال اوتھے اپڑے تے اوہنو دسیا پئی ابنیر بن نیر بادشاہ دے کول اپڑیا سی تے بادشاہ نیں اوہنوں گھل دِتا تے اوہ بچ بچا کے چلا گیا۔²⁴-سو یوآب بادشاہ دے کول گیا تے کہن لگا پئی توں کی کیتا؟ویکھ ! ابنیر تیرے کول آیا سی پر توں اوہنوں کیوں جان دِتا ؟ہن تے اوہ چلا گیا اے۔ ²⁵-کی توں نئیں جاندا پئی ابنیر بن نیر تینوں دھوکا دین ،تے جو کجھ وہ توں کر رہیا ایں اوہدے تے آکھ رکھن تے اوہدا بھید لین آیا سی۔ ²⁶-فیر یوآب داؤد د کولو چلا گیا تے اوہنے ابنیر دے پیچھے قاصد بھیجے تے اوہنےاوہنوں سیرہ دے کول کھُوں تون اپنے نال لے پرت آئے پر داؤد نوں ایہدا پتہ نئیں چلیا۔²⁷-تے ابنیر تے حبرون پرتن تےیوآب اوہنوں وَکھرے پھاٹک دے اندر لے گیا ۔تے اوہدے نال کوئی بھید دی گل کنا چاہندا اے تے اوتھے اوہنے اپنے بھرا عساہیل دے لہو دا بدلہ لین لئی ابنیر دے ڈھیڈ وچ چھُرا گھونپ دِتا تے اوہ مر گیا۔²⁸-بعد وچوں جدوں داؤد نیں اوہدے بارے سُنیا تے اوہنے آکھیا پئی میں تے میری بادشاہی خداوند دے حضور وچ ہمیشہ تک ابنیر بن نیر دے لہوں توں وہ پاک نیں ۔ ²⁹-اوہ یوآب تے اوہدے پیو دے سارے گھرانے دے سِر لگے تے یوآب دے گھرانے وچ کوئی ناں کوئی ایسا ضرور رہوے جنہوں جریان دا مرض ہووے یاں جنہوں کوڑ ہووے یاں جیہڑا لاٹھی دے سہارے چلدا رہووے یاں تلوار دے مرے یا ٹکڑے ٹکڑے دا محتاج ہووے۔ ³⁰-(یوآب تے اوہدے بھراابی شے نیں ابنیر دا قتل کیتا۔کیوں جو اوہنے اوہناں دے بھرا عساہیل نوں جِبعون دی لڑائی وچ ماردِتا سی)³¹-تے داؤد نیں یوآب تے اوہدے لشکر دے سارے لوکاں نوں آکھیاپئی اپنے کپڑے پھاڑو تے ٹاٹ پاؤ تے صبح نوں ابنیر دے اَگے پیٹ دیاں ہویاں چلو تے داؤد بادشاہ آپ وہ توبوت دے پیچھے پیچھے چلن لگا۔ ³²-اوہناں نیں ابنیر نوں حبرون وچ دفن کیتا تے بادشاہ ابنیر دی قبر تے دھاڑ دھاڑ کے رویا تے سب لوکی وی روئے۔³³-بادشاہ نیں ابنیر تے ایہہ مرتبہ آکھیا: کی ایہہ لازمی سی پئی ابنیر اک باغی وانگ ماریا جائے ؟ ³⁴-نہ تے تیرے ہتھ بنے ہوئے سی، تے نہ تیرے پیراں وچ بیڑیاں سن۔ پر توں اینج ماریا گیا جیویں کوئی بدکاراں دے ہتھوں ماریا جاوے ۔تے لوکاں نیں فیر توں رونا شروع کر دِتا۔³⁵-تد لوکاں نیں آکے داؤد نوں مشورہ دِتا پئی ہاے دن اے تون کجھ کھا لے۔پر داؤد نیں کہندیاں ہوئیاں سَوں کھادی پئی جے میں سورج دے ڈوبن توں پیلاں روٹی یاں ہور کجھ چکھاں تے خداوند میرے نال اینج نلکہ ایس توں وی بوہتا کرے۔ ³⁶-تے سارے لوکاں نیں باشاہ دی گل نوں پسند کیتا۔ اصل وچ ایس تھوں علاوہ جو کجھ بادشاہ نیں کیتا اوہ اوہدے تھوں خوش سن ۔³⁷-اوس دن سارے لوکاں تے اسرائیل نوں پتہ لگیا پئی ابنیر بن نیر دے قتل وچ بادشاہ دا ہتھ نئیں سی۔ ³⁸-تد بادشاہ نیں اپنے لوکاں نوں آکھیا پئی کی کی تہانوں احساس نئیں پئی آج اسرائیل وچوں اک شہزادہ تے اک وڈا بندہ ہمیشہ دے لئی چلا گیا اے؟ ³⁹-تے جیویں کہ آج میں مسح کیتا ہویا بادشاہ واں ۔میں کمزار آں تے ضرویا دے ایہہ پُتر میرے تھوں بوہتے زور آور نیں ۔ خداوند بدکارنوں اوہدی بدی دے حساب نال بدلہ دے۔

4¹-جدوں اسرائیل دے پُتر اشبوست نیں سنُیا پئی ابنیر حبرون وچ مر گیا اے تد اوہ پست ہمت ہو گیا تے اسرائیل دے سارے لوکی ڈر گئے ۔ ²-ساؤل دے گھرانے دے دو بندے چھاپہ مار جتھیان دے سردار سن۔ ³-کیوں جو بیروت دے لوک جیتیم وَل بھج گئے سن تے آج تک اوتھے پردیسیاں وانگ رہندے نیں۔⁴-ساؤل دے پُتر یونتن دا اک پتر سی جیہڑا دونویں لتاں توں لنگڑا سیتے جدوں یزرعیل وَلوں سوؤل تے یونتن دے بارے سنیہا ملیا تد اوہ پنجھ سال دا سی ۔ اوہدی دایہ اوہنوں فٹا فٹ چُک کے دوڑی تے گھبران دے سبب اوہ اوہدی کُچھڑ وں ڈِ گ گیا تے لنگڑا ہو گیا ۔اوہدا ناں مِفیبوست سی۔⁵-امون بیرونی دے پُتر ریکاب تے بعنہ اشبوست دے گھر جا لئی نکلے تے دوپہر دے ویلے اوتھے اپڑے۔اوہ دوپہر نوں اوتھے آرام کر رہیا سی ۔ ⁶-تے اوہ کہوں لین دے بہانے گھر دے اندر لے حصےوچ وَڑے تے اوہناں نیں اوہدے ڈھیڈ وچ چھُرا گھونپ دِتا تے فیر ریکاب تے اوہدا بھرا بعنہ چپ چپیتے باہر نکل گئے۔ ⁷-اوہ اوس گھر وچ اوس ویلے داخل ہوئے جدوں اوہ اپنے کمرے وچ بسترے تے سون ڈیا سی۔اوہناں نیں اوہنوں چھُرا گھونپ کے مار دِتا تے اوہدا سر کات دِتا۔اوہ اوہنوں نال لے ساری رات میدان دی راہیں سفر کیتا۔⁸-اوہ اشبوست دے سر نوں حبرون وچ داؤد دے کول لیا ئے تے بادشاہ نون کہن لگے پئی اے تیرے ویری ساؤل دے پُتر اِشبوست دا سِر ، جینے تیری جان لین دی کوشش کیتی۔ آج خداوند نیں تیرے مالک بادشاہ دا بدلہ ساؤل تے اوہدی نسل توں لے لیا اے۔ ⁹-داؤد نیں ریکاب تے اوہدے بھرا بعنہ نوں حورمن بیرونی دے پُتر سن جوان دِتا پئی خداوند دی حیاتی دی سَوں جینے مینو ہر مصیبت توں رہائی دِتی اے۔ ¹⁰-اک بندے نیں آکے مینوں ایہہ دسیا پئی ساؤل مر گیا اے تے میں صقلاج وچ اوہنو پھڑ کے قتل کر دِتا ۔اوس نیں سوچیا پئی میرے لئی چنگی خبر لیا رہیا اے۔پر ایہہ سی اوہ جزا جیہڑی میں اوہنوں اوہدی خبر دے بدلے دِتی ۔¹¹-سو جدوں شریربندیاں نیں اک بے گناہ بندے نوں اوہدے ای گھر وچ اوہدے بستر اُتے قتل کیتا اے تے میرے تے اے بندا اے پئی اوہدے خون دا بدلہ تیرے توں لواں تے زمین نوں تہاڈے ورگیاں توں پاک کردواں ۔ ¹²-تد داؤد نیں اپنے بندیاں نوں اوہناں دے قتل داحکم دِتا تے اوہ قتل کر دِتے گئے تے اوہناں نیں اوہناں دے ہتھ کاٹ ک اوہناں دیاں لاشاں نوں حبرون وچ تالاب دے کول لٹکا دِتا ۔پر اوہناں نیں اشبوست دا سر لے لیا تے اوہنوں حبرون وچ ابنیر دی قبر وچ دفن کردِتا۔

5¹-تد اسرائیل دےسب قبیلے حبرون وچ داؤ د دے کول آئے تے کہن لگے پئی اسی تیرا ای گوشت تے خون آں۔ ²-ماضی وچ جدوں ساؤل ساڈا بادشاہ سی تے تُوں ای تے ساں جیہڑا اسرائیلیاں دی فوجی مہماں وچ اوہناں دی قیادت کر دا سی ۔تے خدا وند نیں تینوں فرمایا پئی توں میری قوم اسرائیل دی گلہ بانی کریں گا تے توں اوہناں دا حکمران بن جاویں گا۔³- جدوں اسرائیل دے سب بزرگ حبرون وچ داؤد بادشاہ دے کول آئے تد بادشاہ نیں حبرون وچ خداوند دے حضور وچ اوہناں نال قول بنیا تے اوہناں نیں اوہنوں داؤد نوں مسح کر کے اسرائیل دا بادشاہ بنایا۔ ⁴-جدوں داؤد بادشاہ بنیا تے اوہ تریہہ سال دا سی تے اوہنے چالھی سال حکمرانی کیتی۔ ⁵-اوہنے حبرون وچ یہوداہ اُتے سات سال چھ مہینے تے یروشلیم وچ سارے اسرائیل تے یہوداہ اُتے تینتیس سال حکمرانی کیتی۔⁶-فیر بادشاہ تے اوہدے بندے یروشلیم اُتے چڑھائی کرن گئے جتھے یبوسی رہندے سی۔یبوسیاں نیں داؤد نوں آکھیا پئی تون شہر وچ داخل ناں ہو سکیں گا۔کیوں جو تینوں تے انیں (اندھے)تے لنگڑے وی روک سکدے نیں ۔اوہ سوچدے سن پئی داؤ د شہر وچ داخل نئیں ہو سکدا ۔ ⁷- تاہم داؤد نیں صیون دے قلعہ اُتے قبضہ کر لیا ۔اُوہنوں ہن داؤد دا شہر کہندے نیں۔⁸-اوس دن داؤد نیں آکھیا پئی جیہڑا کوئی وی یبوسیاں اُتے غلبہ حاصل کرے گا اوہنوں داؤد دے دُشمناں یعنی لنگڑیاں تے انیاں (اندھوں)تک اپڑ ن لئی نالے دا استعمال کرنا پوے گا-یسے لئی اے کہاوت مشہور ہو گئی پئی ،انیاں تے لنگڑیاں دا محل دے وچ کی کام؟ ⁹- فیر داؤ د اوس قلعہ وچ رہن لگا تے اوس نیں اوس دا ناں داؤد دا شہر رکھ دِتا ۔اوس نیں اوس دے آسے پاسے دے خطے نوں مِلو توں لے کے اندرل تک مضبوتی نال بنایا۔ ¹⁰-داؤد دی عظمت ودھدی گئ کیوں جو قادرمطلق رَب خداوند اوس دے نال سی۔¹¹- تے صُور دے بادشاہ حِیرام نیں قاصد اں نوں کند دی لکڑی ،بڑھئی تے معمار دے کے داؤد دے کول گھلیا تے اوہنوں داؤد لئی اِک محل بنایا۔ ¹²-تے داؤد نوں یقین ہو گیا پئی خداوند نیں اوہنوں اسرائیل دے بادشاہ دے طور تے قیام بخشیا اےتے اپنی قوم اسرائیل دی خاطر اوس دی بادشاہی نوں مُمتاز بنایا اے۔¹³-حبرون توں پرتن توں بعد داؤد نیں یروشلیم وچ اپنے حرم وچ کئی بیویاں داخل کیتیاں تے اوس دے ہاں کئی پُتر تے دھیاں پیداہوئیاں ۔ ¹⁴-تے اوتھے اوہدے کول جیہڑے بچے پیدا ہوئے سن اوہناں دے ناں ایہہ نیں:سموعہ،سوباب ،ناتن ،سلیمان۔ ¹⁵-اِبحار،الِسوُع،نفج ،یفیع۔ ¹⁶-الیسمع،الیدع تے الیفالط۔¹⁷—جدوں فلستیاں نیں سنیا پئی داؤد نوں مسح کر کے اسرائی دا بادشاہ بنایا گیا اے تے اوہ سب اکغے ہو کے اوہنو ں تلاش کرن نکل پئے پر داؤد اے خبر سن کے قلعے وچ چلا گیا ۔ ¹⁸-تے فلستی آئے تے رفائم دی وادی وچ پھیل گئے۔¹⁹-تد داؤد نیں خداوند نوں پوچھیا پئی کی میں جا کے فلستیاں اُتے حملہ کر دواں ؟ کی توں اوہناں نوں میرے ہتھ وچ کر دیویں گا؟ خداوند نیں اوہنوں جواب دِتاپئی جس،میں ضرور فلستیاں نوں تیرے ہتھ وچ کر دیاں گا۔ ²⁰-سو داؤد بعل پراصیم وَل گیا تے اوتھے اوہنے اوہناں نوں شکست دِتی ۔اہنے آکھیا پئی جیویں پھُوٹ نکلن توں بعد پانی دے ٹکڑے ہو جاندے نیں اونج ای خداوند نیں میرے دشمناں نوں میرے کول سامنے ٹکڑے ٹکڑے کر دِتا۔ایس لئی اوس نیں اوس تھاں دا نام بعل پراصیم رکھ دِتا۔ ²¹-فِلستی اپنے بُتاں نوں اوتھے چھڈ گئے تے داؤد تے اوہدے بندے اوہناں نوں اوتھوں چُک کے لے آئے۔²²-فِلستی اک دفعہ فیر آئے تے ودائی رِفائیم وچ پھیل گئے ۔ ²³- جدوں داؤد نیں خداوند توں ہدایت چاہی تے خداوند نیں اوہنوں جواب دِتا پئی سیدھا جان دی بجائے اوہنوں پیچھوں گھیر لینا تے تُوت دے رُکھا دے سامنیوں اوہناں اُتے چڑھیائی کرنا۔²⁴-تے جیویں ای تُوں تُوت دے رُکھاں دی پھُنگیاں وچ قدماں دی آواز سنیں تے اونج ای حرکت وچ آجانا کیوں جو ایہدا مطلب ایہہ ہووے گا پئی خداوند فلستیاں دی فوج نوں مارن لئی تیرے اَگے گیا اے۔ ²⁵-سو داؤد نیں اونج ای کیتا جیویں خداوند نیں اوہنوحکم دِتا سی تے اوہ فِلستیاں نوں جِبع توں لے کے جزر تک ماردا ای گیا۔

6¹۔ اِک واری فیر دائود نے اسرائیلؔ وچوں تیہہ ہزار چونویں جوان جمع کیتے ۔ ²۔ تے دائود اُٹھیا تے سارے لوکاں نوں جیہڑے اوہدے نال سن۔ لے کے تے یہوداہؔ دے بعلہؔ نوں ٹُر پیا ۔ تاں جو اوتھوں خدا دا صندوق لے آوے ۔ جہداناں فوجاں دا رب آکھیا جاندا اے ۔ جہڑا کروبیاں دے وچکار سکوُنت کردا اے ۔³۔ تے اوہناں نے خُدا دے صندوق نوں نوئیں گڈھ تے رکھیا۔ تے ابیدابؔ تے گھروں جیہڑا پہاڑی تے سی ، کڈھ لیا ئے ۔ تے اوس نویں گڈھ نوں ابیندابؔ دے پُتر عزہؔ تے اخیوؔ ہِ ک ریئے سن۔ ⁴۔ تے اوہ ابینداب دے گھروں جیہڑا جبہ ؔ تے سی خدا دے صندوق نؤن کڈھ لیائے ۔ تے اخیوؔ صندوق دے اگے اگے ٹُریا جاندا سی ۔ ⁵۔ دائودؔ تے اسرائیل ؔ دا سارا گھرانہ خداوند دے اگے صنوبرؔ دے بنے ہوئے ہر طرحاں دے ساز ؛ سنار، بربط تے دف ، خنجری تے جھانجھ وجاندے ہوئے ٹرے جاندے سَن ۔⁶۔ تےت جدوں اوہ نکونؔ دے کھلیہان تے اَپڑے ۔ تے عزہؔ نے اپنا ہتھ ودھا کے خدا دے صندوق نوں پھڑ لیا ۔ کیوں جو ڈھگیا نے اوہنوں ہلا چھڈیا سی ۔ ⁷۔تے خداوند دا غصہ عزہؔ دے خلاف بھڑکیا ۔ تے خدا نے اوہدی خطا توں اوہنوں اوتھے ای ماردتا ۔ اوہ اوتھے ای خدا دے صندوق دے لاگے مر گیا ۔⁸۔ تے دائود ایس توں دُکھی ہو یا کیوں جو خداوند نے عزہؔ نوں مار دتا سی ۔ ایس توں اوس تھاں دا ناں فارصُ عزہؔ ررکھیا ۔ جیہڑا اج تیِک ایہو ای اکھواندا اے ۔ ⁹۔ تے دائودؔ اوس دیہاڑے خداوند توں ڈر گیا تے کہن لگا پئی خداوند دا صندوق میرے کول کنج آوے گا ؟¹⁰۔ تے دائود نے ناں چاہیا پئی خداوند دا صندوق ، دائود دے شہر اپنے کول رکھے ۔ ایس کرکے دائود اوہنوں اِک پاسے جاتؔ دے رہن والے عوبید ادومؔ دے گھر لے گیا۔ ¹¹۔ تے خداوند دا صندوق جاتے عوبید ادوم ؔ دے گھر تِن مہینے رہیا۔ تے خداوند عوبید ادومؔ دے سارے شہر نوں برکت دتی۔¹²۔ تے فیر دائود بادشاہ نوں خبر دتی گئی پئی خداوند میں عوبید ادومؔ دے شہر نوں تے ہر اوس شے نوں جیہڑی خداوند دے صندوق دے سببوں اوہدے کول اے ، برکت دتی ۔ فیر دائود گیا تے خداوند دی صندوق نوں عوبید ادومؔ دے گھروں دائودؔ دے شہر چہ خوشی خوشی لے آیا ۔ ¹³۔ تے اینج ہویا پئی جہدوں خداوند دے سندوق نوں چُکن والے چھے قدم چلے تے اوہنان نیں اک ڈھگے تے اِک موٹے وچھے نوں ہلال کیتا ۔¹⁴۔ تے دائود اپنے سارے زور نال نچدا ہویا ٹُریا جاندا سی ۔ تے دائود نے سوتی کپڑے دا افود پیا ہویا سی ۔ ¹⁵۔ دائود ؔ تے سارا اسرائیل ؔ للکاردیاں تے نرسنگے وجاندیاں خداوند دے صندوق نوں لے آئے ۔¹⁶۔ فیر اینج ہویا پئی جدوں خداوند دا صندوق دائود دے شہر چہ آیا ۔ تے سائولؔ دی دھی میکلؔ نے باری چوں چونگاہ ماری ۔ تے دائود بادشاہ نوں ویکھیا پئی خداوند دے اگے کُدتا تے نچدا اے ۔ تے اوہنے اپنے دِل چہ خدواند دی حقارت کیتی ۔ ¹⁷۔ تے اوہ خداوند دے صندوق نون اندر لیائے تےاوہنون اوہدی اپنی تھاں تے اوس خیمے دے وچکار رکھیا ، جیہڑا دائود نے اوہدے لئی کھلّاریا سی ۔ تے دائود نےخداوند دے سامنے سوختنی قربانیاں تے سلامتی دے ذبیحے چڑھائے ۔¹⁸۔ تے دائود جیدوں سوختنی قربانیاں تے سلامتی دے ذبیحے چڑھان توں فارغ ہوئیا تے فیر اوہنے لوکاں نوں رب افواج دے ناں توں برکت دتی ۔ ¹⁹۔ تے اوہنے اسرائیل تے سارے گروہ دے بندیاں تے بُڈھیاں نوں اک اک روٹی تے گوشت دی اک اک ٹُکڑا تے کشمش دی اک اک ٹِکی دِتی۔ تے لوکی گھر نوں ٹُر گئے ۔²⁰۔ تے فیر دائود پرتیا پئی اپنے ٹبر نوں برکت دیوے ۔ سائول دی دھی میکل دائود نوں ملن باہر آئی تے اوہنوں کہیا پئی اسرئیل دا بادشاہ اج کینا سوہنا جاپدا اے ۔ جدوں اوہنے اپنے خادماں دیاں لونڈیاں دی نظر چہ اپنے آپ نوں ننگا کیتا ۔ جیویں کوئی بانک اپنے آپ نوں ننگا کردا اے ۔²¹۔ دائود نے میکل نوں آکھیا پئی اے تے خداوند دے سامنے سی جہینے مینوں تیرے پیو تے تیرے سارے گھرانے نوں چھڈ کے تے مینوں چُن لیا ۔ پئی مینوں خداوند دی قوم تے حاکم مقرر کرے ۔ ایس واسطے میں خداوند دی قوم تے حاکم مقرر کرے ۔ ایس واسطے مین خداوند دے سامنے نچیا ساں ۔ ²²۔ تے مین ایس توں وی بُہتا ذلیل بناں گا ۔ تے اہنی نگاہ چہ ای اپنے اپ نوں کمینہ بناواں گا ۔ تے اوہناں لونڈیاں دی نگاہ چہ جہناں دا توں اَکھنی ایں ، بُہتا عزت والا ہووا گا ۔ ²³۔ تے سائول دی دھی میکل ؔ اپنی موت دے دن تیِک بے اولاد ای رئی۔

7¹۔ تے اینج ہویا ، جدوں بادشاہ اپنے گھار چہ بیٹھا سی تے خداوند نے اوہدے سارے دُشمناں توں ہر پاسیوں اوہنو ں ارام دتا ۔ ²۔ تے بادشاہ نے ناتنؔ نوں آکھیا ویکھ میں صنوبر دی لکڑی دے گھر وچ رینا واں تے خدواند داصندوق پردیاں چہ رہندا اے ۔³۔ ناتن ؔنے بادشاہ نوں کہیا ۔ جا تے جو کجھ تیرے دل چہ اے اوہ کر لے کیوں جو خداوندتیرے نال اے ۔ ⁴۔ تے اوسے رات خداوند نے ناتنؔ دے نال کلام کیتا تے آکھیا ۔ ⁵۔ جا تے میرے بندے دائود نوں کہہ ۔ خداوند اینج فرماندا اے ۔⁶۔ کیہ توں میرے رئین لئی اِک گھر بنائیں گا ۔ جس دن توں میں بنی اسرائیلؔ نوں مصروں ؔ کڈھ کے لیان اج تیِک میں کسے گھار چہ نئیں رئیا ۔ پر میں خیمیاں چہ تے مسکن چہ پھردا رئیا واں ۔ ⁷۔ ساریاں تھاواں چہ جتھے جتھے میں بنی اسرائیلؔ دے نال پھردا رئیا ۔ کیہ میں اسرائیل ؔ دے قبیلیاں چوں کسے نوں حکم دتا ۔ پئی میری قوم اسرائیؔل دی چوپانی کرے ۔ کدی کلام کرکے ایہہ آکھیا پئی ۔ تُساں میرے لئی صنوبر دا گھر کیوں نئیں بنایا ؟⁸۔ ایس لئی توں میرے خادم دائود نوں ایہہ کہہ پئی میں تینوں بھیڈاں دے پچھے پچھے پھردا سی لیا ۔ تان تینوں اپنی قوم اسرائیل دا حاکم بناواں۔ ⁹۔ تے جتھے وی توں گیا میں تیرے نال ساں ۔ تیرے سامنیوں تیرے سارے ویریاں نوں وَڈ سُٹیا ۔ تے جیویں دھرتی تے وڈے بندیاں دا ناں ہُندا اے ۔ تیرا ناں وڈا کیتا ۔تیرا ناں وڈا کیتا ۔¹⁰۔ میں اپنی قوم اسرائیلؔ دے لئی اک تھاں تے وسن تے ہلائے ناں جان تے ناں شرارت دے پُتر اوہناں نوں فیر توں دُکھ دین گے ۔ ¹¹۔ تے جیویں اوس دن توں ہندا آیا اے جہدوں توں میں قاضیاں نوں اپنی قوم اسرائیل ؔ تے مقرر کیتا ۔ ایسے طرحاں میں تینوں تیرےسارے ویریاں توں آرام دیاں گا ۔ تے خداوند تینوں دسدا اے پئی خداوند تیرے گھر نوں قائم کرے گا ۔¹²۔تے جدوں تیرے دن پورے ہو جان تے توں اپنے پیو دادے دے نال سو جاویں ۔ تے جدوں میں تیرے بعد تیری نسل نوں جیہڑی تےیرے تُخم چوں ہو وے گی ۔ برپا کراں گا ۔ تے اوہدی بادشاہی نوں قائم کراں گا ۔ ¹³۔ تے اوہ میرے نان دے لئی اک گھر بنائے گا ۔ تے میں ایس دی سلطنت دے تخت نوں ہمیشاں تیِک قائم رکھاں گا ۔ ¹⁴۔ میں اوہدا پیو ہوواں گا ۔ تے اوہ میرا پُتر ہووے گا ۔ تے جے اوہ بدی کرے تے بندیاں دی سوٹی نال تے آدم دے پُتراں نپُتران دے کوڑیاں نال میں اوہنون سدھا ں کراں گا ۔¹⁵۔ پر میری رحمت اوہدے تون وکھ ناں ہووے گی ۔ جیویں میں سعول توں وکھ کیتی ۔ جہنوں میں تیرے اگوں دفع کیتا ۔ ¹⁶۔ تے تیرا گھر تے تیری بادشاہی ہمیشاں تیِک میرے اگے قائم رہوے گی ۔ تے تیراتخت ہمیشاں لئی قائم کیتا جاوے گا ۔ ¹⁷۔ ناتنؔ نے ایہہ ساریاں گلاں تے ایہہ ساری رویا دائود نوں دسی ۔¹⁸۔ فیر دائود ؔ بادشاہ اندر گیا تے خداوند دے اگے بیٹھا تے آکھیا ! اے خدا وند خدا میں کون آں؟ ¹⁹۔ تے میری نگاہ چہ اے چھوٹی گل اے ۔ اے خداوند خدا ۔ کیوں جو توں اپمنے بندے دے گھر دے واسطے چہ تے زمانے دی گل کیتی اے ۔ اے خداوند خدا کیہ انسان اینج کر سکدا اے ۔ ²⁰تے دائود تینوں ہور کیہ آکھے ؟ کیوں جو اے خداوند توں اپنے بندے نوں جاننا ایں ۔²¹۔ توں اپنے کلام دی کاطر تے اپنی مرضی نال ایہہ سارے وڈے کم کیتے ۔ تاں جو تیرا بندہ ایہناں نوں جان لوے ۔ ²²۔ سو توں اے خداوند خدا بُزرگ ایں ۔ جیویں اسیں اپن کناں توں سُنیا اے ۔ ایہ جیہا تیرے ورگا کوئی نئیں ۔ تیرے ورگا کوئی خُدا نئیں ۔ ²³۔ تے دُنیاچہ اوہ کیہڑی ایہو جیی قوم اے ۔جیہڑی تیرے لوکاں بنی اسرائیلؔ وانگر اے ۔ جہنوں خدا نے جا کے اپنی قوم بنان لئی چھُڈایا اے ۔ تان اوہ تیرا ناں لین ۔ تے اوہنے اپنے دیس تے اپنے لوکاں لئی وڈے تے شاندار کم کیتے ۔ توں اوہناں نوں مصریاؔں توں تے اوہناں دی قوماں توں تے اوہناں دے بُتاں توں رہائی دتی ۔²⁴۔ تے توں اپنے لئی اپنی قوم بنی اسرائیلؔ نون مقرر کیتا تان جو اوہ ہمیشاں لئی تیری قوم ٹھہردے تے توںآپ اے خداوند اوہناں دا خُدا ہوویں ۔ ²⁵۔ تے میں اے خُداوند خدا اپنے کلام نوں جیہڑا توں اپنے بندے تے اوہدے شہر دے حق چہ فرمایا اے ۔ سدا واسطے قائم کر دے ۔ پئی جیویں توں فرمایا اے ۔اونج ای کر دے ۔ ²⁶۔تاںتیرے ناں دی سدا تیِکر وڈیائی ہووے تے آکھیا جائے ، فوجاں دا رب ۔ اسرائیل ؔ دا خدا اے ۔ تے تیرے بندے دائودؔ دا گھرانا تیرے حضور وچ قائم رہوے ۔²⁷۔ کیوں جو توں اے فوجاں دے رب ! اسرائیلؔ دے خدا ، اپنے بندے تے ظاہر کیتا تے آکھیا میں تیرے لئی گھر بناواں گا ۔ ایس لئی تیرے بندے دے دل وچ آیا پئی تیرے حضور دعا کرے ۔ ²⁸۔ تے میں ،اے خداوند خدا توں خد ایں تے تیرا کلام سچا اے تے توں اپنے بندے نال ایس بھلائی دا وعدہ کیتا اے ۔ ²⁹۔ایس لئی ہن اپنے بندے دے گھرانے نوں برکت دینا منظور کر ۔ تاں جو اوہ سدا تیرے سامنے قائم رہوے ۔ پئی توں ایں ۔ اے مالکِ خدا ایہہ کیتا اے ۔ تے تیری برکت نال تیرے بندے دا گھرانا سدا تیِک مبارک رہوے ۔

8¹. تے ایدے بعد اینج ہویا پئی داود نے فلستیاں نو ں ماریا تے اوہناں تے غالب آیا۔ تے داود نے جات تے اوہدے پنڈ فلستیاں دے ہتھوں کھو لئے ۔². تے اوہنے موابیا ں نوں ماریا تے اوہناں نوں پوئیں تے لمے پاکے رسی نال ناپیا۔ تے اوہنے دو رسیاں نال ناپیا۔ اک نال قتل کیتے جان لئی تے اک نال زندہ رکھن لئی۔ تے موابی داود دے محصول دین والے خادم بنے۔³. تے داود نے ضوباہ دے بادشاہ رحوب دے پُتر ہدد عزر نوں وی ہرایا ، جدوں اوہ دریا ئے فرات تے اپنی حکومت بحال کرن گیا۔ ⁴. تے داود نے اوہدے اک ہزار تے ست سو سوار تے وی ہزار پیادے پھڑ لئے۔ تے سارے رتھاں دے گھوڑیاں دیاں کُھچاں کٹ دتیاں۔تے اوہناں وچوں سو رتھاں لئی گھوڑے بچا لئے۔⁵. فیر دمشق دے ارامی ضوباہ دے بادشاہ ہدد عزر بن دی مدد نوں آئے۔ تے داود نے ارامیاں دے ۲۲ ہزار بندے قتل کیتے۔ ⁶. تے داود نے ارام دمشق چ ناظم مقرر کیتے۔تے ارامی وی داود دے محصول دین والے بنے۔تے جتھے کتے وی داو د گیا خداوند نے اوہدی حفاظت کیتی۔⁷. داود نے ہدد عزر دے نوکراں دیاں سونے دیا ں دھالاں کھو لیاں تے اوہناں نوں یروشلم چ لے آیا۔ ⁸. تے داود بادشاہ ہدد عزر دے شہراں بطاہ تے بیروتی چوں بہت سارا پتل لے آیا۔⁹. تے حمات دے بادشاہ تُوغی نے سُنیا پئی داود نے ہدد عزر دے سارے لشکر نوں ماریا اے۔ ¹⁰. فیر طوغی نے اہنے پُتر یورام نوں داود بادشاہ کول گھلیا پئی اوہنوں سلام آکھے تے مبارک باد دیوے پئی اوہنے ہدد عزر نال جنگ کیتی تے اوہنوں ہرایا ایس لئی پئی ہدد عزر طوغی نال لڑائیاں کردا رہندا سی ۔ تے یورام چاندی تے سونے ،تے پتل دے پانڈے اپنے نال لیایا۔¹¹. تے داود بادشاہ نے ایہناں نوں وی خداوند لئی مخصوص کیتا۔ اینج ای اوس چاندی تے سونے نوں جیہڑا اوس نے جتیاں قوماں توں لیاندا سی مخصوص کیتا۔ ¹². یعنی ادومی تے موابی تے بنی عمون تے فلستی تے عمالیقی تے ضوباہ دے بادشاہ ہدد عزر بن رحوب دی لٹ مار نوں مخصوص کیتا۔¹³. تے داودنے وڈا ناں پایا جدوں اوہ نمک دی وادی وچوں ارامیاں دے اٹھاراں ہزار بندے مار کے واپس آیا۔ ¹⁴. تے اوہنے ادوم وچ ناظم مقرر کیتے۔تے سارے ادوم چ چوکیاں قائم کیتیاں۔ تے سارے ادومی داود دے خادم بنے۔ تے داود جتھے وی گیا، خداوند نے اوہدی حفاظت کیتی۔¹⁵. تے داود نے سارے اسرائیل تے بادشاہی کیتی۔ تے داود اپنی ساری قوم نال انصاف تے عدالت نال پیش آیا ۔ ¹⁶. تے ضرویاہ دا پتر یواب لشکر دا سردار سی۔ تے اخیلود دا پتر یہوسفظ کاتب سی۔ ¹⁷. تے اخیطوب دا پترصدوق تے ابیاتر دا پتر اخیملک کاہن سن۔تے شرایاہ منشی سی۔ ¹⁸. تے یہویدع دا پتر بنایاہ کریتییاں تے فلتیاں دا سردار سی۔ تے داود دےپتر مشیر سن۔

9¹. ۔ تے داود نے پچھیا پئی ساول دے گھر چوں کوئی باقی ہے جہدے تے میں یونتن لئی مہربانی کر اں۔ ². ۔ ساول دےگھر چوں ضیبا نامی اک خادم سی ۔ جدوں اوہ بادشاہ کول آیا، داود نے آکھیا توں ای ضیبا ایں۔ اوہنے کہیامیں ای تیرا خادم آں۔³. ۔ کیہہ ساول دے گھر چوں کوئی باقی ہے ، جہدے تے میں خدا دا رحم ظاہر کراں۔ ضیبا نے کہیا، یونتن دا پتر جہیڑا دونواں پیراں توں لنگڑا اے باقی اے۔ ⁴. ۔ اوہ کتھے وے؟ ضیبا نے جواب دتا، اوہ لودبار چہ عمی ایل دے پتر مکیر کول اے۔⁵. ۔ سو داود باشاہ نیں لوکی گھلا کے لودبار توں عمی ایل دے پتر مکیر گھروں اوہنوں سد لیا۔ ⁶. ۔ جدوں مفیبوست یونتن بن ساول داود کول آیا ، اوہنے جھک کے بادشاہ نوں سجدہ کیتا۔ داود نے کیہا اے مفیبوست۔ اوہنے کہیا ویکھ تیرا خادم حاظر اے۔⁷. ۔ نہ ڈر کیونجو میں تیرے پیو یونتن لئی تیرے تے مہربانی کراں گا۔ تے حکم کراں گا پئی تیرے پیو ساول دے سارے کھیت تینوں موڑ دتے جان۔ تے توں ہمیشہ لئی میرے دسترخوان تے کھانا کھائیں گا۔ ⁸. ۔ فیر مفیبوست نے سجدہ کیتا تے کیہا۔ تیرا خادم کون اے پئی توں میرے جہیے کتے تے نظر کریں۔⁹. ۔ باشاہ نے ساول دے نوکر ضیبا نوں سدیا تے کہیا، پئی اوہ سارا کچھ جہیرا ساول تے اوہدے گھرانے دا سی میں تیرے مالک دے پتر نوں دے دتا اے۔ ¹⁰. ۔ سو توں ، تیرے منڈے ،تے تیرے نوکر اوہدے لئی زمین کاشت کرن گےتے پیداوار لین گے۔ ایہہ تیرے مالک دے منڈے دے خرچیاں لئی ہووئے گا۔ تے تیرے مالک دا پتر مفیبوست میرے نال میز تے سدا روٹی کھائے گا۔ ضیبا دے پندرہ منڈے تے وی نوکر سن۔¹¹. ۔ فیر ضیبا نےبادشاہ نوں کیہا، ایہہ سارا کج جہیڑا میرے مالک بادشاہ نے اپنے خادم نوں حکم کیتا اے۔ تیرا خادم اینج ای کرے گا۔ مفیبوست داود دی میز تے بادشاہ زادیاں وانگ کھانا کھاندا سی۔ ¹². ۔ مفیبوست دا اک نکا منڈا سی ۔ اوہدا ناں میکا ہ سی۔ تے ضیبا دے گھر دے سارے لوکی مفیبوست دے خادم سن۔ ¹³. ۔ مفیبوست یروشلم چہ رہندا سی۔ تے سدا بادشاہ دی میز تے روٹی کھاندا سی ۔ اوہ دونواں پیراں توں لنگڑا سی۔

10¹. ۔ تےایہدے بعد اینج ہویا پئی بنی عمون دا بادشاہ مر گیا تے اوہدا پتر حنون اوہدی تھاں تے بادشاہی کرن لگ پیا۔ ². ۔ فیر داود نے کہیا پئی میں نا حس دے پتر حنون نال اونج ای مہربانی کراں گا جیویں اوہدے پیو نے میرے نال کیتی سی۔ تے داود نے اوہدے پیو بارے اوہنوں تسلی دین لئی اپنے خادم گھلا ئے۔ داود دے خادم بنی عمون دے دیس چہ اپڑ گئے۔ ³. ۔ بنی عمون دے سردار اپنے مالک حنون نوں کہن لگے، پئی تیرا کیہ خیال اے داود نے تیرے پیو دی عزت چ تسلی دین والے گھلائے نیں؟ کیہ اوس اپنے خادم ایس ماریاں نیں گھلےپئی ایس شہر دا حال دریافت کرن ، تے ایہدی جسوسی کرن تے ایہنوں مار مکان۔⁴. ۔ حنون نے داود دے خادماں نوں پھڑیا ۔ اوہناں دی ادھی داڑھی مُن دتی تے اوہناں دے لیڑے پٹھ تیک ر ادھ وچکاروں پھاڑ دتے تے اوہناں نوں واپس موڑ دتا۔ ⁵. ۔ جدوں اوہناں نین داود نوں ایہہ خبر دتی، اوہنے اوہناں نوں جی آیاں نوں کہن لئی لوکی گھلے کیونجو اوہ بندے بڑے شرمندے سن۔ تے بادشاہ نے فرمایا، اپنیاں داڑیاں دے وڈے ہون تک تساں یریحو چ ای رہناایں۔ تے فیر آ جانا۔⁶. ۔ جدوں بنی عمون نے ویکھیا پئی اوہ داود لئی نفرت جوگ ہو گئے نیں، بنی عمون نے لوکی گھلے تے بیت رحوب تے ضوباہ دے ارامیاں چوں ہزار سپاہی، معکہ دے بادشاہ نوں اک ہزار سپاہیاں نال ،تے طوب دے بارہ ہزار بندیاں نوں کرائے تےسدھیا۔ ⁷. ۔ جدوں داود نوں ایہہ خبر ملی ، اوہنے یواب نوں تے بہادراں دے سارے لشکر نوں گھلیا۔ ⁸. ۔ فیر بنی عمون نکلے تے اوہناں نیں پھاٹک دے کول ای لڑائی واسطے صف بندی کیتی۔ پر ضوباہ تے رحوب دے ارامی، تےطوب تے معکہ دے لوکی میدان چ ہور پاسے جا کھلوتے۔⁹. ۔ جدوں یواب نے ویکھیا پئی اوہدے اگے تے پچھے دونواں پاسیوں لڑائی لئی صف بنی گئی اے۔ اوہنے بنی اسرائیل دے خاص لوکاں نوں چُن لیا تے ارامیاں دے خلاف صف بنی۔ ¹⁰. ۔ باقی لوکاں نوں اوہنے اپنے بھرا ابیشے دے حوالے کر دتا، تے اوہنے بنی امون دے مقابلے چ اوہناں دے خلاف صف بندی کیتی۔¹¹. ۔ یوآب نے آکھیا، جے ارامی میرے تے بھارے ہون لگن تے توں میری مدد نوں آ جائیں ۔تے جے بنی عمون تیرے تے بھارے ہون فیر میں تیری مدد نوں آ جاواں گا۔ ¹². ۔ایس لئی توں حوصلہ رکھ تے اسیں سارے اپنی قوم تے اپنے خدا دے شہراں لئی لڑاں گے۔ تے جو خداوند نوں چنگا لگے اوہ کرے۔¹³. ۔ فیر یوآب تے اوہدے لوکی جیہڑے اوہدے نال سن ارامیاں نال جنگ کرن لئی اگے ودھے۔ تے اوہ اگوں نس کھلوتے۔ ¹⁴. ۔ جدوں بنی عمون نے ویکھیا پئی ارامی نس کھلوتے نیں تے اوہ وی ابیشے دے اگوں نس کے شہر چ جا وڑے۔ سو یوآب بنی عمون دے مقابلے توں مڑ کے یروشلم چ آگیا۔¹⁵. ۔ جدوں ارامیاں نے ویکھیا پئی اوہ اسرایلیاں توں ہار گئے نیں تے اوہ سارے کٹھے ہوئے۔ ¹⁶. ۔ تے ہدد عزر نے بندے گھلائے تے ارامیاں نوں جہیڑے دریاوں پار بیٹھے سن منگوایا ۔ اوہ حلام چ آئے تے ہدد عزر دی فوج دا سردار سوبک اوہناں دے اگے اگے ٹریا۔¹⁷. ۔ جدوں داود نوں پتہ لگیا ،اوہنے سارے اسرائیل دے لوکاں نوں کٹھا کیتا تے یردن توں پار ہو کے حلام چ آئے۔ فیر ارامیاں نیں داود دے مقابلے چ صف بنی تے اوہناں نال لڑائی کیتی۔ ¹⁸. ۔ ارامی اسرایئلیاں دے اگوں نس پئے تے داود نے ارامیاں دے ست سو رتھاں دے بندے تے چالی ہزار سوار قتل کر دتے۔ تے اوہناں دی فوج دے سرادار سوبک تے اجہیا وار کیتا پئی اوہ تھاں تے ای مر گیا۔ ¹⁹. ۔ جدوں سارے بادشاہواں نے جہیڑے ہدد عزر دے خادم سن ویکھیا پئی اوہ اسرائیل توں ہار بیٹھے نیں، اوہناں نیں اسرائیل نال صلح کر لئی تے اہوناں دی خدمت کرن لگ پئے۔ اوہدے بعد ارامی بنی عمون دی فیر توں مدد کرن توں ڈردے سن۔

11¹. ۔ فیر اینج ہویا پئی سال دے اخیر دے بعدبادشاہواں دے جنگ دے ویلے، داود نے یواب تے اوہدئے نال اپنے سارے خادماں نوں تےسارے اسرایلیاں نون گھلیا۔ اوہناں نے بنی امون نوں قتل کیتا تے ربہ نوں جا گھیریا ،پر داود یروشلم چہ ای رہیا۔². ۔ شام دے ویلےداود اپنے پلنگ توں اٹھیا تے شاہی محل دے کوٹھے تے ٹہلن لگ پیا۔ چھت توں اوہنے اک جنانی نوں ویکھیا جہیڑی نہان ڈئی سی ۔ تے اوہ جنانی بڑی سوہنی سی۔ ³. ۔ داود نے بندے گھل کے اوس جنانی بارے دریافت کیتا۔۔ کسے نے کہیا پئی کیہ اوہ العام دی دھی نیں جہڑی حتی اوریاہ دی بڈی اے؟⁴. ۔ داود نے قاصد گھل اوہنوں منگا لیا۔ اوہ داود دےکول آئی تے اوہنے اوہدے نال ہم بستری کیتی۔ اوس ویلے اوہ اپنی ناپاکی توں پاک سی ۔ فیر اوہ اپنے گھر ٹر گئی۔ ⁵. ۔ اوہ جنانی حاملہ ہو گئی۔ اوہنے داود نوں سنیاں گھلیا پئی میں حاملہ واں۔⁶. ۔ داود نے یواب نوں سناں گھلیا پئی حتی اوریا ہ میرے کول گھل دے۔ یواب نے حتی اوریا نوں داود کول گھلا دتا۔ ⁷. ۔ جدوں حتی اوریا آیا ،داود نے پچھیا پئی یواب دا کیہ حال اےتے لوکاں دا کیہ حال اے۔ جنگ دے کیہ حلات نیں۔ ⁸. ۔ فیر داود نے اوریاہ نوں آکھیا، پئی اپنے گھر جا تے اپنے پیر دھو۔ اوریاہ بادشاہ دے محل چوں نکلیا تے اوہدے پچھے پچھے شاہی کھانا گھلیا گیا۔⁹. ۔ پر اوریاہ بادشاہ دے محل دے دروازہ تے ای اپنے مالک دے سارے خادماں کول سوں گیا تے اپنے گھر نہ گیا۔ ¹⁰. ۔ جدوں داود نوں اوہناں دسیاپئی اوریاہ اپنے گھر نیں گیا۔ داود نے اوریا ہ نوں آکھیا ۔ کیہ توں سفر توں نیں آیا، فیر توں اپنے گھر کیوں نیں گیا۔ ¹¹. ۔ اوریاہ بولیا ، پئی صندوق تےاسرائیل تے یہوداہ تنبواں چ رہن ،تے یواب میرا مالک تے میرے مالک بادشاہ دے خادم، کھلے میداناں چہ ڈیرے لان ، تے میں اپنے گھر دے اندر جاواں ، کھا واں تے پیواں تے اپنی بڈی نال سواں؟ تیری حیاتی تے تیری جند دی سوں میں اینج نیں کر سکدا۔¹². ۔ داود نے اوریا ہ نوں آکھیا پئی اج دے دن رک جا۔ میں تینوں کل ٹور دیاں گا۔ سو اوریاہ اودن تے اگلے دن یروشلم چہ رہیا۔ ¹³. ۔ فیر داود نے اوہنوں سدیا ۔ اوہنے اوہدے سامنے کھادا تے پیتا۔ تے اوہنے اوہنوں پیا کے متوالا کر دتا۔ پرشام نوں اوہ با ہر گیا پئی اپنے مالک دے خادماں نال سوں رہوے۔ پر اپنے گھر نا ں گیا۔¹⁴. ۔ فیر سویر ہوئی تے داود نے یواب نوں چٹھی لکھی تے اوریاہ دے ہتھ گھل دتی۔ ¹⁵. ۔ تے اوس خط چہ آکھیا، پئی جہڑے پاسے بہتی جنگ ہووے ، اوریاہ نوں اوتھے رکھنا۔ تے اوہدے لاگیوں ہٹ جانا۔ تانجو اوہ زخمی ہووئے تے مر جائے۔¹⁶. ۔ فیر اینج ہویا پئی جدوں یواب نے شہردا حساب لا لیا ، اوہنے اوریاہ نوں اوتھے کھلار دتا جتھے اوہ جاندا سی پئی تگڑے بندے نیں کھلوتے ہوئے نیں ۔ ¹⁷. ۔ فیر شہر دے لوکی باہر نکلے تے یواب نال لڑے تے داود دے کجھ لوکی مارےگئے تے حتی اوریاہ وی ماریا گیا۔¹⁸. ۔ یواب نے بندے گھل کے داود نوں سارا حال بیان کیتا۔ ¹⁹. ۔ تے اوہنے قاصد نوں حکم کیتا پئی جدوں توں بادشاہ نوں نال لڑائی دا سارے حال سنا لویں۔ ²⁰. ۔ تے اوہ غصہ نال بھر جاے تےآکھے پئی تسی لڑن لئی کند دے لاگے کیوں گئے۔ کیہ تہانوں پتہ نیں سی پئی اوہ کند توں وار کرن گے۔²¹. ۔ یربست دے پتر ابی ملک نوں کہنے مارایا؟ کی اک عورت نے چکی دا پُڑا اوہدے تے اینج نیں سی سٹیا پئی اوہ تبی ض چ مر گیا؟ سو تسیں کند دے لاگے کیوں گئے۔ فیر توں آکھیں پئی تیرا خادم حتی اوریاہ وی ماریا گیا۔²². ۔ فیر قاصد ٹر پیا تے اپڑ کے ساریاں گلاں داود نوں دسیاں جہناں بارے یواب نے اوہنوں کہیا سی۔ ²³. ۔ تے قاصد نے داود نوں آکھیا پئی لوک ساڈے تےغالب آئے تے اوہ ساڈے ول میدان چہ نکلے تے اسیں اوہناں دا پچھا کردیاں ہویاں پھاتک تک گئے۔²⁴. ۔ فیر کند دے اُتوں تیر مار ن والیاں نے تیرے خادماں تے تیر چلائے۔ تے باشاہ دے خادماں چوں کجھ مر گئے۔ تے تیرا خادم حتی اوریاہ وی مر گیا اے۔ ²⁵. ۔ داود نے قاصد نوں کہیا، توں یوآب نوں اینج آکھیں پئی ایہہ گل تینوں بے حوصلہ نہ کرے ۔ کیونجو تلوار کدی کسے نوں تے کدی کسے نوں کھا جاندی اے۔ اپنی جنگ نوں شہر دے خلاف ہور تیز کر دے تے اوہنوں برباد کردے۔ تے توں اوہنوں حوصلہ دیویں۔²⁶. ۔ اوریاہ دی بڈی نے سنیا پئی اوہدا بندہ اوریاہ مر گیا اے۔ تے اوہنے اپنے گھر والے لئی وین پائے۔ ²⁷. ۔ جدوں اوہدے وین دے دن پورے ہو گئے، تے داود نے اوہنوں سد کے اپنے گھر رکھ لیا۔ تے اوہ اوہدی گھر آلی بن گئی تے اوہدے وچوں اوہدے لئی اک منڈا پیداہویا۔ تے ایہہ کم جہیڑا داود نے کیتا سی خداوند ایس توں ناراض ہویا۔

12¹-تے خداوند نیں ناتن نُوں آکھیا تے اوہنے جا کے اوہنوں آکھیا پئی اِک شہر وچ دو بندے سن۔اوہناں وچوں اِک امیر تےدوجا غریب سی۔ ²تے امیر بندے دے کول بھیڈاں بکریاں تے ٹگے بوہت سن۔ ³-پر اوس غریب دے کول اِک نِکی بھیڈ دو علاوہ ہور کجھ وہ نئیں سی،جِینوں اوہنے مول خریدیا تے پالیا سی تے جیہڑی اوہدے نال تے اوہدے پُتراں دے نال وڈی ہوئی سی۔ اوہ اوہدیاں بُرکیاں کھاندی تے اوہدے پیالے وچوں پیندی سی تے اوہدی گود وچ ای سَوندی سی ۔تے اوہ اوہدے لئی دھی وانگ سی۔⁴-تے اِک پرونا اوس امیر بندے دے کول آیا تے ایس امیر بندے نیں کنجوسی کیتی پئی بھیڈاں تے ڈھگیاں دے وچو ں لے کے اوس پرونےلئی جیہڑا اوہدے کول آیا سی دعوت تیار کرےپر اوہنے غریب بندے لئی بھیڈ پھڑی تے جیہڑا بندہ اوہدے کول آیا سی اوہدے لئی دعوت تیار کیتی ۔ ⁵-تدوں داؤد داغصہ اوس بندے اُتے بھڑکیا تے اہنے ناتن نوں آکھیا زندہ خداوند دی سَوں جیہڑے بندے نیں اینج کیتا اوہ موت دا سزاوار اے۔ ⁶- اوہ اوس بھیڈ دے بدلے چار گُنا دیوے گا کیوں جو اوہنے ایہہ کم کیتا تے ترس نئیں کھادا⁷-تدوں ناتن نیں داؤد نؤں آکھیا اوہ بندہ تُوں ای ایں۔خداوند اسرائیل داخدا اینج فرماندا اےپئی میں تینوں مسح کر کے اسرائیل دا بادشاہ بنایا تے تینوں ساؤل دے ہتھوں چُھڈایا۔ ⁸-تےتینوں تیرے مالک دا گھر تینوں دِتا تے تیرے مالک دِیاں ووہٹیاں تیری کَچھ تھلے دِتیاں تے تینوں اسرائیل تے یہوداہ دا ٹبر دے دِتا۔جے ایہہ تھوڑا سی تے میں تینوں ہوربوہتیاں شیواں دیندا۔⁹-سو تُوں خداوند دے کلام دی بے عزتی کیوں کیتی؟ایتھوں تِک پئی اوہدی نظر وچ بدی دا کم کیتا۔تُوں اُریاہ حِتی نوں تلوار نال قتل کروایا تے اوہدی ووہٹی نوں اپنی ووہٹی بنالیاتے اوہنوں بنی عمون دی تلوار نال قتل کروایا۔ ¹⁰-ایس لئی ایہدے بدلے چ تلوار تیرے ٹبر توں وَکھ نہ ہووے گی۔کیوں جو توں تے میری بے عزتی کیتی تے توں اوریاہ حِتی دی ووہٹی نوں لے لیا تاں جو اوہ تیری ووہٹی ہووے۔¹¹-خداوند اینج فرماندا ے پئی میں تیرے ٹبر وچوں تیرے خلاف بدی چُکاں گا ۔تے تیرے ویکھدیاں ہویاں تیری ووہٹی نوں تیرے گوانڈی دے ہتھ دے دیواں گا تے اوہ ایس سورج دے سامنے تیریاں ووہٹیاں دے کول جاوے گا۔ ¹²-کیوں جو تُوں ایہہ لُکائی رکھیا پر میں ایہہ کم سارے اسرائیل دِیاں اَکھیاں اَگے تے سورج دے اَگے کراں گا۔ ¹³-تد داؤد نیں ناتب نُوں آکھیا:ایہدے وچ کوئی شک نئیں پئی میں تے خداوند دے خلاف گناہ کیتا اے۔ناتن نیں داؤد نوں آکھیا۔خداوند نیں وی تیرے گناہ توں معاف کیتا ۔ تے توں نئیں مریں گا۔¹⁴-پر جدوں تُوں ایس کم دے سببوں خداوند دی بے عزتی کیتی ۔جیہڑا پُتر تیرے لئی پیدا ہووے گا تے اوہ مر جاوے گا۔ ¹⁵-تے ناتن اپنے گھر چلا گیا۔تے خداوند نیں اوس بچے نوں جیہڑا اوریاہ دی ووہٹی وچوں داؤد واسطے ہویا ۔ماریا ۔ایتھوں تِک کے اوہ اوہدے سببوں اُمید چھڈ بیٹھا ۔¹⁶- تے داؤد نیں رَب نال اوس بچے دے لئی مِنت کیتی تے داؤد نیں سخت روزہ رکھیا تے زمین تے پیاں پیاں ای رات کَڈی۔ ¹⁷-تدو اوہدے گھر دے بزرگ اوہنوں زمین توں چُکن لئی اوہدے کول آئے۔پر اوہنے اوہناں دی نہ منی۔تے اوہناں نال کھانانئیں کھادا۔ ¹⁸-جدوں ستواں دیہاڑا ہویا تے اوہ بچہ مَر گیا تے داؤد دے نوکر سیم گئے پئی اوہدی موت دے بارے اوہنوں دسن ۔ایس لئی پئی اوہناں آکھیا پئی جدوں مُنڈا جیندا سی اَسیں اوہنوں آکھیا تے اوہدوں اوہنے ساڈی گل با ت نئیں منی تے جےاینج اسی اوہنوں آکھیے پئی مُنڈا مَر گیا اے۔ایس لئی پئی اوہنوں دُکھ مِلے گا۔¹⁹-تے داؤد نیں ویکھیا پئی اوہدے نوکر کَناں وچ گلاں کر رئے نیں تے داؤد نیں جان لیا پئی مُنڈا مر گیا اے؟ تے داؤد نیں اپنے نوکراں نوں آکھیا :کی مُنڈا مَر گیا اے؟اوہناں نیں جواب دِتا مَر گیا اے۔ ²⁰-تد داؤد زمین توں اُٹھیا تے نہایا(غسل )کیتا تے تیل ملیا تے اپنے کُڑے بلے تے خداوند دے گھر آیا۔تے سجدہ کیتا تد اپنے گھر پرتیا۔تے کجھ کھان لئی منگیا ۔تے اوہناں نیں اوہدے کہن تے اوہدے اَگے کجھ کھان پین لئی رکھیا تے اوہنے کھادا۔²¹-تدو اوہدے نوکراں نیں اوہنوں آکھیا ایہہ کی کم اے جیہڑا تُوں کیتا اے۔کیوںجو جس ویلے مُنڈا جیندا سی ۔توں روزہ رکھیا تے توں رویا۔تے جدوں اوہ مَر گیا تے تُوں اُٹھیا تے کھادا پیتا۔ ²²-اوہنے آکھیا:جدوں تِک مُنڈا جیندا سی میں روزہ رکھیا تے میں رویا۔کیوں جو میں آکھیاکون جاندا اےہوسکدا اے خداوند میرے اُتے ترس کھائے تے مُنڈا جیوندا رہوے۔ ²³-پر َہن جدوں اوہ مَر گیا تے میں کِہدے لئی روزاہ رکھاں ۔کی میں اوہنوں فیر اپنے کول لیا سکداں واں ؟میں ای اوہدے کول جاواں گا۔پر اوہ میر ےکول نئیں آوے گا۔²⁴-تے داؤد نیں اپنی ووہٹی بت سبع نُوں تسلی دِتی ۔اوہدے نال خلوت کر کے ہم بسترہویا۔تے اوہدے اِک مُنڈا ہویا تے اوہنے اوہدانام سُلیمان رکھیا تے اوہ خداوند دا پیارا ہویا۔ ²⁵-تے اوہنے ناتن دے مونہوں اے سَنیا گھلیا ۔تے اوہدانام رب دے لئی یَد یَد یاہ رَکھیا۔²⁶-تے یوآب نیں بنی عمون دے ربہّ دے خلا لڑائی کیتی تے مرکزی شہر نوں گھیرے وچ لیا۔ ²⁷-تے یوآب نیں داؤد وَل قاصد گَھلےتے آکھیا پئی میں تے ایہدے خلاف لڑائی کیتی تے پانیاں دا شہر لے لین دے نیڑے آں۔ ²⁸-پَر ہُن تُوں باقی لوکاں نوں اَکٹھا کر تے شہر وَل تَنبو لا۔تے اینوں لے لےکِتے اینج نہ ہووے پئی میں شہر نوں میں سَر کرلواں تے اوہ میرے نام توں کہلاون۔²⁹-تد داؤد نیں ساریاں لوکاں نُوں اَکٹھیا کیتا تے ربہ وَل چڑھائی کیتی تے جنگ کر کے اوہنوں لے لیا۔ ³⁰-تے اوہنے اوہناں دے بادشاہ دا تاج اوہدے سِروں لاہ لیا تے اوہدے وچ پہنگے پتھر جڑے ہوئے سن تے اوہدا بھار سونے دااِک قِنطار سی۔ سواوہ داؤد دے سِر اُتے رکھیا گیا۔تے اوہنے شہر وچوں بوہت ای لُٹ دا مال کڈیا ۔³¹-تے لوکاں نوں جیہڑے اوہناں وچوں سی باہر کڈیا۔تے اوہناں نوں آریاں تے لوہے دے ہینگاں تے لوہے دیاں کواڑیاں دے کم تے لایا۔تے ایٹاں بنان والیاں نوں اوہنے غلام بنا کے رکھیاتے بنی عمون دے کُل شہراں نال اینج ای کیتا ۔فیر اوہ داؤد تے سارے لوکاں نوں یروشلیم وچ پرتا لیا۔

13¹-تے ابی شلوم بن داؤد دی اِک سوہنی بہن سی جِسدا نام تمر سی۔تے ایہدے بادوں اینج ہویا پئی داؤد داپُتر امنون اوہدے تے عاشق ہو یا۔ ²- تے امنون اوہدے اُتے اایناں فدا ہویا پئی اپنی بہن تمر دے لئی بیمار ہوگیا۔ کیوں جو اوہ کنواری سی تے اوہدے لئی اوہدے نال کُجھ کرنا مُشکل سی۔³-تے امنون دا اِک یار یوناداب نامی سی۔ جیہڑا داؤد دے بھرا شمہ دا پُتر سی۔ ⁴-تے یوناداب بڑا ای ہوشیار بندہ سی ۔اوہنے اوہنوں آکھیا :اے بادشاہ دے پُتر !کیہ وجہ اے؟پئی میں تینوں روز ای ماڑیاں ہوندا ویکھن ڈیاں ہاں۔ کیہ تُوں مینوں دسیں گا نئیں؟ امنون نیں اوہنوں آکھیا پئی میں اپنے بھرا ابی سلوم دی بہن تے عاشق ہو گیاواں۔⁵-یوناداب نیں آکھیا توں اپنے مَنجے اُتے لمے پے جا تے بیمار بن تے جدوں تیرا پیو تینوں ویکھن آوے تے توں اوہنوں آکھ دَویں پئی میری بہن تمر نوں میرے کول آن دے پئی مینوں کھانا کھوا دے تے میرے سامنے کھانا پکاوے تاں جو میں ویکھاں تے اوہد ے ہتھوں کھاواں ۔ ⁶-تد امنونؔ بستر ے اُتے لمے پے گیا تے بیمار بنن دا بہانہ کیتا۔سو بادشاہ اوہنوں ویکھن آیا۔امنون نے بادشاہ نوں آکھیا پئی میری بہن تمر نوں آن دے پئی اوہ میرے سامنے دو پُھلکے پکاوے ۔ تے میں اوہدے ہتھوں کھاواں ۔⁷-تد داؤد نیں تمؔر نوں سنیہا گھل کے آکھیا پئی اپنے بھرا امنون دے گھر جا تے اوہدے لئی کھانا پکا۔ ⁸-سو تمؔر اپنے بھرا امنونؔ دے گھر گئی تے اوہ بستر تے لمے پیا سی۔تے تمر نیں آٹا لیا تے اوہنوں گوندھیا تے اوہدے سامنے پُھلکا بنایاتے پکایا ۔ ⁹-تے قاب لیتا تے اوہدے سامنے رکھیا ۔تے اوہنے کھان توں انکار کر دِتا۔فیر امنون نیں آکھیا میرے کولوں سارے باہر چلے جاؤتد ہر کوئی اوہدے کولوں باہر چلا گیا ۔¹⁰-تد امنون نیں تمؔر نوں آکھیا: پئی کھانا کمرے وچ لے آ۔ تاں جو میں تیرے ہتھوں کھاواں۔تد تمر نیں جیہڑا پُھلکا بنایا سی لیا۔تے اپنے بھرا امنون دے کول کمرے وچ لیائی۔ ¹¹-تے اوہدے سامنے آئی تاں جو اوہ کھاوے پر اوہنے اوہنوں پھڑیا تے آکھیا : اے میری بہن میرے نال ہم بستری کر۔ ¹²- تے اوہنے آکھیا: نئیں میریا بھراوا۔ مینوں ذلیل نہ کر۔ کیوں جو اینج دی گل بنی اسرائیلؔ وچ نئیں ہونی چاہیدی ۔ایس لئی توں ایہو جیہی بے حیائی نہ کر۔¹³- فیر میں اپنی شرمندگی وچ کیتھے جاواں گی؟تے نالے تُوں وی اسرائیل دے وچ بےوقوفاں وچوں کسے ایک وانگ ہوویں گا۔ہن تُوں بادشاہ دے نال گل کر تے مینوں تیرے توں نئیں روکے گا۔ ¹⁴تے اوہنے اوہدی گل سُنن توں انکار کر دِتا ۔تے زبردستی کر کے اوہدے نال ہم بستری کیتی۔¹⁵- تد امنون نوں اوہدے توں بوہت نفرت ہوگئی۔ تے اوس عشق توں زیادہ سی جسدے نال اوہ اہدے اُتے عاشق ہویاسی۔تے امنونؔ نیں اوہنوں آکھیا:اُٹھ تے چلی جا۔ ¹⁶-تد اوس نیں اوہنوں آکھیا :اے میرے بھرا مینوں باہر نہ کڈ کیوں جو ایہہ بدی اوس تھوں وی وَدھ اے جیہڑی توں میرے نال ایس توں پیلاں کیتی۔ تے اوہنے اوہدی گل سُنن توں انکار کر دِتا۔ ¹⁷-تے اوہنے جوان نُوں جیہڑا اوہدی خدمت کردا سی بُلایا تے آکھیا پئی اینوں میرے کولوں باہر کڈ دے تے اوہدے پیچھوں بوہا ڈھو دے۔¹⁸-تے اوہنے نقش دار قمیض پائی ہوئی سی ۔کیوں جو بادشاہ دیاں کنواریاں دِھیاں ایسے طراں دی قمیض پاؤندیاں سن تے اوہدے خدمت کرن والے نیں اوہنوں باہر کڈدِتا تے اوہدے بعد بوہاڈھو دِتا۔ ¹⁹-تد تمؔر نے اپنے سِر وچ سوا پائی تے نقش دار کُڑتا جیہڑا اوہنے پایا سی پھاڑ دِتا۔ تے اپنے ہتھ اپنے سِر اُتے رکھے تے ہاواں بھر دی ہوئی گئی۔²⁰-تے اوہدے بھرا ابی سلوم نیں اوہنوں آکھیا :کی تیرا بھرا امنون تیرے نال رہیا؟ہُن میری بہن چُپ رہویں !کیوں جو اوہ تیرا بھرا اے۔ تے ایس گل دا دُکھ نہ کر۔سو تمر اپنے بھرا ابی سلوم دے گھر وچ پریشان رئی۔ ²¹-تے داؤد بادشاہ نیں ایہہ ساریاں گلاں سُنیاں تے ڈاھڈا غُصے وچ آیا ۔پر اوہنے امنون دے دل نوں رنجیدہ نہ کیتا۔کیوں جو اوہ اوہنوں پیار کر دا سی۔ایس لئی پئی اوہ اوہدا پلیٹھی دا پُتر سی۔ ²²-پَر ابی سلوم نیں امنون نوں کوئی چنگی یاں بھیڑی گل نہ آکھی۔ کیوں جو اوہ امنو ن توں نفرت کردا سی۔ایس لئی پئی اوہنے اوہدی بہن تمر نوں بے پردہ کیتا سی۔²³-تے دوورہیاں بعد اینج ہویا پئی بعل حصور وچ جیہڑا افرائیم دے نیڑے سی۔ہُن شالوم دیاں بھیڈاں دے وال مُنن والے اوتھے کول ای سن۔ تے ابی سلوم نیں بادشاہ دے سارے پُتراں نوں دعوت دِتی۔ ²⁴-تے ہُن اابی سلوم بادشاہ کول آیا تے اوہ اوہنے آکھیا ۔پئی تیرے خادم کول بھیڈاں دے وال مُنن والے ہیگے نیں۔سو بادشاہ اوہدے نوکر اپنے خادم دے نال چلن۔²⁵-بادشاہ نے ابی سلوم نُوں آکھیا نئیں اے میرے پُتر ! اسیں سارے نئیں جاواں گے تاں جو تیرے تے بھار ناں ہووے ۔تے اوہنے ضِد کیتی ۔پر اوہنے جانا چاہیا پَر اوہنوں برکت دِتی ۔ ²⁶-تے ابی سلوم نے آکھیا پئی میرے بھرا امنون نُوں ساڈے کول جان دی اجازت دے ۔بادشاہ نے آکھیا اوہ کیوں تیرے نال جاوے؟²⁷-تے ابی سلوم نے ضِد پُتر کیتی تے اوہنے اوہدے نال امنون نُوں تے بادشاہ دے سارے پُتراں نُوں گھلیا ۔تے ابی سلوم نے ضیافت تیار کیتی۔جس طراں بادشاہواں دی ضیافت ہُندی اے۔ ²⁸-تے ابی سلوم نے اپنے خادماں نُوں حکم دِتا تے آکھیا ۔ویکھو! جس ویلے امنوندا دل مے تَوں خوش سی تے تینوں آکھاں پئی امنون نُوں ماروتے تُسیں اوہنوں قتل کرو۔نہ ڈرو ۔کیہ میں تہانُوں حکم نئیں دِتا ؟سو تگڑے بنو تے بہادری وکھاؤ۔ ²⁹-تد ابی سلوم دے خادماں نے امنون نال اینج ای کیتا ۔جس طراں ابی سلوم نے اوہنوں حُکم دِتا سی ۔تدھ بادشاہ دے سارے پُتر اُٹھے تے ہر اِک اپنی اپنی خچر تے بہہ کے بھج گیا۔³⁰-اجے تیک اوہ راہ وچ ای سن پئی داؤد نوں خبر ملی تے اوہنوں آکھای گیا پئی ابی سلوم نے بادشاہ دے سارے پُتراں نُوں قتل کر دِتا اے تے اوہناں چوں اِک وی نئیں بچیا ۔ ³¹-تدھ بادشاہ اُٹھیا تے اپنے کپرے پاڑے تے زمین تے پیٹیا تےا وہدے خادم اوہدے اَگے کپرے پاڑکے کھلوتے ہوئے سَن۔³²-تدھ داؤد دے بھرا سمعہ دے پُتر یونا داب نے گل بات کر کے آکھیا میرا آقا خیال ناں کرے پئی بادشاہ دے سارے پُتر ماردِتے گئے نیں ۔پَر کلا امنون ای قتل کیتا گیا اے۔کیوں جے ایہہ گل ابی سلوم دے منہ تے اوسے ای دیہاڑے تَوں ظاہر سی جدؤں اوہدی بہن تمر نُوں بے پردہ کیتاسی۔ ³³-سو ہُن میرا مالک میرا بادشاہ اپنے دل وچ ایہہ گل بالکل ناں رکھے پئی بادشاہ دے سارے پُتر مار دِتے گئے نیں ۔سگوں کلا امنون ای قتل کیتا گیااے۔³⁴-تے ابی سلوم بچیا تے بوہت سارے لوکی اوس راہ چوں جیہڑا پہاڑوَل اے ، آندے سَن تے اوہ جوان جیہڑے نگہبانی کر داسی آیا تے بادشاہ نُوں خبر دے کے آکھیا پئی میں حور و نائم دی راہ تے پہآر ولون ہندیاں نُوں آؤندیاں ویکھیا اے ۔ ³⁵-تدھ یوناداب نے بادشاہ نُوں آکھیا ۔ویکھ بادشاہ دے پُتر آگئے نیں تے جینج تیرے خادم نے آکھیا اونج ای اے ۔ ³⁶-جدوں اوہ گل بات کر چُکیا تے بادشاہ دے پُتر آگئے ۔تے اوہناں نے رون لئی اپنی آوازاں اُچیاں کیتیاں تے بادشاہ تےا وہدے سارے خادم وی اُچی اُچی روئے ۔³⁷-پَر ابی سلوم بھج گیا تے حبسور دے بادشاہ عی حور دے پُتر تلمائی دے کول آگیا ۔تے داؤد اپنے پُتر تے ہر روز ای پیٹدا سی ۔ ³⁸-تے جدوں ہُن ابی سلوم بھج کے جسور وچ گیا تے اواوتھے تِن ورھے رہیا۔ ³⁹-تے داؤد بادشاہ ابی سلوم نُوں لبھن توں ناں رُکیا ۔کیوں جو اوہ امنون دی موت دے سببوں تسلی پا گیا سی۔

14¹۔ یوآب بن ضرویاہؔ نوں پتہ لگ گیا پئی دائود بادشاہ دا دل ابی سلومؔ وَل جُھکیا ہویا سی ۔ ²تے یوآب ؔ نے تقوعؔ وچ بندہ گھل کے اوتھوں اِک سیانی زنانی بلوائی تے اوہنوں آکھیا ۔ پئی توں اپنے آپ نوں دُکھی بن کے وکھا ۔ تے وئین والے کالے کپڑے تے تیل مل ۔ سگوں اینج زنانی بن جیہڑی واہ وا دنوں توں اِک مرد لئی وئین کر دی اے ۔ ³۔ تے بادشاہ دے حضور جا ۔ تے اوہدے نال گَل کر ۔ تے یوآب ؔ نے اوہدے مُنہ چہ گل پائی ۔⁴۔ تے اینج اوس تقوعی ؔ زنانی نے بادشاہ نال گل کیتی ۔ اوہ مُنہ پرنے پوئیں تے ڈگی تے سجدہ کیتا تے آکھیا۔ اے بادشاہ میری دُہائی سُن ۔ ⁵۔ بادشاہ نے اوہنوں پُچھیا ۔ تینوں کیہ ہویا اے ؟ اوہنے آکھیا میں اِک بیوہ زنانی آں ۔ تے میرا بندہ مر چُکیا اے ۔ ⁶۔ تے میری لونڈی دو پُتر سن ۔ یہڑے میدن چہ اِک دوُجے نال لڑن لگ پئے ۔ تے اوتھے کوئی وی نئیں سی ۔ جیہڑا اوہناں دونواں نوں باز کرے ۔ سو اِک نے دوُجے نوں ماریا تے قتل کر دتا ۔⁷۔ تے سا خاندان تیری لونبڈی دے خلاف اُٹھیا تے اوہناں نے آکھیا پئی جہنے اپنے بھرا نوں قتل کیتا اے ۔ سادے حوالے کر ۔ تاں جو اسیں اوہدے مقتول بھرا دی جان لئی اوہنوں قتل کرئیے ۔ تے تے اینج وارث نوں وی مار دین ۔ اینج اوہ میرے انگارے نوں وی جیہڑا بچیا اے بجھا دین گے ۔⁸۔ تے میرے بندے دا ناں تے جو کُجھ زمین تے باقی اے نان چھڈن ۔ تے فیر بادشاہ نے اوہنوں اکھیا ۔تون اپنے گھر چلی جا تے میں تیرے بارے چہ ھُکم دیاں گا ۔ ⁹۔ تے اوہدوں غیر اوس تقعیؔ زنانی نے بادشاہ نوں آکھیا ! اے میرے بادشاہ ! ساری بدی میرے تے ، تے میرے پیو دے گھرانے تے ہووے ۔ تے بادشاہ تے اوہدا تخت بے گُناہ رہوے ۔¹⁰۔ تے بادشاہ نے اوس نوں آکھیا ، جیہڑا وی کُجھ تینوں آکھے اوہنوں میرئے کول لے آ۔تے فیر تینوں کدی وی ناں چُھووے گا۔ ¹¹۔ اوہنے آکھیا۔ اے میرے بادشاہ ! خداوند اپنے خدا نوں یاد کر ۔ پئی خون دا انتقام لین والا ببادی ناں ودھاوے۔ ، پئی میرے پُتر نوں مار دیوے ۔ تے اوہنے آکھیا۔ زندہ خدا دی سونہہ تے پتر دا اک وال وی دھرتی تے ناں ڈگےگا ۔¹²۔ تے فیر اوس زنانی نے آکھیا ۔ میرا مالک بادشاہ اپنی لونڈی نوں اک گل ہور کرن دی اجازت دیوے۔ ¹³اوہنے آکھیا دس۔ تے اوس زنانی نے آکھیا۔ پئی توں خدا دی قوم دے خلاف کیوں اجیہا خیال کیتا ۔ ایہہ ایس لئی پئی ۔بادشاہ اپنے کڈھے ہوئے نوں واپس نئیں بُلاندا ۔ ¹⁴۔ کیوں جو اسیں سارے ضرور مر جاناایں ۔ تے اوس پانی دے وانگر آں جیہڑا دھرت تے ڈولیا جاندا اے ۔تے فیر اکٹھا نئیں ہو سکدا ۔ تے خدا کسے روح دی ہلاکت نئیں چاہندا ۔ سگوں چارہ کردا اے پئی کڈھیا ہوئیا ااُکا ای ہلاک ناں ہو جاوے ۔¹⁵۔ تے ہُن میں اپنے مالک بادشاہ نوں ایہہ گل آکھن آئی آں ، کیوں جو لوکاں نے میناں ڈرایااے ۔ تیری لونڈی نے آکھیا ، پئی میں بادشاہ نال گل کراں گی ۔ ہو سکدا ای پئی بادشاہ اپنی لونڈی دے کہن دے مطابق عمل کرے ۔ ¹⁶۔ کیوں جو بادشاہ سنے گا ، تاں جو پنی لونڈی نوں اوس بندے دے ہتھوں جہیڑا مینوں تے میرے پُتر نوں خدا دی میراث توں ہلاک کرن دا سوچ دا اے ۔ ¹⁷۔ تے تیری لونڈی ن ےآکھیا پئی میرے مالک بادشاہ دی گل آرام دین والی ہووے گی ۔ کیوں جو میرا بادشاہ نیکی تے بدی پرکھ کرن وچ خدا دے فرشتے دے وانگ اے تے خداوند تیرا خدا یرے نال اے ۔¹⁸۔ تے اوہدوں بادشاہ نے جواب وچ زنانی نوں آکھیا ۔ پئی جیہڑی گل میں تینوں پُچھنا میرے توں ناں لُکا ۔ تے زنانی نے آکھیا ۔ پئی میرا مالک بادشاہ پُچھے ۔ ¹⁹۔ تے بادشاہ نے آکھیا ، کیہ ایس سار گل وچ یوآب ؔ دا ہتھ تیرے نال نئیں ؟ تے زنانی نے جواب دتا ۔ اے میرے مالک بادشاہ ! تیری جان سلامت رہوے ۔ میں بادشاہ دی گل توں سجے یاں کھبے نئیں پھراں گی ۔ اصل وچ تیرے خادم یوآبؔ نے مینوں حکم دتا ۔ تے ایہہ ساری گل تیرے مُنہ چہ پائی ۔ ²⁰۔ گال دا پاس پلٹن لئی تیرے خادم یوآبؔ نے ایہہ کم کیتا ۔ تے میرے مالک دی عقل مندی ساریاں گلاں دی پرکھ کرچ جیہڑیاں دھرتی نیں ۔ خدا دے فرشتے د ے وانگ اے ۔²¹۔ فیر بادشاہ ے یوآبؔ نوں آکھیا ۔ ویکھ تیری گل میں منن تے ہُن توں جا تے اوس مُنڈے ابی سلوم ؔ نوں پرتا لیا ۔ ²²۔ تے یوآب اپنے مُنہ پرنے زمین تے سجدہ کرن لئی ڈگا ۔ تے بادشاہ نوں دعا دتی ۔تے آکھیا ، اَج تیرے خام نے جان لیا پئی میں تیری نظر وچ ، اے مارے مالک بادشاہ منظوری پائی اے ۔ کیوں جو جو کجھ تیرئے خادم نے آکھیا تے بادشاہ نے کیاتا ۔²³۔ فیر یوآب ؔ اُٹھیا تے جشورؔ چلا گیا تے ابی سلوم نوں یرشلیم ؔ لے آیا ²⁴۔تے بادشاہ نے آکھیا ! پئی اوہ اپنے گھر چلا جا ئے تے میرا مُنہ ناں ویکھے فیر ابی سلومؔ اپنے گھر گیا تے بادشاہ دا مُنہ ناں ویکھیا ۔²⁵۔ تے سارے اسرائیلؔ چہ کوئی بندہ خوبصورتی ولوں ابی سلوؔ وانگوں تعریف جوگا نئیں سی ۔ اوہدے پیر دے تلوے توں لے کے اوہدے سر دی چوٹی تیِک اوہدے وچ کوئی عیب نئیں سی ۔ ²⁶۔ اوہ ہر سال دے آخر وچ اپنے وال کٹواندا سی ایس لئی اوہ اوہدے تے بھاری ہوئے سن ۔ ایس لئی جدوں اوہ کٹواندا سی تے اوہدے والا دا بھار بادشاہ دے مِثقال دے مطابق دو سو مِثقال ہُندا سی ۔ ²⁷۔ تے ابی سلومؔ دے تِن مُنڈے پیدا ہوئے تے اِک کُڑی جیہدا ناں تِمر سی اوہ خوبصور ت زنانی سی ۔²⁸۔ تے ابی سلوؔ م یروشلیم ؔ چہ دو ورھے رئیا ۔ پر بادشاہ دا مُنہ ناں ویکھیا ۔ ²⁹۔ تے ابی سلومؔ نے یوآب ؔ نوں بلوایا ۔ تاں جو اوہنوں بادشاہ دے کول گھلے ۔ پر اوہنے اوہدے کول آناناں چاہیا۔ ؛تے اوہنے دوُجی واری بُلوایا تے اوہنے فیر آنا ناں چاہیا۔³⁰۔ تے اوہنے اپنے خادماں نوں آکھیا ۔ ویکھو پئی یوآب دی پیلی میری پیلی دے کول اے ۔ تے اوتھے اوہدے جَو نیں ، جائو تے اوہنوں اَگ لادیو ۔ تے یوآب دے نوکر اپنے کپڑے پاٹے ہوئے اوہدے کول آئے تے آکھیا ابی سلوؔم دے خادماں نے تیری پیلی نوں اَگ نال ساڑ دتا اے۔ ³¹۔ تے فیر یوآب ؔاُٹھیا تے ابی سلومؔ دے کول گھر وچ آیا ۔ تے آکھیا ۔ پئی تیرے خادماں نے میری پیلی نوں کاہدے توں اگ نال ساڑ دتا اے ؟³²۔ ابی سلومؔ نے یوآب ؔنوں آکھیا ۔ میں تینوں سُنیہا گھلیا سی ۔ ایتھے آ ۔ پئی میں تینوں بادشاہ کول گھلاں ۔ تاں جو توں آکھیں ۔ پئی میں جشورؔ توں کاہدے لئی آیا ۔ میرے لئی اچھا سی ، پئی میں اوتھے ای رہندا تے ہۃن مینوں بادشاہ دا مُنہ دے ۔ تے جے میرے وچ کوئی بدی ہووے ، تے اوہ مینوں قتل کر دیوے ۔ ³³۔ ایس لئی یوآبؔ بادشاہ دے کول گیا تے اوہنوں سا کُجھ دسیا فیر اوہنے ابی سلوم ؔ نوں بُلوایا ۔ تے اوہ بادشاہ دے کول اندر آیا تے بادشاہ دے سامنے مُنہ پرنے ڈگ کے سجدہ کیتا ۔ فیر بادشاہ نے ابی سلومؔ نوں چُمیا ۔

15¹-تے ایہدے بعد اینج ہویا۔پئی ابی سلوم نیں اپنے اَگے اَگے بھجن لئی گڈی تے گھوڑے تے پنجاہ بندےتیار کیتے۔ ²-تے ابی سلوم سویرے جاگدا تے پھاٹک دے راہ اُتے اِک پاسے ہوکے بیٹھ جاندا۔تے ہر بندہ جیہڑا اپنے مقدمے دا نیان کران لئی بادشاہ کول آنا چاہنداتے ابی سلوم اوہنوں اپنے کول بُلا کے کہندا۔پئی تُوں کیہڑے شہر تَوں آیا ایں؟تے اوہ کہندا پئی تیرا نوکر اسرائیل دے فلانے قبیلے وچوں ای۔³-تد ابی سلوم اوہنوں کہندا ۔ پئی تیری گل چنگی تے سُچی اے۔پر بادشاہ ولوں کوئی بندہ نئیں مِتھیا گیا۔جیہڑا تیری سُنے۔ ⁴-فیر ابی سلوم اوہنو کہندا ،کی سی جے میں دیس وچ قاضی مِتھیا ہونداتے سارے لڑن جھگڑن والے تے داوا کرن والے۔میرے کول آندےفیر میں اوہناں دا نیاں کردا۔⁵-تے جدوں کوئی بندہ اوہنو سلام کرن آوندا تے اوہ اپنا ہتھ اوہدے وَل وَدھاندا تے اوہنو پَھڑ کے چُومداسی ۔ ⁶-سو ابی سلوم کل اسرائیل دے نال جیہڑے بادشاہ کول نیاں کران لئی آوندے اینج ای کردا سی۔تے ابی سلوم نیں اسرائیل دے بندیاں دے دلاں نوں جیت لیا۔⁷-تے چَوں ورہیا دے بعد اینج ہویاپئیابی سلوم نیں بادشاہ نوں آکھیا مینوں جان دی اِجازت دے پئی میں اپنی منت جیہڑی میں خداوند لئی منی اے حبرون وچ پوُری کراں۔ ⁸-کیوں جو تیرے خادم نیں جدوں اوہ اَرام دے جسور وچ سی منت منی تے آکھیا سی پئی جے خداوند مینوں فیر یروشلم وچ لے جاوے تے میں خداوند دی عبادت کراں گا۔⁹-خداوند نیں اوہنو آکھیا:خیر نال جا،فیر اوہ اُٹھ کے حبرون وَلے گیا۔ ¹⁰-تے ابی سلوم نیں اسرائیل دے کل قبیلیاں وَل سُو لین والے گھلےتے آکھیا: جیہڑے ویلے تسی نرسنگے دی آواز سُنوتے آکھناابی سلوم حبرون دا بادشاہ بن گیا اے۔¹¹-تے ابی سلوم دے نال یروشلم توں دو سو بندے گئےجیہڑے بلائے گئے سن اوہناں دے دل صاف سن تے اوہ کجھ نئیں جاندے سن۔ ¹²-تے ابی سلوم نیں داود دے مشیر جِلونی اَخیتُفل نوںبُلایا۔پئی جلوہ شہر توں آئے جیتھے اوہ قربانیاں چڑھاندا سی۔تے چالاں وَدھ گئیاں۔تے ابی سلوم وَل لوک وَدھ دے جاندے سن۔¹³-تد داود کول آ کے اِک خبری نیں آکھیا: پئی اسرائیل دے لوکاں دے دل ابی سلوم وَ ل ہو گئے نیں۔ ¹⁴-فیر داود نیں اپنے سارے درباریاں نوں جیہڑے اوہدے وَل سن اوہناں نوں آکھیا: اُٹھو نَس جائیے کیوں جو سانوں ابی سلوم توں بچن لئی تھاں نئیں ملنی۔چھیتی چھیتی ٹورو۔ تاں جو اوہ آ کے سانوں اِک دم ای ناں آپھڑے۔تے سانوں مصیبت چ پا دوے۔تے آکے شہر نوں تلوار دی دھار نال مار مکاوے۔ ¹⁵-تے بادشاہ دے درباریاں نیں آکھیا پئی جیہڑا ساڈے آقا بادشاہ نیں سانوں حکم دِتا اے اسی غلام حاضر آں۔¹⁶- تد بادشاہ نکلیا تے اوہدا سارا ٹبر اوہدے پیچھے ٹور پیا۔تے بادشاہ نیں گھر دی راکھی لئی حَرماں وچوں دَ س نوں پیچھے چَھڈ دِتا۔ ¹⁷-تے بادشاہ باہر نکلیا تے سارے لوکی اوہدے پیچھے ٹور پئےتے اوہ آخری گھر دے کول جا ٹکے ۔ ¹⁸-تے بادشاہ دے سارے نوکر کریتیاں تےفلیتاںسمیت جیہڑے اوہدے نال چلدے سی۔تے سارے جاتی بادشاہ دے اَگے اَگے ٹور پئے تے اوہ چھ سو بندے سن۔جیڑے جات توں ای اوہدےپیچھے آرہے سن۔¹⁹-تد بادشاہ نیں جاتی اِتی نوں آکھیا توں ویں ساڈے نال کیوں آرہیا ایں؟پَرت جاتے بادشاہ دے نال رہ ، کیوں جو توں مسافر ایں اپنے دیس چوں کڈیا ہویا ایں ۔ ²⁰-توں کل ای تے ساڈے کول آیا ایں تے آج میں تینوں دکھ دیواں پئی توں ساڈے نال باہر جاویں۔ پر میں تے سدھے راہ ٹریا جا رہیا واں ۔سو تو پرت جا تے اپنے بھراواں نوں نال لے جا ۔خدواند دی رحمت تے راستی تیرے نال ہووے ۔²¹۔ تدھ اتی نے بادشاہ نوں جواب دتا ۔ زندہ خداوند تے میرے آقا بادشاہ دی حیاتی دی سَوں۔ جتھے کتے وی میرا آقا بادشاہ ہوے گا ، بھاویں مرے بھانویں جیوےتیرا خادم اوتھے ای ہووے گا۔ ²²-تد داود نیں جاتی اِتی نوں آکھیاچل تےپار لنگھ۔تد جاتی اِتی تے اوہدے سارے ساتھی تے اوہدا سارا ٹبر جیہڑا اوہدے نال سی پار لنگھیا۔ ²³-سارادیس دھاڑاں مار مار روندا سی۔تے سارے لوکی پار لنگھ رہے سن۔فیر بادشاہ قِدرون دی ندی دے پار لنگھیا۔تے سارے لوکی ٹورے تے اُجاڑاں دی راہیں پے گئے۔²⁴-تے ویکھو صدُوق کاہِن تے اوہدے نال سارے لاویاں نیں خدا دے عہد دا صندوق چُکیا ہویا سی۔تے اوہناں نیں خدا دے عہد دا صندوق رکھ دِتا تے ابیاتر اُتے چڑھ گیا جدوں تِک پئی سارے لوکی جیہڑےشہر توں آئے سن پار ناں لنگھے۔ ²⁵-تد بادشاہ نیں صدوق نوں آکھیا پئی خدا صندوق شہر نوں واپس لے جا۔تے جے خداوند نین میرے اُتے رحم دی نظر کیتی تے اوہ مینوں واپس لے آوے گا۔تے اوہدے مسکن سمیت اوہ مینوں فیر وَکھائے گا۔ ²⁶-تے جے اوہنے آکھیا پئی میں تیرے توں خوش نئیں آں تے ویکھ میں حاضر آں جو کجھ اوہدی نظر بوہت چنگااے او ہ میرے نال کرے۔²⁷-فیر بادشاہ نیں صدوق کاہن نوں توں تے غیب دا علم رکھدا ایں۔سو توں شہر وَل سلامتی نال پَرت جا۔توں تے تیرا پتراخِیمعض تے ابیاتر دا پُتر یُونتن تہاڈے دونواں دے نال تہاڈے دونویں پُتر۔ ²⁸-ویکھو! میں اُجاڑبیابان وچ رہواں گا جدوں تِک تہاڈے کول میرا سُنیہاناں اَپڑے۔ ²⁹-تد صدُوق تے ابیاترخدا دے صندوق دے نال یروشلیم نوں پیچھاں پرتے۔تے دونویں اوتھے ای رہے۔³⁰-تے داود زیتون دی چڑھائی تے چڑھیا تے اوہ چڑھدیاہویاں روندا سی۔تے اپنا سر کجیا سی۔تے ننگے پیریں سی تے سارے لکی جیہڑے اوہدےو نال سن ساریاں نیں اپنا سر کجیا ہو یاسی۔تے چڑھدیاں ہویاں روندے جاندے سن۔ ³¹-تے داود نوں خبردِتی گئی تےآکھیا گیاپئی اخِتُیفل وی باغیاں وچ رَل کے ابی سلوم دے نال اے۔تے داود نیں آکھیااےخداوند ! اخِتُیفل دی صلاح نو ں بےوقوفی بنا۔³²-تے جدوں داود پہاڑ دی چوٹی تے اپڑیا تاں جو اوتھے خدا اَگے متھا ٹیکے۔تے ویکھوحُوسی اوہنوں ملیا۔جینے اپنے کپڑے پھاڑے ہوئے سن تے سر تے مٹی پائی ہوئی سی۔ ³³-داود نیں اوہنوں آکھیا : جے کر توں میرے نال پار جاویں تے توں میرے لئی بھار ہوویں گا۔ ³⁴-جے کر توں شہر وَل پرت جائیں تے ابی سلوم نوں آکھیں پئی اے بادشاہ!میں تیرا خادم آں جینج پیلاں تیرے پیو دا خادم ساں ۔اونج ای تیرا خادم ہوواں گا۔ تے توں میرے لئی اخِتُیفل دی صلاح نوں رَد کریں گا۔³⁵-تے اوتھے تیرے نال صدُوق تے ابیاتر دونویں کاہن ہون گے۔سو جیہڑی وی گل توں بادشاہ دے گھروں سُنیں، صدُوق تے ابیاتر دونواں کاہناں نوں توں دس دَویں۔ ³⁶-اخیِمعض دا پُتر اصدُوق تے ابیاتر دا پُتر یُو نتن دونویں اوہناں دے نال نیں۔سو جیہڑی وی گل تسی سُنو اوہناں دونواں دے مونہوں مینوں اَکھوادیو۔ ³⁷-سو حُوسی داود دا بیلی شہر وَ ل آیا تے ابی سلوم یروشلیم وچ آوڑیا۔

16¹-جد وں داود پہاڑ دی چوٹی توں تھوڑاَگے گیاتے ویکھومفیبوست دا نوکر ضِیبااوہنو ملیا تے اوہدے نال زِین کسےدو کھوتے سن۔جنہاں اُتے دو سو روٹیاں ،سو گچھے انگور دے ،گرمیاں دے موسم دے میویاں دے سو دانے تے مے دی اِک مشک لدی ہوئی سی۔ ²-بادشاہ نے صیبا نوں آکھیا پئی ایہناں توںتیرا کیہ مطلب اے؟ صیبا نے آکھیا ،ایہہ دو کھوتے بادشاہ دے ٹبر دی سواری لئی تے روٹی تے میوہ جواناں د ے کھان لئی اے تے مے اوہناں دے پین لئی اے جیہڑے جوان اجاڑا چہ تھک جان ۔³۔ بادشاہ نے آکھیا ، تیرے آقا دا پتر کتھے وے؟ تے صیبا نے بادشاہ نوں آکھیا پئی اوہ یروشلیم چہ رہ گیا ۔کیوں جو اوہنے آکھیا پئی اج اسرائیل دا ٹبر میرے پیو دی بادشاہی مینوں موڑ دے ۔ ⁴۔ تد بادشاہ نے صیبا نوں آکھیا ، سب کجھ جیہڑا مفیبوست دا اے اوہ سب تیرا اے ۔ صیبا نے آکھیا میں تیرے اگے متھا ٹیکنا آں ۔ اے میرے آقا بادشاہ پئی تیرے کرم دی نظر میرے تے رہوے ۔⁵۔ تے جہدوں دائود بادشاہ بحوریم چہ اپڑیا تے ویکھو اک بندہ اوتھوں نکلیا جیہڑا سائول دے ٹبر توں سی تے اوہدا ناں جیرے دا پتر سمعی سی ۔ تے اوہ ٹردا ہویا لعنت کردا جاندا سی ۔ ⁶۔ تے دائود تے دائود بادشاہ دے سارے نوکراں اتے وٹے سٹے ۔ اوس ویلے سارے لوکی تے سارے سورما بادشاہ دے سجے کھبے سن⁷۔ تے سمعی لعنت کردا ہویا کہندا سی ۔نکل جا ۔نکل جا ۔ اے خونی ۔اے خبیث ⁸۔ سائول دے ٹبر دے سارے خون دی تھاں توں بادشاہ ہوئیاں ،تیرے تے پھیر دِیتا۔ تے تیری بادشاہی تیرے پتر ابی سلوم نوں دے دتی تے ویکھ توں اپنی بدی وچ پھسیا ایں ۔ ایس لئی کیوں جو خونی ایں ۔⁹۔ تدھ ضرویاں دے پتر ابیشے نے بادشاہ نوں آکھیا ۔ایہہ مریا ہوئیا کتا ،کیوں میرے آقا بادشاہ تے لعنت کرے ؟ مینوں اجازت دے پئی میں پار لنگھ کے اوہدا سر وڈھ دیا ۔ ¹⁰۔ بادشاہ نے آکھیا ۔اے ضرویاہ دے پترو! مینوں تے تہانوں کیہ ! اوہنوں لعنت کرن دیو کیوں جو دائود نے آکھیا اے پئی دائود اتے لعنت کرے۔ سو کون کہوے گا پئی توں اینج کیوں کرنا ایں ؟¹¹- داود نیں ابیشےتے اپنے سارے درباریاں نوں آکھیا پئی ویکھو میرا پُتر جیہڑا میرے تُخم توں پیدا ہویا میری جان لینا چاہندا اے۔سو ہن اے بنیامینی ایس توں ودھ کےکی ناں کرے گا ؟اینوں لعنت کرن دیوکیوں جو خداوند اینوں حکم دِتا ہووےگا۔ ¹²-ہو سکدا اے پئی خداوند میری زلالت تے نظر کرے۔تے آج دے دن دی لعنت دےسببوں مینوں نیکی دا بدلہ دیوے۔¹³- تے داودتے اوہدے بندے راہ وچ ٹورے جاندےسن۔تےسمعی اوہدے بالکل سامنے پہاڑ دے کنڈے اُتے ٹور دا جاندا سی تے ٹور دا ٹور دا لعنت کر دا تے اوہدے اُتے پتھر سُٹ دا تے مٹی اڈاندا سی۔ ¹⁴-تے بادشاہ تے اوہدے نال آئے ہوئے لوکی تھک گئے سن۔سو اوہناں نیں اردن اپڑ کے اَرام کیتا ۔¹⁵پر ابی سلوم تے سارے لوکی اسرائیل دے بندے یروشیل وچ آئے۔اختیفل اوہناں دے نال سی۔ ¹⁶-تے جدوں داود دا دوست ارقی ہوسی ابی سلوم کول آیا تے ہوسی نیں ابی سلوم نوں آکھیا۔بادشاہ دی سلامتی ہووے ۔بادشاہ دی سلامتی ہووے۔¹⁷-تے ابی سلوم نیں ہوسی نوں آکھیاکی تیرے دوست دی تیرے اُتے ایہو ای مہر بانی اے؟توں اپنے بیلی دے نال کیوں نئیں گیا؟ ¹⁸-حوسی نیں ابی سلوم نوں آکھیا اُکا نئیں سگوں جنہوں خداوند نیں تے ایناں لوکاں نیں تے اسرائیل دے سارے بندیاں نیں چُن لیا میں اوہدا ای آں تے اوہدے نال ای رہواں گا۔¹⁹-ایس توں اَڈ میں کہدی خدمت کراں ؟کی بادشاہ دے پُتر دی نئیں؟سو جیویں میں تیرے پیو دے حضور خدمت کیتی۔میں تیرے حضور وی اونج دا ای رہواں گا۔²⁰-تے ابی سلوم نیں اخِیتُفل نوں آکھیا پئی اسی کی کریے۔ ²¹-تے اخِتُفل نیں ابی سلوم نوں آکھیا:پئی توں اپنے پیو دی حرم دے کول جا۔جینوں اوہنے گھر دی راکھی لئی پیچھے چھڈیا تے جیدوں سارے اسرائیلی سن لین گےپئی تیرا پیو نوں تیرے توں تھوں نفرت اے۔تے جیہڑے تیرے نال لوکی نیں اوہناں دے ہتھ مضبوط ہو جان گے۔²²-تد ابی سلوم لئی چھت اُتے تمبو لایا گیا۔تے ابی سلوم سارے اسرائیلیاں دے سامنےاپنے پیو دیاں حرماں کول گیا۔ ²³-اوہناں دیہاڑیاں وچ جیہڑی اصلاح اخِتُفل دینددا سی او س صلاح وانگ سی جیہڑی خداوند توں پچھ کے کیتی گئی ہووے۔سو اخِتُفل دی اصلاح داود دے لئی تے ابی سلوم دے لئی ایہو جیہی ای سی۔

17¹۔ تے اَحی توفلؔ نے ابی سلوم ؔ نوں آکھیا : مینوں اجازت دے پئی میں باراں ہزار بندے چُن لیاواں تے اُٹھ کے داؤد دے پچھے آج ای بھیجا ²- تے اوہدےُتے اینج وار کراں کیوں جو اوس ویلے تھکایاہو اے تے اوہدے ہتھ کمزور نیں سگوں میں اوہنوں ڈراواں گا تے جیہڑے لوکی اوہدے نال نیں بھج جان گے ۔ تے میں ایسے بادشاہ نوں مار دیواں گا ۔ ³۔ تے سارے لوکاں نوں فیر تیرے کول لے آواں گا ۔ جیویں کہ ووہٹی اپنے سرتاج کول آندی اے ۔ بس اِک ای بندہ تیرا طلب گار اے ۔ سو باقی لوک امن نال رہن۔ ⁴۔ اینج ایہہ گل ابی سلوم ؔ تے اسرائیلؔ دے سارے وڈیریاں دی نظر چہ چنگی لگی ۔⁵۔ تے ہُن ابی سلوم ؔ نے آکھیا ۔ ارکی حوسیؔ نوں میرے کول سدھیا تاں جو اوہ سنن پئی اوہ کیہ کہندا اے ۔ ⁶۔ تدھ اوہ ارکی حوسیؔ ابی سلومؔ دے کول آیا تے ابی سلومؔ تے اوہدے نال گل بات کر کے آکھیا۔ اختیفل ؔ نے ایہہ صلاح دتی اے ۔ کیہ اسیں اوہدے کہن تے چلئے نالے اوہدیاں گلاں نوں منئیے ۔ تُہاڈا کیہ مشورہ اے ۔ ⁷۔ تے حوسیؔ نے ابی سلوم ؔ نوں آکھیا ۔ اختیفل ؔ نے ساہنوں جیہڑی صلاح دتی اے ۔ اوہ چنگی نئیں۔⁸۔ تے حوسیؔ نے آکھیا ۔ تُو جاننا ایں پئی تیرا پیو تے اوہدے بندے بوہت دلیر نیں ۔ نالے اوہ ناراض نیں ۔ جیویں پئی بیابان دی ریچھنی جیہدے بال گواچ گئے ہون ۔ تے تیرا پیو جنگی بنہ اے۔ اوہ لوکاں نال ای رات کٹے گا۔ ⁹۔ تے اوس ویلے اوہ کسے ٹوئے چہ یا کسے ہولے تھاں وچ لُکایا ہوئے گا ۔ تے اینج ہوئے گا پئی جیدوں اوہناں وچوں چہ ای ڈگ جان گے تے سُنن والا جیہڑا سُنے گا تے کہوے گا ۔ ابی سلومؔ دے بھراواں چہ خونریزی شروع اے ۔ ¹⁰۔ اوس ویلے دلیر بندہ وی جیدا دل شہزادے دے وانگ اے ۔ پکا موم ہو جائے گا ۔ کیوں جو سارا اسرائیلؔ جاندا اے ۔ تیرا پیو بوہت دلیر اے تےجیہڑے اوہدے نال نیں اویں دلیر نیں ۔¹¹۔ ایس لئی میں تینوں ایہہ صلاح دینا آں ۔پئی سارے اسرایئلؔ دا ن توں لے کے بیرسبعؔ تیک سارے وڈی تعداد چہ اکٹھے کیتے جان ۔ سمندری ریت وانگ تے تو ئیں آپ اوہناں دے وچکار ہو ویں ۔ ¹²۔ تے ایسی ہر اِک تھاں وچ جتھے کٹھے ہون ہُن پہنچن گے ۔ تے جینج شبنم زمین تے ہُندی اے اوتھے جاواں گے تدھ ایسی اوہناں بندیاں وچوں کسے نوں وی ناں چھڈا ںگا ۔¹³۔ تے فیر اوہ شہر دے اندر چلا جاوے تے سار اسرائیلؔ اوس شہر تے رسیاں پاواں گے تے اوہنوں دریا وچ کھچاں گے ۔ ایتھوں تیِک پئی اوہدا اِک اِک وٹا وی ناں ملے گا ۔ ¹⁴۔ تدھ ابی سلومؔ تے اسرائیل ؔ دے سارے بندیاں نے آکھیا ۔ہائے ارکی حوسیؔ دی صلاح اختیفل ؔ دی صلاح تو چنگی اے ۔ کیوں جو رب دی ایہو ای مرضی سی ۔ پئی اختیفل ؔ دی چنگی صلاح باطل ہو جائے ۔ تاں جو رب خداوند ابی سلومؔ تے آفت نازل کرے ۔¹⁵۔ فیر حوسی ؔ نے صدوق ؔ تے ابیاترؔ کاہناں نوں آکھیا پئی اختیفُل ؔ نے ابی سلومؔ تے اسرائیل دے وڈیریاں نوں اینج دیاں صلاحواں دیتیاں نیں ۔ ¹⁶۔ ہُن تسیں کسے ہور نوں گھلو ۔ تے دائود ؔ نوں سنیہا دیو تے آکھو ۔ پئی اوہ اج دی راتیں دشت دے تھاں تے ناں رون ۔ پر چھیتی نال پار چلا جاوے تاں جو بادشاہ نے سارے لوکی جیہڑے نال نئیں اوہناں نوں مار ناں دین ۔¹⁷۔ تے یونتن ؔ تے احمیعض ؔ عین راجلؔ دے کول ٹھہرے ہوئے نیں ۔ تے اوہناں کول اِک کُڑی گئی تے سُوہ دتی۔ پر او ہ جا کے دائود ؔ بادشاہ نوں دس دے نیں ۔ تاں جو دائود بادشاہ نوں سنیہا دتا ۔کیوں جو ایہہ چنگا نئیں پئی اوہناں توں ایہناں توں کوئی دُکھ ملے ۔ ¹⁸پر فیر اِک مُنڈے نے اوہناں نوں ویکھیا تے ابی سلوم ؔ نوں سُوہ دتی ۔ پر چھیتی نال بحوریمؔوم وچ اک بندے کو آئے ۔ جیدے ویڑے وچ اِک کھُوہ سی ۔ سو اوہ اوہدے اندر اُتر گئے ۔¹⁹۔ تے اِک بُڈھی نے چادر لئی تے کھو ہ تے مُنہ تے وچھا دتی تے تے اوہدے تے دلیا ہوئیا اناج پھیلا دتا ۔ سو ایہہ گل پتہ ناں چلی۔ ²⁰۔ جدوں ابی سلوم دے سیوک اُداس گھر وچ بڈھی دے کول آ ئے تے آکھیا پئی اوہناں اخمیعضؔ تے یونتنؔ کتھے نیں ؟ تے اوس نے اونان ؔ نوں آکھیا پئی اوہ پانی دے پار ٹُر گئے نیں ۔ تے اوہناں نے اونانؔ نوں لبھایا پر اوہ ناں لبھے ۔ تدھ یروشلیم ؔ نوں پرت آئے ۔²¹۔تے اونان ؔ دے چلے جان دے بعد اوہ دونویں کھُوہ توں نکل کے ٹُر پئے تے دائودؔ بادشاہ نوں خبر دتی ےتے آکھیا ۔ اُٹھو تےچھیتی نال دریا دے پار لنگ جائو ۔ کیوں جو اختیفلؔ نے اینج دی صلاح دتی اے ۔ ²²۔ تدھ دائود تے دسارے لوکی جیہڑے اوہدے نال سن ۔ اُٹھ کھلوتے تے سویر دے نور تیِک اوہناں وچون کوئی وی نئیں سی ۔ جہناں نے ارؔدن نان لنگیا ہوئے ۔²³۔ جدوں اختیفل ؔ نے ویکھیا پئی اوعہدی صلاح تے عمل نئیں کیتا ۔ اوہناں نے اپنے کھوتے تے پلانا پا دتا تے اُٹھیا تے شہر وچ اپنے گھر نوں ٹُر پیا۔ تے اپنے گھر دا بندوبست کرکے اپنے آپ نوں پھانسی دتی تے مر گیا۔ تے اپنے پیو دی قبر وچ دب دتا ۔²⁴۔ فیر دائود ؔ محنائم ؔ وچ گیا ۔ تے ہُن ابی سلومؔ تے اسرائیل ؔ دے سارے بندے اوہدے نال اُردنؔ دے پار لنگھے ۔ ²⁵۔ تے ابی سلومؔ نے یو آب ُ دے بدلے عماسا ؔ نوں لشکر دے ہتھ دتا۔ ۔ تے عماساؔ اک اسماعیلی ؔ اترا ؔ نامی دا پُتر سی ۔ جیدا ویاہ ناحسؔ دی دھی ابیجیلؔ نال جیہڑی یوآبؔ دی ماں عزیاہؔ دی بھین سی ۔ ²⁶۔ تے اسرائیلؔ ابی سلومؔ نے جلعاد دے دیس تے ڈیرا پالیا ۔²⁷۔ تے جیدوں دائود ؔمحنائمؔ وچ گیا تے بنی عمون ؔ دے ربہ ؔ تے عمی ایلؔ دا پُتر مکیرؔ لود بار تے بزری جلعادی راحلیم تے ²⁸۔ منجیاں تے پلکنا ں تے باسن ، مٹی دے پانڈے تے گیہوں تے جَو تے آ ٹا تی بھُنیا ہوئیا اناج۔ ²⁹۔ تے شہد تے مکھن تے بھیڈ ، گاں دا پنیر ۔ دائودؔ نال دے لوکاں دے کھان لئی لایئے۔ کیوں ناں توں جیوندا آیا پئی لوکی بیابان وچ بھُک تے پیاس نال تیرے ترئے ہوئے نیں ۔

18¹۔ تے دائود نے اوہناں لوکاں نوں جیہڑے اوہدے نال سن پرکھیا ۔ ²۔ اوہناں پتے ہزارں تے سواں دے حساب نال سوار متھے۔ تے دائود نے لوکاں دا تیجا حصہ یوآبؔ دے بھرا ابی شائی ؔ بن ضرویاؔ ہ دے تھلے تے تیجا حصہ اتائیؔ جتی تھلے کرکے گھلی ۔تے بادشاہ نے لوکاں نوں آکھیا ۔ میں وی تُہاڈے نال چلاں گا ۔³۔ لوکاں نے آکھیا توں ناں چل کیوں جو اسیں بھیجے گئے آں تے اوہناں نوں ساڈا کوئی بھار نئیں ہو وے گا تے جے ساڈے وچوں ادھے مر وی جان تے فیر وی اوہناں توں ساڈی کوئی پرواہ گی ۔ پر توں ساڈے وچوں دس ہزار دے برابر ایں ۔ تے چنگا ایہو ای اے پئی توں شہر وچ رہ کے ای ساڈی مدد کریں ۔ ⁴۔ بادشاہ نے اوہنوں نوں آکھیا جو تُہاڈی سمجھ چہ چنگا اے میں اوہو ای کراں گا ۔ ات بادشاہ بوہے دے کول ای کھلوتا تے کُل لوک سوسو تے ہزار ہزار ہو کے ودھے ۔⁵۔ تے بادشاہ نے یوآبؔ تے ابی شائیؔ تے انائی نوں حُکم دتا تے آکھیا پئی میرے لئی اوس مُنڈے ابی سلومؔ دے نال ترقی ورتنا تے کل لوکاں نے سُنیا پئی بادشاہ نے فوج دے وڈیریاں نوں کیہ حکم دتا ۔⁶۔ تے لوک اسرائیلؔ دے مقابلے چہ میدان چہ نکلے تے افرائیم ؔ دے جنگل وچ لڑائی ہوئی۔ ⁷۔تے اوتھے اسرائیل ؔ دے لوکاں نے دائودؔ دی خدمت گذاراں دے کولوں ہار کھادی تے اوس دیہاڑے برا خون خرابہ ہویا تے ویہہ ہزار بندے مارے ۔ ⁸۔ تے اوتھے کُل دیس چہ لڑائی کھِلری ہوئی سی ، تے جنگل نے لوکاں نالوں زیادہ تے اوس دیہاڑے لوکی تلواراں نال مارے گئے ۔ تے اوس دیہاڑے جہنے لوکی تلواراں نال قتل ہوئے اوس توں ودھ جنگل نوں ماریا۔ ابی سلوم دا قتل⁹۔ تے اینج ہوئیا پئی ابی سلومؔ دائود ؔ دیاں خادماں نوں مل گیا ۔ ابی سلومؔ اک خچر تے سوار سی ۔ تے اوہ خچر اک وڈھے تے گھنے بلوط دیاں ٹہنیاں دے تھلے وڑھیا تے اوہدوں سِر بلوط وچ اڑ گیا تے اوہ آسمان تے دھرتی دے وچکار لمک گیا ۔ تے خچر اوہدے تھلیوں نِکل گیا ۔ ¹⁰۔ تے اِلک بندے نے ویکھ کے یوآب ؔ نوں آکھیاں پئی ابی سلومؔ نوں بلوط دے نال ٹنگیا ویکھیا اے۔ ¹¹۔ تے یوآب ؔ نے اوہنوں جتھے اوہنوں دسیا سی آکھیا جد توں اوہنوں ویکھیا تے کیوں توں اوہنوں مار کے دھرتی تے ناں سُٹیا تے میں وی تینوں چاندی دے دس مثقال تے کمر بند تھٖہ دیندا۔¹²۔ اوس بندے نے یوآب ؔ نوں اکھیا ۔ بھاویں میرے ہتھ وچ چاندی دے ہزار مثقال وی دتے جان تدھ میں بادشاہ دے پُتر تے ہتھ نئیں چُکاں گا ۔ کیوں جو بادشاہ ساڈے سُن دیاں ہوئیاں وی تینوں تے ابی شائیؔ تے اتائیؔ نوں حکم دے کے آکھیا پئی میرے لئی اوس منڈے ابی سلومؔ نوں بچانا۔ ¹³۔ نئیں تے میں اپنی جان نال دھوکہ کردا کیوں جو بادشاہ کولوں کوئی گل لُکی چھُپی نئیں تے توں فیر وی میرے خلاف کھلو جاندا ۔¹⁴۔ یوآبؔ نے آکھیا ۔ ایس طرحاں میں تیرے سامنے دیر ناں لاواں گا تے اوہنے بھالے پھڑے تے اوہنے تِن سال بھالے پھڑے تے اوہناں نال ابی سلوم ؔ دے دل نوں چھیدیا تے اجے اوہ بلوط دے وچکار زندہ ای سی ۔ ¹⁵۔پئی یوآب ؔ دے دس سردار جو اناں گھیریا تےاوہنوں ماریاتے قتل کیتا ۔¹⁶۔ تدھ یواب نے نرسنگا پھعونکیا تے لوک اسرائیلؔ دا پچھا کرن تو ہٹے ۔ کیوں جو یوآبؔ ؔ نے لوکاں نوں روکیا ۔ ¹⁷۔ تے اوہناں نے ابی سلومؔ نوں لے کے تے جنگل دے اک وڈھے کھڈے چہ سُٹ دتا ۔ تے اوہدے اُتے پتھراں دا اک بوہت وڈا ڈھیر لا دتا ۔ تے سارے اسرائیلیؔ اپنے اپنے تنبواں ول بھج گئے ۔¹⁸۔ تے ابی سلومؔ نے جیندے جی اک تھم گڈیا ۔ کیوں جو اوہنیں سوچیا سی پئی میرا کوئی پُتر نئیں جیدوں توں میرے ناں دی یادگار ہووے تے اوہنے اوس تھم نوں اپنا ناں دتا ۔ ایس لئی اج دے دیہاڑے تیِک اوہ دستِ ابی سلوم ؔ اکھواندا اے ۔¹⁹۔ تدھ احیؔ معص بن صدوقؔ نے آکھیا ۔ مینوں اجازت دیو پئی میں بھج کے بادشاہ نوں خوشخبری سُناواں پئی خداوند نے اوہدے ویریاں کولوں اوہدا بدلہ لیا ۔ ²⁰۔ تے یوآب ؔ نے اوہنوں آکھیا ۔ توں اج دے دیہاڑے خوشخبری نئیں لے کے جاویں گا ۔ تے توں کسے ہور دی تے توں کسے ہور دیہاڑے دئیں گا ۔ پر اج دے دیہاڑے تیرے کول خوشخبری نئیں ۔ کیوں جو بادشاہ ابنیرؔ وقتل کیتا گیا اے ۔²¹۔ تے یوآبؔ نے کوشیؔ نوں آکھیا پئی جا تے جو کُجھ توں ویکھیا ۔ بادشاہ نوں دس تدھ کوشی ؔ نے یوآب ؔ نوں سجدہ کیتا تے دوڑیاں ۔ ²²۔ احی معصؔ بن صدوق ؔ نے فیر یوآبؔ نوں آکھیا جو کُجھ وی ہوئے مینوں جان دے ۔ پئی میں وی کوشی ؔ دے پچھے بھیجیاں ۔ یو آبؔ نے آکھیا اے ۔ میرے پُتر نوں کیہدے لئی بھیجیں گا ۔ جد پئی تیری خوشخبری دا انعام نئیں ملے گا ۔ ²³۔ اوہنے آکھیا جو وی ہووے میں تے بھیجاں گا تے اوہنے آکھیا بھج جا ۔ تے احی معصؔ عرابہ دے راہ بھج پیا تے کوشی ؔ نالوں اگے لنگ گیا ۔²⁴۔ تے دائودؔ دونہاں پھاٹکاں دے وچکار بیٹھا ہوئیا سی تے اک پہرے دار کندھ دے پھاٹک دی چھت تے چڑھیا تے اکھ چُکی تے ویکھیا پئی اک بندہ بھج بھج دا آنا اے ۔ ²⁵۔ تے پہریدار نے چِیک کے بادشاہ نوں خبر دت۔ بادشاہ نے اکھیا پئی جے اوہ اکلا اے تے اوہدے کول کوئی خوشخبری اے تے اوہ بھج دا ہوئیا نیڑے آیا ۔²⁶۔ فیر پہریدار نے اک ہور بندے نوں بھج دے ہوئے آندیاں ویکھیا تے پہریدار دربان نوں آواز دتی تے اکھیا ویکھ اک ہور بندہ کلا بھجیا آندا اے تے بادشاہ نے آکھیا پئی اوہ اوہ خوشخبری لیاندا ہووے گا ۔ ²⁷۔ تدھ پہریدار نے آکھیا پئی پہلے بندے دا بھیجنا احی معص ؔ بن صددق ؔ دے بھجّن ور گا تے بادشاہ نے آکھیا پئی اوہ نیک بندہ اے تے چنگی خبر لیائوندا اے ۔²⁸۔ تدھ احی معصؔ تے چیک کے اکھیا پئی بادشاہ سلامت روپے تے زمین تے شہ رکھ کے بادشاہ نوں سجدہ کیتا تے آکھیا مبارک ہووے تیرا خداوند خدا جتھے اوہنوں لوکاں نوں جنہاں میرے آقا بادشاہ اُتے اپنے ہتھ چُکے قابو کر لیا ۔ ²⁹۔ بادشاہ نےآکھیا۔ پئی کیہ اوہ منڈا ابی سلومؔ سلامت اے ؟ احی معصؔ نے آکھیا میںوڈھی ہڑبڑاں ویکھی اے ۔جیہڑے ویلے یوآب ؔنے بادشاہ دے خادم یعنی تیرے خادم نوں گھلیا تے مینوں پتہ نئیں کیہ ہویا اے ۔ ³⁰۔ تدھ بادشاہ نے آکھیا اک پاسے ہو کے اوتھے کھلو جا تے اوہ³¹۔ تے ویکھ کوشی آگیا ۔ کوُشیؔ نے اکھیا ۔میرے آقا بادشاہ دے لئی خوشخبری اے پئی خداوند نے اج دے دیہاڑے اوہناں سبھاں خون جیہڑے تیرے خلاف کھلوتے بدلہ لیا اے ۔ ³²۔ بادشاہ نے کوشیؔ نوں آکھیا پئی اوہ مُنڈا ابی سلومؔ سلامت اے ؟ تے کوشیؔ نے آکھیا بادشاہ دے ویری سارے جیہڑے تیرے خلاف کھلوتے اوسے مُنڈے دی طرحاں ہوون ۔ ³³۔ تدھ بادشاہ بے قرار ہویا تے پھاٹک دے اُتے والے کمرے تے چڑھیا تے روندا سی ۔ تے چلدا چلدا ایس طرحاں کہندا سی اے میرے پُتر ابی سلومؔ! اے میرے پُتر ابی سلومؔ ! کاش کہ تیرے بدلے میں مر جاندا اے ابی سلوم ؔ میرا پُتر اے ۔ اے میرے پُتر ۔

19¹۔ تے یوآب ؔ نوں اکھیا گیا ۔ ویکھ دابادشاہ روندا اے ۔ تے ابی سلوم ؔدے لئی ماتم کردا اے ۔ ²۔تے جِت اوس دیہاڑے سارے لوکاں لئی ماتم بن گئی ۔ کیوں جو لوکاں نے اوس دیہاڑئے ایہہ آکھدیاں سُنیا۔ پئی بادشاہ اپنے پُتر دے لئی غمگین اے ۔³۔تے اوس دن لوکی جھکدے شہر چہ وڑھدے سن ۔ ⁴۔تے بادشاہ نے اپنا مُنہ کجیا ۔ تے اُچی آواز نال ہارے پاندا سی ۔ اوہ میرامیریا پُترا ابی سلومؔ۔ اوہ میریا پُترا ابی سلومؔ ۔اوہ میریا پُترا ۔⁵۔ تدھ یوآبؔ بادشاہ دے کول گھر دے وچ آیا تے اوہنوں آکھیا ۔ پئی اج دے دیہاڑے توں اپنے سارے خادماں دے مُنہ نوں شرمندہ کیتا ۔ جہناں نے اج تیری جان تے تیرے پُتراں تے دھیاں جاناں تے بیویاں دیاں جاناں تے بچایاں ۔ ⁶۔ پئی توں اپنے ویریاں نوں پیار کرناں ایں تے اپنے سجناں توں نفرت کرنا ایں ۔ کیو ں جو توں اک دے دیہہاڑے ظاہر کیتا اے پئی توں اپنے سردارں تے اپنے خادماں دی کُجھ پرواہ نئیں کردا تے میں اج ایہہ ویکھیا پئی اگر ابی سلوم جیوندا رہندا تے اسیں سارے مارے جاندے تے تیری نظر چہ ایہہ کم چنگا ہُندا ۔⁷۔ تے ہُن توں اُتھ تے باہر چل ۔ تے اپنے خادماں دے دلاں نوں تسلی دے ۔ کیوں جو میں خداوند دی قسم کھانا واں ۔ پئی اگر توؐں باہر ناں تے را تِیک تیرے نال اک وہ نئیں رہوے گا ۔ تے ایہہ آفت تیرے اُتے ساریاں افتاں توں وڈھی ہووے گی ۔ جیہڑیاں تیری جوانی توں لے کے ایس ویلے تیِک تیرے تے واپریاں ۔ ⁸۔ تدھ بادشاہ اُٹھیا تے پھاٹک چہ بہہ گیا تے لوکاں نوں خبر ہوئی تے اوہناں نوں دسیا گیا پئی بادشاہ پھاٹک تے بیٹھا اے ۔ تدھ سارے لوک بادشاہ دے سامنے آئے پر اسرائیل ؔ اپنے تنبواں ول پج گئے⁹۔ تے سارے لوک اسرائیل دے کُل قیلے لڑدے تے آکھ دے سن پئی بادشاہ نے سچی م مُچی سانوں ساڈیاں دُشماناں دے ہتھوں چھُڈایا اے ۔ تے فلسطینیاں دے ہتھوں سانوں بچایا اے ۔ ¹⁰۔ پر ہُن اوہ ابی سلوم دی خاطر دیسوں پج گیا اے ۔ تے ابی سلوم ؔجہنوں اسیں مسح کرکے اپنے اُتے بادشاہ بنایا ، لڑائی چہ ماریا گیا ۔ تے ہُن تسیں کس لئی بادشاہ نوں پچھاں لیان چہ سستی کردے او ۔¹¹۔ تدھ دائود ؔبادشاہ نے صدوق ؔتے ابیاترؔ نوں کاہناں کول گھل کےآکھیا ۔ تسیں دونویں یہوداہ ؔ دے بزُرگاں نال گل کرو ۔ تے آکھو پئی تُسیں کس لئی بادشاہ نوں اپنے گھر لیا ن چہ پچھے رہندے او ۔ جدوں کہ سارے اسرائیل دی گل بادشاہ نون گھر وچ ای اپڑ گئی اے ۔ ¹²۔تُسیں تے میرے بھرا او۔ تسیں میری ہڈی تے میرا ماس او ۔تے کد لئی تُسین بادشاہ نوں پچھاں لیان چہ پچھے رہندے او۔¹³۔ تے تسیں عماسا ؔ نوں آکھو کیہ توں میری ہڈی تے میرا ماس نئیں ؟ خدا میرے نال اینج ای کرے تے ایس توںودھ کرے ۔ جے توں میرے سامنے ہمیشاں دے لئی جواب دے بدلے لشکر ادا دسردار ناںبن جاویں ۔ ¹⁴۔ تے اوہنے یہوداہ دے سارے بندیاں دے دلاں نو اک بندے دی طراں اپنے دل مائل کیتا۔ تے اوہناں بادشاہول سنیہا بھیجیا پئی توں سنے اپنے سارے خادماں پچھاں پرت جا ۔تدھ بادشاہ پرت کے یردنؔ اپڑیا ۔ تے یہوداہ جلجالؔ تیِک گیا۔ ¹⁵۔ تے اوہناں بادشاہ دا سواگت کیتا ۔ کیوں جو بادشاہ نوں یردن ؔتوں پار آن۔¹⁶۔ تے سمعیؔ بن جیرا بنیامینی ؔنے جیہڑا کوریم وچوں سی چھیتی کیتی تے یہوداہ ؔ دے بندیان دے نال دائود ؔ بادشاہ دے سواگت دے لئی تھلے ُتریا ۔ ¹⁷۔ تے اوہناں دے نال بنیامین وچوں اک ہزار بندے تے سائول دے گھر دا نوکر صییباؔ تے اوہدے پندراں پُترتے ایہہ نوکر سن تے اوہ بادشاہ دے سامنے یردن ؔ وچ وڑھے ۔ ¹⁸۔تے اک نِکی بیڑی پار گئی تاں جو بادشاہ دے ٹبر نون پر لیاوے تے جیہڑا کم نطر چہ چنگا ہوئے کرے ۔ تے سمعیؔ بن جیراؔ نے بادشاہ دے یردنؔ نوں پار کرن تے زمین تے دِگ کے اوہدے اگے سجدہ کیتا۔¹⁹۔ تے بادشاہ نوں آکھیا میرا آقا بادشاہ دے یروشلیمؔ توں نکلن دے دیہاڑے کیتی اوہنوں یاد ناں کرے ۔ تے ناں بادشاہ اوہنوں اپنے دل چہ رکھے ۔ ²⁰۔ تیرے بندے نے من لیا پئی میں گناہ کیتا ۔ تے ایسے لئی میں یوسف ؔ دے سارے ٹبر چوں پہلاں آیا ں تے میں اپنے آقا بادشاہ دے سواگت دے لئی تھلے اُتریا واں ۔²¹۔ تدھ ابی شائی ؔ بن ضرویاہؔ نے جواب وچ آکھیا کیہ ایناں گلاں دے بدلے سمعیؔ قتل کیتا جاوے گا ۔ کیوں جو اوہنے خداوند دے ممسوح اُتے لعنت کیتی ۔ ²²۔ تے دائودؔنے آکھیا ۔ ایہہ مینوں تے تینوں کیہ۔ اے بنی ضرویاؔ توں کیوں اج میرے خلاف جھگڑاالو بننا ایں ۔ کیہ اج دے دیہاڑے اسرائیل ؔ چوں کوئی بندہ قتل کیتا جاوے گا ۔ کیہ میں نئیں جاندا پئی اج میں اسرائیل دا بادشاہ ہویا واں ۔ ²³۔ تے بادشاہ نے سمعیؔ نوں آکھیا ۔ توں نئیں ماریا جاویں گا ۔ تے بادشاہ نے اووہدے نال سونہہ کھادی ۔²⁴۔ تدھ مفیبوست ؔ بن سائول بادشاہ دے سواگت لئی تھلے اُتریا تے اوہنے اوس دن توں جیدوں بادشاہ باہر نکلیا اوس دن تیِک پئی اوہ سلامت پچھاں پرتیا ۔ پیر ناں دھوئے سن ۔ناں اپنی داڑھی سنواری تے ناں اپنے کپڑے دھوئے سن ۔ ²⁵۔تے جد اوہ یروشلیمؔ توں بادشاہ نوں ملن لئی آیا ۔ بادشاہ نے اوہنوں آکھیا ے ۔ اے مفیبوستؔ ! توں کیوں میرے نال ناں گیا ۔²⁶۔ اوہنے آکھیا اے میرے آقا بادشاہ میرے نوکر نے مینوں دھوکہ دتا ۔ کیوں جو تیرے خادم نے اوہنوں آکھیا پئی میرے لےلئی کھوتے اُتے کاٹھی کَس تاںجو میں سوار ہوواں ۔ تے بادشاہ دے نال جاواں ۔ کیوں جو تیرا خادم لنگڑا اے ۔ ²⁷۔ ایہدے سوا اوہنے میرے آقا بادشاہ دے اگے تیرے خادم دی چُغلی کیتی تے میرا آقا باداشاہ خدا دے فرشتے دے وانگوں کریں ۔ تےتے تینوں چنگا لگے اوہ توں کر ۔ ²⁸۔ کیوں جو میرے پیو دا سارا ٹبر میرے آقا بادشاہ دےاُتے مُردیاں دے وانگوں اے تے توں اپنے خادم نوں اوہنان وچوں کیتا جیہڑے تیری میز تے کھانا کھاندے نیں ۔ تے فیر کیہ حق اے بادشاہ دے اُتے ہور ہاڑا پاواں ۔²⁹۔ تے بادشاہ نے اوہنوں آکھیا پئی اپنے معاملیاں چہ جو گل توں کیتی اے اوہ بتھیری اے۔ میں تے آکھ دتا اے ۔ تیرئ تے صیباؔ دے وچکار پیلیاں ونڈیاں جان ۔ ³⁰۔ تدھ مفیبوست نے بادشاہ نوں آکھیا پئی میرا آقا بادشاہ اپنے گھر سلامتی نال پریشان آیا ۔³¹۔ تے برزلائیؔ جلعادی روحلیم ؔ نوں آیا ۔ تے بادشاہ دے نال یردنؔ توں پار گیا ۔ کیوں جو اوہنوں یردنؔ توں پار لے چلے ۔ ³²۔ برزلائی ؔ بُڈھا اسی ورھے دی عمر دا سی ۔ تے اوس نے باشاہ نوں جد اوہ محنایمؔ چہ ٹھہریا ،مدد بھیجی سی ۔ کیوں جو اوہوڈا دولت مند سی ۔ ³³۔ تے بادشاہ برلاتی نوں آکھیا ۔ پئی توں میرے نال پار چل۔ تے میں یروشلیم ؔ چہ اپنے نال تیری پرورش کراں گا۔³⁴۔ تے برزلائی ؔ نے بادشاہ نوں آکھیا پئی میری حیاتی دے ورھیاں دے کنے دیہاڑے ہُن پئی میں –میں بادشاہ نال یروشلیم ؔجاواں ۔ ³⁵۔ میں اج اسی ّ(80) ورھیاں دا ہاں ۔ کیہ میرےتور پور مٹھے دی کڑواہٹ نوں جانچ سکدے نیں ۔ ہان کیہ میں گان والے گان والیاں دیاں آوازں سن سکدا ہاں ۔ تے کس لئی ےتیرا خادم اپنے آقا بادشاہ دا اُتے بھار بنے ۔ ³⁶۔ تیراخادم بادشاہ دے نال یردنؔ توں تھوڑی دور تیِک جاوے گا ۔ تے بادشاہ کیوں بدلے چہ مینوں اجیہا صلہ دیوے ۔³⁷۔اپنے خادم نوں پرت جان دی اجازت دیوے ۔ کیوں جو میں اپنے شہر وچ مراں جتھے میرے پیو تے میری مائی دی قبر اے ۔ تے ویکھ تیرا خادم کمہام ؔ میرے آقا بادشاہ چدے نال یردن توں پار جاوے گا تے جو کُجھ تیری نگاہ چہ چنگا اے توں اوہدے نال کر ۔³⁸۔ تدھ بادشاہ نے آکھیا ۔کمہامؔ میرے نال پار چلے ۔ تے جو کُجھ تیری نگاہ چہ چنگا اے ۔ میں اوہو ای اوہدے نال کراں گا ۔ تے سب کُجھ جو توں اوہدے لئی میرے کولوں منگیں گا ۔ میں ضرور تیرے لئی کراں گا ۔ ³⁹۔تے سب کُجھ یردنؔ توں پار ہو کے فیر بادشاہ پرا ہویا۔ تے بادشاہ نے برزلائی نوں چُمیا تے اوہنوں برکت دِتی تے اوہ اپنے گھر نوں پرت گیا ۔⁴⁰۔ تے بادشاہ پار گیا ۔ تے یہوداہؔ دے سارے لوک تے اسرائیلؔ دے ادھے لوک وی بادشاہ دے نال پار گئے ۔ ⁴¹۔ تے اسرائیل ؔ دے سب لوک بادشاہ دے کول اکٹھے جمع ہوئے ۔ تے بادشاہ نوں کہن لگے پئی کیوں ساڈے بھرا یہوداہ دے بندیاں نے تینوں چھُپا لیا ۔ تے بادشاہ تے اوہدے ٹبر تے دائودؔ دے⁴²۔سارے ساتھی بندیاں نے اسرائیلؔ دے لوکاں نوں جواب چہ آکھیا پئی بادشاہ نال ساڈا نیڑے دا رشتہ اے ۔ تے تسیں ایس گل چہ کیوںناراض ہۃندے او ۔ کیی اساں بادشاہ دا کُجھ کھالیا اے ۔ ہان اوہنے سانوں کوئی انعام دے دتا اے ۔ ⁴³۔تے اسرائیلؔ دے لوکاں نے یہوداہ دے بندیاں نوں جواب چہ آکھیا ۔ پئی بادشاہ وچ ساڈے دس حصے نیں ۔ تے ساڈا حق دائود ؔ اُتے تُہاڈے نالوں ودھ اے ۔ تے تساں سانوں حقیر سمجھیا ۔ یان بادشاہ نوں پرت لیان دے بارے کیوں ساڈے نال پہلاں گل ناں کیتی ۔ تے یہودا دے بندیان دی گل اسرائیل ؔ دے بندیاں دی گل ودھ سخت سی ۔

20¹۔ اتفاق نال ایہہ بنیمینیؔ جیدا ناں سبعؔ بن بِکریؔ ، اوتھے سی ۔ اوہنے نرسنگا پھونکیا تے چِلاّ کے آکھیا پئی ددائود وچ ساڈو کوئی حصہ نئیں اے ؟ یسی ؔ دے پُتر وچ ساڈا کوئی حصہ نئیں ؟ اے اسرائیلیو سارے اپنے اپنے خیمیاں وچ چلے جائو۔ ²۔ ایس لئی اسرائیل ؔ دے سارے بندے سبعؔ بن بکر ؔ ی دے پچھے جاون لئی دائود دا ساتھ چھڈ کے جان لگ پئے ۔ پر بنی یہوداہ ؔ یردن ؔ ےےٓتوں یروشیلؔم تیِک سارے راستے اپنے بادشاہ دے نال رئے ۔³۔ تے جیدوں دائود یروشلیمؔ اپنے محل واپس آیا تے اوہنے اوہناں دس کنیزاں نوں جہناں نوں محل دی رکھوالی لئی چھڈ گیا سی ۔ لے اک مکان وچ نطر بند کیتا ۔ اوہ اوہناں نوں ضرورت دیاں ساریاں چیزاں دیندا رئیا ۔ پر اوہناں دے کول ناں گیا ۔ ایس لئی اوہناں دے پیواں دے وانگ حیاتی گُزاری تے نظر بندی دی حالت وچ مر گئیاں ۔⁴۔ فیر بادشاہ نے عماسا نوں آکھیا پئی تِن دیہاڑیاں دے اندر اندر بنی یہوداہؔ نوں ایتھے میرے جھنڈے تھلے اکٹھا کر تے ٹوں آپ وی ایتھے ای رکھ ۔ ⁵۔ پر جیدوں عماساؔ بن یہوداہؔ نوں بلاون گیا تے اوہنے بادشاہ دے ٹھہرائے ہوئے وقت توں بُہتا وقت لایا ۔⁶۔ دائودؔ نے ابیشے ؔ نوں آکھیا پئی ہُن سبعؔ بن بِکری سانوں ابی سلوم ؔ توں وی بُہتا نُقصان دیوے گا ۔ ایس لئی اپنے مالک دے بندیاں نوں نال لے کے اوہدا پچھا کر ۔ نئیں تے اوہ کسے فصیلدار شہر نوں لے کے ساڈے توں بچ نکلے گا ۔ ⁷۔ ایس لئی یوآبؔ دے بندے تے کریتیؔ تے فلستیؔ تے سارے جنگجو سورما ابیشےؔ دی راہنمائی وچ نکلے تے سبعؔ بن بکری داا پچھا کرن لئی یروشلیم ؔتوں چل پئے ۔⁸۔ تے جیدوں اوہ جبعونؔ چہ موجود اوس چٹان تے چلے گئے تے عماساؔ اوہناں نوں ملن لئی آیا ۔ یوآبؔ نے جنگی کپڑے بنائے ہوئے سن ۔ تے اوہدی کنڈ تے پٹکا بنیا ہویا سی ۔ جیویں ای اوہنے پیر اگے دھریا تلوار اوہدی میان وچوں باہر ڈگ پئی ۔⁹۔ یوآب ؔ نے عماسا ؔ نوں آکھیا ! بھائی ! تیرا کیہ حال اے ؟ تے نال ای عماساؔ نوں چُمن لئی اپنے سجے ہتھ نال اوہدی داڑھی پھڑ لئی ۔ ¹⁰۔ تے عماسا ؔاوس تلوار نوں جیہڑی اوہدے ہتھ وچ سی ، انجان سی ۔ ایس لئی یوآب نے اوہنوں ٹڈھ وچ کھوب دتا ۔ اوہدیاں آندریا ں نکل کے پوئیں تے ڈِگ پئیاں تے عماسا ؔ تلوار دے اخو ای وار نال مر گیا ۔ فیر یوآبؔ تے اوہدا بھرا ابیشےؔ سع ؔ بن بِکری دا پچھا کرن لئی چلے گئے ۔¹¹۔ یوآبؔ دے بندیاں وچوں اِک نے عماساؔ دے کول کھلو کے آکھیا ! پئی جیہڑا یوآب دے نال اے ۔ تے دائود وَلے اوہ یوآبؔ دے پِچھے چلے ۔ ¹²۔ تے عماساؔ سرک دے وچ اپنے خون وچ اپنے خون نال بھریا تڑپ رئیا سی ۔ تے اوس بندے نے ویکھیا پئی سارے لوکی رُک گئے نیں ۔ جیدوں اوہنوں احساس ہوئیا پئی ہر کوئی جیہڑا عماساؔ کول آئوندا اے ۔ رُک جاندا اے تے اوہ اوہنوں سڑک توں گھسیِٹ کے اِک پیلی وِچ لے گیا تے اوہدے اُتے اِک کپڑا پا دِتا ۔ ¹³۔عماساؔ دے سڑک تو ہٹا ئون دے نعد سارے لوکی یوآبؔ دے نال سبعؔ بِن بِکری دا پچھا کرن لئی گئے۔¹⁴۔ تے سبعؔ ابیلؔ تے بیت معکہؔ تے اسرائیلؔ دے سارے قبیلیاں چوں ہۃندے ہوئے بیریاں دے نال سارے خطے توں ہو کے گُزریا تے اوہ وی اکٹھے ہو کے اوہدے پچھے چل پئے ۔ ¹⁵۔ تے سارے لوکاں نے جیہڑے یوآبؔ دے نال سن ۔ بیت معکہؔ دے ابیل ؔ وچ آکے سبعؔ نوں گھیر لیا ۔ اوہناں نے شہر دے سامنے اک مورچہ بنالیا ، جیہڑا شہر دی باہر والی کندھ تیِک اُچا سی ۔ تے جیدوں اوہ کندھ نوں تور کے ڈیگن لگے ہوئے سن ۔ ¹⁶۔ تے اک سیانی زنانی نے شہر وچوں آواز دے کے آکھیا ۔ سُنو !سُنو1 خدا یوابؔ نوں اکھو ایتھے ا۔ تان جو میں اوہدے نال گل کر سکاں ۔¹⁷۔ جیدوں اوہ اوہدے کول آیا تے اوس زنانی نے پُچھیا جیہ توں یوآبؔ ایں ؟ اوہنے جواب دتا ؛ ہان ۔فیر اوہنے آکھیا کنیز دی گل سُن ۔ اوہنے آکھیا میں سُن رئیا آں ۔ ¹⁸۔ فیر اوہ آکھن لگی پئی پُرانے زمانے چہ اینج آکھیا جاندا سی پئی کُجھ پُچھنا ہووے تے ابیلؔ چہ پُچھ لوان گے ۔ تے اینج نیاں ہُندا سی ۔ ¹⁹۔ تے اسیں اسرائیل ؔوچ ایماندا ر تے صلھ پسند لوکی آں تے توں اِک اجیہے شہر نوں تباہ کر رہیا ایں جیہڑا اسرائیلؔ وچ شہران دی ماں اے ۔تؤں خداوند دی میراث نوں کاہدے لئی ہڑپ کرنا چاہنا ایں؟²⁰۔ یوآبؔ نے جواب دتا ۔ خدا ناں کرے ! خدا ناں کرے پئی میں ہڑپ کراں یاں مار دیاں ۔ ا ²¹۔ ایہہ گل ایہہ نئیں۔ پئی افرائیمؔ دے پہاڑی علاقے توں جہدا ناں سبعؔ بن بِکری نے بادشاہ دت خلاف مطلب پئی دائودؔ دے خلاف ہتھ چُکیا اے ۔ سرف اوہنوں میرے حوالے کر دے تے میں شہر توں چلا جاواں گا ۔ اوس زنانی نے یوآبؔ نوں اکھیا ۔۔ ویکھ اوہدا سِر کندھ توں تیرے کول سُٹ دتا جاوے گا ۔ ²²۔ فیر اوس زنانی نے جا کے ساریاں لوکاں نوں صلاح دتی تے اوہناںن نے سبعؔ بن بِکری دا سر کٹ کے یوآبؔ وَل سُٹ دتا ۔ ایس لئی ااوہنے نرسنگا پھونکیا تے اوہدے بندے شہر ےتوں ہٹ گئے تے ہر اِک اپنے اپنے خیمے وَل پرت گیا تے یوآبؔ یروشلیمؔ بادشاہ وَل پرت گیا ۔²³۔ تے یوآب ؔ اسرائیلؔ دے سارے لشکر دا سالار سی ۔ تے بنایاہؔ بن یہویدع ، کریتیاں ؔ تے فلستیاں ؔ تے مقرر سی ۔ ²⁴۔ تے ادوم ؔ خراج دا داروغہ سی ۔ ²⁵۔ تے سِوا مُنشی سی ، تے صدوقؔ تے ابیاتر ؔ کاہن سن ۔ ²⁶۔ تے عرایا ئری ؔ دائود دا کاہن سی۔

21¹۔ تے دائودؔ دی حکومت دے دناں چہ اگے پچھے تن ورھے کال پیا تے دائودؔ نے خداوند دی حضوری توں پُچھیا تے خداوند نے آکھیا پئی ایہہ سائول ؔ تے اوہدے ٹبر دی بےعزتی دے پاروں اے ۔ کیوں جے اوہناں جبعونیاں ؔ دا خون کیاتا ۔²۔ تدھ بادشاہ نے جبعونیاںؔ نوں سدیا تے اوہناں نال گل کیتی تے جبعونی ؔ بنی اسرائیل ؔوچوں نئیں سن ۔ سگوں اموریاں ؔ وچوں بچے کھچے سن ۔ تے بنی اسرائیل ؔ نے اوہناں نال سوں چُکی سی ۔ پر سائولؔ نوں قتل کرنا چاہیا ۔ ³۔ تے دائودؔ نے جبعونیاںؔ نوں آکھیا ۔ میں تُہاڈے لئی کیہ کراں ؟ تے کیہڑی چیز دے قربانی دیواں ۔ تاں جو تُسیں خداوند دی میراث لئی برکت منگو۔⁴۔ تے جبعونیاں ؔ نے اوہنوں آکھیا پئی سائول ؔ تے اوہدے ٹبر نال سادا چاندی تے سونے دا جھگڑا نئیں تے نان اسیں چاہنے آں پئی ساڈے لئی کوئی اسرائیل ؔ وچ ماریا جاوے ۔ تے اوہنے اوہناں نو ں آکھیا ۔ فیر تُسیں کیہ کہدے او پئی تُہاڈے لئی کراں ۔⁵۔تے اوہنے بادشاہ نوں آکھیا پئی اوہ بندہ جتھے سانوں ماریا تے جتھے ساڈی بربادی دا مُڈھ بنیا سی پئی پئی اسیں کُل اسرائیل دیان حداں وچ ناں رئیے ۔ ⁶۔ توں اوہدے پُتراں وچوں ست بندے ساڈے حوالے کر تاں جو اسیں اوہناں نوں خداوند دے لئی پہاڑ اُتے پھاہ دئیے۔ تے با دشاہ نے اوہناں نوں آکھیا ۔ میں تُہانوں دیواں گا ۔⁷۔ تے بادشاہ نے مفیبوست ؔبن یوُنتن ؔ بن سائول ؔ تے رحم کیتا ۔ خداوند دی اوس سونہہ دی خاطر جیہڑی دائودؔ تے یونتنؔ بن سائولؔ دے وچ سی ۔ ⁸۔تے ادائود ؔ نے ایہّؔ دی دھی رِصفہ دے پُتر جیہڑے اوہدے گربھ وچوں سائولؔ توں پیادا ہوئے یعنی ارمونیؔ تے مفیبوست ؔ تے سائولؔ دی دھی میربؔ داپُتر جیہڑے عدریؔایل بن برزلائیؔ وچوں پیدا ہوئے ۔ ⁹۔ تے اوہناں نوں جبعونیاں ؔ دے حوالے کیتا تے اوہناں نے اوہناں نوں پہاڑ اُتے خداوند دے سارے سامنے پھانسی دِتی تے او ستےّ ای مر گئے ۔ تے او جوں تے فصل وڈھن توں پہلاں ای مار دتے گئے ۔¹⁰۔ تدھ ایہّؔ دی دھی رِصفہؔ نے ٹا ٹ پالیا تے فصل دے شروع ہون پہلاں اپنے لئی اوہناں پتھر تے وچھایا ۔ جد تیِک پئی آسمان توں اوہناں اُتے پانی ناں ورہیا۔ تے اوس نے دن دے ویلے آسمان دیاں پرندیاں نون رات دے جنگلی درندیاں نوں اوہناں نوں پھاڑن ناں دتا ۔ ¹¹۔تےدائودؔ نوں خبر اپڑی پئی سائولؔ دی لونڈی ایہّؔ دی دھی رِصفہّؔ نے اینج اینج کیتا ۔¹²۔تدھ دائودؔ مر گیا تے سائولؔ دیاں ہڈیاں نوں تے اوہدے پُتر یونتنؔ دیاں ہڈیاں نوں جلعادی ؔ یا پیش دے لوکاں کولوں لیاندا ۔ جیہڑا اوہناں نوں بیت شانؔ دے میدان چون چوری کرکے لے گئے سن ۔ جتھے اوہناں سائولؔ نوں جلبوعؔ وچ ہرایا سی ۔ ¹³۔ اینج اوہ اوتھوں سائولؔ دیاں ہدیاں نوں تے اوہدے پُتر یوُنتنؔ دیاں ہدیاں نوں لے ایا ۔ تے جیہناں نوں پھانسی دتی گئی سی ۔ اوہناں دیاں ہڈیاں نوں اکٹھا کیتا تے ۔¹⁴۔ اوہناں نوں سائول تے اوہدے پُتر یونتن دیاں ہڈیاں نوں بنیامینؔ دی دھرتی دے علاقے چہ اوہدے پیو قیسؔ دی قبر وچ دفن کیتا ۔ تے سب کُجھ جیہڑا بادشاہ نے آکھیا اوہناں کیتا تے بعدوں اوہدے خداوند نے اپنا قہر دیسوں روک لیایا ۔¹⁵۔تے فلسطین ؔ تے اسرائیل ؔ دے وچ فیر لڑائی ہوئی ۔ تے دائود ؔ تے اوہدے خادم گئے ۔ تے فلسطینیاں ؔ نال لڑے تے دائود تھک گیا سی ۔ ¹⁶۔ تے ویکھو یِش نبوب ؔ نے جیہڑا رفائیم ّؔ دی اولاد وچوں سی ۔ جیدے نیزے دے پھل دا بھار پیتل دے تِن سو مثقال سی ۔ تے جیہڑا اک نویں تلوار لا کے آیا سی تے کوشش کیتی پئی دائودؔ نوں قتل کر دے ۔ ¹⁷۔ پر ابی شائی ؔ بن ضرویاہ ؔ نے اوہدی مدد کیتی تے فلسطینی نوں ماریا۔ تے قتل کر دتا۔ تدھ لوکاں نے دائود ؔ نون سونہہ چُکائی تے آکھیا پئی تون لڑائی چہ ساڈے نال ناں جا ۔ تاں جو توں اسرائیلؔ دا دیوا گُل ناں کر دئیں ۔¹⁸۔ اوہدے بعدوں فیر حورب ؔ وچ فلسطنیان ؔ دے نال دوضی لڑائی ہوئی تے اوس ویلے خوشی سِبکائی نے سفائیؔ نون جیہڑا رفائیمؔ دی اولاد وچوں سی قتل کیتا ۔ ¹⁹۔فیر جوب وچ فلسطنیاں ؔ دے نال تیجی لڑائی ہوئی ۔ تے الحنانانؔ بن یعیریت ؔ لحمی نے جُلیات حتیؔ نوں قتل کیتا ۔ جیہدے نیزے دی لکڑی جُلاہیاں دے شہتیر دی طرحاں سی ۔²⁰۔ فیر جِت وچ اِک ہور لڑائی ہوئی تے اوتھے اک بوہت قد والا بندہ وسی ۔ جیدے ہر ہتھے ہر پیر دیاں چھے چھے اُنگلاں کُل چویں اُنگلاں سن ۔ ²¹۔ تے او وی رفائیمؔ دی بُرا بھلا کہیا ۔ تے دائودؔ دے بھرا سمہؔ دے پُتر یونتن نے اوہنوں مار دتا ۔ ²²۔ ایہہ چارے ای جِت وچ رفائیم دی اولاد وچوں مار دتے گئے ۔

22¹-جدوں رَب نے داؤد نُوں اوہدے سارے دُشمناں تے ساؤل دے ہتھوں بچا لیا۔تد اوس نیں ایس گیت دے اکھر رَب دے حضور آکھے۔ ²-تد اوس نیں اوہنوں آکھیا۔اے رَبا ۔میری چٹان ۔میرے قعلے۔میرے چُھڈان والے۔³-رَب ۔میری چٹان ۔جیتھے میں پناہ لئیناںواں۔ میری ڈھال ۔میری نجات دا قرن۔میرے اُچے بُرج۔میری پناہ۔میراچھُڈان والے۔جیہڑا ظلم تَوں مینوں بچا لیندا اے۔ ⁴-رَب حمد دے قابل اے ،میں سد دا ہاں۔ تے میں اپنے دُشمناں تَوں رہائی پاواں گا۔⁵-موت دیاں چھلاں نیں میں گھیر لیا اے۔ تے بھیڑے ہڑھاں نیں مینوں ڈرایا اے۔ ⁶-پاتا ل دے رَسے میرے چار چفیرے سَن۔ موت دے پھندے میرے اُتے آ پئے ۔⁷-میں اپنی مصیبت وچ رَب نُوں واج دِتی۔ تے اپنے رَب کول میں چِکیا۔ تے اوس نیں اپنی ہیکل وچوں میری واج سُنی۔ تے میرے چیکن دی واج اوہدے کَنا ں تیک پہنچی۔⁸-تد زمین ہِلی تے کانبھ گئی۔ اَسمان دیاں نِیاں تھرتھرائیاں۔ ⁹-اوہدے نتھنیاںوچوں دُھواں اُٹھیا تےاوہدے مُنہ وچوں ساڑ دین والی اَگ۔ انگارے جنہاں نُوں اوس نے جَلایا۔¹⁰-اوہنے عرشاں نُوں نِیواں کیتا تے اُتریا۔ اوہدے پیراں ہیٹھاں کالے بدل سَن۔ ¹¹-کروبی اُتے سوار ہو کے اوہ اُڈیا سی۔ ہوا دیاں باہاں اُتے پرواز کیتی۔ ¹²-اوہنے ہنیرا گھُنڈ وانگ لیا۔ بارش دا کالا بدل اوہدا لباس سی۔¹³-اوہدی حضوری دی جھلک نال اَگ دے انگارے جَل گئے۔ ¹⁴-تے اَسمان تَوں خُداوند گرجیا۔ حق تعالی ٰ نیں اپنی واج سُنائی۔ ¹⁵-اوہنے اپنے تیر چلا کے اوہناں نوں پریشان کیتا۔ لگا تار بجلی نال اوہناں ہرایا۔¹⁶-سمندر دِیاں ڈنگھیائیاں ظاہر ہوئیاں ۔ رَب دی دھمکی دے سببوں۔ اوہدے قہر دے دم دے جھونکے نال۔¹⁷-اوہنے اُچیائی تَوں ہتھ ودھا کے مینوں پھڑ لیا۔ تے بوہتےپانی وچوں کھیچ کے مینوں کڈیا ¹⁸-میرے بوہت ای ڈاھڈے دُشمن تَوں اوس نیں مینوں چھُڈایا۔ میرے دُشمناں تَوں جیہڑے میرے تَوں زیادہ طاقتور سَن۔¹⁹-میرے سوگ دے دن اوہ میرے اُتے چڑھ آئے۔ رَب میرا آسرا بنیا۔ ²⁰-اوہ مینوں کھُلے میدان وچ کڈ لیایا۔ اوہنے مینوں چھُڈایا۔ کیوں جو اوہ مینوں پیار کر دا اے۔ ²¹-میری سچائی دے حساب نال رَب نیں مینوں جزا دِتی ۔ میرے ہتھاں دی پاکیزگی دے حساب نال مینوں بدلہ دِتا²²-کیوں جو میں رَب دیاں راہواں تے چلدا رہیا۔ تے خطاکر کے اپنے رَب کولوں دُور نہ ہویا۔ ²³-کیوں جو میں اوہدیاں کُل گلاں اپنے سامنے رکھیاں تے اوہدے قوانین اپنے کولوں نہ ہٹائے۔²⁴-میں اوہدے حضور کامل رہیا۔ تے اپنے آپ نُوں باز رکھیا۔ ²⁵-میری سچائی دے حساب نال خداوند نیں مینوں اجر دِتا۔ میری اوس پاکیزگی دے حساب نال جیہڑی اوہدے سامنے سی۔²⁶-رحم دل دے نال تُوں رحم دل ہوندا یں۔ کامل بندے نال تُوں کامل ہوندا ایں۔ ²⁷-تُوں پاکزہ دے نال پاکیزہ ایں۔ تے چلاک دے سامنے ہوشیار۔²⁸- کیوں جو فروتن قوم نُوں تُوں بچایا۔ پر مغروراں دیاں اَکھاں نُوں پست کیتا۔ ²⁹-کیوں جو اے رَب تُوں میرا چراغ ایں۔ اے میرے رَبا تُوں میرے ہنیرے وچ نُور ایں۔³⁰-کیوں جو میں تیری سبب فوج اُتے چڑھ جاندا ہاں۔ تے اپنے رَب دے سبب کندھ ٹپ جاندا ہاں۔ ³¹-رَب دی راہ کامل اے۔ رَب دا قول اَگ وچ تایا ہویا اے۔³²-رَب دے سَوا ہور کون رَب اے۔ ساڈے خُدا دے علاوہ ہور کون چٹان اے۔ ³³-رَب جیہڑا میری طاقت تے دلاوری اے۔ جیہڑا کامل نُوں اپنی راہ وچ چلاندا اے۔³⁴-جس نے میرے پیراں نُوں ہرنیاں وانگ کیتے۔ تے اُچے مقاماں تے مینوں قائم کیتا۔ ³⁵-جس نے میرے ہتھاں نُوں جنگ کرناسکھایا۔ تے میریاں باہاں نُوں پیتل دی کمان چڑھانا سکھایا۔³⁶-تُوں مینوں اپنی نجات دی دھال دِتی۔ تیری خاطر داری نے مینوں اُچا کیتا۔ ³⁷-تُوں میرے پیراں نُوں کھُلے راہ تے چلایا۔ تے میرے پیر نئیں تِلکے۔³⁸-میں اپنے دُشمناں دا پیچھا کر کے اوہناں نُوں ماردیندا سی۔ تے جدؤں تیک اوہناں نُوں فنا نہ کر دیواں باز نئیں آؤندا سی۔ ³⁹-میں اوہناں نُوں چکناچور کر دِتا پئی اوہ اُٹھ نہ سکے۔ میرے پیراں تھلے اوہ ڈِگ پئے۔⁴⁰- تے تُوں جنگ کرن لئی میری کمر نُوں میرے اَگے میرے مُخالفاں نُوں جھُکا دِتا ⁴¹-میرے دُشمناں نُوں تُوں پَجا دِتا۔ تے میرے نال عداوت رکھن والیاں نُوں فنا کیتا۔⁴²-اوہناں نیں سدیا ۔پر کوئی نئیں جیہڑا چُھڈائے۔ رَب نُوں سدیا ۔پراوہنے اوہناں دی ناں سُنی۔ ⁴³-میں اوہناں نُوں پِیس پِیس کے ہوا دی خاک وانگ بنایا۔ کُوچیاں دے چیکڑ وانگ روندیا۔⁴⁴-تُوں مینوں لوکاں دے جھگڑیاں تَوں رہائی دِتی ۔ تُوں مینوں قوماں دا سردار بنایا۔ جس قوم نُوں میں نئیں جاندا سی اوہ میری خدمت کرن لگی۔ ⁴⁵-پردیسیاں نیں میری خوشامد کیتی۔ ⁴⁶-پردیسی اَدھ موئے ہو ئے۔ کانبھ دے کانبھ دے اپنے قعلیاں وچوں نکل آئے۔⁴⁷-رَب زندہ رہوے۔۔میری چٹا ن مُبارک ہووے۔ وڈیائی ہووے میری نجات دی چٹان دی۔ ⁴⁸-رَب جنہے مینوں بدلہ لینا دسیا۔ تے قوماں نُوں میرے ہتھاں چہ کر دِتا۔ ⁴⁹-تُوں جس نے میرے دُشمناں تَوں مینوں چھُڈایا۔ میرے ویریاں اُتے مینوں اختیار دِتا ۔ تے ظالم بندے تَوں مینوں بچایا۔⁵⁰-ایس لئی اے رَبا میں قوماں وچ تیری وڈیائی کراں گا۔ میں تیرے نام دی مدح سرائی کراں گا۔ ⁵¹-تُوں جنہے بادشاہ نُوں وڈی جیت دِتی ۔ تے اپنے مُمسوح نوں رحمت وکھائی۔ داؤد تے اوہدی نسل نُوں ہمیشہ تیک ۔

23¹۔ دائودؔ دیاں اخیری گلاں ایہہ نیں ؛ یسی دے پُتر دائعد دے مُنہ دیاں گلاں ؛ اوس بندے دا کلام جہنوں یعقوبؔ دے رب نے عزت بخشی ، اوہ بندہ جہنوں یعقوبؔ دے رب نے مسّح کیتا ، جیہڑا اسرائیل دا گویّا سی ۔ ²۔ خداوند دی روح نے میرے وسیلے کلام کیتا ۔ تے اوہدا کلام میری زبان تے سی ۔³۔ اسرائیل دے رب نے آکھیا ۔ اسرائیلؔ دی چٹان نت مینوں آکھیا ؛ جیدوں کوئی لوکاں تے سچیائی نال راج کردا اے ۔ جیدوں اوہ خدا دےڈر نال راج کردا اے ۔ ⁴۔ تےاوہ سویر دی روشنی دے وانگ ہووے گا ۔ جیدوں سورج نکلدا اے ۔ ایس سویر جیدے چہ بدل نئیں ہُندے مینہ دے بعد وی اوس چمک دے وانگ جیدے نال دھرتی دی گھاہ اُگدی اے⁵۔ کیہ میرا گھر خدا دے حضور چہ قائم نئیں ؟ کیہ اوہنے میرے نال دائمی عہد نئیں بنھیا ۔ جیدیاں ساریاں گلاں معین تے پاک نیں ۔ کیہ اوہ میری نجات نوں پُورا نئیں کرے گا ؟ تے میری خواہش پوری نئیں کرے گا ؟⁶۔ پر سارے بدکار بندے کنڈیاں وانگ اک پاسے سُٹ دتے جاندے نیں ۔ جنہاں نوں ہتھ نال اکٹھا نئیں کِتا جاندا ۔ ⁷۔ جہڑا وی کنڈیاں نوں چھولیندا اے ۔ اوہ لَوئے دے اوزار یاں نیزے دی چھَڑ نال کم لیندا اے۔ تے جتھے اوہ پئے ہُندے نیں اوتھے ای ساڑ دتے جاندے نیں ۔ دائود ؔ دے سورمے⁸۔ دائودؔ دے سُورمیاں دے نال ایہہ نیں ۔ یوشیؔب،بشیبت ؔ، تحکمونی ؔ جیہڑا تِن سپہ سالار اں دا سرادار سی ۔ اوہنے اپنا نیزہ اٹھ سو بندیان دے خلاف چُکیا تے اوہناں نُوں اک ای مقابلے قتل کردتا۔⁹۔ اوس توں باد الیعزرؔ بن دودے ؔ سی ۔ ایہہ اوہناں تِن سورمیاں چوں سی ۔ جیہڑے دائودؔ دے نال اوس ویلے سن ۔ جیدوں اوہناں نے ۔ اوہناں فلستیاں ؔ نوں جیہڑے لڑائی فسدمیمؔ چہ اکٹھے ہوئے سن ۔ طعنہ دتا جاندا سی تے اسرائیل ؔ دے بندے پچھے ہٹ گئے سن ۔ ¹⁰۔ پر اوہ اپنی تھاں تے ڈٹیا رئیا سی ۔ اوہنے فلستیاں ؔ نوں ایناں ماریا۔ پئی اوہدا ہتھ تھک گیا تے تلوار نال چِمٹ گیا اوس دن خداوند نے بڑی جِت دِتی ۔ تے اوہ اسرائیلؔ جیہڑے ہار گئے سن ۔ الیعزرؔ دے کول صرف مُردیاں دے کپڑے لائون اکٹھے ہو گئے ۔¹¹۔ اوس توں بعد سمہؔ بن اجی ہراریؔ سی ۔ جیدوں فلستیاں ؔ نے اوس تھاں جتھے مسور نال بھریا کھیت سی ، صف بندی کیتی ۔ تے اسرائیلؔ دے فوجی اوہناں اگوں نس گئے ۔ ¹²۔ تے سمہؔ اوس پیلی دے وچ کا ر اپنی تھاں تے ڈٹیا رہئیا ۔ تے اوس تھاں دی رکھوالی رکھی ۔ تے فلستیاں نو ں مار سُٹیا ۔ اینج خداوند نے اک وڈی جِت دِتی۔¹³۔ فصل وڈھن دے موسم چہ تیہ سردراں چوں تِن عُدلامؔ دے غار تے دائود کول آئے ۔ جد کہ فلستیاں ؔ دا اک دستہ وادیِ رفائیمؔ چہ خیمہ زن سی ۔ ¹⁴۔ اوس ویلے دائودؔ قلعے چہ سی تے فلستیاں ؔ دی رکھوالی فوج بیت لحمؔ چہ سی ۔¹⁵۔ تے دائود نوں بوہت زیادہ ترے لگی ۔ اوہنے آکھیا کاش پئی کوئی بندہ بیت لحمؔ دے پھاٹک دے کول والے کھوہ توں پانی لیا کے پیاوے ۔ ¹⁶۔ ایس لئی اوہناں تِناں سورمیاں نے فلستیاں ؔ دیاں صفاں چیر کے بیت لحمؔ دے کول والے کھوُہ توں پانی بھریا تے اوہنوں دائودؔ دے کول لے ائے ۔ پر اوہنے پین توں انکار کیتا ۔ تے اوہنوں خداوند دے حضور روڑ کے ¹⁷۔ اکھن لگا ۔پئی اے خداوند ! میں اینو ں پیاں ؟ میرے لوکو! ایہہ کدی ناں ہووے گا ۔ کیہ ایہہ اوہنا ں بندیاں دا خون نئیں ۔ جیہڑے اپنی جان نوں مشکل وچ پا کے گئے ؟ ایس لئی دائود ؔ نے اوہنوں پینا ناں چاہیئا ۔ اوہناں تن سورمیاں نے اینج دے کئی کم کیتے سن ۔¹⁸۔ تے ضرویاہؔ دے پُتر یوُآب ؔ دا بھرا ابیشےؔ، اوہناں تیناں چوں افضل سی ۔ اوہنے اپنا نیزہ تِن سو بندیاں دے خلاف چُکیا ۔ تے اوہناں نوں قتل کر دتا ۔ ایس لئی اوہ وی اوہناں تِناں دے وانگ مشہور ہو گیا ۔ ¹⁹۔ اوہ اوہناں چوں عزت دار ہوون دے سببوں توُں اوہناں د ی سرحد بن گیا ۔ پر اوہ اوہناں پہلیاں سورمیاں چہ گنیا نئیں جاندا ۔²⁰۔بنایاہ ؔ بن یہویدعؔ قبضیل ؔ دے اک سورما دا پُتر سی ،جینے کئی اہم کم کتے سن ۔ اوہنے موآبؔ دے دو زبردست بندیاں نوں مار سُٹیا ۔ اِک دیہاڑے جد برف پئے رئی سی ۔ اہنے اک کھڈے وچ اُتر کے شیر ببر نوں مار یا۔ ²¹۔ تے اوہنے اِک لمبے تڑنگے مصریؔ نوں مار سُٹیا ، جد کے اوس مصریؔ دے ہتھ چہ نیزہ سی ۔ بنایاہؔ اک سوٹا لے کے اوہدے وَل ودھیا ۔ اوہنے اوس مصری ؔ دے ہتھوں نیزہ کھو لیا ۔ اوہدے اوسے نیزے نال اوہنوں مارسُٹیا ۔²²۔ بنایاہؔ بن یہویدعؔ نے اینج دے ہور وی بڑے کم کیتے ۔ اوہ وی اوہناں تن سورمیاں وانگ مشہور سی ۔ ²³۔ اوہ تیہہ سورمیاں چہ سب توں بُہتا عزت والا سمجھیا جاندا سی ، پر اوہ پہلے تن سورمیاں دے برابر ناں ہو پایا ۔ تے دائود ؔ نے اوہنوں اپنے رکھوالے دستے دا سردار بنا دِتا ۔²⁴۔ تیہ سورمے ایناں چوں سن؛ یوآبؔ دا بھرا عساہیلؔ ، الحنان ؔ بیت لحم ؔ دے دودوؔ دا پُتر ، ²⁵۔ سمہ ؔ حروی ، القہؔ حرودی ²⁶۔خلص فلطی ، تقوعہ توں عیرا بِن عقیس ؔ ²⁷۔ عنتوتؔ توں ابی عزر ۔ مبونی حُو ساتی ²⁸۔ ضلمون اخوی ، مہری نطوفاتی²⁹۔ حلب ؔبن بعنہؔ نطوفاتیؔ ، بن یمین ؔ دے جبعی توں اِتی بن رِیبی ³⁰۔ بِنایاہؔ فرعاتونی، جعسؔ دی گھاٹیاں دا ہِدی ، ³¹۔ ابی علبون ؔ عرباتی، برحُومی عزماوت۔ ³²۔ سعلبونی الیؔحیبہ بنی یسیِن یُونتنؔ۔³⁵³³۔ بِن سمّہؔ ہراری، اخی ام ؔ بن سراہراریؔ، ³⁴۔ الیفلطؔ بن احسبی معکاتی ، الی عام ؔ بن اخیتُفلؔ جِلونی ، ³⁶۔ ضوباؔ ہ توں اِجال بِب ناتنؔ ، باجریؔ دا بیٹا۔³⁷۔ صلق ؔعمونی ، نحریؔ بیروتی ، یو آبؔ بِن ضرویاہؔ دا سلح بردار، ³⁸۔ عیرا اِتریؔ، جریب ؔ اِتری ، ³⁹۔ تے اوریاہؔ حِتی۔ایہہ سارے سیَنتی سن ۔

24¹-خداوند دا غُصہ اسرائیل دے بارے وچ اِک وار فیر بھڑکیا تے اوہنے داؤد نوں ایہہ آکھ کے اُبھاریا پئی جا کے اسرائیل تے یہودا دی مردم شُماری کر۔ ²-اینج بادشاہ تے یُوآب نے اوہدے نال لشکر دے ۔سالاراںنُوں آکھیا پئی دانؔ تَوں لے کے بیرِسبعؔ تک اسرائیل دے سارےقبیلیاں چہ جاؤ تے اوہناں لوکاں دا شُمار کرو جیہڑے جنگ کرن دے قابل ہَون ،تاں جو مینوں پتہ ہوَوے پئی ایہو جئے کِنے بندے نیں ۔³-پر یُوآب ؔنے بادشاہ نُوں جواب دِتا پئی خداوند تیرا خُدا اوہناں لوکاآن نوں سوگُنا ودھاوے تے میرے دیس بادشاہ دِیاں اَکھاں اوہناں نُوں ویکھن ۔پر میرے مالک بادشاہ نے اجیہا ارادہ کاہدے لئی کیتا اے؟ ⁴-پر یُوآبؔ نے لشکر دے ساریاں نُوں بادشاہ دا حکم منّناپَیا۔ایس لئی اوہ بادشاہ دے حُضور چوں نکلے تاں جو اسرائیل دے ایہو جئے لاکوں دا شمار کرن جیہڑے جنگ دے قابل ہون۔⁵-تے اوہ دریائے یردن نُوں پار کرن تَوں باد عروعرؔدے کول تنگ گھاٹی چہ اَوس شہر دے جنوب وچ خیمہ زن ہوئے فیر جدؔ چوں لنگ کے اَگے یعزیر ؔچلے گئے ۔ ⁶-تے فیر راوہ جلعادؔ تے تحتیم ؔ حدسیؔ دے علاقے چوں لنگ کے اَگے دانؔ یعن آئےتے چکر کٹ کے صیداؔ وَل چلے گئے۔ ⁷-فیر اوہ صور ؔ دے قعلےوَل تے حویّاں تے کنعانیاں ؔدے سارے شہراںوَچوں یہودا ہ دے جنوب وَل اَگے بیرسبعؔ چلے گئے۔⁸-سارے دیس وچ گھُمن گھُمان دے باد اوہ نَو مہینے تے تروی دِناں وچ یروشلیم واپس آئے۔ ⁹-تے یُوآب نے اوہناں لوکاں دی تعداد جیہڑے جنگ کرن دےقابل سن بادشاہ نُوں دَسیں۔اسرائیل وچ اُٹھ لکھ تندرست تے طاقتور بندے سَن جیہڑے شمشیر ز ن کر سکدے سَن،تے یہودہ وچ ایہو جئے بندیاں دی تعداد پنج لکھ سی۔¹⁰-تے جنگی بندیان دی گِنتی کرن توں باہج داؤد دی ضمیر نے اوہنوں شرمندہ کیِتا اے۔اوہنے خداوند نُؤن آکھیا پئی مین اینج کر کے بڑا وڈا گناہ کیِتا اے،ہُن ایہہ خداوند میں تیری مِنت کرناآں پئی تُوں اپنے بندے دے گناہ نُوں دور کر دے ۔کیوں جو میںبری بیوقوفی کیتی اے۔¹¹- اگلی سویر داؤد دے اُٹھن تَوں پہلاں خُداوند دا کلام جادَ تے جیہڑا داؤد دا غیب بین سیاُتریا۔پئی۔ ¹²-جا تے داؤد نُوں دَس پئی خداوند اینج آکھدا اےپئی میں تیرے سامنے تین بلاواں لیاؤناں آں۔اوہناں وِچوں اِک چُن لے جنہوں میں تیرے اُتے بھیجاں۔¹³-اینج جادؔنے داؤد دے کول جا کے اوہنوں دَسیاتے پُچھیا پئی کیِ تیرے دیس وچ تِن ورھے کال پَوے؟یا جَدوں تیرے دُشمن تیرا پیچھا کرن تے تُوں تِن ورھے اوہناں توںبھجدا پھیریں؟یا تیرے دیس وچ تِن دیہاڑے تیک وبا پھیلے؟تے ہُن تُوں چنگی طرح سوچ لے تے فیصلہ کر کے مینوںدَس پئی میں اپنے گھلن والے نُوں کی جواب دیاں؟ ¹⁴-داؤد نے جادؔنُوں آکھیا پئی میں بڑی ششو پنج وچ آں۔چنگا اے پئی اسیں خداوند دے ہتھاں وچ پیئے کیوں جو اوہدیاں رحمتاں وڈیان نیں۔پَر مینوں بندے دے ہتھاں وچ پینا قبول نئیں۔¹⁵-ایس لئی خُداوند نے اسرائیل تے اوس سویر توں لے کے دسے ہوئے ویلے دے ختم ہون تیک وبا بھیجی تے دانؔ توں بیرسبع تیک ستر ہزار لوک موت د شکار ہو گئے ۔ ¹⁶-تے جدوں فرشتے نے یروشلیم نُوں جیہڑا تباہ کرن لئی اپنا ہتھ ودھایا تے ایس تباہی توں خڈاوند دُکھی ہویا تے اوہنے اوس فرشتے نوں جیہڑا لوکاں نوں ہلاک کر رہیا سی آکھیاپئی بس کر! اپنا ہتھ روک لے ۔اوس ویلے خداوند دا فرشتہ اروناہؔ یبوسی دےکھلیان وچ سی۔¹⁷-جدوں داؤد نے اوس فرشتے نُوں جیہڑا لوکاں نُوں مار رہیا سی ویکھیا ،تے اوہنے خداوند نُوں آکھیا پئی گناہ تے میں کِیتا اے تے غلطی میتھوں ہوئی اے تے ایہہ تے صرف بھیڈاں نیں ۔اوہناں نیں کی کیِتا اے؟اینج تیرا ہتھ میرے تے ،تے میرے گھرانے تے پَوے۔¹⁸-اَوسے دِن جادؔ نے داؤد دے کول جا کے اوس نُوں آکھیا پئی جا تے اروناہؔ یبوُسی دے کھلیان وچ خداوند لئی اِک مذبح بنا۔ ¹⁹-اینج داؤد جیویں خداوند نے اوہنوں جادؔ دے وسیلے حُکم دِتا سی گیا۔ ²⁰- جدؤں اروناہ ؔ تے اَکھ چُکی تے ویکھیا پئی بادشاہ تے اوہدے بندے اوہدے وَلے چلے آرہے نیں ۔اوہ چھیتی نال باہر نکلیا تے پوئیں تے مُنہ رَکھ کے بادشاہ نُوں سجدہ کیِتا ۔²¹-اروناہؔ نے آکھیا پئی میرا دیس بادشاہ اپنے بندے کول کاہدے لئی آیا اے؟داؤد نے جواب دِتا پئی تیرا کھلیان خریدن لئی تاں جو میں خڈاوند لئی اِک مذبح بنا سکاں۔فیر لوکاں تےآئی ہوئی وبا رُک جاوے گی۔ ²²-اروناہ نے داؤد نُوں آکھیا پئی میرا مالک بادشاہ جو کجھ اوہنوں چنگا لگدا اے تے لَوے تے نذر چڑھاوے۔ایتھے سوختنی قربانی لئی ڈھکے نین ،تے اَگ لئی گاہن والاگٹھا ،تے ڈھگیاں دے جُوئے وی نیں ۔ ²³-اے بادشاہ !اروناہ ؔ ایہہ سارا کجھ بادشاہ نُون دیندا اے،اروناہؔ نے ایہہ و ی آکھیا پئی میری دُعا اے،خدا وند تیرا خدا تیونں قبول کرے۔²⁴-پَر بادشاہ نے اروناہؔنُوں جواب دِتا پئی نئیں میں تینوں قیمت دین تے ایس لئی زور دے رہیاں آں پئی میں خداوند اپنے خدا دے سامنے ایہو جئیاں سوختنی قربانیاں نئیں چڑھاواں گا جہدے تے میرا کجھ خرچ نہ ہویا ہووے ۔اینج داؤد نے اوہ کھلیان تے اوہ ڈھگے پنجاہ مِثقال چاندی دے کے خرید لئے۔ ²⁵-تے اوہنے خداوند لئی اوتھے اِک مذبح بنایا تے سوختنی قربانیاں تے سلامتی دِیاں قربانیاں چڑھائیاں فیر خداوند نے اوس دیس لئی کیتی گئی دُعا دا جواب۔دِتا تے اسرائیل توں اوہ وبا جاؑندی رہی۔

۱۔سلاطین

1¹۱۔ جد داودؔ بادشاہ بُڈھا تے بوہتے وریاں دا ہو گیا تے اوہ اوہدے تے گرم کپڑے دیندے سن پر اوہ گرم نئیں سی ہوندا۔ ²۲۔ سو اوہدے کامّیاں نے اوہنوں آکھیا پئی ساڈے مالک بادشاہ لئی اِک اَ لّڑ مُٹیار لبھی جاوے ۔ جیہڑی بادشاہ دی سیوا لئی حاضر رہوے تے اوہدی ٹہل سیوا کرے تے جیہڑی اوہدے نال لیٹ کے ساڈے مالک بادشاہ نوں گرمی پہنچاوے۔³۳۔ تد اوہ اسرؔائیل دے سارے ملک وِچّ اِک اَلّڑ مُٹیار لبھن لگ پئے۔ اوہناں نوں اِک کُڑی ابی شاگؔ شَو نیؔمی لبھ گئی تے اوہ اوہنوں بادشاہ دے کول لے آئے۔ ⁴۴۔ اوہ مُٹیار بڑی سوہنی سی اوہ بادشاہ دی سیوا تے خبر گیری کرن لگ پئی پَر بادشاہ دا اوہدے نال کوئی جنسی رشتہ نئیں سے۔⁵۵۔ تے اینج ہویا پئی ادُوؔنیّا جِدی ماں دا ناں حجّیت سی، اُٹھ کھلوتا تے اوہنے اپنے بادشاہ ہون دا پرچار کر دِتّا۔ اوہنے اپنے لئے رتھ تے گھوڑے تے پنجاہ بندے تیار کیتے پئی اوہدے اَگے دوڑن۔ ⁶۶۔ ( پَر اوہدے پئو نے اوہنوں نہ ڈَکیا تے کِدی اینا وی ناں پوچھیا پئی تُوں اینج دے کم کیوں کرنا ایں۔ اوہ بڑا سوہنا سی تے ابیؔ سلوم دے بعد جمّیا سی)۔⁷۷۔ تے ادُوؔنیاہ نے ضروؔیاہ دے پُتر یُوآبؔ تے ابیاتر کاہن نال صلاح کیتی تے اوہ اوہدے نال کھلون لئی راضی ہوگئے۔ ⁸۸۔ پر صُدؔوق کاہن ، بِنا ؔیاہ بِن یہویدؔع، ناؔتن نبی ، سِمعؔی اور ریعؔی تے داوؔد دے راکھے ادُوؔنیاہ نال نہ کھلوتے۔⁹۹۔ فیر ادُونیاہ نے راجل دے اُکّا نیڑے زحلت دے پتھر تے ، بھیڈاں ڈنگر تے موٹے موٹے وچھےقُربان کیتے تے اپنے کُک بھراواں یعنی بادشاہ دے پُتراں نوں تے یہوداہ دے کُل لوکاں نوں جہیڑے شاہی نوکر سَن سدّا دِتّا۔ ¹⁰۱۰۔ پَر اوہنے ناتن نبی یا بِنایاہ یاراکھی دے اُوچیچے عملے تے اپنے وِیر سلیمان نوں سَدّا نہ کھلیا۔¹¹۱۱۔ تَد ناتن نے سلیمان دی ماں بت سبع نوں پُچھیا پئی کی تُوں اے نئی سُنیا کہ ساڈھے آکا دے حُکم دے بغیر ہی حجیت دا پُتر بادشاہ بَن بیٹھا اے۔ ¹²۱۲۔ کیہ مینوں اِجازت اے پئی میں تینوں صلاح دییاں پئی تُوں اپنی تے اپنے پُتر سلیمان دی جان کینج بچا سکنی ایں۔¹³۱۳۔ تُوں داود بادشاہ کول جا کے اوہنوں آکھ پئی اے میرے سائیں بادشاہ کی تُوں اپنی گولی ( کنیز)نال سونہہ نہیں سی کھادی پئی پکا تیرا پُتر سلیمان میرے بعد بادشاہ ہووے گا تے اوہو ہی میرے تخت تے بھہوے گا؟ فیر ادُونیاہ کیویں بادشاہ بَن گیا اے؟ ¹⁴۱۴۔ تے جَد تُوں اوتھے بادشاہ نال گل بات کردی ہویں گی تے میں اوتھے اَپڑ جاواں گا تے تیریاں گلاں دی تصدیق کراں گا۔¹⁵۱۵۔ سو بت سبع بُڈھے بادشاہ دے کول اوہدھے کمرے وِچّ گئی جِدھے انی شاگ شونیمی اودھی سیوا کر دی سی۔ ¹⁶۱۶۔ بت سبع نےبادشاہ اَگے سر نوایا ۔ بادشاہ نے پُوچھیا پئی تُوں کی چاہنی ایں؟ ¹⁷۱۷۔ اوہنے آکھیا میریا سائیاں تُوں آپ رَبّ اپنے خُداوند سونہہ چُک کے اپنے ایس گولی نُوں آکھیا سی پئی تیرا پُتر سلیمان میرے بعد بادشاہ ہووے گا تے اوہو ہی میرے تخت تے بہوے گا۔¹⁸۱۸۔ پر ہُن ادُونیاہ بادشاہ بیٹھا اے تے میرے بادشاہ سائیاں تینوں ایس گل دا پتا وی نئیں ۔ ¹⁹۱۹۔ تے اوہنے اَن گنت ڈنگر، موٹے وچھے تے بھیڈاں چڑاہیاں نیں تے بادشاہ دے کُل پُتراں ، ابیاتر کاہن تے لشکر دے آگُو یُوآب دی روٹی پکائی اے پر تیرے بندے سلیمان نُوں سَدا نیں کھَلیا۔²⁰۲۰۔ اے میرے مالک بادشاہ سائیاں کُل اسرائیل دیاں اَکھاں اے بُجھن لئی تیرے وِل لگیاں نیں پئی میرے سائیں بادشاہ دے بعد اوہدے تخت تے کون بہوے گا۔ ²¹۲۱۔ نئیں تاں جیویں ہی میرے مالک بادشاہ نُوں اوہدے پئو دادے نال سدا دے آرا م لئی لٹا دِتّا جاوے گا، میرے نال تے میرے پُتر سلیمان نال چوراں ورگا برتاوٗ کیتا جاوے گا۔²²۲۲۔ اوہ بادشاہ نال گلاں کر ہی سی پئی ناتن نبی اَپڑ گیا۔ ²³۲۳۔ بادشاہ نوں دسّیا گیا پئی ناتن نبی حاضر اے۔ جَد اوہ بادشاہ دے حضُور اَپڑیا تو مُنہ پرنے بھو یئں تیک جُھکیا۔²⁴۲۴۔ ناتن نے آکھیا، اے میرے مالک بادشاہ کی تُوں پرچار کیتا اے پئی ادُونیاہ تیرے بعد بادشاہ ہووے گا تے تیرے تخت اُتے بہوے گا؟ ²⁵۲۵۔ کیویں جو اوہنے اَج جا کے اَن گنت ڈنگر ، موٹے موٹے وچھے تے بھیڈاں ہلال کیتیاں نیں تے اوہنے بادشاہ دے کُل پُتراں نوں، لشکر دے آگُوواں تے ابیاتر کاہن دی روٹی پَکائی اے تے ایس ویلے اوہ اوہدے نال کھا پی رہے نیں تے کہہ رہے نیں ادُونیاہ بادشاہ دی جے۔²⁶۲۶۔ پَراوس سیوَک صدوق کاہن، یُہویدع دے پُتر بِنایاہ تے تیرے سیوَک سلیمان نئیں سَدیا۔ ²⁷۲۷۔ اپنے سیوَکاں نوں دَسیاں بِناں پئی تیرے بعد کون بادشاہ ہووے گا، توں اے سب کُجھ کیوں ہون دِتّا؟²⁸۲۸۔ فیر داود بادشاہ نے آکھیا ، بت سبع نُوں اندر سَدو ، سو بادشاہ دے حضور آئی تے بادشاہ دے اَگے کھلو گئی۔ ²⁹۲۹۔ تد بادشاہ نے آکھیا، مینوں جیوندے رَبّ دی سونہہ جنہیں مینوں ہر مُصیبت توں بچائی رکھیا اے۔ ³⁰۳۰۔ پئی میں اَجّ پکّا اوہو کراں گا جہدی میں تیرے نال اسرائیل دے رَبّ دے ناں تے سونہہ چُکی اے یعنی تیرا پُتر سلیمان ہی میرے بعد بادشاہ ہووے گاتے اوہو میری تھاں میرے تخت تے بہوے گا۔ ³¹۳۱۔ فیربت سبع مُنہ پرنے بھویئں تیک جُھکی تے بادشاہ اَگے گوڈے ٹیک کے آکھیا پئی میرا سایئں داود بادشاہ سَدا جیوندا رہوے گا ۔³²۳۲۔ داود بادشاہ نے فرمایا پئی صُدوق کاہن ، ناتن نبی تے یہویدعؔ دے پُتر بِنایاہ نوں میرےکول سَدو۔ جد اوہ بادشاہ دے حُضور اَپڑے ۔ ³³۳۳۔ تے بادشاہ نے فرمایا پئی تُسی اپنے مالک دے سیوَکاں اپنے نال لووٗ تے میرے پُتر سلیمان نُوں میرے ہی خچر تے بہاو تے اوہنوں جیحوُن لے جاو۔ ³⁴۳۴۔ تاں جو اوتھے سدُوک کاہن تے ناتن نبی اوہنو مَسح کرن پئی اوہ اسرائیل دا بادشاہ ہووے تے تُسی نرسنگا پُھوکیا جے تے نعرے ماریا جے ، جے سلیمان بادشاہ دی ، بادشاہ جیوندا رہوے۔³⁵۳۵۔ فیر تُسی اوہدے نال آجایا جے تے اوہ میرے تخت تے بہووے گا تے میری تھاں حُکومت کرے گا کیوں جو میں اوہنوں اِسرائیل تے یہوداہ تے حاکم لایا اے۔ ³⁶۳۶۔ تد یہویدع دے پُتر بِنایاہ نے بادشاہ دی گَل دی جواب وِچّ آکھیا، آمین، خُداوند میرے مالک بادشاہ دا رّب وی اینج ہی کرے ۔ ³⁷۳۷۔ خُداوند جیویں میرے مالک بادشاہ دے نال سی اونج ہی سلیمان نال وی ہووے تے اوہدے تخت نُوں میرے مالک بادشاہ دے تخت توں وی اُچّا کرے۔³⁸۳۸۔ سو صدوق کہون، ناتن نبی یہویدع دا پُتر بِنایاہ تے کریتی تے فلیتی گئے تے سلیمان نُوں داود دے خُچر تے بہایا تے اوہنوں حفاطت نال جیحون لے آئے۔ ³⁹۳۹۔ فیر صدوق کاہن نے پاک تنبو وِچوں تیل دا سِنگ پھڑیا تے سلیمان نوں مسَح کیِتا۔ تد اوہنا ں نے نرسنگا پُھوکیا تے کُل لوکاں نے نعرہ ماریا پئی سلیمان بادشاہ دی حیاتی لَمی ہووے۔ ⁴⁰۴۰۔ تے کُل لوک وَنجلیاں وجاندے تے تے بڑا جشن مناندے ہووے اوہدے مگر مگر گئے تے اوہناں دے رولے دی آواز نال دھرتی گُو نج گئی۔⁴¹۴۱۔ ادُونیاہ تے کُل پِروہنیاں نیں ضیافت مُکدیاں ہی نرسنگیاں دی آواز سُنی ۔ یُوآب پُوچھیا پئی شہر وِچّ ایس رولے رَپے دا کی مطلب اے ؟ ⁴²۴۲۔ تے اجہے گل یُواب دے منہ وِچّ ہی سی پئی ابی یاتر کاہن دا پُتر یونتن آ کھلوتا۔ ادُونیاہ نے اوہنوں آکھیا اندر لنگھ آ۔ تیرے جیہا لائق بندہ پَکا کوئی چَج دی خبر لے آیا ہووے گا۔⁴³۴۳۔ یُونتن نے آکھیا پئی نہیں ، اجیہی گل نئیں سلیمان نُوں بادشاہ بنا دِتّا اے۔ ⁴⁴۴۴۔ تے بادشاہ نے صدوق کاہن ، ناتن بنی ، یہویدع دے پُتر بِنایاہ ، کریتیاں تے فلیتیاں نُوں اوہدے نال گھلیا اے تے اوہناں نے اوہنوں بادشاہ دے خَچر تے بہا دِتّا۔ ⁴⁵۴۵۔ تے صدُوق کاہن تے تاتن نبی نے اوہنوں جیحون وِچّ بادشاہ دے طور تے مسح کِیتا اے تے اوہ اوتھوں نچدے ، ٹَپ دے تے گاوندے ہوے آئے نیں۔ ایتھوں تیک پئی سارا شہر گُونج گیا اے۔ ایہہ اوہو رولا اے جہیڑا تُسی سُن رہے اوہ۔⁴⁶۴۶۔ تےایہدے علاوہ سلیمان شاہی تخت تے بہہ گیا اے۔ ⁴⁷۴۷۔ تے شاہی سیوَک ساڈے مالک داود نُوں ایہہ آکھدے ہووے ودھائیاں دین آئے نیں پئی تیرا رَبّ سلیمان نُوں تیتھوں ودھ مشہوری بخشے تے اوہدے تخت نُوں تیرے تخت توں وی اُچّا کرے ۔ تے بادشاہ اپنے پلنگ تے سجدے پے گیا۔ ⁴⁸۴۸۔ تے آکھن لگا پئی رَبّا، اسرائیل دے خُدا دی وڈیائی ہووے جہنے اَج میریاں اَکھاں نُوں اپنے تخت تے اِک جان نشین ویکھنا نصیب کِیتا اے۔⁴⁹۴۹۔ ایہہ سُن کے ادُونیاہ دے پَرونے ڈر کے اُٹھ کھلوتے تے ایدھر اوہدھر ہو گئے۔ ⁵⁰۵۰۔ پَر ادُونیاہ سلیمان دے ڈر گھونوں نسّیا تے مذبحے دے سِنگ نُوں جپھا پا لیا۔ ⁵¹۵۱۔ تد سلیمان بادشاہ نُوں دَس پئی پئی ادُونیاہ سلیمان بادشاہ دے ڈر گھونُوں مذبحے دے سِنگاں نال چمڑیا ہوویا تے آکھدا اے پئی سلیمان بادشاہ اَج میرے نال سونہہ کھاوے پئی مینوں تلوار نال قتل نئیں کرے گا۔⁵²۵۲۔ سلیمان نے جواب دِتّا پئی جے اوہ اپنے آپ نُوں لائق ثابت کرے گا تے اوہدا وال وی وِنگا نہ ہووے گا تے جے اوہدے وِچّ شرارت لبھی تے اوہ ماریا جاوے گا۔ ⁵³۵۳۔ تد سلیمان نے بندے گھلے تے اوہ اوہنوں مذبحے تُوں تھلے لَے آئے تے ادُونیاہ آیا تے سلیمان بادشاہ دے اَگے جُھکیا تے سلیمان نے اوہنوں آکھیا پئی اپنے گھر جا۔ ٍ

2¹۱۔ جد داود دے مرن دا ویلا نیڑے آیا تے اوہنے اپنے پُتر سلیمان نوں وصیّت کیتی۔ ²۲۔ تے آکھیا پئی جِتھے کُل دھرتی دے لوکاں نے جانا اے، مینویں اوتھے جان والا ہاں، سو تَگڑا ہو تے دلیری ویکھا۔ ³۳۔ تے جہیڑی گل دا حُکم خُداوند تیرا خُدا دے وے اوہدےتے عمل کر یعنی اوہدیاں راہواں تے ٹُر، تے اوہدے فرماناں ، اوہدے حُکماں، تےقانوناں نوں مَن تے اوہدی مرضی پُوری کر۔ جیویں پئی موسیٰ دی شریعت وِچّ لکھیا اے تاں جو جیہڑا کم تُوں کریں اوہدے وِچّ جِتھے کِتّے تُوں جاویں اوتھے تینوں کُل کامیابی مِلے۔ ⁴۴۔ تے خُدا میرے نال کیتے ہوئے اپنے وعدے تے کھلوتا رہوے ۔ جے تیری اَلّ اوس راہ دی راکھی کرے جِدے تے اوہنے ٹُرنا ایں تے جے اوہ میرے حُضور دِل تے جان نال وفاداری نال چَلّے تے اِسرائیل دے تخت لئے تیرے گھر وِچّ بندے دی تھُڑ نہ ہووے گی۔⁵۵۔ تے تُوں آپ جاننا ایں پئی ضروریاہ دے پُتر یُواب نے میرے نال کی کیِتا سی یعنی اِسرائیل دے لشکردے دو آگَوواں ، نیر دے پُتر ابنیر تے یتر دے پُتر عماسا دے نال کی کیِتا۔ اوہنے اوہناں نُوں قتل کیتا تے امن دے دِنّاں وِچّ اینج لہو روہڑیا جینج جنگ ہو رہی اے۔ اوس لہو نال اپنی لَکدی تے جُتی نُوں پھینویا ۔ ⁶۶۔ سو تُو ں اوہدے نال عقل نال چلیں تے دھیان رکھیں پئی اوہدا چِٹا سِر اپنی آئی (موت ) نال قبر ے نہ پوئے۔⁷۷۔ پَر برزّلی جلعادی دے پُتراں تے مہر کریں تے اوہنوں اپنے نال روٹی کھان والیاں نال بھائیں کیوں جو جدوں میں تیرے بھرا ابی سلوُم دے اَگوں نسّیا تے اوہناں میرا ساتھ دِتّا سی۔⁸۸۔ تے یاد رکھیں پئی بنیمینی جیرا دا پُتر سمعی تیرے نال اے جنہیں محنایم جان دے دِن میرے تے ڈاڈھی لعنت کیتی سی تے جد اوہ یردن دے کنڈھے مینوں مَلن آیا تے میں رَبّ دی سونہہ چُک کے وعدہ کیتا پئی میں تینوں تلوار نال قتل نئیں کراں گا۔ ⁹۹۔ پَر ہن تُوں اوہنوں بے دوسا نہ سمجھیں ۔ تُوں سیاناں ایں سو آپ ہی سمجھ جا پئی اوہدا کی کرنا۔ سو تُوں اوہدا چِٹا رَت و رَت کر کے قبر ے پائیں ۔¹⁰۱۰۔ فیر داود اپنے پئو دادے نال سو گیاتے داود دے شہر وِچّ دفنایا گا۔ ¹¹۱۱۔ اوہنے اِسرائیل تے چالی ورّیاں تیک راجّ کیتا یعنی سَت ورے حبرون تے تیتی ورے ددیروشلیم وِچّ۔ ¹²۱۲۔ فیر سلیمان اپنے پئو داود دے تخت تے بیٹھا تے اوہدا راج پَکی پیریں کھلو گیا۔¹³۱۳۔ تے اینج ہویّا پئی حجّیت دا پُتر ادُونیاہ، سلیمان دی ماں بت سبع دے حضور اَپڑیا۔ بت سبع نے اوہنوں پُچھیا تے کی تُوں صلح نال آیا ایں؟ اوہنے آکھیا پئی ہاں جی صلح نال ہی آیا ہاں۔ ¹⁴۱۴۔ اوہنے آکھیا پئی میں کُجھ ہور وی آکھنا وے ۔ اوہنے آکھیا : دَس ! کی کہنا چاہنا ایںَ ¹⁵۱۵۔ اوہنے آکھیا تُوں تے جاننی ایں پئی بادشاہی تے میری سی تے کُل اسرائیلی مینوں اپنا بادشاہ مَن دے سَن پَرحالات پَرت گئے تے بادشاہی میرے بھرا دے ہتھے لگ گئی۔ کیوں جو رَبّ خُداوند دی ایہو مرضی سی۔¹⁶۱۶۔ ہُن میں تیرے اَگے اِک مِنّت کرن لگا ہاں ، رَبّ ناں ایں ایہدی سُٹھ نہ پائیں۔ اُوہنے آکھیا: تری کی درخواست اے؟ ¹⁷۱۷۔ سو اوہنے اپنی گل کردیاں ہویاں آکھیا پئی مہربانی کرکے سلیمان بادشاہ نوں کہہ پئی ا بی شاگ شُونیمی نوں میرے نال ویاہ دے وے۔ اوہ تیر ی گَل نہ ٹالے گا۔ ¹⁸۱۸۔ بت سبع نے آکھیا بوہت ودھیا۔ میں بادشاہ اَگے تیری کہانی پاواں گی۔¹⁹۱۹۔ جد بت سبع، ادُونیاہ لئی سلیمان بادشاہ نال گل کرن گئی تے بادشاہ نے کھلو کے اوہنوں جی آیاں نوں آکھیا، اوہدے اَگے جُھکیا تے فیر اپنے تخت تے بہہ گیا۔ اوہنے بادشاہ دی ماں لئی اِک تخت منگایا تے اوہ اوہدے سجےّ ہتھ بہہ گئی۔ ²⁰۲۰۔ اوہنے آکھیا میں تیری کول اِک نِکی جیہی فریاد لے کے آئی ہاں۔ رَدّ نہ کریں۔ بادشاہ نے آکھیا : ما ں جی ! حُکم کرو، میں کدی نہ موڑاں گا۔ ²¹۲۱۔ اوہنے آکھیا: میں چاہنی ہاں پئی ابی شاگ شُونیمی دا ویّاہ تیرے بھرا ادُونیاہ نال ہو جاوے۔²²۲۲۔ سلیمان بادشاہ نے اپنے ماں نُوں جواب دِتّا پئی تُوں ادُونیاہ نال ابی شاگ شُونیمی دے ویّاہ دی فریاد کیوں کر رہی ایں۔ تُوں چاہیں تے ادُونیاہ لئی بادشاہی دی فریاد وی کر سکنی ایں۔ کیوں جو اوہ جو میرا وڈا بھرا اے۔ اوہ کی تُوں تے ابیاتر کاہن تے ضرویاہ دے پُتر یُواب تک لئی بادشاہی منگ سکنی ایں۔ ²³۲۳۔ تد سلیمان بادشاہ نے رَبّ دی سونہہ چُکی پئی جے ادُونیاہ ایس فریا د بدلے قتل نہ کیتا جاوے تے مینوں خُدا دی مار وَگے۔ سگھوں اوہ جو چاہے سو میرے نال کرے۔²⁴۲۴۔ تے ہُن جیوندے خُدا سونہہ جنہے مینوں میرے پئو داود دے تخت تے بہایا تے طاقت دِتّی اے تے اپنے وعدے دے مطابق میرے لئی اِک شاہی ٹبّر دی لڑی ٹوری، پئی ادُونیّاہ اَج موت دے منہ وِچّ پا دِتّا جائے گا ! ²⁵۲۵۔ سو سلیمان یہویدع دے پُتر بِنایاہ نُوں حُکم کیتا تے اوہنے جا کے ادُونیّاہ تے اجیہا وار کیتا پئی اوہ مر گیا۔²⁶۲۶۔ تے ابیاتر کاہن نُوں بادشاہ نے آکھیا پئی عنتوت وِچ اپنیا ں پیلیاں نوں پِشاں ٹُر جا۔ توں ویں موت دی سزا جوگا ایں پَر میں تنیوں اجّے قتل نئیں کرنا۔ کیوں جو تُوں میرے پئو داود دے اَگے خُدا دا صندوق چُکدا ہوندا سَیں تے تُوں میرے پئو دیاں ساریاں مُصیبتاں وِچ نال کھلوتا۔ ²⁷۲۷۔ سلیمان نے ابیاتر نُوں خُدا دے کاہن دی کُرسی توں لا دِتّا تے اینج جو کُجھ سیلا وِچّ ایلی دے ٹبر بارے فرمایا سی اوہ پُورا ہویا۔²⁸۲۸۔ جد اے خبر یُوآب نوں مِلی جنہے ابی سلوم دی غیر حاضری وِچ ادُونیاہ نال رَل کے سازِش وِڈّی تے اوہ ربّ دے تنبُو وَل پھجیا تے مذبحے دے سِنگاں نوں پھڑ لیا۔ ²⁹۲۹۔ جد سلیمان نوں خبر مِلی پئی یُوآب خُداوند دے تنبُو وَل پھج گیا اے تے مذبحے دے کول اے تے اوہنے یہویدع دے پُتر بنِایاہ نوں حُکم کیتا پئی جا تے اوہنوں مار مُکا۔³⁰۳۰۔ سو بِنایاہ ربّ دے تنبو وِچّ گیا تے یُوآب نوں آکھیا پئی بادشاہ فرماندا اے پئی با ہر آجا ! پر اوہنے جواب دِتّا پئی نئیں، میں ایتھے ہی مراں گا۔ تد بنِایاہ نے بادشاہ نوں خبر دِتی پئی یُوآب نے مینوں اے کیہا اے۔ ³¹۳۱۔ سو بادشاہ نے بِنایاہ نوں حُکم کیِتا پئی جیویں یُوآب آکھدااے اونج ہی کر۔ اوہنوں مار کے دفن کر دے۔ تے اینج مینوں تے میرے پئو دے ٹبّر نُوں ایس نا جائز لہو توں جیہڑا یُوآب نے کیِتا اے، رِہا کر دے۔³²۳۲۔ تے ربَ اوہدے توں اوس خُون دا بدلہ لوے گا جیہڑا اوہنے کیتا اے کیوں جو میرے پئو داود نوں بِن دسیّاں اوہنے دو بندیا ں تے تلوار نال وار کر کے قتل کر دِتّا سی۔ اوہ دوویں، یعنی نیر دا پُتر ابنیر ، اسرائیلی لشکر دا سردار یتر دا پُتر عماسا، یہوداہ دے لشکر دا آگُو، اوہدے نالوں کِتے چنگے تے ایماندارسَن۔ ³³۳۳۔ اوہناں دے خُون دا پاپ یُوآب تے اوہدے لڑی دے سر تے سدا تیک رہوے گا۔ پرداود، اوہدی اَل ، اوہدے ٹبّر تے اوہدے تخت تے سدا تیک ربّ دا امن رہوے گا۔³⁴۳۴۔ سو یہویدع دا پُتر بِنایاہ گیا تے یُوآب تے وار کر کے اوہنوں قتل کر دِتّا۔ تے اوہ بیابان وِچّ اپنے گھر ہی دفنایا گیا۔ ³⁵۳۵۔ تے بادشاہ نے یہویدع دے پُتر بِنایاہ نوں یُوآب دی تھایں فوج تے سردار لایا تے ابیاتر دی کُرسی صدُوق کاہن نوں دے دِتی ۔³⁶۳۶۔ فیر بادشاہ نے سمعی نوں سدیا تے اوہنوں آکھیا پئی یروشلیم وِچ اپنے لئی اِک گھر بنا لے تے اوتھے ہی رہن لگ پَو تے کِدھرے ناں جائیں ۔ ³⁷۳۷۔ تے جِدن تُوں یروشلیم چھڈیں گا قِدرون دی وادی دے پار جاویں گا تُوں پِک کر لَے پئی ماریا جاویں گا تے تیرا رَتّ تیرے اپنے سر ہووے گی۔ ³⁸۳۸۔ سمعی نے بادشاہ نوں آکھیا پئی تُوں ٹھیک فرمایا اے تے تیرا سیوَک اوہو کرے گاجو میرے مالک بادشاہ نے فرمایا اے تے واواہ چَر یروشلیم وِچّ رہیا۔³⁹۳۹۔ پَر تِن سال بعد سمعی دے دو کامے ، جات دے بادشاہ، معکاہ دے پُتر اکیِس کول نَس گئے۔ جد سمعی نوں پتا لگا پئی اوہدے کامے جات وِچ نیں ۔ ⁴⁰۴۰۔ تے اوہنے اپنے کھوتے تے پَلانا کَسّیا تے اپنے کامیاں نُوں لبھن لئی جات دی راہے پے گیا تے اکیِس کو ل جا اُپڑیا تے جاتوں موڑ لیایا۔⁴¹۴۱۔ جد سلیمان نُوں پتا لگا پئی سمعی یروشلیموں باہر گیا سی تے واپس آگیا اے۔ ⁴²۴۲۔ تے بادشاہ نے سمعی نُوں سَد لیا تے آکھیا پئی کی میں تینوں ربّ دی سونہہ چُکا کے تینوں نہیں سی آکھیا پئی جِدن تُوں یروشلیموں باہر جاویں گا ، پَکا موت دی سزا پاوئیں گا؟ اوس ویلے تُوں مینوں اے آکھیا سی : تُوں ٹھیک فرمایا اے تے میں اوہدے دے عمل کراں گا۔⁴³۴۳۔ فیر تُوں رَبّ اَگے چُکی ہوئی سونہہ کیوں تروڑی تے جیہڑا حُکم تینوں میں کیتا سی اوہدے تے عمل کیوں نہ کِیتا؟ ⁴⁴۴۴۔ بادشاہ نے سمعی نوں اے وی آکھیا پئی اوہ کُل شرارت جیہڑی تُوں میرے پئو داود دے خِلاف کیتی اوہنوں تیرا دِل جان دا۔ ہُن ربّ تینوں تیرے پاپ دی سزا دیوے گا۔⁴⁵۴۵۔ پر سلیمان بادشاہ برکت پاوے گا تے داود دا تخت خُداوند دے حضوروِچ سَدا بچیا رہووے گا۔ ⁴⁶۴۶۔ فیر بادشاہ نے یہویدع دے پُتر بِنایاہ نوں حُکم کیتاتے اوہنے باہر جا کے سمعی تے اجہیا وار کِیتا پئی اوہ ڈھیر ہوگیا۔ تے اینج بادشاہی سلیمان دے ہتھ وِچ ہور پَکی ہو گئی۔

3¹۱۔ سلیمان مصر دے بادشاہ فرعون نال ایکا کر لیا تے اوہدی دھی نال ویاہ کِیتا۔ تے جَد تک اپنے محل خُدا دی ہیکل تے یروشلیم دی چاردواری دا کم پُورا نہ کیتا اوہنوں لیا کے داود دے شہر وِچّ رکھیا۔ ²۲۔ لوکی اُچّے تھاواں تے قُربانیاں چڑھاندے ہُندے سَن۔ کیوں جو اوس ویلے تک خُداوند دے ناں لئی ہیکل نئیں سی بنی ۔ ³۳۔ سلیمان نے اپنے پئو داود دے آیئن چل کے ربّ نال پریت وکھائی۔ پَر اوہنے اُچّے تھاواں تے قُربانیاں چڑھانیاں تے بخُور پخانے نہ چھڈے۔⁴۴۔ تے بادشاہ قُربانیاں چڑھان لئی جِبعو ن نوں گیا۔ کیوں جو اوہ بڑا خاص اُچا تھاں سی تے سلیمان نے مذبحے تے اِک ہزار سوختنی قُربانیاں چڑھایاں۔ ⁵۵۔ تے جبعون وِچّ راتیں ربّ صوفنے وِچ سلیمان نوں وکھالی دِتّا تے آکھیا پئی جو کُجھ تُوں چاہنا ایں⁶۶۔ سلیمان نے آکھیا پئی تُوں اپنے بندے داود تے بڑا کرم کیتا اے۔ کیوں جو اوہ تیرے حضور وفادار، راستباز تے نیک دِل سی۔ تے تُوں اوہدے تے اوس وڈّی مہربانی نُوں ٹوری رکھیااے تے اوہنوں اوہ دیہاڑا وی وکھایا پئی اوہدے پُتر نُوں بادشاہ بنا دِتّا اے۔ اوہدے پُتر نُوں جیہڑا تُوں اوہنوں دِتّا سی اوہدے تخت دا وارث بنے۔⁷۷۔ ہُن اے خُداوند میرے خُدا تُوں میرے پئو دی تھاں اپنے بندے نوں بادشاہ بنایا اے۔ پَر میں تے اجّے مُنڈا گھنڈا ہاں۔ میں نہیں جاندا پئی اپنے فرض کیویں پُورے کراں۔ ⁸۸۔ تیرا بندہ تیرے وَکھرے کیتے ہوئے لوکاں دے وِچکار اے تے اوہ ایڈی وڈّی قوم اے جیہڑی نہ گِنی جا سکدی اے تے نہ ہی مِنی جا سکدی اے۔ ⁹۹۔ سو ایس قوم تے راجّ کرن لئی تے بُرے بھلے دی سیّان کرن لئی اپنے بندے نُوں دانائی تے نُور نال بھریا دِل دے۔ کیوں جو کون اے جیہڑا تیری ایس وڈّی قوم تے راجّ کرن چوگا سمجھیا جاوے ؟¹⁰۱۰۔ ایہہ گل ربّ دِل لگی پئی سلیمان نے اے منگیا۔ ¹¹۱۱۔ ایس لئی خُدا نے اوہنوں ایہہ آکھیا کیوں جو تُوں ایہہ شے منگی اے تے اپنی لمی حیّاتی لئے، دھن دولت لئے تے نہ اپنے ویریاں دی موت لئی فریاد کیتی اے سگھوں دانائی تے نُور لئی فریاد کیتی تاں جو تُوں نیّاں توں کمّ لے سکیں ۔ ¹²۱۲۔ سو میں اوہو کراں گاجہدی تُوں فریاد کیتی اے۔ میں تینوں اجہیا عقل والا تے سمجھدار دِل دیّاں گاپئی تیرے وانگ نہ تے کوئی پہلا ں ہووا تے نہ تیرے ورگا تیرے بعد کوئی جمے گا۔¹³۱۳۔ ایہدے علاوہ میں تینوں اوہ وی بخشاں گا جیہڑا تُوں نیئں منگیا یعنی دولت تے عزّت ، اجیہی پئی تیرے نال دے بادشاہواں وِچّوں کوئی وی تیرے جیہا نہ ہووے گا۔ ¹⁴۱۴۔ تے جے تُوں میریاں راہاں تے چَلیں تے میرے آئین تے حُکماں تے عمل کریں جیویں تیرے پئو داود نے کیتا تے میں تینوں لمی حیّاتی دیّاں گا۔¹⁵۱۵۔ تد سلیمان دی آکھ کُھل گئی تے اوہنے سمجھ لیا پئی اے اِک سُفنا سی ۔ تے اوہ یروشلیم پَرت آیا تے عہد دے صندوق دے اَگے آ کھلوتا تے اوہنے سوختنی قُربانیا ں تے سلامتی دِیّاں قُربانیا ں چڑھا یاں تے فیر اپنے سارے درباریاں دی روٹی پَکائی۔¹⁶¹⁷۱۵۔ تد سلیمان دی آکھ کُھل گئی تے اوہنے سمجھ لیا پئی اے اِک سُفنا سی ۔ تے اوہ یروشلیم پَرت آیا تے عہد دے صندوق دے اَگے آ کھلوتا تے اوہنے سوختنی قُربانیا ں تے سلامتی دِیّاں قُربانیا ں چڑھا یاں تے فیر اپنے سارے درباریاں دی روٹی پَکائی۔¹⁸۱۸۔ میرے بال دے جمن دے تَّرے دِن بعد، ایہدا وی بال ہو پَیا۔ اسیں اکلّیاں ساں تے ساڈھے دوہواں دے باہج گھر وچّ کوئی نیئں سی۔ ¹⁹۱۹۔ رات دے ویلے ایہدا بال مَر گیا کیوں جو ایہہ اوہدے اُتے لیٹ گئی سی۔ ²⁰۲۰۔ سو اوہ آدھی راتیں اُٹھی تے جس ویلے تے گولی سُتی ہوئی سی اوہنے میر ا بال میری کچھوں کڈھ کے اپنے نال پا لیا تے اپنے موئے بال نوں میرے کول پا گئی۔²¹۲۱۔ تے سویلے جدوں میں اپنے بال نوں دُودھ پیان لئی اُٹھی تے ویکھیا پئی بال تے مریا ہویا اے۔ پَر جد میں بال نوں سویل دے چاننے دھیان نال ویکھیا پئی ایہہ تے بال ہی نیئں جنہوں میں جمیا سی ۔ ²²۲۲۔ تد اے زِنّانی کہہ لگی پئی نیئں جیوندا بال میرا اے تے مَریا ہویا تیرا اے۔ پَر پہلی زِنّانی دی ضِد سی پئی مویا بال تیرا اے تے جیوندا میرا۔ ایس طرح اوہ دو ویں بادشاہ دے حضور آڈھا لا کے کھلوتیاں رہیاں۔²³۲۳۔ بادشاہ نے آکھیا، پئی اِک کہندی اے ،میرا بال جیونداتے تیرا مُردا اے جد کے دُجّی کہندی اے نئیں !تیرا مُردا تے میرا بال جیوندا اے۔ ²⁴۲۴۔ فیر بادشاہ نے آکھیا پئی میرے جوگی اِک تلوار لے آو۔ سو اوہ بادشاہ لئی اِک تلوار لے آئے۔ ²⁵۲۵۔ تے اوہنوں حُکم کیتا پئی جیوندے بال دے دو ڈکرے کر دیئو۔ دوہاں نوں آدھا آدھا دے دئیو۔²⁶۲۶۔ تد جہدا بال جیوندا سی ، اپنے پُتر لئی اوہدی ممتا جاگ پئی تے اوہ بادشاہ اَگے فریاد کرن لگی پئی میریا مالکا، جیوندا بال ایہنوں ہی دے دئیو پَر ایہنوں جانوں نہ مارو۔ پَر دُجّی نے آکھیا ایدھے دو ڈکّرے کر دئیو پئی نہ ایہدا رہوے تے نہ میرا۔ ²⁷۲۷۔ تد بادشاہ نے اپنا فیصلہ سُنایا پئی جیوندے بال نُوں جانو نہ مارو۔ ایہہ بال پہلی زِنّانی نُوں دے دئیو کیوں جو اوہ ہی ایہدی ماں اے۔ ²⁸۲۸۔ جِد کُل اسرائیل نے بادشاہ دا کیتا ہویا ایہہ فیصلہ سُنیا تے اوہ بادشاہ دی عظمت نوں مَن گئے تے اوہدی بڑی عزت کرن لگ پئےکیوں جو اوہناں ویکھیا پئی اوہنوں نیّاں کرن لئی عقل ربّ ولوں ملی اے۔

4¹۱۔ سلیمان بادشاہ نے کُل اسرائیل تے راجّ کیتا ۔ ²۲۔ تے اوہدے وڈّے وڈّے سردار ایہہ سَن، صدُوق دا پُتر عزریاہ کاہن سی۔ ³۳۔ تے سیسہ دے پُتّر الیحورف تے اخِیاہ مُنشی سن تے اخِیلود دا پُتر یہُوسفط تاریخ دا لیکھک سی ۔ ⁴۴۔ تے یُہویدع دا پُتر بِنایاہ فوج دا آگُو سی ، صدُوق تے ابیاتر کاہن سن۔⁵۵۔ تے ناتن پُتّر عزریاہ اوس علاقے دے حاکماں دا سردارسی تے ناتن دا پُتر زبُود کاہن تے بادشاہ دا مُشیر سی۔ ⁶۶۔ تے اخِیسر محل دا بندوبستی سی تے عبدا دا پُتر ادونرام بیگاریاں دا بندوبستی سی۔⁷۷۔ تے سلیمان دے بارا عہدے دار سَن جیہڑے بادشاہ تے اوہدے ٹبّر لئی رسد اَپڑاندے سَن۔ ہر اِک ورّے دے اِک اِک مہینے لئی رسد اَپڑانی پیندی سی۔ ⁸۸۔ اوہناں دے ناں ایہہ نیں: افرایئم دے پہاڑی علاقے وِچّ حُور دا پُتّر ⁹۹۔ تے مقص، سعلبِیم ، بیت شمس تے اَیلون بَیت حنان وِچّ دِقر۔ ¹⁰۱۰۔ تے اربوت وِچّ حصد دا پُتر سی(شوکہ تے حِفر دی ساری پھنویں اوہدی سی)۔¹¹۱۱۔ کُل دور دے کُل اُچّے عِلاقے وِچّ ابینداب دا پُتّر سی (اوہ سُلیمان دی دھی طافت نال ویّایاہ ہویا سی)۔ ¹²۱۲۔ تے تعناک تے مجِّدو تے کُل بَیت شان وِچّ ضِرتان تُوں اَگےتے یزرویل دے تھلے بَیت شان توں لے کے یقُمعام دے پار ابیل محُولہ تک اخَیلُود دا پُتّر بعنہ سی۔ ¹³۱۳۔ تے رامات جلعاد وِچّ جبر دا پُتّر سی (منّسی دے پُتر یائیر دے جلعاد وِچّ بستیاں اوہدیاں سن تے بسن وِچّ ارجُوب دا علاقہ تے اوہدے سَٹھ چار دیواری شہر وی اوہدے سَن جنہاں دے پھاٹکاں وِچّ پِتّل دے بالے پئے ہووے سَن)۔ ¹⁴۱۴۔ تے محنایم وِچّ عدُو دا پُتر اَخینداب سی ۔¹⁵۱۵۔ تے تفتالی وِچّ اخیمعض سی (اوہنے سلیمان دی دھی بِسمت نُوں ویاہ لیا سی)۔ ¹⁶۱۶۔ تے آشر تے عَلوت وِچّ حُوسی دا پُتّر بعنہ سی۔ ¹⁷۱۷۔ تے اِشکار وِچّ فُروح دا پُتّر یہوُسفط سی۔¹⁸۱۸۔ تے بنیمین وِچّ ایلہ دا پُتر سمِعی سی۔ ¹⁹۱۹۔ تے جلعاد وچّ اُوری دا پُتر جبر سی (یعنی جیہڑا اُموریا ں دے بادشاہ ، سِیحون دا ملک تے بسن دے بادشاہ عوج دا ملک سی)۔ اوس علاقہ دا اکّلا عہدیدار سی۔²⁰۲۰۔ تے یہُوداہ تے اسرائیل دے لوک وادھے وِچّ سمندر کنڈے دی ریت وانگ سَن۔ تے اوہ کھاپی کے تے ہنس کھیڈ کے حیاتی جی رہے سَن۔ ²¹۲۱۔ تے سلیمان فرات دے دریا توں لے کے فِلستیاں دی دھرتی تک تے مصر دیاں حدّاں تیک سارے دیساں دا حاکم سی۔ ایہہ سارے دیس ٹیکس دیندے سَن تے سلیمان دے جیوندے جی اوہدے ہی رعایا رہے۔ ²²۲۲۔ سلیمان دی اِک دِن دی رسد ایہناں شیواں تے مشتمل سی: تیس کور مَیدہ تے سَٹھ کور آٹا ، ²³۲۳۔ واڑے وِچّ پلے ہوئے دَس ڈھگے، چرگاہواں وچّ ویہ ڈھگے تے سو بھیڈاں بکریاں۔ تے ہَرنی، ہَرنی تے اوہدے جاہ، نَر چکارے تے پَلے ہوے کُکڑ۔²⁴۲۴۔ کیوں جو اوہ تِفسح توں لے کے غزّ ہ تک فرات دے دریا دے لاندے پاسے دیّاں سارے دیساں تے راج کردا سی تے ہر پاسے صلح صفائی دا دور چَل رہیا سی۔ ²⁵۲۵۔ سلیمان دی حیاتی دے دِنّاں وِچّ یہوداہ تے اسرائیل ، دان توں لےکے بیر سبع تک اَمن نال رہندے سَن۔ یعنی ہر بندہ اپنے انگور تے انجیر دے تھلے محفوظ سی۔²⁶۲۶۔ تے سلیمان دے کول رتھاں ، رتھ چلان والے آں تے گھوڑیاں لئی چار ہزار واڑّے تے بارہ ہزار سوار سَن۔ ²⁷۲۷۔ تے علاقیاں دے عہدے داراں وِچّوں ہر اِک اپنی واری دے مہینے وچّ سلیمان بادشاہ لئے تے اوہناں ساریاں لئی جیہڑے بادشاہ نال روٹی کھاندے سَن رسد اَپڑاندا سی تے اوہ ایس گل دا دھیان رکھدے سَن پئی کوئی شے تُھڑے نہ۔ ²⁸۲۸۔ تے اوہ رتھ گھوڑیاں تے دُجّے گھوڑیاں لئی مِتھی ہوئی مِقدار نال جَوں تے تُوڑی وی واڑیاں وِچّ اَپڑاندے سَن۔²⁹۲۹۔ رَبّ نے سلیمان بادشاہ نُوں سمندر دے کنڈے دی ریت وانگ دانائی، سوجھّا تے پرکھن دی طاقت دِتّی ہوئی سی۔ ³⁰۳۰۔ اوہدی دانائی چڑھدے دے سارے لوکاں توں ودھ سی تے مصر دی کُل حِکمت توں ودّھ سی۔ ³¹۳۱۔ اوہ ہر بندے توں ایتھوں تک کہ ایتان ازراحی توں وی تے بنی محول دے ہیمان ، کل کُول تے دردع توں ویں بوہتا سیانا سی تے اوہدی مشہوری آل دوالے دے سارے دیساں وِچّ ہوگئی۔³²۳۲۔ اوہدے ناں نال تِن ہزار اَکھان تے اِک ہزار پنج گیت سنہانے چاندے سَن۔ ³³۳۳۔ اوہنے رُکھاں دا یعنی لُبنان دے دیودار توں لے کے زُوفے تک دا جیہڑا دیوداراں تے اُگدا اے، بیان کیتا۔ اوہنے چرند پرند، رہڑن والے جانوراں تے مچھیاں بارے وی سیکھا اے۔ ³⁴۳۴۔ تے اوہدے دانائی دا حال سُن کے جہان دے کُل بادشاہا ں ولوں ساریاں قومان دے لوک سلیمان دے سیانے اَکھان سنن آوندے سَن۔

5¹۱۔ جد صُور دے بادشاہ حِیرام نے سُنیاپئی اپنے پئو داود دے تھاں بادشاہ مسح کر دِتّا گیا اے تے اوہنے سلیمان دے کول اپنے ایلچی گھلے کیوں جو داود نال اوہدا تعلق سدا بیلیاں جیہا رہیاسی۔ ²۲۔ سلیمان نے حِیرام کول ایہہ سَنیہہ واپس گھلیا: ³۳۔ تُوں جاننا ایں پئی میرا پئو اوہنا ں جنگی مہمِاں دے بھاروں جیہڑیاں آسے پاسے دے دیسا ں نے اوہدے خلاف چھیڑیاں ہویّاں سَن، خُداوند اپنے ربّ دے ناں لئی اِک ہیکل نہ بنا سکیا جد تیک کے رَبّ خُداوند نے اوہدے کُل ویریاں نُوں اوہدے پیراں ہیٹھ نہ کر دِتّا۔⁴۴۔ تے ہُن رَبّ میرے خُداوند نے میرے چَوّاں پاسے بڑا اَمن بخشیا اے۔ نہ کوئی ویری اے تے نہ وبہ۔ ⁵۵۔ سو جیویں رَبّ نے میرے پئو دادے نوں دسَیّا سی پئی تیرا پُتر جنہوں میں تیرے تخت تے بہاواں گا، میرے ناں دے لئی ہیکل بناوے گا۔ میرا ِرادہ اے پئی میں رَبّ اپنے خُداوند لئی اِک ہیکل بناواں ۔⁶۶۔ ایس لئے حُکم کر پئی لُبنان وِچّوں میرے لئی دیودار دے رُکھ وڈّھے جان۔ میرے بندے تیرے بندیاں نال رَل مِل کم کرن گے تے جنّی مزدُوری تُوں مِتھیں گا میں تیرے بندیاں نوں دیّاں گا۔ تُوں تے جاننا ہی ایں پئی ساڈھے وِچّ اجیہا کوئی نہیں جیہڑا لکڑی وڈّن دا صَیدانیاں جیہا کاریگر ہووے۔⁷۷۔ جد حیرام نے سلیمان د ا سنہہ سُنیا تے اوہ بڑا خُوش ہویا تے اوہنے آکھیا پئی اَج رَبّ دی وڈھائی ہووے پئی اوہنوں ایس وڈّی قوم تے راج کرن لئی اِک دانا پُتر بخشیا اے۔ ⁸۸۔ سو حِیرام نے سلیمان نوں اَکھوا گھلیا پئی جیہڑا سُنہہ تُوں مینوں گھلیا سی، مینوں مِل گیا اے تے دیودار تے صنوبر دی لکڑی دین لئی جو تُوں چاہنا ایں سو میں کراں گا۔⁹۹۔ میرے بندے اوہناں چھہتیراں نُوں سمندر تک لیجان گے تے فیر اوہناں دے گٹھے سمندر وِچّ تار کے تیری مِتّھی ہوئی تھاں تے اَپڑا دین گے۔ اوتھے گٹھے کُھلوا کے چھہتیراں نُوں وکھو وکھ کِیتا جاوے گا۔ فیر تُوں اوہناں نُوں کَھڑ سکیں گا تے میں بس اینا کُو چاہنا پئی تُوں میرے ٹبّر لئی سامان اَپڑاندا رہویں ۔¹⁰۱۰۔ اینج حَیرام وَلوں سلیمان نُوں دیودار تے صنوبر دے چھہتیر اَپڑائے جاندے رہے ۔ ¹¹۱۱۔ تے سلیمان نے حِیرام نُوں ویہ ہزار کورے کنّک تے ویہ ہزار بَت زیتون دا تیل سامان وِچّ دِتّا۔ سلیمان وَلوں حَیرام نُوں ایہہ سامان ورّے دے ورّے اَپڑ دا رہیا۔ ¹²۱۲۔ تے خُدا وند نے اپنے وعدے دے مُطابق سلیمان نُوں دانائی بخشی تے حِیرام تے سلیمان دے وِچّ بیلیاں جیہا رشتہ بنّیا رہیا کیوں جو اوہناں دونواں نے صُلح دا سانجھا معاہدہ کِیتا ہویا سی۔¹³۱۳۔ فیر سلیمان نے کُل اسرائیل وِچّوں تَری ہزار کامّے وانگارے تے بھرتی کیتے۔ ¹⁴۱۴۔ اوہناں وِچّوں ہر مہینے دَس ہزار دا اِک جتھا لُبنان گھلیا جاندا سی۔ اینج جتھے دے دکُل بندے اِک مہینہ لُبنان تے دو مہینے گھر رہندے سَن تے ادُونِیرام اوہناں مزدُوراں دا راکھا سی۔¹⁵۱۵۔ تے سلیمان دے کول پہاڑاں وِچّ بھار چُکن والے ستّر ہزار تے اَسی ہزار پتھر کٹن والے سَن ۔ ¹⁶۱۶۔ اوہناں دے علاوہ تیتی سو عہدیدار وی سَن جیہڑے کَمّ دا دھیان رکھدے سَن تے کامیّاں نُوں کم دیندے سَن ۔¹⁷۱۷۔ بادشاہ دے حُکم دے مُطابق اوہناں ہیکل دی نیہ لئی مہنگے پتھر کاناں وچّوں کٹھ کے لے آئے ۔ ¹⁸۱۸۔ تے سلیمان تے حَیرام دے کاریگراں، راج گیراں تے پہاڑی لوکاں نیں لکڑی تے پتھر نوں وڈھ ٹُک کے ہیکل بنان لئی تیار کر دِتّا۔

6¹۱۔ سلیمان نے بنی اسرائیل دے مصروں نکلن دے، چار سو اَسی ویں ورّے تے اِسرائیل وِچّ اپنے راجّ دے چَوتھے ورّے زِیو دے مہینے وِچّ جیہڑا سال دا دُجّا مہینہ اے، خُداوند دی ہیکل نُوں بنانا شُروع کیتا۔ ²۲۔ تے جیہڑا گھر سلیمان بادشاہ نے خُداوند لئی بنایا اوہ سَٹھ ہتھ لما، ویہ ہتھ چوڑا تے تَری ہتھ اُچّا سی۔³۳۔ تے اوس گھر دے وڈّے کمرے دے اَگے برانڈا بنوایا جس کر کے اوس گھر دی چوڑائی ویہ ہتھ ہور ودھ گئی۔ تے اوہ ہیکل دے اگلے حصّے توں دَس ہتھ باہر نِکلیا ہویا سی۔ ⁴۴۔ اوہنے اوس گھر وِچّ جالی والیاں باریّاں وی لوایاں۔⁵۵۔ تے وڈے کمرے تے اندر لے مَقدِ س دیّاں سامنیاں کندھاں تے عمارت دے آل دوالے ، اِک تِن منزلہ ڈھانچہ وی کھلاریا جہدی کچھے ہُجرے سن۔ ⁶۶۔ سَب توں ہیٹھلی منزل پنج ہتھ، وچلی چھ ہتھ تے تیجی سَت ہتھ چوڑی سی۔ اوہنے گھر دی کندھ دے آل دوالے باہر لے پاسےٹیکاں بنایاں تاں جو چھہتیراں لئی گھر دیّا ں کندھاں وِچّ مورھےنہ کڈھنے پین۔⁷۷۔ ہیکل نُوں بنان لئی بس اوہ ہو ٹُکڑے ورّتے گئے جیہڑے کاناں چُوں کَڈدے ویلے گھڑے گئے تے جد اوہ گھر بنایا جا رہیا سی تے اوتھے ہتھوڑے ، چھینی یا لوہے دے کِسے رَچھ دی آواز نہ سُنیچی۔ ⁸۸۔ ساریاں توں ہٹھلی منزل دا بُوہا گھر دے دکھن وَل سی تے اِک پوڑھی وَچلی منزل تک تے اوتھوں تِجی منزل تک جاندی سی۔⁹۹۔ سو اوہنے ہیکل بنائی تے دیودار دے چھہیتیر تے تختیَا ں دا چھت پا کے پُوریاں کِیتا۔ ¹⁰۱۰۔ اوہنے ساری ہیکل دے نال نال حُجر ے بنائے جِنہاں چوں ہر اِک دی اُچایائی پنج پنج ہتھ سی تے اوہ دیودار دے چھہیتیراں دے نال ہیکل نال جُٹر ے ہوے سَن۔¹¹۱۱۔ تے سلیمان تے خُدا دا کلام اُتریا پئی ¹²۱۲۔ جیہڑی ہیکل تُوں بنا رہیا ایں اودھے بارے اینج اے پئی جَّے تُوں میرے فرماناں تے عمل کریں تے میرے قائدہ قانون مَنیں تے میں اپنا اوہ وعدہ جیہڑا میں تیرے پئو داود نال کیتا سی پُورا کراں گا۔ ¹³۱۳۔ تے میں اِسرایئلیاں دے وِچّ سکونت کراں گا تے اپنی اُمت اِسرائیل نوںنہ چھڈاں گا۔¹⁴۱۴۔ فیر سلیمان نے ہیکل نوں بنایا تے پُورا کیتا۔ ¹⁵۱۵۔ تے اوہنے اوہدیاں وچِلّیاں کندھاں تے دیودار دے تختے لائے تے ہیکل دے بھنویں تو لے کے چھت تیک تختیاں نوں گَولیاں نال سجا دِتّا تے ہیکل دے فرش نُوں صنوبر دے تختیاں نال کَجّ دِتّا۔¹⁶۱۶۔ تے ہیکل دے وِچلّے حصّے وِچّ اِک مقدِس یعنی بوہت ہی پاک تھاں بنان لئی اوہنے ہیکل دے پچھے ویہ ہتھ حصے نوں بھنویں توں لے کے چھت تک دیودار دے تختے لاکے گھیر لیا۔ ¹⁷۱۷۔ اوس کمرے دے سامنے وڈّا کمر ا چالی ہتھ لما سی۔ ¹⁸۱۸۔ اوہ ہیکل اندروں دیودار نال سَجی ہوئی سی جَہدے تے لاٹُو تے کِھڑے پُھل کڈھے ہوئے سَن۔ سارا کُجھ دیودار دا ہی بنیا ہویا سی تے ہیکل دے وِچّ کندھاں دا کوئی پتھر وکھالی نیئں سی دیندا۔¹⁹۱۹۔ اوتھے خُدا دے عہد دے صندُوق نُوں رکھن لئی اوہنے ہیکل دے وِچّ ہی اوہ مَقدِس بنایا جیہڑا ہیکل دا سبھ توں پاک تھاں سی۔ ²⁰۲۰۔ ایہہ سبھ توں پاک تھاں ویہ ہتھ لمی ، ویہ ہتھ چَوڑی تے ویہ ہتھ اُچّی سی ۔ سلیمان نے اوہنوں پاسے دے سونے نال مَڑہیا۔²¹۲۱۔ اوہنے ہیکل نُوں اندر لے پاسیوں پاسے دے سونے نال مَڑہیا تے وِچّلے سبھ توں پاک تھا ں دے سامنے جیہڑا سونےنال مَڑہیا سی، سونے دیّاں سنگلیاں تان دِتّیاں ²²۲۲۔ سو اوس نے نہ بس ہیکل نُوں اندرلے پاسیوں سونے نوں مَڑہیا سَگھوں اندر لے سبھ توں پاک تھاں دے مذبح نوں وی سونے نال مَڑھ دِتّا۔²³۲۳۔ تے وِچّلے مقدِس وِچّ اوہنے زیتون دی لکڑ دے دو کروبی بنائے جہیڑے دَس دَس ہتھ اُچّے سَن ۔ ²⁴۲۴۔ پہلے کروبی دا اِک کنبھ یعنی بانہہ پنج ہتھ تے دُجاّ وی پنج ہتھ لما سی یعنی اِک بانہہ دے سرے توں دُجی بانہہ دے سرے تیک دَس ہتھ سی ، ²⁵۲۵۔ اینج ہی دُجّے کروبی دیّاں بانہواں وی دَس ہتھ لمیاں سَن کیوں جو دونہویں کروبی قد بت دے حساب ناں اِکّو جِڈّے سَن ۔ ²⁶۲۶۔ تے ہر کروبی دی اُچایائی دَس ہتھ سی ۔²⁷۲۷۔ اوہنے دونہاں ہیکل دے اُکّا وِچّلے کمرے وِچّ رکھیا تے اوہنا ں دیّاں بانہواں پھیلیاں ہویّاں سَن، اِک کروبی دی بانہہ اِک کندھ نوں چُھوندی سی جد کے دُوجے کروبی دی بانہہ دُوجی کندھ نوں چُھوندی سی تے اوہناں دے کھمب کمرے دے وِچّکار اِک دُوجے نال مِلے ہووے سن۔ ²⁸۲۸۔ تے اوہنے کروبیا ں تے سونا مَڑہیا۔²⁹۲۹۔ تے ہیکل دے آل دوالے کندھا تے ، وِچّلے تے باہر لے دونہواں کمریاں وِچّ ، اوہنےکروبی کَجھُور دے رُکھ تے کھِیڑے ہووے پُھل کَڈھائے۔ ³⁰۳۰۔ تے اوہنے ہیکل دے وِچلے تے باہرلے دونہواں کمریاں دے فرش تے وی سونا مَڑہیا۔³¹۳۱۔ تے وِچلے مقدِس وِچّ وڑن لئی اوہنے زیتون دی لکڑی دے بُوہے بنواے جنہاں دیّاں ہتھیاں پنج گُوٹھاں والیاں سَن۔ ³²۳۲۔ تے زیتون دے دو نہواں بُوہیاں اُتے اوہنے کروبی، کجھور دے رُکھ تے کِھڑے ہوئے پُھل کِڈھے تے کروبیاں تے کجھور دے رُکھاں اُتے سونا مَڑہیا۔³³۳۳۔ اینج اوہنے وڈّے کمرے دے بوہے لئے زیتون دی لکڑی دیّاں چُگاٹھاں بَنا ئیاں۔ ³⁴۳۴۔ اوہنے صنوبر دی لکڑی دے دو بوہے وی بنائے جِہناں وِچّوں ہر اِک دے دو تاک سَن جہیڑے اپنے دُھرّیاں تے دوہرے ہو جاندے سَن۔ ³⁵۳۵۔ اوہنے اوہدے تے کروبی کجھور دے رُکھ تے کِھڑے ہووے پُھل کَڈھے تے اوہناں تے سونے دے ورق چاڑھ دِتّے ۔³⁶۳۶۔ اوہنے اندر لے وہڑے دے تِن ردّے کَھڑے ہوے پتھراں دے دھرےتے اِک ردھا رَندا پھری ہوئی دیودار دی لکڑ ی دے چھہتیراں دادھریا۔³⁷۳۷۔ خُدا دی ہیکل دی نیہ چَوتھے ورّے دے زِیو مہینے وِچّ دھری گئی۔ ³⁸۳۸۔ تے گیارہویں ورّے دے بُول مہینے ، جیہڑا اَٹھواںمہنیہ ایں وِچّ اپنے کُل حصّیاں سَنےنقشے دے حِساب نال بَن کے تیار ہو گئی۔ اوہنے بَنان لئی سلیمان سَت ورّے لگے۔

7¹۱۔ پَر اپنا محل بنان لئی سلیمان نُوں تیراں ورّے لگے۔ ²۲۔ کیوں جو اوہنے اپنا مَحلّ لُبنان دے جنگل دی لکڑی نال بَنایا۔ اوہ سَو ہتھ لما، پنجاہ ہتھ چوڑا تے تریہ ہتھ اُچّا سی جِدھے وِچّ دیودار دے تھماں دِیّاں چار قطاراں سَن تے اوہناں دے اُتے رندہ پھِرے دیودار دے چھہتیر رکھے ہوے سَن۔³۳۔ تھماں تے ٹِکّے ہوئے چھہیتراں دا اُتلا چھت دیودار دا بنّیا ہویا سی۔ ہر قطار وِچّ پندراں چھہتیر سَن یعنی کُل پینتالی چھہیتر۔ ⁴۴۔ اوہدیّاں بارئیاں ، تِن تِن بارئیاں جوڑ کے اُچائی تے لائیاں گئیاںسَن جیہڑیاں اِک دُجّی دے آمو سامنے سَن۔ ⁵۵۔ اوہناں دے بوہیاں دیّاں چوگاٹھاں چَو گُٹھیاں سَن تے سامنے حصے وِچّ اوہ اِک دُجّے دے آمو سامنے تِن تِن دیّاں قطاراں وِچّ سَن۔⁶۶۔ تے اوہنے تھماں دی اِک قطار بنائی جہیڑی پنچاہ ہتھ لمی تے تریہ ہتھ چوڑی سی تے اوہدے سامنے اِک برانڈہ سی تے اوہدے سامنے تھم سَن تے اِک چھجّہ سی جہیڑا اگاں ودھیا ہویا سی۔⁷۷۔ تے اوہنے اِک بیٹھک بنائی جہدے وِچّ نّیاں داتخت لگا ہویا سی تے اوہنے اوہنوں پھنویں توں لے کے چھت تک دیودار دے تختیاں نال ڈھکیا ہویا سی۔⁸۸۔ تے برانڈے دے ویڑے توں پِچھاں ہٹ کے اوہدے اپنے رہن دا محل سی جہیڑا اوہدے وانگ ہی بنایا گیا سی۔ اوسے بیٹھک جیہا اِ ک محل سلیمان نے فرعون دی دھی لئی وی بنایا جنہوں اوہنوں بیایاہ ہویا سی۔⁹۹۔ ایہہ کُل عمارتاں باہروں لگ کے وڈّے ویڑھے تیک تے نیہ توں لے کے بَنیریاں تیک ودّھیا قسم دے پتھر نال بنیایاں گئیاں سَن جہدے میچ دے حسّاب نال آریاں نال وڈھ کے ڈکّرے کیتے گئے سَن تے جہیڑے اندروں باہروں کَھڑے گئے سَن ۔ ¹⁰۱۰۔ نیہاں وی ودّھیا قسم دے وڈّھے وڈھے پتھراں دیّاں سَن جنہاں وچوں کئی دَس ہتھ تے کئی اَٹھ اَٹھ ہتھ دے سَن ۔¹¹۱۱۔ اوہناں اُتے نفیس قسم دے پتھر جیہڑے میچ دے حساب نال وڈّھے گئے سَن تے دیودار دے چھہیتر ٹِکے ہوئے سَن۔ ¹²۱۲۔ تے باہرلے ویڑے دے آل دوالے کھَڑے ہوئے پتھراں دے تِن تِن ردّے تے کَٹے ہوے دیودار دے چھہتیراں دی اِک اِک کندھ سی جیویں دی خُداوند دے گھر تے برانڈے دے وِچلےویڑے دی سی۔¹³۱۳۔ فیر سلیمان بادشاہ نے صُور توں حِیرام نوں سد لیا۔ ¹⁴۱۴۔ جہدی ماں نفتالی دے قبیلے دی اِک بیوہ سی تے جہدا پئو صُور دا وسنِیک سی تے پِتل دا کاریگر سی۔ حِیرام پِتل دے کم دا وڈّا تجربہ کار کاریگر سی۔ اوہ سلیمان بادشاہ کول آیا تے جہیڑا کم اوہنوں سونپیاں گیا سی، اوہنے پُورا کیِتا۔¹⁵۱۵۔ اوہنے پِتل ڈھال کے دو تھم بنائے جنہاں وِچّوں ہر اِک اٹھاراں ہتھ اُچّا تے گولائی وِچّ بارہ ہتھ سی ۔ ¹⁶۱۶۔ تے اوہنے اوہناں تھماں دے اُتلے حصّیاں تے دھرن لئی دو تاج وی بنائے۔ ہر اِک اُتلا تاج پنج ہتھ اُچا سی۔ ¹⁷۱۷۔ تے اوہناں ستُوناں دے اُتلے تاجاں تے زنجیراں دی جالی دا سہرہ سی۔ ہر اُتلے تاج لئے سَت سَت سہرے سَن ۔¹⁸۱۸۔. تے تھماں دے اُتے تاج سجّان لئی اوہنے جالیاں دے دوالے قطاراں وِچّ انّار وی بنائے۔ ہر تھم دے تاج نُوں اوہنے اینج ہی شنگھاریاں۔ ¹⁹۱۹۔ تے برانڈے دے تھماں دے تاج سوسن دے مُہاندرے دے سَن تے چار ہتھ اُچے سَن ۔²⁰۲۰۔ دونہاں تاجاں تے جالی توں اَگے پیالہ جیہے حصّے تے چَواں پاسے قطاراں وِچّ دو سَو انّار سَن۔ ²¹۲۱۔ اوہنے اوہناں تھماں نوں ہیکل کے برانڈے وِچّ گَڈھیا تے دَکھن وَل دے تھم دا ناں یاکِن رکھیا تے شمال ول دے تھم دا ناں بوعز رکھیا۔ ²²۲۲۔ تے اوہناں دے اُتلے تاج سوسن دے پُھل ورگے سَن ۔ تے اینج تھماں دا کمّ پُورا ہویا۔²³۲۳۔ فیر اوہنے ڈھالی دھات دا اِک وڈّا حوص بنایا جہدی شکل گول سی جہیڑا پنج ہتھ اُچا سی تے اِک کنڈے توں دُجّے کنڈے تیک دَس ہتھ لما سی۔ تے اوہدا گھیر آل دوالے تریہ ہتھ دے سُوتر جِڈا سی۔ ²⁴۲۴۔ تے اوہدے کنڈھے دے آل دوالے دَسے ہتھ تیک لاٹُو سَن جہیڑے دُوں قطاراں وِچّ حوض دے نال ہی ڈھالے گئے سَن۔²⁵۲۵۔ تے اوہ حوض بارہ سنڈیاں تے ٹِکیا ہویا سی جنہاں وِچوں تِنہاں دا منہ شمال (پہاڑ) وَل، تِنہاں دا لہندے وَل تے تنہاں دا چڑھدے وَل سی۔ حوض اوہناں دے سراں تے ٹِکیا ہویا سی تے اوہناں دے پُچھلے دھڑ اندرلے پاسے سَن۔ ²⁶۲۶۔ اوہدی موٹائی ہتھ دی چوڑائی جنہی سی تے اوہدہ کنڈا پیالے دے کنڈے وانگ سوسن دے پُھل جیہا سی۔تے اوہدے وِچّ دو ہزار بَت یعنی گیاراں ہزار پنج سو گیلن پانی دی سمائی سی۔²⁷۲۷۔ اوہنے پِتل دیّاں دَس کُرسّیاں بنایاں۔ جنہاں وِچّوں ہراِک چار ہتھ لمی ، چار ہتھ چوڑی تے تِن ہتھ اُچّی سی ۔ ²⁸۲۸۔ اوہ کُرسیاں اینج بنائیاں گئیاں سَن پئی سیدھیاں چوگاٹھاں دے نال پاسیاں دیّاں چُگاٹھاں ٹُھکیاں ہوہیاں سَن۔ ²⁹۲۹۔ تے سیدھیاں کھلوتیاں چَوگاٹھاں دے وِچکار تختیاں تے شیر، سنڈے تے کروبی بنے ہوئے سَن ۔ تے سیدھیاں کھلوتیاں چُوگاٹھاں تے وی اوہناں شیراں تے سنڈیاں اُتے تے تھلے تاج سَن جہڑے ہتھوڑیاں نال کُٹ کُٹ کے بنائے ہوئے سَن ۔³⁰۳۰۔ ہر کُرسی نُوں پِتل دے چار چار پہیے لگے سَن جنہاں دے دُھرے وی پِتل دے سَن۔ تے ہر اِک دا پرات (لگن) سی جہیڑی چار پاویاں تے ٹِکی ہوئی سی جہدے ہر پاسے تاج ڈھالے ہوئے سَن۔ ³¹۳۱۔ تے اوس کُرسی دا اندرلا ڈھانچہ اِک ہتھ ڈُونگھاسی۔ اوہدا مُنہ گول سی تے اپنے تھلے دے نال اوہدی منتھ ڈیڑھ ہتھ سی۔ تے اوہدے مُنہ دے آل دوالے کَڈھائی کیتی ہوئی سی۔ تے کُرسیاں دِیّاں اسّیاں چُگوٹھیاں سَن ، پر گول نیئں سَن۔³²۳۲۔ تے اوہ چارے پہیے چوگاٹھاں دے تھلے سَن تے پہیاں دے دُھرے کُرسی وِچّ ٹُھکے ہوئے سن تے ہر پہیے دا ویڈھ ڈیڑھ ہتھ سی۔ ³³۳۳۔ تے اوہ رتھاں دے پہیاں وانگ گھڑے ہوئے سَن تے دُھرّے ، کنڈے، سلاخاں تے نابھاں وغیرہ کُل حِصّے ڈھالی ہوئی دھات دے سَن۔³⁴۳۴۔ تے ہر کُرسی دیّاں چار چار ہتھیاں سَن یعنی ہر نُکّر تے اِک ہتھی سی جیہڑی کُرسی باہر نکلی ہوئی سی۔ ³⁵۳۵۔ تے کُرسی دے سر تے اِک گول پٹّی سی جیہڑی ادھا ہتھ ڈوہنگی سی۔ تے اوہ کنگنیاں تے کنارے کُرسی دی چوٹی تے لگے ہوئے سَن۔³⁶۳۶۔ تے اوہنے کنا رِیاں کنگنیاں وِچّ جِتھے وہلی تھاں سی اوتھے کروبی، شیر تے کھجور دے بُوٹے کڈھے ہوئے سَن تے اوہناں دے چواں پاسے تاج سَن۔ ³⁷۳۷۔ اینج اوہنے اوہ دَس کُرسیاں بَنایاں تے اوہ ساریاں اِکو ہ سَچے وِچّ ڈھالیاں گیاںسَن تے اپنے جُسّے تے بَن وِچّ سانجھیاں سَن۔³⁸۳۸۔ اوہنے پِتل دے دَس حوض بنائے جنہاں وِچوں ہر حوض وِچّ چالی بَت پانی پے سکدا سی ۔ ہر حوض چار ہتھ دا سی تے دَساں کُرسیاں وِچّوں ہر اِک تے اِک حوض کھڑیا جاندا سی۔ ³⁹۳۹۔ اوہنے اوہناں کُرسیاں وِچّوں پنج نُوں ہیکل دے دَکھن پاسے تے پنج نوں شمال (پہاڑ) وَل رکھیا تے وڈّے حوض نُوں دَکھن وَل ہیکل دے دَکھنی چڑھدے دی نُکّر وِچّ رکھیا۔⁴⁰۴۰۔ تے اوہنے پراتاں ، بیلچے تے ترَونکا لان والے پیالے وی بنائے۔ سو حِیرام نے ایہہ ساریاں شَیواں بنان دا کمّ توڑ اَپڑایا۔ جہدا اوہنے رَبّ خُداوند دے گھر وِچّ سلیمان بادشاہ لئی ٹھیکہ چُکیا سی۔ ⁴¹۴۱۔ یعنی دو تھم ، تے اوہناں تھماں دے سِراں تے پیالیاں ورگے تاج۔⁴²۴۲۔ دو جوڑے جالیاں لئے چار سَو اَنّار (تھماں دے سراں دے پیالاں جیہے تاجاں نوں شنگھارن لئی اناراں دیّاں دو قطاراں )۔ ⁴³۴۳۔ دَس کُرسیاں تے اوہناں دیّاں دَس پراتاں ۔⁴⁴۴۴۔ وڈّا حوض تے اوہدے تھلے بارہ سنڈھے ۔ ⁴⁵۴۵۔ پانڈے، بیلچے تے تَرونکا لان والے کَو لے۔ ایہہ کُل شَیواں جیہڑیاں حِیرام نے خُداوند دے گھر لئی سلیمان لئی بَنائیاں، لِشکدے ہوے پِتل دیّاں سَن۔⁴⁶۴۶۔ بادشاہ نے اوہناں نُوں یردن دے میدان وِچّ سُکات تے ضرتان دے وِچکار مِٹی دے سچّیاں وِچّ ڈھلا کے بنوایا۔ ⁴⁷۴۷۔ تے سلیمان نے اوہناں کُل شَیواں نُوں تولیانیئں سی کیوں جو اوہ چوکھیاں سَن، سو جِنّا پِتل لگا سی اوہدے بھار دا حِساب نہ لایا جا سکیا۔⁴⁸۴۸۔ سلیمان نے ایہہ سامان وی بنایا جہیڑا خُدا دے گَھر وِچّ سی: یعنی سونے دا مذبح تے سونے دی میز جہدے تے نذر دی روٹی رکھی جاندی سی۔ ⁴⁹۴۹۔ تے پاسے دے سونے دے چراغدان (جہیڑے وِچلے مَقدِس دے سامنے پنج سجے تے پنج کھبے پاسے سَن)۔ تے سونے دے پُھل ، دیِوے تے چمٹے۔⁵⁰۵۰۔ تے پاسے دے سونے تے تسلے، لاٹ بُجھان والے کُپے، تراونکا لان والے کَولے، ڈونگے تے بخوردانیاں۔ تے سبھ توں وِچّلے کمرے یعنی سبھ توں پاک تھاں دے بوہے دے سونے دے قبضے تے ہیکل دے بوہیاں دے قبضے وی سونے دے سَن⁵¹۵۱۔ تے جد اوہ سارا کم جیہڑا سلیمان بادشاہ نے رَبّ دے گھر لئے اپنے ہتھ وِچّ لیا سی، مُک گیا تے اوہ اوہناں شَیواں نُوں اندر لیایا جہیڑیاں اوہدے پئو داود دیّاں مخصوص کیتیاں ہویئاں سَن یعنی چاندی تے سونا تے ہور سامان تے اوہناں نُوں خُداوند دی ہیکل دے خزانیاں وِچّ اَپڑایا۔

8¹۱۔ ایہدے بعد سلیمان بادشاہ نے صِیّون یعنی داود دے شہروں خُدا دے عہد دے صندُوق نُوں لیان لئی اِسرائیل دے سارے وڈّیرے تے قبیلیاں دے کُل سردارتے اِسرائیل دے آبائی ٹَبراں دے وڈّے یروشلیم وِچّ اپنے حضور سدے۔ ²۲۔ سو ایتانیم دے مہینے وِچّ جہیڑا ستواں مہینہ اے عید دے موقع تے کُل اسرائیل دے لوک اکٹھے ہو کے سلیمان بادشاہ کول آئے ۔³۳۔ تے جد اسرائیل دے کُل وڈّیرے اَپڑ گئے تے کاہناں صندُوق چُکیا ۔ ⁴۴۔ تے لاویّاں دی مدد نال اوہ خُداوند دا صندُ وق سَنہے اَکٹھ دا تنبُو تے اوہدے وِچّ داسارا سامان چُک کے لے آئے ۔ ⁵۵۔ سلیمان بادشاہ تے اسرائیل دی ساری جماعت نے جیہڑی اوہدے حُضور اکٹھی ہو گئی سی ، صندُوق دے اَگے ایہنے چوکھے بھیڈاں بکریاں تے ٹھگے حلال کِیتے پئی اوہناں نُوں گننا یاں حِسّاب کرنا وَسّ وِچّ نئیں سی۔⁶۶۔ تے فیر کاہن خُدادے عہد دا صندُوق ہیکل دے وِچّلے تھاں یعنی سبھ توں وَدھ کے پاک تھاں تے کروبیاں دیّاں بانہواں دے اُکّا تھلے لے آئے۔ ⁷۷۔ تے اوہناں اپنیاں بانہواں صُندوق دی تھاں دے اُتے پھیلائیاں ہوئیاں سَن تے اوس صندُوق تے اوہنوں چُک والیاں بَلیاں تے چھاں کر دے سَن۔ ⁸۸۔ تے ایہہ بَلیاں ایڈھیاں لمیاں سَن پئی اوہناں دے سِرے وِچلّے مَقدَس دے سامنے سبھ توں پاک تھاں توں وی وکھالی دیندے سَن۔ پَر سبھ توں پاک تھاں توں نیئں سَن دِسدے۔ تے اوہ آج وی اوتھے ہی نیں۔⁹۹۔ تے اوس صندوق وِچّ پتھر دِّیاں دو تختیاں دے علاوہ ہور کُجھ نیئں سی جیہڑیاں مُوسیٰ نے حُورِب وِچّ ایہدے وِچّ رکھ دِتّیاں سَن۔ ایہہ اوہ ویلا سی جد بنی اسرائیل مصر دیس وِچّوں نَکل آئے سَن تے خُداوند نے اوہناں نال عہد کیِتا سی۔ ¹⁰۱۰۔ جد کاہن سبھ توں پاک تھا ں چَوں باہر نِکل آئے تے رَبّ دا گھَر بدلی نال بھر یا گیا۔ ¹¹۱۱۔ تے اوس بدلی دے بھاروں کاہن اپنی سیوا پوری کرن لئی اوتھے نہ کھلو سکے کیوں جو رَبّ د ا گھر اوہدے جلال نال بھریا ہویا سی۔¹²۱۲۔ تد سلیمان نے آکھیا : خُداوند نے فرمایا سی پئی اوہ گُوڑھے بدل وِچّ رہوےگا۔ ¹³۱۳۔ میں نے سچ مُچ تیرے لئے اِک شان والا گھَر تیار کیتا اےیعنی تیرے سَدا رہن لئی تیرے لئی اِک تھاں بنایا اے۔¹⁴۱۴۔ جد اَسرائیل دی کُل جماعت اوتھے کھلوتی سی تے بادشاہ نے اوہناں ول منہ کر کے اوہناں نوں برکت دِتّی۔ ¹⁵۱۵۔ تے فیر آکھیا: خُداوند اسرائیل دے رَبّ دی وڈّیائی ہووے جِنہے اپنا اوہ وعدہ جیہڑا اوہنے اپنے مونہوں میرے پئو دادے نال کیتا سی، اپنی ہتھی پُورا کردِتّا اے۔ کیوں جو اوہنے آکھیا پئی ¹⁶۱۶۔ جِدن دا میں اپنی اُمت اسرائیل نُوں مصروں کڈھ کے لے آیا واں میں اِسرائیل دے کسے قبیلے وِچّوں کِسے شہر نُوں نئیں چُنیا جِتھے میرا گَھر بنَے تاں جو اوتھے میرا ناں ہووے ۔ پَر میں اپنی اُمت اسرائیل تے راج کرن لئی داود نُوں چُنیا ایں۔¹⁷۱۷۔ رَبّ اپنے خُداوند لئی گھر بنان دا چاہ میرے پئو داود دے دِل وِچ ّ سی ۔ ¹⁸۱۸۔ پَر خُداوند نے میرے پئو داود نُوں آکھیا : کیوں جو ایہہ گل تیرے دِل وِچّ سی پئی میرے ناں لئی اِک گھَر بناویں تے اپنے دِل وِچّ ایہہ گَل ٹھان کے تُوں چنگا کیتا۔ ¹⁹۱۹۔ تاویں اوہ گھَر بنان والا بندہ تُوں نئیں سگھوں تیرے پُتر اے جیہڑا تیرا اپنا ماس تے اپنی رَت اے۔ اوہ ہو ہی اوہ بندہ اے جیہڑا میرے ناں لئی گَھر بناوے گا۔²⁰۲۰۔ خُدا نے اپنے وعدے دا پاس رکھیا جیہڑا اوہنے کیتا سی۔ میں اپنے پئو داود دی کُرسی تے بیٹھا ہاں تے ہُن میں اِسرائیل دے تخت تے بیٹھا ہاں جِویں رَبّ نے وعدہ کیتا سی۔ تے میں خُداوند اسرائیل دے رَبّ دے ناں لئی گھَر بنایا۔ ²¹۲۱۔ میں اوس صندُوق لئی جہدے وِچّ خُدا دا اوہ عہد اے جیہڑا اوہنے ساڈھے پئو دادے نال اوہدوں کیِتا جد وں اوہ اوہناں نُوںمِصر دیس وِچّوں کڈھ لیایا، اِک تھاں دِتّی۔²²۲۲۔ فیر سلیمان نے اسرائیل دی کُل جماعت دے سامنے خُدا دے مذبحے اَگے کھلو کے اپنے ہتھ آسمان وَل چُک ²³۲۳۔ تے آکھیا: اے خُداوند اسرائیل دے ربّ، تیرے جیہا نہ تے اُتے اسماناں وِچّ تے نہ تھلے دھرتی تے کو ئی رَبّ اے۔ تُوں جہیڑا اپنے پریت دے عہد نوں اپنے اوہناں بندیاں نال قائم رکھنا ایں جیہڑے سارے دِل نال تیری راہ تے ٹُر دے نیں۔ ²⁴۲۴۔ تُو اپنے سیوک ، میرے پئو داود نال اپنا وعدہ نبھایا اے۔ اپنے مونہوں وعدہ کیتا اے تے اپنیں ہتھیں اوہنوں توڑ اَپڑایا اے جِویں اَج دے دِن اے۔²⁵²⁶۲۲۔ فیر سلیمان نے اسرائیل دی کُل جماعت دے سامنے خُدا دے مذبحے اَگے کھلو کے اپنے ہتھ آسمان وَل چُک ۲۳۔ تے آکھیا: اے خُداوند اسرائیل دے ربّ، تیرے جیہا نہ تے اُتے اسماناں وِچّ تے نہ تھلے دھرتی تے کو ئی رَبّ اے۔ تُوں جہیڑا اپنے پریت دے عہد نوں اپنے اوہناں بندیاں نال قائم رکھنا ایں جیہڑے سارے دِل نال تیری راہ تے ٹُر دے نیں۔ ۲۴۔ تُو اپنے سیوک ، میرے پئو داود نال اپنا وعدہ نبھایا اے۔ اپنے مونہوں وعدہ کیتا اے تے اپنیں ہتھیں اوہنوں توڑ اَپڑایا اے جِویں اَج دے دِن اے۔²⁷۲۷۔ پَر کی رَبّ سچ مُچ دھرتی تے رہوے گا؟ تُوں تے اَسمان سگھوں اَسماناں دے اَسمان وِچّ وی سما نئیں سکدا تے فیر تیرا ایس گھَر وِچّ سمانا جنہوں میں بنایا اے ہور وی اوکھا اے! ²⁸۲۸۔ تاں وی خُداوند میرے خُدا ، اپنے سیوک دی دعا سُن تے رحم لئے اوہدی فریاد وَل دھیان کرتے اپنے سیوک دی ایس دُعا تے فریاد نُوں سُن لے جیہڑی اوہ تیرے اَگے کر رہیا اے۔²⁹۲۹۔ دِنیں راتیں ایس گھَر تے تیری نِگاہ رہوے! تُوں ایس گھَر بارے ایہہ فرمایا سی پئی میں اپناں ناں اوتھے وسّواں گا۔ تُوں ایس دُعا نُوں سُن جیہڑی تیرا سیوک ایس تھاں دے وَل منہ کر کے تیرے توں منگدا اے۔ ³⁰۳۰۔ جد تیرا سیوک تے تیری اُمت اِسرائیل دے لوک ایس تھاں وَل منہ کر کے تیرے توں فریاد کرن تے سُن لویں ۔ تُوں اَسمان توں دی جیہڑا تیرے رہن دی تھاں اے، سُن لَویں تے سُن کے معاف کر دے ویں۔³¹۳۱۔ تے جَد کوئی اپنے گوانڈھی دا پاپ کرے تے اوہنوں سونہہ چُکن لئی آکھیا جائے تے اوہ آوے تے ایس ہیکل وِچّ تیرے مذبح اَگے سونہہ چُکے۔ ³²۳۲۔ تے تُوں آسمان توں سُن کے عمل کریں تے اپنے بندیاں دا نیا ں کریں تے مُجرم تے فتویٰ لا کے اوہدےنُوں اوسے دے سر لاویں تے سچے نوں بے دوسا ٹھہرا کے اوہنوں اَجر دیویں تاں جو اوہدی بے گُناہی ثابت ہو جائے۔³³۳۳۔ جد تیری اُمّت اِسرائیل تیرا گُناہ کرن دے سببوں اپنے کسے ویری کولوں ہار جاوے تےفیر تیرے کول آوےتے ایس ہیکل وِچّ تیتھوں دُعا کرے تے فریاد کردیاں ہویاں تیرا ناں چپے۔ ³⁴۳۴۔ تے تُوں اَسمان توں سُن لئیں تے اپنی اُمت اسرائیل دا گُناہ بخش دیویں تے اوہناں نُوں اوس دیس وِچّ جیہڑا تُوں اوہناں دے باپ دادے نُوں دِتّا، واپس لے آویں۔³⁵۳۵۔ تے جد تیرے لوکاں دے تیرے خلاف گُناہ دے سببوں اَسمان بند ہو جاوےتے مینہ نہ وَسّے تے جِد اوہ ایس تھاں وَل منہ کر کے دُعا کرن تے تیرا نام چپن تے جَد تُوں اوہناں نوں دُکھ دیویں تے اوہ اپنے گُناہ توں مُڑ جان۔ ³⁶۳۶۔ تے تُوں آسمان توں سُن لئیں تے اپنے بندیاں یعنی اپنی اُمت بنی اسرائیل دا گُناہ معاف کر دیویں تے اوہناں نُوں حیاتی گُزارن دی چنگی راہ سِکھاویں تے ایس دیس تے جیہڑا تُوں اپنی قوم نُوں میراث وِچ دِتّا اے، مینہ برسا نویں۔³⁷۳۷۔ تے جدوں دیس نوں قحط یا وبّا آ پھڑے یا پِت یا اُلّی یا ٹڈّی دَل یا جھینگراں دے سببوں تباہی پھیل جاوے یا کوئی ویری اوہناں دے کسے شہر نُوں گھیر لوے، کیہو جئی وی بیماری یا آفت آجائے ۔ ³⁸۳۸۔ تے جد تیری قوم اسرائیل وِچوں کوئی اپنے دُکھ پِیڑ دے سببوں ایس ہیکل وَل ہتھ چُک کے دُعا تے فریاد کرے۔³⁹۳۹۔ تے تُوں اَسمان توں جہدےتوں رہینااے، سُن لئی تے کیوں جو تُوں بندے دے دِل نوں جاننا ایں ایس لئی اینج چریون پئی ہر بندے نُوں اوہدے کرماں دے مطابق بدلہ دیویں۔ ⁴⁰۴۰۔ تاں جوں جد اوہ ایس دیس وِچّ جو تُوں ساڈے پئو دادے نُوں دِتا، جیوندے رہن، تیرا ڈر منن۔⁴¹۴۱۔ تے اوہ پردیسی جیہڑ ے تیری قوم بنی اسرائیل وِچّوں نیئں پَر تیرے ناں دا چرچا سُن کے کِسے دُور دے دیس وچِوں آون ۔ ⁴²۴۲۔ کیوں جوں لوگ تیرے وڈّیرے ناں تے ڈاڈّے ہتھ تے پھیلی ہوئی بانہہ بارے سُنن گے تے جد اوہ آوے تے ایس ہیکل وَل رُخ کرکے دُعا کرے ⁴³۴۳۔ تد تُوں اپنی آسمانی گھر وِچوں سُن لئیں تے جو کُجھ وی اوہ پردیسی تیتھوں چاہوے ، اوہدی مُراد پُوری کریں تاں جو دھرتی دیاں کُل قوماں تیرے ناں نوں جانن تے تری اپنی اُمت اسرائیل وانگ تیرا ڈر منن تے جان لین پئی ایہہ گھر جیہڑا میں بنایا اےتیرے ناں نال جُڑیا ہویا اے۔⁴⁴۴۴۔ تے جد تیرے لوک اپنے ویریِاں دے خِلاف لڑ لئے جِتھے تُوں اوہناں نُوں گھلیں، جان تے جداوس شہر وَل جیہڑا تُوں چُنیااےتے اوس گھر وَل جیہڑامیں تیرے ناں لئے بنایا اے، منہ کر کے خُداوند توں منگن ⁴⁵۴۵۔ تد تُوں آسمان توں اوہناں دی دُعا تے فریاد سُن لئیں تے اوہناں دی حمایت کریں۔⁴⁶۴۶۔ تے جد او تیرا گُناہ کرن ، کیوں جو کوئی اجیہا بندہ نئیں جیہڑا گُناہ نہ کردا ہوئے ، تے تُوں اوہنا ں نال رِنجھ ہو جاویں تے اوہناں نُوں دُشمن دے حوالے کر دیویں تے اوہ اوہناں نوں بندھی بنا دُور یا نیڑے اپنے دیس وِچّ لے جاوے۔ ⁴⁷۴۷۔ تے جے اوس ملک وِچّ جتھے اوہناں نُوں بندی بَنا کے رکھیا ہویا اے، اوہناں دا مَن بدل جاوے تے اوہ اپنوں جِتیاں ہویاں دے دیس وِچّ توبہ کرن تے تیرے اَگے فریاد کرن تے آکھن پئی اساں پاپ کِیتا اے، اساں بدی کیتی تے شرارت نال کَم لیا اے۔⁴⁸۴۸۔ تد جے اوہ اپنے ویریاں دے دیس وِچّ جنہاں اوہناں نُوں بندھی بَنایا اےتے اپنے سارے دِل تے اپنی ساری جان نال تیرے وَل پرتَن تے اوس اوس دیس وَل جیہڑا تُوں اوہناں دے پئو دادے نُوں دِتا اے تے اوس شہر وَل جنہوں تُوں چُن لیا اےتے اوس گھر وَل جیہڑا میں تیر ے ناں لئی بنایا اے، منہ کرکے تیر ے توں دُعا کرن ۔⁴⁹۴۹۔ تے تُوں اَسمان تُوں جیہڑا تیرے آرام دی تھاں اے، اوہناں دی دُعا تے فیریاد سُن لئیں تے اوہناں دی حمایت کریں۔ ⁵⁰۵۰۔ تے اپنےلوکا ں نُوں جنہاں تیرا پاپ کِیتا اےمعاف کر دیویں تے اوہناں دیِاں کُل خطاواں جیہڑیاں اوہناں توں تیرے خِلاف ہویاں ، معاف کردیویں تے اوہناں نوں ہرا دین والیاں نُوں اوہناں تے ترس کھان دی ترغیب دیویں۔⁵¹۵۱۔ کیوں جو اوہ تیرے لوک تے تیری میراث نیں جنہاں نُوں تُوں مصروں یعنی لوہے دی بھٹی وِچّوں کڈھ لیایا ۔ ⁵²۵۲۔ سو تیریاں آنکھیاں تیرے بندے دی فریاد تے تیری اُمت اسرائیل دی مِنّت وَل لگیاں رہن تاں جو جد کدی اوہ تیرے کولوں فریاد کرن، تُوں اوہناں دی سُنیں۔ ⁵³۵۳۔ کیوں جو تُوں اوہناں نوں جگ دِیاں کُل قوماں وِچّو ں چُن لیا اےتاں جو اوہ تیری میراث ہون جِویں پئی اے قادرِ مطلق خُداوند تُوں اپنے بندے مُوسیٰ دی راہیں فرمایا اے جد تُوں ساڈے پئو دادے مصروں کڈھ لیا یا۔⁵⁴۵۴۔ جدسلیمان خُداوند کولوں ایہہ کُل دُعاواں تے مِنتاں کر بیٹھا تے اوہ خُداوند دے مذبحے اَگوں ، جِتھے اوہ اپنے ہتھ اَسمان وَل پھیلا کے گوڈیاں بھار سی ،اُٹھ کھلوتا۔ ⁵⁵۵۵۔ تے کھلو کے اِسرائیل دی ساری جماعت نُوں اُچی آواز وِچّ ایہہ آکھ کے برکت دِتّی: ⁵⁶۵۶۔ خُدا دی حمد تے وڈّیائی ہووے جنہیں اپنی اُمت اِسرائیل نُوں امن تے آرام بخشیا اے جینج اوہنے وعدہ کیِتا سی تے کُل وعدے جیہڑے اوہنے اپنے بندے مُوسیٰ دی رائیں کیتے سَن سبھ دے سبھ پُورے ہو گئے۔⁵⁷۵۷۔ خُداوند ساڈا خُدا ساڈے نال رہوے جوِیں اوہ ساڈے پئو دادے دے نال رہیا۔ اوہ نہ کدی سانوں چھڈے ، نہ اپنے توں پرا ں کرے۔ ⁵⁸۵۸۔ ساڈے دِلاں نوں تیار کرے پئی اسی اوہدیاں کُل راہاواں تے ٹُریئے تے اُوہناں حُکماں ، فرماناں تے آئین نوں منئیے جیہڑے اوہنے ساڈّے پئو دادے نُوں دِتے سَن۔⁵⁹۵۹۔ کاش میریاں اے گلاں جیہڑیاں میں خُداوند سامنے اپنی فریاد وِچ رکھیاں نیں، دِنیں تے راتیں رب ساڈے خُداوند نیڑے رہن تاں جو اوہ ہر دہاڑے لوڑ دے مُطابق اپنے بندے تے اپنی اُمت اسرائیل دی حمایت کرے۔ ⁶⁰۶۰۔ تاں جو جگ دِیّاں کُل قوماں جان لین پئی خُداوند ہی رب اے۔ اوہدے باہج ہور کوئی نیئں۔ ⁶¹۶۱۔ پر اوہدے فرماناں دے مُطابق جِین تے اوہدے حُکم منن لئی تہاڈے دِل پَکا سدا خُداوند ساڈے خُدا دے تابع رہن جِویں ایس ویلے نیں۔⁶²۶۲۔ تد بادشاہ تے کُل بنی اسرائیل نے خُدادے حضور قُربانیاں چڑھایاں ۔ ⁶³۶۳۔ تے سلیمان نے خُدا دے اَگے سلامتی دِیاں قُربانیاں چڑھائیاں۔ جنہاں وِچّ بائی ہزار ڈھگےتے اِک لکھ وی ہزار بھیڈاں بکریاں سَن۔ اینج بادشاہ تے کُل اسرائیلیاں نے رَب دے گھر دی مُخصوصیت کِیتی۔⁶⁴۶۴۔ اوسے دِن بادشاہ نے خُدا دے گھر دے اگلے پاسے دے وِچکارلے حِصّے دی تقدیس کیتی تے اوتھے سوختنی قُربانیاں ، اَن دی قُربانیاں تے سلامتی دے زبیحاں دی چربی دیاں قُربانیاں چڑھائیاں کیوں جو خُداوند دے اَگے پَتل دا مذبح ایڈھا نِکا سی پئی اوہدے تے سوختنی قُربانیاں، اَن دیاں قُربانیاں تے سلامتی دیاں قُربانیاں دی چربی چڑھان جوگی تھاں کوئی نئیں سی۔⁶⁵۶۵۔ ایس طرح سلیمان نے تے اوہدے نال کُل بنی اسرائیل نے جیہڑے حمات دے بُوہے توں لے کے مصر دی وادی تک لوکاں دے اِک وڈے اَکٹھ دی صُورت وِچّ سَن، اوس ویلے اوہناں عید مَنائی۔ اوہناں ایہہ عید خُداوند اَگے سَت دِن تیک تے سَت دِن ہور یعنی کُل چوداں دِن منائی۔ ⁶⁶۶۶۔ تے اَگلے دِن اوہنے لوکاں نوں وِدیاں کر دِتا ۔ اوہناں بادشاہ نُوں مبارک دِتی تے اوہ اوس ساری نیکی لئی جیہڑی خُداوند نے اپنے بندے تے اپنی اُمت اسرائیل تے کیِتی، اپنے دَلاں وِچّ بڑے خُوش باش تے شاد ہو کے اپنے گھراں نُوں ٹُر گئے۔

9¹۱۔ تے جد سلیمان نے خُدا دا گھر تے شاہی محل بنا لیا تے اوہ سارا کُجھ جو کرنا ضروری سی، کر لیا۔ ²۲۔ تے خُداوند اوہنے دُجی وار وکھالی دِتا جِویں اوہ اوہنوں جِبعون وِچ وکھالی دِتا سی۔³۳۔ تے خُداوند نے اوہنوں آکھیا: تُوں میرے اَگے جیہڑی دُعا تے فریاد کِیتی اےاوہ میں سُن لئی اے تے میں تیرے بنائے ہوے گھر نوں پاک کیتا اے تاں جو میرا ناں اوہدے وِچّ سدا رہوے۔ میریاں آنکھاں تے میرا دِل سَدا اوتھے لگا رہے گا۔⁴۴۔ تے رہی تیر ی گل ، جے تُوں سچے دَل تے راستی نال میرے حضور ٹُریں جویں تیرا پئو داود ٹُر دا سی تے اوہ سبھ کریں جہدا میں حُکم دیاں تے میرے فرماناں تے قانوناں تے عمل کریں ⁵۵۔ تے میں تیرا شاہی تخت اِسرائیل اُتے سَدا قائم رکھاں گا جیہا میں تیرے پئو داود نال وعدہ کیِتا سی تے آکھیا پئی تیرے ٹبّر وَچّ تیرے تخت تے بہن لئی بندے دا کھاٹا نہ ہوئے گا۔⁶۶۔ پَر جے تُسی یاں تہاڈی اَل میرے توں منہ موڑ لوو تے میرے دِتے ہوئے فرماناں تےآئین عمل نہ کرو تے ہور معبوداں دی عبادت تے اوہناں اَگے سِجدے پین لگ پوو ⁷۷۔ تے میں اسرائیل نوں اوس دیس وِچوں جیہڑا میں اوہناں نُوں دِتا اے، کڈھ دیاں گا تے ایس گھر نُوں جیہڑا میں اپنے ناں لئی پاک کیتا ا ے اَکھاں توں دُور کر دیاں گا۔ فیر اَسرائیل تمام قوماں وِچّ اِک مثال تے مخول بن کے رہ جائےگا ۔⁸۸۔ تے پاویں ہن تے ایہہ گھر ودِھیا وکھالی دیندا اےپَر بعد وِچّ جیہڑا اوہدے کولوں لنگے گا حیران ہووے گا تے نِند کے آکھے گاپئی خُدا نے ایس دیس تے ایس گھر دے نال اجیہا ورتاو کیوں کیِتا؟ ⁹۹۔ تد لوک کہن گے کیوں جو اوہناں خُداوند اپنے رب نوں ، جیہڑا اوہناں دے پئو دادے نوں مُصروں کڈھ لیا اے، چھڈ دِتّا اے تے دُجّے معبوداں نوں مَن لیاتے اوہناں اَگے سجدہ تے اوہناں بندگی کرن لگے۔ ایس لئے خُداوند اوہنا ں تے ایہہ ساری مصیبت گھلی ایہہ۔¹⁰۱۰۔ تے وِیّاں وریاں بعد جنہاں دے وِچ سلیمان ایہہ دو عمارتاں یعنی خُداوند دا گھر تے شاہی محل بنا لیا ¹¹۱۱۔ تے اوہنے گلیل دے ویہ قصبے صُور دے بادشاہ حیرام نوں دے دِتے کیوں جو حِیرا م نےاوہنوں دیودار تے صنوبر دی لکڑ تے سونا جنھاں دی اوہناں فرمائیش کیتی سی، اَپڑیا سی۔¹²۱۲۔ پر جدحِیرام صُور توں اوہنا قصبیا ں توں جیہڑے سلیمان نے اوہنوں دِتے سَن ، ویکھن گیا تے اوہ اوہنوں پسند نہ آئے۔ ¹³۱۳۔ سو اوہنے اوہنوں پُوچھیا پئی، میرے ویر ایہہ کیہو جئے قصبے نیں جیہڑے تُو ں مینوں دِتے نیں؟ تے اوہنے اوہنا ں دا ناں کبُول دا دیس رکھیا تے اَج تک اوہناں دا اوہو ناں ایں۔ ¹⁴۱۴۔ تے حِرام نے بادشاہ لئی اِک سو ویہ قنطار سونا کھلیا۔¹⁵۱۵۔ تے سلیمان نے رب دا گھر ، اپنا محل ، مَلو (سہارا دین والیاں کنداں )، یروشلیم دی کند تے حُصور ، مجِدّو تے جزر نوں بنان لئی جیہڑے بیگاری بھرتی کیتے سَن اوہناں دی تفصیل ایہہ وے۔ ¹⁶۱۶۔ (مصر دے بادشاہ فرعون جزر تے حملہ کرکے قبضے چہ لے لیا تے اوہنوں ساڑ دِتّا ۔ اوہنے ایہدے کنعانی وسنیکاں نوں مار مُکایا تے فیر اوہنوں داج وِچّ اپنی اوس دھی نوں جیہڑی سلیمان دی بیوی سی ، دے دِتّا۔¹⁷۱۷۔ تے سلیمان نے جزر نوں فیر توں بنایا سی ) تے اوہنے ہیٹھلے بَیت حورُون ، ¹⁸۱۸۔ بعلات تے بیابان دے علاقے وِچّ تمر جیہے شہر بنوائے۔ ¹⁹۱۹۔ تے نالے اوہنے ذخیرہ کرن لئی کُل شہر، اپنے رتھاں تے گھوڑیاں لئی قصبے تے یروشلیم وِچّ ، لُبنان وِچّ تے کُل علاقے وِچّ جِدے تے اوہ راج کردا سی جو کُجھ وی بنوانا چاہیا، بنوا لیا۔²⁰۲۰۔ کُل لوک جیہڑے اموریاں ، حِتّیاں ، فرزّیاں ، حِوّیاں تے یبوسیاں (ایہہ قوماں اسرائیلی نئیں سنَ ) وِچوں باقی رہ گئے سَن۔ ²¹۲۱۔ یعنی اوہناں دی بچی ہوئی اولاد جنہاں نوں اسرائیلی نیست تے نابود نہ کرسکے ، اوہناں نوں سلیمان نے غلام بنا کے، وگاریاں چہ دھکے نال بھرتی کیِتا جِویں اَج تک اے۔²²۲۲۔ پَر سلیمان نے کسے اِسرائیلی نوں غلام نہ بنایا۔ سگھوں اوہ اوہدے فوجی سپاہی، سرکاری نوکر، اوہدے امیر، فوجی سردار تے اوہدے رتھاں تے رتھباناں دے سردار سَن۔²³۲۳۔ اوہ سلیمان دے مُنصوبیاں تے کم کرن والے وڈّے اوہدے دار وی سَن۔ پانج سو پنجاہ اجیہے عہدے دار سَن جیہڑے کم کرنے والے سیوکاں تے راکھے سَن۔²⁴۲۴۔ تے جد فرعون دی دھی داود دے شہر وِچوں اوس محل وِچّ جیہڑا سلیمان نے اوہدے لئی بنایا سی، آئی تے اوہدے بعد اوہنے محل نوں سہارا دین والے بنیرے بنائے۔²⁵۲۵۔ ہیکل بنان دا کم مُک جان دے بعد سلیمان ورّے وچّ تِن وَری اوس مذبح تے جیہڑا اوہنے خُداوند لئی بنایاسی، سوختی قُربانیاں تے سلامتی دیاں قُربانیاں چڑھاندا سی تے اوہناں دے نال خُداوند دے سامنے بخور پخاندا سی۔²⁶۲۶۔ تے سلیمان نےعصیون جابر وِچّ جیہڑا ادوم وِچّ قلزم دے سمندر دے کنڈے ایلوت دے نیڑے وے ، جہازاں بیڑا تیار کیِتا۔ ²⁷۲۷۔ تے حِیرام نے اپنے کامے گھلے جنہاں وِچّ ملّاح وی سَن جیہڑے سمندر نوں جان دے سَن تا ں جو اوہ سلیمان دے کامیاں دے نال بحری بیڑے وِچّ سیوا کرن۔ ²⁸۲۸۔ تے اوہ بحری سفر تے اوفیر گئے تے اوتھوں سلیمان بادشاہ لئی چار سو ویہ قِنطاراں سونا لے کے آئے۔

10¹۱۔ جد سبا دی رانی نے سلیمان دی مشہوری سُنی تے خُداوند دے ناں تے خُدا وند دے ناں دے نال اوہدے تعلق بارے سُنیا تے اوہ اوکھیاں بُجھا رتاں پاکے اوہناں آزمان آئی۔ ²۲۔ اوہ اِک وڈّے ٹولے سَنے یروشلیم اَپڑی۔ اوہدے اُونٹھ مسالیاں، واواہ چوکھےسونے تے مہنگے مہنگے نگاں نال لدے ہوئے سَن۔ اوہ سلیمان کول اپڑی تے اوہناں ساریاں گلاں بارے جیہڑیاں اوہدے دِل وِچّ سَن، اوہدے نال گل بات کِیتی۔³۳۔ سلیمان نے اوہدیاں ساریاں بُجھارتاں بُجھ لیاں کیوں جو بادشاہ لئی اوہناں نوں بُجھنا اُکا مُشکل نئیں سی۔ ⁴۴۔ تے جد سبا دی رانی نے سلیمان دی ساری حکمت تے اوہدے محل نُوں جیہڑا اوہنے بنایا سی، ⁵۵۔ تے اوہدے میز تے خُوراک نوں ، اوہدے نوکراں دے بہن اُٹھن ٹھنگ ، سیوا وِچّ حاضر رہن والیاں دِیاں وردیاں ، اوہدے ساقیاں نُوں تے اوہناں سوختنیاں قُربانیاں نُوں جیہڑیاں اوہنے خُداوند دی ہیکل وِچّ چڑہایاں ،ویکھیا تے اوہ ہکّی بکّی رہ گئی۔⁶۶۔ تد اوہنے بادشاہ نُوں آکھیا پئی تے وڈّے کماں تے تیری حِکمت بارے جیہڑی دَس مینوں اپنے دیس وِچّ پئی سی اوہ سچی نکلی اے۔ ⁷۷۔ پَر مینوں ایناں گلاں تے اوہدے تک پَک نہ ہویا جد تک میں آکے آپ سب کُجھ اپنیاں اَکھاں نال ویکھ نہ لیا۔ تے سچ مُچ مینوں تے ایناں گلاں دا اَدھ وی دَسیا نیئں سی گیا۔ کیوں جو تیرے حِکمت تے تیرے مال و اسباب دی فر اوانی اوس خُبر توں جیہڑی میرے کَنی پئی اوہدے توں کِدھرے ودّھ کے اے۔⁸۸۔ تیرے لوک کِڈھے کرماں والے نیں! تے تیرے اہلکار کِڈھے بختاں والے نیں۔ جہڑے سدا تیرے اَگے کھلوتے رہوندے نیں تے تیری کولوںسیانیاں گلاں سُن دے!۔ ⁹۹۔ خُداوند تیر ربّ دی حمد تے وڈیائی ہووے جنہیں تیتھوں خُوش ہوکے تینوں اِسرائیل دے تخت تے باہیا اے۔ تے اسِرائیل نال اپنے اَزلاں دے پیار دے سببوں اوہنے نیاں قائم رکھن لئی تینوں بادشاہ بنایا اے۔¹⁰۱۰۔ تے اوہنے بادشاہ نُوں اِک سو ویہ قنطاراں سونا ، چوکھے مَسالےتے مہنگے مہنگے نَگ دِتّے۔ اینے چوکھے مسالے فیر کدی نہ آئے جنہیں سبا دی رانی نے سلیمان بادشاہ نُوں دِتے۔¹¹۱۱۔ حِیرام دے سمندری جہاز اوفیروں سونے لیائے تے اوتھوں اوہ صندل دی لکڑی تے مہنگے منگے نَگ وی لیائے۔ ¹²۱۲۔ تے بادشاہ نے صندل دی اوس لکڑی نوں خُدادی گھر لئی تے اپنے محل دے تھماں تے موسیقاراں لئی سِتار اں تے بربطاں بنان لئی ورتیا۔ تے اوس دیہاڑے پِچھوں صندل دی اینی لکڑی فیر کدی نہ لائی گئی تے نہ ویکھالی دِتی۔¹³۱۳۔ تے سلیمان بادشاہ نے سبا دی رانی اوہ سب کُجھ دِتا جیہڑا اوہنے چاہیا تے منگیا تے ایہہ اوہدے علاوہ سی جیہڑا اوہنے اپنی شاہانہ فیاضی نال اوہنوں دِتا سی۔ فیر اوہ اپنے نوکراں چاکراں دے نال اپنے دیس پَرت گئی۔¹⁴۱۴۔ جیہڑا سونا سلیمان نُوں ہر ورّے مِلدا سی اوہدا بھار چھ سو چھیاٹھ قِنطاراں سی۔ ¹⁵۱۵۔ پَر اوہدے چہ اوہ سونا نئیں سی جیہڑا اوہ سوداگراں تے بیو پاریاں کولوں چُنگی دے طور تے تے عرب دے کُل بادشاہواں تے دیس دے صوبے داراں کولوں مالیے دے طور تے وصول ہوندا سی۔¹⁶۱۶۔ تے سلیمان بادشاہ نے سونا گھڑ دو سَو وڈیاں ڈھالاں بنایاں تے ہر ڈھال وِچّ چھ سو مِثقالاں سونا لَگّا۔ ¹⁷۱۷۔ تے اوہنے گھڑے ہوے سونے دیاں تِن سو نِکیاں ڈھالاں وی بنایاں تے ہر ڈھال وِچّ ڈیڑھ سیر سونا لَگّا۔ تے بادشاہ نے اوہناں نوں لُبنان دے جنگل والے محل وِچّ دھریا۔¹⁸۱۸۔ فیر بادشاہ نے ہاتھی دَند دا اِک وڈا تخت بنایا جِدے وِچّ پاسے دے سونے نال پچکاری کیِتا ہویا سی۔ ¹⁹۱۹۔ تے اوس تخت دیاں چھ پوڑیاں سَن تے اوہدے پچھلا حصّہ اُتوں گول سی تے بہن والی تھاں دے دوہنواں پاسے ہتھیاں دِیّاں ٹیکاں سَن۔ تے ہر ٹیک دے کول اِک شیر کھلوتا سی۔ ²⁰۲۰۔ تے پوڑیاں دے آسے پاسے باراں شیر سَن یعنی چھ اِک پاسے تے چھ دُجّے پاسے۔ کسے ہور بادشاہی وِچّ ایہدے وانگ کُجھ وی نیئں بنایا گیا سی۔ تے سلیمان بادشاہ دے سارے پیالے تے جام سونے دے سَن ۔۔۔ چاندی دا کُجھ وی نیئں سی کیوں جو سلیمان دے دیہاڑیاں وِچّ اوہدی کوئی قدر نیئں سی۔²¹²²۲۲۔ تے بادشاہ دے کول سمندر وِچّ حِیرام دے جہازاں دے علاوہ بیوپاری جہازاں اِک بحری بیڑا وی سی، جیہڑا ہر ترّجے ورّے سونا ، چاندی ، ہاتھی دند، بندر تے مور لے کے واپس آوندا سی۔²³۲۳۔ سلیمان بادشاہ نوں دولت تے حکمت دے لحاظ دُنیا دے کُل بادشاہاں تے فوقیت ملی ہوئی سی۔ ²⁴۲۴۔ تے کُل دُنیا اوہدے حضُور وِچّ آ کھلون دی تمنا رکھد ی سی تاں جو اوس حِکمت نوں جیہڑی خُدا نے اوہدے دِل چہ پائی سی، سُنے۔ ²⁵۲۵۔ لوک ورّے دے ورّے آوندے رہندے سَن تے جیہڑا آوندا کوئی نہ کوئی نذر یعنی چاندی تے سونے دیاں شیواں، لباس، ہتھیار، مسالے، گھوڑے تے خچر نال لے کے آوندا۔²⁶۲۶۔ سلیمان نے رتھ تے گھوڑے اَکٹھے کیِتے۔ اوہدے کول اِک ہزار چار سو رتھ تے بارہ ہزار گھوڑے سَن جیہڑے اوہنے رتھاں دے شہراں تے یروشلیم وِچّ اپنے کول رکھے۔ ²⁷۲۷۔ تے بادشاہ نے چاندی نوں یروشلیم وِچّ اینا عام کر دِتا جِویں پتھر تے کند نوں ایس وادھے نال جِویں پہاڑ دے گھیر وِچّ گُولر دے درخت۔²⁸۲۸۔ سلیمان دے گھوڑے مصروں تے قوعوں منگائے جاندے سَن ۔شاہی سوداگر اوہناں نوں قوعیوں خریددے سَن ۔ ²⁹۲۹۔ اوہ مِصروں اِک رتھ چھ سو مِثقالاں تے اِک گھوڑا اِک سو پنجاہ مِثقالاں چاندی وِچّ خرید کے لے آوندے سَن۔ اوہ اوہناں نوں حِتّیاں تے آرامیاں دے کُل بادشاہاں نوں وی گھل دے ہوندے سَن۔

11¹۱۔ سلیمان بادشاہ فرعون دی دھی دے علاوہ وی بڑیاں اوپر یاں زنانیاں یعنی موآبیناں ، عمونناں ، ادومناں ، صَیدانناں تے حِتناں نال پیار کرن لگ پیا۔ ²۲۔ ایہہ اوہناں قوماں دیاں سَن جنہاں بارے رَبّ نے اِسرائیل نوں آکھیاسی پئی تُسیں اوہناں نوں بیاہیا جے کیوں جو اوہ تُہاڈے دِلاں نوں پکا اپنے دیوتیاں ول پھیر دین گئیاں ۔ تاں وی سلیمان اوہناں ہی دے عشق دے گُن گان لگ پیا۔³۳۔ اوہدے گھر وِچّ سَت سو بیویا ں سَن جیہڑیاں شاہی ٹبراں توں سَن تے تَن سو گولیاں سَن تے اوہدیاں بیویاں نے اوہنے کراہے پا دِتا۔ ⁴۴۔ کیوں جو جد سلیمان بُڈھا ہو گیاتے اوہدیاں بیویاں نے اوہدے دِل نوں اوپرے دیوتاں وَل پھیر دِتاتے اوہدا دِل رَب پُورا وفادار نہ رہیا جویں اوہدے پئو داود دا رہیا سی۔⁵۵۔ کیوں جو اوہ صیدانیِاں دی دیوی عستارات تے عمُونیاں دے بوہت مکُروہ دیوتا مولک دے پِچھے چلن لگ پیا۔ ⁶۶۔ سو سلیمان نے رَبّ دی نظر وِچ بدی کیتی۔ اوہنے سچے دِلوں رَبّ دی پیروی نہ کیتی جِنج اوہدے پئو داود نے کیتی سی۔⁷۷۔ تے سلیمان نے یروشلیم دے چڑھ دی لامے پہاڑی تے موآب دے بوہت ہی نفرت جوگے دیوتا، کموس لئی تے عمونیاں دے ڈاھڈے نفر ت جوگے مولک لئی اِک اُچا تھاں بنایا۔ ⁸۸۔ تے اینج ہی اوہنے اپنیاں کُل زنانیاں لئی کیتاجیہڑیاں اپنے دیوتیاں دے حُضور بخُور پخاندیاں سَن تے قُربانیاں چڑھاندیاں سَن۔⁹۹۔ تے خُداوند سلیمان توں رُس پیاکیوں جو اوہدا دِل خُداوند اِسرائیل دے ربّ توں جیہڑا دو وار اوہنوں وکھالی دِتا سی ، پھِر گیا سی۔ ¹⁰۱۰۔ بھاویں اوہنے سلیمان نوں دُجے دیوتیاں دی پیروی توں ڈَکیاہویا سی پر سلیمان نے خُداوند دے حُکم نوں نہ منیا۔¹¹۱۱۔ ایس لئی خُداوند نے سلیمان نوں آکھیا پئی کیوں جو تیرا سبھا اجیہا اے تے توں میرے عہد تے میرے آئین نوں جنہاں دا میں تینوں حُکم کیتا سی، نئیں منیا، ایس لئی میں ایس بادشاہی نوں پکا تیرے توں کھو کے تیرے ہیٹھلیاں وِچوں اِک نوں دے دیاں گا۔ ¹²۱۲۔ تاویں تیرے پئو داود لئی تیرے جیوندے جی اینج نہ کراں گا سگھوں جد بادشاہی تیرے پُتر دے ہتھ وِچّ ہووے گی تد اوہنوں کھواں گا۔ ¹³۱۳۔ تاویں میں اوہدے کولوں کُل بادشاہی نہ کھوواں گا سگھوں اپنے بندے داود دے لئی تے یروشلیم دے لئی جنہوں میں چُنیا اے، اوہنے بس اِک قبیلے تے راج کرن دیاں گا۔¹⁴۱۴۔ فیر خُداوند نے ہَددَادومی نوں جیہڑا ادوم دے شاہی ٹبر وِچوں سی ، سلیمان دا ویری بنا کے کھلاریا۔ ¹⁵۱۵۔ ایدُوں پیلاں جدوں داود دے ادوم نال جنگ وِڈی ہوئی سی تے فوج دے آگُو ، یوآب نے جیہڑا مُردے دبن گیا سی، ادوم دے کُل بندیاں نُوں مار مُکایا۔ ¹⁶۱۶۔ یُوآب تے کُل اسرائیلی چھے مہینے تیک اوتھے رہے ایتھوں تک پئی اوہناں نے اُدوم دے سارے بندیاں نوں مار مُکایا۔ ¹⁷۱۷۔ پر ہَددَ جیہڑا اوس بس مُنڈا جیہاسی، کُجھ ادومی کامیاں دے نال جیہڑاوہدے پئو دے کامے سَن، مَصر وَل بھج گیا۔¹⁸۱۸۔ اوہ مِدیانوں روانہ ہوے تے فاران وَل گئے تے فیر فرعونیاں نوں اپنے نال لے کے مِصر دے بادشاہ ، فرعون کول ٹُر گئے جنہے ہَددَ نوں اِک مکان تے بھنویں دِتی تے اوہنوں سامان اُپڑایا۔ ¹⁹۱۹۔ تے فرعون ہَددَ توں اینا خُوش ہویا پئی اوہنے اپنی بیوی رانی تخفنیس دی بہن اوہدے نال بیاہ دِتی۔²⁰۲۰۔ تے تخفنیس دی بہن توں اوہدا پُتر جُنوبت جمیا جِدی شاہی محل وِچّ تحفنیس نے پالنا کیتی تے اوہ ااوتھے فرعون دے اپنے بالاں نال رہیا۔ ²¹۲۱۔ تے ہَددَ نے جدوں اوہ مصر وِچ سی، سنیا پئی داود اپنے پئو دادے نال سو گیا اے تے فوج دا آگُو یُوآب وی مَر گیا اے تے اوہنے فرعون نوں آکھیا کے مینوں اجازت دے پئی میں اپنے دیس نوں ٹُر جاواں۔ ²²۲۲۔ فرعون نے پُچھیا پئی ایتھے تینوں کاہد ی تھوڑ اے پئی تُوں اپنے دیس نوں واپس جانا چاہنا ایں؟ ہَددَ نے آکھیا پئی کسی چیز دی نئیں۔ تاویں توُں مینوں کسے طرح سہی، جان تے دے!۔²³۲۳۔ ربّ نے اِلیدع دے پُتر رِزون نوں سلیمان دی مخالفت وچّ کھلار دِتاجیہڑا اپنے مالک ، ہَددَ عزر ، ضُوباہ دے بادشاہ دے کولوں بھج آیا سی۔ ²⁴۲۴۔ تے جدوں داود نے ضُوباہ دیاں فوجاں نوں مار مُکایا تے اہنوے کُجھ ابندیاں نُوں اپنے دوالے جمع کرلیا تے باغیاں دے ٹولے د ا آگُو بن بیٹھا تے اوہ باغی دمشق چلے گئے تے اوہتھے بس گئے تے اپنا راج اوتھے قایم کیتا۔ ²⁵۲۵۔ جد تک سلیمان جیوندا رہیا، رِزون ، اسرائیل دا ویر ی ہی بنا یا رہیر ا۔²⁶۲۶۔ تے نِباط دے پُتر یُربعام نے وی بادشاہ دے خُلاف بغاوت کر دِتی۔ اوہ سلیمان دے کامیاں وِچوں اِک سی جیہڑا صرِیدہ دا افرائیمی سی تے اوہدی ماں دا ناں صَروعہ سی جیہڑی رنڈی سی۔ ²⁷۲۷۔ بادشاہ دے خلاف اوہدی بغاوت دا حال اینج وے: سلیمان نے مِلّو دا قلعہ (کوٹ) اُساریا تے اپنے پئو دے شہر دی ولگن دے مورے بھرے۔²⁸۲۸۔ یُربعام بڑا پجدا سی ۔ جد سلیمان بادشاہ نے ویکھیا پئی اوس جنے نے اپنا کم چنگی طرح نبیڑلیا اے تے اوہنے اوہنے یُوسُف دے ٹبر دے مزدوراں دا مُختار بنا دِتا۔ ²⁹۲۹۔ اویس ویلے جدوں یُربعام ، یروشلیموں باہر جا رہیا سی تے راہ وِچّ اوہنوں سَیلا دا نبی اخیاہ ٹکریا جنے نویِں چادر لئی ہوئی سی تے اوہ باہر میدان وِچّ دونویں اکلے سَن ۔ ³⁰۳۰۔ اخیاہ نے اوس نویِں چادر نوں جیہڑی اوہنے لئی ہوئی سی، ہتھ وِچ پھڑ لیا تے اوہدے بارہ ٹوٹے کر دِتے۔³¹۳۱۔ فیر اوہنے یُربعام نوں آکھیا پئی دَس ٹوٹے اپنے لئی رکھ لے کیوں جو خُداوند اسرائیل دا رب اینج فرماندا اے: ویکھ میں سلیمان دی بادشاہی لے کے اوہدے ٹوٹے کرن والا ہاں۔ ³²۳۲۔ پر اپنے بندے داود تے یروشلیم شہر د ے لئی جنہاں نوں میں اسرائیل دے کُل قبیلیاں وِچوں چُن لیا اے ،اوہدے کول بس اِک قبیلہ رہوے گا۔ ³³۳۳۔ میں اینج ایس لئی کراں گاکیوں جو اوہناں مینوں چھڈ دِتا اےتے صیدانیاں دی دیوی عستارات ، موآبیاں دے دیوتا، کموس تے عمونیاں دے دیوتا ، مولِک نوں پُوجیا اے۔ اوہ نہ تے میریاں راہواں تے چلے نہ اوہ جیہڑا میری نظر وِچّ چنگا اےتے نہ ہی میرے آئین تے قانوناں نوں منیاجویں سلیمان دا پئو داود من دا سی ۔³⁴۳۴۔ پر میں سلیمان دے ہتھوں ساری بادشاہی نہ لواں گا سگھوں اوہنوں اپنے چُنے ہوئے سیوک داود دے پاروں جنہں میرے حُکماں تے آئین تے عمل کیتا، ساری حیاتی تیک حاکم بنائی رکھاں گا۔ ³⁵۳۵۔ میں داود دے پُتر دے ہتھوں بادشاہی لے لواں گا تے دَس قبیلے تینوں دے دیواں گا۔ ³⁶۳۶۔ میں داود دے پُتر سلیمان نوں صرف اِک قبیلہ دیواں گا تاں جو میرے بندے داود دا دِیوا میرے اَگے یروشلیم وچ یعنی اوس شہر وِچ جنہوں میں اپنا ناں رکھن لئی چُنیا، سدا تیک بَلدا رہوے۔³⁷۳۷۔ تے رہی گل تیری، تے میں تینوں لے لواں گا تے تُوں جِویں تیرا دِل چاہے گا ، ساریاں تے راج کریں گا تے اسرائیل اُتے بادشاہ ہویں گا۔ ³⁸۳۸۔ تے جے تُوں اوہ ہو کریں جِدا میں تینوں حُکم دیاں تے میرے راہواں تے چلیں تے میر ے بندے داود وانگ میرے آئین تے حُکماں نوں من دے ہوئے اوہ ہو کریں جیہڑا میری نظر وِچّ بھلا اے تے میں تیرے نال رہواں گا تے تیرے لئی اِک پکا شاہی ٹبر قائم کراں گا جِویں میں داود لئی کِیتا تے اِسرائیل نوں تیرے حوالے کر دیاں گا۔ ³⁹۳۹۔ تے میں داود دی پیڑی نوں ایہدے سببوں دُکھ ضُرور دیاں گا پر سدا تیک نیئں۔⁴⁰۴۰۔ سلیمان نے یُربعام نوں مارن دا چارہ کِیتا پر یُربعام مِصر نوں سیساق کول نس گیا جیہڑا اوہدا بادشاہ سی تے سلیمان دے مرن تیک اوتھے ہی رہیا۔⁴¹۴۱۔ تے کی سلیمان دی حُکومت دے دُجے واقعے یعنی سارا کُجھ جو اوہنے کِیتا اوہ تے اوہدیاں سیانیاں گلاں سلیمان دی تاریخ وچّ نیئں لکھیاں ہویاں؟ ⁴²۴۲۔ سلیمان نے یروشلیم وِچّ کُل اِسرائیل تے چالی ورّے راج کِیتا۔ ⁴³۴۳۔ فیر اوہ اپنے پئو دادے نال سو گیاتے اپنے پئو داود دے شہر وِچّ دفنایا گیا۔ تے اوہدا پُتر رُحبعام اوہدی تھاں بادشاہ ہویا۔

12¹۱۔ تے رحُبعام سکِم ول ٹُر گیا کیوں جو کُل اسرائیلی اوہنوں بادشاہ بنان لئی اوتھے اَپڑے ہوئے سَن ۔ ²۲۔ جد نِباط تے پُتر یُربعام نے ایہہ سُنیا(اوہ اجہیے تیک مصر وِچّ سی جتھے اوہ سلیمان توں پناہ لین لئی نس گیا سی) تے اوہ مصروں واپس آیا۔³۳۔ سواوہناں نے یربُعام نوں سدیا تے اوہ اَسرائیل دی ساری جماعت دے نال رحُبعام کول گئے تے اوہنوں آکھیا پئی ⁴۴۔ تیرے پئو نے ساڈے تے بھارا جُولا دھر دِتا سی۔ پر ہُن تُوں اوس ڈاڈی سیوا دے بھار تے بھارا جُولا جیہڑا اوہنے ساڈے اُتے دھریا ہویا سی ، ہولا کردے تے اسیں تیری سیوا کراں گے۔ ⁵۵۔ رحُبعام نے آکھیا پئی تُسی ٹُر جاو تے ترے دیہاڑیاں بعد تُسی فیر میرے کول آیا جے۔ سو لوکی ٹُر گئے۔⁶۶۔ فیر رحُبعام بادشاہ نے اوہناں وڈیریاں نال جیہڑے اوہدے پئو سلیمان دی حیاتی وِچ اوہدی سیوا وِچ کھلوتے رہندے سَن ، صلاح کیتی تے اوہناں نُوں پُوچھیا پئی اوہناں لوکاں نوں جواب دین لئی تُسیں مینوں کی صلاح دیندے اوہ ؟ ⁷۷۔ اوہناں نے آکھیا پئی جے اَج دے دیہاڑے توں قوم دے سیواک وانگ اوہناں نال سبھہا کریں گا تے اوہناں نوں نرمی نال جواب دیویں گاتو اوہ سدا لئی تیرے گولے بن جان گے۔⁸۸۔ پر رحُبعام نے اوہناں وڈیریاں دے مشورے نوں نہ مَنیا تے اوہناں جوان مرداں نال صلاح کیتی جیہڑے اوہدے نال جمے پلے سَن تے ہُن اوہدے کامے سَن ۔ ⁹۹۔ اوہنے اوہناں نوں پوچھیا پئی تہاڈی کی صلاح اے؟ اسیں ایناں لوکا ں نوں کی جواب دئیے جیہڑا ایہہ آکھدے نیں اوہ جُولا جیہڑا تیرے پئو نے ساڈے تے دھریا، ہولا کردے۔¹⁰۱۰۔ اوہناں جواناں نے جیہڑے اوہدے نال جمے پلے سَن اوہنوں آکھیا پئی ایناں لوکاں نوں جِنہاں تینوں آکھیا اے پئی تیرے پئو نے ساڈے تے بھارا جُولا (پنجالی ) تھریا پر تُوں ساڈا جُولا (پنجالی) ہولا کر دے، ایہہ دَس پئی میری چیچی میرے پئو دے لک توں وی موٹی اے۔ ¹¹۱۱۔ میرے پئو نے تے تہاڈے اُتے بھارا جُولا تھریا پَر میں اوہنوں ہور بھارا کر دیاں گا۔ میرے پئو نے تے تہانوں کوڑیاں دی سزا دِتی پَر میں تہانوں بُچھو لڑان دی سزا دیاں گا۔¹²۱۲۔ تے تِن دِ ن بعد یربُعام تے باقی سارے لوک مُڑ کے رحُبعال کول آئے جویں بادشاہ نے فرمایا سی پئی تِن دیہاڑیاں وِچّ میرے کول واپس آیا جے۔ ¹³۱۳۔ تے بادشاہ نے لوکاں نوں ڈاڈا جواب دِتاتے جیہڑی صلاح وڈیریاں دِتی سی اوہ نہ منی۔ ¹⁴۱۴۔ اوہنے جواناں دی صلاح من لئی تے آکھیا پئی میرے پئو نے تہاڈا جوا بھارا کیتا ، میں اوہنوں ہور بھارا کراں گا۔ میرے پئو تہانوں کوڑیاں دی سزا دِتی ، میں تہانوں بِچھو لڑا کے سزا دیاں ۔¹⁵۱۵۔ اینج بادشاہ نے لوکاں دی گل نہ سُنی کیوں جے اے سب کُجھ خُدا ولوں ہو ریا سی تاں جو اوہ اپنی گل جیہڑی اوہنے اخیاہ سَلونی دے راہیں نِباط دے پُتر یربُعام نوں آکھی سی ، پوری کرے۔¹⁶۱۶۔ تے جد کُل اسرائیل نے ویکھیا پئی بادشاہ نے اوہناں دی نہ سُنی تے اوہناں بادشاہ نوں آکھیا پئی: داود وِچّ ساڈا کی حصہ اے تے یسّی دے پُتر وِچّ کی حصہ اے؟ اے اِسرائیل ! اپنیاں جُھگیاں نوں ٹُر جاو! تے اے داود تُوں اپنا گھر سانبھ! سو اِسرائیلی گھرو گھری ٹُر گئے۔ ¹⁷۱۷۔ پر یہوداہ دے قصبیاں وِچّ رہن والے اِسرا ئیلیاں تے رحُبعام فیر وی راج کردا رہیا۔¹⁸۱۸۔ فیر رحُبعام بادشاہ نے ادورام نوں گھلیا جیہڑا وگاریاں دا آگو سی پر کُل اِسرائیل نے اوہنوں سنگسار کرکے جانوں مار دِتا تے رحُبعام بادشاہ چھیتی چھیتی اپنے رتھ تے چڑھ گیا تے بچ بچا کے یروشلیم ول نس گیا۔ ¹⁹۱۹۔ سو اِسرائیل ، داود دے ٹبر توں باغی ہو گیا تے اَج تک اے۔²⁰۲۰۔ جد اسرائیل نے سُنیا پئی یربعام مُڑ آیا اےتے اوہنوں اَکٹھ وِچّ سدیا تے کُل اسرائیل دا بادشاہ بنایا۔ بس یہوداہ دا قبیلہ ہی داود دے ٹبر دا وفادار رہیا۔²¹۲۱۔ جدوں رحبُعام یروشلیم اَپڑیا تے اوہنے یہوداہ دے کُل ٹبر تے بِن یمین دے قبیلے دے اِک لکھ اَسی ہزار جنگی مرد اکٹھے کیتے تاں جو اسرائیل دے ٹبر نال جنگ کرکے سلیمان دے پُتر رحُبعام لئی بادشاہی فیر لے لئی جا وے۔²²۲۲۔ پَر خُدا دے بندے سمعیاہ کول ایہہ سنیہا آیا ²³۲۳۔ پئی یہوداہ دے بادشاہ سلیمان دے پُتر رحُبعام نوں تے یہوداہ تے نِنیمین دے کُل ٹبر نوں تے دُجے لوکاں نوں یہہ آکھ پئی ²⁴۲۴۔ خُداوند اینج فرماندا اے پئی اپنے اسرائیلی بھراواں نال لڑن لئی لشکر نہ بناو سوگھوں تہاڈے وِچّوں ہر کوئی گھروگری ٹُر جاوئے کیوں جو ایہہ میرا بندوبست اے۔ جِویں خُدا نے حُکم دِتا سی اوہناں خُدا دا حُکم من لیاتے گھروگھری ٹُر گئے ۔²⁵۲۵۔ فیر یربُعام نے افرائیم دے پہاڑی علاقے وِچّ سِکم نوں قلعہ بند کیتا تے اوتھے رہن لگا تے اوتھوں باہر جاکے اوہنے فنوایل نوں اوساریا۔ ²⁶۲۶۔ تے یربُعام نے اپنے دِل وِچّ آکھیا پئی اینج لگدا اے بادشاہی فیر داود دے ٹبر کول ٹُر جائے گی۔ ²⁷۲۷۔ جے اے لوکی یروشلیم وِچ خُدا دے گھر وِچّ قربانی چڑھان جان کرن گے تے اوہناں دے دِل فیر اپنے مالک رحُبعام وَل ، یہوداہ دے بادشاہ دا حُکم من لئی تیا ر ہو جان گے۔ اوہ مینوں قتل کردین گے تے رحُبعام بادشاہ وَل ٹُر جان گے۔²⁸۲۸۔ ایس لئی بادشاہ نے صلاح لین دے بعد سونے دے وچھے بنائے تے لوکاں نوں آکھیا پئی تہاڈے لئی یروشلیم جانا اوکھا اے۔ اے اسرائیل ، تیرے دیوتے جیہڑے تینوں مصروں کڈھ لے آئے اے ہو ہی نیں ۔ ²⁹۲۹۔ تے اِک نوں اوہنوں بَیت ایل وِچّ گَڈیا تے دُجے نوں دان وِچّ ۔ ³⁰۳۰۔ تے ایہہ گل گناہ دا سبب بن گئی کیوں جو ایس وچھے نوں پُوجن لئی دان جیہی دُور دُراڈی تھاں تے وی جان لگ پئےجِتھے اوہ بُت گڈیا گیا سی ۔³¹۳۱۔ تے یربُعام نے اُچے تھاواں تے مندر اُسارے تے جیہڑے لوک لاوی دے نسل وِچوں نیئں سَن اوہناں وِچوں کاہن بھرتی کیتی۔ ³²۳۲۔ تے اوہنے اَٹھویں مہینے دی پندرہ تاریخ نوں اِک عید شروع کر دِتی جنج دی عید یہوداہ وِچّ منائی جاندی سی تے مذبحے تے جیہڑاں اوہنے بیت ایل وِچ اُساریا سی، دونواں بچھڑیاں لئی جیہڑے اوہنے بنائے سَن، قُربانیاں چڑھایاں۔ تے بیت ایلؔ وِچ اُچیاں تھاواں لئی جیہڑیاں اوہنے بنایاں سَن کاہن بَھرتی کیتے۔³³۳۳۔ تے اَٹھویں مہیںے دے پندرھیوں دیہاڑے جیہڑا مہینہ اوہنے آپ معیّن کِتیاسی اوہ بیت ایلؔ دے مذبحے اُتے جیہڑا اوہنے بنایا سی چڑھیا۔ تےاوہنے اسرائیلیاں لئی عید مَتھ دِتی تے بخور پخان لئی مذبح دے کول چلا گیا۔

13¹۱۔ جد یربُعام بخُور پخان لئی مذبحے کول کھلوتا سی تے خُدا دے حُکم نال اِک ربّ دا بندہ یہوداہ توں بیت ایل آیا۔ ²۲۔ تے اوہ خُدا دے حُکم نال مذبحے دے خِلاف چِلک کے آکھن لگا: اے مذبحیا، اے مذبحیا! خُداند اینج فرماندا اے پئی داود دے ٹبر وِچّ یُوسیاہ ناں دا اِک مُنڈا جمے گا۔ اوہ تیرے تے، اُچیاں تھاواں دے کاہناں دی قُربانی چڑھائے گا جیہڑے ایس ویلے بخور پخا رہیے نیں۔ تے تیرے اُتے بندیاں دیا ں ہڈیاں ساڑیاں جان گئیاں۔ ³۳۔ تے اوسے دیہاڑے اوس رب دے بندے نے اِک نشان دِتا تے آکھیا پئی اوہ نشان جیہڑا ربّ نے دَسیا اے ایہہ وے کہ مذبحہ پاٹ جاوے گا تے جیہڑی سوا اوہدے اُتے وے ڈِگ پوے گی۔⁴۴۔ تے اوس رب دے بندے نے بیت ایل اوس مزبحے دے خَلاف چِلک کے جو کُجھ آکھیا سی جد یربُعام بادشہہ نے سُنیاتے اوہنے مذبحے توں اپنے ہتھ ودھا کے آکھیاپئی ایہنوں پھڑ لووہ! پَر جیہڑا ہتھ اوہنے ربّ دے بندے وَل ودھایا سی ، سُکھ گیا ایس لئی اوہ اوہنوں واپس نہ کِھچ سکیا۔ ⁵۵۔ تے رب دے بندے دے اوس نشان دے مطابق جیہڑا اوہنے ربّ دے حُکم نال دِتا سی، اوہ مذبح پاٹ گیاتے اوہدے سوا ڈِگ پئی۔⁶۶۔ فیر بادشاہ نے رَبّ دے بندے نوں آکھیا پئی خُدواند اپنے ربّ کولوں میرے لئی فریاد کر تے میرے لئی دعا کر پئی میرا ہتھ ٹھیک ہو جاوے۔ سو ربّ دے بندے نے خُدا اَگے شفاعت کیتی تے بادشاہ دا ہتھ چنگا ہو گیا یعنی پہلا ورگا ہوگیا۔ ⁷۷۔ تے بادشاہ نے اوس ربّ دے بندے نوں آکھیا پئی میرے نال گھر چل تے روٹی کھا تے میں تینوں انعام وی دیاں گا۔⁸۸۔ پَر اوس مردِ خُدا نے بادشاہ نوں آکھیا پئی بھانویں تُوں اپنی ادھی جائداد وی مینوں دینا چاہویں تاویں نہ تے میں تیرے نال جاواں گا تے نہ ہی ایتھے روٹی کھاواں گاتے نہ ہی پانی پیواں گا۔ ⁹۹۔ کیوں جو خُدا دے کلام دی راہیں مینوں پکی کیتی گئی سی پئی روٹی کھاویں تے نہ پانی پی ویں ، نہ اوس راہوں واپس پرتیں جس راہے تُوں گیا سیں ۔ ¹⁰۱۰۔ سو اوہ دُجے راہے واپس پرت گیا تے جِس راہے بیت ایل آیا سی اوہدے توں واپس نہ گیا۔¹¹۱۱۔ تے بیت ایل وِچّ اِک بُڈھا بنی رہندا سی جدِے پُتراں نے آکے اوہ سارے کم جیہڑے اوہدن اوس ربّ دے بند ے اوتھے کِیتے سَن، اوہنوں دَسے تے جو کُجھ اوہنے بادشاہ نوں آکھیا سی اوہ اپنے پئو نوں دسیا۔ ¹²۱۲۔ اوہناں دے پئو اوہناں نوں پُچھیا پئی اوہ کہیڑے راہے گیا اے؟ تے اوہدے مُنڈیاں نے اوہنوں اوہ راہ وکھائی جِدے توں یہوداہ توں آن والا رَبّ دا بندہ واپس گیا سی۔ ¹³۱۳۔ تے فیر اوہنے اپنیا ں پُتراں نوں آکھیا میرے لئی کھوتے تے پلاناں پا دئیو تے اوہ اوہدے تے بہہ گیا۔¹⁴۱۴۔ تے اوس ربّ دے بندے مگر گیا تے اوہنے بلوط دے اِک رُکھ تھلے بیٹھیا ویکھیا۔ اوہنے اوہنوں پُچھیا پئی کی تُوں ہی اوہ ربّ دا بندہ ایں جیہڑا یہوداہ توں آیا سی؟ اوہنے آکھیا آ ہو، میں ہی ہاں۔ ¹⁵۱۵۔ تد اوس نبی نے اہنوں آکھیامیرے نال گھر چل تے روٹی کھا۔ ¹⁶۱۶۔ پَر اوس رَب دے بندے نے آکھیا پئی میں پرت کے تیرے نال نئیں جا سکدا تے نہ ہی تیرے نال ایس تھاں تے روٹی کھا سکنا نہ پانی پی سکنا ہاں۔ ¹⁷۱۷۔ کیوں جو رَبّ دے کلام نے مینوں حُکم کیِتا اےپئی تُوں اوتھے روٹی پانی نہ کھاویں پی ویں تے نہ ہی اوس راہے واپس پرتیں جس راہوں توں جائیں۔¹⁸۱۸۔ تد بُدھے نبی نے آکھیا پئی میں وی تیرے وانگ نبی ہاں تے خُدا دے حُکم نال اِک فرشتے نے مینوں آکھیا پئی اوہنوں اپنے نال اپنے گھر موڑ لے آ تاں جو اوہ روٹی کھاوے تے پانی پیوئے (پَر اوہ اوہدے نال جھوٹ پیا مار دا سی)۔ ¹⁹۱۹۔ سو اوہ مردِ خُدا اوہدے نال ٹُر پیا تے اوہدے گھر روٹی کھادی تے پانی پیتا۔²⁰۲۰۔ ایسے دوران جدوں اوہ دستر خوان تے بیٹھے ہوئے سَن ، ربّ دا کلام اوس بُڈھے نبی تے ، جیہڑا اوہنوں واپس لے آ سی، اُتریا۔ ²¹۲۱۔ تے اوہنے اوس ربّ دے بندے نوں جیہڑا یہوداہ توں آیا سی چلِک کے آکھیا پئی خُداوند اینج فرماندا اےپئی تُوں ربّ دے کلام دی پروا نئیں کیتی تے خُداواند اپنے ربّ دا حُکم جیہڑا تینوں ہوا سی ، نیئں منیا۔ ²²۲۲۔ سگھوں تُوں پَرت آ یوں تے اوسے تھاں جِدے بارے ربّ نے تینوں فرمایا سی پئی نہ روٹی کھائیں نہ پانی پیویں، تُوں روٹی وی کھادی تے پانی وی پیتا۔ ایس گلوں تیری لاش تیرے پئو دادے دیاں مَڑیاں وِچّ نہ دبی جاوے گی۔²³۲۳۔ تے جدوں اوس رَبّ دےبندے روٹی کھا لئی تے پانی پی لیاتے اوس نبی جیہڑااوہنوں موڑ لیا سی ، اوہدے لئی اوہدے کھوتے تے پلاناں پایا تے اوہ اوتھوں روانہ ہو گیا۔ ²⁴۲۴۔ راہ وِچّ اوہنوں اِک شیر ٹکریا جنہیں اوہنوں مار مُکایا۔ اوہدی لاش وِچّ پئی ہوئی سی تے کھوتا تے شیر دونویں اوہدے کول کھلوتے ہوئے سَن۔ ²⁵۲۵۔ کُجھ لوکاں جیہڑے اوتھوں لنگ رہے سَن ویکھیا پئی اِک لاش راہ وِچ پئی ہوئی اے تے شیر لاش کول کھلوتا اے۔ اوہناں اوس شہر وِچّ جتھے بُڈھا نبی رہندا سی ، جا کے ایس گل دی اطلاع دِتی۔²⁶۲۶۔ تے جد اوس بنی نے جیہڑا اوہنوں موڑ لے آیا سی ، ایہہ گل سُنی تے آکھیا ایہہ اوہ ہو رَبّ دا بندا اے جنہے ربّ دے کلام دی پروا نہ کیتی تے رَبّ نے اوہنوں شیر اَگے پا دِتاجنہے اوہنوں پاڑیا تے مار سُٹھیا۔ ایہہ خُدا دے کلام دے مطابق ہویا۔ ²⁷۲۷۔ فیر اوس نبی نے اپنے پُتراں نوں آکھیاپئی میرے لئی کھوتے تے پلاناں پا و تے اوہناں نے پلاناں پا دِتا۔ ²⁸۲۸۔ فیر اوہ گیا تے اوہدی لاش راہ وِچّ پئی ، تے کھوتے تے شیر نوں اوہدے کول کھلوتے ویکھیا۔ شیر نے نہ لاش کھادی سی نہ کھوتے نوں پاڑیا سی۔²⁹۲۹۔ سو اوس بنی نے رَبّ دے اوس بندے دی لاش نوں چُکیا تے اوہنوں کھوتے تے لدیا تے اوہنوں روہن تے دبن لئی شہر وِچّ واپس لے آیا۔ ³⁰۳۰۔ تد اوہنے اوہدی لاش نوں اپنی قبر وِچّ دھریا تے اوہدے تے بین پائے پئی ہائے میریاں ویرا!³¹۳۱۔ اوہنوں دفنان دے بعد اوہنے اپنے پُتراں نُوں آکھیاپئی جد میں مَر جاواں تے مینوں ایسے قبرے دفنایا جے جِدے وِچّ اوس ربّ دے بندے نوں دفنایا اے، میریاں ہڈیاں اوہدیاں ہڈیاں دے نال تھریا جے۔ ³²۳۲۔ کیوں جو بیت ایل دے مذبحے دے خلاف تے سامریہ قصبیاں وِچّ اُچے تھاواں دے کُل مندراں دے خلاف ربّ نے جیہڑا اعلان اوس نبی دی راہیں کیِتا سی اوہ پکا پُورا ہووے گا۔³³۳۳۔ ایس واقعہ دے بعد وی یربُعام اپنے پیڑے کماں توں نہ مُڑیا سگھوں اوہنے ہر طرح دے لوکاں وِچوں اُچے تھاواں لئی کاہن بھرتی کیِتے۔ ³⁴۳۴۔ جِس کسے نے کاہن بننا چاہیا اوہنے اوہنوں اُچے تھاواں لئی مخصوص کر دِتا۔

14¹۱۔ اوس ویلے یربُعام دا پُتر ابیاہ بیمار ہوگیا۔ ²۲۔ تے یربعام نے اپنی بیوی نوں آکھیا پئی جا کے اپنا بھیس وٹا لے تاں جو کوئی نہ پچھانے پئی تُوں یربُعام دی بیوی ایں تے فیر سیلا ٹُر جا کیوں جو اخیاہ نبی جنہے مینوں دَسیا سی پئی میں ایس قوم دا بادشاہ بنا ںگا، اوتھے وے۔ ³۳۔ تے دَس روٹیاں تے کُجھ ٹِکیاں تے اِک مرتبان شہر دا اپنے نال لے کے اوہدے کول جا۔ اوہ تینوں دَسے گا پئی مُنڈے دا کی حال ہووے گا۔⁴۴۔ یربُعام دی بیوی نے اینج ہی کیتا جِویں اوہنے آکھیا سی تے سَیلا وِچّ اخیاہ دے گھر جا اَپڑی ۔ تے اخیاہ ویکھ نیئں سی سکداکیوں جو وڈھّیپے دے سببوں اوہدیاں اِکھاں ٹُر گیا سی۔ ⁵۵۔ پَر خُداوند نے اَخیاہ نوں پہلے ہی دَس دِتا سی پئی یربُعام دی بیوی اپنے بیمار پُتر بارے پُوچھن لئی تیرے کول آ رہی اے، تُوں ایہنوں ایہہ آکھیں! جد اوہ آئی گی تے اوہ جھوٹی مانی اپنے آپ نوں کوئی دُجی زنانی دسے گی۔⁶۶۔ سو جد اخیاہ نے بُوہے تے اوہدے پیراں دا کھڑاک سُنیا تے اوہنے آکھیا پئی یربُعام دیئے بیوی اےاندر لنگ آ۔ تُوں بھیس کیوں وِٹّایا ہویا اے؟ کیوں جے میں پیڑی خبر نال تیری ہی کول گھلیا گیا واں۔ ⁷۷۔ جا تے یربُبعام نوں دَس پئی خُداوند اسرائیل دا رَبّ اینج فرماندا اےپئی میں تینوں عام لوکاںوِچوں لے کے سرفرازی بخشی تے اپنی قوم اِسرائیل تے بادشاہ لایا۔ ⁸۸۔ میں داود دے ٹبر توں بادشاہی کھوئی تے تینوں دِتی ۔ پَر تُوں میرے بندے داود وانگ نہ نکلیا جنہے میرے حُکم مَنےتے اپنے سارے دِل نال میرے پِچھے چلیا یعنی بس اوہ ہی کیتا جیہڑا میری نظر وِچّ ٹھیک سی۔⁹۹۔ پَر توُں اوہناں ساریاں نالوں جیہڑے تیرے توں پہلاں ہوئے ودھ کے بدی کیتی تے اپنے لئی اوپرے دیوتا یعنی ڈھالے ہوے بُت بنا لَئے۔ تُوں مینوں کَوڑ چڑھائی اے تے مینوں اُکا بُھلا دِتا۔ ¹⁰۱۰۔ ایس سببوں میں یربُعام دے ٹبر تے مُصیبت لے آن والا ہاں تے میں اِسرائیل دے باقی لوکاں نوں یربُعام دے ٹبر توں وکھ کر دیاں گا، بھاویں اوہ گولا ہوئے تے بھاویں آزاد۔ تے میں یربُعام دے گھر دا صفایا کر دیاں گا تے اوہنوں گوہے وانگ ساڑ کے سوا کر دیاں گا۔¹¹۱۱۔ تے یربُعام نال جُڑے ہوئے لوک جیہڑے شہر وِچ مرن گے اوہناں نوں کُتے کھا ن گے تے جیہڑے میدانے مَرن گے اوہناں نوں ہوا دے پنجھی چَٹ کر جان گے۔ خُداوند نے فرمایا اے! ¹²۱۲۔ تیرے لئی بس اینا ہی اےپئی تُوں گھر واپس ٹُر جا۔ تے جدوں تُوں شہروِچّ پیر پاویں گی تو اوہ مُنڈا مَر جاوے گا۔ ¹³۱۳۔ تے کُل اَسرائیل اوہنوں روئے گا تے اوہنوں دفنائے گا تے یربُعام دی اولاد وِچّوں بس اوہ ہو دفن ہووے گا کیوں جو یربُعام دے گھر وِچّ اکلا اوہ ہو ہی اے جس وِچّ اِسرائیل دے رَبّ نے کوئی چنگی گل ویکھی ۔¹⁴۱۴۔ تے آپ ربّ ہی اِسرائیل لئی بادشاہ برپا کرے گا جیہڑا یربعام دے ٹبر دا صفایا کر دیوے گا۔ اوہ دیہاڑا تے اوہ ویلا آاَپڑیا اے۔ ¹⁵۱۵۔ خُدا اِسرائیل نوں اینج مارے گا جویں پانی چہ کانا ہلایا جاندا اے۔ تے اوہ اِسرائیل نوں اوس سوہنے دیس وِچوّں جیہڑا اوہنے اوہناں دے پئو دادے نوں دِتا سی ، جڑوں پُٹ دے گا تے اوہناں نوں فرات دے دریا دے پار تِتر بِتر کر دیوے گا کیوں جو اوہناں اپنے لئی یسیرتاں بنا کے خُدا نوں کوڑ چڑھائی اے۔ ¹⁶۱۶۔ تے اوہ اِسرائیل نوں یربُعام دے اوہناں گُناہاں دے سببوں چھڈ دیوے گا جیہڑے اوہنے آپ کِیتے تے نالے اِسرائیل کولوں کروائے۔¹⁷۱۷۔ فیر یربُعام دی بیوی اُٹھ کے روانہ ہوئی تے ترضہ وِچّ آئی تے جویں ہی اوہنے گھر دی بھُرم وِچ پیر پایا ، اوہ مُنڈا مَر گیا۔ ¹⁸۱۸۔ تے جویں خُداوند نے اپنے بندے اخیاہ نبی دی راہیں فرمایا سی ، اوہناں نے اوہنوں دفنایا تے کُل اسرائیل اوہنے رویا۔¹⁹۱۹۔ تے یربُعام دے راج دے دور دے دُجے واقعے ، اوہدیاں جنگاں تے اوہنے کیویں راج کیتا، اِسرائیل دے بادشاہاں دی تاریخ دی کتاب وِچّ لکھے ہوئے نیں۔ ²⁰۲۰۔ اوہنے بائی ورّے راج کیتا تے فیر اوہ اپنے پئو دادے نال سَوں گیا تے اوہدا پُتر ندب بادشاہ دے طور تے اوہدی گدی تے بیٹھا۔²¹۲۱۔ تے سلیمان دا پُتر یہوداہ وِچّ بادشاہ سی ۔ جدوں اوہ بادشاہ بنیا تے اوہ اکتالی وریاں دا سی تے اوہنے یروشلیم وِچّ یعنی اوس شہر وِچّ جنہوں خُدا نے اِسرائیل دے کُل قبیلیاں وِچوں چُنیا تاں جو اوتھے اپنا ناں رکھے، ستراں ورّے راج کیتا۔ اوہدی ماں دا نعمہ سی جیہڑی اِک عمُّونی رَنّ سی ۔ ²²۲۲۔ تے یہوداہ نے خُدا دی نظر وِچّ بدی کیتی تے اوہناں گناہواں دے سببوں جیہڑے اوہناں دے پئو دادے دے گناہواں توں وی ڈاڈھے سَن ، اوہناں خُدا دے غُصے نوں پڑکایا۔²³۲۳۔ اوہناں اپنے لئی ہر اُچی پہاڑی تے ہر ہرے بھرے رُکھ دے تھلے ، اُچے تھاں ، پاک پتھر تے یسیرتاں قائم کیتیاں۔ ²⁴۲۴۔ تے اوس دیس وِچ لُوطی وی سَن جیہڑے زیارتاں نال جُرے ہوئے سَن تے اوہناں قوماں دے ڈاڈے نفرت جوگے کماں وِچّ رُجھے سَن۔ ایہہ اوہ قوماں سَن جنہاں نوں خُدا نے اَسرائیلیاں اَگوں کڈھ دِتا سی ۔²⁵۲۵۔ تے رحُبعام بادشاہ دے پنجویں ورّے وِچ مِصر دے بادشاہ سیِسق نے یروشلیم تے حملہ کیِتا۔ ²⁶۲۶۔ تے اوہ ربّ دے گھر دے تے شاہی محل دے سارے تجوریاں لُٹ کے لَے گیا جنہاں وچّ سلیمان دیاں بنایاں ہویاں سونے دیاں ڈھالاں وی سَن ۔²⁷۲۷۔ سو رحُبعام بادشاہ نے اوہناں دی تھاں پِتل دیاں ڈھالاں بنوایاں تے اوہناں نوں راکھے دستے دے سپاہیاں دے سرداراں دے سپرد کیتیاں جیہڑے شاہی محل دے بُوہے تے پَہرا دیندے سَن ۔ ²⁸۲۸۔ تے جدوں کدی بادشاہ خُدا دے گھر جاندا تے اوہ راکھے سپاہی اوہناں ڈھالاں نوں چُک کے ٹُردے سَن تے بعد وِچ اوہناں نوں اسلح خانے وِچّ دھر دیندے سَن۔²⁹۲۹۔ کی رحُبعام دے دور دے راج دے دُجے واقعے تے سارے کم جیہڑے اوس کیتے اوہ یہوداہ دی بادشاہواں دی تواریخ دی کتاب وِچّ لکھے نیئں ہوئے؟ ³⁰۳۰۔ تے رحُبعام تے یربُعام وِچّ لگاتار جنگ چھڑی رہی۔ ³¹۳۱۔ تے رحُبعام اپنے پئو دادے دے نال سوگیا تے داود دے شہر وِچّ اوہناں دے نال دفن ہویا۔ اوہدی ماں دا ناں نعمہ سی تے اوہ اِک عمُّونی رَنّ سی تے اوہدا پُتر ابیاہ بادشاہ دے طور تے اوہدی گدی تے بیٹھا۔

15¹۱۔ تے بناط تے پُتر یربُعام دے راج دے اٹھارویں ورّے ابیاہ ، یہوداہ دا بادشاہ بنیا۔ ²۲۔ تے اوہنے یروشلیم وِچّ تِن ورّے راج کیِتا۔ اوہدی ماں دا ناں معکہ سی جیہڑی ابی سلوم دی دھی سی۔ ³۳۔ اوہنے اوہ سارےپاپ کیِتے جیہڑے اوہدے توں پہلاں اوہدے پئو کیتے سَن تے اوہ سچے دِلوں خُداوند اپنے رَبّ دا وفادار نیئں سی جیہا اوہدے پئو داود دا دِل سی ۔⁴۴۔ تاویں داود دے لئی خُداوند اوہدے خُدا نے اوہنوں یروشلیم وِچّ اِک دیوا یعنی اوہنوں اِک پُتر دِتّا جیہڑا اوہدا جانشین ہووے تے خُدا نے یروشلیم نوں ٹوری رکھیا۔ ⁵۵۔ کیوں جو داود نے اوہ ہو کم کیتا جیہڑا خُداوند دی نظر وِچّ چنگا سی تے اورِیّاہ حِتی دی گل دے سوا اوہنے رَبّ دے حُکماں وِچوں کِسے حُکم نوں منن وِچّ کوتاہی نہ وَرتی۔ ⁶۶۔ تے ابیاہ دی ساری حیاتی وِچّ رحُبعام تے یربُعام وِچّ جنگ چھڑی رہی۔⁷۷۔ کی ابیاہ دے راج دے دور دے دُجے واقعے تے سب کُجھ جیہڑا اوہنے کِیتا اوہ یہوداہ دے بادشاہواں دی تاریخ دی کتاب وِچ نیئں لکھیا ہویا؟ تے ابیاہ تے یربعُام وِچّ جنگ چھڑی رہی۔ ⁸۸۔ تے ابیاہ اپنے پئو دادے نال سو گیا تے داود دے شہر وِچ دفن کیتا گیا تے اوہدا پُتر آسا بادشاہ دے طور تے اوہدا جانشین ہویا۔⁹۹۔ تے اِسرائیل دے بادشاہ یربعام دے راج دے ویویں ورّ ے وِچّ آسا ، یہوداہ دا بادشاہ بنیا۔ ¹⁰۱۰۔ تے اکتالی ورّے یروشلیم وِچّ راج کردا رہیا۔ اوہدی دادی دا ناں معکہ سی جیہڑی ابی سلوم دی دھی سی۔ ¹¹۱۱۔ تے آسا نے اپنے پئو دادے وانگ اوہو ہی کیتا جیہڑا ربّ دی نظر وِچّ چنگا سی۔¹²۱۲۔ اوہنے لُوطیاں نوں دیسوں کڈھ دِتّا تے اوہ سارے بُت جیہڑے اوہدے پئو دادے بنائے سَن ، دُور کر دِتا۔ ¹³۱۳۔ اوہنے اپنی دادی معکہ نوں وی رانی ماتا دے رُتبے توں لاہ دِتا کیوں جو اوہنے اِک نفرت جوگی مُورتی بنا ئی سی۔ آسا نے اوہ مُورتی پن دِتی تے اوہنے قِدرون دی وادی وِچّ ساڑ دِتّا۔¹⁴۱۴۔ بھاویں اوہنے اُچے تھاں نیئں سَن ڈھائے تاویں آسا دا دِل کُل حیاتی رَبّ نال جُڑیا رہیا۔ ¹⁵۱۵۔ تے اوہ اوس چاندے تے سونے نوں تے اوہناں شیواں نوں جیہڑیاں اوہنے تے اوہدے پئو نے چڑھاہیاں سَن ، خُدا دے گھر وِچّ لے آیا۔¹⁶۱۶۔ آسا تے اِسرائیل دا بادشاہ بعشا دونیویں اپنی بادشاہی وِچّ جنگ کردے رہے۔ ¹⁷۱۷۔ تے اِسرائیل دے بادشاہ بعشا نے یہوداہ تے چڑھائی کیتی تے را مہ نوں گھیرے وِچ لے لیا تاں جو کوئی نہ تے دیس چھڈسکے یاں یہوداہ وِچّ وڑھ سکے۔¹⁸۱۸۔ تد آسا نے اوہ سونا تے چاندی جیہڑا خُدا دے گھر وِچّ تے اوہدے اپنے محل وِچّ باقی رہ گیا سی ، لیا تے اپنے بندیاں نوں دے حوالے کیِتا تے اوہناں نوں ارام دے بادشاہ بِن ہَددَ دے کول جیہڑا حزیون دے پُتر طابرِمّون دا پُتر سی تے دمشق وِچّ راج کردا سی ، گھلیا۔ ¹⁹۱۹۔ تے آکھوا گھلیا پئی تیرے میرے وِچّ طے ہو جاوے جویں ساڈے پئواں وِچّ سی۔ تے ویکھ میں تینوں چاندی تے سونے دے ہدیے گھل رہیا ہاں۔ سوہُن تُوں اِسرائیل بادشاہ بعشا نال معاہدہ مُکا دے تاں جو اوں میریاں حداں وِچّوں ٹُر جائے۔²⁰۲۰۔ بِن ہَددَ نے آسا بادشاہ دی گل من لئی تے اپنے لشکر دے سرداراں نوں اِسرائیلی قصبیاں تے چڑھائی کرن لئی گھلیا۔ اوہنے نفتالی دے علاوہ عّیون، دان، ابیل بیت معکہ تے کُل کنّرت نوں فتح کر لیا۔ ²¹۲۱۔ جد بعشا نے سنیا تے اوہنے رامہ اُسارن دا کم بند کر دِتا تے تِرضہ توں پِچھاں ہٹ گیا۔ ²²۲۲۔ فیر آسا بادشاہ نے کُل یہوداہ نوں حُکم جاری کیتا جَس توں کسے نوں چُھوٹ نیئں سی ۔ اوہ اوہناں پتھراں تے لکڑی نوں جیہڑی بادشاہ اوتھے وَرَت رہیا سی ، رامہ توں چُک کے لے گئے تے اوہدے نال آسا بادشاہ نے بنیمین دی جُوہ وِچّ جِبع تے مِصفاہ اُسارے۔²³۲۳۔ کیہ آسا بادشاہ دے راج دے دِناں باقی واقعے، اوہدے وڈے کم ، سب کُجھ جو اوہنے کیِتا تے اوہ شہر جیہڑے اوہنے اُسارے، اوہ یہوداہ دے بادشاہوں دی تواریخ دی کِتاب وِچّ نئیں لکھے ہوئے؟ پَر وڈھیپے وِچّ اوہنوں پیر دا روگ لے کے بہہ گیا۔ ²⁴۲۴۔ تے آسا اپنے پئو دادے نال سوں گیا تے اوہ اوہناں نال اپنے پئو داود دے شہر وِچّ دفن ہویا۔ تے اوہدا پُتر یُہوسفط بادشاہ دے طور تےاوہدا جان نشین ہویا۔²⁵۲۵۔ تے یہوداہ دے بادشاہ ، آسا دے راج دے دُجے ورّے وِچّ یربُعام دا پُتر ندب ، اِسرائیل دا بادشاہ بنیا تے اوہنے اِسرائیل تے دو ورّے راج کِیتا۔ ²⁶۲۶۔ اوہنے خُدا دی نظر وِچ بھَیڑ کیِتا تے اپنے پئو دی راہ چُن کے اوہدے اوس گناہ دا پاپی ہویا جِدے نال اوہنے اِسرائیل توں گناہ کروایا سی۔²⁷۲۷۔ تے اِشکار دے ٹبر دے بعشا بِن اخیاہ نے اوہدے خلاف مَتے پکائی تے اوہنوں فِلستیاں دے قصبے جبتّون وِچّ اوس ویلے قتل کر دِتا جدوں ندب تے کُل اِسرائیلیاں جبتّون نوں گھیریا ہویا سی۔ ²⁸۲۸۔ بعشا نے ند ب نوں یہوداہ دے بادشاہ آسادے راج دے تَجے ورّے وِچ قتل کیتا تے اوہدے تھاں بادشاہ بن بیٹھا۔²⁹۲۹۔ بادشاہی اپنے ہتھ کردیاں ہی اوہنے یربُعام دے کُل ٹبر مار مُکایا تے جویں رَبّ نے اپنے بندے اخیاہ سَیلونی دے راہیں فرمایا سی اوہنے یربُعام دے ٹبر دا ککھ نہ چھڈیا سگھوں ساریاں نوں مار مُکایا۔ ³⁰۳۰۔ ایہدی وجہ یربُعام دے اوہ پاپ سَن جیہڑے یربعام نے آپ کیتے تے نالےاِسرائیل کولوں کروائے۔ اینج اوہنے خُداوند اِسرائیل دے ربّ نوں کوڑ چڑھائی سی۔³¹۳۱۔ کیہ ندب دا باقی حال تے جو کُجھ اوہنے کیِتا اوہ اِسرائیل دے بادشاہواں دی تواریخ دی کِتاب وِچّ لکھیا نیئں ہویا؟ ³²۳۲۔ تے آسا تے اِسرائیل دے بادشاہ بعشا دے وِچّ اوہناں دے راج دے دِناں وِچّ سدا جنگ چِھڑی رہی۔³³۳۳۔ یہوداہ دے بادشاہ آسادے تِجے ورّے وِچّ اخیاہ دا پُتر بعشا ، تِرضہ وِچّ کُل اِسرائیل دا بادشاہ بن گیا تے اوہنے چَوی ورّے راج کیتا۔ ³⁴۳۴۔ تے اوہنے ربّ دی نظر وِچّ بدی کیتی کیوں جو اوہ یربُعام دی راہ تے چلیا تے اوہدے گناہ دی راہ لئی جِدے توں اوہنے اِسرائیل کولوں گُناہ کرایا۔

16¹۱۔ تد حنانی دے پُتر یاہُو تے ربّ دا یہہ کلام بعشا دے خلاف اُتریا۔ ²۲۔ پئی میں تینوں مٹی توں چُکیا تے اپنی قوم اِسرائیل دا آگُو بنایا پَر تُوں یربُعام دیاں راہواں تے چلیا تے اِسرائیل کولوں پاپ کرا کے اوہناں دے گُناہواں نال مینوں کوڑ چڑھائی۔³۳۔ سو میں بعشا تے اوہدے ٹبر دا ککھ نہ چھَڈا ں گا تے تیراٹبر نباط دے پُتر یربُعام دے ٹبر وانگ کردیاں گا۔ ⁴۴۔ جیہڑا بعشا دا اے، جے اوہ شہر وِچ مویا تے اوہنوں کُتے کھان گے تے جیہڑا میدابے مرے گا اوہنوں ہوا دے پنچھی چَٹ کر جان گے۔⁵۵۔ کیہ بادشاہ دے راج دے دِناں دے ہور واقعے ، جو کُجھ اوہنے کیتا تے اوہدیاں جِتاں ، اِسرائیل دے بادشاہواں دی تواریخ دی کِتاب وِچّ لکھیاں نیئں ہویاں؟ ⁶۶۔ بعشا اپنے پئو دادے نال سو ں گیا تے تِرضہ وِچّ دفن ہویاتے اوہدا پُتر اَیلہ بادشاہ دے طور تے اوہدا جانشین ہویا۔⁷۷۔ ایہدے علاوہ حنانی دے پُتر یاہُو دے راہیں خُداوند دا کلام بعشا تے اوہدے ٹبر دے خلاف اوس ساری بدی دے سببوں اُتریا جیہڑی اوہنے خُداوند دی نظر وِچّ کیتی سی تے اپنے کماں توں ربّ نوں کوڑ چڑھائی تے یربُعام دے ٹبر وانگ بنیا تے ایس لئی وی کہ اوہنے اوہنوں قتل کر دِتا۔⁸۸۔ تے یہوداہ دے بادشاہ آسادے چھبیویں ورّے بعشا دا پُتر اَیلہ اِسرائیل دا بادشاہ بنیا تے اوہنے تِرضہ وِچّ دو ورّے راج کیِتا۔ ⁹۹۔ تے زَمری نے جیہڑا اوہدے اہلکاراں وِچوں اِکے سی تے جیہڑا اَدھی فوج دا آگُو سی ، اوہدے خِلاف متے پکائی (سازش کی)۔ اوس ویلے اَیلہ تِرضہ وِچّ سی تے ارضہ دے گھر وِچّ جیہڑا تِرضہ دے محل دا وزیر سی، شراب دے نشے وِچّ دُھت سی ۔ ¹⁰۱۰۔ زِمری اوتھے آیا تے اوہنوں مار سُٹھیا تے یہوداہ دے بادشاہ آسا دے راج دے ستائیوں ورّے اوہنوں قتل کرکے اوہدی تھاں بادشاہ بن بیٹھا۔¹¹۱۱۔ جویں ہی اوہنے راج شُروع کیتا تے تخت تے بیٹھا، اوہنے بادشاہ دے سارے ٹبر نوں قتل کر دِتّاتے کسے مُنڈے نوں بھاویں اوہدا ساک یا بیلی ، جیوندا نہ چَھڈیا۔ ¹²۱۲۔ اِینج زِمری نے رّب دے اوس کلام دے مطابق جیہڑا اوہنے بعشا دے خلاف یاہُو نبی دی راہیں فرمایا سی ، بعشا دے سارے ٹبر نوں مار مُکایا۔ ¹³۱۳۔ ایہدی وجہ اوہ سارے گُناہ سَن جیہڑا آپ بعشا تے اوہدے پُتر اَیلہ نے کیتے سَن تے نالے اَسرائیل کولوں کروائے سَن ۔ تے ایس لئی وی پئی اوہناں اپنے جھوٹے دیوتیاں دی پُوجا کرکے خُداوند اِسرائیل دے رَبّ نوں کوڑ چڑھائی۔¹⁴۱۴۔ کیہ اَیلہ دے راج دے دِناں دے دُجے واقعے تے اوہ سب جیہڑا اوس کیتا ، اوہناں دا ذکر اِسرائیل بادشاہوان دی تواریخ دی کِتاب وِچّ لکھیا نئیں؟¹⁵۱۵۔ تے یہوداہ دے بادشاہ آسا دے ستائیوں ورّے زِمری نے تِرضہ وِچّ سَت دِن راج کیتا۔ اوس ویلے فوج اِک فِلستی قصبے ، جِبتّون کول بیٹھی ہوئی سی۔ ¹⁶۱۶۔ تے جد چھاونی دے اسرائیلیاں نے سُنیا پئی زِمری نے بادشاہ دے خلاف سازش کرکے اوہنوں قتل کر دِتا اےتے اوہناں نے اوسے دیہاڑے چھاونی وِچ لشکر دے سردارعمری نوں اِسرائیل تے بادشاہ بنان دا ڈھن ڈھورا پھروا دِتا۔ ¹⁷۱۷۔ فیر عِمری تے اوہدے نال سارے اِسرائیلی جبتّوں توں پِچھاں ہٹ گئے تے اوہناں تِرضہ نوں گھیرا پا لیا۔¹⁸۱۸۔ جد زِمری نے ویکھیا پئی شہر تے قبصہ ہو گیا اےتے اوہ شاہی محل دی گڑھی وِچّ ٹُر گیا تے محل وِچّ اپنے دوالے اَگ لا لئی تے سڑ مریا۔ ¹⁹۱۹۔ اوہناں پاپاں دے سببوں جیہڑے اوہنے کیتےیعنی خُداوند دی نظر وِچّ بدی کرنا تے یربُعام دے راہواں تے چلنا تے اوہدے گناہ دی اوہ ہو راہ لینا جدے نال اوہنے اِسرائیل توں گُناہ کرایا سی۔ ²⁰۲۰۔ کیہ زِمری دے راج دے دُجے واقعےتے بغاوت جیہڑی اوہنے کیتی اوہدا ذکر اِسرائیل دے بادشاہواں دی تواریخ دی کِتاب وِچّ نیئں لکھیا ہویا؟²¹۲۱۔ فیر اِسرائیل دے لوکی دو دھڑیاں وِچّ ونڈے گئے۔ اَدھے لوکاں نے جینت دے پُتر تِبنی نوں بادشاہ بنان دی حمایت کیتی تے اَدھے عُمری مگر ٹُر پئے۔ ²²۲۲۔ پَر عمری دے حامی جنیت دے پُتر تبنی دے حامیاں توں بوہتے ڈاڈے ثابت ہوئے سو تبنی مر گیا تے عمری بادشاہ بن گیا۔²³۲۳۔ یہوداہ دے بادشاہ آسا دے راج دے اکتیویں ورّے عُمری اِسرائیل دا بادشاہ بنیا تے اوہنے بارہ ورّے راج کیتا جنہاں چوں اوہ چھے ورّے تَرضہ دا حُکمران وی رہیا۔ ²⁴۲۴۔ اوہنے نے سمر توں دو قنطاراں چاندی وِچّ سامریہ دی پہاڑی مُول لے لئی تے اوس پہاڑی تے اِک شہر اُساریا تے اوہدا ناں پہاڑی پہلے مالک ، سمر دی نسبت نال سامریہ رکھا۔²⁵۲۵۔ پَر عمری نے خُدا دی نظر وِچّ بدی کیتی ۔ اوہنے اوہناں توں جیہڑے اوہدے توں پہلاں ہوئے سَن ، ودھ کے گُناہ کیتا۔ ²⁶۲۶۔ کیوں جو اوہنے نباط دے پُتر یربعام دیاں ساریاں راہواں تے اوہدے گُناہواں دی راہ لئی جنہاں نال اوہنے اِسرائیل توں گُناہ کرایا۔ ایس طرح اوہناں نے پانے جُھوٹے دیوتیاں دی پُوجا کرکے خُداوند اِسرائیل دے رَبّ نوں کوڑ چڑھائی۔²⁷۲۷۔ کیہ عمری دے راج دے دور ہور واقعے، اوہدے کم تے جیہڑیاں شیواں اوہنے لیاں اوہناں دا ذکر اِسرائیل دے بادشاہواں دی تواریخ دی کتاب وِچ نئیں لکھے؟ ²⁸۲۸۔ تے عمری اپنے پئو دادے نال سوں گیا تے سامریہ وِچّ دفنایا گیا تے اوہدا پُتر اوہدی تھاں بادشاہ بنیا۔²⁹۲۹۔ یہوداہ دے بادشاہ آسا دے اَٹھتیسویں ورّے وِچّ عُمری دا پُتر اخی اب، اِسرائیل دا بادشاہ بنیا تے اوہنے سامریہ وِچّ اسرائیل تے بائی ورّے راج کیتا۔ ³⁰۳۰۔ تے عُمر ی دے پُتر اخی اب نے رب دی نظر وِچّ بدی کیتی جیہڑی اوہدے توں پہلاں آن والیاں وِچوں سبھ توں چوگھی سی۔³¹۳۱۔ اوہنے بس نباط دے پُتر یربُعام ورگے گناہ کرن نوں ہی معمولی گل نیئں مجھیا سگھوں اوہنوں صَیدانیاں دے بادشاہ دی دھی ایزبِل نوں وی بیاہ لیا تے بعل دی پُوجا کرن تے اوہدے متھا ٹیکن لگ پیا۔ ³²۳۲۔ تے اوہنے بعل جیہڑا اوہنے سامریہ وِچّ بنایا سی ، بعل لئی اِک مذبح اُساریا۔ ³³۳۳۔ اخی اب نے اِک یسیرت وی بنائی تے اوہنے خُداوند اِسرائیل دے رَبّ نوں کوڑ چڑھان لئی اجیہے گھناونے کم کیتے جیہڑے اِسرائیل دے بادشاہ دے سارے عملاں توں جیہڑے اوہدے توں پہلاں ہوئے سَن ، بوہتے بھیڑے سَن ۔³⁴۳۴۔ اخی اب دے دِناں وِچّ بیت ایل دے حی ایل نے یریحو نوں فیر اُساریا۔ جدون اوہنے اوہدی نینہ دھری تے اوہدا پلیٹھی دا پُتر ابرام مَر گیا تے جدوں اوہدے بھاٹک لائے تے اوہدا بیٹ کروڑی دا پُتر سجُوب مَر گیا۔ ایہہ رَبّ دے کلام دے مُطابق ہویا جیہڑا اوہنے نون دے پُتر یشوع دی راہیں فرمایا سی۔

17¹۱۔ ایلیاہ تِشبی نے جیہڑا جلعاد دے پناہ گُزیناں وِچوں سی ، اخی اب نوں آکھیا پئی خُداوند اِسرائیل جیوندے ربّ دی سونہہ جہدی میں بندگی کرنا ہاں ، اگلے کُجھ ورّیاں وِچّ نہ تریل پوئے گی ، نہ مینہ پوئے گا، اگلے کُجھ ورّیاں وِچ نہ تریل پوے گی ، نہ مینہ پوئے گا، جد تک میں نہ آکھاں ۔²۲۔ تد خُدا دا ایلیاہ تے ایہہ کلام اُتریا پئی ³۳۔ ایتھوں ٹُر جا تے چڑھدی لامے ول مُنہ کر لے تے یردن دی چڑھدی لامے کریت دے نال کول جا کے لُک جا۔ ⁴۴۔ تُوں اوسے نالے وِچوں پانی پیویں تے میں کاواں نوں حُکم دِتا اے پئی اوہ اوتھے تینوں روٹی اپڑان ۔⁵۵۔ سو اوہنے اوہ ہو کیتا جو ربّ نے فرمایا سی ۔ اوہ یردن دی چڑھدے لامے کرِیت دے نالے کول گیا تے اوتھے ہی رہن لگ پیا۔ ⁶۶۔ تے کاں اوہدے لئی شام سویلے روٹی تے گوشت لَے آندے سَن تے اوہ اوس نالے وِچوں پانی پیندا ہوندا سی۔ ⁷۷۔ کُجھ دیر پِچھوں مینہ نہ پین دےسببوں نالہ سُکھ گیا۔⁸۸۔ تد خُدا دا کلام اوہدے تے اُتریا۔ ⁹۹۔ پئی فٹافٹ اُٹھ کے صَیدا دے صارپت نوں ٹُر جا تے اوتھے ہی رہ۔ تے میں اوہتھوں دی اِک رنڈی نوں کیتا اےپئی اوہ تینوں روٹی کھواوے کرے ۔ ¹⁰۱۰۔ سو اوہ صارپت ٹُر گیا تے جدوں اوہ قصبے دے پھاٹک تے اَپڑیا تے اوتھے اِک رنڈی لکڑاں جُگدی پئی سی ۔ اوہنے اوہنوں سدیا تے آکھیا پئی کیہ تُوں کِسے پانڈے وِچّ تُونبہ کُو پانی لے آینگی تاں جو میں پیاں ؟¹¹۱۱۔ تے جد اوہ پانی لین چلی تے اوہنے پُکار کے آکھیا پئی مہربانی کر کے میرے لئی روٹی دی بُرکی وی لیندی آویں ۔ ¹²۱۲۔ اوس زنانی نے آکھیا خُداوند تیرے رَب دی حیاتی دی سونہہ میرے کول روٹی اُکا کوئی نئیں۔ اِک مٹکے وِچّ مُٹھ کوُ آٹا اے تے اِک کُپی وِچ ماسا کُو تیل اے۔ میں تھوڑیاں جیہاں لکڑاں جگنی ہاں پئی تاں جو اوہناں نوں گھر لے جاواں تے اپنے لئی تے اپنے پُترلئی روٹی پکاواں تاں جو اسیں اونوں کھایئے تے فیر مر جائیے۔ ¹³۱۳۔ ایلیاہ نے اوہنوں کہیا ، نہ ڈر۔ گھر چلی جا تےجنج تُوں آکھیا اے اینج ہی کر۔ پَر جو کُجھ تیرے کول اے اوہدے وِچوں اِک نکی جیہی گُلی پکا کے میرے لئی لےآ تے فیر اپنے لئی تے اپنے پُتر لئی پکا لئیں۔¹⁴۱۴۔ کیوں جو خُداوند اِسرائیل دا رَب اینج فرماندا اےپئی جیس دِن تک خُدا دھرتی تے مینہ نہ برساے نہ مٹکے وِچوں آٹا مُکے گا تے نہ ہی کُپی چوں تیل مُکے گا۔ ¹⁵۱۵۔ سو اوہ گئی تے اوہنے اوہ ہو کیتا جیہڑا ایلیاہ نے اوہنوں آکھیا سی۔ سو اوتھے ہر روز ایلیاہ لئی تے اوس زنانی تے اوہدے ٹبر لئی خوراک موجود رہندی سی۔ ¹⁶۱۶۔ کیوں جو خُداوند دے اوس کلام دے مُطابق جیہڑا اوہنے ایلیاہ دے راہیں فرمایا سی ، نہ تے مٹکے وِچوں آٹا مُکیا تے نہ ہی کُپی وچوں تیل گٹھیا۔¹⁷۱۷۔ کُجھ عرصے بعد اوس زنانی دا پُتر جیہڑی اوس گھر دی مالکن سی بیمار پے گیا تے اوہدا روگ ودھدا گیا تے آخر نوں اوہدا دم نکل گیا۔ ¹⁸۱۸۔ تد اوس زنانی نے ایلیاہ نوں آکھیا پئی ربّ دیاں بندیا میں تری کیہ وگاڑیا اےپئی تُوں مینوں میرے گُناہ یاد کران تے میرا پُتر مارن لئی آگیا ایں؟¹⁹۱۹۔ ایلیاہ نے اوہنوں آکھیا پئی اپنا پُتر مینوں دے دے تے اوہ اوہنوں اوہدی چھولی چوں لے کے اُتلی کوٹھی وِچّ جِتھے اوہ رہندا سی، لے گیا تے اوہنے اپنے منجے تے لٹا دِتا۔ ²⁰۲۰۔ تد اوہنے خُداوند توں فریاد کیتی پئی یا رباّ میرے ربا، کیہ توں ایس رنڈی تے وی جِدہے وَل میں ٹکیا ہویاں ، اوہدے دِل دا ٹوٹا کھو کے بلا نازل کر دتی آ؟ ²¹۲۱۔ تے اوہنے اپنے آپ نوں تِن وار اوس مُنڈے تے پسار کے ربّ توں فریاد کیتی ، یا ربا میریاں ربا ، ایس مُنڈے دی جان اوہدےکلبوت وِچّ واپس گھل دے۔²²۲۲۔ تے ربّ خُداوند نے ایلیاہ دی فریاد سُنی تے اوس مُنڈے دی جان اوہدے وچّ واپس آگئی تے اوہ زندہ ہوگیا۔ ²³۲۳۔ فیر ایلیاہ اوس مُنڈے نوں چُک کے اُتلی کوٹھی تلے گھر وِچ لے گیا تے اوہنوں اوہدی ماں دے سپرد کرکے آکھیا ، ویکھ تیرا پُتر جیوندا اے۔ ²⁴۲۴۔ تد اوس زنانی نے ایلیاہ نوں آکھیاپئی ہن جان گئی ہاں پئی تُوں رب دا بندہ ایں تےربّ دا جیہڑا کلام تیرے منہ وِچ اہئے سچا اے۔

18¹۱۔ اِک لمے عرصے دے بعد تَجے ورّے خُدا دا ایہہ کلام ایلیاہ تے اُتریا پئی جا تے اخی اب نال مِل تے میں اوس دیس چہ مینہ پاواں گا۔ ²۲۔ سو ایلیاہ اخی اب نوں ملن ٹُر گیا۔ تے سامریہ ڈاڈا کال سی۔³۳۔ تے اخی اب عبدیاہ نوں جیہڑا دا وزیر سی ، سدیا ( تے عبدیاہ ربّ دی بڑی وڈیائی کردا سی۔ ⁴۴۔ تے جدوں خُدا دے نبیاں نوں قتل کر رہی سی تے عبدیاہ نے سو نبی دو غاراں وِچّ لُکا دِتے یعنی دونواں غاراں وِچ پنجا پنجا نوں تے اوہ اوہناں نوں ٹُکر پانی وی اپڑاندا سی)۔⁵۵۔ تے اخی اب نے عبدیاہ نوں آکھیاپئی دیس دے چپے چپے وِچّ گشت کردا ہویا پانی دے کُل چشمیاں تے وادیاں وِچ جا، خوّرے سانوں گھوڑیاں تے خچراں نوں جیوندا رکھن لئی گھا لبھ جا وے تے ساڈے ڈنگڑاں وِچوں کسے دے مرن دی گھڑی نہ آوے۔ ⁶۶۔ سو اوہناں نے گشت کرن لئی سارا دیس آپو وِچّ ونڈ لیا۔ اخی اب اِک پاسے گیا تے عبدیاہ دُجے پاسے ٹُر پیا۔⁷۷۔ تے جدوں عبدیاہ جا رہیا سی تے اوہنوں ایلیاہ مِلیا۔ عبدیاہ نے اوہنوں سنجھیان لیا تے جُھک کے اوہنوں سلام کیتا تے آکھیا: مالکا، کیہ ایلیاہ سچ مُچ تُوں ہی ایں؟ ⁸۸۔ اوہنے آکھیا پئی آ ہو، میں ہی ہاں۔ جا تے اپنے مالک نوں دَس پئی ایلیاہ ایتھے ہی اے۔⁹۹۔ عبدیاہ نے پوچھیا میتھوں کیہ قصور ہویا پئی جہدے بھاروں تُوں مینوں یعنی اپنے سیوک نوں مرن لئی مینوں اخی اب دےحوالے کر رہیاایں؟ ¹⁰۱۰۔ خداوند تیرے رب دی حیاتی دی سونہہ ، کوئی اجیہا دیس تے بادشاہی نیئں جتھے میرے مالک نے تینوں لبھن لئی کسے نوں نہ گھلیا ہووے تے جد اوہناں نے آکھیا پئی اوہ ایتھے کوئی نئیں تے اوہنے اوہناں توں سونہہ چُکائی پئی تُوں سچ مُچ نئیں لبھا۔ ¹¹۱۱۔ پَر ہُن تُوں مینوں آکھنا ایں پئی میں اپنے مالک کول جا کے آکھاں پئی ایلیاہ ایتھے وے۔¹²۱۲۔ تے جدوں میں تیرے کولوں وِدیاں ہو کے جاواں تے میں نئیں جاندا کہ رَبّ دی رُوح تینوں کِیتھے لے جاوے۔ تے جد میں جا کے اخی اب نوں دساں تے اوہ وتنیوں نہ ویکھے تے اوہ مینوں قتل کر ددیوے گا۔ پرَ میں یعنی تیرے سیوک نے پچپن توں ہن تک بس ربّ نوں ہی پُوجیا اے۔ ¹³۱۳۔ مالکا ، کیہ تُوں اے نیئں سُنیا پئی جدوں ایزبِل ربّ دے نبیاں نوں قتل کر رہی سی تے میں کیہ کیِتا؟ میں ربّ دے سو نبیاں نوں دو کھوہاں وِچ لُکا دِتا یعنی دونواں کھوہاں وِچ پنجاہ پنجاہ تے اوہناں نوں ٹُکر پانی وی اَپڑایا۔¹⁴۱۴۔ تے ہن تے مینوں آکھ رہیاایں پئی جا کے اپنے مالک نوں آکھ پئی ایلیاہ ایتھے وے ۔ اوہ ایہہ سُنے گا تے مینوں قتل کر دے گا! ¹⁵۱۵۔ فیر ایلیاہ نے آکھیا پئی قادرِمطلق ربّ دی سونہہ جہدی میں بندگی کرنا ہاں ، اَج میں اپنے آپ نوں پکا اخی اب اَگے پیش کردیاں گا۔¹⁶۱۶۔ سو، عبدیاہ اخی اب نوں ملن گیا تے اوہنوں خبر پُہنچائی تے اخی اَب ایلیاہ نوں ملن گیا۔ ¹⁷۱۷۔ تے جد اوہنے ایلیاہ نوں ویکھیا تے اوہنوں آکھیا کہ اِسرائیل نوں ستان والیاں کیہ اوہ تُوں ہی ایں؟¹⁸۱۸۔ ایلیاہ نے اوہنوں جواب دِتا پئی اَسرائیل لئی پریشانی میں نئیں بنائی سگھوں تُوں تے تیرے پئو دے ٹبر نے بنائی اےکیوں جو تُساں ربّ دے حُکماں نوں چَھڈ دِتا اے تے بعلیم دے مگر ٹُر ے ہو۔ ¹⁹۱۹۔ ایس لئی ہُن تُوں کُل اِسرائیل وِچوں لوکاں نُوں سَد پئی اوہ مینوں کرمِل دے پہاڑ تے مِلن تے توں بعل دے ساڑھے چار سو نبیاں نوں تے یسیرت دے چار سو نبیاں نوں وی جیہڑے اِیزبِل دی تَون توں کھاندے نیں ، اوتھے لے آ ویں۔²⁰۲۰۔ سو، اَخی اب نے کُل اِسرائیل وِچّ سنہے گھل کے کُل نبیاں نُوں کرمِل دے پہاڑ تے اکٹھا کیِتا۔ ²¹۲۱۔ فیر ایلیاہ نے لوکاں کول جا کے آکھیا پئی تسیں کدھوں تک دو سوچاں وِچ ڈانواڈول رہوو گے؟ جے خُداوند ہی رَبّ اے تے اوہدے پِچھے ٹُر پَوو تے جے بعل رَب اے تے اوہدے مگر لگ جاوْ۔ پَر لوکاں کُجھ وی نہ آکھیا۔²²۲۲۔ فیر ایلیاہ اوہناں نوں آکھیا پئی رَبّ دے نبیاں وِچّوں اکلا میں ہی بچیا ہاں پَر بعل تے ساڑھے چار سو نبی نیں ۔ ²³۲۳۔ سو ساڑھے لئی دو ڈھگے لے آو۔ تے اِک ڈھگا اوہ چُن لین تے اوہنوں حلال کر کے اوہدے ٹُکڑے لکڑیاں تے دھر دئیو۔ پَر اوہدے تھلے اَگ نہ لان۔ میں دُجّا ڈھگا تیار کرکے لکڑیاں تے دھراں گا پَر تھلے اَگ نئیں بالاں گا۔ ²⁴۲۴۔ فیر تُسیں اپنے دیوتا توں دُعا کریا جے تے میں اپنے رب توں دُعا کراں گا تے اوہ معبود جیہڑا اَگ نال جواب دیوے گا اوہ ہو خُدا ہووے گا۔ فیر لوکاں نیں آکھیا جو کُجھ تُوں آکھیا اے ، ٹھیک اے۔²⁵۲۵۔ فیر بعل دے نبیاں نُوں آکھیا پئی تسیں دونواں وِچّو ں اِک ڈھگا مَل لوو تے پہلاں اوہنوں تیار کرو کیوں جو تسیں واوا سارے ہو تے اپنے دیوتے توں دُعا منگو پَر تھلے اَگ نہ بالیا جَے۔ ²⁶۲۶۔ سو اوہناں اوس ڈھکے نوں لے کے جیہڑا اوہناں نوں دِتا گیا سی ، تیار کیِتا۔ تے فیر اوہ سویل توں دوپہراں تیک بعل توں دُعا منگدے رہئے تے چِلک چِلک کے کہندے رہیے پئی یا بعل ساہنوں کوئی ور جواب دے پَر کوئی اثر نہ ہویا۔ کسے نے وی جواب نہ دِتا۔ تے اوہ اوس مذبحے دے دوالے جیہڑا اوہنا ں بنایا سی ، ٹَپ دے تے کُددے رہیے۔²⁷۲۷۔ فیر دوپہراں نوں ایلیاہ نے اوہناں نوں چِڑانا شروع کیتا تے آکھیا پئی ہور اُچّی چیِکو کیوں جو اوہ تے دیوتا اے۔ خورے اوہ کسی ڈوہنگی سوچ وِچّ ڈُبیا ہووے یا کیتے آرے لگا اےیا کیتے راہے پیا اے۔ خورے اوہ سُتا ہووے سو ااوہنوں نیندروں جگانا ضروری اے۔ ²⁸۲۸۔ سو اوہ ہور اُچّی پُکارن لگ پئے تے اپنے رواج دے مُطابق تلواراں تے نیزیاں نال اپنے آپ نوں پھٹڑ کر لگ پئے، ایتھوں تک پئی اوہناں دی رَت وگن لگ پئی ۔ ²⁹۲۹۔ دوپہر ٹل گئی تے اوہناں نے شام دے چڑھاوے دے ویلے تیک اپنی بک بک کر دے رہے پَر کُجھ حاصل نہ ہویا ، نہ کسے نے جواب دِتا تے نہ کسے نے دھیان کیتا۔³⁰۳۰۔ فیر ایلیاہ نے سارے لوکاں نوں آکھیا پئی اُراں میرے کول آ جاو۔ سو سارے لوک اوہدے کول آ گئے تے اوہنے خُدا دے مذبحے دی ، جیہڑا ڈھایا گیا سی ، مرمت کیتی۔ ³¹۳۱۔ ایلیاہ نے اِسرائیل دے بارہ قبیلیاں دے حصاب نال بارہ پتھر لئے۔ یعقوب تے خُدا دا کلام اُتریا سی پئی تیرا ناں اِسرائیل ہووے گا۔ ³²۳۲۔ تے اوہناں پتھراں نال اوہنے ربّ دے ناں دا اِک مذبح بنایا تے اوہدے آل دوالے ایڈا ڈُوہنگا گھڈا مروایا پئی اوہدے وِچ دو پیمانے بیہ بیجیا جا سکدا سی ۔³³۳۳۔ فیر اوہنے لکڑیاں نوں طریقے نال دھریا تے ڈھگے دے ٹوٹے ٹوٹے کرکے اوہنوں لکڑاں تے دھر دِتا تے فیر اوہنے اوہناں نوں آکھیا پئی چار وڈّے کھڑے پانی دے بھر کے سوختنی قُربانی اُتے تے لکڑیاں تے روہڑ دئیو۔ ³⁴۳۴۔ فیر اوہنے آکھیا پئی دُبارہ فیراینج ہی کرو تے اوہناں نے دُجی وار وی اینج ہی کیتا۔ تےفیر اوہنوں آکھیا پئی تِجی وارووہی اینج ہی کرو۔ ³⁵۳۵۔ فیر پانی مذبح دے آل دوالے ترن لگ پیا ایتھوں تیک کے سارا گحڈا وی بھر دِتا۔³⁶۳۶۔ شام دی قُربانی چڑھان ویلے ایلیاہ نے اَگاں وہو کے ایہہ دُعا منگی : اے خُداوند، ابرہام ، اِضحاق تے اِسرائیل دے خُدا ! اَج لگ پتا جائے پئی اِسرائیل وِچّ تُوں ہی خُدا ایں تے میں تیرا بندہ ہاں تے میں ایہہ سارے کم تیرے ہی حُکم نال کیتے نیں۔ ³⁷۳۷۔ مینوں جواب دے یا ربّا ، مینوں جواب دے تاں جو ایں لوک جانن پئی یا ربا توں ہی خُدا ایں تے تُوں اوہناں دے دِلاں نوں فیر پھیر دِتا اے۔³⁸۳۸۔ تد خُدا دی اَگ اُتری تے اوہنے اوس سوختنی قُربانی نوں ، لکڑاں نوں ، پتھر تے مِٹی نوں سوا کر دِتا تے اوس پانی نوں جیہڑا گھڈے وِچ سی ، چٹ لیا۔ ³⁹۳۹۔ جد سارے لوکاں نے اے ویکھیا تے مُنہ پرَنے ڈِگے تے اُچی اُچی کہن لگے کہ خُداوند ہی رَبّ اے! خُداوند ہی ربّ اے۔ ⁴⁰۴۰۔ تد ایلیاہ نے اوہناں نوں حُکم دِتا پئی بعل دے نبیاں نوں پھڑلو۔ اوہناں وِچوں اِک وی بچ کے نَس نہ سکے۔ سو اوہناں نے اوہناں نوں پھڑ لیا تے ایلیاہ اوہناں نوں قیسون دی وادی وِچّ لے آیا تے اوتھے اوہناں نوں قتل کردِتا۔⁴¹۴۱۔ فیر ایلیاہ نے اخی اب نوں آکھیا پئی اُتاں جا، کھا تے پی کیوں جو چوکھا مینہ پین والا اے۔ ⁴²۴۲۔ سو اخی اب کھان پین لئی ٹُر گیا، پر ایلیاہ کرمِل دی ٹیسی تے چڑھ گیا تے اوہنے تے سجدہ کرکے اپنا مُنہ اپنے گھوڈیاں وِچ لُکا لیا۔⁴³۴۳۔ تے اپنے سیوک نوں آکھیا پئی جا تے سمندر وَل ویکھ۔ سو اوہنے اُتے جاکے ویکھیا تے آکھیا پئی اوتھے کُجھ نئیں ۔ فیر ایلیاہ نے آکھیا: فیر سَت واری واپس جا۔ ⁴⁴۴۴۔ تے سَتویں وار سیوک نے دَسیا پئی بندے دے ہتھ جِڈّا اِک نِکّا جیہا بدل سمندروں اُٹھ رہیااے۔ فیر ایلیاہ نے کہیا پئی جا تے اخی اب نوں دس پئی اپنا رتھ تیار کرکے تھلے اُتر جا ایدوں پہلاں پئی مینہ تینوں ڈکے ۔⁴⁵۴۵۔ اینے وِچّ اَسمان بدلاں نال کالا ہوگیا، ہوا وگن لگ پئی تے زور و زور مینہ وَسن لگ پیا۔ اخی اب اپنے رتھ تے بہہ کے یزرعیل ٹُر پیا۔ ⁴⁶۴۶۔ تے خُدا وند دی قوت ایلیاہ تے اُتری تے اوہ اپنا جُبّہ اپنے لک دوالے ولیٹ کے اخی ابؔ دے اَگے اَگے یزرعیلؔ تیک نَسدا گیا۔

19¹۱۔ تے اخی اب اوہ سب کُجھ جیہڑا ایلیاہ نے کیتا سی اوت تے نالے ایہہ پئی اوہنے کیویں اوہنے ساریاں نبیاں نوں تلوار نال قتل کیتا، اِیزبل نوں دَسیا۔ ²۲۔ سو اِیزبِل نے اِک قاصد نوں ایلیاہ نوں ایہہ کہن لئی گھلیا تے جے کل ایس ویلے تک میں تیری جان اوہناں نبیاں وانگ نہ لے لیواں تے دیوتا میرے نال اجیہا ہی نئیں پرَ ایدوں وی ودھ کے پھیڑا سلُوک کرن۔ ³۳۔ تد ایلیاہ ڈر گیاتے اپنی جان بچان لئی بھجیا۔ تے جد اوہ یہوداہ دے بیر سبع وچ اَپٹریاتے اپنے سیوک نوں اوتھے ہی چھڈ گیا۔⁴۴۔ تے آپ ساری دیہاڑ سفر کردا ہویا بیاباناں نوں نکل گیا تے جھاودے اِک بُوٹے تھلے جا بیٹھا تے دُعا منگی پئی اوہنوں موت آجاوے۔ اوہنے کہیا یا ربا بوہت ہوگیا اے۔ میر ی جان کڈھ لے کیوں جو میں اپنے پئو دادے توں چنگا نئیں آں۔ ⁵۵۔ فیر اوہ اوس بُوٹے دے تھلے لیٹ گیا تے سوں گیا۔ یکدم اِک فرشتے نے اوہنوں چھُویا تے آکھیا پئی اُٹھ تے کھا۔ ⁶۶۔ اوہنے اپنے دوالے نظر ماری تے اپنے سرہانے کولیاں تے پکی ہوئی اِک روٹی تے پانی دی صُراحی دھری ویکھی ۔ تے اوہ کھا پی کی فیر لما پےَگیا۔⁷۷۔ ربّ دا فرشیہ فیر آیا تے اوہنوں چُھویا تے آکھیا پئی اُٹھ تے کھا کیوں جو ایہہ پینڈا تیرے لئی واوا وڈّا اے۔ ⁸۸۔ سو اوہنے اُٹھ کے کھادا پیتا تے اوس روٹی نال طاقت حاصل کر کے چالی دیہاڑے تے چالی راتاں پینڈا کیتا ایتھوں تیک پئی اوہ خُدا دے پہاڑ حُورب تیک جا اَپڑیا۔⁹۹۔ اوتھے اوہ اِک کھو وچّ وڑیا تے اوہنے رات اوتھے ہی کٹی ۔ تے خُدا دا ا یہہ کلام اوہدے تے اُتریا ، ایلیاہ ! ایتھے کیہ پیا کرنا ایں؟ ¹⁰۱۰۔ اوہنے جواب دِتا پئی خداوند قادرِ مطلق ربّ لئی مینوں بڑی غیرت آئی کیوں جو اِسرائیلیاں نے تیرے عہد نوں چھڈ دِتا اےتے تیرے مذبحے ڈھا دِتے نیں تے تیرے نبیاں نوں تلوار نال قتل کردِتا اے۔ بس میں ہی اکلا بچ گیا ہاں تے ہن اوہ مینوں مارن دا وی چارہ پئے کردے نیں۔¹¹۱۱۔ خُداوند نے فرمایا پئی باہر نِکل تے پہاڑ تے خُدا وند دے حُضور کھلو کیوں جو خُداوند اوتھوں لنگن والا اے۔ فیر اِک بڑی تیز ہنیری نے خُدا دے اَگے پہاڑاں چیر دِتا تے چِٹاناں دے ٹوٹے کردِتے۔ پَر خُداوند ہنیری وِچ نئیں سی ۔ تے ہنیری دے بعد اِک پُھونچال آگیا پَر خُداوند پھونچال وِچ نئیں سی ۔ ¹²۱۲۔ تے پھُونچال دے بعد اَگ اُتر پئی پَر خُداوند اَگ وچ وہی نئیں سی۔ تے اَگ دے بعد اِ ک ہولی جیہی آواز آئی۔¹³۱۳۔ جد ایلیاہ اوہ سُنی تے اوہنوں اپنے جُبّے اپنا مُنہ کَج لیا تے باہر نکلیا تے کھو دے مُنہ تے کھلو گیا۔ فیر اِک آواز ا وہدے نال اینج بولی پئی ایلیاہ! تُوں ایتھے کیہ پیا کرنا ایں؟ ¹⁴۱۴۔ اوہنے جواب دِتا پئی خُداوند قادرِ مُطلق رب لئی مینوں بڑی غیرت آئی کیوں جو اِسرائیلیاں نے تیرے عہد نوں چھڈ دِتا۔ تیرے مذبحے ڈھا دِتے تے تیرے نبیاں نوں تلوارنال قتل کر دِتا۔ بس میں ہی اکلا بچیا ہاں تے ہن اوہ مینوں وی قتل کرن دا چارہ پئے کردے نیں۔¹⁵۱۵۔ خُداوند نے اوہنوں فرمایا پئی جیہڑی راہوں تُوں آیا ایں اوسے راہووں پِچھاں پرت جا تے دمشق دے بیابان ول ٹُر جا۔ جدوں تُوں اوتھے اَپڑ جاویں تے حزائیل نوں مسح کریں پئی ارام دا بادشاہ ہوئے ۔ ¹⁶۱۶۔ تے نمسی دے پُتر یاہُونوں مسح کریں پئی اَسرائیل دا بادشاہ ہووے ۔ تے ابیل محولہ دے سافط دے پُتر الیشع نوں مسح کریں تاں جوں اوہ تیری تھاں نبی ہووے۔¹⁷۱۷۔ تے اینج ہووے گا پئی جیہڑا حزائیل دی تلوار کولوں بچ جاوے گااوہنوں یاہُو قتل کرے گا تے جیہڑا یاہُو دی تلوار کولوں بچ رہوے گا اوہنوں الیشع قتل کر دیوے گا۔ ¹⁸۱۸۔ تاویں میں اِسرائیل وِچّ سَت ہزار نر اپنے لئی رکھ چھوڑوں گا یعنی اوہ سارے جنہاں دے گوڈے بعل اَگے نئیں ٹِکدے تے اوہ سبھ جنہاں اوہنوں نئیں چُمیاں۔¹⁹۱۹۔ سو ایلیاہ اوتھوں ٹُر پیا تے سافط دا پُتر الیشع اوہنوں ٹکریا۔ اوہ جوڑے ٹھگے اپنے اَگے لا کے ہل پیا واندا سی ۔ تے بارہیویں جوڑی نوں اوہ آپ پیا ہِک دا سی ۔ ایلیاہ نے اوہدے نیڑے اَپڑ کے اپنا جُبّہ اوہنوں پویا دِتا۔ ²⁰۲۰۔ الیشع اپنے ڈھگے چھڈ کے ایلیاہ مگر نَس پیا تے آکھیا پئی مینوں اجازت دے کہ میں اپنے پئو نوں چُماں لواں تے اپنی ماں نوں رَبّ راکھا آکھ آواں ۔ فیر میں تیرے نال ٹُر پواں گا۔ ایلیاہ نے جواب دتا پئی پِچھاں ٹُر جا۔ میں تیرے نال کیہ کیتا اے؟²¹۲۱۔ سو الیشع اوہنوں چھڈ کے پِچھاں پرت گیا۔ اوہنے اپنے ڈھگیاں دی جوڑی لئی تے اوہناں نوں حلال کیتاتے ہل و اہن دے سامان نال گوشت رِن ّ کے لوکاں دِتا تےاوہناں اوہنوں کھادا۔ فیر اوہ ایلیاہ دے پِچھے ٹُرن لگ پیا تے اوہدا سیوک بن گیا۔

20¹۱۔ ارامؔ دے بادشاہ بِن ہَددَ اپنی کُل فوج اکٹھی کیتی تے بتّی بادشاہواں تے اوہناں دے گھوڑیاں تے رتھا ں دے نال سامریہ تے فوجاں چڑھا کے اوہنے گھیر لیا تے لڑائی وِڈ لئی۔ ²۲۔ تے اوہنے اسرائیؔل دے بادشاہ اخی ابؔ کول شہر وِچ بند یاں ہتھ سنہیا گھلیا پئی بَن ہَددَ ؔ انج آکھدا اے پئی ³۳۔ تیری چاندی تے تیرا سونا میرے نیں تیریاں بیویاں تے بالیاں جیہڑے سبھ توں چنگے نیں اوہ وی میرے نیں ۔⁴۴۔ اِسرائیل ؔ دے بادشاہ نے آکھیاپئی میرے مالک بادشاہ ! تیرے حُکم دے مُطابق میں تے میرے سبھ کُجھ تیرا ہی اے۔ ⁵۵۔ تے اوہناں قاصداں نے فیر آکے آکھیا پئی بِن ہدَدَ انج آکھدا اے پئی میں تینوں آکھوایا سی پئی تُوں اپنی چاندی ، سونا اپنیاں زنانیاں تے اپنے مُنڈے میرے حوالے کر دے۔ ⁶۶۔ پَر بھلکے ایسے ویلے میں تیرے محل تے تیرے فوجیاں دے گھراں دی تلاشی لین لئی اپنی فوجی گھل رہیا ہاں تے جو کُجھ تینوں مہنگھا لگدا اے اوہ اوہنے اپنے قبضے کر کے لے آن گے۔⁷۷۔ تد اِسرائیلؔ دے بادشاہ نے دیس دے کُل وڈیرے اکھٹے کر کے آکھیا کہ ذرا دھیان کرو تے ویکھو پئی ایہہ بندہ شرارت لئی کنج تیار کھلوتا اےکیوں جو جد اوہنے میریاں زنانیاں تے میرے بال ، میری چاندی تے میرا سونا منگوا لیا تے میں ڈَکیا نئیں۔ ⁸۸۔ تد وڈیریاں تے کُل لوکاں آکھیا پئی اوہدے آکھے نہ لگ تے اوہدی چاہ پوری نہ کر۔⁹۹۔ سو اوہنے بِن ہَددَؔ دے بندیاں نوں آکھیا پئی میرے مالک بادشاہ نوں دسو پئی جو کُجھ تُوں پہلاں منگیا سی ، تیر ا سیوک اوہ سارا کُجھ تے کرے گا پَر میں تیری ایہہ گل پُوری نئیں کر سکدا۔ سو قاصِد ٹُر گئے تے بِن ہَددَؔ کول جواب لے گئے۔ ¹⁰۱۰۔ فیر بِن ہَددَؔ نے اخی ابؔ کول اِک ہور سنہیاں گھلیا پئی جے سامریہ چہ اینی مٹی وی بچ جاوے پئی اوہ میرے بندیا ں لئی اِک اِک مُٹھ بھرن لئی وادھو ہووے تو دیوتا میرے نال انج ہی سگھوں ایہدے توں وی ودھ کے کرے۔¹¹۱۱۔ شاہ ِ اسرائیلؔ نے آکھیا پئی اوہنوں دَس دئیو پئی جیہڑا زرہ بکتر پاندا اے اوہ اوہدے وانگ گھمنڈ نہ کرے جِنھے زرہ بکتر لا ہ کے دھر دِتا ہووے۔ ¹²۱۲۔ تد بِن ہَددَؔ نے جیہڑا بادشاہواں نال اپنے تنبواں وِچ شراب پی رہیا سی ایہہ سُنیا تے اپنے بندیاں نُوں حُکم کیتا پئی حملے دی تیاری کرو۔ سو اوہناں شہر تے حملہ کرن لئی سفاں بَن لئیاں ۔¹³۱۳۔ ایسے دوران اَسرائیلؔ دے بادشاہ اخی ابؔ کول اِک نبی اَپڑیا تے آکھیا پئی رب انج فرماندا اے پئی کیہ تُوں ایس وڈی تے دلیر فوج نوں ویکھ رہیاں ایں؟ اَج میں ایہنوں تیرے ہتھ وِچ کر دیاں گا تے فیر تُوں جان لینگا پئی میں ہی ربّ ہاں۔ ¹⁴۱۴۔ فیر اخی ابؔ نے پچھیا: پَر ایہہ کرے گا کون؟ نبی نے آکھیا پئی ربّ انج فرماندا اے: ایہہ کم صوبیاں دے گورنراں دے جوان کرن گے۔ فیر اوہنے پوچھیا پئی لڑائی کون شُروع کرے گا؟ نبی نے آکھیا پئی تُوں ۔ ¹⁵۱۵۔ سو اخی ابؔ نے صوبیاں دے گورنراں دے جواناں نوں سَدیا جیہڑے گنتی وِچ دو سو بتی سَن۔ فیر اوہنے باقی اسرائیلیاںؔ نوں اکٹھا کیتا جیہڑے کُل سَت ہزار سَن۔¹⁶۱۶۔ اوہ دوپہری اوس ویلے روانہ ہوئے جدوں بِن ہَددَؔ تے اوہدے نال دے بتی بادشاہ اپنے تنبواں وِچ پی پی کے دُھت ہو رہے سَن۔ ¹⁷۱۷۔ صوبیاں دے گورنراں دے جوان پہلاں روانہ ہوے۔ تے انج ہویا پئی بِن ہَددَؔ نے مُخبر گھلے ہوئے سَن جنہاں دَس پائی پئی کُجھ لوکی سامریہؔ چوں نکل کے آ رہیے نیں۔¹⁸۱۸۔ اوہنے آکھے جے اوہ صُلح لئی نکلے نیں تے اوہناں نوں جیوندے پھڑ لیا جے تے جے اوہ لڑائی لئی نکلے نیں تاویں اوہناں نوں جیوندے پھڑیا جے۔ ¹⁹۱۹۔ صُوبیاں دے گورنراں دے جوان صفاں بَن کے شہروں باہر نکلے تے فوج اوہناں دے پِچھے سی ۔²⁰۲۰۔ تے ہر اِک نے اپنے مُخالف نوں قتل کیتا۔ ایہہ سُن کے ارامیؔ نس وگے تے اسرا ئیلی اوہناں دا پچھا کرن لئی نَس وگے پَر ارام ؔدا بادشاہ بِن ہَددَ گھوڑے تے بہہ کے اپنے کُجھ گُھڑ سواراں نال بچ کے نکل گیا۔ ²¹۲۱۔ اسرائیل دا بادشاہ اگاں ودھیا تے گھوڑیاں تے رتھاں نُوں ہرا کے ارامیاں نوں ڈاڈا جانی نُقصان کیتا۔²²۲۲۔ ایہہدے بعد نبی نے اسرائیل دے بادشاہ کول آکے آکھیا پئی جا تے اپنی حالت نوں ڈاڈھا کر تے ویکھ پئی کیہ کرنا لازمی اے کیوں جو آون والی بہار دی رُت وِچّ شاہِ ارامؔ تیرے تے فیر حملہ کرے گا۔ ²³۲۳۔ ایسے دوران ارامؔ دے بادشاہ دے فوجیاں اوہنوں دسیا پئی اوہناں دا ربّ پہاڑی ربّ اے ایسے گلوں اوہ ساڈے توں ڈادے نکلے پَر جے ساہنوں اوہناں نال میدان وِچ لڑن دا موقع ملے تے اسیں اوہناں توں ڈاڈے نکلاں گے۔²⁴۲۴۔ تُوں انج کر پئی سارے بادشاہواں نوں اوہناں دیاں کُرسیاں توں لاہ دے تے اوہناں دی تھاں گورنر لا دے۔ ²⁵۲۵۔ سو جیہڑی فوج تباہ ہو گئی اے اونج دی ہی فوج تیار کرنا ای ضروری اے یعنی گھوڑے دی تھاں گھوڑا تے رتھ دی تھاں رتھ۔ تے فیر اسیں اسرائیل نال میدا ن وِچ لڑاں گے تے اوہناں توں پکا ڈاڈھے نکلاں گے۔ اوہنے اوہناں دی ہاں وِچ ہاں ملائی تے اوہنے دی صلاح دی مُطابق کیتا۔²⁶۲۶۔ بہار دی اگلی رُت وِچ بِن ہدَدَ نے ارامیاں نوں اکٹھا کیتا تے اَسرائیل نال لڑن لئی افِیقؔ نال ٹُر گیا۔ ²⁷۲۷۔ جد اَسرائیلی وی اکھٹے ہوئے تے اوہناں لئی راشن پانی دا بندوبست کیتا گیا تے اوہ اوہناں نال لڑن نوں نکلے ۔ جدوں اسرائیلیاں نے اوہناں دے سامنے تنبو گڈ لئے تے انج وکھالی دیندے سَن پئی جویں بھیڈاں دے دو نِکے نِکے اِ جڑ اکٹھے ہوئے نیں جد کے کُل پِنڈ ارامیاں نال بھرے ہوئے سَن ۔²⁸۲۸۔ فیر اوہ رب دا بندہ اَپڑیا تے اوہنے اَسرائیل دے بادشاہ نوں آکھیا پئی خُداوند انج آکھدا اے: کیوں جو ارامی سوچ دے نیں پئی خُداوند اِک پہاڑی رب اے تے تراہیاں دا ربّ نیئں ایس لئی میں ایس وڈے تے دلیر لشکر نوں تیرے ہتھ وِچ کر دیاں گا تے تسیں جان لوگے پئی میں ہی ربّ ہاں²⁹۲۹۔ اوہ ست دیہاڑیاں تیک اِک دُوجے دے سامنے تنبواں چہ رہے تے سَتویں دیہاڑے جنگ چھِڑ پئی تے اَسرائیلیاں نے اِکو دِن وِچّ ارامیاں دے اِک لکھ سپاہی قتل کر دِتے۔ ³⁰۳۰۔ تے جیہڑے باقی رہ گئے اوہ افیقؔ دے شہر ول نس وگے۔ اوتھے ستائی ہزار تے کند ڈگ پئی تے بِن ہَددَ شہر ول نس وگیا تے اوتھے اِک اندرلی کوٹھڑی وِچ جا لُکیا۔³¹۳۱۔ فیر اوہدے فوجیاں نے اوہنے آکھیا پئی ویکھ ، اساں سُنیا اے پئی اسرائیل دے ٹَبر بادشاہ بڑے رحم دِل ہوندے نیں سو جے اجازت ہووے تے اسیں اپنے اپنے لکاں دوالے ٹاٹ تے اپنے اپنے سراں تے رسّیاں بنھ کے اِسرائیل دے بادشاہ دے اگے جائیے ۔ خورے اوہ تیری جان بخش دیوے۔ ³²۳۲۔ سو اوہ اپنے لکاں دوالے ٹاٹ تے اپنے سراں تے رسّیاں بنھ کے اسرائیل دے بادشاہ کول اَپڑے تے آکھیا پئی تیرا سیوک بِن ہَددَ ؔ مِنت کرد ا ایہہ پئی مہربانی کر کے مینوں جِین دے۔ بادشاہ نے آکھیا پئی کیہ اوہ اجے تک جیوندا اے؟ اوہ تے میرا بھرا اے۔³³۳۳۔ اوہناں بندیاں ایس گل نوں اِک چنگا نشان سمجھیا تے اوہدی گل سمجھ چہ کاہل کیتی تے آکھیا پئی آہو تیرا بھرا بِن ہَددَ ۔ تد بادشاہ نے فرمایا پئی جاو اوہنوں لے آو۔ جد بِن ہدَدَ باہر آیا، اخی ابؔ نے اوہنوں اپنے رتھ تے چاڑھ لیا ۔ ³⁴۳۴۔ تے بِن ہَددَ نے پیشکش کیتی پئی جیہڑے شہر میرے پئو نے تیرے پئو کولوں کھو لئے سَن، میں اوہ پرتا دیاں گا۔ تے تُوں دمشقؔ وِچ اپنے پپار لئی منڈیاں لاہ سکنا ایں جنج میرے پئو نے سامریہ وِچ ّ لائیاں سَن۔ اخی ابؔ نے آکھیا ایس لکھت پڑت دیاں شرطاں دے مُطابق میں تینوں چھڈ دیاں گا۔ سو اوہنے لکھت پڑت دے بعد اوہنوں ودِیاں کر دِتا ۔³⁵۳۵۔ نبیاں دے پُتراں وِچوں اِک نے اپنے نال دے نوں آکھیا پئی اپنے ہتھیار نال مینوں مار۔ پَر اوہ بندہ نہ منیا۔ ³⁶۳۶۔ تد اوس نبی نے آکھیا پئی کیوں جو تُوں ربّ دا حُکم نئیں منیا ایس لئی جینج ہی توں میرے کولوں روانہ ہوویں گا، اِک شیر تینوں مار دیوے گا۔ اوس بندے دے جان دے بعد سچ مُچ اوہنے اِک شیر ٹکریا جنہے اوہنوں مار مُکایا۔³⁷۳۷۔ فیر اوس نبی نوں اِک ہور بندہ ٹکریا جنہوں اوہنوں آکھیا پئی مہربانی کر کے مینوں مار۔ سو اوس بندے اوہنوں مار کے پھٹرڑ کر دِتا۔ ³⁸۳۸۔ تد اوہ نبی ٹُر گیا تے بادشاہ دی اُڈیک وِچ راہ تے کھلوتا رہیا تے اپنی انکھاں تے اپنے پگ ولیٹ کے بھیس بدل لیا۔³⁹۳۹۔ تے جویں ہی بادشاہ اوتھوں لنگیاں ، اوس نبی نے چِلک کے آکھیا پئی جدوں جنگ زوراں دی سی تے تیرا سیوک اوتھے گیا۔ اِک بندہ اِک قیدی نوں میرے کول لے کے آیا تے آکھیا پئی ایس بندے دی راکھی کر۔ تے جے ایہہ کسے طرح نس گیا ا وہدی جان دے بدلے تیری جان لے لئی جاوے گی یا تینوں اِک قِنطار چاندی دینی پوی گی۔ ⁴⁰۴۰۔ تے جدوں تیرا سیوک اُراں پراں کِسے کمے لگا سی تے اوہ بندہ سچ مچ نس گیا۔ اسرائیل دے بادشاہ نے آکھیا تیری سزا اوہ ہو ہوے گی جِدی توں آپ چرچا کیتی اے۔⁴¹۴۱۔ فیر اوس نبی نے جھٹ اپنیاں اکھاں توں پگ ہٹا دِتی تے اسرائیل دے بادشاہ نے اوہنوں سنجھان لیا پئی اوہ نبیاں وِچوں اے۔ ⁴²۴۲۔ اوہنوں بادشاہ نوں آکھیا پئی خداوند انج آکھدا اے پئی توں اجیہےبندے نوں چھڈ دِتااے جنھوں میں قتل لئی واجب ٹھہرایا سی ۔ سو تینوں اوہدی جان دے بدلے اپنی جان تے اوہدے لوکاں بدلے اپنے لوک دینے پین گے۔ ⁴³۴۳۔ ایہہ سُن کے اسرائیل دا بادشاہ بڑا رنج ہویا تے مُنہ وگاڑ کے سامریہؔ وِچ اپنے محل ول ٹُر گیا۔

21¹۱۔ کُجھ چِر پِچھوں اجیہی گل ہوئی جِدی جُڑت اِک انگُور دے باغ نال سی جِدا مالک نبوتؔ یزرعیلیؔ سی ۔ انگوراں دا اوہ باغ یزرعیلؔ وچِ سی تے سامریہؔ دے بادشاہ اخی ابؔ دے محل وچِ سی ۔ ²۲۔ اخی ابؔ نے بنوتؔ نوں آکھیا پئی اپنا انگوراں دا باغ مینوں دے دے تاں جوں میں اوہنوں سبزی دے باغ دے طور پرت سکاں کیوں جو اوہ میرے محل دے کول اے تے اوہدے بدلے میں تینوں اوہدے توں وی چنگا باغ دے دیاں گا۔ یاں جے تینوں چنگا لگے تے جیہڑا اوہدا مول اے اوہ میں دے دیاں گا۔³۳۔ پر نبوتؔ نے آکھیا پئی ربّ نہ کرے پئی میں اپنے پئو دادے دی میراث تینوں دے دیاں۔ ⁴۴۔ اخی ابؔ بڑا رِنج ہویا تے دُکھی ہوکے گھر ٹُر گیا کیوں جو بنوتؔ یزرعیلی نے آکھیا سی پئی میں اپنے پئو دادے دی میراث تینوں نئیں دیاں گا۔ اوہ اپنے منجی تے دُکھی ہو کے پیا رہیا تے کھانا پینا چھڈ دِتا۔⁵۵۔ تد اوہدی بیوی اِیزبِلؔ اوہدے کول آکے پُچھن لگی پئی تُوں ایڈا دُکھی کیوں ایں تے نالے روٹی کیوں نئیں کھاندا؟ ⁶۶۔ اوہنے اوہنوں آکھیا پئی میں نبوتؔ یزرعیلی نوں آکھیا سی پئی انگوراں دا اپنا باغ مینوں دے دے یاں جے تینوں چنگا لگے تے میں ایہدے بدلے تینوں اِک دُوجا باغ دے دیاں گا۔ پَر اوہنے آکھیا پئی میں اپنا انگوراں دا باغ تینوں نئیں دیاں گا۔ ⁷۷۔ اوہدے بیوی اِیزبِل ؔ نے اوہنوں آکھیا پئی تُوں اِسرائیل دا بادشاہ ایں تے تیرا اے کم تینوں بھبدا نئیں ۔ اُٹھ تے روٹی کھا۔ نبوتؔ یزرعیلی ؔ دا انگوراں دا باغ تینوں میں لے دیاں گی۔⁸۸۔ سو اوہنے اخی ابؔ دے ناں تے چٹھیاں لکھیاں تے اوہناں تے اوہدے مہر وی لائی تے اوہناں نوں نبوتؔ دے شہر وِچ اوہدے آنڈ گوانڈ رہن والے وڈیریاں تے سرداراں کول گھل دِتا۔ ⁹۹۔ اوہناں چِٹھیاں وِچ اوہنے لکھیا: پئی روزے دا چرچا کرن پِچھوں نبوتؔ نوں لوکاں دے وِچکار کِسے نمایاں تھاں تے بہاو۔ ¹⁰۱۰۔ پَر دو بد معاشاں نوں وی اوہدے اَگے بہا دیاں جے تے اوہناں کولوں اے گواہی دواو پئی نبوتؔ نے ربّ تے اِسرائیل دے بادشاہ تے لعنت پائی اے۔ فیر اوہنوں باہر کھڑ کے سنگسار کر دیا جے تاں جو اوہ مَر جاوے۔¹¹۱۱۔ سو نبوتؔ دے شہر وِچ رہن والے وڈیریاں تے سرداراں نے انج ہی کیتا جویں اِیزبِل ؔ نے اپنی چِٹھیاں وِچ لکھیا سی۔ ¹²۱۲۔ اوہناں روزے دی چرچا کیتی تے نبوتؔ نوں لوکاں دے وِچکار اِک نمایاں تھاں تے بٹھا دِتا ۔ ¹³۱۳۔ فیر اوہ بدمعاش آکے اوہدے اگے بہہ گئے تے لوکاں دے سامنے ایہہ آکھ کے نبوتؔ تے الزام لان لگے پئی نبوتؔ نے ربّ تے بادشاہ تے لعنت پائی اے۔ تد اوہ اوہنوں شہروں باہر لے گئے تے اوہنوں سنگسار کرکے مار دِتا۔ ¹⁴۱۴۔ فیر اوہناں نے ایِزبِلؔ نوں سنیہا گھلیا پئی نبوتؔ سنگسار کر دِتا گیا تے مر گیا اے۔¹⁵۱۵۔ جویں ای اِیزبِلؔ نے سُنیا پئی نبوتؔ نوں سنگسار کر کے مار دِتا اے تے اوہنے اخی ابؔ نوں آکھیا پئی اُٹھ تے نبوتؔ یزرعیلی دا انگوراں دا باغ مَل مار لے جنہوں اوہنے ویچن توں انکار کر دِتا سی۔ ہن اوہ جیوندا نئیں مر گیا۔ ¹⁶۱۶۔ جد اخی ابؔ نے اے سُنیا پئی بنوتؔ مر گیا تے اوہ اُٹھیا تے نبوتؔ دا انگوراں دا باغ مَل مارن لئی ٹُر پیا۔¹⁷۱۷۔ تے ربّ دا کلام ایلیاہ ؔ تِشبی تے اُتریا پئی ¹⁸۱۸۔ اِسرائیل دے بادشاہ نوں جیہڑا سامریہ ؔ چہ راج کردا اے ،اوہنوں ملن جا۔ ایس ویلے اوہ نبوتؔ دے انگوراں دے باغ وِچ اے اوتھے اوہ اوہنوں مَل مارن لئی گیا اے۔¹⁹۱۹۔ تے اوہنوں آکھ کہ خُدواند انج فرماندا اے پئی کیہ توُں اِک بندہ قتل کرکے اوہدے جائیداد (بھنویں )مَل نئیں مار لئی؟ فیر اوہنوں اے وی آکھیں پئی خُداوند انج فرماندا اے : اوسے تھاں جِتھے کُتیاں نے نبوتؔ دا لہو چٹیا اے، تیرا وی چَٹن گے۔ ²⁰۲۰۔ اخی ابؔ نے ایلیاہ نوں آکھیا میریا ویریا ہاں آکر تُوں مینوں لبھ ہی لیا اے! اوہنے آکھیا آ ہو میں تینوں لبھ ہی لیا اے کیوں جو تُوں ربّ دی نظر چہ بدی کرن لئی اپنے آپ نوں ویچ دِتا اے۔²¹۲۱۔ میں تیرے تے بلا لیان والا ہاں۔ میں تیری پیڑی مُکا دیاں گا تے اخی ابؔ دی پیڑی دے ہر مُنڈے نوں جیہڑا اِسرائیل وِچ اے ، بھاویں اوہ غلام اے تے بھاویں آزاد، وڈھ سُٹاں گا۔ ²²۲۲۔ تے میں تیرے گھر نوں نباطؔ دے پُتر یربعامؔ دے گھر تے اخیاہ ؔ دے پُتر بعشاؔ دے گھر وانگ بنا دیاں گا کیوں جو تُوں میرے غُصے نوں بھڑکایا اے تے اسرائیلؔ توں گُناہ کروایا اے۔²³۲۳۔ تے اِیزبِلؔ بارے وی ربّ فرماندا اے پئی یزرعیل ؔ دی کندھ کول کُتے اِیزبِلؔ نوں کھا جان گے۔ ²⁴۲۴۔ تے اخی ابؔ نال جُریا ہویا جیہڑا وی شہر وِچ مرے گا اوہنے کُتے ہی کھان گے تے جیہڑا میدانے مَرے گا اوہنوں ہوا دے پَکُھو چٹ کر جان گے۔²⁵۲۵۔ (اخیؔ اب وانگ کدی کوئی نہ ہویا جنہے اپنے زنانی اِیزبِل ؔ دے آکھے لگ کے خُداوند دی نظر وِچ بدی کرن لئی اپنے آپ نوں ویچ دِتا۔ ²⁶۲۶۔ اوہنے بوہتا نفرت جوگا کم ایہہ کیتا پئی اموریاں وانگ جنھاں نوں ربّ نے بنی اسرائیل اَگوں کڈھ دِتا ، بُتا ں دے پِچھے چلیا)۔²⁷۲۷۔ جد اخی ابؔ نے ایہہ گلاں سُنیا ں تے اپنے کپڑے پھاڑے تے ٹاٹ پایا تے روزہ رکھیا۔ اوہ ٹات تے ہی سوندا سی تے سر نیواں کر کے ٹُر دا سی۔ ²⁸۲۸۔ فیر ربّ دا کلام ایلیاہ ؔ تِشبی تے اُتریا پئی ²⁹۲۹۔ کیہ تُوں دھیان کیتا اے پئی اخی ابؔ کنج میرے اگے نیواں ہوگیا اے؟ کیوں جو اوہ نیواں ہو گیا اے ، میں ایہہ بلا اوہدے جیوندے جی نئیں لیاواں گا سگھوں میں اوہدے پُتر دے دیہاڑیاں وِچ اوہدے ٹَبر دے دیہاڑیاں وِچ لیاواں گا۔

22¹۱۔ تِن وریاں تیک ارامؔ تے اِسرائیل دے وِچّ کوئی جنگ نہ ہوئی۔ ²۲۔ پَر تِجے ورھے یہوداہؔ دا بادشاہ یہوسفط ؔ ، اِسرائیل ؔ دے بادشاہ نوں مِلن گیا۔³۳۔ اِسرائیل دے بادشاہ نے اپنے فوجیاں نوں آکھیا سی پئی تہانوں پتہ نئیں کہ راماتؔ جلعاد ساڈا اے تے تاویں اسیں ارامؔ دے بادشاہ کولوں واپس لین لئی کُجھ وی نئیں کر رہئے؟ ⁴۴۔ سو اوہنے یُہوسفط ؔنوں پُچھیا پئی کیہ توں رامات ؔ جلعاد دے خلاف لڑن لئی میر ے نال ٹُریں گا؟ یہوسفطؔ نے اِسرائیل دے بادشاہ نوں آکھیا پئی میں تیہا ہی ہاں جیہا توں ایں تے میرے لوک اونج دے ہی نیں جنج تیرے لوک تے میرے گھوڑے اجیہے نیں تیہے تیرے گھوڑے نیں۔⁵۵۔ پَر یہُوسفط ؔ نے اسرائیلؔ دے بادشاہ نوں ایہہ وی آکھیا پئی پہلاں ربّ دی رضا تے پچھ لَے۔ ⁶۶۔ سو اِسرائیل دے بادشاہ نے نبی اکٹھے کیتے جیہڑے چار کُو سو بندے سَن تے اوہناں نوں پُوچھیا پئی کیہ میں راماتؔ جلعاد دے خِلاف جنگ کرن لئی جاواں یاں نہ جاواں؟ اوہناں آکھیا پئی جا کیوں جو ربّ اوہنوں بادشاہ دے حوالے کر دیوے گا۔⁷۷۔ پَر یُہوسفط ؔ نے پُوچھیا کیہ ایتھے ربّ دا کوئی نبی نیئں جنہوں اسیں پُچھ سکیئے۔ ⁸۸۔ اِسرائیل دے بادشاہ نے یہوسفطؔ نوں آکھیا پئی اِک بندہ ہور وی ہے جدیں راہیں اسیں ربّ نوں پُچھ سکدے ہاں۔ پَر میں اوہدے توں کِھج کھانا ہاں کیوں جو اوہ میرے لئی کدی کسے چنگی گل دی نبوت نئیں کردا سگھوں اوہ سدا پیڑی گل دی پیش گوئی کردا اے۔ اوہ اِملہ ؔ دا پُتر مِیکایاہؔ اے۔ یہُوسفطؔ نے آکھیا پئی بادشاہ نوں اِنج نئیں آکھنا چاہیدا۔ ⁹۹۔ سو اِسرائیل دے بادشاہ نے اپنے فوجیاں وِچوں اِک نوں سدیا تے اوہنوں آکھیا پئی اِملہ ؔدے پُتر میکایاہ ؔ نوں چھیتی لے آ۔¹⁰۱۰۔ اِسرائیل دا بادشاہ تے یہوداہ ؔ دا بادشاہ یہوسفطؔ بادشاہی لباس پا کے سامریہؔ پھاٹک دے بوہیاں کول اَناج گاہن دے میدان وِچّ اپنے تختاں تے بیٹھے ہوئے سَن تے سارے نبی اوہناں اَگے نبوتاں پئے کر رہیے سَن۔ ¹¹۱۱۔ تے کنعانہؔ دے پُتر صِدقیاہ ؔ نے اپنے لئی لوہے تے سِنگ گھڑواے سَن تے اوہنے آکھیا پئی خُداوند انج فرماندا اے پئی تُوں ایہناں ارامیاں ؔ نوں ماریں گا ایتھوں تیک پئی اوہ مُک جان گے۔ ¹²۱۲۔ ہور سارے نبی وی ایسے گل دی نبوت کر رہیے سَن تے اوہناں نے آکھیا پئی راماتؔ جلعاد تے چڑھائی کر تے فتح پا کیوں جو ربّ اوہنوں بادشاہ دے قبصے وچِ کر دے گا۔¹³۱۳۔ تے اوس بندے نے جیہڑا میکایاہ ؔ نوں سدن گیا سی اوہنوں آکھیا پئی ویکھ باقی سارے نبی اکلے بندے وانگ بادشاہ دے جِتن دی پیش گوئی کر رہیے نیں سو تیری گل وی اوہناں ورگی ہووے ۔ سو تُوں کوئی چنگی گل ہی کریں۔ ¹⁴۱۴۔ پَر میکایاہؔ نے آکھیا پئی جیوندے ربّ دی سونہہ میں تے اوہ ہو آکھا ں گا جیہڑ ی مینوں دَسے گا۔ ¹⁵۱۵۔ جد اوہ اوتھے گیا تے بادشاہ نے پوچھیا پئی میکایاہ ؔ ! کیہ اسیں راماتؔ جلعاد دے خلاف جائیے کہ رہن دیئیے؟ اوہنے جواب دِتا پئی چڑھائی کر تے جت جا کیوں جو خُداوند اوہنے بادشاہ دے حوالے کر دیوے گا۔¹⁶۱۶۔ بادشاہ نے اوہنوں آکھیا پئی میں تینوں کنی وار سونہہ دے کے آکھاں پئی تُوں ربّ دے ناں تے سچی گل دے سوا مینوں ہور کُجھ نہ دسیں گا؟ ¹⁷۱۷۔ تد میکایاہؔ نے آکھیا پئی میں نے کُل اسرائیل ؔ نوں اوہناں بھیڈاں دے وانگ پہاڑاں تے تِتر بِتر ویکھیا جنہاں دا ایالی نہ ہووے تے خُداوند نے آکھیا پئی ایہناں دا کوئی مالک نئیں۔ سو ہر کوئی اپنے گھر سلامت ٹُر جاوے۔¹⁸۱۸۔ تد اسرائیل ؔ دے بادشاہ نے یہوسفطؔ نوں آکھیا پئی کیہ میں تینوں دسیا نئیں سی پئی اوہ کدی میرے حق وِچ چنگی پیش گوئی نیئں کردا، بس بھیڑی پیش گوئی کردا اے؟ ¹⁹۱۹۔ مِیکایاہؔ نے اپنی گل ٹوری رکھی تے آکھیا پئی رب ّ دا کلام سُن، میں ربّ نوں اپنے تخت تے بیٹھے تے عرشاں دے کُل لشکراں نوں اوہدے سجھے کبھے کھلوتے ویکھیا۔ ²⁰۲۰۔ تے ربّ نے آکھیا پئی اخی ابَ ؔ نوں رامات ؔ جلعاد تے حملہ کرن لئی تے اوتھے اپنی موت آپ مرن لئی کیہڑا ورغلاوئے گا؟ تد کسِے نے کوئی مشورہ دِتا تے کسے نے کوئی ہور مشورہ ۔²¹۲۱۔ آخر وِچ اِک رُوح اگاں ودھی تے خُداوند اگے کھلو گئی تے کہن لگی پئی میں اوہنوں ورغلاواں گی۔ ²²۲۲۔ خُداوند نے پُوچھیا: پَر کیویں؟ اوہنے آکھیا پئی میں جاواں گی تے اوہدے کُل نبیاں دے میہ وِچ اِک چُوٹھ مارن والی رُوح بن جاواں گی۔ خُداوند نے فرمایا پئی تُوں اوہنوں ورغلان وِچ پکا کامیاب ہوویں گی۔ جا تے انج ہی کر۔ ²³۲۳۔ سو ویکھ پئی رب تیرے ایہناں کُل نبیاں دے منہواں وِچ چوُٹھ مارن والی رُوح پا دِتی اے ۔ ربّ نے تیرے بارے تباہی دا حُکم کر دِتا اے۔²⁴۲۴۔ تد کنعانہ ؔ دے پُتر صِدقیاہ ؔ نے اگاں ودھ کے مِیکایاہؔ دے مُنہ تے چنڈ ماری تے پُچھیا پئی ربّ دی رُوح جدمیرے کولوں دی تیرے نال کلام کرن گئی تے اوہ کیہڑے راہوں گئی سی۔ ²⁵۲۵۔ میکایاہؔ نے آکھیا پئی جِس دیہاڑے تُوں لُکن لئی اندرلی کوٹھڑی وِچ جاویں گا، تینوں پتہ لگ جائے گا۔²⁶۲۶۔ فیر اِسرائیل دے بادشاہ نے حُکم کیتا پئی میکایاہؔ نوں لے کے واپس شہر دے حاکم ، گورنر امونؔ تے شہزادے یُوآس ول کھل دئیو۔ ²⁷۲۷۔ تے آکھیا جے پئی بادشاہ انج فرماندا اے پئی ایس بندے نوں قید کوٹھڑی وِچ سُٹ دتا جاوے تے جد تیک میں صحیح سلامت پرت نہ آواں اوہنے روٹی تے پانی توں ودھ کُجھ نہ دِتا جائے۔ ²⁸۲۸۔ مِیکایاہ ؔ نے آکھیا جے تُوں سلامت پرت آویں تے انج سمجھی پئی ربّ نے میرے راہیں کلام ہی نئیں کیتا۔ فیر اوہنوں ہور آکھیا : ساریو لوکو! میریاں گلاں چیتے رکھیا جے۔²⁹۲۹۔ سواِسرئیل دے بادشاہ تے یہوداہؔ دے بادشاہ یہوسفطؔ نے رامات ؔ جلعاد تے چڑھائی کیتی ۔ ³⁰۳۰۔ تے اِسرائیل ؔ دے بادشاہ نے یہوسفطؔ نوں آکھیا پئی میں بھیس وٹا کے لڑائی وِچ جاواں گا پُر تُوں اپنا بادشاہی لباس پائی رکھیں۔ سو اِسرائیل دا بادشاہ اپنا بھیس وٹا کے لڑائی وِچ گیا۔³¹۳۱۔ تے اودھروں ارامؔ دے بادشاہ نے اپنے رتھاں دے بتی سرداراں نوں حُکم دِتا ہویا سی پئی کسے نِکے یاں وڈھے نال نہ لڑیا جے سِوا اِسرائیل دے بادشاہ دے۔ ³²۳۲۔ تد رتھاں دے سرداراں نے یہوُسفطؔ نوں ویکھیا تے اوہناں سوچیا پئی اِسرائیل دا بادشاہ پکا ایہہ ہو ہی اے۔ سو اوہ اوہدے تے چڑھائی کرن لئی مُرے ۔ پَر جد یہوسفطؔ چِلکن لگا۔ ³³۳۳۔ تے رتھ دے سرداراں نے ویکھیا پئی اوہ اِسرائیل دا بادشاہ نئیں سو اوہ اوہدا پِچھا کرن توں مُڑ گئے۔³⁴۳۴۔ پَر کسے نے اونج ہی اپنی کمان کھِچی تے اِک تیر چلایا جیہڑا اِسرائیل دے بادشاہ نوں اوہدے زرہ بکتر دے جوڑاں وِچکار جا لگا۔ تد بادشاہ نے اپنے رتھ چلان والے نوں آکھیا پئی رتھ موڑ لے تے مینوں لڑائی دے میدان چوں باہر لے چل کیوں جو میں پھٹڑ ہو گیا ہاں۔³⁵۳۵۔ اوس دیہاڑے بڑے گھمسان دی لڑائی ہوئی تے اوہناں نے بادشاہ نوں اوہدے رتھ وِچ ہی ارامیاں ؔ دے سامنے سنبھالی رکھیا تے اوہدے پھٹاں وِچوں رَت ایہنی وگی پئی رتھ دا پائیدان بھر گیا تے اوسے شام اوہ مر گیا۔ ³⁶۳۶۔ تے جد سورج ڈُب رہیا سی تے فوج وِچ علان ہویا پئی ہر بندہ اپنے قصبے نوں تے ہر اِک اپنے دیس نوں ٹُر جاوے³⁷۳۷۔ بادشاہ مَر گیا تے سامریہؔ لے جایا گیا تے اوہناں اوہنوں اوتھے دفنایا۔ ³⁸۳۸۔ تے اوہناں اوہدے رتھ سامریہؔ دے اِک تلاہ وِچ دھوتا (جِتھے کنجریاں نہاندیاںسَن) تے کُتیاں نے اوہدے لہو نُوں چٹیا جنج خُدا نے اپنے کلام وِچ فرمایا سی۔³⁹۳۹۔ کیہ اخیؔ اب دے راج دے دِناں دیاں دُجیاں گلاں تے اوہ سارے کم جیہڑے اوہنے کیتے تے ہاتھی دَند دے کم والا اوہ محل جیہڑا اوہنے بنایا تے جیہڑے شہراں نوں اوہنے قلعہ بند کیتا، اوہناں دا اِسرائیل دے بادشاہواں دی کِتا ب وِچ لکھے نئیں ہوے؟ ⁴⁰۴۰۔ اخی ابؔ اپنے پئو دادے نال سوں گیا تے اوہدا پُتر اخزیاہ ؔ بادشاہ دے طور تے اوہدی گدی تے بیٹھا۔⁴¹۴۱۔ اِسرائیل دے بادشاہ اخی ابؔ دے چوتھے ورھے وِچ آساؔ دا پُتر یہُوسفط بادشا ہ بنیا۔ ⁴²۴۲۔ تے یہُوسفطؔ جدوں پینتی ورھیاں دا سی بادشاہ بنیا تے اوہنے یروشلیم ؔ تے پنجی ورھے راج کیتا۔ تے اوہدے ماں دا ناں عزوبہؔ سی جیہڑی سِلی دی دھی سی۔⁴³۴۳۔ اوہ ہر گل وِچ اپنے پئو آساؔ دے پیراں تے پیر دھرے تے اوہدے توں نہ بھٹکیا تے اوہنے اوہ ہو ہی کیتا جیہڑا ربّ نظر وِچ چنگا سی۔ ⁴⁴۴۴۔ تے یُہوسفطؔ دی اِسرائیلؔ دے بادشاہ نال صلح سی۔⁴⁵۴۵۔ کیہ یہوسفطؔ اب دے راج دے دِناں دیاں دُجیاں گلاں تے اوہ سارے نمایاں کم تے اوہدیاں جِتاں وغیرہ یہوداہ ؔ دے بادشاہواں دی تاریخاں دی کِتا ب وِچ لکھیاں نئیں ہویاں؟ ⁴⁶۴۶۔ تے اوہدے پئو آساؔ دے راج دے دِنا ں وِچ مندراں دے لُوطی بندے جیہڑے باقی رہ گئے سَن ، اوہنے اوہناں نوں دیس نکالا دے دِتا۔ ⁴⁷۴۷۔ تے اوس ویلے ادومؔ وِچ کوئی بادشاہ نئیں سی سگھوں اِک نائب راج کردا سی۔⁴⁸۴۸۔ تے یؔہوسفطؔ نے اوفیر ؔ وں سوناں منگوان لئی بیوپاری جہازاں دا اِک سمندی بیڑہ تیار کیتا پَر اوہ کدی سفرے نہ پیا کیوں جو ا وہدے جہاز عصُیونؔ جابر وِچ ہی تباہ ہو گئے سَن۔ ⁴⁹۴۹۔ اوس ویلے اخی ابؔ دے پُتر اخزیاہ نے یہُوسفطؔ نوں آکھیا پئی اپنیاں بندیاں نال میرے بندیاں نوں وی سمندری سفر کرن دے پَر یُہوسفطؔ نے نہ کر دِتی۔ ⁵⁰۵۰۔ تے یُہوسفطؔ اپنے پئو دادے نال سو گیا تے اوہدے نال داود ؔ دے شہر وِ چ دفنایا گیا۔ تے اوہدا پُتر یہُورام ؔ اوہدی تھاں تے مَلن والا بنیا۔⁵¹۵۱۔ یہُوداہؔ دے بادشاہ یہُوسفطؔ دے ستارئیوں ورّھے اخی ابؔ دا پُتر اسرائیلؔ دا بادشاہ بنیا تے اوہنے اِسرائیل تے دو ورّھے راج کیتا۔ ⁵²۵۲۔ تے اوہنے ربّ دی نظر وِچ بھَیڑ کیِتا کیوں جو اوہنے اپنے پئو تے ماں تے نباطؔ تے پُتر یرُبعامؔ دے پیراں تے پیر دھرے جنہاں اَسرائیل ؔ توں پاپ کروایا سی۔ ⁵³۵۳۔ تے جویں اوہدا پئو کردا سی اوہ وی بعلؔ دی پُوجا پاٹ کردا سی، تے اوہنے خُداوند اسرائیل ؔ دے ربّ نوں کوڑ چڑھائی۔

۲۔سلاطین

1¹۱۔ تے اخی ابؔ دی موت توں بعد موآب نے اسرئیل نال دُشمنی کیتی۔ ²۲۔ تے اخزیاؔہ آودے اُتلے کمرےدی ایک باری توں جہڑی سامریہ وِچ سی ڈیگ پیا تے بیمار ہویا۔تے اونے سنہادین والےگھلے تے اوناں نوں آکھیا ۔جاو تے عقُرون جیدی بندگی کردا اے زبوُب توں پُچھو۔کہ کی میں ایس بماری توں چنگاہونگا۔³۳۔ تد خداوند دے فرشتے نے ایلیاہتشبی نال بولدیاں ہویاں آکھیا ۔جاہ تے شاہِ سامریہ دے سنہا دین والیاں نوں مل۔ تے اوناں نوں آکھ۔کی اِسرئیل وِچ کوئی خدا نہیں جہیڑا تُسی عقرون دے بندگی کرن آلے زبوب توں پُچھن جاندے او؟ ⁴۴۔ ایس لئی خداوند ایویں آکھدا اے کہ جہڑے پلنگ تے تُوچڑھیاں ایں ِایدے توں نہ ا ُٓتریں گا بلکہ تُو ضُرور مرے گا ۔تد ایلیاہ ٹر گیا۔⁵۵۔ تے او بندے اَخزیاہ کول واپس آئے ۔تے اونے اوناں نوں آکھیا۔تُسی کیوں واپس آئے؟ ⁶۶۔ اوناں نے اونوں آکھیا کہ ایک بندہ سانوں ملن لئی آیاتے سانوں آکھیا ۔کہ واپس مڑ کےبادشاہ دے کول جہنے تہانوں گھلیا جاؤ۔تے اونوں آکھو ۔ضداوند ایویں فرماندا اے۔ کیہ اِسرائیل وِچ کوئی خدانہیں؟ کہ تُو عقُرون دے بندگی کرن آلے زبوب دے کول گھلیا اےتے پتا لوایا اے ۔ایس لئی جہڑے پلنگ تے تُو چڑھیاں ایں اوھدے توں نہ لویں گا۔۔سگوں ضُرور مر جاوے گا۔⁷۷۔ تے اونے اوناں نوں آکھیا اوس بندے دی شکل کیویں دی سی جہڑا تہانوں ملن لئی آیا تے تہاڈے نال بول کر ایہہ گل آکھی۔ ⁸۸۔ اوناں نے اونوں آکھیا ۔او والاں آلا بندہ سی تے چمڑے دا پٹکا آودے لک تے بنیا ہویا سی ۔تے اونے آکھیا ۔کہ او ایلیاہ تشبی اے ۔⁹۹۔. تے اونے پنجاہ سپاہیاں دے سردار نوں نال اودے پنجاہ بندیاں دے نال اوھدے کول گھلیا۔تے او اوھدے کول گئے۔ تے ویکھو ۔ُاو ایک پہاڑ دی چوٹی اُتے بیٹھا ہویا سی ۔تے اونوں آکھیا اے خدا دے بندے بادشاہ آکھدا اے تھلے آ۔ ¹⁰۱۰۔ اَیلیاہ نے جواب دِتا ۔تے پنجاہ دے سردار نوں آکھیا ۔جے میں خدا دا بندہ آں تے اِگ آسمان توں آوےتے تینوں تے تیرے پنجاواں نوں کھا جاوے۔تد اِگ آسمان توں آئی تے اونوں تے اوھدے پنجاواں نوں ختم کر گئی۔¹¹۱۱۔ فیر اونے ایک دُوجے پنجاہ دے سردار نوں اوھدے پنجاواں بندیاں دے نال گھلیا۔تے اونے اوھدے نال کلام کر کے آکھیا ۔اے خدا دے بندے ! بادشاہ نے ایویں آکھیا کہ چھیتی تھلے آ۔ ¹²۱۲۔ اَیلیاہ نے جواب دے کے اوناں نوں آکھیا ۔جے میں خدا دا بندہ آں ۔تے اِگ آسمان توں آوے ۔تے تینوں تے تیرے پنجاواں نوں کھا جاوے ۔تد اِگ ااسمان توں آئی تے اونوں تے اوھدے پنجاواں نوں کھا گئی ۔¹³۱۳۔ فیر اونے ایک تیجے پنجاہ دے سردار نوں اوھدے پنجاہ بندیاں دے نال گھلیا ۔سو ایہہ تیجاہ پنجاہ دا سردار اُتے چڑھیا ۔تے آکے ایلیاہ دے اِگے آودے گوڈیاں اُتے جُھکیا۔تے اوھدی منت کر کے آکھیا ۔اے خدا دے بندے! میری جان تے تیرے خدمت کرن آلے، اِناں پنجاواں دِیاں جاناں تیری نظر وِچ قیمتی ہوون۔ ¹⁴۱۴۔ وِیکھ اِگ آسمان توں آئی ۔تے اِگے دو پنجاواں دے سرداراں دے نال اوھدے پنجاواں پنجاواں نوں ختم کر گئی ۔تے ہون میری جان تیری نظر وِچ پیاری ہووے۔¹⁵۱۵۔ تد خداوند دے فرشتے نے اِیلیاہ نوں آکھیا۔اوھدے نال تھلے اُتر جا ۔تے اوھدے چہرے توں نہ ڈر ۔تے اُو اٹھیا تے اُوھدے نال بادشاہ دے کول تھلے گیا۔ ¹⁶۱۶۔ تے اونوں آکھیا ۔خداوند ایویں فرماندا اے کیوں جے تُو سنہا دین والیاں نوں گھلیا کہ عُقرون دے بندگی کرن آلے توں سوال کرن ۔جیویں کہ اِسرائیل وِچ کوئی خدا نہیں سی۔جہدے توں تُو اوھدا کلام دا پتا کریں ۔فیر ایس لئی جہڑے پلنگ تے تُو چڑھیاں ایں ۔اُوھدے توں نہیں اُتریں گا ۔سگوں ضُرور مر جاویں گا۔¹⁷۱۷۔ لہذا او خداوند دے کلام دے مطابق جہڑا اِیلیاہ نے ااکھیا سی مر گیا ۔تے کیوں جے اُوھدا کوئی پُتر نہیں سی ۔اوھدا بھرا یہورام ،شاہ یہوداہ یہورام بن یہو سفط دے دُوجے ورھے وِچ اوھدی جگہ بادشاہ ہویا۔ ¹⁸۱۸۔ تے اَخزیاہ دا باقی حال تے جہڑا کُجھ اونے کیتا ۔کی ایہہ اِسرائیل دے بادشاھواں دی تاریخ دی کتاب وِچ لکھیا ہویا نہیں؟

2¹۱۔ تے اینج ہویا۔ جد خداوند نے چا ہا آکھیا ایلیاہ نوں اک ہَوا دے چھونکے وچ آسمان دے ول لے جائے۔ تد ایلیاہ الیشع دے نال جِلجال توں چلیا۔ ²۲۔ تے ایلیاہ نے الیشع نوں آکھیا ۔ تُو ایتھے رُک ۔ کیوں جے مینوں خدا وند نے بیِت ایل نوں گھلیا اے۔ الیشع نےآکھیا ۔ جیوندے خداوند دی قسم تے تیری جان دی قسم میں تینوں نہ چھڈا ں گا ۔ تے او بیتِ ایل نوں گئے۔³۳۔ تے انبیاں دے پتر جیہڑے بیتِ ایل دے وچ سن نِکل کے الیشع دے کول ائے تےآکھیا ۔ کی تُو جاننا ں ایں؟ کہ خداوند آج تیرے امالک نوں تیرے کولوں لیا جائے گا۔ او بولیا ہاں جانناں ہاں۔ بس تُوں چُپ رہ ⁴۴۔ فیر اِیلیاہ نے اِلیشع نوںآ کھیا ۔ تُوں اِیتھے رُک ۔ کیوں جے خداوند نے مینوں یریحو گھلیا اے۔ اونےآکھیا جیوندے خدا وند دی قسم تے تیری جان دی قسم میں تینوں نہ چھڈا ں گا۔ تے اُو دویں یریحو وچ آئے۔⁵۵۔ تد نبیاں دے پتراں نے جیہڑے یریحو وچ سن اِلیشع دے کول آئے ۔ تے اونوں آکھیا۔ کی تُوں جانناں اے؟ کہ خداوند اج تیرے مالک نُوں تیرے کولوں چُک لیا جائے گا۔ اُو بولیا۔ ہاں میں جانناں آں ۔ تُوں چُپ رہ۔ ⁶۶۔ فیر اِیلیاہ نے اونوں آکھیا۔ تُو اِیتھے رُک۔ کیوں جے مینوں خداوند نے اُردن نوں گھلیا اے۔ اُو بولیا زِندہ خداوند دی قسم تے تیری جان دی قسم میں تینوں نہ چھڈاں گا۔ تے اُو دویں کٹھے گئے۔⁷۷۔ تے نبیاں دے پتراں وچوں پنجاہ بندے گئے ۔ تے اوناں دے سامنے دورکھلو گئے۔ تے اُو دویں اُردن دے کنڈے کھلوتے سن۔ ⁸۸۔ تد اِیلیاہ نے اودی چادر پھڑی تے لپیٹی تے پانی اُتے ماری۔ تے اُو اِدھر اُدھر ونڈیا گیا۔ تے اُو دویں سُکی زمین تے پار ہو گئے۔⁹۹۔ جدو ں اُو پار چلے گئے ۔ تے اِیلیاہ نے اِلیشع نُوںآکھیا اِس تُوں پہیلاں کےمیں تیرے توں لے لیا جاواں ۔ تُوں منگ کہ میں تیرے لئی کی کراں؟۔ اِلیشع نے آکھیا ۔ کہ تیری روح چوں میرے لئی دُوناں حصہ ہووے۔ ¹⁰۱۰۔ اُونے آکھیا ۔ تُو اُوکھی گل کیتی ۔ بس جیہڑے ویلے میں تیتھوں لیا جاواں جے تُوں مینوں ویکھیں تاں ایہہ تیرے لئی ہو جاوے گا۔ نیں تاں نیں ۔¹¹۱۱۔ تے جدو ں اُو دویں ٹرے جاندے تے گلاں کردے جاندے سن ۔ تے ویکھو اک اگ دے رتھ تے آگ دےگھوڑیاں نے اُوناں دواں نوں وکھ کر دِتا۔ تے اِیلیاہ ہوا دے چھونکے وچوں آسمان ولے چڑھ گیا۔ ¹²۱۲۔ تے اِلیشع نے اُنوں وکھیا ۔ تے چیکیا۔ اے میرے پیو۱! اے میرے پیو ! اے اِسرئیل دی رتھ تے اُدے سوار! تے اُونے اُونوں فیر نہ وکھیا۔ تے اُونے اودے لیڑے پھڑے ۔ تے اُوناں نُوں دو حصیاں چے پاڑ دِتا۔¹³۱۳۔ تے اِیلیاہ دی چادر جہڑی اُودے توں ڈِگ پئی سی اُونے چُک لئی تے پیچھاں چلا گیا۔ تے اُردن دے کنڈے اُتے کھلوتا۔ ¹⁴۱۴۔ تے اُونے اِیلیاہ دی چادر جہڑی اُدے توں ڈِگ پئی سی پھڑی تے پانی اُتے ماری پر اُو وکھ نہ ہویا تے اُونے اکھیا کہ خداوند اِیلیا ہ دا خدا ایس ویلے کیتھے اے۔ تے اُونے اُونوں پانی تے ماریا ۔ تے اُو دو حصے ہو گیا۔ تے اِلیشع پار ہو گیا۔¹⁵۱۵۔ تے یریحو دے نبیاں دے پتراں نے جیہڑے اُدے اگے سی اُونوں ویکھیا تے آکھیا ۔ کہ اِیلیاہ دی روح اِلیشع تے اُتری تے اُو اُونوں ملن نوں آئے۔ تے زمین تیک اُودے اگے جُھکے۔ ¹⁶۱۶۔ تے اُوناں نے اُونوں آکھیا ۔ ویکھ تیرے خدمت کرن و الیا دے نال پنجاں طاقتور بندے نیں۔ اُو جاون تے تیرے نوں مالک نوں لبن۔ ہو سکدا اے کہ خداوند دی روح نے اُونوں چُکیاہوئے۔ تے کِسے پہاڑ یا کسی وادی وچ سُٹ دتا ہووے ۔ اُو بولیا ۔ اُوناں نوں نہ گھلو۔¹⁷۱۷۔ تے اُوناں نے ضد کر کے اُونوں تنگ کِیتا ۔تے اُونے آکھیا گھل دِیو۔ تے اُوناں نے پنجاہ بندے گھلے۔ جناں نے تین دن تیک لبیا ۔پر اُو نہ لبا۔ ¹⁸۱۸۔ تد اُو مڑکے اُودے کول آئے جیہڑے ویلے اُو یریحو وچ سی۔ تے اُونے اوناں نوںآکھیا ۔ کی میں تہانوں نہیں کہہ سی؟ کہ نہ جاؤ۔¹⁹۱۹۔ تے شہر دے لوکاں نے اِلیشع نوں آکھیا کہ شہر دی حالت تاں چنگی اے۔ جیوں کہ ساڈا امالک ویکھدا اے ۔ پر۔ اِیتھوں دا پانی چنگا نئی۔ تے زمین بنجر اے۔ ²⁰۲۰۔ تے اُونے آکھیا ۔ میرے کول اک نوا ں پیالہ لیاؤ۔تے اُودےوچ لون پاؤ۔اُو اُودے کول لیائے۔²¹۲۱۔ تے اُو پانی دے چشمے اُتے گیا۔ تے اُودے وچ لون پایا تے آکھیا ۔خداوند ایویں فرماندا اے ۔ کہ میں اِیس پانی نوں چنگا کیتا۔ تاں ایس توں موت تے بنجر پن نہ ہووے گا۔ ²²۲۲۔ تے اِلیشع دے کلام دے مطابق جہڑا اُونے آکھیا ۔تے اُو پانی چنگا ہو گیا تے آج دے دن تیک اے ۔²³۲۳۔ تے اُوتھوں اُو بیتِ ایل ول گیا۔تے جیہڑے ویلے اُو راہ وچ جاندا سی ۔ تے ویکھو شہر وچوں نِکے منڈے نکلے تے اُودا مذاق بنایا تے آکھیا ۔ چڑھیا چلا جا اے گنجے!چڑھیا چلا جا اے گنجے۔ ²⁴۲۴۔ تاں اُونے اودے پچھا ں مڑ کے اُوناں ول ویکھیا۔ تے خداوند دے ناں توں اُوناں اُتے لعنت پائی۔تد جنگل وچوں دو ریچھنیاں نکلیاں۔ تے اُوناں وچوں بتالیاں منڈیاں نوں پاڑ دِتا۔ ²⁵۲۵۔ فیر اُو اُوتھوںکرمل دے پہاڑ ول گیا۔تے اُوتھوں سامریہ ول مڑیا۔

3¹۱۔ تے یہوداہ دے بادشاہ یہوسفؔط دے اٹھارھویںورھے وِچ یہورام بِن اَخی سامریہ وِچ اِسرائیل دا بادشاہ ہویا۔تے اونے بارہ ورھے حکومت کیتی۔ ²۲۔ تے اوہنے خداوند دے حضور وِچ گناہ کِیتا۔پر آودے پیو تے آودی ماں وانگو نہیں ۔کیوں جے اونے بعل دے تھماں نوں جہڑے اوھدے پیو نے بنائے سن دُور کیتا۔ ³۳۔ پر او یر بعام بِن نباط دے گناواں توں جہنے بنی اِسرائیل توں گناہ کروایا چمبڑیا ریا تے اوھدے توں دُور نہ ہویا۔⁴۴۔ تے میساموآب دا بادشاہ بُوہت جانوراں دا مالک سی ۔تے ُاو اِسرائیل دے بادشاہ نوں ایک لاکھ برےتے ایک لاکھ چھترےتے اوناں دی اُن دیندا سی ۔ ⁵۵۔ بس اَخی اب مر گیا۔تے موآب دے بادشاہ نے شاہِ اِسرائیل دے نال گل نہ منی ۔ ⁶۶۔ تاں اُوس دِن یہورام بادشاہ سامریہ توں باہر نکلیا۔تے سارے اِسرائیل دی گینتی کیتی۔⁷۷۔ فیر او گیا۔تے یہوداہ دے بادشاہ یہوسفط نوں سنیا گھلیا کہ موآب دے بادشاہ نے میرے خلاف بغاوت کیتی اے ۔تے کی تُو میرے نال موآب نال لڑائی کرن نوں چلیں گا؟اونے آکھیا میں چلاں گا ۔ کیوں جے میری جان تیری جان وانگوں تے میرے لوگ تیرے لوگ تے میرے گھوڑے تیرے گھوڑے نے۔ ⁸۸۔ تے اونے اونوں آکھیا ۔اسیں کس راہ توں چڑھائی کریے؟ اونے آکھیا اِدوم دے جنگل دی راہ توں ۔⁹۹۔ تد اِسرائیل دا بادشاہ تے یہوداہ دا بادشاہ تے اِدوم دا بادشاہ گئے ۔تے سِت دِن دے سفر دا چکر ماریا۔پر آودی فوج تے آودے جانوراں لئی جہڑے اوناں دے پیچھے آندے سن پانی نہ پایا۔ ¹⁰۱۰۔ تے اِسرائیل دے بادشاہ نے آکھیا ۔افسوس ۔ کہ خداوند نے سانوں تین بادشاواں نوں صدیا ۔تاں جے سانوں موآب دے ہتھ وِچ ویوے۔¹¹۱۱۔ تے یہوسفط نے آکھیا کی خداوند دا کوئی نبی ایتھے نہیں ؟کہ اوھدے راھیں اِسیں خداوند توں پُچھیے۔تاں اِسرائیل دے بادشاہ دے خدمت کرن آلیاں دے وِچوں ایک نے جواب دِتا تے آکھیا ۔کہ ایتھے الیشع بِن سافط اے جہڑا یلیاہ دے ہتھاں اُوتے پانی پایا کردا سی۔ ¹²۱۲۔ یہوسفط نے آکھیا یقیناً خداوند دا کلام اوھدے نال اے ۔تے اِسرائیل دا بادشاہ تے یہوسفط یہوداہ دا بادشاہ تے اُدوم دا بادشاہ اوھدے کول گئے۔¹³۱۳۔ تد الیشع نے اِسرائیل دے بادشاہ نوں آکھیا ۔مینوں تیرے نال کی ؟تُو آودے پیو دے نبیاں تے آودی ماں دے نبیاں دے کول جا ۔تے اِسرائیل دے بادشاہ نے اونوں آکھیا۔بلکل نہیں ۔کیوں جے بادشاہ نے اِناں تین بادشاھواں نوں صدیا۔تاں جے اوناں نوں موآب دے ہتھ وِچ کرے۔ ¹⁴۱۴۔ الیشع نے آکھیا۔رب الافواج دی زندگی دی سنھو جہیدے سامنے میں کھلوتا واں ۔جے میں یہوداہ دے بادشاہ یہوسفط دے منہ دا لحاط نہ کردا ۔تے تیرے وِل نظر نہ کردا۔تے نہ تینوں ویکھدا۔¹⁵۱۵۔ تے ہون میرے کول سارنگی بچان والا لیاو۔تے جیدوں اونے سارنگی نوں چھڑیا خداوند دا ہتھ الیشع اُتے آیا۔ ¹⁶۱۶۔ تے اونے آکھیا ۔خداوند ایویں فرماندا اے ۔کہ ایس وادی وِچ کھڈے ای کھڈے پُٹ دیو۔ ¹⁷۱۷۔ کیوں جے خداوند فرماندا اے کہ تُسی ہوا تے مینہ نہ ویکھو گے ۔تے فیروی ایہہ وادی پانی نال بھر جاوے گی۔ تے تُسی پیو گے تے تہاڈے ڈنگرتے تہاڈے جانور پین گے ۔¹⁸۱۸۔ تے خداوند دی نظر وِچ ایہہ ایک چھوٹی جی گل اے۔تے او موآب نوں وی تہاڈے ہتھ وِچ کر ویوے گا۔ ¹⁹۱۹۔ تے تُسی ہر ایک کنداں آلے شہر تے چنگے شہر نوں مارو گے ۔تے سارے چنگے رُخاں نوں وڈھ دیو گے ۔تے پانی دے ہر ایک چشمے نوں بند کرو گے ۔تے ہر ایک چنگے کھیت نوں پتھراں نال خراب کرو گے ۔²⁰۲۰۔ تے سویر نوں قربانی چڑھاون دے ویلے ایویں ہویا۔کہ اِدوم دی راہ توں پانی آیا ۔تے زمین پانی نال بھر گئی۔²¹۲۱۔ تے سارے موآب نے سُنیا۔کہ بادشاہ اوناں دے نال لڑائی کرن لئی چڑھ آئے نے ۔تے اوناں نے ساریاں نوںجہناں نے پٹکا بننا شروع کیتا ۔کھٹیا ں کیتا۔ تے سرحد تے کھلو گئے۔ ²²۲۲۔ تے او سرگی ویلے اُٹھے ۔تے سورج پانی اُتے چمکیا تے موااب نے آودے سامنے پانی نوں لہو وانگوں سُرخ ویکھیا ۔ ²³۲۳۔ تے اوناں نے آکھیا۔ایہہ تے لہو اے ۔ کہ بادشاہ نے آپس وِچ لڑائی کیتی تے ایک نے دُوجے نوں ماریا۔سو ہون اے موآب اُوناں دی لٹُن لئی چل۔²⁴۲۴۔ تے او اِسرائیل دی فوج وِل گئے۔ تد اِسرائیل نے اُٹھ کے موآب نوں ماریا۔تے او اوناں دے اِگوںبھجے۔تے او ملک وِچ وڑے تے موآب نوں ماردے جاندے سن۔ ²⁵۲۵۔ تے اوناں نے شہراں نوں ڈھایا ۔تے ہر اک بندے نے ہر اک چنگے کھیت وِچ پتھر سُٹے ۔جدوں تیک کہ او بھر نہ گیا ۔تے اوناں نے پانی دے سارے چشمے بند کر دِتے ۔تے سارے چنگے رُخ وڈھ دِتے۔ ایتھوں تیک کہ قیر حراست وِچ اوناں نے پتھراں توں سوا کُجھ نہ چھڈیا۔تے اونوں وی فلاخن چلان والیاں نے جا گھیریا ۔تے اونوں ماریا۔²⁶۲۶۔ جدوں شاہِِ موآب نے ویکھیا ۔کی اوھدے خلاف لڑائی بوھتی ہو گئی اے۔ تے اونے آودے نال سَت سو تلوار چلان آلے جوان لئے۔تاں جے لین چیر دے ہوئے او شاہ ادوم اُتے جا پین ۔ پر او نہ کر سکے ۔ ²⁷۲۷۔ تد اونے آودے پہلوٹھے پُتر نوں جہڑا اوھدا وِلی عہد سی لیا ۔تے اونوں کند اُتے سوختنی قربانی وانگو کیتا ۔ تے اِسرائیل اُتے بڑا سخت قہر آیا ۔تے او میسا بادشاہ نوں چھڈ کے آودے ملک نوں مُڑ آئے۔

4¹۱۔ تے نبیاں دے پتراں دیا ں بیویاں وِچوں اِیک عورت الیشع دے اِگے چیکی تے آکھیا ۔کہ تیرا خدمت کرن آلا میرا شوہر مر گیا اےتے تُو جاندا ایں ۔کہ تیرا خدمت کرن آلا خدا توں ڈر دا سی۔تے قرض لین آلا آیا اے۔کہ میرے دویویں پُتراں نوں لے کے آودے غلام بناون۔ ²۲۔ اِلیشع نے اونوںآکھیا ۔میں تیرے لئی کی کراں؟مینوں دِس۔کہ تیرے کول گھر وِچ کہڑی چیج اے۔اونے آکھیا تیری لونڈی دے کول گھر وِچ کُجھ وی نہیں۔سوائےمالش دے تیل دی ایک کُپی دے۔³۳۔ اونے اونوں آکھیا کہ جا تے باروں سارے گوانڈیاں توں پانڈے اُدھار لے۔پانڈے خالی ہون۔تے گھٹ نہ ہون ۔ ⁴۴۔ تد اندر جا ۔تے تُو آودے پُتراں دے نال اندر ہو کے بوہا بند کر ۔تے اوناں ساریاں پانڈیاں وِچ پا۔تے جہڑا اوناں وِچوں بھر جاوے اونوں وکھرا رکھ۔⁵۵۔ لہذا او اودے کولوں گئی ۔تے آودے پُتراں دے نال اندر ہو کے بُوہا بند کیتا۔تے او اوندے کول پانڈے لیاندے جاندے سن۔تے او پاندی جاندی سی۔ ⁶۶۔ جد پانڈے بھر گئے۔اونے آودے ایک پُتر نوں آکھیا۔دوجا پانڈا لیا۔تے اونے آکھیا۔ہون کوئی پانڈا باقی نہیں۔تد تیل مُک گیا۔⁷۷۔ تے او خدا دے بندے دے کول گئی۔تے اونوں دِسیا۔تے اونے آکھیا تیل ویچ تے آودا قرض لاھ ۔تے جہڑے بچ رہے اوھدے نال تُو تے تیرے پُتر گزارا کرو۔⁸۸۔ تے ایک دِن ایویں ہویا۔کہ الیشع شُونیم دے کولوں لنگیا تے اوتھے ایک بڑی دولت آلی عورت سی ۔جہنے اونوں روک کے مجبور کیتا۔کی روٹی کھاوے۔تے جدوں او اوتھوں لنگدا۔تے اوھدے کول روٹی کھان جاندا۔ ⁹۹۔ اوس عورت نے آودے شوہر نوں آکھیا ۔مینوں پتا چلیا اے ۔کہ اے بندہ جہڑا اکثر دساڈے کولوں لنگدا اے ۔خدا دا بندہ اے۔تے او پاک اے۔¹⁰۱۰۔ لہذا اسیں اودے لئی گھر دے اُتے اک نِکا کمرہ بنایئے۔تے اوھدے وِچ منجی تے دسترخوان تے چوکی تے شمعدان رکھیے۔تاں جے جدوں کدی او ساڈے کول آئے۔تے اوتھے ریاکرے ¹¹۱۱۔ لہذا اوہ اِک دِن آیا ۔تے کمرے وِچ ریا۔تے اوتھے ای سُتا۔¹²۱۲۔ تے اونے آودے نوکر جیحازی نوں آکھیا۔کہ اوس شُونیمی عورت نوں صد۔تے اونے اونوں صدیا ۔تے او اوھدے سامنے کھلوتی۔ ¹³۱۳۔ فیر اونے آودے نوکر نوں آکھیا ۔اِنوں آکھ کیوں جے تُوں ساڈے لئی ایہہ ساری تکلیف چُکی اے ۔بس تُو کی چاہنی ایں کہ تیرے لئی کیتا جاوے؟تیری کوئی ضرورت ہے۔جیدے لئی میں بادشاہ یا فوج دے سردار نوں سفارش کراں ۔او بولی کہ میں آودے لوکاں دے وِچ رہنی آں ۔¹⁴۱۴۔ تے اونے آکھیا ۔میں اِھدے لئی کی کراں ؟جیحازی بولیا۔اوھدا کوئی پُتر نہیں۔تے اوھدا شوہر بڈھا اے۔ ¹⁵۱۵۔ اونے آکھیا اوس عورت نوں صد ۔تے اونے اونوں صدیا ۔تے او بُوہے تے کھلوتی۔ ¹⁶۱۶۔ تے اونے آکھیا۔یقیناً اگلے سال ایسے ویلے دے کول تُوں اک پُتر گود وِچ لویں گی۔اوس عورت نے آکھیا ۔نہیں اے میرے مالک! اے خدا دے بندے! آودی نوکرانی نال جھوٹی گل نہ کر ۔¹⁷۱۷۔ ایدے توں بعد او عورت حاملہ ہوئی ۔تے اگلے سال اوسے ویلے دے کول اوھدے توں ایک پُتر پیدا ہویا۔جیویں کہ الیشع نے آکھیا سی۔ ¹⁸۱۸۔ تے جدوں او مُنڈاوڈاہویاایک دِن فِصل وڈن والیاں دے نیڑے آودے پیو دے کول گیا۔ ¹⁹۱۹۔ تے اونے آودے پیو نوں آکھیا ۔ہائے میرا سر۔ہائے میرا سر۔تے اونے ایک نوکر نوں آکھیا ۔ کہ اونوں اوھدی ماں دے کول چک کے لے جا۔ ²⁰۲۰۔ تے اونے اونوں چُکیا ۔تے اوھدی ماں دے کول لے گیا۔تے اواوھدے گوڈیاں تےدوپہر تیک ریا۔فیر مر گیا۔²¹۲۱۔ تد او عورت اونوں اُتے چُک کے لے گئی ۔تے خدا دے بندے دی منجی اُتے پایاتے بوہاٹو دِتا ۔تے باہر آئی۔ ²²۲۲۔ تد اوس نے آودے شوہر نوں صدیا تے آکھیا۔کہ نوکراں وِچوں اک نوں تے اوھدے نال کھوتی میرے کول گھل۔تاں جے میں خدا دے بندے دے کول دوڑ کے جاواں ۔تے واپس آواں۔²³۲۳۔ اونے اونوں آکھیا ۔تُو اِج اوندے کول کیوں جانی ایں؟اِج نہ تے نواں چن اے نہ ای سبت ۔او بولی سلامتی ہووے۔ ²⁴۲۴۔ تد اوس نے کھوتی اوتے کاٹھی پائی ۔تے نوکر نوں آکھیا ۔ ٹور تے لے جا اِگے ودھ تے رفتا ر دا قدم نہ گھٹا ۔جدوں تیک کہ میں نہ تینوں نہ آکھاں۔²⁵۲۵۔ لہذا او گئی۔تے کرمل دے پہاڑ اُتے خدا دے بندے دے کول آئی۔جدوں خدا دے بندے نے اونوں دور توں ویکھیا۔تے آودے نوکر جیحازی نوں آکھیا ۔ایہہ اوہی شُونیمی عورت اے۔ ²⁶۲۶۔ بس اونوں ملن لئی اِگے جا ۔تے اونوں پُچھ۔کی تُو چنگی اے۔تیرا شوہر چنگااے ، تیرا پُتر چنگااے؟او بولی خریت نال نے۔²⁷۲۷۔ فیر او پہاڑ اُتے خدا دے بندے دے کول آئی ۔تے اوھدے پیر پھر لےتد جیحازی اِگے آیا کہ اونوں ہٹائے۔تے خدا دے بندے نے آکھیا۔اونوں چھڈ دے۔کیوں جے اوندا دل دُکھی اے ۔تے خداوند نے ایہہ گل میرے توں لُکائی تے مینوں نہ دِسی۔²⁸۲۸۔ تد او بولی ۔کی میں آودے مالک توں پُتر منگیا؟کی میں نہ آکھیا ۔کہ مینوں دھوکہ نہ دے۔ ²⁹۲۹۔ تے اونے جیحازی نوں آکھیا ۔کہ لک بن تے میرا عصا آودے ہتھ وِچ لے تے جا۔جے تُو کسے نوں ملے۔تے اونوں سلام نہ کر۔تے جے تینوں کوئی سلام کہےتے اوھدا جواب نہ دے۔تے میرا عصا مُنڈے اُتے رکھ۔³⁰۳۰۔ اوس مُنڈے دی ماں بولی۔جیوندے خدا وند تے تیری جان دی قسم میں تینوں نہ چھڈاں گی۔تد او اُٹھیا۔تے اوھدے پیچھے ٹریا۔ ³¹۳۱۔ تے جیحازی اِناں دوواں توں اِگے گیا۔تے مُنڈے اوتے عصا رکھیا۔پر نہ کوئی آواز ہوئی نہ کوئی حرکت۔تد اومڑیا تے اونوں ملیا۔تے اونوں آکھیا ۔کہ مُنڈا نہی جاگیا۔³²۳۲۔ تد الیشع گھر دے اندر گیا۔تے ویکھو او مُنڈا مریاہویا منجی اُتے پیا سی۔ ³³۳۳۔ لہذا او اندر گیا۔تے آودے لئی تے مُنڈے لئی بُوہا بند کیتا ۔تے خداوند توں دُعا منگی۔ ³⁴۳۴۔ فیر او اُتے چڑھیاتے مُنڈے نال لپٹیا۔تے آودا مُنہ اوھدے مُنہ اُتے آودیاں اِکھاں اودیاں اِکھاں اُتے تے آودے ہتھ اودے ہتھاں اُتے رکھے۔تے اوھدے اُتے اپنے آپ نوں لٹا دِتا ۔تے اوس مُنڈے دا جسم گرم ہویا۔³⁵۳۵۔ تد او مڑیا تے گھر وِچ اک وار اِدر اُدر پھریا۔فیر چڑھ کے اوس مُنڈے نال لپٹیا۔تے اُس مُنڈا سَت واری نیچھاں ماریاں ۔فیر مُنڈے نے آودیاں اِکھاں کھول دِتیاں ۔ ³⁶۳۶۔ تد اوس نے جیحازی نوں صدیا۔تے آکھیا کہ شونیمی عورت نوں صد۔لہذا اونے اونوں صدیا۔ تے او آئی ۔اونے اونوں آکھیا آودا پُتر سنبھال۔ ³⁷۳۷۔ تد او اِگے جا کے اوھدے پیراں وِچ ڈِگ پئی۔تے زمین تیک جُھکی۔تے آودے پُتر نوں لے کے باہر گئی۔³⁸۳۸۔ تے الیشع جلجال نوں واپس آیا ۔اوس ویلے زمین تے کال پیا سی تے جدوں نبیاں دے پتر اوھدے اِگے بیٹھے ہوئے سن اونے آودے نوکر نوں آکھیا کہ وڈی دیگ چڑھا تے نبیاں دے پتراں لئی سبزی بنا۔ ³⁹۳۹۔ تے ایک بندہ کھیت وِچ گیا کہ کُجھ سبزی توڑ لیاوے ۔تے اونوں جنگل وِچ انگور وانگوکُجھ چیج ملی تے اوھدے وِچوں اونے کپڑا بھر کے خنَطل توڑے۔تے اونوں لیایا۔تے اوناں نوں کٹ کے سبزی دی دیگ وِ چ پایا۔کیوں جے اوناں نے نہ جانیا کے او کی چیز اے ۔⁴⁰۴۰۔ فیر اوناں نے بندیاں دے کھان د ےلئی اونوں پایا جدوں اوناں نے ترکاری وِچوں کُجھ کھادا تے چیخ کے آکھیااے خدا دے بندے دیگ وِچ موت اے۔تے او کھا نہ سکے۔ ⁴¹۴۱۔ تد اونے آکھیا میرے کول آٹا لیاو تے اونے اونوں دیگ وِچ پایاتے آکھیا لوکاں لئی انوں پاو تاں جے او کھان تد اوناں نے دیگ وِچ کُجھ کوڑ نہ پائی۔⁴²۴۲۔ تے ایک بندہ بَعلَسل سلیسہ توں آیا۔تے جواں دے پہلے پھلاں دیاں وِی روٹیاں تے اناج دے بھرے ہوئے سِٹےآودے تھیلے وِچ خدا دے بندے دے اگے لیایا۔تے او بولیالوکاں نوں دھ کہ کھان ۔ ⁴³۴۳۔ تے اوھدے نوکر نے اونوں آکھیا ایہہ کی اے کی میں اناں نوں سو بندیاں دے اِگے رکھاں ؟اونے آکھیا لوکاں نوں دے کہ کھان کیوں جے خداوند ایویں فرماندا اے کہ او کھان گے تے اوناں توں بچ وی جاوے گا ۔ ⁴⁴۴۴۔ تد اونے اوناں دے اِگے رکھیا تے اوناں نے کھادا تے جیویں خداوند نے فرمایا سی اوناں توں بچ وی گیا۔

5¹۱۔ تے نعَمان اَرام دے بادشاہ دے فوج دا سپہ سالار آودے مالک دی نظر وچ وڈا بندہ تے اوھدے اِگے عزت والا سی۔کیوں جے اوھدے راھیں خداوند نے اَرام نوں پچایا سی۔تے اُو بڑا طاقت والا تے دلیر بندہ سی۔پر اونوں کوڑھ سی۔ ²۲۔ تے اَرمایاں دا جسہ نکلیا سی۔تے اِسرائیل دے ملک توں ایک نکی کُڑی نوں قید کر کے لیائے سن۔ تے او نعَمان دی بیوی دی سِیوا کردی سی۔³۳۔ ایک دِن اونے آودی مالکن نوں آکھیا کاش کہ میرا مالک اوس نبی دے سامنے ہوندا جہڑا سامریہ وِچ اے کیوں جے او اونوں اوھدے کوڑھ توں شفا دیندا۔ ⁴۴۔ تد اونے جا کے آودے مالک نال گِل کیتی تے آکھیا کہ اُو نِکی کُڑی جہڑی اِسرائیل دے ملک دی اے ایویں کہندی اے۔⁵۵۔ تے اَرام دے بادشاہ نے اونوں آکھیا ۔تُو جا تے میں اِسرائیل دے بادشاہ نوں خط گِھل نا واں لہذا او گیا۔تے اونے آودے نال وِی قنطار چاندی تے چھ ہزار مثقال سونا تے لیڑیاں سے دِس جوڑے لے۔ ⁶۶۔ تے او شاہِ اِسرائیل دے کول خط لیایاجیدے وِچ لکھیا سی کہ جدوں میرا ایہہ خط تینوں پہنچے تے تینوں پتا ہووے کے کہ میں آودے نوکر نعَمان نوں تیرے کول گھلیا اے۔تاں جے تُو اونوں اوھدے کوڑھ توں شفا دیوے۔⁷۷۔ جدوں اِسرائیل دے بادشاہ نے خط پڑھیا تے آودے لیڑے پھاڑے تے آکھیا کی میں خدا واں کہ ماراں تے ساڑاں؟کہ اونے اونوں میرے کول گھلیا کہ میں اوس بندے نوں اوھدے کوڑھ توں شفا دیواں۔سو تُسی سمجھو تے ویکھوکہ او میرے خلاف ہون لئی بہانہ لبدا اے۔⁸۸۔ جدوں خدا دے بندے الیشع نے سُنیا کہ شاہِ اسرائیل نے آودے لیڑے پاڑے تے اونے بادشاہ نوں سنیا گھلیا تُو آودے لیڑے کیوں پاڑے؟اونوں میرے کول آن دے۔تاں جے او جانے کہ اِسرائیل وِچ واقعی اک نبی اے ۔ ⁹۹۔ سو نعَمان آودے گھوڑیاں تے رتھاں دے نال آیا تے الیشع دے گھر دے بُوہے تے کھلو گیا ۔ ¹⁰۱۰۔ تے الیشع نے اوھدے کول بندہ بھہج کے آکھیا کہ جا تے اُردن وِچ سَت واری نہا۔تے تیرا گوشت چنگا ہو جاوے گاتے پاک ہووے گا۔¹¹۱۱۔ تے نعَمان ناراض ہو کے ٹر گیا تے آکھیا میں خیال کردا ساں کہ او نکل کے باہر آوے گا تے کھلووے گا تے خداوند آودے خدا دا نا لیوے گا تے آودا ہتھ اوس جگہ تے پھیرے گا تے کوڑھ نوں چنگا کرے گا ۔ ¹²۱۲۔ کی دَمشقِ دے دریا اَبانہ تے فر فر اِسرائیل دیاں ساریاں ندیاں توں چنگے نہیں ؟کی میں اوناں وِچ نہ نہاواں تے پاک صاف نہ ہو جاواں ؟تے او واپس ہو کے ٹر گیا۔تے غصے وِچ سی۔¹³۱۳۔ تد اوھدی نوکر اوھدے اِگے آئےتے اونوں بلا کے آکھیا اے پیو!جے نبی تینوں کسے وڈے کم دا حکم دیندا تے کی تُو اونوں نہ کردا؟تے کینا وڈا ایہہ کہ جہڑا اونے تینوں آکھیا کہ نہا تے پاک صاف ہو جا۔ ¹⁴۱۴۔ تد او ٹر گیاتے اُردن وِچ سَت وری ٹوبھی ماری جیویں کہ خدا دے بندے نے آکھیا سی تے اوھدا گوشت نکے مُنڈے دے گوشت وانگوہو گیا تے او پاک صاف ہو گیا۔¹⁵۱۵۔ تے او خدا دے بندے دے کول آودے سارے ساتھیاں نال واپس آیا تے آکے اوھدے اِگے کھلوتا تے آکھیا میں جان لیا کہ پوری دنیا وِچ کوئی خدا نہیں۔ پر اِسرائیل وِچ۔ تے ہون آودے خدمت کرن آلے دا تحفہ قبول کر ۔ ¹⁶۱۶۔ اونے آکھیا جیوندے خدا دی قسم جیدے اِگے میں کھلوتا واں کہ میں کُجھ نہ لواں گا تے اونے لین لئی ضد کیتی پر او نہ منیاں۔¹⁷۱۷۔ تد نعَمان نے آکھیا میں تیری منت کرنا واں ۔اجازت دے۔ کہ تیری خدمت کرن آلا ایتھوں دو خچراں دا بھار مٹی لے جاواں۔ کیوں جے تیری خدمت کرن آلا اِگے توں سوختنی قربانی تے ذبیحہ کسے عبادت کرن آلے سوائے خداوند دے نہ گزرانے گا ۔ ¹⁸۱۸۔ پر ایک گل توں خداوند تیری خدمت کرن آلے نوں معاف کر دیوے ۔کہ جہیڑے ویلےمیرا مالک رِمون دے مندر وِچ سجدہ کرن لئی جاوے تے او میرے ہتھ تے سہارا لوے تے رِمون دے مندر وِچ جھُکاں سو جدوں میں رِمون دے مندر وِچ جھُکاں ۔خداوند تیری خدمت کرن آلے نوں اوس حکم وچ قائم رکھے ۔ ¹⁹۱۹۔ تے الیشع نے اونوں آکھیا سلامتی نال جا تے او رُخصت ہو کے تھوڑی ای دور گیا سی ۔²⁰۲۰۔ کہ خدا دے بندے الیشع دے نوکر جیحازی نے آکھیا کہ میرے مالک نے نعَمان دے ہتھوں جہڑا کُجھ او لیایا سی لین توں انکار کیتا۔جیوندے خداوند دی قسم میں اوھدے پیچھے دوڑاں گا تے اوھدے کولوں کُجھ نہ کُجھ لواں گا ۔ ²¹۲۱۔ تے جیحازی نعَمان دے پچھے گیا۔نعَمان نے اونوں آودے پچھے دوڑدے ہوئے ویکھیا۔تے او اوھدے استقبال لئی رتھ توں اُتر پیا تے آکھیا کی ساری خیر اے؟ ²²۲۲۔ اونے آکھیا ساری خیر اےپر میرے مالک نے مینوں تیرے کول گھل کے آکھیا اے کہ اِیسے ویلے میرے کول افرایئم پہاڑ توں نبیاں تے پتراں وِچوں دو جوان آئے نے ۔ سو اوناں لئی ایک قنطار چاندی تے دو جوڑے کپڑے دے دے ۔²³۲۳۔ نعَمان نے آکھیا میرے اُتے مہربانی کر تے دو قنطار لے تے اوھدے تے ضد کیتی تے اوس نے چاندی دے دو قنطار دو تھلیاں وِچ تے دو جوڑے کپڑیاں دے آودے دو نوکراں اُتے رکھے تے او چُک کے اوھدے اِگے اِگے ٹرے ۔ ²⁴۲۴۔ جدوں او ٹیبے تیک آئے تے اونے اوناں دے ہتھاںوچوں اوناں نوں لے لیا ۔تے گھر وِچ رکھیا ۔تے بندیاں نوں ٹور دِتا۔ سو او ٹر گئے۔ ²⁵۲۵۔ فیر او اندر آیا تے ااودے مالک اِگے کھلوتا تے اونوں الیشع نے آکھیا اَے جیحازی تُو کیتھوں آیا ایں؟اونے آکھیا تیرا بندہ کیتے نہیں گیا۔²⁶۲۶۔ تے اوہنے اوہنوں آکھیا کیہ میرا دل اوتھے نہیں سی جیہڑے ویلے اوہ بندہ آودے رتھ نال تینون ملن لئی مُڑیا؟کیہ ایہہ ویلا چاندی لین تے کپڑے تے زیتون تے باغ تے بھڈاں تے بلد تے نوکرتے نوکرانیاں لین دا اے ؟ ²⁷۲۷۔ سو نعَمان دا کوڑھ تینوں تے تیری نسل نوں ہمیشاں تیک لگے تد او اوھدے اگوں باہر نکل گیا تے او برف وانگو چیٹا کوڑھا ہو گیا۔

6¹۱۔ تے نبیاں دے پتراں نے الیشع نوں آکھیا کہ ایہہ تھاں جیتھے اسیں تیرے حضور وِچ رہنے آں ساڈے لئی تنگ اے۔ ²۲۔ سانوں آجازت دے کہ اسیں اُردن نوں جایئےتے اوتھوں ہر اک بندہ اک اک لکڑ لے۔تے اوتھے اسیں ایک تھاں آودے رہن لئی بنائےاو بولیا جاؤ۔ ³۳۔ اوناں وِچوں ایک نے آکھیا مہربانی کر کے تُو وی آودی خدمت کرن آلیاں دے نال چل۔اونے آکھیا میں چلاں گا۔⁴۴۔ تے او اوناں دے نال گیا سو او اُردن تے پونچے تے لکڑیاں وڈیاں ۔ ⁵۵۔ تے جدوں اوناں وِچوں اک لکڑی وڈھ ریا سی تے اوھدے کلہاڑے دا لوہا پانی وِچ ڈگ گیا۔تے اُو نے چیخ مار کے آکھیا ہائے اے میرے مالک !ایہہ تے منگیا ہویا سی۔⁶۶۔ خدا دا بندہ بولیا او کیتھے ڈِگا ۔تے اونے اونوں او تھا ں وکھائی تد اوس نے اک لکڑ وڈی تے اوتھے سُٹی تے لوہا تر پیا ۔ ⁷۷۔ تد اوس نے اونوں آکھیا اونوں پھڑ لے تے اونے آودا ہتھ ودھا کے اونوں پھڑ لیا۔⁸۸۔ تے اَرام دا بادشاہ اِسرائیل نال لڑائی کردا سی تے اونے آودے دربار یاں نال صلاح کیتی ۔کہ ساڈا ڈیرہ فلاں فلاں تھاں تے ہووے گا ۔ ⁹۹۔ تے خدا دے بندے نے اِسرائیل دے بادشاہ نوں سنیا گھلیا خبردارکہ فلاں تھاں توں پار نہ ہویں کیوں جے ارامی اوتھے ڈیرے وِچ بیٹھے ہوئے نے ۔¹⁰۱۰۔ سو شاہِ اِسرائیل نے اوس تھاں تے جہدے لئی خدا نے بندے نے اونوں آکھیا سی تے خبردار کیتا سی بندے گھلے ۔تے اوتھوں اپنے آپ نوں بچایاتے ایہہ صرف اک یا دو وار ای نہیں ۔ ¹¹۱۱۔ سو ایسس سببوں اَرام دے بادشاہ دا دل بے چین ہو گیا۔تے اونے آودے نوکراں نوں صد کے آکھیا کی تُسی مینوں نہیں دِسو گے کہ ساڈے وِچوں کہڑا شاہِ اِسرائیل دے نال اے؟¹²۱۲۔ اوھدے نوکراں وِچوں اک نے آکھیا اے میرے مالک بادشاہ! کوئی نہیں ۔پر الیشع نبی جہڑا اِسرائیل وِچ اے۔ او ہر اوس گل دی جہیر ی تُو آودے سون دے کمرے وِچ کہنا ں ایں اِسرائیل دے بادشاہ نوں خبر دِیندا اے۔ ¹³۱۳۔ بادشاہ نے ااکھیا کہ جاؤتے ویکھو ۔او کس تھاں تے وے تاں جے میں اونوں پھڑواواں؟تے اوناں نے اونوں خبر دِتی تے آکھیا ویکھو او دو تِن وِچ ا ے۔¹⁴۱۴۔ تد اونے اوھدے ول گھوڑے تے رتھ تے وڈی فوج بھیجی تے اوناں نے رات نوں آکے شہر نوں گھیر لیا ۔ ¹⁵۱۵۔ تے سِرگی ویلے خدا دے بندے دا نوکر اُٹھیا تے باہر نکلیا تے ویکھیا کہ فوج تے گھُوڑیاں تے رَتھاں نے شہر نوں گھیریا ہویا ا ے ۔تے اوھدی نوکر نے اونوں آکھیا ہائےاَے میرے مالک اسیں کی کراں گے ؟ ¹⁶۱۶۔ اونے آکھیا نہ ڈر کیوں جے او جہیرے ساڈے نال نے اوناں توں جہڑے اوناں دے نال نے بوہتے نے ۔¹⁷۱۷۔ تے الیشع نے دُعا کیتی تے آکھیا اَے خداوند!اودیاں اِکھاں کھول تاں جے او ویکھے۔تد خداوند نے اودیاں اِکھاں کھولیاں تے اونے ویکھیا ۔تے ویکھو اِلیشع دے آسے پاسے پہاڑ گھوڑیاں تے آگ دے رتھاں نال بھریا ہویا اے ۔ ¹⁸۱۸۔ تے جدوں او اودے وِل آئے اِلیشع نے خداوند تُوں دُعا منگی تے آکھیا اوجتھا انھاں ہو جاوے ۔تے جیوں کے الیشع نے آکھیا اوویویں ای خداوند نے اوناں اُتے انھاں پن بھیجیا ¹⁹۱۹۔ تد اِلیشع نے اوناں نوں آکھیا کہ ایہہ او راہ نہیں تے نہ اے او شہر اے میرے پچھے آؤتے میں تہانوں اُوس بندے دے کول لے جاواں گا جہنوں تُسیں لبدے جے او سو او اوناں نوں سامریہ وِچ لے گیا ۔²⁰۲۰۔ جدوں او سامریہ وِچ وڑے تے الیشع نے آکھیا اَے خداوند!اوناں دِیاں اِکھاں کھول تاں جے او ویکھن تے خداوند نے اوناں دِیاں اِکھاں کھولیاں تے اوناں نے ویکھیا تے ویکھو او سامریہ دے وِچ سن ۔ ²¹۲۱۔ جدوں شاہِ اِسرائیل نے اوناں نے ویکھیا تے اِلیشع نوں آکھیا اَے پیو!کی میں اِناں نوں ما ر دیواں؟²²۲۲۔ اونے آکھیا نہ مار کی تُو اوناں نوں آودی تلوار تے آودی کمان دے نال قید کیتا کے اوناں نوں مار دِیوے گا ؟سگوں تُو اوناں دے اِگے روٹی تے پانی رکھ تاں جے اُو کھان تے پین ۔فیر آودے مالک دے کول ٹر جاون۔ ²³۲۳۔ تد اوس نے اوناں لئی وڈی دعوت تیار کیتی تے اوناں نے کھادا تے پیتا فیر اونے اوناں نوں رخصت کیتا تے او آودے مالک دے کول گئےتے ایدے توں بعد اَرامیا دا جتھا اِسرائیل دی سر زمین تے نہ آیا ۔²⁴۲۴۔ تے اُوس توں بعد ایویں ہویا کہ اَرام دے بادشاہ بن ہدد نے آودی ساری فوج کھٹی کر کے چڑھائی کیتی تے سامریہ دا گھیرا پایا ۔ ²⁵۲۵۔ تے سامریہ وِچ کال پیا ۔تے اوناں اوھدا گھیرا پائی رکھیا ۔ایتھوں تیک کہ کُھوتے دا سر چاندی دے اسی ٹکڑیاں وِچ تے کبوتراں دی وٹھ دا اک چوتھا حصہ چاندی دے پنج ٹکڑیاں وِچ وکیا ۔ ²⁶۲۶۔ تے جس ویلے شاہِِ اِسرائیل کند توں لنگیا اک عورت نے چیخ کے اونوں آکھیا اَے میرے مالک بادشاہ! میری منت سن ۔²⁷۲۷۔ بادشاہ نے اونوں آکھیا جے خدواند تیری مد نہ کرے تےمیں تیری مدد کیتھوں کراں ؟کی کھلواڑے توں یا انگور دے کولھو توں؟ ²⁸۲۸۔ فیر بادشاہ نے اونوں آکھیا تینوں کی ہویا؟اونے آکھیا کہ اوس عورت نے مینوں آکھیا کہ آودا پُتر لیا تاں جے اسیں آِج اونوں کھائیے تے کل اسیں میرے پُتر نوں کھاواں گے ۔ ²⁹۲۹۔ لہذا اسیں میرے پُتر نوں پکایا تے اونوں کھادا تے دُوجے دِن میں اونوں آکھیا کہ آودا پُتر لیا تاں جے اسیں اونوں کھائےپر اونے آودے پُتر نوں لُکا لیا ۔³⁰۳۰۔ جدوں بادشاہ نے عورت دی ایہہ گل سُنی تے آودے لیڑے پاڑے تے کند توں لنگ گیا تے لوکاں نے ویکھیا کہ اوھدے جسم تے لیڑیاں دے تھلے ٹاٹ اے ۔ ³¹۳۱۔ تے اونے آکھیا کہ خدا میرے نال ایویں کرے تے ایدے توں بوہتا کرے ۔جے آِج اِلیشع بن سافط دا سر تن تے رووے۔³²۳۲۔ تے اِلیشع آودے گھر وِچ بیٹھا سی تے وڈیرے اوھدے نال بیٹھے سن تے بادشاہ نے آودے اگوں اک بندہ گھلیا پر ایدے توں پہلاں کہ او بندہ اوھدے کول پونچے اونے ودیریاں نوں آکھیا کی تُسی ویکھیا؟کہ ایس قتل کرن آلے نے بھیجیا اے کہ میرا سر وڈے بس ویکھو جدوں او بندہ آوے تے تُسی بوہا ٹو ھ دیو۔تے اونوں اند آن نہ دیو ۔ کی اوھدے پچھے اوھدے مالک دے پیراں دی ااواز نہیں ؟ ³³۳۳۔ تے جدوں او ایہہ گل آکھ ای ریا سی تے ویکھو بادشاہ اوھدے کول آگیا تے اونے آکھیا کہ ایہہ آفت خدا وِلوں اے تے اِگے توں میں خداوند دا کی انتظار کراں؟

7¹۱۔ تد اِلیشع نے آکھیا خداوند دا کلام سُنو خداوند ایویں فرماندا اے کہ کل دے دِن اِیسے ویلے سامریہ دے پھاٹک تے میدہ دا ایک پیمانہ ایک مثقال نوں تے جَواں دے دو پیمانے ایک مثقال نوں وکن گے ۔ ²۲۔ تے اوس سپہ سالار نے جہدے ہتھ تے بادشاہ یقین کردا سی خدا دے بندے نوں جواب دِتا جے خداوند آسمان تے باڑی کھولے ۔ کی ایہہ ہو سکدا اے ؟اِلیشع بولیا تُو آودیاں اِکھاں نال ویکھں گا پر اوھدے وِچوں کھاویں گا نہیں۔³۳۔ تے پھاٹک دے بوہے دے کول چار کوڑھی سن ۔اوناں وِچوں ایک نے آودے نال دے نوں آکھیا اسیں ایتھے کیوں بیٹھے آں کہ مر جائیے ۔ ⁴۴۔ جے اسیں آکھیے کی اسیں شہر دے اندر جاواں گے تے شہر وِچ کال اے ۔ تے اسیں اوتھے مر جاواں گے ۔ تے جے اسیں ایتھے ای روکیے تے فیر وی مر جاواں گے ہون آؤ۔اسیں اَرام دی فوج وِل چلیے ۔جے او سانوں چھڈ دین تے اسیں جیوندے رواں گے تے جے مار دین تے مر جاواں گے ۔⁵۵۔ بس او شام دے ویلے اُٹھے تے اَرام دی فوج دی تھاں وِل ٹرے جدوں او اَرامیاں دی فوج دی حد تے پہنچے تے اوتھے کوئی نہیں سی ۔ ⁶۶۔ کیوں جے خداوند نے رتھاں دی آواز تے گھوڑیاں دی آواز تے وڈی فوج دی آوز اَرامیاں دی فوج نون سُنائی تے اونان وِچوں ہر اک نے آودے ساتھی نوں آکھیا ویکھو کہ اِسرائیل دے بادشاہ نے ساڈے خلاف حتیاں دے بادشاواں تے مصریاں دے بادشاواں نوں پیسے دے کے صدیا اے تاں جے او ساڈے تے آپین ۔⁷⁸۵۔ بس او شام دے ویلے اُٹھے تے اَرام دی فوج دی تھاں وِل ٹرے جدوں او اَرامیاں دی فوج دی حد تے پہنچے تے اوتھے کوئی نہیں سی ۔ ۶۔ کیوں جے خداوند نے رتھاں دی آواز تے گھوڑیاں دی آواز تے وڈی فوج دی آوز اَرامیاں دی فوج نون سُنائی تے اونان وِچوں ہر اک نے آودے ساتھی نوں آکھیا ویکھو کہ اِسرائیل دے بادشاہ نے ساڈے خلاف حتیاں دے بادشاواں تے مصریاں دے بادشاواں نوں پیسے دے کے صدیا اے تاں جے او ساڈے تے آپین ۔⁹۹۔ تد اوناں نے اک دُوجے نوں آکھیا اسیں چنگا نہیں کر دے کیوں جے ساڈا ایہہ دِن خوشی دین آلا دِن اے تے اسیں چُپ واں ۔جے اسیں دیر کریے جدوں تیک کہ سویر دی روشنی ہووے تے اسیں گہنگار ٹھہراں گے ۔بس آؤ اسیں چلیے تے بادشاہ دے گھر وِچ خبر کریئے۔ ¹⁰۱۰۔ تے او آئے تے شہر دے دربان نوں صدیا تے اونوں ایہہ آکھ کے خبر دِتی کہ اسیں اَرامیاں دی فوج وِچ گئے تے اوتھے کوئی نہیں سی تے نہ انسان دی آوز سی پر گھوڑے بھنے ہوئے تے کھوتے بھنے ہوئے تے تنبوں اُنج دے اُنج ای سن ۔ ¹¹۱۱۔ تے درباناں نے رُولا پا کے بادشاہ دے محل وِچ خبر دِتی ۔¹²۱۲۔ تے بادشاہ رات نوں ای اُٹھیا تے آودے نوکراں نوں آکھیا میں تہانوں دِسنا واں کہ اَرامیاں نے ایہہ ساڈے نال کی کیتا اے ؟او جاندے نے کے اسیں بھوکے آں تے او فوج وِچوں نکل گئے نے تاں جے میدان وِچ لک کے بین ۔ایہہ آکھ کے کہ جس ویلے او شہر توں باہر نکلن تے اسیں اوناں نوں جیوندا پھڑ ھ لئے تے شہر وِچ وڑن۔ ¹³۱۳۔ تد اوھدے نوکراں وِچوں ایک نے جواب وَچ آکھیا کہ ذرا کوئی اِناں بچے ہوئے گھوڑیاں وِچوں جہڑے شہر وِچ باقی نے پنج گھوڑے لین۔ او تے اِسرائیل دی ساری جماعت وانگر اے جہڑی باقی رہ گئی اے سگوں او اوس ساری اِسرائیلی جماعت وانگر اے جہری مر چُکی اے تے اسیں اونوں گھل کے ویکھیے ۔¹⁴۱۴۔ لہذا اوناں نے دو رتھ گھوڑیاں دے نال لئے تے بادشاہ نے اوناں نوں اَرامیاں دی فوج پیچھے گھلیا کہ جا کے ویکھن۔ ¹⁵۱۵۔ تے او اوناں دے پیچھے اُردن تیک گئے تے ویکھو ساری راہ لیڑیاں تے پانڈیاں نال بھری سی جہڑے اَرامیاں نے چھیتی نال سَٹ دِتے سن تد بندے واپس آئے تے بادشاہ نوں خبر دِتی۔¹⁶۱۶۔ تد لوکاں نے نکل کے اَرامیاں دی فوج نوں لوٹیا تے میدے دے اک پیمانہ اک مثقال نوں تے جَوں دے دو پیمانے اک مثقال نوں ہو ن گئے ۔جیویں کے خداوند نے فرمایا سی ۔ ¹⁷۱۷۔ تے بادشاہ نے اوس سپہ سالار نوں جہدے ہتھ تے او یقین کردا سی پھاٹک اُتے مقرر کیتا ۔ تے لوکاں نے پھاٹک اُتے اونوں مار دِتا تے او مر گیا ۔جیویں کے خدا دے بندے نے آکھیا سی جدوں بادشاہ آیا سی ۔¹⁸۱۸۔ کیوں جے جدوں خدا دے بندے نے بادشاہ نال کلام کر کے آکھیا کہ کل دے دِن ایسے ویلے دے نیڑے سامریہ دے پھاٹک اُ تے دو پیمانے جَوں کے اک مثقال نوں تے اک پیمانہ میدہ اک مثقال نوں ہووے گا ۔ ¹⁹۱۹۔ تے اوس سپہ سالار نے جواب دِتا سی جے کر خداوند آسمان توں باڑی وی کھولے کی ایویں ہونا ممکن اے؟تے اونے آکھیا کہ تُو آودیاں اِکھاں نال ویکھیں گا پر اوھدے وِچوں نہ کھاوے گا ۔ ²⁰۲۰۔ لہذا اِیسے طرح اوھدے اُتے واقع ہویا کہ لوکاں نے پھاٹک وِچ اونوں مار دِتا تے او مر گیا۔

8¹۱۔ تے الیشع نے اوس عورت نال جہدے پُتر نوں اونے زندہ کیتا سی گل کر کے آکھیا کہ اُٹھ تے آودے گھر والیاں دے نال ٹر جا۔تے جیتھے کیتے تینوں موقع ملےاوتھے رہ کیوں جے خداوند نے کال گھلیا اے تے اُو زمین اُتے سَت ورھیاں تیک ہووے گا۔ ²۲۔ تے او عورت اُٹھی تے جیویں خدا دے بندے نے اونوں آکھیا سی اونے کیتا تے او آودے گھر والیاں دے نال ٹر گئی۔تے فلستیاں دی سرزمین اُتے سَت ورھے رہی۔³۳۔ جدوں سَت ورھے لنگ گئےاو عورت فلستیاں دی سرزمین توں مُڑ آئی تے جا کے بادشاہ دے کول آودے گھر تے آودی تھاں لئی منت کیتی۔ ⁴۴۔ اُوس ویلے بادشاہ خدا دے بندے دی خدمت کرن آلا جیحازی نال گل کردا ہویا آکھدا سی کہ سارے عجیب کم جہڑے الیشع نے کیتے مینوں دِس۔⁵۵۔ تے جدوں او بادشاہ نوں دِس ریا سی کہ اونے مُردے نوں جیوندا کیتا تے ویکھو اوس عورت نوں جہدے پُتر نوں اونے زندہ کیتا سی بادشاہ دے کول آودے گھر تے آودی تھاں لئی منت کیتی۔تے جیحازی نے آکھیا اے میرے مالک بادشاہ!ایہہ اوہی عورت اے تے ایہی اوھدا پُتر اے جہنوں الیشع نے ندہ کیتا ۔ ⁶۶۔ تے بادشاہ نے اوس عورت توں پچھیا تے اونے اونوں دِسیا تد بادشاہ نے آودے ایک خواجہ سرا نوں اوھدے نال کر کے اونوں آکھیا کہ سب کُجھ جہڑا اوندا اے تے اوھدے کھیت دا سارا اناج جس دِن توں کہ اونے ملک نوں چھڈیا اوس ویلے تیک اوھدے لئی بحال کر ۔⁷۷۔ تے الیشع دمشق وِچ آیا تے اَرام دا بادشاہ بن ہددبیمار سی تے اونوں خبر دِتی گئی تے آکھیا گیا کہ خدا دا بندہ ایتھے آیا اے ۔ ⁸۸۔ تے بادشاہ نے حزائیل نوں آکھیا کہ آودے نال ہدیہ لے تے خدا دے بندے نوں ملن جا تے اوھدے راھیں خداوند توں ایہہ آکھ کے پُوچھ کہ میں ایسس بیماری توں شفا پاواں گا ؟ ⁹۹۔ تد حزائیل اونوں ملن لئی گیا تے اونے دمشق دِیاں ساریاں چنگیا ں شےواں دا ہدیہ چالی اوٹھاں اُتے لد کے آودے نال لیا تے گیا تے اوھدے اِگے کھلوتا تے آکھیا کہ تیرے پُتر اَرام دے بادشاہ بن ہدد نے مینوں تیرے کول گھلیا اے تے آکھیا اے کہ کی میں ایسس بیماری توں شفا پاواں گا ؟¹⁰۱۰۔ الیشع نے اونوں آکھیا جا کے اونوں آکھ تُو شفا پاویں گا پر خداوند نے مینوں وکھایا اے کہ او ضرور مر جاوے گا ۔ ¹¹۱۱۔ فیر اونے اوھدے وِل ٹکٹکی بھن کے حزائیل تے آودی نظر رکھی ایتھوں تیک کہ او بے قرار ہو گیا تد خدا دا بندہ رون لگا۔ ¹²۱۲۔ حزائیل نے اونوں آکھیا کہ میرا مالک کہڑی گل توں روندا اے ؟اونے آکھیا کیوں جے میں جاندا واں کہ تُو بنی اِسرائیل نال کی بُراکریں گا کیوں جے تُو اوناں دے قعلیاں نوں اِگ نال ساڑے گا تے اوناں دے جواناں نوں تلوار نال قتل کریں گا اوناں دے بالاں نوں پٹک دیویں گا تے اوناں دی حاملہ عورتاں دے پیٹ پاڑیں گا ۔¹³۱۳۔ تے حزائیل نے آکھیا کی تیر ابندہ کُتا اے کہ ایویں دی وڈی گل کرے ۔الیشع نے آکھیا کہ خداوند نے مینوں وکھایا اے کہ تُو اَرام دا بادشاہ ہویں گا ۔ ¹⁴۱۴۔ تد او الیشع دے کولوں ٹریا تے آودے مالک دے کول آیا اونے اونوں آکھیا کہ الیشع نے تینوں کی آکھیا اے؟او بولیا اونے مینوں آکھیا کہ تُو شفا پاویں گا ۔ ¹⁵۱۵۔ تے دُوجے دِن اونے ایک کمبل لیا تے اونوں پانی وِچ بھیاں تے اوھدے مُنہ اوتے کھلاریا تے او مر گیا تے حزائیل اوھدی جگہ تے بادشاہ ہویا ۔¹⁶۱۶۔ تے شاہ اِسرائیلی یہورام بن اخی اب دے پنجویں ورھے جدوں یہوسفط یہودا دا بادشاہ سی ۔یہودا دے بادشاہ یہوسفط دا پُتر یہورام بادشاہ ہویا۔ ¹⁷۱۷۔ جس ویلے او حکومت کرن لگا اودی عمر و بیتی ورھے دی سی تے اونے یاوشلیم وِچ اِٹھ ورھے حکومت کیتی۔¹⁸۱۸۔ تے او اِسرائیل دے بادشاواں دی راہ تے ٹُریا ۔مطابق اوھدے جہڑا اخی اب دے گھر والیاں نے کیتا کیوں جے اخی اب دے دھی نال اونے ویاہ کیتا تے اونے خداوند دہ نگاہ وِچ گناہ کیتا ۔ ¹⁹۱۹۔ پر آودے بندے داؤد دی خاطر خداوند نے نہ چاہا کہ یہودا ہ نوں برباد کرے ۔جیویں کے اونے فرمایا سی کہ میں اونوں تے اوھدی نسل نوں ہمشہ لئی ایک وارث دیواں گا۔تے اوھدے دِناں وِچ ادومیاں نے یہودیاں دی فرمابرداری توں نکل کے آودے لئی ایک بادشاہ قائم کیتا ۔²⁰²¹۲۱۔ تد یہورام پار ہو کے سعیر وِچ آیا تے سارے رتھ اوھدے نال سن ۔تے او رات دے ویلے اُٹھیا تے ادومیاں نوں جہڑے انوں گھیرے ہوئے سن تے گڈیاں دے سردراں نوں ماریاتے لوک آودے تبوا ں نوں بھج گئے۔²²۲۲۔ تے ادومی یہوداہ دی راہ تے اِج دے دِن تیک نکلے ہوئے نے تے اوسے ویلے لبَنہ نے وی بغاوت کیتی ۔ ²³۲۳۔ تے یہورام دا باقی حال تے سارا کُجھ جہڑا اونے کیتا کی ایہہ یہوداہ دے بادشاواں دی تاریخ دی کتان وِچ لکھیا نہیں؟ ²⁴۲۴۔ تے یہورام آودے پیو دادے دےنال مر گیا ۔تے داؤد دے شہر وِچ آودے پیودادے دے نال دفن کیتا گیا تے اوھدا پُتر اَخزیا ہ اوھدی جگہ بادشاہ ہویا۔²⁵۲۵۔ تے شاہ اِسرائیل یہورام بن اخی اب دے باویں ورھے دے یہوداہ دے بادشاہ یہورام دا پُتر اخزیاہ حکومت کرن لگا ۔ ²⁶۲۶۔ تے اخزیاہ جدوں حکومت کرن لگا بائی ورھیاں دا سی تے اونے یروشلیم وِچ ایک ورھےحکومت کیتی تے اوھدی ماں دا ناں عَتل یاہ سی ۔جہڑی اِسرائیل دے بادشاہ عمری دی دھی سی ۔ ²⁷۲۷۔ تے او اخی اب دے گھر انے دی راہ تے ٹُریا تے اونے اخی اب دے گھر انے وانگر خداوند دی نظر وِچ گناہ کیتا کیوں جے او اخی اب دے گھرانے دا جمائی سی۔²⁸۲۸۔ تے او یہورام بن اخی اب دے نال ہو کے راموت جلعاد اُتے ارام دے بادشاہ حزائیل نال لڑائی کرن نکلیا ۔تاں ارامیاں نے یہورام نوں زخمی کیتا ۔ ²⁹۲۹۔ تد یہورام بادشاہ مڑگیا تاں جے یزرئیل وِچ اوناں زخماں دا جہڑے اونے شاہ ارام حزائیل دی لڑائی وِچ ارامیاں دے ہتھوں کھادے سن علاج کرواوے۔تے یہوداہ دے بادشاہ یہورام دا پُتر اخزیاہ گیا تاں جے یہوداہ بن اخی اب دی یزرئیل دا حال پوچھے۔

9¹۱۔ تے الیشع نے نبیاں دے پتراں وِچوں ایک نوں صدیا تے اونوں آکھیا کہ آودا لک بھن تے تیل دی ایہہ اکپی آودے نال لے تے راموت جلعاد نوں ٹُر جا ۔ ²۲۔ جدوں تُو اوتھے پونچیں اوتھے تُو یاہو بن یہوسفط بن نمسی نوں ویکھیں گا تے اندر جا کے اونوں آودے بھراواں وِچوں چُک تے اونوں اندر وار دی کوٹھڑی وِچ لے جا ۔ ³۳۔ تے تیل دی کپی لے تے اوھدے سر وِچ پا تے اونوں آکھ خداوند ایویں فرماندا اے کہ میں تینوں مسح کر کے اِسرائیل اُتے بادشاہ کیتا فیر تُو بوہا کھول تے بھج تے نہ رُک ۔⁴۴۔ تد او جوان یعنی نبی دا پتر راموت جلعاد نوں گیا ۔ ⁵۵۔ تے او اند گیا تے ویکھو فوج دے سردار بیٹھے ہوئے سن تے اونے آکھیا اے سردار میرے کول تیرے لئی ایک گل اے یاہو نے آکھیا ساڈی جماعت وِچوں کہدے لئی ؟اونے آکھیا اے سردار تیرے لئی ۔ ⁶۶۔ تد او اُٹھیا تے گھر وِچ گیا تے اونے اوھدے سر وِچ تیل پایا تے اونوں آکھیا خداوند اِسرائیل دا خدا ایویں فرماندا اے کہ میں تینوں مسح کر کے خداوند دی قوم اِسرائیل اُتے بادشاہ بنایا اے ۔⁷۷۔ تے تُو آودے مالک اخی اب دے گھر والیاں نوں ماریں گا ۔ تُے میں آودے بندے یعنی نبیاں دے خون دا تے سارے خداوند دے بندیاں دے خون دا ایزابل دے ہتھوں بدلہ لواں گا ۔ ⁸۸۔ ایتھوں تیک کہ اخی اب دے سارے گھر آلے ختم ہو جاوے گا تے میں اخی اب دے ہر اک نوں جہڑا کند تے بَول کرے ۔کی قیدی کی آزادی اِسرائیل وِچ وڈھ دیواں گا ۔⁹۹۔ تے میں اخی اب دے گھر نوں یربعام بن نباط دے گھر وانگو تے بعشابن انبیادے گھر وانگو کراں گا ۔ ¹⁰۱۰۔ ایزبل نوں یزرعیل دے کھیت وِچ کُتے کھان گے تے کوئی نہ ہووے گا جہڑا اونوں دفن کرے ۔تد اونے بُوہاکھولیا تے بھج گیا ۔¹¹۱۱۔ تد یاہُو آودے مالک دے خدمت کرن آلیاں دے کول گیا اوناں نے اونوں آکھیا خیر اے ۔ایہہ مجنوں تیرے کول کیوں آیا ؟اونے اوناں نوں آکھیا تُسی ایس بندے نوں تے ایدے کلام نوں جاندے او۔ ¹²۱۲۔ اوناں نے آکھیا ایہہ جھوٹ اے بس تُو سانون دِس اونے اوناں نوں آکھیا اونے میرے نال ایویں ایویں گل کیتی تے آکھیا ۔خداوند ایویں فرماندا اے کہ میں تینوں مسح کر کے اِسرائیل اُتے بادشاہ بنایا اے۔ ¹³۱۳۔ تد اوناں نے چھیتی کیتی تے ہر اک بندے نے آودی پوشاک لے کے اوھدے تھلے سیڑھیاں دی چوٹی اُتے وچھائی تے نرسنگا پھونکیا تے آکھیا یاہُو بادشاہ اے۔¹⁴۱۴۔ لہذا یاہُوبن یہوسفط بن نمسی نے یہورام د ے خلاف سازش کیتی۔تے یہورام تے سارا اِسرائیل اَرام دے بادشاہ حزائیل دے ڈر توں راموت جلعاد دی حفاظت کر دے سن ۔ ¹⁵۱۵۔ تے یہورام باد شاہِ واپس گیا سی۔تاں جے اوناں زخمیا ں نوں جہڑے اونے شاہ اَرام حزائیل دے نال جنگ کر دے ہوئے اَرامیاں توں کھادے سن یزرعیل وِچ علاج کروائے تے یاہُو نے آکھیا جے تہاڈا دل چاوے تے کسے نوں شہر توں بھج کے نکلن نہ دیو کہ او جا کے یزرعیل وِچ خبر دین۔ ¹⁶۱۶۔ تے یاہُو رتھ تے بیٹھا تے یزرعیل نوں گیا کیوں جے یہورام اوتھے بستر تے پیا سی۔تے یہوداہ د ابادشاہ اخزیاہاونوں ویکھن لئی اوتھے آیا ہویا سی۔¹⁷۱۷۔ تے یزرعیل وِچ اک پہرا دین آلے نے جہڑا بُرج تے کھلوتا سی یاہُو دے جیتھے نوں آندے ویکھیا تے آکھیا میں اک جیتھے نوں ویکھدا واں تے یہورام نے آکھیا اک سوار نو ں لے تے اوناں نوں ملن لئی اونوں گھل تے او پُوچھے کہ خیراے؟ ¹⁸۱۸۔ تد اک سوار گیا تے اوناں نوں ملیا تے آکھیا بادشاہ ایویں آکھدا اے کہ خیراے؟ یاہُو نے آکھیا تینوں تے خیرنوں کی تُو میرے پیچھے آ جا تے پہرہ دین آلے نے خبر دے کے آکھیا کہ بندہ اوناں دے کول گیا پر واپس نہیں آیا۔¹⁹۱۹۔ تے اونے اک دُوجے سوار نوں گھلیا تے او اوناں دے کول گیا تے آکھیا بادشاہ ایویں آکھدا اے کی خیراے ؟یاہُو نے آکھیا تینوں تے خیرنوںکی تُو میرے پیچھے ٹر ۔ ²⁰۲۰۔ فیر پہرہ دین آلے نے خبر دِتی تے آکھیا کہ او اوناں دے کول پہنچیا پر واپس نہیں آیا تے ہکناں یاہُو بن نمسی دے ہانکن دے وانگراے کیوں جے او تیزی نال ہانکدا اے ۔²¹۲۱۔ یہورام نے آکھیا کہ رتھ جُوو۔لہذا اوھدی رتھ جوتی گئی۔تد شاہِ اِسرائیل یہورام اور شاہِ یہوداہ اَخزیاہ آودی آودی گڈیاں تے یاہُو دے استقبال لئی باہر نکلے تے نابوت یزری عیلی دے کھیت دے کول اونوں ملے۔ ²²۲۲۔ جد یہورام نے یاہُو نوں ویکھیا تے اونے آکھیا اے یاہُو خیریت اے؟ اونے آکھیا خیریت کیتھے وے ؟جدوں تیک کہ تیری ماں ایزبل دے گناہ تے جادوگر بوہت نے۔²³۲۳۔ تد یہورام نے واگ موڑی تے بھجیا تے اخزیاہ نوں آکھیا اے اخزیاہ دھوکہ اے۔ ²⁴۲۴۔ تد یاہُو نے آودے ہتھوں کمان کھچی تے یہورام کے دوواں مُڈیاں دے وِچ تیر ماریا تے تیر اوھدے دل توں پار ہو گیا۔تے او آودی گڈی وِچ ڈگ پیا۔²⁵۲۵۔ تد یاہُو نے فوج دے سردار بدقر نوں آکھیا کہ اونوں چُک کے یزرعیلی دے کھیت وِچ سُٹ دے کیوں جے مینوں یاد اے کہ جس ویلے میں تے تُو سوار ہو کے اوھدے پیو اخی اب دے پیچھے گئے ساں تے خداوند نے ایہہ بوجھ اوہدے اوتے رکھیا سی تے آکھیا سی۔ ²⁶۲۶۔ کہ نباط دے خون تے اوھدے پُتراں دے خون دے سببوں جہڑا میں کل دے دِن ویکھیا خداوند فرماندا اے میں اوسے کھیت وِچ تیرا بدلہ لواں گا۔خداوند فرماندا اے لہذا ہون تُواونوں چُک تے خداوند دے آکھن دے مطابق کھیت وِچ سُٹ دے ۔²⁷۲۷۔ جدوں شاہِ یہوداہ اَخزیاہ نے ایہہ ویکھیا تے بیت جان دی راہ توں بھجیا تے یاہُو نے اوھدا پیچھا کیتا تے آکھیا کہ اونوں تیر ماروتے اوناں نے اونوں جُور دی اُچائی تے جہڑی یبلی عام دے کول اے گڈی وِچ ای تیر مارے تے او بھج کے مجدووِچ آیا تے اوتھے مر گیا۔ ²⁸۲۸۔ تد اوھدے نوکر اونوں گڈی وِچ پا کے یروشلیم وِچ لیائے تے داؤد دے شہر وِچ اوھدے پیو دادے دے نال اوھدی قبر وِچ اونوں دفنایا۔²⁹۲۹۔ تے یہورام بن اخی اب دے گیارھویں ورھے وِچ اَخزیاہ نے یہوداہ اُتے حکومت کیتی۔³⁰۳۰۔ فیر یاہُو یزرعیل وِچ وڑیا ۔جدوں ایزبل نے سُنیا تے آودی اِکھاں وِچ سُرمہ لایا۔تے آودا سر سنواریاتے باری وِچوں جھانکن لگی۔ ³¹۳۱۔ جد یاہُو بُوہے وِچ وڑیا او بولی اے زمری آودے مالک دے قتل کرن آلے خیر تے ہے؟ ³²۳۲۔ یاہُو نے آودا مُنہ باری وِل چُکیا تے آکھیا کیہڑا میرے نال اے کیہڑا! تد دو یا تِن خواجہ سراواں نے سرجُھکایا۔³³۳۳۔ تے اونے آکھیا اِنوں تھلے ڈگ دیولہذا اوناں نے اونوں تھلے ڈیگ دِتا تے اوھدا خون کند تے گھوڑیاں اُتے پیا۔تے یاہُو نے اونوں سُما ں تھلے روندیا ۔ ³⁴۳۴۔ فیر او اندر گیا تے کھادا تے پیتا تے آکھیا کہ اوس لنعتی عورت نوں ویکھو تے اونوں دفن کر دیو کیوں جے او بادشاہ دی دھی اے ۔³⁵۳۵۔ تد او گئے کہ اونوں دفن کرن پر اوھدی کھوپری تے اوھدے پیر تے اوھدے ہتھاں دے علاوہ کُجھ نہ لبا ۔ ³⁶۳۶۔ لہذا اوناں نے اونوں خبر دِتی تے اونے آکھیا ایہہ خداوند دی او گل اے جہڑی اونے آودے بندے ایلیاہ تشبی دی زبان نال کلام کردے ہوئے فرمائی کہ یزاعیل دے کھیت وِچ کُتے ایزابل دا گوشت کھان گے ۔ ³⁷۳۷۔ تے ایزابل کی لا ش یزرعیل دے کھیت وِچ گوھے وانگر ہووے گی جہڑا کھلے میدان وِچ پیا ہووے ایتھوں تیک کہ ایہہ نہ کیا جاوے گا کہ ایہہ ایزبل اے۔

10¹۱۔ تے سامریہ وِچ اَخی اب دے سَتر پُتر سن تے یاہُو نے سامریہ وِچ اِسرائیل دے امیرزادیاں تے وڈیریاں تے اَخی اب دے پُتراں دے مَربیاں وِل خط لکھے تے آکھیا ۔ ²۲۔ جس ویلے تہاڈے کول ایہہ خط پہنچے کیوں جے تہاڈے کول مالک دے پُتر نے تے گڈیاں تے گھوڑے تے کند آلے شہر تے ہتھیار نے ۔ ³۳۔ لہذا تُسی ویکھو کہ تہاڈے مالک دے پُتر اں وِچوں کون بہتر تے لائق اے ۔لہذا تُسی اونوں وھدے پیو دے تخت اُتے بیٹھاؤ۔تے آودے مالک دے گھر والیاں دے لئی لڑائی کرو۔⁴۴۔ پر او بُوھت ڈر گئے۔تے آکھیا ویکھو دو بادشاہ اوھدے اِگے کھلوتے نہ رھ۔تے اسیں کیویں کھلوتے رواں گے؟ ⁵۵۔ تے اوناں نے گھر دے دیوان تے شہر دے حاکم تے وڈیریاں تے مربیاں نوں یاہُو دے کول گھل کے آکھیا ۔کہ اسیں تیری خدمت کرن آلے آں تے جو کُجھ تُو سانوں آکھیں اسیں کراں گے ۔اسیں کسے نوں بادشاہ نہیں بنادے تے جہڑا کُجھ تیری نظر وِچ چنگا ہووے سو تُو کر ۔⁶۶۔ تے اونے اوناں وِل دُوجا خط لکھیا جہدے وِچ آکھیا کہ جے تُسی میرے او تے میرے حکم نوں منو ۔تُو آودے مالک دے پُتراں دے سراں نوں لے کے کل دے دِن ایسے ویلے یزرعیل وِچ میرے کول آؤ۔بس شہر دے امیرزادیاں دے کول بادشاہ دے ستر پُتر سن جہناں نوں او پالدے سن۔ ⁷۷۔ جدوں ایہہ خط اوناں دے کول پہنچیا تے اوناں نے بادشاہ دے پُتراں نوں پھڑیا۔تے اوناں ستر بندیاں نوں مار دِتا تے اوناں دے سِراں نوں ٹوکریاں وِچ رکھیا تے اوھدے کول یزرعیل وِچ گھلیا۔⁸۸۔ تد ایک بندہ آیا تے اونوں خبر دے کے آکھیا کہ او بادشاہ دے پُتراں دے سراں نوں لیائے نے ۔اونے آکھیا کہ پھاٹک دے وِچ کار اوناں دے دو ڈھیر لا کے سویر تیک رہین دِیو۔ ⁹۹۔ جد سویر ہوئی تے او نکلیا تے کھلوتا تے سارے لوکاں نوں آکھیا تُسی سچے او جے میں آودے مالک دے خلاف سازش کیتی تے اونوں ماریا پر او کون اے جہنے اِناں ساریاں نوں جان توں ماریا؟¹⁰۱۰۔ ہون ویکھو کہ خداوند دے اوس کلام توں جہڑا خداوند نے اَخی اب دے گھر والیاں دے خلاف فرمایا سی۔کوئی گل زمین اوتے نہیں ڈگی۔تے خداوند نے او کیتا جہڑا اونے آودے بندے ایلیاہ دی زبان توں فرمایا سی۔ ¹¹۱۱۔ فیر یاہُو نے اوناں ساریاں نوں جہڑے اَخی اب دے گھر والیاں توں یزرعیل وِچ باقی سن تے اوھدے سارے اُمرا تے مُقرب یار تے اوھدے کاہناں نوں ماریا۔ایتھوں تیک کہ اوناں وِچوں کوئی باقی نہ ریا۔¹²۱۲۔ فیر او اُٹھیا تے سامریہ وِل جان لئی ٹریا۔تے جدوں او راہ وِچ اڑیالیاں دے بیت عاقد دے کول سی ۔ ¹³۱۳۔ تے یاہُو نوں شاہِ یہوداہ اَخزیاہ دے بھرا ملے ۔اونے اوناں نوں پُچھیا تُسی کون او؟اوناں نے آکھیا اسیں اخزیاہ دے بھرا آں ۔اسیں جانے آں تاں جے بادشاہ دے پُتر تے ملکہ دے پُتراں نوں سلام کریئے۔ ¹⁴۱۴۔ تد اونے آکھیا کہ اوناں نوں جیوندا ای پھڑ لو ۔تے اوناں نے اوناں نوں جیوندا ای پھڑیا تے اوناں نوں جہڑے بیالی بندے سن بت عاقد دے حوض دے کول مار دِتا ۔اونے اوناں وِچوں کسے نوں نہ چھڈیا۔¹⁵۱۵۔ فیر اوتھوں اِگے ٹریا تے یہوناداب بن ریکاب نوں جہڑا اوھدے استقبال نوں آندا سی ملیا تے اونے اونوں برکت دِتی تے آکھیا کی تیرا دِل سیدھا اے جیویں میرا دِل تیرے دِل دے نال اے ؟یہو ناداب نے آکھیا ہاں ہاں اونے آکھیا آودا ہتھ مینوں دے تے آودا ہتھ اونوں دِتا تے اونے اونوں آودے نال رتھ اُتے چڑھا لیا۔ ¹⁶۱۶۔ تے اونوں آکھیا میرے نال ٹر تے میری غیرت نوں جہڑی خداوند لئی اے ویکھ تے اونوں آودی رتھ اُتے بیٹھایا ۔ ¹⁷۱۷۔ تے اونوں سامرؔیہ وِچ لیایاتے سامریہ وِچ جہڑے اخی ا ب دے نال باقی سن اونان ساریاں نوں ماریا ۔ایتھوں تیک کہ اوناں نوں برباد کر دِتا ۔خداوند دے کلام دے مطابق جہڑا اونے ایلیاہ نوں فرمایا سی ۔¹⁸۱۸۔ فیر یاہُو نے سارے لوکاں نون کٹھیا ں کیتا تے اوناں نوں آکھیا کہ اخی اب نے تے بَعل دی تھوڑی پرستش کیتی پر یاہُو اوھدی بُوہت پرستیش کرے گا ۔ ¹⁹۱۹۔ تے ہون تُسی بَعل دے سارے نبیاں تے اوھدے خدمت کرن آلے تے اوھدے سارے کاہناں نوں میرے کول بلاؤ۔تے اوناں وِچوں کوئی نہ رو جاوے کیوں جے میں بَعل لئی ایک وڈی قربانی کراں گا تے جہڑا کوئی حاضر نہیں ہووے گا او جیوندا نہ روے گا تے ایہہ یاہُو دا بہانہ سی تاں جے بَعل دی پرستش کرن آلیاں نوں مارن۔ ²⁰۲۰۔ فیر یاہُو نے آکھیا کہ بَعل لئی اک پاک محفل کرو لہذا اوناں نے اوھدی منادی کیتی ۔²¹۲۱۔ تے یاہُو نے سارے اِسرائیل وِچ بندے گھلے تے سارے بَعل دی پرستش کرن آلے آئے تے کوئی نہیں سی جہڑا نہ آیا ہووے تے او بَعل دے مندر وِچ وڑے تے او اک سرے توں دُوجے سرے تیک بھر گیا ۔ ²²۲۲۔ تے اونے لیڑیاں دے ناطم نوں آکھیا کے بَعل دے سارے پرستیش کرن آلیاں لئی خلعت کڈ۔تے اونے اوناں لئی خلعت کڈے ۔²³۲۳۔ فیر یاہُو تے یہو ناداب بن ریکاب بَعل دے مندر وِچ وڑے تے بَعل دی پرستیش کرن آلیاں نوں آکھیا لبو تے ویکھو کہ ایتھے تہاڈے وِچ خداوند دی پرستیش کرن آلیاں دے وِچوں کوئی نہیں تے صرف بَعل دی پرستیش کرن آلے ای ہون ۔ ²⁴۲۴۔ فیر او اندر آئے تاں جے ذبیحے تے سوختنی قربانیاں گزران تے یاہُو نے باہر آودے لئی اسی بندے کھلارے تے آکھیا جے اوس جتھے وِچوں جہنوں میں تہاڈے ہتھ وِچ لیاہ آں اک بندہ وی بچ جاوے تے تہاڈیاں جاناں اوناں دِیاں جاناں دے بدلے ہون گیاں ۔²⁵۲۵۔ جدوں او سوختنی قربانی دے کم توں وہلے ہوئے تے یاہُو نے پیاداں تے منصف داراں نوں آکھیا اندر جاؤ تے اوناں نوں مارو تے اک نوں وی نہ چھڈو تد اوناں نے اوناں نوں تلوار نال ماریا تے پیاداں دے منصف داراں نے اوناں نوں باہر سُٹ دِتا تے فیر بَعل دے مندر دے شہر نو ں گئے ۔ ²⁶۲۶۔ تے اونان نے بَعل دے مندر دے کھمبیاں نوں باہر کڈیا تے اوناں نوں ساڑ دِتا۔ ²⁷۲۷۔ تے بَعل دے تھماں نوں توڑیا تے بَعل دا مندر ڈیگ دِتا تے اونوں جائے ضرور بنایا جہڑا اِج دے دن تیک اے ۔ ²⁸۲۸۔ لہذا یاہُو نے بَعل نوں اِسرائیل وِچوں ختم کیتا ۔²⁹۲۹۔ پر اوناں گناواں توں کہ جہناں وچوں یربعام بن نباط نے اِسرائیل توں گناہ کروایا سی یاہُو الگ نہ ریا نہ اوے سونے دے وچھیاں نوں جہڑے بیت ایل تے دان وِچ سن رد کیتا ۔ ³⁰۳۰۔ تے خداوند نے یاہُو نوں آکھیا چونکہ جہڑا کم میری نظر وِچ سچا سی تُو چنگی طرح کیتا تے جہڑا کُجھ اَخی اب دے گھر والیاں لئی میرے دِل وِچ سی تُو کیتا لہذا تیرے پُتر چوتھی پُشت تیک اِسرائیل دے تخت اُتے بیٹھن گے۔ ³¹۳۱۔ پر یاہُو نے آودے سارے دِل نال خداوند اِسرائیل دے خدا دی شریعت دے مطابق ٹرن دی پرواہ نہ کیتی تے اوناں گناواں توں جہناں توں یربعام نے اِسرائیل توں گناہ کروایا سی وکھرا نہ ریا۔³²۳۲۔ تے اوناں دِناں وِچ خداوند اِسرائیل نوں گھٹان لگا تے حزائیل نے اِسرائیل دی ساریاں حداں وِچ اونان نون ماریا ۔ ³³۳۳۔ یعنی اُردن توں لے کے مشرق وِل جلعاد دی ساری زمین وِچ تے جادیاں تے روبینیاں تے منسیاں نون عروعیرتوں لے کے جہڑی وادی ارنون وِچ اے یعنی جلعاد تے باشان نون وی ۔³⁴۳۴۔ تے یاہُو دا باقی حال تے جہڑا کُجھ اونے کیتا تے اوھدی طاقت ۔ کی ایہہ اِسرائیل دی تاریخ دی کتاب وِچ لکھیا نہیں ؟ ³⁵۳۵۔ تے یاہُو آودے پیودادے دے نال مر گیا تے سامریہ وِچ اوناں نے اونوں دفن کیتا تے اوھد اپُتر یہو آخز اوھدی جگہ تے بادشاہ ہویا ۔ ³⁶۳۶۔ تے یاہُو دے دِن جہناں وِچ اونے اِسرائیل اُتے سامریہ وِچ حکومت کیتی آٹھائی ورھے سن۔

11¹۱۔ تے اَخزیاہ دی ماں عتلیاہ نے جدوں ویکھیاکہ اوھدا پُتر مر گیا تے اُٹھی تے بادشاہ دی نسل نوں ہلاک کیتا۔ ²۲۔ تے یہورام بادشاہ دی دھی اَخزیاہ دی بہن یوشبع نے یہوسبع بن اخزیاہ نوں لیا تے بادشاہ دے پُتراں دے وِچوں جہڑے مارے گئے اونوں اوھدی دائی دے نال پلنگ کمرے وِچ رکھیا ۔تے عتلیاہ د ے اِگوں لُکایا تے او ماریا نہ گیا۔ ³۳۔ تے او اوھدے نال خداوند دے گھر وِچ چھ ورھے لُکیا ریا۔تے عتلیاہ ملک اُتے حکومت کر دی سی ۔⁴۴۔ تے جدوں ستواں سال ہویا تے یہویدع نے کاریاں تے محافظاں دے سو سو دے سرداراں نوں سنہیا گھلیا تے خداوند دے گھر دے اندر اوناں نوں لیایا تے اوناں نال وعدہ کیتا تے خداوند دے گھر وِچ اوناں نوں قسم دیوائی تے بادشاہ دا پُتر اوناں نوں وکھایا ۔ ⁵۵۔ تے اوناں نوں حکم دے کے آکھیا کہ تسی ایویں کرو کہ تہاڈے وِچوں تیجا حصہ جہڑے سبت دے دِن اندر آندے نے بادشاہ دے گھر دی حفاظت تے رہین ۔ ⁶۶۔ تے تیجا حصہ صور دے پھاٹک اتے تے تیجا حصہ اوس پھاٹک دے اتے جیہڑا محافظاں دے پیچھے اے تُسی مساح دے گھر دی حفاظت کرو گے ۔⁷۷۔ تے تہاڈے دوجتھے جہڑے سبت نوں باہر نکلدے نے بادشاہ دے آسے پاسے خداوند دے گھر دی حفاظت تے رہین ۔ ⁸۸۔ تے تُسی بادشاہ دے آسے پاسے گھیرا رکھو گے ہر اِک دے ہتھ وِچ اوھدے ہتھیار ہون تے جہڑا کوئی ہکل دے حاطے دے اندر آوے او ماریا جاوے تے بادشاہ دے اندر آن وِچ تے باہر جان وِچ تُسی اوھدے نال روو ۔⁹۹۔ تے سو سو دے سرداراں نے جیویں کے یہویدع کاہن نے اوناں نوں حکم دِتا اویویں ای کیتا ۔تے اونان وچوں سارے بندیاں نوں لیا جہڑے سبت دے دِن اندے آندے مع اوناں دے جہڑے سبت نوں باہر جاندے سن تے اوناں نوں یہویدع کاہن دے کول لیائے۔ ¹⁰۱۰۔ تد کاہن نے داؤد بادشاہ دے نیزے تے سپراں جہڑے خداوند دے گھر وِچ سن سو سو دے سرداراں نوں دتے ۔¹¹۱۱۔ تے محافظاں دے سارے بندے آودے ہتھاں وِچ ہتھیار لے کے گھر دے دہنی وِلوں اوھدے بائیں وِل تیک مذبح تے گھر دے کول بادشاہ دے آسے پاے گھیرا پا کے کھلو گئے ۔ ¹²۱۲۔ تے اونے بادشاہ دے پُتر نوں باہر کڈیاتے اوھدے اُتے بادشاہیت دا تاج تے شہادت رکھی ۔تے اونون بادشاہ بنایا تے اونوں مسح کیتا ۔تے اوناں نے تالیاں وجایاں تے آکھیا بادشاہ جیندا روے۔¹³۱۳۔ تے عتلیاہ نے حفاظت کرن آلے تے لوکاں دا شور سُنیا تے لوکاں دے کول خداوند دے گھر وِچ آئی ۔ ¹⁴۱۴۔ تے ویکھیا کے روایت دے مطابق بادشاہ منبر اوتے کھلوتا اے تے امیر زادے تے نرسنگا وجان آلے بادشاہ دے کول نے تے سارے لوکی خوشی کردے تے نرسنگے پھونگ ریے سن۔تے عتلیاہ نے آودے لیڑے پھاڑے تے چیخی غدر !غدر۔¹⁵۱۵۔ تد یہویدع کاہن نے سو سو دے سرداراں نوں جہڑے فوج اوتے مقرر سن حکم دِتا تے آکھیا کہ اونوں ہکل دے حاطے وِچوں باہر کڈیو تے جہڑا کوئی اوھدی پیروی کرے اونوں تلوار نال مار دیو کیوں جے کاہن نے آکھیا سی کہ او خداوند دے گھر وِچ نہ ماری جاوے ۔ ¹⁶۱۶۔ تد اوناں نے اوھدے اوتے ہتھ پائے تے جس ویلے او خداوند دے گھر دے وِل گھوڑیاں دے بُوہے توں دھکلیلی جا ریی سی تے اوتھے مار دِتی گئی۔¹⁷۱۷۔ تے یہوید ع نے خداوند تے بادشاہ تے قوم د وِچ وعدہ کیتا کہ او خداوند دی قوم ہووے تے ایویں بادشاہ تے قوم دے وِچ ۔ ¹⁸۱۸۔ تے مملکیت دے سارے لوکی بَعل دے مندر وِچ گئے تے اونوں ڈھایا تے اوھدے مذبحے تے اوھدے تھمیاں نوں چکنا چور کیتا تے بَعل دے کاہن متان نوں مذبح دے اِگے ماریا۔تے کاہن نے خداوند دے گھر وِچ پاسباناں نوں مقرر کیتا ۔¹⁹۱۹۔ تے اونے سو سو دے سرداراں نوں تے کاریاں تے حفاظت کرن آلیاں نوں ملک دے سارے لوکاں نوں لیا۔تے اوناں نے بادشاہ نوں خداوند دے گھر توں تھلے لایاتے اونوں محافظاں دے بُوہے دی راہ توں باشاہ دے گھر وِچ لیائے۔تے او بادشاہیت دے تخت اتے بیٹھا ۔ ²⁰۲۰۔ تے ملک دے سارے لوکی خوش ہوئے تے شہر وِچ امن ہو گیا تے اوناں نے عُتل یاہ نوں بادشاہ دے گھر وِچ ماریا ۔²¹۲۱۔ تے یوآس سَت ورھے دی عمر دا سی جس ویلے کہ او بادشاہیت کرن لگا۔

12¹۱۔ یاہ دے سَتویں ورھے وِچ یوآس بادشاہ ہویا ۔تے اونے یروشلیم وِچ چالی ورھے بادشاہیت کیتی۔تے اوھدی ماں دا ناں صِبیاہ سی جہڑی پیر سبع دی سی۔ ²۲۔ تے یوآس نے آودے سارے دِناں وِچ جدوں تیک کہ یہویدع کاہن اوھدی ہدایت کردا ریا ۔اوہی کم کیتا جہڑا خداوند دی نظر وِچ سہی سی ۔ ³۳۔ پر اُوچیاں تھاواں دُور نہ کیتیا گیاں ۔سگوں لوک اُوچیاں تھاواں اُتے قربانیاں کردے تے بخور ساڑدے سن⁴۴۔ ہَیکل دی مرمت تے یوآس نے کاہناں نوں آکھیا کہ پاک شےواں دی ساری نقدی جہڑی بظور ہدے لئی لیائی جاندی سی۔او نقدی جہڑی ہر اِک بندے لئی مقرر سی۔تے او ساری نقدی جہڑی ہر اِک آودی خوشی نال خداوند دے گھر وِچ لیاندا سی۔ ⁵۵۔ سارے کاہن آودے آودے جانن آلیاں توں لے کے ہیکل دے دراراں دی ۔جیتھے کیتے کوئی داڑار ملے مرمت کرن ۔⁶۶۔ تے ایوں ہویا کہ یوآس بادشاہ دے تیسویں ورھے تیک کاہناں نے ہیکل دی داڑاراں دی مرمت نہ کروائی۔ ⁷۷۔ تد یوآس بادشاہ نے یہویدع سرادار کاہن تے کاہناں نوں صدیاتے اونوں نون آکھیا نہ تۃسی ہیکل دے دڑاراں دی مرمت کیوں نہیں کر دے او ؟ہون تُسی آودے جانن آلیاں توں پیسے نہ لینا ۔پر ہیکل دی دڑاراں دی مرمت لئی اونوں حوالہ کرو ۔ ⁸۸۔ تے کاہناں نے منیا کہ نہ او لوکاں توں پیسے لین تے نہ گھر دِے دڑاراں دِیاں مرمت کرن ۔⁹۹۔ تد یہویدع سردار کاہن نے اِک صندوق لیا تے اوھدے اُتے آلے تختے وِچ سوراخ کیتا تے اونوں مذبح دے کول خداوند دے گھر دے اندر دہنے وِل رکھیا ۔تے کاہن جہڑا دڑاراں دی حفاظت کر دے سن سارے پیسے جہڑے خداوند دے گھر وِچ لیائے جاندے سن اوھدے وِچ پا دیندے سن۔ ¹⁰۱۰۔ کہ جدوں او ویندے کہ صندوق وِچ بُوہت پیسے ہو گئے نے تے بادشاہ د امنشی تے سردار کاہن اُتے آندے تے جہڑے پیسے خداوند دے گھر وِچ پائے جاندے سن اونوں تھلیاں وِچ بھندے تے گن لیندے سن ۔¹¹۱۱۔ تے او گِنے ہوئے پیسے کم کران آلے داراغاں نوں جہڑے خداوند دے گھر اُتے مقرر سن حوالے کردے لہذا او ترکھاناں تے معماراں نوں جہڑے خداوند دے گھر وِچ کم کردے سن۔ ¹²۱۲۔ تے راجا تے سنگ تراشاں نوں جہڑے لکڑیاں تے تراشے ہوئے پتھر خریدن لئی کہ خداوند دے گھر دی مرمت ہووے ۔تے ہر اِک شے لئی جہڑی گھر دی مرمت لئی ضروری سی دیندے سن۔¹³۱۳۔ تے اوناں پیسیاں نال جہڑے خداوند دے گھر وِچ لیائے جاندے سن۔خداوند دے گھر لئی چاندی دے نہ طاس نہ گلگیر نہ تے نہ پیالے تے نہ نرسنگے نہ کوئی سونے تے نہ چاندی دے برتن بنائے جاندے سن ۔ ¹⁴۱۴۔ سگوں او اونوں کم کرن آلیاں نوں دیندے تے اوھدے نال خداوند دے گھر دی مرمت کراندے سن۔¹⁵۱۵۔ تے اوناں بندیاں نوں جہندے ہتھاں وِچ پیسے دیندے سن تاں جے کم کرن آلیاں نوں دین۔او حساب نہیں لیندے سن پر او امانت داری نال کم کردے سن۔ ¹⁶۱۶۔ پر گناہ دے پیسے دے غلطی دے پیسے او خداوند دے گھر وِچ نہیں لیاندے سن سگوں او کاہناں دی سی۔¹⁷۱۷۔ تد اَرام دے بادشاہ حزائیل نے چڑھائی کیتی تے جات توں جنگ کیتی ۔تے اونوں جیت لیا۔فیر حزائیل یروشلیم وِچ جنگ کرن لئی گیا ۔ ¹⁸۱۸۔ تے یہوداہ دے بادشاہ یوآس نے ساریاں پاک شےواں نوں تے سارے سونے نوں جہڑے خداوند دے گھر دے تےبادشاہ دے خزانے وِچ سی لیا تے اونوں اَرام دے بادشاہ حزائیل دے کول گھلیا تد او ہروشلیم وِچوں ٹر گیا ۔¹⁹۱۹۔ تے یوآس دا باقی حال تے سارا کُجھ جہڑا اونے کیتا کی ایہہ یہوداہ دے بادشاہ واں دی تاریخ دی کتاب وِچ لکھیا نہیں؟ ²⁰۲۰۔ تے اوھدے خدمت کرن آلے اُٹھے تے آپس وِچ سازش کیتی۔تے یوآس نوں مِلو دے گھر وِچ جہڑا سلاکی اُترائی اُتے اے ماد دِتا۔ ²¹۲۱۔ تے اونوں اوھدے دو نوکر یوسکا بن سماعت تے یہوزبد بن شومیر نے ماریا لہذا او مر گیا تے اوناں نے اواں داؤد دے شہر وِچ اوھدے پیو دادے دے نال دفن کیتا تے اوھدا پُتر اَمصیاہ اوھدی جگہ بادشاہ ہوا۔

13¹۱۔ تے شاہِ یہوآس بِن اخزیاہ دے تیسویں ورھے وِچ یہو آخز بن یاہُو نے اِسرائیل اُتے سامریہ وِچ سترہ ورھے بادشاہیت کیتی ۔ ²۲۔ تے اونے خداوند دی نظر وِچ گناہ کیتا تے یربعام بن نباط دی غلطیاں اُتے ٹریا جہنے اِسرائیل توں گناہ کروایا سی۔تے اوناں توں باز نہ ریا۔³۳۔ تد خداوند دا غصہ اِسرائیل اُتے بھرکیا۔تے اونے اوناں نوں بار بار اَرام دے بادشاہ حزائیل تے بن ہدد بن حزائیل دے حوالے کر دِتا ۔ ⁴۴۔ تد یہو آخز نے خداوند دےاِگے منت کیتی ۔تے خداوند نے اوھدی سُنی کیوں جے اونے اِسرائیل دا دُکھ ویکھیا تے ایس لئی اَرام د ابادشاہ اوناں نوں دُکھ دیندا سی۔ ⁵۵۔ تے خداوند نے اِسرائیل نوں اِک رہائی دین آلا دِتا لہذا او ارامیاں دی ماتحتی وِچوں نکلے۔تے بی اِسرائیل آودے خیمیاں وِچ رہین لگے جیویں کہ پہلاں سن۔⁶۶۔ پر او یربعام دے گھر دی غلطیاں توں جہنے اِسرائیل توں گناہ کروایا سیباز نہ آئے سگوں اوھدے اُتے ٹرے تے سامریہ توں کھمباوی دور نہ کیتا گیا ۔ ⁷۷۔ تے یہو آخز دے کول سوائے پجاواں سوراں تے دِس گڈیا ں دس ہزار پیاداوں توں علاوہ کُجھ نہ ریا کیوں جے اَرام دے بادشاہ نے اوناں نون ہلاک کیتے ت اوناں نون مٹی وانگو کر دِتا۔جہڑی پامال کیتی جاندی اے ۔⁸۸۔ یہوآخز د اباقی حال تے سارا کُجھ جہڑا اونے کیتا تے اوھدی طاقت کی ایہہ اِسرائیل دے بادشاواں دی تاریخ دی کتاب وِچ لکھیا نہیں؟ ⁹۹۔ تے یہوآخز آودے پیودادے دے نال سو گیا تے سامریہ وِچ دفن کیتا گیا تے اوگد اپُتر یوآس اوھدی جگہ بادشاہ ہویا۔¹⁰۱۰۔ تے شاہِ یہوداہ یوآس دے سنتسیویں ورھے وِچ یوآس ب یوآخز نے اِسرائیل اُتے سامریہ وِچ سولہ ورھے بادشاہیت کیتی ۔ ¹¹۱۱۔ تے خداوند دی نظر وِچ گناہ کیتا۔تے یربعام بن نباط دی ساریاں غلطیا ں تے جہنے اِسرائیل توں گناہ کروایا سی باز نہ آیا پر اوناں اُتے تردا ریا۔¹²۱۲۔ تے یوآس دا باقی حال تے جہڑا کُجھ اونے کیتا تے اوھدی طاقت تے شاہِ یہوداہ اَمصیاہدے نال اوھدی لڑائیکی ایہہ اِسرائیل دے بادشاواں دی تاریخ دی کتاب وِچ لکھیا نہیں؟ ¹³۱۳۔ تے یوآس آودے پیودادے دے نال مر گیا تے یر بعام اوھدے تخت اُتے بیٹھا تے یوآس سامریہ وِچ اِسرائیل دے بادشاواں دے نال دفن کیتا گیا۔¹⁴۱۴۔ الیشع اوس بیماری تون بیمار ہویا جیدے توں کہ او مر گیا تے اِسرائیل دا بادشاہ یوآس اوھدے کول گیا تے اوھدے اِگے رویا تے آکھیا اے میرے پیو!اے میرے پیو!اے اِسرائیل دے رتھ تے اوھدے سوار ۔ ¹⁵۱۵۔ تے الیشع نے اونوں آکھیا کمان تے تیر ہتھ وِچ لے لہذا اونے کمان تے تیر لئے۔ ¹⁶۱۶۔ تد اونے اِسرائیل دے بادشاہ نوں آکھیا آودا ہتھ کمان اُتے رکھ تے اونے آودا ہتھ رکھیا تے الیشع نے آودا ہتھ بادشاہ دے ہتھ اُتے رکھیا ۔¹⁷۱۷۔ تے آکھیا کہ مشرق وِل دی باری کھول اونے کھولی تے الیشع نے آکھیا تیر چلا ت اونے تیر چلایا تے اونے آکھیا خداوند دی نجات دا تیر ۔اَرام توں رہائی پان دا تیر ۔تُو افیق نوں اَرام وِچ ماریں گا ۔ایتھوں تیک کہ تُو اوناں نوں ختم کریں گا ۔ ¹⁸۱۸۔ فیر اونے آکھیا تیر پھڑ تے اونے پھڑے اونے اِسرائیل دے بادشاہ نوں آکھیا زمین اُتے تیر مار تے اونے تین دفعہ تیر مارے تے رُک گیا ۔ ¹⁹۱۹۔ تے خدا دے بندے نے اوھدے نال ناراض ہو کے آکھیا جے تُو نج یا چھ وری تیر ماردا تد تُو اَرام نوں ایویں ماردا کہ اوناں نوں ختم کر دیندا تے ہون تین وری ای تُو اَرام نوں ماریں گا ۔²⁰۲۰۔ فیر الیشع مر گیا تے اوناں نے اونوں دفن کیتا ہر ورھے وِچ موآب دے آسے پاسے ملک وِچ وڑدے سن۔ ²¹۲۱۔ تے جس ویلے او اِک بندے نوں گاڑن لگے تے اوناں نے اِک موآبی گروہ نوں ویکھیا تے مردہ بندے نوں الیشع دی قبر وِچ پا دِتا جدوں اوس بندے نے الیشع دِیاں ہڈیا ں نوں ہتھ لایا تے جی اُٹھیا تے آودے پیراں اُتے کھلو گیا ۔²²۲۲۔ اَرام دا بادشاہ حزائیل یو آخز دے سارے دِناں وِچ اِسرائیل نوں تنگ کردا ریا ۔ ²³۲۳۔ تد خداوند اوناں اُتے مہربان ہویا۔تے اوناں اُتے رحم کیتا تے اوس عہد دی خاطر جہڑا اونے ابراہیم تے اضحاق تے یعقوب نال کیتا سی اوناں اوناں اُتے شفقت کیتی تے اوناںن نوں ختم نہ کرنا چاہیا۔تے نہ اونے اوناں نون آودے اِگوں دُور سُٹیا ۔²⁴۲۴۔ فیر اَرام دا بادشاہ حزائیل مر گیا تے اوگا پُتر بن بدد اوھدی جگہ بادشاہ ہویا ۔ ²⁵۲۵۔ تے یوآس بن یہو آخز نے بن بدد بن حزائیل دے ہتھوں او شہر فیر لے لئے۔جہڑے اوھدے پیو یہو آخز دے ہتھوں اونے جنگ کر کے لئے سن ۔یوآس نے تین وری اونوں ماریا تے اونے اِسرائیل دے شہر واپس لے لئے۔

14¹۱۔ اِسرائیل دے بادشاہ یوآس بن یہو آخز دے دُوجے ورھے اَمصیاہ بن یوآس یہوداہ دا بادشاہ ہویا۔ ²۲۔ او پنجی ورھے دی عمر وِچ بادشاہیت کرن لگا تے اونے یروشیلم وِچ اُنتی ورھے بادشاہیت کیتی۔اوھدی ماں دا ناں یہو عدان سیجہڑی یروشلیم دی سی۔ ³۳۔ تے ونے جہڑا کُجھ خدا دی نظر وِچ سہی کیتا سی پر آودے پیو دادے وانگو نہیں اونے سارا کُجھ آودے پیو یوآس دے کماں وانگو کیتا ۔⁴۴۔ پر اُچیاں تھاواں دُور نہ کیتیاںگیاں۔تے لوک اُچیاں تھاواں اُتے قربانی کردے تے خوشبو ساڑدے سن ۔ ⁵۵۔ تے جس ویلے اوھدے ہتھ وِچ حکومت دِتی گئی۔تے اونے آودے اوناں نوکراں نوں جہناں نے اوھدے پیو دادے نوں ماریا سی مار دِتا۔⁶۶۔ پر اوناں مارن آلیاں دے پُتراں نوں اونے نہ ماریا۔اوھدے اُتے عمل کر کے جہڑا موسیٰ دی شریعت وِچ لکھیا گیا اے جدوں خداوند نے حکم دے کے فرمایا کہ پُتراں دے بدلے پیو نہ مارے جاون گے تے پیو دے بدلے پُتر نہ مارے جاون گے سگوں ہر اِک آودے ای گناہ لئی ماریا جاوے گا۔ ⁷۷۔ اونے لُون دی وادی وِچ بندیاں دے دِس ہزار بندے مارے تے لڑائی کے کے سالح لے لیا ۔تے اوھدا ناں یقتیل رکھیا جہڑا اِج دے دِن تیک اے۔⁸۸۔ تد اَمصیاہ نے اِسرائیل دے بادشاہ یوآس بن یہو آخز بن یاہُو دے کول بندے گھل کے آکھیا ۔آؤ اسیں اِک دُوجے نوں آمنے سامنے ویکھیے ۔ ⁹۹۔ تے اِسرائیل دے بادشاہ یوآس نے یہوداہ دے بادشاہ دے کول سنہا گھلیا کہ لُبنان دی اِک جھاڑی نے لُبنان دے اِک دیودار دے کول سہا گھلیا ۔کہ آودی دھی دا میرے پُتر دے نال ویاہ کر دے۔تے لُبنان د ااِک جنگلی جانور اوھدے کولوں لنگیا اونے جھاڑی نوں پامال کیتا ۔ ¹⁰۱۰۔ تُو اَسوم نوں بے شک ماریا ۔تے تینوں تیرے دِل نے پُھلا دِتا بس تُو فخر کر تے آودے گھر وِچ بیٹھا رہ پر تُو کس لئی گناہ لئی دِست اندازی کر دا ایں ۔تاں جے تُو دیگ جاوے تے یہوداہ وی تیرے نال۔¹¹۱۱۔ پر اَمصیاہ نے نہ سُنیا تد اِسرائیل دے بادشاہ یوآس نے چڑھائی کیتی تے اونے شاہِ یہوداہ امصیاہ نے بیت شمس وِچ جہڑا یہوداہ دا اے ۔اِک دُوجے نوں آمنے سامنے ویکھیا۔ ¹²۱۲۔ تے یہوداہ نے اِسرائیل دے اِگوں ہار پائی۔ہر اِک آودے خیمے نوں بھج گیا۔¹³۱۳۔ شاہِ اِسرائیل یوآس نے بیت شمس وِچ یہوداہ دے بادشاہ امصیاہ بن یوآس بن اَخزیاہ نوں پھڑ لیا تے یروشلیم وِچ آیا تے یروشلیم دی کند افرائیم دے بُوہے توں لے کے کونے دے بُوہے تیک چار سو ہتھ ڈھا دِتی ۔ ¹⁴۱۴۔ تے سارا سونا تے چاندی تے سارے پانڈے جہڑے خداوند دے گھر وِچ تے بادشاہ دے گھر دے خزانیاں وِچ پائے گئے۔تے یرخمال عی لے گئے۔تے سامریہ نوں واپس ٹُر گیا ۔¹⁵۱۵۔ تے یوآس د اباقی حال تے جہڑا کُجھ اونے کیتا تے اوھدی طاقت تے شاہ یہوداہ امصیاہ دے نال اوھدی لڑائی کی ایہہ اِسرائیل دے بادشاواں دی تاریخ دے کتاب وِچ لکھیا نہیں َ؟ ¹⁶۱۶۔ تے یوآس آودے پیو دادے دے نال مر گیا۔تے اِسرائیل دے بادشاواں دے نال سامریہ وِچ دفن کیتا گیا تے اوھدا پُتر یربعام اوھدی جگہ بادشاہ ہویا۔¹⁷۱۷۔ یہوداہ دا بادشاہ اَمصیاہ بن یوآس اِسرائیل دے بادشاہ یوآس بن یہو آخز دے مرن توں بعد پندرہ ورھے جیوندا ریا۔ ¹⁸۱۸۔ تے اَمصیاہ د اباقی حال کی ایہہ یہوداہ دے بادشاواں دی تاریخ دی کتاب وِچ لکھیا نہیں ؟ ¹⁹۱۹۔ تے یروشلیم وِچ اوھدے خلاف سازش کیتی گئی۔تے او لاکیش نوں بھجیا۔اونان نے اوھدے پیچھے لاکیش وِچ بھیجے تے اوناں نے اونوں اوتھے ماریا۔²⁰۲۰۔ تے او گھوڑیاں اُتے لیایا گیا ۔تے داؤد دے شہر وِچ آودے پیو دادے دے نال دفن کیتا گیا۔ ²¹۲۱۔ تے یہوداہ دے سارے لوکاں نے عزریاہ نوں لیا۔جہڑا سولہ ورھے دی عمر دا سی تے اونوں اوھدے پیو اَمصیاہ دی جگہ بادشاہ بنایا۔ ²²۲۲۔ اونے ای ایلتدوبار بنایا۔تے اوھدے توں بعد بادشاہ آودے پیودادے دے نال مر گیا۔اونے اونوں یہوداہ لئی بنایا۔²³۲۳۔ شاہِ یہودایہ اَمصیاہ بن یوآس دے پندرویںورھے اِسرائیل دے بادشاہ یوآس دے پُتر یربعام نے سامریہ وِچ اِکتالی ورھے بادشاہیت کیتی۔ ²⁴۲۴۔ اونے خداوند دی نظر وِچ گناہ کیتا تے یربعام بن نباط دے سارے گناواں توں جہنے اِسرائیل تون گناہ کروایا سیرُوکش نی ہویا۔ ²⁵۲۵۔ اونے اِسرائیل دِیاں سرحداں نوں حمات دے مدخل توں لے کے بحیرہ غورتیک بنایا۔خداوند اِسرائیل دے خدادے آکھن دے مطابق جہڑا اونے آودے بندہ یُونس بن اَمتائی دی زبان توں جہڑا جت حافر دانبی سی فرمایا سی ۔²⁶۲۶۔ کیوں جے خداوند نے اِسرائیل دا بُوہت زایادہ دُکھ ویکھیا کہ نہ اوناں د اکوئی قیدی نہ کوئی آزاد ریا۔تے اِسرائیل دا نہ کوئی مدد کرن آلا نہیں سی۔ ²⁷۲۷۔ تے خداوند نے نہ آکھیا کہ میں اِسرائیل دا ناں آسمان دے تھلوں مٹا دیواں گا۔لہذا اونے اوناں نوں یربعام بن یوآس دے ہتھوں رہائی دِتی ۔²⁸۲۸۔ تے یربعام دا باقی حال تے سارا کُجھ جہڑا اونے کیتا تے اوھدی طاقت تے اوھدا دمشق نال لڑائی کرنا تے اِسرائیل اُتوں خداوند دا قہر دُور کرنا۔کی ایہہ اِسرائیل دے بادشاواں دی تاریخ دی کتاب وِچ لکھیا نہیں؟ ²⁹۲۹۔ تے یربعام آودے پیودادے اِسرائیل دے بادشاواں دے نال مر گیا۔تے اوھدا پُتر زکریاہ اوھدی جگہ بادشاہ ہویا۔

15¹۱۔ تے شاہِ اِسرائیلؔ یربعام دے ستائیسوے ورھے شاہِیہوداہ اَمصیاہ دا پُتر عزریاہ بادشاہ ہویا۔ ²۲۔ تے جدوں او بادشاہ ہویااو سولہ ورھے دی عمر دا سی اونے یروشلیم وِچ باون ورھے بادشاہیت کیتی ۔تے اوھدی ماں دا ناں سیکونیاہ سی۔ جہڑی یروشلیم توں سی۔ ³۳۔ تے اونے سارا کُجھ جہڑا خداوند دی حضوری وِچ سہی سی کیتا۔اوھدے مطابق جہڑا اوھدے پیو اَمصیاہ نے کیتا۔⁴۴۔ پر اُچیاں تھاواں دُور نہ کیتیا گیاں تے لوک اُچیاں تھاواں اُتے قربانی کردے تے بخور ساڑدے سن ۔ ⁵۵۔ تے خداوند نے بادشاہ نوں ماریا تے آودی موت دی دِن تیک او کوڑھی ریا۔تے او بیماری آلے گھر وِچ رہندا سی۔تے بادشاہ دا پُتر یوتام محل دا انتظام کردا تے ملک دے لوکاں دا انصاف کر دا سی۔⁶۶۔ تے عزریاہ دا باقی حال تے سارا کُجھ جہڑا اونے کیتاکی ایہہ یہودایہ دے بادشاواں دی تاریخ دی کتاب وِچ نہیں لکھیا ؟ ⁷۷۔ تے عزریاہ آودے پیودادے دے نال مر گیا تے داؤد دے شہر وِچ آودے پیو دادے دے نال دفن کیتا گیا۔تے اوھدا پُتر یوتام اوھدی جگہ بادشاہ ہویا۔⁸۸۔ شاہِ یہوداہ عزریاہ دے اڑتیسوے ورھے وِچ زکریاہ بن یربعام نے سامریہ وِچ اِسرائیل اُتے چھ مہینے بادشاہیت کیتی۔ ⁹۹۔ تے اونے خداوند دے حضور وِچ گناہ کیتا جیویں کہ اوھدے پیودادے نے کیتی سی۔تے او یربعام بن نباط دے گناواں توں جہنے اِسرائیل توں گناہ کروایا سی باز نہ آیا۔¹⁰۱۰۔ تے سلوم بن یبیس نے اوھدے خلاف سازش کیتی ت یبلی عام وِچ اونوں ماریا تے قتل کر دِتا۔تے اوھدی جگہ بادشاہ ہویا۔ ¹¹۱۱۔ تے زکریاہ دا باقی حال کی ایہہ اِسرائیل دے بادشاواں دی تاریخ دی کتاب وِچ لکھیا نہیں ؟ ¹²۱۲۔ ایہہ خداوند دا او قول سیجہڑا اونے یاہُو نال کلام کر کے فرمایاکہ تیرے پُتراں وِچوں چوتھی پُشت تیک اِسرائیل دے تخت اُتے بیٹھن گے لہذا ایویں ای ہویا۔¹³۱۳۔ تے شاہ یہوداہ عزریاہ دے اُنتالیسویں ورھے وِچ سلوم بن یبیس نے سامریہ وِچ یہوداہ اُتے اِک مہینہ بادشاہیت کیتی۔ ¹⁴۱۴۔ تے مناحم بن جادی نے تِرضہ توں چڑھائی کیتی تے سامریہ وِچ آیا ۔ تے سلوم بن یبیس نوں سامریہ وِچ ماریا تے قتل کیتا تے اوھدی جگہ بادشاہ ہویا۔¹⁵۱۵۔ تے سلوم دا باقی حال تے سازش جہڑی اونے کیتی کی ایہہ اِسرائیل دے بادشاواں دی تاریخ دی کتاب وِچ لکھیا نہیں ؟ ¹⁶۱۶۔ تد مناحم نے تفِسح نوں تے سارا جہڑا کُجھ اوھدے وِچ سی تے ترضہ دی نواحی توں لے کے اوھدی حداں نوں ماریا۔کیوں جے اوناں نے اوھدے لئی نہ کھولیاتے اونے اونوں ماریا۔تے ساریاں حاملہ عورتاں جہڑیاں اوھدے وِچ سن اوناں دے پیٹ پھاڑے۔¹⁷۱۷۔ شاہ یہوداہ عزریاہ دے اُنتالیسویں ورھے وِچ مناحم بن جادی نے سامریہ وِچ اِسرائیل اُتے دس ورھے بادشاہیت کیتی۔ ¹⁸۱۸۔ تے اونے خداوند دے حضور وِچ گناہ کیتا۔تے او آودے سارے دِناں وِچ یربعام بن نباط دے گناواں توں جہنے اِسرائیل توں گناہ کروایا سی باز نہ آیا ۔¹⁹۱۹۔ تے اشور دا بادشاہ فُول مُلک اُتے آیا تے مناحم نے پول نوں اِک ہزار قنطار چاندی دِتی تاں جے او اوھدا مدد کرن آلا ہووے ۔ تے بادشاہیت اوھدے ہتھ وِچ برقرار رہین دیوے۔ ²⁰۲۰۔ تے مناحم نے ایہہ چاندی اِسرائیل دے سارے امیرراں کو لئی کہ ہر اِک بندہ اسور دے بادشاہ نوں پنجا مثقال چاندی ادا کرے ۔تد اسور دا بادشاہ واپس ٹُر گیا تے ملک وِچ نہ رُکیا۔²¹۲۱۔ تے مناحم دا باقی حال تے سارا کُجھ جہڑا اونے کیتا کی ایہہ اِسرائیل دے بادشاواں دی تاریخ دی کتا ب وِچ لکھیا نہیں؟ ²²۲۲۔ تے مناحم آودے پیودادے دے نال مر گیا تے اوھدا پُتر فقَحیاہ اوھدی جگہ بادشاہ ہویا۔²³۲۳۔ شاہ یہوداہ عزریاہ دے پنجاویاں ورھے دے فقِحیاہ بن مناحم نے سامریہ وِچ اِسرائیل اُتے دو ورھے بادشاہیت کیتی۔ ²⁴۲۴۔ تے اونے خداوند دے حضور گناہ کیتا تے یربعام بن نباط دے گناواں توں جہنے اِسرائیل توں گناہ کروایا سی باز نہ آیا۔²⁵۲۵۔ تے فقح بن رِملیاہ اوھدے فوجی منصف دار نے اوھدے خلاف سازش کیتی تے سامریہ وِچ بادشاہ دے گھر دے بُرج دے اندر اونے اونوں ساتھ ارجاب تے اریے تے بنی جلعاد دے پنجا بندیاں نوں ماریاتے اونوں قتل کیتا تے اوھدی جگہ بادشاہ ہویا۔ ²⁶۲۶۔ تے فقِحیاہ دا باقی حال تے سارا کُجھ جہڑا اونے کیتاکی ایہہ اِسرائیل دے بادشاواں دی تاریخ دی کتاب وِچ لکھیا نہیں؟²⁷۲۷۔ شاہ یہوداہ عزریاہ دے باونویں ورھے وِچ فقح بن رِملیاہ نے سامریہ وِچ اِسرائیل اُتے وی ورھے بادشاہیت کیتی ۔ ²⁸۲۸۔ تے اونے خداوند دے حضور گناہ کیتا تے یر بعام بن نباط دے گناواں توں جہنے اِسرائیل توں گناہ کروایا سی باز نہ آیا۔²⁹۲۹۔ تے اِسرائیل دے بادشاہ فقح دے دِناں وِچ اسور دا بادشاہ تگلت پلاسر آیا تے عیون تے آبیل بیت معکہ تے ینوحہ تے قادش تے حصور تے جلعاد تے گلیل تے نفتالی دا سارا ملک لے لیا۔تے اوناں نوں قید کر کے اسور وِچ لے گیا ۔ ³⁰۳۰۔ تے ہوسیع بن ایلہنے فقح بن رِملیاہدے خلاف سازش کیتی تے اونوں ماریا تے قتل کیتا تے اوھدی جگہ یوتام بن عزی یاہ دے وویں ورھے وِچ بادشاہ ہویا ۔ ³¹۳۱۔ تے فقح د اباقی حال تے سارا کُجھ جہڑا اونے کیتا کی ایہہ اِسرائیل دے بادشاواں دی تاریخ دی کتاب وِچ لکھیا نہیں ؟³²۳۲۔ شاہ اِسرائیل فقح بن رِملیاہدے دُوجے ورھے وِچ شاہ یہوداہ عزریاہ دا پُتر یوتام بادشاہ ہویا۔ ³³۳۳۔ تے جس ویلے او بادشاہ ہویا اوھدی عمر پنجی ورھے دی سی۔تے اونے یروشلیم وِچ سولہ ورھے بادشاہیت کیتی۔تے اوھدی ماں دا ناں یروسابنت صدوق سی۔³⁴۳۴۔ اونے خداوند دے حضور چنگے کم کیتے۔اوناں ساریاں دے مطابق جہڑا اوھدے پیو عزریاہ نے کیتا ۔ ³⁵۳۵۔ سوائے ایندے کہ اُوچیاں تھاواں دُور نہ کیتیا گیاں تے لوک اُچی تھاواں اُتے قربانی کرن ت بخور ساڑن توں باز نہ آئے۔تے اونے خداوند دے گھر دا بالائی بُوہا بنایا۔ ³⁶۳۶۔ تے یوتام د اباقی حال تے سارا کُجھ جہڑا اونے کیتا کی ایہہ یہوداہ دے بادشاواں دے تاریخ دی کتاب وِچ لکھیا نہیں ؟³⁷۳۷۔ تے اِناں ای دِنان وِچ خداوند نے اَرام دے بادشاہ ضیِن تے فقح بن رِملیاہنوں یہوداہ دے خلاف بھیجناں شروع کیتا ۔ ³⁸۳۸۔ تے یوتام آودے پیودادے دے نال مر گیا تے آودے پیو داؤد دے شہر وِچ اوناں دے نال دفن کیتا گیا تے اوھا پُتر آخز اوھدی جگہ تےبادشاہ ہویا

16¹۱۔ تے رملیاہ دے پُتر فقِح دے سترھویں ورھے وِچ شاہِ یہوداہ یوتام دا پُتر آخز حکومت کرن لگا۔ ²۲۔ تے اوہ ویہ ورھیاں دا سی ۔ جدوں اوہ بادشاہ بنیا تے اوہنے یروشلیم وِچ سولاں ورھے بادشائیت کیتی تے اوہ کم نہ کیتا جہڑا خداوند اوھدے خدا دی نظر وِچ چنگا سی جیویں اوھدے پیو داؤد نے کیتا سی۔³۳۔ اوہ اِسرائیلی بادشاھواں دیاں راھواں اُتے ٹُریا تے اوہنے اوہناں قوماں دے نا پاک کماں دے حساب نال جہناں نوں خداوند نے بنی اِسرائیل دے وِچوں کڈھ دِتا سی اپنے پُتر نوں وی اَگ وِچ قربان کیتا۔ ⁴۴۔ تے اوہنے اُچے مندراں وِچ پہاڑیاں دِیاں چوٹیاں اُتے تے ہر اِک ہرے رُکھ تھلے قربانیاں چڑھیاں تے بخور ساڑیا۔⁵۵۔ تد ارام دا بادشاہ رضین تے اِسرائیل دا بادشاہ رملیاہ دے پُتر فقِح نے جنگ دے سببوں یروشلیم اُتے حملہ کیتا تے آخز نوں گھیر لیا پر او اوہنوں قابو نہ کر سکے ۔ ⁶۶۔ اوس ویلے ارام دے بادشاہ رضین نے یہوداہ دے بندیاں نوں کڈ کے ایلات نوں دوُجی وری ارام وِچ شامل کر لیا۔ تے فیر ادومی اوتھے آگئے تے او اِج تک اوتھے ای وسے ہوئے نے۔⁷۷۔ آخز نے شاہِ اُسور تِغلت پلاسر دے کول سنیا دین آلے گھلے تے سنیا گھلیا کہ میں تیرا سیوک تے حکم منن آلا آں بس تو آ تے مینوں ارام دے بادشاہ تے اِسرائیل دے بادشاہ ہتھوں جہناں میرے اُتے حملہ کیتا اے بچا۔ ⁸۸۔ تے آخز نے او چاندی تے سونا جہڑا خداوند دے گھر وِ چوں تے شاہی محل دے خزانیاں وِچوں اونوں لبھا لے لیا تے اونوں تحفے دے طور تے اُسور دے بادشاہ نوں گھل دِتا ۔ ⁹۹۔ تے اُسور دے بادشاہ نے اوھدی گل من کے دمشق اُتے حملہ کیتا تے اوھدے اُتے قبضہ کر لیا تے اوھدے بندیاں نوں قِیر وِچ قید کر لیا تے رضین نوں قتل کر دِتا۔¹⁰۱۰۔ تد آخز بادشاہ اُسور دے بادشاہ تغِلت پلاسر نوں ملن لئی دمشق گیا ۔اونے دمشق وِچ اِک مذبح ویکھیا تے اوس مذبحے دا نقشہ تے اونوں بناون لئی خاکے تے باقی شےواں اوریاہ کاہن دے کول گھلیاں۔ ¹¹۱۱۔ تاں اوریاہ کاہن نے اوناں ساریاں نقشیاں دے حساب نال جہڑے آخز بادشاہ نے دمشق توں گھلے سن اِک مذبح بنایاتے آخز بادشاہ دے مُڑن توں پہلاں اونوں بنا دِتا ۔ ¹²۱۲۔ جدوں بادشاہ نے دمشق توں پچھاں آ کے اونوں ویکھیا تے او اُتے گیا تے اوھدے اُتے نذراں چڑھیاں ۔¹³۱۳۔ اونے اپنی سوختنی قربانی تے نذر دی قربانی چڑھائی تے تپاون پایا تے سلامتی دیاں ساریاں قربانیاں دا خون اوس مذبحے اُتے چھڑکیا۔ ¹⁴۱۴۔ تے او پیتل دے اوس مذبحے نوں جہڑا خداوند دے اِگے سی ہیکل دے اِگوں یعنی نویں مذبحے تے خداوند دے گھر دے وِچوں چکوا کر لے آیا تے اونوں نویں مذبحے دے پہاڑ پاسے رکھ دِتا ۔¹⁵۱۵۔ تے فیر آخز بادشاہ نے اوریاہ کاہن نوں ایہہ حکم دتے کہ اوس وڈے نویں مذبحے اُتے سویر دی سوختنی قربانی ، شام دی نذر دی قربانی ، بادشاہ دی سوختنی قربانی تے اوھدی نذر دی قربانی ، ملک دے سارے لوکاں دیاں سوختنی قربانیاں تے اوناں دیاں نذر دِیاں قربانیاں چڑھاناتے اوناں دے تپاون پانا۔ تے سوختنی قربانیاں دا سارا خون تے ذبحیاں د اسارا خون اوھدے اُتے چھڑکنا ۔ پر پیتل دا او مذبح میرے لئی چھڈ دینا تاں جے میں اونوں خدوند توں راہنمائی پان لئی ورت سکاں ۔ ¹⁶۱۶۔ تے اخز بادشاہ نے جیویں حکم دِتا سی اوریاہ کاہن نے ہو بھو اونج ای کیتا ۔¹⁷۱۷۔ تے آخز بادشاہ نے چوکیاں دیاں بانہواں دے وکھ کیتے ہوئے پھٹے وڈے تے اوناں اُتوں پانی رکھن آلے پانڈیاں نوں پراں کردتا تے اوس وڈی ٹنکی نوں جہڑے پیتل دیاں بنیاں ہویاں ویلاں اُتے کھلوتی ہو ئی سی لا ھ کے پتھراں دے فرش اُتے رکھ دتا ۔ ¹⁸۱۸۔ تے اونے پاک دِن لئی چھاں کرن آلا سایہ جہڑا ہیکل لئی بنایا گیا سی پرے کر دتا تے باہر آلے راہ نوں جہڑا بادشاہ دے آن جان لئی سی اُسور دے بادشاہ دا لحاظ کردیاں ہویاں ہیکل نال رلا دتا۔¹⁹۱۹۔ کی آخز دی حکومت دے دِناں وِچ ہور واقعیاں تے نامی گرامی کماں شاہِ یہوداہ دی تاریخ وِچ لکھیا نہیں؟ ²⁰۲۰۔ تے آخز اپنے پیو دادے دے نال مر گیا تے داؤد دے شہر وِچ اوناں نال د فنایا گیا تے اوھدا پُتر حزقیا بادشاہ دے طور تے اوھدی تھاں تے بیٹھا ۔

17¹۱۔ شاہِ یہوداہ آخز دےبارھویں ورھے یوسیع بن ایلہ نے سامریہ وِچ اِسرائیل اُتے نو ورھے بادشاہیت کیتیْ ²۲۔ تے اونے خداوند دے حضور شرارت کیتی۔پر اِسرائیل دے بادشاواں دی وانگونہیں جہڑے اوھدے توں پہلے سن۔ ³۳۔ تے اسور دے بادشاہ سلمنسر تے اوھدے اُتے چڑھائی کیتی۔تے یوسیع آھدا سیوا کرن آلا ہو گیا۔تے اوھدا خراج گزار بنیا۔⁴۴۔ تے شاہِاُسور نوں پتا چلیا کہ یوسیع نے اوھدے خلاف دُشمنی کیتی۔تے مصر دے بادشاہ سوئے دے کول بندے گھلے تے شاہِاسُور نوں خراج ادا نہین کیتا۔جیویں کہ او ہر سال کردا سی۔تے شاہِاسُور نے اونوں پھریا تے بھن کے قید آلے کمرے وِچ بھیجیا۔ ⁵۵۔ تے شاہِاسُور نے سارے ملک اُتے چڑھائی کیتی۔تے سامریہ وِچ گیا۔تے تین ورھے تیک اوھدا محاصرہ کیتا۔ ⁶۶۔ تے یوسیع نے نویں ورھے وِچ شاہِاسُور نے سامریہ نوں لے لیا۔تے اِسرئیل نوں قید کر کے اسُور لے گیا۔تے اوناں نوں خلح وِچ حابور ندی دے کول جہڑی زان وِچ تے مادیاں دے شہر وِچ وسایا۔⁷۷۔ تے ایہہ ایس لئی ہویا۔کہ بنی اِسرئیل نے خداوند آودے خدا دے خلاف گناہ کیتا۔جہڑا اوناں نوں ملک مصر توں شاہِ فرعون دے ہتھ دے تھلوں باہر کڈ لیایا۔تے دُوجے معبوداں دی پرستیش کیتی۔ ⁸۸۔ تے اوناں قوماں دے دستوراں اُتے جہناں نوں خداوند نے اوناں دے اِگوں دفع کیتا تے اوناں اُتے جہنا ں نوں اِسرائیل دے بادشاواں نے بنوئے ٹُرے۔⁹۹۔ تے بنی اِسرائیل نے چھُب کے ایویں دے کم کیتے جہڑے خداوند اوناں دے خدا دے حضور چنگے نہیں سن۔تے اوناں شہراں وِچ پہرہ دین آلیاں دے بُرج توں لے کے مستحکم شہر تیک آودے لئی اُچیاں تھاوں بنایاَ۔ ¹⁰۱۰۔ تے آودے لئی تھم تے کھمبے ہر اِک اُچی پہاڑی اُتے تے ہر اِک ہرے رُخ تھلے بنائے۔¹¹۱۱۔ تے اوتھے ساریاں اُچیاں تھاواں اُتے اوناں قوماں وانگوجہناں نوں خداوند نے اوناں دے اِگوں دفع کیتا بخور ساڑے تے خداوند نوں غصہ دلاون لئی پیٹرے کم کیتے۔ ¹²۱۲۔ تے بُتاں دے مکروہات دی پرستیش کیتی۔جہناں دے راھیں خداوند نے اوناں نوں آکھیا سی کہ تُسی ایویں دا کم نہ کرنا ۔¹³۱۳۔ تے خداوند نے آودے سارے نبیاں تے غیب بینان دی زبان توں اِسرئیل تے یہوداہ اُتے شہادت دے کے فرمایا۔کہ تُسی آودیاں پیٹریاں راواں توں ہٹو تے میرے سارے حکم تے آئین نوں منو۔بالکل اوس ساری شریعت دے جہدا میں تہاڈے پیو دادے نوں حکم دِتا تے جہڑا میں آودے بندیاں نبیاں دِیاں زباناں توں تہانوں گھلی۔¹⁴۱۴۔ پر اوناں نے نہ سُنیا۔تے آودیاں تونان نوں سخت کیتا آودے پیو دادے دِیاں توناں وانگو جہڑے خداوند آودے خدا اُتے ایمان نہ لیائے۔ ¹⁵۱۵۔ تے اوھدے فرض تے عہد نوں جہڑا اونے اوناں دے پیودادے نال بھنیا ۔تے اودیاں شہادتاں نوں جہڑی اونے اوناں دے خلاف دیتیا رد کیتیا۔ تے بطالتاں دی پیروی کیتی۔تے بے ہودگی نال اوناں قومانں دے پیچھے ٹُرے جہڑیاں اوناں دے آسے پاسے سن۔جہناں لئی خداوند نے حکم دِتا تُسی اوناں ورگے کم نہ کرو۔¹⁶۱۶۔ تے اوناں نے خداوند آودے خدا دے سارے حکماں نوں نہ منیا۔تے آودے لئی گھڑے ہوئے دو وچھڑے بنائے۔تے کھمبے لائے۔تے آسمان دِیاں ساریاں فوجان نوں سجدہ کیتا تے بُت دی پرستیش کیتی۔ ¹⁷۱۷۔ تے آودے پُتر تے آودیاں دِھیاں نوں اِگ وِچوں لنگایا۔تے غیب گوئی تے فال گیری استعمال کیتی۔ تے آودیاں جاناں نوں ویچ دِتا تاں جے خداوند دے نظر وِچ شرارت کر کے اونوں غصہ دوان۔ ¹⁸۱۸۔ تد خداوند اِسرائیل توں بُوہت ناراض ہویا۔تے اونے اونوں آودی نظر توں ڈیگ دِتا تے صرف یہوداہ دے قبیلے توں علاوہ کوئی نہ بچیا۔¹⁹۱۹۔ تے یہوداہ نے وی خداوند آودے خدا دے حکماں نوں نہ منیا۔تے اِسرائیل دے دستوراں اُتے جہڑے اوناں نے بنائے سن ٹُرے ۔ ²⁰۲۰۔ تے خداوند نے اِسرئیل دی ساری نسل نوں رد کیتا ۔تے اوناں ذلیل کیتا تے لُٹن آلیاں دے ہتھ وِچ اوناں نوں دِتا ایتھوں تیک کہ اونے آودے اِگوں اوناں نوں دُور کر دِتا ۔²¹۲۱۔ کیوں جے اونے اِسرئیل نوں داؤد دے گھر آلیاں توں چاک کیتا تے اونان نے یربعام بن نباط نون بادشاہ بنایا۔تے یربعام نے اِسرئیل نوں خداوند توں الگ کر دِتا ۔تے اوناں نوں بھاری گناہ وِچ پایا۔ ²²۲۲۔ تے بنی اِسرئیل یربعام دے اوناں سارے گناواں اُتے ٹُردے ریے جہڑے اونے کیتے سن تے اوناں توں باز نہ آیا۔ ²³۲۳۔ ایتھوں تیک کہ خداوند نے آودے ھضور وِچوں اِسرائیل نوں دور کیتا جیویں کہ خداوند نے آودے سارے بندے نبیاں دی زبان توں آکھیا سی۔لہذا اِسرائیل آودے ملک توں قید ہو کے اسُور نو ں گئے۔جیویں کہ اِج دے دن تیک اے۔²⁴۲۴۔ سامری مذہب تے شاہِ اسُور بابل تے کوتہ تے عو تے حمات تے سفروائم دے کئی لوکاں نون لیایا تے بنی اِسرائیل دی جگہ اوناں نوں سامریہ دے شہر وِچ وسایا۔تے اوناں نے سامریہ اُتے قبضہ کیتا۔تے اوناں نے شہراں وِچ رہین لگے۔ ²⁵۲۵۔ تے او اوتھے آودے رہین دے شروع توں خداوند توں نہ ڈرے۔لہذا خداوند نے اوناں اُتے شیر بھیجے جہناں نے کیاں نوں ماریا۔ ²⁶۲۶۔ تے اوناں نے اسُور دے بادشاہ نال گل کر کے آکھیا کہ او قوماں جہناں نوں تُو لیا کے سامریہ دے شہراں وِچ وسایااوس ملک دے خدا دے قانون نوں نہیں جاندیاں تے اونے اوناں اُتے شیر گھلے نے۔تے او اوناں نوں مار دیندے نے کیوں جے او ایس ملک دے خدا دے قانون نوں نہیں جاندیاں۔²⁷۲۷۔ تد اسُور دے بادشاہ نے حکم دے کے آکھیا کہ اوناں کاہناں وِچوں جہناں نوں تُسی اوتھوں قید کر کے لیائے او اِک نون اوناں دے کول بھیجو کہ او جائے تے اوتھے رووے تے ملک دے خدا دا قانون اوناں نوں سکھاوے۔ ²⁸۲۸۔ تے اوناں کاہناں وِچوں جہناں نوں او سامریہ وِچوں قید کر کے لیائے سن اِک آیا تے بیت ایل وِچ وسیا تے اوناں نون سکھان لگا۔کہ کیویں او خداوند توں ڈرن۔²⁹۲۹۔ پر ہر اِک قوم نے آودے لئی معبود بنائے۔تے اوناں اُچیا تھاواں دے مندراں وِچ جہڑے سامریہ نے بنائے سن رکھے ۔ہر اِک قوم نے آودے شہراں وِچ جہناں وِچ او رہندے سن ۔ ³⁰۳۰۔ بس بابل دے رہین آلیاں نے سُکات نبات نوں بنایاتے کُوت دے رہین آلیاں نے نیر گل نوں بنایاتے حمات دے رہین آلیاں نے اَسیما نون بنایا۔ ³¹۳۱۔ تے عوائیاں نے نجاز تے تاتاق نوں بنایا۔تے سفر دائمی آودیاں دِھیاں نوں سفر وائم دے معبوداں دے ملک عنملک دے لئی اِگ وِچ ساڑے دے سن۔³²۳۲۔ تے او خداوند توں وی ڈر دے سن ۔تے اوناں نے آودے لئی اُچے لوکاں وِچوں اُچیاں تھاواں لئی کاہن بنائے۔جہڑے اوناں لئی اُچیاں تھاواں دے مندراں وِچ قربانی کر دے سن۔ ³³۳۳۔ تے او خداوند دی عبادت کر دے تے آودے معبوداں دی وی سیوا کر دے سن۔اوناں قوماں دِیاں عادت دے مطابق جہناں وِچوں او قید ہو کے گئے سن۔³⁴۳۴۔ تے او اِج دے دِن تیک آودیاں پہلی آلی عادتاں دے مطابق کر دے نے۔او خداوند توں ڈر دے نہیں تے نہ بمُو جدوں اوھدے قانون تے حکماں تے فرماں تے نہ بالکل مطابق اوس شریعتتے حکماں تے عمل کردے سن۔ جہدا خداوند نے بنی یعقوب نوں جہدا ناں اونے اِسرئیل رکھیاحکم دِتا۔ ³⁵۳۵۔ تے خداوند نے اوناں دے نال عہد بھنیا۔تے اوناں نوں حکم دے کے آکھیاغیر معبوداں توں نہ ڈروتے نہ اوناں نوں سجدہ کرو۔تے نہ اوناں دی عبادت کرو تےنہ اوناں لئی قربانی کرو۔³⁶۳۶۔ پر خداوند جہنے تہانوں آودی چنگی طاقت تے وھدے ہوئے بازو نال ملک مصر توں باہر کڈیااوھدے تو ای تُسی ڈروتے اونوں ای سجدہ کرو تے اوھدے لئی ای قربانی کرو۔ ³⁷۳۷۔ تے اوناں قانونان تے حکماں تے شریعت تے حکماں نوں جہڑے اونے تہاڈے لئی لکھےتاں جے تُسی اوھدے اُتے عمل کرو اوناں نوں ای آودے سارے دِناں وِچ منو تے دُجے معبوداں توں تُسی نہ ڈرو ۔ ³⁸۳۸۔ تے جہڑا عہد اونے تہاڈے نال بھنیا اونوں نہ بھولوتے دُوجے معبوداں توں نہ ڈرو ۔³⁹۳۹۔ سگون تُسی خداوند آودے خدا توں ڈرو تے اوہی تہانوں تہاڈے اِگے دُشمناں دے ہتھوں بچاوے گا۔ ⁴⁰۴۰۔ پر اوناں نے نہ سُنیا سگوں آودے پہلاں دستوراں تے عمل کردے ریے ۔ ⁴¹۴۱۔ تے ایہہ قوماں خداوند توں ڈردیاں سن تے آودیاں کھودیاں ہویاں مورتیاں دِیاں عبادت کر دیاں سن۔تے ایویں ای اوناں دے پُتر تے اوناں دے پُتراں دے پُتر جیویں اوناں دے پیودادے نے کیتا اونج او وی اِج دے دِن تیک کر دے نے۔

18¹۱۔ شاہِ اِسرائیل ایلہ دے پُتر ہوسیع دے تیجے ورھے وِچ یہوداہ دے بادشاہ آخز دا پُتر حزقیاہ بادشاہ ہویا۔ ²۲۔ جس ویلے او بادشاہ ہویا او پنجی ورھے دا سی تے اونے یروشلیم وِچ اُنتی ورھے بادشاہیت کیتی۔تے اوھدی ماں دا ناں اَبی بنت زکریاہ سی۔ ³۳۔ تے اونے خداوند دی نظر وِچ چنگے کم کیتے اوناں ساریاں دے وانگو جہڑا اوھدے پیو داؤد نے کیتا۔⁴۴۔ تے اونے اُچیاں تھاواں نوں ٹھا دِتا۔تے تھمیا ں نوں توڑیاں تے کھمبیاں نوں وڈیا۔تے پیتل دے سپ نوں جہڑا موسیٰ نے بنایا سی ۔ٹوٹے ٹوٹے کیتا۔کیوں جے بنی اِسرائیل اوناں دِناں وِچ اوںاں دے اِگے بخور ساڑدے سن۔تے اوھدا ناں نحشتان رکھیا گیا۔ ⁵۵۔ تے اونے خداوند آودے خدا اُتے یقین کیتا۔تے یہوداہ دے سارے بادشاواں وِچوں اوھدے بعد اونج دا کوئی نہں سی۔تے اوناں وِچوں جہڑے اوھدے توں پہلاں سن۔⁶۶۔ تے او خداوند نال لپٹیا ریا۔تے او اوھدی پیروی کرن توں نہ ہٹیا۔تے اوناں حکماں نوں جہڑے خداوند نے موسیٰنوں فرمائے سناونے منیا۔ ⁷۷۔ تے خداوند اوھدے نال سی۔تے او آودے سارے کماں وِچ کامیاب ہوندا سیتے او شاہِ اسُور توں باغی ہویا تے اوھدی سیوا نہ کیتی۔ ⁸۸۔ اونے فلستیاں نوں غزہ تیک تے فرحداں تیک پہرہ دین آلیاں دےبُرج توں لے کے مُستحکم شہر تیک ماریا۔⁹۹۔ تے حزقیاہ بادشاہ دے چوتھے ورھے وِچ جہڑا شاہِ اِسرائیل ہوسیع بن ایلہ دا ستوں سال سی ۔اسُور دے بادشاہ سلمنسر نے سامریہ اُتے چڑھائی کیتی۔تے اوھدا محاصرہ کیتا۔ ¹⁰۱۰۔ تے تین ورھے بعد اونوں جیت لیا۔حزقیاہ دے چھیویں ورھے وِچ جہڑا شاہِ اِسرائیل ہوسیع دا نوواں سال سی سامریہ لے لیا گیا۔¹¹۱۱۔ تے شاہِ اِسور اسرائیل نوں قید کر کے اسُور لے گیا۔تے اوناں نوں حلح وِچ تے حابور ندی دے کول جوزان وِچ تے مادیاں دے شہر وِچ وسایا۔ ¹²۱۲۔ کیوں جے اوناں نے خداوند آودے خدا دا قول نہیں سُنیا سی تے اوھدے عہد نوں توڑیا۔تے خداوند دے بندے موسیٰ نے جہڑا اوناں نوں حکم دِتا سی اونوں نہ سُنیاتے نہ اوھدے اُتے عمل کیتا۔¹³۱۳۔ تے حزقیاہ بادشاہ دے چودھویں ورھے وِچ اسُور دے بادشاہ سِخیرب نے یہوداہ دے سارے کند آلے شہراں اُتے چڑھائی کیتی۔ تے اوناں نوں جیت لیا۔ ¹⁴۱۴۔ تد شاہِ یہوداہ حزقیاہ نے شاہِ اسور دے کول لکِیسوِچ بندے گھل کے آکھیا میرے توں غلطی ہوئی تُو میرے کولوں ٹُر جا تے جہڑا تاوان تُو میرے اُتے لاویں میں تیرے کول گھلا گا تے شاہِ اسُور نے شاہِ یہوداہ حزقیاہ اُتے تین سو قنطار سونا توان لایا۔ ¹⁵۱۵۔ تد حزقیاہ نے ساری چاندی جہڑی خداوند دے گھر وِچ تے بادشاہ دے خزانیاں وِچ پائی گئی اونوں دِتی۔¹⁶۱۶۔ اوس ویلے خزقیاہ نے خداوند دی ہیکل دے بُوہے تے تے تھمیاں اُتوں سونا چھلیا جہڑا اونے مڑھیا سی تے اسُور دے بادشاہ نوں دِتا۔ ¹⁷۱۷۔ تے شاہِ اسُو ر نے تَرتان تے رب سارس تے رَبشاتی نوں لکیس توں حزقیاہ بادشاہ دے خلاف وڈی فوج دے نال یروشلیم وِچ بھیجیا۔تے او ٹُرے تے یروشلیم وِچ آئے۔جدوں او آئے تُو جا کے اُتے دیے عوض دی نالی اُتے جہڑی دھوبیاں دے میدان دی راہ تے اے۔کھلو گئے۔ ¹⁸۱۸۔ تے اوناں نے بادشاہ نوں صدیا۔تے اِلیاقیمبن خلقیاہگھر دا دیوان تے شبناہمنشی تے آسف محرراوناں دے کول باہر گئے۔¹⁹۱۹۔ تے ربشاقینے اوناں نوں آکھیا۔تُسی حزقیاہ نوں آکھو کہ شاہِ عظیم اسُور دا بادشاہ ایویں آکھدا اے کہ کہڑا یقین اے جیدے اُتے تینوں بھروسہ اے؟ ²⁰۲۰۔ تُو آکھیا پر ایہہ ہونٹا ں دی گل توں سوا کُجھ نہیں کہ میرے وِچ مصلحت تے لڑائی دی طاقت اے تے ہون کیدے اُتے تیرا یقین اے؟کہ تُو میرے خلاف دُشمنی کیتی۔ ²¹۲۱۔ تُو لاٹھی تے یعنی اوس مسلے ہوئے سر کنڈے مصر اُتے یقین کیتا۔ کہ جہڑا کوئی اوھدا سہارا لیوے او اوھدے ہتھ وِچ گڑے گا تے اونوں چھیدے گا ایویں ای شاہ ِ مصر فرعون اوناں ساریاں لئی اے جہڑا اوھدے اُتے یقین کر دے نے ۔²²۲۲۔ تے جے تُو مینوں آکھے کہ اسیں خداوند آودے خدا اُتے یقین کرنے آں تے کہ ایہہ اوہی؟کہ جہدیاں اُچیاں تھاواں تے مذبحیاں نوں حزقیاں نے ڈیگ دِتیاں تے یہوداہ تے یروشلیم نوں آٓکھیاکہ تُسی ایس مذبح دے اِگے یروشلیم وِچ سجدہ کرو گے۔ ²³۲۳۔ تے ہون تُو میرے مالکشاہِ اسُور دے نال شرط بھن تے ین تینوں دو ہزار گھوڑے دیواں گا شرط ایہہ کہ تارے کول اوناں اُتے بہن لئی ہون ۔²⁴۲۴۔ تے تُو میرے مالک دے نکیاں نوکراں وِچوں اِک سردار نال کیویں مقابلہ کر سکدا ایں ۔جدوں کہ تُو رتھاں تے سواراں لئی مصر اُتے یقین کرا ایں۔ ²⁵۲۵۔ تے ہون تُو کی سمجھنا ایں؟ کی میں خداوند دی مرضی توں بغیر ای اوس مقام نوں برباد کرن لئی اوھدے اُتے چڑاھائی کیتی اے؟ خداوند ای نے مینوں آکھیا کہ ایس ملک اُتے چڑھ جا تے اونوں برباد کر²⁶۲۶۔ تد اِلیاقیم بن خلقیاہ تے شبناہ تے آسف محرر نے ربشاتی نوں آکھیا۔کہ آودے بندیاں دے نال اَرامی زبانی وِچ گل کر کیوں جے اسیں اونوں سمجھنے آں تے اوناں لوکاں دے سندے ہوئے جہڑے کند اُتے کھلوتے نے ساڈے نال یہودی زبان وِچ نہ بول۔ ²⁷۲۷۔ تد ربشاتی نے اوناں نون آکھیا کی میرے مالک نے مینوں تیرے مالک دے کول تے تیرے ای کول ایہہ گل آکھن نوں گھلیا اے تے اوناں بندیاں دے کول نہیں جہڑے کند اُتے کھلوتے نے تاں جے او تہاڈے نال آودا فضلہ کھان۔ تے آودی نجات پین۔²⁸۲۸۔ فیر ربشاتی کھلوتا تے یہودی زبان وِچ اُچی آواز نال صدیاتے گل کر کے آکھیا کہ شاہِ عظیم اسُور دے بادشاہ دا کلام سنو۔ ²⁹۲۹۔ بادشاہ نے ایویں آکھیا اے کہ حزقیاہ تہانوں دھوکہ نہ دیوے کیوں جے اوھدے کول طاقت نہیں کہ تہانوں میرے ہتھوں بچاوے۔ ³⁰۳۰۔ تے نہ حزقیاہ تہانوں خداوند اُتے یقین کراوے ایہہ گل کہہ کے خداوند سانوں بچاوے گا تے ایس شہر نوں اسُور دے بادشاہ دے ہتھ وِچنہ کرے گا۔³¹۳۱۔ تُسی حزقیاہ دی نہ سنو کیوں جے اسُور دے بادشاہ نے ایویں آکھیا اے میرے نال صُلح کر لو تے میرے کول باہر آؤ تے تہاڈے وِچوں ہر اِک آودے انگور توں تے آودے انجیر توں کھاندا رووے۔ تے تہاڈے وِچوں ہر اِک آودے کنویں دا پانی پیندا رووے۔ ³²۳۲۔ جدوں تیک کہ میں نہ آواں تے تہانوں ایویں دے ملک وِچ نہ لے جاواں جہڑا تہاڈے ملک روگا اے ۔گندم تے مے دا ملک روٹی تے انگوراں دا ملک زیتونی تیل تے شہد دا ملک تے تُسی جیوندے رووہ گے تے نہ مرو گے تے تُسی حزقیاہ دی گل نہ سنو جدوں او تہانوں ایہہ گل کہہ کے دھوکہ دیوے کہ خداوند سانوں بچاوے گا۔³³۳۳۔ کہ قوماں دے معبوداں وِچوں کسے نے آودے ملک نوں ساہِ اسُور دے ہتھوں بچایا اے؟ ³⁴۳۴۔ حمات تے ارفاد دے معبود کیتھے نے؟ سفروائم تے منیع تے عوا دے معبود کیتھے نے؟کی اوناں نے سامریہ نوں میرے پتھوں بچایا اے؟ ³⁵۳۵۔ تے ملکاں دے سارے معبوداں وِچوں کون اے؟جہنے آودے ملک نوں میرے ہتھوں بچایا اے؟کہ خداوند یروشلیم نوں میرے ہتھوں بچاوے گا ۔³⁶۳۶۔ تد لوک چپ ریے تے اِک لفظ توں وی اونوں جواب بہ دِتا ایس لئی کہ بادشاہ نے حکم دے کے آکھیا سی کہ اونوں جواب نہ دیو۔ ³⁷۳۷۔ تے اِلیاقیم بن خلقیاہ گھر دا دیوان تے شبناہ منشی تے یوآح بن آسف محرر آودے لیڑے پھاڑے ہوئے حزقیاہ دے کول آئے تے اونوں ربشاتی تے کلام دی خبع دِتی۔

19¹۱۔ حزقیاہ بادشاہ نے سُنیا۔تے آودے لیڑے پھاڑے تے ٹاٹ پایا تے خداوند دے گھر وِچ گیا۔ ²۲۔ تے اِلیاقیم گھر دے دیوان تے شہنشاہ منشی تے کاہناں دے وڈیریاں نوں ٹاٹ پائے ہوئے یسعیاہ بن آموص دے کول گھلیا ۔³۳۔ تے اونان نے اونوں آکھیا حزقیاہ ایویں آکھیدا اے کہ اِج دا دن مُصیبت تے دھمکی دا دِن تے بکواس کرن دا دِن اے ۔بچیاں دے پیدا ہون دا ویلا آ گیا تے ولادت دی طاقت نہیں ۔ ⁴۴۔ شاید کہ خداوند تیرا خدا ربشاتی دِیاں ساریاں گلاں سُنے گا جہنوں اوھدے آقااسُور دے بادشاہ نے گھلیا کہ جیوندے خدا نوں ذلیل کرے تے اوناں گلاں دے سببوں جہنوں خداوند تیرے خدا نے سُنیا دھمکی دیوے تے تُو باقی بچے ہویاں لئی جہڑے رہ گئے نے دُعا کرن لئی کھلو ۔⁵۵۔ بس جدوں حزقیاہ دے نوکر یسعیاہ دے کول پہنچے ۔ ⁶۶۔ تے یسعیاہ نے اوناں نوں آکھیا تُسی آودے مالک نوں ایویں آکھو کہ خداوند ایویں فرماندا اے کہ اوناں گلاں دے سببوں جہڑیاں تُو سُنیا تُو نہ ڈر جہناں توں کہ شاہِ اسُور دے نوکراں نے میرے لئی بکواس کیتی۔ ⁷۷۔ ویکھ میں اوھدے وِچ اِک روح پاواں گا تے او اِک خبر سُن کے آودے ملک واپس جاوے گا تے میں اوھدے ملک وِچ تلوار نال اونوں ڈیگ دیواں گا ۔⁸۸۔ تے ربشاقی واپس گیا تے اونے شاہِ اسُور نوں لبنہ دا محاصرہ کردے ہوئے پایا کیوں جے اونے سُنیا سی کہ او لکیس توں ٹُر گیا اے۔ ⁹۹۔ تے جدوں اونوں آکھیا گیا کُوش دا بادشاہ تاہاقہ تیرے نال لڑائی کرن لئی نکلیا اے تے اونے فیر حزقیاہ دے کول بندے بھیج کے آکھیا ۔¹⁰۱۰۔ کہ تُسی حزقیاہ شاہِ یہوداہ نال گل کر کے کہو تیرا خدا جیدے اُتے تُو یقین کیتا ہویا اے تینوں دھوکہ نہ دیوے ایہہ کہہ کے کہ یروشلیم ساہِ اسُور دے ہتھ وِچ حوالے نہیں کیتا جاوے گا ۔ ¹¹۱۱۔ تُو سُنیا اے کہ اسُور دے بادشاواں نے سارے ملکاں نال کی کیتا اے تے کیویں اوناں نوں برباد کیتا تے کی تُو بچ جاویں گا؟¹²۱۲۔ کی اونانن قوماں نوں جہناں نون میرے پیو دادے نے ہلاک کیتا اوناں دے معبوداں نے بچایا؟یعنی جوزان تے حاران تے رصف تے بنی عادن جہڑے تاسار وِچ سن ۔ ¹³۱۳۔ حمات دا بادشاہ تے اَرفاد دا بادشاہ تے شہر سفروائم تے منیعتے عوا دا بادشاہ کیتھےاے؟¹⁴۱۴۔ تد حزقیاہ نے بندیاں دے ہتھوں خط لیا تے اونوں پڑھیا فیر خداوند دے گھر وِچ گیا تے حزقیاہ نے او خط خداوند دے سامنے کھول دِتا ۔ ¹⁵۱۵۔ تے حزقیاہ نے خداوند دے حضور دُعا کر کے آکھیا اے خداوند اِسرائیل دے خدا کروبیاں اُتے بہن آلے! تُو ای اکیلا زمین دی ساری مملکیتاں دا خدا ایں تُو ای آسمان تے زمین بنائے ۔¹⁶۱۶۔ اے خداوند آودے کن جھُکا تے سُن ۔اے خداوند آودسیاں کھول تے ویکھ تے سخیرب دِیاں گلاں سُن جہنے اونوں گھلیا تاں جے جیوندے خدا نوں ذلیل کرے ۔ ¹⁷۱۷۔ سچ ہے اے خدا !کہ اسُور دے بادشاواں نے قوماں تے اوناں دے مُلکاں نوں برباد کیتا ۔ ¹⁸۱۸۔ تے اوناں دے معبوداں نوں اِگ وِچ پایا۔ایس وجہ تاں کہ او خدا نہیں پر بندیاں دے ہتھ دے ہنر لکڑی تے پتھر سن لہذا اوناں نے اونوں ختم کیتا ۔¹⁹۱۹۔ تے ہون اے خداوند ساڈے خداوند !سانوں اوھدے ہتھوں بچاتاں جے زمین دِیاں ساریاں حکومتاں جانن کہ یقیناً اکیلا تُو ای خداوند خدا ایں ۔²⁰۲۰۔ یسعیاہ دی پیشن گوئی تد یسعیاہ بن آموص نےحزقیاہ دے کول سنہا گھلیا خداوند اِسرائیل دا خدا ایویں فرماندا اے کہ تُو شاہِ اسُور سِخیریب دی راھیں جہڑی دُعا میرے توں منگی مین او سُن لئی اے ۔ ²¹۲۱۔ ایہہ او کلام اے جہڑا خداوند نے اوھدے حق وِچ فرمایا۔کہ صیون دی باکرہ دِھی نے تیری بے عزتی کیتی تے ہنسی تے یروشلیم دی دِھی نے تیرے پیچھے آودا سر ہلایا۔ ²²۲۲۔ تُو کس دی بےعزتی کیتی تے تُو کیدے خلاف بکواس کیتی تے تُو کیدے خلاف آواز اُچی کیتی تے آودیاں اِکھا ں اُتے نوں چُکیاں ؟اِسرائیل دے قدوس دے خلاف ۔²³۲۳۔ تُو آودے بندیاں دی زبان توں خداوند دی بے عزتی کیتی تے تُو آکھیا کہ میں رتھاں دے نال پہاڑاں دِیاں چوٹیاں اُتے سگوں لبنان دے انجام تیک چڑھ آیاایں میں اوھدے اُچے اُچے دیددار نوں تے چنگے چنگے سرووںنوں وڈان گا۔تے اوھدی سرحداں دے گھراں وِچ تے اوھدے جنگل وِچ جہرے باغ وانگو نے وڑاں گا۔ ²⁴۲۴۔ میںن کھودیا تے میں غیر پانی پیتا تے آودے پیراں دے تلویاں توں مصر دِیاں ساریاں ندیاں نوں سُکھا دِتا۔²⁵۲۵۔ کی تُو نہیںسُنیا؟کہ میں دیر توں کی کیتا۔پچھلے دِناں توں میں اونوں ٹھہرایا۔تے ہون مین انجام تیک لیایا آں ۔کہ تُو مستحکم شہراں نوں برباد کرے۔ایتھوں تیک کہ او تباہی وِل جان۔ ²⁶۲۶۔ اوتھوں دے لوکی کمزور ہتھاں آلے سن۔او ڈر گئے تے شرمندہ ہوئے۔او چراگاہ دی گھاس وانگوتے ہری سبزی دی وانگوتے چھتاں دی گھاس دی وانگو ہو گئے۔جہڑی پکن توں پہلاں ای سُکھ جاندی اے ۔²⁷۲۷۔ تیرا بٹھینا تے تیرا باہر نکلنا تے اندر آنا تے تیرا غصہ جہڑا میرا اُتے اے میں جاندا آں ۔ ²⁸۲۸۔ چونکہ تیرا غصہ میرے خلاف تے تیری شیخی میرے کناں تیک اُچی ہوئی لہذا میں تیری خاک وِچ کانٹا پاواں گا تے تیرے ہونٹا اُتے لگام دیواں گا تے جس راہ تو تُو آیا اوسے توں تینوں واپس کراں گا ۔²⁹۲۹۔ تے تیرے لئی اے حزقیاہ ایہہ نشان اے کہ تُو ایس ورھے جہرا کُجھ تینوں لے کھا تے دُوجے ورھے اوشےواں جہڑیاں اپنے آپ اُگن تے تیجے ورھے تُسی بووہ تے فصل وڈو تے باغ لاؤتے اوناں دے پھل کھاؤ۔ ³⁰۳۰۔ تے یہوداہ دے گھر وِچوں جہرا بچیا ہویا باقہ روے او تھلے تیک جر پھرے گا تے اُتوں تیک وڑے گا۔ ³¹۳۱۔ کیوں جے باقی یروشلیم توںتے بچے ہوئے کوہِ صیون توں باہر نکلن گے ۔ربالافواج دی غیرت ایہہ کرے گی ۔³²۳۲۔ ایس خداوند شاہ اسُور دی راھیں ایویں فرماندا اے کہ او ایس شہر وِچ داخل نہ ہووے گا تے نہ اوھدے وِل تیر چلاوے گا۔تے نہ ڈھال لے کے اوھدے اِگے آوے گا تے نہ اوھدے مقابلے وِچ دمدمہ بھنے گا۔ ³³۳۳۔ پر جس راہ توں آیا اوسے توں واپس جاوے گا تے ایس شہر وِچ نہ وڑے گا تے ایس شہر وِچ نہ وڑے گا کداوند فرماندا اے ۔ ³⁴۲۴۔ تے میں ایس شہر دی حمایت کراں گا۔تے اپنی خاطر تے آودے بندے داؤد دی خاطر اونوں بچاواں گا۔³⁵۳۵۔ تے اوس رات ایویں ہویاکہ خداوند دے فرشتے نے آکے اسُور دی فوج وِچوںاِک لکھ پچاسی ہزار نوں ماریا۔بس جدوں او سرگی ویلے اُٹھے تے ویکھو او سارے مردیاں دِیاں لاشاں سن۔ ³⁶۳۶۔ تد شاہِ اسُور سخیریب ٹُریاتے واپس ٹُر گیا۔تے نینوا وِچ ٹُر گیا۔ ³⁷۳۷۔ تے جدوں او آودے معبود نسروک دے مندر وِچ پُوجا کردا سی تے ملک تے سراضر نے اونوں تلوار نال ماریا۔تے او دویویں اراراطدے ملک نوں بھج گئے۔تے اوھدا پُتر آسر حدون اوھدی جگہ تے بادشاہ ہویا۔

20¹۱۔ اوناں دِناں وِچ حزقیاہ موت دی بیماری توں بیمار ہویا۔تے آموص دا پُتر یسعیاہ نبی اوھدے کول آیا تے آکھیا خداوند ایویں فرماندا اے کہ آودے گھر دی بابت وصیت کر کیوں جے تُو مر جاویں گا تے جیوندا نہیں روویں گا۔ ²۲۔ تد حزقیاہ نے ااودا مُنہ کند وِل پھیریاتے خداوند توں دُعا منگ کے آکھیا ۔ ³۳۔ اے خداوند !یاد کر کہ میں کیویں تیرے سامنے راستی نال تے کامل دِل نال شلدا ریا آں تے کیویں میں تیرے اِگے نیکی کیتی۔تے حزقیاہ بڑی شدت نال رویا۔⁴۴۔ تے یسعیاہ ہالے ویڑے دے وِچوں باہر نہیں نکلیا سی۔کہ خداوند نے اوھدے نال کلام کیتا تے آکھیا۔ ⁵۵۔ واپس جاتے میرے لوکاں دے سردار حزقیاہ نوں آکھ کہ خداوند تیرے پیو داؤد دا خدا ایویں فرماندا اے کہ میں تیری دُعا سُنی تے میں تیرے آنسواں نوں ویکھیا اے ویکھ میں تینوں شفا بخشاں گاتے تیجے دِن تُو خداوند دے گھر وِچ جاویں گا۔⁶۶۔ تے میں تیرے دِناں اُتے پندرہ ورھے ودھاواں گاتے تینوں تے ایس شہر نوں اسُور دے بادشاہ دے ہتھوں چھڑاواں گاتے آودی خاطر تے آودے بندے داؤد دی خاطر ایس شہر دی حمایت کراں گا۔ ⁷۷۔ تد یسعیاہ نے آکھیا کہ انجیر دِیاں ٹکیا لو تے اوھدے پھوڑے اُتے رکھو تے او جیوندا روے گا۔⁸۸۔ تے حزقیاہ نے یسعیاہ نوں آکھیا کی نشان اے؟کہ خداوند مینوں شفا بخشے گاتے میں تیجے دِن خدا دے گھر وِچ جاواں گا ۔ ⁹۹۔ یسعیاہ نے آکھیاکہ خداوند دے حضور توں تیرے لئی ایہہ ایس گل دا اے کہ خداوند آودے قول نوں جہڑا اونے آکھیا پورا کرے گا کہ سایہ دِس درجے اِگے ودھ جاوے یا دِس درجے پیچھے نوں ہٹ جاوے ؟¹⁰۱۰۔ حزقیاہ نے آکھیا کہ سائے دا دِس درجے اِگے نوں جانا آسان اے لہذا ایویں نہیںسگوں سایہ دِس درجے پیچھے نوں ہٹ جاوے۔ ¹¹۱۱۔ تد یسعیاہ نبی خداوند دے کول چیخیاتے اونے سائے نوںجہڑا آخز دی دھوپ گھڑی وِچ تھلے لتھ گیاسیدِس درجے پیچھے ہٹا دِتا۔¹²۱۲۔ اوس ویلے مروداکبل ادان بن بل ادان شاہ بابل نے حزقیاہ نوں خط تے تحفے گھلے کیوں جے اونے سُنیا سی کہ حزقیاہ بیمار اے ۔ ¹³۱۳۔ لہذا حزقیاہ نے اوناں دِیاں گلاں سُنیاتے اونے اوناں چنگیاں شےواں دا سارا گھر تے چاندی تے سونا تے مصالحتے خوشبوآلا تیل تے آودے پانڈیاں دا گھر تے سارا کُجھ جہڑا اوھدے خزانیاں وِچ سی وکھایا۔تے حزقیاہ دے گھر وِچ تے ساری حکومت وِچ کوئی شے نہیں سی۔جہڑی اونے اوناں نوں نہ وکھائی¹⁴۱۴۔ تد یسعیاہ نبی حزقیاہ بادشاہ دے کول آیا تے اونوں آکھیا کہ اوناں لوکاں نے کی آکھیا اے تے کیتھوں او تیرے کول آئے؟حزقیاہ نے آکھیا بابل دے دور ملک توں۔ ¹⁵۱۵۔ اونے آکھیا اوناں نے تیرے گھر وِچ کی ویکھیا ؟حزقیاہ نے آکھیا میرے گھر دی ہر اِک شے اوناں نے ویکھی تے میرے خزانیاں وِچ کوئی شے نہیں جہڑی میں اوناں نوں نہ وکھائی ہووے۔¹⁶۱۶۔ تد یسعیاہ نے حزقیاہ نوں آکھیا خداوند دا فرمان سُن ۔ ¹⁷۱۷۔ ویکھ او دِن آن گے جہناں وِچ سارا کُجھ جہڑا تیرے گھر وِچ اے تے جہڑا کُجھ تیرے پیو دادے نے اِج دے دِن تیک کٹھیا کیتابابل نوں لے جان گے تے کوئی شے باقی نہ رووے گی خداوند فرماندا اے ۔ ¹⁸۱۸۔ تے تیرے پُتراں وِچوں وی جہڑے تیرے وِچوں نکلن گے جہڑے تیرے توں پیدا ہون گے پھڑ ے جاون گے تے شاہ باب دے محل وِچ خواجہ سرا بنن گے ۔¹⁹۱۹۔ تد حزقیاہ نے یسعیاہ نوں آکھیا کہ خداوند دا کلام جہڑا تُو آکھیا اے چنگا اے فیر اونے ااکھیا میرے لئی سلامتی تے میرے دِناں وِچ امن ہووے۔ ²⁰۲۰۔ تے حزقیاہ دا باقی حال تے اوھدی ساعی طاقت تے اوھدا اِک حوضتے نالی بنانا تے شہر وِچ پانی لیانہ کی ایہہ یہوداہ دے بادشاواں دی تاریخ دی کتاب وِچ لکھیا نہیں؟ ²¹۲۱۔ تے حزقیاہ آودے پیو دادے دے نال مر گیاتے اوھدا پُتر منسی اوھدی جگہ بادشاہ ہویا۔

21¹۱۔ جس ویلے منسی بادشاہ ہویااو بارہ ورھے دا سی اونے یروشلیم وِچ پیجی ورھے بادشاہیت کیتی تے اوھدی ماں دا ناں حفصیباہ سی۔ ²۲۔ اونے خداوند سی نظر وِچ گناہ کیتا۔بالکل اوس قوماں دِدیاں گندگیاں دے جہناں نوں خداوند نے بنی اِسرئیل دے اِگوں دُور کیتا ۔ ³۳۔ اونے اُچیاں تھاواں نوں جنہاں نوں اوہدے پیو حزقیاہ نے ڈیگ دِتا سی فیر بنایاتے بعل لئی مذبحے بنائےتے کھمبے لائےجیویں اِسرائیل دے بادشاہ اخی اب نے کیتا سی تے آسمان دے سارے لشکر نوں سجدہ کیتاتے اوناں دی عبادت کیتی ۔⁴۴۔ تے اونے خداوند دے گھر وِچ مذبھے بنائے جہدے لئی خداوند نے آکھیا سی کہ یروشلیم وِچ میں آودا ناں رکھاں گا۔ ⁵۵۔ تے آسمان دے سارے لشکر لئی اونے خداوند دے گھر دے دویویں ویڑیاں وِچ مذبحے بنائے۔ ⁶۶۔ تے اونے آودے پُتر نوں اِگ وِچوں لنگایاتے ویلیاں دت منتر پڑھے۔تے بدروحاں کڈیاں۔ تے ساحراں تے افساں گروہ نوں مقرر کیتا۔تے خداوند دے حضور گناہ دے بُوہت جے کم کیتےتاں جے اونوں غصہ ودائے۔⁷۷۔ تے اونے یسیرت دی موت نوں جہڑی اونے بنائی اوس گھر وِچ کھلاریا۔ جہدے لئی خداوند نے داؤد تے اوھدے پُتر سُلیمان لئی فرمایا سی۔کہ ایس گھر وِچ تے یروشلیم وِچ جہنوں میں اِسرائیل دے سارے قبیلیاں وِچوں چُن لیا اے مین آودا ناں زمانے دے انجام تیک رکھاں گا۔ ⁸۸۔ تے فیر میں بنی اِسرئیل دے قدم نوں اوس ملک توں جہڑا میں اوھدے پیو دادے نوں دِتا ہلن دہ دیواں گا۔پر ایس شرط تے کہ سارا جو کُجھ میں اوناں نوں حکم دِتامنن تے اوناں اُتے تے ساری شریعت اُتے جہدا میرے بندے موسیٰنے اوناں نوں حکم دِتا عمل کرن۔ ⁹۹۔ پر اوناں نے نہ سُنیاسگوں منسی نے اوناں نون بہکایاتے اوناں نے اوناں قوماں دی نسبت جہناں نوں خداوند نے بنی اِسرائیل دے اِگوں دور کیتا بُوہتے پیڑے کم کیتے۔¹⁰۱۰۔ تے خداوند نے آودے بندیاںانبیا دی زبان توں کلام کر کے فرمایا۔ ¹¹۱۱۔ چونکہ یہوداہ دے بادشاہ منسی نے ایہہ گناہ کیتے نے تے سارا کُجھ ارامیاں نے اوھدے توں پہلاں کیتااوھدے توں بدتر کم کیتے تے آودے بُتاں دی گندگیاں توں یہوداہ توں گناہ کروایا۔ ¹²۱۲۔ ایس لئی خداوند اِسرائیل د اخدا ایویں فرماندا اےویکھو میں یروشلیم اُتے تے یہوداہ اُتے ایویں دی بلا لیاواں گا کہ ہر اِک جہڑا اونوں سُنے گا اوھدے دویویں کن جھنا جاون گے ۔¹³۱۳۔ تے میں یروشلیم اُتے سامریؔہ دی ڈوری تے اخی ابؔ دے گھر دا ساہول پاواں گا تے مین یروشلیم نوں پُچھاں گا جیویں کہ تھالی پُچھی جاندی اے۔او پُونچھ کے اُٹا دِتی جاندی اے۔ ¹⁴۱۴۔ تے مین آودی میراث دے باقی بچیا ہویاں نون ترک کراں گاتے اونان دے دُشمن دے ہتھا ں وِچ دیواں گاتے او آودے دُشمناں لئی شکار تے لوٹ ہون گے ۔ ¹⁵۱۵۔ ایس لئی کی اوناں نے میرے حضور گناہ کیتاتے اوس دِن تون لے کے جدوں اوناں دے پیو دادا مصر توں نکلے اِج دے دِن تیک او مینوں غُصہ دواندے ریے۔¹⁶۱۶۔ تے منسی نے بے گناہ خون وی بُوہت بہایا۔ایتھوں تیک کہ یروشلیم نوں اِک سِرے توں لے کے دُوجے سِرے تیک بھر دِتا۔اوناں گناواں توں علاوہ جہدے توں اونے یہوداہ توں گناہ کروایا۔بس اوناں نے خداوند دے حضور شرارت کیتی ۔ ¹⁷۱۷۔ تے منسی دا باقی حال تے سارا کُجھ جہرا اونے کیتاتے گناہ جیڑے اونے کیتے کہ ایہہ یہوداہ بادشاواں دی تاریخ دی کتاب وِچ لکھیا نہیں؟ ¹⁸۱۸۔ تے منسی آودے پیو دادے دے نال مر گیاتے آودے گھر دے باغ وِ جہڑا عُزردا باغ اے دفن کیتا گیا۔تے اوھدا پُتر آمون اوھدی جگہ بادشاہ ہویا۔¹⁹۱۹۔ تے آمون جس ویلے بادشاہ ہویابائی ورھے دی عمر دا سی اونے یروشلیم وِچ دو ورھے بادشاہیت کیتی تے اوھدی ماں دا ناں سُلمِت سی جہڑی یُطبی دے رہین آلے حروص دی دِھی سی۔ ²⁰۲۰۔ تے اونے خداوند دی نظر وِچ گناہ کیتاجیویں کہ اوھدے پیو منسی نے کیتی سی۔²¹۲۱۔ تے او اوناں ساریاں راواں اُتے ٹُریاجہدے اُتے اوھدا پیو ٹُردا سی تے اوناں بُتاں دی عبادت کیتی جہدی اوھدے پیو نے عبادت کیتی تے اوناں نوں سجدہ کیتا۔ ²²۲۲۔ تے اونے خداوند آودے پیو دادے دے خدا نوں چھڈ دِتا۔ تے خداوند دی راہ اُتے نہ ٹُریا۔ ²³۲۳۔ تے امُونؔ دے نوکراں نے اوھدے خلاف سازش کیتی تے بادشاہ نوں اوہدے محل وِچ مار مُکایا۔²⁴۲۴۔ فیر مُلک دے لوکاں نیں اوہناں ساریاں نوں جنہاں نے امُونؔ بادشاہ دے خلاف سازش کیتی سی مار مُکایا تے اوہدے پُتر یوُسیاہؔ نوں اوہدی تھاں بادشاہ بنایا۔ ²⁵۲۵۔ تے امُوؔن دا باقی حال تے جو کُجھ اوہنے کیتا کیہ ایہہ یہوداہ دے بادشاواں دی تاریخ دی کتاب وِچ لکھیا نہیں ہویا؟ ²⁶۲۶۔ اوہنوں عُزاؔ دے باغ وِچ اوہدی قبر وِچ دفنایا گیا تے اوہدا پُتر یُوسیاہ اوہدی تھاں بادشاہ ہون لئی اوہدا گدی نشین ہویا۔

22¹۱۔ جس ویلے یُوسیاہ بادشاہ ہویا۔او آٹھ ورھے دی عمر دا سی اونے یروشلیم وِچ اِکیتی ورھے بادشاہیت کیتی۔اوھدی ماں دا ناں جَدیدہ سی۔جہڑی بُصقتی دے رہین آلے عدایاہ دی دِھی سی۔ ²۲۔ اونے خداوند دی نظر وِچ چنگے کم کیتے۔تے آودے پیو داؤد دِیاں راواں اُتے ٹُریا۔تے اوناں دے کھبے یا سجے نہیں مُڑیا۔³۳۔ تے یُوسیاہ بادشاہ دے اٹھارویں ورھے وِچ بادشاہ نے سافن بن اَصلیاہبن مُسلام کاتب نوں خداوند دے گھر وِچ گھل کے آکھیا۔ ⁴۴۔ کہ تُو سردار کاہن خلقیاہ دے کول جاکہ او اوس پیسیاں دا حساب کرے جہڑے خداوند دے گھر وِچ لیائے جاندے نے جہڑے ہیکل دے درباناں توں لوکاں توں کٹھیا کیتے نے ۔ ⁵۵۔ تے مُختیار کاراں دے ہتھ وِچ دے دے جہڑے خداوند دے گھر وِچ متتعین نے تے او اونوں خدا دے گھر وِچ کم کرن آلیاں نوں دین تاں جے گھر دیاں دڑاراں دِیاں مرمت کیتی جاوے۔⁶۶۔ ترکھاناں نوں تے معماراں نوں تے راجاں نوں دے گھر دی مرمت لئی لکڑی تے تراشے ہوئے پتھر خریدن لئی۔ ⁷۷۔ پر جہڑے پیسے اوناں دے ہتھ وِچ دیتے جاندے سن اوھدا اوناں دا حساب نہ لیا جاوے۔سگوں اوناں دے اختیار تے اوناں دی ایمان داری تے چھڈیا جاوے۔⁸۸۔ تے سردار کاہن خلقیاہ نے سافن کاتب نوں آکھیا کہ میں خداوند دے گھر وِچ شریعت دی کتاب پائی اےتے خلقیاہ کاہن نے او کتاب سافن نوں دِتی تے اونے پڑھی ۔ ⁹۹۔ تد سافن کاتب بادشاہ دے کول آیاتے بادشاہ نوں ایس گل دی خبر دی تے آکھیا۔کہ جہڑے پیسے خدا دے گھر وِچ پائے گئے نے او تیرے سیوا کرن آلیاں نے شمار کیتے۔تے مختیار کاراں دے ہتھ وِچ جہڑے خدا دے گھر اُتے مقرر نے دے دِتی۔ ¹⁰۱۰۔ تے سافن کاتب نے بادشاہ نوں خبر دے کے آکھیاکہ خلقیاہ کاہن نے مینوں اِک کتاب دِتی تے سافن نے بادشاہ دے اِگے پڑھی۔¹¹۱۱۔ جد بادشاہ نے شریعت دی کتاب دِیاں گلاں سُنیاں تے آودے لیڑے پھاڑے۔ ¹²۱۲۔ تے بادشاہ نے خلقیاہ کاہن تے احی قام بن سافن تے عکبوربن میکاتے سافن کاتب تے بادشاہ دی سیوا کرن آلے عَسایاہنوں حکم دے کے آکھیا۔ ¹³۱۳۔ تُسی جاؤتے میرے لئی تے لوکاں لئی تے سارے یہوداہ لئی ایس کتاب دِیاں گلاں وانگو جہڑیاں پایاں گیاں نے خداوند توں دریافت کرو۔کیوں جے خداوند دا وڈا قہر ساڈے اُتے آیا اے ایس لئی کہ ساڈے پیو دادے نے ایس کتاب دِیاں گلاں نوں نہ سُنیاتاں جے جہڑا کُجھ اونے ساڈے لئی لکھیا اے اوھدے اُتے عمل کر دے ۔¹⁴۱۴۔ تد خلقیاہ کاہن تے َاِحی قام تے عکبور تے سافن تے عسایاہ خُلدہ نبیہدے کول گئےجہڑا شُلم بن تقوہ بن حرحس لیڑیاں دی حفاظت دی بیوی سیاو یروشلیم دے دُوجے حصے وِچ رہندی سیتے اوھدے نال گِل کیتی۔ ¹⁵۱۵۔ او بولی خداوند اِسرائیل دا خدا ایویں فرماندا اے تُسی اوس بندے توں جہنے تہانوں میرے کول گھلیا اے آکھو۔ ¹⁶۱۶۔ خداوند ایویں فرماندا اےویکھمیں ایس مقام اُتے تے اوھدے رہن آلیاں دے اُتے آفت لیاواں گاْ۔یعنی ایس کتاب دی ساریاں گلاں جہنوں شاہ یہوداہ نے پڑھیا اے ۔¹⁷۱۷۔ ایس وجہ توں کہ اوناں نے مینوں چھڈ دِتا تے گیر معبوداں دے اِگے بخور ساڑے تاں جے آودے ہتھاں دے سارے کماں توں مینوں غصہ دوان لہذا میر اقہر ایس مقام اُتے بھرکے گاتے ہر گز نہ بُجھے گا۔ ¹⁸۱۸۔ پر شاہ یہوداہ نوں جہنے تہانوں کداوند توں دریافت کرن لئی گھلیاتُسی اونوں آکھوکہ اِسرائیل دا خدا ایویں فرماندا اے کہ اوناں گِلاں لئی جہڑیاں تُسی سُنیاں ۔ ¹⁹۱۹۔ ایس سبب توں کہ تیرا دِل بے چین ہویا۔تے تُو خداوند دےاِگے عاجزی کیتی جس ویلے تُو او جہڑا میں ایس مقام سے حق وِچ تے اوھدے لوکاں لئی آکھیا اے کہ او ضربالمثلتے لعنت ہون گے تے تُو آودے لیڑے پھاڑےتے تُو میرے اِگے رویا۔لہذا میں وی تیری سُنی خداوند فرماندا اے۔²⁰۲۰۔ ایس سببوں ویکھ میں تینوں تیرے پیو دادے دے نال شامل کراں گا تے تُو آودی قبر وِچ سلامتی دے نال جاویں گاتے جہڑی آفت میں ایس مقام اُتے لیاواں گا اونوں تیریاں اِکھاں نہ ویکھن گیاں لہذا او بادشاہ دے کول ایہہ کلام لیائے۔

23¹۱۔ تد بادشاہ نے بَلا گھلیا تے ئہوداہ تے یروشلیم دے سارے وڈیرے اوھدے کول کٹھیا ہوئے۔ ²۲۔ تے بادشاہ خداوند دے گھر وِچ آیا تے یہوداہ دے سارے بندے تے یروشلیم دے سارے رہن آلے تے کاہن تے انبیا تے سارے لوک کی چھوٹے کی وڈے اوھدے نال سن تے اونے اوس عہد دی کتاب دِیاں ساریاں گلاں جہڑیاں خداوند دے گھر وِچ پائی گئی سی اوناں دے کناں وِچ پڑھ کے سُنایا³۳۔ تے بادشاہ منبر اُتے کھلوتاتے خداوند دے حضور وِچ عہد کیتاکہ او خداوند دی پیروی کرن گے تے اوھدے حکماں تے شہادتاں تے قوانین نوں آودے سارے دل نال تے آودی سارے جان نال منن گے ۔تاں جے اوس عہد دِیاں گلاں اُتے جہڑیاں اوس کتاب وِچ لکھیا گیاں قائم رہین تد سارے لوکی اوس عہد وِچ شامل ہوئے۔⁴۴۔ تے بادشاہ نے سردار کاہن خلقیاہ تے دُوجے درجے دے کاہناں تے درباں نوں حکم دِتا۔کہ سارا سامان جہڑا بعل تے ریسیرت تے سارا آسامانی لشکراں لئی بنایا گیا سی خداوند دی ہیکل وِچوں باہر کڈن ۔تے اونے او یروشلیم توں باہر قدرون دے کھیتاں وِچ ساڑیا۔تے اوھدی راکھ بیے ایل وِچ لے گیا۔ ⁵۵۔ تے بُتاں دے پجاریاں نوں جہناں نوں یہوداہ دے بادشاواں نے مقرر کیتا سی کہ یہوداہ دے شہر تے یروشلیم دے اردگرد اُچیاں تھاواں اُتے بخور ساڑن ہلاک کیتا۔تے اوناں نوں وی جہڑے بعل لئی تے سورج تے چن تے منطقہ البروج تے سارے آسمانی لشکر لئی بخور ساڑ دے سن۔⁶۶۔ تے اونے ریسیرت نوں خداوند دے گھر توں یروشلیم توں باہر وادی قدرون وِچ کڈوایا۔تے وادی قدرون وِچ اونوں ساڑیا۔تے اونوں پیس کے گرد کر دِتا۔تے اوس گرد نوں عام لوکاں دِیاں قبراں اُتے سُٹیا۔ ⁷۷۔ تے مخلماں نوں کوٹھریاں نوں جہڑیاں خداوند دے گھر وِچ سی جیتھے عورتاں یسیرت لئی پوشاکاں بندیاں سن ڈھا دِتا۔⁸۸۔ تے سارے کاہناں نوں اونے یہوداہ دے شہراں توں صد کے اُچیاں تھاواں نوں جعج توں لے کے بیر سبع تیک جیتھے کاہن بخور ساڑ دے سن نجس کیتا۔تے اونے شیاطین دے مذبہاں نوں جہڑے شہر دے سردار یشوع دے بُوہے مدخل دے کول شہر دے بُوہے دے بائیں باسے سی ڈھا دِتا۔ ⁹۹۔ گر چے اُچیاں تھاوان دے کاہن یروشلیم وِچ خداوند دے مذبح دے کول نہ آندے پر آودے بھراواں دے نال فطیری روٹی کھاندے سن۔¹⁰۱۰۔ تے اونے توفت نوں جہڑا بن ہنوم دی وادی وَِچ اے پلید کروایا۔تاں جے کوئی آودے پُتر یاآودی دِھی نوں ملک لئی اِگ وچوں نہ لنگائے۔ ¹¹۱۱۔ تے اونے گھوڑیاں جہنوں خداوند دے گھر دے مدخل دے کول نتن ملک خواجہ سرا دی کوٹھری دے کول جعدلان وِچ سی یہوداہ دے بادشاواں نے سُورج لئی نذر کیتا سی دُور کیتا۔تے سُورج دے یتھاں نوں اِگ نال ساڑیا۔¹²۱۲۔ تے اوناں مذبحیاں نوں جہڑے آخز دے بالے خانے دی چھت اُتے سی جہناں نوں یہوداہ دے بادشاواں نے بنایا سی تے اوناں مذبحیاں نوں جہناں نوں منسی نے خداوند دے گھر دے دِناں صحناں وِچ بنایا سیبادشاہ نے ڈھا دِتا۔تے اوتھوں چھیتی کر کے اوناں دی مٹی نوں وادی قدرون وِچ سُٹییا۔ ¹³۱۳۔ تے اوناں اُچیاں تھاواں نوں جہڑے یروشلیم دے مقابلے وِچ کوہ ہلاکت دے دہنے ول اے۔جہناں نوں اِسرائیل دے بادشاہ سُلیمان نے صیدونیاں دی گندی یسیرت لئی تے موآبیان دی نا پاکی کموش لئی تے بنی عمون دی ملیدی ملکاں لئی بنایا سی بادشاہ ے پیلد کروایا۔ ¹⁴۱۴۔ تے اونے تھمیاں نوں چکنا چور کیتا تے کھمبیاں نوں وڈیاتے اوناں دِیاں جگہ اُتے مُردیاں دِیاں ہڈیاں بھریاں۔¹⁵۱۵۔ تے اونے اوس مذبحے نوں وی جہڑا بیت ایل وِچ سی تے اوس اُچی تھاں نوں ہنوں یربعام بن نباط نے بنایا سی جہنے اِسرئیل توں گناہ روایا سی مذبح نوں تے اُچیاں تھاواں نوں سارا ڈھا دِتاتے اُچی تھاں نوں ساڑ دِتا تے روند کے مٹی کر دِتا تے کھمبیاں نوں ساڑیا۔ ¹⁶۱۶۔ تے یوسیاہ پھریا تے اونے قبراں ویکھیاں جہڑیاں پہاڑ اُتے سن۔تے اونے بندے گھل کے قبریاں وِچوں ہڈیاں کڈوایاں تے مذبح اُتے اوناں نوں ساڑیا۔تے اوناں نوں ختم کیتا۔خداون دے آکھن دے مطابق جہڑا خدا دے بندے نے آکھیا سی جہنے اِناں ساریاں گلاں دی پیشن گوئی کیتی سی۔¹⁷۱۷۔ فیر اونے آکھیا کہ اے کدی یاد گار اے جہڑی میں ویکھدا آں ؟لہذا شہر دے لوکا نے اونوں آکھیا کہ ایہہ اوس خدا دے بندے دی قبر اے جہڑا یہوداہ توں آیاتے اوناں کماں دی پیشن گوئی کیتی سی جہڑے تُو بیت ایل دے مذبح نال کیتے۔ ¹⁸۱۸۔ تے اونے آکھیااونوں چھڈ دِیو کوئی اوھدی ہڈیاں نوں نہ ہلاوے۔لہذا اوناں نے اوھدی ہڈیاں نوں تے اوس بنی دی ہڈیاں نوں جہڑا سامریہ توں آیا سی رہن دِتا۔¹⁹۱۹۔ تے اوناں سب اُچیاں تھاواں دے مندراں نو ں وی جہڑے سامریہ دے شہر وِچ سن جہناں نوں اِسرئیل دے بادشاواں نے خداوند نوں غصہ دوان لئی بنایا سی یوسیاہ نے دور کیتا۔تے اوناں نال اوہی کیتا جہڑا اونے بہت ایل وِچ کیتا سی۔ ²⁰۲۰۔ تے اُچیاں تھاواں دے سب بادشاواں نوں جہڑے اوتھے سن اوھدے مذبحیاں اُتے ذبح کیتا تے بندیاں دِیان ہڈیاں اوھدے اُتے ساڑیاں تے او یروشلیم وِچ واپس آیا۔²¹۲۱۔ تے بادشاہ نے سب لوکاں نوں حکم دے کے آکھیا کہ خداوند آودے خدا لئی فصح عمل وِچ لیاؤ۔جس طرح کہ ایس عہد دی کتاب وِچ لکھیا ہویا اے ۔ ²²۲۲۔ تے قاضیاں دے زمانے توں لے کے جہڑے اِسرائیل دی عدالت کر دے سن تے شاہان اسرائیل تے شاہان یہوداہ دے سارے دِیان وِچ ایویں دی فصح نہیں ہوئی سی ۔ ²³۲۳۔ جیویں کہ یوسیاہ دے اَٹھارویں ورھے یروشلیم وِچ خداوند لئی فصح کیتی گئی۔²⁴۲۴۔ تے ایویں ای ساحراں نوں تے افساں گرراں تے مورتاں تے بُتاں تے سارے مکروہات نوں جہڑے یہوداہ دے ملک تے یروشلیم وَچ سی یُو سیاہ نے دفع کیتا تاں جے او شریعت دے کلام نوں قائم کرن جہڑا ایس کتاب وِچ لکھیا ہویا سی ۔جہڑ ی خلقیاہ کاہن نے خداوند دے گھر وِچ پائی ۔ ²⁵۲۵۔ تے اوھدے توں پہلاں اوھدے ورگا کوئی بادشاہ نہ ہویا۔جہنے آودے سارے دل توں تے آودی ساری جان نال تے آودی ساری طاقت نال موسیٰ دی ساری شریعت دے مطابق خداوند ول آودا دھیان لایا ہووے۔تےنہ اوھدے بعد نہ اوھدے ورگابرپا ہویا²⁶۲۶۔ پر خداوند آودے وڈے غصے توں نہ پھریاجہدے توں او یہودا تے غضبناک ہویا اوس سب دی وجہ توں جہدے توں منسی نے اونوں غصہ دوایا سی ۔ ²⁷۲۷۔ تے خداوند نے آکھیا کہ میں یہوداہ نوں وی آوسے چہرے اِگوں دُور کراں گا جیویں کہ میں اِسرائیل نوں دور کیتا تے اوس شہر یروشلیم نوں جہنوں میں چُنیا تے اوس گھر نوںجہدے ھق وِچ مین آکھیا کہ میرا ناںن اوتھے ہووے گا رد کراں گا ۔²⁸۲۸۔ تے یوسیاہ دا باقی حال تے جہڑا کُجھ اونے کیتا کہ ایہہ یہوداہ دی تاریخدی کتاب وِچ لکھیا نہیں؟ ²⁹۲۹۔ تے اوھدے دِناں وِچ شاہ مصر نِکو فرعون شاہ اسُور اُتے داریائے فرات تیک حملہ آور ہویا۔تے یوسیاہ بادشاہ اوھدا سامنا کرن نوں نکلیا۔تے اونے اونوں ویکھدے ای محجدو وِچ قتل کیتا۔ ³⁰۳۰۔ تے اوھدے نوکر اوھدے نعش نوں گڈی وِچ رکھ کے محجدو توں یروشلیم وِچ لیائے۔تے اوھدی قبر وِچ اونوں دف کیتا تے ملک دے لوکاں نے یہو آخز بن یوسیاہ نوں لے کے مسح کیتاتے اوھدے پیو دی جگہ تے اونوں بادشاہ بنایا۔³¹۳۱۔ تے جس ویلے یہوآخز بادشاہ ہویا او تیئں ورھے دی عمر دا سی تے اونے یروشلیم وِچ تین مہنے بادشاہیت کیتی تے اوھدی ماں دا ناں حموطل سی۔جہڑے لبناہ دے رہین آلے یرمیاہ دی دھی سی۔ ³²۳۲۔ تے اونے خداوند دے حضور گناہ کیتا بالکل اوناں ساریاں دے جہڑا اوھدے پیو دادے نے کیتا سی ۔ ³³۳۳۔ تے نِکو فرعون نے ملک حمات دے ربلہ وِچ اونوں زنجیر دے نال بھنیا۔تاں جے او یروشلیم وِچ بادشاہیت نہ کرے تے ملک اُتے اِک سو قنطار چاندی تے اِک قنطار سونا تاوان لایا۔³⁴۳۴۔ تے نِکو فرعون نے اِلیاقیم یوسیاہ نوں اوھدے پیو یوسیاہ دی جگہ بادشاہ مقرر کیتاتے اوھدا ناں بدل کے یہویقیم رکھیا۔تے یہو آخز نوں پھر کے مصر وِچ لے گئے ۔لہذا او اوتھے مر گیا۔ ³⁵۳۵۔ تے یہویقیم نے چاندی تے سونا فرعون نوں دِتاپر اونے فرعون دے حکم توں چاندی دِین لئی ملک اُتے خراج لایا۔تے ملک دے لوکاں توں خراج دے مطابق چاندی تے سونا لیاتان جے نِکو فرعون نوں دین ۔³⁶۳۶۔ تے جس ویلے یہویقیم بادشاہ ہویااو پینجی ورھے دی عمر دا سی تے اونے یروشلیم وِچ یارہ ورھے بادشاہیت کیتی تے اوھدی ماں دا ناں زبودہ سی جہڑے رومہ دے رہین آلے فدایاہ دی دھی سی ۔ ³⁷۳۷۔ تے اونے خداوند دے حضور گناہ کیتا بالک اوناں ساریاں وانگو جیویں اوھدے پیو دادے نے کیتا سی۔

24¹۱۔ تے اوھدے دِناں وِچ بابل دا بادشاہ نبوکد نصر چڑھ آیاتے یہویقیم تین ورھے تیک اوھدی سیوا کردا ریا۔تد فیر اونے اوھدے خلاف بغاوت کیتی۔ ²۲۔ تے خداوند نے اوھدے اُتے کُلدانیاں دے لُٹیرے تے موااب دے لُٹیراں تے بنی عمون دے لُٹیریاں نوں گھلیااونے اونان نوں یہوداہ دے کول گھلیاتاں جے اوناں نوں ہلاک کرن بالکل خداوند دےآکھن دے مطابق جہڑے اونے آودے بندیاں انبیا دی زبان توں فرمایا سی۔³۳۔ ایہہ یہوداہ دے خلاف خداوند دے آکھن دے مطابق سی کہ او منسی دے گناواں تے سب کُجھ سے سببوں جہڑا اونے کیتا سی اوناں نوں آودے اِگوں دور کر دیوے گا۔ ⁴۴۔ تے بے گناہ خون دے سبب جہڑا اونے بہایاکیوں جے اونے یروشلیم نوں بے گناہ خون نال بھر دِتا خداوند نے نہ چاہیاکہ اونوں معاف کرے۔⁵۵۔ تے یہویقیم دا باقی حال تے جہڑا کُجھ اونے کیتا کی ایہہ یہوداہ دے بادشاواں دی تاریخ دی کتاب وِچ لکھیا نہیں؟ ⁶۶۔ تے یہویقیم آودے پیودادے دے نال سو گیاتے اوھدا پُتر یہویاکین اوھدی جگہ تے بادشاہ ہویا۔⁷۷۔ تے اوھدے بعد مصر دا بادشاہ کدی آدے ملک وِچوں باہر نہ نکلیاکیوں جے شاہ بابل نے مصر دے دریا توں لے کے داریائے فرات تیک ساراکُجھ جہڑا مصر دے بادشاہ دا سی لے لیا۔⁸۸۔ تے جس ویلے یہویاکین بادشاہ ہویااو اٹھارہ ورھے دی عمر دا سی تے اونے یروشلیم وِچ تین مہنے بادشاہیت کیتی تے اوھدی ماں دا ناں نُحشتاسی۔جہرے یروزلیم دے رہین آلے اِلناتن دی دھی سی۔ ⁹۹۔ تے اونے خداوند دے حضور وِچ گناہ کیتابالکل اوناں ساریاں دے مطابق جہڑا اوھدے پیودادے نے کیتا سی ۔¹⁰۱۰۔ اوس ویلے شاہ بابل نبوکدنصر دے سیوا کرن آلیاں نے یروشلیم اُتے چڑھائی کیتی تے شہر دا محاصرہ کر لیا۔ ¹¹۱۱۔ تے شاہ بابل نبوکد نصر وی شہر اُتے آپہنچیاجس ویلے کہ اوھدی سیوا کرن آلے محاصرہ کیتے ہوئے سن۔ ¹²۱۲۔ تد یہوداہ دا بادشاہ یہویاکین تے اوھدی ماں تے اوھدے نوکر تے اوھدے اپیر ذادے تے اوھدے خواجہ سرائےباہر نکل کے شاہ بابل دے کول گئےتے شاہ بابل نے آودی بادشاہیت دے آٹھویں ورھے وِچ اونوں گرفتار کیتا۔¹³۱۳۔ تے اونے اوتھوں خداوند دے گھر دے سارے خزانے تے بادشاہ دے گھر دے سارے خزانے کڈوائےتے سارے سونے دے پانڈے جہڑے اِسرائیل دے بادشاہ سُلیمان نے خداوند دہیکل وِچ بنائے سن۔توڑے جیویں کہ خداوند نے فرمایا سی۔ ¹⁴۱۴۔ تے او سراے یروشلیم نوں تے سارے سردراں تے دس ہزار امیرذادیاں نوں قید کر کے لے گیا۔تے سارے کم کرن آلیاں نوں تے لوہاراں نوں وی نبوکد نصر قید کر کے لے گیا۔تے ملک دے لوکاں دے مسکیناں دے علاوہ کوئی باقی نہ ریا۔¹⁵۱۵۔ تے او یہویاکین بادشاہ نوں بابل وِچ قید کرکے لے گیا۔تے بادشاہ دی ماں تے بادشاہ دِیاں بیویاں تے اوھدے خواجہ سرا واں تے ملک دے سارے امیر زادیاں نوں او یروشلیم توں بابل وِچ قید کر کے لیایا۔ ¹⁶۱۶۔ تے سارے طاقت آلے بندیاں نوں جہڑے سَت ہزار سن تے کم کرن آلیاں نوں تے لوہاراں نوں جہڑے سب اِک ہزار طاقت آلے جنگ کرن آلے بندے سن شاہ بابل قید کر کے بابل وِچ لیایا۔ ¹⁷۱۷۔ تے شاہ بابل نے یہویاکین دے چچامتیناہ نوں اوھدی جگہ تے بادشاہ بنایاتے اوھدا ناں بدل کے صدقیاہ کیتا۔¹⁸۱۸۔ تے صدقیاہ جس ویلے بادشاہ ہویااَکیس ورھے دی عمر دا سی تے اونے یروشلیم وِچ یارہ روھے بادشاہیت کیتی تے اوھدی ماں دا ناں حموطل سی جہڑی لبناہ دے رہین آلے یرمیاہ دی دھی سی۔ ¹⁹۱۹۔ تے اونے خداوند دے حضور گناہ کیتابالکل او سب دے مطابق جہڑا یہویقیم نے کیتا۔ ²⁰۲۰۔ کیوں جے خداوند دا غصہ یروشلیم تے یہوداہ توں نہ ہٹیاجدوں تیک کہ اونے اوناں نوں آودے اِگوں دور نہ کیتا۔تے صدقیاہ نے شاہ بابل دے خلاف بغاوت کیتی۔

25¹۱۔ اوھدی بادشاہی دے نویں ورھے دے دسویں مہینے دے دسویں دن شاہ بابل نبوکد نصر تے اوھدے سارے لشکر نے یروشلیم اُتے چڑھائی کیتی تے اوھدے مقابلے وِچ ڈیرے لائے۔تے اوھدے آسے پاسے دمدمے بھنے ۔ ²۲۔ تے صدقیاہ بادشاہ دے یارویں ورھے تیک شہر زیر تیک محاصرہ کیتا ۔ ³۳۔ تے چوتھے مہینے دے نویں دِن دے شہر وِچ کال ودھ گیاتے ملک دے لوکاں لئی روٹی نہ سی۔⁴۴۔ تے اوناں نے شہر نوں توڑیا۔تے سارے جنگ کرن آلے بندے اوس بُوہے دِی راہ توں جہرا دو کنداں دے وِچ بادشاہ دے باغ دے کول سی نکل کے بھج گئے۔(تے کُلدانی شہر نوں گھیرے ہوئے سن)تے صدقیاہ عرابہ دی راہ توں بھیجیا۔ ⁵۵۔ تد کُلدانیاں دی فوج بادشاہ دے پیچھے گئےتے یریحو دے میدان وِچ اونوں جا لیا۔تے اوھدا سارا لشکر اوھدے توں الگ ہو گیا۔⁶۶۔ تد اوناں نے بادشاہ نوں پھریا۔تے اونوں شاہ بابل دے کول ربلہ وِچ لے گیا۔تے اونے اوھدے اُتے فتویٰ لایا۔ ⁷۷۔ تے اونے صدقیاہ دے پُتر اں نوں اوھدی اِکھاں دے سامنے قربان کیتا۔تے اونے صدقیاہ دِیاں اِکھاںکڈواں دیتیاں۔تے اونوں پیتل دی دو زنجیراں نال بھنیا۔تے اونوں بابل وِچ لیایا۔⁸۸۔ تے شاہ بابل نبوکد نصر دے اُنویں ورھے دے پینجویں مہینے دے سَتویں دِن شاہ بابل دا خاد م نبوزرادان فوج دا سپہ سالار یروشلیم وِچ آیا۔ ⁹۹۔ تے خداوند دا گھر تے بادشاہ دا گھر تے یروشلیم دے سارے گھر ساڑ دِتے تے سارے وڈے بندیاں دے گھر اِگ نال ساڑ دِتے۔ ¹⁰۱۰۔ تے کُلدانیاں دی ساری فوج نے جہڑی لشکر دے سپہ سالار دے نال سی یروشلیم دِیاں کنداں نوں جہڑی اوھدے آسے پاسے سی ڈیگ دِتا۔¹¹۱۱۔ تے سارے لوکاں نوں جہڑے شہر وِچ باقی ریے سن تے بھجن آلیاں نوں شاہ بابل وِل بھجے سن تے ساری جماعت نوں نبوزرادان فوج دا سپہ سالار قید کر کے لے گیا۔ ¹²۱۲۔ تے فوج دے سپہ سالار نے ملک دے غریباں وِچوں انگور لان والیاں تے زمین بیجن آلیاں نوں چھڈ دِتا۔¹³۱۳۔ تے پیتل دے تھمیاں نوں جہڑے خداوند دے گھر وِچ سن تے چوکیاں تے پیتل دے بُحیرہ نوں جہڑا خداوند دے گھر وِچ سی کُلدانیاں نے توڑیا۔تے پیتل نوں بانلمیں چُک لے گیئے۔ ¹⁴۱۴۔ تے دیگاں چمچے تے پیالے تے تھالیاں تے سارے پیتل دے پانڈے جہڑے اوتھے کم آندے سی لے لئے۔ ¹⁵۱۵۔ تے انگیٹھیاں تے گلگیر جہڑے سونے دے سن او چاندی فوج دے سمہ سالار نے لے لئی ۔¹⁶۱۶۔ تے اونے دویویں تھمیاں تے بُحیرہ تے چوکیاں جہڑیاں سُلیمان نے خداوند دے گھر لئی بنوائی سی لے لئی تے اوناں پانڈیاں دا پیتل بے وزن سی ۔ ¹⁷۱۷۔ تے اِک تھم دا طول اٹھارہ ہتھ سیْتے اوھدے اُتے پیتل دا ٹوپ سی تے ٹوپ پنج ہتھ اُچا سی تے ٹوپ اُتے اوھدے آسے پاسے جالیاں تے انار سارے پیتل دے سن تے اویویں ای دُوجا ستون مع آودی جالی دے سی۔¹⁸۱۸۔ تے فوج دے سپہ سالار نے سردار کاہن سرایا تے دُوجے کاہن صفنیاہ تے تین درباناں نوں پھر لیا۔ ¹⁹۱۹۔ تے اونے شہر وِچوں اِک خواجہ سرائے نوں جہڑا جنگ کون آلے بندیاں اُتے مقرر سی تے پنج بندے جہڑے بادشاہ دے سامنے رہندے سن تے جہڑے شہر وِچ بائے گئے۔تے لشکر دے امیر ذادیاں دے کاتب نوں جہڑا ملک دے لوکاں نوں کھٹیا کردا سی تے ملک دے لوکاں وِچوں سٹھ بندے جہڑے جہڑے شہر وِچ پائے گئے پھڑے ۔²⁰۲۰۔ نبوزرادان فوج دے سپہ سالار نے اونوں پھڑیا تے تے اوناں نوں شاہ بابل دے کول ربلہ وِچ لے گیا۔ ²¹۲۱۔ تے شاہ بابل نے اوناں نوں ماریا تے حمات دے ملک دے ربلہ وِچ اوناں نوں قتل کیتا۔لہذا یہوداہ آودی سر زمین توں جلاوطن ہویا۔²²۲۲۔ تے یہوداہ دی سر زمین تے لوکاں وِچوں جہڑے باقی ریے جہناں نوں شاہ بابل نبوکد نصر نے چھڈ دِتا اونے اوناں اُتے جِدل یاہ بن اَحی قام بن سافن نوں حاکم مقرر کیتا۔ ²³۲۳۔ جد لشکر دے سارے امیر زادیاں نے تے اوناں دے بندیاں نے سُنیا کہ شاہ بابل نے جِدل یاہ نوں حاکم مقرر کیتا۔ تے او یعنی اسماعیل بن نتنیاہ تے یوحنان بن قریح تے فرایاہ بن تحُومت ازنطوفہ تے یازنیاہ بن معکاتی تے اوناں دے بندے مصفہ وِچ جِدلیاہ دے کول آئے ²⁴۲۴۔ تے جِدلیاہ نے اوناں نوں تے اوناں دے بندیاں نوں سِو دِتی تے اوناں نوں آکھیا کہ کُدانیاں دی سیوا کرن توں نہ ڈرو ملک وِچ وِسو تے شاہ بابل دی سیوا کرو ۔تے تہاڈے لئی چنگا ہووے گا ۔²⁵۲۵۔ تے سَتویں مہینے وِچ اسماعیل بن تننیاہ بن المیسع جہڑا شاہی نسل توں سی آیا تے اوھدے نال دس بندے سن تے اوناں نے جِدلیاہ نوں ماریا۔تے او مر گیا۔تے اوناں نے یہودیاں تے کُلدانیاں نوں وی جہرے مصفہ وِچ اوھدے نال سن ماریا۔ ²⁶۲۶۔ تد سارے لوکی کی چھوٹے کی وڈے تے لشکر دے سردار اُٹھے تے مصر نوں ٹُر گئے۔کیوں جے او کُلدانیاں توں ڈرے ۔²⁷۲۷۔ تے شاہ یہوداہ یہویاکین دی قیدی دے سینتیسویں ورھے دے باروھویں مہینے دے ستائیسویں دِن ایویں ہویا کہ شاہ بابل اویل مرودک نے اوسے ورھے وِچ جدون او بادشاہ ہویا۔شاہ یہوداہ یہویا کین نوں بلند کیتا تے اونوں قید خانے وِچوں کڈیا ۔²⁸۲۸۔ تے اونے مہربانی دِیاں گِلاں کیتیاں تے اوھدے تخت نوں اوناں بادشاواں دے تختیاں توں جہڑے اوھدے نال بابل وِچ سن اُچا کیتا۔ ²⁹۲۹۔ تے اوھدے قید خانے دے لیڑے بدلوائے۔تے او آودی زندگی دے سارے دِناں وِچ اوھدے حضور ہمیشہ روٹی کھاندا ریا۔ ³⁰۳۰۔ تے اوھدی زندگی دے سارے دِناں وِچ ہر ورز لئی بادشاہ وِلوں اوھدے لئی اِک وظیفہ مقرر کیتا گیا۔

۱۔تواریخ

1¹۔آدمؔ ۔ سیت ؔ ۔ انُوسؔ ²۔ قینانؔ۔ مہلل ایلؔ ۔ یاردؔ ۔ ³۔ حنوک ؔ ۔ متوسلحؔ۔ لمکؔ۔ ⁴۔ نوحؔ۔ سمؔ ۔حام ؔ ۔یافتؔ۔⁵۔ بنی یافت ؛ جُمرؔ تے ماجوج تے مادیؔ۔ تے یاوانؔ تے توبلؔ تے مسک ؔ تے تبراسؔ تے ۔ ⁶۔ تے جُمر ؔ دی اَل : اشکنازؔ تے ریفت ؔ ۔ تے تُجرمہؔ ⁷۔ تے بنی یاوان ؔ: الیسہ ؔ تے ترسیس ؔ تے کِتی ؔ تے دو دالی ؔ⁸۔ بنی حام ؔ؛ کُوش ؔ تے مصرؔ تے فوطؔ تے کنعانؔ ۔ ⁹۔ بنی کُوش ؔ؛ سبا ؔ تے حویلہؔ تے سِبتا ؔ ۔ رَعما ؔ تے سبتکہ ؔ تے بنی رعما ؔ ہ؛ سباؔ تے دوانؔ ۔ ¹⁰۔ کوُشؔ توں نمرود پیدا ہویا ۔ دھرتی تے پِہلوں اوہو ای بہادری کرن لگا ۔¹¹۔ تے مصر ؔ چوں بوُدی ؔ ۔ عنامیؔ ۔ لہابی تے نفتوحی ۔ ¹²۔ تے فتروسیؔ ۔ کسلوحی ؔ تے کفتوری ؔ وی جہناں تو فلستی جمےّ۔¹³۔ کنعان ؔ توں سیدا جیہڑا اوہدا پلیٹھی د ا پُتر سی تے حِت ؔ ۔ ¹⁴۔ تے یبوسیؔ تے اموریؔ تے جرجاشی ؔ ¹⁵۔ تے حویؔ تے عِرقی ؔ تے سینی ؔ ¹⁶۔ تے اروادی ؔ ۔ صماری ؔ ۔ تے حماتی ؔ جمےّ¹⁷۔ بنی سم ؔ ؛ عیلام ؔ ۔ اسور ؔ ۔ ارفکسد ، لوُد ؔ ۔ بنی ارام ؔ؛ عوُض ؔ ۔ حول ؔ۔ حترؔ تے مسک ؔ ۔ ¹⁸۔ تے ارفکسد ؔ توں سلح ؔ جمیا تے سلح ؔ تو ں عِبر ؔجمیا ۔ ¹⁹۔ تے عبر ؔتوں دو پُتر جمے ۔ پہلے دا ناں فلج ؔسی ۔ کیوں جو اوہدے دِناں چہ دھرتی دی وَنڈ کیتی گئی ۔ تے اوہدے بھرا دا ناں یُقطان ؔ سی ۔²⁰۔ تے یُقطانؔ توں اَلمودؔ تے شالِفؔ تے حضرمَوؔت تےیارحؔ جمیا۔ ²¹۔ تے ہدو رام ؔ تے اوزال ؔ تے دِقلہ ؔ ۔ ²²۔ تے عیبال ؔ تے ابی ما ایل ؔ تے سبا ؔ ²³۔ تے اوفیرؔ تے تے حویلہؔ تے یو باب ؔ جمے ۔ اے سارے بنی یُقطان ؔ نیں ۔²⁴۔ سِمؔ ، ارفکسد ؔ۔ سلحؔ ۔ ²⁵۔ عبر ؔ ۔ فلج رعوؔ ۔ ²⁶۔ سروج ؔ ۔ تارح ؔ ۔ ²⁷۔ ابرامؔ یعنی ابرہام ؔ ۔

³²۔ تے ابرہام ؔ دی گولّی قطورہؔ دی اولاد ۔ اوہدے توں زمران ؔ تے اُقسان تے مِدانؔ تے اسباقؔ تے سُوخ ؔ جمّے تے بنی یُقسان ؔ ۔ سبا ؔ تے دوان ؔ تے ۔ ³³۔ تے بنی مدیان ؔ ۔ عیفہ ؔ تے عِفر تے حنوک ؔ تے ابیداح ؔ تے الدعاؔ اے سبھّے بنی قطورؔہ نیں ۔³⁴۔ تے ابرہام ؔ توں اضحاقؔ جمیا ۔ بنی اضحاقؔ ۔ عیسوؔ تے اسرائیل ؔ ³⁵۔ بنی عیسوؔ ؛ الیفر ؔ ۔رعوائیل ؔ ۔ یفوس ؔ یعلام ؔ تے قورح ؔ ۔ ³⁶۔ بنی الیفر ؔ ۔ تیمان ؔ ۔ اومر ؔ ۔ حبعام ؔ ۔ قنزؔ تے عمالیق ؔ جیہڑا تمنعؔ توں سی ۔ ³⁷۔ بنی رعوائیل ؔ؛ نحت ؔ ۔ زارح ؔ ۔ شمہ ؔ تے مزہ ؔ ۔³⁸۔ بنی سعیر ؔ ؛ لوُطان ؔ ۔ سوبلؔ۔ صبعونؔ ۔ عَنہ ؔ ۔ دیشون ؔ ۔ آصر ؔ تے دیسان ؔ ۔ ³⁹۔ بنی لُطان ؛ حوری ؔ تے ہو مام ؔ تے لوطان ؔ دی بھین تمنعؔ سی ۔ ⁴⁰۔ بنی سوبل ؔ ؛ علیان ؔ ۔ مانحت ؔ ۔ عیبال ؔ۔ شِفی ؔ تے اونام ؔ تے بنی صبعون ؔ ۔ ایّہ ؔ تے عنہؔ ۔⁴¹۔ عنَہؔ دا پُتر دیسون ؔ ۔ تے بنی دیسون ؔ ۔حمران ؔ۔ اشبان ؔ ۔ یُتران ؔ تے کران ؔ ۔ ⁴²۔ بنی آصر ۔ بلہان ؔ ۔ زعوان ؔ ۔ غقان ؔ۔ بنی دیشان ؔ ؛ عوُصؔ تے اران ؔ ۔⁴³۔ ایس تو ں پہلاں پئی اسرائیل ؔ چہ کِسے بادشاہ نے بادشاہی کیتی ہووے ۔ مُلک ادومؔ چہ ایہہ بادشاہ ہووے ۔ یعور ؔدا پُتر بالعؔ جس دا شہر دا ناں دِنہا بہ سی ۔ ⁴⁴۔ بالعؔ مر گیا تے اوہدے بعدوں بُصرہ ؔ توں زارح ؔ دا پُتر یُوبا بؔ باد شاہ ہویا ۔ ⁴⁵۔ تے یُوباب ؔ مر گیا تے اوہدے بعدوں تیمان ؔ دی جُوہ توں حوسام ؔ بادشاہ ہویا ۔⁴⁶۔ تے حوسام ؔ مر گیا تے اوہدے بعدوں ہَددؔ بادشاہ ہویا جِہنے موآبؔ دی میدان چہ مدیان ؔ نوں ہرایا تے اوہدے شہردا ناں عویت سی ۔ ⁴⁷۔ تے ہدد مر گیا تے اوہدے بعدوں مُسریقہ ؔ توں سملہ ؔ بادشاہ ہویا ۔ ⁴⁸۔ تے سملہ مر گیا تے اوہدے بعدوں رحوبوت ؔ توں جیہڑا دریا دے نیڑے اے ساؤل ؔبادشاہ ہویا ۔⁴⁹۔تے ساؤل ؔمر گیا تے اوہد ے بعدوں عکیورؔ دا پُتر بعل حانان ؔ بادشاہ ہویا ۔ ⁵⁰۔ بعل حانان ؔ مر گیا تے اوہدے بعدوں یددؔ باداشہ ہویا ۔ جیہدے شہر دا ناں فاعی ؔ سی ۔ تے جیہدے گھر والی دا ناں مہیطب ایل ؔ سی جیہڑی مے ذہب ؔ دی دھی دی دھی سی ۔⁵¹۔ تے ہددؔ مر گیا تے ادوم ؔ وچوں چعدار حکُمران ہوئے سردار تمنع ؔ ۔ سردار عَلوہ ؔ ۔ سردار یتیّت ؔ۔ ⁵²۔ سردار اُہلی یامہؔ ۔ سردار ایلی ؔ ۔ سردار قینون ؔ ۔ ⁵³۔ سردار قننزؔ ۔ سردار تیمان ؔ ۔ رئیس میِصار ؔ۔ ⁵⁴۔ سردار مجدی ایل ؔ ۔ سردار عیرام ؔ۔ ایہہ ادوم ؔ دے سردار نیں ۔

2¹۔ بنی اسرائیلؔ ایہہ نیں ۔ روبن ؔ ۔ شمعون ؔ لاوی ؔ ۔ یہوداہؔ ۔ اشکار۔ تے زبولون ۔ ²۔ دان ؔ۔ یُوسف ؔ تے بنیامین ؔ، نفتالی ؔ ، جَد تے آشر³۔ یہوداہ ؔ دا نسب ؛ عِبرؔ تے اوہناں تے سیلہ ؔ یہوداؔ دے پُتر نیں ۔ ایہہ تِنوں اوہدے وِچوں اِک کنعانی ؔ بت سبع ؔ دی کُکھ توں جمّے ۔ تے یہوداہ ؔ دا پلیٹھی دا پُتر خدا دی نظر چہ شرارتی سی ۔ ایس لئی اوہنے اوہنوں مارسُٹیا ۔ ⁴۔ تے اوہدی نونہہ تمرؔ دے اوہدے وِچوں فارصؔ تے زارحؔ ہوئے ۔ یہوداہ ؔ دے سارے پنج پُتر سَن ۔⁵۔ تے فارص ؔ دے پُتر حصرونؔ تے حمول ؔ سَن ۔ ⁶۔تے زارح ؔ دے پُتر زمری ؔ تے عکرؔ جہنیں مَسح کیتیاں ہوئیاں تے کلکول ؔ تے دارعؔ یعنی سارے پَنج سَن ۔ ⁷۔ تے اسرائیل ؔ دا دُکھ دین والا عکر ؔ جینے مَسح کیتیاں ہوئیاں شیواں وِچ بد دیانتی کیتی ۔ کرمی ؔ دا پُتر سی ۔ ⁸۔ تے ایہناں دا پُتر عزریاہ ؔ سی ۔⁹۔ تے حصرون ؔ دے پُتر جیہڑے اوہدے توں جمۓ ایہہ نیں ۔ یر حمئیلؔ تے رام ؔ تے کلُوبی ؔ ¹⁰۔ تے رام ؔ تون عمینداب ؔ جمیا تے عمینداب ؔ توں نحسون ؔ جمیا ۔ جیہڑا بنی یہوداہ ؔ دا سردار سی ۔ ¹¹۔ تے نحسون ؔ توں سلما ؔ جمیا تے سلما ؔ توں بوعزؔ جمیا ۔ ¹²۔ تے بوعزؔ تون عوبید ؔ جمیا تے عوبیدؔ توں یسی ؔ جمیا ۔¹³۔ یسی ؔ توں اوہدا پلیٹھی دا الیابؔ جمیا تے ابنیدابؔ دوُجا تے سمع ؔ تیِجا ۔ ¹⁴۔ نتنی ایل ؔ چوتھا ، ردیّی ؔ ایل پنجواں ۔ ¹⁵۔ عوضم ؔ چھیواں تے داؤد ستواں ۔¹⁶۔ تے اوہناں دیاں بھیناں ضرویاہؔ تے ابیجیل ؔ سَن ۔ تے ابی شے ؔ تے یوآب ؔ تے عسا ہیل ایہہ تِنوں ضرویاہ ؔ دے پُتر سَن ۔ ¹⁷۔ تے ابیجیل ؔ توں عماسا ؔ جمیا تے عماسا ؔ دا پیو اسمٰعیلیؔ یتر ّ سَن ۔¹⁸۔ تے حصرون ؔ دے پُتر کالب ؔ توں اوہدی زنانی عزوُبہ ؔ تے یر یعوت ؔ دے اولاد ہوئی ۔ عزوُبہ دے پُتر ایہہ نیں ۔ یشر تے سُو باب ؔ تے اُردن ؔ ۔ ¹⁹۔ تے عزوبہ ؔ مر گئی تے کالبؔ نے اِفرات نوں ویاہ لیا ۔ جیہدی کُکھ توں حُور ؔ جمیا ۔ ²⁰۔ تے صوُر ؔ تون اوریؔ جمیا تے اوری ؔ توں بفلئیل ؔ جمیا ۔²¹۔ اوہدے مگروں حصرون ؔ جلعاد ؔ دے پیو مکیر دی دھی وَل گیا ۔ جیہدے نال اوہنے سَٹھ ورھیاں دی عُمر وچ ویاہ کیتاسی۔ تے اوہدی کُکھ توں شجوب ؔ جمیا ۔ ²²۔ تے شجوب ؔتے ارامؔ تے یائرؔ جمیا ۔ جیہڑا جلعاد ؔ دے دیس وِچ تریویں سال دا مالک سی۔²³۔ تے حبشورؔ تے ارام نے یائر دے شہراں نُوں تے قنات ؔ سنھّے اوہناں دے پِندن دے یعنی سٹھ شہراں نوں اوہناں کولوں لے لیا ۔ ایہہ سارے جلعادؔ دے پیو مکیرؔدے پُتر سَن۔ ²⁴۔ تے حصرون ؔ دے کالبؔ اِفتاتہ ؔ وِچ مر جان دے مگروں حصرون ؔ دی زنانی اِبیاہ دے اوس توں اشورؔ جمیا ۔ جیہڑا تقوع ؔ دا پیو سی ۔²⁵۔ تے حصرون ؔ دے پلیٹھی دے پُتر یر حمئیل ؔدے پُتر ایہہ نیں ۔ رام ؔ جیہڑا اوہدا پلیٹھی دا سی نے بُونہ ؔ تے اورن ؔ نے اوصم ؔ تے افیاہ ؔ ²⁶۔ تے یرحمئیل ؔ دی اِکہور زنانی سی ۔ جیہدا ناں عطارہ ؔ سی ۔ اوہ اونام ؔ دی ماں سی ۔ ²⁷۔ تے یرحمئیل ؔ دے پلیٹھی دے رام ؔ دے پُتر معض ؔ تے بنیمین ؔ تے عیقرؔ سَن ۔ ²⁸۔ تے اونام ؔ دے پُتر سمّی تے یدعؔ تے سمّی دے پُتر نببؔ تے ایسورس ؔ ۔²⁹۔ تے ایسورؔ دی زنانی ابیخیل ؔ سی ۔ تے اوہدی کُکھ توں اخیان ؔ تے مولد ؔ جمّے ۔ ³⁰۔ تے نِدب دے پُتر سِلدا افائم ؔ سَن ۔ پَر سِلاد ؔ بےاولاد مر گیا ۔ ³¹۔ تے فائم دا پُتر یسعی ؔ دا پُتر سِسان ؔ تے سِسانؔ دا پُتر اخلیؔ سی ۔ ³²۔ تے سمعی ؔ دے بھرا یدع ؔ دے پُتر یترؔ تے یونتن ؔ سَن ۔ تے یترؔ اوترا مر گیا ۔ ³³۔ تے یوُنتن ؔ دے پُتر ملت ؔ تے زازاؔ ۔ایہہ یر حمئیل ؔ دے پُتر سَن ۔³⁴۔ تے سیسان ؔ دے پُتر نئیں خالی دھیاں سَن ۔ تے سیسان ؔ دا اِک مصری ؔ نوکر یر شع ؔ ناں دا سی ۔ ³⁵۔ تے سیسان نے اپنی دھی اپنے نوکر بر خعؔ نال ویاہ دِتی تے اوہدا اوہدے توں عتیؔ جمیا ۔³⁶۔ تے عتی ؔ تون ناتن ؔ جمیا تے ناتن توں زابادؔ جمیا ۔ ³⁷۔ تے زاباد ؔ توںاِفلال ؔ جمیا تے اِفلال توں عوبیدؔ جمیا۔ ³⁸۔ تے عوبید ؔ توں یاہو ؔ جمیا تے یاہو توں عزریاہ ؔ جمیا ۔³⁹۔ تے عزریاہ ؔ توں خلص ؔ جمیا تے خلص ؔ توں العاسہ ؔ جمیا ۔ ⁴⁰۔ تے العاسہ ؔ توں سسمی ؔ جمیا تے سسمیؔ توں سلوم ؔ جمیا ۔ ⁴¹۔ تے سلوم ؔ توں یقمیاہ ؔ جمیا تے یقمیاہ ؔ توں الیسمع ؔ جمیا ۔⁴²۔ یر حمئیل ؔ دے بھرا کالب ؔ دے پُتر ایہہ نیں ۔ میِسا ؔ اوہدا پلیٹھی دا جیہڑا زیف ؔ ؔ دا پیو اے ۔ ⁴³۔ تے بنی حبرون ؔ ۔ قورعؔ ۔ تے تقوع ؔ تے رحمؔ تے سمع ؔ سَن ۔ ⁴⁴۔ تے سمعؔ توں یُر قعام ؔ دا پیو رحم جمیا ۔ تے رقم ؔ تے سمّی ؔ جمیا ۔⁴⁵۔ تے سمّی ؔ دا پُتر معوُن ؔ سی تے معُون ؔ بیت صورؔ دا پیو سی ۔ ⁴⁶۔ تے کالب ؔ دی حرم ؔ عیفہ ؔ توں حارانؔ تے موفیا ؔ تے جاززؔ جمّے ۔ تے حاران ؔ توں جاززؔ جمیا ۔ ⁴⁷۔ تے بنی صِدی ؔ رجم ؔ تے یُوتام ؔ تے جسام ؔ اورغلط ؔ تے عیفہ ؔ تے شعفؔ سَن ۔⁴⁸۔ تے کالب ؔ دی حرم معکہ ؔ توں شِبتر ؔ تے تروناہ ؔ جمّے ۔ ⁴⁹۔ اوہدے ای کُکھ تون مد مناہ ؔ دا پیو شعف ؔ تے مِکبینا ؔ دا پیو دے علاوہ تے جِبعؔ دا پیو وی جمّے ۔ تے کالب ؔ دی دھی عکسہ ؔ اے ۔ ⁵⁰۔ کالب ؔ دے پُتر ایہہ سَن ۔ اِفراتہ ؔ دے پلیٹھی دے حوُر ؔ دا پُتر قریت یعریم ؔ دا پیو سوبل ؔ ۔⁵⁰۔ کالب ؔ دے پُتر ایہہ سَن ۔ اِفراتہ ؔ دے پلیٹھی دے حوُر ؔ دا پُتر قریت یعریم ؔ دا پیو سوبل ؔ ۔ ⁵¹۔ بیت لحم ؔ دا پیو سلماؔ تے بیت جادِر ؔ دا پیو خارِف ؔ۔⁵¹۔ بیت لحم ؔ دا پیو سلماؔ تے بیت جادِر ؔ دا پیو خارِف ؔ۔⁵²۔ تے قریت یعریم ؔ دے پیو سوبل ؔ دے پُتر ای پُتر سَن ۔ ہرائیؔ تے منو ثوتؔ دے ادھے لوک۔ ⁵³۔ تے قریت یعریم ؔ دے گھرانے ایہہ سَن ۔ اِتریؔ تے فُوتی تے سُماتیؔ تے مِسراعی ۔ ایہناں وِچوں سُر عتی ؔ تے اِستا ؤلی ؔ نِکلے سَن ۔⁵⁴۔ بنی سلماؔ ایہہ سَن ۔ بیت لحم ؔ تے نطُوفاتی ؔ تے عطرات ؔ نیت یوآب ؔ تے منوختیاں ؔ دے ادھے لوک تے صُرعی ؔ۔ ⁵⁵۔ تے یعبیضؔ دے رہن والے مُنشیاں دے گھرانے تِر عاتی ؔ تے سمعاتی ؔ تے سوکاتی ؔ ایہہ اوقینیؔ نیں ۔ جیہڑے ریکاب ؔ دے گھرانے دے پیو حمات دی نسل توں سَن ۔

3¹-تے اے داؤد دے پُتر تے جیہڑے اوہدے لئی حبرنؔ و چ جمے اوہدا پہلوٹھا امنونؔ یِزری عیلی احی نوعم توں تے دوجادانی ایل کرملی ابی جائیل توں ²-تےتیجا اب شالوم ؔ مَقلہ توں جیہڑی جشور ؔ دے باشاہ تلمائی دی دھی سی تے چوتھا ادونی یاہ حجیت توں ۔ ³-تے پنجواں شِفط یاہ اَبی طال توں تے چھیوں یتری عام اوہدی ووہٹی عجلہ ؔ توں ۔⁴- ایہہ چھے اہرے لئی حِبرون ؔ وچ جمے جیتھے اوہنے سَت ورھے چھ مہینے راج کیتا۔ ⁵-تے یروشلیم ؔ وچ اوہنےتِیتی ورھے راج کیتا تے اوہدے لئی یروشلیم وچ ایہہ بچے جمے ۔⁶-شِمعَاؔ تے شوبابؔ تے ناتانؔ تے سُلیمانؔ ایہ چار ے عمّی ایل دی دھی بُتشابع توں۔ ⁷-تے یِجار تے اِلی شاماع تے اِلی فا لِط ۔ ⁸- تے نوجہ تے نا فج تے یا فیع ۔ ⁹- تے اِلی شاماع تے اِلی پاداع تے اِلی فالِط نوں ایہہ سب داؤد دے پُتر سن سوائے ح،ان دے پُتراں دے تے اوہناں دی بہن تامار سی۔¹⁰-تے سُلیمان دا پُتر احبعامؔ اوہدا ابی یاہؔ اوہد اپُتر آسا ؔ اوہد اپُتر یوشافاط۔ ¹¹-اوہدا پُتر یورامؔ اوہدا پُتر احزیاہؔ اوہدا پُتر یو آش ؔ۔ ¹²-اوہدا پُترآحاز ؔاوہداپُتر عزریاہؔ اوہدا پُتر یوتام ۔¹³-اوہدا پُتر آحاز ؔاوہدا پُتر حزقی یاہ اوہدا پُتر مَنسے ۔ ¹⁴- اوہدا پُتر آمونؔ اوہدا پُتر یوشی یاہ۔¹⁵-تے بنی یوشی یاہ ؔپہلوٹھا یوحانان ؔ دوجا یُویا قیمؔ تیجا صدِقی یاہؔ چوتھا شلومؔ ۔ ¹⁶-تے بنی یویاقیمؔ۔یکُن یاہ ؔ تے ؔصدقی یاہ۔¹⁷-اسیر یکن یاہؔ دے پُتر شالتی ایلؔ۔ ¹⁸-تے مَلکی رامؔ تے فرایاہ تے شِن امر تے لقم یاہ تے شاماع تے نِدَبیاہؔ۔¹⁹-تے فرایادے پُتر زروب بابل تے شمعیؔ تے زروب بابل دے پُتر مُشلامتے حَنن یاہ تے اوہناں دی بہن شلومیت ۔ ²⁰-تے حشوبہ تے اوہل قے بارِک یاہ ؔ۔حَسد یاہ تے یُو شب حاسد ؔ بانج ۔ ²¹-تے حنن یاہؔ دا پُتر فلط یاہ تے اوہدا پُتر لِشع یاہ تے اوہدا پُتر رفایاہ ؔ تے اوہدا پُتر ارنان تے اوہدا پُتر عوبدیاہ ؔ تے اوہدا پُتر شکن یاہؔ۔²²-بنی شکن یاہ ؔ شمع یاہ ؔ تے حَطّوش تے یحال تے باریح تے نعریاہؔ تے شافاط چھ۔ ²³-تے بنی نعریاہ اِلی یوعینی ؔ تے حزقی یاہؔ تے عزریقام تِن۔ ²⁴-تے بنی اِلی یوعینی ۔ہودویاہ ؔ تے اِ لی شیبؔ تے فلایاہ تے عقوب تے یوحانان تے دلایاہ تے عنانی سلت۔

4¹-بنی یہودا ،فارص تے حصرون تے کرمی تے حُور تے شوبال ۔ ²-شوبال دے پُتر ریاہ توں یحت جمیا ۔یحت توں احوا ئی تے لاہد جمے ۔ایہہ صُرعیاں دے خاندان نیں ۔³-بنی حُور ابو عیطام یزری عیل تےیِشما تے یِد باش ۔تے اوہناں دی بھین دا ناں مُصلِل فونی سی۔ ⁴-تے فنو ئیل ؔخِدور دا پیو ۔تے عازرؔحوشا دا پیو ۔ایہہ بیت لحم دے پیو افرا تاہ دے اگیترے حُور دے پُتر سن۔⁵-تے تقِوع دے پیو شحور دِیاں دو ووہٹیاں سن۔جِلاہ تے نعرہ ؔ۔ ⁶-تے نعرہ وِچوں اوہدے جوگی اُحرام تے حافِر تے تیمنی تے احشتا دی جمے ۔نعرہ دی ایہہ اولاد سی۔ ⁷-تے حِلاہ دی اولا د ۔صارت تے صوحر تے اِتنان۔ ⁸-تے قوصؔ جوگی عانوب تے ہصوبیبا تے حاروم دے پُتر احرصیل دے خاندان پیدا ہوئے۔⁹-تےیعبیعص اپنے بھرانواں وِچوں اُچیچ سی۔تے اوہدی ماں نے اوہدا ناں یعبیعص رکھیا ۔کیوں جو کہندی سی پئی میں دُکھ نال اوہنوں جمیا۔ ¹⁰-تے یعبیعص تے اسرائیل دے خدااگے دُعا منگی تے آکھیا ۔کاش پئی مینوں برکت دیویں تے میریاں سرحداں نُوں ودھا ویں ۔تے تیرا ہتھ میرے نال ہووے ۔تے تُوں مینوں بُریائی توں بچاویں ۔تاں جو اوہدے پاروں مینوں دُکھ نا ہووے ۔تاں رَب نے جو کجھ اوہنے منگیا اوہنوں دے دِت ا۔¹¹- تے شوحاؔ دے بھرا کلِوبؔ جوگی محیرؔ جمیا ،جیہڑا اشتونؔ دا پیو سی۔ ¹²-تے اشتونؔ جوگی بیت رافاؔ تے فاسیحؔ تے عیر ناحاشؔ دا پیو تحِناؔ جمے ۔ایہو ای ریکاؔ دے لوک نیں ۔¹³-تے بنی قنارؔ ۔عتنی ایلؔ تے سرایاہؔ تے عُتنی ایل ؔ دا پُتر حتّات ۔ ¹⁴-تے مصونوتائی جوگی عفرہ ؔ جمیا تے سرایاہ ؔ تے جوگی یوآب جیہڑا کا ریگریاں دی ۔ٹھٹھی دا پیو سی ۔کیوں جو اوہ کا ریگر سن۔ ¹⁵-تے یُفنےؔ دے پُتر کالب دے پُتر ، عیر تے ایلا تے ناعم ؔتے ایلا دا پُتر قنارؔ ۔ ¹⁶-تے بنی یہلل یال ۔زیف تے زیفا تے تِریا تے اسرائیل ۔¹⁷-تے بنی عزِرہؔ ۔یاحِر تے مارِد تے عافِر تے یالون تے فرعون دی دھی بتیادے پُتر جنہوں ماردے ویا ہیا سی ۔ایہہ نیں۔ اوہدے تَوں مریم تے شمائی اتے اشتموعؔ دا پیو یشجؔ جمے ۔ ¹⁸-تے اوہدی یہودن ووہتی وچوں جدور دا پیو یار دؔتے سو کو دا پیو حابر تے زانوح دا پیو یقوتی ایلؔ جمے۔¹⁹-تے ہودی ؔ یاہ دی ووہٹی نحمؔ دی بھین دے پُتر قعلیادا پیو جرمی تے اشتموع ،معکی۔ ²⁰-تے بنی شیمون،امنون تے حانان دے پُتر رِنّا تے تیلون ؔ تے بنی یشعی ،زوحیت دا پُتر ۔²¹-تے یہودا دا پُتر نی شیلاؔ ۔لیکا دا پیو عیر دا پیو تے مریشا دا پیو لعدہ ؔ تے بیت ! شیع وچ برِیک کتان دا کم کرن والیاں دے گھرانے ۔ ²²- تے یوقیم تے کوزیبا دے لوک ۔تے یوآش تے سارا ف جیہڑے موآب وچ حاکم بنے تے بیت لحم وَل مُڑے ۔ایہہ پرانے زمانے دِیاں گلاں نیں ۔ ²³-ایہہ اوہ کمُہیار سن جیہرے نِطا عیم تے جدیر ادے واسی سن۔تے اوتھے بادشاہنال اوہدے کم جوگی رہندے سن۔²⁴-بنی شمعونؔ ،نموئیلؔ،یامین ؔ ،یاریبؔ،زارحؔ،ساؤل۔ ²⁵-شلوم ؔ اوہد اپُتر ۔میسام اوہدا پُتر ،مشماع اوہدا پُتر ۔ ²⁶-بنی مشماع،حموئیل تے اوہد اپُتر زکور تے اوہد اپُتر شمعی۔²⁷-تے شمعی دے سولھاں پُتر تے چھے دِھیاں سن ۔پر اوہدے بھرانوں دے بوہے پُتر نا ہوئے ۔ایس لئی اوہناں دے سبھے گھرانے نبی یہودا وانگوں چوکھے نا ہوئے ۔ ²⁸- اوہ ایہناں تھاواں وچ رہندے سن۔بیرسبع ؔ تے مولادہ تے مصر شوعال ؔ ۔²⁹-تے بِلہا تے عاصم تے تولاد۔ ³⁰- تے بِتوئیل تے حُرما تے صقلاج۔ ³¹-تے بیت مرکابوت تے مصر سوسیم ؔ تے بیت یری تے شعرائم وچ ۔داؤد بادشاہ دے ویلے تیک ایہوای اوہناں دے شہر سن۔³²-تے اوہناں دے قصبے عیطام تے عین تے رِمون تے توکِن تے عاشان ۔پنج ۔ ³³- تے اوہناں قصبیاں دے دَوالے بعلؔ تیک اوہناں دے سبھے پِنڈ ۔ایہو ای اوہناں دے مسکن تے اوہناں نے نسب نامے نیں۔³⁴-تے مِشوبا ب تے یملیک تے امص یاہ دا پُتر یاشاہ ۔ ³⁵-تے یوئیل تے عسی ایل دے پُتر سرایا دے پُتر یوشِب یاہ دا پُتر یا ہو۔ ³⁶-تے الیو عینائی تے یعقوبہ تے یشوحابہ تے عسایاہ تے عدی ایل تے یسیمی ایل تے بنایاہ۔ ³⁷-تے شمع یاہ دے پُتر شمری دے پُتر یدایاہ دے پُتر الون دے پُتر شفعی دا پُتر زِیزا ۔ ³⁸-ایہہ جنہاں دے ناں لکھے گئے ،اپنے گھرانیاں وچ سراداسن ۔تے اوہناں دے جدی خاندا ن بوہت ودھے ۔³⁹-تے اوہ چڑھدے دی وادی وچ جرارہ دے پھاٹک تیکر اپنے ڈنگراں جوگی ہریالی لبھن گئے۔ ⁴⁰-تے اوہناں نے جنگی ہریالی ویکھی ۔تے اوہ دھرتی ودھیری تے سُکھ عین والی تے چنگی سی۔کیوں جو بنی حام اوتھے مُدتاں توں رہندے سن۔ ⁴¹-تے جنہاں دے ناں لگئے سن۔اوہ یہودا دے بادشاہ حزقیاہدے دیہاڑیاں وچ آئے ۔تے اوہناں نے اوہناں دے خیمیاں اُتے حملا کیتا تے معونیاں نوں جیہڑے اوتھے اوتھے ہے سن،قتل کیتا ۔اجیہا پئی اوہ اَج دے دیہاڑے تیک نیست و نابود نیں ۔تے اوہناں دی تھاں رہن لگ پئے ۔کیوں جو اوہناں دے ڈنگر اں جوگی اوتھے ہریالی سی۔⁴²-تے اوہناں وچوں مطلب بنی شمعون وِچوں پنج سَو بندے سعیر دے پہاڑ ول گئے۔ تے اوہناں دے سرپنچ فِلط یاہ تے نعرہ تے رِفا یا ہ تے عُزی ایل بنی یِشعی سن۔ ⁴³-تاں اوہناں نے اوہناں باقی عمالیقیاں نوں ،جیہڑے بچ گئے سی،قتل کِیتا ۔تے اوہ اوتھے اَج دن دیہاڑے تیک رہدنے نیں۔

5¹.تے اسرائیل دے پلیٹھی دے پترروبین دی اولاد۔ پلیٹھی داتاں سی ۔ پر کیوں جو اوہنے اپنے پیو دے بستر نوں پلیت کیتا سی ۔ اوہدے پلیٹھی دے ہون دا حق بنی یوسف بن اسرائیل نوں دت گیا۔ بھانویں شجرے وچ پلیٹھی دا ہون دا عہدہ نہیں درج نہ ہویا ۔ ². تے یہودہ اپنے بھراواں وچ عزت آلا ہویا۔ تے سردار اوہدے وچوں ہویا۔ پر پلیٹھی دا ہون دا حق یوسف دا ای رہیا ۔ ³اسرائیل دے پلیٹھی دے پتر روبین دے پتر ۔حنوق تے فلو تے حصرون تے کرمی ۔⁴اوہدا پتر جوج اوہدا پتر شمعی۔ ⁵.اوہدا پتر میکا۔ اوہدا پتررآیاہ۔ اوہدا پتر بعل ⁶اوہدا پتر بیئرہ۔ جنوں اشور دا بادشاہ تجلت فل آسر بندی وان بنا کے لے گیا۔ تے اوہ رئو بینیاں دا سردارسی ۔⁷.تے اوہدے بھرا اوہناں دے خانداناں دے مطابق جیویں اوہناں دیاں اولاداں دا شجرہ لکھیا گیا ایہہ سن ۔ یعنی ایل سردار تے زکریا۔ ⁸تے بالع بن عازاز بن شامع بن یو ئیل ۔ تے اوہدا ٹکانا عروعیر وچ کوہ نبو تے بعل معون تک سی ۔ ⁹. تے چڑھدے پاسے فرات دے دریا توں اجاڑ دے دروازے تیکر۔ کیوں جو جلعاد دے دیس وچ اوہناں دے ڈنگر ودھ گئے ۔¹⁰. تے شائول دے دناں وچ اوہناں حاجریاں نال لڑائی کیتی جیہڑے اوہناں دے ہتھوں قتل ہوئے ۔ تاں اوہ جلعاد دیاں ساریاں مشرقی تھاواں تے اوہناں دے تنبواں وچ رہن لگے ۔¹¹تے اوہناں دے ساہمنے بنی جاد باشان دے دیس وچ سلکہ تیکر وسے ۔ ¹². تے اوہناں دا سردار یوئیل سی ۔ تے اوہدے تھلے شافان ۔ تے یعنائی تے شافات باشان وچ سن ¹³. تے اوہناں دے بھرا پیو دادے دے ٹبراں موجب ایہہ سن ۔ میکائیل تے مشلام تے شابع تے یورائی تے یعکان تے زیع تے عابر۔ ست۔¹⁴ایہہ بنی ابی جائیل بن حوری بن یاروح بن جلعاد بن میکائیل بن یشیشائی بن تحدد بن بوز۔ ¹⁵تے احی بن عبدی ایل بن جونی اوہناں دے پیو دادے دے ٹبراں دا سردارسی۔¹⁶. تے اوہناں دا ٹکانا جلعد وچ ہے ۔ باشان تے اوہناں دے پنڈاں تے شارون دے سارے آلے دوالے اوہناں دی حد تیکر سن ۔ ¹⁷تے ایہہ سارے شاہ یہودہ یوتام تے شاہ اسرائیل یار بعام دے دناں وچ شجریاں وچ لکھے گئے ۔¹⁸. تے بنی روبین تے جادی تے منسے دا ادھا قبیلہ بہادر مرد تے سپر تے تیغ بردار تے تیر چلان آلے تے جنگ وچ ازمائے ہوئے چوالی ہزار ست سو سٹھ مرد سن جیہڑے لڑائی لئی نکلن جوگے سن ۔ ¹⁹. تے اوہناں نے ہاجریاں نال لڑائی کیتی ۔ تے بھانویں یطورتے نافیش تے نوداب²⁰. اوہناں دی امداد کردے سن تاں وی اوہناں نے اوہناں اُتے فتح پائی ۔ تے حاجری تے سارے جیہڑے اوہناں نال سن اوہناں دے ہتھ اوہناں دے حوالے کیتے گئے ۔ کیوں جو لڑائی کرن ویلے اوہ خدا کول چیکے ۔ تاں اوہنے اوہناں دی سنی ۔ ایس لئی کہ اوہناں نے اوہدے تے وساہ کیتا۔ ²¹. تے اوہ اوہناں دے ڈنگر لٹ کے لے گئے ۔ پنجاہ ہزار اوٹھ تے ڈھائی لکھ بھیڈاں بکریاں تے دوہزار کھوتے تے اک لکھ بندے ۔ ²². تے بہتے بندے مارے گئے تے قتل ہوئے ۔ ایس لئی کہ ایہہ لڑائی خدا ولوں سی ۔ تے اوہ بندی وان ہون تیکر اوہناں تھاں اوتھے رہے ۔²³.تے منسے دے ادھے قبیلے دے بندے دیس وچ باشان توں لے کے بعل جامون تے سنیز تے حرمون دے پہاڑ تک وسے کیوں جو اوہ چوکھے سن ۔ ²⁴. تے اوہناں دے پیو دادے دے خانداناں دے ایہہ سردار سن ۔ عافر تے یشعی تے الی ایل تے عزری ایل تے یرمی یاہ تے ہودو یاہ تے یحدی ایل ۔ جیہڑے بہادر جی دار مرد تے ناں آلے تے اپنے پیو دادے دیاں خانداناں دے سردار سن۔²⁵. پر اوہناں نے اپنے پیو دادے دے خدا نوں چھڈیا۔ تے اوہناں دیس واسیاں دے معبوداں نوں من کے بدکاری کیتی جنہاں نوں خدا نے اوہناں دے ساہمنیوں ہلاک کیتا سی ۔ ²⁶. تاں اسرائیل دے خدا نے شاہ اشور فول کا تے شاہ اشور تجلت فل آ سر دا دل ابھاریا۔ تاں اوہ روبینیاں تے جادایں تے مسے دے ادھے قبیلے نوں بندی وان بنا کے لے گئے ۔ تے اوہ اوہناں نوں حلح تے حابور جوزان دے دریا تے مادیاں دے پہاڑاں وچ لے گئے ۔ جیہڑا اج دے دن تیکر اے ۔

6¹۔ بنی لاوی ۔ جیر شون تے قہات تے مراری ۔ ²۔ تے بنی کہات ۔ عمرام تے یصہار تے جبرون تے ازی ایل ۔ ³۔ تے بنی عمرام ۔ ہارون تے موسیٰ تے مریم۔ تے بنی ہارون۔ ناداب تے ابی ہو تے الی عازار تے ایتا مار۔⁴۔ الی عازار توں فیخاس جمیا۔ فیخاس توں ابی شوع جمیا۔ ⁵۔ تے ابی شوع توں بقی جمیا تے بقی توں غزی جمیا ۔ ⁶۔ تے غزی توں زرح یاہ جمیا تے زرہ یاہ توں مرایوت پیدا ہویا۔⁷۔ تے مرایوت توں امر یاہ جمیا تے امریاہ توں احی طوب جمیا ۔ ⁸۔ تے احی طوب توں صادوق جمیا۔ تے صادوق توں احی ماعص پیدا ہویا ۔ ⁹۔ تے احی ماعص توں عزریاہ جمیا۔ تے عزریاہ توں یوحانان جمیا۔¹⁰۔ یوحانان توں عزریاہ جمیا۔ ایہہ اوہ ہے جیہڑا اُس گھر وچ کہانت کردا سی جیہڑا سلیمان نے یروشلیم وچ بنوایا سی ۔ ¹¹۔ تے عزر یاہ توں امر یاہ پیدا ہویا تے امریاہ توں احی طوب جمیا ۔ ¹²۔ تے احی طوب توں صادوق جمیا ۔ تے صادوق توں شلوم جمیا ۔¹³۔ تے شلوم توں حلقی یاہ جمیا ۔ تے حلقی یاہ توں عزریاہ پیدا ہویا ۔ ¹⁴۔تے عزر یاہ توں سرایاہ جمیا ۔ تے سرایاہ توں یو صاداق جمیا ۔ ¹⁵۔ تے جیہڑے ویلے خدا وند نےبنو کد نصر دے ہتھوں یہودہ تے یروشلیم نوں جلا وطن کیتا تاں یو صاداق وی بندی وان ہوگیا۔¹⁶۔بنی لادی ۔ جیرشون تے قہات تے مراری۔ ¹⁷-بنی جیر شون دے ایہہ ناں نیں ۔ لبنی تے شمعی۔ ¹⁸تے بنی قہات ۔ عمرام تے یسعار تے جبرون تے عزی ایل۔¹⁹تے بنی مراری محلی تے موشی ۔ ایہہ لادیاں دے گھرانے اوہناں دے خانداناں دے مطابق نیں ۔ ²⁰۔ جیر شوم توں اوہدا پتر لبنی اوہدا پتر یحت ۔ اوہدا پتر زمہ۔ ²¹۔ اوہدا پتر یو آح ۔ اوہد ا پتر عدو اوہدا پتر زاراح اوہدا پتر یاترائی ۔²²۔بنی قہات ۔ عمی ناداب۔ اوہداپتر قورح ۔اوہد پتر اسیر ۔ ²³۔ اوہدا پتر القانہ ۔ اوہدا پتر ابی آساف اوہدا پتر اسیر۔ ²⁴۔ اوہدا پترتحت۔ اوہدا پتر اوی ایل ۔اوہدا پتر غزی یاہ ۔ اہدا پتر شائول ۔²⁵۔ بنی القانہ ۔ عماسائی تے اخیموتؔ ۔ ²⁶۔ تے القانہ ۔ بنی القانہ ۔ صوفائی ۔ اوہدا پتر نحت ۔ ²⁷۔ اوہدا پتر الی آب ۔ اوہدا پتر یرو حام ۔ اوہدا پتر القانہ ۔²⁸۔بنی سموئیل ۔ پلیٹھی دا یوئیل تے دوجا ابی یاہ۔ ²⁹۔ بنی مراری ۔ محلی ۔ اوہدا پتر لبنی ۔ اوہدا پترشمعی ۔ اوہدا پترعُرہ۔ ³⁰۔ اوہدا پتر شمعا۔ اوہدا پتر حجی یاہ ۔ اوہدا پتر عساہ یاہ ۔³¹۔ ایہہ اوہ نیں جنہاں نوں دائود نے خدا وند دے گھر وچ گان آلیاں تے مقرر کیتا ۔ اودوں بعد پئی صندوق اوتھے رکھیا گیا ۔ ³²۔ اوہ حضوری دے تنبو دے ٹکانے دے اگے گان دی سیوا کردے سن ۔ جدوں تیکر کہ سلیمان نے یروشلیم وچ خدا دا گھر نہ بنیا ۔ اوہ اپنی سیوا وچ ترتیب تے مطابق کھلو کھلونے سن ۔³³ایہہ اوہ نیں جیہڑے اپنے پتراں نال کھلوندے سن ۔ قہاتیاں دی اولاد وچوں ۔ مغنی ہیمان بن یوئیل بن سموئیل۔ ³⁴۔ بن القانہ بن یرو حام ۔بن الی ایل بن توح ۔ ³⁵۔ بن صوف بن القانہ بن محتب بن عماسائی ۔³⁶۔ بن القانہ بن یوئیل بن عزریاہبن صفن یاہ۔ ³⁷۔ بن تحت بن اسیر بن ابی آساف بن قورح ۔ ³⁸۔ بن یصہار بن قہات بن لادی بن اسرائیل ۔³⁹۔ تے اوہدا بھرا آساف جیہڑا اوہدے سجے پاسے کھلوندا سی ۔ آساف بن بارک یاہ بن شمعا۔ ⁴⁰۔ بن میکائیل بن بعسے یاہ بن ملکی یاہ ۔ ⁴¹۔ بن اتنائی بن زارح بن عدایا۔ ⁴²۔ بن ایتان بن زمہ بن شمعی۔ ⁴³۔ بن یحت بن جیر شوم بن لادی ۔⁴⁴۔تے اوہدا بھرا بن مراری وچوں اوہدے کھبے ہتھ ۔ ایتان بن قیشی بن عبدی بن ملوک ۔ ⁴⁵۔ بن حشب یاہ بن آمص یاہ بن حلقی یاہ۔ ⁴⁶۔ بن امصی بن بانی بن شامر۔ ⁴⁷۔ بنی محلی بن موشی بن مراری بن لادی ۔⁴⁸۔ تے اوہناں دے بھرا لادی خدا دے گھر دے ٹکانے سیوا لئی رکھے گئے سن۔⁴⁹۔پر ہارون تے اوہدے پتر سوختنی قربانی دے مذبح تے بخور دی قربان گاہ تے اوہ قدس الاقداس دے ہر طرح دے کماں لئی تے بنی اسرائیل لئی کفارہ دین لئی قربابی چڑھاندے سن ۔ اوہدے مطابق جہدا خدا دے بندے موسیٰ نے حکم دتا سی۔⁵⁰۔ تے ایہہ بنی ہارون نیں ۔ اوہدا پتر الی آزار۔ اوہدا پتر فیخاس ۔ اُس دا پتر فیخاس اوہدا ابی شوع ۔ ⁵¹۔ اوہدا پتر بقی ۔ اوہدا پتر غزی ۔ اوہدا پتر زراخیاہؔ ۔ ⁵²۔ اوہدا پتر مرایوت۔ اوہدا پتر امر یاہ۔ اوہدا پتر احی طوب ۔ ⁵³۔ اوہدا پتر صادوق۔اوہدا پتر احی ماعص۔⁵⁴۔ تے اوہناں تے گھر تے پنڈ اوہناں دیاں حداں مطابق ۔ بنی ہارون وچ وچ قہاتی خاندان لئی قرعے نال ایہہ ہوئے۔ ⁵⁵۔ اوہناں نے یہودہ دے دیس جبرون تے اوہدا آل دوالا اوہناں نوں دتا ۔ ⁵⁶۔ پر شہر دی زویں تے پنڈ اوہناں نے کالب بن یفنے نوں دتے سن۔⁵⁷۔ ایس لئی اوہناں نے بنی ہارون نوں پناہ دا شہر جبرون دتا ۔ تے لبنہ تے اوہدا آل دوالا تے یثر تے اشتموع تے اوہدا آل دوالا۔ ⁵⁸۔ تے حیلین تے اوہدا آل دوالا تےدبیر تے اوہدا آل دوالا۔⁵⁹۔ تے آشان تے اوہدا آل دوالا ۔ تے یتا تے اوہدا آل دوالا۔ ⁶⁰۔تے بنیامین دے قبیلے وچوں جبعون تے اوہدا آل دوالاتے جابع تے اوہدا آل دوالا۔ تے عناتوت تے اوہدا آل دوالا۔ اوہناں دے سارے شہر اوہناں دے خانداناں دے مطابق تیرہ شہر سن ۔⁶¹۔ تے باقی بنی کہات نوں افرائیم تے دان تے منسے دے ادھے قبیلت وچوں دس شہر قرعہ پا کے دتے گئے ۔ ⁶²۔ تے بنی جیر شوم نوں اوہناں دے خانداناں دے مطابق یساکر دے قبیلے تے آشیر دے قبیلے تے نفتالی دے قبیلے تے منسےتوں باشان وچ تیرہ شہر دتے گئے ۔⁶³۔ تے بنی مراری نوں اوہناں خانداناں دے مطابق روبین دے قبیلے تے جاد دے قبیلے تے زبلون دے قبیلے توں بارہ شہر قرعے نال دتے گئے ۔ ⁶⁴۔ سو بنی اسرائیل نے لادیاں نوں ایہہ شہر تے اوہدا دوالا دتا ۔ ⁶⁵۔ تے بنی یہودہ دے قبیلے وچوں ۔ تے بنی شمعون دے قبیلے وچوں ۔ تے بنی بنیا مین دے قبیلے وچوں دسے گئے شہر قرعہ پا کے دتے گئے۔⁶⁶۔ تے بنی قہات دے بعضے ٹبراں نوں قرعہ پا کے افرائیم دے قبیلے وچ شہر دتے گئے۔ ⁶⁷۔اوہناں نے اوناں نوں پناہ دا شہر شکم تے اوہدا آل دوالا افرائیم دے پہاڑ وچ ۔ تے جاز تے اوہدا آل دوالا۔ ⁶⁸۔ تے یقمعام تے اوہدا آلا دوالا۔ تے بیت حورون تے اوہدا آل دوالا۔ ⁶⁹۔ تے ایالون تے اوہدا آل دوالا تے جت رمون تے اوہدا آل دوالا۔⁷⁰۔ تے منسے دے ادھے قبیلے وچوں تعنک تے اوہدا آلا دوالا۔ تے یبلعام تے اوہدا آلا دوالا۔ بنی قہات دے بچے ہوئے خاندان نوں دتے گئے ۔⁷¹۔ تے بنی جیرشوم دے خاندان نوں منسے دے ادھے قبیلے توں باشان وچ جولان تے اوہدا آل دوالا تے عشاروت تے اوہدا آلا دوالا دتے گئے۔ ⁷²۔ یساکر دے قبیلے توں قادش تے اوہدا آل دوالا۔ تے دبرت تے اوہدا آلا دوالا۔ ⁷³۔ تے راموت تے اوہدا آل دوالا۔ تے عین جنیم تے اوہدا آل دوالا۔⁷⁴۔ تے آشیر دے قبیلے توں ماشال تے اوہدا آل دوالا۔ تے عبدون تے اوہدا آل دوالا۔ ⁷⁵۔ تے حوقوق تے اوہدا آل دوالا ۔ تے رجوب تے اوہدا آل دوالا۔ ⁷⁶۔ تے نفتالی دے قبیلے توں جلیل وچ قادش تے اوہدا آل دوالا۔ تے رحمون تے اوہدا آل دوالا۔ تے قریتائم تے اوہدا آل دوالا۔⁷⁷۔ تے باقی منی مراری نوں زبلون دے قبیلے توں ۔یقنعام تے اوہدا آل دوالا۔ تے تابور تے اوہدا آل دوالا۔ ⁷⁸۔ تے اردن دے پاریریحو دے سامنے اردن دے چڑہدے ول روبین دے قبیلے توں اجاڑ وچ باصر تے اوہدے آل دوالے تے یہصہ تے اوہدا آل دوالا۔ ⁷⁹۔ تے قدیموت تے اوہدا آل دوالا۔ تے مے فعت تے اوہدا آل دوالا۔⁸⁰۔ تے جاد دے قبیلے توں جلعاد وچ راموت تے اوہدا آل دوالا۔ تے محنائم تے اوہدا آل دوالا۔ ⁸¹۔ تے حشبون تے اوہدا آل دوالا۔تے یعزیر تے اوہدا آل دوالا ۔

7¹-بنی یساؔکر ۔تولاعؔ تے فوہؔ تے یاشوبؔ تے شمرون ؔ۔چار۔ ²-بنی تولاعؔ۔عُزّیؔ تے رفایاہؔ تے یری ایلؔ تے یحمائیؔ تے یشامؔتے سیموئیل تے جیہڑے اپنے جدی گھرانیان دے سرپنچ سَن۔تے تولاع دی پیڑھیاں دلیر بہادر سُورمے سن۔اوہناں دی گنِتری داؤد دے دیہاڑیاں وچ بائی ہزار چھ سو سی۔ ³-عُزیٰ دا پُتر یزرحیاہؔ تے بنی یزرح یاہ۔میکائیل تے عبید یاہ تے یوئیل تے یِشی یاہ۔کُل پنج سرپنچ ۔⁴-تے اوہناں دے خاندان تے جدی گھرانیاںوچوں جنگی گروہ دے لشکر چھتی ہزار سَن۔کیوں جو اوہناں دِیاں ووہٹیاں تے بال بوہتے سَن۔ ⁵-تے یساؔ کر دے سبھے خاندا ناں وچوں اوہناں دے بھرا بہادر دلیر مرد سَن۔نسب نامے وچ کُل ستّاسی ہزار لِکھے سَن۔⁶-بنی بنیامین بالع تے باکِر تے یدیع ایلؔ تَرے ۔ ⁷-تے بنی بالعؔ۔اصبون تے عُزی تے عزی ایلؔ تے یریموت تے عِیری ۔پنج ۔جدی گھرانیاں دے سرپنچ ۔بہادر دلیر بندے ۔جنہاں دے بائی ہزار چونتی نسب نامے وچ لکھے سَن۔⁸-تے بنی باکرؔ ۔زمیرہؔ تے یوآش ؔتے الی عزرؔ تے الی یو عینیؔ تے عمریؔ تے یریموتؔ تے ابی یاہؔ تےعناتوتؔ تے علامِتؔ۔ایہہ سبھے باکر دے پُتر سن۔ ⁹-تے اپنے خدانداناں دے حساب نال نسب نامے وچ ویہہ ہزار دو سو بہادُر دلیر سُورمے اپنے جدیؔ گھرانیاں دے سرپنچ سَن۔ ¹⁰-تے یدیع ایلؔ دا پُتر بِلہان ؔ تے بنی بِلہان ؔ ۔یعیش تے بنیامین ؔ تے اہوُد تے کِنعناؔ تے زیتان ؔتے ترشیشؔ تے احی شاحرؔ۔¹¹-ایہہ سبھے بنی یدیع ایلؔ جدی گھرانیاں دے سرپنچ ۔بہادر دلیر سُرمے سَن۔جیہڑے ستاراں ہزار دو سو بندے سَن تے جنگی لشکر وچوں نِکلدے سَن۔ ¹²-شفیم ؔ تے حُفیمؔ عیر دے پُتر سَن۔حشیم ؔ احیر دا پُتر سی۔¹³-بنی نفتالی ؔ۔یحصی ایل ؔتے جُونیؔ تے یاصر ؔتے شلوم ؔ۔ایہہ بِلہاؔ دے پُتر سَن۔¹⁴-بنی منسےؔاسری ایلؔ اوہدی ووہٹی وچں تے اوہدی ارامی رکھیل وچں ماکیر جیہڑا جلعادؔ دا پیو سی۔ ¹⁵-تے ماکیر ؔنے حضیمؔ تے شفیمؔ دی بھین نُوں ویاہ لیا۔جہدا ناں معکاؔسی ۔تے دُوجی دا ناں صِلفحادؔ سی۔تے صِلفحادؔدیاں دو دِھیاں سَن۔ ¹⁶-تے ماکیرؔدی ووہٹی معکاؔ وچوں اِک پُتر جمیا ،جہدا ناں فارِش رکھیا گیا۔تے اوہدے بھرا دا ناں شارشؔ سی۔تے اوہدے پُتر اولامؔ تے راقِم سَن۔¹⁷-اولام دا پُتر بِدانؔ سی۔ایہہ بنی جلعاد ؔ منسےؔ دے پُتر ماکیر ؔدے پُتر سَن۔ ¹⁸-تے اوہدی بھین مولاکِت ؔ وچوں اشِہود ؔ تے ابی عزرؔ تے محلا ؔ جمے۔ ¹⁹-تے شمیداعؔ دے پُتر احیان تے شَکم تے لقحی ؔ تے انیفامؔ سَن۔²⁰-بنی افرائیمؔ شوتالحؔ۔یاردؔ۔اوہدا پُتر ۔تحت اوہد اپُتر ۔العادہؔ اوہدا پُتر ۔تحت اوہدا پُتر ۔ ²¹-زاباد ؔاوہدا پُتر ۔شوتالح اوہدا پُتر۔تے عازر تے اِلعاد۔تے جت دے لوکاں نے جیہڑے اوس دیس وچ جمے سَن۔، اوہناں نؤں قتل کیتا ۔کیوں جو اوہناں دے ڈنگر لیجان جوگی آئے سَن۔ ²²-تاں اوہناں دا پیو افرائیم بہتیرے دیہاڑیاں تیکر ورلاپ کر دا رہیا ۔تے اوہدے بھرا اوہنوں تسلی دین آئے۔²³-فیر اوہنے اپنی ووہٹی نال اوہلا کیتا سی۔تاں اوہ ماںبنی ۔تے اوہدے وچوں اِک پُتر جمیا ،جہدا ناں بریعاؔ رکھیا گیا ۔کیوں جو اوہدے گھر وچ مُصیبت آپئی سی۔ ²⁴-اوہدی شیار ہ سی۔جِنے لہان تے چڑھان بیت حورون ؔ تے اوزینؔ شیارہؔ نوں بنایا۔²⁵-تے رافع ؔاوہدا پُتر سی۔تے اوہدے پُتر راشف ؔ تے تالحؔ سَن۔تے تحناوہدا پُتر سی۔ ²⁶-تے لعدان اوہدا پُتر تے عمی ہود ؔ اوہدا پُتر ۔تے الی شافعؔ اوہدا پُتر ۔ ²⁷-تے نون اوہدا پُتر ۔تے یوشع ؔ اوہدا پُتر ۔²⁸- تے اوہناں دِیا مِلکیتاں تے مسکن ایہہ سَن۔بیت ایل ؔ تے اوہدے پنڈ گراں ۔تے چڑھدے پاسے نفران تے لہندے پاسے جازر تے اوہدے پنڈگراں ۔تے شکم تے اوہدے پنڈ گراں ،عزہ تے اوہدے پنڈگراں ۔ ²⁹-تے بنی منسےؔ دے ہتھ وچ بیت شان تے اوہدے پنڈگراں وی سَن۔ تے تفناک ؔ تے اوہدے پنڈگراں تے مجدو تے اوہدے پنڈگراں تے دَور تے اوہدے پنڈگراں ۔ایہہ بنی یوسف اسرائل دے پُتر دے مسکن سَن۔دور تے اوہدے پنڈگراں ۔ایہہ بنی یوسف اسرئیل دے پُتر دے مسکن سَن۔³⁰-بنی آشر ؔ ۔یمنا تے یشواؔ تے یشویؔ تے یریعاؔ ۔تے اوہناں دی بھین سارحؔ۔ ³¹-تے بنی بریعاؔ۔حابر تے ملکی ایل ؔ جیہڑا برزائت ؔ دا پیو سی۔ ³²-تے حابر وچوں یفلیط ؔ تے شومیر ؔ تے حوتام ؔ تے اوہناںدی بھین شُوعاؔ جمے۔³³-تے بنی یفلیطؔ ۔فاسک تے بمہال تے عشواتؔ ۔ایہہ بنی یفلیطؔ سَن۔ ³⁴-تے بنی شومیرؔ ۔احیؔ تے رُہجا تے یُحبا ؔ تے ارامؔ۔ ³⁵-تے اوہدے بھرا ہالم دے پُتر ۔صوفحؔ تے یمنصا تے شالِش ؔتے عامال ؔ۔³⁶-تے بنی صوفح ؔ۔سُوح ؔ تے حرنافِر تے شاعال ؔ تے بیری ؔتے یمرہ ۔ ³⁷-تے باصر ؔ تے ہود ؔتے شِماؔ تے شِلشاؔ تے یترانؔ تے بیرا۔ ³⁸-تے بنی تاتیِرؔ۔یفنےؔتے حِنسفاؔ تے اراؔ۔³⁹-تے بنی عُلاؔ۔آرتؔ تے حنی ایل ؔ تے رِصیا ؔ۔ ⁴⁰- ایہہ سبھے بنی آشیر اپنے جدی گھرانیاں دے سرپنچ مِتھے ہوئے بہادر سورمے ۔سردار سَن۔تے جنگی لشکر وچ اوہناں جواناں دی گِنتری،جیہڑے نسب نامے وچ دعرج سَن،چھبی ہزار سی۔

8¹-بنیا مین جو گی اوہدا اگیترا بالع جمیا ۔دوُجا اشبیل ۔تیجا اَحَرح ²-چوتھا نوحا تے پنجواں رافا۔ ³- تے بنی اسرائیل بالع ۔ادّار تے جیرا ۔اہود دا پیو۔ ⁴-تے ابی شوع تے نعمان تے احوح۔ ⁵-تے جیرا تے شِفوفان تے حورام۔⁶-ایہہ بنی اہود جدی گھرا نیاں دے سردار نیں ،جیہڑے جابع دے رہن والے سن ۔اوہ غلام بن کے مناحت وچ لیجائے گئے سن۔ ⁷-نعمان تے احی یا تے جیرا غلام بنا کے مناحت وچ لیجائے گئے سن۔⁸-تے سحرائم جوگی موآب دِیاں پیلیا ں وچ پُتر جمے ۔مگروں ایس دے پئی اوہنے آپنیاں ووہٹیاں حوشیم تے بعراہ نوں گھلا دِتاسی۔ ⁹-اوہدی ووہٹی حودش وچوں ایہہ جمے ۔یوآب تے سِیبا تے میشا تے ملکام ۔ ¹⁰- تے یعوص تے شکیاہ تے مرما ۔ایہہ اوہدے پُتر تےجدی گھرانیاں دے سرپنچ سن۔ ¹¹-تے حوشیم وچوں ابی طوبتے اِلفاعل جمے۔¹²-تے بنی اِلفاعل ۔عابر تے مِشعام تے شاید ۔تے اوہنے اونو تے لود تے اوہدے پنڈگراں وسائے۔ ¹³-تے بریعا تے شامع ایالون دے واسیاں دے جدی گھرانیاں دے سرپنچ سن۔اوہناں نے جت دے واسیاں نوں نَسا دِتا ۔¹⁴-تے احیو تے شاشاق تے یریموت سن۔ ¹⁵-تے زبدیاہ تے عَردا تے عادر۔ ¹⁶-تے میکائیل تے یِشفا تے یوجا۔بریعا دے پُتر سن۔ ¹⁷-تے زِبدیاہ تے مِشلام تے حزمیّ تے حابر۔ ¹⁸-تے یشمرائی تے یزلی آہ تے یوآب اِلفاعل دے پُتر سن۔¹⁹-تے یاقیم تے زِکری تے زبدی۔ ²⁰- تے اِلی عینائی تے صِلتائی تے الی ایل۔ ²¹- تے عدایاہ تے برایاہ تے شمرات شمع دے پُتر سن۔²²- تے یشغان تے عابر تے الی ایل۔ ²³-تے عبدون تے زِکری تے حانان۔ ²⁴-حننن یاہ تے عیلا م تےعنتوت یاہ ۔ ²⁵-تے یقدی یاہ تے فنویل ،شاشاق دے پُتر سن۔²⁶-تے شِمرائی تے شجریاہ تے عتل یاہ۔ ²⁷-تے یعرش یاہ تے الی یاہ اے زِکر ی۔یروحام دے پُتر سن۔ ²⁸-ایہہ جد ی گھرانیاں سرپنچ تے اپنیاں پڑھیاں دے سرپنچ سن،جیہڑے یروشلیم وچ رہندے سن۔²⁹- تے جبعون وچ دا پیو یعنی ایل رہندا سی۔اوہدی ووہٹی دا ناں معکاسی۔ ³⁰- تے اوہدا اگیتر ا پُتر عبرون سی۔فیر مور تے قیش تے بھل تے فیر تے ناداب ۔ ³¹- تے جدور تے احیو اتے زاکِر تے مِقلوت ۔³²-تے مِقلوت وچوں شاہ جمیا ۔تے اوہ وی اپنے بھرانواں نال یروشیلم وچ اپنے بھرانواں دے نیڑے رہندے سن۔ ³³-نیر وچوں قیش جمیا۔تے قیش وچوں ساؤل جمیا ۔تے ساؤل وِچوں یوناتان تے ملکی شوع تے ابی ناداب تے اشعبل جمے۔ ³⁴-تے یوناتان دا پُتر مریب بعل ۔تے مرِیب بعل وچوں مِیکا جمیا۔³⁵-تے بنی میکا ۔فیتون تے مالک تے تحریع تے آحاز ۔ ³⁶-تےآحاز وچؤں یوعدہ جمیا۔تے یوعدہ وچوں علامت تے عزماوِت تے زِمری جمے ۔تے زِمری وِچوں موصا۔جمیا۔ ³⁷-تے موصہا وچوں بِنعا جمای۔اوہدا پُتر رافا ۔اوہدا پُتر الی عاسا ۔اوہدا پُتر آسیل ۔³⁸-تے آسیل دے چھے پُتر سن۔اوہناںدے ناں ایہہ نیں ۔عزریقام تےتے بوکرو تے اسماعیل تے شِعریاہ تے عوبدیاہ تے حانان۔ایہہ سبھے بنی آصیل سن۔ ³⁹-تے اوہدے بھرا عاشِق دے پُتر سن۔اولام اگیترا ۔دُوجا یعوش۔تیجا الی فالِط۔ ⁴⁰-تے بنی اولام بہادر دلیر سُورمے ۔تیر چلاؤن والے سن۔اوہناں دے بتھیرے پُتر تے پَوترے سن۔جیہڑے سبھے اِک سَو پنجاہ سن۔

9¹-سو سارا اسرائیل شِجریاں دے حساب نال اسرائیل دے بادشاہواں دی کتاب وچ لکھیاں نیں گِنیا گیا۔تے یہوداہ اپنے پاپاں دے سبب قید ہو کے بابل وَل گیا۔ ²-تے اوہ جیہڑے پہلاں اپنی ملکیت تے اپنے شہراں وچ وسے اوہ۔اسرائیل تے کاہن تے لاوی تے نتنیم سَن۔ ³-تے یروشیلم وچ بنی یہوداہ وچں تے بنی بنیمین وچوں تے بنی افرائم ؔ تے منسیؔ وچوں اے لوگ رہن لگے یعنی۔⁴-عُوتیؔ بن عمیہود بن عُمری ؔ بن اِریؔ بن بانیؔ جیہڑا فارص بن ہوداہ دی اولاد وچؤں سی۔ ⁵-تے سلانیاں وچوں عسایاہؔ جیہڑا پلیٹھی داسی۔تے اوہدے پُتر ۔ ⁶-بنی زارح وچوں یعوایلؔ تے اوہدے چھ سو نَبے بھرا۔⁷-بنی بنیمین وچں سلوّؔ بِن مسلّام ؔ بِن ہُودیاہ بِن ہیسُواہؔ ⁸-تے ابنیاہ دبِن یروحام تے ایلا بِن عُزّی بِن مِکرمی تے مُسلام بِن سفطیاہ بِن رعوایل بن انبیاہ۔ ⁹-تے اوہناں دے بھرا جیہڑے اپنے شجریاں دے حساب نال نو سو چھپنجا سَن۔اے سارے بندے اپنے اپنے ٹبراں دے حساب نال جدی ٹبراں دے سردار سَن۔¹⁰-تے کاہناںوچوں یدعیاہ تے یہویریب تے یکین ؔ۔ ¹¹-تے عزریاہؔ بِن خلقیاہؔ بِن مُسلامؔ بِن صدوقؔ بِن مرایوتؔ بِن اخیطوبؔ جیہڑا خُدا دے گھر دا بندو بستی سی۔¹²-تے عدایاہ ؔ بِن یروحام ؔبِن مشحوُر ؔ بِن ملکیاہ ؔ تے مصسی ؔ بِن عدیئیل ؔ بِن یحریراہ بِن مُسلام بِن مسلمیت بِن اِمیّرؔ۔ ¹³-تے اوہناں دے بھرا اپنے جدی ٹبراں دے امیر اِک ہزار ست سو سٹھ سَن۔جیہڑے خُدا دے گھر دے کم لئی خدمت واسطے بڑے قابِل بندے سَن۔¹⁴-تے لاویاں وچوں ایہہ سَن۔سمعیاہؔ بِن حسوب بِن عزریقام بِن حبیاہ۔بنی مراری وچوں ۔ ¹⁵-تے بقتصرؔ تے حرشؔ تے جلالؔ تے متنیاہؔ بِن میکا بِن زِکرہ بِن آصف ؔ ۔ ¹⁶-تے عبدیاہ ؔ بِن سمعیاہ بِن جلالؔ بِن یدوتوں تے برکیاہ بِن آسا بِن القانہ جیہڑے نطوفاتیاں دے پندوچ وس گئے سَن۔¹⁷-رکھوالی کرن والیاں وچوں سلومؔ تے عقوبؔ تے طلمُونؔ تےاخیمانؔ تے اوہناں دے بھرا ۔سلوم سردار سی۔ ¹⁸-او اَجے تیک شاہی پھاٹک دے چڑھدے وَل رہئے ۔بنی لاوی دی چھاؤنی دے رکھوالے ایہہ ای سَن۔ ¹⁹-تے سلومؔ بِن قورے ؔبِنابی آسف ؔ بِن قورح تے اوہدے جدی ٹبر دے بھرا یعنی قورحی خدمت دے کم کرن تے مقرر سَن ۔تے تنبو دے پھاٹکاں دے رکھوالے سَن۔²⁰- تے فجحآس بِن الیضر ر ایس تَوں پہلاں اوہدا سردار سی تے خُداوند اوہدے نال سی ۔ ²¹- زکریاہ ؔ بِن مسلمیاہ ؔ جمع ہون والےتنبو دے بوہے دا رکھوالا سی۔²²-اے ساریاں پھاٹکاں دے رکھوالے ہون لئی چُگے گئے دو سو باراں سَن اوہ اپنے پند وچ شجرے دے حساب نال گنے گئے۔داؤد تے سیموائیل غیب بین نے اوہناں نوں اوہناںدی خدمت تے قائم کیِتا۔ ²³-تے اوتے اوہناں دے پُتراں خُداوند دے گھر دے بوہیاں تے تنبو دے بوہے تے خِدمت لئی سَن۔ ²⁴-تے چَواں پاسیوں چڑھدا تے لہندا تے دکھن تے پہاڑ وچ رکھوالے سَن۔²⁵-تے اوہناں دے بھرا اپنے پنڈ وچ رہندت سَن۔تے سَت سَت دیہاڑے لئی واری واری آؤندے رہندے سَن۔ ²⁶-چارے لاوی رکھوالیاں دے امیر سَن۔تے حُجریاں تے خُدا دے گھر دیاں خزانیاں تے مُقرر سَن۔ ²⁷-تے اوہ خُدا دے گھر دے آلے دوالے رہندے سَن۔کیوں جو اوہدی دیکھ بھال سویرے اوہنوں کھولنا اوہناں دی زمہ داری سی۔²⁸-تے اوہناںوچوں کجھ بھانڈیاں دی خدمت تے مقرر سَن۔کیوں جو اوہناں نوں گِن کے اندر لیا ؤندے تے گِن کے باہر لیاؤندے سن۔ ²⁹-اوہناں وچوں کجھ بھانڈیاں تے ہیکل دے سامان تے میدہ تے مے تے تیل تے لُبنان تے مصالحیاں تے مقرر سَن۔³⁰-تے کاہناں دا پُترا ں وچوں کجھ خوشبودار مصالح دا تیل تیار کر دے سَن۔ ³¹-تے لاویاں وچوں اِک یعنی مَتتییاہؔ جیہڑا شلومؔ قورحی دا پلیٹھی دا سی۔شیواں دے پکائے جان دے کم تے مقرر کیتے سی۔ ³²-تے اوہناں دے بھرا واں لئی قہاتؔ وچون کجھ نذردیاں روٹیاں تے مُقرر سَن۔ تے ہر سَت دے دیہاڑے اوہناں نوں تیار کرن۔³³-تے اوہ گاؤن والے سَنجیہڑے لاویاں دے جدی ٹبراں دے سردار سَن۔تے حُجریاں وچ رہندے تے دوجی خدمت اوہناں کو ل نئیں سی۔کیوں جو اوہ دِن رات اپنے کم وچ لگے رہندے سَن۔ ³⁴-ایہہ لاویاں دے جدی ٹبران دے سردارسَن۔اوہ اپنی پیڑھیاں دے حساب نال سردار سَن۔تے یروشلیم وچ رہدنے سَن۔³⁵-تے جبعونؔ وچ جبعونؔ دا پیو۔لحی ایل ؔ رہندا سی ۔اوہدی زنانی دا ناں مَصکہ ؔ سی۔ ³⁶-اوہدا پلیٹھی دا پُتر عبدونؔ سی۔فیر صورؔ تے قیسؔ تے بعل ؔ تے نیرؔ تے نادابؔ ۔ ³⁷-تے جِدورؔ تے اَخیور ؔ تے زکریاہؔ تے مقلوتؔ۔³⁸-تے مقلوتؔ توں سمعامؔ جمیا ۔تے اپنے بھراواں دے نیڑے یروشلیم وچ اپنے بھراواںدے نالرہندے سَن۔ ³⁹- تے نیرؔ تَوں قیسؔ جمیا ۔تے قیسؔ تَں ساؤلؔ جمیا۔تے ساؤلؔ تَوں یونتینؔ تے مَلکیشوعؔ تے ابیندابؔ تے اِشبعل ؔ جمے۔ ⁴⁰- تے یونتنؔ دا پُتر میبعل ؔ سی ۔تے میبعل ؔ تَوں میکاؔ جمیا۔⁴¹-تے میکا تے فیتُونؔ ت مالکؔ تے تحریعؔ تےآخز ۔ ⁴²-تے آخز ؔ تَوں یعرہؔ جمیا تے یعرہؔ تَوں علمتؔ ت عزماوتؔ تے زِمریؔ جمے تے زِمری تَوں موضا ؔ جمیا۔ ⁴³-تے موضاؔ تَون بِنحہ ؔ جمیا۔تے اوہدا پُتر رفایاہ ۔تے اوہدا پُتر الیعسہؔ تے اوہدا پُتر آصیلؔ۔ ⁴⁴-تے آصیلؔ دے چھ پُتر سَن۔تے ایہہ اوہناں دے ناں نے۔عَزریقّامؔ۔بوکرؤؔ تے اسمعیلؔ تے سفریاہؔ تے عبدیاہؔ تے حنانؔ۔ایہہ بنی اصیل سَن۔

10¹-تے فلِستیاں ؔنے اسرائیل نال جنگ کیتی ۔تے اسرائیلؔ دے بندے فلِستیاں دے اَگے نسے۔جلبوعؔ دے پہاڑ وچ قتل ہو کے ڈِگے۔ ²-تے فلِستیاں ؔنے ساؤل دے پُتراں یوناتان تے ابی ناداب تے مُلکی شوع نوں قتل کیتا۔ ³-تے لڑائی دا وادھا ساؤل تے آن ڈِگا۔ تاں تیر چلاؤن والیاں نے اوہنوں جا پھڑیا ۔تے تیراں نال اوہنوں پھٹڑ کر دِتا۔⁴-تد ساؤل نے اپنے جنگی جون نوں آکھیا پئی اپنی تلوار کِھچ تے مینوںونھ چھڈ ۔تاں جو ایہہ نا ہووے پئی ایہہ نا مختون آؤن تے مینوں قتل کرن ۔تے مینوں میہنا مار کے چھڈ کرن ۔پر او سجنگی جوان نے ناں کر دِتی ۔کیوں جو اوہ ڈاہڈا ڈر گیا سی۔تد ساؤل نے اپنی تلوار پھڑی تے اوہدے آُتے ڈِگ پیا ۔⁵-جد اوہدے جنگی جوان نے ویکھیا پئی ساؤل مر گیا ،تاں اوہ وی اپنی تلوار تے ڈِگ پیا تے اوہدے نال ای مر گیا۔ ⁶-اینج ساؤل تے اوہدے تَرے پُتر اپنےسبھے گھرانے سنہے مر گئے۔⁷-تے اسرائیلؔ دے سبھے بندیاں تے جیہڑے وادی وچ سن،ویکھیاپئی اوہ نس گئے ،تے پئی ساؤل تے اوہدے پُتر مر گئے تاں اوہناں نے اپنے شہراں نوں خالی کیتا تے نس وگے۔تد فلِستی آئے تے اوہناں وچ وس گئے ۔ ⁸-تے دوجے دیہاڑ ے فلؐستیؔ موئیاں نُوں لُٹن آئے ۔تاں اوہناں نے ساؤل تے پُتراں نوں جلبوع ؔ دے دیہاڑے تے پئے ویکھیا۔⁹-تاں اوہناں نے اوہنوں لُٹیاتے اوہدا سِر وڈ کے اوہدے ہتھیار پھڑ لئے تے اوہناں نوں فلِستیاں ؔ دے دیس وچ گھلا دِتا ۔تاں جو ہر اِک پاسے اوہناں دے بُتاں دے منداراں وچ تے لوکاں وچ خوشی دی خبر دِتی جاوے ۔ ¹⁰- تے اوہنان نے اوہدے ہتھیاران نوں اپنے معبوداں دے مندر وچ چھڑھایا تے اوہدا سِر دجونؔدے مندر وِچ لمکا دِتا¹¹-جدؔیا بلیشؔ جلعاد دے رہن والیاں نے اوہ سبھ کجھ سُنیا جیہڑا فلِستیاں نے ساؤل نال کیتا ۔ ¹²-تاں سبھے بہادر بندے اُٹھ کھلوتے تے ساؤل دی لاش تے اوہدے پُتراں دی لاشاں چُکیاں تے اوہناں نوں یا بیش وچ لیائے۔تے اوہناں دِیاں ہڈیان نوں بلوط ؔدے تھلے یا بیش وچ دبیا ۔تے سَت دیہاڑے روزہ رکھیا۔¹³-تے ساؤل اپنے گناہ دے پاروں مر گیا ،جیہڑا اوہنے خداوند دے برخلاف تے خداوند دے کلام دے برخلاف کیتا سی جنہوں اوہنے ناں منیا ۔تے ایس لئی وی پئی اوہنے اِک جادو گیرنی نُون لبھیا۔ ¹⁴-تے خداوندکولوں مدد نا لئی ۔تاں اپنے اوہنوں جانوں ماریا ۔تے شاہی یسیؔ دے پُتر دے ہتھ حوالے کیتی۔

11¹۔تے اسرائیل ؔ نے حبرون ؔ چہ داؤُؔد دے کول کٹھیاں ہو کےآکھیا ۔ ویکھ ! میں تیرا گوشت تے تیری ہڈی آں ۔ ²۔ کل دے دیہاڑے تے اوہدوں جیدوں ساؤل ؔ بادشاہ سی ۔ تے تُوں ای اسرائیلؔ نوں بنّے کھڑدا تے اندر لیاؤندا سی ۔ تے خداوند تیرے خدا ے تینوں فرمایا ۔ پئی تُوں سدی قوم اسرائیلؔ نُوں چاریں گا ۔ تے تُوں ساڈی قوم اسرائیلؔ دا حاکم ہوویں گا ۔ ³۔ تے اسرائیل ؔ سبھے وڈے وڈیرے بادشاہ دے کول حبرون ؔ چہ آئے تے داؤُدؔ نے حبرونؔ چہ خداوند دے نال عہد کیتا ۔ تے اوہناں نے داؤُدؔ مسّح کرکے اسرائیلؔ دا بادشاہ بنایا ۔ تے خُداوند دے قول دے مطابق جیہڑا اوہنے سیموئیل ؔ دی زبانی فرمایا سی ۔⁴۔ تے داؤُدؔ نے اوہدے سبھے ساتھی یروشلیم ؔ نوں گئے ۔ جیدھا ناں یبوسیؔ سی ۔ جِتھوں دے یبوسیؔ اوس دیس دے رہن والے سَن ۔ ⁵۔ تے یبوسی ؔ دے رہن والیاں نے داؤُد ؔ آکھیا پئی تُوں ایتھے وڑھ نئیں سکدا ۔ تدھ داؤُدؔ نے صیونؔ دا قلعہ کھولیا تے اوہو ای داؤُد ؔ دا شہر اے ۔ ⁶۔ تے داؤُدؔ نے آکھیا ! جیہڑا وی یبوسیاں ؔ نوں قتل کرے گا اوہو سردار حاکم ہووے گا ۔ تدھ پہلاں مروکہ ؔ دےپُتر یوآبؔ نے چڑھائی کیتی تے سردار ہوئیا ۔⁷۔ تے داؤُدؔ قلعے چہ رہن لگ پیا ۔ تے ایس پاروں اوہدا ناں داؤُدؔ دا شہر پے گیا۔ ⁸۔ تے اوہنے شہر دے دوالے شہر بنایا ۔ ملوؔ توں لے کے جیہڑا دوالے آ۔ تے یوآبؔ نے باقی شہر دی مرمت کیتی ۔ ⁹۔ تے داؤُدؔ دی وڈیائی وودھی گئی ۔ تے فوجاں دا ربّ اوہدے نال سی ۔¹⁰۔ تے شہہ زور سردار داؤُؔد وَل سَن ۔ ایہہ نے ،جیہناں نے بادشاہی دے پاروں تمام اسرائیل ؔ تے نال اوہدا ہَتھ ونڈایا ۔ تان جو اوہنوں بادشاہ بنان ۔ اوس کلام دے مطابق جیہڑا خُداوند نے اسرائیلؔ دے حق چہ فرمایا سی ۔ ¹¹۔ تے داؤُؔد دے شہہ زوراں دا ویر وا ایہہ اے ۔ حَکمُونی ؔ دے پُتر یسبعام ؔ تِن سپہ سالاراں چوں پہلا ۔ اوہنے تِن سو تے نیزہ چلایا تے اِک ای حملے چہ اوہناں نوں قتل کیتا ۔¹²۔ اوہدے مگروں دو دو احوحی ؔ دا پُتر الیعزر ؔ جیہڑا تِن شہہ زوران وچوں اِک سی ۔ ¹³۔ اوہو داؤُؔد دے نال فِس دمیم ؔ چہ سی ۔ جیہدوں اوتھے فلستی ؔلڑائی لئی کٹھے ہوئے سَن۔ تے اوتھے اِک پَیلی دے ٹوٹے چہ جیہڑا جَو دا مال بھریا سی ۔ تے لوک فلستیاں دے اَگے لگ کے بھجے سَن ۔ ¹⁴۔ تے اوہ پَیلی چہ کھلوتا تے اوہدی راکھی کیتی ۔ تے فلستیان نُوں ماریا تے خُداوند نے اوہنون بڑی قیِمت بخشی ۔¹⁵۔ تے تریاں چوں تِن وڈے رُتبے والے چٹان دے وَلّ دے کول عدامؔ دی لِتھائی چہ گئے ۔ تے فلستیاں ؔ دے اِک ٹولے نے رفائیم ؔ دی وادی چہ ڈیرہ لایا ہویا سی ۔ ¹⁶۔ تے داوُدؔ اوس ویلے قِلعے چہ سی ۔ تے فلستیاں دی چوکی بیت لحم ؔ چہ سی ۔ ¹⁷۔ تے داؤُؔد نے خواہش کیتی پئی بیت لحمؔ دے اوس کھوہ توں جیہڑا پھاتک دے کول اے مینون پانی پیا ئے ۔¹⁸۔ تدھ اوہناں تِن شہ زوراں نے فلستیاں ؔ دا گھیرا توڑیا تے بیت لحم ؔ اوس کھوہ توں پھاٹک دے کول اے پانی بھریا تے اوہنون لے کے داؤُدؔ کول آئے ۔ پر داؤُدؔ نے اوہنوں ناں پیتا ۔ سگوں اوہنون خُداوند دے لئی ڈول دِتا ۔ ¹⁹۔ تے آکھیا پئی ادھی جان دے مُل چہ پیاں ۔ کیوں جو اوہو جان دی بازی لا کے ایہہ لیائے نیں ۔ تے ایسلئی اوہنے اوہنوں پیِنا ناں چائیا۔ ایہہ اوہ کم نیں جیہڑے اوہناں تِناں شہہ زوراں نے کیِتے سَن۔²⁰۔ فیر یوآبؔ دے بھرا ابی شےؔ تِناں دا سردار سی ۔ اوہنے تِن سو تے نیزہ چلایا تے اوہناں نوں قتل کیتا ۔ تے اوہو ایہنان تِناں چوں بُہتے ناں والا تے مشہور سی ۔ ²¹۔ اوہناں دا سردار ہویا ۔ ہر پہلے تِناں دے درجے تیِک ناں اپڑیا ۔²²۔ فیر یہویدعؔ دا پُتر بنایاہؔ اِک قبضیلیؔ سُورمے دا پُتر سی ۔ جیہنے وڈے وڈے کم کیتے ۔ اوہنے اری ایل ؔ موآبیؔ دے دو پُتر مارے ۔ نالے برف دی رُت چی اِک شیر نُوں ماریا۔ ²³۔ تے اوہنے اِک مِصریؔ نوں جانوں ماریا جیہڑا پنج ہَتھ لما سی ۔ تے مصریؔ ہَتھ وِچ اِک نیزہ جلاہیاں دی گیلی وانگر دا سی ۔ اوہو سوٹی لے کے اوہدے وَل ہویا تے مصریؔ دے ہتھوں نیزہ کھو لیا تے اوہدے نیزے نال ای اوہنوں جانوں مُکا دَتا ۔²⁴۔ ایہہ اوہ کم نیں جیہڑے یہو یدعؔ دے پُتر بنایاہ ؔ نے کیتے تے اوہو تِناں سورمیاں چوں بُہتے ناں والا سی ۔ ²⁵۔ اوہ اوہناں تِناں چوں ناں والا سی ۔ پر پہلے دے درجے تیِک ناں اَپڑیا تے داؤُدؔ نوں اوہنوں اپنے اُچیچے را کھیاں تے مُقرر کیتا ۔²⁶۔ تے لشکراں دے سورما ایہہ سَن۔ یوآبؔ دا پُتر عساہیلؔ تے بیت لحمیؔ داؤُدؔ دا پُتر الحنان ؔ ۔ ²⁷۔ تے سمّوتؔ ہروریؔ۔ خلس فلونی ؔ ۔ ²⁸۔ تقوعی ؔ عقیس ؔ دا پُتر عیراؔ ۔ ابی عزر ؔ عنتُونی ۔ ²⁹۔ سِبّکی ؔ خوسانی ۔ عیلیؔ اخوسی ؔ۔³⁰۔ میری نطوفاتی ؔ ۔ بعنہ ؔ نطو فاتیؔ دا پُتر دَلدؔ ۔ ³¹۔ بنی بنیمینؔ دے جبعہؔ دے رَبیّ دا پُتر بنایاہ ؔ فرعاتونی ۔ ³²۔ جعسیؔ دیان ندیاں دا رہن والا خوریؔ ۔ ابی ایل عربانی ؔ ۔ ³³۔ عزماوت ؔ بحرومیؔ ۔ ؒالیحبا ؔ سعلبونی ؔ۔³⁴۔ بنی ہشعیم خزونی ۔ ہراریؔ شحی ؔ دا پُتر یونتن ؔ۔ ³⁵۔ تے ہراری ؔ سکار ؔ دا پُتر اخی آم ؔ ۔ اوُر ؔ دا پُتر اِلفال ؔ ³⁶۔ حفر میکرانی ؔ ۔ اَخیاہ فلونی ؔ ³⁷۔ ازبی ؔ دا پُتر حصرو کرملیؔ نفری ؔ³⁸۔ ناتن ؔ دا بھریُوایل ؔ ۔ ہاجری ؔدا پُترمِخبار ³⁹۔ صِلقؔ عمونی ؔ ۔ نحری بیروتی ؔ جیہڑا ضرویاہ ؔ دے پُتر یُوآب ؔ دے ہتھیاراں دا راکھا سی ۔ ⁴⁰۔ عیرا اِتری ؔ۔ جریب اِتری ۔ ⁴¹۔ اوریاہ حتی ؔ ۔ اِخلی دا پُتر زید ؔ⁴²۔ سیزا ؔ روبینی ؔ دا پُتر ۔ عَدینہ ؔ روبینیاں ؔ دا اِک سردار جیہدے نال تیہہ جوان سَن ۔ ⁴³۔ معکہؔ دا پُتر حنانؔ ۔ یُسفط ؔ مِتنی ۔ ⁴⁴۔ عزیا ؔ عستاراتی ؔ ۔ خُوتام ؔ ۔عروعیریؔ دے پُتر سماعؔ تے یعی ایل ؔ ۔⁴⁵۔ سمریؔ دا پُتر یدیع ایلؔ تے اوہدا بھرا یُوخا تیعی ؔ ⁴⁶۔ الی ایل محاویؔ تے اَلنعم ؔ دے پُتر یر یبی ؔ تے یو ساویاہ ؔ تے یتمہؔ موآبیؔ ⁴⁷۔ الی ایلؔ تے عوبیدؔ تے یعسی ایلؔ مضوبائی ؔ

12¹۔ ایہہ اوہ نیں جیہڑے صقلاجؔ وچ داؤد ؔ کول آئے ۔ جیدوں داؤدؔ ساؤلؔ قیسؔ دے پُتر دے اگے لُکدا پھردا سی ، تے اوہ بہادران وچوں لڑائی وچ اوہدے حامی سَن ۔ ²۔ اوہ کماناں نال لَدے سَن ۔ تے کماناں دے سجے اُتے کھبے پتھر تے تیِر سُٹ سکدے سَن ۔ تاں بنیامین ؔ دے وِچوں ساؤل دے بھرانواں وچوں ۔³۔ سر پنچ احی عازر ؔ فیر یوآشؔ شما ء جِبعی ؔ دے پُتر تے یزی ایلؔ تے تے فابط عزماوت ؔ دے پُتر تے براکا ؔ تے یاہوؔ عنتونی ؔ ۔ ⁴۔ تے یشمع یاہ ؔ ،جبعونی ؔ، ترؔ یہاں وچوں بھادر بندے تے اوہ اوہ تَریہاں دا سر پنچ سی تے یرمی یاہؔ تے یحزی ایلؔ تے یوحانانؔ تے یوز اباد جدیراتی۔⁵۔تے الغوزائیؔ تے یریموت تے بعل یاہ ؔ تے سمریاہ ؔ تے شفط ؔ یا حروفیؔ ⁶۔ تے القاناؔ تے یشی یاہ ؔ تے عزرائیل ؔ تے یوآزر ؔ تے یشنعام ؔ قرحی ؔ۔ ⁷۔ تے یو عیلاؔ تے زبدیاہ ؔ یروحام دے پُتر جدورؔ وچوں⁸۔ تے جادیاں وچوںوی بہادر دلیر جنگی سورمے داؤد ؔ کو؛ل آئے جیدوں اوہ جنگل لُکیا ہویا سی ۔ جیہڑے ڈھالاں تے نیزے چُکدے سن ۔ اوہناں دے مُونہہ شیراں دے مُونہاں وانگ سِن ۔ تے اوہ پہاڑاں دیاں ہِرنیاںوانگ تِکھی ٹوہروالے سَن ۔⁹۔ سرپنچ عازرؔ دوُجا عوبدیاہ ؔ ، تیجاالی آبؔ ¹⁰۔ چوتھا شُمنا تے پنجواں یر حییاہ ¹¹۔ تے چھیواں عتائی تے ستواں الی ایؔل ¹²۔ اٹھواں یوحانانؔ تے نَوواں الی زابادؔ ¹³۔ تے دسواں یر حی یاہ ؔ تے یارہواں مکبنائی ؔ¹⁴۔ ایہہ بنی جادؔ وچوں لشکر دے سرپنچ سَن ۔ سبھ توں نِکا اوہناں وچوں سَو دا مقابلا ۔ اے سب توں وڈا ہزار دا مقابلہ کرن جوگا سی ۔ ¹⁵۔ ایہہ اوہ نیں جہڑے پہلے مہینے وچ یردنؔ دے پار گئے ۔ جیدوں اوہ اپنے سبھے کناریاں تون کُدیا ہویا سی ۔ تے اوہناں نے سبھناں نوں نوں جیہڑے وادیاں وچ سَن ۔ چڑھدے تے لہندے نوں بھجا دتاَ¹⁶۔ تے کُجھ لوک بنی بنیامین ؔ وچوں تے یہوداہؔ وچوں داؤد کول گڑھی وچ آئے ۔ ¹⁷۔ تاں داؤدؔ اوہناں نوں ملن جوگی باہر نکلیا ۔ تے اوہناں نوں جواب دے کے آکھیا ۔ جیکر تُسیں ائے او ۔ پئی مینوں میرے ویریان دے حوالے کرو ۔ جیدوں پئی میرے ہتھاں وچ کوئی بُیائی نئین تان ساڈے پیو دادے دا خدا ویکھے تے نیاں کرے ۔¹⁸۔ تدھ تریہاں دے سرپنچ عماساؔ اُٗتے روُھ لتھی ۔ تاں اوہنے آکھیا اسیں تیرے ہاں ۔ ائے داؤد ! تے تیرے نال ہان ۔ ائے یسیؔ دے پُتر ! سلامتی ، تینوںسلامتی ۔ تے سلامتی تیرے مدگاران دی ۔ کیوں جو خُداوند تیرا مددگار اے ۔ تدھ داؤد نے اوہناں نوں قبولیا ۔ تے اوہناں نوں گروہ دا سر پنچ بنایا۔¹⁹۔ تے منسےؔ وِچوں اِک گروہ داؤد نال رِل گیا ۔ جس ویلے اوہ فلستیاں دے نال رَل کے ساؤل ؔ دے برخلاف لڑن جوگی گئیا ۔ پر اوہناں نے اوہناں دی مدد ناں کیتی ۔ کیون جو فلستیاں ؔ دے وڈیریان نے آپو وِچ صلاح کرکے اوہنوں گھلیا تے آکھن لگے پئی اوہ سادے سِراں نوں جو کھاں وِچ پاکے اپنے آقا ساؤل ؔ دے کول پرت جاوے گا ۔ ²⁰۔ تے جیدوں صقلاجؔ نوں گئیا تاں منسے ؔ وچوں ایہہ اوہدے کول آئے ۔ عُدناحؔ تے یوزاابد ؔ تے یدیع ایل ؔ تے میکائیل ؔ تے ابی ہوؔ تے صِلقائی ۔ایہہ منسےؔ وچ ہزاراں دے سرپنچ سَن ۔²¹۔ تے اوہناں نے لُٹیریاں دے بر خلاف داؤد ؔ دی مدد کیتی ۔ کیوں جو اوہ سبھ بہادر جوان سُورمے سن ۔ تے لشکر وچ سردار بنے ۔ ²²۔ تے اوس ویلے دِنوں دِن داؤد ؔ دے کول لوک وڈا لشکر وانگو ہوگئیا۔²³۔ تے ایہہ اوہناں سرپینچان دی گِنتری اے ، جیہڑے لڑائی جوگی ہتھیار بنھ کے داؤدؔ کول حبرونؔ وِچ آئے ۔ تان جو ساؤل ؔ دی شاہی خُداوند دے آکھن پاروں اوہدے حوالے کرن ۔ ²⁴۔ بنی یہوداہؔ سپِر تے نیزا چھے ہزار اٹھ سو بندے جنگ جوگے سَن ۔ ²⁵۔ بنی شمعون ؔ وچوں لرائی جوگی بہادر دلیر بندے ست ہزار اِک سو سَن ۔²⁶۔ تے بنی لاوی ؔ وِچوں چار ہزار چھے سو ۔ ²⁷۔ تے یویاداع ؔ ہارونیاں ؔدا سرپنچ سی ۔ تے اوہدے نال ترَے ہزار سَت سو سَن ۔ ²⁸۔ تے صادوقؔ بہادر دلیر جوان بند اپننے گھرانے سنھّے سی ۔ تے اوہ باٹھ سرپنچ سَن ۔²⁹۔ تے بنیامین ؔ ساؤلؔ دے بھراواں وِچوں تَرے ہزار ۔ کیوں جو اوس ویلے تیِک بہتیرے ساؤل ؔ دے گھرانے دی حفاظت وچ لگے ہوئے سَن ۔ ³⁰۔ تے بنی افرائیم ؔ وچوں ویہہ ہزار اٹھ سوبہادر دلیر بندے اپنے جدی گھرانیاں وِچ نامدار ۔ ³¹۔ تے منسےؔ دے ادھے قبیلے وچوں اٹھاراں ہزار جیہڑے اپنے نانواں دے متھے جان دے حساب نال چُنے گئے ۔ پئی آ کے داؤد ؔ نوں بادشاہ بناؤن ۔³²۔ تے بنی یساکرؔ وِچوں دو سو سر پنچ سَن ۔ جیہڑے ویلیاں دی سوُہء لیندے ۔ تے جو کُجھ اسرائیل ؔ نون کرنا لازم سی جاندے سن ۔ تے اوہناں دے سبھے بھرا اوہناں دے حُکم دے ماتحت سَن ۔ ³³۔ تے زبلونؔ وِچوں اوہ جیہڑے لڑائی جوگی نکلدے تے لرائی دا سبھے سامان لا کے جنگ جوگی صف بنھدے ، پنجء ہزار سَن ۔³⁴۔ تے نفتالی ؔ وچوں اِک ہزار سرپنچ تے اوہناں دے نال سینتی ہزار ڈھالاں تے نیزے رکھن والے ۔ ³⁵۔ تے دان ؔ وچوں اٹھائی ہزار چھے سو لڑائی جوگی تیار ۔³⁶۔ تے آشرؔ وِچوں اوہ جیہڑے لڑائی جوگی نکل دے تے جنگ جوگی صفاں بنھدے ، چالی ہزار۔ ³⁷۔ تے یردنؔ دے پار روبیناں تے جادیاں ؔ تے منسےؔ دے ادھےقبیلے وچوں اِک لکھ ویہہ ہزار جیہڑے لڑائی دے لشکر دے سبھے سامان نال لدے سَن ۔³⁸۔ ایہہ سبھے جنگی بندے لڑائی جوگی تیار حبرونؔ وچ صاف دل نال آئے ۔ تان جو داؤد ؔنوں سبھے اسرائیلؔ اُ تے بادشاہ بناؤن ۔ تے اینج ای باقی اسعائیل ؔ وی یک دل سی ۔ ³⁹۔ تے اوہ اوتھوں داؤدؔ دے کول تِن دیہاڑے تیِکر کھاندے پیندے رئے ۔ کیوں جو اوہناں دے بھراواں نے اوہناں جوگی تیاری کیِتے سی ۔ ⁴⁰۔ تے اینج ای اوہ جیہڑے اوہناں دے نیڑے سَن ۔ ایتھوں تیِک پئی یساکرؔ تے زبلون ؔ تے نفتالی ؔ اوہناں جوگی کھوتیاں تے اوُٹھاں تے کھچراں تے ڈھگیاں تے روٹیاں تے میدے دا کھانا تے انجیر دیاں ٹکیان تے کِشمش دے گُچھے تے مے تے تیل تے ڈھگے تے بھیڈاں چوکھے لیائے ۔ کیوں جو اسرائیل ؔ وچ خوشی سی ۔

13¹۔ تے داوؔد نے اوناں سرداراں توں جیہڑے ہزار تے سَوسَو تے سَن۔تے ہراِک سردار نال صلاح کیتی۔ ²۔تے داوؔد نے اسرائیل دی ساری جماعت نوں آکھیا۔پئی جے توں اہنوں چنگا لگے تے خداند ساڈے خدا دے مرضی ہووے تے آواسیں ہر تھاں اسرائیل دے سارے دیس وچ اپنے باقی بھائیاں نوں جیہاں دے نال کاہن تے لاوی اپنے نل دے شہراں وچ ریہندےنے آکھ گھلیئے تاں جو اوساڈے کول آکھٹے ہون۔ ³۔آو اسیں خداند دےصندوق نوں اپنے کول لیائیے ۔کیوں جو ساول دے دیہاڈے وچ اساں اوہدی پرواں نیں کیتی۔ ⁴۔ تے ساری جماعت نے جواب دتا پئی اسیں اینج ای کراں گے ۔کیوں جو ایہہ کم ساریاں لوکاں دی نظراں وچ چنگا لگیا۔⁵۔تے داوؔد نے سارے اسرئیل نوں مصؔرسِحوؔر توں لے کے حماؔت دے پھا ٹک اکھٹیاں کیتا تاں جو خدا دے صندوق نوں قریت یعریم لیایئے۔ ⁶۔داوؔد تے سارا اسرئیل بخلؔہ وَل یہوداہ دے قریت یعریم وَل اُوتاں گئے ۔تاں جوخدا دے صندوق نوں اوتھوں لے آون۔ جیہڑا فر شتیاں تے بیہن والا خداند اے تے ایس ناں توں پکاریاں جاندا اے۔⁷۔ تے او ابینداب دے گھر تُوں خدا دا صندوق اِک نویں گڈی تے رکھ کے لے گئے ۔تے عزّا تے اخیو گڈی نوں ہکدے سَن۔ ⁸۔تے داؤد تے سارا اسرائیل خداوند دے اَگے گِیتاں تے بَربطاں تے مُرلیاں تے خنجریاں تے دفاں تے نرسنگیاں دے نال زور نال وجاندے جاندے سن۔⁹-جدوں کِدونؔ دے کھتے تے پہنچے ۔تے عُزّا نے اپنا ہتھ ودھایا۔تاں جو صندوق نوں تھمے ۔ایسے سببوں پئی ڈھگیاں نے ٹھیڈا کھاہد ا سی۔ ¹⁰-تے خدا دا غضب عُزّا تے بھڑکھیا تے اوہنوں ماریا ۔کیوں جو اوہنے اپنا ہتھ صندو ق وَل ودھیا ۔تے اوتھے ای اوی خڈا دے اَگے مر گیا۔ ¹¹-تے داؤد دُکھی ہویا ۔کیوں جو خداوند عُزّا تے ٹُٹ پیا۔ایس لئی او تھاں پرض عُزّا کہلوائی ۔جیہڑی اَج دے دیہاڑے تیک اے۔¹²-تے اوس دیہاڑے داؤد خُدا تَوں ڈر گیا تے آکھیا ۔میں خُدا دے صندوق نُوں اپنے کول کیکر لیاواں ۔ ¹³- تے داؤد صندوق نُوں اپنے کول یعنی داؤد دے شہر وچ نہ لیایا ۔پَر اوہنوں اِک پاسے عبید ؔ ادُوم حِتّی دے گھر لے گیا۔ ¹⁴-تے خُدا دا صندوق عو بیدؔ ادُوم دے گھر تِن مہینے تیک رہیا ۔تے خداوند عوبید اَدُوم دے گھر تے سب کجھ جیہڑا اوہدےوچ سی برکت دِتی ۔

14¹۔تے مور ؔ دے بادشاہ جرام ؔ نے داؤد ؔ دے کول ایلچی گھلے تے دیوداردی لکڑی تے راجؔ تے ترخان ؔ دی ۔ تان جو اوہدے لئی محل بنان۔ ²۔ تے داؤد ؔ جان گیا پئی خُداوند نے اوہنوں اسرائیل ؔ تے بادشاہ بنادِتا ۔ تے اپنی قوم اسرائیلؔ دے سببوں اوہدی بادشاہی نوں وڈیائی بخشی اے ۔³۔ تے داؤد ؔ نے یروشلیم ؔ چہ وی زنانیاں کیتیاں ۔ تے داؤد ؔ دے ہور پُتر دے دھیاں جمیاں ۔ ⁴۔ تے اوہدے پُتر جیہڑے یروشلیم ؔ چہ اوہدے توں جمّے ۔ اوہناں دے ناں ایہہ نیں ۔ سموعؔ تے سوباب ؔ تے ناتن ؔ تے سُلیمان ؔ ۔ ⁵۔ تے ابحارؔ تے الیسوعؔ تے الفاطؔ۔ ⁶۔ تے نَوجہؔ تے نفج ؔ تے یفیعہؔ ⁷۔ تے الیسع تے یعلیدعؔ تے الیفاطؔ⁸۔ تے جیہدوں فلستیاں ؔ نے سُنیا پئی داؤد ؔ نوں مسح کرکے سرے اسرائیل ؔ تے بادشاہ بنایا گیا اے ۔ تے سبھّے فلستی ؔ داؤد ؔ کردیاں ہوئیاں آئے ۔ تے داؤد ؔ نُوں ایہہ خبر اپڑی تے اوہو اوہناں دے خلاف باہر نکلیا۔ ⁹۔ تے فلتیِنی رفائیم ؔ دی وادی چہ کھِلر گئے ۔¹⁰۔ تَدھ داؤد ؔ نے خُداوند نُوں پُچھیا تے آکھیا ۔ کیہ میں فلستیاں ؔ دے خلاف چڑھائی کراں ؟ کیہ تُوں اوہناں نُوں میرے ہَتھ وِچ کر دئیں گا ؟ خُداوند نے آکھیا تُوں اوہناں تے چڑھائی کر ۔ کیوں جو میں اوہناں نوں تیرے ہَتھ چہ کر دیاں گا ۔ ¹¹۔ تے حرمون ؔ اوہو یعل پرافیم ؔ تیِک آ گئے ۔ تے داؤُؔد نے اوہناں نوں اوتھے ماریا ۔ تے آکھیا خُدا نے میرے ویریاں نوں میرے ہَتھ چہ ڈِگدے ہوئے پانی وانگوں توڑ دِتا۔ ایس لئی اوس تھاں دا ناں بعل پرافیمؔ ہو گیا ۔ ¹²۔ تے اوہو اوتھے اپنے بُت وی چھڈ گئے ۔ تے داؤُؔ د نے حُکم دِتا پئی ایہہ اَگ چہ ساڑ دِتے جان۔¹³۔ تے فلستی ؔ فیر آئے تے ودی چہ کھِلر گئے ۔ ¹⁴۔ تے داؤُؔ د نے خُدا نوں فیر پُچھیا ۔ تے خُداوند بے آکھیا ۔ پئی تُوں اوہناں مگر ناں جا۔ سگوں اُتلے پاسیوں پَرت ۔ تے تُوت دیاں رُکھاں دے اَگے اوہناں تے حملہ کر۔¹⁵۔ تے جیہدوں تُوں تُوت ،رُکھاں دیاں ٹاہنیاں تے ٹُرن دی آواز سُنے تے اوس ویلے نکلیں ۔ کیوں جو خُداوند تیرے اَگے اَگے نِکلے گا ۔ تاں جو فلِستیاں ؔ دے لشکر نوں مارے ۔ ¹⁶۔ تدھ داؤُدؔ نے خُدا دے حُکم دے مطابق کیتا تے فلستیاں ؔ دے لشکرنوں جبعون ؔ تے جزرؔ تیِک قتل کیتا ۔ ¹⁷۔ تے داؤُدؔ دی شُہرت سارے دیساں تیِک اَپڑ گئی تے خُداوند نے سبھ قوماں دے اوہدا خوف نَٹھا دِتا ۔

15¹-تے اوہنے داؤد دے شہر وچ آپنے جوگی گھر بناوے ۔تے سارے صندوق جوگی اِک تھاں تیار کیتا ۔تے اوہدے جوگی اِک تنبو گڈ یا۔ ²-تد داؤد نے آکھیا پئی لاویاں نُوں چھڈکے رب دے صندوق نؤں کوئی نا چُکے ۔کیوں جو خداوند نے آکھیا اوہناں نوں رب دا صندوق چُکن تے ہمیشاں تیک اوہدی خدمت کرن جوگی چُنیا اے۔ ³-تے داؤد نے اسرائیل نوں یروشلیم وچ کٹھا کیتا ۔تاں جو خداوند دے صندوق نوں او س تھاں وچ لے آؤن ۔جیہڑا اوہنے اوہدے جو گی تیار کیتا سی۔⁴-تے داؤد نے بنی ہارون تے لاویاں نوں کٹھا کیتا ۔ ⁵-تے اوہ ایہہ سن ۔بنی قہات وچوں اوری ایل سرپنچ تے اوہدے بھرا اِک سَو ویہہ۔ ⁶-تے مراری وِچوں عسایاہ سرپنچ تے اوہدے بھرادو سَو ویہہ۔⁷-تے بنی جیرشوم وچوں یوئیل سرپنچ تے اوہدے بھرا اِک سَو تریہہ۔ ⁸-تے بنی الی صافان وچوں شمع یاہ شرپنچ تے اوہدے بھرا دو سَو۔ ⁹- تے بنی حبرون وِچوں الی ایل سرپنچ تے اوہدے بھرا اسی ۔ ¹⁰- تے بنی عُزی ایل وِچوں عمی ناداب سرپنچ تے اوہدے بھرا اِک سَو بارھا۔¹¹-تے داؤد نے صادوق تے ابی یاتار کاہناں تے اوری ایل تے عسایاہ تے یوئیل تے شمع یاہ تے الحاایل تے عمی ناداب لاوِیاں نوں سدیا۔ ¹²-تے اوہناں نُوں آکھیا پئی تُسی لاویاں دے جدی سرپنچ اوہ۔اخیر تُسی اپنے آپ نوں اپنے بھراواں سنے پاک کرو۔تاں جو خداوند اسرائیل دے رَب دے صدوق نوں اوس تھاں تے لے آؤ جیہڑا اوہدے جوگی تیار کیتا گیااے۔¹³-جد تُسی پہلی واری اوہنوں ناچُکیا تاں خداوند ساڈا خدا ساڈےاُتے دس پئیا ۔کیوں جو اسی شریعت دے حساب نال اہودے منگتے نہ ہوئے سی۔ ¹⁴-تد کاہناں تے لاویاں نے اپنے آپ نوں پاک کیتا ۔تاں جو خداوند اسرائیل دے رَب دے صدوق نوں لئیاؤن ۔ ¹⁵-تے بنی لاوی نے رَب دے صدوق نوں ڈنڈیاں نال اپنے موہڈیاں اُتے چُکیا ۔جیویں پئی موسیٰ نے خداوند دے آکھے دے پاروں حُکم دِتا سی۔¹⁶-تے داؤد نے لاویاں دے سرپنچاں نال گل کیتی ۔پئی اپنے بھرانواں وچوںموسیقی دے سازاں ونجھلیاں تے بربطاں تے کھنجریاں نال گاؤن والے مِتھن ۔تآں جو خوشی دا شور اُچّا ہووے۔ ¹⁷-تد لاویاں نے یوئیل دے پُتر ہیمان نُوں مِتھیا ۔تے اوہدے بھرانواں وچوں بارکیاہ دے پُتر آساف نون اوہدے بھرانواں بنی مراری وچوں قوسیاہ دے پُتر دے پُتر ایتان نوں۔ ¹⁸-تے اوہناں دے نال اوہدے بھرا دوُجے درجے دے ۔زکریاہ تے بحری ایل تے شمیراموت تے یحی ایل ؔتے عُنی ؔتے الی آبؔ تے بنایاہؔ تے معسی یاہؔ تے متت یاہؔ تے الی فلی یاہؔ تے مقنی یاہؔ تے عوبید ادوم ؔتے یعی ایلؔ دربان ۔¹⁹-اخیر ہیمان ؔ تے آساف ؔ تے ایتان ؔ پِتل دیاں کھنجریاں دے نال گاؤن والے سن۔ ²⁰-تے زکریاہ تے عزی ایل تے شیمرا موت تے یحی ایل تے عُنی تے الی آب تے معسی یاہ تے بنایاہ اُچی سُر دے نال ۔ ²¹-تے متت یاہ تے الی فلی یاہ تے مِقنی یاہ تے عوبید ادوم تے یعی ایل تے عززیاہ بربطاں نال تھلڑی سُر نال گیت گاؤندے سن۔²²-تے گاؤن وچ لاویاں دا سرپنچ کِنن یاہ گاؤنا سکھا ؤنداسی۔کیوں جو اوہ گاؤن وچ اُستاد سی۔ ²³-تے بارک یاہ تے اِلقانا صندوق دے دربان سن۔ ²⁴-تے شبن یاہ تے اِلقانا صندوق دے دربان سن۔²⁵-تے داؤد تے اسرائیل ؔ دے وڈے وڈےوڈیرے تے ہزاراں دے سرپنچ روانا ہوئے ۔تاں جو خداوند دے عہد دے صندوق نُوں عوبید ادوم دے گھر وچوں خوشی مناؤندے ہوئے لیاؤن ۔ ²⁶-تے جد رب نے اوہناں لاویاں دی مدد کیتی جیہڑے خداوند دے عہد دے صندوق نُوں چُکن والے سن،تاں اوہناں نے ست ڈھگے تے ست بھیڈو ذبح کیتے۔²⁷- تے داؤد تے سبھے لاوی صندوق دے چُکن والے تے گاؤن والے تے کنن یا گاؤن والیاں اُٹے اِک دا سرپنچ کتان دے کپڑے پائے ہوئے سی۔تے داؤد نے کتان دا افود وی پایا سی ۔ ²⁸-تے سبھے اسرائیل واجاں مار دے ہوئیاں تُرہیاں تے نرسینگیاں تے کھنجریاں دی واج نال ونجھلیاں تے بربطاں وجاؤندیاں ہوئیاں خداوند دے عہد دے صندوق نُوں لیائے۔²⁹-تے جدؤں خداوند دے عہد دا صندوق داؤد دے شہر وچ وڑیا تاں مِیکل ساؤل دی دھی نے باری وچؤں جھانکیا تے داؤد بادشاہ نُوں نچدایاں تے کھیڈدیاں ویکھیا ۔تاں اوہنے اپنے دل وچ اوہدی قدر نا کیتی۔

16¹۔ تے اوہ صندوق نوں اندر لیائے تے اوہنوں اوس سو دے وِچکار رکھیا جیہڑا داؤد ؔ نے کھلاریا سی۔ تے اوہناں نے سوختنی قُربانیاں تے سلامتی دے ذبیحے خُدا دے اگے چڑھائے ۔ ²۔ تے جیدوں داؤدؔ سوختنیاں قُربانیاں تے سلامتی دے ذبیحیاں توں ویہلا ہویا تے اوہنے لوکاں نوں خداوند دے نا تے برکت دِتی ۔ ³۔ تے اوہنے سارے اسرائیل ؔ دے ہر بندے تے زنانی نوں اِک اِک روٹی تے گوشت دی اِک اِک بوٹی تے کشمش دی اِک اِک ٹِکی ونڈی ۔⁴۔ تے اوہنے لاویاں ؔ چوں کیئاں نوں خداوند اسرائیل ؔ دے خُدا دی خِدمت کرن لئی مُقرر کیتا ۔ تاں جو خداوند اسرائیل ؔ دے خدا دا ناں لین تے شُکر تے حمد کرن ۔ ⁵۔ آسفؔ سردار تے دوسرا زکریاہ ؔ فیر یعی ایل ؔ تے سمیر اؔ موت تے یحیئل ؔ تے متیاہ ؔ تے الیابؔ نے بنایاہ ؔ تے عوبید ادومؔ تے یعی ایل ؔ ستار تے بربط دے نال آسف ؔ کھنجریاں نال زور زور نال وجاندا سی۔ ⁶۔ تے بنایاہ ؔ تے یحزئیل کاہن سدا عہد دے صندوق اگے نرسنگے وجاندے سَن ۔⁷۔ اوسے دیہاڑے داؤد نے آسفؔ تے اوہدے بھرانواں نوں پہلی واری " خُداوند دی حمد " دا گیت گان لئی آکھیا ۔ ⁸۔ خُداوند دا شُکر کرو۔ اوہدے ناں نوں پُکارو۔ قوماں چہ اوہدے کماں دا بیان کرو ۔ ⁹۔ اوہدا گیت گاؤ ۔ اوہدی حمد سُناؤ ۔ اوہدے سبھّ ے نرالے کماں نوں مشہور کرو ۔¹⁰۔ اوہدے پوتریاں تے فخر کرو۔ اوہدے طالباں دے دِل خوش ہون ۔ ¹¹۔ خداوند تے اوہدی طاقت نوں بلاؤ۔ ہر ویلے اوہدے مُکھڑے نوں لبھو ۔¹²۔ اوہدے نرالے کم یاد رکھو۔ جیہڑے اوہنے کیتے ۔ اوہدے نشاناں تے موُنہہ دےحُکم۔ ¹³۔ اوہدے بندے اسرائیل دی نسل اوہ اوہدی برگزیدہ د ی اولاد ۔ ¹⁴۔ اوہو ای خدا وند ساڈا خدا اے ۔ ساری دھر تی تے اوہدے حکم چل دے نیں ۔¹⁵۔ اوہو سدا تیِک اپنے عہد نوں یاد رکھ دا اے ۔ اوہ کلام اوس نے ہزار پُشتاں دے کئی فرمایا ۔ ¹⁶۔ اوہو عہد اوہنے ابرہامؔ نال بنھیا۔ اوہو سونہہ جیہڑی اوہنے ضحاق ؔ نال کھاہدی ۔ ¹⁷۔ جیہڑا اوہنے یعقوب ؔلئی قانون بنھیا تے اسرائیل ؔ دے لئی سدا عہد رکھیا ۔ ¹⁸۔ جیدوں آکھیا پئی میں کنعانؔ دا دیس تینوں دیواں گا ۔ تاں جو تُہاڈی میراث دا حصہ ہووے ۔¹⁹۔ جِس ویلے تُسیں گنن چہ گھٹ سگوں بوہت ای گھٹ سو تے اوس دیس چہ پردیسی ۔ ²⁰۔ جیدوں اوہ ۔ اِک قوم دوُجی قوم چہ تے اِک دیس چوں دوُجے دیس چی پھِر دے سی ۔ ²¹۔ تے اوہنے کسے بندے نوں اوہناں تے ظلم ناں کرن دِتا ۔ سگھوں اوہناں دے لئی بادشاہواں نوں جھڑکیا ۔ ²²۔ پئی " میرے ممسوحاں نوں ہتھ ناں لاؤ۔" تے میرے نبیاں نوں کوئی نُقصان ناں پنچاؤ۔²³۔ ائے سای دھرتی خداوند دے لئی گاؤ دِن بدن اوہدی نجات خوش خبری دیو ۔ ²⁴۔ قوماں چہ اوہدی بزُرگی دا سبھ لوکاں چہ اوہدے نِرالے کماں دی ٹَل کرو ۔²⁵۔ کیوں جو خُداوند وڈا اے تے وڈی ستایش دے لائق اے ۔ سبھّے معبوداں توں بُہتا خوف والا اے ۔ ²⁶۔ کیوں جو قوماں دے سبھ معبود نکمے نیں پَر خُداوند نے اسماناں نوں بنایا اے ۔ ²⁷۔ وڈیائی تے حشمت اوہدے اَگے نیں ۔ زور تے خوشی اوہدے کول نیں ۔²⁸۔ او قوماں دے گھرانیو! خُداوند دے نال ٹُرو خُداوند دی حشمت تے زور نال جُڑو۔ ²⁹۔ خداوند نوں اوہدی وڈیائی دے نال ای جوڑو ہدیہ لیاؤ تے اوہدے اگے حاضر رؤ۔³⁰۔ او ! ساری دھرتی ۔ اوہدے توں کمبدی رؤ۔ اوہنے دُنیا قائم کیتی اے پئی اوہ ہِلے ناں۔ ³¹۔آسمان خُوش ہون تے دھرتی خُوش ہووے قوماں دے وچکار منادی کرو پئی خداوند بادشاہی کردا اے ۔³²۔ سمندر تے اوہدا جوش روَلا پاوے میدان جو کُجھ اوہناں دے وِچ اے خوشی کرن ۔ ³³۔ تدھ جنگل دے درخت اوہدے اگے گاؤن گے کیاں جو اوہے دُنیا دی عدالت کرن آ رئیا اے ۔³⁴۔ خداوند دا شُکر کرو کیوں جو اوہو نیک اے کیوں جو اوہدی رحمت سدا تیِک اے ۔ ³⁵۔ تے آکھو ! ساڈے چ ساڈے چھُٹکارے دا خدا ساہنوں چھٹکارہ دے تے ساہنوں کٹھیاں کر تے قوماں تے ساہنوں چھُڈا لے ۔ تاں جو اسیں تیرے پاک ناں دا شُکر کرئیے تے للکار دے ہوئے تیری ستایش کریئے۔³⁶۔ خُداوند اسرائیل ؔ دا خُدا ہمیشاں توں ہمیشاں تیِک مُبارک ہووے ۔ تے اوہ سبھّے لوک آکھن لگے ۔ آمین۔ تے اوہناں خُداوند دی ستائش کیتی ۔³⁷۔ فیر اوہنے اوتھے خداوند دے عہد دے صندوق دے اَگے آسفؔ نے اوہدے بھراواں نُوں چھُڈایا۔ تان جو اوہ صندوق دے اگے دن بدندے کم دے مُطابق کرن ۔ ³⁸۔ تے عبید ادوم ؔ سنھّے اپنے اٹھاٹھ بھراواں دے تے یدتوں ؔ دا پُتر عبید ادومؔ تے حوسہؔ رکھوالے بنا دِتے گئے ۔ ³⁹۔ تے صدوق کاہن ؔ تے اوہدے کاہن بھرا خُداوند دے مسکن دے اُچی تھاں تے جیہڑا جیعون ؔ وِچ اے ۔⁴⁰۔ تان جو سوختنی قُربانی دے مذبحے تے سویرے تے شامیں سدا خُداوند دے لئی قُربانیاں چڑھان ۔ ایس طرحاں ای جو سبھ خُداوند دی شریعت چہ لِکھیا اے ۔ ⁴¹۔ تے اوہناں دے نال ہیمان ؔ تے یدتونؔ نے باقی چُنے ہوئے بندے جنہاں دے ناں دسے گئےتے خُداوند دی ستائش کرن پئی اوہدی رحمت سدا تیِک اے ۔⁴²۔ تے ہیمان ؔ تے یدتون ؔ نے نرسنگا وجایا تے اوہنے بنی یدتون ؔ نوں رکھوالا بنا دِتا ۔ ⁴³۔ فیر سارے لوک اپنے اپنے گھر ٹُر گئے تے داؤد پَرتیا پئی اپنے خانوادے نُوں برکت دیوے۔

17¹۔ تے جدوں داوؔد اپنے گھر وچ رین لگا۔ تے اوہنے ناتن نبی نون آکھیا ویکھ میَں دیودار دے گھر وچ رہناں واں ۔تے خداوند دے عہد دا ضدوق تینو تھلے سی ۔ ²۔ ناتن نے داوؔد نوں آکھیا ۔پئی جو کجھُ تیرے دل وچ اے توں کر ۔کیوں جو خدا تیرے نال اے۔³۔ تے اوسے ای رات اینج ہویا تے خداند ناتن نال کلام کیتا تے آکھیا۔ ⁴۔جا تے میرے بندے داوؔد نوں آکھ ۔خداند اینج فرماندا اے۔ پئی توں میرے رین لئی گھر ناں بناوے گا۔ ⁵۔ کیوں جو جس دیہاڈے پئی مَیں اسرائیل نوں کڈھ لیایا ۔اَج دے دیہاڈے تیک مَیں کسِے گھر وچ نیں رہیا ۔تنبُوتنبُو تے گھرگھر رہیا واں ⁶۔ ساریاں تھاواں وچ جھتے میَں سارے اسرئیل دے نال گیا ۔کہیہ کدی میِں اسرائیل دے قاضاں وچوں جہناں نوں میِں حکم کیتا ۔پئی میرے لوکاں دی چڑائی کیتی کسےِ نوں اِک گل وی آکھی ۔پئی تُساں کیوں میرے لئی دیودار دا گھر نیں بنایا ۔⁷.سو ہن توں میرے بندے داوؔد نوں آکھ ۔پئی فوجاں دا رب ایہہ فرماندا اے پئی میِں بھیڈا دے واڑے وچوں تینوں چُگ لیا۔تاں جو میری قوم اسرئیل دا سردار ہوویں ۔ ⁸.تے جتھے کدھرے روں گیا میِں تیرے نال رہیا ۔تے میں تیرے سارے دشمناں نوں تیرے آگوں وڈھ چھڈیا ۔تے میں تیرا ناں جگ دے وڈھیاں بندیاں دے نواںوانگر کراں گا۔⁹۔ تے اپنی قوم اسرئیل لئی تھاں رکھیا ۔تے او اوتھے جڑ پھڑے گی ۔تے او اوتھے رہوے گی تے بعدوں ناں ہلے جُلے گی ۔تے ناں بریائی دےپُتر پھیراوہنوں دُکھ دین گے جینج پہلاں ہویا۔ ¹⁰۔ اوسے دیہاڈے میں قاضاں نوں اپنی قوم اسرئیل وَل گھلیا ۔تے تیرے دشمناں نوں ذلیل کراں گا ۔تے میں تینوں سُو دینا واں ۔پئی خداند تیرے لئی اِک گھر بناۓگا ۔¹¹۔ تے اینج ہووے گا پئی جدوں تیرے دیہاڈے پورے ہوجان ۔پئی توںاپنے پیو دادے کول چلا ٹُر جائیں ۔ تے میں تیرے بعد تیری پیڑی نوں گھلاں گا ۔جیہڑی تیرے پُتراں وچوں ہووے گی تے اوہدی بادشاہی قائم کراں گا۔ ¹²۔ اوہو میرے لئی گھر بنان گے تے میں اوہدے تخت نوں ہمیشاں لئی قائم کراں گا۔¹³.۔ میں اوہدا پُیو ہوواں گا ۔تے اومیرا پُتر ہووے گا ۔تے میں اپنی رحمت اوہدے توں ناں ہٹاواں گا۔ جینج میں اوہدے تھوں ہٹا لیا۔جیہڑا تیرے نالوں پہلاں سی۔ ¹⁴.۔تے میں اپنے گھر وچ تے اپنی بادشاہی وچ اوہنوں ہمیشاں تک قائم رکھاں گا تے اوہدا تخت سدا قائم رہوے گا۔ ¹⁵-تے تاتن نے ایہہ ساریاں گلاں تے ساری رویا داؤد نوں دسی۔¹⁶-فیر داؤد بادشاہ اندر گیا ۔تے خداوند دے اَگے بیٹھا تے آکھیا ۔اے خداوند خُدا! میں کون آں تے میرا گھر کیہہ اے ۔پئی تُوں مینوں ایتھوں تیک پُچایا۔ ¹⁷-پَر ایہہ ۔اے خداوند تیری نظر وچ ایہہ چھوٹی گل ہوئی ۔ایس لئی تُوں اپنے بندے دے گھرانے بارے لمے دَور تَوں کلام کیتا تے تُؤں میرے وَل دھیان کیتا اینج پئی میں وڈھے بندیاں وچوں آں ۔اے اپنے بندے نوں جانیا۔ ¹⁸۔ بھَلا داود ایہدے توں ودھ کے کیہ آکھے۔ جدوں کے تُوں اپنے بندے نوں ایہنی عزت دِتی اے تے اپنے بندے نوں جانیا۔¹⁹-اےخداوند تُوں اپنے بندے لئی اپنے دِل دے حساب نال ایہہ سارے کم کیتے ۔تاں جو تیرے سارے وڈھیاں کماں نُوں سمجھیا جائے۔ ²⁰-اے خداوند تیرے وانگر کوئی نئیں ۔تے او سب کجھ جیہڑے ساڈے کناں نے سُنیا تیرے علاوہ کوئی نئین۔ ²¹-تے کیہڑی قوم تیری اسرائل وانگر اے۔دھرتی تے کلی قوم ۔تے جنہوں بچان لئی تے اپنی قوم بناؤن لئی اپنی گیا۔پئی تُوں بزُرگ تے ڈران والے کماں تَوں تے اپنی قوم دے اَگوں ۔جنہوں تُوں مِصر دے دیس تَوں چھڈایا۔قوماں نؤں دور کرن تَوں اپنا ناں اُچا کریں۔²²-تے تُؤں اپنی قوم اسرائیل نوں ہمشاں پئی اپنی قوم بنایا۔تے تُؤں اے خداوند اوہناں دا خُدا ہویا۔ ²³-ہُن اےخداوند و گل ہمیشاں تیک قائم رہوے جیہڑی تُوں اپنے بندے تے اوہدے ٹبر دے بارے آکھی ۔تے جینج تُوں فرمایا اینج ای کر۔ ²⁴-تیا ناں قائم وہرے ۔تے ہمیشاں تیک بزرگ ہووے ۔تے آکھیا جائے پئی رَب الفواج اسرائیل دا خدا اے۔سگوں او اسرائیل ای لئی خدا اے ۔تے یترے بندے داؤد دا گھر انا تیرے حُضور پکا رہوے ۔²⁵-کیوں جو تُوں ۔اے میرے بندےدے کناں وچ ظاہر کیتا ۔پئی میں لئی اِک گھر بناواں گا۔تے ایس تیرے بندے حُضور دُعا کرن لئی حونصلہ پایا۔ ²⁶-تے ہُن تُوں ای خڈا ایں۔تےتُوں اپنےبندے نال ایہہ چنگی گل کیتی ۔ ²⁷-تے ہُن مہربانی کیتی ۔تے اپنے بندے دے گھرنُوں برکت دِتی ۔تاں جو اوہ تیرے حُضور سدا رہوے ۔تاں جو اے خداوند اوہنوں برکت دِتی ۔تے اوسدا لئی مبارک ہووےگا۔

18¹-تے ایس دے مگروں اینج ہویا پئی داؤد نے فلِستیاں نوں ماریا تے اوہناں نوں ڈھاء لیا۔تے فلِستیاںؔ دے ہتھوں جت تے اوہدے پنڈاں نوں کھؤ لیا۔ ²-تے اوہنے موآبیاں نُوں ماریا ۔تاں موآبی داؤد دے کمیں بنے تے اوہ خراج دین لگ پئے ۔³-تے داؤد نے حمات ؔ ولے صُوبہ دے بادشاہ ہَد د عاز ر نوں ماریا ۔جس ویلے پئی اوہ اپنی شاہی خرات دے دریا تیک ودھان جوگی گیا سی۔ ⁴-تے داؤد نے اوہدے توں اِک ہزار گڈیاں دے گھوڑیاں نو لنگڑا کیتا ۔تے اوہناں وچوں اوہنے سَو گڈیاں نوں اپنے جوگی بچا رکھیا۔⁵-تے دمشق تے ارامی صوبہ دے بادشاہ ہد عازر دی مدد نوں آئے ۔تے داؤد نے ارامیاں وِچوں بائی ہزار بندے قتل کِتے ۔ ⁶-تے داؤد نے دمشق دے ارام وچ راکھی فوج بہائی ۔تاں ارامی داؤد دے کمیں بنے تے اوہ خراج دین لگ پئے ۔تے خداوند نے داؤد دی ،جتھے کِتے وی اوہ گیا راکھی کیتی۔⁷-تے داؤد نے ہد د عازر دے کمِیاں دی سنہری ڈھالاں کھو لئیاں۔ ⁸-تے داؤد نے ہد عازر دے شہراں طبحت تے کون وچوں بتھیرا پِیل لے لیا ۔جہدے نال سلیمان نے پِتل دا بحیرہ تے تھم تے پِتل دے بھانڈے بنائے۔⁹-تے حماتؔ دے بادشاہ تاغو نے سُنیا ۔پئی داؤد نے صوبہ دے بادشاہ ہدد عازر دی سبھے فوج نوں ہر ا دِتا ۔ ¹⁰-تاں اوہنے اپنے پُتر ہدو رام نوں داؤد بادشاہ کول گھلیا ۔پئی اوہنوں سلام آکھے تے ودھائی دیوے ۔پئی اوہنے ہدد عازر نال جنگ کر کے اوہنوں ہرایا ۔کیوں جو ہد د عازر توعو نال لڑائیاں کردا سی ۔تے ہدد ورام نال سونے تے چاندی تے پِتل دے بھانڈے سن۔ ¹¹-تے داؤد بادشاہ نے اوہناں نوں و ہ اوہدی چاندی تے سونے سنھے خداوند نوں وکھ ،کیتا جیہڑآ اوہنے سبھے قوماں اُدومیاں تے موآبیاں تے بنی عمون تے فلِستیاں تے عمالیقیاں کولوں کھو ئیا۔¹²-تے صرویہ دے پُتر ابی شائی نے لُون دی وادی وچ ادومیاں وِچوں اٹھاراں ہزار نوں قتل کیتا۔ ¹³-تے اوہنے ادوم وچ راکھی فوج بہائی ۔تاں سبھے ادومی داؤد دے کمیں بنے ۔تے خداوند نے داؤد دی راکھی کیتی ،جتھے کِتے اوہ گیا۔¹⁴-تاں داؤد سبھے اسرائیل دا بادشاہ ہویا ۔تے اپنے سبھے لوکان وچ نیاں کردا سی۔ ¹⁵-تے صرویہؔ دا پُتر یوآبؔ لشکر دا سر پنچ سی۔تے امی لُود دا پُتر یوشافاطؔ تاریخ لِکھن والا سی۔ ¹⁶-تے اخی طوب دا پُتر صادق تے ابی یاتار دا پُتر احی ملک کاہن سن۔ تے شوشا کاتِب سی۔ ¹⁷- تے یویاداو دا پُتر بنایاہ کریتیاں تے فلِستیاں ؔاُتے سی۔تے داؤد دے پُتر بادشاہ دے کول وڈے منصب دا ر سن۔

19¹.۔ تئے ایس تھوں مگروں اینج ہویا ۔ پئی بنی عمون ؔ دا بادشاہ ناحاش ؔ مر گیا۔ تے اوہدا پُتر اوہدی تھاں بادشاہ ہوئیا ۔ ².۔ تاں داؤد ؔ نے اکھیا پئی میں ناحاشؔ دے پُتر حانون ؔ تے مہربانی کراں گا ۔ کیوں جو اوہدے پیو نے میرے نال مہربانی کیتی سی ۔ تاں داؤد نے قاصد گھلے ۔ پئی اوہنوں اوہدے پیو دے مرن پاروں تسلی دین ۔ ³.۔ تدہ بنی عمونؔ دے سرداراں نے حانونؔ نوں آکھیا ۔ کیہ داؤد تیرے پیو دی عزت کردا سی ۔ تیرے بھانجے پئ.اوہنے تیرے کول تسلی دین والے گھلے ؟ کیہ اوہدے خادم ایس لئی تیرے کول نئیں آئے پئی دیس دے پاروں خبر لین ۔ اوہنوں پُٹھا کرن تے سوُہ لین ۔⁴.۔ تدھ حانون ؔ نے داؤد ؔ دے خادماں دے سِراں تے داڑھیاں نُوں مُنیا ۔ تے اوہناں دی پوشاک سروں لے کے پیر تیِک وڈھ دِتی تے اوہناں نوں روا ناں کیتا ۔ ⁵.۔ تدھ داؤد ؔ دے کول کِسے نے آ کے اوہناں دے حال پاروں سوُہ دِتے ۔ تان اوہنے اوہناں نون مِلن جوگی لوک گھلے ۔ کیوں حق اوہ بندے بوہت شرمندے سن ۔ تے بادشاہ نے آکھیا ۔ پئی تُسیں یریحوُؔ وچ کھلوؤ۔ جد تیِک پئی تُہادی داڑھیاں اُگ نان آؤن ۔ تدھ تُسیں پِچھاں نُوں پرتنا ۔⁶.۔ جد بنی عمون ؔ نے ویکھیا پئی اوہ داؤدؔ دے نیڑے نفرت جوگے نیں ۔ تاں حانون ؔ تے بنی عمون ؔ تے بنی عمون ؔ نے چاندی دے اِک ہزار قنطار گھلے ۔ تان جو ارام انہرام ؔ تے صوبے وچوں گڈیاں تے سوار اپنے جوگی اُجرت ویچ لین ۔ ⁷.۔ تاں اوہناں نے اپنے جوگی نتی ہزار گڈیاں تے معکا ؔ دے بادشاہ تے اوہدے لوکان نوں اُجرت وچ لیا ۔ تان اوہ آئے ۔ تے میدباؔ دے ساہمنے لتھے ۔ تے بنی عمونؔ اپنے شہراں وِچوں کٹھے ہوئے ۔ تے لڑائی جوگی آئے۔⁸۔ جد داؤد نوں سُوہ ملی ۔ تاں اوہنے یوآبؔ تے بہادراں دے سبھے لشکر نوں گھلیا۔ ⁹.۔ تدھ بنی عمون ؔ باہر نکلے تے شہر دے پھاٹک دے کول لڑن جوگی صفاں بنھیاں ۔ تے جیہڑے بادشاہ آئے سَن ۔ اوی میدان وچ اِک پاسے سَن ۔¹⁰.۔ تے یوآب نے ویکھیا پئی اوہدے اگے تے پِچھے لڑن دی چوَنڈ کیتی گئی ۔ اوہنے اسرائیل ؔ دے سبھے متھے بندیان وِچوں لوک چُنے تے اوہناں دی ارامیاں ؔ اگے صف بنھی۔ ¹¹.۔ تے باقی لوکاں نو ں اوہناں نے اپنے بھرا ابی شائیؔ دے ماتحت کیِتا ۔ تاں اوہ بنی عمُون ؔ دے ساہمنے صف بنھ کھلو تے۔¹².۔ تے آکھیا۔ پئی جیکر ارامی مینوں ٹاہ لین تاں تُوں میری مدد کریں ۔ تے جیکر بنی عمون ؔ تینوں ٹاہ لین تان میں تیری مدد کراں گا ۔ ¹³.۔ اخیر دلیر ہو جا تے اسیں اپنی قوم جوگی تے اپنے رب دے شہران جوگی دلیری کریئے ۔ تے خداوند اوہ کرے ۔ جیہڑا اوہدی نگاہ وِچ چنگا اے ۔¹⁴۔ تدھ یوآبؔ اوہ لوک جیہڑے اوہدے نال سَن ۔ ارامیاں ؔ دے اَگے لڑن لئی ودھے تے اوہ اوہدے اگوں نسے ۔ ¹⁵. جدوں بنی عموّنؔ نے ویکھیا پئی اَرامؔی نس بھج کھلوتے تے اوہ وی اوہدے ویِر اَبی شاؔئی دے اگوں نس کھلوتے تے شہر وِچ وڑے۔ تے یوآب ؔ یروشلیم ؔ وَل مُڑیا ۔¹⁶۔ جد ارامیاں ؔ نے ویکھیا ۔ پئی اسرائیل ؔ ہتھو ں ہَر گئے۔ تاں اوہناں نے قاصد گھلے تے دریا دے پاروں ارامیاں ؔ نوں لے آئے ۔ تے ہدد عازرؔ دے لشکر دا سرپنچ شو فک ؔ اوہناں دا آگُو سی ۔ ¹⁷۔ تے داؤد ؔ نوں سوُہ دِتی گئی ۔ تاں اوہنے سبھّے اسرائیل ؔ نوں کٹھا کیتا ۔ تے یردنؔ پاروںہو کے اوہناں دا مقابلہ کیتا ۔ تے داؤد ؔ نے ارامیاں ؔ نال لڑن جوگی صفان بنھیاں ۔ تے اوہ اوہدے منال لڑے ۔¹⁸۔ تدھ ارامی ؔ اسرائیل ؔ اگوں نسے ۔ تے داؤد نے ارامیاں ؔ دی سَت ہزار گڈیاں تے چالی ہزار پیادے مار چھڈے ۔ تے لشکر دے سر پنچ شوفکؔ نوں قتل کیِتا ۔ ¹⁹۔ جد ہدد عازرؔ دے خادماں نے ویکھیا پئی اوہ اسرائیل ؔ اگے ہار گئے نین ۔ تاں داؤد ؔ نال صلح کر لئی ۔ تے اوہدے خدمت کرن والے بن گئے ۔ تے ارامیاں ؔ نے بنی عمونؔ دی مدد ناں کرنا چائی۔

20¹-تے اینج ہویا پئی ورھے دے ختم ہون تے بادشاہواں دے جنگ تے جان دے ویلے یوُآب ؔ فوج سگوں بہادر لشکر اکٹھا کر کے لے گیا ۔تے بنی عمونؔ دا دیس فنا کِیتا تے آکے ربّہؔ نوں گھیریا ۔تے اوہنوں ڈھا دِتا ۔²-تے داؤد تے ملکومؔ دا تاج اوہدے سِر توں لا دِتا ۔تے اوہدا بھار سیوے دا اِ ک قنطار سی۔تے اوہدے وچ مہنگا پتھر لگا ہویا سی۔تے اوہ داؤد دے سر تے رکھیا گیا تے شہر وچوں بوہت لُٹ دا مال کڈھیا۔ ³-تے اوہنے اوتھے دے لوکاں نوں باہر کڈھ دِتا ۔تے اوہناں نوں آریاں تے لوہے دہینگاں تے کہواڑیاں دے کم تے لگایا ۔تے داؤد نے اینج ای بنی عمون ؔ دے س شہران نال کِیتا تے فیر ای داؤد تے سارے لوک یروشلیم نوں واپس آئے۔⁴-ایہدے بعدوں اینج ہویا پئی جازرؔ وچ فلسطینیاں ؔ نال لڑائی شروع ہوئی ۔جہدے وچ حوساتیؔ سبّکی تے سفّی رفائیم ؔ دی اولا د وچون اِک سفائی نؤں قتل کِیتا ۔تے او ہ ڈھے پے۔ ⁵-تے فلِسطینیان ؔ نال فیر لڑائی ہوئی ۔جہدے وچ یُعور دے پُتر الحنا ؔ نے جاتی جولیت دے بھرا لحمی ؔ نوں قتل کِیتا ۔جہدے نیز ے دی چھڑ جولاہے دے شہتیر وانگر سی۔⁶-تے حتؔ وچ اِک لڑائی ہوئی ۔اِک لمے قدوالا آدمی سی ۔جہدیاں چووی انگلیاں سَن یعنی ہتھاں دیاں چھ چھ تے پیراں دیآں چھ چھ ۔تے او وی رفائیم ؔ دی اولاد وچوں سی۔ ⁷-اوہنے اسرائیل ؔ نؤں ڈانٹ ڈپٹ کیتی تے ڈاؤد دے بھرا سمعیٰؔ دے پُتر یونتن ؔ نے اوہنوں مارسُٹیا ۔ ⁸- ایہہ حت وچ رفائیم دی اولاد سَن۔

21¹-تے شیطان اسرائیل دےخلاف اُٹھیا ۔تے اوہنےداؤد نُوں اُبھاریا ۔پئی اسرائیل دی گنتی کرے۔ ²-فیر داؤد ؔ نے یوآب ؔ تے لوکاں دے سرداراں نوں آکھیا ۔جاؤ تے بیرِسبعؔ توں لے کے دانؔ تیک اسرائیلؔ دی گنتی کرو۔ تے مینوں سُو ہورے ۔تاں جو میں اوہناں دی گنتی جاناں۔ ³-یوآبؔ نے آکھیا۔پئی اپنے لوکاں نوں جہنے وی او ہے نیں سَو گنا ودھا وے اے میرے مالک بادشاہ ۔کیہ اوہ میرے مالک دے مالک دے نوکر نئیں ؟ سومیرا مالک ایہہ گل کیوں چاہندا اے۔اوہ اسرائیل لئی بھُل دا سبب کیوں بنے؟⁴-پَر بادشاہ دی گل نے یوآبؔ نوں ڈھالیا تے فیر یوآبؔ نکلیا تے سارے اسرائیل وچ پھریا ۔تے فیر یروشیلم وچ پَرتیا۔ ⁵-تے یوآبؔ سارے لوکاں دی گنتی داؤد کول لے گیا۔تے سارے اسرائیلؔ یاراں لَکھ تلوار چلاؤن والے بندے تے یہودا ہ دے چار لَکھ ستر ہزار تلوار چلوؤن والے بندےسَن ۔⁶-پر لاویاں ے بینجمنیاں نؤں اوہناں دے وچکار گنتی نہ کیتا ۔کیوں جو بادشاہ وی گل یوآبؔ دے نیڑے ٹھیک نئیں سی۔ ⁷-تے خُد ا دی نظر وچ ایہہ بھیڑی گل سی۔تے اوہنے اسرائیل نوں ماریا۔ ⁸-فیر داؤد نے خُدا نوں آکھیا پئی ایہہ کم کر کے وڈھا پاپ کِیتا ۔تے ہُن اپنے بندے دی بھُل معاف کر ۔کیوں جو میں بڑی بیوقوفی نال ایہہ کم کِیتا ۔⁹-تے خداوند نے داؤد ؔ دے غیب بین جادؔ نال کلام کر کے آکھیا۔ ¹⁰- جا تے داؤد تیرے نال مخاطب ہو کے گل آکھ ۔خداوند ایس طراں فرماندا اے پئی میں تیرے اَگے تِن آفتاں رکھنا آں ۔سو تُوں ایناں وچوں اِک مَل لے ۔تے میں تیرے تے نازل کرآں گا۔¹¹-فیر جادؔ داؤد کول آیا تے تے اوہنوں آکھیا۔خداوند ایہہ فرماندا تُوں مَل لے ۔ ¹²-پئی تِن ورھے دا کال ہووے یا تِن مہینے تُؤں اپنے دُشمناں اَگے نس دا رہویں تے تیرےدُشمناں دی تلوار تینوں جا پحرے ۔یا تِن دیہاڑے جہدے وچ دی تلوار یعنی بیماری دھرتی تے ہووے ۔خداوند دا فرشتہ اسرائیلؔ دیاں ساریاں سرحداں وچ فنا کرے۔ہن ویکھ میں اپنے گھلن والے نُوں کیہ جوب دیاں۔¹³-داؤد نے جاد نوں آکھیا پئی ایہہ کم میرے لئی بوہت اوکھا اے۔مینؤں خدا دے ہتھ وچ پین دے ۔کیوں جو اوہدیاں رحمتاں بوہت زیادہ نیں ۔تے میں بندیاں دے ہتھاں وچ نہ پَواں۔ ¹⁴-فیر خداوند نے اسرائیل وچ بیمار ی گھلی تے اسرائیل وچ ستر ہزار بندے مر گئے ۔ ¹⁵-تے خدا نے اِک فرشتہ یروشلیم وَل گھلیا تاں جو اوہنوں فنا کرے۔جدوں برباد کر رہیا سی تے خداوند نے ویکھیا تے تبائی تے رحم کھاہدا تے فرشتے نوں آکھیا بس ۔اپنا ہتھ روک ۔تے خداوند دا فرشتہ ارنان یبوسی دے کھتّے دے نیڑے کھلو گیا۔¹⁶-تے داؤد نے اپنیاں چۃکیاں تے خدا دے فرشتے نوں دھرتی تے آسمان دے وچکار کھلوتا ویکھیا ۔پئی اوہدے ہتھ وچ کھچی ہوئی تلوار یروشلیم تے ودھی ہوئی اے۔فیر داؤد تے اوہ بزرگ جیہڑے ٹاٹ پائے ہوئے سن۔مودڑے مُنہ ڈِگے۔ ¹⁷-داؤد نے خُداوند نؤں آکھیا ۔کیہ میں ای نئیں ساں جنہے لوکاں نوں گنتی کرن دا حکم دِتا؟ تے میں ای اے بھُل کیتی تے بریائی کیِتی /پَر ایناں بھیڈا ں نے کیہ کِیتا ؟سو اے خداوند میرے خُدا تیرا ہتھ میرے خلاف تے میرے پیو دے ٹبر دے خلاف ہووے نہ پئی تیری قوم دے خلاف پئی تُوں اوہناں نوں ماریں۔¹⁸-تے خداوند دے فرشتے نے جادؔ نوں حکم دِتا پئی داؤد نون آکھے پئی جاوے تے ارناں یبوسی دے کھتے وچ خداوند لئی قربان گاہ بنائے ۔ ¹⁹- فیر جادؔ دے وعدے دے بموجب جیہڑا اوہنے خداوند دے ناں توں آکھیا سی داؤد گیا۔ ²⁰- جدوں ارنان نے اُتاں ویکھیا تے فرشتے نوں ویکھیا ۔اوہ تے اوہدے چارے پُتر لُک گئے ۔کیوں جو اوس ویلے اوہ کنک کٹ رہیا سی۔²¹-جدوں داؤد ارنان دے کول آیا تےارنان نے اَکھاں کھولیاں تے داؤد ؔ نُوں ویکھیا تے اپنے کھتے وچن باہر نکلیا ۔تے دھرتی مُنہ رکھ کے تے داؤد ؔ نوں سَجدہ کِیتا ۔ ²²-داؤد ؔ نے ارنانؔ نوں آکھیا پئی ایہہ کھتے دی تھاں مینؤں دے دے۔تاں لوکاں وچ بیماری نہ ودھے۔²³-ارنانؔ نے داؤد نوں آکھیا ۔لے لے ۔ تے میرے مالک بادشاہ دی نظر وچ جو چنگا ہووے او کرے۔ویکھ میں ڈھگیاں نؤں ساڑ ن والی قربانی لئی تے داؤد دا سامان بالن لئی کنگ نذر لئی دیناں ۔میں ایہہ کجھ خوشی نال دیناں ہاں۔ ²⁴-داؤد بادشاہ نے اَرنان نوں آکھیا ۔بالکل نئیں میں تیرے کولوں پورے مُل نال لَواں گا ۔کیوں جو تیرا اے میں اوہنوں خداوند لئی نئیں لَواں گا۔پئی مُفت ساڑن والی قربانی چڑھاواں ۔²⁵-تے داؤد نے اوس تھاں دے ابرے ارنانؔ نوں چھ سَو مِثقال سیونا تول کے دِتا ۔ ²⁶-تے اوتھے داؤد نے خداوند لئی قربان گاہ بنائی۔تے ساڑن والیاں قربانیاں تے سلامتی دیاں قربانیاں چڑھایاں ۔تے خداوند نوں پُکاریا۔تے اوہنے ساڑن والی قربانی دی قربان گاہ تے آسمان تَوں اَگ گھل کےجواب دِتا۔ ²⁷-تے خداوند نے فرشتے نون حکم دِتا تے اوہنے اپنی تلوار مِیان وچ پالی۔²⁸-اوس ویلے جدؤں داؤد نے ویکھیا ۔پئی خداوند نے ارنان ؔ یبوسی دے کتھے وچ اوہنوں جواب دِتا سی۔تے اوہنے اوتھے قربانی چڑھائی ۔ ²⁹-کیوں جو خداوند دا گھر جیہڑا موسیی نے اُجاڑ وچ بنایا تے ساڑن والی قربانی دی قربان گاہ دونیوں اوس ویلے جبعونؔ دی اُوچی تھاں تے سَن۔ ³⁰-تے داؤد اوتھے خُدا توں دُعا کرن نہ جا سکیا ۔کیوں جو او خداوند دے فرشتے دی تلوار اَگوں ڈر گیا۔

22¹-تے داؤد نے آکھیا۔خداوند خُدا دا اے ای گھر اے تے اسرائیل ؔ لئی ایہو ساڑن والی قربانی دی قربان گاہ اے۔ ²- تے داؤد ؔ نے حکم دِتا پئی سارے پردیسی جیہڑے اسرائیل دے دیس وچ نیں ۔اکٹھے کیتے جان ۔تے اوہنے پتھر تراشن والے مُقرر کِیتے ۔پئی خُدا دا گھر بناؤن لئی مُربّع پتھر تراشن۔³-تے داؤد نے بوہیاں دے پلیاں دے کلاں تے قبضیاں لئی بوہت لویا تے بوہت پیتل وزن تَوںودھ کے تیار کیِتا ۔ ⁴-تے دیودار دے لٹھے گنتی تَوں زیادہ ۔کیوں جو صیدونیوں تےصوریوں نے دیوار دی لکڑی بہتات نال داؤد دے کولل گھلی ۔ ⁵-تے داؤد نے آکھیا ۔پئی سیلمان میرا پُتر اجے چھوٹی عمر تے ناتجربہکار اے تے گھر جیہڑا خداوند لئی بنایا جائے گا۔ساری دھتی تے بڑا شہر ت والا تے وڈھی شان والا ہووے گا ۔تے میں اوہدے لئی تیاریاں کراں گا۔تے داؤد نے اپنی مرن تَوں پہلاں بوہت تیاری کیتی۔⁶-فیر اوہنے اپنے پُتر سُلیمان ؔنوں سدیا ۔تے اوہنؤں حکم دِتا ۔پئی خداوند اسرائیل دے خُدا لئی گھر بنا۔ ⁷-تے داؤد نے سُلیمان نوں آکھیا ۔اے میرے پُتر میرے دِل وچ سی پئی میں خداوند اپنے پئی اِک گھربناواں ۔ ⁸-پَر خُدا دا کلام میرے تیک پہنچیاپئی تُوں بہتات نال خون وگایا اے تے بڑیاں لڑیاں نے۔سو میرے ناں لئی گھر نہ بناویں گا ۔ایس لئی تُون دھرتی تے میرے اَگے بوہت خون وگایا۔⁹-ویکھ تیرا اِک پُتر جمے گا ۔جیہڑا صلح جُوبندہ ہووے گا ۔کیوں جواوہ صاحب ِ صلح کہلوائے گا۔تے میں اوہدے دیہاڑاں وچ اسرائیل نوں صلح تے امن بخشاں گا۔ ¹⁰-تے اوہ ای میرے ناں لئی گھر بنائے گا۔تے اوہ میرا پُتر ہووے گا تے میں اوہدا پیو ہواں گا تے اوہدی بادشاہی دے تخت نوں اسرائیل تےسدا قائم رکھاں گا۔¹¹-سو اے میرے پُتر خداوند تیرے نال ہووے ۔پئی تُوں اُچا ہوویں تے خُدا وند اپنے خُدا دا گھر بنائیں ۔جینج پئی اوہنے تیرے بارے آکھیا ۔ ¹²-خُداوند تینوں حکمت تے دانائی بخشے تاں جو تُو اسرائیل تے حکمرانی کر سکیں تے خدواند اپنے خدا دی شریعت تے عمل کر سکیں۔ ¹³-فیر تُوں اُچا ہویں گا۔جدوں تُوں اوہناں قانوناں تے شریعت نؤں یاد رکھیں ۔تاں جو اوہدے تے عمل کرے ۔جنہاں دے بارے خُداوند نے اسرائیل دے بارے موُسٰی نوں حکم دِتا ۔سو پکا ہو تے ہمت بَن تے نہ ڈر تے خوف نہ کر۔¹⁴-تے ویکھ میں بڑی محنت نال خُداوند دے گھر لئی اِک لاکھ قنطار سیونا تے دَس لَکھ قنطار چاندی تیار کیتی اے تے پیتل تے لویا بہتات نال بے حساب تے لکڑی تے پتھر وی تیار کیتے نے تے توں اوہناں تے ہور زیادہ کرنا۔¹⁵-تے تیرے کول بہت کاریگر ۔پتھر تراش تے پتھر تے لکری تے بوٹے پان والے تے ہر ِک گل وچ تجربہ کار کم کرن والے حاضر نیں۔ ¹⁶-سیونا تے چاندی تے پیتل تے لوہے وچ جنہاں دا شمار نئیں تے تؤُں اُٹھ تے کم کر تے خُدا وند تیرےنال ہووے گا۔¹⁷-تے داؤد نے اسرائیل دے سارے سرداراں نوں حکم دِتا تے اوہدے پُتر سُلیمان ؔ دی مدد کرن ۔ ¹⁸-تے آکھیا کیہ خداوند تواڈا خُدا تواڈے نال نئیں ؟پئی اوہنے تہانوں ہر پاسیوں آرام دِتا تے اوہنے ایس دیس دے رہن والیاں نوں میرے ہتھاں وچ دے دِتا تے خُداوند دے اَگے تے اوہدے لوکاںدے اَگے اوہ دیس تے غالب آیا اے۔ ¹⁹-ایس لئی تُسی اپنے دِلاں تے اپنیاں جاناں نوں خداوند اپنے خُدا لئی لبھن وچ دھیان کرو تے اُٹھو تے خداوند اپنے خُدا دے گھر نوں اُسارو۔تاں جو خداوند دے عہد دے صندوق تے خُدا دے پاک بھانڈیاں نوں اوس گھر وچ تھاں دیو۔جیہڑا خداوند دے ناں لئی بنایا جاوے گا۔

23¹۔ جیدوں داؤ د ؔ بُڈھا تے عمر رسیدہ ہویا تے اوہنے اپنے پُتر سُلیمان ؔ نوں اسرائیل ؔ دا بادشاہ مُقرر کیتا ۔ ²۔ تے اوہنےاسرائیل ؔ دے سارے سردارں تے کاہناں لاویاں ؔ نوں کٹھیاں کیتا ۔ ³۔ تے لاوی ؔ جیہڑے تیِہ ورھیاں توں اوہدے توں اُتے سَن ، گِنے گئے ۔ تے ا وہناں دی تعداد اوہناں دے ٹبراں دے حساب نال اٹھتی ہزار بندے سَن ۔⁴۔ اوہناں وچوں چَوّی ہزار خداوند دے گھر دی خدمت لئی مُقرر ہوئے تے چھے ہزار حاکم تے قاضی ⁵۔ تے چار ہزار رکھوالے تے چار ہزار خُدا دی تعریف کرن والے اوہناں سازاں تے جیہڑے حمد کرن لئی بنائے گئے سَن۔ ⁶۔ تے داؤد ؔ نے اوہناں نوں بنی لاوی دے فریقاں ۔ جیرسون ؔ تے قہات ؔ تے مراری ؔ دے حساب نال ونڈیا ۔⁷۔ تے جیرسونیؔ ، لعدانیؔ تے سمعی ؔ سَن ۔ ⁸۔ تے بنی لعدان ؔ سردار یحی ایل ؔ تے زیتام ؔ تے یوئیلؔ تین ۔ ⁹۔ تے بنی سمعی ؔ تے سلومیت ؔ تے حزی ایل ؔ تے ہاران ؔ ۔ تین ۔ ایہہ لعدان ؔ دے ٹبراں دے سردار سَن ۔¹⁰۔ تے بنی سمعی ؔ ۔ یحت ؔ تے زینا ؔ تے یعوسؔ تے بریعہ ؔ ۔ ایہہ چار بنی سمعی ؔ سَن ۔ ¹¹۔ تے یحت سردار سی ۔ تے زیناؔ ۔ دوُسرا یریِعوس ؔ تے بر یعہ ؔ دے بوہت پُتر نئیں سَن ۔¹²۔ تے بنی قہات ؔ ۔ عمرامؔ تے بصیہار ؔ تے حبرون ؔ تے عزی ایلؔ ۔ چار ۔ ¹³۔ تے بنی عمرام ؔ ۔ ہارون ؔ تے مُوسیٰؔ ۔ تے ہارون ؔ نوں وھرا کیتا گیا ۔ تاں جو اوہ تے اوہدے پُتر قدوُس الاقدُوس ، جج سدا خادم کرن ۔ تے رسماں دے حساب نال خُداوند دے حضور وچ خُوشبو ساڑن تے اوہدا ناں لے کے سدا برکت دین ۔ ¹⁴۔ پر خُدا داےبندہ مُوسیٰ ؔ دے پُتر لاوی ؔ دے قبیلے وچ شمار کیتے گئے ۔¹⁵۔ تے موسیٰ ؔ دے پُتر جیرسوم ؔ تے الیعزر ؔ ۔ ¹⁶۔تے جیرسوم ؔ دا پُتر سوایل ؔ سردار ¹⁷۔ تے الیعزرؔ دا پُتر رحبیاہ سردار تے الیعزرؔ دے ہور پُتر نئیں سَن ۔ پر بنی رحبیاہ ؔ بوہت سَن ۔ ¹⁸۔ اضہار ؔ دا پُتر سلومیتؔ سردار ۔¹⁹-بنی قورحیاں تے بنی قراریاں چوں رکھوالیاں دے ایہہ ساتھی سَن ۔ ²⁰-تے اوہناں بھرا لاویؔ خُدا دے گھار دے خزانیاں تے مخصوص شیواں دے خزانیاں تے مُقرر سَن۔²¹-تے لعدانؔ دے پُتر ۔جیر سونیاں دے پُتر جیہڑے جیر سونی لعدانؔ دے جَدّی سردارسن تے یحی ایل ۔ ²²-یحی ایل دے پُتر زیتام تے یویل دویں بھرا خداوند دے گھر خزانیاں تے سن۔ ²³-تے عمرامیاں ۔اِظمہاریاں ۔جیر شونیاں تے عزّی ابلیاں چوں۔²⁴-موسیٰ تے پُتر جیرسوم دا پُتر سوایل خزانیاں دا سردار سی۔ ²⁵-تے اوہدے بھرا الیعزر ؔ وَلوں اوہد اپُتر زحبیاہ۔رحبیاہ دا پُتر یسعیاہؔ ۔یسعیاہؔ دا پُتر یُورام ۔یُورام دا پُتر زِکری ۔زکری دا پتر ؔسلومیت ۔ؔ ²⁶-ایہہ سولمیت تے اوہدےبھراچڑھاوے چڑھاھیاں خزانیاں مقر ر سن۔اوہ شیواں جیہڑیاں داؤد بادشاہ تے جدی پُشتی ۔سرداراں تے ہزاراں تے سینکڑیاں دے سرداراں تے جِتھے دے سرداراں نے چڑھاوے چاڑہیاں سن۔²⁷-اوہ شیواں جیہڑیاں اوہناں نے لڑائیاں چہ لٹ ماردیاںشیواں خداوند دے گھر نوں چڑھاوے چڑھایاں سَن۔ ²⁸-اوہو سبھے جیہڑا کُجھ غیب دیاں گلاں دَسن والے سیمو ائیل نے،تےقیس دےدے پُتر ساؤل ،نیر دے پتر ابیرنے ضرویاہؔدے پُتر یوآب دے سبھے چڑھاوے ۔یعنی جو کجھ کسی کسی وی چڑھاوا چاڑ ھیا سی۔اوہو سبھے کجھ سلومیت تے اوہدے بھراواں دے ہتھ چہ سی۔ ²⁹-اضہار یاں ؔوِچوں کنانیاہؔ تے اوہدے پُتر باہر دے کماں لئی اسرائیل تے عہدیدار تے انصافکرن والے سن۔³⁰-جِونیاں وچں حسبیاہؔ تے اوہدے بھرا تے اِک ہزار سَت سَو سوُرمے اسرائیل تے یردن دے پار چڑھدے پاسے خداوند دے سارے کم تے بادشاہ دی خاطر داری چڑھدے پاسے سَن۔ ³¹-تے حبرونیاں وِچوں یریاہؔ حبرونیاں دا اوہناں دے جدیؔ خانوادیاں کےمطابق سردار سی۔داؤد دی بادشاہت دے چالیویں ورھےچہ اوہناں نوں لبھ لیا گیا تے جلعادؔدے یعزیز چہ اوہناں وچ بڑے زور والے سُور ما لبھے۔³²-تے اوہدے بھرا دو ہزار سَت سن سو سُورمیاں تے جدی خانوادیاں دے سردار سَن۔تے داؤد بادشاہ نے خُدا دےسبھے کماں ے بادشاہ دے سبھے کماں لئی اوہناں نوں روبینیاں ؔتے جادیاں تے منشی ؔ دے اَدھے قبیلے تے حاکم مقرر کیتا۔

24¹۔ تے بنی ہارون ؔ دی وَنڈ ایہہ سی ۔ ہارون ؔ دے پُتر ۔ ندب ؔ ۔ ابیہوؔ ۔ الیعزرؔ تے اِتمر ۔ ²۔ تے ندب ؔ تے ابیہو ؔ اپنے پیو توں پہلاں مر گئے تے اوہناں دی اولاد نئیں سی ۔ سو الیعزر ؔ تے اِتمر نے کہانت دا کم کیتا ۔ ³۔ تے داؤ د ؔ نے الیعزرؔ دےپُتراں چوں صدوقؔ تے اتمر ؔ دے پُتراں چوں اخی ملک ؔ نوں اوہناں دی خدمت دی ترتیب دے وانگوں ونڈ کیتی ۔⁴۔ تے اِتمرؔ دے پُتراں نوں بوہتے الیوزرؔ دے پُتراں چوں سردار لبھّے ۔ تے اوہو اوہناں دی ونڈ ایس طرحاں کیتی گئی ۔ بنی الیعزرؔ تے اپنے جَدی پُشتی خانوادے دے سردار سولاں ۔ تے بنی اِتمرؔ اپنے جَدی پُشتی خانوادے دے لئی اَٹھ۔ ⁵۔ اے تے اوہو قُرعہ پا کے وَنڈ ے گئے ۔ کیوں جو مَقدِس تے سردار تے خُدا دے سردار بنی الیعزرؔ تے بنی اتمر وچوں سَن ۔⁶.۔ نتنی ایل ؔ کاتب دے پُتر سمعیاہ ؔ نے اوہناں نوں لاویاں ؔ چوں بادشاہ تے سرداراں تے صدوقؔ کاہن تے ابیاترؔ دے پُتر اخی ملکؔ تے کاہناں دے جَدی سرداراں تے لاویاں ؔ دے سامنے لکھیا تے اِک پیو دا خانوادہ الیعزرؔ دے لئی لیا گیا تے اِک اِتمر دے لئی لیا گیا ۔⁷۔ تے پہلاں قُرعہ یہو یریبؔ دا نکلیا ۔ تے دوُجا جیدعیاہ دا ۔ ⁸۔ تیِجا حارمؔ تے چوتھا شعوریمؔ دا ۔ ⁹۔ پنجواں ملکیاہؔ ۔ چھیواں میامین۔ ¹⁰۔ ستواں ہقوسؔ دا ۔ اٹھواں ابیاہ ؔ دا ۔¹¹۔ ناواں یشوعؔ دا ۔ دسواں سِکانیاہ دا ۔ ¹²۔ یارہواں الیِاسب دا ۔ بارہواں یُقیم دا ۔ ¹³۔ تیرھواں خُطا ؔ دا ۔ چودھواں یِسباب دا ۔ ¹⁴۔ پندرھواں بِلجاہ دا۔ سولہواں اِمیرؔ دا ۔¹⁵۔ ستارھواں حزیرؔ دا ۔ اٹھارہواں خضیض دا ۔ ¹⁶۔ اُنیواں فتحیاہ ؔ دا ۔ ویہواں یِمز دا ۔ ¹⁷۔ اِکواں یاکنؔ دا ۔ بائیواں جمُول ؔ دا ۔ ¹⁸۔ تئیواں دِلایاہ دا ۔ چوئیواں معزیاہ ؔ دا ۔¹⁹۔ ایہہ اوہناں دی خدمت دیاں واریاں سَن پئی اوہ خدا دے گھر چی خدمت کرن لئی کیہڑی ترتیب نال داخل ہون ۔ کیہڑی ترتیب نال داخل ہون ۔ جیہڑی خُداوند اسرائیل ؔ دے خُدا نے اوہناں دے پیو ہارون ؔ دی راہیں ٹھہرائیاں سَن۔²⁰۔ باقی بنی لاویؔ چوں ۔ عمرامؔ دے پُتراں چوں سوبائیل ؔ ۔ سوبائیل ؔ دے پُتراں چوں یحدی یاہؔ ۔ ²¹۔ رہار حبیاہ ؔ ۔ سوررجیاہؔ۔ دے پُتراں چوں پہلا یَسیاہ ۔ ²²۔ اِضہاریاں وِچوں سلوُموت ؔ۔ سلموُمات ؔ دے پُتراں وچوں یسیاہ ؔ ۔²³۔تے حبرونؔ دے پُتراں چوں یریاہؔ پہلا ۔ امریاہ دوُجا۔ بحز ایل ؔ تیجا ۔ یُقمعام ؔ چوتھا ۔ ²⁴۔ عُزی ایل ؔ دے پُتراں چوں میکاہ ۔ میکاہ دے پُتراں چوں سمیرؔ ۔ ²⁵۔ میکاہ ؔ دا بھرا یسیاہ ؔ ۔ یسیاہ ؔ دے پُتراں چوں زکریاہؔ۔²⁶۔ مراریؔ دے پُتر مُحلی تے مُوشیؔ ۔ یعزیاہ دے پُتراں چوں بنؤوؔ۔ ²⁷۔ رہ گئے مراریؔ دے پُتر ۔ سو یُعزیاہ ؔ توں بنوُؔ تے سوُمؔ تے زکورؔ تے عِبریؔ ۔ ²⁸۔ محلی ؔ توں الیعزرؔ جیہدا کوئی پُتر نئیں سی ۔²⁹۔ قیسؔ چوں قیسؔ دا پُتر یرحمُیل ؔ ۔ ³⁰۔ تے موشیؔ دے پُتر محلیؔ تے عیدرؔ تے یریموتؔ ۔ لاویاں دی اولاد اپنے جدی خانوادیاں دے حساب نال ایہو ای سی ۔ ³¹۔ تے اوہناں نے وی اپنے بھرا بنی ہارون ؔ وانگوں ، داؤد بادشاہ تے صدوقؔ تے اخی ملک تے کاہناں تے لاویاں ؔ دے جدی سردارں ۔ وڈے تے نِکیاں دے سامنے قُرعے پائے ۔ قُرعے نے سب دی حق دے حساب نال وَنڈ کیتی ۔

25¹۔ تے دائود تے لشکر دے سرداراں نے بنی آساف تے بن ہیمان تے یدو تون نوں سیوا لئی وکھرا کیتا۔ پئی بربطاں تے ونجھلیاں تے جھانجھراں تے نبوت کرن۔ تے سیوا کرن آلیاں دی گنتری اوہناں دی خدمت موجب ایہہ سی ۔ ²۔ بنی آساف وچون زکور تے یوسف تے نتن یاہ تے اسرائیلہ۔ بنی آساف۔ آساف دے تھلے بادشاہ دے حکم دے مطابق نبوت کردے سن ۔ ³۔ یدو تون توں توں بنی یدو تون۔ جدل یاہ تے سری تے اشاہ یاہ تے حشب یاہ تے شمعی تے متت یاہ چھ اپنے پیو یدوتون دے تھلے (ماتحت) بربطاں تے شکر گزاری تے خدا وند دی حمد لئی نبوت کردے سن ۔⁴۔ تے ہیمان توں بن ہیمان یقبی یاہ تے متن یاہ تے عزی ایل تے شبوئیل تے پریموت تے حنن یاہ تے حنائی تے الی عاتہ تے جدل تے روممتی عازر تے یشبی قاشہ تے ملونی تے ہوتیر تے مخری اوت۔ ⁵۔ ایہہ سارے ہیمان دے پتر سن جیہڑے خدا دیاں گلاں وچ سنگ اُچے کرن لئی بادشاہ دا غیب بین سی ۔ تے خدا نے ہیمان نوں چوہ پتر تے تن دھیاں دتیاں۔⁶۔ ایہہ سارے اپنے پیو دیاں اکھاں سامنے خدا وند دے گھر دے راگ لئی جھانجراں وجھلیاں تے بربطاں نال خدا دے گھر دی خدمت لئی بادشاہ تے آساف تے ید وتون تے ہیمان دے تھلے سن ۔ ⁷۔ تے ایہناں دے گنتری سنے ایہناں دے بھراواں دے جیہڑے خدا وند دے گیت گاون وچ قابل تے ماہر سن دو سو اٹھاسی سی۔ ⁸۔ تے اوہناں نے خدمت دا قرعہ ساریاں لئی اکو جیہا پایا۔ میہ نکا ۔ کیہ وڈا ۔ کیہ استاد۔ کیہ شاگرد۔⁹۔ تے پہلا قرعہ جیہڑا اوساف دا سی یوسف تے اُس دے پتراں تے بھرواں لئی سار بارہ نکلا۔ تے دوجا جدل یاہ تے اوہدیاں بھراواں تے پتراں لئی سارا بارہ نکلیا۔ ¹⁰۔ تے تیجا زکور تے اوہدے پتراں تے بھرواں لئی سارا بارہ ۔ ¹¹۔ چوتھا یصری اوہدے پتراں تے بھراواں لئی سارا بارہ۔ ¹²۔ پنجواں نتن یاہ تے اوہدے پتراں تے بھراواں لئی سارا بارہ۔¹³۔ چھیواں بقی یاہ تے اوہدے پتراں تے بھراواں دے لئی سارا بارہ۔ ¹⁴۔ ستواں یسرا یلہ تے اوہدے پتراں تے اوہدے بھراواں لئی سارا بارہ ۔ ¹⁵۔ اٹھواں اشع یاہ تے اوہدے پتراں تے بھراواں لئی سارا بارہ ۔ ¹⁶۔ ناواں نتن یاہ اوہدے پتراں تے بھراواں لئی سارا بارہ ۔¹⁷۔ دسواں شمعی اوہدے پتراں تے اوہدے بھراواں لئی سارا بارہ۔ ¹⁸۔ یارہواں عزری ایل اوہدے پتراں تے بھرواں لئی لئی سارا بارہ۔ ¹⁹۔ بارہواں یشب یاہ تے اوہدے پتراں تے بھراواں لئی سارا بارہ ۔ ²⁰۔تیرہواں شوبائیل تے اوہدے پتراں تے بھراواں لئی سارا بارہ۔²¹۔ چودھواں متت یاہ تے اوہدے پتراں تے بھراواں لئی سارا بارہ۔ ²²۔ پندرہواں یریموت تے اوہدے پتراں تے بھراواں لئی سارا بارہ۔ ²³۔سولہواں حنن یاہ تے اوہدے پتراں تے بھراواں لئی سارا بارہ۔ ²⁴۔ ستارہواں یشبی قاشہَ تے اوہدے پتراں تے بھراواں لئی سارا بارہ۔²⁵۔ اٹھارواں حنانی تے اوہدے پتراں تے بھراواں لئی سارا بارہ۔ ²⁶۔ انیہواں ملوتی تے اوہدے پتراں تے بھراواں لئی سارا بارہ۔ ²⁷۔ ویہواں الی یاتہ تے اوہدے پتراں تے بھراواں لئی سارا بارہ۔ ²⁸۔ اکیواں ہوتیر تے اوہدے پتراں تے بھراواں لئی سارا بارہ۔²⁹۔ باویواں جدلتی تے اوہدے پتراں تے بھراواں لئی سارا بارہ۔ ³⁰۔ تئیواں محتری اوت تے اوہدے پتراں تے بھراواں لئی سارا بارہ۔ ³¹۔ روممتی عازز تے اوہدے پتراں تے بھراواں لئی سارا بارہ۔

26¹-رکھوالیاں ساتھی ایہہ سَن۔قورحیاں چوں قورے دا پُتر مسلمیاپؔ جیہڑا آسفؔ دی جد دا سی۔ ²-تے مسلمیاہؔدے پُتر پلیٹھی دا زکریاہ یِدی عیل ؔ دُجا۔زیدیاہؔ تیجا۔تتنی ایل چاتھا ۔ ³-عیلام پنجواں ۔یہو حانا ن چھیواں۔ایہو عینی ستواں سی۔⁴-تے عُوبید ادُوم دے پُتر سَن ۔سمعیاہ ؔپلیٹھی دا ۔یہوزباد دُجا۔یو آخؔ تیجا تے سِکار چوتھا تے تتینی ایل پنجواں۔ ⁵- عمی ایل چھیواں ۔اشکار سَتواں ۔فعلتی اٹھواں ۔کیوں جو خدا نے اوہنوں برکت بخشی سی۔ ⁶-تے اوہدے پُتر سمعیاہؔ دے وی پُتر ہوئے ۔جیہرے اپنے جَدی خانو ادے تے سرداری کر دے سَن کیوں جو اوہنو زبر دست سورما سَن۔⁷-سمعیاہؔ دے پُتر عُتنی تے رفا یل تے عُبید تے اِلزیاود جنہاں دے بھرا ایہو تے سماکیاہؔ سُور ماسَن۔ ⁸- ایہہ سبھے عُوبید ادوم دی اولاد وچوں سَن۔اوہو تے اوہدے پُتر تے اوہناں دے بھرا خدمت دےلئی دیر تے بھروسے دےقابل سَن ۔تے اوہو عُبید ادُوم چوں باٹھ سن۔ ⁹-تے مسیلمیاہ ؔدے پُتر تے بھرا اٹھارہ سورما سَن۔¹⁰-سمِریؔ (ایہہ پلیٹھی دا تے نئیں سی ۔فیر وی اوہدے پیو نے اوہنوں سردار بنایا سی)۔ ¹¹-خِلقیاہ ؔ دُجا ۔طبلیا تیجا ۔زکریاہچوتھا۔حوسہ دے سارے پُتر تے بھرا ٹھاراں سَن ۔¹²-ایہناں وچوں ای یعنی سرداراں چوں رکھوالیاں دے ساتھی سَن جیہڑے اپنے سرداراں دے تھلے خدواند دے گھار چہ اپنے بھراواں وانگوں اپنا فرض نبھاندے سن۔ ¹³-تے اوہناں نے کیہ وڈے کیہ وڈے سنھناںدے جدی خانوادیاں دے مُطابق پھاٹکاں دے لئی قُرعہ پایا۔ ¹⁴-تے پُورپ لئی سلمیاہؔ دا قُرعہ نکلیا ۔تے اوہدا پُتر زکریاہ جیہڑا ملاح دین چہ دا نا سی اوہدا قُرعہ اُتر ول نکلیا۔¹⁵-تے عُبید ادُوم دے لئی دُکھن دے پاسے دا تے اوہدے پُتر دے لئی گوداماں دا۔ ¹⁶-تے حوُسہؔ بیفیم لئی بھم دے سِلکتؔ دے پھاٹک دے نیڑے جتھوں اُچی سڑک اُتہاں نوں جاندی اے ۔اینج سارے دن لئی ۔تے دَکھن دے پاسے چار پورے دِن لئی ۔لے گوادماں دے لئی دو دو۔¹⁷۔ ¹⁸-تے پچھم دے ول ویہڑے دے پاسے چار چڑھائی لئی تے دو ویہڑے لئی۔ ¹⁹-بنی قورحیاں تے بنی قراریاں چوں رکھوالیاں دے ایہہ ساتھی سَن ۔²⁰-تے اوہناں بھرا لاویؔ خُدا دے گھار دے خزانیاں تے مخصوص شیواں دے خزانیاں تے مُقرر سَن۔ ²¹-تے لعدانؔ دے پُتر ۔جیر سونیاں دے پُتر جیہڑے جیر سونی لعدانؔ دے جَدّی سردارسن تے یحی ایل ۔ ²²-یحی ایل دے پُتر زیتام تے یویل دویں بھرا خداوند دے گھر خزانیاں تے سن۔²³-تے عمرامیاں ۔اِظمہاریاں ۔جیر شونیاں تے عزّی ابلیاں چوں۔ ²⁴-موسیٰ تے پُتر جیرسوم دا پُتر سوایل خزانیاں دا سردار سی۔ ²⁵-تے اوہدے بھرا الیعزر ؔ وَلوں اوہد اپُتر زحبیاہ۔رحبیاہ دا پُتر یسعیاہؔ ۔یسعیاہؔ دا پُتر یُورام ۔یُورام دا پُتر زِکری ۔زکری دا پتر ؔسلومیت ۔²⁶-ایہہ سولمیت تے اوہدےبھراچڑھاوے چڑھاھیاں خزانیاں مقر ر سن۔اوہ شیواں جیہڑیاں داؤد بادشاہ تے جدی پُشتی ۔سرداراں تے ہزاراں تے سینکڑیاں دے سرداراں تے جِتھے دے سرداراں نے چڑھاوے چاڑہیاں سن۔ ²⁷-اوہ شیواں جیہڑیاں اوہناں نے لڑائیاں چہ لٹ ماردیاںشیواں خداوند دے گھر نوں چڑھاوے چڑھایاں سَن۔ ²⁸-اوہو سبھے جیہڑا کُجھ غیب دیاں گلاں دَسن والے سیمو ائیل نے،تےقیس دےدے پُتر ساؤل ،نیر دے پتر ابیرنے ضرویاہؔدے پُتر یوآب دے سبھے چڑھاوے ۔یعنی جو کجھ کسی کسی وی چڑھاوا چاڑ ھیا سی۔اوہو سبھے کجھ سلومیت تے اوہدے بھراواں دے ہتھ چہ سی۔²⁹-اضہار یاں ؔوِچوں کنانیاہؔ تے اوہدے پُتر باہر دے کماں لئی اسرائیل تے عہدیدار تے انصافکرن والے سن۔ ³⁰-جِونیاں وچں حسبیاہؔ تے اوہدے بھرا تے اِک ہزار سَت سَو سوُرمے اسرائیل تے یردن دے پار چڑھدے پاسے خداوند دے سارے کم تے بادشاہ دی خاطر داری چڑھدے پاسے سَن۔³¹-تے حبرونیاں وِچوں یریاہؔ حبرونیاں دا اوہناں دے جدیؔ خانوادیاں کےمطابق سردار سی۔داؤد دی بادشاہت دے چالیویں ورھےچہ اوہناں نوں لبھ لیا گیا تے جلعادؔدے یعزیز چہ اوہناں وچ بڑے زور والے سُور ما لبھے۔ ³²-تے اوہدے بھرا دو ہزار سَت سن سو سُورمیاں تے جدی خانوادیاں دے سردار سَن۔تے داؤد بادشاہ نے خُدا دےسبھے کماں ے بادشاہ دے سبھے کماں لئی اوہناں نوں روبینیاں ؔتے جادیاں تے منشی ؔ دے اَدھے قبیلے تے حاکم مقرر کیتا۔

27¹-تے بنی اسرائیل اپنے گِنتری دے حساب نال جدی سر پنچاں تے اہناں دے منصبداراں ،جیہڑےسبھےکماں وچن بادشاہ دی گروہاں دے حساب نال سیوا کر دے سن،جیہڑے ورھے دے سبھے مہیناں وچ حاضر ہوندے تے رُخصت ہوندے سن۔اوہناں وچوں ہر اِک گروہ چوی ہزار دا سی ۔ ²-تے پہلے گروہ اُتے پہلے جوگی زبدی ایل دا پت یشب عام سی،تے اوہد اگروہ حوی ہزار دا سی۔ ³-تے اوہ بنی خارص وچوں سی۔تے لشکر دے سبھے وڈیاں دا پہلے مہینے جوگی سرپنچ سی۔⁴-تے دُوجے مہینے دے گروہ اُتے دو دو احومی د ا پُتر الی عارز سی۔تے اوہدے تھلے مقلوت آگوسی ۔جہدا گروہ چوی ہزار سی۔ ⁵-تے تیجے مہنے جوگی لشکر دا تیجا سرپنچ یویاداع سرپنچ کاہن دا پُتر بنایاہ ۔تے اوہدے گروہ وچ چوی ہزار سن۔ ⁶-تے ایہہ اوہو ای بنایا ہ سی تے ترِیھاں وچوں بہادر تے تریھاں دے اُتے سی۔تے اوہدے گروہ وچ اوہدا پُتر عمی زاباد سی۔⁷- چوتھے مہینے جوگی چوتھا عسائیل یوآب دا بھرا سی۔تے زبدیاہ اوہدا پُتر اوہدے تھلے سی۔تے اوہدے گروہ وچ چوی ہزار سن۔ ⁸-پنجویں مہینے جوگی پنجواں شمہوت یِزراحی سرپنچ سی تے اوہدا گروہ چوی ہزار سی۔ ⁹- چھیویں مہینے جوگی چھیواں عقیش تقوعی دا پُتر عیر سی۔؎¹⁰- ستویں مہینے جوگی سَتواں بنی افرائیم وچوں حالِص فلطی سی۔تے اوہدے گروہ وچ چوی ہزار سن۔ ¹¹-تے اَٹھویں مہینے جوگی اَٹھواں زار حیوں وچوں سِبکائی حوشی سی ۔تے اوہدے گروہ وچ چوی ہزار سن۔ ¹²-تے نُوویں مہینے جوگی نَواں بنیامین وِچوں ابی عازر عنتوتی سی۔تے اوہدے گروہ وچ چَوی ہزار سن۔¹³-تے دسویں مہینے جوگی دسواں زارحیاں وچؤں پہرائی نطو فاتی سی۔تے اوہدے گروہ وچ چَوی ہزار سن۔ ¹⁴-تے یارھویں مہینے جوگی بارھوا ں بنی افرائیم وچوں بنایاہ فرعاتونی سی۔تے اوہدے گروہ وچ چَوی ہزار سن۔ ¹⁵-تے بارھویں مہینے جوگی یارھواں عُنتی ایل وچوں حِلدائی نطوفانی سی۔تے اوہدے گروہ وچ چَوی ہزار سن۔¹⁶-تے اسرائیل دے قبیلیاں دے ایہہ سرپنچ سن۔اوہ نبیاں دا سر پنچ زکری دا پُترالی عازر تے شمعونیاں دا معکا دا پُتر شِفط یا۔ ¹⁷- تے لاویاں دا قموایل دا پُتر حشب یاہ ۔تے ہارونیاں دا صادوق ۔ ¹⁸-تے یہودا دا الی آب دا الی آب داؤد دے بھراواں وِچوں ۔تے یسا کر دا میکا ئیل دا پتر عمری۔¹⁹-تے زبلون دا عوبدیا دا پُتر شمع یاہ تے نفتالی دا عزری ایل دا پُتر یریموت ۔ ²⁰- تے بنی افرائیم دا عزریاہ دا پُتر ہوسیع ۔تے منسے دے ادھے قبیلے دا خدایاہ دا پُتر یوائیل ۔ ²¹-تے جلعاد وچ منسے دے ادھے قبلیلے دا زکریاہ دا پُتر یدو ۔تے بنیامین ابنیر دا پُتر یعسی ایل۔؎ ²²-تے دان دا یروحام دا پُتر عزری ایل۔ایہہ اسرائیل دے قبیلیاںؔ دے سرپنچ سن۔²³-تے داؤد نے ویہہ ورھیاں دی عُمر والیاں تے تے اوہدے توں گھٹ دی گِنتری نا کیتی ۔کیوں جو خداوند نے آکھیا سی پئی میں اسرائیل نوں عرش دے تاریاں وانگوں ودھاواں گا۔ ²⁴-تے صرویہ دے پُتر یوآب نے گِنتری کرنا شروع کیتی پر اوہنوں توڑنا چاڑھ سکیا ۔کیوں جو ایس پاروں اسرائیل اُتے رَب دا قہر ڈِگ پئیا۔تے اوہ گِنتری داؤد بادشاہ دی تریخاں دی کتاب وچ لکھی نا گئی۔²⁵-تے بادشاہ دے خزانیاں اُتے عدی ایل دا پُتر عزماوت سی ۔تے دیس دے گودا ماں تے شہراں تے پنڈاں تے گڑھیاں وچ سن۔عزی یاہ دا پُتر یانا تان سی۔ ²⁶- تے دھرتی دی واڈھی جوگی شہراں دے عملے اُتے کلوب دا پُتر عزری سی۔ ²⁷-تے تاکستاناں تے شمعی رامی سی۔تے تاکستان دی پیداوار مے دے گوداماں تے زبدی شِفمی سی۔²⁸-تے زیتون دے باگاں تے بورھ دے رکھاں اُتے جیہڑے شفیلا وچ سن۔بعل جاناں جدیری سی۔تے تیل دے گوداماں تے یو عاش۔ ²⁹-تے گاں ڈھکے تے جیہڑے وادیاں وچ سن۔تے اوہناں اُتے عدائی دا پُتر شافاط سی۔³⁰-تے اُوٹھاں تے اوبیل اسماعیلی ،اُتے کھوتیاں اُتے یحدیاہ میرونو تی ۔ ³¹-تے بھیڈا اُتے یا زیر ہجری ۔ایہہ سبھے داؤد بادشاہ دی ملکیتاں دے کارِ مُختار سن۔³²-تے داؤد دا چا چا یوناتان صلاحی سی ،اوہ دا نا تے کاتب سی۔تے حکمونی بادشاہ دے پُتر یحی ایل دے پُتراں نال رہدنا سی۔ ³³-تے احی توفل رہندا سی۔ ³⁴-تے احی تو فل دے تھلے بنایاہ دا پُتر یویاداع تے ابی یاتار سن۔تے بادشاہ دے لشکر دا آگو یوآب سی۔

28¹-تے داؤ دنے اسرائیل دے سارے سرداراں یعنی قبیلیاںؔ دے سرداراں تے گروہوہاں دے سرداراں تے سینکڑیاں دیاں سرداراں تے بادشاہ دی ساری مَلکیت تے جائیداد دے مُختارکاراں تےاپنے ہجڑیاں تے سُرمیاں تے دلیر بندیاں نوں یروشلیم ؔ وچ کٹھیاں کِیتا۔²-تے بادشاہ اپنے پیراں تے کھلوتا تے بولیا۔اے میرے بھائیو تے اے میرے لوکو میری گل سُنو۔میرے دِل وچ سی ۔پئی خُداوند دے عہد دے صندوق لئی ٹکن دی تھاں تے اپنے خُدا دے قدماں لئی چوکی بناواں ۔تے میں اوہدے بنان لئی تیار کِیتی ۔ ³-پَر خدا نے مینوں آکھیا ۔تُوں میرے ناں لئی ھر نئیں بناویں گا۔کیوں جو تُوں جنگی بندہ ایں۔تے تُوں خُون وگایا اے۔⁴-تے فیر وی خداوند اسرائیل ؔ دے خُدا نے میرے پیو دے سارے ٹبر وچوں مینوں چُک لیا ۔تاں جو میں اسرائیل تے سدا لئی بادشاہ رہواں ۔کیوں جو اوہنے یہوداہ نوں حکمران ہون لئی چُگ لیا ۔تے یہوداہ دے ٹبر وچوں تے میرے پُتراں وچوں مینوں پسند کِیتا ۔تاں جو مینوں سارے اسرائیل دا بادشاہ بنائے ۔ ⁵-تے میرے سارے پُتراں (کیوں جو خُداوند نے مینوں بوہت پُتر بخشے نیں)میرے پُتر سُلیمان نوں چُک لیا ۔پئی اسرائیل ؔ وچ خداوند دی بادشاہی دے تخت تے بیٹھے ۔⁶-تے مینوں فرمایا ۔تیرا پُتر سُلیمان میرا گھر تے میری بارگاہواں بنائے گا۔کیوں جو میں اوہنوں اپنے لئی پُتر چُگیا ۔تے میںاوہدا پیوہوواں گا۔ ⁷-تے میں اوہدی بادشاہی نوں ہمیشاں تیک قائم رکھاں گا۔شرط ایہہ اے پئی اوہ میرے حُکماں تے میرے قوانین تے عمل کرن وچ قائم رہوے۔جینج پئی اَج دے دیہاڑے اے۔⁸-تے ہُن سارا اسرائیل یعنی خداوند دی جماعت دےآمنے سامنے تے ساڈے خُدا نوں سنُدیاں ہویاں ۔تُسی خُداوند اپنے خُدا دے سارے حُکماں نوں منوں ۔تے اوہناںنوں بھوتاں جو تُسی چنگے دیس دے وارث ہووؤ۔تے اپنے بعد اپنے پُتر اں لئی سدا دی میراث چھڈو۔⁹-تے تُوں اے میرے پُتر سُلیمان اپنے پیو دے خُدا نوں پہچان ۔تے کامل دِل نال تے دھیان دے روح نال اوہدی عبادت کر۔کیوں جو خُدا سارے دِلاں نُوں پرکھدا اے۔تے خیالاں دے سارے شک شبے جاندا اے۔پَر جے تُوں اوہنوں لبھیں تے پک تُوںپائی گا۔تے جے تُؤں اوہدا انکار کریں تے بنا شک سدا لئی تیرا انکار کرے گا۔ ¹⁰-تے ہُن عیکھ خُداوند نے تینوں چُگ لیا۔تآں جو تُوں مَقدِس لئی گھر اُساریں ۔سو پکا ہو تے اوہنوں کر۔¹¹-فیر داؤد نے اپنے پُتر سُلیمان ؔ نوں برآمدے دا تے اوہدے مکاناں تے خزانیاں تے اندر دیاں کوٹھڑیاں تے رحم گاواں دے گھر دا نقشہ دِتا ۔ ¹²-تے اوس سب کجھ دا نقشہ جیہڑا اوہدے دِل وچ سی ۔خداوند دے گھر دی بارگاہواں دی ترتیب دا ۔تے اوہدے گرد دی ساریاں کوٹھڑیا ں دا تے خُدا دے گھر دے خزانیاں دا تے پاک کِیتے ہوئے خزانیاں دا۔¹³-تے کاہناں تے لاویاں دی تقسیم دا تے خداوند دے گھر دی خدمت ہر اِک کم دا تے خُداوند دے خدمت دے ساریاں بھانڈیاں دا۔ ¹⁴-تے ساریاں کماں دے بھانڈیاں لئی جیہڑے خدمت لئی سن چاندی تول کے دِتی ۔ ¹⁵-تے سیونے دے شمعدان تے سیونے دے دیوے ہر اِک شمعدان تے اوہدے دیویاں لئی سیونا تول کے دِتا ۔تے ایس طراں چاندی دے شمعداناں تے اوہناں دے تے اوہناں دے دیویاں لئی ہر اِک شمعدان لئی اوہدے حساب نال چاندی تول کے دِتی ۔¹⁶-تے نذر دی روٹی دیاں میزاں لئی میز میز سیونا تول کے تے چاندی دیاں میزاں لئی چاندی ۔ ¹⁷-تے پاسے دا سیونا سِیخاں تے پیالے تے سیونے دے تھالاں لئی ہر اِک تھال لئی تول کے۔تے چاندی دے تھالاں لئی تے ہر اِک تھال لئی چاندی تول کے ۔¹⁸-تے بخور دی قربان گاہ لئی خالص سونا وزن کر کے تے سیونا گڈ ی دی مثال یعنی کروبیاں نوں جہدے اپنے پَر بھیلائے ہوئے ۔خُداوند دے عہددے صندوق نوں پر چھاواں کر دے ہون۔ ¹⁹-ایہہ سرے یعنی ایس نمونے دے سارے کم جیہڑے خُداوند دے ہتھ نال لِکھے ہوئے مینوں سمجھائے گئے۔²⁰-تے داؤد نے اپنے سُلیمان نوں آکھیا ۔پکا ہو ۔دلیر بن تے کم کر ۔مت ڈر نہ گھبرا۔کیوں جو خُداوند تیرا خُداتیرے نال اے ۔اوہ تینوں نہ چھڈے گا نہ تیرا انکار کرے گا ۔جدوں تیک خُداوند دے گھر دی خِدمت دا کم پورا نہ ہوجائے۔ ²¹-ایہہ کاہناں تے لاویاںدے گروہ تے خدا دے گھر دی سب خدمت لئی ساریاں کماں وچ تیرے نال نیں۔تے سردار تے سارے لوگ تیرے احکام دے تابع نیں۔

29¹-تے داؤد بادشاہ نے ساری جماعت نوں آکھیا ۔خُدا نے بس میرے پُتر سُلیمان نُوں چُنیا اے۔جیہڑا چھوٹا تے کم دا تجربہ نئیں رکھدا تے کم وڈا اے ۔کیوں جو ہیکل انسان دے لئی نئیں ۔خداوند خُدا دے لئی اے۔ ²-تے میں اپنے پورےزور نال اپنے خُدا دے گھردےلئی سبھے کجھ تیار کیتا اے۔جو کجھ سونے دا ہووے گا۔اوہدے لئی سونا تے جو کجھ چاندی دا ہووے گا اوہدے لئی چاندی تے جو کجھ پیتل دا ہووے گا اوہدے لئی پیتل۔تے کجھ لوہے دا ہووے اوہدے لئی لوہا۔تے جو کجھ لکڑی دا ہووے گا اوہدے لئی لکڑی ۔سنگِ جزع دے نال³-تے فیر میرے خُدادے گھر لئی میری خواہش سی میں اپنے خاص مال چوں سونا تے چاندی اپنے خُدا دے گھر لئی دِتا ایہدے توں اَگے اوہ سبھ کجھ جیہڑا میں مُقدس مکان لئی تیار کِیتا ۔ ⁴-او فیرؔ دے سونے وچں تِن ہزار قنطار سونا تے چمکائی ہوئی چاندی سَت ہزار قنطار تاں چوں ہیکل دیاں کنداں تے جاڑھی جاوے۔ ⁵-سونا اوہد لئی جو سونے دا ہووے گا ۔تے چاندی اوہدے لئی جو چاندی دا ہووےگا۔ہر اِک کم جیہڑا کاریگر لوک کرن۔سو جیہڑا وی خوشی نال دیندا اے ۔اَج اپن اہتھ بھر کے خُداوند لئی لیائے۔⁶-تاں ۔جدی سرداراں تے اسرائیل دے قبیلیاں ؔ دے سرداراں تے ہزاراں تے سینکڑیاں دے سرداراں تے بادشا ہ دی مِلکیت دے حساب رکھن والیاں خوشی نال دِتا ۔ ⁷-تے خُدا دے گھر لئی پنج ہزار قنطار سونا تے دس ہزار درہم دس ہزار قنطار چاندی تے اٹھاراں ہزار پیتل تے اِک لَکھ قنطار لوہا دِتا ۔⁸-تے جنہاں کول منگے پتھر سَن۔اوہناں نےخداوند دے گھر دے مال خانے دے لئی یحی ایلؔ جیرسونیؔ دے ہتھ چہ دِتے ۔ ⁹-تد لوکی اپنی مرضی دے نال دین لئی خوش ہوئے ۔کیوں جو اوہناں پورے دِل نال خداوند لئی خوشی نال دِتا ۔تے داؤد بادشاہ وی بڑا خوش ہویا۔¹⁰-تے داؤد نے ساری جماعت دے اَگے خداوند نوں مبارک آکھیا۔تے داؤد بولیا۔اے خداوند ساڈے پیو اسرائیل دے خدا ۔تُوں سدا توں لے کے سدا تیک مبارک ایں۔ ¹¹-اے خداوندوڈیائی تے قدرت بزرگی تے اختیار تے حشمت تیری اے۔ کیوں جو جیہڑا کجھ اَسمان چہ تے دھرتی تے ہےاوہو تیرا ای اے۔ میریا رَبا ! تخت تیرا ای اے ۔تُوں ای سب دا آُچا سردار ایں۔¹²-دولت تے عِزت تیرے ولوں آؤندیاں نے تے تُوں سبھناں تے حکومت کرنا ایں۔ تیرے ہتھ چہ زور تے قدرت اے۔ ہر شے دی وڈیائی تے زو تیرے ہتھ چہ اے۔ ¹³-تے ہُن اے ساڈیا خداوندا۔ایس تیرا شکر تے تیرے بزرگ ناں دی حمد کرنے آں۔¹⁴. پر میں کجھ آں تے میرے لوکی کیہہ نےایس اے شیواں خوشی نال دے سکیے۔کیوں جو سب شیواں تیرے وَلوں آؤندیاں نے تے تیرے ای ہتھ تے ساہنوں بخش دِتیاں نے۔ ¹⁵. کیوں جو اسیں ارے اپنے پیو دادے وانگوں تیرے اَگے پردیسی تے راہی آں تے ساڈے دِن زمین تے پرچھاویں وانگؤں نے تے ایناں توں چین نئیں۔¹⁶. اے خداوند ساڈے رَب ! ایہہ سبھے چوکھا سامان ،جیہڑا اساں تیار کِیتا اے ،تاں جو تیرے پاک ناں جوگی تیرے لئی گھر بنایئے ۔اوہ تیرے ای ہتھوں اے۔اے سبھ کجھ تیرا ای اے۔ ¹⁷. تے اے میرے رَب! میں جاندا ہاں پئی تُوں دِلاں نُوں آزماؤنا ایں۔ تے بھلیائی تَوں خوش ہوناںایں ۔تے میں اپنے دل دی بھلیائی نال ایہہ سبھے کجھ دِتا اے۔تے میں ایس ویلے سُکھ نال ویکھیا اے پئی تیرے لوک جیہڑے ایتھے حاضرنیں،تیرے جوگی خوشی نال دیندےنیں۔¹⁸. اے خداوند ساڈے پیو دا دا ابراہیم تے اضحاق تے اسرائیل دےرَب اپنے لوکاں دے دِلاں دے خیالاں وچ اوہنوں ہمیشاں رکھ۔تےاوہناں دے دِلاں نوں اپنے وَل پکا کر۔ ¹⁹. تے میرے پُتر سُلیمان نوں کامل دِل دے ۔تاں جو تیرے حکماں تے گوہیاں تے قانون نوں منے ۔تے اوہناں سبنھاں اُتے عمل ورتے ۔تے ہیکل نُوں بناوے ،جہدے جوگی میں تیار کِیتی اے۔²⁰. تے داؤد نے سبھے منڈلی نُوں آکھیا ۔پئی خداوند اپنے رَب نُوں دھن آکھو۔تاں سبھے منڈلی نے خداوند تے بادشاہ مَتھا ٹیکیا ۔ ²¹. تے اوہناں نے خداوند جوگی ذبیحے ذبح کیتے ۔تے دُوجے دیہاڑے سویرے خداوند جوگی سوختنی قربانیاں چڑھائیاں ۔اِک ہزار ڈھگے تے اِک ہزار بھیڈوُتے اِک ہزار میمنے،اوہناں دے تپاون سنھےتے سبھے اسرائیل جوگی بہتیرے ذبیحے چاڑھے۔²². تے اوس دیہاڑے اوہناں نے ودھیری خوشی نال خداوند دے اَگے کھادا پیتا ۔تے داؤد بادشاہ دے پُتر سُلیمان نوں بادشاہ مِتھیا ۔تے اوہناں نے اوہنوں خداوند وَلوں حاکم ہَون تے صادوق کاہن ہون جوگی مَسح کیِتا ۔ ²³. تد سُلیمان اپنے پیو داؤد دی تھاں خداوند دے تخت تے بادشاہ بن کے بیٹھا اے اُچا ہویا ۔تے سبھے اسرائیل نے اوہدی فرمانبرداری کِیتی ۔²⁴. تے سبھے سرپنچ تے بہادر تے داؤد بادشاہ دے سبھے پُتر وی سُلیمان بادشاہ دے حُکم دے غُلام بنے۔ ²⁵. تے خُداوند نے سُلیمان نُوں سبھے اسرائیل دی نِگاہ ۔وچ ودھیری وڈیائی دِتی تے شاہی دا اجی رعب اوہنوں دِتا پئی اوہدے تَوں اَگوں اسرائیل وچ کِسے بادشاہ دا نئیں سی²⁶. یسی دے پُتر داؤد نے سبھے اسرائیل تے شاہی کیتی۔ ²⁷. تے اسرائیل اُتے اوہدی شاہی کرن دے دیہاڑے چالیھ ورھے سَن۔اوہنے حبرون ؔ سَت ورھے تے یروشیلم ؔ وچ تیتی ورھے شاہی کیتی ۔ ²⁸. فیر اوہ چنگی بُدھی عمر وچ موئیا ۔تے دیہاڑے تے دولت تے عزت نال بھر گیا ۔تے اوہدا پُتر سُلیمان اوہدی تھاں تے بادشاہ بنیا۔²⁹. تے داؤد بادشاہ دے پہلے دے تے آکر دے کم ویکھو۔اوہ سیموئیل نبی دی تاریخ وچ تے ناتانؔ نبی دی تاریخ وچ تے جادؔ غیب بین دی تاریخ وچ۔ ³⁰. اوس سبھے حکومت تے زور سنھے ،جیہڑے زمانے اوہدے اُتے تے اسرائیل اُٹے تے مُلکاں دی شاہیاں اُتے لنگھے لِکھے ہوئے نیں۔

۲۔ تواریخ

1¹۔ تے سلیمان بن داؤد اپنی بادشاہی وچ پکا ہویا۔ تے خداوند اوہدا خدا اوہدے نال سی ۔ تے اُس نے اوہنوں بڑی وڈیائی بخشی ۔²۔ تے سلیمان نے سارے اسرائیل یعنی ہزارں سیکڑیاں سردارں تے قاضیاں تے سارے اسرائیل دے جدی سرداراں تے وڈے بندیاں نال گلاں کیتیاں۔ ³۔ تےسلیمان ساری جماعت سنے اُچی تھاں ول گیا جیہڑی جبعون وچ سی ۔ کیوں جو اوتھے خدا دی حضوری دا تنبو سی ۔ جیہڑا خدا وند دے بندے موسیٰ نے اُجاڑ وچ بنایا سی۔ ⁴۔ پر داوئود خدا دے صندوق نوں وریت یعاریم توں اس تھاں تے چُک لیا یا سی ۔ جو اس نے اوہدے لئی تیار کیتا سی ۔ کیوں جو اس نے اوہدے لئی یروشلیم وچ تنبو لایا سی ۔ ⁵۔ پر پتل دا مزبح جیہڑا بصل این بن اوری بن حور نے بنایا سی خداوند دے ٹھکانے دے اگے سی ۔ تاں سلمان تے ساری جماعت اوتھے گئی ۔⁶۔ تے سلیمان اُوتھے پتل دے مذبحے دے کول گیا جیہڑا حضوری دے خیمے دے اندر خداونددے سامنے سی ۔ تے اُوہدے اُتے اک ہزار سوختنی قربانیاں چاڑھیاں ۔ ⁷۔ تے اُسے راتیں خدا سلمان تے ظاہر ہویا ۔ تے اوہنوں آکھیا کیا منگ میں تینوں کیہ دیاں؟ ۔⁸۔ سلیمان نے خداوند نوں آکھیا پئی توں میرے پیودائو تے وڈی رحمت کیتی تے مینوں اوہدی تھاں بادشاہ بنایا۔ ⁹۔ ایس لئی اے خداوند خدا تیری اوہ گل پوری ہووے جیہڑی توں میرے پیو داؤد نو ں آکھی سی۔ کیوں جو توں مینوں اجہے لوکاں تے بادشاہ بنایا جیہڑے اینے بوہتے نیں جویں زویں دی دھوڑ ہوندی اے۔ ¹⁰ایس لئی مینوں سیانپ تے معرفت دے ۔ تا ں جو میں ایہناں لوکاں دے اندر باہر آیا جایا کراں ۔ کیوں جو کون ایہہ جیہڑا تیرے اِنے زیادہ لوکاں دا نیاں کر سکدا اے ۔ ¹¹تد خدا نے سلیمان نوں آکھیا کیوں جے ایہہ تیرے دل وچ سی ۔ تے توں دولت ثروت تے عزت دا سوال نہ کیتا ۔ تےنہ اپنے دشمن دیاں جاناں تے نہ دیہاڑیاں دا وادھا منگیا۔ سگوں توں اپنے لئی سیانپ تے معرفت دا سوال کیتا ۔ تاں جو توں میرے لوکاں دے وچ انصاف کرسکیں ۔¹²میں تینوں حکمت تے معرفت دتی اے۔ تے میں تینوں اجہی دولت تے ثروت تےعزت دیاں گا جو تیرے توں پہلاں دے بادشاہواں وچوں کسے دی ہوئی تے نہ تیرے مگروں کسے دی ہووے گی ۔ ¹³تد سلمان جبعون دی اُچی تھاں توں یعنی حضوری دے تنبو دے ساہمنیوں یروشلیم وچ آیا ۔ تے اسرائیل تے بادشاہی کرن لگا۔¹⁴تے سلیمان نے گڈیاں تے سوار جمع کیتے . تاں اوہدیا ں اک ہزار چار سو گڈیاں تے بارہ ہزار سوارسن . اوہناں نوں اُس نے گڈیاں دے شہراں وچ تے بادشاہ دے کول یروشلیم وچ رکھیا ¹⁵تے بادشاہ نے یروشلم وچ چاندی تے سونا وٹیاں وانگ کر دتا . تے دیو دار نوں گولر وانگ کردتا ۔ جیہڑا میداناں وچ ودھیک ہوندا اے ¹⁶تے سلیمانؔ لئی مصرتوں تے کواتوں گھوڑے مُل لتے جاندے سن ۔ تے بادشاہ دے سوداگر کواتوں مل لیندے تے متھی ہوئی قیمت تے لیاندے سن ¹⁷تے اوہ مصرتوں گڈی چھ سو مثقال چاندی دی تے گھوڑا اک سو پنجاہ وچ لیاندے سن . تے اینج ای اوہ اپنے ہتھاں نال حتیاں دے سارے بادشاہواں تے ا رام دے بادشاہواں لی لیاندے سن¹⁶تے سلیمانؔ لئی مصرتوں تے کواتوں گھوڑے مُل لتے جاندے سن ۔ تے بادشاہ دے سوداگر کواتوں مل لیندے تے متھی ہوئی قیمت تے لیاندے سن ¹⁷تے اوہ مصرتوں گڈی چھ سو مثقال چاندی دی تے گھوڑا اک سو پنجاہ وچ لیاندے سن . تے اینج ای اوہ اپنے ہتھاں نال حتیاں دے سارے بادشاہواں تے ا رام دے بادشاہواں لی لیاندے سن

2¹تے سلیمان نے خداوند لئی گھر بناون تے اپنی بادشاہی لئی گھر بناون دا ارادہ کیتا ²تےسلیمان نے ستر ہزار مزدوراں تے پہا ڑ وچ اسی ہزار وٹے گھڑن آ لیاں نوں گِنیا۔ تےتن ہزار چھ سو آدمی اوہناں دے کم نوں ویکھن آلے سن ³تے سلمان نے صور دے بادشاہ حیرام دے کول اکھوا بھیجیا۔ کہ جیویں توں میرے پیو دے نال کیتا . تے اوہنوں دیو دار گھلے تاں جو آوہ اپنے رہن لئی گھر بنا سکے⁴۔ تے میرے نال وی توں انج ای کر . کیوں جو میں خداوند اپنے خدا دے ناں لئی اک گھر بنان لگا ہاں . تاں جو اوہنوں اوہدے لئی پاک کراں۔ تے اوہدے اگے مشک آلی بخور ساڑاں۔ تاں جو اوہ دائمی نذر دی روٹی لئی تے سبتاں تے نویں چناں تے خدا وند اپنے خدا دی عیداں وچ جیہڑیاں اسرائیل تے ہمیشہ لئی فرض نیں سویرے تے شام دی سوختنی قربانیاں دے لئی ہووے ⁵۔ تے جیہڑا گھر میں بنان آلا ہاں اوہ عظیم گھر اے ۔ کیوں جو ساڈا خدا سارے معبوداں کولوں ودھ کے وڈا اے ۔⁶۔ تے کس دی طاقت اے جو اوہدے لئی گھر اسارے ؟ جد کے افلاک سگوں فلک الافلاک وچ اوہدی تھاں نہیں ۔ تے میں کون ہاں جو اوہدے لئی گھر بناواں پر صرف ایس لئی کہ اوہدے اگے خوشبو ساڑاں ۔ ⁷۔ ہن توں میرے کول اک بندہ گھل جیہڑا سونے تے چاندی تے پتل تے لوہے تے ارغون تے قرمز تے بنفشی دے کم دا کاری گر ہووے ۔ تے اوہناں کاری گراں دے نال جو یہودہ تے یرو شلیم وچ میرے کول نیں جنہاں نوں میرے پیو دائود نے متھیا پُھل بوٹے بناون وچ ماہر ہووے ۔⁸۔ تے مینوں لبنان توں دیودار تے صنوبر تے صندل دے ڈنڈے گھل ۔ کیوں جو میں جاندا ہاں پئی تیرے خادم لبنان توں لکڑیاں کٹن دا ہنر جاندے نیں تے میرے نوکر تیرے خادماں دے نال ہون گے ۔ ⁹۔ تاں اوہ میرے لئی چوکھیاں شہتیراں تیار کرن ۔ کیوں جو میں جیہڑا گھر بنان آلا ہاں بڑا علی شان ہووے گا ۔ ¹⁰۔ تے میں اوہناں کٹن آلیاں نوں جیہڑے ڈنڈے کٹن گے تیرے خادماں دی خوراک ویہہ ہزار کُر کنک تے ویہہ ہزار کُر جو تے ویہہ ہزار بت مے تے ویہہ ہزار بت تیل دے دیاں گا ۔¹¹۔ تد صور دے بادشاہ حیرام نے بادشاہ سلیمان کول چھٹی گھل کے آکھیا ۔ پئی خدا وند نے اپنے لوکاں دے موہ کارن تینوں ایہناں تے بادشاہ بنایا ۔ ¹²۔ تے حیرام نے آکھیا ۔ پئی خدا وند اسرائیل دا خدا اسمان تے زویں دا بنان آلا مبارک ہووے ۔ جنے دائود بادشاہ نوں اک سیانا معرفت آلا تے عقل مند پتر دتا ۔ تاں جو خدا وند لئی اک گھار تے اپنی بادشاہی لئی اک گھر بناوے ۔¹³۔ تے ہن میں تیرے کول حورام ابی اک کاری گر سیانا بندہ گھلیا اے ۔ ¹⁴۔ اوہ اوہناں دے پتراں وچوں اک زنانی دا پتر اے تے اوہدا پیو صور دا اک بندہ سی ۔ اوہ سونے تے چاندی پتل تے لوہے تے پتھر تے لکڑی تے ارغوانی تے فیروزی تے کتانی تے قرمزی تے پھل بوٹے بنان دی ساری کاری گری تے ہر اک چیز بنان دے کماں وچ ہوشیار اے ۔ کہ اوہ تیرے کاری گراں تے میرے آقا تیرے پیو دائود دے کاریگراں نال مقرر کیتا جاوے ۔¹⁵۔ تے ہن اوہ کنک تے جو تے تیل تے مے جنہاں بارے میرے آقا نے گل کیتی اے خادماں لئی گھلے جان ۔ ¹⁶۔ تے اسیں تیرے ساری لوڑ دے مطابق لبنان توں ڈنڈے کٹاں گے ۔ تے اسیں اوہناں دا بیڑہ بنوا کے سمندر دی راہ یافا وچ گھلاں گے تے توں اوہنوں یرشلیم وچ چکوا لے جانا ۔ ¹⁷۔ تے سلیمان نے اُس گنتری مگروں جیہڑی اوہدے پیو دائود نے کیتی سی ۔ اوہناں ساریاں پردیسیاں نوں گنیا جیہڑے اسرائیل دے دیس وچ سن ۔ تاں اوہ اک لکھ ترونجا ہزار چھ سو ہوئے ۔ ¹⁸۔ تاں اوہنے اوہناں وچوں ستر ہزار بھار چکن آلے تے اسی ہزار پہاڑاں وچوں پتھر کٹن آلے لتے تے اوہناں تے تن ہزار چھ سو نظر رکھن آلے مقر ر کیتے جیہڑے اوہناں لوکاں دے کم نوں ویکھن ۔¹⁷۔ تے سلیمان نے اُس گنتری مگروں جیہڑی اوہدے پیو دائود نے کیتی سی ۔ اوہناں ساریاں پردیسیاں نوں گنیا جیہڑے اسرائیل دے دیس وچ سن ۔ تاں اوہ اک لکھ ترونجا ہزار چھ سو ہوئے ۔ ¹⁸۔ تاں اوہنے اوہناں وچوں ستر ہزار بھار چکن آلے تے اسی ہزار پہاڑاں وچوں پتھر کٹن آلے لتے تے اوہناں تے تن ہزار چھ سو نظر رکھن آلے مقر ر کیتے جیہڑے اوہناں لوکاں دے کم نوں ویکھن ۔

3¹۔ تے سلیمان نے خدا وند دا گھر یروشلیم وچ کوہ موریہ تے جیہڑا اوہدے پیو دائود نوں وکھایا گیا سی بنانا شروع کیتا ۔ اوس تھاں وچ جہنوں دائود نے ارنان یپوسی دے کھلواڑے وچ تیار کیتا ۔ ²۔ اوہدی بادشاہی دے چوتھے ورھے دے دوجے مہینے دے دوجے دن وچ اُساری شروع ہوئی ۔ ³۔ تے نینہاں جیہڑیاں سلیمان نے خدا وند دے گھر دی عمارت لئی رکھیاں ایہہ سن ۔ لمائی وچ سٹھ ہتھ پرانے ناپ دے مطابق ۔ تے چوڑائی وچ ویہہ ہتھ ۔⁴۔ تے ساہمنے دا برانڈہ لمائی وچ ویہہ ہتھ گھر دی چوڑائی دے برا بر تے اک سو ویہہ ہتھ اچائی ۔ تے اندروں اوہنوں خالص سونے نال مڑھیا ۔ ⁵۔ تے وڈے گھر دی چھت اوہنے صنوبر دی لکڑ دی بنائی ۔ تے اوہدے اُتے خالص سونے دیاں چادراں لائیاں تے اوہناں اُتے کھجوراں تے زنجیراں بنوائیاں ۔⁶۔ تے خوب صورتی لئی گھر وچ قیمتی پتھر جڑے ۔ تے سونا فراویم دا سونا سی ۔ ⁷۔ تے گھر دے شہتیراں تے تھماں تے کندھاں تے بوہیاں نوں خالص سونے نال مڑھیا ۔ تے کندھاں اُتے فرشتیاں دی مورت بنائی ۔⁸۔ اوہنے قدس الاقداس دا کمرہ گھر دی چوڑائی دے موافق ویہہ ہتھ لمائی وچ تے ویہہ ہتھ چوڑائی وچ بنایا ۔ تے چھ سو قنطار خالص سونے چادراں اوہدے وچ لائیاں ۔ ⁹۔ تے کِلاں دا وزن پنجاہ مثقال سونا سی ۔ تے اُتے دیاں حجریاں نوں اوہنے سونے نال مڑھیا ۔¹⁰۔ تے قدس الاقداس دے کمرے وچ اوہنے دو فرشتیاں دے بت بنائے تے اوہناں نوں سونے نال مڑھیا ۔ ¹¹۔ تے فرشتیاں دے پراں دی لمائی ویہہ ہتھ ۔ اک پر پنج ہتھ دا گھر دی کندھ نوں چھوندا تے دوجا پر پنج ہتھ دا تے دوجے فرشتے دے پر نال جڑیا ہویا سی ۔ ¹²۔ تے دوجے فرشتے دا پر پنج ہتھ دا گھر دی کندھ نوں چھوندا تے دوجا پر پنج ہتھ دا دوجے فرشتے دے پر نال جڑیا ہویا سی ۔¹³۔ تے ایہناں دوہاں فرشتیاں دے پر کھلے ہوئے ویہہ ہتھ سن ۔ تے اوہ اپنے پیراں تے کھلوتے ہوئے سن ۔ تے اوہناں دے منہ گھر ول سن ۔ ¹⁴۔ تے اوہنے اک پڑدہ فروزی تے ارغوانی تے قرمزی تے اک کتان دا بنایا تے اوہدے اُتے فرشتیاں دیاں تصویراں بنایاں ۔ ¹⁵۔ تے اوہنے گھر دے اگے دو تھم بنائے ۔ اوہناں دی لمائی پینتی ہتھ ۔ تے اوہناں دے سراں تے ٹوپ پنج ہتھ دے سن ۔ ¹⁶۔ تے اوہنے ہاراں دیاں زنجیراں بنائیاں ۔ تے اوہناں نوں تھماں دے سریاں تے لایا ۔ تے اوہنے اک سو انار بنائے ۔ تے اوہناں نوں زنجیراں دے وچکار رکھیا ۔ ¹⁷۔ تے اوہنے دوویں تھم ہیکل دے ساہمنے کھلارے ۔ اک سجے پاسے تے اک کھبے پاسے ۔ تے سجے دا یاکین تے کھبے دا ناں بوعز رکھیا ۔¹⁵۔ تے اوہنے گھر دے اگے دو تھم بنائے ۔ اوہناں دی لمائی پینتی ہتھ ۔ تے اوہناں دے سراں تے ٹوپ پنج ہتھ دے سن ۔ ¹⁶۔ تے اوہنے ہاراں دیاں زنجیراں بنائیاں ۔ تے اوہناں نوں تھماں دے سریاں تے لایا ۔ تے اوہنے اک سو انار بنائے ۔ تے اوہناں نوں زنجیراں دے وچکار رکھیا ۔ ¹⁷۔ تے اوہنے دوویں تھم ہیکل دے ساہمنے کھلارے ۔ اک سجے پاسے تے اک کھبے پاسے ۔ تے سجے دا یاکین تے کھبے دا ناں بوعز رکھیا ۔

4¹۔ تے اوہنے پتل دا مزبح بنایا ۔ لمائی ویہہ ہتھ تے چوڑائی ویہہ ہتھ تے اچائی دس ہتھ ۔ ²۔ تے اوہنے ڈھلیا ہویا گول بحیرہ بنایا اوہدا قطر اک کنڈھے توں توں دوجے کنڈھے تیکر دس ہتھ ۔ تے اوہدی اچائی پنج ہتھ تے اوہدا گھیرا تیہہ ہتھ دا دھاگہ سی ۔ ³۔ تے اوہدے تھلے ہر پاسے کندھاں سن جیہڑیاں اوہدے دوالے دس ہتھ تیکر سن ۔ اوہ دو قطاراں وچ سارے بحیرے نوں گھیردیاں سن ۔ تے گنڈھاں اوہدے ڈھالنے وچ اوہدے نال ڈھالیاں گیاں سن ۔⁴۔ اوہ بارہ بلداں اُتے رکھیا ہویا سی ۔ اوہناں وچوں تناں دا منہ شمال ول تے تن دا لہندے ول تے تن دا جنوب ول تے تن دا چڑہدے ول سی ۔ تے بحیرہ اوہناں دے اتے سی ۔ تے اوہناں دے سارے پچھے دے حصے اندر ول سن۔ ⁵۔ تے اوہدی موٹائی گٹھ جتنی تے اوہدے کنگرے پیالے دے کنگرے ورگے سوسن دے پھل وانگ سن ۔ تے اوہدے وچ تھاں تن ہزار بت دی سی ۔ ⁶۔ فیر اوہنے دس حوض بنائے ۔ اوہناں وچوں پنج سجے پاسے تے پنج کھبے پاسے رکھے تاں جو اوہناں وچوں ساریاں شیواں جیہڑیاں سوختی قربانی چاڑھن لئی سن دھوتیاں جاون ۔ تے بحیرہ کاہناں دے وضو لئی سی ۔⁷۔ تے اوہنے سونے دے دس شمع دان اوہناں دے دتے ہوئے حکم آلی شکل مطابق بنائے ۔ تے ہیکل وچ پنج سجے پاسے تے پنج کھبے پاسے رکھے ۔ ⁸۔ تے اوہنے دس میزاں بنائیاں ۔ تے ہیکل وچ پنج سجے پاسے تے پنج کھبے پاسے رکھیاں ۔ تے اوہنے سونے دے سو پیالے بنائے ۔⁹۔ تے اوہنے کاہناں دا ویہڑا تے وڈا ویہڑا تے ویہڑے دے بوہے بنائے ۔ تے بوہے پتل نال مڑھے ۔ ¹⁰۔ تے اوہنے بحیرے نوں سجے پاسے چڑھدے نوں جنوب ول رکھیا ۔¹¹۔ تے حورام ابی نے دیگاں تے کڑچھے تے پیالے بنائے ۔ تے حورام ابی اُس کم توں ویہلا ہویا جیہڑا اوہنے خدا دے گھر وچ سلیمان بادشاہ لئی کیتا ۔ ¹²۔ دو تھم تے دو گولے تے ٹوپ جیہڑے تھماں دے سراں لئی سن ۔ تے دو جالیاں جیہڑیاں دوواں ٹوپاں دے گولیاں نوں کجدیاں سن ۔ ¹³۔ تے چار سو انارا دوواں جالیاں لئی سن ۔ ہر اک جالی لئی اناراں دیاں دو قطاراں تاں جو ٹوپاں نوں جیہڑے تھماں دے سر تے سن کجن ۔¹⁴۔ تے چوکیاں تے حوض جیہڑے چوکیاں تے سن ۔ ¹⁵۔ تے اک بحیرہ تے بارہ بلد جیہڑے اوہدے تھلے سن ۔ ¹⁶۔ تے دیگاں تے کڑچھے تے پیالے تے حورام ابی نے سارے بھانڈے سلیمان بادشاہ دے لئی خدا دے گھر لئی صاف کیتے ہوئے پتل نال بنائے ۔¹⁷۔ بادشاہ نے اوہناں نوں اردن دے میدان وچ سکوت تے سریدہ دے وچکار چیکنی مٹی وچ ڈھالیا ۔ ¹⁸۔ تے سلیمان نے ایہہ سارے بھانڈے وڈی گنتری وچ بنوائے ۔ ایتھے تیکر پئی پتل دے وزن دا پتا نہ چل سکا ۔¹⁹۔ تے سلیمان نے خدا دے گھر دے سارے بھانڈے بنوائے تے سونے دا مذبحہ تے میزاں جنہاں تے نذر دیاں روٹیاں سن ۔ ²⁰۔ تے شمع دان تے اوہناں دے چراغ خالص سونے دے تاں جو حکم دے مطابق محراب دے سامنے بلدے رہن ۔ ²¹۔ تے پُھل تے چراغ تے چمٹے سونے دے ۔ سارے خالص سونے دے سن ۔ ²²۔ تے گلگیر تے پیالے تے تاس تے بخور سوزخالص سونے دے سن ۔ تے اندرلے کوٹھے دے بوہے دے طاق جیہڑے قدس الاقداس سی ۔ تے گھار دے طاق جیہڑی ہیکل سی سونے دے سن ۔²²۔ تے گلگیر تے پیالے تے تاس تے بخور سوزخالص سونے دے سن ۔ تے اندرلے کوٹھے دے بوہے دے طاق جیہڑے قدس الاقداس سی ۔ تے گھار دے طاق جیہڑی ہیکل سی سونے دے سن ۔

5¹۔ تے جدوں اوہ سارا کم مکیا جیہڑا سلیمان نے خدا دے گھر لئی کیتا تاں سلیمان اپنے پیودائود دی متھی ہوئی چاندی تےسونے دیاں چیزاں تے بھانڈے لے کے آیا. تے اوہناں نوں خدادے گھر دے خزانے وچ رکھیا۔²۔ تد سلیمان نے اسرائیل دےبزرگاں تے قبیلے دے سارے سرداراں تے بنی اسرائیل د ےجدی رئیساں نوں اپنے کول یروشلم وچ کٹھا کیتا. تاں جوخداونددے عہد دے صندوق نوں جو دائود دے شہر توں جیہڑاصیہون اے ، چک لیان۔ ³۔ تاں ستوویں مہینے عید آلے دن اسرائیل دے سارے لوک بادشاہ دے کول کٹھے ہوئے۔⁴۔ تے اسرائیل دے سارے بزرگ آئے۔ تے لا ویاں نے صندوق نوں چکیا ⁵تے اوہ صندوق سنے حضوری د ے تنبو تے سارے پاک بھانڈیاں دے چک لیائے. کاہن تےلاوی اوہناں نوں چک کے لیائے ⁶تے سلیمان بادشاہ تے سارے اسرائیل دی جماعت نے جیہڑی اوہدے کول کٹھی سی صندوق دے اگے بہت ساریاں بھیڈاں بکریاں تے گاواں بلد کوہے جیہڑے اِنے زیادہ سن کے گنے نہ گئے⁷۔ تے کاہناں نے خداوند دے صندوق نوں اندر لیا کے اوہدی تھاں گھردی محراب دے اندر قدس ا لقدوس وچ فرشتیاں دےکھمباں ہیٹھ رکھیا ⁸۔ تےفرشتیاں دے کھمبھ صندوق دی تھاں اتے کھلرے ہوئے سن تے اتوں صندوق نوں تے اوہدیاں چوباں نوں لُکاندے سن⁹۔ تے چوباں لمیاں سن . ایتھے تیکر پئی اوہناں دے سرے صندوق توں محراب دے ساہمنے دی تھا ں وچ دسدےسن۔ پر باہروں نظر نہیں سی آؤندے ۔ تے اوہ اج دے دن تیکراوتھے ای نیں۔ ¹⁰۔ تے صندوق دے اندر کجھ نئیں سی . پر دوتختیاں جنہاں نوں موسیٰ نے حوریب وچ اوہدے اندر رکھیا سی جدوں خداوند نے بنی اسرائیل نال مصرتوں نکلن ویلے عہد بنہیا۔¹¹تے انج ہویا جدوں کاہن مقدس توں باہر نکلے (کیوں جوسارے کاہن جیہڑے اوتھے سن آپنی واریاں دا لحاظ کیتے بناآپنے آپ نوں پاک کر کے آئے سن۔ ¹²تے لاوی جیہڑے گاندے سن اوہ سارے دے سارے جیویں آساف تے ہیمان تے یدوتون تے اوہناں دے پتر تے اوہناں دے بھراکتائی لباس پائے ہوئے۔ تے جھا نجر تے ونجھلی تے بربط لتے ہوئے مذبح دے چڑھدے کنڈھے تے کھلوتے سن . تےاوہناں دے نال اک سو ویہہ کاہن نرسنگے پُھوک رہے سن)۔¹³۔ تاں ا وہ نرسنگے پھوکدے تے گیت گاؤندے ہوئے اک بندے وانگوں سن . تے خداوند دی حمد تے شکر گزاری وچ اوہناں دی واج اک لگدی سی . تے جدوں اوہناں نے نرسنگیاں تے جھانجراں تے اپنی واج اچی کیتی پئی "خداوندی ستائش کروکیوں جو اوہ نیک اے . کیوں جو اوہدی رحمت ابد تک ہے۔" تاں گھر یعنی خدا وند دا گھر بدلیاں نال بھر گیا ¹⁴تے کاہناں نوں بدلاں دے کارن سیوا کرن لئی ٹھہرن دی طاقت نہ رہی . کیوں جو خداوند دے جلال نے خداوندے گھر نوں بھردتا

6¹. تاں سلیمان نے کیہا خداوند نے فرمایا ۔ پئی میں کالے بدل وچ رہواں گا۔ ²۔ تے میں تیرے رہن لئی اک گھر بنایا اے . اک تھاں تاں جو ابد تیکر توں اوہدے وچ رہ سکیں ³. تاں بادشاہ نے اپنا مو نہہ پھیریا تے اسرائیل دی ساری جماعت نوں برکت دتی تے اسرائیل دی ساری جماعت کھڑی سی⁴. تے اوہنے آکھیا مبارک ہووے خداوند اسرائیل دا خدا جس نے میرے پیو داؤد دے نال اپنے منہ توں کلام کیتا تے اپنے ہتھ نال اوہنوں پورا کیتا.تے آکھیا ⁵. پئی جس دن توں میں اپنے لوکاں نوں مصر دی زویں وچوں باہرکڈھیا میں اسرائیل دے کسے قبیلے وچ کسے شہر نوں پسند نہیں کیتا پئی اوہدے وچ میرے لئی گھر بنایا جائے۔ تا ں جے میرا ناں اوتھے ہووے۔ تے میں کسے بندے نوں پسند نہ کیتا . کہ میرے لوکاں سرائیل دا حاکم ہووے ⁶. پر میں یروشلیم نوں چُن لتا تاں جو میرا ناں اوتھے ہووے۔ تے میں داؤد نوں چن لتا . پئی میرے بندیاں اسرائیل تے حاکم ہوون . پر میں یروشلیم نوں چُن لتا تاں جو میرا ناں اوتھے ہووے۔ تے میں داؤد نوں چن لتا . پئی میرے بندیاں اسرائیل تے حاکم ہوون⁷. تے میرے پیو داؤد دے دل وچ سی پئی خداوند اسرائیل دے خدا لئی گھر بناوے ⁸. تاں خداوند نے میرے پیو داؤد نوں آکھیا . کیوں جے تیرے دل وچ ہے کہ توں میرے نا ں لئی اک گھر بناویں . تاں توں چنگا کیتا جو اپنے دل وچ انج سوچیا ⁹. پر توں گھر نہیں بنائیں گا سگوں تیرا پتر جیہڑا تیری صلب وچوں نکلے گا اوہی میرے نا ں لئی گھر بنائے گا¹⁰. تے خداوند نے اوہ گل جو آکھی سی پوری کیتی تے اپنے پیوداؤد دی تھاں کھلا ہویا۔ تے اسرائیل دے تخت تے بیٹیھا . جیویں کہ خداوند نے فرمایا تے میں خداوند اسرائیل دے خدا دے ناں لئی گھر بنایا ¹¹. تے اوہدے وچ میں اوہ صندوق رکھیا جس دے اندر خداوند دا عہد اے جیہڑا اوہنے اسرائیل نال بنہیا¹². پھر اوہ خداوند دے مذبح دے اگے اسرائیل دی ساری جماعت دے سامنے کھلویا تے اپنے ہتھ اڈے ¹³. کیوں جو سلیمان نے پتل دا اک ممبر بنایا سی۔ جس نوں اوہنےویہڑے وچکار رکھیا سی۔ اس دی لمائی پنج ہتھ تے چوڑائی پنج ہتھ تےاُچائی تن ہتھ سی . تاں اوہ اوہدے اُتے کھلویا۔ تے بنی اسرائیل دی ساری جماعت دے سامنے اپنے گوڈیاں تے جھکیا تے آسمان ول اپنے ہتھ کھلارے¹⁴. تے آکھیا۔ اے خداوند اسرائیل دے خدا آسمان تے زویں تےتیرے ورگا کوئی خدا نہیں تاں اپنے بندیاں لئی جو تیرے حضور اپنے سارے دل نال چلدے نیں تے عہد تے رحمت نوں یاد رکھدا ایں ¹⁵. ۔جس نے اپنے بندے میرے پیو داؤد نوں جو کچھ آکھیا سی پورا کیتا. تو ں اپنے منہ وچوں گل آکھی تے اپنے ہتھاں نال پوری کیتی۔ جیویں کہ اج دا دن ظاہر کردا اے¹⁶. ہن اے خداوند اسرائیل دے خدا ! اپنے بندے میرے پیو داؤد لئی اس وعدے نوں پورا کر جوتوں اوہدے نال کیتا . کہ میرے حضور تیرے لئی اسرائیل دے تخت تے بیٹھن لئی مرد دی کمی نہیں ہووے گی جے تیری اولاد اپنیاں راہوں دی راکھی تے میری شریعت تےچلے جیویں توں میرے سامنے چلیا ¹⁷. تے ہن خداوند اسرائیل دے خدا! اپنے اس قول نوں جوتوں اپنے بندےداؤد نوں فرمایا پکا کر۔¹⁸۔ پر کیہ خدا حقیقت وچ انسان دے نال زویں تے رہوے گا ؟ کیوں جو اسمان وچ تیری گنجائش نہیں.تاں اس گھر وچ کیوں ہووے گی جہنوں میں بنایا اے ؟ ¹⁹۔ اپنے بندے دی دعا تے منت ول دھیان کر۔ اے خدا وند میرے خدا! اپنےبندے دی دعا تے ترلے نوں سن جو اوہ تیرے سامنے کردا اے ²⁰۔ تیریاں اکھاں دن رات اس گھر تے کھلیاں رہیاں اس تھاں تے جہدی بابت توں آکھیا ۔ پئی میں اپنا ناں اوتھے رکھاں گا ۔ پئی توں اس دعا نوں سنیں جیہڑی تیرا بندہ اس تھاں ول منہ کرکے منگدا اے²¹تے تو ں اپنے بندے دی منت نوں اپنے لوکاں اسرائیل دی دعا نوں قبول کر جیہڑی اس تھاں ول منہ کرکے منگدے نیں تے ا سمان وچ اپنےرہن دی تھاں توں سن ۔ تے جدوں توں سنیں تاں رحم کر²². جے کوئی اپنے گوانڈھی نال برائی کرے تے اوہنوں حلف دین لئی اوہدے اتے سونہہ واجب ہووے تے اوہ حلف چکن لئی گھر وچ تیرےمذبحے دے سامنے آوے۔ ²³۔ تاں توں آسمان توں سن تے عمل کر ۔ تے اپنے بندیاں دے وچ انصاف کر ۔ پئی لچے نوں سزا دے تے اوہدے سبھا نوں اوہدے سر تے پا ۔ تے سچے نوں پاک کر تے اوہدی سچائی مطابق اوہنوں اجر دے ۔²⁴۔ تے جدوں تیرے لوک اسرائیل دے خلاف گناہ کرن دے کارن اپنے دشمناں کولوں ہار جان ۔ تاں اوہ پھرن تے تیرے ناں دا اقرار کرن ۔ تے ایس گھر وچ تیرے اگے دعا تے منت کرن ۔ ²⁵۔ تاں توں اسمان توں سن ۔ تے اپنی قوم اسرائیل دے گناہ معاف کر ۔ تے اوہناں نوں اوس دیس وچ موڑ کے لیا جیہڑا توں اوہناں نوں تے اوہناں دے پیو دادے نوں دتا ۔²⁶۔ اسمان بند ہو جاوے تے تیرے خلاف اوہناں دے گناہواں دے کارن مینہ نے وسے ۔ تے اوس تھاں ول منہ کر کے دعا کرن ۔ تے تیرے ناں دا اقرار کرن ۔ تے اپنے گناہواں توں پھرن ۔ جدوں توں اوہناں نوں مصیبت وچ پاویں ۔ ²⁷۔ تاں توں اسمان توں سن ۔ تے اپنے بندیاں تے اپنی قوم اسرائیل دے گناہ معاف فرما ۔ تے اوہناں نوں نیک راہ دی ہدایت دے پئی اوہ ایس تے چلن تے اوس زویں تے جیہڑی توں اپنی قوم نوں میراث لئی دتی مینہ گھل ۔²⁸۔ تے جدوں ملک وچ قحط یا وبا یا ساڑن آلی ہوا یا چیپا ( پھپھوندی) یا ٹڈی یا جھانجے ہوون ۔ تے جدوں اوہناں دے دشمن اوہناں دے شہراں وچ اوہناں نوں گھیر لین تے جدوں اوہ کسے مصیبت یا بماری وچ گھر جان ۔ ²⁹۔ تاں جیہڑی دعا یا منت بھاویں کسے اک بندے یا تیری ساری قوم اسرائیل ولوں ہووے ۔ جدوں ہر کوئی اپنی برائی تے مصیبت نوں پچھانے تے اپنے ہتھ ایس گھر ول اڈے ۔ ³⁰۔ تاں توں اپنے رہن دی تھاں اسمان توں سُن تے ماف کر ۔ تے ہر اک نوں اوہدے سبھا مطابق بدلہ دے ۔ جیویں کہ توں اوہدے دل نوں جاندا ایں ۔ کیوں جو توں ای کلا بنی آدم دے دلاں نوں جاندا ایں ۔ ³¹۔ تاں جو ایس دیس وچ جیہڑا توں ساڈے پیو دادے نوں دتا اوہناں ساریاں دناں وچ جنہاں وچ اوہ زندہ رہن تیتھوں ڈرن تے تیریاں راہواں تے چلن ۔³²۔ جے کوئی اوپرا جیہڑا تیری قوم اسرائیل وچوں نہ ہووے تیرے عظیم ناں تے تیرے قدرت رکھن آلے ہتھ تے تیری ودھائی ہوئی بانہہ دے لئی دور دے دیس توں آوے ۔ تے ایس گھر ول منہ کرکے دعا منگے ۔ ³³. تاں توں اسمان توں اپنے رہن دی تھاں توں سن ۔ تے سارا جو کچھ اُس اوپرے بندے نے تیتھوں اوہدے وچ منگیا ۔ اوہدے مطابق کر ۔ تاں جو زویں دیاں ساریاں قوماں تیرے ناں نوں پچھانن ۔ تے تیری قوم اسرائیل وانگوں تیتھوں ڈرن ۔ تے جانن پئی تیرا ناں اُس گھر وچ بلایا جاندا اے جنہوں میں بنایا ۔³⁴۔ تے جدوں تیری قوم اپنے دشمناں دے خلاف لڑائی لئی اُس راہ ول جاوے جس تے توں اوہناں نوں گھلیں ۔ تے اوہ تیرے کول اُس شہر ول جنہوں توں چن لتا تے ایس گھر ول منہ کرکے دعا منگے جس نوں میں تیرے ناں لئی بنایا ۔ ³⁵۔ تاں توں اسمان توں اوہناں دیاں دعاواں تے اوہناں دیاں منتاں سن ۔ تے اوہناں دا انصاف کر ۔³⁶۔ تے جدوں اوہ تیرے خلاف گناہ کرن ۔ کیوں جو کوئی انسان نہیں جیہڑا گناہ نہیں کردا تے توں اوہناں اتے غصے ہو ویں تے اوہناں نوں اوہناں دے دشمناں دے حوالے کریں ۔ تے اوہ اوہناں نوں کسے دور یا نیڑے دے دیس وچ بندی وان بنا کے لے جاون ۔ ³⁷۔ فیر اوس دیس وچ جس وچ اوہ بندی وان ہو کے گئے اوہناں دے دل بدل جاون ۔ تے اوہ اپنی بندی دے دیس وچ تائب ہوون ۔ تے تیرے ترلے کرن تے آکھن پئی اساں گناہ کیتا ۔ اساں شرارت کیتی تے اساں قصور کیتا ۔ ³⁸۔ تے اپنے سارے دلاں تے اپنی ساری جاناں نال اپنے بندی دے دیس وچ جس وچ اوہ بندی بنائے گئے تیرے کول آون ۔ تے تیرے دیس ول جیہڑا توں اوہناں دے پیو دادے نوں دتا تے اوہدے ول جس نوں توں چن لتا ۔ تے اس گھر ول منہ کر کے دعا کرن جیہڑا میں تیرے ناں لئی بنایا اے ۔ ³⁹۔ تاں توں اسمان یعنی اپنے رہن دی تھاں توں اوہناں دی دعا تے اوہناں دے ترلے سن تے اوہناں دا انصاف کر تے اپنی قوم نوں جس نے تیرا گناہ کیتا ماف فرما ۔ ⁴⁰۔ تے ہن اے میرے خدا ! ہر اک دعا جیہڑی اس تھاں تے کیتی جاوے ۔ اُس ول تیریاں اکھاں کھلیاں تے کن دھیان دین ۔ ⁴¹۔ ہن اے خدا وند خدا ۔ اپنی ارام کرن آلی تھاں ول جاون نوں اُٹھ ۔ توں تے تیری وڈیائی دا صندوق ۔ اے خدا وند خدا ۔ تیرے کاہن نجات توں ملبس ہون تے تیری پاک نیکی توں شاد ہوون ۔ ⁴²۔ اے خدا وند خدا ۔ اپنے ممسوح دے منہ نوں نہ پھیر۔ تے اپنے بندے دائود تے کیتیاں مہربانیاں یاد کر۔⁴⁰۔ تے ہن اے میرے خدا ! ہر اک دعا جیہڑی اس تھاں تے کیتی جاوے ۔ اُس ول تیریاں اکھاں کھلیاں تے کن دھیان دین ۔ ⁴¹۔ ہن اے خدا وند خدا ۔ اپنی ارام کرن آلی تھاں ول جاون نوں اُٹھ ۔ توں تے تیری وڈیائی دا صندوق ۔ اے خدا وند خدا ۔ تیرے کاہن نجات توں ملبس ہون تے تیری پاک نیکی توں شاد ہوون ۔ ⁴²۔ اے خدا وند خدا ۔ اپنے ممسوح دے منہ نوں نہ پھیر۔ تے اپنے بندے دائود تے کیتیاں مہربانیاں یاد کر۔

7¹۔ جدوں سلیمان نے دعا ختم کیتی ۔ تاں اسمان توں اگ لتھی ۔ تے سوختنی قربانی تے ذبیحاں نوں کھا گئی ۔ تے گھر خدا وند دے جلال نال بھر گیا ۔ ²۔ تاں کاہن خدا وند دے گھر وچ نہ وڑ سکے ۔ کیوں جو خدا وند دے جلال نے خدا وند دے گھر نوں بھر دتا سی ۔ ³۔ تے سارے بنی اسرائیل نے اگ دا لِہنا تے گھر تے خدا وند دا جلال ویکھیا ۔ تاں اوہ اپنے منہ بھرنے زویں تیکر فرش تے ڈگے تے سجدہ کیتا تے آکھیا " خدا وند دی ستائش کرو کیوں جو اوہ نیک اے کیوں جو اوہدی رحمت ابد تیکر اے ۔"⁴۔ تد بادشاہ تے ساریاں لوکاں نے خدا وند دے اگے ذبیحے کوہے ۔ ⁵۔ تے سلیمان بادشاہ نے باوی ہزار بلد تے اک لکھ ویہہ ہزار بھیڈاں دی قربانی کیتی ۔ تے بادشاہ نے تے سارے لوکاوں نے خدا دے گھر دی تقدیس کیتی ۔ ⁶۔ تے کاہن اپنی سیوا لئی کھلوتے سن تے لادی وی خدا وند لئی اوہناں واجیاں دے نال جیہڑے دائود نے بنائے سن ۔ تاں جو ایہہ راگ وجاون ’’ خدا وند دی ستائش کرو ۔ کیوں جو اوہدی رحمت ابد تیکر اے۔ ‘‘ تے اپنی خدمت گزاری لئی اوہ خدا دا گیت گاندے سن ۔ تے کاہن اوہناں اگے نرسنگے پھوکدے رہے ۔ تے سار اسرائیل کھلو گیا ۔⁷۔ تے سلیمان نے ویہڑے دے وچکار دی تقدیس کیتی ۔ جیہڑا خدا وند دے گھر دے اگے سی ۔۔ کیوں جو اوہنے سوختنی قربانیاں تے سلامتی دے ذبیحاں دی چربی نوں اوتھے چاڑھانا سی ۔ ایس لئی پئی پتل دا مذبح جیہڑا سلیمان نے بنایا سی ۔ سوختنی قربانیاں تے نذر دیاں قربانیاں تے چربیاں دی گنجائش نہیں سی رکھدا ۔⁸۔ تے اوس ویلے سلیمان نے ست دن عید کیتی تے اوہدے نال سارے اسرائیل دی حمات دے دروازے توں لے کے مصر دی ترائی تیکر دی بہت وڈی جماعت سی ۔ ⁹۔ تے اٹھویں دن اوہناں نے محفل کیتی ۔ کیوں جو اوہناں نے ست دن تیکر مذبح دی تقدیس کیتی ۔ تے ست دن دی عید کیتی سی ۔ ¹⁰۔ ایس لئی ستویں مہینے دے تریویئیں دیہاڑے اوہنے لوکاں نوں اپنے اپنے تنبواں ول گھلیا ۔ اوہ سارے اوس نیکی دے کارن خوش تے شاد سن جیہڑی خدا وند نے دائود تے سلیمان تے اپنے لوکاں اسرائیل نال کیتی ۔¹¹۔ تے سلیمان خدا وند دے گھروں تے بادشاہ دے گھروں ویہلا ہویا ۔ تے جو کچھ سلیمان دے دل وچ سی پئی خدا وند دے گھر وچ تے اپنے گھر وچ بنائے اُس وچ کامیاب ہویا ۔ ¹²۔ تے رات ویلے خدا وند سلیمان تے ظاہر ہویا ۔ تے اوہنے آکھیا پئی میں تیری دعا سنی اے ۔ تے میں اس تھاں نوں اپنے لئی ذبیحے دا گھر چن لتا اے ۔¹³۔ جے میں اسمان نوں بند کراں پئی مینہ نہ ہووے ۔ یا ٹڈی نوں زویں دے کھا جان دا حکم دیاں ۔ یا وبا اپنے لوکاں وچ گھلاں ۔ ¹⁴۔ تاں جے میرے لوک جنہاں تے میرا ناں لتا جاندا اے عاجزی کرن تے دعا منگن تے میرے منہ نوں ڈھونڈن ۔ تے اپنیاں راہواں توں پھرن ۔ تاں میں اسمان توں سناں گا ۔ تے اوہناں دے گناہ بخشاں گا تے اوہناں دے ملک نوں شفا دیاں گا۔ ¹⁵۔ تے ہن اُس دعا تے جیہڑی اس تھاں تے منگی جائے گی میریاں اکھاں کھلیاں تے میرے کن دھیان دین گے ۔¹⁶۔ تے میں ایس گھر نوں چن لتا اے ۔ تے ایہنوں پاک کیتا اے ۔ تاں جو میرا ناں ایس وچ ابد تیکر رہوے ۔ تے میریاں اکھاں تے میرا دل سارے دن ایتھے ہون گے ۔ ¹⁷۔ توں میرے اگے اُس وانگ چلیں جیویں کہ تیرا پیو دائود چلیا ۔ تے جو کچھ میں تینوں حکم دتا اے۔ اُس تے عمل کریں تے میرے قانوناں تے حکماں نوں منیں ۔ ¹⁸۔ تاں میں تیری بادشاہی دا تخت برقرار رکھاں گا ۔ جیویں کہ میں تیرے پیو دائود نال عہد کر کے آکھیا ۔ پئی تیرے لئی تیری نسل وچوں مرد دا گھاٹا نہیں ہووے گا جیہڑا اسرائیل تے حکومت کرے ۔¹⁹۔ پر جے تسیں کھلر جائو تے میرے قانوناں تے حکماں نوں چھڈ دیو جیہڑے میں تہاڈے ساہمنے رکھے نیں ۔ تے جاکے اوپرے معبوداں دی پر ستش کرو تے اوہناں نوں سجدہ کرو ۔ ²⁰۔ تاں میں اوہناں نوں اُس دیس توں پٹ دیاں گا ۔ جیہڑا میں اوہناں نوں دتا ۔ تے ایس گھر نوں جیہڑا میں اپنے ناں لئی پاک کیتا اے ۔ اپنے کولوں دور کراں گا ۔ تے اوہنوں مثال تے ساریاں قوماں وچ نمونہ کراں گا ۔ ²¹۔ تے ایہہ گھر جیہڑا اجیہا علی شان اے عبرت دی تھاں ہووے گا ۔ تے جیہڑا وی ایہدے کولوں لنگھے گا حیران ہووے گا۔ تے آکھے گا خدا وند نے ایس دیس تے ایس گھر نال انج کیوں کیتا اے ۔ ²²۔ تاں جواب دتا جائے گا ۔ کیوں جو اوہناں نے خدا وند اپنے پیو دادے دے خدا نوں جیہڑا اوہناں نوں مصر دے دیس تو کڈھ کے لیا یا چھڈ دتا ۔ تے اوپرے معبوداں نوں منیا تے اوہناں نوں سجدہ کیتا ۔ تاں ایس لئی اوہنے ایہہ ساریاں بلاواں اوہناں اُتے گھلیاں۔²¹۔ تے ایہہ گھر جیہڑا اجیہا علی شان اے عبرت دی تھاں ہووے گا ۔ تے جیہڑا وی ایہدے کولوں لنگھے گا حیران ہووے گا۔ تے آکھے گا خدا وند نے ایس دیس تے ایس گھر نال انج کیوں کیتا اے ۔ ²²۔ تاں جواب دتا جائے گا ۔ کیوں جو اوہناں نے خدا وند اپنے پیو دادے دے خدا نوں جیہڑا اوہناں نوں مصر دے دیس تو کڈھ کے لیا یا چھڈ دتا ۔ تے اوپرے معبوداں نوں منیا تے اوہناں نوں سجدہ کیتا ۔ تاں ایس لئی اوہنے ایہہ ساریاں بلاواں اوہناں اُتے گھلیاں۔

8¹۔ تے سلیمان دے خدا وند دا گھر تے اپنا گھر بناون دے ویہہ ورھے مگروں انج ہویا ۔ ²۔ پئی اوہ شہر جیہڑے حیرام نے سلیمان نوں موڑ دتے سن سلمان نے اوہناں نوں اساریا تے بنی اسرائیل نوں اوہناں وچ وسایا ۔³۔ تے سلیمان حمات صوبے ول گیا تے اوہدے اُتے غالب آیا ۔ ⁴۔ تے اوہنے اجاڑ وچ تدمور بنایا ۔ تے ذخیرے دے سارے شہر وی جیہڑے اوہنے حمات وچ بنائے۔ ۔ تے اوہنے فرازی بیت حورون تے نشیبی بیت حورون کندھاں تے پھاٹکاں تے جندریاں نال پکے کیتے ہوئے بنائے ۔⁵۔ تے اوہنے فرازی بیت حورون تے نشیبی بیت حورون کندھاں تے پھاٹکاں تے جندریاں نال پکے کیتے ہوئے بنائے ۔ ⁶۔ تے بعلت تے زخیرہ دے سارے شہر جیہڑے سلیمان دے سن ۔ تے گڈیاں دے شہر تے سواراں دے شہر تے سارا جو سلمان نے چاہیا اوہنے یروشلیم تے لبنان تے اپنی بادشاہت دے دیس وچ بنوایا ۔⁷۔ تے اوہنے اوہناں لوگوں نوں تابع کیتا جیہڑے حتیاں تے اموریاں تے فرزیاں تے حویاں تے ببوسیاں وچوں رہ گئے سن ۔ تے اسرائیل توں نہیں سن ۔ ⁸۔ تے اوہناں دی اولاد تے جیہڑی اوہناں دے مگروں دیس وچ رہ گئی جنہوں بنی اسرائیل نے قتل نہ کیتا ۔ سلامان نے اوہدے اُتے خراج لایا جیہڑا اج دے دن تیکر ہے۔⁹۔ پر بنی اسرائیل وچوں سلیمان نے کسے نوں وی اپنے کم لئی خادم نہ بنایا کیوں جو اوہ اوہدے لئی جنگی مرد رئیس تے منصب دار تے گڈیاں تے سواراں دے سردار سن ۔ ¹⁰۔ تے ایہہ سلیمان بادشاہ دے کماں تے خاص طور تے رکھے گئے سن ۔¹¹۔ تے سلیمان فرعون دی دھی نوں داوئود دے شہروں اوس گھر وچ لے آیا جیہڑا اوہنے اوہدے لئی بنایا سی ۔ کیوں جو اوہنے آکھیا ۔ میری کوئی بیوی اسرائیل دے بادشاہ دائود دے گھر وچ نہیں رہوے گی ۔ کیوں جو اوہ تھانواں پاک نیں جتھے خدا وند دا صندوق آیا اے۔¹²۔ تد سلیمان خدا وند دے اُس مزبحے تے خدا وند لئی قربانیاں چاڑھدا سی ۔ جیہڑا اوہنے برانڈے اگے بنایا سی ۔ ¹³۔ اوہ ہر دن دے فرض مطابق جیویں موسیٰ نے حکم دتا سی سبتاں وچ تے نویں چناں وچ تے تن وارورھے وچ عیداں یعنی عید فطیر تے ہفتیاں دی عید تے خیام دی عید وچ قربانی چاڑھی جاوے ۔¹⁴۔ تے اُس نے اپنے پیو دائود دی ترتیب دے مطابق کاہناں دی دی خدمت لئی واریاں متھیاں ۔ تے لادیاں دا ایہہ ذمہ سی کہ اوہ خدا وند دی حمد کرن ۔ تے روز دھیاڑے دے فرضاں دے مطابق کاہناں اگے سیوا کرن تے دربان اپنی واریاں مطابق ہر بوہے تے سن ۔ کیوں جو مرد خدا نے دائود نے انج ای حکم دتا سی ۔ ¹⁵۔ تے اُس نے کاہناں تے لادیاں لئی ہر گل وچ تے خزانے دے بارے بادشاہ دی وصیت توں نہ ودھیا ۔¹⁶۔ سو سلیمان دا سارے کم خدا وند دے گھر دی نینہ رکھن توں لے کے اوہدے اخیر تیکر تیار ہوئے ۔ تے خدا وند دا گھر بن گیا ۔ ¹⁷۔ فیر سلیمان سمندر دے کنڈھے تے ادوم دے دیس وچ عصیون جابر تے ایلہ نوں گیا ۔ ¹⁸۔ تے حیرام نے اوہنوں اوہ جہاز گھل کے اوہدے نال تعاون کیتا جہدے اُتے اوہدے بحری تجربہ کار خادم ملاح سن ۔ تے اوہ سلیمان دے خادماں نال اوفیر نوں گئے ۔ تے اوتھوں اوہناں نے چار سو پنجاہ قنطار سونا لتا۔ تے اوہنوں سلیمان بادشاہ دے کول لیائے ۔¹⁷۔ فیر سلیمان سمندر دے کنڈھے تے ادوم دے دیس وچ عصیون جابر تے ایلہ نوں گیا ۔ ¹⁸۔ تے حیرام نے اوہنوں اوہ جہاز گھل کے اوہدے نال تعاون کیتا جہدے اُتے اوہدے بحری تجربہ کار خادم ملاح سن ۔ تے اوہ سلیمان دے خادماں نال اوفیر نوں گئے ۔ تے اوتھوں اوہناں نے چار سو پنجاہ قنطار سونا لتا۔ تے اوہنوں سلیمان بادشاہ دے کول لیائے ۔

9¹۔ تے سبا دی ملکہ نے سلیمان دی مشہوری سنی ۔ تاں اوہ اوکھیاں بجھارتاں نال سلیمان نوں آزماون لئی یروشلیم وچ وڈے اکٹھ نال آئی تے اوہدے نال خوشبوواں تے بہت سارے اونٹھ سونے تے قیمتی پتھراں نال لدے ہوئے سن تے اوہ سلیمان دے کول آئی تے سارا کچھ جیہڑا اوہدے دل وچ سلیمان بارے سی اوہنے اوہدے نال گلاں کیتیاں ۔ ²۔ تاں سلیمان نے اوہدے لئی اوہدیاں ساریاں گلاں دی تشریح کیتی ۔ تے سلیمان کولوں کوئی شے لکی ہوئی نہیں سی ۔ جہد ی اوہنے اوہدے نال گل نہ کیتی ۔³۔ تے سبا دی ملکہ نے سلیمان دی سیانپ نوں تے گھر نوں جیہڑا اوہنے بنایا سی ۔ ⁴۔ تے اوہدے دستر خوان دا کھانا تے اوہدے نوکراں دے کوٹھے تے اوہدے خادماں دی رہائش تے اوہناں دا لباس تے اوہدے جام چکن آلیاں نوں تے اوہدی پوڑھی نوں جہدے نال اوہ خدا وند دے گھر جاندا سی ویکھیا ۔ تاں اوہدے وچ جان نہ رہی ۔⁵۔ تے اوہنے بادشاہ نوں آکھیا ۔ ایہہ خبر سچ سی ۔ جیہڑے میں اپنے دیس وچ تیرے عملاں تے تیری سیانپ بارے سنی سی ۔ ⁶۔ تے جو کچھ مینوں آکھیا گیا ۔ میں اوہدا یقین نہ کیتا جدوں تیکر پئی میں آپ نہ آئی تے اپنی اکھاں نال نہ ویکھیا ۔ تے ویکھ تیری وڈی سیانپ دی مینوں ادھی خبر وی نہیں سی دتی گئی ۔ کیوں جو توں اُس خبر نالوں ودھیک ایں جیہڑی میں سنی سی ۔⁷۔ مبارک نیں تیرے لوک مبارک نیں تیر خادم جیہڑے نت تیرے ساہمنے کھلو کے تیری سیانپ سندے نیں ۔ ⁸۔ مبارک ہووے خدا وند تیرا خدا جیہڑا تیتھوں خوش اے ۔ تے جنہے تینوں اپنے تخت تے خدا وند تیرے خدا لئی بادشاہ ہون نوں بٹھایا۔ کیوں جو اسرائیل نال تیرے خدا دی محبت ہون دے کارن تاں جو اوہناں نوں ابد تک قائم رکھے اوہنے تینوں اوہناں تے بادشاہ متھیا ۔ تاں جو توں نیاں تے عدالت جاری کریں ۔⁹۔ تے اوہنے بادشاہ نوں اک سو ویہہ قنطار سونا تے بہت ساریاں مُشکاں تے قیمتی پتھر دتے ۔ تے اجیہاں مُشکاں کدی نہ ہویاں جیویں دیاں سبا دی ملکہ نے سلیمان بادشاہ نوں دتیاں ۔¹⁰۔ تے حیرام دے خادم تے سلیمان دے خادم جیہڑے اوفیر توں سونا لیاندے سن ۔ صندل دیاں لکڑاں تے قیمتی پتھر لیائے ۔ ¹¹۔ تاں بادشاہ نے خدا وند دے گھر لئی تے بادشاہ دے گھر لئی صندل دی لکڑ دیاں پوڑھیاں تے گان آلیاں لئی بربطاں تے ونجھلیاں بنوائیاں تے یہودہ دے دیس وچ اُس وانگوں کدی نہیں ویکھیا گیا ۔ ¹²۔ تے سلیمان بادشاہ نے سبا دی ملکہ نوں اوہ سب کچھ دتا جیہڑا اوہنے چاہیا تے منگیا ۔ تے اوہدے توں وی ودھ جو اوہ بادشاہ کول لیائی سی ۔ تد اوہ تُر گئی ۔ تے سنے اپنے خادماں دے اپنے دیس نوں چلی گئی ۔¹³۔ تے جیہڑا سونا سلیمان کول ہر ورھے آوندا سی اوہدا وزن چھ سو چھیاٹھ مثقال سی ۔ ¹⁴۔اوہنوں چھڈ کے جیہڑا سوداگراں تے تاجراں کولوں ملدا ۔ تے جیہڑا عرب دے سارے بادشاہ تے زمین دے حاکم سلیمان لئی سونا تے چاندی لیاندے سن ۔¹⁵۔ تاں سلیمان بادشاہ نے گھڑے ہوئے سونے دے دو سو بھالے بنوائے ۔ ہر اک بھالا چھ سو مثقال گھڑے ہوئے سونے دا سی ۔ ¹⁶۔ تے تن سو ڈھالاں گھڑے ہوئے سونے دیاں بنوائیاں ۔ اک ڈھال تن سو مثقال سونے دی سی ۔ تے بادشاہ نے اوہناں نوں لبنان دے محل وچ رکھا ۔¹⁷۔ تے بادشاہ نے اک وڈا تخت ہاتھی دند دا بنوایا ۔ تے اوہنوں خالص سونے نال مڑھیا ۔ ¹⁸۔ تے تخت دیاں چھ پوڑھیاں سن ۔ سنے اک ساری سونے دی چوکی دے جیہڑی تخت نال لگی ہوئی سی تے بیٹھن دی تھاں دوہاں پاسے ادھر اودھر دو ٹیکن (سہارے)سن ۔ تے دو شیر دوہاں ٹیکناں کول کلھلوتے ہوئے سن ۔¹⁹۔ تے بارہ شیر پوڑھیاں کول کھلوتے ہوئے سن ۔ چھ ایس پاسے تے چھ اُس پاسے ۔ ساریاں بادشاہیاں وچ اُس وانگوں نہ بنیا ۔ ²⁰۔ بادشاہ دے سارے پین دے بھانڈے سونے دے سن ۔ تے لبنان دے محل دے سارے بھانڈے خالص سونے دے سن ۔ اوہناں وچ چاندی نہیں سی ۔ کیوں جو اوہ سلیمان دے دناں وچ کوئی شے نہیں سمجھی جاندی سی ۔ ²¹۔ ایس لئی پئی بادشاہ دے جہاز حیرام دے خادماں نال تن ورھیاں وچ اک وار ترشیش نوں جاندے تے اوتھوں سونا چاندی تے ہاتھی دند تے بندر تے مور لاندے سن ۔²²۔ تے سلیمان بادشاہ دولت تے سیانپ وچ زویں دے سارے بادشاہواں توں ودھ گیا ۔ ²³۔ تے زویں دے سارے بادشاہ سلیمان دا منہ ویکھن دے چاہوان سن ۔ تاں جو اوہدی سیانپ نوں سنن جیہڑی خدا نے اوہدے دل وچ پائی سی ۔ ²⁴۔ تے ہر اک اپنے اپنے ہدیے چاندی دے بھانڈے تے سونے دے بھانڈے تے کپڑے تے ہتھیار تے مُشکاں تے گھوڑے تے خچراں ورھیاں بدھی لیاندا سی ۔²⁵۔ تے سلیمان دے گھوڑیاں تے گڈیاں لئی چار ہزار اصطبل سن ۔ تے بارہ ہزار سوار سن ۔ تاں اوہنے اوہناں نوں گڈیاں دے شہراں وچ تے بادشاہ دے نیڑے یروشلیم وچ رکھیا ۔ ²⁶۔ تے اوہ دریا توں لے کے فلسطینیاں دے دیس تیکر تے مصر دی حد تیکر سارے بادشاہواں تے بادشاہی کردا سی ۔²⁷۔ تے بادشاہ نے یروشلیم وچ چاندی نوں وٹیاں وانگ کر چھڈیا۔ تے دیودار دی لکڑ نوں گولر وانگ جیہڑا رڑے تے بہت زیادہ ہوندا اے ۔ ²⁸۔ تے سلیمان لئی مصر توں تے سارے دیساں توں گھوڑے لیائے جاندے سن ۔ ²⁹۔ تے سلیمان دا پہلا تے پچھلا حال کیہ ایہہ ناتان نبی دی تاریخ ۔ تے احی یاہ شیلونی دی نبوت ۔ تے یار بعام بن نباط دے بارے عدو غیب بین دیاں رویاواں وچ لکھیا ہویا نہیں ؟ ³⁰۔ تے سلیمان نے یروشلیم وچ سارے اسرائیل تے چالہی ورھے بادشاہی کیتی ۔ ³¹۔ تے سلیمان اپنے پیو دادے نال سوں گیا ۔ تے اپنے پیو دائود دے شہر وچ دفن ہویا ۔ تے اوہدا پتر رجعام اوہدی تھاں بادشاہ بنیا ۔²⁹۔ تے سلیمان دا پہلا تے پچھلا حال کیہ ایہہ ناتان نبی دی تاریخ ۔ تے احی یاہ شیلونی دی نبوت ۔ تے یار بعام بن نباط دے بارے عدو غیب بین دیاں رویاواں وچ لکھیا ہویا نہیں ؟ ³⁰۔ تے سلیمان نے یروشلیم وچ سارے اسرائیل تے چالہی ورھے بادشاہی کیتی ۔ ³¹۔ تے سلیمان اپنے پیو دادے نال سوں گیا ۔ تے اپنے پیو دائود دے شہر وچ دفن ہویا ۔ تے اوہدا پتر رجعام اوہدی تھاں بادشاہ بنیا ۔

10¹۔ تے رجعام شکم نوں گیا ۔ کیوں جو سار اسرائیل شکم وچ کٹھا ہویا سی ۔ کہ اوہنوں بادشاہ بناون ۔ ²۔ تے یار بعام بن نباط نے جیہڑا مصر وچ سی سنیا ۔ کیوں جو اوہ سلیمان بادشاہ کولوں نسیا ہویا سی ۔ تدوں یار بعام مصر توں مُڑ کے آیا ۔³۔ تے اوہناں اُس نوں سدیا ۔ تاں یاربعام تے سارے اسرائیل آئے ۔ تے اوہناں نے رجعام نوں مخاطب کر کے آکھیا ۔ ⁴۔ پئی تیرے پیو نے ساڈے ہل نوں بھارا کیتا ۔ تاں توں ہن اپنے پیو دی ڈاہڈی سیوا تے بھارے ہل نوں ہولا کر جیہڑا اوہنے ساڈے تے رکھیا سی ۔ تاں اسیں تیرے سیوا کرن آلے ہوواں گے ۔ ⁵۔ اوہنے اوہنوں آکھیا ۔ کہ تن دناں مگروں میرے کول فیر آئو ۔ تاں لوک تُر گئے۔⁶۔ تدوں رجعام بادشاہ نے اوہناں بزگاں نال صلاح کیتی جیہڑے اوہدے پیو سلیمان دے حضور اوہدی حیاتی وچ کھلوندے سن تے اوہناں نوں آکھیا ۔ تسیں مینوں کیہ صلاح دیندے او پئی میں اوہناں لوکاں نوں جواب دیاں ؟ ⁷۔ اوہناں جواب وچ آکھیا ۔ پئی جے توں اوہناں نال نرمی کریں ۔ تے اوہناں نوں راضی کریں تے اوہناں نال مہربانی دیاں گلاں کریں ۔ تاں اوہ سدا لئی تیرے خادم ہون گے ۔⁸۔ پر اوہنے اوہناں بزگاں دی صلاح نوں چھڈ دتا ۔ جنہاں نے اُس نوں صلاح دتی سی ۔ تے اوہناں جواناں نال صلاح کیتی جیہڑیاں نے اوہدے نال تربیت پائی سی تے جو اوہدے ساہمنے کھلوتے رہندے سن ۔ ⁹۔ تے اوہناں نوں آکھیا ۔ پئی تسیں مینوں کیہ صلاح دیندے او ؟ پئی میں اوہناں لوکاں نوں جواب دیاں ۔ جنہاں میرے نال گل کر کے آکھیا ۔ پئی ساڈے اُس ہل نوں ہولا کر جیہڑا تیرے پیو نے ساڈے تے رکھیا سی ۔¹⁰۔ تاں اوہناں جواناں نے جنہاں اوہدے نال سکھلائی کیتی سی اوہدے نال گل کر کے آکھیا پئی اوہناں لوکاں نوں جنہاں تیرے نال خطاب کر کے آکھیا ۔ پئی تیرے پیو نے ساڈا ہل بھارا کیتا ۔ تے توں اوہنوں ساڈے تے ہولا کر ۔ توں اوہناں نوں انج آکھ ۔ پئی میری چھوٹی انگل میرے پیو دے لک نالوں موٹی اے ۔ ¹¹۔ میرے پیو نے تاں تہانوں بھارے ہل نال لدیا ۔ پر میں تہاڈے ہل نوں ہور وی بھارا کراں گا ۔ میرے پیو نے کوڑیاں نال تہانوں ادب اداب سکھائے پر میں (ٹھونیاں ) بچھواں نال سکھاواں گا۔¹²۔ تے تیجے دن یار بعام تے سارے لوکی رجعام دے ساہمنے آئے ۔ جیویں کہ بادشاہ نے اوہناں نال گل کر کے آکھیا سی پئی تیجے دن میرے کول فیر آئو ۔ ¹³۔ تاں بادشاہ نے اوہناں نوں ڈاہڈے سبھا نال جواب دتا ۔ تے رجعام بادشاہ نے بزرگاں دی صلاح نوں چھڈ دتا ۔ ¹⁴۔ تے جواناں دی صلاح مطابق اوہناں نوں جواب دے کے آکھیا ۔ پئی میرے پیو نے تہاڈا ہل بھارا کیتا پر میں اوہنوں ہور وی بھارا کراں گا میرے پیو نے تاں تہانوں ادب اداب کوڑیاں نال سکھایا پر میں بچھواں نال سکھاواں گا ۔¹⁵۔ تے بادشاہ نے لوکاں دی نہ سنی کیوں جو اوہدا کارن رب ولوں سی ۔ تاں جو خدا وند اپنے بول نوں پورا کرے جیہڑا اوہنے احی یاہ شیلونی دی زبان توں یار بعام بن نباط نوں فرمایا سی ۔¹⁶۔ جدوں سارے اسرائیل نے ویکھیا ۔ پئی بادشاہ نے اوہناں دی نہیں سنی ۔ تاں لوکاں نے بادشاہ نوں جواب دے کے آکھیا ۔۔ پئی دائود نال ساڈا کیہ حصہ اے تے یسی دے پتر نال کیہ میراث اے ؟ اے اسرائیل اپنے تنبواں ول چلو ۔ تے ہن اے دائود اپنے گھرانے نوں ویکھ ۔ تے سارے اسرائیل اپنے تنبواں ول چلے گئے ۔ ¹⁷۔ پر بنی اسرائیل جیہڑے یہودہ دے شہراں وچ رہندے سن اوہناں تے رجعا م بادشاہ ہویا ۔ ¹⁸۔ تے رجعام بادشاہ نے خراج دے دروغے ادونی رام نوں گھلیا تاں بنی اسرائیل نے اوہنوں سنگسار کیتا تے اوہ مر گیا ۔ تد رجعام بادشاہ چیتھی کر کے اپنی گڈی تے چڑھیا تے یرو شلیم نوں نس گیا ۔ ¹⁹۔ تے اسرائیل دائود دے گھرانے توں اج تیکر باغی نیں ۔¹⁷۔ پر بنی اسرائیل جیہڑے یہودہ دے شہراں وچ رہندے سن اوہناں تے رجعا م بادشاہ ہویا ۔ ¹⁸۔ تے رجعام بادشاہ نے خراج دے دروغے ادونی رام نوں گھلیا تاں بنی اسرائیل نے اوہنوں سنگسار کیتا تے اوہ مر گیا ۔ تد رجعام بادشاہ چیتھی کر کے اپنی گڈی تے چڑھیا تے یرو شلیم نوں نس گیا ۔ ¹⁹۔ تے اسرائیل دائود دے گھرانے توں اج تیکر باغی نیں ۔

11¹۔ تے رجعام یروشلیم وچ آیا ۔ تے اوہنے یہودہ تے بنیامین دے گھرانیاں وچوں اک لکھ اسی ہزار متھے ہوئے جنگی مرد کٹھے کیتے ۔ تاں جو اوہ اسرائیل نال لڑائی کرن تے بادشاہی فیر رجعام دے قبضے وچ کر دین ۔²۔ تے خدا وند مرد خدا شمع یاہ نال ہم کلام ہویا تے آکھیا ۔ ³۔ پئی شاہ یہودہ رجعام بن سلیمان نوں تے یہودہ تے بنیامین وچوں سارے اسرائیل نال کلام کر کے آکھ دے ۔ ⁴۔ خدا وند انج فرماندا اے پئی تسیں چڑھائی نہ کرو تے اپنے بھراواں نال نہ لڑو ۔ تے ہر اک بندہ اپنے گھر نوں تُر جائے ۔ کہ ایہہ امر میرے ولوں ہویا اے ۔ تاں اوہ خدا وند دے کلام دے سنن آلے ہوئے تے یار بعام تے چڑھائی کرن توں رُک گئے ۔⁵۔ تے رجعام یروشلیم وچ رکیا ۔ تے یہودہ وچ چوکندھی آلے شہر بنوائے ۔ ⁶۔ تے اوہنے بیت اللحم تے عیطام تے تقوع۔ ⁷۔ تے بیت صور تے سوکو تے عدلام ۔ ⁸۔تے جت تے مریشہ تے زیف ۔ ⁹۔ تے ادورائم تے لاکیش تے عزیقہ۔ ¹⁰تے صرعہ تے ایالون تے جبرون نوں جیہڑے یہودہ تے بنیامین وچ ہین چوکندھی بنایا ۔¹¹۔ تے اوہنے قلعیاں (کوٹاں ) نوں پکا کیتا ۔ تے اوہناں وچ قلعہ دار رکھے ۔ تے خوراک تے تیل تے مے دے ڈھیر۔ ¹²۔ تے ڈھالاں تے نیزے ساریاں شہراں وچ رکھے تے اوہناں نوں بڑا پکا کیتا ۔ تے یہودہ تے بنیامین اُسے دے رہے ۔¹³۔ تے کاہن تے لاوی جیہڑے سارے اسرائیل وچ سن اپنیاں ساریاں سرحداں توں اوہدے کول آئے ۔ ¹⁴۔ کیوں جو لادی اپنے آلے دوالے تے بادشاہیاں نوں چھڈ کے یہودہ تے یروشلیم وچ آئے ایس لئی پئی یار بعام تے اوہدے پتراں نے خدا وند لئی کہانت دے کم کرن توں اوہناں نوں برطرف کر دتا سی ۔ ¹⁵۔ تے اوہنیں اپنے لئی اُچی تھاں لئی تے شیطاناں تے لیلیاں لئی جیہڑے اوہنے بنائے کاہناں نوں مقرر کیتا ۔¹⁶۔ تے اسرائیل دے سارے قبیلیاں دے وچوں جنہاں نے اپنے دل خدا وند اسرائیل دے خدا نوں لبھن لئی لائے اوہ یروشلیم وچ آ گئے تاں جو خدا وند اپنے پیو دادے دے خدا لئی قربانی چڑھاون ۔ ¹⁷۔ سو اوہناں نے یہودہ دی بادشاہی نوں پکا کیتا ۔ تے رجعام بن سلیمان نوں تن ورھیاں تیکر پکا کیتا ۔ کیوں جو اوہ دائود تے سلیمان دی راہ تے تن ورھے تیکر چلدے رہے ۔¹⁸۔ تے رجعام نے یرموت بن دائود تے ابی ہائیل دختر الی آب بن یسی دی دھی محلت نوں ویاہ لتا ۔ ¹⁹۔ جس وچوں اوہدے لئی پتر جمے ۔ یعوش تے شمر یاہ تے زاہم ۔²⁰۔ تے اوہدے پچھوں اوہنے شالوم دی دھی معکہ نوں ویاہ لتا ۔ جس وچوں اوہدے لئی ابی یاہ تے عتائی تے زیزا تے شلومیت جمے ۔ ²¹۔ تے رجعام بن شالوم دی دھی معکہ نوں اپنی ساریاں بیویاں تے اندر رہن آلیاں زنانیاں توں ودھ پیار کردا سی ۔ کیوں جو اوہدیاں اٹھارہ بیویاں تے سٹھ رکھیاں ہویاں زنانیاں سن ۔ تے اوہدے وچوں اٹھاوی پتر تے سٹھ دھیاں جمیاں ۔²²۔ تے رجعام نے ابی یاہ بن معکہ نوں سردار بنایا تاں جو اپنے بھراواں دا حاکم ہووے ۔ کیوں جو اوہدا دل کردا سی پئی اوہ بادشاہ بنے ۔ ²³۔ تے اوہنے ہوشیاری نال کم کیتا تے اپنے پتراں نوں یہودہ تے بنیامین دے ساریاں علاقیاں وچ سارے پکیاں شہراں وچ وکھ وکھ کر دتا ۔ تے اوہناں نوں بہتا مال تے دولت دتا ۔ تے اوہنے اوہناں لئی بہت ساریاں بیویاں لتیاں ۔

12¹۔ تاں انج ہویا پئی جدوں رجعام دی بادشاہی قائم ہوئی۔ تے اوہ طاقت ور ہویا۔ تاں اوہنے تے اوہدے نال سارے اسرائیلؔ نے خدا وند دی شریعت نوں چھڈ دتا ۔²۔ تے جدوں رجعام دی بادشاہی دا پنجواں ورھا ہویا۔ شاہ مصرشیشاق یروشلم اتے حملہ کیتا۔ کیوں جو اوہناں نے خدا وند دے خلاف گناہ کیتا سی۔ ³۔ اوہدے نال بارھاں سو گڈیاں تے سٹھ ہزار سوارسن۔ تے لوبیاں تے سکیاں تے کوشیاں وچوں جیہڑے لوک مصر توں اس دے نال آئے سن اوہناں دی گنتری حدوں ودھیک سی ۔ ⁴۔ اس نے حصین شہر جیہڑے یہوداؔہ وچ سن لے لتے ۔ تے یروشلیم تیکر پہنچیا۔⁵۔ تد شمع یاہ نبی رجعام تے یہودہ دے اوہناں رئیساں کول آیا جیہڑے شیشاق توں نس کے یروشلیم وچ کٹھے ہوئے سن ۔ تے اوہناں نوں آکھیا ۔ خدا وند انج فرماندا اے کہ تساں مینوں چھڈ دتا ۔ تے میں وی تہانوں شیشاق دے دے ہتھ وچ چھڈ دتا اے ۔ ⁶۔ تد اسرائیل دے رئیساں تے بادشاہواں نیں عاجزی کیتی تے آکھیا ۔ خدا وند نیاں کرن والا اے ۔⁷۔ جدوں خدا وند نے ویکھیا پئی اوہناں عاجزی کیتی ۔ تاں خدا وند شمع یاہ نال گل کیتی تے آکھیا ۔ پئی اوہناں عاجزی کیتی اے ۔ تاں میں اوہناں نوں ہلاک نہیں کراں گا ۔ سگوں تھوڑے چر نوں اوہناں نوں آزاد کر دیاں گا ۔ تے میرا قہر شیشاق دے ہتھوں یروشلیم تے نہیں لتھے گا ۔ ⁸۔ پر اوہ اوہدے سیوا کرن آلے ہون گے ۔ تاں جو اوہ د میری سیوا نوں دھرتی دی بادشاہیاں دی سیوا توں جان سکن۔⁹۔ ایس لئی شاہ مصر یروشلم اتے چڑھ آیا ۔ تے جو کچھ وی خدا دے گھر دے خزانے اتے بادشاہ دا خزانے وچّ سی لٹ لتا ۔ اتے سبھ کجھ لے گیا ۔ تے سونے دیاں ڈھالاں وی لے گیا جیہڑیاں سلمان نے بنوائیاں سن ۔ ¹⁰۔ تد رجعام بادشاہ نے اوہناں دی تھاں پتل دیاں ڈھالاں بنوائیاں تے پہرے داراں دے سرداراں دے ہتھ وچ دے دتیاں ۔ جیہڑے بادشاہ دے محل دے دروازیاں دی راکھی کردے سن ۔¹¹۔ اتے جدوں بادشاہ خدا وند دے گھر آؤندا پہرے دار آؤندے تے اوہناں نوں چکّ لیندے اتے پھیر اوہناں نوں پہریداراں دے سلاخ خانے وچ رکھ دیندے۔ ¹²۔ تے ایس لئی کہ اوہناں عاجزی کیتی خدا وند دا قہر اوہناں اتوں پھر گیا ۔ اتے اوہناں نوں پوری طرح ہلاک نہ کیتا ۔ کیوں جو یہودہ وچوں چنگے عمل ختم نہیں سن ہوئے ۔¹³۔ سو رجعام بادشاہ یروشلیم وچ پکا ہویا تے حکومت کردا رہیا ۔ تے جس ویلے رجعام بادشاہ بنیا ۔ اوہدی عمر اکتالی ورھے سی ۔ تے اوہنے ستاہراں ورھے یروشلم وچ بادشاہی کیتی ۔ یعنی اُس شہر وچ جہنوں خدا وند اسرائیل دے سارے قبیلیاں وچوں چن لیا۔ تاں جو اپنا ناں اوتھے رکھے ۔ تے اوہدی ماں دا ناں نعمہ سی جیہڑی عمونی سی ۔ ¹⁴۔ تے اوہنے برائی کیتی ۔ کیوں جو اوہنے اپنا دل خدا وند دی بھال وچ نہ لایا۔ ¹⁵۔تے رجعام دا پہلا تے پچھلا حال ۔ کیہ ایہہ شمع یاہ نبی عدو غیب بین دی تاریخ وچ مسلسل درج نہیں ؟ تے رحبعام تے یار بعام وچ سدا لڑائیاں ہوندیاں رہیاں ۔ ¹⁶۔ تے رحبعام اپنے پیو دادا نال سوں گیا ۔ تے دائود دے شہر وچ دبیا گیا ۔ تے اوہدا پتر ابی یاہ اوہدی تھاں بادشاہ بنیا ۔¹⁵۔تے رجعام دا پہلا تے پچھلا حال ۔ کیہ ایہہ شمع یاہ نبی عدو غیب بین دی تاریخ وچ مسلسل درج نہیں ؟ تے رحبعام تے یار بعام وچ سدا لڑائیاں ہوندیاں رہیاں ۔ ¹⁶۔ تے رحبعام اپنے پیو دادا نال سوں گیا ۔ تے دائود دے شہر وچ دبیا گیا ۔ تے اوہدا پتر ابی یاہ اوہدی تھاں بادشاہ بنیا ۔

13¹۔ یار بعام بادشاہ دے اٹھارویں ورھے وچ ابی یاہ یہودہ دا بادشاہ بنیا ۔ ²۔ اوہنے یروشلیم وچ تن ورھے بادشاہی کیتی ۔ اوہدی ماں دا ناں معکہ سی ۔ جیہڑی جبعہ دے اوری ایل دی دھی سی ۔ تے ابی یاہ تے یار بعام وچ لڑائی ہوئی ۔ ³۔ تے ابی یاہ چار لکھ متھے ہوئے جنگی بہادراں دے لشکر نال لڑائی نوں نکلیا ۔ تے یار بعام نے اٹھ لکھ بہادر تے دلیر مرداں نال صف بدھی ۔⁴۔ تے ابی یاہ صمارائم دے پہاڑ تے کھلویا ۔ جیہڑا کوہستان افرائیم وچ اے ۔ تے آکھیا ۔ اے یار بعام تے کُل اسرائیل میری گل سنو ۔ ⁵۔ کیہ تسیں نہیں جاندے ؟ پئی خدا وند اسرائیل دے خدا نے اسرائیل دی بادشاہی دائود نوں تے اوہدے پتراں نوں ابد تیکر لُون دے عہد نال عطا کیتی ۔⁶۔ تے سلیمان بن دائود دے خادم نباط دے پتر یار بعام نے اُٹھ کے اپنے آقا دے خلاف بغاوت کیتی ۔ ⁷۔ تے اوہدے کول نکمے خبیث لوک کٹھے ہوئے ۔ تے حبعام بن سلیمان دے خلاف غلبہ کیتا کیوں جو رحبعام حالی منڈا کمزور دل آلا سی ۔ تے اوہناں دے ساہمنے ٹک نہ سکیا ۔⁸۔ تے تسیں ہن خیال کردے او۔ کہ تسیں خدا وند دی بادشاہی دے اگے کھلوتے رہوو گے جیہڑی بنی دائود دے ہتھ وچ اے ۔ تے تسیں وڈا اکٹھ او۔ تے تہاڈے نال سونے دے میمنے نیں ۔ جنہاں نوں یار بعام نے تہاڈے لئی معبود بنایا ۔ ⁹۔ کیہ تساں خدا وند دے کاہناں بنی ہارون تے لاویاں نوں کڈھ نہ دتا ؟ تے دیساں دیاں قوماں وانگوں اپنے لئی کاہن بنائے ۔ کہ جو کوئی اک بلد تے ست بھیڈو لے کے اپنے ہتھ دی تقدیس کرن نوں آیا ۔ اوہ اوپرے معبوداں دا کاہن بنیا ۔¹⁰۔ پر خدا وند ساڈا ای خدا اے ۔ تے اساں اوہنوں نہیں چھڈیا ۔ تے کاہن جیہڑے خدا وند دی سیوا لئی متھے گئے ۔ اوہ بنی ہارون نیں تے لاوی اپنے کم تے نیں ۔ ¹¹۔ تے اوہ ہر سویر تے ہر شام نوں خدا وند لئی سوختنی قربانیاں تے مشک آلے بخور چڑھاندے نیں ۔ تے نذر دیاں روٹیاں پاک میز تے رکھیاں جاندیاں تے سونے دے شمع دان دے دیوے ہر شام نوں بالے جاندے نیں ۔ کیوں جو اسیں خدا وند اپنے خدا دے حکماں تے قائم ہاں ۔ پر تساں اوہنوں چھڈ دتا اے ۔¹²۔ تے ویکھو خدا وند ساڈے نال ساڈا پیشوا اے ۔ تے اوہدے کاہن وی جیہڑے پھوکن آلے نرسنگے لتے ہوئے تہاڈے خلاف پھوکدے نیں ۔ اے بنی اسرائیل تسیں خدا وند اپنے پیو دادے دے خدا نال لڑائی نہ کرو ۔ کیوں جو تسیں کامیاب نہیں ہووو گے ۔¹³۔ پر یار بعام نے پھر کے کمین بٹھائی ۔ پئی اوہناں دے پچھوں دی آون ۔ سو اوہ یہودہ دے سامنے سن تے کمین اوہناں دے پچھے سی ۔ ¹⁴۔ تے یہودہ نے پچھے نظر کیتی تاں ویکھو لڑائی اوہناں دے اگوں تے اوہناں دے پچھوں دی سی ۔ تد اوہ خدا وند دے کول چیکے تے کاہناں نے نرسنگیاں نال شور مچایا ۔ ¹⁵۔ یہودہ دے بندے للکارے تے یہودہ دے بندیاں دی للکار ویلے خدا نے یار بعام نوں تے سارے اسرائیل نوں ابی یاہ تے یہودہ دے سامنے ماریا ۔¹⁶۔ تاں بنی اسرائیل یہودہ دے ساہمنیوں نسے تے خدا نے اوہناں نوں اوہناں دے ہتھ وچ کر دتا ۔ ¹⁷۔ تد ابی یاہ تے اوہدے لوکاں نے وڈا خون خرابہ کیتا ۔ تے اسرائیل وچوں پنج لکھ متھے ہوئے بندے قتل ہو کے ڈگے ۔ ¹⁸۔ سو اُس ویلے بنی اسرائیل مغلوب ہوئے تے بنی یہودہ غالب آئے ۔ کیوں جو اوہناں نے خدا وند اپنے پیو دادا دے خدا تے بھروسہ کیتا ۔ ¹⁹۔ تے ابی یاہ نے یار بعام دا پچھا کیتا ۔ تے اُس کولوں شہر لے لتے بیت ایل تے اوہدے پنڈ تے مشانہ تے اوہدے پنڈ تے عفرائن تے اوہدے پنڈ ۔ ²⁰۔ تے ایہدے مگروں ابی یاہ دے دناں وچ یار بعام نے زور نہ پھڑیا۔ تے خدا وند نے اوہنوں ماریا تے اوہ مر گیا ۔ ²¹۔ تے ابی یاہ زور آور ہویا ۔ تے اوہنے چوداں بیویاں کیتیاں ۔ تے اوہدے باوی پتر تے سولہ دھیاں جمیاں ۔ ²²۔ تے ابی یاہ دا ہور حال تے اوہدے طریقے تے اوہدے قول عدو نبی دی تفسیر وچ لکھے ہوئے نیں ۔¹⁹۔ تے ابی یاہ نے یار بعام دا پچھا کیتا ۔ تے اُس کولوں شہر لے لتے بیت ایل تے اوہدے پنڈ تے مشانہ تے اوہدے پنڈ تے عفرائن تے اوہدے پنڈ ۔ ²⁰۔ تے ایہدے مگروں ابی یاہ دے دناں وچ یار بعام نے زور نہ پھڑیا۔ تے خدا وند نے اوہنوں ماریا تے اوہ مر گیا ۔ ²¹۔ تے ابی یاہ زور آور ہویا ۔ تے اوہنے چوداں بیویاں کیتیاں ۔ تے اوہدے باوی پتر تے سولہ دھیاں جمیاں ۔ ²²۔ تے ابی یاہ دا ہور حال تے اوہدے طریقے تے اوہدے قول عدو نبی دی تفسیر وچ لکھے ہوئے نیں ۔

14¹۔ تے ابیاؔہ اپنے پیو دادا نال سوں گیا ۔ تے داود دے شہر وچ دفنایا گیا۔ تےاوہدہ پتر آساؔاوہدی تھاں بادشاہ بنیا۔ تےاوہدیاں دناں وچ دیس نے دس ورھے امن ویکھیا۔ ²۔ تے آساؔنےخداونداپنے خدا دی نظر وچ نیکی تے سدھے کم کیتے۔ ³تے محراباں نوں تروڑ دتا تے کھمبیاں نوں کٹ دتا۔ تے اوہنے اوپریاں مذبحیاں تے اچی تھاواں نوں ڈھا دتا۔ ⁴۔ تے یہودہ نوں حکم دتا کہ خدا وند اپنے خدا نوں ڈھونڈو تے اوہدی شریعت اُ تے تے اوہدے حکماں تے عمل کرو۔⁵تے اوہنے یہودہ دے سارے شہراں وچوں اچیاں تھانواں تے سورج دےگنبداں نوں دور کیتا تے بادشاہی نے اوہدے آگے آرام پایا۔ ⁶۔ تے اس نے یہودہ وچ حصین شہر بنائے۔ کیوں جو دیس وچ امن سی تے ایہناں ورہیاں وچ کوئی لڑائی نہ ہوئی . کیوں جو خدا وند نے اوہنوں چین بخشیا۔⁷۔ تےاوہنے یہودہ نوں آکھیا۔ اوہناں نوں کندھاں تے پھاٹکاں تے برجاں تے سیخا ں نال پکا کرئیے۔ جدوں تیکر زویں ساڈے سامنے اے کیوں جو اساں خداوند اپنے خدا نوں لبھیا۔ اساں اوہنوں لبھیا ۔ تاں اوہنے ہر اک پاسیوں سانوں امن بخشیا ۔ تاں اوہناں اوہ شہر بنائے تے کامیاب ہوئے ۔ ⁸۔ تے اآسا دی فوج وچ یہودہ ولوں تن لکھ مرد سن ۔ جیہڑے ڈھالاں تے نیزے چکدے سن ۔ تے بنیامین ولوں دو لکھ اسی ہزار سن جیہڑے ڈھالاں اٹھاندے تے کماناں کچھدے سن ۔ ایہہ سارے بہادر دلیر مرد سن۔⁹۔ تے زارا کوشی دس لکھ فوج لے کے اوہناں دے خلاف نکلیا ۔ تے لرائی کرن لئی مریشہ تیکر آیا ۔ ¹⁰۔ تد آسا اوہدے مقابلے وچ نکلیا ۔ تے مریشہ دے شمال ول وادی صفات وچ لڑائی لئی صفاں بنایاں۔ ¹¹تے آسا خدا وند اپنے خدا کول چیکیا تے آکھیا ۔ اے خدا وند تیرے کول کوئی فرق نہیں کہ ڈاہڈیاں دی مدد کریں یا کمزوراں دی ۔ ایس لئی اے کدا وند ساڈے خدا ! ساڈی مدد کر ۔ کیوں جو اسین تیرے تے بھروسہ کردے ہاں ۔ تے تیرے ناں توں اس اکٹھ دے مقابلے لئی آئے ہاں ۔ اے کدا وند توں ای ساڈا خدا ایں ۔ کوئی بندے تیرے تے غالب نہ آوے ۔¹²۔ خدا وند نے آسا تے یہودہ دے ساہمنے کوشیاں نوں ماریا ۔ تاں کوشی نسے ۔ ¹³۔ تے آسا نے اوہناں لوکاں نوں جیہڑے اوہدے نال سن جرار تک اوہناں دا پچھا کیتا ۔ تے کوشی مارے گئے ایتھے تیک کہ اوہناں وچوں اک وی نہ بچیا ۔ کیوں جو اوہ کدا وند دے سامنے تے اوہدے لشکر دے سامنے پیٹھے گئے ۔ تد اوہناں چوکھا سار ا لٹ دا مال لتا ۔ ¹⁴۔ اوہناں نیں جرار دے دوالے دے سارے شہران نوں ماریا ۔ کیوں جو خدا وند دا خوف ساریاں تے چھا گیا ۔ تے اوہناں نے سارے شہراں نوں لٹیا ۔ کیوں جے اوہناں وچ بہت لٹ سی ۔ ¹⁵تے اوہناں نے جانوراں دے ڈیریاں تے وی حملہ کِیتا تے چوکھیاں بھیڈاں تے اُونٹ لے کے یُروشلِیمؔ وَل پرتے۔

15¹۔ تے خدا وند دی روح عزریاہ بن عودید تے لتھی ۔ ²۔ تاں اوہ آسا نوں ملن لئی باہر آیا تے اوہنوں آکھیا ۔ اے آسا تے سارا یہودہ تے بنیامین میری سنو ۔ خدا وند تہاڈے نال اے ۔ جدوں تیکر پئی تسیں اوہدے نال او۔ جے تسیں اوہنوں لبھو گے تاں لبھ لوو گے ۔ تے جے تسیں اوہنوں چھڈو گے تاں اوہ وی تہانوں چھڈ دے گا ۔³۔ تے اسرئیل چوکھے دناں تیکر بناں سچے خدا دے تے بناں سکھان آلے کاہن دے تے بناں شریعت دے رہیا ۔ ⁴۔ پر جدوں اوہناں نے خدا ول رجوع کیتا ۔ تے اوہنوں لبھیا تاں اوہنوں لبھ لتا ۔ ⁵۔ تے اوہناں دناں وچ باہر جان آلے تے اندر آن آلےدی سلامتی نہیں سی ۔ سگوں سارے دیس واسی ڈاہڈے بے چین سن ۔⁶۔ گوت گوت نال تے شہر شہر نال لڑیا ۔ کیوں جو خدا وند نے اوہناں نوں مصیبت نال بے چین کیتا ۔ ⁷۔ پر تسیں پکے او تے اپنے ہتھاں نوں ڈھلا نہ ہوون دیو ۔ کیوں جو تہاڈے کم دا اجر ملے گا ۔⁸۔ جدوں آسا نے عزریاہ بن عودید نبی دی نبوت دیاں ایہناں گلاں نوں سنیا ۔ اوہنے بہادری کیتی ۔ تے اوہنے یہودہ تے بنیا مین دے سارے دیس توں تے اوہناں شہراں وچوں مکروہات نوں دور کیتا ۔ جیہڑے اوہنے افرائیم پہاڑ توں لتے سن ۔ تے خدا وند دے اُس مذبح نوں نویں سریوں بنایا جیہڑا خدا وند دے برانڈے اگے سی ۔ ⁹۔ تے اوہنے سارے یہودہ تے بنیامین نوں تے اوہناں پر دیسایاں نوں کٹھا کیتا جیہڑے افرائیم تے منسے تے شمعون وچوں اوہدے نال سن ۔ کیوں جو جدوں اوہناں ویکھیا پئی خدا وند اوہدا خدا اوہدے نال اے ۔ تاں اسرئیل وچ بہتے اوہدے کول آئے ۔¹⁰۔ تاں آسا دی بادشاہی دے پندرھویں ورھے دے تیجے مہینے وچ اوہ سارے یروشلینم وچ کٹھے ہوئے ۔ ¹¹۔ تے اُس دن اوہناں لٹ دیاں چیزاں وچوں جیہڑیاں اوہ اپنے نال لیائے سن ست سو بلد تے ست ہزار بھیڈاں خدا وند لئی کوہیاں ۔¹²۔ تے اوہناں عہد کیتا پئی اوہ خدا وند اپنے پیو داداے دے خدا نوں اپنے سارے دل تے اپنی ساری جان نال لبھن گے ۔ ¹³۔ تے جو کوئی خدا وند اسرائیل دے خدا نوں نہیں ڈھونڈے گا قتل کیتا جاوے گا کیہ وڈا کیہ نکا ۔ کیہ مرد کیہ زنانی ۔¹⁴۔ تے اوہناں نے اچی واج تے خوشی دے للکار تے نرسنگیاں تے ونجھلیاں نال خدا وند دی سونہہ کھادی ۔ ¹⁵۔ تے سارا یہودہ اُس سونہہ توں خوش ہویا ۔ کیوں جو اوہناں سارے دل نال سونہہ کھادی ۔ تے پورے گوہ نال اوہنوں ڈھونڈا ۔ تے اوہنوں لبھ لتا ۔ تے خدا وند نے اوہناں نوں چونہاں پاسیوں ارام بخشیا ۔¹⁶۔ تے آسا بادشاہ دی ماں معکہ توں اوہنے ملکہ دا لقب ہٹا دتا ۔ کیوں جو اوہنے عشیرہ دی نفرت کرن آلی مورتی بنائی سی ۔ تاں آسا نے اُس مورتی نوں تروڑیا ۔ تے اوہنوں چور چور کیتا ۔ تے وادی قدرون وچ اوہنوں ساڑ چھڈیا ۔ ¹⁷۔ پر اچیاں تھانواں اسرائیل کولوں دور نہ کیتیاں گیاں ۔ فیر وی آسا دا دل اوہدےسارے دناں وچ کامل سی ۔ ¹⁸۔ تے اوہ اپنے پیو دیاں متھیاں ہویاں شیواں چاندی دیاں تے سونے دیاں تے بھانڈے خدا دے گھر وچ لیایا ۔ ¹⁹۔ تے آسا دی بادشاہی دے پینتیویں ورھے تیکر فیر لڑائی نہ ہوئی ۔¹⁸۔ تے اوہ اپنے پیو دیاں متھیاں ہویاں شیواں چاندی دیاں تے سونے دیاں تے بھانڈے خدا دے گھر وچ لیایا ۔ ¹⁹۔ تے آسا دی بادشاہی دے پینتیویں ورھے تیکر فیر لڑائی نہ ہوئی ۔

16¹۔ آسا دی بادشاہی دے چھتیویں ورھے شاہ اسرائیل بعشا نے یہودہ تے حملہ کیتا تے رامہ نوں اُساریا ۔ تاں جو کوئی بندہ شاہ یہودہ آسا دے کول آ جا نہ سکے ۔²۔ تد آسا نے خدا وند دے گھر دے خزانے تے بادشاہ دے گھروں چاندی تے سونا کڈھیا ۔ تے ارام دے بادشاہ بن ہدد دے کول جیہڑا دمشق وچ رہندا سی گھلیا تے آکھیا ۔ ³۔ کہ میرے تے تیرے وچ تے میرے پیو تے تیرے پیو وچ عہد اے ۔ تے ویکھ میں تینوں چاندی تے سونا گھلدا ہاں ۔ تاں توں آ ۔ تے اپنے عہد نوں تروڑ دے جیہڑا اسرائیل بعشا دے نال اے ۔ تاں جو اوہ میرے کولوں دی چلا جاوے ۔⁴۔ تے بن بدد نے آشا بادشاہ دی گل نوں نہ منیا ۔ تے لشکراں دے سرداراں نوں اسرائیل دے شہراں ول بھیجیا ۔ تے اوہناں نے عیون تے دان آہل مائم تے نفتالی دے اکٹھ دے سارے شہراں نوں ماریا۔ ⁵۔ جدوں بعشا نے سنیا تاں رامہ دی اساری توں رُکیا تے کم بند کیتا ۔ ⁶۔ تد آسہ بادشاہ نے سارے یہودہ نوں لتا تاں اوہ رامہ دیاں پتھراں تے لکڑاں نوں جنہاں نال بعشا اُساری کر رہیا سی لے گئے تے اوہناں نے اوہدے نال جبع تے مصفہ نوں اُساریا ۔⁷۔ اُس ویلے حنانی غیب بین آسا بادشاہ دے کول آیا تے آکھیا ۔ کیوں جو توں شاہ ارام تے وساہ کیتا ۔ تے خدا وند اپنے خدا تے توکل نہ کیتا ۔ ایس لئی شاہ ارام دا لشکر تیرے ہتھوں بچ گیا ۔ ⁸۔ کیہ کوشیاں تے لوبیاں دا بہت وڈا لشکر بہتیاں گڈیاں تے سواراں نال نہیں سی ؟ پر جدوں توں خدا وند تے توکل کیتا ۔ اوہنے اوہناں نوں تیرے ہتھ وچ دے دتا ۔⁹۔ کیوں جو خدا وند دیاں اکھاں ساری زویں تے پھردیاں رہندیاں نیں ۔ تاں جو اوہناں نوں طاقت بخشے جیہڑے اوہدے حضور کامل دل نیں ۔ تاں ایہدے وچ توں بے وقوفی کیتی ۔ کیوں جو ہن توں تیرے خلاف لڑائیاں ہون گیاں ۔ ¹⁰۔ تد آسا اُس غیب بین توں ناراض ہویا ۔ تے اوہنوں بندی وان بنایا ۔ کیوں جو ایس گل پاروں اوہ اوہدے اُتے غضب ناک ہویا ۔ تے اُس ویلے آسا نے لوکاں وچوں کئی اک تے ظلم کیتا ۔¹¹۔ تے آسا دا پہلا تے پچھلا حال اسرائیل تے یہودہ دیاں کتاباں وچ لکھیا ہویا اے ۔ ¹²۔ تے آسا دی بادشاہی دے انتالیویں ورھے وچ اوہدے پیراں وچ بماری ہوئی ۔ تے اوہ بماری بہت ودھی ۔ پر اوہنے اپنی بماری وچ وی خدا وند نوں نہیں سگوں حکیماں نوں لبھیا ۔¹³۔ تے آسا اپنے پیو دادے نال سوں گیا ۔ تے اپنی بادشاہی دے اکتالویئیں ورھے مر گیا۔ ¹⁴۔ تے اپنے اُس مزار وچ دبیا گیا جیہڑا اوہنے اپنے لئی دائود دے شہر وچ اُساریا سی ۔ تےاوہناں نے اوہنوں پلنگ تے رکھیا جیہڑا خوشبو بنان آلیاں دی گاری گری دیاں مشکاں تے ون سونے عطراں نال بھریا ہویا سی ۔ تے اوہناں نے اُس لئی بہت وڈی اگ بالی ۔

17¹۔ تے اوہدا پتر یوشا فاط اوہدی تھاں بادشاہ بنیا ۔ تے اوہنے اسرائیل دے مقابلے وچ اپنے آپ نوں مضبوط کیتا ۔ ²۔ اوہنے یہودہ دے سارے حصین شہر اں وچ فوج رکھی ۔ تے یہودہ دے دیس تے افرائیم دے اوہناں شہراں وچ پہریدار بٹھائے جیہڑے اوہدے پیو آسا نے لتے سن ۔³۔ تے خدا وند یوشا فاط دے نال سی ۔ کیوں جو اپنے پیو دیاں راہوں تے تریا تے بعلیم نوں نہ لبھیا ۔ ⁴۔ سگوں اپنے پیو دادا دے خدا دا چاہوان ہویا ۔ تے اوہدے حکماں تے نہ کہ اسرائیل دے حکماں تے چلیا ۔⁵۔ تاں خدا وند نے اوہدے ہتھوں سلطنت نوں قائم کیتا ۔ تے سارے یہودہ اوہدے کول تحفے لیاندے سن ۔ ایس لئی اوہدی دولت تے عزت ودھیک ہوئی ۔ ⁶۔ تے اوہدا دل خدا وند دیاں راہواں وچ بہادر ہویا ۔ تے اوہنے یہودہ وچوں اُچیاں تھانواں تے کھمبے دور کروائے ۔⁷۔ تے اپنی بادشاہی دے تیجے سال وچ اوہنے سرداراں بن حائل تے عوبد یاہ تے زکریاہ تے نتن ایل تے میکا یاہ نوں گھلیا ۔ تاں جو اوہ یہودہ دے شہراں وچ تعلیم دیون ۔ ⁸۔ تے اوہدے نال لاویاں وچوں شمع یاہ تے نتن یاہ تے زہد یاہ تے عسائیل تے شمیرہ موت تے یونا تان تے ادونی یاہ تے طوبی یاہ لاویاں نوں ۔ تے اوہناں دے نال الی شا ماع تےیورام کاہناں نوں ۔ ⁹۔ تاں اوہ یہودہ وچ پڑھاندے سن تے اوہناں کول خدا وند دی شریعت دی کتاب سی تے اوہ یہودہ دے سارے شہراں وچ تعلیم دیندے ہوئے تُردے پھردے سن ۔¹⁰۔ تے زویں دی اوہناں ساریاں بادشاہیاں تے خدا وند دا رعب سی ۔ جیہڑیاں یہودہ دے آلے دوالے سن ۔ تاں اوہناں نے یوشا فاط نال لڑائی نہ کیتی ۔ ¹¹۔ تے فلسطینیاں وچوں بعضے یو شا فاط کول تحفے تے جزیہ دی چاندی لیائے ۔ تے انج عرب واسی چوپایاں وچوں ست ہزار ست سو بھیڈو تے ست ہزار ست سو بکرے لیائے ۔¹²۔ تے یوشا فاط ودھیا ۔ تے بہت وڈا ہو گیا ۔ تے اوہنے یہودہ وچ گنبد تے گودام لئی شہر بنوائے ۔ ¹³۔ تے یہودہ دے شہر وچ اوہدا بڑا کاروبار سی ۔ تے یروشلیم وچ اوہدے جنگی بندے یعنی دلیر بہادر سن ۔¹⁴۔ اوہناں دے جدی گھرانیاں مطابق اوہناں دی ایہہ گنتری سی ۔ یہودہ وچ ہزاراں دے سردار ایہہ سن ۔ سردار عدنہ تے اوہدے نال بہادر تے دلیر مرد تن لکھ ۔ ¹⁵۔ اوہدے تھلے سردار یوحانان تے اوہدے نال دو لکھ اسی ہزار ۔ ¹⁶۔ تے اوہدے تھلے عمس یاہ بن زکری جہنے خوشی نال اپنے آپ نوں خدا وند دے حوالے کیتا سی تے اوہدے نال دو لکھ بہادر دلیر مرد سن ۔ ¹⁷۔ تے بنیامین وچوں الیاداع بہادر دلیر بندہ تے اوہدے نال دو لکھ کمان تے ڈھال نال مسلح سن ۔ ¹⁸۔اوہدے تھلے یوزا باد تے اوہدے نال اک لکھ اسی ہزار لڑائی لئی تیار سن ۔ ¹⁹۔ ایہہ بادشاہ دے حضور خدمت گزار سن ۔ سوائے اوہناں دے جنہاں نوں بادشاہ نے سارے یہودہ دے حصین شہراں وچ مقرر کیتا ۔¹⁷۔ تے بنیامین وچوں الیاداع بہادر دلیر بندہ تے اوہدے نال دو لکھ کمان تے ڈھال نال مسلح سن ۔ ¹⁸۔اوہدے تھلے یوزا باد تے اوہدے نال اک لکھ اسی ہزار لڑائی لئی تیار سن ۔ ¹⁹۔ ایہہ بادشاہ دے حضور خدمت گزار سن ۔ سوائے اوہناں دے جنہاں نوں بادشاہ نے سارے یہودہ دے حصین شہراں وچ مقرر کیتا ۔

18¹- تے یوشافاط دی دولت تے عزت ودھی ۔ تے اوہنے احی آب نال رشتہ کیتا ۔ ²۔ تے تھوڑے ورھیاں مگر اوہ احی آب دے کول سامرہ وچ گیا ۔ تاں احی آب نے اوہدے لئی تے اوہناں لوکاں لئی جیہڑے اوہدے نال سن وڈی گنتی وچ بھیڈاں تے بلد کوہے ۔ تے اوہنوں راموت لعاد تے حملہ کرن لئی اُکسایا ۔ ³۔ تے شاہ اسرائیل احی آب نے شاہ یہودہ یو فاط نوں آکھیا ۔ کیہ توں میرے نال راموت جلعاد نوں جائیں گا ؟ تاں اوہنے جواب دتا ۔ میں تیرا ای ہاں تے میرے لوک تیرے ای لوک نیں ۔ تے اسیں لڑائی وچ تیرے نال ہوواں گے ۔⁴تے یوفاط نے شاہ اسرائیل نوں آکھیا ۔ پئی اج خدا وند دا کلام ڈھونڈ ۔ ⁵۔ تد اسرائیل دے بادشاہ نے چار سو نبیاں نوں کٹھا کیتا تے اوہناں نوں آکھیا ۔ کیہ اسیں راموت جلعاد ول لڑائی کرن نوں جائیے یا اسیں باز رہیے ؟ اوہناں آکھیا جا ۔ کیوں جو خدا اوہنوں بادشاہ دے ہتھ وچ دے دیوے گا ۔⁶۔ تد یو شا فاط نے آکھیا ۔ کیہ ایتھے کوئی خدا وند دا نبی نہیں ؟ کہ اوہدے کولوں اسیں پچھیئے۔ ⁷۔ شاہ اسرائیل نے یوشا فاط نوں آکھیا ۔ پئی اک بندہ ہے جہدے راہیں اسیں خدا کولوں پچھ سکدے ہاں پر میں اوہدے کولوں نفرت کردا ہاں۔ کیوں جو اوہ میرے لئی نیکی دی نہیں سگوں ہمیشہ بدی دی پیش گوئی کردا اے۔ تے اوہ میکا یہو بن یملہ اے۔ یوشافاط نے آکھیا ۔ پئی بادشاہ انج نہ آکھے ۔ ⁸۔ تاں اسرائیل دے بادشاہ نے اک عہدیدار نوں سدیا تے آکھیا پئی میکا یاہ بن یملہ نوں میرے کول لیا ۔⁹۔ تاں اسرائیل دا بادشاہ تے یہودہ دا بادشاہ یوفاط اپنا شاہی لباس پائے ہوئے سامرہ دے پھاٹک دے لاہنگے نیڑے اک کھلواڑے وچ اپنے تخت تے بیٹھے ہوئے سن ۔ تے سارے انبیا اوہناں دے ساہمنے پیش گوئی کردے سن ۔ ¹⁰۔ تے صدقی یاہ بن کنعنہ نے اپنے لئی لوہے دے سنگ بنوائے ۔ تے کہن لگا ۔ خدا وند انج فرماندا اے ۔ کہ ایہناں نال توں ارامیاں نوں دھکیں گا ۔ جدوں تیکر اوہ فنا نہ ہو جان ۔ ¹¹۔ تے سارے انبیا اسی وانگ پیش گوئی کر کے آکھدے سن ۔ پئی راموت جلعاد نوں جا تے توں کامیاب ہوویں گا ۔ کیوں جو خدا نے اوہنوں بادشاہ دے ہتھ وچ دے دتا اے ۔¹²۔ تے اُس قاصد نوں جیہڑا میکا یہو نوں سدن گیا سی اوہدے نال مخاطب ہو کے آکھیا ۔ پئی سارے انبیا اک منہ نال بادشاہ لئی نیکی دی گل کردے نیں ۔ سو تیرا کلام وی ایہناں دے کلام وانگ ہووے گا ۔ تے توں نیکی دی گل کرنا ۔ ¹³۔ میکا یہو نے آکھیا ۔ جیوندے خداوند دی قسم ۔ جو کچھ میرا خدا آکھے گا میں اوہی آکھاں گا ۔ ¹⁴۔ جدوں اوہ بادشاہ دے کول آیا ۔ بادشاہ نے اوہنوں آکھیا ۔ اے میکا یہو ! کیہ اسیں لڑائی کرن لئی راموت جلعاد نوں جائیے یا میں گریز کراں ؟ اوہنے آکھیا تسیں جائو تے کامیاب ہوو گے ۔ کیوں جو اوہ تہاڈے ہتھاں وچ دے دتے جان گے ۔¹⁵۔ تد بادشاہ نے اوہنوں آکھیا ۔ پئی کنی وار میں تینوں سونہہ دیاں ۔ کہ توں مینوں کچھ نہ آکھیں ۔ پر خدا دے ناں توں اوہی جیہڑا سچ اے ۔ ¹⁶۔ اوہنے آکھیا ۔ میں سارے اسرائیل نوں پہاڑ تے اوہناں ساریاں بھیڈاں وانگ کھلرا ہویا ویکھیا ۔ جنہاں دا کوئی آجڑی نہ ہووے ۔ تاں خدا وند نے آکھیا ۔ اوہناں دا کوئی مالک نہیں ۔ ایس لئی اوہناں وچوں ہر اک سلامتی نال مڑ کے اپنے گھر نوں جاوے ۔¹⁷۔ تد اسرائیل دے بادشاہ نے یوشافاط نوں آکھیا ۔ کیہ میں تینوں نہیں سی آکھیا ؟ پئی ایہہ میرے لئی نیکی دی نہیں سگوں برائی دی پیش گوئی کرے گا ۔ ¹⁸۔ تد اوہنے آکھیا ۔ توں خدا وند دا کلام سن ۔ میں خدا وند نوں اپنے تخت تے بیٹھے ہوئے ویکھیا ۔ تے اسمان دا سار الشکر اوہدے سجے تے کھبے کھلوتا سی ۔¹⁹۔ تاں خدا وند نے آکھیا ۔ پئی اے اسرائیل دے بادشاہ احی آب نوں کون بہکاوے گا ؟ تاں جو اوہ حملہ کرے ۔ تے راموت جلعاد وچ قتل کیتا جاوے ۔ تاں کسے نے کچھ تے کسے نے کچھ آکھیا ۔²⁰۔ فیر اک روح نکلی تے خدا وند دے سامنے کھلوتی ۔ تے آکھیا ۔ میں ایہنوں بہکاواں گی ۔ خدا وند نے اوہنوں آکھیا ۔ کیویں ؟ ²¹۔ اُس آکھیا میں جاواں گی تے سارے نبیاں دے منہ وچ جھوٹ بولن آلی روح بناں گی ۔ تاں اوہنے آکھیا توں اوہنوں بہکا لویں گی ۔ تے غالب آویں گی ۔ایس لئی توں جا ۔²²۔ تےہن تیرے ایہناں ساریاں نبیاں دے منہ وچ خدا وند نے جھوٹ بولن آلی روح پائی اے تے خدا وند نے تیرے خلاف بری خبر دتی اے ۔²³۔ تد صدقی یاہ بن کنعنہ اگے آیا تے میکا یہو دی گلہہ تے چپیڑ مار کے آکھیا ۔ پئی کیہڑی راہ توں خدا وند دی روح میرے کولوں دی لنگھی پئی تیرے نال کلام کرے ۔ ²⁴۔ میکا یہو نے آکھیا ۔ تو اج دے دن ویکھیں گا ۔ جدوں توں دربدر چھپن لئی نسیں گا ۔²⁵۔ تد اسرائیل دے بادشاہ نے آکھیا ۔ پئی میکا یہو نوں پھڑ لو تے شہر دے رئیس آمون تے شہزادے یو آش دے حوالے کر دیو ۔ ²⁶۔ تے آکھو بادشاہ نے انج حکم دتا ۔ پئی ایہنوں بندی خانے وچ رکھو ۔ تے تنگی دی روٹی تے تنگی دا پانی ایہنوں دیو جدوں تیکر میں سلامتی نال مڑ کے نہ آجاواں ۔ ²⁷۔ تاں میکا یہو نے آکھیا ۔ جے توں سلامتی نال مڑ کے آویں ۔ تاں خدا وند نے میرے مونہوں کچھ آکھیا ای نہیں ۔²⁸۔ فیر اسرائیل دے بادشاہ تے یہودہ دے بادشاہ یوشا فاط نے راموت جلعاد تے حملہ کیتا ۔ ²⁹۔ تاں اسرائیل دے باد شاہ نے یوشا فاط نوں آکھیا ۔ میں بھیس وٹا کے لڑائی وچ جاندا ہاں پر توں اپنا ای لباس پائی رکھ ۔ تد اسرائیل دے بادشاہ نے بھیس وٹایا تے لڑائی وچ گیا ۔ ³⁰۔ تے ارام بادشاہ نے گڈیاں دے سرداراں نوں آکھیا ۔ کہ تسیں کسے نال وی کیہ نکے تے کیہ وڈے لڑائی نہ کرو ۔ بناں شاہ اسرائیل دے ۔³¹۔ جدوں گڈیاں دے سرداراں نے یوشافاط نوں ویکھیا ۔ تاں آکھیا ۔ ایہو اسرائیل دا بادشاہ اے تے اوہدے نال لڑائی کرن لئی اوہنوں گھیر لتا ۔ پر یوشا فط چیکیا ۔ تے خدا وند نے اوہدی سنی ۔ تے اوہناں نوں اوہدے توں پھرا دتا ۔ ³²۔ کیوں جو جدوں گڈیاں دے سرداراں نے ویکھیا ۔ پئی اوہ اسرائیل دا بادشاہ نہیں ۔ تاں اوہدے کولوں مڑ گئے ۔³³۔ تے اک بندے نیں بناں ارادہ کیتے اپنی کمان توں تیر چلایا ۔ تاں اوہ شاہ اسرائیل دے جوشن دے بندیاں وچکار جا لگیا ۔ اوہنے اپنے کوچوان نوں آکھیا واگ موڑ تے مینوں لشکر توں باہر لے جا ۔ کیوں جو میں پھٹر ہو گیا ہاں ۔ ³⁴۔ تے اُس دن بڑی ڈاہدی لڑائی ہوئی تے شاہ اسرائیل نے ارام دے مقابلے وچ شام تیکر اپنی گڈی وچ اپنے آپ نوں سنبھال کے رکھیا ۔ تے سورج ڈبن دے نیڑے مر گیا ۔

19¹۔ تے یہودہ دا بادشاہ یوشا فاط یروشلیم وچ اپنے گھر وچ سلامتی نال آیا ۔ ²۔ تاں یاہو بن حنانی غیب بین اوہنوں ملن لئی باہر نکلیا ۔ تے اوہنے یوشا فاط بادشاہ نوں آکھیا ۔ پئی توں غلطیاں کرن آلیاں دی مدد کردا ایں ۔ تے خدا وند دے دشمناں نال موہ رکھدا ایں ۔ ایسے کارن توں خدا وند دے حضور وچوں قہر دی سزا پائی اے ۔ ³۔ پر تیرے وچ نیک کم ہیگے نیں ۔ کیوں جو توں کھمبیاں نوں دیس توں دور کیتا اے تے خدا نوں لبھن لئی اپنے دل نوں تیار کیتا اے ۔⁴۔ تے یوشا فاط یروشلیم وچ رہیا تے بیئر شابہ توں لے کے کوہ افرائیم تک فیر لوکاں کول گیا ۔ تے اوہناں نوں خدا وند اوہناں دے پیو دادے دے خدا ول پھیریا ۔ ⁵۔ تے اوہنے دیس وچ یہودہ دے سارے حصین شہراں وچ اک شہر توں دوجے شہر تیکر قاضیاں نوں مقرر کیتا ۔⁶۔ تے قاضیاں نوں آکھیا ۔ خبردار رہو ۔ تسیں کیہ کردے او ۔ کیوں جو تسیں بدی لئی نہیں سگوں خدا وند لئی عدالت کردے او۔ تے اوہ فتوےوچ تہاڈے نال اے ۔ ⁷۔ تے ہن خدا وند دا خوف تساں تے رہوے ۔ تے تسیں ساریاں دا کم دیانت داری نال کرو ۔ کیوں جو خدا وند ساڈے خدا دے حضور بے انصافی نہیں تے نہ منہ دا لحاظ اے تے نہ رشوت لینا اے ۔⁸۔ تے یوشاط نے یروشلیم وچ وی لاویاں تے کاہناں تے اسرائیل دے اوتھے رہن آلے رئیساں نوں مقرر کیتا ۔ پئی خدا وند لئی عدالت کرن تے جھگڑیاں دا فیصلہ کرن ۔تاں اوہ یروشلیم وچ رہے ۔ ⁹۔ تے اوہنے اوہناں نوں حکم دے کے آکھیا کہ تسیں خدا وند دے ڈر تے ایمانداری تے صاف دل نال ایویں ای کرو ۔¹⁰۔ تے جدوں کدی تہاڈے بھراواں ولوں جیہڑے اپنے شہراں وچ رہندے نیں ۔ کوئی مقدمہ تہاڈے سامنے آوے جیہڑا اک دوجے دے خون دے یا شریعت تے حکم یا قانون یا قضاواں بارے ہووے ۔ تاں تسیں اوہناں نوں خبردار کرنا پئی خدا وند دے خلاف گناہ نہ کرو۔ تاں جو اوہدا قہر تہاڈے اُتے ،تے تہاڈے بھراواں تے نہ پوے ۔¹¹۔ تے امر یاہ کاہن ساریاں معاملیاں وچ جیہڑے خدا وند نال جڑے ہون ۔ تہاڈا سردار ہووے گا ۔ تے بادشاہ بارے ساریاں گلاں وچ زبدہ یاہ بن اسماعیل بنی یہودہ دا سردار ہووے گا ۔ تے عہدہ دار لاوی تہاڈے کول نیں ۔ تاں بہادر بنو تے کم کرو ۔ تے خدا وند نیکاں دے نال ہووے ۔

20¹۔ تے اوہدے مگروں انج ہویا ۔ پئی بنی مو آب تے بنی عمون تے اوہناں دے نال معونی یوشا فاط نال جنگ کرن آئے ۔ ²۔ تاں بعضے لوکاں نے آکے یوشا فاط نوں خبر دتی تے آکھیا پئی سمندر پاروں ادوم توں تیرے خلاف اک وڈا اکٹھ نکل کے آیا اے ۔ تے ویکھ اوہ حصصون تامار وچ نیں جیہڑا عین جیدی اے۔³۔ تد یو شا فاط ڈریا ۔ تے خدا وند کولوں دعا منگن لگا ۔ تے سارے یہودہ وچ روزہ رکھن دی منادی کروائی ۔ ⁴۔ تد بنی یہودہ خدا وند کولوں دعا منگن لئی کٹھے ہوئے ۔ اوہ یہودہ دے سارے شہراں وچوں خدا وند دی منت کرن آئے ۔⁵۔ تے یوشا فاط یہودہ تے یروشلیم دی جماعت دے دوران خدا وند دے گھر وچ نویں ویہڑے دے اگے کھلویا ۔ ⁶۔ تے آکھیا ۔ اے خدا وند ساڈے پیو دادے دے خدا ! کیہ اسمان وچ توں ای خدا نہیں ؟ تے کیہ توں غیر قوماں دی ساری بادشاہیاں تے بادشاہی نہیں کردا ایں ؟ تے زور تے طاقت تیرے ای ہتھ وچ اے ۔ تے کوئی تیرے سامنے ٹھہر نہیں سکدا ۔ ⁷۔ کیہ توں ای ساڈا خدا نہیں ؟جہنے اُس دیس دیاں واسیاں نوں اپنے لوکاں اسرائیل دے ساہمنیوں کڈھ دتا تے اپنے خلیل ابراہیم دی نسل نوں اوہنوں سدا لئی عطا کیتا ۔⁸۔ تے اوہ اوہدے وچ رہن لگے ۔ تے اوہناں نے اوہدے وچ تیرے ناں لئی اک مقدس گھر بنایا ۔ ایہہ آکھ کے ۔ ⁹۔ کہ جدوں تلوار نال یا موت نال یا وبا یا کال نال اساں تے کوئی مصیبت بنے ۔ تے اسیں اُس گھر دے اگے تے تیرے اگے کھلوئیے۔ کیوں جو تیرا ناں اُس گھر وچ اے ۔ تے اپنے دکھ وچ تیرے کول فریاد کرئیے ۔ تاں توں سن لویں گا تے رہائی دیویں گا ۔¹⁰۔ تے اس ویلے ایہہ بنی عمون تے مو آبی کوہ سعیر دے لوک جنہاں وچوں توں اسرائیل نوں لنگھن نہ دتا۔ تاں اوہ اوہناں کولوں اک پاسے گئے تے اوہناں نوں ہلاک نہ کیتا ۔ ¹¹۔ ویکھ اوہ آکے سانوں ایہہ بدلہ دیندے نیں کہ سانوں تیری اُس میراث توں کڈھ دین جس دا توں سانوں وارث بنایا اے ۔¹²۔ اے ساڈے خدا ! کیہ توں اوہناں نوں سزا نہیں دیویں گا ؟ کیوں جو اُس وڈے اکٹھ دے اگے جیہڑا ساڈے خلاف آیا اے ۔ ساڈی کچھ طاقت نہیں ۔ تے اسیں نہیں جاندے پئی اسیں کیہ کرئیے ۔ تے ساڈیاں اکھاں تیرے ول نیں۔ ¹³۔ تے سارا یہودہ اپنے بچیاں تے زنانیاں تے اپنے منڈیاں دے نال خدا وند دے سامنے کھلوتے ۔¹⁴۔ تد یجزی ایل بن زکریاہ بن بنایاہ بن یعی ایل بن متن یاہ لاوی تے جیہڑا بنی آساف وچوں سی ، جماعت دے وچکار خدا وند دی روح لتھی ۔ ¹⁵۔ تاں اوہنے آکھیا ۔ سنو تسیں یہودہ تے یروشلیم واسیو تے توں اے بادشاہ یوشا فاط ! خدا تہانوں انج فرماندا اے ۔ کہ تسیں نہ ڈرو ۔ تے اُس وڈے اکٹھ کولوں نہ گھبرائو ۔ کیوں جو لڑائی تہاڈی نہیں سگوں خدا دی اے ۔¹⁶۔ کل دے دن تسیں اوہناں دے خلاف جائو ۔ کیوں جو اوہ صیص دی چڑھائی چڑہن گے ۔ تے دشت یروئیل دے ساہمنے نالے دے سرے تے تسیں اوہناں نوں پائو گے ۔ ¹⁷۔ تہانوں لڑائی کرن دی حاجت نہیں۔ تسیں کھلوتے رہو تے قائم رہو ۔ تے تسیں خدا وند دی مدد نوں اپنے نال ویکھو گے ۔ اے یہودہ تے یرو شلیم تسیں نہ ڈرو تے نہ گھبرائو ۔ کل تسیں اوہناں دے خلاف نکلو گے تے خدا وند تہاڈے نال ہووے گا ۔¹⁸۔ تد یوشا فاط منہ بھرنے زویں تے ڈگیا تے سارے یہودہ تے یروشلیم واسی خدا وند نوں سجدہ کرن لئی خدا وند دے اگے ڈگے۔ ¹⁹۔ تے بنی کہات تے بنی قورح وچوں لاوی اٹھ کھڑوتے تاں جو بہت ای اُچی واج وچ خدا وند اسرائیل دے خدا دی حمد کرن ۔²⁰۔ فیر سویرنوں اوہ سوقتے اُٹھے تے دشت تقوع ول باہر نکلے۔ تے اوہناں دے باہر نکلن ویلے یو شا فاط کھلوتا تے بولیا ۔ اے یہودہ تےیرو شلیم واسیو میری گل سنو ۔ خداوند اپنے خدا تے ایمان لیائو۔ تاں تسیں چین نال رہوو گے ۔ تے اوہدے انبیا دی گل منو تاں تسیں کامیاب ہووو گے ۔ ²¹۔ تے اُس نے لوکاں نال صلاح کیتی تے خدا وند لئی گان آلیاں تے پاک سجاوٹ نال اوہدی حمد کرن آلیاں نوں مقرر کیتا ۔ جیہڑے فوج دے اگے اگے چلدے ہوئے آکھن ۔ خدا وند دی ستائش کرو ۔ کیوں جو اوہدی رحمت ابد تیکر اے ۔ـ²²۔ تے جدوں اوہناں نے گانا تے حمد کرنا شروع کیتا تاں خدا وند نے کمین والیاں نوں بنی عمون تے مو آبیاں تے کوہ سعیر دے اوہناں واسیاں دے خلاف بٹھا دتا جنہاں نے یہودہ تے چڑھائی کیتی سی ۔ ایس لئی اوہ مارے گئے ۔ ²³۔ کیوں جو بنی عمون تے مو آبی کوہ سعیر واسیاں دے خلاف اُٹھے ۔ تاں جو اوہناں نوں مار دین تے ہلاک کرن ۔ تے جدوں اوہ سعیر دے بندیاں دا کم پورا کر چکے تاں اک دوجے نوں ہلاک کرن لگے ۔²⁴۔ تے جدوں یہودہ اک اجہی تھاں تیکر پہنچیا جتھوں اُجاڑ نظر آوندا سی ۔ تاں اوہناں اکٹھ ول ویکھیا ۔ تاں ویکھو لاشاں ای لاشاں زویں تے پیاں ہویاں سن ۔ تے اوہناں وچوں کوئی نہیں سی بچیا ۔²⁵۔ تد یو شافاط تے اوہدے لوک اوہناں نوں لٹن لئی اگے آئے ۔ تے لاشاں وچ اوہناں نوں چوکھے ڈنگر مال تے لیڑے لبھے ۔ تاں اوہناں نے اوہناں نوں اپنے لئی لے لتا تے اوہ سارے اوہناں دے چک لے جان دی سوچ توں ودھیک سن ۔ تے اوہ تن دن تیکرغنیمت نوں کٹھا کردے رہے ۔ کیوں جو اوہ چو کھی سی ۔ ²⁶۔ تے چوتھے دن اوہ براکہ دی ترائی وچ کٹھے ہوئے ۔ کیوں جو اوتھے اوہناں نے خدا وند نوں مبارک آکھیا ۔ تاں اُس ویلے توں اوہ تھاں اج دے دن تیکر وادی براکہ اکھوائی ۔²⁷۔ فیر یہودہ تے یروشلیم دے سارے لوک واپس پھرے۔ تے یوشا فاط اوہناں دے اگے اگے سی ۔ اوہ خوشی نال یروشلم نوں پرتے ۔ کیوں جو خدا وند نے اوہناں نوں دشمن تے فتح بخشی ۔ ²⁸۔ تے ونجھلیاں تے بربطاں تے نر سنگیاں نال خدا وند دے گھر ول یروشلیم وچ وڑے²⁹۔ تے خدا دا ڈر اوہناں دیساں دیاں ساریاں بادشاہیاں تے چھا گیا ۔ جدوں اوہناں نے سنیا پئی اسرائیل دے دشمناں نال خدا وند نے لڑائی کیتی ۔ ³⁰۔ تے یوشافاط دی بادشاہی وچ امن رہیا ۔ کیوں جو خدا نے اوہنوں ہر پاسیوں آرام دتا ۔³¹۔ تے یوشا فاط یہودہ تے بادشاہی کردا رہیا ۔ جس ویلے اوہ بادشاہ بنیا اُس ویلے اوہدی عمر پینتی ورھے سی ۔ تے اوہنے یروشلیم وچ پنجھی ورہے بادشاہی کیتی ۔ تے اوہدی ماں دا ناں عزوبہ سی جیہڑی شلحی دی دھی سی ۔ ³²۔ تے اوہ اپنے پیو آسا دیاں راہواں تے تریا تے اوہناں توں اگے نہ ودھیا ۔ تے جو کچھ خدا دی نظراں وچ سدھا سی اوہو کیتا ۔ ³³۔ پر اچیاں تھانواں نہ ڈھائیاں گیاں ۔ تے لوکاں دے دل وی اوہناں دے پیو دادے دے خدا ول مائل نہ ہوئے سن ۔³⁴۔ تے یوشافاط دے پہلے تے پچھلے باقی کم یاحو بن حنانی دی تاریخ وچ لکھے ہوئے نیں ۔ جیہڑی اسرائیل دے بادشاہواں دی کتاب وچ شامل اے ۔³⁵۔ ایہدے مگروں یہودہ دے بادشاہ یوشا فاط نے اسرائیل دے بادشاہ حزیاہ نال اتحاد کیتاجیہڑا بھیڑے کم کردا سی۔ ³⁶۔ تے اوہنے اوہدے نال ایکا کیتا، تاں جو جہاز بنا کے ترشیش نوں گھلن ۔ ایس لئی اوہناں عصیون جابر وچ جہاز بنوائے ۔ ³⁷۔ تد الی عازربن دودیاہ نے جیہڑا مرشیہ دا سی یو شافاط دے خلاف پیش گوئی کر کے آکھیا ۔ کیوں جو توں اخز یاہ نال اتحاد کیتا ۔ خدا وند تیرے کماں نوں وگاڑ دے گا ۔ سو اوہ جہاز ٹٹ گئے ۔ تے اوہناں دا ترشیش نوں جانا رہ گیا ۔

21¹۔ تے یوشا فاط اپنے پیو دادا دے نال سوں گیا ۔ تے دائود دے شہر وچ اپنے پیو دادے نال دبیا گیا ۔ تے اوہدا پتر یورام اوہدی تھاں بادشاہ ہویا ۔ ²۔ تے بنی یوشا فاط وچوں ایہہ اوہدے بھرا سن ۔ عزریاہ تے میکائیل تے یحی ایل تے زکریا تے عزریاہو تے شفط یاہ ۔ ایہہ سارے شاہ یہودا یوشافاط دے پتر سن ۔ ³۔ تے اوہناں دے پیو نے اوہناں نوں اوہناں حصین شہراں سنے جیہڑے یہودہ وچ سن چاندی تے سونے تے مہنگیاں شیواں دے وڈے وڈے عطیے دتے پر بادشاہی اوہنے یورام نوں دتی ۔ کیوں جو اوہد ا پلیٹھی دا سی ۔⁴۔ تے جیہڑے ویلے یورام بادشاہ ہویا ۔ تے اوہنے زور پھڑیا تاں اوہنے سارے بھراواں نوں اسرائیل دے کئی رئیساں سنے تلوار نال قتل کیتا ۔ ⁵۔ تے جدوں یورام بادشاہ بنیا اوہدی عمر بتی ورھے سی ۔ تے اوہنے یروشلیم تے اٹھ ورھے بادشاہی کیتی ۔⁶۔ تے اوہ اسرائیل دے بادشاہواں دی راہ تے تریا ۔ اوہدے مطابق جو احی آب دے گھرانے نے کیتا سی ۔ کیوں جو اوہنے احی آب دی دھی نوں ویاہ لتا سی ۔ تے خدا وند دی نگاہ وچ برائی کیتی۔ ⁷۔ پر خدا وند نے اُس عہد دی خاطر جیہڑا اوہنے دائود نال بنھیا سی ۔ دائود دے خاندان نوں تباہ نہ کرنا چاہیا ۔ کیوں جو اُس نے اُس نوں آکھیا سی ۔ پئی میں تیرے لئی تےتیرے پتراں لئی اک چراغ ہمیشہ لئی دیاں گا ۔⁸۔ تے اوہدے دناں وچ ادومی یہودہ دی ماتحتی توں نکل گئے تے اوہناں اپنے لئی اک بادشاہ بنایا ۔ ⁹۔ تد یورام سنے اپنیاں سرداراں تے ساریاں گڈیاں دے پار گیا ۔ تے رات نوں اُٹھ کے اوہناں بندیاں نوں ماریا ۔ جیہڑے اوہنوں تے گڈیاں دے سرداراں نوں گھیرے ہوئے سن ۔ ¹⁰۔ پر ادومی یہودہ دی ماتحتی توں اج دے دن تیکر باہر ای رہے ۔ تے اوسے ویلے لبنہ وی اوہدے ہتھوں چلا گیا ۔ کیوں جو اوہنے خدا وند اپنے پیو دادا دے خدا چھڈیا ۔¹¹۔ تے اوہنے یہودہ دے پہاڑاں تے اچیاں تھانواں بنایاں ۔ تے یروشلیم واسیاں نوں زنا کاری دا جزبہ دتا ۔ جیویں کے احی آب دے گھرانے نے زنا کاری کیتی ۔ تے یہودہ نوں بہکایا ۔¹²۔ تد اوہدے کول الیاس نبی توں اک چھٹی پہنچی ۔ جس وچ لکھیا سی پئی خدا وند تیرے پیو دائود دا خدا انج فرماندا اے ۔ ایس لئی کہ توں اپنے یوشا فاط دیاں راہواں اُتے تے شاہ یہودا آسا دی راہ تے نہیں چلیا۔ ¹³۔ سگوں توں اسرائیل دے بادشاہواں دیاں راہواں تے چلیا ایں ۔ تے یہودہ تے یروشلیم دے واسیاں نوں زنا کاری دا جوش دتا۔ جس طرح پئی احی آب دے گھرانے نے زنا کاری کیتی ، تے توں اپنے پیو دے گھرانے دے اپنے اوہناں بھراواں نوں قتل کیتا جیہڑے تیرے نالوں چنگے سن۔ ¹⁴۔ تاں ویکھ! خدا وند تیرے لوکاں نوں تے تیرے پتراں نوں تے تیریاں بیویاں نوں تے تیری ساری جائیداد نوں بڑی مصیبت نال مارے گا ۔ ¹⁵۔ تے اوہ تینوں آندھراں دی ڈاہڈی بماری لاوے گا ۔ ایتھے تیک پئی بماری کارن ہر روز تیریا ں آندھراں باہر نکلدیاں رہن گیاں ۔¹⁶۔ تے خدا وند نے یورام دے خلاف فلسطینیاں تے کوشیاں دے نیڑے رہن آلے عربیاں دل دل نوں ابھاریا ۔ ¹⁷۔ تاں اوہناں نے یہودہ تے چڑھائی کیتی ۔ تے اوہنوں اُجاڑ کیتا ۔ تے بادشاہ دے گھروں جیہڑا مال ملیا لٹ لتا تے اوہدے پتراں تے اوہدیاں دھیاں نوں بندی وان بنایا ۔ تاں اوہدا کوئی پتر باقی نہ بچیا ۔ سوائے یوحاز دے جیہڑا ساریاں نالوں نکا سی ۔¹⁸۔ تے ساریاں مگروں خدا وند نے اوہنوں ماریا ۔ پئی اوہدیاں آندراں وچ اک لاعلاج بماری ہو گئی ۔ ¹⁹۔ تے دنو دنی ویلا لنگھدا گیا ۔ ایتھے تیکر کہ دوورھے لنگھن مگروں بیماری کارن اوہدیاں آندراں باہر نکل آیاں ۔ توں اوہ بہت بھیڑی بماری نال مر گیا ۔ تے اوہدے لوکاں اوہدے لئی مشکاں نہ ساڑیاں جیویں کہ اوہدے پیو دادے لئی ساڑیاں گیاں سن ۔ ²⁰۔ جس ویلے اوہ بادشاہ ہویا اُس ویلے اوہدی عمر بتی ورھے سی ۔ تے اوہنے یروشلیم وچ اٹھ سال بادشاہی کیتی ۔ تے بناں ماتم وداع ہویا ۔ تے اوہ دفن تاں دائود دے شہر وچ کیتا گیا ۔ پر بادشاہواں دیاں قبراں وچ نہیں ۔

22¹۔ تے یروشلیم واسیاں نے اوہدے نکے پتر احزیاہ نوں اوہدی تھاں بادشاہ بنایا ۔ کیوں جو عرب دے ڈاکو جیہڑے خیمہ گاہ تے آئے سن ۔ اوہناں نے اوہناں دے سارے بھراواں نوں قتل کر چھڈیا سی ۔ تاں شاہ یہودہ یورام دا پتر احز یاہ بادشاہ ہویا ۔ ²۔ جس ویلے احز یاہ بادشاہ ہویا ۔ اوہ باوی ورھیاں دی عمر دا سی ۔ تے اوہنے یرو شلیم وچ اک ورھے بادشاہی کیتی ۔ اوہدی ماں دا ناں عتل یاہ سی جیہڑی عمری دی دھی سی ۔ ³۔ تے اوہ وی احی آب دے گھرانے دیاں راہواں تے تریا ۔ کیوں جو اوہدی ماں اوہنوں برائی کرن دی صلاح دیندی سی ۔⁴۔ تے اوہنے احی آب دے گھرانے وانگوں خدا وند دی نظر وچ برائی کیتی ۔ کیوں جو اوہ اوہنوں اوہدے پیو دی موت مگروں اوہدی ہلاکت دی صلاح دیندے سن ۔ ⁵۔ اوہ اوہناں دی صلاح مطابق چلیا تے شاہ اسرائیل یورام بن احی آب دے نال شاہ ارام حرائیل نال جنگ کرن لئی راموت جلعاد تے چڑھا ۔ تاں ارامیاں نے یورام نوں پھٹر کیتا ۔⁶۔ تد اوہ یزری عیل وچ اوہناں پھٹاں دے علاج لئی گیا ۔ جیہڑے اوہنے راموت وچ شاہ ارام حرائیل نال جنگ کردیاں ہویاں کھادے سن ۔ تے یہودہ دا بادشاہ احزیاہ بن یورام گیا ۔ تاں جو یزری ایل وچ یورام بن احی آب دی بماری بارے پچھے ۔⁷۔ تے یورام دے کول آن تے احز یاہ دی ہلاکت خدا ولوں ہوئی ۔ کیوں جو جدوں اوہ آیا تاں اوہ یورام نال یاہو بن نمشی دے استقبال نوں باہر نکلیا ۔ جنہوں خدا وند نے مسح کیتا سی تاں جو احی آب دے خاندان نوں تباہ کرے ۔ ⁸۔ تاں انج ہویا ۔ پئی جس ویلے یاہو احی آب دے گھرانے توں بدلہ لے رہیا سی ۔ تاں اوہنے یہودہ دے رئیساں تے احز یاہ دے بھراواں دے اوہناں پتراں نوں ویکھیا جیہڑے احز یاہ دی سیوا کیتا کردے سن ۔ تے اوہناں نوں قتل کر دتا ۔⁹۔ اُس نے احز یاہ نوں ڈھونڈیا ۔ تاں اوہناں نے اوہنوں پھڑیا ۔ جدوں اوہ سامرہ وچ چھپیا ہویا سی تے اوہنوں یاہو دے کول لیائے ۔ تاں اوہناں نے اوہنوں قتل کیتا تے دفن کیتا ۔ کیوں جو اوہناں نے آکھیا کہ اوہ یوشا فاط دا پتر اے ۔ جنہے خدا وند نوں اپنے سارے دل نال ڈھونڈا ۔¹⁰۔ سو احزیاہ دے گھرانے وچوں کوئی نہ بچیا جیہڑا بادشاہی کر سکے ۔ جدوں احز یاہ دے ماں عتل یاہ نے ویکھیا پئی اوہدا پتر مر گیا تاں اوہ اٹھی تے یہودہ دے گھرانے وچوں ساری شاہی نسل نوں ہلاک کیتا ۔ ¹¹۔ تد بادشاہ دی دھی یوشبعت نے یو آش بن احزیاہ نوں لتا ۔ تے اوہنوں بادشاہ دے پتراں وچوں چھپایا جیہڑے قتل کر دتے گئے سن ۔ تے اوہنوں تے اوہدی دائی نوں شبستان وچ رکھیا ۔ تے اُس یوشبعت شاہ یورام دی دھی نے جیہڑی یویا داع کاہن دی بیوی سی ۔ اوہنوں عتل شاہ دے ساہمنیوں لکایا کیوں جو اوہ احزیاہ دی بھین سی ۔ تاں اوہنے اوہنوں قتل نہ کیتا ۔ ¹²۔ تے اوہ اوہناں دے نال خدا دے گھر وچ چھ ورہے لکیا رہیا ۔ تے عتل یاہ دیس تے بادشاہی کردی رہی ۔

23¹۔ جدوں ستواں ورھا ہویا ۔ یویا داع نے زور پھڑیا ۔ تے سیکڑیاں دے سرداراں عزر یاہ بن یروحام تے اسماعیل بن یوحان تے عزر یاہ بن عوبید تے معسے یاہ بن عدایاہ تے الی شاقط بن زکری نوں عہد کر کے اپنے نال ملا لتا ۔ ²۔ تے اوہ یہودہ وچ گئے تے یہودہ دے سارے شہراں وچوں لاویاں نوں تے اسرائیل دے آبائی سرداراں نوں کٹھا کیتا ۔ تے اوہ یرو شلیم وچ آئے ۔ ³۔ تے ساری جماعت نے خدا دے گھر وچ بادشاہ دے نال عہد بنھیا ۔ تے یویا داع نے اوہناں نوں آکھیا ۔ ویکھو بادشاہ دا پتر بادشاہی کرے گا ۔ جیوٰیں کہ خدا وند نے دائود دے پتراں بارے فرمایا اے ۔⁴۔ تے توں انج کر پئی کاہناں تے لاویاں وچوں جیہڑے ثبت اندر آوندے نیں ۔ اک تہائی سردل تے دربان ہوون ۔ ⁵۔ تے اک تہائی بادشاہ دے گھر وچ ۔ تے اک تہائی بنیاد دے پھاٹک تے ۔ تے سارے لوک خدا دے ویہڑیاں وچ ہوون ۔⁶۔ تے خدا دے گھر دے اندر کوئی نہ آوے ۔ بناں کاہناں تے لاویاں دے جیہڑے سیوا کرن آلے نیں ۔ اوہی اندر آون ۔ کیوں جو اوہ پاک نیں ۔ تے باقی لوک خدا دی راکھی تے لگے رہن ۔ ⁷۔ تے لاوی بادشاہ دوالے رہن ہر بندہ اپنے ہتھیار اپنے ہتھ وچ رکھے تے جیہڑا کوئی گھر دے اندر آئے قتل کیتا جاوے ۔ تے اوہ بادشاہ دے اندر جاون تے باہر آون تے اوہدے نال رہن ۔⁸۔ سو لاویاں تے سارے یہودہ نے یویا داع کاہن دے حکم مطابق عمل کیتا تے اوہناں نے اپنے ساریاں بندیاں نوں لتا جیہڑے سبت دے دن اندر آئے سنے اوہناں دے جیہڑے سبت نوں باہر گئے ۔ کیوں جو یویا داع کاہن نے واری داراں نوں وداع نہیں کیتا سی ۔ ⁹۔ تے یویا داع کاہن نے دائود بادشاہ دے نیزے تے پھریاں تے ڈھالاں جیہڑیاں خدا دے گھر وچ سن سیکڑاں دے سرداراں نوں دتیاں ۔¹⁰۔ تے اوہنے ساریاں لوکاں نوں ہراک د ے ہتھ وچ ہتھیار دے کے گھر دی سجے پاسیوں لے کے گھر دے کھبے پاسے تیکر مذبحے تے گھر دے نیڑے بادشاہ دے دوالے گھیرا پائے ہوئے کھلاریا۔ ¹¹۔ تے اوہناں نے بادشاہ دے پتر نوں کڈھیا ۔ تے اوہدے اُتے تاج رکھ کے شہادت نامہ دتا ۔ تے اوہنوں بادشاہ بنایا ۔ تے یویا داع تے اوہدے پتر ان نے اوہنوں مسح کیتا تے بولے ۔ بادشاہ جیوندا رہوے ۔¹²۔ تے عتل یاہ نے لوکاں دا رولا سنیا ۔ جیہڑے بھجدے تے بادشاہ نوں دعا دیندے سن ۔ تاں اوہ خدا دے گھر وچ لوکاں دا کول آئی ۔ ¹³۔ تے اوہنے نظر پائی تاں ویکھیا کہ لاہنگے دے کول بادشاہ منبر تے کھلوتا اے ۔ تے رئیس تے نرسنگے وجان آلے بادشاہ دے کول نیں تے سارے لوکی خوشی کردے تے نرسنگے وجاندے نیں ۔ تے گان آلے موسیقی دے سازاں نال حمد گارہے نیں۔ تاں عسل یاہ نے اپنے کپڑے پاڑے تے آکھیا ـ غدر اے غدر !¹⁴۔ تد یویا داع کاہن سیکڑاں دے سرداراں نوں جیہڑے فوج دے اُتے لگے ہوئے سن باہر کڈھ لیایا تے اوہناں نوں آکھیا کہ ایہنوں صفاں وچوں باہر کرو ۔ تے جو کوئی ایہدی پیروی کرے اوہنوں تلوار نال قتل کرو۔ کیوں جو کاہن نے آکھیا اے ۔ پئی اوہ خدا دے گھر دے اندر قتل نہ کیتی جاوے ۔ ¹⁵۔ تد اوہناں نے اوہدے لئی راہ چھڈی جس ویلے اوہ گھوڑے تے پھاٹک دے لاہنگے دے کول بادشاہ دے گھر نوں جا رہی سی ۔ تے اوہنوں اوتھے قتل کر دتا ۔¹⁶۔ تے یویا داع نے اپنے درمیان تے ساریاں لوکاں تے بادشاہ دے دوران عہد بدھا ۔ پئی اوہ خدا وند دے لوک ہوون ۔ ¹⁷۔ تے سارے لوک بعل دے گھر وچ داخل ہوئے تے اوہنوں ڈھا چھڈیا۔ تے اوہدے مذبحیاں تے اوہدیاں مورتاں نوں ٹکڑے ٹکڑے کیتا ۔ تے بعل کاہن متان نوں مزبحیاں دے سامنے قتل کیتا ۔¹⁸۔ تے یویا داع نے خدا وند ے گھر وچ کاہناں تے تلے لادیاں نوں ناظر مقرر کیتا ۔ جنہاں دی دائود نے خدا وند دے گھر واریاں لائیاں سن ۔ تاں جو خدا وند لئی سوختنی قربانیاں چڑھاون ۔ جیویں کہ موسیٰ دی شریعت وچ لکھیا ہویا اے ۔ خوشی نال تے راگاں نال جیویں کہ دائود دا طریقہ سی ۔ ¹⁹۔ تے اوہنے خدا وند دے گھر دے پھاٹکاں اُتے دربان مقرر کیتے کہ جیہڑا کسے شے نال پلیت ہوے اوہ اندر نہ جاوے ۔²⁰۔ تے اوہنے سیکڑاں دے سردارتے امیراں تے لوکاں دے حاکماں تے دیس دے سارے لوکاں نوں نال لتا تے بادشاہ نوں خدا وند دے گھر توں لے آیا ۔ تے اوہ اُچے پھاٹک دی راہ بادشاہ دے گھر نوں آئے تے اوہناں نے بادشاہ نوں دیس دے تخت تے بٹھایا۔ ²¹۔ تے دیس دے سارے لوک خوش ہوئے ۔ تے شہر نوں چین آیا ۔ تے عتل یاہ نوں اوہناں تلوار نال قتل کیتا ۔

24¹۔ تے جس ویلے یوآش بادشاہ بنیا ۔ اوہدی عمر ست ورھے سی ۔ تے اوہنے یروشلیم وچ چالہی ورھے بادشاہی کیتی ۔ اوہدی ماں دا ناں صبیہ سی جیہڑی بئیر شابہ توں سی ۔ ²۔ تے یویا داع کاہن دے سارے دناں وچ یو آش نے اوہی کم کیتا جیہڑا خدا وند دی نظر وچ راس سی ۔ ³۔ تے یویا داع نے اوہدے لئی دو بیویاں لتیاں ۔ جنہاں وچوں پتر تے دھیاں جمیاں ۔⁴۔ اوہدے مگروں انج ہویا ۔ پئی یو آش نے خدا وند دے گھر دی مرمت کرن دا ارادہ کیتا ۔ ⁵۔ تاں اوہنے کاہناں تے لاویاں نوں کٹھا کر کے اوہناں نوں آکھیا۔ پئی یہودہ دے شہراں وچ جائو تے ہر سال سارے اسرائیل توں اپنے خدا دے گھر دی مرمت لئی پیسے کٹھے کرو ۔ تے ایہہ کم تسیں چھیتی کرو ۔ پر لاویاں نےچھیتی نہ کیتی ۔⁶۔ تد بادشاہ نے یویا داع سردار نوں بلایا تے اوہنوں آکھیا ۔ پئی توں لاویاں نوں کیوں مجبور نہ کیتا ۔ پئی اوہ شہادت دے تنبو لئی جیہڑے پیسے خدا وند دے بندے موسیٰ نے اسرائیل دی جماعت نوں آکھے ، یہودہ تے یروشلیم توں لین ۔ ⁷۔ کیوں جو شریر عورت یتل یاہ تے اوہدے پتراں نے خدا دے گھر نوں برباد کیتا ۔ تے خدا وند دے گھر دیاں ساریاں مقدس شیواں بعلیم دے کم وچ لیائے ۔⁸۔ تے بادشاہ نے حکم دتا تاں اوہناں اک صندوق بنایا ۔ تے اوہنوں خدا وند دے گھر دے پھاٹک دے کول باہرلے پاسے رکھیا ۔ ⁹۔ تے اوہناں نے یہودہ تےیروشلیم وچ منادی کروائی ۔ پئی ہر اک خدا وند لئی اوہ پیسے دیوے جیہڑی خدا دے بندے موسیٰ نے بیابان وچ اسرائیل لئی رکھی ۔ ¹⁰۔ تد سارے سردار تے سارے لوک خوش ہوئے ۔ تے اوہناں نے اندر جا کے صندوق وچ نقدی پائی ۔ ایتھے تیکر کہ اوہ بھریا گیا ۔¹¹۔ تے انج ہویا جدوں اوہ صندوق لاویاں دے ہتھوں بادشاہ دے دیوان کول لیایا گیا ۔ تے اوہناں نے ویکھیا کہ اوہدے وچ چوکھے پیسے نیں ۔ تاں بادشاہ دا محرر تے سردار کاہن دا مدد گار اندر آئے ۔ تے اوہناں نے صندوق نوں خالی کیتا ۔ فیر اوہنوں لے جا کے اوہدی تھاں تے رکھ چھڈیا ۔ تے اوہ ایویں ای نت کردے سن ۔ تاں بہت سارے پیسے کٹھے ہو گئے ۔ ¹²۔ تاں بادشاہ تے یویا داع نے خدادے گھر دی خدمت دے کم مختاراں نوں دتے ۔ تے اوہناں وٹےگھڑن آلے تے ترکھان مزوری تے لائے ۔ تاں جو خدا وند دا گھر بحال کرن تے لوہے تے پتل دے گاری گراں نوں وی تاں جو خدا وند دے گھر دی مرمت کرن ۔¹³۔ تاں کاریگراں نے اپنا اپنا کم کیتا ۔ تے ٹٹ بھج اوہناں دے ہتھوں ٹھیک کروائی گئی ۔ تے اوہناں خدا دے گھر نوں اوہدی پہلی حالت وچ لیاندا ۔ تے اوہنوں پکا کیتا ۔ ¹⁴۔ جدوں سارے کم کر چکے تاں بچے ہوئے پیسیاں نوں اوہ بادشاہ تے یویا داع دے کول لیائے ۔ تاں اوہنے اوہدے نال خدا وند دے گھر لئی بھانڈے یعنی سیوا دے برتن تے قربانی چاڑھن دے بھانڈے تے طاس تے سونے تے چاندی دے بھانڈے بنائے تاں یویا داع دے سارے دناں وچ اوہ خدا وند دے گھر وچ ہمیشہ قربانیاں چاڑھدے رہے ۔¹⁵۔ تے یویا داع بڈھا تے دناں نال رجیا تے مر گیا ۔ تے جدوں اوہ مریا اوہدی عمر اک سو تیہہ ورھے سی ۔ ¹⁶۔ تے اوہناں نے اوہنوں دائود دے شہر وچ بادشاہواں نال دفن کیتا ۔ کیوں جو اوہنے اسرائیل وچ خدا لئی تے اوہدے گھر لئی نیک کم کیتے سن ۔¹⁷۔ تے یویا داع دی موت مگروں یہودہ دے بادشاہ آئے تے بادشاہ نوں سجدہ کیتا ۔ تے بادشاہ نے اوہناں دی نہ سنی ۔ ¹⁸۔ تد اوہناں نیں خدا وند اپنے پیو دادے دے گھر نوں چھڈیا ۔ تے کھمبیاں تے بُتاں دی پرستش کیتی ۔ تاں اُس غلطی کارن یہودہ تے یروشلم تے قہر نازل ہویا۔ ¹⁹۔ تے اوہنے اوہناں کول انبیا گھلے تاں جو اوہ اوہناں نوں خدا ول پھیرن ۔ تے اوہناں نے اوہناں تے گواہی دتی ۔ پر اوہناں نہیں سنیا ۔²⁰۔ تد خدا وند دی روح زکریاہ بن یویا داع کاہن تے لتھی ۔ تاں اوہ لوکاں دے اگے کھلوتا تے اوہناں نوں آکھیا ۔ خدا انج فرماندا اے ۔ پئی تسیں خدا وند دے حکماں دی کیوں نافرمانی کردے او۔ پئی تسیں کامیاب نہیں ہوو گے ۔ کیوں جو تساں خدا نوں چھڈیا ۔ تاں اوہنے وی تہانوں چھڈ دتا ۔ ²¹۔ تاں اوہناں نے اوہدے خلاف سازش کیتی ۔ تے بادشاہ دے حکم نال خدا وند دے گھر دے ویہڑے وچ اوہنوں سنگسار کیتا ۔ ²²۔ تے یو آش بادشاہ اُس مہربانی نوں جیہڑی اوہدے پیو یوشا داع نے اُس تے کیتی سی ۔ یاد نہ رکھی ۔ سگوں اوہدے پتر نوں قتل کیتا ۔ جہنے موت ویلے آکھیا ۔ خدا وند ویکھے تے انصاف کرے ۔²³۔ تے ورھے دے اخیر تے انج ہویا ۔ پئی ارام دا لشکر اوہدے تے چڑھ آیا ۔ تے اوہ یہودہ تے یروشلیم وچ آئے ۔ تے لوکاں دے سارے رئیساں نوں ہلاک کیتا ۔ تے اپنی لٹ دا سار امال دمشق دے بادشاہ نوں گھلیا ۔ ²⁴۔ بھانویں کہ ارام دے لشکر وچوں بندیاں دا نکا جہیا جتھا آیا تاں وی خدا وند نے اک وڈے لشکر نوں اوہناں دے ہتھاں وچ دے دتا ۔ کیوں جو اوہناں نے خدا وند اپنے پیو دادے دے خدا نوں چھڈ دتا سی ۔ تے اوہناں نے یو آش نوں اوہدے کیتا دا بدلہ پورا کیتا ۔²⁵۔ جدوں اوہ اوہدے کولوں چلے گئے تاں اوہناں نے اوہنوں بڑیاں بماریاں وچ چھڈیا تے اوہدے خادماں نے یویا داع کاہن دے پتر دے خون پاروں اوہدے خلاف سازش کیتی ۔ تے اوہنوں اوہدے پلنگ تے قتل کیتا ۔ تاں اوہ مر گیا ۔ تے دائود دے شہر وچ دبیا گیا ۔ پر اوہناں نے اوہنوں بادشاہواں دیاں قبراں وچ نہ دفنایا ۔ ²⁶۔ تے جنہاں نے اوہدے خلاف سازش کیتی سی اوہنوں وچوں زباد بن شمعات عمونی تے یوزا باد بن شمریت مو آبی سن ۔²⁷۔ تے اوہدے پتراں دا حال تے زر دی رقم جیہڑی اوہدے ماتحت جمع کیتی گئی ۔ تے خدا دے گھر دی مرمت ۔ تاں ویکھو ایہہ بادشاہواں دی کتاب دی تفسیر وچ لکھے ہوئے نیں تے اوہد اپتر امص یاہ اوہدی تھاں بادشاہ بنیا ۔

25¹۔ تے جیہڑے ویلے امص یاہ بادشاہ بنیا ۔ اوہدی عمر پنجھی ورھے سی ۔ تے اوہنے یرو شلیم وچ اُنتّی ورھے بادشاہی کیتی ۔ تے اوہدی ماں دا ناں یو عدان سی ۔ جیہڑی یروشلیم دی سی ۔ ²۔ تے اوہنے سارا کجہ جیہڑا خدا وند دی نطر وچ ٹھیک سی کیتا پر پورے دل نال نہیں ۔³۔ جدوں اوہدی بادشاہی بنی تاں اوہنے اوہناں درباریاں نوں قتل کیتا ۔ جنہاں اوہدے پیو بادشاہ نوں ماریا سی ۔ ⁴۔ پر اوہدے پتراں نوں اوہنے قتل نہ کیتا ۔ اوہدے مطابق جو موسیٰ دی شریعت وچ لکھیا اے ۔ جتھے خدا وند نے حکم دے کے فرمایا ۔ پئی پتراں دے بدلے پیو نہ مارے جان گے پر ہر اک بندہ اپنے ای گناہ توں مارا جاوے گا ۔⁵۔ تے امص یاہ نے یہودہ نوں کٹھا کیتا ۔ تے سارے یہودہ تے بنیامین وچ اوہناں نوں اپنے پیو دادا دے گھرانیاں مطابق ہزاراں دے سردار تے سیکڑیاں دے سردارمقرر کیتے ۔ تے ویہہ ورھیاں توں لے کے ایہدے توں ودھ عمر آلیاں دی گنتری کیتی ۔ تاں اوہ تن لکھ منتخب بندے سن جیہڑے لڑائی وچ جان دے لائق تے نیزہ ڈھال چکدے سن ۔ ⁶۔ تے اوہنے اسرائیل وچوں اک لکھ بہادر دلیر مرد اک سو قنطار چاندی دی اجرت تے رکھے ۔⁷۔ تد اک مرد خدا نے اوہدے کول آکے آکھیا ۔اے بادشاہ اسرائیل دا لشکر تیرے نال نہ جاوے ۔ کیوں جو خدا وند اسرائیل دے نال نہیں ۔ تے سارے بنی افرائیم دے نال اے ۔ ⁸۔ تے جے توں جاویں تاں لڑائی لئی پکا ہو کیوں جو خدا تینوں تیرے دشمن دے سامنے ڈھا دیوے گا ۔ کیوں جو مدد کرنا تے ڈھا دینا خدا دے ای اختیار وچ اے ۔⁹۔ تد امص یاہ نے مرد خدا نوں آکھیا ۔ تاں اُس سو قنظار لئی جیہڑے میں اسرائیلی فوج نوں دتے نیں میں کیہ کراں ؟مرد خدا نے جواب دتا ۔ پئی خدا وند تینوں اوہدے نالوں بہت ودھیک دیوے گا ۔ ¹⁰۔ تد امص یاہ نے اُس لشکر نوں جیہڑا افرائیم توں آیا سی وکھرا کیتا تاں جو اپنے گھر نوں جاون ۔ پر اوہد اغصہ یہودہ تے بھڑکیا ۔ تے اوہ اپنے دیس نوں مڑ گئے پر بڑے غصے وچ سن ۔¹¹۔ تے امص یاہ نے بہادری کیتی ۔ تے اپنے بندیاں نوں لے کے نمک دی ترائی تیکر گیا ۔ تے بنی سعیر وچوں دس ہزار نوں ماریا ۔ ¹²۔ تے بنی یہودہ نے دس ہزار نوں جیوندا پھڑیا تے اوہناں نوں صالح دی چوٹی تے لیائے ۔ تے صالح دی چوٹی توں اوہناں نوں تھلے سٹ دتا ۔ تاں اوہ سارے دے سارے ٹوٹے ٹوٹے ہو گئے۔¹³۔ پر اوہدے لشکر دے بندے جنہاں نوں امص یاہ نے موڑ دتا سی ۔ پئی اوہدے نال لڑائی وچ نہ جاون یہودہ دے شہراں وچ سامرہ توں لے کے بیت حورون تیکر کھلر گئے تے تن ہزار بندیاں نوں قتل کر کے لٹ دا بہت سارا مال لے گئے ۔¹⁴۔ ایہدے مگروں انج ہویا ۔ کہ جدوں امص یاہ دو بندیاں نوں قتل کر مڑیا ۔ تاں اوہ بنی سعیر دے معبود لیایا ۔ تے اوہناں نوں اپنا معبود بنا کے کھلاریا۔ تے اوہناں اگے سجدہ کیتا ۔ تے اوہناں لئی مشک ساڑی ۔ ¹⁵۔ تد خدا وند امص یاہ توں ناراض ہویا ۔ تے اوہدے کول اک بنی نوں گھل کے آکھیا ۔ پئی قوماں دے معبوداں دا جیہڑے اپنے ای لوکاں نوں تیرے ہتھوں نہ چھڑا سکے توں کیوں چاہوان ایں ؟¹⁶۔ تے جدوں اوہ اوہدے نال گلاں کردا سی تاں اوہنے اوہنوں آکھیا۔ کیہ اساں تینوں بادشاہ دا مشیر بنایا اے ۔؟ چپ رہ ۔ توں کیوں مار کھائیں ۔ تاں اُس نبی نے جاندے ہوئے آکھیا ۔ مینوں پتہ اے ۔ پئی خدا دا ارادہ تینوں ہلاک کرن دا اے ۔ کیوں جو توں ایہہ کیتا ۔ تے میری صلاح نہ منی ۔¹⁷۔ فیر شاہ یہودا امص یاہ نے صلاح کیتی تے اسرائیل دے بادشاہ یو آش بن یو آحاز بن یاہو کول ایلچی گھل کے آکھیا ۔ پئی توں آ تاں جو اسیں اک دوجے نوں آمنے ساہمنے ویکھیے ۔¹⁸۔ شاہ اسرائیل یو آش نے شاہ یہودہ دے کول سنہیا گھل کے آکھیا پئی اک جھاڑی نے جیہڑی لبنان وچ سی اک دیودار جیہڑا لبنان وچ سی سنیہا گھل کے آکھیا ۔ پئی اپنی دھی دا میرے پتر نال ویاہ کر دے ۔ تد لبنان دا اک جنگلی درندہ لنگھیا تے اوہنے جھاڑی نوں لتاڑ دتا ۔ ¹⁹۔ توں اپنے دل وچ آکھیا ۔ پئی میں ادومیاں نوں مارا اے ۔ تاں تیرا دل پُھنڈ گیا اے ۔ کہ توں وڈیائی کریں ۔ ہن اپنے گھر وچ ای پیا رہ ۔ توں اپنے خلاف برائی لئی کیوں غصہ دواندا ایں ۔ تاں جو توں تے تیرے نال یہودہ وی ڈھے جاوے ۔²⁰۔ پر امص یاہ نے اوہدی گل نہ سنی کیوں جو ایہہ خدا ولوں سی ۔ کہ اوہناں نوں اوہناں ہتھ وچ حوالے کرے ۔ کیوں جو اوہناں نے ادوم دے معبوداں دی پیروی کیتی سی ۔ ²¹۔ تد شاہ اسرائیل یو آش نے چڑھائی کیتی ۔ تے اوہ شاہ یہودا امص یاہ یہودہ دے بیت شمس وچ اک دوجے دے ساہمنے آئے ۔ ²²۔ تے یہودہ نے اسرائیل کولوں شکست کھادی ۔ تے ہر کوئی اپنے تنبو نوں نسیا ۔²³۔ پر شاہ یہودا امص یاہ بن یو آش بن احز یاہ نوں شاہ اسرائیل یو آش نے بیت شمس وچ پھڑ لیا تے اوہنوں یروشلیم وچ لیایا ۔ تے یروشلیم دی کندھ نوں افرائیم دے پھاٹک توں لے کے گُٹھ دے پھاٹک تیکر چار سو ہتھ تیک ڈھا دتا ۔ ²⁴۔ تے سارا سونا چاندی تے سارے بھانڈے جیہڑے خدا دے گھر وچ عوبیدا دوم دے کول تے بادشاہ دے گھر دے خزانیاں وچ سن لے گئے ۔ تے یرغمال پھڑے تے سامرہ نوں مڑ گیا ۔²⁵۔ تے شاہ یہودا امص یاہ بن یو آش شاہ اسرائیل یو آش بن یو آحازدے مرن مگروں پندرھاں ورھے جیوندا رہیا ۔ ²⁶۔ تے امص یاہ دا باقی حال پہلا تے پچھلا کیہ اوہ یہودہ تے اسرائیل دے بادشاہواں دی کتاب وچ لکھیا ہویا نہیں؟²⁷۔ تے جیہڑے ویلے امص یاہ خدا وند دی پیروی کرن توں پھریا ۔ یروشلیم وچ اوہدے خلاف سازش کیتی گئی ۔ تاں اوہ لاکیش ول نس گیا ۔ تاں اوہناں نے اوہدے پچھے بندے گھلے ۔ تاں اوہناں نے اوہنوں اوتھے قتل کیتا ۔ ²⁸۔ تے اوہ اوہنوں گھوڑیاں تے پا کے لیا ئے ۔ تے دائود دے شہر وچ اوہدے پیو دادے نال اوہنوں دفن کیتا۔

26¹۔ تے یہودہ دے ساریاں بندیاں نے عزی یاہ نوں جیہڑا سولہ ورھیاں دا سی ۔اوہدے پیو امص یاہ دی تھاں بادشاہ بنایا۔ ²۔ اوہنے ایلت شہر بنایا ۔ تے اوہدے پچھوں پئی بادشاہ اپنے پیو دادا نال سوں گیا ۔ اوہنوں یہودہ لئی بحال کیتا ۔ ³۔ جدوں عزی یاہ بادشاہ بنیا ۔ اوہدی عمر سولہ ورھے سی ۔ تے اوہنے یروشلیم وچ بوّنجا ورھے بادشاہی کیتی ۔ تے اوہدی ماں دا ناں یکل یاہ سی جیہڑی یروشلیم دی سی ۔⁴۔ تے اوہنے جو کچھ خدا وند دی نظر وچ ٹھیک سی ۔ اوہی کیتا ۔ اُسے وانگ جیویں اوہدے پیو امص یاہ نے کیتا سی ۔ ⁵۔ تے اوہنے زکریاہ دے دناں وچ جیہڑا اوہنوں خدا دے خوف سکھاندا سی خدا نوں ڈھونڈا ۔ تے جنہاں دناں وچ اوہنے خدا نوں لبھیا خدا نے اوہنوں کامیاب کیتا ۔⁶۔ تے اوہنے نکل کے فلسطینیاں نال لڑائی کیتی تے جت دی کندھ نوں تے یبنہ دی کندھ نوں تے اشدود دی کندھ نوں ڈھادتا ۔ تے اشدود تے فلسطین دی زویں تے شہر وسائے ۔ ⁷۔ تے خدا نے فلسطیناں تے عربیاں دے خلاف جیہڑے جور بعل وچ رہندے سن ۔ تے معونیاں دے خلاف اوہدی مدد کیتی ۔ ⁸۔ تے عمونیاں نے عزی یاہ نوں خراج دتا ۔ تے اوہدا ناں مصر دے بوہے تیکر پہنچ گیا ۔ کیوں جو اوہ بہت طاقت ور ہویا ۔⁹۔ تے عزی یاہ نے یروشلیم وچ کونے دے پھاٹک تے کونے تے گنبد بنوائے ۔ تے اوہناں نوں پکا کیتا ۔ ¹⁰۔ تے اوہنے اجاڑ وچ وی گنبد بنوائے ۔ تے بہت سارے کھوہ کھٹوائے کیوں جو شفیلہ تے میدان وچ اوہدے بہت سارے ڈنگر سن ۔ تے پہاڑاں تے وتر آلیاں زویاں وچ کھیت مزدور تے انگور لان آلے سن ۔ کیوں جو اوہ کاشت کاری نوں پسند کردا سی ۔¹¹۔ تے عزی یاہ کول جنگی مرداں دا لشکر سی جیہڑا یعی ایل کاتب تے معسے یاہ ناظم دی گنتری مطابق جتھا جتھا بن کے بادشاہ دے اک رئیس حنن یاہ دے تلے لڑائی لئی نکلدے سن ۔ ¹²۔ تے بہادراں وچوں سارے آبائی سرداراں دی گنتری دو ہزار چھ سو سی۔ ¹³۔ تے اوہناں تھلے تن لکھ ست ہزار پنج سو دا فوجی لشکر سی ۔ جیہڑا بڑی بہادی نال دشمن دے خلاف بادشاہ دی مدد کرن لئی لڑائی کردا سی ۔¹⁴۔ تے عزی یاہ نے اوہناں لئی تے سارے لشکر لئی ڈھالاں تے نیزے تے خوداں تے زراں تے کماناں تے فلاخناں دے پتھر تیار کیتے ۔ ¹⁵۔ تے اوہنے یروشلیم وچ کلاں لائیاں جنہاں نوں ہنر مند بندیاں نے بنایا ۔ تاں جو اوہناں نال گنبداں تے گُٹھاں توں تیر تے وڈے وڈے پتھر واہے جا ن تے اوہدا ناں دور تک کھنڈ گیا ۔ کیوں جو خدا وند نے قوت تے مضبوطی وچ اوہدی عجیب طرح مدد کیتی ۔¹⁶۔ تے جدوں اوہ طاقت ور ہو گیا اوہد ا دل شرارت کرن تے خدا وند اپنے خدا دی بے وفائی کرن لئی پُھل گیا تے اوہ خدا وند دی ہیکل اند وڑا ۔ تاں جو بخور دے مذبحے تے مشک ساڑے ۔ ¹⁷۔ تد عزریاہ کاہن اوہدے پچھے اندر آیا تے اوہدے نال خدا وند دے اسّی کاہن سن جیہڑے دلیر مرد سن ۔ ¹⁸۔ اوہ عزی یاہ بادشاہ سامنے آئے تے آکھیا ۔ اے عزی یاہ ایہہ تیرا کم نہیں ۔ پئی توں خدا وند لئی مشک ساڑیں ۔ سگوں کاہناں یعنی بنی ہارون دا کم اے ۔ جیہڑے مشک ساڑن لئی متھے گئے نیں ۔ توں مقدس توں باہر نکل جا ۔ کیوں جو توں بے وفائی کیتی اے ۔ تے خدا وند خدا دے ساہمنے تیری عزت نہیں ۔¹⁹۔ تد عزی یاہ غصے ہویا تے اوہدے ہتھ وچ مشک ساڑن لئی بخور سوز سی ۔ تے جدوں اوہ کاہناں تے خفا ہو رہیا سی ۔ تاں خدا دے گھر وچ کاہناں دے ساہمنے اوہدے متھے تے کوڑھ پھُٹ پیا۔ اودوں اوہ بخور دے مذبحہ تے سی ۔ ²⁰۔ تے سردار کاہن عزریاہ تے باقی کاہناں نے اوہنوں ویکھیا ۔ تاں ویکھو اوہدے متھے تے کوڑھ سی ۔ تاں اوہناں چھیتی نال اوہنوں اوتھوں باہر دھکیا ۔ تے اوہنے وی ڈر کے نکل جان لئی جلدی کیتی ۔ کیوں جو خدا وند نے اوہنوں مارا ۔²¹۔ تے عزی یاہ بادشاہ اپنی موت تیکر کوڑھا رہیا ۔ تے کوڑھا ہون کر کے وکھرے گھر وچ رہیا ۔ کیوں جو اسے کارن اوہ خدا دے گھروں کڈھیا گیا سی ۔ تے اوہدا پتر یوتام جیہڑا بادشاہ دے گھر دا مختار سی ۔ دیس دے لوکاں دا انصاف کردا سی ۔²²۔ تے عزی یاہ دا باقی حال پہلا تے پچھلا اشعیا بن آموس نبی نے لکھیا اے ۔ ²³۔ تے غزی یاہ اپنے پیو دادے نال سوں گیا ۔ تے اوہناں نے اوہنوں قبرستان دی پیلی وچ جیہڑا بادشاہواں لئی سے دفن کیتا ۔ کیوں جو اوہناں نے آکھیا ۔ اوہ کوہڑا اے ۔ تے اوہدی تھاں اوہدا پتر یوتام بادشاہ بنیا ۔

27¹۔ جدوں یوتام بادشاہ بنیا ۔ اوہدی عمرپنجھی سال سی ۔ تے اوہنے یروشلیم وچ سولہ ورھے بادشاہی کیتی ۔ تے اوہدی ماں دا ناں یروشہ سی جیہڑی صادوق دی دھی سی ۔ ²۔ تے اوہنے خدا وند دی نظر وچ جو ٹھیک سی کیتا ۔ اُس سارے وانگ جیہڑا اوہدے پیو عزی یاہ نے کیتا سی ۔ سوائے ایس دے کہ خدا وند دی ہیکل دے اندر نہ وڑیا ۔ تے لوک شرارت ای کردے رہے ۔³۔ تے اوہنے خدا وند دے گھر دا اُچا پھاٹک بنوایا تے عوفل دی کندھ تے بہت کچھ بنایا۔ ⁴۔ تے اوہنے یہودہ دے شہر پہاڑ تے بنوائے تے اوہنے جنگلاں وچ کوٹ (قلعے ) تے گنبد بنوائے ۔⁵۔ تے اوہنے بنی عمون دے بادشاہ نال لڑائی کیتی تے اوہدے اُتے غالب ہویا ۔ تاں اُس ورھے بنی عمون نے اوہنوں اک سو قنطار چاندی تے دس ہزار کُر کنک تے دس ہزار کُر جوں تے انج ای بنی عمون نے اوہنوں دوجے تے تیجے ورھے وی دتا ۔⁶۔ تے یوتام طاقت ور ہو گیا ۔ کیوں جو اوہنیں اپنیاں راہواں خدا وند اپنے خدا دے ساہمنے سدھیاں رکھیاں ۔ ⁷۔ تے یوتام دا باقی حال تے لڑائیاں تے اوہدے کم اسرائیل تے یہودہ دے بادشاہواں دی کتاب وچ لکھے ہوئے نیں ۔⁸۔ جدوں اوہ بادشاہ بنیا ۔ اوہدے عمر پنجھی ورہے سی ۔ تے اوہنے یروشلیم وچ سولہ ورھے بادشاہی کیتی ۔ ⁹۔ تے یوتام اپنے پیو دادا نال سوں گیا ۔ تے دائود دے شہر وچ دفن کیتا گیا ۔ تے اوہدا پتر احاز اوہدی تھاں بادشاہ بنیا ۔

28¹۔ جس ویلے احاز بادشاہ بنیا ۔ اوہدی عمر ویہہ ورھے سی ۔ تے اوہنے یروشلیم وچ سولہ ورھے بادشاہی کیتی ۔ تے جو خدا وند دی نظر وچ ٹھیک اے اوہنے نہیں کیتا ۔ جویں کہ اوہد پیو داوئود کردا سی ۔ ²۔ سگوں اوہ اسرائیل دے بادشاہواں دی راہ تے تُریا ۔ تے اوہنے بعلیم لئی ڈھالیاں ہویاں مورتیاں بنایاں ۔³۔ تے اوہنے بن ہنوم دی ترائی وچ مشکا ں ساڑیاں ۔ تے اپنے پتراں نوں اگ وچ ساڑیا ۔ اوہناں قوماں دی مکروہات وانگ جنہاں نوں خدا وند نے اسرائیل دے ساہمنیوں کڈھ دتا سی ۔ ⁴۔ تے اوہنے اچیاں تھانواں تے پہاڑاں اُتے تے ہر اک ساوے رکھ دے ہیٹھ قربانی کیتی تے مشکاں ساڑیاں ۔⁵۔ تد خدا وند اوہدے خدا نے اوہنوں ارامیاں دے بادشاہ دے ہتھ وچ دے دتا ۔ تاں اوہناں نے اوہنوں ماریا تے تے اوہناں وچوں اک وڈے اکٹھ نوں بندی وان بنایا ۔ تے اوہناں نوں دمشق وچ لیائے ۔ تے اوہ اسرائیل دے ہتھ وچ وی دے دتا ۔ جہاں نیں بڑا خون خرابہ کرکے اوہنوں دکھ دتا ۔ ⁶۔ تے فاقح بن رمل یاہ نے یہودہ وچوں اک ای دن اک لکھ ویہہ ہزار بہادر مرداں نوں قتل کیتا ۔ کیوں جو اوہناں نے خدا وند اپنے پیو دادا دے خدا نوں چھڈ دتا ۔⁷۔ تے افرائیم دے اک پہلوان زکری نے بادشاہ دے پتر معسے یاہ تے اوہدے محل دے مختار عزری قام نوں تے القانہ نوں جیہڑا رتبے وچ بادشاہ توں دوجا سی قتل کیا ۔ ⁸۔ تے بنی اسرائیل اپنے بھراواں وچوں دو لکھ زنانیاں پتراں تے دھیاں نوں بندی وان بنا کے لے گئے ۔ تے اوہناں دا بہت سارا سامان وی لٹ لتا ۔ تے اوہنوں غنیمت نوں لے کے سامرہ وچ آئے ۔⁹۔ تے اوتھے اک نبی سی جیہدا ناں عودید سی ۔ تے جدوں اوہ لشکر نوں ملن لئی سامرہ جا رہے سن تاں اوہ باہر نکلیا۔ تے اوہناں نوں آکھیا ۔ ویکھو پئی خدا وند تہاڈے پیو داداے دے خدا نے یہودہ توں نراض ہو کے اوہناں نوں تہاڈے ہتھ وچ دے دتا ۔ تے تساں اوہناں نوں اجہے ظلم نال قتل کیتا جیہڑا اسمان تے پہنچیا اے ۔ ¹⁰۔ تے ہن تسیں ارادہ کردے او۔ پئی بنی یہودہ تے یروشلیم نوں پست کر کے اوہناں نوں اپنا غلام تے لونڈیاں بنائو ۔ تاں کیہ خدا وند تہاڈے خدا دے ساہمنے ایہہ تہاڈا گناہ نہیں ہووے گا ۔ ¹¹۔ تاں ایس ویلے تسیں میری سنو تے ایہناں بندی واناں نوں جیہڑے تسیں اپنے بھراواں وچوں بندی وان بنا کے لیائے موڑ کے گھلو ۔ کیوں جو خدا وند دا قہر تہاڈے تے بھڑکن آلا اے ۔¹²۔ تد افرائیم دے بعضے سردار یعنی عزریاہ بن یوحانان تے بارک یاہ بن مشلیموت تے یحزقی یاہ بن شلوم تے عماسا بن بدلائی اوہناں دے خلاف جیہڑے لڑائی توں آئے سن کھلوئے ۔ ¹³۔ تے اوہناں نوں آکھیا تسیں بندی واناں نوں ایتھے اندر نہ لیائو ۔ کیوں جو خدا وند دے ساہمنے ساڈے تے گناہ اے تے تسیں ارادہ کر دے او ۔ پئی ساڈیاں بھلاں تے ساڈے گناہواں نوں ودھائو ۔ کیوں جو ساڈا گناہ وڈا اے ۔ تے اسرائیل تے قہر بھڑکن آلا اے ۔¹⁴۔ تاں ساڈے ہتھیار بند لوکاں نے قیدیاں تے لٹ نوں ساریاں دے ساہمنے چھڈ دتا ۔ ¹⁵۔ تے اوہ بندے جنہاں دے نانواں دا ذکر ہویا اے ۔ اٹھے تے قیدیاں نوں لتا ۔ تے اوہناں دے وچ جیہڑے ننگے سن اوہناں نوں لٹ وچوں لیڑے پوائے ۔ تے اوہناں نوں سنواریا تے اوہناں نوں جتیاں پوائیاں۔ تے اوہناں نوں کھوایا تے اوہناں نوں پوایا ۔ تے اوہناں اُتے تیل ملیا ۔ تے اوہناں وچوں سارے کمزوراں نوں کھوتیاں تے بٹھایا ۔ تے اوہناں نوں اوہناں دے بھراواں دے کول کھجوراں دے شہر یریحو وچ لیائے ۔ تد اوہ سامرہ نوں مڑ کئے ۔¹⁶۔اوس ویلے احاز بادشاہ نے اشور دے بادشاہواں نوں اکھوا گھلیا پئی اوہدی مدد کرن ۔ ¹⁷۔ کیوں جو ادومی چڑھ آئے سن تے اوہناں نے یہودہ نوں ماریا تے بندی واناں نوں لے گئے ۔ ¹⁸۔ تے فلسطینی وی شفیلہ دے شہراں تے یہودہ دے نجیہ وچ کھنڈ گئے ۔ تے بیت شمس تے ایا لون تے جدیروت نوں تے سوکو تے اوہدے پنڈاں نوں لے لتا ۔ تے اوہناں وچ رہن لگ پئے ۔¹⁹۔ کیوں جو خدا وند نے شاہ یہودا آحاز دے کارن یہودہ نوں ہرایا ۔ ایس لئی کہ اُس نے یہودہ وچ بے حیائی کیتی تے خدا وند دے خلاف سخت وفائی کیتی ۔ ²⁰۔ تے اوہ اشور دے بادشاہ تجلت فل آسرا نوں اوہدے خلاف لیایا ۔ جہنے اوہنوں تنگ کیتا تے بناں کجہہ آکھیاں اوہنوں لٹیا ۔ ²¹۔ جدوں آحاز نے خدا وند دے گھر توں تے بادشاہ دے گھر توں تے سرداراں دا مال لے کے اشور دے بادشاہواں نوں دتا ۔ تاں وی اوہدے نال کوئی فیدہ نہ ہویا ۔²²۔ تے اپنی تنگی ویلے آحاز بادشاہ نے خدا وند دے خلاف زیادہ بے وفائی کیتی ۔ ²³۔ تے اوہناں نے دمشق دے معبوداں دے اگے جنہاں اوہنوں ماریا قربانی چاڑھی ۔ تے آکھیا کہ کیوؐ جو ارام دے بادشاہواں دیاں معبوداں نے اوہناں دی مدد کیتی اے تاں میں اوہناں لئی قربانی کراں گا ۔ تاں جو اوہ میری مدد کرن ۔ پر اوہ اوہدی تے سارے اسرائیل دی بربادی دا کارن بنے ۔²⁴۔ تے آحاز نے خدا وند دے گھر دے بھانڈیاں نوں کٹھا کیتا ۔ تے اوہناں نوں تروڑیا تے خدا وند دے گھر دے دروازیاں نوں بند کیتا ۔ تے یروشلم وچ اپنے لئی ہر اک گٹھ وچ مزبح خانے بنائے ۔ ²⁵۔ تے اوہنے یہودہ دے ہر اک شہر وچ اپنیاں تھانواں بنوائیاں تاں جو اجنبی معبوداں لئی مشک ساڑی جاوے ۔ تے خدا وند اپنے پیو دادا دے خدا نوں غصہ دوایا ۔²⁶۔ تے اوہدا باقی حال تے اوہدے سارے اعمال پہلے تے پچھلے یہودہ تے اسرائیل دے بادشاہواں دی کتاب وچ لکھے ہوئے نیں ۔ ²⁷۔ تے آ حاز اپنے پیو داداے نال سوں گیا ۔ تے اوہناں نے اوہنوں یروشلیم وچ دائود دے شہر وچ دفن کیتا ۔ تے اوہنوں اسرائیل دے بادشاہ دے قبرستان دے اندر نہ لیائے ۔ تے اوہدا وڈا پتر حزقی یاہ اوہدی تھاں بادشاہ بنیا ۔

29¹۔ جدوں حزقی یاہ بادشاہ بنیا ۔ اوہدی عمر پنجھی ورہے سی ۔ تے اوہنے یروشلیم وچ انتی ورھے بادشاہی کیتی ۔ تے اوہدی ماں دا ناں اب یاہ سی ۔ جیہڑی زکریاہ دی دھی سی ۔ ²۔ تے اوہنے جو کچھ خدا وند دی نظر وچ ٹھیک ہے اوہی کیتا ۔ سب جو کچھ اُس طرح جیویں اوہدے پیو دائود نے کیتا سی ۔³۔ اوہنے اپنی بادشاہی دے پہلے ورھے دے پہلے مہینے وچ خدا دے گھر دے بوہیاں نوں کھولیا ۔ تے اوہناں دی مرمت کیتی ۔ ⁴۔ تے اوہ کاہناں تے لاویاں نوں اندر لیایا ۔ تے اوہناں نوں چڑھدے دے کھلی تھاں تے کٹھا کیتا ⁵۔ تے اوہناں نوں آکھیا ۔ اے لاویو ! میری سنو ۔ ہن تسیں اپنے آپ نوں پاک کرو ۔ تے خدا وند اپنے پیو دادے دے خدا دے گھر نوں پاک کرو ۔ تے مقدس توں سارا گند باہر کڈھ دیو ۔⁶۔ کیوں جو ساڈے پیو دادا نے بے وفائی کیتی ۔ تے خدا وند ساڈے خدا دی نگاہ وچ شرارت کیتی ۔ تے اوہنوں چھڈ دتا ۔ تے اپنے منہ خدا وند دے ٹھکانے ولوں پھیر لتے ۔ تے اپنی کنڈ موڑی ۔ ⁷۔ تے برانڈے دے دروازیاں نوں بند کیتا ۔ تے چراغاں نوں بجھایا ۔ تے بخور نہ جلایا ۔ تے اسرائیل دے خدا لئی مقدس وچ سوختنی قربانی نہ چاڑھی ۔⁸۔ ایس کارن خدا وند دا قہر یہودہ تے یروشلیم تے پیا ۔ تے اوہنے اوہنوں مصیبت تے دہشت تے حیرانی حوالے کیتا ۔ جیویں کہ تسیں اپنی اکھاں نال ویکھدے او۔ ⁹۔ تے ویکھو اسے کارن ساڈے پیو دادا تلوار نال ڈھے گئے ۔ تے ساڈے پتر تے ساڈیاں دھیاں تے ساڈیاں زنانیاں بندی وان بنائیاں گیاں ۔¹⁰۔ تے ایس ویلے میرے دل وچ ہے ۔ پئی خدا وند اسرائیل دے خدا نال عہد بنھاں تاں جو اوہدا قہر ساڈے کولوں دور ہو جاوے ۔ ¹¹۔ اے میرے پترو ! ہن تسیں غافل نہ ہوو کیوں جو خدا نے تہانوں چن لتا اے ۔ تاں جو تسیں اوہدے سامنے کھلوو۔ اوہدی سیوا کرو ۔ اوہدی عبادت کرو ۔ تے اوہدے لئی مشکاں ساڑو ۔¹²۔ تد لاوی اُٹھے بنی قہات توں مہت بن عماسائی تے یوئیل بن عزریاہ ۔ تے بنی مراری توں کیش بن عبدی تے عزریاہ بن یہلل ایل تے جیرشونیاں توں یو آح بن یمہ تے عادن بن یوآح ۔ ¹³۔ تے بنی الی صافان توں شمری تے یعی ایل تے بنی آساف توں زکریاہ تے متن یاہ ۔ ¹⁴۔ تے بنی ہیمان توں یحی ایل تے شمعی تے بنی یدو تون توں شمع یاہ تے عزی ایل ۔¹⁵۔ تے اوہناں اپنے بھراواں نوں کٹھا کیتا ۔ تے پاک ہوئے ۔ تے بادشاہ دے حکم تے خداوند دے کلام دے مطابق اندر گئے ۔ تاں جو خدا وند دے گھر نوں پاک کرن ۔ ¹⁶۔ تے کاہن خدا وند دے اندرلے حصے ول گئے تاں جو اوہنوں پاک کرن تے اوہ ساری گندگی جیہڑی اوہناں خدا وند دی ہیکل وچ ویکھی ۔ خدا ون دے گھر دے ویہڑے وچ لیائے تاں لاویاں نے اوہنوں لتا ۔ تاں جو اوہنوں چک کے باہر وادی قدرون چ لے جاون ۔ ¹⁷۔ تے پہلے مہینے دے پہلے دن اوہناں نے تقدیس دا کم شروع کیتا ۔ تے مہینے دن اٹھویں دن خدا وند دے برانڈے تیکر آئے ۔ تے اوہناں نے اٹھاں دناں وچ خدا وند دے گھر نوں پاک کیتا تے پہلے مہینے دے سولہویں دن اوہ کم توں ویہلے ہوئے ۔¹⁸۔ تد اوہ حزقی یاہ بادشاہ دے حضور پیش ہوئے تے آکھیا ۔ پئی اساں خدا وند دے سارے گھر نوں تے سوختی قربانی دے مذبح تے ساریاں بھانڈیاں تے نذر دی روٹیاں دے میز نوں سنے اوہدے سارے بھانڈیاں دے پاک کیتا اے ۔ ¹⁹۔ تے سارے بھانڈیاں نوں جنہاں نوں احاز بادشاہ نے اپنی بادشاہی وچ جدوں اوہ بے وفائی کردا سی ناپاک کیتا ۔ اساں اوہناں نوں سجایا تے پاک کردتا اے ۔ تے ویکھ اوہ خدا وند دے مذبح دے اگے نیں ۔²⁰۔ تد حزفی یاہ بادشاہ سویرے اٹھیا تے شہر دے رئیساں نوں کٹھا کیتا تے خدا وند دے گھر نوں گیا ۔ ²¹۔ تاں اوہ ست بلد تے ست بھیڈو تے ست برے تے ست بکرے شاہی گھرانے تے مقدس تے یہودہ دی بُھل دی قربانی لئی لیائے ۔ تاں اوہنے کاہناں بنی ہارون نوں حکم دتا ۔ پئی اوہ خدا وند دے مذبح تے چڑھائے جان ۔²²۔ تد اوہناں بلداں نوں کوہیا ۔ تے کاہناں نے خون لے کے مذبح تے چھڑکیا۔ ²³۔ فیر اوہ بُھل دی قربانی دے بکریاں نوں بادشاہ تے جماعت دے اگے لیائے ۔ تے اوہناں اپنے ہتھ اوہناں تے رکھے ۔ ²⁴۔ کاہناں نے اوہناں نوں کوہیا ۔ تے مذبح نوں اوہناں دے خون نال پاک کیتا ۔ تاں جو سارے اسرائیل لئی کفارہ ہووے ۔ کیوں جو بادشاہ نے سارے اسرائیل لئی سوختنی قربانی دے خطا دے ذبیحے دا حکم دتا سی ۔²⁵۔ تے اوہنے دائود تے بادشاہ دے غیب بین جاد تے ناتان نبی دی رسم دے مطابق خدا دے گھر وچ لاویاں نوں جھانجراں ونجھلیاں تے بربطاں نال مقرر کیتا ۔ کیوں جو خدا وند نے اپنے نبیاں دی زبان توں حکم فرمایا سی ۔ ²⁶۔ تد لاوی دائود دے سازاں تے کاہن نرسنگیاں نال کھلوتے ۔²⁷۔ تے حزقی یاہ نے حکم دتا ۔ پئی مذبح تے سوختنی قربانی چاڑھی جاوے ۔ تے سوختنی قربانی دے شروع وچ خدا وند دا گیت نرسنگیاں تے شاہ اسرائیل دائود دے سازاں نال شروع ہویا ۔ ²⁸۔ تد ساری جماعت نے سجدہ کیتا ۔ تے گاون آلے گاندے رہے ۔ تے سارے نرسنگے وجان آلے وجاندے رہے ۔ جدوں تیکر کے سوختنی قربانی مُک نہ گئی ۔²⁹۔ تے جدوں اوہ سوختنی قربانی توں ویہلے ہوئے ۔ تاں بادشاہ تے سارے جیہڑے اوہدے نال سن زمین تے ڈگے ۔ تے سجدہ کیتا ۔ ³⁰۔ تے حزقی یاہ بادشاہ تے لاویاں نوں حکم دتا ۔ کہ دائود تے آساف رویابین دے کلام نال خدا وند دی حمد کرن ۔ تاں اوہناں کوشی نال حمد کیتی تے زمین تے ڈگے تے سجد ہ کیتا ۔³¹۔ تد حزقی یاہ نے تقریر کر کے آکھیا ۔ ایس ویلے تساں اپنے ہتھاں نوں خدا وند لئی پاک کیتا اے ۔ ایس لئی اگے جائو ۔ تے ذبحیے تے شُکر دیاں قربانیاں خدا وند دے گھر چاڑھو ۔ تد جماعت نے ذبیحے تے شُکر دیاں قربانیاں چاڑھیاں ۔ تے جنے کھلے دل دے سن اوہناں نے سوختی قربانیاں چڑھائیاں ۔³²۔ تے سوختنی قربانیاں دی گنتری جیہڑیاں جماعت نے چاڑھیاں ایہہ سی ۔ ستر بلد تے سو میمنے تے دو سو برے ۔ ایہہ سارے خدا وند لئی سوختنی قربانی دے طور تے چاڑھے گئے ۔ ³³۔ تے پاک کیتیاں گیاں شیواں چھ سو بلد تے تن ہزار بھیڈاں سن ۔³⁴۔ پر کاہن تھوڑے سن ۔ تے اوہ ساریاں سوختی قربانیاں دی کھل نہ لاہ سکے ۔ تد اوہناں دے بھراواں لاویاں نے اوہناں دی مدد کیتی ۔ جدوں تیکر کہ کم نہ مکیا ۔ تے کاہناں نے اپنے آپ نوں پاک نہ کر لتا . کیوں جو لاوی اپنے آپ نوں پاک کرن وچ کاہناں دی نسبت زیادہ سدھے دل آلے سن ۔³⁵۔ تے سوختنی قربانی تے سلامتی دے ذبیحاں دی چربی تے سوختنی قربانیاں دے تپاون چوکھے سن سو خدا وند دے گھر دی خدمت فیر شروع کیتی گئی۔ ³⁶تے حزقیاؔہ تے سارے لوک خوش ہوئے ایس لئی کہ خدا نے لوکاں لئی اوہنوں بحال کیتا ۔ کیوں جو ایہہ کم بڑا ای چھیتی کیتا گیا۔

30¹۔ فیرحزقی یاہ نے سارے اسرائیل تےیہودہ کول اکھوا گھلیا۔ تے افرائیم تے منسے نوں چھٹیاں لکھیاں۔ پئی یروشلم وچ خدا دے گھر نوں آئو ۔ کہ خدا وند اسرائیل دے خدا لئی فصح کرو ۔ ²۔ تے بادشاہ نے ساریاں سرداراں تے باقی جماعت دے نال یروشلیم وچ صلاح کیتی کہ دوجے مہینے وچ فصح کرو۔ ³۔ کیوں جو اوہ متھے ہوئے ویلے تے اوہنوں نہیں کر سکے ۔ ایس لئی کاہناں وچوں اتنیاں نے اپنے آپ نوں پاک نہ کیتا کہ اوہ کافی ہوون ۔ تے نہ لوک یروشلیم وچ کٹھے ہوئے سن ۔⁴۔ تاں ایہہ گل بادشاہ دی نگاہ وچ تے ساری جماعت دی نظر وچ چنگی لگی ۔ ⁵سو اوہناں نے حکم دتا ۔ کہ سارے اسرائیل وچ بیئر شابع توں لے کے دان تیکر منادی کیتی جاوے پئی اوہ خدا وند اسرائیل دے خدا دی فصح مناون لئی یروشلیم وچ آون کیوں جو چوکھے چر توں اوہناں نے شریعت دے مطابق فصح نہیں سی منائی۔⁶۔ سو ہرکارے بادشاہ دےہتھوں سرداراں توں چھٹیاں لے کے بادشاہ دے حکم مطابق سارے اسرائیل تے یہودہ ول روانہ ہوئے تے بولے ۔ اے بنی اسرائیل دے خدا وند ابراہیم تے اسحاق تے اسرائیل دے خدا ول رجوع کرو تاں اوہ تساں وچوں اوہناں باقی لوکاں ول جیہڑے اشور دے بادشاہواں دے ہتھوں بچ گئے نیں رجوع کرے گا۔⁷۔ تے تسیں اپنے پیو دادا تے اپنے بھراواں وانگ نہ ہووو ۔ جنہاں خدا وند اپنے پیو دادے دے خدا نال بے وفائی کیتی ۔ تے اوہنے اوہناں نوں ہلاکت دے ہتھ دتا ۔ جیویں کہ تسیں ویکھدے او۔ ⁸۔ تے ہن اپنے پیو دادے وانگ اپنیاں دھوناں نوں نہ اکڑائو سگوں خدا وند دے سامنے عاجز بنو تے اوہدے مقدس ول آئو جنہوں اوہنے ابد تیکر پاک کیتا اے ۔ تے خدا وند اپنے خدا دی عبادت کرو تاں جو اوہدے قہر دی تیزی تہاڈے کول دور ہو جاوے ۔ ⁹۔ کیوں جے تسیں خدا وند ول رجوع کرو گے تے تہاڈے بھرا تے تہاڈے پتر اپنے بندی وان بنان والیاں دی مہربانی پاون گے ۔ تے ایس زویں ول مڑ مڑ کے آون گے ۔ کیوں جو خدا وند تہاڈا خدا بڑا مہربان تے رحم کرن آلا اے ۔ تے جے تسیں اوہدے ول رجوع کرو گے تاں اوہ اپنا منہ تہاڈے ولوں نہیں موڑے گا ۔¹⁰۔ تے ڈاکیے افرائیم تے منسے دے دیس وچ شہروں شہر ہوندے ہوئے زبلون تیکر گئے تاں اوہ اوہناں تے ہسے تے اوہناں نال ٹھٹھہ کیتا ۔ ¹¹۔ پر آشیر تے منسے تے زبلون وچوں کئی اک نے عاجزی کیتی تے یروشلیم وچ آئے ۔ ¹²۔ پر یہودہ دے درمیان خدا وند دا ہتھ سی تے اُس نے اوہناں نوں اک دلی بخشی ۔ تاں جو بادشاہ تے سرداراں دے حکم تے خدا وند دے کلام دے مطابق عمل کرن ۔¹³۔ ایس لئی یروشلیم وچ چوکھے لوک کٹھے ہوئے ۔ تاں جو دوجے مہینے عید فطیر کرن ۔ اوہ اک بہت وڈا کٹھ سی ۔ ¹⁴۔ تے اوہ اُٹھے تے سارے مذبحیاں نوں جیہڑے یروشلم وچ سن ڈھا دتا ۔ تے مشک ساڑن دے سارے بھانڈیاں نوں دور کیتا ۔ تے اوہناں وادی قدرون وچ سٹیا ۔ ¹⁵۔ تے دوجے مہینے دی چودھویں تاریخ نوں فصح کوہیا تے کاہناں تے لاویاں نے شرمندہ ہو کے اپنے آپ نوں پاک کیتا ۔ تے خدا وند دے گھر وچ سوختنی قربانیاں چاڑھیاں ۔¹⁶۔ تے اپنی ترتیب وچ مرد خدا موسیٰ دی شریعت موافق اپنی اپنی تھانواں تے کھلوتے تے کاہن لاویاں دے ہتھوں خون لے کے ترونکدے سن ۔ ¹⁷۔ کیوں جو جماعت وچ چوکھے سن جنہاں نے اپنے آپ نوں پاک نہ کیتا ۔ ایس لئی لاوی ہر اک لئی جیہڑا ناپاک ہوون کارن خدا وند لئی قربانی نہ چڑھا سکیا فصح کوہن وچ لگیا ہویا سی ۔ تاں جو اوہ خدا وند لئی مخصوص ہوون ۔¹⁸۔ تے لوکاں وچوں اک وڈا کٹھ افرائیم تے منسے تے یساکر تے زبلون وچوں پاک نہیں سی ۔ فیر وی اوہناں لکھے ہوئے دے خلاف فصح کھا لتی ۔ تاں اوہناں لئی حزقی یاہ نے دعا منگی تے آکھیا ۔ ¹⁹۔ خدا وند جیہڑا نیک اے ہر اک نوں معاف کرے ۔ جس نے خدا وند اپنے پیو دادا دے خدا دے لبھن لئی اپنا دل لایا۔ بھانویں مقدس دی پاکیزگی دے مطابق پاک نہ ہووے ۔ ²⁰۔ تے خدا وند نے حزقی یاہ دی سنی تے لوکاں نوں معاف کیتا ۔²¹۔ سو بنی اسرائیل نے جیہڑے یروشلم وچ سن ۔ ست دناں تیکر بڑی خوشی نال عید فطیر منائی تے کاہن تے لاوی دنو دنی حمد دے سازاں نال خدا وند دی تعریف کردے سن ۔ ²²۔ تے حزقی یاہ نے ساریاں لاویاں توں جنہاں نوں خدا وند دی بابت نیک سمجھ سی دل نوں چنگیاں لگن آلیاں گلاں کیتیاں ۔ تے اوہ عید دے ستویں دن تیکر کھاندے تے سلامتی دے ذبیحے کوہندے تے خدا وند اپنے پیو دادے دے خدا دی حمد کردے رہے ۔²³۔ فیر ساری جماعت نے صلاح کیتی پئی ہور ست دن عید منائیے ۔ تاں ہور ست دن اوہ خوشی نال منادے رہے ۔ ²⁴۔ کیوں جو شاہ یہودہ حزقی یاہ نے جماعت لئی اک ہزار بلد تے ست ہزار بھیڈاں دتیاں تے سرداراں نے جماعت لئی اک ہزار بلد تے دس ہزار بھیڈاں دتیاں ۔ تے بہت سارے کاہناں نے اپنے آپ نوں پاک کیتا۔²⁵۔ تے یہودہ دی ساری جماعت سنے کاہناں تے لاویاں دے تے باقی جماعت جیہڑی اسرائیل وچوں آئی سی ۔ تے پردیسی وی جیہڑے اسرائیل دے دیس توں آئے ہوئے سن تے اوہ وی جیہڑے یہودہ وچ رہندے سن خوشی نال بھرے ہوئے سن ۔ ²⁶۔ سو یروشلیم وچ بہت وڈی خوشی ہوئی ۔ پئی شاہ اسرائیل سلیمان بن دائود دے دناں توں یروشلیم وچ اُس وانگ نہیں سی ہوئی ۔ ²⁷۔ پھر کاہن بنی لاوی اُٹھے ۔ تے اوہناں نے لوکاں نوں برکت دتی ۔ تاں اوہناں دی اواز سنی گئی تے اوہناں دی دعا اسمان وچ اوہدے مقدس ٹھکانے تیکر اُتے پہنچی ۔

31¹۔ جدوں سار ا کچھ مکیا ۔ تاں سارے اسرائیلی جیہڑے اوتھے سن یہودہ دے شہراں وچ گئے ۔ تے تھماں نوں تروڑیا تے کھمبیاں نوں کٹیا ۔ تے سارے یہودہ تے بنیامین دی سگوں افرائیم تے منسے دی وی اچیاں تھانواں تے مذبحیاں نوں اُکا پدھرا کیتا ۔ تد بنی اسرائیل اپنی اپنی میراث نوں اپنے اپنے شہراں وچ مڑ آئے ۔²۔ تے حزقی یاہ نے کاہناں تے لاویاں دی واریاں نوں اوہناں دیاں واریاں دے مطابق ہر اک نوں اوہدی خدمت دے موافق یعنی کاہناں تے لادیاں نوں سوختنی قربانیاں تے سلامتی دے ذبحیاں لئی خدمت کرنے تے تعریف کرن تے خدا وند دے درباراں دے پھاٹکاں تے حمد گاون لئی مقرر کیتا ۔ ³۔ تے بادشاہ نے اپنی جائیداد وچوں سوختنی قربانیاں تے صبح شام دیاں سوختنی قربانیاں تے سبتاں تے نویں چناں تے عیداں دی سوختنی قربانیاں لئی جیویں کہ خدا وند دی شریعت وچ لکھیا ہویا اے حصہ دتا ۔⁴۔ تے اوہنے لوکاں نوں جیہڑے یروشلیم وچ رہندے سن حکم دتا ۔ پئی کاہناں تے لاویاں نوں اوہناں دا حصہ دیوو ۔ تاں جو اوہ خدا وند دی شریعت لئی ویہلے رہن ۔ ⁵۔ جدوں ایہہ حکم مشہور ہویا ۔ تان بنی اسرائیل کنک دے پہلے پھلاں تے مے تے تیل تے ماکھیو تے پیلیاں دی ساری پیداوار وچوں بہت کچھ لیائے ۔ تے ساریاں شیواں دا دسوں حصہ وڈی گنتری وچ لیائے ۔⁶۔ تے انج ای بنی اسرائیل تے یہودہ جیہڑے یہودہ دے شہراں وچ رہندے سن ۔ گاواں بلداں تے بھیڈاں بکریاں دا داہواں حصہ جیہڑا خدا وند اوہناں دے خدا لئی پاک کیتا ں گیاں سن لے آئے ۔ تے اوہناں دے ڈھیراں دے ڈھیر لا دتے ۔ ⁷۔ تے تیجے مہینے وچ اوہناں ڈھیر لانے شروع کیتے تے ستویں مہینے وچ ختم کیتے ۔ ⁸۔ جدوں حزقی یاہ تے سردار آئے تے اوہناں ڈھیراں نوں ویکھیا ۔ تاں اوہناں خدا وند نوں تے اوہدی قوم اسرائیل نوں مبارک آکھیا ۔⁹۔ تے حزقی یاہ نے کاہناں تے لاویاں کولوں ڈھیراں بارے پچھیا ۔ ¹⁰۔ تاں صادوق دے گھرانے دے عزر یاہ سردار کاہن نے جواب دے آکھیا ۔ جدوں دا خدا وند دے گھر نذراں دا آنا شروع ہویا ۔ تد دے اسیں کھان پین توں رجے ہوئے ہاں ۔ تے ساڈے کولوں بہتا بچ رہیا اے ۔ کیوں جو خدا نے اوہناں لوکاں نوں برکت دتی اے ۔ تے جیہڑا بچ گیا اے اوہ ایہو وڈا ڈھیر اے ۔ ¹¹۔ حزقی یاہ نے حکم دتا ۔ کہ خدا وند دے گھر وچ گودام بنائو ۔ تاں اوہناں بنوا دتے۔ ۔ ¹²تے اوہ ہدیاں نوں تے دہ یکیاں تے متھیاں ہویاں شیواں نوں امانت داری نال اوہناں وچ لیائے تے اوہناں اُتے کنن یاہ لاوی مختار سی تے اوہدا بھرا شمعی نائب سی ۔ ¹³۔ تے حزقی یاہ بادشاہ تے خدا دے گھر دے سردار عزر یاہ دے حکم تے یحی ایل تے عزر یاہ تے نحت تے عسائیل تے یرموت تے یوزا باد تے الی ایل تے یسمکیاہ تے محت تے بنایاہ کنن یاہ تے اوہدے بھرا شمعی تے ماتحت دروغے سن ۔¹¹۔ حزقی یاہ نے حکم دتا ۔ کہ خدا وند دے گھر وچ گودام بنائو ۔ تاں اوہناں بنوا دتے۔۔ ¹²تے اوہ ہدیاں نوں تے دہ یکیاں تے متھیاں ہویاں شیواں نوں امانت داری نال اوہناں وچ لیائے تے اوہناں اُتے کنن یاہ لاوی مختار سی تے اوہدا بھرا شمعی نائب سی ۔ ¹³۔ تے حزقی یاہ بادشاہ تے خدا دے گھر دے سردار عزر یاہ دے حکم تے یحی ایل تے عزر یاہ تے نحت تے عسائیل تے یرموت تے یوزا باد تے الی ایل تے یسمکیاہ تے محت تے بنایاہ کنن یاہ تے اوہدے بھرا شمعی تے ماتحت دروغے سن ۔¹⁴۔ تے قورے بن یمعنہ لاوی چڑھدے پاسے دا دربان خدا وند دیاں قربانیاں جیہڑیاں خوشی نال دتیاں جاندیاں سن مختار سی ۔ تاں جو خدا وند دے ہدیے تے پاک ترین چیزاں نوں ونڈے ۔ ¹⁵۔ تے کاہناں دے شہراں وچ عادن تے بنیامین تے یسوع تے شمع یاہ تے امر یاہ تے شکن یاہ اوہدے ماتحت سن ۔ تاں جو اپنے بھراواں نوں اوہناں دیاں واریاں مطابق کیہ وڈے تے کیہ نکے امانت داری نال حصہ ونڈن ۔¹⁶۔ بشرطیکہ اوہ اویہناں مزدوراں دی گنتری وچ درج ہوون جو تن ورھیاں دی عمر تے ایس توں زیادہ دے سن ۔ اوہناں ساریاں نوں جیہڑے اپنیاں واریاں دے مطابق خدا وند دے گھر وچ اپنے ذمے دی خدمت لئی دنو دنی آندے سن ۔¹⁷۔ کاہناں دا ایہہ اندراج اوہناں دے آبائی گھرانیاں مطابق ہویا ۔ تے اوہناں لاویاں دا جیہڑے ویہہ ورھے دی عمر تے اُس توں زیادہ دے سن اوہناں دیاں واریاں تے ذمے مطابق ۔ ¹⁸۔ اندراج پورے گھرانے دا سی بچیاں تے زنانیاں تے پتراں تے دھیاں سنے ۔ کیوں جو اپنی خدمت دے کارن اوہ پاک شیواں وچ شریک ہون دے حق دار سن ۔ ¹⁹۔ تے بنی ہارون کاہناں لئی وی جیہڑے ۔ ساریاں شہراں وچ اپنے شہراں دے آلے دوالے پیلیاں وچ سن ۔ اجہے بندے ناں توں ناں نال مقرر کیتے گئے جیہڑے کاہناں وچوں ہر مرد نوں تے ہر اک درج ہوئے لاوی نوں حصہ دین ۔²⁰۔ تے حزقی یاہ نے سارے یہودہ وچ انج ای کیتا ۔ تے خدا وند اپنے خدا دے ساہمنے نیکی تے سدھے کم تے سچائی کیتی ۔ ²¹۔ ہر اک کم خدا دے گھر دی خدمت دا تے خدا دا چاہون آلا ہو کے اوہدے حکماں تے شریعت دی راکھی دا جیہڑا اوہنے شروع کیتا ۔ اپنے پورے دل نال کیتا ۔ تے کامیاب ہویا ۔

32¹. ایہناں ہونیاں تے اس دینداری مگروں شاہ اشور سخیرب آیا . تے یہودہ وچ داخل ہویا . تے حصین شہراں دے سامنے ڈیرا لایا . تے اوہناں نوں فتح کرنا چاہیا². جدوں حزقی یاہ نے ویکھیا ۔ پئی سنحیرب یروشلیم دے خلاف لڑائی کرن دا ارادہ کر کے چڑھ آیا اے ³. تاں اوہنے اپنے سرداروں تے بھادروں نال صلاح کیتی . پئی پانی دے سومیاں نوں جیہڑے شہر توں باہر سن بند کردیوے . تاں اوہناں نے اتفاق کیتا ⁴. تے چوکھےلوکاں نے کٹھے ہوکے سارے سومیاں نوں تے ندی نوں جیہڑی دیس دے وچ وگدی سی بند کر دتا تے آکھیا ۔ پئی اشور دے بادشاہ کاہدے لئی آ کے بہت سارا پانی پئین⁵. پھر اوہنے ہمت کیتی تے ساری کندھ جتھوں ڈگی ہوئی سی بنائی تے برجا ں سنے اوہنوں پکا کیتا . تے اک دوجی کندھ باہر ول بنائی. تے داؤد دے شہر ملو نوں پکا کیتا . تے سب قسم دے ہتھیار تے ڈھا لاں بہت زیادہ بنوائیں⁶. تے اوہنے لوکاں تے جنگی سردار مقرر کیتے . تے اوہناں نوں شہر دے پھاٹک کول کھلی تھاں تے کٹھا کیتا . تے اوہناں دے دلاں نوں تسلی دے کے آکھیا ⁷. ہمت بنھو۔ تے دلیری کرو۔ تے اشور دے بادشاہ دے ساہمنے تے اوہنے سارے لشکر دے سامنے جیہڑا اوہدے نال اے نہ ڈرو نہ گھبرائو ۔ کیوں جو جیہڑے ساڈے نال نیں اوہناں نالوں جیہڑے اوہناں نال نیں زیادہ نیں ⁸. اوہدے نال بندے دا ہتھ اے۔ تے ساڈے نال خدا وند ساڈا خدا اے ۔ پئی ساڈی مدد کرے . تے ساڈیاں لڑائیاں لڑے۔ تد شاہ یہودہ حزقی یاہ دے کلام نال لوکاں نوں بہادری ملی⁹. ایہدے مگروں شاہ اشور سخیرب نے جیہڑا اپنے سارے لشکر دے نال لاکیش دے ساہمنے آیا سی۔ نوکراں نوں یروشلم وچ شاہ یہو دہ حرقی یاہ دے کول تے سارے یہودہ دے کول گھلیا جو یروشلم وچ سن تے آکھیا ¹⁰. پئی اشور دا بادشاہ سنحیرب اینج آکھدا اے . پئی تسیں کس تے بھروسہ کردے او تے یروشلیم وچ اوہدے گھیرے دے ویلے بیٹھے او؟¹¹۔ کیہ حزقی یاہ نے تہانوں بھکھ تے تیہہ دی موت دے حوالے کرن لئی انج آکھ کے بہکایا نہیں پئی خدا وند ساڈا خدا سانوں اشور دے بادشاہ دے ہتھوں چھڑائے گا ¹²۔ کیہ ایہہ حزقی یاہ اوہی نہیں ؟ جنے اوہدیاں اچیاں تھانواں تے مزبحے دور کر دتے نیں تے ساری یہودہ تے یروشلیم نال کلام کر کے آکھیا پئی اکو مزبحے دے ساہمنے تسیں سجدہ کرو تے اوہدے اتے خشبوئیاں ساڑو¹³۔ کیہ تسیں نہیں جاندے پئی میں تے میرے پیو دادے نے دیساں دیاں ساریاں قوماں نال کیہ کیتا اے ؟ کیہ اوہناں دیساں دے معبوداں دی طاقت ہوئی پئی اپنی دھرتی نوں میرے ہتھوں چھڑا لین ؟ ¹⁴۔ جنہاں قوماں نوں میرے پیو دادے نے اُکا ہلاک کیتا . اوہناں دیاں ساریاں معبوداں وچوں کیہ کسے دی طاقت ہوئی . پئی اپنے لوکاں نوں میرے ہتھوں چھڑوائے ۔ کہ تہاڈا معبود وی تہانوں میرے ہتھوں چھڑوا سکے گا۔ ¹⁵۔ ایس لئی حزقی یاہ تہانوں دھوکہ نہ دیوے ۔ تے تسیں اوہدا فریب نہ کھائو ۔ تے اوہدی گل نوں سچ نہ منو ۔ کیوں جو کسے قوم یا معبود دی طاقت نہ ہوئی ۔ کہ اپنے لوکاں نوں میرے ہتھوں تے میرے پیو دادے ہتھوں چھڑوائے گا ۔¹⁶۔ تے اوہدے نوکراں نے خدا وند دے خلاف تے اوہدے بندے حزقی یاہ دے خلاف اس توں ودھ گلاں کیتیاں ۔ ¹⁷۔ اوہنے خدا وند اسرائیل دے خدا دی توہین کرن لئی تے اوہدے حق وچ کفر بکن واسطے اس مضمون دیاں چٹھیاں وی لکھیاں پئی جیویں دیساں دیاں قوماں دے معبوداں نے اپنے لوکاں نوں میرے ہتھوں نہ چھڑایا۔ تاں حزقی یاہ دا معبود وی اپنے لوکاں نوں میرے ہتھوں نہیں چھڑائے گا ۔¹⁸۔ تے اوہ یروشلیم دے لوکاں ول جیہڑے کندھ تے سن یہودی زبان وچ زور نال چیکے ۔ تاں جو اوہناں نوں ڈراون ۔ تے بے چین کرن ۔ تاں جو شہر نوں لے لین ۔ ¹⁹۔ تے اوہناں نے یروشلیم دے خدا دے خلاف اجیہاں گلاں آکھیاں جیویں دیاں اوہناں نے دیس دے لوکاں دے اوہناں معبوداں خلاف آکھیاں سن جیہڑے بندیاں دے ہتھ دی کاری گری سن ۔²⁰۔ تد حزقی یاہ بادشاہ تے اشعیا بن آموص نبی نے اُس دے لئی دعا منگی ۔ تے اسمان ول چیکے ۔ ²¹۔ تاں خدا وند نے اک فرشتے نوں گھلیا ۔ تے اوہنے شاہ اشور دی لشکر گاہ وچوں سارے بہادر مرداں پیشواواں تے سرداراں نوں ہلاک کیتا ۔ تد اوہ کچا ہو کے اپنے دیس نوں مڑ گیا ۔ تے جدوں اوہ اپنے معبود دے گھر وچ وڑیا ۔ تاں اوہناں نے جیہڑے اوہدی صلب وچوں نکلے سن اوہنوں تلوار نال قتل کیتا ۔²²۔ تے خدا وند نے حزقی یاہ تے یروشلیم واسیاں نوں اشور دے بادشاہ سخیرب دے ہتھوں تے ساریاں دے ہتھوں خلاصی تے ہر اک پاسیوں اوہناں نوں امن بخشیا ۔ ²³۔ تے چوکھے لوک یروشلیم وچ خدا وند لئی نذراں تے شاہ یہودہ حزقی شاہ لئی قیمتی تحفے لیائے ۔ تے اوہدے مگروں اوہ ساریاں قوماں دیاں اکھاں وچ بزرگ ہو گیا ۔²⁴۔ تے اوہناں دناں وچ حزقی یاہ بمار ہویا ایتھے تیک کہ موت تیکر پہنچیا تاں اوہنے خدا وند توں دعا منگی ۔ تد اوہنے اوہدی سنی ۔ تے اوہنوں اک نشان دتا ۔ ²⁵۔ پر حزقی یاہ نے اوہناں احساناں مطابق جیہڑے اوہدے تے کیتے گئے ، شکر نہ کیتا ۔ سگوں اوہدے دل وچ گھمنڈ آ گیا ۔ تاں اسے کارن اوس اتے تے یہودہ اتے یروشلیم تے قہر ہویا ۔ ²⁶۔ فیر حزقی یاہ نے اپنے دل دے گھمنڈ نوں بدلیا تے یروشلیم واسیاں نے وی عاجزی کیتی ۔ تاں حزقی یاہ دے دناں وچ خدا وند دا قہر اوہناں تے نہ لتھا ۔²⁷۔ تے حزقی یاہ دی دولت تے شان بہت سی ۔ اوہنے چاندی تے سونے تے قیمتی پتھراں تے خوشبواں تے ڈھالاں تے سارے ودھیا بھانڈیاں لئی خزانے بنوائے ۔ ²⁸۔ تے اناج تے تیل تے مے لئی گودام تے زیادہ ڈنگراں لئی اصطبل تے بھیڈا ں بکریاں لئی واڑے بنوائے ۔ ²⁹۔ تے اوہنے بھیڈاں بکریاں تے گاواں بلداں لئی اجڑ ودھائے ۔ کیوں جو خدا وند نے اوہنوں بہت وڈی جائیداد دتی ۔³⁰۔ تے حزقی یاہ نے ای جیحون دے پانی دے اُتے منبعے نوں بند کیتا ۔ تے دائود دے شہر دے لہندے ول اوہنوں چلایا ۔ تے حزقی یاہ اپنے ساریاں کماں وچ کامیاب ہویا ۔ ³¹۔ پر بابل دے امیراں دے قاصداں بارے جیہڑے اوہدے کول گھلے گئے ۔ تاں جو اُس نشان بارے جیہڑا اُس دیس وچ سی اُس کولوں پچھن ۔ خدا نے اوہدے امتحان لئی اوہنوں چھڈ دتا ۔ تاں جو جو کچھ وی اوہدے دل وچ سی اوہ سامنے آجائے ۔³²۔ تے حزقی یاہ دا باقی حال تے اوہدے نیک کم اشعیا بن آموص نبی دی رویا وچ تے شاہان یہودہ تے اسرائیل دی کتاب وچ لکھے ہوئے نیں ۔ ³³۔ تے حزقی یاہ اپنے پیو دادا نال سوں گیا ۔ تے بنی دائود دی قبراں دی چڑھائی تے دفن کیتا گیا ۔ تے سارے یہودہ تے یروشلیم واسیاں نے اوہدی موت تے اوہدی تعظیم کیتی ۔ تے اوہدا پتر منسے اوہدی تھاں بادشاہ بنیا ۔

33¹۔ جدوں منسے بادشاہ بنیا ۔ اوہدی عمر بارہ ورھے سی ۔ تے اوہنے یروشلیم وچ پچونجا ورھے بادشاہی کیتی ۔ ²۔ اوہنے خدا وند دی نظراں وچ شرارت کیتی اوہناں قوماں دی مکروہات مطابق جنہاں نوں خدا وند نے بنی اسرائیل دے ساہمنویں کڈھ دتا سی ۔ ³۔ تے اوہنے اوہناں اچیاں تھانواں نوں جنہاں نوں اوہدے پیو حزقی یاہ نے ڈھا چھڈیا سی فیر بنایا ۔ تے نعلیم لئی مذبحے بنائے ۔ تے کھمبے لائے تے سارے اسمانی لشکر نوں سجدہ کیتا تے اوہدی پرستش کیتی ۔⁴۔ تے اوہنے خدا وند دے گھر وچ جہدی بابت خدا وند نے آکھیا سی پئی یروشلیم وچ میرا ناں ابد تیکر ہووے گا ۔ ⁵۔ تے اوہدے خدا وند دے دو گھراں دے ویہڑیاں وچ اسمان دے سارے لشکر لئی مذبحے بنائے ۔ ⁶۔ تے وادی بن ہنوم وچ اپنے پتر نوں اگ دی وچوں ٹروایا ۔ تے ساعتاں نوں منیا تے فال کڈھی تے جادو کیتا ۔ تے جادوگراں تے فسوں گراں کولوں خدمت لتی ۔ تے اوہنے خدا وند دی نظر وچ اوہنوں غصہ دوان لئی شرات دے بہتے کم کیتے ۔⁷۔ تے اوہنے اک گھڑی ہوئی مورت جیہڑی اوہنے بنائی خدا دے گھر وچ رکھی ۔ جہدی بابت خدا نے دائود تے اوہدے پتر سلیمان نوں فرمایا سی ۔ پئی ایس گھر وچ تے یروشلیم وچ جہنوں میں اسرائیل دے سارے قبیلیاں وچوں چن لتا ۔ میں اپنا ناں ابد تیکر رکھاں گا ۔ ⁸۔ تے میں اسرائیل دے قدم نوں اُس ملک توں ہٹن نہیں دیاں گا ۔ جیہڑا میں اوہناں دے پیو دادے لئی ٹھہرایا ۔ بشریطیکہ اوہ میرے سارے حکماں نوں جیہڑے میں موسیٰ دی زبانی دتے سن ۔ ساری شریعت تے فرضاں تے قانوناں نوں منن تے اوہناں تے عمل کرن ۔ ⁹۔ تے منسے نے یہودہ تے یروشلیم واسیاں نوں کراہے پایا ۔ تاں اوہناں نے ان قوماں دی شرارت توں جنہاں نوں خدا وند نے بنی ارائیل دے ساہمنیوں مٹا دتا ، برے کم کیتے ۔¹⁰۔ تے خدا وند نے منسے تے اوہدے لوکاں نال کلام کیتا ۔ پر اوہناں نہ سنیا ۔ ¹¹۔ تد خدا وند نے اوہناں تے شاہ اشور دے لشکر دے سپہ سالاراں نوں لیایا ۔ اوہناں منسے نوں سنگلاں نال جکڑیا تے بیڑیاں پا کے بابل نوں لے گئے ۔¹²۔ جدوں اوہنوں دکھ ہویا اوہنے خدا وند دے منہ نوں ڈھونڈیا ۔ تے اپنے پیو دادے دے خدا دے اگے بڑی عاجزی کیتی ۔ ¹³۔ تے اوہنے دعا منگی ۔ تے اوہدی دعا قبول ہوئی ۔ تے اوہدی زاری سنی گئی تے اوہنوں یروشلیم وچ اوہدہ بادشاہی وچ فیر لیایا ۔ تد منسے نے جانیا ۔ پئی خدا وند ای خدا اے ۔¹⁴۔ اوہدے مگروں اوہنے دائود دے شہر دے باہر جیحون دے لہندے دی ترائی وچ مچھی پھاٹک دے دروازے تیکر اک کندھ بنائی ۔ تے عوفل نوں کندھ نال گھیریا ۔ تے اوہنوں بہت اُچا کیتا ۔ تے یہودہ دے سارے حصین شہراں وچ لشکر دے سردار مقرر کیتے ۔ ¹⁵۔ تے اوہنے اوپرے معبودان نوں تے اُس بت نوں جیہڑا خدا وند دے گھر وچ سی تے سارے مذبحیاں نوں جیہڑے اوہنے خدا وند دے گھر دے پہاڑ وچ تے یروشلیم دے وچ بنائے سن دفع کیتا ۔ تے ساریاں نوں شہر دے باہر سٹوایا ۔¹⁶۔ تے اوہنے خدا وند دے مذبحے دی مرمت کیتی تے اوہدی اُتے سلامتی تے شکر گزاری دے ذبیحے چڑھائے ۔ تے یہودہ نوں حکم دتا کہ خدا وند اسرائیل دے خدا دی عبادت کرن ۔ ¹⁷۔ تاں ووی لوک اُچی تھاں تے قربانی چڑھاندے رہے ۔ پر خالی خدا وند اپنے خدا لئی ۔¹⁸۔ تے منسے دا باقی دا حال تے خدا وند کولوں اوہدی دعا تے رویا بیناں دا کلام جیہڑا اوہناں نے خدا وند اسرائیل دے خدا دے ناں نال اوہنوں آکھیا ۔ اوہ اسرائیل دے بادشاہواں دی تاریخ وچ اے ۔. ¹⁹۔ تے اوہدی دعا تے اوہدا قبول ہونا تے اوہدیاں ساریاں بھلاں تے اوہدی بے ایمانی تے اوہ تھانواں جتھے اوہنے اچیاں تھانواں اساریاں تے کھمبے تے تھم لائے ۔ ایس توں پہلوں کہ اوہنے عاجزی کیتی حوزائی دی تاریخ وچ لکھیاں ہویاں نیں ۔ ²⁰۔ تے منسے اپنے پیو دادے دے نال سوں گیا ۔ تے اپنے گھر وچ دفن کیتا گیا ۔ تے اوہدا پتر آمون اوہدی تھاں بادشاہ بنیا ۔²¹۔ تے جس ویلے آمون بادشاہ بنیا ۔اوہ باوی ورھے دی عمر دا سی ۔ تے اوہنے یروشلیم وچ دو ورھے بادشاہی کیتی ۔ ²²۔ تے اوہنے خدا وند دی نظر وچ برائی کیتی ۔ جیویں کہ اوہدے پیو منسے نے کیتی سی ۔ تے آمون نے ساریاں گھڑیاں ہویاں مورتیاں دے اگے جیہڑیاں اوہدے پیو منسے نے بنایاں سن قربانیاں چڑھائیاں ۔ تے اوہناں دی پرستش کیتی ۔ ²³۔ تے اوہنے خدا وند دے سامنے عاجزی نہ کیتی ۔جیویں کہ اوہدے پیو منسے نے کیتی سی ۔ سگوں آمون نے برائی تے برائی کیتی ۔²⁴۔ تد اوہدے خادماں نے اوہدے خلاف سازش کیتی ۔ تے اوہدے گھر دے اندر اوہنوں قتل کیتا ۔ تے دیس دے لاکوں نے اوہدے پتر یوشی یاہ نوں اوہدی تھاں بادشاہ بنایا ۔ ²⁵۔ تد دیس دیاں لوکاں نے اوہناں ساریاں نوں جنہاں آمون بادشاہ دے خلاف سازش کیتی سی قتل کیتا ۔ تے دیس دے لوکاں نے اوہدے پتر یوشی یاہ نوں اوہدی تھاں بادشاہ بنایا۔

34¹۔ تے یوشی یاہ جس ویلے بادشاہ بنیا ۔ اٹھ ورھیاں دی عمر دا سی ۔ تے اوہنے تروشلیم وچ اکتی ورھے بادشاہی کیتی ۔ ²۔ اوہنے اوہی کم کیتے جیہڑے خدا وند دی نظر وچ سدھے سن ۔ تے اپنے پیو دادے دیاں راہواں تے تریا ۔ تے اوہناں کولوں سجے یا کھبے اگے نہ ودھیا ۔ ³۔ تے اپنی بادشاہی دے اٹھویں ورہے وچ جدوں اوہ حالی مُنڈا سی ۔ اوہ اپنے پیو دائود دے خدا نوں لبھن لگا پیا ۔ تے بارہویں ورہے یہودہ تے یروشلیم نوں اوچیاں تھانوں تے کھمبیاں تے بتاں تے ڈھالیاں ہویاں تے گھڑیاں ہویاں مورتاں توں پاک کرنا شروع کیتا ۔⁴۔ تے لوکاں نے اوہدے ساہمنے بعلیم دے مذبحیاں نوں ڈھایا تے سوج دے تھماں نوں جیہڑے اوہناں دے اُتے سن تروڑ دتا ۔ تے کھمبیاں نوں کٹ دتا ۔ تے گھرٰاں ہویاں تے ڈھالیاں ہویاں مورتاں نوں ۔ ریزی ریزہ کر کے مٹی کر دتا ۔ تے مٹی نوں اوہناں دی قبراں تے پایا ۔ جنہاں نے اوہناں لئی قربانیاں کیتیاں سن ۔ ⁵۔ تے اوہنے اوہناں دیاں کاہناں دیاں ہڈیاں اُن دے مذبحیاں تے ساڑیاں ۔ تے یہودہ تے یروشلیم نوں پاک کیتا ۔⁶۔ تے منسے تے افرائیم تے شمعون دے شہراں وچ سگوں نفتالی تیکر سنے اوہناں اُجاڑاں دے جیہڑے اوہناں دے آلے دوالے سن ۔ ⁷۔ اوہنے مذبحیاں تے اوہدے کھمبیاں نوں دور کیتا ۔ تے گھڑے ہوئے بتاں نوں ریزہ ریزہ کر کے مٹی وچ رلا چھڈیا ۔ ۔ تے ساورج دے سارے تھماں نوں اسرائیل دے سارے دیس وچ تروڑ سٹیا ۔ تد اوہ یروشلیم وچ مڑ کے آیا ۔⁸۔ تے اوہدی بادشاہی دے اٹھارویں ورھے جدوں اوہ جدوں اوہ دیس نوں تے گھر نوں پاک کر چکیا ۔ اوہنے صافان بن اصکل یاہ تے شہر دے رئیس معسے یاہ تے یو آح بن یو آحا ز مورخ نوں خدا وند اپنے خدا دے گھر دی مرمت کرن نوں گھلیا ۔ ⁹۔ اوہ حلقی یاہ سردار کاہن دے کول آئے ۔ تے پیسے لتے ۔ جیہڑے خدا وند دے گھر وچ لیائے گئے سن ۔ اوہدے وچوں جیہڑے دروازیاں دے رکھوالے لاویاں نے منسے تے افرائیم دے ہتھوں تے سارے بچے ہوئے اسرائیل توں تے سارے یہودہ تے بنیامین توں جمع کیتے سن ۔ اوہ یروشلم نوں مُڑے ۔¹⁰۔ تے کم کرن آ لیاں دے ہتھاں وچ جیہڑے خدا وند دے گھر وچ لگے ہوئے سن دے دتے ۔ تے خدا وند دے گھر دے کم کرن آلیاں نے گھر دی مرمت تے اصلاح لئی رکھے ۔ ¹¹۔ تے ترکھاناں تے کاری گراں نوں دتے ۔ تاں جوڑن لئی گھڑے ہوئے پتھر تے گھراں لئی شہتیر خریدے جنہاں نوں یہودہ دے بادشاہواں برباد کیتا ۔¹²۔ تے بندے امنت داری نال کم کردے سن ۔ تے بنی مراری وچوں یحت تے عوبید یاہ لاوی اوہناں دے کم نوں ویکھن آلے سن ۔ تے بنی قہات توں زکریاہ تے مشلام کم کرواندے سن ۔ تے لکاویاں وچوں اوہ سارے جیہڑے راگ دے سازاں دے ماہر سن ۔ ¹³۔ تے اوہ بھار چکن آلیاں دے تے ساریاں دے جیہڑے کسی قسم دا کم کردے سن دروغے سن ۔ تے لاویاں وچوں کاتب تے انتظام کرن آلے تے دربان سن ۔¹⁴۔ جدوں اوہناں نے اوہ پیسے جیہڑے خدا وند دے گھر توں لیائے گئے سن باہر کڈھے ۔ تاں حلقی یاہ کاہن نے خدا وند دی شریعت دی کتاب لتی جیہڑی موسیٰ دے ہتھ دی سی ۔ ¹⁵۔ تے حلقی یاہ نے شافان کاتب نوں آکھیا ۔ پئی میں شریعت دی کتاب خدا وند دے گھر وچوں لتےی اے ۔ تے حلقی یاہ نے اوہ کتاب شافان نوں دے دتی ¹⁶۔ تد شافان اوہ کتاب بادشاہ دے کول لیایا ۔ تے بادشاہ نوں ایس گل دی خبر دے کے آکھیا ۔ پئی سب کچھ جیہڑا تیرے خادماں نوں دتا گیا سی اوہ کردے نیں ۔¹⁷۔ تے اوہناں نے اوہ پیسے جو خدا وند دے گھر وچوں لتے گئے تے مختاراں تے کم دے دروغیاں دے ہتھ وچ دتے ۔ ¹⁸۔ تے شافان کاتب نے بادشاہ نوں خبر دے کے آکھیا ۔ پئی حلقی یاہ کاہن نے مینوں ایہہ کتاب دتی اے ۔ تے شافان نے بادشاہ دے ساہمنے اُس وچوں پڑھیا ۔ ¹⁹۔ جدوں بادشاہ نے شریعت دیاں گلاں سنیاں تاں اُس نے اپنے لیڑے پاڑے ۔²⁰۔ تے بادشاہ نے حلقی یاہ تے احی قام بن شافان تے عبدون بن میکا تے شافان کاتب تے بادشاہ دے نوکر عسایاہ نوں حکم دے کے آکھیا ۔ ²¹۔ پئی جائو تے میرے لئی تے اسرائیل تے یہودہ وچ دوجیاں لئی اس کتاب دے کلام دے بارے وچ جیہڑی ملی خدا کولوں پچھو ۔ کیوں جو خدا وند دا قہر جیہڑ ساڈے تے پیا اے وڈا اے ۔ ایس لئی کہ ساڈے پیو دادا نے خدا دے کلام نوں نہ منیا ۔ پئی سب کچھ جیہڑا ایس کتاب وچ لکھیا گیا اے اُس تے عمل کرو ۔²²۔ تد حلقی یاہ تے اوہ جنہاں نوں بادشاہ نے حکم دتا حلدہ نبیہ دے کول گئے جیہڑا توشہ خانے دے دروغہ شلوم بن تقبت بن حسرہ دی بیوی سی ۔ تے یرو شلیم دے دوجے حصے وچ رہندی سی ۔ تے اوہناں نے اوہنوں اس بارے وچ آکھیا ۔²³۔ تاں اوہنے اوہناں نوں آکھیا ۔ خدا وند اسرائیل دا خدا انج فرماندا اے پئی تسیں اُس بندے نوں جنے تہانوں میرے کول گھلیا انج آکھو ۔ ²⁴۔ پئی خدا وند فرماندا اے ۔ ویکھو میں ایس تھاں تے ایہدے واسیاں تے بلا لاہواں گا ۔ تے اوہ ساریاں لعنتاں جیہڑیاں ایس کتاب وچ لکھیاں گیاں نیں ۔ جیہڑی یہودہ دے بادشاہ دے اگے پڑھی گئی ۔ ²⁵۔ کیوں جو اوہناں مینوں چھڈیا ۔ تے اوپرے معبودائی اگے خوشبوئی ساڑی ۔ تاں جو اپنے ہتھاں دے ساریاں کماں نال مینوں غصہ دوان ۔ اس لئی میرے قہر ایس تھاں تے بھڑکے گا ۔ تے نہیں بجھے گا ۔²⁶۔ پر شاہ یہودا جس نے تہانوں گھلیا ۔ پئی خدا وند کولوں پچھو ۔ سو تسیں اوہنوں انج آکھو ۔ پئی خدا وند اسرائیل دا خدا انج فرماندا اے ۔ پئی ایس کلام دے بارے جیہڑا توں سنیا ۔ ²⁷۔ کیوں جو تیرا دل نرم ہویا تے توں خدا دے حجور عاجزی کیتی جس ویلے توں اوہدا کلام اس تھاں دے خلاف تے اہدے واسیاں دے خلاف سنیا ۔ تے توں میرے ساہمنے عاجزی کیتی ۔ تے اپنی عاجزی وچ اپنے لیڑے پاڑے ۔ تے توں میرے اگے رویا ۔ تاں میں وی تیری سنی ۔ خدا وند فرماندا اے ۔ ²⁸۔ پئی ویکھ ۔ میں تینوں تیرے پیو دادا نال رلاواں گا ۔ تے توں سلامتی نال اپنی قبر وچ جاویں گا ۔ تے تیریاں اکھاں اُس آفت نوں جیہڑی میں اُس تھاں اُتے تے اُس دے واسیاں تے لیاواں گا نہیں ویکھن گیاں ۔ ۔ تے اوہناں بادشاہ نوں ایہہ گلاں آکھیاں ۔²⁹۔ تد بادشاہ نے قاصد گھل کے یہودہ تے یروشلیم دے ساریاں بزرگاں نوں کٹھا کیتا ۔ ³⁰۔ تے بادشاہ خدا وند دے گھر نوں گیا ۔ تے یہودہ دے سارے بندے تے یروشلیم واسی تے کاہن تے لاوی تے سارے لوک کی وڈے تے کیہ نکے اوہدے نال سن ۔ تے اوہنے اوہناں نوں عہد دی کتاب دیاں ساریاں گلاں جیئہڑی خدا وند دے گھر وچ سن پڑھ کے سنایاں ۔³¹۔تے بادشاہ منبر تے کھلوتا ۔ تے خدا وند دے حجور عہد کیتا ۔ پئی اوہ خدا وند دی پیروی کرن گے تے اوہدے حکماں تے شہادتاں تے قانوناں نوں اپنے سارے دل نال تے اپنی ساری جان نال مناں گے ۔ تاں جو اُس کلام تے جیہڑا اس کتاب وچ لکھیا گیا اے عمل کرئیے ۔ ³²۔ تے اوہنے اوہناں ساریاں نوں جیہڑے جیہڑے یروشلیم تے بنیامین وچ سن سونہہ دتی ۔ تاں یروشلیم واسیاں نے اپنے پیو دادادے دے خدا دے عہد مطابق عمل کیتا ۔³³۔ تے یوشی یاہ نے سارے مکروہات نوں بنی اسرائیل دیاں ساریاں علاقیاں وچوں دفع کیتا ۔ تے ساریاں نوں جیہڑے اسرائیل وچ پائے گئے خدا وند اپنے خدا دی عبادت ول سدیا ۔ تاں اوہ اوہدے ساریاں دناں وچ خدا وند اپنے پیو دادے دے خدا دی پیروی کرن توں نہ پھرے ۔

35¹۔ تے یوشی یاہ نے یروشلیم وچ خدا وند لئی فصح کیتا ۔ تے اوہناں پہلے مہینے دی چودھویں دن فصح کوہیا ۔ ²۔ تے اوہنے کاہناں نوں اوہناں دیاں خدمتاں تے مقرر کیتا۔ تے خدا وند دے گھر دی خدمت لئی اوہناں نوں نصیحت کیتی ۔³۔ تے اوہنے لاویاں نوں جیہڑے سارے اسرائیل نوں تعلیم دیندے سن تے جیہڑے خدا وند لئی متھے ہوئے سن ۔ آکھیا ۔ پئی مقدس صندوق نوں اوہدے گھر وچ رکھو جیہرا شاہ اسرائیل سلیمان بن دائود نے بنایا ۔ تے فیر تسیں اوہنوں موڈھیاں تے نہیں چکو گے ۔ تے ہن تسیں خدا وند اپنے خدا دی تے اوہدی قوم اسرائیل دی خدمت کرو ۔ ⁴۔ تے اپنے آبائی گھرانیاں دے مطابق تے واریاں دے جیہڑیاں شاہ اسرائیل دائود نے لائیاں تے جویں اوہدے پتر سلیمان نے لکھیا ۔ تسیں اپنے آپ نوں تیار کرو ۔⁵۔ تے تسیں قوم دیاں پتراں یعنی اپنے بھراواں دے آبائی گھرانیاں دیاں واریاں تے لاویاں دے آبائی گھرانیاں دی تقسیم دے مطابق مقدس وچ کھلوو۔ ⁶۔ تے فصح ذبح کرو ۔تے پاک ہوو۔ تے اوہنوں اپنے بھراواں لئی تیار کرو ۔ پئی جو کچھ خدا نے موسیٰ دی زبان توں فرمایا سی اوہدے مطابق کرن ۔⁷۔ تے یوشی یاہ نے لاکاں لئی براں تے ھلواناں دے اجڑ اوہناں ساریاں نوں جیہڑے موجود ن فصح کرن لئی دتے ۔ جیہڑے گنتری وچ تیہہ ہزار سن ۔ تے تن ہزار بلد سن ۔ ایہہ سارے بادشاہ دی ملکیت وچ سن ۔ ⁸۔ تے سرداراں نے وی خوشی نال لوکاں تے کاہناں تے لاویاں لئی دتے ۔ تاں خدا دے گھر دے سرداراں حلقی یاہ تے زکریا تے یحی ایل نے کاہناں نوں فصح لئی دو ہزار چھ سو بھیڈاں بکریاں تے تن سو گاواں بلد دتے ۔ ⁹۔ تے کنن یاہ تے شمع یاہ تے نتن ایل اوہدے بھرا تے حسب یاہ تے یعی ایل تے یوزا باد لاویاں دے رئیساں نے لاویاں نوں فصح لئی پنج ہزار بھڈاں بکریاں تے پنج سو گاواں بلد دتے ۔¹⁰۔ تاں عبادت دا سامان تیار ہویا ۔ تے بادشاہ دے حکم مطابق کاہن اپنی تھانواں تے لاوی اپنی واریاں تے کھلوتے ۔ ¹¹۔ تے اوہناں فصح کوہیا ۔ تے کاہناں نے اوہناں دے ہتھاں وچوں خون لے کے ترونکیا ۔ تے لاوی کھل لاہندے سن ۔ ¹²۔ تے اوہناں سوختنی قربانی وکھری کیتی ۔ تاں جو قوم دیاں پتراں نوں اوہناں دے آبائی گھرانیاں دے مطابق تقسیم کرن پئی خدا وند دے حضور چڑھاون جیویں کہ موسیٰ دی کتاب وچ لکھیا اے۔¹³۔ اوہناں دستور دے مطابق فصح نوں اگ وچ بھنیا ۔ پر پاک نذراں نوں دیگاں تے ہانڈیاں تے کڑاہیاں وچ پکایا ۔ تے چھیتی نال لوکائی نوں ونڈ چھڈیا ۔ ¹⁴۔ اوہدے مگرو اوہناں نے اپنے لئی تے کاہناں لئی تیار کیتا ۔ کیوں جو کاہن یعنی بنی ہارون سوختنی قربانیاں تے چربی چڑھاون وچ رات تیکر مصروف رہے تاں لادیاں نے اپنے لئی تے کاہناں یعنی بنی ہارون لئی تیار کیتا ۔¹⁵۔ تے گاون آلے بنی آساف ۔ دائود تے بادشاہ دے رویا بیناں آساف تے ہیمان تے یدو تون دے حکم دے مطابق اپنی تھانوں تے کھلوتے تے دربان ہر اک بوہے تے اپنی سیوا توں غیر حاضر نہیں سن ہوندے ۔ ایس لئی اوہناں دے بھراواں لاویاں نے اوہناں لئی تیار کیتا ۔¹⁶۔ تے یوشی یاہ بادشاہ دے حکم مطابق فصح کرن لئی تے خدا وند دے مذبح تے سوختنی قربانیاں چڑھاون لئی خدا وند دی ساری خدمت دی تیاری ہوئی ۔ ¹⁷۔ تے بنی اسرائیل وچوں ہر اک جیہڑا موجود سی اُس ویلے عید فصح تے ست دناں تیکر عید فطیر کیتی ۔¹⁸۔ تے سموئیل نبی دے دناں توں اسرائیل وچ اجہی فصح نہیں ہوئی سی ۔ تے نہ اسرائیل دے سارے بادشاہواں نے اجہی فصح کدی کیتی جیہو جہی یوشی یاہ تے کاہناں تے لاویاں تے سارے یہودہ نے تے اسرائیل وچوں ہر اک نے جیہڑا موجود سی تے یروشلیم واسیاں نے کیتی ۔ ¹⁹۔ شاہ یوشی یاہ دی بادشاہی دے اٹھارویں ورھے وچ ایہہ فصح کیتی گئی ۔²⁰۔ ایس سارے کچھ دے مگروں جدوں یوشی یاہ ہیکل نوں تیار کر چکیا ۔ مصر دے بادشاہ نکو نے حملہ کر دتا ۔ تاں جو کر کمیس وچ جیہڑا فرات دے کول اے لڑائی کرے ۔ تد یوشی یاہ اوہدے مقابل وچ نکلیا ۔ ²¹۔ تاں اوہنے اوہدے کول ایلچی گھل کے آکھیا ۔ پئی اے یہودہ ! مینوں تے تینوں کیہ ؟ میں اج تیرے خلاف نہیں آیا پر اُس گھر دے خلاف آیا ہاں جہدے نال میری لڑائی اے ۔ کیوں جو خدا نے مینوں چھیتی کرن دا حکم دتا اے ۔ ایس لئی توں خدا دا جو میرے نال اے مقابلہ کرنا چھڈ دے ۔ تاں جو اوہ تینوں ہلاک نہ کرے ۔²²۔ پر یوشی یاہ نے اوہدے کولوں اپنا منہ نہ موڑیا سگوں اوہدے نال لڑن لئی تیار ہویا ۔ تے نکو دیاں گلاں نوں جیہڑیاں خدا دے منہ توں سن ، نہ سنیا تے وادی مجدو وچ جنگ کرن لئی آیا ۔²³۔ تد تیر اندازاں نے یوشی یاہ بادشاہ ول تیر چلائے ۔ تاں بادشاہ نے اپنے نوکراں نوں آکھیا ۔ پئی مینوں باہر لے جائو کیوں جو میں ڈاہڈا پھٹر ہو گیا ہاں ۔ ²⁴۔ تاں اوہدے نوکراں نے اوہنوں گڈی توں لاہ کے دوجی گڈی وچ پایا جیہڑی اوہدی سی ۔ تے اوہنوں یروشلیم نوں لیائے تے اوہ مر گیا ۔ تے اپنے پیو دادے دے مزاراں وچ دبیا گیا ۔ تے سارے یہودہ تے یروشلیم نے یوشی یاہ دا ماتم کیتا ۔²⁵۔ تے ارمیا نے یوشی یاہ تے مرثیہ آکھیا ۔ تے سارے گاون آلے تے گاون آلیاں اج دے دن تیکر یوشی یاہ تے اپنے مرثیاں راہیں ماتم کردے نیں تے ویکھو ۔ اوہ مرثیاں وچ لکھے گئے نیں ۔ ²⁶۔ تے یوشی یاہ دا باقی حال تے اوہدے نیک کم اوہدے مطابق جیہدا خدا وند دی شریعت وچ حکم دتا گیا اے ۔ ²⁷۔ تے اوہدا پہلا تے پچھلا حال اسرائیل تے یہودہ دے بادشاہواں دی کتاب وچ لکھیا ہویا اے ۔²⁶۔ تے یوشی یاہ دا باقی حال تے اوہدے نیک کم اوہدے مطابق جیہدا خدا وند دی شریعت وچ حکم دتا گیا اے ۔ ²⁷۔ تے اوہدا پہلا تے پچھلا حال اسرائیل تے یہودہ دے بادشاہواں دی کتاب وچ لکھیا ہویا اے ۔

36¹۔ تد دیس دے لوکاں نے یوحا آحاز بنی یوشی یاہ نوں لتا ۔ تے اوہنوں اوہدے پیو دی تھاں یروشلیم وچ بادشاہ بنایا ۔ ²۔ تے یو آحاز جس ویلے بادشاہ ہویا تئی ورھے دی عمر دا سی ۔ تے اوہنے یرو شلیم وچ تن مہینے بادشاہی کیتی ۔³۔ تد شاہ مصر نے اوہنوں یرو شلیم دے تحت توں لاہیا ۔ تے دیس تے اک سو قنطارچاندی تے اک قنطار سونا تاوان لایا ۔ ⁴۔ تے شاہ مصر نے اوہدے بھرا الیا قیم نوں یہودہ تے یروشلیم تے بادشاہ مقرر کیتا ۔ تے اوہدا ناں بدل کے یویا قیم رکھیا ۔ تے نکو اوہدے بھرا یو آحاز نوں پھڑ کے مصر نوں لے گیا⁵۔ جس ویلے یویا قیم بادشاہ ہویا ۔ اوہ پنجھی ورھے دی عمر دا سی ۔ تے اوہنے یروشلیم وچ بارہ ورھے بادشاہی کیتی ۔ تے اوہنے خدا وند اپنے خدا دی نظر وچ برائی کیتی ۔ ⁶۔ تد اوہدے خلاف بابل دا بادشاہ بنو کد نصر چڑھ آیا ۔ تے اوہنوں سنگلاں نال بنھیا تاں جو اوہنوں بابل نوں لے جاوے ۔ ⁷۔ تے بنو کد نصر خدا وند دے گھر دے کجہ بھانڈے وی بابل نوں لے گیا ۔ تے اوتھے اپنے مندر دے اند اوہناں نوں رکھیا ۔⁸۔ تے یویا قیم دا باقی حال تے مکروہ کم جیہڑے اوہنے کیتے تے جو کچھ اوہدے وچ ہویا اسرائیل تے یہودہ دیاں کتاب وچ لکھے ہوئے نیں ۔ تے اوہدا پتر یویا قین اوہدی تھاں بادشاہ بنیا ۔⁹۔ جدوں یویا کین بادشاہ بنیا ۔ اوہ اٹھارہ ورھیاں دا سی تے اوہنے یروشلیم وچ تن مہینے تے دس دن بادشاہی کیتی ۔ تے اوہنے خدا وند دی نظراں وچ بدی کیتی ۔ ¹⁰۔ تے ورھے دے اخیر تے بنو کد نصر بادشاہ نے لشکر گھلیا ۔ جیہڑا وہنوں سنے خدا وند دے گھر دے ودھیا بھانڈیاں نال بابل وچ لیایا ۔ تے اوہدے بھرا صدقی یاہ نوں یہودہ تے یروشلیم تے بادشاہ بنایا ۔¹¹۔ جس نویلے صدقی یاہ بادشاہ بنیا ۔ اوہ اکی ورھیاں دی عمر دا سی تے اوہنے یوشلیم وچ یارہ ورھے بادشاہی کیتی ۔ ¹²۔ تے اوہنے خدا وند دی نطڑ وچ برائی کیتی ۔ تے اوہنے ارمیا نبی دے سامنے عاجزی کیتی ۔ جنے خدا وند دے منہ نال کلام کیتا ۔¹³۔ تے اوہنے بنو کد نصر بادشاہ توں وی جہدے نال اوہنے خدا دی سونہہ کھادی سی بغاوت کیتی ۔ تے خدا وند اسرائیل دے خدا ول رجوع کرن توں گردن کشی کیتی تے اپنے دل نوں پیڈھا کیتا ۔ ¹⁴۔ تے کاہناں دے سارے رئیس وی تے لوک غیر قوماں دیاں ساریاں مکروہاتاں دے مطابق بے وفائی کرن وچ ودھ گئے ۔ تے خدا وند دے گھر نوں جیہڑا اُس نے یروشلیم وچ مقدس کیتا سی پلیت کیتا ۔¹⁵۔ تاں خدا وند اوہناں دے پیو دادے دا خدا اپنے پیغمبراں دی زبانی سنیہے گھلدا رہیا ۔ سویر تڑکے ای گھلیا ۔ کیوں جو اوہ اپنی قوم تے اپنے مسکین تے مہربان سی ۔ ¹⁶۔ پر اوہناں نے خدا دے پیغمبراں تے ٹھٹھا کیتا ۔ تے اوہدے کلام دی حقارت کیتی ۔ تے اوہدی نبیاں تے ہسے ایتھے تیکر پئی خدا وند دا قہر اپنی قوم تے بھڑکیا تے کوئی چارہ نہ رہیا ۔¹⁷۔ تد اوہ گلدانیاں دے بادشاہ نوں اوہناں اُتے چاڑھ لیایا ۔ تے اوہنے اوہناں دے مقدس گھر وچ اوہناں دے جواناں نوں قتل کیتا ۔ اوہنے نہ گھبرو اتے تے نہ کواری تے بڈھے تے تے نہ کُبے بہت بڈھے تے رحم کیتا۔ تے ساریاں نوں اوہدے ہتھ وچ دے چھڈیا ۔¹⁸۔ تے اوہ خدا دے گھر دے سارے بھانڈے کیہ نکے کیہ وڈے تے خدا وند دے گھر دے خزانے تے بادشاہ تے اوہدے امیراں دے خزانے سارے دے سارے بابل نوں لے گیا ۔ ¹⁹۔ تے خدا دے گھر نوں ساڑ چھڈیا ۔ تے یروشلیم دی کندھ نوں دھا دتا ۔ تے اوہدے سارے محلاں نوں اگ نال ساڑیا ۔ تے اوہدیاں ساریاں قیمتی شیواں نوں تباہ کیتا ۔²⁰۔ تے اوہ جیہڑے تلوار توں بچ گئے ۔ اوہناں نوں اوہنیں بابل وچ جلا وطن کیتا جتھے اوہ اُس دے تے اُس دے پتراں دے غلام ہو کے رہے جدوں تیکر پئی فارس دی بادشاہی شروع نہ ہوئی ۔ ²¹۔ تاں جو خدا وند دا کلام جیہڑا ارمیا دی زبان توں آکھیا گیا سی پوراہووے ۔ جدوں تیکر پئی زویں اپنے سبتاں نوں پورا نہ کرے ۔ کیوں جو اُس دے اُجاڑ دے سارے دناں وچ اوہنے سبت منایا ۔ جدوں تیکر پئی ستر ورھے پورے نہ ہوئے ۔²²۔ پر شاہ فارس کورش دے پہلے ورھے وچ تاں جو خدا دا کلام جیہڑا اوہنے ارمیا دی زبان توں فرمایا سی پورا ہووے ۔ خدا وند دی روح نے شاہ فارس کورش دے دل نوں ابھاریا ۔ تاں اوہنے اپنی ساری بادشاہی وچ منادی کروائی ۔ تے لکھ کے انج آکھیا ۔ ²³۔ پئی شاہ فارس کورش انج فرماندا اے ۔ پئی خدا وند اسمان دے خدا نے زویں دے سارے دیس مینوں دتے نیں ۔ تے مینوں حکم دتا اے۔ پئی میں اوہدے لئی اک گھر یہودہ دے یروشلیم وچ بناواں ۔ ایس لئی تہاڈے وچ اوہدی ساری قوم وچوں جو کوئی ہے خدا وند اوہدا خدا اوہدے نال ہووے ۔ تے اوہ ٹُر جائے ۔

عزرا

1¹. یرمیاہ نبی نے خُدا دے جیڑے کلام دِی نبوت کِیتی سِی اونوں پُورا کرن لئی خُداوند نے فارس دے بادشاہ خورص دِی سلطنت دے پہلے ورے وِچ اوہدے دِل وِچ آپنی ساری سلطنت وِچ اے منادی کران تے۔ لِکھیے ہوئے فرمان نُوں دسن دا تجربہ پیدا کِیتا کہ ایہہ خورص فارس بادشاہ اِنج کہندا اے۔ ². خُداوند اسمان دے خُدا نے زمین دِیاں ساریاں حکُومتاں مینُوں دے دیتیاں نیں۔ تے مینوں مقرر کیِتا اے کہ میں یہُوداہ دے شہر یُروشلیم وِچ خُداوند خُدا دا گھر اوہدے لئی بنواواں۔³. تے اوہدی اُمت وِچوں جہڑے ساڈے وِچ نیں خُداوند اوہناں دے نال ہوئے تے او یہُوداہ دے شہر یُروشلیم وِچ ٹُر جاوئے تے اوتھے اِسرایئل دے خُداوند خُدا دا گھر بناوئے تے خُدا اوہ اِی اے جہڑا یُروشلیم وِچ اے۔ ⁴. تے جہڑے لوک ایتھے رہ جاون گے او سارے دے سارے اونوں چاندی سوناتےمال ڈنگر خُدا دے گھر وِچ بِنا کِسے لالچ توں لیاون۔⁵. تد یہُوداہ تے بنی یِمین دے باپ دادا دے خانداناں دے سردار کاہن تے لاوی ہر او جِہدے دِل وِچ خُدا نے پایا او سارے یُروشلیم جان تے اوتھے خُدا دا گھر بناون لئی تیِار ہو گئے۔ ⁶. اوہناں دے سارے گوانڈیاں نے چاندی سونا چِیجاں مال ڈنگر قِیمتی تحفے بڑیاں ہور چِیجاں خُوشی خُوشی دے کے اوناں دِی مدد کِیتی۔⁷. خورص بادشاہ نے خُدا دے گھر دِیاں اوناں چِیجاں نوں موڑن دا اعلان وِی کِیتا۔ جِناں نُوں نبُوکدنضربادشاہ یُروشلیم وِچوں لے گیا سِی تے جِہناں نوں اونے آودے دیوتا دے مندر وِچ رکھیاسِی۔ ⁸. خورص شاہِ فارص نے آودے خزانچی مِتردات دے وسیلے اوہناں چِیجاں نُوں منگویاں جِناں نُوں اوہنے گِن کے یُہوداہ دے شہزادےشِیس بُضر دے حوالے کِیتا۔⁹. اوہ ساریاں چِیجاِں ایہہ نیں ۔ سونے دِیاں تی تھالیاں، چاندی دِیاں ہزار تھالیاں، چاندی دِیاں اُنتّی چُھریاں ¹⁰. سونے دے پیالے ۳۰، تے چاندی دے اِکو جہیہ پِیالے ۴۱۰، تے ہور دُوجیاں چِیجاں ۱۰۰۰ ¹¹. سونے تے چاندی دِیاں ایہہ ساریاں چِیجاں ۵۴۰۰ سَن تے جدوں مُلک وِچوں کڈے ہوئے لوک بابل توں واپس یُروشلیم آئے تد شِیس بُضر آہ ساریاں چِیجاں آودے نال لے گیا۔

2¹. ایہہ ملک دے او لوک نے جہناں نوں نبو کد نضرشاہ بابل قید کرکے بابل لے گیا سی تے جلا وطناں وچوں قید توں نکل آئے سی اوناں وچوں ہراِک یرو شیلم تے یہودہ وچ آودے آودےقصبیاں نوں واپس مڑیا۔ ². زر بابل،یشوع،نحمیاہ،سرایا،رعلایاہ،مردکی،بلشان،مِسفار،بگوی، رحُوم تے بعنہ اوناں دے نال سن ۔ اِسرائیلی قوم دے جہڑے بندے مُڑ کے آئے او ایہہ نیں :³. بنی پر عوس ۲۱۷۲۔ ⁴. بنی سفطیاہ ، ۳۷۲۔ ⁵. بنی ارخ ،۷۷۵۔ ⁶. بنی پخت موآب جیہڑے یشُوع تے یوآب دی اولاد وچوں سن ،۲۸۱۲۔⁷. بنی عیلام ، ۱۲۵۴۔ ⁸. بنی زتونو ،۹۴۵۔ ⁹. بنی زکی ،۷۶۰۔ ¹⁰. بن بانی ،۶۴۲۔¹¹. بنی ببی ،۶۲۳۔ ¹². بنی عزجاد ، ۱۲۲۲۔ ¹³. بنی ادُونِقام،۶۶۶ ۔ ¹⁴. بنی بگوئی ،۲۰۵۶۔¹⁵. بنی عدِین ،۴۵۴۔ ¹⁶. بنی اِطیر (حزقیاہ دے گھرانے دے ) ۹۸۔ ¹⁷. بنی بضی ،۳۲۳۔ ¹⁸. بنی یُورہ ،۱۱۲۔¹⁹. بنی حاشوم ،۲۲۳۔ ²⁰. بنی جبار ،۹۵۔ ²¹. بنی بَیت لحم ،۱۲۳۔ ²². اہل ِنطُوفہ ،۵۶۔²³. اہل عنتو ت ،۱۲۸۔ ²⁴. بنی عزماوِت ،۴۲۔ ²⁵. قریت عریم تے کفرہ تے بَیروُت دے لوک ،۷۴۳۔ ²⁶. رامہ تے جبع دے لوک ،۶۲۱۔²⁷. اہل ِمکماس ،۱۲۲۔ ²⁸. بَیت ایل تے عی دے لوک ، ۲۲۳۔ ²⁹. بنی بنُو،۵۲۔ ³⁰. بنی مجبِیس ،۱۵۶۔³¹. عیلام ثانی دی اولاد، ۱۲۵۴۔ ³². بنی حارِم ،۳۲۰۔ ³³. لود تے حادِید تے اونودی اولاد ،۷۲۵۔³⁴. یریحو دے لوک ،۳۴۵۔ ³⁵. سنا آہ دے لوک ،۳۶۳۰۔³⁶. فیر کاہناں ( یعنی یِشوع دے گھرانے وچوں ) یدعیاہ دی اولاد ،۹۷۳۔ ³⁷. بنی اِمیر ،۱۰۵۲۔ ³⁸. بنی فشحور ،۱۲۴۷۔ ³⁹. بنی حارِم ،۱۰۱۷۔⁴⁰. تے لاویاں(یعنی ہُوداا ویاہ دی نسل وچوں ) یِشُوع تے قدمی ایل دی اولاد ،۷۴۔ ⁴¹. گان والیاں وچوں: بنی آسف ،۱۲۸۔ ⁴². درباناں دی نسل وچوں: بنی سلُوم ، بنی اِطیر ، بنی طلُمون ، بنی عقوب، بنی خطِیطا ، تے بنی شوبی سارے مل کے ۱۳۹۔⁴³. ہیکل دے خادماں وچوں : بنی ضیحا ، بنی مسُوفا ، بنی طبعُوت۔ ⁴⁴. بنی قروس ، بنی سیعہا ، بنی فد ون ۔ ⁴⁵. بنی لِبانہ ،بنی حجابہ ،بنی عقُوب۔ ⁴⁶. بنی حجاب ،بنی شلمی ، بنی حنان۔⁴⁷. بنی جِدیل ، بنی حجر ، بنی رَآیاہ ۔ ⁴⁸. بنی رصین ، بنی نقودا، بنی حِزام ۔ ⁴⁹. بنی عُزا، بنی فاسیخ ، بنی بِسئی ⁵⁰. بنی اسناہ ، بنی معُونیم ، بنی نفی سِیم⁵¹. بنی بقبوق ، بنی حقوفا، بنی حرحُور ⁵². بنی بضلُوت ،بنی محِیدا ، بنی حرشاہ۔ ⁵³. بنی برقُوس ، بنی سِیسرا ، بنی تا مح۔ ⁵⁴. بنی نضیاح ، بنی خطِیفا۔⁵⁵. سلیمان دے خادماں دی اولاد: بنی سُو طی ،بنی حسُوفِرت ،بنی فرُودا۔ ⁵⁶. بنی یعلہ ،بنی درقُون ،بنی جدیل ۔ ⁵⁷. بنی سِفطیاہ ، بنی خطِیل ، بنی فوکرت ، ہضبا یِم ، بنی امی۔ ⁵⁸. ہیکل دے خادماں تے سلیمان دے خادماں دی اولاد ، ۳۹۲۔⁵⁹. مندرجہ ذیل جہڑے تل ملح ، تل حرشاہ ، کرُوب ، ادان تے اِمیر دے قصبیاں توں آئے سن ایہہ ثا بت نہ کر سکے کہ اوناں دے خاندان اِسرائیل دی نسل دے نے ۔ ⁶⁰. بنی دِلایاہ ، بنی طوبیاہ ، بنی نقُودا ،۲۵۶۔⁶¹. تے کاہناں دی اولاد وچوں: بنی حبایاہ ,،بنی حقوص ، بنی برزِلی ( جہنے برزلی جلعادی دی دھیاں وچوں اک نوں و یاہ لیا سی ۔ ایسس لئی او اوس ناں دے نال جڑ گیا۔ ⁶². اوناں نے آودےآودےخانداناں دے شجرے لبھے پر نہ مل سکے تے ایسس لئی اوہناں نوں نا پاک قرار دے کے کہانت توں کڈ دِتا۔ ⁶³. تے حاکم نے اوناں نوں حکم دِتا کہ جدوں تیک کوئی کاہن اُوریم وتمیم پا ئے ہوئے نہ آون اوہدوں تیک او پاک ترین شیواں وچوں کوئی شے نہ کھاون ۔⁶⁴. ساری جماعت دی گنتی ۴۲۳۶۰سن ۔ ⁶⁵. اوناں توں علاوہ ۳۳۷ خادم تے لونڈیاں تے ۲۰۰گان والے تے گان والیاں سن۔⁶⁶. اونا ں دے کول ۷۳۶گھوڑے ، ۲۴۵خچر سن۔ ⁶⁷. ۴۳۵اونٹ تے ۶۷۶۰کھوتے سن۔⁶⁸. جدوں اوہ یروشیلم وچ خدا دے گھر وِچ پُہنچے تے پُشت در پُشت خانداناں دے کُجھ سرداراں نے خدا دا گھر اوہدی پُرانی تھاں تے دوبارہ بناون لئی ہدیے دتے۔ ⁶⁹. اوناں نے اوس کم لئی حتی المقدور سونے دے ۶۱۰۰۰درہم تے چاندی دے ۵۰۰۰ مَنہ تے کاہناں لئی ۱۰۰ چوغے خزانہ وچ دِتے۔⁷⁰. کاہن ، لاوی ،گان والے ( ہیکل دے ) دربان تے ہیکل دے ملازم کُجھ ہور لوکاں دے نال آودے آودے قصبیا ں و چ وِس گئے تے باقی اِسرائیلی آودے قصبیاں وِچ وِس گئے ۔

3¹. جدوں ستواں مہنہ آیا تے بنی ِاسرایئل آپنے آپنے شہراں وِچ وسَن گئے تد لوک اِک تَن ھو کے یُروشلم وِچ کٹھے ہو گئے۔ ². تد یشُوع بِن یوصَدق تے اوہدے ساتھی کاہن تے زرِبابل سالتی ایل تے اوہدے بیلیاں نے خُدا دے بندہ مُوسیْ دِی شَریعت وِچ لِکھے ہوئے حُکماں دے مطابق سوختنی قربانیاں چڑھاون لئ اِسرایئل دے خُدا دا مذبح بناناں شُروع کِیتا۔³. آسے پاسے دِیاں قوماں دے ڈر دے ہُوندیاں ہویاں وِی اونا نے مذبح نُوں اوہدی پرانی نِیں تے تِیار کِیتا تے خُداوند نُوں سو ختَنی قربانیاں چڑھایاں یعنی صُبح تے شام دوواں ویلیاں دِی قربانیاں۔ ⁴. فیر جِیویں لِکھیا ہویا اے اوہدے مطابق ہر روز لئ حُکم دِتیاں سو ختَنی قربانیاں دِی مقرر کِیتی گِنتی دے نال اوناں نے خیمیاں دِی عِید منای۔ ⁵. اوہدے بعَد اوناں نے سو ختَنی قربانیاں نویں چَن دِیاں قربانیاں تے خُداوند دِیاں ساریاں مقرر عَیداں دِیاں قربانیاں تے خُداوند لئ لیاں گیئاں نزراں وِی باقاعدہ پبندی نال چڑھانیاں شُروع کر دِتیاں۔⁶. ستویں مہنے دے پہلے دن توں خُداوند لئ سوختنی قربانیاں چڑھاون لگے۔ ⁷. بیِشَک خُداوند دِی ہِیکل دِی نِیں اجے تِیک نہں رکھی گئ ہِیکل دِی ِنویں تعمیر تے فیر اوناں نے مِستریاں تے ترخَاناں نُوں رقَم دِتی تے صُور تے صِیدا دے لوکاں نُوں کھان ِپِین والیِاں چِیجاں تے تیل دِتا تاں جے او لُبنان توں دیودار دی لکڑ د شِہتیر سُمندر دے راھِیں جافا تِیک لیِاون جِیوں کے خورس شاِہ فارص ولوں اوناں نُوں اجازت دِتی گئ سِی۔⁸. فیر یروُشلم وِچ خُداوند دے گھر وِچ آون توں بعَد دُوجے سال دے دُوجے مہِنے وِچ زربابل بِن سالتی ایل یشُوع بِن یو صَدق تے اوناں دے دُوجے بھراواں کاہناں لاویاں تے او جیڑے قید وِچوں یرُوشلم واپس آے سَن نیِں ۲۰ سال تے اوندے نالوں وڈی عُمر دے لاویِاں نُوں خُدا دے گھر دِی تمِعر دِی رکھوالی کرن تے مُقرر کرکے کَم شُروع کِیتا۔ ⁹. یشُوع تے اوہدے پُتر تے بھرا تے قَدمی ایل تے اوہدے پُتر جیڑے یہُودا دِی نسل وِچوں سَن تے َبنی حنداد تے اوناں دے پُتر تے بھرا جیڑے سارے بَنی لاوی سَن خُداوند دے گَھر کَم دِی رکھوالی لئ آپس وِچ کٹھے ہوے۔¹⁰. جدوں مِستریاں نے خُداوند دے گَھر دِی نِیں رکھِی تے کاہن آپنے چوغے پائے نَرسِنگے پھَڑے ہوے تے لاوی یعَنی بَنی آسف آودیاں جھانجراں لئیاں ہویاں آپنی آپنی تھاں تے کھلوتے تاں جے شاہِ اِسِرایئل داوُد دے مقرر کِیتے ہوے طرِیقے دے مطابق خُداوند دِی سِتائش کَرن۔ ¹¹. اوناں نے خُداوند دِی تعریِف وِچ سِتائش تے شُکر گُزاری دا اے گِیت گایا او چنگا اہیہ کیوں جے اِسرایئل نال اوہدا پیار ہمیشاں تِیک قائم اے تے ساریاں لوکاں نےاُچی آواز نال خُداوند دِی ترئف دا نَعرہ ماریا کیوں جے خُداوند دے گھر دِی نِیں رکھَی گئ سِی۔¹². پَر بوھت سارے بُڈھے کاہن لاوی تے ِپِچھلی نسَل دے خاندان جِناں نے پہِلی ہیکل ویکھی سِی جد اوناں دِیاں اَکھاں دے سامنے ایسں ہیکل دِی نِیں رکھی گئ تے او زور زور نال ِچِِیخاں مارکے روَون لگے َجد کے کجھ دُوجے لوک خُوشی دے نعرے مار رھ سَن۔ ¹³. خُوشی دے َنعریاں تے روَون دِی آواز وِچ فرق کرنا اوکھا سِی کیوں جے لوک بڑے زور شور نال نعرے مار ے سَن تے اوناں دِی آواز دُور دُور تک سُنی جا رہی سی۔

4¹. جدوں یہودا تے بنی یمین دے دُشمناں نے سُنیا کہ قید تو واپس آئے ہوے لوک خُداوند اسرایئل دے لئی اِک ہیکل بنا رہے نے۔ ². تے اوہ زربابل تے جدی خانداناں دے سرداراں دے کول آے تے کین لگے کہ سانوں وِی اجازت دوں کہ اَسی وِی تعمِیر دے کم وِچ تہاڈی مدد کریئے۔ کیوں جے اَسی وِی تہاڈے وانگوں خُداوند دے طالب آں تے اَسرحدون شَاہِ اسور دے زمانہ توں جیڑا سانوں ایتھے لیا یا سی قربانی کر دے آرے آں۔³. پر زربابل یشوع تے جدی خانداناں دے باقی سرداراں نے جواب دِتا کہ ساڈے خُدا دِی ہیکل دِی تعمِیر وِچ تہاڈا ساڈے نال کوئی حِصہ نہیں اَسی خُداوند اسرایئل دے خُدا دے لئی کلے ہی اونوں ختم کراں گے جیویں کے شَاہِ فارص خورس نے سانوں حُکم دِتا اے۔⁴. تَد اوناں دے آس پاس دے لوکاں نے یہودا دے لوکاں دا حوصلہ توڑنا تے اوناں نوں عمارت دے کم نوں جاری رکھن توں ڈرانا تے تمکانا شُروع کر دِتا۔ ⁵. اوہ خورص شاہِ فارص دے سارے حُکومت دے زمانے تک اوناں دے ارادے ناکام کرن تے اوناں دے خلاف کاروائی کرن لئی مشیراں نُوں رِشوت دیندے رہے۔ ⁶. اوناں نے اخسویرس دِی حُکومت دے شُروع وچ یہودا تے یرُوشلیم دے لوکاں دے خلاف شکایت لکھ کہ پیجی۔⁷. ارتخششتا شاہِ فارص دے دِناں وِچ بِشلام مترادت طابیئل نے اوہدے باقی یاراں نے ارتخششتا نوں خط لکھیا۔ ایہ خط آرامی لفظاں تے آرامی زبان وِچ سی۔ ⁸. رحوم دیوان تے شمسی مُنشی نے ارتخششتا بادشاہ نوں یُروشلیم دے بارے تھلے لکھیا ہویا ایہ خط لکھیا؛⁹. رحوم دیوان شمسی مُنشی تے اوناں دے باقی خِدمت کرن والیاں دے ولوں یعنی اختیار والے تے انصاف کرن والے جیڑے ترپولی ،فارص، اِرک بابل توں لیائےگئےلوکاں تے سوسہ توں لیائے گئے عیلامی لوکاں اُتے مقرر نے۔ ¹⁰. توں علاوہ جیڑے اوناں لوکاں اُتے مقرر نیں جِناں نوں بُزرگ تے عزت والے اسُوربنی پال قید کر کے سامریہ دے شہر وِچ تے دریاِئے فرات دے پار دُوجیاں تھاواں تے وسا دِتا سی۔¹¹. شہنشاہ ارختششتا دے ناں جیہڑا خط اوناں نے اونُو پیجیا سی اے اوہدی نکل اے ۔ اوہدے نوکراں یعنی دریاِئے فرات پار رہن والے لوکاں ولوں۔ ¹². بادشاہ نوں پتا ہوئے کہ یہودی لوک جیڑے تیرے ولو ایتھے پیجے گئے نے یُروشلیم پہنچ گئے نے تے اوس لڑائی والے تے باغی شہر نوں فیر بنا رہے نے۔ اوہ اہدیاں کنداں نوں بلند کر رہے نے تے اوہدیاں بُنیاداں نوں ٹھیک کر رہے نیں۔¹³. ایس توں علاواہ بادشاہ نوں پتَا ہووے کہ جے ایہ شہر فیر بن جندا اے تے اوہدیاں کنداں بلند ہو جاندیاں نے تے آیندا اے لوک زمینی محصول نہیں دین گے تے شاہی آمدنی وِچ کمی ہو جاوئے گی۔¹⁴. تاں جے اسی بادشاہی نمک کھادا وے تے ساڈے لئی اے مناسب نہیں اسی بادشاہ دا نُقصان ہوندا ویکھئے ایس لئی بادشاہ نوں اطلاع کرن لئی اے پیغام پیج رہے آں۔ ¹⁵. تاں جے تیرے خاندانی دفتر خانے وِچ پُرانے کاغذ ویکھے جاون تے اوناں کاغذاں توں تینوں پتا چلے گاکہ اے لڑائی والا شہر اے۔اے بادشاہ تے صُوبیاں دے لئی نُقصان دا سبب رہہ اے تے اوہدے پُرانے وقتاں توں ہی بغاوتاں پیدا ہونیداں آیاں نے۔ اے ہو ای وجہ اے کہ اہنو تباہ کر دِتا گیا سی۔ ¹⁶. اسی بادشاہ نُوں اطلاع کرناں چاہنے آں جے اے شہر فیر بنایا گیا تے اودیاں کنداں فیر بلندہو جاندیاں تے دریاِئے فرات دے پار تیری عمل داری مُک جاوئے گی۔ بادشاہ نے اہیہ جواب پیجیا¹⁷. رحوم دیوان شمسی مُنشی تے اوناں دے باقی خاص لوکاں دے ناں جیڑے سامریہ تے دریائے فرات دے پار دُجیاں تھاواں تے رہائش رکھدے نے، تہاڈی سلامتی ہوئے۔ ¹⁸. جیڑا خط تُسی مینوں پیجیا او میرے سامنے پڑھیا گیا سی تے میں اوہدا ترجہمہ سُنیا سی۔ ¹⁹. تے میں حُکم کیِتا تے لبھن دی چارہ کیِتا تے پتہ چلیا ۔ پئی پُرانے دوَر وِچ ایہہ شہر بادشاہواں دے خِلاف ودھیا ۔ تے اوہناں چہ مخالفت تے جھگڑے ودھے ۔²⁰. کیوں جو یروشلمؔ چہ زورآور بادشاہ مِتھے نیں ۔ جیہڑے دریا دے کنڈے دے سارے دیس اُتے راج کردے سَن ۔ تے دھرتی دی چُنگی تے ہور وی چُنگیاں دِتیاں جاندیاں سَن ۔ ²¹. پَر ہُن تُسیں اوہناں بندیاں نُوں ڈکن لئی حُکم کرو پئی اوہ اوس شہر نُوں ناں بنان جِہدوں تیِکر پئی میرے وَلوں حُکم ناں ہووے ۔ ²². تے ہُشیار ہو کے ایہدے منن چہ تُسیں ڈھل ناں کرو ۔²³. تاں جو بادشاہواں دے نُقصان لئی جھگڑا وَدھ ناں جاوے ۔ سو جِہدوں بادشاہ ارتخششتا ؔ دے حُکم دی نَقل ررحُومؔ تے مُنشی شمسیؔ دے اوہدے سنگیاں دے اَگے پڑھی گئی ۔ تے اوپ چھیتی نال یروشلیمؔ چہ یہودیاں دے کول گئے ۔ تے اَپنیاں بانہواں دے زور نال اوہناں نُوں ڈکیا ۔ ²⁴. تد ھ رَب دے گھر دا کَم جیہڑا یرشلمؔ چہ سی مُک گیا تے فارس ؔ دے بادشاہ داراؔ دے دور چہ دوُجے ورھے تیِکر بند ر ہیا۔

5¹. حجی نبی نے زکریاہ بن عدو نبی نے یہوداہ تے یُروشیلِم دے یہودیاں وچ اسرائیلؔ دے خدا دے ناں توں نبوت کیتی۔ ². تد زربابل بن سالتی ایل تے یشُو ع بن یوصدق نے یروشیلم وچ خدا دا گھر بناون دا کم شروع کر دِتا تے اوناں دی مدد کرن لئی خدا دے نبی اوہناں دے نال سن۔³. تد دریاے فرات دے پار علاقے دے حاکم تتنی تے شتر بوزنی تے اوہناں دے ساتھی نے اوہناں دے کول جا کے پُچھیا کہ ایسس ہیکل نوں بناون تے ایسس عمارت نوں قائم رکھن دا اختیار تہانوں کِنے دیتا اے ؟ ⁴. اوہناں نے ایہہ وی پُچھیا کہ ایسس عمارت نوں بنان آلے بندیاں دے ناں کی نے؟ ⁵. پر یہودیاں دے وڈیرے خدا دی نظر وِچ سن ایسس لئی دارا دے کول شکایت پُہنچن تے اوھدا جواب آن تیک اوناں نوں بنان دے کم توں روکیا نہ گیا۔⁶. فرات دے پار دے حاکم تتنی تے شتر بوزنی تے اوناں دے ساتھی یعنی دریاے فرات دے پار منصبداراں نے جہڑے خط دارا بادشاہ نوں گھلیا ایہہ اوھدی نقل اے۔ ⁷. جہڑی شکایت اوناں نے اونوں گھلی اوہ ایہہ وے۔ دارا بادشاہ دے ناں: دل دی گہرئیاں توں سلام⁸. بادشاہ نوں پتہ لگے کہ اسیں یہوداہ دے علاقے وچ خدا تعالی دی ہیکل ول گئے تے و کھیا کے لوگ وڈے وڈے پتھراں دے نال اونوں بنا رے نے تے کند ھاں اوتے کڑیاں تے شہتیر رکھ رے نے۔ اے کم بڑی جان نال تے لگاتار ہو ریا اے تے اوہناں دی نگرانی وِچ چھیتی چھیتی ہو ریا اے۔ ⁹. اسیں اوہناں دے وڈیریاں نوں سوال کیتا تےپُچھیا کہ ا یسس ہیکل نوں بناون تے عمارت قائم رکھن دا اختیارتہانوں کِنے دتا وے؟ ¹⁰. اسیں اوہناں دے ناں وی پُچھے تاں جے تینوں دِسن لئی اوناں دے سربراہواں دے ناں لکھ کے گھل سکن۔¹¹. اوہناں نے سانوں جہڑا جواب دتا او ایہہ وے۔ اسیں زمین و آسمان دے خدا دے بندے آں تے او ایِ ہکل فیر بنا ریے آں جہڑی بُوہت ورھے پہلاں بنائی گئی سی۔ اسرائیل دے اِک وڈے بادشاہ نے اونوں بناون دا کم شروع کر کے پورا کیتا سی۔¹². پر کیوں جے ساڈے پیو دادا نے آسمان دے خدا نوں غصہ چڑھیا ایسس لئی اوہناں نوں شاہ بابل بنو کد نضر کسدی دے ہتھ وچ کر دتا جہنے ہکل نوں اُجار دِتا تے لوکاں نوں ملک وِچوں کڈ کے بابل گھل دِتا۔ ¹³. آخر کار خورس شاہ بابل نے آودی بادشائی دے پہلے ورھے وِچ خدا دے ایسس گھر نوں بناون لئی حکم جاری کیتا۔¹⁴. اونے سونے چاندی دے اوناں پانڈیاں نوں وی بابل دے مندر وِچوں کڈوایا جہناں نوں بنو کد نضر نے یرو شیلم دی ہیکل وچوں لےجاکے بابل وِچ آودے مندراں وِچ رکھیا ہویا سی۔خورس بادشاہ نے اوناں نوں شیس بضر نامی اِک بندے دے ہتھی کیتا جہنے اونوں یہُوداہ دا حاکم مقرر کیتا سی۔ ¹⁵. اوہنے اونوں آکھیا کہ ا یہہ پانڈے لے جاا ِناں نوں یرو شیلم دی ہیکل وچ رکھوا دیویں تے خدا دے گھر نوں اوناں دیاں نییاں اوتے فیر بنوا ویں۔¹⁶. فیر اوس بندے شیس بضر نے یروشیلم وِچ آ کے خدا دے گھر دیاں نییاں رکھیاں تے اوس دِن توں اَج تیک ایہہ گھر بندا پیا اے پر ہالے تیک پُورا نیں ہویا۔¹⁷. ہن جے بادشاہ سلامت پسند کرے تے ایہہ جانن لئی کہ کی خورس بادشاہ نے واقعی خدا دے ایسس گھر نوں یروشیلم وِچ فیر بناون دا حکم دِتا سی۔ بابل دے شاہی دفتر خانہ وِچ (خورس بادشاہ دے حکم نوں) لبھیا جاوے ۔ فیر بادشاہ سلامت دا ایسس بارے وِچ جہڑا وی فیصلہ ہووے اوھدے بارے سانوں دِسیا جاوے۔

6¹. تد دارا بادشاہ نے حُکم کِیتا کہ بابل دے خزانے وِچ رکھی ہوئی یادگار فائیلاں دِی چھان بیِن کِیتی جاوئے۔ ². آخر میڈیا مادے دےصُوبے وِچ موجوُد اکبتانا دے محل وِچوں اِک طُومار مِلیا جہندے وِچ لِکھیا سِی۔ یاد رکھن والا۔³. خورس بادشاہ دی حکُومت دے زمانے دے پہلے سال وِچ بادشاہ نے یُروشلم وِچ خُدا دِی ہیکل نُوں دوبارہ بنایا جائے تاں جے اوس تھاں قُربانیاں چڑھیاں جاون تے اوندیاں نیِاں رکھیاں جاون اوناں دِی اُچائی ۹۰ ہتھ تے چوڑائی ۹۰ ہتھ ہوئے۔ ⁴. اوندے ۳ردے وڈے وڈے پتھراں دے تےاِک ردا گھر بناون والی لکڑی دے شہتیراں دا ہوئے خرچ شاہی خزانے وِچوں کیِتا جاوئے۔ ⁵. خُدا دے گھر دے سونے تے چاندی دے بھانڈے جِناں نُوں نبُوکد نضر یُروشلم توں خُدا دے گھر وِچوں کَڈ کے بابل لے گیا سِی پِچھاں موڑ دِتے جاون تے یُروشلم دِی ہیکل وِچ آودی آودی تھاں تے پچائے جاون تے یعنی خُدا دے گھر وِچ رکھے جاون۔⁶. تے اے تِتنی دریائے فرات دے پار دے حاکم تے شتر بُوزنئی تے اوس صُوبے وِچ اوناں دے پیارے ساتھی اوس تھاں توں دُور رہن۔ ⁷. خُدا دے گھر دے کَم وِچ دخل نا دیو یُہودیاں دے حاکماں نُوں تے اوناں دے وڈیریاں نُوں خُدا دے گھر نُوں اوہدی پرانی تھاں اُتے بناون دیو۔⁸. ایندے توں علاوہ خُدا دا ایہہ گھر بناون لئی تُسیں یُہودیاں دے بزُورگاں دے لئی کِی کُجھ کِیتا اے میں اوندے لئی حُکم دینا آں اِناں بندیاں دے سارے خرچے شاہی خزانے وِچوں یعنی دریائے فرات دے پار دے خراج وِچوں دِتے جاون تاں جے کَم نا رُکے۔ ⁹. تے آسمان دے خُدا دِی سوختیاں قُربانیاں چڑھاون لئی جہڑی وِی لوڑ ہوئے یعنی وچھے چھترے برئے تے کنک لوُن مےَ تے تیل وغیرہ جِہدی یُروشلم دے کاہن فرمائش کرن او اوناں نُوں ہر دن بغیر ناغے توں دِتی جاوئے۔ ¹⁰. تاں جے او آسمان دے خُدا دِی مرضی دے لئی قُربانیاں چڑھاون تے بادشاہ تے اوہدے پُترراں دِی ترقی لئی دعا کرن۔¹¹. ایندے توں علاوہ میں حُکم دینا واں جے کوئی ایس حُکم نُوں بدلے تے اوندے گھر دا شہتیِر کڈ لیا جاوئے تے اونوں اوندے اُوتے کِل ٹھوک کے لٹکا دِتا جاوئے تے اوس جُرم دے سببوں اوندا گھر کُوڑے کرکٹ دا ڈھیر بنا دِتا جاوئے۔ ¹². جہڑا وِی بادشاہ یا لوک ایس فرمان نُوں بدلن یا یُروشلیم وِچ ایس ہیکل نُوں مٹاون لئی ہتھ ودھاون تے خُدا جِنے اوتھے آودا ناں قائم کِیتا اے اوناں نُوں غرق کرے میں یعنی دارا نے اے حُکم جاری کِیتا اے کہ ایس حُکم نُوں چھیتی منیاں جاوئے۔ ہیکل دا مکمل ہونا تے مخصوص ہونا¹³. تد اوس حُکم دے سببوں جہڑا دارا بادشاہ نے گھلیا سِی دریائے فرات دے حاکم تتنی تے شتر بوُزنئی تے اوندے نال دے پیارے ساتھیاں نےبڑی چھیتی نال عمل کِیتا۔ ¹⁴. بس یُہودیاں دے بزُرگاں نے حجی نبی تے زکریا بِن عدو دِی نبُوت دےاثر نال بناون دے کَم نُوں چالو رکھیا اوناں نے اِسرایئل دے خُدا دے حُکم تے شاہانِ فارس خورس دارا تے ارتخششتا دے حُکماں دے مُطابق اوس عمارت نُوں مکمل کِیتا۔ ¹⁵. ایس طرح ہیکل ادار مہِنے دے تِیسرے دن دارا بادشاہ دِی حُکومت دے زمانے دے چھیویں سال وِچ بنی۔¹⁶. تد بنی اِسرایئل کاہناں ؛لاویاں ؛تے دُجیاں لوکاں نے جہڑے قید توں بعد مُڑ کے آئے سَن خُوشی دے نال خُدا دے گھر نُوں پاک کر کےاونوں کھولیا۔ ¹⁷. خُدا دے ایس گھر دِی پاکزگی لئی اوناں نے اِک سَو بلد ۲۰۰ چھترے تے ۴۰۰ برے قُربان کِیتے تےسارے اِسرایئل دِی خطا دِی قربانی دے طریقے نال ہر قبِیلے دے لئی ۱ بکرے دے حساب نال باراں بکرے چڑھائے ¹⁸. تے جو کُجھ مُوسی دِی کتاب وِچ لِکھیا اے اوہدے مُطابق اوناں نے یُروشلیم وِچ خُدا دِی عبادت لئی کاہناں نُوں اوناں دِی ونڈ تے لاویاں نُوں اوناں دے فِرقیاں دے مُطابق مقرر کِیتا گیا۔¹⁹. پہلے مہنے دِی چوہدویں تارِیخ نُوں بابل دِی قید وِچوں آون والیاں نے عیدِ فسَح منائی۔ ²⁰. کیوں جے کاہناں تے لاویاں نے آودے آپ نُوں پاک کِیتا تے او سارے رسمی طور تے پاک سَن لاویاں نے سارے ریحائی پاون والے قیدیاں لئی آودے بھراواں یعنی کاہناں لئی تے آودے لئی عیدِ فسَح دا برہ قُربان کِیتا²¹. تے جلاوطنی توں مُڑ کے آون والے اِسرایئلیاں نے اونوں ِایناں لوکاں دے نال کھادا جِناں نے خُداوند اِسرایئل دے خُدا دے طالب ہون لئی آپنے آپ نُوں غیر یُہودی قوماں دِیاں ناپاک رسماں توں وکھرا کر لیا سِی اونوں کھادا۔ ²². سَت دِناں تِیک اوناں نے بے خمیری روٹی دِی عید منائی کیوں جے خُداوند نے اوناں نُوں وڈی خُوشی بخشی سِی تے شاہِ اسُوردے مزاج وِچ تبدیلی کِیتی تاں جے او خُدا یعنی بنی اِسرایئل دے خُدا دے گھردے بناون وِچ اوناں دِی مدد کرے۔

7¹. ا ِہناں گلاں توں بعدارتخششتا شاہ فارس دی بادشاھت وچ اک بندہ عزرا بن سرایا ہ بن عرزیاہ بن خلقیاہ۔ ². بن سلوم بن صدوق بن ا خیطوب ۔ ³. بن امر یاہ بن عزریاہ بن مرایوت۔ ⁴. بن زراخیاہ بن عزی بن بقی۔ ⁵. بن ا بیسوع بن فینحاس بن الیعزر بن ہارون سردار کاہن۔⁶. بابل توں آیا۔ او موسٰی دی شریعت دا جیہڑی خداوند اسرائیل دے خدا نے دتی سی بڑا ماہر استاد سی کیوں جے خداوند اوھدے خدا دا ہتھ اوہدے اوتے سی ایسس لئی ہر اِک شے جہندی اونے منت کیتی بادشاہ نے اونوں دِتی ۔ ⁷. بادشاہ ارتخششتا دے ستویں ورھے کُجھ اسرائیلی وی جہناں وچ کاہن ،لاوی،گان والے، دربان تے ہیکل دی سیوا کرن آلے شامل سن یروشیلم آئے ۔⁸. بادشاہ دے ستویں ورھے دے پنجوے مہنے وِچ عزرا یروشیلم آیا ۔ ⁹. اونے بابل توں آودا سفر پہلے مہنے دی پہلی تاریخ نوں شروع کیتا تے او یروشیلم وِچ پنجوے مہنے دی پہلی تاریخ نوں پُنچیا کیوں جے خدا دا مہربان ہتھ اوہدے اوتے سی۔ ¹⁰. ایس لئی کہ عزرا نے اپنے آپ نوں خدا دی شریعت پڑھن لئی تے اوہدے اوتے عمل کرن لئی تے اوہدے حکماں تے قانوں اسرائیل نوں سکھاون لئی اپنے آ پ نوں دے دِتا سی۔¹¹. ایہہ او س خط دی نقل اے جیہڑا ارتخششتا بادشاہ نے اسرائیل دے خداوند دے آئین تے احکام دے سمجھن آلے فقیہ تے اُستاد عزرا کاہن نوں د تا سی۔ ¹². شہنشاہ ارتخششتا دے ولو: عزرا کاہن دے ناں جیہڑا کہ آسمان دے خدا دی شریعت دا اُستاد اے تیری سلامتی ہو وے۔ ¹³. میں ایہہ فرمان جاری کرنا واں کہ میری بادشائیت دے اسرائیلیاں وِچوں کاہناں تے لاویاں دے نال جیہڑے وی تیرے نال یروشیلم جانا چاہندے نے جا سکدے نیں ۔¹⁴. توں بادشاہ تے اوہدے ستاں مشیراں ولو گھلیاں جا ریا ایں تا ں جے آودے خدا دی شریعت دے مطابق جیہڑی تیرے ہتھ وچ اے یہوداہ تے یروشیلم دا حال پتہ کریں ۔ ¹⁵. ایدے توں علاوہ جہڑا چاندی تے سونا بادشاہ تے او ہدے مشیراں نے شوق نال اسِرائیل دے خدا نوں جہدا یروشیلم وِچ گھر اے نذر کیتا اے۔ ¹⁶. تے او ساراری چاندی تے سونا جیہڑا بابل دے صوبے توں تینوں حاصل ہووے گا نالے یروشیلم وِچ خدا دی ہیکل لئی لوکاں تے کاہناں دے نذر کیتے ہوئے ہدئیے وی تینوں آودے نال لے جانے ہوو ن گے۔¹⁷. ضروری اےکہ توں ایس رقم توں بیل۔ چھترے ، بکرے تے نال ای اونا ں دا خوراک تے پین آلے ہدیاں لئی ضروری شیواں خرید کے اوناں نوں یروشیلم وچ آودے خدا دی ہیکل دے مذبحےاوتے قربانی دے طور تے چڑھاون ۔ ¹⁸. اوندےتوں بعد بچیا ہویا سونا تے چاندی نوں آودے خدا دی مرضی دے مطابق جیویں تینوں تے تیرے یہودی بھراواں نوں چنگا لگے ورت لینا ۔¹⁹. تیرے خدا دی ہیکل وِچ عبادت لئی جیہڑیاں شیواں تینوں د تیاں گیاں نے اوناں نوں یروشیلم دے خدا دے حضور دے دینا۔ ²⁰. جے تینوں آودے خدا دے گھر لئی کسے ضرورت دی شے نوں خریدن دی لوڑ پئیے تے شاہی خزانہ وچوں رقم ادا کر نا۔²¹. ہن میں بادشاہ ارتخششتا دریاے فرات دے پار دے سارے خرانچیاں نوں حکم دینا واں کہ عزرا کاہن جیہڑا آسمان دے خدا دی شریعت دا استاد اے جہڑا کُجھ وی تہاڈے توں منگے او نوں فوری طور تے دِتا جاوے ۔ ²². یعنی سو قنطار چاندی ،سَو کُر کنک تے سو بت مے تے سو بت زتیون دا تیل تے لُون دی وڈی مقدار۔ ²³. جہڑا کُجھ وی آسمان دے خدا نے حکم دِتا اے اوھدی آسمان دے خدا دی ہیکل لئی چنگی طرح منیا جاوےتا ں جے ایویں نہ ہووے کہ بادشاہ دی بادشاھت تے اوہدے پتراں دے خلاف خداوند دا قہر بھرک اٹھے۔²⁴. تہانوں اے وی پتہ ہونا چائیدا اے کہ تہانوں کاہناں،لاویاں، گان آلیاں، پہرے داراں تے ہیکل دی سیوا کرن آلیاں اوتے یا خدا دے گھر دے دُجے بندیاں اوتے محصول ،خراج یا چنگی لاون دا کوئی اختیار نیں ۔²⁵. اے عزرا! توُآودے خدا دی اوس سمجھ دے مطابق جیہڑی تینوں دِتی گئی اے فوجداری دے حاکم تے قاضی مقرر کر یں تاں جے او دریائے فرات دے پار سارے لوکاں دا جیہڑے تیرے خدا دی شریعت نوں جانندے نے انصاف کرن۔ ²⁶. جیہڑا کوئی تیرے خدا دی شریعت نوں تے بادشاہ دے حکم نوں نہ منیں اوناں نوں اوسے ویلے موت ،دِیس نکالا ،جائیداد دا قنضہ یا قید دی سزا دِتی جاوے۔²⁷. خداوند ساڈے پیو دادے دے خدا دی وڈھائی ہووے جہنے بادشاہ دے دل وچ اے پایا کہ او یروشیلم وچ خدا وند دے گھر دی ایسس طرح عزت کرن ۔ ²⁸. تے جہنے بادشاہ اوہدے مشیراں تے بادشاہ دے اُوچی شان دے وزیراں اگے میرے اوتے اودی مہربانی دی بارش کر دِتی۔ کیوں جے میرے اوتے میرے خدا دا ہتھ سی ایسس لئی میں حوصلہ کرکے اِسرائیل دے سربراہ لوکاں نوں کٹھیا کیتا تاں جے او میرے نال چلن۔

8¹. ارتخششتا بادشاہ دی حُکومت دے زمانے وِچ جہڑے لوک بابل توں میرے نال آئے اوناں دے پیِو دادےدے سردار تے اوناں دے نال شامل فہرست دے لوک اہیہ نے۔ ². بنی فنیحاس توں جیرسوُم۔ بنی اتیمر توں دانی ایل۔ بنی داود توں حطُوش ³. بنی سِکنیاہ دِی نسل توں بنی پرعُوض توں زکریاہ تے اوسدے نال نسب نامہ دے حوالے نال اِک سَو پنجاہ۱۵۰ بندے لِکھے گئے۔⁴. بنی پخت موآب توں الیہوُعینی بِن زراخیاہ تے اوس دے نال دو سَو ۲۰۰ بندے۔ ⁵. تے بنی زتُومیں توں سِکنیاہ بن یحزی ایل تے اوہدے نال تِن سَو ۳۰۰ بندے۔ ⁶. تے نی عدِین توں عَبد بِن یُونتن تے اوہدے نال پنجاہ ۵۰ بندے ⁷. تے بنی عیلام توں یسعیاہ بِن عتلیاہ تے اوہدے نال سَتر ۷۰ بندے۔⁸. تےبنی سفطیاہ توں زبدیاہ بِن تے اوہدے نال َاسِی ۸۰ بندے۔ ⁹. تے بنی یُوآب توں عبدیاہ بِن ایل تے اوہدے نال دو سَواُٹھارا ۲۱۸ بندے۔ ¹⁰. تے بنی بانی توں سلُومیت بِن یُوسفیاہ تے اوہدے نال اِک سَو سَٹھ ۱۶۰بندے۔ ¹¹. تے بنی ببئ توں زکریاہ بِن ببئ تے اوہدے نال اٹھائ ۲۸ بندے۔¹². تے بنی عزجاد توں یُوحنان بِن حَقاطان تے اوہدے نال اِک سَو دَس ۱۱۰ بندے۔ ¹³. تے آخر وِچ بنی ادونقام وِچ جیڑے لوک آئے سَن اوناں دے ناں آں نیں الیفلط تے یعی ایل تے سمعیاہ تے اوناں دے نال سَٹھ ۶۰ بندے۔ ¹⁴. تے بنی بگوئ توں عوتی تے زبُود تے اوناں دے نال سَتر ۷۰ بندے۔ مراجعت۔¹⁵. میں اوناں نُوں اوس دریا دے کول جیڑا اہاوا ول وگدا سِی کٹھیاں کِیتا تے اَسیںِ اوتھے تِن دن رُکے رھ جدوں میں لوکاں تے کاہناں نُوں دھیان نال ویکھیا تے بنی لاوئ وِچوں کوئ وِی نا لباَ۔ ¹⁶. فیر میں الیعزر؛ اریئیل؛ سمعیاہ؛ اِلناتن؛ یریب؛ اِلناتن؛ ناتن؛ زکریاہ؛ تے مسلام جیڑے سردار سَن تے یُوریب تے اِلناتن نُوں جیڑے اُستاد سَن اوناں نُوں بلایا۔¹⁷. تے میں اوناں نُوں اُِدو دے کول بھیجھیا جہڑا کَسیفیِا وِچ سردار سِی تے اوناں نُوں دَسیا کہ کَسِیفیاِ جا کے اُ۔دو تے اوہدے بھراواں نال جہڑے ہیکل دِی خِدمت کرن والے نیں کِی کُجھ کہنااہیہ تاں جے او اوتھوں خُدا دے گھر دے لئی خِدمت کرن والے ساڈے کول لےَ آون۔¹⁸. کیوں جے ساڈے خُدا دا رحم کرن والا ہتھ ساڈے اُتے سِی ایس لئ او محلی بِن لاوِی بِن اِسرایئل دِی اُ ولاد وِچو اِک سیانا بندہ سَربیاہ نُوں تے اوہدے پُتراں تے بھراواں یعنی اُٹھارہ بندیاں نُوں۔ ¹⁹. تے حسبیاہ نُوں تےاوہدے نال بنی مِراری وِچوں یَسعیاہ نُوں تے اوہدے بھراواں تے اوناں دے پُتراں نُوں یعنی وِھ ۲۰بندیاں نُوں سَاڈے کول لَےآے۔ ²⁰. او ہیکل دے دو سَو وِھ ۲۲۰ خِدمت کرن والیا ں نُوں وِی لَے کے آے اہیہ اوناں لوکاں وِچوں سَن جِناں نُوں داود تے اوہدے بادشاہواں نےلاویاں دِی مدد لئ مُقرر کِیتا سِی۔ ساریاں نُوں ناں توں ناں فرہِست وِچ لِکھیا گیا۔²¹. اوتھے اہاوا درِیا دے کول میں روزہ رکھَن دِی منادِی کروائ تاں جے اسِیں آپنے آپ نُوں خُدا دے حضُور حلِیم بنایئے تے اوہدے اگے دُعا کریئے کہہ او ساڈے سفر نُوں مُبارک کرے تے سانُوں ساڈے بال بچیاں تے مال تےسامان نُوں بچا کے رکھے۔ ²². کیوں جے َاَساں بادشاہ نُوں اکھیا سِی ساڈے خُدا دا رحم والا ہتھ اوہدے تے بھروسہ کرن والےھر اِک بندے اُتے ہُندا اے پر اوناں ساریاں اُتے اوہدا قہر پیندا اے جہڑے اونو چَھڈ دیندے نیں ایس لئ میں شرماندہ ساں تے بادشاہ نال راہ وِچ دُشمناں توں بچن لئ فوجی سپایاں تےگھوڑ سوواراں دے لئ مِنت کراں۔ ²³. تے فیر اساں روزہ رکھیا تے اوس بارے آودے خُدا دے حضُور دُعا کِیتی تے اونے ساڈی دُعا دا جواب دِتا۔²⁴. فیر میں سِربیاہ حسبیاہّ دے دَس بھراواں سَنے باراں ۱۲ سردا کاہناں نُوں وکھریاں کِیتا۔ ²⁵. تے چاندی تے سونے تےہدیئے تے او چِِیجاں جہڑیاں بادشاہ تے اوہدے مشیراں تے اوہدے امیِراں تےاوتھوں دے سارے اِسرائلیاں نیں ساڈے خُدا دے گھر لئ دِیتاں سَن تول کے اوناں نُوں دیو۔²⁶. میں اوناں نُوں چھ سَو پنجاہ ۶۵۰ قنطار چاندی سَو ۱۰۰ قنطار چاندی دے بھانڈے سَو ۱۰۰قنطار سونا۔ ²⁷. سونے دے ۲۰ پیالے جِناں دا مُل ۱۰۰۰ درہم سِی تے صَیِقل کِیتے ھوئے پِتل دے ۲ سوھنے بھانڈے جیڑے سونے وانگُوں مہنگے سَن تول کے دِتے۔²⁸. میں اوناں نُوں اکھیا کہ تُسیں وِی تے اہیہ چِیجاں وِی خُدا دے لئ پاک نیں۔ اہیہ چاندی سونا خُداوند تہاڈے باپ دادا دے خُدا دے لئ رضَا دِی قربانی اے۔ ²⁹. جدوں تِیک تُوں اوناں لگے ھوئے کاہناں لاویاں تے اِسرایئل دے پِیو دادا دے خانداناں دے سرداراں دے سامنے تول کے یُروشلم وِچ خُدا دے گھر دے مال خانیاں وِچ جمع نا کروا دے تَد تِیک دھیان نال اوناں نُوں بچا کے رکھنا۔ ³⁰. تَد کاہناں تے لاویاں نے چاندی سونا تے پاک بھانڈے تول کے لے لئے تاں جے اوناں نُوں یُروشلم وِچ خُدا دے گھر پہنچا دین۔³¹. پہلے مہنے دِی بارویں تاریخ نُوں اسیں اہاوا نہر توں یُروشلم جان لئ ٹُر پہے ساڈے خُدا دا ہتھ ساڈے اُتے سِی تے اوس نے راہ وِچ سانُوں دُشمناں تے لٹیریاں توں بچا کے رکھیا۔ ³². ایس طرح اسیں یُروشلم پُہنچے تے اوتھے ۳ دن تَک رُکے رہے۔³³. چوتھے دن اساں چاندی تے سونے تے پاک بھانڈیاں نُوں تول کے خُداوند دے گھروِچ مریموت بِن اُوریاہ کاہن دے ہتھ وِچ دے دِتا اوس ویلے الیعزر بِن فنیحاس اوہدے نال سِی تے ایسے طرح لاوی یُوزباد بِن یُشوع تے نوعیِدیاہ بِن بِنوئی وِی اوہدے نال سَن۔ ³⁴. ساریاں چِیجاں دا اوناں دِی گِنتی تے بھار دے مُطابق پُورا پُورا حساب دِتا گیا تے سارا بھار اوسے ویلے لِکھ لیا گیا۔³⁵. تَد بابل دِی قید توں واپس آن والیا نے سارے اِسرایئل لئ باراں ۱۲ وچھے چھیانیویں ۹۶ چھترے سَتر۷۰ بَرے لئے تے خطا دِی قُربانی دے لئ باراں۱۲ بکرے لئے تے اوناں نُوں اِسرایئل دے خُدا دے لئ سوختنی قُربانیاں دے وانگُوں چڑھایا۔ ³⁶. اوناں نے بادشاہ دے فرمان وِی دریائے فرات دے صُوبے داراں تے حاکماں دے حوالے کِیتے تے اوناں نے وِی لوکاں دِی تے خُدا دے گھر دِی مدد کِیتی۔

9¹. جدوں اے سارے کم ہو چکے تے سرداراں نے میرے کول آ کے آکھیا پئی اسرائیل دے لوک تے کاہن تے لاوی ایناں آلے دوالے دیاں قوماں توں وکھ نیں رے کیوں پئی کنعانیاں تے حتیاں تے فرزیاں تے یبوسیاں تے عمونیاں تے موآبیاں تے مصریاں تے اموریاں دے وانگوں نفرتی کم کر دے نیں۔ ². اوہناں نے اپنے تے اپنے پتراں لئی اوہناں دیاں کڑیاں لیاں نے ایس لیئ مقدس نسل آلے دوالے دیاں قوماں دے نال رل گئی اے تے سرداراں تے حاکماں دا ہتھ ایس بدکاری وچ سب تو اگے وے۔³. جدوں میں اے گل سنی تے اپنے لیرے تے چادر پھاڑی تے سر تے داڑھی دے وال پوٹے تے پریشان ہو بیٹھا ۔ ⁴. تد او سارے جیہڑےاسرا ئیل دے خدا دیاں گلاں توں کنبدے سن اسیراں دی ایس بدکاری باجوں میرے کول کٹھے ہوے تے میں شام دی قربانی تیکر پر یشان بیٹھا ریا۔⁵. تے شام دی قربانی دے ویلے میں اپنے پھٹے لیرے تے پھٹی چادر پائی تے شرمندگی دی حالت وچ اوٹھیا تے ہتھ چک کے گوڈیاں پرنے اپنے خدا دے اگے چک گیا۔ ⁶. تے آ کھیا اے میرے خدا میں شرمندہ واں تے تیری ول منہ کر دیاں مینوں شرم آندی وےکیوں پئی ساڈے گناہ ود کے ساڈے سراں توں اوتے اپڑ گے نیں تے ساڈیاں خطا کاریاں اسماناں تیکر اپڑ گئیاں نے۔⁷. اپنے پیو دادا دے ویلے توں لے کہ اج تیکر اسی بڑے خطاکار واں تے اپنی بدکاری دے باجوں ساڈے بادشاہ تے ساڈے کاہن تے ملکاں دے بادشاواں تے تلوار تے اسیری تے غارت تے شرمندگی دے حوالے ہوے جیہڑا اج وی اے۔⁸. ہن تھوڑے ویلے واسطے خداوند ساڈا خدا ساڈے اوتے مہربان ہویا اے ساڈی قوم دا اک حصہ باقی رہن دے تے اوہناں نوں اپنے کر وچ آن دے تے فیر ساڈا خدا ساڈیاں اکھاں نوں روشن کرے تے ساڈ ی غلامی وچ سانوں تھوڑا آرام ملے۔ ⁹. کیوں پئی اسی تے غلام واں پر ساڈے خدا نے ساڈی غلامی وچ وی سانوں نیں چھڈیا بلکہ سانوں تازگی بخشی تے اپنے خدا دے کر نوں بنان تے اوہدے کھنڈراں دی مرمت کرن تے یہوداہ تے یروشلم وچ سانوں شہر بنان لئی فارس دے بادشاہ دے سامنے ساڈے اوتے رحمت کیتی۔¹⁰. تے ہن اے ساڈے خدا اسی ایس توں باد کی آکھیے؟کیوں پئی اسی تیرے اوہناں حکماں نوں ترک کر دیتا اے۔ ¹¹. جیہڑے توں اپنے خادماں یعنی نبیاں دی معرفت فرمائے پئی او ملک جیہڑے تسی میراث وچ لین نوں جاندے او تے ملکاں دیاں قوماں دی نجاست تے نفرتی کماں نال ناپاک اے کیوں پئی اوہناں نے اپنی ناپاکی دے نال اوہنوں اک سرے توں لے کے دوجے سرے تیکر اپنی برائیاں نال بھر دیتا وے۔ ¹². ایس لئی توسی اپنیاں کڑیاں اوہناں دے منڈیاں نوں نا دینا تے اوہناں دیاں کڑیاں اپنیاں منڈیاں لئی نا لینا تے نہ ای کدی اوہناں دی سلامتی یا اقبال مندی چاناں تا پئی تسی مضبوط بنو تے ا وس ملک دیاں چنگیاں شیواں کھاو تے اپنی اولاد دے واسطے ہمیشہ دی میراث لئی اوہنوں چھڈ جاو۔¹³. تے ساڈے برے کماں تے وڈے گناواں دے باجوں جو کجھ ساڈے تے گزری اوہدے بعد ا ے ساڈے خدا فیر وی توں ساڈے گناواں دے مطابق سانوں کٹ سزا دتی تے سانوں قائم رہن دتا۔ ¹⁴. کی اسی فیر تیرے حکماں نوں توڑیے تے اوہناں قوماں نال ناتا جوڑیے جیہڑے اناں نفرتی کماں نوں کر دے نیں ؟ کی توں ساڈے تے غصہ نی ہووے گا تے سانوں ایس دنیا توں مٹا دینوے گا اتھوں تک کہ نہ کوئی باقی بچے؟¹⁵. اے خداوند اسرائیل دے خدا تو انصاف کرن والا اے کیوں پئی اسی اک بقیہ واں جیہڑے بچ نکلے جیہڑے اج تیکر نے ویکھ اسی اپنی خطاکاری وچ تیرے حضور حاضر واں کیوں پئی ایس باجوں کوئی وی تیرے حضور کھلو نیں سکدا۔

10¹. جدوں عزرا را رو رو کے خدا دے گھر دے سامنے ڈِگ کے دُعا تے گناہ نوں مندا پیا سی تے اسرائیلی مرد عورتت تے بچے اُوھدے آسے پاسے کٹھے ہو گےٗ او وی بوہت روےٗ۔ ². تد بنی عیلام وِچوں سِکنیاہ بن یحی ایل نے عزرا نوں آکھیا کہ اسیں اپنے آسے پاسے دیاں قوماں دی غیر عورتاں نال ویاہ کر کے اپنے خدا دے نال بے وفائی کیتی اے پر ایدے تو بعد وی اسرائیل لئی اُمید باقی اے۔³. میرے آقا! اسیں تیرے تے ساڈے خدا دے حکماں دا ڈر منن آلیاں دے مشورے دے مطابق کیوں نہ خدا دے سامنے عہد کریئے کہ اسیں ایویں دِیاں ساریاں عورتاں تے اوناں دے بچیاں نوں دور کر دیواں گے تے ایہہ کم شریعت دے مطابق کیتا جاوے گا۔ ⁴. بس اُٹھ کیوں جے ایہہ معاملہ تیرے ہتھ وِچ اے تے اسیں تیرے نال آں ہمت کر تے اِنوں پورا کر۔⁵. تد عزرا اُٹھیا تے سردار کاہناں، لاویاں تے سارے اسرائیل توں قسم لئی او ایس صلاح نوں منن گے تے اوناں نے قسم کھا دی۔ ⁶. تد عزرا خدا دے گھر دے سامنے توں ہٹ کے یہُو حانان بن اِلیاسب دے کمرے وِچ گیا تے جدوں تیک او اوتھے ر ہا نہ اونے روٹی کھا دی نہ پانی پیتا کیوں جے او جلاوطنی دے مڑن والیاں دے گناہ تے ماتم کر دا پیا سی۔⁷. فیر سارے یہوداہ تے یروشیلم وِچ منادی کیتی گئی کہ بابل توں مڑن آلے سارے لوگ یرو شلیم وِچ جمع کھٹے ہون۔ ⁸. تے جہڑا کوئی تن دن دے وِچ حاضر نہ ہووے گا او سرداراں تے وڈیریاں دے فیصلے دے مطابق آودی ساری جائداد توں فارغ ہو جاون گے تے خود اونوں سابقہ قیدیاں دی جماعت وِچوں کڈ دِتا جا وے گا۔⁹. ن دِناں دے اندر یہُوداہ تے بن ییمن دے سارے مرد یروشلیم وِچ کٹھے ہوےٗ۔ نویں مہینے دے ویھ (۲۰) دن سارے لوگ خدا دے گھر دے سامنے چوک وِچ ایس واقع دے سببوں تے بارش دی وجہ توں غمگین بیٹھے سن۔ ¹⁰. تد عزرا کاہن نے کھلو کے آکھیا کہ تُسی گناہ کیتا اے تے غیر عورتاں دے نال ویاہ کر کے اسرائیل دے گناواں نوں ودھایا اے۔¹¹. ہون خداوند اپنے خدا دے سامنے اقرار کرو تے اُوھدی مرضی نوں پورا کرو تے اپنے اپ نوں آسے پاسے دِیاں قوماں توں تے آودی بیگانیاں بیویاں توں وکھرے کر لو۔¹². تے ساری جماعت نے اُچی آواز نال جواب دِتا کہ جہڑا کُجھ توں فرمایا اے ساڈے تے فرض اےکہ اُوھدے تے عمل کریئے ¹³. پر اِیتھے بوہت لوگ نیں تے ایہہ برسات دا موسم اے ایس لئی ا سیں باہر نیں کھلو سکدے۔ اِیدے توں علاوہ اِیس رولے نوں اِک دو دن وِچ ٹھیک نیں کر سکدے کیوں جے ساڈا گناہ بوہت وڈا گناہ اے۔¹⁴. ایس بارے وِچ ساڈی جمات دے سرداراں نوں کاروائی کرن دی ذمہ داری دِتی جاوے تے فیر ساڈے شہراں وِچوں او سارے جہناں نے غیر عورتاں دے نال ویاہ کیتا ہویا اے مقرر کیتے ویلے تے ہر اِک پنڈ وِچوں وڈیریاں تے قاضیاں دے نال آن جد تیک ایس معاملہ دا فیصلہ نہ ہو جاوے تے ساڈے خدا دا غصہ ساڈے توں ٹل نہ جاوے۔ ¹⁵. صرف یُونتن بِن عساہیل تے حیازیاہ بِن تِقوہ نے مِسلام تے سبتی لاوی دے حق وِچ ایس صلاح دی مخالفت کیتی۔¹⁶. پر سابقہ قیدیاں نے ایویں ای کیتا جیویں مشورہ کیتا گیا سی۔ عزرا کاہن نے اِک بندہ فی خاندان دے حساب نال ایسراں دے بندیاں نوں چُنیا جہڑے پیو دادا توں سردار سن تے اوناں ساریاں نوں ناں توں ناں مقرر کیتا گیا۔ دسویں مہینے دی پہلی تاریح نوں او اناں معاملیاں دی پُچھ دس کرن لئی بیٹھے۔ ¹⁷. تے پہلے مہینے دی پہلی تاریخ تیک اوناں نے اوناں ساریاں دے بارے جہناں نے غیر عورتاں دے نال وِیاہ کیتا ہویا سی ضروری کاروای پوری لر لئی۔¹⁸. کاہناں دی اولاد وِچوں اِناں نے غیر عورتاں نال وِیاہ کر لیا سی۔ بنی یشُوع وِچوں یُوصدق دا پُتر تے اُوھدے بھرا معسیاہ الیزر، یارب تے جدلیاہ۔ ¹⁹. اِناں ساریاں نے آودی بیویاں نوں دور کرن دی ارادہ کر لیا تے آودی غلطی دے بدلے ہر اِک نے آودے واڑے وِچوں اِک اِک چھترا گناہ دی قربانی لئی دِتا۔²⁰. بِنی امیر وِچوں: حنانی تے زبدیاہ ²¹. تے بنی حارِم توں: معسیاہ، اِلیاہ، سمعیاہ، یحی ایل تے عُزیاہ۔ ²². تے بنی فحشور توں: اِلیوعینی، معسیاہ، اِسمعیل ، نتنی ایل ، یُوزبا دا تے العسِہ۔²³. تے لاویاں توں: یُوزباد ، سمعی ، قِلایاہ (یعنی قلِیتاہ) فتحیاہ ، یہُوداہ ، تے الیزر۔ ²⁴. تے گان آلیاں دے توں : اِ لیا سب ۔ تے دربا ناں توں سلُوم ، طلم تے اَوری۔ ²⁵. تے اسرائیل توں : بِنی پر عُص وِچوں رمیاہ ، یزیاہ ، ملکیاہ ، میا ، مین ، ا لیزر ، ملکیاہ تے بِنایاہ۔²⁶. تے بِنی علام توں: متنیاہ ، زکریاہ ، یحی ایل ، عبدی ، یریموت تے اِلیاہ۔ ²⁷. تے بِنی زتُو توں: الیو عینی ، اِلیاسِب ، متنیاہ ، یریموت ، زاباد تے عزیزا۔ ²⁸. تے بِنی ببیٗ توں :یہُو حانان ، حننیاہ ، زَبی تے عطلٗی۔ ²⁹. تے بَنی بانی توں: مسلام ، ملُوک ، عدایاہ ، یا سُوب ، سیال تے یریموت۔³⁰. تے بِنی پخت موآب توں: عدنا ، کُلال ، بِنایاہ ، معسیاہ ، متنیاہ ، بضلی ایل ، بنوی تے منسی۔ ³¹. تے بِنی حارم توں :الیزر ، یشیاہ ، ملکیاہ ، سمعیاہ تے شمعُون۔ ³². بِن یمین، ملُوک تے سمریاہ۔³³. تے بِنی حاشُوم توں: متنی ، متتاہ ، زاباد ، الِیفلط ، یریمی ، منسی تے سمِعی۔ ³⁴. تے بِنی بانی توں: معدی، عمرام تے اُو ایل۔ ³⁵. بِنایاہ ، بدیاہ ، تے کُلوہ۔ ³⁶. تے وَنیاہ، مریموت تے اِلیاسِب۔³⁷. تے متنیاہ ، متنی تے معسُو۔ ³⁸. تے بِنی بنوی توں: سِمِعی۔ ³⁹. سلمیاہ، ناتن تے عدایاہ۔ ⁴⁰. مکندبی ، ساسی تے ساری۔⁴¹. عزرئیل، سلمیاہ ، سمریاہ۔ ⁴². سلوم ، امریاہ تے یُوسف۔ ⁴³. بِنی نِبو توں: یعی ایل ، متِتیاہ ، زاباد ، زبینا ، یدو ، یُوایل تے بِنایاہ۔ ⁴⁴. اِناں ساریاں نے بیگانیاں عورتاں دے نال وِیاہ کیتا ہویا سی تے اُوناں عورتاں توں اُوناں دے بچے وی سن۔

نحیمیاہ

1¹۱۔ وھویں ورے دے کِسلیو مہنے وِچ جدوں میں قصرِسُوسن وِچ ساں۔ ²۲۔ تے میرے بھراواں وچوں اِک جیدا ناں حنانی سی کجھ بندیاں دے نال یہوداہ توں آیا۔ میں اونوں پُچھیا کہ او یہودی جیہڑے ملک وِچوں کڈے جاون توں بچ گے سن کیویں دے نے تے یروشلم دا کی حال اے؟³۳۔ اوناں نے مینوں دسیاں کہ او جیہڑے ملک توں کڈے جاون توں بچ گئے نے تے صوبے وِچ رہندے نے وڈی مصیبت تے رسوائی وِچ نے ۔یروشلیم دیاں کنداں ٹوٹیاں پیاں نے تے اوناں دے پھاٹک اِگ نال ساڑدِتے گئے نے۔⁴۴۔ جدوں میں ایہہ گلاں سنیاں تے بہہ کے رون لگا ۔میں کئیاں دِناں تیک ماتم کیتا تے روزہ ر کھیا تے آسما ن دے خدا دے اِگے دعا کیتی۔ ⁵۵۔ فیر میں آکھیا: اے خداوند ،آسمان دے خدا اے وڈے تے رحم کرن آلے خدا! تو آودا عہد محبت اوناں دے نال جیہڑے تینوں پیار کردے نے تے تیرے حکماں نوں مندے نے قائم رکھنا ایں ۔⁶۶۔ آودے بندے دی ایسس دعا نوں سنن لئی آودے کن لا تے آودیاں اِکھاں کھُلیاں رکھ جیویں او دن رات تیرےاِگے تیرے بندیاں بنی اِسرائیل دے لئی کر دا اے ۔میں اوناں گناواں دا اقرار کرنا واں جیہڑے اسیں اِسرا ئیلیاں نے ، جہناں وِچ میں تے میرے پیو دادا دے خاندان وی شامل نے تیرے خلاف کیتے نے۔ ⁷۷۔ اسیں تیرے خلاف وڈا گناہ کیتا اے ۔ ینعی اوناں حکماں ، قانون تے اصولاں نوں نیں منیاں جیہڑے تُو آودے بندہ موسٰی نوں دِتے سن ۔⁸۸۔ اوناں ہدا یتاںنوں یاد کر جہڑیاں توں آودے بندہ موسٰی نوں دِتیاں سن کہ جے تسی نافرمانی کرو گے تے میں تہانوں ساریاں قوماں دے وچ ختم کر دیواں گا۔ ⁹۹۔ پر جے تسی میرے ول دھیان کروگے تے میرے حکماں نوں منوں گے تے میں تہاڈے لوکاں نوں بھاویں او زمین اوتے کیتے وی قیدی ہوون کٹھیاں کر کے اوس تھاں تے لیاواں گا جہنوںمیں آودے ناں تے گھر دے طور تے چُن رکھیا اے۔¹⁰۱۰۔ او تیرے بندے تے تیرے لوک نے جہناں نوں تُو آودی وڈی طاقت تے زور آلے ہتھ نال چھڈایا۔ ¹¹۱۱۔ آودے ایسس بندے دی دعا نوں سن تے آودے اوناں بندیاں دیاں دعاواں اوتے جہڑے تیرے ناں دی بڑی عزت کر دے نے کن لا ۔ جدوں تیرا بندہ اوس بندے (بادشاہ) دے اِگے آودی منت لے کے جاندا اے تے آودے بندے اوتے رحم کر تے اونوں کامیابی دے ۔ اوس ویلے میں بادشاہ نوں شراب پیاون آلا ساں ۔

2¹۱۔ ارتخشتا بادشاہ دے بیسویں وڑھے دے نیسان دے مہینے وِچ جِدوں اُوھدے لئی شراب لیائی گئی تے میں اِک پیالہ شراب دا لے کے بادشاہ نوں میں پیش کیتا۔ میں اُوھدے حضوروِچ پہلاں کدی غمگین شکل بنا کے نیں گیا ساں۔ ²۲۔ اِیس لئی بادشاہ نے مینوں پْچھیا کہ تیری شکل ایڈی غمگین کیوں اے جدوں کہ توں بیمار وی نیں ایں؟ تیرے دل وِچ کی دُکھ اے؟ میں بوہت ڈر گیا۔³۳۔ پر میں بادشاہ نوں آکھیا کہ بادشاہ ہمیشاں زندہ ر وے میری شکل کیوں نہ غمگین وکھائی دوے جد کہ او شہر جیتھے میرے پُیو دادا دفن نے اُجڑیا پیا اے تے اُوھدے پھاٹکاں نوں اِگ لا دِتی اے۔⁴۴۔ بادشاہ نے پُچھیا کہ تُوں کی چاھناں اے؟ فیر میں آسمان دے خدا توں دُعا کیتی۔ ⁵۵۔ تے میں بادشاہ نوں جواب دِتا کہ جے بادشاہ سلامت نوں ایہہ چیگا لگے تے نوکر تے کرم دی نظر ہوے تے اُونوں یہُوداہ سے شہر وِچ جیتھے اُوھدے پُیو دادا دفن نے جان دی اجازت دِتی جاوے تاں جے میں اُونوں دوبارہ بنا سکاں۔ ⁶۶۔ فیر بادشاہ نے جد کہ ملکہ وی اُوھدے نال بیٹھی سی مینوں پُچھیا کہ تیرا سفر کنی دِیر دا ہووے گا تے تُوں کدو تیک واپس آویں گا؟ بادشاہ مینوں گھلن لئی راضی ہو گیا فیر میں اُونوں آودے جان دی تاریخ دِس دِتی۔⁷۷۔ میں ایہہ وی آکھیا کہ جے بادشاہ دا کرم ہووے تے مینوں دریاےٗ فرات دے پار صوبہ داراں دے ناں دا خط دِتے جاون تاں جے او میرے یہُوداہ پونچن تیک مینوں حفاظت دے نال لنگن دِتا جاوے۔ ⁸۸۔ تے بادشاہ دے جنگل دے رکھوالے آسف دے ناں مینوں خط دِتا جاوےتاں جے او ہکل دے قعلے دے پھاٹکاں شہر دی کند دے بُوہے تے میرے رہن دی تھاں تے چھت لئی شہتیر بناون لئی لکڑ دِتی جاوے کیوں جے میرے خدا دا ہتھ میرے تے سی بادشاہ نے مینوں خط دے دِتے⁹۹۔ فیر میں دریاےٗ فرات دے پار دے صوبہ داراں دے کول جا کے اُوناں نوں بادشاہ دے خط دِتے ۔ بادشاہ نے فوجی افسراں تے سواراں نوں وی میرے نال گھلیا سی۔ ¹⁰۱۰۔ جِد سنبلط حورونی تے طُوبیا عمونی اہلکار نے سُنیا کہ کوئی اسِرائیلاں دی چنگیائی لئی کم کرن آیا اے تے او بڑے ناراض ہوےٗ ۔¹¹۱۱۔ میں یروسلیم وِچ پونچیاتے اُوتھے تین دن رہین توں بعد۔ ¹²۱۲۔ میں رات دے ویلے کُجھ بندیاں دے نال باہر نکلیا میں کسے نوں وی نیں دِسیا سی کہ یروشلیم لئی خدا نے میرے دل وِچ کی کُجھ پایا اے تے جہڑے جانور تے میں بیٹھا ساں اُوھدے توں علاوہ میرے نال کوئی جانور نیں سی۔¹³۱۳۔ رات دے ویلے وادی دے پھاٹک توں باہر نکل کے میں چشمہ شفال تے گوبر دے پھاٹک وِل گیاتے یروشلیم دی کند نوں جہڑی توڑ دِتی گئی سی تے اُوھدے پھاٹکاں نوں جہڑے اِگ نال ساڑھ دِتے گےٗ سی ویکھیا۔ ¹⁴۱۴۔ فیر میں چشمہ دے پھاٹک تے بادشاہ دے تالاب وِل اِگے ودھ گیا پر اُوتھے اوس جانور ل ئی جہدے تے میں بیٹھا ساں لنگن لئی تھاں نیں سی۔¹⁵۱۵۔ اِیس لئی میں رات دے ویلے کند نوں دھیان نال ویکھدا ہویا وادی وِل گیا فیر میں مڑیا تے وادی دے پھاٹک وِچ وڑھ کے مڑ کے اندر آگیا۔ ¹⁶۱۶۔ تے اختیار رکھن آلیاں نوں پتہ وی نہ لگیا کہ میں کیتھے گیا ساں تےکی کردا پیا ساں کیوں جے ہالے تیک میں یہُودیاں ، اُمرا ، اختیار رکھن آلے یا دوسرے کم کرن آلے بندیاں وِچوں کسے نوں کُجھ نیں دِسیا سی۔¹⁷۱۷۔ فیر میں اُوناں نوں آکھیا کہ تُسی ویکھدے او اسیں کیویں دی مشکل وِچ آں یعنی یروسلیم دی کند دوبارہ بناواں تاں جے آیندہ بے عزتی توں بچے رہے۔ ¹⁸۱۸۔ میں اُوناں نوں آودے اُتے خدا دے رحم آلے ہتھ دے بارے وی دِسیا تے ایہہ وہی دِسیا کہ بادشاہ نے میرے نال کی کی گلاں کیتیاں سی۔اُوناں نے آکھیا کہ آوٗ اسیں اُٹھیے تے بناون دا کم شروع کریۓ تے خدا نے اُوناں نوں ہمت دِتی۔¹⁹۱۹۔ پر جِدوں سنبلط حورونی ، طوبیاہ عمونی اہلکار تے جشم عربی نے اہہ سُنیا تے اُوناں نے سا ڈا مذاق بنایا تے بڑی حقارت دے نال کہین لگے کہ ایہہ کی اے جو تُسی کردے پیےٗ او؟ کی تُسی بادشاہ دے خلاف بغاوت کر دے پےٗ او؟ ²⁰۲۰۔ میں اُوناں نوں جواب وِچ آکھیا کہ آسمان دا خدا سانوں کامیابی دیوے گا۔ اسیں جہڑے اُوھدے بندے آں دوبارہ بناون دا کم شروع کراں گے پر جیتھوں تیک تہاڈا تعلق اے اِیس کم وِچ تہاڈا کوئی حصہ نیں نہ ای تہاڈا حق اے نہ ای یروشلیم وِچ تہاڈی کوئی یادگار اے۔

3¹۱۔ الیا سب سردار کاہن تے اوہدے ساتھی کا ہناں نے کم شروع کیتا تے اوہناں نے بھیڑ پھاٹک نوں فیر بنایا۔ اوہناں نے اوہدی پاک کیتا تے اوہدے بوہیاں نوں آودی تھاں تے لایا ۔فیر اوہناں نے برُج میا تے بُرج حَنن ایل تیک اونوں مخصوص کیتا۔ ²۲۔ فیر اوتھوں دے اِگے دا حصہ یریحو دے لوکاں نے بنایا تے اوہدے بعد دا حصہ زکُورُ بِن اِمری نے بنایا۔³۳۔ بنی ہسناہ نے مچھی دےپھاٹک نو ں بنایا۔ اوناں نے اوہدیاں کڑیاں رکھیاں تے اوہدے بوہے، چٹکنیاں تے روکاں لا ئیاں ۔ ⁴۴۔ اوناں توں اِگے مریموت بن تے یاہ بن ہقوض نے مرمت کیتی تے اوناں توں اِگے مُسلام بن برکیاہ بن مشیزبیل نے مرمت کیتی تے اوناں توں اِگے صدوُق بن بعنہ نے وی مرمت کیتی۔ ⁵۵۔ تقُوع دے لوکاں نے اوہدے تو بعد والے حصے دی مرمت کیتی۔ پر اوہناں دے حاکماں نے آودے رکھوالی کرن آلیاں دے ماتحت ایسس کم وِچ حصہ نہ لیا۔⁶۶۔ پرانے پھاٹک دی مرمت یہُویدع بِن فاسخ تے مسلا م بن بسودیاہ نے کیتی ۔اوہناں نے ای اوہدیاں کڑیاں رکھیاں تے اوہدے بُوہے ، چٹکنیاں تے روکاں لائیاں ۔ ⁷۷۔ اوہناں توں اِگے جبعو ن تے مِصفاہ دے لوکاں یعنی ملطیاہ جبعونی تے یدون مرونوتی نے جیہڑے دریائے فرات دے پار دے حاکم دے تھلے حکومت کر دے سن مرمت کیتی ۔⁸۸۔ عزیئیل بن حرہیاہ نے جیہڑا سنیاریاں وچوں سی اوہدے تو بعد دے حصے دی مرمت کیتی تے حننیاہ نے جہڑا عطاراں وِچوں اِک سی اوہدے توں اگے دے حصے دی مرمت کیتی ۔ایسس طرح یروشیلم نوں چوڑی کند تک مرمت کرکے بحال کر دتا گیا۔ ⁹۹۔ رِفایا بن حور نے جیہڑا یروشیلم دے ادھے علاقے دا سردار سی بعد دے حصے دی مرمت کیتی ۔ ¹⁰۱۰۔ تے اوہدے نال دے تے آودے مکان دے اِگے دی کند دا حصہ یدایاہ بن حرومف نے مرمت کیتا تے اوھدے تو ں اِگے دے حصے دی حَطوش بن حسبنیاہ نے مرمت کیتی۔¹¹۱۱۔ ملکیاہ بِن حَارِم تے حسُوب بِن پخت موآب نے اک دوجے حصے دی تے تنوراں دے برُج دی مرمت کیتی ۔ ¹²۱۲۔ سلُوم بِن ہلُوحیش نے جیہڑا یروشلیم دے ادھے حلقے دا سردار سی آودِیاں دھیاں دی مدد نال اگلے حصے دی مرمت کیتی ۔¹³۱۳۔ وادی دے پھاٹک دی حنون تے نواح دے لوکاں نے مرمت کیتی ۔اوہناں نے اوہنوں دوبارہ بنایا تے اوہدے بُوہیاں ،چٹکیناں تے روکاں نوں آودی تھاں تے لایا ۔اوہناں نے گوہے والے پھاٹک نوں پیج سو گز کند دی مرمت کیتی۔¹⁴۱۴۔گوہے والے پھاٹک دی مرمت ملکیاہ بن ریکاب نے کیتی جیہڑا بیت ہکرم دے حلقے دا سردار سی ۔اوہنے اوہنوں بنایا تے اوہدے بوہے ،چٹکنیاں تے روکاں لائیاں ۔ ¹⁵۱۵۔ فوارہ پھاٹک دی مرمت شلوم بن کولحو زہ نے کیتی جیہڑا کہ مصفاہ دے حلقے دا سردار سی ۔اونے اوہنوں دوبارہ بنایا ۔اوھدےاوتے چھت پائی تے اوہدے بُوہیاں، چٹکنیاں تے روکاں نوں آودی تھاں تے لایا ۔اونے شاہی باغ دے کول شیلوخ دے تالاب دی کند نوں وی اوس پوڑھی تیک بنایا جیہڑی داود دے شہر تو تھلے لتھدی اے ۔¹⁶۱۶۔ اوہدے توں اِگے بَیت سُور دے اِدھے حلقے دے سردار نحمیاہ بِن عزبُق نے داود دیاں قبر اں دے اِگوں لے کے مصنوعی تالاب تے سورمیاں دے گھر تیک مرمت کیتی۔ ¹⁷۱۷۔ اوہدے تو ں بعد رِحوم بِن بانی دے ماتحت لاویاں نے مرمت کیتی ۔اوہدے توں علاوہ قعیلاہ دےادھے حلقے دےسردار حسبیاہ نے آودے حصے دی مرمت کیتی۔¹⁸۱۸۔ اوہدے توں اِگے قعیلا ہ دے ادھے حلقے دےسردار بنوی بِن حنداد دے ماتحت اوھدے بھراواں نے مرمت کیتی ۔ ¹⁹۱۹۔ اوہدے توں اِگے مصِفاہ دے سردار عیزربن یشوع نے اک دوجے حصے دی جیہڑا سلحہ خانہ دے اِگے چڑھائی دے سامنے موڑ دے کول اے مرمت کیتی۔²⁰۲۰۔ اوہدے تو ں اِگے باروک بن زبی نے موڑ تو ں لے کے اِلیا سب سردار کا ہن دے گھر تیک اک دوجے حصے دی بڑے جوش دے نال مرمت کیتی ۔ ²¹۲۱۔ اوہدے تو ں اِگے دی مِرِیموت بن تے یاہ بن ہقوض نے اِلیاسب دے گھر دے بُوہے تو ں لے کے اوس دے آخیر تیک اِک دوجے حصے دی مرمت کیتی ۔²²۲۲۔ ا وہدے توں اِگے دی مرمت دا کم آسے پاسے دے کاہناں نے ختم کیتا۔ ²³۲۳۔ اوہدے توں اِگے بِن یمین تے حُسوب نے آودے گھراں دے اِگلے حصے دی مرمت کیتی تے اوہدے تو ں اِگے عزریاہ بن معسیاہ بن عننیاہ نے آودےگھر دے نال دے حصے دی مرمت کیتی۔ ²⁴۲۴۔ اوھدے توں اِگے بِنوی بِن حِنداد نے عزریاہ دے گھر توں لے کے کند دے موڑ تے نُکر تیک اک دُوجے حصے دی مرمت کیتی ۔²⁵۲۵۔ تے فالال بن اُوزی نے موڑ دے اِگے تے اوس بُرج دی مرمت کیتی جیہڑا پہرہ داراں دے ویڑے دے کول دے اُتلے محل توں باہر نکلیا ہویا اے ۔اوھدے توں اِگے فدایاہ بِن پرعُوس نے مرمت کیتی۔ ²⁶۲۶۔ تے عوفل دی پہاڑی اوتے رہن آلے ہکل دی خدمت کرن آلیاں نے بابُ اِلما دے اِگے چڑھدے وِل تے باہر نکلے ہوئے بُرج وِل اِک ٹکڑے دی مرمت کیتی۔ ²⁷۲۷۔ اوناں توں اِگے وڈے وھدے ہوئے بُرج توں لے کے عوفل دی کند تیک اِک دُوجے ٹکڑے دی تقُوع دے لوکاں نے مرمت کیتی۔²⁸۲۸۔ گھوڑا پھاٹک دے اوتے کاہناں نے آودے آودے گھر دے اِگے مرمت کیتی ۔ ²⁹۲۹۔ اوناں توں اِگے صُدوق بِن اِمیر نے آودے گھر دے اِگے مرمت کیتی ۔اوھدے توں اِگے چڑھدے پاسے دے پھاٹک دے دربان سمعیاہ بِن سِکنیاہ نے مرمت کیتی ۔ ³⁰۳۰۔ اوھدے توں اِگے اِک دُوجے حصے دی حننیاہ بِن سلمیاہ تے صلف دے چھیویں پُتر حنُون نے مرمت کیتی ۔اوناں تو ں اِگے مُسلام بِن برکیاہ نے آودی رہن آلی تھاں دے اِگے دی مرمت کیتی ۔³¹۳۱۔ اوہدے تو اِگے معائنہ پھاٹک دے اِگے ہیکل دے خدمت کرن االے تے سوداگراں دے گھر تیک تے نُکر دے اُتلے کمرے تیک سُنیاریاں وِچوں اِک ملکیاہ ناں دے بندے نے مرمت کیتی ۔ ³²۳۲۔ تے نُکر دا اُتلا کمرہ تے بھیڑ پھاٹک دے وِچلے حصے دی سُنیاریاں تے سوداگراں نے مرمت کیتی۔

4¹۱۔ جدوں سنبلط نے سنیا پئی اسی کند نوں فیر توں بنا رے ہاں تے او خفا ہویا تے غصے نال سڑ بل گیا تے یہودیاں دا مخول کرن لگ پیا۔ ²۲۔ او اپنے بھراواں تے سامریا دی فوجاں دے سامنے کہن لگا پئی اے ماڑے جئے یہودی کی کر دے نیں؟ کی اوہ فیر توں ایس دیوار نوں کھلار سکن گے ؟ کی اوہ قربانیاں چڑہان گے ؟ کی اوہ اک ای دیہاڑے وچ اپنا کم مکا لین گے ؟ اوہ سڑے ہوئے وٹیاں نوں کوڑے دی ٹیری وچوں کڈ کے فیر توں نوا نکور کر سکن گے؟ ³۳۔ طوبیاہ عمونی نے جیہڑا اودھے نال سی کہیا پئی اے جو کجھ بنا رے نے جے اوہدے تے کوئی لومڑی وی چڑھ گئی تے او پتھر دی ایس دیوار نوں ڈیگ دئے گی۔⁴۴۔ اے ساڈے خدا ساڈ ی سن۔ کیو ں جے ساڈی مخالفت تے بےعزتی کیتی گیی اے۔ اوناں دی لعن طعن نوں اوناں دے سر پا دے۔ اوناں نوں غلامی دے ملک وچ لٹے ہوئے مال وانگوں بنا دے ۔ ⁵۵۔ اوناں دی غلطی تینوں کدی نا بھلے تے اوناں دے گناہ قائم رہن تے کیوں جے اوناں کند بنان والیاں نوں چنگا مندا آکھیا وے ۔ ⁶۶۔ تے اساں فیر توں کند بنائی۔ اتھوں تیکر پئی اوہ اپنی ادھی اچیائی تیکر اپڑ گئی کیوں جے لوکاں واواہ دل لا کے کم کیتا سی۔⁷۷۔ پر جدوں سنبلط،طوبیاہ،عربیاں،عمونیاں تے اشوریاں دے لوکاں سنیا پیی یروشلم دی کند دی مرمت دا کم شروع ہو گیا وے تےاودے سراخ بند کیتے جارے نے تے او بوہت غصے اچ آئے۔ ⁸۸۔ تے اوناں ساریاں رل کے یروشیلم دے خلاف جنگ کرن دا منصوبہ بنایا تاں جے ملک وچ نٹھ پیج پے جاوے۔ ⁹۹۔ تے اساں اپنے رب توں دعا منگی تے اوس خطرے دا مقابلہ کرن لئی دنے تے راتی پہرے لائے رکھے ۔¹⁰۱۰۔ ا یسی گلوں یہوداہ نے کہیا پیی ایہناں مزدوراں دیاں باہواں وچ زور نئی رہیا تے ملبہ ہالے تیکر اونج دا اونج ای پیا ہویا وے ۔لگدا وے پئی اسی کند نہی بنا سکاں گے۔ ¹¹۱۱۔ ساڈے ویریاں داو ی اے کہنا وے پئی ایس توں پہلاں سانوں پتا لگے یا اسی اوناں نوں ویکھیے اوہ ساڈے وچ کار اپڑ جان گے تے سانوں قتل کرن گے تے کند دا کم رک جاوے گا۔¹²۱۲۔ تد اوناں یہودیاں نے جیہڑے اوہناں دے نیڑےتریڑے رہندے سن آکے کئی واری سانوں دسیا اے پئی پاویں اسی کسے وی پاسے جائیے، ویری ساڈے تے حملہ کر دین گے۔ ¹³۱۳۔ ایس گلوں کند دی سب توں تھلڑی تھاواں دے مگر اوناں تھاواں تے جتھے حملے دا خطرہ سی اوتھے کج لوکاں اوہناں دیاں تلواراں،نیزیاں تے کماناں دے نال اوہناں دے خانداناں دے وانگوں پیہرے تے لا دتا۔ ¹⁴۱۴۔ ایس انتظام توں بعد میں کھلو کے حاکماں ،سپایاں تے باقی لوکاں نوں کیہا پیی نہ ڈرو۔ خداوند نوں یاد کرو جیہڑا ساریاں توں عظیم تے مہیب خدا وےتے اپنے پتراں،دھیاں تے اپنیاں کاروالیاں تے اپنے کراں دے لئی لڑو۔¹⁵۱۵۔ ساڈے ویریاں نوں وی پتا لگ گیا وے پئی سانوں اوناں دی سازش دا پتا وے تے خدا اوہناں دی سازشاں نوں ناکام کردیندا وے۔ تے فیر اسی سارےاپنے اپنے کم تے کند ول مڑ آئے۔ ¹⁶۱۶۔ اوس دن توں مگروں میرے ادھے بندے کم کر دے تے ادے بندے تلواراں ،نیزیاں تے ڈھال تے ہتھیاراں نال بھرے رہندے تے او جیہڑے حاکم سن یہوداہ دے لوکاں مگر حاضر رہندے سن۔¹⁷۱۷۔ جیہڑے دیوار بناندے پئےسن تے جیہڑے بھار چکدے تے ڈھوندے سن اوہناں چوں ہر کوئی اپنے اک ہتھ نال کم کردا سی تے دوجے ہتھ وچ تلوار پھڑ کے رکھدا سی۔ ¹⁸۱۸۔ تے مستریاں چوں ہر بندہ اپنے لک تے تلوار بن کے رکھ دا سی تے نرسنگا پھوکن والا میرے کول رہندا سی۔¹⁹۱۹۔ فیر میں بادشاہ نوں ،حاکماں تے باقی لوکاں نوں کہیا پئی اے کم بہترا وڈا تے دور تیکر کھلریا ہویا وے تے ایس دیوار تے وکھ وکھ ہو کے اک دوجے توں دور دور رہنے آں۔ ²⁰۲۰۔ تے جتھوں وی نرسنگے دی واز سنو اوتھوں آکے ساڈے نال رل جاو تے خدا ساڈے ول ہو کے لڑے گا۔²¹۲۱۔ اینج اسی تڑکے ویلے توں لے کے تاریاں دے نکلن تیکر ادھے نیزے والے بندیاں دے نال کم کردے رہندے ساں۔ ²²۲۲۔ اوس ویلے میں لوکاں نوں اے وی کہیا پئی ہر بندہ اپنے مددگار دے نال رات دے ویلے یروشیلم وچ ٹھہرے تاں جے اوہ رات دے ویلے ساڈی پہرے داری کرن تے دن دے ویلے کم کرن۔ ²³۲۳۔ تد میں نہ میرے بھرا نہ میرے آدمی تے نہ میرے پہرے دار کدی اپنے کپڑے لاندے ساں جد کے ہر کوئی نہان دے ویلے توں علاوہ ہر ویلے ہتھیاراں نال بھریا رہیندا سی۔

5¹۱۔ فیر آدمیاں تے اوناں دیاں کار والیاں نے یہودی بھراواں دے خلاف شور پانا شروع کیتا۔ ²۲۔ کجھ کہندے سن اسی تے ساڈے منڈے تے کڑیاں بوہتے نے سانوں دانا پانی ملنا چائی دا وے تاں جے اسی کھایے تے جیوندے رہیے۔ ³۳۔ کجھ کہندے سن پی قہط وچ اسی دانا پانی لین لئی اپنے کھیتاں،باغاں تے کراں نوں گروی رکھیا وے۔⁴۴۔ تے کجھ سن جہیڑے کہندے سن پئ اسی اپنے کھیتاں تے باغاں تے بادشاہ دی لگان دین لئی پےپیسے اودھار لئیتے سن۔ ⁵۵۔ حلانکہ اسی تے ساڈے پرا اک ای گوشت تے خون دے بنے ہوے ہاں تے ساڈے منڈے وی اونے ای چنگے نے جینے اوناں دے۔ ایس لئی سانوں اپنے پتراں تے دھیاں نوں نوکری دوان لئی غلامی مننی پیندی اے تے ساڈیاں کجھ دھیاں تے پہلے توں ای لونڈیاں بن گئیاں نے۔ پر اسی بے بس آں کیوں جے ساڈے کھیت تے باغ دجیاں دے قبضے وچ نیں۔⁶۶۔ جدون میں اوناں دا رونا تونا تے شکایتاں سنیاں تے مینوں بتھرا غصہ چڑھیا۔ ⁷۷۔ میں اپنے دل وچ سوچیا تے بادشاہ تے حاکم نوں قصور وار ٹھرایا تے میں اوناں نون چنگا مندا کہیا پئی تسی اپنے ای پراواں کولوں سود لیندے او تے اوناں دے خلاف کاروائی کرن لئی میں بوتے جئے لوکاں نوں کٹھا کیتا۔ ⁸۸۔ تے کہیا پئی جتھوں تیکر ممکن سی اسی اپنے یہودی پراواں نوں جہیڑے غیر یہودی قوماں نوں مول دتے گئے سن مول لے کے چھڈا لئیا۔ ہن تسی اپنے ای یہودی پراواں نوں ویچ رئے او پئی اوہ مڑ سانوں ای مول دتے جان او چپ رئے کیوں جے اوناں کول آکھن لئی کجھ نئی سی۔⁹۹۔ تے فیر میں اے وی کہیا پئی جو کجھ تسی کر دے او چنگا نئی۔ کی تہاڈے لئی ضروری نئی پئی اپنے خدا دے خوف اچ ٹرو تے اپنے غیر یہودی ویریاں دی لعن تعن توں بچو۔ ¹⁰۱۰۔ میں تے میرے پراواں نے میرے نوکراں نے وی پیسے تے اناج لوکاں نوں قرض تے دیتا اے۔ ¹¹۱۱۔ اوناں دے کھیت،تاکستان،زتیون دے باغ تے کار چھیتی اوناں نوں موڑ دیو تے او پاری سود وی جیہڑا تسی ہتھ دستی،غلہ ،نوی مے تے تیل دے دسویں حصے دے طور تے زبردستی لیندے او موڑ دئیو۔¹²۱۲۔ تد اوناں آکھیا پئی ٹھیک اے اسی موڑ دواں گے تے اوناں توں کوئی شے وی نیں منگاں گے۔جینوے توں آکھیا اے اسی اونج ای کراں گے۔ تد میں کاہناں نوں سدیاہ تے حاکماں توں سونھ دوائی پئی اوہ اوہی کرن گے جدا اوناں وعدہ کیتا وے۔ ¹³۱۳۔ فیر میں اپنی چادر دے وٹاں نوں چھنڈیا تے آکھیا پی خدا وی اینج ای اس آدمی دے کار تے مال اسباب نوں چھنڈ دوے جیہڑا اپنے وعدے تے پکا نہ روے اینج دا بندہ ایئسی طرح چھنڈیا تے کڈ کے سٹ دیتا جاوے۔ ایس تے ساریاں لوکاں آمین آکھیا تے خدا دی تعریف کیتی تے لوکاں اونج ای کیتا جینوے اوناں وعدہ کیتا سی۔¹⁴۱۴۔ ایس توں علاوہ ارتخششتا بادشاہ دی سلطنت دے بیسویں ورے توں لے کے جدوں میں یہوداہ دی دھرتی دا حاکم لایا گیا اوہدے بتیسویں ورے تیکر یعنی بارہ ورے دے ویلے تیکر نہ میں تے نہ میرے پراواں نے او کھانا کھادا جیہڑا حاکماں لئی ہوندا اے۔ ¹⁵۱۵۔ پر میرے نال دے حاکم لوکاں تے اک بھار بنے ہوئے سن۔ او لوکاں توں کھان پین تے مے دے علاوہ چالیس چاندی دے مشقال وی لیندے سن تے اوناں دے نوکر وی اوناں تے روعب چاڑ دے سن پر خدا دے خوف دی وجہ توں میں انج نہ کیتا۔¹⁶۱۶۔ جد کہ ایس کند دا متواتر کم کراندا رہیا تے میرے سارے نوکر وی کٹھے ہوکے کم کر دے سن اسی تے زمین وی مول نئی لیتی۔ ¹⁷۱۷۔ اودہے توں علاوہ اک سو پنجا یہودی تے سپاہی نالے اوہ وی جیہڑے آلے دوالے دیاں قوماں توں ساڈے کول آئے سن میرے میز توں کھاندے سن۔¹⁸۱۸۔ میرے لئی ہر روز اک ٹگا،چھ موٹیاں پیڈاں تے ککڑ بنائے جاندے سن ۔ہر دسویں دہیاڑے ہر طرح دی مے وادو دیتی جاندی سی اہدے توں باوجود وی میں کدی حاکم دا مقرر کردہ کھانا نئی منگیا کیوں پئی لوکی پہلے ای غلامی دے بوجھ تھلے دبے ہوئے سن۔ ¹⁹۱۹۔ اے خدا جو کجھ وی میں لوکاں لئی کیتا اے اونوں تو ںمیرے اتے کرم فرمان لئی یاد رکھ۔

6¹۱۔ جِدوں سنبلط ، طوبیاہ ، جشم عربی تے ساڈے باقی دشمناں نوں خبر ملی کہ میں کند فیر بنا لئی اے تے اُوھدے وِچ کوئی سوراخ باقی نیں ریا ہا لانکہ میں ہالے تیک پھاٹکاں وِچ بُوہے نیں لاےٗ سن ۔ ²۲۔ سنبلط تے جشم نے مینوں اے سنیا گھلیا کہ بوہت چنگا ہوے گا جےاسیں اونو دے میدان دے کسی پنڈ وِچ کھٹے مِل سکیے۔ پر دراصل اہہ سی کہ او مینوں نقصان دین دے ارادے کر دے بیےٗ سن۔³۳۔ ایس لئی میں ایس جواب دے نال سنائی گھلے کہ میں اِک وڈے کم وِچ مصروف آں ایس لئی نیں آسکدا۔ ایہہ کم چھڈ کے تہاڈے کول میرے آن نال کم کیوں بند ہووے؟ ⁴۴۔ چوتھی وار اُوناں نے مینوں اایہی سنیا گھلیا تے میں وی ہر وری اُوناں نوں ایہی جواب دِتا۔⁵۵۔ فیر پنجویں وری سنبلط نے ایہی سنیا دے کے آودے اِک خاص بندے نوں میرے کول گھلیا جہنے آودے ہتھ وِچ اِک کُھلی چٹھی پھڑی سی۔ ⁶۶۔ جہدے وِچ لکھیا ہویا سی کہ قوماں وِچ اہہ گل مشہور ہو رہی اے تے جشم کہندا اے کہ ایہہ گل سچی اے تُو تے یہودی مل کے بغاوت کرن دا منصوبہ کر رہے او تے ایس لئی تُو کند بنا نا پیا ایں اِناں گلاں توں صاف پتہ چلد ا اے کہ تُو اُوناں دا بادشاہ بننا چاہنا اے۔⁷۷۔ تے تُو یروشلیم وِچ نبی وی مقرر کیتے نے جہڑے تیرے حق وِچ اہہ علان کر دے نے کہ یہوداہ وِچ وی اِک بادشاہ اے۔ ہون ایہہ خبر بادشاہ تیک وی جا پونچے گی۔ لہذا آ مل کے مشورہ کریےٗ۔⁸۸۔ میں اُونوں ایہہ جواب گھلیا کہ جہڑا کُجھ تُو کہنا اے اِیویں دی کوئی گل نیں ہوئی تے ایہہ صرف تیرے دماغ دی سوچ اے۔ ⁹۹۔ او سب ایہہ سوچ کے سانوں ڈران دی کوشش کر دے پیےٗ سی کے ساڈے ہتھ کم کرن لئی کمزور پے جاون۔ فیر کم پورا نیں ہو پاوے گا۔ پر خداوندا میرے ہتھاں نوں مضبوط کر۔¹⁰۱۰۔ اِک دن میں سمعاہ بِن دلایاہ بِن مہیطبیل دے گھر گیا جہڑا آودے کمرے وِچ بند سی۔ اُونے آکھیا کہ آ اسیں خدا دے گھر وِچ ہکل دے اندر ملیے تے ہکل دے بوہے اندوں بند کر لیےٗ کیوں جے او لوگ تینوں قتل کرن تے تُلے ہوےٗ نے یقین اے کہ او رات ویلے ای آن گے تے تینوں قتل کرن گے ۔ ¹¹۱۱۔ پر میں آکھیا کہ میرے ورگا بندہ بچ نکلے؟ یا کی میرے ورگا بندہ ہکل وِچ وڑ کے جیوندا رہ سکے گا؟ میں نیں جاواں گا۔¹²۱۲۔ تد مینوں پتہ چلیا کہ اُودی نبوت خدا وِلو نیں سی صرف اُونے میرے خلاف ایس لئی پیش گوئی کیتی سی کیوں جے سنبلط تے طوبیاہ نے اُونوں کُجھ پیسے دِتے سن۔ ¹³۱۳۔ میری ہمت نوں کمزور کرن لئی اُونوں خریدیا گیا سی تاں جے میں ایہہ کر کے گنہگار بنا ں تے او میری عزت نوں مکاون لئی مینوں بدنام کر سکن۔ ¹⁴۱۴۔ اے میرے خدا طوبیاہ تے سنبلط دی ایس حرکت نوں یا د رکھیں۔ نبیہ نو عیدیاہ تے باقی نبیاہ نوں وی یاد رکھیں جہڑے میری ہمت نوں کمزور کرن دی کوشش وِچ لگے ہوےٗ نے۔¹⁵۱۵۔ فیر کند بوونجا دِناں وِچ اَلول مہینے دی پچسیویں تاریخ نوں تیار ہو گئی۔ ¹⁶۱۶۔ جِدوں ساڈے سارے دشمناں نے سُنیا تے آسے پاسے دِیاں ساریاں قوماں ڈر گیاں تے اُوناں دا آودا یقین ختم مُک کیوں جے اُوناں نے جان لیا کہ اسیں ایہہ کم آودے خدا دی مدد نال کیتا اے۔¹⁷1 ۷۔ اُوناں دِناں وِچ وی یہُوداہ دے اُمرا طوبیاہ نوں چھٹیاں گھلدے رنیدے سی تے طوبیاہ وِلوں اُوناں نوں جواب وی آندے ریندے سی۔ ¹⁸۱۸۔ کیوں جے یہُوداہ وِچوں بوہتیاں نے اُوھدے نال وعدے کیتے ہوےٗ سن ایس لئی کہ او سکنیاہ بِن ارخ دا جوآئی سی تے اُوھدے پُتر یہُوحانان نے مُسلام بِن برکیاہ دی دِھی نال وِیاہ کیتا ہویا سی۔ ¹⁹۱۹۔ او میرے اِگے اُوھدے چنگے کماں دا ذکر کر دے رہندے سن تے جہڑا کُجھ میں آکھداں ساں جا کے اُونوں دس دیندے سن ۔ تے طوبیاہ میری ہمت نوں کمزور کرن لئی چٹھیاں وی گھلدا رہندا سی۔

7¹۱۔ کند نوں دوبارہ بنان توں بعد جِدوں میں اوھدے دروازے توں اوناں دی جگہ تے لا یا تے دربان تے گان آلے تے لاوی مقرر کر دِتے گئے۔ ²۲۔ تے میں یروشلیم نوں آودے بھرا حنانی تے قصر دے حاکم حننیاہ دے حوالے کیتا کیوں جے او دیانتدارسی تے دجیاں نالوں زیادہ خدا ترس سی۔³۳۔ میں اوناں نوں آکھیا کہ جِدوں تیک تیز تُپ نہ نکلے یروشلیم دے پھاٹک نہ کھولے جاون تے درباناں دے پہرے دے ہوندیاں ویلے ای داوازے بند کر کے روکاں لا دِتے جاون ۔ تے یروشلیم دے بندیاں نوں وی پہرے آلے مقرر کرو۔ بعض نوں اوناں دے کم کرن دی تھاں تے بعض نوں اوناں دے گھراں دے کول۔ ⁴۴۔ بیشک شہر بڑا وڈا تے کُھلا سی اوھدے وِچ لوگ نہ ہون دے برابر سن تے مکان ہالے بناےٗ نیں گےٗ سن۔⁵۵۔ لہذا ایہہ گل کہ میں امُرا ، حکام ، تے لوکاں دی بہتری لئی خانداناں دے مطابق گنتی کرن لئی کٹھا کرو خدا نے ای میرے دل وِچ پائی تے مینوں اوناں لوکاں دا نصب نامہ وہ مل گیا جہڑے ساڈے توں پہلاں آےٗ سن۔ اوھدے وِچ میں جہڑا کُجھ لکھیا ویکھیا او ایہہ وے۔⁶۶۔ ایہہ صوبے دے او لوگ نے جہناں نوں نبوکد نضر شاہ بابل غلام بنا کے لے گیا تے جہڑا جلا وطنی توں مُڑ کے یروشلیم تے یہوداہ وِچ اپنے اپنے شہر مُڑ آےٗ۔ ⁷۷۔ ایہہ لوگ زابابل یشُوع ، نحمیاہ ، عزریاہ ، عمیاہ ، نحمائی ، مردکی ، یلشان ، مسفرت ، بگوئی ، نحوم تے بعنہ دے نال مُڑ آےٗ سن۔ اسرائیل دے بندیاں دی فہرست۔⁸۸۔ بِنی پرعوس ۲۱۷۲ ⁹۹۔ بِنی سفطیاہ ۳۷۲ ¹⁰۱۰۔ بِنی ارخ ۶۵۲¹¹۱۱۔ بِنی پخت موآب (جہڑا یشُوع تے یوآب دی نسل وِچوں سن) ۲۸۱۸ ¹²۱۲۔ بنی عیلام ۱۲۵۴ ¹³۱۳۔ بنی زتُو ۸۴۵ ¹⁴۱۴۔ بنی زکی ۷۶۰¹⁵۱۵۔ بنی بِنوئی ۶۴۸ ¹⁶۱۶۔ بنی ببی ۶۲۸ ¹⁷۱۷۔ بنی عزجاد ۲۳۲۲ ¹⁸۱۸۔ بنی ادُونِفقام ۲۲۷¹⁹۱۹۔ بنی بگوئی ۲۰۶۷ ²⁰۲۰۔ بنی عدین ۶۵۵ ²¹۲۱۔ حزقیاہ دے خانداناں وِچوں بنی اِطیر ۹۸ ²²۲۲۔ بنی حشوم ۳۲۸²³۲۳۔ بنی بضی ۳۲۴ ²⁴۲۴۔ بنی خارف ۱۱۲ ²⁵۲۵۔ بنی جِجعُون ۹۵ ²⁶۲۶۔ بیت لحم تے نطوفہ دے لوگ ۱۸۸²⁷۲۷۔ عنتوت دے لوگ ۱۲۸ ²⁸۲۸۔ بیت عزماوت دے لوگ ۴۲ ²⁹۲۹۔ قریت یعریم ، کفیرہ تے بیروت دے لوگ ۷۴۳ ³⁰۳۰۔ رامہ تے جِجع دے لوگ ۶۲۱³¹۳۱۔ مِکماس دے لوگ ۱۲۲ ³²۳۲۔ بیت ایل تے عی دے لوگ ۱۲۳ ³³۳۳۔ دوجے نِبُو دے لوگ ۵۲ ³⁴۳۴۔ دوجے عیلام دی اولاد ۱۲۵۴³⁵۳۵۔ بنی حارم ۳۲۰ ³⁶۳۶۔ یریحو دے لوگ ۳۴۵ ³⁷۳۷۔ لُود ، حادید تے اونو دے لوگ ۷۲۱ ³⁸۳۸۔ بنی سِناآہ ۳۹۳۰³⁹۳۹۔ فیر کاین یعنی یشُوع دے گھرانے وِچوں بنی یدعیاہ ۹۷۳ ⁴⁰۴۰۔ بنی اِمیر ۱۰۵۲ ⁴¹۴۱۔ بنی فحشور ۱۲۴۷ ⁴²۴۲۔ بنی حارم ۱۰۱۷⁴³۴۳۔ فیر لاوی یعنی بنی یہوداہ وِچوں یشُوع تے قدمی ایل دی اولاد ۷۴ ⁴⁴۴۴۔ گال آلے یعنی بنی آسف ۱۴۸ ⁴⁵۴۵۔ تے دربان سلُوم ، اطِیر ، طلمُون ، عقُوب ، خطیطا تے سوبی دی اولاد سن ۱۳۸⁴⁶۴۶۔ تے ہکل دی خدمتگار بنی ضِیا ، بنی حُسوفا ، بنی طبعوت۔ ⁴⁷۴۷۔ بنی قِروس ، بنی سیعا ، بنی فدون۔ ⁴⁸۴۸۔ بنی لِبانہ ، بنی حجانہ ، بنی شلمی۔ ⁴⁹۴۹۔ بنی حنان ، بنی جدیل ، بنی ححار۔⁵⁰۵۰۔ بنی ریایاہ ، بنی رصین ، بنی نقُودا۔ ⁵¹۵۱۔ بنی حجزام ، بنی عزا ، بنی فاسخ ⁵²۵۲۔ بنی بِسی ، بنی معُونیم ، بنی نفُوشسیم۔⁵³۵۳۔ بنی بقُبوق ، بنی حقُوفہ ، بنی حرحُور۔ ⁵⁴۵۴۔ بنی مضلیت ، بنی محیدا ، بنی حرشا۔ ⁵⁵۵۵۔ بنی برقوس ، بنی سیسرا ، بنی تامح۔ ⁵⁶۵۶۔ بنی نضِیاہ ، بنی خطِیفا۔⁵⁷۵۷۔ سلیمان دے خادماں دی اولاد بنی سُوتی ، بنی سُوفرت ، بنی فریدا۔ ⁵⁸۵۸۔ بنی یعلہ ، بنی درقُون ، بنی جدیل۔ ⁵⁹۵۹۔ بنی سفطیاہ ، بنی خطیل ، بنی فوکرت ضبائیم تے بنی امُون۔ ⁶⁰۶۰۔ سارے ہکل دی خدمت کرن آلے تے سلیمان دے خدماں دی اولاد ۳۹۲⁶¹۶۱۔ تے جہڑے لوگ تل مِلح ، تل حرشا ، کروٗب ، ادون تے اِمیر توں گیےٗ سن۔ پر ایہہ ثابت نہ کر سکے کہ اوناں دے خاندان اسرائیل دی نسل وِچوں سن۔ او لکھے گیےٗ نے۔ ⁶²۶۲۔ بنی دِلایاہ ، بنی طُوبیاہ ، بنی نقُودا ۶۴۲ ⁶³۶۳۔ تے کاہناں وِچوں بنی حبیاہ ، بنی ہقوض ، تے براِلی دی اولاد جہنے جلعادی برزِلی دی دِھیاں توں اِک کڑی نال ویاہ کر لیا تے برزِلی ناں توں مہشور ہویا۔⁶⁴۶۴۔ اوناں نے آودے خانداناں دے نسب نامے لبھے پر او نہ ملے لہذا اوناں نوں نا پاک قرار دے کے کہانت توں کڈ دِتا۔ ⁶⁵۶۵۔ ایس لئی حاکم نے اوناں نوں حکم دِتا کہ او پاک چیجاں وِچوں کوئی شے تد تیک نہ کھاون جد تیک کہ کوئی کاہن اُوریم وتمیم پاےٗ ہوےٗ موجود نہ ہووے۔⁶⁶۶۶۔ ساری جماعت دی گنتی ۲۳۶۰ سی۔ ⁶⁷۶۷۔ ایندے توں علاوہ اوناں دے ۳۳۷ غلام تے لونڈیاں تے ۲۴۵ گان آلے تے گان آلیاں سن۔⁶⁸۶۸۔ اوناں دے کول ۷۳۶ گھوڑے ، ۲۴۵ خچر۔ ⁶⁹۶۹۔ اُٹھ ۴۳۵ تے کھوتے ۲۷۲۰ سن⁷⁰۷۰۔ پُشتی خانداناں دے سرداراں وِچوں بعض نے کم لئی ہدیہ وی دِتا۔ حاکم نے خزانے وِچوں سونے دے ۱۰۰۰ درہم تے ۵۰ پیالے تے کاہناں لئی ۵۳۰ چوغے دِتے۔ ⁷¹۷۱۔ پُشتی خانداناں دے بعض سرداراں نے کم لئی خزانے وِچ سونے دے ۲۰۰۰۰ درہم تے ۲۲۰۰ منِہ چاندی دِتی۔ ⁷²۷۲۔ تے باقی لوکاں نے جہڑا کُجھ دِتا او سارا ملا کے سونے دے ۲۰۰۰۰ درہم تے ۲۰۰۰ منِہ چاندی تے کاہناں لئی ۶۷ چوغے سن۔⁷³۷۳۔ تے کاہن تے لاوی تے دربان تے گان آلے تے ہکل دی خدمت کرن آلے کُجھ ہور لوگ تے باقی اسرائییلیاں دے نال آودے شہراں وِچ وس گےٗ۔تے جِہدوں ستواں مہیِنہ ہوئیا تے بنی اسرائیلؔ اَپنے اَپنے شہراں چہ سَن۔

8¹۱۔ تے سارے لوکی اَک مُٹھ ہو کے اوس کھُلی تھاں تے جیہڑی پانی دے کنڈے دے اَگے اے کٹھے ہوئے ۔ تے اوہناں نے عزرا شرَع دے عالم نُوں آکھیا پئی مُوسیٰ ؔ دی شریعت دی کِتاب لیائے جِہدا اسرائیلؔ دے رَب نے حُکم کیِتا اے ۔ ²۲۔ تدھ ستویں مہیِنے دی پہلے دیہاڑے عزرا ؔ کاہن بندیاں تے زنانیاں دی ٹولی تے سارے دے اَگے جیہڑے سُن کے وچار کر سکن شریعت دی کِتاب لیایا ۔ ³۳۔ تے پانی دے کنڈے دے اَگے دی اُجاڑ چہ صبُح توں لے دوپہر تیِکر بندیاں تے زنانیاں تے سارے وچارِیاں دے اَگے اوہدے چوں پڑھدا رہئیا ۔ تے سارے لوجکی شریعت دی کِتاب سُندے رہئے۔⁴۴۔ تے عزراؔ شریعت دا عالم اِک چوفیری اُچی تھاں اُتے جیہڑا ایسے کَم لئی بنائی گئی سی جا کھلوتا۔ تے اوہدے نال اوہدے سَجے پاسے متتیاہ ؔ تے سمعؔ تے عتایاہؔ تے اوریاہؔ تے خِلقیاہؔ تے معسیاہؔ اوہدے سجے پاسے فِدایاہ ؔ تے مِسا ایلؔ تے ملکیاہؔ تے حاشومؔ تے حسبدانہؔ تے زِکریاہ ؔ تے مُسلام ؔ کھلوتے ہوئے سَن۔ ⁵۵۔ تے عزرا ؔ نے سارے لوکاں دے اَگے کِتاب کھولی کیوں جو اوہ سارے لوکاں توں اُچا سی ۔ تے جِہدوں اوہنے اوہنوں کھولیا ۔ سارے لوکی اُٹھ کے کھلو گئے ۔⁶۶۔ تے عزراؔ نے رَبّ خُدائے عظیم نُوں بھلا آکھیا ۔ تے سارے لوکاں نے اَپنے ہَتھ چُک کے جواب دِتا ۔ آمیِن ۔آمیِن ۔ تے مُونہہ بھار دھرتی اُتے نیو کے اوہناں نے رَبّ اَگے مَتھا ٹیکیا۔ ⁷۷۔ جیہڑے زُربابلؔ ، یشوعؔ ، نحمیاہؔ، عُزریاہؔ ، رعمیاہ ؔ ، نعمانیؔ ، مردکیؔ ، بِلشانؔ ، مِسفِرت، بِگویؔ، نحوُم تے بعنہؔ لوکاں نُوں شریعت سِکھاندے سَن تے لوکی اَپنی اَپنی تھاں اُتے کھلوتے سَن ۔ ⁸۸۔ تے اوہناں نے اوس کِتاب یعنی خُدا دی شریعت وِچوں صاف صاف آواز وِچ پڑھیا تے فیر اوہدے معنی دَسے تے اوہناں نوں اوہدا مطلب سمجھا دِتا۔⁹۹۔ تے نحمیاہؔ نیں جیہڑا حاکم سی تے عزراؔ کاہِن تے فقِیہ نے تے اوہناں لاویاں نے جیہڑے لوکاں نوں سکھاندے سَن، ساریاں لوکاں نوں آکھیا، اَج دا دیہاڑا خُداوند تہاڈے خُدا لئے پاک اے۔ نہ دٰکھی ہووےتے نہ روو۔ کیوں جے سارے لوکی شریعت دیاں گلاں سُن کے رون لگ پئے سن۔ ¹⁰۱۰۔ نحمیاہ نے آکھیا کہ جاوتے آودے پسند دی روٹی کھاو تے میٹھے شربت پیو تے اوناں لئی وی کُجھ گھلو جہناں دے کول کُجھ تیار نیں۔ اے دن ساڈے خدا لئی پاک اے پریشاں نہ ہو ہ کیوں جے خداوند دی خوشی ای تہاڈی طاقت اے۔¹¹۱۱۔ لاویاں نے لوکاں نوں ا یہہ کہندے ہو یاں چپ کروایا کہ چپ ہو جاوہ کیوں جےاے پاک دَن اے ۔ بس پریشاں نہ ہووہ ۔ ¹²۱۲۔ فیر لوک کھان پین تے کھان دا کجھ حصہ پیجن تے خوشی نال جشن مناون لئی ٹر گئے کیوں جے ہن اوناں نے ا وناں گلاں نوں جیہڑیا ں اوناں نوں سُنایاں گئیاں سن سمجھ لیاسی۔¹³۱۳۔ مہینے دے دوجے دن پُشت در پُشت خانداناں دے سردار کاہناں تے لاویاں دے نال عزرا فقیہ دے کول جمع ہوئے تاں جے شریعت دیاں گلاں اوتے دِھیان کرن۔ ¹⁴۱۴۔ تے اوناں نوں شریعت وچ اے لکھیا ملیا جہدا خداوند نے موسٰی دے ذریعے حکم دِتا سی کہ اسِرائیل ستویں مہینے دی عید دے دِناں وِچ جُھگیاں دے وچ ریا کرن۔ ¹⁵۱۵۔ تے او آودے سارے شہراں وِچ تے یرو شیلم وچ اے اشتہار ونڈن تے منادی کران کہ پہاڑی علاقہ وچ جاو تے جُھگیاں بناون لئی زتیون تے مہندی دیاں ٹانیاں تے کھجور دیاں تے پتیاں آلے رُوخاں دیاں ٹانیاں لے کے آو جیویں کہ لکھیا ہویا اے۔¹⁶۱۶۔ بس لوک باہر جا کے ٹانیاں لیائے تے اوناں نے آودے آودے گھر دی چھت اوتے، آودے وھڑے وِچ، خدا دے گھر وِچ، باب الما دے کول میدان وچ تے افرایئم دے پھاٹک دے کول آودے لئی جُھگیاں بنایاں۔ ¹⁷۱۷۔ لوکاں دی سا ری جماعت جیہڑی بیگانے دِیسوں مُڑ آئی سی جُھگیاں بنا کے اوناں دے و چ رھیاں ۔ یشوع بن نون دے دناں توں لے کے اوس دِن تیک اسرا ئیلیاں نے اوہنوں کدی ایسس طرح نیں منایا سی تے اوناں دی خوشی دی کوئی حد نیں سی۔¹⁸۱۸۔ عزرا نے پہلے دن توں لے کے آخری دن تیک ہر روز خدا دی شریعت دی کتاب وچوں پڑھیا۔تے اوناں نے سِت دِناں تیک عید منائی تے اِٹھویں دِن رسم دے مطابق کٹھ ہویا۔

9¹۱۔ اوس مہنے د ی چوی تا ر یخ نوں سارے اسر ائیلی روزہ رکھ کے تے ٹاٹ پا کے تے سوا آودے سراں وچ پا کے کھٹے ہوئے۔ ²۲۔ اسرائیلی نسل دے لوگ سارے غیر یہُودیاں توں وکھ ہو کے اپنی اپنی تھاں تے کھلو گئے تے آودے گناواں دا تے آودےپیو دادے دیاں غلطیاں دا اقرار کرن لگے ۔³۳۔ او جیتھے وی سن کھلوتے رہے تے اوناں نے دن دا چوتھا حصہ خدا وند آودے خدا دی شر یعت دی کتاب پڑھی تے دن دا دوجا چوتھا حصہ گناواں دا اقرار کرن لئی تے خداوند آودے خدا نوں سجدہ کرن وِچ گزاریا۔ ⁴۴۔ لاویاں وِچوں یشُوع، بانی، قدمی ایل، سبنیاہ، بنی،سربیاہ،بانی، تے کنعانی منبر دیاں پوڑھیاں اوتے کھلو تے سَن ۔ اوناں نے اُچی آواز نال خداوند آودے خدا نوں فریاد کیتی۔⁵۵۔ تے لاویاں یعنی یشوع، قدمی ا یل ،بانی،حسبنیاہ،سربیاہ،ہودیاہ،سبنیاہ،فتحیاہ نے آکھیا کہ کھلو جاوٗ تے خداوند آودے خدا دی جہڑا شروع توں لے کے آخیر تیک اے تعریف کرو تے آکھو۔ تیرا جلالی مبارک ہووے جہڑا ساری تعریف توں وی وھد کے اُچا اے ۔ ⁶۶۔ تو ں ای کلا خداوند ایں۔ تو ںآسماناں نوں اُچیاں آسماناں تے اوہناں دے تارے بھرے لشکر نوں ، زمین نوں تے اوھدے اوتے دِیاں ساریاں شےواں نوں،سمندراں نوں تے جو کجھ اوہناں وِچ اے بنایا اے۔ توہر شے نوں زندگی دِینا ایں تے آسمان دا سارا گروہ تینوں سجدہ کر دااے۔⁷۷۔ تو او خداوند خدا یں جہنے ابرام نوں چن لیا تے اونوں کسدیاں آلے پاسے توں کڈلیایا تے اوہدا ناں ابراہام ر کھیا۔ ⁸۸۔ توں اوہدا دل آودے حضور وفادار پایا تے کعنانیاں،حتیاں، اموریاں،فرزیاں،یبوسویاں تے جرجاسیاں دا ملک اوھدی نسل نوں دین دا وعدہ کیتا تے توں اپنا وعدہ پورا کیتا کیوں جے توں سچا ایں۔⁹۹۔ توں مصر وچ ساڈے پیو دادے دی مصیبت اوتے دھیاں کیتا تے توں بحرقلزم دے کنڈے اوتے اوہناں دی منت سنی۔ ¹⁰۱۰۔ توں فرعون تے اوہدے نوکراں تے اوہدی دھرتی دے سارے لوکاں دے سامنے معجزے ، نشان تے عجیب کم وکھائے کیوں جے توں جاندا سی کہ مصری اوناں دے نال کیویں غرور دے نال پیش آےٗ سن۔سو تیرا ناں وڈا ہویا جیویں کے اج وی اے۔¹¹۱۱۔ تے توں اوہناں دے اِگے سمندر نوں دو ٹوٹے کر دتا جس وجہ توں او سوکھی زمین اوتوں لنگ گےٗ پر تو او ہناں دا پچھا کرن والیاں نوں پتھر وانگر سمندر دی ڈونگائی وِچ سُٹ دتا ۔¹²۱۲۔ تے دن دے ویلے توں بدل دے تھم نال اوناں دے اِگے اِگے ٹریا تے رات دے ویلے اگ دے تھم دے نال تاں جے جیہڑے راہ اوتے اوناں نوں ٹرنا سی اوھدے وِچ اوناں نوں چانن ملے۔ ¹³۱۳۔ تے تو ںسیناہ دے پہاڑ اوتے اترآیا تے توں آسمان توں اوناں دے نال گلاں کیتیاں تے اوناں نوں ایویں دے قانون دیتے جیہڑے انصاف پسند تے سچے نے تے ایویں دے فرمان تے حکم دِتے جہڑے بوہت ای چنگے نے۔¹⁴۱۴۔ توں اہناں نوں آودے پاک دن وکھایا تے آودے بندے موسیٰ دے وسیلے اوہناں نوں حکم ،قانون تے شریعت دیتی۔ ¹⁵۱۵۔ تے توں اوہناں دی بُکھ مٹاون لئی آسمان تو روٹی دتی تے اوہناں دی تَرے مٹاون لئی چٹان وچوں پانی کڈیا تے اوہناں نوں آکھیا کہ او جا کے اوس ملک اوتے قبضہ کرن جہنوں دِین دی توں ہتھ چُک کے قسم کھادی سی۔¹⁶۱۶۔ پر او یعنی ساڈا پیو دادا گھمڈی تے باغی ہو گےٗ اوناں نے تیرا حکم نہ منیا۔ ¹⁷۱۷۔ سُنن توں انکار کر دِتا تے جہڑے معجزے تُوں اوناں دے وِچ کیتے سن اوناں نوں یاد نہ رکھیا تے او باغی ہو گےٗ تے اوناں نے بغاوت کر کے فیر اپنے آپ نوں غلامی وِچ لےجان لئی آودا اِک سردار مقرر کر لیا۔پر تُوں تاں غفور و رحم تے کرم قہر کرن وِچ توں دھیما تے پیار کرن وِچ توں وڈا ایں۔ایسس لئی توں اوناں نوں چھڈیا نیں ۔¹⁸۱۸۔ جدوں او آودے لئی اک وچھے د ا بُت ٹھال کے آکھن لگے کہ اے ساڈا خدا اے جیہڑا سانوں مصر دے ملک وچو ں کڈ لیا اے یا جِدوں او بُوہتے ای بُرے کم کر کے گہنگار ہو گےٗ۔ ¹⁹۱۹۔ تاں وی توں آودے وڈے رحم نال توں اوناں نوں جنگل وِچ چھڈ نہ دِتا دے دن دے ویلے بادل دے تھم نے اوہناں نوں راہ وکھانا بند نہ کیتا تے نہ ای رات دے ویلے اگ دے تھم نے اوس راہ اوتے چانن کرنا چھڈیا جہدے اوتے اوہناں ٹرناسی۔²⁰۲۰۔ اوہناں نوں چنگیائی سکھن لئی توں ا وہناں نوں آودا پاک روح دِتا تے توں آودی آسمانی روٹی اوہناں دے منہ توں نہ ڈکی تے اوہناں دی تَرے بجھاون لئی اوناں نوں پانی دتا۔ ²¹۲۱۔ چالیں وڑیاں تیک جنگل وچ توں اوہناں دی پالینا کیتی تے اوہنا ں نوں کسے شے دی تھور نہ رہن دتی نہ اوہنا ں دے لیڑے پاٹے تے نہ ای اوہناں دے پیر سُجھے۔²²۲۲۔ تو ں اوہناں نوں بادشاہیاں تے قوماں د تیاں تے دور دور دیاں تھاواں اوہناں وچ ونڈ دیتے اوہناں نے حسبُون دے بادشاہ سیُون دے ملک اوتے تے بسن دے بادشاہ عوج دے ملک اوتے قبضہ کر لیا۔²³۲۳۔ توں اوہناں دی اولاد نوں ودھا کے آسمان دے تاریاں وانگوں کر دتا تے توں اوہناں نوں اوس ملک وچ لے آیا جہدے وِچ وڑن لئی تے جہدے اوتے قبضہ کرن لئی تُوں اوناں دے پیو دادے نوں آکھیا سی۔ ²⁴۲۴۔ اوہناں دی اولاد نے جا کے اوس ملک اوتے قبضہ کر لیا۔ تُوں اوناں دے اِگے کنعانیاں نوں جیہڑے اوتھے رہندے سن اوناں دے ہتھیں کر دِتا توں کنعانیاں نوں اوہناں دے بادشاواں تے ملک دے لوکاں دے نال اوہناں دے قابو وچ کر دیتا تاں جے اوہناں دے نال جیویں چاہن سلوک کرن۔²⁵۲۵۔ اوہناں نے کنداں والے شہر تے چنگی زمین نوں جت لیا تے ہر طراں دیاں چنگیاں شیواں نال بھرے گھراں، پہلاں توں کٹھے ہوئے کھواں، باغچیاں، زیتون دے باغاں تے بوہت سارے پھلاں آلے رُخاں دے مالک بن گےٗ ۔ فیر اوہناں نے رج کے کھادا تے موٹے ہو گے تے اوہناں تیرے وڈے احسان دے سببوں رج کے موجاں کیتیاں ۔²⁶۲۶۔ پر او نا منن آلے سن تے تیرے توں باغی ہو گے اوہناں نے تیری شریعت نوں پچھے سُٹ دِتا اوناں نے تیرے او ناں نبیاں نوں جیہڑے اوہناں نوں تیرے و ل پہچھاں مڑن لئی قہر توں ڈراندے رہندے سن مار دتا تے وڈے وڈے نہ منن آلے کم کیتے۔ ²⁷۲۷۔ ایس لئی تو ں او ہناں نوں اوناں دے دشمناں دے ہتھ وِچ کر دِتا جہناں نے اونوں ستایا پر اوناں نے آودے دکھ درد دے ویلے تیرے اِگے منت کیتی تے تو آسمان تو اوہناں دی منت سنی تے آودے وڈے رحم نال اوہناں نوں چھڈان والے دتے جہناں نے اوہناں نوں اوہناں دے دشمناں دے ہتھ توں چھڈیا۔²⁸۲۸۔ پر جیویں ای اوہناں نوں آرام ملیا اوہناں نے پھراوہی کیتا جیہڑا تیری نظر وچ بُرا سی تد توں اوہنا ں نوں دشمناں دے ہتھ چھڈ دتا او اوہناں تے غالب آئے فیر وی جدوں اوہناں نے تیرے اِگے منت کیتی تے تُوں آسمان توں اوناں دی آواز سنی تے اپنے وڈے رحم نال اوہناں نوں بار بار چھڑایا۔ ²⁹۲۹۔ توں اوہناں نوں خبر دار کیتا کہ او تیری شریعت دے ول پھیرن پر اوہناں نے مغرور ہو کے تیری نافرمانی کیتی تے تیرے حکماں دی جناں نوں منن لئی انسان زندہ رہندا اے۔ مخالفت کر کے گناہ کیتا۔ آودی حماقت دے سببوں نافرمان رھ۔ تے باغی ہو کے منن توں انکار کر دِتا۔³⁰۳۰۔ فیر وی توں وریاں تک اوہناں نوں برداشت کر دا ریا تے آودی روح دے نال آودے نبیاں دے ذریعے اوہناں نوں خبر دار کر د ا ریا فیر وی او ہناں نے کوئی توجہ نہ دتی ایس لئی توں اوہناں نوں آنڈ گوانڈ دِیاں قوماں دے ہتھ وچ دے دتا۔ ³¹۳۱۔ پر توں آودی وڈی رحمت نال نہ تے اوہناں نوں ختم کیتا تے نہ اوناں نوں چھڈیا کیو نکہ توں رحم تے کرم کرن آلا خدا ایں۔³²۳۲۔ ایس لئی ہون اے ساڈے رب تُو جہڑا وڈا ، قدرت آلا مہربان خدا ایں۔ تُو جہڑا آودے محبت دے وعدے نوں قائم رکھنا ایں ایہہ دُکھ درد جہڑا شاہان اسُور دے زمانے توں لے کے اِج تیک ساڈے بادشاواں ، سرداراں ، کاہناں ، نبیاں تے ساڈے پیو دادا تے ساڈے سارے لوکاں نے برداشت کیتا تیرے حضور وِچ ایویں نہ سمجھے جان ۔ ³³۳۳۔ جیہڑی وی ساڈے اوتوں لنگی اے اوناں سب وِچ تُوں انصاف کرن آالا ریا وے کیوں جے تُوسچائی نال پیش آیا پر اسیں بُرائی کیتی۔ ³⁴۳۴۔ ساڈے بادشاواں،ساڈے سردارو ساڈے کاہناں تے ساڈے پیو دادے نے تیری شریعت نوں نہ منیا ۔ اوناں نے تیرے حکماں تے تیری نصیحت دی کوئی پرواہ نہ کیتی ۔³⁵۳۵۔ اوس ویلے ویلے وی جدوں او آودی مملکت دی وسُعت تے چنگی زمین وِچ جہڑی تُوں اوناں نوں دِتی سی تیرے وڈےاحسان توں خوش ہو ریے سن۔اوناں نے تیری عبادت نہ کیتی تے آودی بُری راھواں توں باز نہ آئے۔³⁶۳۶۔ پر ویکھ اج اسیں غلام آں ۔اوسے ملک وِچ غلام آں جہڑا تُوں ساڈے پیو دادے نوں دِتا سی تاں جے او اوھدے پھل تے دُوجیاں چنگیاں شےواں جہڑی اوتھوں دی پیدا وار اے کھا سکن۔ ³⁷۳۷۔ اوھدی بُوہتی فصل اوہناں بادشاواں نوں چلی جاندی اے جہناں نوں تُوں ساڈے گناواں دے سببوں ساڈے اوتے بھاہ دِتا اے۔ ساڈے جسم تے ساڈے ڈنگر پوری طرح اوناں دے ہتھ وِچ نے۔اسیں وڈی مصبت وِچ آں۔³⁸۳۸۔ ایناں ساریاں گلاں نوں سامنے رکھدے ہویاں اسیں پکا عہد کرنے آں تے لکھ وی دینے آں تے ساڈے سردار ، ساڈے لاوی تے ساڈے کاہن اوھدے اُوتے مہر لا دندے نے۔

10¹۱۔ تے جہناں نے مہر لائی او ایہہ سن ۔ حاکم نحمیاہ بن حکلیاہ تے صدقیاہ۔ ²۲۔ سرایاہ عزریاہ یرمیاہ۔ ³۳۔ فشخور امریاہ ، ملکیاہ۔⁴۴۔ حطوش سبنیاہ ، ملوک۔ ⁵۵۔ حارم مر، یموت ، عبد یاہ۔ ⁶۶۔ دانی ایل ، جنتون ، باروک ۔ ⁷۷۔ مسلام ، ابیاہ ، میامین۔ ⁸۸۔ معز یاہ ، بلجی، سمعیاہ اے کاہن سن۔⁹۹۔ لاوی اے سن۔ یشوع بن ازنیاہ ، بنی حنداد وچوں بِنوئی ، قدمی ایل۔ ¹⁰۱۰۔ تے اوہناں دے بھرا سبنیاہ ، ہودیاہ ، قلیطا، فِلایاہ ، حِنان۔ ¹¹۱۱۔ میکا، رِحوب ، حسابیاہ۔ ¹²۱۲۔ زکو ر، سربیاہ ، سبنیاہ۔ ¹³۱۳۔ ہو دیاہ ، بانی بِنینو ۔ ¹⁴۱۴۔ لوکاں دے امیر زادےاے سن۔ پر عوس ، پخت موآب ، عیلام ، زتو ، بانی ۔¹⁵۱۵۔ بنی ، عزجاد، ببی ۔ ¹⁶۱۶۔ ادونیاہ ، بگوئی ، عدین ۔ ¹⁷۱۷۔ اطیر ، حزقیاہ ، عزور ۔ ¹⁸۱۸۔ ہودیاہ ، حاشوم ، بضئی ۔ ¹⁹۱۹۔ خاریف ، عنتوت ، نو بی ۔ ²⁰۲۰۔ مگفیعاس ، مسلام ، حزیر۔ ²¹۲۱۔ مشیز ,بیل , صدوق , ید قع۔²⁷²²۲۲۔ فلطیاہ , حنان , عنایاہ ۔ ²³۲۳۔ ہو سیع , حننیاہ , , حسوب۔ ²⁴۲۴۔ ہلوحیس , فِلحا ، سو بیق۔ ²⁵۲۵۔ رحوم ، حسبناہ ، معسیاہ۔ ²⁶۲۶۔ اخیاہ ، حنان ، عنان ۔ ۲۷۔ ملوک ، حارم تے بعناہ۔²⁸۲۸۔ باقی بچے ہوے لوک کاہن،لاوی،دربان تے گان والے تے ہیکل دی خدمت کرن والے تے او سارے جہناں نے خدادی شریعت نوں منن لئی اپنے آپ نوں دُوجیاں قوماں تو ں وکھرا کر لیا سی تے آودیاں بیویاں تے پتر اں تے دھیاں جیہڑے سمجھدار سن۔ ²⁹۲۹۔ ہن آودے بھراواں تے اُمرا دے نال مل کے ایسس عہد وچ شامل ہوئے کہ او خدا دے بندہ موسٰی دی معرفت دِتی گئی خداوند دی شریعت نوں منن گے تے بڑےدِھیان دے نال خداوند آودے خدا دے سارے حکماں ، قاعدے قانون نوں منن گے۔ جے نیں منن گے تے لعنتی بنن گے۔³⁰۳۰۔ اسیں وعدہ کرنے آں ویِاہ لئی اسیں آودیاں دِھیاں آودی آسے پاسے دِیاں قوماں نوں نیں دِیواں گےتے نہ ای آودے پُتراں لئی اُوناں دیاں دِھیاں لواں گے۔ ³¹۳۱۔ جے گوانڈی قوماں کروبار لئی سامان یا اناج ویچن لئی سبت دے دِن لیاون تے اسیں سبت دے دِن یا کسے پاک دِن اونوں اوناں توں بالکل نہ خریداں گے۔ ہر ستویں ورھے اسیں زمین نیں بیجاں گے تے کسے نوں دِتا ہویا قرض معاف کر دیواں گے۔³²۳۲۔ آودے خدا دے گھر دی خدمت لئی ہر ورھے مِشقال دا تیجا حصہ دین دے حکم نوں پورا کرن دی ذمہ داری لینے آں ۔ ³³۳۳۔ یعنی نذر دی روٹی لئی اناج دیاں دائمی نذر اں تے سوختنی قربانیاں لئی سبت دیاں نذراں نوِیں چن دیاں عیداں تے باقی مقررہ عیداں لئی پاک ہون دِیاں نذراں لئی تے اِسرائیل دے گناواں دے کفارے دیاں نذراں لئی تے آودے خدا دے گھر وِچ باقی فرضاں لئی۔³⁴۳۴۔ اسیں یعنی کاہناں،لاویاں تے لوکاں نے پرچیاں پائیاں تاں جے پتہ لایئے کہ شریعت دے مطابق ہر ورھے مقرر کیتے ویلے تے خداوند آودے خدا دے مذبح تے ساڑن لئی ساڈے وچوں ہر اک خاندان آودے حصے دی لکڑ اں کِدوں خداوند دے گھر وچ لیایا کرن۔ ³⁵۳۵۔ اسیں ہر سال آودیاں فصلاں تے رُخاں دا پہلاں پھل خداوند دے گھر وِچ لیاون دی ذمہ داری لینے آں ۔ ³⁶۳۶۔ جیویں کہ شریعت وچ وی لکھیا اے اسیں آودے پہلوٹھے پُتراں تے آودے ڈنگراں، ایجڑاں تے گلے دے پہلوٹھے بچیاں نوں آودے خدا دے گھر وِچ کاہناں دے کول لیاواں گے جہڑے اوتھے خدمت کردے نے۔³⁷۳۷۔ ایسس لئی اسیں آودے گُھنے ہوے آٹے نوں آودے پہلے اناج دیاں نذراں نوں آودے رُخاں دے پہلے پھلاں نوں ، آودی نویں مِے تے تیل وچوں پہلے پھل نوں آودے خدا دے گھر دے خزانیاں لئی کاہناں دے کول لیاواں گے۔تے آودیاں فصلاں دا دسواں حصہ لاویاں نوں دیواں گے کیوں جے لاوی ای ہر اک شہر وچ جیتھے اسیں کھیتی واڑی کر نے آںکھیتر دا دِسواں حصہ کٹھا کر دے نے۔ ³⁸۳۸۔ جدوں لاوی دِسواں حصہ لین تے ہارون دی نسل دا اِک کاہن اوناں دے نال ہونا چاہدا اے تے لاویاں نوں دہ یکی دا دِسواں حصہ ساڈے خدا دے گھر دے خزانیاں وِچ لیانا چاہدااے۔³⁹۳۹۔ بنی اسرائیل جہناں وچ لاوی وی شامل نے اناج ،نویں مِے تے تیل دیاں نذراں بیت المال دے خزانے وچ لیاون جیتھے خدا دے گھر دے پانڈے رکھے جاندے نے تے جیتھے کاہن،دربان تے گان والے آودی آودی سیوا پوری کر دے نے ۔ تے اسیں آودے خدا دےگھر نوں نہیں چھڈاں گے۔

11¹۱۔ ہون لوکاں دے سردار یروشیلم وِچ گےٗ نے تے باقی لوکاں نے پرچیاں پائیاں تاں جے ہر دِس بندیاں وِچوں اِک پاک شہر وِچ رہین تے باقی بچے ہوےٗ اپنے شہراں وچ رہین۔ ²۲۔ لوکاں نے اُوناں ساریاں بندیاں نُوں دُعا دِتی جہڑے اپنی خوشیِ دے نال یروشلیم وِچ وِس گےٗ سی۔³۳۔ صُوبےدے اُو سارے سردار جہڑے یروشلیم وِچ آ وِسے سی اُوس ویلے کُجھ اسِرئیلی، کاہن، لاوی ہکل دی خدمت کرن آلے تے سلُمان دے خِادماں دے بال بچے یہودہ دے شہراں وچ رہندے سی۔ یعنی ہر اِک اُوھدے شہراں وِچ اپنی اپنی تھاں تے رہندے سی۔ ⁴۴۔ جِد کے بنی یہودا تے بنی بِن یمین وِچوں کُجھ لوگ یرِوشلیم وِچ رہندے سی۔ بِنی یہوداہ وچوں: عتایاہ بِن غزیاں بِن زکریاہ ، بِن امریاہ ، بِن سفطیاہ ، بِن مہلل ایل ، بِنی فارص وِچوں۔⁵۵۔ تے مصیاہ بِن بارُوک، بِن کل حوزہ ، بِن حزایاہ ، بِن عدایاہ ، بِن یویریب ، بِن زکریاہ ، بِنی شِلونی۔ ⁶۶۔ تے بِنی فارص جہڑے یرِوشلیم وِچ وِس گےٗ اُوناں وِچ جنگ کرن آلے بندیاں دی گِنتی ۴۶۸ سی۔⁷۷۔ بِنی بِن یمین وِچوں: سلو بِن مُسلام ، بِن یُوئید فِدایاں ، بِن قولایاہ ، بِن معسیاہ ، بِن ایتی ایل ، بِن یعسیاہ۔ ⁸۸۔ تے اُوھدے بعد ججی تے سلی ۹۲۸ بندے۔ ⁹۹۔ یوئیل بِن زکری اُوناں دا اُوچا ناظم سی تے یہودا بِن ہسنوہ شہر دا چھوٹا ناظم سی ۔¹⁰۱۰۔ کاہناں وِچوں: ہد عیاہ بِن یویریب ے یاکین۔ ¹¹۱۱۔ سرایاہ بِن خلقیاہ بِن مُسلام بِن صُدوق بِن مرایوت بِن خیطوب خدا دے گھر دا ناظم۔ ¹²۱۲۔ تے اُوناں دے یار جہڑے ہکل دے وچ کم کر دے سی ۸۲۲ بندے تے عدریاہ بِن ہروحام بِن فِلکیاہ بِن امضی بِن زکریاہ بِن فحشور بِن ملکیاہ۔¹³۱۳۔ تے اُوناں دے بھرا جہڑے جدی خانداناں دے سردار سی۔ ۲۴۲ بندے تے احشی بِن عزرایل بِن اخزائی بِن مسلموت بِن ا میر۔ ¹⁴۱۴۔ تے اُوناں دے بھرا جہڑے جنک کرن آلے بندے سی ۱۲۸۔ اُوناں دا اُوچا ناظم زبدی ایل بِن ہجدولیم سی۔¹⁵۱۵۔ لاویاں وِچوں: سمعیاہ بِن حُسوب بِن عزریقام بِن حسبیاہ بِن بنی۔ ¹⁶۱۶۔ سبتی تے یوزیباد لاویاں دے امیر زادیاں وِچوں خدا دے گھِر دے باہر کِم تے مُقرر سی۔¹⁷۱۷۔ تے متنیاہ بِن میکابِن زبدی بِن آسف جہڑے شکرانے دی دُعا دا ناظم تے ہر ویلے دُعا وِچ رہین آلا سی تے یقبوقیاہ جہڑا اُوھدے بھرا وُچوں دُوجے نمبر تے سی تے عبدا بِن سموع بِن جلال بِن یدُوتُون۔ ¹⁸۱۸۔ پاک شہر وِچوں لاویاں دی گنتی ۲۸۴ سی۔¹⁹۱۹۔ درباناں وِچوں: عُقوب تے طلمُون تے اُوناں دے بھرا جہڑے پھاٹاکاں دی چوکیداری کر دے سی ۱۷۲ بندے۔ ²⁰۲۰۔ بچے ہوےٗ اسرائیلی کاہناں تے لاویاں دے گٹھِ دے یہوداہ دے سارے شہراں وِچ آودی خاندانی وراثت وِچ رہندے سی۔ ²¹۲۱۔ پر ہکل دی خدمت کرن آلے عوفل دی پہاڑی اُوتے رہندے سی تے فیحا تے جیفا اُوناں دے رکھوالے سَن۔²²۲۲۔ یروشلیم وِچ لاویاں دا سردار عرُبی بن بانی بِن حسبیاہ بِن منتیاہ بِن میکا سی۔ عزی اُن بِنی آسف وِچوں اِک سی جہڑا خدا دے گھر وِچ گان دی خدمت تے مقرر سی۔ ²³۲۳۔ گان آلے بادِشاہ دے حُکم دے مطابق خدمت کر دے سی تے اُوناں دِیاں روز دِیاں ذمہ داریاں مقرر سَن۔ ²⁴۲۴۔ فتحیا بِن مشیربیل جہڑا ازراح بِن یہو دا دی اولاد وِچوں سی۔ لوکاں نال تعلق رکھن آلے سارے کم لئی بادِشاہ دا چُنیا ہویا بندہ سی۔²⁵۲۵۔ جتھوں تیک پنڈ تے اُوتھوں دے کھیتاں دا تعلق اے یہودا ہ دے کُجھ لوگ قریت اربع تے اُوھدے آلے دوالے دے قصبیاں دِیبون وِچوں تے اُوھدیاں بستیاں وِچ تے یقبضی ایل تے اُوھدے پنڈ وِچ رہندے سی۔ ²⁶۲۶۔ یشُوع تے مولا دہ وِچ تے بیت فلطِ وِچ۔ ²⁷۲۷۔ حصر سوعال تے بیرسبح تے اُودیاں بستیاں وِچ۔²⁸۲۸۔ صقلاج تے مُقوناں تے اُوھدے پنڈ وِچ ۔ ²⁹۲۹۔ عین رمون تے صارعاہ تے یار موت وِچ۔ ³⁰۳۰۔ زانواح ، عُدلام تے اُوناں دے پنڈ وِچ ، لکیس تے اُوناں دے کھیتاں وِچ ، عرہقہ تے اُوھدے پنڈ وِچ۔ ایویں او بیرسبح تُوں لے کے کروائی ہنوم تیک وِس گےٗ۔³¹۳۱۔ بِنی بِن یمین ، جج تُوں لے کے اگے مکِماس ، عیاہ تے بیت ایل تے اُوھدے پنڈ وِچ۔ ³²۳۲۔ عنتوب ، نوب تے عننیاہ۔ ³³۳۳۔ حصُور ، رامہ تے جنیم وِچ۔ ³⁴۳۴۔ حوید ، ضبوعیم تے نبیلاط۔ ³⁵۳۵۔ لود، اُونوں تے ہنر رکھن اے دی وادی وِچ رہندی سی۔ ³⁶۳۶۔ تے یہوداہ دے لاویاں دے کُجھ فرقے یمین وِچ جا وِسے۔

12¹۱۔ کاہن تے لاوی۔ جہڑے کاہن تے لاوی سالتی ایل دے پُتر زرِبابل تےیُشوع دے نال مُڑ آئے او اہیہ سَن۔ سِرایاہ۔ یرمیاہ تے عزرا۔ ²۲۔ امریاہ ۔ملُوک۔خطوُس۔ ³۳۔ سکِنیاہ۔ رِحوم۔ مریموت۔⁴۴۔ عدُو جنتوُ۔ابیاہ۔ ⁵۵۔ میامِین معدیاہ بِلجہ۔ ⁶۶۔ سمعیاہ یویریب۔یرعیاہ ۔ ⁷۷۔ سلُو۔ عمُوق خِلقیاہ۔ یرعیاہ یُشوع دے دِناں وِچ ایہہ کاہناں تے اوناں دے بھراواں دے سردار نیں۔⁸۸۔ تے لاوی ایہہ سَن؛ یُشوع بِنوئی قدمی ایل سِربیاہ یُہوداہ تے متنیاہ وِی جہڑا آودے بھراواں دے نال شُکر دے گیت گاندے رہندے سَن۔ ⁹۹۔ اوناں دے نال بقبوقیاہ غنی دُعا دے ویلے اوناں دے اگے کھلوندے سَن۔¹⁰۱۰۔ یُشوع ۔یُویقیم دا پیو سِی تے یُویقیم الیاسب دا پیو سِی تے تے الیاسب یُویدع دا پیو سِی۔ ¹¹۱۱۔ یویدع یُونتن دا پیو سِی تے یُونتن یُدوع دا پیو سِی۔¹²۱۲۔ یویقیم دے دِناں وِچ کاہناں دے باپ دادا دے خانداناں دے سردار ایہہ سَن۔ سِرایاہ دے خاندان توں مرایاہ۔ یرمیاہ دے خاندان توں حننیاہ۔ ¹³۱۳۔ عزرا دے خاندان توں مُسلام امریاہ دے خاندان توں یہُوحنان۔ ¹⁴۱۴۔ ملکوَ دے خاندان توں یُونتن۔ شبنیاہ دے خاندان توں یُوسف۔¹⁵۱۵۔ حارم دے خاندان توں عدنا۔ مرایوت دے خاندان توں حلقی۔ ¹⁶۱۶۔ عُِدو دے خاندان توں زکریاہ۔ جِنتُون دے خاندان توں مُسلام۔ ¹⁷۱۷۔ ابیاہ دے خاندان توں زکری۔ بنِیمین تے موعدیاہ دے خاندان توں فِلطی۔ ¹⁸۱۸۔ بلِجہ دے خاندان توں سموع۔ سمعیاہ دے خاندان توں یہُونتن۔ ¹⁹۱۹۔ یُویریب دے خاندان توں متنی یرعیاہ دے خاندان توں عزُی۔ ²⁰۲۰۔ سلی دے خاندان توں قلی۔ عموق دے خاندان توں عبر۔ ²¹۲۱۔ لقیاہ دے خاندان توں حسبیاہ۔ یرعیاہ دے خاندان توں نتنی ایل۔²²۲۲۔ الیاسب یویدع۔یوحنان تے یدُوع دے دِناں وِچ لاویاں دے باپ دادا دےخانداناں دے سرادار تے کاہناں دے دارا شاہِ فارص دِی حُکومت وِچ۔ ²³۲۳۔ بنی لاوی دے باپ دادا دے گھرانیاں دے سردار الیاسب دے پُتر یُوحنان دے دِناں تِیک تارِیخ دِی کتاب وِچ لکھِے جاندے سَن۔²⁴۲۴۔ تے حسِبیاہ سِریاہ قدمی ایل دا پُتر یُشوع آودے بھراواں دے نال لاویاں دے سرادار ریہہ سَن جہڑے اِک دُجے دے آمنے سامنے کھلوندے سَن۔ ²⁵۲۵۔ تے مُتنیاہ بقبوقیاہ عبدیاہ مُسلام طِلمُون تے عقوُب رکھوالے سَن جہڑے پھاٹکان تے گوداماں دِی راکھی لئی چُنے سَن۔ ²⁶۲۶۔ اوناں نے یہُوقییم دے پُتر یُشوع دے پُتر یُوصَدق دے دِناں وِچ تے نحمیاہ سرادار تے عزرا کاہن تے فقیہ دے دِناں وِچ خِدمت کِیتی۔²⁷۲۷۔ یُروشلیم دِی کند دے دے ویلے لاویاں نُوں جتھےِ کِیتے وِی او رہندے سَن تے لبھیا گیا تے اوناں نُوں یُروشلیم وِچ لیایا گیا تاکہ او جھانجھ۔ستار تے بربط دے نال خُوشی نال شکرانے دے گیِت گا کہ چناو دیاِں رسماں نُوں پُوریا کرن۔ ²⁸۲۸۔ گان والیا نُوں وِی یُروشلیم دے ایدھر اودھر دےعلاقیاں وِچوں لیاندا گیا تے او نطوفاتیوں دے پِنڈ وچوں سَن۔²⁹۲۹۔ تے بیت الجلجال توں تے جِبع تےعزماوِت دِے علاقے توں کھٹے کِیتے گئے کیوں کہ گان والیا نےیُروشلیم دے چاروں پاسے آودے لئی پِنڈبنا لئے سَن۔ ³⁰۳۰۔ جدوں کاہن تے لاوی آودیاں رسماں دے طریقیاں نال پاک تے اوناکر دِتا تےلوکاں نُوں پھاٹکاں نُوں تے کَند نُوں وِی پاک کِیتا۔³¹۳۱۔ میں یُہوداہ دے مال داراں نُوں کند دے اُتے لے گیا تے شکردے گیت گان والیا دے دو ٹولے مُقرر کِیتے کہ اِک ٹولہ کند دے اُتےمشرق ول گوبر پھاٹک ول ٹُرن۔³²۳۲۔ تے ہوسعیاہ تے یُہوداہ دے ادھے سردار اوناں دے پچھے پچھے ٹُرن۔ ³³۳۳۔ تے عزریاہ۔ عزرا ۔مُسلام۔ ³⁴۳۴۔ یُہودہ بِن یمین۔سمعیاہ یرمیاہ اوناں دے نال سَن۔ ³⁵۳۵۔ کجھ کاہن وِی نرسنگے لے کے آئے سَن تے زکریاہ دا پُتر یُونتن دا پُتر سمعیاہ دا پُتر متنیاہ دا پُتر میکایاہ دا پُتر زکورین دا پُتر آسف وِی اوناں دے نال سِی۔³⁶۳۶۔ تے اوہدے بھرا سمعیاہ ۔عزرایل ۔۔مللِی ۔ جِللی ۔ماعی ۔نتنی ایل۔یُہوداہ تے حنائی خُدا دا بنداہ داود دے گان وجان والے آئے سِی تے عزرا فقیہ ۔ کٹھے ہون والیا دے اگے اگے سِی ³⁷۳۷۔ شچشمے دے پھاٹک توں او سِدھا اگے ٹُر دے گئے تے داود دے شہر دیاں پوہڑیاں دے اُتوں وِی کند دِی چڑھائی ول تے داود دےمحل دے اُتوں لنگھ کے مشرق ماب اُلما نُوں ٹُر گئے۔³⁸۳۸۔ گاون والیا دا دُجا ٹولہ اوناں دے اُلٹے پاسے گیا تے میں ہور لوکاں دے نال کند داُتے اوناں دے پِچھے پِچھے ٹُریا تے تنُوراں دے بُرج کولوں ہو کے چوڑی کند تِیک۔ ³⁹۳۹۔ افرایئم دے پھاٹک پُرانےپھاٹک مچھی دے پھاٹک حنن ایل دے بُرج ہمیاہ دے بُرج اُتوںہُندے ہوئے بِھیڑ والے پھاٹک تِیک گئے تے پہرا داری کرن والیا دے پھاٹک تے رُک گئے۔⁴⁰۴۰۔ وڈیائی کرن والے دونویں ٹولے خُدا دے گھر آودی آودی تھاں تے کھلو گئے میں تے میر ے نال دے ادھے سرداراں نے وِی ایس طرح اِی کِیتا۔ ⁴¹۴۱۔ تے کاہن یعنی الیاقیم۔ معسیاہ ۔بِن یمین ۔میکایاہ ۔الیوعینی۔زکریاہ تےحنییاہ نرسینگے لیائے سَن۔ ⁴²۴۲۔ تے معسیاہ ۔ سمعیاہ ۔الیعزر ۔عزُی۔یہُوحنان۔ملکیاہ۔عیلام۔تے عزرا تے گان والے ٹولے نے آودے سردار ازرخیاہ دے کہن تے بہت چنگے گیت گائے۔⁴³۴۳۔ تے اوس دن اوناں نے خوش ہوکے بڑیاں قربانیاں چڑھاییاں کہ خُدا نے اوناں نُوں بڑی وڈی خوشی دِتی سِی۔ عورتاں تے بچیاں نے وِی خوشی منائی تے یُروشلیم وِچ جشن دا رولا وِی دُور تِیک سنائی دیند ہ سِی۔⁴⁴۴۴۔ اوس ویلے پہلے پھلاں تے دہیکیاں دے لئی گوداماں تے رکھوالےمقررکِیتے گئے تاں کہ جہڑے حِصے کاہناں تے لاویاں دے لئی شریعت دے حساب نال رکھے گئے سَن اوناں نُوں شہراں دے آسے پاسے دے کھیتاں توں کٹھیاں کرکے گوداماں وِچ کٹھا کِیتا جاوئے۔ ایس لئی کہ بنی یُہوداہ خِدمت والے کاہناں تے لاویاں توں خوش سَن۔ ⁴⁵۴۵۔ داود تے اوہدے پُتر سلیمان دے حُکماں دے وانگ اوناں نے وِی ایس طرح گاون والیا تے رکھوالیا نے آودے خُدا دِی بندگی کِیتی تے صفائی دے طریقیاں دِی خبر گیری کیِتی۔⁴⁶۴۶۔ ایس لئی کہ بڑی مُدت پہلا داود نے آسف دے دِناں وِچ خُدا دِی وڈیائی تے شُکرگُزاری دے گیِت گاون دے لئی رہ دسدے ہوُندے سَن۔ ⁴⁷۴۷۔ سو ایس لئی زرِبابل تے نہمیاہ دے دِناں وِچ وِی سارےبنی اِسرایئل گاون والے تے رکھوالیاں دِی لوڑ دے برابر ہر دن حِصہ دیندے سَن۔ او لاویاں دے لئی وکھرے حصے رکھدے سَن تے لاوی بنی ہارون دے لئی حصہ رکھدے سَن۔

13¹۱۔ اُوس دن موسیٰ دی کتاب اُچی آواز نال پڑھی گیٗ تے اُوتھے ایہہ لکھیا ہویا ملیا کہ عمُونی یا موآبی خدا دی جماعت وِچ داخل نہ ہو پاون گے ²۲۔ کیوں جے او کھا نا تے پانی لے کے اِسرائلیاں ُنوں اگوں مِلن نا آےٗ سگوں بلعام نوں اوناں تے لعنت پاون لئی مزدوری تے رکھ لیا تے ساڈے خدا نے اوس لعنت نُوں برکت ِوچ بدلِ دتا۔ ³۳۔ ولوکاں نے شریعت دی اے گل سنی تے اوناں نے سارے لوکاں نوں جہڑے فرق فرق نسلاں وچوسی اسرائيل وچوں کڈ دتا۔⁴۴۔ ایس تو پہلا الیاسب کاہن ساڈےخدا دے گھردے گوداماں دا راکھا سی تےاودا طوبیاں دےنال بڑاکول دا رشتہ سی۔ ⁵۵۔ اوس نے اونوں اِک وڈا کوٹھا دِتا ھویا سی جہڑا کے پہلاں ای غلے دیاں قُربانیاں تے لوبان تے ہیکل دِیاں چِیجاں تےِایدے نا ل لاویاں گان والیاں تےچوکِیداراں لٗی خالص تے کاہناں ڈےلٗی دِتاہویامال رکھن لٗی اِستمال ھوندا سی⁶۶۔ فِیر جدو ں ایں سب ھُونداں پیاسی میں یروُشلم وِچ ساں کیوں جے میں ارخششتاشاہ بابل دےبتیویں ورے وچ بادشاہ ڈے کول موڑ گیا ساں کُجھ ورے تو بعدمیں اُوھدے کولوں اجازت منگی۔ ⁷۷۔ تے میں موڑ کےیروُشلم وچ آگیا۔ایتھے مینوں پتا چلیا کہ ُطوبیاں نوں خُدا دے گھر دے ویڑےدے وچ کمرا دے کے الیاسب نے سب تو وڈی بُری حرکت کِیتی اے۔⁸۸۔ مینوں بہت غصہ آیا تے میں طُوبیاں دا سارا گھریُلوں چِیزاں نُوں باھَر سَٹ دِتا ⁹۹۔ تے کمرےنُوں پاک صاف کَرندا حکم دِتا تَد میں خُدا دے گھر دے بَرتن ٖ غلےدِیاں قُربانیاں تے لُبان نوں واپس اُوتھےرَکھ دِتا۔¹⁰۱۰۔ مِینوں اے وِی پتا چلیاں کے لاویاں دےخاص حصےاُوناں نُوں دِتے گئےتے سارے لاوی تے گان والےجیڑےہیکل وِچ خِدمت کر دے سی اَپنے اَپنے کھتیاں نُوں موڑ گیئں نے۔ ¹¹۱۱۔ بس میں حکومت کرن آلیاں نُوں جھڑکیا اے تے اُوناں نوں پُوچھیا کہ تُسیں خدا دے گھر نوں کیوں نظراں توں دُور کیتا اے تے فیر میں لاویاں نوں کھٹا کر کے صدیا تے اُوناں نوں اوناں دے تھاں دِتی۔¹²۱۲۔ تے سارے یہودا دے لوگ غلے نویں مے تے تیل دا دسواں حصہ غلے وِچ لیاےٗ۔ ¹³۱۳۔ تے میں سلمیاہ، کاہن، صدوق، فیقہ، تے اِک لاوی بنام خدیا۔ نوں غلے اُوتے مقرر کیتا تے حنان بِن زقور بِن متنیاہ نوں اُوناں دا مدد کرن آلہ بنایا کیوں جے ایہہ لوگ ایماندار سچے چاندے سی تے ایہہ اُوناں دا کم سی تے اُو اپنے اُو اپنے بھراواں نوں آوناں دے حصے ونڈ دیو۔ ¹⁴۱۴۔ اے میرے خدا مینوں ایدا چنگا اِجر دیویں جو کُجھ میں خدا دے گھر تے اُوس دی خدمت کرن والیاں لئی کیتا اے تیری نظر وِچ رووے۔¹⁵۱۵۔ اوناں ای دِناں وِچ میں ویکھیا کہ یہودا دے کُجھ لوگ سبت دے دن وی انگور پیندے تے اُوناں دا رس کڈ دے نے تے غلے مے، انگور، انجیر، تے دُوجیاں چیجاں دے بھار نُوں کُھوتیاں اُوتے لد دے تے اُو اے سب کُجھ سبت دے دن یر وشلیم وِچ لیاندے سی۔ ایس لئی میں اُوناں نوں ایہہ سخت تنبہہ کیتی کہ سبت دے دن کھان پین آلیاں چیجاں بالکل ویچایاں نا جاون۔¹⁶۱۶۔ صُور دے لوگ جیڑے یرُوشلیم وِچ رھندے سی او وی مچھی تے ہر قسم دا سامان تجارت یرُوشلیم وِچ لاہ کے سبت دے دن یہوداہ دے لوکاں نوں وِچ دے سن ۔ ¹⁷۱۷۔ میں یہودا دے رعیس لوکاں نوں جھڑکیا تے اوناں نوں آکھیا کہ تُسی ایسس طرح بُری حرکت کیوں کر دے او جس توں سبت دے دن دی بے عزتی ہوندی اے۔ ¹⁸۱۸۔ ایہی کُجھ تہاڈے باب دادا نے کیتا تے جندی وجہ توں ساڈا خدا ایہہ ساریاں مُصبتاں داڈے تے ایسس شہر تے لیایا۔ ہن تُسی سبت دی بےعزتی کرکے اسرائیل تے پہلاں توں وی زیادہ مُصبتاں لاون دا وسیلہ بن دے او۔¹⁹۱۹۔ تے جدو سبت توں پہلاں یُروشلیم دے پھاٹکاں اُتے شام دا ھنرا ہون لگا تے میں اوناںنوں حکم دِتا کہ پھاٹک بند کے دِتے جاون۔ تے جدو تیک سبت دا دن گذر نہ جاوے تے اوناں نوں کھولیا نہ جاوے میں اپنے کُجھ بندے اُوتھے نافس کیتے ناں جے کوئی سامان شہر دے اندر لیاےٗ نہ جاون۔ ²⁰۲۰۔ کاروبار کرن والیاں تے ہر قسم دا سامان ویچن والیاں نیں اِک یا دو وار رات یُروشلیم توں باہر لیگائی۔²¹۲۱۔ پر اوناں نوں ٹوکیا تے آکھیا کہ تُسی رات فصیل دے کول کیوں لنگائی اے؟ جے فیر تُسی اینج کرو گے تے میں تہانوں قید کر لاواں گاں ایسس توں بعد او سبت دے دن کدی وی نہ آےٗ۔ ²²۲۲۔ تد میں لاویاں نوں حکم دِتا کہ جاوٗ تے سبت دے دن دی عزت کرن لئی اُوھدے پھاٹکاں دی حفاظت کرو۔ اے میرے خدا مینوں ایسس نوں وڈا صلہ دیوں تے اپنی وڈی رحمت دے مطابق میرے تے رحم کری۔²³۲۳۔ اوناں ہی دِناں وِچ میں یہودیاں دے اوناں بندیاں نوں ویکھیا جہناں نے اشد ود عمون تے موآب دی عورتاں نال ویاہ کیتا ہویا سی۔ ²⁴۲۴۔ اُوناں دے آدھے بچے اشدود دی زبان تے کُجھ دُوجیاں قوماں دی زبان بول دے سی پر یہودی زبان دے وِچ گل نیں کر سکدے سی۔²⁵۲۵۔ میں اُوناں نوں جھڑکیاں تے اُوناں تے لعنت پائی کُجھ لوکاں نوں کٹیا تے اُوناں تے وال وی کھیچ دِتے میں اوناں نوں خدا دے ناں قسم تے کھوائی تے اوناں نوں آکھیا کے تُسی اوناں دے پُتراں نال اپنیاں دھا ہر گز نہ ویایو گے تے نہ اِینا تے اپنے پُتراں دا ویاہ اوناں دیاں دِھیان نال کرو گے۔ ²⁶۲۶۔ کئی سلمان شاہ اسرائیل دے گناہ دی وجہ ایہہ سی شادیاں نیں سی؟ بے شک بوہت ساریاں قوماں دے وِچ ایندے ورگا کوئی بادشاہ نیں سی اوہدا خدا اونوں پیار کردا سی تے خدا نے اونوں سارے اسرائیل دا بادشاہ بنایا تے وی غیر یہودی عورتاں نے اونوں گناہ وِچ پھسایا۔ ²⁷۲۷۔ کی اہہ ضروری اے کہہ ایسس تہاڈے سُنیں کے تُسی وی اوہی خوفناک بُرائی کرو غیر یہودی عورتاں نال ویاہ کر کے ساڈے خدا دا گناہ کرہ۔²⁸۲۸۔ الیا سب سردار کاہن دے پُتر یویدع دے پُتراں وِچوں اِک سنبلط حورانی دا جوائی سی تے میں اونوں اپنے کولوں دُور کر دِتا اے۔ ²⁹۲۹۔ اے میرے خدا اوناں دی یسس بدی نوں یاد رکھی کیوں جے اوناں نیں کہانت نوں تے کہانت دے لاویاں دے وعدے نوں ناپاک کیتا اے۔³⁰۳۰۔ پس میں کاہناں تے لاویاں دی غیر قوماں تے عادتاں رسما توں پاک کیتا اے تے ہکل دے وِچ چُنے ہوےٗ تے خدمتاں نوں انجام دین لئی اوناں دِیاں واریاں لا دِتا۔ ³¹۳۱۔ تے میں طے کیتے ہوےٗ ویلے تے لکڑی ھدے تے پہلے پھلاں نوں وی دِیون دا انتظام کیتا اے میرے خدا مینوں ایندا چنگا اجَر دِیوی۔

آستر

1¹۱۔ فارس دا بادشاہ اخسویرس ( جیندی بادشاھت وِچ ہندوستان توں کوش تیک دے اِک سو ستا ئی صوبے شامل سن ²۲۔ جِدوں قصِر سُوسن وِچ شاہی تخت اوتے بیٹھا³۳۔ تے آودی بادشاھت دے تیجے ورے اونے اک بوہت دڈا خوشی دا جشن منایا جہندے وِچ مادی توں لے کے فارِس تیک دے سارےاختیار رکھن آلے ، حُکماں ، اُمرا تے امیر ذادے صدے گئے ۔ ⁴۴۔ ایسس جشن دے موقعے تے بادشاہ نے پورے اک سو اِسی دن آودی بوہت ساری دولت تے شان وشوکت نوں وکھایا ۔⁵۵۔ ایسس جشن توں بعد بادشاہ نے آودے محل دے چھوٹے دڈے سارے نوکراں ، حاکماں تے سرداراں لئی اک خاص دعوت دا انتظام کیتا تے اے جشن قصر ِشاہی دے باغ دے نال لگویں وہڑے وچ سَِت دن جاری ریا ۔ ⁶۶۔ سجاون لئی ہرے ، چٹے تے آسمانی رنگ دے پردے کتانی تے آرغوانی رنگ د یاں ڈوریاں نال چاندی دے حلقاں وچ پرو کے سنگ ِمرمر دے سےستوناں نال لٹکائے گئے سن تے لال تے چٹے تے کھٹے تے کالےسنگ مرمر دے فرش اوتے سونے تے چاندی دے تخت رکھے سن ۔⁷۷۔ شراب بوہت ساری موجود سی تے و کھری شکل دے سونے دِے پیا لیاں وچ بھر کے پیش کیتی جا رہی سی کیو ں جے بادشاہ بوہت خوش سی تے پرونیاں دی سیوا وِچ کوئی کمی نیں چھڈناں چاھندا سی ۔ ⁸۸۔ بادشاہ نے آودے عہدہ داراں نوں دِس رکھیا سی کہ کسے نوں زبردستی شراب پین تے مجبور نہ کیتا جاوے پر طریقے نال ہر کوئی آودی پسند دے مطابق جیس قدر چاوے پی لوے۔⁹۹۔ اوس ویلے ملکہ وَشتی نے وی اخسویرس دے شاہی محل وچ عورتاں دی دعوت دا نتظام کیتا ۔ ¹⁰۱۰۔ جشن دے آخری دن جدوں بادشاہ نشے وچ سی تے اونے آودی خدمت وچ رہن والے ستاں خواجہ سراواں، مہوبان ، بزتا خربُوماہ ، بگتا ابگتا ، زتار تے کرکس نوں حکم دتا کہ او ۔ ¹¹۱۱۔ ملکہ وَشتی نوں چنگی طرح بنا سنوار کے تے شاہی تاج پوا کے شاہی محل وچ پیش کیتا جاوے تا ں جے سارے دربار آلے اوہدے بے پناہ حسن نوں ویکھ سکن ۔¹²۱۲۔ پر جدوں بادشاہ دا حکم ملکہ وَشتی نوں دِتا گیا تے اونے دربار وچ آن تون صاف منع کر دِتا ۔جدوں بادشاہ نوں ایسس گل دی خبر دِتی گئی تے او بوہت ای غصے وچ آگیا ۔¹³۱۳۔ بادشاہ دا اصول سی کے انصاف کرن دے معاملے وچ آودے مشیراں کولوں صلاح لیندا سی کیو ں جے او نہ صرف اہناں معاملایاں توں بلکہ فارس دے سارے حالات تے ماحول توں چنگی طراں واقف سن۔ ¹⁴۱۴۔ فارس تے مادی دے اے سِت امیر کارشینا،ستار ،ادماتا ،ترسیس،مَرس،مرسِنا تے تے معوکان شاہی دربار ن نال جُڑے سن تے بادشاہ دے مقرر کیتے ہوئے سن تے ایہہ بادشاہ وِلو ں دڈے رُتبیاں اوتے لگے سن ۔ ¹⁵۱۵۔ جدوں اوناں نوں پُچھیا گیا کہ ایویں دے موقع تے کی کرنا چائیدا اے تے قانون دے مطابق ملکہ دی ایسس حکم نوں نہ منن دی مناسب سزا کی ہو سکدی اے کیو ں جے جدوں خواجہ سراواں دی زبانی اونوں دربار وِچ آن دا حکم دِتا گیا تے اونے حکم نیں منیا ۔¹⁶۱۶۔ معوکان نے بادشاہ تے امرا دے حضور منت کیتی کہ ملکہ وَشتی نے نہ صرف بادشاہ دی بلکہ دربار دے سارے امرا تے وڈی بادشاہت دے ہر بندے دی بے عزتی کیتی اے۔ ¹⁷۱۷۔ کیوں جے ملکہ وَشتی دی ایسس حرکت نوں ونھدیاں ہویاں بادشاہت دیاں ساریاں عورتاں آودے بندیاں دی نافرمانی کرن گیاں تے آکھن گیاں کہ جدوں بادشاہ اخسویرس نے آودی ملکہ نوں آودے حضور آن دا حکم گھلیا تے او نہ آئی۔ ¹⁸۱۸۔ تے اِج ای جدوں ایسس واقعے دی خبر فارس تے مادی دیاں سب بیگماں نوں ہووے گی تے او وی ایویں دا سلوک کرن لگن گیا ں تے بادشاہت دے چاراں پاسے غم تے غصے نال لوکی بھر جاون گے ۔¹⁹۱۹۔ بس جے بادشاہ سلامت نوں منظور ہو وے تے اسیں چاہنے آں اِک شاہی حکم جاری کیتا جاوے جیہڑا فارس تے مادی دے قانون وچ وی لکھیا جاوے تا ں جے آئندہ کسے نوں ایویں دی جرات نہ ہہو سکے تے ملکہ وَشتی نوں شاہی محل توں کڈ دِتا جاوے تے اوہدی جگہ کسے ہور مناسب ملکہ نوں چُنیا جاوے۔ ²⁰۲۰۔ بس جدوں بادشاہ دی وڈی بادشاہت وِچ ایسس حکم دا علان کیتا جاوے گا تے ہر عورت نوں آودے شوہر دی تابعداری کرنا فرض ہووے گا بھاویں او کسے وی وڈے یا چھوٹے عہد اوتے لگا ہووے۔²¹۲۱۔ بادشاہ تے اوہدے سارے امرا نوں معوکان دی ایہہ گل پسند آئی تے بادشاہ نے معوکان دے آکھن دے مطابق کیتا۔ ²²۲۲۔ اوس نے ساری بادشاہت دے صوبیاں وِچ اوناں دی ماں بولی تے اوناں دی لکھائی وِچ خط گھل کے علان کروا د تا کہ ہر بندہ آودے گھر دا مالک اے تے او آودی ماں بولی بول سکدا اے۔

2¹۱۔ ایناں گلاں توں بعد جدوں اخسویرس بادشاہ دا غصہ ٹھنڈا پے گیا تے اونوں یاد آیا کہ وشتی نے کی کیتا سی تے اے وی کہ اونوں کی سزا دتی گئی سی۔ ²۲۔ تداو نوکر جیہڑے خاص طور تے بادشاہ دی خدمت کرن لئی سن ا یویں منت کرن لگے کہ جے بادشاہ سلامت دا حکم ہووے تے حضور دے لئی دو سوہنیاں تے جوان کنواریاں کڑیاں لبھیاں جاون ۔³۳۔ حضور اودی بادشاہت دے ہر صوبے وچ ایویں دے حاکم مقرر کریں جیہڑے ایویں د یاں ساریاں سوھنیاں کڑیاں نوں قصرِسُوسن دے حرم سرا وچ کھٹیاں کرن تے اوہناں نوں حضور دے خواجہ سرا ہیجا دی حفاظت وچ رکھیا جاوے جئیڑا کڑیاں اوتے رکھوالی دے طور لئی مقرر اے ۔اوہنا ں نوں ہار سنگار کرن دا سارا ضروری سامان دِتا جاوے۔ ⁴۴۔ جیہڑیاں دو کڑیاں بادشاہ دیاں اکھاں نوں چنگیاں لگن او وِشتی دی جگہ ملکہ بنا ئی جا وے۔بادشاہ نوں اے گل پسند آئی تے اونے ایویں ای کیتا۔⁵۵۔ قصر ِسُوسن وچ بن یمین قبیلے دا اِک یہودی سی۔جہدا ناں مردکی بِن یائربِن فیس سی۔ ⁶۶۔ جیہڑا یروشیلم دے اوہناں یہودیاں وِچوں سی جہناں نوں نبو کد نضر شاہ بابل شاہ یہوداہ یکونیاہ دے نال قید کرکے لے گیاسی ۔⁷۷۔ مردکی دی اِک بھتیجی سی جیدا ناں ہدساہ عُرف آستر سی جہنوں اونے گود لے لیا سی تے اونوں پالیا کیوں جے آستر دے ماں پیو مر گئے سن ۔او رج کے سوھنی سی اوہدے ماں پیو دے مرن توں بعد مردکی نے اوہنوں دھی وانگو پالیا سی ۔⁸۸۔ بادشاہ دے حکم داے چرچے تو ں بعد بڑیاں کڑیاں قصر ِسُوسن وچ لیایاں گئیاں ہیجا دے حوالے کئتیاں گئیاں ۔آستر وی بادشاہ دے محل تیک پُہنچائی گئی تے او وی ہیجا دے حوالے کیتی گئی جہڑا حرم سرا دا نگران سی۔ ⁹۹۔ ایہہ کڑی اونوں بڑی چنگی لگی تے اوہدی منظور نظر ہو گئی ہیجا نے چھیتی نال اونوں سجن سنورن دا سامان دے دتا تے اوہدے لئی خاص کھان پین دا انتظام کیتا ۔اونے محل دیاں سَت نوکرانیاں نوں آستر دے کول رہن لئی چنیا تے حرم سرا دے اِک خاص کمرے وِچ اوناں دے رہن دا بندوبست کر دِتا تا ں جے آستر پاکیزگی تے سجن سنورن دے طور طر یقیاں توں چنگی طراں واقف ہو جاوے ۔¹⁰۱۰۔ آستر نے آودی قوم تے خاندان دے بارے کُجھ وی نیں دسیا سی کیوں جے مردکی نے اونوں پہلے ای تاکید کر دِتی سی کہ او کسے نوں نہ دسے ۔ ¹¹۱۱۔ مر دکی آستر دا پتہ کرن لئی ہر روز حرم سرا دے ویڑے دے سامنے چکر لاندا سی۔¹²۱۲۔ ہر کڑی نوں آودی واری تے بادشاہ اخسویرس دے کول جان توں پہلاں بارہ مہیناں تیک سجن سنورن تے پا کیزگی دے طور طریقیاں توں واقف ہونا لازمی سی ۔اوناں وِ چوں چھ مہینے تیل مر نال مالش کروان تے چھ مہینے دوجیاں خشبواں تے عطراں دے استعمال وچ گزا رے جاندے سن۔ ¹³۱۳۔ بادشاہ دے کول پونچن دا طریقہ ایہہ سی کہ کڑی حرم سرا توں جہڑا کُجھ آودے نال محل وچ لے جانا چاہندی سی او اوہنوں دِتا جانداسی ۔¹⁴۱۴۔ شام نوں او محل وچ جاندی تے سویر ہوندے ای او تھوں مُڑ آندی تے فیر حرم سرا دے اک دوجے حصے وچ شعشجز دے حوالے کر دِتی جاندی سی جیہڑا بادشاہ دیاں نوکرانیاں دا حفاطت کرن آلا سی جدوں تیک بادشاہ کسی کڑی نوں آودی خوشی نال اوہدا ناں لے کے نیں صددا سی اوہدوں تیک او بادشاہ دے کول واپس نیں جا سکدی سی ۔¹⁵۱۵۔ جدوں آستر دی واری آئی (جینوں مردکی نے پالیا پوسیا سی جیہڑی او ہدے چاچا ابی خیل دی دھی سی ) کہ او بادشاہ دے کول جاوے تے او صرف اوہی کُجھ لے کے بادشاہ دے کول پُو نچی جہڑا حرم سرا دے نگران ہیجا نے آکھیا سی ۔ آستر ہر ویکھن آے دی نظر وِچ خاص سی ۔ ¹⁶۱۶۔ او شاہی محل وچ بادشاہ دی بادشاہت دے ستویں ورے دے دسویں مہینے وچ جہنوں طیبت آکھدے نے بادشاہ دے حضور پیش کیتی گئی ۔¹⁷۱۷۔ بادشاہ دوجیاں کڑیاں دے مقابلے وِچ آستر ول بوہتا دھیان دِتا تے او ساریاں کڑیاں نالوں کیتے وھد کے بادشاہ دی منظور نظر بنی ۔ بادشاہ نے شاہی تاج اوہدے سر اوتے رکھیا تے اوہنوں وِشتی دی جگہ آودی ملکہ بنا لیا۔ ¹⁸۱۸۔ بادشاہ نے اِک وڈی دعوت آستر دے ناں توں تیار کیتی تے آودے سارے ا مراں تے وزراں نوں آن دی دعوت دتی ۔ایسس خوشی وچ سارے صوبیاں وچ چھٹی دا علان کیتا گیا تے شاہی کرم دے مطابق انعام ونڈے گئے¹⁹۱۹۔ جدوں کڑیاں دوجی وار کٹھیاں کیتیاں گئیاں سن تے مردکی شاہی محل دے بوہے اِگے بیٹھا ہویا سی ۔ ²⁰۲۰۔ آستر نے ہالے تیک مردکی دی نصحیت دے مطابق آودے خاندانی حالات تے آودی قومیت نوں لکا کے رکھیا ہویا سی کیوں جے جدوں توں مردکی نے اوہنوں پالنا شروع کیتا سی اودوں توں او ہمیشہ مردکی دے آکھن تے عمل کر دی آری سی۔ ²¹۲۱۔ جدوں مردکی شاہی محل دے بوہے اِگے بیٹھا ہویا سی تے بادشاہ دے دو خواجہ سراواں بگتان تے ترش نے جیہڑے محل دے بوہے اوتے پہرہ دیندے سَن بادشاہ دی کِسے گل توں ناراض ہو کے اونوں مارن دا فیصلہ کیتا۔²²۲۲۔ پر مردکی نوں ایسس سازش دا پتہ چل گیا تے اونے ملکہ آستر دے راھیں بادشاہ نوں خبر دِتی ۔ ²³۲۳۔ جدوں ایسس گل دا پتہ کیتا گیا تے او سچ ثابت ہوئی تےاو دویں خواجہ سرا پھانسی تے لٹکائے گئے۔ ایہہ واقع بادشاہ دے سامنے ای شاہی تاریخ دی کتاب وچ لیکھا گیا

3¹۱۔ اِناں واقیاں دے بعد شاِہ اخسویرس نے ھامان بِن حمداتا اجاجی نُوں اگلا عہدہ دے کے اپنے سارے امِیریاں وزیریاں نالوں اُچا مقام دِتا۔ ²۲۔ شاہی حُکم دے مطابق سارے نوکر جہڑےشاہی محل دے بوھے اُتے نوکری کردے سَن ھامان دے اگے سجدے وِچ جُھک کے عِزت نال کھڑے ھُوندے سَن پرمردکی نا تےاوناں دے اگے جُھکدا سی تے نا ای کھلو کے اوناں دی عِزت کردا سَی ۔³۳۔ تَد اوناں نوکراں نے جہڑے بُوھے اُتےنوکر سَن مردکی نوں پُچھیا کے تُوں بادشاہ دے حُکم اُتے عمل کیوں نہں کر دا۔ ⁴۴۔ او ہر روز اونوں بادشاہ دے حُکم اُتے عمل کرن لئ کہندے سَن پر او انوں منن توں انکار کر دینداسی ۔فیر اوناں نے ھامان نُوں خبر دِتی۔ دراصل او اے ویکھناں چا ہندے سَن کہ کی مردکی دِی ایس حرکت نُوں برداشت کِیتا جاندا اے کہ نہں کیوجے مردکی نے اوناں نُوں دَس دِتا سِی کہ او یہوُدی اے۔⁵۵۔ جدو ھامان نے وکھیاں کہ مردکی نا تاں اوہدے اگے جُکھدا اے نا ای اوھدی عزت کردا اے تے او غُصے نال بھر گیا۔ ⁶۶۔ اونوں ایس گَل دا تاں پتا لگ گیا سی کہ مردکی یُہودی اے ایس لئ اونے صِرف مردکی نُوں مارنا اپنی شان نالوں گھٹ سمجھیا تے ارادا کِیتا کہ مردکی دے سارے قوم دے لوکاں يعنى یُہودیاں نُوں مار دِتا جاوے جہڑے اخسویرس دِی بادشاہی وچ تھاں تھاں وسدے سَن۔⁷۷۔ شاہِ اخسویرس دِی حکُومت دے بارویں سال دے پہلے مِہنے يعنى نسیان وِچ ھامان دِی موجُودگی وِچ پُور يعنى پرچیاں پایِاں گیِاں تاں جے یُہودیاں دے مارن دا کو ئی مِمہنہ تے دن مقرر کِیتا جاوے پرچیاں وِچ بارویں مہنے يعنى ادار دی تیرھویں تار یخ نِکلی۔⁸۸۔ تَد ھامان نے شاہِ اخسویرس نُوں مِنت کِیتی بادشاہ دِی حکُومت دے سارے صُوبیاں دے لوکاں وِچ کجھ اجہے لوک وِی کِھلرے ھوے نے جِناں دے رہن سہن دے طِرقے دُوجیاں نالوں وکھرے نے تے جہڑے بادشاہ دے قانوناں اُتے عمل ای نہں کر د ے جہے لوکاں دِی ایس حرکت نُوں برداشت کیتے جانا بادشاہ لئ خطرہ بَن سَکدا اے۔ ⁹۹۔ جے بادشاہ سلامت پسند کرن تاں اِناں لوکاں نُوں مارے جان دا حُکم جاری کِیتا جاوے تے میں چاندی دے دَس ہزار سِکے شاہی خزانے وِچ جمع کراوں گا تاں جے او اوس کَم اُتے خرچ کِیتے جاون ۔¹⁰۱۰۔ بادشاہ نے اپنی اُنگلی اُتو ں شاہئ مُہر آلی مُندری لاہ کے یُہودیاں دے ویری ھاما ن بِن حمداتا اجاجی دے حوالے کر دِتی۔ ¹¹۱۱۔ تے اکھیا تُوں اپنی رقم آپنے ای کول رکھ تے اوناں لوکاں نال جِیویں تینوں چنگا لگے اوے ای کر۔¹²۱۲۔ تَد پہلے مِہنے دِی تیرویں تارِیخ نُوں شاہی گِنتی کرن والے بلاے گئےتے ھامان دے کہن دے مطا بق ھر صُوبے دِی زبان تے اوناں دِی لکھای وِچ ھر قوم دے لوکاں لئ حُکم لکھواے گئے تے بادشاہواں دے سارے صُوبیداراں تے حُکومت کرن والیاں تے قوم دے وکھرے وکھرے سرداراں نُوں بجھواے گئے۔تے اے حُکم بادشاہ دے ناں ولوں لِکھے گئے سَن تے اوناں اُتے مُندری نال شاہی مُہر وِی لا دِتی گئ سی۔ ¹³۱۳۔ اے حُکم کَم کرن والیاں دے راھیں بادشاہ دے سارے صُوبیاں وِچ بجھووا دِتے اوناں وِچ لِکھیاں سِی کہ یُہودی قوم دے سارے بُڈھیاں جواناں عورتاں تے بچیاں نُوں بارویں مِہنے يعنى¹⁴۱۴۔ ایس حُکم دِی اِک اِک نقل سارے صُوبیاں وِچ بھیج کہ قانونی طور تے لِکھ کہ ونڈیا جاوے تے ھر قوم دے لوکاں دے عِلم وِچ لیایا جاوے تاکہ او اوس دن لئ تِیار رھن۔ ¹⁵۱۵۔ ہرکارے ایس شاہی فرمان نُوں لَے کہ چھیتی نال ٹر گئے تے قِیصرِسُوسن وِچ وِ ی ایس فرمان دا اِشتہار لایا گیا۔ سُوسن دے سارے شہروِچ پَج نَس پے گئ۔

4¹۱۔ جدوں مردکی نوں اِیناں ساریاں گلاں دا پتا چلیا تے اونے آودے لیرے پاڑ دِتے ، آودے اوتے بوری لےلئی تے آودے سر وچ سوا ہ پا لئی تے اپنے سینے نوں پیٹدا ہویا شہر دے چوک وِچ جا پُہنچیا۔ ²۲۔ پر او شاہی محل دے بوے دے وِچ رک گیا کیوں جے کسے نوں وی بوری پا کے محل دے اندرجان دی اجازت نیں سی۔ ³۳۔ ہرصوبے وچ جیتھے جیتھے بادشاہ دا حکم پُہنچیا یہودیاں وچ رونا پٹنا تے سوگ شروع ہوگیا ۔اوناں نے کھانا پینا چھڈ دِتا تے رون پٹن شروع ہو گئے ۔ بیتھرے لوکاں نے بوریاں پالیاں تے آودے سِراں وِچ سوا پا لئی ۔⁴۴۔ جدوں آستر دیاں لونڈیاں تے خواجہ سرا ایہہ خبر لے کے آستر دے کول ا ئیاں تے او بوہت پریشان ہوئی ۔ اونے کُجھ لیڑے لیئے تے اوناں نوں مردکی دے کول پیج کے منت کیتی کہ او اوناں نوں پا لوے پر مردکی نے اوناں نوں لین توں منع کر دِتا۔ ⁵۵۔ تد آستر نے بادشاہ دے خواجہ سراواں وچوں اِک خواجہ سرا ہتاک نوں جیہڑا ملکہ دی خدمت کرن لئی مقرر کیتا گیا سی اونوں صدیا تے حکم دِتا کے او جاوے تے پتہ کرے کے مردکی اوتے کی مصیبت آپئی اے تے اوھدی وجہ کی اے؟⁶۶۔ فیر ہتاک باہر نکلیا تے شہر دے چوک وِچ گیا جہڑا قصِر شاہی دے بُوہے دے اِگے سی ۔ ⁷۷۔ مردکی نے اونوں پوری کہانی سنائی تے اوس رقم دے بارے وی دِسیا جہدا شاہی خزانے وِچ جمع کران دا ہامان نے وعدہ کیتا سی تاں جے اونوں یہودیاں نوں مارن اوتے خرچ کیتا جاوے۔ ⁸۸۔ مردکی نے ہتاک نوں اوس حکم دی اِک نقل وی دِتی جہڑی یہودیاں نوں مارن لئی سُوسن وِچ اشتہار دے طور تے لایا گیا سی تاں جے او آستر نوں وکھا سکے تے اوھدے اِگے منت کرے کہ او چھیتی نال بادشاہ سلامت دے کول جاوے تے آودی قوم دے لوکاں لئی رحم دی منت کرے۔⁹۹۔ ہتاک نے واپس جا کے ملکہ آستر نوں سب کُجھ جہڑا مردکی نے آکھیا سی دِس دِتا۔ ¹⁰۱۰۔ اِیدے تے آستر نے ہتاک نوں نصحیت کیتی کہ او مردکی نوں ایہہ دِسے کہ ¹¹۱۱۔ بادشاہ دے سارے صوبیاں دے حاکم تے لوکی جاندے نے کہ جے کوئی بندہ بادشاہ دے اندر آلی جگہ وِچ بنا ں بلائے وڑ آوے تے بادشاہ دے حکم دے مطابق مار دِتا جاندا اے پر جیندے وِل بادشاہ آودی سونے دی لاٹھی نوں ودھاندا اے اودی جان بچ جاندی اے۔ جیتھوں تیک میرا تعلق اے پُورے بیتں دِن ہو گئے نے کہ مینوں وی بادشاہ وِلوں نیں صدیا گیااے ۔ ¹²۱۲۔ جدوں آستر نے ایہہ لفظ مردکی نوں سنائے گئے تے اونے جواب وِچ ایہہ آکھیا¹³۱۳۔ تُو ایہہ نہ سوچ کہ کیوں کہ تُو محل وِچ رہنی اے ایسس لئی یہودیاں وِچوں صرف تُو ای بچی ریویں گی ۔ ¹⁴۱۴۔ جے تُو ہون وی زبان بند رکھیں گی تے یہودیاں نوں تے کسے ہور پاسیوں مدد تے نجات مل جاوے گی پر تُو آودے پیو دے گھرانے دے نال مِر جاویں گی ۔ کون جاندا اے کہ تُو ایویں دے اوکھے ویلے وِچ ساڈی مدد کرن لئی ایسس شاہی رُتبے تیک پُہنچی ایں ؟¹⁵۱۵۔ تد آستر نے مردکی نوں ایہہ سنیا گھلیا ¹⁶۱۶۔ جا تے سُوسن وچ موجود سارے یہودیاں نوںکٹھیا ں کر تے تُسیں سارے میرے لئی تِن دِن تیک روزہ رکھو ، کھان پین توں باز رووہ ۔ میں تے میری لونڈیاں وی تہاڈے وانگوں روزہ رکھاں گیاں ۔ایدے توں بعد میں بادشاہ دے حضور وِچ جاواں گی حالانکہ ایہہ قانون دے خلاف اے پر جے مینوں مرنا ای اے تے مرن دِیو! ¹⁷۱۷۔ فیر مردکی ٹُڑ گیا تے آستر نے جو کُجھ آکھیا سی اوھدے اوتے عمل کیتا۔

5¹۱۔ تیجے دن آستر نے آپنا شاہی لباس پایا تے شاہی محل دی اندرونی بسن آلی تھاں تے جا کے تخت دے اِگے کھلو گیٗ۔ بادِشاہ شاہی تخت تے بیٹھا سی۔ ²۲۔ جد اُونے آستر نوں باہر صحن وِچ کھلوتی ویکھا تے اُونوں وڈی خوشی ہوئی۔ اُونے سونے دا ڈنڈا جہڑا ادھدے ہتھ وِچ سی آستر ول ودھایا تے آستر اِگے ودھی تے اُونے ڈنڈے دی نُوکر نُوں ہتھ نال چُھویا۔³۳۔ ایس گل تے بادِشاہ نے آکھیا کہ ملکہ آستر! کی گل اے؟ تُو کی چاہنی ایں؟ تُوں چاویں تے میں اپنی آدھی سنطلت تینوں دے سکدا واں۔ ⁴۴۔ آستر نے جواب دِتا کہ میری منت اہہہ کے آج بادِشاہ سلامت ہامان نُوں نال لے کے اوس ضیافت وِچ آوے جیدا بندوبست میں بادِشاہ لئی کیتا اے۔⁵۵۔ بادِشاہ نے آکھیا کہ فوراً ہامان نُوں صیدیا جاوے تاں جے اسیں آستر دے کہین دے مُطابق ضیافت وِچ شریک ہو سکیے۔ بس بادِشاہ نے ہامان دی ضیافت وِچ شامل ہون لئی چلے گےٗ۔ ⁶۶۔ جدوں شراب دا دور چلن دِیا سی اوس ویلے بادِشاہ نے آستر نُوں پُوچھیا کہ دِس تُو کی چاہنی ایں تُو جو منگیں گی تینوں دِتا جا وے گا۔ تیری مِنت کی اے جے تُو میری حکومت دا اِدھا حصہ چاوے گی تے او وی تینوں دے دِتا جا وے گا۔⁷۷۔ آستر نے جواب دِتا کہ میرا سوال تے منت اہہہ وے کے ⁸۸۔ بھاویں میں بادِشاہ دی اِکھاں وِچ قبُول ہوئی تے جے اونوں میری منت نُوں قبُول کرن وِچ خوشی محسوس ہوندی اے تے بادِشاہ سلامت ہامان دے نال کل فیر میری ضیافت وِچ جدا بندوبست میں کیتا اے شیریک ہووے تے فیر اوس ویلے میں بادِشاہ دے حضور اپنی مِنت دِساں گی۔⁹۹۔ اوس دِن ہامان خوشی دے نال بھرا ہویا باہر نکلیا پرجد اُونے مِردکی نُوں شاہی محل دے بوُہے تےبیٹھیا پایا تے ویکھیا کہ او دی عزت وِچ نیں کھلوتا تے اُونوں بڑا غصہ آیا۔ ¹⁰۱۰۔ پر اُونے صبر کیتا تے چپ چاپ اپنے گھر چلا گیا۔ اُونے اپنے بیلیاں تے اپنی بیوی زِرش نُوں صیدیا۔ ¹¹۱۱۔ تے ڈینگ مار کے کہین لگا کہ میرے کول بوہت دولت اے کئی پُتر نیں تے بادِشاہ نے ایس طرح میری عزت ودھائی اے کہ مینوں اُچی جگہ دے دِتی اے تے سارے اُمرا تے وزیراں اوتے مینوں عزت بخشی اے۔¹²۱۲۔ تے صرف اے ای نیں بلکہ مِلکہ آستر نے وی بادِشاہ دے نال مینوں وی اپنی ضیافت وِچ بلایا تے کل فیر اپنی ضیافت وِچ دعوت دِتی اے۔ ¹³۱۳۔ پر اِناں ساریاں گلاں توں مینوں کوئی سکون نیں ملیا کیوں جے او یہودی مردکی ہمشہ مینوں مِصر شاہی دے بُوہے تے بیٹھا دِسدا اے۔¹⁴۱۴۔ او دی بیوی زِرش تے اوھدے بیلیاں نے اُونوں آکھیا کہ تُو اِک سُولی بنوا جہڑی پنج ہتھ اُچی ہووے تے صُبح ای بادِشاہ نُوں کہہ سے مردِکی نُوں اوھدے تے چڑھایا جاےٗ تے اوھدے بعد خوشی خوشی بادِشاہ دے نال دعوت وِچ جا وےٗ۔ اے صلاہ ہامان نُوں بوہت پسند آئی تے اوتھے اِک سُولی بنوان دا حُکم دِتا۔

6¹۱۔ اوس رات بادشاہ نُوں نِیندر نہ آئی ایس لئی اونے آپنی بادشاہی دے واقیعاں دِی تارِیخ منگوائی تاکہ او بادشاہ دے حضُور وِچ پڑھی جاوئے۔ ²۲۔ اوہدے وِچ اِک تھاں وِچ لکھِیا سِی کہ مردکی نے بکتانا تے ترش دِی بادشاہ نُوں قتل کرن دے منصُوبے نُوں ننگا کِیتا سِی۔ اے دویں بادشاہ دے خواجہ سراواں وِچوں سَن تے قصَرِ شاہی دے بُوھے اُتے پہرہ دیندے ہُوندے سَن۔ ³۳۔ بادشاہ نے پُچھیا کہ مردکی نُوں اوہدا کِی انعام دِتا گیا یا اونُوں کہڑا عہدہ دِتا گیا بادشاہ دے خادماں نے جہڑے اوہدی خِدمت کر دے سَن عرض کِتی کہ کُجھ وَی نہیں۔⁴۴۔ بادشاہ نے کہیاہ کے ویکھو ویڑے وِچ کون اے؟ اوس ویلے ہامان بادشاہ نال مردکی نُوں سُولی چڑھاون لئی گَل کرن دِی عرض نال بادشاہ دے حضُور آگیا سِی۔ ⁵۵۔ بادشاہ دے خادماں نے جواب دِتا کہ ہامان بارگاہ وِچ حاضر اے بادشاہ نے حُکم دِتا اونوں اندر آون دیو۔ ⁶۶۔ جدوں ہامان اندر آیا تے بادشاہ نے اونُوں پُچھیا کہ جہڑے بندے توں بادشاہ خوش ہوئے اونوں کِی انعام مِلناچاہی دا اے ہامان نےاوس ویلے آودے دِل وِچ سوچیا کےبادشاہ سلامت دے ولوں انعام لین دے قابل میرے نالوں چنگا ہور کہڑاہوئے گا۔⁷۷۔ تے اونے جواب دِتا جے بادشاہ سلامت کِسے توں خوش ہوکے انعام دینا چاہے۔ ⁸۸۔ تے اونوں زریں شاہی پوائی جائےشاہی تبیلے وِچوں طغرے گھوڑا لیا کےاوہدے اُتے اونوں سوار کَیتا جاوئے۔ ⁹۹۔ اے پوشاک تے گھوڑا کِسے اُچے منصَب دے وزیر نُوں دِتا جاوے تاں جے اوس بندے نُوں جِنوں بادشاہ سلامت خوش ہوکے انعام دینا چاہندا اے زِرہ شاہی پواوئے تے گھوڑے تے بٹھاوے فیر اوس بندے نُوں شہر دے چوک وِچ پھرایا تے علان کِیتا جاوئے کہ ایس طرح دا انعام اونُوں دِتا جاندا اے جہڑا بادشاہ دِی خُوشی دا ِ وصِیلہ بندا اے۔ تے اونُوں ایس طرح اِی عزت دِتی جاندی اے۔¹⁰۱۰۔ بادشاہ نے ہامان نُوں حُکم دِتا کہ چھیتی جا تے زرِہ تے گھوڑا لے کے اوس یُہودی دے حوالے کر دے جہڑا قیِصر شاہی دے بُوھے اُتے بیٹھا ہویا اے تے اوس دِی عزت افزائی کر تے جو کُجھ تُوں کہیہ اے بیلکل اوس طرح اِی کِیتا جاوئے اوہدے وِچ کوئی کَمی نہیں رہنی چاہی دِی۔ ¹¹۱۱۔ بَس ہامان شاہی لباس تے گھوڑا لیاہ اونے مردکی نُوں شاہی لباس پووا کے گھوڑے اُتے بٹھایا تے شہر دے چوک وِچ کمایا پھرایا تے علان کروایا کہ ایس طرح دا انعام اوناں نُوں مِلدا اے جہڑے بادشاہ دِی خوشُی دا وصِیلہ بَن دے نیں۔¹²۱۲۔ اوس توں بعد مردکی محل دے بُوھے اُتے مڑ آیا پر ہامان نےپریشان ہو کے آودا مُنہ لُکا لیا تے چھیتی نال آودے گھر چلا گیا۔ ¹³۱۳۔ اونے آودی بیوی زرش تے آودے دوستاں نُوں ایس واقع دِی خبر دِتی جہڑا اوہدے نال ہویا سِی اوندے مشورہ کرن والیا تے اوندی بیوی زرش نے اونُوں اکھیا جے مردکی تیری بے عزتی دا سبب بنیا اے جہڑا یُہودی اے تے تیرا اوہدے تے غالب آنا ٹِھک نیہں سگوں تُو خود تباہ ہوکے رہ جاویں گا۔ ¹⁴۱۴۔ اجے اہیہ گَل بات ہو اِی رہی سِی کہ بادشاہ دے خواجہ سراں پُہنچ گئے تاں جے ہامان نُوں چھیتی نال ملکہ آستر دِی تیار کِتی ہوئی ضیافت وِچ لے جاون۔

7¹۱۔ لہذا بادشاہ تے ہاما ن دویویں ملکہ آستر دے کول گئےکہ اوتھے کھاون تے پیون ۔ ²۲۔ ایہہ دوجے دن آلی دعوت سی ۔جدوں شراب دا دور چلدا پیا سی تے بادشاہ نے ملکہ آستر توں اِ ک واری فیر پُچھیا کہ اے ملکہ آستر! تیری کی منت اے؟ تو جو کُجھ چاویں گی او تینوں دِتا جاوے گا ۔دِس تینوں کی چائیدا اے ؟ جے تُو میری اِدھی بادشاھت وی منگے گی تے او وی دِتی جاوے گی ۔³۳۔ تد ملکہ آستر نے جواب دِتا کہ جے میں بادشاہ سلامت دی نظر وِچ چنگی آں تے میرے اوتے بادشاہ دا کرم ہووے تے نہ صرف میری جان نوں بچایا جاوے بلکہ میری اِک ہور منت وی اے کہ میری قوم دے لوکاں دی جان وی بچائی جاوے ۔ ⁴۴۔ کیوں جے مینوں تے میری قوم دے لوکاں نوں ویچ دِتا گیا اے تاں جے سانوں ساریاں نوں مار دِتا جاوے تے ساڈا نام و نشان وی نہ روے ۔جے اسیں غلام تے لونڈیاں وانگوں ویچے جائے تے میں چُپ رہندی کیوں جے ایہہ کوئی ایڈا وڈا واقع نہ ہوندا جہنوں بادشاہ نوں دِس کے پریشان کیتا جاندا ! ⁵۵۔ بادشاہ اخسویرس نے ملکہ آستر نوں پُچھیا کہ او کون اےتے کیتھے وے جہنے ایویں سوچن دی جرت کیتی؟⁶۶۔ آستر نے آکھیا: ساڈا او ہ مخالف تے دشمن اے ای خبیث ہامان اے ۔ایہہ سُن کے ہامان اوتے بادشاہ تے ملکہ دے اِگے ای کمبن لگ گیا۔ ⁷۷۔ تے بادشاہ غصے نال اُٹھ کھلو تا ، شراب دے پانڈے نوں ہتھوں رکھ دِتا تے محل دے باغ وِچ ٹُر گیا ۔ ہامان سمجھ گیا کہ بادشاہ نے اونوں سزا دِین دا فیصلہ کر لیا اے لہذا او اوتھے ای روکیا ریا تے کھلو کے ملکہ آستر توں زندگی دی پھیکھ منگن لگا۔⁸۸۔ جدوں بادشاہ محل دے باغ توں دعوت آلے کمرے وِچ مُڑ آیا تے اونے ویکھیا کہ ہامان اوسے دیوان اوتے جُھکیا ہویا اے جہدے اوتے ملکہ بیٹھی ہوئی سی ۔بادشاہ نے آکھیا کہ اے میرے گھر وِچ میرے ای سامنے ملکہ دی عزت اوتے ہتھ پان تے تُلیا ہویا اے؟ جیویں ای ایہہ لفظ بادشاہ دی زبان توں نکلے خدمت کرن آلیاں نے ہامان دے منہ اوتے کپڑا پا دِتا ۔⁹۹۔ خربُوناہ خواجہ سرا نے جیہڑا بادشاہ دے خادماں وِچوں سی بادشاہ نوں منت کیتی کہ حضور ! اِک سولی پنجاہ ہتھ اُچی ہامان دے گھر دے کول تیار کیتی گئی اے ۔او ہامان نے مردکی لئی تیار کروائی سی جہنے بادشاہ سلامت نوں اِک وڈے خطرے دے بارے دِسیا سی۔ بادشاہ نے آکھیا :ہامان نوں اوسے سُولی اوتے ٹنگ دِیو ۔ ¹⁰۱۰۔ بس اوناں نے ہامان نوں اوسے سُولی اوتے ٹنگ دِتا جہڑی اونے مردکی لئی تیار کروائی سی ۔ تد کیتے بادشاہ دا غصہ ٹھنڈا ہویا۔

8¹۱۔ اخسویرس بادشاہ نے اوسے دن یُہودیاں دے دُشمن ہامان دی جائیدار آستر نوں دے دِتی تے مردکی بادشاہ دی خدمت وِچ حاضر ہویا کیوں جے آستر نے بادشاہ نوں دس دِتا سی کہ او اوھدا رشتے دار اے۔ ²۲۔ بادشاہ نے آودی مُندری لاہ دتی جہڑی اونے ہامان توں واپس لے لئی سی تے مردکی نوں دے دِتی تے ملکہ آستر نے مردکی نوں ہامان دی جائیدار نوں اوھدے حوالے کر دِتا۔³۳۔ آستر نے بادشاہ دے پیراں وِچ ڈِگ کے روندیاں ہویاں ایہہ عرض وی کیتی کہ یہودِیاں نوں مارن دا ارادہ جہڑا ہامان بن ہمداتا .جاجی نے بنایا سی ختم کیتا جاوے ⁴۴۔ تد بادشاہ نے آودا سونے دا ڈنڈا آستر وِل ودھایا او اُٹھی تے بادشاہ دے اِگے کھلو گئی۔⁵۵۔ تے آکھن لگی کہ جے بادشاہ سلامت میرے توں راضی ہووے تے اونے مینوں آودی نظر وِچ قبول کیتا ہووے تے او حکم ختم کیتے جاون جہناں نوں ہامان بن ہمداتا جاجی نے اُوناں ساریاں یُہودیاں نوں جہڑے بادشاہ دی بادشاہی دے وکھرے وکھرے صوبیاں وِچ وِسے ہوےٗ نے مارن لئی جاری کیتا سی۔ ⁶۶۔ ایہہ کیویں ہو سکدا اے کہ میں آودیاں اِکھاں نال آودی قوم دے لوکاں نوں برباد ہوندیاں ہویاں وِیکھاں؟ میں آودے رشتے داراں دی بربادی کیویں برداشت کر سکدی آں؟⁷۷۔ بادشاہ اخسویرس نے آستر تے مردکی یُہودی نوں آکھیا کیوں جے ہامان نے یُہودیاں نوں آددا نشانہ بنانا چاہندا سی میں ہامان دا گھر لے کے آستر نوں دے دِتا اے تے اونوں سُولی تے ٹنگوا دِتا اے۔ ⁸۸۔ ہون تُسی وی اِک حکم بادشاہ دے ناں توں یُہودیاں دے بارے جیویں تہانوں چنگا لگے تیار کر و۔ اوھدے تے میری مُندری دی مُہر لائی جاےٗ۔ کیوں جے جہڑا حکم بادشاہ دی مُندری دی مُہر دے نال دِتا جاندا اے اونوں کوئی ٹال نیں سکدا۔⁹۹۔ اوسےویلے یعنی تیجے مہینے سیوان دی تیسویں تاریخ نوں شاہی منشی سدے گےٗ۔ اوناں نے مردکی دے حکم لکھے جہڑے یُہودیاں تے ہندوستان توں کُوش تیک دے اِک سو ستائی صوبیاں دے احکام تے امرا دے ناں سن۔ ایہہ حکم ہر صوبے دی زبان وِچ جہڑی لوکاں وِچ اوس ویلے جاری سی لکھے گےٗ تے یُہودیاں نوں اوناں دی زبان جہڑی اوس ویلے بولی جاندی سی لکھ کے پیجے گےٗ۔¹⁰۱۰۔ مردکی دے ایہہ سارے حکم شاہ اخسویاس دے ناں توں جاری کیتے گےٗتے اوناں نوں پیجن توں پہلاں اوناں تے شاہی مُندری دے نال مُہر لائی گئی۔ اوناں حکماں نوں سرکاری ہرکارے چنگی نسل دے تیز دوڑ گھوڑیاں اوتے جہڑے بادشاہ لئی پالے جاندے سن لے کے ٹرے۔ ¹¹۱۱۔ بادشاہ نے اِناں حکماں دے راھیں ہر شہر دے یُہودیاں نوں اجازت دِتی کہ آودے بچاوٗ لئی کھٹے ہو کے لڑ سکدے نے تے ہر طرح دے ہتھاراں نال بھری فوج بھاویں او کسے وی قوم توں ہووے جہڑی اوناں تے اوناں دی بیویاں تے اوناں دے بال بچیاں تے حملہ کرے مار کے ختم کر دیون تے اوناں دا سامان لٹ لین۔ ¹²۱۲۔ یہودیاں نوں ایویں دا قدم چُکن لئی صرف اِک دن دی اجازت سی۔ ایس لئی بارھویں مہینے یعنی ادار دی تیرھویں تاریخ مقرر کیتی گئی تے اوھدا عمل کروانا بادشاہ اخسویرس دے سارے صوبیاں تے سی۔¹³۱۳۔ ایس حکم نوں اِک قانون دی حیثیت دِتی گئی تے اوھدی نقل ہر صوبے وِچ اشتہار وانگوں لائی گئی تاں جے ہر قوم دے لوگ اونوں جان لین تے اوس دِن یہودی آودے دُشمن توں بدلہ لین لئی تیار رہین۔ ¹⁴۱۴۔ بادشاہ دے حکم دے مطابق سرکاری ہرکارے شاہی گھوریاں اوتے بیہہ کے چھیتی نال ٹرے تے ایہہ حکم قصرِ سوسِن وِچ وی اشتہار وانگوں لایا گیا۔¹⁵۱۵۔ جدوں مردکی بادشاہ دے حضور وِچوں باہر نکلیا تے او نیلے تے سفید رنگ دا شاہی لباس، سونے دا وڈا جیا تاج شاہی چوغہ پایا ہویا سی۔ سارے شہر وِچ رونقاں لگیاں ہویاں سن۔ ¹⁶۱۶۔ یہودیاں دے لئی ایہہ خُوشی دا موقع سی کیوں جے اوناں نوں وڈی عزت تے خُوشی مِلی سی۔ ¹⁷۱۷۔ ہر صُوبے تے شہر وِچ جہتھے وی بادشاہ دا ایہہ حکم پونچیا یُہودیاں وِچ خُوشی آ گئی۔ دعوتاں ہویاں تے عیداں منایاں گییاں۔ یُہودِیاں دے ڈر توں کئی قوماں دے لوگ یہودی ہو گےٗ۔

9¹۱۔ ادار یعنی بارھویں مِہنے دِی تیرھویں تا رِیخ دے شاہی مُہر والے فرمان دے پُورے ہون دا ویلا آن ہُون جَد کے حالات بیِلکُل بَدل گئے سَن ایس لئ یُہودیاں نے اُلٹا آودے نفرت کرن والیاں اُتے غلبا پا لیا۔ ²۲۔ بادشاہ اخُسویرس دے سارے صُوبیاں دے یُہودی آپنے آپنے شہراں وِچ کٹھے ھوئے تاں جے اوناں اُتے جیڑے اوناں نُوں برباد کرنا چاہندے سَن ۔ حملہ کرن۔ اوناں دے مقابلے وِچ کِسے نُوں کھڑے ھون دِی جُرت نا ہوئ کیوں جے ساریاں قوماں اُتے خوف پَےگیا سِی۔³۳۔ تے صُوبیاں دے سارے امِیراں وزیراں تے بادشاہ دے حُکماں نے یُہودیاں دِی مدد کِیتی کیوں جے او مردکی نُوں بُہت پسَند کر دے سَن۔ ⁴۴۔ مردکی شاہی محل وِچ بڑی عِزت والا سِی اوہدی مشُہوری سارے صُوبیاں وِچ کِھلر گئ سِی تے او دن بیدن تگڑا ھُوندا گیا۔ ⁵۵۔ یُہودیاں نے اوہدے سارے دُشمناں نُوں تلوار نال مار دِتا تے اوناں نُوں مار کے تباہ و برباد کر دِتا تے آودے نفرت کرن والیا دے نال جہڑا چنگا لگا او اِی کِیتا۔⁶۶۔ یُہودیاں نے قصرِ سوسن اِی وِچ پَنج سَو بَندیاں نُوں قتل کر دِتا ۔ ⁷۷۔ اوناں نے پرشنداتا دلفُون تے اسباتا۔ ⁸۸۔ پُورتا ادلیاں تے اردتا۔ ⁹۹۔ تے پُرمشتاہ اریسِی ارِدی تے وَیزاتا نُوں وِی مار دِتا ¹⁰۱۰۔ کیوں جے ہامان بِن ہمداتا یُہودیاں دا پکا دُشمن سِی ایس لئ ہامان دے اے دسَ دے دَس پُتر مار دِتے گئے پر یُہودیاں نے لُٹ مار نا کِیتی۔¹¹۱۱۔ سوسن دے شہر وِچ قتل ھون والیاں دِی خَبر بادشاہ نُوں اوسے دن پونچا دِتی گئ سِی۔ ¹²۱۲۔ بادشاہ نے ملکہ آستر نُوں آکھیا ۔یُہودیاں نے قصَر سوسن اِی وِچ پَنج سَو بندیاں نُوں قَتل کر کے ختم کر دِتا اے تے ہامان دے دَس پُتراں نُوں مار دِتا اے تے اوناں نے حُکومت دے دُجے شاہی صُوبیاں وِچ کِی کُجھ کَیتا ھوے گا؟ ھُون تیری عرض کِی اے؟ او وِی مَنی جاوئے گی۔دَس ۔تُوں ھور کِی چاھنی ایں؟تینوں او وِی مِل جاوے گا۔¹³۱۳۔ آستر نے جواب دِتا کہ جے کر بادشاہ نُوں منظُور ہوے تے یُہودیاں نُوں اجازت دِتی جاوے کہ اوناں نے پُتر سُولی اُتے چڑھائے جاون۔ ¹⁴۱۴۔ بادشاہ نے آکھیا کہ اہیہ وِی کِیتا جاوے۔ بَس سوسن وِچ حُکم سُنایا گیا تے ہامان دے دَسے پُتر سُولی اُتے چڑھا دِتے گئے۔¹⁵۱۵۔ سوسن وِچ رہن والے یُہودی آدار دے مہِنے دِی چودھویں تارِیخ نُوں کٹھے ہوئے تے اوناں تِن سَو بندے ھور مار دِتے پر اوس دن وِی لُٹ مار نا کِیتی۔ ¹⁶۱۶۔ باقی یُہودی جہڑے بادشاہ دے صُوبیاں وِچ سَن کٹھے ھوے تاں جے پُوری تیاری نال آودے دُشمناں نُوں قابُو کر کےاوناں توں ریحائی پاون اوناں نے پچتر ہزار بندیاں نُوں ما ر دِتا پر اوناں دا مال سباب نا لُٹیا۔¹⁷۱۷۔ آدار دے مہِنے دِی تیرھویں تارِیخ نُوں اہیہ کَم ختم کرکے اوناں نے چودھویں تارِیخ نُوں ارام کِیتا تے اونوں کھان پیِن تے عِید دا دن مُقرر کِیتا۔ ¹⁸۱۸۔ سوسن وِچ رہن والےیُہودی آدار دِی تیرھویں تے چودھویں تارِیخ نُوں کٹھے ھوے تے پَندرھویں تارِیخ نُوں ارام کِیتا تے اونوں کھان پیِن تے عِیِد دا دن مُقرر کِیتا۔ ¹⁹۱۹۔ اے اِی وجہ اے کہ پنِڈاں وِچ رہن والے یُہودی آدار مِہنے دِی چودھویں تارِیخ نُوں عیِد منادے تے ضیافت کر دے نے تے اِک دُجے نُوں تحفے گھَلدے نے۔²⁰۲۰۔ مردکی نے اِناں واقعیاں نُوں لِکھیا تے شاہِ اخسُویرس دِی ساری حُکومت وِچ دُور تے نیڑے دے سارے یُہودیاں نُوں چِٹِھیاں پایاں۔ ²¹۲۱۔ کہ او ھر سال آدار دِی چودھویں تے پندرھویں تارِیخ نُوں عیِد مناون۔ ²²۲۲۔ اہیہ دو دن او نے جِناں وِچ یُہودیاں نے آودے دُشمناں توں رہحائ پائ تے اہیہ مِہنہ او مِہنہ اے جہِندےِچ اوناں دا ُدکھ خُوشی تے شادمانی وِچ تے اوناں دا ماتم و ا ٓرام تے شادمانی وِچ بَدل گیا اونے لِکھ کے حُکم دِتا کہ ایہہ دِن ضیافتاں دے نال عیِد دے وانگُوں منائے جان تے اِک دُجے نُوں کھان پیِن دِیاں چِیجاں تحفے دے واگُوں دِیتیاں جاون تے غرِیباں وِچ خیرات ونڈی جاوئے۔²³۲۳۔ تے یُہودیاں نے اہناں دِناں نُوں عیِد دے طرِیقے نال مناون تے اتفاق کِیتا تے مردکی نے جیڑا کُجھ اوناں نُوں لِکھیا سِی اوہدے اُتے عمل کِیتا ۔ ²⁴۲۴۔ کیوں جے ہامان بِن ہمداتا اجاجی نے جیڑا یُہودیاں دا دُشمن سِی یُہودیاں دے خلاف منصُوبہ بنایا سِی کہ اہناں نُوں مار دِتا جاوے تےاونان دِی تباہی تے بربادی دا دِن مُقرر کرن لئ پُور یَعنی پرچیاں پایاں سَن۔ ²⁵۲۵۔ پر جدوں بادشاہ نُوں ایس سازش دِی خبر دِتی گئ تے اونے چِٹھیاں پا کے حُکم دِتا کہ ہامان دا الزام جیڑا اوہدے سِر اُتے اونے یُہودیاں دے خلاف لایا سَی اُلٹا آن پیا تے او تے اوہدے پُتر سُولی اُتے چڑھاے جاون²⁶۲۶۔ ایس لئ ایہہ دن لفظ پُور دِی نِسبت نال پُوریم کوھاندے نے اوناں ساریاں گلاں نُوں سامنے رَکھدیاں ھویاں جیڑیاں اوناں چٹِھیاں وِچ لِکھیا سِی تے جو کُجھ اوناں نے ویکھیا سِی تے اوناں دے اگے آیا سِی۔ ²⁷۲۷۔ یُہودیاں نے آودی قوم اُتے فرض قرار دِتا کہ او سارے تے اوناں دے بعد اوناں دِی نسل تے او وِی جیڑے اوناں دے نال مِل جاون گےھر سال اہیہ دو دِن مُقرر کِیتے وقت اُتے دستُور دے مُطابق عیِد وانگُوں مناندے رہن گے۔ ²⁸۲۸۔ ایہہ دِن پُشت توں پُشت وِی ھر قبِیلہ ھر صُوبہ تے ھر شہر وِچ یاد نال منائے جاندے رہن گےاہیہ عیِد پُوریم یُہودیاں وِچ کَدی خَتم نا ھوئے گی نا ایہی اوناں دِی یاد اوناں دِی نسل وِچوں مِٹے گِی۔²⁹۲۹۔ بَس ملکہ آسترآبی خیل دِی دِھی تے مردکی نے پُورے اِختیار دے نال پُوریم دے بارے وِچ چٹِھی لِکھی۔³⁰۳۰۔ تے مردکی نے شاہِ اخسُویرس دِی حُکومت دے اِک سَوستایں صُوبیاں دے سارے یُہودیاں نُوں مُبارک بادی دے خط پا کےاوناں دا حوصلہ ودھایاں تے پکی کِیتی کہ ۔ ³¹۳۱۔ مُقررہ وقت اُتے جِیویں کے مردکی تے ملکہ آستر نے فیصلہ کِیتا سِی پُوریم دِی عیِد منایا کرن تےجِیویں اوناں نے آپنے لئ مُقرر کِیتا سِی اویں ایہی سارے یُہودی تے اوناں دِی آون والی نسل دے لئ مُقرر کِیتا کے او روزے تے ماتم دے دِناں نُوں بیلکُل نیہں بُھلان گے۔ ³²۳۲۔ ملکہ آستر نے حُکم دے راھیں پُوریم دیاں ساریاں رسماں دِی تصدِیق کِیتی تے اوناں نُوں قانُون تے ضابطے دِی کتاب وِچ لَکھیا گیا۔

10¹۱۔ بادِشاہ اخویرس نے اپنی سلطنت دے سارے صُوبیاں وِچ تے سمندر دے جنریاں اُتے موصول مقرر کیتا۔ ²۲۔ کی اُودی طاقت تے قوت دے سارے کارنامے تے جس بلندی تے بادِشاہ نے مردکی نُوں پہنچایا سی اُودی پوری کہانی مادی تے فارس دے بادِشاواں دی تاریخ دی کتاب وِچ موجود نیں؟³۳۔ بادِشاہ دے بعد مردکی دا دُوجہ درجہ سی۔ او سارے یہودیاں وِچ عزت والا سی۔ او اپنے لوکاں وِچ بڑی عزت دی نظر نال ویکھیا جاندا سی۔ کیوں جے اُوناں دا خیر منگن آلا سی۔ او سب دی بہتری لئی کوشش وِچ رہندا سی۔

ایُوب

1¹۔ عُوض دی دھرتی تے ایُو ب ناں دااک بندہ رہندا سی ۔ اوہ بندہ کامِل تےنیک سی۔ اوہ رب کولوں ڈردا تے بدی توں دُور نَسدا سی۔ ²۔ اوہدے سَت پُتر تے تِن دِھیاں سن۔ ³۔ اوہ سَت ہزار بھیڈاں ، تِن ہزار اُوٹھاں ، بلداں دیا ں پنج سو جوڑیاں تے پانچ سو کھوتیاں دا مالک سی۔ اوہدے کول اَن گِنت کامے سن۔ پُورب دے لوکاں وِچ اوہدا رُتبا بہت ہی اُچا سی۔⁴۔ اوہدے پُتّر اپنے اپنے گھراں وِچ وارو واری ضیافت کردے ہندے سن تے اپنیاں بھہناں نوں وی سَد لیندے سن تاں جو اوہ وی اوہناں نال رَل مِل کے کھان پین۔ ⁵۔ جَدُوں ضیافت مُک جاندی تے ایُوب سَد کے اوہناں دی طہارت دے بعد، سرگی ویلے اُٹھ کے ، ہر اِک ولوں سوختنی قُربانی چڑھانداسی۔ کیوں جو اوہ سوچدا سی پئی کِتے میرے بالاں کولوں کوئی بُھل چُک نہ ہو گئی ہووے یاں کِتے اوہناں نے خُدا دی شان وِچ کوئی کُفر نہ کیِتا ہووے۔ اے ایُوب دا دستُور بَن گیا ہویا سی۔⁶۔ اک دِ ن ربّ دے پُتر یعنی فرشتے رَب دے اَگے حاضر ہون لئی آئے تے اوہناں نال شیطان وی آرَلیا۔ ⁷۔ رَبّ نے شیطان نوں پُوچھیا، تُون کِتھوں آرہیا ایں؟ شیطان نے رَبّ نوں جواب دِتّا پئی دھرتی دی سیل کردا تے ایدھر اوہدھر پھردا ٹُردا آ گیاں واں۔ ⁸۔ فیر رَبّ شیطان نُوں آکھیا، کدی تُوں میرے بندے ایُوب دے حال وَل دھیان ماریا اے؟ دھرتی تے اوہدےجِہیا کامِل تے نیک ہور کوئی بندہ نیئں جہیڑا رَبّ توں ڈردا تے بَدی توں نَسدا ہووئے۔⁹۔ شیطان نے آکھیا، کی ایُوب ایویں خُدا توں ڈردا اے؟ ¹⁰۔ کی تُوں اوہدے، اوہدے ٹبّر دے تے اوہدی ہر شے دے، دوالے واڑ نئیں لائی ہوئی؟ تُوں اوہدے ہتھ دے کماں وِچ برکت پائی اے۔ جہدے سببوں اوہدے وگ ودھ کے سارے ملک چہ پھیل گئے نیں ۔ ¹¹۔ پر اپنا ہتھ ودھا کے اوہدا سب کُجھ برباد کردے تے اوہ پکا تیرے مُنہ تے کُفر تولے گا۔ ¹²۔ خُداوند نے شیطان نُوں آکھیا، ہلا، میں تینوں اوہدی ہر شے تے اِختیار دیناں ہاں پر اوہنوں ہتّھ نہ لائیں۔ تے فیر شیطان خُدا دے حضوروں ٹُر گیا۔¹³۔ اِک دِن جد ایوب دے بال اپنے وڈھے بھرا وَل روٹی کھاتے مے پی رہے سن۔ ¹⁴۔ اِک بندہ ایوب کول آیا تے آکھن لگا، ٹگے ہل وِچ جُتے سَن تے کھوتے کول گھاہ پئے چر دے سَن۔ ¹⁵۔ پئی صبا دے لوکی آئے تے اوہناں تے ہلّا بولیا تے اوہناں نوں لے گئے تے کامیاں نوں تلوار نال مار مُکایا۔ تے بس میں اکلا تینوں خُبر دین لئی بچ گیا ہاں۔¹⁶۔ اوہدی گل ہجے مُکی وی نئیں سی تے اک ہور بندہ آ کھلوتا تے اوہنے ایہہ آکھیا: آسماناں توں بجلی پئی تے بھیڈاں تے کامیاں نوں سواکر گئی تے بس میں اکلا تینوں خُبر دین لئی بچ گیا ہاں۔ ¹⁷۔ اوہدی گل ہجے مُکی وی نئیں سی ، اِک ہور بندہ آ کے کہن لگا: کسدی چھاپے ماراں دے تِن ٹولے تیرے اُوٹھاں تے آ پئے تے اوہناں نوں اَگے لا کے لے گئے۔ تے کامیاں نوں تلوار نال مار مُکایا تے بس میں اکلا تینوں خُبر دین لئی بچ گیا ہاں۔¹⁸۔ اوہدی گل ہجے مُکّی وی نئیں سی تے اِک ہور بندہ آکے کہن لگا۔ تیرے پُتر تے تیاں اپنے وڈھے پائی ول روٹی کھا تے مے پی رہے سن۔ ¹⁹۔ تے اِک دم بیابان ولوں اِک ہنیری آئی تے گھر دیّاں چوّاں گُٹھاں نوُں ٹکرائی تے گھر اوہناں تے ڈگ پیا تے اوہ سارے مر گئے۔ تے بس میں اکلا تینوں خُبر دین لئی بچ گیا ہاں۔²⁰۔ فیر ایُوب اُٹھ کھلوتا تے اپنے کپڑے پھاڑ دِتے سر مَنّایا تے بھئو یں تے ڈگ کے سجدہ کیتا ²¹۔ تے آکھیا: میں اپنی ماں دے پیٹ وچوں ننگا ہی نکلیا، تے ننگا ہی مڑ کے جاواں گا۔ خُداوند نے دِتا تے خُداوند نے لِتا خُدا دے ناں دی وڈایائی ہووئے۔ ²²۔ ایوب نے ایس حال وِچ وی نہ گُناہ کیتا تے نہ خُدا نوں ایس ظُلم دا ذمے وار ٹھہرایا۔

2¹۔ اک دِ ن ربّ دے پُتر یعنی فرشتے رَب دے اَگے حاضر ہون لئی آئے تے شیطان وی آ رلیا تاں جو رَبّ اَگے حاضری بھرے۔ ²۔ رَبّ نے شیطان نوں پُوچھیا، تُون کِتھوں آرہیا ایں؟ شیطان نے رَبّ نوں جواب دِتّا پئی دھرتی دی سیل کردا تے ایدھر اوہدھر پھردا ٹُردا آ گیاں واں۔³۔ فیر رَبّ شیطان نُوں آکھیا، کدی تُوں میرے بندے ایُوب دے حال وَل دھیان ماریا اے؟ دھرتی تے اوہدےجِہیا کامِل تے نیک ہور کوئی بندہ نیئں جہیڑا رَبّ توں ڈردا تے بَدی توں نَسدا ہووئے۔ پھاویں تُوں مینوں اوہدے خِلاف بھڑکایا پئی بے دوسے نوں برباد کر دیاں پر اوہ اجّے وی اپنی نیکی تے کھلوتا ہویا اے۔⁴۔ شیطان نے آکھیا، کھل دے بدلے کھل! بندہ جان پِچھے اپنا سب کُجھ گویا دے گا۔ ⁵۔ پر تُوں ذرا اپنا ہتھ تے ودھا تے اوہدے جُسّے نُوں دُکھ دے ۔ فیر ویکھیں پئی اوہ تیرے منہ تے کُفر تول دا اے کہ نئی؟ ⁶۔ ربّ نے شیطان نُوں آکھیا، ہلا اوہ تیرے ہتھ وِچ اے پَر دھیان رکھیں پئی اوہ کِتے مر نہ جاوئے ۔⁷۔ فیر شیطان ربّ دے حضوروں ٹُر گیا تے اوہنے ایوب دے جُسّے سر توں پیراں تِیک پِیڑ والے پھوڑے کڈ دِتّے ⁸۔ فیر ایُوب ٹُٹے پانڈے دی ٹھیکری پھڑ کے اپنا جُسّا کُھرکن لگ پیا۔⁹۔ اوہدی زنانی نے آکھیا: کی تُوں ہُن وی اپنی سچائی تے لکھوتا رہیں گا؟ خُدا تے لعنت کر تے مَر جا۔ ¹⁰۔ اوہنے اوہنوں آکھیا : تُوں پاگل زنانیاں ورگی گل کر رہی ہیں ۔ کی اَسی خُدا کولوں سُکھ لیئے تے دُکھ نہ لیئے؟ ایہہ سارا کُجھ ہون دے بعدوں وی ایُوب دے منہوں کوئی پھیڑی گل نہ نِکلی۔¹¹۔ جَدّ ایُوب دے تِن بیلیاں الیفز تیمانی ، بِلدد سوخی تے ضوفر نعماتی بے اوس کُل مُصیبت دا حال سُنیا جہیڑی ایوب تے آئی سی۔ تے اوہ اپنے اپنے گھروں نِکل کے اِک طے مِتّھی ہوئی تھاں تے اَکٹھے ہوئے۔ تے اے مِتھیا پئی ایُوب ول جا کے اوہدی پِیڑ وَنڈا یئے تے اوہنوں تسلی دیئے۔¹²¹³۔ جَدّ ایُوب دے تِن بیلیاں الیفز تیمانی ، بِلدد سوخی تے ضوفر نعماتی بے اوس کُل مُصیبت دا حال سُنیا جہیڑی ایوب تے آئی سی۔ تے اوہ اپنے اپنے گھروں نِکل کے اِک طے مِتّھی ہوئی تھاں تے اَکٹھے ہوئے۔ تے اے مِتھیا پئی ایُوب ول جا کے اوہدی پِیڑ وَنڈا یئے تے اوہنوں تسلی دیئے۔

3¹۔ فیر ایُوب اپنا مُنہ کھول کے اپنے جمن دے دِن نوں بُرا بھلا کہن لگا۔ ²۔ اوہنے آکھیا: ³۔ نست وجّے اوس دِن دا جِدن میں جمیا تے اوس رات دا وی جدوں آکھیا گیا بھئی مُنڈا ہویا اے!⁴۔ اوہ دِن ہنیر ے وِچ بدل جاوے ؛ رَبّ عرشاں توں اودھے وَل اَکھ وی نہ چُکے۔ نہ اوہدے تے کوئی چانن ہووے۔ ⁵۔ ہنیرے تے موت دا پرچھاواں اوہنوں فیر دبوچ لئوے ؛ بدلی اوہدے تے سِدا چھائی رہوے؛ ودھدے ہووے پرچھاویاں دی دہشت اوہدے تے پے جاوے۔⁶۔ گُو ڑھا ہنیرا اوس رات تے قابض ہو جاوے؛ اوہ سال دے دِنّاں وِچّ گِنیاں نہ جاوے تے نہ کسے مہینے وِچّ اپنی صُورت وکھاوے۔ ⁷۔ اوہ رات کوئی نہ جمّے؛ تے اوس وِچ خُوشی دی کوئی صدا نہ سُنیوے۔⁸۔ دِنّاں تے لعنت کرن والے اوس دِن تے وی لعنت کرن تے اوہ وی جہیڑے ڈرونے سمندری اژدھے دا شِکار کرنا چاہندے نیں۔ ⁹۔ اوہدی سرگی دے تارے بُجھ جان ؛ دِن دے چانن دی اُڈیک کرن والیاں نوں کُجھ نہ لبھے۔ تے نہ اوہ سویل دِیّاں پہلیاں کِرناں نُوں ویکھن جوگا ہووے۔ ¹⁰۔ کیوں جو اوہنے میری ماں دی کُوکھ دے بُوہے میرے لئے ڈوھے دِتّے۔ تاں جو مُصیبت میری آنکھاں توں لُکی رہوے۔¹¹۔ میں جمندا تے کُوکھوں باہر آ وندے ویلے ہی مَر کیوں نہ گیاَ ؟ ¹²۔ میرے استقبال لئے گودی تے دودھ پیان لئی چھاتیاں کیوں سَن؟¹³۔ نیئں تاں اوس ویلے میں آرام نال لیٹیا ہوندا؛ تے چین دی نیندرے سُتا ہوندا۔ ¹⁴۔ جگ دے بادشاہواں تے وزیراں دے نال، جنہاں اپنے لئے مقبرے بنائے جہیڑے ہُن کھنڈر بن گئے نیں،¹⁵¹⁶۔ نیئں تاں اوس ویلے میں آرام نال لیٹیا ہوندا؛ تے چین دی نیندرے سُتا ہوندا۔ ۔ جگ دے بادشاہواں تے وزیراں دے نال، جنہاں اپنے لئے مقبرے بنائے جہیڑے ہُن کھنڈر بن گئے نیں،¹⁷۔ اوتھے شریر فصاد کرن توں باز رہندے نیں ، تے ماڑے حالاں والے چین پاندے نیں ۔ ¹⁸۔ تے قیدی وی اپنی رہائی دا ٹھَٹ لیندے نیں ؛ ہُن اوہناں نُوں راکھے دی چِلک نیئں سُنیندی ۔ ¹⁹۔ چھوٹے وڈھے سبھو اوتھے نیں ، تے کاما ں اپنے مالک توں رہائی پا گیا اے۔²⁰۔ مُصیبت دے ماریاں نُوں چانن ، تے دُکھیاریاں نُوں جندڑی کیوں ملدی اے؟ ²¹۔ جہناں نُوں موت دی ڈھاڈی اُڈیک اے پر اوہ آوندی نئیں اوہ اوہنوں لُکیاں خزانیاں توں وی بوہتا لبھدے نیں۔ ²²۔ قبرے پین دے بعد اوہ بڑے خُوش تے نہایت شادمان ہوندے ؟²³۔ اجہے بندے نُوں جِدّی راہ ڈھکی ہوی اے جندڑی کیوں ملدی اے ، جِدّے لئی رَبّ نے سارے راہ بند کر دِتّے نیں ۔ ²⁴۔ روٹی دے بدلے مینوں ہاواں ملدیاں نیں؛ میرے اَتھروُ پانی وانگ وگدے نیں۔²⁵۔ جہڑی گل دا ڈر سی اوہ ہی میرے تے بِیت گئی؛ اخیر تے اوہو ہی ہویا جہندا مینوں ڈر سی۔ ²⁶۔ مینوں نہ سُکون لبھا اے نہ تسلی؛ آرام نیئں لبھا نِرّا دُکھ ہی دُکھ اے۔

4¹۔ فیر الیفز تیمانی نے جواب دِتّا: ²۔ جے تینوں کو ئی بندہ تنیوں کُجھ کہنا چاہے تے کی تُوں دھیان نال سُنیں گا؟ کیوں جو کئی گلاں تے کہنیاں پیندیاں نیں ۔ ³۔ بھلا سوچ تُوں کئی وار لوکاں نُوں کیویں نصیحت کیتی، کیوں تُوں کمزور ہتھ دا زور بنیوں ۔⁴۔ تیریاں گلاں نیں لڑکھڑاندیاں ہوویاں نُوں سہارا دِتا؛ تُوں کمبدے ہووئے گوڈیاں نُوں طاقت دِتی۔ ⁵۔ پر ہُن تیرے تے بنی اے تے آپ ہی دِل چھڈ گیاں ایں، اوہنے تینُوں ہتھ ہی لایا اے تے گھبرا گیاں۔ ⁶۔ کی تینوں اپنی راستبازی تے بھروسا نئیں، تے اپنے پاک صاف طریقیاں تے کوئی آس نئیں؟⁷۔ بھلا سوچ تے سہی پئی کدی کوئی بے دوسا وی ماریا گیا اے؟ یا کدی راستباز وی تباہ ہویا اے؟ ⁸۔ میں ویکھیا اے پئی جیہڑے بَدی جوندے نیں تے رنج دا بیہ لاندے نیں ، اوہ اوہنوں وَڈدے وی نیں ۔ ⁹۔ اوہ خُدا دے دم نال برباد ہوجاندے نیں ؛ تے اوہدے غضب دِیّاں تیز ہواواں نال فنا ہو جاندے نیں۔¹⁰۔ شیر جنا ں مرضی دھاڑن تے کھرکھان، تاویں اوہناں دے دند پن دِتّے جاندے نیں۔ ¹¹۔ شکار نہ لبھے تے شیر مر جاندا اے، تے شیرنی دے بچے تِتر بِتر ہو جاندے نیں۔¹²۔ اِک گل چُپ چُپیتیاں میرے تک اَپڑی، میری کن وِچ اوہدی بھنک پئی۔ ¹³۔ جیس ویلے راتیں لوک دِکھی خواب ویکھدے ویکھدے، گُڑھی نیند رے سو ں جاندے نیں ۔¹⁴۔ ڈر تے کنبنی نیں مینوں آ دَبایا تے میریاں کُل ہڈیاں نُوں جھنجھو ڑیا ۔ ¹⁵۔ اِک رُوح میرے اگوں لنکھی، تے میرے لُو کنڈے کھلو گئے۔¹⁶۔ اوہ رُکی، پر میں اوہنوں سنجھیان نہ سکیا۔ بس میریاں اَکھاں اَگے اِک صورت جیہی سی، اُس سنّاٹے وِچ مینوں ہولی جیہی اِک آواز آئی: ¹⁷۔ کی فانی بندہ رَبّ توں بہتا نیک ہو سکدا اے؟ یا آدمی اپنے کڑھن والے توں ودھ کے پاک ہو سکدا اے؟¹⁸۔ جے اوہ اپنے بندیاں تے بھروسا نیئں کرسکدا، تے اپنے فرشتیاں نُوں خطا کرن والے ٹھہراندا اے۔ ¹⁹۔ تے فیر مِٹی دے گھراں وِچ رہن والیاں دی کی حقیقت اے، جنِہاں دی نیں مٹی وِچ اے ، تے جیہڑے کیڑے وانگ پھے دِتّے جاندے نیں !²⁰۔ سویل توں شام تائیں اوہ تروڑے مروڑے جاندے نیں۔ اوہ نیست تے نابود ہو جاندے نیں تے کسے دے کَنی خبر نیں پیندی ۔ ²¹۔ کی اوہناں دے تنبواں دیاں تناواں کسّیاں نیں جاندیاں، ایتھوں تک کہ اوہ نہ جاندیاں ہویاں موت دا لُکما بن جاندے نیں۔

5¹۔ تُوں آواز وی ماریں تے تینوں کون جواب دیوے گا؟ تُوں مقدساں وِچوں کِدے ول پھیریں گا؟ ²۔ غُصہ نادان نُوں مار دیندا اے، تے ساڑا سدھے سادھے بندیاں دی جان کڈھ لیندا اے۔ ³۔ میں آپ نادان نُوں جڑ پھڑدیاں ویکھیا اے۔ پر اچانک اوہدے گھر نُوں لعنت پے گئی اے۔⁴۔ اوہدے بالاں نوں امان نئیں، اوہ ویڑے وِچّ مدھے جاندے نیں تے اوہناں نُوں کوئی نئیں بچاندا۔ ⁵۔ پھکے اوہدا اَنّ کھا جاندے نیں۔ ایتھوں تک کہ اوہنوں کنڈیاں وِچوں وی جُگ لیندے نیں ، تے تریائے اوہدی دولت نَپڑ جاندے نیں۔⁶۔ کیوں جو مُصیبت دھرتی وِچوں نیئں پھوٹ دی نہ دُکھ پھویں چوں اُگدا اے۔ ⁷۔ بندا دُکھ سہن لئی جمیاں اے چنگیاڑیاں وانگ جیہڑے اُتاں نُوں اُٹھ دے رہندے نیں۔⁸۔ جے میر ی نوبت آوندی تے میں ربّ اَگے فریاد کردا؛ میں اپنا معاملہ اوہدے اَگے رکھدا۔ ⁹۔ اوہ اینیں حیرت وِچّ پان والے کم کردا اے جیہڑے سمجھوں باہر نیں ، تے معجزے جِنہاں نُوں گِنیا نہیں جا سکدا۔ ¹⁰۔اوہ دھرتی تے مینہ پاندے تے بیلیاں نُوں پانی دیندا اے ۔¹¹۔ اوہ مسکیناں نوں اُچیاں کُرسیاں تے بہاندا اے۔ تے وین پان والیاں نُوں سلامتی دیندا اے۔ ¹²۔اوہ چالا کاں دے منصوبے توڑ نئیں چڑھن دیندا، تے اوہناں دے ہتھ اپنے مقصد تیک نہیں اَپڑ دے۔ ¹³۔ اوہ سیانیاں نُوں اوہناں دی چالاکی وِچ ہی پھسا دیندا اے۔ تے بدکاراں دے منصوبے مِٹّی وِچ رلا دیندا اے۔¹⁴۔ دِن دے ویلے اوہناں تے ہنیرا ہو جاندا اے؛ تے دوپہریں اوہ اینج ٹہوندے پھردے نیں، جیویں راتیں ۔ ¹⁵۔ محتاجاں اوہنا ں دے منہ دی تلوار توں بچاندا اے؛ تے اوہناناں نوں ڈاڈھے دے گپھے توں چُھڑاندا اے۔ ¹⁶۔ سو محتاج آس رکھدے نیں ، تے بے انصافی اپنے منہ نُوں ڈکا لا لیندی اے۔¹⁷۔ بھاگاں والا اے اوہ بندہ جہنوں رَبّ جھڑکدا اے؛ سو قادرِ مطلق دی جھڑک نُوں حقیر نہ جان۔ ¹⁸۔ اوہ پھَٹ لاندا اے پر پَٹیاں وی کردا ااے؛ اوہ چیر پھاڑ کردا اے تے اوہدے ہتھ چنگا وی کردے نیں۔ ¹⁹۔ اوہ تینوں چھے آفتاں توں بچا لے گا؛ تے جے سَت وی ہون تے تینوں فرق نہ پَئے گا۔²⁰۔ کال وِچّ اوہ تینوں موت توں بچا لئے گا ، تے جنگ وِچّ تینوں تلوار دا لُقمہ نہ ہون دئے گا۔ ²¹۔ تُوں جیبھ دے کوڑے توں بچیا رہویں گا، تے جدوں مُصیبت آوے گی تے تینوں ڈر نہ لگے گا۔ ²²۔ تُوں بربادی تے کال تے ہسیں گا، تے دھرتی دے درندیاں توں تینوں دہشت نہ ہووے گی۔²³۔ میدان دے پتھراں نال تیری بَن آجاوے گا، تے جنگل دے حیوان تیرے نال صلح سلامتی نال رہن گے۔ ²⁴۔ تُوں جانے گا پئی تیرا تنبو بچیا ہوا اے؛ تُوں اپنی ملکیت دا حساب لویں گا تے کوئی شے گواچی نہ ہووئے گی۔ ²⁵۔ تینوں پتا لگ جاوے گا پئی تیری اَل بڑی ہووے گی تے تیری نسل دھرتی دی گھاہ وانگ ودّھے گی۔²⁶۔ تُوں وڈیرا ہو کے قبرے جاویں گا، جیویں اناج دے بوہل اپنے ویلے تے بنائے جان گے۔ ²⁷۔اساں ایس گل دی کھوج کیتی تے اوہنوں ٹھیک پایا۔ سو اہنوں سُن دے نفع چُک ۔

6¹فیر ایوب نے آکھیا: ²۔ کاش میرا دُکھ مِنیا جاسکدا تے میری کُل مصیبت ترکڑی وِچ تولی جا سکدی! ³۔ اوہ پکا، سمندری ریت تو ں باری ہوندی ، مینوں میرے جذبات نے بولن تے مُجبور کر دِتا اے۔⁴۔ قادرِ مطلق دے تیر مینوں کُھبے ہوئے نیں میر ی رُوح اوہناں دا زہر پی رہی اے۔ خُدا دی دہشت میرے خُلاف قطاراں بنائے کھلوتی اے۔ ⁵۔ جدوں کھوتے نوں گھا لبھ جاندی تے کی اوہ ہِنکنا چھڈ نیئں دیندا؟ یاں ڈگھے دے اَگے پٹھے ہون تے کی اوہدا ڈکارنا مُک نئیں جاندا؟ ⁶۔ کی پھیکی شے لُون بِنا لنگ دی اے، کی آنڈے دی سفیدی وِچ کوئی سواد ہوندا اے۔⁷۔ میں اوہنوں ہتھ لانا وی پسند نہ کراں گا، اجیہی خوراک توں مینوں کریچ آوندی اے۔ ⁸۔ کاش میری مِنّت سُنی جاندی تے ربّ میری آس پوری کردا۔ ⁹۔ پئی خُدا مینوں پھہہ دین تے راضی ہوندا تے اپنے ہتھ ودھا کے میری اَخیر کر دیندا۔¹⁰۔ تاں جو مینوں اے تسلی تے ہوندی پئی میں ڈاڈھی پیڑ دے ہوندیا وی خُوش رہیا تے میں پاک رَبّ دیّاں گلاں نِندیاں نیئں۔ ¹¹۔ میری اینی ہمت کیتھوں پئی ہن وی میں کوئی آس رکھاں تے توقع تے صبر کردا پھیراں¹²۔ کی میرے وِچّ چٹان جئی طاقت ہے؟ یا کی میرا جُسّا پِتل دا اے؟ ¹³۔ ہُن جد کے میرے کولوں کامیابی کھو لئی گئی اے تے میری اینی ہمت کِتھوں پئی اپنی مدد آپ کر سکاں۔¹⁴۔ دُکھی بندا تے اے چاہندا اے پئی اوہدے یار سجن اوہدے نال وفا کرن، پاویں اوہدے دِلوں قادرِ مطلق دا ڈر مُک جاوے۔ ¹⁵۔ پر میرے بھرا برساتی نالیاں وانگ بے اعتبارے نیں، سگھوں اوہناں ندیاں وانگ نیں جیہڑیاں اُتوں وگن لگ پیندیاں نیں۔ ¹⁶۔ جَدوں برف کھر دی اےتے اوہنا ں دا پانی میلا ہو جاندا اے تے اوہنا ں وچ سیلاب آ جاندا وے۔ ¹⁷۔ پر اوہ خشک رُتّ وِچ اولہے ہو جاندے نیں، تے گرمیاں وِچ سُکھ جاندے نیں۔¹⁸۔ قافلے جیہڑا اپنا راو بدل لیندے تے بیابان وِچ جا کے اولہے ہوجاندے نیں۔ ¹⁹۔ تیما دے کافلے اوہناں دی راہ تکدے نیں تے سبا دے راہی اوہنادے اُڈیکنہار نیں۔ ²⁰۔ اوہ مایوس ہوگئے کیوں جو اوہناں نے آس رکھی۔ اوہ اوتھے اَپڑے تے شرمندے ہو گئے ۔²¹۔ ہن تُساں وی ثابت کر دِتّا اے پئی تُسی کسے کم دے نہیں۔ تُسی میرا دُکھ ویکھ کے ڈر گئے اوہ۔ ²²۔ کی میں کدی آکھیا پئی میرے لئی کُجھ دیئو؟ یا اپنے مال وِچوں میر ے لئی کسے نُوں وڈھی دئیو؟ ²³۔ مینوں ویر ی دے ہتھوں بچا لو، پتھر دِلاں دے شکنجے وِچّوں مینوں کڈھو؟²⁴۔ مینوں سمجھاو تے خورے میں من وی جاواں، مینوں دَسو پئی میتھوں کِتھے بھُل ہوئی اے۔ ²⁵۔ سچّیاں گلاں بڑیاں کوڑیاں لگدیاں نیں! پَر تُسی دلیلاں نال کی ثابت کرنا چاہندے اوہ؟²⁶۔ کی اے، پئی میریاں گلاں غلط نیں؟ یاں کی اِک دُکھی بندے دِیّاں گلاں دا کوئی بھار نہیں؟ ²⁷۔ ہاں تُسی تے اِک یتیم تے وی قُرعہ پانونہ جھِجھکو گے تے جے اپنے مِتّر دا سودا کرنا پئے تے اوہ کر دئیو گے ۔²⁸۔ پَر ہن مہربانی کر کے میرے وَل دھیان کرو، کی میں تہاڈے منہ تے جھوٹ مارا ں گا؟ ²⁹۔ ترس کھاو تے نیاں توں کم لوو، اِک وار فیر سوچ لوو کیوں جو میری راستبازی دا متحان لیا جا رہیا اے۔ ³⁰۔ کی میرے ہونٹاں تے کوئی مکر دی گَل ہے ؟ کی مینوں اینا وی نہیں سوجا پئی میں بدی نُوں پچھان سکاں؟

7¹۔ کی بندا دھرتی تے کم کار نیئں کر دا؟ تے کی اوہدے دیہاڑے اِک مزدور وانگ نیئں لنگدے۔ ²۔ جیویں اِک کاماں شام پین دی اُڈیک رکھدا اے۔ تے مزدُور اپنی دیہاڑی دی اُڈیک رکھدا اے۔ ³۔ ایسے طرح میرے حصّے وِچّ آن والے مہینے فصول نیں، تے میریاں راتاں میرے دُکھ دا سبب نیں۔⁴۔ جدوں میں لیٹنا ہاں تے ایہہ ہو ہی سوچدا رہنا ہاں پئی دِن کدوں چڑھے گا۔ رات لمی ہو جاندی اے تے میں سویل تک پاسے مار دا رہنا واں ۔ ⁵۔ میر ا جُسا کیڑیاں تے گارے نال ڈھکیا رہندا اے۔ میری کَھل پاٹن دہی اے تے میر ے پھٹ سڑن ڈ یئے نیں⁶۔ میرے دیہاڑے جُلاہے دی ڈھرکی توں وی تیز نیں جیہڑے بے اُمیدی وِچّ لنگھ جاندے نیں۔ ⁷۔ یا ربّا ! یاد کر میری حیاتی ہوا وانگ اے۔ میریاں اکھاں فیر کدی خُوشی نہ ویکھن گئیاں⁸۔ جیہڑی اَکھ مینوں ہُن ویکھدی اے فیر کدی نہ ویکھے گی؛ تیریاں اکھاں مینوں لبھدیاں پھرن گیئاں پر میں نہ ہوواں گا۔ ⁹۔ جیویں اِک بدل اِک دَم اولہے ہو جاندا اے تے فیر نئیں دِسدا اوو ویں ہی جیہڑا قبر ے پئے جاندا اے کدی نئیں پرت دا۔ ¹⁰۔ اوہ اپنے گھر نوں فیر کدی نہ آوے گا؛ اوہدی تھاں اوہنوں فیر نہ سجھا نے گی۔¹¹۔ سو میں چُپ نہ رہواں گا؛ شدید روحانی دُکھ دی حالت وِچّ بولاں گا، جان ٹوٹن دے ویلے گِلا کراں ¹²۔ کی میں سمندا ہاں کوئی ڈراونہ سمندری اژدہا ہاں پئی تُوں میرے تے پہرے لائے ہوئے نیں۔¹³۔ جدوں میں سوچنا ہاں پئی میری منجی مینوں آرام دیوے گی تے میرا پلنگ میریاں پیڑاں کھٹا دیوے گا۔ ¹⁴۔ تد وی تُوں سُفنیاں وِچّ مینوں ڈرانا ایں تے رویتاں راہیں وی مینوں ڈراوے دیندا اے۔ ¹⁵۔ تاں جو میں پھا ہ لے کے مَر جاواں تے میرا وجود باقی نہ رہوے گا۔¹⁶۔ مینوں اپنی حیاتی توں نفرت اے، میں سدا جیوندا نہ رہواں گا۔ مینوں میرے حال تے چھڈ دے کیوں جو ہن میری حیاتی دا کو ئی مقصد نیئں۔ ¹⁷۔ آخر بندے دی سِہہ ہی کی اے پئی تُوں اوہنوں اُچایاں کریں تے اوہدا خیال دِل وچّ لیاویں ۔ ¹⁸۔ تے ہر سویل اوہدا پتا کریں تے ہر ویلے اوہنوں آزماندا رہوے ؟¹⁹۔ کی تُوں کدی اپنی اِکھ میرے وَلوں نہ پھیریں گا ، تے مینوں اِک پل وی اکلا نئیں چھڈیں گا؟ ²⁰۔ اے بنی آدم دے راکھے! جے میرے کولوں کوئی پاپ ہو ہی گیا اے تے تیرا کی وگڑیا اے ؟ تُوں مینوں اپنا نشانے تے کیوں رکھیا اے؟ کی میں تیرے لئی بھار بَن گیا۔²¹۔ تُوں میریاں خطاواں بخش کیوں نیئں دیندا۔ میں تے بڑی چھیدی ہی مٹی وِچّ رَل جانا ایں؛ تُوں مینوں لبھیں گا ، پر میں تینوں نہیں مِلاں گا۔

8¹۔بِلؔدد دی تقریر۔ہَن بِؔلدد شوحی نیں مُخاطَب کر کے آکھیا پئی۔ ²تُوں کِدوں تیک اِنج بُلو لَیں گاہ تے تیرے مُونہہ د یاں گلاں تیز ہینری وانگوں ہوون گیّاں؟ ³۔ کیہہ خدا اپنے حُکم نُوں بدل دا اے۔ یاں خدا ۓ تعالیٰ انصاف نوں پُھٹاّ کر دا اے۔⁴۔ جَے کر تیرے پُتراں نیں اوہدا گُناہ کیتا اے تے فَیر اَوہنے اُوہناں نُوں دی بَدی دے ہتّھ وِچّ دے دِتاّ اے۔ ⁵۔ پَر جے تُوں خُدا نوں پورے دِل نال ڈُھونڈیں تے خداۓقادر اگے رحم لئی مِنّت کر یں۔⁶۔ تے توُں پاک ٹھیک راہ اُتے چلن والا ہوویں تے فیر بے شک اَوہ تیرے لئی ہُن وی جگ پئے گا۔ ⁷۔اَیتھوں تیک پئی بَھانویں تیرا مُنڈھ چھوٹا جیہا سی تے فیر وِی تیرا آخر بڑا اِی وڈّا ہووے گا۔⁸۔بیتے ہوۓوقتاں دے بارے کھوج کر۔تے پئیودادیاں دیاّں اَزمائیاں ہوئیاں شیواں ول دھیان کر۔ ⁹۔اَیسں لئی پئی اَسیں تے بھروسا کرن والےفرزند آں تے کجُھ نئیں جَاندے اَیس لئی پئی اَساڈےدِن دھرتی اُتّے اِک چھاں نیں۔ ¹⁰۔پر اوہ ای تینوں سکھاون گے۔تے تیرے نال گلّاں کرن گے تے اپنے دل دیاں گلّاں باہر کڈھن گے۔¹¹۔ کیہ نُا گرمُوتھا( خُوشبوُ دارگاہ)چِکّڑ دےباہر اُگدی اے یاں کاناں پانی تھوں باہر وَدھّدا اے؟ ¹²۔ فیر وی اوہ ہَرا ہندیاں ہویاں دِی کُٹّیُوں بغیر ای ساریں پودیاں تھوں پہلاں سُک جندا اے۔¹³۔اَیں طرحاں ایں اوہنان دیاں راہوں نیں جیہڑے خدا نون بھُل جاندے نیں ۔ تے بَیِدیناں دا آس ٹُٹّ جاوے گی۔ ¹⁴۔ اویدا سہارا وی نیں ریوے گا ۔تے اوہدا بھروسا مکڑی دا گھر ببیں گا۔ ¹⁵۔ اوہ اپنے گھر نال ٹَیک لَادے گا، پر اوہ کھلُوتا نیں رہوے گا۔ اوہ اوہنوں ہتھ تے پَکّاپاوے گا پر قائم نیں رہوے گا ۔¹⁶۔ایس لئی پئی اوہ اک رُکھ اے جیہڑا سُورج دے سامنیں ہرا اے جیہڑا اپنیاں شاخاں باغ اُتے وچھاندا اے ۔ ¹⁷اوہدیاں جڑاں چٹان اُتے وچھا ندیاں نیں تے روڑیاں دی تھاں وچ وڑّ جاندیاں نیں۔ ¹⁸۔ پر جدوں پٹن والا اوہناں نوں پُٹ دا اے ،تے فیر اوہدی تھاں اوہنوں نئیں مُنِّدی مَیں تینوں کدی وی نیں جاندی سَاں۔¹⁹۔ایہو ای اوہدی خوشی دا آ اے تے مٹی تھوں دور جا اُگ پیندا اے۔ ²⁰۔خدا بے قصور دا ہتھ نیں چھڈدا تے ناں اوہ بُرے دا ہتھ نوں طاقت دیندا۔²¹۔اَن قریب تیرے مُنہ نوں ہاسے نال بھر دیوے تے تیرے بُلاں نوں خُوشی دی اآواز نال بھر دیوے گا ۔ ²²۔ تے جیہڑے تیتھوں نفرت کردے نیں اوہ شرمندہ ہوون گے تے .بدیاں دا تنبو کھلوتا نیں رہوے گا۔

9¹۔ تد ایوب نیں جواب دِتا ²۔ مینوں بِنا شَک پتہ لگ گیا اے پئی ایہہ گل اوہو ہی اے کیہہ انسان خُدا دے سامنے سچا ہو سکدا اے ؟ ³۔جے کر اوہو اہدے نال تکرار کرن دا ارادہ کرے تاں اوہ اہنوں ہزاراں وچوں اک دا وی جواب نیں دے سکےگا⁴۔ اوہ دلوں سیاناں تے طاقت وچ زور والا اے کون اوہدے سامنے کھلو کے زندہ رہوےگا ؟ ⁵۔ اوہ پہاڑاں نوں کھسکا دیندا اے تے اوہنوں پتا وی نئیں لگدا اوہ اپنے غصے وچ اوہناں نوں پلٹ دیندا اے ⁶۔ اوہ دھرتی نوں اوہدی نیہہ تھوں ہلا دیندا اے تے اوہدے تھم کمبدے نیں۔⁷۔ اوہ سورج نوں حکم دنیدا اے تے فیر ینں لکلدا تے ستاریاں اتے ٹھیا لا دیندا اے۔ ⁸۔ اوہ ای اسماناں نوں تاندا دے تے سمندر دیاں لہراں اتے ٹردااے ⁹۔ اوہ بنات النعس (عقد ثریا ست ستاریاں دا جھومر) تے جبار تے ثریا تےدکھن دے ہر جاں نوںبنایا دے¹⁰۔ اوہ وڈے وڈے کماں دا کرن والا اے جیہڑے عقل وچ نیں اوہنا اچرج کماں دی نیں ہوسکدی ¹¹۔ جے کرادہ میرے اگوں لنگ جاوے تے میں اوہنوں ینں ویکھدا جے کردہ اگے ودھے تے مینوں اوس دا پتہ نیں چلدا ¹²جے گراوہ کھوہ لو لے تے کون ایں جیہڑا اوہنوں ٹھا کے ایا ں کون اوہنوں اآگے گا اپئی توں کہہ کر ناں ایں¹³۔ خدا جد ے غصہ نوں کوئی بندہ ڈک نیں سکدا اوہدا تھلے رَہب دا ساتھ والے وی سر نیواندے نیں ¹⁴۔ تے میں اوہنوں کیویں جواب دواں یاں اوہدے نال تکرار کرن لئی الفاظ چنا ¹⁵۔بھانویں میں سدھی راہ ای چلدا ہوواں تے فیر وی میں اوہنوں جواب نیں دیوا ں گا سگوں اپنے دشمناں لئی رحم منگا¹⁶۔جے کر میں اوہنوں اآواز دیواں تے اوہ جواب دے وی دیوے تے فیر میں یقین ینں کردا پئی اوہنے میری سن لئی اے ¹⁷۔اوہ جیہڑا مصیبتاں نال مینوں پیہہ دیندا اے تے سببوں بغیر ای میرے زخماں نوں ودھاندا اے؎ ¹⁸۔ اوہ مینوں سادہ وی لیں لئی نیں چھڈدا تے مینوں دکھاں نال بھریا رکھدا ے؎¹⁹۔ اگر توں دا ذکر ہووے تے طاقت ور اوہ ای اے جے کر عدل دا ذکر ہووے فیر میرے لئی ویلا کون مقرر کرے گا ²⁰۔ بھاویں میں سدھی راہ اتے چلن والا ای ہوواں تے فیر وی میرا مونہہ مینوں ای الزم دیوے گا تے بھاویں میں گناہ ناں وی کیتا ہووے تے فیر وی اوہ مینوں ای ڈنگی راہ تے چلن والا اآکھے گا²¹۔ میں بے گناہ واں مینوں حیاتی وی اوہنوں چاہندا ای نیں ²²ایسے لئی میں اکھنا واں پئی اوہ بیگناہ نوں تے شریر نوں برابر ای ہلاک کردا ے ²³۔ جدوں اوہدی چابک اچانک ای ہلاک کرن لگ پوے تے فیر اوہ بیگناہ ہواں دی مصیبت اتے ہسدااے ²⁴۔ دھرتی بدکاروں دے ہتھاں وچ دے دتی گئی اے خدا اوہدے حکماں دے منہ کج دیندا اے جے کر ایہہ اوہ ای نیں تاں فیر ہور کون اے²⁵۔ میرے ڈٖیہاڑے کسے قاصد نالوں دی بہتے تیز رفتار اوہ بیت جاندے ینں تے اوہ خوشی نیں ویکھدے ²⁶۔ اوہ کانیاں دی بیڑی وانگوں گزر گئے نیں اوس عقاب واگوں جیہڑا اپنے شکار نوں لے اڈھدا اے²⁷۔جے کر میں اآکھاں پئی میں اپنی شکایت بھل جاواں گا تے میں اپنی شکل بدل لوں گا تے خوشی ہواں گا ²⁸۔تےمیں اپنیاں سبھاں دکھاں دے سببوں ڈرناواں ایس لئی پئی مینوں پتہ اے پئی توں مینوں بیگناہ قرار نیں دیویں گا ²⁹۔ میں بد کاراں وچ گنیاں گیاواں توں کاہن بے فائدہ محنت کردائیں³⁰۔بھانویں میں برف نال نہالواں تےسجی دے پانی ہتھاں نوں دھوا ں ³¹۔ تے فیر وی توں مینوں چکڑ وچ غوطہ دیویں گا ایتھوںتیک پئی میرا لباس میرے کولوں حقارت کرے گا³²۔ایس لئی پئی اوہ میرے وانگوں انساں نیں اے پئی میں اوہنوں جواب ایتھوں تیک پئی فیصلہ لئی اسیس دو ویں جاوئے ³³۔ کاش اساڈے وچ کوئی فیصلہ کرن والا ہندا جیہڑا اپنا ہتھ اساڈے دونان اتے رکھے³⁴۔تاں جو اوہدی سوٹی میرے اتوں ہٹالوے تے اوہد خوف ناں ڈراوے ³⁵تد میں بولداتے اوہدے کولوں ناں ڈردا ایس لئی اپنے اآپ میں انج دانیں داں

10¹۔میری روح میری حیاتی تُوں ناخُوش اے۔میں شکوہ کردا جاواں گا۔ تے اپنے دل دی رنجش نال بولاں گا۔ ²۔میں خُدا نُوں آکھاں گا۔تُوں مینوں الزام ناں دیویں گا۔مینوں دسیں ،پئی میرے نال کیوں جھگڑا کر نا ویں ۔ ³۔ کیہ اَیہہ تیرے لئی نفع دا سبب اے پئی تُوں ظُلم کریں تے اپنے ہتھ دی کاری گاِری نال نفرت کریں۔تے بدکاراں دی صلاح دے غلاویں وچ آویں؟⁴۔کیہ تیریاں اَکھیاں جسمانی نیں۔ کیہ تُوں انسانی اَکھ نال ویکھنا ویں ۔ ⁵۔ کیہ تیرے دن انسان دے دِناّں وانگوں نیں ۔ یاں تیرے ورہے آ دمی دے ورہیاں وانگوں نیں۔ ⁶۔کیہ توں میرے گناواں دی ٹوہ وچ ایں تے میری بدی بابت کھوج کردا ایں ۔ ⁷۔بھاویں توں جاندا ایں پئی میں بدکار نیں تے تیریاں ہتھاں وچو ں مینوں کوئی نیئں چھڈاسکدا۔⁸تیرے ای ہتھاں نیں مینوں پیدا کر کے پورا پورا بنایا ،کیہ توں ہن مینوں ہلاک کریں گا؟ ⁹۔ یاد کر، پئی توں مینوں چکنی مٹی وانگوں بنایا سی ۔کیہ توں مینوں فیر مٹی وچ ملادیں گا؟¹⁰۔ کیہ توں مینوں دُوھّوانگوں نیئں اُوندھایا؟ تے دہی دے وانگوں نئیں جمایا۔ ¹¹۔ توں مینوں چمڑا تے گوشت پَوُایا(پہنایا) ۔توں مینون ہڈیاں تے پٹھیاں دی جالی لگائی ۔¹²۔ توں مینوں حیاتی لئی سُکھ بخشیا۔ تے تیری پرور دگاری نیں میری روح دی سبھال کیتی۔ ¹³۔ تُوں نیں ایہہ گلاں اپنے دل وچ لکائیاں ، پر میں جنداواں پئی تیرا ارادہ ایہہ ای اے۔ ¹⁴۔ پئی جے کر میں گناہ کراں تے فیر توں میری نگرانی کریں گا تے توں میری بدکاری نوں معاف نیں کریں گا۔¹⁵۔ جے کر میں بدی کیتی اےتے میرے اتے افسوس اے جے کر نیکی کیتی تے فیر وی میں فخر نیں کراں گا ۔ایسں لئی شرم نال ڈب مریاںواں تے دُکھ دا پیالہ پی کے رج گیا واں۔ ¹⁶۔ تے جے کر میں غرور کراں تے فیر توں شیر ببر وانگوں میرا شکار کریں گا۔ تے باربار مینوں عجیب طرحاں دکھ دیویں گا۔¹⁷۔ توں میری مخالفت وچ اپنی دشمنی نوں سجرا کریں گا۔ تے اپنا غصامیرے لئی ودھاویں گا۔ تے تیریاں فوجاں میرے نال مقابلے لئی چڑھ آون گئیاں۔¹⁸۔توں مینوں رحم وچوں کڈھیا ای کیوں سی ۔ایسں توں پہلاں پئی کوئی اَکھ مینوں ویکھ دی میری جان کیوں ناں نکل گئی۔ ¹⁹۔تے فیر میں ایس طاحاں ہندا، جیویں پئی کدی ہے ای نئیں ساں تے پیٹ وچوں ای قبر پہو نچا دِتاّ جا ندا۔²⁰۔ کیہ میرے دیہاڈے تھوڈے جئے نیں؟ پس ،بس کر تے مینوں چھڈ دے ۔تاں جو میں ذرا ساہ لے لاواں۔ ²¹۔ ایس تھوں پہلاں پئی میں اُوتھے چلا جاواں ،جیتھوں واپس نیں اوناں ، مطلب ایہہ وے پئی ہنیرے تے موت دے سایہ دے ملک وچ۔ ²²۔ اوہ ہنیرے دا ملک کدے وچوں درجہ بندی نیئں، تے جدا سو یرا وی ہنیرا وے۔

11¹۔صوؔفر دا خُطبہ۔ صوؔفر لغما نی نیں خطاب کر کے آکھیا پئی۔ ²۔کیہ لمیاں گلاں دا جواب ناں دتا جاوے ۔ یاں مٹھیاں گلاں دی وجہ نال کوئی سچا ہندا اے۔ ³۔کیہ تیرے بکھڑے نال لوکی چپ رہن تے جدوں توں ٹھٹھا کرناں ویں تے تینوں کوئی شرمندہ ناں کرے۔⁴۔ توں آکھناں ویں پئی میرا علم صحیح اے تے میں تیریاں اَکھاں وچ پاک واں۔ ⁵۔ پر کاش ! خدا ای بولے ۔تے تینوں جواب دیں لئی اپنے لباں نوں کھولے۔ ⁶۔تے حکمت دے بھید تینوں سکھاوے ایس لئی پئی اوہدی تاثیر فرق فرق اے۔ پس تینوں پتہ ہووے، پئی خدا نے تیرے گناواں لئی تیرے نال نرمی کیتی اے۔⁷⁸⁹۔ توں آکھناں ویں پئی میرا علم صحیح اے تے میں تیریاں اَکھاں وچ پاک واں۔ ۔ پر کاش ! خدا ای بولے ۔تے تینوں جواب دیں لئی اپنے لباں نوں کھولے۔ ۔تے حکمت دے بھید تینوں سکھاوے ایس لئی پئی اوہدی تاثیر فرق فرق اے۔ پس تینوں پتہ ہووے، پئی خدا نے تیرے گناواں لئی تیرے نال نرمی کیتی اے۔¹⁰۔جے کر اوہ پھڑ لوے تے قید وچ سُٹ دیوے گا۔ویکھن وچ ایویں لگے پئی فیصلہ کیتا اے تے فیر اوہنوں کون منع کر سکدا اے ؟ ¹¹۔ایس لئی پئی اوہ برے آدمیاں نوں جاندا اے ۔تے بدی نوں ویکھدا اے ، بھاویں اوہدا خیال نہ کرے۔ ¹²۔پر جاہل روح نوں تد سمجھے گا جد جنگلی کھوتے دا بچہ انسان پیدا کرے گا ۔¹³۔ پر جے کر توں اپنے دل نوں درست کریں تے اپنیاں نوں اوہدے ول چُکیں۔ ¹⁴۔جے کر اوس برائی نوں ختم کریں جہیڑی تیرے ہتھاں وچ اے، تے جھوٹ نوں اپنے خیمہ وچ ناں وسن دیویں ۔¹⁵۔ تد توں اپنے چہرے نوں بیداغ چُکیں گا سگوں توں قدماں اتے کھلوتا ریویں گا تے ناں ڈریں گا۔ ¹⁶۔ ایس لئی پئی توں بدحالی نوں بھل جاویں گا،یاں اوہنوں اوس پانی وانگوں یاد کریں گا جہیڑا وگ گیا اے ¹⁷۔تیری زندگی دوپہرے نالوں بہوتا چانن دیوے گی تے تیرا ہنیرا فجر وانگوں ہووے گا۔¹⁸۔تے اپنی آس دے سبوں اطمینان وچ رہویں گا ۔ اپنے چار چو فیرے ویکھیں گا تے چین نال سو یں گا۔ ¹⁹۔ توں ارام کریں گا ۔تے تینوں کوئی نیں ڈراوۓگا سگوں بہت سارے تیرے اِگے منت سما جت کریں گے۔²⁰۔ پر بدکاراں دی اکھاں اگے دہند رہوے گی ۔ اوہنا ں دے نسّن لئی وی کوئی رستہ نیئں لبھے گا۔ تے اوہناں دی آس موت یووے گی۔

12¹۔ ایوب دا جواب۔ تد ایوب نیں جواب وچ آکھیا پئی ۔ ²۔ بلاشک تے فیر آدمی تاں توں ای ایں ،تے حکمت تیرے نال ای مرے گی۔ ³۔پر میری عقل وی تیرے ورگی اے۔تے میں تیرے نالوں کسے دی گل وچ گھٹ نیئں،تے کونایں جہیڑا اَینج دیاں گااں نیئں جاندا۔⁴میں اوہ بندا واں جہیڑا اپنیاں یاراں لئی مخول بنیاواں ۔تے جہیڑاخدا نوں پکاردا ساں تے جواب ملدا سی ۔" سچا تے دیندار بندہ مخولیاں لئی ہندا اے"۔ ⁵۔ جہیڑا چین تے آرام وچ اے اوہدے لئی حقارت مسکین دا حق اے ۔ تے جدا پیر تلکے اوہدے واسطے اوہ تیار کیتی گی اے۔ ⁶۔ ڈاکواں دے گھر سلامت رہندے نیں تے جیہڑے لوکی خدا نوں غصہ دیواندے نیں۔ اوہناں دے ہتھاں نوں خدا خوب بھر دا اے۔⁷۔پر توں جانوراں نوں پچھ تاں تینوں جواب دین گے ، تے اَسمان دے پرندیاں توں تے اوہ دسن گے دھرتی دے کیڑیاں مکوڑیاں کولوں کھوج کڈھ تے اوہ تینوں سکھان گے۔ ⁸۔ تے سمندر دیاں مچھلیاں کولوں تے اوہ تینوں سبق دین گیئیاں ۔⁹۔ ایہناں ساریاں وچوں کون اے جہیڑا نیں جاندا پئی خداوند ای دے ہتھ نیں ایہہ کیتا اے۔ ¹⁰۔ ساریاں زندیاں دی جان تے ہر بشر دی روح اوہدے ہتھ وچ ای اے۔¹¹۔ کیہ کَن گلاں نُوں نئیں پرکھدا یاں کیہ تالوُ کھان پین دا سواد نئیں دیندا؟ ¹²۔ پکّی عُمر والے چہ دانائی ہُندی اے ۔ تے عمر دی درازی چہ دانائی اے ۔¹³۔ دانائی تے زور خُدا د ی اے ۔ تے دانائی تے عَقل اوہدی اے۔ ¹⁴۔ کیوں جو اوہ ڈھا دیندا اے ۔ تے بندا نئیں ۔ اوہ بندے نُوں بند کر دیندا اے پَر فیر کھُلدا نئیں ۔ ¹⁵۔ اوہ پانی نُوں روک دااے تے سب کُجھ سُک جاندا اے ۔ اوہ اوہنوں چھڈ دیندا اے تے اوہ دھرتی نُوں فنا کر دیندا اے ۔¹⁶۔ زور تے دانائی اوہدے ہَتھ چہ نئیں۔ فریب کھاہدا ہویا تے فریب دین والا دونویں اوہدے ہَتھ چہ نیں ۔ ¹⁷۔ اوہ مشیراں نُوں ننگیا کر دیندا اے ۔ تے حاکماں نُوں نادان بنا دیندا اے ۔ ¹⁸۔ اوہ باشاہواں دے کم بند کھول دیندا اے ۔ تے اوہناں دے لَکاں تے رَسے بنھ دا اے ۔¹⁹۔ اوہ کاہناں نُوں ننگیاکر دیندا اے ۔ تے زور والیاں نُوں پواں دیندا اے ۔ ²⁰۔ اوہ اعتباری لوکاں دی جیبھ بدل دیندا اے ۔ اوہ بُڈھے بندیاں دی عقل کھو لیندا اے ۔ ²¹۔ اوہ امیراں نُوں بے عزت کردا اے ۔ تے زور والیاں دے کمر بند ڈھیلے کر دیندا اے ۔²²۔ اوہ ہنیرے چہ اوہدیاں ڈونگیائیاں ظاہر کرد اے ۔ تے مو ت دے پرچھاویں نُوں لَو چہ لیاؤندا اے ۔ ²³۔ اوہ قوماں نُوں ودھاندا۔ تے فیر اوہناں ہلاک کر دیندا اے ۔ اوہ اُمتاں نُوں کھلاردا ۔ تے فیر اہناں نُوں مِٹا دیندا اے ۔²⁴۔ تے دھرتی دے حاکماں دی عَقل لے لیندا اے ۔ تے بے راہ اُجاڑ چہ اوہنوں بھُلا دیندا اے ۔ ²⁵۔ تے اوہ ہنیرے وِچ لَو دے بغیر ٹَوندے پھِردے نیں ۔ تے اوہنو ں کملیاں وانگوں ڈانواں ڈول بنا دیندا اے ۔

13¹-ویکھ ،میریاں اَکھا ں نیں سَبھو کُجھ ویکھیا اے،تے میرے کَناں نیں سُنیاں اے،تے سمجھ وِی لیا اے۔ ²-جو کُجھ تُسیں جاندے ا،اوہ میں وِی جانداوآں ۔میں تُساں توں کِسے وی گل وِچ گَھٹ نئیں ۔³-مَطلب ایہہ وے پئی میں خُدائے قادر نال بَولاں گا ۔تے میں خُدا نال تکرار کرنا چاہنداواں ۔ ⁴-ایس لئی پئی تُسیں جھوٹیاں گلاں گھڑ دے او۔تے سارے ای بے چَجے طبیب او۔ ⁵-کاش پئی تُسیں سَراسَر چُپ رہندے تے ایہدے وچ ای تہاڈی بسیانف ہُندی ۔⁶-تُسیں میریاں دَلیِلاں تے سُنو۔تے میرے بُلاں دے دعوے ٰ اُتے کَن لگاؤ۔ ⁷-کیہ تُسیں خُدا دے بارے وِچ گَل آکھو گے ۔یاں اوہدے حق وِچ دھو کھے بازی ناں بَولو گے؟ ⁸-کیہ تُسیں اہودے وَل دی گَل کرو گے یاں خُدا دے لئی جھگڑو گے؟⁹-کیہ تہاڈے واسطے ایہہ چنگا نئیں ہووے گا پئی اوہ تہانوں اَزمایش کرے۔یاں کیہ تُسیں اوہنوں دھوکھا دیو گے ۔جیویں انسان نُوں دھوکھا دِتا جاندا اے ؟ ¹⁰-سَگوں جَد تُسیں اَوہلے وِچ طرفداری کرو گے ،تے فیر وِی اوہ تہاڈے کَن کھِچے گا ۔¹¹-کیہ اوہدی وڈھیائی کولوں تُسیں نئیں ڈرو گے ۔کیہ اوہدے خوف تہاڈے اُتے نئیں پئے گا ؟ ¹²-تہانوں گلاں مِٹی دِیاں تَمثِلاں نیں ۔تے تہاڈے مِٹی دے قعلے نیں۔¹³-میتھوں دُور ،چُپ ہو کے بہہ جاؤ ،تاں جو میں بَولاں ۔میرے اُتے جیہڑی بَلاآؤندی اے ۔آؤن دَو۔ ¹⁴-میں اپنا مَاس اپنے دَنداں نال پھڑاں گا ۔تے اپنی جان ہَتھ اُتے رَکھ لَواں گا۔ ¹⁵-بھَاویں اوہ مینوں قتل کرے ۔تے فیر وِی میں ڈر نال نئیں کَمباں گا ۔پَر ایہناں راہواں دی بابت اوہدے اَگے بحث کراں گا ۔¹⁶-تے اوہ ای میری نجات دا سبب ہووےگا۔ایس لئی پئی کوئی بے ایمان اوہدے سامنے جا ای نئیں سَکدا ۔ ¹⁷-پَس میری گل دھیان نال سُنو۔تے جوکُجھ میں بَولناواں اوہ تہاڈے وِی کَنیں پَوے ۔¹⁸-ویکھ میں اپنے دعوےٰ اُتے غَور کیتا اے۔تے میں جان گیا واں پئی میں سَچا اَکھوایا جانواں گا ۔ ¹⁹-کون اے جیہڑا میرے نال جھگڑے گا ۔پئی جَدوں میں چھیتی چُپ ہو جاواں گا ۔تےاپنی جان دے دواں گا ۔²⁰-میرے نال دو گلاں ناں کرِیں ،تد میں تیرے حضور تَوں نئیں لُکاں گا ۔ ²¹-اپنا ہَتھ میتھوں دُور رکھیں تے تیری دہشت مینوں ناں ڈراوے۔ ²²-مینوں بُلا تے فیر میں جواب دیواں گا ۔یاں مینوں بَولن دے تے فیر تُوں مینوں جواب دے۔²³-میتھوں کیہہ جُرم تے گناہ ہو ئے نیں ۔میرے قَصُور تے گناہ مینوں سُناں دے۔ ²⁴-تُوں اپنی شکل کیوں چھُپاؤند ایں تے کیوں مینوں اپنا ویری سمجھنا ایں؟ ²⁵-کیہ تُوں ہوا نال اُڈدے پَتر نُوں تکلیف دیویں گا ،کیہ تُوں سُکی ہوئی تُؤڑی دے پیچھے پَیا رہویں گا ؟²⁶-ایس لئی پئی تُوں میرے وِرَود وِچ کاؤڑیاں گلاں لِکھناں ویں ۔تے میرے مُنڈپُنے دےگناہ فیر میرے گلےپاؤناویں ۔ ²⁷-تے میرے پیراں نُوں کاٹھ وِچ ڈھوکَنا ں ویں ۔تے میرے سارے چَال چَلن نُوں ویکھ لیندا اے ۔تے پیراں تَلویِاں دے وچَواں پاسے حَد بندی کرنا ویں ۔ ²⁸-تے اوہ سَڑی ہوئی لکڑی وانگوں ختم ہو جاندا اے۔تے اوس لَتے وانگوں جنہوں کیڑا کھاجاندا اے۔

14¹-اِنسان جیہڑا عورت تَوں جمیا اے۔تھوڑیاں دیہاڑیاں لئی اے تے دُکھاں نال بھریا ہویا اے۔ ²-اوہ پھُل وانگوں کھِڑدا تے کَملاجاندا اے۔اوہ سائے وانگوں ختم ہو جاندا اے تے قائم نئیں رہندا ۔ ³-کیہ جیہڑا ایویں دا اے اوہدے وَل ایہناں اَکھاں کھول کے ویکھدا اے؟ تے مینوں اپنے نال عدالت وَچ لیاؤندا اے ۔⁴-کون اے جیہڑا ناپاک وِچوں پاک شے کڈھ لَوے ؟ کوئی نئیں ۔ ⁵-ایہہ سب کُجھ ہُندیاں ہویاں وِی اوہدے دیہاڑے متعین کیتے گئے ۔تے اوہدے مہینیاں دی گنتی تیرے کول مُقرر اے ۔تُوں اوہدیاں حَداں مقرر کیتیاں نیں ۔جنہاں نُوں اوہ پار نئیں کر سکدا ۔ ⁶-ایس لئی تُوں اَپنیاں نظراں اوہدے اُتوں ہٹالے ۔تاں جو اوہ آرام کرے جد تیک پئی مَزدور وانگوں اوہ اپنی دیہاڑی پُوری نہ لَوے ۔⁷-پس رُکھ دے آس رہندی اے پئی جے کر اوہ وڈیا جاوے تے اوہ فیر پھُٹ پَوے گا تے اوہدی کوئی شاخ مِٹ نئیں جاوے گی ۔ ⁸- تے بھانویں اوہدی جَڑ دھرتی وچ پُرانی وِی ہو جاوے تے اوہدا مُڈھ مِٹی وِچ مَر جاوے ۔ ⁹-تے فیر وی پانی لگن نال اوہ رُکھ دے وانگوں شاخاں کڈے گا ۔¹⁰-پَر بندہ جَدوں مَر جاندا ے تے اوتھے ای پَیا رہندا اے ۔سَگوں اوہدی جان نِکل جاندی اے تے فیر اوہ کِتھے رہیا؟ ¹¹-پئی سمندر دا پانی ختم ہو جاندا اے تے دریا خالی ہو کے سُک جاندا اے ۔ ¹²-ایسے طراں ای انسان لَماں پے جاندا ے تے نئیں اُٹھدا ۔جَدوں تیک پئی اَسمان مِت ناں جاوے اوہ نئیں جاگن گے ۔تے اپنی نیندر تَوں چان چَکے ڈر جان گے ۔¹³-کاش تُوں مینوں بر زخ وچ لُکا لَوے تے جَد تیک تیر اغضب ختم نہ ہوجاوے مینوں لُکائی رکھ،تے میرے لئی ویلے مقرر نہ کر ۔تے مینوں یا دناں کر ۔ ¹⁴-جے کر بندہ مَر کے فیر زندہ ہو جاوے تے فیر میں اپنی لڑائی دے سَبھ دیہاڑے اُڈیکاں گا ۔جَد نیک میری رہائی دا ویلا نہ آوے ۔¹⁵-تے فیر تُوں مینوں بُلاویں گا۔تے میں جواب دواں گا ۔تے تُوں اپنیاں ہتھاں دی کاریگری وَل دھیان کریں گا ۔ ¹⁶-ایس لئی پی تُوں میریاں قَدماں نُوں گِنیں گا تے میریاں نُوں تکدا نئیں رہویں گا ۔ ¹⁷-تُوں میریاں گناہواں نُوں گُتھلی وچ پا کے اوہناں اُتے چھاپ لَگاویں گا تے میریاں خطاواں نُوں سِیوں کے رکھیں گا ۔¹⁸¹⁹-تے فیر تُوں مینوں بُلاویں گا۔تے میں جواب دواں گا ۔تے تُوں اپنیاں ہتھاں دی کاریگری وَل دھیان کریں گا ۔ -ایس لئی پی تُوں میریاں قَدماں نُوں گِنیں گا تے میریاں نُوں تکدا نئیں رہویں گا ۔ -تُوں میریاں گناہواں نُوں گُتھلی وچ پا کے اوہناں اُتے چھاپ لَگاویں گا تے میریاں خطاواں نُوں سِیوں کے رکھیں گا ۔²⁰-تُؤں اوہنوں سدا ادَبا کے رکھنا ں ویں ۔پس اوہ ختم ہو جاندا اے ۔تے فیر اوہدی شکل بدل دیندا اے تے اوہنوں کڈھ دیندا اے۔ ²¹-بھانویں اوہدے فرزند عزت پاون تے فیر وی تُوں اوہناں دی پرواہ نئیں کردا ۔یاں بھاونویں اوہ آوارہ پھِر دے ہون تے فیر وی اوہنوں عِلم نئیں ہُندا اے ۔ ²²-پَر اوہدا ماس اوہدے اُتے پِیڑ کردا رہندا اےتے اوہدی روح اوہدے وِچ ماتم کر دی رہندی اے ۔

15¹-تد اِلیفانہؔ تیمانی نیں مُخاطب کر کے آکھیا ۔ ²-کیہ دانشمند بندہ جھوٹھے عِلم نال جواب دیوے تے چڑھدے دی ہوا نال اپنا ڈھیڈ بھرے ؟ ³-تے بے فائدہ گلاں نال دَلیلاں دیوے تےبے سُؤد بول بولے ۔⁴-سَگوں تُوں تے فیر وِی خُڈا دے خوف نُوں رَد کر دِتا اے ۔تے خُدا دی عبادت نُوں ضائع کیتا وے۔ ⁵-ایسے لئی تیرا مونہہ تیری بُرائی نُوں ظاہر کر دا اے ۔تے تُوں دھوکا دین والیاں دی بولی بولنا ویں ۔ ⁶-تیرا ای مونہہ تینوں گنہگا ر قرار دیندا اے پئی میں نئیں ۔تے تیرے ای بُلہہ تیرے خلاف گواہی دیندے نیں ۔⁷-کیہ تُوں ای اوہ پہلا بندہ ایں جیہڑا جمیا سی ۔کیہ تُوں ای پہاڑیاں تَوں پہلاں بنایا گیا سی ؟ ⁸-کیہ تُوں خُدا دی صلاح مشورہ نُوں سُنیا سی۔کیہ تُوں حکمت نُوں اپنے تائیں رَوک رَکھنا ویں ؟ ⁹-تُوں ایسا کیہ جاندا ویں جِدا اَسانوں نئیں پتہ ؟تیرے وچ ایسی کیہڑی سمجھ اے ،جیہڑی ساڈے وِچ نئیں ؟¹⁰- ساڈے وِچ بوہت سارے چِٹے والاں دے نیں تے ایس طراں دے بُڈھے نیں جنہان دعی عمر تیرے پیو نالوں وی بوہتی اے۔ ¹¹-کیہ خُڈا دیاں تَسلیاں تیرے لئی کُجھ گَھٹ نیں تے اوہ گلاں ویں جنہاں نرمی نال تیرے نال کیتیاں جاندیاں نیں ؟¹²-تیرا دل تینوں کیوں کھیچ لے جاؤندا اے ۔تے کیہڑی شےنال تیریاں اَکھاں وِچ چَمک آؤندی اے ؟ ¹³-پئی تُوں اپنی روح نُوں خُدا دی مخالفت وِچ بھانبھڑ لاویں گا ۔تے اپنے مونہہ توں اسی طراں دِیاں گَلاں کڈھیں گا ۔ ¹⁴-انسان کیہ شے وے پئی پاک ہووے ۔یاں عورت دا جمیا سچا ہووے ۔¹⁵-ویکھ ! اوہ اپنے مُقدساں اُتے وِوی یقین نئیں کرد ا۔تے اَسمان وِی اوہدی نظر وَچ پاک نئیں ۔ ¹⁶-تے فیر ایس طرآں دے مکرو تے بیکار بندے دا کیہ ذکر جیہڑا بُرائی نُوں پانی وانگوں پیندا اے ۔¹⁷-میں تینوں سمجھاواں گا ۔تُوں میری سُن تے جیہڑا میں ویکھیا اے اوہ تیرے اَگے بیان کراں گا ۔ ¹⁸-مَطلب اے پئی اوہ جیہڑا عقلمنداں نے دَسیا اے ۔تے جیہڑا اوہناں دے پیو دادیاں کولوں لُکیا نئیں رہیا۔¹⁹-صرف اوہناں نُوں ای دیس دِتا گیا تے اوہناں دے وچ کوئی وی بیگانہ نئیں سی۔ ²⁰-بُرائی کرن والا اپنی ساری عمر غم زدہ ہُندا اے ۔مطلب اے پئی ساڈے سال جیہڑے ظالم لئی رکھے گئے نیں ۔ ²¹-ڈر اؤنیاں واجاں اوہدے کَناں وِچ ای نیں ۔صُلح دے ویلے ای ہلاک کرن والے اوہدے اُتے آجاون گے ۔²²-اوہنوں بھروسہ ای نئیں پئی اوہ ہنیرے تَوں باہر نکلے گا ۔تے تلوار اوہدی اُڈیک وِچ اے ۔ ²³-اوہنوں گِرجاں دی خوراک سمجھ کے سُٹ دِتا جاؤندا اے ۔اوہنوں پتہ اے پئی ہنیرے دے دیہاڑے نیڑے نیں۔ ²⁴-آفت تے غریبی اوہنوں ایس طراں دے راجہ وانگوں ڈراؤندیاں نیں جیوں جنگ دے لئی تیار ہوون تے اوہ اوہدے اُتے فتح پا لین گِیاں ۔²⁵-ایس لئی پئی اوہنے اپنا ہتھ خدا دے خلاف وَدھایا اے تے قادِر کُل نال زور آزمائی کیتی اے ۔ ²⁶-اوہ اپنی اکڑی ہوئی دَھون دے سببوں اپنیہ موتیاں جَڑی ہوئی ڈھال نال لڑائی دے ہتھیا ر بَن کے مقابلہ لئی نسدا اے۔²⁷-ایس لئی پئی موٹا پے نے اوہدا مونہہ ڈَھک لیا اے ،تے چربی اوہدے گُردیاں نُوں کَج لیا اے۔ ²⁸-ایسے لئی اوہ اُجڑے شہراں وِچ وَس گیا اے تے اینج دے اُجڑے ہوئے گھراں وِچ جیہڑے کھنڈر ہون ای والے سَن۔²⁹-اوہ دولت مند نئیں رہووے گا ۔تے ناں اوہدا مال رہووے گا ۔تے ناں ایہو جہیاں دی جائیداد دھرتی اُتے بوہتی ہُندی اے ۔ ³⁰-اوہ ہنیرے وِچوں کدی وِی نئیں نکلے گا ۔اَگ دِیاں لِپٹاں اوہدیاں ڈالیاں سُکا دین گِیاں ۔تے تیز ہنیر ی اوہدیاں پَرو نبلاں توڑ دیوے گی ۔³¹-اوہ جھوٹھ اُتے بھروسہ کر کے دھوکھا ناں کھاوے ۔ایس لئی پئی جھوٹھ ای اوہدا منافع ہووے گا ۔ ³²-ویلے تَوں پہلاں ای اوہدیاں شاخاں کَملا جاون گِیاں تے اوہدیاں ڈالیاں ہریاں نئیں رہن گِیاں ۔ ³³-اوہ اوس انگور دی شاخ وانگوں اے جِدے انگور کَچے ای ڈِگ پیندے نیں ۔تے اوس زیتون وانگوں اے جِدیاں کَلیِاں ڈِگ پیندیاں نیں۔³⁴-ایس لئی پئی بُریاں دی گروہ ۔بے پَل رہندی اے تے وڈی دے تمبویاں نُوں اَگ کھا جاوے گی ۔ ³⁵-اوہناں نقصان پہنچان دا گربھ اے تے برائی جمدے نیں ۔تے اوہناں دے ڈِھیڈ وِچ دھوکھا تیار ہُندا اے ۔

16¹-تد ایوب نیں جواب دِتا ۔ ²-اینج دِیاں بوہت ساریاں گَلاں سُنیا ں نیں ۔تُسیں سارے دُکھ دین والی تَسلی دین والے او۔ ³-پس تیرا فضول بولناں کِدوں مُکے گا ؟ تے بولن دے لئی تینوں کیہڑی شے نے اُکسا یا اے۔⁴-میں وی تہاڈے وانگوں گلاں کر سکدا ! جے کر تہاڈی جان وی میری جان دی تھاں ہُندی ۔میں وی تہاڈے خلاف گَلاں گھڑ دا تے اپنا سِر ہِلاؤندا ۔ ⁵-تے اپنے مونہہ دے کلام نا ل تہانوں تسلی دیندا اے میرے ہونٹاں دی تسلی تہاڈی پیڑگھٹ کر دی ۔⁶-پَر جَدوں میں بولناں واں تے فیر میریاں پیڑاںرُک نئیں جاندیاں تے جَدوں چُپ رہناں واں تے مینوں کیہڑا آرام ہووے گا ؟ ⁷-ہُن تے اوہنے مینوں بیزار کر دِتا اے ۔اے خُدا! تُوں میری سارے عزیزاں نُوں قتل کر دِتا اے۔ ⁸-تُوں مینوں زور نال پھَڑ لیا وے ۔ایہو ای میرا گواہ اے ۔میری کمزوری میرے خلاف کھلو کے میرے مونہہ اُتے گواہی دیندی اے ۔⁹-اوس نیں اپنے غُصہ وچ مینوں پھٹ پائے تے میرا پِچھا کیتا اے ۔اوہ میرے اُتے دَند کریچد ااے ۔میر ا دُشمن مینوں اَکھیاں کڈھ دا اے۔ ¹⁰-اوہناں نیں اپنا مونہہ میرے لئی کھولیا اے ۔تے پھَٹکار دیاں ہویاں میری گہَل اُتے طمانچہ ماریا اے تے سارے ایکا کر کے میرے خلاف اَکٹھے ہو ئے نیں ۔¹¹-خُدا نیں مینوں ظالم دے حوالہ کیتا اے۔تے بُریاں دے ہتھیں چڑھایا اے۔ ¹²-میں بڑے چین وِچ ساں ۔اوہنے مینوں اپنی دُھرّ بنایا اے ۔¹³-اوہدے ماہر تیِر چَلان والیاں نیں مینوں گھیر لیا اے ۔اوہ میرے گُردیاں نُوں وِنہہ دِتا اے تے رحم نئیں کر دا ۔اوہ میرا غُصہ دھرتی اُتے ڈوہل دیند ا اے ۔ ¹⁴-اوہنے مینوں ہار دے ہار دے توڑ سُٹیا اے ۔اوہ جنگی مَرد وانگوں میرے اُتے چڑھ دوڑ دا اے۔¹⁵-میں اپنی کھَل اُتے ٹاٹ دے لیڑے سِتے نیں ۔تے اپنے غرور نُوں مِٹی وِچ مِلا یا اے ۔ ¹⁶-رَؤن نال میرا مُکھ سُج گیا وے تے موت دی چھاں نیں فریاں پِمنیاں نُوں لُکا لیا اے ۔ ¹⁷-میرے ہتھاں وِچ بھانویں ظلم نئیں ۔تے میری پُوجا پاک اے۔¹⁸-اے دھرتی! میرا لَہو ناں لُکا ،تے میری فریاد نُوں آرام دی تھاں ناں دے ۔ ¹⁹-ویکھ ! ایس لمحہ وِی میرا گواہ اَسمان اُتے وے۔تے میرا وکیل اَسمان دے اَسمان اُتے وے۔²⁰-جیہرے میرے یار نیں اوہ ای میرے اُتے ہسدے نیں ۔پَر میری اَکھ خُدا دے حضُور اَتھرو وَگاؤندی اے ۔ ²¹-کاش! انسان تے خُدا دے درمیان فیصلہ کَرن والا ہُندا ۔جیویں آدم زاد تے اوہدے گواہنڈی دے درمیان ہُندا اے ۔ ²²-ایس لئی پئی چُنے سال بِیت جاؤن گے ۔تے اوس رستہ اُتے چَلا جاواں گا ۔جتھوں مُڑ نئیں آواں گا ۔

17¹-اوہدے قہر نیں میرے دیہاڑے فنا کر دِتے نیں تے صرف قبر میرے لئی باقی اے ۔ ²-بِلا شک کیہ مَخَولِیے میرے کول نئیں ؟جنہاں دی چھیڑ چھاڑ اُتے اَکھ لگی رہندی اے ۔ ³-تُوں ویں ای میرا ضمانتی بن کون ایں جیہڑا میرے ہتھ اُتے ہتھ مارے گا ؟⁴-ایس لئی پئی تُون اوہناں دے دِلاں نُوں حکمت تَوں خالی کیتا اے ۔ایس لئی تُوں اوہناں نُوں سَر فرازی نئیں بخشیں گا ۔ ⁵-جیہڑا اپنیا ں یارآں نُون لُت جان لئی ہتھاں وِچ چھَڈ دیندا اے ۔اوہدے پُتراں دِیاں اَکھِیاں تھَک کے افسردہ ہو جاون گِیاں ۔⁶-اوس نے مینوں قوم لئی اِک تَمثِیل بنایا اے تے لوکی میرے مونہہ اُتے تھُک دے نیں ۔ ⁷-ایتھوں تیک پئی میری نظر غم نال دُھندلی ہو گئی اے تے میرے پَٹھے سائے وانگوں کَملاندے نیں ۔ ⁸-اوہدے اُتے سَچے راہ اُتے چَلن والے حیران ہو گئے ۔تے بے گناہ بُرے دے مُخالف کھلو گیا ۔⁹-تے سچا اپنی راہ اُتے قائم رہند ا اے ۔تے جِدے ہتھ صاف نیں اوہدی طاقت بہتی ہو جاوے گی۔ ¹⁰-پَر تُسیں رُجوع لِیاؤ تے سارے ای آؤ۔کیہ میں تہاڈے وِچ کوئی دانش مند نئیں لبھاں گا ۔¹¹-میرے دیہاڑے تے بِیت گئے نیں ۔تے میرے اوہ منصوبے جنہاں وِچ میرے دِل دِی خوشی سی بِیت گئے نیں ۔ ¹²-اوہ رات نُوں دِن نال بَدلدے نیں ۔تے میری روشنی نیڑے وے ۔پئی ہنیرا ہوجائے۔¹³. میری اُمید کی اے ؟پاتال میرا گھر اے۔تے ہنیرے وچ میں اپنا بستر وچھایا۔ ¹⁴. میں سڑاہٹ نال آکھدا واں پئی اے میرے پیو۔تے کیڑیاں نُوں پئی اے میری ماں ۔اے میری بھین۔ ¹⁵-سو میری آس کیتھے ۔تے کون میری اِقبال مندی نُوں ویکھے گا ؟ ¹⁶-کیہ او میرے نال پاتا ل وچ اُترن گے ۔کی اسیں مل کے مِٹی وچ آرام کراں گے۔¹⁶-کیہ او میرے نال پاتا ل وچ اُترن گے ۔کی اسیں مل کے مِٹی وچ آرام کراں گے۔

18¹۔تَدّ بِلدد سوُخی ؔ خِطاب کرکے آکھیا پئی ۔ ²۔ تیریاں گلاں کدوں مُکن گئیاں ؟ تُوں دھیان دے ۔ تے ایہدے بعد اسیں بولاں گے ۔³۔ اسیں کیوں جانور اں واگوں گِنے جانے آں ۔ تے کیوں تیرے ویکھن چہ پلیت آں ۔ ⁴۔ تے تُوں جیہڑا اَپنے غُصے چہ اَپنی جان نُوں پاڑناں ایں ۔ کیہ تیرے سببوں دھرتی فنا ہو جائے گی ۔ یاں چٹان اَپنی تھاں توں ہلا دتی جاوے گی؟⁵۔ ہاں شیریر دا چانن بُجھا دِتا جاوے گا ۔ تے اوہدی اَگ دا شعلہ لو ناں دیوے گا ۔ ⁶۔ اوہدے تنبُو چہ لو ہنیرا بَن جاوے گی ۔ تے اوہدا دیِوا اوہدے لئی بُجھا دِتا جاوے گا۔⁷۔ اوہدے زور پیر پیِنے ہو جان گے ۔ تے اوہدی ای چال اوہنوں ڈیگ دیوے گی ۔ ⁸۔ کیوں جو اوہدے پَیر ای اوہنوں جال وَل لَے جان گے ۔ تے اوہ چور ٹوئے تے ٹُرے گا ۔⁹۔ جال اوہدی اَڈی نُوں پھڑے گا ۔ تے پھاہی اوہنوں پّکی طراں پھسا لے گی ۔ ¹⁰۔ پھَندا اوہدے لئی دھرتی چہ لُکا دِتا جاوے گا ۔ تے پھَدا اوہدے راہ چہ رَکھ دِتا جاوے گا ۔ ¹¹۔ خُوف چوں پاسیوں ڈرائے گا ۔ تے کٹھیاں ہو کے اوہدے مگر پین گئیاں ۔¹²۔ بدی اوہدے لئی تیار اے ۔ تے موت اوہدے اَگے کھلوتی اے ۔ ¹³۔ بیماری اوہدی کھَل نُوں کھا لَے گی ۔ موت دا پہلا اوہدے اَنگاں نُوں کھا جائے گا ۔¹⁴۔ اوہ اپنے تنبُو توں جیہدے اُتے اوہدا مان اے پُٹیا جاوے گا تے اوہ خوَف دے بادشاہ دے اَگے لیا جائے گا ۔ ¹⁵۔ جیہڑا اوہدا نئیں اوہ اوہدے تنبُو چہ وَسے گا ۔ تے اوہدے ڈیرے تے گندھک سُٹی جاوے گی ۔¹⁶۔ تھلیوں اوہدیاں جڑاں سُکائیاں جان گئیاں ۔ تے اُتوں اوہدیاں ٹاہنیاں سُک جان گئیاں ۔ ¹⁷۔ اوہدی یاد دھرتی توں مِٹا دِتی جاوے گی ۔ تے گلیاں چوکاں چہ اوہدا ناں نئیں رہوے گا ۔¹⁸۔ اوہ اوہ لو چوں ہنیرے وِچ سُٹ دِتا جاوے گا ۔ تے جَگ وِچوں مُکا دِتا جاوے گا ۔ ¹⁹۔ اوہدی قَوم چہ تے اوہدی اَلّ تے ناں اوہدے بچے ہون گے ۔ تے اوہدے ناں اوہدے کوٹھیاں چہ کوئی بچیا رہوے گا۔ ²⁰۔ دکھن چہ رہن والے ویکھ کے گابھر جان گے ۔ تے اُتر دے رہن والے خوف کھا ن گے ۔²¹۔ پَک اے پئی شریر دے ڈیرے ایہو جئے نیں۔ تے جیہڑا رَبّ نُوں نئیں جاندا اوہدی تھاں ایہو ای اے ۔

19¹۔تَدّ ایُوب ؔ نے جواب چہ آکھیا پئی ۔ ²۔ تُسیں کد تیِکر میری جان نُوں دُکھ دیندے رہوؤگے ۔ تے اَپنیاں گلاں تو ں مینوں ٹوٹے ٹوٹے کردے رہوؤ گے ۔³۔ ہُن دَس واری ےتُسیں میری بے عِزتی کیِتی اے ۔ تے تُہانوں شَرم نئیں آؤندی پئی مینوں ستاؤندے او۔ ⁴۔ مَنیا پئی سچی مُچی میں غلطی کیِتی اے ۔ تے میری غلطی میرے ای نال اے ۔⁵۔ پَر جے کر تُسیں اَصل چہ میرے خِلاف لڑدے او ۔ تے بے عِزتی کرکے میرے اُتے الِزام لاؤندے او ۔ ⁶۔ تے جان لوؤ پئی خُدا ای نے میرے نال اُلٹا وَرتاؤ کیِتا ا ے ۔ تے اَپنے جال نال مینوں گھیرا پا لیا اے ۔⁷۔ ویکھو! میں جُلم دے سببو ں دُہائی دینا واں ۔ پَر میری نئیں جاندی ۔ میں مَدد لئی ہاڑاپاؤنا آں ۔ پَر نیاں نئیں مِلدا ۔ ⁸۔ اوہنے میرے راہ چہ واڑ لائی اے ۔ جِتھوںلنگھ نئیں سکدا ۔ تے میریاں راہواں نُوں ہُنیرے نال لُکا دِتا اے ۔ ⁹۔ اوہنے میری عِزت میتھوں کھو لئی اے ۔ تے میرے سَروں تاج لاہ دِتا اے۔¹⁰۔ اوہنے مینوں سارے پاسیوں فنا کَر دِتا اے ۔ تے میں جاندا رہیا واں ۔ تے رُکھ وانگوں اوہنے میری آس نُوں پُٹ دِتا اے ۔ ¹¹۔ اوہنے میری اُتے اپنا کرودھ پمکایا اے تے اوہنے مینوں اَپنے ویریاں چہ گِنیا اے ۔ ¹²۔ اوہدیاں فوجاں کٹھیاں ہو کے میرے مُقابلے چہ اَپنا راہ کڈھ لیا اے ۔ تے میرے تنبُو دے چواں پاسیاں وَل ڈیراہ لا لیا اے ۔¹³۔ اوہنے میرے بھراواں نُوں میرے توں دوُر کَر دِتا اے ۔ تے میر ے جانوں میرے اوپرے ہو گئے نیں ۔ ¹⁴۔ میرے سَکّے تے یاروں نے مینوں چھَڈ دِتااے ۔ تے میرے گھر چہ رہن والے مینوں بھُل گئے نیں ۔¹⁵۔ میریاں کامیاں مینوں پردیسی سمجھ دیاں نیں ۔ تے اوہناں دیاں نظراں چہ میں اوپرا بن گیا واں ۔ ¹⁶۔ میں اَپنے نَوکر نُوں سدھیا تے اوہنے جواب دِتا ۔ تے میں اَپنے مُونہوں اوہدے اَگے تَرلا وی پایا ۔¹⁷۔ میری زنانی میرے ای ساہنواں توں نفرت کردی اے ۔ تے میں اَپنی ماں دی اولاد دے نیڑے پلیت بنیا واں ۔ ¹⁸۔ ایتھوں تیِکر پئی نِکے بال وی میری بے عزتی کر ے نیں ۔ جیہدوں میں کھلونا واں اوہ میرے خلاف بولدے نیں ۔ ¹⁹۔ میرے بھیدی میرے توں نفرت کردے نیں ۔ تے جیہناں نُوں میں پیار کیِتا اے ۔ میرے خلاف ہو گئے نیں ۔²⁰۔ میری ہڈیاں میری کھَل نال نَگ گئیاں نیں ۔ تے میں گھٹو گھٹ دنداں دا پوست بچایا اے۔ ²¹۔ میرے تے رِحم کرو ۔ ائے میرے یارو۔ گھٹو گھٹ تُسیں ای میرے تے رحم کرو۔ کیوں جو خُدا دے ہَتھ نے مینو ں ٹوئیا اے ۔ ²²۔ تُسیں کیوں خُدا وانگوں مینوں ستاندے او ۔ تے میرے ماس نال نئیں رَجھ دے ۔²³۔ خدا کرے ! میریاں گلاں لِکھیا ں جاندیاں ۔ خُدا کرے ! اوہ پیِتل تے کھودیاں جاندیاں ۔ ²⁴۔ خُدا کرے ! پئی لوہے دے قَلم نال تے سیِسے نال سدا تیِکر پَتھر تے کھودی جاندی ۔²⁵۔ کیوں جو میں جاننا واں ۔ پئی میرا فِدیہ دین والا جیوندا اے ۔ تے اوہ انتقام لین والے وانگوں دھرتی تے کھلوتا ہووے گا ۔ ²⁶۔ بھاویں میری کھَل میرے ماس توں لائی جاوے فیر وی میں ایس بدن چہ ہو کے رَبّ نُوں ویکھاں گا ۔ ²⁷۔ ہاں میں ای اوہنوں ویکھاں گا ۔ تے میریاں ای اَکھاں اوہدے وَل دھیان کرن گئیاں تے ناں پئی اوپرے دی ۔ میرے گُردے میرے وِچ چاہ کردیاں ای مُک گئے ۔²⁸۔ تے جے کر تُسیں اکھدے او پئی اسیں کیوں اوہنوں تنگ کرئیے تے اوہدے خِلاف گَل کرن دا ویلا لبھیئے ۔ ²⁹۔ تے تلوار توں ڈرو۔ کیوں جو قہر بدیاں دا بدلہ لے گا ۔ تے تُسیں جان لوؤ گے پئی عدالت ہے ۔

20¹۔ تَدّ صوفر نعماتی ؔ نے خطاب کرکے آکھیا پئی ۔ ²۔ ایس لئی میرے خیال مینوں چُک دے نیں پئی میں جوب دیواں ایس سببوں مینوں بے چینی ایں ۔ ³۔میں اجیہی بے عزتی سُنی ایں ۔ جیہڑی مینوں شَرمندیاں کردی اے ۔ تے میریہ عقل دی روح مینوں جواب دیندی اے ۔⁴۔ کیہ تُوں ایس گَل نُوں سمجھدا پئی زمانے شروع توں جیہدوں اِنسان سھرتی تے رکھیا گیا ۔ ⁵۔ شریراں دی فتح ڈیگن والی ہُندی اے ۔ تے بے دیِن دی خُوشی اِک پَل دی اے ۔⁶۔ بھاویں اوہ اُچا ہو کے اسمان تیِک اَپڑے تے اوہدا بدلاں نال جا لَگے ۔ ⁷۔ اوہ اَپنی گندگی وانگوں سدا تیِک مُک جائے گا ۔ تے جِہناں نے ویکھیا سی اوہ آکھن گے پئی اوہ کِتھے وے ۔⁸۔ اوہ سُفنے وانگوں اُڈ جاوے گا ۔ تے پایا نئیں جاوے گا ۔ تے رات دے سُگنے وانگ مُکا جاوے گا۔ ⁹۔ جیہڑی اَکھ نے اوہنوں ویکھیا اوہ فیر اوہدے تے دھیان ناں دے گی ۔ تے اوہدی اوہنے رہن دی تھاں اوہنوں فیر ناں ویکھے گی ۔¹⁰۔ اوہدے پُتر مسکیِناں توں بھیِک منگن گے ۔ تے اوہدے ای ہَتھ اوہدی دولت اوہنوں پِشاں پَرتان گے ۔ ¹¹۔ اوہدی جوانی اوہدیاں ہڈیاں نُوں پواں دین گئیاں ۔ تے اوہدے نال راکھ چہ سون گئیاں ۔¹²۔ بھاویں شرارت اوہدے مُونہہ نُوں مِٹھی لگے ۔ تے اوہ اوہنوں اپنی جیِبھ دے تھلے لُکاوے ۔ ¹³۔ بھاویں اوہ اوہنوں بچاکے رَکھے تے ناں چھڈے سگوں اَپنے تالوُ اُتے اوہنوں سانبھی رکھے۔ ¹⁴۔ فیر وی اوہدا کھانا اوہدیاں آندراں چہ بدل جاوے گا ۔ تے اوہدے ڈھڈ چہ سَپ دا زِہر بنے گا ۔¹⁵۔ اوہ دَولت نُوں ہِڑپ گیا ۔ پَر اوہنوں اُلٹی کردے گا ۔ خُدا اوہنوں اوہدے ڈھڈوں کڈھے گا ۔ ¹⁶۔ اوہ سَپ دازہر چُنگے گا ۔ تے چَپاں دی جیبھ اوہنوں مار دیوے گی ۔¹⁷۔ اوہ تیل دیاں نہراں تے شَہد تے مکھن دے ہَڑ نُوں ناں ویکھے گا ۔ ¹⁸۔ اوہ اَپنی کمائی نُوں پواں دئے گا ۔ تے کھا ناں سکے گا ۔ سگوں اَپنے نفع دے حِساب نال پیِشاں پَرتا دے فا ۔ تے فایدا ناں چُکے گا۔ ¹⁹۔ کیوں جو اوہنے مسکیِناں دا حَق ماریا اے ۔ تے اوہناں نُوں چھَڈیااے ۔ اوہنے دھکے نال گھَر لئے لیا اے ۔ جیہنے اوینوں بنایا ای نئیں ۔²⁰۔ کیوں جو اوہنے اَپنیاں شیواں تے شُکر ناں کیِتا ۔ اوہ اپنے مَقصد نُوں نئیں سیانے گا ۔ ²¹۔ اوہدے کھانے چوں کُجھ نئیں ودھیا ۔ ایس لئی اوہدی کامیابی پکی ناں ہووے گی ۔ ²²۔ سخاوت چہ پُکھ ننگ اوہنوں پھڑ لَے گی ۔ تے ہر اِک آفت دا ہَتھ اوہدے تے پوے گا ۔²³۔ جد اوہ ڈھڈ بھرن نُوں ہووے تے رَب اوہدتے اپنے کرودھ دی اَگ سُٹ دا اے ۔ تے جیہدوں اوہ کھاندا ہووے تے اوہدے اُتے وساؤندا اے ۔ ²⁴۔ جیکر اوہ لوئے دے ہَتھیار دے اَگیئوں بھَج جاوے تے پیَتل دی کمان اوہنوں وِنھے گی ۔ ²⁵۔ تیِر اوہدی مگروں باہر آؤندا اے تے اوہدی چمکِلی نوک اوہدی تھاں توں نَکلدی اے ۔ تے خوف اوہدے اُتے آ جاندااے ۔²⁶۔ اوہدیاں تجوریاں چہ سارا ہنیرا رکھیا گیا اے ۔ تے اوہنوں اوہ اَگ ہَڑپ جاوے گی جیِہدے تے پھُوک نئیں ماری گئی ۔ تے جو کُجھ اوہدے تنبُو چہ بچیا ہووے گا مِٹا دین گے ۔ ²⁷۔ اسمان اوہدی بدی نُوں ظاہر کرن گے ۔ تے دھرتی اوہدے خلاف اُٹھے گی ۔²⁸۔ اوہدے گھَر دی ودھنا رُک جاوے گا۔ تے اوہ غضب دے دیہاڑے چہ پَے جائے گا ۔ ²⁹۔رَبّ وَ؟لوں شریر انسان دا ایہو ای اَجر اے ۔ تے رَبّ دے حُکم نال ایہو ای اوہدی میراث اے ۔ +

21¹۔تد ایوب نے جواب دِتا تے آکھیا ۔ ²۔ پئی غور نال میری گَل دُنو تاں جو تُہاڈے وَلوں میری تسلی ہووے ۔ ³۔ صبر کرو تے میں بولاں گا ۔ تے میرے توں مگروں تُسیں جھیڈاں کر لیا جے ۔⁴۔ کیہ میں انسان نال گِلہ کرنا واں ۔ تے فیر میں بے صبری کیوں ناں کران ؟ ⁵۔ میرے وَل دھیان کرو تے حیران ہوو تے اَپناہَتھ اَپنے مُو نہہ تے رَکھو ۔ ⁶۔ جِہدوں میں کُجھ یاد کرنا واں ۔ تے میں گا بھر جان واں ۔ تے میرے پِنڈے نُوں کانبا چھِڑ جاندا اے ۔ ۔ شرارت کرن والے کیوں جیوندے رہندے نیں تے بُڈھے بہندے نیں تے کیوں اوہناں دی طاقت ودھ جاندی اے ۔ ۔ اوہناں دی اولاد اوہناں دے وہندیاں وہندیاں تے اوہناں دی نَسل اوہناں دیاں اَکھاں دے اَگے قائم رہندی اے ۔ ۔ اوہناں دے گھر ڈر توں بچے رہندے نیں تے سکُون چہ نیں ۔ تے خُدا سوٹی اوہناں تے نئیں پیندی ۔⁷۔ شرارت کرن والے کیوں جیوندے رہندے نیں تے بُڈھے بہندے نیں تے کیوں اوہناں دی طاقت ودھ جاندی اے ۔ ⁸۔ اوہناں دی اولاد اوہناں دے وہندیاں وہندیاں تے اوہناں دی نَسل اوہناں دیاں اَکھاں دے اَگے قائم رہندی اے ۔ ⁹۔ اوہناں دے گھر ڈر توں بچے رہندے نیں تے سکُون چہ نیں ۔ تے خُدا سوٹی اوہناں تے نئیں پیندی ۔¹⁰۔ اوہناں دا سان گبھی کراد تے نُطفہ ڈیگدا نئیں ۔ اوہناں دی گاں بچّہ جمن لگیاں ڈِگدی نئیں ۔ ¹¹۔ اوہ اَپنے نِکے نِکے نیانے اِجڑ وانگوں باہر لے جاندے نیں ۔ تے اوہناں دے مُنڈے نچدے نیں ۔ ¹²۔ ازوہ طبلے تے بربط نال گیتے گاؤندے تے مُرلی دی واج توں خُوش ہُندے نیں ۔¹³۔ اوہ سُکھ چہ دیہاڑے کٹدے نیں ۔ تےے اِکو پَل چہ پاتال چہ ٹُر جاندے نیں ۔ ¹⁴۔ اوہ خُدا نُوں کہندے نیں سادے کولوں ٹُر جا ۔ کیوں جو اسیں تیریاں راہواں دی معرفت دی ریِجھ نئیں رکھدے ۔ ¹⁵۔ قادرِ مُطلق کون اے پئی اسیںاوہدی بندگی کریئے ؟ جے اسیں اوہدے توں دُعا کر لیئے تے ساہنوں کیہڑا نفع اے ۔¹⁶۔ ویکھو! اوہناں دی جِت اوہناں دے ہَتھ چہ اے ۔ تے شرارت کرن والیاں دی اوہدے تُوں پراں اے ۔ ¹⁷۔ کِنی واری شرارت کرن والیاں دایِوا بُجھدا اے ۔ تے اوہناں دی مُصیبت اوہناں تے پیندی اے ۔ خُدا َپنے قہر چہ دُکھ ونڈا اے ۔ ¹⁸۔ اوہ ایسراں نیں جیویں ہوا دے اَگے ڈنڈل ۔ تے کِنے واری اوہ اوس تُوڑی وانگوں ہُندے نیں ۔ جیویں ہوا اُڈا کے لَے جاندی اے ۔¹⁹۔ خُدا واہدی شرارت اوہدی اولاد لئی چھڈدا اے ۔ تے اوہدا بدلہ اوہناں نُوں دیندا اے ۔ تاں جو سمجھ جان ۔ ²⁰۔ اوہدیاں اَکھاں اوہدی بربادی ویکھ گئیاں تے اوہناں تے خُدا قہر پوے گا ۔ ²¹۔ اوہنوں اَپنے مگروں اَپنے گھر دی کاہدی خُوشی اے جیہدوں اوہدے میہنیاں دا حِساب ای مُک گیا ہووے ۔²²۔ کیہ کوئی خُدا نُوں عِلم سِکھا سکدا اے ۔ جِہدوں پئی اوہ اوہناں دی عدالت لاندا اے جیہڑے بوہت وڈے نیں ۔ ²³۔ کوئی تے اَپنے پُور زور چہ سُکھ چین چہ رہندیاں ہوئیاں مَر جاندا اے ۔ ²⁴۔ تے چربی اوہدیاں اَکھیاں نُوں دھکی رکھدی اے تے اوہدیاں ہڈیاں گُودے نال کاہندیاں نیں ۔²⁵۔ تے دوُجا اَپنے ای اندر کُڑھ کُڑھ کے مَردا اے ۔ تے کدی سُکھ نئیں پاندا ۔ ²⁶۔ اوہ دونویں مِٹی چہ پئے رہن گے تے کیِڑے اوہناں نُوں ڈھک لین گے ۔²⁷۔ ویکھو میں تُہاڈیاں سوچاں نُوں جاننا واں ۔ اوہ صلاح وی جیہڑی تُسیں بے اِنصافی نال میرے خلاف رکھدے او۔ ²⁸۔ کیوں جو تُسیں کہندے او پئی بھَلے بندے دا گھر کِتھے وے ؟ تے اوہ ڈیرہ کِتھے وے جِتھے شرارت کرن والے وَسدے سَن ؟²⁹۔ کیہ تُسیں راہیاں نُوں نئیں پُچھدے ۔ کیہ تُسیں اوہناں دیاں مثالاں تے دھیان نئیں دیندے ؟ ³⁰۔ شرارت کرن والا آفت دے دیہاڑے لئی رکھیا جاندا اے ۔ تے قہر دے دیہاڑے پیش کیتا جاندا اے ۔³¹۔ کیہڑا اوہدے کماں نُوں اوہدے مُونہہ تے آکھے گا ۔ تے جو کُجھ اوہنے کیِتا اے اوہدے کیِتے دا بدلہ دیوے گا ۔ ³²۔ بناں شَک اوہ قبر چہ لتھے گا تے اوہدی قبر تے پہرہ لایا جائے گا ۔ ³³۔ وادی دے ڈھیلے اوہنوں چنگے لگدے نیں ۔ سبھے لوک اوہدے مگر ٹُر جان گے ۔ جِتھے اوہدے توں پیلاں دے لوک ٹُر گئے نیں ۔³⁴۔ ایس لئی تُسیں کیوں بے فایدہ تسلی دیندے او۔ جِہدوں پئی میں تُہاڈیاں گلاں چہ جھُوٹ ای جھُوٹ اے ۔

22¹۔ تَدّ الیفز تیما نیؔ نے جواب دِتا تے آکھیا ۔ ²۔ کیہ کوئی بندہ خُدا نُوں نفع دے سکدا اے ؟ بناں شَک عقلمند اَپنے ای کَم آؤندااے ۔ ³۔ جے تُوں نیک ایں تے خُدا نُوں کاہدا نفع اے ۔ یا تُوں اَپنیاں راہواں نُوں پاک رکھیں ۔ تے خُدا نُوں کیہ فیدا اے ؟⁴۔ کیہ اوہ تیری خُدا ترسی دے پاروں تینوں جھِڑکدا اے ۔ یا تینوں عدالت چہ لیاؤندا اے ؟ ⁵۔کیہ تیری شرارت وَڈی نئیں ۔ تیری بدی بے اَنت نئیں اے؟⁶۔ کیوں جو تُوں اَپنے بھرا دا مال بے سبب گِروی رکھیا تے ننگیاں دے کَپڑے کھو لئے ۔ ⁷۔ تُوں ترہائے نُوں پانی نئیں پیایا ۔ تے بھُکھے توں اَپنی روٹی ڈھک لئی ۔ ⁸۔ جیہڑا بندہ تگڑا ہُندا اے ۔ زمین اوہدے ای قبضے چہ ہُندی اے ۔ تے عزت والا بندہ ای اوہدے چہ وَسدا اے ۔⁹۔ تُوں رنڈیاں نُوں خالی گھل دِتا ۔ تے میٹراں دیاں باہنواں بھن دِتیاں نیں ۔ ¹⁰۔ ایسے لئی تیرے چواں پاسے پھا نئیں ۔ ناں وِسن والا خوف تینوں دُکھ دیندا اے ۔ ¹¹۔ یا ایہو جیہا ہنیرا جِہنوں تُوں ویکھ نئیں سکدا ۔ تے پانی دا ہَڑ تینوں لُکا لیندا اے ۔¹²۔ کیہ اسمان دی اُچیائی تے خُدا نئیں تے اُچے تاریاں تے نظر نئیں کردا؟ ¹³۔ فیر تُوں آکھنا ایں پئی خُدا کیہ جاندا اے ؟ کیہ اوہ ہنیرے چوں عدالت کرے گا ؟ ¹⁴۔ تے بدّلاوہدے پردے نیں تے اوہ ویکھ نئیں سکدا ۔ اوہ اسمان دے چویں پاسے پھِردا اے۔¹⁵۔ کیہ تُوں اَپنی پُرانی راہ تے ٹُردا رئیں گا ؟ جِہدے تے شرارت کرن والے ٹُردے رہے نیں۔ ¹⁶۔ جیہڑے اَپنے ویلے توں پیلوں چُک لئے گئے ۔ جِہدوں ہَڑ اوہناں دیاں نیاں نُوں روہڑ کے لے گیا ۔ ¹⁷۔ جِہناں نے خُدا نُوں آکھیا ۔ ساڈے کولوں ٹُر جا ۔ تے قادرِ مُطلق ساڈ ا کیہ کر سکدا اے۔¹⁸۔ فیر وی اوہنے اوہناں دے گھراں چہ چنگیاں چنگیاں شیواں بھر دِتیاں۔ تے شرات کرن والیاں دی صلاح اوہدے توں پَراں ای رئی ۔ ¹⁹۔ صادق ویکھن گے تے خُوش ہون گے ۔ تے بے گُناہ اوہناں دا ہاسا اُڈاندے نیں ۔ ²⁰۔ اوہ آہندے نیں ویکھ ۔ ساڈے ویری مُک گئے نیں ۔ سگون بَچیاں ہوئیاں نُوں اَگ کھا گئی ۔²¹۔ ایس لئی اوہدے نیڑے رہ تے نیکی کر ۔ ایسراں کرن نال تُوں چنگیاں چنگیاں شیواں لویں گا ۔ ²²۔ اوہدے مُونہہ دیہ شریعت نُوں مَن لے ۔ تے اوہدیاں گلاں اَپنے دِل چہ رَکھ ۔²³۔ کیوں جو تُوں قادرِ مُطلق وَل پرتیں تے فیر بحال کیِتا جاویں گا ۔ پِر توں بدی نُوں اَپنے ڈیرے توں پراں کَر دے ۔ ²⁴۔ تَدّ خزانیاں نُوں دھُوڑ جان تے اوفیر ؔ دے سونے نُوں وادیاں دے پتھر اں وانگوں ۔ ²⁵۔ تَدّ خُداوند تیرا سونا تیری چاندی دا خِزانہ ہووے گا ۔²⁶۔ اوس ویلے خُداند چہ تُوں سواد پاویں گا ۔ تے تُوں خُداوند وَل اَپنا مُونہہ کریں گا ۔ ²⁷۔ تے تُوں اوہدے توں دُعا کریں گا تے اوہ سُن لوے گا ۔ تے تُوں اَپنیاں مَنتّاں پُوریاں کریں گا ۔ ²⁸۔ تے جیہڑی گَل دا تُوں سوچیں گا ۔ اوہ تیری پُوری ہو جاوے گی ۔ تے تیریاں راہواں چہ لو چمکے گی ۔²⁹۔ کیوں جو جیہڑا نیوا ں ہویا اوہ اُچا کیِتا جاوے گا ۔ تے خاکسار بچایا جاوے گا ۔ ³⁰۔ اوہ پاپ کرن والے نُوں چھُٹکارہ دئے گا ۔ اوہ تیرے ہَتھاں دے پاک ہون دے پاروں چھُٹکارہ پاوے گا۔

23¹۔ تد ایوبؔ نے جواب دِتا پئی ۔ ²۔اَج وی میری شکایت ڈاہڈی اے ۔ میرے ترلیاں دے بعد وی اوہدا ہَتھ میرے تے بھارااے ۔³۔ جے مینوں پتا ہُندا پئی اوہ کِتھے وےتے میں اوہدے آستانے تیِک اَپڑ جاندا۔ ⁴۔ تے میں اَپنا دعویٰ اوہدے اَگے رکھدا ۔ تے اَپنا مُونہہ دلیلاں نال بھر لیندا ۔ ⁵۔ تے میں اوہناں اَکھراں نُوں سمجھ لیندا ۔ تے جان لیندا لئی اوہ مینوں کیہ آکھدا اے ۔⁶۔ کیہ اوہ اَپنی قُدرت دی وڈیائی میرے نال لڑدا ؟ نئیں ! سگوں اوہ میرے تے ترس کھاندا۔ ⁷۔ تد میں اوہدے نال بحث کردا تے میں سدا لئی اَپنے نیاں کرن والے ہَتھوں چُھٹ جاندا۔⁸۔ پَر جے میں پُورب وَل جاناں واں تے اوہ نئیں ہُندا ۔ جے میں پچھم وَل جاواں تے اوہ مینوں نئیں دِسدا۔ ⁹۔ میں اُترچہ اوہنوں لبھنا واں پَر اوہ نئیں لبھدا ۔ میں دَکھن وَل جاناں واں تے نظریں نئیں آؤندا ۔¹⁰۔ پَر اوہ میری راہ جاندا اے ۔ جے اوہ مینوں تائے تے میں سونے وانگوں نِکل آواں گا ۔ ¹¹۔ میرا پَر اوہدےپَر نال ای جُڑیا رہیا اے ۔ میں اوہدی ای راہ تے چلیاں تے اوہدے توں پرتیا نئیں ۔ ¹²۔ میں اوہدے ہونٹھاں دے حُکم توں نافرمانی نئیں کیِتی ۔ تے اوہدے مُونہہ دیاں گلاں نُوں یاد رَکھنا اَپنا فرض سمجھیا ۔¹³۔ پَر اوہ اَپنے ارادے دا پّکا اے ۔ کون اوہنوں موڑے گا ؟ جے اوہ کُجھ کرنا چاہوے تے کرکے رہوے گا ۔ ¹⁴۔ جو کُجھ اوہنے میرے لئی رکھیا اے اوہ پُورا کردا اے ۔ ایہو جیہاں کئی گلاں اوہدے کول نیں ۔¹⁵۔ ایسے لئی میں اوہدےاَگے ڈریا رہنا واں ۔ تے اوہدے تے غور کرکے کمبدا رہنا۔ ¹⁶۔ کیوں جو خُدا نے ای میرے دِل نُوں مدھول دِتا اے ۔ تے قادرِ مُطلق نے مینوں ڈرایا اے ۔ ¹⁷۔ کیوں جو میں ہنیرے دے پاروں ناں مریا تے ناں ہنیرے دی ای پاروں جیہدے نال میرا مُونہہ لُکایا گیا ۔

24¹۔ قادِرِمُطلق توں زمانے کیون لُکے رہے ۔ تے اوہدے جانن والے اوہدے دیہاڑیاں نُوں کیوں نئیں ویکھدے ۔²۔ ایہو جئے لوک وی ہے نیں ۔ جیہڑے خُدا نُوں پِشاں ہٹا دیندے نیں ۔ تے ایِجڑ تے اجڑی نُوں د ھکے نال لے جاندے نیں ۔ تے رنڈی دے ڈھگے نُوں گِروی رکھدے نیں ۔ ³۔ اوہ یتیم دے کھوتے نُوں چُک کےلے جاندے نیں۔ تے رنڈی دے ڈھگے نُوں گِروی رکھدے نیں ۔ ⁴۔ اوہ مسکیِناں نُوں راہ چوں پَراں کر دیندے نیں ۔ کتے دھرتی تے سبھے غریب لُک جاندے نیں ۔⁵۔ ویکھو! اوہ جنگلی کھوتیاں وانگوںاَپنے کماں تے جاندے نیں ۔ تے مِحنت کرکے ٹُکرلبھدے نیں ۔ ⁶۔ اوہ اوہناں دی فصل وَڈدے نیں ۔ جیہڑی اوہناں دی نئیں تے شرارت کرن والیاں دے انگوُر کھٹے نیں ۔ ⁷۔ اوہ ساری رات ننگے پئے رہندے نیں ۔ تے سردی توں بچن لئی اوہناں کول کوئی کپڑا نئیں ۔⁸۔ اوہ پہاڑاں وَلوں آؤندے منیہ چہ بچے رہندےنیں ۔ تے چٹاناں نال چمبڑدے نیں ۔ کیوں جو کوئی لُکن دی تھاں نئیں ہُندی ۔ ⁹۔ ایہو جئے لوک وی ہے نیں جیہڑے دودھ پیندیاں یتیم نُوں ماں توں پراں ہٹا دیندے نیں ۔ تے غریباں تُوں سُود لیندے نیں ۔ ¹⁰۔ اوہ لیڑے ناں ہون توں ننگے پھِردے نیں ۔ تے تھکے رہ کے کٹھیاں چُگ دے نیں ۔¹¹۔ اوہ لوکاں دے ویہڑیاں چہ تیل کڈھ دے نیں ۔ تے اوہناں دے کڑاہواں چہ انگُور پھیندے نیں تے تریہائے رہندے نیں ۔ ¹²۔ شہراں دے لوکاں دیاں ہاواں اُٹھدیاں نیں ۔ تے زخمیاں دا رونا ۔ فیر خُدا ایس ظُلم دا خیال نئیں کردا ۔¹³۔ ایہہ اوہو نیں جیہڑے لو دے ویری نیں ۔ تے اوہدیاں راہواں نُوں نئیں جاندے ۔ تے ناں اوہدیاں راہواں چہ کھلوندے نیں ۔ ¹⁴۔ خُونی دِن چڑھدیا ں ای اُٹھدا اے ۔تے غریباں تے مُحتاجاں نُوں قتل کر دیندا اے ۔ تے رات نُوں اوہو چور وانگوں ہُندا اے ۔¹⁵۔ زِنا کرن والے اَکھ دِن ڈُبن نُوں اُڈیکدی اے ۔ اوہ کہندا اے پئی کوئی اَکھ مینوں ناں ویکھے گی ۔ تے اوہ اَپنا مُونہہ ڈھک لیندا اے ۔ ¹⁶۔ ہنیرے چہ اوہ گھراں نُوں سَن لا ندا اے ۔ تے دِن دے ویلے اَپنے آپ نُوں لُکائی رکھدا اے ۔ تے اوہ لو نُوں نئیں جاندا ۔ ¹⁷۔ اوہدے لئی سویر تے جیویں موت دا پرچھاواں ۔ ایس لئی پئی اوہنوں موت دے پرچھاویں دا ڈر کیہ اے ۔¹⁸۔ اوہپانی تے کاہل نال لڑدے نیں ۔ تے زمین تے اوہناں دا حصّہ لعنت وانگوں اے ۔ اوہ انگوراں دے باغ دی راہ تے نئیں ٹُردے ۔ ¹⁹۔ خُشکی تے گرمی برف دے پانی نُوں لنگا جاندی اے ۔ اسیراں مرجان والے پاپیاں نُوں لنگا جاندا ے۔²⁰۔ ترس اوہنوں بھُلا جاوے گا ۔ تے کیِڑا اوہنوں سواد لے کے کھائے گا ۔ اوہدی یاد فیر ناں رہوے گی ۔ تے اوہدی بدی رُکھ وانگوں پُٹ دِتی جا وے گی ۔ ²¹۔ اوہ پھنڈر نُوں جیہڑی اولاد نئیں جمدی لنگا جاندا اے ۔ تے رنڈی نال کوئی بھلیائی نئیں کردا ۔²²۔ خُدا اپنی طاقت نال تگڑیاں نُوں وی کھِچ لیندا اے ۔ جیہدوں اوہ اُٹھ دا اے کِسے نُوں جنڈری دا بھروسہ نئیں ۔ رہندا ۔ ²³۔ خُدا اوہنوں سُکھ دیندا اے ۔ جیہڑا اوہدے چہ قائم رِہندا اے ۔ تے اوہدیاں اَکھاں اوہدی راہ تے لگیاں رہندیاں نیں ۔²⁴۔ اوہ اُچا تے ہُندا اے پَر فیر جاندا رہندا اے ۔ اوہ نیواں کیِتا جاندا اے ۔ تے سبھے دوُجیاں وانگوں راہواں چوں ای چُک لیا جاندا اے ۔ ²⁵۔ جے ایہہ ایسراں نئیں تے ! تے کیہڑا اے جیہڑا مینوں جھُوٹھیاں آکھے ۔ تے میرے اَکھراں نُوں وَکھ کرے گا ۔

25¹۔ تد بِلدد سوخیؔ نے جواب دِتا ۔ ²۔ حکُومت تے رُعب اوہدا اے ۔ اوہ اپنیاں اُچیاں تھاواں چہ امن رکھدا اے ۔ ³۔ کیہ اوہدے لشکراں دی کوئی گِنتی اے ۔ تے کون اے جہدے تے اوہ لو نئیں ہُندی ۔⁴۔ ایس لئی انسان خپدا دے اَگے کِسراں سچا ہو سکدا اے ۔ زِنانی توں جمن والا کِسراں پاک ہو سکدا اے ۔ ⁵۔ ویکھو! چَن چہ وی کوئی لو نئیں ۔ تے ناں ای اَکھ چہ تارے پاک نیں ۔ ⁶۔ تے بھلا اِنسان کیہ اے ۔ جیہڑا گندا اے تے آدمؔ توں جمن والا کیِڑا اے ۔

26¹۔تد ایوبؔ نے جواب دِتا ۔ ²۔ تُوں ماڑے دی کِس طرحاں مدد کیِتی ؟ تے ماڑیاں باہواں نُوں کیویں زور بخشیا اے ؟ ³۔ تُوں بے عقلے نُوں کینج صلاح دِتی اے ۔ توں اوہنوں آؤن والیاں گلاں دی سچائی دسی اے ۔ ⁴۔ تُوں کیہدے نال ایہہ گلاں کیِتیاں ۔ تے کیہدی روُح تیرے وِچوں ہو کے لنگھی اے ۔⁵۔ مَرن والیاں دیاں روُحاں دھرتی ہیٹھاں کمبدیاں نیں ۔ تے پانی اُتے رہن والے کمبدے نیں ۔ ⁶۔ پاتال اوہدے اَگے کھُلا اے تے روح دے اَگے کوئی پردہ نئیں ۔⁷۔ اوہ اُتر نُوں فضا چہ کھلار دا اے تے دھرتی نُوں خلا چہ لمکاندا اے ۔ ⁸۔ اوہ پانی نُوں بدلاں چہ بُن دا اے تے اوہ اوہدے نال پا ٹدے نیں ۔⁹۔ اوہ اَپنے تخت نُوں ڈھک لیندا اے ۔ تے اوہدے اُتے بدل نُوں وچھاندا اے ۔ ¹⁰۔ اوہنے پانی دے اُتے گول چکر کھِچیا اے ۔ تے لو تے ہنیرے دی حد بُن دِتی اے ۔¹¹۔ اوہدے جھِڑکن نال آسمان دے تھم کمبدے نیں تے گا بھر جاندے نیں ۔ ¹²۔ اوہی اَپنی عقل نال رہبؔ نُوں ماردا اے ۔¹³۔ اوہنے اپنی روُح نال آسمان نُوں سجایا اے ۔ تے اوہدے ہَتھ تے پھُرتیلی سَپ نُوں چیِریا اے ۔ ¹⁴۔ ویکھو ! ایہہ تے اوہدیاں دے اَجے کَنڈے ا ی نیں ۔ تے اسیں اوہدی واج کنّی نِمی سُننےہاں ۔ پَر اوہدی قُدرت دے گرجن نُوں کیہڑا جان سکدا اے ۔

27¹۔فیر ایوبؔ نے اَپنی گَل شروع کیِتی تے آکھیا ۔ ²۔ جیوندےخُدا دی سونہہ جیہنے میرا نیاں روکیا اے ۔ تے قادرِ مُطلق دی سونہہ جیہنے میری جان نُوں دُکھ دِتا ۔ ساہ میرے سوتراں چہ اے ۔ ³۔ جد تیکر میری جان میرے وِچ ایہہ تے خُدا دا دم میرے نتھناں وِچ اے۔⁴۔ میرے بُل کدی جھُوٹ ناں بولن گے ۔ تے ناں میری جیبھ چوں فریب دی گَل نِکلے گی۔ ⁵۔ میرے توں اینج دی ناں ہووے ۔ کیہ میں تینوں سچا آکھاں ۔ میرے مردے دَم تیِک اَپنی سچیائی ناں چھڈاں گا ۔⁶۔ میں اَپنی سچیائی نُوں پھڑیا ہو یا اے تےمیں ایہنوں نئیں چھڈاں گا تے جیہدوں تیِک میری حیا تی اے میرا دِل مینوں شر مندیاں ناں کرے ۔ ⁷۔ ایس لئی میرا ویری بدکاراں چہ گِنیا جاے ۔ تے میرے خلاف چلن والا شرارت کرن والیاں چہ ۔⁸۔ کیوں جو بے دیِنا بندہ دولت کٹھی کر وی لوے تے اوہدی آس کیہ اے ۔ جیہدوں خُدا اوہدی جان لے لے گا؟ ⁹۔ جیہدوں مُصیبت اوہدے تے آوے ۔ تے کیہ خُدا اوہدا تَرلا سُنے گا ؟ ¹⁰۔ کیہ اوہ قادِرِمُطلق توں راضی ہووے گا ۔ تے ہر ویل خُدا توں دُعا کرے گا ؟¹¹۔ میں تینوں خُداوند دی گَل دساں گا ۔ تے میں قادرِمُطلق دی گَل نئیں لُکاواں گا ۔ ¹²۔ تُساں ایہہ کُجھ آپے ویکھیا اے ۔ تے تے فیر تُسیں ایویں ای جھُوٹیاں گلاں کردے او ۔¹³۔ خُدا وَلّوں شرارت کرن والے دا ایہو ای حصہ اے تے ظالم داحصیہ وی جیہڑا اوہ قادرِمُطلق نُوں پاوے گا ۔ ¹⁴۔ اوہدے بچے کیِنے وی بوہتے کیوں ناں ہوون ۔ اوہ تلوار دے ڈھائے چڑھن گے ۔ تے اوہناں دی اولاد روٹی نال کدی ناں رَجھے گی ۔¹⁵۔جیہڑے اوہناں چوں بچ جان گے ۔ اوہناں نُوں موت کھا جاوے گی ۔ تے اوہناں دیاں رنڈیاں اوہناں تے ناں پِٹن گئیاں ۔ ¹⁶۔ بھاویں اوہ اوہناں دے لئی مِٹی وانگوں چاندی دا ڈھیر لا دیوے گا تے گارے وانگوں کپڑیاں دا ڈھیر لا دیوے ۔ ¹⁷۔ اوہ جو اکٹھا کرےگا ۔ اوہنوں صادق پاوے گا تے بے دوسے اوہدی چاندی وَنڈ لین گے ۔¹⁸۔ اوہنے جیہڑا گھر بنایا اے ۔اوہ مکڑی دے جالے وانگوں اے ۔ جیویں رکھوالے دی کھولی ۔ ¹⁹۔ دولتمند اَپنے نال کُجھ نا ں کھڑے گا ۔ جیہدوں اوہدی اَکھ اُگڑے گی تے سبھ کُجھ ناں لبھے گا ۔²⁰۔ ڈر اوہنوں ہَڑ وانگوں آ پھڑے گا ۔ تے رات نُوں ہنیری اوہنوں لے جاوے گی ۔ ²¹۔ پُوربی ہوا اوہنوں لے اُڈےگی ۔ تے اوہ جاندا رہے گا ۔ تے اوہدی تھاں نُوں اوہنوں پُٹ چھڈی گئی ۔²²۔ جیہدوں وی اوہ اوہدے ہتھوں نَسن دا سوچدا اے تے اوہ اوہدے اُتے بے ترساں وانگوں وجدیاں نیں ۔ ²³۔ اوہ اوہنوں جھیڈاں کر دی اے تے اوہدی تھاں توں ایہنوں پراں کر دیندی ای ۔

28¹۔چاندی دی کان ہُندی اے تے سونے دے لئی پٹھی جِتھے اوہ تایا جاندا اے ۔ ²۔ لوہیا مِٹی چووں نِکلدا اے تے تیل پتھراں وِچوں گالیا جاندا اے ۔³۔ انسان ہنیرے دی تہہ تیِک اُتر دا اےتے ہنیرے نے موت دے اخیِر تَک کے پتھر لبھدا اے ۔ ⁴۔ آبادی توں دوُر اوہ اوتھے سُرنگ پُٹدا اے ۔ جِتھے آن جان والیاں دے پیر نئیں اَپڑدے ۔ تے اوہ لوکاں توں بے خبرا ہو کے جھوُلدا اے ۔⁵۔ جیہڑی دھرتی چوں فصل اُگدی اے ۔ اوہ اَپنے اندر ایس طرحاں ایں جیویں اَگ ہووے ۔ ⁶۔ اوہناں پتھراں چہ نیلم دی تھاں اے تے اوہدے چہ سونے دے ذرّے لبھدے نیں ۔⁷۔ اوس راہ نُوں کوئی شکاری پنچھی نئیں جاندا تے ناں باز دی اَکھ نے اوہنوں ویکھیا اے ⁸۔ حیوان اوتھے پیر نئیں پاندے تے ناں شیر ببر اوتھوں لنگھدا اے ۔⁹۔ اِنسان دا ہَتھ چقماق نُوں توڑ دا اے ۔ تے پہاڑاں نُوں اوہناں دیاں جڑاں نُوں پُٹ دیندا اے ۔ ¹⁰۔ اوہ چٹاناں چہ سیِنہ لاندا اے تے اوہدیاں اَکھاں ہر چنگی شے نُوں ویکھ لیندیاں نیں ۔ ¹¹۔ اوہ ندیاں دا راہ ڈکدا اے ۔ تے لُکیاں شیواں لو چہ لے آؤندا اے ۔¹²۔ پَر حِکمت کِتھے لبھدی اے ؟ تے سمجھ کِتھے رہندی اے ؟ ¹³۔ اِنسان اوہدی راہ نئیں جاندا تے جیوندیاں دی دھرتی تے اوہ ہے ای نئیں ۔ ¹⁴۔ ڈوُنگیائی کہندی اے اوہ میرے چہ نئیں تے سمُندر کہندا اے اوہ میرے کول نئیں۔¹⁵۔ یاسے دا سونا اوہدے بدلے چہ دِتا نئیں جاندا ۔ تے اوہدا تیل کان لئی چاندی تولی نئیں جاندی ۔ ¹⁶۔ اوفیر ؔ دا سونا اوہدا مُل نئیں ہو سکدا تے سنگِ سُلیمانی تے نیلم ۔ ¹⁷۔ سونے تے شیشے نال اوہدا کوئی جوڑ نئیں ۔ تے ناں چوکھے دا سونا اوہد کُل ہو سکدا اے ۔¹⁸۔ تے حِکمت مرجان توں ودھ کے ا ے ۔ تے مونگے تے بلور دی گَل اوہدے نال نئیں جوڑی جا سکدی۔ تے حِکمت موتیاں دی تھیلی توں ودھ کے اے ۔ ¹⁹۔ کُوشؔ دا پکھراج اوہدے جوڑ دا نئیں ۔ تے پاسے دا سونا اوہدا مُل اے ۔²⁰۔ تے فئیر حِکمت کِتھوں آؤندی اے ۔ تے سمجھ دی تھاں کِتھے اے ۔ ²¹۔ بے شَک اوہ ہر ساہ لین والی شے تو ں اوہلے اے ۔ تے آسمان تے اُڈن والے پکھیروُ توں لُکی ہوئی اے ۔ ²²۔تباہی تے موت کہندی اے اساں اَپنے کناں نال اوہدی مشہوری سُنی اے ۔²³۔ خُدا ای اوہدی راہ جاندا اے تے اوہنوں ای اوہدے رہن دا ٹھکانہ پتا اے ۔ ²⁴۔ کیوں جو اوہ دھرتی دے اخیِر تیِک اِکھ رکھدا اے تے اَسمان دے تھلے سبھ شیواں نُوں ویکھدا اے ۔ ²⁵۔ جیہڑے ویلے اوہنے ہوا نُوں تولیا تے پانی نُوں میچیا۔²⁶۔ جیہڑے ویلے اوہنے مینہہ دا قانون بنایا تے بِجلی کڑکن دا راہ بنایا۔ ²⁷۔ اوس ویلے اوہنے حِکمت نُوں ویکھیا تے اوہدی گَل کیِتی تے اوہنوں قائم کرکے پرکھیا۔ ²⁸۔ تے اوہنے اِنسان نُوں آکھیا پئی ویکھ! خُدا دا ڈر ای حِکمت اے تے بدی توں پراں رہندا ای سمجھ اے ۔

29¹۔ایوب ؔ نے اَپنی گَل فیر شروع کیتی تے آکھیا ۔ ²۔ ہائے ! کدی میں اوہناں مہینیاں وَرگا ہو جاواں۔ تے اوہناں دِناں وانگوں جیہدوں خُدا میرا رکھوالا سی ۔ ³۔ جیہدوں اوہدا دیِوا میرے سِر تےبلدا رہندا سی ۔ تے میں ہنیرے چہ اوہدی لو نال ٹُر دا ساں ۔⁴۔ جِسراں میں اَپنے چنگے دیہاڑیاں چہ ساں ۔ جیہدوں خُدا دی مرضی میرے ڈیرے تے ہُندی سی ۔ ⁵۔ تے جیہدوں قادِرِمُطلق میرے نال ہُندا سی ۔ میرے نوکر میرے دوالے کھلوتے رہندے سَن ۔ ⁶۔ جیہدوں میرے پَر مکھن نال دُھپ دے سَن ۔ تے چٹاناں میرے لئی تیل دیاں ندیاں وگاندیاں سَن ۔⁷۔ جیہدوں میں شہر دے بُوہے تے جاندا تے چوک چہ اَپنی کُرسی رَکھدا ساں ۔ ⁸۔ جوان بندے مینوں ویکھ کے لُک جاندے تے بُڈھے اُٹھ کے کھلو جاندےسَن ۔⁹۔ سردار بولدے نئیں سَن ۔ تے اَپنا ہَتھ اَپنے مُونہہ تے رَکھ دے سَن ۔ ¹⁰۔ حاکماں دا بولنا رُک جاندا سی ۔ تے اوہناں دیاں جیبھاں اوہناں تے تالو نال لَگ جاندیاں سَن ۔¹¹۔ جیہڑا کَن میری سُن لیندا سی ۔تے مینوں مُبارک آکھ دا سی ۔ تے جیہڑی اَکھ مینوں ویہندی سی تے میری گواہی دیند ی سی ۔ ¹²۔ کیوں جو میں غیریب دا ترلا سُن کے اوہنوں چھڈاندا ساں ۔ تے یتیم نُوں جیہدا کوئی وارِث نئیں سی ہُندا ۔ ¹³۔ آخری ساہنواں تے پیا بندہ میری سلامتی دی دُعا کردا سی ۔ تے رنڈی دے دِل نُوں خُوشی دیندا ساں ۔¹⁴۔ میں نیاں دی بُکل ماردا ساں تے اوہنوں اَپنے تے پا لیندا ساں ۔ میری حکمت میرے کپڑے تے میری پِگ ہُندے سَن ۔ ¹⁵۔ میں انھیاں لئی اَکھاں تے لنگڑیاں لئی پیراں وانگوں ساں ۔ ¹⁶۔ میں غریباں دا پیو تے پردیسیاں دے مسئلے دا حَل کردا ساں ۔¹⁷۔ میں ظالم دیاں باچیاں بھَن دیندا ساں ۔ تے شکار اوہدے دنداں چوں کڈھ لیندا ساں۔ ¹⁸۔ میرا خیا ل سی پئی میں اَپنے ای گھر چہ مراں گا ۔ تے میرے دیہاڑے ریت وانگوں بے گِنت ہون گے ۔ ¹⁹۔ میریاں جڑاں پانی وانگ کھِلریاں ہون گئیاں تے تریل میریاں ٹاہنیاں تے رات کڈھے گی ۔²⁰۔ میری اوچیائی میرے چہ وَسے گی ۔ تے میری کمان سداتیِک میرے ہَتھ چہ ڈاہڈی رہوے گی۔ ²¹۔ لوک میرے سُنن نُوں اُڈیکدےسَن ۔ تے چُپ کرکے میری صلاح سُن دے سَن ۔ ²²۔ اوہ میری گَل کُجھ ودھاندے نئیں سَن ۔ تے میریاں گلاں اوہناں تے اَثر کردیاں سَن ۔²³۔ اوہ مینوں اینج اُڈیک دے سَن ۔جیویں مینہہ نُوں ۔ ایسراں جیویں پچھیترے مینہہ لئی اَپنا مُونہہ کھولدے سَن ۔ ²⁴۔ جیہدوں میں اوہناں تےمُسکراندا ساں تے اوہ یقین نئیں سَن کردے۔ تے میرے مُکھ تے آیا روُپ اوہناں کدی ناں وگاڑیا ۔²⁵۔ میں اوہناں چہ اُچی تھاں تے سردار وانگوں بہندا ساں ۔ تے ایسراں جیویں فوج چہ بادشاہ یا اوس بندے وانگوں جیہڑا دُکھیاں نُوں تسلی دیندا اے ۔

30¹-پر ہُن جیہڑے میتھوں عمر چہ نِکے نے اوہو مینوں جھیڈا کر دے نے۔جنہاں دے پیو دا دیاں نُوں میں اپنے کُتیاں نال وہ بٹھانا پسند نئیں ساں کر دا ۔ ²-مینوں اوہناں دیاں باہواں کاہدا مان سی۔جنہاں دا زور ای ٹُٹ گیا سی۔ ³-کیوں جو غیر یبی تے بھُک نال ماڑے ہوگئے سن۔تے اُجاڑاں تے سُنجیاں تھانواں چہ کھجل سن۔⁴-اوہو موہڑیاں دے لاگے لوہے دا ساگ پُٹدے تے پلچھی دیاں جڑاں کھاندے سن۔ ⁵-بندے اوہناں نُوں اپنے نال نئیں سن بٹھاندے تے پیچھے اینجواجاں لاندے س۔ جویں چوراں مگر۔ ⁶-اوہو غاراں تے کھوواں چہ رہن لگ پئے ۔⁷-تے کنڈ بالیاں موہڑیاں تھلے پئے رہندے سن۔ ⁸-اوہو احمقاں تے کمینیاں دی اولاد تے پایا دے پُتراں وانگوں مُلک چوں کڈھ دِتے گئے ۔⁹-ہُن میں اوہنآں دا راگ بنیاواں تے اوہناں لئی مثال بن گیاں واں ۔ ¹⁰-ہُن اوہو میرے منہ تے تھکن توں وی نئیں مر دے۔ ¹¹-جدوں خُدا نے میرےتَوں ہتھ چُک لیا تے میرے تے مصیبت گھلی اے تے اپنیاں دیاں وی واگاں ڈھلیاں ہو گئیاں نے۔¹²-اوہناں دے ایانے مِرے دسیدھے ہتھ کھلوندے نے تے میرے پیر پراں کر دیندے نیں تے میرے لئی موت دی راہ بناؤندے نے۔ ¹³-ایہو جہے لوک وی نے جنہاں دا کوئی والی وارث نئیں میریاں لاہواں نُوں وگاڑدے تے میرے میرے لئی مصیبت ودھا ندے نیں ۔¹⁴-اوہ ایسراں آوندے نیں جیویں تے تڑکیاں کنداں وانگوں اُڈ کے آون تے میری تباہی وِچ میرے اُتے ٹُٹ پیئندے نیں۔ ¹⁵۔ وہشت میرے تے چھا گئی تے میری عزت نوں وانگ ہوا دے اُڑا دیندی اے۔ تے میرا آرام بدل وانگوں لنگھ گیا اے ۔¹⁶-ہُن میری جان میرے چہ پگھلن لگ پئی اے تے مصیبتاں دے دَناں نے مِنوں پھڑ لیا اے۔ ¹⁷-تات نُوں میریاں ہڈیاں ٹُٹ بھج جاندیاں نے پر اوہو جیہڑے مینوں کھائی جاندے نے۔¹⁸-میری بیماری دے پاروں میرے کپڑے میلے ہو گئے نے تے اوہو گھلتھے دی تند وانگوں میری دوا لےلویٹی گئی اے۔ ¹⁹-اوہنے مینؤں چِکڑ چہ سُٹ دِتا اے تے میں مِٹی تے ساہ وانگوں ہو گیا واں۔²⁰-میں تیرے تر تے یاناں واں ۔تُوں جواب نئیں دیندا ۔میں یترے اَگے کھلونا واں پر تُوں میری پرواہ نئیں کردا۔ ²¹-تُوں میرا ڈاہڈا ویری ہو گیا ایں تے اپنے ہتھیں مینوں دُکھ دیناں ایں ۔²²-توں مینوں چُک کے ہوا تے بٹھانا ایں ے ہنیری چہ رول دیناں ایں ۔ ²³-میں جاننا واں تُوں مینوں موت تیک گھل دیناں ایں ۔اوس گھر تیک جیہڑا ہر جیوندے بندے لئی تیار کیتا گیا اے۔²⁴-کیہ مُصیبت ویلے کوئی بچن لئی ہتھ نئیں ودھاندا تے دُکھ چہ تلرے نئیں پاؤندا ؟ ²⁵-کیہ میں اوہو نئیں جیہڑا دُکھیاں لئی روند لئی روہندا سی تے میر ی جان محتاجاں لئ دُکھی نہ ہوئی ۔ ²⁶-جدوں میں لو نُوں آ اُڈیکدا ساں تے ہنیرا میرے تے آپیا ۔²⁷-میریاں آندراں اُبلدیاںنے تے کھلوندیاں نئیں تے مُصیبت دے دیہاڑے میرے اُٹے آچڑھے نے۔ ²⁸-میں بغیر دھپ تَوں کالا ہو گیاں ۔میں اَکٹھ چہ کھلو کے مدد لئی ترلے پاناں واں۔ ²⁹-میں گِدڑاں دا بھرا تے شُتر مُرغاں دے یاراں وانگوں آں۔³⁰-میر کھل میرے تے کالی ہو گئی اے تے میریاں ہڈیاں گرمی نال ص گئیاں نے۔ ³¹-میرے بربط چوں ماتم تے میری مرلی چؤں روون دی واج آؤندی اے ۔

31¹-میں اپنیاں اَکھاں نال وعدہ کیت اے پئی کنواری تے نطر نہ کرآں گا۔ ²-کیوں جو اُتوں خدا وَلوں کیہ اجر اے تے اُتلے جہان توں میری کیہ میراث اے۔³-کیہ شرارت کرن واللے نئیں مرد اتے پاپی دے لئی مُصیبت نئیں ؟ ⁴-کیہ اواہو میریاں راہواں تے اکھ نئیں رکھدا تے میرے ٹرن دی گنٹی نئیں کردا؟⁵-جے مین جھوٹ دی راہ تے ٹریاں ہاں یا میرے پیراں نے فریب دین لئی چھیتی کیتی ہووے۔ ⁶-(میں عدالت دی سچی ترکڑی چہ تولیاں جاواں تے خدا میری بے گناہی دا پتہ کرے ۔)⁷-یا میرے پیر راہ توں پھیرے ہوون یاں میرے دِل نے میریاں اَکھاں دی گل منی ہووے یاں میرے ہتھاں نُوں کوئی داغ لگا ہووے۔ ⁸-تے میں بیجاں تے رَجاں کھا کے ۔تے میریاں فصلاں اُجاڑ دِتیاں جان۔⁹-جے میرا دل کِسے ہور زنانی تے آیا ہووے یا میں اپنے گواہنڈی دے بوہے تے چھئی لا کے بیٹھا ہوواں۔ ¹⁰-تے میرے گھر والی کسے ہور دی چکی پیووے تے اوپرے بندے اوہدے وَل آؤن۔¹¹-کیوں جو ایہہ وڈا جُرم اے ۔ایہو جیہا جُرم جہدی سزا قاضی دیندے نے۔ ¹²-ایہہ اَگ اے جیہڑی کھا کے مار چھڈ دی تے میری ساری نیکی نُوں پُٹ کے رکھ دیندی ۔¹³-جے میں اپنے غلام یاں نوکر انی دا حق ماریا ہووے جدوں اوہانں میرے نال جھگڑا کیتا ہووے ۔ ¹⁴-تے فیر جدوں خُدا اُٹھدا تے میں کیہ کردا تے جدؤں اوہو پُچھدا تے میں کیہ جواب دیندا ؟ ¹⁵-جنہے مینؤں کُکھ چہ بنایا کیہ اوہنوں نئیں بنایا ؟تےاِکو جہی کُکھ نے ساہنوں نئیں جمیا؟¹⁶-جے میں محتاجاں نُون دین توں ڈکیا ہووے تے یا ونڈیاں دی اکھ نُوں اتھرو دِتے ہوون۔ ¹⁷-یا میں اپنی بُرکی کلے نیں کھاہدی ہووے تے اوہدے توں یتیم نے نہ کھاہدا ہووے۔ ¹⁸-میں اپنے پیو وانگوں نِکیاں ہوندیاں توں اوہنوں پالدا رہیا تے ماں دی کُکھ چوں ای رنڈی دا حامی رہیا واں۔¹⁹-جے میں کسے نُوں ننگیاں مردا ویکھیا ہووے یا کسے غریب نُوں پاؤن لئی کپڑے نہ دِتے ہوون ۔ ²⁰-جے اوہدی پِٹھ نے مینوں دغا نہ َتی ہووے تے جے اوہو مریاں بھیڈاں دی اُن نال گرم نہ ہویا ہووے۔ ²¹-جے میں کِسے یتیم تے ہتھ چُکیا ہووے جس ویلے میں پھاٹک تے اپنا رعب ویکھیا۔²²-تے میرا موہڈالتھ جائے تے میری باہاں دی ہڈی جوڑ توں ٹُٹ جائے۔ ²³-کیوں جو خُدا دا ڈر میرے تے بھارا سی تے اوہدی ساہ دے اَگے میرا کوئی زور نئیں سی۔²⁴-جے میں سونے تے بھروسہ کیتا ہووے یا ں پاسے دے سونے تے مان کیتا ہووے۔ ²⁵-جے میں ایس گلوں خوش ہویا ہواں پئی میری دولت ودھیری اے تے میرے ہتھ واہوا کجھ کٹھا کر لیا اے۔²⁶-جے میں سورج نُوں اکھ بھر کے ویکھیا ہووے یاں چن تے جدوں اوہ پوری لو دیندا اے ۔ ²⁷-کدی میرا دل میرے تے ریجھیا ہووے تے میرے منہ نے میرا میرا ہتھ چُمیا ہووے ۔ ²⁸-تے اے وی اِک جُرم ہوندا ۔جہدی سزا قاضی دیندے نے ایس لئی پئی میں خدواند دا انکار کیتا ہوندا ۔²⁹-کیہ میں اپنے ویری دے مرن تے خوش ہویا واں یا ں اوہدے تےآفت آئی تے میں راضی ہویا واں ۔ ³⁰-میں تے اپنے منہ توں ایناں وی کرن دِتا پئی اوہدے تے لعنت گھل کے گناہ کراں ۔³¹-کیہ میرے ڈیرے دے توں نئیں سن کہندے ایہو جہا کو ن اے جیہڑا اوہدے دستر خوان توں گوشت کھا کے رجیا نہ ہووے۔ ³²-پردیسی نُون رات گلی چہ کڈنی نئیں پئی تے سگؤں میں راہی دے لئی اپنا بوہا کھول دا ساں۔³³-کیہ اپنا گناہ لُکایا اے جیویں پئی انسان بدی نُوں اپنے بدن چہ لُکان لئی کر دے نے۔ ³⁴-ایس پاروں پئی میں لوکاں دے جتھے توں ڈرگیا تے خانوادیاں دی نفرت توں ڈریا ہواں ۔ایتھوں تیک پئی میں رہیا تے لوہے چوں باہر نہ نکلیا ۔³⁵-اوہو کِتھے وے جیہرا میری سُنے آلودمیرے دستخط تے قادرِ مُطلق مینوں جواب دو ے۔تے میرے تے دعویٰ کرن والا لکھ کے دَوے۔ ³⁶-ایسراں ہندا پئی میں اپنے موہڈے تے اوہنوں چُک لیندا تے اوہونں اپنےسر ے تاج وانگوں رکھدا ۔ ³⁷-میں اوہنوں اپنے پیراں دا حساب دیندا تے دولتمند اں کول جان وانگؤں اوہدے کول جاندا ۔³⁸-جے میری دھرتی نے میرے خلاف ہاڑا پایا ہووے یاں میری پیلی دیاں کھالیاں رویاں نے۔ ³⁹-یاں میں رقم دتیوں بغیر اوہدا پھل کھاہدا ہووے یاں اوہناں دے مالکاں دی جان لئی ہووے۔ ⁴⁰-تے اوہدے کنک دے بدلے کنڈیالیاں موہڑیاں تے جوواں دے بدلے کوڑے دانے اُگن ۔

32¹-تد اوہناںترہوآں بندیاں نے ایوب ؔ نُون جواب دینا بس کر دِتا کیوں جو اوہو اوہنان دے نیڑے سچا ثابت ہویا ۔ ²-تد رام دے خانوادے دے برا کیل نوزیؔ دے پُتر اِلیہوؔ دا غُصہ بھڑکیا تے اوہنے اپنے نُوں خدا توں بہتا سچا آکھیا۔³-تے اوہدا غُصہ تِناں یاراں دے بھڑکھیا ایس لئی پئی اوہناں کول جواب نئیں سی تے اوہنان تے خُدا نُوں مخبر م آکھیا ۔ ⁴-تے اِلیہوؔ اُڈیکدا رہیا پئی ایوبؔ نال گلاں کرے کیوں جو اوہو عمر چہ اوہدے نالوں وڈھے سن۔ ⁵-جدؤں اِلیہوؔ نے ویکھیا پئی اوہناں ترہواں بندیاں دے کول کہن لئی کجھ نئیں رہیا تے اوہدا غُصہ بھڑکیا ۔⁶-تد برائیل بوزی دے پُتر اِلیہوؔ نے گل کردیاں آکھیا پئی میں عمر چہ تہاڈے نالوں نِکا ہان تے تُسی بزرگ او۔ ایس لئی میں ڈریا تے گل کرن دی جرت نئیں کیتی ۔پئی اپنی رائے تہانوں دساں ۔ ⁷-میں آکھیا پئی بزرگ بولن تے وڈے وڈیرے سبھ سُخان ۔⁸-پر انسان چہ روح اے تے رَب خُدا ا ہونا اوہناں عقل بخشدا اے۔ ⁹-وڈی عمر ای دانائی نئیں سکھاندی تے بڑھایا ای انسان نُوں نئیں سمجھدا ۔ ¹⁰-ایس لئی میں کہندا واں پئی میری سُنو میں وی اپنی رائے دیاں گا۔¹¹-ویکھو ! مین تہاڈے بولدے رہن دے رہن تیک اُڈیکیا جدوں تُسی لفظ لبھ دے سو ۔میں تہاڈیاں دلیلاں سُندا رہیا ۔ ¹²-میں تہادے وَل ای دھیان رکھیا پر تہادے چوں اِک وی نئیں جیہڑا ایوب نُوں قائل کرے تے اوہدیاں گلاں دا جواب دیندا۔¹³-تاں جو تُسی ایہہ نہ سمجھو پئی اساں حکمت نُوں لیا اے تے اوہنوں خُدا ای قایل کر سکدا اے بندہ نئیں ۔ ¹⁴-کیوں جو اوہدیاں گلاں میرے نال نئیں سن۔تے اوہنوں تہادی گل ورگی گل نئیں کرنی۔¹⁵-اوہو حیران نے تے جواب نئیں دیندے ۔اوہناں وَل کرن دی کوئی گل نئیں رہی۔ ¹⁶-میں اُڈیکدا رہیا پئی اوہو بولدے نئیں تے کیہ میں اُڈیکدا رہواں پئی ایہہ کجھ بولن؟¹⁷-ہُن جواب دین دی واری میری اے تے میں وی اپنی گل کراں گا ۔ ¹⁸-کیوں جو میں گلاں نال بھریا ہویا واں تے میرے اندر وی روح مینوں مجبور کر دی اے ۔ ¹⁹-میرا ڈھیڈ اوس دے وانگوں اے جنہوں نکلن دا راہ نئیں لبھدا ۔اوہو نویاں مُشکاں وانگوں پائن والااے۔²⁰-میں بولاں گا تاں جو مینوں چین مِلے میں اپنے ہونٹ کھولاں گا تے جواب دیاں گا۔ ²¹-میں کِسے بندے دا لحاظ نئیں کرنا تے نہ ای کسے دی خوشامد کرنی ایں ۔ ²²-کیوں جو مینوں لگیاں پھبیاں نئیں آؤندیاں ۔نئیں تے میرا بناؤن والا کدے دا مینوں چُک لیندا ۔

33¹۔ ایس لئی ایوبؔ میری گَل سُن ۔ تے میریاں گلاں تے دھیان کَر ۔ ²۔ ویکھ! میں اَپنا مُونہہ کھولیا اے ۔ تے میری جیبھ میرے تالُونالوں ہَٹ گئی اے ۔ ³۔ میریاں گلاں میرے دِل دی سچیائی دَسن گئیاں ۔ میرے ہونٹ جو سَچ اے ۔ اوہ ای دَسن گے ۔⁴۔ خُدا دے روُح نے مینوں دسیا اے ۔ تے قادرِمُطلق دی حضُوری نے مینوں زِندگی بخشی اے۔ ⁵۔ جے تُوں مینوںجواب دے سکنا ایں تے دے ۔ اَپنیاں گلاں کٹھیاں کر لے تے تگڑا ہو ۔⁶۔ ویکھ! میں خُدا وانگوں نئیںتیرے وانگوں ہاں ۔ میں وی مِٹی نال بنایا گیا ہاں ۔ ⁷۔ ویکھ ! میرا رُعب تینوں ناں ڈرائے ۔ تے میرا ہَتھ تیرے تے بھارا ہووے گا ۔⁸۔ میں تینوں بولدیاں سُنیاں اے ۔ تے جو کُجھ تُوں آکھیا اے ۔ میں سُن لیا اے ۔ ⁹۔ پئی میں پاک تے بے قصوُر آں ۔ تے میں بے گُناہ واں ۔ تے میرے چہ بدی نئیں ۔¹⁰۔ تے ایہہ وی پئی اوہ میرے خلاف موقعہ لبھدا اے تے مینوں اَپنا ویری جاندا اے ۔ ¹¹۔ اوہ میرے پیر لکڑی چہ ٹھوکدا اے ۔ تے میریاں ساریاں راہواں د ی رکھوالی کردا اے ۔ ¹²۔ ایس لئی میں تینوں جواب دینا واں ۔ پئی تُوں ایہناں گلاں چہ سچا نئیں ۔ کیوں جو ا نسان خُدا توں وڈا نئیں ۔¹³۔ تُوں کیوں اوہدے نال لڑنا ایں ۔ کیوں جو اپنیاں گلاں دا کوئی حساب نئیں دیندا ۔ ¹⁴۔ خُدا اِک واری بولدا اے ۔ سگوں دو واری ۔ انسان بھانویںاوہدے تے دھیان ناں دیویں ۔ ¹⁵۔ خواب چپ تے رات دی رویا چہ جیہدوں بندے گوڑھی نیندرے ہۃندے نیں ۔ تے اَپنے بستریاں چہ پئے رہندے نیں ۔¹⁶۔ اوس ویلے اوہ بندیاں دے کَن کھولدا اے ۔ تے اوہناں نُوں سکھاندا اے ۔ ¹⁷۔ تاں جو انسان نُوں اوہدے کَم توں ڈھکے ۔ تے غُرور نُوں اوہدے توں پراں کرے ۔ ¹⁸۔ تا ں جو اوہدی روُح نُوں کھڈے چوں تے تے اوہدی جان نُوں قبر توں بچا لے ۔¹⁹۔ تاں جو اوہ اَپنے بِسترے تے پیَڑ توں نصیحت پھڑدا اے ۔ تے اوہدیاں ہڈیاں چہ سدا رَہن والی جنگ اے ۔ ²⁰۔ ایتھوں تیِک پئی اوہدی جان روٹی توں تے سوادلے کھانیاں توں نفرت کر دی اے ۔²¹۔ اوہدا گوشت ایسراں سُک جاندا اے پئی وخالی نئیں دیندا ۔ تے اوہدیاں ہڈیاں جیہڑیاں دسدیاں نئیں سَن ۔ باہر نِکل آؤندیاں نیں ۔ ²²۔ اوہدے جان کھڈے دے نیڑے اَپڑ جاندی اے ۔ تے زِندگی مرن والیاں دی تھاں دے لاگے ۔²³۔ اوتھے اوہدے نال کوئی رِشتہ ہووے یا ہزار چوں کوئی سچی گَل دَسن والا تے اوہ انسان نُوں دسے گا ۔ پئی اوہدے لئی کیہ چنگا اے ۔ ²⁴۔ تے اوہ اوہدے تے رحم کرے تے آکھے ایہنوں کھڈے چہ جان توں بچائے ۔ مینوں فِدیہ مِل گیا اے ۔²⁵۔ تد اوہدا پِنڈا ایانےدے پِنڈے وانگوں تازہ ہو جاوے ۔ تے اوہ اَپنے جوانی دے دِناں نُوں اَپڑے ۔ ²⁶۔ اوہ خُدا توں دُعا کرے تے اوہ اوہدے تے مہربان ہووے ۔ اسیراں پئی اوہ خُوشی نال خُدا دا مُونہہ ویکھے ۔ تے انسان دی سچیائی نُوں بھال کر دیندا اے ۔²⁷۔ تدو اوہ سبھ نُوں کہندا اے پئی میں پاپ کیِتا سی ۔ تے سچیائی نُوں وگاڑیا سی ۔ تاں وی اوہنے مینوں بدلہ نئیں دِتا ۔ ²⁸۔ سگوں اوہنے میری روُح نُوں کھڈے چہ جان توں بچایا اے ۔ تے میری جان لو ویکھے گی ۔²⁹۔ خُدا ایہہ انسان دے نال دو واری سگوں تِن واری کردا اے ۔ ³⁰۔ تاں جو اوہدی جان کھڈے چوں پَرتا لیاوے ۔ تے جیوندیاں ای لو اوہدے تے چمکا دے ۔³¹۔ ایس لئی میری گَل دھیان نال سُن ۔ تے چُپ رہ ۔ تے میں بولاں گا ۔ ³²۔ جے تُوں کُجھ آکھنا ایں ۔ تے مینوں جواب دے تے بول ۔ کیوں جو میں چاہنا واں پئی تُوں سچا ثابت ہوویں ۔ ³³۔ نئیں تے فیر میری سُن تے چُپ رہ ۔ تے میں تینوں حِکمت سکھاواں گا ۔

34¹۔ اوہدے مگروں اَلیہو ؔنے ایہہ وی آکھیا ۔ ²۔ اوئی عقلمندو! میری گَل سُنو ۔ تے تُسیں جیہڑے عِلم رکھ دے او۔ میرے وَل دھیان کرو ۔ ³۔ جِسراں کَن گلاں نُوں پرکھدا اے تے جیبھ کھان والیاں شیواں نُوں چکھ دی اے ۔⁴۔ ایس لئی جو چنگا اے اَپنے لئی چُگ لوؤ ۔ تے نوں آپے چہ جان لوؤ۔ ⁵۔ کیوں ایوبؔ نے آکھیا اے ۔ پئی میں سچا واں ۔ تے خُدا نے میرے وَلوں نیاں نُوں ڈھکیاں اے ۔ ⁶۔ بھاویں میں سَچ تے ہاں۔ تاں وی جھُوٹا گِنیا جانا واں ۔ میں تے پاپ وی نئیں کیِتا ۔ تے میرے پھٹ دا عَلاج کوئی نئیں ۔⁷۔ ایوبؔ وانگوں کیہڑا بندا ہونا ایں ۔ جیہڑا جھیڈاں نُوں پانی وانگوں پی جاندا اے ۔ َ ⁸۔ جیہڑا پاپیاں دے نال رہندا اے ۔ تے شرارت کرن والیاں دے نال پھِردا اے ۔ ⁹۔ کیوں جو اوہنے آکھیا اے پئی خُدا چہ خُوش رہن دا کوئی میہنا نئیں ۔¹⁰۔ ایس لئی علم والیو ! میری گَل سُنو ! ایہہ کِسراں ہو سکدا اے ۔ پئی خُدا بدی کرے ۔ تےت قادرِ مُطلق شرارت دا کَم کرے ۔ ¹¹۔ کیوں جو اوہ انسان نُوں اوہدے کماں دے مُطابق بدلہ دے گا ۔ تے بندے نال اوہدے راہ ویکھ کے سلُوک کرے گا ۔ ¹²۔ بے شک خُدا بدی نئیں کردا ۔ قادِمُطلق سچیائی نُوں نئیں وگا ڑدا ۔¹³۔ کیِنے اوہنو ں زمین تے راج بخشیا ۔ کیِنے ساری دُنیا سنبھالی ۔ ¹⁴۔ جے اوہ آپے ای روح پیِشاں لئے تے آپے ای ساہ پیِشاں کھِچ لوے ۔ ¹⁵۔ تےاوسے ویلے ای جان جُسے چوں نِکل جائے گی ۔ تے بندہ فیر مِٹی چہ پرت جائے گا ۔¹⁶۔ جے تینوں سمجھ اے تے سُن ۔ میریاں گلاں تے دھیان دے ۔ ¹⁷۔ کیہ جیہڑا سچیائی نال ویر رکھدااے راج کرے گا ؟ مُنصفاں دا مُنصف اوہدے تے اِلزام لائے گا ۔¹⁸۔ کیوں جو جیہڑا بادشاہ نُوں ذلیل کہندا اے تے امیراں نُوں شررت کرن والے ۔ ¹⁹۔ جیہڑا سردارں دا لِحاظ نئیں کردا تے امیراں نُوں غریباں تو ں اُچا نئیں مندا ۔ کیوں جو سبھے اوہدے ہَتھاں دی کاری گری اے ۔ ²⁰۔ جیہڑے گھڑی پَل وِچ رات نُوں مَر جاندے نیں ۔ لوک گھبرانداے تے فناہُندے نیں ۔ تے تگڑے بندے ہَتھ لائیوں بغیر چُک لئے جاندے نیں ۔²¹۔ کیوں جو اوہدیاں اَکھیاں انسان دیاں راہواں تے لگیاں نیں ۔ ²²۔ ناں کوئی ہنیرا اینج دا اے تے ناں موت دا پرچھاواں تے ناں جِتھے بدی کرن والے لُک جان ۔ ²³۔ کیوں جو اوہدے لئی ضروری نئیں پئی بندے دا خیال کرے ۔ تاں جو اوہ خُدا دے اَگے لیا جاوے ۔²⁴۔ اوہ بغیر پُچھ گیِچھ دے وڈیاں وڈیاں نُوں ٹوٹے ٹوٹے کردا اے ۔ تے اوہناں دی تھاں تے جیہناں نُوں کھلاردا اے ²⁵۔ ایس لئی اوہ اوہدے کماں نُوں ویکھ دا اے ۔ اوہ رات ویلے اوہناں نُوں مُوہدیاں کردیندا اے تے ۔ اوہ مَر جاندے نیں ۔²⁶۔ اوہ ہوراں دے ویہندیاں ویہندیاں اوہناں نُوں اینج مار دا اے ۔ جیویں شرارت کرن والیاں نُوں ۔ ²⁷۔ ایس لئی پئی اوہ اوہدے مگر ٹُرن توں پَرت گئے تے اوہدیاں راہنوں دی پرواہ ناں کیِتی ۔ ²⁸۔ ایتھوں تیِک پئی غریباں دا تَرلا اوہدے تیِک اَپڑیا تے اوہنے مُصیبت چہ پئے لوکاں دا رونا سُنیا۔²⁹۔ جیہدوں اوہ آرم دیندا اے تے کیہڑا اوہنوں پُچھ سکدا اے ؟تے جے اوہ اَپنا مُونہہ لُکاوے تے کون اوہنوں ویکھ سکدا اے ؟ اوہ کِسے وی قوم یا بندے نال اِکو جیہا سلُوک کردا اے ۔ ³⁰۔ تاں جو بیدیِنے راج ناں کرن ۔تے ناں لوک پھاہی چہ پھسان والا کوئی ناں ہووے ۔³¹۔ پئی کوئی بیدیِن خُدا نُوں آہندا اے پئی میں سزا پا لئی تے ہُن میں پاپ ناں کراں گا ۔ ³²۔ تے جو کُجھ مینوں نئیں دِسدا تے مینوں وِکھا ۔ جے میں بدی کیِتی اے تے فیر ناں کراں گا۔ ³³۔ کیہ اوہدا اَجر تیری مَرضی تے وے ۔ پئی اوہ ناں منے۔ کیوں جو ایہہ فیصلہ میں نئیں تُوں کرنا ایں ۔ ایس لئی جو کُجھ تُوں جاننا ایں دَس دے ۔³⁴۔ ہَر سمجھ دار بندہ جیہڑا میری سُن دا اے آکھے گا ۔ ³⁵۔ پئی ایوُبؔ بے عقلی ناں بولدا اے تے اوہدے گَل کرن چہ حِکمت کوئی نئیں ۔³⁶۔ ایس لئی ایوُب ؔ اخیر تائیں آزمائیا جاوے ۔کیوں جو اوہ بداں وانگوں جواب دیندا اے ۔ ³⁷۔کیوں جو اوہ پاپ تے پاپ وکھاندا اے ۔ تے خُدا دے خِلاف بوہت گلاں کردا اے ۔

35¹۔ ابیہُو ؔ نے گَل کردیاں ہوئیاں آکھیا ۔ ²۔ کیِہ تُوں ایس گَل نُوں ٹھیَک سجھیا ایں پئی میں خُدا توں بوہتا سچا واں ۔ ³۔ جیہدوں تُوں آکھنا ایں پئی مینوں ایہدا کیِہ فائدہ ہووے گا ۔ تے مینوں پاپ ناں کرکے کیہڑا نفع ہووے گا ۔⁴۔ میں ای تینوں تے تیرے یاران نُوں ایہناں گلاں دا جواب دیاں گا ۔ ⁵۔ آسمان وَل دھیان کَر تے ویکھ تے بدلاں تے دھیان کر جیہڑے تیرے توں بوہت اُچے نیں۔ جے تُوں پاپ کریاں گا تے اوہدا کیِہ وگاڑیں گا ۔ جے توں بوہتے پاپ کردا جائیں گا تے اوہدا کیِہ کر لئیں گا ۔⁶۔ جے تُوں پاپ کریاں گا تے اوہدا کیِہ وگاڑیں گا؟ جے توں بوہتے پاپ کردا جائیں گا تے اوہدا کیِہ کر لئیں گا ۔ ⁷۔ جے توُں سچا ایں تے اوہناں کیہ دے دینا ویں؟ یا اوہنوں تیرے ہتھوں کیہ مِلدا اے؟ ⁸۔ تے تیری شرارت تیرے ورگے لوکاں نُوں ای گھاٹا پاؤندی اے۔ تے تیری سچیائی نال بندیاں نُوں ای فائدا ہُندا اے ۔⁹۔ تے مسکین لوک ظُلم ودھن دے سببوں چیِکدے نیں۔ تے تگڑیاں دے ہَتھ دے خلاف خُدا اَگے ترلا کردے نیں ۔ ¹⁰۔ تے اوہ نئیں کہندے پئی ۔ خُدا کِتھے آ۔ جیہنے ساہنوں بنایا اے ۔ تے جیہڑا رات ویلے سُفنے وکھامدا اے ۔ ¹¹۔ جیہڑا ساہنوں دھرتی دے ڈنگراں دے سببوں ساہنوں سکھاندا اے۔ اوہ پنچھیاں دے سببوں ساہنوں دانائی سکھاندا اے ۔¹²۔ اوہ چیکدے نیں تے پَر شرارت کرن والیاں دے گھمنڈ پاروں جواب نئیں دیندا ۔ ¹³۔بناں شَک خُدا جھُوٹے ترلّے نئیں سُندا تے قاورِمُطلق اوہدے وَل دھیان نئیں دیندا ۔ ¹⁴۔ خاص کر ۔ جیہدوں تُوں کہنا ایں ۔ پئی میں اوہنوں نئیں ویکھ سکدا ۔ تے معاملہ اوہدے اَگے وے تے میں اوہنوں اُڈیکنا واں ۔¹⁵۔ پَر ہُن اوہنے اَپنے قہر چہ سزا نئیں دِتی۔ کیِہ اوہ ظُلم نُوں نئیں جاندا ؟ ¹⁶۔ ایس لئی ایوبؔ اَپنا مُونہہ بے فائدہ کھولدا اے ۔ تے بے عقلی چہ بوہتیاں گلاں کردا اے ۔

36¹۔فیرابیہوؔ نے گَل کردیاں ہوئیاں آکھیا پئی ۔ ²۔ تھوڑا چِر ہور صبر کر۔ تے میں تینوں وکھاواں گا پئی میں خُدا وَلوںتینوں کُجھ ہو گلاں کہنیاں نیں ۔ ³۔ میں اَپنا عِلم دوُروں لیاواں گا۔ تے اَپنے بنان والے نُوں سچا ثابت کراں گا ۔⁴۔ سچیائی ایہہ وے پئی میراں گلاں جھوُٹ نئیں۔ جیہڑے تیرے نال نیں۔ اوہ اَپنے عِلم چہ پُورے نیں ۔ ⁵۔ ویکھ! خُدا قُدرت والا اے۔ اوہ کِسے نُوں نیواں نئیں سمجھدا ۔ تے اوہو ای دِلوں زور آور اے۔⁶۔ اوہ شرارت کرن والیاں نُوں جیون نئیں دیندا۔ تے مُصیت چہ پیاں نُوں اوہناں دا حَق دیندا اے ۔ ⁷۔ اوہ سچے ولوں اَپنی اَکھ نئیں پھیردا۔ تے سگوں اوہناں نُوں بادشاہوان نال سدا تیِک تخت تے ناہندا اے۔ تے اوہ اُچے کیتے جاندے نیں ۔⁸۔ تے بھاویں اوہ سنگلاں نال بنھے جان تے بھاویں مُصیبت دیاں رسیاں نال لمکائے جان ۔ ⁹۔ اوہ اوہناں دے کَم او ہناں نُوں وکھائے گا ۔ تے اوہناں دے پاپ جیہڑے اوہناں گھمنڈ چہ کیِتے نیں ۔¹⁰۔ اوہ اوہناں دے کَن سکھن لئی کھولے گا۔ تے اوہناں نُوں ہدایت کرے گا۔ پئی اوہ بدی توں مُڑ جان ۔ ¹¹۔ جے اوہ سُنن تے سیوا کرن تے اَپنے دیہاڑ یاں نُوں ترقی چہ تے اَپنے ورھے خُوشی نال گُزارن گے۔ ¹²۔ جے اوہ ناں سُنن تےاوہ تلوار دی دھار نال مارے جان گے۔ تے اوہ نادانی چہ مرن گے ۔¹³۔ پر اوہ جیہڑے دِلوں بے دینے نیں اَپنے لئی قہر کٹھا کردے نیں ۔ تے جیہدوں اوہ بنھے جاندے نیں تدھ اوہ چیِک دے نئیں ۔ ¹⁴۔اوہناں دی جان جاونی چہ جاندی رہندی اے۔ تے اوہناں دی جِند لُوطیاں وانگ اے ۔¹⁵۔ تے اوہ مسکیناں نُوں اوہناں دے دُکھ چوں کڈدا اے ۔ تے دُکھ اوہدے کَن کھولدا اے ۔ ¹⁶۔ ایس لئی اوہ تینوں تنگی دے مُونہوں کڈ کے کھُلی تھاں تے لے جاوے گا ۔ تے اوہ تیرے روٹی دے وچھونے نُوں چِکنے کھانیاں نال بھر دئے گا ۔¹⁷۔ تُوں تے شریراں دے مُقدمے دی حامی بھرنا ایں۔ ایس لئی سچیائی تے نیاں نے تیرے قبضہ کر لیا اے ۔ ¹⁸۔ خبردار ! کِتے غُصہ تینوں راہ توں بھٹکا ناں دیوے۔ تے بوہتے چڑھاوے تینوں دَب ناں دین۔¹⁹۔ کیہ تیرے اتھروُ تینوں تیری تنگی توں چھُڈا سکدے نیں ۔ تے بھاویں تُوں اپنی ساری عقل تے زور نال ہَتھ پیر ما لویں ۔ ²⁰۔ او س رات دی اُڈیک ناں رَکھ جیہدے وِچ قوماں اَپنیاں تھاواں توں چُکیاں جاندیاں نیں ۔ ²¹۔ خبر دار ! تیرا دھیان بدی وَل ناں ہو جاوے ۔ کیوں جو تُوں ایسے سببوں بربادی مگر ٹُر پیا ایں۔²²۔ ویکھ ! خُدا اَپنی قُدرت نال وَڈے وَڈے کم کردا اے ۔ تے کیہڑا اُستاد اوہدے وانگوں ایں ۔ ²³۔ کینے اوہدا راہ بنایا اے ۔ تے یا کون کہہ سکدا اے ۔ پئی تُوں پاپ کیتا اے ؟ ²⁴۔ تُوؐ اوہدے سوبھا کریں تے یاد رَکھ پئی لوک اوہدے گیِت گاوندے نیں ۔²⁵۔ سارے لوک اوہنون ویکھدے نیں ۔ تے بندہ دوُروں اوہنوں ویکھدا اے ۔ ²⁶۔ ویکھ ! خُدا وَؑڈا اے تے تے اسیں اوہنو ں نئیں جاندے ۔ تے اوہدے ورھے گِنے نئیں جا سکدے ۔²⁷۔ اوہو پانی دے تروپے اُتاں نُوں کھِچدا اے ۔ تے جیہڑے اوہدے سببوں ای نیند ر وساردے نیں ۔ ²⁸۔ جہناں نُوں اوہ اَسماناں توں زور ناں ڈوہلدا اے ۔ تے بندیان تے وسارندا اے ۔ ²⁹۔ کیہڑا جاندا اے پئی بَدّل کھلر دے نیں تے اوہدے ڈیریاں دا گجن کیہ اے ۔³⁰۔ ویکھ ! اوہ اَپنے نُور نُوں اَپنے چار چوفیرے کھلار دا اے ۔ تھ سمُندر نُوں ڈھک لیندا اے ۔ ³¹۔ کیوںجو اوہناں توں ای اوہو قوماں دا نیاں کردا اے ۔ بے حسابا کھان نُوں دیندا اے ۔³²۔ اوہ بِجلی نُوں اَپنے ہَتھ پھڑدا اے ۔ تے حُکم کردا اے پئی اوہ ویریاں تے ڈِگے۔ ³³۔ اوہدا گرجنا ایس گَل دا پتا دیندا اے ۔ تے اوہدا قہر بدی خلاف پمکدا اے ۔

37¹۔آہو ۔ایسے پاروں میرا دِل کہندا اے تے اَپنی تھاں توں ہِل جاندا اے ۔ ²۔ اوہدی واج نُوں دھیان نال سُن ۔ تے اوہدی واج دا گیِت جیہڑا اوہدے مُونہہ چوں نِکلدا اے۔ ³۔ اوہنوں سبھے اَسماناں تھلے کھُلدا اے تے اوہدی لَو دھرتی تے اَخِیر تیِک جاندی اے ۔⁴۔ اوہدے مگروں اوہدی واج گجدی اے تے اوہو اپنی شان والی واج سُنی جاندی اے ۔ اوہو بِجلیاں نُوں نئیں روکدا ۔ ⁵۔ اوہدی واج کِڈھی انوکھی اے ۔ جیہدوں اوہ گرجدا اے ۔ اوہ وڈے کَم کردا اے ۔ جیہناں نُوں اسیں نئیں سمجھدے ۔ ⁶۔ اوہ برف نُوں آکھدا اے تُوں دھرتی تے ڈِگ تتےے مینہہ دی پھوار نُوں آکھ پئی زور نال وَسن ۔⁷۔ اوہ سَب بندیاں دے ہَتھ تے مُہر لاؤندا اے ۔ تاں جو سب لوک اوہنوں جان لین ۔ ⁸۔ تد جنگلی حیوان ایہناں کھُواں چہ لُکدے نیں تے اَپنیاں تھاواں تے پئے رہندے نیں ۔ ⁹۔ طوفان دَکھن وَلوں تے ٹھنڈ اُتر وَلوں آؤندی اے ۔¹⁰۔ خُدا دے دَم نال برف جَم جاندی اے تے پانی اُتوں تیِک جَم جاندا اے ۔ ¹¹۔ فیر اوہ بَدّل نُوں پیوندا اے ۔ تے گُڑے بَدّل اوہدے لَو نال کھِلر پُلر جاندی اے ۔¹²۔ تے اوہدے کہن تے چواں پاسے پھِردی اے ۔ تاں جو جو کُجھ اوہنے دھرتی تے خُکم کیِتا اے ۔ اوہنوں پُور ا کرے ۔ ¹³۔ جے نصیحت لئی ہوے تے اوہدی مرضی پُوری کردی اے ۔ تے بھاویں رحمت لئی ہووے ۔ فیر وی پُوری کردی اے ۔¹⁴۔ ایوبؔ ! میری ایہہ گَل سُن ۔ چُپ ہو کے کھلوتا رہ تے خُدا دے انوکھے کماں تے دھیان دے۔ ¹⁵۔ کیہ تینوں پتا اے پئی خُدا کِسراں حُکم کردا اے ۔ تے کِسراں اَپنے بَدلّاں توں بِجلی چمکاندا اے ۔¹⁶۔ کیہ تُوں بدلاں دے مِلن جُلن نُوں جاننا ایں ۔ یا اوہدے انوکھے کماں نُوں جیہدے چہ اوہ پُورا اے ۔ ¹⁷۔ جیہدوں دَکھنی ہوا نالدھرتی نُوںآرام مِلدا اے ۔ تے کپڑے کِسراں گرم ہو جاندے نیں؟¹⁸۔ کیہ تُوں اوہدے نال رَل کے اَسمان نُوں کھلاریاں اے ۔ جیہڑے ڈھالے ہوئے شیشے وانگوں ڈاہڈا اے ۔ ¹⁹۔ ساہنوں دَس پئی اسیں اوہناں نُوں کیہ آکھئیے ۔ تاں جو ہنیرے دے پاروں اسیں اوہدیاں گلاں نُوں اَپنے چہ نئیں جوڑ سکدے ۔ ²⁰۔ کیہ اوہنوں ایہہ آکھیا جائے گا ۔ جو میں کہنا واں ۔ تے بناں شَک جے لوکی بندہ ایسراں آکھے تے اوہ ننگا لیا جاوے گا۔²¹۔ اجے بندہ اوس نُور نُوں نئیں ویکھ سکدا۔ اوہ بدلاں چہ لُکیا ہویا اے ۔ پَر ہوا چَلی تے اوہنوں صاف کر گئی ۔ ²²۔اُتر وَلوں سُنہری لَو آئی ۔ خُدا دی شان ڈران والی اے ۔²³۔ ایس قادرِمُطلق دے بھید سمجھ نئیں سکدے ۔ اوہدی قُدرت تے نیاں وَڈا اے ۔ اوہ سچیائی نُوں کِتے وی نئیں وگڑدا ۔ ²⁴۔ ایس لئی چنگا اے پئی لوک اوہدے توں ڈرن اوہ عقلمنداںدے دِل دی پرواہ نئیں کردا ۔

38¹۔ تد واورولے چوںکلام کرکے خُداوند نے ایوبؔ نُوں آکھیا پئی ۔ ²۔ ایہہ کون اے جیہڑا ناسمجھی دیاں گلّاں کرکے صلاح نُوں چھڈ دیندا اے ؟ ³۔ اَپنا لَک بھن تے تگڑا ہو۔ میں تیرے نال سوال کراں گا ۔ ایس لئی تُوں مینوں دَس ۔⁴۔ تُوں کِتھے جیہدوں میں دھرتی دی نیو رکھی سی ؟ تیرے چہ عقل ہے اے تے دَس ۔ ⁵۔ کیہ تینوں پتا اے کِنے ایہنوں میچیا ؟ تے کِنے ایہدے تے ڈوری کھِچی ؟⁶۔ کیہڑی شے تے اوہدی نیہِ نئیں رکھی گئی تے کِنے اوہدے سِرے دا پتھر رکھیا ؟ ⁷۔ جیہدوں سویر تارے رَل کے گاؤندے سَن ۔ تے خُدا دے پُتر خُوشی نال نعرے لاندےسَن۔⁸۔ کِنے سمُندر نُوں بوہویاں نال بند کیِتا ۔ جیہدوں اوہ اینج پھُٹ پیا ۔ جِس طرحاں کُکھ چوں ؟ ⁹جیِدوں میں بدلاں نُوں اوہد ا لِباس تے ہنیرے نُوں ولیٹن دا کپرا بنایا ۔¹⁰۔ تے اوہدے لئی میں اَپنیاں حِدیاں مِتھیاں تے اوہنوں بوُہے لائے ۔ ¹¹۔ تے آکھیا ایتھوں تیِکر تُوں آویں گا تے اَگے ناں ودھیں گا ۔ تے ایتھے تیریاں لہراں دا زور ٹُٹے گا ۔¹²۔ کیہِ تُوں اَپنے دیہاڑیاں چہ صبح تے حُکم چلایا اے ۔ یا فجر ویلے اوہدی تھاں دسی اے ۔ ¹³۔ پئی اوہ دھرتی تے کنڈیاں پھڑ لے تے بدکار اوتھوں نسائے جان گے ۔¹⁴۔ اوہ اینج بدلدی اے جِس طرحاں مُہر دے تھلے چیِکنی مِٹی ۔ تے اینج جیویں کپڑے پائے ہوئے ظاہر ہو جاندی اے ۔ ¹⁵۔ تے بدکاراں توں اوہناں دی لو لے لئی جاوے گی ۔ تے تے ودھائی ہوئی بانہہ بھن دِتی جاوے گی ۔¹⁶۔ کیِہ تے سُمند ر دے سوتیاں چہ وڑھیا ایں یا ٹوئیاں دے تہہ خانیاں چہ چلیا ایں ؟ ¹⁷۔ کیِہ موت دے بُہے تیرے لئی کھولے گئے نیں ۔ یا تُوں موت دے پرچھاویں دیاں برُوہاں نُوں ویکھیا اے؟ ¹⁸۔ کیِہ تُوں دھرتی دی ڈوُنگھیائی نُوں جان لیا اے ؟ ایہہ سرا کُجھ جاننا ایں تے دَس؟¹⁹۔ پئی لو دی تھاں دا کیہڑا راہ اے تے ہنیرے دی تھاں کِتھے آ؟ ²⁰۔ کیوں جو تُوں ہر شے اوہدی حَد تیِکر لے جا سکنا ٰایں ۔ تے تُوں اوہدے گھر دیاں راہواں جاننا ایںَ ²¹۔ بناں شَک تُوں جاننا ایں کیوں جو تدھ تُوں جمیا سی تے تیرے دیہاڑیاں دی گِنتی بوہت اے ۔²²۔ کیِہ تُوں برف دے گوداماں چہ وڑھیاں ایں یا تُوں گڑھیاں دے گوداماں نُوں ویکھیا اے ؟ ²³۔ جہنوں میں دُکھ دے ویلے دے لئی تے لڑن تے جنگ دے دیہاڑے لئی رکھیا ہوئیا اے۔ ²⁴۔ کِس راہ وَلوں لو ودھددی تے چڑھدے وَلوں واہ دھرتی تے ونڈی جاندی اے ؟²⁵۔ کِہنے میِنہہ دے ہَڑ دے لئی نالیاں تے بجلیاں دی گرج دیاں راہواں مِتھیاں نیں ؟ ²⁶۔ تاں جو اوس دھرتی تے میِنہہ وَسے جِتھے لوکی نئیں ۔ تے اُجاڑ چہ جِِتھے بندے نئیں ۔ ²⁷۔ پئی اُجاڑ تے سُنجی دھرتی تَر ہو جاوے تے سبزیاں ، گھا ہ سُکی دھرتی اُتے اَگ وَسے ۔²⁸۔ کیِہ میِنہہ دا کوئی پیو اے ۔ یا کِہنے تریل دے تُمکیاں نُوں جمیا اے ؟ ²⁹۔ ٹھنڈ کیِہدی کُکھ چوں نِکلی اے تے اَسمان د ی بَرف کیِہدے توں جمیا اے ؟ ³⁰۔ جیِہدوں پانی پتھر وانگر ہو کے لُک جاندے نیں تے سمُندر دی حَد جَم جاندی اے ۔³¹۔ کیِہہ تُوں ستاریاں دے گُچھے بنھ سکنا ایں ؟ یا زور آور دا کَمر بَند کھلو سکنا ایں ؟ ³²۔ کیِہ تُوں ویلے تے زُہرہؔ ستارے نُوں کڈھ سکنا ایں ۔ یا دُب ؔ سترے دیاں دھیاں سنھے نُوں مَت دینا ایں ؟ ³³۔ کیِہ تُوں اسماناں دے قانوناں نُوں جاننا ایں ۔ یا ں اوہناں دا راج وھرتی تے قائم کر سکنا ایں؟³⁴۔ کیِہ تُوں اَپنی واج بدلاں تیِکر اُچی کر سکنا ایں ۔ کیوں جو پانی داودھنا تینوں لُکا دیوے ؟ ³⁵۔ کیِہ تُوں بِجلیاں نُوں گھل سکنا ایں ؟ پئی اوہ چلدی جاوے ۔ تے تینوں آکھے پئی اسیں تیرے اَگے حاضر آں³⁶۔ کِہنے اَندر عَقل پائی اے یا کِہنے عَقل نُوں ودھایا اے ؟ ³⁷۔ کیہڑا اَپنی عَقل نال بدلاں نُوں گِن سکدا اے ۔ تے کیہڑا اَسمان دیاں مشکناں نُوں روہڑ سکدا اے ؟ ³⁸۔ گھٹا رِل کے تے ڈھیلا بَن جاندا اے ۔ تے ڈھیلے کٹھے ہو جاندے نئیں ۔³⁹۔ کیِہ تُوں شیرنی لئی شکار ماریں گا ۔ تے شیر بچیاں دی بُھکھ نُوں پُورا کر دے گا ؟ ⁴⁰۔ جیِہدوں اوہ اپنیاں غاراں چہ لُکے رہندے نیں ۔ یا جھاڑیاں چہ چھئی لا کے بہندے نیں ۔⁴¹۔ جنگلی کاں لئی کون کھانا پینا گھلدا اے؟ جِہدوں اوہدے بال خُدا دے کول نسے آندے نیں تے کھانا پیِنا ناں ہون دے سببوں ایدھر اودھر پھردے نیں ۔

39¹۔کیہ تینوں پتا اے پئی پہاڑی بکریاں کیہڑے ویلے جمدیاں نیں ۔ یا تُوں ہرنیاں نُوں بچے دیندیاں ویکھیا اے ۔ ²۔ کیہ تُوں اوہناں دے گربھ دے مہینے گِنے نیں ۔ تے اوہناں دے بچے دین دا ویلا پتا کیِتا اے۔³۔ اوہ اُڈدیاں تے بچے جمدیاں نیں ۔ تے اَپنی پیِڑ نُوں دوُر کردیاں نیں ۔ ⁴۔ فیر اوہناں دے بچے وَڈے ہو جاندے نیں ۔ تے میدان چہ وددے نیں ۔ اوہ نکل جاندے نیں تے اوہناں دے کول پَرت کے نئیں آؤندے ۔⁵۔ کِنے جنگلی کھوتے نُوں آزاد کرکےباہو کڈھیا اے ۔ تے دَس جنگلی دا پٹا کِنے کھولیا اے ؟ ⁶۔ میں اُجاڑ نُوں اوہدا گھر تے کھاری دھرتی نُوں اوہدے رہن دی تھاں بنایا اے ۔⁷۔ اوہ شہر دے شور شرابے نُون ککھ نئیں سمجھدا ۔ تے ہِکن والے دے رولے نُوں نئیں سُندا ۔ ⁸۔ پہاڑاں دیا ں قطاراں اوہدے چُگن دی تھاں اے ۔ اوہ ہر ہری شے نُوں لبھدا اے ۔⁹۔ کیہ جنگلی ساہُن خُوش ہووے گا پئی تیری چاکری کرے یا کھُرلی دے لاگے رات کڈھے ؟ ¹⁰۔ کیہ تُوں جنگلی ساہُن نُوں پیلی دیاں راہواں چہ پنجالی تھلے نئیں گایا ۔ کیہ اوہ تیرےمگر مگر وادیاں نُوں سِدھا کرے گا ؟¹¹۔ کیہ تُوں اوہدی ڈاہڈی طاقت دے پاروںاوہدے تے بھروسہ کریں گا ۔ تے اَپنے کَم اوہدے حوالے کریں گا ؟ ¹²۔ کیہ تُوں اوہدے تے مان کریںگا ۔ پئی پَرت کے تیری فصل تیرے پیِڑاں چہ کٹھیاں کرے ۔¹³۔ کیہ شُتر مُرغ دا پِر لَقلَق یا عُقاب دے پَر وانگوں نیں ؟ ¹⁴۔ کیوں جو اوہ اَپنے آنڈے زمین تے چھڈ جاندی اے ۔ جِتھے ریت اوہناں نُوں سیک دیندی اے ۔ ¹⁵۔ اوہ بھُل جاندی اے پئی پیر اوہناں نُوں پھین گے ۔ یاں جنگلی جانور اوہنا ں نُوں بھن دین گے ۔¹⁶۔ اوہ اَپنے بالاں تے سختی کردی ایسراں پئی جِسراں اوہدے اَپنے نیں ۔ بھاویں اوہدی مِحنت ضائع ہو جاوے ۔ فیر وی اوہنوں ڈر نئیں ۔ ¹⁷۔ کیوں جو خُدا نے اوہنوں بُدھی دِتی ای نئیں ۔ تے اوہنوں دانش نئیں بخشی ۔ ¹⁸۔ پِر جِہدوں اوہ اُچیائی وَل اَپنیاں باہواں ماردی اے ۔ تے گھوڑے تے اوہدے سوار تے ہسدی اے ۔¹⁹۔ کیہ تُوں گھوڑے نُوں زور دِتا اے تے اوہدی دھون تے جَت پائی اے ؟ ²⁰۔ کیہ تُوں ٹڈی وانگوں اوہنوں چھالاں مروائیں گا ؟ تے اوہدے بھجن دی شانڈاہڈی اے ۔²¹۔ اوہ وادی چہ کھُر ماردا اے ۔ تے اَپنی طاقت چہ خُوش اے ۔ اوہ ہتھیا ر بنھے بندیاں ملن لئی اَگے جاندا اے ۔ ²²۔ اوہ خوف تے ہسدا اے ۔ تے ڈردا نئیں ۔ تے تلوارف توں گنڈ نئیں وکھاندا ۔ ²³۔ تیراں تے ٹوکری تے چمکدا ہوئیا نیزہ تے بَرچھا اوہدے تے کھڑکدے نیں ۔²⁴۔ اوہ اَپنے نَسن نال تے گُسے نال زمین ناپدا اے تے تُرہی دی واج نُوں کُجھ نئیں سمجھ دا ۔ ²⁵۔ جِہدوں تُرہی وجدی اے اوہ ہِن ہِن کردااے ۔ اوہ خون وگن دے تے جنگی سردارں تے اڑیس دین نال تے شور پان نُوں دوُروں سُنگھ لیندا اے ۔²⁶۔ کیہ ناز تیری دانش نال اُڈدا اے تے اَپنیاں باہواں دکھن وَل کھلاردا اے ۔²⁷۔ کیہ عُقاب تیرے آکھن نال اُتاں جاندا اے ۔ تے اُچہ تھاں تے اَپنا آہلنا بناندا اے ۔ ²⁸۔ اوہ پہاڑاں تے رہندا تے اوتھے ڈیرہ لاندا اے ۔ یعنی پہاڑ دی ٹیِسی تے اَپنی لُکن دی تھاں تے²⁹۔ اوتھوں ای اوہ شکار نُوں تاڑ لیندا اے ۔ تے اوہدیا ں اَکھاں دوُر تیِک وہندیاں نیں ۔ ³⁰۔ اوہدے بچے لہو چُنگدے نیں ۔ تے جِتھے قتل ہون والے پئے ہون تے اوتھے اوہ چھیتی نال اَپڑ جاندااے ۔

40¹۔ فیر خُدا نے ایوبؔ نال کلام کرکے آکھیا پئی ۔ ²۔ جیہڑا قادرِمُطلق نُوں حقیر جاندا اے ۔ کیہ اوہ چُپ ناں ہووے گا ۔ یا جیہڑا خُدا دی شکایت لاندا اے ۔ کیہ اوہدا جواب دیوے گا ؟³۔ تَدّ ایوبؔ نے خُدا نُوں جواب دِتا ۔ ⁴۔ ویکھ میں تے کُجھ وی نئیں ۔ میں تینوں کیہ جواب دیاں ۔ میں اَپنا ہَتھ اَپنے مُونہہ تے رکھنا واں ۔ ⁵۔ میں اِک وار بولیاں واں تے فیر ناں بولاں گا ۔ سگوں دو واری ۔ پَر ہور کُجھ ناں آکھاں گا ۔⁶۔ فیر خُداوند نے واورولے چوں کلام کر کے ایوبؔ نُوں آکھیا ۔ پئی۔ ⁷۔ اُٹھ کے کھلو تے دلیر بَن ۔ میں تیرے نال سوال کراں گا ۔ ایس لئی تُوںمیرے ناں عمل کر۔⁸۔ کیہ تُوں میرے نیاں نُوں جھُوٹا آکھیں گا ۔ کیہ تُوں میرے تے الزام لاویں گا ۔ تاں جو تُو ں الزام توں بَچ جاویں؟ ⁹۔ کیہ تیری بانہاں خُداوند وانگر دی اے ؟ کیہ تُوں اوہدے واج وانگوں گج سکنا ایں ۔¹⁰۔ ہُن اَپنے آپ نُوں شان نال سجا تے عزت تے بُزرگی دے کپڑے پا ۔ ¹¹۔ ایہنا بھریا ہویا گُسہ ڈول دے ۔ تے ہر مغرور تے نظر کر تے اوہنوں تھلے کر ۔¹²۔ ہر مغرور تے نظر کر اوہنوں ذلیل کر ۔ تے بدکاراں نُوں اوہناں دے مکاناں چہ پی چھڈ۔ ¹³۔ اوہناں سبھناں نُوں مِٹی چہ لُکا دے تے اوہناں دے مُونہہ ٹو یاں چہ بند کر دے ۔ ¹⁴۔ تد میں وی تیری جے جے کراں گا ۔ کیوں جو تیرا سجّا ہَتھ تینوں بچا سکدا اے ۔¹⁵۔ دریائی گھوڑے نُوں ویکھ جیہنوں میں بنایا اے ۔ اوہ ڈھگے وانگوں گھاہ کھاندا اے ۔ ¹⁶۔ اویکھ ! اوہدا زور اوہدے لَک وِچ اے ۔ تے اوہدی طاقت اوہدے ڈھڈ دے پٹھیاں وِچ اے ۔¹⁷۔ اوہ اَپنی پُوشل نُوں دیودار وانگوں ہلاندا اے ۔ تے اوہدے پَٹاں دے پٹھے جالی وانگوں اُنہے نیں ۔ ¹⁸۔ اوہدیاں ہڈیاں تیل دیاں نلیاں تے اوہدیاں پسلیا ں لوہے دیاں سیخاں نیں ۔¹⁹۔ اوہ خُدا دی ودی کاریگری اے ۔اوہدے خالق نے اوہنوں تلوار بخشی اے ۔ ²⁰۔ ایس لئی پہاآ اوہدے لئی چارا کڈ دے نیں تے جِتھے سبھے جنگلی جانور کھیڈ دے نیں ۔ ²¹۔ اوہ کائیاں دسے اوہلے تے دلد چہ کنول دے تھلے لما پیندا اے ۔²²۔ کنول دے بُوٹے اوہنوں اَپنی چھاں چہ لُکا لیندے نیں ۔وادی دے بینت دے بُوٹے اوہدے چواں پاسے ہُندے نیں۔ ²³۔ جے دریا چڑھ کے اوہدے تے آ پوے تے اوہ کمبدا نئیں اوہ بے فِکرا اے ۔ بھاویں کوئی یردنؔ اوہدے مُونہہ تیِک آ چڑھے ۔ ²⁴۔ جیہدوں اوہ ہُشیار ہووے تے کون اوہنوں پھڑے گا ۔ یاں پھندا لا کے اوہدے نَک چہ نکیل پائے گا ۔

41¹۔ کیہ تُوں مگر مچھ نُوں کنڈا لا کے کڈھ سکنا ایں ؟ ²۔ کیہ تُوں اوہدے نَک چہ نکیل پا سکنا ایں ؟ کیہ تُوں اوہدی باچی میخ نال چھیدسکنا ایں ؟ ³۔ کیہ اوہ تیرے تَرلے پائے گا ۔ تیرے نال مِٹھا مِٹھا بولے گا ؟⁴۔ کیہ اوہ تیرے نال قسم بنھے گا ۔ تاں جو تُوں اوہنوں سدا تیِک اپنا کلام بنا لویں ؟ ⁵۔ کیہ اوہدے نال چِڑی وانگوں کھیڈیں گا ۔ یاں اَپنیاں دھیاں دے کھیڈن لئی اوہنوں بنئیں گا ؟ ⁶۔ کیہ تاجر اوہنوں خریدن یاں ویچن گے ۔ کیہ سوداگر اوہنوں ونڈ لین گے ؟⁷۔ کیہ تُوں اوہدی کھَل نُوں برچھیاں نال تے اوہدے سِر مچھلی مارن تے نیزیاں نال بھر سکنا ایں ؟ ⁸۔ اَپنا ہَتھ اوہدے تےرَکھ ۔ لڑائی نُوں یاد کر تے فیر تُوں اینج ناں کریں گا ؟ ⁹۔ ویکھ ! اوہدے شکار کرن والے دی آس بے فیدہ اے ۔ کیوں جو اوہ اوہنوں ویہندیاں ای ڈِگ پوے گا ۔¹⁰۔ کِسے دی ہمت نئیں پئی اوہنوں چھیڑے ۔ ایس لئی میرے اَگے کون کھلو سکدا ے ۔ ¹¹۔ کِسے مینوں پیلاں کیِہ دِتا اے ۔ میں اوہدا بدلہ دیاں۔ آسمان دے تھلے جو کُجھ وی اے ۔ اوہ میرا ای اے ۔ ¹²۔ میں اوہے جُسے دے بارے تے اوہدے زور تے اوہدی سجاوٹ دی خُوبی تے چُپ ناں رہواں گا ۔¹³۔ کون اوہدے کپڑیاں نُوں کھول سکدا اے ۔ کون اوہدیاں باچیاں دے وِچکار جا سکدا اے ؟ ¹⁴۔ اوہدے مُونہہ دے بُوہے کون کھولے گا ؟ اوہدے دنداں داچکر ڈرا دین والا ۔ ¹⁵۔ اوہدیاں ڈھالاں ڈاہڈیاں تے بوہت ای ودھیا نے۔ جِس طرحاں کِسے ڈاہڈی مِہر نال جوڑیاں گئیاں نیں ۔¹⁶۔ اوہ اِک دوُجے نال ایس طرحاں جوڑیاں گئیاں نے پئی ہوا وی اوہناں وچوں نئیں لنگھ سکدی۔ ¹⁷۔ اوہ سبھےاِک دوُجے نال رلیاں ہوئیاں نیں تے ایس طرحاں جُڑیاں نیں پئی وکھریاں نئیں ہو سکدیاں ۔ ¹⁸۔ اوہدی نیچھ نال لو ہُندی اے ۔ تے اوہدیاں اکھاں سویر دیاں چیِمیناں وانگر نیں ۔¹⁹۔ اوہدے مُونہہ چوں مشالاں نِکلدیاں نیں۔ تے اوہدے توں چنگیاڑیاں نِکل دیاں نیں ۔ ²⁰۔ اوہدے سوتراں چوں دُھواں اُٹھدا اے ۔ اوس ہانڈی یاں دیگ وانگوں جیہڑی اُبلدی ہووے ۔ ²¹۔ اوہدے ساہ نال کوئلے بَل پیندے نیں تے اوہدے مُونہہ چوں لُونبا نِکلدا اے ۔²²۔ زور اوہدے دھُوں چہ رہندا اے ۔ تے ڈر اوہدے اَگے بھجدا اے ۔ ²³۔ اوہدے ماس دیاں تہواں مِلیاں ہوئیاں نیں ۔ تے اینج جُڑیاں نیں پئی ہِل نئیں سکدیاں ۔ ²⁴۔ اوہدا دِل پتھر وانگوں ڈاہڈا اے ۔ تے چکی تھلویں پَٹ وانگوں ڈاہڈا اے ۔²⁵۔ اوہدےاُٹھن نال دلیر لوک ڈر دے نیں ۔ تے گھبرا کے بے ہوش ہو جاندے نیں ۔ ²⁶۔ جے کوئی اوہدے تے تلوار یا سُووا یا برچھی یانیزہ مارے تے کُجھ نئیں ہُندا ۔ ²⁷۔ اوہ لوہے نُوں گھا ہ وانگوں تے پیتل گلہی لکڑی وانگوں سمجھدااے ۔²⁸۔ تیِر اوہنوں بھجا نئیں سکدا ۔ تے گوپھناں دے پتھر اوہدے تے تیِلیاں وانگوں نیں ۔ ²⁹۔ تھوڑے نُوں اوہ تُوڑی سمجھ دا اے ۔ تے بَرچھی چَلّن تے ہسدا اے ۔ ³⁰۔ اوہدے تھلے دے پاسے چُنجاں والے پتھراںوانگر نیں ۔تے تیز چُنجاں والے روڑیاں تے ایس طرحاں لیٹ جاندا جیویں اوہ چِکڑنیں ۔³¹۔ اوہ دریا اینج کردا ہ جِس طرحاں ہانڈی خوَل دی اے ۔ تے سمُندر نُوں رنگ کرن والا بھانڈا بنا دیندا اے ۔ ³²۔ اوہ اَپنے مگر چمکدی راہ بناندا اے پئی اینج لگدا پئی دوُنگھا تھاں چِٹے والاں والا ہو یا اےھ ۔³³۔ دھرتی تے اوہدی مثال نئیں جیہڑا ایہو جیہا نڈر پیدا کیتا گیا ہووے ۔ ³⁴۔ اوہ سبھے اُچیاں شیواں نُوں ویکھدا اے۔ تے مَغروراں دا بادشاہ اے ۔

42¹۔ تد ایوب ؔ خُداوند نے جواب چہ آکھیا پئی ۔ ²۔ مینوں پتا دے پئی تُوں سبھ کُجھ جاننا ایں ۔ پئی تُوں سبھ کُجھ کرن تے قادر ایں تیرا کوئی ارادہ ناں ہون والا نئیں ۔ ³۔ اوہ کون اے جیہڑا صلاح نُوں بے وقُوفی نال کَجدااے ۔ ایس ایس لئی میں اوہ ای آکھیا اے جیہنوں میں نئیں سمجھ دا ساں ۔ اوہو اوّلےکم جیہڑے میرے تُوں اُچے نیں تے جیہناں نُوں میں نئیں جاندا ۔⁴۔ میری سُن تے میں آکھاں گا ۔میں تینوں پُچھنا واں تُوں مینوں دَس ۔ ⁵۔ میں کنّاں دے سُنن نال تیرے بارے سُنیا سی ۔ پَر ہُن میری اَکھ نے تینوں ویکھیا اے ۔ ⁶۔ ایس لئی مینوں اَپنے آپ توںنفرت اے ۔ تے میں دھوڑ تے سواہ چہ توبہ کرنا واں ۔⁷۔ فیر اینج ہویا ، پئی جیہدوں خُداوند ایہہ گلّاں ایوبؔ نال کر لیا ں ۔ تے خُداوند نے الفز تیمانی ؔ نُوں آکھیا ۔ پئی میرا غُصہ تیرے تے تیرے دونواں یاراں تے بھڑکیا اے ۔ کیوں جو میرے بندے ایوب ؔ وانگوں میرے حَق چہ ٹھیک گلّاں نئیں کیتاں ۔ ⁸۔ ہُن تُسیں اَپنے لئی سَت ڈھگے تے بھیڈو لوؤ ۔ تے میرے بندے ایوبؔ دے کول جاؤ ۔ تے اَپنے لئی سوختنی قُربانی چڑھاؤ ۔ تے میرا بندہ ایُوبؔ تُہاڈے لئی دُعا کرے گا ۔ میں اوہنوں قبُول کراں گا ۔ تاں جو میں تُہاڈی بے وقُوفی دے مُطابق تُہاڈے نال سلُوک کراں ۔ کیوں جو تُساں میرے بندے ایوبؔ وانگر میرے حَق چہ ٹھیک گّلاں نئیں کیِتیاں ۔ ⁹۔ تد الیفز تیمانی ؔ نے تے بِلدد سوُخی تے صوفر نعمانی ؔ گئے ۔ تے جِس طرحاں خُداوند نےاوہناں نُوں آکھیا سی۔ اوس طرحاں ای کیِتا ۔ تے خُداوند نے ایوبؔ نُوں قبُول کیِتا ۔¹⁰۔ تے جیہدوں ایوبؔ نے اَپنے یاراں لئی دعا کر لئی تے خُداوند نے ایوبؔ دی قیدی حالت نُوں بدل دِتا ۔ تےجیہناں پیلاں اوہدے کول سی ۔ خُداوند نے اوہدے دوُر کیِتا ۔ ¹¹۔ تے اوہدے سارے بھرا تے اوہدیاں بھیناں تے اوہدے اگلے جان پھسان والے وہدے کول آئے ۔ تے اوہدے گھر چہ اوہدے نال روٹی کھاہدی ۔ تے اوہدے تے افسوس کیِتا۔ تے اوہناں سبھے مصیبتاں دے لئی اوہنوں تسلی دِتی جیہڑیاں اوہدے تے پیاں سَن ۔ تے ہر اِک نے اوہنوں اِک اِک چاندdی تے اِک اِک سونے دی والی ہدیہ دِتا ۔¹²۔ تے خُداوند نے ایوبؔ دے اخیِر نُوں اوہددے مُڈھ توں بوہتی برکت دِتی ۔ تے اوہ چوداں ہزار بھیڈاں تے چھے ہزار اوُٹھاں تے اِک ہزار ڈھگیاں دیاں جوڑیاں تے اِک ہزار کھوتیاں دا مالک بنیا ۔ ¹³۔ تے اوہدے سَت پُتر تے سَت دھیاں ہوئیاں ۔ ¹⁴۔ اہنے پیلی دا ناں یمیمہؔ تے دوُجی داں قصیاہ ؔ تے تیِجی دا ناں قرن ہبوکؔ رکھیا ۔¹⁵۔ تے ساریدھرتی تے ایہو جیہیاں زنانیاں نئیں سَن ۔ جیہڑیاں ایوبؔ دیاں دھیاں وانگوں سوہنیاں ہون ۔ تے اوہناں دے پیو نے اوہناں نُوں اوہناں دے بھرانواں نال میراث دِتی ۔ ¹⁶۔ تے اوہدے مگروں ایوبؔ اِک سو چالہی ورھے اوہنے پُتراں دے پُتر چوتھی پُشت تیِک ویکھے ۔ ¹⁷۔ تے ایوب ؔ بُڈھیا ں ہو کے وڈی عُمر چہ فو ت ہویا ۔

مزَامِیر

1¹۱۔ دھن اے اوہ بندہ جیہڑا شریراں دی صلاح تے نئیں چلدا تے خطاکاراں دی راہ تے پیر نئیں پاؤندا تے ناں ای ٹھٹھے بازاں دی بہنیں بہندا اے۔ ²۲۔ سگوں جیہدی خوشی خداوند دی شریعت وچ اےتے جیہڑا دِنے راتیں اوہدی شریعت دھیان لائی رکھدا اے۔³۳۔ اوہ اوس رُکھ وانگ اےجیہڑا نہر کنڈے لگا ہویا اے جیہڑا اپنی رُت وچ پھل دا اے جیہدا پَتر وی نئیں سُکدا ،جو کجھ اوہ کر دا اے اوہدے وچ کامیاب ہوندا اے۔⁴۴۔ پر شریر اجیہے نئیں اُکا نئیں سگوں اوہ توڑی وانگ نیں جینوں ہوا اُڈاندی پھیر دی اے۔ ⁵۵۔ ایسے گلوں شریر کچیری وچ کھلو نہ سکن گے تے خطاکار سچیاں دی ٹولی وچ⁶۶۔ کیوں جو سچیاں دی راہ خداوند جاندا اےپر شریر دی راہ باقی نہ رہوے گی۔

2¹۱۔ قوماں کیوں غصے وچ آئیاں نیں تے لوک کیوں چوٹھے خیال بن دے نیں ²۲۔ خداوند تے اوہدے ممسوح دے خلاف دھرتی دے بادشاہ سِر چک دے نیں تے حاکم رَل میل متے پکاندے نیں ³۳۔ چلو اوہناں دے بندپنیے تے اوہناں دیاں پھاہیاں گلوں لا سُٹیے۔⁴۴۔ اوہ جیہڑا ارشاں والا اے ہسدا اے تے خداوند اوہناں نوں چگ دا اے ⁵۵۔ فیر اپنے غُصے وچ اوہناں نال کلام کردا تے اپنے قہر وچ اوہناں نوں پریشان کردا اے۔⁶۶۔ میں تے اپنے پاک پہاڑ صیہون اُتے اپنا بادشاہ مقرر کیتا اے۔ ⁷۷۔ میں خداوند دا فرمان سُناواں گا خداوند نیں مینوں آکھیا توں میرا پُتر ایں توں میتھوں جمیا ایں⁸۸۔ میتھوں مانگ تے میں قوماں تیری میراث تے دھرتی دیاں حداں دا تینوں مالک بنادَیا ں گا ۔ ⁹۹۔ تُوں اوہناں تے لوہے دے کھونڈ نال راج کریں گا تے نالے اوہناں نوں کمہار دے بھانڈے وانگ پنیں گا¹⁰۱۰۔ اے بادشاہوں ہن اے گل پلے بنو تے حاکمو تربیت حاصل کرو ¹¹۱۱۔ ڈردے ہوئے خداونددی بندگی کرو تے اوہدیاں خوشیاں مناؤ¹²۱۲۔ کمبھ دے ہوئے اوہدی عطاعت کرو اینج ناں ہووے پئی اوہ غصے وچ آوے تے تُسی راہ وچ ای مر جاؤ جد کے اوہداغضب چھیتی بھڑکن والا اے پر اوہدے سارے پناہ گیردھن نیں۔

3¹۱۔ داؤد وَلوں جد اوہ اپنے پُتر ابی سلوم دے اَگے لاگ کےبجھیا۔ ²۲۔ اے خداوندمیرے ستاؤن والے کینے بوہتے نیں بہتیرے میرے خلاف اُٹھ کھلوتے نیں ۳۔ بہتیرے میرے وَلوں آکھدے نیں رَب کول ایہدے لئی کےی بچاو نئیں³۳۔ بہتیرے میرے وَلوں آکھدے نیں رَب کول ایہدے لئی کےی بچاو نئیں ⁴۴۔ پر توں یا رَبا سِپر تے میرا مان ایں جیہڑا میرا سِ اُچا کر دا اے⁵۵۔ میں اپنی آواز وچ رَب نوں صدیا تے اوہنے اپنے پاک پہاڑ توں میری سُن لئی ⁶۶۔ میں لما پیا تے سون گیا تے ننیدروں جاگیا کیوں جو خداوند مینوں سنبھالدااے⁷۷۔ میں لوکاں دے ہزاراں تھوں نہ ڈراں گا جدکے اوہ اوس میرے دوالے گھیرا پایا ہویا اے ⁸۸۔ اُٹھ مالکا مینوں چُھڈا یا میرے رَبا کیوں جو تُوں میرے کُل ویریاں نوں ہڑباچی تے ماریا اے توں شریراں دے دند بَن دِتے نیں۔

4تار دار سازاں نال گاؤن والیاں دے آگوں لئی¹۱۔ جد میں پُکاراں تے تُوں میری سُن لئیں اے میرےنیائیں رَبا توں مینوں تنگی وچ کشادگی بخشی میرے تے رحم کر تے میری دُعا سُن لے²۲۔ اے آدم دے پُتروں تُسی کد تِک سبھا دے ٹیلے رہوگے تُسی کاہدے لئی چوٹھ نوں پیار کر دے اوہ تے چوٹھے لئی تیار رہوو گے ³۳۔ ایہہ جان لو پئی خداوند اپنے چُنے ہوئے نوں انوکھا بناندااے جدوں میں اوہنوں پُکاراں گا تے رَب میری سُن لے گا⁴۴۔کمبو تے پاپ نہ کرو اپنی سون تھاں وچ سوچو تے چُپ رہوو۔ ⁵۵۔ سچ دِیاں قربانیاں چڑھاؤ تے خداوند تےبھروسہ کرو

5ونجلیاں دے نال گاؤن والیاں دے آگو لئی¹۱۔ یا رَبا میریاں گلاں تے کن لا تے میراں ہاواں وَل دھیان کر ²۲۔ میری فریاد دی آواز سُن اے میرے بادشاہ! اے میرے خدا! ³۳۔ کیوں جو اے خداوند میں تیھتوں مینت کرناں واں توںسرگی ویلے میری آواز سُنناں ایں سر گی ویلے ای میں اپپنی فریاد تیرے اَگے کر کےاُڈیکناں واں⁴۴۔ کیوں جو توں شرارت توں راضی ہون والا رَب نئیں بُرا تیرے نیڑے وَس نئیں سکدا ⁵۵۔ تے ناں بے دین تیرے اَگے کھلوندے نیں تینوں کل بدکاراں توں نفرت اے ⁶۶۔ وں کُل جھوٹیاں نوں مار مُکاناں ایں تےخونی تے دھوکے باز توں خداوند نفرت کردا اے۔⁷۷۔ پر میں تیری رحمت دے وادھے دے سببوں تیرے گھر وچ آواں گا اے خداوند میں تیرے ڈر نال تیری پاک ہیکل وَل مونہہ کر کےسجدہ کراں گا ⁸۸۔ میرے ویریاں دے سببوں مینوں اپنی سچائی تے ٹور میرے اَگے اپنی راہ سیدھی کر⁹۹۔ کیوں جو اوہناں دے مونہہ وچ خلوص نئیں اوہناں دِلاں وچ شرارتاں سوجھدیاں نیں اوہناں دا سنگ کھُلی قبر اے اوہ اپنی زبان نال چاپلو سی کر دے نیں ¹⁰۱۰۔ یا ربا ایناں نوں ڈانٹ اوہ اپنی صلاح نال ای ڈِگ پین اوہناں دے ودھیرے گناہ دے سببوں ایناں نوں کڈ دے کیوں جو اوہ تیرے خلاف باغی بنے ہوئےنیں¹¹۱۱۔ پر تیتھوں پناہ لین والے خوشیاں منان تے سدا خوشی نال للکارن تے تُوں اوہناں دی راکھی کریں تےاوہ تیرے وچ خوش رہن جیہڑے تیرے ناں نوں عزیز رکھدے نیں ¹²۱۲۔ کیوں جو یا رَبا توں سچے نوں برکت دیویں گا تےاوہوں کرم نال ڈھال وانگ ڈھک لَویں گا

6تاردار سازاں نال¹۱۔ اے خداوند مینوں اپنے غصے وچ نہ جھڑک تے غصے نال مینوں نہ ڈانٹ ²۲۔ یا ربا میرے تے رحم کر کیوں جو میں ماڑاہاں مینوں شفا دے کیوں جو میریاں ہڈیاں کمنب دیاں نیں³۳۔ تے میری جان وی بڑی دُکھی ہو گئی اے ہاں توں اے خداوند کدوں تیک ⁴۴۔ یا ربا فیر آتے میری جیند چُھڑا امنی رحمت لئی مینوں بچا لے ⁵۵۔ کیوں جو کوئی نئیں جیہڑا تینوں موت دی حالت وچ یاد کرے کون ایہہ جیہڑا قبر وچ تینوں بھلا آکھے⁶۶۔ میں کُرلاندا کُرلانداتھک گیا میں ہر رات رورو کے اپنی منجی پیونا واں میں اپنا بسترا ہنجو ڈول ڈول کےپیوں دیناواں ⁷۷۔ دُکھ دے مارے میریاں اکھاں انیاں ہو گئیاں نیں تے میرے ویریاں دے سببوں دھندلا گئیاں نیں⁸۸۔ کُل بھیڑ کرن والیو میتھوں دور ٹور جاؤ کیوں جو رَب نیں میرا رونا سُن لیا اے ⁹۹۔ رَب نے میری فریاد سُن لئی اے خداوند نیں میری دُعا قبول لئی اے ¹⁰۱۰۔ میرے سبھے ویری شرمندے ہون تے زور زور دی کمبن لاگ پین اوہ پیشاں ہون تے خجل ہون

7داؤد وَلوں شجایون جیہڑا اوہنے بنیامینی کوش دیاں گلاں دے سببوں خداوند دے حُضور گایا¹۱۔ یا ربا میرے خدا میں تیری پناہ لینداواں میرے کُل ستاں والیاں توں مینوں بچا تے مینوں چُھڑا ²۲۔ اینج نہ ہووے پئی کوئی مینوں شیراں وانگ پاڑے تے ایہنوں چیر دیوے تے کوئی چُھڈاوا نہ ہووے³۳۔ یا ربا ! میرے ربا! جے میں اینج کیتا ہووے جے میرے ہتھوں پاپ ہویا ہووے۔ ⁴۴۔ جے میں اہنے بیلی نال بدی کیتی ہووے سگوں میں تے اوہناں نوں وی بچایا جیہڑے میرے نہکے ویری سن⁵۵۔ جے ویری میری جان دے مگر پین تے آگپھن اوہ میری جندڑی دھرتی توں مُکا دیوے میری عزت دھوڑ وچ رَلا دیوے⁶۶۔ یا ربا اپنے غصے وچ اُٹھ میرے تنگ کرن والیاں دے غُصے دے مقابلے لئی کھلو جا تے میرے لئی اوس نیاں لئی کھلو جاجیہدا توں حکم کیتا اے ⁷۷۔ تیرے دوالے قوماں دا اکٹھ ہووے تے توں تے توں اہدے تے اُتلے جہان وچ بہہ جا⁸۸۔ (خداوند قوماں دا قاضی اے) اے خداوند میری راستی دے مطابق تے بدوسی دے مطابق جیہڑی میرے وچ اے میرا نیاں کر ⁹۹۔ شریراں دی بدی مُک جائے پر سچے نوں قیام بخش کیوں جو نیاں دے رَب تُوں دِلاں تے گُردیاں نوں پرکھناں ایں¹⁰۱۰۔ رَب میری ڈھال اے اوہ راست دلاں نوں بچاندا اے ¹¹۱۱۔ خدا نیائیں اے سگوں اجیہا خداے جیہڑا روز دھمکاندا اے¹²۱۲۔ جے او نہ مُڑے تے اوہ اپنی تلوار لاوے گا اوہ اپنے کمان چاڑکے پھیرےگا ¹³۱۳۔ اوہ اہناں لئی ڈاھڈے ہتھیار تیار کرے گا تے اپنے تِیراں نوں بالی رکھے گا¹⁴۱۴۔ ویکھو اوہنو بُرائی دیاں پیڑاں لگیاں نیں اوہ شرارت نال گھبن ہویا اے تے اوہدے توں جھوٹ جمیا اے ¹⁵۱۵۔ اوہے ٹایا پوٹ کے ڈوہنگا کیتا تے جیہڑا ٹویا ااوہنے پُٹیا اوہدے وچ آپ ای ڈیگ پیندا اے ¹⁶۱۶۔ اوہدی شرارت اوہدے سِر تے پووے گی تے اوہدا ظلم اوہدی کھوپڑی تے آپووے گاْ¹⁷۱۷۔ پر میں اوہدی سچائی دے مطابق خداوند دی وڈیائی کراں گا تے رَب سوہنے دے ناں دے گُن گاواں گا

8داؤد وَلوں جتوتؔ دی دھن تے گویا دے آگو لئی¹۱۔ خداوند ساڈے خداوند تیراناں کُل دھرتی تے وڈیاں شاناں والا اے (کی) توں جہنے اپنی وڈیائی عرشوں وی اُچی رکھی اے ²۲۔ توں اپنے ویریاں دے سببوں بالاں تے دُدھ پیندیاں دے مُنہاں وچ اپنی وڈیائی تاں جو توں اپنے ویری تے دُشمن چُپ کرادیویں³۳۔ جد میر تیرے عرشاں نوں ویکھنا واں جیہڑے تیرے ہتھ دا کم نیں تے میں چان تاریاں نوں جیہڑے تیرے سببوں قائیم نیں ⁴۴۔ بَندہ ہے کی پئی تُوں اوہنو یاد کریں یاں آدمزاد کی اے پئی تُوں اوہدا پتہ لوویں ⁵۵۔ توں اوہنودوتاں توں کجھ ای گھٹ رکھیا تے شان تے شوکت دا تاج اوہدے سِر تے پایا⁶۶۔ تُوں اوہنواپنے ہتھ دیاں کماں اُتے اختیار دِتا اے تُوں ہر شے اوہدے پیراں ہیٹھ کر دِتی اے ⁷۷۔ کُل بھیڈا بکریاں گاواں وچھے سگوں جنگل دے کُل جانور ⁸۸۔ عرشاں دے پنچھی تے دریاواں دیاں مچھیاں تے اوہ ہر شے جیہڑی سمندری راہواں تے ٹور دی پھیر دی اے⁹۹۔ خداوند ساڈے خداوند کُل دھرتی تے ترا ناں کِڈی شان والا اے

9داؤد وَلوں مَوت لَبینؔ دی دھن تے آگو گوئیے لئی¹۱۔ (الف)یا ربا میں اپنے سارے دل نال تیرا شکر کراں گا میں تیرے سارے عجیب کام دساں گا ²۲۔ میں تیتھوں خوش تے شاد رہواں گا سچیاں رَبا میں تیرا ناں جپا ں گا³۳۔ (ب)کیوں جو میرے ویری پِشاں ہو گئے نیں اوہ ڈِگ پئے تے تیرے اَگے مر گئے نیں ⁴۴۔ کیوں جو توں میرا حق تے میرا مقدمہ سنبھالیااے سرپنچ تے نیائیں ہوندیاں تے تخت بیٹھا ایں⁵۵۔ (ج) توں اوپریاں قوماں نوں ہیکیا اے تے شیرنوں مار مُکایا اے اوہناں دا ناں سدا لئی مِٹا دِتا اے ⁶۶۔ ویری مُک گئے نیں اوہ سدا دی موت مر گئے نیں تے توں شہراں نوں اُجاڑ دِتا اے اوہناں دا ناں وی مِٹ گیا اے⁷۷۔ (د)پر رَب سدا تخت تے بیٹھا اے اوہنے اپنا تخت نیاں لئی لایا اے ⁸۸۔ تے اوہ جگ تے سچائی نال نیاں کرے گا تے اوہ راستی نال قوماں دا نیاں کرے گا⁹۹۔ (و)تے خداوند مہاتڑ دی لُکن دی تھاں ہووے گا تنگی دے دن پناہ ¹⁰۱۰۔ ہن جیہڑے تیرا ناں جاندے نیں تیرے تے بھروسہ کرن گے کیوں جو خداند توں اپنےطالباں چھڈ دا نئیں¹¹۱۱۔ (ز) رَب دی وڈیائی کرو جیہڑا صیہون وچ رہندا اے تے قوماں نوں اوہدا ناں دسو ¹²۱۲۔ کیوں جو لہو دی پوچھ پرتیت کرن والا اوہنا ں نوں یاد رکھدا اے اوہنے مہاتڑاں دی فریاد بھُلائی نئیں¹³۱۳۔ (ح)یا رَبا میرے تے رحم کر ۔ میرے ایس دکھ وَل ویکھ جیہڑا مین اپنے دُشمناں کولوں سہہ رہیا آں۔ ¹⁴۱۴۔ تاں جو میں تیری ہر ستائش صیہون ؔدی دھی دیاں برونہاں تے کراں تے تیری مدد دے سببوں خوشیاں مناواں¹⁵۱۵۔ (ط)اوپریاں قوماں اوسے ٹوئے وچ ڈِگیاں نیں جیہڑا اوہناں آپ پُٹیا سی تے نالے اوہناں نیں جیہڑی پھاہی آپ لائی سی اوہدے وچ اپناای سِر پھسا بیٹھے نیں ¹⁶۱۶۔ رَب نیں اپنے آپ نوں وکھایا اے تے اوس نیاں کیتی اے تے شریراپنے ہتھ دے کماں وچ پھس گیا اے¹⁷۱۷۔ (ی)شریرقبرآں وَل گھلے جان گے یعنی رَب نوں بھلن والیاں قوماں ¹⁸۱۸۔ (ک)کیوں جو مہاتڑ سدا لئی چُپ نہ کرایاجائے گا مہاتڑاں دی آس کدی نہ تروڑی جائے گی۔¹⁹۱۹۔ یا رَبا اُٹھ بندہ غالب نہ آوے تیرے اَگے اوپریاں قوماں دی کچیری لائی جائے ²⁰۲۰۔ یا ربااپنا ڈر اوہناں تے پا تے اوپریاں قوماںاپنے آپ نوں بندےای سجھن

10¹۱۔ (ل)رَباتوں کیوں دور کھلوتا ایں تے تنگی دے دیہاڑیاں وچ لُک کیوں جاناں ایں ²۲۔ شریرجدوں مغروریا جاندا اے تے مہاتڑساڑ جاندا ے تے اوہ اوہناں منصوبیاں وچ پھس جاندا اےجیہڑے اوہنے آپ گنڈے نیں ³۳۔ (م)کیوں جو شریر اپنے نفس دِیاں مرضیاں تے آس رکھدا اے تے لُٹیرا کُفر کہہ کے رَب دی بے عزتی کر دا اے⁴۴۔ شریر گھمنڈ وچ آکھدا اے پئی "اوہ بدلہ نئیں لَوے گا" اوہدی کُل وچار ایہہ وے پئی "کوئی رَب نئیں " ⁵۵۔ اوہدیاں راہواں مُراداں والیاں نیں تے تیرا نیاں اوہدی سوچ توں وی اُچا اے اوہ اپنے کُل ویریاں نوں گھٹیا سمجھدا اے⁶۶۔ اوہ اپنے دل وچ کھدا اے پئی "مینوں ہُلارا نہ آوے گا تے نہ میں کدی لیکھا ں ماریا ہووا ں" ⁷۷۔ (ف)اوہدے منہ وچ لعنت ،مکر تے دھوکھا بھریاہویااے تے اوہدی جیبھ دے تھلے فساد تے شرارت اے⁸۸۔ اوہ پینڈ وچ چھاہی لائی بیٹھا اے اوہ انجانیاں تھانواں تے ان پول نوں قتل کردا اے (ع)اوہدیاں اکھاں ماڑے دی تاڑ وچ نیں ⁹۹۔ جینج شیر اپنی کھوہ وچ اینج ای اوہ اپنی چھائی والی تھاں تے لپک کے بیٹھا اے تاں جو بے وس نوں پھڑے تے پھاہی وچ پھساوے ¹⁰۱۰۔ (ص)اوہ منہ پرنے پوئیں تے ڈِگڈا تے اوہدے ڈاہڈے ہتھ دے سببوں بے وس ڈِگ دے نیں¹¹۱۱۔ اوہ دل وچ آکھدا اے پئی رَب بھول گیا اے اوہنے اپنا منہ موڑ لیا اے اوہ کدی نئیں ویکھ دا ¹²۱۲۔ (ق)یا رَبا اُٹھ خداوندآ اپنا ہتھ چُک مہاتڑ نوں بھل نا جا¹³۱۳۔ شریر کیوں خدا دی توہین کردا تے دل وچ آکھدا اے پئی اوہ بدلہ نئیں لَوے گا۔ ¹⁴۱۴۔ (ر)تُوں تے ویکھنا ایں تُوں دکھ تے غم اُتے نظر کرنا ایں تاں جو اوہناں نوں پھڑیں مہاتڑ اپنے آپ نوں تیرے حوالے کر دا اے تے تُوں یتیم دا مددکرن والا ایں¹⁵۱۵۔ (س)تُوں شریر تے پاپی دی بانہہ پن دے تُوں اوہدی شرارت دا بدلہ لَویں گا تے اوہ باقی نہ رہوے گا ¹⁶۱۶۔ رَب سدا تیک بادشاہ اے اوہدے دیس وچوں اوپریاں قوماں مر گئیاں نیں¹⁷۱۷۔ (ت)یا رَبا تُوں غریباں دی مِنت سُن لئی اے تُوں اوہناں دا دِل ودھیا اے تُوں کَن لا کے سُنیا اے ¹⁸۱۸۔ تاں جو یتیم تے ظلم سہن والے دا حق بچاویں تے بندہ جیہڑا بس مِٹی اے فیر غُصیلہ نہ ہووے۔

100¹۱ ۔ اےکُل دیسو رَب لئی پُکارو۔ خوشی نال رَب دِی عبادت کرو ۔ ) ²۲۔ سُریلی آواز نال۔ اوہدے حضُور وِچ داخل ہوؤ³۳۔ جان لَو پئی رَب اِی خُدا اے۔ اوسے نیں سانُوں بنایا اےتے اسیں اوہدے اِی آں۔ یعنی اوہدی اُمت تے اوہدی چراگاہ دِیاں بھیڈاں۔⁴۴۔ وڈیائی کر دیاں ہویاں اوہدی بارگاہواں وِچ داخل ہوؤ۔ اوہدا شُکر کرو۔اوہدے ناں نُوں دَھن آکھو ۔ ⁵۵۔ کیوں جو رَب نیک اے۔ اوہدی رحمت ہمیشاں تیک اے۔ تے اوہدی وفاداری پیڑھیوں پیڑھی قائم اے۔

101داود دا زبُور۔¹۱۔ میں شفقت تے عدل دا گیت گاواں گا۔ ایہہ خداوند میں تیری مدح سرائی کراں گا۔²۲۔ میں عقل مندی نال کامل راہ تے چلاں گا توں میرے کول کدوں آویں گا۔ میں اپنےگھر وچ پورے دل نال خالص ہو کے پھراں گا۔ ³۳۔ میں کسی خباثت نوں اپنیاں اکھاں دے سامنے نیں رکھاں گا۔ مینوں کج رفتاراں دے کم توں نفر ت اے۔ اوہنوں میرے نال کوئی سروکار نیں ہووے گا۔⁴۴۔ کج دلی میتھوں دور ہو جاوے گی۔ میں کسی برائی توں واقف ناں ہوواں گا۔ ⁵۵۔ جیہڑا لُک کےاپنے گوانڈی دی چغلی کرے۔ میں اوہنوں مٹا دیاں گا۔ میں اُچی اکھ تے آکڑ والے دل نوں نیں جھلاں گا۔ ⁶۶۔ میری نگاہ دیس دے سچیاراں اُتے ہووے گی۔ پئی اوہ میرے نال وسن۔ جہیڑا کامل راہ تے چلدا اے۔ اوہو میری سیوا کرے گا۔⁷۷۔ دغاباز میرے گھر وچ نہ وسے گا۔ جھوٹا میریاں اکھاں دے اگے قائم نہ رہوے گا۔ ⁸۸۔ ہر صبح میں دیس دے ساریاں شریراں نوں مٹایا کراں گا۔ تانجو خداوند دے شہر توں سارےبدکاراں دا ناس کر دیاں۔

102¹۱۔ اے خداوند میری دُعا سُن تے میری دُعا تیرے حضور پہنچے۔ ²۲۔ میری تنگی دے دیہاڑے میتھوں اپنا منہ نہ لُکا ۔ اپنا کن میرے ول لا۔ جدن میں فریاد کراں مینوں چھیتی جواب دے۔³۳۔ کیونجو میرے دن دھوں وانگر اُڈ جاندے نیں۔ تے میریاں ہڈیاں بالن وانگر سڑ گیاں۔ ⁴۴۔ میرا دل گھاہ وانگر سُک سڑ گیا۔ کیونجو میں اپنی روٹی کھانا بھل جاندا ہاں۔⁵۵۔ ہائے ہائے کردے میریاں ہڈیاں میرے گوشت نال جا لگیاں۔ ⁶۶۔ میں جنگلی اُلو وانگر آں۔ میں ویرانے دا اُلو بن گیاں۔⁷۷۔ میں جنگل دی چِڑی نانگر ہو گیا ہاں جہنوں نینند نیں آندی تے گھر دے چبارے تے اکلا بیٹھیا ہاں۔ ⁸۸۔ میرے دشمن سارا دن مینوں ملامت کردے نیں۔ تے جہڑے میتھوں سڑدے نیں ، میرا ناں لے کے لعنت کردے نیں۔⁹۹۔ کیونجو میں روٹی ونگ سوا پھکدا ہاں۔ تے اپنے پین والی شے چ ہنجوملانا ہاں۔ ¹⁰۱۰۔ ایہہ تیرے غصہ تے قہردے کارن ہویا۔ کیونجو توں مینوں چک کے فیر پھٹکا کے سٹ دتا۔¹¹۱۱۔ میرے دن ڈھلدے سائے وانگ نیں تے گھا وانگ سک جاندا ہاں۔ ¹²۱۲۔ پر توں ایہہ یہواہ سدا تیک قائم رہویں گا۔ تے ذکر پیڑیوں تر پیڑی اے۔¹³۱۳۔ توں اٹھیں گا تے صیون تے رحم کریں گا۔ ایہہ اوہ ویلا اے پئی توں اوہدے تے ترس کھاویں۔ کیونجو ایہدا ویلا ہن آگیا اے۔ ¹⁴۱۴۔ کیونجو تیرے بندیاں نوں ایہہدے پتھر وی پیارے نیں۔ تے اوہناں نوں ایہہدے کھنڈراں اُتے ترس آنداں اے۔ ¹⁵۱۵۔ اے خداوند قوماں تیرے ناں توں تے زمین دے بادشاہ تیرے جلال توں خوف کھاون گے۔ ¹⁶۱۶۔ جہدوں خداوند نے صیون نوں فیر توں بنا لیا ہووے گا۔ تے اپنے جلال دے نال ظاہر ہووے گا۔¹⁷۱۷۔ اوہ لاچار دی ولے دھیان کرے گا۔ تے اوہدی ارضی نوں حقیر ناں جانے گا۔ ¹⁸۱۸۔ ایہہ گل آن والی پیڑی واسطے لکھی جاوے گی۔ تے جیہڑے لوکی پیدا ہون گے اوہ یہواہ دی تعریف کرن گے۔¹⁹۱۹۔ کیونجو خداوند نیں اپنے مقدس دی اچیائی توں نظر کیتی اے۔ تے اسمان توں اوہنے زمین تے جھاتی ماری اے۔ ²⁰۲۰۔ پئی اسیراں دے ہوکے نوں سنے تے مرن والیاں دے ورثے نوں چھڈاوے۔²¹۲۱۔ تانجو لوکی صیون چ خداوند دے ناں دی تے یروشلم وچ اوہدی تعریف دا بیان ہووے۔ ²²۲۲۔ جدوں قوماں تے اُمتاں ساریاں مل کے خداوند دی خدمت دے لئی جمع ہون۔²³۲۳۔ اوہنے راہ وچ میرا زور گھٹا دتا۔ اوہنے میری عمر نوں گھٹ کر دتا۔ ²⁴۲۴۔ میں کہنا ہاں اے میرے خدا، ادھی عمر چ مینوں نہ چکیں۔ تیرے وہرے پیڑیاں توں پیڑیاں تیک نیں۔²⁵۲۵۔ مُڈوں ایں توں دھرتی دی نیوں رکھی۔ تے اسمان تیرے ہتھاں دی کاریگری نیں۔ ²⁶۲۶۔ ایہہ سارے فناں ہو جان گے پرتوں باقی رہویں گا تے ساریاں شیواں کپڑیاں وانگر سڑ گل جان گیاں۔ توں اوہناں نوں لیڑیاں وانگر بدلیں گا تے اوہ بدل جان گے۔ ²⁷۲۷۔ پر توں سدا تیک اکو جہیا رہویں گا۔ تے تیرے وہرے نیں مکن گے۔²⁸۲۸۔ تیرے بندیاں دے ال وسی رہے گی تے اوہناں دی پیڑی تیریا اکھاں دے سامنے قائم رہوے گی۔

103داود دا زُبور۔¹۱۔ اے میری جان خداوند نوں مبارک آکھ۔ تے جو کج میرے اندر اے اوہدے پاک ناں نوں مبارک کہوے۔ ²۲۔ تے اوہدیاں بخششاں نوں کدی بھل جا۔³۳۔ اوہ تیرے سارے پاپا ں نوں مٹاندا اے۔ اوہ تینوں ساریاں روگا تون شفا دیندا ⁴۴۔ اوہ تیری جند نوں ٹوئے توں بچاندا اے۔ اوہ شفقت تے رحمت دا تاج تینوں عطا کردا اے۔ ⁵۵۔ اوہ تیری زندگی نوں چنیگاں چیزاں نال رجاندا اے۔ اوہ عقاب وانگر تیری جوانی نوں نواں کردا اے۔⁶۶۔ خداوند عدالت دا کم کردا اے۔ تے سارے دبائے ہویاں دا نیاں کردا اے۔ ⁷۷۔ اوہنیں اپنیا ں راہوں موسی نوں تے اپنےکم بنی اسرائیل نوں وکھائے نیں۔ ⁸۸۔ خداوند رحمت نال بھریا ہویا اے۔ اوہ بزرگ تے ڈاھڈا مہربان اے۔⁹۹۔ اوہ سداتیک غصہ چ ناں رہوے گا۔ تے اوہ اپنا کرودھ سدا نیں وکھالے گا۔ ¹⁰۱۰۔ اوہ ساڈے پاپاں دے موافق ساڈے نال سلوک نیں کردا۔ تے ناں ساڈیاں بدیاں وانگر سانوں بدلا دیندا اے۔¹¹۱۱۔ جہناں اچا ایس دھرتی توں ایہہ سارا اسمان ایں۔ اوسے طرحاں اوہدا رحم اوہدے ڈرن والیاں اتے رہندا اے۔ ¹²۱۲۔ جہناں مشرق مغرب توں دور اے۔ اوسراں ایں اوہنے ساڈے پاپاں نوں چک دور سٹ دتا اے۔ ¹³۱۳۔ جیویں پیو اپنے پتراں اتے ترس کھاندا اے۔ ایسے طرحاں خداوند اپنے ڈرن والیاں تے رحم وکھاندا اے۔¹⁴۱۴۔ کیونجو اوہ ساڈی بناوٹ آپ جاندا اے۔ اوہنوں چیتارہندا اے پئی اسیں خا ک ای آں۔ ¹⁵۱۵۔ منکھ دے دیہاڑے گھا وانگر نیں۔ اوہ میدان دل پھل وانگ پھلدا اے۔ ¹⁶۱۶۔ جیویں ایں ہوا اوہدے تے وگدی اے، اوہ ناس ہو جاندا اے۔ تے اوہ اپنی تھاں تے نیں لبھدا ۔¹⁷۱۷۔ پر خداوند دی رحمت اوہدے ڈرن والیاں تے ابد تیک اے۔ تے اوہدا نیاں پتراں پوتریاں تیک اے۔ ¹⁸۱۸۔ اوہناں لئی جہڑے اوہدے نیاں نوں مندے نیں۔ تے اوہدے فرماناں تے عمل کرناں یاد رکھدے نیں۔ ¹⁹۱۹۔ خداوند نے اپنی راج گدی اسمان تے لائی اے۔ تے اوہدی بادشاہی ساریاں تے قائم اے۔²⁰۲۰۔ اے اوہدے سارے فرشتیو، خداوند نوں مبارک آکھو تسیں جہیڑے زور وچ ودھ کے او۔ تے اوہدے کلام دی واج سن کے اوہدی گل تے پورا کردے او۔ ²¹۲۱۔ خداوند نوں مبارک آکھو اے اوہدے سارے لشکرو۔ جہیڑے اوہدے خادم او تے اوہدی مرضی نوں پورا کردے او۔ ²²۲۲۔ اے اوہدی بادشاہی دی ساریاں تھاواں اتے اوہدی ہتھاں دی ساری کاریگریو، خداوند نوں مبارک آکھو۔ اے میری جان خداوند نوں مبارک آکھ۔

104¹۱۔ ائے میری جان! توں خداوند نوں دھن آکھ ائے خداوند میرے رب! تون چوکھا بزرگ ایں حشمت اتے جلال تیرا لباس اے ²۲۔ تون نور نوں پوشاک وانگوں پائیا اے اتے آسمان نوں ڈھارے وانگ بنھدا ایں ³۳۔ تون اوپرلے تھانواں اُتے پانی وسانا ایں توں بدلاں نوں آپنا رتھ بناؤناں ایں توں ہوا دِیاں بانہواں اُتے ٹُردا پھردا ایں⁴۴۔ توں فرشتئیاں نوں ہؤاواں اتے آپنے خادماں نوں اگ دے لمبو بناؤنا ایں ⁵۵۔ توں دھرتی نوں اوہدی نینھ اُتے کھلاہریا تاں جو اوہ کدی نا ہِلے⁶۶۔ توں اوہنوں سمندر نال لُکایا، جیویں لباس نال پانی پہاڑاں نالوں وی اُتے سی ⁷۷۔ اوہ تیری جھِڑکی نال بھجیا اوہ تیرے گجن دی واج پاروں چھیتی چھیتی ٹُریا⁸۸۔ اوس تھاں اپڑ گئیا، جہڑی توں اوہدے جوگی مِتھی سی پہاڑ ابھر آئے، ترائیاں بیھ گئیاں ⁹۹۔ توح اوہناں دی حد بنھی تاں جو اوہ اگے نا ودھن اتے فیر مُڑ کے دھرتی نون نا لکاؤن¹⁰۱۰۔ اوہ ترائیاں وچ چشمے وگاؤندا اے جہڑے پہاڑا وچ وگدے نیں ¹¹۱۱۔ سبھے جنگلی ڈنگر اوہناں وچوں پیندے نیں کھچر آپنی تریہہ بجھاؤندے نیں ¹²۱۲۔ اوہناں دے آل دوالے پکھیرو وسدے نیں اتے ٹہنیاں وچ چہکدے نیں¹³۱۳۔ اوہ آپنے اوپرلے مسکناں تھوں پہاڑاں نوں سیراب کردا اے تیری کاریگری دے پھل نال زمین بھری اے ¹⁴۱۴۔ اوہ ڈنگراں جوگی گھاء اوگاؤندا اے اتے انسان دے کم جوگی ہریالی تاں جو دھرتی وچوں اناج پیدا کرے ¹⁵۱۵۔ اتے مے جہڑی انسان دے دل نوں خوش کردی اے اتے تیل جہڑا اوہدے مکھڑے نوں لشکاؤندا اے¹⁶۱۶۔ خداوند دے رُکھ ہرے بھرے رہندے نیں مطلب لبنانؔ دے دیودار جہڑے اوہنے لائے ¹⁷۱۷۔ جتھے پکھیرو آپنے آہلنے بناؤندے نیں صنوبر دے رُکھاں وچ لقلق وسدے نیں ¹⁸۱۸۔ اُچے پہاڑ جنگلی بکریاں جوگی نیں چٹاناں سفاناں دی لُکن دی تھاں نیں¹⁹۱۹۔ اوہنے چن نوں زمانیاں دے فرق جوگی مِتھیا سورج آپنے ڈُبن دی تھاں جان دا اے ²⁰۲۰۔ توں نھیرا کر دینا ں ایں تاں رات پَے جاندی اے جہدے وچ سبھے جنگلی جنور نکل آؤندے نیں²¹۲۱۔ جوان شیر آپنے شکار نوں لبھن جوگی گجدے نیں اتے رب تھوں آپنی خوراک منگدے نیں ²²۲۲۔ سورج نکلدیاں ای اوہ ٹُر پیندے نیں اتے جا کے آپنیاں کھَوہاں وچ جا لُکدے نیں²³۲۳۔ انسان آپنے کم جوگی اتے دھمی ویلے تیکر آپنی محنت کرن جوگی نکلدا اے ²⁴۲۴۔ ائے خداوند! تیری کاریگریاں کِنیاں ودھیریاں نیں توں ایہہ سبھے کجھ دانائی نال بنایا دھرتی تیری مخلوق نال بھری اے²⁵۲۵۔ ویکھو! ایہہ وڈا اتے چوڑا سمندر اے جہدے وچ بے انت رِڑن والے جنور نیں ²⁶۲۶۔ جہاز ایہدے وچ ای ٹردے نیں ایہدے وچ ای لِویاتان اے، جنہوں توں ایہدے وچ کھیڈن جوگی پیدا کیتا²⁷۲۷۔ ایہناں سبھناں نوں تیرا ای آسرا اے تاں جو توں اوہناں نوں ویلے تے رجائیں ²⁸۲۸۔ جو کجھ توں دیناں ایں ایہہ لَے لیندے نیں توں آپنی مُٹھ کھؤلنا ایں اتے ایہہ چنگیاں شیئؤاں نال رجدے نیں²⁹۲۹۔ توں آپنا مُکھڑا لُکا لیناں ایں اتے ایہہ پریشان ہو جاؤندے نیں توں ایہناں دا ساہ ڈک لیناں ایں اتے ایہہ مر جاؤندے نیں اتے فیر مٹی وچ رَل جاندے نیں ³⁰۳۰۔ توں آپنی روح گھلناں ایں اتے ایہہ جمدے نیں اتے توں دھرتی دے مُکھڑے نوں نواں بنا دیندا ایں³¹³²۲۹۔ توں آپنا مُکھڑا لُکا لیناں ایں اتے ایہہ پریشان ہو جاؤندے نیں توں ایہناں دا ساہ ڈک لیناں ایں اتے ایہہ مر جاؤندے نیں اتے فیر مٹی وچ رَل جاندے نیں ۳۰۔ توں آپنی روح گھلناں ایں اتے ایہہ جمدے نیں اتے توں دھرتی دے مُکھڑے نوں نواں بنا دیندا ایں³³۳۳۔ میں سبھے حیاتی خداوند دی وڈیائی کراں گا جد تیکر میں ہے واں، میں آپنے رب دی وڈیائی کراں گا ³⁴۳۴۔ میرا دھیان اوہنوں چنگا لگے میں خداوند وچ خوش رہؤاں گا³⁵۳۵۔ گناہ کرن والے دھرتی اُتوں فنا ہو جاؤن اتے شریر باقی نا رہئن ائے میری جان! خداوند نوں دھن آکھ خداوند دی وڈیائی کرو

105¹۱۔ خُداوند دا شُکر کرو تے اوہدے توں دُعا کرو ۔ تے قوماں چہ اوہدے کماں دا بیان کرو ۔ ²۲۔ اوہدا گیِت گاؤ تے اوہدی حمدسُناؤ ۔ تے اوہدے سبھے نِرالے کماں دی مشہوُری کرو ۔ ³۳۔ اوہدے پوِتر ناں تے فخر کرو ۔ خُداوند دے لبھن والیاں دے دِل خُوش رہن ۔⁴۴۔ خُداوند تے اوہدا زور منگو تے ہر ویلے اوہنوں ویکھن دے مُحتاج رہوؤ۔ ⁵۵۔ اوہنے جیہڑے نِرالے کَم کیِتے نیں ۔ اوہناں نُوں یا د رکھو ۔ تے اوہدے انوکھے کماں تے مُونہہ دے حُکماں نُوں ⁶۶۔ ویکھ ! اوہدے بندے ابرہام ؔ دی نسل ۔ ویکھ اوہدےبزُرگ یعقوُبؔ دی اولاد ۔⁷۷۔ اوہ ای خُداوند ساڈا خُدا اے ۔ سبھے دھرتی تے اوہدے حُکم چَلدے نیں ۔ ⁸۸۔ اوہ سدا تیِک اَپنے قول نُوں یاد رَکھ دا اے ۔ یعنی اوس کلا م نُون جیہڑا اوہنے ہزار پیِڑھیاں دے لئی دِتا ااے ۔⁹۹۔ اوہ قول؛ جیہڑا اوہنے ابرہامؔ نال بنھیا ۔ اوہ سونہہ جیہڑی اوہنے اضحاقؔ نال کھاہدی۔ ¹⁰۱۰۔ تے اوہنوں ای اوہنے یعقوب ؔ دے لئی پَکّا قانون تے اسرائیلؔ لئی سدا دا قول آکھیا اے ۔ ¹¹۱۱۔ جَد آکھیا پئی میں کنعان دا دیس تینوں دیاں گا ۔ تاں جو تُہاڈی میراث دا حصہ ہووے ۔¹²۱۲۔ جِس ویلے اوہ گِنتی چی گھٹ سگوں بوہت ای گھٹ سَن ۔ تے واس دیس چہ پردیسی سَن ۔ ¹³۱۳۔ جیہدوں اوہ اِک قوم چوں دوُجی قوم چہ اِک دیس توں دوُجے دیس چہ پھِردے سَن ۔¹⁴۱۴۔ تے اوہنے کسِے بندے نُوں اوہناں ظُلم ناں کرن ناں دِتا ۔ سگوں اوہناں دی خاطر بادشاہواں نُوں لتاڑیا۔ ¹⁵۱۵۔ پئی میرے مَسح کیتے لوکاں نُوں ہَتھ ناں لاؤ ۔ تے میری نبیاں دا کوئی نُقصان ناں کرو ۔¹⁶۱۶۔ اوہنے دھرتی تے قحط گھلیا ۔ تے ٹُکر دا آسرا بالکل مُکا دِتا ۔ ¹⁷۱۷۔ اوہنے اوہناں توں پہلاں اِک بندے نُوں گھلیا سی ۔ یعنی یوسفؔ نُوں جیہڑا غُلامی چہ ویچیا گیا۔¹⁸۱۸۔ اوہناں نے اوہدے پیراں نُوں بیڑیاں چہ بنھیا تے لوہے دے سنگلاں نال جوڑیا ۔ ¹⁹۱۹۔ جیہدوں تیِک اوہدا آکھیا پُورا ناں ہو یا۔ خُداوند دا کلام اوہنوں آزماندا رہیا۔²⁰۲۰۔ بادشاہ نے حُکم دے اوہنوں آزاد کیِتا تے قوماں دے حاکم نے اوہنوں چھڈ دِتا ۔ ²¹۲۱۔ اوہنے اوہنوں اَپنے گھر آگو بنایا۔ تے اَپنے سبھے راج تے حاکم بنایا۔ ²²۲۲۔ تاں جو اِرادے دے مُطابق اَپنے امیراں نُوں عَقل سِکھائے تے اوہدے وڈیریاں نُوں سبھ حِکمت سِکھا دے ۔ ²³۲۳۔ فیر اسرائیلؔ مِصر چہ آیا تے یعقوبؔ حام ؔ دی دھرتی تے مُسافر رہیا۔²⁴۲۴۔ تے اوہنے اَپنے لوکاں نُوں واوہ ودھایا ۔ تے اوہناں نُوں اَپنے ویریاں نُوں بوہتا زور دِتا ۔ ²⁵۲۵۔ اوہنے اوہناں دے دِل نُوں پرَتایا۔ پئی اوہدے لوکاں توں نفرت کرن ۔ ²⁶۲۶۔ اوہنے اَپنے بندے مُوسیٰ ؔ نُو ں گھلیا ۔ تے اَپنے چُگے ہوئے بندے ہارونؔ نُوں وی ۔ ²⁷۲۷۔ اوہناں نے اوہناں چہ اَپنے انوکھے کَم حامؔ دی دھرتی تے نِرالے کَم وکھائے ۔²⁸۲۸۔ اوہنے ہَر پاسے پہرہ کر دِتا ۔ پِر اوہناں نے اوہدیان گلاں نُوں ناں مَنیا ²⁹۲۹۔ اوہنے اوہناں دیاں ندیاں نُوں لہُو بنا دِتا ۔ تے اوہناں دیاں بچیاں مار دِدتیاں ۔ ³⁰۳۰۔ اوہناں دے دیس چہ ڈَڈوُ ای ڈَڈوُ ہو گئے ۔ ایتھوں تیِک پئی اوہناں دے بادشاہواں دے ویہڑیاں چہ وی آ گئے ۔³¹۳۱۔ اوہنے حُکم دِتا تے مِکھیاں دے جھُنڈ آگئے ۔ تے اوہناں دیاں حَداں چہ مَچھر کھِلر گئے۔ ³²۳۲۔ اوہنے اوہناں تے بارِش دے بدلے اولے ورسائے ۔ تے اوہناں سبھے دیس چہ بَلدی اَگ گھَلی ۔ ³³۳۳۔ اوہنے اوہناں دے انگُوراں تے انجیراں دے رُکھاں نُوں فنا کیِتاتے اوہناں دیاں حداں چہ رُکھاں نُوں بھَن چھڈیا۔³⁴۳۴۔ اوہنے حُکم دِتا تے ٹِڈیاں آ گئیاں تے اَن گِنت ٹِڈے وی نِکل گئے ۔ ³⁵۳۵۔ اوہ اوہناں دی دھرتی دی ہَر ہَر شے چَٹ کر گئے تے اوہناں دیاں پیلیاں دا پھَل کھا گئے ۔ ³⁶۳۶۔ تے اوہناں دے دیس دے پلیٹھی دے ایانے مارے تے جیہڑے اوہناں دی جوانی دے دے پہلے پھَل سَن ۔³⁷۳۷۔ پَر اوہ اوہناں نُوں سونے تے چاندی نال کَڈھ لیایا تے اوہناں دے قبیلیاں چہ اِک وی بندہ ماڑا نئیں سی ۔ ³⁸۳۸۔ مِصری ؔ اوہناں دے جان نال خُوش ہو گئے ۔ کیوں جو اوہناں تے اوہناں داڈر پے گیا سی ۔ ³⁹۳۹۔ اوہنے پَرچھاویں دے بَدّل کھلار دِتا تےاَگ جیہڑی رات نُوں لو دیوے ۔⁴⁰۴۰۔ اوہناں دے منگن تے اوہنے بیڑے گھلے تے آسمانی ٹَکر نال رجھایا ۔ ⁴¹۴۱۔ اوہنے پہاڑ نُوں چیریا تے پانی پھُٹ پیا ۔ تے اُجاڑ چہ ندی وانگوں وَگن لَگ پیا ۔ ⁴²۴۲۔ کیوں جو اوہنے اَپنے اوس پاک قَول نُوں یاد کیِتا ۔ جیہڑا اَپنے بندے ابرہامؔ نال بنھیا سی ۔⁴³۴۳۔ اوہ اَپنے لوکاں نُوں خُوشی دے نال تے چُگے ہوئے لوکاں نُوں خُوشی نال گاؤندیاں ہوئیاں کڈھ لیایا۔ ⁴⁴۴۴۔ تے اوہنے اوہناں نُوں قوماں تے دیس دِتے ۔ تے اوہناں نےھ دوجیاں محنت دے دے پھَل تے قبضہ کیِتا ۔ ⁴⁵۴۵۔ تاں جو اوہدے قانوناں تے چَلن تے اوہدی شریعت نُوں مَنن۔

106¹۱۔ خُداوند داشکر کرو کیوں جو اوہ نیک اے ۔کیوں جو اوہدی رحمت ہمیشاں تیک اے۔ ²۲۔ خداوند دی قدرت دے کم کون بیان کرسکے گا یاں اوہدی پوری ستائش کون سُنائے گا ؟³۳۔ مبارک اے اوہ جیہڑے قاعدیاں تے ٹر دے نے۔تے ہر ویلے سچیائی دے کم کر دے نے ۔ ⁴۴۔ اے خُداوند مینوں اوس مہر بانی دے حساب نال یاد کر جیہڑی تیری قوم تے اے اپنی نجات دے نال میری خبر گیری رکھ۔ ⁵۵۔ تاں جو میں تیرے وکھرے کیتے ہویاں دی سر بلندی تَوں خوش ہواں تے تیر ی قوم دی خوشی دے سببوں خوش ہاں ۔تے میری میراث دے نال مان کراں۔⁶۶۔ اساں اپنے پیو دادیاں دے وانگر بھُل کیتی ۔اساں بریائی کیتی ۔اساں شرارت کیتی اے۔ ⁷۷۔ مصر ؔ وچ ساڈے پیو دادیاں نے تیرے عجیب کماں تے دھیان نہ کیتا ۔تیری رحمتا ں دی بہتات یاد نہ کیتی سگوں قُلزم ؔ دے سمندر تے حق تعالیٰ تَوں دور ہو گئے ۔⁸۸۔ پر اوہنے اپنے ناں دے لئی اوہناں نُوں بچایا ۔تاں جو اپنی قدرت نُوں ظاہر کراں۔ ⁹۹۔ تےا وہنے قُلزمؔ دے سمندر نُوں جھڑکیاتےا وسُک گیا تے اوہناں نُوں لہراں توں اینج کڈھ لیایا جیوں اُجاڑ وچوں ۔¹⁰۱۰۔ تے حسد رکھن والیاں دے ہتھوں بچا یا ۔تے ویری دے ہتھوں اوہنوں چھُڈایا ۔ ¹¹۱۱۔ تے پانی نے اوہناں دے ویریاں نُوں لُکایا ۔ایتھوں تیک پئی اوہناں وچوں اِک وی نہ بچیا۔ ¹²۱۲۔ تے فیر اوہناں اوہدے کلام تے بھروسہ کیتا ۔تے اوہناں نے اوہدی تعریف تے ستائش کیتی۔¹³۱۳۔ اوہ چھیتی ای اوہدے کماں نُوں بھُل گئے ۔تے اوہدی صلاح دا یقین نہ کیتا ۔ ¹⁴۱۴۔ تے اوہناں نے اُجاڑ وچ حِرص نال خواہش کیتی تے جنگل وچ خُدا نُوں آزمایا۔ ¹⁵۱۵۔ تے اوہنے اوہناں دی خواہش پوری کر دِتی ۔پر اوہناں تے کمزوری گھلی۔¹⁶۱۶۔ اوہناں نے تنبو گا ہ وچ موسیٰ تے ۔تے خداوند دے مسح کیتے ہوئے ہارون نال کینا رکھیا ۔ ¹⁷۱۷۔ زمین پاٹی تےداتانؔ نُوں نگل گئی ۔تے ابیرامؔ دے جھُنڈ نُوں ڈھک لیا۔ ¹⁸۱۸۔ تے اوہناں نےحُوربؔ تے اِک وچھا بنایا ۔تے سیونے دی ہوئی صورت دی پوجھا کیتی ۔¹⁹۱9۔ تے اوہناں نےحُوربؔ تے اِک وچھا بنایا ۔۔ تے سونے دے ڈھالی ہوئی مُورتی دی پُوجا کیِتی ۔ ²⁰۲۰۔ اوہناں نے اپنے چانن نُوں گھاہ کھان والے ڈھگے دی شکل وچ بدل دِتا ۔ ²¹۲۱۔ اوہ اوس خُدا نُوں بھُل گئے جنہیں اوہناں نُوں بچایاسی ۔تے جنہیں مصر ؔ وچ معجزے کیتے سن۔²²۲۲۔ یعنی حامؔ دی دھرتی تے عجیب کم تے بحیرہ قُلزم تے حیران کرن والے کم کیتے ۔ ²³۲۳۔ تے اوہ آکھن لگا پئی مین اوہنوں تباہ کر دیندا جے میرا وکھرا کیتا ہویا موسی ٰ میرے حضور شفاعت نہ کرد ا۔پئی میرے قہر نے اوہناں نُوں تباہ کرن تَوں ڈھک دِتا ۔²⁴۲۴۔ تے اوہناںاوس سوہنی دھرتی نُوں بُرا جانیا۔تے اوہدے کلام دا یقین نہ کیتا ۔ ²⁵۲۵۔ تے اپنے تبنو وچ بُڑبڑائے تے خُدا وند دی تابع فرمانی نہ کیتی۔²⁶۲۶۔ تے اوہنے اپنا ہتھ اُتاں چُک کے قسم کھاہدی۔پئی میں اوہناں نُوں اُجاڑ وچ نیویاں کراں گا۔ ²⁷۲۷۔ تے اوہناںدی قوم نُوں قوماںوچ کھلار دیاں گا ۔تے اوہناں نُوں دیساں وچ نشر کراں گا۔²⁸۲۸۔ تے اوہناں نے بعلؔ بغور ؔ نال ساکا گری بنالئی تے مُردیاں دیاں قربانیاں کھا ہدیاں ۔ ²⁹۲۹۔ تے اوہناں نے اپنے کماں تَوں اوہنوں غُصہ چڑھایا تے بیماری اوہناں تے ٹُٹ پئی ۔³⁰۳۰۔ فیر فیخاسؔ اُٹھیا تے کتیا ۔تے بیماری مُک گئی ۔ ³¹۳۱۔ تے ایہہ اوہدے لئی پیڑھی تَوں پیڑھی ہمیشاں اجر دے سببوں حساب وچ آیا۔³²۳۲۔ تے اوہناں نے اوہنوں مریبہؔ دے سوتے تے غُصہ چڑھایا۔تے اوہناں دےسببوں موسیٰ نُوں وی نقصان پہنچیا۔ ³³۳۳۔ کیوں جو اوہناں نے اوہنوں برداشت نہ کیتا ۔تے اوہ اپنے مونہہ تَوں بے معنی بول اُٹھے ۔ ³⁴۳۴۔ اوہناں نے غیر قوماں نُوں تباہ نہ کتیا ۔جنہاں دے بارے خداوند نے اوہناں نُوں حکم دِتا سی۔ ³⁵۳۵۔ سگوں اوہغیر قوماں نال ای مِل گئے ۔تے اوہناں وانگر دے کم سیکھ لے ۔ ³⁶۳۶۔ اوہناں نے اوہناں دے بُتاں دی پوجا کیتی تے ایہہ اوہناں لئی پھاہی بن گیا ۔³⁷۳۷۔ اوہناں نے شطان لئی اپنے پُتراں ،دِھیاں دی قربانی دِتی ۔ ³⁸۳۸۔ تے بچیاں دا لہو وگایا یعنی اپنے اوہاں پُتراں ،دِھیاں دا لہو جنہاں نُوں اوہناں نے کنعانؔ دے بُتاں لئی قربان کیتا تے دھرتی لہو نا ل پلیت ہو گئی۔ ³⁹۳۹۔ تےا وہ اپنے کماں تَوں پلیت ہو گئے۔⁴⁰۴۰۔ تے خُدا دا قہر اوہناں تے بھڑکیا ۔تے اوہنے اپنی میراث تَوں کریچک آئی ۔ ⁴¹۴۱۔ تے اوہنے اوہناں نُوں غیر قوماں دے ہتھ کر دِتا ۔تے اوہناں تَوں نفرت کرن ولاے اوہناں تے رعب جما گئے ۔⁴²۴۲۔ تے اوہناں دے ویریاں نے اوہناں نُوںتنگ کیتا تے اوہناں دے ہتھوں ذلیل ہو گئے۔ ⁴³۴۳۔ اوہنے کئی واری اوہناں نُوں چھڈایا۔سگوں اوہناں نے اپنیاں صلاحواں نال اوہنوں غُصہ چڑھایا۔تے اوہ اوہناں بُریائیاں دے سببوں نیویں ہو گئے۔⁴⁴۴۴۔ سگوں اوہنے اوہناں دی فریاد سُن کے اوہناںدے دُکھ تے نظر کیتی ۔ ⁴⁵۴۵۔ تے اوہناں دے لئی اپنے عہد نُوں یاد فرمایا تے اپنی رحمت دی زیادتی دے سببوں پچھتایا۔ ⁴⁶۴۶۔ تے جنہاں نے اوہناں نُوں قید کیتا سی۔⁴⁷۴۷۔ اوہناں ساریاں دے دِل وچ اوہناں لئی رحم پایا ۔اے خداوندساڈے خُدا سانوں بچا ۔تے قوماں وچوں سانوں اکٹھیاں کر ۔تاں جو اسی تیرے پاک ناں دا شُکر کر ئیے۔تے تیری حمدو ثنا تے مان کرئیے۔ ⁴⁸۴۸۔ خداوند اسرائیل دا خُدا ہمیشاں تیک مبارک ہووے ۔تے ساری قوم آکھے آمین۔ہیلیلویاہ۔

107¹۱۔ خُداوند دا شُکر کرو ایس لئی پئی اوہ نیک اے ۔ ایس لئی پئی اوہدی رحمت سدا تیِک اے ۔ ²۲۔ خُداوند دے چھُڈائے ہوئے ایہہ آکھن ۔ جِہناں نُوں اوہنے ویریاں دے ہتھوں چھُڈا لیا ۔ ³۳۔ تے اوہناں نُوں دیساں چوں کٹھا کیِتا ۔ پُورب تے پچھم توں ۔ اُتر تے دکھن توں ۔⁴۴۔ اوہ اُجاڑاں تے ریتاں چہ ٹھیڈے کھاندے رہے۔ اوہناں نُوں وَسن لئی کِسے شہر دی تھاں ناں لبھی۔ ⁵۵۔ اوہ بھُکے تے ترہائے سَن ۔ تے اوہناں دے دِل ڈولدے سَن ۔ ⁶۶۔ اَپنی مُصیبت چہ اوہناں خُداوند نُوں واج ماری ۔ تے اوہنے اوہناں دیاں مُصیبتاں تو چھُڈا لیا۔ ⁷۷۔ تے اوہناں نُوں سِدھی راہ تے لے گیا ۔ تاں جو وَسن لئی اوہ کِسے شہر چہ اَپڑ جان ۔⁸۸۔ چاہی دا اے پئی خُداوند دی رحمت دے لئی تے اوہدے نِرالے کماں دے لئی جیہڑے اوہنے آدم دی اولاد لئی کیِتے اوہدا شُکر کرن ۔ ⁹۹۔ کیوں جو اوہنے ترسی جان نُوں رجھایا۔ تے بھُکی جان نُون چنگیاں شیواں نال بھر دِتا ۔ ¹⁰۱۰۔ جیہڑے ہنیرے تے موت دی چھاں چہ بیٹھےسَن ۔ تے مُصیبت تے لوہے نال جُوڑے ہوئے سَن ۔¹¹۱۱۔ کیوں جو اوہناں نے خُدا دے کلام توں بغاوت کیِتی ۔ تے خُدا دی صلاح نُوں کَنڈ پِچھے سُٹیا ۔ ¹²۱۲۔ ایس لئی اوہنے اوہناں دی مِحنت نُوں بد دِل کیِتا ۔ تے اوہ ڈِگ پئے تے کوئی نئیں سی جیہڑا مدد کردا ۔ ¹³۱۳۔ تے اَپنی مُصیبت چہ اوہناں خُداوند نُوں واج دِتی ۔ تے اوہنے اوہناں دیاں مُصیبتاں توں چھُٹکارہ دِتا ۔¹⁴۱۴۔ تے اوہناں نُون ہنیرے تے موت دے پرچھاویں توں کڈھ لیایا۔ تے اوہناں دیاں گنڈھاں نُوں کھول دِتا۔ ¹⁵۱۵۔ چاہیدا اے پئی خُداوند دی رحمت دے لئی تے اوہدے نِرالے کماں دی لئی ۔ اوہدا شُکر کرن ۔ ¹⁶۱۶۔ کیوں جو اوہنے پیِتل دے بُہے بھَن دِتے ۔ تے لہے دیاں سیِخاں بھُورا بھُورا کر دیِتیاں ۔¹⁷۱۷۔ اوہ اَپنے پاپ دے پاروں بیِمار ہون لگ پئے ۔ تے ایہناں بدیاں دے پاروں مُصیبت چہ پئے ۔ ¹⁸۱۸۔ اوہناں دا ہر طرحاں دے کھانیاں توں دِل چُکیا گیا ۔ تے اوہ موت دے بُوہیاں دے نیڑے آگئے ۔ ¹⁹۱۹۔ تے اَپنی مُصیبت اوہناں نے خُداوند نُوں واج ماری تے اوہناں نُوں اوہناں دیاں مُصیبتاں توں چھُٹکارہ دِتا ۔²⁰۲۰۔ اوہنے اَپنا کلام گھلیا ۔ تاں جو اوہناں نُوں چنگیا کرے تے موت توں چھُڈا لوے ۔ ²¹۲۱۔ چاہیدا اے پئی خُداوند دی رحمت دے لئی تے اوہدے نِرالے کماں دے لئی جیہڑے آدم ؔ دی اولاد دے لئی کیِتے ۔ اوہدا شُکر کرو ۔ ²²۲۲۔ تے حمد دیاں قُربانیاں چڑھاواں تے خُوشی نالنعے لاندیاں ہوئیاں اوہدے کماں دا بیان کرن۔²³۲۳۔ جیہڑے سمُندراں چہ جہازاں تے جاندے سَن ۔ تاں جو پانیاں دی چوڑائی تے تجارت کرن۔ ²⁴۲۴۔ اوہناں نے خُداوند دے سمُندر چہ نِرالے کم ویکھے ۔ ۲۵۔ اوہدے آکھن تے ایہو جئی طُوفانی ہوا چلی ۔ جِہنیں لہراں نُوں اُتاں چُک دِتا ۔²⁵۲۵۔ اوہدے آکھن تے ایہو جئی طُوفانی ہوا چلی ۔ جِہنیں لہراں نُوں اُتاں چُک دِتا ۔ ²⁶۲۶۔ اوہ اسمان تیِک اُٹھدے سَن ۔ تے ڈونگایاں تیِک لیندے سَن ۔ تے اوہ مُصیبت دے پاروں پِگر گئے ۔ ²⁷۲۷۔ اوہ نشئیاں وانگوں دِگن تے تھِڑکن لگ پئے تے اَپنے ہوش گوا بیٹھے ۔²⁸۲۸۔ تے اَپنی مُصیبت چہ اوہناں خُداوند نُون واج ماری تے اوہنے اوہناں دیاں مُصیبتاں توں باہر کڈھیا ۔ ²⁹۲۹۔ اوہنے تیز ہوا نُوں ہولیاں کر دِتا ۔ تے سمُندر دیاں لہرا کھلو گئیاں ۔ ³⁰۳۰۔ اوہ خُوش ایس لئی پئی کھلو گئیاں تے اوہناں نُو ں اوس کنڈے تے لے گیا جِتھے اوہناں جاناں سی ۔³¹۳۱۔ چاہیدا اے پئی خُداوند دی رحمت دے لئی اوہدے نِرالے کماں دے لئی جیہڑے اوہنے آدمؔ دی اولاسد دے لئی کیِتے اوہدا شُکر کرن ۔ ³²۳۲۔ اوہ لوکاں دے کٹھ چہ اوہدا شُکر کرن ۔ تے وڈیریا ں دی مجلس چہ اوہدیحمد کرن ۔³³۳۳۔ اوہ دریاواں اُجاڑ تے پانی دے سوتیاں نُوں سُکا دیندا اے ۔ ³⁴۳۴۔ اوہ وَسن والیاں دی شرارت دے پاروں ہری دھرتی نُوںکلر کر دیندا اے ۔ ³⁵۳۵۔ اوہ ُجاڑاں نُوں جھیل تے سُکی دھرتی نُوں پانی دے سوتے بنا دیندا اے ۔³⁶۳۶۔ تے اوتھے بھُکیاں نُوں وساندا اے ۔ تے اوہ شہر جاندے نیں ۔ ³⁷۳۷۔ تے پیلیاں بیجدے تے انگوراں دے باغ لاندے نیں ۔ تے اوہناں دی فصل لیندے نیں۔ ³⁸۳۸۔ تے اوہ اوہناں نُوں برکت دیندا اے تے اوہ بوہت ودھ جاندے نیں تے اوہ اوہناں اَن گِنت ڈنگر دیندا اے ۔³⁹۳۹۔ تَدّ اوہ غم تے مُصیبت ودھن پاروں نیوے ہُندے نیں تے بد دِل ہو جاندے نیں ۔ ⁴⁰۴۰۔ پِر جو امیراں تے پھٹکار ڈوہل دیندا اے ۔ تے ویرانیاں چہ کوئی راہ نئیں ہُندی اوہناں نُوں خوار کردا اے۔⁴¹۴۱۔ اوہ غریب نُوں مُصیبت چوں کڈھ کے اُچا کردا اے ۔تے خانوادیاں نُوں بھیڈا ں دے اِجڑ وانگوں ودھاندا اے ۔ ⁴²۴۲۔ ایس لئی سِدھی راہ چلن والے ویکھ کے خُوش ہُندے نیں ۔ تے بدکاراں دے مُونہہ بند ہو جاندے نیں ۔ ⁴³۴۳۔ کیہڑا عقل مند اے جیہڑا ایہناں گلاں تے دھیان کرے ۔ تے خُدا دیاں رحمتاں نُوں چنگی طرحاں سمجھ لوے ۔

108(گیت داؤد دا مزمور )¹۱۔ میرا دل پُکارے ۔اے خُدا میرا دِل پُکارے ۔میں گاواں گا ۔تے حمد کراں گا ۔جاگ اے میری جان۔ ²۲۔ اے بربط تے ستار جاگو ۔میں آپ وی سویرے جاگ جاواں گا ۔³۳۔ اے خداوند میں قوماں وچ تیری تعریف کراں گا ۔تے قوماںوچ تیری حمد تے تعریف کراں گا ۔ ⁴۴۔ کیوں جو تیری مہر بانی اکھاں تیک تے تیری سچیائی بدلاں تیک بزرگ اے ۔⁵۵۔ اے خُدا تُوں اَسماناں تَوں اُچا ہو ۔ سارے جگ تے تیرا چانن ہووے۔ ⁶۶۔ تاں جو تیرے پیار کرن والے رہائی پاؤن ۔تُوں اپنے سچائی دے ہتھ نال محبت کر ۔تے ساڈی سُن۔⁷۷۔ خُدا نے اپنے گھر وچ وعدہ کیتا اے ۔میں خوشی کردیاں ہویاں سکم ؔنُوں ونڈاں گا ۔تے سکوتؔ دی وادی نُوں ونڈا ں گا ۔ ⁸۸۔ جلعادؔ دا دیس میرا ے ۔منسیؔ دا دیس وی میرا اے تے افرائیمؔمیرے سرداخود اے ۔یہوداہؔ لاٹھی اے۔⁹۹۔ موآبؔ میرے دھوں دا بھانڈا اے۔ادومؔ تے میں اپنی جُتی رکھاں گا ۔فلسطین ؔ تے میں فتح دا نعرہ ماراں گا ۔ ¹⁰۱۰۔ مینوں حفاظت والے شہر وچ کون پہنچائے گا ؟تے مینوں ادومؔ تیک کون لے جاوے گا ؟¹¹۱۱۔ کیہ تُوں ای نئیں اے خُدا ۔جدوں پئی تُوں سانوں رد کر دِتا اے کیہ تُوں ای نئیں اے خُدا ۔تُوں ساڈے لشکراں نال نئیں جاندا ۔ ¹²۱۲۔ ویری دے مقابلے وچ ساڈی مدد کر ۔کیوں وجو بندیاں دی مدد بے کا ر اے۔ ¹³۱۳۔ خُدا دی وجہ نال اسیں جرات وکھاواں گے ۔تے اوہ ای ساڈے ویریاں نُوں پیراں تھلے لتاڑے گا ۔

109¹۱۔ اے خدا جہدی میں عبادت کرنا ہاں چُپ نہ رہ۔ ²۲۔ کیوں جو بے دین تے دھوکے باز دا منہ میرے تے کھُل گیا اے۔اوہناں نے جھوٹی جیبھ تَوں میرے نال گل کیتی ۔ ³۳۔ تے حسد دیاں گلاں نال مینوں گھیریا۔تے نا حق میرے نال لڑائی کیتی ۔⁴۴۔ اوہناں میری محبت دے بدلے میرے تے الزام لگایا ۔پر میں دُعاکر دا رہیا ۔ ⁵۵۔ اوہناں مینوں نیکی دا بدی تَوں ۔تے میری محبت دا نفرت تَوں بدلہ دِتا ۔⁶۶۔ تُوں اوہدے خلاف شریر نُوں گھل ۔تے کوئی مخالف اوہدے سجے ہتھ کھلوتا اے ⁷۷۔ جدوں اوہدا نیاں کیتا جائے تے اوہ مُجرم نکلے ۔تے اوہدی فریاد رد کر دِتی جائے۔⁸۸۔ اوہدے دیہارے گھٹ ہو جان اوہد ا عہدہ کوئی دوجا لے لے۔ ⁹۹۔ اوہدے بچے یتیم ہو جان ۔اوہدی بیوی بیوہ بنے۔ ¹⁰۱۰۔ اوہدے بچے آوارہ پھرن تے بھیک منگیا کرن ۔اوہ اُجاڑ تھاواں تے کڈھ دِتے جان ۔¹¹۱۱۔ سُود خور اوہدی ساری گروی رکھن ۔تے اوہدی محنت دا پھل اوپرے لُٹ لین۔ ¹²۱۲۔ کوئی اوہدے تے رحم نہ کرے ۔تے کوئی اوہدے یتیماں تے ترس کھائے ۔ ¹³۱۳۔ اوہدی نسل کری جاوے ۔تے اگلی پیڑھی وچ اوہدا ناں نشان مِٹ جائے ۔¹⁴۱۴۔ اوہدے پیو دادے دے پاپ خُدا دے حضور یاد رہن ۔اوہدی مان دی بھُل مِٹائی نہ جائے۔ ¹⁵۱۵۔ سگوں ایہہ ہر ویلے خداوند دے سامنے رہن ۔اوہ اوہناں دا ذکر دھرتی تَوں برباد کرے۔ ¹⁶۱۶۔ کیوں جو اوہنے رحم کرن وچ سُستی ورتی اے ۔سگوں غریب تے کنگال بندہ تے اوہدے ٹُٹے دل نُوں ستایا ۔تاں جو اوہنوں قتل کرے۔¹⁷۱۷۔ اوہ لعنت چاہندی سی۔سو ایہہ اوہد ے تے آپئے ۔برکت دی اوہنوںچاہت نئیں سی۔سو ایہہ اوہدے تَوں دور سی۔ ¹⁸۱۸۔ اوہ کپڑیاں وانگر لعنت نُوں پاوے ۔ایہہ پانی وانگر اوہدیاں آندراں وچ تے تیل وانگر اوہدیاں ہڈیاں وچ وڑے ۔¹⁹۱۹۔ اے اوہدے لئی ایس طراں جس طراں پوشاک ہووے جیہڑا اوہنوں ڈھکے ۔تے پٹکے وانگر ہووے۔جہدے تے اوہ ہر ویلے کمر کَس رکھے/ ²⁰۲۰۔ جیہڑے میرے تے الزام لگاؤندے نیں ۔تے اوہ جیہڑے میرے خلاف بُریائی نال گل کر دے نیں۔اوہناں لئی خداوند وَلوں ایہہ اجر اے ۔²¹۲۱۔ پَر تُوں اے مالک خداوند اپنے ناں دے لئی میرے وَل ہو ۔کیوں جو تیری رحمت مہربان اے مینوں رہائی دے۔ ²²۲۲۔ کیوں جو میں غریب تے کنگال آں ۔تے میرا دل میرے اند ر زخمی اے ۔ ²³۲۳۔ میں ڈھلدے ہوئے پر چھاویں وانگر غائب ہُنا آں۔تے ٹڈی وانگر اُڈایا جاناں واں۔²⁴۲۴۔ بھُکیاں رہن دے سببوں میرے گوڈیاں تے بھار نئیں پے رہیا ۔میرا گوشت موٹا پے تَوں خالی رہ گیا اے۔ ²⁵۲۵۔ میں اوہناں دے نیڑے شرم دا سبب بنیاںآں۔اوپرے وَل ویکھ سِر ہلاؤندے نیں۔²⁶۲۶۔ اے خداوند میری مدد کر ۔اپنی رحمت دے مطابق مینوں رہائی دے۔ ²⁷۲۷۔ تے اوہ جان لین پئی اے تیرا ای ہتھ اے ۔تے پئی تُوں ای اے خداوند ایہہ کیتا ۔²⁸۲۸۔ اوہ میرے خلاف اُٹھ کے شرمندہ ہون ۔پر تیرا بندہ خوشی کرے۔ ²⁹۲۹۔ جیہڑے میرے تے الزام لگاؤندے نے اوہ رسوائی نال مُلبس ہون ۔تے اپنی شرمندگی نُوں چوغے وانگر پہنن۔³⁰۳۰۔ تے میں اپنے مونہہ تَوں خداوند دا بے حد شکر کراں گا ۔تے بہتیاں لوکاں دے وچکار اوہدی تعریف کراں گا۔ ³¹۳۱۔ کیوں جو اوہ غریب دے سجےّ پاسے کھلوتا اے تاں جو اوہنوں الزام دین والیاں تَوں بچائے ۔

11داؤد وَلوں آگو گوئیے لئی¹۱۔ میں رَب دی پناہ لیناںواں تُسی مینوں کینج آکھدے اوہ پئی پنچھی وانگ پہاڑاں وَل اُڈجا ²۲۔ کیوں جو ویکھو شریرکمان چڑھاندے تے اپناتیر چِلے وچ رکھدے نیں تاں جو ہنیرے وچ راست دِلاں تے وار کرن³۳۔ جد نِیہاں اُکھاڑ دِتیاں جان تے راست باز کی کر سکدا اے ⁴۴۔ رَب اپنی پاک ہیکل وچ اے خداوند دا تخت عرشاں تے ہے اوہدیاں اکھاں آدمزاد تے لگیاں رہندیاں نیں تے اوہدیاں پلکاں اوہناں نوں پرکھدیاں رہندیاں نیں۔⁵۵۔ رَب نیک تے بد نوں پرکھدا اے جیہڑا شرارت نوں پسند کردا اے اوہدے توں رب کریچ کردا اے ⁶۶۔ اوہ شریرا ں تے پخدے کو لے تے گندھک وساوے گا۔ تے اوہناں پیالیاں وچ تَتی ہوا پاوے گا۔ ⁷۷۔ کیوں جو رَب نیائیں اے تے نیاں نوں پسند کر دا اے راستباز اوہنوں ویکھن گے ۔

110¹۱۔ خداوند نے میرے خداوند نُوں آکھیا میرے سجےّ پاسے بیٹھ۔جدوں تیک میں تیرے دُشمناں نُوں تیرے تیرے پیراں تھلے چوکی نہ کر دیاں ۔²۲۔ خداوند تیری طاقت دی لاٹھی صیہونؔ تَوں ودھاوے گا ۔تُوں اپنے دُشمناں تے حکمرانی کر۔ ³۳۔ تیرے جمن دے دیہاڑے تیری خونصورتی وچ بادشاہی طاقت تیری ای اے تُوں زرہ توں پہلاں اوس وانگر میرے توں جمیا۔⁴۴۔ خداوند نے قسم کھادی اے اوپچھتاوے نئیں ۔تُوں ملکِ صِدق دے دوجے تے ہمیشاں دا کاہن ایں۔⁵۵۔ خداوند تیرے سجے ہتھ ۔اپنے قہر دے دیہاڑے بادشاہواں نُوں لتاڑے گا ۔ ⁶۶۔ اوہ قوماں دا نیاں کرے گا تے لاشاں دے ڈھیر لگا دے گا ۔اوہ کھلی دھرتی تے پیراں نُوں کُچلے گا ۔⁷۷۔ اوہ راہ وچ ندی وا پانی پئیگا ۔ایس لئی اوہ سِر نُوں اُچیاں کر گا۔

111¹۱۔ میں سچیاں دی مجلِس تے ٹولی چہ اَپنے پُورے دِل نال خُداوند دا شُکر کراں گا ۔ ²۲۔ خُداوند دے کم ُچیرے نیں تے اوہناں جیہناں لئی جیہڑے اوہنوں لبھ دے نیں اوہدے چہ خُوش رہندے نیں ۔ ³۳۔ اوہدے کم جلالی تے تے شان والے نیں تے اوہدی سچیائی سدا تیِکر رہن والی اے ۔⁴۴۔ اوہنے اَپنے نِرالے کماں دی یاد قائم کیِتی اے ۔ خُداوند رِحم تے کرم کرن والا اے ۔ ⁵۵۔ اوہ اوہناں نُوں اوس توں جیہڑے ڈردے نیں روٹی دیندا اے اوہ اَپنے قول قرا ر سداتیِکر یاد رکھے گا ۔ ⁶۶۔ اوہنے قوماں دی میراث اَپنے لوکاں نُوں دِتی۔ تے اَپنا زور اوہناں نُوں وکھایا۔⁷۷۔ اوہدے ہَتھاں دے کَم سچے تے نیاں دے نیں اوہد دے سبھے قانون پکّے نیں ⁸۸۔ اوہ سدا توں سدا رتیِکر قائم رہن گے اوہ سچیائی تے نیاں نال بنائے گئے نیں ⁹۹۔ اوہنے اَپنی اُمت لئی ہرجانہ دِتا اے ۔ اوہنے اَپنے قول نُوں سداتیِکر بنھیا اے تے اوہدا ناں قدُوس تے خوف والااے¹⁰۱۰۔ خُداوند دا ڈَر سمجھ دا شروع اے جیہڑے اوہنوں پُورا کردے نیں اوہ سبھے عقلمند نیں اوہدی حمد سدا توں سدا تیِکر اے

112¹۱۔ دھن اوہ بندہ اے جیہڑا اوہدے توں ڈردا اے تے جیہڑا وہدے حُکماں چہ خُوش رہندا اے ²۲۔ اوہدی نسل دھرتی تے زور والی ہووے گی سِدھے راہ والیاں دی اولاد مُبارک ہووے گی³۳۔ سال تے دولت اوہدے گھر چہ ہووے گی ۔ تے اوہدی سچیائی سدا تیِکر رہوے گی ⁴۴۔ سدھی راہ ٹُرن والیاں دی راہ چہ نُور چمکدا اے اوہ مہربان تے رحم کرن والا تے سچا اے ⁵۵۔ بڑا ای آکھے لگن والا اوہ بندہ اے جیہڑا رِحم دِل تے اُدھار دیندا اے اوہ اَپنا کاروبار سِدھا رکھے گا⁶۶۔ اوہ کدی اَپنی تھاں توں ناں ہِلے گا سچے دا ناں سدا تیِکر رہوے گا ⁷۷۔ اوہ بُری خبر توں ناں ڈرے گا تے اوہدا دِل خُداوند تے بھروسہ کرکے پَکّا رہوے گا⁸۸۔ اوہدا دِل قائم اے تے ڈرے گا نئیں ایتھوں تیِک پئی اوہ اَپنے ویریاں دی بدنامی ویکھے گا ⁹۹۔ اوہ منگن والیاں نُوں دیندا تے ونڈدا اے اوہدی سچیائی سدا تیِکر قائم رہوے گی تے اوہدا سِنگ عزت نال اُچا کیِتا جاوے گا¹⁰۱۰۔ شرارت کرن والا ایہہ ویکھے گا تے سَڑے گا اوہ دَند پیوے گاتے بُجھے گا شرارت کرن والیاں دی مُراد فنا ہو جاوے گی

113¹۱۔ خُداوند دی حمد کرو ۔اَے خُدا دے بندیو حَمد کرو خُداوند دے ناں دی حَمد کرو ²۲۔ ہُن توں لے کے سدا تیِکر خُدا دا ناں مُبارِک اے³۳۔ سوُرج دے چڑھن تے ڈُبن تیِک خُداوند دے ناں دی حمد ہووے ⁴۴۔ خُداوند سبھے قوماں توں اُتے تے اُچا اے اوہدا جلال اَسمان توں ودھ کے وے⁵۵۔ خُداوند ساڈے خُدا وانگوں کون اے جیہڑا اُچی دُنیا چہ تخت تے بیٹھا اے ⁶۶۔ فیر وی مِہربانی نال اَسمان تے زمین تے نظر رکھدا اے⁷۷۔ اوہ غیرب نُوں مِٹی چوں تے ضرورت مند نُوں روُھڑی توں چُک لیندا اے ⁸۸۔ تاں جو اوہنوں امیراںنال یعنی اَپنی قوم دے امیراں نال بیٹھا اے⁹۹۔ اوہ پھنڈر بی بی دا گھر وساندا اے تے اوہنوں ایانے والی بنا کے خوُشی دیندا اے خُداوند دی حمد کرو

114¹۱۔ اوہدوں دے مُعجزے جِہدوں اسرائیلؔ دیسوں نِکل آیا تے یعقوبؔ دا خانوادہ اوپری بولی والی قوم چوں نِکلیا ²۲۔ تے یہوداہ ؔ اوہدا پوِتر استھان بنیا تے اسرائیلؔ اوہدی بادشاہی بنی³۳۔ ایہہ وہندیاں ای سمُندر بھجیا تے یردن ؔ پِشاں ہَٹ گیا ⁴۴۔ پہار بھیڈاں وانگر ہو گئے تے ٹِبے لیلیاں وانگوں ٹَپے⁵۵۔ اوئے سُمدرا! مینوں کیہ ہویا اے پئی تُون پِشاں ہَٹ گیا ایں تے یردنا! تینوں کیہ ہویا اے پئی تُون پِشاں ہَٹ گیا ایں ⁶۶۔ اوئے پہاڑو! تُہانُوں کیہ ہویا اے پئی تُسیں بھیڈوُواں وانگوں ٹپے تے ٹیبیو ! تُہانُوں کیہ ہویا اے پئی تُسیں لیلیاں وانگوں چھالاں مار دے او ⁷۷۔ ائے دھرتی! خُداوند دے اَگے یعقوبؔ دے خُدا دے اَگے تھر تھر کمب⁸۸۔ میں پتھراں نُوں جھیل تے چقمقاق نُوں پانی دا سوتا بنا دِتا

115¹۱۔ ساہنوں نئیں ! خُداوند ساہنوں نئیں ! سگوں تُوں اَپنی رِحمت تے اَپنی سچیائی دی خاطر اَپنا جلال وِکھا ²۲۔ اوپریاں قوماں کیوں آکھن پئی اوہناں دا خُدا کِتھے وے ؟³۳۔ سادا خُدا َسمان تے وے اوہنے جو کُجھ چاہیا ۔ اوہ کُجھ ای کیِتا ⁴۴۔ اوہناں دے بُت سونا تے چاندی نیں ۔ تے بندے دی کاری گری نیں⁵۵۔ اوہناں دا مُو نہہ تے ہے پِر اوہ کُوندے نئیں اَکھاں ہے نیں پَر اوہ ویکھدے نئیں ⁶۶۔ کِن ہےپَر اوہو س/پندے نئیں نَک ہے وے پَر سُنگھ دے نئیں⁷۷۔ ہَتھ ہے نیں پَر ٹوہندے نئیں پیر ہے نیں پَر اوہ ٹُردے نئیں اوہ اَپنے سینگ چون واج نئیں کڈدے ⁸۸۔ اوہناں دے بنان والے اوہناں وانگر ای ہو جان گے جیہڑے اوہناں تے بھروسہ رکھدے نیں⁹۹۔ اسرائیلؔ دا خانوادہ خُداوند تے ای آس رکھ دا اے اوہ ای اوہناں دا مدد کرن والا تے ڈھال اے ¹⁰۱۰۔ ہارون ؔ دا خانوادہ خُداوند دی آس رکھد اے اوہو ای مدد کرن والا رتے ڈھال اے ¹¹۱۱۔ خُداوند توں ڈرن والے خُداوند تے بھروسہ رکھدے نیں اوہ ای اوہناں دا مدد کرن والا تے اوہناں دی ڈھال اے¹²۱۲۔ خُداوند نے ساہنوں یاد رکھیا تے برکت دئے گا اوہ اسرائیلؔ دے خانوادے نُوں برکت دے گا اوہ ہارون ؔ دے خانوادے نُوں برکت دے گا ¹³۱۳۔ کیہ نَکے کیہ وَڈے اوہ خُداوند توں ڈرن والیاں تو برکت دئے گا ¹⁴۱۴۔ خُداوند تُہانوں ودھائے گا تُہانوں تے تُہاڈی اولاد نُوں وی¹⁵۱۵۔ تُسیں خُداوند وَلوں مُبارِک اوہ جِہنے اَسمان تے دھرتی نُوں بنایا ¹⁶۱۶۔ اَسمان تے خُداوند دا اَسمان اے پَر دھرتی اوہنے آدم ؔ دی اولاد نُوں دَتی اے¹⁷۱۷۔ مُردے خُدا دی حَمد نئیں کردے تے ناں اوہ جیہڑے پاتال چہ ٹُر جاندے نیں ¹⁸۱۸۔ پَر اسیں ہُن وی تے سدا تیِکر وی خُداوند نُوں مُبارِک آکھاں گا

116¹۱۔ (ہیلیلویاہ) میں خداوند نال پیار کرنا آں۔کیوں جو خداوند نے میری مِنت دی واج سُن لئی اے ۔ ²۲۔ کیوں جو جس دیہاڑے میں اوہنوں پُکاریا۔اوہنے میرے وَل اپنا کن جھُکایا۔³۳۔ موت دے رسیاں نے مینوں ولانگلا ماریا۔تے عالمِ ارواح دے پھندے میرے تے آپئے ۔میں پریشانی تے دُکھ وچ پھسیاں واں ۔ ⁴۴۔ تے میں خداوند نُوں پکاریا۔اےخداوند میری جان نُوں بچا لے۔⁵۵۔ خداوند کرم کرن والا تے سچا اے ۔ساڈا خُدا رحم کرن والا اے۔ ⁶۶۔ خداوند نِکیاں دی رکھوالی کر دا ے۔میں نیواں ہو گیا ساں ۔سگوں اوہنے مینوں بچا لیا اے۔⁷۷۔ اے میری جان اپنی تسلی وَل دھیان کر ۔کیوں جو خداوند نے تیرے نال نیکی کیتی اے۔ ⁸۸۔ اوہنوں میری جان نُوں موت تَوں میری اَکھاں نُوں اَتھرو وگان تَوں تے میرے پیراں نُوں تلکن تَوں بچا لیا اے۔⁹۹۔ میں خدا دے حضور جیوندیاں وی دھرتی تے ٹر دا رہواں گا ۔ ¹⁰۱۰۔ میں اوس ویلے وی ایمان لیاندا جدوں میں آکھیا پئی ۔میں دُکھ نال بھریا ہویا واں۔ ¹¹۱۱۔ میں اپنے گھراں وچ آکھ دِتا پئی ہر اِک بندہ دھوکا اے۔¹²۱۲۔ میں اوہدیاں ساریاں مہربانیاں لئی ۔ایہدے علاوہ خُدا نُوں کیہ دیواں ۔ ¹³۱۳۔ میں چھٹکارے دا پیالہ لے کے خُداوند دا ناں لَواں گا ۔ ¹⁴۱۴۔ میں اوہدی ساری قوم دے منہ دروں خُداوند لئی اپنیاں ساریاں منتاں پوریاں کراں گا ۔ ¹⁵۱۵۔۔ خُداوند دی نظر وچ اوہدے پاک کیتے ہوئے لوکاں دی موت بڑی مہنگی اے¹⁶۱۶۔ اے خداوند میں تیرا بندہ ہاں ۔میں تیرا بندہ یعنی تیری بندی دا پُتر واں تُوں میرے بندھناں نُوں کھولیا اے۔ ¹⁷۱۷۔ میں تعریف دی قربانی تیرے حضور گُزرانا گا ۔تے خداوند دا ناں لَواں گا ۔¹⁸۱۸۔ میں اوہدی قوم دے مونہہ دروں خداوند لئی اپنیاں منتاں پوریاں کراں گا ۔ ¹⁹۱۹۔ یعنی خداوند دے گھر دی بارگاہواں وچ تیرے وچکار اے یروشلیم ۔

117¹۱۔ (ہیلیلویاہ)اے سب قوموں خُدا ونددی حمد کرو۔اے اُمتواوہدی حمد کرو۔ ²۲۔ کیوں جو اوہدی رحمت ساڈے تے اوہدی وڈھی رحمت ساڈے تے اے۔تے خُداوند دی وفاداری ہمیشاں تیک قائم اے۔

118¹۱۔ (ہیلیلویاہ)خداوند دا شکر کرو ۔کیوں جو اوہ نیک اے تے اوہدی رحمت ہمیشاں تیک اے۔ ²۲۔ اسرائیلؔ دا کھنوادا آکھے ۔پئی اوہدی رحمت ہمیشاں تیک قائم اے۔³۳۔ ہارونؔ دا کھنوادا آکھے پئی اوہدی رحمت ہمیشاں تیک قائم اے۔ ⁴۴۔ خداوند تَوں ڈرن والے آکھن پئی اوہدی رحمت ہمیشاں تیک اے ۔⁵۵۔ میں مُصیبت وچ خداوند نُوں پکاریا ۔خداوند نے میری سُنی تے مینوں چھُڈایا۔ ⁶۶۔ خداوند میرے نال اے میں نئیں ڈر دا ۔بندہ میرا کیہ کر دسکدا اے۔ ⁷۷۔ خداوند میرے نال اے میرا مددگار اے ۔سو میں اپنے حسد رکھن والیاں دی پریشانی نُوں ویکھا ں گا۔⁸۸۔ بندے تے بھروسہ رکھن دی بجائے۔خداوند دی پناہ لینا بہتر اے۔امیراں تے بھروسہ رکھن دی بجائے۔ ⁹۹۔ خداوند دی پناہ لینا اعلیٰ اے۔ساریاں قوماں نے مینوں گھیر لیا ۔¹⁰۱۰۔ میں خُداوند دے ناں نال اوہناں نُوں تباہ کیتا ۔اوہناں مینوں چَواں پاسیوں گھیر لیا۔ ¹¹۱۱۔ اوہناں نے شہد دیاں مکھیاں وانگر مینوں گھیر لیا ۔میں خُداوند دے ناں اوہناں نُوں برباد کیتا ۔ ¹²۱۲۔ میں خُداوند دے ناں تے اوہناں نُوں بر باد کیتا ۔اوہ کنڈیاں وچ اَگ وانگر بل پے۔میں خُداوند دے ناں تے اوہناں نُوں برباد کیتا ۔میں دھکیا گیا ۔تاں جو دھکے نال ڈَگ پَواں۔¹³۱۳۔ سگوں خداوند نے میری مدد کیتی ۔خداوند میری طاقت تے میرا زور اے ۔ ¹⁴۱۴۔ اوہ ای میرا چھُڈان والا ٹھہریا ۔سچیاں دیاں تنبوواں وچ ۔¹⁵۱۵۔ خوشی تے چھٹکارے دی واج اے۔خداوند دے سجے ہتھ نے طاقت دا کم کیتا اے۔ ¹⁶۱۶۔ خُداوند دے سجے ہتھ نے مینوں اُچیاں کیتا اے ۔میں مراں گا نئیں سگوں جیوندا رہواں گا۔¹⁷۱۷۔ تے خُدا دے کم بیان کراں گا۔خُداوند نے مینوں ڈاہڈی ڈانٹ ڈپٹ کیتی اے ۔ ¹⁸۱۸۔ سگوں موت دےحوالے نئیں کیتا ۔سچیائی دے بوہے میرے تے کھولو۔¹⁹۱۹۔ میں اوہناں وچ وڑکے خُداوند دا شُکر کراں گا ۔خُداوند دا بوہا ایہہ اے ۔ ²⁰۲۰۔ اوہدے تَوں سچے وڑن گے ۔میں تیرا شُکرکراں گا ۔ایس لئی تُوںمیری سُن لئی ۔ ²¹۲۱۔ تے میرا چھٹکارا دین والا ٹھہریاں ایں ۔²²۲۲۔ جس پتھر نُوں راجاں نے رد کیتا او ای گوٹھ دے سِرے دا پتھر ہو گیا ۔ ²³۲۳۔ ایہہ خُداوند دے وَلوں ہویا اے تے ساڈیاں نظراں وچ عجیب اے۔²⁴۲۴۔ ایہہ اوہ ای دیہاڑا جیہڑا خدا وند نے مِتھیا اے اسی ایہدے بارے خوش ہوئیے تے خوشی منائیے۔ ²⁵۲۵۔ اے چھٹکارا دین والے خداوند ۔اے خُداوند اُچیائی عطا کر ۔²⁶۲۶۔ مبارک اے اوہ جیہڑا خُداوند دے ناں تَوں آؤندا اے۔اسی خُدا دے گھر تہانوں دُعا دینے واں ۔ ²⁷۲۷۔ خُداوند ای خُدا اے ۔اوہنے سانوں چانن کیتا اے۔قربانگاہ دے سِنگاں تیک ۔پرچھاواں کرن والیاں ٹہنیاں دے نال جشن مناؤ۔ ²⁸۲۸۔ تُوں میرا خُداوند ایں میں تیرا شکر کرن والا ہاں ۔اے خُداوند خُدا میں تیری تعریف کرناں واں۔²⁹۲۹۔ خُداوند دا شُکر کرو ۔اوہ نیک اے۔اوہدی رحمت ہمیشاں تیک قائم اے۔

119(الف)¹۱۔ دھن نیں اوہ جہناں دی ٹور کامل اے تے جیہڑے رَب دی شریعت تے چلدےنیں۔ ²۲۔ دھن نیں اوہ جیہڑے اوہدیان گواہیاں نُوں من دے نیں تے اپنے سارے دِل نال اوہنوں لبھ دے نیں ۔³۳۔ یعنی اوہ جیہڑے بھیڑ نئیں کر دے سگوں اوہدیاں راہواں تے ٹور دے نیں ⁴۴۔ تُوں اپنے قانون ایس لئی دِتے نیں پئی دلوں جانوں منے جان۔ ۔⁵۵۔ کاش میریاں راہواں اجیہیاں پکیاں ہون پئی میں تیرے قانوناں نُوں مناں۔ ⁶۶۔ جد میں تیرے کُل حکماں تے نظر کراں گا تے میں پریشان ناں ہونواں گا۔⁷۷۔ میں دل دی سچائی نال تیرا شکر کراں گا۔ تے جد تیری سچائی دے حکماں نُوں سِکھ لواں گا۔ ⁸۸۔ میں تیرے قانوناں نُوں یاد کراں گا تاں جو تُوں مینوں کدی ناں چھڈیں ۔ (ب)(ب) ⁹۹۔ جوان اپنی راہ نُوں کیویں پاک رکھے گا ؟ تیرے کلام نُوں من کے۔ ¹⁰۱۰۔ میں اپنے سارے دل نال تینوں لباں گا مینوں اپنے حکماں توں اوراں پراں ناں ہون دے ۔¹⁰¹۱۰۱۔ میں ہر بُری راہ تَوں اپنے پیر روکدا واں ۔ ¹⁰²۱۰۲۔ میں تیرے فیصلیاں تَوں پیچھاں نئیں ہٹدا ۔ ایس لئی پئی تُوں مینوں تعلیم دِتی اے ۔¹⁰³۱۰۳۔ تیرے قول میرے گَلے وچ کیا ای مِٹھے نیں ۔ میرے مونہہ وچ شہد تَوں وَدھ میٹھے نیں ۔ ¹⁰⁴۱۰۴۔ تیرے قاعدیاں تَؤں مینوں دسمجھ مِل دی اے۔ ایس لئی میں شرارت دی ہر راہ تَوں نفرت رکھدا واں ۔(ن) ¹⁰⁵۱۰۵۔ تیرا کلام میرے قدماں دے لئی لَو اے۔ تے میری راہ دے لئی چانن اے ۔ ¹⁰⁶۱۰۶۔ میں سَوں کھا کے ارادہ رکھدا واں ۔ پئی میں تیرے سچے فیصلیاں نُوں یاد کراں گا ۔¹⁰⁷۱۰۷۔ یا رَبا میں بڑا دُکھی آں۔ اپنے کلما دے مطابق مینوں زندہ کر ۔ ¹⁰⁸۱۰۸۔ یا رَبا میرے مونہہ تَؤں خوشی دِیاں نذراں قبول کر۔ تے اپنے فیصے مینوں سِکھا ۔¹⁰⁹۱۰۹۔ میری جان ہر ویلے ہتھ تے دھری اے ۔ پَر میں تیری شریعت نُوں نئیں بھُل دا ۔ ¹¹⁰۱۱۰۔ گنہگاراں نیں میرے لئی پھندا لایا اے ۔ پر میں تیرے قاعدیاں تَوں نئیں مُوڑیا ۔¹¹۱۱۔ میں تیری گل اپنے دل وچ رکھداہاں۔ تاں جو تیرے خلاف کوئی پاپ ناں کراں ¹²۱۲۔ یا رَبا تُوں دھن ایں۔ مینوں اپنے قانون سِکھا ۔¹¹¹۱۱۱۔ تیریاں گواہیاں مری ابدی میراث نیں۔ کیوں جو او میرے دل دی خوشی نیں ۔ ¹¹²۱۱۲۔ میں اپنے دل نُوں تیرے قانوناں نُوں پورا کرن لئی ۔ ہر ویلے ۔اینج ای موڑیا اے ۔(س) ¹¹³۱۱۳۔ میں دو دِلاں تَوں نفرت کرد اواں ۔ پر تیر شریعت مینوں عزیز اے ۔ ¹¹⁴۱۱۴۔ تُوں میری لُکن دی تھاں تے میری ڈھال ایں ۔ تیرے کلام اُتے مینوں آس اے¹¹⁵۱۱۵۔ اے شریرو ! میرے کولوں دور ہو جاؤ۔ تے میں اپنے خُدا دے حُکماں اُتے عمل کراں گا ۔ ¹¹⁶۱۱۶۔ اپنے قول دے مطابق مینوں سنبھال تے میں جیوندا رہواں گا۔ تے مینوں میری آس تَوں شرمندیاں نہ ہون دے ۔¹¹⁷۱۱۷۔ میری مدد کر تے میں بچ جاواں گا ۔ ¹¹⁸۱۱۸۔ جینے وی تیر ی شریعت تَوں پھیر گئے تُوں اوہناں ساریاں نُوں حقیر جاندا ایں ۔ کیوں جو اوہناں دا دھوکھا بے سبب اے۔¹¹⁹۱۱۹۔ تُوں دھرتی دے کُل خطاکاراں نُوں بھیڑا جاندا ایں ۔ ایس لئی میں تیریاں گواہیاں مینوں پیاریاں نیں۔ ¹²⁰۱۲۰۔ تیرے ڈر تَوں میرا جُثہ کنبیاں اے ۔ تے میں تیرے فیصلیاں تَوں ڈردا واں ۔(ع) ¹²¹۱۲۱۔ میں فیصلے تے نیاں نُوں عمل وچ لیایا واں ۔ مینوں ظلم کرن والیاں دے حوالے نہ کر ۔ ¹²²۱۲۲۔ بھلائی لئی اپنے کلام دی ضمانت دے۔ تاں جو مغرور میرے اُتے ظلم نہ کر ن۔¹²³۱۲۳۔ تیری نجات تے تیرے نیاں قول دے انتظار وچ ۔ میریاں اَکھاں دُھندلا گئیاں نیں ۔ ¹²⁴۱۲۴۔ اپنے بندے نال اپنی نیکی دے مطابق سلوک کر ۔ تے اپنے قانونا ں دی مینوں تعلیم دے ۔¹²⁵۱۲۵۔ میں تیرا بندہ واں ۔مینوں سمجھ بخش۔ تاں جو میں تیریاں شہادتانُوں پہچاناں ۔ ¹²⁶۱۲۶۔ رَب دے لئی کم کرن دا ویلا آگیا اے ۔ لوکاں نیں تیری شریعت تَوں مونہہ پھیر لیا اے۔¹²⁷۱۲۷۔ میں ایس لئی سونے تے کُندن دی نسبت ۔ تیرےحکم مینوں پیارے نیں۔ ¹²⁸۱۲۸۔ میں ایسے لئی تیرے سب قاعدیاں نُوں پسند کیتا اے۔ تے ہر اِک جھوٹی راہ توں نفرت کر دا ہاں ۔(ف) ¹²⁹۱۲۹۔ تیریاں گواہیاں غور دے قابل نیں۔ ایس لئی میں اوہناں اُتے عمل کر داواں ۔ ¹³⁰۱۳۰۔ تیرے کلام دی تشریح لَو بخش دی اے ۔ اوہ نویں نُوں عقل دیندی اے ۔¹³۱۳۔ میں اپنے بُلہاں نال تیرے منُہ دے سارے حکم دسدا ہاں۔ ¹⁴۱۴۔ میں تیریاں گواہیاں دی راہ توں ایناں خوش آں جیویں پئی ہر طرح دی دولت نال۔¹³¹۱۳۱۔ میں اپنا مونہہ کھولدا تے ہانپدا واں ۔ کیوں جو تیرے حکماں دا مینوں شوق اے ۔ ¹³²۱۳۲۔ میرے وَل دھیان کر تے میرے اُتے اوس فیصلے دے مطابق رحم کر۔ جیہڑے تیرے پیارکرن والیاں دے حق وچ اے۔¹³³۱۳۳۔ اپنے قول دے مطابق میرے قدماں دی رہنمائی کر ۔ تے کوئی بدی میرے اُتے غالب ہو پاوے۔ ¹³⁴۱۳۴۔ انسان دے ظلم تَوں مینوں چُھڈا۔ تے میں تیرے قاعدیاں نُوں یاد کراں گا ۔¹³⁵۱۳۵۔ اپنامُکھ اپنے بندے اُتے ظاہر کر ۔ تے اپنے قانوناں دی مینوں تعلیم دے ۔ ¹³⁶۱۳۶۔ میریاں اَکھاں توں پانی دیاں ندیاں وَگن۔ کیوں جو اوہناں نیں تیری شریعت اُٹے عمل نئیں کیتا ۔(ص) ¹³⁷۱۳۷۔ یارَبا تُوں نیائی ایں ۔ تے تیرے فرمان سچا اے ۔ ¹³⁸۱۳۸۔ تُوں انصاف تے کامل وفا دے نال ۔ اپنیاں گواہیاں دا حکم دِتا اے ۔¹³⁹۱۳۹۔ میر ی غیرت مینوں کھا جاندی اے ۔ کیوں جو میرے مخالف تیرا کلام بھوُل جاندے نیں ۔ ¹⁴⁰۱۴۰۔ تیرا قول اُکا ای خالص اے ۔ تے تیرے بندے لئی اوہ پیارے نیں ۔¹⁴¹۱۴۱۔ میں نیکا تے حقیر تاں ہے واں ۔ پر میں تیرے حُکماں نُوں نئیں بھُول دا ۔ ¹⁴²۱۴۲۔ تیرا نیاں ابدی نیاں اے۔ تے تیری شریعت مضبوط اے ۔¹⁴³۱۴۳۔ تنگی تے مُصیبت میرے اُتے آ پئی ۔ تیرے حکم میری تسلی دا سبب نیں ۔ ¹⁴⁴۱۴۴۔ تیری گواہیاں دی راستی ابدی اے ۔ مینوں سمجھ دے تے میں جیوندا رہواں گا ۔(ق) ¹⁴⁵۱۴۵۔ میں اپنے سارے دِل نال بُلاندا واں ۔یا رَبا میری سُن لے ۔ میں تیرے قانوناں اُتے عمل کراں گا ۔ ¹⁴⁶۱۴۶۔ میں تینوں بُلاؤندا واں ۔مینوں بچا لے ۔ تے میں تیریاں گوہیاں نُوں یاد کراں گا ۔¹⁴⁷۱۴۷۔ میں سویرے ای پہل کر کے آؤندا واں تے ترلا کر داواں ۔ میں تیرے کلام دا بھروسہ کرد اہاں ۔ ¹⁴⁸۱۴۸۔ میریاں اَکھاں رات دے پہریاں تَوں وی جِیت جاندیاں نیں ۔ تاں جو میں تیرے قول اُتے دھیان کراں۔¹⁴⁹۱۴۹۔ یا رَبا اپنی شفقت دے مطابق میر ی واج سُن۔ اپنے فرمان دے مطابق مینوں حیاتی بخش۔ ¹⁵⁰۱۵۰۔ میرے ستان والے بدی دے خیال نال نیڑے آؤندے نیں ۔ اوہ تیری شریعت تَوں دُور نیں ۔¹⁵۱۵۔ میں تیرے قانوناں تے دھیان کر دا رہواں گا تے تیریاں راہواں تے نظر مار دا رہواں گا۔ ¹⁶۱۶۔ میں تیرے قانوناں دے سببوں راضی ہوواں گا ۔ میں تیرے کلام نُوں ناں بھُلاں گا۔¹⁵¹۱۵۱۔ یارَبا تُوں نیڑے ویں ۔ تے تیرے سارے حکم حق تے نیں ۔ ¹⁵²۱۵۲۔ شروع تَوں ای مینوں تیریاں گوہیاں دے بارے پتہ اے ۔ پئی تُوں ایہناں نُوں ہمیشاں لئی قائم کیتا اے ۔ (ر)¹⁵³۱۵۳۔ میرے دُکھ اُتے نظر کر تے مینوں چُھڈا لے۔ کیوں جو میں تیری شرعت نُوں بھُلیا نئیں ۔ ¹⁵⁴۱۵۴۔ میرے مُقدمے دی وکالت کر تے مینوں رہائی دے ۔ اپنے قول دے مطابق مینوں حیاتی بخش۔¹⁵⁵۱۵۵۔ گنہگار اں تَوں نجات دور اے۔ کیوں جو اوہ تیرے قاعدیاں دا لحاظ نئیں کر دے ۔ ¹⁵⁶۱۵۶۔ یارَبا تیریاں رحمتاں دی ودھیریاں نیں ۔ اپنے فرمان دے مطابق مینوں حیاتی بخش۔¹⁵⁷۱۵۷۔ میرے ستان والے تے مخالف بوہت نیں ۔ پر میں تیریاں گواہیاں تَوں مونہہ نئیں پھیر دا ۔ ¹⁵⁸۱۵۸۔ میں دغا دین والیاں نُوں ویکھیا تے مینوں نفرت ہوئی ۔ کیوں جو اوہناں نیں تیرے قول نُوں یاد نئیں کیتا ۔¹⁵⁹۱۵۹۔ ویکھ یا رَبا مینوں تیرے قاعدے پیارے نیں ۔ اپنی شفقت دے مطابق مینوں جیوندا رَکھ۔ ¹⁶⁰۱۶۰۔ تیرے کلام دی سچائی مضبوطی اے ۔ تے تیرے نیاں دا ہر فرمان ابدی اے ۔(ش) ¹⁶¹۱۶۱۔ امیر مینوں بے سبب ستاؤندے نیں ۔ پر میر ا دِل تیرے کلام تَوں ڈر دا ے۔ ¹⁶²۱۶۲۔ میں تیرے قول دے سببوں اینج خوش واں۔ جیویں بوہت قیمتی شے لین والا خوش ہوندا اے۔¹⁶³۱۶۳۔ میں بدی تَوں نفرت کرد ا تے اوہنوں بھیڑا جانداواں۔ تیری شریعت نال مینوں پیار اے ۔ ¹⁶⁴۱۶۴۔ میں تیرے نیائی فرماناں دے سببوں۔ دِن چہ سَت واری تیری حمد کردا واں ۔¹⁶⁵۱۶۵۔ جیہڑے تیری شریعت نُوں پیار کر دے نیں اوہ بڑے چین وچ نیں ۔ تے اوہناں لئی کوئی دُکھ نئیں ۔ ¹⁶⁶۱۶۶۔ یا رَبا میں تیری نجات نُوں اُڈیک ناںواں ۔ تے تیرے حُکماں اُتے عمل کرنا واں۔¹⁶⁷۱۶۷۔ میں تیریاں گواہیاں نُوں یاد کر ناواں ۔ تے اوہ مینوں بوہت پیاریاں نیں ۔ ¹⁶⁸۱۶۸۔ میں تیرے قاعدیاں نُوں یاد کرناواں۔ کیوں جو میریاں ساریاں رَوشاں تیرے اَگے نیں ۔(ت) ¹⁶⁹۱۶۹۔ یارَبا میری دُہائی تیرے تیک پہنچے ۔ مینوں اپنے کلام دے مطابق مینوں عقل دے ۔ ¹⁷⁰۱۷۰۔ میری مِنت تیرے حضُور وچ پہنچے ۔ اپنے قول دے مطابق مینوں رہائی دے ۔(ج) ¹⁷۱۷۔ اپنے بندے تے احسان کر تاں میں جیوندا رہواں۔ تے تیرے کلام تے عمل کراں ۔ ¹⁸۱۸۔ میریاں اکھاں اگھیڑ تاں جو میں تیری شریعت دے نرالے کماں تے دھیان کراں¹⁷¹۱۷۱۔ جدوں تُوں اپنے قانون مینوں سکھائے۔ تد میرے بولہہ حمد دا ترانہ گاؤن۔ ¹⁷²۱۷۲۔ میری جیبھ تیری قول دا گیت گائے ۔ ایس لئی پئی تیرے کُل حُکم سچے نیں ۔¹⁷³۱۷۳۔ تیرا ہتھ میری مدد کرن لئی راضی ہووے۔ اسی لئی پئی میں تیرے قاعدیاں نُوں پسند کیتا اے۔ ¹⁷⁴۱۷۴۔ یا رَبا میں تیرے کولوں نجات چاہنداواں ۔ تے تیری شریعت میری خوشی دا سبب اے۔¹⁷⁵۱۷۵۔ میری جان جیوندی اے تے تیری حمد کرے۔ تے تیرے فرمان میری مدد کرن۔ ¹⁷⁶۱۷۶۔ میں گواچی ہوئی بھیڈ وانگ بھٹک گیا واں ۔تُوں اپنے بندے نُوں لبھ ۔ کیوں جو میں تیرے حکماں نُوں نئیں بھُلیا۔¹⁹۱۹۔ میں دھرتی تے اِ ک راہی ہاں۔ میتھوں اپنے حکم ناں لُکا۔ ²⁰۲۰۔ تیرے حکماں دے شوق وچ لگاتار میری روح سوک دی جا رہی اے۔²¹۲۱۔ تُوں گھمنڈیاں نُوں تریااے لعنتی نیں اوہ بندے جیہڑے تیرے حکماں توں پٹکدے پھر دے نیں ۔ ²²۲۲۔ ملامت تے بے عزتی میتھوں دور کر ۔ کیون جو میں تیریاں گواہیاں نُوں مان دا ہاں ۔²³۲۳۔ امیر بیٹھک وی کرن تے میرے خلا ف آکھن۔ پر تیر ابندہ تیرے قانوناں تے چلدا اے۔ ²⁴۲۴۔ کیوں جو تیریاں گواہیاں خوشی دا سبب نیں ۔ تے تیرے قانون میرے صلاح کار نیں (د)(د) ²⁵۲۵۔ میری جان مِٹی وچ مل گئی اے تُوں اپنے کلام دے مطابق مینوں حیاتی دے۔ ²⁶۲۶۔ میں اپنی روش ظاہر کیتی تے تُوں میر سُن لئی اپنے قانون مینوں سکھا۔²⁷۲۷۔ مینوں اپنے قانوناں دے طریقیاں دی تربیت کر تے میں تیرے نرالے کماں تے دھیان کراں گا۔ ²⁸۲۸۔ دُکھ دے مارے میری جان ہنجو کیر دی اے اپنے کلام دے مطابق مینوں قائم کر²⁹۲۹۔ مینوں جھوٹ دی راہ توں دور رکھ تے اپنی شریعت مینوں بخش دے ³⁰۳۰۔ میں حق دی راہ پسند کیتی اے۔ میں تیرے حکم اپنے اَگے رکھے نیں³¹۳۱۔ میں تیریاں گواہیاں گِن دا رہندا واں سو یا رَبا مینوں شرمندیاں ناں ہون دے ³²۳۲۔ میں تیرے حکماں دی راہ تے بھجاں گا جد تُوں میرے دل نُوں کھُلا کریں گا۔ (ہ)(ہ) ³³۳۳۔ یا رَبا مینوں اپنے قانوناں دی راہ دس ۔ تے میں اونج ای اوہناں تے چلاں گا۔ ³⁴۳۴۔ مینوں سمجھ بخش تاں جوں میں تیری شریعت تے چلاں ۔ تے اپنے سارے دِل نال اوہناں نُوں رٹ لواں گا ۔³⁵۳۵۔ مینوں اپنے حکماں دی راہ تے ٹور ۔ کیوں جو اوسے وچ میری خوشی اے۔ ³⁶۳۶۔ میرا دل اپنیاں گواہیاں تے لا۔ لالچ تے نئیں ۔³⁷۳۷۔ میریاں اَکھاں نُوں جھوٹ وَل ویکھن توں ڈک۔ اپنی راہ دے سببوں مینوں حیاتی دے ۔ ³⁸۳۸۔ اپنے بندے لئی اپنی اوہ گل پوری کر ۔ جیہڑی تیتھوں ڈرن والیاں لئی ہوئی سی۔³⁹۳۹۔ میتھوں اوہ ملامت دور کر جہدا مینوں ڈر اے۔ کیوں جو ت تیرے حکم میری خوشی دا سبب نیں ۔ ⁴⁰۴۰۔ ویکھ میں تیرے قانوناں دا مُشتاق ہاں ۔ اپنی سچائی دے مطابق مینوں حیاتی دے۔(و) ⁴¹۴۱۔ یا رَبا تیریاں رحمتاں تے تیری نجات ۔ تیرے آکھن دے مطابق مینوں نصیب ہون۔ ⁴²۴۲۔ فیر میں اپنے ملامت کرن والیاں نُوں جواب دے سکان گا۔ کیوں جو میں تیرے کلام تے بھروسہ کر داہاں۔⁴³۴۳۔ حق دی گل میرے مُنہ توں وکھ ناں کر ۔ کیوں جو تیرے حکماں تے مینوں بھروسہ اے۔ ⁴⁴۴۴۔ تے میں سدا ہر ویلے ۔ بلاناغہ تیری شریعت تے عمل کر دا رہواں گا۔⁴⁵۴۵۔ تے میں کھُلے راہ تے ٹر دارہواں گا ۔ کیون جو میں تیرے قاعدیاں دا طالب رہیا واں۔ ⁴⁶۴۶۔ تے میں بادشاہواں اَگے تیریاں گواہیساں دیاں دیاں گا۔ تے شرمندہ نہ ہوواں گا۔⁴⁷۴۷۔ تے میں تیرے حکماں توں جیہڑے مینوں پیارے نیں ۔ خوشی حاصل کراں گا۔ ⁴⁸۴۸۔ تے میں تیرے حکماں وَل اپنے ہتھ چُکاں گا۔ تے تیرے قانوناں تے دھیان دیاں گا۔(ز) ⁴⁹۴۹۔ جیہڑا کلام تُون اپنے بندے نال کیتا اے تے جہدے توں تُوں مینوں آس دوائی اے۔اوہدا چیتا کر۔ ⁵⁰۵۰۔ میرے دُکھ وچ میرے لئی تسلی دا سبب اے۔ پئی تیرا قول مینوں حیاتی دیندا اے۔⁵¹۵۱۔ تے گھمنڈی شدت نال مینوں مخول کر دے نیں ۔ پر میں تیری شریعت تَوں نئیں موڑ دا ۔ ⁵²۵۲۔ یا رَبا میں تیر ے ابدی حکماں نُوں چیتے رکھداواں۔ تے مینوں تسلی ملدی اے۔⁵³۵۳۔ میں اوہناں شریراں دے سببوں بڑے غُصے وچ آیا ہاں۔ جیہڑے تیری شریعت نُوں چھڈ دیندے نیں۔ ⁵⁴۵۴۔ میری راہ دے مسافر کھانے وچ۔ تیرے قانون میرا گھوٹ رہے نیں ۔⁵⁵۵۵۔ میں رات نُوں تیرا ناں یاد کر ناںواں۔ تے میں تیری شریعت تے عمل کرآں گا ۔ ⁵⁶۵۶۔ ایے مینوں ایسے لئی ملیا اے۔ پئی میں تیرے قاعدیاں نوں ماندا ہاں ۔(ح) ⁵⁷۵۷۔ یا رَبا میں آکھیا اے۔ پئی تیرے کلام پورا کرنا میرا حصہ اے۔ ⁵⁸۵۸۔ میں سارے دل نال تیرے کرم دا مُشتا ق ہاں۔ اپنے قول دے مطابق میرے تے رحم کر⁵⁹۵۹۔ میں اپنی چال تے دھیان کیتا اے۔ تے تیریاں گواہیاں وَل اپنے پیر پھیرے نیں ۔ ⁶⁰۶۰۔ میں تیرے حکماں نُوں پورا کرن وچ ۔ چھیتی کیتی تے ویلا نئیں لایا۔⁶¹۶۱۔ شریر دے رسیاں نیں مینوں ویہر لیا۔ پر میں تیری شریعت نئیں بھلائی۔ ⁶²۶۲۔ میں تیرے نیاں دے فیصلیاں لئی ۔ اِدھی راتیں تیر ا شکر کرن لئی اُٹھ دا ہاں۔⁶³۶۳۔ میں اوہناں ساریاں دا بیلی آں۔ جیہڑے تیتھوں ڈر دے تے تیرے قاعدیاں نُوں من دے نیں۔ ⁶⁴۶۴۔ یا رَبا دھرتی تیری رحمت نال بھری ہوئی اے۔ مینوں اپنے قانوناں دی تعلیم دے ۔(ط) ⁶⁵۶۵۔ یارَبا تُوں اپنے کلام دے مطابق ۔ اپنے بندے نال بھلائی کر۔ ⁶⁶۶۶۔ مینوں پرکھ تے دانش سکھا ۔ کیوں تیرے حکماں تے مینوں اعتبار اے۔⁶⁷۶۷۔ میں مُصیبت وچ پین تَوں پیلاں کراہے پیا ہویا ساں ۔ پر ہون تیرے قول دا راکھا واں ۔ ⁶⁸۶۸۔ تُوں نیک تے کریم ایں۔ مینوں اپنے قانوناں دی تعلیم دے ۔⁶⁹۶۹۔ دگھمنڈی میرے تے بہتان لاؤندے نیں۔ پر میں اپنے سارے دل نال تیرے قاعدیاں نُوں مان دا ہان ۔ ⁷⁰۷۰۔ اوہناں دا دل چربی وانگ موٹا ہوگیا اے۔ پر مینوں تیری شریعت تَوں خوشی ہوندی اے ۔⁷¹۷۱۔ میرے لئی چنگا اے پئی میں دُکھی آں۔ تاں جو تیرے قانوناں نُوں سیکھ لَواں ۔ ⁷²۷۲۔ میرے لئی تیرے منہ دی شریعت ۔ سونے تے چاندی دے ہزار سِکیاں تَوں وی ودھ کے وے۔(ی) ⁷³۷۳۔ میں تیرے ہتھاں دی کاری گری تے بنت آں۔ مینوں سمجھ دے تاں جو میں تیرے حکم سِکھاں ۔ ⁷⁴۷۴۔ تیتھوں ڈرن والے مینوں ویکھ کے خوش ہون گے ۔ ایس لئے میں تیرے کلام تَوں آس رکھی اے ۔⁷⁵۷۵۔ یا رَبا مینوں پتہ اے پئی تیرے حکم سچے نیں ۔ تے اے وی پئی تُوں اپنی سچائی دے مطابق دُکھ دِتا اے۔ ⁷⁶۷۶۔ اوس قول دے مطابق جیہڑا تُوں اپنے بندے نال کیتا اے۔ تیری رحمت میری تسلی دا سبب ہووے ۔⁷⁷۷۷۔ تیریاں رحمتاں میرے تے وسن تاں جو میں جیواں ۔ کیوں جو تیری شریعت میری خوشی دا باعث اے ۔ ⁷⁸۷۸۔ گھمنڈی دُکھی ہون ۔ایس لئی پئی ناحقا مینوں دُکھ دیندے نیں ۔ میں تیرے قاعدیاں تے گیان دھیان کر دا رہواں گا ۔⁷⁹۷۹۔ جیہڑے تیتھوں ڈر دے تے تیریاں گواہیاں دا لحاظ کر دے نیں ۔ اوہ میرے وَل پرتن ۔ ⁸⁰۸۰۔ تیرے قانوناں وچ میرا دل کامَل رہوے۔ اینج نہ ہووے پئی میں شرمندہ ہو جاواں ۔(ک) ⁸¹۸۱۔ میری جان تیری نجات دے شوق وچ غش کھاندی اے ۔ میں تیرے کلام اُتے آس رکھدا ہاں ۔ ⁸²۸۲۔ میریاں اَکھاں تیرے قول دے شوق نال دُھندلا جاندیاں نیں ۔ تُوں کدو ں مینوں تسلی دیویں گا ۔⁸³۸۳۔ بھاویں میں دُھو ئیں وچ رکھی ہوئی مُشک وانگ ہو گیا واں ۔ فیر وی میں تیریاں تیرے قانوناں نُوں نئیں بھُلیا ۔ ⁸⁴۸۴۔ تیرے بندے دے دیہاڑے ہے ای کِنے؟ تُوں میرے تنگ کَرن والیاں تے کدوں فتویٰ دیں گا ؟⁸⁵۸۵۔ جیہڑے گھمنڈی تیری شریعت دے مطابق نئیں چلدے ۔ اوہناں نیں میرے لئی ٹوئے پُٹے نیں ۔ ⁸⁶۸۶۔ تیرے سارے احکم سَچے نیں ۔ اوہ ناحقا مینوں سَتاؤندے نیں ۔سو تُوں میری مدد کر ۔⁸⁷۸۷۔ اینج ہون ای والا سی پئی اوہ مینوں دھرتی تَوں مِٹا دین۔ پر میں تیرے قاعدیاں نُوں ترک نئیں کیتا ۔ ⁸⁸۸۸۔ اپنی شفقت دے مطابق مینوں حیاتی دے۔ تے میں تیرے مونہہ دیاں گواہیاں نُوں یاد کراں گا ۔(ل) ⁸⁹۸۹۔ یا رَبا تیرا کلام ہمیشاں تیک قائم اے۔ اوہ اَسمان وانگ مضبوط اے ۔ ⁹⁰۹۰۔ تیرا قول پیڑھیوں پیڑھی قائم اے۔ تُوں دھرتی نُوں گڈیا اے تے اوہ پَکی اے۔ اوہ تیرے فیصلیاں دے مطابق ہر ویلے مُستقل نیں۔⁹¹۹۱اوہ تیرے فیصلیاں دے مطابق ہر ویلے مُستقل نیں۔ ⁹²۹۲۔ جے تیری شریعت میری خوشی دا سبب نہ ہوندی ۔ تے میں اپنے دُکھ وچ مَر جاندا ۔⁹³۹۳۔ میں ہمیشاں تیک تیرے قاعدیاں نُوں نئیں بھُلاں گا ۔ کیوں جو ایہناں دے ذریعے ای تُوں مینوں زندگی دِتی اے۔ ⁹⁴۹۴۔ میں تیرا ای ہاں ۔مینوں بچا لے ۔ کیوں میں تیرے قاعدیاں نُوں لبھیا اے ۔⁹⁵۹۵۔ گنہگار مینوں تَک دے نیں تاں جو مینوں مار دین۔ میں تیریاں گواہیاں دا لحاظ رکھدا ہاں ۔ ⁹⁶۹۶۔ میں ویکھیا اے پئی ہر اِک کمال دا انجام ہوندا اے ۔(م) ⁹⁷۹۷۔ یا رَبا تیری شریعت مینوں بوہت ای عزیز اے۔ میں ساری دیہاڑی میں اوہناں اُتے غور کر داہاں ۔ ⁹⁸۹۸۔ تیرے حکم نیں مینو ں میرے ویریاں تَوں زیادہ عقل والا بنا دِتا اے ۔ ایس لئی پئی اوہ ہمیشاںتیک میرے نال نیں ۔⁹⁹۹۹۔ میں اپنے اُستاداں تَوں بوہتی سمجھ رکھدا ہاں ۔ ایس لئی پئی میں تیریاں گواہیاں اُتے غور کر دا رہندا واں۔ ¹⁰⁰۱۰۰۔ میں بُدھیاں تَوں بوہتی عقل رکھدا واں ۔ ایس لئی پئی میں تیرے قاعدیاں اُتے عمل کر دا واں ۔

12داؤد وَلوں ہیٹھلے سُراں وچ آگو گویئے لئی¹۱۔ یا رَبا ریہائی دے دیندا رکیو ں مُک گئے نیں آدم دی آل وچوں دیانتداری مُک گئی اے²۲۔ ہر کوئی اپنے گوانڈی نال جھوٹیاں گلاں کر دا اے دغاباز ہونٹاں تے منافق دل نال گلاں کردا اے ³۳۔ خداوند کُل دھوکے باز ہونٹاں تے اُچیاں اُچیاں گلاں کرن والی جیبھ وَڈ دے گا ⁴۴۔ یعنی جیہڑے آکھ دے نیں ساڈی گل چل دی اے ساڈے ہونٹ ساڈے ای نیں کون ساڈا مالک اے⁵۵۔ غریباں دی مُصیبت تے مَسکیناں دِیاں ہاواں دے سببوں رَب فرماندا ے پئی ہُن میں اُٹھا گا میں اوہنو سامتی دیواں گا جیہڑا اوہنو ترسدا اے⁶۶۔ رَب دے اَکھان نیں تائی ہوئی چاندی وانگ رلے توں پاک سَت وری صاف کیتی ہوئی چاندی وانگ نیں ⁷۷۔ یا ر؟با تُوں ساڈی راکھی کریں گا ایس پیڑ توں سانوں بچائی رکھیں گا ⁸۸۔ شریرہر پاسے ٹور دے پھیر دے نیں جد کے آدم دی آل وچوں نیچ لوک اُچے نیں

120(نشید درج)¹۱۔ میں تنگی وچ پے کے رَب نُوں بُلاؤندا واں۔تے اوہنے میری سُن لئی ۔ ²۲۔ یا رَبا مینوں جھوٹے بُلہاں تَوں ۔تے دغا باز جیبھ تَوں رہائی دے۔³۳۔ دغا باز جیبھ تینوں کی دیوے گی؟یاں تینوں کی بڑھتی بخشے گی؟ ⁴۴۔ تگڑے دے تیز تِر۔تے تمہ دی لکری دے چنگیاڑے ۔⁵۵۔ میرے اُتے افسوس پئی میں ماشکؔ وچ مسافر ہویا واں۔تے قیدارؔ دے خیمیاں وچ وَسدا واں۔ ⁶۶۔ میں بڑا چِر صُلح دے ویریاں دے کول رہیا واں۔ ⁷۷۔ جدوں میں صُلح دیاں گلاں کرد اواں ۔تے اوہ جنگ لئی راضی ہوندے نیں ۔

121¹۱۔ میں اپنیاں اکھاں پہاڑاں ول چکدا ہاں ۔میری مدد کتھوں آئے گی ؟ ²۲۔ میری مدد خدا وند توں ہے ۔جنہے اسمان تے زویں نوں بنایا ۔³۳۔ اوہ تیرے قدم نوں تلکھن نہیں دیوے گا ۔تیرا راکھا ہنگلائے گا نہیں ۔ ⁴۴۔ ویکھ اسرائیل دا رکھوالا ۔نہ ہنگلائے گا تے نہ سوویں گا۔⁵۵۔ خدا وند تیرا رکھوالا اے ۔تیرے سجے ہتھ تے خدا وند تیری چھاں اے ۔ ⁶۶۔ نہ دن ویلے سورج تے نہ رات ویلےچن ۔تینوں دُکھ دیوے گا۔⁷۷۔ خدا وند تینوں ہر بلا توں بچا کے رکھے گا ۔اوہ تیری جان دی راکھی کرے گا ۔ ⁸۸۔ خدا وند تیرے جاون تے تیر ے آون دی ۔اس ویلے تے ابد تیکرراکھی کرے گا ۔

122¹۱۔ مینوں خوشی ہوئی ۔ ایس لئی پئی اوہناں نے مینوں آکھیا ۔پئی ’’ آئو اسیں خدا وند دے گھر چلیے ۔ ²۲۔ اے یروشلیم ساڈے پیر ۔ایس ویلے تیرے پھاٹکاں وچ نیں ۔ ³۳۔ اے یروشلیم توں جو شہر وانگوں ۔پکے ایکے نال اُسریا ۔⁴۴۔ اوتھے قبیلے یعنی خدا وند نددے قبیلے۔اسرائیل دی شہادت دے مطابق جاندے نیں ۔تاں جو خدا وند دے ناں دا شکر کرن ۔ ⁵۵۔ اوتھے عدالت دے ہیٹھ بنائے گئے نیں ۔یعنی دائود دے گھرانے دے تخت ۔⁶۶۔ یرو شلیم دی سلامتی منگو ۔جیہڑے تیرے نال محبت رکھدے نیں ۔ خوش حال ہوون ۔ ⁷۷۔ تیریاں چوکندھیاں دے اندر صلح ۔تے تیریاں محلیاں وچ خوش حالی ہووے ۔⁸۸۔ میں اپنے بھائیاں تے یاراں لئی ۔آکھاں گا کہ ’’تیرے اندر سلامتی ہووے ۔‘‘ ⁹۹۔ میں خدا وند ساڈے خدا دے گھر دے لئی ۔تیری لئی بھلائی طلب کراں گا ۔

123¹۱۔ میں اپنیاں اکھاں تیرے ول چکدا ہاں ۔توں جو اسمان وچ تخت تے بیٹھیا ہویا ایں ۔ ²۲۔ ویکھ ۔ جیویں غلاماں دیاں اکھاں۔اپنے مالکاں دے ہتھاں ول ۔تے جیویں کنیز دیاں اکھاں ۔اپنی مالکہ دے ہتھ ول لگیاں رہندیاں نیں ۔اُنج ای ساڈیاں اکھاں ۔خدا وند ساڈے خدا ول لگیاں نیں ۔جدوں تیکر پئی اوہ ساڈے تے رحم نہ فرماوے ۔³۳۔ ساڈے تے رحم کر اے خدا وند ساڈے تے رحم کر۔کیوں کہ اسیں حقارت توں چنگی طرح رج گئے ہاں ۔ ⁴۴۔ سکھی وسدیاں دے ٹھٹھے تے مغروراں دی حقارت توں ۔ساڈی جان چنگی طرح رجی ۔

124¹۱۔ جے خدا وند ساڈے نال نہ ہوندا ۔(اسرائیل انج آکھے ) ²۲۔ جے خدا وند ساڈے نال نہ ہوندا ۔جس ویلے بندے ساڈے خلاف اُٹھے ۔ ³۳۔ تاں اوہ سانوں جیوندا ای نگل جاندے ۔جس ویلے اوہناں دا قہر ساڈے تے بھڑکا ۔⁴۴۔ تاں پانی سانوں ڈوب دیندا ۔ سیلاب ساڈے اُتوں لنگھ جاندا۔ ⁵۵۔ ہڑ ساڈے اتوں لنگھ جاندا ۔⁶۶۔ خدا وند مبارک ہووے جس نے سانوں ۔اوہناں دے دنداں دا شکار نہیں ہون دتا ۔ ⁷۷۔ ساڈی جان چڑی وانگوں ۔شکاریاں دی پھاہی وچوں چھٹی ۔پھاہی ٹٹی تے اسیں بچ نکلے ۔⁸۸۔ ساڈی مدد خدا وند دے ناں توں اے ۔جس نے اسمان تے زویں نوں بنایا ۔

125¹۱۔ جیہڑے خدا وند تے توکل کردے نیں ۔اوہ صیہون پہاڑ وانگ نیں ۔جیہڑا ہلدا نہیں سگوں ابد تیکر قائم اے ۔ ²۲۔ یروشلیم پہاڑاں نال گھریا ہویا اے ۔انج ای کدا وند اپنی امت نوں گھیریا ہویا اے ۔اس ویلے تے ابد تیکر ۔ ³۳۔ کیوں جو شریراں دا عصا ۔صادقاں دے ٹوٹے تے پائیدار نہیں رہوے گا ۔انج نہ ہووے پئی صادق لوک۔برائی ول اپنا ہتھ ودھاون ۔⁴۴۔ اے خدا ۔ نیک کم کرن آلیاں تے سددھے دل آلیاں نال نیکی کر۔ ⁵۵۔ پر جیہڑے اپنیاں ڈنگیاں راہواں ول پھر جاندے نیں ۔خدا وند اوہناں نوں بدکرداراں نال ای باہر کڈھ دے ۔اسرائیل تے سلامتی ہووے ۔

126¹۱۔ جدوں خدا وند نے صیہون دی قسمت نوں بدلیا ۔تاں اسیں سفنے ویکھن آلیاں وانگ ہو گئے ۔²۲۔ تد سادا منہ ہاسے نال ۔تے ساڈی زبان مٹھی اواز نال بھر گئی ۔تد غیر قوماں وچ ایہہ آکھیا گیا ۔پئی خدا وند نے ایہناں لئی عظیم کم کیتے نیں ۔ ³۳۔ خدا وند نے ساڈے لئی عظیم کم کیتے نیں ۔اسیں شاد ہو گئے ہاں ۔⁴۴۔ اے خدا وند نجبہ دیاں ندیاں وانگوں ۔ساڈی قسمت بدل دے ۔ ⁵۵۔ جیہڑے اتھرو وگا وگا کے بیجدے نیں ۔اوہ گیت گا گا کے کٹن گے ۔ ⁶۶۔ بھانویں کہ اوہ بی بیجن لئی بی چُک کے ۔روندے جاندے نیں ۔پر اوہ گٹھے چُک کے ۔گیت گاندے ہوئے مُڑدے نیں ۔

127¹۱۔ ہر خوش حالی خدا وند دی برکت نال ہوندی اے ۔جے خدا وند گھر نہ بنائے ۔تاں بناون آلیاں دی محنت بے کار اے ۔جے خدا وند شہر دی رکھوالی نہ کرے ۔تاں راکھا بے فائدہ جا گدا رہندا اے ۔ ²۲۔ سویرے تڑکے اٹھنا یا راتی چر نوں سونا ۔تہاڈے لئی بے فائدہ اے ۔تسیں جیہڑے محنت مشقت دی روٹی کھاندے او۔کیوں جو اوہ اپنے پیاریاں تے سون ویلے وی عنایت فرمائے ۔³۳۔ ویکھ ۔ پتر خدا وند ولوں عطیہ نیں ۔ ککھ دا پھل اک اجر اے ۔ ⁴۴۔ شہزوری دے پتر۔جنگ کرن آلے دے ہتھ دے تیراں وانگ نیں ۔ ⁵۵۔ مبارک اے اوہ بندہ جہدا ترکش ایہناں نال بھریا ہویا اے ۔جدوں پھاٹک تے دشمناں نال لڑن گے ۔تاں اوہ شرمندہ نہیں ہون گے ۔

128( نشید درج )¹۱۔ مبارک ایں توں جیہڑا خدا وند کولوں ڈردا ایں ۔جیہڑا اوہدیاں راہواں تے تُردا اے ۔ ²۲۔ کیوں جو توں اپنے ہتھاں دی محنے نال کھائیں گا۔توں مبارے تے سعادت مند ہوویں گا ۔³۳۔ تیری بیوی تیر چار دیواری وچ ۔پھل دار انگور دی ویل وانگ ہووے گی ۔تیری اولاد تیرے دستر خون دوالے ۔زیتوں دیاں ٹہنیاں وانگ ہووے گی ۔ ⁴۴۔ ویکھ انج ای مبارک اوہ شخص اے ۔جیہڑا خدا وند توں ڈردا اے ۔ ⁵۵۔ خدا وند تینوں صیہون وچوں برکت دیوے ۔ایتھے تیکر پئی توں ساری حیاتی یروشلیم دی خوش حال ویکھے ۔ ⁶۶۔ تے توں اپنے بچیاں دے بچے ویکھیں ۔اسرائیل تے سلامتی ہووے ۔

129(نشید درج )¹۱۔ ۔ میری جونی توں ای اوہناں مینوں بہت تنگ کیتا ۔(اسرائیل انج آکھے ) ²۲۔ میری جونی توں ای اوہناں مینوں بہت تنگ کیتا ۔پر اوہ میرے تے غالب نہیں آئے ۔ ³۳۔ ہل واہن آلیاں نے میری کنڈ تے ہل واہے ۔اوہناں نیں اپنیاں لمیاں لمیاں سیاڑاں بنایاں ۔⁴۴۔ پر سچے خدا وند نیں ۔شریراں دے رسیاں نوں کٹ دتا اے ۔ ⁵۵۔ صیہون دے جنے کینہ ور نیں ۔اوہ سارے بنناں ہو کے پچھے ہون ۔⁶۶۔ اوہ چتھاں دے اُس گھاہ وانگ ہو جاون ۔جیہڑے پٹن توں پہلاں ای سُک جاندی اے ۔ ⁷۷۔ جہدے نال نہ کوئی کپن آلا اپنی مُٹھ ۔تے نہ کوئی گڈیاں بنھن آلا اپنا ہتھ بھردا اے ۔ ⁸۸۔ تے کوئی راہ توں لنگھن آلا نہیں کہندا ۔پئی ’’ خدا وند دی برکت تیرے تے ہووے ۔اسیں خدا وند دے ناں توں تینوں مبارک آکھدے ہاں ۔

13داؤد وَلوں آگو گویئے لئی¹۱۔ یا رَبا تُوں کد تیک مینوں اُکا بھُلائی رکھیں گا تے کد تیک اپنا مُکھڑا میتھوں لُکائی رکھیں گا ²۲۔ کد تیک میں اپنے من وچ منخ کردا رہواں گا تے زور اپنے جی وچ رنج رواں گا کد تیک میرا ویری میتھوں اُچا رہوے گا³۳۔ خداوند میریا رَبا میرے وَل ویکھ تے میری سُن لےتے میریاں اکھاں کھول دے تاں ناں ہووے پئی میں موت دی نیندر سوں جاواں ⁴۴۔ تاں نہ ہووے پئی میرا ویری آکھے میں اوہدے تے فتح پا لئی اے۔ تاں ناں ہووے پئی میرے ویری میرے تھڑکن تے خوشیاں منان۔⁵۶۔ پر میں تیری رحمت تے بھروسہ کیتا اے میرا دل تیری نجات توں خوش ہووےگا۔ ⁶۶۔ میں رَب لئی گاواں گا کیوں جو اوہنے میرے تے احسان کیتا اے۔

130¹۱۔ اے خدا وند میری آواز سُن ۔ ²۲۔ میرے ترلے دی واج ول ۔تیرے کناں دا دھیان ہووے ۔³۳۔ اے خدا وند جے توں برائیاں نوں یاد رکھن آلا ہوویں ۔تاں اے خدا وند کون ٹھہرے گا ۔ ⁴۴۔ پر تیرے کول گناہواں دی بخشش اے ۔تاں جو ادب نال تیری عبادت ہووے ۔⁵۵۔ میں خدا وند تے وساہ کردا ہاں ۔میری جان اوہدے کلام تے وساہ کردی اے ۔ ⁶۶۔ راکھیاں وانگ جیہڑے سرگھی نوں ویکھدے نیں ۔میری جان خدا وند دی ودھ اڈیکن ہار اے ۔راکھیاں وانگ جیہڑے سرگھی نوں ویکھدے نیں ۔⁷۷۔ اسرائیل خدا وند دا ودھ اُڈیکن ہار ہووے ۔کیوں جو خدا وند کول دلاسہ اے ۔تے اوہدے کول ودھیک فدیہ اے ۔ ⁸۸۔ تے اوہ اسرائیل دا فدیہ اے ۔اوہدیاں ساریاں برائیاں توں اوہنوں چھڑاوے گا ۔

131¹۱۔ اے خدا وند میرا دل گھمنڈی نہیں ۔تے نہ میری نظر اُچی اے ۔میں وڈیاں گلاں وچ دخل نہیں دیندا ۔تے نہ ای اجہیاں گلاں وچ جیہڑیاں بہتیاں اُچیاں نیں ۔²۲۔ سگوں میں اپنی جان نوں ۔ماں دا دُودھ چھڑائے ہوئے بچے وانگوں ۔چُپ کرایا تے سنوا چھڈیا ۔ میری جان میرے وچ دُودھ چھڑائے ہوئے۔بچے وانگ اے ۔ ³۳۔ اے اسرائیل اس ویلے تے ابد تیکر ۔خدا وند تے توکل رکھ ۔

132اے خدا وند دائود دے لئی ۔¹۱۔ اوہدی ساری فکر مندی نوں یاد کر۔ ²۲۔ پئی کیویں اوہنے خدا وند نال توں سونہہ کھادی ۔ تے یعقوب دے قادر دے اگے منت منگی ۔³۳۔ ’’ میں اپنے گھر وچ اُکا نہیں وڑاں گا ۔تے نہ اپنے سون دے پلنگ تے ای جاواں گا ۔ ⁴۴۔ میں اپنیاں اکھاں وچ نیندر ۔ تے اپنیاں پپلیاں وچ ہُگلانا نہیں آون دیاں گا ۔ ⁵۵۔ جدوں تیکر پئی میں اپنے خدا وند لئی تھاں ۔تے یعقوب دے قادر لئی گھر نہ لے لواں ۔‘‘⁶۶۔ ویکھو اساں اوہدی خبر افراتہ وچ سُنی ۔اساں اوہنوں یاعر دیاں پیلیاں وچوں لتا ۔ ⁷۷۔ آئو اسیں اوہدے گھر وچ وڑیے ۔اوہدے پیراں دی چوکی اگے کرئیے۔ ⁸۸۔ اے خدا اپنی آرام کرن آلی تھاں ول جان لئی اُٹھ ۔توں تے تیری وڈائی دی پیٹی ۔⁹۹۔ تیرے کاہن سچائی دے کپڑے پاون ۔تیرے مقدس خوشی دے نعرے مارن ۔ ¹⁰۱۰۔ اپنے بندے دائود لئی ۔اپنے ممسوح دا منہ نامنظور نہ کر ۔¹¹۱۱۔ خدا وند نے دائود توں سونہہ کھا کے ۔اک پکا قول کیتا اے جہدے توں اوہ پھرے گا نہیں ۔پئی میں تیرے صلب دی اولاد وچوں ۔تیرت تخت تے بٹھاواں گا ۔ ¹²۱۲۔ جے تیرے پتر میرے قول قرار تے ۔تے اوہناں شہادتاں تے چلن جیہڑیاں میں اوہناں نوں سکھاواں گا۔تاں اوہناں دے پتر وی سدا ۔تیرے تخت تے بیٹھن گے ۔¹³۱۳۔ کیوں جو خدا وند نے صیہون نوں چُنیا اے ۔اوہنے اوہنوں اپنی گدی لئی پسند کیتا اے ۔ ¹⁴۱۴۔ ایہو سدا لئی میرے آرام کرن دی تھاں اے ۔ ۔ میں ایتھے ای رہواں گا کیوں جو میں اوہنوں پسند کیتا اے ۔¹⁵۱۵۔ میں اوہدی روزی وچ چنگی برکت پاواں گا ۔اوہدے مسکیناں نوں روٹی نال رجاواں گا ۔ ¹⁶۱۶۔ اوہدے کاہناں نوں میں چھٹکارے دا لباس دیاں گا ۔تے اوہدے مقدس خوشی دے نعرے مارن گے ۔¹⁷۱۷۔ اوتھے ای میں دائود لئی ایک سنگ پیدا کراں گا ۔اپنے ممسوح لئی اک چراغ بناواں گا ۔ ¹⁸۱۸۔ اوہدے دشمناں نوں میں حیرانی دے کپڑے پواواں گا ۔پر اوہدے اُتے میرا تاج لشکے گا ۔

133¹۱۔ .نشید درج ۔ از دائودویکھو کنی چنگی تے پسندیدہ گل اے ۔پئی بھرا اک دوجے نال مل کے رہن۔²۲۔ سر دے اُس ودھیا تیل وانگ۔جیہڑا داڑھی وچ یعنی ہارون دی داڑھی وچ آ گیا ۔سگوں اوہدے لباس دے دامن تیکر لہہ آیا ۔ ³۳۔ حرمون دی اُس تریل ونگ ۔جیہڑی صیہون دے پہاڑ تے پیندی اے ۔کیوں جو خدا وند اوتھے ای برکت ۔یعنی ہمیشہ دی زنگانی عنایت فرماندا اے ۔

134¹۱۔ اے خدا وند دے سارے خادمو۔آئو خدا وند نوں مبارک آکھو ۔تسیں جیہڑے رات ویلے ۔خدا وند دے گھر وچ حاضر رہندے او۔ ²۲۔ مقدس ول اپنے ہتھ چُکو۔تے خدا وند نوں مبارک آکھو ۔³۳۔ اسمان تے زویں دا بنان آلا خدا وند ۔صیہون وچوں تہانوں برکت بخشے ۔

135¹۱۔ خدا وند دے ناں دی حمد کرو ۔اے خدا وند دیو بندیو ! حمد کرو ۔ ²۲۔ تسیں جیہڑے خدا وند دے گھر وچ ۔ساڈے خدا دے گھر دی بارگاہواں وچ حاضر رہندے او۔³۳۔ خدا وند دی حمد کرو کیوں جے خدا وند نیک اے۔اوہدے ناں دی مدح سرائی کرو پئی ایہہ دل نوں چنگی لگدی اے۔ ⁴۴۔ کیوں جو خدا وند نے یعقوب نوں اپنے لئی۔یعنی اسرائیل نوں اپنی خاص ملکیت ہون لئی چن لتا اے ۔⁵۵۔ ایس لئی میں جاندا ہاں پئی خدا وند عظیم اے ۔تے ساڈا مالک سارے معبوداں توں بہت اُچا اے۔ ⁶۶۔ خدا وندجو کچھ چاہندا اے اسمان تے زویں تے ۔یا سمندراں تے ڈوہنگی تھانواں وچ اوہی کردا اے ۔⁷۷۔ اوہ زویں دی اخیر توں بدل لیاندا اے ۔اوہ بجلیاں توں مینہ بناندا اے ۔اوہ اپنے خزانیاں وچوں ہوا کڈھدا اے ۔⁸۸۔ اوہنے ای مصر دے پلیٹھی دیاں نوں ماریا ۔کیہ انسان دے کیہ حیوان دے ۔ ⁹۹۔ اے مصر ۔ اوہنے تیرے وچ ۔فرعون تے اوہدے سارے خادماں تے ۔کرشمے تے عجیب شیواں ظاہر کیتیاں ۔¹⁰۱۰۔ اوہنے بہت ساریاں قوماں نوں ماریا۔تے ڈاہڈے بادشاہواں نوں قتل کیتا ۔ ¹¹۱۱۔ یعنی شاہ امور بن صیہون نوں ۔تے شاہ باشان اوج نوں۔تے کنعان دے سارے بادشاہواں نوں ۔¹²۱۲۔ تے اوہنے اوہناں دی زویں میراث کر دتی ۔یعنی اپنی امت اسرائیل دی میراث ۔ ¹³۱۳۔ اے خدا وند تیرا ناں ابدی اے ۔اے خدا نسل توں لے کے نسل تیکر تیرا ذکر اے۔ ¹⁴۱۴۔ کیوں جو خدا وند اپنی امت دا حامی اے ۔کیوں جو خدا وند اپنے بندیاں تے مہربان اے ۔¹⁵۱۵۔ غیر قوماں دے بُت چاندی تے سونا ۔تے انسان دی دست کاری نیں ۔ ¹⁶۱۶۔ اوہناں دا منہ ہے پر اوہ بولدے نہیں ۔اکھیاں ہین پر اوہ ویکھدے نہیں ۔ ¹⁷۱۷۔ کن ہین پر سُندے نہیں ۔تے اوہناں دے منہ وچ ساہ ہے ای نہیں ۔ ¹⁸۱۸۔ جنےاجیہاں نوں دسدے یا اوہناں اُتے وساہ کردے نیں ۔اوہ سارے اوہناں وانگ ای ہوجان ۔¹⁹۱۹۔ اے اسرائیل دے گھرانے خدا وند نوں مبارک آکھو ۔اے ہارون دے گھرانے خدا وند نوں مبارک آکھو۔ ²⁰۲۰۔ اے لاوی دے گھرانے خدا وند نوں مبارک آکھو ۔ ²¹۲۱۔ صیہون ولوں خدا وند مبارک ہووے ۔اوہ یروشلیم وچ رہندا اے ۔

136¹۱۔ خدو وند دا شکرو کیوں جو اوہ نیک اے۔کہ اوہدی رحمت اند تک قائم اے ۔ ²۲۔ معبوداں دے معبود دا شکر کرو۔پئی اوہدی رحمت ابد تیکر قائم اے ۔ ³۳۔ مالکاں دے مالک دا شکر کرو۔پئی اوہدی رحمت ابد تیکر قائم اے ۔⁴۴۔ اُس کلے نے وڈے وڈے عجائبات کیتے نیں ۔پئی اوہدی رحمت ابد تیکر قائم اے ۔ ⁵۵۔ اوہنے سیانپ نال اسماناں نوں بنایا ۔پئی اوہدی رحمت ابد تیکر قائم اے ۔⁶۶۔ اوہنے زویں نوں پانی تے کھنڈایا ۔پئی اوہدی رحمت ابد تیکر قائم اے ۔ ⁷۷۔ اوہنے وڈے وڈے تارے بنائے۔پئی اوہدی رحمت اند تیکر قائم رہوے۔⁸۸۔ یعنی سور جیہڑا دیہاڑ تے بادشاہی کرے۔پئی اوہدی رحمت ابد تیکر قائم اے۔ ⁹۹۔ چن تے تارے جیہڑے رات تے بادشاہی کرن۔پئی اوہدی رحمت ابد تیکر قائم اے ۔¹⁰۱۰۔ اوہنے مصر دے پلیٹھی دیاں نوں ماریا ۔پئی اوہدی رحمت ابد تیکر قائم اے ۔ ¹¹۱۱۔ تے اوہدے وچوں اسرائیل نوں کڈھ لیایا۔پئی اوہدی رحمت ابد تیکر قائم اے۔ ¹²۱۲۔ قدرت آلے ہتھ تے اُچی بانہہ نال۔پئی اوہدی رحمت ابد تیکر قائم اے۔¹³۱۳۔ اوہنے بحیرہ قلزم نوں دو ہاں بھاگاں چ ونڈ دتا۔پئی اوہدی رحمت ابد تیکر قائم اے۔ ¹⁴۱۴۔ تے اسرائیل نوں اوہدے وچوں پار لے گیا ۔پئی اوہدی رحمت ابد تیکر قائم اے۔ ¹⁵۱۵۔ تے فرعون نوں سنے اوہدے لشکر دے بحیرہ قلزم وچ غرق کر دتا۔پئی اوہدی رحمت ابد تیکر قائم اے۔¹⁶۱۶۔ اوہنے اپنی امت نوں اُجاڑ وچ راہ دسیا ۔پئی اوہدی رحمت ابد تیکر قائم اے۔ ¹⁷۱۷۔ اوہنے وڈے وڈے بادشاہوں نوں ماریا ۔پئی اوہدی رحمت ابد تیکر قائم اے۔¹⁸۱۸۔ تے طاقت آلے بادشاہواں نوں قتل کیتا۔پئی اوہدی رحمت ابد تیکر قائم اے۔ ¹⁹۱۹۔ یعنی شاہ امورین سیحون نوں ۔پئی اوہدی رحمت ابد تیکر قائم اے۔ ²⁰۲۰۔ تے شاہ باشان عوج نوں ۔پئی اوہدی رحمت ابد تیکر قائم اے۔²¹۲۱۔ تے اوہنے اوہناں دی زویں میراث کر دتی ۔پئی اوہدی رحمت ابد تیکر قائم اے۔ ²²۲۲۔ یعنی اپنے بندے اسرائیل دی میراث ۔پئی اوہدی رحمت ابد تیکر قائم اے۔ ²³۲۳۔ اوہنے ساڈے بریاں حالاں وچ سانوں یاد کیتا۔پئی اوہدی رحمت ابد تیکر قائم اے۔²⁴۲۴۔ تے سانوں سارے دشمناں کو لوں خلاصی بخشی ۔پئی اوہدی رحمت ابد تیکر قائم اے۔ ²⁵۲۵۔ اوہ ہر بندے نوں روزی دیندا اے۔پئی اوہدی رحمت ابد تیکر قائم اے۔ ²⁶۲۶۔ اسمان دے خدا دا شکر کرو۔پئی اوہدی رحمت ابد تیکر قائم اے۔

137¹۱۔ اسیں بابل دیاں نہراں تے بیٹھے ۔ ²۲۔ تے صیہون نوں یاد کر کے روئے ۔ اوتھے دے بید دے رُکھاں نال۔ اساں اپنیاں بربطاں ٹنگ دتیاں ۔³۳۔ اوتھے سانوں بندی وان بناون آلیاں نے آکھیا پئی گائو ۔ تے سانوں تنگ کرن آلیاں نے آکھیا پئی خوشی منائو ۔ ’’ صیہون دے گیتاں وچوں کوئی سانوں سنائو۔‘‘ ⁴۴۔ اسیں اوپرے دیس وچ ۔ خدا وند دا گیت کیویں گائیے؟⁵۵۔ اے یروشلیم ۔ جے میں تینوں بھلا دیاں ۔ تاں میرا سجا ہتھ وی بُھلا دتا جاوے۔ ⁶۶۔ جے میں تینوں یاد نہ رکھاں ۔ جے یروشلیم دی ہر خوشی تے تینوں ترجیح نہ دیاں۔ تاں میری جیبھ میرے تالو نال چمٹ جاوے ۔⁷۷۔ اے خدا وند بنی عدوم دے خلاف ۔ یروشلیم دے دن نوں یاد فرما ۔ جیہڑے کہندے سن پئی ایہنوں ڈھا دیو ۔⁸۸۔ ایہدی نینہ تیکر ایہنوں ڈھا دیو ۔ اے بابل دی دھی اے مہلکہ۔ مبارک اوہ ہووے گا جو تینوں ایس سلوک دا بدلہدیوے ۔ ⁹۹۔ جیہڑا توں ساڈے نال کیتا۔ مبارک اوہ ہووے گا جیہڑا تیرے بچیاں نوں لے کے۔ چٹان تے واہ مارے ۔

138¹۱۔ اے خدا وند میں اپنے سارے دل نال تیرا شکر کراں گا ۔کیوں جو توں میرا منہ دا کلام سنا اے ۔میں فرشتیاں دے ساہمنے تیری تعریف کراں گا ۔ ²۲۔ میں تیری مقدس ہیکل ول منہ کر کے سجدہ کراں گا ۔تے تیری شفقت تے سچائی دے کارن ۔تیرے ناں دا شکر کراں گا ۔کیوں جو توں اپنے ناں تے اپنے قول نوں ۔ہر شے اُتےفوقیت بخشی اے ۔³۳۔ جس دن میں تینوں واج ماری توں سن لتی ۔توں میرے وچ زور ودھایا ۔ ⁴۴۔ اے خدا وند ساری دنیا دے بادشاہ تیرا شکر کرن گے ۔جدوں تیرے منہ دا کلام سنن گے۔⁵۵۔ تے اوہ خدا وند دی راہواں دا گیت گاون گے۔پک اے خدا وند عظیم الجلال اے ۔ ⁶۶۔ پک اے خدا وند بہت بلند اے ۔ فیر فی پست حال تے نطڑ کردا اے ۔ تے غرور کرن آلے نوں دوروں پچھان لیندا اے ۔⁷۷۔ حالانکہ میں دکھ وچ تُردا ہاں تاں وی توں مینوں سانبھ کے رکھدا ایں ۔توں میرے دشمناں دے قہر دے خلاف ہتھ ودھاندا ایں ۔تیرے سدھا ہتھ مینوں بچا لیندا اے ۔ ⁸۸۔ خداو ند میرے لئی شروع کیتا کم پورا کرے گا ۔اے خدا وند تیرا دلاسہ ابد تیکر قائم اے ۔اپنی دستکاری نوں نہ چھڈ۔

139¹۱۔ اے خدا وند توں مینوں پرکھدا ایں ۔ تے توں جاندا ایں ۔ ²۲۔ توں میرا اٹھنا بہنا جاندا ایں ۔توں میریاں سوچاں نوں دوروں سمجھ لیندا ایں ۔³۳۔ توں میرا تُرنا تے لیٹنا پرکھدا ایں ۔تے میریاں ساریاں راہواں توں واقف ایں ۔ ⁴۴۔ ایس توں پہلاں پئی کوئی گل میری زبان تے آئے۔ویکھ اے خدا وند تینوں پوری طرح پتا اے ۔ ⁵۵۔ پچھوں تے اگوں توں مینوں گھیریا ہویا اے۔تے توں اپنا ہتھ میرے اُتے رکھدا ایں ۔ ⁶۶۔ ایہہ معرفت میرے لئی بڑی عجیب اے ۔ایہہ بہت اُچا اے ۔ ایہہ میری سمجھ توں باہر اے ۔⁷۷۔ میں تیری روح توں کتھے جاواں ۔تے تیرے منہ توں کتھے نساں ۔ ⁸۸۔ جے میں اسمان تے چڑھ جاواں تاں توں اوتھے ایں ۔جے میں اُکا تھلے چلا جاواں تاں توں اوتھے وی موجود ایں ۔⁹۹۔ جے میں سویر دے کھمبھ لاواں ۔تے سمندر دی اخیر تے جا وساں ۔ ¹⁰۱۰۔ تاں اوتھے وی تیرا ہتھ میری ہدایت کرے گا۔تے تیرا سدھا ہتھ مینوں سانبھے گا ۔¹¹۱۱۔ جے آکھاں ’’ گھٹ توں گھٹ ہنییرا مینو لکا لوے گا۔تے نور دی تھاں رات مینوں گھیر لوے گی ۔‘‘ ¹²۱۲۔ تاں تیرے سامنے ہنیرا وی ہنرا نہیں ۔تے رات دن وانگوں روشن ہووے گی ۔ہنیرا تے چاننا تیرے لئی اکو جہے نیں ۔¹³۱۳۔ توں ای میرے گردے پیدا کیتے نیں ۔تے میری ماں دی ککھ وچ مینوں بنایا اے ۔ ¹⁴۱۴۔ میں ایس لئی تیرا شکر کردا ہاں۔پئی میں اجہیا عجیب طور دے نال بنایا گیا ۔تے تیریاں صنعتاں نوں تعجب آلیاں نیں ۔تے توں میری روح دا چنگا جانو ایں ۔¹⁵۱۵۔ میری حقیقت تیرے کولوں چھپی نہ رہی۔جد کہ میں اوہلے وچ بنایا جا رہیا ساں ۔تے جدوں زمین دے تھلے مینوں ترتیب دتا جا رہیا سی ۔ ¹⁶۱۶۔ تیریاں اکھاں نے میرے طور طریقے ویکھے نیں۔اوہ سارے تیری کتاب وچ لکھے ہوئے نیں ۔تے اوہناں وچوں کسے اک دے وی وجود وچ آون توں پہلاں ایمیرے دن متھے گئے ۔¹⁷۱۷۔ پر اے خدا میرے لئی تیرے منصوبے کنے ای اوکھے نیں ۔اوہناں دی گنتری کنی وڈی اے ۔ ¹⁸۱۸۔ جدوں اوہناں نوں گناں تاں تورات توں وی زیادہ نیں ۔جدوں اخیر تیکر پہنچاں تاں وی تیرے کول ای ہاں ۔¹⁹۱۹۔ اے خدا کاش توں لچے نوں قتل کریں۔تے خونی مرد میتھوں دور ہٹ جان ۔ ²⁰۲۰۔ کیوں جو اوہ فریب نال نافرمانی کردے نیں۔تے تیرے دشمن دغا بازی نال پیش آندے نیں ۔²¹۲۱۔ اے خدا وند جیہڑے تیرے نال کینہ رکھدے نیں۔کیہ میں اوہناں نال کینہ نہیں رکھدا ؟جیہڑے تیرے خلاف اٹھدے نیں کیہ مینوں اوہناں نال نفرت نہیں ؟ ²²۲۲۔ میں اوہناں نال پوری طرح کینہ رکھدا ہاں ۔اوہ میرے نزدیک دشمن بنے ہوئے نیں ۔²³۲۳۔ اے خدا مینوں پرکھ تے میرے دل نوں جان لے۔ میرے امتحان لے تے میریاں سوچاں نوں پچھان لے ۔ ²⁴۲۴۔ تے ویکھ پئی میں برائی دی راہ تے تردا ہاں ۔تے مینوں پرانی راہ تے لے چل

14داؤد وَلوں آگو گیئے لئی¹۱۔ بے عقلا اپنے من وچ آکھدا اے رَب تے ہے ای نئیں اوہ وِگڑے ہوئے نیں تے اوہناں نفرت جوگے کام کیتے نیں کوئی نئیں جیہڑا نیکی کرے²۲۔ رَب ارشاں توں آدم دی نسل تے نظر کر دا اے تاں جو ویکھے پئی کوئی ہے جیہڑا سیانا ہووے تے رَب نو ں چائے۔ ³۳۔ اوہ سارے کراہے پے گئے نیں تے وِگڑ گئے نیں کوئی نئیں جیہڑا نیکی کرےاِک وی نئیں⁴۴۔ کی اوہناں کُل بدکاراں نوں سمجھ نئیں جیہڑے میری قوم نوں روٹی وانگ کھا جاندے نیں اوہناں نیں رَب دا ناں نئیں لیا۔⁵۵۔ جد اوہ واوا ڈر جان گے کیوں جو خدا وند راستبازاں نال کھلوتا اے۔ ⁶۶۔ تُسی غریب دی صلاح نوں وگاڑنا چاہندے او پر رَب اوہدی پناہ دی تھاں اے۔⁷۷۔ کاش اسرائیل دی نجات صیہون ؔوچوں آووے۔ جد رَب اپنی قوم دال حال بدلے گا تد یعقوبؔ خوش تے اسرائیلؔ شاد ہووے گا

140۔ میر مغنی لئی ۔ مزمور ۔ دائود توں¹۱۔ اے خدا وند مینوں خبیث مرد توں چھڑا ۔مینوں ظالم مرد توں بچائی رکھ ۔ ²۲۔ یعنی اوہناں کولوں جیہڑے دل وچ بڑے منصوبے بناندے نیں ۔تے ہر دن لڑائی کردے نیں ۔ ³۳۔ اوہ سپ وانگوں اپنی زبان تیز کردے نیں ۔اوہناں دے بلہاں ہیٹھ کالے سپ دا زہر اے ۔⁴۴۔ اے خدا وند خبیث ہتھوں مینوں آزادی دے ۔مینوں ظالم مرد کولوں بچا کے رکھ ۔جیہڑے اس کوشش وچ نیں پئی میرے پیراں نوں پٹ دین ۔ ⁵۵۔ مغرور میرے لئی پھاہی لُکاندے۔تے جال وانگوں رسیاں کھلاردے نیں ۔اوہ راہ دے ڈھائے تے میرے لئی پھاہیاں لاندے نیں ۔⁶۶۔ میں خدا وند نوں آکھدا اہاں پئی میرا خدا توں ای ہیں ۔اے خدا میرے ترلے دی واج سن لے ۔ ⁷۷۔ اے مالک خدا وند اے میرے قادر مخلص ۔جنگ دے دن توں میرے اُتے چھاں کردا ایں ۔ ⁸۸۔ اے خدا وند خبیث دیاں مراداں پوریاں نہ کر۔اوہناں دے منصوبیاں نوں پورا نہ کر ۔⁹۹۔ میرے آلے دوالے دے لوک سر اُچا کر دے نیں ۔اوہناں دیاں بلہاں دی شرارت اوہناں دے ای سرتے پوے ۔ ¹⁰۱۰۔ اوہ بھکدے انگارے اوہناں دے سر تے وسائے ۔اوہ اوہناں نوں غار وچ انج دھکا دیوے کہ فیر نہ اُٹھن ۔ ¹¹۱۱۔ بری زبان آلا بندہ زویں تے قائم نہیں رہوے گا ۔ظالم مرد اچن چیتی مصیبت دا شکار ہووے گا ۔¹²۱۲۔ میں ایہہ جاندا ہاں پئی خدا وند ۔متھاج دی وکالت تے مسکین دے حق دی راکھی کردا اے ۔ ¹³۱۳۔ پک اے ۔ سچے تیرے ناں دا شکر کرن گے ۔تے سدھے کم کرن آلے تیرے حضور رہن گے ۔

141¹۱۔ اے خدا وند میں تیری فریاد کر دا ہاں ۔ میرے ول چھیتی آ۔جدوں میں تیری فریاد کردا ہاں تاں میری واج تے کن دھر ۔ ²۲۔ میری دعا بخور وانگوں تیرے حضور پہنچے ۔³۳۔ اے خدا وند میرے منہ تے پہرہ۔تے میرے بلہاں دے بوہے تے نگہبان رکھ ۔ ⁴۴۔ مرے دل نوں برائی ول نہ لگن دے ۔پئی میں بے دین ہو کے شرارت دا کم کراں ۔تے میں بد کردار بندیاں دے نال ۔اوہناں دا ودھیا کھانا کدی وی نہ کھاواں ۔⁵۵۔ صادق مینوں مارے ۔ تاں ایہہ مہربانی اے ۔اوہ مینوں خبردار کرے ۔ تاں ایہہ سر دا تیل اےجس توں میرا سر نہ نہیں کرے گا ۔سگوں ایہناں مصیبتاں وچ وی دعا کردا رہواں گا ۔ ⁶۶۔ اوہناں دے حاکم چٹان وانگ ڈھائے گئے ۔تے اوہناں نے سن لیا پئی میریاں گلاں کنیاں نرم نیں ۔ ⁷۷۔ جویں کوئی زمین نوں پاڑے تے تروڑے ۔اُسے وانگ میریاں ہڈیاں عالم اسفل دے منہ کول کھلریاں ہویاں نیں ۔⁸۸۔ کیوں جو اے مالک خدا وند میریاں اکھاں تیرے ول لگیاں ہویاں نیں ۔ ⁹۹۔ اُس پھاہی نال جیہڑی اوہناں میرے لئی لائی اے ۔تے برے کم کرن آلیاں دیاں پھاہیاں کولوں مینوں بچا ۔ ¹⁰۱۰۔ شرارتی اپنیاں ای پھاہیاں وچ پھس جان ۔ جد کہ میں بچ نکلاں ۔

142۔ (مسکیل ۔ از دائود۔ جدوں اوہ غار وچ سی ۔ مناجات )¹۱۔ میں اچی واج نال خدا وند دی فریاد کردا ہاں ۔میں اُچی واج وچ خدا وند دی منت کردا ہاں ۔ ²۲۔ میں اوہدے سامنے اپنی شکائیتاں ڈوہلدا ہاں ۔میں اوہدے سامنے اپنی مصیبت دسدا ہاں ۔³۳۔ جدوں میری جان میرے باطن وچ پریشان ہوندی اے ۔تاں توں میری روش توں واقف ہوندا ایں ۔جس راہ تے میں جاندا ہاں ۔اوتھے میرے لئی اک پھاہی لکائی گئی اے ۔ ⁴۴۔ میں اپنے سجے پاسے نظر پا کے ویکھدا ہاں ۔پر کوئی نہیں جیہڑا میری مدد کرے ۔میرے لئی کوئی چھپن دی تھاں نہیں رہی ۔کوئی نہیں جو میری زندگی دا خیال کرے ۔ ⁵۵۔ اے خدا وند میں تیتھوں ای فریاد کردا ہاں ۔میں کہندا ہاں کہ توں میری اوٹ ایں ۔تے جیوندے لوکاں وچ میرا ٹکڑا۔⁶۶۔ میری زاری ول دھیان کر ۔کیوں جو میں بڑا پست ہو گیا ہاں ۔میرے ستان آلیاں توں مینوں بچا لے ۔کیوں جو اوہ میتھوں زیادہ زور آلے نیں ۔ ⁷۷۔ مینوں قید وچوں باہر کڈھ دے ۔تاں جو میں تیرے ناں دا شکر کراں ۔جدوں توں میرے نال نیکی کریں گا ۔تاں سچیاں دا گھیرا میرے آلے دوالے ہووے گا۔

143¹۱۔ اے خدا وند میری دعا سن۔اپنی سچائی دے مطابق میری منت تے کن دھر۔ ²۲۔ اپنے بندے نوں عدالت وچ نہ لیا ۔اوہنے میری حیاتی نوں مٹی وچ رول دتا اے ۔اوہنے مینوں مدت دے مردیاں وانگ ہنیرے وچ رکھیا ہویا اے۔³۳۔ ایس لئی پئی ویری نے میری جان نوں ستایا اے۔ اوہنے میری حیاتی نوں مٹی وچ رول دتا اے ۔ اوہنے مینوں مدت دے مردیاں وانگ ہنیرے وچ رکھیا ہویا اے۔ ⁴۴۔ تے میری روح میری باطن وچ پریشان ہو گئی اے ۔ میرے اندر ای میرا دل گھبرا گیا اے ۔⁵۵۔ میں پرانے دناں نوں یاد کرداہاں ۔ میں تیر ے ساریاں کماں تے غور تے فکر کردا ہاں ۔ میں تیرے ہتھوں بنیاں شیواں بارے سوچدا ہاں ۔ ⁶۶۔ میں اپنے ہتھ تیرے ول اڈدا ہاں ۔تے میری جان سُکی زویں وانگ تیری تہائی اے ۔⁷۷۔ اے خدا وند میری چھیتی سن لے ۔کیوں جو میری روح پریشان ہو گئی اے ۔اپنا منہ میرے کولوں چھپا کے نہ رکھ ۔اجیہا نہ ہووے پئی میں کھڈے وچ لہن آلیاں وانگوں ہو جاواں ۔ ⁸۸۔ عطا کر پئی میں چھیتی تیرا لاڈ محسوس کراں ۔کیوں جو میرا تاں سار۱ کچھ تیرے تے اے ۔ مینوں دس پئی میں کیہڑی راہ تے تُراں ۔کیوں جو میں اپنی جان تیرے ول چکدا ہاں ۔⁹۹۔ مینوں میرے دشمناں توں چھڑا ۔اے خدا وند میرا بھروسہ تیرے اُتے اے ۔ ¹⁰۱۰۔ مینوں سکھا پئی تیری مرضی تے عمل کراں ۔کیوں جو توں میرا خدا ایں ۔تیری روح نیک اے ۔اوہ مینوں اپنی پدھری زویں تے لے جاوے ۔¹¹۱۱۔ اے خدا وند اپنے ناں دے لئی مینوں جیندا رکھ ۔اپنے کرم دے مطابق مینوں مصیبت توں چھٹکارا دے ۔ ¹²۱۲۔ تے اپنی شفقت دے مطابق میرے دشمناں نوں فنا کر ۔تے میرے سارے دکھ دین آلیاں نوں ہلاک کر۔کیوں جو میں تیرا بندہ ہاں ۔

144¹۱۔ خدا وند میری چتان مبارک ہووے ۔جیہڑا میرے ہتھاں نوں جنگ کرنا ۔تے میریاں انگلاں نوں لرائی کرنا سکھاندا اے ۔ ²۲۔ اوہ میرے تے شفقت کرن آلا تے میرا قلعہ (کوٹ ) اے ۔اوہ میرا گھیرا اے تے میرا مخلص اے ۔اوہ میری سپر (آڑ) پناہ دی تھاں اے ۔جیہڑا قوماں نوں میرے ماتحت کردا اے ۔³۳۔ اے خدا وند انسان کیہ اے جو توں اوہنوں یاد فرماویں ۔تے آدم زاد کیہ اے پئی توں اوہدا خیال کریں ۔ ⁴۴۔ انسان آہ وانگوں اے ۔اوہدے دھیاڑے لنگھے ہوئے پرچھاویں وانگ نیں ۔⁵۵۔ اے کدا وند اسماناں نوں نیواں کر تے تھلے آ ۔پہاڑاں نوں چھو تاں اوہناں وچوں دھواں نکلے گا ۔ ⁶۶۔ بجلیاں پا تے اوہناں نوں کھنڈا دے ۔اپنے تیر چلا تے اوہناں نوں گھبرا دے ۔⁷۷۔ اُتلے جہان توں اپنا ہتھ ودھا ۔مینوں پانی دی ودھیکی توں چھڑا۔تے اوپریاں دے ہتھوں بچا لے ۔ ⁸۸۔ جنہاں دا منہ واہیات بولدا ۔تے سدھا ہتھ جھوٹی سونہہ کھاندا اے ۔⁹۹۔ اے خدا میں تیرے لئی اک نواں گیت گاواں گا ۔میں دس تاراں دی سارنگی نال تیری تعریف ۔ گانواں گا ۔ ¹⁰۱۰۔ توں جیہڑا بادشاہواں نوں جتواندا ایں ،تے جیہنے اپنے بندے دائود نوں چھڑوایا اے ۔ ¹¹۱۱۔ مینوں بپری تلوار توں چھروا ۔تے اوپریاں دے ہتھوں مینوں بچا لے ۔جنہاں دا منہ واہیات بولدا اےتے سجا ہتھ جھوٹی سونہہ کھاندا اے ۔¹²۱۲۔ ساڈے پتر اپنی جوانی وچ ودھدے ہوئے ۔بوٹیاں وانگ ہوون ۔تے ساڈیاں دھیاں اوہناں نُوٹیاں بنے تھماں وانگ ہوون ۔جیہڑے ہیکل دی گُٹھ وچ گڈے گئے نیں ۔ ¹³۱۳۔ ساڈے بھڑولے بھرے رہن ۔تے اوہناں وچ ون سونے ڈھیر ہووے ۔ساڈیاں ہزاران ہزار پھل دار بھیڈاں بکریاں ۔ساڈیاں پیلیاں وچ لکھو لکھ بن جاون ۔¹⁴۱۴۔ ساڈے بلد چنگی طرح لدے ہون ۔چوکندھیاں وچ مورے نہ ہوون تے نہ ای بندی وانی ہووے ۔تے ساریاں گلیاں وچ رولے دی واج نہ ہووے ۔ ¹⁵۱۵۔ مبارک اے اوہ امت جیہدا ایہہ حال اے ۔

145¹۱۔ الف ۔ اے میرے خدا بادشاہ ۔ میں تیری تعریف کراں گا ۔میں ابد الآباد تیکر تیرے ناں نوں مبارک آکھدا رہواں گا ۔ ²۲۔ ب ۔ میں ہر روز تینوں مبارک آکھاں گا ۔تے ابد الآباد تیکر تیرے ناں دی حمد کردا رہواں گا ۔ ³۳۔ ج ۔ خدا وند عظیم تے نہایت حمد دے قابل اے ۔تے اوہدی وڈیائی لبھی نہیں جا سکدی ۔⁴۴۔ د ۔ پُشت توں پُشت تیرے کماں دی تعریف کردی اے ۔تے تیری قدرت دا بیان کردی اے ۔ ⁵۵۔ ہ ۔ اوہ تیری حشمت دے وڈے جلال دا ذکر کردے نیں ۔تے تیرے عجائبات نوں مشہور کردے نیں ۔⁶۶۔ و۔ تے تیرے گہرے کماں دی قدرت دیاں گلاں کردے نیں ۔تے تیری وڈیائی بیان کردے نیں ۔ ⁷۷۔ ز ۔ اوہ تیرے وڈے احسان دی وڈیائی ۔تے تیرے نیاں بارے مٹھے بول گاندے نیں ۔⁸۸۔ ح ۔ خدا وند رحم کرن اآلا تے مہربان اے ۔اوہ دور تک ویکھن آلا تے بہت لاڈ کرن آلا اے ۔ ⁹۹۔ ط ۔ خدا وند ساریاں تے کرم کرن آلا اے ۔تے اپنیاں بنایاں ساریاں شیواں تے مہربان اے ۔¹⁰۱۰۔ ی ۔ اے خدا وند تیریاں ساریاں بنائیاں شیواں تیرا شکر کرن ۔تے تیرے پاکیزہ لوک تینوں مبارک آکھن ۔ ¹¹۱۱۔ ک ۔ اوہ تیری بادشاہی دی شان دی گل کرن ۔تے تیری قدرت دا ذکر کرن ۔ ¹²۱۲۔ ل ۔ تاں جو تیری قدرت تے تیری وڈی بادشاہی دی ٹھاٹھ ۔بنی آدم تے ظاہر کرئیے ۔¹³۱۳۔ م ۔ تیری بادشاہی سارے زمانیاں دی بادشاہی اے ۔تے تیری حکومت ساریاں پشتاں تے قائم رہوے گی ۔ن ۔ خدا وند اپنے ساریاں قولاں دا سچا اے ۔تے اپنے سارے عملاں وچ نیک اے ۔¹⁴۱۴۔ س ۔ خدا وند سارے ڈگن آلیاں نوں سہارا دیندا اے ۔تے سارے نیویں ہون آلیاں نوں سدھا کردا اے ۔ ¹⁵۱۵۔ ع ۔ ساریاں دیاں اکھاں تینوں اڈیکدیاں نیں ۔تے توں اوہناں نوں ویلے سر روزی دیندا ایں ۔ ¹⁶۱۶۔ ف ۔ توں اپنے ہتھ نوں کھولدا ایں ۔تے ہر جان رکھن آلے دی سدھر پوری کردا ایں ۔¹⁷۱۷۔ ص ۔ خدا وند اپنی ساریاں راہواں تے سچا اے ۔تے اپنے ساریاں کماں وچ نیک اے ۔ ¹⁸۱۸۔ ق۔ خدا وند اوہناں ساریاں دے نیڑے اے ۔ جیہڑے اوہنوں بلاندے نیں ۔یعنی جیہڑے اوہنوں سچے دل نال بلاندے نیں ۔ ¹⁹۱۹۔ ر ۔ اوہ اپنے ڈرن آلیاں دی سدھر پوری کرے گا ۔تے اوہناں دی فریاد سن کے اوہناں نوں بچائے گا ۔²⁰۲۰۔ ش ۔ خدا وند اوہناں ساریاں دی راکھی کردا اے جیہڑے اوہدے نال محبت کردے نیں ۔ پر سارے بے دیناں نوں فنا کرے گا ۔ ²¹۲۱۔ ت میرا منہ خدا وند دی حمد دی گلاں کرے ۔تے ہر بندہ ابد الآباد تیکر اوہدے پاک ناں نوں مبارک آکھے ۔

146¹۱۔ اے میری جان خدا وند دی حمد کر ۔ ²۲۔ میں اپنی ساری حیاتی خدا وند دی حمد کراں گا ۔جدوں تیکر ہاں اپنے خدا دی تعریف کراں گا ۔³۳۔ بادشاہواں تے وساہ نہ کرو ۔یعنی انسان تے جس توں نجات نہیں مل سکدی ۔ ⁴۴۔ جدوں اوہدی روح نکل جاندی اے تاں اوہ مٹی وچ مڑ جاندا اے ۔تے اُسے ویلے اوہدیاں ساریاں (تد بیراں ) گویڑاں فنا ہو جاندیاں نیں ۔⁵۵۔ مبارک اے اوہ جیہدا مدد کرن آلا یعقوب دا خدا اے ۔تے جیہدی آس خدا وند اپنے خدا اُتے ہے ۔ ⁶۶۔ جس نے اسمان زمین تے سمندر نوں ۔تے اوہناں دے اندر دیاں ساریاں شیواں نوں بنایا اے ۔جیہڑا ابد تیکر وفادار اے ۔⁷۷۔ تے مظلوماں دا حق سانبھ کے رکھدا اے ۔تے بھکھیاں نوں ٹُکر کھواندا اے ۔خدا وند بندی واناں نوں چھڈدا اے ۔ ⁸۸۔ خدا وند انہیاں دیاں اکھاں کھولدا اے ۔خدا وند کُبیاں نوں سدھا کردیندا اے ۔خدا وند سچیاں نال محبت کردا اے ۔⁹۹۔ خدا وند پردیسیاں دی رکھوالی کردا اے ۔اوہ یتیم تے رنڈی نوں سانبھ لیندا اے ۔پر غلطیاں کرن آلیاں دی راہ نوں پرت دیندا اے ۔ ¹⁰۱۰۔ اے صیہون ۔ خدا وند یعنی تیرا خدا ۔ابد الآباد تیکر پشت توں پشت تیکر بادشاہی کرے گا ۔

147¹۱۔ خدا وند دی حمد کرو کیوں جو اوہ نیک اے ۔اوہدی حمد کرنا انسب (زیادہ ٹھیک ) اے ۔²۲۔ خدا وند یروشلیم نوں اُساردا اے ۔اوہ اسرائیل دے کھلرے ہویاں نوں کٹھا کردا اے ۔ ³۳۔ اوہ ٹُٹے ہوئے دلاں نوں شفا دیندا اے ۔تے اوہناں دے پھٹاں نوں بنھ دیندا اے ۔⁴۴۔ اوہ تاریاں دی گنتری نوں متھدا اے ۔تے اک اک نوں ناں لے کے بلاندا اے ۔ ⁵۵۔ ساڈا خدا عظیم تے قوت اُتے قادر اےاوہدی حکمت دی پیمائش نہیں ہو سکدی ۔⁶۶۔ خدا وند نرم سبھا دے بندیاں نوں اُٹھا لیندا اے۔تے بے دیناں نوں مٹی وچ رول دیندا اے ۔ ⁷۷۔ شکر گزاری دے نال خدا وند لئی گائو ۔بربط دے نال ساڈے خدا دی تعریف کرو ۔⁸۸۔ جیہڑا فضا نوں بلاں نال کج لیندا اے ۔جیہڑا زویں لئی مینہ دیندا اے ۔جیہڑا پہاڑاں تے گھاہ جماندا اے ۔تے انسان دی سیوا لئی بوٹے ۔ ⁹۹۔ جیہڑا چوپایاں نوں اوہناں دی خوراک دیندا اے ۔ہاں کانواں دے اوہناں بچیاں نوں وی جیہڑے اوہنوں بلاندے نیں ۔¹⁰۱۰۔ اوہ گھوڑے دی طاقت توں کوش نہیں ہوندا ۔تے مر دے پٹ اوہنوں پسند نہیں آوندے ۔ ¹¹۱۱۔ خدا وند اپنے ڈرن آلیاں توں کوش ہوندا اے ۔یعنی اوہناں کولوں جیہڑے اوہدے کرم دا انتظار کردے نیں ۔¹²۱۲۔ اے یروشلیم خدا وند دی حمد کر ۔اے صیہون اپنے خدا دی حمد کر ۔ ¹³۱۳۔ کیوں جو اوہنے تیرے بوہیاں دیاں سیخان نوں پکا کیتا اے ۔تے تیرے اندر تیرے پتراں نوں برکت دتی اے ۔ ¹⁴۱۴۔ اوہنے تیری حد وچ امن بخشیا اے ۔تے تینوں کنک دے میدے نال رجایا اے ۔¹⁵۱۵۔ اوہ اپنے بولاں نوں زویں تے گھلدا اے ۔اوہدا کلمہ تیزی نال دوڑدا اے ۔ ¹⁶۱۶۔ اوہ برف نوں اُن وانگوں سٹدا اے ۔اوہ پالے نوں سواہ وانگوں کھنڈاندا اے ۔¹⁷۱۷۔ اوہ اپنے گڑیاں نوں روٹی دے ٹکڑیاں وانگ وساندا اے ۔اوہدے پالے دے ساہمنے ندیاں جم جاندیاں نیں ۔ ¹⁸۱۸۔ اوہ اپنا کلمہ گھلدا تے اوہناں نوں ڈھال دیندا اے ۔ اوہ اپنی ہوا نوں جھلن دا حکم دیندا اے تے ندیاں وگن لگ جاندیاں نیں ۔¹⁹۱۹۔ اوہنے یعقوب تے اپنے بول ظاہر کیتے نیں ۔تے اسرائیل تے اپنے قانون تے قضاواں ۔ ²⁰۲۰۔ اوہنے کسی ہور قوم نال انج نہیں کیتا ۔اوہنے اپنیاں قضواں اوہناں دے سامنے نہیں لیاندیاں ۔

148¹۱۔ اسمان توں خدا دی حمد کرو۔اُتلے جہان تے اوہدی حمد کرو ۔ ²۲۔اے اوہدے سارے فرشتو !اوہدی حمد کرو ۔اے اوہدے سارے لشکرو !اوہدی حمد کرو ۔³۳۔ اے سورج تے چن !اوہدی حمد کرو ۔اے سارے چمکدے تارو !اوہدی حمد کرو ۔ ⁴۴۔ اے فلک اُلافلاک !اوہدی حمد کرو ۔تے توں وی اے پانی جیہڑا فضا دے اُتے ایں ۔⁵۵۔ ایہہ خدا وند دے ناں دی حمد کرن ۔کیوں جو اوہنے حکم دتا تے اوہ ہوند وچ آگئے ۔ ⁶۶۔ اوہنے اوہناں نوں ابدُالآباد لئی ہونا بخشا ۔اوہنے اجیہا قانون ٹھہرایا جیہڑا ٹلے گا نہیں ۔⁷۷۔ زویں توں خدا وند دی حمد کرو ۔وڈے سپو تے سمندر دی ساری ڈوہنگھ ۔ ⁸۸۔ اگ تے گڑیو۔ برف تے کوہیڑ ۔طوفانی ہوا جیہڑی اوہدے بول تے چلدی اے ۔⁹۹۔ پہاڑو تے ساری پہاڑیو۔میوہ دین آلے رُکھو تے دیودارو۔ ¹⁰۱۰۔ درندیو (گوشت کھان آلیو) تے سارے چرندیو (کھا کھان آلیو)کیریو مکوڑیو تے اُڈن اآلے پکھیروو۔¹¹۱۱۔ دنیا دے بادشاہو نالے ساری قومو ۔امیرو تے زویں دے سارے حکم چلان آلیو ۔ ¹²۱۲۔ گھبرو سگوں الہڑ مٹیارو۔اے بڈھیو تے اے بچیو ۔¹³۱۳۔ ایہہ خدا وند دے ناں دے حمد کرن ۔کیوں جو اُسی کلے دا ناں متعال (اُچا) اے ۔اوہدی شان تے شوکت زویں تے اسمان توں اُچی اے۔ ¹⁴۱۴۔ اوہنے اپنی امت دے سنگ نوں اُچا کیتا اے ۔اوہدے سارے مقدساں ولوں ۔یعنی اوہدی سب توں نیڑے قوم اسرائیل ولوں ایہہ اوہدی حمد ہووے۔

149¹۱۔ خدا وند لئی اک نواں گیت (گون) بنائو ۔ مقدساں دی جماعت وچ اوہدی حمد گونجے ۔²۲۔ اسرائیل اپنے خالق توں شاد ہووے ۔صیہون دے پتر اپنے بادشاہ کارن شاد ہوون ۔ ³۳۔ ایہہ ناچ دے نال اوہدی حمد کرن ۔خنجریاں تے بربط نال اوہدی تعریف کرن۔⁴۴۔ کیوں جو خدا وند اپنی امت نوں چنگا جاندا اے ۔تے غریباں نوں فتح مندی نال سجاندا اے ۔ ⁵۵۔ مقدسین جلال وچ خوش ہوون ۔ اوہ اپنے پلنگاں تے خوشی نال للکارن۔⁶۶۔ خدا دی تعریف اوہناں دے گلے وچ ہووے۔دوہاں دھاریاں تلواراں اوہناں دے ہتھاں وچ ہوون ۔ ⁷۷۔ تاں جو قوماں کولوں بدلہ لین ۔تے امتاں نوں خطرے بارے دس سکن ۔⁸۸۔ تاں جو اوہناں دے بادشاہواں نوں بیڑیاں توںتے اوہناں دے شریفاں نوں لوہے دیاں ہتھکڑیاں نال بنھن۔ ⁹۹۔ تاں جو اوہناں اُتے فتوے دا خط جاری کرن ۔اوہدے سارے مقدسین دی ایہہ وڈیائی اے ۔

15داؤد وَلوں زبور¹۱۔ یا رَبا تیرے تنبو وچ کون وسے گا تیرے پاک پہاڑتے وسیبا کون کرے گا ²۲۔ اوہ جہدی ٹور بے عیب تے جہدا کام سچائی دا اے تے جیہڑا اپنے من وچ سچ سوچدا اے³۳۔ تے اپنی جیبھ نال بحطان نئیں لاؤندا اوہ جیہڑا اپنے گوانڈی نال بدی نئیں کر دا تے اوہدے جھوٹے الزام نئیں لاؤندا⁴۴۔ جنہوں بدکار نیچ لاگدا اے پر جیہڑا خدا ترساں دی عزت کردا اے جیہڑاسَوں چُک کے پھیر دا نئیں بھانویں گھاٹا ای کھاوے ⁵۵۔ اوہ بندہ جیہڑا اپنا پیسا سُود تے نئیں دیندا تے بے گناہ دے خلاف رِشوت نئیں بٹوردا۔اجیہے بندے نوں کدی وی جُنبش نئیں ہووے گی۔

150¹۱ ۔ خدا وند دی اوہدے مقدس وچ حمد کرو۔ اوہدی قوت دی فضا وچ اوہدی حمد کرو۔ ²۲ ۔ اوہدی قدرت دے کماں کارن اوہدی حمد کرو ۔اوہدی بے حد دولت دے کارن اوہدی حمد کرو۔³۳ ۔ تُری دی واج نال اوہدی حمد کرو ۔سارنگی تے بربط دے نال اوہدی حمد کرو۔ ⁴۴۔ خنجریاں تے ناچ نال اوہدی حمد کرو۔تار آلے سازاں تے واجیاں نال اوہدی حمد کرو ۔ ⁵۵۔ جھانجراں دی واج نال اوہدی حمد کرو۔جھانجھراں دی چھنچھناہٹ نال اوہدی حمد کرو ۔

16¹۱۔ داؤد وَلوں مِکتام یارَبا میری راکھی کر کیوں جو میں تیھتوں پناہ مانگ دا ہاں ²۲۔ میں رَب نوں آکھ ناں واں پئی توں میرا خداوند ایں تیرے باج میری بھلائی نئیں اے ³۳۔ اوہنے اوہناں پاک لوکاں نوں جیہڑے اوہدے دیس وچ نیں میرےاندر کیہو جیہی انوکھی خوشی پیدا کیتی اے⁴۴۔ جیہڑے اوپرے معبوداں مگر ناسدے نیں اپنے دُکھ ودھاندے نیں میں نہ اوہناں دت تپاون تپاواں گا تے نہ میں اپنے منہ تے اوہناں دا ناں لیاواں گا⁵۵۔ خداوند میری میراث تے میرے پیالے دا حصہ اے توں ای میرے حصے دا راکھا ایں ⁶۶۔ میرے لئی میرے دل دی مرضی دی تھاں مینی گئی اے تے تیری میراث مینوں بوہت پیاریاے⁷۷۔ میں رَب نوں دھن آکھناواں کیوں جو اوہنے مینوں صلاح دِتی اے تے میرا دل مینوں راستی ای سمجھاندا اے ⁸۸۔ میں ہر ویلے خدا نوں اپنی نگاہ وچ رکھنا واں جداوہ میرے سجے ہتھ اے تے میں کدی نہ تھڑکاں گا⁹۹۔ ایس لئی میرا دل خوش تے میری روح شاد اے سگوں میرا پینڈا وی امن وچ رہووے گا ¹⁰۱۰۔ کیوں جو توں میری جا ن نوں پاتال وچ نہ چھڈیں گا تے توں اپنے مُقدس نوں سڑن نہ دیں گا¹¹۱۱۔ توں مینوں حیاتی راہ تے اپنے حُضور وچ خُوشی داوعدہ تے اپنے سجے ہتھ دا سدا دا سرور بخشیں گا۔

17¹

²۲۔ میری فتویٰ تیرے وَلوں آوے تیریاں اَکھان راستی تے نظر کردیاں نیں³۳۔ توں میرے دل نوں پرکھیں راتی پہرادیویں تے مینوں اَگ وچ تائیں تاں ویں توں میرے وچ شرارت نہ ویکھیں گا⁴۴۔ انسانی دستور دے حساب نال میرے منہ نیں خطا نئیں کیتی تیرے ہونٹا ں دے حساب نال میں شریعت دیاں راہواں نوں سنبھالیا اے ⁵۵۔ میرے پیر تیریاں راہواں تے قائیم نیں میرے پیر تیلکے نئیں⁶۶۔ یا ربا میں تینوں پُکارنا واں کیوں جو تُوں میری سُنیں گا میرے وَل کَن کر میری گل سُن لے ⁷۷۔ توں جیہڑا اوہناں نوں ویریاں توں چھُڈاندا ایں جیہڑے تیرے سجے ہتھ دی پناہ لیندے نیں اپنی عجیب رحمت وَکھا کے⁸۸۔ آکھ دی پُتلی وانگ میری راکھی کر اپنے کھنمباں دے پرچھاویں ہیٹھ مینوں لُکالے ⁹۹۔ اوہناں شریراں تے جیہڑے میرے تے ظلم کر دے نیں تے میرے ویری جیہڑے مینوں وہر لیندے نیں ¹⁰۱۰۔ اوہ اپنےڈاہڈے دِل باند کر دے نیں اپنے مونہوں گھمنڈدی گل کر دے نیں¹¹۱۱۔ ایس ویلے وی اوہناں دے پیراں دی دھمک میرے چَواں پاسے وے۔ اوہ تاڑ وچ نیں پئی سانوں بھوئیں سُٹ دین ¹²۱۲۔ اوس ببر شیر وانگ جنہوں شکار دی حِرص ہووے اوس شیر بچے وانگ جیہڑا لُک کے گھات وچ چھئی لا کے بیٹھا اے¹³۱۳۔ اُٹھ یا رَبا ایہدا ساہمنا کر کے ایہنوں ڈیگ دے اپنی تلوار نال مینوں شریرتوں بچا لے ¹⁴۱۴۔ اپنے ہتھ نال یا رَبا مینوں بندیاں توں چھُڈا اوہناں بندیاں توں جنہاں داحصہ ایہہ حیاتی اے تے جیناں نوں تُوں اپنے بوہلاںوچوں بچانا ایں جیناں دی اولاد رجھ دی اے تے جیہڑے اپنا باقی مال اپنے بالاں لئی باقی چھڈجاندے نیں¹⁵۱۵۔ پر میں تینوں سچائی وچ ویکھا گا تے جاگدیاں تیرے حُضور وچوں رَجٍٍاں گا

18۔:داؤد وَلوں آگو گویئے لئی۔ رَب دے بندے نیں اوس ویلے آکھیا جدوں رَب نیں اوہنوں سارے ویریاں تے ساؤل دے ہتھوں بچایاتے اوہنے آکھیا¹۱۔ یا رَب میرے زور میں تینوں پیار کرناواں۔²۲۔ یا رَب میری چٹان میری باڑھ میرے مُخلص میرے رَب میری چٹان جتھے میں پناہ لینا ں واں میری ڈھال میری نجات دا سنگھ میرا بُرج ³۳۔ میں رَب نوں جیہڑا وڈیائی دے لائق اے سدا ں گا میں اپنے ویریاں توں رہائی پاواں گا⁴۴۔ موت دیاں ٹھلاں نیں مینوں ویر لیا تے ڈوبو ہڑاں نیں مینوں ڈرایا ⁵۵۔ پاتال دے رَسے میرے دوالے سن تے موت دیاں پھاہیاںمیرے گل وچ پے گئیاں⁶۶۔ میں اپنیاں مُصیبتاں وچ رَب نوں سدیا تے میں اپنے خدا اَگے رویا تے اوہنے اپنی ہیکل وچوں میری واج سُن لئی تے میرے رون دی ڈنڈ اوہدے کناں وچ پئی⁷۷۔ جد دھرتی ہیلی تے نالے کمب گئی تے پہاڑاں دیاں نیہاں ہُلارے کھان لاگ پئیاں تے تھیڑکیاں کیوں جو اوہدا غضب بھڑکیا ⁸۸۔ اوہدیاں ناسان وچوں دھوں اُٹھیا تے اوہدے منہ وچوں سَوا کرن والی اَگ چنگیاڑے جیہڑے اوہنے پخائے⁹۹۔ اوہنے عرش نیواں کِیتا تے اُتریا اوہدے پیران ہیٹھ کالا بدل سی ¹⁰۱۰۔ اوہ کروبی تے بہہ کے اُڈیا اوہنے ہوا دِیاں بانہاں تے اُڈاری ماری¹¹۱۱۔ اوہنے ہنیرے دا گھونڈ کڈیا کالے تے گوڑے بدل اوہدپُشاک سن ¹²۱۲۔ اوہدی حُضوری دی جھلک نال اَگ دےبھانبڑ مچ گئے¹³۱۳۔ تے رَب عرشاں توں گرجیا سچے رَب نیں اپنی واج سُنائی ¹⁴۱۴۔ اوہنے اپنے تیرچلا کے اوہناں نوں تیتر بِتر کر دِتا تے اوہناں نوں لگا تار بجلی نال ہرایا¹⁵۱۵۔ سمندر دیاں ڈُنگھیائیاں ظاہر ہوئیاں تے دھرتی نِیاں دسن لگیاں پئی خداوند دھمکی دے سببوں اوہدے قہر دے دم دے چونکے نال¹⁶۱۶۔ اوہنے اُچیائی توں ہتھ ودایا تے مینوں تھم لیا تے چوکھے پانی وچوں کھیچ کے کڈیا ¹⁷۱۷۔ میرے ڈاڈے ویریاں توں اوہنے مینوں چُھڑایا تے میرے اوہناں عداوت رکھن والیاں توں وی جیہڑے میتھوں بوہتے طاقتور سَن۔¹⁸۱۸۔ اوہ میری مصیبت دے دیہاڑے میرے تے آ پئے پر خُداوند میرا سہارا سی۔ ¹⁹۱۹۔ اوہ مینوں کھُلے تھاں تے لے آیا اوہنے مینوں ایس لئی چھُڑایا پئی اوہ مینوں پیار کر دا اے²⁰²¹۱۸۔ اوہ میری مصیبت دے دیہاڑے میرے تے آ پئے پر خُداوند میرا سہارا سی۔ ۱۹۔ اوہ مینوں کھُلے تھاں تے لے آیا اوہنے مینوں ایس لئی چھُڑایا پئی اوہ مینوں پیار کر دا اے²²۲۲۔ کیوں جو میں اوہدا کُل نیاں اپنے اَگے رکھیا تے اوہدے اصول اپنے توں دور نئیں کیتے ²³۲۳۔ سگوں میں اوہدی حُضوری وچ کامل رہیا تے اپنے آپ نوں خطا توں ڈکی رکھیا ²⁴۲۴۔ رَب نیں مینوں میری سچائی دے مُطابق اجر دِتا تے میرے ہتھاں دی اوس پاکی دے مطابق جیہڑی اوہدی نگاہ وچ سی²⁵۲۵۔ رحم دل نال تے اوہ رھم دل ہوندا اے تے کامل بندے نال تیر اسلوک کامل اے ²⁶۲۶۔ تُؤں پاک نال پاک تے چلاک اََگےہوشیار²⁷۲۷۔ کیوں جو تُوں فروتن قوم نُوں بچاناایں پر گھمنڈیاں دیاں اَکھاں نیویاں کر نا ایں ²⁸۲۸۔ کیوں جو یا رَبا میرا دِوا تُوں بال ناں ایں یا میرے رَبا تُوں ہنیرے وچ میرا چانن ایں ²⁹۲۹۔ کیوں جو میں ویری ٹولیاں تے حملہ کرنا واں تے اپنے رَب دے سببوں کندھ ٹاپ جاناواں³⁰۳۰۔ رَب دی راہ کامل تے اوہدا کلام اَگ وچ تایا ہویا اے اپنے کُل پناہیاں دا بچا واوہ ای اے ³¹۳۱۔ رَب دے باج کیہڑا خدا اے ساڈے رَب دے باج ہور کیہڑی چٹاناے ³²۳۲۔ جیہڑے رَب نیں میر الَک تے قوت بنی اے تے میر راہ کامل کیتی اے³³۳۳۔ جیس میرے پیر ہرنی وانگ کیتے نیں تے مینوں اُچے تھاں تے کھلاریااے ³⁴۳۴۔ جہنے میرے ہتھاں نوں لڑائی دا وَل دَسیا اے تے میریاں بانہاں نوں پیتل دی کمان چڑھان دا وَل سککھایا اے³⁵۳۵۔ تُوں مینوں اپنی نجات ڈھال دِتی اے تیرے سجے ہتھ نیں مینوں سنبھالیا تے تیری سنبھال نیں مینوںوڈا بنا دِتا اے ³⁶۳۶۔ تُوں میرے پیراں نوں کھُلے راہ تے ٹوریا تے میرے پیر تلکے نئیں³⁷۳۷۔ مین اپنے ویریاں دا پِچھا کر کے اوہناں نوں گپھ لیندا ساں تے جد تیک اوہناں نوں فنا نئیں سا ں کر لیندا پرت دا نئین ساں ³⁸۳۸۔ میں اوہناں نُوں چور کر دِتا پئی اوہ اُٹھ وی نہ سکے اوہ میرے پیران وچ ڈِگ پئے ۔ ³⁹۳۹۔ تے توں جنگ لئی میرا لَک ٹِل نال بنھیا اے۔ میرے ویریاں نوں میرے اَگے نیواں کِیتا۔⁴⁰۴۰۔ تُوں میرے ویریاں نُوں نسایا تے میرے کِنا رکھن والیاں نُوں مار مُکایا ⁴¹۴۱۔ اوہناں صدیا پر چھُڈا ن والا کوئی نئیں سی رَب نوں وی صدیا پر اوہنے اوہناں دی نہ سُنی ⁴²۴۲۔ میں کُٹ کُٹ کے اوہناں نوں دھوڑ وانگ کر دِتا گلیاں دے چیکڑ وانگ پیراں ہیٹھ رولیااے۔⁴³۴۳۔ توں مینوں لوکاں دے جھگڑیاں وچوں کڈیا توں مینوں قوماں تے سردار لایا جس قوم دا میں جانو وی نئیں ساں اوہ میری سیوا کرن لگی ⁴⁴۴۴۔ کناں نال سُندیاں ایں میری اطاعت کیتی پردیسیاں نیں میری چاپلوسی کیتی۔ ⁴⁵۴۵۔ پردیسی اَدھ موئے ہوگئے تے کمبھ دے کمبھ دے اپنے قعلیاں وچوں باہر آگئے⁴⁶۴۶۔ جیوند ارَب میری چٹان دھن ہووے میرے چھُڈاون ہار رَب دِیان صفتاں اُچیاں نیں ⁴⁷۴۷۔ رَب جنہے مینوں بدلہ لینا بخشیا تے قوماں نوں میرے تھلے لا دِتا⁴⁸۴۸۔ تُوں جنہے مینوں میرے ویریاں توں چھُڑایا تے مینوں میرےمُخالفاں توں اُچا کر دِتا تے اَتھرے بندو توں مینوں بچایااے ⁴⁹۴۹۔ ایس لئی یا رَبا میں قوماں وچ تیری وڈیائی کراں گا میں تیرے ناں دے گیت گاواں گا⁵⁰۵۰۔ تُؤں جینے اپنے بادشاہ نوں وڈیاں جِیتاں دِتیاں تے اپنے ممسوح نوں رحمت وکھائی یعنی داؤد تے اوہدی آل سدا تیک۔

19داؤد وَلوں آگو گوئیے لئی زبور¹۱۔ عرش رَب دا جلال دس نیں تے فضا اوہدے ہتھ دا کم ²۲۔ دِن دِن نال گلاں کر دا اے تے رات رات نُوںعلم دیندی اے ³۳۔ کوئی کلام کوئی تقریری نئیں جہدی واج سُنیوے⁴۴۔ اوہنان دی گل کُل دھرتی تے تے اوہناں دا سنُیہا جاگ دے اخیر تیک اپڑدا اے تے اوہناں وچ سورج لئی تنبو کھلاریاں اے ⁵۵۔ جیہڑا لاڑے وانگ اپنے سون دی تھان وچوں نکلدا اے تے پلہوان وانگ اپنی دوڑ وچ خوش اے ⁶۶۔ عرش دے اِک توں دوجے کنڈے تیک اوہ گشت کر دااے تے اوہدی گرمی توں کوئی شے لُک نئیں سکدی⁷۷۔ رَب دی شریعت پوری اے تے جان نوں بحال کر ن والی اے رَب دی گواہی بھروسے لائق اے تے بے عقلے نوںوی عقل بخشدی اے ⁸۸۔ خداوند دے قانون سچے نیں تے اوہ دل نوں خوش کرن والے نیں رَب دا حکم صاف تے اکھا ں کھولن والا اے⁹۹۔ رَب دا ڈر پاک اے تے اوہ سدا رہوے گا۔ رَب دے سارے دے سارے نیاں سچے نیں ¹⁰۱۰۔ اوہ سونے توں سگوں سونے دے وادے توں ودھ کے سوہنا اے اوہ شہد سگوں ماخیوں دے تُبکیاں توں وی میٹھا اے¹¹۱۱۔ بھاویں تیرا بندہ ایناں تے دھیان لاندا اے اوہناں نوں من دا تے اوہناں دا بڑا مشتاق اے ¹²۱۲۔ تاں وی خطا نوں کون پچھان سکدا اے لُکے پاپاں توں مینوں پاک کر¹³۱۳۔ توں اپنے بندے نوں گھمنڈ توں ڈَک تاں جو اوہ مینوں ڈھا نہ لَوے تد میں کامل ہوواں گا تے وڈے گناہواں توں بچ جاواں گا ¹⁴۱۴۔ میرے منہ دا کلام تے دل دی سوچ تیرے حُضور قبولی جاوے یارَبا میری چٹان میرے سچے رَب

20داؤد وَلون آگو گویئے لئی گیت¹۱۔ مُصیبت دے دیہاڑے رَب تیری سُنے یعقو ب ؔ دے خدا دا نان تیری راکھی کرے ²۲۔ اوہ ہیکل وچوں تیری مدد گھلے تے صیہونؔ وچوں تینوںسبھالے³۳۔ تیریاں کُل قربانیاں یاد کرے تے تیری سوختنی قُربانی نوں مقبول جانے ⁴۴۔ تینوں تیرے دل دی مُراد بخشے تے تیرے سارے منصوبے توڑ چڑھاوے⁵۵۔ کاش اَسیں تیرے جیتن تے خوشی منائیے تے اپنے رَب دے ناں دے جھنڈے گڈئیے رَب تیریاں سب مُراداں پوریاں کرے ⁶۶۔ ہون مینوں پتہ لگ گیا اے پئی رَب نیں اپنے ممسوح نوں جَتا دِتا اے اپنے پاک عرش توں اوہدی سُن لئی اے۔ اپنے سجے ہتھ دے زور نال⁷۷۔ کوئی گڈیاں تے کوئی گھوڑیاں دے سببوں خوش اے پر اسی تے رَب اپنے خداوند دے ناں توں خوش آں ⁸۸۔ اوہ جھُکے تے ڈِیگ پئے اسی کھلوتے آں تے کھلوتے ای آں⁹۹۔ خداوند بادشاہ نوں جِیت دے جیدن اسی تینوں صدیئے ساڈی سُن۔

21داؤد و َلوں آگو گویئے لئی گیت¹۱۔ یا رَبا بادشاہ تیرے زور توں خوش اے تے تیری مدد تؤں اوہ کِناں شاد اے ²۲۔ توں اوہنوں اوہدے دِل دی منشا بخشی اے توں اوہنوں اوہدے منہ دی فریاد توں ڈَکیا نئیں³۳۔ (صِلاح)کیوں جو توں ودیریاں برکتاں نال اوہنوں اَگاں ودھایا تُوں اوہدے سِر تے پاسے دے سونے دا تاج دھریااے ⁴۴۔ اوہنے تیتھوں حیاتی منگی تے توں اوہنوں سدا دی حیاتی تے لمی عمر دِتی⁵۵۔ تیری مدد دے سببوں تُوں اوہدی شان ودھائی اےتُوں اوہنوںوڈیائی تے جلال نال شنگاریا اے ⁶۶۔ کیوں جو تُوں اوہنوں سدالئی برکت دا سبب بنایا تے نالے اوہنوں اپنے اَگے خوشی نال شاد کِیتا⁷۷۔ بادشاہ دا بھروسہ رَب تے کیوں ایں تے سچے رَب دی رحمت دے سببوں اوہنوں ہُلارا نہ آوے گا ⁸۸۔ تیرا ہتھ تیرے کُل ویریاں نوں پَوے تیر اسجا ہتھ تیرے ویریاں نوں لبھ لیاوے⁹۹۔ جد تو ں منہ درونہہ ہوویں تے اوہناں اینج ساڑ دے جیویں بھٹی ساڑی دا اے رَب اپنے اوہناں نوں اپنےغُصے وچ فنا کرے۔ تے اَگ اوہناں نوں ساڑ کے سوا کر دوے۔ ¹⁰۱۰۔ تُوں اوہناں دی نسل دھرتی توں تے اوہناں دی آل آدم دی جد وچوں فنا کر دے۔¹¹۱۱۔ بھاویں اوہناں تیرے خِلاف بدی دا منصوبہ گنڈھیا تے فریب دِیاں تدبیراں کِتیاں نیں پر اوہ توڑ نہ چڑھن گِیاں ¹²۱۲۔ کیوں جو توں اوہناں نوں نسا دین گا توں اوہناں نال لڑن لئی اپنی کمان چڑھاویں گا¹³۱۳۔ یا رَبا تؤں اپنے زور وچ اُچا ہو اسی گاؤندے ہوئے تیری قُدرت دی وڈیائی کراں گے

22مسیح دے دُکھ تے فتح مندی داؤد وَلو ں آگو گوئیے لئی آہوےفجر دی دُھن تے¹۱۔ یا میرے رَبا رَباتوں مینوں کیون چھڈ دِتا اے توں میری مِنت تے فریاد توں دور کیوں رہندا ایں ²۲۔ یا میرے رَبا میں دِنیں پُکارنا ں پر توں نئیں سُندا تے راتیں وی پر تُوں میرے وَل دھیان نئیں کردا³۳۔ پراسرائیل دی حمدو ثنا تے کَن دھرن والیا تیرا ٹِکانا ہیکل اے ⁴۴۔ ساڈے وڈ وڈیریاں نیں تیرے تے بھروسہ کِیتا تے تُوں اوہناں نوں چھُڈایا ⁵۵۔ اوہناں نیں تینوں صدیا تے رہائی حاصل کِیتی اوہناں تیرے تے بھروسہ کِیتا تے شرمندے ناں ہوئے⁶۶۔ پر میں تے کیڑا واں انسان نئیں بندیاںوچ ذلیل تے لوکاں وچ نیچ ⁷۷۔ مینوں ویکھن والے سارے میرے تے ہس دے نیں میرے سانگے لاؤندے تے سِر ہلاؤندے نیں ⁸۸۔ اوہدا بھروسہ رَب تے وے اوہو ای اوہنوں بچاوے جد اوہ اوہنوں پیار کر دا ے تے اوہنوں چھُڈاوے⁹۹۔ تُوں اوہ ای ایں جنہے رحم نال ای میری اگوائی کیتی اے تے میری راکھی کیتی اے جد میں دُدھ پیندا بال ساں ¹⁰۱۰۔ میں جمن توں ای تیرے تے سُٹھیا گیا میری ماں دے ڈھیڈوں ای تُوں میرا خدا ایں۔¹¹۱۱۔ میتھوں دور نہ رہ کیوں جو میں مُصیبت وچ پھسیاں واں نیڑے آکیوں جو مدد کرن والا ہور کوئی نئیں ¹²۱۲۔ بڑے جئے ٹگے میرے دوالے نیں تے بڑے جئے سندیاں مینوں ویریا ہویا اے ¹³۱۳۔ اوہ پاڑن تے گرجن والے شیراں وانگ مینوں گھرگھار دے نیں¹⁴۱۴۔ میں پانی وانگ روڑیا ہویا واں تے میریاں ساریاں ہڈیاں ہلِیاں ہوئیاں نیں تے میرا دل میرے سینےوچ موم وانگ پگھلی جاندا ے ¹⁵۱۵۔ میرا سنگ ٹھیکری وانگ سُک گیااے تے میری جیبھ میرے تالونال چمبڑگئی اے تے توں مینوں موت دی مِٹی نال رَلا دِتا اے¹⁶۱۶۔ کیوں جو بڑے جئے کُتیاں مینوں ویریا ہویا اے بھیڑیاں دا ٹولا میرے چَواں پاسے وے اوہناں میرے ہتھ تے میرے پیر وِنّ دِتے نیں ¹⁷۱۷۔ میں اپنیاں ساریاں ہڈیاں گِن سکنا ں واں پر اوہ مینوں تکدے تے ویکھ کے خوش ہوندے نیں¹⁸۱۸۔ اوہ میرے کپڑے آپو وچ ونڈ دے تے میرے لباس تے قُرعہ پاندے نیں ¹⁹۱۹۔ پر تُوں یا رَبا دور نہ رہ میری مدد کرن والیا چھیتی میری مدد نوں آ²⁰۲۰۔ میری جان تلوار توں تے میری جندڑی کُتے دی پھائی توں بچا ²¹۲۱۔ مینوں شیر توں سگوں سدا تیک سنڈیا ں دے سنگاں نوں بچا²²۲۲۔ میں اپنے بھراواں وچ تیرا ناں جپاں گا اِکٹھ وچ تیری حمد کراں گا ²³۲۳۔ رَب توں ڈرن والیواوہدی ثنا کرو اے یعقوبؔ دی کُل اولاد اوہدی حمد کر اے سرائیل دی ساری آل اوہدی وڈیائی کر²⁴۲۴۔ اوہنے دُکھی دے دُکھ داہیکار کِیتا تے ناں اوہدے توں بھیڑا پیا تے نہ اپنا منہ اوہدے توں لُکایا سگوں جد اوہنے اوہنوں سدیا تے اوہدی سُنی۔ ²⁵۲۵۔ میں تیرے کرم نال وڈے اِکٹھ وچ تیری وڈیائی کرناواں میں اوہناں دے منہ برونہہ اپنیاں نظراں چڑھاواں گا جیہڑے اوہدے توں ڈر دے نیں²⁶۲۶۔ مہاتڑ کھان گے تے رجن گے خداوند دے طالب اوہدی حمد کرن گے تہآڈے دِل سدا تیک جیوندے رہن ²⁷۲۷۔ دھرتی دیاں ساریاں حدا ں یاد کرن گِیاں تے خداوند وَل پرتن گٰیاں تے قوماں دے کُل ٹبر اوہدے اَگے سِر نِوان گے²⁸۲۸۔ کیوں جو بادشاہی رَب دی اے تے اوہ قوماں تے راج کرے گا ²⁹۲۹۔ کُل جیہڑے مِٹی وچ سوندے نیں بس اوہنوں سَجدہ کرن گے تے کُل جیہڑے مِٹی وچ مِل جاندے نیں اوسے دے اَگے سِر نِوان گے میرے جان وی اوسے لئی جیوے گی³⁰۳۰۔ میری ہیڑھی اوہدی بندگی کرے گی اوہ آؤن والی پیڑھی نوں خداوند دی گل دسے گی تے اوہ اوس قوم تے جیہڑی جمے گی ³¹۳۱۔ اوہدی سچیائی اے آکھ کے ظاہر کرے گی پئی خداوند نیں ایہہ کِیتا اے

23داؤد وَلوں زبور¹۱۔ خڈاوند میرا عیالی اے مینوں کوئی تھوڑ نئیں ²۲۔ اوہ مینوں ہریاں بھریاں تھانواں تے بیٹھانداے اوہ مینوں سکعن دِیاں ندیاں کول کھڑ دا اے³۳۔ اوہ میری جان نوں بحال کر دا اے اوہ اپنے ناں لئی مینوں سیدھے رائے پاؤندا ے⁴۴۔ پاویں ہنیریاں راہواں وچوں میرا لانگھن ہووے میں کسے آفت توں نئیں ڈراں گا کیوں جو تُوں میرے نال ایں تیراکُھونڈ تے تیری سوہٹی میری تسلی دا سبب اے⁵۵۔ تُوں میرے ویریاں دے ہوندیاں میرے اَگےمیز وچھاناایں تُوں تیل نال میرا سِر چَس ناں ایں میرا پیالہ اُتوں ڈُل دا اے⁶۶۔ بھلائی تے رَب دی رحمت میری سلامتی دے سارےدِناں وچ نال رہن گِیاں تے لمی عمر تیک میں خدا دے گھر وچ رہواں گا

24داؤد وَلوں زبور¹۱۔ دھرتی تے اوہدی بھرائی رَب دی اے،جہاں دے اوہدے واسی ²۲۔ کیوں جو اوہنے سمندراں تے اوہدی نیہ دھری تے دریاواں تے اوہنوں کھلاریاں³۳۔ رَب دے پہاڑ تے کون چڑھے گا تے کون اوہدے پاک تھاں تے کھلووے گا؟ ⁴۴۔ اوہو جہدے ہتھ تے دل پاک اے جیہڑا جھوٹیاں شیواں تے جی نئیں لاؤندا تے اپنے گوانڈی نال مکر دی سَوں نئیں کھاندا⁵۵۔ ایہہ خداوند وَلوں برکت تے اپنے سچے رَب وَلوں اجر پاوے گا ⁶۶۔ ایہہ اوہدے طالبان دی پیڑھی اے تے اوہناں نوں یعقوبؔ دے رَب نوں ویکھن دی تانگھ اے⁷۷۔ (صلاح)پھاٹکو اپنے سِر اُچے کرو تے پُرانے بوویوں اُچے ہو جاؤ تاں جو جلال دا بادشاہ اندر آوے ⁸۸۔ ایہہ جلال دا بادشاہ کون اے؟ خداوند جیہڑا قادر تے قوی اے خداوند جنگ وچ ڈاھڈا اے⁹۹۔ پھاٹکواپنیاں سردلاں اُچیاں کر لو تے پُرانے بوہیوں اُچے ہو جاؤ تاں جو جلال دا بادشاہ اندر آوے ¹⁰۱۰۔ ایہہ جلال دا بادشاہ کون اے؟ جتھیاں دا رَب اوہ جلال دا بادشاہ اے

25داؤد وَلوں زبور¹۱۔ الف۔ یا رباّ میں اپنی جان تیرے وَل چُکنا ہاں۔ ²۲۔ یا میرے رَبا میرے رَبا (ب)میں تیرے تے بھروسہ کرنا مینوں شرمندیاں نہ ہون دیویں اینج نہ ہون دیویں پئی ویری میرے حال تے خوشیاں منان ³۳۔ (ج)کیوں جو جینوں تیری آس اے اوہ شرمندیاں نہ ہووے گا پر جیہڑے نا حق بے وفائی کر دے نیں اوہ شرمندے ہون گے⁴۴۔ (د)یا رَبا مینوں اپنیاں راہوں وکھا تے اپنے رستے مینوں دَس دے ⁵۵۔ (ح)مینوں اپنی سچائی تے ٹور تے مینوں سیکھا کیوں جو تُوں میرا سچا رَب ایں تے مینوں سارادن تیری ای آس اے⁶۶۔ (ز)یا رَبا اپنیاں رحمتاں تے شفقتاں یاد کر کیوں جو اوہ سدا توں نیں ⁷۷۔ (ہ)میری جوانیاں دیاں بھُلاں تے میرے پاپ یاد نہ کر یا رَبا اپنی نیکی لئی اپنی رحمت دے مُطابق یاد کر⁸۸۔ (ط)رَب نیک تے سچا اے ایسے لئی خطاکاراں نُوں ٹورن دا وَل دس دا اے ⁹۹۔ (ی)اوہ مہاتڑاں نوں نیکی دی ہدایت دیندا اے اوہ مہاتڑا ں نُوں اپنا راہ سیکھاندا اے¹⁰۱۰۔ (ک)رَب دے سبھے راہ اوہناں لئی رحمت تے سچائی نیں جیہڑے اوہدے عہد تے گواہیاں نوں من دے نیں ¹¹۱۱۔ (ل) یا رَبا تُوں اپنے ناں دے لئی میری بُرائی جیہڑی وڈی اے معاف کریں گا¹²۱۲۔ (م)اوہ کیہڑا بندہ اے جیہڑا رَب توں ڈر دااے اوہ اوہنوں اوہ راہ دسے گا جیہڑی اوہنوں چُننی چاہیدی اے ¹³۱۳۔ (ن)اوہ آپ سکون وچ رہوے گا تے اوہدی آل بھوئیں وارث ہووے گی¹⁴۱۴۔ (س)رَب دے بھید اوہ ای جاندے نیں جیہڑے اوہدے تَوں ڈر دے نیں تے اوہ اپنا عہد اوہناں تے کھولے گا ¹⁵۱۵۔ (ع)میریاں اَکھاں ہر ویلے خداوند وَل لگیاں رہندیاں نیں کیوں جو اوہو میرے پیر نُوں پھندے توں بچاوے گا ¹⁶۱۶۔ (ف)میرے وَل دھیان کر تے میرے تے رحم کر کیوں جو میں بے وَس تے مُصیبت وچ پھسیاں واں¹⁷۱۷۔ (ص)میرے دل دے دُکھاں توں مینوں آرام دے مینوں میری مُصیبت توں چھُڈا لے ¹⁸۱۸۔ (ق)تُوں میرے دُکھ تے تنگی نُوں گھٹ کر تے میریاں کُل خطاواں نُوں معاف کر ¹⁹۱۹۔ (ر)میرے ویریاں نیں وَل ویر کیوں جو اوہ بتھیرے نیں تے میرے نال ڈاھڈا ویر رکھدے نیں²⁰۲۰۔ (ش)میری جان دی حفاظت کر تے مینوں چھُڈا تے مینوں شرمندیاں نہ ہون دیویں کیوں جو میں تیری پناہ وچ ہاں ²¹۲۱۔ (ت)بے گناہی تے نیکی مینوں سلامت رکھے کیوں جو میں تیرا اُڈیکن ہار ہاں²²۲۲۔ (ف)جا رَبا اسرائیل نوں اوہناں دے کُل دُکھاں توں رہائی دے ۔

26¹۱۔ پئی میرانیاں کر کیوں جو میں اپنی بے گناہی وچ ٹُر رہیا واں رَب تے بھروسہ کر دیاں ہویاں میں تھکیانئیں ²۲۔ یا رَبا مینوں پرکھ تے آزما میرے دل تے دماغ نوں پرکھ ³۳۔ کیوں جو تیری رحمت میریاں اکھاں اَگےوے میں تیری سچائی وچ ٹور دا رہیا واں⁴۴۔ میں بھیڑیاں نال نئیں بیٹھا تے ریا کاراں دی ہاں وچ ہاں نئیں مِلاندا ⁵۵۔ شریراں دے اِکٹھ توں مینوں کھیج چڑھدی اے⁶۶۔ میں بدکاراں نال ایک تون تے نئیں کھاندا میں اپنے ہتھ پاکیزگی وچ دھونا واں تے یا رَبا تیرے مذبحے دے دوالے پھیر ناں واں ⁷۷۔ تاں جو میں عِلانیاں تیری وڈیائی کراں تے تیرے کُل عجائب نوں بیان کراں ⁸۸۔ یا رَبامیں تیرے آرام دی تھاں تے جلال دے خیمے دی تھاں مینوں پیاری لگ دی اے⁹۹۔ میری جان نوں خطاکاراں تے میری حیاتی نوں قاتلاں نال نہ اُٹھا ¹⁰۱۰۔ جیناں دے ہتھاں وچ شرارت تے جیناں سجا ہتھ وڈھی نال بھریا اے¹¹۱۱۔ پر میں اپنی بے گناہی وچ ٹور ناں واں مینوں چھُڈا تے میرے تے رحم کر ¹²۱۲۔ میرا پیر پدھری راہ تے پیا اے میں اِکٹھا ں وچ ڈخداوند نوں دھن آکھا گا

27داؤدوَلوں¹۱۔ رَب میرا چانن تے میری نجات اے مینوں کاہدا ڈر اے رَب میری حیاتی لئی بَنّ اے مینوں کیہدی دہشت اے²۲۔ جد شریر جیہڑے میرے ویری تے مُخالف نیں مینوں کھان پیندے نیں تے اوہ ٹھیڈا کھا کے ڈِگ پیندے نیں ³۳۔ جے جتھا وی میرے سامنے کھلو جاوے تاں وی میرا دِل نہ ڈرے گا بھانویں میرے خلاف جنگ چھیڑ جاوے تاں ویں میں دِل نہ چھڈاں گا⁴۴۔ میری رَب تَوں اِک ای مِنت تے ایہو فریاد اے پئی میں اپنی حیاتی دے سارے دیہاڑے رَب دے گھر وچ رہواں تاں جو میں رَب دے حُسن دا احساس کر سکاں تے اوہدی ہیکل نوں تکدا رہواں⁵۵۔ کیوں جو مُصیبت دے دیہاڑے اوہ مینوں اپنے تنبو وچ لُکا لَوے گا اوہ اپنے ڈیرے دے پڑدیاں وچ مینوں لُکائی رکھے گا اوہ مینوں چٹان تے کھلارے گا۔ ⁶۶۔ لو ہُن مینوں اپنے آلے دوالے دے ویریاں توں اُچا کیتا جا رہیا اے میں اوہدے خیمے وچ خُوشی دے چڑھاوے چڑھاواں گا۔ گاوا ں گا تے میں رَب دی وڈیائی کراں ۔⁷۷۔ یا رَبا میری اوواج سُن جہدے نال میں پُکارناں واں میرے تے رحم کر تے میری سُن ⁸۸۔ میرا دِل تیرے نال گلاں کر داے میرا مُکھ تینوں لبھ دا پھیر دا اے یا رَبا میں تیرے درشن دا ترہایا واں⁹۹۔ میتھوں اپنا مُنہ نہ لُکا اپنے بندے نُوں غُصے وچ دفعہ نہ کر تُوں میر امدد کرن والا ایں مینوں نا چھڈ تے نہ میتھوں پراں ہو یا میرے سچے رَب ۔ ¹⁰۱۰۔ بھانویں میرے ماں پیو مینوں چھڈ دین تاں ویں رَب مینوں سنبھالے گا¹¹۱۱۔ یا رَبا مینوں اپنی راہ دَس تے میرے ویریاں دےسببوں مینوں پدھرے راہ تے ٹور ¹²۱۲۔ مینوں میرے ویریاں دی مرضی تے نہ چھڈیں کیوں جو جھوٹے گواہ تے ظلم شُکن والے میرے خلاف اُٹھ کھلوتے نیں¹³۱۳۔ مینوں پَک اے پئی میں جیوندیاں دے دیس وچ رَب دا فیض ویکھا ں گا ¹⁴۱۴۔ رَب دا اُڈیکن ہار رہ تگڑا ہو تیرا دل ہمت والا ہووے۔ رَب دی اُڈیک رکھ۔

28داؤد وَلوں¹۱۔ یارَبا میں تینوں پُکارناں واں میریئے چٹانے میتھوں مُنہ نہ پھیر اینج نہ ہووے جے تُوں میرے بارے چُپ رہویں تے میں اوہناںوانگ ہوواں جیہڑے قبراں وچ ٹور جاندے نیں ²۲۔ تُوں میری مِنت دی واج سُن جد میں تینوں پُکاراں جد میں اپنے ہتھ تیری پاک ہیکل وَل چُکاں³۳۔ مینوں اوہناں شریراں تے بدکاراں نال دھرو کے نہ کھڑ جیہڑے اپنے گوانڈیاں نال مِٹھیاںمِٹھیاں گلاں کر دے نیں پر دِلاں وچ کرود ھ رکھدے نیں۔ ⁴۴۔ اوہناں دے کماں دے حساب نال اوہناں نوں بدلہ دے اوہناںدے کماں دے مُطابق اوہناں نوں بدلہ دے ⁵۵۔ ایسے گلوں پئی اوہ رَب دے کم تے اوہدے ہتھاں دے کم تے دھیان نئیں کر دے ایس لئی اوہ اوہناں نوں فنا کر دیوے گا تے بحا ل نہ کرے گا⁶۶۔ خداوند مُبارک ہووے کیوں جو اوہنے میری مِنت دی واج سُن لئی اے ⁷۷۔ رَب جیہڑا میرا زور تے میری ڈھال اے میرے دل نیں اوہدے تے بھروسہ کیتا تے مینوں اوہدے توں مدد ملی اے ایس لئی میرا دل خو ش اے تے میں اپنے گیت نال اوہدی وڈیائی کراں گا ⁸۸۔ رَب اپنی اُمت دا زور اے اوہ اپنے ممسُوح لئی نجات دا قعلہ اے⁹۹۔ اپنی اُمت نُوں نجات تے اپنی میراث نوں برکت دے اوہناں دی راکھی کر تے سدا تیک اوہناں نوں سنبھالی رکھ

29داؤد وَلوں زبور¹۱۔ رَب دیو پُترو رَب دی ہاں رَب دی ہی وڈیائی تے تمجید کرو ²۲۔ رب دے ناں دی وڈیائی کرو پاک تے سوہنے آنگ نال رَب اَگے سیس نیواؤ³۳۔ رَب دی واج سمندراُ تے تے جلا ل دا رَب گج د ا اے رَب بوہتے پانیاں تے وے ⁴۴۔ رَب دی واج زور والی اے رَب دی واج جلالی اے ⁵۵۔ رَب دی واج دیوداراں نوں پَن سوٹدی اے سگوں رَب لبنانیؔ دیوداراں نوں پَن سوٹدا اے⁶۶۔ اوہ لُبنانؔ نُوں وَچھے وانگ کُداندا اے تے سریون ؔ نوں جھوٹے وانگ ⁷۷۔ رَب دی واج اَگ دے لمبوواں نُوں چیر دی اے ⁸۸۔ رب دی واج جنگل نُوں ہلا دیندی اے رَب دی واج قادِشؔ دے جنگل نوں ہلا دیندی اے⁹۹۔ خداوند دی واج نال ہرنیاں دے حمل ڈِگ پیندے نیں تے جنگلاں نُوں بے پَتر کر دیندی اے تے سارے اوہدی ہیکل وچ جلال پُکاردے نیں ¹⁰۱۰۔ رَب طوفاناں تے تخت نشین اے تے رَب بادشاہ بن کے سدا تیک تخت تیک بیٹھا رہوے گا¹¹۱۱۔ رَب اپنی اُمت نوں زور دیوے گا رَب اپنی قوم نوں امن دی برکت دیوے گا۔

30ہیکل نوں پاک کرن دا گیت¹۱۔ یا رَبا میں تیری وڈیائی کراں گا کیوں جو تُوں مینوں چُھڑایا تے میرے ویریاں نوں خوش نئیں ہون دِتا ۔ ²۲۔ خداوند میرے رَبا میں تیرے اَگے چِیلکیا تے تُوں مینوں شفا دِتی ³۳۔ یارَبا تُوں میری جان پاتال وچوں کڈلیا یا تُوں مینوں قبرے پین والیاں وچوںمحفوظ رکھیا⁴۴۔ رَب دے پاک بندیوں رَب دی وڈیائی کرو تے اوہدے پاک ناں داشُکر کرو ⁵۵۔ کیوں جو اوہدا غُصہ گھڑی دی گھڑی اے تے اوہدا کرم ساری حیاتی تیک اے خورے راتیں رونا پَوے پر سرگی ویلے خوشی دی گھڑی آؤندی⁶۶۔ میں تے سُکھ دے دیہاڑیاں وچ آکھیا سی پئی میں کدی نا ں تھڑکاں گا ⁷۷۔ یا رَبا تُوں اپنے کرم نال مینوں اُچیائی تے ٹِل دِتا سی تے جد تُوں اپنا مُنہ لُکایاتے میں گھبرا گیا ⁸۸۔ یا رَبا میں تیرے اَگے کُرلاناں ہاں تے اپنے رَب دیاں مِنتاں کر ناں واں⁹۹۔ قبرے پَے کے میرا لہو کس کم آوے گا کی مِٹی تیری چنگائی دَسے گی؟ یاں تیر ی سچائی دے گُن گاوے گی ¹⁰۱۰۔ یا رَب میری سُنت تے میرے تے رحم کر یا رَبا میر مدد گا ر ہو¹¹۱۱۔ تُوں میرا دُکھ ناچ وِچ بدلیا اے تُوں میرے تَوں ٹاٹ لاہ سُٹیا اے تے میرا لَک خُشی نال بنیا اے ¹²۱۲۔ تاں جو میری روح تیری حمد گاؤندی رہوے تے چُپ نہ بَوے یارَبا میرے رَبا میں سدا تیک تیر ی وڈیائی کر دا رہواں گا

31داؤد وَلوں آگو گویئے لئی¹۱۔ یارَبا میں تیری پناہ لئیناں واں مینوں کدی شرمندیاں ناں ہون دے اپنی سچائی دے سببوں مینوں نجات دے ²۲۔ اپنا کَن میرے وَل کر مینوں چھیتی چھُڑا تُو ں میری پناہ دی تھاں تے میرا سوہنا قعلہ ایں تاں جو میں تیھتوں نجات لَواں³۳۔ کیوں جو تُوں میری چٹان تے میرا قعلہ ایں تے تُوں اپنے ناں دے لئی میری ہدایت تے اَگوائی کریں گا ⁴۴۔ تُوں مینوں اوس جال وچوں کڈلَویں گا جیہڑا اوہنا میرے لئی لُکایا اے۔⁵۵۔ میں اپنی رُوح تیرے ہتھاں وچ دیناںواں یارَبا سچے رَبا تُوں مینوں بچاویں گا۔ ⁶۶۔ مینوں اوہناںتوں نفرت اے جیہڑے جھوٹے بُتاں نُوں من دے نیں پر میں تے رَب ہی تے بھروسہ کرناں ہاں ⁷۷۔ میں تیریاں رحمتاں توں شاد تے خُوش ہوواں گا کیوں جو تُوں میرے دُکھا ں وَل دھیان کِیتا اے تے مُصیبت دے ویلے میری جان دی راکھی کیتی اے⁸۸۔ تے تُوں مینوں ویری دے گھیرے وچ نئیں چھڈیا سگوں تُوں میرے پیرکھُلے تھاں تے ٹکائے نیں ⁹۹۔ یارَبا میرے تے رحم کر کیوں جو میں مُصیبت دا ماریا واں میری آکھ میری جان تے میرا پِنڈا دُکھاں نال اَدھ مُوا ہویا پیا اے¹⁰۱۰۔ کیوں جو میری حیاتی دُکھاں وچ تے میری عمر کُرلان وچ برباد ہوندی اے میرا ٹِل مُصیبت دے سببوںمُک گیا اے میریاں ہڈیاں بھُرگئیاں نیں ¹¹۱۱۔ میں اپنے سبھے دُشمناں لئی ملامت دا سبب تے گونڈیاں لئی موت دا سبب آں تے اپنے جانواں لئی ڈر سبب بنیا ہاں۔ جیہڑے مینوں باہر ویکھ دے نیں میتھوں دُور نس دے نیں¹²۱۲۔ میں مویاںوانگ دلوں لاہ دِتا گیا واں میں ٹوے بھانڈے جیہا ہو گیا واں۔ ¹³۱۳۔ کیوں جو میں بڑیاں دے مونہوں اپنی بدنامی سُنی۔ تے چَواں پاسے ڈر ای ڈر اے تے اوہناں میرے خلاف ایکا کر کے میرے قتل دی صلاح کیتی اے¹⁴۱۴۔ پر رَبا میں تے تیرے تے بھروسہ کرناں واں میں تے آکھناںواں پئی تُؤں ای میر ارَب ایں ¹⁵۱۵۔ میرا اَخیر تیرے ہتھ وچ اے مینوںویریاں دے گھیرے تے میرے تے ظلم کرن والیاں توں چھُڑا ¹⁶۱۶۔ اپنے بندے نوں اپنا مُنہ وَکھا اپنی رحمت نال مینوں بچا لے¹⁷۱۷۔ یا رَبا مینوں شرمندیاں ناں ہون دے کیوں جو میں تینوں سدیا اے سگوں شریری ہی شرمندے ہون اوہ چُپ کرا ئےتے قبرے سٹے جان۔ ¹⁸۱۸۔ جھوٹے بُلہ بند ہون جیہڑے سچیاں دے خلاف غرور تے حقارت نال ڈکاردے نیں۔¹⁹۱۹۔ یا رَبا تیری مہر کِڈی وڈی اے جیہڑی تُوں اپنے ڈرن والیاں لئی رکھی ہوئی اے جیہڑی تُوں آدم دی جد دے آموں سامنے اپنے پناہ گیراں نُوں وکھاناں ایں ²⁰۲۰۔ تُوں اوہناں نُوں بندیاں دیاں کڑیاں توں اپنے درشن دی پناہ وچ محفوظ رکھیا اے۔ تُوں اوہناں نُوں زباناں دے جھگڑیاں توں تنبو وچ لُکا لئیناں ایں۔²¹۲۱۔ خُداوند دھن اے کیوں جو اوہنے حِصین ؔشہر وچ میرے تےانوکھا رحم کیتا اے۔ ²²۲۲۔ میں تے اپنی گھبراہت وچ آکھیا سی کیوں جو میں تیریاں آَکھاں توں دورُسُٹیا گیاں واں جد میں تینوں سدیا تُوں میر ی مِنت دی واج سُن لئی²³۲۳۔ اے اوہدے کُل پاک لوکو۔ رَب نُوں پیار کرو۔ رَب ایمانداراں دی راکھی کر دااے پر جیہڑے گھمنڈ کر دے نیں اوہناں نوں واہوا بدلہ دیندا اے ²⁴۲۴۔ تُسی کُل جیہڑے رَب تے بھروسہ کر دے او تگڑے ہووؤ تے تہاڈا دِل ہمت پھڑے۔

32داؤدؔ ولوں مشکیل¹۱۔ اوہ دھن اے جیہدا گُناہ بخشیا گیا اے ۔ تے جیہدی خطا ڈھکی گئی اے ۔ ²۲۔ اوہ بندہ دھن اے ۔ جیہدا پاپ رب حساب کتاب وچ نئیں لیاندا ۔ تے جیہدے دل وچ مکر نئیں ۔³۳۔ جد میں چُپ رہئیا تے سار ادِن کرلان نال میریاں ہڈیاں گھل گئیاں ۔ ⁴۴۔ کیو ں جو تیرا بھاراہَتھ میرے تے دِنے راتیں رہئیا ۔ میرا زور گرمی دی خُشکی نے سُکا چھڈیا۔⁵۵۔ میں تیرے اَگے اپنے گُناہ من لئے تے اپنا پاپ نئیں لُکایا ۔ میں آکھیا ۔ پئی میں رب دے اگے اپنا گُناہ مننا ہاں ، تے تُوں میری بدی بخش دِتی ۔ ⁶۶۔ ایس لئی ہر دیندار تنگی وِچ تیتھوں فریاد کرے گا ۔ جد وڈا ہَڑ آوے گا تے اوہ وی اوہدے تیِک ناں اَپڑے گا ۔⁷۷۔ تُوں میری پناہ دی تھاں ایں ۔ تُوں مینوں مصیبتاں توں بچاویں گا ۔ توں نجات دے جشن نال مینوں گھیر لویں گا ۔ ⁸۸۔ میں تینوں سِکھاواں گا ۔ تے جیہڑی راہ تے تُوں ٹُرنا ایں دساں گا ۔ میں تینوں صلاح دیاں گا ۔ تے میری اَکھ تینوں ویکھ دی رہوے گی ۔⁹۹۔ گھوڑیاں تے خچراں وانگ تُوں بے سمجھ ناں ہوویں ۔ جیہناں نُوں لگاماں تے واگاں وِچ قابُو رکھیا جاندا اے ۔ نئیں تے اوہ تیرے کول وی ناں کھلون گے۔ ¹⁰۱۰۔ شریر دے دُکھ ودھیرے ہُندے نیں پَر جیہدا بھروسہ رب تے وے اوہ رحمتاں نال بھریاں رہندا اے ۔¹¹۱۱۔ سچیو ! رب وِچ شاد ہو و تے خُوشیاں مناؤ۔ تے دِل دے سچیو ! تُسیں خو شیاں مناؤ۔

33¹۱۔ صادقو! خُداوند وِچ بوہت خُوش ہوو ۔ حمد سُنانا راستبازاں نُوں پھببدا اے ۔ ²۲۔ بربط نال رب دا شُکر کرو ۔ دستاراں والے ساز نال اوہدی حمد گاؤ ۔ ³۳۔ اوہدی شان وِچ اِک نواں گیت گاؤ تے اُچی واج وِچ چنگی طراں وجاؤ ۔⁴۴۔ کیوں جو رب دا کلام سچا اے ۔ تے اوہدے کُل کم وفاداری دے نیں ۔ ⁵۵۔ سچ تے نیاں اوہنوں پیارے نیں ۔ دھرتی رب دی رحمت نال بھری ہوئی اے ۔ ⁶۶۔ عرشاں دے رب دے کلام نال اوہدا کُل لشکر اوہدے مُو نہہ دے دَم نال بنیا اے۔⁷۷۔ سمنُدر دے پانی نُوں اوہ جیویں پئی مشک وِچ اکٹھا کردا اے ۔ اوہ سمُندراں نُوں خزانیاں وِچ رکھدا اے ۔ ⁸۸۔ کُل دھرتی رب توں ڈرے ۔ جَگ دے کُل واسی اوہدا ڈر رکھن ۔ ⁹۹۔ کیوں جو اوہنے آکھیا ۔ تے خَلق ہویا ۔ اوہنے حُکم کیتا تے قائم ہویا ۔¹⁰۱۰۔ رب قوماں دی صلاح نُوں جھُٹلاندا اے ۔ اوہ اُمتاں دے منصوُبیاں نُوں رددا اے ۔ ¹¹۱۱۔ رب دی صلاح سدا تیِک قائم رہندی اے ۔ تے اوہدے دِل دی تدبیر پیڑی او پیڑی ۔ ¹²۱۲۔ دھن اے اوہ قوم جیہدا رَبّ خُداوند اے ۔ تے اوہ اُمت جیہنوں اوہنے اَپنی میراث ہون لئی وکھرا کیتا اے ۔¹³۱۳۔ رَب عرشاں توں ویکھدا اے ۔ کُل بشر تے اوہدی اَکھ اے ۔ ¹⁴۱۴۔ اوہ اَپنے آرام دی تھاں توں کُل وسنیکاں تے اَکھ رکھدا اے ۔ ¹⁵۱۵۔ اوہ جیہنے سب دے دِل بنائے نیں ۔ تے اوہناں دے کُل کماں تے دھیان کردا اے ۔¹⁶۱۶۔ وڈی فوج نال کوئی بادشاہ جِت نئیں سکدا ۔ اَپنے بوہتے ٹِل نال کوئی نجات نئیں پاندا ۔ ¹⁷۱۷۔ جِت لئی گھوڑا کِسے کَم دا نئیں ۔ جیہناں وی زوراں وِچ ہووے اوہ بچا نئیں سکدا ۔¹⁸۱۸۔ ویکھو رَب دی اَکھ اوہناں تے وے جیہڑے اوہدے توں ڈردے نیں ۔ جیہناں دی آس اوہدی رحمت تے وے ۔ ¹⁹۱۹۔ تاں جو اوہناں دی جِند موت توں چھُڈاوے تے کال وِچ اوہناں نُوں سلامت رکھے ۔²⁰۲۰۔ سا ڈی جان نُوں رَب دی اُڈیک اے ۔ اوہو ای ساڈی ڈھال تے مدد اے ۔ ²¹۲۱۔ تے ساڈا جی اوہدے وِچ خُوش اے ۔ تے ساڈا بھروسہ اوہدے پاک ناں تے وے۔²²۲۲۔ یا ربا ! جیہی تیرے تے ساڈی آس اے تیہی ساڈے تیری رحمت ہووے ۔

34داؤد ؔ وَلوں زبور ۔ جَد اوہ ابی ملک ؔ اَگے جھلا بَنھیا تے اوہنے اوہنوں کڈھ دِتا تے اوہ ٹُر گیا۔¹۱۔ (الف )میں رب نُوں ہر ویلے دھن آکھاں گا ۔ اوہدی حمد سدا میرے مُونہہ وِچ رہوے گی۔²۲۔ (ب )۔ میری جان رب تے فخر کرے ۔ مہاتڑ ایہہ سُن کے خُوشیاں منان ۔ ³۳۔ (ج) میرے نال رَل کے رَب دی وڈیائی کرو ۔ اسیں رَل کے اوہ ناں نُوں وڈیائیے ۔⁴۴۔ (د) میں رَب دا طالب ہوئیا ۔ تے اوہنے میری سُن لئی ۔ تے اوہنے مینوں ڈر توں بچایا ۔ ⁵۵۔ (ہ) تُسیں اوہدے وَل ویکھو تاں جو روشن ہو جاؤ ۔ تے تُہاڈےمُکھڑے تے شرمندگی ناں آوے ۔ ⁶۶۔ (ز) ویکھ ! مسکین نے دُہائی پائی تے رَب نے سُن لئی ۔ تے اوہنوں اوہدے کُل مسئلیاں چوں کڈھیا ۔⁷۷۔ (ح) رَب دا فرشتہ اوہناں دے چواں پاسے تنبو بن کے اوہناں نُوں چھُڑاندا اے ۔ جیہڑے اوہدے توں ڈردے نیں ۔ ⁸۸۔ (ط) چکھو تے ویکھو ۔ پئی رَب کیہڈا چنگا اے ۔ دھن اے اوہ بندہ جیہڑا اوہدی پناہ وِچ اے ۔ ⁹۹۔ ( ی) رَب دے پاک لوکو ! اوہدے توں ڈرو کیوں جو اوہدے توں ڈرن والیاں نُوں کوئی تھُڑ نئیں ۔¹⁰۱۰۔ ( ک) دولتاں والے مہاتڑ بن کے بھُکھے پر رب دے طالب کِسے نعمت لئی ناں ترسن گے ۔ ¹¹۱۱۔ ( ل) پُترو ! آ کے میری سُنو ۔ میں تُہانوں خُدا ترسی سِکھاواں گا ۔¹²۱۲۔ (میم) اوہ کون بندہ اے ۔ جیہنوں حیاتی دی تانگ تے لمی عُمر دا چاہ اے ۔ تاں جو بھلیائی ویکھے ۔ ¹³۱۳۔ (ن)اَپنی جیبھنُوں بھیڑ توں تے اَپنے بُلاں نُوں دھوکے دیاں گلں توں ڈکی رَکھ ۔ ¹⁴۱۴۔ (س) بدی توں دوُر رہ ۔ تے نیکی کر ۔ صلاح نُوں لبھ تے اوہدی رہیِس کر۔¹⁵۱۵۔ (ع) رب دیاں اکھاں سچیاں تے اوہدے کَن اوہناں دیاں فریاداں تے لگے رہندے نیں ۔ ¹⁶۱۶۔ (ف) رب د چہرہ پاپیاں دے خلاف اے ۔ تاں جو اوہناں دا ناں ۔ دھرتی توں مُکا دیوے ۔ ¹⁷۱۷۔ (ص) سچے روئے تے رب نے اوہناں دی سُن لئی ۔ تے اوہناں نُو ں کُل مصیبتاں چوں کڈھیا۔¹⁸۱۸۔ (ق) رَب ٹُٹے دِلاں دے نیڑے وے ۔ تے پولیاں روُحاں نُوں چھُڈاندا اے ۔ ¹⁹۱۹۔ (ر) سچے دیاں مُصیبتاں تے بوہت نیں پَر رَب اوہناں ساریاں توں اوہنوں چھُڈاندا اے ۔ ²⁰۲۰۔ (س) اوہ اوہناں دیاں کُل ہڈیاں دی راکھی کردا اے اوہناں وِچوں اِک وی بھنی ناں جاوے گی ۔²¹۲۱۔ (ت) بھیڑ شریر نُوں مَرواندا اے ۔ تے جیہڑے سچے نال ویر رکھدے نیں اوہ مُجرم بَن جان گے ۔ ²²۲۲۔ (ف) رَب اَپنے بندیاں دیاں جاناں دا فِدیہ دیندا اے ۔ تے جیہڑا اوہدے تے بھروسہ کر دا اے ۔ اوہ مُجرم ناں گِنیا جاوے گا ۔

35داؤدؔ وَلوں¹۱۔ ربا!میرے نال جھگڑن والیاں نال جھگڑ ۔ اوہناں نال جنگ کر ۔ جیہڑے میرے نال جنگ کردے نیں ۔ ²۲۔ ڈھال تے سِپر لے کے میری مدد لئی کھلو ۔ ³۳۔ نیزہ وکھا کے میرا پِچھا کرن والیاں نُوں ڈک ۔ میری جان نُوں آکھ پئی میں تیری نجات آں ۔⁴۴۔ میری جان دے طالب شرمندے ہون ۔ تے بھنڈے جان ۔ میرا نُقصان سوچن والے ۔ پیر پِچھے کرن تے دُکھی ہون ۔ ⁵۵۔ اوہ اجیہے ہو جان جیویں ہو اَگے توڑی جد رَب دا فرشتہ اوہناں نُوں نسا دیوے ۔ ⁶۶۔ اوہناں دی راہ ہنیری تے تِلکنی ہو جاوے ۔ جَد خُداوند دا فرشتی اوہناں نُوں رگیدے ۔⁷۷۔ کیوں جو اوہناں میرے لئی بے وجہ پھاہی لائی اے تے بے وجہ میری جان لئی ٹوئیا پُٹیا اے ۔ ⁸۸۔ اوہناں نُوں بھیڑی موت آوے ۔ تے جیہڑی پھاہی اوہناں لائی اے ۔ اوہناں نُوں ہی پھساوے تے جیہڑا ٹوئیا اوہناں پُٹیا اے ۔ اوہدے وِچ آپ ہی ڈِگن ۔⁹۹۔ پر میری جان رَب وِچ خُوشیاں مناوے ی ۔ تے اوہدی نجات توں خُوش ہووے گی ۔ ¹⁰۱۰۔ میری کُل ہڈیاں آکھن گئیاں پئی یا ربا۔ تیر ے جیہا کون اے ۔ تے جیہڑا مسکین تے مُتھاج نُوں ڈاہڈے کولوں بربادکرن ولے دے ہتھوں چُھڑاندا اے ۔¹¹۱۱۔ ظالم گواہ میرے خِلاف اُٹھ کھلوتے نیں ۔ اوہ میتھوں اجیہاں گلاں پُچھدے نیں ۔ جیہڑئیاں مینوں نئیں پتا ۔ ¹²۱۲۔ اوہ مینوں نیکی دا بدلے وِچ اوہ بدی دیندے نیں ۔ تے میری جان نُوں بو وَس کر دے نیں۔¹³۱۳۔ پَر میں جد اوہ بیمار سَن اَپنے تے ٹاٹ لیندا تے روزہ رَکھ کے نفس مار دا ساں تے دِل وِچ دعاواں کردا ساں ۔ ¹⁴۱۴۔ میں اوہدے لئی اینج پھردارئیا جینج میرا بیلی یا بھرا سی ۔ میں سر نیواں کےاینج اوہدا غم کیِتا جیویں کوئی اَپنی ماں نُوں روندا اے ۔¹⁵۱۵۔ پَر اوہ میرے لنگان تے خُوش ہون لئی اوہ میرے خلاف اکٹھے ہوئے تے اوہناں مینوں بے خبرے نُوں اریا اوہ مینوں چُونڈے وڈن توں باز نئیں آؤندے ۔ ¹⁶۱۶۔ اوہ دند کریچدے ہوئے مینوں آزماندے تے مینوں دُکھی کردے سَن ۔¹⁷۱۷۔ یا ربّا ! تُوں کد تیِک ویکھ دا رہویں گا ۔ تے میرے دھاڑن والیاں شیراں توں میری جان چُھڑا۔ ¹⁸۱۸۔ میں وڈے اکٹھ وِچ تیرا شُکر مناواں گا تے بوہتے لوکاں وِچ تیری وڈیائی کراں گا ۔¹⁹۱۹۔ جیہڑے ناحقے میرے ویری ہوئے نیں ۔ اوہ میرے حال تے خُو شیاں ناں منا ن ۔ جیہڑے بلا وجہ میرے نال ویر رکھدے نیں چشمک زنی ناں کرن ۔ ²⁰۲۰۔ کیوں جو اوہ سلاتی دی گَل نئیں کر دے ۔ سگوں دیس دے امن چاہن والیاں دے خلاف مکر دے منصوبے بنھ دے نیں ۔²¹۲۱۔ تے میرے خلاف موُنہہ پاڑ کے آکھدے نیں ۔ پئی واہ بلھے بلھے ۔ اساںاَپنیاں اکھاں نال ویکھ لیا اے ۔ ²²۲۲۔ یا ربا! تُوں ویکھیا اے ۔ تے چُپ ناں وَٹ ۔ یاربّا ! میتھو ں دوُر ناں ہو۔ ²³۲۳۔ جاگ تے میرا ساتھ دین لئی میرے معاملے وِچ جاگ دا رہ ۔ یا میرے ربّا ! یا میرے ربّا!²⁴۲۴۔ یا ربّا !اپنی سچیائی نال میرا نیاں کر ۔ ےتاں ناں ہووے پئی ربّا! اوہ میرے تے خُوش ہون۔ ²⁵۲۵۔ تاں ناں ہووے ۔ اوہ اَپنے دِل وِچ سمجھن بلھے ۔ ایہو ساڈی مرضی سی ۔ تے ایہ ناں آکھن۔ پئےی اسیں ایہنوں نپڑ گئے آں ۔ ²⁶۲۶۔ جیہڑے میری شامت توں خُوش ہُندے نیں ۔ اوہ شرمندے تے کُل دے کُل دُکھ ہون جیہڑے میرے اَگے گھمنڈ کردے نیں اوہناں نُوں رسوائی تے بوعزتی دا لباس پوے ۔²⁷۲۷۔ جیہڑے میرے معاملے دی حمایت کردے نیں اوہ خُوش تے شاد ہو کے آکھن رب دی وڈیائی ہووے ۔ جیہڑا اَپنے بندے دی سلامتی چاہندا اے ۔ ²⁸۲۸۔ تے میری جیبھ توں تیری سچیائی جپی جاوے گی ۔ تے سار ِن تیری وڈیائ ہُندی رہوے ۔

36ربّ دے بندے داود ؔ ولوں آگو گوئیے لئی۔¹۱۔ شریر دی بدی بارے مینوں ایہہ خیال آوندا پئی اوہدیاں آکھاں وِ چ ربّ دا کوئی ڈر نئیں۔ ²۲۔ کیوں جو اوہ اپنے من وِ چ اپنے آپ نوں تسلی دیندا اے پئی نہ تے میرے بھَیڑ دا بھید کُھلے گا تے نہ پھیڑا سمجھیا جاوے گا۔³۳۔ اوہدے مُنہ دیا ں گلاں بھَیڑ تے فریب دیاں گلاں نیں۔ تے اوہنے عقل تے نیکی ولوں ہتھ چُک لیا اے ۔ ⁴۴۔ اوہ اپنے منجے اُتے وی شرارت دی شوچ وِچ رہندا اے؛ تے اوہ بھَیڑی راہ تے پیر دھر کے بھَیڑ توں نئیں مُڑ دا۔⁵۵۔ یا ربّا ! تیری رحمت عرشاں تیک تے تیری وفا بدلاں تیک اے۔ ⁶۶۔ تیری سچیائی اُچے پہاڑاں وانگ اے، تے تیرے نیاں ڈوہنگے سمندر وانگ نیں۔ یا رباّ ! تُوں بندے تے ڈنگر دونواں دا راکھا ایں۔⁷۷۔ یارباّ تیرا کرم کہینا ودھیک اے! آدم دی جد تیرے کنبھاں ہیٹھ پناہ لیندی اے ۔ ⁸۸۔ اوہ تیرے گھر دیاں برکتاں نال رَجھ دے نیں تے اوہناں نوں اپنی خُوشی دی نہر وچوں پیانا ایں۔ ⁹۹۔ کیوں جو تیرے کول حیاتی دا چشمہ اے؛ تے اسیں تیرے چانن وِچ ویکھنے ہاں۔¹⁰۱۰۔ توں اپنے پچھانن والیاں تے اپنی رحمت تے سچے دِل والیاں دے اُتے اپنی سچیائی ٹوری رکھ۔ ¹¹۱۱۔ کھمنڈی دا پیر میرے تیک نہ اَپڑے ، تے شریر دا ہتھ مینوں ہِک نہ سکے۔ ¹²۱۲۔ ویکھ، بَھیڑے ڈِگ پئے نیں۔ اوہ تھک گئے نیں تے اوہ اُٹھن جوگے نئیں رہئے۔

37¹۱۔ (الف) تُوں شریراں دے سببع تنگ نہ پے۔ تے بدکاریاں توں نہ سڑ۔ ²۲۔ کیوں جو اوہ گھاہ وانگ کُملا جان گے۔ تے ہرے بعٹیاں وانگ سُک جان گے۔³۳۔ ـ(ب)رَب تے بھروسہ کر تے نیکی کر تاں جع تُوں دیس وچ وسدا رہویں۔ ⁴۴۔ رَب وچ خوش رہ تے۔ اوہ تیرےدل دیاں مُراداں پوریاں کرے گا۔⁵۵۔ (ج)اپنی راہ رَب تےچھڈ دے۔ تے اوہدے تے بھروہسہ کر۔ تے اوہو سب کجھ کرے گا۔ ⁶۶۔ اوہ تیری سچائی سویل تے۔ تیراحق دوپہر وانگ چمکاوے گا۔⁷۷۔ (د)رَب وچ مُطمئن رہ تے اوہدے تے بھروسہ کر۔ اپنی راہ وچ کامیاب ہون والے توں تنگ نہ ہو۔ یعنی جیہڑا دھو کیاں نُوں توڑ چڑھاؤندا اے۔⁸۸۔ (ہ)غصے تَوں موڑ جا تے کَوڑچھڈ دے۔ تنگ نہ پےنئیں تےتیتھوں بھیڑ ہووے ۔ ⁹۹۔ کیوں جو بدکار کڈے جان گے۔ پر جنہاں دا بھروسہ رَب تے وے۔ اوہ دھرتی دے وارث ہون گے۔ ¹⁰۱۰۔ (و)تھوڑے ای چِرپچھوں شریر مُک جاوے گا۔ تُوں اوہدی تھاں نُوں ویکھیں گا ۔ پر اوہ نہ ہووے گی۔¹¹۱۱۔ پر حلیم بھوئیں دے وارث ہون گے۔ تے ودھیری سلامتی دا سواد لین گے۔ ¹²۱۲۔ (ز)شریر صادق دے خلاف بناں پاؤندا اے۔ تے اوہدے تے دند کریچ دا اے۔ ¹³۱۳۔ رَب اوہدے تے ہسدا اے۔ کیوں جو اوہ ویکھدا اے پئی۔ اوہدادیہاڑا نیڑے وے۔¹⁴۱۴۔ (ح)شریر تلوارکڈ دے تے کمان کھیچ دے نیں۔ تاں جو غریب تے مہاتڑ نُوں ڈیگن۔ تے سیدھی راہ والے نُوں قتل کر ن۔ ¹⁵۱۵۔ اوہناں دی تلوار اوہناں دے دل نوں چیرے گی۔ اوہناں دیاں کماناں بھن دِتیاں جان گیاں۔¹⁶۱۶۔ (ط)صادق دا تھوڑا جہا مال۔ شریراں دی دھیری دولت تَوں چنگا اے۔ ۔ ¹⁷۱۷۔ کیوں جو شریاں دیاں بانہاں بن دِتیاں جان گیاں پر صادق نُوں رَب سنبھالدا اے۔¹⁸۱۸۔ (ی)رَب کامل دِلاں دے دِ ن تکد ارہندا اے۔ تے اوہناں دی میراث سدا رہوے گی ۔ ¹⁹۱۹۔ اوہ آفتاں دے ویلے شرمندے نہ ہون گے۔ تے کال دے دِناں وچ وی رجھے رہن گے۔²⁰۲۰۔ (ک)پر شریرمر جان گے۔ تے رَب دے ویری چرن تھانواں دی ہریالی وانگ فنا ہوجان گے۔ اوہ دھو وانگ اکھاں تَوں اولہے ہو جان گے۔ ²¹۲۱۔ (ل)شریراُدھا رلے کے موڑ دا نئیں۔ پر صادق مہر بان اے۔تتے دیندا اے۔²²۲۲۔ کیوں جو جنہاں نُوں اوہنے برکت دِتی اے۔ اوہ دھرتی دے وارث ہون گے۔ پر جنہاں تے اوہدی لعنت اے کڈے جان گے۔ ²³۲۳۔ (م)رَب دے سببوں بندے دے پیر پکے رہندے نیں۔ تے اوہ اوہدی راہ نُوں پسند کر دا اے۔ ²⁴۲۴۔ جےاوہنوں ٹھیدا وی لگے۔ تے اوہ نہ ڈِگے گا ۔کیوں جو رَ نے اوہدی بانہہ پھڑی اے۔²⁵۲۵۔ (ن)میں مُنڈا ساں تے ہون بُڈھا واں۔ تاں وی میں صادق نُوں بے وَس۔ تے اوہدی اولاد نُوں ٹُکڑے مانگ دیاں نئیں ویکھیا۔ ²⁶۲۶۔ اوہ ہر ویلے رحم کھاندا تے قرضا دیندا اے۔ تے اوہدی اولاد نُوں برکت میل دی رہووے گی۔ ²⁷۲۷۔ (س)بھیڑ تَوں دور رہ تے بھلائی کر دا رہ۔ تاں جو تُوں سدا وسدا رہوویں۔²⁸۲۸۔ کیوں جو رَب سچائی نُوں پسند کر دا اے۔ تے اپنے پاک لوکاں نُوں دور نئیں کردا ۔ (ع)خطا کار مُکائے جان گے۔ تے شریراں دی اولاد کڈ دِتی جائے گی۔ ²⁹۲۹۔ صادق دیس دے وارث ہون گے۔ تے سدا اوہدے وچ وسدے رہن گے۔ ³⁰۳۰۔ صادق دے عقل نکلے گی۔ تے اوہدی جیبھ وچوں نیاں نکلے گا۔³¹۳۱۔ اوہدے رَب دی شریعت اوہدے دل وچ اے۔ تے اوہدے پیر نئیں تلکدے۔ ³²۳۲۔ (ص)شریر سچے دی تاڑھوچ رہندا۔ تے اوہدے قتل دے خیال وچ رہندا اے۔ ³³۳۳۔ رَب اوہنوں اوہدے ہتھ وچ نئیں تے دیوے گا۔ تے جد اوہ کچہری وچ کھلووے گا۔ تے اوہنوں دوسی نہ بنائے گا ۔³⁴۳۴۔ (ق)رَب تے بھروسہ رکھ۔ تے اوسے دی راہ تے ٹُریا جا۔ اوہ تینوں ودھا کے۔ دھرتی دا وارث بنائے گا۔ تے جد شریر کڈے جان گے۔ تے تُوں ویکھیں گا ۔³⁵۳۵۔ (ر)میں شریر نُوں بڑے زوراں وچ۔ تے ہرے بھرے رُکھ وانگ ودھ دیاں ویکھیا۔ ³⁶۳۶۔ فیر میں اودھروں لنگھیا تے اوہ اوتھے ہے ای نئیں سی۔ تے میں اوہنوں نہ ویکھیا ۔³⁷۳۷۔ (ش)کامل بندے تے نظر کر۔ تے راستباز نُوں ویکھ۔ کیوں جو صُلح کران والے لئی اِک بقیہ اے۔ ³⁸۳۸۔ پر خطا کرن والے سب دے سب مُک جان گے۔ تے شریراں دا بقیہ وی نہ رہے گا ۔³⁹۳۹۔ (ت)سچیاں دی نجات رَب ولوں اے۔ اوہ تنگی دے ویلے اوہناں دی لُکن دی تھاں اے۔ ⁴⁰۴۰۔ رَب اوہناں دی مدد کر دا اے۔ تے اوہناں چھُڈاندا تے بچاندااے۔ ایس لئی پئی اوہ اوہدی پناہ لیندے نیں۔

38یادگاری لئی داؤدؔ دا گیت¹۱۔ یا ربّا! مینوں اپنے غُصے نال ناں جھِڑک تے اَپنے قَہر نال مینوں ناں تراہ ۔ ²۲۔ کیوں جو تیرے تِیر مینو ں کھُبے نیں۔ تیرا ہَتھ میرے تے بھارا اے ۔³۳۔ تیرےغُصے دے سببوں میرے جُسے دی صِحت نئیں رہی تے میرے پاپ دے سببوں میری کوئی ہڈی ثبوتی نئیں رہی۔ ⁴۴۔ میریاں بھُلاں تے میرے سِر توں لنگھ گئیاں نیں ۔ تے بوہتے بھار وانگ بھاریاں نیں ۔⁵۵۔ میری نادانی دے سببوں میرے پھَٹ سَڑ گئے نیں ۔ اوہناں وِچوں بُو آؤندی اے ۔ ⁶۶۔ میں کُبا تے بڑا وِنگا ہو گیا واں۔ میں سارا سارا دِن رونا رہنا واں ۔⁷۷۔ میر کَنڈ سُجھی ہوئی اے ۔ تے میرے پِنڈے وِچ یریہہ وی صحت نئیں۔ ⁸۸۔ میں کُٹ کُٹ کے میِن کیتا ہویا آں ۔ پَر دِل دی بے چینی دے سببوں کُرلانا واں ۔⁹۹۔ یا ربا! میری کُل آس تیرے اَگے وے ۔ تے میرا ورلاپ تیتھوں لُکیا نئیں ۔ ¹⁰۱۰۔ میرا دِل دھڑکدا اے ۔ تیرا ٹِل میتھوں لے لیا گیا اے ۔ ایتھوں تیِک میریاں اَکھاں دا چانن وی نئیں رہیا۔¹¹۱۱۔ میری مُصیبت وِچ میتھوں میرے سب یار بیلی وَکھ ہو گئے تے اَنگ ساک پَراں جا کھلوتے ۔ ¹²۱۲۔ میری جان دے ویری میرے لئی پھاہی لاؤندے نیں ۔ تے میری بربادی دے طالب میری موت دیاں گلاں کردے تے دھوکے دے مُڈھ بنھ دے نیں ۔¹³۱۳۔ پر میں بولے وانگ سُندا ای نئیں میں گُنگے وانگ مُونہہ ای نئیں کھولدا ۔ ¹⁴۱۴۔ میں اِک اجیہے بندے وانگ آں جیہڑا سُن دا ای نئیں۔ تے جیہدے مُونہہ وِچ جواب ای نئیں۔¹⁵۱۵۔ کیوں جو یا ربا ! مینوں تیری ای آس اے ۔ تے یا میرے رَبا ! میرے خُدا ! تُوں جواب دیویں گا ۔ ¹⁶۱۶۔ کیوں جو میں آکھنا واں ۔ پئی کِتے اوہ میرے تے خُوش ناں ہون ۔ تے جَد میرا پیر تِلکے تے میرے خِلاف گھُمنڈ ناں کَرن ۔¹⁷۱۷۔ کیوں جو میں تلِکن ای والا واں ۔ تے میرا دُکھ ہَر ویلے میرے اَگے وے۔ ¹⁸۱۸۔ کیوں جو میں اَپنا پاپ مننا واں تے اَپنے گُناہ ہَتھوں دُکھی آں ۔¹⁹۱۹۔ تے جیہڑے ایویں ای میرے وَیری نیں اوہ ڈاہڈے نیں تے پَرجیہڑے اویں ای میرے نال وَیر رَکھ دے نیں چوکھے نیں ۔ ²⁰۲۰۔ تے جیہڑے نیکی دے بدلے بدی کردے نیں مینوں ایس لئی ستاندے نیں پئی میں نیکی مگر جانا واں۔²¹۲۱۔ یا رَبا ! مینوں ناں چھَڈ ۔ میریارَبا ! میتھوں پراں ناں رہ ۔ ²²۲۲۔ یا ربّا تُوں میری نجات ایں میری مدد لئی چھیتی کَر ۔

39آگو گویّئے جوگی یدونون لئی داؤد دا زبور¹۱۔ میں آکھیا میں آپنی راہ دی بھال کراں گا تاں جو میری جیبھ تھوں کوتاہی نا ہؤے جد تیک شریر میرے ساہمنے اے میں آپنے مونھ نوں لگام دئی رکھاں گا²۲۔ میں گونگا بن کے چُپ رہیا اتے چنگیائی ولوں وی در وٹ لئی اتے میرا دکھ ودھ گئیا ³۳۔ میرا کلیجا اندرو اندری سڑدیا رہیا سوچاں ای سوچاں وچ اگ دا بھانبڑ بل گئے تد میں آپنی جیبھ نال آکھن لگا⁴۴۔ ائے خداوند! اجہیا کر پئی میں آپنے اخیر نوں جان لؤاں اتے ایس گل نوں وی میری حیاتی دے دیہاڑے کِنے نیں میں جان لؤاں پئی میں کجہیا فانی ہاں ⁵۵۔ ویکھ! توں میری حیتی اک انگلی جِنی مِتھی اے اتے میری جندڑی دی تیرے اگے کجھ حقیقت نئیں سچی! ہر بشر چنگے تھوں چنگے حال وچ وی مِٹ جان والا اے (سِلاہ)⁶۶۔ سچی! بشر پرچھانویں وانگوں ٹردا پھردا اے سچی! اوہ ایویں ای گھبراؤندے نیں اوہ کٹھا کردا اے اتے ایہہ نئیں جان دا پئی اوہ کِہدے جوگی اے ⁷۷۔ اے خداوند! میں کہڑی گل جوگی کھلوتا ہاں؟ میری آس تیتھوں ای اے⁸۸۔ مینوں میری سبھناں کوتاہیاں تھوں چھڈا بیقوفاں نوں میرے ولے انگلی نا چُکن دے ⁹۹۔ میں گونگا بنیا۔ میں مونھ نا کھولئیا کیوں جو توں ای ایہہ سبھ کجھ کیتا اے¹⁰۱۰۔ میتھوں آپنا غصا دور کر دے میں تاں تیرے ہتھ دی مار نال فنا ہوئی جاناں ¹¹۱۱۔ جد توں انسان نوں بدی پاروں جھِڑکنا ایں تاں اوہدے روپ نوں پتنگ وانگ فنا کرنا ایں سچی! ہر بشر فنا ہون والا اے (سِلاہ)¹²۱۲۔ ائے خداوند! میری دعا سُن اتے میری فریاد اُتے کن لاء میرے اتھرو ویکھ کے چُپ نا رہ کیوں جو میں تیرے حضور پردیسی اتے راہی ہاں جیویں میرے سبھے پیؤ دادا سن ¹³۱۳۔ ہائے! میتھوں نظر ہٹا لے تاں جو مینوں سکون مِلے ایس تھوں پہلاں پئی میں مُک جاؤاں اتے نابود ہو جاؤاں۔

40آگو گویّئے جوگی داؤد دا زبور¹۱۔ میں صبر نال خداوند اُتے آس رکھی اوہنے میرے ول دھیان کر کے میری فریاد سُن لئی ²۲۔ اوہنے مینوں ڈوہنگے کھڈے اتے دلِدر وچوں کڈیا اتے اوہنے میرے پیر چٹان اُتے جمائے اتے میری واٹ مِتھی³۳۔ اوہنے میرے مونھ وچ ساڈے رب دی وڈیائی دا نواں گیت پائیا بتھیرے ویکھن گے اتے ڈرن گے اتے خداوند اُتے بھروسا کرن گے ⁴۴۔ دھن اے اوہ بندہ جہڑا خداوند اُتے بھروسا کردا اے اتے گھمنڈِیا اتے جھوٹ دے یاراں ولے دھیان نئیں دیندا⁵۵۔ ائے خداوند میرے رب! جہڑے انوکھے کم توں کیتے اتے تیرے خیال جہڑے ساڈے ول نیں، بتھیرے نیں میں اوہناں نوں تیرے حضور چون نئیں کر سکدا جیکر میں اوہناں دا کھِلما اتے بیان کرنا چاہؤاں تاں اوہ گِنتری تھوں باہر نیں ⁶۶۔ قربانی اتے نذر نوں توں چنگا نئیں جان دا توں میرے کن کھل دِتے نیں سوختنی قربانی اتے خطا دی قربانی توں نئیں منگی⁷۷۔ تد میں آکھیا ویکھ! میں آیا ہاں کتاب دے طومار وچ میرے پاروں لکھیا اے ⁸۸۔ ائے میرے رب! میری خوشی تیری مرضی پوری کرن وچ اے سگوں تیری شریعت میرے من وچ اے ⁹۹۔ میں وڈی منڈلی وچ سچیائی دی خوش خبری سنائی اے ویکھ! میں آپنا مونھ بند نئیں کراں گا اے خداوند! توں جان دا ایں¹⁰۱۰۔ میں تیری سچیائی آپنے من اندر لُکا نئیں رکھی میں تیری وفا اتے نجات نوں ظاہر کیتا اے میں تیری شفقت اتے سچیائی وڈی منڈلی تھوں نئیں لُکائی ¹¹۱۱۔ ائے خداوند! توں میرے اُتے ترس کھان تھوں مونھ نا موڑ تیری شفقت اتے سچیائی نال نال میری راکھی کرن¹²۱۲۔ کیوں جو اگِنت برائیاں نے مینوں گھیر لئیا اے میری بدی نے مینوں آ پھڑیا اے۔ اجہیا پئی میں اکھ نئیں چُک سکدا اوہ میرے سِر دے والاں نالوں وی چوکھیاں نیں۔ اخیر میرا چھُٹ گئیا ¹³۱۳۔ ائے خداوند! مہربانی کر کے مینوں چھُڈا ائے خداوند! میری مدد جوگی چھیتی کر¹⁴۱۴۔ جہڑے میری جان مُکاؤن جوگی ویردے نیں اوہ سبھے شرمندے اتے کھجل ہون جہڑے میرے نقصان تھوں خوش نیں اوہ ہار کے پچھاں ہٹن اتے بدنام ہون ¹⁵۱۵۔ جہڑے میرے اُتے ہسدے نیں اوہ آپنی بدنامی پاروں ناس ہو جاؤن¹⁶۱۶۔ تیرے سبھے چاہؤن والے تیتھوں خوش ہون تیری نجات دے عاشق ہمیشاں آکھن خداوند دی وڈیائی ہؤے ¹⁷۱۷۔ پر میں ماتڑ اتے محتاج ہاں خداوند میری فکر کردا اے میرا مدد کرن والا اتے چھڈاؤن والا توں ای ایں

41آگو گویّئے جوگی داؤد دا زبور¹۱۔ دھن اے اوہ، جہڑا ماتڑ دی دا خیال رکھدا اے خداوند مصیبت دے دیہاڑے اوہنوں چھڈاؤے گا ²۲۔ خداوند اوہنوں بچاؤے گا اتے جیوندا رکھے گا اتے اوہ دھرتی اُتے دھن ہؤے گا توں اوہنوں اوہدے ویرِیاں دی منشا اُتے نا چھڈ ³۳۔ خداوند اوہنوں بیماری دے بسترے اُتے سمبھالے گا توں اوہدی بیماری وچ اوہدے سبھے بسترے نوں چنگا کردا ایں⁴۴۔ میں آکھیا ائے خداوند! میرے اُتے رحم کر میری جان نوں شفا دے کیوں جو میں تیرا گناہی ہاں ⁵۵۔ میرے ویری ایہہ آکھ کے میری بریائی کردے نیں پئی اوہ کدوں مرے گا اتے اوہدا ناں کدوں مِٹے گا؟ ⁶۶۔ جد اوہ مینوں مِلن آؤندا اے تاں جھوٹِیاں گلاں کردا اے اوہدا دل آپنے اندر بدی سمیٹدا اے اوہ باہر جا کے اوسے دا ای کھِلما کردا اے⁷۷۔ میرے نال ویر رکھن والے سبھے کٹھے ہو کے میری بریائی کردے نیں اوہ میرے برخلاف میرے نقصان دے منصوبے بنھدے نیں ⁸۸۔ اوہ آکھدے نیں ایہنوں تاں بُرا روگ لگئیا اے ہون جہڑا ایہہ پئیا اے تاں فیر نئیں اُٹھ سکدا ⁹۹۔ سگوں میرے جانی یار نے، جہدے اُتے مینوں بھروسا سی، اتے جہڑا میرا ٹُکر کھاؤندا سی میرے اُتے لت چُکی اے¹⁰۱۰۔ پر توں اے خداوند! میرے اُتے رحم کر کے مینوں کھلاہر تاں جو میں اوہناں نوں بدلا دؤاں ¹¹۱۱۔ ایس پاروں میں جان گئیا پئی توں میتھوں خوش ایں پئی میرا ویری میتھوں بھارو نئیں ہوندا ¹²۱۲۔ مینوں تاں توں ای، میری راستی وچ کھلاہر بخشدا ایں اتے مینوں ہمیشاں آپنے حضور قائم رکھنا ایں¹³۱۳۔ خداوند اسرائیل دا رب ازل تھوں ابد تیکر دھن ہؤے آمین! فیر آمین

42آگو گویّئے جوگی بنی قورح دا مشکیل¹۱۔ جیویں ہِرنی پانی دے سوتیاں نوں ترسدی اے تیویں ای ائے ربا! میری روح تیرے جوگی ترسدی اے ²۲۔ میری روح رب دی، جیوندے رب دی ترہیائی اے میں کدوں جا کے رب دے حضور کھلؤاں گا³۳۔ میرے اتھرو دِنے رات میری خوراک بنے نیں انج پئی اوہ مینوں برابر آکھدے نیں پئی تیرا رب کتھے اے؟ ⁴۴۔ ایہناں گلاں نوں چیتے کر کے کلیجا سڑدا اے پئی میں کیویں عید مناؤن والی منڈلی نال رل کے خوشی اتے وڈیائی کردا ہویا اوہناں نوں رب دے گھر لیجاؤندا ساں⁵۵۔ ائے میری جان! توں کیوں بے حال ہوندی پئی ایں؟ توں اندرو اندری کیوں بے چین ایں؟ رب اُتے آس رکھ کیوں جو اوہدے نجات دیئن والے درشن جوگی میں فیر اوہدی وڈیائی کراں گا ⁶۶۔ ائے میرے رب! میں جان میرے اندر گھُلدی پئی اے ایس لئی میں تینوں یردن دی دھرتی وچوں اتے حرمون اتے مصفار دے پہاڑ اُتوں بلاؤناں⁷۷۔ تیرے ابشاراں دی واج نال ڈوہنگیائی ڈوہنگیائی نوں بلاؤندی اے تیریاں سبھے موجاں اتے لہراں میرے اُتوں لنگھ گئیاں ⁸۸۔ تاں وی خداوند آپنی شفقت سویلے وکھاؤے گا اتے راتیں میں اوہدا گیت گاؤاں گا سگوں آپنی حیاتی دے رب تھوں دعا کراں گا⁹۹۔ میں خداوند نوں، جہڑا میری چٹان اے، آکھاں گا، توں مینوں کیوں بھُلا دِتا؟ میں ویری دے ظلم پاروں کیوں ورلاپ کردا پھرناں؟ ¹⁰۱۰۔ میرے ویریاں دے طعنے آکھن نوں میری ہڈیاں وچ تلوار اے کیوں جو اوہ مینوں آکھدے نیں پئی تیرا رب کتھے اے؟¹¹۱۱۔ ائے میری جان! توں کیوں گھُلدی جانی ایں؟ توں اندرو اندری کیوں بے چین ایں؟ رب اُتے آس رکھ کیوں جو اوہ میرے مکھ دا چانن اتے میرا رب اے میں فیر اوہدی وڈیائی کراں گا

43¹۱۔ ائے رب میرا نئیاں کر اتے بے دین قوم دے ساہمنے میرا وکیل بن اتے دغا باز اتے بے انصاف بندے تھوں مینوں چھڈا ²۲۔ کیوں جو توں ای میری طاقت دا رب ایں۔ توں مینوں کیوں چھڈ دِتا؟ میں ویری دے ظلم پاروں کیوں ورلاپ کردا پھرناں؟³۳۔ آپنے نور اتے آپنی سچیائی نوں گھل۔ اوہو ای مینوں رستا وکھاؤن اوہو ای مینوں تیرے پاک پہاڑ اتے تیرے مسکناں تیک پوچاؤن ⁴۴۔ تد میں خداوند دے مذبحے کول جاؤاں گا رب دے حضور، جہڑا میری ساری خوشی اے ائے رب! میرے رب! میں ستار وجا کے تیری وڈیائی کراں گا⁵۵۔ ائے میری جان! توں کیوں ڈِگدی جانی ایں؟ توں اندرو اندری کیوں بے چین ایں؟ رب اُتے آس رکھ کیوں جو اوہ میرے مکھ دا چانن اتے میرا رب اے میں فیر اوہدی وڈیائی کراں گا

44آگو گویّئے جوگی بنی قورح دا زبور، مشکیل¹۱۔ ائے رب! اسی آپنے کناں نال سُنیا۔ ساڈے پیؤ دادا نے سانوں دسیا پئی توں اوہناں دے دیہاڑاں وچ پرانے ویلے وچ کیہ کیہ کم کیتے ²۲۔ توں قوماں نوں آپنے ہتھاں نال کڈیا اتے ایہناں نوں وسایا توں امتاں نوں ناس کیتا اتے ایہناں نوں چواں پاسے کھلاریا³۳۔ کیوں جو نا تاں ایہہ آپنی تلوار نال ایس دیس دے مالک بنے اتے نا ای ایہناں دی بانھ دے زور نے ایہناں نوں بچایا سگوں تیرے سجے ہتھ اتے تیری بانھ اتے تیرے مکھ دے چانن نے ایہناں نوں فتح بخشی کیوں جو توں ایہناں تھوں خوش سیں ⁴۴۔ ائے رب! توں میرا بادشاہ ایں یعقوب دے حق وچ نجات دا حکم گھل⁵۵۔ تیرے پاروں اسی آپنے ویریاں نوں ٹاہ لؤاں گے تیرے ناں پاروں اسی آپنے اگے کھلؤن والیاں نوں لتاڑاں گے ⁶۶۔ کیوں جو نا تاں میں آپنی کمان اُتے بھروسا کراں گا اتے نا میری تلوار مینوں بچاؤے گی⁷۷۔ پر توں سانوں ساڈے ویریاں تھوں بچایا اے اتے ساڈے نال ویر رکھن والیاں نوں شرمندا کیتا اے ⁸۸۔ اسی پورا دِن رب اُتے مان کردے رہئے ہاں اتے ہمیشاں اسی تیرے ای ناں دا شکر کردے رہاں گے (سِلاہ)⁹۹۔ پر توں تاں ہون سانوں چھڈ دِتا اتے سانوں بدنام کیتا اتے ساڈے لشکراں دے نال نئیں جاندا ¹⁰۱۰۔ توں سانوں ویری دے اگے ہراؤندا ایں اتے ساڈے نال ویر رکھن والے لُٹ مار کردے نیں ¹¹۱۱۔ توں سانوں ذبح ہون والی بھیڈاں وانگ کر دِتا اتے قوماں وچ سانوں کھلار دِتا¹²۱۲۔ توں آپنے لوکاں نوں ان مُلا ویچ دِتا اے اتے اوہناں دے مُل نال تیری دولت نئیں ودھدی ¹³۱۳۔ توں سانوں ساڈے گوانڈیاں دے طعنے دا نشانا اتے ساڈے آل دوالے دے لوکاں دے ہاسےدا سبب بناؤنا ایں ¹⁴۱۴۔ توں سانوں قوماں دے وچ "اکھان" اتے امتاں وچ سِر ہلاؤن دا سبب مِتھنا ایں¹⁵۱۵۔ میری بدنامی دِنے راتیں میرے اگے رہندی اے اتے میرے مونھ اُتے شرمندگی چڑھ گئی ¹⁶۱۶۔ طعنے دین اتے کفر بکن والے دِیاں گلاں پاروں اتے ویر اتے بدلا لین والے پاروں ¹⁷۱۷۔ ایہہ سبھے کجھ ساڈے نال ہویا، تاں وی اسی تینوں نا بھُلایا نا تیرے عہد نال بے وفائی کیتی¹⁸۱۸۔ نا ساڈے دل پھرے نا ای ساڈے پیر تیری راہ تھوں مُڑے ¹⁹۱۹۔ جہیا توں سانوں گِدڑاں دی تھاں چنگا مِدیا اتے موت دے پرچھانویں وچ سانوں لُکا دِتا ²⁰۲۰۔ جیکر اسی آپنے رب دے ناں نوں بھُلے یاں اسی کسے پرائے معبود اگے ہتھ کھلارے ہون ²¹۲۱۔ تاں کیہ رب ایس گل دی کھوج نا لاؤے گا؟ کیوں جو اوہ دلاں دے بھید جان دا اے ²²۲۲۔ سگوں اسی تاں دنے راتیں تیرے جوگی ای مارے جاندے ہاں اتے آکھن نوں ذبح ہون والِیاں بھیڈاں سیانھے جاندے ہاں²³۲۳۔ ائے خداوند! جاگ، توں کیوں سُتا ایں؟ اُٹھ! ہمیشاں جوگی سانوں چھڈ نا دے ²⁴۲۴۔ توں آپنا مکھ کیوں لکاؤنا ایں اتے ساڈی مصیبت اتے مظلومی نوں بھُلاؤنا ایں؟²⁵۲۵۔ کیوں جو ساڈی جان مِٹی وچ رُل گئی ساڈا جُسا مِٹی ہو گئیا ²⁶۲۶۔ ساڈی مدد جوگی اُٹھ اتے آپنی شفقت جوگی ساڈا فِدیا دے

45آگو گویّئے جوگی شونیم دے سُر تے بنی قورح دا مزبور۔ مشکیل عروسی سرود¹۱۔ میرے دل وچ اک چجا مضمون جوش ماردا اے میں اوہو ای مضمون سناؤاں گا، جہڑے میں بادشاہ دے حق وچ بنھے نیں میری زبان پکے لکھاری دا قلم اے ²۲۔ توں بنی آدم وچوں سبھناں نالوں سوہنا ایں تیرے بُلھاں وچ لوچ بھری اے ایس پاروں رب نے مینوں ہمیشاں جوگی دھن کیتا³۳۔ ائے گھبرو! توں آپنی تلوار نوں جہڑی تیری شان اے۔ آپنے لک نال لویٹ ⁴۴۔ اتے سچیائی اتے نرمی جوگی آپنی شان وچ اُچیچ نال سواری کر اتے تیرا سجا ہتھ تینوں رعب دار کم وکھاؤے گا⁵۵۔ تیرے تیر تِکھے نیں اوہ بادشاہ دے ویریاں دے سینے وچ لگے نیں امتاں تیرے اگے ڈِگ جاندیاں نیں ⁶۶۔ ائے رب! تیرا تخت ہمیشاں تیکر اے تیری شاہی دی لٹھ راستی دی لٹھ اے ⁷۷۔ توں سچیائی نال محبت رکھی اتے بریائی نال کریچ ایس پارون رب، تیرے رب نے خوشی دے تیل نال تینوں تیرے سبھناں جوڑ دیاں نالوں چوکھا مسح کیتا⁸۸۔ تیرے ہر لباس وچوں مُر اتے عود اتے تج دی خشبو آؤندی اے ہاتھ دند دے محلاں وچوں تار والے سازاں نے تینوں خوش کیتا اے ⁹۹۔ تیری عزت والی بیبیاں وچ شہزادیاں نیں سگوں اک تیرے سجے ہتھ اوفیر دے سونے نال سجی کھلوتی اے¹⁰۱۰۔ ائے دھی! سن۔ گوء کر اتے کن لاء آپنی قوم اتے آپنے پیؤ دے گھر نوں بھُلا دے ¹¹۱۱۔ اتے بادشاہ تیرے حسن دا چاہؤن والا ہؤے گا کیوں جو اوہ تیرا خداوند اے، توں اوہنوں سجدہ کر¹²۱۲۔ اتے صور دی دھی ہدیا لے کے آؤے گی قوم دے ساہو کار تیری مرضی بھالن گے ¹³۱۳۔ بادشاہ دی دھی محل وچ سِر تھوں پیر تیکر آپنا حسن کھلاری بیٹھی اے اوہدا لباس زربفت دا اے¹⁴۱۴۔ اوہ پھُل بوٹے والے لباس وچ بادشاہ دے حضور لئیائی جاؤے گی اوہدی کواری سہیلیاں جہڑیاں اوہدے پچھے پچھے ٹردیاں نیں تیرے اگے لیائیاں جان گِیاں ¹⁵۱۵۔ اوہ اہنوں خوش نال لیاؤن گے اوہ بادشاہ دے محل اندر وڑے گی¹⁶۱۶۔ تیرے پُتر تیرے پیؤ دا تھاں ملّن گے جنہاں نوں توں سبھے دھرتی اُتے سردار مِتھیں گا ¹⁷۱۷۔ میں تیرے ناں دا چیتا، پیڑھی تھوں پیڑھی تیکر بنھاں گا ایس لئی امتاں ہمیشاں تیری شکر گزاری کرن گِیاں

46آگو گویّئے جوگی بنی قورح دا مزمور علاموت دے سُر تے اک گیت¹۱۔ رب ساڈے لُکنے دے تھاں اتے ساڈا زور اے مصیبت ویلے تگڑا مدد گار ²۲۔ ایس لئی سانوں کجھ ڈر خوف نئیں۔ بھانویں دھرتی پُٹھی ہو جاؤے اتے پہاڑ سمندر دی ڈوہنگیائی وچ پاء دِتے جان ³۳۔ بھانویں اوہدا پانی رولا پاؤے اتے ٹھاٹھاں مارے اتے پہاڑ اوہدے ٹھاٹھ نال ہِل جان (سِلاہ)⁴۴۔ اک اجہیا دریا اےجہدے سوتیاں نال رب دے شہر نوں مطلب رب دے پاک مسکن نون راحت ملدی اے ⁵۵۔ رب اوہدے وچ اے۔ اوہنوں کدی وی ہُلار نئیں رب سرگھی ویلے ای اوہدی مدد کرے گا⁶۶۔ قوماں پریشان ہوئِیاں۔ شاہِیاں نے ہُلار کھاہدا اوہ بول پئیا۔ دھرتی پنگھر گئی ⁷۷۔ لشکراں دا خداوند ساڈے نال اے یعقوب دا رب ساڈے لُکنے دی تھاں اے (سِلاہ)⁸۸۔ آؤ! خداوند دے کماں نوں ویکھو پئی اوہنے دھرتی اُتے کیہ کیہ ورانیاں کیتیاں نیں ⁹۹۔ اوہ دھرتی دے انت تیکر جنگ رُکواندا اے اوہ کمان بھن دا اتے نیزے دے ٹوٹے کر دیندا اے اوہ رتھاں نوں اگ نال ساڑ دیندا اے¹⁰۱۰۔ چُپ ہو جاؤ اتے جان لؤو پئی میں رب ہاں میں قوماں دے وچ اُچا ہؤاں گا میں سبھے دھرتی اُتے سِر اُچا کراں گا ¹¹۱۱۔ لشکراں دا خداوند ساڈے نال اے یعقوب دا رب ساڈے لُکنے دی تھاں اے (سِلاہ)

47آگو گویّئے جوگی بنی قورح دا مزمور¹۱۔ ائے سبھے اُمتو! تاڑیاں مارورب جوگی خوشی دی واج نال للکارو ²۲۔ کیوں جو اوہ رعب دار اے اوہ سبھے دھرتی دا بادشاہ اے³۳۔ اوہ امتاں نوں ساڈے اگے ہرا دؤے گا اتے قوماں ساڈے پیراں تھلے آ پیئن گِیاں ⁴۴۔ اوہ ساڈے جوگی ساڈی میراث دی چون کرے گا جہڑی اوہدے پیارے یعقوب دی شان اے (سِلاہ) ⁵۵۔ رب نے اُچی واج نال خداوند نے نرسنگھے دی واج نال اسمان ول اڈاری بھری⁶۶۔ وڈیائی کرو۔ رب دی وڈیائی کرو وڈیائی کرو۔ ساڈے بادشاہ دی وڈیائی کرو ⁷۷۔ کیوں جو رب ساری دھرتی دا بادشاہ اے عقل نال وڈیائی کرو⁸۸۔ رب قوماں اُتے شاہی کردا اے رب آپنے پاک تخت اُتے بیٹھا اے ⁹۹۔ امتاں دے سردار کٹھے ہوئے نیں تاں جو ابراہام دے رب دی امت بن جاؤن کیوں جو دھرتی دِیاں سِپراں رب دِیاں نیں اوہ چوکھا اُچا اے

48اک گیت۔ بنی قورح دا مزمور¹۱۔ ساڈے رب دے شہر وچ۔ آپنے پاک پہاڑ اُتے خداوند بزرگ اتے ودھیری وڈیائی دے لائق اے ²۲۔ شمال ولے صیون دا پہاڑ جہڑا بادشاہ دا شہر اے اوہ اُچیائی وچ سوہنا اتے سبھے دھرتی دا مان اے ³۳۔ اوہدے محلاں وچ رب لُکنے دی تھاں منیا جاندا اے⁴۴۔ کیوں جو ویکھو! بادشاہ کٹھے ہوئے اوہ رل کے لنگھ گئے ⁵۵۔ اوہ ویکھ کے حیران ہوئے اوہ گھابر کے نسے ⁶۶۔ اوتھے کنبنی نے اوہنوں نوں آ نپیا اتے اجہی پیڑ نے، جہی جمن دی پیڑ⁷۷۔ توں پوربی واء نال ترسیس دے جھازاں نوں بھن دینا ایں ⁸۸۔ لشکراں دے خداوند دے شہر وچ مطلب آپنے رب دے شہر وچ جیویں اسی سُنیا سی، تیویں ای اسی ویکھیا خدا اوہنوں ہمیشاں کھلاہری رکھے گا⁹۹۔ ائے رب ! تیری ہیکل دے اندر اسی تیری شفقت اُتے دھیان کیتا اے ¹⁰۱۰۔ ائے رب! جہیا تیرے ناں اے تہی تیری وڈیائی دھرتی دے انت تیکر اے تیرا سجا ہتھ سچیائی نال بھریا اے¹¹۱۱۔ تیرے حکماں پاروں صیون دا پہاڑ خوش ہؤے یہوداہ دِیاں دِھیاں خوشی مناؤن¹²۱۲۔ صیون دے آل دوالے پھرو اوہدے برجاں دی گِنتری کرو ¹³۱۳۔ اوہدی پناہ دی کندھ نوں دھیان نال ویکھو اوہدے محلاں اُتے نگاہ کرو تاں جو تسی اگلی پیڑھیاں نوں اوہدی خبر دے سکو¹⁴۱۴۔ کیوں جو ایہو ای رب ہمیشاں تیکر ساڈا رب اے ایہو ای موت ویلے تیکر سانوں ہدایت دین والا رہئے گا

49آگو گویّئے جوگی بنی قورح دا مزمور¹۱۔ ائے سبھے امتو! ایہہ سُنو ائے لوکائی دے سبھے واسیو! کن لاؤ ²۲۔ کیہ نِکا کیہ وڈا کیہ ساہو کار کیہ کنگال³۳۔ میرے مونہوں دانائی دِیاں گلاں نکلن گِیاں اتے میرے دل دا خیال حکمت نال بھریا ہؤے گا ⁴۴۔ میں بات ولے کن لاؤاں گا میں آپنی پہیلی ستار تے بیان کراں گا ⁵۵۔ میں تنگی دے دیہاڑے کیوں ڈراں جد میرا پچھا کرن والی بدی مینوں ویہر لؤے؟⁶۶۔ جہڑے آپنی دولت اُتے بھروسا کردے نیں اتے آپنے مال دی چوکھائی اُتے گھمنڈ کردے نیں ⁷۷۔ اوہناں وچوں کوئی کیویں وی آپنے بھرا دا فدیا نئیں دے سکدا نا خدا نون اوہدا مُل دے سکدا اے ⁸۸۔ (کیوں جو اوہناں دی جان دا فدیا انمُل اے اوہ ہمیشاں تیکر نئیں دِتا جانا)⁹۹۔ تاں جو اوہ ہمیشاں تیکر جیوندا رہؤے اتے قبر نوں نا ویکھے ¹⁰۱۰۔ کیوں جو اوہ ویکھدا اے پئی دانا مر جاندے نیں بیقوف اتے ڈنگر خصلت کٹھے مردے نیں اتے آپنی دولت ہورناں جوگی چھڈ جاندے نیں¹¹۱۱۔ اوہناں دا دلی خیال ایہہ ہے پئی اوہناں دے گھر ہمیشاں تیکر اتے اوہناں دے مسکن پیڑھی تھوں پیڑھی تیکر بنے رہن گے اوہ آپنی زمین آپنے ای ناں تھوں مِتھدے نیں¹²۱۲۔ پر بشر عزت دے حال وچ اکو جہیا نئیں رہندا اوہ ڈنگراں وانگ اے، جہڑے فنا ہو جاؤندے نیں ¹³۱۳۔ اوہناں دا یہہ طریقا بے عقلی اے تاں وی اوہناں دے مگروں لوک اوہناں دِیاں گلاں نوں چنگا جان دے نیں (سِلاہ)¹⁴۱۴۔ اوہ آکھن نوں پاتال دا ریوڑ مِتھے گئے نیں موت اوہناں دی راکھی ہؤے گی دیانت دار سویرے اوہناں اُتے حاکم ہؤے گا اتے اوہناں دا حسن پاتال دی بُرکی ہو کے مِٹ جاؤے گا ¹⁵۱۵۔ پر رب میری جان نوں پاتال وچوں چھڈا لؤے گا کیوں جو اوہو ای مینوں قبولے گا (سِلاہ)¹⁶۱۶۔ جد کوئی ساہو کار ہو جاؤے جد اوہدے گھر دی شان ودھے تاں توں نا ڈرِیں ¹⁷۱۷۔ کیوں جو اوہ مر کے کجھ وی نال نا لیجاؤے گا اوہدی شان اوہدے نال نا جاؤے گی¹⁸۱۸۔ بھانویں جیوندے جی اوہ آپنی جان نوں دھن آکھدا رہیا ہؤے (اتے جد توں آپنی بھلیائی کرنا ایں تاں لوک تیری وڈیائی کردے نیں) ¹⁹۱۹۔ تاں وی اوہ آپنے پیؤ دادا دی منڈلی نال جا رلے گا اوہ چانن نوں کدی وی نا ویکھن گے ²⁰۲۰۔ بندہ جہڑا عزت دے حال وچ رہندا اے، پر عقل نئیں رکھدا ڈنگراں وانگ اے، جہڑے فنا ہو جاؤندے نیں

50آسف دا مزمور¹۱۔ رب خداوند نے ککلام کیتا اتے چڑھدے تھوں لہندے تیکر لوکائی نوں سدیا ²۲۔ صیون وچوں، جہڑا سوہن پنے دا انت اے خدا نظریں آیا³۳۔ ساڈا رب آؤے گا اتے چُپ نئیں رہؤے گا اگ اوہدے اگے اگے ساڑدی جاؤے گی اتے اوہدے چواں پاسے چوکھی نھیری جھُلے گی ⁴۴۔ آپنی امت دا نئیاں کرن جوگی اوہ عرش اتے فرش نوں سدے گا ⁵۵۔ پئی میرے پاک لوکاں نوں میرے حضور کٹھا کرو جنہاں نے قربانی نال دے راہیں میرے نال عہد بنھیا اے⁶۶۔ اتے عرش اوہدی سچیائی بیان کرن گے کیوں جو رب آپ ای نئیاں کرن والا اے (سِلاہ)⁷۷۔ ائے میری امت سُن۔ میں کلام کراں گا اتے ائے اسرائیل! میں تیرے اُتے گواہی دؤاں گا رب، تیرا رب میں ای ہاں ⁸۸۔ میں تینوں تیری قربانیاں پاروں طعنے نئیں ماراں گا اتے تیری سوختنی قربانیاں برابر میرے سامنے رہندِیاں نیں⁹۹۔ نا میں تیرے گھروں ڈھگے لؤاں گا نا تیرے واڑے وچوں بکرے ¹⁰۱۰۔ کیوں جو جنگل دا اک اک ڈنگر اتے ہزاراں پہاڑاں دے چوپائے میرے ای نیں ¹¹۱۱۔ میں پہاڑاں دے سبھے پکھیرؤاں نوں جان دا ہاں اتے میدان دے درندے میرے ای نیں¹²۱۲۔ جیکر میں بھُکا ہوندا تاں تینوں نا آکھدا کیوں جو دھرتی اتے اوہدی سبھے بھروائی میری ای اے ¹³۱۳۔ کیہ سنڈیاں دا گوشت کھاؤاں گا؟ یاں بکریاں دا لہؤ پیؤاں گا؟¹⁴۱۴۔ رب جوگی شکر گزاری دی قربانی کر اتے اوہدے جوگی آپنی منتاں پورِیاں کر ¹⁵۱۵۔ اتے مصیبت دے دیہاڑے میتھوں فریاد کر میں تینوں چھڈاؤاں گا اتے توں میری وڈیائی کریں گا¹⁶۱۶۔ پر رب شریر نوں آکھدا اے تینوں میرے حکم بیان کرن نال کاہدا واسطا؟ اتے توں میرے عہد نوں آپنی جیبھ اُتے کیؤں لئیاؤنا ایں؟ ¹⁷۱۷۔ جد پئی تینوں سِکھن نال ویر اے اتے میریاں گلاں نوں کنڈ پچھے سُٹ دینا ایں¹⁸۱۸۔ توں چور نوں ویکھ کے اوہدے نال رل گئیا اتے زنا کرن والیاں دا شریک رہیا ¹⁹۱۹۔ تیرے مونہوں بریائی نکلدی اے اتے تیری جیبھ دھوکھا گھڑدی اے ²⁰۲۰۔ توں بیٹھا بیٹھا آپنے بھرا دی بریائی کرنا ایں تے آپنی ای ماں دے پُتر اُتے تہمت لاؤنا ایں²¹۲۱۔ توں ایہہ کم کیتے اتے میں چُپ رہیا تینوں جاپئیا پئی میں تیرے جہیا ای ہاں پر میں تینوں ملامت کر کے ایہناں نوں تیری اکھاں اگے چون کر کے رکھاں گا ²²۲۲۔ ہون ائے رب نوں بھُلن والیو! سوچ لؤ انج نا ہؤے پئی میں تہانوں پاڑ دیؤاں اتے کوئی چھڈاؤن والا نا ہؤے²³۲۳۔ جہڑا شکر گزاری دی قربانی کردا اے اوہ میری وڈیائی کردا اے اتے جہڑا آپنا چال چلن چنگا رکھدا اے اوہنوں یں رب دی نجات وکھاؤاں گا

51آگو گویّئے جوگی داؤد دا مزمور اوہدے بت سبع کول جاؤن تھوں مگروں جد ناتن نبی اوہدے کول آیا¹۱۔ ائے رب آپنی شفقت دے حساب نال میرے اُتے رحم کرآپنی رحمت دی چوکھ دے حساب نال میری خطاؤاں مٹا دے ²۲۔ میری بریائی نوں میرے اُتوں دھؤ دےاتے میرے گناہ تھوں مینوں پاک کر³۳۔ کیوں جو میں آپنی خطاؤاں نوں من دا ہاں اتے میرا گناہ ہمیشاں میرے اگے رہندا اے ⁴۴۔ میں نِرا تیرا ای گناہ کیتا اے اتے اوہ کم کیتا اے، جہڑا تیری نگاہ وچ برا اے تاں جو توں آپنی گلاں وچ راست گِنیا جاؤیں اتے آپنی عدالت وچ بے عیب رہؤیں⁵۵۔ ویکھ! میں بریائی وچ شکل پھڑی اتے میں گناہ دے حال وچ ماں دی کُکھے پئیا ⁶۶۔ ویکھ!توں اندر دی سچیائی نوں چنگا جان دا ایں اتے من اندر ای مینوں دانائی سکھاؤیں گا⁷۷۔ زوفے نال مینوں صاف کر تاں میں پاک ہؤاں گا مینوں دھؤ اتے میں برف نالوں چوکھا چِٹا ہؤاں گا ⁸۸۔ مینوں خوشی دی خبر سنا تاں جو اوہ ہڈیاں جہڑیاں توں بھن دِتیاں نیں، خوش ہون ⁹۹۔ میرے گناہواں ولوں آپنا مونھ پھیر لے اتے میری سبھے بریائی مٹا سُٹ¹⁰۱۰۔ ائے رب! میرے اندر پاک دل پیدا کر اتے میرے اندر نویں سِریوں قائم رہن والی روح پا۔ ¹¹۱۱۔ مینوں آپنے حضوروں نا کڈھ اتے آپنی روح نوں میتھوں وکھ نا کر¹²۱۲۔ آپنی نجات دی خوشی مینون فیر بخش دے اتے سجری روح نال مینوں سمبھال ¹³۱۳۔ تد میں گناہیاں نوں تیری راہ سکھاؤاں گا اتے گناہی تیرے ول پھِرن گے¹⁴۱۴۔ ائے رب! ائے میرے نجات دین والے رب! مینوں لہؤ دے گناہ تھوں چھڈا تاں میری جیبھ تیری سچیائی دا گیت گاؤے گی ¹⁵۱۵۔ ائے خداوند! میرے بُلھاں نوں کھول دے تاں میرے مونہوں تیری وڈیائی بیان ہؤے گی ¹⁶۱۶۔ کیوں جو قربانی وچ تیری خوشی نئیں نئیں تاں میں دیندا سوختنی قربانی تھوں تینوں کجھ خوشی نئٰں¹⁷۱۷۔ ٹُٹی روح رب دی قربانی اے ائے رب! توں ٹُٹے دل نوں حقیر نا جانیں گا ¹⁸۱۸۔ آپنے کرم نال صیون دے نال بھلیائی کر یروشلیم دی کندھ نوں بنا ¹⁹۱۹۔ تد توں سچیائی دی قربانیاں اتے سوختنی قربانی اتے پوری سوختنی قربانی نال خوش ہؤیں گا اتے اوہ تیرے مذبحے اُتے وچھے چاڑھن گے

52آگو گویّئے جوگی داؤد دا مشکیل جدوں ادومی دوئیگ نے جا کے ساؤل نوں دسیا پئی داؤد ایشلک دے گھر وڑیا اے¹۱۔ ائے ڈاڈھے! توں شرارت اُتے کؤں گھمنڈ کرنا ایں؟رب دی شفقت ہمیشاں تیکر اے ²۲۔ تیری جیبھ نِری شرارت بھالدی اےائے دگا باز! اوہ تِکھے استرے وانگ اے³۳۔ توں بریائی نون چنگیائی نالون چوکھا چاہؤنا ایں اتے جھوت نوں سچی گل نالون (سِلاہ)⁴۴۔ ائے دغا باز جیبھ! توں موہرائی گلاں نوں چاہؤنی ایں ⁵۵۔ رب وی تینوں ہمیشاں جوگی مار سُٹے گا اوہ تینوں پھڑ کے تیرے تنبو وچوں کڈھ سُٹے گا اتے جیوندیاں دی دھرتی تھوں تینوں کھیڑ دؤے گا (سِلاہ)⁶۶۔ سچے وی ایس گل نوں ویکھ کے ڈر جاؤن گے اتے اوہدے اُتے ہسن گے ⁷۷۔ پئی ویکھو! ایہہ اوہو ای بندہ اے، جنہے رب نوں آپنی لکنے دی تھاں نا بنایا سگوں آپنے مال دی چوکھائی اُتے بھروساکیتا اتے شرارت وچ پکا ہو گئیا⁸۸۔ پر میں تاں رب دے گھر وچ زیتون دے ہرے رکھ وانگ ہاں میرا بھروسا ہمیشاں رب دی شفقت اُتے اے ⁹۹۔ میں ہمیشاں تیری شکرگزاری کردا رہاں گا کیوں جو توں ای ایہہ کیتا اے اتے مینوں تیرے ای ناں دی آس ہؤے گی کیوں جو اوہ تیرے پاک لوکاں دے نیڑے چنگا اے

53آگو گویّئے جوگی محلت دے سُر اُتے داؤد دا مشکیل¹۱۔ بیقوف نے آپنے من وچ آکھیا پئی کوئی رب نئیںاوہ وِگڑ گئے۔ اوہناں نے کریچ والی بریائی کیتی اےکوئی نیک نئیں ²۲۔ رب نے عرشوں بنی آدم اُتے نگاہ کیتیتاں جو ویکھے پئی کوئی داناکوئی رب دا طالب ہے یاں نئیں ³۳۔ اوہ سبھے پھِر گئے نیں۔ اوہ رل کے نجس ہو گئےکوئی نیک نئیں۔ اک وی نئیں⁴۴۔ کیہ اوہناں سبھناں بد کاراں نوں کجھ سہیان نئیں جہڑے میرے لوکاں نوں انج کھاؤندے نیں جیویں ٹکر اتے رب دا ناں نئیں لیندے ⁵۵۔ اوتھے اوہناں اُتے چوکھا ڈر چھا گئیا ڈر دی کوئی گل نئیں سی کیوں جو رب نے اوہناں دِیاں ہڈیاں جہڑیاں تیرے برخلاف تنبو تان کے بجھیاں سن، کھلار دِتیاں توں اوہناں نوں شرمندہ کر دِتا۔ ایس لئی پئی رب نے اوہناں نوں چھنڈ دِتا اے⁶۶۔ کاش پئی اسرائیل دی نجات صیون وچوں ہوندی جدوں رب آپنے لوکاں نوں غلامی وچوں موڑ لئیاؤے گا تاں یعقوب خوش اتے اسرائیل شادمان ہؤے گا

54آگو گویّئے جوگی تار والے سازاں نال داؤد دا مشکیل۔ اوس ویلے دا، جد زیفیون نے جا کے ساؤل نوں آکھیا کیہ داؤد ساڈے ول لُکیا ہؤیا نئیں؟¹۱۔ ائے رب! آپنے ناں دے پاروں مینوں بچااتے آپنی قدرت نال میرا نئیاں کر ²۲۔ ائے رب! میری دعا سُن لےمیرے مونھ دِیاں گلاں اُتے کن لاء ³۳۔ کیوں جو پرائے میرے برخلاف اُٹھے نیںاتے تِکھے مزاج لوگ میری جان دے ویری ہو گئے نیںاوہناں نے رب نوں آپنے مونھ دروں نہیں رکھیا (سِلاہ)⁴۴۔ ویکھو! رب میرا مدد گار اے خداوند میری جان نوں سمبھالن والیاں وچ اے ⁵۵۔ اوہ بریائی نوں میرے ویریاں ولے ای موڑ دیؤے گا توں آپنی سچیائی دے حساب نال اوہناں نوں فنا کر⁶۶۔ میں تیرے حضور رضا دی قربانی چڑھاؤاں گا ائے خداوند! میں تیرے ناں دی شکر گزاری کراں گا کیوں جو اوہ چنگی اے ⁷۷۔ کیوں جو اوہنے مینوں سبھناں مصیبتاں تھوں چھڈایا اے اتے میری اکھ نے میرے ویریاں نوں ویکھ لئیا اے

55آگو گویّئے جوگی تار والے سازاں نال داؤد دا مشکیل¹۱۔ ائےے خداوند میری دعا اُتے کن دھراتے میری منت تھوں مونھ نا پھیر ²۲۔ میرے ول دھیان کر اتے مینوں جواب دےمیں دکھ نال بے چین ہو کے ہاواں بھرناں ³۳۔ ویری دی للکار نالاتے شریر دے ظلم پاروںکیوں جو اوہ میرت اُتے بریائی لد دے اتے قہر وچ مینوں ستاؤندے نیں⁴۴۔ میرا من میرے اندر بے چین اے اتے موت دا ہؤل میرے اُتے چھا گئیا اے ⁵۵۔ ڈر اتے کنبنی میرے اُتے چڑھ گئے ہیبت نے مینوں آ نپئیا اے⁶۶۔ اتے میں آکھیا کاش پئی کبوتر وانگ میرے پر ہوندے تاں میں اُڈ جاندا اتے مینوں آرام ملدا ⁷۷۔ فیر تاں میں کدرے دور نکل جاندا اتے جنگل جا ڈیرا لاؤندا (سِلاہ)⁸۸۔ میں نھیری دے جھُلے اتے طوفان تھوں کسے لُکن دی تھاں وچ نس جاندا ⁹۹۔ ائے خداوند! اوہناں نوں مار اتے اوہناں دی جیبھ وچ فرق پا کیوں جو میں شہر وچ ظلم اتے جھگڑا ویکھیا اے¹⁰۱۰۔ دنے راتیں اوہ شہر دی کندھ اُتے پھِردے نیں بریائی اتے فساد اوہدے اندر نیں ¹¹۱۱۔ شرارت اوہدے بی وچ وسی ہوئی اے ظلم اتے فریب اوہدی گلیاں وچوں دور نئیں ہوندے¹²۱۲۔ جنہے مینوں ملامت کیتی اوہ میرا ویری نئیں سی نئیں تاں میں اوہنوں برداشت کر لیندا اتے جنہے میرے برخلاف گھمنڈ کیتا کیہ اوہ میرے نال ویر رکھن والا نئیں سی نئیں تاں میں اوہدے تھوں لُک جاؤندا ¹³۱۳۔ سگوں اوہ تاں توں ای سیں جہڑا میرے ساہمنے سی میرا مِتر اتے میرا جانی یار سی ¹⁴۱۴۔ ساڈی گل بات مِٹھی سی اتے منڈلی دے نال رب دے گھر وچ پھردے ساں¹⁵۱۵۔ اوہناں نون موت یکدم آن نپے گی اوہ جیوندے جی پاتال وچ جا لتھن گے کیوں جو شرارت اوہناں دے مسکناں وچ اتے اوہناں دے اندر اے¹⁶۱۶۔ پر میں تاں رب نوں واج ماراں گا اتے خداوند مینوں بچا لؤے گا ¹⁷۱۷۔ سرگھی اتے دھمی اتے دوپہر ویلےنوں میں فریاد کراں گا اتے ہاؤاں بھردا رہاں گا اتے اوہ میری واج سُن لؤے گا ¹⁸۱۸۔ اوہنے اوس لڑائی نال جہڑی میرے برخلاف سی، میری جان نوں سلامت چھڈا لئیا کیوں جو میرے نال لڑن والے بتھیرے سن¹⁹۱۹۔ رب، جہڑا ازلاں تھوں اے سُن لؤے گا اتے اوہناں نوں جواب دؤے گا (سِلاہ) ایہہ اوہ نیں، جنہاں جوگی پلٹا نئیں اتے جہڑے رب تھوں نئیں ڈردے²⁰۲۰۔ اوس شخص نے اجہیاں اُتے ہتھ ودھایا اے، جہڑے اوہدے نال صلح رکھدے سن اوہنے آپنے عہد نوں بھن دِتا اے ²¹۲۱۔ اوہدا مونھ مکھن وانگ چِکنا سی پر اوہدے دل اندر جنگ سی اوہدیاں گلاں تیل نالوں چوکھیاں نرم پر ننگی تلواراں سن²²۲۲۔ آپنا بھار خداوند اُتے سُٹ دے۔ اوہ تینوں سمبھالے گا اوہ سچے نوں کدی ہُلار نا کھاؤں دؤے گا ²³۲۳۔ پر ائے رب! توں اوہناں نوں موت دے کھڈے وچ لاہؤیں گا خونی اتے دغا باز آپنی ادھی حیاتی تیکر وی جیوندے نا رہن گے پر میں تیرے اُتے بھروسا کراں گا

56آگو گویّئے جوگی یونت ایلیم رخوقیم دے سُر اُتے داؤد دا مزمور۔ مکتام، اوس ویلے دا، جدوں فلستیاں نے اوہنوں جات وچ جا پھڑیا۔¹۱۔ ائے رب! میرے اُتے رحم کر کیوں جو بشر مینوں نگھاؤنا چاہؤندا اےاوہ سار دیہاڑی لڑ کے مینوں ستاؤندا اے ²۲۔ ۔ میرے ویری ساری دیہاڑی مینوں نگھا لینا چاہؤندے نیںکیوں جو جہڑے گھمنڈ کر کے میرے نال لڑدے نیں، اوہ بتھیرے نیں³۳۔ ۔ جیس ویلے مینوں ڈر لگے گا میں تیرے اُتے بھروسا کراں گا ⁴۴۔ ۔ میرا مان رب اُتے اتے اوہدے کلام اُتے اے میرا بھروسا رب اُتے اے۔ میں ڈرن والا نئیں بشر میرا کیہ وگاڑ سکدا اے؟⁵۵۔ اوہ سار دیہاڑی میریاں گلاں نوں مروڑدے رہندے نیں اوہناں دے خیال نِرے ایہو ای نیں پئی میرے نال بریائی کرن ⁶۶۔ اوہ کٹھے ہو کے لُک جاؤندے نیں اوہ میرے پیراں دے نشان بھالدے نیں کیوں جو اوہ میری جان دی چھئی وچ نیں⁷۷۔ کیہ اوہ بریائی کر کے بچ جان گے؟ ائے ربا! قہر وچ آ اتے امتاں نوں ڈیگ دے ⁸۸۔ تون میری آوارہ گردی دا حساب رکھنا ایں میرے اتھرؤاں نوں آپنی مشک وچ سانبھ لے کیہ اوہ تیری کتاب وچ نئیں لکھے؟⁹۹۔ تد تاں جیس دیہاڑے میں فریاد کران گا، میرے ویری پچھاں نوں مُڑ جاؤن گے مینوں ایہہ معلوم اے پئی رب میرے ول اے ¹⁰۱۰۔ میرا مان رب اُتے اتے اوہدے کلام اُتے اے میرا مان خداوند اُتے اتے اوہدے کلام اُتے اے ¹¹۱۱۔ میرا بھروسا رب اُتے اے۔ میں ڈرن والا نئیں انسان میرا کیہ کر سکدا اے؟¹²۱۲۔ اے رب! تیریاں منتاں میرے اُتے نیں میں تیرے حضور شکر گزاری دی قربانیاں کراں گا ¹³۱۳۔ کیوں جو توں میری جان نوں موت تھوں چھڈایا کیہ توں میرے پیراں نوں تِلکن تھوں نئیں بچایا تاں جو میں رب دے اگے جیوندے دے چانن وچ ٹُراں؟

57میر مُغنی دے لئی ۔ " جانو ناں مار" داؤدؔ وَلوں ۔ مِکتام ۔ جِس ویلے اوہ ساؤلؔ دے اَگوں نِس کے غار چہ جاوَڑیا !¹۱۔ میرے اُتے رحم کَر ۔ اَے ربّا۔ میرے اُتے رحم کَر ۔ کیوں جو میری جان تیرے وَس وِچ اے ۔ تے میں تیرے پراں دے پرچھاوے چہ لُک جانا آں جیہدوں تیِکر مُصیبت ٹَل ناں جاوے²۲۔ میں خُدا تعالیٰ نُوں سدھنا واں ۔ ربؔ نُوں جیہڑا میرے تے مہربان اے ³۳۔ خُدا کرے ۔ پئی اوہ سمان توں گَل کے مینوں بچاوے۔ اوہ اوہناں نُوں بے عزت کرے جیہڑے مینوں ستاندے نیں ۔ (سلاہ) رَبّ اَپنی مہر تے سچیائی نُوں گھلے ۔⁴۴۔ میں شیر ببراں دے وِچکار لما پے جانا آں ۔ جیہڑے اِنساناں نُوںطمعے نال پاڑ کھاندے نیں اوہناں دے دَند برچھیاں تے تیِر نیں ⁵۵۔ تے اوہناں دی جیِبھ تیز تلوار اے ۔ اے ربّا ! تُوں سماناں تے اُچا ہو ساری دُنیا تے تیرا جلا ل ہووے⁶۶۔ اوہناں نے میرے پیراں دے لئی پھندے لائی نیں اوہناں نے میر جان نُوں ذلیل کیِتا اے خُد کرے ! اوہ آپے ای اوہدے دِگ پین۔⁷۷۔ میرا دِل قائم اے ۔ اَے ربّا! میرا دِل قائم اے میں گاواں گا تے حمد کراں گا ⁸۸۔ جاگ اے میری جان۔ جاگو اے بربط تے ستار میں لَو دے تڑکے جاگاں گا⁹۹۔ اے ربّا! میں قوماں چہ تیری واہ ۔واہ۔ کراں گا ۔ میں اُمتاں وِچ تیری تعریف گاواں گا ۔ ¹⁰۱۰۔ کیوں جو تیری مِہر اسمان تیِکر تے تیری سچیائی بَدلاں تیِکر وَڈی اے ۔ ¹¹۱۱۔ اے رباّ! اسماناں تے اُچا ہو ۔ ساری دُنیا تے تیرا جلا ل ہووے ۔

58میِر مُغنی دے لئی ۔ " جانو ناں مار " داؤدؔ وَلوں ۔ مِکتام¹۱۔ اے راج کرن والیو! کیہِ تُسیں ٹھیِک نیاں کردے او۔اے جَگت دے لوکو ۔ کیِہ تُسیں ٹھیِک نیاں کردے او ؟ ²۲۔ سگوں تُسیں دِل ای دِل چہ بے نیائی کردے او دھرتی تےتُہاڈے ہَتھ بے نیائی وَنڈدے نیں³۳۔ ماں دی کُکھ توں ای شریِر بندے پُٹھی راہ تے چل دے نیں کُکھ توں ای جھُوٹ بولن والے پُٹھی راہ تے چَل دے آئے نیں۔ ⁴۴۔ اوہناں دا ڈَنگ سَپ دا زِہر اے ۔ اوس بولے سَپ وانگوں جیہڑا کَن بند رکھ دا اے ⁵۵۔ تاں جو سپیریاں دی واج ۔ سگوں چوٹی دے جادو گِر دا جادوُ وی ناں سُنے ۔⁶۶۔ اَے خُدا! تُوں اوہناں دے دَند اوہناں دے مُونہہ چہ ای بھَن دے ۔ آَے خُداوند ا ! شیر ببراں دا دھاڑاں نُوں ٹوٹے ٹوٹے کَر ⁷۷۔ اوہ وَگدے پانی وانگوں چَلے جان جیِہدوں اوہ اَپنے تیِر چلاؤن ۔ تے اوہناں دے تیِر رک جان ۔ ⁸۸۔ اوہ پِگھرن والے گھونگے وانگوں گھَل جان گے سگوں زنانی دے ڈِگے ہوئے حمل وانگوں جیِہنے سوُرج نئیں ویکھیا⁹۹۔ ایس توں پہلاں پئی تُہاڈیاں ہانڈیاں نُوں کنڈیاں دی اَگ لَگے ۔ جَد پئی ا وہ ہر ے ای ہون تے اوہناں نُوں ہوا دا بھُلا اُڈا لے جاوے ¹⁰۱۰۔ سچا بندہ بدلہ ویکھ کے خُوش ہووے گا اوہ اَپنے پیر رَت نال دھوئے گا ۔ ¹¹۱۱۔ تَد لوکی آکھن گے پئی بناں شَک سچے بندے لئی اَجر اے ۔ پکّ اے پئی خُدا ہیگا اے تے اوہ ای دھرتی تے نیاں کرے گا ۔

59داؤد وَلوں ہالک نہ کر ۔سر کوپ گوئیے لئی مِکتام جد شاول نے داؤد دے گھر تے پیرا لایا تاں جو اوس نُوں مار دیوے۔¹۱۔ یا رَبا مینوں میرے ویریاں تَوں چھُڈا میرے خلاف اُٹھن والیاں دے مقابلے لئی میری حمایت کر ۔ ²۲۔ بھیڑے کم کرن والیاں تَوں مینوں چھُڈاتے لہو پین والیاں تَوں مینوں بچا ۔³۳۔ کیوں جو ویکھ اوہ میری جان دی گھات وچ نیں تے تگڑے لوک میرے خلاف ایکا کر دے نیں ۔ یا رَبا میرے وچ ناں تے گناہ اے ناں میتھوں بھُل ہوئی اے۔ ⁴۴۔ اوہو نیں بے دوسے دے خلاف بھج بھج کے تیاری کر دے نیں ۔ جاگ تے میری مدد لئی آ تے ویکھ ۔⁵۵۔ کیوں جو رَبا فوجاں دے رَب تُوں اسرائیل ؔ دا خُدا ایں اُٹھ کُل قوماں تَوں حساب لئی ۔تُوں غدار تے ترس نہ کھا ۔⁶۶۔ اوہنوں شام ویلے موڑ تے کُتیا وانگ کُر گاؤندے نیں ۔ تے شہر دیاں کلیاں کھیچ دے نیں ۔ ⁷۷۔ ویکھ اوہ ڈکار مار دے نیں تے اوہناں دے مونہاں وچ نفرت دیاں گلاں نے ۔کیہڑا اے جیہڑا سُنے۔⁸۸۔ پر تُوں اے خُداوند اوہناں تے ہسدا ایں ۔ تُوں کُل قوماں تے ٹھٹھے مار داایں ۔ ⁹۹۔ یا رَبا مینوں قبر دی آس ہووے گی کیوں جو خدا میرا اُچا بُرج اے۔¹⁰۱۰۔ میرے رَب میرے شفیق۔میری مدد لئی آوے ۔تے مینوں میرے ویریاں تے خوشی منان دیوے ۔ ¹¹۱۱۔ یا رَبا ایہناں نُوں مار مُکا تاں نہ ہوئے پئی ایہہ میری قوم نُوں کراہے پا دین۔ اپنی قدرت نال ایہناں نُوں بے چینی وچ پا تے نیواں کر دے ۔¹²۱۲۔ اوہنآں دے منہ دا گناہ اوہناں دے ہونٹا ں دیاں گلاں نیں۔ اوہ اپنی وڈھو تے لعن طعن تے جھوٹ دے سببوں پھرے جان ۔ ¹³۱۳۔ غصے نال اوہناں نُوں اینج فنا کر پئی ملیا میٹ ہو جان ۔تاں جو دُھما پے جان پئی خدا یعقوبؔ تے سگوں دھرتی دیاں حداں تیک حاکم اے۔¹⁴۱۴۔ اوہو شام ویلے کنیاں وانگ گُر گاؤندے نیں ۔ تے شہر دیاں گلیاں کھیچ دے نیں ۔ ¹⁵۱۵۔ اوہو روٹی لبھن لئی آوارہ پھر دےنیں ۔ تے جدؤں رجھدے نئیں اوہدوں روندے نیں ۔¹⁶۱۶۔ پر میں تیری قدرت دا گیت گاواں گا ۔ تے سرگی ویلے تیری رحمت دی وڈیائی کراں گا ۔ کیوں جو تُوں میرا اُچا بُرج ایں ۔ سگوں میری مصیبت دے دِن لئی میری پناہ دی تھاں ایں۔ ¹⁷۱۷۔ اے میرے زور میں تیری وڈیائی گاواں گا ۔ کیوں جو اے خدا تُوں میرا اُچا بُرج ایں۔ میرا رَب میرا شفیق۔

60داؤد ولوں "سوسن شہادت" دی دھن تے سر نوپ گوئیے لئی۔بچاؤ لئی جد اوس ارام ؔ نہرام تے ارام ؔ صوبے تے چڑھائی کیتی۔تے یوآب ؔ نے پرت کے شور ؔ دی وادی وچ بارہ ہزار ادومیاں ؔ نُوں ماریا۔¹۱۔ یا رَبا تُوں سانوں نند دِتا اے ۔ساڈیاں صفاں نُوں نکھیڑ دِتا اے۔تُوں غُصے وچ آگیا ایں ۔سانوں فیر بحال کر۔²۲۔ تُوں دھرتی نُوں ہلا دِت اے تے اوس نُوں پھآر دِتا اے۔ تُوں اوس دیاں تڑیراں بھر دے ۔کیوں جو اوہ ڈگمگائی اے ۔ ³۳۔ تُوں اپنی قوم نُوں سختیاں وکھائیاں نیں ۔ تُوں سانوں لڑکھڑان والا نشہ پیایا اے۔⁴۴۔ تُوں اپنے ڈرن والیاں لئی اِک جھنڈا گڈ یا اے۔ جتھے اوہ تیر اَگو بچ جا۔ ⁵۵۔ تاں جو تیرے پیارے رہائی پاؤن۔ تُوں اپنے سجے ہتھ نال حمایت کر ۔تے ساڈی سُن۔⁶۶۔ خُدا نے اپنے مُقدس وچ آکھیا اے ۔ میں خوشیاں مناؤندیاں ہویاں شکمؔ دی ونڈی پاواں گا۔ تے سکوتؔ دی وادی دا دورا کراں گا ۔ ⁷۷۔ جلعاد ؔ دا دیس میرا اے ۔منسی ؔ دا دیس وی میرا اے۔ تے افرائیمؔمیرے سَر دا خود اے ۔ یہودا ہ ؔ میرا کھونڈ اے ۔⁸۸۔ موآب ؔ میرے دھون دی چلمچی اے اے۔ ادومؔ نُوں میں اپنا چِھتر ماراں گا ۔ فلسطین ؔ تے میں جت دا نعرہ ماراں گا ۔ ⁹۹۔ مینوں سوہنے شہر وچ کو ن اپڑائے گا ۔ مینوں ادوم ؔ تیک کیہڑا لے جاوے گا ۔¹⁰۱۰۔ کیہ تُوں ای نئیں بھانویں تُوں سانوں نید چھڈیا اے ۔ کیہ تُوں ای نئیں اکھن توں ساڈے چتھیاں نال نئیں جاندا ۔ ¹¹۱۱۔ ویری دے مقابلے وچ ساڈی مدد کر ۔ کیوں جو بندیاں دی مدد جھوٹی اے۔ ¹²۱۲۔ رَب دے سببو ں اسی دلیری کراں گے۔ تے اوہی ویریاں نُوں پیراں ھیٹ کر دیوے گا ۔

61(داؤد ولوں ۔تار دار ساز اں نال سر کوپ گوئیے لئی۔)¹۱۔ یارَبا میری ریاد سُن۔میری دُعا تے دھیان کر ۔ ²۲۔ میں تینوں دھرتی دی اخیر تَوں سَدیا ۔جد میرا دل دُکھی ہو جاندا اتے۔تُوں مینوں چٹان اُتے اُچا کر یں گا۔تُوں مینوں آرام دیویں گا ۔ ³۳۔ کیوں جو تُوں میرے لئی اُچا بُرج ایں۔سگوں ویریاں دے مقابلے وچ اِک پکا بُرج ایں ۔⁴۴۔ کاش میں سوا تیرے تنبو وچ رہاں۔ تے تیرے کُنبے دی چھاں ہیٹھاں پناہ لَواں ۔ ⁵۵۔ کیوں جو رَبا تُوں میریاں منتاں قبولیاں نیں۔ تُوں مینوں اپنے ناں توں ڈرن والیاں دی میرا ث دیتی اے ۔⁶۶۔ تُوں بادشاہ دے دِناں تے دِ ن ودھا ۔ اوس دے سالاں دی گنتی پیڑھیاں تیک ودھ جاوے۔ ⁷۷۔ اوہ سدا رَب دے اگے تخت دے اُتے بیٹھا رہوے ۔ اوہدی راکھی لئی رحمت تے سچ نُوں مہیا کر۔ اینج میں سدا تیرے ناں دی وڈیائی گاؤندا رہواں گا ۔ تے روز دیہاڑی اپنی منتاں پوریاں کر دا رہواں گا ۔⁸۸۔ اینج میں سدا تیرے ناں دی وڈیائی گاؤندا رہواں گا ۔ تے روز دیہاڑی اپنی منتاں پوریاں کر دا رہواں گا ۔

62داؤد ولوں سر کوپ گوئیے لئی یدوتون دے طور تے ۔¹۱۔ بس رَب وچ ای میری جان آرام نال اے ۔اوسے تَوں میری نجات اے۔ ²۲۔ بس اوہو ای میری چٹان تے میری نجات اے ۔اوہو ای میرا اُچا بُرج اے مینوں جُنبش نہ ہووے گی ۔³۳۔ تُسی کد تیک اجیہے بندے تے چڑھائی کر دے رہوؤ گے ۔ تے رَل کے اوہنوں ڈیگدے رہوؤ گے ۔ جیہڑا اُلری ہوئی کَندھ تے ہلدی ہوئی باڑ دے وانگ اے۔ ⁴۴۔ یقیناََ اوہو مینوں میرے رُتبے تَوں ہٹاندی صلاح کر دے نیں ۔ اوہ جھوٹ تَوں خوش ہوندے نیں ۔ اوہ اپنے مُنہوں تے برکت دیندے نیں پر دِلوں لعنت کر دے نیں ۔(سلاہ⁵۵۔ اے میری جان بس رَب وچ آرام نال رہ۔ کیوں جو اوسے تَوں مینوں آس اے۔ ⁶۶۔ بس اوہو ای میری چٹان تے میری نجات اے۔ اوہو ای میرا اُچا بُرج اے میں کدی ناں تھڑکاں گا ۔⁷۷۔ میری نجات تے میری شان رب ای دے کول اے ۔ اوہو ای میرے زور دی چٹان اے ۔ تے رَب میری پناہ دی تھاں اے ⁸۸۔ لوکو! ہر ویلے اوس تے بھروسہ کرو۔ اپنے دل اوس دے اَگے کھول دیو۔ خُدا ساڈے لئی پناہ دی تھاں اے(سلاہ)⁹۹۔ چھوٹے لوک بس ساہ ای نیں تے ودے جھوٹے نیں ۔ اوہ تکڑی وچ اُتاں ہو جاندے نیں ۔ اوہ سارے دے سارے ساہ تَوں ویں ہولے نیں ۔ ¹⁰۱۰۔ ظلم تے بھروسہ نہ کرو۔ تے لُت مار کرن واے تے نہ پھُولو۔ دولت ودھ وی جاوے تے اودھے تے بھروسہ نہ کرو ۔¹¹۱۱۔ رَب نے اِک گل دسی اے۔ پر میں دو سُنیاں نیں ۔ ( پئی قدرت رَن ای دی اے ) ¹²۱۲۔ تے یا رَبا (رحمت وی تیری ای اے) کیوں جو تُوں ہر بندے نُوں اوسدے عمالاں دے حساب نال بدلہ دیندا ایں ۔

63داؤد وَلوں مزمور جس ویلے اوہو یہوداہ دے جنگل وچ سی۔¹۱۔ یا رَبا تُوں میرا خُدا ایں ۔میں برے جوش نال تینوں لبھ دا ہاں ۔اوس سُکی تے ترہائی دھرتی وانگ ہاں جیتھے پانی نئیں ہوندا ۔میری جان تیری تہائی اے تے میرے پنڈےنُوں تیری تانگھ اے ۔ ²۲۔ میں اینج ای مقدس وچ تینوں تکدا ہاں ۔تاں جو تیری قدرت تے تیرے جلال نُوں ویکھاں۔³۳۔ کیوں جو تیری رحمت جیون تَوں بہتر اے ۔ میرے ہونٹاں توں تیری وڈیائی ہووے گی۔ ⁴۴۔ میناپنی ساری حیاتی تینوں اینج ای دھن آکھیا ں گا ۔ میں تیرا ناں لے کے اپنے ہتھ چُکیا کراں گا ۔⁵۵۔ میری جان مِکھ تے چربی نال رجے گی ۔ تے میرا مُنہ خوش ہونٹاں نال تیری وڈیائی کرے گا ۔ ⁶۶۔ میں اپنے مَنجے تے تینوں یاد کرکے۔ جگراتے وچ تے دھیان کراں گا ۔⁷۷۔ کیوں جو تُوں میرا مدد کرن والا بنیا ہویا ایں ۔ تے میں تیرے کھنباں دی چھاں ہیٹھاں خوشیاں مناؤنداہاں ۔ ⁸۸۔ میری جان تیرے پیچھے ٹور دی رہندی اے ۔ تیرا سجا ہتھ مینوں سنبھالدا اے۔⁹۹۔ پر جیہڑے میری جان نُوں مار مُکان دے نیڑے نیں ۔ اوہو دُنیا دے پاتا ل وچ ٹُور جان گے ۔ ¹⁰۱۰۔ اوہ تلوار دے حوالے کیتے جان گے ۔ اوہ گیدڑاں دا گرہون گے ۔¹¹۱۱۔ پر بادشاہ خداوند وچ جوش ہووے گا ۔ ہر اِک جیہڑااوہدی سَوں کھاندا اے اوہ فخر کرے گا ۔ کیوں جو جھوٹ مارن والیاں دا منہ بند کیتا جاوے گا ۔

64داؤد ولوں سر کوپ گوئیے لئی۔¹۱۔ یا رَبا میرے رون دی آواز سُن ۔میر جان نُوںویری دے ڈر تَوں بچائی رکھ۔ ²۲۔ مینوں شریراں دی بیٹھک تَوں تے بد کا راں دے ہنگامیاں تَوں بچائی رکھ ۔³۳۔ جیہڑے اپنیاں جیباں نُوں تلوار وانگ لاندے نیں ۔ سگوں تِراں وانگ اپنیاں کوڑھیاں گلاں دا نشانہ بنا لیندے نیں ۔ ⁴۴۔ تاں جو سوا چے و چو بے دوسے نُوں مارے ۔ سگوں اوس نُوں بلا روک ٹوک مارے ۔⁵۵۔ اوہو پیڑھی گلاں دا پکا ارادہ ک ردے نیں ۔ اوہ لُک کے پھاہیاں دی صلاح کر دے نیں ۔ اوہ کہندے نے سانوں کون ویکھےگا؟ ⁶۶۔ اوہ شرارتاں سوچدے نیں ۔ تے جیہڑی تدبیر اوہناں نے سوچی ہووے۔ اوہنوں اوہ لُکاؤندے نیں۔ تے ہر اِک دا اندر تے دِل ڈونگھا وے ۔⁷۷۔ پر خدا اوہناں تے تیر چلاؤندا اے ۔ اوہناں نُوں اچانک پھٹ لگدے نیں ۔ ⁸۸۔ اوہناں ای دی زبان اوہناں دی بربادی نُوں نیڑے لیاؤندی اے۔ اوہناں نُوں ویکھن والے سارے مار دے نے۔ ⁹۹۔ تے سارے رَب دا ڈر من کے اوس دے کم بارے دسدے نے۔ تے اوسے دے کماں تے دھیان لاؤندے نے ۔¹⁰۱۰۔ سچا خداوند وچ جوش اے تے اوسے تَوں پناہ لیندا اے ۔ تے کُل سچے دل والے فؔخر کر دے نیں ۔

65داؤد وَلوں سر کوپ گوئیے لئی گیت ۔¹۱۔ یا رَبا صیہونؔ وچ وڈیائی دا گیت تیرے لائق اے۔تیرے لئی منّت پُوری کیتی جاوے۔ ²۲۔ دُعاواں قبولن والیا ہر بندہ تیرے کول آؤندا اے ۔ ³۳۔ شرارتاں دے سببو ساڈے پاپ سانوں دھا لیندے نیں ۔تُوں ای اوہناں نُوں معاف کر دا ایں ۔⁴۴۔ دھن اے اوہ جنہوں تُوں سَد کے اپنے کول لیاؤندا ایں ۔ اوہ تیریاں بارگاہواں وچ وسدے نیں ۔ کاش پئی اسیں تیرے گھر دیاں چنگیاں برکتاں تے ہیکل دی پاکیزگی نال رجئیے۔⁵۵۔ تُوں سچ دے ڈر ا دین والے کر شمیاں نال ساڈی منّت سُندا ایں۔ اے ساڈے سچے رَب تُوں جو دھرتی دے دور دراڑھے تھاواں تے دور دے سمندراں دا بھروسہ ایں ۔⁶۶۔ جیہڑا طاقت نال لک بن کے اپنے زور نال پہاڑاں نُوں قائم رکھدا اے۔ ⁷۷۔ اوہ سمندر دی ٹھنڈ تے اوس دیاں ٹھلاں تے قوماں دے رولے نُوں تھما لیندا اے۔⁸۸۔ تے یرے کرشمیاں دے سببوں دھرتی دیاں حداں وسنیک تیھوں ڈر دے نیں ۔ ⁹۹۔ تُوں دھرتی دی راکھی کیتی تے اوہنوں پانی دِتا اے ۔ تُوں اوس نُوں بڑا زخیز کیتا اے ۔ رَب دیاں نہراں پانی نال بھریاں ہوئیاں نیں ۔ تُوں اوہناں دا اناج تیار کیتا اے۔ تُوں اینج بھوئیں تیار کیتی اے۔¹⁰۱۰۔ تُوں اوس دیاں کیاریاں نُوں پانی لیاا اے اوس دے ڈھیلیا نُوں پدرا کیتا اے۔ تُوں اوس نُوں ودھیرے پانی نال پولیاں کیت اے۔ تے اوس دی پیداوار وچ برکت پائی اے۔ ¹¹۱۱۔ تُوں سال نُوں اپنے لُطف دا تا ج پَوایا اے ۔ تے تیریاں راہواں توں روغن ٹپکدا اے۔ ¹²۱۲۔ اوہ اُجاڑ دیاں چراگاہواں توں ٹپکدا اے۔ تے ٹیلے خوشی نال کمر کَس دے نیں ۔¹³۱۳۔ مَرغزار غلیاں نال بھرے نیں ۔ تے وادیاں غلے نال بھریاں نیں۔ اوہ خوشی دے مارے للکاردیاں تے گیت گاؤندیاں نیں۔

66خلاصی دے مگروں شُکر گُذاری میِر مُغنی دے لئی ۔ گیِت ۔ زبُور۔¹۱۔ اَے سارے دیسو۔ خُدا دے لئی خُوشی دا نعرہ مارو۔ ²۲۔ او ہدے ناں دے جلال د ا گیِت گاؤ اوہدے لئی اِک ودھیا تعریف دا گیِت سُناؤ ۔³۳۔ خُدا نُوں آکھو پئی تیرے کَم کیِہڈے وَڈے نیں ۔ تیرے وَڈے کماں دے سببوں تیرے ویری تیری تعریف کردے نیں ۔ ⁴۴۔ ساری دھرتی تیرے اَگے مَتھا ٹیکے تے گیِت گاوے تیرے ناں دا گیِت گاوے⁵۵۔ آ کے ربّ دے کماں نُوں ویکھو ۔ دھرتی دے لوکاں چہ اوہنے کِہنے وَڈے وَڈے کَم کیِتے نیں ⁶۶۔ اوہنے سمُندر نُوں سُکا دِتا اے اوہنے دریا نُوں پیریں ٹُر کے پار کیِتا اے ایس لئی آؤ اسیں سا رے اوہدے چہ خُوشی منایئے ۔ ⁷۷۔ اوہ اَپنے وَڈے کماں نال سدا تیِکر راج کردا اے اوہدیاں اَکھاں قوماں نُوں ویہندیاں رہندیاں نیں۔ تاں جو باغی ہو کے مان ناں کرن⁸۸۔ اے قومو! ساڈے رَب ّ نُوں بھَلا آکھو تے اوہدی تعریف دا بول بالا اُچا کرو ⁹۹۔ اوہنے ساڈی جان نُوں حیاتی دِتی اے تے سڈے پیراں نُوں تِلکن نئیں دِتا¹⁰۱۰۔ کیوں جو اے رَبّ تُوں ساہنوں پَرکھیا اے تُو ساہنوں اَگ نال اینج تایا اے جیویں چاندی تائی جاندی اے ¹¹۱۱۔ تُوں ساہنوں پھاہی چہ پھسایا اے ۔ تُوں تے ساڈے لکاں تے بھار دی پنڈ رکھی اے ¹²۱۲۔ تُوں لوکاں نُوں ساڈے سراں اُتے چڑھا دِتا اے ۔ اسیں اَگ تے پانی چوں لنگھے ۔ پَر تُوں فیر وی ساہنوں آرام دِتا اے¹³۱۳۔ میں سوختنی قُربانیاں لَے کے تیری بارگاہ وِچ وڑاں گا ۔ تے اَپنیا ں مَنتّاں تیرے اَگے چڑھاواں گا ۔ ¹⁴۱۴۔ اوہ جیہڑیاں تنگی وِچ میرے مُونہوں نِکلیاں۔ تے اوہ جیہڑیاں میں اَپنے مُونہوں مَنیاں۔ ¹⁵۱۵۔ میں تگڑیاں تگڑیاں بھیڈاں دیاں سوختنی قُربانیاں وَچھیاں دی چَربی دے نال تیرے اَگے چڑھاوں گا ۔ میں ڈھگے تے بکرے چڑھاواں گا ۔¹⁶۱۶۔ تُسیں سارے جیہڑے رَبّ توں ڈردے او آکے سُنو میں تُہانُوں دَساں گا پئی اوہنے میرے لئی کیِہ کیِہ کیِتا اے۔ ¹⁷۱۷۔ میں اَپنے مُونہوں اوہنوں ای واجاں ماریاں تے اَپنی جیِبھ نال اوہدے تعریِف کیِتی ¹⁸۱۸۔ جے میں اَپنے اَندروں بدی کرن لئی سوچدا تے رَبّ میری ناں سُندا¹⁹۱۹۔ پَر رَبّ نے مَن لئی اوہنے میری دُعا دی گَل اُتے دھیان دِتا ²⁰۲۰۔ رَبّ بھلا اے جِہنے میری دُعا نُوں ردیا نئیں تے ناں اَپنی بھلیائی نُوں میرے توں پراں رَکھیا

67لِکھے ہوئے ایمان دے لئی قوماں اُتے بَرکت ۔ میِر مُغنی دے لئی ۔ تارد ار سازاں دے نال ۔ زبُور ۔ گیِت۔¹۱۔ رَبّ ساڈے تے رحم کرے تے ساہنوں بَرکت دیوے اوہ اَپنا مُکھڑا ساڈے اُتے چمکاوے ²۲۔ تاں جو دھرتی اُتے اوہدی راہ دی تے ساریاں قوماں وِچ اوہدی رہائی پچھان ہووے ۔³۳۔ یا رَبّ ۔ قوماں تیری تعریِف کَرن تے ساریاں قوماں تیری وڈیائی کرن ۔ ⁴۴۔ اُمتّاں وَسدیاں رہن تے خُوش ہون کیوں جو تُوں سچیائی نال قوماں اُتے راج تے دھرتی تے اُمتّاں نُوں مَتّاں دینا ایں⁵۵۔ یا رباّ! قوماں تیریا وڈیائی کرن تے ساریاں قوماں تیری تعریف کرن ⁶۶۔ دھرتی نے اَپنا اناج دے دِتا اے رَبّ ساڈے خُدا نے ساہنوں بَرکت دِتی اے⁷۷۔ رَبّ ساہنوں بَرکت دیوے تے ساری دھرتی اوہدا ڈَر منان یا رَبّا! قوماں تیری وڈیائی کرن تے ساریاں قوماں تیری تعریِف گان ۔

68میِر مغنی دے لئی ۔ داؤدؔ وَلوں ۔ زبُور ۔ گیِت¹۱۔ رَبّ اُٹھدا اے ۔ اوہدے ویری تِتر بِتر ہو جاندے نیں ۔ تے اوہدے توں نَفرت کردے نیں ۔ اوہ اوہدے اَگیوں نَس جاندے نیں ۔ ²۲۔ جِیویں دُھواں اُڈ جاندا اے ۔ اوہ اونج ای اُڈ جاندے نیں ۔ جیِویں موم اَگ دے اَگے پِگھر جاندا اے ۔ اونج ای بدکار رَبّ دے اَگے فنا ہو جاندے نیں ۔ ³۳۔ پَر سچے لوک خُوشی منادے نیں ۔تے رَبّ دے اَگے خُوشی مناندے نیں ۔ تے اوہ خُوشی نال بھَر جا ندے نیں ۔⁴۴۔ رَبّ لئی گاؤ ۔ اوہدے ناں دی تعریف کرو۔ اُجاڑ دے اوس سوار دے لئی راہ وڈے کرو جِہدا ناں خُداوند اے ۔ تے اوہدے اَگے خُوشی مناؤ ۔ ⁵۵۔ رَبّ اَپنے پاک مَسِکن چہ ۔ میٹراں دا پیو تے رنڈیاں دا رکھوالا اے ۔ ⁶۶۔ رَبّ غُلاماں نُوں گھر دیندا اے اوہ قیدیاں نُوں اوچیائی وَل کڈھ لیاندا اے کلے باغی لوکی بلدی دھرتی تے رہندے نیں ۔⁷۷۔ یا رباّ ً! جِہدوں توں اَپنی قوم دے اِگے اَگے ٹُریا ۔ جَہدوں تُوں اُجاڑ چوں نِکلیا ۔(سِلاہ) ⁸۸۔ تد دھرتی کمب گئی ۔ تے خُدا دے اَگے اسمان گڑکے سیِنا ؔ خُدا جیویں اسرائیلؔ دے خُدا دے اَگے ہِؔلیا ۔⁹۹۔ یا ربا! تُوں اَپنی وِرثے چہ بوہتا مینہہ پایا ۔ تے جِہدوں ایہہ کلا رئے سی تے تُوں اوہنوں سجریا ں کیِتا ۔ ¹⁰۱۰۔ تیراایجِڑ اوہدے وسن لگا یا ربّا ۔ تُوں اَپنی مَہر نال اوہنوں متھاج دے لئی تیار کیِتا¹¹۱۱۔ رب ایہہ گلاں دسدا اے چنگی سوُہ دین والیاں دی اِک فوج اے ¹²۱۲۔ لشکراں دے بادشاہ نِسدے نیں ۔ اوہ نَسدے نیں ۔ تے گھر دیاں زِنانیاں لُٹیا ہوئیا مال وَنڈیاں نیں ¹³۱۳۔ جِہدوں تُسیں بھیڈاں دے واڑے چہ ارام کردے سی تے فاختہ دے موہڈے چاندی وانگوں ۔ تے اوہدے پَر چمیِلے سونے وانگوں چمکدے سَن ۔¹⁴۱۴۔ جِہدوں زور آور ربّ اوتھوں بادشاہواں نُوں تِتر بِتر کردا سی ۔ تَد صلمونؔ اُتے برف ڈِگدی سی ۔ ¹⁵۱۵۔ باشانؔ دے پہاڑ بوپت وَڈے پہاڑ سَن باشان ؔ دے پہار بوہت وَڈاُچے پہاڑ نیں ۔ ¹⁶۱۶۔ اے اُچیو پہاڑو ۔ تُسیں کیوں اوس پہار نُوں ویکھ کے سَڑ دے او ۔ جِہنوں رَبّ نے اَپنے رہن لئی پَسند کیِتا ۔ سگوں جِہدے چہ خُداوند سدا تیِکر رہوے گا ۔¹⁷۱۷۔ ربّ دیاں شاہی بگھیاں بوہت نئیں سگوں ہزاراں نیں ۔ خُداوند سیناؔ توں مَقدِس وَل چڑھدا اے ¹⁸۱۸۔ تُوں اُچیائی تے چڑھ کے غُلاماں نُوں نال لے گیا تُوں بندیاں نُوں ہدیے وانگوں لیا ۔ سگوں اوہناں نُوں وی خُداوند خُدا نال رہنا نئیں چاہندے¹⁹۱۹۔ سدا تیِکر خُداوند بھلا ہووے ۔ رَبّ جیہڑا ساڈی رہائی دین والا خُدا اے ۔ خُدا جیہڑا ساڈی رہائی اے تے ساڈے بھار چُکدا اے ۔ ²⁰۲۰۔ ساڈا رَبّ رہائی دین والا اے ۔ تے موت تے بچنا ، خُداوند خُدا توں ای اے ۔ ²¹۲۱۔ سچ اے ۔ رَبّ اپنے ویریاں دے سِراں نُوں ملیدا کردا اے ۔ سگوں اوہناں دی والاں والی کھوپڑی نُوں وی جیہڑے اَپنے پاپاں چہ ٹُردے نیں ۔²²۲۲۔ خُداوند نے آکھیا پئی میں باشانؔ چون کڈھ لیاواں گا ۔ سگوں سمُندر دی تہہ چوں کڈھ لیاواں گا ²³۲۳۔ تاں جو اَپنے پیر رَت نال بھر لویں ۔ تے تیرے کُتیاں دیا جیِبھاں ویریاں چوں حِصہ لین²⁴۲۴۔ یا ربّا۔ اوہ تیریاں راہواں اُڈیکدے نیں جِسراں میرے خُدا تے میرے بادشاہ دی مَقدِس چہ آنا ۔ ²⁵۲۵۔ گان والے اَگے اَگے تے وجان والے مگر مگر ٹُردے نیں ۔ تے وِچکار کواریاں ڈفلی وجاندیاں نیں²⁶۲۶۔ جیہڑا اسرائیلؔ دے سوتیاں چوں اے ۔ تُسیں ۔ رَبّ نُوں ۔ تُسیں رَب نُوں مجمیاں چہ بھلا آکھو ۔ ²⁷۲۷۔ اوتھے ساریوں توں نِکا بنیامینؔ اے ۔ جیہڑا اوہناں دے اَگے اَگے ٹُردا اے یہوداہؔ دے امیِر اَپنیاں ٹولیاں سنھے زِبلُونؔ دے امِیر تے نفتالیؔ دے امیِر نیں ۔²⁸۲۸۔ یا ربّا ۔ اپنا زور وکھا ۔ جِسراں اوہ زور جِہدے توں تُوں ۔ یا ربّا ۔ ساڈی مدد کیِتے اے ۔ ²⁹۲۹۔ تیری اوس ہیکل دے سببوں جیہڑی یروشلیمؔ چہ اے ۔ بادشاہ تیرے لئی ہدیے لیاؤن³⁰۳۰۔ تُوں کانیاں دی پیلی دے خو فناک جنوراں نُوں سنڈیاں دے وَگ تے قوماں دے وچھیاں نُوں ڈرا دِتا ۔ ³¹۳۱۔ نیک مِصرؔ چوں آن تے کُوشؔ اپنے ہَتھ ربّ وَل ودھائے³²۳۲۔ اَے دھرتی دے دیسو ۔ رَبّ لئی گاؤ خُداوند دی تعریف کرو ۔ ³³۳۳۔ جیہڑا بدلاں جسراں پئی پُرانے بدلاں تے چڑھیا اے ویکھو۔ اوہ واج جِسراں پئی زورآور اَپنی واج اُچی کردا اے³⁴۳۴۔ تُسیں ( زور) رَبّ دی عِزت کرو اوہناں دی وڈیائی اسرائیلؔ اُتے تے اوہدا زور بدلاں تے اے۔ ³⁵۳۵۔ رَبّ اسرائیلؔ دا رَبّاپنے مَقدِس چہ عِز ت والا اے ۔ اوہ ای اَپنی قوم نُوں زور تے طاقت دیندا دیندا اے ۔ رَبّ بھلا ہووے ۔

69۔ میِر مُغنی دے لئی ۔ "سون" دی طرز وانگوں ۔ داؤدؔ وَلوں¹۱۔ یا ربّا۔ میِنوں بچا ۔ کیونکہ پانی میرے گَل تیِکر اَپڑ گیا اے ۔ ²۲۔ میں ڈونگی چیِکڑ چہ دھس گیا واں تے پیر رکھن دی کوئی تھاں نئیں ۔میں پانی دی دوُنگیائی چہ وڑ گیا آں ۔تے ہَڑ میرے اُتوں دی لنگھدے نیں³۳۔ میں چیِکد یاں چیِکدیاں تھک گیا آں میرا سَنگ سُک گیا اے رَبّ دی اُڈیک چہ ۔ میریاں اَکھاں اَگے ہنیرا آگیا اے ⁴۴۔ جیہڑے بناں وجہ میرے توں سَڑ دے نیں اوہ میرے سِر دے والاں توں وہ بوہتے نیں جیہڑے بیفایدہ میرے ویری نیں اوہ میریاں ہڈیاں توں وَدھ زور آور نیں کیِہ مینوں اوہ دینا پوے گا جیہڑ ا میں لیا ای نئیں⁵۵۔ اَے رَبّ۔ تُوں میری نادانی نُوں جاننا ایں تے میرے پاپ تیرے توں لُکے نئیں ۔ ⁶۶۔ ائے رَبّ ۔ فوجاں دے رَبّ ۔ تینوں اُڈیکن والے میرے سببوں شَرمندہ ناں ہون ۔ ائے اسرائیل ؔ دے رَبّ ۔ تینوں منن والے میرے سببوں بے عزت ناں ہون⁷۷۔ کیوں جو تیرے لئی میں بُرا ناں بناں تے شرمندگی میرے مُونہہ توں ظاہر ہوئی ۔ ⁸۸۔ میں اَپنے بھراواں دے نیڑے اوپرا ۔ تے اَپنی ماں دے پُتراں دے نیڑے بیگانہ بنیا آں ۔ ⁹۹۔ کیوں جو تیرے گھر دی غیرت مینوں کھا گئی ۔ تیرے مینیاں دی پھٹکا ر میرے تے آ پئی اے ۔¹⁰۱۰۔ میں فاقہ کرکے اَپنی جان نُوں نیویاں کیِتا ۔ تے ایہہ میرے لئی پھٹکار دا سبب اے ۔ ¹¹۱۱۔ میں ٹاٹ نُوں کپڑیاں وانگوں پایا ۔ تے ایہناں دے نیہڑے اکھان بنیا ۔ ¹²۱۲۔ بروُہ چہ بیہن والے میرے خِلاف فضول گلاں کردے نیں ۔ تے نشئی مینوں گانیاں وانگوں گاؤندے نیں¹³۱۳۔ پَر ائے خُداوند تیرے اَگے میری دُعا اے منظوری دے ویلے ۔ یا ربّا ۔ تُوں اَپنی وڈی بھلیائی توں تے اَپنی ہَر واری مد د کرن دے سببوں میری سُن ۔ ¹⁴۱۴۔ چیِکڑ چوں مینوں کَڈھ تاں جو میں ڈُوب ناں جاواں اوہناں توں جیہڑے میرے توں نفرت کردے نیں تے پانی دی ڈونگیائی توں بچا لے ¹⁵۱۵۔ اینج ناں ہووے پئی ۔ ہَڑ مینوں ڈوب دیوے ۔ یا ڈونگیائی مینوں کھا جاوے ۔ یاں ٹوئیا اَپنا مُونہہ میرے اُتے بند کَر لوے ۔¹⁶۱۶۔ یا ربّا۔ میری سُن ۔ کیوں جو تیری مِہر بوہت اے اَپنی مِہر دے وادھے توں دے حِساب نال میرے وَل دھیان کَر ۔ ¹⁷۱۷۔ تے اَپنے بندے توں اَپنا مُونہہ ناں پھیر ۔ چھیتی میری سُن ۔ کیوں جو میں تنگی چہ پیا واں¹⁸۱۸۔ کول آ کے میری جان نُوں چھُڈا لے ۔ میرے ویریاں دے سببوں میِنوں رہائی دے ۔ ¹⁹۱۹۔ تُوں میری بے عِزتی تے ذلالت تے خجل ہون نُوں جاننا ایں ۔ تے جِہنے مینوں تنگ کردے نیں ۔ اوہ سارے تیرئ اَگے نیں ۔²⁰۲۰۔ پھٹکار دے سببوں میرا دِل پَج گیا ۔ میں پریشان پیا واں میں اُڈیک دا رہیا واں پئی کوئی دَرد ونڈائے ۔ پَر کوئی نئیں لبھا ۔ ²¹۲۱۔ تے اوہناں نے میرے کھانے چہ تُما رَلایا ۔ تے جِہدوں میں ترہایا سی ۔ تے مینوں سِرکا پیایا۔²²۲۲۔ اوہناں دے کھان دے میچ لئی پھاہی تے اوہناں دے یاراں لئی جال بن گئے ²³۲۳۔ اوہناں دیاں اَکھاں اَگے ہنیرا ہووے تان جو اوہ ویکھ ناں سکن ۔ تے اوہناں دے لَک کمبدے رہن دے ۔²⁴۲۴۔ تُوں اَپنا کرودھ ڈوہل دے ۔ تے تیرے غُصے دا ودھنا اوہناں تے آ پوے ²⁵۲۵۔ اوہناں دا گھر اُجڑ جاوے ۔ تے اوہناں دت ڈیریاں چہ کوئی وَسن والا ناں ہووے ۔²⁶۲۶۔ کیوں جو اوہناں نے اوہنوں ای تنگ کیِتا جِہنوں تُوں ماریا اے ۔ تے جِہنوں تُوں پھَٹ لائے ۔ تے اوہناں نے اوہدا دُکھ ودھایا۔ ²⁷۲۷۔ اوہناں دے قصُور تے قصُور ودھا ۔ تے اوہ تیرے کول سچا نئیں کہوایا ۔²⁸۲۸۔ اوہ ھیاتی دی کِتاب چوں مِٹا دِتے جان۔ تے سچیاں دے نال لِکھے ناں گئے ہون ۔ ²⁹۲۹۔ پَر میں مسکین تے دُکھی آں یا ربّا۔ تیری مدد میری رکھوالی کرے ۔³⁰۳۰۔ میں گیِت گا کے رَبّ دے ناں دی تعریف دَساں گا ۔ تے شُکر گذُرای دے نال اوہدی تعریف کراں گا ۔ ³¹۳۱۔ تے ایہہ ڈھگے دی ۔ سگوں سینگ تے کھُر والے وَچھے دی دی تھاں ۔ رَبّ نُوں بوہتا جچے گا ۔³²۳۲۔ ویکھو ۔ ائے غریبو ۔ تے خُوشی مناؤ ۔ تے تُسیں جیہڑے رَبّ نُوں منگدے او۔ اوہ تُہاڈے دِل نُوں سجرا کرے ۔ ³³۳۳۔ کیوں جو خُداوند مسکیِناں دی سُندا اے ۔ تے اَپنے غُلاماں دی بے عزتی نئیں کردا ۔³⁴۳۴۔ اسمان تے دھرتی اوہدی وڈیائی کرن ۔ تے سمُندر وی تے جو کُجھ ایہدے چلدا پھِردا اے ۔ ³⁵۳۵۔ کیوں جو رَبّ صیونؔ نُوں بچاوے گا ۔ تے یہوداہ ؔ دے شہراں نُوں نواں بناوے گا۔ تے اوہ اوتھے ای وَسن گے تے اوہدے مالک ہون گے ۔ ³⁶۳۶۔ تے اوہدے بندیاں د ے اولاد اوہدی وارِث ہووے گی ۔ تے اوہ جیہڑا اوہدے ناں نُوں چنگا جاندے نیں۔ اوہدے چہ وَسدے رہن گے ۔

70داوُد ولوں اگو گویئے لئی زکر دے طور تے۔¹۱۔ یا رباّ کرم کر کے مینوں بچا لے۔ یارباّ میری مدد لئی چھیتی کر۔ ²۲۔ کیوں جو میری جان دے مگر پے نیں اوہو خَجل تے شر مندے ہون۔اوہو میرے میراث تے راضی نیں ۔ ³۳۔ اوہو پیچھے ہوکے ذلیل ہو جان میرے تے واہ واہ کرن والے نہایت شرمندہ ہو کے پیشاں پھریں۔⁴۴۔ جینے تیرے طالب نیں ۔اوہو سب تیرے تے خوش ہون تے شادمانی کرن۔تے تیری نجات دے چاہن والے ہر ویلے آکھان کرن تیری وڈیائی ہوے۔ ⁵۵۔ میں تے مسکین تے محتاج ہاں۔یا رباّ میرے ول چھیتی آ۔ توں ای میرا مدد گار تے میرے نال مُخلّص وے۔ہن یا رباّ دیر نہ لا۔

71¹۱۔ اے ربّا! میں تیری پناہ منگدا ہاں ۔ مینوں کدی شرمندیاں ناں ہون دے ۔ ²۲۔ اپنی سچیائی دے مُطابق مینوں چُھڑا کے نجات دے ۔ اَپنا کَن میرے وَل کر تے مینوں بچا لے ۔ ³۳۔ تُوں میرے لاء پناہ دی چٹان تے چار دیوار ی والا قلعہ ایں ۔ تاں جو میں تیتھوں نجات پاواں۔ کیوں جو میری چٹان تے میرا قلعہ تُوں ای ایں ۔⁴۴۔ اے میرے رَب ! مینوں شریر دے ہَتھوں ناراست تے اَتھرے دے گپھے وِچوں بچا ۔ ⁵۵۔ کیوں جو یا ربّا ! تُو ای میری آس ایں ۔ اے میرے ربّا ! یا رباّ! میرے بھروسہ تیرے تے اے جد میں مُندا ای ساں ۔⁶۶۔ مان دے پیٹ ای توں میرا اعتماد تیرے تے اے ۔ میں سدا تیرے تے ای بھروسہ ک ر دا آیا ہاں ۔ ⁷۷۔ میں بُہتیریاں لئی حیرانی دا سبب بنیا ہاں ۔ کیوں جو تُوں ہی میری لُکن دی پکّی تھاں ایں ۔⁸۸۔ میرا مُونہہ تیری وڈیائی نال سگوں ہر ویلے تیری وڈیائی نال بھریا رہندا اے۔ ⁹۹۔ وڈیریاں ہوواں مینوں پراں ناں کر ۔ جیدوں میرا زور مُک جاوے تے مینوں چھڈ ناں دیویں ۔¹⁰۱۰۔ کیوں جو میرے ویری میرے وَلوں گلاں کر دے نیں ۔ تے میرے وَل ویکھ ویکھ کے آپو وِچ صلاح کردے نیں ۔ ¹¹۱۱۔ اوہ کہندے نیں رب نے ایس نُوں چھڈ دِتا اے ۔ ایس دا پیچھا کرکے تے ایس نُوں پھڑ لواں ۔ کیوں جو آس نُوں چھڈاں والا کوئی نئیں ۔¹²۱۲۔ یا ربا میرے توں پراں ناں رہ ۔ میرے ربا! میری مدد لئی چھیتی آ۔ ¹³۱۳۔ میری جان دے ویری شرمندہ ہو کے برباد ہو جان ۔ میرا نُقصان چاہن والے ذِلت تے رسوائی نال مُلبّس ہون ۔¹⁴۱۴۔ پَر میں سدا آس رکھاں گا ۔ تے تیری صفت نُوں ودھاواں گا ۔ ¹⁵۱۵۔ میرا مُونہ سچیائی سگوں ساعٓر دن تیری نجات دے بارے دساں گا ۔ کیوں جو اوہ میرے اندازے نُوں ودھائے ۔ ¹⁶۱۶۔ میں رب دی قُدرت دا ذکر کراں گا ۔ یا ربا! میں بس تیری ای صداقت ظاہر کراں گا ۔¹⁷۱۷۔ یا ربا! توں مینوں میرے مُنڈپے توں ای سکھا ندا آیا ایں ۔ تے میں ہُن تیِک تیرے عجائبات دا ذکر کردا رہیا ہاں ۔ ¹⁸۱۸۔ یا ربا! میرے بڑھاپے تے تے چِٹے سِر وِچ چھڈ ناں دیویں ۔ جد تیِک میں ایس پیڑھی نُوں تیرے زور بارے تے آؤن والی پیڑھی نُوں تیری قُدرت دی گل ناں سناں لواں ۔¹⁹۱۹۔ یا ربّا ! تیری سچائیاں عرشاں تیِک اوُچیاں نیں ۔ تُوں وڈے وڈے کم کیتے نیں ۔ یا ربا! تیرے جوڑ دا کون اے ۔ ²⁰۲۰۔ تُوں مینوں بوہتیاں تے ڈاہڈیاں مصیبتاں وکھائیاں نیں ۔ فیر توں فیر جیعندیاں کریں گا ۔ اُتے دھرتی دے پاتال وِچوں مینوں فیر اوہناں لیائیں گا ۔²¹۲۱۔ یا ربّا! میری قدر ودھا تے نوے سِروں مینوں ےتسلی دے ۔ ²²۲۲۔ یا ربّا! میں وی سارنگی وجا کے تیری سچیائی لئی تیرا شُکر مناواں گا ۔ اے اسرائیلؔ دے قدُوس میں بربط دے نال تیری وڈیائی کراں گا ۔²³۲۳۔ جَد میں تیرے لئی گاواں گا تے ہونٹ خُشی منان گے ۔ تےمیری جان وی جِس نُوں توں چُھڑایا اے ۔ ²⁴۲۴۔ میری زُبان وی سارا دِن تیری سچیائی دَس دی رہے گی ۔ کیوں جو میری بدی چاہن والے شرمندے تے رسوا کیتے ہوئے نیں ۔

72¹۱۔ (سُلیمان وَلوں)یارَبا ۔بادشاہ نُوں اپنا نیاں ۔تے شہزادے نُوں اپنی سچائی بخش۔ ²۲۔ تے اوہ تیری سچائی نال تیری قوم اُتے۔تے نیاں نال تیرے غریباں اُتے حُکمران ہووے گا ۔ ³۳۔ قوم دی سلامتی لئی پہار ۔تے ٹیلے سچائی دا پھَل پیدا کرن گے ۔⁴۴۔ اوہ قوم دے غریباں دے حقوق سنبھال کے رکھے گا ۔ اوہ مسَکیناں دی اولاد نُوں بچالے گا ۔ تے ظالم نُوں چِکنا چور کر دے گا ۔ ⁵۵۔ جدوں تیک سورج تے چان نیں ۔ اوہ پیڑھیوں پیڑھی قائم رہوے گا ۔⁶۶۔ اوہ بارِش وانگ چرن والیاں تھانواں اُتے نازل ہووےگا ۔ جھَڑیاں وانگ جیہڑی دھرتی تے پانی پانی کر دیاں نیں ۔ ⁷۷۔ اوہدے دیہاڑیاں وچ راستی نرم ہووے گی ۔ تے جدوں تیک چَن قائم اے اَمن دی بہتات رہوے گی۔⁸۸۔ اوہ سمندر تَوں سمندر تیک ۔ تے دریا تَوں لے کے دھرتی دے اَخیر تیک حکومت کرے گا۔ ⁹۹۔ اوہدے ویری اوہدے اَگے جُھکن گے ۔ تے اوہدے مخالف مِٹی چٹن گے۔ ¹⁰۱۰۔ شاہانِ تر شیشؔ تے جزیرے نذراں چڑھان گے ۔ شاہانِ عربؔ تے سَبا ؔ دے ہدیئے لیاؤن گے ۔¹¹۱۱۔ تے سارے بادشاہ اوہنوں سجدہ کرن گے۔ ساریاں قوماں اوہدیاں خدمت کرن گِیاں ۔ ¹²۱۲۔ کیوں جو اوہ متھاج نُوں جدوں اوہ فریاد کر ے۔ تے غریب نُوں جہدا کوئی مدد کرن والا نہ ہووے چُھڈائے گا ۔¹³۱۳۔ اوہ مَسکین تے متھاج اُتے ترس کھاوے گا ۔ تے متھاجاں دی جاناں بچائے گا ۔ ¹⁴۱۴۔ اوہ اوہناں نُوں ظلم تے جَبر تَوں خلاصی دیوے گا ۔ تے اوہناں دا لَہو اوہناں دے نیڑے بڑا قیمتی ہووے گا ۔¹⁵۱۵۔ سو اوہ زندہ رہووے گا تے عربؔ دا سونا اوہنوں دِتا جاوے گا ۔ تے اوہدے لئی دُعا کیتی جاوے گی ۔ اوہ ہر ویلے دھن اَکھوائے گا ۔ ¹⁶۱۶۔ دھرتی اُتے ودھیرا غلہ ہووےگا ۔ اوہدی پیداوار پہاڑاں دی چوٹی اُتے لُبنانؔ وانگوں لہلائے گی۔تے جیہڑے شہراں وچ وسدے نیں اوہ دھرتی دی گھاہ وانگ سر سبز ہون گے ۔¹⁷۱۷۔ اوہدا ناں ہمیشاں تیک دھن رہووے گا ۔ جدوں تیک آفتا ب اے اوہدا ناں قائم رہووے گا ۔ اوہدے وچ دھرتی دے سارے قبیلے برکت پاؤن گے۔ ساریاں قوماں اوہنوں دھن آکھن گِیاں ۔¹⁸۱۸۔ رَب اسرائیل دا خُدا دھن ہووے ۔ صرف اوہو ای عجیب عجیب کم کر دا اے۔ ¹⁹۱۹۔ تے اوہدا جلالی ناں ہمیشاں تیک دھن ہووے۔ تے ساری دھرتی اوہدے جلال نال بھر جاوے ۔آمین ثُم آمین ۔ ²⁰۲۰۔ ختم یسیؔ دے پُتر داؤد دی عرضی ختم ۔

73آصف دا زبور¹۱۔ ۔خدانیکاں تے خداوند پاک دلاں تے کِس حد تیک رحم دل اے۔ ²۲۔ پر میرے پیر تے تلکن دے نیڑے نیں ۔میرے پیراں دا اُکھڑنا نیڑے سی۔ ³۳۔ کیوں جو جدوں میں بھُول والیاں دی اُچیائی ویکھدا ہاں ۔تے مینوں شریراں تے ایس آؤندی سی۔⁴۴۔ ایس لئی پئی اوہناں نُوں کوئی دُکھ نئیں ہُندا ۔تے صحت مند تے طاقتور رہندے نے۔ ⁵۵۔ اوہ اوہناں وانگر دُکھاں وچ نیں پیندے نے۔تے نہ بندیاں وانگر اوہناں تے آفت آؤندی اے ۔⁶۶۔ ایس لئی گھمنڈی اوہناں دی دا غ رہندا اے۔تے اوہ ظلم دے لیڑے پاؤندے نے ۔ ⁷۷۔ اوہناں دی تیہ پست گندگی توں پکاری دی اے ۔اوہناں دا دل بُریاں خیالاں نال بھریا رہندا اے۔⁸۸۔ اوہ ٹھٹھا مار دے تے شرارت نال بولدے نے۔اوہ توں ظلم دی دھمکی دیندے نے۔ ⁹۹۔ اوہناں دے مونہہ گھمنڈ نال اُچے تے اوہناں دی زبان دھرتی دی سیر کر دی اے۔¹⁰۱۰۔ ایس لئی میری قوم اوہناں وَل دھیان دیندی اے ۔تے اوہ رَج کے پیندے نے ۔ ¹¹۱۱۔ اوہ آکھدے نے خُدا نُوں کیہ پتہ اے ۔تے کیہ خدا تعالیٰ کول کوئی علم اے۔ ¹²۱۲۔ ویکھو شریر اینج دے ای نیں ۔اوہ ہمیشاں تسلی نال دولت کماؤندے نیں ۔¹³۱۳۔ تے کیہ اینج ای اپنے دل نُوں پاک صاف رکھنا ہاں ۔تے پاکیزگی وچ اپنا ہتھ دھوند ارہیا۔ ¹⁴۱۴۔ کیوں جو میں ہر ویلے کوڑا سگں دیہاڑے تے دیہآرے کوڑے کھاناں واں ۔ ¹⁵۱۵۔ تے جے میں سوچدا پئی میں اوہناں وانگر آکھاں تے تیرے پُتراں دی پیڑھی نال بے وفائی کر دا ۔¹⁶۱۶۔ میں تے غور کر دا رہیا پئی ایس گل نُوں سمجھ لَواں ۔پر ایہہ مینوں بڑا اوکھا لگا ۔ ¹⁷۱۷۔ جدوں تیک پئی میں خدا دے گھر وچ وڑ کے اوہدے اخیر سوچ نہ لیا ۔¹⁸۱۸۔ بنا شک تُوں اوہناں نُوں تلکن والی تھاں تے رکھنا ایں۔تے موت وَل دھک دینا ایں۔ ¹⁹۱۹۔ اوہ کیکر یکدم اُجڑ گئے ۔اوہ تباہ سگوں دہشتاں نال برباد ہو گئے نیں ۔ ²⁰۲۰۔ اے خداوند جاگ ،اُٹھن والے سُفنے ۔وانگر ۔اینج تُوں اوہناں شکل نُوں نیچ جائیں گا ۔²¹۲۱۔ جدوں میرا دل برداشت توں باہر ہُنداسی۔تے میرا جگر وینیاں جانداسی۔ ²²۲۲۔ تدوں میں گنوار ساں تے مینوں کوئی سمجھ نئیں سی۔میں تیرے اَگے ڈنگر وانگر ساں۔²³۲۳۔ پر میں ہر ویلے تیرے نال رہواں گا ۔تُوں میرا سجا ہتھ پھڑ رکھیا سی۔ ²⁴۲۴۔ تُوں اپنی ملکیت نال میری ہدایت کریں گا ۔تے آخر کار مینوں اپنے نور وچ قبول کریں گا۔²⁵۲۵۔ اَسمان تے تیرے علاوہ ہور کون اے تے جدوں تیک تُوں میرے نال ایں تے دھرتی تَوں مینوں کوئی خوشی نئیں ۔ ²⁶۲۶۔ بھانویں میرا شریر تے دل فنا ہو جان تے فیر وی خدا ای ہمیشاں تیک میرے ول دی چٹان تے میرا حصہ اے۔²⁷۲۷۔ کیوں جو ویکھ جیہڑے تیرے تَوں وکھرے ہندے نے اوہ فنا ہو جاون گے ۔تُوں اوہناں نُوں فنا کرنا ایں جیہڑے تینوں چھڈ کے زنا کر دے نے۔ ²⁸۲۸۔ پر میرے لئی ایہہ چنگا اے پئی میں خُدا دے قریب ہواں تے خداوند نُوں اپنی تلکن دی تھاں بنا لَواں میں صیہونؔ دی دھی دے بوسیاں وچ تیرے ساریاں کماں دا بیان کراں گا ۔

74¹۱۔ آصف دا شکیل۔اے خداوند تُوں ہمشاں لئی کیوں رد کر دِتا اے۔تیر ی چرن والیاں بھیڈاں تے تیرا قہر کیوں رکھ پخ رہیا اے۔ ²۲۔ اپنی اوس جماعت نُو ں یاد کر ۔جنہوں تُوں پرانیاں ویلیاں توں کھلواریا اے۔اوس قبیلے نُوں جنہوں تُوں اپنی میراث ہون لئی چھڈالیا اے۔اوس صیہونؔ دے پہاڑ نُوں جنہوں تُوں اپنے رہن دی تھاں بنایا اے۔³۳۔ ہمیشاں دے کھنڈراں وَل اپنا پیر ودھا۔دُشمن نے گھر وچ تباہ کر چھڈیا اے۔ ⁴۴۔ تیرے مخالف تیرے اکٹھے ہوندی تھاںوچ گج دے نیں ۔اوہناں نے اپنے نشاناں نُوں فتح دا نشان بنایااے۔ ⁵۵۔ اوہ اوہناں بندیاں وانگر نیں جیہڑے گھنے رُکھاں تے کہواڑہ چلاؤندے نے۔ ⁶۶۔ فیر اوہدیاں بوہیاں نُوں کہواڑی تے ہتھوڑے نال توڑ سُٹدے نے۔⁷۷۔ اوہناں نے تیرے گھر نُوں اَگ نال ساڑ دِتا اے تے دھرتی نے تیرے ناں دے گھر نُوں ناپاک کر دِتا اے۔ ⁸۸۔ اوہناں نے اپنے دل وچ آکھیا پئی اسیں مِل کے اوہنوں تباہ کر دئیے۔تے ایس دیس وچ خُدا دیاں ساریاں عبادت گاہواں نُوں ساڑدیو۔⁹۹۔ ساڈے لئی کوئی عجیب کم نظر نئیں آؤندا ۔تے کوئی نبی نئیں ہندا ۔تے نہ ساڈے وچؤں کوئی اینج دا اے جیہڑا ایہہ جانے پئی کدوں تیک ۔ ¹⁰۱۰۔ اے خدا دشمن کد تیک ڈانٹ ڈپٹ کرے گا ۔کیہ مخالف سدا تیرے ناں دی بے عزتی کرے گا۔ ¹¹۱۱۔ تُوں اپنا ہتھ کیوں روکنا ایں۔اپنا سچیائی دا ہتھ اپنی کچھ وچ کیوں لُکائی رکھنا ایں۔ رَب تے شروع تَوں ای میرا بادشاہ اے۔ جیہڑا دھرتی اُتے نجات دا کام کر دا اے۔¹²۱۲۔ رَب تے شروع تَوں ای میرا بادشاہ اے۔ جیہڑا دھرتی اُتے نجات دا کام کر دا اے۔ ¹³۱۳۔ تُوں اپنی قدرت نال دھرتی نُوں چیر دِتا ۔تُوں پانیاں وچ اژدہیاں دے سِر چکنا چور کر دِتے۔¹⁴۱۴۔ تُوں لویاتان ؔ دے سِر پَن دِتے۔ ¹⁵۱۵۔ تُوں چشمے تے ہڑھ وگائے۔ تے بھرے دریاواں نُوں خُشک کر دِتا ۔¹⁶۱۶۔ دِن تیرا اے تے رات وی تیری او ای اے۔ سورج تے چَن نُوں تُوں ای بنایا اے۔ ¹⁷۱۷۔ تُوں ای دھرتی دیاں ساریایاں حداں ٹھہرائیاں نیں ۔ گرمی تے ٹھنڈ تُوں ای بنائے نیں ۔¹⁸۱۸۔ ایہہ یاد رکھ یا رَبا پئی دُشمن نیں تینوں ملامت کیتی اے۔ تے اِک جاہل قوم نیں تیرے ناں دی بے عزتی کیتی۔ ¹⁹۱۹۔ اپنی فاختہ نُوں باز دے حوالہ نہ کر۔ اپنے مسکیناں دی جان ہمیشاں لئی بھُل نہ جا۔²⁰۲۰۔ اپنے وعدیاں وَل دھیان کر۔ کیوں جو دھرتی تے میدان دیاں کمیناں ظلم نال بھریاں نیں۔ ²¹۲۱۔ مظلوم شرمندہ ہو کے نئیں پرتے۔ غریب تے مسکین تیرے نان دی وڈیائی کرن۔²²۲۲۔ اُٹھ یا رَبا ۔تُوں آپ ای اپنی وکالت کر۔ یاد کر پئی جاہل ہر روز تینوں ملامت کر دا اے۔ ²³۲۳۔ اپنے مخالفاں دی آواز نُوں نہ بھُل ۔ تیتھوں باغیاں دا ہنگامہ اُچا ہوندا رہندا اے۔

75فنا نہ کر¹۱۔ اسیں تیرا شکر کر دے ہاں ۔تیرا شکر کر دے تے ۔تیرے ناں دی تعریف کرنے آں۔اسیں تیرے اولے کماں دا بیان کرنے آں۔ ²۲۔ جدوں میرا مِتھیا ویلا آوے گا ۔تدوں میں صداقت ناں نیاں کراں گا۔ ³۳۔ تے جے کر دھرتی اپنے رہن والیاں سمیت کھا گئی اے۔تے فیر وی میں اوہدے تھماں نُوں کھلاریا اے۔(سلاہ)⁴۴۔ پر گھمنڈیاں نُوں آکھ گھمنڈ نہ کرو۔تے شریراں دے سِنگ اُچے نہ کر و۔ ⁵۵۔ حق تعالیٰ دے بر خلاف سِنگ اُچے نہ کرو۔خدا دے خلاف مونہہ نہ کھولو۔ ⁶۶۔ کیوں جو نیاں نہ لہندیوں تے نہ چڑھدیوں نہ اُجاڑتَوں تے نہ تھر تَوں آؤندا اے۔⁷۷۔ پر خدا ای نیاں کرن والا اے اوہ کسے نُوں نیویاں تے کسے نُوں اُچیاں کر دا اے۔ ⁸۸۔ کیوں جو خدا دے ہتھ اِک اینج دا پیالہ اے۔جیہڑا مے نال بھریا تے ملاوٹ نال بھریا اے ۔تے اوہ اوہدے ای وچوں پاؤندا اے تے اوہ اوہنوں تھلوں تیک کھیچ لین گے ۔تے دھرتی دے سارے رہن والے پین گے ۔⁹۹۔ پر میں تے ہمیشاں خوشی کردا رہوں گا ۔میں یعقوب ؔ دے خدا دی تعریف کراں گا۔ ¹⁰۱۰۔ میں سارے شریراں دے سِنگ ودھ دیاں گا سگوں سچیاں دے سِنگ اُچے کیتے جان گے ۔

76میر مُغنی لئی تار دا رساز دے نال آصف دا گیت ۔¹۱۔ خدا یہوداہ وچ مشہور اے ۔اوہدا ناں اسرائیل وچ مشہور اے۔ ²۲۔ شالیم وچ اوہدا تنبو اے تے صیہونؔ وچ اوہدا گھراے۔ ³۳۔ تے اوتھے اوہنے برقِ کمان نُوں تے ڈھالتے تلوارتے جنگ دے سامان نُوں توڑ سُٹیا۔(سلاہ)⁴۴۔ تُوں اے قدرت والے ۔نُور وچ ہوکے ازلی پہاڑاں تَوں آیا ایں ۔ ⁵۵۔ پکے دل والے ڈھے پے ۔اوہ اپنی نیندر وچ سوں گئے تے کسے سورمے دا ہتھ کم نہ آیا۔⁶۶۔ اے یعقوبؔ دے خُدا تیری جھڑکی دے سببوں ۔رتھ تے گھوڑے ڈِگے ہِلدے جُلدے نیں۔ ⁷۷۔ تُوں بڑے عجیب کم کرن والا ایں ۔سو تیرے قہر دی زیادتی دے سببو ں کون تیرے اَگے کھلو سکے گا ۔⁸۸۔ تُوں اَسمان تے شریعت سُنائی ۔دھرتی ڈرگئی تے چُپ ہو گئی ۔ ⁹۹۔ جدؤں خُدا نیاں کرن لئی اُٹھیا۔تاں جو دھرتی دے سارے بھیڑے حالاں والیاں نُوں بچا لَوے۔(سلاہ)¹⁰۱۰۔ کیوں جو ادومؔ دا قہر تیری ستائش کر گا تے حماتؔ دا بچیا تیریاں عیداں منائے گا ۔¹¹۱۱۔ خداوند اپنے خُدا دیاں مَنتاں منو تے پوریاں کرو۔اوہدے آلے دوالے رہن والے سارے لوک اولّے خُدا لئی ہدئیے لیاؤن ۔ ¹²۱۲۔ جیہڑا امیراں دی روح نُوں اپنے قبضے وچ کر دا اے ۔اوہ دنیا دے بادشاہواں دے لئی اولّہ اے۔

77میر مُغنی لئی یدو تون آصف دا زبور۔¹۱۔ میری واج خداوند دے حضور ایہہ تےمیں فریاد کرنا ہاں ۔میریواج خدا دے حضور ای اے تاں جو اوہ میری سُنے۔²۲۔ میں اپنے دُکھاں دے دیہاڑے خُدا نُوں لبھدا ہاں۔رات نُوںمیرا ہتھ پھیلیا رہندا اے۔تے تھکدا نئیں ۔میری جان تسلی قبول نئیں۔ ³۳۔ جدوں میں خدا نُوں یاد کرنا آں تے ہاہ بھر نا آں۔جدوں دھیان کرنا آں تے میں بہوش ہو جانا آں۔⁴۴۔ تُوں میریاں اَکھاں چمکن تَوں روک دینا ایں۔میں گھبرا جانا ہاں تے بول نئیں سکدا ۔ ⁵۵۔ میں پچھلے دیہاڑ یاں تے غور کرنا ہاں ۔میں پہلے دور دے ورھیاں نُوں یاد کرنا آں۔⁶۶۔ میں رات نُوں ای اپنے وچ سوچنا آں۔میں فکر کرنا آں تے میری روح پرکھدی اے ۔ ⁷۷۔ پئی کیہ خُدا ہمیشاں لئی دگادیوےگا ۔تے فیر کدی مہر بان نہ ہووے گا ۔⁸۸۔ کیہ اوہدی پہر بانی ہمشاں لئی ٹر گئی اے۔تے اوہدا وعدہ ہر پیڑھی لئی ختم ہو گیا اے۔ ⁹۹۔ کیہ خدا رحم کرنا بھُل گیا اے۔کیہ اوہ قہر وچ آکے تے اپنی رحمت نُوں روک دیندا اے۔¹⁰۱۰۔ تے میں ایہہ آکھنا آں پئی اے میرے دُکھ دا سبب اے ۔پئی کیہ خُدا دا سچا ہتھ بدل گیا اے۔¹¹۱۱۔ میں خُدا دے کمآں نُوں یاد کرنا آں ۔ہاں میں تیرے پر انے ویلیاں دے مُعجزیاں نُوں یاد کرنا آں۔ ¹²۱۲۔ میں تیرے سارے کماں نُوں یاد کرنا آں ۔میں تیرے سارے کماں نُوں سوچدا واں۔¹³۱۳۔ اے خداوند تیری راہ پاک اے ۔اوہ کیہڑا دیوتا ساڈے خدا وانگر اے۔ ¹⁴۱۴۔ تُوں اوہ خدا ایں جیہڑاوڈے وڈے کم کرنا ایں ۔تُوں قوماں وچ اپنی قدرت ظاہر کیتی اے ۔ ¹⁵۱۵۔ تُوں اپنی بانہہ نال اپنی قوم نُوں یعنی یعقوبؔ تے یُوسفؔ دی اولاد چھڈایااے ۔¹⁶۱۶۔ اے خُدا سمندراں تے تینوں ویکھیا ۔سمندراں نےتینوں ویکھیا تے اوہ بے چین ہوئے تے گِراؤ وی کمنب اُٹھے ۔ ¹⁷۱۷۔ بدلیاں نے پانی بہایا۔بدلاں تَوں واج آئی ۔تیرے تِر ہر پاسے چلے۔¹⁸۱۸۔ تیری گجن دی واج واورولے وچ سی۔بجلی نے جاگ نُوں روشن کیتا ۔دھرتی کمبی تے ہِلن لگ پئی ۔ ¹⁹۱۹۔ تیری راہ سمندر دے وچوں ستے بھت پانی وچوں جاندا اے۔سگوں تیرے پیراں دے نشان ظاہر ہوئے نے۔ ²⁰۲۰۔ تُوں موسیٰؔ تے ہارونؔ دے ویلے جھُنڈ دے وانگر اپنی قوم دی رہنمائی کیتی۔

78¹۱۔ آصف دا مشکیل ۔اے میری قوم میری تعلیم نُوں سُن ۔ میرے مونہہ دیاں گلاں تے اپنے کن لگاؤ۔ ²۲۔ میں تمژیل لئی اپنا مونہہ کھولاں گا ۔تے پرانے دور دے عجیب کم بیاں کراں گا ۔³۳۔ جو کُجھ تُساں سُنیاں تے جان لیا ۔جو کُکجھ ساڈے پیو دادیاں نے سانوں دسیا۔ ⁴۴۔ تے اسیں ایناں نُوں اوہناں اولاد تَوں لُکا کے نہ رکھاں گے ۔سگوں اسیں اگلی پیڑھی نُوں وی خُداوند دی تریف تے اوہدی قدرت تے اوہدے عجیب کم جیہرے اوہنے کیتے دساں گے۔⁵۵۔ کیوں جو اوہنے یعقوبؔوچ اِک شہادت کھڑی کیتی تے اسرائیل ؔوچ شریعت مِتھی ۔تے جو کجھ اوہنے ساڈے پیو دادے نُوں حکم دِتا ۔اوہ اپنی اولاد نُوں اُرے تَوں آکھن کرن۔ ⁶۶۔ کیوں جو آؤن والی پیڑھی تے جمن والی اولاد جان لَوے تے پئی اولاد اُٹھ کے اپنی اولاد نُوں دسن۔⁷۷۔ تے خُدا تے اپنا بھروسہ رکھن تے خُدا دے کماں نُوں نہ بھُلن ۔سگوں اوہدے حکماں تے عمل کرن ۔ ⁸۸۔ تے اپنے پیو دادا وانگر سر کش تے ضدی نہ بنن ۔یعنی اِک اینج دی پیڑھی جہدا نہ تے دل چنگا رہیا تے نہ روح وی خدا دے وفادار رئی۔⁹۹۔ بنی افرائیم ؔ کما تَوں اسلحہ لگے بہادر لڑائی دے دیہاڑے مارے گئے ۔ ¹⁰۱۰۔ اوہناں نے خُدا دے عہد تے عمل نہ کیتا تے اوہدی شریعت ٹُرن تَوں انکار کیتا۔ ¹¹۱۱۔ تے اوہ اوہدے کماں نُوں تے اوہدے عجیب کماں نُوں بھُل گیئ جیہڑے اوہنے ایناں نُوں وکھائے نیں ۔¹²۱۲۔ اوہنے مصرؔ دے دیس وچ ضُعن ؔ دے میدان وچ اوہناں دے پیو دادے دے اَگے معجزے کیتے ۔ ¹³۱۳۔ سمندر نُوں چیر کے اوہناں نُوں پار لے گیا ۔تے پانی نُوں ٹِبے وانگر کھلار دِتا ۔ ¹⁴۱۴۔ اوہنے دیہاڑے وچ بدل نال اوہناں دی رہنمائی کیتی ۔تے ساری رات اَگدی لَو نال ۔¹⁵۱۵۔ اوہنے اُجاڑ وچ چٹاناں نُوں چیریا تے اوہناں نُوں سمندر وچوں ودھیرا پانی پیایا۔ ¹⁶۱۶۔ اوہنے چٹاناں وچوں ندیاں وگائیاں تے دریاواں وانگر پانی وگایا۔¹⁷۱۷۔ فیر وی اوہ اوہدے بدلےگناہ کر دے رہے تے اُجاڑ وچ حق تعالیٰ تَوں بغاوت کیتی۔ ¹⁸۱۸۔ تے اوہناں نے اپنے دل وچ خدا نُوں آزمایا تےاپنی منشا دے حساب نال کھاؤن نُوں منگیا۔¹⁹۱۹۔ سگوں اوہ خُدا دے خلاف کفر بکن لگے تے آکھیا پئی کیہ خدا اُجاڑ وچ دسترخوان وچھا سکدا اے؟ ²⁰۲۰۔ ویکھو ! اوہنے چٹان نُوں ماریا تے پانی پھُٹ نکلیا ۔تے نہراں جاری ہو گئیاں کیہ اوہ روٹی وی دے سکے گا ۔یا اپنی قوم لئی گوشت گھل دے گا۔²¹۲۱۔ سو خداوند سُن کے قہر نال بھڑکیا ۔تے یعقوبؔ دے بر خلاف اَگ بھڑک اُٹھی تے اسرائیل تے غضب ٹُٹ پیا ۔ ²²۲۲۔ کیوں جو خداوند تے ایمان نہ لیائے ۔تے اوہناں اوہدے چھٹکارے تے یقین نہ کیتا۔²³۲۳۔ تے اوہنے بدلاں نُوں حکم دے دِتا ۔تے اَسمان دے بوہے کھول دِتے ۔ ²⁴۲۴۔ تے کھان لئی اوہناں تے من وسایا تے اوہناں نُوں اَسمانی خوراک دِتی ۔ ²⁵۲۵۔ بندے نے فرشتیاں دی روٹی کھاہدی ۔تے اوہنے خوراک گھل کے اوہناں نُوں رجایا ۔²⁶۲۶۔ اوہنے اَسمان تَوں ہوا چلائی تے اپنی طاقت نال دکھنی ہوا چلائی ۔ ²⁷۲۷۔ تے اوہنے لوکاں تے دھوڑ وانگر گوشت تے سمندر دی ریت وانگر پنچھی وسائے ۔ ²⁸۲۸۔ تے ایہہ اوہناں دی لشکر گاہ دے وچکار تے اوہناں دے تنبواں دےآلے دوالے ڈِگ پئے۔²⁹۲۹۔ سوا وہ کھاکے رجے ۔تے اوہنے اوہناں دی منشا پُری کیتی۔ ³⁰۳۰۔ پر اوہ اپنی منشا تَوں فیر وی نہ مُڑے ۔تے اوہناں دی روٹی اوہناں دے مونہہ وچ ہی سی۔³¹۳۱۔ پئی خدا دا قہر اوہناں تے ٹُٹ پیا تے اوہنے اوہناں دے موٹے تازہ بندے قتل کیتے تے اسرائیل ؔ گھبروآں نُوں مار سُٹیا۔ ³²۳۲۔ ایناں گلاں دے علاوہ اوہ پاپ کر دے ای رہے ۔تے اوہدے معجزیاں نوں ویکھ کے یقین نہ کیتا ۔³³۳۳۔ ایس لئی اوہنے اوہناں دیاں دیہاڑیاں نُوں جھوٹ نال تے اوہناںدیاں وریاں نُوں خوف نال پوریاں کیتا۔ ³⁴۳۴۔ جدؤں اوہ اوہناں نُوں قتل کر دا تے اوہ اوہدے چاہن والے ہوئے تے دھیان نال اوہنے بھدے سن۔³⁵۳۵۔ تے اوہناں نُوں یاد آؤندا سی پئی خداوند ساڈی چٹان تے خدا تعالیٰ ساڈا چھٹکارا دین والا اے۔ ³⁶۳۶۔ پر اوہ اپنے مونہہ نال اوہنوں دھو کا دیندے تے اپنی جیبھ تَوں اوہدے نال جھوٹ بولدے سن۔ ³⁷۳۷۔ کیوں جو نہ تے اوہناں دا دل اوہدے نال چنگا رہیا ۔تے نہ اوہدے عہد دے وفادار نکلے۔³⁸۳۸۔ تے اوہ رحم کر کے اوہناں دا پاپ بخشدا تے اوہناں نُوں نہ مار دا سگوں کئی وری اپنے قہر نُوں روک لیندا ۔تے اپنے پورے قہر نُوں بھڑکن نہ دیندا۔³⁹۳۹۔ اوہنوں یا درکھد ا سی پئی ایہہ بندے نے ۔تے لگ جان والی ہاہ جیہڑی ہمیشاں نئیں مُڑ دی۔ ⁴⁰۴۰۔ کِنی وری اوہناں نے اُجاڑ وچ اوہدے نال بغاوت کیتی ۔تے تھر وچ اوہنوں دُکھ کیتا ۔ ⁴¹۴۱۔ بار بار اوہناں خُدا نُوں آزمایا تے اسرائیل ؔ دے پاک نُوں دُکھی کیتا۔⁴²۴۲۔ اوہناں اوہدے ہتھ نُوں یاد نہ رکھیا یعنی اوس دیہاڑے جدوں اوہنے اوہناں دے مخالف ہتھوں اوہناں نُوں چھڈیا۔ ⁴³۴۳۔ جدوں اوہنے مصرؔ وچ اپنے عجیب کم تے ضعنؔ وچ عجیب کم وکھائے ۔⁴⁴۴۴۔ تے اوہناںدے دریاواں تے اوہناں دیاں ندیاں نُوں لہو بنا سُٹیاتاں جو اوہ پی نہ سکن۔ ⁴⁵۴۵۔ اوہنے اوہناں تے مکھیاں دے ایجڑ گھلے جیہڑے اوہناں نُوں کھا گئے ۔تے ڈڈو جنہاں اوہناں تَوںستایا۔ ⁴⁶۴۶۔ اوہنے اوہناں دا حاصل کیڑیاں نُوں تے اوہناں دے محنت دا پھل ٹڈی نُوں دِتا ۔⁴⁷۴۷۔ اوہنے اوہناںدیاں نسلاں نُوں چند رے نال تے اوہناںدے گولر دے رُکھاں نُوں پالے نال واریا۔ ⁴⁸۴۸۔ اوہنے اوہناں دیاں گاواں تے ڈھگیاں نُوں چندرے دے تے اوہناں دیاں بھیڈبکریاں نُوں بجلی دے حوالے کیتا ۔ ⁴⁹۴۹۔ اوہنے اپنا سخت غُصہ تے قہر تے غضب تے سزا یعنی مارن والے مُرشتیاں دی موج بھیجی ۔⁵⁰۵۰۔ اوہنے اپنے قہر لئی رستہ بنایا ۔اوہنے اوہناں نُوںموت توں نہ بچایا تے اوہناں دے ڈنگر بیماری دے حوالے کیتے ۔ ⁵¹۵۱۔ تے اوہنے مصر ؔ دی پلیٹھی دیاں شادیاں نُوں تے حام ؔ دیاں تنبوواں وچ پہلے پھل نُوں ماریا۔⁵²۵۲۔ فیر اوہ اپنی قوم نُوں بھیڈاں وانگر لے کے چلیا ۔تے اُجاڑ وچ جھُنڈ وانگر اوہناں نُوں راہ وکھایا ۔ ⁵³۵۳۔ اوہ اوہناں نُوں سلامتی نال لے گیا تے اوہ نہ ڈرے ۔تے اوہنے سمندر اوہناں دے دُشمناں تے اُلٹ دِتا۔⁵⁴۵۴۔ تے اوہناں نُون پاک دھرتی تے لیایا ۔یعنی اوس کوہستان تے جنہوں اوہنےاپنے سجے ہتھ نال لیا ۔ ⁵⁵۵۵۔ تے اوہنے قوماں نُوں اوہدے اَگے کڈھیا ۔تے گناہ پا کے اوہناں دی دھرتی اوہناں نُوں ونڈ دِتی ۔تے اوہناں دے تنبواں وچ اسرئیل ؔ نُوں وسایا۔⁵⁶۵۶۔ فیر وی اوہناں نے اوہنوں آزما کے خدا تعالیٰ نُوں غُصہ دوایا ۔تے اوہدے اصولاں نُوں نہ منیا۔ ⁵⁷۵۷۔ سگوں اپنے پیودادے وانگر خُدا تَوں دور ہو کے بے وفائی کیتی تے دھوکا دین والی کماںوانگر مُڑآئے ۔⁵⁸۵۸۔ اوہناں اپنے اُچے تھاواں تَوں اوہدا غُصہ بھڑکایا تے اپنیاں کھودیاں ہویاں مورتاں توں اوہنوں غیرت دوائی ۔ ⁵⁹۵۹۔ خُدا نے سُنیا تے غصے ہو کے تے اسرائیل توں سخت نفرت کیتی ۔⁶⁰۶۰۔ تے اوہنے نیلوؔ دے گھرنُوں رد کر دِتا ۔یعنی اوس تنبو نُوں جتھے اوہ بنی آدم دے وچکار رہندا اے۔ ⁶¹۶۱۔ تے اوہنے اپنی طاقت نُوں اسریری وچ تے اپنا نُور دُشمن دے ہتھ وچ دے دِتا ۔⁶²۶۲۔ اوہنے اپنی قوم نُوں تلوار دے حوالے کیتا تے اپنی میراث تے غضبناک ہویا ۔ ⁶³۶۳۔ تے اَگ اوہناں دے گھبروواں نُوں کھا گئی تے اوہناں دیاں کواریاں ویاہیاں نہ گئیاں ۔⁶⁴۶۴۔ تے اوہناں دے کاہن تلوار نال مارے گئے ۔تے اوہناں دیاں رنڈیاں نے وین کیتا ۔ ⁶⁵۶۵۔ تے خداوند اینج جیویں نیندر تَوں اُٹھ پیندا اے ۔اوس گھبرو وانگر جیہڑا مت نال دُھت رہوے۔ ⁶⁶۶۶۔ تے اوہنے اپنے دُشمناں نُوں مار کے ہرا دِتا ۔تے ہمیشاں اوہناں نُوں شرمندیاں کیتا ۔⁶⁷۶۷۔ تے اوہنے یوسفؔ دے تنبو نُوں رد کر دِتا تے افرائیمؔ دے قبیلے نُوں نہ چُنیا۔ ⁶⁸۶۸۔ سگوں یہوداہ ؔ دے قبیلے نُوں چُن لیایعنی اوس صیہون ؔ دے پہاڑ نُوں جیہڑا اوہنوں چنگا لگا ۔ ⁶⁹۶۹۔ تے اوہنے اپنے گھرنُوں اَسمان وانگر اُساریا۔تے دھرتی وانگر وی جہدی اوہنے ہمیشاں لئی نئیں پائی ۔⁷⁰۷۰۔ تے اوہنے اپنے بندے داؤد نُوں پسند کیتا۔تے بھیڈاں دے واڑے وچوں اوہنوں لے لیا۔ ⁷¹۷۱۔ اوہنے اوہنوں دُودھ پیان والیاں پچھوں بلا لیا۔تاں جو اوہدی قوم یعقوب ؔ دی تے اپنی میراث اسرائیل دی پاسبانی کرے۔ ⁷²۷۲۔ تے اوہ اپنے دل دی سچیائی نال اوہدی ٌاسبانی تے اپنے ہتھاں دی پہارت نال اوہدی راہنمائی کر دا رہیا۔

79¹۱۔ آسفؔ دا مزمُور ۔ اے خُدا غیر قوماں تیری میراث وِچ وڑھ گئیاں ہین۔ اوہناں تیری پاک ہیکل نُوں گندیاں کر دِتااے ۔ اوہناں یروشلیمؔ نُوں کھنڈر بنا دِتا اے ۔ ²۲۔ اوہناں تیرے بندیاں دیاں لاشاں نُوں آسمان دے پنچھیاں تے تیرے پاک لوکاں دے گوشت نُوں دھرتی تے پاڑن والیاں دی خوراک بنا دِتا اے ۔ ³۳۔ اوہناں نے اوہناں دا لہوُ یروشلیمؔ دے دوالے ایس طراں جیویں پانی وگا دِتا اے ۔ تے کوئی نئیں لبھا جیہڑا اوہنا ں نُوں دفن کرے ۔⁴۴۔ اسیں اپنے گوانڈیاں دے نیڑے مثال وانگر تے اپنے دوُر نیڑے دے جگ نیڑے ہاسے تے مذاخ بن گئے ہاں ۔ ⁵۵۔ کدوں تیِک اے خُداوند ۔ کیہ تُوں سدا تیِک رُسیا رہویں گا ۔ کیہ تیری غیرت اَگ وانگر بھڑکدی رہوے گی ۔⁶۶۔ اپنا قہر اوہناں قوماں تے لُد دے جیہڑیاں تینوں نئیں پیشان دیاں تے اوہناں دیساں تے جیہڑا تیرا ناں نئیں لیندے ۔ ⁷۷۔ کیوں جو اوہناں یعقوبؔ نال کھلیا اے ۔ تے اوہدے غریب نُوں اُجاڑ دِتا اے ۔⁸۸۔ پاک لوکاں دے پاپ ساڈے بر خلاگف یاد ناں کر ۔ تیری رحمت چھیتی ساڈے تیِک اَپڑے ۔ کیوں جو اسیں تے بوہت ای ذلیل ہو گئے ہاں ۔ تے اپنے ناں دی خاطر ساہنوں چھُڈا ۔ تے ساڈے پاپاں نُوں معاف کر دے ۔ ⁹۹۔ اے ساڈے چھڈان والے خُدا ۔ اپنے ناں دے جلال لئی ساڈی مدد کر تے اَپنے ناں دی خاطر ساہنوں چھُڈا ۔ تے ساڈے پاپاں نُوں مُعاف کر دے ۔¹⁰۱۰۔ غیر قوماں کِس طراں آکھن ۔ پئےی ایہناں دا خُدا کِتھے وے ۔ تیرے بندیاں وگائے ہوئے لہو دا بدلہ ساڈیاں اَکھاں دے اَگے غیر قوماں تے ظاہر ہو جاوے ۔ ¹¹۱۱۔ قیدیاں دا رونا تیرے حضوُر تیِک پُہنچے ۔ ۔ اپنی بانہہ دے زور نال مرن والیاں نُوں بچا لے ۔¹²¹³۱۰۔ غیر قوماں کِس طراں آکھن ۔ پئےی ایہناں دا خُدا کِتھے وے ۔ تیرے بندیاں وگائے ہوئے لہو دا بدلہ ساڈیاں اَکھاں دے اَگے غیر قوماں تے ظاہر ہو جاوے ۔ ۱۱۔ قیدیاں دا رونا تیرے حضوُر تیِک پُہنچے ۔ ۔ اپنی بانہہ دے زور نال مرن والیاں نُوں بچا لے ۔

80میر مُغنی لئی شوشنیم عیدوت تے سُرتے آسف دا مزمُور¹۱۔ اے اسرائیل دے ایالی ۔تُوں جیہڑا جھُنڈ وانگر لے کے چلنا ایں۔ سُن لے تُوں جیہڑا فرشُتیاں تے تخت لا کے بہناں ایں ۔ ²۲۔ افرائیم تے بینمین تے منّسی دے اَگے ظاہر ہو۔ اپنی طاقت نُوں جگا تے سانوں چھُڈا ن لئی آ ۔ ³۳۔ اے خُدا وند سانوں بحال کر۔ تے اپنے چہرے دا نور ساڈے تے چمکا تاں جو اسی بچ جائیے⁴۴۔ اے لشکراں دے خُدا توں کد تیک اپنی قوم دی دُعا توں رُسیا رہواں گا ۔ ⁵۵۔ تُوں اوناں نوں اتھرُواں دی روٹی کھوائی اے ۔تے پیمانہ بھر اوناں اُتھرو پیاۓ نے ۔ ⁶۶۔ توں ساڈے گواہنڈیاں لئی بھڑن دا سبب بنیا ایں تے ساڈے دشمن ساڈے تے ہسدے نے⁷۷۔ اے لشکراں دے خدا۔سانوں بحال کر تے اپنے چہرے دا نور چمکا تاں جو اسی بچیے ۔ ⁸۸۔ توں مصر وچوں اک انگور دا درخت لیایا ۔توں غیرقوماں نوں اکھیڑ کے تے اونوں لگایا⁹۹۔ توں اوہدے لئی تھاں تیار کیتی تے اونے جڑ پھڑ کے دبا دتا ۔ ¹⁰۱۰۔ وہدے پرچھاویں نال پہاڑ تے اوہدیاں ٹہنیاں توں خُدا دے دیودار کمن گے ۔ ¹¹۱۱۔ اونے اپنیاں ٹہنیاں نوں سمندر تیک ۔تے اپنیاں ٹہنیاں نوں دریا تیک کھلاریا ۔¹²۱۲۔ توں کیوں اوہدیاں واڑاں نوں توڑ دتا ۔تاں جو سب راہی اوہدے انگور توڑن ۔ ¹³۱۳۔ جنگل دے سوُر اوہنوں برباد کرن۔ ے وحشی چُگن والے ا وہنوں کھا جان گے ۔¹⁴۱۴۔ اے لشکراں دے خُدا پیشاں مُڑ جا۔ اَسمان توں نظر کرکے ویکھ تے اوس انگور دے درخت دی سُو لے لے ۔ ¹⁵۱۵۔ تے جہنوں تیرے سجے ہتھ نےلگایا اے جسں ٹہنی نوں اپنے لئی پکیاں کیتا توں اوہدی رکھوالی کر ۔ ¹⁶۱۶۔ جہناں اونوں اَگ نال ساڑیا تے وڈھ سٹیا ۔اوہ تیرے چہرے دے نور نال مر جان ۔¹⁷۱۷۔ تیرا ہتھ تیرے سجے پاسے دے بندے نال ہووے یعنی اوس بندے تے جہنوں توں اپنے لئی پکیاں کیتا ۔ ¹⁸۱۸۔ فیر اسی تیتھوں دور ناں ہوواں گے توں سانوں جیوندیاں بچائی رکھ ۔تے اسی تیرا ناں لَواں کراں گے ۔¹⁹۱۹۔ ۔اے خدا وند لشکراں دے سانوں بحال کر۔تے اپنے چہرے دا چانن کر تاں جو اسی بچ جایئے۔

81(میر مُغنی لئی بطرز"جتُوت " از آسافؔ)¹۱۔ ساڈے مدد کرن والے رَب لئی خوشی نال گاؤ۔یعقوبؔ دے رَب لئی للکارو۔ ²۲۔ سِتار دے نال گاؤ ۔تے خنجریاں ٹنکاؤ۔خوش آواز بربط تے سارنگی وجاؤ۔ ³۳۔ نَویں چَن دے ویلے تُرہی پھُونکو۔تے پُورے چَن یعنی ساڈی عید دے ویلے وی۔⁴۴۔ کیوں جو اے اسرائیل دی رسم۔ تے یعقوبؔ دے خُدا دا فرمان اے۔ ⁵۵۔ اوہنے اوہنوں یُوسف ؔ وچ گواہ مِتھیا۔ جدوںاوہ دیس مِصر ؔ وچوں نکلیا ۔ میں اِک اجیہی زبان سُنی جنہوں میں نئیں جاندا سی ۔⁶۶۔ میں اوہدے موہڈیاں تَوں بھار ہٹا دِتا ۔ اوہدے ہتھ ٹوکرے وچوں چھُٹ گئے ۔ ⁷۷۔ مُصیبت دے ویلے تُوں بُلایا تے میں چُھڈایا۔ میں گجدے بدلاں وچوں تینوں جواب دِتا ۔ میں تینوں مریبہؔ دے چشمیاں وچوں تینوں اَزمایا۔(سلاہ)⁸۸۔ اے میری اُمت سُن میں تینوں صلاح دیاں گا ۔ اے اسرائیلؔ کاش!تُوں میری سُنیں ۔ ⁹۹۔ تیرے وچکار کوئی دوجا معبود نئیں ہووگا ۔ تُوں کِسے اوپرے معبود دی پوجا نئیں کریں گا ۔ ¹⁰۱۰۔ میں ای رَب تیرا خُدا واں ۔ جیہڑا تینوں مِصر دے دیس وچوں کڈھ لیایا۔ اپنا مُونہہ چنگا کھول تے میں اوہوں بھر دواں گا ۔¹¹۱۱۔ پر میری اُمت نیں میری ناں سُنی ۔ تے اسرائیل نیں میری پیروی نہ کیتی۔ ¹²۱۲۔ ایس لئی میں اوہناں نُوں اوہناں دی سخت دلی دے حوالے کیتا ۔ اوہ اپنیاں ای صلاحواں اُتے چلن۔¹³۱۳۔ کاش! میری اُمت میری سُن دی۔ تے اسرائیل ؔ میریاں راہواں اُتے چلدا ۔ ¹⁴۱۴۔ تے میں اوسے ویلے اوہدے ویریاں اُتے غالب آؤندا ۔ تے اوہناں دے ویریاں اُتے اپنا ہتھ چلاؤندا ۔¹⁵۱۵۔ رَب نال نفرت کرن والے اوہدی خوشامد کر دے۔ پر اوہناں دا بخرہ ہمشہ لئی قائم اے۔ ¹⁶۱۶۔ تے میں اوہنوں گہیوں دا میدہ کھواندا ۔ تے چٹان دے شہد نال اوہنوں رجھاؤندا۔

82¹۱۔ (آصف دا مزمور )خُدا دی جماعت وچ خُدا کھلوتا ہُندا اے۔تے خُدا واں دے وچکار اوہ نیاں کر دا اے۔ ²۲۔ تُسی کدؤں تیک بے نیائی نال انصاف کرو گے ۔تے شریراں دی حمیت کرو گے ۔(سلاہ)³۳۔ غریب تے یتیم دا نیاں کرو۔غریب تے کنگال دا نیاں کرو۔ ⁴۴۔ غریب تے متھاج نُوں ریائی دیو۔شریراں دے ہتھوں اوہنوں چھڈاؤ۔⁵۵۔ اوہ نئیں جاندے تے نئیں سمجھدے ۔اوہ ہنیرے وچ ٹُر دے نیں۔دھرتی دیاں ساریاں نیہیاں ہِلدیاں نیں ۔⁶۶۔ میں کیہ پئی تُسی خُدا او۔تُسی سارے حق تعالیٰ دے پُتر او۔ ⁷۷۔ تے فیر وی تُسی بندیاں وانگ مرو گے ۔تے سرداراں وچوں کسے اِک وانگر ڈگ پوؤ گے ۔⁸۸۔ اے خُدا اُٹھ تے دھرتی دا نیاں کر ۔کیوں جو تُؤں ای ساریاں قوماں دامالک ایں ۔

83گیت ۔آصف دا مزمور ۔¹۱۔ اے خُداوند چپیتا نہ رہ ۔اے خُداوند چُپ نہ رہ۔ہِل جُل ۔ ²۲۔ کیوں جو تیرے دُشمن رَولا پاؤندے نیں ۔تے تیرے تَوں نفرت رکھدے نیں اوہ سِر چُکد ے نیں۔³۳۔ اوہ تیری قوم دے خلاف دھوکے نال منصوبے ب ن دے نےں۔تے تیرے بچیاں ہویاں دے خلاف صلاح کر دے نیں ۔ ⁴۴۔ ماوہ آکھدے نیں ۔آؤ اسیں ایہناں نُوں نذر کرئیے ۔تاں جو ایہہ قوم نہ رہن ۔تے اوہدے علاوہ اسرائیلؔ دا وی ناں نشان نہ رہوے ۔ ⁵۵۔ ہاں ااوہ اِک دل ہو کے صلاح کر دے نے۔تے تیرے خلاف عہد بن دے نیں۔⁶۶۔ ادوم ؔ دے تنبو تے اسماعیلی ؔ موآبؔ دے تنبو تے ہاجری۔ ؔ ⁷۷۔ جبلؔ تے عمن ؔ تے عمالیقؔ فلسطینؔ تے سورؔ دے رہن والے ۔⁸۸۔ سگوں اسوریؔ وی اوہناں نال مِل گئے ۔ایہہ لوطؔ دی اولاد دی بانہہ بنے ہوئے نیں۔(سلاہ)⁹۹۔ تُوں اوہناں نال اینج دا ای ورتاؤ کر جیہڑا جدیاںؔ نال کتیا سی ۔یاں سیرا ؔ یا ںوادیِ قیسونؔ یاں یابینؔ نال۔ ¹⁰۱۰۔ جیہرے عینؔ دور دے نیڑے مر گئے ۔تے دھرتی لئی ملڑ بن گئے۔¹¹۱۱۔ اوہناں دے امیراں نُوں عوریبؔ تے ریبؔ وانگر بناوے اوہناں دےسارے امیراں زبحؔتے ضلمنعؔ دے وانگر بناوے۔ ¹²۱۲۔ جنہاں آکھیا سی پئی آؤاسی خدا دے گھرا ں تے قبضہ کرلئے ۔¹³۱۳۔ اے میرے خُدا اوہناں نُوں واورولے وچ پتراں وانگ کر۔تےہوا دے سارے بھُوسے وانگ۔ ¹⁴۱۴۔ جس طراں اَگ جنگل نُوں ساڑ دی اے ۔تے جس طراں چنگیاڑہ پہاڑاں نُوں ساڑ دیندا اے ۔ ¹⁵۱۵۔ اوسے طراں تُوں طوفان نال اوہاں دا پیچھا کر۔تے اپنی گرم ہوا نال اوہناں نُوں پریشا ن کر۔¹⁶۱۶۔ اوہناں دیاں شکلاں نُوں شرمندگی نال بھر دے ۔تاں جو اے خُداوند تیرے ناں دے چاہن والے بن جان ۔ ¹⁷۱۷۔ اوہ ہمیشاں لئی شرمندہ تے پریشان ہون ۔اوہ بیعزت ہون تے تباہ تے برباد ہو جان ۔¹⁸۱۸۔ اوہ جا ننن پئی تُوں ہی ایں جہدا ناں یہواہؔ اے کُل دھرتی تَوں اُچا ایں

84میر مُغنی لئی گنیت دت سُر تے بنی قورح دا مزمور۔¹۱۔ اے فوجاں دے رَب ۔تیرے گھر کیہ خوبصورت نیں ۔ ²۲۔ میری جان خداوند دیاں بارگاہواں لئی خواہش مندا اےسگوں نرم تےحلیم ہو جاندی اے ۔میرا دل تے میرا جسم زندہ خدا دے شوق لئی رَولا پاؤندے نیں ۔³۳۔ چِڑی نُوں وی رہن دی تھاں ملدی اے ۔تے ابا بیل نُوں آہلینا جتھے اوہ اپنیاں بچیاں نُوں رکھے ۔یعنی تیری قربانی چڑھان دیاں تھاواں کول اے فوجاں دے رَب ۔اے میرے بادشاہ اے میرے خداوند ۔ ⁴۴۔ اے خداوند تے مبارک نیں جیہڑے تیرے گھر وچ رہندے نیں اوہ تے ہمیشاں تیری تعریف کر دے نیں ۔(سلاہ)⁵۵۔ مبارک اے اوہ بندہ جہدی طاقت تیرے تَوں اے۔جدوں اوہدے دِل وچ خُدا دے گھر نُوں ویکھن دا خیال اے۔ ⁶۶۔ اوہ سُکی وادی تَوں لنگھ دے ہوئے اوتھے سوتا بنا لیندے نیں ۔تے پہلی بارش اوہنوں برکتاں نال بھر دیندی اے ۔⁷۷۔ اوہ طاقت تے طاقت پاؤندے جان گے اوہ صیہونؔ وچ وچ خداوادے خُدا نُوں ویکھن گے۔ ⁸۸۔ اے فوجاں دے رَب میری دُعا سُن ۔اے یعقوب ؔ دے خُدا کن لگا ۔(سلاہ ) ⁹۹۔ اے خُدا ادے ڈھال نُوں ویکھ ۔تے اپنے ممسوح دی شکل نُوں ویکھ۔ ¹⁰۱۰۔ پَک تیری بارگاہواں وچ اِک وَن کسے ہور تھاں کالوں ہزارورھیاں تَوں بہتر اے ۔شریراں تے تنبواں وچ رہن نالوں اپنے خُدا دے گھر دیاں بھروواں تے کھلونا مینوں زیادہ چنگا لگدا اے ۔¹¹۱۱۔ تاں جو خُداوند خُدا سورج تے ڈھال اے ۔خُداوند فضل تے چانن بخشن والا اے ۔اوہ اوہناں تَوں چنگی شے دور نئیں کر دا ۔جیہڑی اوہناں نُوں نہ دیوے ۔جیہڑے دل وی پاکیزگی نال ٹُر دے نیں۔ ¹²۱۲۔ اے فوجاں دے رَب مبارک اوہ بندہ اے ۔جیہڑا تیرے تے بھروسہ کر دا اے۔

85(میر مُغنی لئی ۔بنی قورح وَلوں ۔مزمور)¹۱۔ یا رَبا تُوں اپنی دھرتی اُتے رحم کیتااے۔ تُوں یعقوب ؔ دی قسمت نُوں بدل دِتا اے ۔ ²۲۔ تُوں اپنی اُمت دی بدی نُوں بخش دِتا اے ۔ تُوں اوہناں دِیاں ساریاں خطاواں نُوں لُکا دِتا اے۔(سلاہ³۳۔ تُوں اپنے غضب نُوں اُکا روک لیا اے۔ تُوں اپنے ڈاہڈے قہر تَوں باز آگیا ایں ۔ ⁴۴۔ اے ساڈے مُخلص رَب سانوں واپس لیا ۔ تے اپنی رَوسا ساڈے تَوں دُور کر ۔ ⁵۵۔ کیہ تُوں ہمیشاں تیک ساڈے تَوں رُوسیا رہویں گا ؟ کیہ تُوں پیڑھیوں پیڑھی اپنا غجب ودھاندا جاویں گا ؟⁶۶۔ کیہ ایہدی بجائےتُوں سانوں جیوندا نئیں کریں گا ؟ کیہ تیری اُمت تیرے وچ خوش نئیں ہووے گی ؟ ⁷۷۔ یا رَبا اپنی شفقت سانوں وَکھا ۔ تے اپنی نجا ت سانوں بخش۔⁸۸۔ میں سُناں گا پئی رَب خُداوند کی فرماؤندا اے۔ کیوں جو اوہ اپنی اُمت تے اپنے چُنے ہویاں نال ۔ تے اوہناں نال وی سلامتی دا کلام کرے گا ۔ جیہڑے دل نال اوہدے وَل دھیان کر دے نیں ۔ ⁹۹۔ یقیناً اوہدے تَوں ڈرن والیاں لئی اوہدی نجات نیڑے وے۔ تاں جو جلال ساڈی زمین اُتے وسے۔¹⁰۱۰۔ شفقت تے سچائی اِک دوجے نال مِلن گِیاں ۔ نیاں تے صُلح اِک دوجے نُوں چُمن گے ۔ ¹¹۱۱۔ دھرتی تَوں سچیائی اُگے گی ۔ تے نیاں اَسمان اُتوں نظر کرے گا ۔¹²۱۲۔ رَب ای نیکی بخشے گا ۔ تے ساڈی دھرتی اپنا پھَل دیوے گی۔ ¹³۱۳۔ نیاں اوہدے اَگے اَگے چلے گا ۔ تے نجات اوہدے قدماں دی راہ وچ چلے گی۔

86(مناجات۔داؤد وَلوں )¹۱۔ یا رَبا اپنا کَن جھُکا تے میری سُن۔ کیوں جومیں غریب تے مَسکین واں۔ ²۲۔ میری جان نُوں سنبھال کیوں جو میں دیندا رواں ۔ اپنے خادم نُوں جہدا بھروسہ تیرے اُتے وے رہائی دے ۔³۳۔ تُوں میرا خُداایں۔یارَبا میرے اُتے رحم کر۔ کیوں جو میں سارا دِن تیرے اَگے فریاد کرنا واں ۔ ⁴۴۔ اپنے بندے دے جی نُوں خوش کر ۔ کیوں جو یا رَبا میں تیرے وَل اپنی روح نُوں جھُکاناں واں ۔⁵۵۔ ایس لئی پئی تُوں اے رَب نیک تے غیرت والا ایں ۔ تے اپنے سارے منگن والیاں اُتے رحم کر نا ایں ۔ ⁶۶۔ یا رَبا میری دُعا سُن۔ تے میری مِنت دی آواز تے کَن دھر ۔ ⁷۷۔ میں اپنی مُصیبت دے دِن تینوں بُلاؤناںواں ۔ ایس لئی پئی تُوں میری سُن لیں گا ۔⁸۸۔ یا رَبا معبوداں دے وچکار تیرے ورگا کوئی نئیں ۔ تے تیریاں صنعتاں دی کوئی مثال نئیں ۔ ⁹۹۔ اوہ کُل قوماں آؤن گِیاں جنہاں نُوں تُوں پیدا کیتا اے۔ تے یا رَبا تینوں سجدہ کرن گِیاں ۔ تے تیرے ناں دی تمجید کرن گِیاں۔¹⁰۱۰۔ کیوں جو تُوں عظیم ایں تے عجیب کما کرن والا ایں ۔ تُوں ای کَلا رَب ایں ۔ ¹¹۱۱۔ یا رَب اپنی راہ مینوں دَس تاں جو میں تیری راہ اُتے چلاں ۔ میرے دِل نُوں اِکو پاسے کر تاں جو تیرے ناں تَوں ڈرے۔ ¹²۱۲۔ ی ر۔با میرے خُداداد میں اپنے سارے دِل نال تیر ا شُکر کراں گا ۔ تے ہمیشاں تیک تیرے ناں دی ستائش کر دا رہواں گا ۔¹³۱۳۔ کیوں جو میرے اُتے تیری بڑی رحمت اے۔ تے تُوں میری جان نُوں پاتال دی تہہ وچوں چھُڈایا اے۔ ¹⁴۱۴۔ یا رَباگھمنڈیاں نیں میرے اُتے چڑھائی کیتی اے ۔ تے ظالماں دا ِک گروہ میری جان دے پیچھے پَیا اے۔ تے اوہ تینوں اپنے سامنے نئیں رکھدے ۔¹⁵۱۵۔ پر تُوں اے خُداوند خُدا!رحم تے کرم کرن والے ۔ طویل البصر۔بےحد شفیق تے وفا دار اے۔ ¹⁶۱۶۔ میری وَل دھیان کر تے میرے اُتے رحم کر ۔ اپنے خادم نُوں طاقت بخش۔ تے اپنی بندی دے پُتر نُوں نجات دے ۔ ¹⁷۱۷۔ مینوں اپنے کرم دا کوئی نشان وَکھا۔ تاں جو میرے تَوں نفرت کرن والے شرمندہ ہون ۔

87(بنی قورح وَلوں ۔مزمُور ۔گیت)¹۱۔ جیہڑی نیہ اوس نیں مُقدس پہاڑ اُتے رکھی۔ ²۲۔ رَب اوہنوں یعنی صیہون دے بوہیاں نُوں۔ یعقوبؔ دے ساریاں مَسکناں دی بجائے۔ بوہتا پیارا سمجھیااے۔ ³۳۔ اے رَب دے شہر ۔تیر ی بارے۔ چنگیاں تَوں چنگیاں گلاں آکھیاں جاندیاں نیں۔(سلاہ⁴۴۔ میں اپنےپہچانن والیاں دے وچکار ۔ رہبؔ تے بابلؔ دا ذکر کراں گا۔ ویکھو! فلسطین ؔ تے صور ؔ تے کوُش دے باشندے۔ " ویکھو ایہہ بندی اوتھے جمیا"⁵۵۔ تے صیہونؔ دے بارے آکھیا جاوے گا ۔ پئی " انسان سارےدے سارے اوہدے وچ جمے تے حق تعالیٰ نیں آپ ای اوہنوں قیام بخشیااے" ⁶۶۔ رَب قوماں دی کتاب وچ اینج لِکھے گا ۔ پئی"ایہہ بندہ اوتھے جمیا"(سلاہ)۔⁷۷۔ تے سارے ناچ کے گاؤن گے۔ پئی میرے چشمے تیرے وچ ای نیں۔

88(گیت ۔مزمُور ۔بنی قورح وَلوں ۔میر مُغنی لئی بطرز "ماحَلَت" گاؤن لئی ۔مَسکِل۔ہیمان ؔ وَلوں راحی ؔ وَلوں )¹۱۔ یا رَب میرے خُدا میں دِن نُوں بُلاؤناں واں۔ تے رات دے ویلے تیرے اَگے چِکناں واں۔ ²۲۔ میری دُعا نُوں اپنے حضور وچ اپڑن دے ۔ میرے چِکن تے اپنا کَن دھر ۔³۳۔ کیوں جو میری جان مصیبتاں نال رجھ گئی اے ۔ تے میری حیاتی پاتالدے نیڑے اپڑ گئی اے۔ ⁴۴۔ میں غار وچ جان والیاں وچ شُمار کیتا جاناں واں ۔ میں کمزور بندے وانگ ہو گیا واں ۔⁵۵۔ میرا بستر مردیاں دے وچکار اے۔ اوہناں قاتلاں وانگ جیہڑے قبروچ پئے ہون ۔ تے جنہاں نُوں تُوں فیر یاد نئیں کردا۔ تے جیہڑے تیری پرورش تَوں کٹ گئے نیں ۔ ⁶۶۔ تُوں مینوں غار دی تہہ وچ ۔ یعنی ہنیرے دے گہراؤ وچ سُٹ دِتا اے۔⁷۷۔ تیرا غضب میرے اُتے بھارا اے۔ تے تُوں مینوں اپنیاں ساریاں موجاں نال تنگ کرناں ایں ۔(سلاہ⁸۸۔ میرے جانن والیاں نُوں تُوں میتھوں دُور کر دِتا اے۔ تُوں مینوں اوہناں دے نیڑے بھیڑا بنایا اے۔ میں قیدی آں۔تے نکل نئیں سکدا ۔⁹۹۔ میریاں اَکھاں دُکھ دے سبب دُھندلا جاندیاں نیں۔ یا رَب میں ہر دِن تیرے اَگے چِکناں واں ۔ تے تیرے وَل اپنےہتھ چُکناںواں ۔ ¹⁰۱۰۔ کیہ تُوں مُردیاں لئی معجزے کریں گا ؟ کیہ روحاں اُٹھ کے تیری وڈیائی کرن گِیاں ؟¹¹۱۱۔ کیہ قبر وچ تیری مہربانی ۔ تے سڑسڑاہٹ وچ تیرے وفاداری دَسی جاوے گی۔ ¹²۱۲۔ کیہ ہنیرےوچ تیرے معجزے دِسَن گے ۔ تے بھُل جان د ے دیس وچ تیرا نیاں نظر آوے گا ؟¹³۱۳۔ پر اے خُداوند میں تیری ہی دُہائی دیناواں ۔ تے سَوی دے ویلے میری دُعا تیرے حضُور اپڑی اے ۔ ¹⁴۱۴۔ یا رَب تُوں میری جان نُوں کِس سبب تَوں رَد کرناں ایں ؟ تُوں اپنا مُکھ میتھوں کیوں لُکائی رکھنا ں ایں ؟¹⁵۱۵۔ میں لڑکپن تَوں ای مصیبت داماریا تے موت دے نیڑےآں۔ تے میں تیرے ڈردے مارے بوندل گیا واں ۔ ¹⁶۱۶۔ تیرا غضب میرے اُتے آ پیا اے ۔ تے تیریاں دہشتا ں نیں مینوں مار سُٹیا اے۔¹⁷۱۷۔ اوہ سارا دِن پانی وانگ میرے آسےپاسے نیں ۔ اوہناں ہر پاسیوں مینوں گھیریا اے ۔ ¹⁸۱۸۔ تُوں بیلی تے ساتھی میتھوں دُور کر دِتے نیں ۔ ہنیرا ای میرا بیلی اے۔

89مَسکیِل۔ایتان ؔ وؒوں۔راحیؔ وَلوں۔¹۱۔ میں رَب دِیاں رحمتاں داگیت ہمیشاں تیک گاؤندا رہواں گا۔ میں پیڑھیوں پیڑھی اپنے مونہہ تَوں تیر ی وفا دَس دا رہواں گا۔ ²۲۔ کیوں جو تُوں آکھیا اے" رحمت ہمیشاں تیک قائم اے۔" تُوں اَسمان اُتے اپنی وفا نُوں نُوں مضبوط کیتا اے ۔³۳۔ " میں اپنے چُنے ہوئے نال قول بنیا اے ۔ میں اپنے بندے داؤد نال سَوں کھادی اے۔ ⁴۴۔ پئی میں تیری پیڑھی نُوں ہمیشاں پئی مضبوظ کراں گا۔ تے پیڑھیوں پیڑھی تیرا تخت قائم رکھا ں گا ۔"(سلاہ⁵۵۔ یا رَبا اَسمان مُقدساں دی جماعت وِچ۔ تیرے معجزیاں تے تیری وفا دی وڈیائی کردے نیں ۔ ⁶۶۔ کیوں جو مُقدساں وِچ کون رَب دے برابراے۔ تے رَب دے پُتراں وچوں کون خُداوند وانگ اے۔⁷۷۔ رَب مُقدساں دی محفل وچ ڈرؤنا اے۔ اوہناں ساریاں دی نسبت جیہڑے اوہدے آسے پاسے نیں اوہ بزُرگ تے مُہیب اے ۔ ⁸۸۔ یارَبا لشکراں د ے رَب تیرے وَرگا کون اے۔ یارَب تُوں قدرت والا ایں تے تیری وفاداری تیرے آسے پاسے وے۔⁹۹۔ تُوں سمندر دے سیلاب اُتے حکم کر ناں ایں۔ اوہدیاں چَھلاں نُوں تُوں روک دیناں ایں۔ ¹⁰۱۰۔ تُوں رہبؔ تُوں چھیل کے چور کر دِتا اے۔ تے اپنے قدرت والے ہتھاں نال اپنے ویریاں نُوں پریشان کر دِتا اے۔¹¹۱۱۔ اَسمان تیرےای نیں تے دھرتی وی تیری اے۔ تُوں دھرتی دی اوہدی آبادی سنھے نیہہ رکھی اے ۔ ¹²۱۲۔ تُوں شمال تے جنوب نُوں پیدا کیتا ۔ تابورؔ تے حرمون ؔ تیرے ناں دے سببوں خوشی مناؤندے نیں ۔¹³۱۳۔ تیری بانہہ زور والی اے۔ تیرا ہتھ مضبوط تیرا سجا ہتھ اُچا اے۔ ¹⁴۱۴۔ نیاں تے انصاف تیرے تخت دا قیام نیں ۔ شفقت تے سچائی تیرے اَگے اَگےچلدیاں نیں۔¹⁵۱۵۔ مبارک اے اوہ اُمت جیہڑی خوشی دے نعرے نُوں جاندی اے۔ یا رَبا تیرے مُکھ دے نُور وچ چلدے پھیر دے نیں ۔ ¹⁶۱۶۔ اوہ تیرے ناں دے سبب سارا دِن خوشی مناؤندے نیں ۔ تے اوہ تیری سچیائی نال سرفرازی پاؤندے نیں ۔¹⁷۱۷۔ کیوں جو تُوں اوہناں دی طاقت دا فخر ایں ۔ تے تیرے کرم نال ساڈا سِینگ اُچا ہوندا اے۔ ¹⁸۱۸۔ کیوں جو رَب ساڈی ڈھا ل اے۔ تے اسرائیل ؔ دا قُدوس ساڈا بادشاہ اے۔¹⁹۱۹۔ تُوں کِسے ویلے رُؤیا وچ ۔ اپنے چُنیاں نال کلام کیتا تےآکھیا ۔ " میں طاقتور نُوں تاج دِتا اے۔ تے اُمت وچوں اِک چُنے ہوئے نُوں اُچا کیتا اے۔ ²⁰۲۰۔ میں اپنے بندے داؤد نُوں پایا اے۔ میں اوہنوں اپنے پاک تیل نال مسح کیتا اے۔ ²¹۲۱۔ تاں جو میرا ہتھ ہمیشاں اوہدے نال رہوے۔ تے میری بانہہ اوہنوں پکا کر دے ۔ ²²۲۲۔ کوئی ویر ی اوہنوں دھوکھا نہ دےگا ۔ کوئی شریر اوہنوں نُقصان نہ پہنچائےگا ۔ ²³۲۳۔ پر میں اوہدے اَگے اوہدے ویریاں نُوں ٹُکرے ٹُکڑے کر دواں گا۔ تے اوہدے حسد رکھن والیاں نُوں ماراں گا ۔²⁴۲۴۔ میری وفا داری تے رحمت اوہدے نال ہووے گی ۔ تے میرے ناں دے سببوں اوہدا سِین اُچا ہووے گا ۔ ²⁵۲۵۔ میں اوہدا ہَتھ سمندر تیک ودھاواں گا ۔ تے اوہدا سَجا ہتھ دریاواں تیک۔ ²⁶۲۶۔ اوہ مینوں بُلائے گا پئی تُوں میرا پیو ایں۔ میرا رَب میری نجات دی چٹان اے۔²⁷۲۷۔ تے میں اوہنوں پلیٹھی دا بناواں گا ۔ دھرتی دے بادشاہواں وچ سب تَوں اعلیٰ ۔ ²⁸۲۸۔ میں اوہدے لئی ہمیشاں اپنی رحمت قائم رکھا گا ۔ تے میرا عہد اوہدے لئی مضبوط رہوے گا ۔ ²⁹۲۹۔ میں اوہدی نسل سدا لئی بناواں گا ۔ تے اوہدا تخت اِسمان دے دِن وانگ ۔³⁰۳۰۔ جے اوہدے پُتر میری شریعت نُوں بھُل جان۔ تے میرے فرماناںدے مطابق ناں چلن۔ ³¹۳۱۔ جے اوہ میرے قانوناں نُوں منن تَوںمُنہ پھیرن۔ تے میرے حکماں تے عمل ناں کرن۔ ³²۳۲۔ تے میں اوہناں دے جُرم دی سزا سَوتی نال۔ تے اوہناںدیاں خطاواں سزا کوڑیاں نال دیواں گا۔³³۳۳۔ پر میں اپنی رحمت اوہدے تَوں قطع نہ کراں گا۔ تے نہ اپنی وفاداری نُوں دور ہون دواں گا ۔ ³⁴۳۴۔ میں اپنے عہد نُوں نئیں توڑا گا ۔ تے نہ اپنے مونہہ دا آکھا بدلاں گا۔³⁵۳۵۔ میں اِک واری اپنی قدوسیت دی سَوں کھادی اے ۔ پئی میں داؤد تَوں اُکا جھوٹ نئیں بولاں گا ۔ ³⁶۳۶۔ اوہدی پیڑھی ہمیشاں تیک قائم رہوے گی ۔ تے اوہدا تخت میرے حضُور سورج وانگ ہووے گا ۔ ³⁷۳۷۔ تے چَن وانگ جیہڑا ہمیشاں تیک مضبوط۔ تے ہوا وچ سچا گواہ اے۔(سلاۃ)³⁸۳۸۔ پَر تُوں رد کر دِتا اے تے حقیر جانیا اے۔ تے اپنے ممسُوح تے بھڑکیا اے۔ ³⁹۳۹۔ تُوں اپنے بندے نُوں عہد تَوں ہٹا دِتا اے۔ تُوں اوہدا تاج مِٹی وچ ملا دِتا اے۔ ⁴⁰۴۰۔ تُوں اوہدیاں ساریاں کندھاں ڈھا دِتیاں نیں۔ تُوں اوہدے قعلیاں نُوں اُجار دِتا اے۔⁴¹۴۱۔ سارے لنگھن والیاں نیں اوہنوں لُٹ لیا اے۔ اوہ اپنے گواہنڈیاں لئی نفرتی بنیا اے۔ ⁴²۴۲۔ تُوں اوہدے مخالفاں دا سَجاہتھ اُچاکیتا اے۔ تُوں اوہدے سارے ویریاں نُوں خوش کیتا اے ۔ ⁴³۴۳۔ تُوں اوہدی تلواردی دھار نُوں موڑ دِتا اے۔ تے جنگ وچ اوہدی مدد کیتی نئیں کیتی۔⁴⁴۴۴۔ تُوں اوہدے حُسن نُوں اُڈا دِتا اے۔ تے اوہدے تخت نُوں مِٹی وچ سُٹ دِتا اے۔ ⁴⁵۴۵۔ تُوں اوہدی جوانی دے دِناں نُوں گھٹا دِتا اے۔تُوں اوہنوں بے عزتی نال ڈھک دِتا اے۔(سلاہ)۔⁴⁶۴۶۔ یا رَبا کدوں تیک ۔کیہ تُوں ہمیشاں تیک لُکیا رہویں گا؟ کیہ تیرا غضب اَگ وانگ بھڑک دا رہوےگا؟ ⁴⁷۴۷۔ یاد رکھ پئی میری حیاتی کینی تھوڑی اے۔ تے پئی بنی آدم نُوں کِینا ں نارک بنایااے۔ ⁴⁸۴۸۔ اوہ کیہڑا انسان جیوندا اےجیہڑا موت نئیں چکھے گا۔ یا ں جیہڑا پاتال دے قابُوتَوں اپنی روح نُوں بچا لے گا؟(سلاہ)⁴⁹۴۹۔ یا رَب تیری اوہ پہلے جیہاں رحمتاں کیتھے نیں ؟ جنہاں بارے تُوں داؤد نال اپنی وفا دی سَوں کھا دی اے؟ ⁵⁰۵۰۔ یا رَب اپنے بندیاں دی شرمندگی نُوں یاد کر۔ میں قوماں دیاں اوہناں ساریاں دُشمنیاں نُوں اپنے سینے وچ رکھناںواں۔ ⁵¹۵۱۔ جنہاں تَوں یا رَب تیرے مخالف بُرا بھلا آکھدے نیں ۔ جنہاں تَوں تیرے ممسُوح دے پیراں نُوں دُھتکار دے نیں ۔⁵²۵۲۔ رَب ہمیشاں تیک دھن ہووے ! آمین ثُم آمین۔

90(مُناجات۔موسیٰ وَلوں خُدا دا بندہ)¹۱۔ یا رَب تُوں ای پیڑھیوں پیڑھی ۔ ساڈی لُکن دی تھاں ایں۔ ²۲۔ ایس تَوں پیلاں پئی پہاڑ پیدا ہوئے ۔ تے دھرتی تے دنیابنائی گئی ۔ شروع تَوں اخیر تیک تُوں ای رَب ایں ۔³۳۔ تُوں انسان نُوں مِٹی وچ مَوڑ دیناں ایں ۔ تے آکھدا ایں پئی اے بنی آدم پَرت جاؤ۔ ⁴۴۔ کیوں جو تیری نظر وچ ہزار ورھے ۔ کَل دے لنگھے ہوئے دِن وانگ نیں ۔ یاں رات دے اِک پہر وانگ نیں ۔⁵۵۔ تُوں اوہناں نُوں ڈبو دیناں ویں ۔ اوہ اینج جیوں سویر دا سُفنا تے بدلن والی گھاہ بن جاندے نیں۔ ⁶۶۔ اوہ سویر دی لہلہاندی تے ہری ہو جاندی اے ۔ تے شام نُوں مُرجھاندی تے سُک جاندی اے۔⁷۷۔ یقیناً اَسیں تیرے غضب نال مِٹ گئے آں۔ تے تیرے غُصے نال پریشان ہو گئے آں۔ ⁸۸۔ تُوں ساڈیاں بدیاں اپنے سامنے ۔ تے ساڈے لُکے گناہ اپنی اَکھ دی لَو وچ رکھے نیں۔⁹۹۔ کیوں جو ساڈے سب دِن تیرے غصے وچ کَٹے نیں ۔ اَسیں اپنے دیہاڑے آہ وانگ لنگھائے نیں۔ ¹⁰۱۰۔ ساڈے وَرھیاں دی گِنتی ستر ورھے دی اے۔ یاں جے اَسیں مضبوط آں تے اَسی دی۔ تےا یہہ کدی کدائیں تکلیف دےتے بے کار نیں ۔ کیوں جو ایہہ چھیتی لَنگھ جاندے نیں تے اَسیں اُڈ جاندے آں۔¹¹۱۱۔ تیرے غَضب دی شِدت نُوں کون جاندا اے۔ یاں تیرے غُصے نُوں جَدوں تیرا جیز ڈر نارَکھیا جاوے۔ ¹²۱۲۔ سانُوں سکھا پئی کسطراں اپنے دِن گِن لئیے۔ تاں جو اَندرلی حِکمت حاصل کرئیے۔ ¹³۱۳۔ یا رَب پَرت، کَدوں تیک؟ اپنے بندیاں اُتے رحم کر۔¹⁴۱۴۔ چھیتی سانُوں اپنی رحمت نال بھر دے۔ تاں جو اَسیں اپنے سب دِناں وچ خوشی منائیے تے خوش ہوئیے۔ ¹⁵۱۵۔ جنیے دیہاڑے تُوں سانوں دُکھ دِتا اے ۔ تے جینے وَرھے اَسیں مصیبت وچ رہے آں۔ اوہنی ہی خوشی سانُوں بخش دے۔ ¹⁶۱۶۔ تیرا کام تیرے بندیاں اُتے ۔ تے تیرا جلال اوہناں دی اولاد اُتے ظاہر ہووے۔ تے رَب ساڈے خُدا دی شفقت ساڈے اُتے ہووے۔¹⁷۱۷۔ تے ساڈے ہتھ دا کام ساڈے لئی کامیاب ہووے۔ تے ساڈے ہتھ دا کام کامیاب ہووے۔

91¹۱۔ اے تُوں جیہڑا حق تعالیٰ دی لُکن دی تھاں وچ رہناںایں۔ تے قادرِمُطلق دے سائے وچ ٹھہرناایں ۔ ²۲۔ رَب نُوں آکھ "اے میری لُکن دی تھاں تے میرے قعلے ۔ اے میرے خُدا جہدے اُتے میرا بھروسہ اے ۔³۳۔ کیوں جو اوہ تینوں شکار کرن والے دے جال تَوں ۔ تے خطرناک وَبا تَوں رہائی دے گا ۔ ⁴۴۔ اوہ تیرے اُتے اپنے کھنباں دی چھاں کرے گا ۔ تے اوہدیاں بانہاں ہیٹھاں تینوں لُکن دی تھاں مِلے گی۔ اوہدی سچائی تیرے لئی سِپر تے ڈھال اے۔⁵۵۔ ناں رات دی دہشت تَوں تینوں ڈرنا پَوے گا ۔ تے ناں ای دِن وچ اُڈن والے تیر تَوں ۔ ⁶۶۔ نہ اوس وَبا ای تَوں جیہڑی ہنیرے وچ چلدی اے۔ تے ناں ایں اوس ہلاکت تَوں جیہڑی اَدھی دپہر دے ویلے اُجاڑ کر دی اے۔ ⁷۷۔ تیرے آسے پاسے ہزار وی ڈِگ جان ۔ تے دس ہزار تیرے سَجے ہتھ وَل۔ پَر تیرے نیڑے اوہ نئیں آوے گی۔⁸۸۔ سو تُوں اپنیاں ای اَکھاں نال ایہہ ویکھیں گا ۔ تے شریراں دے انجام نُوں جانیں گا ۔ ⁹۹۔ کیوں جو رَب تیری لُکن دی تھاں اے۔ تے تُوں حق تعالیٰ نُوں اپنا حفاظت کرن والا بنایااے۔¹⁰۱۰۔ کوئی آفت تیرے اُتے نئیں آوے گی ۔ تے ناں کوئی بَلا ای تیرے خیمے دے نیڑے آوے گی۔ ¹¹۱۱۔ کیوں جو اوہنے اپنے فرشتیاں نُوں تیرے بارے حکم دِتا اے ۔ پئی تیریاں سب راہواں وچ تیری حفاظت کرن۔¹²۱۲۔ اوہ تینوں اپنے ہتھاں اُتے چُک لین گے ۔ اینج ناں ہووے پئی تیرے پیراں نُوں رَوڑے نال ٹھیڈا لگ جاوے۔ ¹³۱۳۔ تُوں شیر ببر تے سَپ نُوں لتاڑیں گا ۔ جوان شیر تے اَژدہے نُوں مدھولیں گا ۔¹⁴۱۴۔ " جیوں کے اوس نیں میرے نال تعلق رکھیا اے میں اوہنوں نجات دیواں گا میں اوہدی حفاظت کراں گا ایس لئی اوہنے میراں ناں سیہانیاں اے۔ اوہ مینوں بُلائے گا ۔ تے میں اوہدی سُناں گا ۔ ¹⁵۱۵۔ مصیبت دے ویلے میں اوہدے نال رہواں گا ۔ میں اوہنوں چُھڈواں گا تے اوہنوں جلال بخشاں گا ۔ ¹⁶۱۶۔ میں اوہنوں لمی عمر دیواں گا۔ تے اپنی نجات اوہنوںوَکھاواں گا ۔

92(مزمُور۔گیت ۔سبت دے دِن لئی ۔)¹۱۔ اے حق تعالیٰ ۔رَب دا شُکر ادا کرنا ۔ تے تیرے ناں دی وڈیائی خب اے۔ ²۲۔ یعنی سَویر دے ویلے تیری رحمت دا ۔ تے ساری رات تیر ی وفا دا ذکر کرنا ۔ ³۳۔ دَس تاراں دےساز تے سارنگی اُتے ۔ تے بربط دےنغمے دے نال ۔⁴۴۔ کیوں جو تُوں اے رَب اپنی صعنتاں نال مینوں خوش کر ناں ایں۔ میں تیرے ہتھ دے کماں دے سببوں خوشی مناؤناںواں۔ ⁵۵۔ یا رَبا تیرے کم کیا ای عظیم نیں ۔ تیرے خیالات کیاای گہرے نیں ۔⁶۶۔ کم عقل انسا ن نُوں ایہناں گلاں دی خب رنئیں۔ تے جاہل نُوں اوہناں دی سمجھ نئیں ۔ ⁷۷۔ حالاں کے شریر گھاہ دے وانگ اُگدے نیں ۔ تے سارے بدکار لہلہاندے نیں ۔ ایہہ ایس لئی اے پئی اوہ ہمیشاں لئی تباہ ہون ۔⁸۸۔ جد کے تُوں یا رَبا!ہمیشاں تیک بُلندا یں ۔ ⁹۹۔ کیوں جو ویکھ یا رَبا! تیرے دُشمن ۔ ویکھ تیرےدُشمن ہلاک ہوجان گے ۔ سارے بد کردار پریشان ہو جان گے۔¹⁰۱۰۔ تُوں جنگلی سانڈ وانگ ۔میرا سِینگ اُچا کیتا اے۔ تُوں چنگے تَوں چنگے تیل نال مینوںمَسح کیتا اے۔ ¹¹۱۱۔ تے میری اَکھ نیں میرے ویریاں وَل دھیان کیتا اے۔ تے میرے خلاف کھرے ہون والے شریراں دی چاہ ۔ میرے کَناں نیں سُن لئی اے ۔¹²۱۲۔ صادق کھجور وانگ لہلہائے گا ۔ اوہ لُبنانؔ دے دیودار وانگ وَدھے گا ۔ ¹³۱۳۔ جیہڑا رَب دے گھر وچ لائے ہوئے نیں ۔ اوہ ساڈے خُدا دیاں بارگاہواں وچ لہلہان گے ۔¹⁴۱۴۔ اوہ وڈی عمر وچ وی پھَل دین گے ۔ اوہ تازہ تے ہرے بھرے ہون گے ۔ ¹⁵۱۵۔ تاں جو ظاہر کرن پئی رَب یعنی میری چٹان کِنی راست اے ۔ تے پئی اوہدے وچ کوئی ناراستی نئیں ۔

93¹۱۔ رَب سلطنت کردا اے۔اوہ بزُرگی نال مُلبس اے۔ رَب قوت نا مُلبس تے تیاراے۔ تےاوہنے دھرتی نُوں مضبوط کیتا اے۔ ایہہ جُنبش نئیں کھاوے گا ۔ ²۲۔ تیرا تخت قیم تَوں قائم اے ۔ تُوں ازل تَوں ایں ۔³۳۔ یا رَب ہڑھ اُچا کر دے نیں۔ ہڑھ اپنی واج اُچی کردے نیں ۔ ⁴۴۔ ہڑھ اپنا شور اُچا کر دے نیں ۔ سمندر دیاں چھَلاں تَوں بوہتا زور۔ اَسمان اُتے رَب زورآور اے۔⁵۵۔ تیریاں گواہیاں بھروسے دے قابل نیں ۔ یا رَب ودھیرے دیہاڑیاں وچ ۔ قدوسیت تیرے گھر دے لائق اے۔

94¹۱۔ یا رَب بدلہ دین والے ۔یا رَب ۔ یا رَب بدلہ دین والے ۔ظاہر ہو۔ ²۲۔ اے جہان دا نیاں کرون والے ۔اُٹھ۔³۳۔ یا رَبا ۔شریر کدوں تیک ۔ شری کدوں تیک گھمنڈ کردے رہن گے ۔ ⁴۴۔ کدوں تیک اوہ سب بدکردار۔ بکواس تے شیخی تے گھمنڈ کردے رہن گے ۔⁵۵۔ یا رَب تیری اُمت نُوں پیس چھڈ دے نیں ۔ تے تیری میراث نُوں دُکھ دیندے نیں ۔ ⁶۶۔ اوہ بیوہ دے پردیسی نُوں دُکھ دیندے نیں ۔ تے یتیم نُوں مار دیندے نیں ۔ ⁷۷۔ تے آکھدے نیں پئی رَب نئیں ویکھدا ۔ یعقوب ؔدا رَبخیال نئیں کر دا۔⁸۸۔ اے اُمت دے جاہلو سمجھلو۔ تے اے بے عقلو تہانوں کدوں عقل آوے گی؟ ⁹۹۔ جس نیں کَن دِتا کیہ اوہ آپ نئیں سُن دا؟ یاں جس نیں اَکھ بنائی کیہ اوہ آپ نئیں ویکھدا؟¹⁰۱۰۔ کیہ قوماں دا مہذب ادب نئیں سکھائےگا ؟ تے انسان دا اُستاد عِلم نئیں رکھدا؟ ¹¹۱۱۔ رَب انسان دے خیالاں نُوں جاندا اے۔ پئی اوہ بے اصل نیں ۔¹²۱۲۔ یا رباَ مبارک اے اوہ بندہ جنہوں تُوں سکھاویں ۔ تے اپنی شریعت دی تعلیم دیناں ویں ۔ ¹³۱۳۔ تاں جو تُوں اوہنوں بُرے دِناں وچ آرام بخشیں ۔ جد کے شری لئی ٹویا پُٹیا جاندا اے ۔¹⁴۱۴۔ کیوں جو رَب اپنی اُمت نُوں نئیں چھڈے گا ۔ تے اپنی میراث نُوں نئیں چھڈے گا ۔ ¹⁵۱۵۔ کیوں جو نیاں سچائی وَل دھیان کرے گا ۔ تے سب راست دل اوہدے پِچھے چلن گے ۔ ¹⁶۱۶۔ شریراں دے مقابلے لئی میرے لئی کون اُٹحے گا ؟ بدکرداراں دے خلاف میرے لئی کون کھلووے گا ؟¹⁷۱۷۔ جے رَب نے میری مدد ناں کیتی ہوندی ۔ تے اینج ہون ای والا سی پئی میری جان پاتال وچ چلی جاندی۔ ¹⁸۱۸۔ جدوں میں سمجھناں واں پئی میرا پیر تلکن لگا اے۔ تے یا رَبا تیری رحمت مینوں سنبھال لیندی اے۔ ¹⁹۱۹۔ جدوں میرے دِل وچ بوہت فکراں ہوندیاں نیں ۔ تے تیری تسلی میری جان نُوں خوش کر دی اے۔²⁰۲۰۔ کی شریراں دی مسند نال تینوں کوئی غرض اے۔ جیہڑا قانوناں دی آڑ وچ بدی گھڑ دا اے؟ ²¹۲۱۔ اوہ صادق دی جان اُتے حملہ کر دے نیں ۔ تے بے گناہ اُتے قتل دا فتویٰ لاؤندے نیں ۔²²۲۲۔ یقیناً رَب میری لُکن دی تھاں اے۔ تے میرا خُدا تے میری آس دی چٹان اے۔ ²³۲۳۔ اوہ اوہناں دی بدکاری اوہناں اُتے ای لیاوے گا ۔ تے اوہناں دی شرارت دے نال ای اوہناں نُوں مِٹا دیوے گا ۔ رَب ساڈا خُدا اوہناں نُوں مِٹا دے گا ۔

95¹۱۔ آؤاَسیں رَب لئی گائیے ۔ اپنی نجات دی چٹان لئی خوشی نال بُلائیے۔ ²۲۔ اوہدے حضُور شُکر کردیاں ہویاں آئیے ۔ تے گیت گاؤندیاں ہویاں اوہدے اَگے خوشی دے نعرے ماریئے۔ ³۳۔ کیوں جو رَب عظیم اے۔ اوہ کُل معبوداں اُتے بُزرگ بادشاہ اے۔⁴۴۔ اوہدے ای ہتھ وچ دھرتی دیاں گہرائیاں نیں ۔ تے پہاڑاں دیاں چوٹیاں وی اوہدیاں نیں ۔ ⁵۵۔ سمندر اوسے دا اےکیوں جو اوسے نیں ایہنوں بنایا اے ۔ تے خشکی وی ۔جیہڑی اوہدے ہتھاں دی بَنت اے۔⁶۶۔ آؤ اسیں جھُکیئے تے سجدہ کرئیے۔ تے اپنے خالق رَب دےاَگے گوڈیاں بھار ہوئیے۔ ⁷۷۔ کیوں جو اوہو ای ساڈا رَب اے۔ تے اسیں اوہدی نگہبابی دی اُمت ۔ سگوں اوہدی رہنمائی دا دا گَلہ نیں ۔ کاش پئی اَج تُسی اوہدی آوازسُنو۔⁸۸۔ "تُسی اپنے دل نُوں سخت ناں کرو جیویں مریبہؔ وچ ۔ یاں جیویں مسّہ ؔ دے دِن اُجاڑ وچ کیتا سی۔ ⁹۹۔ جتھے تہاڈے پیو دادے نیں میرا اِمتحان لیا ۔ تے میرے کماں نُوں ویکھ کے وی مینوں اَزمایا ۔¹⁰۱۰۔ چالیھ ورھے تیک میں اوس پیڑھی تَوں ناخوش رہیا سی۔ تے میں آکھیا پئی ایہہ باغی دل قوم اے۔ تےاوہ میراں راہواں تَوں انجان نیں ۔ ¹¹۱۱۔ ایس لئی میں اپنے غضب وچ سَوں کھادی اے۔ پئی ایہہ میرے چین وچ کدی وی ناں وڑن گے ۔"

96¹۱۔ رَب لئی اِک نَوواںگیت گاؤ۔ اے کُل دیسو رَب لئی گاؤ۔ ²۲۔ رَب لئی گاؤ۔اوہدے ناں نُوں دَھن آکھو۔ آئے دِن اوہدی نجات دی خوشخبری دو۔³۳۔ قوماں وچ اوہدے جلال دا۔ تے سب اُمتاںوچ اوہدے عجائبا ں دی گَل کرو۔ ⁴۴۔ کیوں جو رَب بزرگ اے ۔تے ستائش دے لائق اے۔ اوہ ساریاں قوماں دی نسبت بوہتا مُہیب اے۔⁵۵۔ کیوں جو قوماں دے کُل معبود نفر ت دے قابل نیں ۔ پر رَب نیں اَسماناں نُوں بنایا ۔ ⁶۶۔ کیوں جو بزرگی تے دبدبہ اوہدے حضُور نیں ۔ قدرت تے جما ل اوہدے مُقدس وچ نیں ۔⁷۷۔ اے قوماں دے ٹبرو! رَب تَوں ۔ بزرگی تےقوت نُوں رَب دے نال ای جوڑو ۔ ⁸۸۔ رَب نال اوہدے ناں دی شان دا تعلق جوڑو۔ ہدیہ لیاؤ تے اوہدی بارگاہواں وچ آؤ۔⁹۹۔ پاک بناؤسنگار نال رَب نُوں سجدہ کرو۔ اے ساری دھرتی اوہدے حضُور کنبھ دی رہ۔ ¹⁰۱۰۔ قوماں وچ مُنادی کرو پئی رَب سلطنت کر دا اے۔ اوہنے جہان وائم کیتا اے پئی اوہ جُنبش نہ کھاوے۔ اوہ اُمتاں دا راستی نال نیاں کر دا اے۔¹¹۱۱۔ اَسمان خوش ہون تے دھرتی خوشی مناوے ۔ سمندر تے اوہدی معموری شور مچائے ۔ ¹²۱۲۔ میدا ن تے جو کجھ اوہدے وچ اے خوشی کرے ۔ سَگوں جنگل دے سارے رُکھ خوش ہون ۔ ¹³۱۳۔ رَب دے حضُور کیوں جو اوہ آرہیا اے۔ اوہ آرہیا اےتاں جو دنیا دی عدالت کرے۔ اوہ نیاں نال دھرتی دی ۔ تے سچائی نال قوماں دی عدالت کرے گا ۔

97¹۱۔ رَب سلطنت کردا اے۔دھرتی خوشی مناوے۔ جزیریاں دی بہتات خوشی مناوے ۔ ²۲۔ بدل تے ہنیرا اوہدے آلے دوالے نیں ۔ نیاں تے انصاف اوہدے تخت دا قیام نیں ۔³۳۔ اَگ اوہدے اَگے اَگے چلدی اے ۔ تے اوہدے مخالفاں نُوں چاراں پاسیاںوَلوں ساڑ دیندی اے ۔ ⁴۴۔ اوہدیاں بجلیاں جہان نُوں روشن کر دیاں نیں ۔ دھرتی ویکھ کے ہِل گئی اے۔ ⁵۵۔ رَب یعنی کُل دنیا دے حکمران دے حضُور۔ پہاڑ موم وانگ پگھل جاندے نیں ۔⁶۶۔ اَسمان اوہدی سچائی بیان کردے نیں ۔ ساریاں قوماں اوہدا جلال ویکھدیاں نیں۔ ⁷۷۔ جیہڑے تراشیاں ہوئیاں شیواں دی پوجا کر دے نیں ۔ اوہ جیہڑے بُتاں اُتے گھمنڈکر دے نیں ۔ اوہ سارے شرمندہ ہو جاندے نیں ۔ سارے معبود اوہدے اَگے سجدہ کر دے نیں ۔ ⁸۸۔ یا رَب تیری فرماناں دے سببوں۔ صیہونؔ سُن کے خوش ہوندا اے۔ تے یہوداہ ؔ دے شہر خوشی مناؤندے نیں۔⁹۹۔ کیوں جو تُوں یا رَب کُل دھرتی اُتے عالیٰ ایں۔ تُوں سارے معبوداں دی نسبت بوہت بُلند اے۔ ¹⁰۱۰۔ جیہڑے بدی تَوں نفرت رکھدے نیں اوہ رَب دے پیارے نیں ۔ اوہ اپنے چُنیاں دیاں جاناں دی حفاظت کر دا اے۔ اوہ اوہناں نُوں شریر دے ہتھوں چُھڈاندا اے۔ ¹¹۱۱۔ صادق اُتے لَو۔ تے راست دِلاں اُتے خوشی دا ظاہر ہوندی اے¹²۱۲۔ اے صادقوں! رَب وچ خوش ہوؤ۔ تےا وہدے قدوس ناں دا شکر کرو۔

98(مزمُور)¹۱۔ رَب لئی اؐک نواں گیت گاؤ۔ کیوں جو اوہنے عجیب عجیب کام وَکھائے نیں ۔ اوہدے سچے ہتھ نیں ۔ تے اوہدی قدوس بانہہ نیں اوہنوں فتح بخشی اے ²۲۔ رَب نیں اپنی نجات ظاہر کیتی اے ۔ اوہنے دوجیاں قوماں سامنے اپنانیاں ظاہر کیتا اے۔³۳۔ اوہنے اسرائیلؔ دے ٹبر لئی ۔ اپنی رحمت تے وفا یاد کیتی اے۔ دھرتی دی کُل حداں نیں۔ ساڈے رَب دی نجات ویکھی اے۔ ⁴۴۔ اے سارے دیسوں رَب لئی پُکارو۔ چین تے خوشی تے وڈیائی کرو۔⁵۵۔ رَب لئی بربط دے نال وڈیائی کرو۔ بربط تے سِتار دی آواز نال۔ ⁶۶۔ بادشاہ رَب دے سامنے۔ نرسِنگیاں تے تُرہی دی آوا ز نال پُکارو۔⁷۷۔ سمندر تے اوہدی معموری ۔ جہان تے اوہدے باشندے گرج اُٹھن۔ ⁸۸۔ دریاں تالیاں وجاؤن۔ تے نال ای پہاڑ خوشی نال للکارن۔ ⁹۹۔ رَب دے حضُور ۔کیوں جو اوہ آرہیا اے۔ اوہ آرہیا اےتاں جو دُنیا دی عدالت کرے۔ اوہ انصاف نا ل دھرتی دی ۔ تے سچائی نال قوماں دی عدالت کرے گا ۔

99¹۱۔ رَب سلطنت کردا اے۔قوماں کنبھ دیاں نیں ۔ اوہ اعلیٰ درجے دے فرشتیاں اُتے تخت تے بیٹھا اے۔دھرتی ہِل دی اے۔ ²۲۔ رَب صیہونؔ وچ بزرگ اے۔ اوہ ساریاں قوماں اُتے بُلند اے۔ ³۳۔ اوہ تیرے بزرگ ناں تے مہیب دی ستائش کرن۔ اوہ قدوس اے⁴۴۔ جنہوں انصاف پیارا اے اوہ قوت نال سلطنت کردا اے۔ تُوں انصاف دِیاں گَلاں قائم کیتیاں نیں۔ تُوں یعقوبؔ وچ نیاں تے انصاف نُوں انجام دیندا ایں ۔ ⁵۵۔ رَب ساڈے خُدا دی تمجید کرو۔ اوہ قدوس اے۔⁶۶۔ موسیٰ تے ہارونؔ اوہدے کاہناں وچوں نیں ۔ تے سیموئیل ؔ اوہناں وچوں اے جیہڑے اوہدے ناں نُوں پُکار دے سَن۔ اوہ رَب نُوں بُلاندے سَن تےایہہ اوہناں دی سُن لیندا سی۔ ⁷۷۔ اوہ بدل دے تھم وچوں اوہناں نال کلام کر دا سی ۔ اوہ اوہدیاں گواہیاں سُن دے سَن۔⁸۸۔ تے اوہ قانوُن وی جیہڑے اوس نیں اوہناں نُوں دِتے سَن۔ یا رَب تُوں اوہناں لئی غیرت والا سی ۔ حالاں کے تُوں اوہناں دے کماں دا بدلہ دین والا سی۔ ⁹۹۔ رَب ساڈے خُدا دی تمجید کرو ۔ تےا وہدے مُقدس پہاڑ اُتے سجدہ کرو ۔ کیوں جو رَب ساڈا خُدا قدوس اے۔

اِمثال

1¹۱۔ جہڑادانائی تےسکھن نوں علم تے ڈونگائی دیاں گلاں سمجھن ²۲۔ تربیت پاون تے سلامتی دی زندگی پاون لئی تے ایویں دے کم کرن لئی اےجہڑے بلکل سہی تے مناسب ہوون۔ ³۳۔ تربیت پاون تے سلامتی دی زندگی پاون لئی تے ایویں دے کم کرن لئی اےجہڑے بلکل سہی تے مناسب ہوون⁴۴۔ تے جہڑے سیدے لوکاں نوں ہوشیاری تے جواناں نوں علم تےسمجھ دین لئی نیں ⁵۵۔ تاں جے عقل آلے اِنوں سُن کے آودے علم وچ واھدا کرن تے سمجھدار چنگی گل سکھن ⁶۶۔ تے مثالاں اوناں دے معنی تے سمجھداراں دے قولاں تے اوناں دیاں بھجارتاں نوں سمجھ سکن⁷۷۔ خدا دا ڈر علم دا شروع اے پر بیوقوف دانائی تے تربیت نوں ایویں ای سمجھ دے نیں ⁸۸۔ اے میرے پُتر!آودے پیو دی نصحت اُتے کن لاہ تے اپنی ماں دی تعلیم نوں چھڈ نہ دے ⁹۹۔ او تیرے سر دی شان ودھاون لئی سہرا تے تیرے گلے نوں سجاون لئی ہار ہوون گے¹⁰۱۰۔ اے میرے پُتر جے کر بدکار تینوں پھسلاون تے تُوں اوناں دیاں گلاں وچ نہ اویں ¹¹۱۱۔ جے او اکھان ساڈے نال ٹر آ اسیں کِسے نوں قتل کرن لئی لُک کے بہیے تے کِسے بےگناہ انسان دے لئی ایویں ای تھراں ماریے¹²۱۲۔ آ اسیں اونوں قبر وانگوں زندہ تے پاتال وانگوں سبوتا نگل جاواں گے ¹³۱۳۔ اسیں ہر طرح دیاں مہنگیاں شےواں لواں گے تے اپنے گھراں نوں لُٹ دے مال نال بھر لواں گے ¹⁴۱۴۔ ساڈے نال رَل جا تے ساڈے ساریاں دی گُوتھلی ہووے گی¹⁵۱۵۔ اے میرے پُتر تُوں اوناں دے نال نہ جاناں تے نہ اوناں دے راہ اُتے ٹُرنا ¹⁶۱۶۔ کیوں جے اوناں دے پیر بدی ول دوڑ دے نیں تے او قتل کرن لئی چھیتی کر دے نیں ¹⁷۱۷۔ کیوں جے جانوریاں دیاں اکھاں دے اگے جال وچھانا کیویں بےفائدہ اے¹⁸۱۸۔ اے لوک تاں اپنا ای لہو بہاون لئی لُک کے بیٹھے نیں او اپنی ای جان لئی لُک کے بیٹھے نیں ¹⁹۱۹۔ بُری کمائی دے پیچھے جان والیاں دیاں انجام ایہی اے جہڑے اونوں لے لیندے نیں او اپنے ہتھی اپنے آپ نوں مار دیندے نیں²⁰۲۰۔ دانائی گلی دے وچ زور نال رولا پاندی اے تے چوہرایاں اُتے اپنی آواز اُچی کردی اے ²¹۲۱۔ او رولا پا کے بازاراں وچ پکاردی اے تے شہر دے پھاٹکاں اُتے زور زور نال کہندی اے ²²۲۲۔ اے نا سمجھو تسیں کدوں تیک اپنی نا سمجھی نوں پیار کرو گے تے مسخرے کد تیک مذاق نال خوش ہوون گے تے بیوقوف علم نال دشمنی رکھن گے²³۲۳۔ جے تسیں میری نصحت نوں قبول کرو تےمیں اپنا دل تہاڈے اگے کھول دیندی تے اپنے خیال تہاڈے اُتے ظاہر کر دی ²⁴۲۴۔ پر جدوں میں تہانوں بلایاتے تسیں مینوں کجھ نہی سمجھیا ²⁵۲۵۔ کیوں جے تسیں میری صلاح نوں بھُلا دِتا تے میری نصحت نوں نہی منیا²⁶۲۶۔ ایس لئی میں وی میں تہاڈی مصیبت اُتے ہنسا ی تے جدوں تہاڈے اُتے خوف چھاجاوے گا تے میں مذاق اُڑاواں گی ²⁷۲۷۔ جدوں مصیبت ہنری وانگوں تہاڈے اُتے آپوے گی تے مصیبت ہوا دی میٹی وانگوں تہانوں لپیٹ لوے گی تے جدوں دُکھ تے پریشانیاں تہانوں گھیر لین گیاں²⁸۲۸۔ تد او مینوں پکارن گے پر میں جواب نہ دیواں گی او مینوں لبن گے پر میں نہ ملا گی ²⁹۲۹۔ کیوں جے اوناں نے علم نال دشمنی رکھی تے خدا دے خوف نوں نہ مینا ³⁰۳۰۔ کیوں جے اوناں نوں میری صلاح پسند نہ آئی تے اوناں نے میری نصحت نوں کجھ نہ سمجھیا³¹۳۱۔ ایس لئی او پنیاں چالاں دا پھل کھان گے تے اپنے منصوبیاں دے پھل نال رجن گے ³²۳۲۔ کیوں جے نا سمجھیاں نوں اوناں دی بغاوت ختم کر دیوے گی تے بیوقوفاں دی بے پروائی اوناں دی تبائی دا سبب بنے گی ³³۳۳۔ پر جہڑا میری سندا اوبچیا روے گا تے نقصان توں بے ڈر ہو کے سکون نال روے گا

2¹۱۔ اے میرے پُتر جے تُو میریاں گلاں نوں منے تے میرے حکماں نوں آودے دل وِچ رکھ لیں ²۲۔ تے عقل ول دھیان لاویں تےعلم نال آودا دل لاہ کے رکھیں³۳۔ جے تُو سمجھ بُوجھ لئی پکاریں تے فہم لئی زور نال آواز دیویں ⁴۴۔ تے تُو اونوں چاندی وانگوں لبھ تے کسے لُکے ہوئے خزانے وانگوں اونوں لبھیں ⁵۵۔ تد تُو خداوند دے ڈر نوں سمجھ پاویں گا تے خدا دی پہچان حاصل کریں گا⁶۶۔ کیوں جے خداوند دانائی دیندا اے تے علم تے فہم اوھدے ای منُہ وچوں نکلدے نے ⁷۷۔ او رسچیاں لئی مدد تیار کھدا اے تے سیدھے راہ اُتے چلن والے واسطے ڈھال وانگوں اے ⁸۸۔ کیوں جے او انصاف دیاں راھواں دی رکھوالی کر دا اے تے آودے پیار کرن آلیاں دی حفاظت کر دا اے⁹۹۔ تد تُو ں سچیائی تے حق تے سیدھی ،ایتھوں تیک ہر چنگی راہ نوں سمجھ پاویں گا ¹⁰۱۰۔ کیوں جے دانائی تیرے دِل وِچ وڑے گی تے علم تیری جان نوں سکون دیوے گا¹¹۱۱۔ سمجھ تیرے نال نال ہووے گی تے علم تیری حفا ظت کرے گا ¹²۱۲۔ دانائی تینوں شرارتی لوکاں دیاں راھواں توں تے جھوٹ بولن والے دیاں گلاں توں بچاوے گی ¹³۱۳۔ جہڑے سیدھیاں راہواں نوں چھڈ دیندے نیں تاں جے ھنیریاں راہواں اُتے ٹُرن¹⁴۱۴۔ جہڑے گناہ توں خوش ہوندے نیں تے شرارت دے کم کر کے خوشی منادے نیں ¹⁵۱۵۔ جہناں دِیاں راہواں ٹیٹرھیاں نیں تے جہناں دِے کم دھوکے نال بھرے ہوئے نیں¹⁶۱۶۔ او تینوں بدکار عورت توں تے اوس بد چلن بیوی دِیاں دل موہ لین آلیاں گلاں توں وی بچاوے گی ¹⁷۱۷۔ جہنے آودے جوانی دے ساتھی نوں چھڈ دِتا تے اوس وعدے نوں بُھل گئی جہڑا اونے خدا دے سامنے کیتا سی¹⁸۱۸۔ کیوں جے اوھدا گھر موت ول کھیچدا اے تے اودھیاں راہواں پاتال ول جاندیاں نے ¹⁹۱۹۔ جہڑا وی اوھدے کول جاندا اے مُڑ کے نہیں آندا تے کدی زندگی دیاں راہواں پاندا اے²⁰۲۰۔ دانائی نال تُو نیک لوکاں دِیاں راہواں اُتے ٹُرے گا تے سچے لوکاں دی سچیائی اُتے قائم روے گا ²¹۲۱۔ کیوں جے سچے لوکی ملک وِچ وس دے رہن گے تے یقن والے اوھدے وِچ وسے رہن گے ²²۲۲۔ پر شرارتی زمین اُتوں وڈھ د ِتے جاون گے تے بے وفا اوھدے وِچوں پُٹ کے سُٹ دِتے جاون گے

3¹۱۔ ے میرے پُتر ! میری تعلیم نوں فراموش نہ کر سگوں میرے حُکماں نوں آودے دل وِچ جگہ دے ²۲۔ کیوں جے او تیری عمر نوں وھدان گے تے تینوں جیوندا رکھن گے³۳۔ محبت تے سچیائی تیرے توں الگ نہ ہون سگوں تُو اونوں آودے گلے دا ہار بنائی رکھیں تے آودی دل دی تختی اُتے لکھ لویں ⁴۴۔ تد تُو خدا تے انسان دی نظر وِچ مقبول ہووے گا تےنیک ناں حاصل کریں گا⁵۵۔ آودے پُورے دل نال خداوند اُتے یقین رکھ تے آودی عقل اُتے بھروسہ نہ کر ⁶۶۔ آودیاں ساریاں واہواں وِچ اونوں پہچان تے او تیریاں واہواں نوں برابر کرے گا⁷۷۔ تُو آودی ای نظر وِچ عقلمند نہ بن خداوند توں ڈر تے گناہ توں دور رہ ⁸۸۔ ایھدے نال تیرا جسم چنگا روے گا تے تیریاں ہڈیاں طاقت پان گیاں⁹۹۔ آودی دولت نال تے آودیا فصلاں دے پہلے پھلاں دے نال خدا دی وڈھائی کر ¹⁰۱۰۔ تد تیرے کھتے اُتوں تیک بھرے رہن گے تے تیرے حوض نویں مے دے نال بھرن گے¹¹۱۱۔ اے میرے پُتر خداوند دی تربیت نوں حقیر نہ سمجھ تے اوھدی تنبہ نوں بُرا نہ من ¹²۱۲۔ کیوں جے خدا جہدے نال پیار کر دا اےاونوں بے عزت وی کر دا اے جیویں پیو اوس پُتر دی بے عزتی کر دا اے جہنوں او پیار کر دا اے¹³۱۳۔ مبارک اے او بندا جہڑا وعقل لیندا اے تے او جہڑا دانش حاصل کر داا ے ¹⁴۱۴۔ کیوں جے او چاندی نالوں چنگا اے تے سونے نالوں بُوہتا نفعے آلا اے¹⁵۱۵۔ او موتیاں نالوں بُوہتا قیمتی اے تیری کسے وی خاص چیز نوں اوھدے نال نہیں رلایا جا سکدا ¹⁶۱۶۔ اوھدے دہنے ہتھ وِچ لمبی عمر اے تے اوھدے بائیں ہتھ وِچ دولت تے عزت اے¹⁷۱۷۔ اوھدیاں واہواں خوشی آلیان واہواں نے تے اوھدے سارے رستے سکون آلے نے ¹⁸۱۸۔ جہڑے اونوں گلے لاندے نےاوناں لئی او زندگی دا درخت اے مبارک نے او جہڑے اونوں حاصل کر لیندے نے¹⁹۱۹۔ خداوند نے عقل نال ای زمین دی نیو رکھی اے تے سمجھ نال آسمان نوں بنایا ²⁰۲۰۔ اوھدے علم نال گہرئیاں وِچوں چشمے نکل آندے نے تے افلاک شبنم دیاں بونداں ٹپکاندیاں نے²¹۲۱۔ اے میرے پُتر عقل سلیم تے ادراک دی حفاظت کر اونوں آودی نظر تو دور نہ ہون دے ²²۲۲۔ او تیرے لئی زندگی تے تیرے گلے لئی سنگھار ہووے گی²³۲۳۔ تد تُو آودی راہ اتے سلامتی نال تُڑ پاویں گا تے تیرے پیر ٹھوکر نہ کھان گے ²⁴۲۴۔ جد تُو لیٹے گا تے ڈرے گا نہیں سگوں جدوں تُو بستر اُتے لیٹے گا تے میٹھی نید سو ویں گا²⁵۲۵۔ کسی بُری آفت توں نہ در تے نہ ایویں دی بربادی دا جہڑی شرارت کرن آلے اُتے آپیندی اے ²⁶۲۶۔ کیوں جے خداوند تیرا سہارا ہووے گا او تیرے پیر نوں پھند ے وِچ پھسن نہیں دیوے گا²⁷۲۷۔ جدوں تیرے مقدر وِچ ہووے تُو بھلائی دے حقداراں نوں بھلائی توں دور نہ رکھیں ²⁸۲۸۔ جدوں تیرے کول دین نوں کُجھ ہووے تے تُو اوس ویلے آودے ہمسائے نوں ایہہ نہ آکھیں کہ جافیر آویں میں تینوں کل دیواں گا²⁹۲۹۔ آودے گوانڈی دے خلاف کوئی گناہ دا منصوبہ نہ بنائی جد کہ او تیرے پڑوس وِچ بےکھٹکے رہندا اے ³⁰۳۰۔ کسے بندے اُتے بلا وجہ الزام نہ لائی جد کے اونے تینوں کُجھ نقصان نہ دِتا ہووے³¹۳۱۔ کسے ظالم اُتے رشک نہ کریں نہ اوھدی کسے راہ اُتے ٹُری ³²۳۲۔ کیوں جے خداوند کجرو نال نفرت کر دا اے پر سچے بندیاں دے نال اوھدا میل اے³³۳۳۔ شرارت کرن آلے دے گھر اُتے خدا دی لعنت ہوندی اے پر سچے لوکاں دے گھر وِچ او برکت دیندا اے ³⁴۳۴۔ او غرور کرن آلیاں دا تے مذاق بنان آلیاں دا مزاق بندا اے پر حلیماں اُتے فضل کر دا اے³⁵۳۵۔ عقل مند اعزاز دے وارث ہوندے نے پر بیوقوفاں نوں او شرمندہ کر کے چھڈا اے

4¹۱۔ اے میرے پُتروں! پیو دی تربیت اُتے کن لاؤ توجہ کرو تے سمجھ حاصل کرو ²۲۔ میں تہانوں چنگیاں گلاں سکھانا پیا آں لہذا میری تعلیم نوں پرے نہ سُٹنا³۳۔ میں وی کدی آودے پیو دے گھر وِچ پُتر ساں تے ہون نرم انداز تے آودی ماں دا لاڈلا ساں ⁴۴۔ تد اونے مینوں تعلیم دِتی تے آکھیا آودے سارے دل نال میریاں گلاں نوں من لے تے میرے حُکماں نوں پُرا کر تے جیوندا رہ⁵۵۔ عقل حاسل کر تے سمجھ نوں من لے میریاں گلاں نوں فراموش نہ کر تے نہ اوناں توں منحرف ہو ⁶۶۔ حکمت نوں ترک نہ کر تے او تیری اوحفاظت کرے گی اوھدے نال محبت رکھ تے او تیری حفاظت کرے گی⁷۷۔ حکمت بُوہت چنگی شے اے ایس لئی حکمت ھاصل کر بھاویں تیری ساری پونجی خرچ ہو جاوے فیر وی حکمت حاصل کر ⁸۸۔ اوھدی وڈھائی کر تے او تینوں اُچا کرے گی اونوں گلے لالےتے او تینوں عزت دیوے گی ⁹۹۔ او تیرے سر اُتے فضلیت دا سہرا بھنے گی تے تینوں شان و شوکت دا تاج دیوے گی¹⁰۱۰۔ اے میرے پُترسُن تے میں جو کُجھ آکھدا آںاونوں قبول کر تے تیری عمر لمبی ہووے گی ¹¹۱۱۔ میں تینوں حکمت دی راہ دسی اے تے سیدھے راہ اُتے تیری رہنمائی کیتی اے ¹²۱۲۔ دوں تُو ٹُڑے گاتے تیرے پیراں نوں رکاوٹ نہیں آوے گا تے جدوں تُو دوڑے گا تے تُو ٹھوکر نہیں کھاویں گا¹³۱۳۔ تربیت نوں پھرے رہاونوں جان نہ دے اوھدی چنگی طرح حفاظت کر کیوں جے او تیری زندگی اے ¹⁴۱۴۔ شرارت کرن دے راستے اُتے پیر نہ رکھیں نہ بد کرداراں دی راہواں اُتے ٹُریں ¹⁵۱۵۔ اوھدے توں بچیںاوھدے کولوں وی نہ لنگی اوھدے توں مُڑ کے آودی راہ اُتے لگ جاویں¹⁶۱۶۔ جد تیک او بُرائی نہ لر لیناو سو نہیں سکدے تے جد تیک او کسے نوں ڈیگ نہ دین اوناں نوں نیند نہیں آندی ¹⁷۱۷۔ او شرارت دی روٹی کھاندے نے تے ظلم دی مے پیندے نے¹⁸۱۸۔ سچے لوکاں دی راہ سویر دی پہلی کرن وانگو ہوندی اے جہدا چانن دوپہر تیک ودھدی ای جاندی اے ¹⁹۱۹۔ پر شرارت کرن آلیاں دی راہ گہرے ھنیرے وانگو ہوندی اے او نہیں جاندے کہ او کہناں شے واں توں ٹھوکر کھا جاون گے²⁰۲۰۔ اے میرے پُتر میں جو کُجھ آکھدا آں اوھدے اُتے توجہ کر میرے کلام اُتے کن لا ²¹۲۱۔ اونوں آودیاں اِکھاں توں دور نہ ہون دے سگوں آودے دل وِچ رکھ²²۲۲۔ کیوں جے جہڑے اونوں پا لیندے نے اوناں لئی او زندگی اے تے انسان دے سارے جسم لئی صحت ²³۲۳۔ ساریاں نالوں ودھ کے آودے دل دی حفاظت کر کیوں جے او زندگی دا سر چشمہ اے²⁴۲۴۔ آودے منُہ نوں بُریاں گلاں توں دور رکھ تے بد گوئی نوں آودے بُلاں دے کول تیک وی نہ آن دے ²⁵۲۵۔ تیریاں اِکھاں اگے ای ویکھن تے تیری نظر اِگے ول جمی روے²⁶۲۶۔ آودے پیراں لئی برابر دیاں راہواں تیار کر تے اوناں ای پکیاں راہواں اُتے آودے پیر ودھا ²⁷۲۷۔ نہ کھبے مُڑ نہ سجے سگوں آودے پیراں نوں گناہ توں باز رکھ

5¹۱۔ اے میرے پُتر ! میری دانائی اُتے دھیان کر، میری دانائی دیاں گلاں نُوں خوب چنگی طرح سُن ²۲۔ تاں جے تُو نیکی تے بدی دے وِچ فرق کر پاویں تے تیرے لب علم دی حفاظت کر پاون۔³۳۔ کیوں جے غیر عورتاں دے لباں توں شہد ٹپکدا اے تے اوھدیاں گلاں تیل توں وی ودھ چکنیاں ہوندیاں ایں؛ ⁴۴۔ پر آخر وِچ اوہدا مزہ کوڑا تے درد ناک سابت ہوندا اے تے دو دھاری تلوار دے وانگوں تیز۔⁵۵۔ اوھدے پیر موت ول ودھدے نے؛ اوھدے پیر پاتال ول لے جاندے نے ۔ ⁶۶۔ او زندگی دے ر ا ہ دا کوئی خیال نہیں کر دی؛ اونوں خبر وی نہیں کہ اوھدے ر ا ہ ٹیٹرھے نے ۔⁷۷۔ ایس لئی اے میرے پُتروں!میری سُنو؛ تے میں جو آکھاں اوھدے توں دور نہ ہوو۔ ⁸۸۔ ایویں دی راہ اُتے ٹرو جہڑی اوھدے توں دور ہوو، تے اوھدے گھر دے بُوہے دے کول وی نہ جاو⁹۹۔ ایویں نہ ہووے کہ تُو آودی عزت دُوجیاں دے حوالے کر دیویں، تے آودی عُمر کسے ظالم نوں دے دیویں ¹⁰۱۰۔ ایویں نہ ہووے کہ پرائے لوکی تیری دولت نال عید مناون تے تیری محنت دی کمائی کسے غیر دے گھر وِچ جاوے ۔¹¹۱۱۔ آودی زندگی دے آخر وِچ جد تیر ا گوشت تے تیرا جسم گھل جاوے گا تدوں تُو ماتم کرے گا۔ ¹²۱۲۔ تے آکھیں گا: کےمیں تربیت نال کیویں دی دُشمنی رکھی !تے میرے دل نے تربیت نوں کیویں ٹھکرایا¹³۱۳۔ میں آودے اُستاداں دا آکھیا نہ منیا !تے آودے تربیت کرن ولیاں دِی نہ سُنی ¹⁴۱۴۔ ایتھوں تیک کہ میں آودی ساری جماعت وِچ تقریباًہر بُرائی دے وِچ شامل ہُویا۔¹⁵۱۵۔ تُو آودے کُنواں دا اِی پانی پیِوی تے آودے ای کنویاںوچوں وگدا ہویا پانی استعمال وِچ لیاویں۔ ¹⁶۱۶۔ کی تیرے چشمے گلی کوچیاں وِچ تے پانی دیاں ندیاں چُوکاں وِچ بہہ جاون؟ ¹⁷۱۷۔ او صرف تیرے لئی ہون۔ پر ایاں تے غیراں لئی نہیں۔¹⁸۱۸۔ تیر ا سوتا مبارک ہووےتے تُو آودی جوانی دی بیوی دے نال خوش رویں۔ ¹⁹۱۹۔ جہڑی اِک پیاری تے دِل نوں پسند آن والی ہرنی وانگو ں اے۔ اوھدیاں چھاتیاں تینوں ہمشاں سکون دین تے توں اوہدی محبت وِچ ہمیشہ قید رویں۔²⁰۲۰۔ اے میرے پُتر !تُو کسے غیر عورت نوں دِل کیوں دے ویں ؟ تے کسے دُوجے دی بیوی نوں آودیاں باواں وِچ کیوں لویں؟ ²¹۲۱۔ کیوں جے انسا ن دیاں راہواں خداوند دی نظر وِچ نے تے او اوھدیاں ساریاں راہواں نوں جاندا اے۔²²۲۲۔ گُناہ کرن والے دے گناہ اوہنوں پھندے وِچ پھسا لیندے نے ؛ اوھدے گناواں دیاں رسیاں اوہنوں چنگی طرح کس لیندیاں نے ۔ ²³۲۳۔ او تربیت نہ پان دے سببوں تے آودی بُہتی بیواقوفی دےسببو ں بے ر ا ہ ہو کے مر جاوے گا۔

6¹۱۔ اے میرے پُتر جے تُو آودے گوانڈی دی ضمانت دتی اے تے جے تُو شرط لا کے کسے دُوجے دی ذمہ داری قبول کیتی اے ²۲۔ جے تُو آودی ای گلاں دے پھند وِچ پھس گیاں ہوویں تے آودے ای منُہ دیاں گلاں توں پھریا گیاں ہوویں³۳۔ ے اے میرے پُتر آودے آپ نوں بچان لئی طریقہ لبھ کیوں جے تُو آودے گوانڈی دے ہتھ وِچ پے گیاں ایں جا تے بُوہت ساری خاکساری کر آودے گوانڈی نوں منت کر⁴۴۔ آودی اِکھاں وِچ نیند نہ آن دے تے نہ آودیاں پلکاں نوں چھپکن دے ⁵۵۔ تُو آودے آپ نوں ہرنی وانگوںشکاری دے ہتھوں تے پرندے وانگوںصیاد دے جال توں چھُڑا لے⁶۶۔ اے کاہل چیونٹی دے کول جا تے اوھدے کماں اُتے غور کر تے عقل مند بن ⁷۷۔ اوھدا کوئی قائد نہیں ہوندا تے نہ ای کوئی حفاظت کرن آلا تے نہ حکومت کرن آلا ہوندا اے ⁸۸۔ فیر وی او گرمی دے موسم وِچ آودی خوراک نوں بٹوردیاں نے تے فصل وڈھدے ویلےآودے لئی خوراک کٹھا ر دیاں ے⁹۹۔ اے کاہلتُو کدوں تیک اوتھے پیا رویں گا ؟ تُو آودی نیند توں کدوں جاگیں گا؟ ¹⁰۱۰۔ تھوڑی جی نیند ہوراِک ہور جھپکی دم بھر وِچ چھاتی اُتے ہتھ رکھے ہوئے لیٹے رہن نا ¹¹۱۱۔ غربت راہزن وانگوں تے محتاج اِک مسلح بندے وانگوںتیرے اُتے آپین گیاں¹²۱۲۔ بدمعاش تےشرارت کرن آلا بندہ جہدا منُہبُریاں گلاں نال بھریا اے ¹³۱۳۔ جہڑا اِکھ ماردااے تے آودے پیر پٹکدا اے تے آودیاں اُنگلیاں نال اشارہ کر دااے¹⁴۱۴۔ جہڑا آودے دل وِچ مکر رکھ کے ارادے کر دا اے تے ہمشاں فتنہ برپا کردا اے ¹⁵۱۵۔ ایس لئی اوھدے اُتے مُصیبت آپئےگی او بغیر کسے چارے دے فوراًتباہ ہو جاوے گا¹⁶۱۶۔ چھ شے واں توں خدا نوں نفرت اے سگوں سَت نے جہدے تون اونوں کراہیت اے¹⁷۱۷۔ غرور کرن آلیاں اِکھاں جھوٹی زبان بے گناہ دا خون کرن آلے ہتھ ¹⁸۱۸۔ بُرے ارادے کرن آلا دل شرارت کرن لئی تیز دوڑن آلے پیر ¹⁹۱۹۔ جھوٹا گواہجہڑا دروغ گوئی نال کم لیندا اے تے او بندہ جہڑا بھراواں دے وِچ نفاق پاندا اے²⁰۲۰۔ اے میرے پُتر آودے پیو دے حکماں نوں من تے آودی ماں دی تعلیم نوں ترک نہ کر ²¹۲۱۔ اونوں آودے دل وِچ ہمشا ں رکھ تے آودے گلے دا ہار بنا لے²²۲۲۔ جدوں تُو ٹُریں گاتے او تیرے اِگے اِگے تے جدوں جاگیں گا تےاو تیرے نال گلاں کرن گے ²³۲۳۔ کیوں جے ایہہ حکم دیا اے تے ایہہ تعلیم چانن اے تے تربیت لئی سرزنش زندگی دی راہ اے²⁴۲۴۔ جہڑے تینوں بد اخلاق عورت توں تے بد چلن بیوی دی چاپلوسی زبان توں بچاندے نے ²⁵۲۵۔ اوھدے حسن اُتے آودے دل وِچ شہوت نال مغلوب نہ ہو تے اوھدیاں اِکھاں دا شکار ہون توں بچیا رہ²⁶۲۶۔ کیوں جے فاحشہ تینوں روٹی دے ٹکڑیاں دا شکار بنا دیندی اے تے زانیہتیری جان نوں ای مار دیندی اے ²⁷۲۷۔ کی ایہہ ممکن اے کہ بندہ آودے دامن وِچ اِگ لاوے تے اوھدے لیڑے نہ سڑن ؟²⁸۲۸۔ کی ایہہ ممکن اے کہ کوئی انگاریاں اُتے ٹُرے تے اوھدے پیر نہ سڑن ؟ ²⁹۲۹۔ او بندہ وی ایویں دا اےجہڑا کسے دُوجے بندے دی بیوی کول جاندا اے جہڑا کوئی اونوں ہتھ لاوےاو سزا توں نہ بچے گا³⁰۳۰۔ چور جے بھوک نال آودا پیٹ بھرن لئی چوری کرے تے لوک اونوں بُرا نہیں کہندے ³¹۳۱۔ ر جے او چوری کیتا ہویا پھریا جاوے تے اونوں سَت گنا بُوہتا دینا ہووے گا بھاویں اونوں آودے گھر دا سارا مال ای کیوں نہ دینا پوے³²۳۲۔ جہڑا بندہ زنا کر دا اےاوھدے وِچ عقل نہیں اے ایویں کرن آلا آودے آپ نوں تباہ کر لیندا اے ³³۳۳۔ او گھونسے کھاندا تے بےعزتی کر وانداا ے اوھدی بے عزتی وی نہیں مٹے گی³⁴۳۴۔ کیوں جے غیرت خاوند دے غصے نوں ہور وداھاندی اے تے او بدلہ لین لئی کوئی ترس نہیں کھاوے گا ³⁵۳۵۔ او کوئی معافی قبول نہیں کرے گا تے رشوت لین توں وی منع کرے گابھاویں کنی ای وڈی کیوں نہ ہووے

7¹۱۔ اے میرے پُتر میریاں گلاں نوں من تے میرے حکماں نوں آودے دل وِچ رکھ ²۲۔ میریاں گلاں نوں پورا کر تے تُو جیوندا رویں گا تے میری تعلیم دی آودی اِکھ دی پُتلیوانگوں حفاظت کر ³۳۔ اونوں اودیاں اُنگلیاں نال بھن لے تے آودے دل د تختی اُتے لکھ لے⁴۴۔ حکمت نوں آکھ تُو میری بہن اے تے سمجھ نوں آودا رشتے دار بنا لے ⁵۵۔ او تینوں زانیہ توں تے گمراہ کرن آلی بیوی تے اودھیاں شہوت پرست گلاں توں بچا کے رکھن گے⁶۶۔ میں آودے گھر دی کھڑکی توں یعنی آودی باڑی وِچوں جھاکیا ⁷۷۔ تد میں نادان لوکاں وِچ تے جواناں دے وِچ اِک جوان نوں ویکھیاجہدا دماغ کمزور سی⁸۸۔ او اوھدے گھر دے موڑ دے کولدی گلی وِچ ٹُریا جا ریا سی او اوھدے گھر ول ٹُریا ⁹۹۔ شام دے ویلےجدوں دِن مُک ریا سی تے رات دا ھنیرا گہرا ہو ریا سی¹⁰۱۰۔ اِک عورت اونوں ملن آئی جہڑی فاحشہدے کپڑے پائے ہوئے سیتے بڑی چالاک لگدی سی ¹¹۱۱۔ او اُچی آواز دی تے شوخی سی تے اوھدے پیر گھر وِچ نہیں کھلوندے سن ¹²۱۲۔ کدی کوچیاں وِچ تے کدی موڑاں وِچ سگوں ہر موڑ تے تاک وِچ بیٹھی ریندی سی¹³۱۳۔ اونے اونوں پھر کے چومیا تے بُوہت بے حیائی نال اونوں آکھن لگی ¹⁴۱۴۔ میرے گھر وِچ سلامتی دیاں قربانیاں نے اَج میں آودیاں منتاں پوریاں کیتیاں نے ¹⁵۱۵۔ ایس لئی میں تینوں ملن لئی آئی میں تنوں لبھیاتے تینوں لبھ لیا¹⁶۱۶۔ میں آودے بستر اُتے مصر دے رنگ برنگے پلنگ پوش وچھائے نے ¹⁷۱۷۔ تے آودےبستر نوں مَر تے عودتے دار چینی نال خوشبو دتی اے ¹⁸۱۸۔ اسیں سویر تیک پیار کراں گے تے پیار نال مزے لواں گے¹⁹۱۹۔ میرا خاوند گھر وِچ نہیں اے او لمے سفر تے ٹُر گیا اے ²⁰۲۰۔ او پیسیاں نال بھری ہوئی تھیلی آودے نال لے گیا اے تے چن دے پورے ہون تیک واپس نہیں آوے گا ²¹۲۱۔ اونے اونوں آودیاں مٹھیا مٹھیا گلاں وِچ پھسا لیا تے آودیاں چکنیاں گلاںنال اونوں منا لیا²²۲۲۔ او فوراً اوھدے پیچھے ٹُر پیا جیویں بیل ذبح ہون لئی جاندا اے یا ہرنی جال وِچ پھسن لئی ²³۲۳۔ ایتھوں تیک کہ اِک تیر اوھدے جگر وِچوں لنگ جاندا اے جیویں اِک پرندہ صیاد دے دام ول تیزی نال کھچیا جاندااے²⁴۲۴۔ لہذا اے میرے پُتروں میری سُنو میں جو کُجھ آکھدا آں اوھدے تے دھیان کرو ²⁵۲۵۔ آودے دل نوں اوھدیاں واہواں ول نہ جان دیو نہ اوھدے رستیاں توں دھوکہ کھاؤ²⁶۲۶۔ اونے کئی اِک نوں شکار کر کے مار دتا اے اوھدے مقتول بُوہت سارے نے ²⁷۲۷۔ اوھدا گھر پاتال دی راہ اے جہڑی موت دے گھر ول لے جاندی اے

8¹۱۔ کیہ حکمت اُچی نئیں کُوکدی تے سمجھ اَپنا ہوکا اُچا نئیں کردی ؟ ²۲۔ تے راہ چہ اُچیاں تھاواں دیاں ٹیِسیاں اُتے تے راہواں دے وِچکار کھلوتی ہُندی آں ۔ ³۳۔ اوہ تے بروُہاں دے نیڑے شہر دے کنڈیاں کول جَس طرحاں بُوہیاں چہ وڑن والی تھاں اُچی کُوکدی اے ۔⁴۴۔ اَے بندیو ! مَیں تُہانُوں سدنی آں تے سارے جَگ دے نال میری گَل بات اے ۔ ⁵۵۔ اے نادانو سمجھ سِکھو ۔ اَےبےعقلو عقل نُوں لبھو۔⁶۶۔ سُنو میں کیوں جو میں چوکھیاں گلاں بولاں گی تے میری بُل چنگیاں گلاں دے لئی کھُلن گے۔ ⁷۷۔ کیوں جو میرا مُونہہ سَچ دسدا اے ۔ تے میرے بُل بھیڑیاں گلاں تُو نفرت کردے نیں ۔⁸۸۔ میرے مُونہہ دیاں ساریاں گلاں سچیائی نیں ۔ اوہناں چہ کُجھ وی پُٹھا تے وِنگا نئیں ۔ ⁹۹۔ اوہ سمجھن والے دے نیڑے ساریاں سچیائیاں نیں ۔ تے جانکاری رَکن والے دے نیڑے سَچ نیں ۔¹⁰۱۰۔ میری مَت نُوں لَے تے ناں ای چاندی نُوں ت عِلم توں وَدھ جان۔ ¹¹۱۱۔ کیوں جو دانائی موتیاں لعلاں تُوں چنگی اے تے کوئی وی دِل نُوں چنگی لگن والے شَے اوہدے وَرگی نئیں ۔¹²۱۲۔ میں دانائی تے صلاح دے نال رہنی آں ۔ میں جانکاری تے عَقل رکھنی آں ۔ ¹³۱۳۔ پَر مان کرنا تے جھُوٹیاں بھڑکاں مارنا بھیڑی راہ تے اَکھڑ جیِبھ والے توں مینوں نفرت اے ۔¹⁴۱۴۔ صلاح تے مہارت میرے نال اے ۔ میں سمجھ آں ۔ عقل میری اے ۔ ¹⁵۱۵۔ بادشاہ میرے سببوں راج کردے نیں تے حُکم چلان والے نیاں نال نیاں کردے نیں ۔ ¹⁶۱۶۔ امیر لوک میرے سببوں امیِر نیں تے سر مایہ در دھرتی تے راج کردے نیں ۔¹⁷۱۷۔ میں اوہناں نال پیار کرنی آں جیہڑے میرے نال پیار کردے نیں ۔ تے جیہڑے مینوں لبھ دے نیں اوہ مینوں لبھ لین گے ۔ ¹⁸۱۸۔ دھن تے عِزت تے بوہتا دھن تے اوچیائی میرے کول نیں ۔¹⁹۱۹۔ میرا پھَل سونے تے چنگے سونے نالوں وَدھ تے میری پیداوار خالص چاندی توں وَدھ اے ۔ ²⁰۲۰۔ میں سچیائی دی راہ چہ تے نیاں دیاں راہواں دی وِچکار ٹُرنی آں ۔ ²¹۲۱۔ تاں جو اوہناں نُوں جیہڑے میرے نال پیار کردے نیں ۔ چوکھے مال دے وارث بناواں تے اوہناں دیاں تجوریاں بھر دیواں ۔²²۲۲۔ خُداوند اَپنی راہ دے شرُوع چہ مینوں نال لیندا سی ۔ ایس توں پہلاں پئی شرُوع چہ کُجھ پیدا کیِتا ۔ ²³۲۳۔ میں اَزلاں توں گڈی گئی آں ۔ شروُع توں جیویں ایہدے توں پہلاں پئی دھرتی پیدا کیِتی گئی ۔²⁴۲۴۔ میں اوس ویلے جمی جِہدوں ڈونگیائیاں تے پانیاں دے وَڈے سوتے نئیں سَن ۔ ²⁵۲۵۔ ایس توں پہلاں پئی پہار مِتھے گئے تے میں ٹبیاں توں پہلاں جمی ۔²⁶۲۶۔ اوہنے اجے تیِکر دھرتی نُوں نئیں جمیا سی ۔ تے ناں اُجاڑاں تے ناں جِگ دی پہلی مِٹی نُوں ۔ ²⁷۲۷۔ جِہدوں اوہنے اسمان مِتھیا تے میں اوتھے ای سی ۔ جِہدوں اوہنے ڈُونگیائی دے مُکھ اُتے گولیائی رَکھی ۔²⁸۲۸۔ جَد اوہنے اُچیائی تے اسمان مِتھے تے ڈُنگیائی دے سوتے پَکے کیِتے ۔ ²⁹۲۹۔ جِہدوں اوہنے سُمندر دیاں حداں مِتھیاں تاں جو پانی دیاں کنڈیاں توں باہر ناں وَگے ۔ جَہدوں اوہنے دھرتی دی نیِہ رَکھی ۔³⁰۳۰۔ تَد میں اوہدے نال چونویں بنان والے وانگوں سی ۔ تے ہَر دیہاڑے خُوش ہُندی سی ۔ تے ہَر ویلے اوہدے نال کھیڈدی ساں ۔ ³¹۳۱۔ میں دھرتی تے کھیڈدی سی تے جَگ دے لوکاں نال وَسنا میری خُوشی سی ۔³²۳۲۔ ہُن اے پُترو! میری سُنو ! کیون جو بھَلے نے اوہ جیہڑے میریاں را ہواں نُوں مندے نیں ۔ ³³۳۳۔ مَت لوؤ تے دانا بن جاؤ تے اوہدے توں مُونہہ ناں موڑو ۔ ³⁴۳۴۔ بھَلا اے اوہ بندہ جیہڑا میری سُندا اے ۔ جو ہَر دیہاڑے میری بروُہاں دے نیڑے جگراتا کردا اے ۔ تے میریاں برُوہاں تے مینوں اُڈیک دا اے ۔³⁵۳۵۔ کیوں جو جِہنے مینوں لبھیا اوہنے حیاتی لبھی ۔ تے رَبّ دی خُوشی پا لئی ۔ ³⁶۳۶۔ پَر جیہڑے میرے توں دُور نیں تے اَپنے آپ تے جُلم کردا اے ۔ سارے جیہڑے میرے توں کرودھ کردے نیں موت نُوں پیار کردے نیں ۔

9¹۱۔ دانائی نے آودا گھر بنا لیتا اونے آودے سَتے کمبھے گھڑ لئے نیں۔ ²۲۔ اونے آودا قربانی دا گوشت پکا لیتا تے آودے پیالے وچ شراب بھر لیتی اے تے آودی کھان آلی تھاں وی سجا لیتی اے ۔³۳۔ او آودیاں سہلیاں نوں ایس خبر دے نال روانہ کر چکی اے تے خود شہر دے اُچے مقام توں پکار دی پئی اے۔ ⁴۴۔ جہڑے سادہ دل نیں او سارے ایتھے آجاون بے عقل لوکاں نوں او اہیہ آکھ رہی اے⁵۵۔ آؤمیرے نال کھانا کھاؤ تے میرے تیار کیتے ہوئے شراب دے پیالے وچوں شراب لے کے پیوو۔ ⁶۶۔ سادگی چھڈ دیو تاں جے زندہ روو تے علم دی راہ تے چُلو۔⁷۷۔ جہڑا کِسے مذاق کرن آلے نوں سمجھان دی کوشش کردا اے او بے عزت ہوجاندا اے ۔ جہڑا شرارتی نوں سمجھاندہ اے گالاں کھاندہ اے۔ ⁸۸۔ مذاق کرن آلے نوں نہ جھڑک۔ اے نہ ہووے کہ او تیرے توں نفرت کرن لگے۔ پر عقل مند نوں جھڑک تے او تینوں پیار کرے گا ۔ ⁹۹۔ تے تیرے توں سِکھ کے او سیانا ہو جاوے گا سچے نوں تعلیم دے تے اوھدا علم وھد جاوے گا۔¹⁰۱۰۔ خدا دا ڈر دانائی دا شروع اے۔ تے اُوس پاک دی پہچان ای عقل مندی اے۔ ¹¹۱۱۔ کیوں جے میرے سببوں تیرے دن وھد جان گے تے تیری جنڈری دے ورھے وھد جان گے۔ ¹²۱۲۔ جے توں عقلمند ایں تے تیری عقل تیرا ثواب اے تے جے توں عقل دا مذاق اُدانا ایں تے آپے ای بھگتیں گا۔¹³۱۳۔ بیوقوف عورت روُلہ پاندی اے او نا سمجھ اے تے کجھ نہی جان دی ۔ ¹⁴۱۴۔ او آودے گھر دے بوہے اُتے تے شہر دی کسے اُچے تھاں اُتے بہہ جاندی اے۔ ¹⁵۱۵۔ تے اُوناں راہ تے چلن والیاں نوں جہڑے آودے آودے راہ تے ٹرے جا رے نیں ایہہ کہہ کے بلاندی اے۔¹⁶۱۶۔ اے بیوقوفوں تسیں سارے ایتھے آ جاؤ ۔ تے بے عقل نوں او ایہہ کہندی اے۔ ¹⁷۱۷۔ چوری دا پانی میٹھا ہوندا اے تے لُک کے کھاون والی روٹی صوادی ہوندی اے۔ ¹⁸۱۸۔ پر او شاہد ای سمجھدےنیں کہہ اُوتھے جاون والے سارے مر گئے نیں ۔ تے اُوس نوں ملن والے پاتال دی ڈونگھائی وچ پونچ گئے نیں ۔

10¹۱۔ عقلمند پُتر آودے پیو لئی خوشی لیاندا اے پر بیوقوف پُتر آودی ماں دے غم دا سبب اے ²۲۔ غلط طریقے نال حاسل کیتا ہویا مال کوئی فائدہ نہیں دیندا پر سچے کم موت توں چھڈاندے نے ³۳۔ خدا سچے بندے نوں بھوکا نہیں رہن دیندا پر او شرارت کرن آلیاں دِیاں خواہشاں کدی پوریاں نہیں ہون دیندا⁴۴۔ سُست ہتھ انسان نوں غریب بنا دیندے نے پر محنت کرن آلے ہتھ دولت لیاندے نے ⁵۵۔ جہڑا گرمی دے دِناں وِچ فصل کھٹی کردا اے او عقلمند پُتر اے پر جہڑا فصل وھڈن دے ویلے سوندا رہندا اے او شرم دا باعث اے⁶۶۔ سچے بندیاں دے سراں اُتے برکتاں دا تاج ہوندا اے پر شرارت کرن آلیاں دے منُہ اُتے ظلم دکھدا اے ⁷۷۔ سچے بندیاں دی یاد مبارک اے پر شرارت کرن آلیاں دا ناں سڑ جاوے گا⁸۸۔ عقلمند لوک حکم مندے نے پر بکواس کرن آلا بیوقوف برباد ہو جاندا اے ⁹۹۔ ایماندار بندا بے خوف ہو کے ٹُر دا اے پر جہڑا بُریاں راہواں اُتے ٹُردا اےاو پہچانیاجاندا اے¹⁰۱۰۔ اِکھ مارن آلا دُکھ دیندا اے پر بکواس کرن آلا بیوقوف برباد ہو جاندا اے ¹¹۱۱۔ سچے بندے دا منُہ زندگی دا چشمہ اے پر شرارت کرن االے دے منُہ اُتے ظلم دکھدا اے¹²۱۲۔ دُشمنی جھگڑے پیدا کر دی اے پر محبت ساریاں غلطیاں نوں لُکا لیندی اے ¹³۱۳۔ عقکمند دے منُہ اُتے حکمت پائی جاندی اے پر بے عقل دے پیٹھ لئی لاٹھی اے¹⁴۱۴۔ عقل مند لوک علم کٹھا کر دے نے پر بیوقوف دا منُہ موت نوںسددا اے ¹⁵۱۵۔ امیراں دی دولت اوناں دا محکم شہر اے پر غریبی غریب دی بربادی اے¹⁶۱۶۔ سچے لوکاں لئی اوناں دی کمائی زندگی دا سبب ہوندی اے پر شرارت کرن آلیاں دی کمائی اوناں لئی بُرائی لیاندی اے ¹⁷۱۷۔ جہڑا تربیت پاندا اےاو زندگی دی راہ وکھاندا اے پر جہڑا تنبیہ نوں چھڈدا اےاو دُوجیاں نوںگمراہ کر دا اے¹⁸۱۸۔ جہڑا آودی دُشمنی نوں لُکاندا اےاوھدے ہونٹ جھوٹے ہوندے نے تے الزام لان آلا بیوقوف اے ¹⁹۱۹۔ جیتھے کلام بُوہتا ہوندا اے اوتھے گناہ وی ہوندا اے پر جہڑا آودی زبان نوں بند رکھدا اےعقل مند اے²⁰۲۰۔ سچے بندے دی زبان سُچی چاندی وانگوں اے پر شرارت کرن آلے دے دل دی کوئی قیمت نہیں ہوندی ²¹۲۱۔ سچے بندے دے ہونٹ بُوہت لوکاں نوں خوشی دیندے نے پربے عقل عقل نہ ہون دی وجہ توں مر دے نے²²۲۲۔ خدا وند دی برکت دولت دیندی اے تے او اوھدے نال دُکھ نہیں ملاندا ²³۲۳۔ بیوقوف آودی شرارت نوں کھیل سمجھدا اے پر عقل مند حکمت توں خوش ہوندا اے²⁴۲۴۔ شرارت کرن آلے دا ڈر اونوں پھر لوے گا سچے بندے دیاں خواہشاں پوریاں ہون گیاں ²⁵۲۵۔ جدوں طوفان لنگدا اےشرارت کرن آلے وی اوھدے نال روڑھ جاندے نے پر سچے بندے ہمشاں تیک کھلوتے ریندے نے²⁶۲۶۔ جیویں سرکہ دنداں لئی تے دھواں اِکھاں لئی پریشانی دا سبب ہوندا اے اویویں ای سُست بندا آودے گھلن االیاں لئی اے ²⁷۲۷۔ خداوند دا ڈر لمی عمر دیندا اے پر شرارت کرن آلے دی عمر کھٹا دتی جاندی اے²⁸۲۸۔ سچے بندیاں دی اُمید خوشی لیاندی اے پر شرارت کرن آلے دی اُمید مٹی وِچ مل جاندی اے ²⁹۲۹۔ خداوند دی راہ سچے بندے لئی رہن دی تھاں اے پر او بُرے لوکاں لئی بربادی اے ³⁰۳۰۔ سچے بندے کدی ڈولدے نہیں پر شرارت کرن آلے شہر وِچ بچن گے نہیں³¹۳۱۔ سچے بندے دے منُہ توں سچیائی نکلدی اے پر غلط زبان وڈھ دتی جاوے گی ³²۳۲۔ پر سچے بندے دے ہونٹ خدا نوں پسند نے پر شرارت کرن آلیاں دے منُہ ٹیڈیاں گلاں کر دے نے

11¹۱۔ جھوٹی تکڑی خداوند دے نیڑے گھٹیا اے تے پورا باٹ اوہدی خوشی اے۔ ²۲۔ جِتھے غرور وَڑھ جاندا اے اوتھے ذلالت وڑھ جاندی اے پر غریباں دے نال حکمت اے۔³۳۔ بے گناہواں دی راستی اوہناں دی رہنمائی کر دی اے تے خطا کاراں دا بھٹکنا اوہناں نُوں مار سُٹدی اے۔ ⁴۴۔ قہر دے دیہاڑے چہ دولت فائدہ نئیں دیوے گی پر راستی موت تَوں چھُڈاندی اے ۔⁵۵۔ سچے دی سچیائی اوہدے رستے نُوں سیدھا کر دی اے شریراپنی شرارت نال ای ڈِگ پیندا اے۔ ⁶۶۔ سچیاں دی سچیائی اوہناں نُوں رہائی دیندی اے تے شریر اپنی مصیبت وچ پھَس جاندے نے۔⁷۷۔ جدوں سَچا مر دا اے تے سَدھر مَر جاندی اے ۔پر شریراں دی آس مِت جاندی اے ۔ ⁸۸۔ سَچامصیبتاں تَوں رہائی پاندا اے تے شریر اوہدی تھاں تے آجاندا اے۔⁹۹۔ ریا کار اپنے منہ نال اپنے گواہنڈی نُوں مار دا اے پر اوہ سَچیاں دے علم دے سبب رہائی پاؤندے نے۔ ¹⁰۱۰۔ سَچیاں دی ترقی تَوں شہر خوش ہوندا اے تے شریراں دی موت نال خوشی ہوندی اے۔ ¹¹۱۱۔ سَچیاں دی برکت نال شہر اُچا ہوندا اے پر شریراں منہ نال او ڈھا دِتا جاندا اے ۔¹²۱۲۔ بے عقلا بندہ اپنے گواہنڈی نُوں حقیر جاندا اے پر عقل مند چُپ رہندا اے۔ ¹³۱۳۔ جیہڑا وی چُغلی کر دا اے بھیت کھول داے اے پر وفا دا ر بھیت رکھدا اے۔¹⁴۱۴۔ حاکم دے نہ ہون نال قوم ڈِگ جاندی اے پر بوہتے مشورہ دین والیاں وچ سلامتیا ے ۔¹⁵۱۵۔ اوپرے دے ذمے واردا بھیڑا حال ہوندا اے پر ضما نت تَوں نفرت کرن والا سکون نا ل اے ۔ ¹⁶۱۶۔ نیک سیرت زنانی عزت پاؤندی اے پر جیہڑی زنانی سچائی تَوں نفرت رکھدی اے اوہ ذلت دا سبب اے۔آلکس لوکی دھن تَوں محروم رہندے نیں پر محنتی لوکی دھن پاؤندے نے۔¹⁷۱۷۔ رحم دل انسان اپنی جان دے نال نیکی کر دا اے پر سخت دل اپنے جُثے نال بدی کر دا اے ۔ ¹⁸۱۸۔ شریر دی کمائی خیانت اے پر صداقت دا بیجن والا انعام پاؤندا اے۔¹⁹۱۹۔ سچائی دا پیرو زندگی دے رستے وچ اے پر شرارت دا پیرو موت دے رستے وچ۔ ²⁰۲۰۔ جنہاں دے دل بھیڑے نیں اوہ رَب نے نیڑے گندے نیں ۔پر جنہاں دے لچھن چنگے نیں اوہ اوہدی خوشی نیں۔²¹۲۱۔ سچ اے پئی شیریر سزا توں بغیر نئیں رہووے گا پر سَچیاں دی نسل رہائی پاوے گی۔ ²²۲۲۔ جیہڑی سوہنی زنانی بد تمیز اے اوہ سُئورنی دے ناک وچ نتھ وانگ اے ۔²³۲۳۔ سَچیاں دی سَدھر صرف نیکی اے پر شریراں دی آس قہر اے ۔ ²⁴۲۴۔ کوئی تے کھولے دل نال دیندا اے پر فیر وی ترقی کر دا جاندا اے ۔کوئی واجبی خرچ تَوں پرہیز کر دا اے تے فیر وی کنگال ہو جاندا اے۔²⁵۲۵۔ اوہ جا ن جیہڑی برکت دیندی اے اوہنوں برکت دِتی جاوے گی ۔تے اوہ جیہڑا بھر دا اے اوہ بھریا جاوے گا ۔ ²⁶۲۶۔ اوہ جیہڑا غلے نُوں بند رکھد ااے اوہدے اُتے لعنت کرن گے پر جیہڑا اوہنوں ویچدا اے اوہدے سِر اُتے برکت آوے گی ۔²⁷۲۷۔ جیہڑا نیکی نُوں لبھ دا اے اوہ مشہوری چاہندا اے پر جیہڑا بدی دے چکراں چہ رہندا اے اوہدے اُٹے بدی آوے گی۔ ²⁸۲۸۔ جیہڑا دھن اُتے بھروسہ کر دا اے اوہ مر جاوے گا ۔پر سچا ہرے پتَیاں وانگ ہرے بھرے رہن گے ۔²⁹۲۹۔ جیہڑا اپنے گھر نُوں دُکھ دیندا اے اوہ ہڑھ دا وارث ہووے گا تے بے وقوف دا نا دا غلام دن گاوے گا ۔³⁰۳۰۔ سچیائی دا پھل حیاتی دا رُکھ اے پر شریراں دیاں جاناں ویلے توں پیلاں چُکیاں جان گِیاں۔ ³¹۳۱۔ ویکھ جدوں دھرتی اُتے ای سچے نُون بدلہ دِتا جاندا اے تے کینا بوہتا شریر تے خطا کار نوُں۔

12¹۱۔ جہڑا سِکھن نوں پیار کردا اے او علم نوں پیار کردا اے۔ جہڑا سمجھاون والے توں نفرت کردا اے او بے عقل اے۔ ²۲۔ نیک بندے اُتے خداوند دی کرم دی نظر ہوندی اے پر خداوند دی نظر وچ چلاک بندہ مجرم اے۔³۳۔ آدمی شرارت نال کھُلو نیں سکدا ۔ پر سچے دی جڑ نیں ہلے گی۔ ⁴۴۔ چنگے کردار آلی عورت آودے خاوند دا تاج ہوندی اے پر بے عزت بیوی اُوھدی ہڈیاں وچ ساڑ وانگ اے ۔⁵۵۔ سچے بندیاں دے منصُوبے سچے ہوندے نیں ۔ پر شرارتیاں دے مشورے دھوکے نال بھرے ہوندے نیں ۔ ⁶۶۔ شرارتیاں دیاں گلاں قتل کرن ول زور دیدیاں نیں پر سچیاں دیاں گلاں اُوناں نوں چھڈاون گییاں ۔⁷۷۔ شرارتی بندے ڈَیگ دِتے جاندے نیں تے مک جاندے نیں پر سچے بندیاں دا گھر کھلوتا رہندا اے۔ ⁸۸۔ اِنسان دی وڈھائی اُوھدی عقل دے حساب نال کیتی جاندی اے ۔ پر بیوقوف نفرت دا سبب بن دا اے۔⁹۹۔ جہڑا دل دا حلیم اے پر اِک نوکر دا مالک اے۔ اُوس ڈینگاں مارن والے نالوں جہڑا روٹی دا محتاج اے بہتر اے ۔ ¹⁰۱۰۔ سچا بندہ آوہدے ڈنگراں دیاں لوڑاں دا خیال رکھدا اے پر شرارتی دا رحم وی ظُلم توں گھٹ نیں۔¹¹۱۱۔ جہڑا آودی زمین وچ بیجدا اے او بوہتا اناج کٹھا کرے گا۔ پر جہڑا سوچاں نال منصوبے بناندا اے بھُکا مرے گا ۔ ¹²۱۲۔ شرارتیاں دی نظر بُرے کم کرن آلیاں دی لُٹ اُتے اے پر سچیاں دی جڑ پھلدار رہندی اے ۔¹³۱۳۔ شرارتی آودے بُلاں دے گناہ دے سببوں پھاہی وچ پھس دا اے ۔ پر سچا مصیبت توں بچ جاندا اے۔ ¹⁴۱۴۔ بندہ آودے بُلاں دے پھل دی نعمت نال رج دا اے تے اودے ہتھاں دے کم دا صِلہ اونوں ضرور ملدا اے¹⁵۱۵۔ بیوقوف نوں آودی عادت چنگی لگ دی اے پر سمجھدار نصحیت نوں سُندا اے ۔ ¹⁶۱۶۔ بیوقوف نوں غصہ چھیتی آجاندا اے پر عقلمند آدمی بدنامی نوں بھُل جاندا اے۔¹⁷۱۷۔ سچا گواہ ایمانداری نال گواہی دیندا اے پر جھوٹا گواہ جھوٹ بولدا اے ¹⁸۱۸۔ گندیاں گلاں تلوار وانگوں چُبدیاں نیں پر عقلمند دی زباں وچ شفا اے¹⁹۱۹۔ سچے بُل ہیمشاں تک قائم رھن گے ۔ پر جھوٹھی زباں کجھ ویلے تک ای کھُلوندی اے ²⁰۲۰۔ برائی دے منصوبے بناون والیاں دے دل وچ دھوکہ ہوندا اے ۔ پر جہڑے صُلح دا مشورہ دیندے نیں خوش رہندے نیں ۔²¹۲۱۔ سچے نوں کوئی نقصان نیں پُو چاندا پر شراتی مصیبت وچ پھس جاندے نیں ۔ ²²۲۲۔ جھوٹھیاں بُلاں تُوں خداوند نوں نفرت اے پر سچے لوکاں توں اُوخوش ہوندا اے۔²³۲۳۔ ہوشیار بندہ آودا علم آودے تک ای رکھدا اے پر بیوقوفاں اُدا بیو قوفی دا پرچار کردا اے۔ ²⁴۲۴۔ محنتی ہتھاں والے حکومت کرن گے ۔ پر سُست بندے نوکر بن گئے ۔²⁵۲۵۔ دِل بے چین ہووے تے بندہ اُداس ہوندا اے پر اک پیار بھریا لفظ اُونوں خوش کر دیندا اے ²⁶۲۶۔ سچیائی اُتے ٹرن آلا بندہ آودے گوانڈی دی راہنمائی کردا اے پر شرارتیاں دی عادت اُونوں پُٹھے راہ پا دہندی اے²⁷۲۷۔ سُست بندہ آودے شکار نوں بھُن دا وی نہی پر محنت کرن آلہ بندہ بوھت ساری دولت لب لیندا اے ۔ ²⁸۲۸۔ سچیائی دی راہ زندگی ول جاندی اے ۔ اُوس راہ وچ مُوت نہی ہوندی

13¹۱۔ عقل مند پُتر ااودے پیو دی تربیت اُتے دھیان دیندا اے پر مذاق بنان آلاسمجھدار دی گل اُتے دھیان نہیں دیندا ²۲۔ انسان آودے لباں دے پھل توں مزے لیندا اے پر دھوکہ دین آلے لوک ظلم کرن تے ٹکے ریندے نے³۳۔ جہڑا آودے منُہ دی حفاظت کر دااے او آودی جان دی حفاظت کر دا اے پر جہڑے آودی زبان اُتے قابو نہیں رکھدے او برباد ہو جاون گے ⁴۴۔ سُست بندا خواہش کر دا اےپر کُجھ نہیں پاندا پر محنت کرن آلیاں دِیاں تمناں پوریاں ہو جاندیاں نے⁵۵۔ سچے بندے جھوٹ توں نفرت کر دے نے پر شرارت کرن آلے شرم تے بے عزتی لیاندے نے ⁶۶۔ سچیائی سچے بندے دی حفاظت کر دی اے پر شرارت کرن آلے نوں ڈیگ دیندی اے⁷۷۔ اِک بندا آودے آپ نوں دولت آلا کہندا اےپر او غریب ہوندا اے ے دُوجا خالی دسدا اےپر او دولت وآلا ہوند ااے ⁸۸۔ انسان دی دولت اوھدی جان دی قربانی دے سکدی اے پر غریب نوں کوئی دھمکی سُنائی نیئں دیندی⁹۹۔ سچے بندے دا چانن تیز چمکدا اے پر شرارت کرن آلے دا چراخ گل کر دتا جاوے گا ¹⁰۱۰۔ غرور نال صرف جھگڑے پیدا ہوندے نے پر جہڑے لوک مشورہ مندے نے اوناں وِچ عقل پائی جاندی اے¹¹۱۱۔ بے ایمانی نال حاصل کیتی ہوئی دولت گھٹ جاندی اے پر محنت نال کٹھا کیتا ہویا روپیہ ودھدا جاندا اے ¹²۱۲۔ اُمید دے پورا ہو ن وِچ دیر ہو جاوے تے دل غمگین ہو جاندا اے پر خواہشاں دا پورا ہونا زندگی دا درخت اے¹³۱۳۔ جہڑا تربیت دی بے عزتی کر دا اےاو سزا پاوے گا پر جہڑا حکم نوں مندا اےاو انعام پاوے گا ¹⁴۱۴۔ عقل مند دی تعلیم زندگی دا چشمہ اے جہڑا انسان نوں موت دے جال توں بچاندا اے¹⁵۱۵۔ چنگی عقل آلے لوک پسند کیتے جاندے نے پر دھوکے دین آلیاں دیاں راوہواں مشکل ہوندیاں نے ¹⁶۱۶۔ ہر ہوشیار بندا سوچ سمجھ کے کم کر دا اے پر بیوقوف آودی بیوقوفیاں وکھاندا اے¹⁷۱۷۔ شریر سُنیا دین آلا مصیبت وِچ پے جاند اے پر ایماندار پیغام دین االاصحت دیند اے ¹⁸۱۸۔ تربیت توں منُہ پھرن آلاغریبی تے شرمندگی توں دا چار ہوندا اے پر جہڑا تربیت نوں مندا اےاودی عزت کیتی جاندی اے¹⁹۱۹۔ خواہش دا پورا ہونا جان لئی میٹھا ہوندا اے پر بیوقوفاں لئی گناہ نوں چھڈنا بُوہت بُرا لگدا اے ²⁰۲۰۔ جہڑا عقل نال ٹُردا اے او عقل من ہو جاندا اے پر بیوقوفاں دا ساتھی نقصان چُکدا اے²¹۲۱۔ مُصیبت گناہ کرن آلیاں دا پیچھا کر دی اے پر وڈھائی سچے بندیاں دا انعام اے ²²۲۲۔ نیک بندا آودے پوتیاں لئی دولت چھڈدا اے پر غلطی کرن آلے دی دولت سچے بندیاں نوں دتی جاندی اے²³۲۳۔ غریب دا کھیت بُوہت زیادہ اناج پیدا کر سکدا اے پر بے انصافی اونوں لُکا دیندی اے ²⁴۲۴۔ جہڑا سوٹی دے نال کم نہیں لیندا او آودے پُتر نال دُشمنی رکھدا اے پر جہڑا اونوں پیار کر دا اے اونوں تنبیہ وی کر دا رہندا اے²⁵۲۵۔ سچے بندیاں نوں پیٹ بھر کے روٹی مل دی اے پر شرارت کرن االیاں دا پیٹ کدی نہیں بھر دا

14¹۱۔ سمجھدار عورت اپنا گھر بناندی اے، لیکن ناسمجھ عورت اپنا گھر اپنے ہی ہتھاں توں اُجاڑدی اے ۔ ²۲۔ چنگے رستے اُتے ٹورن والا خُداتوں ڈردا اے، پر جِدیاں راہواں بُریاں نے او اوہدے توں نفرت کردا اے ۔³۳۔ بےوقوف بندے دیاں غرور نال بھریاں گلاں او ہدے لئی نقضان ثابت ہوندیاں نے، پر عقلمند اں دے لب اوناں دی حفاظت کردے نے۔ ⁴۴۔ جِتھے بیل نہیں ہوندے ، اوتھے چرنی وی خالی رہندی اے، پر بیل ہی دے زور نال ٹیر سارا اناج پیدا ہوندا اے۔⁵۵۔ سچا گواہ دھوکا نہیں دیندا، پر چھوٹا گواہ، چھوٹیاں گلاں ای کردا اے ۔ ⁶۶۔ مزاق اُڑان والا سمجھ لبدا اے پر نہیں پاندا، پر سمجھ رکھن والیاں نوں علم آسانی نال لب جاندا اے۔⁷۷۔ بے وقف توں دوُر رہ، کیوں جے توں اوہدے لباں توں علم دیاِں گلاَں نہیں سُنے گا۔ ⁸۸۔ ہوشیاراں دی سمجھ اے آ کہ اپنے کماں اُتے دھیان دین، پر نا سمجھا ں دی بیواقوفی دھوکا دیندی اے⁹۹۔ بےواقوف اپنے گُناہ دے پچھتاوا کرن نوں مزاق سمجھدا اے، پر ایمانداراں دے درمیان معافی منگن نوں پسند کیتا جاندا اے۔ ¹⁰۱۰۔ ہر دل اپنے غصہ نوں جاندا اے، تے کوئی ہور اُس دی خوشی وِچ شریک نہیں ہوسکدا۔¹¹۱۱۔ بُرے بندے دا گھر تباہ ہوجاے گا، پر سچے بندے دا گھر قائم رہے گا۔ ¹²۱۲۔ اینج دی راہ وِی اے جیڑی بندے نوں چنگی لگدی اے، پر اوہدے اخیر تے موت اے۔¹³۱۳۔ خوشی دے وقت تے دل اُداس وِی ہوسکدا ہے، تے خوشی غم دے و ِچ بدل وِی سکدی اے۔ ¹⁴۱۴۔ بُرے لوک اپنے کماں دا پورا اجر پاون گے، تے چنگےبندے اپنے کماں دا۔¹⁵۱۵۔ سادہ بندہ ہر گل تے یقین کر لیندا اے، پر وہوشیار بندہ سوچ سمجھ کہ پیر رکھدا اے۔ ¹⁶۱۶۔ سمجھدار بندہ خُداوند دا خوف رکھدا اے تے گناہ نہیں کردا، پر ناسمجھ مغرور تے لاپروہ اے ۔¹⁷۱۷۔ غُصہ کرن والا بندہ بیواقوفی دے کم کردا اے، تے دھوکہ دین والے دے نال نفرت کیتی جاندی اے۔ ¹⁸۱۸۔ ناسمجھ بیواقوفی دے وارث ہوندے نے، پر سمجھ دار ہوشیار اں نوں علم دا تاج پا یا جاندا ے۔¹⁹۱۹۔ بُرے لوک چنگے لوکاں دے سامنے، تے شرارت کرن والے سچے بندیاں دے بُویاں اگے نیون گے۔ ²⁰۲۰۔ خالی بوجی والیاں نال اوناں دے ہمسائے وِی نفرت کردے نے، پر جِدے کول دولت اے اوہدے بہت سارے دوست نے۔²¹۲۱۔ جیڑا اپنے ہمسائے نوں کم سمجھ کے نفرت کردا اے ، او گُناہ کردا اے، پر مُبارک اے او جیڑا ضرورت والے تے رحم کردا اے۔ ²²۲۲۔ کی بُرے منضوبے بنان والے اپنے راہ توں فیر نہیں جاندے ؟ پر او جیڑے اچھے منضوبے رکھدے نے اوناں لئ سچائی تے پیار اے۔²³۲۳۔ ہر طرح دِی محنت دے وِچ فائدہ اے، پر خالی گلاں ای ِ کرناغریب کردینداں نے۔ ²⁴۲۴۔ سمجھداراں دی دولت اوناں دا تاج اے، پر مغروراں دِی بیواقوفی توں بیواقوفی ہی پیدا ہوندی اے۔²⁵۲۵۔ سچا گواہ جاناں بچاندا اے، پر چھوٹا گواہ دھوکا دیندا اے۔²⁶۲۶۔ خُداوند دا خوف رکھن والیا دے لئی خُداوند محفوظ قلعہ اے، تے اوہدی اولاد دے لئی چُھپن دی جگہ اے۔ ²⁷۲۷۔ خُداوند دا خوف زندگی دا چشمہ اے، جیڑا نسان نوں موت دے پھندیاں توں بچا لیندا اے۔²⁸۲۸۔ بادشاہ دی شان دی وجہ بہت سارے لوکاں دا ہونا اے ، پر لوکاں دا نہ ہون نال حاکم برباد ہو جاندا اے ۔ ²⁹۲۹۔ صبر کرن والا بندہ بڑی سمجھ دا مالک ہوندا اے۔، پر غُصہ والا بندہ غلطی ہی کردا اے۔³⁰۳۰۔ تسلی والا دل جسم وِچ جان پاندااے، پر حسد ہڈیاں نوں گھال دیندا اے۔ ³¹۳۱۔ کمزوراں اُتے ظلم کرن اولا اوناں دے پیدا کرن والے دا مزاق اُڑاندا اے، پر جیڑا ضرورت والیاں اُتے رحم کردا اے او خُدا دی وڈیائی کردا اے۔³²۳۲۔ جدوں مُصیبت آندی اے تے شرارت کرن والے نیوے کیتے جاندے نے، پر ایماندار موت دے وقت تیک اُمید نال بھریا ہوندا اے ۔ ³³۳۳۔ دانائی، سمجھدار دے دل وِچ قائم ریندی اے، پر بیواقوفاں دے دل اونوں جاندےوِی نہیں۔³⁴۳۴۔ سچائی قوم نوں بلندی تے لے جاندی اے، پر گُناہ قوماں دے لئی شرمندگی اے۔ ³⁵۳۵۔ بادشاہ سمجھدار خادم توں خوش ہوندا اے، پر شرمناک کم کرن والیاں اُتے اوہدا قہر نارل ہوندا

15¹۱۔ نرم جواب غصے نوں دور کردا اے ۔ پر سخت بولاں نال قہر بھڑک اُٹھ دا اے۔ ²۲۔ عقلمند دی زبان علم نوں سرھاندی اے پر بیوقوف دے مُنہ وچوں بیوقوفی دیاں گلاں نکل دیاں نے۔³۳۔ خداوند دیاں اکھاں ہر تھاں اُتے نیں ۔ او چنگے تے بُرے دُوھواں نوں ویکھ دیاں نیں۔ ⁴۴۔ تندرست زباں زندگی دا رُکھ اے پر دھوکہ دین آلی زباں روح نوں مار دیندی اے۔⁵۵۔ بیوقوف آودے پیؤ دی تعلیم نوں کجھ نہی سمجھدا ۔ پر نصحت نوں منن آلا ہوشیاری توں کم لیندا اے۔ ⁶۶۔ سچے بندے دے گھر بوھت وڈا خزانہ ہوندا اے۔ پر شرارتیاں دی کمائی اوناں واسطے مصیبت کھڑی کر دیندی اے۔⁷۷۔ عقلمنداں دے بُل علم ودھاندے نیں پر بیوقوفاں دا دِل اینج نیں کر دے ۔ ⁸۸۔ خداوند نوں شرارتیاں دی قربانیاں توں نفرت اے۔ پر سچے بندے دی دُعا اُونوں پسند آندی اے۔⁹۹۔ خداوند نوں شرارتیاں دی عادت توں نفرت اے ۔ پر او سچیائی دی راہ اُتے چلن والیاں نال پیار کردا اے۔ ¹⁰۱۰۔ بھلائی دی راہ توں بھٹکن آلا ڈھاڈی سزا پاوے گا ۔ تے نصحت نال ویر رکھن والا مر جاوے گا۔¹¹۱۱۔ جدوں خداوند پاتال تے دوزخ دے حال توں چنگی طرح جاندا اے تاں آدم دی اولاد دے دِلاں دا ذکر ای کی۔ ¹²۱۲۔ مذاق کرن والے نوں نصیحت بُری لگدی اے او عقلمنداں توں مشورہ نہی لیندا۔¹³۱۳۔ دِل وچ خوشی ہووے منہ اُتے رونق آجاندی اے پر دِل دا درد روح نوں مار دیندا اے۔ ¹⁴۱۴۔ علم حاصل کرن والے دا دل علم دی ٹوھ وچ رہندا اے ۔ پر بیوقوفی بیوقوف دے منہ دی خوراک اے ۔¹⁵۱۵۔ مصیبت وچ پھسے ہویاں دے سارے دن دکھ بھرے ہوندے نے ۔ پر زندہ دِل لگا تار خوشی مناندے نیں ۔ ¹⁶۱۶۔ پریشانی دے نال رکھے ہوئے وڈے خزانے توں تھوڑی جنی رقم جہڑی خداوند دے خوف نال رکھی جاوے کیتے چنگی اے ۔¹⁷۱۷۔ جہڑے گھر وچ پیار ہووے اُوتھے ساگ پات والا کھانا جھگڑے والے گھر دے موٹے وچھے دا گوشت کھاون نالوں چنگا اے۔ ¹⁸۱۸۔ غصے والا بندہ جھگڑا بناندا اے پر صبر کرن والا جھگڑے مٹادیندا اے ۔¹⁹۱۹۔ سُست دی راہ وچ کنڈے ویچھے ہوندے نیں پر سچے بندے دی راہ وڈی راہ وانگ برابر ہوندی اے۔ ²⁰۲۰۔ عقل مند پُتر آودے پیؤ لئی خوشی لیاندا اے۔ پربیوقوف آودی ماں دی عزت نوں گھٹا دیندا اے۔²¹۲۱۔ بے عقل نوں بیوقوفی توں خوشی ہوندی اے ۔ پر علم رکھن والا سیدھی راہ اُتے ٹر دا اے۔ ²²۲۲۔ ارادے مشوریاں توں بناں ناکام ہو جاندے نیں ۔ پر صلاح کرن والیاں دی کثرت دے سببوں پورے ہوندے نیں ۔²³۲۳۔ چنگا جواب دے کے انسان خوشی محسوس کردا اے۔ تے اُو گل جہڑی باموقع کیتی جاوے کی ای چنگی اے۔ ²⁴۲۴۔ عقلمند نوں زندگی دی راہ اُوتوں لے جاندی اے تاں جے اُونوں تھِلے قبر وچ اُترن توں بچا لے۔²⁵۲۵۔ خداوند تکبر کرن والے دا گھر ڈھا دیندا اے ۔ پر او بیوہ دا ٹکانہ بچا کے رکھدا اے۔ ²⁶۲۶۔ خداوند نوں شرارت کرن والیاں دے خیالاں توں نفرت اے۔ پر پاک لوکاں دے خیالات اُونوں پسند آندے نیں ۔²⁷۲۷۔ لالچ کرن والا انسان آودے گھرانے لئی مشکل کھڑی کردا اے ۔ پر جہنوں وڈھی توں نفرت اے او زندہ رہندا اے ²⁸۲۸۔ سچے بندیاں دا دل سوچ سمجھ کے جواب دیندا اے پر شرارتی دے منہ وچوں بُرائی نکلدی اے²⁹۲۹۔ خداوند شرارتیاں توں دور رہندا اے پر سچے لوکاں دی دُعا سُن دا اے۔ ³⁰۳۰۔ خوشی نال ویکھناں دل نوں سکون دیندا اے تے خوشی دی خبر ہڈیاں نوں تازہ کردی اے۔³¹۳۱۔ جہڑا زندگی بخشن والی نصیحت تے کن لاندا اے او سمجھدراں دے نال آرام نال رہِ گا۔ ³²۳۲۔ جہڑا نصیحت کرن والے نوں بھلا دیندا اے او آودی ای جان دا ویری اے۔ پر جہڑا نصیحت نوں سُندا اے علم حاصل کردا اے۔³³۳۳۔ خدا دا ڈر انسان نوں دنائی سکھاندا اے تے اُچا ہووں توں پہلاں حلیمی سکھاندا اے ۔

16¹۱۔ دل دیاں صلاحاں انسان دِیاں ہوندیاں نے پر زبان دا جواب خداوند وِلوں آندا اے ²۲۔ انسان نوں آودیاں ساریاں راہواں پاک نظر آندیاں نے پر اوھدے اردیاں نوں خدا ای پرکھدا اے³۳۔ تُسیں جہڑا کُجھ کرو اونوں خدا دے حوالے کر دیو تد تہاڈے منصوبے کامیاب ہوون گے ⁴۴۔ خداوند ہر شے کسے خاص مقصد لئی بنادا اے ایتھوں تیک کہ اونے شرارت کرن آلیاں نوں وی بُرے دن لئی بنایا اے⁵۵۔ غرور کرن آلے خداوند دے کول حرام نیں اوناں نوں ضرور سزا ملے گی ⁶۶۔ پیار تے سچیائی دے نال گناہ دا کفارہ ہوندا اے تے خداوند دا خوف نال انسان بُرائی توں دور رہندا اے⁷۷۔ جدوں انسان دے کم خداوند نوں پسند آندے نے تد او اوھدے دُشمناں نوں وی اودے نال صلح نال رہن دیندا اے ⁸۸۔ سچیائی دے نالیا ہویا تھورا جیا مال نا انصافی نال لے ہوئے وڈے نفعے نالوں چنگا اے⁹۹۔ انسان آپنے دل وِچ آپنی راہ دا منصوبہ بناندا اے پر خداوند اوھدے قدماں دی رہنمائی کر دا اے ¹⁰۱۰۔ بادشاہ دے لباں توں خدا دے حکم جاری ہوندے نے لہذا اوھدا منُہ انصاف کرن وِچ کوئی غلطی نہیں کر دا¹¹۱۱۔ سچیائی دی تکری تے پلڑے خداوند وِلوں ہوندے نے تھیلی دے سارے وٹے اودھے ای بنائے ہوئے نے ¹²۱۲۔ بُرا کم بادشاہ دے نیڑے حرام اے کیوں جے تخت دا قائم رہنا سچائی نال اے¹³۱۳۔ انصاف کرن والے لب بادشاھواں نوں خوش کرن دا سبب ہوندے نے تے او سچ بولن آلے بندے دی قدر کر دے نے ¹⁴۱۴۔ بادشاہ دا غصہ موت دا پیغام اے پر سمجھدار انسان اونوں ٹھنڈا کر دیندا اے¹⁵۱۵۔ بادشاہ دا بارونق چہرہ زندگی دی نشانی اے تے اوھدا کرم بہار دے موسم وانگوں اے ¹⁶۱۶۔ دانائی نوں حاصل کرنا سونے دے حاصل توں تے علم حاصل کرنا چاندی دے حاصل توں بہتر اے¹⁷۱۷۔ سچیائی دی راہ بدی توں وکھریا رکھدی اے تے آپنی راہ دا رکھوالا آپنی جان دی حفاظت کر دا اے ¹⁸۱۸۔ تباہ توں ہون پہلاں غرور تے ڈگن توں پہلاں اپنے آپ نوں ویکھناں ہوندی اے¹⁹۱۹۔ حلیم بن کے ظلم سہن والیاں دے نال رہنا تکبرکرن آلیاں دے نال مل کے لُٹ دامال کٹھا کرن والے توں بہتر اے ²⁰۲۰۔ جہڑا تربیت اُتے دھیان دیندا اے او خوش رہندا اے تے مبارک اے او بندا جہڑا خدا دے اُتے یقین رکھدا اے²¹۲۱۔ دنا دل و الے چنگے کہاون گے تے میٹھی زبان نال علم ودھدا اے ²²۲۲۔ چنگی سوچ دے لوکاں لئی عقل زندگی دا چشمہ اے پر بیوقوفاں دی بے عقلی اوناں لئی سزا دا سبب اے²³۲۳۔ سمجھدار دا دل اوھدے منُہ نوں سکھاندا اے تے اوھدے لباں دے علم نوں وی ودھاندا اے ²⁴۲۴۔ دل نوں چنگیاں لگن آلیاں گلاں شہد دا چھتا اے او جان لئی میٹھا تے ہڈیاں لئی شفا بخشدا اے²⁵۲۵۔ ایویں دی راہ جہڑی انسان نوں ٹھیک لگدی اے پر اوھدی اخیر موت اے۔ ²⁶۲۶۔ غریب دی بھوک اوھدے توں محنت کرواندی اے تے اوھدی بھوک اونوں ستاندی رہندی اے²⁷۲۷۔ بُرا بندہ بُرائی دا ارادہ کر دا اے اوھدی زبان وچوں بلدی ہوئی اگ نکلدی اے ²⁸۲۸۔ ٹیڈے راہ اُتے ٹُرن آلا فساد بناندا اے چُغلیاں کرن والا چنگے بیلیاں وِچ وتھ پا دیندا اے²⁹۲۹۔ تیز زبان آلا بندہ اوھدے گواندی نوں پھساندا اے تے اونوں ایویں دی راہ اُتے لے جاندا اے جہڑی تباہ کرن والی ہوندی اے ³⁰۳۰۔ اِکھ مارن آلا بُرا ارداہ رکھدا اے تے آودے ہونٹ چبان آلاشرارت کرن تے ریندا اے³¹۳۱۔ وڈیرے دے چیٹے والاودھی شان دا تاج اے جہنوں سچیائی دی زندگی دیاں راھواں اُتے ٹُر کے حاصل کیتا جاندا اے ³²۳۲۔ صبر نال کم لین آلاطاقت آلے بندے توں تے آودے غصے اُتے قابو پان آلاشہر نوں فتح کرن والے توں بہتر اے³³۳۳۔ پرچیاں جھولیاں وِچ پایاں جاندیاں نے پر اوھدا فیصلہ خداوند ولوں ہوندا اے

17¹۱۔ تسلی تے سُکون دے نال کھادا ہویا خُشک نوالہ اوس گھر دیاں برکتاں توں بہتر اے جیِتھے لڑائی ہووے۔ ²۲۔ بے عزت کروان والے پُتر اُتے عقلمند نوکر حُکم چلاوئے گا، تے بھراواں دے نال وراثت دا حِصہ دار ہووے گا۔³۳۔ چاندی نوں پکاون والا پانڈا تے سونے دے لئی آگ دی بھٹی ہوندی اے، پر دِل نوں خُداوند پرکھدا اے۔ ⁴۴۔ بُرا بندا چھوٹے بُلاں دیاں گلاں سُندا اے! تے چھوٹا بندا لڑائی ودھان والی زُبان تے کن لاندااے ۔⁵۵۔ غریب دا مزاق اُڑان والا اودھے پیدا کرن والے دی بےعزتی کردا اے؛ تے کِسے دُوجے دی مُصیبت اُتے خوش ہون والا ضرور سزا پاوئے گا۔ ⁶۶۔ پُتراں دے پُتر بُڈھیا دے لئی تاج نے ، تے ماں پیو اپنے بالا ں بچیا دا فخر ہوندے نے۔⁷۷۔ چنگیاں گلاں کہن والے بُل بیواقوف تے نہیں جچدے۔ تے چھوٹیاں گلاں کہن والے بُل حاکم نوں چنگے نہیں لگدے ! ⁸۸۔ رِشوت ، رِشوت دین والے دے ہتھ چہ جادو دا کم کردی اے؛ او ہر ویلے کامیاب ہوجاندا اے۔⁹۹۔ جیڑا غلطی اُتے پردہ پاندا اے او میل مِلاپ نوں پسند کردا اے ، پر جیڑا اونوں ہر واری کردا اے او پکے یاراں وِچ لڑائی پواندا اے۔ ¹⁰۱۰۔ سمجھدار دے لئی اِک جھڑک بیواقوفاں دے اُتے سو کوڑیاں توں وی ودھ کے اثر کردی اے۔¹¹۱۱۔ بُرا بندہ بس بغاوت دا موقع لبدا اے؛ ایس لئی اوہدے خلاف اِک پتھر دِل افسر ہی بیھجیاں جاوے گا۔ ¹²۱۲۔ بیواقوف دی بیواقوفی دے وقت اوہداسامنا کرن توں اوس ریچھنی دا سامنا کرنا چنگا اے جِدے بچے پھڑ لیتے گئے ہون۔¹³۱۳۔ جے کوئی بندہ اچھائی دے بدلے بُرائی کردا اے ، تے اوہدے گھر توں بُرائی کدی دور نہ ہووے گی۔ ¹⁴۱۴۔ لڑائی داشُروع ہونا ، پانی دے بن وِچ مورہ کرن وانگوں اے؛ اس لئی ایس توں پہلے کہ لڑائی ہووے، لڑائی نوںچھڈ دیو۔¹⁵۱۵۔ پاپی نوں بری کرنا تے سچے نوں مُلزم آکھنا ۔ دونویں گلاں خُداوند نوں پسند نہیں ۔ ¹⁶۱۶۔ بیواقوف دے ہتھ وِچ دولت وی ہووے تے کیِ فائدہ، جدوں کے اونوں عقل حاصل کرن دا شوق ای نہیں ؟¹⁷۱۷۔ یار ہر وقت پیار ویکھاندا اے، پر وِیر مُصیبت وِچ کم آن دے لئی پیدا ہوندا اے۔ ¹⁸۱۸۔ ناسمجھ بندہ ہتھ تے ہتھ رکھ کے قسم کھاندا اے تے اپنے محلےدار دے لئی ضمانت دے دیندا اے ۔¹⁹۱۹۔ لڑائی پسندکرن والا پاپ نوں وِی پسند کردا اے؛ تے اُچا بوُہا بنان والا تباہی نوں دعوت دیندا اے۔ ²⁰۲۰۔ بُرا دِل ترقی نہیں کردا؛ جِدی زُبان بُری ہووے او مُصیبت چہ پیندا اے۔²¹۲۱۔ جِدا پُتر بیواقوف اے اونوں سمجھوں دُکھ میلیا؛ کیوں جے بیواقوف دے پیو نوں سُکھ نہیں مِلدا۔ ²²۲۲۔ خوشی والا دِل صحت بخشدا اے، پر دُکھی روح ہڈیاں نوں خُشک کردیندی اے۔²³۲۳۔ پاپی بندہ ُلک چھُپ کے رِشوت لیندا اے تاں جے او عدالت دی کاروائی توں بچیا روے۔ ²⁴۲۴۔ سمجھدار ،عقل اُتے غور کردا اے، پر بیواقوف دیاں آنکھاں ہر پاسے گھومدیاں رہندیاں نے ۔²⁵۲۵۔ بیواقوف پُتر اپنے پیو دے لئی دُکھ تے اپنی ماں دے لئی پچھتاوا ہوند ا اے۔ ²⁶۲۶۔ کِسے بےگُناہ نوں سزا دینا چنگا نہیں ، نہ ہی چنگے بندیاں نوں بےوجہ کوڑے مارنا۔²⁷۲۷۔ علم والا بندہ سوچ سمجھ کے گل کردا اے ، تے سمجھدار بندہ سگوں صبر توں کم لیندا اے۔ ²⁸۲۸۔ جے بیواقوف اپنا مُنہ بند رکھے تے عقل مند گِنیا جاندا اے ، تے جے اپنی زُبان نوں قابو وِچ رکھے تے سمجھدار گِنیا جاندا اے۔

18¹۱۔ ہر کِسے نوں بیگانہ سمجھن آلابندہ آپنے آپ نوں فائدہ دین آلا ہوندا اے تے او ہر چنگی گل توں غصے وچ آ جاندا اے ²۲۔ بیوقوف نوں علم توں کوئی خوشی نہی مِلدی ۔ او صرف آودی مرضی دس کے خوش ہوندا اے۔³۳۔ جدوں شرارت آندی اے تے بے عزتی اودے نال ہوندی اے۔ تے شرم دا کم آودے نال بےعزتی لیاندا اے ۔ ⁴۴۔ انسان دے منہ دیاں گلاں ڈونگے پانی دے وانگ نیں ۔ پر دانائی دا چشمہ بہندی ہوئی نہر اے ۔⁵۵۔ شریر دے حق وچ گل کرنا یا فیر بے گناہ نوں اِنصاف توں محروم رکھنا چنگا نہی۔ ⁶۶۔ بیوقوف دے ہونٹ ادھے لئی فساد پیدا ک دے نیں ۔ تے اھدا منہ تھپڑ کھانا چاھندا اے۔⁷۷۔ بیوقوف دا منہ اھدی موت اے۔ تے اھدے ہونٹ اھدی جان لئی پھایا نیں۔ ⁸۸۔ چغلی کرن آلے دِیاں گلاں میٹھیاں بُرکیاں وانگ نیں ۔ جہناں نوں بندہ چھیتی نال کھا لیندا اے۔⁹۹۔ جہڑا آپنے کم وچ سسُتی کردا اے۔ او برباد کرن آلے دا بھرا اے۔ ¹⁰۱۰۔ خداوند دا ناں بچاون آلا بُرج اے۔ سچے بندے اوندے وچ دوڑ جاندے نیں تے بچے رہندے نیں۔¹¹۱۱۔ امیراں دی دولت اوندا دا بچاون آلا شہر اے۔ او اونوں نا ٹپن آلی کند سمجھدے نیں ۔ ¹²۱۲۔ انسان دے دل دا غرور ادھے لئی موت لیاندا اے۔ پر رحم دلی اھدے لئی لیاندی اے۔¹³۱۳۔ جہڑا بندہ گل سنن توں پہلاں ای جواب دیندا اے۔اھدے توں اھدی بیوقوفی تے شرمندگی ظاہر ہوندی اے۔ ¹⁴۱۴۔ انسان دی کمزوری وچ اونوں سمبھالدی اے۔پر ٹوٹے دل نوں کون سہہ سکدا اے۔¹⁵۱۵۔ سمجھدار بندا علم حاصل کردا اے۔تے داشمنددے کن اھدی تلاش وچ رہندے نیں ۔ ¹⁶۱۶۔ بندے دا تحفہ اودے لئی راہ کھول دیندا اے۔ تے اونوں وڈےوڈے لوکاں تک پہنچا دیندا اے۔¹⁷۱۷۔ جہڑا بندہ آپنی گل پہلوں سنا دیندا اے او ای سچا معلوم ہوندا اے ۔ جد وں تک کوئی ہور اگوں آ کے ادھے نل جرع نہ کرے ۔ ¹⁸۱۸۔ پرچیاں پاون نال جھگڑے مٹ جاندے نیں ۔ تے اوھدے نال طاقت آلے لوکاں نوں آپس وچ لڑن توں روکیا جاندا اے۔¹⁹۱۹۔ روسے بھرا نوں منانا مضبوط شہر نوں فتح کرن توں اوکھا اے ۔ تے لڑائیاں قعلے دیاں سلاخاں وانگ ہوندیاں نیں۔ ²⁰۲۰۔ انسان دا پیٹ اودے منہ دے پھل نال بھردا اے۔ تے اپنے ہونٹاں دی پیداوار توں او رجدا اے۔²¹۲۱۔ زبان نوں زندگی تےموت اُتے فتح اے۔ تے جہڑے اونوں پیار کردے نیں اوھدا پھل کھان گے۔ ²²۲۲۔ جہنوں بیوی ملی اُونے جیویں تحفہ پا لیتا۔ تے اودے اُتے خداوند دا فضل ہویا۔²³۲۳۔ غریب رحم لئی منت کردا اے۔ پر دولتمند سخت جواب دیندا اے۔ ²⁴۲۴۔ بوھت سارے دوست رکھن والا بندہ تباہ وبرباد ہوسکدا اے۔ پر کوئی اینج دا دوست وی ہوندا اے جہڑا بھلائی توں وی بوھتا محبت وکھندا اے۔

19¹۱۔ اِک غریب بندا جہڑا سیدھا تُر دا اے اوس بیوقوف توں پہتر اے جہڑا ہمشاں جھوٹ بول دا اے ²۲۔ علم توں جوش چنگا نہیں تے چیتھی کر کے راہ توں راہوں کرہ ہو جانا ٹھیک نہیں³۳۔ انسان دی بیوقوفی اوھدی زندگی تباہ کر دیندی اے تے اوھدا دل خداوند توں تنگ آجاند اے ⁴۴۔ دولت بُوہت زیادہ دوست لے آندی اے پر اِک غریب دا ادوست وی اوھدے توں الگ ہو جاندا اے⁵۵۔ جھوٹا گواہ بغیر سزا دے نہیں چھوٹے گا تے چھوٹیاں گلاں کہن االارہائی نہیں پاوےگا ⁶۶۔ بُہت جے لوک حکم کرن االے تعریف کر دے نے تے ہر بندا انعام دین آلے دادوست بن جاند اے⁷۷۔ جدوں اِک خالی بندے توں اوھدے آودے بھر اایدور رہنا پسند کر دے نے تے اوھدے دوست ہور وی اوھدے توں دور نھسن گے حالانکہ او منت کر دے ہوئےاوھدے پیچھے جاندا اے پر او اونوں کیتے نہیں ملدے ⁸۸۔ جہڑا عقل حاصل کر دا اےآودی جان نوں پیار کر دا اے پر جہرا سمجھ نال پیار کر دا اےکامیاب ہوندا اے⁹۹۔ جھوٹا گواہ سزا توں بغیر نہیں روے گا تے جہڑا جھوٹ بولدا اے او مر جاوے گا۔ ¹⁰۱۰۔ جدوں بیوقوف نوں خوشحال دی زندگی راس نہیں آندی تد اُمرا اُتے غلام دا حکم کرناکس قدر نا مناسے ہووے گا¹¹۱۱۔ بندے دی سمجھ اونوں صبردیندی اے تے غلطی توں پَرے رہن وِچ اوھدی شان اے۔ ¹²۱۲۔ بادشاہ دا غصہ شیر دی گرج وانگوں اے پر اوھدا کرم ایویں دا اےجیویں گھاس اُتے شبنم¹³۱۳۔ بیوقوف پُتر آودے پیو لئی مُصیبت اے تے جھگڑا کرن آلی بیوی ایویں دی ہوندی اےجیویں ہمشاں داپٹکا ¹⁴۱۴۔ گھر تے مال ماں تے پیو وِلوں میراث وِچ ملدے نے پر عقلمند بیوی خداوند وِلوں ملدی اے¹⁵۱۵۔ سُستی گہری نید لیاندی اے تے بے کار بندا بھوکا رہند اے ¹⁶۱۶۔ ھکماں نوں منن آلا آودی زندگی نوں محفوط رکھدا اے پر جہڑا آودیاں راہواں توں پھیر جاندا اے مر جاوے گا¹⁷۱۷۔ جہڑا غریباں اُتے رحم کر دا اےخدا نوں قرض دیندا اے تے او اونوں اوھدے کیتے دا صلہ دیوے گا۔ ¹⁸۱۸۔ جدوں تیک اُمید باقی اےآودے پُتر دی تربیت کیتے جا اوھدی موت د اخیال دل وِچ نہ لیا¹⁹۱۹۔ غصے آلے بندے نوں آودے غصے دی قیمت دینی ہووے گی کیوں جے تُو اونوں رہائی دیویں گا تے تینوں بار بار ایویں ای کرنا پوے گا۔ ²⁰۲۰۔ مشورے نوں سُن تے آودی تربیت کر تاں جے آخر وِچ تُو عقل مند ہو جاویں گا²¹۲۱۔ انسان دے دل وِچ کئی ارادے ہوندے نے پر صرف خداوند دا ارادہ ای قائم رہندا اے ²²۲۲۔ بندے نوں مضبوط محبت دی تمنا رہندی اے خالی ہونا دھوکہ آلے ہون توں بہتر اے²³۲۳۔ خداووند دا خوف زندگی دیندا اے خدا دا ڈر رکھن آلے مطمین ریندے نے تے گناہ نہیں کر دا ²⁴۲۴۔ سُست بندہ آودا ہتھ تھالی وچ تے پاندا اے پر اینا وی نہیں کر دا کہ فیر اونوں چُک کے آودے منُہ تیک لیاوے²⁵۲۵۔ مذاق بنان آلے نوں کوڑھے لا تے سادہ لوک وی ہوشیار ہو جاون گے عقل رکھن آلے نوں تنبیہ کر تے او علم حاصل کرے گا²⁶۲۶۔ او پُتر جہڑا آودے پیو نوں لُٹدا اے تے آودی ماں نوں کڈ دیندا اے شرمندگی تے بے عزتی دا کم کر دا اے ²⁷۲۷۔ اے میرے پُتر ایویں دی گل نوں نہ سن جہڑی تینوں علم توں دور کر دی ہووے²⁸۲۸۔ رشوت لین آلا گواہ انصاف دا مذاق بنادا اے شرارت کرن آلے دا منُہ گناہ نوں ہضم کر لیند ااے۔ ²⁹۲۹۔ مذاق بناون االیاں لئی سزاواں سوچیاں جاندیاں نے تے بیوقوف دی پیٹھ لئی کوڑے

20¹۱۔ شراب دے نال مزاق تے لڑائی جھگڑا پیدا ہوندا اے؛ تے جیڑا وی اوہدے دھوکے وِچ آ جاندا اے او سمجھ دارنہیں اے۔ ²۲۔ بادشاہ دا غُصہ شیر دی گرج وانگوں ہوندا اے؛ جیڑا کوئی اونوں غُصہ دیواندا اے، اپنی جان گنوا لیندا اے۔³۳۔ لڑائی توں دُور رہن چہ بندے دی عزّت اے، پر ہر بیواقوف لڑائی کرن دے لئی تیار رہندا اے۔ ⁴۴۔ سُست بندہ وقت اُتے ہل نہیں چلاندا؛ اِس لیے فصل وڈھن دے وقت اُتے او لبدا اے پر اونوں کچھ نہیں مِلدا۔⁵۵۔ مشورے بندے دے دل وِچ ڈونگے پانی دے وانگوں ہوندے نے، پر سمجھدار اوناں نوں اُتے کڈ لیا ندااے۔ ⁶۶۔ اکثر بندے دعٰوی کردے نے کہ اونا ں دی محبت سدا قائم رہن والی اے، پر وفادار بندہ کیِنوں لبے گا؟⁷۷۔ سچا بندا چنگی زندگی گزاردا اے؛ اوہدے بعد برکت واہدے بچیاں اُتے وی ہوندی اے۔ ⁸۸۔ جد اِک بادشا ہ اپنے تخت اُتے انضاف کرن دے لئی بیندا اے، تے او اپنی آنکھاں نال ہی ساری شرارت نوں پڑھ لیندا اے۔⁹۹۔ کون کہہ سکدا اے کہ میں اپنے دل نوں پاک تے صاف کر لیتا اے؛ میں گُناہ توں پاک آں؟ ¹⁰۱۰۔ چھوٹے معیار دے پیمانے تے تکڑی وٹے۔ خُداوند نوں اوناں دونواں توں نفرت اے۔¹¹۱۱۔ بچّہ وی اپنی حرکاتاں توں پہچانیا جاندا اے، کہ اوہدے کم چنگے تے پاک نے کہ نہیں۔ ¹²۱۲۔ سنن والے کن تے ویکھن والی آنکھ۔ دونواں نوں خُداوند نے بنایا اے۔¹³۱۳۔ نیند دا دیوانہ ہو نہ کہ تیری جیب خالی ہوجاوئے؛ اپنی انکھ نوں کھول کہ رکھ، تے توں روٹی نال سیر ہوؤے گا۔ ¹⁴۱۴۔ گاہک کہندا اے :کہ اے چنگا نہیں، اے ٹھیک نہیں! پر جدوں چل پیندا اے تے اپنی خریدی ہوئی چیز اُتے فخر کردا اے۔¹⁵۱۵۔ سونا تے قیمتی چیزاں بہت ساریاں نے ، پر علم والے لب اینج دے ہیرے نے جیڑے بہت تھوڑے پائے جاندے نے۔ ¹⁶۱۶۔ جیڑا کِسے غیر دا ضامن ہوندا اے اوہدے کپڑے کھو لیتے جاندے نے؛ تے جے او کسے غیر عورت دا ضامن ہوے تے اوہدے توں کچھ گرِوی رکھوا لو۔¹⁷۱۷۔ دھوکے نال حاصل کیتی ہوئی روٹی بندے نوں میٹھی لگدی اے، پر آخیر وچ اوہدا مُنہ وٹیاں نال بھر جاندا اے۔ ¹⁸۱۸۔ منصوبے بنان تو پہلے مشورہ کر؛ تے جنگ چھیڑن تو پہلے چنگی صلاح لے۔¹⁹۱۹۔ چغلی کرن والے تے بھروسہ نہیں کیتا جاسکدا؛ ایس لئی او بندہ جیڑا بکواس کردا اے تو اوس توں دور رہ۔ ²⁰۲۰۔ جے کوئی بندہ اپنے باپ یا اپنی ماں اُ تے لعنت کردا اے، تے اوہدا چراغ چنگے نیرے دے وِچ بجھا دِتا جائے گا۔²¹۲۱۔ مُڈھ دے وُچ جے دولت اِک و واری مِل جاؤے تے اوہدا آخیر چنگا نہیں ہوندا۔ ²²۲۲۔ تو ایویں نہ آکھ کہ میں شرارت دا بدلہ شرارت نال لوا گا! خُداوند دی آس رکھ تے او تینوں رہائی دے وے گا۔²³۲۳۔ چھوٹے پیمانے تے، تکڑی توں خُداوند نوں نفرت اے۔ ²⁴۲۴۔ بندے دے پیر خُداوند دیِ مرضی دے نال اٹھ دے نے ۔ ایس لئی کوئی وِی اپنی راہ نوں کیویں جان سکدا اے؟²⁵۲۵۔ کسے شے نوں سوچے سمجھے بغیر پاک سمجھ لینا تے منت منن توں بعد اوہدے اُ تے غور کرنا، بندے دے لئی پھندا اے۔ ²⁶۲۶۔ دانا بادشاہ شرارت کرن والیا نوں سزا یندا اے ؛ تے اوناں اُتے پہیہ چلاو دیندا اے۔²⁷۲۷۔ خُداوند دا چراغ، انسان دی روح نوں پھرولدا اے؛ تے اوہدے اندر دا حال وی لب لیندا اے۔ ²⁸۲۸۔ رحم تے سچائی بادشاہ دِی حفاظت کردے نیں ؛ تے رحم ہی دے نال اوہدا تخت قائم رہندا اے۔²⁹۲۹۔ جواناں دیِ شان اوناں دِی طاقت اے، تے بوڈھیاں دی خوبصورتی اوناں دے چیٹے والاں نال اے۔ ³⁰۳۰۔ کوڑیاں دی مار گناہ نوں دور کردیندی اے، تے مار کھان دے نال دل صاف ہوجاندا اے۔

21¹۱۔ بادشاہ دا دل خدا دے ہتھ وچ ندی دی وانگ ہوندا اے۔ او اونوں جدر چاوے پھیر دیندا اے۔ ²۲۔ انسان اپنیاں عادتاں نوں سچا سمجھدا اے۔ پر خداوند دلاں نوں جاندا اے ۔³۳۔ خداوند دے نیڑے قربانیاں نالوں زیادہ پسند نیں ۔ ⁴۴۔ اکھاں دا گھمنڈ تے دل دا غرور، شرارتیاں دی آخیر ، گناہ نیں۔⁵۵۔ محنتی بندے دے منصوبے فائدے مند ہوندے نیں ۔ پر چھیتی کرن دا نتیجہ یقین نال غریبی ہوندا اے۔ ⁶۶۔ جھوٹ نال لیا ہویا خزانہ بلُبلیاں وانگوں اُڈ جاندا اے تے خطرناک پھایا ثابت ہوندا اے۔⁷۷۔ شرارتیاں دا ظلم اوناں نوں مُکا دیندا اے۔ کیوں جے او نیک کم کر توں انکار کر دے نیں ۔ ⁸۸۔ بدکار دی راہ ٹیڈی ہوندی اے ۔ پر سچے بندے دا عمل ٹھیک ہوندا اے ۔⁹۹۔ جھگڑا کرن آلی بیوی دے نال گھر وچ رہن توں چھت اُتے کِسے کونے وچ رہنا بہتر اے ۔ ¹⁰۱۰۔ شرارتی ہر ویلے بدی دا راہ ول چلدا رہندا اے۔ او اپنے گوانڈی اُتے رحم نہی کردا۔¹¹۱۱۔ جدوں مذاق کرن والیاں نوں سزا ملدی اے تے سادہ دل عقل والے ہو جاندے نیں ۔ جدوں کوئی عقلمند تعلیم پاندا اے تے او علم حاصل کردا اے۔ ¹²۱۲۔ سچا خدا شرارت کرن والے دے گھر نوں ویکھدا اے تے شرارتی نو ں مُکا دیندا اے۔¹³۱۳۔ جہڑا کوئی مسکین دی فریاد سن کے اپنے کن بند کر لیندا اے تاں جد آپ وی رووے گا تد کوئی اوھدی نہ سنے گا۔ ¹⁴۱۴۔ لُک کے دِتا ہویا تحفہ غصے نوں ٹھنڈا کر دیندا اے۔ تے لباس وچ لُکا کے دیتی ہوئی وڈھی بوھتے غصے نوں ٹھنڈا کر دیندی اے۔¹⁵۱۵۔ انصاف کرن نال سچے بندے نوں خوشی ملدی اے ۔ پر گنہگار ڈر نال بھر جاندے نیں ۔ ¹⁶۱۶۔ جہڑا بندہ سمجھداری دی راہ توں دور ہو جاندا اے اونوں مُردیاں دا ساتھ نصیب ہوندا اے۔¹⁷۱۷۔ بدیاں وچ رہن والا کنگال ہو جاوے گا ۔ تے مے تے روگنی چیزاں دا شوق رکھن والا دولتمند نہ ہووے گا ۔ ¹⁸۱۸۔ شرارتی سچے بندے دا صدقہ ہووے گا ۔ تے دھوکہ دین والا سچے بندیاں دے بدلے وچ دِتا جاوے گا ۔¹⁹۱۹۔ جنگل وچ رہنا لڑن والی تے بُرے مزاج دی بیوی نال رہن توں بہتر اے۔ ²⁰۲۰۔ عقلمند دے گھر وچ چنگی خوراک تے تیل دے خزانے ہوندے نیں ۔ پر بیوقوف اوناں نوں مُکا دیندا اے۔²¹۲۱۔ جہڑا بندہ سچیائی تے رحم نال چلدا اے زندگی عظمت تے عزت پاندا اے۔ ²²۲۲۔ سمجھدار تگڑیاں دے شہر اُتے حملہ کردا اے ۔ تے جہناں کنداں اُتے اونان نوں مان ہوندا اے اُوناں نوں ڈھا دیندا اے۔²³۲۳۔ جہڑا اپنے منہ تے اپنی زبان تے قابو رکھدا اے اواپنے آپ نوں مصیبت توں بچاندا اے۔ ²⁴۲۴۔ غرور تے تکبر کرن والا بندہ جہڑا شرارتی کوہاندا اے بڑے تکبر نال پیش اندا اے ۔²⁵۲۵۔ سُست دی خواہش اُدھدی موت دا سبب بن جاندی اے۔ کیوں جے اوھدے ہتھ محنت کرن توں انکار کردے نیں ۔ ²⁶۲۶۔ سارا دن او بوھتا لین دی خواہش کردا رہندا اے پر سچا بندہ دیندا اے تے ہٹدا نیں ۔²⁷۲۷۔ شرارتی دی قربانی بڑی نفرت بھری ہوندی اے ۔خاص کر او جدوں بُری نیت نال دِتی جاوے۔ ²⁸۲۸۔ جھوٹا گواہ مر جاوےگا ۔ پر جہڑا کوئی سچیائی نوں جاندا اے چُپ نہ رووے گا ۔²⁹۲۹۔ شرارتی اپنے منہ نوں سخت کر لیندا اے۔ پر سچا اپنی راہ اُتے غور کردا اے۔³⁰۳۰۔ کوئی دانائی کوئی سمجھ تے کوئی منصوبہ اجہیا نہی جہڑا خداوند دے سامنے کھلو سکے۔ ³¹۳۱۔ جنگ دے دن لئی گھوڑا تاں تیار کیتا جاندا اے پر فتح خداوند ولوں ملدی اے۔

22¹۱۔ بھلے کم کرن والا دولت تے خزانیاں نالوں وی اعلیٰ اے تے حسان سونے چاندی نالوں چنگا اے ²۲۔ امیر تے غریب دویں اکو جہہ نے کیوں جے خداوند ای اوناں ساریاں دا بناون والا اے³۳۔ ہوشیار بندہ خطرہ ویکھ کے لُکن دی تھاں لب لیندا اے پر ناسمجھ اگاں ودھ دے چلے جاندے نیں تے نقصان چک دے نے ⁴۴۔ حلیمی تے خداوند دے خوف توں دولت عزت تے زندگی لبدی اے⁵۵۔ شرارتی دی راہ وچ کنڈے تے پھاہی ہوندی اے پر جہڑا اپنی جان نوں بچاندا اے او اوناں توں دور رہندا اے ⁶۶۔ بچے نوں او س راہ دی تعلیم دے جہدے تے اونے ٹرنا اے تے جدوں اوبُڈھا ہو جاوے گا تد وی اوس توں نا ہٹے گا⁷۷۔ دولت مند غریب اُتے حکومت کردا اے تے اُدھار لین والا اُدھار دین والے دا نوکر بن جاندا اے ⁸۸۔ جہڑا بدی بیج دا اے او دُکھ وڈھے گا تے اودے غصے دی ڈانگ ٹوٹ جاوے گی⁹۹۔ سخی بندہ آپ وی برکت پاوے گا کیوں جے او روٹی وچوں غریباں نوں دیندا اے ¹⁰۱۰۔ مذاق کرن والے نوں کڈ دے تے لڑائی جھگڑے مک جاندے نیں¹¹۱۱۔ جہڑا پاک دل ہوندا اے تے جہدیاں گلاں صوادی ہوندیاں نیں بادشاہ اونوں اپنے نال رکھ لیندہ اے. ¹²۱۲۔ خداوند دیاں اکھاں علم نوں بچاندیاں نیں پر او دھوکے بازاں دیاں گلاں نوں پلٹا دیندا اے¹³۱۳۔ سست کہندا اے باہر شیر کھلوتا اے میں گلیاں وچ وڈھ دِتا جاواں گاں ¹⁴۱۴۔ زنا کرن والی دا منہ ڈونگا کڈا اے جہدے اُتے خداوند دا قہر ہوندا اے او ایہہ اوندے وچ ڈگے گا¹⁵۱۵۔ کم عقلی بچے دے دل نال جُڑی رہندی اے پر سکھاون والی سوٹی اونوں اوھدے توں دور کر دیندی اے ¹⁶۱۶۔ جہڑا بندہ اپنی دولت ودھان لئی بھوکیاں اُتے ظلم کر دا اے تے جہڑا دولت منداں نوں تحفے پیش کردا اے دویں غریبی دا شکار ہو جاندے نیں¹⁷۱۷۔ کن لا ہ کے سمجھداراں دیاں گلاں سن تے میری تعلیم اُتے دل لاہ ¹⁸۱۸۔ جے تُوں اوناں نوں اپنے دل وچ رکھیں تے او ساریاں تیرے لباں اُتے رہن تاں اے بُوہت ای خوشی دی گل اے ¹⁹۱۹۔ میں آج دے دن تینوں ہاں تینوں ای اے گلاں سکھایاں نیں تاں جے تیرا بھروسہ خداوند اُتے ہووے²⁰۲۰۔ کی میں تیرے لئی ترِیہ قول نہی لکھے او مشورے تے علم دے قول ²¹۲۱۔ جہڑے تینوں چنگیاں تے یقین والیا ں گلاں سکھاندے نیں تاں جے جہنے تینوں گلیا اے توں اونوں سہی جواب دے سکے²²۲۲۔ غریباں نوں اوناں دے غریب ہوندے سببوں نا لُٹ تے نا عدالت وچ کِسے غریب نوں دبان دی کوشش کر ²³۲۳۔ کیوں جے خداوند اوھدا معاملہ اپنے ہتھ وچ لے گا تے جہڑے اونوں لُٹ دے نے اوناں نوں او لُٹے گا²⁴۲۴۔ غصے والے بندے نال یاری نا لاہ تے قہر کرن والے بندے نال تعلق نہ رکھ ²⁵۲۵۔ کیتے ایویں نہ ہووے کے تُوں اوھدے طور طریقے سکھیں تے اپنے اپ نوں پھاہی وچ پھسا لیں²⁶۲۶۔ تُوں اہوجیا بندہ نہ بن جہڑا کسے دا قرض لان دا ذمہ لیندا اے یا قرض داراں دی ضمانت دیندا اے ²⁷۲۷۔ کیوں جے تیرے کول دین لئی کجھ نہ ہووے تاں تیرے تھلیوں تیرا بسترا وی کیچ لیا جواے گا²⁸۲۸۔ تُوں اوس پرانی حد دا پتھر نہ ہٹاویں جہنوں تیرے پیو دادا نے کھڑا کیتا سی ²⁹۲۹۔ کیہ تُوں کدی انج دا بندہ وکھیا اے ؟ جہڑا اپنے ہنر وچ سیانا اے او بادشاھواں دے اگے کسے کم اُتے عزت پاوے گا نا کے چھو ٹے لوکاں اگے

23¹۱۔ جدوں تو حاکم دے نال روٹی کھان دے لئی بویں ، تے چنگی طرح غور کر کہ تیرے سامنے کون اے، ²۲۔ جے تینوں بہتاکھان دا شوک اے تے اپنے گلے اُتے چُھری رکھ دے۔ ³۳۔ اوہدے مزدار کھانیاں دی خواہش نہ کر ، کیوں جے او دھا کھانا دھوکے دا اے۔⁴۴۔ مالدار ہون دے لئی پریشان نہ ہو؛ سگوں عقل تو کم لے تے خود تے قابو رکھ۔ ⁵۵۔ کیہ توں اوس چیز تے آنکھ لاویں گا جیڑی کہ ہے ہی نہیں، کیوں جے دولت بے شک عقاب دے وانگوں پر لاکے آسمان دے ول اُد جاندی اے۔⁶۶۔ تو کنجوس بندے دِی روٹی نہ کھا، تے نہ ہی اوہدے مزے دار کھانیاں دی خواہش کر؛ ⁷۷۔ کیوں جے او ایسا بندہ اے جیڑا دِل دا کنجوس اے او تینوں کہندا اے: کہ کھا تے پی، پر اے گل اوہدے دل توں نہیں ، بلکہ مُنہ توں نکلدی اے۔ ⁸۸۔ توں جیڑا تھورا بہت کھادا ہوئے گا اونوں وِی اُگل دیں وی گا تے تیریاں میٹھیاں گلاں بے فائدہ ثابت ہون گئیاں۔⁹۹۔ اپنیاں گلاں بیواقوف نوں نہ سُنا ، او تیریاں سمجھدارای دیاں گلاں دا مزاق اُڑائے گا۔ ¹⁰۱۰۔ پُرانے حد دے پتھرنوں نہ ہٹا نہ یتیماں دے کھیتاں دے اُتے قبصہ کر، ¹¹۱۱۔ کیوں جے اوہناں دا بچان والا زورآور اے، او تیرے خلاف اوہناں دا مقدمہ لڑے گا۔¹²۱۲۔ میرے حُکماں اُتے اپنا دل لا تے علم دیاں گلاں نوں غور نال سُن۔¹³۱۳۔ مُنڈے دی تربیت دے وچ کوئی غلطی نہ کر؛ کیوں جے تو اونوں سوٹی نال ماریں وی ، تے او مر نہیں جاوے گا۔ ¹⁴۱۴۔ اونوں سوٹی نال مار تے اوہدی جان نوں موت توں بچا۔¹⁵۱۵۔ اے میرے پُتر ! جے تیرا دل سمجھدار اے، تے میرا دِل وی خوش ہوئے گا؛ ¹⁶۱۶۔ جدوں تیرے لبا ں توں سچیاں گلاں ہون گیئاں تے میرا دل وی خوش ہوئے گا۔¹⁷۱۷۔ تیرا دِل گناہ گاراں توں حسد نہ کرے ، سگوں توں ہمیشہ خُداوند دے خوف وِچ زندگی گزارے۔ ¹⁸۱۸۔ کیوں جے تیرا اجر تینوں ضرور مِلے گا، تے تیری اُمید نہیں ٹوٹے گی۔¹⁹۱۹۔ اے میرے پُتر! سُن تے سمجھدار بن، اپنا دِل چنگی راہ اُتے قائم رکھ۔ ²⁰۲۰۔ شراب پین والیا دی یاری توں دور رہ ، ²¹۲۱۔ کیوں جے شراب پین والے تے ضرورت توں زیادہ کھان والیا دی جیب خالی ہوجاوے گی، تے نیند اوہناں تے چھائی روے گی ۔²²۲۲۔ اپنے پیو دی سُن جدے توں تو پیدا ہویا، تے اپنی ماں نوں اوہدے بُرھاپے وِچ بُرا نہ جان۔ ²³۲۳۔ سچائی نوں مول لیں لے تے اوہنوں ویچ نہ دے ؛ سمجھ، تربیت تے عقل نوں وی۔²⁴۲۴۔ سچے بندے دے پیو نوں بڑی خوشی ہو گی؛ جدے کول سمجھدار پُتر اے اوہدا پیو وی خوش ہوئے گا۔ ²⁵۲۵۔ تیرے ماں تے پیو تیرے توں خوش ہون گے ؛ تے جس ماں نے تینوں پیدا کیتا او تیری وجہ توں خوشی منائے !²⁶۲۶۔ اے میرے پُتر ! اپنا دل مینوں دے تے تیریاں آنکھاں میریاں راہواں تے لگیاں رہن، ²⁷۲۷۔ کیوں جے زناکاری اِک ڈھونگا ٹویا اے تے دھوکا دین والی بیوی اِک تنگ کنواں اے۔ ²⁸۲۸۔ او اِک راہ تے ُلٹن والیا وانگوں چُھپ کہ بیٹھ دی اے، تے بندیاں وِچ دھوکا دین والیا دی تعداد نوں ودھادیندی اے۔²⁹۲۹۔ کیڑا افسوس کردا اے؟ کیڑا دُکھی اے؟ کیڑا لڑائیاں وچ پھنسیااے؟ ِ کِنوں شکایتاں نے؟ کیڑا بے وجہ زخمی اے تے کدیاں آنکھاں لال ہوگئیاں نے؟ ³⁰۳۰۔ اوہناں دیاں ، جیڑے بہت شراب پیندے نے، او جیڑے رلی مِلی شراب چکھن جاندے نے۔³¹۳۱۔ جدوں شراب لال نظر آوئے، جدوں اوہداں جام وی چمک ریا ہوئے، تے جدوں او روانی دے نال گلے توں تھلے اُترر ہی ہوئے ، تدوں توں اوہدے ولوں اپنی نظراں ہٹا لویں ! ³²۳۲۔ کیوں جے آخیر وِچ او سانپ وانگوں ڈس لیندی اے۔ ³³۳۳۔ تیریاں آنکھاں عجیب نظارے ویکھن گئیاں تے تیرے دماغ وِچ عجیب عجییب خیال آن گے۔³⁴۳۴۔ تو سمندر دے وِچکار لیٹن والےوانگوں ، یاکھنبے دے سرے اُتے سون والے وانگوں ہووئے گا۔ ³⁵۳۵۔ تو آکھیں گا: اوہناں نے مینوں ماریا پر مینوں سٹ نئیں لگی! اوہناں نے مینوں ُکوٹیاں پر مینوں پتا وی نہیں چلیا! میں کدوں جاگاں گا تاں جو اِک ہور جام پی سکا؟

24¹۱۔ شریراں دی بَلے بَلے نہ کریں ، تے نہ اوہناں دے میل دی تمنا رکھیں۔ ²۲۔ کیوں جو اوہناں دے دِل تشّدد دے منصوبے بن دے نیں، تے اوہنوں دے منہاں اُتے شرارت داذکر رہندا اے۔³۳۔ حکمت نال گھر بنا یا جاندااے، تے سمجھ نال اوہنوں قائم کیتا جاندا اے۔ ⁴۴۔ تے علم دے نال اوہدے کمرے نادر تے چنگیاں شیواں نال بھر دِتے جاندے نیں۔⁵۵۔ دانش والا بندہ بوہت ڈھاڈا ہو جاندا اے، تے علِمکار دا زور ودھدا جاندا اے۔ ⁶۶۔ جنگ وِڈن لئی صلاح دی لوڑ پیندی اے، تے صلاح کاراں دا وادھا جِتن دا سبب بنھ دا اے۔⁷۷۔ عقل ہُوڑ مَت دے سروں اُچی ہوندی اے؛ اوہ پھاٹک تے پریا وِچّ منہ نئیں کھول سکدا۔⁸۸۔ جیہڑا بھیڑے منصوبے بنھ دا اے، اوہ لڑائی پوان والا آکھوا وے گا۔ ⁹۹۔ بے عقلی دے منصوبے پاپ ہوندے نیں، تے لوکی ٹھٹھے مارن والے توں کھِج کھاندے نیں۔¹⁰۱۰۔ جے تُوں مُصیبت دے دِنّاں وِچّ ڈَگمگان لگن پینا ایں، تے تیرا ٹَل کِنا گَھٹ اے۔¹¹۱۱۔ جیہڑے قتل ہون لئی کھڑے جا رہیے نیں، اوہناں نوں بچا؛ تے جہیڑےکرن لئی دھرُویا جا رہیا اے، اوہناں نوں بچا۔ ¹²۱۲۔ جے تُوں اینج آکھیں سانوں ایہدا اُکا پتہ نیئں سی، تے کی دَلاں نُوں پرکھن والا ا یہہ نئیں سمجھدا؟ تے کی تیر ی جان دا راکھا اے نیئں جان دا؟ کی اوہ ہر بندے دے اوہدے عملاں دے حساب نال اوہنوں بدلہ نہ دیوے گا؟¹³۱۳۔ میریاں پُترا! شہد کھایا کیر ایہہ چنگا ہوندا اے، تے ماکھیوں دا چھتہ وی جیہڑا تالُو نُوں چنگا لگدا اے۔ ¹⁴۱۴۔ ایہہ وی جان لے پئی عقل تیری جان لئی مِٹھی ہوے گی؛ جے تُوں اوہنوں لویں گا، تے تیرا اَخیر چنگا ہوئے گا، تے تیری آس نہ ٹُوٹے گی۔¹⁵۱۵۔ شریرا! تُوں راستباز دے گھر دی چھاہی لا کے نہ بہنویں، تے اوہدے کُلے نُوں نہ ٹھاویں؛ ¹⁶۱۶۔ کیوں جو راستباز سَت واری وی ڈِگے تے اُٹھ کھلوندا اے، پَر شریر آفت وِچّ پھس جان تے ڈِگے ہی رہندے نیں۔¹⁷۱۷۔ جد تیرا ویری ڈِگ پوے تے خُوشیاں نہ منائیں؛ تےاوہدے ٹھیڈا کھان تے تیرا دِل شاد نہ ہوئے، ¹⁸۱۸۔ خورے خُدا تیرے سلُوک نوں پسند نہ کرے، تے اپنا غصہ اوہدے توں ہٹا لوے۔¹⁹۱۹۔ بدکاراں دے سببوں دِل نہ چھڈیں تے شریراں دی بَلے بَلے نہ کر، ²⁰۲۰۔ کیوں جو بدکار لئی کوئی آس باقی نیئں رہی، تے شریراں دا دِیوا بُجھا دِتّا جاوے گا۔²¹۲۱۔ میریا پُتّرا ! رَبّ دا تے بادشاہ دا ڈر منیں، تے باغیاں نال میل جول نہ رکھ، ²²۲۲۔ کیوں جو اوہناں دواں ولوں مُصیبت اِک دم آ وندی اے، تے اوس مصیبت دا اندازہ کون لا سکدا ؟²³۲۳۔ ایہہ وی سیانیا ں دے اَکھان نیں : نیاں دے ویلے رہی کرنا چنگا نئیں:²⁴۲۴۔ جیہڑا پاپی نُوںآکھے پئی تُوں بے دوساں ایں ۔ لوک اوہدے تے لعنت کرن گے تے قوماں اوہدے توں نفرت کرن گئیاں۔ ²⁵۲۵۔ پَر جیہڑے پاپیوں نُوں سزا دیندے نیں، اوہناں دا بھلا ہووے گا؛ تے اوہناں تے بڑی برکت پَوے گی۔²⁶۲۶۔ سچّا جواب ، بُلیاں چُمن وانگ اے۔ ²⁷۲۷۔ پہلاں اپنے باہر دے کم نبیڑ لے تے پیلیاں دے کم وی کر لے، تے فیر اپنے لئی گھر بناویں ۔²⁸۲۸۔ اپنے گوانڈی دے خلاف ایویں گواہی نہ دیویں، تے نہ اپنا مُنہ دھوکے بازی لئی ورتیں۔ ²⁹۲۹۔ اینج نہ آکھ پئی جیہا اوہنے میرے نال کیِتا میں تیہا ہی کراں گا؛ میں اوس بندے نُوں اوہدے کیِتے دا بدلہ دیاں گا۔³⁰۳۰۔ اِک جِلّہے دی پیلی کولوں ، تے بے عقلے دی انگوراں دی پیلی کولوں میں لنگھیا؛ ³¹۳۱۔ اوتھے ہر تھاں تے کنڈے اُگے ہوے سَن، تے بھنویں ڈُوھویں بُوٹی نال ڈھکّی ہوئی سی۔ تے اوہدی پتھر دی کندھ ٹھٹی ہوئی سی۔³²۳۲۔ میں جو کُجھ ویکھیا اوہدے تے بڑے دھیان نال سوچ وِچار کیتی تے جو کُجھ ویکھیا اوہدے توں ایہہ سبق لیا؛ ³³۳۳۔ تھوڑی جیہی نیندر ، تھوڑا جیہا ٹھَوُنکا ، تھوڑا چِر ہتھ تے ہتھ دھر کے بیٹھے رہنا۔ ³⁴۳۴۔ تد غریبی تیرے تے ڈاکو وانگ ،تے ہتھ دی تنگی تیرے تے اوس بندے وانگ آ پوے گی جنہیں ہتھیا ر بنے ہون۔

25¹۱۔ ایہہ سُلیمان دِیاں ہور مثالاں نے جہناں نوں حِرقیاہ دے لوکاں نے قتل کیتا ²۲۔ خداوند دا جلال راز رکھن وِچ اے تے بادشاواں دا جلال گلاں دی تفتیش وِچ اے ³۳۔ جیویں تیک ااسمان دی اُچائی تے زمین دی گہرائی تیک پہنچنا مشکل اے اویویں ای بادشاواں دے دلاں دا حال جانن مشکل اے⁴۴۔ چاندی نال اوھدا میل دور کیتا جاوے تے او سُنیا ر لئی پانڈے بنان دے کم آندا اے ⁵۵۔ جے شرارت کرن آلے بادشاہ دی حضوری وِچوں کڈ دِتے جاون تے اوھدا تخت انصاف دی نیو اُتے قائم روے گا⁶۶۔ بادشاہ دے اِگے آودی وڈھائی نہ کرنا تے نہ وڈے لوکاں دے وِچ بیٹھنا⁷۷۔ چنگا ہووے گا کہ او تینوں آکھے ایتھے اُتے آجا ایدے مقابلے وِچ کہ او کسے امیر سے سامنے تینوں تھلے جان نوں آکھے جہڑا کُجھ تُو آودیاں اکھاں نال ویکھیا اے. ⁸۸۔ اونوں عدالت وِچ دسن لئی چھیتی نہ کر آخر وِچ جے تیرا گوانڈی تینوں جھوٹا ثابت کر دیوے تد تُو کی کریں گا⁹۹۔ جے تُو آودے گوانڈی دے نالآودے دعویٰ دے سلسلے وِچ لڑائی کرنا ایں تے تُو کسے ہور دا راز نہ کھولیں ¹⁰۱۰۔ کیتے ایویں نہ ہووے کہ جہڑا اونوں سُنے تینوں بدنام کر دیوے تے تیری رسوائی کدی دور نہ ہووے¹¹۱۱۔ جہڑی گل سہہی ویلے تے کیتی جاوے او چاندی دی کولی وِچ سونے دے سیب وانگوں ہوندی اے ¹²۱۲۔ سُنن آلے کن لئی عقلمند دی جھڑک سونے دی بالییا خالص سونے دے زیور وانگو اے¹³۱۳۔ چنگا قاصد آودے گھلن آلیاں لئی گرم موسم دی برف دی ٹھنڈک وانگوں اے او آودے مالکاں دی جان نوں تازہ کر دیندا اے ¹⁴۱۴۔ جہڑے انعام کسے نوں نہ دتے جاوناوناں دیاں خوبیاں دسن آلا بندا بے بارش بدل تے خشک ہوا وانگوں ہوندا اے¹⁵۱۵۔ صبر تے تحمل نال حاکم نوں راضی کیتا جا سکدا اے تے نرم زبان ہڈی نوں توڑ سکدی اے¹⁶۱۶۔ جے تُو شہد پایا تے اونوں ہد توں بُوہتا نہ کھا جے بُوہتا کھا لویں گا تے تے اونوں منُہ وِچوں کڈ دیویں گا ¹⁷۱۷۔ گواندی دے گھر وِچ بُوہتا آنا جانا ٹھیک نہیں تیرے بار بار جان نال او تیرے نال نفرت کرن لگے گا¹⁸۱۸۔ او ہتھوڑے یا تلوار یا تیز تیر وانگوں اے جہڑا بندہ آودے گواندی دے خلاف جھوٹی گواہی دیندا اے ¹⁹۱۹۔ مُصیبت دے ویلے کسے بے وفا دے اُتے یقین کرنا ٹوٹے ہوئے دند یا لنگڑے پیر وانگوں اے²⁰۲۰۔ کسے دُکھی دے اِگے گیت گان آلا جاڑے وِچ کسے دے کپڑے لان آلے یا مشورے اُتے سرکہ پان آلے وانگوں اے²¹۲۱۔ جے تیرا دُشمن بھوکا ہووے تے اونوں روٹی کھاوا جے او پیاسا ہووے تے اونوں پانی پیا. ²²۲۲۔ ایویں کرن نال تُو اوھدے سر اُتے انگاریاں دا ڈھیر لاویں گا تے خداوند تینوں اجر دیوے گا²³۲۳۔ جیویں شمالی ہوا بارش لیاندی اے ایویں ای جھوٹی زبان کھٹائی لیاندی اے ²⁴۲۴۔ چھت دے کسے کونے اُتے رینا جھگڑا کرن آلی بیوی دے نال مکان وِچ رہن نالوں بہتر اے²⁵۲۵۔ جیویں تھکے ماندہ جان لئی ٹھنڈا پانی دور دے ملک توں آئی ہوئی خوشی ایویں د ی ہوندی اے ²⁶۲۶۔ جہڑا سادہ شرارت کرن آلے سے سامنے گھٹنے ٹیک دیندا اے او ایویں دا چشمہ اے جہڑا میلاتے ایویں دا سوتا اےجہڑا نا پاک ہو گیا اے²⁷۲۷۔ بُوہتا شہد کھاناچنگا نہیں ہوندا نہ ای خود آودی وڈھائی دے گیت گان نال عزت ودھی اے. ²⁸۲۸۔ جس بندے نوں آودے غصے اُتے قابو نہیں او اوس شہر وانگوں اےجیدیاں کنداں دیگ پیاں ہون

26¹۱۔ جیویں گرمی دے دِناں چہ برف دا تے فصل وڈھن دے دِناں چہ بارش دا ہونا چنگا نہیں لگدا ، ایویں ای بیواقوف دے لئی عزت وی چنگی نہیں ۔ ²۲۔ جیویں آوارہ چڑیاں نوں کوئی مقصد تے ٹھکانہ نہیں مِلدا، اوسے طرح بے وجہ لعنت نو ں وی ۔³۳۔ جیویں گھوڑے دے لئی چھانٹا تے کھوتے دے لئی لگام اے، ایویں ہی بیواقوفاں نوں سزا دین دے لئی سوٹی اے! ⁴۴۔ بیواقوف نوں اوہدی بیواقوفی وانگوں جواب نہ دے ، تاں ایویں نہ ہوے کہ توں وی اوہدے وانگوں ہوجاؤے ۔⁵۵۔ بیواقوف نوں اوہدی بیواقوفی وانگوں جواب نہ دے ، نہیں تے او اپنےآپ نوں سمجھدار سمجھے گا ۔ ⁶۶۔ بیواقوف دے ہتھ سنیا ہ بھیجنا اپنے پیراں اُتے کہواڑا مار نا یا نُقصا ن دا پیالہ پین وانگوں اے⁷۷۔ جیویں لنگڑے دیاں لتاں بیکار نے اویں ہی بیواقوف دے مُنہ وِچ چنگیاں گلاں نے۔ ⁸۸۔ بیواقوف نوں عزت دینا غلیل وچ پتھر پان دے دے وانگوں اے۔⁹۹۔ بیواقوف دے مُنہ وِچ عقل دیاں گلاں شرابی دے ہتھ وِچ چُھبن والے کانٹے وانگو اے۔ ¹⁰۱۰۔ جیڑا بیوقوف یا راہ اُ تے ٹُرن والے نوں مزدوری تے لاندہ اے ا و اوس تیر چلان والے وانگو اے جیڑا سب نوں رخمی کردا اے۔¹¹۱۱۔ جس طرح ُکتا اپنی کیتی ہوئی اُلٹی نوں فیر کھا جاندا اے، اوسے طرح بیواقوف وی اپنی بیواقوفی نوں دوجی واری فیر کردا اے ۔ ¹²۱۲۔ جیڑا بندہ اپنے آپ نوں بہت عقل مند سمجھدا اے، اوہدے مقابلے نا سمجھ زیادہ سمجھدا اے۔¹³۱۳۔ سُست کہندا اے کہ راہ وچ ببر شیر اے، ببر شیر گلیاں وچ چکر لا ریا اے! ¹⁴۱۴۔ جیویں بوُے اپنے جوڑاں اُتے گھومدے نے ، اویں ہی سُست اپنے بستر اُتے الٹدے پُلٹدے نے۔¹⁵۱۵۔ سُست اپنا ہتھ تھالی تیک لے کے جاندا اے؛ پر اپنی سُستی دِی وجہ توں اونوں واپس نہیں لیاندا ۔ ¹⁶۱۶۔ سُست اپنے آپ نوں دلیل دے نال گل کرن والے سَت بندیاں توں وی زیادہ سمجھدار سمجھدا اے۔¹⁷۱۷۔ جیڑا راہ اُتے ٹُردیاں پرائی دے لڑائی وچ شامل ہوندا اے او اوس بندے وانگوں اے جیڑا کُتے نوں کن توں پھڑدا اے۔¹⁸۱۸۔ جیویں کوئی پاگل بلدیاں لکڑاں تے جان کڈن والے تیر سُٹدا اے ¹⁹۱۹۔ اویں ہی او بندا جیڑا اپنے محلےدار نوں دھوکہ دے کہ کہندا اے : میں تے مزاق کیتا سی!²⁰۲۰۔ جیویں لکڑی نہ ہون تو آگ بجھ جاندی اے؛ اویں ہی جیِتھے چغلی کرن والے نہیں ہوندے لڑائی مُک جاندی اے۔ ²¹۲۱۔ جیویں آگ دے لئی کوئلہ تے لکڑاں ضروری ہوندیا ں نے ، اویں ہی لڑائی کروان والا بندا لڑائی دے لئی۔²²۲۲۔ چغلی کرن والے دیاں گلاں میٹھے نوالے وانگو ہوندیاں نے؛ بندے دے اندر ہضم ہو جاندیاں نے، ²³۲۳۔ جے دل ماڑا ہوئے تے بُلاں دِی میٹھاس ایویں ہوندی اے جیویں مٹی دے پانڈے اُتے کھوٹی چاندی دیِ تہہ جمی ہوے۔²⁴۲۴۔ دِل وچ غُضہ تے نفرت رکھن والا بندہ اپنے بُلاں توں میٹھیاں میٹھیاں گلاں کردا اے، پر اودھا دِل دھو کے نال بھریا ہوندا اے۔ ²⁵۲۵۔ اودھیاں گلاں بڑیاں میٹھیاں ہوندیاں نے، فیر وی وادھا یقین نہ کرو ، کیوں جے اودھا دِل نفرت نال بھریا ہوندا اے۔ ²⁶۲۶۔ اودھی نفرت تے غُضہ اودھے ماڑے کماں توں ُلک وی جاوئے، پر اودھی شرارت لوکاں دے کٹھ وِچ نظر آ جاندی اے۔²⁷۲۷۔ جے کوئی دوجیاں دے لئی ٹویا کھود دا اے، تے او آپ ہی او دھے وچ ڈِگے گا ؛ تے جے کوئی پتھر ڈیگدا اے تے او پتھر فیر کے اونوں ہی وجے گا۔ ²⁸۲۸۔ چھوٹی زبان اپنے زخمیاں نوں نفرت کردی اے، تے چھوٹی تعریف کرن والا مُنہ بربادی لیاندا اے۔

27¹۱۔ آن والے کل اُتے غرور نہ کر کیوں جے توں نہی جاندا کے او دن کی ہووے گا ²۲۔ چنگا اہیہ اے دوجے تیری تعریف کرن نہ کے تیرا اپنا منہ کوئی بیگانہ کرے نہ کے تیرے اپنے لب³۳۔ پتھر بھارا ہوندا اے تے ریت بھاری پر بے عقل دا غصہ اوناں دواں نالوں بھارا ہوندا اے ⁴۴۔ غصہ ڈاڈا بے رحم تے قہر دا ہڑ ہوندا اے پر حصد کرن والے دے سامنے کون کھلوسکدا اے⁵۵۔ لُکی محبت توں کھلی نفرت چنگی اے ⁶۶۔ جہڑے پھٹ بیلی دے ہتھوں لگن اوناں اُتے بھروسہ کیتا جا سکدا اے پر دشمن دے بھوسے گنن وچ بوہتے ہوندے نیں⁷۷۔ جہڑا بندہ رج گیا ہووے اونوں شہد وی چنگا نہی لگدا پر بھوکے انسان لئی کوڑی شےوی میٹھی ہوندی اے ⁸۸۔ جہڑا بندہ اپنا گھر چھڈ دیندا اے او اوس پرندے دی وانگ اے جہڑا اپنے اہلنے توں بھٹک گیا ہووے⁹۹۔ عطر تے عود دل نوں سکون بخش دے نیں ایسے طرح بیلی دی سچی صلاح نال جان سکون پاندی اے ¹⁰۱۰۔ اپنے بیلی تے اپنے پیو دے بیلی نوں نہ چھڈ تے جدوں تیری اُتے مصیبت آ پووے تے تُوں اپنے بھرا دے گھر نہ جا نیڑے رہن آلا گوانڈی دور رہن والے بھرا نالوں چنگا اے¹¹۱۱۔ اے میرے پُتر سمجھدار بن تے میرے دل نوں خوش کر تاں جے میں اپنے ملامت کرن والیاں نوں جواب دے سکاں ¹²۱۲۔ ہوشیار بلا نوں ویکھ کر لُک جاندے نیں پر نہ سمجھ اگاں ودھ دے چلے جاندے نیں تے نقصان چُک دے نیں¹³۱۳۔ جہڑے کوئی کسے بیگانے بندے دی ضمانت دیوے اوھدا کپڑا کھوہ کے رکھ لے تے جے اونے کسے بیگانی عورت دی ضمانت دِتی ہووے تے اوھدے کپڑے نوں گہنے پالے ¹⁴۱۴۔ جے کوئی بندہ صبح سویرے اُٹھ کر اپنے گوانڈی لئی اُچی آواز نال خیر دی دعا کر دا تے اونوں لعنت گنیا جاوے گا¹⁵۱۵۔ جھگڑا کرن والی عورت تے جھڑی دے دن دا لگاتار ٹپکنا برابر ہوندے نے ¹⁶۱۶۔ اونوں روکنا ہوا نوں روکن وانگوں اے یا تیل نوں ہتھ نال پھڑن دی کوشش کرنا¹⁷۱۷۔ جیویں لوہا لوہے نوں تیز کر دا اے ایویں ای اک بندہ دوجے بندے دے دماغ نوں تیز کرن دا سبب بن دا اے ¹⁸۱۸۔ جہڑا انجیر دے درخت نوں سانبھ دا اے او اوھدا پھل کھاوے گا تے جہڑا اپنے مالک دا خیال رکھ دا اے او عزت پاوے گا¹⁹۱۹۔ جیویں پانی وچ بندے تے اودا چہرا اکوجہہ ویکھیا جاندا اے اوسے طرح بندے دی شکل بندے دے دل توں ظاہر ہوندی اے ²⁰۲۰۔ جیویں پاتال تے موت ختم نہی ہو سکدے اوسطرح انسان دیاں اکھاں رج نہی سکدیاں²¹۲۱۔ جسطرح چاندی کھٹالی وچ تے سونا بھٹی وچ پرکھیا جاندا اے ایویں ای انسان اپنی وڈیائی توں پرکھیا جاندا اے ²²۲۲۔ بھاویں توں بیوقوف نوں اُکھلی وچ پا کُٹیں جیویں ناج نوں موسل نال کُٹ دے نیں تاں وی اودی بیوقوفی اودے نالوں دور نا ہووے گی²³۲۳۔ اپنے جانوراں دی حالت چنگی ویکھ کے سکون پا تے اپنے واڑیاں دا چنگی طرح خیال رکھ ²⁴۲۴۔ کیوں جے دولت ہمشہ نہی رہندی تے نا تاج پیڑی توں پیڑی بچیا رہندا اے ²⁵۲۵۔ جدوں سوکھا گھاہ کٹھا کر لیا جاندا اے تاں ناواں اُگ پیندا اے تے پہاڑاں اوتوں پٹھے وڈھ کے کٹھے کر لے جاندے نے²⁶۲۶۔ چتھرے تینوں کپڑے دین گے تے بکریاں کیتھاں دا مُل ²⁷۲۷۔ تیرے کول بکریاں دا دودھ بوہتا ہووے گا جہڑا تیرے تے تیرے ٹبر دے پین لئی تے تیریاں نوکرانیاں دے گزارے لئی کافی ہووے گا

28¹۱۔ شرارت کرن آلا دوڑیا جاندا اے بھاویں اوھدے پیچھاوالا کوئی وی نا ہووے پر سچا بندہ شیر ببر وانگوں دلیر ہوندا اے ²۲۔ ملک وِچ بغاوت کرن دے سببوں حاکماں دی تعداد ودھ جاندی اے پر علم تے عقل رکھن آلے ای امن قائم رکھدے نے³۳۔ غریباں اُتے ظلم کرن آلا حاکم اوس بُوہت تیز مینہ وانگوں نے جہڑا فصل نوں باقی نہیں چھڈدا ⁴۴۔ شریعت نوں چھڈ دین آلے شرارت دی تعریف کر دے نے پر شریعت اُتے عمل کرن آلے اوناں لئی رکاوٹ بن دے نے⁵۵۔ بدکردار انصاف نوں نہیں سمجھدے پر جہڑے خداوند دے منن آلے نے او اونوں چنگی طرح سمجھدے نیں ⁶۶۔ ٹیٹری راہ اُتے چلن والے دولت آلے بندے توں سیدھے راہ اُتے چلن والا غریب بہتر اے⁷۷۔ شریعت نوں منن آلاپُتر عقل مند ہوندا اے پر کھاؤ لوکاں دا ساتھی آودے پیو نوں ذلیل کر دااے ⁸۸۔ جہڑے نا جائز سود حاصل کر کے آودی دولت ودھاندے نے او اوناں لئی کٹھا کر دے نے جہڑے غریباں اتے رحم کر دے نیں⁹۹۔ جہڑا کوئی شریعت اُتے کن نہی دھردا اُندیاں دعاواں مکرو ہو جاندیاں نیں ¹⁰۱۰۔ جہڑا کسے سچے نوں بُری راہ اُتے لاندا اے او آپ ای اپنی پھاہی وچ پس جاوے گا پر نیک لوک نعمتاں دے وارث ہوون گے¹¹۱۱۔ دولت مند اپنی نظر وچ سمجھدار اے پر چنگا بندہ مسکین لب لیندا اے ¹²۱۲۔ جدوں سچے فتح پاندے نیں تاں بوہت خوشی منائی جاندی اے پر جدوں شرارتی حکومت کرن لئی آندے نیں تاں لوک لُک جاندے نیں¹³۱۳۔ جہڑا اپنے گناہ لُکاندا اے کامیاب نہی ہوندا پر جہڑا اقرار کر کے اونوں چھڈ دیندا اے اودے اُتے رحم کیتا جاوے گا ¹⁴۱۴۔ مبارک اے او بندہ جہڑا ہر ویلے خداوند دا خوف رکھدا اے پر جہڑا اپنا دل سخت کر لیندا اے مصیبت وچ پے جاندا اے¹⁵۱۵۔ مصیبت دے مارے لوکاں اُتے حکومت کرن والا جے ظالم ہووے تاں او گرجن والے شیر ببر تے حملہ کرن والے ریچھ وانگوں اے ¹⁶۱۶۔ جے حاکم بے عقل ہووے تاں او بڑا ظلم کردا اے پر جہنوں ناجائز نفعے توں نفرت ہوندی اے اوھدی عمر لمی ہوندی اے¹⁷۱۷۔ قتل دا گناہ کرن والا اپنی موت تک دوڑدا پھرے گا اونوں کوئی نہ روکے ¹⁸۱۸۔ سچ دی راہ اُتے ٹرن والا رہائی پاوے گا پر جھوٹ دی راہ اُتے ٹرن والا اچانک ڈگ پوے گا¹⁹۱۹۔ جہڑا اپنی زمین وچ بیج دا اے اونوں بوہتی خوراک ملے گی پر جہڑا خیالاں وچ رہندا اے غریبی نال ٹکر لوے گا ²⁰۲۰۔ اعتبار ی بندہ بوہتیاں برکتاں پاوے گا پر جہڑا امیر بنن لئی چھیتی کرا اے ضرور سزا پاوے گا²¹۲۱۔ کسے دے پاسے دی گل کرنا چنگا نہی فیر وی انسان روٹی دے ٹکڑے لئی گناہ کردا اے ²²۲۲۔ کنجوس بندہ دولت مند بنن دا شوق رکھدا اے پر اے نہی جاندا کے غریبی اونوں اڈیک دی اے²³۲۳۔ جہڑا کسے بندے نوں نصحت کردا اے آخرکار او زبانی تعریف کرن والے بندے توں بوہتا قبول کیتا جاندا اے ²⁴۲۴۔ جہڑا اپنے پیو یا ماں نوں لُٹ دا اے تے کہندا اے کے ایدے وچ کجھ گناہ نہی او ڈگن والیاں دے نالدا اے²⁵۲۵۔ لالچ کرن والا انسان جھگڑا پیدا کردا اے پر جہڑا خداوند اُتے بھروسہ رکھدا او خوشحال ہووے گا ²⁶۲۶۔ جہڑا اپنے آپ اُتے بھروسہ رکھدا اے او بیوقوف اے پر جہڑا دانائی نال چلدا اے بچیا رووے گا²⁷۲۷۔ جہڑا غریباں دی مدد کردا اے اونوں کجھ گھاٹا نہ ہووے گا پر جہڑا اوناں ولوں اپنیاں اکھاں بند کر لیندا اے بڑا لعنتی ہوندا اے ²⁸۲۸۔ جدوں شرارتی حکومت وچ آندے نیں تاں لوک لُکن لگ پیندے نیں پر جدوں شرارت کرن والے ختم ہو جاندے نیں تاں سچے ترقی کردے نیں

29¹۱۔ جہڑا بندہ بار بار سمجھان تے وی باغی ہوند اے او اچانک ای تباہ کیتا جاوے گا اوھدا کوئی چارہ نہ ہووے گا ²۲۔ جدوں سچے بندے ترقی کر دےنے تے لوک خوش ہوندے نے پر جدوں شریر تے لوک روندے نے³۳۔ جہڑا بندہ سمجھ نال پیار کر دا اےاو آودے پیو نوں خوش کر دا اے پر جہڑا بُوریاں عورتاں دے وِچ رہندا اے آودی دولت نوں اُڑا دیند ااے ⁴۴۔ بادشاہ انصاف نال ملک نوں قائم کر دا اے پر جہنوں رشوت دا لالچ ہوندا اےاوھدے ٹوٹے ٹوٹے کر دیند ااے⁵۵۔ جہڑا آودے گوانڈی دی تعریف کر دا اے او اوھدے پیر لئی جال وچھاندا اے ⁶۶۔ بد کردار ای آودے گناہ وِچ پھس جاندا اے پر سچا بندہ گاندا تے خوشی مناندا اے⁷۷۔ سچا بندہ غریباں دے معاملے دا انصاف چاند ااے پر شریر نوں اوھدے معاملے دی پرواہ وی نہیں ہوندی ⁸۸۔ مذاق بنان آلے شہر وِچ ہنگامہ پید اکر دے نے تے عقل مند ہنگامہ مُکاندے نے⁹۹۔ جے کوئی عقلمند عدالت وِچ کسے بیوقوف نال بحت کر دا اے تے بیوقوف اوتھے شور مچانداے،مذاق بنادا تے ے چینی پھیلاندااے ¹⁰۱۰۔ خون کرن آلے بندے ایماندار نال نفرت رکھدے نے تے سچے بندے دی جان لینا چاندے نے¹¹۱۱۔ بیوقوف آودا غصے نوں اُگل دیندا اے پر عقل مند اوھدے اُتے قابو پاند ااے ¹²۱۲۔ جے کوئی حاکم جھوٹ اُتے کن لاندا اے تے اوھدے سارے خادم شریر ہو جاندے نے¹³۱۳۔ غریب تے ظالم ایس گل وِچ اِک دوجے نوں ملدے نے کہ دوواں دیاں اکھاں دی بینائی خداوند ای دیند ااے ¹⁴۱۴۔ جہڑا بادشاہ غریباں دا سچائی نال انصاف کر دااے اوھدا تخت ہمشاں قائم ریندا اے¹⁵۱۵۔ سمجھان دی سوٹی حکمت دیندی اے پر جہڑا بچہ تربیت توں محروم ریا او آودی ماں دی بے عزتی کر دااے ¹⁶۱۶۔ جدوں شریر ترقی پاندے نے تے گناہ وی ودھ دااے پر سچے بندے اوناں دی پستی ویکھن گے¹⁷۱۷۔ آودے پُتر دی تربیت کر تے او تینوں سکون تے آرام دیوے گا او تیری جان نوں خوشی دے گا ¹⁸۱۸۔ جیتھے رویا نہیں اوتھے لوک بے قابو ہو جاندے نے پر مبارک اے او بندہ جہڑا شریعت اُتے عمل کر دا اے¹⁹۱۹۔ خادم سرف گلان نال ای نہیںسیدھا کیتا جاندا حالانکہ او سمجھد ااے تے فیر وی پرواہ نہیں کر دا ²⁰۲۰۔ کی کوئی بلا وجہ بولن آلا بندہ تیری نظر وِچ اے؟ اوھدے مقابلے وِچ بیوقوف توں بُوہتی اُمید کیتی جا سکدی اے²¹۲۱۔ جہڑا بندہ چھوٹے ہوندے ای آودے خادم دے ناز چُکن لگدا اے اونوں آخر وِچ صدمے دا سامنا کرنا پوے گا ²²۲۲۔ غصے آلا بندہ لڑائی پیدا کر دااے تے گرم مزاج بندے توں کئی گناہ ہوندے نے²³۲۳۔ انسان دی مغروری اونوں تھلے کر دی اے پر حلیم روح آلا بندہ عزت پاندااے ²⁴۲۴۔ چور دا ساتھی آودی ای جان دا دُشمن ہوندااے او حلف چُکن توں بعد وی گواہی نہیں دے پاندا²⁵۲۵۔ انسان دا ڈر پھندا ثابت ہو سکد ااے پر جہڑا خداوند اُتے یقین رکھد ااےمحفوط روے گا ²⁶۲۶۔ بُوہت جے لوک چاہندے نے کہ حاکم نال تعلقات پیدا ہون پر انسان صرف خداوند ای توں انصاف دی اُمید کر سکدا اے²⁷۲۷۔ سچے بندے شریراں نال تے گناہ کرن آلاسچے بندے توں نفرت کر داے

30¹۱۔ اِس بندے نے اِتی ایل نوں اکھیا۔ ہاں اِتی ایل تے اُکال نوں اکھیا۔ ²۲۔ میں بنی آدم وچوں بوھت ای جاہل آں۔میرے وچ انسان جہی سمجھ نہی اے۔ ³۳۔ میں عقل نہی سکھی۔ نہ مینوں اوس پاک ذات دی پہچان اے ۔⁴۴۔ کہڑا آسمان اُتے چڑھیا تے فیر تھلے اُتریا؟ کینے ہوا نوں اپنی مٹھ وچ بند کیتا؟ کینے پانی نوں اپنی چادر وچ بنیاہ؟ کینے زمین دی حداں مقرر کیتیاں؟ ادھدا ناں کی اے تے ادھے پُتر دا ناں کی اے؟ گر چہ توں جاندا ایں تے مینوں دس۔⁵۵۔ خدادا ہر بُول پاک اے؛ او اوناں دی طاقت اے جہڑے اوندے وچ لکدے نیں۔ ⁶۶۔ توں اوھدے کلام وچ کجھ نہ ودھا اینج نہ ہووے کے او تینوں سمجھاوے تے توں جھوٹھا بنیں ۔⁷۷۔ اے خداوند میں تیتھوں دو چیزاں دی مِنت کیتی اے ۔ ایس لئی میرے مرن توں پہلاں اوناں نوں مینوں دین توں انکا ر نہ کر ۔ ⁸۸۔ دغا تے جھوٹ بولن توں مینوں دور رکھ۔ مینوں نہ غریبی دے تے نہ دولت ۔ سگوں مینوں صرف میری روز دی روٹی دے۔ ⁹۹۔ ایویں نہ ہووے کے میں رج کے تیرا انکار کراں تے کہواں کے خدا کون اے ۔ یا غریب ہو کے چوری کراں ۔ تے ایس طرح اپنے خدا دے ناں دی بے عزتی کراں۔¹⁰۱۰۔ نوکر اُتے اوھدے مالک دے سامنے الزام نہ لاہ ۔ ایویں نہ ہووے کے او تیرے اُتے لعنت کرے تے تینوں نتیجہ بھکتنا پووے۔¹¹۱۱۔ اک پیڑی اینج دی وی اے جہڑی اپنے پیؤاُتے لعنت گھل دی اے تے اپنی ماں نوں دھنباد نہی کیندی ۔ ¹²۱۲۔ کجھ لوک اینج نیں جہڑے اپنیاں نظراں وچ تے پاک نیں پر فیر وی اپنے گہناواں توں پاک نہی¹³۱۳۔ اینج دے وی لوک نیں جہناں دی اکھاں وچ ہمشاں غرور بھریا رہندا اے تے جہناں دیاں اکھاں توں نفرت ور دی اے ۔ ¹⁴۱۴۔ جہنا ان دے د ند تلواں نے تے جہناں دے جبڑے چھُریاں ۔ تے بنی آدم وچوں مسکیناں نوں کھا جاون۔¹⁵۱۵۔ جوک دیاں دو دھیاں نیں ۔ جہڑیاں دے دے چیخ دیاں نیں ۔ تِن چیزاں کدی نہی رجدیاں بلکہ چار نیں جہڑیاں کدی بس نہی کہندیاں۔ ¹⁶۱۶۔ پاتال،بانجھ دی کوکھ، زمین جہڑی کدی پانی نال رجدی نہی،اگ جہڑی کدی بس نہی کہندی۔ ¹⁷۱۷۔ اکھ جہڑی پیؤ دا مذاق اڈاندی اے۔ دے ماں دے حکم نوں کجھ نہی جاندی ۔ وادی دے کاں اونوں کڈھ لین گے ۔ ایل اونوں چٹ جاوے گی۔¹⁸۱۸۔ تِن چیزاں میرے نیڑے بوھت انوکھیاں نیں ۔ بلکہ چار جہناں نوں میں نہی جاندا ۔ ¹⁹۱۹۔ آسمان وچ عقاب دی راہ۔ چٹان اُتے سپ دی راہ۔ سمندر دے وچوں وچ جہاز دی راہ۔ تے مرددی راہ کنواری دے نال۔²⁰۲۰۔ زنا کرن والی دیاں عادتاں اینج دیاں نیں او کھا کے پونجھدی اے تے کہندی اے میں کوئی بُرائی نہی کیتی۔²¹۲۱۔ تن گلاں توں زمین کمب دی اے بلکہ چار جہناں نوں او سہندی نہی۔ ²²۲۲۔ غلام جدون بادشاہی کرن لگے ۔ بیوقوف جدوں کھا کے رج جاوے ²³۲۳۔ اہجی عورت جہنوں کوئی قبول نہ کرے تے واھی جاوے تےنوکرانی اپنی مالکن دی مالک بن جاوے ۔²⁴۲۴۔ زمین اُتے دیاں اہہ چار شےواں بوھت چھوٹیاں ہوندیاں نے پر او بوھت عقلمند نیں ²⁵۲۵۔ کیڑیاں بوھت کمزور مخلوق نیں تاں وی گرمی دے موسم وچ اپنے لئی اناج کھٹا کر کے رکھدیاں نیں ۔ ²⁶۲۶۔ سافان بے شک کمزور مخلوق نیں تد وی چٹاناں وچ اپنا گھر بناندے نیں ۔²⁷۲۷۔ ٹڈیاں جہناں دا کوئی بادشاہ نہی ہوندا تد وی او پراں نال پر جوڑ کے نکلدیاں نیں ۔ ²⁸۲۸۔ کوڑکرلیاں جہناں نوں ہتھ نال پھڑیا جا سکدا اے او وی بادشاھواں دے محلاں وچ ملدیاں نیں ۔²⁹۲۹۔ تن چنگی رفتار والے جاندار نیں ۔ بلکہ چار نیں جناں دی چال ویکھن وچ چنگی لگ دی اے۔ ³⁰۳۰۔ شیر ببر جہڑا سارے حیواناں وچوں دلیر اے ۔ او کسے دی اگاڑی توں پچھیاں نہی ہٹ دا۔ ³¹۳۱۔ کُکڑ بکرا،تے بادشاہ،دے چاروں پاسے بندے ہون³²۳۲۔ جے توں بیوقوفی تے غرور توں کم لیا یا کوئی بُرا منصوبہ بنایا اے تے اپنے ہتھ اپنے منہ اُتے رکھ لے ۔ ³³۳۳۔ کیوں جے جِیویں دُودھ رِیڑھکن نال مکھن نکلدا اے تے نک مڑوڑن نال خون اُسے طرح غصہ ودھاون لان جھگڑا بن دا اے۔

31¹۱۔ لموایلؔ بادشاہ دیاں گلاں جیہڑیاں اوہدی ماں نے اوہنوں سکھایاں:۔ ²۲۔ اے میرے پُتر اے میرے جسم توں پیدا ہون آلے جسے میں آودے منتاں دے جواب وِچ پایا ³۳۔ آودی طاقت عورتاں اُتے خرچ نہ کر نہ آودی طاقت اوناں اُتے جہڑی بادشاواں نوں برباد کر دی اے⁴۴۔ بادشاواں نوں اے لموایل بادشاواں نوں ایہہ شراب پینا نہیں جچدا نہ حاکماں نوں شراب پینا ⁵۵۔ ایویں نہ ہووے کہ او پی کے شریعت دے کماں نوں بھل جاوے تے سارے غریباں نوں اوناں دے حق توں دور کر دیوے⁶۶۔ شراب اوناں نوں دے جہڑے مرن دے نے تے میں اوناں نوں جہڑے سخت تکلیف وِچ نے ⁷۷۔ تاں جے او پی کے آدی تنگی نوں ختم کر سکن تے آودی تباہی نوں فیر یاد نہ کرن⁸۸۔ بے زناں لئی آودا منُہ کھول تاں جے غریباں دا حق دا دی حفاظت ہو سکے ⁹۹۔ آودا منُہ کھول تے سچیائی دے نال انصاف کر تے غریباں تے جرورت منداں دی حفاظت کر¹⁰۱۰۔ نیک کماں آلی بیوی کون پا سکدا اے کیوں جے او موتیاں نانوں وی بُوہتی قیمتی اے ¹¹۱۱۔ اوھدے خاوند نوں اوھدے اُتے پورا یقین ہوند ااے کوئی کمی محسوس نہیں ہوندی ¹²۱۲۔ او آودے زندگی دے سارے دِناں وِچ اوھدے نال چنگیائی ای کر دی اےاونوں ےتکلیف نہیں دیندی¹³۱۳۔ او اون تے کتان کٹھی کر دی اے او بُوہت شوق نال آودے ہتھاں نال کم کر دی اے ¹⁴۱۴۔ او سوداگراں دے جہازاں وانگوں آودی خوراک دور توں لے آندی اے ¹⁵۱۵۔ ہالے ھنیر اای ہوند ااےکہ او اٹھ جاندی اے تے آودے خاندان نوں روٹی کھواندی اے تے آودی خدمے کرن آلیاں نوں کم ونڈ دی اے¹⁶۱۶۔ او کسے کھیت دے بارے سوچ دی اےتے اونوں خرید لیندی اے تے آودے پیسیاں نال باغ لاندی اے ¹⁷۱۷۔ او کمر بھن کے آودے کم کرن وچ لگ جاندی اے اوھدے بازو اوھدے کماں لئی مضبوط ہوندے نے¹⁸۱۸۔ او خیال رکھدی اےاوھدی تجارت منافع بخش ہووے اوھدا دیا رات نوں نہیں بُجھدا ¹⁹۱۹۔ او آودے ہتھ نال دھاکہ تیار کر دی اے تے کپڑا وی خود بندی اے²⁰۲۰۔ او غریباں لئی ہتھ کھولدی اے ضرورت منداں لئی آودے ہتھ ودھاندی اے ²¹۲۱۔ جدوں برف پیندے اے تد اونوں آودے گھر لئی فکر نہیں ہوندی کیوں جے اوناں نے والاں آلے لال لباس نوں پایا ہوندا اے²²۲۲۔ او آودے بستر لئی پلنگ پوش بنا لیندی اے اوھدا لباس خاص کتان تے ارغوانی رنگ دا ہوندا اے ²³۲۳۔ شہر دے پھاٹک اُتے اوھدے خاوند دی عزت کیتی جاندی اے جہتھے او ملک دے وڈیریاں نال بیٹھدا اے²⁴۲۴۔ او مہین کتانی کپڑے بنا کے اوناں نوں ویچدی اے تے سوداگراں نوں کم بند دیندی اے ²⁵۲۵۔ او قوت عزت نوں پائے رکھدی اے تے آن آلے دِناں اُتے ہسدی اے²⁶۲۶۔ او آودا منُہ سمجھ نال کھولدی اے تے پار تے محبت دی تعلیم اوھدے منُہ اُتے ہوندی اے ²⁷۲۷۔ او آودے گھر دے حالات اُتے نظر رکھدی اے تے سُستی دی روٹی نہیں کھاندی²⁸۲۸۔ اوھدے بال اونوں اُٹھ کے مبارک کہندے نے تے اوھد اخاوند وی ،تے او اوھدی ایویں تعریف کر دا اے ²⁹۲۹۔ کئی عورتان چنگے کم کر دیاں نے پر تُو سب نالوں ودھ ایں³⁰۳۰۔ خوبصورتی دھوکہ اےتے حُسن وی پکی نہیں پر خداوند توں ڈرن آلی عورت تعریف دے قابل اے ³¹۳۱۔ اوہدی محنت دا صِلہ اونوں دو تے اوھدے کماں توں شہر دے پھاٹکاں اُتے اوہدی وڈھایائی ہوئے۔

واعِظ

1¹۱۔ یروشلیم دے بادشاہ داؤد دے پُتر واعظ دیاں گلاں ۔ ²۲۔ باطل ای باطل سب کجھ ای باطل اے۔ ³۳۔ انسان نُوں اوس ساری محنت توں کیہ فائدہ اے جیہری اوہ سورج دے تھلے کر دا اے۔⁴۴۔ اِک پیڑی جاندی اے تے دوجی آؤندی اے صرف دھرتی ای دنیا دے اخیر تیک قائم رہندی اے۔ ⁵۵۔ سورج چڑھدا اے تے سورج ڈبدا اے۔فیر اوہ اپنی تھاں تے ساہ لے لے کے جاندا اے جتھوں اوہ چڑھیا سی ۔ ⁶۶۔ ہوا لہندے پاسیوں چلدی اے تے پہاڑ پاسے گھمدی اے۔ایہہ ہمیشہ گھمدی اے تے اپنی گردش دے مطابق دورہ کر دی اے ۔⁷۷۔ ساریاں ندیاں سمندر چے ڈگ دیاں نیں پر سمندر بھر نئیں جاندا ۔ندیاں جتھوں نکلدیاں نیں اوتھے ای فیر مُڑ جاندیاں نیں ۔ ⁸۸۔ سب چیزاں کم کر کے تھک جاندیاں نیں انسان ایہدا بیان نئیں کر سکدا۔ اخھ ویکھیداں نئیں رجھدی تے کن سن دیاں نئیں بھر دا ۔⁹۹۔ جو کجھ ہویا فیر اوہو ای ہووے گا۔تے جو کجھ کِتیا گیا فیر کیتا جاوے گا تے سورج دے تھلےکوئی شے نویں نئیں ۔ ¹⁰۱۰۔ کوئی کم اجیہا نئیں جدے بارے کیا جاوے پئی ویکھو ایہہ نواں ایں ۔کیوں جو اوہ تے اوہناں ویلیاں چے سی جیہرے ساڈے توں پہلاں لنگ گئے ۔ ¹¹۱۱۔ اگلیاں دی کوئی نشانی نئیں تے نہ آؤن والیاں دی یاد اوہناں لوکاں وچ ہووے گی جیہڑے ایناں دے بعدوں آن گے ۔¹²۱۲۔ میں واعظ یروشلیم چے اسرائیل دا بادشاہ ساں۔ ¹³۱۳۔ تے میں اپنا مَن لایا پئی جو کُجھ اَسمان دے تھلے کیتا جاندا اے اوہدی تفتیش تے کھوج کراں۔ خُدا نے بنی آدم توں ایہہ ڈاہڈا دُکھ دِتا اے پئی اوہ سختیاں چے پھیسا رہے۔ ¹⁴۱۴۔ میں ساریاں کماں تے جیہڑے دنیا چے کیتے جاندے نیں جھات پائی تے ویکھیا ایہہ سب بطلان تے ہوا دی چران اے۔ ¹⁵۱۵۔ جیہڑا ڈِنگہ اے اوہ سِدھا نئیں کیتا جا سکدا تے جیہڑا ناقص اے اوہ کامل نئیں ہو سکدا ۔¹⁶۱۶۔ میں ایہ گل اپنے دل چے کہی ویکھ میں بڑی ترقی کیتی سگؤں اوہناں سبھناں توں جیہڑا میرے توں پہلاں یروشلیم وچ سن بوہتی عقل حاصل کیت تے میرے دل نے عقل تے علم نوں بڑا پڑھیا ۔ ¹⁷۱۷۔ پر جدوں میں حکمت تے جہالت نُوں سمجھن تے دل لایا تے فیر مینوں پتہ چلیا پئی ایہہ وی ہوا دی چران اے۔ ¹⁸۱۸۔ کیوں جو بوہت حکمت چے بوہت غم اے تے علم چے وادھا ۔دُکھ نُوں ودھا دیندا اے۔

2¹۱۔ میں آپنے دل نوں آکھیا پئی میں تینوں خوشی وچ آزماؤاں گا۔ اخیر عیش کر لَے۔ لؤ جی! اے وی جھوٹ اے۔ ²۲۔ میں ہاسے نوں دِوانا آکھیا اتے خوشحالی دے آکھیا پئی ایس تھوں کیہ فیدا؟³۳۔ میں آپنے من وچ سوچیا پئی جُسے نوں مئے پی کے کیویں سجرا کراں اتے آپنے دل نوں دانائی ول پھیراں اتے حماقت نوں پھڑِیں رکھاں، جد تیکر معلوم نا کراں پئی بنی آدم دی چنگیائی کہڑی گل وچ اے پئی اوہ دھرتی اُتے مرن تائیں ایہو ای کرن۔⁴۴۔ میں وڈے وڈے کم کیتے۔ میں آپنے جوگی محل بنائے اتے میں آپنے جوگی تاکستان لؤائے۔ ⁵۵۔ میں آپنے جوگی بغیچے اتے باغ سوارے اتے اوہناں وچ سبھے قِسماں دے میوے دار رُکھ لؤائے۔ ⁶۶۔ میں آپنے جوگی تلاب بنؤائےپئی اوہناں نال باغ دے رُکھاں نوں سجرائی پہنچے۔⁷۷۔ میں کمیاں اتے کنیزاں نوں خریدیا اتے نوکر چاکر میرے گھر وچ جمے اتے جِنے میتھوں پہلے یروشلیم وچ سن، اوہناں تھوں چوکھے گاں ڈھگے اتے بھیڈ بکریاں دا میں مالک سی۔ ⁸۸۔ میں سونا اتے چاندی اتے شاہواں اتے صوبیاں دا خاص خزانا آپنے جوگی کٹھا کیتا۔ میں گاؤن والے اتے گاؤن والِیاں نوں رکھیا اتے بنی آدم دے سبھے عیش مطلب کنیزاں نوں آپنے جوگی چوکھا کٹھا کیتا۔⁹۹۔ اخیر میں بُڈھا ہویا اتے اوہناں سبھناں تھوں جہڑے میتھوں پہلے یروشلیم وچ سن، ودھ گئیا۔ میری دانائی وی میرے وچ قائم رہئ۔ ¹⁰۱۰۔ اتے سبھ کجھ جو میرِیاں اکھاں چاؤہندِیاں سن، میں اوہناں نال کیتا۔ میں آپنے دل نوں کسے وی خوشی تھوں نا موڑیا۔کیوں جو میرا من میری سبھے محنت نال خوش ہویا اتے میری سبھے محنت میرا حصا سی۔¹¹۱۱۔ فیر میں اوہناں سبھے کماں اُتے جہڑے میرے ہتھاں نے کیتے سن اتے اوس محنت اُتے جہڑی میں کم کرن وچ کیتی سی ، نظر کیتی اتے ویکھیا پئی سبھے جھوٹ اتے ہوائی اے اتے جگ وچ اوہدا کجھ فیدا نئیں۔ ¹²۱۲۔ اتے میں دانائی اتے دِوانا پن اتے حماقت نوں ویکھن لئی دھیان کیتا کیوں جو اوہ بندہ جہڑا بادشاہ دے مگروں آؤے گاکیہ کرے گا؟ اوہو ای جو کجھ ہوندا آیا اے۔¹³۱۳۔ اتے میں ویکھیا پئی جیویں چانن نوں نھیرے اُتے فضیلت اے اونویں ای دانائی حماقت تھوں اُتم اے۔ ¹⁴۱۴۔ دانا آپنیاں اکھاں آپنے سِر وچ رکھدا اے پر احمق نھیرے وچ ٹردا اے۔ تاں وی میں جان گئیا پئی اک ای حادثا سبھناں اُتے آؤندا اے¹⁵۱۵۔ تد میں من وچ آکھیا پئی جیویں احمق اُتے حادثا پیندا اے اونویں ای میرے اُتے وی پؤے گا۔ فیر میں کیوں چوکھا دانا ہویا؟ اخیر میں آپنے من وچ آکھیا پئی ایہہ وی جھوٹ اے۔ ¹⁶۱۶۔ کیوں جو نا دانا اتے نا ای احمق دی یادگاری ہمیشاں تیکر رہؤے گی۔ ایس لئی پئی آؤن والے دِناں وچ سبھے کجھ بھُلا دِتا جاؤے گا اتے داناکیوں احمق وانگ ای مردا اے؟¹⁷۱۷۔ اخیر میں حیاتی تھوں تھوں اُک گئیا کیوں جو جہڑا کم جگ وچ کیتا جاندا اے، مینوں بھیڑا لگیا۔ کیوں جو سبھے جھوٹ اتے ہوائی اے۔ ¹⁸۱۸۔ سگوں میں آپنی سبھے محنت تھوں جہڑی جگ وچ کیتی سی، اُک گئیا۔ کیوں جو لازم اے پئی میں اوہنوں اوس بندے جوگی، جہڑا میتھوں مگروں آؤے گا، چھڈ جاؤاں۔¹⁹۱۹۔ اتے کہڑا جان دا اے پئی اوہ دانا ہؤے گا یاں احمق؟ ہر حال وچ اوہ میری سبھے محنت دے کم اُتے جہڑا میں کیتا اتے جہدے وچ میں جگ وچ آپنی دانائی وکھائی، قبضا کرے گا۔ ایہہ وی جھوٹ اے۔ ²⁰۲۰۔ تد میں مُڑیا پئی آپنے دل نوں اوس سبھے کم تھوں جہڑا میں جگ وچ کیتا سی، نا امید کراں۔²¹۲۱۔ کیوں جو اجیہا شخص وی اے، جہدے کم دانائی اتے کامیابی دے نال نیں۔ پر اوہ اوہناں نوں دوجے بندے جوگی، جنہے اوہناں وچ کجھ محنت نئیں کیتی، میراث وچ چھڈ جاؤے گا۔ ایہہ وی جھوٹ اتے وڈی بلا اے۔ ²²۲۲۔ کیوں جو آدمی نوں اوہدی سبھے مشقت اتے محنت تھوں، جہڑی اوہنے جگ وچ کیتی، کیہ فیدا اے؟ ²³۲۳۔ کیوں جو اوہدے جوگی سبھے حیاتی دکھ اے اتے اوہدی محنت وین اے سگوں اوہدا دل رات نوں وی آرام نئیں پاؤندا۔ ایہہ وی جھوٹ اے۔²⁴۲۴۔ اخیر انسان جوگی ایس تھوں چنگا کجھ نئیں پئی اوہ کھاؤے اتے پیؤے اتے آپنی سبھے محنت دے وچ خوش ہو کے موج مارے۔ میں ویکھیا پئی ایہہ رب دے ہتھوں اے۔ ²⁵۲۵۔ ایس لئی پئی میتھوں چوکھا کہڑا کھا سکدا اتے مزا اُڈا سکدا اے؟²⁶۲۶۔ کیوں جو اوہ اوس آدمی نوں جہڑا اوہدے حضور وچ چنگا اے دانائی اتے خوشی دیندا اے۔ پر گناہی نوں زحمت دیندا اے پئی اوہ کٹھا کرے اتے ڈھیر لاؤے تاں جو اوہنوں دؤے جہڑا رب دا پیارا اے۔ ایہہ وی جھوٹ اتے ہوائی اے۔

3¹۱۔ ہر شئے دا اک موقعا اتے ہر کم دا، جہڑا دھرتی اُتے ہوندا اے، اک ویلا اے۔ ²۲۔ جم دا اک ویلا اے، اتے مرن دا اک ویلا اے۔ رُکھ لاؤن دا اک ویلا اے اتے لائے ہوئے نوں وڈھن دا وی اک ویلا اے۔ ³۳۔ مار سُٹن دا اک ویلا اے اتے شفا دین دا اک ویلا اے۔ ڈھاؤن دا اک ویلا اے اتے بناؤن دا اک ویلا اے۔⁴۴۔ رؤن دا اک ویلا اے اتے ہسن دا اک ویلا اے۔ وین دا اک ویلا اے اتے نچن دا اک ویلا اے۔ ⁵۵۔ روڑا سُٹن دا اک ویلا اے اتے روڑے کٹھے کرن دا اک ویلا اے۔ گلے لگاؤن دا اک ویلا اے اتے نا لگاؤن دا اک ویلا اے۔⁶۶۔ لبھن دا اک ویلا اے اتے گؤا دین دا اک ویلا اے۔ سانبھن دا اک ویلا اے اتے سُٹن دین دا اک ویلا اے۔ ⁷۷۔ پاڑن دا اک ویلا اے اتے سِئن دا اک ویلا اے۔ چُپ رہن دا اک ویلا اے اتے کُون دا اک ویلا اے۔⁸۸۔ پیار دا اج ویلا اے اتے کریچ دا اک ویلا اے۔ جنگ دا اک ویلا اے اتے صلح دا اک ویلا اے۔ ⁹۹۔ کم کرن والے نوں اوس تھوں، جہدے وچ اوہ محنت کردا اے، کیہ لبھت اے؟ ¹⁰۱۰۔ میں اوس ڈاڈھے دکھ نوں ویکھیا، جہڑا رب نے بنی آدم نوں دِتا اےپئی اوہ مشقت وچ پھسے رہن۔¹¹۱۱۔ اوہنے ہر اک شئے نوں اوس ویلے وچ چنگا بنایااتے اوہنے ہمیشگی نوں وی اوہدے من وچ رکھیا اے۔ ایس لئی پئی انسان اوس کم نوں جہڑا رب شروع تھوں اخیر تیکر کردا اے، لبھ نئیں سکدا۔¹²۱۲۔ میں پکا جان دا ہاں پئی انسان جوگی چنگا ایہو ای اے پئی خوشی نال ویلا لنگھاؤے اتے جد تیکر جیوندا رہؤے، بھلائی کرے۔ ¹³۱۳۔ اتے ایہہ وی پئی ہر اک انسان کھاؤے پیؤے اتے آپنی سبھے محنت تھوں فیدا چُکے۔ ایہہ وی رب دی بخشش اے۔¹⁴۱۴۔ اتے مینوں یقین اے پئی سبھے کجھ، جو رب کردا اے، ہمیشاں جوگی اے۔ اوہدے وچ کجھ وی دادھا گھاٹا نئیں ہو سکدا۔اتے رب نے ایہہ ایس لئی کیتا اے پئی لوکی اوہدے حضور ڈردے رہن۔ ¹⁵۱۵۔ جو کجھ ہے، اوہ پہلوں ہو گُزریااتے جو کجھ ہؤن والا اے، اوہ وی ہو گزریا اتے رب گزرے ہوئے نوں فیر بُلا لیندا اے۔¹⁶۱۶۔ فیر میں جگ وچ ویکھیا پئی عدل احاطے وچ ظلم اے، اتے سچیائی دے گھر وچ بریائی اے۔ ¹⁷۱۷۔ تد میں دل وچ آکھیا پئی رب راستبازاں اتے گناہیاں دی عدالت کرے گا کیوں جو ہر اک گل اتے ہر اک کم دا اک ویلا اے۔¹⁸۱۸۔ میں دل وچ آکھیا پئی ایہہ بن آدم جوگی اے پئی رب ایہناں نوں پرکھےاتے اوہ سمجھ لین پئی اسی آپ ڈنگر ہاں۔¹⁹۱۹۔ کیوں جو جو کجھ بنی آدم اُتے پیندا اے، اوہو ای ڈنگر اُتے پیندا اے۔ اکو ای حادثا دونواں اُتے پیندا اے۔ جیویں ایہہ مردا اے، اونویں ای اوہ مردا اے۔ ہاں! سبھے وچ اکو ای ساہ اے، اتے انسان نوں ڈنگر اُتے کجھ وڈو نئیں کیوں جو سبھ جھوٹ اے۔ ²⁰۲۰۔ سبھے اکو ای تھاں جاندے نیں سبھے مٹی دے نیں اتے سبھے فیر مٹی وچ رل جاندے نیں۔²¹۲۱۔ کہڑا جان دا اے پئی انسان دی روح اُتے جاندی اے اتے ڈنگر دی روح دھرتی ول تھلے جاندی اے؟ ²²۲۲۔ اخیر میں ویکھیا پئی انسان جوگی ایس تھوں چنگا کجھ نئیں پئی اوہ آپنے کم کاج وچ خوش رہؤے۔ ایس لئی پئی اوہدا حصا ایہو ای اے۔ کیوں جو کہڑا اوہنوں موڑ لئیاؤے گا پئی جو کجھ اوہدے مگروں ہؤے گا، ویکھ لؤے۔

4¹۱۔ تد میں مُڑ کے اوس سبھے ظلم اُتے، جہڑا جگ وچ ہندا اے، نگاہ کیتی اتے دکھیاں دے اتھرو ویکھے اتے اوہناں نوں تسلی دین والا کوئی نئیں سی۔ اتے اوہناں اُتے ظلم کرن والے ڈاڈھے سن۔ پر اوہناں نوں تسلی دین والا کوئی نئیں سی۔²۲۔ اخیر میں موئیاں نوں جہڑے پہلوں مؤئے، اوہناں جیوندیاں نالوں، جہڑے ہون جیوندے نیں، چوکھا دھن جانئیا۔ ³۳۔ سگوں دونواں نالوں چوکھا دھن اوہ اے، جہڑا حالیں جمیا ای نئیں۔ جنہے اوہ بریائی، جہڑی جگ وچ ہوندی اے، نئیں ویکھی۔⁴۴۔ فیر میں سبھے محنت دے کم اتے ہر اک چنگی دستکاری نوں ویکھیا پئی ایہدے پاروں آدمی آپنے گوانڈی نال ویر کردا اے۔ ایہہ وی جھوٹ اتے ہوائی اے۔⁵۵۔ احمق آپنے ہتھ کٹھے کردا اے اتے آپ ای آپنا گوشت کھاندا اے۔ ⁶۶۔ اک مُٹھ جہڑی چین نال ہؤے، اوہناں دو مُٹھاں نالوں چنگی اے، جنہاں نال محنت اتے ہوائی اے۔⁷۷۔ اتے میں مُڑ کے جگ دے جھوٹ نوں ویکھیا۔ ⁸۸۔ کوئی کلا اے اتے اوہدے نال کوئی دوجا نئیں۔ اوہدا نا پُتر اے نا بھرا۔ تاں وی اوہدی سبھے محنت دا انت نئیں اتے اوہدی اکھ دولت نال رجدی نئیں۔ اوہ کہندا اے پئی میں کیہدے جوگی محنت کردا اتے آپنی جان نوں عیش تھوں ڈکی رکھناں؟ ایہہ وی جھوٹ اے۔ ہاں! ایہہ ڈاڈھا دکھ اے۔⁹۹۔ اک نالوں دو چنگے نیں۔ کیوں جو اوہناں دی محنت نال اوہناں نوں چوکھا فیدا اے۔ ¹⁰۱۰۔ کیوں جو جیکر اوہ ڈِگن تاں اک آپنے نال دے نوں چُکے گا۔ پر ہائے اوہدے اُتے، جہڑا کلا اے۔ جد اوہ ڈِگدا اے۔ کیوں جو کوئی دوجا نئیں، جہڑا اوہنوں چُک کھلاہرے۔ ¹¹۱۱۔ فیر جیکر دو کٹھے لیٹن تاں نِگھے ہوندے نیں۔ پر کلا کیویں نِگھا ہو سکدا اے؟¹²۱۲۔ اتے جیکر کوئی اک اُتے بھارا پؤے تاں دو اوہنوں ڈک سکدے نیں اتے تہری ڈور چھیتی نئیں ٹُٹدی۔¹³۱۳۔ ماتڑ اتے دانا منڈا اوس بُڈھے بیقوف بادشاہ نالوں، جنہے ہدایت پاؤنی چھڈ دِتی، چنگا اے۔ ¹⁴۱۴۔ کیوں جو اوہ قید وچوں چھُٹ کے شاہی کرن آیا، پر دوجا تاں شاہی وچ ای جمیا پر ماتڑ ہؤیا۔¹⁵۱۵۔ میں سبھ جیوندیاں نوں جہڑے دھرتی اُتے ٹردے پھردے نیں، ویکھیا پئی اوہ اوس دوجے ڈنگر دے نال سن، جہڑا وہناں دا وارث ہؤن جوگی کھلوتا۔ ¹⁶۱۶۔ اوہناں سبھناں دا، مطلب اوہناں سبھناں دا جنہاں اُتے اوہ حکومت کردا سی، کجھ گنتری نئیں سی، تاں وی اوہ جہڑے اوہدے مگروں اُٹھن گے، خوش نا ہؤن گے۔ پکا ایہہ وی جھوٹ اے اتے ہوائی اے۔

5¹۱۔ جد توں رب دے گھر نوں جاویں، تاں ادب نال پیر رکھ۔کیوں جو ہدایت پاؤن جوگی جاؤنا، احمقاں ورگے ذبیحے چاڑھن نالوں چنگا اے۔ ایس لئی پئی اوہ نئیں سمجھدے پئی بدی کردے نیں۔²۲۔ کُؤن وچ کالھ نا کر اتے تیرا دل چھیتی نال رب دے حضور کجھ نا آکھے۔ کیوں جو رب اسمان اُتے اے اتے توں دھرتی اُتے۔ ایس لئی تیریاں گلاں ڈھائی فٹ ہؤن۔ ³۳۔ کیوں جو چوکھے کم پاروں سُفنے ویکھے جاندے نیں، اتے احمق دی واج چوکھیاں گلاں وچ اے۔⁴۴۔ جد توں رب جوگی منت منیں تاں اوہدے ادا کرن وچ دیری نا کر کیوں جو اوہ احمقاں تھوں خوش نئیں اے۔ توں آپنی منت نوں پورا کر۔ ⁵۵۔ تیرا منت نا مننا ایس تھوں چنگا اے پئی توں منت منیں اتے فیر اوہنوں پورا نا کریں۔⁶۶۔ تیرا مونھ تیرے جُسے نوں گناہی نا کرے اتے فرشتے دے حضور نا آکھ پئی بھُل بھلیکھا سی۔ رب تیری واج نال کیوں اُکے اتے تیرے ہتھاں دا کم برباد کرے؟ ⁷۷۔ کیوں جو چوکھے سُفنے اتے جھوٹ چوکھیاں گلاں پاروں ہوندے نیں۔ پر توں رب تھوں ڈر۔⁸۸۔ جیکر توں دیس وچ ماتڑاں نوں مظلوم اتے عدل اتے انصاف نوں گواچیا ویکھیں، تاں حیران نا ہؤیں۔ کیوں جو اک وڈیاں نالوں وڈا اے، جہڑا نگاہ کردا اے اتے کوئی ایہناں سبھناں نالوں وی وڈا اے۔ ⁹۹۔ دھرتی دا حاصل سبھناں جوگی اے۔ سگوں واڈھی نال بادشاہ دا وی کم نکلدا اے۔¹⁰۱۰۔ زر دا یار روپئے نال نئیں رجے گا اتے دولت دی لوبھ رکھن والے دا ڈڈھ اوہدے ودھن نال نئیں بھرے گا۔ ایہہ وی جھوٹ اے۔ ¹¹۱۱۔ جد مال چوکھا ہوندا اے تاں اوہدے کھاؤن والے بہتیرے ہو جاؤندے نیں اتے اوہدے مالک نوں نِرا ایس دے پئی اوہنوں آپنی اکھاں نال ویکھے، ہور کیہ فیدا اے؟¹²۱۲۔ محنتی دی نیندر مِٹھی اے۔ بھانویں اوہ تھوڑا کھاؤے بھانؤیں بہتا۔ پر چوکھی دولت بندے نوں سؤن نئیں دیندی۔¹³۱۳۔ اک وڈی بلا اے جنہوں میں جگ اُتے ویکھیا۔ مطلب دولت۔ جنہوں اوہدا مالک آپنے نقصان جوگی رکھ چھڈدا اے۔ ¹⁴۱۴۔ اتے اوہ مال کسے بھیڑے حادثے نال برباد ہوندا اے اتے جیکر اوہدے گھر پُتر جمدا اے تاں اوس ویلے اوہدے ہتھ وچ کجھ نئیں ہوندا۔¹⁵۱۵۔ جیویں اوہ آپنی ماں دے ڈڈھوں نکلیا اونویں ننگا جیویں پئی آیا سی فیر جاؤے گا اتے آپنی محنت دی اجرت وچوں کجھ نا لیجاؤے گا۔ ¹⁶۱۶۔ اتے ایہہ وی وڈی بلا اے پئی ٹھیک جیویں اوہ آیا سی، اونویں ای جاؤے گا اتے اوہنوں ایس فضول محنت وچوں کیہ فیدا؟ ¹⁷۱۷۔ اوہ سبھے حیاتی بے چینی وچ کھاندا اے اتے اوہدے دکھ دا انت نئیں۔¹⁸۱۸۔ لؤ! میں ویکھیا پئی ایہہ چنگا اے سگوں سوہنا اے پئی بندہ کھاؤے اتے پیؤے اتے آپنی سبھے محنت نال جہڑی اوہ جگ وچ کردا اے، آپنی سبھے حیاتی جہڑی رب نے اوہنے بخشی اے، مزہ لؤے۔ کیوں جو اوہدا حصا ایہو ای اے۔¹⁹۱۹۔ ایس تھوں ودھ کے ہر اک بندہ، جنہوں رب نے مال بخشیا اتے اوہنوں توفیق دِتی پئی اوہدے وچوں کھاؤے اتے آپنا حصالؤےاتے آپنی محنت نال خوش رہؤے۔ ایہہ تاں رب دی بخشیش اے۔ ²⁰۲۰۔ اخیر اوہ آپنی حیاتی دے دیہاڑیاں نوں چوکھا یاد نا کرے گا۔ ایس لئی پئی رب اوہدی خوش دلی دے موافق اوہدے نال سلوک کردا اے۔

6¹۱۔ اک زبونی اے جہڑی میں جگ وچ ویکھی اتے اوہ لوکاں اُتے بھاری اے۔ ²۲۔ کوئی اجیہا اےپئی رب نے اوہنوں دھن دولت اتے عزت بخشی اے۔ ایتھوں تیکر پئی اوہنوں کسے شئے دی تھوڑ نئیں۔ تاں وی رب نے اوہنوں توفیق نئیں دِتی پئی اوہدے وچوں کھاؤے۔ سگوں کوئی اوپرا اوہنوں کھاہندا اے۔ ایہہ جھوٹ اتے ڈاڈھی بیماری اے۔³۳۔ جیکر بندے دے سو پُتر ہؤن اتے اوہ ورحے تیکر جیوندا رہؤے۔ ایتھوں تیکر پئی اوہدی حیاتی دے دیہاڑے بے انت ہؤن پر اوہدا دل شادمانی نال نا رجے اتے اوہدا دفن نا ہؤے تاں میں آکھناں پئی اوہ حمل جہڑا ڈِگ جاؤے، اوہدے تھوں چنگا اے۔ ⁴۴۔ کیوں جو اوہ جھوٹ دے نال آیا اتے نھیرے وچ جاندا اے۔ اتے اوہدا ناں نھیرے وچ لُکیا رہندا اے۔⁵۵۔ اوہنے سورج نوں وی نئیں ویکھیا نا کسے شئے نوں جانئیا۔ اخیر اوہ اوس دوجے نالوں چوکھا آرام وچ اے۔ ⁶۶۔ ہاں! جیکر اوہ دو ہزار ورھے تیکر جیوندا رہؤے اتے اوہنوں کجھ آرام نہ ہؤے۔ کیہ سبھے اکو ای تھاں نئیں جاندے؟⁷۷۔ بندے دی سبھے محنت اوہدے مونھ جوگی اے ۔ تاں وی اوہدا جی نئیں بھردا۔ ⁸۸۔ کیوں جو دانا نوں احمق اُتے کیہ فضیلت اے؟ اتے ماتڑ نوں جہڑا جیوندیاں دے اگے ٹرنا جان دا اے، کیہ فیدا؟⁹۹۔ اکھاں نال ویکھنا لوبھ دے آوارہ پنے تھوں چنگا اے۔ ایہہ وی جھوٹ اتے ہوائی اے۔ ¹⁰۱۰۔ جو کجھ ہویا اے، اوہدا ناں پرانے زمانے وچ رکھیا گئیا، اتےے ایہہ وی معلوم اے پئی اوہ انسان اے اتے اوہ اوہدے نال ، جہڑا اوس تھوں زوراور اے، جھگڑ نئیں سکدا۔¹¹۱۱ ۔ کیوں جو بہتیریاں شیئواں نیں جنہاں نال جھوٹ چوکھا ہوندا اے۔ اخیر انسان نوں کیہ فیدا؟ ¹²۱۲۔ کیوں جو کہڑا جان دا اے پئی انسان جوگی اوہدی حیاتی وچ مطلب اوہدی جھوٹی زندگی دے سبھے دیہاڑیاں وچ، جنہاں نوں اوہ پرچھانویں وانگوں لنگھاؤندا اے، کہڑی شئے فیدا دے سکدی اے؟ کیوں جو انسان نوں ککہڑا دس سکدا اے پئی اوہدے مگروں جگ وچ کیہ ہؤوے گا؟

7¹۱۔ نیکی نامی مہنگے تیل (عطر) نالوں تے مرن دا دن جمن دے دن نالوں چنگا اے ۔ ²۲۔ مرگ (ماتم) والے گھروچ جانا ویاہ دی دعوت والے گھر وچ وڑن نالوں چنگا اے کیوں جو سارےآدمیاں دا انت ایہو ای اے ۔تے جیہڑا جیوندا اے اپنے دل وچ ایس پاروں سوچے گا ۔³۳۔ہاسے نالوں سوگ چنگا اے کیوں جو مونہہ دی اداسی نال دل سدھر جاندا اے ۔ ⁴۴۔ دنا دا دل مرگ (ماتم) والے گھر وچ اے پر مورکھ دا دل موج مستی ولے گھر وچ لگا اے ۔⁵۵۔ مورکھاں دیاں تاناں سنن نالوں گیانی دی تاڑ سننی آدمی لئی چنگی ا ے۔ ⁶۶۔ کیوں جو جیہا ہانڈی دے ہیٹھ کنڈیاں دا پٹا کا ہوندا اے (چٹکنا) تیہا ای مورکھ دا ہاسا اے ۔ایہہ وی باطل اے ۔⁷۷۔ سختی سمجھ والے نوں کملا بنا دیندی اے تے وڈی (رشوت) دل نوں وگاڑ دی اے ۔⁸۸۔ کسے دا انت اوہدے مڈھ نالوں چنگا اے تے دھیرج رکھن والا ہنکاری نالوں چنگا اے ۔ ⁹۹۔توں اپنے دل وچ غصہ کھان دی چھیتی نہ کر کیوں جو غصہ مورکھاں دے سینے وچ رہندا اے ۔¹⁰۱۰۔ توں ایہہ ناں آکھ پئی پچھلے دن ایہناں دناں نالوں کیکر چنگے سن کیوں جو تیرا ایہہ پچھنا عقل دی گل نئیں ۔¹¹۱۱۔ گیان دی چنگیائی ورثے وانگ اے تے سورج دے ویکھن والیاں نوں ودھیک فیدہ دیندی اے ۔ ¹²۱۲۔کیوں جو اجیکر گیان دی آڑ تے دھن دی آڑ برابر ہنپر گیان دی سمجھ دی ایہہ چنگیائی اے پئی جنہاں کول گیان اے اوہناں نوں گیان حیاتی دیندا اے ۔¹³۱۳۔ خدا دے کماں تے دھیان کر جنہوں اوہنے (رب نے) ونگا بنایا(کیتا) اے اوہنوں کون سدھا کر سکدا اے ۔¹⁴۱۴۔ چین(سکون) دے دن وچ خوش رہ (نہال ہو) اتے دکھ دے دن دھیان کر کیوں جو خدا نے اوہنوں وی اوہدے نال دا بنایا اے تاں جو آدمی ناں جان سکے پئی ایہدے پچھوں کیہ ہووے گا ۔¹⁵۱۵۔میں ایہ سارا کجھ اپنی بطالتاں دے دناں وچ ویکھیا اے ۔اک بھلامانس اپنی بھلا مانسی وچ مرجاندا اے تے اک شیطان (شریر) نوں اوہدےشیطان پنے وچ لمی حیاتی مل جاندی اے ۔ ¹⁶۱۶ ۔ودھیک بھلا مانس ناں بن تے حدوں ود گیانی ناں ہوجا تینوں اپنا آپ ناس کرن دی کیہ لوڑ اے ؟¹⁷۱۷۔ ودھیک شیطان ناں ہو جاون ودھیک مورکھ وی نہ ہو جا توں ویلے تھوں پہلے مرن دی تینوں کیہہ لوڑ اے ؟ ¹⁸۱۸۔ایس تو چنگا تے ایہو ای ایہہ وے پئی توں اوہنوں پھڑ لویں تے اپنا ہتھ ناں کھیچیں کیوں جو اوہ جیہڑا خدا تھوں ڈر دا اے اوہ دوہاں وچوں بچ کے نکل جاوے گا ۔¹⁹۱۹۔گیان عقل والے نوں شہر دے دس سرداراں (حاکماں) تھوں ودھیک تکڑیاں کردا اے ۔ ²⁰۲۰۔دھرتی اتے اجیہا آدمی کوئی نئیں جیہڑا بھلائی ای بھلیائی کرے کوئی بھُل ناں کرے۔²¹۲۱۔تینوں جیہڑیاں ساریاں گلاں آکھیاجاون اوہناں اتے اپنا دل ناں لا تے اینج نہ ہووے پئی توں اپنے ٹہلیے نوں تینوں پھٹکار دیاں سنیں۔ ²²۲۲۔ کیوں جو توں اپنے دل وچ جاندا ا ے پئی توں کئی واری دوجیاں نوں پھٹکاریا اے ۔²³۲۳۔ میں عقل نال ایہہ سارا کجھ پرکھیا اے تے میں آکھیا پئی میں گیانی ہوواں گا اتے گیان میتھوں وڈا دور ہوگیا ۔ ²⁴۲۴۔ سارا ہی کجھ ودھیک دور اے تے بوہتا ڈونگا اے اوہنوں کون لبھ سکدا اے ۔ ²⁵۲۵۔میں اپنے دل نال دھیان کیتا تاں جو جان لواں تے لھب لواں تے گیاں تے عقل نوں تے گیان تے عقل نوں کھو جاں تے مورکھاں دے مورکھ پنے تے پاگل پنے نوں سمجھاں ۔²⁶۲۶۔تے میں ایہہ جانیا پئی موت نالوں کوڑی تے اور زنانی اے جیہدا دل پھندا تے جال اے نے جیہدے ہتھ سنگلی نیں جیہڑی خدا دے سامنے (نظراں وچ) نیک اے ۔اوہ اوہدے کولوں بچے گا اتے جیہڑا پاپی اے اوہ پھڑیا جاوے گا ۔²⁷۲۷۔واعظ آکھدا اے ویکھ میں ہر اک گل اُتے دھیان دے کے پتہ لگایا وے پئی سچیائی کیہ اے ۔ ²⁸۲۸۔تے اجے وی میں اوہدی کھوج وچ آں اتے مینوں اوہ نئیں لبھی ۔ہزاراں مرداں وچوں مینوں اکو ای آدمی لبھا اے اتے اوہناں سبھناں وچوں مینوں تے اک وی زنانی نئیں لبھی۔²⁹۲۹۔ویکھو مینوں تے نرا ایناں ای پتہ لگا اے پئی خدا نے آدمی نوں نیک بنایا پر اوہناں نے واد واڑ چناں بھالیا نیں۔

8¹۱۔گیان دا حکم مننا،گیانی وانگ تے کسی گل دا مطلب دسنا کوں جان دا اے آدمی دا گیان اوہدے مکھڑے نوں لشکاندا اے ۔²۲۔تے اوہدےمتھے دیکھڑورتا اوہدے نال بدل جاندی اے ۔ میری صلاح ایہہ اے پئی بادشاہ دے حکم نوں خدا دی سونہہ دے سببوں مندا رہ ۔ ³۳۔اوہدے اگوں ٹر جا ن چ چھیتی نہ کر تے بھیرے کم کرن تے ـــــــ نہ کر کیوں جو اوہ جو کچھ چاہندا اے کردا اے ۔ ⁴۴۔تے بادشاہ دیاں گلاں وچ زور اے تے اوہنوں کیہڑا آکھے گا پئی توں کیہ کردا ایں ؟⁵۵۔جیہڑا حکم من دا اے اوہ کسی بریائی ول ناں جاوے گا تے گیانی دا دل ویلے تے نیاں نوں جان دا اے ۔ ⁶۶۔ کیوں جو ہر کم دے لئی ویلا تے نیاں اے ۔پر شیطان دی شیطانی اوہدے اتے بھاری اے ۔ ⁷۷۔کیوں جو اوہ نہیں جان دا پئی کیہہ ہووے گا تے اوہنوں کوئی نہیں پچھ سکدا پئی کدوں ہووے گا ۔⁸۸۔ کسی بندے دا روح اُتے وس نئیں اے کہ اوہنوں پھڑ کے رکھے نہ موت دے دن اُتے وس چلدا اے ۔تے نا اوہنوں جنگ دے ویلے آرام ملدا اے تے نا ہی شریراں دی شرارت اوہنوں بچاوے گی ۔ ⁹۹۔ جد میں سورج دے ہٹھاں ہون والیاں ساریاں گلاں اُتے دھیان لایا تے میں ایہہ سب آپ ڈٹھا ۔کدے تے کوئی آدمی دوجے آدمی اُتے راج کرکے اوہنوں نقصان دیندا اے ۔¹⁰۱۰۔تد میں شریراں نوں اپنے کول آندیاں تے اوہناں نوں اندر وڑدیاں ڈٹھا تے جد اوہ پاک تھاں تھوں باہر نکلے تے شہر وچ اوہناں نے جیہڑے کم کیتے سن اوہناں کماں دی وڈیائی کیتی گئی ایہہ وی باطل اے ۔ ¹¹۱۱۔ کیوں جو بھیرے کماں سزا دا حکم چھیتی نئیں دتا جاندا ایس لئی آدم دی اولاد دا دل بڑی دلیری نال بریائی ول مائل ہوندا اے ۔¹²۱۲۔پاپی بھانویں سو وار پاپ کرے تے اوہدی عمر ودھ جاوے فیر وی ایہہ گل پکی اے پئی خدا تون ڈرن والیاں نوںاپنے ایس ڈر دے سببوں چنگا بدلہ ملے گا ۔ ¹³۱۳۔پر پاپی دا بھلا کدی ناں ہووے گا تے ناں ہی اوہ پر چھانویں دے وانگ اپنے دناں نوں ودھاوے گا کیوں جو اوہ خدا تھوں نئیں ڈردا ۔¹⁴۱۴۔ اک ہو ر بطالت اے جیہڑی دھرتی اتے کیتی جاندی اے پئی نیکی دے کم کرن والے لوکاں نال اجیہیاں گلاں ہوندیاں نے جیہڑیاں بداں نال ہونیاں چاہیدیا ں نیں تے بداں نوں اوہ کجھ ملدا اے جیہڑا نیکاں نوں ملنا چاہیدا اے ۔تے میں آکھیا ایہہ وی باطل اے ۔ ¹⁵۱۵۔ تد میں سکھ دی تعریف کیتی ۔کیوں جو آدمی لئی دنیا وچ سورج دے ہیٹھا آدمی دے وس وچ ایس توں چنگی ہور کوئی شے نئیں پئی اوہ کھائے تے پئے تے راضی رہوے ۔کیو ں جو ایہہ اوہدی محنت دے ویلے دنیا وچ اوہدی زندگی دے سارے دیہاڑیاں چ جیہڑے خدا نے آدمی نوں دتے نیں سدا تیک اوہدے نال رہوے گی ۔¹⁶۱۶۔ جد میں دل لگایا پئی گیان سکھاں تے دھرتی اتے ہوون والے کماں نوں ویکھاں مطلب ایہہ پئی ایہوجئے وی لوک ہن جنہاں دیاں اکھیاں وچ ناں دنےنیندر آندی اے نہ راتیں نیندر آندی اے ۔ ¹⁷۱۷۔ تد میں خدا دے سارے کم نوں ڈٹھا پئی آدمی دنیا وچ ہوون والے کسی کم دا سبب نئیں جان سکدا ۔بھانویں اوہ ایہدی کھوج لگان وچ لگاہی رہوے تد وی اوہنوں کجھ سمجھ نئیں آوے گی ۔ایتھوں تیک پئی جے کوئی ایہہ گیانی وی اپنے ولوں سوچے پئی اوہ اس دا پتہ کر لوے گا پر اوہ کدی وی سمجھ نہ سکے گا ۔

9¹۱۔ ایناں سب گلاں تے میں اپنا دل لایا تے ساریاں نوں بھا لیا تے میں جان گیا کہ نیک تے گیانی تے اوہناں دے کم خدا دے ہتھ وچ ہن ایتھوں تائیں کہ آدمی نئیں جاندا پئی اوہدے نال پیار ہوو ے گا یا ویر ہووے گا ۔²۲۔ آدمی بھانویں بھلا مانس ہووے بھانویں شیطان ہووے بھانویں نیک ہووے بھانویں بھیڑا ہووے بھانویں پاک ہووے بھانویں پلید ہووے بھانویں قربانی چڑھانوالا ہووے بھانویں قربانی نہ چڑھان والا ہووے بھانویں بھلامانس ہووے بھانویں پاپی ہووے بھانویں سونہہ کھان والا ہووے بھانویں سونہہ نہ کھان والا ہووے ساریاں نال اکو جیہی بیتی اے ۔³۳۔ تے سورج ہیٹھاں ایہہ بڑی خرابی اے کہ ساریاں دے لئی اکو جئی ہونی ہوندی اے ایس لئی آدم دی اولاد دے دل جد تیک اوہ جیوندے نیں بریائی تے پاگل پنے نال بھرے رہندے نیں تے فیر اوہ مردیاں وچ جارلدے نیں ۔⁴۴۔ بہر حال جیہڑا جیوندیاں دے نال اے اوہدے لئی آس اے کیوں جو موئے ہوئے شیر(ببر) نالوں جیوندا کتا چنگا اے ۔ ⁵۵۔ کیوں جو جیوندے جاندے ہن کہ اوہناں نے مرنا اے جد کہ موئے کجھ نئیں جاندے تے ناں ہی اوہناں لئی ہور کوئی بدلہ اے کیوں جو اوہ سب کجھ بھل گئے نیں ۔⁶۶ اوہناں دا پیار تے اوہناں اوپر تے اوہناں دی غیرت ہن مک گئے نیں تے سورج دے ہیٹھ ہوون والے سارے کماں وچ اوہناں دا کوئی حصہ نان ہووے گا۔ ⁷۷۔ سو توں اپنے راہ ٹریا جا تے چین نال اپنی روٹی کھا تے موج نال اپنی شراب پی کیوں جو خدا نوں تیرے کم چنگے لگے نیں ۔ ⁸۸۔تیرے لیڑے ہر ویلے تے تیرے سر دا تیل کدی نہ گھٹے ۔⁹۹۔اپنی حیاتی دے مٹجان والے دیہاڑے جیہڑے خدا نے تینوں سورج دے ہیٹھاں دتے ہن ہاں بطالت دے سب دیہاڑے توں اوس عورت (بیوی)نال جیہڑی تینوں بوہت پیاری اے موج منا کیوں جو حیاتی وج تے سورج دے ہیٹھ جیہڑے کماں لئی توں ودھیک محنت ولون تیری مزدوری دا تیرے لئی ایہو صلہ اے ۔ ¹⁰۱۰۔ جیہڑے وی کم نوں توں ہتھ لانویں اوہنوں توں اپنے سارے زور نال کر کیوں جو پاتال وچ جیہدے ول توں جان ڈیا ایں ناں کوئی کم اے تے نا نخیال تے ناں گیان اے ۔¹¹۱۱۔ فیر میں سورج دے ہیٹھ نظر کیتی پئی ناں تے دوڑ تیز چلن والے لئی اے تے ناں جنگ زور آور لئی اے تے ناں روٹی گیانیاں لئی اے تے ناں دھن عقل والیاں لئی تے نہ وڈیائی دناواں لئی ا ے کیوں جو ہونی دا ویلا ساریاں لئی اکو جیہا اے ۔ ¹²۱۲۔ بندہ اپنے ویلے نوں نئیں سیہاندا جیویں مچھیاں موت دے جال وچ پھڑیاں جاندیاں نیں تے پنچھی پھاہی وچ پھس جاندے نیں ۔نیویں جد اچن چیت بھیڑے ویلے دا جال بندیاں اتے آپیندا اے تے اوہ وی پھس جاندے نیں۔¹³۱۳۔ میں سورج دے ہیٹھ ایہہ گیان ویکھیا تے اوہ مینوں ڈھیر بھیڑا لگیا ۔ ¹⁴۱۴۔اک نکا جنا شہر سی جیہدے وچ تھوڑے جیہے لوک سن اوہدے اتے اک وڈے بادشاہ نے چڑھائی کیتی تے اوہنوں گھیر لیا تے اوہدے سامنے وڈے وڈے دمدمے بنھے ۔ ¹⁵۱۵۔ پر اوس (شہر) دے وچ اک ماڑا تے گیانی بندہ ملیا جیہنے اپنے گیان نال اوس شہر نوں بچالیا ۔فیر اوس ماڑے بندے نوں کسے نے وی چیئے نہ کیتا ۔¹⁶۱۶۔ فیر میں آکھیا پئی گیان زور نالوں ودھ تے اے پر ماڑے بندے دے گیان نوں گھٹیا جانیا جاندا اے تے اوہدیاں گلاں نوں سنیا نئیں جاندا ۔¹⁷۱۷۔گیانیاں دیاں گلاں جیہڑیاں ہولی ہولی آکھیاں جاندیاں نیں پاپیاں (بے متیاں ) دے سردار دے شور توں ودھیک کے سنیاں جاندیاں نیں۔ ¹⁸۱۸۔ گیان جنگ دے ہتھیاراں نالوں ودھ چنگا اے کیوں جو اک پاپی بوہت ساری بھلیائی نوں ناس کر دیندا اے ۔

10¹۱۔ موئیاں ہوئیاں مکھیاں عطار دے عطر دی چنگی گند نوں خراب کر دیندیاں نیں اینج بندے دی رتی کو ناسمجھی گیان تے مان نو مات کر دیندی اے ۔ ²۲۔گیانی دا دل سجے پاسے ہوندا اے تے مورکھ دادل کھبے پاسے ہوندا اے ۔ ³۳۔ مورکھ جیہڑے راہ تے وی ٹردا اے اوہدی سمجھ مک جاندی اے تے اوہ ساریاں نوں آکھ دیندا اے پئی میں مورکھ ہاں۔⁴۴ ۔جے بادشاہ نوں تیرے اتے غصہ آوے تے توں اپنی تھاں نوں نہ چھڈ کیوں جو دھیرج بڑے پاپاں نوں روک دیندا اے ۔⁵۵۔سورج دے ہیٹھ میں اک ہور بریائی ڈٹھی وہ حاکم کولوں ہوون والی اک بھل اے۔ ⁶۶۔ مورکھاں نوں اچے تھاں بٹھا لیا جاندا اے اتے دھنی نیویں تھاں تے بیٹھدے نیں ۔ ⁷۷۔ میں ایہہ ڈٹھا پئی ٹہلی گھوڑیاں اتے چڑھدے نیں تے سردار ٹہلیاں وانگ دھرتی اتے پیریں ٹر دے نیں ۔⁸۸۔ جیہڑا ٹویا پٹدااے اوہ اوسدے وچ ڈگے گا تے جیہڑا کندھ نوں ڈھا ندا اے اوہنوں سپ لڑ ےگا ۔ ⁹۹۔جیہڑا پتھراں نوں کھسکاندا اے اوہنوں اوہناں پتھراں نال سٹ لگے گی ۔¹⁰۱۰ ۔جے لوہا کھنڈا ہووے تے اوہدی دھار تکھی نہ کیتی جاوے تے ودھیک زور لانا پیندا اے اتے پر لوڑ پوری کرن لئی گیان ودھیک گُنی اے ۔ ¹¹۱۱۔ جے منتری دے آن نوں پہلاں سپ لڑے تے منتری نوں کجھ لابھ نہ ہووے گا ۔¹²۱۲۔گیانی دے مونہہ دیاں گلاں دل نوں چنگیاں لگدیاں نیں اتے مورکھ دے بل اوہناں نوں لنگھا (نگل) جاندے نیں۔¹³۱۳۔اوہدے مونہہ دیاں گلاں دا مڈھ مورکھ پنا اے تے اوہناں دا انت بھیڑا پاگل پنا اے ۔ ¹⁴۱۴۔مورکھ ڈھیر وڈھیر گلاں کردا اے اتے آدمی نوں نئیں پتہ پئی کیہہ ہوون والا اے تے ناں ای کوئی ایہہ دس سکدا اے پئی اوہدے پچھو کیہہ ہووے گا ۔¹⁵۱۵۔مورکھ دی محنت اوہنوں تکاوندی اے پئی اوہ شہر نوں جان دا راہ وی نئیں جاندا ۔¹⁶۱۶۔ اے دیس تیرے اُتے ہائے ہائے جد تیرا بادشاہ اجے نکی عمر دا ہووے تے تیرے سردار تڑکے کھاون ۔ ¹⁷۱۷۔اے دیس توں دھن ایں جد تیرا بادشاہ بھلا مانس ہووے (شریف) تے تیرے سردار نشے لئی نئیں سگوں زور لئی ویلے سر کھاندے نیں ۔¹⁸۱۸ ۔ایس دے سببوں کڑیاں ہوجاندے نیں تے ڈھلے ہتھاں نال چھت چوندی اے ۔ ¹⁹۱۹ ۔ دعوت (ضیافت) ہسن لئی سمجھی جاندی اے تے شراب جیوندیاں نوں خوشی دیندی اے اتے چاندی نال سارے مطلب پورے ہوندے نیں ۔²⁰۲۰۔توں بادشاہ دے پھٹکارن دا سوچ وی ناں تے ناں ای اپنے سون دیاں کوٹھڑیاں وچ دھن والیاں نوں پھٹکار ۔کیوں جو وا دا پنچھی آواز نوں لے کے اڈ جاوے گا تے پراں والا اوہ گل کھول دیوے گا ۔

11¹۱۔ اپنی روٹی پانی دے وچ سٹ دے کیوں جو چوکھے دیہاڑیاں پچھوں اوہ تینوں مل جاوے گی ۔ ²۲۔ ستاں نوں سگوں اٹھاں نوں ونڈ دے کیوں جو توں نئیں جاندا دھرتی اتے کیہڑا قہر ٹٹن والا اے ۔ ³۳۔جد بدلاںوچ پانی بھر جاندا اے تے اوہ اوس پانی نوں دھرتی اتے ڈگا ندے نیں تے جیکر کوئی رکھ بھانویں دکھن وج ڈگے تے بھانویں اتر ول ڈگ جاوے تے اوہ رکھ جتھے وی ڈگا اے اوتھے ہی پیا رہوے گا ۔⁴۴۔جیہڑا ہوا اُتے نظر کردا اے اوہ کدی وی ناں بیجے گا تے جیہڑا بدلاں بارے سوچدا اے اوی کدے وی وانڈی نئیں کرے گا ۔ ⁵۵۔ جیویں تینوں نئیں پتہ پئی روح کیویں حاملہ دی ککھ وچ آ کے ہڈیاں اندر وڑجاندیاں نیں تیویں ای توں سب نوں قائم رکھن والے خدا دے کماں نوں سمجھ نئیں سکدا ۔⁶۶۔تڑکے تڑ کے کھیت وچ اپنے بی نوں بیج لے تے لوڈے ویلے تیک اپنا ہتھ ڈھلاناں کر کیوں جو تینوں نئیں پتہ پئی اوہناں وچوں کیہڑا بی پھل لیاوے گا ۔ایہہ یاں اوہ یاں دونویں ہی پھلن گے ۔ ⁷۷۔چانن تے چنگا لگدا اے تے سورج نوں ویکھن نال اکھیاں نوں خوشی ہوندی اے ۔ ⁸۸۔سو جیکر آدی بوہت ورھیاں تیک جیوندا رہوےاتے اوہناں وچ خوشی کرے تد وی اوہ ہنھیرے دے دناں دا چیتا رکھے کیوں جو اوہ دن بوہت ہون گے ۔سب کجھ جیہڑا آندا اے اور باطل اے ۔⁹۹۔ اے جوان سو توں اپنی جوانی وچ خوش رہ تے تیرا دل تیری جوانی دے دناں وچ خوش (مسرور) ہووے تے اپنے دل دیاں راہواں وچ تے اپنی اکھیاں دے ویکھن د ے انسار ٹر دا رہ پر تو جان لے پئی ایناں سب گلاں لئی خدا تیرا نیا کرے گا ۔ ¹⁰۱۰۔سو تو اپنے دل وچوں دکھ نوں دور کر تے اپنے جشے وچوں بریائی نوں کڈھ سٹ ۔کیوں جو بالک پناتے جوانی دونویں باطل نیں ۔

12¹۱۔ اپنی جوانی دے دناں وچ اپنے بنان والے نوں چیتے رکھ جد کہ اوہ بھیڑے دن اجے نئیں آئے تے اوہ ورھے وی اجے نیڑے نئیں جد پئی تو ایہہ آکھیں گا پئی ایہناں وچ مینوں کجھ خوشی نئیں اے ۔ ²۲۔ ایس تھوں پہلاں پئی سورج تے چانن تے چن تے ستارے ہنیر ہو جاون تے بدل ورھ کے پچھاں نوں ٹر جاوں ۔³۳۔جس دن گھر دے رکھوالے تھر تھر کمبن لگن گے تے تگڑے آدمی کبے ہو جاون گے تے پیہن ہاریاں تھوڑیان ہون دے سببوں ڈھلیاں پے جاون گیاں تے باریاں وچوں تکن والیاں تے ہنیر پے جاوے گا ۔⁴۴۔تے گلی دے دونویں بوہے (پٹ) بند کر دتے جان گے جد چکی دی آواز ہولی ہو جاوے گی تے پنچھی دی آواز سن کے آدمی اٹھ کھڑے ہوون گے ۔تے گیت دیاں ساریاں دھیاں چپ وٹ لین گئیاں۔⁵۵۔اوہ اچیائی تھوں وہ ڈرن گے تے راہ وچ دہشت ہووے گی تے بادام دے بوٹے اتے پھل لگن گے تے ٹڈی وی بھاری ہوجاوے گی تے کبر دا چھلکا پھٹ جاوے گا خؤاہش مٹ جاوے گی کیوں جو آدی اپنے ہمیشہ دے گھر ٹر جاوے گا ۔تے سوگ کرن والے گلیاں وچ پھرن گے ۔⁶۶۔ ایس توں پہلاں چاندی دی رسی (ڈوری) کھولی جاوے تے سونے دی کٹوری توڑی جاوے تے گھڑولی نوں چشمے اتے بنھیا جاوے یا تلا دے کول چرخڑی ٹٹ جاوے ۔ ⁷۷۔تے مٹی مٹی وچ جا رلے گی جتھوں اوہ آئی سی ۔تے روحاوس خدا ول ٹر جاوے گی جس نے اوس نوں بخشیا سی ۔⁸۸۔باطل ای باطل اے وعظ ایہہ آکھدا اے پئی سب کجھ باطل اے ۔ ⁹۹۔ایس تھوں اڈکیو ں جو واعظ گیانی سی ایس لئی اوہنے اپنے لوکاں نوں گیان دی سکھیا دتی تے جا نچیا۔ تے کھوج لالا کے ہور بتھیریاں کہاوتاں دیاں نظماں بنائیاں ۔¹⁰۱۰۔ وعظ نے فائدہ دین والیاں گلاں نوں لبھن دی کوشش کیتی تے سچائی دیاں گلاں بڑی ایمانداری نال لکھیاں ۔ ¹¹۱۱۔ گیانیاں دیاں گلاں پینو وانگ ہن تے دیوار دے اوہناں کلیاں وانگ جنہاں اتے رسد لٹکائی جاندی اے ۔ایہہ اکو ہی ایالی دے بنائے ہوئے ہن ۔¹²۱۲۔سواے میرے پتر ایہناں تھوں سمجھ دیاں گلاں سکھ کیو ں جو بوہتیاں کتاباں لکھن دا اخیر نئیں تے بوہتا پڑھنا بدن نوں تھکا دیندا اے ۔¹³۱۳۔ سوہن اسی ساری گلاں دا انت سن لے خداوند تھوں ڈرتے اوہد ے حکماں نوں من کیوں جو ایہہ ہر بندے لئی کافی اے۔ ¹⁴۱۴۔ کیوں جو خدا ہر کم نوں عدالت وچ لیاوے گا تاں جو بھانویں اوہ نیکی ہووے یا بریائی ہر اک ڈھکی ہوئی گل دا بدلہ دوے ۔

غزلُ الغزلات

1¹۱۔ غزالغزلات سُلیمان وَلوں ²۲۔ اوہ مینوں اپنیاں بُلہاں نا ل چُمے ۔کیوں جو تیر اعشق مے نالوں وی چنگا اے ³۳۔ تیرے عِطر دی مُشک چنگی اے ۔تیراناں چوئے ہوئے تیل وانگ اے ۔ایسے گلوں کواریاں تیرے تے عاشق نیں ۔ ⁴۴۔ مینوں اپنے مگر کھیچ لے ۔چلو اسیں بھیجے۔بادشاہ مینوں اپنے کوٹھیاں وچ لے گیا۔اسیں تیرے وچ شاد تے خؤش ہوواں گے۔اسیں مے نالوں بہتی تیرے عشق دی گل کرآں گے تیرے نال عشق کرنا کنا چنگا اے۔⁵۵۔ اے یروشلیم دیو دھیو ۔میں کالی ہاں پر سوہنی ہاں قیدار دے تنبواں وانگ تے سلمہ دے پڑدیاں وانگ ⁶۶۔ میرے کالی ہون تے دھیان نہ دیو۔کیوں جو دھُپ نے مینوں ساڑ دِتا ۔میرے ماں جائے میرے توں خوش نئیں ہوئے ۔اوہناں مینوں انگوراں دے باغاں دی راکھی لایا ۔تے میں انگوراں دے اپنے باغ دی راکھی نئیں کیتی۔⁷۷۔ مینوں دسیں ۔توں جیہڑا مینوں جانوں پیارا ایں ۔توں اپنا اجڑ کتھے چارنا ایں ۔تے دوپہر یں کتھے لک سدھا کردا ایں ؟اینج نہ ہووے پئی میں بیلیاں دے اجڑا ں مگر رُلدی پھراں۔⁸۸۔ توں جیہڑی زنا نیاں وچ سب توں سوہنی ایں ۔جے توں نئیں جاندی تاں اجڑدا کُھرا یندی جا۔تے عیالیاں دے تنبع کول ای اپنے حلواناں نوں چار۔⁹۹۔ میری پیاری !میں تینوں فرعون دے رتھ دی اِک گھوڑی وانگ سمجھناں ۔ ¹⁰۱۰۔ تیریاں گلہاں موتیاں دیاں لڑیا توں ۔تے تیری دھون لگاں توںوی بہتی سوہنی دِسدی اے۔ ¹¹۱۱۔ اسیں تیرے لئی گھڑاں گے۔تے اوہناں وچ چاندی دے پھُل جڑاں گے۔¹²۱۲۔ جس ویلے بادشاہ اپنے آرام دی تھاں تے ہے ۔میرا سُنبل اپنی خوشبو دیندا اے۔ ¹³۱۳۔ میرامحبوب میرے لئی مُردی گُتھلی اے۔جیہڑا میریاں چھاتیاں دے وچکار پیا رہندا اے ¹⁴۱۴۔ میرا محبوب میرے لئی عین جدیؔ دے انگور دے باغ وچ مہدی دا اِک ُلدستہ اے۔¹⁵۱۵۔ میری محبوبہ توں کِنی سوہنی ایں تیریاں اکھاں گُھگیاں نیں ۔¹⁶۱۶۔ میرے محبوب توں کِنا سوہنا ایں تیری سیوا کرن نوں جی کردا اے ساڈا پلنگ ہرا بھرا اے ¹⁷۱۷۔ ساڈے گھر دے چھیتر دیودار دے نیں تے ساڈیاں سرودیاں نیں

2¹۱۔ میں شارون دی نرگس۔ تے ترائیاں دی سوسن ہاں ۔ ²۲۔ سوسن جیوں کنڈیان آلیاں جھاڑ یاں وچ اُنج ای میری محبوبہ مُٹیاراں وچ اے۔³۳۔ جیوین سیب جنگل دے رُکھا وچ اُنج ای میرا محبوب گھبروواں وچ اے۔ میں اپنی جاہ ہتھوں اوہدی چھانویں بیٹھی ہاں تے اوہدا پھل میرے مونہہ نوں مِٹھا لگا ⁴۴۔ اوہ مینوں اپنے مے خانے دے وچ لے آیا اوہنے مینون اپنی محبت دے جنڈے تھلے لیا۔⁵۵۔ مینون سوگی دے دانیاں نال چین دیو۔ کیوں جو میں عشق دی روگن ہاں ⁶۶۔ اوہدا کھبا ہتھ میرے سِر ہیٹھ اے۔ تے اوہدا سجا ہتھ مینوں گل نال لاندا اے۔⁷۷۔ اے یروشلیم دیاں دھیو! میں تہانوں ہرن دے بچیاںتے ہرنیاں دی سونہہ دیناں میری محبوبہ نوں جگا ؤ نہ اُٹھاؤ ۔ جدوں تیک اوہ آپ نہ چاہے۔⁸۸۔ میرے محبوب دی واج! ویکھ اوہ آندا پیا پہار ٹپدا ہویا ٹِبیاں نوں پار کر دا ہویا ⁹۹۔ میرا محبوب ہرن بچہ یا جوان ہرن وانگ اے ویکھ او ہ ساڈی کندھ مگر کھلوتا اے اوہ باریاں وچوں جھاکدا اے اوہ چقاں وچوں تکدا اے۔¹⁰۱۰۔ میرا محبوب بولدا تے مینوں آکھدا اے اُٹھ میری محبوبہ! میریئے سوہنیے ! لگی آ ¹¹۱۱۔ کیوں جو ویکھ پالا لنگھ گیا مینہ پے گیا تے مُک گیا¹²۱۲۔ دھرتی تے پھُلاں دی رُت اے۔ گیت گاؤن دا ویلا آگیا اے گھگیاں دی واج آرہی اے ¹³۱۳۔ کھباڑیا دے بوٹیاں تے پھل پک رہیا اے۔ تے انگور دیا ں ولاں اپنی خشبو دین لگ پئییاں نیں سو میری محبوبہ اُٹھ سوہنیےلگی آ¹⁴۱۴۔ میرئے کبوتر یئے جیہڑی چٹاناں دیاں ورلاں وچ تے دریا واں دے کنڈھیاں اوہلے لُکی ہوئی ایں۔ مینوں اپنا سکھڑا وکھا مینوں اپنی واج سنا کیوں جو تیری واج مٹھڑی اے تے تیرا مُکھ سوہنیا۔¹⁵۱۵۔ لومڑیاں نوں ساڈے لئی پھڑو جیہڑیاں انگوراں دے باغ اُجاڑ دیاں نیں کیوں جو ساڈے انگوراں دے باغاں وچ کلیاں اُگیاں نیں ۔¹⁶۱۶۔ میرا محبوب میر ااے تے میں اُسے دی ہاں۔ اوہ سوسناں دے وچکاردا اے ¹⁷۱۷۔ ایس توں پہلاں کنک ہوا وگے۔ تے پرچھاواں ودھے۔ میرے محبوب ! فیر آ ہرن بچے وانگ یا جوان ہرن وانگ جیہڑا باہر تر دے پہاڑ اُتے ہے۔

3¹۱۔ میں رات نوں اپنی منجی اُتے اوہنوں لبھیا، جہڑا میری جان دا پیارا اے۔ میں اوہنوں لبھیا پر اوہ نا ملیا۔ ²۲۔ ہون میں اٹھاں گی اتے شہر وچ پھراں گی گلیاں وچ اتے بازاراں وچ اوہنوں لبھاں گی، جہڑا میری جان دا پیارا اے۔³۳۔ پہئرا دیئن والے، جہڑے شہر وچ پھردے نیں، مینوں ملے میں اوہناں تھوں پچھیا پئی کیہ تسی اوہنوں ویکھیا، جہڑا میری جان دا پیارا اے؟ ⁴۴۔ حالیں میں اوہناں تھوں کجھ اگے ودھی ای ساں پئی میری جان دا پیارا مینوں مینوں مِل گئیا میں اوہنوں پھڑ لئیا اتے اوہنوں نا چھڈیا جدوں تیک پئی میں اوہنوں آپنی ماں دے گھر اتے اپنی ماں دے اُچیچے کمرے وچ نا لے گئی۔⁵۵۔ ائے یروشلیم دی دھیو! میں تہانوں نِکے ہرناں اتے میداناں دِیاں ہرنیاں دی سونھ دینی آں پئی تسی میرے سوہنے دی نیندر نا وگاڑو۔ جد تیک پئی اوہ آپ نا اٹھنا چاہؤے۔⁶۶۔ ایہہ کہڑ اے، جہڑا مُر اتے لُوبان نال اتے بیوپاریاں دے عِطر نال لِمبیا ہویا جنگل وچوں دھوئیں دے تھم وانگوں ٹریا آؤندا اے؟ ⁷۷۔ ویکھو! ایہہ سلیمان دی بگھی اے جہدے نال اسرائیلی بہادراں وچوں سٹھ پہلوان نیں۔⁸۸۔ اوہ سبھے تلواری اتے جنگی نیں رات دے جوکھ پاروں ہر اک دی تلوار اوہدے پٹ نال لمکی ہوئی اے۔ ⁹۹۔ سلیمان باشاہ نے لبنان دی لکڑیاں نال آپنے جوگی بگھی بنوائی¹⁰۱۰۔ اوہدے ڈنڈے چاندی دے بنوائے اوہدے بیٹھن دی تھاں سونے دی اتے گدی ارغوانی بنوائی اے۔ اتے اوہدے اندر دا فرش یروشلیم دِیا دِھیاں نے آپنے عشق نال سجایا۔ ¹¹۱۱۔ ائے صیون دِئیؤ دِھیؤ! باہر نکلو اتے سلیمان بادشاہ نوں ویکھو۔ اوس تاج دے نال جہڑا اوہدی ماں نے اوہدے ویاہ دے دیہاڑے اتے اوہدے دل دی خوشی دے دیہاڑے اوہدے سِر اُتے رکھیا۔

4¹۱۔ ویکھ! توں سوہنی ایں، ائے میری پیاری! ویکھ توں سوہنی ایں۔ تیری اکھاں تیرے اوہلے دے تھلے دو کبوتر نیں۔ تیرے وال بکریاں دے گلے وانگ نیں جہڑی جلعاد دے پہاڑ اُتے بیٹھیاں ہون²۲۔ تیرے دند بھیڈا دے ریوڑ وانگ نیں جنہاں دے وال کُترے گئے ہون اتے جنہاں نوں نھؤایا گئیا ہؤے۔ جنہاں وچوں ہر اک نے دو بچے دِتے ہون اتے اوہناں وچ اک وی بانجھ نا ہؤے۔³۳۔ تیرے بُل قرمزی ڈورے نیں تیرا مونھ دل نوں لبھاندا اے تیرے کناں دے حالے تیرے نقاب دے تھلے انار دے دو ٹوٹے لگدے نیں۔⁴۴۔ تیری دھؤن داؤد دا برج اے، جہڑا توپ خانے جوگی بنیا جہدے اُتے ہزار سِپراں لمکائیاں گئیاں نیں۔ اوہ سبھے پہلواناں دِیاں سِپراں نیں ⁵۵۔ تیری دونوِیں چھاتِیاں دو جُڑواں ہِرنی دے بچے نیں جہڑے سوسناں وچ چردے نیں⁶۶۔ جدوں تیک دھمی ویلا نا ہؤے اتے پرچھانواں نا ودھے میں مُر دے پہاڑ اتے لُبان دے ٹِبے اُتے جا کے رہؤاں گا ⁷۷۔ ائے میری پیاری! توں سر تھوں پیر تیکر حسین ایں تیرے وچ کوئی عیب نئیں۔⁸۸۔ لبنان تھوں میرے نال ائے ووہٹی! توں لبنان تھوں میرے نال ٹری آ اماناؔ دے سِر اُتوں سنیرؔ اتے حرمونؔ دی سِر اُتوں شیراں دی کھوہ وچوں اتے چیتیاں دے پہاڑاں اُتے نگاہ پھیر⁹۹۔ ائے میری پیاری! میری ووہٹی! توں میرا دل لُٹ لئیا اے آپنی اکو نگاہ نال۔ آپنی دھؤن دے اک ہار نال توں میرا دل ناس کر چھڈیا¹⁰۱۰۔ ئے میری پیاری! میری ووہٹی! تیرا عشق کجہیا ودھیا اے تیری محبت مئے نالوں ودھ کے سوادی اے اتے تیرے عطراں دی مھک سبھناں قِسماں دی خشبو نالوں ودھیا اے ¹¹۱۱۔ ائے میری ووہٹی! تیرے بُلھاں تھوں شہد ٹِپدا اے شہد اتے دُدھ تیری جیبھ تھلے نیں تیرے لباس دی خشبو لبنان ورگی اے¹²۱۲۔ میری سوہنی! میری ووہٹی اک بند بغیچا اے اوہ محفوظ سوتا اتے مہر لگئیا چشما اے ¹³۱۳۔ تیرے باغ دے بوٹے سوادی انار نیں مہدی اتے سنبل وی نیں ¹⁴۱۴۔ جٹا ماسی اتے زعفران بید مُشک اتے دار چینی اتے لبنان دے سبھے رُکھ۔ مُر اتے عود اتے سبھناں قِسماں دی خشبو¹⁵۱۵۔ توں باغاں وچ اک منبع جیون جل دا چشما اتے لبنان دا جھرن اے ¹⁶۱۶۔ ائے شمالی واء ہوش کر! اے جنوبی واہ ٹری آ! میرے باغ وچوں لنگھ تاں جو اوہدی خشبو کھِلرے میرا سوہنا آپنے باغ وچ آؤے اتے آپنے سوادلے میوے کھاؤے۔

5¹۱۔ میں آپنے باغ وچ آیا ہاں ائے میری سوہنی! میری ووہٹی! میں آپنا مر آپنے بلسان سنھے کٹھا کیتا میں آپنا شہد چھتے سنھے کھا لئیا میں آپنی مئے دُدھ سنھے پی لئی اے ائے سجنو! کھاؤو پیؤو پیؤو! ہاں ائے پیاریو! چنگا جی بھر کے پیؤو²۲۔ میں سُتی ہاں پر میرا من جاگدا اے میرے سوہنے دی واج اے، جہڑا کھڑکاؤندا اتے آکھدا اے میرے جوگی بوہا کھول میری سوہنی! میری پیاری! میری کبوتری! میری پاکیزہ! کیوں جو میرِیاں لِٹاں رات دی تریل نال بھریاں نیں³۳۔ میں تاں کپڑے لاہ بیٹھی، ہون فیر کِویں پاؤاں؟ میں تاں آپنے پیر دھؤ بیٹھی، ہون اوہنوں کِویں میئلا کراں؟ ⁴۴۔ میرے سوہنے نے آپنا ہتھ موری وچوں اندر واڑیا اتے میرے دل اتے جگر وچ اوہدے جوگی تھرتھل ہوئی⁵۵۔ میں آپنے سوہنے جوگی بوہا کھولن اُٹھی اتے میرے ہتھوں مُر ٹِپیا اتے میرِیاں اُنگلاں وچوں گھاڑا مُر ٹِپیا اتے جندرے دے دستانیاں اُتے پئیا⁶۶۔ میں آپنے سوہنے جوگی بوہا کھولیا پر میرا سوہنا پچھاں نوں مُڑ کے ٹر گئیا جدوں اوہ بولئیا تاں میرے ہوش گُم ہو گئے میں اوہنوں لبھیا پر اوہ نا مِلیا⁷۷۔ پۂرے جہڑے شہر وچ پھردے نیں، مینوں مِلے اوہناں مینوں ماریا اتے پھٹڑ کیتا لُکن دے شہر دے راکھیاں نے میری چُنی میتھوں کھو لئی⁸۸۔ ائے یروشلیم دی دِھیؤ! میں تہانوں سونھ دینی ہاں پئی جیکر میرا سوہنا تہانوں ملے تاں اوہنوں آکھنا پئی میں عشق دی ماری ہاں⁹۹۔ تیرے سوہنے نوں دوجے سوہنے اُتے کیہ اُچیچ اے؟ ائے بیبیاں وچوں سبھناں تھوں سوہنی! تیرے سوہنے نوں کسے دوجے سوہنے اُتے کیہ اُچیچ اے؟ جہڑا توں سانوں سونھ دینی ایں؟¹⁰۱۰۔ میرا سوہنا سُوہا اتے چٹا اے اوہ دس ہزاران وچوں وکھرا اے ¹¹۱۱۔ اوہدا سر خالص سونا اے اوہدِیاں لِٹاں کُنڈلیاں اتے کاں وارگی کالیاں نیں¹²۱۲۔ اوہدیاں اکھاں اوہناں کبوتراں وانگ نیں جہڑے دُدھ وچوں نھا کے دریا دے کنڈے سج کے بیٹھے ہون¹³۱۳۔ اوہدیاں گلھاں پھُلاں دے باغ اتے بلسان دیاں کھلوتیاں کیاریاں نیں اوہدے بُلھ سوسن نیں، جنہاں وچوں گھاڑا مُر ٹِپدا اے¹⁴۱۴۔ اوہدے زبرجد نال سجے سونے دے گپھے نیں اوہدا ڈڈھ ہاتھی دنداں دا کم جاپدا اے، جہدے اُتے نیلم دے پھُل بنے ہون¹⁵۱۵۔ اوہدیاں لتاں کندن دے پاؤیاں اُتے مرمر دے پتھر دے تھم نیں اوہ ویکھن وچ لبنان اتے چنگیائی وچ سرو دے رُکھ جہیا اے¹⁶۱۶۔ اوہدا مونھ چوکھا مِٹھا اے۔ ہاں اوہ سِر تھوں پیراں تیکر عشق اے ائے یروشلیم دی دِھیؤ! ایہہ وے میرا سوہنا۔ ایہہ وے میرا پیارا۔

6¹۱۔ ائے بیبیاں وچوں سبھناں تھوں سوہنی! تیرا سوہنا کہڑے پاسے نوں گئیا پئی اسی وی تیرے نال اوہنوں لبھن جاویئے۔²۲۔ میرا سوہنا آپنے باغ وچ بلسان دِیاں کیاریاں ول گئیا اے تاں جو باغاں وچ چارے اتے سوسن کٹھی کرے ³۳۔ میں آپنے سوہنے دی ہاں اتے میرا سوہنا میرا اے اوہ سوسناں وچ چاردا اے⁴۴۔ ائے میری پیاری! توں تِرضاؔ وانگ سوہنی ایں یروشلیم ورگی سوہنی اتے جھنڈے چُکے ہوئے لشکر وانگ رعب والی ایں۔⁵۵۔ آپنیاں اکھاں میرے ولے پھیر کیوں جو اوہ مینوں گھابر چھڈ دِیاں نیں تیرے وال بکریاں دے گلے وانگ نیں جہڑا جلعاد دے پہاڑ اُتے بیٹھیاں ہون⁶۶۔ تیرے دند بھیڈاں دے گلے وانگ نیں جنہاں نوں نھؤایا گئیا ہؤوے جنہاں وچوں ہر اک نے دو بچے دِتے ہون اتے اوہناں وچوں اک وی بانجھ نا ہؤے ⁷۷۔ تیرے کن تیرے نقاب دے تھلے انار دے دو ٹوٹیاں وانگ نیں⁸۸۔ سٹھ رانیاں اتے اسی حرماں اتے بے گِنت کؤاریاں وی نیں ⁹۹۔ پر میری کبوتری میری پاکیزہ دا کوئی جوڑ نئیں اوہ آپنی ماں دی اکلی اوہ آپنی ماں دی لاڈو اے دِھیاں نے اوہنوں ویکھیا اتے اوہنوں دھن آکھیا رانیاں اتے حرماں نے ویکھ کے اوہدی وڈیائی کیتی¹⁰۱۰۔ ایہہ کہڑا اے جہڑا سویل وانگوں دِسدا اے جہڑا سوہن پنے وچ چن اتے لشکن وچ سورج اتے جھنڈے چُکے ہوئے لشکر وانگوں رعب دار اے؟¹¹۱۱۔ میں چنگوزیاں دے باغ وچ گئیا پئی ترائی دے بوٹیاں اُتے نگاہ کراں اتے ویکھاں پئی ٹہنی اُتے کلیاں اتے اناراں وچ پھُل نکلے نیں یاں نئیں ¹²۱۲۔ مینوں حالیں خبر وی نئیں سی پئی میرے دل نے میرے دل نے مینوں امیراں دے رتھاں اُتے چاڑھ دِتا¹³۱۳۔ پچھاں نوں مُڑ آ! ائے شولمیت! پچھاں نوں مُڑ آ پئی اسی تیرے اُتے نگاہ کریئے تسی شولمیت اُتے کیوں نگاہ کرو گے جیویں پئی اوہ دو لشکراں دا ناچ اے؟

7¹۱۔ ائے امیر زادی! تیرے پیر جُتیاں وچ کِڈے سوہنے نیں تیرے پٹاں دی گولائی اوہناں ٹومباں وانگ اے جنہاں نوں کسے استاد کاریگر نے بنایا ہؤے²۲۔ تیری دُھنی گول پیالا اے جہدے وچ رلوِیں مئے دا گھاٹا نئیں تیرا ڈڈھ کنک دا ڈھیر اے جہدے آؒ دوالے سوسن ہؤے³۳۔ تیری دونوِیں چھاتیاں دو ہرن دے بچے نیں جہڑے جڑواں جمے ہون ⁴۴۔ تیری دھؤن ہاتھی دنداں دا بُرج اے تیریاں اکھاں بیت ربیم دے پھاٹک کول حسبون دے چشمے نیں تیرا نک لبنان دے برج وانگ اے جہڑا دمشق دے پاسے نوں بنیا اے⁵۵۔ تیرا سِر تیرے اُتے کرمل وانگ اے اتے تیرے سِر دے وال ارغوانی نیں بادشاہ تیریاں لِٹاں وچ پھسیا اے ⁶۶۔ ائے سوہنئے! عیش جوگی توں کڈی سوہنی اتے جان نوں سکون دیئن والی ایں⁷۷۔ تیرا بُت کھجور وانگ اے اتے تیری چھاتیاں انگور دے گُچھے نیں ⁸۸۔ میں آکھیا پئی میں ایس کھجور اُتے چڑھاں گا اتے ایہدیاں ٹاہنیاں نوں پھڑاں گا تیری چھاتیاں انگور دے گُچھے ہون اتے تیرے ساہؤاں دی خشبو سیب ورگی ہؤے⁹۹۔ تیرا مونھ ودھیا شراب جہیا ہؤے جہڑی میرے سوہنے ول سِدھی چلی جاندی اے اتے سؤن والیاں دے بُلھاں اُتوں ہولی ہولی وگ جاندی اے¹⁰۱۰۔ میں آُنے سوہنے دی ہاں اتے اوہ مینوں چاؤہندا اے ¹¹۱۱۔ ائے میرے سوہنے! ٹر اسی پیلیاں وچ سیل کریئے اتے پنڈ وچ رات لنگھایئے¹²۱۲۔ فیر تڑکے تاکستاناں ول چلیئے اتے ویکھیئے پئی تاک نرم اے اتے اوہدے وچ پھُل نکلے نیں اتے انار دی کلیاں اُگئیاں نیں یاں نئیں اوتھے میں تینوں آپنی محبت وکھاؤاں گی¹³۱۳۔ مردم گیاہ دی خشبو کھِلردی پئی اے اتے ساڈے بوہئیاں اُتے سبھناں قِسماں دے گِلے اتے سُکے میوے نیں جہڑے میں تیرے جوگی کٹھے کیتے نیں ائے میرے سوہنے!

8¹۱۔ کاش پئی توں میرے بھرا دے وانگ ہوندا جہنے میری ماں دِیاں چھاتیاں وچوں ددھ پیتا میں تینوں جد باہر ویکھدی تاں تیری چُمیاں لیندی اتے کوئی مینوں بُرا نا جان دا²۲۔ میں تینوں آپنی ماں دے گھر لے جاندی اوہ مینوں سکھاؤندی میں آُنے اناراں دے رس نال تینوں ویاہی مئے پلاؤندی ³۳۔ اوہدا کھبا ہتھ میرے سِر دے تھلے ہوندا اتے اوہدا سجا ہتھ مینوں گلمے نال لگاؤندا⁴۴۔ ائے یروشلیم دِیؤ دِھیؤ! میں تہانوں سونھ دینی ہاں پئی تسی میرے پیارے نوں نا جگاؤ اتے نا اٹھاؤ جد تیک پئی اوہ آُ نا اٹھنا چاہؤے⁵۵۔ ایہہ کہڑا اے، جہڑا جنگل وچوں آپنے سوہنے اُتے بھرواسا کیتے ٹری آؤندی اے؟ میں تینوں سیب دے رکھ تھلے جگایا جتھے توں جمی جتھے تیری ماں نے مینوں جمیا⁶۶۔ نگینے وانگ مینوں آپنے دل نال لاء کے رکھ اتے تویت وانگ آپنی بانھ اُتے کیوں جو عشق موت وانگ تگڑا اے اتے غیرت پاتال جہی بے وفا اے اوہدے لمبو اگ دے لمبو نیں اتے خداوند دے لمبو وانگ⁷۷۔ سیلاب عشق نوں بُجھا نئیں سکدا باڑھ اوہنوں ڈوب نئیں سکدی جیکر بندہ محبت دے بدلے آپنا سبھے کجھ دے دؤے تاں اوہ سر تھوں پیراں تیکر کریچ جوگا مِتھیا جاؤے گا⁸۸۔ ساڈی اک نِکی بھین اے حالیں اوہدی چھاتیاں نئیں اُٹھیاں جیس دیہاڑے اوہدی گل ٹرے اسی آپنی بھین جوگی کیہ کریئے؟⁹۹۔ جیکر اوہ دیودار ہؤے تاں اسی اوہدے اُتے چاندی دا برج بناؤاں گے اتے جیکر اوہ بوہا ہؤے تاں اسی اوہدے اُتے دیودار دے پھٹے لاؤاں گے¹⁰۱۰۔ میں کندھ ہاں اتے میری چھاتیاں برج نیں اتے میں اوہدی نگاہ وچ سلامتی وچ رہن والی ورگی ہاں¹¹۱۱۔ بعل ہامون وچ سلیمان دا تاکستان سی اوہنے اوس تاکستان نوں باغباناں دے ہتھیں دِتا پئی اوہناں وچوں ہر اک اوہدے جوگی پھر دے بدلے ہزار مثقال چاندی دؤے ¹²۱۲۔ میرا تاکستان جہڑا میرا ای اے، میرے اگے اے۔ ائے سلیمان! توں تاں ہزار لَے اتے اوہدے میوے دے راکھی دو سو لئین¹³۱۳۔ ائے باغ وچ رہن والی! سجن تیری واج سُندے نیں مینوں وی سُنا¹⁴۱۴۔ ائے میرے سوہنے! چھیتی کر اتے اوس جوان ہرن یاں نِکے ہرن وانگ ہو جا جہڑا بلسانی پہاڑیاں اُتے اے۔

یسعیاہ

1¹۱۔ یہوداہ نے یروشلیم دے بارے آموص دے پُتر یسعیاہ دا رویا جیہڑا اوہنے عزی یاہ تے یوتام تے آحار تے حزقیاہ یہوداہ دے راجیاں دے زمانے وچ ویکھیا۔²۲۔ اے اسمان تے اے دھرتی کَن کھول کے سُن لوئو۔ ایس لئی پئی خدا نے آکھیا اے ۔میں تے پُتراں نوں پالیا تے اوہناں نوں کامیابی تے وَڈُّو ں بخشی ۔ پر اوہناں نے میرے خلاف بغاوت کیتی۔ ³۳۔ ڈگھا اپنے راکھے نوں تے کھوتا اپنے راکھے دی کھُرلی نوں جاندا اے ، پر اسرائیل نے نئیں جانیا تے میری امُت نے نئیں سمجھیا ۔⁴۴۔ مُجرم قوم تے پاپ نال لدی ہوئی اُمت تے بے دیِن نسل تے بد چلن پُتراں تے افسوس ۔ اوہناں نے خدا نُوں چھڈ دتا تے اسرائیل دے قدوُس دی ہتک کیتی تے پچھاں ناں مُڑے۔⁵۵۔ کیِہ تسیں ہور مار کھائو گے ۔ کیہ بوہتی بدی کرو گے ؟ سبوں دماغی بیمار تے اُکا تھوڑدِلے نیں ۔ ⁶۶۔ پیراں دے تھلیوں لے کے سرِ تیِک اوہدے وچ تندرستی نئیں ۔ سگوں زخم، چوٹ تے سجرے پھَٹ نیں ۔ اوہ ناں گھُٹے گئے تے ناں پٹی بنھی گئی تے ناں ای تیل نال پوَہلے کیتے گئے ۔⁷۷۔ دُوجے دیساں نے لوکی تہاڈی پیلیاں وچ اُگے ہوئے اناج نوں تہاڈے سامنے کھاندے نیں تے سدوُم دی تباہی وانگوں بے رونقی اے ۔ ⁸۸۔ صیہوُن دی دھی انگور دے باگ وچ پکھی یاں ترَاں دی پیلی وچ چھپر یا ں گھیرے ہوئے شہراں وانگوں چھڈ دتی گئی اے ۔⁹۹۔ فوجاں دا خدا اساڈے واسطے جے کے تھوڑے جہے بچا کے ناں رکھ دا تے اسیں سودم دی مثال ہُندے تے عمُورہ وانگ ہو جاندے ۔¹⁰۱۰۔ اے سدوُم دے حاکمو! خداوند دی گل سُنو ۔ اے عمُورہ دے لوکو! ساڈے خدا دی شریعت تے دھیان کرو ۔ ¹¹۱۱۔ تُہاڈیاں بوہتیاں قربانیاں نال مینوں کیہ فائدہ اے؟ خداوند آکھدا اے ! میں دُنبیاں دی سوختنی قربانیاں نال تے موٹے موٹے و َچھیاں دی چربی نال رَجھ گیا ۔ڈگھیاں تے لیلیاں تے بکریاں دی لال رَت مینوں خوُش نئیں کردی ۔¹²۱۲۔ جدوں تسیں میرے اگے حاضر ہون لئی آئوندے او تے ایہہ کدی مرضی اے پئی تُسیں میری بارگاہواں نوں پیراں وچ رولو۔ ¹³۱۳۔ فیر میرے اگے جھوٹیاں نذراں نال لیائو۔ بخور میرے واسطے مکروہ اے ۔ نویں چن تے سبت دا جلسہ ! میں بد نیتی تے جلسے دا اک تھاں تے ہونا برداشت نئیں کراں گا ۔¹⁴۱۴۔ تہاڈے نویں چناں تے تہاڈی عیداں توں مینوں کراہیئت اے ۔ اوہ میرے اُتے بوجھ بن گئیاں نیں ۔ تے میں ایہناں نوں سہندیاں سہندیاں تھک گیا واں ۔ ¹⁵۱۵۔ جدوں تسیں اپنے ہتھ پھیلائو گے تے میں تہاڈے توں اپنیاں اکھاں پھیر لواں گا ۔ ےے جدوں تسیں بڑیاں دعاواں کرو گے تے میں تہاڈی نئیں سُناں گا ۔ ایس لئی پئی تہاڈے ہتھ تے لہو نال لِبڑے ہوئے نیں ۔¹⁶۱۶۔ ایس لئی نہائو تے پاک صاف ہو جائو تے اپنے کماں دی بدی میریاں اکھیاں دے سامنیوں دوُر کرو ۔ تے بدی کرن توں باز آجائو۔ ¹⁷۱۷۔نیکوکاری سیکھو! نیاں دی آس رکھو ۔ جہناں تے ظلم ہندا اے ۔ اوہناں نوں نیاں دیو ۔ مہیٹراں دا نیاں کرو تے بیوہ دی حمایت کرو ۔¹⁸۱۸۔ آئو رَل کے ثبوت لبھئے۔ خداوند نے آکھیا اے ۔ تے بھاویں تہاڈے پاپ لال سُرخ ہون اوہ برف وانگ چِٹے ہو جان گے ۔ مالٹے رنگے سُرخ ہون تے اور اون وانگ چِٹے ہو جان گے ۔¹⁹۱۹۔ جیکر تہاڈی مرضی ہووے تے تسیں سنو تے فیرےتسیں دھرتی تے چنگیاں شیواں کھائو گے ۔ ²⁰۲۰۔ پَر جے تسیں ناں منوں تے باغی ہو جائو گے ۔ تے فیر تلوار تہانوں وڈ دیوے گی ۔ ایس لئی پئی خداوند نے اپنے نال گَل کیتی اے ۔²¹۲۱۔ نبھا ہ کرن والی آبادی لُچی لفنگی بن گئی اے ۔اوہدے وچ نیاں ای نیاں سی۔ تے اوس آبادی وچ وچ سچے لوک سَن ۔ پر ہن اوہدے وچ خونی تے قاتل نیں ۔ ²²۲۲۔ تیری چاندی میلی ہوگئی اے ۔ تے تیری مے وچ پانی رلایا گیا اے ۔²³۲۳۔ تےامیر باغی تے چوراں نال ملے نیں ۔ اوہناں وچوں ہر کوئی وَڈھی دی آس رکھ دا اے ۔ اوہ انعام لین دے پچھے نَسدَے نیں ۔ اوہ مہیٹراں دا نیاں نئیں کردے تے بیوہ دا مقدمہ اوہناں تیِک اَپڑدا ای نئیں ۔²⁴۲۴۔ایس لئی خداوند فوجاں دا رب تے اسرائیل دا قادر آکھدا اے پئی میں اپنے مخالفاں تھوں اپنے آپ نوں آرام دیواں گا ۔اپنے مخالفاں نوں سزا تے اپنے ویراں تھوں انتقام لواں گا ۔ ²⁵۲۵۔ میں اپنا ہتھ تیرے تیِک ودھاواں گا تے نوشادر نال تیرا گند ساڑاں گا ۔ تے تیرے سارے سیسے نوں وَکھو وَکھ کراں گا ۔²⁶۲۶۔ تیرےقاضیاں توں پہلاں وانگر متِھاں گا۔ تے تیرے صلاحکاراں نوں وی جِ طرحاں مُڈھوں سَن۔ ایہدے بعد توں سچی آبادی تے نبھاہ کرن والا قصبہ اکھوائے گا ۔²⁷۲۷۔ صیہون دا نیاں دے سببوں معاوضہ دتا جاوے گا ۔ تے اوہدے توبہ کرن والیاں دی سچیائی دے سببوں ۔ ²⁸۲۸۔ تی پاپی تے بدکار سارے کٹھے ہلاک کیتے جان گے ۔ تے جنہاں نے خداوند نوں چھڈ دتا سی مِٹا دتے جان گے ۔²⁹۲۹۔ تے اوہ اوہناں بلوطاں دے وسیلے نال پریشان ہون گے جہناں دے نال اوہ خوش نیں ۔ تے اوہناں باغاں دے سببوں شرمسار ہون گے جہناں دے سببوں اوہناں دی خوشی اے ۔ ³⁰۳۰۔ جدوں اوہ اوس بلوط وانگر ہون گے جہدے پتے جھڑے ہون تے اوس باغیچے وانگر جہدے پانی نئیں ہندا ۔³¹۳۱۔ تے زوراور سَنّ وانگو ں تے اوہدے کم چنگیاڑے ہوون گے ۔ تے اوہ دونویں اِک واری سڑ جان گے تے کوئی ہووے گا وی نئیں جہڑا بجھاوے ۔

2¹۱۔اوہ کلہ جہڑا آموص دے پُتر یسعیاہ توں یہوداہ نوں یروشلیم دے بارے سُفنے چہ ملیا سی ۔ ²۲۔ اخیر دناں وچ اینج ہووے گا پئی خداوند دے گھر دا پہاڑ ،پہاڑاں دے قلعہ کوہ اُتے قائم کیتا جائے گا ۔ تے پہاڑیاں توں اُچا کیتا جاوے گا تے ساریاں اُمتاں اوہدے وَل جان گئیاں ۔³۳۔ تے بوہت ساریاں قوماں آئون گئیاں تے آکھن گئیاں ۔ آئو اسیں خداوند دے پہاڑ وَل مطلب پئی یعقوب دے خدا دے گھر وَل ٹر پئے تے تے اوہ اپنیاں راہنواں اسانوں سکھائے گا ۔ تے فیر اوس دیاں راہواں تے چلاں گے ۔ ایس لئی صیہون توں شریعت تے یروشلیم تھوں خداوند دا کلام اپڑے گا ۔⁴۴۔ اوہ بوہت ساریاں قوماں وچ کچہری لاوے گا۔ تے بوہت ساریاں قوماں دا نیاں کرے گا تے تے فیر اوہ اپنِّیاں تلواراں پَن کےہلّاں تے اپنے نیزیاں دیاں داتریاں بناون گے ۔تے فیر قوم اُتے قوم تلوار نئیں چُکے گی ۔ تے اوہ کدی وی لڑائی دی کَسرت نئیں کرن گئیاں ۔⁵۵۔ اے یعقوب دے خاندانو! آئو، اسیں خداوند دے نُور وچ چلیئے ۔ ⁶۶۔ بناں شک ۔ توں اپنی اُمت (مطلب اے یعقوب دے سارے خانوادے)نوں چھَڈ دئیں گا۔ ایس لئی پئی جس طرحاں فلسطین دے وچ اوہدا ایں ، اوہناں وچ وی بوہت سارے جادوگر تے نجومی نیں تے اوہ غیراں نال عہد بَندھے نیں ۔⁷۷۔ اوہناں دی دھرتی چاندی تے سونے نال بھری ہوئی اے ۔ تے اوہناں دے خزانیاں دی کوئی حد نئیں ۔ تے اوہناں دے دیس وچ بوہت گھوڑے نیں ۔ تے اوہناں دے رَتھ ی گنن گوچرے نئیں ۔ ⁸۸۔ تے اوہنام دی دھرتی بُتاں نال بھری ہوئی اے ۔ اوہ اپنے ہتھاں دی کاریگری اَگے سیس نواندے نیں ۔⁹۹۔ تے اپنی ہتھاں دی دستکاری دے اَگے نیوندا تے نسان اپنے رب نوں ڈیگ دیندا اے ۔ ¹⁰۱۰۔ خداوند دے رعب دے راہیں تے اوہدی شان دے نور دے سبب چٹان وچ چَلا جا تے دُھوں وچ لُک جا ۔ ¹¹۱۱۔ وڈیاں ہمتاں والے بندیاں نوں ڈیگ دِتا جاوے گا ۔ تے انسان دی آکڑ پن دتی جاوے گی۔ تے اوس دیہاڑے کلا خداوند ای اُچا ہووے گا ۔¹²۱۲۔ ایس لئی پئی خداوند دے دن ہر آکڑ رکھن والے ، وڈیاں ہمتاں والے تے ہر اِک گھمنڈی تے آکڑ باز اُتے آوے گا ۔ ¹³۱۳۔تے لُبناؔن سارے اُچے دیوداراں اُتے باشاؔن دے سارے اُچے بلوُطاں اُتے¹⁴۱۴۔ تے سارے اُچے پہاڑاں اُتے ساریاں اُچیاں پہاڑیاں اُتے۔ ¹⁵۱۵۔ تے ہر اِک اُچے بُرجاں اُتے تے ہر اِک پکیاں کندھاں اُتے ۔ ¹⁶۱۶۔ تے ترسیؔس دے سارے جہازاں اُتے ، تے ساریاں سوہنیاں بیڑیاں اُتے وی¹⁷۱۷۔ تے بندے دی آکڑ پنّی جاوے گی ۔ تے انسان دیاں گھمنڈیاں نوں پیراں وچ رولیا جاوے گا ۔ تے اوس دیہاڑے کلا خداوند ای اُچا ہووے گا ۔ ¹⁸۱۸۔ تے سبھوں بُت مِٹ جان گے ۔ ¹⁹۱۹۔ تے خداوند دے رُعب دے سببوں تے اوہدی شان دے نوُر دے سببوں جدوں اوہ ا ُٹھ کے دھرتی نوں پریشان کرے گا ۔تے اوہ چٹان دیاں غاراں اُتے زمین دیاں وِرلاں وچ وڑھ جان گے ۔²⁰۲۰۔ اوس دیہاڑے بندہ اپنے چاندی دے بُتاں تے سونے دیاں موُرتاں نوں جہناں نوں اوہناں نے پُوجا لئی بنایا سی ۔ چکُوندراں تے چمگادڑاں دے اَگے سُٹ دین گے ۔ ²¹۲۱۔ تے خداوند دی شوکت دی راہیں تے اوس دی وڈیائی دے نُور دے سبب نال جدوں اوہ اُٹھ کے دھرتی نُوں ہلاوے گا ۔ چٹان دیاں وِرلاں تے اُتے تھلے پئے ہوئے پتھراں دیاں وِرلاں وچ وَڑ جان گے ۔ ²²۲۲۔ تُسیں انسان نوں جیدا ساہ اوہدیاں ناساں وِچ اے چھڈ گئے او، ایس لئی اوہدی کیہ عزت کیتے جاوے ۔

3¹۱۔ ایس لئی ویکھ ۔ فوجاں دا رَبّ یروشلیم تے یہوداہ کولوں سوٹی تے آسرا لے لوے گا ۔ ²۲۔ مطلب پئی دلیراں تے لڑائیاں لڑن والے قاضی تے نبی تے شگُونی تے وڈیرے بزرگ۔ ³۳۔ تے فوجی کمان دار تے عزت دار تے صلاحکار تے جادوگری دے اُستاد مَنّے ہوئے جادوگر ۔⁴۴۔ تے میں مُنڈیاں نوں اوہناں دا آگُو بناواں گا ۔ تے نِکے کاکے اوہناں تے راج کرن گے ۔ ⁵۵۔ تے لوکی اِک دوُجے اُتے تے ہر اِک بندہ اپنے گوانڈی اُتے وار کرے گا ۔ مُنڈا بُڈھے اُتے تے شودا بندہ نیک دے ہتھیں دیوے گا ۔⁶۶۔ جدوں کوئی اپنے پیو دی ٹبر وِچوں اپنے بھرا نوں پھڑ کے آکھے گا پئی تیرے کول اَنگ ڈھکن لئی لیِڑے ہین۔ تُوں اساڈا حاکم بن جا تے ایہہ تباہی تیرے ماتحت ہوون گے ۔ ⁷۷۔ اوس دیہاڑے اوہ جواب دیوے گا ۔ پئی میں تہاڈا حامی نئیں آں ۔ میرے گھر وچ ناں ٹُکر اے تے ناں ای لیِڑے نیں۔ ایس لئی تسیں مینوں اُمت دا حاکم ناں بنائو۔⁸۸۔ ایس لئی پئی یروشلیم برباد ہو گیا تے یہوداہ ٹیہہ پیا ۔ ایس لئی اوہناں دی جیِب تے اوہناں دے کم خداوند نال وَیر اے تاں جو اوہدیاں رُعب والیاں اکھیاں نُوں کروہدی کرن ۔ ⁹۹۔ اوہناں دی حمایت کرنا اوہناں دے خلاف گواہی دیندا اے ۔ تے اوہ اپنا پاپ سدوم وانگوں گَج وَج کے کردے نیں تے اوہنوں ڈھکدے نیں ۔ ایس لئی اوہناں اُتے افسوس ! ایس لئی پئی اوہ اپنے واسطے بُرا کردے نیں ۔¹⁰۱۰۔ کھَرے بندے نُوں آکھو ، تیری خیر ہووے گی ایس لئی پئی اوہ کماں دا پھَل کھاوے گا ۔ ¹¹۱۱۔ شریر اُتے افسوس ! ایس لئی پئی اوہدے اُتے بُریائی آوے گی ۔ اوس دے ہتھاں دا بدلہ دِتّا جاوے گا ۔ ¹²۱۲۔ میری اُمت نُوں بچے گھیر لیندے نیں تےسُود کھان والے اوہدے اُتے حُکم چلاندے نیں۔ اے میری اُمت ! تینوں ہدایت کرن والے تینوں سدھی راہ تے نئیں چلن دیندے تے تیریاں راہاں دےچالے نُوں وگاڑ دے نیں ۔¹³۱۳۔ خداوند جگھڑن لئی اُٹھیا اے ۔ تے اُمت دا نیاں کرن لئی اُٹھ کھلوتا اے ۔ ¹⁴۱۴۔ خداوند اپنی اُمت دے بزُرگاں تے رَہبراں دے نال فیصلہ کرن آوے گا ۔ایس لئی پئی تسیں اوہ لوک اوہ جہناں نے انگوری باغ برباد کیِتا اے تے مسکیِناں نُوں لُٹ مار نال تُہاڈے گھر بھرے ہوئے نیں ۔ ¹⁵۱۵۔ تُسیں میری اُمت نُوں کیوں پیِڑ دے او ۔ مسکیناں دیاں شکلاں نوں کیوں پیہہ دیندے او۔ ایہہ گل میرے خداوند فوجاں دے رب نے آکھی اے ۔¹⁶۱۶۔ تے خداوند آکھ دا اے ۔ ایس لئی پئی صیہُونؔ دیاں دھیاں اتھریاں نیں ۔ اوہ توناں لمیاں کر کے اکھاں نال اشارے کردیاں نیں تے چھٹے قدماں نال ٹُر دیاں اپنے پیران دیاں پانیاں چھناندیاں نیں ۔ ¹⁷۱۷۔ سو خداوند صیہوُنؔ دیاں دھیاں دے سراں نوں گنجا کرے گا ۔ تے خدواند اوہناں دے والاں نوں مُن دے گا۔¹⁸۱۸۔ اوس دیہاڑے خداوند پازیباں تے چِلمچیاں تے گہنیاں دا مان پَنے گا ۔ ¹⁹۱۹۔ تے لمکدے ہوئے گہنے تے کناں دے بُندے تے کنگن تے ٹوپیاں ۔ ²⁰۲۰۔ تے تاج تے پائلاں تے پٹکے تے عطر دان تے تعویذ ۔²¹۲۱۔ تے انگوٹھیاں تے نَک دیاں نتھاں ۔ ²²۲۲۔ تے سوہنے پہناوے تے کُڑتیاں تے دوپٹے تے کھیسے۔ ²³۲۳۔ تے عُرسیاں تے ودھیاں باریک سوتی پوشاکاں تے دستاراں تے بُرقعے ۔²⁴۲۴۔ تے اوہناں لئی خوشبُو دے سوا بدبوُ ہووے گی تے پٹکے دی تھاں تے گُندھے ہوئے والاں دی تھاں گنجا سِر تے ودھیا پوشاک دے بدلے ٹاٹ دا کمر بند ۔ ایس لئی حُسن دی بجائے شرم ہووے گی ۔ ²⁵۲۵۔ صیہوُن ؔدے مرد تلوار نال تے اوہدے بہادر لڑائی وچ قتل ہون گے ۔ ²⁶۲۶۔ تے اوہدیاں بروہاں تے ویَن کردیاں ہوئیاں پٹن گے تے اوہ اُجڑ پُجڑ کے مٹی تے خاک اُتے بیہن گے ۔

4¹۱۔اوس دیہاڑے سَت زنانیاں اِک بندے نوں پھڑ کے آکھن گئیان پئی اسین اپنی روٹی کھاواں گئیاں ۔ اسیں صرف تیرے ناں دیاں اکھوائیے ۔ توں ساڈی شرم ساڈے کولوں دُور کر۔ ²۲۔ اوسدن خداوند دا رعب دار سجیا سجایا شگوفہ ہوئے گا تے دھرتی دا پھُل اوہناں واسطے جہڑے اسرائیلؔ وچوں بچے رہن گے ۔ بڑا سوادی تے ویکھن وچ سوہنا ہووے گا ۔³۳۔ تے جہڑے صیہونؔ وچ رہ جان گے تے جہڑے یروشلیمؔ وچ چھڈ دتے جان گے ۔ ۔اوہ پاک اکھوان گے ۔ سگوں ہر اک جہڑا یروشلیمؔ وچ جیوندا رہن والا لکھیا گیا اے ۔ ⁴۴۔ جدوں خداوند صیہونؔ دی دھی دا گُد دیوے تے نیاں دی روح تے ساڑن دی روح نال یروشلؔیم اُتے لگی ہوئی رَت دھو دیوے ۔⁵۵۔ اوہدوں صیہونؔ دی ہر اِک تھاں اُتے تے اوس دے جلسیاں اُتے دن دے ویلے دلوں دھوں تے رات دے ویلے بھانبھڑ وانگوں بَل ندی اَگ دی ودھائے گا ۔ ⁶۶۔ تے اک تنبُو ہوئے گا جہڑا دن دے ویلے پرچھاواں ہوئے گا تے نالے ہنیری تے مینہہ لئی چھپرا تے لُکن دی تھاں ہووے گا ۔

5¹۱۔ میں اپنے محبوب دا گیت گاواں گا ۔ مطلب اے پئی اوس پیار دا گیت جہڑا اوہ اپنے انگور دے باغ نال رکھ دااے ۔ پہاڑی دی زرخیز تھاں اتے میرے محبوب دااِک انگور دا باغ سی ۔ ²۲۔ تے اوس نے اوہنوں واہیا تے اوہدے وچوں روڑے کڈ ھے تے اوہدے وچ ودھیا نسل دیاں قلماں لائیاں تے اوہدے وچکار اک مینار بنایا تے وچ کولھو لایا ۔ تے اوڈیکیا پئی اوہنوں انگور دا پھل لگے پر اوہدے پھل وچوں سڑاندا آن لگی سی ۔³۳۔ ہن یروشلیمؔ دے واسیو ، تے یہوداہ دے مردو! میرے تے میرے انگوراں وچ نیاں کرو۔ ⁴۴۔ کہڑا کم سی جہڑا مینوں اپنے انگور دے باغ لئی کرنا چاہی دا سی تے میں نئیں کیتا ؟ تے فیر جدوں میں انگور دے پھل نوں اوڈیک دا ساں تے اوہدے وچ بدبو نال بھریا ہوئیاں شیواں جمیاں ؟⁵۵۔ ہن میں تہانوں دسنا واں پئی میں اپنے انگورستان دے نال کیہ کراں گا ۔ میں اوہدی واڑ نوں مکا دیواں گا ۔تے اوہ جانوراں دے چگن دا اک واڑہ ہووے گا تے میں اوس دی کندھ ڈھا دیواں گا تے اوہنوں پیراں وچ رولاں گا ۔ ⁶۶۔ میں اوہنوں کر دیواں گا ۔ اوہنوں ناں کُتراں گا تے ناں اوہدے وچ ہل واہواں گا ۔ فیر اوہدے وچ کنڈیاری جھاڑیاں تے کنڈے اُگن گے تے میں بدلاں نوں حکم کراں گا پئی اوہدے اتے مینہہ ناں وسان۔⁷۷۔ یاد رکھو پئی فوجاں دے رب دا انگورستان اسرائیلؔ دا خانوادہ اے تے یہوداہ دے مرد اوہدی پسند دے بوٹے نیں تے نیاں دی آس وچ رہیا، پر اوہ ویکھو قتل ہوئے ، ظلم ہوئیا ۔⁸۸۔ افسوس اوہناں اُتے جہڑے گھر دے نال گھر تے پیلیاں نال ملاندے نیں ۔ ایتھوں تیِک پئی تھاں وی نئیں چھڈے تاں جو اتے اکلے ای رہن۔ ⁹۹۔ فوجاں دے رب نے سونہہ کھا کے میرے کن وچ آکھیا ایہہ پکی گل اے ، بوہت سارے گھر اجڑ جان گئے ۔ وڈے تے ودھیا گھراں وچ رہن والا کوئی نئیں ہووے گا ۔ ¹⁰۱۰۔ دس ویگہے انگور دے باغ وچوں اک بُت نکلے گا تے حُمر بیج تھوں اک ایفہ ملے گا ۔¹¹۱۱۔ افسوس ااوہناں اُتے جہڑے سویرے ای اُٹھ کے نشے نوں لبھ دے ۔ تے رات نوں تیِکر جاگ دے نیں ۔جدوں تیکر مے اوہناں نوں ابھارے ۔ ¹²۱۲۔ اوہ بربط تے سارنگی تے خنجریاں تے بانسریاں تے دعوتاں دی مے پین دی عادت وچ ڈُبے رہندے نیں ۔ پر خداوند دے کم اتے دھیان نئیں کردے ۔¹³۱۳۔ ایسے لئی ، خدا دی پچھان ناں ہون نال میری امت قیدی بنے گی ۔ تے اوہپدے امیر لوکی بھُکھے مرن گے ۔ تے اوہدی عوام تَرے نال مرن گے ۔ ¹⁴۱۴۔ ایسے لئی پاتال اپنا ٹڈھ وڈا کرے گی تے اپنا منہ حد تھوں بُہتا کھولے گا تے اوہدے وچ اوہناں دی شان تے شوکت تے شور شراب تے غل گپاڑہ تے اوہناں دے عیش کرن والے اوہدے وچ جا پین گے ۔¹⁵۱۵۔ تے بمندہ نیواں کیتا جاوے گا تے انسان ڈیگیا رہوے گا تے آکڑ بازاں دیاں اکھاں نیویاں کیتیاں جان گئیاں ۔ ¹⁶۱۶۔ تے فوجاں دا رب ایسے سببوں سر بلند ہووے گا ۔ تے راستی دے سببوں خدا پاک نوں پاک ای منیا جاوے گا ۔ ¹⁷۱۷۔ تے بھیڈاں اپنی مرضی نال چُگن گئیاں تے غیراں دے ایجڑ دولتمنداں دے ایجڑ دیاں پیلیاں کھان گے ۔¹⁸۱۸۔ اوہناں اتے افسوس ! جہڑی برائی نوں جھٹ دیاں رسیاں نال ۔ ¹⁹۱۹۔ تے اوہناں اُتے وی جہڑے آکھ دے نیں پئی اوہ چھیتی کرے تے اپنے آپ نوں چھیتی کرے ، تاں جو اسیں وی ویکھئیے ، تے اسرائیل ؔدا قدوُس نیڑے ہو کے صلاح دیوے تے آ جاوے تاں جو اسیں وی جان جائیے ۔²⁰۲۰۔ اوہناں تے افسوس ، جہڑے بُرائی نوں نیکی تے نیکی نوں برائی آکھ دے نیں ۔ جہڑے ہنیرے نوں نور تے نور نوں ہنیرا بنادے نیں ۔ جہہڑے کَوڑے نوں مٹھا تے مٹھے نوں کَوڑا سمجھ دے نیں ۔ ²¹۲۱۔ افسوس اوہناں اُتے جیہڑے اپنیاں اکھاں وچ سیانے نیں تے اپنی رائے دی راہیں عقل مند نیں ۔²²۲۲۔ افسوس اوہناں اُتے جہڑے مے پین وچ سورما تے نشیاں رلان وچ دلیر نیں ۔ ²³۲۳۔ جیہڑے رشوت لے کے بُرائی کرن والے شریف آکھ دے نیں تے سچے کولوں اوہدا حق کھو لیندے نیں ۔²⁴۲۴۔ ایس لئی جیویں اگ دا چنگیاڑہ چکی دے ہتھے نوں ساڑ دیندا اے تے اگ دی لپیٹ توڑی نوں فنا کردی اے ۔ اوسے طرحاں اوہناں دی جڑ بو مارجاوے گی ۔تے اوہناں دی کلی تہوُڑ وانگر اُڈ جاوے گی ۔ ایس لئی پئی اوہناں نے فوجاں دے رب دی شریعت نوں چھڈ دتا اے ۔ تے اسرائیل ؔ دے قدوس دی گل دی توہین کیتی اے ۔²⁵۲۵۔ ایس لئی خداوند دا غضب اوس دی امت اتے وریا تے اوہ اپنا ہتھ اوہناں دے خلاف ودھاواں گا ۔ تے اوہ اوہنوں نوں ماردا اے ۔ ایتھوں تیِک پئی پہاڑ کمب جاندے نیں ۔ تے اوہناں دے مُردے گلیاں دے گوہے وانگ ہون گے تے سب کجھ ہون دے بعد وی اوہدا غصہ تے کرودھ ٹھنڈا نئیں ہووے گا ۔ تے اوہدا ہتھ اوہناں دے خلاف ای رہوے گا ۔²⁶۲۶۔ تے اوہ قوم لئی بوہت زیادہ دور دی حد متھ کے جھنڈا گڈے گا ۔ تے اوہنوں دے اخیرلے کنڈے توں سیٹی مارے تے ویکھیں تے اوہ بڑی چھیتی چھیتی آئون گے ۔²⁷۲۷۔ اوہناں وچوں اک وی تھکیا ہویا نیون والا نئیں ہووے گا ۔ کوئی وی ہنگلاوے تے سوئیں گا نئیں ۔ اوہناں دے لکاں تے بنیاں پیٹیاں نئیں کھلن گیاں ۔ تے اوہناں دیاں جُتیاں دے تسمے نئیں ٹُٹن گے ۔ ²⁸۲۸۔ اوہناں دے تیر تیز ہون گے تے اوہناں دیاں کماناں تنیاں ہون گئیاں اوہناں دے گھوڑے چقماق تےاوہناں دے پہیے دا ہوا ورولیاں وانگ لگن گے ۔²⁹۲۹۔ اوہناں دا گجنا شیرنی وانگوں تے وہ شیر دیاں بچیاں وانگوں غر غر کرن گے ۔ اوہ گجن گے ۔ تے شکار نوں پھڑ کے لے جان گے تے کوئی ہوئے گا پئی چھڈا لوے ۔ ³⁰۳۰۔ تے اوس دن اوہ اوہدے تے اینج غصے ہووے گا جیویں سمندر دا رولا ہُندا اے ۔ تے دھرتی ول دھیان ہووے گا ۔ تے ویکھنا ہنیرا تے اوکھا ویلہ اے تے لو اوہدی دھند دے سببوں ہنیرا ہو جائے گی ۔

6¹۱۔عزی یاہ ؔ راجہ دی موت دے ورھے وچ مینوں خداوند اک بڑے اُچے تخت اُتے بیٹھیاں ویکھیا تے اوس دی پوشاک دے پلے نے ہیکل نوں بھر دِتا ۔ ²۲۔ اوہدے کول سرافین کھلوتے ہوئے سن ۔ ہر اک دے چھے چھے پر سن ۔ دو نال اوہ اپنے مُنہ نوں لکاندا سی تے دو نال اپنے پیراں نوں کج دا سی ۔ تے دو نال اوہ اُڈدا سی ۔³۳۔ تے اک نے دوُجے نوں اُچی آواز نال کُوک ماری تے آکھیا ۔قدوُس ۔قدوُس ۔قدوُس فوجاں دا رب ۔ ساری دھرتی اوہدے جلال نال بھری ہوئی اے ۔⁴۴۔ تے کُوک مارن والے کُوک نال برُوہ دیاں نیہاں کمب گیاں تے گھر دھوں نال بھر گیا ۔ ⁵۵۔ فیر میں آکھیا ۔ میرے اُتے میں مردہ وانگوں ہو گیا ۔ ایس لئی پئی میں گندے بُلاں والا بندہ آں تے گندے بُلاں والی قوم وچ ریہنا آں ۔ ایس لئی پئی میریاں اکھیاں نے راجہ تے فوجاں دے رَب نوں ویکھیا اے ۔⁶۶۔ تدھ سرافین وچوں اک اُڈھ کے میرے کول آیا تے اوہدے ہتھ وچ اک انگیارا سی جیہڑا اوہنے چِمٹے نال مذبح توں چُکیا سی ۔ ⁷۷۔ تے اوہنے میرے مُنہ تے ہتھ لایا تے آکھیا ۔ ویکھ اوہنے تیرے بُلاں نوں مسح کیتا اے ۔ تیر بدی دور کیتی گئی اے ۔ تے تیری غلطی دا کفارہ دِتا گیا اے ۔⁸۸۔ تے مینوں خداوند دی آواز سُنائی دتی تے اوہنے آکھیا پئی میں کیِنوں گھلاں ۔ تے اساڈے لئی کون جاوے گا ؟ تے میں آکھیا ۔ویکھ۔ میں جاواں گا ۔ ⁹۹۔ تے اوہنے آکھیا ۔ جا تے ایس اُمت نوں ویکھ ۔ تسیں کناں نال سنو گے پر سمجھو گے نئیں ۔ اکھاں نال ویکھو گے پر پچھانو گے نئیں ۔¹⁰۱۰۔ توں ایس امت دے دل نوں موٹا کر تے اوہناں دے کناں وچ چہپے پا دے تے اوہناں دیاں اکھاں بند کر دے ۔ ایہہ ناں ہووے پئی اوہ اپنیاں اکھاں نال پچھانن تے اپنی کنیں سنن تے اپنے دل نال سمجھ کے پچھاں پرت آن تے چنگے ہو جان ۔ ۱۱۔ تدھ میں آکھیا پئی ۔اے خداوند ! ایہہ کد تیِک ؟ فیر اوہنے آکھیا،"جَد تیَک شہر ویران ہون تے اوہناں وچ کوئی وسن والا ناں ہووے تے گھراں وچ رہن والے ناں ہون تے دھرتی اجاڑ تے بنجر چھڈی جاوے ۔" ¹²۱۲۔ اخیر دی باقی خداوند ایہناں لوکاں نوں دوُر کر دے گا تے ایس دیس دے وچکا ر بڑی وتھ ہووے گی ۔¹³۱۳۔ تاں جو پئی اوہدے وچوں دسویں حصہ ّ وی بقایا ہووے تے فیر وی مر جان لئی ہو وے گا ۔ جس طرحاں بُطلم یاں بلُوط وَڈ ھ دِتا جاوے تے مُڈھ باقی رہ جاندا اے ۔ تے اوہدے مُڈھ تھوں پاک بیِہ اُگے گا ۔

7¹۱۔یہودہ دا بادشاہ عُزیاہ د پُتر یوتام دا پُتر آحاز دے دِناں چ اَرام رصین د راجاتے اسرائیل دا بادشاہ رِمَل یاہ دا پُتر فاقح ،یروشلیم وَل آئے تاں جو اوہدےنال جنگ کرن پراوہنوں فتح ناں کر سکے ۔ ²۲۔تے داؤد دے خانوادے نوں اطلاع بھیجی تے آکھیا گیا ،پئی اَرام نے افرائیم اُتے حملہ کر دِتا اے ۔تدوں اوہدا دل تے اوہدی قوم دا دل بے چین ہو گیاجِداں جنگل دے بُوٹے ہوا چلن نال پریشان ہوندے نیں۔³۳۔ تے خداوند نیں اِشعیانوں آکھیا پئی تُوں تے تیرا پُتر شیار یاشوب نوں کے اُتلے تَلا دا نالے پَرے کنارے اُتے جیہڑا دھوبیاں دے میدان دی راہ وچ اے ،آحاز نال ملاقات لئی باہر جاوے ۔ ⁴۴۔تے اوس نوں دس دیوے پئی ہوشیار رہن تے تسلی رکھے تے تاں ڈرے تے ایہناں بلدِیاں ہویاں دوویں لکڑیاں دے سِراں کولو نہ گھبرائے۔⁵۵۔ایس اَرام تیری مخالفت وچ برائی دا ارادہ کر کے آکھدا اے پئی ۔ ⁶۶۔آؤاسی یہودہ وَل جائے تے اوہدے نال لڑائی کریئے تے اوہنوں تھلے لالئی اے۔تے طب ایل دے پُتر نوں اوہدے اُتے بادشاہ بنا لئے ۔⁷۷۔ پر خداوند اینج آکھدا اے پئی ایہہ منصوبہ برقرار نئیں رہوے گا تے نان اینج ہووے گا ۔ ⁸۸۔ایس لئی پئی اَرام دا سِر دمشق اے تے دمشق دا سِ رسین اے۔ ⁹۹۔تے ایسے طراں ای افرائیم دا سِ سامرہ اے تے سامرہ دا سرِ رِمَل یاہ دا پُتر اے تے جیکر تُسی یقین ناں کرو گے،فیر تُسی کھڑے نئیں رہوے گے۔¹⁰۱۰۔فیرخداوند تے آحاز نوں حکم دے کے آکھیا۔ ¹¹۱۱۔پئی خداونداپنے خدا کولوں کوئی نشانی مَنگ ،بھانویں تھلے پاتا ل وچوں تے بھانویں اُتے اَسمان وچوں ۔ ¹²۱۲۔پَر آحاز نے آکھیا ،میں نئیں منگاں گا تے خداوند نوں نئیں ازمانواں گا ۔¹³۱۳۔ تد اوس نے آکھیا ،اے داؤد دے گھرانے! ہُن سُن لے ۔کیہہ ایہہ تہاڈی اَکھیاں وچ نِکی جیہی گل اے تسی لوکان نوں تنگ تے پریشان کر دے او،ایتھوں تیکر پئی تُسی میرے خدا نوں وی تنگ تے پریشان کرو گے ؟ ¹⁴۱۴۔ایس واسطے خداوند آپ ای تہانوں نشان دے گا ۔ویکھ اِک کواری اُمید وار ہووے گی تے اوہ پُتر جمے گی تے اوہ اوہدا ناں عمانوایل رکھے گی ۔ ¹⁵۱۵۔اوہ مکھن تے شہد کھائے گا تاں جو اوہ بدی تھوں انکار کرنا تے نیکی نوں پسند کرنا سیکھ جائے۔¹⁶۱۶۔ بے ایس تھوں پہلا پئی مُنڈا بدی تھوں انکار کرنا تے نیکی نوں پسند کرنا سیکھ جائے ایہہ دھرتی دے دوراجے جیناں کولوں تُوں نفرت کرناویں برباد کیتی جائے گی۔ ¹⁷۱۷۔خداوند تیرے اُتے تے تیری قوم تے تیرے پیو دے گھرانے اُتے ایہناں دِناں نوں لیاوے،جیہڑے افرائیم تھوں یہودہ نالوں وَکھ ہون نال وی دِن نئیں آئے ۔¹⁸۱۸۔اوس دن خداوند مصردے دَریاواں دے مُنڈھوں مَکھیاں نوں تے اشور دے دیس تھوں بھونڈا ں نوں سیٹی مارے گا۔ ¹⁹۱۹۔فیر اوہ آؤن گے تے ویران میداناں تے پتھراں والی اُچی دھرتی دِیاں درازاں تے ساری کنڈیاری دھرتی تے اوہ ساری تھاں جتھے ڈنگر چُکدے نیں سارے آرام کرن گے۔²⁰۲۰۔اوس دن خداوند اک اجیہے اُسترے نال جیہڑا اوہنے دریاؤں پار مزدور ی دے کے لیا سی،سِر تے پیراں دے وال ای نئیں سگوں داڑھی وی مُنے گا۔ ²¹۲۱۔(تے اوس دن بندہ اِخ وچھی تے بھیڈاں پالے گا۔تے دُدھ بہتا ہون دے سببوں اوہ مکھن کھاوے گا ۔کیوں جو جیہڑا دھرتی اُتے باقی رہوے گا اوہ مکھن تے شہد کھاوے گا) ²²۲۲۔تے اوس دن بندہ اِک وچھی تے بھیڈا پالے گا ۔²³۲۳۔ تے اوس دِن اِک تھاہ جدے وچ ہزار انگور دِیاں ویلاں ہزار روپے دیاں سن اوتھے جھاڑیاں تے کنڈے اُگن گے۔ ²⁴۲۴۔تے لوکی اوتھے تیر کمان لےاندر جان گے۔ایس لئی ساری دھرتی وچ جھاڑیاں تے کنڈے اُگن گے۔ ²⁵۲۵۔تے اوہناں سبھوں پہاڑاں وچ جیہڑے کہی نال پُٹے جاندے سن ،تُوں مَلہیاں تے کنڈیاں تھوں ڈردیاں ہویاں نہ جاویں گا ۔سگوں ٹگے اوہناں وچ چُکن گے تے بکریاں اوہناں نوں کھُراں تھلے رولن گِیاں۔

8¹۱۔تے خداوند نے مینوں آکھیا پئی اِک وڈا سارا کھاتہ (طومار) لےتے اوہدے اُتے آدمی دےکا پَر (قلم )نال لکھ ،مہیر شالال حاش بَزدپے واسطے ۔ ²۲۔تے میں ااپنے لئی دو دیانتدار گواہ چُنے ،جَدی مُراد اے اُوری یاہ کاہن تے بارک یاہ دا پُتر ذکریاہ۔³۳۔تے میں نبیہ دے کول گیا تے فیر اوہنوں حَمل ہویا تے اوس نے پُتر جمیا۔تد خداوند نے مینوں آکھیا ،اوہدا ناں مہیر شالال حاش بَز رَکھ ۔ ⁴۴۔تاں جو ایس تھوں پہلاں ایہہ کا کا اے میرے ابا! اے میری اَماں ! بولنا سِکھے دمشق دی دولت تے سامرہ دا لُٹیا ہویا مال اسور دے اَگے جا رکھے گی۔⁵۵۔تے خداوند نے فیر مینوں بول کے حکم دفِتا پئی۔ ⁶۶۔ایس لئی پئی ایس اُمت نے دا اوہ پانی ردیا جیہڑا ہولی ہولی وگدا سی۔تے رفصین تے رَمل یاہ دے پُترتھوں ڈر گئی۔ ⁷۷۔ایس لئی ویکھ دریا دا بڑا وڈا تے خطرناک ہَڑ اوہناں لئی لیاوے گا۔جِدا ایہہ مطلب اے پئی اسور دے راجہ نوں اوہدی ساری طاقت نالوں اپنے ساریاں دریاواں تھوں اُچا ہووے گا تے اپنے سبھو کہنڈھیا ں تو باہر وھے گا۔⁸۸۔ تے پانی دا طوفان بن کے یہوداہ وِل ودھے گا تے کہنڈھیاں تیکر بھر دیوے گا ۔ایتھوں تیکر پئی اوہ گچی /تہاون (گردن ) تیکر پوہنچے گا تے اے عمانوایل ، اوہدے کُھلے مُلک دِیاں آخری حَداں تِک جا پوہنچے گا تےاوہنوں اُتوں تیک بھر دیوے گا۔⁹۹۔ اکھٹے ہو جاوو۔تے اے قومو! ڈرو تے دور دور مُلکوکن کھول کے سُنو، تیار ہو جاؤ تے ڈرو ،تیار ہو جاؤ تے ڈرو۔ ¹⁰۱۰۔گَل کرو پَر اوہ نئیں رُکے گی ۔ایس لئی پئی خدا ساڈے نال اے۔¹¹۱۱۔ بے شک جَدوں اوہنے مینوں تنبیہ کیتی تے اوہنے مینوں بار بار آکھیا پئی ایس اُمت دفہ راہ اُتے نہ چل ، تے خداوند نی مینوں گل کر کے آکھیا۔ ¹²۱۲۔سبھو کجھ ایہہ اُمت جیہڑا قول قرار کردی اے،تُسی ایہنوں قول قرار ناں آکھو تے ناں اوہدے کولوں ڈرو جِدے کولوں اوہ خوف کھاندے تے ناں گھبراؤ۔ ¹³۱۳۔تُسی قوماں دے رفب نافل عہد بنہو تے اوہ ای تہاڈا ڈر تے خوف ہوے ۔¹⁴۱۴۔تے اوہ ای تہاڈی لُکن دی تھاں ہووے گا ۔ پَر اسرائیل دے دوہاں گھرانیاں لئی ٹھوکر لگن والا روڑا تے ٹھوکر کھا ن دی چٹا ن ہووے گا۔ تے یروشلیم دے واسیاں لئی پھاہ تے جال ہووے گا۔ ¹⁵۱۵۔ایس لئی بہتیرے اوہدے نال ٹھوکر کھان گے تے ڈِگ پین ے تےف ٹوٹے ٹوٹے ہو جان گے تے پَھس جان گے تے پھڑے جان گے۔¹⁶۱۶۔قول قرار دی وَحیاں ٹسھپ دیو،تے میرے حواریاں دے واسطے شریعت اُتے چھاپ لا دیو۔ ¹⁷۱۷۔میں خداوند کولوں آس رکھاں گا جنہے یعقوب دے گھرانے تھوں مونہہ لُکایا۔پَر میں اوہدے اُتے بھروسہ کراں گا۔ ¹⁸۱۸۔ویکھ میں تے اوہ جیہڑا خد ا نے مینوں بخش دِتا ۔اسی فوجاں دے رب وَلوں جیہڑا صیون دے وچ رہندا اے،اسرائیل دے واسطے نشانیاں تے اچنبھاواں¹⁹۱۹۔جَد اوہ تہانوں آکھن پئی اوہناں بَک بَک تےف پُھس پُھس کرن دے جادوگراں تے غیب دا اعلم جانن والیاں نوں پوچھو جیہڑے آکھدے نے پئی کیہہ اُ مت نوں نئیں چاہیدا پئی جنہاں دی اوہ پرستش کردے نیں تےف زندفیاں واسطے مُردیاں نوںسوال کر لین ۔ ²⁰۲۰۔سگوں شریعت تے وحی کھا تے نوں سوال کرن۔جیہڑی ایس کلا م دے موافق گل ناں کرے ۔اوہدے لئی سویرا نئیں ہووے گا۔²¹۲۱۔تے اوہدا حال دھرتی افُتے بُرا تے بھکھا ہووے گا تے بھُکھ دے سببوں اپنی زندگی تھوں تنگ ہووے گا تے اپنے راجہ تے اپنے ضدا اُتے لعنت بھیجے گا تے اَسمان وَل اکھاں چُکے گا۔ ²²۲۲۔تے فیر دھرتی وَلوں سوچے گا ۔تے فیر ویکھ خوف تے ہنیرا ایہہ مَقصد اے پئی ہنیرا ،غم تے کالا دھوویں وچ نسن بھجن گے پر غماں دے ماریاں لئی ہنیرا سدا تیکر نئیں رہوے گا ۔

9¹۱۔پہلے وقتاں وچ اوہنے زبلون دی دھرتی تےف نضتالی دی دھرتی دی توہین کیتی ۔پر اخیر لے دِناں وچ اوہ اُردن تے سمندر پار کرن والے رستہ نوں جسدا مطلب اے انجان قوماں دے جلیل نوں وَ ڈوں بخشے گا۔ ²۲۔ جیہڑی قوم ہنیرے وچ تُری پھِر دی سی اوہ بوہت سارانور ویکھے گی ۔جیہڑے موت دے پر سچھاویں دے دیس وچ وسدے سن اوہناں اُتے نور ڈلہاں مارے گا۔³۳۔ تُوں خوشی وَدھائی تُوں ۔شادمانی زیادہ کیتی ۔اوہ تیرے اگے خوشی کردے نیں اجیہی خوشی فصل دی واہڈی یاں لُٹ دا مال وَنڈن ویلے ہندی اے۔⁴۴۔ایس لئی پئی اوہدی محنت دی پنجالی نوں تے مَو ڈے تے چُکے ہوئے ٹاہن نوں تے اوہدے اُتے ظلم دے ڈنڈے نُوں اینج توڑیا اے جیویں مِدیان دے دن ہویا سی۔ ⁵۵۔ایس لئی پئی ہر کسے دے پیراں پائی جُتی جیہڑی لڑائی وچ ٹپکدی پھر دی سی تے ہر اِک لہو نال رنگیا ہویا چوغہ ساڑن لئی ہوے گا⁶۶۔ ایس لئی پئی اساڈے لئی اِک کاکا جمیا گیا، اے تے اسانوں اک پُتر د ِتا گیا اے۔تے سچائی اوہدے موڈے اُتے وے تے اوہدا نان ایہہ وے پئی عجیب، مشیر، خدائے قادر ،رَب ابدی ،سلامتی دا حاکم ۔ ⁷۷۔داؤد دے تخت تےف سلطنت اُتے اوہدے راج دی خوش نصیبی تے امن دی کوئی حدنئیں ہوے گی ۔تاں جو ایس ویلے توں لے کے تے ہمیشہ تیکر اوہنوں بر قرار رکھے ۔تے انصاف سچائی نال اوہنوں مضبوط رکھے ،فوجاں دے رب دی غیرت ایہہ ای کرے گی۔⁸۸۔ خداوند نے یعقوب اُتے اک کلمہ بھیجیا تفے اوہ اسرائیل اُتے نازل ہویا۔؎ ⁹۹۔تے سارے لوکی جس دا مطلب اے افرائیم تے سامرہ دے رہن والے جاناں گے ،جیہڑے فخر تےف غرور نال بھرے ہوئے دل آکھن گے۔ ¹⁰۱۰۔ اِ ٹاں تے ڈگ گیاں پر جاسی گھڑے ہوئے پتھراں نال مکان بناواں گے۔ گولر دے رُکھ وَڈے گئے پر اسی اوہناں دی تھاں کند لاواں گے ۔¹¹۱۱۔ ایس لئی خداوند اوہدے خلاف فاوہدے دُشماناں نوں شہہ دیوے گا تے اوہدے دُشمناں نوں اِکٹھا کرے گا۔ ¹²۱۲۔چڑھدے وَلوں ارام تےف لہندے وَلوں فلسطین ۔تاں جو اوہ اسرائیل نوں مونہہ کھول کھا جان گے ۔ ایہہ سبھو کجھ ہون دے نعد وی اوہدا غصہ ٹھنڈا نئیں ہووے گا تے اوہدا ہتھ خلاف ای رہے گا۔ ۱۳۔ایس لئی پئی لوکی اوہناں نُوں ہلاک کرن والے وَل نئیں مُڑے تےف فوجاں دے رَب دی خواہش نئیں کپتی ۔¹³۱۳۔ایس لئی پئی لوکی اوہناں نُوں ہلاک کرن والے وَل نئیں مُڑے تےف فوجاں دے رَب دی خواہش نئیں کپتی ۔ ¹⁴۱۴۔ایس لئی خداوند اسرائیل وچوں سِر تے پُشل نوں تے کھجور تے کانے نوں اِکو ای دہاڑے ہلاک کر دیوے گا ۔ ¹⁵۱۵۔ بزرگ تے عزت دار اوہ ای سِر اے تےجھوٹ سکھاون والا اوہ ای نبی پُشل اے۔¹⁶۱۶۔ایس اُمت تو ہدایت کرن والے سر کشی سکھاندے نیں تے جنہاں دفی ہدایت ہوندی اے اوہ راہ بھُل گئے نیں۔ ¹⁷۱۷۔ایس لئی خدا وند اوہناں دے جواناں نوں نئیں مُعاف کرے گا ۔تے اوہ اوہناں دے ہتھاں تے اوہناں بیواواں تے رحم نئیں کرے گا کیوں جو سارے دے سارے کفر بکن والے تے بدی دے کم کرن والے نیں تے ہر اِک مونہہ احمق پن دی گل کر دا اےتے ایہہ سب کجھ ہون دے بعد وی اوہدا غضب نئیں رُکے گا تے اوہ ہتھ اوہناں دے خلاف وَدھیا رہوے گا۔¹⁸۱۸۔ایس لئی پئی بدی اَگ وانگوں ساڑ دیندی اے۔اوہ ملہیان تے کنڈیاں نوں کھا جاوے گی ۔تے جنگل تے جھُنڈاں وچ بھانبڑ بلن گے۔تے اوہ دھویں دا منارہ بن کے اسدَسمان وَل اُڈ جا ن گے۔ ¹⁹۱۹۔فوجاں دے رَب دے غصے نال دھرتی ساڑی جائے گی تے اُمت اَگ دے بال وانگوں ہو جاوے گی ۔کوئی بندہ اپنے بھرا اُتے رحم نئیں کرے گا ۔²⁰۲۰۔اوہ سجے ہتھ وَلوں کجھ عَڈے گا پر بھُکھا ای رہوے گاتے کھبے پاسیوں کجھ کھائے گا پر رَج نئیں ہووے گا۔ہر کوئی اپنی بانہہ دا ماس کھائے گا۔ ²¹۲۱۔ ایہدا مطلب اے پئی منسے افرائیم منسے دا تے دوویں یہوداہ دے مخالف ہون گے ۔ایہہ سب کجھ ہون دے بعد وہ ایہہ غصہ ٹھنڈا نئیں ہووے گا تے اوہدا ہتھ مخالف لئی وَدھیا رہوے گا۔

10¹۱۔افسوس اوہناں اُتے جیہڑے ظلم دے رَواجاں نوں مُقرر کر دے تے جیہڑے لَت اُتے رکھن لئی وَحیاں لکھدے نیں۔ ²۲۔تاں جو مسکیناں دے انصاف نوں وِگاڑن تے میری اُمت دے محتاجاں دے حق نوں لُٹ لین تاں جو بیواواں اوہناں لئی لُٹ دا مال ہون تے اوہ یتیماں نوں لُٹن ۔³۳۔ایس سبب تھوں تسی تقاضے والے دن تے دُور تھوں آون والی موت دے دن وچ کیہہ کر گے؟ تے امداد واسطے کدے کول جاؤگے ۔تےاپنی دولت کتھے دھرو گے ؟ ⁴۴۔ فیر صرف ایہہ پئی قیدیاں وچ ذلیل ہون گے یاں قتل ہوندیاں وچ ڈگو گے۔ایہہ سب کجھ ہون دے بعد وی اوہدا غصیہ ٹھنڈا ئیں ہووےگا تے اوہدا ہتھ مخالف وچ وَدھیا ای رہوے گا۔⁵۵۔ اشور لئی افسوس ! اوہ میرے غصے دی سوٹی تےف ڈانگ فاے جیہڑی اوہناں دے ہتھ وچ اے۔ ⁶۶۔میں اوہنوں اِک بددیانت قوم وَل گھلنا واں تے اوس اُمت دے خلاف حکم دیناں واں جِدے اُتے میرا قہر اے پئی اوہناں دفے لُٹے ہو ئے مال نوں لُٹ لَوے تے شکار کیتے ہوئے دا شکا ر کرے تے گلیاں دے چکڑ وانگوں اوہناں نوں گوئے۔⁷۷۔پَر اوہ اینج نئیں ویکھدا تے ناں ای ایہہ اوہدے دفل دی سوچ اے ۔سگوں اوہدے دل وچ ایہہ وے پئی بوہت ساریاں قوماں دا خاتمہ کرے تے وَڈکے رکھ دیوے ۔ ⁸۸۔کیوں جو اوہ آکھدا اے پئی ⁹۹۔کیہہ میرے امیر لوکی سبھوں راجے نئیں ؟کیہہ کلنوکرکیس دے وانگوں تے حمات ارفد دے وانگر نئیں ؟ کیہہ سامرہ دمشق مِثال نئیں ؟¹⁰۱۰۔ جِداں میرا ہتھ ایہناں دیساں نوں جِت لیندا اے تے اوہناں دے بُت یروشلیم دےف بُتاں کولوں وَدھ نئیں ؟ ¹¹۱۱۔تے جِداں میں سامرہ تے اوہدے بُتاں نال کیتا سی ،کیہہ اوہدا ں ایں یروشلیم تے اوہدے بُتاں نال ناں کراں گا ؟¹²۱۲۔تے جدوں خداوند اپنے سارے کماسں نوں صیہون دے پہاڑ تے یروشلیم مُکا لَوے گا۔ تے فیر اوہ اشور دے گھمنڈی دِل دے پھل دی تے اوہدی اُچی اَکھ دے غرور دی سز ا دیوے گا۔ ¹³۱۳۔ ایس لئی پئی اوس نے آکھیا سی پئی میں اپنے ہتھ دفے زور تے اپنی عقل کولوں کم لیا،ایس لئی پئی میں عقل والاں واں ۔میں قوماں دِیاں نوں اَگے پیچھے کیتا تے اوہناں دی جمع کیتی ہوئی دولدت لُٹ لئی تے میں تختاں اُتے بہن والیاں نوں تھلے لاہ دِتا جِداں کوئی بہادربندپ کردا اے۔¹⁴۱۴۔ تے میرے ہتھ نے قوماں دی جمع پونجی نوں آہلنے وانگ سمجھیا تے جداں کوئی پئے ہوئے آنڈیاں نوں اَکٹھیاں کرے، میں ساری دھرتی اُتے قبضہ کیتا تے کسے نے چُو ں وی ناں کیتا ۔یاں مونہہ کھول کے گل کیتی۔¹⁵۱۵۔کیہہ کواہڑا ااوہدے اُتے جیہڑا اوہنوں وَڈدا اے فخر کرے گا؟ یاں آری اوہدے خلاف جیہڑا اوہنوں ہلاندا اے غرور کرے گا ؟ جنہیں سوٹی چُکی ہوئی اے اوہنوں کیویں ہلائے گی۔ ¹⁶۱۶۔ ایس لئی خداوند فوجاں دا رَب اوہدے موٹے نوجواناں نوں کمزور کرے گا اوہدی شان دی تھاں اَگ دے ساڑ دے وانگوں اک ساڑ وَدھایا جائے گی۔¹⁷۱۷۔ تے اسرائیل دانُور اَگ تے اوہد اقُدوس شُعلہ بن جاوے گا تے فیر ایہہ اوہدے کنڈے تے کنڈیاری جھاڑیاں نوں اِکو ای دن و چ ساڑ کے سواہ کر دیوے گا ۔ ¹⁸۱۸۔تے اوہدے جنگل تے اوہدیاں زرخیز پیلیاں دی جان تے جسم دی شان مِٹ جاوے گی۔جِداں بیمار غش کھاندا اے۔ ¹⁹۱۹۔تے جنگل دے جیہڑے بُوےٹے باقی رہن گفے اوہ اینے تھوڑے ہون گے پئی اوہنان نوں اِک مُنڈا وی گِن کے لکھ لَوے ۔²⁰۲۰۔تے اوس دن اسرائیل دے بچے ہوئے تے جیہڑے یعقوب دے قبیلے دے بچ رہن گے ،اوہ اوہدےاُتے جیہڑا اوہناں نوں مار دا رہندا دسی فیر بھرو سانئیں کرن گے،سگوں اوہ سچے دل نال اسرائیل دے قدُوس ،جیدا ایہہ مطلب اے پئی خداوند اُتے بھروسا کعن گے۔ ²¹۲۱۔تے باقی بچے ہوئے آں ،یعقوب دے باقی بچے ہوئے قادرِ خدا وَل پھرن۔²²۲۲۔ ایس لئی اے اسرائیل ! بھاویں تیری اُمت سمندر ددے کنڈے دی ریت وانگوں ہوے تے فیر وی اوہدے وچوں صرف بچے ہوئے دھیان کرن گے ۔ایس لئی پئی اک ایہو جیہی تبائی مقرر کیتی اے جیہڑی عدل نال بھری ہوئی اے۔ ²³۲۳۔ایس لئی پئی خداوند فوجاں دا رَب ساری دی ساری دھرتی اُتے ٹھہرائی ہوئی تبائی اُتے عمل کرے گا۔²⁴۲۴۔ ایس لئی خداوند فوجاں دا رَب اینج حکم کردا اے پئی اے میری اُمت جیہڑی صیہون وچ رہندی اے۔ اشور کولوں خوف نہ کر ۔بھانویں اوہ تینوں سوٹی نال مارے تے تیرے اُتے اپنی ڈانگ چُکے ،جِداں اوہنے مِصر نال کیتا سی۔ ²⁵۲۵۔ایس لئی پئی تھوڑی دیر وچ ای غصہ جاندا روہوے گا ۔تے میرا غضب اوہناں دی موت دا سبب ہووے گا۔²⁶۲۶۔تے فوجاں دا رَب اوہدے اُتے اِک کواڑ لیاوے گا ،عوریب دی چٹان دے نیڑے مِدیان ماریا گیا سی تے جِدوں اوہدا ڈنڈا سمندر اُتے سی تے اوہ اوہنوں مصر دی راہ نوں لے جاوے گی ۔ ²⁷۲۷۔تے اوسدِن اوہدا بھار تیرے موڈے اُتے تے اوہدی پنجالی تیری تہاون تھوں ہٹا لئی جاوے گی تےموٹاد وجہ تھوں پنجالی ختم کیتی جاوے گی۔²⁸۲۸۔اوہ عیت وچ آئے گا ۔اوہ مجرون وچوں ہوکے لنگے گا۔مکماس وچ اپنا سامان دھرے گا ۔ ²⁹۲۹۔اوہ راہ گزر وچوں دی پار جان گے ۔اوہ ایہہ آکھ کے پئی جابع وچ رات گزراں گے ۔ رامہ نوں حیرت ہوئی تے ڈر گیا ۔ شاؤل دا جبعہ نس گیا اے۔³⁰۳۰۔اے جیلم دی بیٹی ! چیکاں مار اے لیشہ غور نال سُن لے ۔ اے عناتوت جواب دے ۔ ³¹۳۱۔ ممینہ چلا گیا ۔جایم دے رہن والے بھج گئے ۔ ³²۳۲۔اوہ اَج دے دِن نوب وچ رُکے گا ۔اوہ صیہون دی بیٹی دے پہاڑ اُتے ،جیدامطلب اے یروشلیم دی پہاڑی اُتے حملہ کرے گا ۔³³۳۳۔ ویکھ فیر ویکھ ۔خداوند فوجاں دا رَب بھرپور طریقے نال ڈالیاں توڑ دیوےگا تے فیر ہر اک لمے قد والا وَدھ دِتا جاوے گا تے اُچا تے اُچا نیواں کیتا جاوے گا ۔ ³⁴۳۴۔تے جنگل دِیاں جھاڑیاں لوہے نال وَڈیاں گیاں تے قدرت والے ہتھ نال لُبنان ڈگ پوے گا ۔

11¹۱۔پرلیسی دے مُڈھوں اِجک شگوفہ پُھٹے گاا۔ تے اوہدی جڑوچوں اِک نوں درخت اُگے جگا ۔ ²۲۔ اوہدے اُتے خداوند دی رُوح ٹھہری وہرے گی ۔جیدا مطلب افے پئی حکمت ے عقل دی رُوح ،صلاح کاری تے طاقت دی رُوح ،خدا دی پہچان تے خداوند تھوں ڈرن دی رفُوح ۔³۳۔ تے خداوند تھوں ڈرنا ای اوہدی خوشی ہووے گی ۔اوہ ناں تے اپنی اَکھیں ویکھ کے انصاف کرے گا تے ناں اے اپنی کنیں سُنیاں فیصلہ کرےگا۔ ⁴۴۔ سگوںمسکیناں داعدل نال انصاف کرے گا ۔تے دھرتی دے غریباں دا سچائی نال فیصلہ کرے گا تے اوہ ظلم کرن والے نوں اپنے مونہہ دی سوٹی نال مارے گا تے شرارت کرن والے نوں اپنے بلاں دے ساہ نال قتل کرے گا۔ ⁵۵۔عدل اوہدے لَک دا رَسہ ہووے گا تے سچائی اوہدی کنڈ نال بنھی ہووے گا۔⁶۶۔بھگیا ڑ لیلے دے نال رہوےگا تے چیتا دُدھ پیندے بچہ نال بَوے گا تے وچھا تے شیر دا بچہ اِکٹھےرہن گے تے اک چھوٹا کاپگن گیاکا اوہناں دفی رہنمائی کرے گا ۔ ⁷۷۔گاں تے رِچھنی اکٹھیاں چُگن گیاں تے اوہنے بچے اِ ک ساتھ رہن گے ۔تے شیر ڈھگے وانگو توڑی کھائے گا ۔⁸۸۔تے دُدھ پیندا بچہ سَپ دی کُھڈ ھ کول کھیڈے گا تے جس مُنڈے دا دُدھ چھڈیا اے نا دی کھڈھ وچ ہتھ پاوے گا ۔ ⁹۹۔اوہ میرے پاک پہاڑ اُتے کِتے وی دُکھ نئیں دین گے تےف ہنگامہ نئیں کرن ایس لئی پئی دھرتی وچ ہتھ پاوے گا ۔¹⁰۱۰۔ اوس دن لَیس دی اوس جر نوں جیہڑی اُمت دے لئی جھنڈے دے وانگو ں کھڑی اے ، بیگانی قوماں لبھن گیاں تے اوہدے رہن دی تھاں جلیل ہووے گا ۔ ¹¹۱۱۔ اوس دن خداوند اپناوَدھاوے گا ،تاں جو اپنی اُمت دے بچیاں ہویاں نوں موڑلیاوے ،جیہڑے اشور تے مصر تے مصر تے فتروس تے کُوش تےعیلام تے شنعار تے حمات تے سمندر دے جزیریاں وچ بچے رہیے ۔¹²۱۲۔ تے اوہ قوماں دے لئی جھنڈا کھڑا کرے گا ۔تے اسرائیل دے قیدیاں نوں اِکٹھا کرے گا تے یہودہ دے نِکھڑیاں ہویاں نوفں دھرتی دیاں چَواں گڈھاں توں اکٹھا کرے گا ۔ ¹³۱۳۔ تدو ں افرئیم دا کینہ مُک جاوے تے یہودہ دے دُشمن نا سہون گے ۔تے فیر افرائیم یہودہ نال بُغض نئیں رکھے گا ،تے ناں ای یہودہ افرائیم نال دشمنی رکھے گا ۔¹⁴۱۴۔ تے لہندیاں وَلوں اوہ فلستیاں دے موڈیاں اُتے حملہ کرن گے تے اوہ چڑھدے وَل سارے رہن والیاں نوں لُٹ لین گے ، تے ادوم تے موآب اُتے ہتھ پنن گے تے بنی عمون اوہناں دی فرما نبرداری کرن گے ۔ ¹⁵۱۵۔تے خداوند مصردی جِیب سُکا دیوے گا تے اپنے ساہ دی گرمی نال اپنا ہتھ ردریا اُتے پائے گاتےاوہنوں سَت نالیاں و چ وَنڈ دیوے گا ۔تے فیر اوہ جُتیاں پایاں ہویاں ای پار جان گے۔¹⁶۱۶۔تے اوہدی اُمت دے اوہناں بچیاں ہویاں لوکاں لئی جیہڑے اشور وچ بچے رہن گے ایہو جیہی ہووے گی جِداں دی اسرائیل دے واسطے سی جدوں اوہ مصر دے دیس تھوں باہر نکلیا ۔

12¹۱۔تے اوس دن تُوں آکھیں گا ۔ اے خداوند میں تیرا شکر کناں واں تُوں میرے نال غصہ سیں پر تیری ناراضگی ختم ہوگئی تے تُوں مینوں تسلی دِتی اے۔ ²۲۔بےشک خداوند مینوں چھڈا ن والا اے۔ میں چین وچ آں میں نئیں ڈولاں گا ۔³۳۔ خداوند ای میری طاقت تےف بل اے تے اوہ ای مینوں چھڈان والا اے۔ تُسی خوش ہو کے ۔ نجات دے چشمیاں تھوں پانی بھرو گے ۔ ⁴۴۔ تے اوس دن تُسی آکھو گے ۔ خداوند دا شکر کرو ۔اُچی آواز نال اوہدا نال لو۔ قوماں وچ اوہدے کماں دا چر چا کرو ۔ منادی کرو پئی اوہدا ای ناں اُچا وے ۔⁵۵۔ خداوند دی تعریف دے گیت گاؤ ۔ ایس لئی پئی اوہنے بڑ کے وَڈے کم کیتے نیں ۔ ساری دھرتی نوں ایس گل دا پتہ ہووے ۔ ⁶۶۔ے صیہون دے واسیو! خوشی نال للکار مارو ۔ ایس لئی پئی تیرے وچکار ۔ اسرائیل دا قُدُوس بزفرگ اے

13¹۱۔بابل دے بارے نبوت کیتی تے ذمے واری جیہڑی آموص نیں پُتر اشعیا نوں رویا وچ ملی ۔ ²۲۔ تُسی اُجڑے ہوئے پہاڑ فاُتے جھنڈا اُڈاؤ ۔ اوہناں نوں اُچی آواز نال بلاؤ ۔ہتھ اَگے کرو ۔تا جو اوہ امیراں دے پھاٹک وچوں لنگھن ۔ ³۳۔ میں چُنے ہوئے لوکاں نوں حُکم دِتا ۔میں اپنے اوہناں بہادراں نوں اپنے غضب لئی سَدیا جیہڑے مغرور ی نال للکارے ماردے نیں ۔⁴۴۔ غالباََ پہاڑاں اُتے بڑے وَڈے اِکٹھ دا شور شرابا سُنو۔ دیساں تے اِکٹھیاں ہویاں قوماں دا اوہ شور سُنو ۔فوجاں دا رَب جنگ دےلئی لشکر دی گنتی کر رہیا اے ۔ ⁵۵۔ اوہ بڑی دُور دے دیس تھوں سسدگوں اَسمان دی اخیری کنڈھیاں تھوں آئے نیں ۔خداوند تے قہر دے ہتھیا ر تاں جو دھرتی نوں تباہ کرن۔⁶۶۔تُسی فریاد کرو ۔ ایس لئی پئی خداوند دا دن نیڑے وے ۔اوہ خداوند فدی ساری قدرت نال آؤندا اے۔ ⁷۷۔ایس لئی سبھو ہتھ ڈھیلے پے جان گے تےہر اِک بندے دا دل رحم کھاوے گا ۔ ⁸۸۔ تے اوہ ڈرے ہون گے ۔اذیت تے غمی اوہناں نوں آگھیرے گی تے اوہ اوس عورت وانگ ہون ڈرن گے جیویں بچہ پیدا کرن دے درد لگے ہون ۔اوہ اک دوجے نوں پریشان ہوکےن ا ویکھن گے تے اوہناں دِیاں شمکلاں اُتے لال سُو ہیاں چمکدیاں ہون گیاں۔⁹۹۔ویکھ خداوند دا دن آؤندا اے جیدا مطلب اے پئی غُصہ نال چمکدا ہوتا بے رحم دن تاں جو دھرتی توں اُجاڑے تے قصورواراں نوں اوہدے وچوں مِٹا دیوے۔ ¹⁰۱۰۔ کیوں جو اسمان دے تارے تے اوہناں دے برج اپنی لَو ناں دین گے تے سورج چڑھدیاں ای ہنیرہو وے گا ۔تے چاندی اپنی لو نال نئیں نئیں چمکے گا۔¹¹۱۱۔ تے میں دُنیا نوں اوہدی دے لئی تے شرارت کرن والیاں نوں اوہناں دے گناہواں دے لئی سزا دیواں گا ۔تے میں غرور کرن والیاں دی شوخی ختم کرانواں گا تے حُکمراناں دی طاقت نوں نیواں کراں گا ۔ ¹²۱۲۔ انسان نوں سونے نالوں زیادہ قیمتی تے بندے نوں اوفیر دے خالص سونے نالوں بوہتا مہنگا کراں گا ۔¹³۱۳۔ ایس لئی فوجاں دے رَب دے قہر دی وجہ نال اوہدے غضب وچ آؤن دے دن اَسمان کمب جائے گا تے دھرتی اپنے کھلون دی تھاں تھوں ہلائی جائے گی ۔ ¹⁴۱۴۔ تے اوہ نسن والی ہرنی دے وانگوں ہون گے تے اوہناں بھیڈاں وانگوں جینہاں نوں کوئی اِکٹھا نہ کرے ۔تے جیر ہر اک اپنی قوم وَل پرتے گا تے اپنے وطن وَل بھیجے گا۔¹⁵۱۵۔تے ہر اِک جیہڑا ملے وِنیاں جائے گا ۔تے ہر اِک جیہڑا قید کیتا جاوےتلوار نال قتل کیتا جاوے گا ۔ ¹⁶۱۶۔ اوہناں دے نکے ایانے اوہناں دِیاں اَکھاں سامنے ٹکڑے ٹکڑے کیتے جان گے ۔اوہناں دے گھر لُٹے جان گے اوہناں دِیاں زنانیاں دِیاں عزتاں لُٹیاں جان گِیا ں۔¹⁷۱۷۔ویکھو میں مادیاں نوں اوہناں اُتے حملہ کرن لئی لیاوان گا ۔اوہ چاندی دی پرواہ نئیں کرن گے تے سونے نال خوش نئیں ہون گے ۔ ¹⁸۱۸۔ تے اوہ مُنڈیاں نوں قتل تے کُڑیاں نوں فنا کرن گے ۔اوہ حامل عورتاں تے رحم نئیں کرن گے تے چھوٹے ایانیاں نوں ہمدردی نال نئیں ویکھن گے۔¹⁹۱۹۔ تے بابل جیہڑادیساں دافخر تے گلداینایں دی وَڈوں دی رونق اے ۔ اوہ سدوم تے عمورہ دے وانگ ہو جان گے جنہاں نوں خدا نے مودیاں کیتا سی۔ ²⁰۲۰۔تے اوہ فیر کدی نئیں وَسے گا ۔تے پُشتاں تھوں کوئی آباد نئیں ہووے گا تے عرب دے رہن والے اوہدے وچ تنبو نئیں لان گے تے نااں ایں ڈنگر فاں نوں چارن والے اوتھے اپنے ریوڑ بہا لین گے۔²¹۲۱۔سگوں جنگلی بلیاں اوتھے بہن گیاں تے اوہناں دے گھراں وچ اُلو بھرے ہون گے ۔تے اوتھے شُتر مُرغ وَسن گے تے چھگما نُس اوتھے نچن گےف۔ ²²۲۲۔ تے فیر اوہدا ویلا نیڑے وے تے اوہدے دِناں نوں پُوریاں ہون وچ دیر نئیں ہووے گی۔

14¹۱۔ایس لئی پئی خداوند یعقوب اُتے رحم کرے گا تفے اسرائیل نوں دوجی والا چُنے گا ۔تے اوہناں دی اپنی سرزمین تے اوہناںنوں وسائے گا تے پردیسی اوہناں دے نال ملے گا تے یعقوب دے گھر نال پیوند ہو جاوے گا ۔ ²۲۔ تے قوماں اوہانان نون لیاؤن گِیاں تے اوہناں دے گھر وچ اوہناں نوں پہچان گِیاں تے اسرائیل دا خانوادہ خداوند دی ے زمین اُتے اوہاناں نوں نوکر تے باندیاں بنا کے رکھے گا ۔تے جنہاں نے اوہناں نوں قیدی بنایا سی اوہناں نوں اوہ قیدی بنان گے تے اپنے اُتے ظلم کرن والیاں اُتے حکم چلان گے ۔³۳۔تے اوس دن خداوند تیونں تیری محنت تے مزدوری تھوں تے اوس بھاری غلامی تھوں آرام عطا کرے گا جِدے وچ رہ کے تُسی خدمت کردے سی۔ ⁴۴۔تدوں توں بابل دے راجہ واسطے ایہہ مثال ہوویں گا تے آکھیں گا ۔ فتح کرن والا کِداں مُک گیا ؟شور شرابا کِداں ختم ہویا۔⁵۵۔ خداوند نے بداں دی ڈانگ تے راجیاں دی سوٹی توڑی اے۔ ⁶۶۔جیہڑے اُمتاں نوں غصہ نال مارے رہندے سن تے قوماں اُتے ظلم کر دے تے اوہناں اُتے وڈاظلم کردے سن۔⁷۷۔ساری دھرتی تے امن ہویا تے سکون ہوگیا ۔تے لوکی یکدم گیت گاؤن لگ پئے ۔ ⁸۸۔سرو تے لُبنان دی کند تیرے تھوں خوش ہو کے آکھدے نیں پئی جَدوں دا تُوں سُتا ہویا سی ۔ اسانوں کوئی وڈن لئی نئیں آیا ۔ ⁹۹۔تھلے پاتال تیرے آؤن دے استقبال وچ ہِل گیا اے۔تے اوہ تیرے واسطے مُردیاں دِیاں رُوحاں ،جیدا مطلب اے پئی دھرتی دے سارے دولت منداں نوں چُکاندا اے۔اوہ قوماں دے سارے بادشاہواں نوں اوہناں دے تختاں اُتے اٹھا کے کھلا ر دیندا اے۔¹⁰۱۰۔تے سارے ایہہ بولن گے تے ایہہ آکھن گے پئی توں وہ اساڈے وانگ ای مَسکِین ہویاں ایں ۔تے اساڈی مثال بن گیاایں ۔ ¹¹۱۱۔ تیری وڈیائی تے تیریاں سارنگیاں دِیاں آوازاں پاتال تیکرتھلے اتاریاں گِیاں کیڑے تیرا فرش بنن گے تے کرم تیرے اُتے لین دی چادر ہون گے ۔¹²۱۲۔اے لو والے ستارے ! ستی سویتے دے پُتر ! کیویں اَسمان تھوں ڈِگ پیا ؟ اے قوماں اُتے ظلم کرن والیا ! تُوں کیویں دھرتی تیک وَڈھ دِتا گیا؟ ¹³۱۳۔توں جیہڑااپنے دل وچ آکھیا سی پئی میں اَسمان اُتے چڑھ جاواں گا ،میں اپنا تخت خدا دے ستاریاں تھوں وی اُچاکراں گا تے میں پہاڑ دیاں سرحدا ں وَلوں جماعت دے پہاڑ اُتے بَواں گا۔ ¹⁴۱۴۔میں بدلاں دیاں اُچیاں تھوں وی اُچا چڑھاگا۔تے میں خدا تعالےٰ دے وانگ ہوواں گا۔¹⁵۱۵۔پَر تُوں پاتال وچ جیدا مطلب اے ڈونگیائی دی اتھاہ وچ تھلے سُٹیا گیا۔ ¹⁶۱۶۔جیہڑے تینوں ویکھدے نیں ،تے تینوں تاڑی لا کے سوچدے نیں پئی کیہہ ایہہ اوہ ای بندہ اے جینے دھرتی نُوں ہلا دِتا تے بادشاہیاں نوں جھنجوڑیا سی۔ ¹⁷۱۷۔جینے جہان نوں اُجاڑ دِتا ۔اوہدے شہراں نوں ڈھادِتا تے جِیدے قیدیاں نوں اوہناں دے گھراں وچ جان ناں دِتا ۔¹⁸۱۸۔ساریاں قوماں دے سارے بادشاہ اپنے اپنے گھراں وچ سوں گئے ۔ ¹⁹۱۹۔ر تُوں مَکروفہ مُردار وانگوں اپنی قبر تھوں دُور پیا ہویاں ویں ۔تُوں پیراں تھلے لتاڑی گئی مَیت وانگ اوہناں قتل ہویاں نال دَبیا ہویا ویں جیہڑے تلوار نال وَڈھے گئے نیں ۔مطلب ایہہ وے پئی اوہناں نال جیہڑے پاتال دی اتھاہ وچ تھلے گھلے نیں۔ ²⁰۲۰۔ دَفنان ویلے وی تُوں اوہناں دے نال نئیں ہوویں گا ۔ایس لئی پئی تُوں اپنے وطن نوں کدی گل نئیں ہووے گی۔²¹۲۱۔اوہناں دے پُتراں لئی قتل دا بندو بست اوہناں دے پیو دادا دے گناہواں دے سببوں تیار کرو۔اوہ ناں اُٹھن گے تےناں دھرتی دے وارث ہون گے تے ناں ای ساری دھرتی نوں بستیاں نال بھرن گے۔ ²²۲۲۔ایس لئی پئی فوجاں دے رَب نے حکم کیتا اے۔میں اوہناں دے خلاف اُٹھا ں گا تے بابل تے بچے ہوئے لوک تے نسل تے اولاد نوں برباد کراں گا ۔خداوند آکھدا اے۔ ²³۲۳۔تے میں اوہنوں سَیہہ (اک جاندار جیدے پنڈے اُتے کنڈے ہوندے نیں)دی میراث تے پانی دِیاں نَدیاں بناواں گا ۔تے مِٹا دین والی بہاری نال اوہدے وچ بہاری ماراں گا ۔فوجاں دے رَب نے حُکم دِتا اے۔²⁴۲۴۔فوجاں دے رَب نے قسم کھا کےآکھیا اے پئی جیہڑا میں سَوچیاں اے اوہوای ہووے گا۔تے جیداں میں ارادہ کیتا اے اوہ واقع ہووے گا ۔ ²⁵۲۵۔میں اشور نوں اپنی دھرتی وچ مات دیواں گا تے اپنےپہاڑاں اُتے اوہنوں پیراں ہیٹھ رولا ں گا ۔ تد اوہدی پنجالی اوہناں اُتوں لائی جائے گی۔تے اوہدا بھار اوہناں دے موڈیاں اُتے لایا کائے گا ۔²⁶۲۶۔ ایہہ ای اصلاح اے جیدا میں ساری دھرتی اُتے حکم دِتا اے۔ تے ایہہ اوہ ای ہتھ اے جیہڑا ساریاں قوماں وَل ودھایا گیا اے۔ ²⁷۲۷۔ایس لئی پئی فوجاں دے رَب نے ارادہ کر لیا اے تے کون اے جیہڑا اوہنورَد کرے گا ؟ تے اوہدے وَدھے ہوئے ہتھ نوں کون پچھاں ہٹاوے گا ؟²⁸۲۸۔جیہڑے سال وچ آحاز بادشاہ مر گیا سی اوسے ای سال ایس نبوت دا بھار ملیا سی۔ ²⁹۲۹۔اے پورے فلستین تُوں خوشی ناں کر پئی تینوں رن والے دی سوٹی ٹُٹ گئی اے ۔ایس لئی پئی سپ نسل وِچوں اِک ناگ پیدا ہووے گا ۔ تے ناگ دی نسل وِ چوں اُڈھن والا اَجگر جمے گا ۔ ³⁰۳۰۔میرے پہاڑ اُتے غریباں نُوں کھانا کھوایا جائے گا ۔تے مَسکین اَمن نال وَسن گے ۔تد میں تیری نسل نُوں کال نال ماراں گا تے جیہڑے بچ جان گے اوہ اوہناں نوں قتل کرے گا ۔³¹۳۱۔ اے پھاٹک !این پا ۔اے شہراں واسیو ڈنڈپاؤ ۔اے پورے فلسطین کمب جا۔ایس لئی ای پئی چڑھدے وَلوں آوے گا ۔تے اوہدیاں لیناں وِچ کَلا نئیں رہواں گا ۔ ³²۳۲۔قوماں نُوں خوش خبری دین والیاں نوں کہہ جواب دِتا جاوے گا ۔ایہہ پئی خداوند نے صیہون نُوں تعمیر کیتی تے اوہدے مسکن اوہدی پناہ لین گے۔

15¹۱۔موآب پاروں نبوت دا بھار ۔بلاشبہ رات دے ویلے عار ہار گیا ۔موآب اُجڑ گیا ۔رات کے ویلے قیر نوں شکست ہوئی موآب برباد ہو گیا ۔ ²۲۔ دِیبون دی تیہہ اُچے تھاں وَن کرن لئی چڑھ گئی ۔موآب دا گھرانہ نبو تے میدبا لئی وَین کر دے نیں ۔ساریاں دے سراں وچ گنج اے تے ہر اِک دو داڑھی مُنی گئی اے۔³۳۔اوہ اپنیاں گلیاں وچ لَکاں دلاوے پیٹیاں بنیاں ہویاں نیں ۔سبھو اپنیاں چھتاں اُتے تے اپنیاں گلیان وچ فریاد کر دے نیں تے روندیاں ہویاں تھلے اُتر دے نیں ۔ ⁴۴۔ حشبون تے اِلعالہ اُچی اُچی روندے نیں تے اوہناں رونا یا ہص تِیکر سُنیا ں جاندیاں نیں۔ایسے لئی موآب دا لک ٹُٹ گیا اے۔تے اوہدی جان اوہدے وچ بیہوش ہُندی اے۔⁵۵۔میرا دل موآب دے لئی ماتم کردا اے تے اوہدا فخر صوعر (مطلب ایہہ وے پئی تیسرا عجات )بلاشُبہ اوہ لُوحیت دی چڑھائی اُتے چڑھ کت روندے نیں ۔بے شک اوہ حورد نائم دے رستہ وچ غم نال اُچی اُچی روندے نیں ۔ ⁶۶۔بلاِشُبہ نمیم دے چشمےے سُک گئے نیں ۔کاہ تے ساری ہریاول مُرجھا گئی اے ۔تے ہرے دا ناں وی نئیں۔ ⁷۷۔ایس لئی اوہناں نیں اپنے بچیاں ہویا تے اپنے گوداماں نوں تیار کر کے رکھ لیا اے تے اوہناں نوں چناراں دی وادی دے پار چُک کے لے جاندے نیں ۔⁸۸۔ایس لئی پئی واویلے نے موآب دی سرحد نوں گھیریاہویا اے اوہناں دا ماتم اجلائم تیکر پہنچاوے۔ ⁹۹۔دیبون دیاں ندیاں رَت نال بھریاں ہویاں نیں ۔بلاشبہ میں دیبون اُتے کجھ بہتی مصیبت لیاواں گا ۔ایہدا مطلب اے پئی موآب دے نَسن وَالے ارسل دے لئی ،تے بچیاں ہویاں لئی ایہدا مطلب اے پئی ادوم دے لئی ۔

16¹۱۔ بیابان وچ بیہن والا سالح ؔ تھوں لے کے تے صیہوُنؔ دے پہاڑ تیِک جیہڑے دیس دے حاکم نیں ۔ اوہناں نے اوہدے بّرے گھلے ۔ ²۲۔ موآب ؔ دیاں دھیاں ارنون دے چھپڑاں دے کنڈھیاں اُتے اینج ریہن گئیاں جیویں آوارہ پنچھی تے اوہناں دے وِچھڑے ہوئے بچّے ۔³۳۔ صلاح دیو ، نیاں جاری رکھو ۔ اپنے پرچھاویں نوں دوپہر ویلے رات وانگ کرو ۔ جیہڑے کڈھ دَِتے گئے سَن ۔ اوہناں نوں لُکا لوئو۔ نسیاں ہوئیاں دا پتا نان دسو۔ ⁴۴۔ موآب ؔ توں کڈھے ہوئے تیرے نال ریہن ۔ قتل کرن والیاں اگے توں اوہناں لئی اولا بن۔ ایس لئی پئی طُلم کرن والا مِٹ جاوے ۔ تے لُٹن والا مُک جاوے ۔ تے لُٹن والا جاوے گا تے ظالم دیس تھوں نِکل جان گے ۔⁵۵۔ تے رحم تے مِہر نال اِک تخت بنایا جائے گا ۔ تے دائود دے تنبو وچوں راستی نال اک اجیہا مُنصف اوہدے اُتے بہوے گا جیڑا نیاں نوں پسند کرن والا ہووے گا ۔ تے نیاں اُتے قائم رہوے گا ۔⁶۶۔ اَساں موآبؔ دی غروری گل سُنی اوہ بوہت ای گھُمنڈی اے اوہدی مغروری تے گُستاخی تے غُصہ سچا نئیں اے ۔ ⁷۷۔ ایس لئی موآبؔ اُتے موآب ؔای وئین پاوے گا ۔ اوہ سارے ای رون پِٹن گے ۔اوہ قیر حراشتؔ دی سائونگی دیاں ٹکیاں لے کے ماتم کرن گئے تے سبھو برباد ہون گے ۔⁸۸۔ ایس لئی پئی حشبونؔ دے کھیت تے سیمہؔ دے انگوراں دے باغ مُرجھا گئے نیں ۔ انجان قوماں دے سرداراں نے اوہدے ودھیاں بُوٹیاں نوں توڑ دِتا اے ۔ اوہناں دیاں شاخاں لیعزیرؔ تیِکر ودھیاں تے جنگل وِچ پھیل گئیاں ۔ اوہ دوُر تیِکر پھیلیاں تئ سمندر اُتوں وی پار گئیاں ۔⁹۹۔ ایس لئی میں سیمہ دے انگوراں دے باغاں لئی لعز یرؔ دا رونا روواں گا ۔ اے حبشونؔ تے اے العالہ ؔ میں اپنے اتھرواں نال تینوں پانی دیواں گا ۔ ایس لئی پئی تیرے پھَلاں اُتے تیری فصل اُتے جنگ لئی بڑا اُچا للکارا ماریا۔ ¹⁰۱۰۔ تے باغ تھوں خوشی تے مسرت ختم ہو گئی تے انگور ستان وچ کوئی راگ یاں گیت نئیں تے کولھو وچ انگوراں نوں کوئی وی گاہندا نئیں ۔ تے تعریف دیاں آوازاں بند ہو گئیاں ۔¹¹۱۱۔ ایسا لئی میرا ضمیر موآبؔ لئی بربط وانگ وئین پائے گا ۔ تے میرا دل قیر حراشت اُتے رووے گا ۔ ¹²۱۲۔ تے جدوں موآب اُچیاں تھاواں اُتے موجود ہووے تے تھکیا ہووے۔ تے اپنے مندر وچ جاکے دعا کرے پر اوہنوں کُجھ وی فائدہ نئیں ہووے گا ۔¹³۱۳۔ ایہہ اوہ گل اے جہڑی خداوند نے موآب دی مخالفت وچ پہلاں ای آکھی سی ۔ ¹⁴۱۴۔ پر اوس ویلے خداوند نے کلام کرکے حکم کیتا تیرے ورھیاں دے اندر (جہڑے مزدوراں دے ورھیاں وانگ ہون گے) ۔ موآب دا رعب داب اوہدے سارے لشکراں نال مُک جاوے گا تے تھوڑے لوک باقی ہون گے سگوں بوہت ای تھوڑے تے کمزور ہون گے ۔

17¹۱۔ دمشق ؔ دے لئی نبوت ۔ ویکھ دمشق ؔ شہراں وچ شہری نئیں رہوے گا تے اوہ تباہی دا ڈھیر ہوئے گا ۔ ²۲۔ اوہدیاں وستیاں ہمیشاں لئی اُجاڑ ہو جان گئیاں ۔ اوہ جانوراں دے چُگن لئی ہون گے جیہڑے اوہدے وچ بیہن گے تے اوہناں نوں کوئی نئیں ڈراوے گا ۔ ³۳۔ تے افرائیمؔ تھوں قلعہ تے دمشقؔ تے بچے ہوئے لوک تے ارامؔ تھوں بادشاہی مُک جاوے گی۔ فوجاں دے رب دا حکم اے ۔⁴۴۔ تے اوس دیہاڑے یعقوب دی عظمت وچ گھاٹا تے اوہدا موٹا ماس پتلا ہو جاوے گا ۔ ⁵۵۔ تے اور ایس طرحاں ہووے گا پئی جیدوں کھلوتی فصل دا اناج اکٹھا کیتا ہووے ۔ تے اپنیاں ہتھاں نال کنک دے سِٹے چُگے ہون ۔ تے وہ اینج ہووے گا ۔ جیدوں کوئی رفائیمؔ دے پہاڑاں وچ سِٹے چُگے ۔⁶۶۔ تے اوہدے وچ تھوڑا ای پھَل رہ جاوے ۔ جیویں اوہدوں جیدوں زیتون دا بوٹا ہلایا جاوے تے دو یاں تِن دانے دی ڈالی دے سرے اُتے تے چار یاں پنج پھل والیاں شاخاں باقی ہون ۔ خداوند اسرائیل دے خدا نے آکھیا اے ۔ ⁷۷۔ اوس دیہاڑے انسان اپنے بنان والے وَل ویکھے گا تے اوہدیاں اکھاں اسرائیل ؔ دے قدوس نوں ویکھن گئیاں ۔⁸۸۔ تے اوہ اوہناں مذبحیاں اتے جیہڑے اوہناں دے ہتھاں تے بنائے اوہناں وَل دھیان ناں دین گے ۔ ناں ای اوہناں مورتیاں تے صورتاں دی پرواہ کرن گے ۔ جیہڑیاں اوہناں دیاں اُنگلاں نے بنایاں سَن ۔ ⁹۹۔ اوس دیہاڑے تیرے پکے شہر ایس طرحاں چھڈ دتے جان گے جیویں بنی اسرائیلؔ دے اگوں حویاںؔ تے اموریاں ؔ نے شہر چھڈے سن ۔ تے اُجاڑ بیابا ن ہو گیا سی ۔¹⁰۱۰۔ ایس لئی پئی توں اپنے خلاصی دین والے نوں بھُل گیا تے اپنے دین والی چٹان نوں یاد ناں رکھیا ۔ ایس لئی تُوں سوہنیاں سوہنیاں کیاریاں لاویں گا تے بیگانیاں شگوفیاں دا بیہہ بیجیں گا ۔ ¹¹۱۱۔ بیجن والے دیہاڑے نوں اوہدے دوالے واڑ لا دیں گا ۔ تے ہر دیہاڑے توں اوہنوں پالیں گا ۔ ہر دُکھ تے وڈی اوکھت والے دیہاڑے وچ ناں رہوے گا ۔¹²۱۲۔ آہ! بوہت ساریاں قوماں دا ہنگامہ ! اوہ سمندراں دے شور وانگوں شور کردیاں نیں ۔ تے اُمتاں دا شور شرابا ۔ اوہ بوہت زیادہ پانی وانگوں شور کردیاں نیں ۔ ¹³۱۳۔ اوہ اوہنوں جھڑکے گا تے اوہ دور نس جاوے گا ۔ تے پہاڑان دی دھُوڑ وانگوں ہوا دے اگوں تے توڑی وانگوں واہورولے اگے مِندیا جاوے گا۔ ¹⁴۱۴۔ شام دے ویلے موت اے ! سویر ہون تھوں پہلاں خاتمہ ہو جاوے گا ۔ ایہہ وی اوہدا حصہ اے جیہڑا سان نوں غرق کردے نیں ۔ تے ایہہ ای اوہناں دے بھاگاں وچ جیہڑے سانوں لُٹ دے نیں ۔

18¹۱۔ پراں نال پھڑ پھڑ کرن والی اوس دھرتی لئی افسوس جیہڑی کوُش ؔ دے دریاواں دے کنڈھیاں اُتے نیں ۔ ²۲۔ تے جیہڑی بُردی دیاں بیڑیاں وچ پانی اُتے اپنے سفیراں نوں سمندروں پار بھیج دی اے ۔ اے کاہلیو سفیرو! تُسیں اِک اُچے قد والی تے دسوہنے مُکھ والی قوم کول جائو ۔ مطلب ایہہ وے پئی اوس قوم کول جیہڑی اَگے جا کے خطرناک ہوے گی ۔ اوس پیراں تھلے پیہن والی، پیراں ہیٹھاں رولن والی قوم دے کول جیدی دھرتی نوں دریا حصیاں وچ ونڈھ دینے نیں ۔³۳۔ تے جہان دے سبھو ایہن والیو ! تے اے دھرتی تے وسن والیو ! جیدوں پہاڑی اُتے جھنڈ اُچا کیتا جاوے گا ۔ تے فیر تسی ویکھو گے ۔ تے جیدوں نرسنگے وچ پھونک ماری جاوے گی تے فیر تُسیں سُنو گے ۔⁴۴۔ ایس لئی پئی خداوند نے مینوں ایس طرحاں حکم کیتا اے پئی میں اپنی تھاں اُتے بہواں گا ۔ میں دھیان رکھاں گا۔ دھُپ دے ویلے سخت گرمی وانگوں تے گرمی دے فصل دے ویلے تریل تے بدّل وانگوں ۔ ⁵۵۔ ایس لئی فصل پکن تھوں پہلاں جیدوں کلیاں پک جاون تے پھُل پکن والے انگور بن گئے ہون ۔ ڈالیاں داتری نال وڈیاں جاون گیاں ۔ تے شاخاں نوں کھچ کے وکھرا کیتا جاوے گا ۔⁶۶۔ تے اوہ سارے پہاڑاں دے شکاری پرندیاں تے کھُلے تھاں دے درندیاں دے لئی چھڈے جان گے ۔ فیر شکاری پرندے اوہناں اُتے گرمی دے ویہلے ریہن گے ۔تے دھرتی دے درندے اوہناں اُتے سردیاں دا موسم گذارن گے ۔ ⁷۷۔ اوس ویلے فوجاں دے رب دےنانویں مَسکن وچ جیدا مطلب اے پئی صیہوُنؔ دے پہاڑ اُتے فوجاں دے رب دے کول نذرانے اوس قوم وَلّوں پہنچان گے ۔ جیہڑی اُچے قَد والی سوہنے مُنہہ والی اے ۔ ایہدا مطلب اے پئی اوس قوم دے وَل جیہڑی اگے جاکے خطرناک ہوے گی ۔ اوس پیراں ہیٹھاں پھیہن والی تے پیراں تھلے رولن والی قوم ولوں جیدی دھرتی نوں دریا حصیاں وچ ونڈھ دیندے نیں ۔

19¹۱۔ مصرؔ دے بارے نبوت دا بھار ۔ ویکھ۔ خداوند اِک تیز اُڈان بَدّل اُتے سوار ہو کے مصر ؔ وچ آوے گا ۔اوہدی حاضری نال مصرؔ دے بُت کمب جان گے ۔ تے مصر دا دِل اوہدے وِچ ای پِگر جاوے گا ۔ ²۲۔ تے میں مصر ؔ نوں مصر ؔ دی دشمنی لئی ہتھیار تیار کراواں گا ۔ فیر ہر آدمی اپنے بھرا نال لڑے گا تے ہر بندہ اپنے یار نال تے شہر لڑے گا تے صوبے نال صوبہ ۔³۳۔ تے مصر اپنے ہِردے وچ ہمت ہار جاوے گا ۔ مین اوہدے صلاح مشورے نوں وگاڑاں گا ۔ تدہ اوہ اپنے بُتاں تے جادو گراں تے مُردیا ں دیاں روُحاں تے عیب نوں جانن والیاں کولوں پُچھن گے ۔ ⁴۴۔ تے میں مصرؔ نوں اک پتھر دل حکمران دے ہتھ وچ کر دیواں گا ۔ تے ہُن جابر راجہ اوہنان اُتے حُکمرانی کرے گا ۔ خداوندفوجاں دا رب آکھ دا اے ۔⁵۵۔ سمُندر دے پانی سُک جاون گے تے دریا خشک ہوے گا تے سُک جاوے گا ۔ ⁶۶۔ تے ندیاں وچوں بد بُو آوے گی ۔ تے مصرؔ دے نیلؔ دیاں شاخاں گھٹ جان گئیاں ۔ تے سُک جاون گئیاں تے ناڑ تے کاہنے مرجھا جان گے ۔⁷۷۔ تے نیلؔ دے دریا دے کنڈھیاں اُتے بُردی کملا جائے گی ۔ تے نیلؔدے دریا دیاں ساریاں پیلیاں سُک گیاں تے مٹ جان گئیاں تے ناں ریہن گیاں ۔ ⁸۸۔ تدھ مچھیاں پھڑن والے دھائیں مار مار رون گے ۔ تے جیہڑے نیلؔ وچ مچھیاں پھڑن لئی خنڈے پانے نیں اوہ ساے اے وئین پان گے ۔ تے جیہڑے پانی دے اُتے وَڈے جال سٹدے نیں ۔اوہ پریشان ہو جاون گے ۔⁹۹۔ تے صاف کیتے ہوئے سوُت دے کاریگر تے پینجے اوُنن والے گھبرا جاون گے ۔ ¹⁰۱۰۔ تے اوہدے لوک پھیویں جان گے تے کم کرن والے سارے مزدور بے تاب ہوون گے ۔¹¹۱۱۔ صوعنؔ دے شہزادے بلاشک بے قل نیں ۔ فرعون ؔ نوں مشورے دین والے سیانیاں دا مشورہ گھٹیا اے ۔ تے فیر تُسیں کیویں فرعون نوں آکھ دے او۔ پئی میں حکیماں دا پُتر ، سگوں پرانے بادشاہواں دا پُتر آں ۔ ¹²۱۲۔ ہُن تیرے عقلاں والے کِتھے نیں ؟ اوہ تینوں اطلاع دین تے دھن پئی فوجاں دے رب نے مصر ؔ دے بارے کیہ ارادہ کیتا اے؟¹³۱۳۔ صوعنؔ دے بادشاہ احمق ہووے تے نوفؔ دے شہزادیاں نے دھوکا کھادا اے ۔ تے اوہدے قبیلیاں دے سردارں نے مصر ؔ نوں بھلا دِتا ۔ ¹⁴۱۴۔ خداوند نے اوہناں دے وچ اک پُٹھی چلن والی چال گھلی تے فیر اوہناں نے مصرؔ نوں اوہدے ساریاں کماں لئی اوس نشئی بندے وانگوں پُٹھے راہ اُتے ٹوریا جیہڑا اُلٹیاں کردا ہویا ڈولدا اے ۔ ¹⁵۱۵۔ تے مصرؔ دا کوئی وی کم نئیں ہووے گا ۔ جہڑا سِر یاں پُوشل یاں کھجوُر یاں ناڑ کر سکے ۔¹⁶۱۶۔ اوس دیہاڑے مصرؔ وچ ریہن والیاں زنانیاں وانگوں ہون گے ۔ فوجاں دے رب دے ہتھ چُکن دے سببوں جیہڑا اوہ اوہدے اُتے چُکے گا تے فیر تھر تھر ان گے تے گھابر جان گے ۔ ¹⁷۱۷۔ تے یہوداہ دا دیس مصرؔ دے لئی خوف دا سبب ہووے گا ۔ تے فوجاں دے رب دے اوس ارادے دے پاروں جیہڑا اوہنے اوہناں دے خلاف کیتا سی ۔ اوس دا ذکر سُنن والے سبھو ڈر جاون گے ۔¹⁸۱۸۔ اوس دن مصرؔ دی دھرتی وچ پَنج ایہو جہے شہر ہون گے جتھے کنعانؔ دی بولی بولی جائے گی ۔ تے رب دی سونہہ کھاہدی جائے گی ۔ اوہناں وچوں اک سورج دی ڈھال اکھوائے گی ۔¹⁹۱۹۔ اوس دن مصرؔ دی دھرتی وچ خداوند دا اک مذبح تے سرحد اُتے خداوند دا اک مینار ہووے گا ۔ ²⁰۲۰۔ تے اوہ مصؔر دی دھرتی وچ فوجاں دے رب دی اک نشانی تے گواہ ہووے گا ۔ ایس لئی پئی اوہ اپنے تنگ کرن والیاں دے سببوں خداوند دے اگے رون پیٹن گے ۔ تے اوہ اوہناں دے واسطے اک نجات دین والا تے حمایتی گھلے گا ۔ تے اوہ اوہناں نوں چھڈاوے گا ۔²¹۲۱۔ تے خدواند اپنے آپ نوں مصرؔ دے واسیاں اتے ظاہر کرے گا ۔ تے فیر اوس دن مصرؔ دے واسی خداوند نوں جانن گے ۔ تے اوہ قربانیاں تے ہدیاں نال اوہدی پوجا تے عبادت کرن گے ۔ تے خداوند لئی مَنتاں منن گے تے اوہناں نوں پوریاں کرن گے ۔ ²²۲۲۔ تے خداوند مصرؔ دے وارثاں نوں مار مکاوے گا ۔ اوہ مارے گا تےزخمیاں نوں چنگا کرے گا ۔²³۲۳۔ اوس دن مصرؔ تھوں اسورؔ تیِکر اک کھُلی سڑک ہوے گی ۔ تے فیر اسُور دے ریہن والے مصر وچ آئون گے تے مصر ؔ والے اسوؔ ر وچ جان گے تے مصرؔ اسورؔ نال رَل مِل کے پرستش کرن گے ۔²⁴۲۴۔ اوس دن اسرائیلؔ مصرؔ تے اسورؔ وچ ثالثی کرن والے تے دھرتی اُتے برکتاں دا سبب ہون گے ۔ ²⁵۲۵۔ ایس لئی پئی فوجاں دا رب اوہنوں برکت دے کے آکھے گا ۔ میری امُت مصرؔ تے میرے ہتھ دی کاریگری اسوؔ ر تے میری میراث اسرائیل ؔ مُبارک ہویا ۔

20¹۱۔ جیہڑےسال وچ ترتان ؔ اشدودؔ وَل آیا ۔جَد اسورؔ دے بادشاہ سرجون ؔ نے اوہنوں گھلیا سی ۔ تے اوہنے اشدودؔ دے نال جنگ کیتی تے اوہدے اُتے قبضہ کر لیا سی ۔ ²۲۔ اوس ویلے خداوند نے آموصؔ دے پُتر یسعیاہ دی زبانی کلام کرکے حکم کیتا ۔ جا تے ٹاٹ دی پوشاک اپنے لَک توں کھول تے اپنے پیراں توں جُتی لا ہ۔تے اوہنے اینج ای کیتا ۔ تے اوہ ننگا تے ننگی پیریں پھردا ریہا۔³۳۔ تدھ خداوند نے حکم کیتا ۔پئی جس طرحاں میرا بندہ یسعیاہ تِن ورھے لکوں ننگا تے ننگیں پیریں پھردا ریہا تے مصرؔ تے کوشؔ دے بارے نشانیاں تے اچنبھا ہویا ۔ ⁴۴۔ ایویں ای اسور ؔ دا راجہ تے مصرؔ دے قیدی تے کوشؔ تے جہناں نوں دیس نکالا ہویا ، بھاویں نوجوان تے بھاویں عزت دار وَڈی عمراں دے لَکوں ننگے تے الف ننگیاں نوں مصرؔ دی بے عزتی لئی جاوے گا ۔⁵۵۔ تے اپنی آس کوشؔ تھوں تے اپنے فخر مصرؔ دے سببوں خوف کھان گے تے شرمندہ ہون گے ۔ ⁶۶۔اوس دن اوس پتن اُتے ریہن والے آکھن گے ۔ ویکھ۔ ایویں ایویں تے ساڈی آس مُک گئی۔ اسا ں جیدے توں اسورؔ دے راجہ کولوں بچن دا ترلا پایا تے فیر اسیں کیوں بچاں گے ؟

21¹۱۔سمندر دے صحرا دے بارے نبوت دا بوجھ۔ جیویں دکھن ولوں واہورولے چل پیند ے نیں ۔ تیویں ای ایہہ صحرا تھوں ، مطلب ایہہ وے پئی خوفناک دھرتی توں آئوندا اے ۔ ²۲۔ میں اِک ڈراونی رویا ویکھی۔ لُٹیرا لُٹدا اے تے ہلاک کرن آلا ہلاک کردا اے۔ اے عیلامؔ! حملہ کر۔ اے مادائیؔ! گھیرا پا۔ میں اوتھوں سارا ماتم ختم کرایا۔³۳۔ ایس لئی میری کنڈھ دُکھ نال بھر گئی ۔ تے میں میری پیِڑ اینج اے جینج اوہ عورت جہنوں بچہ جمن ویلے پیڑاں لگیاں ہوون ۔ مینوں سُن کے اچنبھا سی ۔ ⁴۴۔ میرا دِل کمب گیا ۔تے کمبن نال میں گھبرا گیا ۔ شام ویلے دی سُرخی جیہڑی مینوں خوش کردی سی ۔اوہنے اوس نوں میرے لئی خوف بنا دِتا سی ۔ ؎⁵۵۔ اوہ کھانا پروس دے نیں ۔ اوہ نرم غالیچے وچھاندے نیں ۔ اوہ کھاندے تے پیندے نیں ۔ اوے دولت مندو! اُٹھو تے ڈھال اُتے تیل ملو ۔⁶۶۔ ایس لئی پئی خداوند نے مینوں ایویں آکھیا ۔ جا پہرے دار کھلار دا ے۔ تے جیہڑا کُجھ اوہ ویکھے تے دسے ۔ ⁷۷۔ جدھ اوہ ایس طرحاں دے سواراں نوں ویکھے جیہڑے دودو ہو کے آئوندے نیں ۔ اک کھتے اُتے تے اِک اوُٹھ اُتے ۔ تے فیر دھیان نال اوہناں نوں ویکھے ۔⁸۸۔ ؛فیر اوہ شیر وانگوں دھاڑے ۔ اے خداوند میں سار دن ویکھن والی اُچی تھاں تے کھلوتا واں تے ساری رات اپنا پہرہ دیندا ریہا واں ۔ ⁹۹۔ تے ویکھ! سوارِ سگوں دودو ہو کے آئے تے اوہنے رولا پایا ۔ بابل ڈھے پیا ۔ اوہ ڈھے پیا ۔ اوہ جہناں دی پوجا کردا سی ۔ گھڑیاں ہوئیاں ساریاں مورتیاں دھرتی اُتے ڈگ کے پھِتی پھِتی ہعو گیا ں ۔¹⁰۱۰۔تے اے پیراںہیٹھ رُلے ہَواے۔ اے میرے بوہل(غلے دا ڈھیر) دے پُتر ! جیہڑا کجھ وی میں فوجاں دے رب اسرئیل ؔدے خدا تھوں سُنیا ۔ میں تہانوں دس دتا۔¹¹۱۱۔ادومؔ دے بارے نبوت دا بھار۔ سعیر ؔ تھوں میرے وَل اُچی آواز نال آکھیا گیا ۔ اے پہریدار ! ؛رات دی کیِہ خبر اے ؟ اے پہریدار رات دی کیہِ خبر اے ؟ ¹²۱۲۔ پہریدار نے آکھیا ! سویر ہوگئی اے ۔ تے فیر وی رات اے ۔ جیکر تُسیں پُچھنا چاہندے او تے فیر پُچھ لوئو۔ پَرت آئو ۔¹³۱۳۔ اے دوانیاں دے قاتلو! تسیں جیہڑے صحرا دے جنگل وچ تنبو لانے او۔ ¹⁴۱۴۔ پانی لے کے ترہایاں دے مِلن نوں آئو ۔ اے تیمؔ دی دھرتی دے ریہن والیو! روٹی لے کے نسن والیاں نوں لین لئی نکلو۔ ¹⁵۱۵۔ ایس لئی پئی اوہ اُجاڑاں تھوں ، تے تیز کیتی ہوئی تلوار تے پورے زور نال کھچی ہوئی کمان دے اگوں تے جنگ دی سختی کولوں نسّے نئیں۔¹⁶۱۶۔ ایس لئی پئی خداوند نے مینوں اینج حکم کیتا اے ۔ پئی اِک سال ، ایہدا مطلب اے پئی مزدور دے اِک سال دے وچ قیدارؔ دی ساری شان فنا ہووے گی ۔ ¹⁷۱۷۔ تے تیر چلان والیاں وچوں بوہت ای تھوڑے بچے ہون گے ۔ قیدارؔ دے جنگ کرن والے تھوڑے جہے ہون گے ۔ بلا شک خداوند اسرائیلؔ دے خدا نے آکھیا اے ۔

22¹۱۔ تینوں کیہ ہویا َ ؟ پئی تسیں کوٹھیاں تے چڑھ گئے او؟ ²۲۔ اے ہُلڑ باز شہر ! اے شور شرابہ نال بھر ے ہوئے ! اے خوشیاں کرن والے قصبے ! تیرے قتل ہون والے تلوار نال قتل نئیں ہوئے تے ناں ای لڑائی وچ مارے گئے نیں ۔³۳۔ تیرے سارے سردار اکٹھے نسّے ۔ تے کمان باہجو ں قید کیتے گئے ۔ تیرے سارے سورما اکو واری قید ہوئے ۔ تے اوہل دوُر دُور تیِک نس گئے ۔ ⁴۴۔ ایس لئی میں آکھنا آں ۔ پئی میرے کولوں پراں ہو جائو ۔ ایس لئی میں زاروقطار روواں گا ۔ میری اُمت دی دھی دی موت دے سببوں مینوں تسلی دین دی زحمت ناں کرو۔⁵۵۔ ایس لئی پئی فوجاں دے رب دا جھگڑا تے پیراں ہیٹھ رولنا تے ہِل جُل دا اِک دیہاڑ ا اے ۔ رویا دی وادی وچ کندھاں نوں ڈیہہ جانا اے ۔ تے پہاڑ اُتے جنگ دا روَلا اے ۔ ⁶۶۔ تے عیلامؔ تیر دان چُک لیاوے تے لڑائی وچ کم آئون والیاں بگھیاں وچ گھوڑیاں نُوں جوندا اے تے قیرؔ ڈھال نوں ننگا کردا اے ۔ ⁷۷۔ تے فیر تیریاں ودھیا و ادیاں لڑائی وچ کم آئون والیاں بگھیاں نال بھر جان گیاں تے اوہناں دے سوار بروُنہہ دے اگے لیناں لوئون گے ۔⁸۸۔ تے یہوداہ ؔ نوں بے پردہ کیتا جاوے گا ۔ تے اوس دیہاڑے توں جنگل دے گھر والے ہتھیاراں نوں ویکھیں گا ۔ ⁹۹۔ تے توں ویکھیں گا ۔ پئی دائودؔ دے شہر دیاں حداں بوہت زیادہ نیں ۔ تے تسیں تھلے چھڑ دے پانی نوں اکٹھا کرو گے ۔¹⁰۱۰۔ تے یروشلیمؔ دے گھراں نوں گنو گے تے کندھ نو پکا کرن لئی گھراں نوں ڈھا دیو گے ۔ ¹¹۱۱۔ تے تسیں دونواں کندھاں دے وچکار پُرانے چھپڑ دے پانی لئی اک لوٹا بنائو گے ۔ پر جہنے ایہہ کیتا سی تسیں اوہدے وَل دھیان نئیں کرو گے ۔ تے ناں ای اوہدے ویکھو گے ۔ جہناں مدتاں پہلوں نقشہ بنایا سی ۔¹²۱۲۔ اوس دن فوجاں دا رب رون لئی تے ماتم کرن لئی تے سر منڈوان لئی ٹاٹ بنھن لئی سدھے گا ۔ ¹³۱۳۔ پر ویکھ۔ خوشی تے مُسرت نال گاواں تے ڈھگیاں نوں ذبح کرنا ۔ تے بھیڈ بکری نوں حلال کرنا تےے ماس کھاندے تے مے پیندے نیں ۔ آئو کھائو تے پیئے۔ ایس لئی پئی کَل اسیں مر جاواں گے ۔ ¹⁴۱۴۔ تے فیر فوجاں دے رب نے میرے کنی سُوہ پائی سی ۔ پئی ایس بدی دا تُہاڈے کولوں کفارہ نئیں دِتا جائے گا ۔ جُد تیِکر پئی مرنا چائو۔ فوجاں دے رب نے آکھیا اے ۔¹⁵۱۵۔ خداوند فوجاں دے رب نے ایہہ حکم کیتا اے ۔ پئی محل دے اوس مختار بادشاہ دے یار کول جا ۔ ¹⁶۱۶۔ جیہڑا اپنے لئی اُچی تھاں اُتے پٹواندا اے تے چٹان اُتے مکان تیار کردا رہیا اے ۔ تینوں کیہہ ہویا اے ؟ تے تیرا ایتھے کون اے ؟ پئی توں اپنے لئی قبر پٹوا ریہا ایں ۔¹⁷۱۷۔ ویکھ ، خداوند تینوں کھیدو وانگر چنگی طرحاں وَل کے تے چنگی طرحاں کَس کے کھُلی دھرتی وچ زور نال سُٹ دیوے گا ۔ ¹⁸۱۸۔ اوتھے توں مریں گا تے اوتھے ای تیری شوکت دیاں رتھاں ریہن گیاں ۔ اے توں جیہڑا اپنے مالک دے گھر دی رُسوائی دا سبب ایں ۔ ¹⁹۱۹۔ میں تینوں تیرے عُہدے توں بر طرف کراں گا ۔ تے توں اپنے درجے توں تھلے کھچیا جاویں گا ۔²⁰۲۰۔ اوس دن میں اہنے بندے حلقیاہؔ دے پُتر الیاقیمؔ نوں سدھاں گا ۔ ²¹۲۱۔ تے تیرا لبادس اوہنوں پاواں گا ۔ تے تیرا پرنا اوہنوں بنھاں گا ۔ تے تیرے نال کیتا ہویا ۔ قول قرار اوہدے ہتھ وچ دے دیواں گا ۔ تے اوہ یروشلیم ؔ دے واسیاں تے یہوداہؔ دے قبلیے دا پیو ہووے گا ²²۲۲۔ تے میں دائود دے گھر دی کُنجی اوہدے موہڈے اُتے دھراں گا ۔ ےتے اوہ کھولے گا تے کوئی بندنئیں کرے گا ۔ تے اوہ بند کرے گا تے کوئی نئیں کھولے گا ۔²³۲۳۔ میں کِل دے وانگ اوہنوں پکی تھاں تے مِتھاں گا تے فیر اپنے پیو دے خانوادے لئی رعب دار تخت ہووے گا ۔ ²⁴۲۴۔ تے جیکر اوہدے اُتے اوہدے پیو دے خانوادے ساری شوکت دے نال نال ہر ڈالی تے ڈنڈی تے سارے نِکے بھانڈے ، سگوں پیالیاں تے مٹکیاں دے نال وی نتھی جاوے گی ۔²⁵۲۵۔ تے فیر فوجاں دے رب دے پاروں اوس دن اوہ کِل جیہڑا پَکّی تھاں وچ ٹھوکیا گیا سی پُٹ دِتا جاوے گا ۔ اوہ وَڈھی جاوے گی تے ڈھے پوے گی تے جو کجھ اوہدے نال لمکیا ہویا سی اوہ بلا شک فنا ہو جاوے گا ۔ خداوند نئے آکھیا اے ۔

23¹۱۔اے تر سیسؔ دے جہازو! وئین پائو! ایس لئی پئی تُہاڈی بندرگاہ برباد ہو گئی۔ جیدوں اوہ کتیمؔ دی دھرتی تھوں آئے تے فیر اوہناں نوں ایہہ سُوہ لگی ۔ ²۲۔ ساحِل دا ریہن والا صوُرؔ دا تاجر حیران ہو کے چُپ کر گئے ۔ ³۳۔ مطلب ایہہ وے پئی جیہڑا سُمندر دے پار جاندا اے جیدے ایلچی کھُلے پانی اُتے نیں ۔ جیدی شیخوؔ دا غلہ اے تے جیدی آمدنی قوماں دی کنک اے ۔⁴۴۔ اے صیدوُن ؔ شرم کر۔ ایس لئی پئی سمُندر نے کلام کر کے ایس طرحاں آکھیا اے ۔ پئی تینوں پیِڑاں ناں اُٹھیا ں تے ناں توں بچّے جمّے ۔ ناں تُوں جواناں نوں پالیا تے ناں مُنڈیاں دی ویکھ بھال کیتی۔ ⁵۵۔ جَد مصرؔ وچ خبر اَپڑے گی تے فیر صُور ؔ دی خبر سُن کے غم کرے گا ۔⁶۶۔ اے پتناں دے رہن والیو! تسیں ترسیسؔ وَل پار جائو ۔تے وئین پائو۔ ⁷۷۔ کیہ ایہو تُہاڈا خوش رہن دا شہر اے ؟ جیدی پہلاں ای اوہناں دناں چہ اُچی شان اے ؟ تے اوہدے پیر اوہنوں دوُر دوُر وسن واسطے لئی لئے گئے ؟⁸۸۔ کِنے اوس صورُؔ دی مخالفت وچ ایہہ منصوبہ بنھیا جیہڑا راجیاں نوں تاج دیندا اے ۔ جیدے تاجر دولت والے تے جیدے سوداگر جہان دے شریفاں وچ گَنیں جاندے نیں ؟ ⁹۹۔ فوجاں دے رب نے ای ایہہ منصوبہ بنایا۔ پئی ساری شان و شوکت دے فخر نوں تھلے ڈیگے تے سارے جہان دے حاکماں نوں ذلیل کرے ۔¹⁰۱۰۔ اے ترسیسؔ دی بیٹی ! اپنی دھرتی وچ نیل ؔ وانگوں تُر ایس لئی پئی ایہدے بعد کوئی بندرگاہ نئیں ۔ ¹¹۱۱۔ اوہنے سمندر تے اپنا ہتھ چُکیا ۔ تے اوس نے مُلکاں نوں ہلا کے رَکھ دِتا ۔ خداوند نے کنعانؔ دے خلاف حکم کیتا ۔ پئی اوہدے قلعیاں نوں فنا کیتا جائے۔ ¹²۱۲۔ تے آکھیا اے مظلوم کواری! صیدونؔ دیئے دھئیے! ہُن توں گھمنڈ چھڈ دے ۔اُٹھ تے کتیمؔ وَل پار چلی جا ۔ اوتھے ای تینوں سُکھ نئیں ملے گا ۔¹³۱۳۔ کلدانیاں ؔ دی دھرتی وَل ویکھ ، ایہجدا مطلب اے پئی اوہناں واسیاں نوں جیہڑے اسورؔ نئیں۔ جنہاں نوں اوہنے درندے جانوراں وانگوں رکھیا اے ۔اوہناں نے اوہدے میناراں قائم کیتا ۔ اوہناں دے محلاں نوں ڈھا دِتا ۔ ¹⁴۱۴۔ اے ترسیسؔ دے جہازو! وئین پائو ۔ایس لئی پئی تہاڈی بندرگاہ فنا ہو گئی اے ۔¹⁵۱۵۔ تے اوس دیہاڑے اے صورؔ تُوں حکمرانی دے دناں دے برابر ستر ورھیاں تیِک بھُلا دِتا جاویں گا ۔ تے ستر ورھیاں بعد صورؔ دا حال زِنا کرن والی گیت گاون والی وانگوں ہووے گا ۔ ¹⁶۱۶۔ اے بھُلائی ہوئی زانیہ ! برَبَط لے کے شہر وچ پھیری لا ۔ خوب گا تے خوب وجا۔ کیہ پتا پئی توں یاد کیتی جاویں ۔¹⁷۱۷۔ ایس لئی پئی ستر ورھیاں پچھوں خداوند صوؔر دی خبر لووے گا ۔ تے اوہ فیر اپنی مزدوری وَل موڑ دے گی۔ ¹⁸۱۸۔ تے اوہدا بیوپار تے اوہدی مزدوری خداوند دے لئی مخصوص ہو وے گی ۔ تے اوہ خزانے وچ تے ذخیرے وچ ناں رَکھی جاوے گی ۔ ایس لئی پئی اوہدے بیوپار دا نفع اوہناں دے لئی ہووے گا ۔ جیہڑے خداوند دے حضور ریندے نیں ۔ تاں جو اوہ کھان تے آسودہ ہون ۔تے ودھیا کپڑے پائون۔

24¹۱۔ ویکھ! خداوند دھرتی نوں اُجاڑ دیوے گا ۔تے اوہنوں پُٹھیاں کرے گا ۔ تے اوہدے آباد لوکاں نوں نکھیڑ دیوے گا ۔ ²۲۔ تے کاہن دا حال عام لوکاں دے حال دے برابر ہووے گا ۔ تے کامے دی حالت مالک وانگوں ہووے گی ۔ تے لونڈی دا حال اوہدی مالکن دے وانگوں ہووے گا ۔ تے خریدن والا ویچن والے دے برابر ہووے گا ۔ تے قرض لین والا قرض دین والے وانگوں تے سُود لین والا سُود دین والے دے وانگ ۔³۳۔ دھرتی پُوری طرحاں اُجاڑ ہو جاوے گی ۔ تےبڑے زوروشور دے نال غرق کیتی جاوے گی ۔ ایس لئی پئی خداوند نے ایہہ اپنے مُونہوں بولیا اے ۔ ⁴۴۔ دھرتی ماتم تے وئین کرے گی ۔ تے کملاّ جاوے گی ۔ دھرتی پریشان تے مُردے وانگ ہو وے گی ۔اسمان تے دھرتی دونویں بے چین ہون گے ۔ ⁵۵۔ایس لئی پئی زمین اپنے ریہن والیاں دے سببوں ناپاک تے پلید ہو گئی ۔ ایس لئی پئی اوہناں نے شریعت دے قانوناں دی نافرمانی کیتی اے ۔⁶۶۔ ایس لئی لعنت دھرتی نوں کھا جاوے گی تے اُتے ریہن والے مُجرم قرار دِتے جاون گے تے دھرتی اُتے آباد لوکی سڑ جاون گے تے بس تھوڑے جہئے لوکی باقی بچن گے ۔ ⁷۷۔ نویں مے وئین پاوے گی ۔ انگور دی ٹہنی مُرجھا جاوے گی ۔ دِل وچ یہن والے بندے ہاواں کھچن گے ۔⁸۸۔ ڈھول وجان والیاں دی خوشی بند ہو جاوے گی ۔ خوشی منان والیاں وا روَلا مُک جاوے گا ۔ تے بربط دا نغمہ چُپ ہو جاوے گا ۔ ⁹۹۔ گیت دے نال کوئی مے پیتی ناں جاوے گی ۔ پیِن والیاں نوں نشہ دین والی شے کَوڑی لگے گی۔¹⁰۱۰۔ بیابان دا شہر ڈیہہ جاوے گا تے اِک گھر بند ہو جاوے گا ۔ تے کوئی وی اندر نئیں جاوے گا۔ ¹¹۱۱۔ مے دے لئی گلیاں کُوچیاں وچ شور شرابا ہووے گا ۔ ساری خوشی ہنیرا ہو وے گی تے سارے جہان دی شادمانی دا خاتمہ ہو وے گا ۔¹²۱۲۔ شہر جاڑ پیا ہووے گا ۔ تے بروُہاں نوں ٹوٹے ٹوٹے کیتا جاوے گا ۔ ¹³۱۳۔ ایس لئی پئی دھرتی اُتے قوماں وچ اینج ہوے گا ۔ جیویں زیتون دا رُکھ جھاڑیا گیا ہووے ۔ ہان انگوراں دے چھڈے ہوئے گُچھیاں دے وانگر جدوں رُت مُک گئی ۔¹⁴۱۴۔ ایہ گیت گاون لئی اپنی آواز اُچی کرن گے ۔ اوہ خداوند دی وڈیائی دی تعریف گائون گے ۔ ¹⁵۱۵۔ ایس لئی لہندے وَل خوشیا ں کرو ۔ چڑھدے وَل عظمت نوں مَنّوں، سمندر دے جزیریاں وچ خداوند اسرائیلؔ دے خدا دی تعظیم کرو ۔¹⁶۱۶۔ دھرتی دے چونواں پاسیاں ولوں خوشی دے گیت سنائی دین گے ۔ سَچے دے لئی فخر اے۔ پر میں آکھاں گا ۔ بربادی میرے لئی اے ۔ میرے لئی وئین پائو ۔ لُٹیرے لُٹدے نیں ۔ لُٹن والے لُٹ دے نیں ۔¹⁷۱۷۔ اے دھرتی تے رہن والیا ! ڈر، تے ٹویا تے پھاہ تیرے لئی اے ۔ ¹⁸۱۸۔ تے ڈردی آواز تھوں نَسن والا ٹوئے وچ ڈِگے گا ۔ تے ٹوئے وچوں باہر آئون آئون والا پھاہی وچ پھس جاوے گا ۔ ایس لئی پئی کھڑکیاں کھُل گئیاں تے دھرتی دیاں نییاں ہِل جاون گئیاں ۔¹⁹۱۹۔ دھرتی سراسر توڑی جاوے گی ۔ سارے دھرتی ٹوٹے ٹوٹے کیتئ جاوے گی ۔ دھرتی زور نال ہلائی جاوے گی ۔ ²⁰۲۰۔ لڑکھڑاوے گی جیویں نشہ کرن والا لڑ کھڑاندا اے ۔ اوہ اِک رات لئی بنائی گئی جھونپڑی وانگ اگے پچھے سرکائی جاوے گی۔ اوہدی بُرائی اوہدے اُتے بھار ہووے گی ۔ اوہ ڈگ جاوے گی تے فیر ناں اُٹھے گی ۔²¹۲۱۔ اوس دیہاڑے خداوند اسمان دیاں فوجاں اسمان وچ تے دھرتی دے بادشاہواں نوں دھرتی اُتے سزا دیوے گا ۔ ²²۲۲۔ تے اوہ کٹھے کیتے جان گے ۔ جیویں کھڈے وچ کٹھے کیتے جاندے نیں تے قید خانے وچ اوہناں لئی بُوہا بند کیتا جاوے گا ۔ تے بڑیاں دیہاڑیاں دے بعد اوہناں دی ات لئی جاوے گی۔ ²³۲۳۔ تدھ چن پریشان تے سورج شرمندہ ہووے گا ۔ جدوں فوجاں دا رب صیہونؔ دے پہاڑ اُتے یروشلیمؔ وچ راج کرے گا ۔ تے اپنے بزُرگاں دے اَگے جلال پاوے گا ۔

25¹۱۔ اے خداوند توں میرا خدا ایں ۔ میں تیری ستایش کراں گا ۔ میں تیرے ناں تعریف گاواں گا۔ ایس لئی پئی توں عجیب کم کیتے نیں ۔ تیریاں خوبیاں مُڈھوں سچیاں تے دُرست نیں ۔ ²۲۔ کیوں جو تو شہر نوں مٹی دا ڈھیر تے پکے قصبیاں نوں اُجاڑ دتا ۔ توں گھمنڈ کرن والیاں دے قلعے نوں ڈھا دِتا ۔ ایتھوں تیِکر پئی اوہ ہمیشاں تیِک کدی بنائے نئیں جاون گے ۔ ³۳۔ ایس لئی پئی توں حاجت مند لئی قلعہ سی تے مسکین لئی اوہدی مصیبت وچ ہَڑ توں لُکن دی تھاں تے گرمی وچ چھاں بنیا۔ ایس لئی پئی زور آوراں لئی سردیاں دے ہَڑ وانگوں اے ۔⁴۴۔ کیوں جو تُوں مسکین لئی قلعہ تے مُحتاج لئی اوہدی پریشانی وِچ رہن دی جاہ تے ہنیری توں لُکن دی تھاں تے لُو توں بچن لئی چھاں وانگ ایں۔ اجیہے ویلے جدوں ظالماں دی ساہ کندھ نوں ڈھا دین والے طوفان وانگ ہووے۔ ⁵۵۔ جیویں حرارت اُجاڑ دھرتی نوں ، اوسے طرحاں توں آکڑ بازاں دے ہنگامے نوں ٹھنڈیاں کریں گا۔ جیویں بدل دی چھان وچ گرم مُک جاندی اے ۔ اوسے طرحاں توں بہادراں دے سازاں نوں مار مٹائیں گا ۔⁶۶۔ تے فوجاں دا رب ایس پہاڑ اُتے ساریاں قوماں لئی کھان والیاں تلیاں ہوئیاں شیواں تے ودھیا مے دی تیار کرے گا ۔ ہاں تلیاں تے گوُدا بھریاں ہوئیاں کھان والیاں شیواں تے ودھیا مے دی دعوت ، ⁷۷۔ تے اوہ ایس پہاڑ اتوں اوس پڑدے نوں لاوے گا ، جیہڑا ساریاں قوماں نوں چھپاندا اے ۔ تے اوس پڑدے نوں جیہڑا ساریاں اُمتاں نوں لُکا رکھ دا اے ۔ ⁸۸۔ اوہ موت نوں اوڑک تیِک مٹا دیوے گا ۔ تئ خداوند خدا ہر چہرے توں اتھرُو پونچھے گا ۔ تے اپنی اُمت دی رسوائی ساری دھرتی اُتوں مکا دیوے گا ۔ بلا شک خداوند نے ایہہ حکم کیتا اے ۔⁹۹۔ اوس دیہاڑے ایہہ آکھیا جاوے گا ۔ ویکھ ۔ایہہ اساڈا خُدا اے ۔ جہنوں اساں اوڈیِکیا ۔ اوہ سانوں چھڈاوے گا ۔ ویکھ ایہہ خداوند اے جہدا اساں انکار کیتا ۔ ایس لئی اسیں خوشی منائیے تے اوہدی نجات دے سببوں خوشی کرئیے ۔ ¹⁰۱۰۔ ایس لئی پئی خداوند دا ہتھ ایس پہاڑاُتے قائم رہوے گا ۔ تے موآب ؔ اپنی تھاں وچ ایویں لتاڑیا جاوے گا ۔ جیویں تُوڑی گند وچ لتاڑی جاندی اے ۔¹¹۱۱۔ تے اوہ اوہدے وچ اپنے ہتھ چُک کے ترلا پاوے گا ۔ جیویں ترن والا ترن ویلے اپنے ہتھ ماردا اے ۔ تے اوہ ایہدے ہُندیاں ہوئیاں وی ہتھاں دی چالاکی دے گھمنڈ نوں نیواں کرے گا۔ ¹²۱۲۔ تے اوہ اوس پکے قلعے تے اوہدی وَلگن نوں ڈھا دیوے گا ۔ تے اوہنوں ہرا دیوے گا ۔ تے دھرتی اتوں سگوں مٹی وچ ملا دیوے گا ۔

26¹۱۔اوس دن یہودہ دی دھرتی اُتے ایہہ گیت گایا جائے گا ۔ساڈا اِک سوہنا اے ۔جس دی راکھی دے لئی وڈیاں کندھاں تے منارا بنایا گیا اے ۔ ²۲۔ تُسی بوہے کھولو۔تاں جو نیکی کرن والی قوم اندر آوے ۔جو بھروسہ قائم رکھدی اے ۔³۳۔تُوں ساڈے پَکے ارادے نوں سلامتی نال قائم رکھیں گا ۔ایس لئی کہ ساڈا بھروسہ تیرے تے ای اے۔ ⁴۴۔ خداوند تے ابد تِک بھروسہ رکھو کیوں جو خداوند زمانیاں دی چٹان اے۔⁵۵ –کیوں اوہو اوہناں نوں جیہڑے اوچیاں تھانواں رہندے نیں تھلے لے آو ے گا ۔اوہوں اوس محفوظ شیر نوں ڈھا دے گا ۔اوہو اینوں دھرتی دے نال لا دے گا ۔اوہنوں مِٹی چ ملا دے گا ۔ ⁶۶۔پیر اوہنوں لتاڑن گے یعنی منگن والے تے غریب دے پیر ۔⁷۷۔صادق دی سِدھی اے تے سیدھا اوہو رستہ اے جیہڑا تُوں صادق دے لئی پدراکرنا ں ایں۔ ⁸۸۔تیرے حکماں دیراہ اسی تیری اُڈیک رکھدے آں۔جان داشوق تیرے ناں تے تیری یاد لئی اے۔ ⁹۹۔تے فجر دے ویلے میری جان تیری اُڈیک رکھدی اے کیوں جو تیرا حکم دھرتی تے اُترے نیں تے تب دے وسنیک سچائی سکھدے نے۔¹⁰۱۰۔بھا نویں شریرتے رحم کیتا جاندا اے پر فیر وی اوہوسچائی نئیں سکھدا ۔اوہنوں دیس دے حق نوں وگاڑ دا اے تے خداوند دی متان دا لحاظ نئیں کرد ا۔¹¹۱۱۔ہائے پئی تیری غیرت نوں ویکھ کے شرم کرن جو تیری اُمت دے لئی اے ۔تے ا؟گ تیرے ویریاں نوں کھا جائے گی۔ ¹²۱۲۔ اے خداوند !توں ساہنوں سلامتی دےویں گا ۔کیوں جو ساڈے سارے کم توں ساڈے لئی کیتے نے۔¹³۱۳۔اے خداوند ساڈے خدا !بیگانے مالکاں نیں ساڈے تے حکومت کیتی پر اَسی صرف تیرے توں ای نا ں تیرے ناں نوں وڈیانیں آں۔ ¹⁴۱۴۔مُردے جی اُٹھن گے ۔تے مُردیاں دیاں روحاں اُٹھ بین گِیاں ۔ کیوں جو تُوں اوہناں نوں سزا دِتی تے اوہناں نوں مار مُکایا ۔تے اوہناں ساریاں دا چرچا مُک مار گیا ۔¹⁵۱۵۔ایس اُمت نوں دوھا یا اے خداوند اُمت نوں ودھا ۔اپنی اُچیائی وکھا ۔دیس دیاں حداں توں ودھا دے۔¹⁶۱۶۔اے خداوند اوہناں نے تنگی چہ سزا پائی ۔دُکھ تے غم اوہناں لئی تیری جھڑک سی۔ ¹⁷۱۷۔ جسراں پئی گبھن جنانی جدوں اوہو جمن دے نیڑے ہوئے ہائے ہائے کر دی اے تے اپنی پیڑ چہ چیکدی اے۔اوسے طراں اے خداوند ساڈے نال ہویا اے۔¹⁸۱۸۔ایس گبھن ہوئے سانوں جمن پیڑاں لگیاں پر جمیا کیہ؟ ہوا!ایس دھرتی تے نئیں لیاندی تے حب دے رہن والے ہلاک نئیں ہوندے ۔¹⁹۱۹۔تیرے مُردے جی اُٹھن گے۔میری لاش اُٹھ پئے گی۔مِٹی چہ رُکے ہوئے جاگ پین گے خوشی کرن گے کیوں جو تیری تریل لو دی تریل اے تے دھرتی اپنے مُدیاں نوں اُگل دے گی۔²⁰۲۰۔اے میری اُمت ! اپنیاں کوٹھڑیاں دفے اندر دے اندر جا۔تے آپنے اُتے بوہے بند کر لے۔کجھ دیر اپنے آپ نوں لُکائی رکھ ۔جد تیکر غصہ لہہ نہ جاوے۔ ²¹۲۱۔کیوں جو ویکھ اپنے ٹھکانے نوں باہر آوے گا ۔تاں جو دھرتی دے وہن والیاں نوں اوہناں دی شرارت دی سزا دوے ۔تے دھرتی اپنا لہو ظاہر کتے فی تے فیر اپنے قتل ہون والیاں نہ لُکائے گی؟

27¹۱۔اوس دن خداوند آپ ای ڈاہڈی تے وڈی تے پکی تلوار نال پھُرتیلے سپ لویا تان تے وَٹ کھادے لویا تاں توں سزا دے گا تے سمندر دے وڈے سپ نوں قتل کرے گا۔ ²۲۔اوس دن دل چاہندا انگوراں دا باغ ہوئے گا ۔اوہدے لئی حب گاؤ ۔ ³۳۔ میں خداوند اوہدا رکھوالا آں ۔میں اوہنوں ہر واری پانی لاناں واں ۔ایسطراں نہ ہووے پئی اوہنوں نقصان پچایا جائے میں دن رات اوہدی رکھوالی کردا ہاں ۔⁴۴۔ میرے چہ کرودھ نئیں پر سوالاں وار بُٹیاں تے کنڈیان نال کیہ کراں؟ میں اوہدے نال جنگ کرن آواں گا ۔میں اوہناں ساریاں نوں ساڑ دیاں گا ۔ ⁵۵۔ یا تے اوہو میرے زور توں پناہ منگے تے میرے نال صُلح کرے ۔ہاں میرے نال صُلح کرے۔⁶۶۔ تے بعد چہ یعقوب جڑپھڑے گا ۔تے اسرائیل کینگرے گا تے پھل کڈے گا ۔تے ساری دھرتی نوں پُھلاں نال بھردے گا ۔⁷۷۔کیہ اوہنے اوہنوں اوسراں ماریا جسراں پئی اوہدا وڈن والا وڈھیا گیا ۔ ⁸۸۔جدوں توں اوہوں کڈھ دِتا تے اوہدے نال ترقی نال جھگڑا کیتا تے گرم ہوا دے دن ھنیری اوہنوں لے گئی ۔⁹۹۔ تے ایہدے نال یعقوب دی بدکاری معاف کیتی جائے گی ۔ تے اوہدے پا پ مٹا دیں دا کا اجر ہووے گا ۔تے کھمبے تےڈھاواں قائم نہ رہن گے۔¹⁰۱۰۔کیوں جو سوہنا شہر اجاڑ ہو جائے گا ۔اک چھڈے ہوئے کوٹھے تے رَدکیتے ہوئے بیابان وانگوں۔ اوہدے وَچھا چرے کاتے اوتھے ای لیٹیا رہے گا تے ٹاہنیاں وڈھ کھائے گا۔ ¹¹۱۱۔جدوں ٹاہنیاں سُک کے کٹیاں جان تے جنانیاں آکے اوہناں نوں ساڑ دیندیاں نے۔کیون جو اوہوبدی مارے لوک نے ۔ ایس لئی اوہناں دا خالق اوہناں تے رحم نہ کرے گا ۔تے اوہناں دے بنان والا اوہناں تے مہربانی نہپ کرے گا ۔¹²۱۲۔تے اوس دن خداوند اوہدے رُکھ نوں دریا دے کنڈھے توں مصر دی وادی تک چجاڑ دے گا ۔تے توں اے بنی اسرئیل اک اک کر کے کٹھے کیتے جاؤگے۔ ¹³۱۳۔اوس دن وڈا نرسنگا وجایا جائے گا تے جیہڑا اشور وچ گمراہ ہوئے نیں تے جیہڑے مصر دی اا وَل کڈھے گئے اوہو آؤن گے تے یروشلیم وچ مقدس پہاڑ تے خداودند اَگے سیس نوان گے۔

28¹۱۔افرئم دے نشے چہ چور اوس گھمنڈی ناچ تے اوہدی بڑی شاناں ی سج دھج دے اوس ادھ موئے پھل تے امنوس جیہڑا مے خاراں دی ہری بھری وادی دے سرے تے سی۔ ²۲۔ویکھ جیہڑے زبردست تے زور دار نوں خداوند نے گھلیا اوہو اولیاں تے طوفاں تے مار دین والے وار ورلے وانگوں تےہڑھ تے ودیرے پانی دے زور وانگو اوہنوں زور تے زمین تے بسکٹ دیندا اے۔³۳۔ اقرائم دے نشے چہ چور دے گھمنڈ دا تاج پیراں تھلے لتاڑیا جاندا اے۔ ⁴۴۔ تے اوہدی شاناں والی سج دھج دا ادھ مویا پھل ۔ہری بھری وادی تے سِر تے ہے۔پیلے پَکے ہوئے انجیر دے وانگر ہووے گا جیہڑا گرمی دے دِناں توں پیلاں لگے ۔جنہوں کوئی ویکھے تے ہتھ وچ پھڑ دیاں ای ہڑپ جاوے۔⁵۵۔اوس دن فوجاں دا رب اپنی اُمت تے بچے ہویاں دا روشن تاج تے اوہدی سج دھج دا زور ہووے گا ۔ ⁶۶۔تے انصاف دی روح اوہدے لئی جیہڑے عدالت دی کرسی بولے ۔تے زور اوہناں لئی جیہڑے پھاٹک توں چڑھائی نوں پشاں ہٹا دیندے نے۔⁷۷۔پر ایہہ وہ مے وچ غرق ہوکے نشے دے سببوں گمراہ بندے نے۔تے ویرانیاں چہ ٹھیڈے کھاندے تے انصاف کرن چہ تڑفک جاندے نے۔ ⁸۸۔کیوں جو سارے دستر خوان اُلٹی تے گند نال بھرے نے،ایتھوں تک پئی کوئی تھاں باقی نئیں ۔⁹۹۔اوہ کینوں عقل سکھائے گا ۔تے کینوں سامنے کر کے سمجھائے گا؟ او ہناں نوں جنہاں دا دُدھ چھڑایا گیا تے جیہڑے چھاتیاں توں ہٹا دِتے گئے۔ ¹⁰۱۰۔حکم تے حکم فیر حکم تے حکم ،فرض تے فرض فیر فرض تے فرض۔تھوڑا ایتھے تھوڑا اوتھے۔¹¹۱۱۔بے شک او کنب دیاں ہونٹاں توں اوپری زبان وچ اپنی امت نال گلاں کرے گا ۔ ¹²۱۲۔ تے اوہناں نوں آکھے گا آرام تھکے ٹٹیاں نوں آرام تے چین دیو پر اوہو سن نوں مُکرے رہے۔¹³۱۳۔ایس لئی خداوند دا کلا م اوہناں نال ہووے گا ۔حکم تے حکم فیر حکم تے حکم ۔فرض تےفرض فیر فرض تے فرض ۔تھوڑا ایتھے تھوڑا ایتھے تھوڑا اوتھے۔تاں جو اوہو جان تے پشاں نوں ڈگ پین ۔تے بے دل ہون تے پھندے وچ پھسن تے پھڑ لئے جان ۔¹⁴۱۴۔پس اے ٹھٹھول کرن والیو! جیہڑے یروشلیم دی اوس اُمت تے حکمران او۔خداوند دا کلام سُنو ۔ ¹⁵۱۵۔تُسی آندے او اساں موت نال عہد بنیا تے موت دی وادی نال بنھن بن لیا اے۔جدوں طوفانی توڑا لنگے گا تے اوہو ساڈے تے نہ پَوے گا کیوں جو اساں جھوٹ نوں اپنے لُکن دی تھان بنایا اے ۔تے اساں اپنے آپ نوں جھوٹیاں گلاں تھلے لُکایا اے۔¹⁶۱۶۔ایس لئی مالک خداوند کہندااے پئی ویکھ میں صیہون وچن نیں اک دے لئی پتھر رکھ دیناواں ۔جیہڑا وی ایمان لیاوے اوہ کدی وی تھاں توں نہ ہلے گا۔¹⁷۱۷۔ تے میں انصاف نون ناپن دی ڈوری تے سچیائی نوں اپنی ساہل بنایا اے۔تے اولے جھوٹ دی پناہ نون جھاڑ چھڈن گےے اوہدے لُکن دی تھاں تے پانی پھانڈا مارےگا۔¹⁸۱۸۔تے جیہڑا عہد تساں موت دے نال بنھیا اے او دیس جاوے گا ۔تے جیہڑا بنھن تُساں موت دے نال تُساں بنھیا اوہ قائم نئیں رہوے گا ۔پس جدوں طافانی کوڑا لنگھے گا تے تہانوں ملیا میٹ کرے گا ۔ ¹⁹۱۹۔جیہڑے ویلے او لنگھے گا تہانوں لے جائے گا کیوں جو سویر ویلے فجر دے دن تک رات نوں اوہ لنگھے گا ۔جدوں ایہہ گل کھلی تفے ایہدی سبھ ڈر ای ہووےگی۔²⁰۲۰۔کیوں جو پلنگ ایہو جیہا ٹنگ اے پئی ضرور ڈِگ پئے گا ۔تے اُتے لین والا کپڑا ایہناں چھوٹا اے پئی او ہ دوں نوں نئیں ڈگ سکدا۔ ²¹۲۱۔کیوں جو جسطراں اوہنے فرائم دے پہاڑ نال کیتا اونج ای خداوند اُٹھے گا تے جسطراں اوہنے جبعون دی وادی وچ کیتا ۔اوسطراں ای اوہ غصے وچ آوے گا۔تاں جو اپنا کم سگوں انوکھا کم کرے تے اپنا کم ۔ہاں اپنا انوکھاکام پورا کرے۔²²۲۲۔ سوہن تُسی ٹھٹھول نہ کرو۔اوہونا ہوے پئی تہاڈے بنھن کس لیتے جان ۔کیوں جو میں فوجاں دے رب ولوں ساری دھرتی دے مُکن جان دی گل سُنی اے۔²³۲۳۔کن ادھر لاؤ تے میری واج سنو۔کَن لاؤ تے میری گل سنو۔ ²⁴۲۴۔کیہ فصل لان لئی کِسان سارا دن ہل جلاندا اے تے محنت کر کے اپنی زمین نوں پدرا کردا اے۔²⁵۲۵۔جدوں اوہ دھرتی نوں پدرا کر لیندا اے تے اوپ اجوائن نئیں چھنڈا تے زیرہ نئیں بیج دا تے کنک تے جَو نوں راباں تے چار ے لئی کنک کنڈیاں تے نئیں پاندا ؟ ²⁶۲۶۔کیوں جو اوہدا خدا اوہنوں تمیزسکھاندا تے سمجھاندا اے ۔²⁷۲۷۔اجوائن نوں آرے نال نئیں چنیدے تے نہ زیرے اُتے گڈی دا پہیہ پھیر دے نے ۔سگوں اجوائن نوں سوٹی نال جھاڑ دے نئیں ۔ ²⁸۲۸۔کنک پھنڈی جاندی پر حد توں ودھ کے نئیں ۔اوہ پھنڈی جاندی اے تے اوہدے تے گڈ دا پہیہ پھر دا اے تے گھوڑے اوہنوں نئیں پیندے ۔²⁹۲۹۔اے وی فوجان دے رَب ولوں ہویا اے ۔کیوں جو اوہدی مشورت عجیب تے دانائی ودھیک اے۔

29¹۱۔ اری ایلؔ ہائے اری ایلؔ اوہو شہر جیدے چہ دائودؔ نے خیمے گڈے ۔ ورھے تے ورھے بوہتے کرو تے عیداں آئوندیاں جان ۔ ²۲۔ میں اری ایلؔ نوں تنگ کراں گا۔ تے ماتم تے رونا ہووے گا ۔³۳۔ یقین کرومیں تُہاڈے چار چوفیرے خیمے گڈاں گا تے قلعہ بندی نال گھیرا لاواں گا ۔ تے تیرے مقابلے چہ مقابلہ بناں گا ۔ ⁴۴۔ تُوں نیواں کیتا جاویں گا ۔توں زمین توں بولیں گا تے مٹی چوں توں ہولی ہولی گَل کریں گا ۔ تیری آواز جادوگر وگری ہوے گی ۔ دھُوڑ چوں ماڑی جئی ہووے گی ۔⁵۵۔ تے تیرے دُشمناں دا اکٹھ باریک دھوُڑ وانگوں ہووے گا تے ظالماں دا اکٹھ اوس تُوڑی وانگوں جیہڑی اُڈ جاندی اے ، ہووے گا ۔ ⁶۶۔ فوجاں دے رب دی سونہہ۔ اِک دم کڑک تے زلزلے تے واہ ورولے تے طوفان دی بڑی واج تے بھُن دین والی اَگ دے لُونبے دے نال سزا اُترے گی ۔⁷۷۔ ؛سو ایہناں سب قوماں دا اَکٹھ جیہناں نے اری ایلؔ دے خلاف جنگ کیتی ۔ مطلب پئی اوہدے ویری تے قلعہ بندی تے ظُلم کرن والے رات دی رویا دے سُفنے وانگر ہو جان گے ۔ ⁸۸۔ تے جِس برحاں بھُکا بندہ سُفنا ویکھ دا اے پئی میں کھا ریہا واں ۔ فیر جاگ دا اے تے اوہدی جان خالی ہُندی اے ۔ تے جس برحاں ترہایا بندہ سُفنا دیکھ دا اے پئی پانی پی رہئیا واں ۔ فیر جاگ دا اے پر ویکھو اوہ ماڑا اے تے اوہدی جان تریہائی اے ۔ ایس طرحاں ای سبھے قوماں دا اکٹھ ہووے گا ۔ جیہڑا صیہوؔن دے خلاف لڑائی کردا اے ۔⁹۹۔ اپنے آپ نوں حیران کرو تے حیران ہو جائو ۔ اپنے آپ نوں انھیاں کرو تے انھے ہو جائو ۔ مد ہوش ہو جائو پر مے نال نئیں ۔ ڈولدے پھِرو پر نشے نال نئیں ۔ ¹⁰۱۰۔ کیوں جو خداوند نے تُہاڈے تے گوڑھی روُح دی نیندر گھلی ۔ اوہنے تُہاڈیاں اکھاں مطلب پئی نبیاں نوں انھیاں کیتا تے تُہاڈے سِراں توں مطلب پئی غیب بیناں تے پردہ پا دِتا ۔¹¹۱۱۔ تے ےتُہاڈے لئی ساری رویا اسیراں دی ہووے گی ۔ جس طرحاں مُہر لگی کِتاب دیاں گلاں ۔ جیہنوں لوکی ایسے پڑھے ہوئے نوں دین تے آکھن پڑھ۔ تے اوہ آکھے میں نئیں پڑھ سکدا ۔ کیوں جو ایہہ مُہر بند اے ۔ ¹²۱۲۔ فیر اوہ کتاب اوہنوں دین جیہڑا پڑھنا نئیں جان دا تے اوہنوں آکھو پئی پڑھ۔ تے اوہ آکھے میں پڑھنا نئیں جان دا ۔¹³۱۳۔ تے خداوند نے آکھیا ۔ کیوں جو اے اُمت اپنے مُنہوں تے میرے نیڑے آندی اے ۔ تے اپنے بُلاں توں میری عزت کردی اے پر اوہناں دا دِل میرے توں دوُر اے تے میرا اوہ خوف جیہڑا اپنیاں نوں اے اوہنوں بندیاں دے حکم نے اوہناں نوں سکھایا ۔ ¹⁴۱۴۔ ایس لئی میں اوس اُمت دے نال فیر اِک انوکھا ، بوہت ای انوکھا کم کراں گا ۔ تے اوہناں دے بُدھی ماناں دی بُدھی مُک جاوے گی ۔ تے اوہناں دے عقل منداں دی عقل جاندی رہے گی ۔¹⁵۱۵۔ افسوس اوہناں تے جیہڑے ڈونگی سوچ سوچدے نیں پئی اپنی صلاح نوں خداوند توں لُکان۔ تے اوہناں دے کم ہنیرے چہ نیں ۔ تے اوہ آکھ دے نیں پئی کیہڑا سانوں ویکھ دا اے ؟ تے کون سانوں جاندا اے ؟¹⁶۱۶۔ ہائے ! تُہاڈی ڈینگی راہ ۔کیِہ کمہار مٹی وانگوں جانیا جائے گا؟پئی بنن والا اپنے بنان والے پاروں آکھے گا پئی اوہنے مینوں نئیں بنایا؟یا پانڈے بنان والے دے پاروں آکھے پئی اوہنوں عقل نئیں ؟¹⁷۱۷۔ کیہِ تھوڑا جیہا ویلہ باقی نئیں ؟پئی لُبنان ؔ اِک ہرا بھرا باغیچہ ہو جاوے گا ۔ تے ہر ا بھرا باغیچہ جنگل سمجھیا جاوے گا ۔ ¹⁸۱۸۔ اوس دیہاڑے بولے کلام دیاں گلاں سُنن گے ۔ تے انھیاں دیاں اکھاں گھُپ ہنیرے تے ہنیرے چوں ویکھن گیاں ۔ ¹⁹۱۹۔ تے غریب لوکی خداوند چہ بوہتی خوشی کرن گے۔ تے بندیاں چوں ڈگے ٹٹھے اسرائیلؔ دے قدوُس توں خوش ہون گے۔²⁰۲۰۔ کیوں جو ظالم ہو جائے گا ۔ تے ٹھٹھے مارن والا نظر ناں آوے گا ۔ تے اوہ سبھے جیہڑے بدی کرن لئی جاگ دے رہندے نیں اوہ فنا کر دتے جان گے ۔ ²¹۲۱۔ مطلب ایہہ پئی اوہ جیہڑا بندے نُوں اک گل دے سببوں پاپی ٹھہراندا اے تے بروُنہہ تے اوہنوں شرمندیاں کردا اے تے اوہدے لئی جال وچھاندا اے ۔ تے اوہ صادق نُوں اپنیاں جھُوٹیاں گلاں نال ڈھا دیندا اے ۔²²۲۲۔ ایس لئی خداوند نے جتھے ابراہام ؔ نوں نجات دِتی یعقوبؔ دے ٹبر پاروں فرماندا اے پئی ہُن یعقوب ؔ شرمندہ ناں ہووے گا ۔ تے ناں اوہدا مُکھ پیِلا پوے گا ۔ ²³۲۳۔ پر جیدوں اوہ اپنی اولاد نوں جیہڑے اوہدے وچ میرے ہتھاں دیاں کماں نوں ویکھے تے میرے ناں دی وڈیائی کرن گے ۔ تے یعقوبؔ دے قدوُس دی وڈیائی کرن گے تے اسرائیل ؔ دے خدا توں ڈرن گے ۔ ²⁴۲۴۔ تے اوہ جیہڑے روُح چہ بھٹکے ہوئے نیں دانائی نوں جانن گے تے بُڑ بُڑ کرن والے تعلیم سِکھن گے ۔

30¹۱۔ہائے ! اوہو اکھڑ پُتر! خداوند فرماندا اے ۔ جیہڑے ایہو جیہی صلاح کردے نیں میرے ولوں نئیں ۔ تے اوہو عہد کردے نیں جیہڑا میری روُح توں نئیں ۔ تاں جو پاپ توں پاپ ودھدے جاندے جان ۔ ²۲۔ جیہڑے میرے توں پُچھیاں بناں مصر نوں ٹر دے نیں ۔توں جو فرعون دی طاقت دی مدد پان تے مصر ؔ دی چھاں تھلے پناہ لین ۔³۳۔ پر فرعون ؔ دی طاقت تُہاڈے لئی شرمندگی ہووے گی ۔ تے مصر ؔ دی چھانویں پناہ لینا شرمندگی ہووے گا ۔ ⁴۴۔ اوہدے وڈیرے سوعنؔ نوں گئے تے اوہدے ہرکارے حانیسؔ چہ ڈٹھے نیں ۔ ⁵۵۔ ایہہ سبھے ادومیؔ قوم توں شرمندگی پان گے جیدے توں اوہناں نوں فایدہ نئیں ۔ جہدے کول ناں کُجھ مدد تے ناں کُجھ منافع اے ۔ ۔بس بدنامی تے شرمندگی اے ۔⁶۶۔ دُکھ تے مصیبت دی دھرتی چوں جتھوں شیرنی تے شیر،کالے ناگ تے اُڈن والے سَپ آئوندے نیں ۔ اوہو اپنی دولت نوں کھوتیاں تے لدھ کے تے اپنے خزانیاں نوں اُوٹھاں دے کوہاناں تے ایہو جئی قوم وَل لے کے جاندے نیں جیہڑی ایناں نفع نئیں پہنچائے گی ۔ ⁷۷۔ کیوں جو مصرؔ دی مدد جھوٹی تے بے فائدہ اے ۔ ایس سببوں میں اوہنوں رُہب آکھیا جیہڑی سُست ہو کے بیٹھی اے ۔⁸۸۔ ہن توں جا تے اوہناں دے سامنے تختی تے ایہہ لکھ۔ تاں جو اوہو اخیری دناں چہ ہمیشاں لئی گواہی ہووے ۔ ⁹۹۔ کیوں جو ایہہ اِک اکھڑ قوم اے ۔ ایہہ جھُوٹے پُتر نیں ۔ مطلب پئی ایہو جئے پُتر جیہڑے خداوند دی شریعت سُنن توں انکار کردے نیں ۔¹⁰۱۰۔ اوہو رویا ویکھن والیا ں نوں آکھ دے نیں رویا ں ناں ویکھو ۔ بنیاں نوں پئی ساڈے سچی نبوت ناں کرو۔ سگوں ساڈے نال چاپلوسی دی گل کرو تے ساڈے بھٹکان والیاں گلاں دی نبوت کرو ۔ ¹¹۱۱۔ راہ توں پھر جائو تے اسرائیل دے قدُوس نوں ساڈے اگوں پراں رکھو۔¹²۱۲۔ ایس لئی اسرائیل ؔ دا قدوُس فرماندا اے ۔ کیوں جو تُساں ایس گل نوں رَد کیتا ۔ تےتُساں پُٹھی راہ تے جھوٹ تے بھروسہ رکھیا ۔ تے اوہناں تے اعتبار کیتا ۔ ¹³۱۳۔ ایس لئی ایہہ بدی تُہاڈے لئی ایہو جیہی ہو وے گی ۔ جیویں کوئی پاٹی کندھ جیہڑی ڈگن والی ہووے ۔ اُچی پھُلی ہوئی کندھ جیدا ڈگنا اچانک تے اک دم ہووے ۔¹⁴۱۴۔ اوہو اوہنوں پن دیوے گا ۔ جیویں کمیاراں دا بھانڈا جیہڑا بناں سوچیاں توڑیا جاندا اے ۔ تے اوہدے ٹوئیاں چو ں ایہو جیہی شے نئیں مِل دی ۔ جیدے چہ ناں تے چُہل چوں اگ لئی جا سک دی ای یا حوض چوں تھوڑا پانی کڈھ لیا جاوے ۔¹⁵۱۵۔ کیوں جو مالک خداوند اسرائیل دا قدوُس ایس طرحاں آکھ دا اے ۔ پئی توبہ کرکے تے چین نال رہ کے تُسیں بچ جائو گے تے چُپ چہ بھروسہ تُہاڈا زور ہووے گا ۔ پر تُساں ناں چاہیا۔ ¹⁶۱۶۔ تے تساں آکھیا ۔ نئیں سگوں اسیں گھوڑیاں تے بھج جاواں گے ۔ ایس لئی تُسیں بھجو تے اسیں تیز بھجن والیاں والے جانوراں تے سوار ہو جاواں گے ۔ ایس لئی تُہاڈ اپچھا کرن والے بُہتے بھجن والے ہون گے ۔¹⁷۱۷۔ اِک دی دھمکی نال اِک ہزار بھجن گے تے پنج دی دھمکی نال دس ہزار ۔ایتھوں تیِک پئی لاٹ وانگوں پہاڑ دی ٹیسی تے ۔تے جھنڈے وانگر پہاڑی تے چھڈ دتے جائو گا ۔¹⁸۱۸ ۔ایس لئی خداوند اُڈیک دا اے تاں جو تُہاڈے تے رحم کرے ۔ ایسے لئی اوہ دیر لائے گاں جو تُہاڈے تے مہربانی ظاہر کرے ۔ کیوں جو خداوند نیاں کرن والا خدا اے ۔ مُبارک نے اوہ سبھے جیہڑے اوہنوں اُڈیکدے نیں ۔ ¹⁹۱۹۔ کیوں جو صیہونؔ دی قوم جیہڑی یروشلیمؔ چہ وسے گی تے بعد چوں ناں روئے گی ۔ سگوں اوہو تیرے اُچی اُچی رون دی آواز تے تیرےاُتے رحم کرے گا ۔ جیہڑے ویلے او ہ سُنے گا تے اوہو تینوں جواب دیوے گا ۔²⁰۲۰۔ تے خداوند تینوں تنگی چہ روٹی تے مُشکل چہ پانی دیوے گا ۔ پر پڑھان والا ہمیشاں دے لُکیا ناں رہوے گا ۔سگوں تیریاں اکھاں پڑھان والے نوں ویکھن گیاں ۔ ²¹۲۱۔ تے تیرے کَن تیرے مگروں بولن والے دی ایہہ گل سُنن گے ۔ پئی راہ ایہہ ای اے ۔ تُسیں اوہدے تے چلو ۔ جیدوں تُسیں سّجے تے جیدوں کھبے مُڑنا چائو ۔²²۲۲۔ تے توں اپنی چاندی دیاں مورتاں دی تختیاں تے سونے دے ڈھالے بُتاں دے ہردے نوں ناپاک کریں گا تے ماہواری دی ٹاکی وانگوں اوہنوں سُٹ دیں گا ۔ تے اوہنوں آکھیں گا ۔ دوُر ہو جا !۔²³۲۳۔ تے اوہو تیرے بیّاں تے جیہڑے توں زمین وچ ویچیں گا ۔ مینہہ پائیں گا تے زمین دے اناج دی روٹی پولی تے موٹی ہووے گی ۔ اوس دیہاڑے تیرے ڈنگر وڈیاں چراگاہاں وچ چرن گے ۔ ²⁴۲۴۔ ڈھگیاں تے کھوتیاں دے بچے جیہڑے پیلیاں چہ ہَل نوں کھِچ دے نیں لُونا چارہ کھان گے ۔ جیہڑا ترنگلی تے چھج نال اُڈا کے صاف کیتا گیا ہووے گا ۔²⁵۲۵۔تے ہر اِک اُچا پہاڑ تے ہر اِک اُچی پہاڑی تے اوس وڈے خون خرابے دے دیہاڑے جیدوں بُرج ڈگ جان گے ۔ چشمے تے پانی دیاں نہراں ہون گیاں ۔ ²⁶۲۶۔ تے چن دی لو سورج دی لو وانگوں ہووے گی ۔ جیہڑے دیہاڑے خداوند اپنے لوکاں دی ٹُٹ بھج نوں بنھے گا تے اوہناں دی سٹ تے پٹ نوں چنگا کرےگا ۔²⁷۲۷۔ ویکھ ۔ خداوند دا ناں دوروں آئوندا اے ۔ اوہدا غضب بھانبڑ بنیا ہویا اے ۔ تے بھار ودھیرا اے۔ اوہدے ہونٹ غصے نال بھرے نیں تے اوہدی جیبھ ساڑھ دین والی اَگ وانگوں اے ۔ ²⁸۲۸۔ اوہدا ساہ ندی دے سیلاب وانگ اے جیہڑا دھون تیک اَپڑ جاوے۔ اوہ قوماں نوں ہلاک کرن والے چھج وِچ پھٹکے گا تے لوکاں دے جبڑیاں وِچ لگام پاوے گا تاں جوں اوہناں نوں گُمراہ کرے۔²⁹۲۹۔ عید دی پاک کرن دی رات وانگوں تُہاڈے لئی گیت گاونا ہووئے گا ۔ تے دل دی خوشی اوس بندے جئی ہوے گی جیہڑی مُرلی وجاندا ہویا خداوند دے پہاڑ مطلب پئی اسرائیؔل دی چٹان ول جائے۔³⁰۳۰۔ تے خداوند اپنی جلالی آواز سُنائے گا ۔ تے ودھیرے غضب تے سوا کر دین والی اگ دے لُوہے تے طوفان تے مینہہ تے اولیاں دے وٹیاں توں اپنے باہاں دا نازل ہونا وکھاوے گا ۔³¹۳۱۔ کیوں جو خداوند دی آواز نال اسورؔ موُہدا ہو جاوے گا تے سوٹی نال ماریا جاوے گا ۔ ³²۳۲۔ تے سزا دئ سوٹی دی ہر اک سٹ جہڑی خداوند اونوں لائے گا اوہع خنجریاں تے بربطاں دے نال ہووے گی ۔ تے اوہ اوہناں نال دنداں تھلے پین والی لڑائیاں لڑے گا ۔³³۳۳۔ کیوں جو اوہدے ساڑن دا تھاں کل توں سجایا گیا اے ۔ اوہو ای بادشاہ لئی تیار کیتا گیا اے ۔ چوڑ تے ڈونگا اے ۔ اَگ تے بالن ودھیرا پیا ہوئیا اے ۔ تے خداوند دا دم گندھک دے ہَڑ وانگوں اوہنوں بھانبڑ بناندا اے ۔

31¹۱۔اوہناں تے افسوس جہڑے مدد لئی مصر ول جاندے نیں تے گھوڑیاں تے بھروسہ کردے تے رتھاں تے یقین رکھ دے ہین۔ ایس خیال نال پئی اوہ بوہت نیں تے سواراں تے ایس خیال نال پئی بوہت زورآور ہین۔ پر اوہ اسرائیل دے قدوس ول نئیں وہندے تے خداوند نوں نئیں لبھدے ۔ ²۲۔ پر اوہ وی سیانا اے تے اوہنے بلا گھلی تے اپنے کلام نوں رد نئیں کیتا۔ اوہ شیطاناں دے گھراں دے برخلاف تے بھیڑے کم کرن والیاں دے خلاف اٹھ کھلووے گا ۔³۳۔ کیوں جو مصر بندہ اے خدا نئیں ۔تے اوہناں دے گھوڑے روح نئیں سگوں جسم نیں ۔ جدوں خدا اپنا ہتھ ودھاوے گا تے مدد کرن والا ٹھیڈا کھاوے گا۔ تے جہدی مدد کیتی گئی اوہ ڈگ پوے گا ۔ اوہ سارے اِک دم ہلاک ہو جان گے ۔⁴۴۔ کیوں جو خدا نے مینوں آکھیا اے پئی جس طرحاں شیر تے شیر دا بچہ شکار تے بڑے غصے نال آواز کڈھ دا اے تے جہدوں اوہدے خلاف ایالیاں دی منڈلی رولا پاندی اے ۔تے اوہناں دی آواز توں نئیں ڈردا ۔ تے اوہناں دے رولے توں خوف کھاندا اے۔ ایسے طرحاں فوجاں دا رب صیون تے اوہدی پہاڑی تے لڑائی کرن اترے گا ۔ ؎⁵۵۔ اڈن والے پنچھاں دے وانگر فوجاں دا رب یروشلیم دی رکھوالی کرے گا ۔ تے جاوہدی حمایت کرے گا۔ تے اوہنوں چھڈاوے گا ۔ جہڑا مرن جان والا اوہنوں بچاوے گا ۔ ⁶۶۔ اے اسرائیل دے بچیو! تسیں اوہدے ول دھیان کرو جہدے توں تساں بوہت ساری نافرمانی کیتی اے ۔ ⁷۷۔ اوس دیہاڑے ہر اِک اپنی چاندی تے اپنے سونے دے بتاں نوں سٹ دیوے گا۔ جہڑے تہاڈے ہتھاں نے پاپ کرن واسطے تہاڈے لئی بنائے ۔⁸۸۔ تے اسور تے اوہدی تلوار توں نئیں ڈرے گا تے تلوار جہڑی بندے دی نئیں اوہنوں کھا جاوے گی۔ تےاوہ تلوار دے سامنے پجے گا تے اوہدے گھبرو ہرجانہ بھرن گے ۔ ⁹۹۔ تے گھبراہٹ دے سببوں اوہناں دا زور جاندا رہوے گا ۔ تے اوہدے امیر جھنڈے توں وی کمب جان گے۔ خداوند آکھ دا اے جہدی اگ صیحون وچ تے تندور یروشلیم وچ اے ۔

32¹۱۔ ویکھ اِ ک بادشاہ سچائی نال راج کرے گا تے شہزادے سچائی نال حکمرانی کرن گے ۔ ²۲۔ تے ہر اِک ہوا توں بچن دے گھر تے ہڑ توں بچن دی پناہ وانگوں ہووے گا ۔ تے جس طرحاں اوہناں دی سکی دھرتی وچ پانی دیاں ندیاں نیں وڈی چٹان دے پرچھاویں وانگوں جنگلی دھرتی وچ ہووے ۔ ³۳۔ تے ویکھن والیاں دیاں اکھیاں اگے ہنیرا نئیں آوے گا تے سنن والیاں دے کن چنگی طرحاں سنن گے ۔⁴۴۔ کاہلی کرن والیاں دے دل علم نوں سمجھن گے ۔ تے رک رک بولن والیاں دیاں جیبھاں صاف گلاں کرن گئیاں ۔ ⁵۵۔ ایہدے پچھوں سنجھوڑا وڈے دل والا اکھوائے گا ۔تے دھوکا کرن والے نوں بھلا مانس ناں آکھیا جاوے گا ۔ ⁶۶۔ کیوں جو نا سمجھ بندہ ڈنگی گلا کردا اے ۔ اوہدا دل بریائی دا منصوبہ بنھدا اے ۔ تاں جو بیدینی والے کم کرے ۔ تے خداوند دے بر خلاف جھگڑے دی گل کرے۔ تے بھکھے دے ٹڈھ نوں خالی کرے تے جہنوں تریہہ لگی اے اوہنوں ناں دیوے ۔⁷۷۔ کیوں جو دھوکھے باز دے ہتھیار ناپاک ہین اوہ دھوکھے دے منصوبے بنھدا اے تاں جوں غریباں نوں جھوٹھیاں گلاں نال مارے ۔ ⁸۸۔ اوس ویلے غریب کھری گل کردا اے ۔ پر کھُلے دل والا خیرات دے منصوبے بنھدا اے تے خیرات نال ای قائم رہوے گا ۔⁹۹۔ اے یہواہ دیو خوش حال بیبیو !اٹھو میری آواز سنو ۔ ¹⁰۱۰۔ کجھ دیہاڑیاں تے ورھیاں بادوں تسیں اے لاپرواہ بیبیو ! بے آرام ہو جائو گئیاں ۔ کیوں جو انگور دا موسم جاندا رہوے گا ۔ تے اکٹھا کرنا نئیں پوے گا ۔¹¹۱۱۔ اے خوش حال بیبیو! کمبو ۔ اے لاپرواہ بیبیو! بے آرام ہو جائو ۔لیڑے لائو تے ننگیاں ہو جائو تے اپنے لکاں تے ٹاٹ بنھو ۔ ¹²۱۲۔ ہریاں بھریاں پیلیاں تے پھل لیاون والے باغاں لئی چھاتی پیٹو۔ ¹³۱۳۔ میری قوم دی دھرتی اتے سگوں عیاش خانیاں تے خوشی دے پنڈاں تے کنڈیاں والیاں جھاڑیاں نکلن گئیاں ۔¹⁴۱۴۔ محل چھڈیا جاوے گا ۔ زور آور مرد جمن وا شہر خالی کیتا جاوے گا ۔ تے پہاڑی دا قلعہ تے برج ہمیش تیِک کھوہ تے جنگلی کھوتیاں دی آرام جگہ تے اجڑاں دے چگن دی تھاں بنن گے ۔ ¹⁵۱۵۔ جدوں تیِک آسمان توں ساڈے اتے روح ناں اتر جائے اوہنی دیر تیِک جنگل ہریا بھریا ناں ہو جاوے گا تے پھل لیان والی پیلی جنگل ناں سمجھیا جاوے گا ۔¹⁶۱۶۔ تے سچیائی جنگل وچ دسے گی تے نیاں ہرے بھرے باغ وچ وقائم رہوے گا ۔ ¹⁷۱۷۔ تے نیاں دا کم سلامتی تے نیاں دا اثر خوشی تے سلامتی ہووے گی ۔ ¹⁸۱۸۔ تے میری قوم دسلامتی گھر وچ تے آرام دے گھراں وچ سوھنے تھاں تے رہوے گی۔¹⁹۱۹۔ جدوں جنگل اُکا ڈگ پوے گا تے شہر ذلیل ای ذلیل ہندا جاوے گا ۔ ²⁰۲۰۔ مبارک او تسیں جہڑے نہراں دے نیڑے بیجدے او۔ تے اوہدے اتے ٹگے تے کھوتے دے پیراں نال لتاڑ دے او۔

33¹۱۔ ہائے! تو ں اے قتل کرن والیا۔ جہڑا اجے تیِک ماریا نئیں گئیا۔ تے اے ؒٹن والیاں جہڑا اجے تیِک لٹیا نئیں گیا ۔ جدوں توں مارے جان توں اخیر کریں گا تے توں ماریا جاویں گا ۔ تے جدوں تو لٹ لئیں گا تے فیر تو ں لٹیاں جاویں گا ۔²۲۔ اے خدا ساٖڈے تے رحم کر اساں تینوں ای ڈیکیاں اے ۔ ہر سویرے توں اوہناں دی بانہہ بن تے غریبی دے ویلے ساہنوں چھڈان والا بن ۔³۳۔ جھگڑے دے رولے نال قوماں بھجن تیرے اچیاں ہون نال فوجاں کھلر پُلر گئیاں ۔ ⁴۴۔ اوہناں ایسے طرحاں لُٹ دا مال اکٹھا کیتا جیویں ٹڈی اکٹھا کردی اے ۔ توں ایس طرحاں ٹٹ پئے جیویں ٹڈی ٹٹ پیندی اے ۔⁵۵۔ خداوند بوہت وڈا اے ۔کیوں جو بوہت اچی تھاں تے اہندا اے اوہنے صیحون نوں نیاں دی سچیائی نال بھر دتا اے ۔ ⁶۶۔ تےتیرے دوروچ امن ہووے گا نجات تے حکمت تے علم ودھ جائے گا تے خداوند دا خوف اوہدا خزانہ اے ۔⁷۷۔ ویکھ اری ایل دے بندے باہر کھلوتے چیخ دے نیں ۔ شلیم دے سنہیا دین والے اتھرواں نال روندے نیں ۔ ⁸۸۔ آن جان والیاں دیاں راہنواں سنجیاں پئیاں نیں ۔ تے راہ تے ٹرن وال لبھ دا نئیں ۔ اوہناں نے عہد نوں بدل دتا ۔ تے کلام نوں نئیں منیا ۔ اوہ بندے دا لحاظ نئیں کردا ۔⁹۹۔ دھرتی نے ماتم کیتا تے کملائی ۔لبنان شرمندہ ہویا تے کملا گیا ۔ تے شارون جنگل وانگر ہویا تے باشان تے کرمل خالی ہو گئے ۔¹⁰۱۰۔ خداوند آکھ دا اے میں اٹھاں گا ہن میں اچا ہوواں گا میں اپنے آپ نوں وڈا کراں گا ۔ ¹¹۱۱۔ تہاڈی کُکھ سکی گھاہ نال بھری اے تے تسیں توڑی جمو گے ۔ تہاڈا ساہ ایسی اگ اے جہڑی تہانوں ساڑ دے گی ۔ ¹²۱۲۔ تے لوکی سڑے ہوئے پتھر وانگر ہون گے ۔ تے ایسے کٹے ہوئے کنڈیاں وانگر جہڑے اگ نال ساڑے جاندے نیں۔¹³۱۳۔ اے دور دے لوکوں سنوپئی کیہ کیتا ۔ تے تسیں جہڑے نیڑے او میرے زور نوں منو ۔ ¹⁴۱۴۔ صیحون وچ پاپی ڈر گئے طرف داری کرن والیاں نوں کمبنی نے پھڑیا ۔ ساڈے وچوں کیہڑا ساڑن والی اگ وچ رہ سکدا اے ۔ تے ساڈے وچوں کیہڑا ہمیشاں دیاں چنگاڑیاں وچ وس سکدا اے ۔¹⁵۱۵۔ اوہ جہڑاسچیائی نال چلدا اے تے سدھیاں گلاں کردا اے تے ظلم دے منافع توں نفرت کردا اے تے وڈھی لین توں اپنا ہتھ چاڑھ دا جہڑا قتل دی سوہ توں اپنا کن بند کردا تے بریائی نوں ویکھن توں اپنیاں اکھاں میٹ لیندا اے ۔ ¹⁶۱۶۔ اوہ اچی تھاں تے وسے گا ۔ تے اوہدے لکن دی تھاں چٹاناں دے قلعے ہون گے ۔ اوہنوں روٹی دتی جاوے گی ،پانی اوہنوں لازمی ملے گا ۔¹⁷۱۷۔ تیریاں اکھیاں بادشاہ تے اوہدی شان نوں ویکھن گئیاں تے بوہت دور تیِک لمبی چوڑی دھرتی نوں ویکھن گئیاں ۔ ¹⁸۱۸۔ تیرا دل خوف تے دھیان کرے گا ۔ حساب کتان کرن والا کتھےآ ۔ تے تولن والا کتھے آ ۔ تے برجاں دی گنتی کرن والا کتھے آ ۔ ¹⁹۱۹۔ توں اوہناں ڈنگیاں لوکاں نوں ناں یکھیں گا ۔ جہناں دی سمجھ توں وی ڈونگھی اے ۔ جہناں دی توتلی جیبھ دی سمجھ نئیں آئوندی ۔²⁰۲۰۔ صیحون ساڈے جھُنڈ دے شہر نوں ویکھ تہاڈیاں اکھیاں یروشلیم نوں ویکھن گئیاں جہڑی آرام دی تھاں اے ۔ اجیہا تنبو جہڑا ہٹایا ناں جاوے گا ۔ جہدے کل ہمیشاں تیِک پٹے ناں جان گے تے جہدیاں رسیاں وچوں اک رساں وی ناں ٹٹے گا ۔ ²¹۲۱۔ اوتھے خداوند ای ساڈا سرحد ہووے گا ۔مطلب اے پئی ایہہ لمبے چوڑے پانی دا دریا اوہدے وچ کوئی ڈنڈیاں والی بیڑی ناں چلے گی ۔ تے ناں کوئی وڈا جہاز اوہدے وچوں لنگھے گا ۔ ۲۲۔ کیوں جو خداوند ساڈا حاکم اے ،خداوند ساڈا سردار اے ، خداوند ساڈا بادشاہ اے ۔ اوہو ای ساہنوں بچاوے گا ۔²²۲۲۔ کیوں جو خداوند ساڈا حاکم اے ،خداوند ساڈا سردار اے ، خداوند ساڈا بادشاہ اے ۔ اوہو ای ساہنوں بچاوے گا ۔²³۲۳۔ جیکر تیرے رسے ڈھیلے ہون گے تے بانس دے جوڑ پکیاں نئیں کرن گے تے پردے ناں کھلارن گے تے بوہت زیادہ لُٹ ونڈی جاوے گی ۔ تے لولے وی لُٹ لُٹن گے ۔ ²⁴۲۴۔ تے کوئی رہن والا ناں آکھے گا پئی میں بیمار آں تے جہڑے لوک اوہدے وچ رہندے نیں بریائی اوہناں توں دور کیتی جاوے گی ۔

34¹۱۔ اے قومو! سنن لئی نیڑے آئو ۔ تے تسیں اے قومو کن لائو ۔ دھرتی تے اوہدی بھرپوری تے جگ دیاں ساریاں چیزاں جہڑیاں اوہدے وچوں نکلدیاں نیں سنن۔ ²۲۔ کیوں جو خداوند دا غصہ ساریاں قوماں تے اوہدا قہر اوہدیاں ساریاں فوجاں تے اوہنے اوہناں نوں مار دتا ۔ تے ہلال کرن والیاں دے ہتھ وچ دے دتا ۔³۳۔ اوہدے قتل کیتے ہوئے سٹے جان گے ۔ تے اوہناں دیاں لاشاں وچوں بُو آوے گی ۔ تے پہاڑ اوہناں دے لہو نال پگھر جان گے ۔ ⁴۴۔ تے اسمان دالشکر پگھر جاوے گا۔ تے آسمان طومار وانگر ولیٹیا جاوے گا ۔ تے اوہدے سارے لشکر ایس طرحاں سک جان گے جس طرحاں انگور دا پتا سک جاندا اے ۔ تے انجیر توں کملایا ہویا پتا جھڑ جاندا اے ۔⁵۵۔ جدوں میری تلوار آسمان تے لہو نال پیِجی ہووے گی ۔ تے ادوم تے یعنی اوس قوم تے اترے گی جہنوں میں لعنتی کیتا ۔ ⁶۶۔ خداوند دی تلوار لہو نال لبڑی ہووے گی تے چربی نال تلی ہووے گی ۔ مطلب اے وے پئی بکریاں تے چھتریاں دا لہو تے دنبیاں تے گردیاں دی چربی توں کیوں جو خداوند دے لئی بصرے وچ اک قربانی تے ادوم دی دھرتی وچ وڈا قتل اے ۔⁷۷۔ تے اوہناں دے نال جنگلی ڈھگے تے وچھے ڈھگیاں سنے ڈگن گے ۔ تے اوہناں دی دھرتی لہو نال خوش ہوے گی تے اوہنان دی مٹی چربی نال تلی جاوے گی ۔⁸۸۔ کیوں جو خداوند لئی بدلے دا دیہاڑا تے صیحون دے دعوعے دے سببوں بدلہ لین دا سال اے ۔ ⁹۹۔ تے اوہدے دریا رال تے اوہدی مٹی گندھک ہووے گی تے اوہدی دھرتی رات دن سڑدی ہوئی اگ ہووے گی ۔ ¹⁰۱۰۔جہڑی کدی ناں بجھے گی ۔ تے جہدا دھواں زمانے دے اخیرتیِک اُٹھدا ہووے گا ۔اوہ پیڑھی در پیڑھی بنجر رہوے گی ۔ تے ہمیشاں تیِک اوہدے وچوں کوئی کدی ناں لنگھے گا ۔ حواصل تے جنگلی چوہا اوہدے وارث ہون گے ۔¹¹۱۱۔ اُلو تے کاں اوہدے وچ وسن گےتے اوہدے تے تباہی دا سوتر تے ویرانی دا لٹکن پایا جاوے گا۔ ¹²۱۲۔ راج کرن دا ذکر کوئی ناں کرے گا ۔ تے اوہدے سارے امیر برباد ہو جان گے ۔¹³۱۳۔اوہدے محلاں وچ کنڈے تے اوہدے قلعیاں وچ بچھو بوٹی تے جھاڑیاں اگن گئیاں ۔ اوہ گدڑاں دے رہن دی تھاں تے شُتر مرغ دے بچیاں لئی چُگن دی تھاں ہووے گی ۔ ¹⁴۱۴۔ تے جنگلی بلیاں گدڑاں نال ملن گئیاں تے چھگمانس اپنے نال دے نوں سدے گا ۔ تے خوف اوتھے ٹھہرے گا تے آرام دی تھاں پاوے گا ۔ ¹⁵۱۵۔ اوتھے اڈن والا سپ اپنا گھر بنائے گا تے آنڈے دیوے گا ۔ تے بچے کڈھے گا ۔ اوہ اپنے پرچھاویں دے تھلے اوہدی پالنا کرے گا ۔ اوتھے اِلّاں وی کٹھیاں ہو کے ملن گئیاں ۔¹⁶۱۶۔ خداوند دی کتاب وچوں لبھو تے پڑھو ایناں وچوں کوئی شے گھٹ ناں ہووے گی تے کوئی کلا ناں ہوئے گا ۔ ¹⁷۱۷۔ تے اوہنے اوہناں لئی گُنا پایا ۔ اوہدے ہتھ نے اوہناں نوں سوتر ونڈھ دیتا تے اوہ زمانیاں دی اخیر تیِک اوہدے ْوالی ہون گے ۔ تے پیڑھی در پیڑھی اوتھے رہن کرن گے ۔

35¹۱۔جنگل تے اجاڑ علاقے خوشی کرن ۔ جنگل خوش ہووے تے پھُلے ۔ ²۲۔ اوہ نرگس وانگر کھِڑے گا ۔تے گیت گائوندے ہوئے خوشی کرن گے ۔ لبنان دی شان تے کرمل تے شارون دی صفت اوہناں نوں دتی جائے گی ۔ تے اوہ ساڈے خدا دی بزرگی ویکھن گے۔³۳۔ ڈھیلے ہتھاں نوں زور دیو ماڑے گوڈے ڈاہڈےکرو ۔ ⁴۴۔ ڈرن والے دلاں نوں آکھو پئی زور آور بنو تے ناں ڈرو ۔ ویکھو ! تہاڈا خدا بدلہ لین والا ہو کے آئوندا اے ۔ خداوند اجر دین والا اے ۔ اوہ آوے گا تے اوہنوں رہائی دیوے گا ۔⁵۵۔ فیر ایہناں دیاں اکھیاں کھولیاں جان گئیاں تے بولیاں دے کن کھولے جان گے ۔ ⁶۶۔ فیر لولا بندا ہرن وانگر کُدے گا ۔ تے گونگے دی جیبھ گاوے گی ۔ کیوں جو پانی اُجاڑ دھرت وچ دریا جنگل وچ پھُٹ نکلن گے۔ ⁷۷۔ تے سکی دھرتی تالاب تے تریہہ والی دھرتی پانی دے سوتے بنے گی ۔ تے گدڑاں دیاں اوہ کھوواں جنہاں وچ اوہ پے رہندے ہین کانے تے نڑو دی سبزی وخالی دے گی ۔⁸۸۔ اوتھے اِک وڈی شَرک تے اک راہ ہووے گا جہڑا پاک راہ اکھواوے گا ۔ اوہدے وچوں ناپاک ناں لنگھے گا پر میرے لوک اوس راہ اتے چلن گے ۔ تے گھٹیا بندہ وی اوہدے چہ غلطی ناں کھاوے گا ۔ ⁹۹۔ اوتھے کوئی شیر وی ناں ہووے گا ۔ تے ناں کوئی جنگلی پاڑن والا جانوراوہدے تے چڑھے گا ۔ تے اوتھے اوہ وخالی وی ناں دے گا ۔ سگوں جہڑے پاپاں توں چھڑائے ہوئے نیں اوہدے وچ چلن گے ۔¹⁰۱۰۔ تے جہناں دا خدا نے ہرجانہ دتا اوہ لُٹن گے تے گیت گائوندے ہوئے صیحون ول آئون گے ۔ تے ہیمشاں دی خوشی اوہناں دے سراں تے ہووے گی ۔ اوہ آرام دی خوشی پان گے تے غم تے پریشنی اوہناں کولوں پج جان گے ۔

36¹۱۔ تے حزقیاہ بادشاہ دے چودہویں ورھے وچ سنحیرب اسور دا بادشاہ یہوداہ دے چاردیواری والے شہراں تے چڑ ھ آیا تے اوہناں نو لے لیا ۔ ²۲۔ تے اسور دے بادشاہ نے ربشاقے نوں وڈے لشکر دے نال لاکیش توں یروشلیم وَل حزقیاہ بادشاہ دے کول گھلیا ۔ تے اوپ اچے تالاب دی اوس نالی تے کھلو گیا جہڑی دھوبیاں دی پیلی دی راہ وچ اے ۔ ³۳۔ فیر حلقیاہ دا پُتر الیاقیم جہڑا ناظم سی تے شبنہ کاتب تے آسا ف دا پُتر یوُآ تاریخ لکھن والا اوہدے کول آئے ۔⁴۴۔ ربشاقے نے اوہناں نوں آکھیا ۔تُسیں حزقیاہ نوں آکھوپئی اسُور دا وڈا بادشاہ ایس طرحاں آکھ دا اے ایہہ کیہ بھروسہ اے جہدی تینوں آس اے ؟ ⁵۵۔ میں آکھیا تُہاڈی ایہہ صِلاح تے تہاڈا زور کجھ نئیں بَس ایہہ صِرف مُنہ دی گَل اے ۔پئی فیر توں کیہدے تے بھروسہ کیتا پئی میرے خلاف سِر چُکیں ۔⁶۶۔ تُوں اوس ٹُٹے ہوئے کانے مطلب ایہہ پئی مصر دی سوٹی تے بھروسہ کیتا اے ۔ پئی میرے خلاف بغاوت کیتی ۔ جہدے تے توں بھروسہ کریں تے تیرے ہتھ وچ چُبھ جائے گی تے اوہنوں موری کرے گی ۔ایسے طرحاں مصر دا بادشاہ ، جہڑے اویدے تے بھروسہ کردے نیں ایسے طرحاں ای اے ۔ ⁷۷۔ جے توں مینوں آکھیں پئی اساں اپنے خدا تے بھروسہ کیتا ۔ تے کیہ ایہہ اوہ ای نئیں۔جہدیاں اچیاں تھانواں تے قربانی دیاں تھانواں نوں مکا دتا ۔ تے یہوداہ تے یروشلیم نوں آکھیا پئی تسیں اوس قربان گاہ دے اگے سجدہ کریا کرو ۔⁸۸۔ تے ہُن اے میرے مالک اسُور دے بادشاہ نال شرط بنھ تے میں تینوں دو ہزار گھوڑے دیناں آں ۔ شرط ایہہ آ پئی اوہناں تے بیہن والے تیار کر لے ۔⁹۹۔ ے یر توں میرے مالک دے نِکے توں نِکے نوکراں وچوں کس طرحاں مقابلہ کریں گا ۔ تے رتھاں تے سواراں دے سببوں تیرا بھروسہ مصر تے وے ۔ ¹⁰۱۰۔ ہُن توں کیہ سمجھنا ایں پئی خداوند توں دُور رہ کے میں ایس دیس تے چڑھائی کیتی اے کہ اوہنوں برباد کراں ۔خداوند نے مینوں ایہہ حکم دتا اے پئی ایس دیس تے چڑھ جا تے اوہنوں برباد کر ۔¹¹۱۱۔ فیر الیاقیم تے شبناہ تے یواح تے ربشاقے نوں آکھیا پئی اپنے نوکراں نال ارامی بولی چہ گل کر ۔ کیو ں جو اسیں اوہنوں سمجھنے آں ۔ ایہناں لوکاں دے سندیاں ہویاں جہڑے کندھ تے کھلوتے نیں ساڈے نال یہودی بولی چہ گل ناں کر ۔ ¹²۱۲۔ پَر ربشاقے نے آکھیا ۔کیہ میرے مالک نے مینوں تیرے مالک ای دے نال تے تیرے ای نال ایہہ گلاں کرن نئیں گھلیا ؟کیہ اوہناں بندیاں نال نئیں جہڑے کندھ اُتے کھلوتے نیں ۔ تاں جو ایہہ وی تُہاڈے نال اپنا گَند کھان تے اپنا مُوتر پین ۔¹³۱۳۔ فیر ربشاقے کھلو گیا تے اُچی آواز نال یہُودی بولی وچ پُکاریا تے آکھیا ۔پئی اسُور دے وَڈے بادشاہ دیاں گلاں سُنو۔ ¹⁴۱۴۔ تے حزقیاہ تُہانوں دھوکا ناں دیوے ۔ کیوں جو اوہ تُہانوں چھڈا ناں سکے گا ۔ ¹⁵۱۵۔ تے ناں ای حزقیاہ تُہانوں خُدا تے بھروسہ کرن دیوے ۔ ایہہ آکھ پئی خداوند تُہانوں پکا چھڈا وے گا ۔ ایہہ شہر اسُور دے بادشاہ دے حوالے ناں کیتا جاوے گا ۔¹⁶۱۶۔ تسیں حزقیاہ دی ناں سنو۔ کیوں جو اسور دا بادشاہ ایسے طرحاں آکھ دا اے پئی تسیں میرے نال صلح کرو تے نکل میرے ول آئو تے ہر اک اپنے انگور تے انجیر توں کھائے تے ہر اک اپنے کھو ہ دا پانی پئے ۔ ¹⁷۱۷۔ جدوں تیِک میں نئیں آئوندا تے تہانوں اوس دھرتی تے ناں لے جاواں جہڑی تہاڈی دھرتی دے وانگر پئی مطلب ایہہ کنک تے مے دی دھرتی ، روٹی تے باغاں دی دھرتی ۔¹⁸۱۸۔ تے حزقیاہ تہانوں ایس گل نال دھوکا ناں دیوے پئی خداوند سانوں چھڈاوے گا ۔ کیہ قوماں دے خداواں چوں کسے اک نے وی اپنی دھرتی نوں سور دے بادشاہ دے ہتھوں چھڈوایا اے ۔ ¹⁹۱۹۔حمات تے ارفاد دا دیوتا کتھے اے ؟ سفر وائم دا دیوتا کتھے اے؟ کیہ اوہناں نے سامریہ نوں میرے ہتھوں بچایا اے ؟ ²⁰۲۰۔ تے اوہناں ملکاں دے سارے دیوتیاں وچوں کنے اپنی دھرتی نوں چھڈایا پئی خداوند یروشلیم نوں میرے ہتھوں چھڈاوے گا ۔²¹۲۱۔ پر اوہ چپ رہے ۔تے اک اکھر وی اوہناں جواب ناں دِتّا۔ کیوں جو بادشاہ نے حکم کیتا سی ۔ پئی اوہنوں کوئی جواب ناں دینا۔ ²²۲۲۔ تے حلقیاہ دا پُتر الیاقیم گھر دابندوبستی تے شِبنہ کاتب تے آساف دا پُتر یوُاح تاریخ لکھن والا اپنے کپڑے پاڑ دے ہوئے حزقیاہ کول آئے ۔ تے ربشاقے دیاں گلاں دسیاں ۔

37¹۱۔ جدوں حزقیاہ بادشاہ نے سنیا تے اپنے کپڑے پاڑے تے ٹاٹ پایا تے خدا دے گھر وچ وڑیا ۔ ²۲۔ تے اوہنے خداوند دے گھر دے بندوبستی الیاقیم تے شبنہ کاتب تے کاہناں تے بزرگاں نوں ٹاٹ پایا ہوئیاں اموس دے پتر یسعیاہ کول گھلیا ۔³۳۔ تے اوہناں اوہنوں آکھیا ۔حزقیاہ ایس طرحاں آکھ دا اے ۔ پئی اج دا دیہاڑا غریبی تے دھمکی دا دیہاڑا تے بے دینی دیاں گلاں کرن دا دیہاڑا اے ۔ تاں جو بچیاں دے جمن دا ویلا آن پہنچیا اے ۔ پر جمن دی واہ نئیں ۔ ⁴۴۔ تے خَورے خداوند تیرا ابشاقے دیاں گلاں سنے گا ۔جنہوں اوہدے مالک نے گھلیا ۔ تے زندہ خدا دے برخلاف بے دینی دیاں گلاں کرے ۔ تے اوہناں گلاں دے سببوں جہڑیاں خداوند تیرے خدا نے سنیاں اوہنوں ڈانٹ ڈپٹ کرے ۔ تے جہڑے مگر رہ گئے نیں اوہناں واسطے دعا کرے ۔⁵۵۔ جدوں حزقیا بادشاہ دے نوکر یسعیاہ کول آئے ۔ ⁶۶۔ تے یسعیاہ نے اوہنوں آکھیا ۔ تسیں اپنے مالک نوں اینج آکھو ۔خداوند اینج آکھ دا اے ۔ پئی توں اوہدیاں گلاں توں ناں گھبرا ۔جہڑیاں توں سنیاں تے جہناں توں اسور دے بادشاہ دے نوکراں نے میرے خلاف بے دینی دی گل کیتی ۔ ⁷۷۔ ویکھ میں اوہدے وچ اک روح پاواں گا تے اوہ اک سُوہ سن کے اپنے دیس پرتے گا ۔ تے اوسے ای دیس وچ میں تلوار نال اوہنوں مروا دیواں گا ۔⁸۸۔تے ربشاقے پچھاں پرت آیا تے اوہنوں اسور دے بادشاہ نوں لبنہ نال لڑدیا ویکھیا ۔ تاں جو اوہنے سنیا سی پئی اوہ لاکیش وچوں ٹر گیا ۔ ⁹۹۔ فیر اوہنے آکھیا پئی کوش دا بادشاہ ترہاقہ تیرے نال لڑن لئی نکلیا اے ۔ جدوں اوہنے سنیا تے اوہنے حزقیاہ دے کول سنیہا پیجن والا گھل کے آکھیا ۔ ¹⁰۱۰۔ تسی یہوداہ دے بادشاہ نال گل کرکے آکھو پئی تیرا خدا جہدے تے توں بھروسہ کیتا ہویا اے ۔ ایہہ آکھ پئی تینوں دھوکہ ناں دیوے پئی یروشلیم اسور دے بادشاہ دے ہتھ وچ حوالے ناں کیتا جاوے گا ۔¹¹۱۱۔ ویکھ توں سنیا اے پئی اسور دے بادشاہواں نے سارے دیساں نال کیہ کیہ کیتا تے کنج کنج تباہ کیتا تے کیہ توں بچ جاویں گا ۔ ¹²۱۲۔ جہناں قوماں نوں میرے پیو دادے نے ماریا کیِہ اوہناں دے دیوتیاں نے اوہناں نوں چھڈایا۔ مطلب ایہہ پئی جوزان تے حاران تے آصف تے بنی عادن نوں جہڑے تل آسار وچ سن ۔ ¹³۱۳۔ حمات دا بادشاہ تےارفاد دا بادشاہ تے شہر سفر وائم دےتے ہنع تے عوا دا بادشاہ کتھے وے۔¹⁴۱۴۔ جدوں حزقیا ہ نے سنیہا دین والے دے ہتھوں چٹھی لئی ۔اوہنوں پڑھیا تے خداوند لدے گھر گیا ۔ حزقیاہ نے اوہ چٹھی خدواند دے سامنے کھول کے رکھ دتی ۔ ¹⁵۱۵۔ حزقیاہ نے خداوند دے حضور دعا کرکے آکھیا ۔ ¹⁶۱۶۔ اے اسرائیل دے خدا ،فوجاں دے رب اسرائیل دے خدا کروبیاں تے بیہن والے ، توں ای کلا ساریاں حکومتاں دا خدا ایں ۔ توں ایں آسمان تے دھرتی نو ں بنایااے۔¹⁷۱۷۔ اے خدا وند اپنا کن جھکا تے سن ۔ اے خدواند اپنیاں اکھیاں کھول تے ویکھ تے سنحیرب دیاں ایہہ گلاں سُن جہڑیاں اوہنے آکھ سنایاں۔ پئی زندہ خُدا نوں بریاں آکھیں ۔ ¹⁸۱۸۔ اسور دے بادشاہواں نے کل دیساں تے اوہناں دیاں دھرتیاں نوں اجاڑدتا۔¹⁹۱۹۔ تے اوہناں دے دیوتیاں نوں اگ وچ سٹیا ایسے سببوں اوہ خدا نئیں کیوں جو اوہ بندیاں دی ہتھ دی بنائی ہوئی لکڑی تے پتھر نے اوہناں نے اوہناں نو ں ماردتا ۔ ²⁰۲۰۔ ہن اے خداوند ساڈے خدا سانوں اوہناں دے ہتھوں چھڈا تاں جو دھرتی دیاں ساریاں حکومتاں جانن پئی کلا توں ای خداوند ایں ۔²¹۲۱۔آموس دے پتر یسعیاہ نے ایہہ آکھ گھلیا پئی خداوند اسرائیل دا خدا اینج آکھ دا اے ۔ ایس واسطے توں اسور دے بادشاہ سنحیرب دے خلاف میرے اگے دعا منگی اے ۔ ²²۲۲۔ ایس واسطے ایہہ اوہ کلام اے جہڑا خداوند نے اوہدے خلاف آکھیا اے پئی صیحون دی کواری دھی نےگھٹیا جانیا گتے تیرے تے ہسی۔ تے یروشلیم دی دھی نے تیر ے پچھوں سر ہلایا ۔ ²³۲۳۔ توں کہنوں ڈانٹ ڈپٹ کیتی تے کہدے خلاف بیدینی دی گل کیتی ۔ تے کہدے خلاف توں آواز اچی کیتی تے اپنیاں اکھیاں اتاں چکیاں ۔ اسرائیل دے پاک خدا دے خلاف۔²⁴۲۴۔ توں اپنے نوکراں ی بولی نال خداوند نوں ڈانٹ ڈپٹ کیتی ۔ تے توں آکھیا پئی بوہتیاں رتھاں نال میں پہاڑاں دیاں ٹیسیاں تے سگوں لبنان دے اخیر تیِک چڑھ آیا آں ۔ میں اوہدے اچے دیوداراں تے سوہنیاں سرواں نوں کٹاں گا تے اوہدیاں حداں دیاں اچیاں تھاواں وچ تے اوہدے جنگل وچ وڑاں گا ۔ جہڑا باغ دے وانگر اے ۔ ²⁵۲۵۔ میں کھوتریاں تے پانی پیتا میں اپنے پیراں دیاں تلیاں نال مصر دیاں ساریاں ندیاں نوں سکا دتا ۔²⁶۲۶۔ کیہ توں نئیں سنیا پئی میں ورھیاں توں کیہ کیتا ۔بوہت پرانے زمانے توں میں ایہنوں مقرر کیتا اے ۔ تے ہن میں ایہنوں اخیر تیِک لیایا واں ۔ پئی توں پکے شہراں نوں اجاڑ دیویں ۔ایتھوں تیِک پئی اوہ تباہی دے ڈھیر ہون ۔ ²⁷۲۷۔ اوتھوں دے رہن والے ماڑے ہتھاں والے ہوئے تے گھبرا گئے تے شرمندہ ہوئے۔ تے چرن والی گھاہ وانگر ہوئے ۔ تے ہری سبزی تے چھتاں دی گھاہ وانگر جہڑی پکن توں پہلاں ای ہوا نال سک جاندی اے ۔²⁸۲۸۔ تیرا بہنا تیرے باہر نکلن تے تیرا اندر آئونا تے غصہ جہڑا میرے تے وے میں اوہنوں جاننا واں ۔ ²⁹۲۹۔ ایس واسطے تیرا غصہ میرے خلاف تے تری شیخی میرے کناں تیِک اچی ہوئی۔ میں اپنی نکیل تیرے نک وچ پاواں گا ۔ تے اپنی لگام تیریاں وراچھاں وچ دیاں گا ۔ تے جہڑی راہیں توں آیا ایں اوسے راہیں پرت جاویں گا ۔³⁰۳۰۔حزقیاہ تیرے لئی ایہہ نشان اے پئی تسیں ایسے ورھے اپنے آپ اُگیاں ہویاں کھائو گے تے دوُجے ورھے جہڑیاں اوہناں وچوں نکل پین تے تیجے ورھے تسی بیجو گے تےفصل وڈو گے ۔ باغ لائو گے تے اوہناں دا پھل ھائو گے ۔³¹۳۱۔ تے جہڑایہوداہ دے گھروں بچیا باقی رہوے اوہ ہیٹھاں تیِک جڑ پھڑے گا تے اتاں نوں پھلے گا ۔ ³²۳۲۔ باقی بچ رہن والے یروشلیم توں تے بچے رہن والے صیحون توں باہر نکلن گے ۔ فوجاں دے رب دی غیرت ایہہ کرے گی ۔³³۳۳۔ ایس لئی خداوند اسور دےبادشاہ بارے ایہہ آکھ دا اے پئی اوہ ایس شہر وچ ناں وڑے گا ۔ تے ناں اوہدے ول تیر چلائے گا ۔ تے ناں ڈھال لے کے اوہدے سامنے آئے گا ۔ تے ناں اوہدے سامنے گھیرا بنے گا ۔ ³⁴۳۴۔ جہڑے راہ توں آیا اوسے راہ تےتوں پچھاں پرت جاوے گا تے اوہ وچ شہر وچ ناں وڑے گا ۔³⁵۳۵۔ کیوں جو اوہ ایس شہر دی حمایت کرے گا ۔تے اپنے لئی تے اپنے بندے دائود دے سببوں اوہنوں بچاوے گا ۔³⁶۳۶۔جہدوں خداوند دا فرشتہ نکلیا اوہنے اسوریاں دے جھنڈ وچوں اک لکھ تے پنجاسی ہزار نوں ماریا۔ جدوں او ہ سرگی ویلےاُٹھے تے ہور کل مرداں دیاں لاشاں سن۔ ³⁷۳۷۔ تے فیر اسور دا بادشاہ سنحیرب اوتھوں ٹر گیا تے پچھاں مڑ گیا تے نینوہ جاکے رہن لگ پیا۔³⁸۳۸۔ جہدوں اوہ اپنے دیوتا نسروک دے مندر وچ پوجا کرن ڈیا سی تے اوہدے پتراں ادرملک تے سر آمر نے اوہنوں تلوار نال قتل کیتا ۔تے دونویں اراراط دے دیس پج گئے۔

38¹۱۔اوہناں دیہاڑیاں حزقیاہ موت دی بیماری نال بیمار ہویا تے آموس دا پُتر یسعیاہ اوہدے کول آیا تے اوہنُوں آکھیا۔ پئی اپنے گھر والیاں نوں اخیِرلی نصیحت کر لے کیوں جو توں مر جاویں گا ۔ تے فیر ناں جیویں گا ۔ ²۲۔ تے فیر حزقیاہ نے اپنا منہ کندھ ول کیتا ۔ تے خداوند توں دعا کرکے آکھیا ۔ ³۳۔ یا ربا ! یاد کر پئی میں کنج تیرے اگے سچیائی تے دل دی سلامتی نال چلیاں ۔تے کنج میں تیرے اگے میں اوہ کم کیتا جہڑا تیری نظر وچ چنگا اے ۔ تے حزقیاہ اتھرواں نال رویا ۔⁴۴۔ تے فیر خداوند دا کلام یسعیاہ تے اتریا۔ ⁵۵۔ جا حزقیاہ نوں آکھ خداوند تیرے پیو دائود دا خدا آکھ دا اے پئی میں تیری دعا سنی تے تیرے اتھرو ویکھے ۔ تے ویکھ میں تیرے عمر دے پندراں ورھے ودھاواں گا ۔ ⁶۶۔ تینوں تے ایس شہر نوں اسور دے بادشاہ ہتھوں چھڑاواں گا ۔ تے ایس شہر دی حمایت کراں گا ۔⁷۷۔ خداوند ولوں ایہہ نشاب ایس گل دا اے پئی خداوند اپنے وعدے نوں جہڑا اوہنے کیتا اے پوریا ں کرے گا ۔ ⁸۸۔ تے ویکھ میں درجیاں دے پرچھاویں نوں جہڑا آحاز دی دھوپ گھڑی وچ تھلے گیا اے ۔ ایہنوں دس درجے پچھاں ہٹاواں گا ۔⁹۹۔ یہوداہ دا بادشاہ حزقیاہ جدوں اوہ بیمارسی ۔ اپنی بیماری توں چنگا ہویا ۔ ¹⁰۱۰۔ میں آکھیا کیہ میں اپنی زندگی دے دیہاڑیاں وچ ایس جگ توں ٹر جاواں گا ۔ میں روحواں دی جگ وچ اپنی عمر دی باقی رہن والیاں برکتاں توں خالی رہ گیاں واں ۔ ¹¹۱۱۔ ہاں میں آکھیا ہن فیر میں خداوند نوں جیوندیاں دی دھرتی تے نئیں ویکھاں گا تے ناں جگ تے رہن والیاں وچ وچکار ۔اپنے ورگے بندیاں نوں ویکھاں گا ۔¹²۱۲۔ ایالی دے تنبو وانگر میرا گھر اکھیڑیا گیا تے میرے کولوں لے لیا گیا ۔ توں اوس جولاہے دے وانگر میری زندگی نوں ولیٹیا ۔ جہڑا آخری تند وی وڈ چکیا ہووے ۔ رات دن توں مینوں عذاب دے حوالے کر دینا ایں ۔ ¹³۱۳۔ میں سرگی ویلے تیِک چِلک دا رہنا آں۔اوہ شیر دے وانگر میریاں ہڈیاں نوں بھندا رہندا اے ۔رات دن توں مینوں عذاب دےہتھ وچ چھڈ دینا ایں ۔¹⁴۱۴۔ میں چڑی وانگر چیں چیں کرنا واں تے کُگی وانگر کوں کوں کرنا واں ۔ میریاں اکھاں اتے ویکھ ویکھ کے ہنیرا آ جاندا اے ۔ اے خداوند میں بے سہارا آں توں میرا ضامن ہو۔ ¹⁵۱۵۔ میں اوہنوں کیہ آکھاں ۔ اوہنے مینوں آکھیا۔ اوہدا ایہہ ای کم اے ۔ میں اپنی جان دی کَوڑ دے سببوں اپنے سارے ورھیاں نوں پوریاں کراں گا ۔¹⁶۱۶۔ جہناں دا خدا حمایت کردا اے اوہ جیوندے نیں ۔ اوہناں دے وچکار میری روح دی حیاتی ہووے گی ۔ توں مینوں تندرستی تے حیاتی دتی ۔ ایسے طرحاں میری کَوڑ سکون چہ بدل گئی ۔ ¹⁷۱۷۔ توں میری جان نوں موت دی کھوہ توں بچایا ۔کیوں جو توں میرے سارے پاپ اپنی کنڈھ پچھے سٹ دتے نیں ۔¹⁸۱۸۔ روحواں دا جگ تیرا شکر گذار نئیں ۔ ناں موت ای تیری پوجا کردی اے ۔ جہڑے ٹوئے وچ اتر دے نیں اوہ تیری سچیائی نوں نئیں اُڈیک دے ۔ ¹⁹۱۹۔ جہڑے جیوندے نیں ہاں جہڑے جیوندے نیں اوہ ای تیرے شکر گذار نیں ۔ جس طرحاں میں اج دے دیہاڑے آں ۔ پیو پتراں نوں تیری سچیائی دس دا اے ۔²⁰۲۰۔ خداوند تینوں بچاندا اے ۔ اسیں ساری زندگی خداوند دے گھر وچ ستایش کراں گے ۔²¹۲۱۔ تے یسعیاہ نے ایہہ وی آکھیا سی پئی انجیر دی ٹکی بنا کے پھوڑے تے بنھی جاوے تے اوہ چنگا ہو گیا ۔ ²²۲۲۔ حزقیاہ نے آکھیا سی ایہدا کیہ نشان اے پئی خداوند دے گھر وچ جاواں گا ۔

39¹۱۔اوس ویلے بابل دے بادشاہ بل اَدان دے پُتر مرود اِک بل اَدان نے حزقیاہ نوں چٹھی تے تحفے گھلے۔کیوں جو اوہنے سُنیا پئی اوہ بیمار سی تے چنگا ہو گیا اے۔ ²۲۔ سو حزقیاہ اوہناں تے خوش ہویا ۔تے اوہناں نوں اپنی سوہنیاں چیزاں دا گھر تے اپنی چاندی تے سونا تے اپنے مصالے تے خوشبو دین والا تیل تے اپنے بھانڈیاں دا گھر تے جو کجھ اوہدے خزانیاں وچ سی اوہناں نوں وکھایا تے اوہدی بادشاہی وچ کوئی اجیہی جیز نئیں سی جیہڑی اونے اوناں نہ وکھائی۔³۳۔پھیر یسعیاہ بنی حزقیاہ کول آیا تے اوہنوں آکھیا پئی ایناں لوکاں کی آکھیا اے؟او کیتھوں تیرے کول آئے نے ۔حزقیاہ نے آکھیا تے دور دے دیس توں یعنی بابل توں میرے کول آئے نے۔ ⁴۴۔ اوہنے آکھیا اوہناں نے تیرے گھر وچ کی ویکھیا ؟ حزقیاہ نے آکھیا اوہناں میرے گھر دی ہر شے ویکھی تے میرے خزانیاں وچ کوئی ایسی شے نئیں جیہڑی میں اوہناں نوں نہ وکھائی ہووے ۔⁵۵۔فیر یسعیا ہ نے حزقیاہ نوں آکھیا پئی رَب الفواج دا فرمان نئیں ۔ ⁶۶۔ او دِن آون گے پئی جو تیرے گھر تے تیرے پیو دادیاں نے آج دے دن تِک اکٹھا کیتا اے بابل نوں لے جان گے تے کوئی شے بچی نہ رہوے گی۔⁷۷۔ اوہ تیرے پُترا ں وچوں وی جیہڑے تیرے وچوں جمن گے پھڑ لین گے تے بابل دے بادشاہ دے محل وچ کھُسرے بنن گے ۔ ⁸۸۔حزقیاہ نے یسعیاہ نوں آکھیا پئی خداوند دا کلام جیہڑا توں کیتا اے اوہ اچھا اے فیر اوہنے آکھیا پئی بس میرے دِناں وچ سلامتیے امن رہوے۔

40¹۱۔تسلّی داؤد ۔میری اُمت نُوں تسلّی دو۔ایہہ تیرے رَب دا آکھا اے۔ ²۲۔یروشیلم ؔنوں دالاسا دو۔تے اوہنوں اُچی واج نال آکھو پئی اوہدے اُتے لشکر چڑھنا مُکے ۔تے اوہدی بُریائی معاف ہوئی ۔پئی اوہدے اپنی سبھے کوتاہیاں جوگی خداوند دے ہتھوں دوہرا لبھیا۔³۳۔بُلاؤن والے دی واج ۔جنگل وچ خدا دی راہ پدھری کرو۔ریتلے وچ ساڈے خدا دی راہ سِدھی بناؤ۔ ⁴۴۔ہر اِک کھوہ پُور دِتی جاوے گی تے ہر اِک پہاڑ تے ٹِیلہ نیِواں کیتا جاوے گا۔ جیہڑا وِنگا اے اوہ سِدھا تے جیہڑی تھاں ہموارنئیں اوہ ہموار کیتی جاوے۔ ⁵۵۔ تے رب خُداوند دا جلال ظاہر ہووے گا تے ہر اِک جی اوہنوں ویکھے گا ۔کیوں جو خداوند دے مونھ دی گل اے۔⁶۶۔اِک بولن والے دی واج ۔بُلاوا۔اوہنے آکھیا ۔میں کہنوں سَداں ؟ہر جی گھاوانگ اے تے اوہدی سبھے حشمت رڑے دے پھل وانگ اے۔ ⁷۷۔گھاء سُک جاندی اے تے اوہدا پُھل ڈِگ جاندا اے۔کیوں جو رَب دا دم اوہدے اُٹے چلیا ۔دراصل انسان گھاء وانگ اے۔ ⁸۸۔گھاء سُک جاندی اے تے اوہدا پھُل ڈِگ جاندا اے۔پر ساڈے رَب دا کلام ہمیشاں تیک ہوے گا۔⁹۹۔ اے صیہونؔ دے خوش خبری دین والے ،تُوں اُچے پہاڑ تے چڑھ ۔اے یروشیلمؔ دے خوش خبری دین والے ،تُوں یور نال اپنی واج اُچی کر ۔اوہنوں اُچا کر تے نا ڈر ۔ یہوداؔ دے شہراں نؤں آکھ ۔ویکھو اپنا رَب۔ ¹⁰۱۰۔ ویکھو مالک خداوند یور دے نال آوے گا ۔تے اوہدی بانہہ حکومت کرے گی۔اوہدا بدلا اوہدے نال اے تے اوہدا صِلا اوہدے اگے اے۔¹¹۱۱۔ایالی وانگ اوہ اپنے ڈنگر چارے گا ۔اوہ اپنیاں بانہواں وچ میمنے مہیا کرے گا ۔تے اوہناں نوں اپنی جھولی وچ چُکے گا۔تے دُدھ پئیاؤن والیاں نو ہولی ہولی لے کے جاوے گا۔¹²۱۲۔کہنے اپنی مُٹھ نال سمنداراں دا قیاس کیتا تے عرشاں نُوں اپنی اُنگلی نال ناپیا ۔تے دھرتی دی مِٹی نُوں ناپیا تے پہاڑا ں دے پَلیاں وچ بھار ناپیا ۔تے اُچا ناں نوں ترکڑی وچ تولیا؟¹³۱۳۔کِنے خداوند دی روح دی ہدایت کِیتی یاں کون اوہنوں صلاح دین والا سی تے اوہنوں سِکھایا؟ ¹⁴۱۴۔اوہنے کِدے توں صلاح لئی تاں جو اوہنوں سمجھائے تے نیاں دی راہ سِکھائے تے گُن دسے ۔تے عقل دی راہ ویکھائے!¹⁵۱۵۔ویکھوپرائیاں قوماں ڈول دے اِک تُبکے وانگ نیں ۔تے ترکڑی وچ یرّ ے وانگ نیں ۔ویکھ جزیرے رتی جئی دھوڑ وانگ نیں۔ ¹⁶۱۶۔تے لُنبان گندھک جوگی وادھو نئیں۔تے اوہدے ڈنگر سوختنی قربانی جوگی بس نئیں ۔ ¹⁷۱۷۔سبھے قوماں اوہدے نیٹرے کُجھ وی نئیں تے اوہدے اگے نا ہون دے برابرنیں۔¹⁸۱۸۔اخیری تُسیرب نُوں کہڑی شے نال رلاؤ گے ؟ تے کیہڑ ی شکل تُسی اوہدی مِتھوگے؟ ¹⁹۱۹۔ گاریگری اِک مُورت کڑھدا اے۔تے سُنیارااوہنوںسونے دِیا پتریاں نال مڑھدا اے۔تے اوہدے جوگی چاندی دِیاں سنگلیاں بناؤ ندا اے۔ ²⁰۲۰۔تے جیہڑے نذر دین جوگے نئیں ۔اوہ اجیہی لکڑی دی چَون کر دا اے ۔جیہڑی نا سڑے ۔تے اوہدے جوگی اِک عقل مند کا ریگر نوں لبھدا اے تاں جو اوہدے توں اجیہی مُورت تیار کرے جیہڑی ہلائی نا جا سکے۔²¹۲۱۔کیہ تُسی نئیں جاندے ۔کیہ تُسی نئیں سُندے ۔کیہ ایہہ گل تہانوں ازل توں نئیں دسی گئی؟ کیہ تُساں دھرتی دی نِیاں نوں نئیں بھالیا؟ ²²۲۲۔ایہہ اوہوای اے جیہڑا دھرتی دے اُتے بیٹھا اے تے اوہدے واسی ٹِر ڈی وانگ نیں ۔ایہہ اوہو ای اے جیہڑا عرشاں نوں برِیک پڑدے وانگ تان دیندا اے ۔تے رہن جوگی اوہناں نوں تبنو وانگ کھیچ دا اے۔²³۲۳۔اوہ اُچیاں نو نیچا کر دا تے دھرتی دے نِیائیاں نُؤں خالی کردا اے۔ ²⁴۲۴۔اوہ حالے لائے وی نا گئے ۔اوہ بیجے وہ نا گئے ۔اوہناں دے تنے نے حالے دھرتی وچ جڑوی نا پھڑی پئی اوہنے اوہناںاُتے پھوک ماری تے اوہ سُک گئے ۔تے وَرولا اوہناں نُؤں تُوڑ ی وانگ لے اُڈیا ۔²⁵۲۵۔اخیر تُسی مینوں کہری شے نال رلاؤ گے پئی اوہدے برابر ہاں ۔ایہہ پاک رَب دا آکھنا اے۔ ²⁶۲۶۔اپنیاں اَکھا ں اُچان وَل چُکو تے ویکھو ۔کِنے اوہناں نُوں بنایا؟اوہو ای جیہڑا ایہناںدے لشکر نوں گنِتری کر کے کڈھدا اے۔تے سبھناں دے ناں لے کے بُلاؤند ااے ۔اوہدی قدرت دی وڈیائی تے اوہدی ڈاہڈی طاقت نال کوئ گُم نئیں ہوندا ۔²⁷۲۷۔اخیر اے یعقوب ؔ تُوں کیوں آکھنا ایں؟ تے اے اسرائیل تُوں کیوں بول نا ایں؟پئی میری راہ خداند توں لُکی ہوئی اے۔تے میرا دعوا میرے رَب توں لنگھ گیا اے۔ ²⁸۲۸۔ کیہ تُوں نئیں جانیا یاں کیہ تُوں نئیں سُنیا؟پئی زندہ خدا مطلب خداوند تے دھرتی دِیاں حداں مِتھن والا خالق تھکد نئیں۔اوہدی حکمت عقلوں باہر اے۔²⁹۲۹۔اوہ تھکیاں نوں یور دیندا ے تے ماڑیاں دی ہمت ودھاندا اے۔ ³⁰۳۰۔مُنڈے تھک جان گے ۔جوان ڈِگ پین گے۔ ³¹۳۱۔پر جیہڑے خداوند دی آس رکھدے نیں اوہ نویں سِریوں یور پاؤن گے ۔اوہ بازاں وانگ اُچا اُڈن گے۔اوہ نسن گے تے نا تھکن گے۔اوہ ٹُرن گے تے نا ڈِگن گے۔

41¹۱۔اے ٹاپوئو چُپ ہو کے سُنو ! اے قومو میرے بہانے تے دھیان کرو ۔ اوہ نیرے آئون گے تے گل کرن۔ آئو اسین اکٹھے نیاں وچ آئیے ۔ ²۲۔ کنے سچے بندے نوں چڑھدے ولوں کھڑیاں کیتا ۔ اوہنوں میں اپنے پیراں تے پیر رکھ کے ٹرن لئی سدھیا ۔ قومان نوں اوہدے اگے رکھیا ۔ تے بادشاہاں نوں اوہدی بادشاہی دے تھلے کر دِتا ۔ اوہدی تلوار اوہنوں دھُول وانگر تے اوہدی کمان اوہنوں تُوڑی وانگر کر دیندی اے ۔³۳۔ اوہ اوہدا پچھا کردا اے ۔ تے اوس راہ توں آرام نال لگدا اے ۔ جیدے تے اوہنے کدی پیر وی نئیں سی رکھیا سی ۔ ⁴۴۔ ایہہ کیدا کم تے بندوبست اے ۔ کنے پیڑیاں نوں ازل توں سدھیا ۔ مین مطلب پئی خداوند نے ۔ میں ای ازل تھوں اخیر آں ۔⁵۵۔ ٹاپو ویکھ کے ڈردے نیں ۔ دھرتی دے کنڈے کمبدے نیں۔ ⁶۶۔ ہر اک اپنے نال دے دا پچھا کردا اے ۔ تے اپنے بھرا نوں آکھ دا اے ۔ پئی بہادر بَن ۔ ⁷۷۔ لکڑی دا کم کرن والا سنیارے نوں تے ہتھوڑی نال صاف کرن والے نوں۔ ہرن اُتے وار والے نُوں دلاسا دوا کے جوڑ دے بارے آکھ دا اے پئی بوہت ودھیا اے ۔ فیر اوہنوں کیِلاں نال اجیہا پکا کردا اے پئی ناں ہِلے ۔⁸۸۔ پَر تُوں اَے میرے بندے اسرائیلؔ تے اَے یعقوؔب جیہنوں میں چُن لیا اے جیویں میرے یار ابرہامؔ دی اَل ۔ ⁹۹۔ تُوں جیہنوں میں جَگ دے کنڈیاں توں لیا تے اوہدیاں جُواں چوں سدیا تے ناں وَکھ کیِتا ۔¹⁰۱۰۔ سو تُوں ناں تِبک کیوں جو میں تیرے نال آں ۔ خَوف ناں کھا ۔ کیوں جو میں تیرا رَب آں۔ میں تینوں زور دینا تے سگوں تیری مدد کرنا تے اَپنی سچیائی نال سچے راہ تے تینوں سنبھالنا آں ۔¹¹۱۱۔ ویکھ جیہڑے سارے تیرے بَر خلاف بھڑکاں مارد ے سَن اوہ ذلیِل تے شرمندہ ہون گے۔ تے تیرے ویری نکمے ہو جان گے تے مَر جان گے ۔¹²۱۲۔ جیہڑے تیرے نال جھگڑدے نیں تُوں اوہناں نُوں لبھیں گا تے اوہ نئیں مِلن گے ۔ تے تیرے نال لَڑن والے گھٹیا تے ناں ہون دے برابر ہو جان گے ۔ ¹³۱۳۔ کیوں جو میں خُداوند تیرا رَبّ تینوں سَجّے ہَتھ نال پھَڑ کے آکھنا آں تِبک ناں ۔ کیوں جو میں تیری مَدد کراں گا ۔¹⁴۱۴۔ اَے نِکے یعقوُبؔ ! اَے اسرائیلؔ دی نِکے گروہ! خُداوَند آکھدا اے پئی میں تیرا مَدد کرن ولا آں ۔ میں تینوں چُھڈان والا سگوں اسرائیلؔ دا قدُوس آں ۔ ¹⁵۱۵۔ ویکھ میں تینوں گاہن والا نوا ں تیِکھے دنداں والا ہتھیا ر بناواں گا ۔ سو تُوں پہاڑاں نُوں کُوٹیں گا تے اوہنوں ٹوٹے ٹوٹے کریں گا ۔ تے ٹیِبیاں نُوں تُوڑی وانگر بناویں گا ۔¹⁶۱۶۔ تے ہوا اوہنوں اُڈا لَے جاوے گی ۔ تے واورولا اوہنوں کھلار دیوے گا۔ تے تُوں خُداوند چہ خُوش رہویں گا ۔ تے اسرائیلؔ دے قدُوس تے فخر کریں گا ۔¹⁷۱۷۔ غریِب تے مسکیِن پانی لبھن گے پَر پانی ہے نئیں ۔ اوہناں دیاں جیِبھاں تریہہ نال سُک گئیاں۔ میں رَبّ اوہناں دی سُناں گا ۔ میں اسرائیلؔ دا رَبّ اوہناں نُوں ناں چھڈاں گا ۔ ¹⁸۱۸۔ میں ننگی پہاڑیاں اُتے دریا تے وادیاں دے وِچکار سوتے کھولاں گا ۔ اُجاڑاں نُوں پانی دے تلا تے سُکی دھرتی نُوں پانی دے سوتے بناواں گا ۔¹⁹۱۹۔ میں اُجاڑاں چہ دیو دار تے ببول تے آس تے زیتون دے رُکھ اُگاواں گا ۔ تے ویرا سارے سروُ تے چیِڑ تے سرو صنوبر کٹھے اُ گاواں گا ۔ ²⁰۲۰۔ تاں جو اوہ ویکھن تے جانن تے وچار کرن تے سارے دے سارے وچارن پئی ایہہ رَبّ دے ہَتھ دا کَم تے اسرائیلؔ دے قدوُس دا بندوبست اے ۔²¹۲۱۔ رَبّ خُداوند آکھدا اے پئی اپنا مطالبہ لیاؤ تے اَپنے ثبُوت اگاں وکھاؤ۔ ²²۲۲۔ اوہ وکھان تے ساہنوں دسن ۔ پئی کیِہ ہوئیا ۔ پُرانیاں گلاں ساہنوں دَسن پئی اوہ کیِہ سَن تاں جو اسیں اوہناں دی وچار کرئیے تے اوہدا نیا ں کریئے یاں ساہنوں آؤن والیاں گلاں دَسن ۔²³۲۳۔ ساہنوں دَسو ۔ پئی اگاں کیِہ ہووے گا ۔ تاں جو اسیں جانئیے پئی تُسیں دیوتا او۔ بھاویں بھلیائی تے بھاویں بُریائی کُجھ تے کرو تاں جو اسیں سارے نگاہ کریئے تے ویکھئے۔ ²⁴۲۴۔ ویکھو تُسیں کُجھ وی نئیں ۔ تُہاڈے کم وی کُجھ وی نئیں ۔ جیہڑا تُہانوں چنگا جاندا اے اوہ پلید اے ۔²⁵۲۵۔ میں دَکھن وَلوں اِک نُوں مِتھیا ۔ تے اوہ اَپڑ گیا ۔ میں سُورج دے نِکلدیا ای اوہنوں یاد کیِتا ۔ تے اوہ آوے گا۔ تے راج کرن والیاں نوُں چیِکڑ وانگر پیراں چہ لتاڑے گا ۔ جِس طرں کَمہیار مَٹی نُوں گوندا اے ۔ ²⁶۲۶۔ کِہنے پہلاں توں دسیا تاں جو اسیں جانیئے تے پہلاں توں سوُہ دِتی تاں جو اسیں آکھیے پئی اوہ سچا اے پَر کوئی سُوہ دین والا نئیں ۔ کوئی دسن والا نئیں تے تُہاڈیاں گلاں کوئی سُنن والا نئیں ۔²⁷۲۷۔ میں ای پہلاں صیونؔ چہ ڈنڈھورا دِتا ۔ تے پہلاں ای یروشَلمؔ چہ اِک سُوہ دین والا گھلیا ۔ ²⁸۲۸۔ پَر میں ویکھیا تے کوئی وی نئیں سی ۔ اوہناں چہ کوئی سُوہ دین والا ناں لبھیا پئی جِہدوں میں پُچھاں تے اِک اَکھر وی جواب دیوے ۔ ²⁹۲۹۔ ویکھ اوہ سارے جُھوٹے نیں اوہناں کم نکمے نیں اوہناں دیاں گھڑیاں ہوئیاں مُورتیاں ہوا تے خلا وانگر نیں ۔

42¹۱۔ویکھو میر اخادم جنہوں میں سنبھالنا واں ۔میر ا چُنیا ہویا جہدے تَوں میری جا ن خوش اے۔میں اپنی روح اوہدے وچ پائی تے او غیر قوماں واسطے نیاں جاری کرے گا۔ ²۲۔اوہ نہ چیکے گا تے نہ اوہ رولا پاوے گا ےتے نہ بازاراں وچ اوہدی آواز سُنی جائے گی۔³۳۔اوہ مروڑے ہوئے کانے نُوں نہ توڑے گا تے تھڑکی بتی نوں نہبجھائے گا اوہ سچیائی نال نیاں جاری کرے گا۔ ⁴۴۔اوہ آپ وی نہ تھڑکے گا ،تے نہ ٹُٹے گا ۔اوس ویلے تیک پئی اوہ دھرتی تے نیاں قائم نہ کرے تے ٹاپو اوہدی تعلیم نوں اوہ ڈیگن گے۔⁵۵۔خداوند اینج فرماندا اے یعنی اوہ جنہے اَسمانوں نوں بنایا تےکھلاریا تے دھرتی نوں اوہناں شیواں سمیت جیہڑیاں اوہدے اوہدے توں اُگدیاں نے وچھایا ۔اوہ جیہڑا اوہدے واسیاں نوں ساہ تے اُتے ٹُرن والیاں نوں جان دیندا اے۔ ⁶۶۔پئی میں خداوند تینوں سچیائی نال لاواں گا تے غیر قوماں لئی نور بناواں گا ۔⁷۷۔تے نوں اینآں دِیاں اکھیاں نوں کھولیں تے قیدیاں نوں جیلاں توں ہنیرے وچ بہن والیاں قید خانیاں نوں کڈھے۔⁸۸۔میں خداوند آں ایہہ میرا ناں ایں ۔میں اپنی غیرت عزّت دوجے نُوں تے اپنی تعریف گھڑیاں ہویاں مورتاں نوں نہ دیاں گا۔ ⁹۹۔ ویکھ پُرانیاں گلاں مُک گئیاں تے میں تہانوں نویاں گلاں دس ناں واں ایس توں پہلاں پئی اوہ نظر آؤن میں تہانوںسُناناواں۔¹⁰۱۰۔خداوند لئی نواں گیت گاؤ۔دھرتی دے اخیر تیک اوہدی تعریف کرو۔اے سمندر سب کجھ جو اوہدے وچ اے۔اے ٹاپو جیہڑے سارے اوہدے وچ وسدے او۔ ¹¹۱۱۔تُسیں اے جیہڑے قید ار دے تنبواں وچ رہندے اوہ ۔اے سالح ؔوچ وسن والیو۔گیت گاؤ ۔تے پہاڑا ں دیاں ٹیسیاں توں للکارو۔¹²۱۲۔ خداوند دی عزت کرو تے ٹاپو اں وچ اوہدی حمد کرو۔ ¹³۱۳۔خداوند گھبرووانگر نکلے گا تے جنگلی بندے وانگر اپنی غیرت وچ آئے گا تے اوہ للکارے گا تے چیکے گا تے اپنیاں دُشمناں تے غالب غالبآئے گا۔¹⁴۱۴۔میں اوناں دی شرارت دے باوجود چُپ رہا تے اوپنے آپ تے قابوپایا پر میں اوس عورت وانگر آں جنہوں جمن دیاں پیڑاں اُٹھن ۔تے حَف جاں گا رواں گا ۔ ¹⁵۱۵۔میں پہاڑاں تے ٹبیاں نوں اجاڑ دیاں گا ۔تے اوہدے سارےہر یاں بَریاں توسکھا دیاں گا تے دریا واں نوںسُکی دھرتی بناواں گا ۔تے چھپڑاں نوں سُکھا دیاں گا۔¹⁶۱۶۔ایناں نوں اوس راہ تے لےجاواں گا جنہوں اوہ جاندے نیں ۔تے ایسیاں راہواں تے چلاواں گا جہدا اوہنا نوں پہلان توں پتہ نئیں ۔اوہناں دے سامنے سامنے ہنیرے نوں چانن تے ڈنگیاں شیواں نوں سدھیاں کراں گااے ای کام میں کراں گا تے ایناں توں سُستی نہ کراں گا۔¹⁷۱۷۔جیہڑے گھڑیاں ہویاں عورتاں تے بھروسہ کر کے ڈھالے ہوئے بُتاں نوں آکھدے او۔تُسیں ساڈے دیوتا او۔اوہ پچھاں ہٹ جان گے تے بوہت شرم سار ہون گے ۔¹⁸۱۸۔اے بولیو۔تُسیں سُنو۔اے انیوں نظر کرو تے ویکھو۔ ¹⁹۱۹۔ کون انااے ۔سِوا میرے بندے دے تے کون بولا اے سِوا میرے بھیجن والے دے ۔کیوں وعدہ کیتے وانگر انا اے۔تے کون خداوند دے خادم وانگر انااے۔²⁰۲۰۔ توں جیہڑا ہت شیواں نوں ویکھنا ایں کہہ توں اوہناں نوں نئیں ویندا ۔توں جہدے کن کھلے نے کہہ توں نئیں سُن دا ۔ ²¹۲۱۔خدا وند دی خوشی ایہہ سی پئی اپنی وفاداری دے سببوں شریعت نوں ودھا تے اُچا درجہ دیوے ۔²²۲۲۔پر ایہہ اِک ٹُٹی ہوئی تے غرق کیتی ہوئی اُمت اے ۔اے سارے ٹویاں وچ پھسے تے قیدخانیاں وچ لُکا ئے گئے نے۔او لُٹے گئے تے کوئی نئیں جیہڑا روناں نوں چھُڈاوے ۔اوہ غرق کیتے گئے تے کوئی نئیں جیہڑا اے آکھے واپس دیو۔²³۲۳۔تہاڈے وچکار کون اے۔جیہڑا ایہدے تے کَن دھرے تے دھیان دیوے تے سُنے جو کجھ آؤن والا اے۔ ²⁴۲۴۔کِنے یعقوب نوں لُٹ دا مال تے اسرائیل نوں لُٹ دا مال بنایا۔کیہ خداوند نے نئیں ۔جہدا اسان پاپ کیتا ۔کیوں جو اساں اوہدیاں راہواں تے ٹُرن توں تے اوہدی شریعت نوں سُنن توں انکار کیتا۔²⁵۲۵۔اسی لئی اوس نے اپنے قہر دی ڈاہڈا تے جنگ دی سختی نوں اوہدے تے سُٹیا۔جس نے اوہنوں ہر پاسیوں ساڑ دِتا ۔پر اوہنوں پتہ نہ لگا پر اوہنے اوہدے تے دھیان نہ دِتا۔

43¹۱۔تے ہن خداوند اینج فرماندا اے جیہڑا اے یعقوب تیرا خالق اے تے اسرائیل تیرا بنان والا اے نہ گھبرا کیوں جو میں تینوں رہائی ۔دِتی تیرے ناں تھوں تینوں صدیا ۔ توں میرا ای ایں جدوں توں پانی وچوں نکلیں گا تے میں تیرے نال ہوواں گا ۔²۲۔ یان دریاواں وچ تے تینوں نہ ڈوبن گے جدوں تؤں اَگ وچ ٹریں گا تے نہ پیڑیں گا ۔چنگیا ڑا وہ تینون نہ ساڑے گا ۔ ³۳۔ کیوں جو میں خداوند تیرا خدا اسرائیل دا قُدوس تیرا بچان والا واں۔میں مصر نوں تیرے لئی قیمت دِتی ۔تے کوش تے سبا نوں تیرے بندلے وچ دِتا ۔⁴۴۔ کیوں جو توں میری نظر وچ بوہت ای مہنگا تے بھلا مانس ٹھہریاں ایں ۔ ایس لئی میں تینوں پیار کیتا تے میں تیرےبدلے اُمتاں نوں تے جان دے بدلے قوماں نوں دیاں گا ۔ ⁵۵۔ نہ گھبرا کیوں جو میں تیرے نال آں۔میں تیری پیڑی نوں چڑھدے ولوں لیاواں گ اتے لہندے توں تینوں اکھٹیاں کراں گا ۔⁶۶۔ میں دکھن نوں آکھاں گا پئی لیا تے پہاڑ پئی نہ رکھ ۔ میرے پُتراں نوں دور تھوں تے میری بیٹیاںنوں دھرتی دے اخیر تھوں لیاؤ ۔ ⁷۷۔ یعنی ہر اک جیہڑا میرے ناں تھوں کہلواندا اے۔ کیوں جومیں اوہنوں اپنی شان بنایا اے تے اوہنوبنایا تے اوہنو ں شکل دئی ۔⁸۸۔ اوہناں اَنے لوکاں نون جناں دیاں اکھیاں نے ۔تے اوہناں بولیاں نوں جناں دے کن پین باہر لیاؤ۔ ⁹۹۔ ساریاں قوماں جمع ہون تے اُمتاں کٹھایاں ہون ۔ایناں وچوں کون ایہہ دسے گا یا پیلاں گلاں سنائے گا ۔ اوہاپنے گواہواں نوں لیاون تے اپنے بہانے نوں سچیاں ٹھہرا ن تے بیان کر کے آکھن پئی ایہہ سچ اے۔¹⁰۱۰۔ تُسیں میرے گواہ اوہ۔ اے خداوند فرماندا اے ۔تے میرا بندہ وی جنہوں میں چُن لیا تاں جو تُسی جانو تے میرے تے میرے ایمان لیاؤ ۔تے سبھو پئی میں اوہو ای آں میرے تھوں پیلاں کوئی خدا نئیں ہویا ۔ تے میرے بعد وں وہ کئی خدا نہ ہووے گا ۔ ¹¹۱۱۔ میں ہاں میں ای خداوند ہاں تے میرے تھون بغیر کوئی بچان والا نئیں¹²۱۲۔ میں اعلان کیتا میں بچایا تے میں سنایا تے تہاڈے وچکار کوئی انجان دیوتا نئین سی ۔ خداوند فرماندا اے پئی تسیں میرے گواہ اوتے مین خدا ہاں ۔ ¹³۱۳۔تے شروع تھوں میں اوای ہان ۔ میرے ہتھون کوئی چھڈان والا نئیں ۔مین کم کران گا تے کون روکے گا ۔¹⁴۱۴۔ خداوند تہاڈا قیمت دین والا اسرائیل دا قدوس اینج فرماندا اے ۔ تہاڈے لئی میں بابل نون بھیجیا ۔تے سارے قیدیاں نون لیایا ۔ تے اوہناں گلانیاں نوں وی جنہاں نون جہاز چلانا پسند اے ۔ ¹⁵۱۵۔میں خداوند تہاڈا قدوس اسرائیل دا پیدا کرن والا تے تہاڈا بادشاہ ہاں¹⁶۱۶۔ خداوند اینج فرماندا اے ۔جیہڑا سمندر وچ راہ تے ہڑ وچ راہ بناندا اے۔ ¹⁷۱۷۔ جنہیں رتھ تے گھوڑے تے لشکر تے دلیراں نوں کڈھیا۔ تے سارے لمے پئے گئے تے نہ اُٹھن گے او بتی وانگر بُجھ گئے ۔¹⁸۱۸۔ یعنی تُسیں پہلیاں گلان نوں یاد کرو تے پر انیاں شیواں تے نہ سوچو ¹⁹۱۹۔ ویکھومیں نویاں گلاں کراں گا تے ہن او نظر آؤں گیا ۔کیہ تسیں اوہناں نوں جانو گے میں اُجاڑ وچ اِک راہ تے تھر وچ رہبہ بناوان گا۔²⁰۲۰۔ جنگلی جانور گیدڑتے شُتر مُرغ میر ی وڈیائی کرن گے ۔تاں جو میں اُجاڑ وچ پانی تے تھر وچ ندیاں جاری کراں گا ۔ تاں جو اپنی اُمت تے اپنے چنیاں ہویاں نوں پلاواں ۔ ²¹۲۱۔ میں ایس اُمت نوں اپنے لئی بنایا تاں جو ایہہ میری وڈھیائی کرن²²۲۲۔ لیکن اے یعقوب تون مینوں نئیں پکا ریا۔ تے اے اسرائیل تو میرے تھون تنگ ہویا ۔ ²³۲۳۔ توں میرے لئی ساڑن والی قربانی لئی بھیڈ نئیں لیا یا ۔ تے توں اپنے ہلا لے تھوں میری میری عزت نئیں ۔تے میں تینوں ہدیاں لئی دُکھ نئیں دِتا ۔ تے نہ لویان لئی تینوں تنگ کیتا ۔²⁴۲۴۔ توںمیرے لئی قیمت دے کے خوشبو دین والی اگر بتی نون نئیں مُل لیا ۔ تے نہ توں اپنے ہلالے دی چربی تھوں مینوں رجایا ۔سگوں توں اپنے پاپا ں توں مینوں دُکھ دِتا تے اپنی بریایاں نال مینوں تنگ کیتا ۔²⁵۲۵۔ میں ہاں اوہو ای آں جیہڑا اپنے لئی تیرے پایاں نوں مِٹاناں۔ تے تیریاں بھُلاں یاد نہ کراں گا ۔ ²⁶۲۶۔ مینوں یاد کرا ۔اسی اک دوجے نال تکرار کرئیے ۔ بیان کر پئی توں پاک ٹھہریں²⁷۲۷۔ تیرے پہلے پیو نے میرا پاپ کیتا ۔تے تیرے وچکار لیاں نے میری نافرمانی کیتی ²⁸۲۸۔ ایس لئی میں ہیکل دے مسح کیتے ہوئے امیراں نوں بےعزت کراں گا تے یعقوب نون موت تے اسرائیل نون ڈانٹ ڈپٹ دے حوالے کراں گا۔

44¹۱۔ پر ہُن اے یعقوبؔ میرے بندے تے اے اسرائیلؔ جہنوں میں چُن لیا سُن ۔ ²۲۔ خُداوند تیرا خالق جہیں ماں دی کُکھ تو ں تینوں بنایا تے تیرا مدد کرن والا رہیا ۔ اینج فرماندا اے۔ اے میرے بندے یعقوبؔ تے ، اے یشورون ؔ جنہوں مین چُن لیا ، ناں گھبرا ۔³۳۔ تاں جو میں ترہائے تے پانی تے سُکے تے ہڑ وگاواں گا ۔ تے تیری پیِڑی تے اپنی روح تے تیری اولاد تاُے اپنی برکت اُنڈیلاں گا ۔ ⁴۴۔ سو اوہ گھاہ وانگر تے اوہناں چناراں وانگر اُگن گے جہڑے پانی دے نالیاں تے ہون ۔⁵۵۔ کوئی آکھے گا پئی میں خداوند دا ہاں ۔ تے کوئی اپنے آپ نوں یعقوبؔ دے ناں دا متھے گا تےکوئی اپنے ہتھ تے لکھے گا پئی خداوند دا تے اپنے اپ نوں اسرائیلؔ نال نامزد کرے گا ۔⁶۶۔ خداوند اسرائیل ؔ دا بادشاہ تے فوجاں دا رب اوہدا مُل دین والا ایہہ فرماندا اے ۔میں ای شروع تے میں ای اخیر آں ۔ تے میرے سوا کوئی خدا نئیں ۔⁷۷۔ جیہڑا میرے وانگر اے پکارے تے اعلان کرے ۔ واری نال میرے اگے پیش کرے ۔ پُرانے ویلیاں توں کہنے آن والیاں شیواں تے ہون والیاں گلاں دی سوُہ دِتی ۔⁸۸۔ تسیں ناں ڈرو تے ناں گھبرائو۔ کیہ میں تہانوں اوس ویلے توں نئیں سنایا۔تےت نئیں دسیا؟ تسیں میرے گواہ او۔ کیہ میرے سوا کوئی ہور خدا ہے ؟ نئیں ۔ کوئی ایسی چٹان نئیں جنہوں میں نئیں جاندا ۔⁹۹۔ مورتاں دے بنان والے سارے دے سارے جھوٹے نین تے اوہناں دیاں دل توں اچھیاں لگن والیان شیوں وچ کجھ فائیدہ نئیں ۔ تے او ایس گل دے گواہ نین پئی اوہ ویکھ دے نئیں تے سمجھ دے نئیں تاں جو شرمندہ ہون ۔ ¹⁰۱۰۔ کنے اک ایسے دیوتے نوں بنایا یاں اک ایسی مورت نوں گھڑیا جیہدے وچ کوئی فائیدہ نئین ۔¹¹۱۱۔ ویکھ ایناں نال شامل ہون والے شرمندے ہون گے تاں جو بنان والے صرف بندے ای نین تے سارے اکٹھے ہون تے کھلو جان۔اوہ ڈرن گے تے سارے شرمندہ ہون گے۔¹²۱۲۔ لوہار اوہنوں شیشے نال بناندا اے ۔ انگیاریان وچ اوہنوں اُلٹ پُلٹ کر دا اے تے ہتھوڑیان نال اوہنوں ٹھیک کر دا اے ۔اوہ اپنی بانہہ دے زور نال اوہنوں گھڑ دا اے ۔تے بھُکا ہوندا تے اوہدے وچ زور باقی نئیں رہندا ۔ اوہ پانی نئیں پیندا تے تھک جاندا اے ۔¹³۱۳۔ ترکھان ڈوری کھلار دا اے تے لکڑی نال نشان لاند ا اے تے رندے نال اوہنوں سیدھیا ں کر دا اے۔پرکار نال اوہدے تے مورت کھیچ دا تے بندے دی شکل تے بندے دی خوبصورت تے اوہنوں بناندا اے ۔تان جو اوہ گھر اوچ رہوے ۔¹⁴۱۴۔ اوہ دیودار نوں وڈدا تے سرو تے بلوت نوں لیندا تے جنگل دے رُکھاں توں اوہنوں چُن لیندا اے یاں صنوبر لاند اےتے اوہ مینہ وچ پیج دا اے ۔¹⁵۱۵۔ فیر اوہ بندے لئی بالن ہوندا ے ۔اوہ اوہدے وچوں لیندا تے اپنے آپ نون گرم کر دا اے یان اوہنوں ساڑدا اے تان جوروٹی پکائے تے باقی توں اپنا دیوتا بناؤندا اے یاں اوس تون مورت بناؤندا اے تے اوہنون سجدہ کر دا اے ۔ ¹⁶۱۶۔اوہ اہدے آدھ نون آگ وچ ساڑ دا اے تے کجھ بالن توں اوہ گوشت تے کباب بھوندا تے رج دا اے ۔ اوہ اپنے آپ نوں گرم کردا تے آکھ دا اے ۔واہ میں گرم ہویا تے آگ ویکھی ۔¹⁷۱۷۔تے باقی وچوں اک دیوتا مطلب اے پئی اِک مورت اپنے لئی بناندا تے اوہنوں سجداہ کردا تے جھُکدا اے تے اوہدی وڈیائی کر دا تے آکھدا اے ۔ تو مینوں چھڈا تاں جو تو میرا خدا ایں۔¹⁸۱۸۔ تے نئیں جاندے تے تاں جو اوہناں دیاں اکھیاں تے پردہ سُٹیا گیا ۔ تاں جو نان ویکھن تے ناں سمجن ۔¹⁹۱۹۔ سگوں اوہ اپنے دل وچ سوچدا نئیں تے ناں اوہنوں علم تے ناں اوہنوں عقل اے پئی اوہ آکھے ۔ پئی میں ادھا حصہ اگ وچ ساڑیا ۔ تے اوہدے کوئلیاں تے روٹی پکائی تے گوشت بھُنیا تے کھاہدا ۔ کیہ میں دوجے بچے ہوئے تھوں ناپاک شے بناواں ۔ کیہ میں رُکھ دے موٹے حصے نوں سجدہ کراں ۔²⁰۲۰۔ اوہ ساہ کھاندا اے ۔ اوہدا آکڑ دل اوہنوں گمراہ کردا اے ۔ تے اوہ اپنی جان نئیں بچاندا تے نئیں آکھدا ۔ کیہ میرے سجے ہتھ وچ جھُوٹ نئیں ۔²¹۲۱۔ ایہناں گلاں نوں یاد رکھ ۔ اے یعقوبؔ ۔اے اسرائیل ؔ ۔ تاں جو توں میرا بندہ ایں میں تینوں بنایا ۔ توؐ میرا بندہ ایں ۔ اے اسرائیلؔ پک میں تینوں نئں بھُلاں گا ۔ ²²۲۲۔ میں تیرے پاپاں نوں بادل وانگر تے تیریاں بُھلاں نوں بدلی وانگر ہٹا دتا ۔ تؤن میرے وَل دھیان دے تاں جو میں تیرا مُل دتا اے ۔²³۲۳۔ اے آسمانو گائو تاں جو خداوند نے ایہہ کیتا ۔ اے دھرتی دیو ڈونگیوں للکارو ۔گیت گائونا شروع کرو ۔ اے پہاڑو تے اے جنگلو ! تے اے رُکھو جیہڑے سارے اوہناں وچ او۔ تاں جو خداوند نے یعقوبؔ دا مُل دتا ۔ تے اسرائیل تھوں جلال پائے گا ۔²⁴۲۴۔ ٍکوشؔ۔ خداوند تیرا مُل دین والا تیری ماں دی کُکھ توں تینوں بناد ا رہیا ۔ اینج فرماندا اے ۔ میں ای خداوند ساریاں دا بنان والا آں میں کلا آسمان دا کھلارن والا تے دھرتی دا میں وچھان والا آں ۔ ²⁵۲۵۔ میں ای جھوٹیاں دے نشاناں نوں رد کرن والا تے غیب دا علم جانن والیاں نوں احمق بنان والا تے عقل رکھن والیاں نوں رد کرن والا تے اوہناں دے علم نوں حماقت بنان والا ہاں²⁶۲۶۔ اپنے بندے دے کلام نوں قائم رکھن والا ۔تے یرشلیم ؔ نوں آکھن والا ۔ ہاں پئی توں آباد ہو جائیں گا ۔ تے یہوداہ دے شہراں تھوں پئی تسیں سارے جائو گے ۔ تے میں اوہناں دے اُجاڑ گھراں نوں کھلہار بناواں گا ۔ ²⁷۲۷۔ سمندر نوں آکھن والا آں ۔ چوس جا ۔ میں تیرے دریاواں نوں سکھا دیواں گا ۔²⁸۲۸۔ گورش نوں آکھن والا ہاں توں میرا ایالی ایں ۔ جو سب کجھ میں چاہنا واں توں پوریاں کریں گا تے یروشلیمؔ نوں آکھن والا واں توں اُساری جائے گی ۔ تے ہیکل نوں نیہہ پائے جائے گی ۔

45¹۱۔خداوند اپنے ممسوح کورش نوں ایہہ فرماندا اے ۔ (جنہوں میں سجے ہتھ نال پھڑیا ۔تان جو قوماں نوں اوہدے سامنے نیواں کراں ۔تے بادشاہواں دے لَکاں نوں کھلواواں تاں جو اوہدے لئی کواڑ کھلوواں ۔تے پھاٹک بند نہ کیتے جان گے ) ایہہ فرماند ا اے ۔ ۲۔پئی میں تیرے اَگے ٹراں گا ۔تے پہاڑاں نوں سیدھا کراں گا ۔تے پیتل دے کوڑاں نوں جری جری کراں گا ۔تے پہاڑا ں نوں سیدھا کراں گا ۔ تے لوہے دے کندلیاں توڑ دیاں گا ۔²۲۔پئی میں تیرے اَگے ٹراں گا ۔تے پہاڑاں نوں سیدھا کراں گا ۔تے پیتل دے کوڑاں نوں جری جری کراں گا ۔تے پہاڑا ں نوں سیدھا کراں گا ۔ تے لوہے دے کندلیاں توڑ دیاں گا ۔ ³۳۔ تے میں تینوں ٹکے ہوئے خزانے تے لُکیاں تھاواں دے دفن کیتے ہوئے خزانے دیان گا تاں جو توں جانیں پئی میں خداوند ہاں۔ جنہیں تینون ناں لے کے سدیا اے یعنی اسرائیل دا خدا ۔⁴۴۔ میں اپنے بندے یعقوب تے اپنے چُنے ہوئے اسرائیل دی لئی تینوں ناں لے کےصدیا تے تینوں لقب دِتا ۔تے توں مینوں نہ پہچانیا ۔ ⁵۵۔ مین ای خداوند ہاں تے دوسرا کوئی نئیں ۔میرے سوا کوئی خدا نئیں میں تیرے ل۔ک نون بناں ۔جدکے توں مینوں نئیں جاندا۔ ⁶۶۔ تان جو سورج دے نکلن دی تھاں تھوں لے کے اوہدے ڈبن دی تھاں تیک لوکی جانن پئی میں ای خداوند آں ۔ تے دوجا کوئی نئیں ۔⁷۷۔ میں نور دا ایجاد کرن والا تے ہنیرے دا پیدا کرن والا آں۔میں سلامتی دا پیدا کرن والا تے مصیبت دا پیدا کرن والا ہاں ۔میں ای خدواندایناں ساریاں گلاں دا پیدا کرن والا ہاں ۔ ⁸۸۔ خدا نے بھروسہ اے اَسمانو! اُتوں چووہ ۔ ہاں بدل سچیائی وسان ۔دھرتی کھُل جائےتے چھٹکارے دا پھل لیائے ۔ تے سچیائی نوں اُگائے ۔ میں خداوند نےایناں نوں پیدا کیتا ۔⁹۹۔ افسوس اوہدے تے جیہڑا اپنے بنان والے نال جھگڑے ۔جدوں کے او مٹی دے ٹھیکریاں وچوں اک ٹھیکرا اے ۔کہہ مِٹی اپنے بنا ن والے نوں آکھے پئی توں کہہ بنا رہیا ایں ۔ یان تیرے ہتھ دی بنائی ہوئی شے آکھے ۔ پئی اوہدے تے ہتھ نئیں ۔¹⁰۱۰۔افسوس اوہدے تے جیہڑا اپنے پیو نون آکھے نوں کس شے دا پیو ایں ۔تے ماں نوں آکھے کس شے دی ماں ایں۔¹¹۱۱۔ خداوند اسرائیل دا قُدوس تے اوہدا پیدا کرن والا اینج فرماندا اے ۔کیہ تسیں میرے کولوں آون والیاں گلاں دے بارے پچھدے او ؟ کیہ تسیں مریاں پُتراں تےمیرے ہتھاں دیان بنایاں ہویان شیواں دے بارے مینوں حکم دیو گے ۔¹²۱۲۔ میں دھرتی نوں بنایاتے بندے نوں اوہدے تے پیدا کیتا ۔تے مین ای نے ہاں میرے ای ہتھاں نے اَسماناں نوں کھلاریا۔تے میں اوہدیاں ساریاں لشکر اں نوں میں حک کیتا۔¹³۱۳۔میں اوہنوں سچائی نال گھلیا ۔تے میں اوہدیان ساریاں راہواں نون سیدھیاں کراں گا ۔ ایہہ میرا شہر بنائے گا تے میرے قیدیاں دا مُل دیتیوں بغیر تے وڈھی لیان بغیر چھڈائے گا ۔ایہہ رب الافواج دا فرمان اے ۔¹⁴۱۴۔ چھٹکارے دا گیت ۔خداوند اینج فرماندا اےپئی مصر دی محنت دے پھل تے کوش تے سبا دے قد والے باسیاں دے کاروبار دا منافع تیرے وَل آئے گا تے تیرا ای ہووے گا ۔اوہ تیرے مگر ٹرن گے تے تیرے قیدی ہون گے تے تیرے اَگے چھُکن گے تے تیر ی مِنت کر کے آکھن گے ۔ پئی خداصرف تیرے وچ اے ۔ تے دوجا کوئی نئیں ۔ ¹⁵۱۵۔ پک نوں راز رکھن والا خدا ایں ۔ اسرئیل دا خداتے خالص¹⁶۱۶۔ اوہدے سارے دشمن پریشان تے شرمندہ ہوئے جیہڑے بتان نوں گھڑ دے نین ۔اوہ سارے دے سارے خجل خراب ہوئے ¹⁷۱۷۔ اے اسرائیل تینون خداوند نے بچایا ۔سگوں ہمیشاں لئی بچایا اے ۔ تسیں اخیر دیان مُدتاں تیک کدی شرمسار تے خجل خراب نہ ہوو و گے۔¹⁸۱۸۔ تاں جوں اینج ای خداوند فرماندا اے ۔ یعنی اَسماناں دا بنان والا ۔ اوہ ای خدا جیہڑا دھرتی دا ایجاد کرن والا تے بنان والا اے ۔جنہیں اوہنوں مکمل بنایا۔تے اُجاڑ ن لئی نئیں ۔ سگوں آباد ہون لئی ایجاد کیتا ۔ پئی میں خداوند ہان کوئی ہور نئیں اے۔¹⁹۱۹۔ میں لُک کے نئیں تے نہ دھرتی دے کسے ہنیرے دی تھا ہ تھوں کلام کیتا ۔تے نہ میں یعقو ب دی پیڑھی نون آکھیا ۔پئی تُسیں ایویں مینوں لبھو ۔میں ای خداوند ہاں جیہڑا سچیائی دی گل کرنا واں تے نیکی دیاں گلاں بیان کردا ہاں۔²⁰۲۰۔ اے تسیں جیہڑے غیر قوماں وچوں بچ گئےاو۔ آکے جمع ہووو تے اکٹھے ہووو ۔جیہڑے لکڑی دے بُت چُکی پھر دے او۔ تے ایسیاں دیوتیاں کولوں دُعا کردے او۔ جیہڑے بچا نئیں سکدے او علم تھوں خالی نیں ۔²¹۲۱۔ تسیں آکے دسو تے بیان کرو تے اک دوجے نال صلاح کر لو۔ کِنے پُرانیاں ویلیاں توں ایہہ اعلان کیتا ۔تے مُدت تھون ایس گل دی سو دِتی ۔ کہہ مین خداوند نے نئیں ۔جیہدے علاوہ کوئی ہور خدا نئیں اے؟ میرے علاوہ کوئی نیان کرن والا تے چھڈان والا نئیں ۔²²۲۲۔ میرے وَل دھیان کرو تے چھٹکارا پاؤ ۔اے تسی دھرتی دے سارے کنڈیوں کیوں جو میں خدا ہاں ۔کوئی ہور نئیں ۔ ²³۲۳۔ مین اپنی ذات دی قسم کھانا ہان تے اپنی سچیائی تے اپنا نہ بدلن والا کلام منہ وچوں کڈھنا آں پئی میرے اَگے ہر اک گوڈا جھکے گا ۔تے ہر اک جیب میری قسم کھائے گی ۔²⁴۲۴۔ او میرے بارے آکھن گے پئی خداوند ای سچائی تے قوت اے ۔جنہے اوہدے خلاف بھڑکدے سن اوسارے شرماسار ہوکے اہودے کول آؤن گے۔ ²⁵۲۵۔ اسرائیل دی ساری پیڑھی خدواند دی سچیائی تے جلا پائے گی۔

46¹۱۔ بعلؔ اڈیا ہوئیا اے ۔ نبوسرؔ بھرنے ہوئیا اے ۔ پشواں تے جانوراں دے اوہنان دے بُت لدے ہوئے نیں ۔ اوہناں دی چُکی ہوئی ہر شے بھاری اے تے تھکیاں ہوئیاں تے بھاریاں نیں۔ ²۲۔ اوہو سبھ دے سبھ لندے تے سر بنے ہُندے نیں ۔ اوہو بھار نوں بچا نئین سکدے ۔ اوہو آپ ای قید چہ ٹر جان گے ۔³۳۔ اوئے یعقوبؔ دے خانوادے تے اسرائیل ؔ دے خانوادے دے سبھے بچے ہوئے لوکو! جہناں نوں ڈھڈ چوں لے جاندا ساں ۔ تے کُکھ چوں ای چُک لیندا ساں ۔ میری سُنو۔ ⁴۴۔ تُہاڈے بُڑاپے تیِک میں اوہو ای آں ۔ تے تہاڈے سِر چِٹے ہون تیِک تہانوں لے جاواں گا۔ میں ای تہانوں بنایا اے ۔ میں ای تُہانوں چُکا ں گا ۔ میں تُہانوں لے چلاں گا تے نجات دیواں گا ۔⁵۵۔ تسیں مینوں کدے نال رلائو گے ۔ تے کدے برابر کرو گے ۔ تے مینوں کدے نال مثال دیو گے ۔ تاں جو اسیں اکو جئے ہو جائے ۔ ⁶۶۔ اوہو سونا تھیلی چوں خرچ کردے نیں تے چاندی تکڑی چہ تولدے نیں تے سُنیارے نوں مُزدوری تے لاندے او۔ تاں جو اوہناں لئی اِک رب بنائے تے اوہو اوہنوں سجدہ کردے تے لِفدے نیں ۔⁷۷۔ اوہ اوہنوں موہڈیاں تے چُکدے تے اوہنوں لے جاندے نین تے اوہدی تھاں تے اوہنوں رکھدے نیں ۔ تے اوہو کھلوتا رہندا اے ۔ تے اپنی تھاں توں نئیں ہلدا ۔ جدوں کوئی آواز دیوے تے جواب نئیں دیندا ۔ تے ناں اوہنوں اوہدی مصیبت چوں کڈدا اے ۔⁸۸۔ یاد رکھو تے بندے بنو ۔ تے اے خطاکارو اپنے دلاں چہ غور کرو ۔ ⁹۹۔ شروع دناں دے زمانے دیاں پہلیاں گلاں نوں یاد کرو۔ کیوں جو میں ای خدا آں ۔ تےہور کوئی خدا نئیں ۔ تے میرے وانگوں کوئی نئیں ۔¹⁰۱۰۔ میں مُڈھ تون انت تیِک تے پُرانے وقتاں توں جیہڑیاں گلاں ہُن تیِک نئیں ہوئیاں میؐ دسدا ہاں تے دسدا ہاں میری صلاح قائم رہوے گی ۔ تے جو میں چاہواں تے سو میں کراں ۔ ¹¹۱۱۔ میں پُور ب توں عُقاب نوں تے دور دے دیس چوں اپنی صلاح دے انسان نوں بُلانا واں ۔ میں ایہدا ارداہ کیتا تے اوہنو ں پُورا کراں گا ۔¹²۱۲۔ ائے ڈاہڈے دلو ! جیہڑے سچیائی توں دور او سُنو! ¹³۱۳۔ میں اپنی سچیائی نیڑے لے کے آیا واں تے اوہ دوُر ناں ہووے گی ۔ تے میری نجات دیر نئیں لائے گی ۔ تے میری نجات نئیں لائے گی تے میں صیہوُؔن نوں نجات تے اسرائیلؔ نوں اپنا جلال دیواں گا ۔

47¹۱۔ تھلے اُتر تے گٹھے چہ بہو ۔ اے بابل ؔ دی کواری دھیئے ! توں بناں تخت توں پہنچے بہو ، تے کُلدانیاں ؔ دی دھی! کیون جو اگوں توں نازک تے لِفیں نان اکھوائیں ۔ ²۲۔ چکی پھڑ تے آٹا پیہہ ۔ اپنا نقاب لاہ دے ۔ اپنا پلا سانبھ تے لتاں ننگیاں کر تے دریاواں دے پار ہو۔³۳۔ تیرا ننگا پن کھو لیا جاوے گا ۔ تے تیری شرم ویکھی جائے گی ۔ میں بدلہ لواں گا۔ تے کسے تے رحم ناں کراں گا ۔ ⁴۴۔ ساڈی پرت بھرن والے دا ناں فوجاں دا رب تے اسرائیل ؔ دا قدوُس اے ۔ ⁵۵۔ اے کُدانیاں ؔ دئیے دھیئے ! چُپ ہو کے بہہ تے ہنیرے چہ وڑ۔ کیوں جو اگوں توں دیساں دی ملکہ ناں اکھوائیں گی ۔⁶۶۔ میں اپنی اُمت توں ناراض ہویا۔ تے میں اپنی میراث دی بے عزتی کیتی تے اوہنوں تیرے ہتھ وچ دے دِتا ۔ تے توں اوہناں تے رحم ناں کیتا ۔ سگوں بُڈھیاں تے وی توں اپنی پنجالی نوں بھاریاں کیتا ۔ ⁷۷۔ توں آکھیا پئی میں سدا تیِک ملکہ رہواں گی تے ایہناں گلاں توں دل چہ رکھیا تے ناں اوہنے انجام نوں یاد رکھیا ۔⁸۸۔ تے ہُن ایہہ گل سُن ۔ توں جیہڑی عیش چہ ڈُب کے سکون نال رہن والی ایں ۔ تے اپنے دِل چہ آکھنی ایں پئی میں ہاں تے میرے سوا کوئی نئیں ۔ میں رنڈی ہو کے تے بہواں گی ۔ تے ناں بے اولادی نوں جاناں گی ۔ ⁹۹۔ بس تیرے تے ایہہ گلاں اک دن تے تے اکو واری آن گئیاں ۔ مطلب پئی بے اولادی تے رنڈاپا تے بنا ں شک تیرے قِسم قسِم دے جنتر تے پیشے سارے جادواں دی طاقت اے ۔ ایہہ پورے دا پورا تیرے اُتے آ پئے گا ۔¹⁰۱۰۔ کیوں جو توں اپنی خباثت ےدا مان کیتا ۔ تے توں آکھیا کوئی مینوں نئیں ویکھدا ۔ تیری دانئی تیرے علم نے تیمنوں بھٹکا دتا ۔ ایتھوں تیِک پئی توں اپنے دِل چہ آکھیا ۔میں ای ہاں تے میرے سوا ہور کوئی نئیں ۔ ¹¹۱۱۔ ایس لئی مصیبت تیرے تے آئے گی ۔ جہدے جادو نوں توں ناں جانیں گی ۔ تے تیرے تے ایہو جیہی بلا نازل ہووے گی ۔ جنہوں تون کسے وی مُل توں دوُر ناں کر سکیں گی ۔ تے تیرے تے اِکو دم مری آئے گی ۔ جیہنوں توں نئیں جاندی ۔¹²۱۲۔ اپنے جادو تے منتراں تے بھروسہ کرکے کھلوتی رہ ۔ جہناں توں اپنے لڑکپنے توں ای دُکھ اُٹھایا ۔ خورے پئی تینوں فایدہ ہووے تے خورے تیرا رُعب ہو جاوے ۔ ¹³۱۳۔ توں اپنے بُہتے صلاح دین والیاں توں تھک گئی ۔ ہُن اسمانوں نوں ناپن والے ، تاریاں دے ویکھن والے تے نویں چنّاں دی خبر دین والے کھلون تے تینوں اپنیاں گلاں توں چھڈان جیہڑی تیرے تے آئون والی اے ۔¹⁴۱۴۔ ویکھ ۔اوہ تُوڑی وانگر ہون گے ۔ اَگ اوہنوں ساڑھے گی ۔ اوہ اپنے آپ نوں لُوسن توں بچا ناں سکن گے ۔ ایتھوں تیِک پئی کورا ناں رہوے گا ۔ جیدے کول کوئی اپنے آپ نوں سیک دے لوے ۔ تے اَگ ناں رہوے گی ۔ جیدے کول کوئی بیہہ جاوے ۔ ¹⁵۱۵۔ جنہاں نال توں اپنے لڑکپنے توں ای تلکیف سہی تے تیرے لئی اینج ای ہون گے۔ ایہناں وچوں ہر اِک اپنے اپنے کماں توں بھٹک گیا تے کوئی نئیں جہڑا تینوں آزاد کرے ۔

48¹۱۔ ایہہ گل سن اے یعقوبؔ دے گھرانے ! تسیں جیہڑے اسرائیل دے ناں تے اکھواندے او۔ تے یہودہ دیاں ندیاں توں نکلے او۔ جیہڑے خدا وند دے ناں دی سونہہ کھاندے او۔ حق تے سچ باہجوں اسرائیل دے خدا دا ذکر کردے او۔ ²۲۔ پک اے اوہ پاک شہر دے ناں نال متھے ہوئے نیں ۔ تے اسرائیل دے خدا یعنی فوجاں دے رب تے یقین رکھدے نیں ۔³۳۔ میں اس ویلے توں پہلاں دی خبر دتی ۔اوہ میرے منہ وچوں نکلیاں ۔ تے میں سنائیاں ۔ میں اچن چیتی اوہناں تے عمل کیتا تے ہوگیاں۔ ⁴۴۔ کیوں جو میں جاندا ہاں کہ توں ڈاہڈے دل آلا ایں۔ تے تیری دھون لوہے دا پٹھا اے تے تیرا متھا پتل دا اے ۔ ⁵۵۔ ایس لئی میں تینوں اُس ویلے بارے دسیا ۔ تے ایس توں پہلاں کہ اوہ ہوون تینوں دسن ۔ تاں جو نہ آکھیں پئی میرے بت نے انج کیتیاں تے میری گھڑی ہوئی تے ڈھالی ہوئی مورتاں نے ایہناں دا حکم دتا۔⁶۶۔ ایس لئی توں سنیا ۔ سو سارے تے دھیان دے۔ تاں کیہ توں اوہنوں بیان نہیں کریں گا۔؟ ہن میں تینوں نویاں گلاں دسداں یعنی اجیہاں لکیاں ہویا گلاں جنہاں نوں توں نہیں سی جاندا ۔ ⁷۷۔ اوہ ہن پیدا کیتیاں گیاں تے پہلے ویلے وچ نہیں۔ تے اج دے دن توں پہلاں توں اوہناں نوں نہیں سی سنیا۔ تاں جو توں نہ آکھیں ۔ ویکھ میں اوہناں نوں جاندا ساں ۔⁸۸۔ تو ں نہ سنیا تے توں نہ جانیا۔ تے اوس ویلے توں تیرے کن کھلے نہیں سن ۔ کیوں جو مینوں ایہہ پتہ سی کہ توں اُکا بے وفا ایں۔ تے ڈھڈ توں ای بھلن آلا اکھوایا۔⁹۹۔ پر میں اپنے ناں دی خاطر اپنے غصے وچ دیر کراں گا۔ تے اپنی تعریف دی خاطر تیتھوں رکا رہواں گا۔ انج نہ ہووے کہ میں تینوں کٹ دیاں ۔ ¹⁰۱۰۔ ویکھ ۔ میں تینوں تپایا پر چاندی وانگ نہیں ۔ میں دکھ دی بھٹی وچ تینوں ازمایا۔ ¹¹۱۱۔ میں اپنی خاطر ہاں اپنی ای خاطر ایہہ کراں گا۔ انج نہ ہووے پئی کوئی میرے خلاف کفر بکے تے میں اپنی شان کسے نوں نہیں دیواں گا۔¹²۱۲۔ اے یعقوب میری سن تے اے اسرائیل جنہوں میں سدیا ۔ میں اوہی ہاں ۔ میں اول تے میں ای آخر ہاں۔ ¹³۱۳۔ میرے ہتھ نے زمین دی وی نینہہ رکھی تے میرے کھبے ہتھ نے اسماناں نوں سدیا۔ جدوں میں اوہناں نوں وجود دتا تاں اوہ سارے دے سارے کھلو گئے۔¹⁴۱۴۔ تسیں سارے کٹھے ہووو تے سنو ۔ اوہناں وچوں کنے ایہناں گلاں دی خبر دتی۔ خدا وند اوہنوں پیار کردا اے ۔ خدا و ند اوہدے نال پیار کردا اے اوہ اپنی مرضی دے مطابق بابل دے نال سلوک کرے گا ۔ تے اوہدی بانہہ گلدانیاں دے خلاف ہووے گی ۔ ¹⁵۱۵۔ میں ای ہاں میں ای آکھیا ۔ تے میں اوہنوں سدیا ۔ میں اوہنوں لیاندا ۔ تے اوہ اپنی راہ وچ کامیاب ہووے گا ۔¹⁶۱۶ ۔ تسیں میرے کول آئو تے ایہہ گل سنو ۔ میں پرانے (قدیم ) توں ای اوہلے وچ رہ کے کلام نہیں کیتا ۔ پر جدوں دا ایہہ کچھ ہورہیا اے میں اوتھے ای ہاں ۔¹⁷۱۷ ۔ خدا وند تیرا فدیہ دین آلا اسرائیل دا قدوس انج فرماندا اے ۔ میں ای خدا وند تیرا خدا ہاں ۔ جیہڑیاں تینوں فائدہ دین آلیاں گلاں سکھاندا ہاں ۔ تے اُس راہ دی تینوں ہدایت کردا ہاں جس تے تینوں ٹُرنا اے ۔ ¹⁸۱۸ ۔ کاش توں میرے حکماں نوں سنن آلا ہوندا ۔ تاں تیری سلامتی دریا وانگ تے تیری سدھی عادت سمندر دی موجاں وانگ ہوندی ۔¹⁹۱۹۔ تیری نسل ریت وانگوں تے تیری صلب دی اولاد اوہدے ذریاں وانگ ہوندی ۔ (تے اوہدا ناں میرے ساہمنیوں نہیں کٹیا جاوے گا تے نہ ختم ہووے گا )²⁰۲۰۔ تسیں بابل وچوں نکلو تے گلدانیاں توں نسو ۔ مٹھی واج نال ایس گل دی خبر دیو تے ایہنوں مشہور کرو ۔ زویں دی اخیر تیکر ایہدے بارے آکھو ۔ تے آکھدے جائوو پئی خدا وند نے اپنے بندے یعقوب دا فدیہ دتا اے ۔²¹۲۱۔ تے پئی جدوں اوہناں نوں اُجاڑ تھانواں تے لے گیا تاں اوہ تہائے نہ ہوئے ۔ پر اوہنے اوہناں لئی چٹاناں وچوں پانی کڈھیا ۔ اوہنے چٹان نوں چیریا تاں پانی پھُٹ پیا ۔ ²²۲۲ ۔( شریراں لئی سلامتی نہیں ۔ ایہہ خدا وند دا فرمان اے )

49¹۱۔اے ٹاپو ؤں میری سُنو اے دوردور دیوں قومو کَن لاؤ خداوند نے مینوں مان دی کُکھ تھوں ای صدیا اے ۔ماں تے ڈیڑھ تھوں ای اوہنوں میرا ذکر کیتا۔ ²۲۔ اوہنوں میرے منہ توں تیگی تلوار وانگر کیتا اوہنوں اپنے ہتھ دے پرچھاویں وچ مینوں پناہ دِتی ۔تے اوہنوں مینوں کلی کیتے ہوئے تیر وانگر بنایا تے اپنے ترکش وچ مینوں چُھپالیا۔³۳۔ تے اوہنوں مینوں آکھیا پئی اے اسرائیل توں میرا نوکر ایں۔جہدے وچ میرا جلال ظاہر ہووے گا ۔ اینج میں خدا دی نظراں وچ عزت پائی تے میرا خدا میری طاقت بنیا۔ ⁴۴۔ فیر میں آکھیا پئی میری مہربانی دا کوئی فائدہ نئیں ہویا ۔میں اپنی طاقت بے کار تے کسے وی سببوں بغیر خرچ کیتی اے پک میرا نیاں خداوند دے کول تے میرا اجر خدا دے نال اے۔⁵۵۔ تے ہن خداوند ایہہ آکھدا اے (یعنی جنہین مینون مان دی کُکھ تھوں ای اپنا نوکر بنایا ۔تان جو یعقوب نون اوہدے کول پھیرے آواں ۔تے اسرائیل نون اوہدے کول کٹھایاں کراں ۔ ⁶۶۔ ایہہ چھوٹی جیہی گل اے پئی توں مریا نوکر ایں ۔تاں جو یعقوب دے قبیلیاں نوں نویں سرے توں تھوں قائم کرے ۔تے اسرائیل دے پچھے رہ گیا نوں پھیر لاایسی لئی میں تینوں غیرقوماں دا چراغ بنایا ،تاں جو توں دھرتی دی اخیر تیک میرے چُھٹکارے دا سبب بنیں⁷۷۔ خداوند اسرائیل دا مُل دین والا تے اوہدا قُدوس اوہدے تھوں جیہڑا بوہتا نیچ تے ساریاں نیڑے ناپاک اے۔تے جیہڑا حاکماں دا غلام اے۔اینج آکھدا اے پئی خداوند جیہڑا وفادار اے۔ تے اسرائیل دے قُدوس لئی ۔جنہیں تینوں چُن لیا۔بادشاہ ویکھن گے تے اُٹھ کھلون گے تے امیر سِجدہ کرن گے ۔⁸۸۔ خداوند آکھدا اے مین قبولیت دے وقت تیری سُنی تے چھٹکارے دے دیاڑھے تیری مدد کیتی ۔میں تیری رکھوالی کران گا ۔تے تینوں اُمت لئی عہد ٹھہراں گا ۔تان جو تُوں دیس توں اوہدی تھاں تے لیاویں ۔تے اُجاڑ مَلکیتاں نوں نویں سرے آباد کریں ۔⁹۹۔ قیدیاں نوں آکھےباہر نکل آؤ۔ تے اوہ جیہڑے ہنیرے وچ نیں روشن ہوجا اوراہواں وچ چرن گے تے ہر اک ٹِبے تے اوہناں دے چرن دی تھاں ہووے گی۔¹⁰۱۰۔ او نہ بُھکے تے ترھائے ہون گے تے نہ گرمی تے نہ دھُپ اوہناں نوں دُکھ دیوے گی ۔تاں جو اوہناں دا رحم کرن والا اوہناں دا ہدایت کرن والا ہووے گا ۔تے پانی دے سوتیان وَل اوہنان نوں لے جاوے گا۔ ¹¹۱۱۔میں اپنے پہاڑاں نوں راہ بناواں گا تے میرے رستے پدھرے ہون گے ۔¹²۱۲۔ ویکھ کوئی دوروں آؤن گے تے ویکھ کوئی دَلھن تے پہاڑوَلوں تے کوئی سِنین دی دھرتی تھوں۔ ¹³۱۳۔اے آسمان گیت گاؤ تے اے پہاڑ وراگ گاؤن لگو تاں جو خداوند نے اپنی اُمت نوں تسلی دِتی اے تے او غیر یباں تے رَحم کرے گا۔¹⁴۱۴۔ صیہون دی بحالی پر صیہون آکھدا اے پئی خداوند مینوں گندیاں کِیتا تے مالک مینوں بُھل گیا اے۔ ¹⁵۱۵۔کیہ عورت اپنے دُودھ پیندے بچے نوں بھُل جاندی اے پئی اپنے کُکھ دے بچے تے رحم نہ کر تے بھاویں اوہ بھُل وی جاوے پر میں تینوں نہ بھُلاواں گا ۔¹⁶۱۶۔ ویکھ میں تینوں اپیناں دوہواں تلیاں تے کھروچیااے تے تیریاں کنداں ہر ویلے میریاں اکھاں اَگے ہین ۔ ¹⁷۱۷۔ تینوں اُسارن والے چھیتی آرہے نے تے تیرے ڈھان والے تے تینوں اُجاڑ ن والے تیرے وچوں باہر نکل رہ ہین۔ ¹⁸۱۸۔ آسے پاسے نظر ماتے ویکھ ۔او سارے کٹھے ہو کے تیرے کول آرئے نیں خداوند فرماندا اے مینوں میری حیات ی دی قسم توں ایناں ساریاں وچوں ہو بہو سیونے نال سجیا ہوویں گا ۔تے ووہٹی وانگر ایناں نال سجیا ہوویں گا۔¹⁹۱۹۔ تاں جو تیری تبائی تے تیری بربادی تے تیری اُجاڑ دھرتی ہن رہن والیاں لئی سورھی ہووے گی ۔تے تینوں لگان والے دور ہو جان گے ۔ ²⁰۲۰۔ تینوں بے اولاد کرن والے تیرے کنان وچ آکھن گے ۔پئی میرے لئی تھاہ سوڑھی اے مینوں تھان دے تے میں وساں ۔²¹۲۱۔ فیر توں اپنے دل وچ آکھیں گی پئی کون میرے لئی اوناں دا پیو ہویا میں بے اولاد اُوتر نخترے تے دیسؤں کڈھی ہوئی تے قیدی ساںتے کِنے اوناں دی پالنا ویکھ میں جیہڑے رہ گئے سن اوناں وچوں سی تے ایہہ کِتھے سن۔²²۲۲۔مالک خداوند فرماندا اے ویکھ میں غیر قوماں تے اپنا ہتھ اُچا کران گا تے اُمتآں لئی اپنا جھڈا قائم کراں گا تے اوہ تیرے پُتراں نوں اپنی جھولی وچ لیان گے تے تیریاں دھیاں نوں اپنے موہڈیان تے چُکن گے ۔²³۲۳۔ تے بادشاہ تیرے پالن والے ہون گے تے شہزادیاں دُدھ پِلان والیاں ہون گِیان اوہ اپنے موڈے منہ تیرے اَگے دھرتی تے سِجدہ کرن گے تے پیراں دی مِٹی چَٹن گے تے فیر تینوں پتا لگے گا پئی میں خداوند ہاں جیہدے اوڈیکن واے شرمندہ نہ ہون گے ۔²⁴۲۴۔ کیہ زورآور تھوں لُٹ دا مال لے لیا جاوے گے یا ڈاہڈے کولوں قیدی چھُڈایا جاوے گا۔ ²⁵۲۵۔پر خداوند اینج فرماندا اے پک طاقتور تھون قیدی لے لیا جائے گا تے زور آور کولوں لُٹ دا مال لیا جاوے گا کیوں جو میں تیرے جھگڑے لئی جھگڑاں گا تے تیرے پُتراں بچاواں گا ۔²⁶۲۶۔اوہ تیرے تے ظلم کرن والیاں نوں اوہنان داگوشت کھواوے گا ۔تے اوہ اپنے ای ہو تھوں ہو بہو نویں لے نال مَست ہون گے تے ہر بندہ جانے گا پئی میں خداوند تیرا چھڈان والا تے یعقوب دا قدرت رکھن والا ہاں جیہڑا تیر مُل دیندا اے۔

50¹۱۔خدا وند انج فرماندا اے ۔ تیری ماں دا طلاق نامہ جس نال میں اوہنوں چھڈ دتا کتھے اے ؟ یا اپنے قرض لین آلیاں وچوں کہدے کول میں تینوں ویچیا۔ ویکھ۔ توں اپنی ای برائیاں پاروں وک گیا۔ تے تیرے گناہواں پاروں تیری ماں نوں طلاق دتی گئی ۔²۲۔ جدوں میں آیا تاں کاہدے لئی کوئی نہیں سی ؟ جدوں میں بلایا تاں کاہدے لئی کوئی جواب دین آلا نہیں سی ؟کیہ میرا ہتھ فدیہ دین لئی چھوٹا ہو گیا سی ؟ یا چھڑاون دا میرے وچ زور نہ رہیا ؟ ویکھ میں اپنے ڈراوے نال سمندر نوں سُکا دینداں ۔ تے دریاواں نوں اُجاڑ دینداں ۔ ایتھے تیکر پئی پانی نہ ہون کر کے اوہناں دیاں مچھیاں سڑ جاندیاں نیں تے تیہہ نال مر جاندیاں نیں ۔ ³۳۔میں اسماناں نوں ہنیرے دے لیڑے پواندا ہاں تے اوہناں دا لباس ٹاٹ کر دیندا ہاں ۔⁴۴۔ مالک خدا وند نے مینوں ۔ شاگرد دی زبان دتی۔ تاں جو میں تھکیاں ماندیاں لئی۔ ویلے سر گل کر سکاں ۔ اوہ ہر سویر نوں میرے کناں نوں جگاندا اے ۔ تاں جو میں شاگرد وانگ سناں ۔⁵۵۔ مالک خدا وند نے ای میرا کن کھولیااے۔ تاں میں باغی نہ ہویا تے پچھے نوں نہیں گیا ۔ ⁶۶۔ میں اپنی کنڈ مارن آلیاں نوں ۔ تے اپنیاں گلہاں کھون آلیاں نوں دے چھڈیاں۔ میں توہین تے تھک توں اپنا منہ نہیں لکایا۔⁷۷۔ پر مالک خدا وند میرا سہارادین آلا اے ۔ ایسے لئی میں شرمندہ نہیں ہوواں گا۔ ایس لئی میں اپنا منہ چقماق وانگوں کیتا۔ تے ایہہ جانیا کہ بدنام نہیں ہوواں گا۔⁸۸۔ میرراکھا نیڑے اے ۔ تاں کیہڑا میرے نال جھگڑے گا؟ آئو ۔ اسیں کٹھے کھلوئیے کون میرے تے دعویٰ کردا اے ۔ اوہ میرے ساہنے آوے ۔ ⁹۹۔ ویکھ مالک خدا وند میرا مددگار اے۔ تاں کون مینوں مجرم بنائے گا؟ ویکھ اوہ سارے لیڑیاں وانگ چھس جان گے ۔ پتنگا اوہناں نوں کھا جائے گا۔¹⁰۱۰۔ تساں وچوں کیہڑا اے جیہڑا خدا وند کولوں ڈردا اے ؟ اوہ اوہدے خادم دی واج سنے ۔ کون اے جو ہینرے وچ تُردا تے چانن نہیں لے سکدا؟ اوہ خدا وند دے ناں تے توکل کرے تے اپنے خدا تے آس رکھے ۔¹¹۱۱۔ اے سارے اگ بالن آلیو جیہڑے انگیاراں نال اپنے آپ نوں گھیر لیندے او۔ اپنی اگ دے لانبو وچ تے انگیاریاں وچ جیہڑے تساں نے بالے، وڑ جائو۔ میرے ہتھوں تہاڈے لئی ایہو ای اے۔ تسیں غم وچ لیٹے رہوو گے۔

51¹۱۔ اے لوکو تسیں جیہڑے سچ مگر ٹردے او میری سنو۔ تسیں جیہڑے خدا وند نوں لبھن آلے او۔اُس چٹان اُتے جس توں تسیں گھڑے گئے او ۔ تے اُس کھُڈے دی موری تے جتھوں تسیں کھٹے گئے او ویکھو۔²۲۔ اپنے پیو ابراہیم اُتے تے سارہ تے جس توں تسیں جمے نظر کرو۔ کہ جدوں اوہ حالی کلا سی تاں میں اوہنوں سدیا تے اوہنوں برکت دتی تے اوہنوں ودھایا۔³۳۔ پک اے خدا وند صیہون نوں دلاسا دیوے گا تے اوہدیاں ساریاں اُجاڑ تھانواں نوں بے فکرا کرے گا۔ تے اوہدی اُجڑی تھاں نوں عدن وانگ تے اوہدی اُجاڑ تھاں نوں خدا وند دی جنت وانگ بناوے گا۔ تاں خوشی تے شادمانی تے شکر گزاری تے حمد دی واج اوہدے وچ پائی جاوے گی ۔⁴۴۔ اے میری امتو ! میری سنو۔ تے اے میری قومو ! میرے ول کن لائو ۔ کیوں جو شریعت میرے ولوں صادر ہووے گی ۔ تے میرا نیاں قوماں لئی چانن ہووے گا۔ ⁵۵۔ میری سچائی نیڑے اے۔ میری خلاصی ظاہر ہوندی اے۔ تے میریاں باہواں قوماں تے بادشاہی کرن گیں ۔ ٹاپو مینوں ای اُڈیکن گے تے میری بانہہ تے وساہ کرن گے۔⁶۶۔ تسیں اپنیاں اکھاں اسمان ول چکو تے ہیٹھاں زویں ول ویکھو۔ کیوں جو اسمان دھوئیں وانگ غائب ہو جاوے گا۔ تے بوئیں کپڑے وانگ پرانی ہو جاوے گی ۔ تے اوہدے واسی مچھراں وانگ مر جان گے ۔ پر میری نجات سدا لئی ہووے گی۔ تے میری سچائی جاندی نہ رہوے گی۔⁷۷۔ میری سنو۔ اے تسیں جیہڑے سچائی دے جانو او! اے امت جہدے دل وچ میری شریعت اے ! بندیاں دی ملامت کولوں نہ ڈرو تے اوہناں دے کفر گوئیاں توں نہ ڈرو۔ ⁸۸۔ کیوں جو پتنگا اوہناں نوں کپڑے وانگ کھا جاوے گا۔ تے کیڑے اوہنان نوں اُن وانگ نگل جائے گا۔ پر میری سچائی ہمیشہ لئی ۔ تے میری خلاصی پیڑھیاں دی پیڑھیاں تکر قائم رہوے گی۔⁹۹۔ جاگ جاگ اے خدا وند دی بانہہ تے قدرت نال کجیا ہویا اے ۔ جاگ جیویں کے گزرے دناں تے پرانے زمانیاں وچ۔ کیہ توں اوہی نہیں جنے راہب نوں پاڑ دتا تے سپ نوں پھٹڑ کر دتا ؟ ¹⁰۱۰۔ کیہ توں اوہو نہیں جنے سمندر نوں سگوں کھلے سمندری پانی نوں سُکا دتا۔ تے سمندر دی ڈوہنگھیائی نوں راہ بنایا تاں جو جنہاں دا فدیہ دتا گیا پار لنگھن ۔¹¹۱۱۔ ( تے جنہاں نے خدا وند دا فدیہ دتا اوہ مڑ کے آون گے تے خدا وند دے گیت گاندے ہوئے صیہون نوں آون گے۔ تے سدا دی فرحت اوہناں دے سراں تے ہووے گی۔ اوہ مزا تے شادمانی پاون گے تے غم رونا اوہناں کولوں نس جان گے۔¹²۱۲۔ میں ہاں میں تہاڈا تسلی دین والا ہاں ۔ توں کون ایں کہ فانی انسان توں تے ابن بشر توں جیڑا گھاہ وانگوں جھوں جائے گا ڈردا اے ۔¹³۱۳۔ تے اپنے بناون آلے خدا وند نوں بھل جاندا اے۔ جنے اسماناں نوں کھلاریا تے زویں دی نینہ رکھی تے دن بھر ظالم دے قہر توں ڈریا رہندا اے۔ جدوں اوہ مارن تے تیار اے ۔ تاں ظالم دا قہر کتھے اے؟۔¹⁴۱۴۔ بندی وان چھیتی آزاد کیتا جاوے گا۔ اوہ غار وچ نہیں مرے گا۔ تے اوہدی روٹی گھٹ نہیں ہووے گی۔ ¹⁵۱۵۔ میں خدا وند تہاڈا خدا ہاں( جیہڑا سمندر نوں ہلاندا اے تاں اپس دیان چھلاں جوش ماردیاں نیں۔ فوجاں دا رب اوہدا ناں اے۔¹⁶۱۶۔ تے میں اپنے بول تیرے منہ وچ پاندا ہاں۔ تے اپنے ہتھ دی چھاں وچ تینوں چھپاندا ہاں۔ تاں جو اسماناں نوں کھلار دیاں تے زویں دی نینہ رکھاں۔ تے صیہون نوں آکھاں پئی توں میری امت ایں۔¹⁷۱۷۔ جاگ جاگ ۔ اُٹھ اے یروشلیم ! جنے خدا وند دے ہتھوں اوہدے قہر دا پیالا پیتا۔ توں پیتا تے تھر تھراہٹ دا جام اخیر تک پیتا۔ ¹⁸۱۸۔ جنہاں بچیاں نوں اوہنے پیدا کیتا اوہناں وچوں کوئی وی اوہنوں نہیں لے کے جاندا ۔ تے جنہاں بچیاں نوں اوہنے پالیا ۔ اوہناں وچوں کوئی وی اوہدا ہتھ نہیں پھڑدا۔¹⁹۱۹۔ ایہہ دوویں مصیبتاں تیرے تے آئیاں۔ کون تیرے غم ونڈے۔ ویرانی تے موت کال تے تے تلوار۔ پس کون تینوں دلاسہ دیوے گا۔ ²⁰۲۰ ۔ تیرے بچے غش کھا گئے ۔ اوہ ہر اک گلی دے سرے تے سُتے پئے نیں۔ جویں کہ ہرن جال وچ۔ تے اوہ خدا وند دے قہر توں تے ساڈے خدا دی دھمکی نال بھرے ہوئے نیں ۔²¹۲۱۔ پس سن ۔ توں جو بے حال تے نشے وچ ایں پر مے نال نہیں۔ ²²۲۲۔ تیرا مالک خدا وند تے تیرا خدا جیہڑا اپنی امت لئی لڑے گا۔۔انج فرماندا اے۔ ویکھ میں تھر تھراہٹ دا پیالہ تے اپنے قہر دے جام دی تلچھٹ تیرے ہتھوں لے لینداں۔ پس توں اوہنوان فیر کدی نہیں پیویں گا۔²³۲۳۔تے میں اوہنوں تیرے اوہناں دکھ دین آلیاں دے ہتھ وچ دینداں ۔ جیہڑے تینوں کہندے نیں کہ نیواں ہو جا ۔ تاں جو اسیں لنگھ جائیے۔ اپنی کنڈ زویں وانگ سگوں لنگھن آلیاں لئی سڑک وانگ رکھ دے ۔

52¹۱۔جاگ جاگ اے صیہون اپنی قدرت نال تیار ہو۔اے یروشیلم ! اے پوتر شہر ! اپنے فخر دا جوڑاپا۔ کیوں جو اَگو توں کوئی بے سُنتا تے ناپاک ترے چہ داخل نہ ہووے گا ۔²۲۔ اپنے اُتوں گھٹا جھاڑ اُٹھ بیٹھ اے یروشیلم ! اپنی دھون د اگلاواں کھول دے ۔ اے صیہون دی قیدی دھپے! ³۳۔ کیوں جو خداوند اسیراں فرماندا اے ۔تُسی مفت ویچے آئے۔ایس لئی مُل دِتیاں بنا چھڈ دِتے جاؤگے۔⁴۴۔ کیوں جو مالک خداوندفرماندا اے پئی پچھلے زمانے چہ میری اُمت مصر نوں گئی تاں جو اوتھے راہباں وانگوں رہوئے تے اشورنے بے سبب اوہدے تے ظلم کیتا ۔⁵۵۔ خداوند فرماندا اے پئی ہن میرا ایتھے کی کم ؟کیوں جومیری اُمت بے سبب پھڑی گئی تے جیہڑے اوہدے تے راج کر دے نے اوہواوہدے تے سختی کر دے نے (خداوند فرماند ا اے )تے میرے ناں تے سارا دن کفر تولیا جاندا اے۔ ⁶۶۔ ایس لئی میری اُمت اودن میرا ناں جانے گی پئی میں ای آکھن والا آں پئی عیکھ میں حاضر آں۔⁷۷۔ پہاڑا ں تے اوس بشارت دین والے دے پیر کِنے سوہنے نے جو سلامتی دی بشاست دیندا اے ۔مطلب ایہہ پئی جو خیر دی خوشخبری دیندا تے نجات دی محل سناندا اے تے جیہڑا صیہون چوں کیندا اے پئی تیرا خدا قابص ہووے گا ۔ ⁸۸۔ تیرے راکھیاں دی واج اے ۔او اپنی واج اُچی کر دے تے رل کے للکار دے نے کیوں جو خداوند صیہون چہ پرت کے آئے تا۔تے اوہو اپنیاں اکھیاں توں اے ویکھن گے۔⁹۹۔اے یروشلیم دے ویرانیو ! چُکو تے رَل کے للکارو کیوں جو خداوند اپنی اُمت نوں تسلی دے تانے یروشلیم نون چھڈائے گا ۔ ¹⁰۱۰۔ خداوند اپنی پاک بانہاں ساریاں قوماں دیاں اکھاں دے اگے ظاہر کرے گا۔تے دھرتی دے سارریان پاسے ساڈے خدا دی نجات رکھین گے۔¹¹۱۱۔ٹُر پوو اوتھوں نکل جاؤ ۔ ناپاک شے ہتھ نہ لاؤ ایہناں دے وچوں نکل جاؤ۔اے خداوند دے بھانڈے چُک والیو۔تُسی پاک جاؤ۔ ¹²۱۲۔کیو ں جو تُسی جلدی نال نئیں نکلنا تے نہ پُچھن والیاں وانگوں ٹروگے ۔سگوں خداوند تہاڈے اَگے اَگے ٹُرے گا تے اسرائیل دا خدا تہاڈے پچھے ہووےگا۔¹³۱۳۔ ویکھ میرا خادم بیت ودھے گا تے اُچا تے بیت ای اُچا ہووے گا۔ ¹⁴۱۴۔جِسراں بیت سارے ویہہ کے جزیرے رہ گئے(کیوں جو اوہ ایہہ مُکھ انسان دے مُکھ توں تے اوہدی صورت انسان دی آل اولاد نالوں بوہتا عیب دار سی¹⁵۱۵۔ ایسراں ای بتھریاں قوماں اوہنوں ویکھ کے حیران ہون گِیاں تے بادشاہواں دا منہ اودے اَگے بند ہوجان گے ۔ کیوں جو جیہڑا کجھ وی اوہنوں دسیا نئیں گیا اوہو اوہنو ں ویکھن گے ے جو کجھ اوہناں نئیں سی سُنیا اوہدے تے نظر کرن گے ۔

53¹۱۔جو ساڈے کولوں سُنیا اوہدا کِنے یقین کیتا ؟تے خداوند دی بانہہ کِدھے تے باہر ہوئی ۔ ²۲۔ او اوہدے اَگے کونبل وانگر پُھٹ نکلیا ۔سُکی دھرتی تھوں جڑ وانگر اوہدی کوئی شکل نئیں کجھ عزت پئی اسی اوہدا لحاظ کرئےاوہدی کجھ شکل نئیں اسی اوہدے خوہشمند ہوئے ۔³۳۔ نیچ تے بنیاں وچوں رد کیتا ہویا دُکھی بندہ تے بیمار تے بیمار یاں نوں جانن والا ایسے بندے دے وانگر جہدے تھوں لوکی منہ پھیر لیندے نے اونج سی تے اساں اوہدی کئی قدر نہ کیتی ۔⁴۴۔پک اوہنے ساڈیاں بیمار یاں چُک لیاں ۔ساڈے ای دُکھ اوہدے اُتے لدے ہوئے سن ۔سگوں اساں اوہنوں خدادا د ماریا تے کُٹیا ہویا سمجھیا۔⁵۵۔ پھیر وی اوساڈیاں بھُلاں دےسببوں زخمی ہویا۔ تے سوڈیاں بدیاں لئی اوہ پیٹھیا گیا۔ تےساڈی سلامتی لئی اوہدے تے سیاست ہوئی تےا وہدے کوڑے ھان نال اساں شِفاپائی۔⁶۶۔ اسی سارے بھیڈاں وانگر کرائے پے گئے ۔ساڈے وچوں ہر ایک اپنی راہ وَل پرتیہ ۔پر خداوند نے ساڈی ساریاں دی بدی اوہدے اُتے لددِتی ۔⁷۷۔اوہدے تے ظلم کیتا گیا پر اونے تحمل کیتا تے اوہنے اپنا منہ نہ کھولیا ۔او جلال ہون والی بھیڈ وانگر تے دُنبے دے وانگر وال کترن والیاں دے اَگے چُپ رہا تے اپنا منہ کھو لیا۔⁸۸۔ پھر کے تے الزام دین دے بعد او اوہنوں لے گئے اوہدا خیر کون بیان کرے گا او جیوندیاں دی دھرتی تھوں کٹیا گیا۔اوہ اپنی اُمت دی بغاوت سببوں قتل کیتا گیا۔ ⁹۹۔ تے اوہناں شَریراں دے نال اوہنوں دفنایا تے امیراں دے نال اوہنوں قبر وچ رکھیا ۔جدوں کے اوہنے کدی کوئی ظلم نئیں کیتا تے اوہدے منہ وچ دھوکہ نہ پایا گیا۔¹⁰۱۰۔ فیر وی خداوند پسند آیا پئی اوہنوں بیمار یاں نال پِیٹے ۔پک اوہنے اپنے آپ نون بھُل دی قربانی بنایا ۔او ایسی پیڑھی ویکھے گا ۔جہدے دیہاڑے بڑے لمے ہون گے تے خداوند دا ارادہ اوہدے ہتھوں کامیاب نہ ہووے گا۔ ¹¹۱۱۔ اوہ اپنے جسم دے دُکھ دے بعد روشنی ویکھے گا اوہنوں اپنے جلال تھون آرام ہووے گا میرا سچا نوکر بوہتیاں لئی سچا ٹھہرے گا ۔اوہ اوہناں دیاں بُریایاں نون چُک لے گا۔¹²۱۲۔ ایس لئی بوہتیاں نوں اوہدا بخرا کر دیاں گا تے بوہت سارے لوکی اوہدی لُٹ دا مال ہون گے تاں جو اوہنے اپنی جان موت دے حوالے کر دِتی او بھیڑیاں دے نال شمار کیتا گیا۔سو اوہنے بوہتیاں دے گناہ چُک لے تے بُریاں دی شفاعت کردا اے۔

54¹۱۔اے اوتری نکھتری ! جہدے بال نئیں بُندے خوشی نال للکار تے اے تُوں جنہوں لبھن پیڑاں نئیں لگیاں خوشی خوشی اپنی واج نون اُچیاں کر۔کیوں جو(خداوند رماندا اے)ایہہ چھڈی ہوئی دی اولاد خصم والی دی اولاد نالوں بہتی ہووے گی۔²۲۔ اپنے خیمے دے تھاں نوں ودھا ۔تے اوپنے رہن دِیاں تھاواں دے پر دیاں نو ں کھلار ۔گھاٹا نہ کر۔اپنے رسیاں نوں لما بنا تے اپنیآں میخاں نوں ڈاھڈا کرو۔ ³۳۔ایس نہ توں سجے پاسے تے کھبے پاسےودھیں گی۔تیری نسل قوماں دی مالک ہوے گی ۔تے اُجڑشہراں چہ وسیبا کرتے گی ۔⁴۴۔خوف نہ کر ۔کیوں جو تُوں پریشان نہ ہو ویں گی ۔تے شرمندی نہ ہو۔کیوں جو تُوں بدنام نہ ہوویں گی۔ایس لئی تُوں اپنی جوانی دی شرمندگی بھُل جاویں گی۔تے اپنے رَنڈ اپے دی بے عزتی نُؤں فیر یاد نہ کریں گی۔⁵۵۔کیوں جو تیرا بناں والا ای خصم اے۔جہدا ناں فوجاں دا رَب اےتے اوہوای تیرا مُل تارن والااے۔اسرائیل دا قُدو ساے جیہڑا ساری دھرتی خدا اخوائے گا۔ ⁶۶۔ کیوں جو خداوند نے تینوں طلاق دِتی تے اُداس زنانی وانگوں صدیا اے۔تیرا خدا فرماندااے پئی جوانی دی گھر والی کِسراں چھڈی جائے ؟⁷۷۔میں بس اِک پل لئی تینوں جُدا کیتا ۔بڑے کرم دے نال تینوں سمیٹ دواں گا۔ ⁸۸۔برے غُصے نال اپنا مُکھ تیرے تَوں اِک پل لئی لُکایا۔پر ہمیشہ دی مہر بانی نال تیرے تے رحم کراں گا ۔ہٗن خدا تیرا مُل تارن والا فرماؤند ا اے۔⁹۹۔کیوں جو اے گل میرت پاروں اینج دی ہووے گی جسراں نوحؔ دے دِناں وچ ۔جدوں میں سَوں کھادی پئی میں تیرے تَوں منہ نہ پھیراں گا ۔تے نہ تینوں دھمکی دیاں گا۔ ¹⁰۱۰۔بھانویں پہار ہلن تے ٹِبے کنبن ۔فیر وی میری رحمت تیرے تَوں پراں نہ ہووے گی ۔تے میری سلامتی وعدہ ایدھر اودھر نہ ہووے گا ۔اینج خداوند تیرا رحم کرن والا فرمناؤند ا اے۔¹¹۱۱۔تے تُوں جو کنگال ایں جنہوں طوفان پھنڈیا تے جنہوں تسلی نئیں ملی ۔ویکھ میں تیری نِیں شبِ چراغ تے نیلم نال رکھاں گا ۔ ¹²۱۲۔میں تیرے بنیرے نُوں لال یاقوت تے تیرے پھاٹک ارغوانی یا قوت دے تے سبھے کنڈھےموتیاں نال بناواں گا۔¹³۱۳۔تیرے سارے پُتر خداوند توں پڑھن گے تے تیری اولاد دی سلامتی ودھ تَون ودھ ہووے گی ۔ ¹⁴۱۴۔تُوں سچائی چہ قائم رہوویں گی تے ظلم نیڑے نہ آئے گا کیوں جو تُوں نہ ڈریں گی تے خوف تیرے نیرے نہ آوے گا ۔¹⁵۱۵۔جے کوئی حملہ کرے گا اوہ تیرے پاروں قتل ہووے گا ۔ ¹⁶۱۶۔ویکھ میں لہار نُوں پیدا کیتا جیہڑا اَگ چہ کوہلے پھوکد ااے تے اپنے کم لئی ہتھیار کڈ دا اے۔تے میں برباد کرن والے نُوں برباد کرن لئی پیدا کیتا ۔¹⁷۱۷۔کوئی ہتھیار جیہڑا تیرے خلاف بنایای گیا ہووے کم نہ آوے گا ۔تے جیہڑی جیبھ عدالت چہ تیری خلاف ہووے گی تُوں اوہنوں مجرم ثابت کریں گا ۔اے خداوند دا فرمان اے۔

55¹۱۔اے سارے تھیایون پانی کول آؤ تے جہدے کول پیسے نہ ہون اوہ وہ آوے اناج خریدو تے کھاؤ ۔آؤتے بنا پیسیاں دے ۔بنا مُل دے تے دُدھ خریدو ۔²۲۔ تُسیں کوین اوس شے لئی جیہڑی روٹی نئیں پیسے خرچ کردے او۔ تے اوس شے لئی جیہڑی رجاندی نئیں مُشقت چُکدے او۔تسیں دھیان نال میری گل سُنو ۔تے اوشے کھاؤ۔تے تواڈیان جانان ودھان نال مزا چُکن ۔³۳۔ اپنے کن جھُکاؤ تے میرے کول آؤ ۔تے سُنو تے تواڈی جان جیوندی رہوے گی تاں جو میں تواڈے نال ہمیشہ لئی عہد بناں گا۔یعنی داؤد دیان سچیاں نعمتاں تہانوں دےگا۔ ⁴۴۔ ویکھ میں اوہنوں قوماں لئی گواہ تے اُمتاں لئی پیشوا تے بادشاہ مقرر کیتا ۔⁵۵۔ عیکھ اک قوم جنہوں توں نئیں جاندا سی سدھیں گا ۔تے جیہری تینوں نئیں جاندی او خداوند تیرے خدا تے اسرائیل دے قُدوس لئی تیرے وَل بھیجی آوے گی ۔ایس لئی پئی اوہنے تینوں جلال بخشیا اے ۔⁶۶۔ جدؤن تیک خداوند مِل سکدا اےتُسیں اوہنوں لبھو تے جدوں تیک اوہ نیڑے وے اوہنوں پُکارو ۔ ⁷۷۔ شریراپنی راہ نوں تے بھُلکڑ اپنے خیالاں نوں ترک کرے ۔تے خداوند وَل دھیان کرے ۔تے اوہدے تے رحم کرےگا ۔تے اوسا ڈے خُداوَ ل پرتے تاں جو اوہ ودھیرا معاف کردا اے۔⁸۸۔ تان جو خداوند فرماندا اے میرے خیال تہادے خیال نئیں نہ میریاں راہواں تہاڈیاں راہواں تے ۔ ⁹۹۔ تاں جو جیویں آسمان دھرتی تھوں اُچے نیں ۔اینج ای میریاں راہوں تہاڈیاں راہوں تھوں تے میرے خیال تہاڈیاں خیالاں تھوں اُچے نیں۔¹⁰۱۰۔ تے جینج آسمان تھوں بارش ہُندی تے برف پیندی اے تے فیر پِشاں نئیں جاندی سگوں دھرتی نون پیچ دی اے تے اوہدی ہریاں بھریاں ہون تے ودھن دا سبب بن دی اے۔ تاں جو بیجن والے نوں بی تے کھان والے نوں روٹی دیوے ۔ ¹¹۱۱۔ اینج ای میرا کلیجہ ہووے گا ۔جیہڑے میرے منہ وچوں نکلدا اے او میرے کول بے فائدہ نہ پرتے گا ،سگوں جو چاہواں اوہنوں پوریاں کرے گا ۔تے جس گل لئی میں اوہنوں گھلیا اوہدے وچ کامیاب ہووے گا۔¹²۱۲۔ تاں جو تُسی خوشی نال نکلو گے تے سلامتی دے نال ودھایا کیتے جاؤ گے تے پہاڑ تے پہاڑ یاں تہاڈے اَگے گیت گاؤنا شروع کرن گے ۔تے میدان دے سارے رُکھ اپنے ہتھاں نال تالیاں وجان گے۔ ¹³۱۳۔ جھاڑی دے علاوہ سَر و اُگے گا ،تے کنڈیاں دے علاوہ آس نکلے گا تے ایہہ خداوند لئی نان تے ابدی نشان ہووے گا ۔جیہڑا مٹایا نہ جائے گا ۔

56¹۱۔خداوند اینج فرماندا اےنیاں نوں جاری رکھو تے سچیائی نون کم وچ لیاؤ تاں جو میرا چھُٹکارا آؤن دے نیڑے تے میری سچیائی ظاہر ہون دے نیڑے وے۔ ²۲۔ مبارک ایہہ بندہ جیہڑا اوہدے تے عمل کردا اے ۔تے بندے دا پُتر جیہڑا اوہونوں پھڑی رکھدا اے ۔ جیہڑا سبت نوں مندا تے اوہنوں ناپاک نئیں کردا ۔تے اپنے ہتھ نوں بریائی دے کماں تھوں بچائی رکھدا اے ۔³۳۔ پردیسی دا جیہڑا پُتر خداوند نال مِلیا رہندا اے اوہ نہ آکھے پئی خداوند اپنی اُمت تھوں مینوں وکھریان کر دِتا ۔تے خواجہ سرا نہ آکھے ویکھ میں سُکا ہویا رُکھ آں۔⁴۴۔ تاں جو خداوند خواجہ سرا واں دے بارے اینج فرماندا اے۔پئی جیہڑے میرے سبتان نون من دے او۔تے میری پسن دیان گلاں اختیار کردے او۔تے میرے عہد نال ولیٹے رہندے ہین۔ ⁵۵۔ میں اوہناں نوں اپنے گھر وچ تے اپنی ولگن دے اندر اِک تھم یاد گار تے اِک ناں دیان گا ۔جیہڑا پُتراں تے دھیاں دے ناں توں بہتر اے۔یعنی میں اوہناںوچوں ہر اِک نوں اِک ابدی ناں دیاں گا ۔جیہڑا بالکل وی مٹایا نہ جاوے گا۔تے جیہڑے پردیسی خداوند نال جُڑے ہون ۔تان جو اوہدی خدمت کرن تے اوہدے ناں نوں پیارا جانن۔تے اوہدے بندے ہون ۔تے ہر اِک جیہڑا سبت نوں مندا اے تے اوہنوں ناپاک نئیں کردا ۔تے جیہڑے میرے عہدنال ولیٹے رہندے نیں۔⁶-تے جیہڑے پردیسی خداوند نال جُڑے ہون ۔تان جو اوہدی خدمت کرن تے اوہدے ناں نوں پیارا جانن۔تے اوہدے بندے ہون ۔تے ہر اِک جیہڑا سبت نوں مندا اے تے اوہنوں ناپاک نئیں کردا ۔تے جیہڑے میرے عہدنال ولیٹے رہندے نیں۔ ⁷۷۔میں اوہناں نوں اپنے مُقدس پہاڑ تے لیاواں گا ۔تے اپنے دُعا دے گھر میں اوہناں نوں خوش کراں گا ۔تے اوہناں دیاں ساڑن والیاں قربانیاں تے اوہناں دے جلال کرن والے تھام میرے مذبح تے قابل ِ قبول ہون گے ۔تاں جو میرا گھر ساریاں قوماں لئی دُعا دا گھر کہلوائے گا۔⁸۸۔ مالک خداوند جیہڑا اسرائیل دے کھلرے پُلریاں نوں کھٹیاں کردا اے فرماندا اے۔پئی میں ہن وہ اپنی جماعت نوں اپنے کول کٹھیاں کراں گا ۔⁹۹۔ بھیڑا راہ وکھان والے تے افسوس ۔اے سارے جنگلی جانور! تسیں کھان لئی آؤ اے جنگل دے سارے پاڑن والیو۔ ¹⁰۱۰۔ تاں جو اوہدے سارے رکھوالے آنے نیں ۔اوہناں نوں کوئی علم نئیں او سارے گُنگے کُتے نیں جیہدے بھونک دے نئیں۔لمے پئے پئے خواب ویکھدے رہندے نیں تے نیدر نوں پیدار کر دے نے۔¹¹۱۱۔تے ایہہ لالچی کُتے نیں جیہڑے رَج دے نئیں ۔ایہہ اوہ ایالی نیں جیناں نوں تمیز نئیں ۔او سارے اپنی اپنی راہ تے ٹدے نیں ہر اک اپنے مطلب لئی اپنامنافع بھدا اے۔ ¹²۱۲۔ آؤ تے مے لیاؤ تے اسی نشے نال چور ہو جائیے تے کل دا دیہاڑا وی اَج دے وانگر بہتر ہووے گا۔

57¹۱۔سچا مر جاندا اے تے کوئی نئیں جیہڑا اپنے دل وچ دھیان کرے۔رھم کرن والے بندے چُکے جاندےنیں ۔تے کوئی نئیں سمجھدا ۔پئی سچا آفت دے اَگےچُکیا جاندااے۔ ²۲۔ تے سلامتی وچ وڑھ جاندا اے ۔جیہڑے سچیائی نال ٹر دے نیں اوہ سب سارے اپنیاں سَوں دیاں تھاواں وچ آرام کرن گے ۔³۳۔ پر تُسیں نیڑے آؤ ۔ اے جادوگرنی دی آل اے زانیہ تے آوارہ دی پیڑھی ⁴۴۔ تُسیں کدھے تے ٹھٹھا ماردے او۔کدھے تے اپنے منہ سوار دے تے جیبھاں کڈھ دے او۔کیہ تُسی پاپ دی آل تے جھوٹ دی پیڑھی نئیں او؟⁵۵۔ تُسیں جیہڑے بلُوطاں دے وچکار ہر اِک ہرے رکھ دے تھلے گندی سوچ وچ غرق ہندے او۔تے آباد یاں وچ چٹاناں دی اُچیائی دے تھلے بچیاں نوں حلال کر دے او۔⁶۶۔ وادی دے تھِندے پتھر تیرا حصہ نیں ۔او ای تیرا حصہ نیں ۔اوہناں لئی توں تپاون وگائے۔تے نذر چڑھائی ۔کیہ میں ایناں گلاں نال خوش ہواں ۔⁷۷۔اُچے پہاڑتے توں اپنا بسترا وچھایا ۔اوتھے توں اپنیاں قربانیاں حلال کرن لئی چڑھانی ایں ۔ ⁸۸۔ اوہ دروازے چوکٹاں دے پِچھے یاد گار کھڑی کرنی ایں کیوں جو توں میرے تھوں دور ہو کے اپنا بسترا کھولنی ایں تے تُوں اوہدے تے چڑھ نی ایں ۔ہاں اوہنوں چوڑیاں کرنی ایں ۔تُوں اوہدے نال عہداکر لینی ایں ۔تے اوہنان دے بسترے دِل دی خوشی نال پسند کرنی ایں ۔⁹۹۔ توں تیل مَل دے مولک دے کول جانی این ۔تے تُوں ہر طراں دی خشبولانی ایں تے اپنے ہر کارے دُور دُور گھل نی ایں ۔سگوں روحاں دے ج وچ اترنی ایں ۔ ¹⁰۱۰۔ تُوں اپنے رستے دے سبب تھک جانی ایں ۔پر فیر وی ای نئیں آکھدی پئی سب کجھ بے فائدہ اے۔ تُوں اپنی طاقت دی تازگی پانی ایں ۔ایس لئی تُوں بے دل نئیں ہُندی ۔¹¹۱۱۔سو تُوں کدھے تھوں ڈرنی ایں تے کدےتُوں گھبرانی این ۔پئی توں جھوٹ بولدی تے مینوں یاد نئیں کردی ۔تے اپنے دِل وِچ میرے بارے نئیں سوچدی ۔کیہ ایس لئی نئیں پئی میں پرانے ویلیاں تھوں چُپ رہناواں ۔ایسے سبب تھوں تُوں میرے کولوں نئیں ڈردی۔ ¹²۱۲۔میں تیری سچیائی تے تیرے کم ظاہر کراں گا تے اوہدے تھوں تینوں کُجھ فائدہ نہ ہووے گا۔¹³۱۳۔ جس وقت توں فریاد کریں ۔تے جنہاں نوں توں اکٹھیاں کِیتا اے۔ اوہ تینوں چُھڈان ۔پر ہَوااوہنا ں نوں اُڈا لے جاوے گی۔تے بَلا اوہنوں لے جاوے گی۔پر اوہ جیہڑا میرےتے بھروسہ رکھدا اے ۔اوہ دھرتی دا مالک بنے گا ۔تے میرے پاک پہاڑ دا مالک ہووےگا۔¹⁴۱۴۔تے ایہہ آکھیا جاوے گا پئی سیدھی کرو سیدھی کر و راہ تیار کرو۔میری اُمت دے رستے وچوں ٹھوکر کھان والیاں شیواں چُک دیو۔ ¹⁵۱۵۔ کیوں جو اوہ بزرگ تے بلند اے۔جیہڑا ابدیت وچ سکونت کر دا اےتے جس دا ناں قدوس اے اینج آکھدا اےپئی حالانکہ میں اسمان اُتے دے مقدس وچ رہناں واں۔فیر وی میں شکستہ تے فروتن دل نال واں تاں جو فروتن دے دل نُوں جلاواں بجھی روح دے دل نُوں زندہ کراں۔¹⁶۱۶۔کیوں جو میں ہمیشاں نئیں لڑاں گا تے ناں ہمیشاں تیک غضبناک رہواں گا۔نئیں تاں ندگی دی روح تے زندگی دا دم (جنہاں نُوں میں بنایا )میرے کولوں دور ہو جاندے۔ ¹⁷۱۷۔میں اوہناں دے لالچ دی شرارت دے سببوں غصے وچ آیا تے اوہناں نُوں ماریا۔میں لُک گیا تے ناراض ہویا۔پر اوہ اپنے دل دی راہ وچ بھٹک کے چلے۔¹⁸۱۸۔میں اوہناں دیاں راہواں نُوں ویکھدا ہاں۔تے میں اوہناں نُوں شفا دیواں گا تے اوہناں نُوں ہدایت دیواں گا تے اوہناں لئی تسلی بحال کراں گا ۔تے اوہناں دے غم خواراں لئی۔ ¹⁹۱۹۔میں لباں دا پھل پیدا کراں گا۔خداوند فرماندا اے پئی سلامتی ہاں سلامتی اوہدے لئی جیہڑی دور اے تے اوہدے لئی وی جیہڑی نیڑے وے۔تے میں ای اوہناں نُوں شفا دیواں گا۔²⁰۲۰۔پر شریر موج مارن والے سمندر وانگ نیں ۔جیہڑا سکون نئیں لے سکدا ۔تے جہدیاں لہراں غلاظت تے چیکڑ اُچھال دیاں نیں۔ ²¹۲۱۔خداوند فرماندا اے پئی شریراں دے لئی سلامتی نئیں۔

58¹۱۔ اپنا منہ چنگی طرح کھول کے سد۔ باز نہ آ۔ اپنی اواز نرسنگے وانگ اُچی کر۔ تے میری امت تے اوہناں دے گناہ تے یعقوب دے گھرانے تے اوہناں دیاں غلطیاں نوں ساہمنے لیا ۔ ²۲۔ اوہ دنو دنی مینوں لبھدے نیں ۔ تے میریاں راہواں نوں پچھانا چاہندے نیں۔ اوس قوم وانگ جنہے سچائی دے کم کیتے ۔ تے اپنے خدا دے قانون نوں نہیں چھڈیا۔ اوہ سچائی دا فتویٰ میرے کولوں منگدے نیں ۔ تے خدا دی نیڑتا دے چاہوان نیں ۔³۳۔ ایہہ کاہدے لئی اے کہ اساں روزے رکھے تے توں نہ ویکھیا اساں نفس نوں ماریاں تے توں نہ جانیا۔⁴۴۔ ویکھ۔ تہاڈے روزے دے دن تسیں اپنا مطلب کڈھدے او۔ تے اپنے کامیاں تے سختی کردے او۔ ویکھ۔ تسیں روزہ رکھدے او۔ تاں جو لڑو تے جھگڑا کرو۔ تے شرارت دے مکے مارو۔ پس اج تیکر تسیں انج روزہ نہیں رکھدے او کہ تہاڈی فریاد اُچی تھاں سنی جاوے ۔ ⁵۵۔ کیہ میری پسند دا روزہ تے نفس مارن دا دن انج دا ای ہے؟ جدوں کوئی اپنا سر جھائو وانگ نیواں کرے تے تے اپنے تلے ٹاٹ تے سواہ ڈاہے۔ کیہ توں اوہنوں روزہ تے خدا وند دی خوشی دا دن آکھیں گا ۔⁶۶۔ کیہ میری پسند دا روزہ ایہہ نہیں پئی شررارت دیاں گنڈھاں کھولے تے کج روی دیاں کڑیاں نوں تروڑے ۔ تے مظلوماں نوں آزاد کرے سگوں ہر اک ہل نوں تروڑ سٹے ؟ ⁷۷۔ کیہ ایہہ نہیں پئی بھکے دے لئی توں اپنی روٹی تروڑیں تے آوارہ متھاجاں نوں اپنے گھر وچ لیائے ۔ تے جدوں کسے نوں ننگا ویکھیں تاں اوہنوں کپڑے پوائیں۔ تے اپنے ہم جنس کولوں چھپ نہ جاویں ۔⁸۸۔ تدوں تیرا چانن سویر وانگوں پھٹے گا۔ تے تیری صحت چھیتی سامنے آوے گی ۔ تیرا چھٹکارہ تیرے اگے اگے تُرے گا۔ تے خدا وند دا جلال تیرا دنبالہ ہووے گا۔⁹۹۔ تدوں توں بولیں گا تے خدا وند جواب دیوے گا۔ توں چیکیں گا تاں اوہ آکھے گا میں حاضر ہاں ۔ جے توں اپنے وچوں ظلم نوں تے انگلاں نال اشارہ کرن نوں تے جھوٹ بولن نوں دور کریں ۔ ¹⁰۱۰۔ جے توں بھکے لئی اپنی جان نوں چھڑکیں۔ تے دکھی جان نوں سکھ دیویں ۔ تاں تیرا چانن ہنیرے وچ لشکے گا تے تیرا ہنیرہ دوپہر وانگ ہووے گا۔¹¹۱۱۔ تے خدا وند ہر ویلے تیری ہدایت کرے گا ۔ تے سُکی زویں تے تیرے شوق نوں پورا کرے گا تے تیریاں ہڈیاں نوں پیڈھا کرے گا۔ تے توں پانی لگے باغ وانگ ہوویں گا۔ تے پانی دے اُس سومے وانگ جیہدا پانی گھٹ نہیں ہووے گا۔¹²۱۲۔ تے تیری اولاد زمانیاں دے پرانیاں کوٹھیاں نوں اسارے گی ۔ تے توں پیڑھی در پیڑھی دیاں نیہناں بناویں گا ۔ تے توں چھیکاں نوں بند کرن آلا تے رہن آلیاں لئی راہ کھولن آلا اکھوائیں گا۔¹³۱۳۔ جے توں سبت توں اپنے پیر ڈک کے رکھیں تے میرے پاک دن وچ اپنی مرضی کرن توں باز آئیں ۔ تے سبت نوں اپنی فرحت دا کارن سمجھیں تے اوہنوں خدا وند دا مقدس تے مکرم آکھیں تے اوہدی انج عزت کریں پئی توں اوہدے وچ نہ اپنا کاروبار کریں تے نہ اپنی خوشی کریں تے نہ کوئی بنا لوڑ دے گل کریں ۔¹⁴۱۴۔ تاں توں خدا وند وچ خوش ہوویں گا۔ تے زویں دیاں اُچائیاں تے میں تینوں لے کے جاواں گا ۔ تے تیرے پیو یعقوب دی وراثت تینوں کھواواں گا ۔ کیوں جو خدا وند دے منہ نے ایہہ فرمایا اے ۔

59¹۱۔پَک خداوند ہتھ نِکا نئیں پئی اوبچا نہ سکے تے نہ اوہدا کن بولہ اے پئی بَولا اے پئی سُن نہ سکے۔ ²۲۔ پر تہاڈیاں بُریایاں نے تواڈے تے تواڈے خدا دے وچکار ورل پائی تے تواڈیاں بھُلاں نےاوہدا منہ تواڈے تھوں لُکایا ۔ایتھوں تیک پئی او نئیں سُندا اے ۔³۳۔ ایس لئی تواڈے ہتھ بہونال تے توڈیاں اُنگلیاں بُیائی نال بڑھیاں نے تے تواڈے ہونٹ جھوٹ بولدے تے تواڈی جیبھ شرارت دی گل کر دی اے ۔ ⁴۴۔ سچیائی نال کوئی نیاں نئیں کردا تے سچیائی نال کوئی وکالت نئیں کردا ۔اوہ ہَوا تے بھروسہ کر دے نیں۔تے فضول گلاں کر دے نین ۔اوہنوں نُقصان دا حمل اےاوہ بُریائی نون جمدے نیں۔⁵۵۔ اوہ سپ دے آنڈیاں تے بچے کڈھن لئی بیٹھے نین ۔تے مکڑی دا جالا تن دے نین ۔جیہڑا کوئی اوہناں دے آنڈیاں وچوں کھائے گا تے مر جائے گا۔تے جیہڑا آنڈا توڑ یا جاوے گا اوہدے وچون سپ نکلے گا۔ ⁶۶۔ اوہنان دے جالے نال کپڑا بُنے گا تے اوہنے کماں تھوں اپنے آپ نون ڈھکن گے اوہنان دے ہتھاں وچ ظلم دا کم اے۔⁷۷۔ اوہناں دے پیر شرارت وَل بھیجدے نے تے راستباز دا لہو وگان لئی جلدی کر دے نیں اوہناں دے خیالات بُریائی دے خیالات نیں ، تے اوہناں دیاں راہواں تبائی تے موت نیں ۔ ⁸۸۔ اوہ سلامتی دے رستے نوں نئیں جاندے تے اوہناں دیاں رَویاںوچ نیاں نئیں اوہ اپنے لئی ڈِنگے رستے بنا ؤندے نیں ۔جیہڑا اوہدے تے ٹردا اے اوہ سلامتی نوں نئیں جاندا ۔⁹۹۔ ایس لئی نیان ساڈھے تھوں دُور اےتے سچیائی ساڈے تیک نئیں پہنچدی ایس چانن دی اُمید کردے آں۔پر ویکھ ہنیرا اے ۔تے چانن دے چمک اے ۔پر اسیں ہنیرے وچ ٹُر دے آں۔ ¹⁰۱۰۔ اسیں کندنوں اَنے وانگر لبھ نیں آں جیویں شام نوں دھُند پئی ہووے ۔تے چنگیان بھلیاں دے وچکار اسیں مریاں وانگر آں ۔¹¹۱۱۔ اَساں سارے رِیچھاں وانگ غُرانیں ہاں تے کبوتر وانگر کُڑکنےہاں۔ اسیں نیاں دی آس کرنے ہاں پر چھُٹکارا نئین ہُندا ۔ پر اوہ ساڈے کولوں دُور اے۔ ۱۲۔ کیوں جو ساڈیاں بُریایاں تیرے ساہمنے بہت ہویاں تے ساڈیاں بُھلاں ساڈے خلاف گواہی دیندیاں ہین۔ کیوں ساڈے پاپ ساڈے نال نیں تے اسیں اپنیاں بُرائیاں نوں جاننے ہاں۔¹²۱۲۔ کیوں جو ساڈیاں بُریایاں تیرے ساہمنے بہت ہویاں تے ساڈیاں بُھلاں ساڈے خلاف گواہی دیندیاں ہین۔ کیوں ساڈے پاپ ساڈے نال نیں تے اسیں اپنیاں بُرائیاں نوں جاننے ہاں۔ ¹³۱۳۔ یعنی خداوند دا پاپ تے انکار تے اپنے خدا تھوں دُوری تے ظلم تے اوہنوں نہ منن دی بول چال تے جھوٹیاں گلاں دا سوچنا تے بولنا ۔¹⁴۱۴۔تے نیاں پِشاں پرت گیا۔تے سچیائی دور کھلو گئی ۔کیوں جو سچیائی گلی وچ ڈ، گ پیندی اے ۔تے سچیائی وڑھ نئیں سکدی ۔ ¹⁵۱۵۔ ہا ں سچیائی گواچ گئی اے تے شرارت تھوں وکھرا ررہن والا شکار ہوجاندا اے قوماں تے فتویٰ ۔تے خداوند نیں ویکھیا ۔تے نیاں دا نہ ہونا اوہدیاں اکھا ں نوں بھیڑا لگیا۔¹⁶۱۶۔ اوہنوں ویکھیا پئی کوئی بندہ نئین تے حیران ہویا پئی کوئی شفاعت کرن والا نئیں تے اوہدی بانہہ اوہدے لئی چھُٹکارا لیائی ۔تے اوہدی سچیائی نے اوہدی رکھوالی کیتی ۔¹⁷۱۷۔اوہنے سچیائی نوں بکتر وانگر پنیاں ۔تے چھُٹکارے دا خود اوہدے سر تے سی۔تے اوہدے بدلہ لین والے کپڑے پاہ لے ۔اوہنے غیرت نوں چولے وانگر پایا ۔ ¹⁸۱۸۔جہدا جیہڑا وی حقدار اے ۔اوہ اوہنوں اوہو جیہی سزا دیوے گا ۔ یعنی اپنیاں دُشمناں لئی غضب تے اپنیاں دُشمناں لئی بدلہ ۔تے ٹاپوواں نوں اوبلہ دے گا ۔¹⁹۱۹۔ تدوں لہندےوَلوں خداوند دا فناں ۔تے لہندے وَل اوہدے جلال دا ڈر ہووے گا۔ جدوں دُشمن کاہلی ندی وانگر آئے گا۔جنہوں ڈخدا وند دادم کاہلی نال چلاندا اے۔ ²⁰۲۰– خداوند فرماندا اے پئی صیہون وچ اوہناں دے کول جیہڑے یعقوب وچ پاپ تھوں توبہ کردے نے۔مُل دین والا آئے گا۔²¹۲۱۔ تے خداوند فرماندااے ۔تے اوہناں دےنال میرا عہد ایہہ وے۔ میری جیہڑی روح تیرے تے وے ۔تے میرے اوہ کلمے جیہڑے میں تیرے مُنہ وچ پائے ۔اوہ تیرے مُنہ تھوں تے تیری پیڑھی دے مُنہ تھوں تے تیری پیڑھی تے پیڑھی دے مُنہ تھوں ہن تھوں لے کے اخیر تیک جاندے نہ رہن گے ۔ایہہ خداوند دا فرمان اے۔

60¹۱۔اُٹھ منور ہو ۔کیوں جو تیرا نور اَپڑگیا اےتے خداوند دی لو تیرے تے چمکی اے۔²۲۔ کیوں جو ویکھ دھرتی تے ہنیرا پیا ہویا اے تے قوماں تے ہنیرا اے۔پرتیرے تے خداوند چمکیا اےتے اوہدے لو تیرے تے ظاہر ہوئی اے۔ ³۳۔ تے قوماں تیرےوَل تے بادشاہ تیری لو دی ڈھلک وَل ٹرن گے ۔⁴۴۔ اپنیاں اَکھا ں چُک تے نظر فیر اوہنوں سبھ دے سبھ اکٹھے ہوئے تے تیرے وَلے آئے نے۔تیرے پُتر دودوں آؤن ڈئے نے۔تے تیری دھیان کچھڑچُکیاں ہویا ں نے۔ ⁵۵۔ تد توں ویکھیں گی تے تیرا دل دھڑکے گا تے چوڑا ہووے گا۔کیوں جو سمندر دا رعب تیرے وَل پھِرے گا تے قوماں دی دولت تیرے وَلے آئے گی۔⁶۶۔اوٹھاں دا وادا تیرے آسے پاسے ہون لگا۔یعنی مِدیان تے عیفہ دیاں اوٹھنیاں ۔اوہو سباؔ توں آکے سونا تے لُوباں لیان ڈئے نے۔تے اوہو خداوند دی تعریف تے وڈیائی کرن والے نے۔ ⁷۷۔قید ارؔدے سارے اِجڑ تیرے کول کٹھے ہوئےنیں ۔نبا بوتؔدے سارے بھیڈو تیرے خدمت یہ حاضر نے ۔اوہو پسند کر کے میرے مذبح تے چڑھائے جاندے نیں ۔بے شک میں اپنے جلال دے گھر نوں جلائی کر دیاں گا۔⁸۸۔ ایہہ کون نے جیہڑے بہ لؔ وانگوں اُڈدے نے تے حبراں کبوتر اپنے لُکا نے وَل ؟ ⁹۹۔ بے شک جزیرے میرے وَل کئے ہوئے نے ۔تےتُرشیشی دے جہاز سبھ توں پیلاں تے ۔تاں جو تیرے پَتراں زوروں لےکے آؤن ۔تے اوہناں دے نال ای اوہناں دا سونا تے چاندی ۔خداوند تیرے خدا دے ناں لئی تے اسرائیل دے قُدوس دے لئی جیہڑا تینوں وڈیائی بخشن والا اے۔¹⁰۱۰۔ تے پردیسی تیریاں کنداں بنان گے تے اوہناں دے بادشاہ تیرے کول نوکر ہون تے بھانویں میں تینوں اپنے غُصے نال ماریا فیر وی میں اپنیرحمت دا دھیان کر کے تیرے تے مہربان ہویا۔ ¹¹۱۱۔ تیرے پھاٹک ہمیشہ کُھلے رہن گے ۔اوہو نہ تے کدی دن نوں ڈھولے جان گے تے نہ رات نوں ڈھوئے جان گے ۔تاں جو قوماں دا اختیار تیرے وَل لیایا جاوے تے نال ای اوہناں دے بادشاہ دی حاضر ہون۔¹²۱۲۔(کیوں جو اوہو قوم یا بادشاہت جیہڑی تیری چاکری نہ کرے مار دِتی جائے ہاں اوہو قوماں برباد ہو جان گِیاں ) ¹³۱۳۔ لبنانؔ دی بزرگی تیرے وَل آئے گی ۔یعنی سَروصنوبر تے دیودار سبھ دے سبھ تان جو میری پاک تھاں دی سجاوٹ ہون تے میں اپنے پیراں دی پیڑھی نوں رو نق بخشاں گا۔¹⁴۱۴۔ تیرے ظلم کرن والیاں دے پُتر ترلے پاندے ہوئے تیرے کول آؤن گے۔تے جنہاں نے تیری بے عزتی او تیرے پیران دیاں تلیاں نوں سجدہ کرن گے تے اوہو تینوں خداوندد اشیر نے اسرائیل دا قُدوس دا صیہون آکھن گے۔¹⁵۱۵۔اوہو چھڈی تھاں جِدے توں کھج کھادی جاوے جدے چوں کوئی لنگھدا نئیں سی ۔میں تینوں سدا تیکر رعب دار تے پُشتاں توں پُشتاں لئی خوشی داسبب کردیاں گا۔ ¹⁶۱۶۔توں قوماں دا دُدھ چُنگےگی ۔تے شاہی چھاتیاں چُنگے گی تے توں جان جائیں گی پئی میں خداوندتیرا چھُٹکارا دین والاتے یعقوب دا قادر ہاں جینے تیرا مُل بھریااے۔¹⁷۱۷۔ میں پِتل دے بدلے سونا تے بوہے دے بدلے چاندی لے کے آواں گا۔تے لکڑی دے بدلے پِتل پتھر دے بدلے بویا نالے میں سلامتی نوں تیرا آگو تے سچیائی تیرا حاکم بناواں گا۔ ¹⁸۱۸۔ اگوں توں تیری دھرتی چوں ظلم دی تے تیریاں سرحداں چوں تباہی تے مری دی گل نہ سُنی جاوے گی ۔سگوں توں اپنیاں کنداں نوں نجات تے آہنے پھاٹکاں نوں حمد آکھیں گی ۔¹⁹۱۹۔ بعد وں ایہہ ہووے گا دن دے ویلے سورج تینوں لَو نہ دے گا۔تے نہ رات نوں چن اپنی نال تینوں چمکائے گا۔سگوں خداوند تیرا سدا دا نُور ہووے گا ۔تے تیرا خدا تیرا فخر ہووے گا۔ ²⁰۲۰ – تیرا سورج فیر کدی نہ ڈبے گا تے تیرا چن کدی گوڈا نہ لائے گا ۔کیوں جو خداوند تیرا ساڈا نور ہوے گا ۔تے تیرا فخر ہووے گا ۔²¹۲۱۔برے لوک سبھ دے سبھ سچے ہون گے تے اوہو سدا تیک ملک دے وارث ہون گے اوہو میری ہوئی ٹاہنی تے تے میریاں ہتھاں دا کم ہون گے جناں کوں میں بزرگی پاواں ۔ ²²۲۲۔ نِکے توں توں نِکا ٹولہ ہزاراں دا بنےگا ۔تے گھٹیا ڈاہڈی قوم بن جان گے ۔میں خداوند ایہہ کم ویلے سِر چھیتی توں چھیتی مُکا دیاں گا۔

61¹۱۔مالک خداوند دی روح میرے اُتے وے کیوں جو خداوند نے مینوں مسح کیتا تاں جو میں حلیماں نوں خوشی دی خبر دیواں ۔اوہنے مینوں ایس واسطے گھلیا پئی ٹُٹے دِلاں نوں ٹھیک کراں تے اسراں نوں آزادی دی تے قیدیاں نوں رہائی دی بشارت دیواں۔²۲۔تاں جو خداوند دی قبولیت دے ورھے دا تے سادے خداوند دے بدلے دے پہاڑ دا اعلا ن کراں تے سارے ماتم کرن والیاں نوں تسلی دواں ۔³۲۔تاں جو خداوند دی قبولیت دے ورھے دا تے سادے خداوند دے بدلے دے پہاڑ دا اعلا ن کراں تے سارے ماتم کرن والیاں نوں تسلی دواں ۔⁴۴۔تے اوہ پرانے اجاڑاں نوں اُسارن گے تے پرانے کھولیاں نوں ٹھیک کرن گے تے اُجاے ہوئے شہراں نوں پیڑھی توں پیڑھی دیاں تباہیاں نون نویں سرے توں بنان گے۔ ⁵۵۔تے پردیسی کھلون گےتہاڈے اِجڑ چارن گے تے پردیسیاں دے ہالی تے انگور دے باغاں دے راکھے ہون گے ۔⁶۶۔پر تُسی خداوند دے کاہن اکھواؤ گے ۔تے تہانوں آکھیا جائے گا پئی اے ساڈے خدادے خادمو تُسی ساڈے خدا دی دولت کھا جاؤ گے تے اوہناں دی شان دفے نال سج جان گے ۔ ⁷۷۔ اوہنان دی دونی خوشی دی تھاں تے کیوں جو ہتک تے تھک اُن دا حصہ رہیا ۔اوہ اپنی دھرتی وچ دونی میراث پاون گے تے اوہناں دی خوشی سدا لئی ہووے گی ۔⁸۸۔کیوں جو میں خداوند نیاں نوں پیار کرناں کے تباہی بربادی تے ظلم کولوں نفرت کرداہاں۔میں اوہناں دے کم نوں سچ وچ قاےم کراں گا ۔تے اوہناں دفے نال سدا لئی عہد بنھاں گا۔ ⁹۹۔تے اوہناں دی پیڑھی قوماں دے وچچ تے اوہنان دی پیڑھی اُمتاں دے وچ پچھتائی جاوے گی ۔تے چنے وی اوہناں نوں ویکھن گے اوہ اوہناں نوں پچھانن گے پئی اویہ اوہ پیڑھی اے جنہوں خدا وند نے برکت دِتی ۔¹⁰۱۰۔میں خداوند وچ بڑا خوش ہوواں گا ۔تے میری جان میرے خدا وچ خوش ہووے گی ۔کیوں جو اوہنے مینون نجات دے چولے دے نال کجیا تے سچائی دا جُبہ مینوں پوایا ۔لاڑے وانگر جیہڑا تاج نال سجایا گیا ہووے تے ووہٹی وانگر جیہڑا اپنیاں ٹونباں نال سجایا ہووے۔ ¹¹۱۱۔کیوں جو دھرتی جیوں اپنی سبزی کڈدی اے تے باغ اپنے وچوں بیجی ہوئی چیزاں نوں اگاندا اے اینج ای مالک خداوند ساریاں قوماں دے سامنے سچائی تے حمداُگائے۔

62¹۱۔صیہون دے لئی چُپ نہ رہوا ں گا تے یروشلیم دے لئی میں آرام نہ کراں گا جدوں تک پئی اوہ سچائی نور وانگر نہ چمکے تے اوہدی نجات ہلدے ہوئے دیوے وانگر نہ ہووے ۔ ²۲۔تے قوماں تیری سچائی نوں اکوائین گی جنوں خداوند منہ مقرر کرے گا ۔³۳۔تے خداوند دے ہتھ وچ وڈیائی دا تاج تے اوپنے خدا دی تلی دی بادشاہی دا تاج ہوویں گی ۔ ⁴۴۔ایہدے بعد تیونن چھڈی ہوئی نہ آکھیا جائے تے تیری دھرتی اُجاڑ نہ اکھوائے گی سگوں تینوں ایہدے وچ میری خوشی آکھیا جائے تے رتیری دھرتی ویاہ ئی ہوئی اکھوائے گی کیوں جو خداوند تیرے نال خوش ہویا تے تیری دھرتی دا ویاہ ہوئے گا ۔⁵۵۔کیوں جو نوجوان کوری نوں ویاندا اے اونج ای تیرا اوسارن والا تینوں ویائے گا تے جیویں لاڑا ووہٹی نال خو ش ہوندا اے اینج ای تیرا خدا تیرے توں خو ش ہو ئے گا ۔⁶۶۔ اے یروشلم میں تیری کندھاں تے رکھوالے مِتھے نیں۔اوہ سارا دن تے ساری رات چُپ نہ رہن گے ،تُسی جو خداوند نوں یاد دیواندے ہو تُسیں چُپ نہ رہوو۔ ⁷۷۔ تے اوہنوں آرام نہ کرن دیو جدوں تک پئی اوہ یروشلیم نوں اصل حالت وچ نہ تے آئے تے اوہنوں دھرتی دا مان نہ بنائے ۔⁸۸۔خداوند نے اپنے سبھے ہتھ تے اپنی طاقت دی بانہہ دی قسم کھادی اے پئی اگو ں توں میں تیری کنک تیرے دُشمناں دی خوارک نہ کر دیاں گا تے پردیسی دے پُتر تیری اوس نویں مے نوں نہ پین گے ۔جدے لئی توں بڑی محنت کیتی ۔ ⁹۹۔ سگوں جناں اَن دا ڈھیر لایا اے اوہ ای کھان گے تے خداوند دی وڈیائی کن گے تے جنہاں مے اکٹھی کیتی اوی ای اوہنون میری پاک بارگاہ وچ پین گے ۔¹⁰۱۰۔لنگھو بوہیاں وچوں ننگو۔اُمت دے لئی راہ تیار کرو ۔پدھرا کرو ۔کھلی سڑک نوں پدرا کرو ۔پتھرا نوں پرالی کرو قوماں لئی جھنڈا اُچا کرو۔¹¹۱۱۔ویکھو خداوند نے دھرتی دے کنڈیاں تیک مشہور کر دِتا اے۔پئی صیہون دی دھی نوں آکھو۔ویکھ تیرا نجات دین والا آؤندا اے ۔ویکھ اوہدا اجر اہودے نال اے تے اوہدا اجر اوہدے اَگے ۔ ¹²۱۲۔ تے اوہ اُمت پاک اکھوائے گی یونی خداوند دے چھڈائے ہوئے ۔پر توں یعنی نہ چھڈیا ہویا شہر اکھوائیں گی۔

63¹۱۔ایہہ کون اے جیہڑا ادومؔ تو ں تے لال لباس پاکے بصرہؔ تو آؤندا اے ۔یعنی ایہہ جدھی پوشاک چمکدار اے۔تے جیہڑا اپنی وڈی قدرت توں راضی اے ۔میں ہی ہاں جیہدا کلام سچائیاے۔تے جیہڑا خلاصی دین تے قادر اے۔ ²۲۔ تیر الباس کیوں لا ل نیں تے تیے کپڑے کیوں اوہدے وانگوں نیں جیہڑا انگور کولہو وچ پھیندا اے۔³۳۔ میں تےکلیاں ای کولہو چہ ابگوراں نون پھِدیا ۔تے قوماں وچوں کوئی میرے نال نئیں سی۔میں اپنے غُصےچہ اوہناں نوں پھِدیا۔تے اپنےغضب نال اوہناں نوں برباد کیتا ۔اوہناں دا شیرہ میرے کپڑیاں تے چھڑکیا گیا ۔تے میرا سارا لباس میلا ہویا۔ ⁴۴۔ کیوں جو بدلہ لین دا دِن میرے دِل چہ سی تے ۔تے میری نجات دا ورہا آں اپڑیا اے۔⁵۵۔ میں نگاہ کیتی تے کوئی مدد کرن والا نئین سی۔مینوں چیرانی ہوئی تے کوئی سانبھن والا نئین سی۔تے میری باہاںمینون خلاصی دِتی ۔تے میرے غضب ای نے میری مدد کیتی۔ ⁶۶۔فیر میں پنے غصے نال قوماں نوں لتاڑیا۔تے اپنے غضب نال میں اوہناںشدائی کیتا ۔تے اوہناں دا زور مٹی چہ رول دِتا۔⁷۷۔ میں خداوند دیاں نعمتا ں تے خداوند دی ودھیری ستائش دا ذکر کراں گا ۔اوہناںساریاں کماں دے لئی جیہڑے خداوندنے ساڈے لئی کیتے تے اوس وڈی نیکی دے لئی جیہڑی اہنے اپنیاں رحمتاں تے ودھیر یاں شفقتاں دے مطابق اسرائیل دے خانوادے نوں وکھائی ۔ ⁸۸۔ کویں جو اہنے آکھیا :بے شک اوہ میری اُمت نے یعنی ایہو جئے پُتر جیہڑے بے وفائی نہ کرن گے۔⁹۹۔ تے فیر اوہو اوہناں دی مُصیبت چہ مُصبت چپیا۔نہ سنیا دین والے تے نہ فرِشتے نے ۔سگوں اوہنے آپی ای اوہناں توں چھڈایا۔اوہنے اپنی محبت تے اپنی شفقت نال اوہناں دا مُل بھریا تتے اوہناں نوں چھڈایا ۔تے پرانیاںدِناں چہ اوہناں نوں لے کے پھر دا رہیا۔¹⁰۱۰۔ پر اوہناں نے بغاوت کیتی تے اوہدی قدوس روح نوں رنجو ر کیتا ۔تے اوہو اوہناں دا ویری بن گیا تے اوہناں نال لڑیا۔¹¹۱۱۔ فیر اوہناں نے اوہناں دِناں نوں تے اوہدے بندے موسیٰ نوں یاد کیتا ۔کیتھے وے جیہڑا اپنے اِجڑ دے ایالی نون سمندر کڈھ لیایا؟کیتھے وے او جنہے اوہدے چہ آہنی قُدوس روح پائی؟¹²۱۲۔تے پانی نوں اوہناں دے سامنے چیر دِتا ۔تاں جو اہنے لئی سدا دا نان بنائے ۔ ¹³۱۳۔ اوہو اوہنان نوں ایسراں سمندر دی تہہ چہ لے گیا۔جسراں گھوڑا ٹھیڈا کھاہدیاں بنا اُجاڑ چہ پھر دا اے۔¹⁴۱۴۔جسراں ڈنگر وادی چہ اُتر دے نے ۔اوسراں ای خداوند دی روح اوہناں نُوں آرام گاہ چہ لے آئی ۔تاں جو تُوں اپنے بزرگی دا ناں بناویں ۔¹⁵۱۵۔ آسمان توں نگاہ کر تے اپنے پا ک تے بُزرگی دی تھا ں توں ویکھ۔تیری غیرت تے تیرا زور تے دِلی ہمدردی تے تیریاں رحمتاںکِتھے نے؟اوہناں نوں ڈھک کے نہ رکھ۔ ¹⁶۱۶۔ کیوں جو تؤں ساڈا پیو ایں ۔بےشک ابراہیم ساہنوں نہ پچھانیاں کے اسرائیل نے ساہنوں نہ جانیاں۔اےخداوند توں ای ساڈا پیو ایں ۔تو ایں پَرانیاں ویلیاں توں ساڈا مُل بھرن والا اخوانا ایں۔¹⁷۱۷۔ اے خداوند کیوں توں ساہنوں اپنیاں راہواں تو بھٹکن دِتا تے ساڈیاں دِلاں نوں ڈاہدا کیتا تاں جوتیرے توں نہ ڈرئے ؟اپنے بندیاں دے لئی یعنی اپنی میراث دے قبیلیاںدے لئی ساڈے وَل پَر ت آ۔¹⁸۱۸۔ شریراں نے کاہدے لئی تیرےپاک تھان تے قبضہ کیتا ۔تے ساڈے ویری کاہدے لئی تیرے پاک تھاں نون برباد کر دے نیں۔ ¹⁹۱۹۔ اسیں اوہناں وانگر ہوئے آں ۔جہناں تے توں زمانیاں دے شروع توں کدی حکومت نئیں کیتی تے جیہڑے تیرے ناں توں نئیں اخواندے۔

64¹۱۔کجھ ایسراں ہوند اتُوں اَسمان پاڑ کے تھلے اُتر آویں پئی پہاڑ تیری حضوری نال پِغل جان۔ ²۲۔ جسراں اَگ سُکی لکڑی نوں ساڑ دی تے بانی اَگ تے جوش ماردا اے۔ تاں جو تیرے مخالف تیرے ناں نوں پچھانن ۔تے قوماں تیری حضوری تؤں کنبن ۔³۳۔ جس ویلے تؤں ڈراؤنا کم کریں جنہاں دی اسیں اُڈیک نئیں ساں رکھدے ۔ ⁴۴۔ جنہان دی خبر زمانے دے شروع توں ای سُنی نئیں گئی۔نہ کن تے سُنیا تے نہ اَکھ نے ویکھیا پئی تیرے سِوا کوئی ہور خڈا اپنے اڈیکن ہاراں دے لئی کجھ کر دا اے۔⁵۵۔ توں اوہنوں مِلنا ایں جیہڑا خوشی تے سچیائی نال کم کردا اے۔تے تیریاں راہواں چہ تینوں یاد رکھدا ۔ویکھ توں غُصے وی ہویا پر اَسیں پاپ کردے گئے ۔تُوں ساڈی شرارت ویکھ کے بُڑبُڑایا پر اسیں بدی کردے رہے۔⁶۶۔ اسیں سبھ دے سبھ ناپا کیاں وانگوں ہوگئے تے ساڈی ساری سچیائی حیض دے لَتے وانگوں ہوئی ۔ایس سبھے پتیاں وانگوں ڈگے ہاں۔ تے ساڈیاں بدیاں ساہنوں واء وانگو ں لے جاندی اے۔ ⁷۷۔ ےتے کوئی نئیں رہیا جیہڑا ناں لے کے واج مارے تے نہ کوئی مندا اے جیہڑا تیرے نال جیہڑا تیرےنال چمبٹریا رہوے۔کیوں جو توں اپنا مُکھ ساڈے توں لُکایا تے سا ڈی بدی دے ہتھوں تُوں سانو ں کھور دِتا۔⁸۸۔ ہُن اے خداوند تُوں ساڈا پیو ایں ۔اسیں مٹی آں تے تُوں سانوں بنان والا ایں ۔تے اسیں سبھے تیرے ہتھ دی کار یگری آں۔ ⁹۹۔ اے خداوند بوہتا قہر چہ نہ آ۔تے ساڈی بدی سدا تیک یاد نہ کر۔ویکھ ایس سبھے دے سبھے تیری اُمت ہاں۔¹⁰۱۰۔ تیرے پاک شہر اُجاڑ ہوگئے ۔صیہون آُجاڑ تے یروشلیم ویلا اے۔ ¹¹۱۱۔ساڈا پاک تے سوہنا گھر جدھے چہ ساڈے پیو دا دے تیری حمد کردے سن اَگ نال ساڑ گیا ۔تے ساڈیاں سبھے دل پسندشیوں برباد ہو گئیاں ۔ ¹²۱۲۔ اے خداوند ! کیہ تُوں ایہناں گلاں نوں ویکھدیاں ہویاں آپنے آپ نوں ڈَکیں گا تے چُپ رہویں گا تے ساہوں ڈاہڈا دُکھ دویں گا۔

65¹۱۔جیہڑے مینوں نئیں سن میں اوہناں نوں ملدا ساں جیہڑے مینوں ڈھونڈدے سن میں اوہناں نوں ملدا ساں ۔جیہڑے مینوں ڈھونڈدے سن۔اوہ مینوں لبھلیندے سن ۔میں اوس قوم نوں جیہڑی میرے ناں دی نئیں اکھواندی سی کہندا سی پئی میں حاضر ہاں ویکھ میں حاضر ہاں۔ ²۲۔ میں سارا دن اپنے ہتھ اِک باغی قوم وَل کھلار دا رہیا ۔جیہڑی اپنے خیالاں دے موجب نیک راہ تے نئیں تُر دی ۔³۳۔ اِک اجیہی قوم جیہڑی ہر ویلے میرے آمنے سامنے مینوں غُصہ دواندی اے جیہڑی باغاں وچ قربانیاں چاڑ ھدی تے اِٹاں تے خشبو ساڑ دی اے۔ ⁴۴۔جیہڑی درگاہواں وچ بہندی تے مزاراں وچ رات کڈی اے۔جیہڑی سُور دا گوشت کھاندی اے تے جہدے بھانڈیاں وچ پلیت شورہ اے۔⁵۵۔تے جیہڑی آکھدی اے پئی دور کھلوتا رہ۔مینوں ہتھ نہ لا اینج نہ ہووے پئی میں تینوں پاک کراں اجیہے لوک میرے نک وچ دھواں تے سارے دن دی ہلدی ہوئی اَگ نیں۔⁶۶۔ویکھ ایہہ میرے ساہنجے لکھیا گیا اے۔میں چُپ نہیں ررہواں گا سگوں بدلہ دیواں ا۔بدلہ اوہناں دی جھولی وچ پادیاں گا ۔ ⁷۷۔ (خداوند فرماندا اے)تہاڈیاں برُائیاں دا بدلہ تے نال ای تہاڈے پیو دادے دیاں بُرائیاں دا۔جیہڑے پہاڑا ں تے خشبو ساڑ دے سن تے ٹِبیاں تے میری ملامت کر دے سن۔پس میں ناپ کے اوہناں دے اگلے کم اوہناں دی جھولی وچ پادیاں گا۔⁸۸۔ خداوند اینج فرماندا اے پئی جیویں انگور دے گچھے وچ کٹھے دانے ہون تے اکھیا جاوے ایہناں نوں خراب نہ کر کیوں جو اہناں وچ برکت اے۔ اُنج ای میں اپنے بندیاں دی سیوا کراں گا ۔یعنی ایہہ پئی ساریاں نوں ہلاک نہ کراں۔⁹۹۔تے میں یعقوب دے وچوں اِک نسل تے یہودہ دے وچوں اپنے پہاڑاں دا ِک وارث کڈھاں گا تاں میرے معتبر بندے اوہدے وارث ہون گے ۔تے میرے بندے اوتھے رہن گے۔ ¹⁰۱۰۔ تے شارون ؔاجڑ ٹھہراون دی تھان تے وادی عاکورؔ بلداں دے بیٹھن دی تھاں ہووے گی ۔یعنی میری اوس اُمت لئی جیہڑی مینوں لبھ رہی اے۔¹¹۱۱۔تے تُسیں جہان دے خداوند نوں چھڈیا تے میرے پاک پہاڑ نوں بھل گئے تے جیہڑے جدؔدے لئی دستر خوان تیار کردے او۔تے مناتؔ لئی مرکب مے ملاندے او۔¹²۱۲۔ میں تہانوں تلوار لئی مِتھاں گا ۔تے تسیں سارے ذبح ہوون نیوویں ہووو گے کیوں جو میں تہانوں سریا تے تساں جواب نہ دِتا میں گل کیتی تے تُساں نہ سُنی ۔سگوں تُساں میری اکھا ن وچ بُرائی کیتی ۔تے جومیں نہ چاہیا اوہنوں تُساں پسند کِیتا۔¹³۱۳۔ ایس لئی مالک خداوند اینج فرماندا اے پئی ویکھ میرے بندے کھاون گے پر تُسیں بُھکے رہوو گے۔ویکھ میرے بندے خوشی کرن گے پر تُسیں شرمندہ ہووو گے ۔ ¹⁴۱۴۔ ویکھ میرے بندے دل دی خوشی نال گیت گاون گے پر تُسیں غم نال چیکو گے تے روح دی ٹُٹ بھج نال وایلا کرو گے۔¹⁵۱۵۔ تے تُسیں ایناناں پچھے چھڈ و گے تاں جو میرے معتبر بندیاں لئی عبرت دا کار ن ہووے۔مالک خداوند (تینوں قتل کرے گا پر )اپنے بندیاں نوں دوجے نا ں نال بلاوے گا۔ ¹⁶۱۶۔پس جیہڑا وی زویں تے ایس ناں نال برکت پاوے گا۔تے جیہری وی زویں تے اوہدی سونہہ کھاوے گا وہ خدا اُتے امین دی قسم کھاوے گا کیوں جو پہلیاں مُصیبتان بھُل گِیاں تے میریاں اکھاں توں اوہلے ہویاں ۔¹⁷۱۷۔کیوں جو ویکھ میں نواں اَسمان تے نویں زویں پیداکراں گا۔تاں پہلی شیواں دی گل نئیں کیتی جاوے گی ۔تے نہ اوہ دل وچ آون گے ۔ ¹⁸۱۸۔سگوں تُسیں خوش ہو کے تے اوہناں شیواں دے بارے وچ ابدیت تیکر شاد رہوو گے جیہڑیاں میں پیدا کراں گا۔کیوں جو ویکھ میں یروشلیم نوں خوش تے اوہدی اُمت نوں فرحت بنا دینداہاں۔ ¹⁹۱۹۔ تے میں یروشلیم توں خوش تے اپنی اُمت توں شادہواں گا۔تے بعد وچ اوس روون دی واج تے وین کرن دی واج سنی نہ جاوے گی ۔²⁰۲۰۔ تے اگے توں اوتھے کوئی چھوٹی عمر دا منڈا نئیں رہووے گا تے نہ کوئی بڈھا جیہڑا اپنے دِناں نوں پورا نہ کرے ۔کیوں جو منڈا سو سال دا ہوکے مرے گا ۔پر گناہ کرن آلا بھاونویں ورھیاں دا ہووے ملعون ہووے گا۔ ²¹۲۱۔ تے اوہ گھر بناون گے تے اوہدے وچ وسن گے تے وَلاں لاون گے تے اوہناں دا پھل کھاون گے ۔²²۲۲۔ تے اینج نئیں ہووے گا۔پئی اوہ بناون تے دوجا رہوے تے اوہ لاون تے دوجا کھاوے کیوں جومیرے اُمت دے دن رَکھا دے دناں وانگ ہوون گے ۔تے میرے معتبر اپنے ہتھ دے کماں تو فائدہ چُکن گے۔ ²³۲۳۔اوہ بے فائدہ مشقت نہ چُکن گے تے نہ چھیتی مرن آلی اولاد جمن گے ۔کیوں جو اوہ سنے اپنے اولاد دے خداوند دے مبارکاں دی نسل ہووے گی۔²⁴۲۴۔ ایس تون پہلاں پئی اوہ مینوں بلاون میں جواب دیاں گا تے اوہ آکھدے ای ہون گے تے مین سُن لواں گا۔ ²⁵۲۵۔بھگیاڑ تے لے لا کٹھے چرن گے ۔تے سپ دا کھانا مٹی ہووے گی۔اوہ میرے پاک پہاڑ کِتے نقصان پہچاون گے تے مارن گے اینج خداوند دا فرمان اے۔

66¹۱۔خداوند اینج فرماندا اے پئی اَسمان میرا تخت تے دھرتی میرے پیراں دی چوکی اے ۔تُسیں میرے لئی کیہڑا گھر بناؤ گے یا میرے آرام دی تھاں کِتھے وے؟²۲۔ خداوند فرماندا اے ۔پئی ایہہ میرے ہتھ نیں ایہہ ساریاں شیواں بنائیاں تے ساریاں چیزاں میریاں ای نیں ۔تے میں صرف اوہنوں ویکھاں گا جیہڑا غریب تےٹُٹی روح اے۔ تے جیہڑا میرے کلام تھوں کنمب جاندا اے ۔³۳۔ جیہڑے ڈھگے نوں حلال کردےتے اینج ای اپنے ہمجنس نوں قتل کر دے نیں۔ جیہڑے بھیڈ دی قربانی کر دے تے اونج ای کُتے دی دھون بھن دے نیں۔ جیہڑے نذراں دے نال سُور دا لہو ملاندے نیں تے لُبنان گُزارن دے نال ای بُت نون مبارک آکھدے نیں ۔ایہہ سارے اپنے رستے چُن لیندے نیں تے ایناں دے دِل ایناں دے بھیڑے کماں توں خوش ہوندے نیں ۔⁴۴۔ ایس لئی میں وی اوہناں لئی مُصیبتاں نوں چُن لواں گا تے جہدے تھوں ڈر دے نیں میں اوی اوہناں نے نہ سُنی ۔سگوں اوہ میتے اَگے شرارت کردے رہ جیہڑا مین نئیں ساں چاہندا اوہ اوہنوں ای پسند کر دے سن۔⁵۵۔خداوند دا کلام سُنو۔تُسیں جیہڑے اوہدے کلمے تھوں کنمب دے اوہ۔تہاڈے جیہڑے بھرا تواڈے تھوں نفرت کر دے ۔تے میرے ناں لئی کڈھ دیندے نے ۔اوہناں آکھیا اے پئی خداوند اپناجلال ظاہر کرے تے اسی تہاڈی خوشی نون ویکھاں گے سو اوہ شرمندہ نہ ہوون گے ۔⁶۶۔ شہر وَلوں رَولا تے ہیکل دے ولوں آواز ۔ایہہ خداوند دی آوازاے۔ جیہڑا اپنے دُشمناں توں بدلہ دیندا اے۔⁷۷۔ ایس تھوں پیلاں پئی اوہنوں پیڑاں لگن ۔اوس تھوں بچہ ہویا ۔ایس تھوں پیلاں پئی اوہنوں پیڑاں لگن ۔اوہدے تھوں مُنڈا جمیا۔ ⁸۸۔ اینج دی گل کِنے سُنی ۔اوہدے وانگر کِنے ویکھیا ۔کیہ دھرتی اِک ای دہاڑے پھل لیاوندااے۔ یا کوئی قوم اِک ای وری جم پیندی اے۔پر صیہون نوں پیلاں ای پیڑلگی تے اوہدے تھوں آل پیدا ہوئی۔⁹۹۔ خداوند فرماندا اے۔ پئی کیہ میں پیڑاںلاواں تے اولاد نہ جھاواں ؟تیرا خدافرماندا اے۔کیہ میں اولاد نوں جماواں تے کُکھ بند کراں ۹۔ خداوند فرماندا اے۔ پئی کیہ میں پیڑاںلاواں تے اولاد نہ جھاواں ؟تیرا خدافرماندا اے۔کیہ میں اولاد نوں جماواں تے کُکھ بند کراں ۔¹⁰۱۰۔ یروشلیم نال خوشی کرو تے اوہدے نال خوش ہووو۔تسیں سارے جیہڑے اوہدے نال پیار کر دے نئیں اوہدےنال بڑی خوشی کور ۔تسین سارے جیہڑے اوہدے وین کر دے او۔ ¹¹۱۱۔ تاں جو ں تُسیں چُوسو تے اوہدیاں پین والیاں چھاتیاں تھوں رجو تے دُدھ چو وہ تے اوہدیاں تھوں پین دا صواد لَووہ۔¹²۱۲۔تاں جو خداوند فرماندا اے ۔ویکھ میں سلامتی نوں دریا وانگر تے قوماں دی شان نوں بھری ندی وانگر اوہدے وَل گھلاں گا ۔جدوں تُسیں چوسو گے تے جھولی وچ چُکے جاؤ گے ۔تے گوڈیان تے تہاڈے نال لاڈکیتا جاوے گا ۔ ¹³۱۳۔ اوہدے وانگر جہدی ماں اوہنوں تسلی دیندی اے۔اینج ای میں تہانوں تسلی دیاں گا تے یروشلیم وچ تُسیں تسلی پاؤگے۔¹⁴۱۴۔ تے تُسیں ویکھو گے تے تہاڈا دِل خوش ہووے گا۔ تے تہاڈیاں گھاپ وانگر پُھٹن گِیاں تے خداوند دا ہتھ اوہدے بندیاں تے ظاہر ہووے گا۔¹⁵۱۵۔ تاں جو خداوند اَگ لے کے آئے گا ۔تے اوہدیاں رتھاں دھوڑ وانگر ہون گِیاں تاں جو جو اوہ اپنا غضب قہر تھوں تے اپنی دھمکی اَگ دے چنگیاڑے لیائے۔ ¹⁶۱۶۔ کیوں جو خداوند اَگ نال سارے جگ تے تلوا ر نال ساتے بندیاں نال جھگڑے گا۔ تے خداوند دے قتل کیتے ہوئے بوہت ہون گے ۔¹⁷۱۷۔جیہڑے اپنے آپ نوں کسے دے پِچھے باغاں لئی پاک تے صاف کر دے سن تے جیہڑے سُور دا گوشت تے ناپاک شیواں تے چوہے کھاندے سن۔خداوند فرماندا اے پئی اوہناں دے کم تے اوہناں دے منصوبے سارے دے سارے مٹ جان گے ۔¹⁸۱۸۔پر میں اوہناں دے کماں تے اوہناں دے خیالاں نوں جاننا آں ،او ویلا آگیا اے پئی مین ساریاں قوماں تے ساریاں بولیاں نوں کٹھیاں کران گا ۔سو اوہ آؤن گے تے میرا جلال ویکھن گے۔ ¹⁹۱۹۔ تے میں اوہناں دے وچکار اِک نشان کھڑا کران گا ۔تے جیہڑے اوہدے تھوں بچ گئے اوہناں توں قوماں دے کول ترشش تے فوطؔ تے لوطؔ تے ماشک ؔ تے روشؔ تے تُوبلؔ تے یادانؔ تے دُور دُور دے اوہناں ٹاپو وان توں گھلاں گا۔جنہاں نے میری مشہوری نئیں سُنی تے میرا جلال دی بشارت دین گے۔²⁰۲۰۔ تے خداوند فرماندااے۔تہاڈے سارے بھراواں دی ساریاں قوماں دے وچوں دی گھوڑیاں تے رتھاں تے پالکیاں وچ تے خچراں تے سانڈیان تے بھاہ کے خداوند دی نظر لئی یروشلیم وچ میرے مُقدس پہاڑتے لیاون گے جینج اسرائیل دی اولاد پاک بھانڈیاں وچ خداوند لئی ہدیہ لیاؤندے نیں۔ ²¹۲۱۔ تے خداوند فرماندا اے پئی میں اوہناں وچوں وی کاہن تے لاوی ہون لئی لواں گا۔²²۲۲۔ خداوند فرماندا اے پئی جینج نواں اَسمان تے نویں دھرتی جنہوں میں جاواں گا میرے حضور قائم رہن گے اونج تہاڈی پیڑھی تے تہاڈا ناں قائم رہوے گا۔ ²³۲۳۔ تے خداوندفرماندا اے پئی نویں تھوں لے کے نویں چَن تیک تے سبت تھوں لے کے سبت تیک ارے لوکی میرے اَگے سجدہ کرن لئی آؤن گے²⁴۲۴۔اوہ باہر نکلن گے تے بندیاں دیآں لاشاں نون ویکھن گے ۔جنہاں میرے نال بغاوت کیتی۔تاں جو اوہناں دا کیڑا نہ مرے گا تے اوہناں دی اَگ نہ بُجھے گی تے ہر بندی اوہدے تھوں نفرت کرے گا۔

یرمِیاہ

1¹۱۔ بنیامین دی دھرتی دے عنانوت دے کاہناں وچوں اِرمیا بن حِلفی یاہ دے بول۔ ²۲۔ جس نال شاہِ یہودہ یوشی یاہ بِن آمون دے دناں وِچ یعنی اوہدی بادشاہی دے تیرھویں ورھے خدا وند گل بات کیتی۔ ³۳۔ تے شاہِ یہودہ یویا قیم بن یوشی یاہ دے دناں وچ وی شاہ یہودہ صدقی یاہ بن یوشی یاہ دے یارہویں ورھے دی اخیر تیکر، سگوں پنجویں مہینے وچ یرو شلیم دے بندی وان ہون تیکر گل بت کردا رہیا۔⁴۴۔ خدا وند میرے نال گل کیتی تے آکھیا۔ ⁵۵۔ ایس توں پہلاں کہ میں تینوں ماں دی ککھ وچ بنایا میں تینوں جاندا ساں۔ تے ایس توں پہلاں کہ توں ککھ وچوں باہر آیا میں تینوں چُنیا تے تینوں قوماں دا نبی بنایا ⁶۶۔ تد میں آکھیا ہائے مالک خدا وند ویکھ مینوں بولنا نہیں آوندا کیوں جو میں تاں منڈا ہاں۔⁷۷۔ تاں خدا وند نے مینوں آکھیا نہ آکھ کہ میں تاں منڈا ہاں کیوں جو جتھے کتھے میں تینوں گھلاں گا اُتھے تُوں جائیں گا۔ تے جو کچھ میں تینوں آکھاں گا توں اوہی بولیں گا ⁸۸۔ تُوں اوہناں دے مونہہ کولوں نہ ڈر کیوں جو (خدا وند فرماندا اے) میں تیرے نال ہاں تاں جو تینوں چھڑاواں⁹۹۔ تد خدا وند نے اپنا ہتھ ودھایا تے میرے مونہہ نوں چھوہایا۔ تے خدا وند نے مینوں آکھیا ویکھ۔ میں اپنا کلام تیرے منہ وچ پا ئونداں۔ ¹⁰۱۰۔ ویکھ اج دے دیہاڑے میں تینوں قوماں اُتے تے بادشاہیاں اُتے اختیار دینداں تاں جو توں پُٹیں تے ڈھاویں تے ماریں تے ڈھاویں تے بناویں تے لاویں۔¹¹۱۱۔ تے خدا وند نے میرے نال گل کیتی تے آکھیا اے ارمیا! توں کیہ ویکھداں ؟ میں آکھیا میں بدام دے بوٹے دی اک ٹہنی ویکھداں ¹²۱۲۔ تاں خدا وند مینوں آکھیا۔ کہ توں ودھیا ویکھیا کیوں جو میں اپنے بول تے جاگ رہیا ہاں تاں جواوہنوں پورا کراں۔¹³۱۳۔ تے خدا وند دوجی وار میرے نال گل کیتی تے آکھیا کہ توں کیہ ویکھداں؟ میں آکھیا میں کھولدی ہوئی دیگ ویکھداں تے اوہدا منہ شمال ول اے۔ ¹⁴۱۴ ۔ تد خدا وند نے مینوں آکھیا۔ کہ بھوئیں تے ساریاں رہن آلیاں اُتے شمال ولوں قہر ٹٹ پوے گا۔¹⁵۱۵۔ کیوں جو(خدا فرماندا اے) ویکھ میں شمال وچ بادشاہتاں دے ساریاں ٹبراں نوں سدّاں گا۔ تے اُوہ آن گے تے اوہناں وچوں ہر کوئی اپنا تخت یروشلم دے پھاٹکاں دے بوہے تے اُس دے چفیر اوہدیاں ساریاں کندھاں اُتے تے یہودہ دے سارے شہراں اُتے ٹنگے گا۔ ¹⁶۱۶۔ تے میں اوہناں دی شرارت کارن اوہناں تے فتویٰ لا واں گا۔ کیوں جو اوہناں نے مینوں چھڈ دِتّا تے دوجیاں معبوداں لئی خشبو دُھکائی ۔ تے اپنے ہتھاں دی کاری گری نوں سجدہ کیتا۔¹⁷۱۷۔ پس توں تیار ہو تے اُٹھ ۔ تے جنہاں جنہاں گلاں دا میں تینوں حکم دیاں ۔ توں اوہناں نوں آکھ ۔ توں اوہناں دے مونہہ توں نہ گھبرا اجیہا نہ ہووے کہ میں تینوں اوہناں دے ساہمنے گھبرا دیاں۔ ¹⁸۱۸۔ کیوں جو ویکھ میں اج دے دیہاڑے تینوں سارے دیس تے یہودہ دے با دشاہواں تے اُس دے امیراں تے اُس دے کاہناں تے دیس واسیاں دے ساہمنے اِک حِصین شہر تے لوہے دا تھم تے پتل دی کندھ اُسارداں۔ ¹⁹۱۹۔ تے اوہ تیرے نال لڑائی کرن گے پر تینوں قابو نہیں کر سکن گے ۔ کیوں جو(خدا وند خدا فرماندا اے) میں تیرے نال ہاں تاں جو تینوں چُھڑاواں ۔

2¹۱۔ اتے خدا وند میرے نال گلاں کیتیاں تے آکھیا۔ ²۲۔ جا تے یروشلیم دے کناں وچ آکھ کہ خدا وند ایس طراں فرماندا اے۔ میں تیرے بال پنے دے موہ تے تیرے ویاہ دی چاہ نوں یاد رکھیا اے۔ جدوں توں لُگی تھاں یعنی اجہی بھوئیں وچ جتھے کھیتی نہیں میرے پچھے تُردی سی ۔ ³۳۔ اسرائیل خدا وند دا پاک تے اوہدی باغبانی دا پہلا پھل سی ۔ جنے وی اوہنوں کھا جاندے سن اوہ سارے مجرم بن گئے ۔ اوہناں تے مصیبت آندی سی(ایس طراں خدا دا فرمان اے۔⁴۴۔ اے یعقوب دے گھرانے تے اےاسرائیل دے گھرانے دے سارے ٹبرو! خدا وند دا بول سنو۔ ⁵۵۔ خدا وند اینج فرماندا اے کہ تہاڈے پیو دادے نے میرے وچ کیہڑی نا انصافی ویکھی۔ جو میتھوں دُور ہو گئے ۔ جھوٹ دی نقل کیتی تے جھوٹے ہو گئے ۔ ⁶۶۔ تے نہیں کہندے سی کہ خدا وند کتھے جیہڑا سانوں مصر دے دیس وچوں کڈھ لیایا۔ تے اُجاڑ تھاں تے ساڈے نال تُریا۔ یعنی اُجاڑ تھاں تے کھڈیاں دی دھرتی وچ سُکی تے موت دے پچھاویں دی دھرتی وچ ۔ اجہی دھرتی وچ جتھے کوئی بندہ نہیں سی جاندا تے کوئی بندہ اُس تے نہیں سی وسدا۔⁷۷۔ میں تہانوں اُگائو بھوں تے لیاندا تاں جو تسیں اوہدے پھل تے اوہدیاں چنگیاں شیواں کھائو۔ پر جدوں تسیں اوہدے اندر وڑے تاں تساں میری دھرتی نوں پلیت کیتا تے میری میراث نوں مکروہ بنایا ⁸۸۔ کاہن نہیں سی آکھدے کہ ساڈا خدا کتھے ؟ تے شریعت دے رکھوالیاں نے مینوں نہ جانیا۔ تے آجڑی میری نہیں سی مندے ۔ تے انبیا ٔ لعل وچ پیش گوئی کر دے سن۔ تے اوہناں شیواں دے پچھے جاندے سن جنہاں دا کوئی فیدہ نہیں۔⁹۹۔ (اینج خدا وند دا فرمان اے) ایس لئی میں تہاڈے نال لڑاں گا تے تہاڈے پُتراں دے پُتراں نال لڑاں گا ۔ ¹⁰۱۰۔ کِیتیم دے ٹاپوواں ول پار جائو تے ویکھو۔ تے قیدار وچ گھل کے چنگی طرح غور کرو تے ویکھو کہ کدی اجہی گل ہوئی اے؟ ¹¹۱۱۔ کیہ کسے قوم نے اپنے معبوداں نوں بدلیا۔ اجیہا ہون تے وی کہ اوہ معبود نہیں ؟ پر میری امت نے اپنے غصے نوں اوہدے نال وٹایا جہدا کچھ فائدہ نہیں¹²۱۲۔ اے اسمان! ایس گل تے حیرت کرو ۔ تے ڈاہڈا حیران ہو تے ودھیک بے قرار ہو( ایس طراں خدا دا فرمان اے)۔ ¹³۱۳۔ کیوں جو میری امت نے دونی شرارت کیتی ۔ اوہناں مینوں آب حیات دے سومے نوں چھڈیا تے اوہناں اپنے لئی حوض کھُٹے یعنی ٹُٹُے ہوئے حوض جنہاں وچ پانی نہیں ٹھہر سکدا۔¹⁴۱۴۔ کیہ اسرائیل نوں مُل خریدیا گیا؟ کیہ اوہ غلام سی ؟ تاں اوہ کاہدے لئی لٹیا گیا ۔ ¹⁵۱۵۔ شیر بچّے اوہدے تے گُھرکے تے گجے اوہناں دی دھرتی اُجاڑ دتی گئی تے اوہدے شہراں نوں ساڑیا گیا ایتھے تیکر کہ اوہناں وچ وسن آلا ای کوئی نہ بچیا۔ ¹⁶۱۶۔ تے نوف تے تِحفخِیس دے پتراں نے تیرے سر دی چوٹی نوں گنجا کیتا ۔ ¹⁷۱۷۔ کیہ ایہہ تیرا آپنا کم نہیں کہ توں خدا وند اپنے خدا نوں چھڈیا۔ جدوں اوہ تینوں راہ دسدا سی۔¹⁸۱۸۔ تے ہن تینوں مصر دے راہ نال کیہ کم اے کہ توں شیحور دا پانی پیویں؟ تے تینوں اشور دے راہ نال کی کم کہ توں فرات دے دریا دا پانی پیویں۔ ¹⁹۱۹۔ بے شک تیری خباثت ای تینوں سکھاوے گی ۔ تے تیری نمک حرامی تینوں سزا دیوے گی۔ پس جان لے تے ویکھ ۔ کہ تیرا خدا وند اپنے خدا نوں چھڈنا شرارت تے کڑتن اے۔ ہور کہ میرا ڈر تیرے وچ نہیں ،(انج خداوند رب الافواج دا فرمان اے )²⁰۲۰۔ کیوں جو چراں توں تُوں اپنی پنجالی بھن دتی ۔ تے گلاویں وڈھ دتے۔ تے توں آکھیا میں سیوا نہیں کراں گی ۔ جد کہ ہر اِک اُچی پہاڑی تے ہر اٰک ساوے بوٹے تھلے توں رنڈی وانگوں لمی ہوئی ۔ ²¹۲۱۔ میں تاں تینوں ودھیا توں ودھیا انگور دے بی دی ول لائی۔ فر توں کیویں میرے لئی جنگلی انگور دیاں ویہلیاں ٹہنیاں و چ وٹی گئی۔ ²²۲۲۔ بھانویں توں رِیہ نال نہاویں تے بہُتی سجی ورتیں۔ تاں وی میرے ساہمنے تیری بدی دی لبیڑ دور نہیں ہووے گی(اینج خدا وند دا فرمان اے )۔²³۲۳۔ توں کیویں کہندی ایں ۔ میں پلیت نہیں ہوئی۔ تے میں بعلیم وانگوں نہیں کیتا ؟ پہاڑ دی ترائی وچ بنے اپنے رستے نوں ویکھ ۔ پچھان لے کہ توں کیہ کیتا۔اے چُہلی اُٹھنی جیہڑی ایدھر اودھر نسدی اے۔ ²⁴۲۴۔ اے مادی گور خر پہاڑ وچ رہن تے خوش اپنے نفس دی گرمی وچ ہوا سنگھندی اے، اوہدی مستی چ اوہنوں کون پھرا سکدا اے ۔ اوہدا کوئی لبھن والا اوکھا نہیں ہووے گا۔ کیوں جو اوہدی مستی دے دِناں وچ اوہنوں لے لوے۔ ²⁵۲۵۔ اپنے پیراں نوں ننگا ہون توں تے اپنے سنگھ نوں تریہہ توں ڈک کے رکھ ۔ سگوں توں کہندی ایں کوئی آس نہیں۔ ایہہ نہیں ہو سکدا ! مینوں پردیسیاں نال پریت اے۔ میں اوہناں دے مگر ای جاواں۔²⁶۲۶ ۔ جیویں کہ چور جدوں پھڑیا جاندا اے اوہنوں نموشی ہوندی اے ۔ اینج ای اسرائیل دا گھرانہ تے اوہدے بادشاہ تے اوہناں دے امیر تے اوہناں دے کاہن تے اوہنان دے انبیا ء کچے ہوندے نیں ۔ ²⁷۲۷۔ جیہڑے لکڑی نوں کہندے نیں توں ساڈا پیو ایں تے پتھر نوں کہ توں مینوں جمیا اے ۔ کیوں جو اوہ مینوں منہ نہیں سگوں کنڈ وکھاندے نیں ۔ تے خالی اپنے دکھ ویلے آکھدے نیں کہ اُٹھ تے سانوں بچا ۔ ²⁸۲۸۔ پس تیرے معبود کتھے نیں جنہاں نوں توں آپنے لئی بنایا؟ تاں اوہ اُٹھن ۔ ہو سکدا اے اوکڑ وچ تینوں بچا ون ۔ کیوں جو اے یہودہ! تیرے معبوداں دی گنتری تیرے شہراں دی گنتری اکو جہی اے ۔²⁹۲۹۔ توں میرے نال کیوں لڑدا ایں ۔ تساں ساریاں میری نا فرمانی کیتی (انج خدا وند دا فرماں اے ) ³⁰۳۰۔ میں تہاڈے پتراں نوں بناں کسے لابھ دے مارا۔ اوہناں ادب آداب نہ سکھیا۔ تہاڈی تلوار تہاڈے نبیاں نوں ہلاک کرن آلے شیر وانگوں کھا گئی ۔ ³¹۳۱۔ اے اِس پیڑھی دے لوکو خدا دے بول تے دھیان کرو ۔ کیہ میں اسرائیل لئی اُجاڑ یا کالے ہنیرے دی دھرتی ہویا ؟تاں میری امت کیوں آکھدی اے کہ اسیں آزاد ہو گئے ۔ اسیں تیرے کول فیر نہ آواں گے۔³²۳۲ ۔ کیہ کواری اپنے زیور تے ووہٹی اپنی بُنین نوں بھل جاندی اے ۔ پر میری امت بڑیاں دناں توں مینوں بھل گئی اے۔ ³³۳۳ ۔ توں کنی چترائی نال موہ نوں لبھدی ایں ۔ توں گندیان رناں نوں وی اپنیاں راہواں سکھائیاں ۔ ³⁴۳۴ ۔تے تیرے ہتھاں وچ وی مسکیناں تے بے دوشیاں دا لہو ویکھیا گیا۔ توں اوہناں نوں سنہ لا کے لیا پر کسے بلوط کول۔³⁵۳۵ ۔ تے توں کہندی ایں تیرا کوئی دوش نہیں ۔ پک اے اوہدا کرودھ میرے اُتوں ٹل گیا ۔ سگوں ویکھ ! تیری ایس گل کر کے کہ میرا کوئی دوش نہیں میں تیرے نال لڑائی کراں ۔ ³⁶۳۶۔ توں اپنی راہ نوں وٹاندیاں وٹاندیاں کنی بد راہ ہو گئی ! مصر تینوں کچا کرے گا جیویں اشور تینوں کچا کر بیٹھا اے ۔ ³⁷۳۷۔ اوتھوں وی توں اپنے سر تے ہتھ دھر کے نکل جاویں گی ۔ کیوں جو خدا وند نے اوہناں نوں جنہاں تے توں وساہ کیتا ، جانوں مار چھڈیا۔ پس توں ایہناں گلاں توں کوئی فیدہ نہیں لویں گی ۔

3¹۱۔ اجہی رن بڑی پلیت نہیں ہووے گی ؟ پر توں بہت سارے عاشقاں دے نال زنا کیتا ۔ تے خدا وند فرماندا اے ۔ کہ توں میرے ول فیر آویں گا ۔ ²۲۔ اپنی اکھ اُچائیاں ول چُک تے ویکھ کہ آیا کوئی تھاں ہے جتھے توں کسب نہیں کیتا ۔ توں عرب وانگ اُجاڑ وچ۔ راہوں وچ اونہاں نوں اڈیک رہی ایں ۔ تے توں دیس نوں اپنے زنا تے اپنی بدکاری نال پلیت کیتا ۔³۳۔ ایسے لئی مینہ دا وسنا رُک گیا تے پچھلا ساون نہیں وسیا۔ تے تیرا متھا گندی رن ورگا اے ۔ تے تینوں شرم نہیں آوندی ۔ ⁴۴ ۔ کیہ توں اس ویلے میرے نال فریاد نہیں کیتی ’’اے میرے پیو توں میرے نکے ہوندیاں دا راہ دسن آلا ایں ۔‘‘ ⁵۵۔ کیہ اوہ ابد تیکر روہ وچ رہوے گا ۔ کیہ اوہ اوہنوں سدا لئی رکھ لے گا ؟ توں اجیہاں گلاں کیتیاں ۔ تے جتھے تیکر تیرے کولوں ہو سکے توں بدی کردی جاندی ایں ۔⁶۶۔ یوشی بادشاہ دے دناں وچ خدا وند نے مینوں فرمایا کہ آیا توں ویکھیا اے ۔ کہ مرتدہ اسرائیل نے کی کیتا ؟ کیویں اوہ ہر اِک اُچے پہاڑ اُتے تے ہر اک ساوے بوٹے دے تھلے گئی تے اوتھے زنا کیتا ۔ ⁷۷۔ تے مگروں جدوں اوہ ایہہ سب کچھ کر چکی تاں میں آکھیا۔ میرے کول مڑ کے آ۔ پر اوہ مڑ کے نہ آئی ۔ تے اوہدی بھین بے وفا یہودہ نے ویکھیا ۔⁸۸۔ کہ مرتدہ اسرائیل دے زنا دے کارن میں اُس نوں کڈھیا تے اوہنوں طلاق نامہ دتا ۔ پر اُس دی بھین بے وفا یہودہ نوں ڈر نہ لگیا ۔ سگوں اوہ وی گئی تے اوہنے وی زنا کیتا ۔ ⁹۹ ۔ تے اوہنے زنا کرن دی تیاری نال دیس نوں ناپاک کیتا ۔ تے اوہنے وٹے دے نال تے لکڑ دے نال زنا کیتا ۔ ¹⁰۱۰ ۔ ایہہ سارا کچھ ہون مگروں وی اوہدی بھین بے وفا یہودہ اپنے پورے دل نال میرے ول نہ پرتی ۔ سگوں وکھاوے نال۔¹¹۱۱۔(انج خدا وند دا فرمان اے) تے خدا وند مینوں آکھیا کہ مرتدہ اسرائیل نے اپنے آپ نوں بے وفا یہودہ کولوں ودھ پاک آکھیا ۔ ¹²۱۲۔ جا تے ایہناں گلاں نوں شمال ول زور نال آکھ۔ اے مرتدہ اسرائیل !(خدا وند خدا فرماندا اے ) مڑ کے آ ۔ تاں میں تیرے تے اپنا قہر لاہواں گا۔ (کیوں جو خدا وند خدا فرماندا اے )میں رحم کرن آلا ہاں میں ابد تک کرودھ وچ نہیں رہواں گا ۔¹³۱۳ ۔ خالی اپنی بدی نوں من لے کہ توں خدا وند اپنے خدا توں پھر گئی ۔ تے ساریاں ساویاں بوٹیاں ہیٹھ توں پر دیسیاں لئی اپنیاں راہواں نوں خراب کیتا ۔ تے میری واج نہ سنی ۔ انج خدا وند دا فرمان اے ۔ ¹⁴۱۴۔ اے ساڈے مخالف پترو! پرت آئو۔ میں تہاڈا خدا وند ہاں تے میں تہانوں شہر وچوں اِک اِک تے خاندان وچوں دو دو لواں گا۔ تے تہانوں صیہون چ لیاواں گا ۔ ¹⁵۱۵ ۔ تے اپنی من مرضی دے آجڑی دیاں گا۔ تے اوہ تہانوں علم تے سیانپ نال چران گے ۔¹⁶۱۶۔ تے اوہناں دناں وچ جدوں تسیں ودھ جائو گے تے دیس وچ تے ملک وچ ودھو گے (خدا وند فرماندا اے) تاں اوہ فیر نہیں آکھن گے کہ ’’ خدا وند دے عہد دی پیٹی ‘‘ تے اوہ دل وچ اپنے بارے سوچن گے ۔ تے اُس دی گل نہیں کرن گے ۔ تے نہ اوہنوں یاد کرن گے۔ تے اوہ فیر بنایا نہیں جاوے گا ۔¹⁷۱۷۔ اوس ویلے یروشلیم خدا وند دا تخت اکھوائے گا ۔ تے خدا وند دے ناں تے ساریاں قوماں یروشلیم وچ اُس ول جمع ہون گیاں۔ تے اُس دے مگروں اوہ اپنے شرارتی دلاں دی ضد تے نہیں ٹرن گے۔ ¹⁸۱۸۔ اوہناں دناں وچ یہودہ دا گھرانہ اسرائیل دے گھرانے کول جائے گا تے اوہ رل کے شمال دی دھرتی توں اُس دھرتی تے آن گے جیہڑی میں تہاڈے پیو دادے نوں میراث وچ دتی ۔¹⁹۱۹۔ تے میں کہندا ساں کہ کیویں میں تینوں پتراں نال کٹھا کراں تے تینوں من بھاونی دھرتی یعنی قوماں دے لشکراں دی چنگی میراث دیاں ۔ فیر میں آکھیا ۔ توں مینوں اپنا پیو آکھ کے سدیں گی ۔ تے میری رِیس توں خفا نہیں ہوویں گی ۔ ²⁰۲۰ ۔ پر جیویں اک تیویں اپنے سچے چاہوان نال بے وفائی کردی اے ۔ اینج ای تساں اے اسرائیل دے گھرانے ! میرے نال بے وفائی کیتی (اینج خدا وند دا فرمان اے )۔²¹۲۱۔ بنی اسرائیل وچوں اُچی تھاں توں رون تے ترلے دی واج سنی گئی ۔ کیوں جو اوہناں اپنی راہ نوں وگاڑا ۔ تے خدا وند خدا نوں بُھل گئے ۔ ²²۲۲ ۔ اے رُسے ہوئے پترو ! مڑ کے آئو تاں میں تہاڈیاں نافرمانیاں نوں شفا دیاں گا ۔۔ ویکھ اسیں تیر ے کول آندے ہاں ۔ کیوں جو توں خدا وند ساڈا خدا ایں ۔²³۲۳۔ وچلی گل ایہہ ہے پہاڑیاں تے پہاڑاں دا وادھا فضول اے ۔ یقینا اسرائیل دی نجات خدا وند ساڈے خدا وچ ہے ۔ ²⁴۲۴ ۔ ساڈے نکیاں ہندیاں توں شرمناک شے نے ساڈے پیو دادے دی محنت تے اوہناں دیاں بھیڈاں بکریاں تے گاواں بلداں نوں تے اوہناں دیاں پتراں تے دھیاں نوں نگل لتا ۔ ²⁵۲۵ ۔ آئو اسیں لاج وچ لیٹیے تے ساڈی خجالت سانوں کج لوے ۔ کیوں جو اساں تے ساڈے پیو دادے نے اپنے نکیاں ہوندیاں توں لے کے ایس اج دے دن تیکر خدا وند اپنے خدا دا گناہ کیتا ۔ تے خدا وند اپنے خدا دی واج ول دھیان نہیں دتا۔

4¹۱۔ جے توں مڑ جائیں۔ اے اسرائیل( خدا وند فرماندا اے) جے توں میرے ول مڑ جائیں تے میرے حضور توں اپنی مکروہات نوں دور کریں ۔ تے میتھوں پرے پرے آوارہ نہ پھریں ۔ ²۲۔ تے حق تے نیاں تے سچائی نال ’’ جیوندے خدا وند دی سونہہ ‘‘ کھاویں تاں قوماں اُسے دا ناں لے کے اپنے آپ نوں بھاگاں والا آکھن گِیاں تے اُس تے وڈیائی کرن گِیاں۔ ³۳۔ کیوں جو خدا وند مَروان یہُودہ تے یروشلیم واسیاں نوں اینج فرماندا اے ۔ تسیں اپنے لئی بنجر بھوئیں تے ہل واہو۔ تے کنڈیاں وچ نہ گڈھو۔⁴۴۔ خدا وند لئی اپنا ختنہ کرو ۔ اے مردان یہُودہ تے یروشیلم دے واسیو انج نہ ہووے۔ کہ میرا غضب اگ وانگوں نکلے تے ساڑ سُٹے تے تہاڈے کماں دی بدی کارن کوئی اُس نوں بجھان آلا وی نہ ہووے۔ ⁵۵۔ یہودہ وچ خبر دیوو۔ تے یروشلیم وچ مشہور کرو۔ بولو تے دیس وچ نرسِنگا پھوکو۔ اپنے مونہہ چنگی طرح اڈ کے بولو تے آکھو۔ کہ کٹھے ہو جائو تاں جو اسیں حِصین شہراں وچ جائیے۔ ⁶۶ ۔ صیہُون ول جھنڈا کھلارو۔ اوٹ لو۔ نہ ٹھہرو۔ کیوں جو میں شمال ولوں اِک تباہی تے ڈاہڈی موت لانا چاہندا ہاں۔⁷۷ ۔ شیر اپنی جُوہ وچوں باہر آیا۔ تے قوماں نوں مارن آلا تُر پیا۔تے اپنے کوٹھے وچوں باہر آیا۔ تاں جو تیری دھرتی نوں اُجاڑ سکے تے تیرے شہر اُجڑ جان گے ۔ ایتھے تیکر کوئی وسن آلا ای نہ رہوے۔ ⁸۸۔ ایس لئی تسیں اپنی کنڈ تے ٹاٹ بنہہ لوو۔ چھاتی پِٹو تے سیاپا کرو۔ کیوں جو خدا وند دے قہر دی سختی ساتھوں پرت نہیں جاندی۔⁹۹۔ تے (خدا وند فرماندا اے ) اُس دیہاڑے بادشاہ تے امیراں دا دل ڈھل جائے گا تے کاہن بونترے تے انبیا ٔ ڈور بھور ہون گے ۔ ¹⁰۱۰۔ تے اوہ آکھن گے۔ ہائے مالک خدا وند تُوں ایس امت تے یروشلیم نوں دھوکا دِتّا۔توں آکھیا کہ تہاڈے لئی سکھ ساند ہووے گی تے ویکھ تلوار جان تیکر اپڑ گئی۔¹¹۱۱۔ُ س ویلے ایس امت تے یروشلیم نوں آکھیا جاوے گا کہ اُجڑی تھاں دی اُچائی ولوں اک تتی ہوا میری امت دی دھی دی راہ ول آوے گی۔ چَھٹن لئی نہیں تے صاف کرن لئی نہیں۔ ¹²۱۲ ۔ ایہناں گلاں لئی ڈاہڈی ہوا میرے لئی چلے گی ۔ کیوں جو میں اِس ویلے فتویٰ دین ای والا ہاں۔¹³۱۳۔ ویکھ اوہ بدل وانگوں چڑھائی کرے گا۔ اوہدیاں گڈیاں وا ورولے وانگوں تے اوہدے گھوڑے کھوتیاں نالوں وی تِکھے ہون گے۔ سیاپا ساڈے تے کہ اسیں اُجڑ گئے ۔ ¹⁴۱۴۔ اے یروشلیم اپنے دل نوں شرارت توں پاک کردا کہ توں چھُٹ سکیں۔ تیریاں بھیڑیاں سوچاں کدوں تیکر تیرے اندر رہن گیاں ۔ ¹⁵۱۵۔ دان توں اک بولن آلے تے دی تے کوہ افرائیم توں اوکڑ دین آلے دی واج سُنی جاندی اے۔¹⁶۱۶۔ کہ قوماں نوں آکھو تے یروشلیم بارے مشہور کرو کہ گھیرا پاون آلے دور دور دے دیساں وچوں آ رہے نیں ۔ تے یہودہ دے شہراں خلاف بڑھکاں ماردے نیں۔ ¹⁷۱۷۔اوہ اُس نوں پیلیاں دے راکھیاں وانگ گھیر لین گے کیوں جو اُس نے میرے خلاف بغاوت کیتی ۔(انج خدا وند دا فرمان اے۔)۔ ¹⁸۱۸۔ تیرا وتیرہ تے تیرے کرم تیرے تے ایہہ لیائے۔ ایہہ تیری ای شرارت دا سِٹا اے۔ پک اے اوہ کوڑا اے۔ پک اے اوہ تیرے دل تیکر اپڑ گئی ۔¹⁹۱۹۔ ہائے میرے باطن! ہائے میرے باطن!مینوں جیویں بچہ جمن دی پیڑ لگے۔ ہائے میرے دل دیاں کندھاں ! میرا دل میرے اندرشور کردا اے۔ میں چپ نہیں رہواں گا۔ کیوں جو میں نر سنگھے دی واج تے لڑائی دی للکار سُن لتی اے ۔ ²⁰۲۰۔ موت اُ تے موت دا ترلا اے۔ کیوں جو ساری بھوئیں اُجڑ گئی ۔ میرے تنبو اچن چیت تے میرے پڑدے گھڑی بھر وچ برباد ہو گئے ۔²¹۲۱۔ میں کدوں تیکر جھنڈا ویکھاں تے نر سنگھے دی واج سُناں۔ ²²۲۲۔ اِیس وچ کوئی شک نہیں کہ میری امت بھولی اے ۔ مینوں نہیں پچھان دی۔ اوہ بے سمجھ بچے نیں جنہاں نوں سمجھ نہیں۔ اوہ شرارت کرن لئی سیانے نیں جدوں کہ نیکی لئی اوہناں نوں چج نہیں ۔²³۲۳۔ میں بھوئیں ول تکیا ۔ تاں ویکھ ۔ اوہ اجڑی ہوئی تے لُگی اے تے انبر ول وی ۔ پر اُس دا چانن اکھیوں اوہلے سی ۔ ²⁴۲۴ ۔ میں پہاڑاں ول تکیا ۔ تاں ویکھ اوہ کنب رہے نیں ۔ تے سارے ٹِبے کنبدے پئے نیں۔ ²⁵۲۵۔ میں جھاتی ماری ۔ تاں ویکھ کوئی بندہ نہیں اے ۔ تے ہوا دے سارے پکھیرو اُڈ گئے۔ ²⁶۲۶ ۔ میں جھاتی ماری ۔ تاں ویکھ فصلاں نال لدی بھوئیں اُجڑ گئی ۔ تے خدا وند دے قہر کارن یعنی اوہدے قہر دے زور کارن اوہدے سارے شہر ڈھا ڈھیری ہو گئے۔²⁷۲۷۔ کیوں جو خدا وند انج فرماندا اے ۔ ساری بھوئیں اُجڑ جائے گی ۔ پر میں اوہنوں تباہ نہیں کراں گا۔ ²⁸۲۸۔ ایس کارن بھوئیں کالی ہو جائے گی ۔ تے اُتے انبر کالا ہو جائے گا۔ کیوں جو میں ایہہ آکھیا تے ارادہ کیتا ۔ تے نہ پچھتاواں گا تے نہ پھراں گا ۔ ²⁹۲۹ ۔سواراں تے تیر چلان آلیاں دی للکار دے ساہمنے سارے شہر نس جاندے۔ تے پہاڑاں وچ لُک جاندے تے پَڑیاں تے چڑھ جاندے نیں ۔ سارے شہر چھڈدے جاندے نیں ایتھے تیکر کے اوہناں وچ کوئی وسن آلا نہیں رہیا ۔³⁰۳۰۔ تے توں اے اجاڑی ہوئی ! توں کیہ کریں گی ؟ بھانویں توں کلیجی رنگ پاویں۔ بھانویں توں سونے دے زیوراں نال سج جا۔ تے بھانویں توں اپنی اکھاں وچ سرمہ پا ۔ توں ایویں ای اپنے آپ نوں سوہنا بناویں گی ۔ تیرے چاہوان تینوں ہینا سمجھن گے۔ تے تیری جان لینا چاہندے ہون گے۔ ³¹۳۱۔ میں اِک واج سُنی ۔ یعنی اُس عورت جہی جہنوں بچہ جمن دا درد ہووے ۔اُس جہی جس دا پلیٹھی دا پتر جمے۔ صیہون دی دھی دی واج کہ اوہدا ساہ پُھلیا ہویا اے تے اوہ اپنے ہتھ کھلار دی اے۔ افسو س میرے اُتے ۔ کیوں جو قتل ہویاں دے کارن میری جان نے غش کھادا۔

5¹۱۔یروشلیم دے چوکاں وچ پھِرو ۔ تے ویکھو تے پتہ کرو ۔ تے اُس دے چوکاں وچ لبھو جے تہانوں کوئی بندہ ملے۔ ہاں ۔ چھڑا اکو ای جیہڑا نیاں تے سچائی دی چاہ رکھدا ہووے۔ تاں میں اوہنوں ماف کر دیاں گا ۔ ²۲ ۔کیوں جو بھانویں اوہ آکھن کہ زندہ خدا وند دی سونہہ۔ تاں وی اوہ جھوٹی سونہہ کھاندے نیں ۔ ³۳ ۔اے خدا وند کیہ تیری نظر حق تے نہیں ؟ توں اوہناں نوں ماریا پر اوہ دکھی نہ ہوئے۔ توں اوہناں نوں اُجاڑ چھڈیا۔ پر اوہناں آدر تے لحاظ توں انکارکیتا ۔ تے اپنے مونہہ نوں وٹیاں توں وی پیڈھا کر لتا۔ تے آکھیا اسیں توبہ نہیں کراں گے۔⁴۴ ۔توں آکھیا کہ اصل وچ ایہہ غریب تے مورکھ نیں ۔ اوہ خدا وند دی راہ دے ساڈے خدا دے نیاں دے جانو نہیں ۔ ⁵۵۔تاں میں وڈے بندیاں کول جاواں گا تے اوہناں نال گل کراں گا۔ کیوں جو اوہ خدا وند دی راہ نوں تے ساڈے خدا دے نیاں نوں جان دے نیں ۔ پر ویکھ اوہناں ساریاں نے پنجالی نوں تروڑیا تے گلاویں نوں وڈھ چھڈیا اے ۔ ⁶۶۔ پس ایسے لئی جنگل دا شیر اوہناں نوں چیر سُٹے گا تے بیلے دا بھگیاڑ اوہناں نوں مار سٹے گا ۔ تے چتر ا شیر اوہناں دے شہر دوالے چھہی لائے گا ۔ تے جو کوئی وی اوہناں وچوں باہر نکلے گا اوہ چیر دتا جاوے گا ۔ کیوں جو اوہناں دے گناہ ودھیک ہوئے تے اوہناں دے فساد بہت وڈے ہوئے۔⁷۷ ۔ میں اجہی گل توں تیرے کولوں کیویں در گزر کراں ؟ تیرے پتر مینوں چھڈدے نیں تے اوہناں دی سونہہ کھاندے نیں جیہڑے خدا نہیں ۔ میں اوہناں نوں سکھی کیتا جدوں کہ اوہ زنا کردے تے رنڈی دے گھر رل کے کٹھے ہوندے نیں۔ ⁸۸ ۔ اوہ ڈھڈ بھرے سنڈھے گھوڑے وانگوں مست ہوئے ۔ ہر اِک اپنے گوانڈھی دی رن تے ہنکدا اے۔ ⁹۹ ۔ (خداوند فرماندا اے کہ ) کیہ میں اجہیاں گلاں دی سزا نہ دیاں تے اجہی قوم کولوں بدلہ نہ لواں ؟ ۔¹⁰۱۰ ۔ تسیں اوہدیاں انگوراں دیاں پالاں تے چڑھو تے اوہناں نوں ڈھا دیو۔ پر برباد نہ کرنا ۔ اوہدی ٹہنیاں چھانٹو کیوں جو اوہ خدا وند دیاں نہیں ۔ ¹¹۱۱ ۔(کیوں جو خداوند فرماندا اے ) اسرائیل دے گھرانے تے یہودہ دے گھرانے نے میرے نال بڑی بے وفائی کیتی ۔ ¹²۱۲۔ اوہناں نے خدا وند دا انکار کیتا تے آکھیا اوہ تے ہے ای نہیں پس ساڈے تے آفت نہیں آئے گی تے اسیں تلوار تے کال نوں نہ ویکھاں گے۔ ¹³۱۳۔ ہاں انبیا ٔ خالی ہوا نیں ۔ تے کلمہ اوہناں وچ نہیں ۔ اوہناں تے ای واقع ہووے گا۔¹⁴۱۴ ۔ ایس لئی خدا وند فوجاں دا خدا انج فرماندا اے ۔ کیوں جو توں اجہی گل آکھی اے ۔ تے ویکھ ۔ اپنے بول تیرے منہ وچ اگ تے اِس امت نوں بالن بناواں گا تے اوہ ایہنوں ساڑ دے گی۔ ¹⁵۱۵۔ ویکھ اے اسرائیل دے گھرانے (خدا وند فرماندا اے) میں دوروں تہاڈے تے اِک قوم چاہڑ لیاواں گا ۔ اک زور آلی قوم ۔ اک پرانی قوم ۔ اک اجہی قوم جہدی بولی توں نہیں جان دا تے جس دیاں گلاں تینوں سمجھ نہیں آوندیاں ۔¹⁶۱۶۔ اوہدا ترکش کھلی ہوئی گور وانگ اے ۔ اوہ سارے دے سارے جی دار نیں ۔ ¹⁷۱۷۔ تیری فصل نوں تے تیری اوس روٹی نوں جیہڑی تیرے پتراں دے دھیاں دے کھاون لئی سی ، کھا جاوے گی ۔ تے تیریاں بھیڈاں تے تیریاں بلداں نوں کھا جاوے گی ۔ تے تیرے انگور تے تیرے کھباڑے کھاوے گی ۔ تے تیرے حِصین شہراں نوں جنہاں تے تیرا وساہ اے تلوار نال برباد کرے گی ۔¹⁸۱۸ ۔ پر اوہناں دناں وچ وی ( خدا وند فرماندا اے ) میں تینوں برباد نہیں کراں گا ۔ ¹⁹۱۹ ۔ تے جدوں اوہ آکھن گے کہ خدا وند ساڈے خدا نے ایہہ سب کچھ ساڈے نال کیوں کیتا اے ۔ تاں توں اوہناں نوں آکھیں گا ۔ جیویں تساں مینوں چھڈیا تے اپنی دھرتی تے اوپرے معبوداں دی پوجا کیتی ۔ اُنج ای ایس دھرتی تے جیہڑی تہاڈی نہیں تسیں پردیسیاں دی سیوا کرو گے ۔²⁰۲۰ ۔یعقوب دے گھرانے وچ ایس گل دی خبر دیووتے یہودہ وچ مشہور کروتے آکھو ۔ ²¹۲۱۔ سُن۔ اے مورکھ تے ناسمجھ امت جیس دیاں اکھاں تاں ہیگیاں نیں پر ویکھدی نہیں ۔ تے کن ہیگے نیں پر سُندی نہیں ۔ ²²۲۲۔ ( خدا وند خدا فرماندا اے) کیہ تسیں میتھوں نہیں ڈرو گے ؟ تسیں میرے ساہمنے نہیں کنبو گے ؟ جدوں میں نہ دلن آلےحکم نال سمندر لئی کنڈھے دی حد بنائی جس توں اوہ اگے نہیں ودھدا۔ اوہدیاں چھلاں کُدن گیاں ۔ تاں وی غالب نہیں آن گیاں ۔ اوہ شور کرن تاں وی نہیں ودھن گیاں ۔²³۲۳ ۔ پر ایس امت دا دل فسادی تے نافرمان اے ۔ اوہ فسادی ہو گئے تے چلے گئے ۔ ²⁴۲۴۔ تے اوہ اپنے دل وچ نہیں آکھدے کہ اسیں خدا وند اپنے خدا کولوں ڈریے۔ جیہڑا سانوں رُت وچ پہلا تے اخیرلا مینہ دیندا اے ۔ تے جیہڑا ساڈے لئی فصل دے متھی ہوئی اٹھواری نوں سانبھ کے رکھدا اے ۔ ²⁵۲۵۔ تہاڈیاں برائی نے ایہہ چیزاں تہاڈے توں پھرائیاں ۔ تے تہاڈیاں غلطیاں نے ایہناں چنگیاں شیواں نوں تہاڈے توں ڈک کے رکھیا ۔²⁶۲۶۔ کیوں جو میریاں بندیاں وچ الفتے بندے وی پائے جاندے نیں ۔ اوہ اجہی گھات لاندے نیں جویں چڑی مار لاوندے نیں ۔ پھاہی لاندے تے بندیاں نوں پھڑدے نیں ۔ ²⁷۲۷۔ جیویں پنجرا پکھیاں نال بھریا ہووے۔ اینج ای اوہناں دے گھر فریب نال بھرے ہوئے نیں تے ایہدے کارن ای اوہ ساریاں نالوں وڈے تے امیر ہوئے ۔ ²⁸۲۸۔ اوہ ٹُھلے تے تگڑے پنڈے آلے نیں ۔ اوہ بُرائی دیاں حداں نوں پار کردے نیں ۔ اوہ مقدمے نوں سگوں یتیم دے مقدمے نوں فیصلہ نہیں دیندے۔ اوہ پُگ جان آلیاں دا تے مسکیناں دا نیاں نہیں کردے ۔ ²⁹۲۹۔ (خدا وند خدا فرماندا اے) کہ میں اجہی گلاں دی سزا نہ دیاں تے اجہی قوم توں بدلہ نہ لیاں۔³⁰۳۰ ۔ دیس وچ ڈرائونا تے مکروہ جیہا کم ہندا اے ۔ ³¹۳۱ ۔ انبیا ٔ جھوٹیاں نبوتاں کردے نیں ۔ تے کاہن اوہناں دی ای سینتاں تے بادشاہی کردے نیں ۔ تے میری امت اجہیاں گلاں نوں پسند کر دی اے پر تسیں اخیر وچ کیہ کرو گے ؟

6¹۱ ۔ اے بنی بنایا مین! تسیں یروشلیم وچوں نس جائو ۔ تے تقویٰ وچ نرسنگا پھوکو تے بیت کرم وچ جھنڈا لائو ۔ کیوں جو شمال ولوں اک آفت تے وڈی تباہی آوندی اے ۔ ²۲۔میں صیہون دی سوہنی تے نازاں پلی دھی نوں ماراں گا۔ ³۳۔تاں آجڑی اپنے اجڑاں نال اوہدے کول آن گے ۔ تے اوہدے آلے دوالے اپنے تنبو لان گے۔ تے ہر اک اپنے ساہمنے دی تھاں تے چرائے گا۔⁴۴۔ تسیں اوہدے ٹاکرے چ لڑائی دی تیاری کرو ۔ اٹھو دوپہر ویلے اسیں چڑہائی کرئیے۔ افسوس ساڈے تے ۔ کیوں جو دن ڈھلدا اے ۔ تے شام دا پچھاواں ودھدا جا رہیا اے ۔ ⁵۵ ۔ اُٹھو اسیں رات نوں چڑھائی کرئیے۔ تے اوہدے محلاں نوں ڈھا دیویئے ۔⁶۶۔ کیوں جو رب الافواج انج فرماندا اے کہ بوٹے وڈھو تے یروشیلم دے ساہمنے مورچے بنائو۔ ایہہ شہر کُوڑ تے ٹھگی نال بھریا ہویا اے ۔ایہدے وچ ظلم ای ظلم اے ۔ ⁷۷۔ جیویں چوا پانی اُتانہہ نوں سٹدا اے ۔ اُنج ای اوہ اپنی شرات اچھال رہیا اے ۔اُس وچ ظلم تے لٹ دی شہرت ہوندی اے ۔ تے میرے ساہمنے ہر ویلے دکھ درد تے پھٹ اے ۔ ⁸۸۔ اے یرو شلیم علم تے ادب سکھ تاں جو میرا دل تیتھوں وکھ نہ ہوجاوے ۔ اینج نہ ہووے کہ میں تینوں اُجاڑتے لُگی بھوئیں کر دیاں۔⁹۹ ۔ رب الافواج انج فرماندا اے کہ اوہ اسرائیل دے بقیئے دے انگور دیاں ویلاں توں جویں چنگی طراں انگور لین گے ۔ انگور کٹھے کرن آلیاں وانگ گھڑی گھڑی اپنا ہتھ ٹہنیاں وچ پا ۔ ¹⁰۱۰ ۔ میں کیہدے نال گل کراں تے کِس اُتے گواہی دیاں کہ اوہ سُنن ؟ ویکھو اوہناں دے کن نامختون نیں۔ تے اوہ سن نہیں سکدے۔ ویکھو وند دا بول اوہناں لئی شرم اے اوہ اوہدے کولوں خوش نہیں ہوندے ۔¹¹۱۱۔ایس لئی میں خدا وند دے قہر نال بھر گیا ہاں تے اوہدے سہارن توں تھک گیا ہاں ۔ گلیاں دے بچیاں تے گھبرواں دی پوری مجلس تے ایہنوں ڈوہل دے۔ کیوں جو بندہ زنانی بُڈھا تے ٹھیرا دوویں پھڑے جان گے ۔ ¹²۱۲ ۔ تے اوہناں دے گھار دوجیاں دے ہو جان گے سنے اوہناں دیاں تیویاں تے کھیتیاں دے۔ کیوں جو میں اپنا ہتھ دیس واسیاں اُتے ودھانا ای چاہنداں ۔ (اینج خدا وند خدا دا فرمان اے )۔¹³۱۳۔کیوں جو اوہناں وچوں ہر کوئی کیہ نکا تے کیہ وڈا لالچی اے ۔۔ تے اوہناں وچوں ہر اک کیہ نبی تے کی کاہن دغا باز اے ۔ ¹⁴۱۴ ۔اوہ میری امت دی دھی دے پھٹ نوں بے دھیانی نال اچھا کردے نیں ۔ ایہہ اکھ کے کہ سلامتی اے سلامتی اے ۔ پر سلامتی نہیں اے ۔ ¹⁵۱۵ ۔کیہ اوہنان شرمندگی ہووے گی ایس لئی کہ اوہ مکروہ کم کردے نیں ؟ سگوں اوہ اُکا نہیں شرماندے ۔ تے اوہ کھجل ہون توں بے خبرے نیں ۔ ایس لئی اوہ ڈِگ جان آلیاں نال ڈِگ جان گے ۔۔ (خدا وند خدا فرماندا اے) اوہ میرے سزا دین ویلے ہینے کیتے جان گے¹⁶۱۶۔ خدا وند خدا انج فرماندا اے ۔ تسیں راہواں وچ کھڑوتے او تے ویکھو ۔ تے پُرانیاں راہواں بارے پُچھو ۔ کہ نیک راہ کتھے ؟ تے اُس تے تُرو تاں تسیں اپنے لئی سکھ پائو گے۔ پر اوہ آکھدے نیں اسیں نہیں چلاں گے ۔ ¹⁷۱۷۔ تے میں تہاڈے تے راکھے لائے جو آکھن کہ نرسنگے دی واج سنو ۔ پر اوہ آکھدے نیں کہ اسیں نہیں سناں گے ۔ ¹⁸۱۸ ۔ ایس لئی اے قومو تسیں سنو ۔ تے اے اکٹھ والیو جانو ۔ کہ اوہناں نال کیہ ورتارا کیتا جاوے ۔ ¹⁹۱۹ ۔ اے زِویں ! سُن ۔ ویکھ میں اس امت تے اک مصیبت یعنی اوہناں دی سوچ دا پھل لاواں گا ۔ کیوں جو اوہناں میرا کلام نہ سنیا ۔ تے میری شریعت دی حقارت کیتی ۔²⁰۲۰ ۔ میرے کول سبا توں لوبان تے دور دور دے دیساں توں خوشبو آلا کماد کیوں لیایا جاندا ؟ تہاڈیاں سڑیاں ہویاں قربانیوں مینوں پسند نہیں تے تہاڈے کوہے ہوئے وی مینوں خوش نہیں کردے ۔ ²¹۲۱ ۔ ایس لئی خدا وند انج فرماندا اے دیکھ ۔ میں اس امت اگے وکھ وکھ ٹھیڈے رکھاں گا ۔ تاں پیو تے پتر تے گوانڈھی تے یار سب اُس دے ٹُھڈے کھان گے تے ہلاک ہون گے ۔ ²²۲۲۔ خدا وند خدا انج مرماندا اے ۔ ویکھ ۔۔ اک اکٹھ شمال دے دیس وچوں آندا اے ۔ تے اک وڈی قوم زویں دے اخیرلے سرے توں نکلے گی ۔²³۲۳۔ اوہناں کمان تے نیزہ چکیا ہویا اے۔ اوہ پتھر دل نیں تے رحم نہیں کرن گے ۔ اوہناں دی واج سمندر وانگ اے ۔ اے صیہون دی دھی ۔ اوہ گھوڑیاں تے سوار ہو کے تیرے نال لڑائی کرن لئی لڑاکے مرد وانگ سجے ہوئے نیں ۔ ²⁴۲۴۔اساں اُوہناں دی دُھم سنی تاں ساڈے ہتھ ڈھلے ہو گئے ۔ سانوں اُس تیویں وانگ دکھ تے کھیچل ہوئی جس نوں بچے د ے جمن دا درد ہوندا ہووے²⁵۲۵ ۔ توں رڑے وچ باہر نہ جا ۔ تے راہواں تے نہ تُر ۔ کیوں جو دشمن دی تلوار تے ہول ہر پاسے اے ۔ ²⁶۲۶۔ اے میری امت دی دھی ! کنڈ تے ٹاٹ بنھ ۔ کھیہ وچ بلد ۔ پِٹنا سگوں ڈاہڈا پِٹنا پا۔ جویں کلے پتر لئی ہوندا اے ۔ کیوں جو مارن آلا ساڈے تے اچن چیت آئے گا ۔²⁷۲۷۔میں تینوں اپنی امت لئی پارکھو بنایا تاں جو توں اوہناں دی راہ جانیں تے اوہناں دی پرکھ کریں ۔ ²⁸۲۸ ۔ اوہ سارے دے سارے نہ منن آلے فسادی نیں ۔ اوہ کنڈ پچھے برائی کردے پھردے نیں ۔ تے پتل تے لوہا نیں ۔ اوہ سارے دے سارے فساد کرن آلے نیں ²⁹۲۹ ۔ دھونکنی چل رہی ہے ۔ سیسہ اگ وچ ڈھل جاندا اے ۔ کیسرے نے بے فیدہ گلایا۔ کیوں جو الفتے وکھ نہ ہوئے ۔ ³⁰۳۰۔ اوہ مڑدود چاندی اکھوائے جان گے ۔ کیوں جو خدا وند نے اوہناں نوں رد کیتا ۔

7¹۱۔ ایہہ اوہ بول اے جیہڑا ارمیا نے خداوند توں لتا جدوں اوہنے آکھیا کہ۔ ²۲ ۔ توں خدا وند دے گھر دے بوہے تے کھلو۔ تے اوتھے اُس کلام دی منادی کر تے آکھ ۔ ایہہ سارے مردان یہودہ جیہڑے خدا وند نوں سجدہ کرن لئی ایہناں بوہیاں راہیں اندر وڑدے او۔ خدا وند دے بول سنو ۔³۳۔ رب الافواج اسرائیل دا رب انج مرماندا اے ۔ کہ اپنیاں راہواں نوں تے اپنے اعمال ٹھیک کرو ۔ تے میں تہانوں اِس جا تے وساواں گا ۔ ⁴۴ ۔ جھوٹیاں گلاں تے وساہ نہ کرو ایہہ آکھ کے کہ خدا وند دی ہیکل ، خدا وند دی ہیکل ، خدا وند دی ہیکل ایہہ ہے۔ ۔۔⁵۵۔۔ کیوں جو جے تسیں اپنیاں راہواں تے اپنے اعمال نوں اُکا ٹھیک کرو تے اک دوجے نال پورا انصاف کرو۔ ⁶۶۔ تے پردیسی تے یتیم تے رنڈی تے انھیر نہ کرو ۔ تے اِس تھاں تے اپنا خون نہ کرو۔ تے اپنے گھاٹے لئی دوجے معبوداں دے پچھے نہ لگو۔ ⁷۷ ۔ تاں میں اس جگہ تہانوں وساواں گا یعنی اُس دیس وچ جیہڑا میں تہاڈے پیو دادے نوں مڈھ قدیمووں ہمیشہ لئی بخشیا اے۔⁸۸ ۔ ویکھ ۔ تسیں جھوٹی گلاں تے وسا ہ کردے اوجنہاں دا کوئی فیدہ نہیں۔ ⁹۹۔ کیہ تسیں چوری کرو گے تے قتل کرو گے تے زنا کرو گے تے جھوٹی سونہہ کھائو گے تے لعل لئی خشبو دھکائو گے تے دوجے معبوداں دی جنہاں نوں تساں نہیں جانیا نقل کرو گے ؟۔ ¹⁰۱۰۔ فیر آئو گے تے میرے ساہمنے ایس گھر وچ جیہڑا میرے ناں تے آکھیا جاندا اے کھلوو گے تے آکھو گے ۔ اسیں چُھٹ گئے حالانکہ اساں ایہہ سارے مکروہ کم کیتے ۔ ¹¹۱۱۔ تاں کیہ ایہہ جو گھر میرے ناں تے اکھواندا اے ۔ تہاڈی نظراں وچ ڈاکوواں دی ڈیرا بن گیا ؟ پس (خدا وند فرماندا اے) میری نظراں وچ وی ایسے طراں ای ہے ۔¹²۱۲۔ شیلو وچ میری اُس تھاں تے جائو جتھے پہلاں میں اپنا ناں پکا کیتا سی ۔ تے ویکھو میں اپنی امت اسرائیل دی برائی کارن اوہدے نال کیہ کیہ کیتا ۔ ¹³۱۳۔ تے ہن کیوں جو تساں ایہہ سارے کم کیتے ( خدا وند فرماندا اے ) تے میں ویلے سر کم کر کے تہانوں آکھیا ۔ پر تساں نہ سنیا ۔ تے میں تہانوں سدیا پر تساں جواب نہ دتا ۔ ¹⁴۱۴۔ ایس لئی میں ایس گھر وچ جو میرے ناں تے اکھوایا جاندا اے تے جس تے تسیں وساہ رکھدے او تے اوس تھاں توں جیہڑی میں تہانوں تے تہاڈے پیو دادے نوں دتی اوہو ای کراں گا جو میں شیلو نال کیتا ۔ ¹⁵۱۵۔ تے میں تہانوں اپنے حضور وچوں کڈھ دیاں گا۔ جیویں میں تہاڈے سارے بھراواں یعنی افرائیم دی ساری نسل نوں کڈھ دتا ۔¹⁶۱۶۔ تے توں ایس امت لئی دعا نہ کر نہ واج اُچی کر تے نہ منت کر۔ تے میرے کول سفارش نہ کر کیوں جو میں تیری نہیں سناں گا ۔ ¹⁷۱۷۔ کیہ توں نہیں ویکھدا ۔ کہ اوہ یہودہ دے شہراں سگوں یروشلیم دیاں گلیاں وچ کیہ کردے نیں ۔ ¹⁸۱۸ ۔ بچے بالن کٹھا کردے نیں تے پیو اگ بالدے تے تیویں آٹا گھندیاں نیں تاں جو اسمان دی ملکہ لئی ٹکیاں بناون۔ تے دوجیاں معبوداں لئی اوہ تپاون تپاندے نیں ۔ تاں جو مینوں دکھ دوان ۔¹⁹۱۹۔ کیہ اوہ مینوں دُکھ دیندے نیں ؟( خدا وند فرماندا اے ) نہیں۔ سگوں اپنے آپ نوں ۔ تاں جو اپنے آپ نوں بدنام کرن۔ ²⁰۲۰۔ ایس لئی مالک خدا وند انج فرماندا اے کہ ویکھ ۔ میرا غضب تے قہر ایس تھاں تے انسان تے حیوان تے رڑے دے بوٹیاں تے بھوئیں دی پیداوار تے ڈوہلیا جاوے گا ۔ تے اوہ بلے گا تے بُجھے گا ۔²¹۲۱۔ رب الافواج اسرائیل دا رب انج فرماندا اے ۔ اپنی کوہی ہوئی تے بُھنی ہوئی قربانیاں نوں ودھاندے جائو ۔ تے اوہناں دا ماس کھائو ۔ ²²۲۲۔ کیوں جو جس دن میں تہاڈے پیو دادے نوں مصر دے دیس وچوں کڈھ لیایا تاں میں اوہناں نوں بُھجی ہوئی قربانی تے کوہن بارے کچھ نہ آکھیا تے نہ کوئی حکم دتا ۔ ²³۲۳۔ پر میں اوہناں نوں ایس گل دا حکم دے کے آکھیا۔ کہ تسیں میری واج سنو ۔ تاں میں تہاڈا رب ہوواں گا تے تسیں میری امت ہووو گے ۔ تے تسیں اُس ساری راہ تے ٹرو جس دا میں تہانوں حکم دتا ۔ تاں جو تہاڈا بھلا ہووے۔²⁴۲۴۔ پر اوہناں نے نہ سُنیا تے نہ اپنے کن دھرے۔ سگوں اپنی صلاح مشورے اُتے تے اپنے لُچے دلاں دی ضد تے چلے ۔ تے پچھے نوں پھرے تے اگانہہ نوں نہ تُرے ۔ ²⁵۲۵۔ جس دن توں تہاڈے پیو دادے مصر دے دیس توں نکلے اج دے دن تیکر میں تہاڈے کول اپنے بندیاں یعنی انبیا ء نوں گھلدا رہیا۔ ²⁶۲۶۔ پر اوہناں نے میری نہ سُنی تے نہ اپنے کن نیویں کیتے۔ سگوں اپنیاں دھوناں پیڈھیاں کیتیاں تے اپنے پیو دادے تھیں ودھ لچ پنا کیتا ۔²⁷۲۷۔ تے توں اوہناں نوں ایہہ ساریاں گلاں آکھیں گا پر اوہ تیری نہیں سُنن گے ۔ ²⁸۲۸۔ پس توں اوہناں نوں ایہہ آکھ کہ ایہہ اوہ قوم اے ۔ جیہڑی خدا وند اپنے خدا دی واج نہیں سن دی ۔ تے ادب اداب قبول نہیں کردی ۔ سچائی اوہناں کولوں جاندی رہی تے اوہناں دے منہ کولوں لے لتی گئی ۔²⁹۲۹۔ اپنے وال مُن تے اوہناں نوں سُٹ دے تے اچی تھاں تے مرثیہ پڑھ کیوں جو خدا وند خدا نے اپنے غضب دی کنڈ نوں رد کیتا تے ترک کیتا ۔ ³⁰۳۰ ۔کیوں جو بنی یہودہ نے میریاں اکھاں وچ شرارت کیتی (خدا وند فرماندا اے) اوہناں نے اُس گھر وچ جو میرے ناں تے اکھوایا جاندا اے اپنے مکروہات گڈھے ۔ تاں جو اُس نوں پلیت کرن ۔³¹۳۱۔ تے اوہناں نے وادی بن ہنوم وچ توفت دی اُچائی اُساری ۔ تاں جو اپنے پتراں تے اپنی دھیاں نوں اگ وچ ساڑن جس دا میں اوہناں نوں حکم نہیں دتا ۔ تے نہ ای میں دل وچ اس بارے سوچیا۔ ³²۳۲۔ ایس لئی ویکھ (خدا وند فرماندا اے ) اوہ دن آندے نیں کہ اوہ توفت تے وادی بن ہنوم نہیں سگوں وادی القتل اکھوائے گی ۔ تے تھاں نہ ہون کر کے توفت قبرستان بنے گا ۔³³۳۳۔ تے ایس اُمت دیاں لوتھاں ہوا دے پکھیرواں تے بھوئیں دے درندیاں دی خوراک ہون گیاں تے کوئی نہیں ہووے گا جیہڑا اوہناں نوں چِکے۔ ³⁴۳۴۔ تے میں یہودہ دے شہراں تے یروشیلم دیاں گلیاں وچوں خوشی دی واج تے مزے دی واج ۔ دُلہے دی واج تے ووہٹی دی واج بند کروا دیاں ۔ کیوں جو دیس اُجاڑ ہووے گا ۔

8¹۱۔ اُوس ویلے (خدا وند فرماندا اے) یہودہ دے بادشاہواں دیاں ہڈیاں تے اوہناں دے امیراں دیاں ہڈیاں ۔ تے کاہناں تے نبیاں تے یروشلیم واسیاں دیاں ہڈیاں اوہناں دیاں قبراں وچوں کڈھیاں جان گیاں ۔ ²۲۔ تے سورج تے چن تے اسمان دے سارے لشکر دے ساہمنے کھنڈائیاں جان گیاں۔ جنہاں نوں اوہ پیار کردے تے جنہاں دی اوہ خدمت تے نقل کردے سن ۔ تے جنہاں دے اوہ چاہوان تے سجدہ کردے سن ۔ اوہ کٹھیاں نہیں کیتیاں جان گیاں تے نہ ای دبیاں جان گیاں سگوں ساری دھرتی تے اوہ کھاد وانگ ہوون گیاں ۔ ³۳ ۔ تےسارے جو ایس لُچے گھرانے توں بچ جان گے اوہ اوہناں ساریاں تھاواں تے جتھے میں اوہناں نوں چِک دیاں گا ۔ موت نوں زندگی توں ودھ چاہون گے ۔ (انج رب الافواج دا فرمان اے)⁴۴۔ تے توں اوہناں نوں آکھیں گا ۔(خدا وند ا انج فرماندا اے )۔ جہیڑا ڈگدا اے اوہ فیر نہیں اٹھدا تے جیہڑا پھر جاندا اے اوہ فیر نہیں متھے لگدا ۔ ⁵۵۔ تاں یروشلیم وچ ایہہ امت کاہدے لئی برگشتہ ہوندی رہندی اے ۔ ایہہ فریب وچ ولہیٹے رہندے تے رجوع لان توں نہ کردے نیں ۔⁶۶۔ میں کن لایا تے سُنیا ۔ دیکھ اوہ سچ نہیں بولدے ۔ تے کوئی نہیں جہیڑا اپنی بدی توں کچا ہو کے آکھے ۔ کہ میں کیہ کیتا ۔؟ سگوں ہر کوئی اپنی راہ ول مڑدا اے جویں گھوڑا جنگ ویلے نسدا اے۔ ⁷۷۔ لک لک ہوا وچ اپنے مِتھے ہوئے ویلے جاندا اے تے گھُگی تے ابابیل تے کلنگ اپنے آن دا ویلا جان دے نیں پر میری امت خدا وند دا نیاں نہیں جان دی ۔⁸۸۔ تسیں کیویں آکھدے ہو کہ اسیں سیانے ہاں تے خدا وند دی شریعت ساڈے کول اے ؟ ویکھ فقیہاں دا کُوڑ نال بھریا ہویا قلم جُھوٹ دا کارن بنیا۔ ⁹۹۔ عقلاں آلے کچے ہوئے تے گھبرا گئے تے پھڑے گئے ۔ ویکھ ۔ اوہناں خدا وند دے بول نوں نہیں منیا ۔ تاں اوہناں وچ کیہ سیانپ اے۔ ¹⁰۱۰۔ ایس لئی میں اوہناں دیاں تیویاں پردیسیاں نوں تے اوہناں دیاں پیلیاں دوجیاں نوں وراثت وچ دیاں گا ۔ کیوں جو اوہناں وچوں ہر کوئی کیہ نکا تے کیہ وڈا لالچ کرن آلا اے ۔ اوہناں وچوں ہر کوئی کیہ نبی کیہ کاہن دغا بازی کردا اے ۔¹¹۱۱۔ اوہ میری امت دی دھی دے پھٹاں نوں بے دھیانی نال ٹھیک کردے نیں ایہہ آکھ کے کہ سلامتی اے سلامتی اے پر سلامتی نہیں اے ۔ ¹²۱۲۔ کیہ اوہ کچے ہون گے ایس لئی کہ اوہ بھیڑے کم کردے نیں ؟ سگوں اوہ اُکا نہیں شرماندے ۔ تے اوہ کھجل ہون توں بے خبر نیں ۔ ایس لئی اوہ ڈِگ جان آلیاں نال ڈِگ جان گے (خدا وند فرماندا اے)اوہ سزا پان لگیاں ہینے کیتے جان گے ۔ ¹³۱۳۔ خدا وند خدا فرماندا اے میں اوہناں نوں سرا سر فنا کراں گا۔ انگور دی ول وچ انگور نہیں ۔ تے کھباڑے دے بوٹے وچ کھباڑے نہیں ۔ پتر ڈھے گئے تے جو کچھ میں اوہناں نوں دتا ، جاندا رہوے گا ۔¹⁴۱۴۔ اسیں کیوں بیٹھے رہوئیے؟ تسیں کٹھے ہووو تاں اسیں حصین شہراں وچ وڑ جاواں ۔ تے اوتھے مر جاواں ۔ کیوں جو خدا وند ساڈے خدا نے سانوں مرن دتا ۔ تے سانوں زہر دا پانی پوایا۔ کیوں جو اساں خدا وند دا گناہ کیتا ۔ ¹⁵۱۵۔ سلامتی دی اُڈیک ہو رہی اے پر کچھ لابھ نہیں۔ شفا دے ویلے دی اُڈیک ۔ پردیکھ ۔ خوف اے۔¹⁶۱۶۔ دان وچوں اوہدے گھوڑیاں دے ہنکن دی واج سنی گئی ۔ تے اوہدے لڑاکا مرداں دے للکارن دی واج نال ساری زویں کنب گئی ۔ اوہ آئے نیں تے زویں سنے اوہدی سجاوٹ تےشہر سنے اوہدے واسیاں دے کھا گئے۔ ¹⁷۱۷۔ کیوں جو ویکھ ۔ میں تہاڈے وچکار زہر بھرے سپ گھلاں گا۔ جنہاں تے منترنہیں چلدا تے اوہ تہانوں ڈس لین گے ۔¹⁸۱۸۔ میرا دکھ حدوں ودھ اے۔ میرا دل میرے اندر دکھی اے ۔ ¹⁹۱۹۔ ویکھو میری امت دی دھی دے رون دی واج دور دے دیس وچوں آوندی اے ۔ کیہ خدا وند صیہون وچ نہیں ؟ کیہ اوہدا بادشاہ اُس وچ نہیں ؟ اوہ مینوں کاہدے لئی اپنی گھڑی ہوئی مورتاں تے اجان جھوٹ توں روہ دواندے نیں ؟²⁰۲۰۔ فصل دا ویلا لنگھ گیا۔ گرمی دی رُت مُک گئی پر سانوں نہیں چھڈیا گیا ۔ ²¹۲۱۔ اپنی اُمت دی دھی دی ٹٹ بھج نال میرا دل ٹٹ گیا۔ میں کالے لیڑے پائے ہوئے نیں تے حیرانگی نے مینوں دبا لتا ۔ ²²۲۲۔ کیہ جلعاد وچ بلسان نہیں تے اوتھے کوئی سیانا نہیں ؟ پس کیہ کارن ہے جو میری امت دی دھی دا پھٹ چنگا نہیں ہوندا؟۔

9¹۱۔ کاش کہ میرا سر ہڑ تے میری اکھ ہنجواں دا سوما ہوندی۔ تاں راتی دھیاڑی اپنی امت دی دھی دے قتل تے روندا رہندا۔ ²۲۔ کاش کہ میرے کول اجاڑ وچ مسافراں لئی ڈیرا ہوندا۔ تاں میں اپنی اُمت نوں چھڈ کے اوہناں وچوں دی نکل جاندا ۔ کیوں جو اوہ سب زنا کرن آلے نیں تے بے وفاواں دی جماعت ۔ ³۳۔ اوہ اپنی جیبھ دے چِلے نوں جھوٹ لئی کھچدے نیں ۔ اوہ دیس وچ زور آلے ہوندے نیں پر سچائی لئی نہیں ۔ کیوں جو اوہ لچ پنے تے لچ پنا ودھاندے نیں تے مینوں نہیں پچھاندے ۔(انج خدا وند دا فرمان اے )۔⁴۴۔ ہر اک اپنے سنگتی توں خبر دار تے کسے بھرا تے وساہ نہ کرے ۔ کیوں جو ہر اک بھرا دغا باز اے تے ہر اک سنگتی کنڈ پچھے برائی کردا پھردا اے ۔ ⁵۵۔ تے ہر کوئی اپنے سنگتی نوں دھوکا دیندااے ۔ تے سچ نہیں بولدا ۔ سگوں اپنی جیبھ نوں جھوٹ بولنا سکھاندا تے بدی کرن وچ لگا رہندا ۔ ⁶۶۔ تیری تھاں مکر دے وچکار اے تے مکر توں اوہ مینوں پچھانن توں انکار کردے نیں (انج خدا وند دا فرمان اے )۔⁷۷۔ ایس لئی رب الافواج اینج فرماندا اے ۔ ویکھ میں اوہناں نوں ڈھالاں گا تے پرکھاں گا۔۔ کیوں جو اپنی امت دی دھی دی خاطر میں ہور کیہ کراں ۔ ⁸۸۔ اوہناں دی جیبھ قاتل تیر اے ۔ اوہ اوہناں دے منہ وچ مکر دی گل کردی اے ۔ اوہ اپنے گوانڈھی نال سلامتی دی گل کردا اے ۔ پر وچوں وچ اوہدی گھات وچ لگا ہویا اے ۔ ⁹۹۔ (خدا وند خدا فرماندا اے ) کیہ میں اجہی گلاں دی سزا نہ دیاں ۔ تے اجہی امت کولوں بدلہ نہ لواں ۔¹⁰۱۰ ۔پہاڑاں لئی زاری تے فریاد تے رڑے دیاں چرا گاہواں لئی نوحہ کرو کہ اوہ سڑ گیاں ۔۔ تے کوئی اوہناں دے وچوں دی نہیں لنگھدا تے نہ اوہناں وچوں ڈنگراں دی واج سنی جاندی اے ۔ ہوا دے پکھیرواں توں لے کے چرن آلیاں تیکر سارے نس گئے تے جاندے رہے۔ ¹¹۱۱ ۔ میں یرو شیلم نوں وٹیاں دا ڈھیر تے گدڑاں وانگ بناواں گا تے یہودہ نوں ان وسیا اجاڑ کر دیاں گا ۔ ¹²۱۲۔ سیانا بندا کون اے جو ایہنوں سمجھے ؟ تے اوہ کون اے جہدے نال خدا وند دے منہ نے گل کیتی ۔اوہ دسے زویں کیوں برباد ہوئی تے سڑ کے اُجاڑ تھاں وانگ ہو گئی ۔ ایتھے تیکر کہ کوئی وی اوس وچوں دی نہیں لنگھدا ۔¹³۱۳۔(تے خدا وند خدا نے آکھیا ) ایس لئی کہ اوہناں نے میری ایس شریعت نوں چھڈیا جیہڑی میں اوہناں اگے رکھی سی ۔ تے میری واج دے سنن آلے نہ ہوئے تے اُوس تے نہ تُرے۔ ¹⁴۱۴۔ سگوں ایس لئی کہ اوہناں نے اپنے دل دی ضد تے بعلیم دی نقل کیتی ۔ جویں اوہناں دے پیو دادے نے اوہناں نوں سکھایا سی ۔¹⁵۱۵۔ ایس لئی رب الافواج اسرائیل دا خدا انج فرماندا اے ۔ویکھ ۔ میں ایس امت نون افستین کھواواں گا تے زہر آلا پانی ایہناں نوں پیاواں گا ۔ ¹⁶۱۶۔تے میں ایہناں نوں اوہناں قوماں چ کھلار دیاں گا ۔ جنہاں نوں اوہناں تے اوہناں دے پیو دادے نے نہ پچھاتا ۔ تے اوہناں دے پچھے تلوار گھلاں گا۔ ایتھے تیکر کہ میں اوہناں نوں فنا کر دیاں گا ۔¹⁷۱۷۔ رب الافواج انج فرماندا اے ۔ سوچو تے پِٹن آلیاں تیویاں نوں سدو کہ اوہ آن۔ ¹⁸۱۸۔ تے اوہ چھیتی کرن تے ساڈے لئی نوحہ کرن۔ تاں جو ساڈیاں اکھاں وچوں اتھرو وگن تے ساڈیاں پپلیاں وچوں پانی ڈگے ۔¹⁹۱۹۔ صیہون توں نوحے دی واج سنی گئی کہ اسیں کویں برباد ہوئے تے بڑے بدناں ہوئےکیوں جو سانوں دیس چھڈنا پیا ساڈے کوٹھے ڈھا دتے گئے ۔ ²⁰۲۰۔ پس اے تیونیو تسیں خداوند دا بول سنو ۔ تے تہاڈے کن اوہدے منہ دی گل نوں منن تے تسیں اپنی دھیاں نوں نوحہ کرنا ۔ تے اک دوجی نوں ماتم کرنا سکھائو ۔²¹۲۱ ۔ کیوں جو موت ساڈیاں باریاں وچوں دی چڑھ آئی اے تے ساڈے محلاں وچ وڑی ۔ تاں جو بچیاں نوں گلیاں وچوں دی تے گھبرو آں نوں چوکاں وچوں دی ہلاک کرے۔ ²²۲۲۔ ساری دھرتی تے بندیاں دیاں لوتھاں کھاد وانگ ڈگن گیاں ۔ تے لٹھے وانگ جیہڑا کٹن آلے دے پچھے رہ جائے ۔ تے کٹھا کرن آلا کوئی وی نہ ہووے ۔²³۲۳۔خدا وند انج فرماندا اے کہ سیا نا اپنی سیانپ تے وڈیائی نہ کرے۔ تے نہ زور آور اپنے زور تے نہ دولت مند اپنی دولت تے ۔ ²⁴۲۴۔ سگوں وڈیائی کرن آلا ایس گل دی وڈیائی کرے کہ اوہ سیانا اے ۔ یعنی میں خدا وند ہاں ۔ جیہڑا رحمت تے نیاں تے سچائی نوں زویں تے چلائی رکھدا اے ۔ کیوں جو ایہناں گلاں وچ میری خوشی اے (انج خدا وند دا فرمان اے )²⁵۲۵۔ ویکھ اوہ دن آندے نیں (خدا وند فرماندا اے ) کہ میں سارے مختوناں نوں اوہناں دی نا مختونی پاروں سزا دیاں گا ۔ ²⁶۲۶۔ یعنی مصر تے یہودہ تے ادوم تے بنی امون تے مو آب نوں تے اجاڑ تھاں وچ اوہناں ساریاں رہن آلیاں نوں جیہڑے پُڑپُڑی دے وال مندے نیں ۔ کیوں جو ساریاں قوماں نامختون نیں تے اسرائیل دا سارا گھرانہ دل دا نا مختون اے ۔

10¹۱۔ اے اسرائیل دے گھرانے! تسیں اوہ کلام سنو جیہڑا خدا وند تہاڈے نال کردا اے ۔ ²۲۔ خدا وند انج فرماندا اے۔کہ تسیں قوماں دی عادت نہ سکھو ۔ تے تسیں اسمان دے نشاناں کولوں ڈرو ۔ جنہاں کولوں قوماں ڈردیاں نیں ۔³۳۔ کیوں جو قوماں دے دڑ دا کارن کچھ نہیں ۔ ایس لئی کہ اک بندہ جنگل وچوں بوٹے وڈھدا اے ۔ تد ترکھان دا ہتھ تیسے نال اوہنوں گھڑدا اے۔ ⁴۴۔ فیر اوہ چاندی تے سونے نال سجایا جاندا اے تے کلاں تے ہتھوڑیاں نال پیڈھا کیتا جاندا اے تاں جو نہ ہلے ۔ ⁵۵۔ اوہ خیارستان وچ گُڈے وانگ نیں تے بول نہیں سکدے ۔ اوہ چُکے جاندے نیں کیوں جو اوہ چلدے نہیں ۔ پس اوہناں کو لوں ڈرو نہیں ۔ کیوں جو اوہ بدی نہیں کر سکدے تے نہ اوہناں وچ نیکی کرن دا زور اے ۔⁶۶۔ کیوں جو اے خدا وند تیری کوئی مثال نہیں ۔ توں وڈا ایں تے تیرے ناں دی قدرت وڈی اے۔ ⁷۷۔ اے قوماں دے بادشاہ ! کیہڑا تیرے کولوں نہیں ڈرے گا ؟ کیوں جو ایہہ تینوں ای سجدا اے ۔ کیوں جو قوماں دے ساریاں سیانے دے وچکار اوہناں دی کسے بادشاہی وچ کتے وی تیری مثال نہیں ۔⁸۸۔ اوہ سارے بے عقل تے مورکھ نیں ۔ اوہناں نوں سمجھانا فضول اے۔ اوہ چھڑی لکڑ اے۔ ⁹۹۔ اوہدے بنان لئی ترشیش توں چاندی دا کُٹیا ہویاپترا تے اوفیرتوں سونا لیایا جاندا اے ۔ اوہ اُستاد دی اُستادی تے ٹھٹھیرے دے ہتھاں دا کم اے ۔ اوہدا لباس اسمانی تے ارغوانی اے ۔ اوہ سارے سیانیاں دی اُستادی اے ۔ ¹⁰۱۰۔ پر خدا وند خدا اوہی سچ اے اوہ جیوندا خدا تے اخیر تیکر رہن آلا بادشاہ اے ۔ اوہدے قہر نال زویں کنب جاندی اے ۔ تے قوماں اوہدا قہر نہیں جھل سکدیاں ۔¹¹۱۱۔ تسیں اوہناں نوں ایس طرح آکھ دیوو کہ جیہڑیاں معبوداں اسمان تے زویں نوں نہیں بنایا اوہ زویں توں تے ایس اسمان دے ہیٹھوں مُک جان گے ۔ ¹²۱۲۔ جہنے زویں نوں اپنے زور نال بنایا ۔ تے جگ نوں اپنی سیانپ نال کھلاریا۔ تے اسماناں نوں اپنی سیانپ نال کھلاریا۔ ¹³۱۳۔ اوہدی واج تے اسمان تے پانی دا شور ہوندا اے ۔ اوہ ہواڑ نوں زویں دے کونیاں توں چکدا اے تے بارش لئی بجلیاں نوں جمدا اے تے ہوا نوں اپنے خزانیاں وچوں کڈھدا اے ۔¹⁴۱۴۔ ہراک بندہ علم دے لحاظ ناؒل بے عقلا اے ۔ تے ہر اِک سنیارہ موت کولوں شرماندا اے ۔ کیوں جو اُس دی ڈھالی ہوئی مُورت کسے کم دی نہیں تے اُس وچ جان نہیں ۔ ¹⁵۱۵۔ ایہہ شیواں کوڑ تے مذاق اُڈان آلی کاری گری اے۔ تے سزا ویلے اوہ فنا ہو جان گے ۔ ¹⁶۱۶۔ یعقوب دا ٹوٹا ایہناں وانگ نہیں ۔ سگوں اوہ ساریاں شیواں دا سرجنہار اے۔ تے اسرائیل اوہدی میراث دا قبیلہ اے۔ رب الافواج اوہدا ناں اے ۔¹⁷۱۷۔ اے توں جو گھرے ہوئے شہر وچ وسدا ایں ۔ زویں توں اپنے ہتھ دی تھیلی چُک لے ۔ ¹⁸۱۸۔ کیوں جو خدا وند انج فرماندا اے ۔ ویکھ میں دیس وچ رہن آلیاں نوں ایس وار سُٹ دیاں گا ۔ تے اوہناں اُتے سختی لیاواں گا تاں جو اوہ مینوں لبھ لین۔¹⁹۱۹۔ میری موت لئی میرے تے افسوس ! میرا پھٹ بڑا درد کرن آلا اے۔ گو میں آکھیا سی کہ ایہہ تاں اک اجہی مصیبت اے جنہوں میں سہنا اے۔ ²⁰۲۰۔میرا تنبو برباد کیتا گیا تے میریاں ساریاں رسیاں کپیاں گیاں ۔ میرے پتر میرے کولوں چلے گئے ۔ تے ہن نہیں نیں ۔ ہن ہور کوئی نہیں جیہڑا میرے تنبو لاوے تے میرے پڑدے لاوے ۔²¹۲۱۔ کیوں جو آجڑیاں نے بے وقوفی کیتی تے خدا وند نوں نہ لبھیا ۔ ایس لئی اوہناں دے سارے اجڑ کھنڈ گئے۔ ²²۲۲۔ ویکھ شمال دے دیس توں رولے تے وڈے ہنگامے دی واج آئی ۔ کہ یہودہ دے شہر اُجاڑ تے گدڑاں دے غار بنائے جان گے۔²³۲۳۔اے خدا وند میں جاندا ہاں ۔ کہ آدمی دی راہ اُس دی نہیں ہے ۔ تے نہ انسان دے وس وچ ہے کہ اوہ تُرے تے اپنے قدماں نوں سہارے۔ ²⁴۲۴۔اے خدا وند ! مینوں علم تے ادب سکھا پر اندازے نال ۔ اپنے قہر نال نہیں ۔ اینج نہ ہووے کہ توں مینوں تباہ کر دیویں۔ ²⁵۲۵۔ سگوں اپنا قہر اوہناں قوماں تے ڈوہل جو تینوں نہیں جان دیاں تے/ اوہناں نسلاں تے جیہڑیاں تیرا ناں نہیں لیندیاں ۔ کیوں جو اوہناں نے یعقوب نوں کھا لتا ۔ اوہ اوہنوں کھا گئے تے اوہناں اوہنوں فنا کیتا تے اوہدی چراند نوں ویران کیتا ۔

11¹۱۔ ایہہ اوہ بول اے جیہڑا ارمیا نے خدا وند کولوں لیا جدوں اوہنے آکھیا کہ۔ ²۲۔ توں اِس عہد دیاں گلاں سن ۔ تے مردان یہودہ تے یروشلیم واسیاں نال گل کر۔³۳۔ تے اوہناں نوں ایہہ آکھ کہ خدا وند اسرائیل دا خدا انج فرماندا اے ۔ ملعون اے اوہ انسان جیہڑا ِاس عہد دیاں گلاں نوں نہ منے۔ ⁴۴۔ جس دا میں تہاڈے پیو دادے نوں حکم دتا ۔ اُس دن جدوں میں اوہناں نوں مصر دے دیس یعنی لوہے دے تندور وچوں کڈھ لیایا تے آکھیا تسیں میری واج دی اطاعت کرو ۔ تے جنہاں جنہاں گلاں بارے میں تہانوں آکھاں اوہناں اُتے عمل کرو۔ اینج تسیں میری امت ہووو گے تے میں تہاڈا خدا ہوواں گا ۔ ⁵۵۔ تاں جو میں اپنی سونہہ نوں پورا کراں جیہڑی میں تہاڈے پیو دادے نال کھادی سی کہ میں اوہناں نوں اجیہا دیس دیاں گا جہدے وچ دُدھ تے ماکھیو وگدا اے ۔ جیویں کہ اج دے دن ہے ۔ تاں میں جواب دتا تے آکھیا آمین ۔ اے خدا وند ۔⁶۶۔ تدوں خدا وند نے مینوں آکھیا کہ یہودہ دے شہراں تے یروشلیم دیاں گلیاں وچ ایہناں ساریاں گلاں دی منادی کر تے آکھ ۔ کہ ایس عہد دیاں گلاں سنو تے اوہناں اُتے عمل کرو۔ ⁷۷۔ کیوں جو میں تہاڈے پیو دادے تے اُس دن توں کہ میں اوہناں نوں مصر دے دیس وچوں کڈھ لیایا اج دے دن تیکر گھڑی گھڑی شہادت دتی ۔ میں ویلے سر دسدا تے کہندا رہیا کہ میری واج سنو۔ ⁸۸۔ پر اوہناں نہ سنیا تے نہ اپنے کن ڈھائے ۔ سگوں اوہناں وچوں ہر کوئی اپنے لچے دل دی ضد تے تُریا ۔ تاں میں اِس عہد دیاں ساریاں گلاں اوہناں تے پوریاں کیتیاں جس تے عمل کرن دا میں اوہناں نوں حکم دتا پر اوہناں نے عمل نہ کیتا۔⁹۹۔ تے خدا وند نے مینوں آکھیا مردان یہودہ تے یروشلیم واسیاں وچ فتنہ ویکھیا گیا۔ ¹⁰۱۰۔ اوہ اپنے پیو دادے دیاں پہلیاں برائیاں ول رجوع ہوئے ۔ جنہاں میریاں گلاں سنن توں نہ کیتی سی ۔ تے اوہناں دوجیاں معبوداں دی نقل کر کے اوہناں دی پرستش کیتی ۔ تے اسرائیل دے گھرانے تے یہودہ دے گھرانے میرے اُس عہد نوں تروڑیا جیہڑا میں اوہناں دے پیو دادے نال بنہیا سی ۔¹¹۱۱۔ ایس لئی خدا وند انج فرماندا اے ویکھ میں اوہناں تے اک تباہی لیاواں گا جس کولوں اوہ چھٹ نہیں سکن گے ۔ تدوں اوہ میرے کول فریاد کرن گے تے میں نہیں سناں گا ۔ ¹²۱۲۔ تد یہودہ دے شہر یروشلم دے واسی جاون ۔ تے اپنے معبوداں کول فریاد کرن جنہاں اگے اوہ خشبو ساڑدے سن ۔ پر اوہ اوہناں دے اوکھے ویلے اوہناں نوں اُکا نہیں بچا سکن گے ۔ ¹³۱۳۔ کیوں جو اے یہودہ ! تیرے شہراں دی گنتری مطابق تیرے معبوداں دی گنتری ہے تے یروشلم دیاں گلیاں دی گنتری مطابق تساں اُس مکروہ شے لئی مذبحہ خانے بنوائے۔ یعنی ایسے مذبحہ خانے جنہاں تے تسیں لعل لئی خشبو ساڑو۔¹⁴۱۴۔ پس توں ایس امت لئی دعا نہ منگ تے نہ اُچی واج وچ ایہناں لئی فریاد کر۔ کیوں جو جدوں اوہ اپنے دکھ لئی میرے کول چیکن گے تاں میں اوہناں دی نہیں سناں گا ۔ ¹⁵۱۵۔ میرے گھار وچ میری پیاری نوں کیہ کم جدوں کہ اوس نے بہتیاں نال لچ پنا کیتا ؟ پاک ماس تیرے کولوں جاندا رہوے گا ۔ جدوں توں برائی کردی ایں تد توں وڈیائی کردی ایں ۔ ¹⁶۱۶۔ خدا وند نے ساوا سوہنا ودھیا پھل آلا زیتون دا بوٹا تیرے ناں کیتا۔ فیر بڑے شور شرابے نال اُس نے اوس وچ ا بالی تاں اوہدیاں ٹہنیاں سڑ گیاں ۔¹⁷۱۷۔ تے رب الافواج نے جس نے تینوں لایا سی ۔ تیرے تے ڈاہڈا حکم دتا ۔ اسرائیل دے گھرانے دے کارن تے یہودہ دے گھرانے دے لچ پنے پاروں جو اوہ لعل اگے خشبو ساڑ ساڑ کے کردے نیں تاں جو مینوں غصّہ دیوان ۔¹⁸۱۸۔ خدا وند نے میرے تے ایہہ ظاہر کیتا تاں جو میں جان سکاں ۔ اُس ویلے توں اوہناں دے کم مینوں وکھائے ۔ ¹⁹۱۹۔ تے میں اُس غریب برے وانگ ساں جہنوں کوہن لئی لے جاندے نیں ۔ تے میں ایہہ جانیا کہ اوہناں نے میرے خلاف صلاح مشورے کیتے ۔ کہ آئو اسیں بوٹے نوں پھل سنے تباہ کریے تے اسیں ایس نوں جیوندیاں دی زویں توں وڈھ دیویے تے فیر اُس دے ناں دا ذکر نہ کیتا جاوے۔ ²⁰۲۰۔ پر اے رب الافواج !اے انصاف کرن آلے منصف! توں جیہڑا گردیاں تے دلاں دا پرکھن آلا ایں ۔ اوہناں کولوں بدلہ لے کے مینوں وکھا ۔ کیوں جو میں اپنا مقدمہ تینوں دیندا ہاں ۔²¹۲۱۔ایس لئی خدا وند فرماندا اے عناتوت دے اوہناں بندیاں دے حق وچ۔ جیہڑے تیری جان لینا چاہندے نیں تے آکھدے نیں کہ خدا وند دا ناں لے کے نبوت نہ کر ۔ اینج نہ ہووے توں ساڈے ہتھوں مارا جاویں ۔ ²²۲۲۔ ہاں ایس لئی رب الافواج انج فرماندا اے کہ ویکھ ۔ میں اوہناں نوں ایہہ سزا دیواں گا کہ گھبرو تلوار نال مارے جان گے تے اوہناں دے پتر تے اوہناں دیاں دھیاں کال نال مرن گیاں۔ ²³۲۳۔ تے اوہناں وچوں کوئی وی نہ بچے گا ۔ کیوں جو میں عناتوت دے بندیاں تے اوہناں دی سزا دے ورھے تباہی نازل کراں گا ۔

12¹۱۔ اے خدا وند جدوں میں تیرے نال مُتکا بنہاں تاں توں انصاف کرن والا ہوویں گا۔ تاں وی ایس بارے میں تیرے نال گل کراں گا ۔ لُچیاں دی راہ کیوں کامیاب ہوندی اے تے سارے بے وفائی دا سنگ کرن آلے کیوں ارام نال رہندے نیں ۔ ²۲۔ توں اوہناں نوں گڈیا ۔ تاں اوہناں جڑ کڈھی تے ودھے تے پھل لیاندا۔ توں اوہناں دے منہ وچ تاں نیڑے ہیں پر اوہناں دے اندر توں دور ہیں ۔³۳۔ پر اے خدا وند توں جان دا ایں۔ توں مینوں ویکھدا تے میرے دل دی پرکھ کردا ایں کہ میں تیرے ول ہاں کہ نہیں ۔ اوہناں نوں بھیڈا ں وانگ کوہن لئی وکھرا کر۔ تے قتل دے دن لئی اوہناں نوں متھ لے ۔ ⁴۴۔ دیس کدوں تیکر نوحہ کرے تے سارے رڑے دی سبزی سُک جائے۔ وسن آلیاں دی برائی کرن دے کارن چرن آلے تے پکھیرو مرے ۔ کیوں جو اوہ کہندے نیں کہ اوہ ساڈی اخیر نہ ویکھے ۔⁵۵۔ جے توں پیادیاں نال نسیں گا تاں اوہ تینوں تھکا ندے نیں ۔ تاں توں گھوڑیاں دا سنگ کیویں کریں گا ؟ جے توں سلامتی دی زویں تے بے فکرا نہ رہویں ۔ تاں توں اُردن دیاں جھاڑیاں وچ کیہ کریں گا ؟ ⁶۶۔ کیوں جو تیرے بھرا تے تیرے پیو دے گھر دے لوکی تیرے نال بے وفائی کردے نیں ۔ تے تیرے پچھے اُچی واج چ چیکدے نیں ۔۔ پس توں اوہناں تے وساہ نہ کر۔ بھانویں اوہ تیرے نال نیکی دیاں گلاں کردے نیں ۔⁷۷۔ میں اپنا گھر چھڈ دتا تے میں اپنی میراث چھڈ دتی ۔ تے میں اپنی جان دی محبوبہ نوں اوہدے دشمن دے حوالے کیتا۔ ⁸۸۔ میری میراث میرے لئی جنگل دے شیر وانگوں ہو گئی ۔ اُس میرے خلاف واج چکی ۔ ایس لئی میں اوس توں نفرت کیتی ۔ ⁹۹۔ میری میراث میرے لئی ابلق پکھیرو اے ۔کیہ شکاری پکھیرو ہر پاسیوں اوہدے دوالے نیں؟ آئو کٹھے ہووو سارے ٹاپو دے درندیو! کھان لئی آئو۔¹⁰۱۰۔ بہتیاں آجڑیاں نے میرے تاکستان نوں خراب کیتا ۔ تے میرے حصے نوں پیراں ہیٹھ مدھیا ۔ تے میرے دل نوں پسند آن آلے بخرے نوں اُجاڑ تھاں بنایا ۔ ¹¹۱۱۔ اوہناں نے اوہنوں اُجاڑیا ۔ اُجڑ کے اوہ میرے کول روندی اے ۔ سارا دیس اُجڑ گیا ۔ تاں وی کوئی اوہدے ول دھیان نہیں دیندا ۔¹²۱۲۔ اُجاڑ تھاں دی ساریاں اچائیاں تے تباہی کرن آلے آئے نیں ۔ کیوں جو خدا وند دی تلوار دیس دے ایس ڈھا توں دیس دے اُوس ڈھا تیکرنگل لیندی اے ۔ تے کسے وی بندے لئی سلامتی نہیں اے۔ ¹³۱۳۔ اوہناں کنک بیجی پر کنڈے وڈھے ۔ اوہناں محنت کیتی پر کوئی منافع نہ ہویا ۔ خدا وند دے قہر دے بلن کارن تسیں اپنی پیداوار توں شرمندہ او۔¹⁴۱۴۔ خدا انج فرماندا اے میرے سارے بھیڑے گوانڈھیاں دے خلاف جیہڑے اُس میراث نوں چھوہندے نیں جیہڑی میں اپنی امت اسرائیل نوں وراثت وچ دتی سی ۔ ویکھ ۔ میں اوہناں نوں اوہناں دی دھرتی توں پٹاں گا۔ تے یہودہ دے گھرانے نوں اوہناں دے وچوں کڈھ سُٹاں گا ۔ ¹⁵۱۵۔ تے مگروں ایس دے کہ میں اوہناں نوں پٹاں گا میں پھراں گا تے اوہناں اُتے رحم کراں گا ۔۔ تے ہر اِک نوں اوہدی میراث اُتے تے ہر اک نوں اوہدی دھرتی تے موڑ کے لیاواں گا۔¹⁶۱۶۔ تے جے اوہ میری امت دیاں راہواں سکھن تے میرے ناں دی سونہہ کھا کے آکھن کہ جیوندے خدا وند دی قسم جویں اوہناں نے میری امت نوں بعل دی سونہہ کھانا سکھایا سی ۔ تاں اوہ میری امت دے وچکار استوار کیتے جان گے ۔ ¹⁷۱۷۔ تے جے اوہ نہ سنن تاں میں اس قوم نوں اُکا پُٹ سُٹا ں گا ۔ تے نابود کراں گا (اینج خدا وند خدا دا فرمان اے )

13¹۱۔ خدا وند مینوں انج فرمایا جا تے اپنے لئی کتان دا اِک ناڑامُل لے۔ تے اوہنوں اپنے لک نال بنھ لے۔ اوہنوں پانی وچ نہ بھیوں۔ ²۲۔ چانچہ میں خدا وند دے کلام دے مطابق اک ناڑا مُل لتا ۔ تے اوہنوں اپنی کنڈ تے بنھیا ۔ ³۳۔ فر دُوجی وار خدا میرے نال گل کیتی تے آکھیا۔ ⁴۴۔ آپنا مُل لتا ہویا ناڑا جیہڑا تیری کنڈ تے ہے ، لے۔ تے اُٹھ کے فرات ول جا ۔ تے اوتھے ایہنوں چٹان دی موری وچ لُکا دے ۔ ⁵۵۔ تد میں گیا تے اوہنوں فرات دے نیڑے لُکا دتا ۔۔ جویں خدا وند نے مینوں حکم دتا سی ۔⁵۵۔ تد میں گیا تے اوہنوں فرات دے نیڑے لُکا دتا ۔۔ جویں خدا وند نے مینوں حکم دتا سی ۔ ⁶۶۔ تے چوکھے دیہاڑیاں مگروں خدا نے مینوں آکھیا ۔ اُٹھ فرات ول جا ۔ تے اوتھوں اوہ ناڑا کڈھ جس بارے میں تینوں حکم دتا کہ اوتھے ایہنوں لُکا دے ۔ ⁷۷۔ پس میں فرات ول گیا تے کھُٹیا۔ تے ناڑے نوں اوس تھاں توں کڈھیا جتھے میں اوہنوں لکا دتا سی ۔۔ تاں ویکھ ۔ اوہ ناڑا گل گیا سی ۔ تے کسے کم دا نہیں سی رہیا ۔⁶۶۔ تے چوکھے دیہاڑیاں مگروں خدا نے مینوں آکھیا ۔ اُٹھ فرات ول جا ۔ تے اوتھوں اوہ ناڑا کڈھ جس بارے میں تینوں حکم دتا کہ اوتھے ایہنوں لُکا دے ۔ ⁷۷۔ پس میں فرات ول گیا تے کھُٹیا۔ تے ناڑے نوں اوس تھاں توں کڈھیا جتھے میں اوہنوں لکا دتا سی ۔۔ تاں ویکھ ۔ اوہ ناڑا گل گیا سی ۔ تے کسے کم دا نہیں سی رہیا ۔⁸۸۔ تد میرے نال خدا وند دی گل کیتی گئی تے اوہنے آکھیا ۔ ⁹۹۔ خدا وند انج فرماندا اے کہ انج ای میں یہودہ دی آکڑ تے یرو شلیم دی وڈی آکڑ نوں گلا دیاں گا۔ ¹⁰۱۰۔ ایہہ لُچی قوم جیہڑی میرا کلام سنن توں نہ کردی اے تے اپنے دل دی ضد تے ٹُردی تے دوجے معبوداں دے پچھے جاندی اے تاں جو اوہناں دی پوجا کرے تے اوہناں نوں سجدہ کرے ۔ ایہہ اسے ناڑے وانگ ہو جائے گی جیہڑا کسے وی کم دا نہیں رہیا ۔ ¹¹۱۱۔ کیوں جو جیہو جیہا ناڑا انسان دی کنڈ نال لگا رہندا اے ۔ انج میں اسرائیل دے سارے گھرانے تے یہودہ دے سارے گھرانے نوں اپنے نال لا لتا اے(انج خدا وند دا فرمان اے ) تاں جو اوہ میرے لئی ناں تے حمد تے وڈیائی ہوون ۔ پر اوہناں نے نہیں سُنیا۔¹²۱۲۔ پر توں اوہناں نوں آکھیں گا کہ خدا وند اسرائیل دا خدا انج فرماندا اے ۔ ہر اک مٹکا شراب نال بھرا جاندا اے تے اوہ تینوں آکھن گے کہ کیہ اسیں نہیں جان دے کہ ہر اک مٹکا شراب نال بھرا جاندا اے ؟ ¹³۱۳۔ چانچہ توں اوہناں نوں آکھیں گا ۔ خدا وند انج فرماندا اے ۔ ویکھ میں اس دیس دے سارے واسیاں تے اوہناں بادشاہواں نوں جیہڑے دائود دے تخت تے بیٹھے نیں تے کاہناں تے نبیاں تے یروشلم دے سارے واسیاں نوں بد مستی نال بھر دیاں گا۔ ¹⁴۱۴۔ تے میں اوہناں نوں کیہ پیو کیہ پتر سارے دے سارے اک دوجے اُتے دے ماراں گا(خدا وند فرماندا اے) تے میں موہ نہیں کراں گا تے ترس نہیں کھاواں گا ۔ تے اوہناں نوں مارن لگیاں رحم نہیں کراں گا ۔¹⁵۱۵۔ تسیں سنو تے کن لائو ۔ آکڑ نہ کرو۔ کیوں جو خدا وند ای فرماندا اے ۔ ¹⁶۱۶۔ خدا وند اپنے خدا دی تسیں تمجید کرو ایس توں پہلاں کہ اوہ ہنیرا لیاوے ۔ تے ایس توں پہلاں کہ تہاڈے قدم ہنیرے وچ ڈبے پہاڑاں تے ٹھڈے کھاون ۔ تے ایس توں پہلاں کہ جدوں تسیں روشنی نوں اُڈیکدے ہوو۔ اوہ اوہنوں موت دے پچھاویں وچ وٹاوے تے اوہنوں سخت ہنیرا بنا دیوے ۔ ¹⁷۱۷۔ پر جے تسیں نہیں سنو گے تاں میں لُک کے اُس آکڑ تے روواں گا تے میری اکھ زار زار رووے گی تے اتھرو وگائے گی ۔ ایس لئی کہ خدا وند دا اجڑ قیدی بنایا جارہیا ہووے گا۔¹⁸۱۸۔ بادشاہ تے ملکہ نوں آکھ کہ عاجزی کرن تے ہیٹھاں بہو۔ کیوں جو تہاڈی وڈیائی دا تاج تہاڈے سراں توں لتھ گیا۔ ¹⁹۱۹۔ نجبہ دے شہر بند کیتے گئے ۔ تے اوہناں نوں کھولن آلا کوئی وی نہیں ۔ سارے یہودہ نوں دیس نکالا مل رہیا اے ۔ ہاں سارے دا سارا بندی وان بنایا جا رہیا اے ۔²⁰۲۰۔ توں اپنیاں اکھاں چُک تے شمال ولوں آن آلیاں نوں ویکھ ۔ اوہ اجڑ کتھے جیہڑا تینوں دتا گیا؟ تیری وڈیائی دا اجڑ کتھے؟ ²¹۲۱۔ جدوں اوہ تیرے تے اوہناں نوں بادشاہ بناوے گا جنہاں نوں توں اپنا عاشق ہونا سکھایا سی ۔ تاں توں کیہ آکھیں گی ۔ کیہ توں اُس تیویں وانگ جہنوں بچہ جمن دی پیڑ ہووے پیڑ وچ نہیں ڈبیں گی۔²²۲۲۔ کیہ توں اپنے دل وچ آکھدی ایں کہ ایہہ گلاں میرے نال کیوں ہویاں نیں ؟ تیری برائی د ے ودھیک ہون پاروں تیرے دامن چُکے گئے ۔ تے تیریاں اڈیاں بدو بدی ننگیاں کیتیاں گیاں۔ ²³۲۳۔ کیہ کوشی اپنی کھل نوں یا چترا اپنے داگاں نوں بدل سکدا اے ؟تد تسیں کیویں نیکی کر سکو گے ۔ جدوں کہ تہانوں برائی کرن دی عادت اے ۔ ²⁴۲۴۔ ایس لئی میں اوہناں نوں اوس تُوڑی وانگ جہنوں اجاڑ دی ہوا لے جاندی اے ۔ کھلار دیاں گا۔²⁵۲۵۔ ایہو ای تیرا قرعہ تے میرے ولوں تیرا ناپا ہویا بخرہ اے ( انج خدا وند دا فرمان اے ) کیوں جو توں مینوں وساریا تے کوڑ تے وساہ کیتا ۔ ²⁶۲۶۔ پس ایسے لئی میں تیرا دامن تیرے منہ تیکر چُکاں گا تے تیری شرم ظاہر ہووے گی ۔ ²⁷۲۷۔ تیری حرام کاری تیرا ہِنکنا تیری زنا کاری دی شرارت۔ بھانویں ٹبیاں تے کیتی گئی ہووے بھانویں رڑے تے۔ تے تیرے مکروہات میں ویکھے۔ اے یروشلیم تیرے تے افسوس توں کدوں تیکر پاک نہیں ہوویں گی۔

14¹۱۔ خدا وند دا اوہ بول جو سوکے دے بارے وچ ارمیا نوں ملیا۔ ²۲۔ یہودہ نوحہ کردا اے ۔ تے اوہدے پھاٹکاں تے اُداسی چڑھی ہوئی اے۔ اوہ مٹی وچ کالے کپڑے پا کے پئے ہوئے نیں ۔ تے یروشلیم دا چیکنا اُچا ہوندا اے ۔ ³۳۔ وڈے ہینے بندیاں نوں پانی لئی گھلدے نیں ۔اوہ کھواں تے آوندے نیں پرپانی نہیں ہوندا ۔ اوہ اپنے بھانڈے چھڑے لے کے مڑ جاندے نیں ۔ اوہ شرمسار تے کھجل ہو کے اپنے سراں نوں کجدے نیں ۔⁴۴۔ واہی بیجی بند ہو گئی کیوں جو مینہ نہیں ورھدا۔ ایس لئی کسان شرمندہ ہو کے اپنے سراں نوں کجدے نیں ۔ ⁵۵۔ ہرنی رڑے تے بچہ دیندی اے تے اوہنوں گھاہ نہ ہون کر کے چھڈ جاندی اے ۔ ⁶۶۔ جنگلی کھوتے چٹاناں تے کھلو کے گدڑاں وانگوں ہوا نوں سنگھدے نیں۔ اوہناں دیاں اکھاں رہ جاندیاں نیں ۔ ایس لئی کہ سبزی نہیں لبھدی ۔⁷۷۔ بھانویں ساڈیاں غلطیاں ساڈے خلاف گواہی دیندیاں نیں ۔ اے خدا وند توں اپنے ناں دی خاطر عمل کر۔ کیوں جو ساڈیاں مخالفتاں ودھیک ہویاں تے اساں تیرا گناہ کیتا ۔ ⁸۸۔ اے اسرائیل دی امید گاہ تے مصیبت ویلے اوہنوں بچاون آلے۔ توں کیوں دیس وچ پردیسی وانگ بنیا ہویا ایں۔ یا اجہے مسافر وانگ جیہڑا رات لنگھان دی تھاں وچ آوے ؟ ⁹۹۔ توں کیوں ڈور بھور بندے وانگوں ایں۔ اجہے جی دار وانگوں جیہڑا بچا نہیں سکدا ۔ اے خدا وند توں تاں ساڈے وچکار ایں تے اسیں تیرے ناں دے اکھواندے ہاں ۔ پس توں سانوں چھڈ نہیں ۔¹⁰۱۰۔ خدا وند ایس امت دے حق وچ انج فرماندا اے ۔ کہ اوہناں کراہ پینا پسند کیتا تے اپنے پیراں نوں نہ ڈکیا۔ پس خدا وند اوہناں کولوں خوش نہیں ۔ تے ہن اوہ اوہناں دیاں برائیاں نوں یاد کرے گا ۔ تے اوہناں دیاں غلطیاں دی سزا دیوے گا۔ ¹¹۱۱۔ تے خدا وند نے مینوں آکھیا ۔ کہ ایس امت لئی نیکی دی دعا نہ کر۔ ¹²۱۲۔ جدوں اوہ روزہ رکھن تاں میں اوہناں دی فریاد نہیں سناں گا ۔ تے جدوں اوہ پکی ہوئی قربانی تے نذر چڑھاون تاں میں اوہنوں قبول نہیں کراں گا ۔ سگوں تلوار تے کال تے وبا نال اوہناں نوں فنا کراں گا۔¹³۱۳۔ تدوں میں آکھیا ۔ ہائے مالک خدا وند! ویکھ انبیا اوہناں نوں کہندے نیں ۔ کہ تسیں تلوار نہ ویکھو گے تے تہاڈے تے کال آئے گا ۔ سگوں میں تہانوں اسے تھاں تے یقینی سلامتی دیواں گا۔ ¹⁴۱۴۔ تاں خدا وند نے مینوں آکھیا۔ کہ اوہ انبیا ٔ میرا ناں لے کے کُوڑی نبوت کردے نیں ۔ میں اوہناں نوں نہیں گھلیا تے نہ اوہناں نوں حکم دتا تے نہ نہ میں اوہناں نال گل کیتی۔ اوہ کُوڑی روئیتاں جھوٹی غیب دانی تے کوڑ اُتے تے اپنے دلاں دی گم راہی نال تہاڈے لئی نبوت کردے نیں ۔¹⁵۱۵۔ ایس لئی خدا انج فرماندا اے ۔ اوہ انبیا جیہڑے میرا ناں لے کے نبوت کردے نیں ۔ حالانکہ میں اوہناں نوں نہیں گھلیا تے جیہڑے آکھدے نیں کہ ایس دیس تے تلوار تے کال نہیں ہووے گا ۔ پک اے جو تلوار تے کال نال ای فنا ہون گے ۔ ¹⁶۱۶۔ تے ایہہ امت جہدے لئی اوہ نبوت کردے نیں ۔ ایہہ کال تے تلوار کارن یروشلیم دی گلیاں وچ سُٹ دتی جائے گی ۔ تے کوئی اوہنوں نہ دفنائے گا ۔ نہ اوہناں نوں تے نہ اوہناں دیاں تیویاں نوں نہ اوہناں دے پتراں تے دھیاں نوں ۔ میں اوہناں تے اوہناں دی ای برائی ڈوہلاں گا ۔¹⁷۱۷۔ تے توں اوہناں نوں ایہہ کلام آکھیں گا ۔ کہ میریاں اکھاں راتی تے دھیاڑی ہنجو وگان تے نہ رکن کیوں جو میری امت دی کواری دھی بڑی ٹٹ بھج نال ماری گئی ۔ اجہی سٹ نال جیہڑی بڑی پیڑ دین آلی اے۔ ¹⁸۱۸۔ جے میں میدان وچوں باہر جاواں ۔ تاں ویکھ تلوار دے قتل کیتے ہوئے نیں ۔ تے جے میں شہر دے وچ آواں تاں ویکھ کال دے مارے ہوئے نیں ۔۔ ایتھے تیکر کہ نبی تے کاہن دیس وچ جھلے ہو کے آوارہ پھردے نیں ۔¹⁹۱۹۔ آیا توں یہودہ نوں اُکا رد کر دتا کیہ تینوں صیہون توں نفرت اے ؟ توں سانوں کیوں ماردا ایں ساڈے لئی شفا کیوں نہیں ۔ اسیں سلامتی نوں اُڈیکدے ہاں ۔ پر کچھ فائدہ نہیں ۔ تے شفا پان ویلے ویکھ ۔ دہشت اے۔ ²⁰۲۰۔ اے خدا وند اسیں اپنے لچ پنے نوں تے اپنے پیو دادے دی برائی نوں من دے ہاں کہ اساں تیرا گناہ کیتا ۔²¹۲۱۔ اپنے ناں دی خاطر سانوں سُٹ نہ دے ۔ تے اپنے جلال دے تخت دی بے عزتی نہ کر۔ اپنا جیہڑا عہد ساڈے نال ہے اوہنوں یاد رکھ ۔ اوہنوں نہ تروڑ ۔ ²²۲۲۔ کیہ قوماں دے بتاں وچوں کوئی ہے جیہڑا مینہ وساوےیا کیہ اسمان کنیاں وساوے گا ؟ کیہ چھڑا توں ای نہیں ۔ اے خدا وند ساڈے خدا ؟ اسیں تینوں ای اڈیک رہے ہاں ۔ کیوں جو توں ای ایہہ سارا کچھ کردا ایں۔

15¹۱۔ پر خدا وند مینوں آکھیا ۔ بھانویں موسیٰ تے سموئیل میرے سامنے کھلوتے ہوندے ۔ تاں وی میرا دل ایس امت ول متوجہ نہ ہوندا ۔ اوہناں نوں میرے ساہمنیوں ہٹا دے تاں جو اوہ چلے جان ²۲۔ جے اوہ تینوں آکھن ۔ اسیں کتھے جائیے۔ تاں اوہناں نوں آکھ خدا وند انج فرماندا اے ۔ کہ جیہڑے موت لئی نیں اوہ موت دے۔ تے جیہڑے تلوار لئی نیں اوہ تلوار دے ۔ تے جیہڑے کال لئی نیں اوہ کال دے ۔ تے جیہڑے قید کرن لئی نیں اوہ قید دے حوالے کیتے جان ۔³۳۔ تے میں چار قسم دیاں مصیبتاں اوہناں تے گھلاں گا۔ (انج خدا وند دا فرمان اے )۔ یعنی تلوار جیہڑی قتل کرے۔ کتے جیہڑے چیر دین ۔ ہوا دے پکھیرو جیہڑے کھا جان ۔ تے زویں دے درندے جیہڑے تلف کر دین ۔ ⁴۴۔ میں اوہناں نوں شاہ یہودہ منسے بن حزقی یاہ دے کارن تے اوہناں دے کماں دے کارن جیہڑے اوہنے یروشلیم وچ کیتے زوین دے سارے دیساں لئی عبرت دا کارن ٹھہراواں گا ۔⁵۵۔ پس یروشلیم تیرے تے کون شفقت کرے گا ۔ کون تیرا ہمدرد ہووے گا ۔ تے اپنی راہ چھڈ کے تیری سلامتی کون پچھن آئے گا ۔ ⁶۶۔ توں مینوں چھڈیا ۔ (خدا وند دا فرمان اے ) تے توں مینوں کنڈ وکھائی ۔ تاں میں اپنے ہتھ تیرے خلاف ودھاواں گا ۔ تے تینوں پُٹ دیاں گا ۔ کیوں جو میں ترس کھا کھا کے تنگ آگیا ہاں ۔ ⁷۷. تے میں اوہناں نوں چھج نال دیس دے پھاٹکاں تے چھٹاں گا ۔ میں اپنی امت نوں اوترا کراں گا تے فنا کراں گا ۔ کیوں جو اوہ اپنی راہواں ول نہیں گئے ۔⁸۸۔ اوہناں دیاں رنڈیاں زنانیاں میرے اگے کنڈھے دی ریت توں ودھ ہون گیاں ۔ میں اوہناں دے گھبروواں دی ماواں تے دوپہر ویلے تباہ کرن آلے لیاواں گا تے اوہناں اُتے اچن چیت ہول تے ڈر پاواں گا ۔ ⁹۹۔ ست بچیاں ں دی ماں غش کھائے گی ۔ اوہدی جان جاندی رہوے گی ۔ تے اوہدا سورج دن نوں ای ڈب جائے گا ۔ تے اوہ شرمائی ہوئی کھجل ہو وے گی تے میں اوہناں دے بچیاں ہویا نوں اوہناں دے دشمناں اگے تلوار دے حوالے کراں گا ۔ (انج خدا وند دا فرمان اے )¹⁰۱۰۔ اے میری ماں میرے تے افسوس! کہ میں تیرے توں ساری دنیا لئی لڑاکا بندہ تے جھگڑا کرن آلا شخص پیدا ہویا !میں اُدھار نہیں دتا ۔ تے نہ کسے کولوں اھار لتا ۔ تاں وی ہر اک مینوں لعنت کردا اے ۔ ¹¹۱۱۔ پک اے میں نیکی لئی تیرا حونصلہ ودھاواں گا خدا وند فرماندا اے ۔ پک اے میں انج کراں گا کہ دکھ تے تنگی ویلے تیرا ویری تیرا ترلہ کرے ۔ ¹²۱۲۔ آیا لوہا سگوں شمال دا لوہا تے پتل تروڑیا جاندا اے ؟¹³۱۳۔ میں تیرے سارے گناہواں کارن تیریاں ساریاں حداں وچ تیری دولت تے تیرے خزانیاں نوں مل لتے بناں غنیمت وچ دیاں گا ۔ ¹⁴۱۴۔ تے میں تینوں اک اجہے دیس وچ دشمناں دا گولا کر دیاں گا جہنوں توں نہیں جان دا ۔ کیوں جو میرے قہر دی اگ بھڑکے گی تے اوہ تیرے تے بلدی رہوے گی ۔¹⁵۱۵۔ اے خدا وند توں جان دا ایں ۔ پس مینوں یاد کر تے میری خبر لے ۔ تے مینوں تنگ کرن آلیاں توں میرا بدلہ لے ۔ توں جھلدیاں جھلدیاں مینوں نہ چُک لے ۔ جان لے جو میں تیرے لئی ملامت چکی اے ¹⁶۱۶۔ تیریاں گلاں میرے تیکر اپڑیاں تے میں اوہناں نوں نگل گیا ۔ لہذا تیریاں گلاں میرے دل وچ میرے لئی سرور تے فرحت سن ۔ کیوں جو میں تیرے ناں دا اکھوانداں ۔ اے خدا وند لشکر دے خدا ۔¹⁷۱۷۔ میں کھیڈ کرن آلے نقلیاں دی مجلس وچ نہ بیٹھیا تے نہ میں خشی نال کُدیا۔ سگوں تیرے ہتھ دے کارن میں وکھ بیٹھا رہیا ۔ کیوں جو توں مینوں قہر نال بھر چھڈیا ۔ ¹⁸۱۸۔ میرا غم کیوں نہیں مکدا ؟ تے میرا پھٹ کیوں پیڑ نال بھریا ہوئیا تے لا علاج اے ؟اوہ میرے لئی جھوٹی نہر وانگ ہو گیا ۔ یعنی اُس پانی وانگ جیہڑا اک تھاں نہیں ٹکدا ۔¹⁹۱۹۔ ایس لئی خدا وند انج فرماندا اے ۔ جے توں پھریں تاں میں تینوں پھراواں گا ۔۔ توں میرے ساہمنے کھلوتا ہوویں گا۔ تے جے توں نفیس نوں کثیف کولوں وکھ کریں تاں توں میرے منہ ورگا ہوویں گا ۔ پس اوہ تیرے ول پھرن گے تے توں اوہناں ول نہیں پھریں گا ۔ ²⁰۲۰۔ تے میں تینوں ایس امت دے ساہمنے پتل دی پکی کندھ بناواں گا ۔ تے اوہ تیرے نال لڑن گے تے تیرے اُتے حاوی نہیں ہون گے۔ کیوں جو تینوں بچان تے تینوں چھڑان لئی میں تیرے نال ہاں۔(انج خدا وند دا فرمان اے) ²¹۲۱۔ پس میں شرارتیاں دے ہتھوں تینوں چھڑاواں گا ۔ تے زور آوراں دے پنجیاں وچوں تینوں ازادی دیواں گا۔

16¹۱۔ میں خدا وند دا کلمہ پایا۔ جدوں اوہنے آکھیا کہ ²۲۔ توں اپنے لئی بیوی نہ کر تے نہ اُس تھاں تے تیرے پتر تے تیریاں دھیاں ہوون ۔ ³۳۔ کیوں جو خدا وند خدا اوہناں پتراں تے دھیاں بارے جیہڑے ایتھے جمدے نیں تے اوہناں دیاں ماواں بارے جنہاں وچوں اوہ جمدے نیں تے اوہناں دے پیواں بارے جیہڑے اوہناں نوں ایس دیس وچ پیدا کردے نیں انج فرماندا اے ۔ ⁴۴۔ اوہ پیڑ بھری موت نال مرن گے ۔ اوہناں تے کوئی وین نہیں کرے گا ۔ اوہ دبے نہیں جان گے اوہ زویں اُتے کھاد وانگ ہون گے ۔۔ اوہ تلوار تے کال نال مرن گے ۔۔ اوہناں دیاں لوتھاں ہوا دے پکھیرواں تے زویں دے درندیاں دی خوراک ہووے گی ۔⁵۵۔ کیوں جو خدا وند خدا انج فرماندا اے کہ توں پھوڑی آلے گھر وچ نہ جا ۔ تے رون لئی اوتھے نہ جا تے نہ اوہناں نوں دلاسہ دین لئی ۔ کیوں جو ایس امت توں میں اپنی سلامتی تے مہربانی تے رحمت ہٹا لِتی اے ۔ (انج خدا وند دا فرمان اے ) ۔ ⁶۶۔ پس وڈے تے نکے ایس دیس وچ مر جان گے ۔ اوہ دبے نہیں جان گے تے نہ اوہناں اُتے ماتم کیتا جاوے گا ۔ بندے اپنے آپ نوں نہ چیرن گے تے نہ اوہناں لئی اپنے وال منن گے ۔⁷۷۔ تے ماتم زداں لئی مڑدیاں بارے تسلی دین لئی روٹی نہیں بھنن گے تے نہ اوہناں دے پیو یا ماں لئی اوہناں نوں دلاسے دا پیالہ پیان گے ۔ ⁸۸۔ تے توں ضیافت دے گھر نہ جا ۔ تاں جو اوہناں نال بیٹھیں تے کھاویں تے پیویں ۔ ⁹۹۔ کیوں جو رب الافواج اسرائیل دا خدا انج فرماندا اے ۔ ویکھ ۔ میں ایس تھاں تے تہاڈیاں اکھاں دے ساہمنے تے تہاڈے ایام وچ خوشی دی واج تے سرور دی واج ۔ دُلہے دی واج تے ووہٹی دی واج ختم کراواں گا ۔¹⁰۱۰۔ تے جدوں توں اُس امت نوں ایہہ ساریاں گلاں دسیں گا۔ تے اوہ تینوں آکھن گے کہ خدا وند ساڈے خلاف کاہدے لئی ایس وڈی مصیبت دی گل کردا اے۔ تے ساڈی بُھل تے ساڈا گناہ کیہ اے جیہڑا اساں خدا وند اپنے خدا دے خلاف کیتا ؟ ¹¹۱۱۔ تاں توں اوہناں نوں آکھیں گا کہ (کہ انج خدا وند دا فرمان اے) کیوں جو تہاڈے پیو دادے نے مینوں چھڈ دتا تے دوجے معبوداں پچھے جا کے اوہناں دی پرستش کیتی تے اوہناں نوں سجدہ کیتا تے مینوں ترک کیتا تے میری شریعت نوں نہ منیا ۔¹²۱۲۔ تے کیوں جو تساں اپنے پیو دادے توں ودھ بری شرارت کیتی ۔ کیوں جو ویکھ تساں وچوں ہر اک اپنے دل دی ضد تے تُردا تے میرا شنوا نہیں ہوندا ۔ ¹³۱۳۔ ایس لئی میں تہانوں ایس دیس وچوں اک اجہے دیس وچ سُٹ دیاں گا جنہوں نہ تسیں تے نہ تہاڈے پیو دادے جان دے سن ۔ تے اوتھے تسیں راتی دھیاڑی دوجے معبوداں دی پرستش کرو گے۔ کیوں جو میں تہاڈے تے رحم نہ کراں ۔¹⁴۱۴۔ ایس لئی ویکھ اوہ دن آوندے نیں (انج خدا وند دا فرمان اے ) جنہاں وچ فیر نہیں آکھیا جاوے گا کہ جیوندے خدا وند دی سونہہ جیہڑا بنی اسرائیل نوں مصر دے دیس وچوں کڈھ لیایا ۔ ¹⁵۱۵۔ سگوں جیوندے خدا وند دی سونہہ جیہڑا بنی اسرائیل نوں شمال دے دیس وچوں تے اوہناں ساریاں دیساں وچوں کڈھ لیایا جتھے جتھے اُس نے اوہناں نوں چِک دِتا سی ۔ کیوں جو میں اوہناں نوں اُس دھرتی تے موڑ لیاواں گا جیہڑی میں اوہناں دے پیو دادے نوں دتی اے۔¹⁶۱۶۔ ویکھ میں چوکھے مچھیریاں نوں گھلاں گا(انج خدا وند دا فرمان اے ) جیہڑے اوہناں نوں پھڑ لین گے ۔ تے مگروں میں چوکھے شکاریاں نوں گھلاں گا ۔ جیہڑے ہر اک پہاڑ توں تے ہر اک ٹبے توں تے چٹان دیاں موریاں وچوں اوہناں دا شکار کرن گے ۔ ¹⁷۱۷ ۔ کیوں جو میریاں اکھاں اوہناں دِیاں ساریاں راہواں اُتے نیں ۔ تے اوہ میرے حضور توں لُکیاں نہیں رہندیاں ۔ تے نہ اوہناں دی برائی میری اکھوں اوہلے ہے ۔ ¹⁸۱۸۔ میں اوہناں دی برائی تے اوہناں دی بُھل دا دُونا بدلہ دیاں گا ۔ کیوں جو اوہناں نے میرے دیس نوں پلیت کیتا ۔ تے میری میراث نوں اپنی مکروہات تے گندگی دیاں لوتھاں نال بھر چھڈیا ۔۔¹⁹۱۹۔ اے خدا وند توں میری قوت تے میراکوٹ تے مصیبت دے دن میری اوٹ دی تھاں ایں ۔ زویں دے کنڈھیاں توں قوماں تیرے کول آن گیاں تے آکھن گیاں ۔ پک اے ساڈے پیو دادے نے کُوڑ تے بطلان دی اجہی ریاست لتی جہدے وچ کوئی لابھ نہیں ۔ ²⁰۲۰ ۔ کیہ بندہ اپنے لئی معبود بناوے ۔ اوہ تاں معبود نہیں ہن ۔ ²¹۲۱۔ پس ایس لئی ویکھ ۔ میں ایس وار اوہناں نوں دساں گا کہ میں اپنے ہتھ تے اپنا زور اوہناں نوں وکھاواں گا ۔ تدوں اوہ جانن گے کہ میرا ناں خدا وند اے۔

17¹۱۔ یہودہ دا گناہ لوہے دے قلم نال لکھیا گیا اے تے الماس دی نوک نال اوہناں دے دل دی تختی تے چھاپیا گیا ہے ۔ سگوں اوہناں دے مذبحیاں دے سنگاں تے ۔ ²۲ ۔ جتھے اوہناں دے پُتر اوہناں دیاں کھمبیاں دے مذبحیاں اُتے اوہناں دی یاد گیری ہوئے ۔ ساوے بوٹیاں کول اُچیاں ٹبیاں ۔³۳۔ تے رڑے دے پہاڑاں تے میں تیرے گناہواں کارن تیریاں ساریاں حداں وچ تیری دولت تے تیرے خزانیاں نوں غنیمت وچ دیاں گا ۔ ⁴۴۔ تے توں اپنی ایس میراث توں ہتھ چُکیں گا جیہڑی میں تینوں دتی ۔ تے میں تینوں اک اجہے دیس وچ تیرے دشمناں دا گولا بناواں گا جہنوں توں نہیں جان دا ۔ کیوں جو توں میرے قہر دی اگ بالی ۔ تے اوہ ابد تک بلدی رہوے گی ۔⁵۵۔ خدا وند انج فرماندا اے ۔ ملعون اے اوہ بندہ جیہڑا انسان تے بھروسہ رکھدا اے ۔ تے بشر نوں اپنی بانہہ بناندا اے ۔ تے جہدا دل خدا وند کولوں پھر جاندا اے ۔ ⁶۶۔ اوہ اُجاڑ دے رتمہ وانگ ہووے گا جیہڑا نیکی دا آنا محسوس نہیں کردا سگوں اجاڑ دی سُکیاں تھانواں تے کلر آلی تے غیر آباد زویں تے رہندا اے ۔⁷۷۔ مبارک اے اوہ بندہ جیہڑا خدا وند تے وسا رکھدا اے ۔ تے خدا وند جہدے توکل دی تھاں اے ۔ ⁸۸۔اوہ اُس بوٹے وانگ ہووے گا ۔ جیہڑا پانی دے ڈھا تے لایا گیا ہووے ۔ جیہڑا اپنیاں جڑاں تری وچ کھلاردا اے تے جدوں گرمی آوے تاں اوہنوں پتہ نہیں لگدا ۔ سگوں اوہدے پتر ساوے رہندے نیں ۔ تے روڑے وچ اوہنوں کوئی چنتا نہیں ۔ تے پھل لیان وچ نہیں رُکدا۔⁹۹۔ دل ساریاں شیواں توں ڈوہنگا تے لا علاج اے اوہنوں کون لبھ سکدا اے ۔ ¹⁰۱۰ ۔ میں خدا وند دل نوں جاچدا تے گردیاں نوں آزمانداں ۔ تے ہر اک بندے نوں بمطابق اوہدیاں راہواں تے کماں دے پھل دے بدلہ دیندا ہاں ۔ ¹¹۱۱۔ جیویں تتر آنڈیاں نوں کٹھا کردا اے پر بچے نہیں کڈھدا ۔ اُنج ای جیہڑا راستی بناں دولت کٹھی کردا اے اوہ اوہنوں ادھی حیاتی وچ چھڈے گا تے اپنی اخیر تے بیوقوف ٹھہرے گا۔¹²۱۲ ۔ ساڈے مقدس مقام وچ اے پرانے توں اُچے جلالی تخت۔ ¹³۱۳۔ اے اسرائیل دی امید گاہ ۔ اے خدا وند ! جیہڑے تینوں چھڈ دیندے نیں اوہ سارے شرم سار ہون گے ۔ تے جیہڑے میتھوں وکھ ہو جاندے نیں ۔ لکھا اے ۔ کہ اوہ مٹی وچ رل جان گے کیوں جو اوہناں نے آب حیات دے سومے خدا وند نوں ترک کیتا اے ۔ ¹⁴۱۴۔ اے خدا وند توں مینوں شفا دے ۔ تاں میں شفا پاواں گا ۔ توں ای مینوں بچا تاں میں بچ جاواں گا کیوں جو توں میری وڈیائی ایں ۔¹⁵۱۵۔ ویکھ ۔ اوہ مینوں آکھدے نیں کہ خدا وند دا بول کتھے گیا ؟ ہن اوہ آوے۔ ¹⁶۱۶۔ میں بڑے مقصد لئی تیرا پچھا نہیں کیتا تے نہ میں اوکھے دن دی خواہش کیتی ۔ توں خود جان دا ایں کہ جو کچھ میرے بُلہاں وچوں نکلیا اوہ تیرے ولوں سی ۔¹⁷۱۷۔ توں میرے لئی ڈر نہ ہو۔ کیوں جو مصیبت دے دن وچ توں میری پناہ دی تھاں ایں ۔ ¹⁸۱۸۔ مینوں دکھ دین آلے رسوا ہون گے ۔ پر مینوں رسوا نہ ہون دے ۔ اوہ خوف زدہ ہون پر مینوں خوف زدہ نہ ہون دے ۔ مصیبت دا دن اوہناں اُتے لیا تے دونی ہلاکت نال اوہناں نوں ہلاک کر۔¹⁹۱۹۔ خدا وند نے میرے نال انج گل کیتی ۔ جا تے اپنی امت دے پھاٹک تے کھلو ۔ جس وچوں شاہان یہودہ اندر آوندے تے باہر جاندے نیں ۔ سگوں یروشلم دے سارے پاٹھکاں تے۔ ²⁰۲۰۔ تے اوہناں نوں آکھ ۔ اے شاہان یہودہ تے سارے یہودہ تے سارے یروشلیم واسیو ۔ تسیں جو ایہناں پھاٹکاں وچوں اندر آوندے اوخدا وند دا کلمہ سنو ۔²¹۲۱۔ خدا وند انج فرماندا اے ۔ تسیں اپنی جاناں لئی خبردار رہو ۔۔ کہ سبت دے دن کوئی بھار نہ چُکو ۔ تے اوہنوں لے کے یروشلیم دے پھاٹکاں دے اندر نہ آئو۔ ²²۲۲۔ تے نہ سبت دے دھیاڑے اپنے گھراں تھیں بھار لے کے باہر جائو تے نہ کوئی ہور کم کرو ۔ سگوں ثبت دے دن نوں پاک رکھو ۔ جیویں کہ میں تہاڈے پیو دادے نوں حکم دتا ۔ ²³۲۳۔ پر اوہناں نہ سنیا تے نہ اپنے کن لائے ۔ سگوں اپنیاں دھوناں اکڑائیاں تاں جو نہ سنن تے نہ ادب اداب قبول کرن ۔²⁴۲۴۔ پس جے تسیں گوہ نال میری گل سنو گے (انج خدا وند دا فرمان اے ) تے ثبت دے دن تسیں ایس شہر دے پھاٹکاں وچ بھار لے کے نہیں وڑو گے۔ سگوں ثبت دے دن نوں پاک رکھو گے ۔ ایتھے تیکر کے کسے طراں دا کم وم نہ کرو ۔ ²⁵۲۵۔ تاں اس شہر دے پھاٹکاں وچوں اوہ بادشاہ جیہڑے دائود دے تخت تے بیٹھے ہون گے داخل ہون گے تے اوہ اوہناں دے سردار تے مردان یہودہ تے یہودہ واسی رتھاں تے گھوڑیاں تے سوار ہون گے تے ایہہ شہر ابد تیکر وسدا رہوے گا۔²⁶۲۶۔ تے اوہ یہودہ دے شہراں تے یروشلیم دے دوالے تے بنیامین دی دھرتی تے شفلیہ تے کوہستان تے نجبہ توں آون گے ۔ تے بھنی ہوئی قربانیاں تے ذبیحے تے نذراں تے لوبان لیاون گے تے خداو وند دے گھر وچ شکرانے دے ذبیحاں نوں گزارن گے ۔ ²⁷۲۷۔ پر جے تسیں میری گل سنو کہ سبت دے دن نوں پاک رکھو تے بھار نہ چکو تے اوہنوں لے کےسبت دے دن یروشلیم دے پھاٹکاں وچ نہ وڑو ۔ تاں میں اوہدے پھاٹکاں وچ اگ بالاں گا ۔ تاں اوہ یروشلیم دے محلاں نوں بھسم کرے گی تے نہیں بجھے گی ۔

18¹۱۔ایہہ اوہ بول اے جیہڑا ارمیا نے خدا وند کولوں لیا جدوں اوہنے آکھیا ۔ ²۲۔ اُٹھ تے کمہار دے گھر جا ۔ تے اوتھے میں تینوں اپنے بول سناواں گا ۔ ³۳۔ تد میں کمہار دے گھر گیا ۔ تاں ویکھ ۔ اوہ چاک تے کم کردا سی ۔ ⁴۴۔ جدوں کوئی بھانڈا جیہڑا کمہار مٹی نال بنا رہیا سی اوہدے ہتھوں چبا ہو جاندا۔ تاں اوہ اوہدے نال کوئی ہوربھانڈا بنا لیندا ۔۔ جویں کہ اوہدی نظراں وچ چنگا لگدا ۔⁵۵۔ تاں خدا وند نے میرے نال گل کیتی تے مینوں آکھیا۔ ⁶۶۔ اے اسرائیل دے گھرانے (انج خدا وند دا فرمان اے ) کیہ میرا اختیار نہیں کہ میں اِس کمہار وانگوں تہاڈے نال سلوک کراں ؟ ویکھ ۔ اے اسرائیل دے گھرانے ! توں میرے ہتھ وچ انج ای ایں جیویں مٹی کمہار دے ہتھ وچ اے ۔ ⁷۷ ۔ میں کدی کسے قوم تے کسے بادشاہی دے حق وچ کہندا ہاں کہ اوہنوں پٹاں تروڑ دیاں تے ہلاک کراں ۔ ⁸۸۔ پر جے اوہ قوم اپنی اُس برائی توں باز آئے جہدے کارن میں اوہدے خلاف گل کیتی سی ۔ تاں میں اُس برائی کولوں پچھتاواں گا جیہڑی میں اوہناں نال کرن بارے سوچی سی ۔⁹۹۔ تے میں کدی کسے قوم تے کسے بادشاہی بارے کہندا ہاں کہ اوہنوں بناواں تے لاواں گا ۔ ¹⁰۱۰ ۔ پر جے اوہ میری نظر وچ برائی کرے تے میری نہ سنے تاں میں اوہدے نال نیکی کرن توں پچھتاواں گا ۔ جیہڑی میں آکھی سی کہ اوہدے نال کراں گا۔¹¹۱۱۔ تے ہن مردان یہودہ تے یروشلیم واسیاں نال گل کر کے آکھ کہ خدا وند انج فرماندا اے ویکھ ۔ میں تہاڈے خلاف مصیبت دا خیال کردا ہاں تے تہاڈے خلاف اک منصوبہ بنادا ہاں ۔ لہذا تسیں سارے دے سارے آپنے ڈھنگ توں باز آئو ۔ تے اپنی راہواں تے اپنے عملاں نوں ٹھیک کرو ۔ ¹²۱۲۔ پر اوہ آکھدے نیں ایہہ فضول اے ۔ اسیں تاں اپنی خیالاں دے مطابق چلاں گے تے سارے دے سارے اپنے لچے دل دی ضد تے عمل کراں گے ۔¹³۱۳۔ پس ایسے لئی خدا وند انج فرماندا اے ۔ قوماں کولوں پچھو ۔ کسے نے کدی اجہی گل سنی؟ اسرائیل دی کواری نے اجیہا کم کیتا جہدے نال لُوں کھلو جاندے نییں۔ ¹⁴۱۴۔ کیہ وڈے کوہ لبنان دی برف کدی جاندی رہوے گی؟ یا اوہدیاں پُھٹدیاں ہویاں ٹھدیاں وگدیاں ندیاں کِھچ لتیاں جان گیاں ؟ پر میری امت مینوں بُھل گئی تے بُطلان لئی خشبو ساڑی۔ اوہنے اوہناں دیاں راہواں وچ یعنی پرانیاں راہواں وچ اوہناں نوں کُراہے پایا ۔ تاں جو تنگ راہواں تے خراب راہواں تے تُرن ۔¹⁵¹⁶۱۶ ۔ تاں جو اپنے دیس نوں اُجا ڑتے سدا لئی غمگین کرن ۔ تاں جو کوئی وی ایدھروں لنگھے گا اوہ حیران ہووے گا تے اپنا سر ہلاوے گا ۔ ¹⁷۱۷۔ مشرقی ہوا وانگ میں اوہناں نوں دشمناں دے ساہمنے کھلار دیاں گا۔ تے ہلاکت آلے دن اوہناں نوں منہ نہیں سگوں کنڈ وکھاواں گا۔¹⁸۱۸۔ تد اوہناں آکھیا ۔ آئو اسیں ارمیا دے خلاف منصوبے بنائیے ۔ کیوں جو کاہن دے نہ ہون کارن شریعت ہر گز جاندی نہیں رہوے گی۔ تے نہ مشورت مشیراں دے نہ ہون نال۔ تے نہ کلام نبی دے نہ ہون پاروں۔ آئو اسیں اوہنوں زبان نال مارئیے ۔ تے اوہدی کسے گل تے دھیان نہ کرئیے۔ ¹⁹۱۹۔ اے خدا وند! توں میرے ول توجہ کر۔ تے میرے مخالفاں دی واج نون سُن ۔ ²⁰۲۰ ۔ کیہ نیکی دا بدلہ برائی نال دتا جاوے ؟ کیوں جو اوہناں میری جان لئی ٹویا کھُٹیا۔ یاد رکھ ۔ کہ میں تیرے حضور کھلوتا۔ تاں جو اوہناں لئی نیکی دی گل کراں ۔ تے تیرا قہر اوہناں توں پلٹ دیاں ۔²¹۲۱۔ ایس لئی اوہناں دے بچیاں نوں کال دے حوالے کر۔ تے اوہناں نوں تلوار دی دھار دے حوالے کر۔ اُن دیاں بیویاں اوتریاں تے رنڈیاں ہو جان ۔ تے اوہناں دے بندے وبا ہتھوں مارے جان تے اوہناں دے گھبرو جنگ وچ تلوار نال مارے جاون ۔ ²²۲۲۔ اوہناں دے گھروں چیکن دی واج سنی جاوے ۔ جدوں توں اوہناں اُتے اچن چیت ڈاکوواں دا جتھا لیاویں گا۔ ایس لئی کہ اوہناں مینوں پھڑن لئی ٹویا کھُٹیا ۔ تے میرے پیراں لئی پھائیاں لائیاں۔ ²³۲۳۔ پر توں اے خدا وند اوہناں دی سارے قتل دے مشوریاں نوں جان دا ایں ۔ جیہڑے اوہ میرے خلاف بنھدے نیں۔ پس توں اوہناں دی بُرائی معاف نہ کر۔ تے اوہناں دے گناہ اپنے ساہمنیوں صاف نہ کر اوہ تیرے ساہمنے ہلاک ہو جاون ۔ اپنے قہر دے ویلے اوہناں نال ایہہ ورتاوا کر۔

19¹۱ ۔ خدا وند انج فرماندا اے ۔ جا تے کمہار کولوں مٹی دی اک صراحی مُل لے۔ تے امت دے کئی بڈھے تے کاہناں دے کئی بزرگ تیرے نال ہوون ۔ ²۲۔ تے ٹھیکریاں دے پھاٹک دے ساہمنے بن ہنوم دی ترائی وچ جا کے اوتھے اوہناں گلاں دا اعلان کر جیہڑیاں میں تینوں آکھدا ہاں ۔ ³۳۔ تے آکھ ۔ اے شاہان یہودہ تے یروشلیم واسیو خدا وند دا بول سنو ۔ رب الافواج اسرائیل دا خدا انج فرماندا اے۔ ویکھ میں ایس تھاں تے اک آفت لاہواں۔ جو کوئی اُس بارے سُنے گا۔ اوہدے کن ساں ساں کرن گے ۔⁴۴۔ کیوں جو اوہناں مینوں چھڈیا۔ تے ایس تھاں نوں بیگانیاں دی کر دتا۔ تے ایس وچ دوجے معبوداں لئی خشبو ساڑی۔ جنہاں نوں نہ اوہ نہ اوہناں دے پیو دادے تے نہ یہودہ دے بادشاہ جان دے سن اوہناں ایس تھاں نوں بےدوشاں دے لہو نال بھر چھڈیا۔ ⁵۵۔ تے بعل لئی اُچیاں تھانواں اساریاں تاں جو اپنے پُتراں نوں بعل دی بھنی ہوئی قربانیاں تے طور تے اگ وچ ساڑن ۔ جیس گل دے بارے میں نہ کدی حکم دتا نہ کلام کیتا تے نہ سوچیا ۔⁶۶۔ ایس لئی ویکھ اوہ دن آوندے نیں (انج خدا وند دا فرمان اے) جنہاں وچ ایہہ تھاں فیر توفت تے بن ہنوم دی ترائی نہیں سگوں وادی القتل اکھوائے گی ۔ ⁷۷۔ تے ایس تھاں میں یہودہ تے یروشلیم دے صلاح مشورے نوں ختم کراں گا۔ تے اوہ اپنے دشمناں دے ساہمنے تلوار نال تے اوہناں دے ہتھ نال قتل کیتے جان گے جیہڑے اوہناں دی جان منگدے نیں ۔ تے میں اوہناں دیاں لوتھاں ہوا دیاں پکھیرواں تے زویں دے درندیاں نوں کھان لئی دیاں گا ۔۔ ⁸۸۔ تے میں ایس شہر نوں اُجاڑ تے حقارت دا کارن کراں گا۔ تے ہر اک جیہڑا ایہدے کولوں لنگھے گا ۔ حیران ہووے گا ۔ تے اوہدیاں ساریاں آفتاں کارن شُونکے گا۔ ⁹۹ ۔ تے میں اوہناں نوں اوہناں دے پُتراں تے اوہناں دیاں دِھیاں دا ماس کھواواں گا تے اوہ اس گھیرے تے تنگی ویلے جس نال اوہناں دے دشمن تے اوہناں دی جان منگن آلے اوہناں نوں تنگ کرن گے اِک دوجے دا ماس کھان گے ۔¹⁰۱۰۔ تد توں اُس صراحی نوں اوہناں بندیاں دے ساہمنے بھنیں گا جیہڑے تیرے نال گئے ۔ ¹¹۱۱۔ تے اوہناں نوں آکھیں گا رب الافواج انج فرماندا اے ۔ جویں کمہار دا بھانڈا بھنیا جاندا اے تے فیر نہیں جُڑدا۔ اُسے وانگ میں ایس اُمت تے ایس شہر نوں بھن دیاں گا تے تھاں دے نہ ہون کارن توفتؔ گُستان بنے گا۔¹²۱۲۔ ایس تھاں نال تے ایہدے واسیاں نال میں انج ای کراں گا۔ (انج خدا وند دا فرمان اے) تے میں ایس شہر نوں توفت وانگ کر دیاں گا ۔ ¹³۱۳ تے یروشلم دے گھار تے یہودہ دے بادشاہواں دے محل توفت دی تھاں وانگ ای پلیت ہون گے ۔ سنے اوہناں ساریاں گھراں دے ۔ جنہاں دیاں چھتاں تے اوہ اسمان دے سارے لشکر لئی خشبو ساڑدے تے دوجے معبوداں لئی تپاون وگاندے رہے۔¹⁴۱۴ ۔ تدوں ارمیا توفت توں جتھے خدا وند نے اوہنوں نبوت کرن لئی گھلیا سی مڑ آیا۔ تے خدا وند دے گھر دے ویہڑے وچ کھلویا۔ تے ساریاں لوکاں نوں آکھیا۔ ¹⁵۱۵۔ کہ رب الافواج اسرائیل دا خدا انج فرماندا اے۔ ویکھ ۔ میں اس شہر اُتے تے ایہدے ساریاں پنڈاں اُتے اوہ ساریاں آفتاں لیاواں گا جنہاں دا میں اوہدے حق وچ ذکر کیتا ۔ کیوں جو اوہناں نے اپنیاں دھوناں اکڑائیاں تاں جو میرا کلام نہ سنن۔

20¹۱۔ تے فخشور بن امیر کاہن نے جیہڑا خداوند دے گھار وچ سردار ناظم سی ارمیا نوں ایہناں گلاں دی نبوت کردیاں سنا۔ ²۲۔ تاں فحشور نے ارمیا نبی نوں کوڑے مروائے تے اوہنوں خدا وند دے گھر دے نیڑے بنیامین دے اُتلے پھاٹک وچ کاٹھ وچ پایا ۔³۳۔ تے دوجے دن فخشور نے ارمیا نوں کاٹھ وچوں کڈھوایا۔ تد ارمیا نے اوہنوں آکھیا کہ خدا وند نے فخشور نہیں سگوں تیرا ناں ماجور من سابیب رکھیا اے۔ ⁴۴۔ کیوں جو خداوند انج فرماندا اے ۔ ویکھ میں تینوں تے تیرے سارے خیر خواہاں لئی باعث ہول کر دیندا ہاں ۔ اوہ اپنے دشمن دی تلوار نال ڈگ جان گے تے تیریاں ای اکھاں ویکھن گے ۔ تے میں سارے یہودہ نوں شاہ بابل دے حوالے کردا ہاں ۔ اوہ اوہناں نوں بابل وچ جلا وطن کرے گا تے تلوار نال قتل کرے گا ۔⁵۵۔ تے میں ایس شہر دی ساری دولت تے ایہدی ساری محنت تے ساریاں سوہنیاں شیواں تے یہودہ دے بادشاہواں دے سارے خزانے اوہناں دے دشمناں دے ہتھ وچ دے دیاں گا تے اوہ اوہناں نوں لٹن گے تے پھڑن گے تے بابل وچ لے جان گے ۔ ⁶۶۔ تے توں اے فخشور اپنے پورے گھرانے سمیت جلاوطن ہوویں گا۔ تے توں بابل وچ پہنچ کے اوتھے مریں گا تے دبیا جائیں گا۔ یعنی توں تے تیرے اوہ سارے سنگتی جنہاں لئی توں جھوٹی نبوت کردا رہیا ۔⁷۷۔ اے خدا وند توں مینوں مغالطہ دتا تاں مغالطہ کھادا ۔ توں میرے نال اصرار کیتا تے توں غالب آیا۔ میں ساری دھیاڑ ٹھٹھا اُڈان دا کارن ہاں ۔ تے ہر کوئی میری توہین کردا اے۔ ⁸۸ ۔ کیوں جو جدوں وی میں گل کرداں ۔ تاں چیکدا ہاں ۔ میں ظلم تے غنیمت دی پکار کردا ہاں ۔ تاں خدا وند دا کلام ساری دھیاڑمیرے لئی شرم تے ٹھٹھے دا کارن ہوندا اے۔ ⁹۹۔ جدوں میں آکھداں کہ میں ایس تے فیر نہیں سوچاں گا۔ تے پھر اوہدے ناں تے کلام نہیں کراں گا ۔ تاں میرے دل وچ جیویں بلدی ہوئی اگ آندی اے ۔ جیہڑی میریاں ہڈیاں وچ چھپی ہوئی اے۔ تے میں اوہنوں ضبط کرن دی کوشش کرداں ۔ پر کر نہیں سکدا۔۔¹⁰۱۰۔ کیوں جو میں بہتیریاں دا تے ماجور مِن سیابیب دا پھسپھسانا سندا رہندا ہاں کہ اُس دی شکایت کرو ۔ اسیں اوہدی شکایت کراں گے ۔ میرے نیڑے دے سنگتی سارے دے سارے میرے ٹھوکر کھان دی اُڈیک وچ نیں تے آکھدے نیں کہ شیت اوہ دھوکہ کھاوے تے اسیں اوہدے اُتے غالب آواں گے ۔۔ ¹¹۱۱۔ پر خدا وند میرے نال اک ڈاہڈے جی دار وانگ اے ۔ ایس لئی مینوں ستاون آلے ڈگ جان گے تے غالب نہیں آن گے ۔ اوہ بڑے شرمسار ہون گے ، کیوں جو اوہ کامیاب نہیں ہون گے ۔ تے اوہناں دی شرم ساری ابد تیکر بچی رہوے گی تے بُھلے گی نہیں ۔¹²۱۲۔ پس اے رب الافواج سچ نوں جاچن آلے ۔ گردیاں تے دلاں نوں ویکھن آلے! میں تیرا بدلہ اوہناں توں ویکھاں ۔ کیوں جو میں اپنا دعویٰ تیرے حوالے کیتا۔ ¹³۱۳۔ خدا وند لئی گیت گائو۔ خدا وند دی تمجید کرو۔ کیوں جو اُس نے مسکین دی جند نوں بد کرداراں دے ہتھوں چھڑایا۔¹⁴۱۴۔ ملعون ہووے اوہ دیہاڑا جس وچ میں جمیا تے اوہ دن جس وچ میری ماں نے مینوں جمیا اُکا مبارک نہ ہووے۔ ¹⁵۱۵۔ ملعون ہووے اوہ بندا جس نے میرے پیو نوں خبر دے کے آکھیا ۔ تے تیرے لئی نر پُتر پیدا ہویا اے ۔ تے اوہنوں بہت خوش کیتا۔¹⁶۱۶۔ اوہ بندہ اوہناں شہراں وانگ ہووے جنہاں نوں خدا وند نے پرت چھڈیا تے نہ پچھتایا۔ اوہ سویرے للکار تے دوپہر ویلے شور سُنے ! ¹⁷۱۷۔ کیوں جو کُکھ وچ اُس نے مینوں قتل نہ کیتا ۔ کہ میری ماں ای میری قبر ہوندی تے اوہدی کُکھ صدا لئی حاملہ رہندی ۔ ¹⁸۱۸۔ میں کیوں کُکھ وچوں باہر نکلا تاں جو مشقت تے دکھ ویکھاں۔ تے میرے دن شرمندگی وچ لنگھن۔

21¹۱۔ ایہہ اوہ بول اے جیہڑا ارمیا نے خدا وند توں لتا ۔ جدوں صدقی یاہ بادشاہ نے فخشور بن ملکی یاہ تے صفن یاہ بن معسے یاہ کاہن نوں اوہدے کول گھلیا تاں جو آکھن ۔ ²۲۔ کہ ساڈے لئی خدا وند توں پچھ ۔ کیوں جو بنوکد نصر شاہ بابل ساڈے نال لڑائی کردا اے ۔ شیت کہ خدا وند ساڈے نال اپنے سارے عجیب کماں وانگ کرے۔ تاں جو اوہ ساڈے کولوں چلا جائے ۔³۳۔ تدوں ارمیا نے اوہناں نوں آکھیا تسیں صدقی یاہ نوں انج آکھو گے ۔ ⁴۴۔ خدا وند اسرائیل دا خدا انج فرماندا اے ویکھ۔ لڑائی دے جیہڑے ہتھیار تہاڈے ہتھاں وچ نیں۔ تے جنہاں نال تسیں اپنے گھیرے ہوئے شاہ بابل تے کلدانیاں نال جنگ کردے او ۔ میں اوہناں نوں کندھ توں باہر پھرا دیاں گا ۔ تے ایس شہر دے وچکار کٹھا کراں گا ۔ ⁵۵۔ تے میں اپنے ودھائے ہوئے ہتھ تے زورآ ور بانہواں تے روہ تے غضب تے وڈے قہر وچ تہاڈے نال لڑاں گا۔⁶۶۔ تے میں ایس شہر دے رہن والیاں کیہ انسان کیہ حیوان ساریاں نوں مار دیاں گا ۔ تے اوہ بُری وبا نال مر جان گے۔ ⁷۷۔ تے مگروں (انج خدا وند دا فرمان اے ) میں شاہ یہودہ صدقی یاہ نوں سنے اوہدے نوکراں تے رعیت دے تے سنے اوہناں دے جیہڑے مرولی تے تلوار تے کال کولوں بچ جان گے۔ نبو کد نصر شاہ بابل۔ تے اوہناں دے دشمناں تے اوہناں دی جان منگن آلیاں دے حوالے کردیاں گا۔ تے اوہ اوہناں نوں تلوار دی دھار نال قتل کرے گا۔ تے اوہناں لئی اُداس نہیں ہووے گا۔ تے نہ ترس کرے گا تے نہ رحم کھاوے گا ۔⁸۸۔ تے توں ایس امت نوں آکھیں گا کہ خدا وند انج فرماندا اے ۔ ویکھ ۔ میں تہاڈے سامنے حیاتی دی راہ تے موت دی راہ دوویں رکھدا ہاں ۔ ⁹۹۔ جیہڑا وی اس شہر وچ رہوے گا۔ اوہدی جان اوہدی ای غنیمت ہووے گی۔ ¹⁰۱۰۔ کیوں جو میں اپنا منہ اس شہر دے خلاف چنگے لئی نہیں سگوں برائی کرن لئی کیتا اے ۔(انج خدا وند دا فرمان اے ) تاں اوہ شاہ بابل دے ہتھ وچ دتا جاوے گا ۔ تے اوہ ایہنوں اگ نال ساڑ دیوے گا ۔¹¹۱۱۔ تے شاہ یہودہ دے گھرانے دے حق وچ خدا وند دے بول سنو ۔ ¹²۱۲۔ اے دائود دے گھرانے ! خدا وند انج فرماندا اے ۔ تسیں سویر ویلے نیاں کرو ۔ تے مظلوم نوں ظالم ہتھوں چھڑوائو ۔ انج نہ ہووے میرا قہر اگ وانگ بھڑکے تے اجہی تیزی نال بلے کہ تہاڈے عملاں دی برائی دے کارن نہ بجھے ۔¹³۱۳۔ ویکھ ۔ اے ترائی وچ رہن آلی اے رڑے دی چٹان !(انج خدا وند دا فرمان اے ) میں تہانوں جیہڑے کہندے او کہ کون ساڈے تے حملہ کرے گا ۔ تے کون ساڈے گھراں وچ وڑے گا ۔ ¹⁴۱۴۔ میں تہاڈے عمل دے پھلاں مطابق تہانوں سزا دیاں گا (انج خدا وند دا فرمان اے ) تے میں اوہدے جنگل وچ اگ بالاں گا تاں اوہ اُس دے سارے آلے دوالے نوں ساڑ دیوے گی ۔

22¹۱۔ خدا وند انج فرماندا اے ۔ شاہ یہودہ دے گھر چل ۔ تے اوتھے ایہہ کلام کر ۔ ²۲۔ تے آکھ اے شاہ یہودہ جو دائود دے تخت تے بیٹھا اے ۔ توں سنے اپنے نوکراں تے اپنی رعایا دے جیہڑے ایہناں پھاٹکاں توں داخل ہوندے نیں خدا وند دے بول سن ۔ ³۳۔ خدا وند انج فرماندا اے ۔ تسیں انصاف تے سچائی عمل وچ لائو ۔ تے مظلوم نوں ظالم دے ہتھوں چھڑائوتے پردیسی تے یتیم تے رنڈیاں نوں تنگ نہ کرو تے اوہناں اُتے ظلم نہ کرو تے اس تھاں بے گناہ لہو نہ وگائو۔⁴۴۔ کیوں جو جے تسیں ایس کلام دے مطابق عمل کرو گے ۔ تاں دائود دے تخت تے بیٹھن آلے بادشاہ یعنی اوہ سنے اوہناں دے نوکراں تے اوہناں دی ر عیت دیاں رتھاں تے گھوڑیاں تے چڑھ کے اس گھر دے پھاٹکاں وچوں وڑیا کرن گے۔ ⁵۵۔ پر جے تساں ایس کلام نوں نہ سنیا تاں میں اپنی ذات دی سونہہ کھانداں (انج خدا وند دا فرمان اے )۔ کہ ایہہ گھر اک اجاڑ ہو جائے گا ۔⁶۶ ۔ کیوں جو شاہ یہودا دے گھرانے دے حق وچ خدا وند انج فرماندا اے ۔ بھانویں توں میرے لئی جلعاد تے لبنان دی چوٹی ایں تاں وی میں پک اے اُجاڑ تے غیر آباد اُجڑی ہوئی تھاں بناواں گا ۔ ⁷۷۔ کیوں جو میں تیرے خلاف غارت گراں نوں تے اوہناں وچوں ہر اک نوں اوہدے ہتھیاراں نال تیار کراں گا ۔ تے اوہ تیرے بہترین دیوداراں نوں کٹن گے تے اوہناں نوں اگ وچ سٹن گے ۔⁸۸۔ تے بہت سارے لوکی ایس شہر دے کولوں لنگھن گے ۔ تے اک دوجے نوں آکھن گے کہ خدا وند نے ایس وڈے شہر نال انج کیوں کیتا ؟ ⁹۹۔ تد آکھیا جائے گا کہ ایس لئی کہ اوہناں نے خدا وند اپنے خدا دے عہد نوں چھڈ دتا ۔ تے دوجے معبوداں نوں سجدہ کیتا تے اوہناں دی پرستش کیتی ۔¹⁰۱۰۔ تسیں مردے تے نہ روو تے نہ اوہدے اُتے وین پائو ۔ پر اوہدے لئی جیہڑا چلا جاندا اے وڈی زاری کرو ۔ کیوں جو اوہ فیر مڑ کے نہیں آوے گا ۔ تے نہ اپنی جمن بھوں ویکھے گا ۔¹¹۱۱۔ کیوں جو شاہ یہودہ شلوم بن یوشی یاہ دے حق وچ جہنے اپنے پیو یوشی یاہ مگروں بادشاہی کیتی ۔ خدا وند انج فرماندا اے کہ جیہڑا ایس تھاں توں تُر گیا اوہ فیر کدی وی ایتھے مڑ کے نہ آوے ۔ ¹²۱۲۔ سگوں اوہ اوس تھاں تے مرے گا جتھے اوہ بندی وان بنا کے لے جایا گیا ۔ تے اوہ ایس دھرتی نوں کدی وی نہیں ویکھے گا۔¹³۱۳۔ سیاپا اُس تے جیہڑا اپنے گھر نوں انیاں نال تے اپنے پڑکوٹھڑے نوں بغیر سچ توں اُساردا اے ۔ تے اپنے گوانڈھی کولوں مزدوری دتے بناں سیوا کرواندا اے تے اوہدے کم دی مزدوری اوہنوں نہیں دیندا۔ ¹⁴۱۴۔ تے جیہڑا آکھدا اے میں اپنے لئی اک وڈا گھر تے اک کُھلا پڑکوٹھڑا بناواں گا ۔ تے جیہڑا اپنے لئی باریاں کھولدا اے تے دیودار دی چھت بنادا تے شخبرفی روغن کردا اے ۔¹⁵۱۵۔ کیہ توں ایس لئی بادشاہی کریں گا کہ توں دیودار دے کم دا شوقین ایں ؟ کیہ تیرا پیو کھاندا پیندا سگوں نال ای انصاف تے سچائی دا کم نہیں کردا رہیا ۔ تاں اوہدا بھلا ہوندا سی ۔ ¹⁶۱۶۔ اوہنے غریب تے مسکین دا انصاف کیتا تد بھلا ہویا۔ کیہ ایہہ میری معرفت نہیں سی ؟ (انج خدا وند فرماندا اے )¹⁷۱۷۔ پر تیری نظر تے تیرا دل لالچ اُتے تے بے گناہ لہو وگان اُتے تے ظلم اُتے تے سختی تے لگیا ہویا اے ۔ ¹⁸۱۸ ۔ ایس لئی خدا وند شاہ یہودہ یویا قیم بن یوشی یاہ دے حق وچ انج فرماندا اے اوس تے ایہہ ماتم نہ کیتا جاوے کہ ہائے میرا بھرا ! یا ہائے میری بھین ! تے نہ ایہہ وین کیتا جاوے کہ ہائے آقا! یا ہائے اوہدی شان !۔ ¹⁹۱۹۔ سگوں اوہدا دبنا کھوتے جیہا ہووے گا اوہ دھروکا جائے گا تے یروشیلم دے پھاٹکاں توں پرانہہ سُٹیا جاوے گا ۔²⁰۲۰ ۔ لبنان تے چڑھ جا تے چیک ۔ تے باشان وچ اپنی واج اُچی کر ۔ تے عباریم توں چیک ۔ کیوں جو تیرے سارے چاہوان مارے گئے ۔ ²¹۲۱۔ تیری اقبال مندی وچ میں تیری گل کیتی ۔ پر توں آکھیا میں نہیں سناں گا ۔ تیرے نکے ہوندیاں توں تیرا ایہو ای ڈھنگ اے ۔ کہ توں میری واج نہیں سن دی ۔²²۲۲۔ تیرے سارے آجڑیاں نوں ہوا چرائے گی ۔ تے تیرے عاشق جلا وطنی وچ جان گے ۔ تاں توں حقیقت وچ اپنی ساری شرارت کارن شرمندہ تے کھجل ہوویں گی ۔ ²³۲۳۔ اے توں جو ایس ویلے لبنان وچ جھوک تے کندھاں وچ آہلنا بنادی ایں ۔ توں کنی چیکیں گی جدوں تینوں اوس تیویں جہی اوکڑ ہووے گی جنہوں بچہ جمن دی پیڑ ہوندی ہووے ۔²⁴۲۴۔ میری حیاتی دی سونہہ۔ (انج خدا وند دا فرمان اے ) کہ بھانویں شاہ یہودا کن یاہ بن یویا قیم تیرے سجے ہتھ دی مندری ہوندا ۔ تاں وی میں تینوں اوتھوں کڈھ کے سُٹ دیندا ۔ ²⁵۲۵۔ میں تینوں اوہناں دے حوالے کر دیاں گا جو تیری جان منگدے نیں تے جنہاں دے منہ توں تُوں ڈر کھاندا ایں ۔ یعنی شاہ بابل نبو کد نصر تے گلدانیاں دے حوالے ۔ ²⁶۲۶۔ تے میں تینوں تے تیری ماں نوں جس وچوں تُوں جمیا ۔ اک غیر دیس ول چِک دیاں گا ۔ تے جتھے تسیں جمے سی اوتھے ای تسیں مرو گے ۔۔²⁷۲۷۔ تے جیہڑی دھرتی اُتے مُڑ کے آون لئی اوہناں دے دل چاہندے ہون گے ۔ اوتھے اوہ مڑ کےنہیں آون گے ۔ ²⁸۲۸۔ کیہ ایہہ مرد کن یاہ مٹی دا ہینا ٹُٹیا ہویا بھانڈا اے یا ردیا ہویا بھانڈہ اے ؟ کس کارن اوہ تے اوہدی اولاد کڈھے جاندے نیں تے اُس دیس وچ سُٹے جاندے نیں جنہوں اوہ نہیں جاندے ۔²⁹۲۹۔ دھرتی ۔ دھرتی ۔ اے دھرتی ! خدا وند دے بول سن۔ ³⁰۳۰۔ (خدا وند انج فرماندا اے ) کہ ایس بندے نوں اوترا لکھو ۔ اجیہا بندی جیہڑا اپنے دناں وچ کامیاب نہیں ہووے گا۔ کیوں جو اوہدی نسل وچوں کوئی کامیاب نہیں ہووے گا کہ دائود دے تخت تے بیٹھے تے فیر یہودہ تے راج کرے ۔

23¹۱۔اوہناں آجڑیاں تے افسوس جیہڑے میری چراگاہ دیاں بھیڈاں نوں ہلاک کردے تے وکھ وکھ کردے نیں ۔(انج خدا وند دا فرمان اے ) ²۲۔ ایس لئی خدا وند اسرائیل دا خدا اوہناں آجڑیاں دے حق وچ جیہڑے میری امت نوں چراندے نیں انج فرماندا اے کہ تساں میں اجڑ نوں کِھنڈا چھڈیا۔ تے اوہنوں چِک کے کڈھ دتا تے اوہدی خبر نہ لتی ۔ ایس لئی میں تہاڈے کماں دی برائی دے کارن تہاڈی خبر لواں گا (انج خدا وند دا فرمان اے³۳۔ تے میں اوہناں ساریاں دیساں وچ جتھے جتھے میں اوہناں نوں چِک دتا سی اپنے اجڑ دا بچیا ہویا خود کٹھا کراں گا۔ تے اوہناں نوں اپنی چراند وچ موڑ کے لیاواں گا ۔ تے اوہ پھلن گے تے ودھن گے ۔ ⁴۴۔ تے میں اوہناں تے اجہے آجڑی مقرر کراں گا جیہڑے اوہناں نوں چران گے تاں اوہ فیر نہ ڈرن گے تے نہ خوف کھاون گے تے نہ کوئی اوہناں وچوں گواچے گا۔⁵۵۔ویکھ (انج خدا وند دا فرمان اے)۔ اوہ دن آوندے نیں جنہاں وچ میں دائود لئی اک سچی کونپل پیدا کراں گا ۔ جیہڑا بادشاہ ہو کے بادشاہی کرے گا ۔ اوہ سیانا ہووے گا تے زویں تے انصاف تے سچائی دا کم کرے گا ۔ ⁶۶۔ اُسی دے دناں وچ ۔ یہودہ خلاصی پائے گا تے اسرائیل آرام نال رہوے گا ۔ تے جس ناں نال اوہ سدیا جاوے گا اوہ ایہہ ہووے گا کہ خدا وند ساڈی سچائی ۔⁷۷۔ ایس لئی ویکھ ۔ اوہ دن آوندے نیں (انج خدا وند دا فرمان اے) جنہاں وچ فیر نہیں آکھیا جاوے گا کہ جیوندے خدا وند دی سونہہ جیہڑا بنی اسرائیل نوں مصر وچوں کڈھ لیایا ۔ ⁸۸۔ سگوں زندہ خدا وند دی قسم جیہڑا اسرائیل دے گھرانے دی اولاد نوں شمال دے دیس وچوں تے اوہناں ساریاں دیساں وچوں کڈھ لیایا جتھے جتھے اوس نے اوہناں نوں چِک دتا سی ۔ تے اوہ اپنے ای دیس وچ رہن گے ۔⁹۹۔ انبیا دے حق وچ۔ میرا دل میرے اندر ٹٹ گیا تے میریاں ساریاں ہڈیاں کمبدیاں نے تے خدا وند دے کارن تے اوہدے پاک کلام دے کارن میں نشے وچ چور تے اوس بندے وانگ ہو گیا جیہڑا شراب ہتھوں مغلوب ہووے۔ ¹⁰۱۰۔ کیوں جو دیس زنا کاراں نال بھر گیا تے پھٹکار دے کارن ماتم کردا اے ۔ بیلے دیاں چرانداں سُک گیاں ۔ ایس لئی کہ اوہناں دی راہ بُری تے اوہناں دی قوت کراہے پئی ہوئی اے ۔¹¹۱۱۔ کیوں جو نبی تے راہب دوویں مکار نیں ۔ میں اپنے ای گھر وچ اوہناں دی شرارت ویکھداں(انج خدا وند دا فرمان اے )۔ ¹²۱۲۔ ایس لئی اوہناں دی راہ ہنیرے دی تلکھدی تھاں وانگوں ہو گئی ۔ تے اوہ اوہدے ول چِکے جان گے تے اوتھے ڈگن گے ۔ کیوں جو میں اوہناں کولوں بدلہ لین آلے ورھے وچ اوہناں تے آفت لیاواں گا ۔(انج خدا وند دا فرمان اے ۔¹³۱۳۔ میں سامرہ دے نبیاں وچ اک بے وقوفی ویکھی اے۔ یعنی ایہ جو اوہ بعل دا ناں لے کے نبوت کردے تے میری امت اسرائیل نوں کُراہے پاندے سن ۔ ¹⁴۱۴۔ پر یروشیلم دے نبیاں وچ میں نفرت ویکھداں ۔ اوہ زنا کردے تے جھوٹ نال ملاپ رکھدے ۔ تے بدکرداراں دی حمایت کردے نیں ۔ ایتھے تیکر کہ اوہناں وچوں کوئی اپنی برائی توں باز نہیں آوندا ۔ پس میرے لئی اوہ سارے سدوم وانگ تے اوہناں دے واسی عمورہ وانگ ہون گے ۔ ¹⁵۱۵۔ ایس لئی رب الافواج اوہناں نبیاں دے حق وچ انج فرماندا اے ۔ ویکھ ۔ میں اوہناں نوں افستین کھواواں گا تے زہریلا پانی پیاواں گا۔کیوں جو یروشلیم دے نبیاں کارن ای سارے دیس وچ بے دینی کھنڈی اے ۔¹⁶۱۶۔ ایس لئی رب الافواج انج فرماندا اے کہ تسیں اوہناں نبیاں دی گلاں نہ سنو ۔ جیہڑے تہاڈے لئی نبوت کردے تے تہانوں دیندے نیں ۔ اوہ خدا وند دے منہ دی گل نہیں پر اپنے دل دے خیال دی گل کردے نیں ۔ ¹⁷۱۷۔ اوہ میری توہین کر ن آلیاں نوں ہر ویلے آکھدے نیں کہ خدا وند نے فرمایا اے ۔ تہاڈی سلامتی ہووے گی ۔ تے اوہ اپنی ضد تے تُرن آلے ہر اک نوں آکھدے نیں کہ تیرے تے کوئی آفت نہیں آوے گی ۔ ¹⁸۱۸۔ کیوں جو کسے نے خدا وند دی مجلس وچ کھلو کے اوہدا کلام سنیا تے سمجھیا ۔ کس نے اوہدے کلام تے گوہ کیتا تے اوہدے تے کن لایا ۔؟¹⁹۱۹۔ ویکھ خدا وند دے قہر دا ڈاہڈا طوفان اُٹھے گا ۔ تے وا ورولا بے دیناں دے سر تے ٹٹ پوے گا ۔ ²⁰۲۰ ۔ کیوں جو خدا وند دا غضب مُکے گا نہیں ۔ جدوں تیکر اوہ اوہنوں اخیر تیکر نہ پہنچائے تے اپنے دل دی مرضی پوری نہ کرے ۔ تسیں اخیرلے دناں وچ اوہنوں چنگی طرح جان لو گے ۔²¹۲۱۔ میں اوہناں نبیاں نوں نہیں گھلیا ۔ تد وی اوہ بھجدے نیں ۔ میں اوہناں نال گل نہیں کیتی ۔ تد وی اوہ نبوت کردے نیں ۔ ²²۲۲۔ پر جے اوہ میری مجلس وچ کھلوندے تاں اوہ میری امت نوں میرا کلام سنادے ۔ تے اپنی بھیڑی راہ تے بھیڑے عملاں توں ہٹ جاندے۔²³۲۳۔ کیہ میں نیڑیوں ای خدا ہاں (انج خدا وند دا فرمان اے) ۔ تے دوروں خدا نہیں ؟ ²⁴۲۴۔ کیہ بندہ چُھپیاں ہویاں تھانواں تے لُکے گا تے میں اوہنوں نہیں ویکھاں گا؟ (انج خدا وند دا فرمان اے ) کیہ اسمان تے زویں میتھوں سجے ہوئے نہیں ؟ (انج خدا وند دا فرمان اے )²⁵۲۵۔ میں سنیا اے کہ اوہناں نبیاں نے کیہ آکھیا جیہڑے میرا ناں لے کے کُوڑی نبوت کردے ہوئے آکھدے نیں کہ میں سفنا ویکھیا میں سفنا ویکھیا ۔ ²⁶۲۶۔ کدوں تیکر ایہہ گل اوہناں نبیاں دے دل وچ ہووے گی جیہڑے کوڑی نبوت کردے تے جیہڑےاپنے دل دے دھوکے دے بنی نیں ۔ ²⁷۲۷۔ تے جیہڑے ارادہ کرے نیں کہ میری امت نوں میرا ناں اپنے اوہناں سپنیاں کارن بھلوا دین ۔ جیہڑا وہ اک دوجے نوں دسدے نیں ۔ جیویں اوہناں دے پیو دادے نے بعل دی خاطر میرے ناں نوں بُھلا چھڈیا ۔²⁸۲۸ ۔ جس نبی کول سفنہ ہے تاں اوہ سفنہ دسے ۔ تے جہدے کول میرا کلام ہے تاں سچائی نال میرا کلام سناوے توڑی نوں کنک نال کیہہ واسطہ ؟ ( انج خدا وند دا فرمان اے ) ²⁹۲۹۔ کیہ میرا کلام اگ وانگ نہیں ؟(انج خدا وند دا فرمان اے) تے ہتھوڑے وانگ جیہڑا چٹان نوں تروڑ کے ٹوٹے کر دیندا اے ۔ ³⁰۳۰۔ ایس لئی ویکھ ( انج خدا وند دا فرمان اے ) میں اوہناں نبیاں دا مخالف ہاں جیہڑے اک دوجے کولوں میرا کلام لکاندے نیں۔³¹۳۱۔ ویکھ ۔(انج خدا وند دا فرمان اے ) میں اوہناں نبیاں دا مخالف ہاں جیہڑے اپنی زبان ورت کے آکھدے نیں کہ ایہہ اوہدا کلام اے ۔ ³²۳۲۔ ویکھ ۔(انج خدا وند دا فرمان اے ) میں اوہناں دا مخالف ہاں جیہڑے کوڑے سپناں نال نبوت کردے نیں تے اوہناں دی تفسیر کر کے میری امت نوں اپنے جھوٹ تے شیخی نال کُراہے پاوندے نیں۔ حالانکہ میں اوہناں نوں نہیں گھلیا تے نہ اوہناں نوں حکم دتا ۔ ایس لئی اونہاں کولوں ایس امت نوں کسے وی گل دا اُکا فیدہ نہیں ہووے گا (انج خدا وند دا فرمان اے )³³۳۳۔ پس ایہہ امت یا کوئی نبی یا کاہن تیرے کولوں انج آکھ کے پُچھے کہ خدا وند ولوں بار نبوت کیہ ہے ۔ توں اوہناں نوں آکھ کیہڑا بار نبوت ؟ ایہہ کہ میں تینوں چھڈ دیاں گا ۔( انج خدا پاک دا فرمان اے ) ³⁴۳۴۔ تے جے نبی یا کاہن یا لوکائی وچوں کوئی آکھےکہ ’’ خدا وند ولوں بار نبوت ‘‘ تاں میں اُس بندے نوں تے اوہدے ٹبر نوں سزا دیاں گا ۔³⁵۳۵۔ تسیں سارے دے سارے اک دوجے نوں آکھیا کرو کہ ’’ خدا وند نے کیہ جواب دتا ‘‘ یا ’’ خدا وند نے کیہ فرمایا ‘‘ ³⁶۳۶۔ پر توں ’’ خدا وند ولوں بار نبوت ‘‘ دا فیر ذکر نہیں کریں گا۔ کیوں جو ہر اک لئی اوہدی اپنی گل اوہدے اُتے بھار اے ۔ کیوں جو تساں جیوندے خدا رب الافواج ساڈے خدا دا کلام وگاڑ چھڈیا ۔³⁷۳۷۔ توں نبی نوں انج آکھیا کریں گا۔ کہ خدا وند نے تینوں کیہ جواب دتا ۔ یا خدا وند نے کیہ فرمایا ۔ ³⁸۳۸۔ پس چونکہ توں آکھدا ایں کہ ’’ خدا وند ولوں بار نبوت ‘‘۔ ایس لئی خدا وند انج فرماندا اے کہ کیوں جو توں ایہہ قول کہ ’’ خدا وند ولوں بار نبوت ‘‘ ایس لئی خدا وند انج فرماندا اے کہ کیوں جو توں ایہہ قول کہ ’’ خدا وند ولوں بار نبوت ‘‘ کہندا ایں۔ حالانکہ میں تہاڈے ول اکھوا بھجیا کہ تسیں ’’ خدا وند ولوں بار نبوت ‘‘ نہ آکھیا کرنا ۔ ³⁹۳۹۔ ایسے لئی ویکھ میں تینوں اُکا بھل جاواں گا تے تینوں سنے ایس شہر دے جیہڑا میں تینوں تے تیرے پیو دادے نوں دتا ۔ اپنی حضوری وچوں سُٹ دیاں گا ۔ ⁴⁰۴۰۔ تے تیرے اُتے ہمیشہ لئی شرم تے ہمیشہ دی خواری لیاواں گا ۔ جیہڑے کدی وی نہیں بھلے گی ۔

24¹۱۔ مگروں ایس دے کہ شاہ بابل بنو کد نصر شاہ یہودا یلن یاہ بن یویا قیم نوں سنے یہودہ دے سرداراں دے تے سنے کم کاج کرن آلیاں تے لوہاراں دے یروشیلم توں جلا وطن کر کے بابل نوں لے گیا تاں خدا وند نے مینوں اِک سفنا وکھایا۔ تاں کیہ ویکھداں کہ خدا وند دی ہیکل دے ساہمنے پکے ہوئے کھباڑیاں دیاں دو ٹوکریاں دھریاں نیں ۔ ²۲۔ اک ٹوکری وچ پکے ہوئے کھباڑیاں وانگ بڑے ای ودھیا کھباڑے سن تے دوجی وچ بہت خراب کھباڑے اجہے خراب کہ کھان دے قابل نہیں سن۔ ³۳ ۔ تے خدا نے مینوں آکھیا کہ اے ارمیا! توں کیہ ویکھداں۔ میں آکھیا کھباڑے۔ ودھیا کھباڑے بہت ودھیا نیں تے خراب کھباڑے بہت ای خراب ۔ ایڈے خراب جو کھان دے قابل وی نہیں ۔⁴۴۔ تد میں خدا وند دا کلمہ سنیا ۔ تے اوہنے آکھیا کہ ۔ ⁵۵۔ خدا وند اسرائیل دا خدا انج فرماندا اے کہ ایہناں ودھیا کھباڑیاں وانگ میں یہودہ دے جلاوطناں تے نظر کردا ہاں ۔ جنہاں نوں ایس تھاں توں اوہناں دی بہتری لئی گلدانیاں دی دھرتی تے گھلیا اے ۔ ⁶۶۔ تے میں نیکی لئی اوہناں تے اپنی نظر کراں گا ۔ تے اوہناں نوں ایس دھرتی تے موڑ کے لیاواں گا ۔ تے اوہناں نوں بناواں گا نہ ڈھاواں گا تے اوہناں نوں لاواں گا نہ پٹاں گا ۔ ⁷۷۔ تے میں اوہناں نوں اجیہا دل دیواں گا جو اوہ مینوں پچھان سکن ۔ یعنی ایہہ کہ میں خدا وند ہاں ۔ تاں اوہ میری امت ہون گے تے میں اوہناں دا خدا ہوواں گا ۔ کیوں جو اپنے پورے دل نال میرے ول رجوع کرن گے۔⁸۸۔ پر اوہناں خراب کھباڑیاں بارے جیہڑے اجہے خراب نیں کہ کھان جوگے وی نہیں خدا وند انج فرماندا اے۔ کہ شاہ یہودہ صدقی یاہ دے نال تے اوہدے سرداراں تے یروشلیم دے اوہناں بچیاں ہویاں دے نال جیہڑے ایس دھرتی تے رہ جان گے یا مصر دے دیس وچ وسدے ہون گے ۔ میں اجیہا ای کراں گا۔ ⁹۹۔ تے میں اوہناں نوں زویں دیاں ساریاں بادشاہیاں دے نیڑے جتھے جتھے میں ہول دا کارن تے خجالت تے ضرب المثل تے توہین تے تکفیر دا کارن کر دیا گا ۔ ¹⁰۱۰۔ تے میں اوہناں وچ تلوار تے کال تے مرولی گھلاں گا ایتھے تیکر کہ اوہ اوس دھرتی توں جیہڑی میں اوہناں نوں تے اوہناں دے پیو دادے نوں دتی سی فنا ہو جان گے ۔

25¹۱۔ ایہہ اوہ بول نیں جیہڑے یہودہ دی پوری امت دے حق وچ ارمیا نے شاہ یہودہ یویا قیم بن یوشی یاہ دے چوتھے ورھے وچ سنے(یعنی شاہ بابل بنو کد نصردے پہلے ورھے وچ ) ²۲۔ تے جو ارمیا نے یہودہ دی ساری امت تے یروشلیم دی سارے واسیاں نوں انج آکھ کے دسیا کہ³۳۔ شاہ یہودہ یوشی یاہ بن آمون دے تیرہویں ورھے توں لے کے اج دے دن تیکر (تے ایہہ تریویاں ورھا اے ) میں خدا وند دا کلام پاندا رہیا ، تے میں ویلے سرکلام کردے ہوئے تہانوں دسدا رہیا ۔ ⁴۴۔ تے خدا وند ویلے سر اپنے ساریاں بندیاں یعنی انبیائے کرام نوں ایہہ آکھ کے گھلدا رہیا ( پر تساں نہ سنیا تے سن لئی اپنے کن کھولے )⁵۵۔ کہ تساں وچوں ہر اک اپنی بری راہ تے اپنے عملاں دی شرارت توں باز آوے ۔ تے تسیں اُس دھرتی تے وسدے رہوو جیہڑی خدا وند نے پرانے ویلے توں تہانوں تے تہاڈے پیو دادے نوں دتی۔ ⁶۶۔ تے دوجے معبوداں دی نقل نہ کرو کہ اوہناں دی پرستش کرو تے اوہناں نوں سجدہ کرو تے اپنے ہتھ دے کم نال مینوں روہ نہ دوائو ۔ تاں میں تہانوں دکھ نہیں دیواں گا ۔⁷۷۔ پر۔ انج خدا وند دا فرمان اے ۔ تساں میری نہ سنی ایتھے تیکر کے تساں اپنے ہتھ دے کم نال اپنے نقصان لئی مینوں غصہ دوایا۔ ⁸۸۔ ایس لئی رب الافواج انج فرماندا اے کیوں جو تساں میر اکلام نہ سنیا ۔ ⁹۹۔ ویکھ ۔ میں اپنے خدمت گار شاہ بابل نبو کد نصر نوں سد لواں گا (اینج خدا وند دا فرمان اے ) تے شمال دے ساریاں قبیلیاں نوں لے کے ایس دیس تے ایہدے سارے واسیاں تے آلے دوالے دے سارے قبیلیاں تے چاڑھ لیاواں گا ۔ میں ایہناں نوں تباہ تے برباد کراں گا ۔ تے ایہناں نوں عبرت دا کارن تے ٹھٹھے دا کارن تے سدا لئی اُجاڑ بنا دیاں گا ۔¹⁰۱۰۔ تے ایہناں وچوں خوشی دی واج مزے دی واج تے دلہے دی واج تے ووہٹی دی واج تےچکی دی واج تے دیوے دی لو دور کراں گا ۔ ¹¹۱۱۔ تے ایہہ ساری زویں اُجاڑ تے حیرت دا کارن ہووے گی ۔ تے ایہہ قوماں ستر ورھیاں تیکر شاہ بابل دی خدمت کرن گیاں ۔¹²۱۲۔ تے ستر ورھے لنگھن مگروں (انج خدا وند دا فرمان اے ) میں شاہ بابل نوں تے اُس قوم نوں اوہناں دی بڑائی کارن تے گلدانیاں دے دیس نوں سزا دیواں گا ۔ تے اوہنوں ہمیش لئی اُجاڑ بناواں گا ۔ ¹³۱۳۔ تے اُس دیس تے اوہ سارا کلام پورا کراں گا جیہڑا میں اوہدے بارے آکھیا ۔ سب کچھ جو اس پوتھی وچ لکھیا گیا تے جہدی ارمیا نبی نے ساریاں قوماں بابت نبوت کیتی ۔ ¹⁴۱۴۔ کیوں جو ایہہ وی ڈاہڈیاں قوماں تے عظیم بادشاہواں دی سیوا کرن گے تے میں ایہناں دے عملاں تے ایہناں دے ہتھ دے کماں مطابق بدلہ دیواں گا ۔¹⁵۱۵۔ کیوں جو خدا وند اسرائیل دے خدا مینوں انج آکھیا کہ میرے قہر دی شراب دا ایہہ پیالہ میرے ہتھوں پھڑ تے اوہناں ساریاں قوماں نوں پیا جنہاں جنہاں کول میں تینوں گھلاں ۔ ¹⁶۱۶. تاں جو اوہ پیون تے ڈولن تے جھلے ہو جان اُس تلوار دے کارن جیہڑی میں اوہناں تے گھلاں گا ۔¹⁷۱۷۔ تدوں میں خدا وند دے ہتھوں اوہ پیالہ لتا تے اوہناں ساریاں قوماں نوں پیایا جنہاں جنہاں دے کول مینوں خدا وند نے گھلیا سی ۔ ¹⁸۱۸ یعنی یروشلیم تے یہودا دے شہراں تے اوہدے بادشاہواں تے سرداراں نوں تاں جو اوہ اجاڑ تے عبرت دا کارن تے ٹھٹھے تے تکفیر دا کارن ہوون جیویں کہ اج دے دن ہے ۔¹⁹۱۹۔ تے شاہ مصر فرعون نوں سنے اوہدے درباریاں تے امیراں تے اوہدی ساری رعیت دے ۔ ²⁰۲۰۔ تے سارے ملے جلے اکٹھ نوں تے عوص دی دھرتی دے سارے بادشاہواں نوں تے فلسطین دے دیس دے سارے بادشاہواں نوں تے اشقلون تے غزہ تے عقرون تے اشدود دے بقیہ نوں ۔ ²¹۲۱۔تے عدوم تے مو آب تے بنی امون نوں ۔²²۲۲۔ تے شاہان صور نوں تے سارے شاہان صیدون نوں تے سمندروں پار دے ٹاپوواں دے بادشاہواں نوں۔۔ ²³۲۳۔ تے دوان تے تیما تے بوز تے اوہناں ساریاں نوں جیہڑے پُڑپُڑیاں دے وال مندے نیں ۔²⁴۲۴۔تے سارے عرب دے بادشاہواں نوں تے اوہناں ساریاں ملے جلے لوکاں دے بادشاہواں نوں جیہڑے اجاڑ تھاں تے وسدے نیں ۔ ²⁵۲۵۔تے سارے شاہان زمری تے سارے شاہان مادائی نوں ۔ ²⁶۲۶۔تے نیڑے تے دور دے سارے شاہان شمال نوں ایہہ سارے دے سارے شاہاں شمال نوں ایہہ سارے دے سارے سگوں دنیا دے اوہناں ساریاں دیساں نوں جیہڑے ایس دھرتی تے موجود ہوون ۔ تے ایہدے مگروں شاہ شیشاک پیوے گا ۔²⁷۲۷۔ تے توں اوہناں نوں آکھیں گا کہ رب الافوج اسرائیل دا خدا انج فرماندا اے ۔ پیوو تے مست ہوو تے اُلٹیاں کرو تے ڈگ پوو۔ تے اُس تلوار کارن فیر نہ اُٹھو جیہڑی میں تہاڈے وچکار گھلاں گا ۔ ²⁸۲۸۔ جدوں اوہ پین لئی تیرے ہتھوں پیالہ لین توں نہ کرن گے ۔ تاں توں اوہناں نوں آکھیں گا ۔ رب الافواج انج فرماندا اے ۔ کہ تسیں ضرور پیو گے ۔ ²⁹۲۹۔ کیوں جو ویکھ جیہڑا شہر میرے ناں تے اکھواندا اے میں اُس تے آفت لیانا شروع کرداں ۔ تاں کیہ تسیں بناں سزا دے چھٹو گے ۔ تسیں بناں سزا دے نہ چھٹو گے ۔ کیوں جو میں دھرتی دے سارے رہن والیاں تے تلوار نوں سداں گا ۔ انج رب الافواج دا بیان اے ۔³⁰۳۰۔توں اوہناں ساریاں گلاں دی نبوت اوہناں نال کریں گا تے اوہناں نوں آکھیں گا ۔ خدا وند اُچی تھاں توں گجے گا ۔ تے اپنے پاک مسکن وچوں واج اُچی کرے گا ۔ تے اپنی رہائش دی تھاں تے زور نال گجے گا ۔ تے انگور نوں لتاڑن آلیاں وانگ سارے دھرتی واسیاں تے بولے گا ۔ ³¹۳۱۔ زمین دے اخیر تک اک شور اپڑیا اے۔ کیوں جو خدا وند دا قوماں نال جھیڑا اے۔ اوہ سارے بشر دی عدالت لاوے گا ۔ تے لُچیاں نوں تلوار دے حوالے کراں گا ۔ انج خدا وند دا فرمان اے ۔³²۳۲۔ رب الافواج انج فرماندا اے ۔ ویکھو قوم توں قوم تیکر اک آفت جاندی اے ۔ تے زویں دے حد توں اک طوفان اٹھے گا ۔ ³³۳۳۔تے اُس دن خدا وند دے مارے ہوئے ۔ زمین دی اک حد توں لے کے دوجی حد تیکر پئے ہون گے ۔ اوہناں اُتے وین نہیں کیتے جان گے ۔ تے نہ کٹھے کیتے جان گے ۔ تے نہ دبے جان گے ۔ سگوں کھاد وانگ زویں تے پئے رہن گے۔³⁴۳۴۔ اے آجڑیو! سیاپا کرو تے چیکو ۔ اے اجڑ نوں راہ وکھان آلیو سواہ چ بلدو ۔ کیوں جو تہاڈے کوہن دے دن پورے ہوئے ۔ میں تہانوں چکنا چور کراں گا ۔ تسیں چُنے ہوئے بکریاں وانگ قتل کیتے جائو گے۔ ³⁵۳۵۔ تے آجڑیاں توں اوٹ دی ساری تھاں تے اجڑ نوں راہ وکھان آلیاں دی ساری آزادی جاندی رہوے گی ³⁶۳۶۔ آجڑیاں دے رون دی واج ۔ تے اجڑ دے رہبراں دا سیاپا ۔ کیوں جو خدا وند نے اوہناں دیاں چرانداں نوں برباد کیتا اے۔³⁷۳۷۔ تے خدا وند دے غضب دی تیزی نال ۔ سلامتی دیاں چرانداں برباد ہو یاں ۔ ³⁸۳۸۔ اوہ شیر دے بچے وانگ اپنی غار وچوں نکلا ۔ کیوں جو ستم گر دے ظلم نال ۔ تے اوہدے قہر دے زور نال ۔ اوہناں دی دھرتی اُجاڑ ہو گئی ۔

26¹۱۔ شاہ یہودہ یویا قیم بن یوشی یاہ دی بادشاہی دے دناں دے شروع وچ مارمیا نے خدا وند کولوں ایہہ بول لِتا جدوں اوہنے آکھیا ۔ ²۲۔ (خدا وند انج فرماندا اے ) خدا وند دے گھر دے ویہڑے وچ کھلو ۔ تے جنہاں گلاں دا اوہناں نوں آکھن دا میں تینوں حکم دتا ۔ اوہ اوہناں ساریاں لوکاں نوں آکھ جیہڑے یہودہ دے ساریاں شہروں وچوں سجدہ کرن لئی خدا وند دے گھر وچ آوندے نیں ۔ تے اوہناں گلاں وچوں اک وی گل برباد نہ کر۔ ³۳۔ شیت کہ اوہ سنن تے اوہناں وچوں ہر اک اپنی بری راہ توں باز آوے تاں میں وی اُس برائی توں رُک جاواں جیہڑی میں اوہناں دے برے عملاں کارن اوہناں نال کرن دا ارادہ رکھداں ۔⁴۴۔۔ پس توں اوہناں نوں آکھ کے خدا وند انج فرماندا اے ۔ جے کدی تسیں میری نہ سنو ۔ کہ اُس شریعت تے چلو جیہڑی میں تہاڈے ساہمنے رکھی اے ۔ ⁵۵۔ تے میرے اوہناں بندیاں ۔ یعنی انبیا دیاں گلاں سنو ، جنہاں نوں ویلے سر میں تہاڈے ول گھلدا رہیا ۔ پر جنہاں نوں تساں نہ سنیا ۔ ⁶۶۔ تاں میں ایس گھر نوں شیلو وانگ کر دیاں گا ۔ تے اس شہر دی زمین دیاں ساریاں قوماں لئی پھٹکار دا کارن ٹھہراواں گا۔⁷۷۔ تے کاہناں تے نبیاں تے لوکائی نے ارمیا نوں خدا وند دے گھروچ ایہہ گلاں آکھدیاں سنیا ⁸۸ جدوں ارمیا ایہناں ساریاں گلاں نوں آکھن مگروں ویہلا ہویا ۔ جنہاں دا خدا وند نے اوہنوں حکم دتا سی کہ ساری امت نوں آکھے ۔ تاں کاہناں تے نبیاں تے لوکائی نے اوہنوں پھڑیا تے آکھیا پک اے توں مریں گا ۔ ⁹۹ ۔ توں خدا وند دے ناں توں کیوں نبوت کر کے آکھیا ۔ کہ ایہہ گھر شیلو وانگ ہو جاوے گا ۔ تے ایہہ شہر برباد اُجاڑ کیتا جاوے گا ۔ تے ایہدے وچ رہن آلا کوئی نہیں ہووے گا ۔ تے سارے بندے ارمیا دی مخالفت وچ خدا وند دے گھر کٹھے ہوئے ۔¹⁰۱۰۔ تے یہودہ دے سرداراں نے ایہہ گلاں سنیاں ۔ تاں اوہ بادشاہ دے گھروچوں خدا وند دے گھر ول آئے ۔ تے خدا وند دے گھر دے نویں پھاٹک دے دروازے وچ بیٹھے ۔ ¹¹۱۱۔ تد کاہناں تے نبیاں نے سرداراں تے لوکائی نال گل کر کے آکھیا ۔ کہ ایس بندے تے قتل دا فتویٰ اے ۔۔ کیوں جو اس نے اس شہر دے خلاف نبوت کیتی ۔ جویں کہ تساں اپنے کناں نال سنیا ۔ ¹²۱۲۔ تد ارمیا نے ساریاں سرداراں تے لوکائی نال گل کر کے آکھیا ۔ کہ خدا وند نے مینوں گھلیا تاں جو ایس گھر دے خلاف تے اس شہر دے خلاف اوہناں ساریاں گلاں دے نبوت کراں جیہڑیاں تساں سنیاں ۔¹³۱۳۔ پس ہن تسیں اپنیاں راہواں تے اپنے عملاں نوں ٹھیک کرو ۔ تے خدا وند اپنے خدا دی سنو ۔ تے خدا وند نے اُس بدی توں جیہڑی اوہنے تہاڈے خلاف آکھی رک جاوے گا ۔ ¹⁴۱۴۔ تے میں ویکھو ۔ میں تہاڈے ہتھ وچ ہاں ۔ پس جو تہانوں پسند ہووے تے تہاڈے لئی چنگا ہووے تسیں میرے نال کرو ۔ ¹⁵۱۵۔ پر یقین جانو کہ جے تسیں مینوں قتل کرو گے ۔ تاں بے گناہ خون اپنے آپ اُتے اتے ایس شہر اُتے تے ایس دے واسیاں تے لیائو گے ۔ کیوں جواصل وچ خدا وند نے مینوں تہاڈے کول گھلیا اے تاں جو ایہہ ساریاں گلاں تہاڈے کناں وچ آکھاں ۔¹⁶۱۶۔ تد سرداراں تے لوکائی نے کاہناں تے نبیاں نوں آکھیا ۔ کہ ایس بندے تے قتل دا فتویٰ نہیں ۔ کیوں کہ اس نے خدا وند ساڈے خدا دے ناں تے ساڈے نال گل کیتی ۔ ¹⁷۱۷۔ تد دیس دے کچھ بزرگ بندے اٹھے تے لوکاں دی ساری جماعت نال گل کر کے آکھیا ۔۔¹⁸۱۸۔ کہ میکا موراشتی نے شاہ یہودہ حزقی یاہ دے دناں وچ نبوت کیتی تے یہودہ دے سارے لوکاں نال گل کر کے آکھیا ۔ کہ رب الافواج انج فرماندا اے کہ صیہون وچ پیلی وانگوں ہل واہیا جاوے گا ۔ تے یروشلم وٹیاں دا ڈھیر ہووے گا ۔ تے گھر دا پہاڑ جنگل دا ٹبہ ہووے گا ۔ ¹⁹۱۹۔ تاں کیہ شاہ یہودہ حزقی یاہ یا یہودہ وچوں کسے نے اوہنوں قتل کیتا ؟ کیہ اوہ خدا وند کولوں نہیں ڈریا تے خدا وند دے حضور ترلا نہیں کیتا ؟ تد خدا وند اُس عذاب نال جیہڑا اوہنے اوہناں دے خلاف آکھیا سی رک گیا ۔ ایس لئی اسیں اپنے آپ تے وڈی مصیبت لیا رہے ہاں ۔²⁰۲۰۔ تے اک بندہ ہور وی سی ۔ جیہڑا خدا وند دے ناں تے نبوت کردا سی ۔ یعنی قریت یعاریم دا اوری یاہ بن شمع یاہ ۔ اوہنے اس شہر دے خلاف تے ایس دھرتی دے خلاف ارمیا دے سارے کلام مطابق نبوت کیتی ۔ ²¹۲۱۔ تے یویا قیم بادشاہ تے ساریاں جی داراں تے سرداراں نے اوہدیاں گلاں سنیاں ۔ تاں بادشاہ نے اوہنوں قتل کرن دا ارادہ کیتا ۔ جدوں اوری یاہ نے ایہہ سنیا تاں ڈر کے نسیا تے مصر وچ چلا گیا ۔²²۲۲۔ تاں یویا قیم بادشاہ نے مصر وچ بندے گھلے ۔ یعنی الناتان بن عکبور تے اوہدے نال کئی ہور بندے ۔۔ ²³۲۳۔ اوہ اوری یاہ نوں مصر وچوں کڈھ لیائے تے اوہنوں یوقیا قیم بادشاہ دے سامنے پیش کیتا ۔ جہینے اوہنوں تلوار نال قتل کیتا تے اوہدی لوتھ نوں لوکائی دے قبرستان وچ سٹوا چھڈیا ۔ ²⁴۲۴۔ پر احیقام بن شافان دا ہتھ ارمیا دے نال سی ۔ تاں جو اوہ قتل کروائے جان لئی لوکاں دے حوالے نہ کیتا جاوے ۔

27¹۱۔ شاہ یہودہ صدقی یاہ بن یوشی یاہ دی بادشاہی دے زمانے دے شروع وچ ارمیا نے خدا وند کولوں ایہہ بول لتے جدوں اوہنے آکھیا کہ ۔ ²۲۔ خدا وند نے مینوں انج فرمایا۔ کہ اپنے لئی گلاواں تے ہل بنا ۔ تے اوہناں نوں اپنی دھون تے پا ۔ ³۳۔ تے اونہاں نوں شاہ ادوم تے شاہ مو آب تے شاہ بنی عمون تے شاہ صور تے شاہ صیدون دے کول اوہناں قاصداں دے ہتھ گھل جیڑے یر شلیم وچ شاہ یہودہ صدقی یاہ دے کول آئے نیں ۔ ⁴۴ ۔ تے اوہناں نوں حکم دے ۔ کہ اپنے مالکاں نوں آکھ کہ رب الافواج اسرائیل دا خدا انج فرماندا اے ۔ تسیں اپنے مالکاں نوں انج آکھو گے ۔⁵۵۔ زویں نوں تے ساری زویں دے انساناں تے حیواناں نوں میں اپنی وڈی قدرت تے ودھائی ہوئی بانہہ نال بنایا ۔ تے جہنوں میں چنگا سمجھداں اوہنوں دینداں ۔ ⁶۶ ۔ پس ہن میں اوہناں ساریاں دیساں نوں اپنے نوکر بنو کد نصر شاہ بابل دے ہتھ وچ دے دتا اے ۔۔ سگوں میں رڑے دے حیوان وی اوہنوں دتے تاں جو اوہ اوہدی سیوا کرن ۔ ⁷۷۔ تاں ساریاں قوماں اوہدی اوہدے پتر دی تے اوہدے پوترے دی سیوا کرن گیاں ۔ جدوں تیکر کہ اوہدی اپنی دھرتی دا ویلا نہ آوجاوے۔ تدوں ڈاہڈیاں قوماں تے وڈے بادشاہ اُس کولوں اپنی سیوا کروان گے ۔⁸۸۔ تے جیہڑی قوم تے بادشاہت شاہ بابل بنو کد نصر دی خدمت نہ کرے ۔۔ تے جو کوئی اپنی دھون نوں شاہ بابل دے ہل دے ہیٹھاں نہ رکھے ۔ میں اُس قوم نوں تلوار کال تے مرولی نال سزا دیواں گا ۔ (انج خدا وند دا فرمان اے ) جد کہ میں اوہناں نوں اوہناں دے ہتھ نال فنا نہ کراں ۔⁹۹۔ پس تسیں اپنے اوہناں نبیاں تے غیب داناں تے خواب بیناں تے شگونیاں تے فال کڈھن آلیاں دی نہ سنو ۔ جیہڑے تہاڈے نال گل کر کے آکھدے نیں ۔ کہ تسیں شاہ بابل دی خدمت گزاری نہ کرو ۔ ¹⁰۱۰۔ کیوں جو اوہ تہاڈے نال جھوٹی نبوت کردے نیں ۔ تاں جو تہانوں تہاڈی دھرتی توں آوارہ کرن ۔ اور تاں جو میں تہانوں چِک کے کڈھ دیاں تے تسیں مر جائو ۔ ¹¹۱۱۔ پر جیہڑی قوم اپنی دھون نوں شاہ بابل دے ہل دے تھلے رکھے گی تے اوہدی خدمت گزار بنے گی ۔ میں اوہنوں اوہدی اپنی دھرتی تے رہن دیاں گا ۔(انج خدا وند دا فرمان اے )۔ تاں اوہ اُسے دی کھیتی کرے گا تے اوتھے ای رہوے گا ۔¹²۱۲۔ تے میں ایہناں ساریاں گلاں دے مطابق شاہ یہودا صدقی یاہ نال گل کر کے آکھیا کہ اپنی دھوناں نوں شاہ بابل دے ہل ہیٹھاں رکھو ۔ تے اوہدے تے اوہدی قوم دے خدمت گزار بنو ۔ تاں تسیں جیوندے رہو گے ۔ ¹³۱۳۔ کاہدے لئی توں سنے اپنی رعیت دے تلوار تے کال تے مرولی نال مریں گا؟ جویں کہ خدا وند نے اس قوم دے حق وچ فرمایا ۔ جیہڑی شاہ بابل دی خدمت گزار نہیں ہووے گی ۔¹⁴۱۴۔ پس تسیں اوہناں نبیاں دی گل نہ سنو ۔ جیہڑے تہاڈے نال گل کر کے آکھدے نے ۔ کہ تسیں شاہ بابل دی خدمت نہ کرو ۔ کیوں جو اوہ تہاڈے لئی جھوٹی نبوت کرد نیں ۔ ¹⁵۱۵۔ کیوں جو میں اوہناں نوں نہیں گھلیا(یوں خدا وند دا فرمان اے ) تے اوہ میرا ناں لے کے کوڑی نبوت کردے نیں ۔۔ تاں جو میں تہانوں کڈھ دیاں تے تسیں تے اوہ نبی جیہڑے تہاڈے لئی نبوت کردے نیں ہلاک ہو جان ۔¹⁶۱۶۔ تے میں کاہناں تے ایس ساری امت نال کلام کر کے آکھیا ۔ خدا وند انج فرماندا اے۔ کہ اپنے اوہناں نبیاں دیاں گلاں نہ سنو ۔ جیہڑے تہاڈے لئی نبوت کر کے آکھدے نیں ۔ ویکھ خدا وند دے گھر دے بھانڈے تھوڑے دناں وچ بابل توں لیائے جان گے ۔ کیوں جو اوہ تہاڈے لئی کوڑی نبوت کردے نیں ۔ ¹⁷۱۷۔ تسیں اوہناں دی نہ سنو سگوں بابل دے بادشاہ دے خدمت گزار بنو تے جیوندے رہو ۔ ایہہ شہر کاہدے لئی اُجاڑ ہو جاوے ؟۔ ¹⁸۱۸۔ پر جے اوہ نبی ہوون ۔ تے خدا وند دا کلمہ اوہناں دے کول ہووے ۔ تاں اوہ رب الافواج کول سفارش کرن ۔ کہ جیہڑے بھانڈے خدا وند دے گھر وچ تے بادشاہ دے گھر وچ تے یروشلیم وچ بچ گئے نیں ۔ اوہ بابل ول نہ جان ۔¹⁹۱۹۔ کیوں جو رب الافواج تھماں تے سمندراں تے چوکیاں تے اوہناں بچیاں ہویاں بھانڈیاں بارے انج فرماندا اے جیہڑے اُس شہر وچ رہ گئے ۔ ²⁰۲۰۔ تے جنہاں نوں شاہ بنو کد نصر نہیں لے گیا ۔ جدوں اوہ شاہ یہودہ یکن یاہ بن یویا قیم نوں سنے یہودہ تے یروشلم دے سارے شرفا دے یروشلیم توں بابل ول بندی وان بنا کے لے گیا ۔²¹۲۱۔ ہاں۔ رب الافواج اسرائیل دا خدا اوہناں بھانڈیاں بارے جیہڑے خدا وند دے گھر وچ تے شاہ یہودہ دے گھر وچ تے یروشلیم وچ بچ گئے نیں انج فرماندا اے ۔ ²²۲۲۔ کہ اوہ بابل وچ لتے جان گے تے اوہناں دے یاد کرن دے دن تیکر اوتھے ای رہن گے ۔ (انج خدا وند دا فرمان اے ) تد میں اوہناں نوں چُک لیاواں گا تے اوس تھاں تے مڑکے کے کھلاں گا ۔

28¹۱۔ اُسے ورھے وچ یعنی شاہ یہودہ صدقی یاہ دے بادشاہی دے زمانے دے شروع وچ۔ چوتھے ورھے دے پنجویں مہینے وچ حنن یاہ بن عزورجبعونی نبی نے خدا وند دے گھر وچ کاہناں تے سارے لوکاں دے ساہمنے میرے نال گل کردیاں آکھیا ۔ ²۲۔ رب الافواج اسرائل دا خدا انج فرماندا اے کہ میں شاہ بابل دے ہل نوں تروڑ چھڈیا ۔³۳۔ تے دو ورھیاں دے زمانے دے مگروں میں خدا وند دے گھر دے اوہناں ساریاں بھانڈیاں نوں جیہڑے شاہ بابل بنو کد نصر نے اس تھاں توں لتے تے بابل نوں لے گیا ۔ ایس تھاں تے موڑ کے لیاواں گا ۔ ⁴۴۔ تے میں شاہ یہودا یکن یاہ بن یویا قیم نوں سنے یہودہ دے اوہناں ساریاں جلا وطناں دے جیہڑے بابل وچ گئے ۔ اس تھاں تے موڑ کے لیاواں گا ۔(انج خدا وند دا فرمان اے ) کیوں جو میں شاہ بابل دے ہل نوں بھن دیا ں گا ۔⁵۵۔ تد ارمیا نبی نے کاہناں تے اوہناں ساریاں لوکاں دے ساہمنے جیہڑے خدا وند دے گھر وچ کھلوتے سن حنن یاہ نبی نال کلام کیتا ۔ ⁶۶۔ ارمیا نبی نے آکھیا آمین خدا وند ایسے طراں کرے خدا وند تیریاں ایہناں گلاں نوں جنہاں دی توں نبوت کیتی پورا کرے تے خدا وند دے گھر دے بھانڈے تے سارے جلاوطناں نوں بابل توں ایس تھاں تے موڑ کے لیائے۔ ⁷۷۔ پر توں ایہہ کلمہ سُن جیہڑا میں تیرے کناں وچ تے ساریاں لاکاں دے کناں وچ کہندا ہاں ۔⁸۸۔ جو نبی میرے کولوں تے تیرے کولوں پہلے پرانے زمانے توں ہوندے آئے اوہناں نے بہت ساریاں دیساں تے وڈیاں بادشاہیاں دے خلاف جنگ تے بلا تے مرولی دی نبوت کیتی ۔ ⁹۹۔ پر جیہڑا نبی سلامتی دی نبوت کردا اے ۔ جدوں اُس نبی دا کلام پورا ہووے گا تے پتا لگے گا کہ اصل وچ خدا وند نے اُس نبی نوں گھلیا اے ۔¹⁰۱۰۔ تد حنن یاہ نبی نے ارمیا نبی دی دھون اتوں ہل لاہیا تے اوہنوں بھن چھڈیا ۔ ¹¹۱۱۔ تے حنن یاہ نے ساریاں لوکاں دے ساہمنے آکھیا ۔ خدا وند انج فرماندا اے ۔ کہ اس ویلے توں دو ورھے مگروں شاہ بابل بنو کد نصر دا ہل ساریاں قوماں دی دھون توں میں ایسے طراں تروڑدیاں گا ۔ تے ارمیا نبی اپنی راہ تے تُر گیا ۔¹²۱۲۔ پر مگروں ایس دے حنن یاہ نبی نے ارمیا نبی دی دھون توں ہل تروڑ چھڈیا تاں ارمیا نے خدا وند دا کلمہ لیا تے اوہنے آکھیا ۔ ¹³۱۳۔ جا تے حنن یاہ نوں آکھ خدا وند انج فرماندا اے ۔ کہ توں لکڑ دے ہل نوں تروڑیا پر ایہدے بدلے میں لوہے دا ہل بناواں گا ۔ ¹⁴۱۴۔ کیوں جو رب الافواج اسرائیل دا خدا انج فرماندا اے ۔ کہ میں ایہناں ساریاں قوماں دی دھون تے لوہے دا ہل رکھاں گا۔ تاں جو اوہ شاہ بابل بنو کد نصر دی خدمت گزاری کرن ۔ چنانچہ اوہ اوس دی خدمت گزاری کرن گے ۔ تے میں اوہنوں رڑے دے حیوان وی دے چھڈے نیں ۔¹⁵۱۵۔ تد ارمیا نبی نے حنن یاہ نبی نوں آکھیا ۔ سن اے حنن یاہ ! کہ خدا وند نے تینوں نہیں گھلیا ۔ تے توں ایہناں لوکاں نوں کوڑ تے بھروسہ دوایا ۔ ¹⁶۱۶۔ ایس لئی خدا وند انج فرماندا اے ۔ ویکھ میں تینوں ساری زویں توں دور کراں گا ۔ تے توں ایسے ورھے مر جائیں گا ۔ کیوں جو توں خدا وند دے خلاف غرور دی گل کیتی اے ۔ ¹⁷۱۷۔ چنانچہ اوسے ورھے دے ستویں مہینے وچ حنن یاہ نبی مر گیا ۔

29¹۱۔ ایہہ اُس چِھٹی دا مضمون اے جیہڑی ارمیا نے یروشلیم توں اوہناں بچے ہوئے بزرگاں نوں جیہڑے بندی وان بنے تے اوہناں کاہناں تے نبیاں تے عام لوکاں نوں جنہاں نوں ۔ بنو کد نصر نے یروشلیم توں جلاوطن کیتا ۔ ²۲۔ مگروں ایس دے کہ یکن یاہ بادشاہ تے ملکہ تے خواجہ سرائے تے یہودہ تے یروشلیم دے سردار تے پیشہ ور تے لوہار یرو شلیم توں نکل گئے ۔ ³۳۔ العاسہ بن شافان تے جمر یاہ بن حلقی یاہ دے ہتھ گھلیا ۔ جنہاں نوں شاہ یہودہ صدقی یاہ نے بابل وچ شاہ بابل بنو کد نصر دے کول گھلیا سی تے آکھیا ۔⁴۴ ۔ رب الافواج اسرائیل دا خدا اوہناں ساریاں بندی واناں نوں جنہاں نوں میں یروشلیم توں بندی وان بنوا کے بابل گھلیا اے انج فرماندا اے ۔ ⁵۵۔ تے تسیں گھر بنائو تے وسو تے باغ لائو تے اوہناں دے پھل کھائو ۔⁶۶۔ زنانیاں کرو ۔ کہ تہاڈے پتر تے دھیاں جمن تے اپنے پتراں لئی زنانیاں لو۔ تے اپنیاں دھیاں شوہراں نوں دیوو تے اوہ پتر تے دھیاں جمن ۔ تے تسیں اوتھے ودھ جائو گھٹ نہ ہوو۔ ⁷۷ ۔ تے اوس شہر دی سلامتی منگو ۔ جہدے وچ میں تہانوں بندی وان کر کے گھلیا ۔ تے اوس لئی خدا وند توں دعا کرو ۔ کیوں جو اوہدی سلامتی وچ تہاڈی سلامتی ہووے گی ۔⁸۸ ۔ کیوں جو رب الالفواج اسرائیل دا خدا انج فرماندا اے ۔ کہ تہاڈے نبی جیہڑے تہاڈے وچکار نیں تے غیب دان تہانوں کراہے نہ پان ۔ تے اپنے سفنے ویکھن آلیاں دی نہ سنو ۔ اوہناں نوں سفنے ای ویکھن دیوو۔ ⁹۹ ۔ کیوں جو اوہ میرا ناں لے کے تساں نال جھوٹی نبوت کردے نیں پر میں اوہناں نوں نہیں گھلیا ۔ (انج خدا وند دا فرمان اے)¹⁰۱۰۔ کیوں جو خدا وند انج فرماندا اے کہ بابل وچ ستر ورھے لنگھ جان مگروں میں تہاڈی خبر گیری کراں گا تے اُس تھاں تے تہانوں فیر لیا کے اپنیاں نیک گلاں تہاڈے لئی پوریاں کراں گا ۔ ¹¹۱۱ ۔ کیوں جو میں اپنے اوہناں خیالاں توں واقف ہاں جیہڑے تہاڈے بارے کردا ہاں ۔ (انج خدا وند دا فرمان اے ) سلامتی دے خیال۔ نہ کہ مصیبتاں دے یعنی ایہہ کہ تہانوں انجام تے امید بخشاں ۔¹²۱۲۔ تدوں تسیں مینوں بلائو گے تے جا کے میرے کول دعا کرو گے تے میں تہاڈی سناں گا ۔ ¹³۱۳۔ تے تسیں مینوں لبھو گے تےلے لوو گے جد کہ تسیں اپنے پورے دل نال مینوں لبھو گے۔ ¹⁴۱۴۔ ہاں تسیں مینوں ڈھوونڈ لوو گے ۔ (انج خدا وند دا فرمان اے ) تے میں ای تہاڈا بندی خانہ ہوواں گا ۔ تے میں تہاڈی قید نوں ختم کراواں گا ۔ تے تہانوں اوہناں ساریاں قوماں وچوں تے اوہناں ساریاں تھانواں توں جتھے جتھے میں تہانوں چِک دتا سی ۔ کٹھا کراواں گا ۔(انج خدا وند دا فرمان اے ) تے میں تہانوں اُس تھاں تے فیر لیاواں گا جتھوں میں تہانوں بندی وان بنوا کے گھلیا سی ۔¹⁵۱۵۔ چونکہ تساں آکھیا کہ خدا وند نے ساڈے لئی بابل وچ نبی گھلے ۔ ¹⁶۱۶۔ ایس لئی خدا وند اوس بادشاہ دے حق وچ جیہڑا دائود دے تخت تے بیٹھا اے تے اوہناں ساریاں لوکاں دے حق وچ جیہڑے ایس شہر وچ نیں یعنی تہاڈے اوہناں بھراواں دے حق وچ جیہڑے تہاڈے نال جلاوطنی وچ نہیں گئے انج فرماندا اے ۔ ¹⁷۱۷۔ (رب الافواج انج فرماندا اے )۔ ویکھ ۔ میں اوہناں تے تلوارتے کال تے مرولی گھلاں گا ۔ تے اوہناں نوں خراب کھباڑیاں وانگ کراں گا ۔ اجہے خراب کہ کھان جوگے نہ ہون ۔¹⁸۱۸۔ تے میں تلوار تے کال تے مرولی نال اوہناں دا پچھا کراں گا ۔ تے میں اوہناں نوں ساری زویں دے سارے دیساں دے لئی عبرت دا کارن ٹھہراواں گا ۔ تے میں اوہناں ساریاں قوماں دے نیڑے جتھے جتھے میں اوہناں نوں چِکاں گا ۔ تکفیر تے ہول تے ٹھٹھا تے توہین دا کارن کر دیاں گا ۔ ¹⁹۱۹۔ کیوں جو اوہناں نیں میریاں گلاں نہ سنیاں (انج خدا وند دا فرمان اے ) جدوں میں اپنیاں بندیاں یعنی انبیا نوں ویلے سر اوہناں کول گھلدا رہیا ۔(انج خدا وند دا فرمان اے )²⁰۲۰۔ پس اے سارے بندی وانو۔ جنہاں نوں میں یروشلیم توں بابل نوں گھلیا ۔ خدا وند دا کلام سنو ۔ ²¹۲۱۔ رب الافواج اسرائیل دا خدا آحاب بن قولایا تے صدقی یاہ بن معسے یاہ دے حق وچ جیہڑے میرا ناں لے کے کوڑی نبوت کردے نیں انج فرماندا اے ۔ ویکھ۔ میں ایہناں دوہاں نوں شاہ بابل بنو کد نصر دے حوالے کراں گا ۔ تے اوہ ایہناں نوں تہاڈیاں اکھاں دے ساہمنے قتل کرے گا ۔²²۲۲۔ تے ایہہ یہودہ دے اوہناں سارے بندی واناں وچ جیہڑے بابل وچ نیں لعنت وانگ ٹھہرن گے ۔ جدوں آکھیا جاوے گا کہ ’’ خدا وند تیرے کولوں صدقی یاہ تے آحاب ورگا ورتارا کرے گا جنہاں نوں شاہ بابل نے اگ تے بھنیا ۔ ²³۲۳۔ کیوں جو اوہناں نیں اسرائیل وچ بد کاری کیتی تے اپنے گوانڈھیاں دیاں زنانیاں دے نال زنا کیتا ۔ تے میرا ناں لے کے کُوڑیاں گلاں کیتیاں ۔ جنہاں دا میں اوہناں نوں حکم نہیں دتا ۔ میں جان دا ہاں تے گواہی دیندا ہاں (انج خدا وند خدا دا فرمان اے )²⁴۲۴۔ تے شمع یاہ نحلامی نال گل کر کے آکھ کہ ²⁵۲۵۔ رب الافواج اسرائیل دا خدا انج فرماندا اے ۔ چونکہ توں اپنے ولوں یروشلیم دے ساری لوکاں نوں تے صفن یاہ بن معسے یاہ کاہن تے ساریاں کاہناں دے ناں چھٹی لکھ کے آکھیا کہ ۔ ²⁶۲۶۔ خدا وند نے یویا داع کاہن دی تھاں تینوں کاہن متھیا اے تاں جو توں خدا وند دے گھر وچ ہر اک جھلے بندے تے نظر رکھیں ۔ جیہڑا اپنے آپ نوں نبی بنادا اے ۔ تے اجہے بندے نوں قید تے کاٹھ وچ پاویں۔²⁷۲۷ ۔ تے ہن توں ارمیا انا توتی نوں جیہڑا تہاڈے وچ نبوت کردا اے کیوں دھمکی نہیں دتی ؟۔ ²⁸۲۸۔ کیوں جو اوہنے بابل وچ ساڈے کول اکھوا کھلیا ۔ کہ ایس تے مدت لنگھ جائے گی ۔ تسیں گھر بنائو تے وسو تے باغ لائو تے اوہناں دے پھل کھائو ۔ ²⁹۲۹۔ تے صفن یاہ کاہن نے ایہہ خط ارمیا دے سُن دے ہوئے پڑھیا۔³⁰۳۰۔ تد خدا وند نے ارمیا نال گلاں کردے ہوئے آکھیا ۔ ³¹۳۱ ۔ سارے بندی واناں کول ایہہ خبر گھل کے آکھ دے کہ شمع یاہ نحلامی دے حق وچ خدا وند انج فرماندا اے ۔ چونکہ شمع یاہ نے تہاڈے لئی۔ تے اوہنے تہانوں کوڑ تے بھروسہ دوایا۔ ³²۳۲۔ ایس لئی خدا وند انج فرماندا اے ۔ ویکھ میں شمع یاہ نحلامی تے اوہدی پیڑھی نوں سزا دیاں گا ۔ تے اوہدا کوئی وی نہ رہوے گا جیہڑا ایس امت وچ کھلووے تے اوہ اُس نیکی نوں جیہڑی میں اپنی امت نال کراں گا نہیں ویکھے گا (انج خدا وند دا فرمان اے ) چونکہ اوہنے خدا وند دے خلاف نافرمانی دی گل آکھی ۔

30¹۱۔ ایہہ اوہ بول نے جیہڑے ارمیا نے خدا وند کولوں لتے جدوں اوہنے آکھیا کہ ²۲۔ خدا وند اسرائیل دا خدا انج فرماندا اے کہ جِنیاں گلاں میں تینوں آکھیاں اوہناں ساریاں نوں اک کتاب وچ لکھ ۔ ³۳۔ کیوں جو ویکھ ۔(انج خدا وند دا فرمان اے )۔ اوہ دن آوندے نیں کہ میں اپنی امت اسرائیل تے یہودہ دی قسمت بدل دیاں گا ۔(خدا وند فرماندا اے )۔ تے اوہناں نوں اُس دھرتی تے موڑ کے لیاواں گا۔ جیہڑی میں اوہناں دے پیو داداے نوں دتی ۔ تاں اوہ اوہدے وارث ہون گے ۔⁴۴۔ تے ایہہ اوہ گلاں نیں جیہڑیاں خدا وند نے اسرائیل تے یہودہ دے حق وچ آکھیاں۔ ⁵۵۔ خدا وند انج فرماندا اے ۔ اسیں کمبن داواج سندے ہاں ۔ دہشت ہے تے سلامتی نہیں ۔⁶۶۔ پُچھو تے ویکھو۔ کیہ کدی مرد نوں بچہ جمن دا درد ہوندا اے ؟ پر کیہ سبب اے جو میں ہر مرد نوں بچہ جمن دے درد والی عورت وانگوں اپنے ہتھ کنڈ تے رکھے ویکھدا ہاں ۔ تے سارے منہ پیلے ہوگئے نیں ۔ ⁷۷۔ ہائے ! اوہ دن وڈا اے تے اوہدے وانگوں کوئی نہیں ۔ تے اوہ یعقوب لئی مصیبت دا ویلا اے پر اوہ اوس توں رہائی پاوے گا ۔⁸۸۔ تے (رب الافواج دا فرمان اے ) اُس دیہاڑے میں اُس دی دھون اُتوں ہل تروڑ دیاں گا ۔ تے اوہدے گلاویں وڈھ دیاں گا۔ تے فیر پردیسی اوہدے کولوں سیوا نہیں لین گے ۔ ⁹۹۔ سگوں اوہ خدا وند اپنے خدا دی تے اپنی بادشاہ دائود دی جہنوں میں اوہناں لئی برپا کراں گا ، خدمت گزاری کرن گے ۔¹⁰۱۰۔ پس(انج خدا وند دا فرمان اے )۔ اے میرے بندے یعقوب !ڈر نہ کھا ۔ تے اے اسرائیل ! نہ ڈر کیوں جو میں تینوں دور دیاں دیساں وچوں تے تیری پیڑھی نوں جلاوطنی دی دھرتی توں آزادی دیاں گا ۔ تاں یعقوب مڑ کے آوے گا تے سکھ تے چین وچ قرار پاوے گا ۔ تے اوہنوں کوئی نہ ڈرائے گا ۔ ¹¹۱۱۔ کیوں جو (انج خدا وند دا فرمان اے ) ۔ میں تیرے نال ہاں تاں جو تینوں بچاواں ۔ کیوں جو میں اوہناں ساریاں قوماں دے جنہاں دے وچکار میں تینوں کھلاریا فنا کراں گا ۔ تینوں نابود نہ کراں گا۔ سگوں انصاف نال تینوں ادب اداب سکھاواں گا۔ تے کدی وی تینوں بناں سزا دے چین نہ دیاں گا۔¹²۱۲۔ کیوں جو (خدا وند انج فرماندا اے ) تیری سٹ ڈاہڈی تے تیرا پھٹ لا علاج اے ۔ ¹³۱۳۔ تے کوئی نہیں جیہڑا تیرے لئی نیاں کرے کہ اوہ تینوں بنھے ۔ تے پٹی لان نال وی تیرا علاج نہیں ہوندا ۔¹⁴۱۴۔ تیرے سارے عاشق وی تینوں بھل گئے تے تینوں نہیں پچھدے ۔ کیوں جو میں تیری وڈی بھُل تے بہتیاں گناہواں کارن دشمن وانگ سخت دلی نال تینوں ماریا ۔ ¹⁵۱۵۔ توں اپنے پھٹ تے ڈاہڈی مصیبت کارن کیوں چیکدی ایں؟ کیوں جو تیری وڈی بھُل تے بہتیاں گناہواں کارن میں تیرے نال انج کیتا ۔¹⁶۱۶۔ پک اے جیہڑے تینوں ہڑپ کردے نیں اوہ تینون ہڑپ کرن گے تے تینوں سارے ستاون آلے جلاوطنی وچ جان گے تے تیرے لُٹن آلے لُٹے جان گے ۔ تے میں تیرے برباد کرن آلیاں نوں برباد کراں گا ۔ ¹⁷۱۷۔ تے میں تینوں صحت بخشاں گا تے تیرے پھٹاں نوں شفا دیاں گا (انج خدا وند دا فرمان اے )۔ کیوں جو اے صیہون ! اوہناں تینوں مردودہ آکھیا یعنی جنہوں کوئی نہیں پُچھدا ۔¹⁸۱۸۔ خدا وند انج فرماندا اے ۔ ویکھ میں یعقوب دے تنبواں دی قسمت بدل دیاں گا ۔ تے اوہدے گھراں تے رحم کراں گاتے شہر اپنے ٹبے تے بنا لتا جاوے گا ۔ تے ہیکل دی اوہدے دستور دے موافق نینہ رکھی جاوے گی ۔ ¹⁹۱۹۔ تے اوہناں وچوں شکر گزاری تے خوشی کرن آلیاں دی واج اُٹھے گی۔ تے میں اوہناں نوں ودھاواں گا تے اوہ گھٹ نہیں ہون گے ۔ تے میں اوہنوں عزت بخشاں گا تے اوہ ذلیل نہ ہون گے ۔²⁰۲۰۔ تے اوہناں دی اولاد ایہو جہی ہووے گی جیویں پرانے زمانے وچ سی تے اوہناں دی جماعت میرے حضور بنی رہوے گی ۔ تے میں اوہناں دے سارے مخالفاں نوں سزا دیاں گا ۔ ²¹۲۱۔ تے اوہناں دا آگُو اوہناں وچوں ہی ہووے گا ۔ تے اوہناں تے بادشاہی کرن آلا اوہناں وچوں ای نکلے گا ۔ تے میں اوہنوں نیڑے لیاواں گا تے اوہ میرے کول آوے گا ۔ کیوں جو کون اے جیہڑا میرے نیڑے آون لئی جرات کر دا اے؟۔ ²²۲۲۔ (انج خدا وند دا فرمان اے ) تے تسیں میری امت ہوو گے تے میں تہاڈا خدا ہوواں گا ۔²³۲۳۔ ویکھ ۔ خدا وند دے ڈاہڈے قہر دا طوفان اٹھے گا ۔ اک اکسار (لگاتار) طوفان جیہڑا بے دیناں دے سر تے پیا رہوے گا ۔ ²⁴۲۴۔ کیوں جو خدا وند دے قہر دی سختی اُس ویلے تیکر ختم نہیں ہووے گی ۔ جدوں تیکر اوہ اوہنوں اخیر تیکر نہ پہنچاوے ۔ تے اپنے دل دا ارادہ پورا نہ کرے ۔ تسیں اخیرلے دیہاڑیاں وچ اوہنوں جانو گے ۔

31¹۱۔ اوس ویلے (خدا وند دا فرمان اے ) میں اسرائیل دے سارے قبیلیاں دا خدا ہوواں گا ۔ تےاوہ میری امت ہون گے ۔ ²۲۔ خدا وند انج فرماندا اے کہ جیہڑے لوک تلوار توں بچ گئے ۔ اوہ اُجاڑ وچ مقبولیت پاون گے ۔ تے اسرائیل اپنے آرام نوں جائے گا ۔ ³۳۔ خدا وند دوروں اوہدے تے ظاہر ہویا ۔ بے شک میں ہمیشہ دے عشق نال تینوں پیار کیتا ۔ تے اسے رحمت پاروں تینوں کھچ لیایا ۔ میں تینوں فیر اُساراں گا ۔ تے توں اُساری جاویں گی ۔⁴۴۔ اے اسرائیل دے کواری ! فیر تینوں تیرے خنجریاں دے نال خوب صورتی دتی جاوے گی ۔ تے توں شادمانی کرن آلیاں دے ناچ وچ رلیں گی ۔ ⁵۵۔ تے فیر سامرہ دے پہاڑاں وچ تاکستان لاویں گی ۔ تے لان آلے لا کے پھل کھا ون گے ۔ ⁶۶۔ کیوں جو اک دن اجیہا آوے گا جس وچ رکھوالی کرن آلے افرائیم دے پہاڑ تے آکھن گے ۔ اٹھو اسیں صیہون وچ خدا وند اپنے خدا دے کول جائیے ۔⁷۷۔ کیوں جو خدا وند انج فرماندا اے ۔ پئی یعقوب لئی خوشی نال گیت گائو ۔ تے قوماں دے سرتاج لئی للکر مارو۔ للکر مارو تے حمد کرو تے آکھو۔ اے خدا وند اپنی امت اسرائیل دے بچے ہوئے لوکاں نوں بچا ۔⁸۸۔ ویکھ میں اوہناں نوں شمال دے دیس وچوں موڑ کے لیاواں گا۔ تے زویں دے کونیاں توں اوہناں نوں کٹھا کراں گا۔ تے اوہناں وچ انہے تے لنگڑے تے حاملہ تیویاں تے بچہ جمن دی پیڑآلیاں ساریاں کٹھیاں ہون گیاں ۔ اک وڈا اکٹھ ایتھے مڑ کے آوے گا ۔ ⁹۹۔ اوہ رو رو کے آون گے پر میں مہربان ہو کے اوہناں نوں ہدایت کراں گا۔ میں اوہناں نوں پدھریاں راہواں تے جتھوں اوہ ٹُھڈا نہ کھاون گے ۔ پانی دیاں نہراں کول لے جاواں گا۔ کیوں جو میں اسرائیل دا پیو ہاں تے افرائیم میرا پلیٹھی دا اے ۔¹⁰۱۰۔ اے قومو خدا وند دا کلمہ سنو ۔ تے دور دے ٹاپوواں وچ اعلان کرو۔ جہنے اسرائیل نوں کھنڈایا۔ اوہ اوہنوں فیر دیندا اے ۔ تے اوہناں دی انج حفاظت کردا اے۔ جیویں آجڑی اپنے اجڑ دی کردا اے۔ ¹¹۱۱۔ کیوں جو خدا وند نے یعقوب دا فدیہ دتا اے۔ تے اوہنوں اوہدے ہتھوں چھڑوایا اے۔ جیہڑا اوہدے کولوں ودھ ڈاہڈا سی ۔¹²۱۲۔ اوہ للکر ماردے ہوئے صیہون دی اُچائی ول جاندے نیں ۔ تے خدا وند دیاں نعمتاں ول چلدے نیں ۔ یعنی غلے تے شراب تے تیل ول ۔ تے بھیڈ بکری تے گاں تے بلد دی اولاد ول ۔ اوہناں دی جان پانی لگے باغ وانگوں اے۔ اوہ کدی وی نہیں جھون گے۔¹³۱۳۔ اوس ویلے الہڑ نچ کے خوش ہووے گی ۔ تے دوویں جوان تے بزرگ۔ اوہناں دا نوحہ میں خوشی چ وٹاواں گا۔ تے اوہناں دے غم توں اوہناں نوں تسلی تے خوشی بخشاں گا۔ ¹⁴۱۴۔ میں کاہناں دی جان نوں فرحت نال تازہ کردیاں گا۔ تے میری امت میریاں نعمتاں نال دلوں خوش ہووے گی۔ (انج خدا وند دا فرمان اے)¹⁵۱۵۔ خدا وند انج فرماندا اے۔ رامہ وچ فریاد تے ڈاہڈے روون دھوون دی اک واج آئی۔ راحیل اپنے بچیاں تے رو رہی اے تے اوہناں بارے تسلی لین توں انکاری اے ۔ کیوں جو اوہ میں نہیں ۔¹⁶۱۶۔ خدا وند انج فرماندا اے کہ اپنی واج نوں روون توں تے اپنیاں اکھاں نوں ہنجواں توں ڈک کیوں جو تیرے کم لئی اجر اے ۔(انج خدا وند دا فرمان اے)۔ تے اوہ دشمن دی دھرتی توں مڑ کے آن گے۔ ¹⁷۱۷۔ تے تیری عاقبت وچ امید اے ۔ (انج خدا وند دا فرمان اے ) کیوں جو پتر اپنی حد وچ مڑ کے آون گے ۔¹⁸۱۸۔ میں افرائیم نوں فریاد کر دیاں ایہہ آکھدے ہوئے سنیا ۔ توں مینوں ادب اداب سکھائے ۔ تاں میں اُس بچھڑے وانگ جیہڑا سدھایا نہیں گیا ادب اداب سکھے ۔ مینوں توبہ دی توفیق دے تاں میں توبہ کراں گا۔ کیوں جو توں خدا وند میرا خدا ایں۔ ¹⁹۱۹۔ میں اپنی نافرمانی مگروں تیرے کول آیا تے سمجھ کے اپنی پنڈلی تے ہتھ ماریا ۔ میں شرمسار تے کھجل ہویا ۔ کیوں جو میں اپنی جوانی دی ملامت چکدا ہاں ۔ ²⁰۲۰۔ کیہ افرائیم میرا پیارا پتر میرا عزیز فرزند نہیں ؟ کیوں جو جدوں وی میں اوہدے حق وچ کہندا ہاں ۔ تاں میں اوہنوں یاد کردا ہاں ۔ ایس لئی میرا اندر اوہدا عاشق اے۔ پک اے میں اُس تے رحم کراں گا۔ (انج خدا وند دا فرمان اے )²¹۲۱۔ اپنے لئی تھم بنا ۔ اپنے لئی نشان لا۔ سڑک ول یعنی اُس راہ ول اپنا دل لا جس تے توں تُریں گی۔ مُڑ آ۔ اے اسرائیل دی کنواری اپنے ایہناں شہراں ول مُڑ آ۔ ²²۲۲۔ کدوں تیکر توں ایدھر اودھر پھریں گی ۔ اے غصے آلیے دھیئے۔ کیوں جو خدا وند زویں تے اک نویں گل پیدا کرے گا۔ کہ تیویں مرد نوں گھیر لوے گی ۔²³۲۳۔ رب الافواج اسرائیل دا خدا انج فرماندا اے ۔ کہ جدوں میں اوہناں دی قسمت بدلاں گا تاں یہودہ دی دھرتی تے اوہدے شہراں وچ اوہ فیر ایہہ گل آکھن گے ۔ خدا وند تینوں برکت دیوے ۔ اے سچ دے گھار ! اے پاک پہاڑ!۔ ²⁴۲۴۔ تےاُس وچ یہودہ ٹھہرے گا سنے اوہدے ساریاں شہریاں تے کساناں تے اجڑاں دے آجڑیاں دے ۔ ²⁵۲۵۔ کیوں جو میں تھکی ہوئی جند نوں سوکھا کیتا۔ تے ہر اک غمگین دل نوں بھر چھڈیا۔ ²⁶۲۶۔ پر میں جاگ گیا تے نظر کیتی تے میری نیندر مینوں مٹھی لگی ۔²⁷۲۷۔ ویکھ۔( انج خدا وند دا فرمان اے) اوہ دن آندے نیں ۔ کہ میں اسرائیل دے گھرانے تے یہودہ دے گھرانے وچ انسان دا بی تے حیوان دا بی بیجاں گا۔ ²⁸۲۸۔ تے جیویں کہ پٹن تے ڈھاون تے تروڑن تے مارن تے دکھ دیون لئی میں اوہناں اُتے جاگدا رہیا ۔ انج ای بناون تے لاون لئی میں اوہناں تے جاگاں گا ۔(انج خدا وند دا فرمان اے )²⁹۲۹۔ اوہناں دناں وچ فیر نہیں آکھیا جاوے گا پئی پیو دادے نے کچے انگور کھادے تے پتراں دے دند کٹھے ہوگئے ۔ ³⁰۳۰۔ سگوں ہر اک اپنی ای برائی لئی مرے گا۔ جیہڑا انسان کچے انگور کھاوے گا اوہدے ای دند کھٹے ہون گے ۔³¹۳۱۔ ویکھ ۔(انج خدا وند دا فرمان اے ) اوہ دن آوندے نیں کہ میں اسرائیل دے گھرانے تے یہودہ دے گھرانے نال اک نواں عہد بنھاں گا۔ ³²۳۲۔اُس عہد وانگوں نہیں جو میں اوہناں دے پیو دادے نال اُس دن بنھیا سی جدوں میں اوہناں دا ہتھ پھڑیا سی تاں جو اوہناں نوں مصر دے دیس وچوں کڈھ لیاواں جس عہد نوں اوہناں نے تروڑیا۔ حالانکہ میں اوہناں دا خداوند ساں ۔(انج خدا وند دا فرمان اے ۔³³۳۳۔ پرایہہ اوہ عہد اے جیہڑا میں اوہناں دناں مگروں اسرائیل دے گھرانے نال بنھاں گا(انج خدا وند دا فرمان اے ) میں اپنی شریعت اوہناں دے ذہن وچ پاواں گا۔ تے اوہناں دے دل تے اوہنوں اُکراں گا۔ تے میں اوہناں دا خدا ہوواں گا۔ تے اوہ میری امت ہون گے ۔ ³⁴۳۴۔ تے کوئی اپنے دیس دے بندے نوں تعلیم نہیں دیوے گا ۔ تے نہ کوئی اپنے بھرا نوں آکھے گا پئی خدا وند نوں پچھان لو۔ کیوں جو اوہناں وچوں کیہ نکے تے کیہ وڈے سارے مینوں پچھانن گے ۔ (انج خدا وند دا فرمان اے) کیوں کہ میں اوہناں دی کج راستی تے رحم کراں گا تے اوہناں دے گناہواں نوں فیر کدی یاد نہیں کراں گا۔³⁵۳۵۔ خدا وند انج فرماندا اے ۔ اوہ جس نے سورج نوں دن دے چانن لئی تے چناں تاریاں دے نطام نوں رات دے چانن لئی مقرر کیتا۔ اوہ جیہڑا سمندر نون ہلاندا اے تاں اوہدیاں چھلاں جوش ماردیاں نیں ۔ رب الافواج اُس دا ناں اے ۔ ³⁶۳۶۔ جے ایہہ نظام میرے اگوں جاندے رہن ۔ (انج خدا وند دا فرمان اے ) تاں اسرائیل دے نسل وی مک جائے گی تے میرے ساہمنے ہمیشہ لئی امت نہیں رہوے گی۔³⁷۳۷۔ خدا وند انج فرماندا اے کہ جے اُتے اسمان نوں ناپنا تے تھلے زمین دیاں نیہاں نوں لبھنا ممکن ہووے ۔ تاں میں وی اسرائیل دی ساری پیڑھی نوں اوہناں دے ساریاں کماں دے کارن رد کراں گا۔(انج خدا وند دا فرمان اے)³⁸۳۸۔ ویکھ ( انج خدا وند دا فرمان اے) اوہ دن آوندے نیں کہ حنن ایل دے برج توں لے کے کونے دے پھاٹک تیکر ایہہ شہر اساریا جاوے گا۔ ³⁹۳۹۔ تے ناپن دا دھاگہ جاریب پہاڑی دے ساہمنے دی ہو کے جوعہ نوں پھرے گا۔ ⁴⁰۴۰۔ تے لوتھاں تے سواہ دی ساری ترائی تے ساریاں پیلیاں قدرون دی ترائی تیکر تے چڑہدے ول گھوڑے پھاٹک دے کونے تیکر خدا وند لئی مخصوص ہون گے تاں اوہ ابد تیکر نہ پٹیا تے نہ ڈھایا جاوے گا۔

32¹۱۔ ایہہ اوہ بول اے جیہڑا شاہ یہودا صدقی یاہ دے دسویں ورھے تے بنو کد نصر دے اٹھارویں ورھے وچ ارمیا نے خدا وند توں لتا۔ ²۲۔ اوس ویلے شاہ بابل دا لشکریروشلیم نوں گھیرے ہوئے سی تے ارمیا نبی شاہ یہودہ دے گھر دے بندی خانے دے ویہڑے وچ بندی وان سی ۔³۳۔ کیوں جو شاہ یہودہ صدقی یاہ نے اوہنوں ایہہ آکھ کے بندی وان بنایا۔ پئی توں کیوں نبوت کر کے آکھدا ایں؟ کہ خدا وند انج فرماندا اے ۔ ویکھ ۔ میں ایس شہر نوں شاہ بابل دے ہتھ وچ دیندا ہاں ۔ تے اوہ ایہنوں لوے گا۔ ⁴۴۔ تے شاہ یہودہ صدقی یاہ گلدانیاں دے ہتھوں نہیں بچے گا ۔ سگوں ضرور شاہ بابل دے حوالے کیتا جاو ے گا۔ تے اوہدے آہمنے سامنے گلاں کرے گا۔ تے دوہاں دیاں اکھاں آہمنے ساہمنے ہون گیاں ۔ ⁵۵ ۔ تے اوہ صدقی یاہ نوں بابل وچ لے جاوے گا۔ تے اوہ اوتھے ای رہوے گا جدوں تیکر میں اوہدی سار نہ لواں ۔ (انج خدا وند دا فرمان اے ) تے جے تسیں گلدانیاں نال لڑائی کرو گے تاں جت نہیں سکو گے ۔⁶۶۔ تد ارمیا نے آکھیا ۔ میں خدا وند کولوں اک بول لتا جدوں اوہنے آکھیا۔ ⁷۷۔ ویکھ تیرے چاچے شلوم دا پتر حنم ایل تیرے کول آکے آکھے گا کہ میری پیلی جیہڑی عناتوت وچ اے توں اوہنوں مُل لے لے کیوں کہ توں ولی ہو کے مل لین دا حق رکھدا ایں ۔⁸۸۔ تاں میرے چاچے دا پتر خنم ایل خدا وند دے کہن موجب بندی خانے دے ویہڑے وچ میرے کول آیا تے مینوں آکھیا کہ ۔ بنیا مین دی دھرتی دے عناتوت وچ جیہڑی میری پیلی اے توں اوہنوں مُل لے لے کیوں جو وراثت دا حق تے ولایت دا حق تیرا ای اے۔ پس توں مُل لے لے ۔ تد میں جاتا کہ ایہہ خدا وند دا بول اے۔ ⁹۹۔ تاں جیہڑی پیلی عناتوت وچ سی میں اوہنوں اپنے چچیرے بھرا حنم ایل توں مُل لے لتا۔ تے ستاہراں مثقال چاندی اوہنوں تول کے دتی ۔¹⁰۱۰۔ تے میں بیع نامہ لکھیا تے اوس تے مہر لائی ۔ تے گواہ بنائے ۔ تے تکڑی وچ چاندی تولی۔ ¹¹۱۱۔ تے میں اوہ مہر لگیا بیع نامہ مُل لے لتا۔ جس وچ قرار تے شرطاں لکھیاں ہویان سن سنے کھلا بیع نامہ مُل لے کے ۔ ¹²۱۲ ۔ تے اوہنوں چچیرے بھرا حنم ایل تے اوہناں گواہاں ساہمنے جنہاں بیع نامہ خرید کے دستخط کیتے سن تے اوہناں ساریاں یہودیاں دے ساہمنے جیہڑے بندی خانے دے ویہڑے وچ سن ۔ باروک بن نیری یاہ بن معسے یاہ دے حوالے کیتا ۔¹³۱۳۔ تے میں اوہناں دے ای سامنے باروک نوں حکم دے کے آکھیا ۔ ¹⁴۱۴۔ رب الافواج اسرائیل دا خدا انج فرماندا اے کہ توں ایہہ دوویں چٹھیاں یعنی مہر لگیا بیع نامہ مُل لے تے کھلا بیع نامہ لے ۔ تے ایہناں نوں مٹی دے لفافے وچ رکھ تاں جو چوکھے چر تیکر سانبھے رہن ۔ ¹⁵۱۵۔ کیوں جو رب الافواج اسرائیل دا خدا انج فرماندا اے کہ ایس دھرتی دے گھر تے پیلیاں تے تاکستان فیر مُل لتے جان گے ۔¹⁶۱۶۔ تے مگروں ایس دے کہ میں خرید دا بیع نامہ باروک بن نیری یاہ نوں دتا ۔ میں خدا وند توں دعا منگی تے آکھیا ۔ ¹⁷۱۷۔ ہائےاے مالک خدا وند ! ویکھ ۔ توں اسمان نوں تے زمین نوں اپنی وڈی طاقت تے اپنی ودھائی ہوئی بانہہ نال بنایا ۔ تے تیرے اگے کوئی امر اوکھا نہیں ۔ ¹⁸۱۸۔ توں ہزاراں تے مہربانی کردا تے پیو داداے دیاں برائیاں دا بدلہ اوہناں دیاں پتراں دی جھولی وچ رکھ دینداں ایں ۔ اے خدائے عظیم تے جبار جس دا ناں فوجاں دارب اے۔¹⁹۱۹۔ توں بھلی گل وچ عظیم تے عملاں وچ قادر ہیں ۔ تے تیریاں اکھاں ہر ویلے بنی آدم دیاں ساریاں راہواں تے نظر کردیاں نیں ۔ تے توں ہر اک نوں اوہدیاں راہواں تے کماں دے پھل دے مطابق بدلہ دیندا ایں۔ ²⁰۲۰۔ توں مصر دے دیس وچ کرشمے تے معجزے وکھائے ۔ سگوں اج دے دن تیکر اسرائیل وچ تے باقی نوع بشر وچ وی ۔ تے توں اپنے لئی ناں پیدا کیتا ۔ جویں کہ اج دے دن ہے ۔ ²¹۲۱۔ توں اپنی امت اسرائیل نوں کرشمیاں تے معجزیاں نال قدرت آلے ہتھ تے ودھائی ہوئی بانہہ نال تے وڈے رعب نال مصر دے دیس وچوں کڈھ لیایا۔²²۲۲۔ توں اوہناں نوں ایہہ دیس دتا جس دے بارے توں اوہناں دے پیو دادے نال سونہہ کھادی سی کہ میں تہانوں دیاں گا۔ یعنی اجہیا دیس جہدے وچ دُدھ تے ماکھیو وگدا اے ۔ ²³۲۳۔ اوہ اوہدے وچ وڑے تے اوہدے سائیں بنے ۔ پر اوہناں تیری واج نہ سنی ۔ تے شریعت تے عمل نہ کیتا۔ جو کچھ کرن دا توں اوہناں نوں حکم دتا سی اوس وچوں اوہناں نے کچھ نہ کیتا ۔ تاں ایس لئی توں ایہہ ساریاں مصیبتاں اوہناں اُتے گھلیاں ۔²⁴۲۴۔ ویکھ ۔ شہر تیکر اوہنوں لین لئی دمدمے بدھے گئے ۔ تے شہر اوہناں گلدانیاں دے ہتھ وچ دتا گیا۔ جیہڑے اوہدے نال تلوار تے کال تے وبا نال لڑائی کردے نیں تے جو کچھ توں آکھیا اوہ ضرور ہویا۔ ویکھ توں آپ ویکھداایں ۔ ²⁵۲۵۔ توں وی اے مالک خدا وند ۔ توں مینوں آکھیا کہ چاندی دے کے پیلی مُل لے لے ۔ تے گواہاں دی گواہی کروا۔ حالانکہ شہر گلدانیاں دے ہتھ وچ دے دتا گیا ۔²⁶۲۶۔ تد ارمیا نے خدا وند کولوں بول لتا۔ جدوں اوہنے آکھیاکہ ۔ ²⁷۲۷۔ ویکھ میں خدا وند تمام نوع بشر دا خدا ہاں ۔ کیہ میرے لئی کوئی گل اوکھی اے ؟ ²⁸۲۸۔ ایس لئی خدا وند انج فرماندا اے ۔ ویکھ میں ایس شہر نوں گلدانیاں دے ہتھ وچ تے شاہ بابل بنو کد نصر دے ہتھ وچ دیندا اہاں ۔ تے اوہ ایس نوں لے لوے گا۔²⁹۲۹۔ تے جیہڑے گلدانی ایس شہر نال لڑدے نیں اوہ اوہدے وچ وڑن گے تے ایس شہر نوں اگ لا دین گے ۔ تے ایہنوں ساڑ دین گے ۔ سنے اوہناں گھراں دے جنہاں دے چھتاں تے مینوں غصہ دوا کے اوہ بعل لئی خشبو ساڑدے تے دوجے معبوداں لئی تپاون وگایا کردے سن ۔ ³⁰۳۰۔ کیوں جو بنی اسرائیل تے بنی یہودہ نکے ہوندیاں توں اوہ کم کردے آئے نیں جیہڑا میری نگاہ وچ بھیڑا اے ۔۔ ہاں بنی اسرائیل خالی اپنے ہتھ دے کم نال مینوں غصہ دواندے رہے ۔ (انج خدا وند دا فرمان اے )۔³¹۳۱۔ کیوں جو ایہہ شہر اپنی نینہ رکھن توں لے کے اج دے دن تیکر میرے غضب تے غصے دا نشانہ رہیا اے۔ ایتھے تیک کہ میں اوہنوں اپنے ساہمنے توں دور کردیاں گا۔ ³²۳۲۔ بنی اسرائیل تے بنی یہودہ دی اُس ساری شرارت کارن جیہڑی اوہ مینوں غصہ دوان لئی کردے رہے۔ یعنی اوہ تے اوہناں دے بادشاہ تے سردار تے کاہن تے نبی تے مردان یہودہ تے یروشلیم واسی ۔³³۳۳۔ اوہناں مینوں منہ نہیں کنڈ وکھائی حالانکہ میں اوہناں نوں ویلے سر سکھاندا رہیا ۔ پر اوہناں نہیں سنیا تے نہ ادب اداب قبول کیتا۔ ³⁴۳۴۔ اوہناں نے اُس گھر وچ جیہڑا میرے ناں دا اکھواندا اے مکروہات گڈ دتیاں ۔ تاں جو اوہنوں پلیت کرن ۔ ³⁵۳۵۔ تے اوہناں نے بعل دیاں اوہ اُچیاں تھانواں اُساریاں جیہڑے بن ہنوم دی ترائی نیں ۔ تاں جو مولک لئی اپنے پتراں تے دھیاں نوں اگ وچوں لنگھاوں ۔ جِس گل دا میں اوہناں نوں حکم دتا نہ اپنے دل وچ سوچیا یعنی اوہ اجہی مکروہیت کر کے یہودہ کولوں گناہ کرواون ۔³⁶۳۶۔ پس ہن ایسے کارن خدا وند اسرائیل دا خدا ایس شہر دے بارے ( جہدے بارے تسیں آکھدے او کہ ایہہ تلوار تے کال تے وبا نال شاہ بابل دے ہتھ وچ دتا گیا سی ) انج فرماندا اے ۔ ³⁷۳۷۔ ویکھ میں اوہناں نوں اوہناں ساریاں شہروں وچوں کٹھا کراواں گا ۔ جتھے کتے میں اپنے قہر تے غصے تے ڈاہڈے قہر کارن انہاں نوں چِک چھڈیا ہووے گا۔ تے میں اوہناں نوں ایس تھاں تے موڑ کے لیاواں گا تے ایتھے تسلی نال وساواں گا۔³⁸۳۸۔ تے اوہ میری امت ہون گے تے میں اوہناں دا خدا ہوواں گا۔ ³⁹۳۹۔ تے میں اوہناں نوں اکو ای دل تے اکو ای راہ دیاں گا۔ تاں جو اوہ اپنی بھلائی لئی تے اپنے مگروں اپنی اولاد دی بھلائی لئی سارے دن میرے کولوں ڈردے رہن ۔ ⁴⁰۴۰۔ تے میں اوہناں نال ابدی عہد بنھاں گا کہ اوہناں کولوں نہیں پھراں گا سگوں اوہناں نال بھلائی کراں گا۔ تے اپنا ڈر اوہناں دے دل وچ پاواں گا۔ تاں جو اوہ میرے کولوں نفرت نہ کرن۔⁴¹۴۱۔ تے اوہناں نال نیکی کرنی میری خوشی ہووے گی ۔ تے میں اپنے سارے دل تے ساری جان نال پک اے اوہناں نوں ایس دھرتی تے لاواں گا ۔ ⁴²۴۲۔ کیوں جو خدا وند انج فرماندا اے ۔ کی جویں میں ایس امت تے ایہہ بہت وڈی مصیبت گھلی اے۔ ایسے وانگ اوہ ساری بھلائی جس بارے میں ایہناں نوں کہندا ہاں ۔ اوہناں اُتے گھلاں گا۔⁴³۴۳۔ تاں اسے دھرتی اُتے پیلیاں مُل لتیاں جان گیاں جنہاں بارے تسیں کہندے او۔ پئی اوہ اُجاڑ اے ۔ اوتھے کوئی انسان نہ حیوان اے ۔ تے اوہ گلدانیاں دے ہتھ وچ دتی گئی اے۔ ⁴⁴۴۴۔ بنیامین دی دھرتی تے یروشلیم دے دوالے تے یہودہ دے شہراں وچ کوہستان تے شفیلہ تے نجبہ دے شہراں وچ چاندی بدلے پیلیاں مُل لتیاں جان گیاں۔ تے ایس بارے بیع نامے لکھن گے تے اوہناں اُتے مہر کیتی جاوے گی تے گواہ گواہی لکھن گے ۔ کیوں جو میں اوہناں دی قسمت بدل دیاں گا۔(انج خدا وند دا فرمان اے

33¹۱۔ جس ویلے ارمیا حالی بندی خانے دے ویہڑے وچ بندی وان سی اوہنے دوبارہ خدا وند کولوں بول لتے ۔ جدوں اوہنے آکھیا کہ ۔ ²۲۔ خدا وند انج فرماندا اے جس نے زویں نوں خلق کیتا تے اوہنوں بنیایا تے قائم کیتااے۔ اوہدا ناں خدا وند اے۔ ³۳۔ مینوں پُکار تے میں تینوں جواب دیاں گا۔ تے اوہ وڈیاں تے اوکھیاں گلاں تینوں دساں گا ۔ جیہڑیاں توں نہیں جان دا۔⁴۴۔ کیوں جو خدا وند اسرائیل دا خدا اس شہر دے گھراں بارے تے یہودہ دے بادشاہواں دے اوہناں گھراں بارے جیہڑے دمدمیاں تے تلوار دے مقابلے وچ ڈھائے گئے۔ انج فرماندا اے۔ ⁵۵۔ حالاں کہ گلدانی ایس وچ لڑن لئی آئے نیں۔ تاں ایہہ ایس لئی اے کہ ایہہ اوہناں بندیاں دیاں لوتھاں نال بھر جائے جنہاں نوں میں اپنے غضب تے قہر نال قتل کیتا اے ۔ تے ایس لئی میں ایس شہر وچوں اوہناں دے سارے (شرارت) لچ پنے دے کارن اپنا منہ پھرایا اے۔⁶۶۔ ویکھ میں ایہنوں صحت تے شفا بخشاں گا۔ تے اوہناں تے سلامتی تے سچ دی فراوانی ظاہر کراں گا ۔ ⁷۷۔ تے یہودہ دی قید تے اسرائیل دی قسمت بدل دیاں گا ۔ تے اوہناں نوں پہلے وانگ بناواں گا۔ ⁸۸۔ تے اوہناں نوں اُس ساری بے دینی توں پاک کراں گا جس نال اوہناں میرا گناہ کیتا ۔ تے اوہناں دے سارے گناہ ماف کراں گا جنہاں نال اوہناں میرے خلاف غلطی کیتی تے میری نا فرمانی کیتی ۔ ⁹۹۔ تے ایہہ زویں دیاں ساریاں قوماں دے نیڑے جیہڑیاں اُس ساری نیکی دی خبر سنن گیاں جیہڑی میں اوہناں نال کراں گا میرے خوشی تعریف تے فخر دا کارن ہووے گا۔ تاں اوہ اُس ساری نیکی تے سلامتی کارن جیہڑی میں اوہناں نوں دیاں گا ڈرے ہوئے تے کنبن گے ۔¹⁰۱۰۔ خدا وند انج فرماندا اے۔ اس تھاں تے ( جس دے بارے وچ تسیں آکھدے او کہ اوہ اُجاڑ اے نہ اُس وچ انسان اے تے نہ حیوان اے ) یعنی یہودہ دے شہراں تے یروشلیم دیاں گلیاں وچ ( جیہڑے برباد ہو گئے نیں تے جنہاں وچ نہ کوئی انسان نہ رہن آلا تے نہ حیوان اے) ¹¹۱۱۔ خوشی دی واج تے فرحت دی واج تے لاہڑے دی واج تے ووہٹی دی واج سگوں اوہناں دی واج سنی جاوے گی جیہڑے آکھدے نیں " فوجاں دے رب دا شکر کرو کیوں جو خدا وند نیک اے تے اوہدی رحمت ابد تیکر قائم اے " تے اوہناں دی وی جیہڑے خدا وند دے گھر وچ شکر گزاری دیاں نذراں لیان گے ۔ کیوں جو میں ایس دھرتی دی قسمت نوں پہلے وانگ بدلاں گا(خدا وند فرماندا اے)¹²۱۲۔ فوجاں دارب انج فرماندا اے ۔ پئی ایس اُجاڑ تھاں تے جس وچ نہ انسان اے نہ حیوان اے تے اوہدے سارے شہراں وچ فیر اوہناں آجڑیاں دے گھر ہون گے جیہڑے اپنے اجڑاں نوں بٹھاون گے۔ ¹³۱۳۔ کوہستان تے شفیلہ تے نجبہ دے شہراں وچ تے بنیامین دی دھرتی تے یروشلم دے آلے دوالے تے یہودہ دے شہراں وچ گنن آلے دے ہتھ دے ہیٹھوں فیر اجڑ لنگھن گے ۔¹⁴۱۴۔ ویکھ ۔ (انج خدا وند دا فرمان اے)۔ اوہ دن آوندے نیں کہ میں اوس نیک بول نوں پورا کراں گا جیہڑا میں اسرائیل دے گھرانے تے یہودہ دے گھرانے دے حق وچ آکھیا سی ۔ ¹⁵۱۵۔ اوہناں دناں وچ تے اُس ویلے وچ میں دائود لئی اک سچی کونپل پیدا کراں گا تے اوہ زویں تے نیاں تے سچائی دا کم کرے گا۔ ¹⁶۱۶۔ ایہناں ای دناں وچ یہودہ چھٹکارہ پائے گا تے یروشلیم سکھ نال رہوے گا۔ اوہدی ناں ایہہ ہووے گا پئی " خدا وند ساڈی سچائی " ۔¹⁷۱۷۔ کیوں جو خدا وند انج فرماندا اے۔ کہ دائود لئی اسرائیل دے گھرانے دے تخت تے بیٹھن لئی مرد دا گھاٹا نہیں ہووے گا۔ ¹⁸۱۸ ۔ تے نہ لاوی کاہناں لئی میرے کول ایسے مرد دا گھاٹا ہووے گا جیہڑا بُھجی ہوئی قربانی چڑھاوے تے نزراں دی خشبو ساڑے تے ہمیشہ لئی ذبیحہ کوہیا کرے۔¹⁹۱۹۔ تے خدا وند ارمیا نال گل کیتی تے آکھیا۔ ²⁰۲۰۔ خدا وند انج فرماندا اے کہ جے انج ہو سکے کہ جیہڑا میرا عہد دن نال اے تے میرا عہد رات نال اے تسیں اوہنوں تروڑ دیو۔ انج کہ دن تے رات اپنے اپنے ویلے تے نہ ہوون ۔ ²¹۲۱۔ میرا عہد میرے بندے دائود نال اے اوہ ٹٹ جائے گا۔ ایوں کہ اوہدے تخت تے حکومت کرن لئی پتر نہ ہووے۔ تے انج ای میرے خدمت کرن آلے لاوی کاہناں نال ۔ ²²۲۲۔ جیویں کہ اسمانی لشکر نہیں گِنیا جا سکدا تے کنڈھے دی ریت ناپی نہیں جا سکدی ۔ اسی وانگ میں اپنے بندے دائود دی نسل نوں ودھاواں گا تے لادیاں نوں وی جیہڑے میری سیوا کردے نیں۔²³۲۳۔ تے خدا وند ارمیا نال گل کیتی تے آکھیا۔ ²⁴۲۴۔ کیہ توں نہیں ویکھیا ۔ کہ ایہہ لوکی گل کر کے کیہ کہندے نیں۔ یعنی ایہہ کہ اوہناں دو خانداناں نوں جنہاں نوں خدا نے چُنیا۔ اُس نے اوہناں نوں رد کیتا۔ تاں اوہ میری امت دی حقارت کردے نیں ۔ ایتھے تیکر کہ اوہناں لئی فیر اوہ قوم نہیں رہی ۔²⁵۲۵۔ خدا وند انج فرماندا اے کہ میرا دن تے رات نال عہد نہ ہووے تے جے میں اسمان تے زمین لئی نظام نہ مقرر کیتا ہووے۔ ²⁶۲۶۔ تاں میں یعقوب تے اپنے بندے دائود دی نسل نوں وی رد کراں گا۔ کہ میں ابراہیم اسحاق تے یعقوب دی نسل تے حاکم ہون لئی اوہدی اولاد وچوں کسی نوں نہ لواں ۔ کیوں جو میں اوہناں دی قسمت بدلاں گا تے اوہناں اُتے رحم کراں گا۔

34¹۱۔ ایہہ اوہ بول نے جیہڑے ارمیا نے اُس ویلے خدا کولوں لتے جدوں شاہ بابل بنو کد نصر اپنے سارے لشکر تے دنیا دے اوہناں سارے دیساں جیہڑے اُس دے ہیٹھ سن تے ساریاں قوماں دے یروشلیم تے اُس دے سارے پنڈاں نال جنگ کردا سی ۔ تے اوہنے آکھیا۔ ²۲۔ خدا وند اسرائیل دا خدا انج فرماندا اے کہ جا تے شاہ یہودہ صدقی یاہ نال گل کر ۔ تے اوہنوں آکھ ۔ خدا وند انج فرماندا اے۔ ویکھ ۔ میں ایس شہر نوں شاہ بابل دے ہتھ وچ دیندا ہاں تے اوہ ایہنوں اگ نال ساڑ دیوے گا ۔ ³۳۔ تے توں اوہدے ہتھوں نہیں بچیں گا۔ سگوں پھڑیا جاویں گا۔ تے اوہدے حوالے کیتا جاویں گا۔ تے تیریاں اکھاں شاہ بابل دیاں اکھاں نوں ویکھن گیاں ۔ تے توں اوہدے آہمنے ساہمنے گل کریں گا۔ تے توں بابل وچ جاویں گا۔⁴۴۔ اے شاہ یہودہ صدقی یاہ! خدا وند دا کلمہ سن ۔ خدا وند تیرے حق وچ انج فرماندا اے ۔ کہ توں تلوار نال نہیں مریں گا۔ ⁵۵۔ پر توں امن وچ مریں گا ۔ تے جیویں تیرے پیو دادا یعنی اوہناں اگلے بادشاہواں لئی جیہڑے تیرے توں پہلاں سن خوشبواں ساڑیاں گیاں تیرے لئی وی ساڑیاں جان گیاں ۔ تے تیرے تے انج آکھ کے نوحہ کیتا جاوے گا کہ ہائے آقا۔ کیوں جو میں ایہہ کلمہ آکھیا اے ۔ (انج خدا خدا وند دا فرمان اے⁶۶۔ تے ارمیا نبی نے ایہہ ساریاں گلاں یروشلیم وچ شاہ یہودہ صدقی یاہ نوں دسیاں ۔ ⁷۷۔ جس ویلے شاہ بابل دی فوج یروشلیم تے یہودہ دے بچے ہوئے شہراں توں یعنی لاکیش تے عزیقہ نال لڑائی کردی سی کیوں جو یہودہ دے شہراں وچوں ایہہ دوویں وڈیاں کندھاں آلے شہر باقی رہے۔⁸۸۔ ایہہ اوہ کلمہ اے جیہڑا ارمیا نے اُس ویلے خدا وند کولوں لتا ۔ جدوں صدقی یاہ بادشاہ نے سنے یروشلیم دے ساریاں لوکاں نال وفا دا عہد بنھیا سی کہ آزادی دا اعلان کیتا جاوے۔ ⁹۹۔ یعنی ہر کوئی اپنے اُس غلام تے لونڈی نوں جیہڑا عبرانی یا عبرانن ہووے آزاد کر کے رخصت کرے ۔ انج کہ اوہناں وچوں کوئی وی اپنے یہودی بھراکولوں غلامی نہ کروائے ۔۔¹⁰۱۰ تاں سارے سرداراں تے ساری لوکائی نے اس عہد وچ شامل ہو کے اُس تے عمل کیتا تے ہر اک نے اپنے غلام یا لونڈی نوں چھوڑ کے جان دتا ۔ تے فیر اوہناں کولوں غلامی نہ کروائی ۔ پس اوہناں نے من لتا تے اونہاں نوں جان دتا ۔ ¹¹۱۱۔ پر مگروں اوہ پھر گئے ۔ تے اوہناں غلاماں تے لونڈیاں نوں جنہاں نوں اوہناں جان دتا سی فیر پکڑ لیائے تے اوہناں نوں غلام تے لونڈیاں بنن دا تابع کیتا ۔¹²۱۲۔ ایس تے ارمیا نے خدا وند دا کلمہ لتا۔ اوہنے آکھیا کہ ۔ ¹³۱۳۔ خدا وند اسرائیل دا خدا خدا انج فرماندا اے کہ جس دن میں تہاڈے پیو دادے نوں مصر دے دیس یعنی غلامی دی تھاں توں کڈھ لیا تاں میں اوہناں نوں انج آکھ کے عہد بنھیا کہ ۔ ¹⁴۱۴۔ ست ورھے ختم ہوئے پر تسیں ہر اک اپنے اُس عبرانی بھرا نوں جان دیو جس نے اپنے آپ نوں تیرے کول ویچیا تے جس نے چھ ورھے تیری سیوا کیتی ہووے ۔ تاں توں اوہنوں اپنے کولوں آزاد کر کے جان دے ۔ پر تہاڈے پیو دادے نے میری نہ سنی تے نہ اپنے کن لائے ۔¹⁵۱۵۔ تے تسیں اج دے دن حاضر ہوئے تے جو کجہ میرے اکھاں وچ راست سی تساں اوہ کیتا یعنی ہر اک نے اپنے بھرا نوں آزادی دی خبر دتی۔ تے تساں اُس گھر نوں جیہڑا میرے ناں دا اکھواندا اے میرے حضور عہد بنھیا۔ ¹⁶۱۶۔ پر تسیں فیر پھر گئے تے میرے ناں نوں ناپاک کیتا تے ہر اک نے اپنے غلام نوں تے ہر اک نے اپنی لونڈی نوں یعنی اوہناں نوں جنہاں نوں تساں آزاد کر کے جان دتا سی اپنے لئی پھڑیا۔ تے اوہناں نوں اپنا تابع کیتا تاں جو اوہ تہاڈے غلام تے لونڈیاں بنن۔¹⁷۱۷۔ ایس لئی خدا وند انج فرماندا اے۔ کیوں جو تساں میری نہ سنی کہ ہر اک اپنے بھرا نوں تے ہر اک اپنے گوانڈھی نوں آزادی دی خبر دیوے ۔ تاں ویکھ ۔ (انج خدا وند دا فرمان اے) میں تہاڈے لئی تلوار تے وبا تے کال نوں آزادی دی خبر دیواں گا۔ تے زویں دیاں ساریاں بادشاہتاں وچ میں تہانوں حیرت دا کارن کر دیا ں گا ¹⁸۱۸۔ تے اوہناں بندیاں نوں جنہاں میرے عہد دی نافرمانی کیتی۔ تے جیہڑے اُس عہد دیاں گلاں توں جیہڑا اوہناں میرے حضور بنھیا ۔ قائم نہ رہے ۔ جدوں اوہناں نے بچھڑے نوں دو حصیاں وچ کٹیا۔ تے اوہناں حصیاں دے وچکاروں لنگھے۔ ¹⁹۱۹۔ یعنی یہودہ دے سرداراں تے یرو شلیم دے سرداراں تے کھسریاں تے کاہناں تے دیس دے اوہناں ساریاں لوکاں نوں جیہڑے بچھڑے دے دو حصیاں دے وچکاروں لنگھے ۔²⁰۲۰۔ میں اوہناں نوں اوہناں دے دشمناں دے ہتھ وچ تے اوہناں دے ہتھ وچ دیاں گا جیہڑے اوہناں دی جان دے چاہوان نیں ۔ تے اوہناں دیاں لاشاں ہوا دے پکھیرواں تے زویں دے درندیاں دی خوراک ہون گیاں۔ ²¹۲۱۔ تے میں شاہ یہودہ صدقی یاہ نوں سنے اوہدے سرداراں دے اوہناں دے دشمناں دے ہتھ وچ تے اوہناں دے ہتھ وچ دیاں گا جیہڑے اوہناں دی جان منگدے نیں ۔ سگوں شاہ بابل دے لشکر دے ہتھ وچ حالانکہ اوہ تہاڈے کولوں چلے گئے ۔ ²²۲۲۔ ویکھ ۔ (انج خدا وند دا فرمان اے) میں حکم دیاں گا تے اوہناں نوں اسے شہر تے فیر لیاواں گا ۔ تے اوہ اوہدے نال جنگ کرن گے تے اوہنوں لے لین گے تے اوہنوں اگ نال ساڑ دین گے ۔ تے میں یہودہ دے شہراں نوں اُجاڑ دیاں گا ۔ کہ اوہناں وچ وسن آلا کوئی وی نہیں ہووے گا۔

35¹۱۔ ایہہ اوہ بول نیں جیہڑے ارمیا نے شاہ یہودہ یویا قیم بن یوشی شاہ دے دناں وچ خدا وند توں لتے جدوں اوہنے آکھیا کہ ۔ ²۲۔ تو ریکابیاں دے گھر جا تے اوہناں نال گل کر۔ تے اوہناں نوں خدا وند دے گھر دی اک کوٹھری دے اندر لیا تے اوہناں نوں شراب پیا۔³۳۔ تد میں یازن بن یاہ بن امر یاہ بن حبصن یاہ تے اوہدے بھراواں تے اوہدے سارے پتراں تے ریکابیاں دے سارے گھرانے نوں لتا۔ ⁴۴۔ تے میں اوہناں نوں خدا وند دے گھر وچ یونان بن حانان بن یجدل یاہ مرد خدا دی کوٹھڑی وچ لیایا جیہڑی سرداراں دی کوٹھڑی دے نیڑے معسے شاہ بن شلوم دربان دی کوٹھڑی دے اُتے سی ۔⁵۵۔ میں ریکابیاں دے گھرانے دے پتراں دے اگے مے نال بھری ہوئی صراحیاں تے پیالے رکھ دتے تے اوہناں نوں آکھیا شراب پیو ۔ ⁶۶۔ تاں اوہناں آکھیا اسیں شراب نہیں پیواں گے ۔ کیوں جویونا داب بن ریکاب ساڈے پیو نے سانوں حکم دے آکھیا کہ تسیں تے تہاڈے پتر ہر گز شراب نہ نہ پین ۔ ⁷۷۔ تے تسیں گھر نہ بنائو تے پیلیاں نہ بیجو۔ تے نہ تاکستان لائو۔ تے نہ اوہناں دے مالک او۔ سگوں تسیں اپنے سارے دن تنبواں وچ رہو۔ تاں جو تسیں روئے زمین تے جس وچ تسیں مسافر ہو بہت دناں تیکر جیوندے رہو۔⁸۸۔ ایس لئی اساں اپنے پیو یونا داب بن ریکاب دے حکم دی ہر اک گل وچ اوہدی سنی ۔ اسیں تے ساڈیاں زنانیاں تے ساڈے پتر تے دھیاں ساری عمر کدی مے نہیں پیندے ۔ ⁹۹۔ تے اسیں اپنےرہن لئی نہ گھر بنادے تے نہ تاکستان نہ پیلیاں تے نہ بی رکھدے ہاں۔ ¹⁰۱۰۔ تے اسیں تنبواں وچ رہندے ہاں ۔ تے سارا کچھ جس دا ساڈے پیو یانا داب نے سانوں حکم دتا اساں منیا تے اُس تے عمل کیتا ۔ ¹¹۱۱۔ پر جدوں شاہ بابل بنو کد نصر اس دیس تے چڑھ آیا۔ تاں اساں آکھیا ۔ آئو اسیں گلدانیاں دے لشکر دے ساہمنے توں تے ارام دے لشکر دے ساہمنے توں یروشلیم نوں جائیے ۔ لہذا اسیں یروشلیم وچ رہن لگے ۔¹²۱۲۔ تد خدا وند ارمیا نال گل کیتی تے آکھیا۔ ¹³۱۳۔ رب الافواج اسرائیل دا خدا انج فرماندا اے کہ جا تے مردان یہودہ تے یروشلیم واسیاں نوں آکھ ۔ کیہ تسیں ادب اداب قبول نہیں کرو گے کہ تسیں میریاں گلاں سنو ؟(انج خدا وند دا فرمان اے ) ¹⁴۱۴۔ یونا داب بن ریکاب دیاں گلاں قائم رکھیاں گیاں ۔ جس نے اپنی اولاد نوں حکم دتا سی کہ شراب نہ پیو۔ پس اوہناں نے اج دے دن تیکر نہیں پیتی ۔ کیوں جو اوہناں نے اپنے پیو دا حکم منیا۔ پر میں تہانوں ویلے سر ہمیشہ آکھدا رہیا تے تساں نے نہیں سنیا ۔¹⁵۱۵۔ تے میں اپنے ساریاں بندیاں یعنی انبیا نوں تہاڈے کول ویلے سر گھلدا رہیا ۔ تاں جو آکھیا کرن کہ تسیں ہر اک اپنی بھیڑی راہ توں باز آئو۔ تے اپنے عملاں نوں سدھارو۔ پرستش کرن لئی دوجے معبوداں دی نقل نہ کرو ۔ تاں تسیں ایس ملک وچ وسدے رہو گےجیہڑا میں تہانوں تے تہاڈے پیو دادے نوں دتا۔ پر تساں اپنے کن نہ لائے تے مینوں نہ سنیا ۔ ¹⁶۱۶۔ جد کہ بنی یونا داب بن ریکاب اُس حکم تے قائم رہے جیہڑا اوہناں دے پیو نے اوہناں نوں دتا سی۔ پر ایہہ امت میری نہیں سن دی ۔¹⁷۱۷۔ اس لئی خدا وند لشکراں دا خدا ۔ اسرائیل دا خدا انج فرماندا اے۔ کہ میں یہودہ اُتے تے سارے یروشلیم واسیاں تے اوہ پوری مصیبت لیاواں گا جس بارے میں اوہناں نوں پہلے دسیا سی ۔ کیوں جو میں اوہناں نال کلام کیتا پر اوہناں نہ سنیا تے میں اوہناں نوں سدیا ۔ پر اوہناں جواب نہ دتا ۔¹⁸۱۸۔ تے ارمیا نے ریکابیاں دے گھرانے نوں آکھیا رب الافواج اسرائیل دا خدا انج فرماندا اے۔ چونکہ تساں اپنے پیو یانا داب دا حکم سنیا تے اوہدے سارے حکماں نوں منیا ۔ تے ا س سارے تے جس دا اُس نے تہانوں حکم دتا تساں عمل کیتا۔ ¹⁹۱۹۔ اس لئی فوجاں دا رب اسرائیل دا خدا انج فرماندا اے کہ یونا داب بن ریکاب لئی اجہے مرد دا کدی گھاٹا نہیں ہووے گا جیہڑا میرے حضور کھلوتا اے ۔

36¹۱۔ شاہ یہودہ یویا قیم بن یوشی یاہ دے چوتھے ورھے وچ ارمیا نے ایہہ بول خدا وند توں لتے ۔ جدوں اوہنے آکھیا ۔ ²۲۔ اپنے لئی کتاب دا اک طومار لے ۔ تے اوہدے وچ اوہ ساریاں گلاں لکھ جیہڑیاں اُس دن توں کہ میں تیرے نال گلاں کیتیاں یعنی یوشی یاہ دے دناں توں لے کے اج دے دن تیکر اسرائیل تے یہودہ تے ساریاں قوماں دے حق وچ تینوں آکھیاں ۔ ³۳۔ خورے یہوداؔہ دا گھرانہ اُس ساری مصیبت نوں سُنے جیہڑے اوہدے اتے لاہن دا ارادہ کردا ہاں ۔ تاں جو اوہ سارے دے سارے اپنی بھیڑیاں راہواں توں پھر جان ۔ تاں میں اوہناں دی برائی تے اوہناں دے گناہواں نوں معاف کراں گا۔⁴۴۔ تد ارمیا نے باروک بن نیری یاہ نوں سدیا تے باروک نے ارمیا دے منہ وچوں خدا وند دا سار اکلام جیہڑا اُس نے اوہنوں آکھیا سی کتاب دے طومار وچ لکھیا ۔ ⁵۵۔ تے ارمیا نے باروک نوں حکم دے کے آکھیا ۔ کہ میں مجبور ہاں خدا وند دے گھر جا نہیں سکدا ۔ ⁶۶۔ ایس لئی توں جا تے خدا وند دا کلام جو توں میرے منہ توں لکھیا خدا وند دے گھر وچ روزے دے دن لوکاں دے کن وچ پڑھ کے سنا ۔ سگوں اوہناں ساریاں یہودہ واسیاں دے کناں وی پڑھ کے سنا جیہڑے اپنے اپنے شہراں توں آئے ہوون ۔⁷۷۔ شیت کہ اوہ خدا وند دے ساہمنے ڈگ کے روون ۔ تے ہر کوئی اپنی بھیڑی راہ توں باز آوے۔ کیوں جو خدا وند دا اوہ غضب تے قہر بہت وڈا اے ۔ جس دے بارے اُس نے اس امت دے خلاف کلام کیتا اے ۔ ⁸۸۔ تے باروک بن نیری یاہ نے جو کچھ ارمیا نے اوہنوں حکم دے کے آکھیا اوہی کیتا ۔ تے خدا وند دے گھر وچ خدا وند دا کلام اُس کتاب وچوں پڑھ کے سنایا ۔⁹۹۔ ایس لئی شاہ یہودہ یویا قیم بن یوشی یاہ دے پنجویں ورھے دے نانویں مہینے وچ سارے یروشلیم واسیاں تے اوہناں ساریاں لوکاں لئی جیہڑے یہودہ دے شہراں توں یرو شلیم وچ آئے سن خدا وند دے حضور روزہ رکھن دا اعلان کیتا گیا ۔ ¹⁰۱۰۔ تاں باروک نے خدا وند دے گھر دے اندرجمر یاہ بن شافان دی کوٹھڑی وچ اُتے دے ویہڑے دے وچکار خدا وند دے گھر دے نویں پھاٹک دے نیڑے ارمیا دیاں گلاں اُس کتاب وچوں ساریاں لوکاں دے ساہمنے پڑھ کے سنایاں ۔¹¹۱۱۔ جدوں میکا بن جمر یاہ بن شافان نے خدا وند دا سارا کلام کتاب وچوں سنیا۔ ¹²۱۲۔ تاں اوہ بادشاہ دے گھر دے اندر کاتب دی کوٹھڑی وچ گیا ۔ تے ویکھ ۔ سارے سردار یعنی الی شاماع کاتب تے دلایا بن شمع یاہ تے الناتان بن اکبور تے جمر یاہ بن شافان تے صدقی یاہ بن حنن یاہ تے سارے سردار اوتھے بیٹھے سن ۔¹³۱۳۔ تاں میکایاہؔ نے اوہناں نوں اوہ ساریاں گلاں دس چھڈیاں جیہڑیاں اُس نے سنیاں سن ۔ یعنی جیہڑیاں باروک نے کتاب وچوں لوکاں نوں پڑھ کے سنایاں سن ۔ ¹⁴۱۴۔ تد سارے سردار اں نے یہودی بن نتن یاہ بن شالم یاہ بن گوشی نوں باروک دے کول اکھوا گھلیا کہ اپنے ہتھ وچ اوہ طومار لے جس وچوں توں لوکاں نوں پڑھ کے سنایا ۔ ¹⁵۱۵۔ تے اوہناں نے اوہنوں آکھیا پئی ہُن بہہ جا تے ساہنوں ایہہ پڑھ کے سُنا تے بارُورکؔ نے اوہناں نوں پڑھ کے سُنایا۔¹⁶۱۶۔ جدوں اوہناں نے اوہ سارا کلام سنیا۔ تاں حیران ہوکے اک دوجے ول ویکھن لگے تے اوہناں نے باروک نوں آکھیا کہ اسیں ضرور ایہہ ساریاں گلاں بادشاہ نوں دساں گے ۔ ¹⁷۱۷ ۔ تے اوہناں باروک کولوں پچھیا تے آکھیا ۔ سانوں دس ۔ کہ توں ایہہ ساریاں گلاں اوہدے منہ تھیں کیویں لکھیاں ۔ ¹⁸۱۸۔باروک نے اوہناں نوں آکھیا ۔ کہ اوہنے ایہہ ساریاں گلاں مینوں آکھیاں تے میں کتاب وچ شاہی نال لکھیاں ۔ ¹⁹۱۹۔ تد سرداراں نے باروک نوں آکھیا۔ کہ جا تے اپنے آپ نوں سنے ارمیا دے لُکا۔ تے کوئی نہ جانے کہ تسیں کتھے او۔²⁰۲۰۔ تے اوہ بادشاہ دے کول حجرے وچ گئے ۔ پر اوہناں نے طومار نوں الی شا ماع کاتب دی کوٹھڑی وچ رکھ دتا تے ساریاں گلاں بادشاہ دے کن وچ دس دتیاں ۔ ²¹۲۱۔ تد بادشاہ نے یہودی نوں گھلیا کہ طومار لیائے تے اوہ اوہنوں الی شاماع کاتب دی کوٹھڑی وچوں لے آیا۔ تے یہودی نے اوہنوں بادشاہ تے ساریاں سرداراں دے جیہڑے بادشاہ دے کول کھلوتے سن پڑھ کے سنایا ²²۲۲۔ تے بادشاہ زمستانی محل وچ بیٹھا سی۔ کیوں جو نواں مہینہ سی تے اوہدے اگے انگیٹھی بل رہی سی ۔²³۲۳۔ جدوں یہودی نے تن یا چار پنے پڑھے تاں اُس نے طومار نوں کاتب دے چاقو نال کٹیا تے اگ وچ جیہڑی انگیٹھی دے وچ سی پا دتا ۔ ایتھے تیکر کہ انگیٹھی دی اگ وچ سارا طومار فنا ہو گیا ۔ ²⁴۲۴۔ تے اوہ نہ ڈرے تے اوہناں نے اپنے لیڑے پاڑے ۔ نہ بادشاہ نے تے نہ اوہدے نوکراں وچوں کسے نے جنہاں نے اوہ ساریاں گلاں سنیاں ۔²⁵۲۵ ۔ پر الناتان تے دلایاہ تے جمر یاہ نے بادشاہ کولوں شفاعت کیتی ۔ کہ طومار نہ ساڑیا جائے ۔ تد وی اوہنے اوہناں دی نہ سنی ۔ ²⁶۲۶۔ فیر بادشاہ نے یرحمی ایل شہزادے تے سرایاہ بن عزری ایل تے شالم یاہ بن عبدایل نوں حکم دتا کہ باروک کاتب تے ارمیا نبی نوں گرفتار کرو ۔ پر خدا وند نے اوہناں نوں لُکا دتا۔²⁷۲۷۔ تے مگروں ایس دے کہ بادشاہ نے طومار تے اُس کلام نوں جیہڑا باروک نے ارمیا دے منہ توں لکھیا سی ساڑ دتا ۔ ارمیا نے خدا وند دا کلام لتا جدوں اوہنے آکھیا کہ ۔ ²⁸۲۸۔ اپنے لئی اک ہور طومار لے تے اوہدے وچ اوہ ساریاں پہلیاں گلاں لکھ جیہڑیاں پہلے طومار وچ سن جہنوں شاہ یہودا یویا قیم نے ساڑ دتا ۔ ²⁹۲۹۔ تے توں شاہ یہودا یویا قیم نوں آکھیں گا کہ خدا وند انج فرماندا اے توں اس طومار نوں انج آکھ کے ساڑ دتا کہ توں اوہدے وچ کیوں لکھیا تے آکھیا ۔ کہ شاہ بابل ضرور آوے گا تے اس دھرتی نوں برباد کرے گا۔ تے انسان تے حیوان توں اوہنوں خالی کر چھڈے گا۔³⁰۳۰ ۔ اس لئی خدا وند شاہ یہودا یویا قیم دے حق وچ انج فرماندا اے ۔ پئی اوہدا کوئی وی نہیں رہوے گاجیہڑا دائود دے تخت تے بہوے تے اوہدی لاش دن دی گرمی وچ تے رات دے پالے وچ پئی رہوے گی ۔ ³¹۳۱۔ تے میں اوہنوں تے اوہدی نسل نوں تے اوہدے نوکراں نوں اوہدی برائی دی سزا دیواں گا۔ تے اوہناں اُتے تےیروشلیم واسیاں اُتے تے مردان یہودہ اُتے اوہ پوری آفت لیاواں گا جہدے بارے وچ میں اوہنوں آکھیا ۔ پر اوہناں نے نہیں سنیا۔³²۳۲۔ تد ارمیا نے اک ہور طومار لے کے باروک بن نیری یاہ کاتب نوں دتا ۔ تاں اُس نے اوہدے وچوں ارمیا دے منہ توں اُس کتاب دیاں ساریاں گلاں لکھیاں ۔ جہنوں شاہ یہودہ یویا قیم نے اگ وچ ساڑ دتا سی ۔ تے اوہدے وچ اوہو جہیاں بہت ساریاں گلاں ودھا وی دتیاں۔

37¹۱۔ تے صدقی یاہ بن یوشی یاہ جہنوں شاہ بابل بنو کد نصر نے یہودہ دی دھرتی تے باشاہ بنایا سی ۔ کُن یاہ بن یویا قیم دی تھاں مسلط ہویا ۔ ²۲۔ پر نہ اوہ نہ اوہدے درباری تے نہ دیس دے واسی خدا وند دیاں اوہناں گلاں دے سنن آلےہوئے جیہڑیاں جیہڑیاں اوہ ارمیا دی زبانی آکھدا رہیا ۔³۳۔ پر صدقی یاہ بادشاہ نے یوکل بن شالم یاہ تے صفن یاہ بن معسے یاہ کاہن نوں ارمیا نبی دے کول اکھوا گھلیا کہ ساڈے لئی خدا وند ساڈے خدا توں دعا کر۔ ⁴۴۔ (ارمیا حالی وی لوکاں وچ آندا جاندا سی ۔ کیوں جو اوہ حالی تیکر بندی خانے وچ نہیں سی پایا گیا ۔ ⁵۵۔ فرعون دی فوج مصر وچوں نکلی سی ۔ تے گلدانی ۔ جیہڑے یروشلیم نوں گھیر رہے سن ۔ اوہناں دی خبر سن کے یروشلیم وچوں چلے گئے سن ۔ )⁶۶ ۔ تد خدا وند ارمیا نبی نال گل کیتی تےآکھیا۔ ⁷۷۔ خدا وند اسرائیل دا خدا انج فرماندا اے کہ تسیں شاہ یہودہ نوں جس نے تہانوں میرے کول پتہ کرن نوں گھلیا ۔ انج آکھو گے ۔ ویکھ ۔ فرعون دی فوج جیہڑی تہاڈی مدد نوں نکلی اے اوہ اپنے دیس یعنی مصر نوں مڑ جاوے گی ۔ ⁸۸۔ تے گلدانی مڑ کے آون گے تے ایس شہر نال لڑائی کرن گے ۔ تے ایہنوں اگ نال ساڑن گے۔⁹۹۔ خدا وند انج فرماندا اے ۔ تسیں اپنے آپ نوں ایہہ آکھ کے دھوکہ نہ دیوو۔ کہ گلدانی ساڈے کولوں چلے جان گے کیوں جو اوہ نہیں جان گے ۔ ¹⁰۱۰۔ تے جے تسیں گلدانیاں دے سارے لشکر نوں جیہڑا تہاڈے نال لڑائی کردا اے قتل کر دیو ۔ تے اوہناں وچوں تھوڑے جہے پھٹڑ باقی رہ جاون تاں وی اوہ سارے اپنے اپنے تنبو وچوں اٹھن گے تے ایس شہر نوں اگ نال ساڑ دین گے ۔¹¹۱۱۔ تے جدوں گلدانیاں دا لشکر فرعون دے لشکر کارن یروشلیم وچوں چلا گیا ۔ ¹²۱۲۔ تاں ارمیا یر شلیم وچوں باہر آیا تاں جو بنیامین دی دھرتی نوں جاوے ۔ تاں جو اوتھے لوکاں دے ساہمنے اپنا حصہ لوے ۔ ¹³۱۳ ۔ جدوں اوہ بنیا مین دے پھاٹک تے آیا ۔ تاں اوتھے پہریداراں دا اک سردار سی ۔ جس دا ناں یرئی یاہ بن شالم یاہ بن حنن یاہ سی ۔ تاں اُس نے ارمیا بنی نوں پھڑیا تے آکھیا ۔ کہ توں گلدانیاں کولوں نس کے جاندا ایں ۔¹⁴۱۴۔ ارمیا نے آکھیا ۔ کُوڑ اے ۔ میں گلدانیاں کولوں نس کے نہیں جاندا ۔ پر اُس نے اوہدی نہ سنی ۔ چنانچہ یرئی یاہ نے ارمیا نوں پھڑیا تے اوہنوں سرداراں کول لیایا ۔ ¹⁵۱۵۔ تے سردار ارمیا تے بہت غصے ہوئے تے اوہنوں کوڑے لوائے ۔ تے یوناتان کاتب دے گھر وچ بندی خانے وچ پایا کیوں جو اوہناں نے اُس نوں بندی خانہ بنایا سی ۔¹⁶۱۶۔ ایس لئی ارمیا بندی خانے دے تہہ خانے وچ گیا ۔ تے اوتھے بہت دناں تیکر رہیا ۔ ¹⁷۱۷۔ تد صدقی یاہ بادشاہ نے بندے گھل کے اوہنوں کڈھوایا تے بادشاہ نے اپنے گھر وچ چھپ کے اوہنوں پچھیا تے آکھیا ۔ کیہ خدا وند ولوں کوئی بول ہے ؟ارمیا نے آکھیا ۔ ہے ۔ تے آکھیا ۔ توں شاہ بابل دے حوالے کیتا جاویں گا ۔¹⁸۱۸۔ تے ارمیا نے صدقی یاہ بادشاہ نوں آکھیا ۔ کہ میں تیرا تے تیرے درباریاں تے اُس لوکائی دا کیہ گناہ کیتا اے ۔ کہ توں مینوں بندی خانے وچ پا دتا۔ ¹⁹۱۹۔ تے تہاڈے اوہ بنی کتھے نیں جنہاں نے تیرے نال بنوت کر کے آکھیا ۔ کہ شاہ بابل تیرے اُتے تے اس زمین اُتے نہیں آوے گا۔ ²⁰۲۰۔ ہن اے میرے آقا بادشاہ ! سن ۔ میری منت تیرے ساہمنے منظور ہووے ۔ کہ توں مینوں یوناتان کاتب دے گھر مڑ کے نہ گھل انج نہ ہووے کہ میں اوتھے مر جاواں ۔²¹۲۱۔ تد صدقی یاہ بادشاہ نے حکم دتا ۔ کہ ارمیا بندی خانے دے ویہڑے وچ رکھیا جاوے ۔ تے روزانہ اوہنوں نان بائیاں دے بزار وچوں روٹی دی اک ٹکی دتی جاوے ۔ اُس ویلے تیکر کہ شہر وچوں ساری روٹی مُک نہ جائے ۔ لہذا ارمیا قید خانے دے ویہڑے وچ رہیا ۔

38¹۱۔ جدوں شفط یاہ بن مثان تے جدل یاہ بن فشحورتے یوکل بن شالم یاہ تے فشحور بن ملکی یاہ نے اوہ گلاں سنیاں جیہڑیاں ارمیا نے ساریاں لوکاں نوں مخاطب ہو کے آکھیاں ۔ ²۲۔ (یعنی کہ خدا وند انج فرماندا اے۔ کہ جو کوئی اس شہر وچ رہوے گا اوہ تلوار تے کال تے وبا نال مرے گا۔ تے جیہڑا گلدانیاں کول چلا جاوے گا اوہ جیوندا رہوے گا۔ اوہدی جان اوہدے لئی غنیمت ہووے گی تے اوہ جیوندا رہوے گا۔ ³۳۔ خدا وند انج فرماندا اے کہ ایہہ شہر ضرور شاہ بابل دے لشکر دے حوالے کیتا جاوے گا ۔ تے اوہ اوہنوں لے لوے گا )⁴۴۔ تد سرداراں نے بادشاہ نوں آکھیا۔ کہ ایہہ بندہ قتل کیتا جائے کیوں جو اوہ اوہناں جنگی مرداں دے ہتھاں نوں جیہڑے اس شہر وچ بچے ہوئے نیں سگوں ساریاں لوکاں دے ہتھاں نوں اوہناں نوں اجیہاں گلاں آکھ کے سست کر دیندا اے ۔ ایس لئی کہ اوہ ایہناں لوکاں دی سلامتی دا نہیں بلکہ برائی دا چاہوان اے۔ ⁵۵۔ تدوں صدقی یاہ بادشاہ نے آکھیا ۔ ویکھ ۔ اوہ تیرے ہتھ وچ اے کیوں جو بادشاہ تہاڈی رائے دے خلاف کچھ کر نہیں سکدا ۔⁶۶۔ تد اوہناں نے ارمیا نوں پھڑیا تے بندی خانے دے ویہڑے دے اندر ملکی یاہ شہزادے دے ڈوہنگے حوض وچ پا دتا ۔ تے اوہناں نے ارمیا نوں رسیاں نال اوہدے وچ لمکایا ۔ تے حوض وچ پانی نہیں سی پر چکڑ سی ۔ سو ارمیا چکڑ وچ دھس گیا ۔⁷۷۔ تے عبد مالک کوشی اک کھسرے نے جیہڑا بادشاہ دے گھر وچ سی سنیا کہ اوہناں ارمیا نوں حوض وچ پایا۔(تے بادشاہ بنیامین دے پھاٹک تے بیٹھا ہویا سی ) ⁸۸۔ تاں عبد مالک بادشاہ دے گھر وچوں نکلا ۔ تے بادشاہ نال گل کرکے آکھیا ۔ ⁹۹۔ اے میرے آقا بادشاہ !ایہناں بندیاں نے جو کچھ ارمیا نبی نال کیتا اے۔ اوہ برا کیتا اے جہنوں حوض وچ پا دتا اے ۔ اوہ اوتھے بھُکھ نال مر جاوے گا ۔ کیوں جو شہر وچ روٹی نہیں اے ۔¹⁰۱۰ ۔ تاں بادشاہ نے عبد مالک کوشی نوں حکم دے کے آکھیا ۔ کہ ایتھوں تن بندے اپنے نال لے ۔ تے ارمیا نوں حوض وچوں کڈھ اس توں پہلاں کہ اوہ مر جاوے ¹¹۱۱۔ تد عبد مالک نے اپنے نال بندے لتے تے بادشاہ دے گھر وچ خزانے ہیٹھاں گیا ۔ تے اوتھوں پرانے کپڑے تے گلیاں ہویا ٹاکیاں لتیاں ۔ تے اوہناں نوں رسیاں نال ارمیا کول حوض وچ لمکایا ۔¹²۱۲۔ تے عبد مالک کوشی نے ارمیا نوں آکھیا ۔ کہ ایہناں پرانے لیریاں تے گلیاں ہویاں ٹاکیاں نوں اپنی کچھاں دے ہیٹھ رسیاں دے اُتے رکھ ۔ تاں ارمیاں نے انج ای کیتا ۔ ¹³۱۳۔ تے اوہناں نے ارمیا نوں رسیاں نال کھچھیا تے حوض وچوں باہر کڈھیا ۔ تے ارمیا بندی خانے دے ویہڑے وچ رہیا۔¹⁴۱۴۔ فیر صدقی یاہ بادشاہ نے بندے بھیجے تے ارمیا نبی نوں خدا وند دے گھر دے تیسرے دروازے وچوں اپنے کول منگوایا ۔ تے بادشاہ نے ارمیا نوں آکھیا ۔ میں تیرے کولوں اک گل پچھداں ۔ تے توں میرے کولوں کچھ نہ چھپا ۔ ¹⁵۱۵۔ ارمیا نے صدقی یاہ نوں آکھیا ۔ جے میں تینوں دس دیاں ۔ تاں کیہ توں مینوں ضرور قتل نہیں کریں گا؟ تے جے میں تینوں صلاح دیواں ۔ تاں توں میری نہیں سنیں گا ۔ ¹⁶۱۶۔ تد صدقی یاہ بادشاہ نےارمیا دے ساہمنے لکے ہوئے سونہہ کھا کے آکھیا ۔ جیوندے خدا وند دی سونہہ جس نے ساڈی ایہہ جان بنائی ۔ کہ میں تینوں قتل نہیں کراں گا۔ تے نہ تینوں اوہناں بندیاں دے حوالے کراں گا جیہڑے تیری جان منگدے نیں ۔¹⁷۱۷۔ تد ارمیا نے صدقی یاہ نوں آکھیا خدا وند لشکراں دا خدا اسرائیل دا خدا انج فرماندا اے اگر توں شاہ بابل دے سرداراں دے کولوں نکل کے جاویں ۔ تاں تیری جان جیوندی رہوے گی ۔ تے ایہہ شہر اگ نال نہیں ساڑیا جاوے گا۔ تے توں اپنے گھرانے سنے سلامت رہویں گا ۔ ¹⁸۱۸۔ پر جے توں شاہ بابل دے سرداراں کول نکل کے جائیں تاں ایہہ شہر گلدانیاں دے ہتھ دے دتا جاوے گا۔ تے اوہ ایہنوں اگ نال ساڑ دین گے تے توں اوہناں دے ہتھوں نہیں چھٹیں گا۔¹⁹۱۹۔ صدقی یاہ بادشاہ نے ارمیا نوں آکھیاکہ میں اوہناں یہودیاں کولوں جیہڑے نس کے گلدانیاں کول گئے ہوئے نیں ڈرادا ہاں ۔ انج نہ ہووے کہ میں اوہناں دے ہتھ وچ دتا جاواں ۔ تاں اوہ میرے نال ٹھٹھا کرن گے ۔²⁰۲۰۔ ارمیا نے آکھیا کہ توں اوہناں دے ہتھ نہیں دتا جاویں گا۔ ایس لئی توں خدا وند دی گل سن جو میں تینوں کہندا ہاں ۔ تاں جو تیرا بھلا ہووے تے تیری جان جیوندی رہوے ۔ ²¹۲۱۔ پر جے توں نہ کریں تاں ایہہ اوہ بول اے جیہڑا خدا وند نے مینوں وکھایا ۔²²۲۲۔ ویکھ ۔ جتنیاں تیویاں شاہ یہودہ دے گھر وچ رہ گیاں نیں ۔ اوہ شاہ بابل دے سرداراں کول پہنچایاں جان گیاں تے آکھن گیاں " تیرے خیر خواہاں نے تینوں دھوکا دتا تے تیرے اُتے غالب آئے ۔ پس تیرے پیر چکڑ وچ پھس گئے ۔ تے اوہ تیرے کولوں چلے گئے ۔ ²³۲۳۔ تے اوہ تیریاں ساریاں بیویاں تے سارے پتراں نوں گلدانیاں کول کڈھ کے لے جان گے ۔ تے توں وی اوہناں دے ہتھوں بچیا نہیں رہویں گا سگوں شاہ بابل دے ہتھوں گرفتار کیتا جاویں گا ۔ تے ایہہ شہر اگ نال ساڑیا جاوے گا۔²⁴۲۴۔ تد صدقی یاہ نے ارمیا نوں آکھیا۔ کہ ایہہ گلاں کوئی نہ جانے تاں جو توں نہ مریں ۔ ²⁵۲۵۔ تے جے سردار سنن جے میں تیرے نال گلاں کیتیاں تے تیرے کول آکے آکھیاں۔ سانوں دس پئی توں بادشاہ نوں کیہ آکھیا تے بادشاہ نے تینوں کیہ آکھیا ۔ تے اوہنوں ساتھوں نہ چھپا۔ ۔ تاں اسیں تینوں قتل نہیں کراں گے ۔ ²⁶۲۶۔ توں اوہناں نوں تاں آکھدا ۔ کہ میں بادشاہ دے حضور منت کیتی کہ مینوں یوتاتان دے گھر مڑ کے نہ گھلے میں اوتھے مر جاواں گا۔²⁷۲۷۔ ایس لئی ۔ جدوں سارے سردار ارمیا دے کول آئے تے اوہدے کولوں پچھیا ۔ تاں اوہنے اوہ ساریاں گلاں جنہاں دا بادشاہ نے اوہنوں حکم دتا سی اوہناں نوں آکھیاں ۔ تاں اوہ اوہنوں چھڈ گئے ۔ کیوں جو اُس امر دے بابت کوئی گل نہ سنی ۔ ²⁸۲۸۔ تے ارمیا بندی خانے دے ویہڑے وچ رہیا ۔ جس دن تیکر کہ یروشلیم نہ لے لتا گیا ۔

39¹۱۔ جدوں یروشلیم لے لتا گیا ۔ (شاہ یہوداہ صدقی یاہ دے نویں ورھے دے دسویں مہینے وچ شاہ بابل بنو کد نصر اپنا سارا لشکر لے کے یروشلیم تے چڑھ آیا تے اوہدا محاصرہ کیتا سی ۔ ²۲۔ تے صدقی یاہ دے یارہویں ورھے دے چوتھے مہینے دے ناویں دن شہر دی کندھ وچ موری ہو گئی سی ) ³۳۔ تد شاہ بابل دے سارے سردار اندر گئے تے وچکارلے پھاٹک وچ بیٹھے ۔ یعنی نبوزرادان جلو داراں دا سردار تے نبو شزبان کھسریاں دا سردار تے نیر جل سراصر سردار مجوس تے شاہ بابل دے باقی سردار ۔⁴۴۔ جدوں شاہ یہودہ صدقی یاہ تے سارے جنگی مرداں نے اوہناں نوں ویکھیا ۔ تاں اوہ نٹھے ۔ تے راتی ویلے بادشاہ دے باغ دی راہوں اُ س پھاٹک توں جیہڑی دوہاں کندھاں وچکار اے شہر توں باہر نکلے۔ تے عرابہ دی راہ تے تُرے۔ ⁵۵۔ تد گلدانیاں دا لشکر اوہناں دا پچھا کردا ہویا گیا ۔ تے بریحو دے ویرانے وچ صدقی یا نوں جا لتا۔ تے اوہنوں پھڑ کے ربلہ وچ جیہڑا حمات دے علاقے وچ سی شاہ بابل بنو کد نصر دے کول لے آئے ۔ تاں اُس نے اوہدے اُتے فتویٰ دتا۔⁶۶۔ تے شاہ بابل نے ربلہ وچ صدقی یاہ دے پتراں نوں اوہدیاں اکھاں دے ساہمنے کوہیا۔ ⁷۷۔ تے اوہنے صدقی یاہ دیاں اکھاں کڈھوا دتیاں ۔ تے اوہنوں سنگلاں وچ بنھیا۔ تاں جو اُس نوں بابل وچ لے جاوے ۔⁸۸۔ تے گلدانیاں نے بادشاہ دا محل تے لوکاں دے گھر اگ نال ساڑ دتے ۔ تے یروشلیم دیاں کندھاں نوں ڈھا دتا۔ ⁹۹۔ تے فوج دا سپہ سالارنیوز رادان اوہناں ساریاں لوکاں نوں جیہڑے شہر وچ بچے رہے تے اوہناں نسن آلیاں نوں جیہڑے نس کے اوہدے کول آئے سن تے اوہناں باقی لوکاں نوں جیہڑے رہ گئے سن بندی وان بنا کے بابل نوں لے گیا ۔ ¹⁰۱۰۔ پر کچھ اجہے غریب لوکاں نوں جنہاں کول اُکا کچھ نہیں سی ۔ فوج دے سپہ سالار نبوز رادان نے یہودہ دی دھرتی تے چھڈیا ۔ تے اُسے دن اوہنے اوہناں نوں تاکستان تے پیلیاں دتیاں ۔¹¹۱۱۔ تے شاہ بابل بنو کد نصر نے فوج دے آگونبوز رادان نوں ارمیا دی بارے حکم دے کے آکھیا۔ ¹²۱۲۔ اوہنوں لے تے اوہدے تے اپنی اکھ رکھ ۔ تے اوہدے نال کوئی برائی نہ کر ۔ سگوں جیہا اوہ تینوں آکھے ۔ توں اوہدے نال اوہ کر۔ ¹³۱۳۔ تد جلوداراں دے سردار نیوز رادان نے گھلیا تے کھسریاں دے سردار نبو شزبان تے سردار مجوس نیر جل سرا صر تے شاہ بابل دے سارے سرداراں نے ¹⁴۱۴۔ بندیاں نوں گھلیا تے بندی خانے دے ویہڑے وچوں ارمیا نوں لتا۔ تے جدل یاہ بن احقام بن شافان دے حوالے کیتا ۔ کہ اوہ اوہنوں گھر لے جاوے۔ ایس لئی اوہ لوکاں دے وچ رہیا ۔¹⁵۱۵۔ تے جدوں ارمیا بندی خانے دے ویہڑے وچ قید سی تاں خدا وند اُس نال گل کیتی سی تے آکھیا۔ ¹⁶۱۶۔ کہ جا تے عبد مالک نال گل کر کے آکھ ۔ فوجاں دا رب اسرائیل دا خدا انج فرماندا اے ۔ ویکھ ۔ میں اپنے بول اس شہر تے برائی لئی لیاواں گا۔ نہ کہ نیکی لئی ۔ تاں اُس دن تیرے ساہمنے ای اوہ پورا ہووے گا۔¹⁷۱۷۔ تے اس دن ( انج خدا وند دا فرمان اے ) میں تینوں چھٹکارا دیاں گا ۔ ایس لئی توں اوہناں بندیاں دے ہتھ وچ نہیں دتا جاویں گاجنہاں کولوں توں ڈردا ایں ۔ ¹⁸۱۸۔ سگوں میں تینوں ضرور چھڑاواں گا ۔ تاں توں تلوار کولوں نہیں ڈگیں گا ۔ تے تیری جان تیرے لئی غنیمت ہووے گی ۔ کیوں جو توں میرے تے توکل کیتا۔ (انج خدا وند دا فرمان اے )

40¹۱۔ ایہہ اوہ بول نیں جیہڑے ارمیا نے خدا وند کولوں لتے ۔ ایس دے مگروں پئی جلوداراں دے سردار نبوز رادان نے اوہنوں رامہ وچوں جان دتا۔ جتھوں اوہنے اوہنوں منگوایا۔ کیوں جو اوہ یروشلم تے یہودہ دے اوہناں ساریاں سرداراں وچ جیہڑے بندی وان ہو کے بابل نوں جانے سن سنگلاں وچ بجھیا ویکھیا گیا۔ ²۲۔ تاں جلو داراں دے سردار نے ارمیا نوں منگوایا ۔ تے اس نوں آکھیا ۔ خدا وند تیرے خدا نے اس جا تے اس آفت بارے کلا م کیتا ۔³۳۔ تے خدا وند نے نازل کیتی تے اُنج ای کیتا جویں آکھیا سی ۔ کیوں جو تساں خدا وند دے خلاف گناہ کیتا ۔ تے اوہدی نہ سنی ایس لئی انج تہاڈے نال ہویا۔ ⁴۴۔ تے ہن ویکھ ۔ میں تینوں ایہناں سنگلاں نال جیہڑے تیرے ہتھاں اُتے نیں ۔ آزاد کرداں ۔ جے تیری اکھاں نوں چنگا لگے پئی توں میرے نال بابل چلیں ۔ تاں آ تے میں اپنی نظر تیرے تے رکھاں گا۔ تے جے میرے نال بابل نوں جانا تیریاں اکھاں وچ بھیڑا لگے تاں ایتھے ای رہ ۔ ویکھ ۔ سارا دیس تیرے ساہمنے اے ۔ توں جتھے کتے وی تیریاں اکھاں وچ چنگا لگے تے توں جانا ٹھیک سمجھیں چلا جا ۔⁵۵۔ ایس لئی پئی توں آون توں انکار کردا ایں ۔ توں جدل یاہ بن احیقام بن شافان کول چلا جا ۔ جہنوں شاہ بابل نے یہودہ دے شہراں تے حاکم متھیا اے ۔ تے لوکاں وچ اوہدے نال رہ ۔ یا جتے کتھے وی توں جانا چنگا سمجھیں چلا جا ۔ تے جلوداراں دے سردار نے اوہنوں رسد تے انعام دتا تے وداع کیتا۔ ⁶۶۔ تدارمیا جدل یاہ بن احیقام دے کول مصفہ وچ گیا۔ تے اوہدے نال اوہناں لوکاں دے وچ رہیا جیہڑے دیس وچ بچ گئے سن ۔⁷۷۔ جدوں لشکراں دے ساریاں سرداراں نے تے اوہناں دے آدمیاں نے ۔ جیہڑے میدان وچ رہ گئے سن ۔ سنیا پئی شاہ بابل نے جدل یاہ بن احیقام نوں دیس دا بادشاہ بنایا اے ۔ تے جیہڑے بندے تے زنانیاں تے بچے تے دیس دے مسکین بندی وان بن کے بابل نہیں گئے ۔ اوہ اوہدے حوالے کیتے گئے نیں ۔ ⁸۸۔ تاں اوہ جدل یاہ دے کول مصفہ وچ آئے ۔ یعنی اسماعیل بن نتن یاہ تے قاریح دے پتر یوھان تے یوناتان تے سرایاہ بن تخومت تے بنی عیفائی نطوفتی تے معکتی دا پتر یزن یاہ تے اوہناں دے بندے۔⁹۹ تے جدل یاہ بن احیقام بن شافان نے اوہناں دے کول تے اوہناں دیاں بندیاں دے ساہمنے سونہہ کھا کے آکھیا۔ پئی گلدانیاں دی خدمت توں تسیں نہ ڈرو ۔ تسیں دیس وچ وسو ۔ تے شاہ بابل دے ہیٹھ رہو۔ تاں تہاڈا بھلا ہووے گا۔ ¹⁰۱۰۔ ویکھو میں مصفہ وچ رہنداں ۔ تاں جو اوہناں گلدانیاں دے ساہمنے جیہڑے ساڈے کول آون کھلواں ۔ پر تسیں مے تے تابستانی میوے تے تیل جمع کر کے اپنے بھانڈیاں وچ اوہناں نوں کٹھا کرو۔ تے جیہڑے شہر تساں نے لے لتے نیں اوہناں وچ وسو۔¹¹۱۱۔ تے انج ای اوہناں ساریاں یہودیاں نے جیہڑے مو آب تے بنی عمون وچ تے ادوم وچ تے دوجیاں تھانواں وچ سن سنیا ۔ پئی شاہ بابل نے یہودہ دے بچے ہوئے بندیاں نوں رہن دتا اے تے جدل یاہ بن احیقام بن شافان نوں اوہناں اُتے بادشاہ بنایا اے ۔ ¹²۱۲۔ تاں سارے یہودی اوہناں ساریاں تھانواں توں جتھوں اوہ نس گئے سن مڑ کے آئے تے مے تے تابستانی میوے چوکھے کٹھے کیتے ۔¹³۱۳۔ تے یوحانان بن قاریح تے لشکر دے اوہ سارے سردار جیہڑے میدان وچ سن جدل یاہ دے کول مصفہ وچ آئے ۔ ¹⁴۱۴۔ تے اوہنوں آکھیا ۔ کیہ تینوں پتا اے پئی بنی عمون دے بادشاہ بعلیس نے اسماعیل بن نتن یاہ نوں گھلیا اے پئی تینوں قتل کرے ؟ پر جدل یاہ بن احیقام نے اوہناں دا اعتبار نہ کیتا ۔¹⁵۱۵۔ تد یوحان بن قاریح نے مصفہ وچ جدل یاہ نال چھپا کے گل کردیاں آکھیا۔ مینوں جاون دے تے میں اسماعیل بن نتن یاہ نوں قتل کراں گا تے نہ کوئی جانے گا ۔ اوہ تینوں کاہدے لئی قتل کرے ۔ تے کاہدے لئی اوہ سارے یہودی جیہڑے تیرے کول کٹھے ہوئے نیں کھنڈ جان گے تے یہودہ دے بچے ہوئے بندے ہلاک ہو جاون گے ۔ ¹⁶۱۶۔ جدل یاہ بن احیقام نے یوحا نان بن قاریح نوں آکھیا ۔ توں ایہہ کم نہ کر ۔ کیوں جو توں اسماعیل دے خلاف ۔ جھوٹی گل کرداں ۔

41¹۱۔ تے ستویں مہینے وچ الی شاماع بن نتن یاہ بن اسماعیل جیہڑا شاہی نسل توں سی ۔ تے شاہی سرداراں وچوں دس بندے مصفہ وچ احیقام دے کول آئے ۔ تے مصفہ وچ اوہدے نال روٹی کھادی۔ ²۲۔ تد نتن ایل دا پتر اسماعیل تے اوہدے نال دے دس بندے اُٹھے تے اوہناں نے شافان بن احیقام تے احیقام دے پتر جدل یاہ نوں تلوار نال قتل کیتا ۔ جہنوں بابل دے بادشاہ نے دیس دا حاکم متھیا سی ۔ ³۳۔ تے اسماعیل نے اوہناں ساریاں یہودیاں نوں جیہڑے اوہدے نال سن ۔ ایہدا مطلب اے پئی جیہڑے جدل شاہ دے نال مصفہ وچ سن اوہناں کلدانی مرداں نوں جیہڑے اُتھے ہوون گے ۔ قتل کیتا ۔⁴۴۔ تے دوجے دن جدل یاہ دے قتل مگروں جدوں کوئی وی ایس گل نوں نہیں جاندا سی ۔ ⁵۵۔ شلیم تے شیلو تے سامرہ توں اَسی بندے جنہاں دیاں داڑھیاں منیاں ہویاں کپڑے پاٹے ہوئے تے اپنے آپ نوں پھٹڑ کر کے آئے ۔ تے اوہناں کول ہدیہ تے لوبان سی ۔ تاں جو خدا وند دے گھر وچ چڑھاون ۔⁶۶۔ تدوں نتن یاہ دا پت اسماعیل اوہناں نوں ملن لئی مصہ توں باہر آیاجیہڑے ۔روندیاں ہویاں جارہے سن ۔ تے جد اوہ اوہناں نوں ملیا تے اوہناں آکھیا پئی جدل یاہ بن احقام دے کول آوو۔ ⁷۷۔ جدوں اوہ شہر دے وچکار پہنچ گئے تے فیر نتن یاہ دے پتر اسماعیل نے اوہناں نوں قتل کیتا ۔ تے اُس نے تے اوہدے نال دے بندیاں نے اوہناں نوں حوض وچ سُٹ دتا۔⁸۸۔ تے اوہناں وچ دس بندے سن جیہڑے اسماعیل نوں آکھن لگے پئی اساں نوں قتل نہ کرایس لئی پئی میدان وچ اساڈی کنک تے جو تے تیل تے ماکھیو دے گدام چھپے ہوئے نیں ۔ تے اوہنے اوہناں نوں اوہناں دے بھراواں نال قتل نہ کیتا ۔ ⁹۹۔ تے ایہہ حوض جہدے وچ اسماعیل نیں اوہناں ساریاں بندیاں دیاں لوتھاں سُٹ دتیاں سن جنہاں نوں اُس نے قتل کیتا سی ۔ اوہ سن جیہڑے آسا بادشاہ اسرائیل دے بادشاہ بعشا دے بچن لئی بنوایا سی ۔ ایس لئی نتن یاہ دے پتر اسماعیل نے اوہنوں قتل ہوون آلیاں نال بھر دتا ۔¹⁰۱۰۔ تے اسماعیل نے اوہناں ساریاں لوکاں نوں جیہڑے مصفہ وچ بچ گئے سن تے بادشاہ دیاں دھیاں نوں تے سارے مصفہ واسیاں نوں جنہاں نوں نبوز رادان جلو داراں دے سردار نے جدل یاہ بن احیقام دے حوالے کیتا سی قید کیتا۔ تے اسماعیل بن نتن یاہ انہاں نوں بندی وان بنا کے لے گیا ۔ تے پار ہو کے بنی عمون ول چلا گیا۔¹¹¹²۱۰۔ تے اسماعیل نے اوہناں ساریاں لوکاں نوں جیہڑے مصفہ وچ بچ گئے سن تے بادشاہ دیاں دھیاں نوں تے سارے مصفہ واسیاں نوں جنہاں نوں نبوز رادان جلو داراں دے سردار نے جدل یاہ بن احیقام دے حوالے کیتا سی قید کیتا۔ تے اسماعیل بن نتن یاہ انہاں نوں بندی وان بنا کے لے گیا ۔ تے پار ہو کے بنی عمون ول چلا گیا۔¹³۱۳۔ جدوں اوہناں ساریاں لوکاں نے جیہڑے اسماعیل دے نال سن ۔ یوحا نان بن قاریح نوں تے لشکر دے اوہناں سارے سرداراں نوں تکیا جیہڑے اوہدے نال سن تاں خوش ہوئے ۔ ¹⁴۱۴۔ تے سارے لوک جنہاں نوں اسماعیل مصفہ توں بندی وان بنا کے لے گیا سی پرتے تے پھرے تے یاحا نان بن قریح دے کول آ گئے ۔¹⁵۱۵۔ پر اسماعیل بن نتن یاہ اٹھ بندیاں دے نال یوحا نان دے ساہمنیوں نٹھا تے بنی عمون ول گیا ۔ ¹⁶۱۶۔ تد یوحا نان بن قاریح تے اوہدے نال دے سارے سرداراں نے اوہناں ساریاں بچیاں ہویاں نوں جنہاں نوں اسماعیل بن نتن یاہ مصفہ توں (مگروں اس دے اُس نے جدل یاہ بن احکام نوں قتل کیتا سی ) لے گیا سی ۔ تے جہناں نوں یوحا نان جبعون توں موڑ لیایا سی ۔۔ یعنی جنگی مرداں عورتاں تے بچیاں تے کھسریاں نوں دتا۔¹⁷۱۷۔ تے اوہ تُر پئے تے بیت لحم کول جیروت کمہام وچ آکے ٹھہرے تاکہ چل کے مصر نوں ۔ ¹⁸۱۸۔ گلدانیاں دے ساہمنیوں نس جاون ۔ کیوں جو اوہ اوہناں کولوں ڈرے ۔ اس لئی کہ اسماعیل بن نتن یاہ نے جدل یاہ بن احیقام نوں قتل کیتا سی ۔ جنہوں بابل دے بادشاہ نے ساری دھرتی دا حاکم بنایا سی ۔

42¹۱۔ تد لشکرد ے سارے سردار تے یوحان بن قاریح تے عزریاہ بن ہوشع یاہ سگوں سارے لوکی کیہ نکے تے کیہ وڈے نیڑے آکے۔ ²۲۔ ارمیا نبی نوں آکھن لگے کہ ساڈی منت تیرے ساہمنے منظور ہووے ۔ توں ساڈے لئی یعنی ایہناں ساریاں بچیاں ہویاں لئی خدا وند اپنے خدا کول دعا کر ( کیوں جو بہتیاں وچوں اسیں گھٹ ای رہ گئے ہاں ۔ جیویں توں آپ اپنیاں اکھاں نال ویکھ سکدا ایں) ³۳۔ تاں جو خدا وند تیرا خدا تے راہ جس وچ اساں تُرنا اے۔ تے اوہ کم جیہڑا سانوں کرنا اے ۔ سانوں دسے ۔⁴۴۔ ارمیا نے اوہناں نوں آکھیا ۔ میں تہاڈی سنی ۔ ویکھ ۔ میں تہاڈے کہن موجب خدا وند تہاڈے خدا کولوں دعا منگاں گا۔۔ تے میں اوہ سارے بول جیہڑے خدا وند تہانوں جواب وچ آکھے گا ۔ تہانوں دساں گا تے تہاڈے کولوں اک گل وی نہیں لکاواں گا ۔ ⁵۵۔ اوہناں نے ارمیا نوں آکھیا پئی خدا وند سچا تے وفادار گواہ ساڈے وچکار ہووے ۔ اسیں اُس سارے کلام دے مطابق کراں گے جیہڑا خدا وند تیرا خدا تیرے وسیلے نال ساڈے تے ظاہر کرے گا ۔ ⁶۶۔ بھانویں اوہ چنگا ہووے بھانویں مندا ۔ اسیں خدا وند اپنے خدا دی واج سناں گے تاں ساڈا بھلا ہووے ۔⁷⁸7.8 ۔ تے دساں دناں مگروں خدا وند نے ارمیا نال گل کیتی ۔ تاں اوہنے یوحانان بن قاریح تے لشکر دے اوہناں ساریاں سرداراں نوں جیہڑے اوہدے نال سن تے ساریاں لوکاں نوں کیہ وڈے کیہ نکے سدیا ۔ ⁹۹۔ تے اوہناں نوں آکھیا کہ خدا وند اسرائیل دا خدا جیہدے کول تساں مینوں گھلیا۔ کہ اوہدے حضور تہاڈی منت چڑھاواں انج فرماندا اے ۔ ¹⁰۱۰۔ جے تسیں ایس دیس وچ ٹھہرے رہوو تاں میں تہانوں پکا کراں گا تے نہیں ڈھاواں گا تے میں تہانوں لاواں گا نہیں پٹاں گا ۔ کیوں جو میں اُس بدی توں جیہڑی میں تہاڈے نال کیتی پچھتاندا پیاں ۔¹¹۱۱۔ تسیں شاہ بابل توں جس توں تسیں ڈردے او نہ ڈرو ۔ تسیں اُس کولوں نہ ڈرو (انج خدا وند دا فرمان اے ) کیوں جو میں تہاڈے نال ہاں ۔ تاں جو میں تہانوں بچاواں ۔ تے اوہدے ہتھوں تہانوں چھڑاواں ۔ ¹²۱۲۔ تے میں تہاڈے اُتے مہربانی کراں گا ۔ تاں جو اوہ تہاڈے تے مہربانی کرے تے تہانوں تہاڈے اپنے دیس وچ وسن دیوے ۔¹³۱۳۔ پر جے تسیں خدا وند اپنے خدا دی نہیں سنو گے ۔ تے آکھو گے اسیں ایس دیس وچ نہیں رہواں گے ۔ ¹⁴۱۴۔ اُکا نہیں ۔ سگوں اسیں مصر دے دیس وچ جاواں گا ۔ جتھے اسیں لڑائی نہیں ویکھاں گے ۔ تے نرسنگے دی واج نہ سناں گے ۔ تے روٹی دے بھکے نہیں رہواں گے ۔ ایس لئی اسیں اوتھے وساں گے ۔¹⁵۱۵۔ تاں اے یہودہ دے بچ جان آلیو ! خدا وند دے بول سنو ۔ لشکراں دا سردار اسرائیل دا خدا انج فرماندا اے ۔ کہ جے تسیں اپنے مشورے تے قائم رہو گے تسیں مصر نوں جائو گے ۔ تے تسیں جاکے اوتھے وسو گے ۔ ¹⁶۱۶۔ تاں جس تلوار کولوں تسیں ڈردے اواوہ اوتھے ای مصر دے دیس وچ تہانوں جا لوے گی تے جس کال توں تسیں خوف کھاندے او اوہ اوتھے مصر وچ ای تہاڈا پچھا کرے گا ۔ تے اوتھے ای تسیں مر جائو گے ۔ ¹⁷۱۷ ۔ ایس لئی جنے بندے اپنے مشورے تے قائم رہن گے پئی مصر ول جائیے تے اوتھے رہوئیے ۔ اوہ تلوار کال تے وبا نال مر جان گے ۔ تے کوئی نسن آ لا نہیں بچے گا ۔ تے اُس آفت توں جیہڑی میں اوہناں تے لاہواں گا کوئی وی نہیں بچے گا۔¹⁸۱۸۔ کیوں فوجاں دا رب اسرائیل دا خدا انج فرماندا اے ۔ کہ جیویں میرا غضب تے قہر یروشلیم واسیاں تے ڈوہلیا گیا ۔ اُنج ای میرا قہر تہاڈے تے ڈوہلیا جاوے گا۔ جدوں تسیں مصر ول جائو گے ۔ تے تسیں بیزاری تے عبرت دا کارن تے کفر دا کارن تے کھجل پنے دا کارن ہووو گے ۔ تے ایس تھاں نوں تسیں فیر نہ ویکھ سکو گے ۔ ¹⁹۱۹۔ اے یہودہ دے بچے ہویو! خدا وند نے تہاڈے نال گل گیتی ۔ تسیں مصر ول نہ جائو ۔ تے یقین جانو ۔ کہ اج دے دھیاڑے تہانوں خبردار کر دتا اے۔²⁰۲۰۔ اصل وچ تساں اپنی جاناں نوں دھوکا دتا۔ کیوں جو تساں مینوں خدا وند اپنے خدا دے کول گھل کے آکھیا کہ خدا وند ساڈے خدا توں ساڈے لئی دعا منگ ۔ تے جو کچھ خدا وند ساڈا خدا آکھے ۔ سانوں دس تاں اسیں اوہدے اُتے عمل کراں گے ۔ ²¹۲۱۔ تے اج دے دن میں تہانوں دسیا پر تسیں خدا وند اپنے خدا نوں نہیں سنیا ۔ تے نہ کسے اجہی گل دے جیہڑی میرے ولوں تہاڈے سامنے لیاندی گئی۔ ²²۲۲۔ پس ہن پک اے کہ تسیں تلوار تے کال تےوبا نال اُسے تھاں مر جائو گے جتھے تسیں جانا چاہندے او۔ تاں جو اوتھے رہ سکو ۔

43¹۱۔ تے جدوں ارمیا ایہہ ساریاں گلاں یعنی خدا وند اوہناں دے خدا دا اوہ بول ساریاں لوکاں نوں آکھ چکا جیہڑا خدا وند اوہناں دے خدا نے اوہدے وسیلے نال اوہناں اُتے ظاہر کیتا ۔ ²۲۔ تاں عزریاہ بن ہو شع یاہ تے یوحانان بن قریح تے اوہناں ساریاں وڈیائی کرن آلے لوکاں نے ارمیا نوں آکھیا توں جھوٹ بولیا اے۔ خدا وند ساڈے خدا نے تینوں آکھن نوں نہیں گھلیا پئی توں آکھیں کہ تسیں مصر نوں نہ جانا ۔ تاں جو اوتھے رہ سکو ۔ ³۳۔ پر باروک بن نیری یاہ نے تینوں ساڈے خلاف اُکسایا اے ۔ تاں جو سانوں گلدانیاں دے ہتھوں گرفتار کریں جو سانوں قتل کرن تے بندی وان بنا کے بابل نوں لے جان ۔⁴۴۔ پس یوحانان بن قاریح تے لشکر دے سارے سردار سنے ساریاں لوکاں دے خدا وند دی واج دے ۔ کہ یہودہ دی دھرتی تے رہیے نافرمان ہوئے ۔ ⁵۵۔ سگوں یوحان بن قاریح تے لشکر دے سارے سرداراں نے یہودہ دے اوہناں ساریاں بچ جان آلیاں نوں لتا جیہڑے اوہناں ساریاں قوماں وچوں جتھوں جتھوں اوہ چکے گئے سن مڑ کے آئے سن تاں جو یہودہ دی دھرتی تے وسن ۔ ⁶۶۔ یعنی اوہناں مرداں عورتاں تے بچیاں تے شہزادیاں نوں سگوں اوہناں ساریاں جاناں نوں جنہاں نوں نبوز رادان جلو داراں دا سردار جدل یاہ بن احیقام بن شافان دے کول چھڈ گیا سی ۔ تے ارمیا نبی تے باروک بن نیری یاہ نوں وی ۔ ⁷۷۔ تے اوہ مصر دے دیس ول چل پئے ۔ کیوں جو اوہناں خدا وند دی آواز نہ سنی ۔ تے اوہ تحفخیس وچ پہنچے ۔⁸۸۔ تے تحفخیس وچ خدا وند نے ارمیا نال گل کردیاں آکھیا۔ ⁹۹۔ وڈے وڈے پتھر چک کے اوہناں نوں یہودہ دے بندیاں دے آہمنے ساہمنے چونے نال تحفخیس وچ فرعون دے محل دے دروازے دے ساہمنے دے فرش تے لا ۔ ¹⁰۱۰۔ تے اوہناں نوں آکھ کہ فوجاں دا رب اسرائیل دا خدا انج فرماند اے ۔ ویکھ میں اپنے بندے شاہ بابل بنو کد نصر نوں سد لواں گا ۔۔ تے میں اوہد اتخت اوہناں پتھراں تے رکھاں گا جیہڑے میں لوائے ۔ تے اوہ اپنا قالین اوہدے اُتے ڈاہوے گا ۔¹¹۱۱۔ تے اوہ آوے گا تے مصر دے دیس نوں ہراوے گا ۔ تے جیہڑے موت لئی نیں اوہ موت دے ۔ تے جیہڑے بندی لئی نیں اوہ بندی دے ۔ تے جیہڑے تلوار لئی نیں اوہ تلوار دے حوالے ہو جان گے ۔ ¹²۱۲۔ تے میں مصر دے معبوداں دے گھراں وچ اگ بالاں گا ۔ تے اوہ اوہناں نوں ساڑے گی ۔ تے اوہناں نوں بندی وان بنا کے لے جائے گا ۔ تے اوہ مصر دے دیس نوں ولہیٹے گا جویں چروال اپنا کپڑا ولہیٹدا اے ۔ تے اوتھوں سلامتی نال چلا جائے گا ۔ ¹³۱۳۔ تے اوہ بیت شمس دے اوہناں تھماں نوں جیہڑے مصر دے دیس وچ نیں تروڑے گا ۔ تے مصر دے معبوداں دے گھراں نوں اگ نال ساڑے گا ۔

44¹۱ ۔ ایہہ اوہ بول اے جیہڑا ارمیا نے اوہناں ساریاں یہودیاں دے حق وچ لتا جیہڑے مصر دے دیس وچ یعنی مجدول تے تحفخیس تے نوف تے فتروس دے علاقے وچ رہندے سن ۔ ²۲۔ فوجاں دا رب اسرائیل دا خدا انج فرماندا اے ۔ تساں اوہ پوری مصیبت ویکھی اے جیہڑی میں یروشلیم تے یہودہ دے سارے شہراں اُتے گھلی ۔ تاں ویکھ کہ اوہ اج دے دن ویران نیں تے اوہناں وچ کوئی رہن آلا نہیں۔ ³۳۔ اُس شرارت کارن جو اوہناں نے کیتی تاں جو مینوں غصہ دوا سکن ۔ پئی اوہناں نے دوجے معبوداں اگے جنہاں نوں نہ تسیں تے نہ تہاڈے پیو دادے جان دے سن خشبو ساڑی تے اوہناں دی پرستش کیتی ۔⁴۴۔ تے میں تہاڈے کول اپنے سارے بندے یعنی انبیا سدا (ہمیشہ) ویلے سر گھلدا رہیا ۔ جیہڑے آکھیا کرن پئی تسیں اینج دا مکروہ کم نہ کرو ۔ کیوں جو میں اوہدے کولوں نفرت کردا ہاں ۔ ⁵۵۔ پر اوہناں نہ سنیا تے نہ اپنے کن لائے تاں جو اپنی برائی توں باز آون ۔ تے دوجے معبوداں لئی خشبو نہ ساڑن ۔ ⁶۶۔ تدوں میرا قہر تے غضب ڈوہلیا گیا ۔ تے یہودہ دیاں شہراں تے یروشلیم دیاں گلیاں وچ بھڑکیا ۔ ایتھے تیک کہ اوہ لُگے تے اُجاڑ ہوئے جویں کہ اج دے دن ہے ۔⁷۷۔ تے ہن خدا وند لشکراں دا خدا اسرائیل دا خدا انج فرماندا اے کہ تسیں کاہدے لئی ایہہ وڈی شرارت اپنے خلاف کردے او۔ پئی تساں وچوں مرد تے عورت تے بچہ تے دُدھ پین آلا یہودہ وچوں کٹیا جاوے گا ۔ ایتھے تیکر کہ تہاڈا کچھ وی نہیں بچے گا ۔ ⁸۸۔ کہ تسیں مصر دے دیس وچ جتھے تسیں رہن نوں آئے دوجے معبوداں اگے خشبو ساڑ کے اپنے ہتھ دیاں کماں نال مینوں غصہ دواندے او۔ کہ تسیں وڈھے جائو تے زویں دیاں ساریاں قوماں وچ لعنت تے ملامت دا کارن ہوو۔⁹۹ ۔ کیہ تسیں اپنے پیو دادے دیاں برائیاں تے یہودہ دے بادشاہواں دیاں برائیاں تے اوہناں دیاں عورتاں دیاں برائیاں جیہڑیاں اوہناں نے یہودہ دے دیس وچ تے یرو شلیم دیاں گلیاں وچ کیتیاں بھل گئے او ؟ ¹⁰۱۰ ۔ تے اوہناں اج دے دن عاجزی نہ کیتی تے نہ ڈرے ۔ تے اوہ میری شریعت اُتے تے میرے قانون اُتے جیہڑے میں تہاڈے سامنے تے تہاڈے پیو دادے دے سامنے رکھے نہ چلے ۔¹¹۱۱۔ ایس لئی فوجوں دا رب اسرائیل دا خدا انج فرماندا اے ۔ ویکھ ۔ میں اپنا منہ تہاڈے خلاف برائی کرن لئی تے سارے یہودہ نوں کٹ دین لئی کراں گا ۔ ¹²۱۲۔ تے میں یہودہ دے اوہناں بچیاں ہویاں نوں چک لواں گا جیہڑے اپنیاں مشوریاں تے قائم رہے پئی ملک مصر نوں جائیے تے اوتھے رہیے ۔ پس اوہ سارے مصر دے دیس وچ فنا ہو جان گے ۔ تے تلوار تے کال نال مر جان گے ۔ تے نفرت تے عبرت دا کارن تے تکفیر دا باعث تے خجالت دا کا رن ہوون گے ۔¹³۱۳۔ تے میں مصر وچ رہن آلیاں نوں سزا دیواں گا۔ جیویں میں یروشلیم نوں تلوار تے کال تے وبا نال سزادتی ۔ ¹⁴۱۴۔ تے یہودہ دے اوہناں بچ جان آلیاں نوں جیہڑے مصر دے ملک وچ گئے ۔ کہ اوتھے رہوئیے کوئی نہ نسے گا تے کوئی نہ بچے گا ۔ اوہ یہودہ دے دیس نوں مڑ کے جاون ۔ جس وچ مڑن تے رہن لئی اوہناں دا دل چاہندا اے ۔ کیوں جو تھوڑے جہے نسے ہوئیاں توں بن کوئی نہیں مڑے گا ۔¹⁵۱۵۔ تد اوہناں ساریاں مرداں نے جیہڑے جاندے سن کہ ساڈیاں بیویاں دوسرے معبوداں اگے خشبو ساڑدیاں نیں ۔ تے اوہناں ساریاں زنانیاں نے جیہڑیاں وڈا کٹھ بن کے اوتھے کھلوتیاں ہویاں سن ۔ تے اوہناں ساریاں لوکاں نے جیہڑے مصر دے دیس یعنی فتروس وچ رہندے سن انج آکھ کے ارمیا نوں جواب دتا کہ ۔ ¹⁶۱۶۔ ایہہ گل جیہڑی توں خدا وند دے ناں تے سانوں آکھی ۔ اسیں اوہنوں اُکا نہیں مناں گے ۔ ¹⁷۱۷۔ سگوں اسیں ایس گل دے مطابق جو ساڈے مونہوں نکلی اے عمل کراں گے کہ اسیں اسمان دی ملکہ لئی خشبو ساڑاں گے تے اوہدے لئی تپاون ۔ ڈوہلاں گے ۔ جویں کے اساں تے ساڈے پیو دادے نے تے ساڈے بادشاہواں تے ساڈے سرداراں نے یہودہ دے شہراں تے یرو شلیم دیاں گلیاں وچ کیتا ۔ تد اسیں روٹی نال رج جاندے ساں تے امیر ساں تے برائی نہ ویکھدے ساں ۔¹⁸۱۸۔ پر جد توں اساں اسمان دی ملکہ لئی خشبو ساڑنا تے تپاون وگانا چھڈ دتا ۔ اسیں ہر شے دے متھاج ہو گئے ہاں ۔ تے تلوار تے کال نال فنا ہو گئے ہاں ۔ ¹⁹۱۹۔ تے جدوں اساں اسمان دی ملکہ لئی خشبو ساڑی تے تپاون وگائے ۔ تاں کیہہ اساں اپنے خصماں دے بن اوہدی خدمت لئی کلچے پکائے تے اوہدے لئی تپاون روہڑیا ۔²⁰۲۰۔ تد ارمیا نے ساریاں لوکاں مرداں تے عورتاں نال یعنی کہ اوہناں ساریاں لوکاں نال جنہاں نے اوہنوں جواب دتا سی گل کر کے آکھیا ۔ ²¹۲۱۔ کیہ اوہ خشبو جیہڑی تساں تے تہاڈے پیو دادے تے تہاڈے بادشاہواں تے تہاڈے سرداراں تے دیس دے عوام نے یہودہ دے شہراں تے یرو شلیم دیاں گلیاں وچ ساڑی خدا وند نے اوہنوں یاد نہ کیتا تے اپنے دل وچ نہ سوچیا ۔²²۲۲۔ ایتھے تیکر کہ خدا وند تہاڈے کماں دی بُریائی دے کارن تے اوہناں مکروہات دے کارن جیہڑیاں تسیں کردے سو اوہناں دی ہور برداشت نہ کر سکیا ۔ ایس لئی تہاڈا دیس اُجاڑ تے حیرت تے لعنت دا کارن ہویا ۔ ایتھے تیکر کہ اوہدے وچ کوئی وی نہیں رہندا ۔ جویں کہ اج دے دن ہے ۔ ²³۲۳۔ ایس لئی کیوں جو تساں خشبو ساڑی تے خدا وند دا گناہ کیتا ۔ تے خدا وند دی واج نہ سنی ۔ تے اوہدی شریعت اوہدے قانوناں تے اوہدی شہادتاں تے نہ چلے ۔ ایس لئی ایہہ ساری مصیبت تساں تے لتھی جویں کہ اج دے دن ہے ۔²⁴۲۴۔ فیر ارمیا نے سارے لوکاں تے ساریاں عورتاں نوں انج آکھیا ۔ اے سارے بنی یہودہ جیہڑے مصر دے دیس وچ ہو ۔ خدا وند دے بول سنو ۔ ²⁵۲۵۔ فوجاں دا رب اسرائیل دا خدا انج فرماندا اے ۔ کہ تسیں عورتاں اپنے منہ نال بولدیاں تے اپنے ہتھ نال پورا کردیاں او تے تسیں آکھدیاں او جو منتاں اساں منیاں اسیں اوہناں نوں پورا کراں گی ۔ اسیں اسمان دی ملکہ لئی خشبو ساڑاں گیاں تے تپاون وگاواں گیاں پس تسیں اپنیاں منتاں پوریاں کرو ۔ اپنے تپاون ادا کرو ۔²⁶۲۶۔ ایس لئی اے سارے اہل یہودہ جیہڑے ملک مصر وچ رہندے او خدا وند دا بول سنو ۔ ویکھ ۔(خدا وند فرماندا اے ) میں اپنے عظیم ناں دی سونہہ کھاندا ہاں ۔ کہ سارے دیس مصر وچ اہل یہودہ وچوں کسے دے مونہہ وچوں فیر میرا ناں نہیں نکلے گا پئی اوہ آکھے کہ ’’ زندہ خدا وند دی قسم ‘‘۔ ²⁷۲۷ ۔ میں اوہناں نال نیکی کرن لئی نہیں ۔ پر برائی کرن لئی جاگاں گا ۔ تے یہودہ دے جیہڑے بندے مصر دے دیس وچ نیں اوہ سارے تلوار تے کال نال فنا ہون گے ۔ ایتھے تیکر کہ اوہ ختم ہو جان گے ۔ ²⁸۲۸۔ پر جیہڑے تلوار توں بچ جان گے اوہ مصر دے دیس توں یہودہ دی دھرتی نوں واپس چلے جاون گے ۔ تے اوہ تھوڑے ای ہوون گے ۔ تد یہودہ دے جیہڑے بچے ہوئے مصر دے دیس وچ آئے سن ۔ تاں جو اوتھے رہویے ۔ سارا پتہ کرن گے کہ کس دا کلام قائم رہیا ؟ میرا یا اوہناں دا ۔²⁹۲۹ ۔ تے تہاڈے لئی ایہہ نشان اے ۔(انج خدا وند دا فرمان اے ) کہ میں تہانوں اُسے تھاں تے سزا دیاں گا تاں جو تسیں جانو پئی میرا کلام تہاڈے خلاف برائی لئی ضرور قائم رہوے گا۔ ³⁰۳۰۔ (خداوند انج فرماندا اے) ویکھ ۔ میں مصر دے شاہ حُفرع فرعون نوں اوہدے مخالفاں تے اوہدے جانی دشمناں دے حوالے کر دیاں گا ۔ جیویں میں شاہ یہودہ صدقی یاہ نوں اُس دے اوہدے دشمن تے اوہدی جان منگن آلے یعنی شاہ بابل بنو کد نصر دے ہتھ وچ کر چھڈیا۔

45¹۱۔ ایہہ اوہ بول اے جیہڑا ارمیا نبی نے اُوس ویلے باروک بن نیری یاہ نوں آکھیا ۔ جدوں اوہنے شاہ یہودہ بویا قیم بن یوشی یاہ دے چوتھے ورھے وچ ارمیا دے منہ توں اوہ بول لکھے ۔ اُس نے آکھیا ۔ ²۲۔ اے باروک خدا وند اسرائیل دا خدا تیرے حق وچ اینج آکھدا اے ۔ ³۳۔ توں آکھدا ایں پئی میرے تے افسوس۔ کیوں جو خدا وند نے میری بد حالی تے میرا غم ودھایا اے ۔ میں زاری کردیاں کردیاں تھک گیا تے میں ارام نہیں کر سکدا ۔⁴۴۔ خدا وند انج فرماندا اے ۔ کہ جنہوں میں بنایا۔ میں اوہنوں ڈھا دیندا ہاں ۔ تے جنہوں میں لایا ۔ میں اوہنوں پٹ دیندا ہاں ۔ ⁵۵۔تاں کیہ توں اپنے لئی ودھیا شیواں لبھدا ایں ؟ نہ لبھ ۔ کیوں جو ویکھ ۔ میں ساری خدائی تے تباہی لیاندا ہاں ۔(انج خدا وند دا فرمان اے ) پر میں ہر تھاں جتھے کتے توں جاویں تیری جان غنیمت دے طور تے تینوں بخشاں گا۔

46¹۱۔ قوماں دے حق وچ خدا وند دا اوہ کلمہ جیہڑا ارمیا نبی نے لتا ۔ ²۲۔ یعنی مصر دے حق وچ ۔ شاہ مصر نکو فرعون دے اُس لشکر دے حق وچ ۔ جیہڑا فرات دریا دے کول کر کمش وچ سی ۔ تے جنہوں بابل دے بادشاہ بنو کد نصر نے شاہ یہودہ یویا قیم بن یوشی یاہ دے چوتھے ورھے ہرایا۔ ³۳۔ سپر تے ڈھال نوں تیار کرو تے جنگ لئی چلو ۔ ⁴۴ ۔ گھوڑیاں تے ساز لائو ۔ اے سوارو ! چڑھو۔ اپنے خود پا کے کھلوو۔ برچھیاں نوں تِکھا کرو تے بکتر پائو۔⁵۵۔ میں کس لئی ویکھدا ہاں کہ اوہ گھبرائے تے پچھے ول مڑے ۔ اوہناں دے دلیرہار گئے ۔ اوہ چھیتی نال نسدے نیں تے پچھے نہیں ویکھدے ۔ ہر پاسیوں ہول اے (انج خدا وند دا فرمان اے ۔ ⁶۶۔ تکھے تُرن آلے نس نہ سکے ۔ بہادر نہ بچے ۔ شمال وچ فرات دریا دے کنڈھے تے اوہ ٹُھڈا کھاندے تے ڈگدے نیں ۔⁷۷۔ ایہہ کون اے جیہڑا نیل وانگوں ودھدا چلا آوندا اے ۔ تے جہدیاں چھلاں دریاواں وانگ ٹپدیاں نیں ۔ ⁸۸۔ مصر نیل وانگوں اٹھدا اے تے دریاواں وانگ اوہدیاں چھلاں کُد رہیاں نیں ۔ تے اوہ آکھدا اے۔ میں ودھاں گا تے زویں نوں کج لیاں گا ۔ تے شہر نوں تے اوہدے واسیاں نوں ختم کر دیاں گا ۔ ⁹۹۔ اے گھوڑیو ! چڑھ جائو ۔ تے اے رتھو ! جوش مارو ۔ بہادر نکل جاون یعنی گوشی تے فوطی ڈھالے لتے ہوئے ۔۔ تے لودی چِلے پھڑے ہوئے تے کھِچے ہوئے۔¹⁰۱۰۔ کیوں جو ایہہ دن خدا وند فوجاں دے خدا دا دن اے یعنی بدلے دا دن جس وچ اوہ اپنے مخالفاں توں انتقام لوے ۔ پس تلوار کھاندی تے رجدی اے ۔ تے اوہناں دے لہو نال خمار چ آوندی اے کیوں جو شمال دے دیس وچ فرات دریا دے کول خدا وند فوجاں دے خدا دا ذبیحہ اے ۔¹¹۱۱۔ اے مصر دی کواری دھی ! جعلعاد نوں جا تے بلسان(تیل) لیا۔ توں ایویں ای وکھ وکھ دوائیاں ورتدی ایں ۔ کیوں جو تیرے لئی شفا نہیں ۔ ¹²۱۲۔ قوماں تیری بدنامی دیاں خبراں سندیاں نیں ۔ تیری فریاد توں دیس بھرا ہویا اے ۔ کیوں جو بہادراں نے اک دوجے کولوں ٹھوکر کھادی تاں دوویں ڈگ پئے ۔¹³۱۳۔ مصر دے دیس نوں ہران لئی شاہ بابل بنو کد نصر دی چڑھائی بارے اوہ بول جیہڑا خدا وند نے ارمیا نبی نوں فرمایا ۔ ¹⁴۱۴۔ مصر وچ خبر دیو ۔ مجدول وچ مشہور کرو تے نوف تے تحفخیس وچ مشہوری کیتی جاوے ۔ تسیں آکھو ۔ کھلووو۔ تے تیار ہو جائو ۔ کیوں جو تلوار تیرے چارے پاسے کھائے جاندی اے ۔¹⁵۱۵۔ حف کیوں ڈھایا گیا ۔ تیرا زور آور کیوں کھلوتا نہیں رہیا ۔ ایس لئی کہ خدا وند نے اوہناں نوں چِک دتا۔ ¹⁶۱۶۔ اوہنے ٹُھڈے کھان آلیاں دی گنتری ودھائی ۔ اِک دوجے تے ڈھے جاندا اے ۔ تے اوہ کہندے نیں پئی اُٹھو کہ ظالم دی تلوار دے ساہمنیوں اسیں اپنے لوکاں دے کول اپنے دیس وچ مڑ کے جائیے ۔ ¹⁷۱۷۔ مصر دے بادشاہ فرعون دا ناں کڑک رکھو ۔ اوہنے متھے ویلے نوں لنگھ جان دتا ۔¹⁸¹⁹۱۵۔ حف کیوں ڈھایا گیا ۔ تیرا زور آور کیوں کھلوتا نہیں رہیا ۔ ایس لئی کہ خدا وند نے اوہناں نوں چِک دتا۔ ۱۶۔ اوہنے ٹُھڈے کھان آلیاں دی گنتری ودھائی ۔ اِک دوجے تے ڈھے جاندا اے ۔ تے اوہ کہندے نیں پئی اُٹھو کہ ظالم دی تلوار دے ساہمنیوں اسیں اپنے لوکاں دے کول اپنے دیس وچ مڑ کے جائیے ۔ ۱۷۔ مصر دے بادشاہ فرعون دا ناں کڑک رکھو ۔ اوہنے متھے ویلے نوں لنگھ جان دتا ۔²⁰۲۰۔ مصر اک ودھیا تے چنگی جھوٹی اے پر شمال ولوں اوہدے تے ڈیمو آگئے ۔ ²¹۲۱۔ اوہدے بھاڑے دے ٹٹو اوہدے وچکار موٹے جھوٹیاں وانگ نیں ۔ اوہ پھرے تے اکٹھے نسے تے نہ رُکے ۔ کیوں جو اُوہناں دی سزا ویلے موت اوہناں اُتے لتھی ۔ ²²۲۲۔ اوہدی واج شوکدے سپ وانگر ہو گئی ۔ کیوں جو اوہ اپنے لشکر نال چلن گے ۔ تے رُکھ وڈھن آلیاں وانگ اوہدے خلاف کہاڑے لیان گے ۔²³۲۳۔ تے اوہ اوہداجنگل کٹن گے (انج خدا وند دا فرمان اے ) بھانویں کنا گھنا کیوں نہ ہووے ۔ کیوں جو اوہ ٹڈیاں توں ودھ نیں تے اوہناں دی گنتری نہیں ہو سکدی ۔ ²⁴۲۴۔ مصر دی دھی شرمسار کیتی جاندی اے تے شمال دے لوکاں دے ہتھ وچ دتی جاندی اے ۔²⁵۲۵۔ فوجوں دے رب اسرائیل دے خدا نے فرمایا اے ۔ ویکھ ۔ میں نوک آمون تے فرعون نوں فتے اوہناں نوں سزا دیاں گا جیہڑا اوہدے اُتے وساہ کردے نیں ۔ ²⁶۲۶۔ تے اوہناں نوں اوہناں دے جانی دشمناں ۔ تے شاہ بابل بنو کد نصر تے اوہدے خادماں دے حوالے کر دیاں گا ۔ پر اوہدے مگروں اوہ فیر آباد ہووے گا جویں گزرے ہوئے دناں وچ سی (انج خدا وند دا فرمان اے )²⁷۲۷۔ پر توں میرے بندے یعقوب ڈر نہیں ۔ تے اے اسرائیل نہ ڈر ۔ کیوں جو میں تینوں دور دراڈے دیساں توں تے تیری نسل نوں جلا وطنی دی دھرتی توں آزاد کراواں گا۔۔ تاں یعقوب مڑ کے آوے گا۔ تے آرام تے سکھ وچ چین پائے گا ۔ تے اوہنوں کوئی نہ ڈراوے گا۔ ²⁸۲۸۔ پس اے میرے بندے یعقوب! ڈر نہ ۔(انج خدا وند دا فرمان اے ) کیوں جو میں تیرے نال ہاں تے اوہناں ساریاں قوماں دے جنہاں وچ میں تینوں چک دتا ہووے گا ، فنا کر دیا گا پر تینوں فنا نہیں کراں گا ۔ سگوں اندازے نال تینوں ادب آداب سکھاواں گا ۔ پر تینوں اُکا بناں سزا نہیں چھڈا ں گا ۔

47¹۱۔ فلسطینیاں دے حق وچ اوہ بول جو ارمیا نبی نے خدا وند کولوں لتا ۔ ایس توں پہلاں کہ فرعون نے غزہ نوں ہرایا ۔ ²۲۔ خدا وند انج فرماندا اے ۔ ویکھ ۔ شمال توں پانی کانگ لیاندا اے ۔ تے ڈاہڈا ہڑ بن جاندا اے ۔ تے دیس نوں تے جو کچھ ایہدے وچ ہے تے شہر نوں تے اوہدے واسیاں نوں کج لیندا اے ۔ بندے چیکدے نیں ۔ تے دیس دے سارے واسی واویلا کردے نیں ۔³۳۔ اوہدے زور آوراں دیاں نعلاں دی ٹاپ دی واج ۔ تے اوہدیاں رتھاں دی دھڑ دھڑ تے اوہدے پہیاں دی گھڑ گھڑ کارن پیو ہتھاں دی کمزوری دے کارن پتراں ول مڑ کے نہیں تکدے ۔ ⁴۴۔ اُس دن دے کارن جیہڑا ساریاں فلسطینیاں دے ہلاک کرن تے صور تے صیدون تے ہر اک نسن آلے تے سہارا دین آلے نوں مکاون لئی آوندا اے کیوں جو خدا وند فلسطینیاں نوں تے کفتور دے سارے ٹاپواں دے بچیاں ہویاں نوں ہلاک کردا اے⁵۵۔ غزہ تے گنج پن آیا اے ۔ اشقلون ڈھے گیا ۔ اے عقرون بچے ہوئے لوکو کدوں تیکر اپنے آپ نوں چیردے جائو گے۔ ⁶۶۔ اے خدا وند دی تلوار ! توں کدوں تیکر بس نہیں کریں گی ؟ توں اپنی میان وچ چلی جا ۔ آرام کر تے چین کر ۔ ⁷۷۔ اوہ کیویں بس کرے گی جدوں کہ خدا وند نے اشقلون دے خلاف تے سمندر دے کنڈھے دے خلاف حکم دتا اے ۔ تے اوتھے لئی اوہنوں متھیا اے ۔

48¹۱۔۔ فوجاں دا رب اسرائیل دا خدا انج فرماندا اے ۔ نبو تے دکھ کیوں جو اوہ برباد ہویا ۔ تے قریتائم نوں لج لگی تے لِتا گیا ۔ ²۲۔ مو آب دی وڈیائی جاندی رہی ۔ حشیون وچ اوہدے خلاف برائی دا ارادہ کیتا گیا یعنی کہ آئو قوماں وچوں ایہنوں ختم کرئیے ۔ تے اے مدمین ! توں وی چپ کروایا جاویں گا تے تلوار تیرا پچھا کرے گی ۔³۳۔ حور و نائم توں چیکن دی واج اوندی اے ۔ "اُجاڑ تے وڈی بربادی " ۔ ⁴۴۔ مو آب برباد ہویا اوہدے چیکن دی واج صوعر تیکر سنیدی اے ۔ ⁵۵۔ کیوں جو لوحیت دی چڑھائی تے لوک روندے روندے چڑھدے نیں ۔ کیوں جو حورونائم دی اترائی تے موت دی پکار اُچی ہوندی اے ۔⁶۶۔ نسو تے اپنیاں جاناں بچائو ۔ تے اُجاڑ وچ رتمہ دے رُکھ وانگ ہو جائوو۔ ⁷۷۔ کیوں جو تساں اپنیاں کندھاں تے اپنے خزانیاں تے وساہ کیتا ۔ ایس لئی توں وی پھڑیا جاندا ایں ۔ تے کموش جلاوطنی وچ جاوے گا سنے اُس دے کاہناں تے سرداراں دے ۔⁸۸۔ تے تباہ کرن آلا ہر شہر تے آوے گا تے کوئی شہر نہیں بچے گا ۔ تے ترائی اُجاڑ تے میدان تباہ ہو جاوے گا۔ کیوں جو خدا وند نے فرمایا اے ۔ ⁹۹۔ مو آب نوں کنبھ لا دیو تاں جو چھیتی اُڈ جائے ۔ کیوں جو اوہدے شہر اُجاڑ ہون گے ۔ اوہناں وچ کوئی وسن آلا نہیں ہووے گا ۔ ¹⁰۱۰۔( ملعون اے اوہ جیہڑا خدا وند دا کم غافل ہو کے کردا اے ۔ تے ملعون اے اوہ جیہڑا اپنی تلوار نوں لہو توں ڈک کے رکھدا اے ) ۔¹¹۱۱۔ مو آب نکے ہوندیاں دا سکھی اے تے اوہنے اپنی تلچھٹ تے چین پھڑیا ہویا اے ۔ اوہ اک بھانڈے وچوں دوجے بھانڈے وچ پایا نہیں گیا تے نہ جلاوطنی وچ گیا ۔ ایس لئی اوہدا مزا اوہدے وچ رہ گیا اے تے اوہدی بو نہیں بدلی ۔ ¹²۱۲۔ ایس لئی ویکھو ۔ اوہ دن آوندے نیں ۔ (انج خدا وند دا فرمان اے ) پئی میں اوہدے کول ڈوہلن آلیاں نوں گھلاں گا تے اوہ اوہنوں ڈوہلن گے تے اوہدے بھانڈیاں نوں خالی کرن گے ۔ تے اوہدے مٹکیاں نوں تروڑ دین گے ۔¹³۱۳۔ تد مو آب کموش دے کارن کچا ہووے گا ۔ جیویں اسرائیل دا گھرانا اپنی توکل دی تھاں بیت ایل دے کارن کچا ہویا ۔ ¹⁴۱۴۔ تسیں کیویں آکھدے او کی اسیں ڈاہڈے تے لڑائی وچ بہادر مرد ہاں ۔¹⁵۱۵۔ مو آب تے تباہ کرن آلے چڑھ آئے نیں ۔ تے اوہدے مِتھے ہوئے جوان ذبح ہون لئی تھلے لتھے نیں (ایہہ اُس بادشاہ دا فرمان اے جیہدا ناں فوجاں دا رب اے ) ¹⁶۱۶۔ مو آب دی ہلاکت نیڑے آئی ۔ تے اوہدی بربادی بڑی تکھی چلی آوندی اے ۔ ¹⁷۱۷ ۔ اے تسیں سارے جیہڑے اوہدے آلے دوالے او اوہدے اُتے رو وو۔ تے سارے جیہڑے اوہدے ناں نوں جاندے او آکھو ۔ کیہ ایہہ پکی کھونڈی تے سوہنی چھمک کیویں ٹٹ گئی؟ ۔¹⁸۱۸۔ اے دھی جیہڑی دیبون وچ وسدی ایں ۔ اپنی شان توں ہیٹھاں لہہ آ تے سُکی تھاں تے بہہ کیوں جو موآب دا تباہ کرن آلا تیرے تے چڑھ آیا۔ تےاوہنے تیرے( قلعیاں )کوٹاں نوں ڈھا دتا اے ۔ ¹⁹۱۹۔ اے عرو عیر دی رہن آلی ! راہ وچ کھلو ۔ تے ویکھدی رہ ۔ نسن آلے توں تے اُس توں جیہڑی بچ گئی اے پچھ ۔ آکھ کیہ بیتی اے ؟ ²⁰۲۰ ۔ مو آب شرمسار ہویا کیوں جو اوہ اجاڑیا گیا ۔ ایسے لئی دکھی ہووو تے روو۔ ارنون وچ خبر دیو ۔ پئی مو آپ برباد کیتا گیا ۔²¹۲۱۔ تے رڑے دیاں تھا نواں تے حولون تے یہصہ تے میفاعت تے موت آئی اے ۔ ²²۲۲۔ تے دیبون تے نبو تے بیت دبلا تائم ۔ ²³۲۳۔ تے قریتائم تے بیت جامول تے بیت معون تے ۔ ²⁴۲۴۔ تے قریوت تے بصرہ سگوں مو آب دے دیس دے سارے نیڑے تے دور دے شہراں تے ۔ ²⁵۲۵۔ مو آب دا سنگ کٹیا گیا ۔ تے اوہدی بانہہ تروڑی گئی (انج خدا وند دا فرمان اے )²⁶۲۶۔اوہنوں نشے وچ کرو (بے سرت کرو) کیوں جو اوہنے اپنے آپ نوں خدا وند دے خلاف اُچا کیتا ۔ تے مو آب اپنیاں اُلٹیاں وچ (لوٹے) بلدے گا تے ٹھٹھے دا کارن بنے گا ۔ ²⁷۲۷۔ کیہ اسرائیل تیرے آگے ٹھٹھے دا کارن نہیں سی ۔؟ کیہ اوہ چوراں وچ نہیں ویکھیا گیا؟ ایتھے تیکر کہ جدوں اوہدے بارے گل کیتی ۔ تاں توں اپنا سر ہلایا ۔²⁸۲۸۔ اے مو آب واسیو ! شہراں نوں چھڈو تے چٹاناں (پڑیاں ) وچ رہوو۔ تے کبوتری وانگ جیہڑی غار دے منہ دے دندے تے آہلنا بنادی اے ۔ ²⁹۲۹۔ اساں مو آب دی وڈیائی دی خبر سنی ۔ پئی اوہ ڈاہدا آکڑ آلا اے ۔ تے اوہدی گستاخی تے مغروری تے آکڑ تے دل دے گھمنڈ دی خبر ۔³⁰۳۰ ۔ میں اوہدا غصہ جانداں ہاں ( انج خدا وند دا فرمان اے ) تے اوہدی (لاف ) بکواس جہدے وچ استواری نہیں ۔ تے اوہدا کم جیہڑا کوڑ اے ۔ ³¹۳۱۔ ایس لئی میں مو آب تے دکھی ہوواں گا ۔ ہاں سارے مو آب تے وین کراں گا ۔ تے قیر حارص دے بندیاں تے روواں گا ۔ ³²۳۲۔ اے سمہ دے تاکستان!جہدیاں ٹہنیاں سمندر تیکر کھلریاں ہوئیاں نیں تے یعزیل دے کنڈھے تیکر اپڑدیاں سن ۔ میں یعزیر تے روون دی تھاں تیرے تے ودھ روواں گا ۔ کیوں جو تیرے تابستانی میویاں تے تیری انگور دی فصل تے تباہ کرن آلا آ گیا ہے ۔³³۳۳۔ زرخیز دھرتی تے یعنی مو آب دے دیس توں خوشی تے شادمانی جاندی رہی ۔ میں کولھواں وچوں مے چھڈ دتی ۔ ہن کوئی للکار کے نہیں لتاڑے گا ۔ اوہناں دا للکارنا للکارنا نہیں ہووے گا ۔³⁴۳۴۔ حشبون تے العالہ چیکدے نیں ۔ ہاں یاہص تیکر اوہ اپنی واج چکدے نیں ۔ صوعر توں حورو نائم تے تیسرے عجلت تیکر ۔ کیوں جو نمریم دا سوما وی سُک گیا ۔ ³⁵۳۵۔ تے میں مو آب توں ۔ (انج خدا وند دا فرمان اے ) اچیاں تھانواں تے قربانی چاڑھن آلیاں نوں تے اوہناں دے معبوداں لئی مُشک ساڑن آلیاں نوں دور کراں گا ۔³⁶۳۶۔ ایس لئی میرا دل مو آب اُتے ونجھلی وانگ واج کڈھدا اے ۔ تے میرا جگر قیر حارص دے بندیاں تے( شرنائی) تُوتی وانگ روندا اے ۔ کیوں جو جیہڑی کھل اوہنوں ملی سی اوہ فنا ہو گئی ۔ ³⁷۳۷۔ ایس لئی ہر سر گنجا اے تے ہر اک داڑھی منی ہوئی اے ۔ ہر اک دے ہتھ تے چیر اے تے کنڈاں تے ٹاٹ اے ۔³⁸۳۸ ۔ مو آب دے سارے چھتاں اُتے تے اوہدیاں ساریاں گلیاں وچ وین نیں ۔ کیوں جو میں اوہنوں نہ چنگا لگن والے بھانڈے وانگ تروڑ چھڈیا ۔ (انج خدا وند دا فرمان اے ) ³⁹۳۹۔ اوہ کیوں برباد ہویا ؟ اوہ دکھی ہوندے نیں تے کہندے نیں پئی مو آب نے کیویں شرمساری نال منہ پھیرا اے ۔ مو آب اوہناں ساریاں لئی جیہڑے اوہدے آلے دوالے نیں ٹھٹھہ تے عبرت دا باعث بن گیا ۔⁴⁰۴۰۔ کیوں جو (خدا وند فرماندا اے )ویکھ ۔ اوہ باز وانگ اُڈدا اے تے اپنے کھمباں نوں مو آب ول کھلاردا اے ۔ ⁴¹۴۱ ۔ شہر لتے جا رہے نیں ۔ (قلعے) کوٹ فتح کیتے جاندے نیں ۔ تے اُس دن مو آب دے بہادراں دا دل اُس تیویں دے دل وانگ ہووے گا جہنوں بچہ جمن دا درد لگا ہووے ۔⁴²۴۲۔ مو آب (نیست ) نہیں تے اُجاڑ کیتا جاندا اے ۔ کیوں جو اُس نے خدا وند دے خلاف اپنے آپ نوں وڈا کیتا ۔ ⁴³۴۳۔ اے مو آب دے رہن آلے ! خوف تے کھڈا تے جال تیرے اُتے آوے گا ۔ (انج خدا وند دا فرمان اے ) ⁴⁴۴۴۔ ایس لئی جیہڑا ڈر توں نسے گا اوہ کھڈے وچ ڈگے گا ۔ تے جیہڑا کھڈے وچوں نکل آئے ۔ اوہ جال وچ پھس جائے گا ۔ کیوں جو میں اُس اُتے یعنی مو آب اُتے اوہدی سزا دا ورھا لیاواں گا ۔ (انج خدا وند دا فرمان اے⁴⁵۴۵۔ تد حشبون دی چھاں وچ نسن آلے بے چین کھڑے ہون گے ۔ تد حشبون توں اگ تے سیحون دے گھر توں لانبو نکلے گا ۔ جیہڑا مو آب دے سِر دیاں پُڑ پڑیاں نوں تے شورش ( کھپ، شور شرابا) دے پتراں دے سر دی ٹنڈاں نوں ساڑے گا ۔⁴⁶۴۶ ۔اے مو آب تیرے تے افسوس ۔ اے قموش دی امت توں ہلاک ہوئی ۔ کیوں جو تیرے پتر جلا وطنی وچ تے تیریاں دھیاں بندی وچ ٹُر جاندیاں نیں ۔ ⁴⁷۴۷۔ پر میں اخریلے دھیاڑیاں وچ مو آب دی قسمت بدلاں گا ۔(انج خدا وند دا فرمان اے )۔ ایتھے تیکر مو آب تے فتویٰ۔

49¹۱۔ بنی عمون دے حق وچ ۔ خدا وند انج فرماندا اے ۔ کیہہ اسرائیلی دے پتر نہیں ؟ کیہ اوہدا کوئی وارث نہیں ؟ ایس لئی کاہدے لئی ملکون نے جاد نوں وراثت وچ لتا ۔ تے اوہدی امت اوہدے شہراں وچ وسی۔ ²۲۔ ایس لئی ویکھ ۔ اوہ دن آندے نیں (انج خدا وند دا فرمان اے ۔) پئی میں انج کراں گا ۔ پئی بنی عمون دے ربہ وچ لڑائی دی للکار سنی جاوے گی تے اوہ بربادی دا ڈھیر بن جائے گا۔ تے اوہدیاں وستیاں اگ نال ساڑیاں جان گیں ۔ تے اسرائیل اوہدے وارثاں دا وارث ہووے گا ۔ خدا وند فرماندا اے ۔³۳۔ اے حبشون دکھی ہو کیوں جو تباہ کرن والا آگیا اے ۔ اے ربہ دی وستیو ۔ چیکو تے کنڈ تے ٹاٹ بنھو ۔ تے وین کرو تے باڑیاں وچ ایدھر اودھر پھرو ۔۔ کیوں جو ملکوم جلاوطنی وچ جائے گا سنے اپنے کاہناں تے ساریاں سرداراں دے۔ ⁴۴۔ توں کیوں ترائیاں تے وڈیائی کردی ایں ؟ تیری ترائی رُڑھ گئی ۔ اے مخالف دھی ! جیہڑی اپنے خزانیاں تے وساہ کر کے آکھدی اے ۔ میرے خلاف کون آوے گا ؟۔⁵۵۔ میں تیرے تے (انج فوجاں دے خدا دا فرمان اے ) اوہناں ولوں جیہڑے تیرے آلے دوالے نیں خوف لیاواں گا ایس لئی تسیں اک اک کر کے چکے جائو گے ۔ تے کوئی وی نہیں ہووے گا جیہڑا نسدیاں نوں کٹھا کرے ۔ ⁶۶ ۔ ایس توں پچھے میں بنی عمون دی قسمت بدلاں گا ۔(انج خدا وند دا فرمان اے) )⁷۷۔ ادوم دے حق وچ ۔ فوجاں دا خدا انج فرماندا اے ۔ کیہ تیمان وچ عقل نہیں بچی؟ کیہ سیانیاں نال صلاح مشورہ مُک گیا تے اوہناں دی سیانپ جاندی رہی ؟ ⁸۸۔ اے ددان دے واسیو ! نسو ۔ مڑ آئو ۔ ڈوہنگی تھانواں تے جا وسو کیوں جو میں عیسو تے اوہدی سزا دے ویلے ہلاکت لیانداں ۔⁹۹۔ جے انگور کھوہن آلے تیرے کول آون تاں اک وی گچھا پچھے نہیں چھڈن گے ۔ یا جے رات نوں چور آون تاں اپنے لوڑ موجب ای کھون گے۔ ¹⁰۱۰۔ پر میں عیسو نوں ننگا کیتا ۔ تے اوہدیاں لکیاں ہویاں تھانواں نوں ساہنمے لیایا ۔ تاں اوہ لُک نہیں سکدا ۔ اوہدی نسل سگوں اوہدے بھرا تے گوانڈھی وی ہلاک ہوئے تے اوہ ہے ای نہیں ۔ ¹¹۱۱۔ توں اپنے یتیماں نوں چھڈ دے ۔ کیوں جو میں اوہناں نوں جیوندا رکھاں گا ۔ تے تیریاں بیواواں (رنڈیاں ) میرے تے توکل کرن ۔¹²۱۲۔ کیوں جو خدا وند فرماندا اے ویکھ ۔ جنہاں دا حق نہیں سی پئی پیالہ پیون اوہناں نے رج کے پیتا۔ تاں کیہ توں سزا دے بن رہویں گا ؟ توں سزا توں بن نہیں رہویں گا ۔ سگوں ضرور پیویں گا ۔ ¹³۱۳۔ کیوں جو میں اپنی ذات دی سونہہ کھادی اے (انج خدا وند دا فرمان اے ) کہ بصرہ عبرت دا کارن تے ڈر دا کارن تے اجاڑ تے کفر دا کارن بنے گا ۔ تے اوہدے سارے شہر ہمیشہ لئی اُجاڑ ہوون گے ۔¹⁴۱۴۔ میں خدا وند کولوں اک خبر سنی اے سگوں قوماں کول ایلچی گھلیا گیا ۔ کہ تسیں کٹھے ہووو۔ تے اوہدے اُتے چڑھ آ وو۔ تے لڑائی لئی اٹھو ۔ ¹⁵۱۵۔ کیوں جو ویکھ میں تینوں قوماں وچ چھوٹا تے بندیاں وچ ہینا کیتا اے ۔¹⁶۱۶۔ تیرے رعب نے تے تیرے دل دے غرور نے تینوں تھڑکایا اے ۔اے توں جیہڑا چٹان دیاں موریاں وچ رہنا ایں تے پہاڑا دی اُچائی نوں نپ کے بیٹھاں ہویاں ۔ تے جے توں باز وانگوں اپنا آہلنا اُچا بناویں ۔ تاں وی میں تینوں اوتھوں تھلے لیاواں گا (انج خدا وند دا فرمان اے¹⁷۱۷۔ ایس لئی ادوم عبرت دا کارن ٹھہرے گا۔ تاں ہر اک جیہڑا اوہدے کولوں لنگھے گا حیران ہووے گا ۔ تے اوہدیاں ساریاں مصیبتاں تے پھوکاں مارے گا ۔ ¹⁸۱۸۔ جیویں کہ سدوم تے عمورہ تے اوہناں دے آلے دوالے پرتے گئے ۔۔ خدا وند فرماندا اے ۔ اوہدے وچ کوئی انسان نہیں وسے گا ۔ تے کوئی بندہ اوہدے وچ نہیں رہوے گا ۔¹⁹۱۹۔ ویکھ ۔اوہ اردان دیاں جھاڑیاں وچوں شیر وانگوں سدا دی چراند (رکھ) ول چڑھے گا ۔ کیوں جو میں اوہناں نوں اچن چیت اُس توں دور نساواں گا ۔ تے جیہڑا کوئی نیک ہووے میں اوہنوں اوہدے اُتے لاواں گا ۔ کیوں جو کیہڑا میرے وانگوں اے ؟ تے کیہڑامیرے لئی ویلا ٹھہرائے گا ؟ تے کیہڑا اوہ آجڑی اے جیہڑا میرے ساہمنے کھلوتا رہوے گا ۔²⁰۲۰۔ ایس لئی تسیں خدا وند دی اُس صلاح نوں سنو جیہڑی اوہنے ادوم لئی کیتی اے ۔ تے اوہدیاں اوہناں سوچاں نوں جیہڑیاں اوہنے تیمان دے واسیاں بارے سوچدے نیں ۔ پک اے ۔ اوہ اجڑ دے نکیاں نوں دھرو کے لے جاندے نیں ۔ پک اے ۔ اوہناں دا گھر اوہناں کارن ڈریا ہووے گا۔²¹۲۱۔ اوہناں دے ڈگن دی واج نال زویں کنب رہی اے ۔ تے اوہناں دے چیکن دی واج بحیرہ قلزم تیکر سنی جاندی اے ۔ ²²۲۲۔ ویکھ اوہ باز وانگ اُڈدا اے ۔ تے بصرہ ول اپنے کھمبھ کھلاردا اے ۔ تاں اُس دن ادوم دے بہادراں دا دل اُس زنانی وانگ ہووے گا ۔ جنہوں بچہ جمن دیاں پیڑا لگیاں ہون ۔²³۲۳۔ دمشق دے حق وچ۔ حمات تے ارفد کچے پئے کیوں جو اوہناں ڈراونی خبر سنی ۔ اوہ سمندر وانگ فکر کارن ارام نہیں کر سکدے ۔ ²⁴۲۴۔ دمشق کمزور ہو گیا تے نسن لئی پرتیا ۔ اوہنوں کانبا لگیا ۔ تے اوہنوں بچہ جمن آلی زنانی وانگ دکھ تے پیڑا ں لگیاں ۔ ²⁵۲۵۔ کیویں اُس مشہور شہر یعنی میری خوشی دے شہر وچ کوئی نہ بچیا ۔²⁶۲۶۔ ایس لئی اوہدے گھبرو اوہدیاں گلیاں وچ ڈگ جان گے ۔ تے اُس دن سارے جنگی مرد قتل کیتے جان گے ۔(انج خدا فوجاں دے رب دا فرمان اے ) ²⁷۲۷۔ میں دمشق دی کندھ وچ اگ بالاں گا۔ تے اوہ بن ہد د دے محلیاں نوں ساڑے گی ۔²⁸۲۸۔ قیدار تے حاصور دیاں بادشاہیاں دے حق وچ جنہاں نوں شاہ بابل بنو کد نصر نے ہرایا ۔ خدا وند انج فرماندا اے ۔ اٹھو قیدار تے چڑھائی کرو ۔ چڑھدے (مشرق) دے پتراں نوں ہلاک کرو ۔ ²⁹۲۹۔ اوہ اوہناں دے تنبواں تے اوہناں دے اجڑاں نوں لے لین گے ۔ تے اوہناں دیاں پڑدیاں تے سارے سامان نوں تے اوہناں دے اوٹھاں نوں اپنے لئی لے جان گے ۔ تے للکارن گے ۔ ’’ سارے پاسیوں ڈر³⁰۳۰ ۔ نسو ۔ دوڑر دور چلے جائو ۔ ڈوہنگیاں تھانواں وچ وسو ۔ اے حاصور دے واسیو ! ( انج خدا وند دا فرمان اے ) کیوں جو شاہ بابل بنو کد نصر نے تہاڈے خلاف صلاح کیتی تے منصوبہ بنایا اے ۔ ³¹۳۱۔ اٹھو ۔ (انج خدا وند دا فرمان اے ) تے اُس قوم تے چڑھائی کرو ۔ جیہڑی بے فکری تے چین نال رہندی اے ۔ تے جس دے نہ پھاٹک نیں تے نہ اڑنگے ۔ تے جیہڑی کلی وسدی اے ۔³²۳۲۔تاں اوہناں دے اوٹھ لٹ لتے تے اوہناں دے بہتے ڈنگرغنیمت لئی ہون گے تے میں اوہناں نوں جیہڑے اپنیاں پڑ پڑ یاں نوں مُنواندے نیں چوہاں پاسے کھنڈا دیاں گا تے ہر پاسیوں اوہناں تے ہلاکت لیاواں گا۔ (انج خدا وند دا فرمان اے ) ³³۳۳۔ تے حاصور وچ گدڑ رہن گے تے سدا لئی اجاڑ ہووے گا ۔ اُس وچ نہ انسان وسے گا تے نہ آدم زاد اوہدے وچ رہوے گا ۔³⁴۳۴۔ ایلام دے حق وچ خدا وند دا اوہ بول جیہڑا ارمیا نے شاہ یہودہ صدقی یاہ دی بادشاہی دے شروع وچ لتا ۔ اُس نے آکھیا ۔ ³⁵۳۵۔ فوجاں دا رب انج فرماندا اے ۔ ویکھ ۔ میں عیلام دی کمان جس وچ اوہناں دا خاص زور اے تروڑ سٹدا ہاں ۔ ³⁶۳۶۔ تے میں انبر دے چونہواں پاسیوں چونہاں ہواواں نوں عیلام تے لیاواں گا ۔ تے اوہناں ساریاں ہوواں وچ اوہناں نوں کھنڈا دیاں گا ۔ تے کوئی اجہی قوم نہیں ہووے گی جہدے وچ ایلام دے نسے ہوئے نہیں جان گے ۔³⁷۳۷۔ تے میں عیلام تے اوہناں دے دشمناں دے ساہمنے جیہڑے اوہناں دی جان منگدے نیں خوف لاہواں گا ۔ تے میں اوہناں اُتے مصیبت تے اپنا ڈاہڈا قہر لیاواں گا ۔(انج خدا وند دا فرمان اے ) تے اوہناں دے پچھے تلوار نوں گھلاں گا ۔ جدوں تیکر پئی میں اوہناں نوں فنا نہ کراں ۔ ³⁸۳۸۔ تے میں اپنا تخت عیلام وچ رکھاں گا ۔ تے اوتھوں بادشاہ تے سرداراں نوں ہلاک کراں گا ۔(انج خدا وند دا فرمان اے ) پر اخیرلے دناں وچ میں عیلام دی قسمت بدلاں گا ۔(انج خدا وند دا فرمان اے ۔ ³⁹۳۹۔ پر اَخیر دِناں وِچ ایہہ ہووے گا پئی میں عیلاؔم نوں قید بندی وِچوں پرت لیاواں گا، خُداوند فرماندا اے۔

50¹۱۔ بابل تے گلدانیاں دی دھرتی دے حق وچ ارمیا نبی دے وسیلے نال خدا وند دا بول ۔ ²۲۔ قوماں وچ خبر دیو تے سنائو ۔ تے جھنڈا کھلا کرو ۔ مشہور کرو تے نہ لکائو ۔ آکھو بابل لے لتا گیا ۔ تے بعل کچا کیتا گیا ۔ تے مروداک برباد کیتا گیا ۔ اوہناں دیاں مورتاں کچیاں کیتیاں گیاں ۔ تے اوہدے مکروہات تروڑے گئے ۔³۳۔ کیوں جو شمال ولوں اوہناں تے اِک قوم چڑھ آوندی اے ۔ جیہڑی اوہدی دھرتی نوں اُجاڑے گی ۔ اوہدے وچ کوئی وسن آلا نہیں ہووے گا ۔ اوہ نس گئے ۔ کیہ انسان کیہ حیوان سارے چلے گئے ۔ ⁴۴۔ اوہناں دناں وچ سگوں اوسے ویلے (انج خدا وند دا فرمان اے ) بنی اسرائیل سنے بنی یہودہ دے آون گے تے روندے پٹدے پھرن گے ۔ تے خدا وند اپنے خدا نوں لبھن گے ۔ ⁵۵۔ اوہ صیہون دے راہ بارے پچھن گے ۔ اوہناں دا منہ اُسے ول ہووے گا ’’ آئو اسیں خدا وند نال سدا دا عہد بنہیے ۔ جنہوں کدی بھل نہ سکئیے ۔⁶۶۔ میری امت دے لوک بُھلیاں ہویاں بھیڈاں سن ۔ اوہناں دے آجڑیاں نے اوہناں نوں کراہے پایا ۔ تے پہاڑاں تے اوہناں نوں آوارہ پھرن دتا ۔ اوہ پہاڑ پہاڑ تے ٹبہ ٹبہ پھردے رہے ۔ تے اپنے گھار نوں وسار چھڈیا نیں ۔ ⁷۷۔ جیہڑا وی اوہناں نوں ملدا سی اوہناں نوں نگل لیندا سی ۔ اُس دے مخالف کہندے سن کہ ساڈا کوئی دوش نہیں کیوں جو اوہناں نے سچائی دی قرار گاہ خدا وند سگوں اپنے پیو دادے دی توکل دی تھاں خدا وند دا گناہ کیتا ۔⁸۸۔بابل وچوں ٹر پوووتے گلدانیاں دی دھرتی توں نکل جائو ۔ تے اس بکرے وانگ جیہڑا اجڑ دے اگے اگے جاندا اے ۔ ⁹۹۔ کیوں جو ویکھ ۔ میں شمال دے دیس توں وڈیاں وڈیاں قوماں دا اک اکٹھ کڈھاں گا ، تے بابل تے لیاواں گا ۔ تے اوہ اوہدے ساہمنے کٹھے ہون گے ۔ تے اوتھوں لے لتا جاوے گا ۔ اوہناں دے تیر اُس ہوشیار بہادر وانگ ہون گے جیہڑا خالی ہتھ مڑکے نہیں آوندا ۔ ¹⁰۱۰ ۔ تے گلدان لٹیا جاوے گا تے سارے لٹن آلے رج جان گے ( انج خدا وند دا فرمان اے )¹¹۱۱۔ اے میری میراث نوں لٹن آلیو ۔ کیوں جو تسیں خوش او تے خوش ہوندے او۔ تے لیلیاں وانگ جنگل وچ کُد دے او ۔ تے زور آوراں وانگ ہنکدے او۔ ¹²۱۲۔ ایس لئی تہاڈی ماں کچی پئی ۔ تے تہاڈی ماں بدنام ہوئی ۔ ویکھ اوہ قوماں وچ پچھلی ہووے گی ۔ سگوں پہاڑ سُکی زویں تے تھل ۔ ¹³۱۳۔ تے خدا وند دے قہر دے کارن اوہ آباد نہیں ہووے گی ۔ سگوں اُکی اجاڑ ہووے گی ۔ تے جیہڑا وی بابل دے کولوں دی لنگھے گا اوہ حیران ہووے گا ۔ تے اوہدیاں ساریاں مصیبتاں تے ہوکے بھرے گا ۔¹⁴۱۴۔ تسیں بابل دے خلاف ہر پاسیوں صف بنائو ۔ اے سارے تیر چلان آلیو ! اُس تے تیر چلائو ۔ کوئی تیر پچھے نہ چھڈو کیوں جو اُس نے خدا وند دا گناہ کیتا اے ۔ ¹⁵۱۵ ۔ ہر پاسیوں اوہدے خلاف للکارو ۔ اوہنے اپنے ہتھ دے دتے ۔ اوہدیاں نینہاں دھس جاندیاں نیں ۔ تے اوہدیاں کندھاں ڈھائیاں جاندیاں نیں ۔ کیوں جو ایہہ خدا وند دا بدلہ اے ۔ ایس لئی اوہدے کولوں بدلہ لووو۔ تے جیویں اوہنے کیتا اُنج ای اوہدے نال کرو ۔¹⁶۱۶ ۔ بی بیجن آلے نوں تے فصل ویلے داتری پھڑن آلے نوں بابل وچ ختم کرو ۔ ظالم دی تلوار دے ساہمنے توں ہر کوئی اپنے بندیاں ول منہ کرے ۔ تے اپنی دھرتی ول نسے ۔¹⁷۱۷۔ اسرائیل اک چکیا ہویا حلوان اے شیر اوہدا پچھا کردے نیں ۔ پہلاں شاہ اشور نے اوہنوں پاڑیا ۔ تے اخیر وچ شاہ بابل بنو کد نصر نے اوہدیاں ہڈیاں بھن دتیاں ۔ ¹⁸۱۸۔ ایس لئی فوجاں دارب اسرائیل دا خدا انج فرماندا اے ۔ ویکھ ۔ میں شاہ بابل تے اوہدے دیس نوں اوسے وانگ سزا دیواں گا جیویں میں شاہ اشور نوں سزا دتی ۔¹⁹۱۹۔ تے میں اسرائیل نوں اوہدی چراند (گھا دی رکھ )وچ موڑ کے لیاواں گا ۔ تاں اوہ کرمل تے باشان وچ چرے گا ۔ تے افرائیم تے جلعاد دے پہاڑ وچ سکھ پاوے گا ۔ ²⁰۲۰۔ اوہناں دناں وچ سگوں اوسے ویلے (انج خدا وند دا فرمان اے ۔ اسرائیل دی برائی نوں ڈھونڈا جائے گا پر نہیں ہووے گی ۔ تے یہودہ دی بھل وی ۔ پر نہیں ہووے گی ۔ کیوں جو جنہاں نوں میں رہندا رکھاں گا ۔ اوہناں نوں میں ماف کر دیاں گا ۔²¹۲۱۔ مراتائم دے دیس تے چڑھائی کر۔ اوہدے اُتے تےفقود دے واسیاں تے چڑھائی کر ۔ اوہنوں اُجاڑ دے ۔ اوہنوں تباہ تے برباد کر۔(انج خدا وند دا فرمان اے ) تے جو کچھ میں تینوں آکھیا ۔اوہدے مطابق عمل کر ۔ ²²۲۲۔ دیس وچ جنگ دا رولا گولا تے وڈی بربادی اے ۔²³۲۳ ۔ سارے جگ دا ہتھوڑا کیویں تروڑیا گیا ۔ تے ٹوٹے ٹوٹے کیتا گیا ۔ تے بابل قوماں وچ کنج عبرت دا کارن بنیا ۔ ²⁴۲۴۔ تیرے لئی پھاہی لائی گئی تے توں پھڑی گئی تے توں نہ جاتا ۔ تاں پائی گئی تے پکڑ لتی گئی ۔ کیوں جو توں خدا وند نوں غصہ دوایا ۔²⁵۲۵۔ خدا وند نے اپنا اسلحہ خانہ کھولیا تے اپنے غصے دے ہتھیار کڈھے ۔ کیوں جو خدا وند فوجاں دے خدا دا گلدانیاں دے دیس وچ اک کم اے ۔ ²⁶۲۶۔ دوروں دوروں اوہدے خلاف آئو ۔ اوہدے (انبار خانیاں ) گوداماں نوں کھولو ۔ اوہنوں مٹی دے وڈے ٹوٹیاں وانگ ڈھیر کرو ۔ تے اوہنوں تباہ برباد کرو ۔ اوہدا کچھ پچھے نہ رہن دیو ۔²⁷۲۷۔ اوہدے سارے گھبرو سنڈھیاں نوں مار دیو ۔ اوہ (حلال) کوہین لئی لہن ۔ اوہناں تے دکھ کیوں جو اوہناں دا دن یعنی اوہناں دی سزا دا ویلا آگیا ۔ ²⁸۲۸۔ بابل دیس دے نسیاں ہویاں تے پناہ گیراں دی فریاد اے توں جو خدا وند ساڈے خدا دے بدلے دی یعنی صیہون وچ اُس دی ہیکل دے بدلے دی خبر دیویے ۔²⁹۲۹۔ بابل دے مقابلے وچ تیر چلان آلیاں نوں تے ساریاں کمان کھچن آلیاں نوں لیائو ۔ اوہدے آلے دوالے تنبو لائو ۔ اوہدے وچوں کوئی وی نہ بچ جائے ۔ اوہدے کم دے مطابق اوہنوں بدلہ دیو ۔ جو کچھ اُس نے کیتا اوہو اوہدے نال کرو ۔ کیوں جو اُس نے خدا وند اسرائیل دے قدوس دے خلاف شیخی کیتی ۔ ³⁰۳۰ ۔ ایس لئی اوہدے جوان اوہدیاں گلیاں وچ گر جان گے تے اُس دن اوہدے سارے جنگی مرد فنا کیتے جان گے ۔ (انج خدا وند دا فرمان اے )³¹۳۱۔ ویکھ ۔ اے شیخی باز ! میں تیرے خلاف ہاں ۔ انج خدا وند فوجاں دے رب دا فرمان اے ۔ کیوں جو تیرا دن یعنی تیری سزا دا ویلا آگیا ۔ ³²۳۲۔ ایس لئی شیخی باز ٹُھڈا کھا کے ڈھے جاندا اے ۔ تے کوئی نہیں جو اوہنوں کھلا کر سکے ۔ میں اوہدے شہراں وچ اگ بھڑکاندا ہاں ۔ تے ایہہ اوہدے آلے دوالے سارا کچھ ساڑدی اے ۔³³۳۳۔ فوجاں دا رب انج فرماندا اے ۔ کہ بنی اسرائیل تے بنی یہودہ دوویں مظلوم نیں ۔ تے سارے جنہاں نے اوہناں نوں بندی وان بنیایا اوہناں نوں پکڑ کے رکھدے نیں ۔ اوہ اوہناں نوں چھڈ دین توں انکار کر دے نیں ۔ ³⁴۳۴۔ پر اوہناں دا ساتھی زور آور اے۔ اوہدا ناں فوجاں دا رب اے ۔ تے اوہ اوہناں دے مقدمے لئی ضرور لڑے گا ۔ تاں جو دیس نوں ارام دیوے ۔ تے بابل واسیاں نوں بے چین کرے ۔³⁵۳۵۔ گلدانیاں تے تلوار !(انج خدا وند دا فرمان اے ) تے بابل واسیاں اُتے تے اوہدے سرداراں تے سیانیاں اُتے ۔ ³⁶۳۶۔ اوہدے غیب داناں تے تلوار! تے اوہ بے وقوف بن جان گے ۔ اوہدے بہادراں تے تلوار ! تے اوہ گھبرا جان گے ۔ ³⁷۳۷۔ اوہدے گھوڑیاں تے رتھاں تے تلوار اے ۔ تے اوہدے اندر دے سارے رلے ہوئے لوکاں تے تلوار اے! تے اوہ زنانیاں وانگ بن جان گے اوہناں دیاں خزانیاں تے تلوار اے ۔ تے اوہ لٹے جان گے۔³⁸۳۸ ۔ اوہدی ندیاں تے تلوار اے ! تے اوہ سُک جان گیاں ۔ کیوں جو اوہ گھڑیاں ہویاں مورتاں دا دیس اے ۔ تے اوہ مکروہات تے ناز کر دے نیں ۔ ³⁹۳۹۔ ایس لئی جنگلی بلیاں تے گدڑ اوتھے رہن گے تے شتر مرغ اوتھے وسن گے ۔ تے ابد تیکر فیر کدی اباد نہیں ہووے گی ۔ تے پیڑھی توں پیڑھی تیکراوہناں وچ کوئی نہیں وسے گا ۔ ⁴⁰۴۰۔ جیویں کہ خدا نے سدوم تے عمورہ تے اوہناں دے آلے دوالے نوں پرت دتا ۔(انج خدا وند دا فرمان اے ) اُسی وانگ ایس وچ کوئی بندہ نہیں وسے گا ۔ تے کوئی آدم زاد ایہدے وچ نہیں رُکے گا⁴¹۴۱۔ ویکھ ۔ شمال ولوں اک اکٹھ تے اک وڈی قوم آندی اے تے زویں دے کنڈھیاں توں ڈاہڈے بادشاہ اُٹھدے نیں ۔ ⁴²۴۲۔ اوہ کمان تے نیزے چکے ہوئے نیں ۔ اوہ ڈاہڈے دل آلے نیں تے رحم نہیں کرن گے ۔ اوہناں دی واج سمندر وانگ اے ۔ تے اوہ گھوڑیاں تے چڑھ کے تیرے نال لڑائی کرن نوں ۔ اے بابل دی دھی ! جنگی مرد وانگوں سجے ہوئے نیں ۔ ⁴³۴۳۔ شاہ بابل نے اوہناں دی مشہوری سنی ۔ تاں اوہدے ہتھ ڈھلے ہو گئے ۔ اُس نوں اُس زنانی وانگ دکھ تے تکلیف ہوئی جہنوں بال جمن دیاں پیڑا لگیاں ہون ۔⁴³۴۳۔ شاہ بابل نے اوہناں دی مشہوری سنی ۔ تاں اوہدے ہتھ ڈھلے ہو گئے ۔ اُس نوں اُس زنانی وانگ دکھ تے تکلیف ہوئی جہنوں بال جمن دیاں پیڑا لگیاں ہون ۔⁴⁴۴۴۔ ویکھ ۔ اوہ اردن دیاں جھاڑیاں وچوں شیر وانگوں سدا دی (چراگاہ) چراند وچ اُتے چڑھے گا ۔ کیوں جو میں اچن چیت اوہناں نوں اوہدے کولوں دور نساواں گا ۔ تے جیہڑا کوئی نیک ہووے ۔ میں اوہنوں اُس تے لاواں گا ۔ کیوں جو کون میرے وانگ اے ۔ تے کون میرے لئی ویلا روکے گا ۔ تے اوہ کون آجڑی اے ۔ جیہڑا میرے ساہمنے کھلوے گا ۔⁴⁵۴۵۔ ایس لئی خدا وند دی اُس صلاح نوں سنو جیہڑی اوہنے بابل دے بارے کیتی ۔ تے اوہدے اوہناں خیالاں نوں جیہڑے اوہنے گلدانیاں دے دیس بارے سوچے نیں ۔ پک اے ۔ اوہ اجڑ دے چھوٹیاں نوں دھرو کے لے جاندے نیں ۔ پک اے ٹکانا اوہناں دے کارن ڈر وچ ڈبیا ہووے گا ۔ ⁴⁶۴۶۔ بابل دی ہار دی واج نال زویں کمبدی اے ۔ تے قوماں وچ فریاد سنیدی اے ۔

51¹۱۔ خدا وند انج فرماندا اے ۔ ویکھ ۔ میں بابل اُتے تے لیب کامائی دے واسیاں تے اک مارن آلی دی روح لیانا چاہندا ہاں۔ ²۲۔ تے میں بابل اُتے چھٹن آلیاں نوں گھلاں گا ۔ تاں اوہ اوہنوں چھٹن گے تے اوہدے دیس نوں خالی کرن گے ۔ کیوں جو اوہ اوہدی مصیبت دے دناں وچ اوہدے چونہواں پاسے اوہدے خلاف ہون گے ۔³۳۔ کمان کھچن آلا اپنی کمان کھچے ۔ تے اپنی زرہ نال آئے ۔ تسیں اوہدے گھبروآں نوں بچیا نہ رہن دیو ۔ اوہدے سارے لشکر نوں ہلاک کرو ۔ ⁴۴۔ ویکھ ۔ گلدانیاں دے دیس وچ قتل ہون آلے تے اوہدیاں گلیاں وچ ونہے ہوئے پئے نیں ۔⁵۵۔ کیوں جو اسرائیل تے یہودہ اپنے خدا کولوں یعنی فوجاں دے رب کولوں رنڈیپے وچ نہیں چھڈے جاندے حالانکہ اوہناں دا دیس اسرائیل دے قدوس دی نا فرمانی نال بھریا ہویا اے ۔ ⁶۶۔ بابل دے وچوں نسو ۔ تے ہر اک اپنی جان نوں بچاوے ۔ اوہدی برائی وچ رل کے ہلاک نہ ہووے ۔ کیوں جو ایہہ خدا وند دے بدلے دا ویلا اے ایس لئی اوہ اوہنوں بدلہ دیوے گا ۔⁷۷۔ بابل خدا وند دے ہتھ وچ اک سونے دا پیالہ سی ۔ جیہڑا ساری دنیا نوں مست کردا سی ۔ قوماں نے اوہدی مے وچوں پیتا اس لئی اوہ دیوانے نیں۔ ⁸۸ ۔ بابل اچن چیتی ڈگ گئی تے برباد ہوئی ۔ اوہدے تے افسوس کرو ۔ اوہدی پیڑ لئی بلسان لیائو، شیت اوہنوں شفا ہو جاوے ۔⁹۹۔ اساں بابل دا علاج کیتا پر اوہ چنگی نہ ہوئی ۔ اوہنوں چھڈ دیو تے اسیں سارے اپنے دیس نوں تُر جاوئیے کیوں جو اوہدی سزا اسمان تک پہنچدی اے ۔ تے بدلاں تیکر اُچی اے ۔ ¹⁰۱۰۔ خدا وند نے ساڈی سچائی نوں ظاہر کیتا ۔ ایس لئی آئو اسیں صیہون وچ خدا وند اپنے خدا دے کلام دا بیان کرئیے ۔ ۔¹¹۱۱ ۔ تیراں نوں تکھا کرو ۔ ترکشاں نوں بھر لو ۔ کیوں جو خدا نے شاہ مادائی دی روح نوں اُبھارا اے ۔ تے بابل دے خلاف ارادہ کیتا پئی اوہنوں برباد کرے کیوں جو ایہہ خدا وند دا بدلہ یعنی اوہدی ہیکل دا بدلہ اے ۔ ¹²۱۲۔ بابل دیاں چوکندھیاں دے ساہمنے جھنڈا کھلا کرو۔ پہرے دیاں چوکیوں نوں پکا کرو ۔ راکھے بٹھائو مورچے تیار کرو ۔ کیوں جو خدا وند نے جو ارادہ کیتا یعنی جیہڑا ارادہ بابل واسیاں دے خلاف کیتا اوہ پورا کردا اے ۔¹³۱۳۔ توں جیہڑی نہراں تے رہن آلی تے بھاریاں خزانیاں آلی ایں تیری اخیر آن پہنچی ۔ تیرا حرام کھانا حد تیکر پہنچیا ۔ ¹⁴۱۴۔ فوجاں دے رب نے اپنی ذات دی سونہہ کھادی اے ۔ کہ بھانویں میں ملخ وانگ تینوں بندیاں نال بھر دتا ۔ تاں وی تیرے خلاف للکرے مارے جان گے ۔¹⁵۱۵۔ اوہ جنہے زویں نوں اپنی قدرت نال بنایا ۔ تے جہان نوں اپنی سیانپ نال قائم کیتا ۔ تے اسمان نوں اپنی عقلمندی نال کھلاریا۔ ¹⁶۱۶۔ اوہدی واج تے اسمان وچ بڑا پانی دا شور اے ۔ اوہ بھڑاس نوں زویں دے کنڈھیاں توں چک دا اے ۔ تے مینہ لئی بجلیاں نوں پیدا کردا ۔ تے ہوا نوں اپنے خزانیاں وچوں کڈھدا اے ۔¹⁷۱۷۔ اک بندہ علم دے لحاظ نال کن ذہن ہو گیا ۔ تے ہر اک سنیارا اپنی مورت توں کچا ہوندا اے ۔ کیوں جو اوہدی ڈھالی ہوئی مورت (جھوٹ) کُوڑ اے تے اوہدے وچ جان نہیں ۔ ¹⁸۱۸ ۔ ایہہ شیواں جھوٹ تے ایہہ کاریگری ٹھٹھے دے قابل اے ۔ تے اوہناں دی سزا دے ویلے اوہ فنا ہو جان گے ۔ ¹⁹۱۹ ۔ یعقوب دا ٹکڑا اُس وانگ نہیں ۔ کیوں جو اوہ ساریاں چیزاں نوں بناون آلا اے ۔ تے اسرائیل اوہدی میراث دا قبیلہ اے ۔ فوجاں دا رب اوہدا ناں اے ۔²⁰۲۰۔ توں میرا ہتھوڑا تے جنگی ہتھیار ایں ۔ ایس لئی میں قوماں نوں ایہدے نال تروڑ دینداں ۔ تے بادشاہیاں نوں تیرے کولوں برباد کرداں ۔ ²¹۲۱۔ تے میں تیرے کولوں گھوڑے تے سوار نوں تروڑ دینداں ۔ تے تیرے کولوں رتھ تے اوہدی سواری نوں تروڑ دیندا ہاں ۔²²۲۲۔ تے میں تیرے کولوں مر د تے عورت نوں توڑ دینداں ۔ تے تیرے کولوں بڈھے تے بچے نوں تروڑ دینداں ۔ تے تیرے کولوں کڑی تے منڈے نوں تروڑ دینداں ۔ ²³۲۳۔ تے تیرے کولوں آجڑی تے اوہدے اجڑ نوں تروڑ دینداں ۔ تے تیرے کولوں کسان تے اوہدی جوڑی بلداں نوں تروڑ دینداں ۔ تے تیرے کولوں سرداراں تے حاکماں نوں تروڑ دینداں ۔²⁴۲۴۔ انج میں بابل نوں تے سارے گلدان واسیاں نوں اُس ساری برائی دا بدلہ دیاں گا ۔ جیہڑی اوہناں نے تیری اکھاں دے ساہمنے صیہون نال کیتی سی ۔ (انج خدا وند دا فرمان اے )²⁵۲۵۔ ویکھ ۔ میں تیرے خلاف ہاں ۔ اے فسادی پہاڑ ۔ (انج خدا وند دا فرمان اے ) جیہڑا ساری زویں نوں وگاڑدا اے ۔ میں اپنا ہتھ تیرے تے ودھانداں ہاں ۔ تے چٹاناں اُتوں تینوں ریڑھ کے تینوں سڑیا ہویا پہاڑ کر دینداں ۔ ²⁶۲۶۔ تاں جو تیرے کولوں کوئی وٹا گُٹھ لئی تے کوئی وٹا نینہ لئی نہیں لتا جاوے گا سگوں توں ابدی اجاڑ ہوویں گا ۔(انج خدا وند دا فرمان اے )²⁷۲۷۔ دیس وچ جھنڈا گڈو ۔ تے قوماں دے وچکار نر سنگا پھوکو ۔ قوماں نوں اوہدے خلاف تیار کرو ۔ تے اراراط تے منی تے اشکناز دی بادشاہیاں نوں اوہدے خلاف سدو۔ اوہدے خلاف فوج دے آگو متھو ۔ تے ڈسن آلی ٹڈی وانگوں گھوڑیاں نوں چاہڑ لیائو۔ ²⁸۲۸۔ اوہدے خلاف قوماں نوں متھو شاہ مادائی تے اوہدے سرداراں نوں تے اُس دے سارے حاکماں تے اوہدی بادشاہی دی ساری دھرتی نوں ۔²⁹۲۹۔ تے زویں ہلدی تے کمنبدی اے ۔ کیوں جو بابل دے خلاف خدا وند دا ہر ارادہ قائم رہندا اے پئی بابل دے دھرتی نوں اُجاڑے ۔ تے اوہدے وچ کوئی وسن آلا نہ ہووے ۔³⁰۳۰۔ بابل دے بہادر لڑائی توں باز رہے ۔ تے کوٹاں (قلعیاں ) وچ جا بیٹھے تے اوہناں دی جی داری جاندی رہی اوہ زنانیاں وانگ ہو گئے ۔ تے اوہناں دے ٹکانے ساڑے گئے تے اوہناں دے اڑنگے تروڑے گئے ۔ ³¹۳۱۔ اک ڈاکیا دوجے ڈاکیے نوں ملن لئی تے اک قاصد دوجے قاصد نوں ملن لئی بھجدا اے ۔ تاں جو بابل دے بادشاہ نوں خبر دیوے پئی اوہدا شہر اک کنڈھے توں لے کے دوجے کنڈھے تیکر لے لتا گیا ۔ ³²۳۲۔ ایتھے تیکر کہ پتن پکڑ لتے گئے ۔ تے پہاڑ اگ نال ساڑے گئے ۔ تے جنگ کرن آلے مرد ڈر گئے ۔³³۳۳۔ کیوں جو فوجاں دا رب اسرائیل دا خدا انج فرماندا اے ۔ پئی بابل دی مٹی گاہن ویلے دے کھلواڑے وانگ اے ۔ تے تھوڑے ویلے مگروں اُس دی فصل کپن دا ویلا آ جاوے گا ۔³⁴۳۴۔ شاہ بابل بنو کد نصر نے مینوں کھا لتا تے مینوں بے ارام کر دتا ۔۔ تے مینوں خالی بھانڈا بنا یا۔ اوہ مینوں وڈے سپ وانگوں نگل گیا تے میریاں سوادی شیواں نال اپنا ڈھڈ بھر لتا ۔ فیر مینوں باہر سٹ دتا ۔ ³⁵۳۵۔ صیہون دی رہن آلی آکھے گی پئی میرا مظلوم گوشت بابل تے پوے ۔ تے یروشلیم آکھے پئی میرا خون گلدان واسیاں تے ہووے۔³⁶۳۶۔ ایس لئی فوجاں دا رب انج فرماندا اے ۔ ویکھ ۔ میں تیرے مقدمے لئی لڑاں گا ۔ تیرا بدلہ لواں گا ۔ تے اوہدے سمندر نوں سُکا دیاں گا ۔ تے اوہدے چشمے نوں سکاواں گا۔ ³⁷۳۷۔ تے بابل کھولا تے گدڑاں دا ٹکانا تے عبرت دا کارن تے ٹھٹھے دا کارن ہو جائے گا ۔ تے اس وچ کوئی رہن آلا نہیں ہووے گا ۔³⁸۳۸۔ اوہ جیہڑے شیراں وانگ کٹھے گجن گے ۔ تے شیر بچیاں وانگ گھورن گے ۔ ³⁹۳۹۔ اوہناں دے غصے دی حالت وچ میں اوہناں دی دعوت کر کے اوہناں نوں مست کراں گا ۔ تاں جو وجد وچ آون تے ہمیشہ دی نیندر سوں جاون تے فیر نہ جاگن ۔(انج خدا وند دا فرمان اے) ⁴⁰۴۰۔ تے میں اوہناں نوں بکریاں وانگ تے لیلیاں وانگ سنے بکریاں دے مسلخ تے لاہواں گا۔⁴¹۴۱۔ شیشاک کیویں لے لتا گیا ۔ تے ساری دنیا دی وڈیائی پھڑی گئی ؟ قوماں دے وچ بابل کیویں عبرت دا کارن بن گیا ؟ ⁴²۴۲۔ سمندر بابل تے چڑھ آیا تے اوہ اوہدیاں بہت ساریاں چھلاں کارن چھپ گیا ۔⁴³۴۳ ۔ اوہدے شہر پہاڑ تے سکی زویں تے تھل بن گئے جنہاں وچ کوئی انسان نہیں وسدا ۔ تے جس وچوں کوئی آدم زادہ نہیں لنگھدا ۔ ⁴⁴۴۴۔ میں بابل وچ بعل نوں سزا دیاں گا۔ تے جو کچھ اوہنے نگلیا اے اوہدے منہ وچوں کڈھاں گا ۔ تے فیر قوماں اوہدے کول نہیں چلن گیاں ۔ کیوں جو بابل دی چوکندھی پئی رہے گی ۔⁴⁵۴۵۔ اے میری امت ۔ اوہدے وچکاروں نکل آ تے خدا وند دے قہر دی تیزی کولوں ہر اک اپنی جان بچائے ۔ ⁴⁶۴۶۔ تہاڈا دل نہ گھبرائے تے تسیں اُس خبر نوں سن کے نہ ڈرو ۔ جیہڑی دیس وچ سنی جائے گی ۔ کیوں جو اک ورھے اک افواہ آوے گی تے اگلے ورھے دوجی افواہ تے دیس وچ اک حاکم دوجے حاکم تے زور آوری کرے گا۔⁴⁷۴۷۔ ایس لئی ویکھ ۔ اوہ دن آندے نیں پئی میں بابل دیاں گھڑیاں ہویاں مورتاں نوں سزا دیاں گا۔ تے اوہدی ساری دھرتی گھبرا جاوے گی ۔ تے اوہدے سارے قتل کیتے ہوئے اوہدے اندر پئے رہن گے ۔ ⁴⁸۴۸۔ تے اسمان تے زویں تے جو کچھ انہاں وچ ہے بابل دے گیت گاون گے ۔ کیوں جو تباہ کرن آلے اوہدے اُتے شمال توں آون گے ۔ ⁴⁹۴۹ ۔ ہاں ۔ بابل ڈگے گا ۔ اے اسرائیل دے قتل ہون آلیو ۔ پک اے ۔ ساری دنیا دے قتل ہون آلے بابل دے کارن قتل ہوئے ۔⁵⁰۵۰۔ اے جیہڑے تسیں تلوار توں بچ گئے او چلے آوو نہ کھلووو۔ دور دراڈے دیساں وچ خدا نوں یاد رکھو ۔ تے آپنے دل وچ یروشلیم دا خیال کرو۔ ⁵¹۵۱۔ اسیں شرم سار ہاں کیوں جو اسیں ملامت سندے ہاں ۔ تے خجالت سارے مونہاں نوں کج لیندی اے ۔ کیوں جو خدا وند دے گھر دے مقدس وچ اوپرے لوک وڑ گئے ۔⁵²۵۲۔ ایس لئی ویکھ (انج خدا وند دا فرمان اے ) اوہ دن آندے نیں پئی میں اوہدی گھڑی ہوئی مورتاں نوں سزا دیاں گا۔ تے اوہدے سارے دیش وچ پھٹڑ کوکاں مارن گے ۔ ⁵³۵۳۔ بھانویں بابل اسمان تیکر اچا ہو جائے ۔ تے اپنی طاقت دی اچائی نوں پیڈھا کرے تاں وی میرے ولوں اوہدے اُتے تباہ کرن آلے آون گے (انج خدا وند دا فرمان اے )۔⁵⁴۵۴۔ بابل توں رون دی تے گلدانیاں دے دیس توں بڑی ہلاکت دی واج اے ۔ ⁵⁵۵۵ ۔ کیوں جو خدا وند نے بابل نوں برباد کیتا ۔ تے اوہدے وچوں سارے ہنگامے نوں ختم کیتا ۔ اوہناں دیاں چھلاں وڈے سمندروانگ شور کردیاں نیں ۔ تے اوہناں دی للکار اُٹھدی اے ۔ ⁵⁶۵۶۔ کیوں جو تباہی کرن آلا اوہدے تے یعنی بابل تے آوندا اے ۔ تے اوہدے بہادر پھڑے جاندے تے اوہناں دیاں کماناں توڑیاں جاندیاں نے ۔ کیوں جو خدا وند خدائے منتقم اوہنوں ضرور بدلہ دیندا اے ۔⁵⁷۵۷۔ تے میں اوہدے سرداراں تے سیانیاں تے اوہدے حاکماں تے اوہدے سپہ سالاراں تے اوہدے بہادراں نوں مست کراں گا ۔ سو اوہ ہمیشہ دی نیندر سوں جان گے ۔ تے نہ جاگن گے ۔(انج اُس بادشاہ دا فرمان اے جہدا ناں فوجاں دا رب اے )۔ ⁵⁸۵۸۔ فوجاں دارب انج فرماندا اے پئی بابل دی کُھلی چو کندھی اُکی ڈھا دتی جاندی اے ۔ تے اوہدے اچے پھاٹک اگ نال ساڑے جاندے نیں ۔ انج قوماں دی محنت بے فائدہ ٹھہردی اے تے امتاں دی مشقت اگ لئی ہوندی اے ۔⁵⁹۵۹۔ ایہہ او گل اے جہیدا حکم ارمیا نبی نے سرایاہ بن نیری یاہ بن محسے یاہ نوں اُس ویلے دتا جدوں اوہ شاہ یہودہ صدقی یاہ دے نال اوہدے بادشاہت دے زمانے دے چوتھے ورہے وچ بابل نوں گیا (سراہ یاہ آرام گاہ دا سردار سی ) ⁶⁰۶۰۔ ارمیا نے اُس ساری آفت نوں جیہڑی بابل تے آن آلی سی اک کتاب وچ لکھیا سی ۔ یعنی ایہہ ساریاں گلاں جیہڑیاں بابل دے حق وچ لکھیاں گیاں ۔⁶¹۶۱۔ ارمیا نے سرایاہ نوں آکھیا ۔ جدوں توں بابل وچ آویں ۔ تاں ویکھ ۔ ایہناں ساریاں گلاں نوں پڑھ ۔ ⁶²۶۲۔ تے آکھ اے خدا وند ! توں اس تھاں دے حق وچ فرمایا کہ توں ایہنوں برباد کریں گا ۔ تاں ایہدے وچ کوئی رہن آلا نہیں ہووے گا۔ نہ انسان تے نہ حیوان سگوں ایہہ سدا دا اُجاڑ ہووے گا۔⁶³۶۳۔ تے جدوں توں اس کتاب نوں پڑھن توں ویہلا ہوویں تاں اوہدے نال اک پتھر بنھ ۔ تے اوہنوں فرات دے وچکار سٹ دے ۔ ⁶⁴۶۴۔ تے آکھ اسے وانگ بابل ڈب جاوے گا ۔ تے اُس مصیبت توں جیہڑی میں اوہدے اُتے پاواں گا ۔ فیر نہیں اُٹھے گی ۔ ایتھے تیکر ارمیا دا کلام اے ۔

52¹۱۔ صدقی یاہ اِکی ورھیاں دی عمر دا سی جدوں اوہ بادشاہ بنیا ۔ تے اوہنے یروشلم وچ یارہ ورھے بادشاہی کیتی ۔ اوہدی ماں دا ناں حموتل سی جیہڑی لبنہ وچ رہن آلے یرمی یاہ دی دھی سی ۔ ²۲ ۔ تے اوہنے خدا وند دی نظر وچ برائی کیتی مطابق اُس سارے دے جو یویا قیم نے کیتا ۔ ³۳۔ کیوں جو خدا وند دا قہر یروشلیم تے یہودہ تے رہیا ۔ جدوں تیکر اوہنے اپنے ساہمنیوں اوہنوں دور نہ کیتا ۔ تے صدقی یاہ نے شاہ بابل دے خلاف بغاوت کیتی ۔⁴۴۔ تے اوہدی بادشاہی دے ناویں ورھے دے دسویں مہینے دے دسویں دن شاہ بابل بنو کد نصر نے اوہدا سارا لشکر یروشلیم تے چڑھ آیا۔ تے اوہدے ساہمنے ڈیرا لایا تے اوہدے دوالے دمدمے بدھے ۔ ⁵۵ ۔ تے صدقی یاہ بادشاہ دے یارہویں ورھے تیکر شہر گھیرے وچ رہیا ۔⁶۶۔ تے چوتھے مہینے دے نانویں دن شہر وچ کال ودھ گیا ۔ تے دیس دے لوکاں لئی روٹی نہیں سی ۔ ⁷۷۔ تاں شہر دی کندھ وچ موری ہو گئی ۔ تے سارے جنگی مردے اُس بوہے راہوں جیہڑے اوہ کندھاں دے وچکار بادشاہ دے باغ دے نیڑے سی راتیں ویلے نکل کے نس گئے ۔ (تے گلدانی شہر نوں گھیرے ہوئے سن ) تے عرابہ دے راہ وچ گئے ۔ ⁸۸۔ تد گلدانیاں دا لشکر بادشاہ دے پچھے گیا تے یریحو دے میدان وچ صدقی یاہ نوں جا لتا تے اوہدا سارا لشکر اوہدے کول کھلر گیا ۔⁹۹ ۔ تاں اوہناں نے بادشاہ نوں پھڑیا تے حمات دے علاقے ربلہ وچ اوہنوں شاہ بابل دے کول لے گئے ۔ تے اوہناں اوہدے اتے فتویٰ دتا ۔ ¹⁰۱۰۔ تے شاہ بابل نے صدقی یاہ دے پتراں نوں اوہدی اکھاں دے ساہمنے کوہیا ۔ تے اوہنے ربلہ وچ یہودہ دے سارے سرداراں نوں وی کوہیا ۔ ¹¹۱۱۔ اوہنے صدقی یاہ دیاں اکھاں کڈھوا دتیاں تے سنگلاں نال اوہنوں بدھیا ۔ تے شاہ بابل اوہنوں بابل وچ لیایا ۔ تے اوہدے موت دے دن تیکر اوہنوں بندی وان بنائی رکھیا ۔¹²۱۲۔ تے شاہ بابل بنو کد نصر دے انیہویں ورھے دے پنجویں مہینے دے دسویں دن تیکر ہنوز رادان جلو داراں دا سردار جیہڑا بابل دے باشاہ دے اگے کھلوندا سی یرو شلیم وچ آیا۔ ¹³۱۳۔ تے اوہنے خدا وند دا گھر تے بادشاہ دا گھر تے یرو شلیم دے سارے گھر ساڑے ۔ تے سرداراں دے سارے گھر اگ نال ساڑ دتے ۔ ¹⁴۱۴۔ تے گلدانیاں دے سارے لشکر تے جلو داراں دے سرداراں دے نال یرشلیم دیاں ساریاں کندھاں نوں جیہڑیاں اوہدے آلے دوالے سن ڈھا دتیاں ۔¹⁵۱۵۔ تے دیس دے کجہ مسکیناں تے سارے لوکاں نوں جیہڑے شہر وچ بچ گئے تے نسن آلیاں نوں جیہڑے بابل دے بادشاہ دے کول نس گئے سن تے ساری جماعت نوں نبوز رادان جلو داراں دے سردار نے جلا وطن کر دتا ۔ ¹⁶۱۶۔ تے نبوز رادان جلو داراں دے سردار نے دیس دے مسکیناں وچوں بعضیاں انگور لان آلیاں تے کھیتی کرن آلیاں نوں چھڈ دتا ۔¹⁷۱۷۔ تے پتل دیاں تھماں نوں جیہڑے خدا وند دے گھر وچ سن تے چوکیاں تے پتل دے بحیرے نوں جیہڑا خدا وند دے گھر وچ سی گلدانیاں نے تروڑیا ۔ تے اوہدا سارا پتل چک کے بابل نوں لے گئے ۔ ¹⁸۱۸۔ تے دیگاں تے بیلچے تے پیالے تے گلگیر تے چمچے تے پتل دے سارے بھانڈے جنہاں نال اوہ سیوا کردے سن اوہناں لے لتے ۔ ¹⁹۱۹۔ تے جلو داراں دے سردار نے طاس تے انگیٹھیاں تے گلگیر تے دیگاں تے شمع دان تے چمچے تے پیالے جیہڑے سونے دے سن اوہناں دا سونا تے جیہڑے چاندی سن اوہناں دی چاندی لے لتی ۔²⁰۲۰۔ تے دوویں تھم تے بحیرہ تے پتل دے بارہ بلد جیہڑے پاویاں دے تھلے سن ۔ جیہڑے سلمان بادشاہ نے خدا وند دے گھر لئی بناوئے سن اُس لے لتے ۔ ²¹۲۱۔ پر دوتھم سن ۔ ہر اک تھم دی لمائی اٹھارہ ہتھ تے چورائی بارہ ہتھ تے موٹائی چار انگل سی تے وچوں بُھگا سی ۔²²۲۲۔ تے اوہدے اُتے پتل دا ٹوپ سی تے ہر ٹوپ پنج ہتھ اُچا سی ۔ تے ٹوپ دے آلے دوالے جالیاں تے انار سارے پتل دے سن ۔ تے انج دا ای اک دوجا تھم تے اوہدے انار سن ۔ ²³۲۳۔ تے اک پاسے چھیانوے انار سن تے جالیاں تے اوہدے دوالے سارے سو انار سن ۔²⁴۲۴۔ تے جلو داراں دے سردار نے سردار کاہن سرایاہ نوں تے تن درباناں نوں پھڑ لتا ۔ ²⁵۲۵۔ تے شہر وچوں اک کھسرے نوں جیہڑا جنگی بنیاں اُتے لایا گیا سی تے ست بندیاں نوں جیہڑے بادشاہ دے سامنے رہندے سن جیہڑے شہر وچ سن تے لشکر دے رئیس دے کاتب نوں جیہڑا دیس دے لوکاں نوں کٹھا کردا سی تے دیس دے بندیاں وچوں سٹھ بندے جیہڑے شہر دے سن پھڑ لتے گئے۔²⁶۲۶ ۔ جلوداراں دا سردار نبوز رادان اوہناں نوں پھڑ کے شاہ بابل دے کول ربلہ وچ لے گیا ۔ ²⁷۲۷۔ تاں شاہ بابل نے اوہناں نوں ماریا تے حمات دے علاقے ربلہ وچ اوہناں نوں قتل کیتا ۔تے یہودہ اپنی دھرتی توں بندی ہو کے تُر گیا۔²⁸۲۸۔ جنہاں یہودیاں نوں بنو کد نصر بندی وان بنا کے لے گیا اوہ بنو کد نصر دے ستویں ورھے وچ تن ہزار تیئس لوک سن۔ ²⁹۲۹۔ تے بنو کد نصر دے اٹھارویں ورھے وچ یرو شلیم توں اٹھ سو بتی جاناں جلاوطن کیتیاں گیاں ۔ ³⁰۳۰۔ تے بنو کد نصر دے تیویئیں ورھے جلو داراں دے سردار نے یہودیاں وچوں ست سو پنجتالی نوں جلا وطن کیتا ۔ انج ساریاں جاناں چار ہزار چھ سو سن ۔³¹۳۱۔ شاہ یہودا یویا کین دی جلا وطنی دے سینتیویں ورھے دے بارہویں مہینے دے ستائیسوین دن شاہ بابل اویل مروداک نے شاہ یہودہ یویوکین نے سرفراز کیتا ۔ تے اوہنوں بندی کانے وچوں کڈھیا۔³²۳۲۔ تے اوہدے نال مٹھیاں گلاں کیتیاں تے اوہدی کرسی اوہناں بادشاہواں کولوں اُچی کیتی جیہڑے بابل وچ اوہدے نال سن ۔ ³³۳۳۔ تے اوہدے بندی خانے دے لیڑے بدلی کروائے ۔ تے اوہ اپنی حیاتی دے سارے دن سدا اوہدے درباروں روٹی کھاندا رہیا ۔ ³⁴۳۴۔ تے اوہدی حیاتی دے سارے دناں وچ اُس دی موت دے دن تیکر روز دے چاہ پانی لئی بادشاہ ولوں اوہدے لئی پکا وظیفہ بدھیا گیا ۔

نوحہ

1¹۱۔ ہائے اوہ نگری جہڑی کسے ویلے چ لوکاں ناں بھری ہوئی سی اج کہنی اُجڑی پئ اے۔ جہڑی کدی قوماں چ شان والی سی اوہ کہنی بیوہ وانگوں ہو گئی اے۔ جہڑی قوماں دی شہزادی سی اج لونڈی بن گئی اے۔ ²۲۔ اوہ رات نوں دھاڑاں مار مار کے روندی اے۔ تے اوہدے اتھرو اوہدیاں گلاں توں ڈھلدے نیں۔ اوہدے سارے عاشقاں چوں ہن کوئی نیں جیہڑا اوہنوں تسلی دیوے۔ اوہدے سارے یاراں نیں اوہنوں توکھا دتا اے۔ تے اوہدے ویری ہو گئے نیں۔³۳۔ یہُوداہ ظلم تےسخت خدمت پاروں جَلا وطن ہوئی اوہ غیر قوموں چ وسدی اے پر ارام دا تھاں نیں لبھدا۔ اوہدے سارے پچھا کرن والیاں نیں اوہنوں دکھ وچ جا پھڑیا۔⁴۴۔ صیوؔن دیاں راہواںماتم کردیاں نیں ۔ کیوں جو خاص عید اں تےکوئی نیں آندا۔ اوہدے سارے پھاٹک وِیران ہوگئے نیں۔ اوہدے کاہن ہاواں بھردے نیں ۔ اوہدیاں کُنواریاں دکھی نیں۔ تےا وہ آپ وی تلخی نال بھری ہوئی اے۔ ⁵۵۔ اوہدے ویری اوہدے تے غالب نیں۔ اوہدے ویری سوکھے نیں۔ کیو ں جو یہواہ نےاوہنوں اوہدے بہتےپاپاں دےکارن۔ دُکھ وچ پایا اے۔ اوہدے بچّے ویریاں اگے۔ اسیری چ چلے گئے ۔⁶۶۔ تےصیُؔون دی دھی توں۔ اوہدی ساری شان بان جاندی رہی ۔ اوہدےسردار اجہیاں ہرنیاں وانگرہوگئے نیں۔ جنہاں نوں چرن دی تھاں نیں لبھدی۔ اوہ اپنے پچھاکرنے والیاں دے اگے اگے کمزوری چ چلدے نیں۔⁷۷۔ یرُوشلمؔ اپنے دکھ تےآوارہ گردی دے دن۔ ہرویلے یاد کردی اے۔ جدوں اوہدے لوکی مُخالف دے ہتھ وچ پئے سن۔ تے کوئی نیں سی جیہڑا اوہدی مدد کردا۔ اہودے مخالفاں نیں اوہدے زوال نوں ویکھ کے اوہدے تے ٹھٹھا کیتا اے۔⁸۸۔ یرُوشلمؔ نے وہڈا پاپ کیتا اے۔ ایس لئی اوہ غلامی وچ گئی اے۔ اوہدے سارے عِزّت کرن والے اوہدا ننگا پن ویکھ کے اوہدی حقارت کردے نیں۔ ایس پاروں اوہ منہ پھیر کے ہاواں بھردی اے۔ ⁹۹۔ اوہدی پلیت ی اوہدے لیڑیاں چ اے ۔ اوہنے اپنے اخیر دا خیال نہ کیتا ۔ ایس پاروں ا وہ حیرت انگیز طور تے پست ہو گئی اے۔ اوہدا کوئی تسلّی دینے والا نہیں رہیا۔ "اے یہواہ میری مُصِیبت ویکھ کیوں جوویری نے اپنے آپ نوںوڈا بنایا اے۔"¹⁰۱۰۔ مخالف نے اپنا ہاتھ اوہدیاں ساریاں قیمتی شیواں تے ودھایا اے۔ کیوں جو اوہنے ویکھیا ہے کہ پرایاں قوماں اوہدے پوتراستھان وچ آ وڑ آیاں نیں۔ جنہاں دی بابت توُں حکم دتا سی پئی اوہ تیری سبھا وچ نہ وڑن۔¹¹۱۱۔ اوہدے سارےلوکی ہاواںبھر دے نیں۔ اوہ روٹی لبھدے پھردے نیں۔ اوہناں نیں اپنیاں قیمتی شیواں روٹی کھان لئی دتیاں نیں ۔ کہ اپنی جان بچان۔ " اے یہواہ جھاتی مارکے ویکھ ۔ پئی میں کنی کھج ل ہو گئی آں۔" ¹²۱۲۔ اےسارے لنگن والیو۔ کی ایہہ تہاڈے لئی کجھ نیں؟ دھیان دیو تےویکھو ۔کہ کوئی دکھ۔ میرے دکھ ورگا ہےجیہڑا میرے تےآ پیا اے؟ کہ یہواہ نے اپنے بڑے غصہ وچ مینوں دُکھ وچ پایا اے۔¹³۱۳۔ اوہنے اُچیائی توں میریا ں ہڈیاں چ اگ گھلی۔ اوہ میریاں ہَڈیاں دے اندر لنگ گئی اے ۔ اوہنے میرے پیراں لئی اک جال وچھایا اے۔ اوہنے مینوں پچھے موڑیا اے۔ اوہنے مینوں ویران تے کمزور کیتا اے۔ تے سارے دن دےمرض وچ پا دتا اے۔ ¹⁴۱۴۔ میریاں خطا ؤں دا جُوا اوہنے اپنے ہتھ نال بنیا ں اے۔ اوہ بن کے میری گردن تے رکھیاں گیاں نیں۔ اوہنے میرا زور مکا چھڈیا اے۔ میرےخدا نے مینوں اوہناں دے ہتھ وچ کر دتا اے۔ جہناں دے اگے میں اٹھ نیں سک دا۔¹⁵۱۵۔ میرے خدانے میرے درمیان میرے سارےسورمیاں نوں پیراں چ رولیا اے۔ اوس نے میرے خلاف اک منڈلی نوں سدیا اے۔ کہ میرے منڈیاں نوں برباد کرے۔ خدا نے یہُوداہ دی کواری دھی نوں کولھو وانگرمِدیا اے۔¹⁶۱۶۔ ایہناں گلاں دے کارن میں رونا واں۔ میریاں اکھیاں ، میریاں اکھیاں توں پانی ڈگدا اے۔ کیوں جو میرا تسلی دین والا جہیڑا میری جان بچائےمیتھوں دور اے۔ میرے بچے پریشان نیں۔ ایس لئی کہ ویری غالِب آگیا اے۔ ¹⁷۱۷۔ صیُون اپنے ہتھ پھیلاندی اے ۔ تےاوہنوں تسلی دین والا کوئی نیں۔ یہوواہ نے یَعقُوؔب لئی حُکم دتا اے ۔ کہ اوہدے مخالف اوہنوں گھیرا پان۔ یرو شلم اوہناں دے وچ پلیت ی وانگرہو گئی اے ۔¹⁸۱۸۔ یہوواہ راست اے۔ کیو ں جو مَیں اوہدے خُکم دے خلاف باغی ہوئی ۔ اَے ساری قومو ۔سُنو ۔ تے میرے غم نوں ویکھو ۔ میریاں کنواریاں تے میرے جوان۔ اسیری چ ٹر گئے نیں۔ ¹⁹۱۹۔ میں اپنے یاراں نوں سدیا ۔ پر اوہناں مینوں دھوکا دتا۔ میرے کاہناں تے میرے بزُرگاں نے شہر چ اپنی جان دے دتی۔ جدوں اوہ کھانا لبھ رہے سن۔ پئی اوہناں دی جان چ جان آوئے۔²⁰۲۰۔ ویکھ اَے یہوواہ، میں کناں دکھی آں۔ میرا اندر ابل رہیا اے۔ میرا دِل میرے اندر مروڑے کھاندا اے۔ کیوں جومیں وڈی بغاوت کیتی اے۔ باہر تلوار بے اولاد کردی اے ۔ تے گھر وچ موت کا سامنا اے۔²¹۲۱۔ اوہناں نے میری آہ سُنی اے۔ تےمینوں تسلی دین والاکوئی نہیں ۔ میرے سارے ویریاں نےمیرے دکھ دی خبر سُنی۔ اوہ خوش ہندے نیں کہ توں اینج کیتا اے۔ توں اوہ دن لیاویں گا جہدا توں اعلان کیتا اے۔ تے اوہ وی میرے وانگر ہو جان گے۔ ²²۲۲۔ اوہناں دی سار ی بدی تیرے سامنے آوے۔ تے اوہناں نال وی اونج ای کر جویں توں میرے سارے پاپاں دے کارن میرے نال کیتا اے۔ میریاں ہاواں بہت نیں۔ تے میرا دِل نڈھال اے۔

2¹۱۔ خداوند ادونائی نے کیویں اپنے غضب وچ۔ صیُؔون دی دھی نوںبدل وچ لکو لیااے ۔ اوہنے اِسراؔئیل دے جمال نوں اسمان توں۔ زمین تے کیویں سٹ دتا اے۔ تے اپنے قہر دے دِن ۔ اپنے پیر دی چوکی نوں بھُلا دِتااے۔ ²۲۔ خداوند ادونائی نے یَعقُوؔب دے سارے پنڈ مٹا چھڈےنیں۔ تے اوہناں تے رحم نہیں کیتا۔ اوہنے اپنے غضب چہ یہُودؔاہ دی بیٹی دے قلعے ڈھا دتے نیں۔ تے مٹی چ ملا چھڈے نیں۔ اوہنے اوہناں دے بادشاہ تے سرداراں نوں پلیت ٹھہرایا اے۔³۳۔ اوہنے اپنے غضب دے زورچہ۔ اِسراؔئیل دے پُورےسِنگ نوںوڈ چھڈیا اے۔ اوہنے دشمن آن دے ویلے اپنا راست ہتھ پچھے کر لیا اے تے اوہنےیَعقُؔوؔب چ جویں آگ بھڑکا دتی اے۔ جیہڑی چاراں پاسے ساڑدی اے۔ ⁴۴۔ اوہنے اپنی کمان دُشمن وانگر کھچ ای اے۔ اوہنے اپنے سجےہتھ نوں دشمن وانگرمضُبوط کیتا اے۔ تے صیون دی دھی دی خیمہ گاہ وچ اوہناں ساریاں نوں جیہڑے اکھاں نوں چنگے لگدے سن مار مکایا اے۔ اوہنے اپنا غصہ اگ وانگر ڈولیا اے۔⁵۵۔ خُداوند ادونائی انج سی جیویں دُشمن ہندا اے۔ اوہ اِسراؔئیل نوں نگل گیا اے۔ اوہ اوہدے سارے محلاں نوں نگل گیا اے اوہنے اوہدے قلعے برباد کر دتےنیں۔ تے اوہنے یہوداہ دی دھی دا رونا تے کرلاپ ودھا دتا اے۔ ⁶۶۔ تے اوہنے اپنی ہیکل نوں انج خالی کیتا اے جیویں کسے باغ نوں۔ اوہنے اپنی جماعت دیاں تھاواں نوں اجاڑ چھڈیا اے۔ خداوند نے صیون وچ عیداں تے سبتاں دا اجہیا حال کیتا اے پئی کوئی اوہناں نوں یاد نہ کرے۔ تے اوہنے اپنے قہر تے غضب وچ بادشاہ تے کاہن نوں ذلیل کر دتا اے۔⁷۷۔ خداوند ادونائی نے اپنے مذبح نوں رد کر دتا اے۔ تے گھر نوں خالی کر دتا اے۔ اوہنے اوہدے محلاں دیاں کنداں نوں دشمن دے ہتھ وچ کر دتا اے۔ اوہناں نے خداوند یہوواہ دےگھر وچ انج شور مچایا اے جیویں عید دے ویلے واجاں سنائی دیندیاں سن۔⁸۸۔ خداوند یہواہ نے اے قصد کیتا اے پئی صیون دی بیٹی نوں برباد کرے۔ اوہنے اک ڈوری کھچ ای اے۔ اوہنے برباد کرن اپنا ہتھ پچھے نیں کیتا۔ اوہنے چار چوفیرےدی فصیل تے کند نوں رون ہکی کر دتا اے۔ اوہ دونویں رل کے کرلاپ کردیاں نیں۔ ⁹۹۔ اوہدے پھاٹک زمیں چ ڈب گئے نیں اوہنے اوہدیاں سلاخاں نوں برباد کر دتا اے۔ اوہدے بادشاہ تے اوہدے سردار ہن غیر قوماں دے وچ نیں۔ شریعت کوئی نیں رئی۔ اوہدے نبی وی خداوند ولوں کوئی رویا نیں ویکھدے۔¹⁰۱۰۔ صیون دی دھی دے بزرگ چپ ہو کے پوئیں تے پیٹھے نیں اوہناں نے اپنے سر وچ سواہ پائی اے۔ تے لکک تے ٹاٹ بنیا ایں۔ یروشلم دیاں کنواریاں زمین تک اپنے سر جھکا ئے ہوئے نیں¹¹۱۱۔ میریاں اکھیاں اتھرو سُٹ سُٹ کے دھندلیاں ہو گیاں نیں میرا اندر جوش ماردا اے میری قوم دی دھی دی سٹ توں میرا جگر زمیں تے بہہ گیا اے جد کہ بچہ تے دودھ پین والے بال شہراں دے موڑاں تے بے ہوش پئے نیں۔ ¹²۱۲۔ اوہ اپنیاں ماواں نوں پچھدے رہئے پئی گیہوں تے مے کتھے وے اوہ شہر دے چوکاں چ زخمیاں واگر غش کھاندے نیں جدوں اوہناں دیاں ماواں دی جھولی چ اوہناں دی جان نکلدی اے¹³۱۳۔ تینوں میں کدے نال رلاواں تے کدے نال مثال دیاں اے یروشلم دئے دھیئے میں تینوں کدھے برابر آکھاں پئی تینون تسلی دیاں اے کواری بیٹی صیون کیوں تیری سٹ سمندر دے وانگ وڈی اے تیرا علاج کون کرے۔ ¹⁴۱۴۔ تیرے نبییاں نے تیرے لئی جھوٹیاں تے حماقت دیاں رویاواں ویکھیاں نیں اوہناں تیرے بھیڑ نوں سامنے نیئں لیاندا تاں جو تیری قسمت بدل جاندی بلکہ اوہناں نے تیرے لئی جھوٹی تے گمراہی دی نبوت کیتی¹⁵۱۵۔ سارے لنگن والے تیرے تے تالیاں ماردے نیں اوہ یروشلم دی دھی تے سیٹیاں ماردے تے ہلاوندے نیں کی اے او ای شہر اے جہنوں لوکی کمال حسن تے سارے جہان دی خوشی آکھدے سن۔ ¹⁶۱۶۔ تیرے سارے ویری تیرے خلاف منہ کھولدے نیں۔ اوہ سیٹیاں ماردے تے دند پیسدے نیں۔ تے کہندے نین پئی اسی ایہنوں کھا گئے آں۔ ایہہ او ہی دن ایں جہدی سانوں اوڈیک سی۔ اسیں اوہنوں پالیا تے ویکھ لیا اے۔¹⁷۱۷۔ خداوند نے اوہو کیتا جیہڑا اوہنے سکھیا سی۔ تے اپنے اوس کول نوں پورا کیتا جہیڑا اوہنے پہلاں وریاں توں فرمایا سی۔ اوہنے ڈھا دتا اے تے ترس نیں کھادا۔ اوہنے دشمن نوں تیرے تے خوش ہوون دتا اے۔ تے تیرے مخالفا ں دے سنگ نوں اچا کیتا اے۔¹⁸۱۸۔ اے صیون دی کواری دھی خداوند دے اگے فریاد کر رات دن تیرے اتھرو دریا وانگر بہندے رہن توں ارام نہ کر تیری اکھ دی پتلی باز نہ آئے ¹⁹۱۹۔ اُٹھ رات نوں پہراں دے شروع چ فریاد کر اپنا دل خداوند دے سامنے پانی وانگر روڑ دے اپنے بچیاں دی جاناں دی خاطر اوہدے ول اپنا ہتھ ودھا²⁰۲۰۔ اے خداوند ویکھ تے غور کر پئی توں ایہہ سلوک کدے نال کیتا اے کی عورتاں اپنے ای پھل نوں ، اپنے جھولی دے بچیاں نوں کھا جان کی خداوند دے مقدس چ کاہن تے نبی قتل کیتے جان²¹۲۱۔ چوکاں چ زمیں تے منڈے تے بڈھے پئے ہوئے نیں میریاں کواریاں تے میرے جوان تلوار دا شکار ہوئے توں اپنے غضب دے دن چ اوہناں نوں قتل کیتا اے۔ ²²۲۲۔ توں گویا عید دے دن دے لئی سارے پاسیوں ہول بلائے نیں تے خداوند دے غضب دے دن چ نہ کوئی بچیا تے نہ باقی رہیا جناں نوں میں جھولی چ لے کے پالیا اوہناں نوں میرے دشمناں نیں مکا دتا اے۔

3¹۱۔ میں ای اوہ بندہ ہاں جہنے اوہدے قہر دی سوٹی توں دکھ پایا اے۔ ²۲۔ اوہ میرا آگو ہویا پر مینوں روشنی چ نہیں سگوں ہنیرے چ ٹوریا۔ ³۳۔ اوہدا ہتھ دن بھر میرے خلاف رہیا۔ ⁴۴۔ اوہنے میرے گوشت تےچمڑے نوں بڈھا کر دتا اے۔ اوہنے میریاں ہڈیاں توڑ چھڈیاں نیں۔⁵۵۔ اوہنے میرے خلاف میرے چار چوفیرے کنداں کھچیاں نیں۔ اوہنے مینوں تلخی دے زہر تے دکھ وچ گھیر لیا اے۔ ⁶۶۔ اوہنے مینوں پرانے مردیاں وانگ ہنیرے دیاں تھاواں چہ رکھیا اے۔ ⁷۷۔ اوہنے میرے آلے دوالے کنداں بنایاں نیں۔ تانجو میں باہر نہ جا سکاں۔ اوہنے میریاں بیڑیاںبھاریاں کردتیاں نیں۔ ⁸۸۔ تے جدوں میں چیکدا تے دہائی دینا ںواں، اوہ میری فریادنیں سندا۔⁹۹۔ اوہنے تراشے ہوئے پتھراں نال میریاں رہواں بند کر دتیاں نیں۔ اوہنے میریاں راہواں ڈنگ پڑنگیاں کر دتیاں نیں۔ ¹⁰۱۰۔ میرے لئی اوہ ریچھ وانگ شکار چہ بیٹھا ۔ تے اوس شیر وانگ جہیڑا لک کے بہندا اے۔ ¹¹۱۱۔ اوہنے میریاں راہوں وگاڑ دتیاں تے مینوں ٹوٹے ٹوٹے کرکے برباد کر دتا اے۔¹²۱۲۔ اوہنے اپنی کمان کچھی تے مینوں اپنے تیر دا نشانہ بنایا۔ ¹³۱۳۔ اوہنے اپنے ترکش دے تیراں نال میرے گردیا ں نوں وین سٹیا۔ ¹⁴۱۴۔ میں اپنے سارے لوکاں لئی ہاسا بن گیا واں؛ تے اوہ مینوں تنگ کرن لئی سارا دن گاندے رہندے نیں۔ ¹⁵۱۵۔ اوہنے مینوں تلخیاں نال بھر دتا تے کوڑی شے نال مدہوش کر دتا اے۔¹⁶۱۶۔ اوہنے میرے دند روڑیاں نال توڑے اوس مینوں راکھ وچ لٹایا۔ ¹⁷۱۷۔ توں میری جان نوں ارام توں دور رکھیا اے۔ میں سکھ دے دناں نوں بھل گیا۔ ¹⁸۱۸۔ ایس لئی میں آکھنا ہاں پئی میری طاقت تے میری آس جہیڑی خداوند ولوں سی ٹٹ گئی اے۔¹⁹۱۹۔ میرے دکھ دا خیال کر تےمیری تلخی تے مصیبت نوں یاد کر ۔ ²⁰۲۰۔ ایہناں گلاں نو ں یا د کر کے میر ی جا ن میرے اندر بیتاب اے۔ ²¹۲۱۔ میں ایہناں گلاں نوں دل وچ سوچنا ہا ں تے امید وار رہنا ہاں۔²²۲۲۔ ایہہ خدا دیاں رحمتاں نیں پئی اسی فنا نہیں ہوئے کیونجو اوہدے ترس کدی ختم نہیں ہندے۔ ²³۲۳۔ ہر صبح اوہ تازہ ہندے نیں؛ کیونجو تیری وفاداری ڈاھڈی اے۔ ²⁴۲۴۔ میری جان نے آکھیا میرا حصہ خداوند اے۔ ایس لئی میری آس اوہدے تے وے۔²⁵۲۵۔ خدا وند اوہناں تے مہربان ایں جہیڑے اوہدا انتظار کردے نیں۔ اوس جان تے جہیڑی اوہدی طالب اے۔ ²⁶۲۶۔ ایہہ بہتر اے پئی بندہ امید رکھے تے خموشی نال خداوند دی نجات دی اوڈیک کرے۔ ²⁷۲۷۔ بندے لئی ایہو چنگا اے پئی اوہ جوانی دے ویلیاں چہ فرمان برداری کرے۔ ²⁸۲۸۔ اوہ کلا بیٹھے تے خموش رہوے ، کیونجو رب نے ہی اوہدے تے اے ذمہ داری رکھی اے۔ ²⁹۲۹۔ اوہ اپنا منہ خاک تے رکھے پئی ہرے کجھ امید دی صورت نکلے۔³⁰۳۰۔ تے اوہ اپنا گل اوہدے ول پھیر دیوے جہیڑا اوہنوں چنڈ مارے۔ تے ملامت توں خوب پیٹ بھرے۔ ³¹۳۱۔ کیونجو خداوند سدا لئی چھڈ ناں دیووے گا۔ ³²۳۲۔ کیونجو بھاویں اوہ دکھ دیوے ، فیر وی اوہ اپنیاں ودھیریاں رحمتاں دے سببوں ترس کھاوے گا۔ ³³۳۳۔ کیونجو اوہ آدمی دے پتر تے خوشی نال دکھ تے مصیبت نہیں گھلدا۔³⁴۳۴۔ ساری زمین دے سارے قیدیاں نوں پامال کرنا۔ ³⁵۳۵۔ قادرِ مطلق دے حضور کسے بندے دی حق تلفی کرنا۔ ³⁶۳۶۔ تے کسے بندے دا مقدمہ وگاڑنا خداوند ویکھ نہیں سکدا۔³⁷۳۷۔ اوہ کون ایں جہدے آکھن دے مطابق ہندا اے۔ حالانکہ خدا وند نے نہیں فرمایا۔ ³⁸۳۸۔ کی بھلائی تے برائی قادرِ مطلق دے حکم نال نہیں؟ ³⁹۳۹۔ فیر بندہ جیندے جی کیوں گلا کرے جہدوں اوہنوں اوہدے اپنے ایں گناہاں دی سزا مل رہی ہووے۔⁴⁰۴۰۔ اسیں اپنی راہواں نوں لبھئے تے پرکھئے تے خداوند ولے پھریے ⁴¹۴۱۔ اسیں اپنے ہتھاں دے نال نال دلاں نوں وی خدا سے سامنے اسمان ول چکئے۔ ⁴²۴۲۔ اسی گناہ تے بغاوت کیتی تے توں معاف نہیں کیتا۔ ⁴³۴۳۔ توں سانوں اپنے غصہ نال ڈھکیا تے ساڈا پچھا کیتا۔۔ توں سانوں قتل کیتا تے رحم نہ کیتا۔⁴⁴۴۴۔ توں اپنے آپ نوں بدلاں نال ڈھکیا پئی ساڈی دعا تیرے تیک نہ اپڑے۔ ⁴⁵۴۵۔ توں سانوں قوماں چہ کوڑا تے لوکاں دے وچ نا منظور کیتا۔ ⁴⁶۴۶۔ ساڈے سارے ویریاں نے ساڈے خلاف منہ کھولیا۔ ⁴⁷۴۷۔ ڈر تے دہشت، ویرانی تے ہلاکت نیں سانوں آدبایا اے۔⁴⁸۴۸۔ میری قوم دی دھی دی تباہی دے سببو ں میریاں اکھیاں چوں اتھرواں دیاں نہراں جاری نیں۔ ⁴⁹۴۹۔ میریاں اکھیاں اتھرو وگاندیاں نیں تے نہیں رکدیاں ۔ اوہناں نوں کوئی ارام نہیں۔ ⁵⁰۵۰۔ جدوں تیک خداوند اسمان توں نظر کر کے ناں ویکھے۔⁵¹۵۱۔ میریاں اکھیاں میرے شہر دیاں ساریاں دھیاں دے لئی میری جان نوں دکھی کردیاں نیں۔ ⁵²۵۲۔ میرے دشمناں نیں بناں کسی وجہ توں پرندے وانگر میرا پچھا کیتا۔ ⁵³۵۳۔ اوہناں نیں میری جان لین لئی مینوں کھوں چہ سٹیا تے میرے اتے اک پتھر رکھیا اے۔ ⁵⁴۵۴۔ پانی میرے سر توں لنگ گیا۔ میں آکھیا میں مر گیا۔⁵⁵۵۵۔ اے خداوند میں کھوں چوں تیرے ناں دی دہائی دتی۔ ⁵⁶۵۶۔ توں میری اواز سنی ایں۔ میری آہ تے فریاد توں اپنا کن بند نہ کر۔ ⁵⁷۵۷۔ جیس روز میں تینوں پکاریا، توں میرے نیڑے آیا تے توں فرمایا۔ پئی نہ گھبرا۔⁵⁸۵۸۔ اے خداوند توں میری جان دی حمایت کیتی تے اوہنوں چھڈایا۔ ⁵⁹۵۹۔ اے خداوند توں میری مظلومی ویکھی اے میرا نیاں کر۔ ⁶⁰۶۰۔ توں میرے خلاف اوہناں دے سارے بدلے تے سارے منصوبیاں نوں ویکھیا اے۔ ⁶¹۶۱۔ اے خداوند توں میرے خلاف اوہناں دی ملامت تے اوہناں دے سارے منصوبیاں نوں سنیا اے۔⁶²۶۲۔ جہڑے میرے خلاف اٹھے۔ اوہناں دیاں گلاں تے، دن بھر میرے خلاف اوہناں دے منصوبے۔ ⁶³۶۳۔ اوہناں دے اٹھن تے بیٹھن نوں ویکھ پئی میں ای اوہناں دا راگ آں۔⁶⁴۶۴۔ اے خداوند اوہناں دے کماں دے مطابق اوہناں نوں بدلا دے۔ ⁶⁵۶۵۔ اوہناں نوں دل دا غم دے تے تیری لعنت اوہناں تے آوے۔ ⁶⁶۶۶۔ غصے دے نال اوہناں دا پچھا کر تے ساری زمین توں اوہناں نوں فنا کر دے۔

4¹۱۔ سونے نے اپنی آب و تاب کھو دتی اے۔ تے کھرا سونا کیویں بدل گیا اے۔ پاک موتی ہر گلی چ کھلرے ہوئے نیں۔ ²۲۔ صیون دے عزیز پتر جہیڑے وزن چہ خالص سونے وانگر نیں کمیاردے بنائے ہوئے بھانڈیاں وانگر ہو گئے نیں۔³۳۔ گدڑ وی اپنی چھاتی توں اپنے بچیاں نوں دودھ پیاندے نیں پر میری قوم دی بیٹی جنگل دے شتر مرغ وانگر بے رحم ہو گئی اے۔⁴۴۔ دودھ چنگن والے دی جیب پیاس توں تالو نال جا لگی اے۔ نیانے روٹی منگدے نیں پر اوہناں نوں کوئی نہیں دیندا ۔ ⁵۵۔ جہیڑے سوادی کھانے کھاندے سن ہن گلیاں چہ ویران پئے نیں۔ جیہڑے قرمزی کپڑیاں چہ پلدے سن ہن راکھ دے ڈھیر تے لیٹے ہوئے نیں۔⁶۶۔ میرے لوکاں دی سزا سدوم نالوں وی وڈی اے۔ جہیڑا پل چہ تباہ ہو گیا ۔ تے کوئی ہتھ اوہدی مدد لئی نہ ودھ سکیا۔⁷۷۔ اوہدے امیر برف نالوں صاف تے دودھ نالوں چٹے سن۔ تے اوہناں دے پنڈے مونگےنالوں بہتے سرخ سن۔ تے اوہناں دی لشک نیلم ورگی سی۔ ⁸۸۔ ہن اوہناں دے چہرے کالخ نالوں کالے نیں۔ اوہ بازاراں چہ پچھانے نہیں جاندے اوہناں دا چم ہڈیاں نال سنکڑ گیا ہے۔ اوہ سک کے لکڑ وانگوں ہو گیا ہے۔⁹۹۔ جہڑے تلوار نال مارے ہوئے نیں اوہناں توں چنگے نیں جہڑے بھوک نال مارے ہوئے نیں۔ کھیت دا پھل ناں ملن کر کے ایہہ کُڑھ کُڑھ کے لسے ہندے جاندے سن۔ ¹⁰۱۰۔ ترس دل جنانیاں نیں آپ اپنے ہتھا ںنال اپنے بچیاں نوں پکایا اے۔ میرے لوکاں دی دھی دی تباہی دے ویلے، اوہو ایہناں دی خوراک سن۔¹¹۱۱۔ خداوند نے اپنا غصہ پورا کیتا۔ اوہنے اپنا تیز کرودھ ڈول دتا۔ اوہنے صیون وچ اک ا گ بھڑکائی۔ جہیڑی اوہدیاں نیاں نوں کھا گئی۔¹²۱۲۔ دھرتی دے راجے تے دنیا دے سارے وسن آلے، یعقین نہیں کردے۔ پئی ویری تے مخالف دشمن دے پھاٹکاں چہ آ وڑن گے۔ ¹³۱۳۔ ایہہ اوہدے نبیاں دے گناہاں تے کاہناں دی بدکاری دی وجہ توں ہویا اے۔ جہدے چہ اوہناں نیں صادقاں دا خون وگایا اے۔¹⁴۱۴۔ اوہ اننے ہو کے گلیاں وچ پھردے سن۔ اوہ لہو نال ایہنے پلیت ہو گئے نیں پئی اوہناں دے کپڑ ے کوئی چھو نہیں سکدا۔ ¹⁵۱۵۔ اوہ اوہناں نوں کہندے سن ، دور ہوو ناپاک دور ہووسانوں ناں چھوو۔ سو اوہ دور نس گئے تے مارے مارے پھرن لگے۔ قوماں چہ لوکی ایہہ آکھدے سن پئی ایہہ ایتھے نہ ٹکن گے۔¹⁶۱۶۔ خداوند دے قہر نے اوہناں نوں کھلار دتا۔ اوہ اوہناں تے فیر رحم نہیں کرے گا۔ اوہناں نیں کاہناں دی عزت نہیں کیتی تے بزرگاں دا لحاظ نہیں کیتا۔¹⁷۱۷۔ ساڈیاں اکھیاں فضول مدد دی انتظار چہ تھک گیاں۔ اسیں اوس قوم دی اوڈیک چہ رہے جہیڑی بچا نہیں سکدی۔ ¹⁸۱۸۔ لوکی ساڈے پیراں پچھے اینج پھردے سن پئی اسیں اپنیاں گلیاں چہ وی نہ پھر سکے۔ ساڈا اخیر نیڑے آ گیا اے ۔ ساڈے دھاڑے پورے ہو گئے نیں۔ ساڈی اخیر ہو گئی اے ۔¹⁹۱۹۔ ساڈا پچھا کرن والے اسمان دے عقاباں نالوں وی تیز سن۔ اوہناں پہاڑاں دے اتے ساڈا پچھا کیتا۔ اوہ اجاڑ وچ ساڈی گھات وچ بیٹھے۔ ²⁰۲۰۔ ساڈیاں ناساں دا مسح ہویا ساہ اوہناں دے ٹویاں وچ پھڑیا گیا۔ جہدے بارے اسیں کہندے ساں پئی اسیں اوہدے سائے تھلے قوماں چہ جیوندے رہاں گے۔²¹۲۱۔ اے ادوم دیئے دھیے، جہیڑی اوہدے دیس چہ وسنی ایں۔ خوش ہو تے شادمانی کر، ایہہ پیالا تیرے تک وی اپڑے گا۔ توں مست ہو کے اپنے آپ نوں ننگا کریں گی۔ ²²۲۲۔ اے صیون دیئے دھئے، تیری بدی دی سزا پوری ہوئی۔ اوہ تینوں اسیر کر کے نہیں لے جاوے گا۔ اے ادوم دیئے دھیئے اوہ تیری بدی دی خبر لووے گا۔ اوہ تیرے گناہ ظاہر کر دیئے گا۔

5¹۱۔ اے خداوند جو کجھ ساڈے نال بیتی اے اوہنوں چیتےکر! دھیان دے تے ساڈی نموشی نوں ویکھ۔ ²۲۔ ساڈی میراث پردیسیاں نوں تےساڈے گھر اوپریاں نوں دے دتے گئے۔ ³۳۔ اسیں یتیم ہاں ، ساڈے پیو نیں۔ ساڈیا ں ماواں بیو ہ وانگ نیں۔ ⁴۴۔ اسی اپنا پانی مول لے کے پیتا اے۔ اپنی لکڑی وی اسیں پیسے دے کے لئی اے۔⁵۵۔ سانوں گھسیٹن والے ساڈے سر تے کھلوتے نیں۔ اسیں تھکے ہارے تے بے ارام ہاں ⁶۶۔ اساں مصریاں تے اسوریاں دی اتاعت قبول کیتی۔ تانجو روٹی نال رج جایئے۔ ⁷۷۔ ساڈے پیواں نے پاپ کیتا تے اوہ چل وسے۔ تے اسیں اوہناں دی بدکاری دی سزا پا رہئے آں۔⁸۸۔ غلام ساڈے تے حکمرانی کردے نیں۔ اوہناں دے ہتھ چوں سانوں چھڈان والا کوئی نہیں۔ ⁹۹۔ اجاڑ دی تلوار دے سببوں اسیں جان تلی اُتے رکھ کے اپنی روٹی کماوندے ہاں۔ ¹⁰۱۰۔ کال نال جھلسا دین والی اگ دے سببوں ساڈا چمڑا تندور وانگ کالا ہو گیا اے۔¹¹۱۱۔ اوہناں نیں صیون چہ جنانیاں نوں تے یہوداہ دے شہر چہ کنواری کڑیاں نوں بے حرمت کیتا۔ ¹²۱۲۔ سردار اوہناں دے ہتھاں نال ٹنگے گئے۔ بزرگاں دے منہاں دا مان نہ کیتا گیا۔¹³۱۳۔ جواناں نے چکی دا پاٹ چکیا۔ تے بچیاں نے لکڑیاں ڈھوندیاں ٹھوکر کھادی۔ ¹⁴۱۴۔ بزرگ پھاٹکاں توں تے جوان گان وجان توں ہٹ گئے نیں۔¹⁵۱۵۔ ساڈے دلاں دی خوشی مک گئی۔ ساڈا نچنا کودنا سوگ چہ بدل گیا۔ ¹⁶۱۶۔ تاج ساڈے سراں توں ڈگ پیا۔ ساڈے تے افسوس، اساں گناہ کیتا۔¹⁷۱۷۔ ایسے لئی ساڈا دل کمزور ہو گیا اے۔ ایہناں گلاں دے سببوں ساڈیاں اکھاں چہ دھند آگئی اے۔ ¹⁸۱۸۔ صیون دے پہاڑ دی ویرانی دے سببوں اوہدے تے گدڑ پھردے نیں۔¹⁹۱۹۔ پر توں اے خداوند سداتیکر تے تیرا تخت پشت در پشت قائم ا ے۔ ²⁰۲۰۔ فیر توں کیوں سانوں سدا لئی بھلا بیٹھا ہیں۔ تے سانوں چروکنا چھڈ دتا اے؟ ²¹۲۱۔ اے یہواہ سانوں اپنے ول موڑ تے اسی مڑا ں گے۔ پہلاں وانگر ساڈے دناں نوں بنا دے۔ ²²۲۲۔ کیہ توں سانوں اکا ای چھڈ دتا اے۔ کیہ توں ساڈے نال بہت ای ناراض ہو گیا ایں؟

حزقی ایل

1¹۱۔تیسویں ورے دے چوتھے مہینے دے پنجویں دن میں اسیراں دے وچ کبار نہر دے کنڈے تے ساں پئی اسمان کھل گیا تے میں خدا دیاں رویتاں ویکھیاں ۔ ²۲۔اوس مہینے دے پنجویں دن جیہڑا یہوکینؔ بادشاہ دے دیس نکالے دا نپجواں سال سی ۔ ³۳۔خداوند دا کلام بُوزی دے پتر حز قی ایل کاہن تے کسدیاں دے دیس وچ کبار نہر دے کنڈے تے نازل ہویا ۔⁴۴۔جدوں میں اکھاں چُکیاں تے شمال دے ولوں اک اتھری ہنیری آندی ہوئی وکھالی دتی ۔اوہ اک بہت وڈی گھٹا سی ۔جدے نال بجلی چمک ریئی سی تے اوہدے چار چو فیرے تیز چانن سی ۔ تے اوس اگ دے وچکار تائے ہوئے پیتل وانگ اک صورت وکھائی دے ریئی سی ۔ ⁵۵۔تے اوس اگ وچ چار جیوندیاں شکلاں نظر آرہیاں سن جیہڑیاں بندے دے مکھ وانگ سن۔ ⁶۶۔پر اوہناں چوں ہر اک دے چار چار چہرے تے چار چار کھنب سَن ۔⁷۷۔اوہناں دیاں لتاں سیدھیاں سن تے پیر وچھے دے کُھراں وانگر سن ۔جیہڑے قلی کیتے ہوئے کانسے وانگ چمکدے سَن۔ ⁸۸۔اوہناں دیاں چاراں باہواں وچ پراں دے تھلے بندے جیہے ہتھ سَن ۔اوہناں چاراں دے مکھ تے کھنب سن۔ ⁹۹۔تے اوہناں دے کھنب اک دوجے نوں چھوندے سَن ۔ہر اک سدھا اگاں ودھد ا سی ۔¹⁰۱۰۔اوہناں دے مکھ اینج وکھالی دیندے سَن پئی چاراں دا اک اک مکھ بندے دا ،اک اک مکھ ببر شیر دا سجے پاسے تے کھبے پاسے اک اک چہرہ سنڈے دا تے اک اک چہرہ عقاب جیہا سی ۔ ¹¹۱۱۔اوہناں دے چہرے تے انیج دے سَن پر اوہناں دے کھنب اُتاں نوں پھیلے ہوئے سَن ۔ہر اک دے دودو کھنب دُوجے جاندار دےکھنباں نال ملے ہوئے سَن تے دو دو کھنباں نے ہر اک دا جُسا کجیا ہویا سی ۔ ¹²۱۲۔ہر جاندار سدھا اگاں ودھداسی جدھر اوہناں دا دل کردا سی اوہ جاندے سَن ۔پر ٹر دیاں ہویاں کسے وی پاسے مڑ دے نیں سَن ۔¹³۱۳۔اوہناں جانداراں دی صورت اگ نال بلدے ہوئے انگاریاں تے دویاں وانگر سی ۔اوہناں جانداراں دے وچ اگ اگے تے پچھےچلدی پھر دی سی جیہڑی بہت ای چمکیلی سی تے اوہدے وچوں بجلی نکلدی سی ۔ ¹⁴۱۴۔اوہ جاندار اینی چھیتی ایدھر اوھر نسدے سَن جیویں بجلی کُنددی اے ۔¹⁵۱۵۔جیویں ای میں اوہناں جانداراں تے نظر کیتی میں اوہناں چار مکھاںوالے ہر جاندار دے کول زمین تے اک پہیہ ویکھیا۔ ¹⁶۱۶۔اوہناں پہیاں دی شکل صورت اجیہی سی : اوہ فیر وزے وانگر چمکیلے سَن ۔تے چاراں پہیے اکو جئی شکل دے سَن ۔تے اوہناں دی بناوٹ اجیہی سی جیویں پہیے دے وچ پہیا ہوندا اے ۔¹⁷۱۷۔جدوں اوہ ٹر دے سَن تے اوہ چاراں پاسے جدھر وی اوہناں دا رخ ہوندا سی اوہ ٹر دے سَن ۔ جدوں اوہ جاندار ٹر پیندے سن فیر اوہناں دے پیئے مڑدے نیں سن۔ ¹⁸۱۸۔اوہناں دے چکے بڑے اُچے تے ڈراؤنے سَن تے اوہناں دے چکیاں دے ہر پاسے اکھاں اکھاں سَن ۔¹⁹۱۹۔جدوں اوہ جاندار ٹردے سَن تے اوہناں دیاں باہواں دے پہیے وی اوہناں دے نال ٹر دے سَن ۔تے جدوں اوہ جاندار دھرتی توں اُٹھدے سن تے اوہناں دے نال پہیے وی اُٹھدے سن۔ ²⁰۲۰۔جدھر نوں دل کردا سی اوہ جاندے سن۔کیو نجو جانداراں دی روح پہیاں چہ سی ۔ ²¹۲۱۔جدوں جاندار ٹردے سن پہیے وی ٹر دے سن تےجدوں جاندار کھلوندے سن تے پہیے وی کھلو جاندے سن ۔جدوں جاندار دھرتی توں اُٹھدے سن اودوں پہیے وی اُٹھ جاندے سن ۔کیونجواوہناں وی روح اوہناں چہ سی ۔²²۲۲۔تے جانداراں دے سراں تے فضا برف وانگر شفاف تے ڈراونی نظر آندی سی ۔ ²³۲۳۔اوس فضا ہیٹھ اوہناں دے پر اک دوجے ول پھیلے ہوئے سن تے ہر اک دے دو کھنباں نے اوہناں دے جُسیاں نوں کجیا ہویا سی ۔²⁴۲۴۔جدوں اوہ جاندار ٹرن لگے میں اوہناں دے کھنباں دی پھڑ پھڑاہٹ سنی ۔جیہڑے زور نال وگدے ہوئےپانی دے شور دے وانگ قادر مطلق دی آواز وانگ یا کسی لشکر دی ہلچل وانگ لگدی سی ۔جدوں اوہ کھوندے سن تے اپنے کھنب لمکا دیندے سن ۔ ²⁵۲۵۔جدوں اوہ کھنب لمکائے کھلوتے سن تد اوہناں دے سر دے اتے دی فضا دے وچوں آواز آ رہی سی ۔²⁶۲۶۔اوس فضا دے اُتے جیہڑی اوہناں دے سراں دے اُتے سی نیلم دا تخت وکھائی دیندا سی جدے اُتے انسان دی شکل دی کوئی ہستی سی ۔²⁷۲۷۔میں ویکھیا پئی اوہ اپنے لک توں اُتے چمکیلے پیتل دابنیا ہویا سی جیویں اگ دا شعلہ ہوندا اے تے لک توں تھلے تھلے اوہ اگ ورگا جاپدا سی ۔ ²⁸۲۸۔اوہدے چار چو فیرے دی جگمگ مینہ والے دن بدل چہ وکھالی دین والی گڈی گڈے دی پینگ وانگ سی ۔ایہہ نظارا خداوند دے جلال وانگ سی ۔جدوں میں اوہنوں ویکھیا،مُنہ پرنے ڈگ پیا تے میں اک آواز سنی جیویں کوئی بول رہیا ہووے ۔

2¹۱۔اوہنے مینوں اکھیا اے آ مزاد اپنے پیراں تے کھلو جا جو میں تیرے نال گل کر سکاں ۔ ²۲۔جیویں ای اوہنے اکھیا روح میرے وچ سما گئی۔ تے مینوں میرے پیراں تے کھلرایا تے میں اوہنوں اپنے نال گلاں کر دیاں سنیا۔ ³۳۔اوہنے اکھیا اے آدمزاد میں تینوں بنی اسرائیل کول گھل رہیا آں جیہڑی اجیہی سر کش قوم اے جنہے میرے نال بغاوت کیتی اے۔ ایں تے اوہناں دے پیو دا دے اج تک میری نافرمانی کردے نیں ۔⁴۴۔جنہاں کول میں تینوں گھل رہیا آں بڑے بے حیا پتھر دل لوک نیں اوہنا ں نوں آکھی خداوند خدا انج فر ماندا اے ۔ ⁵۵۔اک سرکش ٹبر ہون دے سببو اوہ سنن تے بھاویں نہ سنن تاں وی اوہ جان جان گے کہ اوہناں دے وچ اک نبی آیا اے ۔⁶۶۔تے تو اے آدمزاد اوہناں دیاں گلاں توں ناں ڈریں جد کہ توں جھاڑیاں تے کنڈیاں وچ گھریا ہو یا ایں تے بچھواں وچ رہندا ایں ۔تاں وی توں ناں ڈریں جد کہ اوہ اک سر کش قوم نیں تاں وی توں اوہناں دیاں گلاں کولوں ناں ڈریں ۔⁷۷۔توں میرا کلام اوہناں نوں سناویں بھاویں اوہ سنن تے بھاویں ناں سنن کیو ں جے اوہ سر کش ہو گئے نیں ۔ ⁸۸۔پر اے آدمزاد جو کجھ میں کہنا واں توں اوہنوں سَن تے اوس سر کش ٹبر وانگ سرکشی ناں کریں ۔اپنا مُنہ کھول تے جو کج وی میں تینوں دے رہیا اوہنوں کھالے ۔⁹۹۔فیر میں ویکھیا ای ہتھ میرے ول ودھیا اے جس وچ اک طور مار اے ¹⁰۱۰۔ جنوں اوہنے میرے اگے پھلا دتا اوہندے دویں پاسے وین،ماتم تے بڑے دکھی اکھر لکھے ہوئے سن۔

3¹۱۔تے اوہنےمینوں آکھیا اے آدمزاد جو کچھ تیرے اگے ہے اوہنوں کھا لے ۔ چمڑے دے ایس ورق نوں کھالے ۔فیر جا کے اسرائیل دی آل نوں دس ۔ ²۲۔سو میں اپنا منہ کھو لیا تے اوہنے مینوں چمڑے دا اوہ ورق کھان نوں دیتا۔ ³۳۔فیر اوہنے مینوں آکھیا ،اے آدمزاد،ایہہ چمڑے دا ورق جہیڑا میں تینوں دے رہیا آں اینوں کھا لے تے ایہدے نال اپنا ڈھیڈ بھر لے ۔سو میں اوہنوں کھا لیا تے مینوں شہد وانگ میٹھا لگیا۔⁴۴۔فیر اوہنے مینوں آکھیا ؛اے آدمزاد ہُن بنی اسرائیل کول جاتے اوہناں نوں میرا کلام سنا ⁵۵۔کیو ں جو توں کسے انوکھی بولی یاں اوکھی زبان بولن والی قوم ول نئیں گھلیا جا رہیا ۔سگوں اسرائیل دی آل وَل ای گھلیا جا رہا ایں ۔ ⁶۶۔توں دوجیاں قوماں وَل نئیں گھلیا جا رہیا جیناں دی بولی انوکھی تے زبان اوکھی اے جنیوں توں سمجھ سکیں ۔جے میں تینوں اوہناں کول گھل دا اے او پکا تیریاں گلاں سندے ۔ ⁷۷۔پر بنی اسرائیل تیری نا سُنن گے کیوں جو اوہ میریاں گلاں سننا ای نئیں چاہندے ۔کیوں جے بنی اسرائیل سخت دل تے ضدی ہو گئے نیں۔⁸۸۔پر میں تینوں اوہناں ای ورگاں نیواں نا ہون والا تے سخت مزاج بنا دیاں گا ۔ ⁹۹۔میں تیرے متھے نوں ہیرے توں وی ڈاھڈا کر دیاں گا ۔جیہڑا چقماق توں وی ڈاھڈا اے۔سو توں اوہناں توں ناں ڈرتے ناں گھبرا جد کے اوہ اِک سر کش مغرور یا ہویا ٹبر اے ۔¹⁰۱۰۔تے اوہنے مینوں آکھیاآدمزاد دھیان نال سُن تے جو کجھ میں تینوں آکھاں اوہ دل وچ رکھ لے ۔ ¹¹۱۱۔ہُن اپنی قوم دے اوہنان لوکاں کول جا جیناں نوں دیس نکالا ملیا ہو یا اے تے اوہناں نوں دس ۔اوہناں نوں آکھ خداوند اے فر ماندا اے بھانویں او سنن تے بھانویں ناں سنن ۔¹²۱۲۔فیر روح نے مینوں چک لیا تے میں اپنے پیچھے اک گرجدار آواز سنی پئی خداوند دے گھر وچ اوہدے جلال دی وڈیائی ہووے ۔ ¹³۱۳۔اے جاندار اں دے کھنب آپو وچ رگڑ ن دی تے اوہناں کول دے پہیاں دی آواز سی جیہڑی بڑی زور دی گڑ گڑاہٹ سی ۔¹⁴۱۴۔فیر روح مینوں چُک کے لے گئی تے میں سخت دل تے غصے نال لال پیلا ہو کے ٹر گیا ۔ تے خداوند دا ڈاھڈا ہتھ میرے نال سی ۔ ¹⁵۱۵۔تے میں اوہناں دیسوں کڈے ہوئے لوکاں کول آیاجیہڑے تل ابیبؔ وچ کبار نہر دے کنڈے وسدے سن تے میں اوتھے اوہناں دے رہن دی تھاں تے اوہناں دے وِچ کار سات دناں تیک پریشان بیٹھا رہیا ۔¹⁶۱۶۔سات دنیاں دے اخیر تے خداوند دا کلام میرے تے اُتریا۔ ¹⁷۱۷۔اے آدمزاد ،میں تینوں اسرائیل دی آل تے راکھا لایا اے ۔سو میرے منہ دا کلام سُن تے اوہناں نوں میرے ولوں جھڑک ۔ ¹⁸۱۸۔جدوں میں کسے شر یر بندے نوں آکھاں پئی توں پکا مریں گا تے توں اوہدی کنیں ناں پاویں یاں اوہنوں اوہدے بُرے کام توں موڑن لئی ناں آکھیں ناں جو اوہ اپنی جان بچا سکے ۔ تد وہ شر یر تے اپنے پاپ دے سببوں مر جاوے گا پر میں تینوں اوہدی موت داذمے وار ٹھہراواں گا ۔ ¹⁹۱۹۔پر جے توں اوس شر یر نوں دسیں تے اوہ اپنی شرارت یاں بدکاری توں نہ موڑے تے اوہ اپنے گناہ وچ مرے گا پر توں اپنی جان بچا لویں گا ۔²⁰۲۰۔تے جے اک راستباز اپنی راستبازی چھیڈ کے بد کاری کرن لگ پو ے تے میں اوہدی راہ تے ٹھیڈے لئی وٹا تر دیاں تے اوہ ڈگ کے مر جاوے گا ۔کیوں جو توں اوہنوں آگا ہی نئیں دیتی ایس لئی اوہ اپنے گناہ وچ مر جاوے گا تے اوہدیاں نیکیاں کسے کھاتے وچ نئیں گننیاں جان گییا ں پر اوہدی موت دا ذمے دار میں تینوں ای آکھاں گا ۔ ²¹۲۱۔پر جے توں اوس نیک بندے نوں پاپ توں ڈکیں تے اوہ پاپ ناں کرے تے اوہ پکا جیوے گا ۔کیوں جو اوہنے آکھا من لیا ۔تے توں اپنی جان بچا لئی ۔²²۲۲۔اوتھے خداوند دا ہتھ میرے تے سی اوہنے مینوں آکھیا ۔اٹھ تے میدان وچ ٹر جا جتھے میں تیرے نال گل بات کراں گا ۔ ²³۲۳۔سو میں اٹھیا تے میدان وچ ٹر گیا تے اوتھے میں خداوند دا اوسے طرح دا جلال ویکھیا جیویں میں کبار دی نہر دے کنڈے ویکھیا سی تے میں منہ پرنے ڈگ پیا ۔²⁴۲۴۔فیر روح میرے وچ سما گئی تے مینوں پیرا ں بھار کھلا ر کے میرے نال کلام کر کے آکھیا جا تے اپنے گھر دا بوہا ڈھو کے بیٹھا رہ۔ ²⁵۲۵۔تے اے آدم زاد اوہ لوکی تینوں رسیاں نال جکڑ دیں گے تے توں نکل کے اوہناں دے وچ ناں جا سکیں گا ۔²⁶۲۶۔تے میں تیری جیب تیرے تالونال چمبوڑ دیاں گا تاں جو توں چپ رہویں تے اوہناں نوں جھڑک نہ سکیں ۔جد کے اوہ سر کش ٹبر اے ۔ ²⁷۲۷۔پر جدوں میں تیرے نال گل کراں گا تد میں تیرا منہ کھول دیاں گا ۔تے توں اوہناں نوں آکھیں گا پئی خداوند خدا اے فر ماندا اے جنیوں سنیدا اے اوہ سن لے جینوں نئیں سنیدا اوہ نہ سنیں کیوں جو اوہ سر کش ٹبر اے ۔

4¹۱۔اے آدمزاد ! مٹی دی اک تختی لے تے اوہنوں اپنے اگے رکھ کے اوہدے اُتے یروشلیم دا نقشہ کھیچ۔ ²۲۔فیرایہنوں کبیرایا یعنی اوہدے سامنے اک بر ج بنا ۔اوتھوں تک مورچے لا۔اوہدے دوالے تنبولاتے اوہدے دوالے قلع بنن والے منجنیق لادے ۔ ³۳۔فیر لوہے دا اک توا لے ۔فیر اوہنوں اپنے تے شہر دے وچکار کند دے طور تے گڈ دے ۔ تے اپنا منہ اوہدے وَل کر ۔ہُن جیویں اے شہر گھیرےوچ آگیا اے ہن توں گھیرن والا آکھوائیں گا ۔اے بنی اسرائیل لئی نشانی ہووے گی ۔⁴۴۔فیر توں اپنی کھبی وکھی پر نے لیٹ جا تے بنی دے گناہ اپنے اُتے رکھ لے ۔تے جینے دناں تک توں وکھی پر نے لیٹیا رہووے گا ۔اوہدوں تک توں اوہناں دے گناہواں دا بھار سہنیدا رہویں گا ۔ ⁵۵۔میں اوہناں دے گناہ کرن دے حساب نال تیرے لئی دن مقرر کیتے نیں ۔ایسی لئی توں ۳۹۰ دناں تک بنی اسرائیل دے گناہوں دا بھار چکیں گا ۔⁶۶۔تے جدوں اے دن پورے ہوجان تے فیر لیٹ جا ۔پر ہن سجی وکھی پرنے لیٹیں۔تے ہن بنی اسرائیل دا بھار چُک ۔میں سال پیچھے اک دن حساب ۴۰ دن مقرر کیتے نیں۔ ⁷۷۔اپنا منہ یروشلیم دے گھیرے ول کر تے اپنی بانہواں چُک کے اوہناں دے خلاف نبوت کر ۔ ⁸۸۔میں تینوں رسیاں دے نال بن دیاں گا ۔تاں جو توں گھیرے دا ویلا مکن تک پاسا نہ پرت سکیں ۔⁹۹۔توں کنک تے جو،سیم تے مسر،باجرہ تے کھٹیا کنک لے کے اک وڈے مر تبان وچ رکھ ۔ تے اپنے لئی اوہناں دیاں روٹیاں پکاتے اوہناں ۳۹۰ دناں تک پاسے پرنے پیا پیا کھا ویں ۔ ¹⁰۱۰۔تے توں ہر دن دے لئی ۲۰ روٹیاں دیاں مشقالا تول کے رکھ لئیں ۔تے اوہنو ٹھہرائے ہوئے ویلیاں وچ کھاند ا رہویں ۔ ¹¹۱۱۔تے اک پوا پانی مین کے رکھیں تے ٹھہرائے ہوئے ویلیاں تے پیوویں۔¹²۱۲۔توں اپنی روٹی جو دیاں روٹیاں وانگ کھاویں تے لوکاں دیاں اکھاں دے سامنے انسان دے گوئے دی اگ نال پکائیں۔ ¹³۱۳۔خداوند نے آکھیا ایسے طرح پئی اسرائیل نوں اپنیاں قوماں وَل ہیک دیاں گا تاں جوں ناپاک روٹیاں کھان۔¹⁴۱۴۔فیر میں آکھیا انج نئیں ربا میں اپنے آپ نوں کدے پلیت نئیں کیتا۔جوانی توں اج تک کدی اجیہی شے نئیں کھا دی جیہڑی مر ی ہوئی یاں درندیاں دی پھاڑی ہوئی ہووے ناں ای کدی کوئی پلیت ماس میرے منہ وچ گیا اے ۔ ¹⁵۱۵۔فیر اوہنے آکھیا ہلا بھئی بوہت اچھا ہن میں انسانی گو ئے نئیں گاں دے گوئے تے روٹی پکان دیاں گا ۔¹⁶۱۶۔اوہنے فیر مینوں آکھیاں اے آدم زاد میں یروشلیم وچ کھان پین دیا ں چیزاں دی پہنچ بند کردیاں گا ۔فیر لوکی دکھی ہو کے روٹی وی مِین کے تے دکھی ہو کے پانی وی مِین مِین کے پِین گے۔ ¹⁷۱۷۔کیوں جو اوتھے اَن تے پانی دی تھوڑ ہو جاوے گی تے لوکی دوجے نوں ویکھ کے گھبراجان گے تے اوہناں دے پاپ دے سببوں اوہناں دے پنڈیاں دا ماس سُک جائے گا ۔

5¹۱۔ ہون اے آدمزاد اِک تیز لگی ہوئی تلوارتےنائی دے اُسترے ونگ اوہدے نال اپنا سر تے داڑھی منڈا تے فیر تکڑی وچ والاں نوں تول دے تے اوہدے حصے کر۔ ²۲۔ جدوں تیرے گھیرے دے دن مُک جان تے تُو تیجے حصے دے وال شہر دے وچ ساڑ دئیں۔تےتیجے حصےتلوار نال شہرچ چاروں پاسوں کھلار دئیں تیجا حصہ ہوا وچ اُڑا دئیں تے میں تلوار لے کےاوہناں دا پیچھا کراں گا۔³۳۔ پر تُو اِک مُٹھ وال لے کے اہنوں اپنے گلمے وچ لُکا لے ۔ ⁴۴۔فیر اوہناں وچوں وی کجھ وال لے کے ساڑ دیئں اوتھوں اگ فیر اسرایئل دے سارے ٹبر وچ پھیل جائے گی۔⁵۵۔رب خُدا وند اینج فرماندا اے ۔ ایہی یروشلیم اے جہناں نوں میں دوجیاں قوماں وچ وسایا اے جیڑا چاروں پاسوں دوجے مُلکاں وچ گھیریا ہویا اے۔ ⁶۶۔تاں وی اونے اپنی شرارت نال میرے حکُماں تے آیئن دے خلاف اپنے چار چوفیرے دیاں قوماں تے مُلکاں توں وی ودھ کے نافرمانی کیتی ۔اونے میرے حُکم چھڈ دیتے۔تے میرے آئین تے نہ چلیا۔⁷۷۔ایس کر کے خُداوند خُدا اینج فرماندا اے ۔ تُو چار چوفیرے قوماں ویچوں بہتا جگڑالُو بنیا تے میرے آیئن دی پیروی وی نہ کیتی تے نہ میرے حُکماں تے عمل کیتا ۔سگوں آسے پاسے دیاں قوماں دے اصُولاں تے وی نہ چلیا۔ ⁸۸۔ایسے لئی خُداوند خُدا اینج فرماندا اے ۔اے یروشلیم میں آپ تیرا ویری آں ۔تے دُجیاں قوماں دیاں اکھاں دےسامنے تینوں سزا دواں گا۔⁹۹۔تیرے سارے بھیڑے جھوٹے بُتاں دی وجہ توں میں تیرے نال اینج دا سلُوک کراں گا جینج پہلوں کدی نہ کیتا تے نہ ای کدی کراں گا۔ ¹⁰۱۰۔ایسےلئی تیرے وچوں ای پیو بالاں نوں تے بال اپنے پیوواں نوں کھا جان گے۔میں تینوں سزا دواں گا۔تے تیرے باقی بچے ہوے لوکاں نوں میں ہوا دے وچ تِتر بِتر کردواں گا۔¹¹۱۱۔ایسے لئی خُداوند خُدا فرماندا اے۔مینوں اپنی سو نہہ دی قسم توں اپنی بھڑیاں جھوٹیاں مُورتیاں توں میرے گھر نوں ناپاک کیتا ااے۔میں آپ تینوں بےعزت کراں گا۔تے نہ ہی تیرے تے رحم کراں گا۔نا میں تیرے نال کسی قسم دی ڈھیل کراں گا۔ ¹²۱۲۔تیرے وچ تیرے تیجے حصے دے لوگ وبا نال مر جان گے یا کال نال مر جان گے تے تیجے حصے دےلوگ تیری چاردواری توں بار تلوار نال مر مک جان گےتے تیجے حصے دے لوکاں نوں او وچ کھلاردواں گا تے تلوار پھڑ کےاوہناں دا پیچھا کراں گا۔¹³۱۳۔فیر میرا غصہ ٹھنڈا ہوے گا۔تے اوناں دے خلاف میرا غصہ گھٹ ہوے گا تے اینج میں اپنا بدلا لواں گا۔تے جدوں میں اپنا غصہ اونہاں تے بھڑ کاواں گا تد اونہاں نوں پتہ چل جائے گا۔میں خُداوند نے ای غیرت وچ اے کیتا سی۔ ¹⁴۱۴۔تے میں تینوں تیرے آسےپاسے دی قوماں دے وچ تے اُدروں لنگدے ہوے سارے لوکاں دی اَکھاں دے اگے ویران کراں گا تے مندا کراں گا۔¹⁵۱۵۔جدوں میں تینوں چوکھے غصے وچ ڈاڈی چڑک نال سزا دواں گا تد تُو آسے پاسے دی ملامت تے مخول دی وجہ بنےگا تے نالے عبرت تے حیرت دی تھاں بنے گا کیونکہ میں خُداوند نے اے فرمایا اے۔ ¹⁶۱۶۔جدوں میں تینو ں کال تے مار مکان والے تیراں دا نشانہ بناواں گا تد میں اوہناں تیراں نال ہلاک کراں گا میں ڈاڈے کال دی شدت نوں وداواں گا تے تیرا لنگر بند کرداں گا۔ ¹⁷۱۷۔میں کال تے جنگلی درندیاں نوں تہاڈے خلاف کلاواں گا جیڑے تینوں بےاولاد کرن گے وبا تے خون خرابے تہاڈے وچکار آن گے تے میں تلوار چلاواں گا ۔میں خُداوند نے ایہہ فرمایا اے۔

6¹۱۔خداوند دا کلام میرے اُتے اُتر یا ۔ ²۲۔اے آدمزاد اپنا مُکھ اسرائیل دے پہاڑاں وَل کر کے ایہناں دے خلاف نبوت کر ۔ ³۳۔تے آکھ ۔اے اسرائیل دے پہاڑو ! رَب خداوند دا کلام سُنو ۔رَب خداوند پہاڑاں تے پہاڑیاں تے ٹبیاں تے وادیاں نُوں ایہہ آکھ دا اے کہ میں تیرے اُتے تلوار چلا واں گا تے تُہاڈیاں اُچیاں تھاواں نُوں وی ڈھا دیواں گا ۔⁴۴۔تُہاڈے مذبحے ڈھا دِتے جان گے تے جتھے تُسی لوبان پُخاندے او۔اوہ قربان گاہنواں وی ڈھا دیتاں جان گئیاں تے میں تہاڈے لوکاں نوں ،تہاڈے بُتاں دے اگے جانو ای مار دیواں گا ۔ ⁵۵۔میں بنی اسرائیل دیاں لاشاں اوہناں دے بُتاں دے اگے سُٹ دیواں گا تے تُہاڈی ہڈیاں نُوں تہاڈیاں قر بان گاہواں دے آ لے دوالے کھلا ر دیواں گا ۔⁶۶۔تُہاڈے وسدے شہر سُنجے ہو جان گے تے اُچیاں تھاواں وی ڈھا دیتیاں جان گئیاں کیو ں جو تُہاڈیاں قربان گاہواں سُنجیاں تے اُجاڑ بن جان گئیاں ۔تہاڈے بُت بھن دِتے جان گے تے اوہناں دی سُو وی نئیں لگے گی ۔تُہاڈیاں لوبان پخان والیاں قر بان گاہواں وی بھن دیتیاں جان گئیاں تے جیہڑیاں تھاواں تُسی بنایاں نیں اوہ مُک جان گئیاں ۔ ⁷۷۔تُہاڈے لوک تُہاڈے وچ مرے پئے ہون گے تے تُسیں جان لوگے پئی میں ای خداوند آں۔⁸۸۔پر میں کُجھ لوکاں نُوں بچا کے رکھاں گا کیوں جو تُہاڈے وچوں کُجھ لوک جیہڑے دُوجے دیساں تے قوماں وچ کھلر جان گے تلوار توں بچ جان گے ۔ ⁹۹۔فیر جیہڑے ہور قوماں دی غُلامی وچ چلے گے ہون گے تے ایس طرحاں بچ جان گے اوہ مینوں یاد کرن گے ۔کیو ں جو کس طرحاں اوہناں دے زنا کار دِلاں نے جیہڑے میرے توں ہٹ گئے نیں تے اوہناں دیاں اکھاں نے جیہڑیاں بُتاں دے پچھے ای لگیاں رہندیاں سی مینوں دُکھی کیتا ۔اپنی بد کاری دے سببوں تے اپنیاں ناپاک حر کتاں دے سببوں اوہناں دا ضمیر اوہناں اُتے ملامت کرے گا ۔ ¹⁰۱۰۔تے اوہ جان لین گے پئی میں ای خداوند آں ۔کیوں جو میں ایویں نئیں دھمکایا سی ۔پئی میں اوہناں اُتے ایہہ آفت کلاں گا ۔¹¹۱۱۔رب خداوند نے انج آکھیا ،’’ اپنے ہتھ تے ہتھ مار کے تے اپنے پیراں دا زور لا کے آکھ ،بنی اسرائیل دیاں ساریاں شرارتی تے نفرتی ریتاں اُتے افسوس ! کیوں جے اوہ تلوار،کال تے وبا نال مارے جان گے ۔ ¹²۱۲۔جیہڑا بوہت دُور اے اوہ وبا نال مرے گا تے جیہڑا نیڑے آ یا اوہ تلوار نال مرے گا تے جیہڑا جیوندا رہو ے گا تے اوہ بچ جاوے گا ۔اوہ کال نال مرے گا ۔ایسے طرحاں میں اپنا کرودھ اوہناں اُتے کلاں گا ۔¹³۱۳۔تے جدوں اوہناں دے لوک قتل ہو کے اوہناں دے بُتاں دیاں قُربان گاہواں دے آسے پا سے ،ہر اُچی پہاڑی اُتے تے سارے پہاڑاں دے سراں اُتے ،ہرچھاں دین والا رُکھ تے سارے ہرے بھرے بلوط دے ہیٹھاں ،ایتھوں تک کہ ہر اوس تھاں اُتے جھتے اوہ اپنے بُتاں دے لئی خوشبوواں والے لُبان پخاندے نیں ،کھلرے پئے ملن گے ۔تدھ اوہ جانن گے پئی میں ای خداوند آں ۔ ¹⁴۱۴۔تے میں اپنا ہتھ اوہناں دے خلاف ودھاواں گا تے اُیس نُوں ویرانیاں توں لے کے دِبلہ تک ،جھتے جھتے اوہ وسدے نیں ،اُجاڑ تے سُنجیاں کر دیواں گا ۔تدھ اوہ جانن گے پئی میں ای خداوند آں ۔

7¹۱۔خداوند دا کلام میرے اُتے اتر یا ۔ ²۲۔اے آدمزاد رب خداوند اسرائیل دے ملک نوں اینج آکھد اے ،مُک گیا ! ملک دے چار چوفیرے اخیر ویلا آچکیا اے ۔³۳۔ہن تیرا اخیر ویلا آچکیا اے ۔تے مین اپنا غصہ تیرے اُتے اتاراں گا میں تیرے چا ل چلن دے حساب نال تیرانیاں کراں گا تے تینوں تیرے سارے ناپاک کماں دی سزا دیواں گا ۔ ⁴۴۔میں نہ تے تیرے اُتے رحم کراں گا تے نہ ای میری ا کھ تیرے نال کوئی لحاظ کرے گی ۔ میں تہاڈے چال چلن داتے اواوہناں ناپاک کماں دا جیہڑے تہاڈی ریت بن چکے نیں بدلہ دواں گا ۔تد تہانوں پتہ لگ جاوے گا پئی میں خداوند آں ۔⁵۵۔خداوند خدا اینج آکھدا اے :آفت ،اک نویں آفت آن ڈئی اے ۔ ⁶۶۔اخیر ویلا آچکیا اے ! اخیر ویلا آچکیا اے ۔ ⁷۷۔اے ملک وچ وسن والے تیری شامت آ گئی اے ۔ویلا آ چکیا اے ۔اوہ دن نیڑے نے ۔ پہاڑاں نوں دہشت نے جکڑ یا ہویا اے ۔ہن اوتھے خوشی نئیں رہی ۔⁸۸۔ہن میں اپنا غصہ تینوںوکھاواں گا تے اپنا غصہ تیرے اُتے اتاراں گا ۔میں تیرے چال چلن دے حساب نال تیرا نیاں کراں گا نالے تیریاں ساریاں ناپاک حرکتاں دی سزا دواں گا ⁹۹۔میں نہ تیرے اُتے مہر کراں گا نہ ای میری اکھ تیرے نال کوئی لحاظ کرے گی ۔میں تینوں تیرے چال چلن دا تے اوہناں ناپاک کماں دا جیہڑے تہاڈی ریت بن چکے نے بدلہ دواں گا ۔ تد تہانوں پتہ لگ جائے گا پئی میں ای خداوند آں جیہڑا سزا دیندا اے ۔¹⁰۱۰۔اوہ دن ایہو ای اے ! اوہ دن آ چکیا اے شامت آگئی ۔لاٹھی وچ کلیاں پُھٹ پییاں نیں غرور وچ کلیاں کِھل گئیاں نے ۔ ¹¹۱۱۔تشدد نے ودھ کے شرارت لئی ڈنڈے دی شکل لے لئی اے لوکاں وچوں کوئی نئیں بچے گا تے نہ ای ایس بھیڑ وچوں کوئی بچے گا ،نہ دولت اتے نہ ای کوئی ہور قیمتی شے ۔¹²۱۲۔ویلا آ پہنچیا اے اوہ دن نیڑے وے ۔نہ تے کوئی خریدن والا خوش ہو وے تے نہ ای کسی ویچن والے نوں دکھ ہووے ۔کیوں جو غصہ ساری بھیڑ نے اتر چکیا ۔ ¹³۱۳۔اے جد تیکر دونویں جیوندے نین ۔ویچن والے نوں اوسدی دھرتی واپس نہیں مل سکدی کیوں جو ساری بھیڑ توں رویا نئیں ہٹائی جائے گی ۔¹⁴۱۴۔جد کہ اوہناں نے نر سنگا وجایا سی تے ہر شے تیار کر لئی سی تدوی جنگ لئی کوئی نئیں جاوے گا ،کیوں جو میرا غصہ ساری بھیڑ اتے وے ۔ ¹⁵۱۵۔باہر تلوار اے تے اندر وبا تے کال ۔جیہڑے پنڈ وچ ہون گے اوہ تلوار نال مرن گے تے جیہڑے شہر وچ ہوون گے اوہناں نوں کال تے وبا ہڑپ کر جائے گی ۔ ¹⁶۱۶۔جیہڑے بچ کے نس جان گے اوہ اپنے اپنے پاپاں دے پاروں وادیاں دے کبوتراں دے وانگ جیہڑے پہاڑاں اتے ہوون ،وین پان گے ۔¹⁷۱۷۔اک اک ہتھ ڈھلاپے جاوے گا تے ہر گوڈا پانی وانگ لسا ہو جاوے گا ۔ ¹⁸۱۸۔اوہ ٹاٹ پالین گے تے اوہنا تے ڈر چھا جائے گا ۔اوہناں دے مکھ شرمندہ ہون گے تے اوہناں دے سراں اُتے وال نئیں رہن گے ۔ ¹⁹۱۹۔اوہ اپنی چاندی سڑکاں اُتے سٹ دین گے تے اوہناں دا سونا ناپاک شے ہووے گا ۔ خداوند دے غصے دے دن اوہناں دی چاندی تے سونا اوہناں نوں بچا نہ سکن گے تے ناں ای اوہناں دا ڈھڈ بھر سکن گے ۔ کیوں جو ایس توں ای ٹھیڈا کھا کے اوہناں نے گناہ کیتا ۔²⁰۲۰۔اوہناں نوں اپنے سوہنے گہنیاں دا غرور سی تے اوہ لوکی ایناں نوں اپنے نفرت جو گے بتاں تے ناپاک مورتاں وچ ورتدے سی ۔ایس لئی میں ایناں نوں اوہناں لئی ناپاک شے بنا دیواں گا ۔ ²¹۲۱۔ایس لئی میں او سارا مال کھوئی ہوئی دولت وانگ دنیا دے شریراں نوں دے دواں گا ۔ تے اوہ اوس نوں ناپاک کر دین گے ۔ ²²۲۲۔میں اوہناں ولوں اپنا منہ موڑ لواں گا ۔تے اوہ میری پاک جگہ نوں ناپاک کر دین گے ۔ اوہدے ڈاکو آ وڑن گے اتے اوس نوں ناپاک کردین گے ۔²³۲۳۔سنگل بنا ۔ کیوں جو دیس وچ خون خرابہ ہو ریا اے اتے شہر ظلم نال بھریا ہویا اے ۔ ²⁴۲۴۔میں بھیڑی توں بھیڑی قوماں نوں لے آواں گا جیہڑے اوہناں دے مکاناں دے مالک بن جاون گے۔میں زور آوراں دا غرور ختم کر دیاںگا ۔اتے اوہناں دیاں پاک تھاواں پلیت کر دتیاں جان گیاں ۔ ²⁵۲۵۔جدوں دہشت آوے گی تد اوہ چین لبھن گے پر اوہناں نوں نئیں لبھے گا ۔²⁶۲۶۔آفت اُتے آفت آئے گی تے جھوٹی تو جھوٹی خبر سنائی دیوے گی ۔اور نبی کولوں رویا منگن دی کو شش کرن گے کاہناں کولوں شریعت دی تعلیم تے بزرگاں کولوں مت دی گل لے لئی جاوے گی ۔ ²⁷۲۷۔بادشاہ کُرلاوے گا ۔امیرہمت ہار جان گے تے ملک دے وسنیکاں دے ہتھ کمبن لگ پین گے ،میں اوہناں دے چال چلن دے حساب نال اوہناں نال سلوک کراں گا تے اوہناں دے معیاردے حساب اوہناں دا نیاں کراں گا ۔تد اور جانن گے کہ میں خدا آں ۔

8¹۱۔چھیویں ورھے دے چھیویں مہنے دے پنجویں دیہاڑے جدوں میں اپنے گھر وچ بیٹھا ساں تے یہوداہ دے بزرگ میرے سامنے بیٹھے سن ،اوہدوں اوتھے خداوند دا ہتھ میرے اُتے آٹھہریا۔ ²۲۔میں ویکھیا تے مینوں اک انسانی شکل وکھائی دتی ۔اوہدے لک دا تھلے والا حصہ اگ وانگ سی ،تے اوہدے اُتے دا حصہ چمکدی ہوئی دھات دے وانگ چمکدار سی ۔³۳۔اوہنے ہتھ دی شکل ورگی کوئی شے اگے ودھا کے میرے سر دے ولاں توں مینوں پھڑلیا ۔ فیر روح نے مینوں دھرتی تے آسمان دے وچ چُک لیا تے رب دی وکھالی دتی ہوئی رویا وچ مینوں یروشلیم تے ہیکل دے اندر لے وہڑے دے شمالی پھاٹک دے بوہے تک لے گئی جھتے غیرت بھڑکاؤن والا بُت کھلوتا سی ۔ ⁴۴۔اوتھے میرے سامنے اسرائیل دے رب دا جلال اونج ای موجود سی جیویں میں رویا چ میدان وچ ویکھیا سی ۔⁵۵۔ فیر اوہنے مینوں آکھایا ،اے آدمزاد ،شمال ولے ویکھ ۔تے میں ویکھیا کہ مذبح دے پھاٹک دے شمال وچ بُوہے توں اندر جان دی راہ تے ایہ غیرت دا بُت کھلوتا ہویا سی ۔ ⁶۶۔تے اوہنے مینون آکھیا ،اے آدمزاد ،کی تُوں ویکھیا ایہ،پئی ایہ لوکی کی کرن ڈھے نیں؟ بنی اسرائیل اجیہی نفرت جوگ حر کتاں کرن ڈھے نیں،پئی میں اپنے مقدس توں دور ٹر جاواں۔پر توں اجیہیاں حرکتاں ویکھیں گا جیہڑیاں ایس توں وی ودھ کے نفرت جوگ ہون گیاں ۔⁷۷۔فیر اوہ مینوں وہڑے دے بُوہے تے لے آیا ۔میں ویکھیا تے کند وچ اک کھپا وکھائی دتا ۔ ⁸۸۔ اوہنے مینوںآ کھیا ،اے آدمزاد ہن کند نوں کھود ۔تے جد میں کند نوں کھو دیا تے اوتھے اک بوہا ویکھیا ۔ ⁹۹۔تے اوہنے مینوں آکھیا ،اندر جا ،تے ویکھ پئی اوہ ایتھے کیہوجئی شرارت نال بھریاں تے نفرت جوگ حر کتاں کررہے نیں ۔¹⁰۱۰۔تے فیر میں اندر گیا تے ویکھیا کہ کنداں تے ہر پاسے ہر قسم دے رینگن والے جانوراں تے نفرت جوگ حیواناں ،تے اسرائیل دے سارے بُتاں دیاں تصویراں کھودیاں ہویاں نیں ۔ ¹¹۱۱۔اوہناں دے سامنے بنی اسرائیل دے ستر بزرگ کھلوتے نیں ۔جنہاں چ شافان دا پتر یا زنیاہ وی اے ہر اک دے ہتھ وچ اک بخور دان اے ،تےاوتھے بخور دا خوشبودار بدل اُ ڈ رہیا ایہ ۔¹²۱۲۔اوہنے مینوں آکھیا ،اے آدمزاد ،کی توں ویکھیا ایہ پئی بنی اسرائیل دے بزرگ اپنے اپنے بُت دے حجرے وچ ہنیرے چ کی کرن ڈھے نیں؟اوہ کہندے نیں پئی رب سانوں نئیں ویکھدا ۔اوہنے دیس نوں چھڈ دتا ایہ۔ ¹³۱۳۔اوہنے فیر آکھیا ،توں اوہناں نوں اجیہی حر کتاں کردے ویکھیں گا ، جیہڑیاں ہور وی نفرت جوگ نیں ۔¹⁴۱۴۔تے فیر اوہ مینوں خداوند دے گھر دے شمالی پھاٹک دے بوہےتے لے گیا ،تے میں اوتھے زنانیاں نوں ویکھیا جیہڑیاں بیٹھیاں تمور دے لئی کُر لاپ کرن ڈھیاں سن ۔ ¹⁵۱۵۔اوہنے منیوں آکھیا ،ایہ آدمزاد ،کی توں ایہ ویکھیا ایہ ۔توں اوہناں نوں اجیاں حرکتاں کر دیاں ویکھیں گا ۔جیہڑیاں ہور وی نفرت جوگ نیں۔¹⁶۱۶۔فیر اوہ مینوں خداوند دے گھر دے اندر والے وہڑے چ لے آیا ۔تے اوتھے ہیکل دے بوہے تے بروں تے مذبح دے وچ کار کوئی پنجی بندے سن ،جنہاں دی کنڈ خداوند دی ہیکل ول سی ، تے اوہناں دے منہ مشرق ول سن ،تے اوہ مشرق ول منہ کر کے سورج اگے متھا ٹیکن ڈھے سن ۔¹⁷۱۷۔اوہنے منیوں آکھیا ،اے آدمزاد کی توں ویکھ لیا ایہ ؟ کی ایہ بنی اسرائیل یہوداہ دے سامنے چھوٹی جئی گل ایہ پئی اوہ اجیہاں نفرت جوگ حر کتاں کرن جیہڑیاں اوہ ایتھے کرن ڈھے نیں ؟ کیوں جو اوہناں نیں دیس نوں ظلم نال بھر دتا ایہ ۔تے مینوں فیر غصہ دوایا ایہ ۔تے ویکھ ہن تے اوہناں نیں ٹہنی نوں نَک چ پھسا لیا ایہ ۔ ¹⁸۱۸۔ایس لئی میں وی اوہناں تے بہت غصہ کراں گا۔میریاں اکھاں اوہناں نوں معاف نئیں کرن گیاں ۔تے بھاویں اوہ میرے کناں چ اُچی اُچی رون ،میں فیر وی اوہناں دی نہ سناں گا ۔

9¹۱۔فیر میں اوہنوں اُچی اواز چہ کوندیا سنایا ۔کہ شہر دے راکھے اپنے اپنے ہتھارا ں نال ایتھے آ ؤ ۔ ²۲۔تے میں چھ بنداں نوں اپنے اپنے مار مکان والے ہتھاراں سنے اوتھے پھاٹک توں آوندے ویکھیا ۔جہندا رخ شمال ول سی ۔اوہناں دے نال اک بندہ سوتی کپڑے وچ سی ۔ جدے کول لکھاری دا تھیلا سی ۔اوہ اندر آ کے پیتل دے مذبح کول کھلو گے ۔³۳۔تے اسرائیل دے خدا دا جلال کروبیاں توں اُٹھ کے ہیکل دی برو ں تے آ گیا ۔فیر رب نے اُس بندے نوں سدھایا ۔جہنیں سوتی کپڑے پائے ہوئے سن ۔جیدے کول لکھاری دا بستہ وی سی ۔ ⁴۴۔تے اوہنوں آکھیا ۔یروشلیم دے سارے شہر وچ دورہ کر ۔ تے اوہناں سارے لوکاں دے متھاں تے نشان لا جیہڑے شہر وچ ہوون والے مکرو کماں دی وجہ توں دکھی نیں تے نالے روندے نیں ۔⁵۵۔اوہنے میرے سندے ہویاں دوجیاں نوں آکھیا شہر وچ اوہدے پیچھے پیچھے ٹر کے تے کسے دے نال وی رحم یا ہمدردی نہ کرو تے قتل کردتے جاؤ گے۔ ⁶۶۔بزرگاں ،جواناں ،سوہنیاں کُڑھیاں ،زنانیاں تے بالاں نوں قتل کرو ۔پر جیناں تے نشان ہووئے اوہناں نوں ہتھ وی نہ لاؤ ۔میرے گھر توں شروع کرو ۔ایس لئی اوہناں نے بزرگاں توں شروعات کیتی ۔جیہڑے ہیکل دے سامنے سن ۔⁷۷۔فیر اوہنے اوہناں نوں آکھیا ۔ہیکل نوں پلیت کرو تے ویڑے نوں لاشاں نال بھر دیو۔جاؤ! سو وہ باہر نکلے تے سارے شہر وچ قتل کردے پھرے ۔ ⁸۸۔جدوں اوہ قتل کر رے سن میں کلیِاں بچ گیا ۔تدوں میں منہ پرنے ڈگ کے تے چلا کے آکھیا ۔ہائے ربا کی توں اپنا قہر یروشلیم تے نازل کر کے اسرائیل دے باقی بچے ہووے لوکاں نوں وی تباہ کردیں گا ؟⁹۹۔اوہنے جواب دتا ۔بنی اسرائیل تے یہوداہ دی بدکاری ڈاہڈی ایہہ دیس دے اندر خون خرابا مچایا اے تے شہر بے انصافی نا ل بھریا اے ۔اوہ کہندے نیں کہ رب خدا دیس نوں چھڈ دتا اے ۔تے اوہ کجھ نیں ویکھدا ۔ ¹⁰۱۰۔ایس لئی میں اوہناں تے ترس نہ کھاواں گا ۔نہ ہی ڈِھل کراں گا ۔سگوں جو کجھ اوہناں نے کیتا اے ۔اوہنا دے آگے سراں تے لیاواں گا ۔ ¹¹۱۱۔فیر اُوس آدمی نے جنہیں سوتی کپڑے پائے ہوئے سی تے جہیدے کول لکھاری دا بستہ سی ۔آکے اے خبر دتی کہ میں تیرے حکم نوں پورا کر دتا اے ۔

10¹۱۔میں تکیا تے ویکھیا پئی کروبیاں دے سیراں دے اُتے دی جیہڑی فضا سی۔اوہدے اُتے نیلم دے تخت وانگ کوئی شے سی دیسدی اے۔ ²۲۔خداوند نیں سُتی کپڑے پائے ہوئے بندے نوں آکھیا ،کروبیاں دے ہیٹھلے پہیاں چ چلاجا تے اپنیاں دونویں مُٹھیاں نوں کروبیاں دے وچوں پخدے ہوئے کولے چُک کے بھر لے اوہناں نوں شہر اُتے نکھیڑ دے۔میرے ویکھدیاں ویکھدیاں اوہ اوہناں دے وچ چلا گیا۔³۳۔جدوں اوہ بندہ اندر گیا تد کروبی ہیکل دے دکھن وَل کھرے سن تے اندرلے ویہڑے چ بدل چھایا ہویا دی۔ ⁴۴۔اوس ویلے خداوند دا جلال کروبیاں اُتوں ہٹ کے ہیکل دی برونہہ وَل وَدھیا۔ہیکل بدل نال بھر گئی تے ویہڑا خداوند دے جلال دے نور نال بھر گیا۔ ⁵۵۔کروبیاں دے پراں دی آواز باہرلے ویہڑے تِک سنائی دیندی سی۔ جیہڑی قادرِمطلق دے کلام دے وانگ سی۔⁶۶۔جدوں خداوند نیں سُتی کپڑے پائی ہوئے بندے نوں حکم دیتا۔پئی اوہ پہیاں دے اندروں کروبیاں دے وچوں اَگ لوے۔تد اوہ بندہ اندر گیا تے اِک پہیے دے کول جا کھلوتا۔ ⁷۷۔تد اوہناں کروبیاں وچوں اِک نیں اپنا ہتھ اَگ وَل وَدھایا جیہڑی اوہناں چ بلدی سی۔ اوہنے اوہدے وچوں کجھ اَگ لئی تے سُتی کپڑیاں والے بندے دے ہتھ تے رَکھ دِتی ۔ تے اوہ اوہنو لے کے باہرٹور گیا۔ ⁸۸۔(کروبیاں دے پراں دے ہیٹھاں کوئی ایہو جیہی شے دیسدی سی جیہڑی انسان دے ہتھ وانگ سی۔⁹۹۔میں تکیا تے کروبیاں دے کول چار پہیے ویکھے۔ سارے کروبیاں کول اِک اِک پہیا سی تے اوہ پہیے فیروزہ دے وانگ لشکدے سن ۔ ¹⁰۱۰۔بناوٹ چ تے اوہ چاروں اِک جیہے سن ۔ ہر اِک پہیا اینج دیسدا سی جیویں اِک پہیا دوسرے دے اندر اے۔ ¹¹۱۱۔جدوں اوہ ہلدے تد اوہناں چاراں سمتاں وچوں جدھر کروبیاں دا رُخ ہوندا سی، کسے اِک سَمت وَل چل پیندے سن ۔ جدوں کروبی چلن لگدے سن تد پہیےمُڑدے نئیں سن۔ کروبی اوسے سَمت وَل ٹور پیندے سن جدھر اوہناں دے سراں دا رُخ ہوندا سی اورہ چلن ویلے مڑ دے نئیں سن۔¹²۱۲۔اوہناں دی کنڈ ، اوہناں دے ہتھا ں تے اوہناں دے پراں تے اوہناں دے چار پہیاں سمیت اوہنا ں دے سارے جُثے تے اَکھا ں ای اَکھاں سن۔ ¹³۱۳۔ میں اوہناں پہیاں نوں چرخ اکھواندے سُنیا۔ ¹⁴۱۴۔سارے کروبیاں دے چار چار منہ سن۔ اِک منہ تے کروبی دا سی دوجا انسان دا تیجا شیرِ ببر دا تے چوتھا عقاب دا سی۔¹⁵۱۵۔ تد کروبی اُتاں نوں اُٹھے ۔ ایہہ اوہو ای جاندار سن جِناں نوں میں نہر کبار دے کنڈے ویکھیا سی۔ ¹⁶۱۶۔جدوں کروبی ہلدے سن تد اوہناں دے نیڑے پہیے وی ہلدے تے جدوں کروبی دھرتی توں اُٹھن لئی اپنے پنکھ کھلار دے تے تد وی پہیے اوہناں توں وَکھ نئیں ہوندے سن۔ ¹⁷۱۷۔جدوں کروبی رُک جاندے تد اوہ وی رُک جاندے تے جدوں کروبی اُٹھدے تد اوہ وی اوہناں دے نال اُٹھ جاندے سن کیوں جو جاندار دی روح اوہناں چ سی ۔¹⁸۱۸۔تد خداوند دا جلال ہیکل دی برونہہ توں ہٹ کے کروبیاں دے اُے آکے رُکیا ۔ ¹⁹۱۹۔میں ویکج ای رہیا سی پئی کروبیاں نیں اپنے پنکھ کھلارے تے دھرتی اُڈ گئے تے جیویں ای اوہ چلے گئے پہیے وی اوہناں دے نال چلے گئے۔ اوہ خداوہند دے گھر دے چڑھدے وَل پھاٹک دے اُتے رُکے تے اسرائیل دے خدا دا جلال اوہناں دے اُتےظاہرہویا۔²⁰۲۰۔ایہہ اوہو ای جاندار نیں جناں نوں میں اسرائیل دے خدا دے ہیٹھا ں نہر کبار دے کنڈے ویکھیا سی تے میں ویں پچھان لیا پئی اوہ کروبی سن۔ ²¹۲۱۔ساریاں دے چار چار منہ تے چار چار پنکھ سن تے اوہناں دے پنکھا ں دے ہیٹھاں انسان جہیے ہتھ سن۔ ²²۲۲۔اوہناں دے منہ دی صورت اونج ای سی جسطراں میں نہر کبار دے کنڈے ویکھی سی۔ سارے سیدھے اَگے نوں ای ودھ دے سن۔

11¹۱۔فیر روح مینوں چک کے خداوند دے گھر دے اُس پھاٹک تے لے آئی جندا رخ مشرق ول اے اوتھے پھاٹک دے بوہے تے پنجی بندے سن۔جناں وچ عزار دا پتر یازنیاہ تے بنایاہ دا پتر پیلا طیاہ نوں ویکھیا جیہڑے قوم دے سرداراں وچوں سن ۔²۲۔خداوند نے مینوں آکھیا اے آدمزاد ایں اوہ لوکی نیں جیہڑے ایس شہر وچ بھیڑے منصوبے بنادے نیں۔ ³۳۔اوہ کہندے نیں پئی مکان بنان دا ویلہ نیڑے نیں اے ۔اے شہر دیگ اے تے اسی گوشت آں ۔ ⁴۴۔ایس لئی ایناں دے خلاف نبوت کر اے آدمزاد نبوت کر ۔⁵۵۔تد خداوند دی روح میرے تے نازل ہوئی اوہنے مینوں اے اکھن دا حکم دتا خداوند انج فرماندا اے ،اے بنی اسرائیل تسی اے کہہ رہے اوہ پر میں جانداں کہ تہاڈے دل وچ کی اے ۔ ⁶۶۔تساں ایس شہرو چ بڑے لوکاں نوں قتل کیتا تے اوہدے سڑکاں نوں لاشاں نا ل بھر دتا ۔ ⁷۷۔ایس لئی خداوند خدا انج فرماندا اے جیہڑیاں لاشاں تسی اوتھے سٹییاں نیں اور گوشت نیں ۔ تے ایہہ شہر دیگ اے پر میں تہانوں اوتھوں باہر کڈھ دیاں گا ۔⁸۸۔تسی تلوار توں ڈر دے او پر میں تہاڈے خلاف تلوار ہی لیاواں گا اے خداوند خدا فرماندا اے ۔ ⁹۹۔میں تہانوں شہر توں باہر کڈھ دیا گا تے پر دیسیاں دے حوالے کر دیاں گا تے تہانوں سزا دیوا ںگا ۔ ¹⁰۱۰۔میں تہانوں اسرائیل دیاں سر حداں تے سزا دا حکم سناواں گا ۔پر تسی تلوار نال مارے جاو گے فیر تسی جان لو و گے کہہ میں خداوندآ ں۔¹¹۱۱۔ایہہ شہر تہاڈے لئی دیگ نیں ہو وے گا نہ تسی اوندے اندر دا گوشت ہوو گے میں تہانوں اسرائیل دیاں سرحداں تے سزا دا حکم سناواں گا ۔ ¹²۱۲۔تے تسی جان لو گے پئی میں خداوند آں کیو نجو تسی میرے حکماں نوں نہ منِیا نہ میری شریعت تے عمل کیتا ۔سگوں تسی اوہناں قوماں دے حکماں تے چلے جیہڑے تہاڈے چار چوفیرے نیں ۔¹³۱۳۔ہن جدوں میں نبوت کرن ڈھیا ساں تے بنایا ہ دا پتر پیلا طیاہ مر گیا ۔فیر میں اوندھےمنہ ڈیگ پیا تے اُچی آواز نال بول اٹھیا پئی اے خداوندخدا کی توں اسرائیل دے باقی بچے ہوئے لوکاں نوں موہڈوں مکا دیواں گا ۔¹⁴۱۴۔خداوند دا کلام میرے تے نازل ہویا ۔ ¹⁵۱۵۔اے آدمزاد تیرے بھراواں ہاں تیرے بھراواں تیرے رشتہ داراں ،ایتھوں تک کہ اسرائیل دی ساری آل نوں ہاں اوہناں ساریاں نوں یروشلیم دے رہن والیاں نیں کہیا اے خداوند خدا توں دور دور رہوو ایہہ ملک سانوں وراثت چ دتا گیا اے ۔¹⁶۱۶۔ایس لئی توں کہہ خداوند خدا انیج فرماندا اے بھاویں میں اوہناں نوں بڑی دور وکھری قوماں وچ گھلیا اے تے ویکھ دیساں چ کھلا ر دتا اے تدوی کجھ ویلے لئی اوہناں دیساں چ جتھے اوہ گے اوہناں دا مقدس بنیا رہیا ہاں ۔ ¹⁷۱۷۔ایس لئی تو ں دس پئی خداوند انیج فر ماندا اے میں تہانوں مخلتف قوماں چوں کٹھا کراں گا تے اوہناں ملکاں چوں موڑ لیاواں گا جتھے تسی اڈواڈ کیتے گے سو تے میں تہانوں اسرائیل دا دیس پھیر دیواںگا ۔ ¹⁸۱۸۔تےسارے اوتھے آن گے تے اوہدیاں ساریاں نفرتی تے مکروہ شیواں نوں اوتھوں دور کر دین گے ۔¹⁹۱۹۔میں اوہناں نوں نواں دل دیاں گا تے اوہناں چ نویں روح پاواں گا ۔تے اوہناں نوں گوشت ورگا کولہ دل دیاں گا ۔ ²⁰۲۰۔فیر اوہ میرے حکماں نوں منن گے تے میں شریعت تے عمل کرن گے اوہ میرے لوکی ہوون گے تے میں اوہناں دا رب ہوواں گا ۔ ²¹۲۱۔پر جنہاں دے دل اپنایاں بھہیڑ یاں مورتاں تے مکروہ بُتاں دے پچاری نیں اوہناںدی روش اوہناں دے ای سر تے لیاواں گا ایہہ خداوند خدا فرماندا اے ۔²²۲۲۔تد کروبیاں نے جنہاں دے کول پہیے سن ۔اپنے پر پھیلا ے ،تے اسرائیل دے خدا دا جلال اوہناں دے اُتے سی ۔ ²³۲۳۔خداوند دا جلال شہر وچوں اُتاں اٹھیا تے اوس پہاڑ تے جا کھلوتا جیہڑا شہر دے مشرق وچ اے ۔²⁴۲۴۔ فیر روح نے مینوں چک لیا تے خدا دی روح دی قدرت نال میں رویا چ ویکھیا پئی میں کسدیاں دے دیس وچ جلا وطناں دے کول اپڑ گیاواں فیر اوہ رویا جیہڑی میں ویکھی سی میرے کولوں ہٹ گئی ۔ ²⁵۲۵۔تے میں دیس نکالیاں نوں اوہ ساریاں گلاں دس دتیاں جیہڑیاں خدا وند نے میرے تے کھولیاں سن۔

12¹۱۔خدا دا کلام میرے تے اتریا۔ ²۲۔اے آدمزاد تو اک نافرمان قوم وچرہنا اے ۔جہناں کول آکھیاں تے نے پر او ویکھ دے نہی ۔تے سنن کئی کن تے نے ہر او سن دے نہی۔اس تتو کہ او اک نافر مانقوم اے ۔³۳۔اس لئی اے آدمزاد دیس وچ نکلین لئیاپنا سامان بن لے تے ان دے ویلے اونہاں دے ویکھدے ویکھدے اپنے تھاں نوں چھڈ کے دوجے تھاں نو جا ۔تاں جوں اوسمجھ جان پئی او نافر مان ٹبر اے ۔⁴۴۔دن دے ویلے جدوں او ویکھن ڈئے ہوں گے ۔دیس چوں جلاوطنی دا سامان بار لے آئی ۔جیہڑا تیار کیتا ہوئے گا ۔تے شام نوں جدوں او ویکھن ڈئے ہون گے ۔دیس چوں کڈے ہوئے وانگ بار نکل جاوی ۔ ⁵۵۔اونہاں دے ویکھ ہوئے کند وچ کھپا کر کے اپنا سامن اودے وچوں بار کڈ لئی ۔ ⁶۶۔تے اونہا ں دے سامنے اونوں اپنے موڈیاں تے رکھ کے ہنرے وچ ٹُر پئی ۔اپنا منہ لُکا لئی تاں جوں تو زمین نوں نہ ویکھے ۔کیو ں جو میں تینوں بنی اسرائیل لئی اک نشان ٹھہرایا اے ۔⁷۷۔اس لئی میں اونج ہی کیتا جینچ مینوں حکم ملیا سی ۔ دن دے ویلے میں اپنا سامان بار کڈیا ۔جنیو میں پر دیسی ہون لئی تیار کیتا سی ۔فر شام نوں اپنے ہتھی کند وچ کھپا کیتا سی ۔تے ہنرے وچ اپنیاں ساریاں چیزاں بار کڈ دتیاں ۔تے اوہناں دے ویکھدے ہوئے اوہناں نوں اپنے موڈیاں تے تیر کے ٹر پیا ں۔⁸۸۔سویر نوں خدا داکلام میرے تے اتریا۔ ⁹۹۔اے آدمزاد کی ایس نافرمان بنی اسرائیل نے تیرے لوجوں نہیں پوچھیا پئی توں کیہ کرن ڈیاں اے ؟ ¹⁰۱۰۔اوہناں نوں آکھ پئی خداوند خدا اینج فر ماندا اے ۔اے سنیہا یروشلیم دے حاکم تے سارے بنی اسرائیل لئی اے جیہڑے اوتھے رہندے نے ۔¹¹۱۱۔اوہناں نوں آکھ میں تہاڈے لئی اک نشاں آں ۔جینج میں کیتا اے اونجیج اوہناں نال ہوئے گا او غلام ہو کے پر دیسی کیتے جان گے ۔ ¹²۱۲۔ اوہناں وچ جیہڑے حاکم نے او ہنرے وچ اپنا سامان موڈیاں تے لے کے نکلین تے کند وچ کھپا کیتا جائے گا تاں جوں اوہدے وچوں نکل سکن ۔اوہ اپنا منہ لُکا لین گے ۔تاں جوں او دھرتی نوں نہ ویکھ سکن ۔ ¹³۱۳۔ میں اوہدے لئی اپنا جال وشاواں گا تے او میرے پھائی وچ پھس جائے گا ۔ میں اوہنا ں نوں کسدیاں دے ملک وچ لے آواں گا پر او اوہناں نوں ویکھ نہ سکت گا ۔جد کہ او اوتھے ہی مرجان گے ۔¹⁴۱۴۔میں اوہدے آسے پاسے دے سب لُوکاں مطلب اوہناں دے نوکراں تے فوجیاں نوں ہر پاسے کھلا ر دواں گا ۔تے تلوار نال اوہناں دا پیچھا کرا ں گا ۔ ¹⁵۱۵۔جدوں می اہناں نوں دوجیاں قوما ںوچ پھیلا دواں گا تے دوجے ملکاں وچ کھلا دِواں گا ۔تد اوہناں نوں پتہ لگ جاوے گا میں خداوند آں ۔ ¹⁶۱۶ پر اوہناں وچوں کجھ لوکاں نوں میں تلوار ،کال اتے بیماری تو بچا کے رکھاںگا ۔تاں جو ں جیہڑیاں قوماں وچ او جان اپنیاں ناپاک حر کتاں نوں او منن تد او جان لین گے کہ میں خداوند آں۔¹⁷۱۷۔خداوند دا کلام میرے تے اتریا ۔ ¹⁸۱۸۔اے آدمزاد جدو ں توں روٹی کھان لگے تے تو کمبی ۔تے پانی پین ویلے خوف نال کمبی ۔¹⁹۱۹۔ملک دے لُوکاں نوں توں کہہ کہ یروشلیم تے اسرائیل دے ملک وچ رہن والیاں دے بارے خداوند اینج فرماندا اے ۔اوپریشانی تے اُداسی دی حالت وچ روٹی کھان گے تے پانی پین گے کیوں جو اوس ملک وچ وسن والے لوکاں دے ظلم وجبر توں اوہناں دے ملک دی ہر شے کھوئی جائے گی ۔ ²⁰۲۰۔وسدے شہر اُجاڑ دیتے جان گے ملک خالی ہوجان گے ۔تد توسی جان لوؤ ں گے میں خداوند آں ۔²¹۲۱۔خداوند دا کلام میرے تے اتر یا۔ ²²۲۲۔اے آدمزاد او کہڑی آکھان اے جو اسرائیل دے ملک وچ ورتی جاندی اے ۔دن لگندے جاندے نے پر کوئی وی رویا پوری نہی ہوندی ۔ ²³۲۳۔اوہناں نوں کہہ دے ۔خداوند خدا اینج فرماندا اے ،میں ایس آکھن نوں مکا دواں گا ۔تے فیر اے اسرائیل دوبارہ نہ ورتی جائے گی ۔اوہناں نوں کہہ دے کہ او دن نیڑے نے جدوں ہر رویا پوری ہو وے گی ۔²⁴۲۴۔کیوں جو بنی اسرائیل دے وچ دوبارہ جھوٹیاں روایتاں تے چاہ پلوسی دیاں پیشن گوئیاں نہ ہون گییاں ۔ ²⁵۲۵۔پر میں خداوند دی اپنی مرضی دے نال کلام کراں گا تے اودیر کیتے بغیر پورا ہوئے گا ۔کیوں جو اس نافر مان ٹبر وچ تہاڈے دنا ں وچ جو کُوش وی کہواں گا اوہنوں پورا کراں گا ۔خداوند خدا فرماندا اے ۔²⁶۲۶ ۔خدا وند دا کلام میرے تے اتریا۔ ²⁷۲۷۔ اے آدمزاد بنی اسرائیل کہدندے نے جیہڑی رویا او ویکھ دے نے ۔او اج تو کئی سالاں بعد پوری ہوئے گی ۔اوہدی نبوت وی بہت دور دے زمانے نال جوڑی اے ۔ ²⁸۲۸۔اس لئی اوہناں نوں کہہ دے کہ خداوند خدا اینج فرماندا اے کہ ہونمیرے کسی کلام دے پورا ہون وچ دیر نہ ہوئے گی کجھ وی میں کہواں گا او ہو کے رہے گا ۔خداوند خدا فر ماندا اے ۔

13¹۱۔ خداوند دا کلام میرے تے اتریا ۔ ²۲۔اے آدمزاد ،اسرائیل دے اپناں نبیاں دے خلاف نبوت کر جیہڑے ایس ویلے نبوت کررہے نیں ۔جیہڑے اپنے ولوں نبوت کردے نیں ۔اوہناں نوں آکھ پئی خداوند دا کلام سنن! ³۳۔خداوند خدا اینج آکھدا ایہ ،پئی اوہناں احمق نبیاں تے افسوس جنہاں نے کجھ نئیں ویکھیا ،تے صرف اپنی روح دے پیچھے بھٹک جاندے نیں! ⁴۴۔اے اسرائیل ،تیرے نبی اوہناں لونبڑیاں وانگ نیں جیہڑیاں کھنڈراں چ ہوندیاں نیں۔⁵۵۔تسیں کنددی مرمت کردے ہوئے وزلاں تک نیں پہنچے ،تاں جو اوہ بنی اسرائیل دی خاطر خدواند دے دن جنگ چ کھلوتی رہوے ۔ ⁶۶۔ اوہناں نے جھوٹے خواب ویکھے ،تے اوہناں دی پیشنگوئی جھوٹی اے ۔اوہ کہندے نیں پئی خداوند آ کدا ایہ ،جد کے خداوند نے اوہناں نوں نئیں گھلیا ۔فیر وی اوہناں نوں آس اے پئی اوہناں دے بول سچے ثابت ہون گے ۔ ⁷۷ ۔جدوں تسی ایہ آکیا پئی خداوند آکھدا اے ،اودوں تسی جھوٹی رویا نئیں سی ویکھی ،تے جھوٹی پیشنگوئی نئیں سی کیتی ؟ جدکے میں کلام نئیں سی کیتا ۔⁸۸۔ایس لئی خداوند خدا اینج آھدا اے ،تہاڈیاں جھوٹیاں گلاں تے جھوٹیاں رویاواں دے سببوں میں تہاڈا مخالف آں ۔خداوند خدا آکھد اے ۔ ⁹۹۔میرا ہتھ اوہناں نبیاں دے خلاف ہووے گا ،جیہڑے جھوٹیاں رویاواں ویکھدے نیں ،تے جھوٹی پیشنگوئی کردے نیں۔اوہ میری امت دے لوکاں چ نہ ہوون گے ،نہ بنی اسرائیل دے کھاتے چ لکھے جان گے ،تے نہ ای اوہ اسرائیل دی دھرتی تے پیر دھرن گے ۔فیر تسی جان لووگے پئی میں خداوند خداواں ۔¹⁰۱۰۔کیوں جو اوہناں نے میرے لوکاں نوں سلامتی نہ ہندیاں ہویاںوی ایہ آکھ کے پر چاریاپئی سلامتی ایہ سلامتی ایہ جدوں کوئی ماڑی کند چُکی جاندی ایہ ،تے اوہدے تے چونا پھیر دیندے نیں ۔ ¹¹۱۱۔ایس لئی اوہناں چُونا پھیرن والیاں نوں آکھ اوہ کند ڈگ پوے گی ،موٹے موٹے ککنیاں ولا مینہ پوے گا ،تے میں گڑا پاواں گا ،تے ڈاڈھی ہنیری وگے گی ۔ ¹²۱۲۔جدوں کند ڈگ پوے گی تد لوکی ایہ نہ پچھن گے پئی اوہ چونا کتھے وے جیہڑا تُساں اوہنوں پھیریا سی ؟¹³۱۳۔ایس لئی خداوندخدا اینج آکھدا ایہ :میں اپنے غضب وچ بڑی تیز ہوا چلاؤ ں گا ،تے اپنے قہر وچ گڑ اتے موٹے موٹے کنیاں ،تے شدید ،تے برباد کرن ولال مینہ وساواں گا ۔ ¹⁴۱۴۔جیہڑی کند تے ،تساں چونا پھیرنا ایہ میں اوہنوں ڈیگ دیاں گا ،جہدے نال اوہدی نیہ دسن لگ پوے گی ۔جدوں اوہ ڈگے گی تے تسیں فنا ہو جاؤ گے ،تے تہانوں پتہ لگ جاوے گا تاں جو میں خداوند آں ۔¹⁵۱۵۔اینج میں اپنا غضب کند ،تے اوہناں لوکاں نوں وکھاواں گا ،جنہاں نے اوہنوں چونا پھیریا سی فیر میں تہانوں آکھاں گا پئی نہ کند ای رہی تے نہ اوہ ای رہے جنہاں نے اوہدے تے چونا پھیریا سی ۔ ¹⁶۱۶۔یعنی اسرائیل دے اوہ نبی جنہاں نے یروشلیم دے بارے چ نبوت کیتی ،تے جیڑے سلامتی دے نہ ہوندے ہویاں وی اوہدے لئی سلامتی دی رویا ویکھدے رہے ۔ایہ خداوند خدا آکھدا ایہ۔¹⁷۱۷۔تے اے آدمزاد ،توں اپنی قوم دی دھیاں ول دھیان کر ،جیہڑیاں اپنے ولں ای نبوت کردیاں نیں ۔توں اوہناں دے خلاف نبوت کر ۔ ¹⁸۱۸۔تے آکھ پئی خداوند خدا اینج آکھدا ایہ ،پئی اوہناں زنانیاں تےافسوس ،جیہڑیاں اپنیاں ارکاں اتے جادو دے تویت سی لیندیاں نیں ،تے اپنے سراں دے لئی وکھری وکھری لمبائیاں دے برقعے بناؤندیاں نیں ،تاں جو لوکاں نوں جال چ پھسان ۔کی تسیں میرے لوکاں دیاں جانا دا شکار کرو گِیاں ،تے اپنیاں جاناں بچائی رکھو گِیاں ۔¹⁹۱۹۔تسیں حواں دی اک مُٹھ تے روٹی دے ٹکڑیاں لئی مینوں میرے لوکاں چ پلیت اکھوایا ایہ ۔میرے لوکاں نال جھوٹ مار کے ،جیہڑے جھوٹ سندے نیں ،تسیں اوہناں لوکاں نوں مار مکایا ایہ جنہاں مرنا نئیں سی ۔²⁰۲۰۔ایس لئی خداوند خدا آکھدا ایہ :میں تہاڈے تاویتاں دے خلاف آں ،جنہاں نال تسیں لوکاں نوں پنچھیاں وانگ پھساندیاں او، میں اہناں نوں تہاڈیاں بانہواں توں کِھچکے دور کر دیاں گا ،تے میں اوہناں لوکاں نوں رہا کر دیاں گا ،جنہاں نوں تسیں پنچھیاں وانگ پھساؤ ندیا ں اوہ۔ ²¹۲۱۔میں تہاڈے برقعے پھاڑ دیاں گا ،تے اپنے لوکاں نوں تہاڈے ہتھوں بچا لواں گا ۔ تے فیر اوہ کدی جادو دا شکار نہ ہون گے ۔فیر تسیں جان لؤ گیاں تاں جو میں خداوند آں۔²²۲۲۔کیوں جو تسیں جھوٹ مار کر راستبازاں دا دل تروڑدتا ،جد کے میں اوہناں نوں کوئی دکھ نئیں دتا ،تے تسیں بدکاراں نوں ہلاشیری دتی ،تاں جو اوہ اپنی بدی توں نہ مڑن تے اینج اپنیاں جانا بچان۔ ²³۲۳۔ایس لئی نہ ہن تسیں جھوٹیاں رویاواں ویکھو گیاں ،تے نہ ای پیشنگوئی کر سکو گیاں ۔میں اپنے لوکاں نوں تہاڈے ہتھاں چوں لواں گا ،تے اوہدوں تسیں جان لؤ گیاں پئی میں خداوند آں۔

14¹۱۔اسرائیل دے کجھ وڈیرے میر ے کول آئے تے میرے سامنے بیٹھ گئے ۔ ²۲۔تدھ رب دا کلام میرے اتے اتریا۔ ³۳۔اے آدمزاد ! اہناں لوکاں نیں اپنے دلاں چ مورتاں وسا لیا نیں ۔تے ٹھیڈا لاون والی بدکاری نوں اپنے سامنے رکھایا ۔کہیہ میں اجیہے لوکاں نوں اجازت دے واں۔کہ اوہ مینوں سوال پُچھن ؟⁴۴۔ایس لئی اوہناں نال گل کرتے اوہناں نوں کیہکہ رب خداوند ایہہ فرماندا اے ،پئی جد کوئی اسرائیلی مورتاں نوں اپنے دل چ وسانیدا اےاتے ٹھھڈے لوان والی بدکاری نوں اپنے سامنے رکھدا اے ۔تے فیر نبی کول جاندے اے ۔فیر اوہدی بت پر ستی دے موافق اوہوں جواب دیواں گا ۔ ⁵۵۔ایہہ میں کل بنی اسرائیل دا دل جیتن لیے کراں گا ۔جنہاں نیں اپنی مورتاں دی خاطر مینوں چھڈ دتا اے ۔⁶۶۔ایس لئی بنی اسرائیل نوں آکھ ،رب خداوند ایہہ فر ماندا اے ۔توبہ کرو ،اپنی مورتاں توں منہ موڑ لو اتے اپنی تمام حر کتاں توں موڑ جاؤ۔⁷۷۔جدوں کوئی اسرائیلی یا پردیسی جیہڑا اسرائیل وچ رہندا ہووے ۔میرے کولوں وکھ ہو جاوے ۔تے مورتاں نوں اپنے دل چ جگھا دے دوئے ۔تے ٹھھڈالاؤن والی بدی نوں اپنے آرکھے ۔تے میرے کولوں کوئی گل پچھن لئی نبی کول جاؤے ۔تے میں رب آپی اوہنوں جواب دا گا۔ ⁸۸۔میں اُوس بندے دی مخالفت کراں گا میں اوہنوں مثال تے اکھن بنادواں گا ۔تے اوہنوں لوکاں چوں ختم کردواں گا ۔فیر تسی جانو گے کہ میں رب ہاں۔⁹۹۔جے کر کسے نبی نے دھوکا کھا کے نبوت کیتی ہوئے تے ایہہ جانو کہ میں رب نے اوس نوں دھوکا کھان دتا اے ۔ تے میں اپنا ہتھ ودھا کے اوہنوں اپنے اسرائیلی قوم وچوں برباد کرداں گا ۔ ¹⁰۱۰۔اوہ اپنے پاپاں دا بھار چکن گے ۔نبی وی ایہناں ای پاپی ٹھہے گا ،جناں اوہنوں سوال کرن والا گنہگار ہووے گا ۔ ¹¹۱۱۔فیر نبی اسرائیل میرے راہاں توں نہیں بھٹکے گے ۔نہ اوہ اپنے آپ نوں سارے گناہاںنال پلیت کرن گئے ۔اوہ میرے لوگ ہون گے تے میںاوہناں دا خدا ہوواں گا ۔رب خدا فرماندا اے ۔¹²۱۲۔رب خدا دا کلام میرے تے اتریا ۔ ¹³۱۳۔اے آدمزاد اگر کوئی ملک بے وفائی کر کے میر ے خلاف پاپ کرئے تے میں اپنا ہتھ اوہدے ول ودھادا کے اوہدے رسد دیاں چیزاں بند کرداں ،تے اوہدے تے کال کلاں گا ۔ ¹⁴۱۴۔ تے جے اُہناں وچ ،نوح دانی ایل تے ایوب اے تن بندے وی ہون تے اوہ اپنی راستبازی دے سببوں سب اپنی جان بچان گے ۔رب خداوند فر ماندا اے ۔¹⁵۱۵۔تے جے میں اوس ملک وچ وحشی درندے کھل دیاں ۔جیہڑے اوہنوں سنجیاں کردین ۔تے اوہ ویران ہو جاوئے ۔ایتھوں تک کہ اوہناں درنداں دی وجہ توں کوئی لنگھ وی نہ سکے ۔ ¹⁶۱۶۔تے جے یہ تن بندے اوتھے ہوندے ۔تے فیر وی رب خدا ایہہ فرماندا اے ۔کہ مینوں اپنی حیاتی دی سونہہ ۔اوہ اپنے دھیاں پتراں نوں بچا نہ سکدئے ۔صرف اپنے آپ نوں بچا ندے ،پر ملک ویران ہوجاندا ۔¹⁷۱۷۔تے جے میں اس دیس دے خلاف تلوار کڈھیا تے کہہ واں کہ سارے دیس تے تلوار چلے ۔تے جے میں اوہدے لوکاں نوں تے جانورواں نوں مر جان دیواں ۔ ¹⁸۱۸۔تے جے یہ تن بندے اوتھے ہوندے تا وی رب خداوند فر ماندا اے ۔جے مینوں اپنی حیاتی دی سونہہ ،اوہ اپنے دھیاں یا پترا نوں بچانہ سکدے ۔صرف اوہ اپنے آپ نوں بچائی رکھدے ۔¹⁹۱۹۔تے جے میں ایس ملک چ وبا کھل داں تے خون خراب نال اپنا قہر اوہناں تے نازل کرداں ۔تاں جو اوہدے لوک تے ڈنگر مارے جاندے ۔ ²⁰۲۰۔تے جے نوح ،دانی ایل تے ایوب وی اوہناں وچ ہندے تاں وی رب فرماندا اے ۔پئی مینوں اپنی حیاتی دی سونہہکہ اوہ اپنی دھیاں پتراں نوں نہ بچا سکدے ۔اوہ اپنی راستبازی دے سببوں صرف اپنے آپ نوں بچا سکدے ۔²¹۲۱۔رب خداوند ایہہ فرماندا اے ۔اوہ کڑھا ڈروانا حادثہ ہووئے گا ۔جدوں میں یروشلیم تے اپنایاں چار ڈرونیاں آفتاں نازل کراں گا ،جیویں تلوار ،کال تے جنگلی درندے تے وبا۔تاں جو اوہدے لوک تے اوہناں دے ڈنگر مارے جاون ۔²²۲۲۔پر کجھ لوکی نچ جاون گے تے اوہناں دے دھیاں تے پتر اں نوں اوتھوں کڈھ لایا جائے گا ۔تے اوہ تیرے کول آون گے ۔تے جدوں توں اوہناں دے اخلاق تے اوہناں دے کم ویکھ لوئے گا ۔تد تینوں یروشلیم تے کھلی ہوئی آفت دے بارے تسلی ہووئے گی ۔ہاں ہر آفت جیڑی میں اوہدے تے آن دتی ۔ ²³۲۳۔جدوں توں اوہناں دے اخلاق تے اوہناں دے کم ویکھ لوئے گا ۔فیر تینوںتسلی ہووئے گی ۔کیوں جے توں جان لے گا ۔کہ پئی میں اوہناں چ کوئی کم ایویں نیں کیتا ۔رب خداوند فرماندا اے ۔

15¹۱۔خداوند دا کلام میرے تے اتریا ۔ ²۲۔اے آدمزاد انگور دی ول دی لکڑی ،جنگل دے کسی ہور رکھ دی ٹہنی تھوں کیویں چنگی اے ؟ ³۳۔ کیہ اوہدی لکڑی کِسے کم دی شے بنان لئی ورتی جاندی اے ؟کیہ لوکی اوہدیاں ،کلِیاں گھڑ دے نیں تاں جو اوہناں تے کجھ ٹنگن؟ ⁴۴۔تے جدوں اوہنوں بالن وانگ اگ وچ سٹ دتا جاندا اے تے اگ اوہدے دونویں سرے ساڑھ چھڈ دی اے تے وچلے حصے نوں جھلسا دیندی اے ،تے فیر کیہ او ہ کسی کم جوگی رہندی اے؟⁵۵۔جدوں اوہ ثبوتی سی ادوں اوہ کسی کم دی نہ سی ؟ تے ہن جد اگ نے اوہنوں ساڑ دتا تے جد اوہ سڑ کے کولا ہو گئی ۔فیر تے اوہ کسی کم جوگی نہ رئی ۔ ⁶۶۔ایس لئی رب خداوند اینج فرماندا اے ،جیویں میں جنگل دے رکھاں دے نال انگور دی ول دی لکڑی نوں بالن بنا دتا اے ،تیہا سلوک میں یروشلیم چ رہن والیاں نال کراں گا ۔⁷۷۔میں اوہناں دا ویری ہوواں گا ۔جد کہ اوہ اگ وچوں نکل آئے نیںتاں وی اگ اوہناں نوں ساڑ کے سواہ کر دیوے گی ۔تے جدوں میں (جد) اوہناں دی مخالفت کراں گا ۔تد تسیںجان لوو گے پئی میں خداوند آں۔ ⁸۸۔میں دیس نوں اجاڑ دیا ں گا ،کیوں جو اوہناں نے میر ے نال بے وفائی کیتی ۔رب خداوند فرماندا اے ۔

16¹۱۔خدا دا کلام میرے اُتے اُتریا ۔ ²۲۔اَے آدمزاد،یروشلیم نُوں اوہدے نفرتی کم دس دے ۔ ³۳۔تے دَس پئی رب خداوند یروشلیم نُوں ایہہ آکھ دا اے کہ توں کنعان دی دھرتی اُتے جمیں ایں ۔تیرا پیو امُوری تے تیری ماں حتی سی ۔⁴۴۔جیدن تُوں جمیں تیرا ناڑوُ و ڈیا نئیں گیا ،ناں ای تینوں نوایا گیا ناں ای تینوں مون ملیا گیا یاں تینوں پوتڑیاں چہ ولیٹیا گیا ۔ ⁵۵۔ کسے نے تیرے تے ترس نا ں کیتا ناں ایناں رحم ہی کیتا کیوں جے تیرے لئی ایہناں چوں کوئی کُجھ کر سکدا سگوں تینوں کھُلے مدان وچ سُٹیا گیا کیوں جو جیدن تُوں جمیںاوسے دن توں گھٹیا جانی گئی ۔⁶۶۔فیر میں اوتھوں لنگیا تے تینوں تیرے ای لہو وچ لبڑیا ویکھیا تے جیویں تُوں اپنے لہُو وچ لتڑ پتھڑ سئیں ۔میں تینوں آکھیا ،جیوندی رہ ۔ ⁷۷۔میں تینوں پیلی دیاں کلیاں وانگوں ودھایا ؛ تُو ودھی تے مٹیار ہوئی تے بوہت ودھیا ہیرا بن گئی ۔تو ننگی تے بے پڑھد سی ،تیرا سینہ ودھیا تے تیرے وال ودھ گئے ۔⁸۸۔فیر میں اوتھوں لنگھیا تے جہدوں تیرے ول ویکھیا تے جانیاں جانیاں پئی تو وڈی ہو گئی ایں فیر میں اپنا پلہ تیرے اُتے سُٹ کے تیرا ننگینج کجیا تے سو نہہ کھا کے تیرے نال قول قرار کیتا ،رب خداوند فر ماندا اے تے ہُن توں میری ہو گئی ایں ۔⁹۹۔ میں تینوں پانی نال نہوایا تے تیرا لہو اُکا ای دھودتا تے تیرے اُتے عطر ملیا ۔ ¹⁰۱۰۔ میں تینوں بُوٹیاں والے چمکیلے کپڑے پوائے تے پیراں چہ چمڑے دیاں جتیاں پوائیاں ۔میں تینوں چنگے سُوتی تے وَن سونے کپڑیاں نال کجیا۔ ¹¹۱۱۔ فیر تینوں ٹومباں نال سجایا ،تیرے ہتھاں وچ کڑے پائے تے تیرے گل چہ ہار پایا ۔ ¹²۱۲۔تے میں تیرے نک وچ نتھ تے تیرے کناں وچ والیاں پائیاں تے اِک سوہنا جہیا تاج تیرے سر اُتے رکھیا ۔¹³۱۳۔ تے ایس طرحاں تینوں سونے تے چاندی نال سجایا گیا ۔تیرے لیڑے چنگے ،سُوتی بُنے ہوئے مہنگے تے چمکیلے بُوٹے دار سَن ۔تُو میدہ ،شہید تے زیتون کھاندی سئیں ۔توں بوہت ای سوہنی تے ملکہ رانی ہو گئی ۔ ¹⁴۱۴۔تے تیرے حُسن دی مشہوری بھتیریاں قوماں وچ ہو گئی کیوں جو میرے دِتے ہوئے جلال دے سببوں تُوں حُسن وِچ پوُری ہوگئی سئیں ۔رب خداوند فرماندا اے ۔¹⁵۱۵۔پر تُوں اپنے حُسن اُتے مان کیتا تے بد کار ببن لئی اپنی شُہرت نُوں ورتیا ۔تُو ہر لنگن والے تے جہڑا وی اودھروں لنگداسی ،بڑی مہربان ہو ئی تے اوہدے تے اپنا حسن واردِتا ۔ ¹⁶۱۶۔ تُوں اپنے کُجھ کپڑے لے کے اہناں نال چمکدار اُچے منار سجائے تے اوتھے زنا کاری کیتی ۔ایہو جہیاں بد کاریاں ناں ہوئیاں سن تے ناں کدے ہون گئیاں۔¹⁷۱۷۔ تُوں میریاں دیتاں ہوئیاں ٹومباں نال جہڑے سونے تے چاندی دے بنے سَن تے اپنے لئی مردانہ بُت بنائے تے بھیڑے کم کیتے ۔ ¹⁸۱۸۔تے تُوں اپنے چمکیلے بُوٹے دار کپڑے لے کے اوہناں اُتے چڑ ھا دتے تے میرا عطر تے بخور اوہناں نُوں پیش کیتا ۔ ¹⁹۱۹۔ایسے ای طرحاں جہڑا کھانا میں تیرے لئی دتا سی ،جس طرحاں کہ میدہ ،زیتون دا تیل تے شہید جہڑا تینوں کھان لئی دتا سی ۔اوہو ای تُوں اوہناں اگے خُشبئوواں والے بخور دی طرحاں پیش کیتا ۔رب خداوند فرماندا اے پئی انج ای ہویا ۔²⁰۲۰۔ تے تُوں اپنے پُتراں تے دھیاں نُوں تُوں میرے لئی جمیا سی ،اوہناں بُتاں اگے کھان لئی قر بان کیتا ۔ ²¹۲۱۔تُوں میرے بالاں نُوں ذبح کیتا تے اوہناں نُوں اگ چوں لنگا کے بُتاں دے حوالے کیتا ۔ ²²۲۲۔ تے تُوں اپنے نفرتی کماں تے اپنی بد کاری وچ جوانی دے دناں نُوں ،جہدوں تُوں ننگی تے بے پڑد اپنے ای لہو وچ لبڑی ہوئی سئیں ،کدی یا نئیں کیتا ۔²³۲۳۔افسوس ،تیرے تے افسوس ،رب خداوند فرماندا اے ۔اپنی ساری بدکاریاں دے علاوہ ²⁴۲۴۔تُو اپنے لئی اک گُبند بنایا تے ہر چوک تے اک اُچی تھاں تیار کیتی ۔²⁵۲۵۔ہر چوک دے سِرے اُتے تُو اپنا اُچا تھاں بنالیا تے ہر راہی نُوں اَن چگ اپنا سریر دے کے تُوں اپنے جوبن نُوں وگاڑیا۔ ²⁶۲۶۔تُوں مصریاں دے نال ،جہڑے تیرے نیڑے دے حرامکار نیں ،تے اپنی ودھدی ہوئی حرامکاری نال میرے غصے نُوں ودھایا ۔²⁷۲۷۔ایس لئی میں تیرے خلاف اپنا ہتھ ودھایا تے تیری مدد نُوں گھٹا دِ تا تے تینوں تیرے ویریاں مطلب اے پئی فلستیاں دیاں دھیاں دی حر ض دے پلے پادِتا ،جہڑیاں تیرے ننگ پُنے تُوں ڈھل گئیاں سَن ۔ ²⁸۲۸۔تُوں سُوریاں نال وی بدکاری کیتی کیوں جو تُوں رَجھی نئیں سئیں تے اوہدے باد تُوں اَجے تک وی نئیں رَجھی ۔ ²⁹۲۹ ۔فیر تُوں اپنی بدکاری نُوں کسدیاں دے دیس تک کھلا ریا جہڑا بیوپاریاں دا دیس اے اوہدے نال وی تیرا دل نہ بھریا ۔³⁰۳۰۔ رَب خداوند فرماندا اے کہ تُو کِنی ہوس پر ست ایں جہڑی اِک مُونہہ مہار بدکار عورت وانگر ایہہ جے کم کرتی ایں ۔ ³¹۳۱۔جہدوں تُوں ہر رستے دے اُتے اپنا منار بنایا تے ہر چوک چہ اپنے اُچے تھاں بنائے تدوں تیرا سباء بد کار عورت وانگر نئیں سی کیوں جو تُوں مزدوری توں بُرا سمجھنی ایں ۔³²۳۲۔اَے زانیہ بیوی ! تُوپرائے بندیاں نُوں اپنے سِر دے سائیں تُوں ودھ جاننی ایں ۔ ³³۳۳۔ہر فاحشہ کمائی پاندی اے تُوں اپنے سارے عاشقاں نُوں سوغاتاں دینی ایں ۔پئی اوہ للچا کے ہر پاسوں تیرے کُول آن تے تیرے نال ناجائز رِ شتے رَکھن ۔ ³⁴۳۴۔ایس لئی تُوں اپنی بدکاری وچ دُوجیا ں نالوںوَکھ ایں کوئی تیرے پچھے بد کاری لئی نئیں ڈکدا ۔تُوں اُکی وَکھ ایں ۔کیوں جو تُوں پیسے دینی ایں پَر لیندی نئیں ۔³⁵۳۵۔ایس لئی اے فاحشہ ۔۔۔رَ ب دا کلام سُن ! ³⁶۳۶۔رَب خداوند فر ماندا اے ۔ایس لئی پئی تیری گندگی وَگ تُری تے اپنے یاراں دے اَگے بے چک ہو کے اپنا ننگ وکھایا تے سارے نفرتی بُتاں دے سببوں اوہناں دے اگے تُوں اپنے بالاں دا لہُو وگایا۔ ³⁷۳۷۔ایس لئی میں تیرے اوہناں سارے یاراں نُوں کٹھا کراں گا جنہاں نال تُوں عیاشی کیتی ،اتے جنہاں نال تُوں پیار پایا تے جہڑے تیرے ویری سَن ۔میں اوہناں نُوں ہر پاسوں تیرے خلاف کٹھیاں کراں گا تے تینوں اوہناں دے اگے بے پردہ کراں گا تاں جو اوہ تیرا ننگ ویکھ لین۔³⁸۳۸۔میں تینوں اجیہی سزادیواں گا جہڑی بدکار تے خُونی عورتاں نُوں دِتی جاندی اے ۔تے میں تیرے اُتے غضب تے غیرت دی موت لیاواں گا ۔ ³⁹۳۹۔فیر میں تینوں اوہناں دے ہتھاں چہ دے دیاں گا تے اوہ تیرے مناراں نُوں ڈھان گے تے میں تیریاں تھاواں نُوں توڑ پھوڑ دیاں گا تے اوہ تیرے کپڑے لا دین گے تیریاں سوہنیاں ٹُومباںکھولین گے تے تینوں اُکاای ننگیاں کر کے کلیاں چھڈ جان گے ۔⁴⁰۴۰۔تے اوہ تیرے خلاف اِک جتھ چڑھا لیاؤن گے تے تینوں پتھر مارن گے تے اپنیاں تلواراں نال تیرے ٹوٹے ٹوٹے کر دین گے ۔ ⁴¹۴۱۔اُوہ تیرے گھر ساڑ دین گے تے بوہت ساریاں عورتاں دے سامنے تینوں سزا دین گے ۔میں تیری بدکاری روک دیاں گا تے فیر تُوں اپنے یاراں نُوں اُجرت نہ دئیں گی ۔ ⁴²۴۲۔تدوں تیرے خلاف میرا قہر ٹھنڈا ہو جائے گا تے میرا کرودھ تیرے تُوں جاندا رہوے گا ۔تے فیر میں چین پاؤاں گا ۔⁴³۴۳۔کیو ں جے تُوں اپنی نوجوانی دے ویلیاں نُوں یاد ناں کیتا تے اوہناں ساریاں کماں دی وجہ توں میرا غصہ ودیا ایس لئی اوہناں ساریاں کماں نُوں جہڑے تُوں کیتے ضرور تیرے اگے لیاواں گا ۔ایس لئی رَب خداوند فرماندا اے، ْکِیہ تُوں اپنے ہور سارے کماں وِچ غلط کاری نُوں نئیں ودھیا؟ ٗ ٗ⁴⁴۴۴۔آکھان دسن والا ہر بندہ تیرے خلاف ایہہ آکھے گا جینج دی ماں اونج دی دھی ۔ ⁴⁵۴۵۔تُوں اپنی ماں دی سگی دھی ایں جہڑی اپنے بندے تے بالاں نال ویر رکھ دی سئیں تُوں اپنی اوہناں بھیناں دی سگی بھین ایں ۔جہڑیاں اپنے بندیاں تے بالاں نال ویر رکھ دیاں سَن ۔تیری ماں حِتی تے تیرا پیوامُوری سی ۔⁴⁶۴۶۔تیری وڈھی پین سامریہ سی جہڑی اپنیاں دھیاں دے نال تیرے شمال وَل رہندی سی تے تیری نِکی پین جہڑی اپنی دھیاں دے نال جنوب وَل رہندی سی ،اوہ سدوم سی ۔⁴⁷۴۷۔تُو نہ صرف اوہناں وَرگی بنی تے نہ صرف اوہناں وَرگے ناپاک کم کیتے سگوں تُو اپنیاں ساریاں راہواں وچ اوہناں تُوں وی بھیڑی ہو گئی ۔ ⁴⁸۴۸۔رَب خداوند فر ماندا اے پئی مینوں اپنی جند دی سو نہہ،تیری پین سدوم اودھیاں دھیاں نے کدی اجیہے کم نئیں کیتے جہڑے تُوں تے تیریاں دھیاں نے کیتے ۔⁴⁹۴۹۔ویکھ تیری بھین سدوم دا گناہ ایہہ سی ؛اوہ تے اوہدیاں دھیاں اتھر یاں ،من موجی تے بے فکریاں سَن ،اوہناں نے غریب غربا تے ضرورت منداںوَل اپنا ہتھ ناں ودھایا۔ ⁵⁰۵۰۔تے اوہ اتھریاں سَن تے اوہناں نے میرے اَگے نفرت چوگ کم کیتے ایس لئی جہدوںمیں ویکھیا تے اوہناں نُوں دُور کر دِتا ۔⁵¹۵۱۔تے جنے پاپ تُوں کیتے اوہدے توں ادھے وی سامر یہ نے نئیں کیتے ۔پَر تُوں وی ودھ کے نفرت چوگ کم کیتے ۔تُو تے اپنی ساریاں کرتُوتاں نال اپنیاں بھیناں نُوں پاک ببن دا موقعہ دِتا۔ ⁵²۵۲۔پَر تُوں اپنی شر مندگی نُوں ہُن سہہکیوں جے تُوں آپے ای تے اپنیاں بھیناں نُوں ایہدا حق دِتا اے ۔ کیوں جے تیرے پاپ ایہناں توں ودھ کے ناپاک نیں ایس لئی اوہ تیرے توں بہتیاں چنگیاں وخالی دیندیاں نیں ۔ایس لئی اپنی شر م تے بغیرتی نُوں سہہ کیوں جے تُوں آپے ای اپنیاں بھیناں نُوں اپنے تُوں ودھ چنگیاں ہون دا موقعہ دِ تا اے۔⁵³۵۳۔تے میں سدوم تے اودھیاں دھیاں ،تے سامر یہ تے اودھیاں دھیاں تے اہدے نال تیرے قیدیاں نُوں پچھا موہڑ لیاواں گا ۔ ⁵⁴۵۴۔تاں جو تُوں اپنی شر مندگی دا بھار چُکیں تے اپنے سارے کماں توں شر مندہ ہوویں کیوں جو تُوں اوہناں دے لئی تسلی دا سبب ایں ۔ ⁵⁵۵۵۔تے تیریاں بھیناں ،سدوم اپنیاں دھیاں سمیت تے سامر یہ اپنیاں دھیاں سمیت پیَلے وَرگیاںہو جان گئیاں تے تُوں تے تیریاں دھیاں وی پرت کے پیَلےوانگ ہوجان گئیاں ۔⁵⁶۵۶۔تُو اپنے گھمنڈ دے دِناں وِچ اپنی بھین سدوم دا ناں تک اپنے بُلاں تے نئیں لیاندی سئیں۔ ⁵⁷۵۷۔ایس توں پیَلاں کہتیری کر تُوں ظاہر ہو ئی تے ایسے ای طرحاںہُن ارام دیاں دھیاں تےفلستیاں دیاں دھیاں ،اور ساری تیرے آلے دوالے نیں ،تیرے توں نفرت کر دیاں نیں تے تینوں گھٹیا اکھاں نال ویہندیاں نیں ۔ ⁵⁸۵۸۔تینوں اپنیاں ناپاک سوچاں تے نفرت جوگ کر تُوتاں آپے ای سہنیاں ہون گئیاں ۔ایہہ رب خداوند فر ماندا اے ۔⁵⁹۵۹۔رب خداوند انج فر ماندا اے ،میں تیرے نال اوہو ای کراں گا جہدی تُوں حق دار ایں ۔کیوں جے تُوں میرے قول اقرار نُوں توڑ کے تے میری سونہہ دی بے قدری کیتی اے ۔⁶⁰۶۰۔فیر میں اپنا قول قرار یاد کراں گا ۔جہڑا میں تیری نوجوانی دے ویلے تیرے نال کیتا سی تے میں تیرے نال ابدی عہد بناں گا ۔ ⁶¹۶۱۔تے جہدوں تُوں اپنی وڈھیاں تے چھوٹیاں بھیناں نُوں قبول کریں گی ۔فیر تُوں اپنیاں راہواں نُوں یاد کر کے شر مندہ ہو ویں گی تے میں اوہناں نُوں ،تینوں دھیاں وانگر دیواں گا ۔پَر اوس قول قرار وانگر نئیں جہڑا میں تیرے نال کیتا سی ۔⁶²۶۲۔ایسے طر حاں میں اپنا قول قرار تیرے نال قائم کراں گا تے تُوں جان لویں گی کہ میں ای رب خداوند آں ۔ ⁶³۶۳۔تاں جو تُوں یاد کریں تے پشیمان ہو ویں تے شرم دے مارے فیر کدی مُونہہ ناں کھولیں جَد کہ میں سارا کُجھ جہڑا تُوں کیتا اے معاف کر دیواں گا ۔رب خداوند فر ماندا اے ۔

17¹۱۔خداوند دا کلام میرے اُتے اُترےاُتریا۔ ²۲۔ اے آدمزاد ! اِک بُجھارت بوجھ تے اسرائیل دے گھرانے نوں ایہہ کہاوت سُنا۔ ³۳۔اوہناں نوں آکھ رَب خداوند اینج فرماندا اے،طاقتور بازو تے لمے پراں والا اِک وڈا عقاب جسدے وال تے پنکھ رنگ برنگے سن ، لبنان چ آیا تے اِک دیار دے رُکھ دی اُچی ٹاہن تے جا بیٹھا۔ ⁴۴۔اہنے اوہدی سب توں اُچی ٹہنی توڑ ی تے اوہنوں سوداگراں دے دیس لے گیا تے اوتھے اوہنوں بپاریاں دے شہر وچ لا دیتا۔⁵۵۔ اوہنے تہاڈے دیس دا کجھ بی لجا کے اوہنوں چنگی زمین چ بیج دیتا۔اوہنے اوہنوں بوہتے پانیاں دے کنڈے زمین چ بید وانگ لایا۔ ⁶۶۔تے او اُگ کے اِک نیکے قد دی چھتری دار انگور دی بیل بن گئی۔ اوہدیاں ٹہنیاں اوہدے وَل جھکیاں ہوئیاں سن پر اوہدیاں جڑاں اوہدے ای ہیٹھاں رہیاں ایسطراں اوہ رُکھ انگور دی بیل بن گیاتے اوہدے وچ ٹہنیان نکلیاں تے پھُٹاں پنگریاں۔⁷۷۔پر اوتھے اِ وڈا عقاب ہور سی ۔جسدے بازو وڈے سن۔تے پراں والاں نال بھریا ہویا سی۔ ہن اوس انگور دی بیل نیں جیہڑی کیاری وچ اوہ لائی گئی سی اوتھوں اپنیاں جڑاں عقاب وَل ودھائیاں تے اپنیاں ٹہنیاں اوہدے وَل کھلاریاں تاں جو اوہ اوہناں نون پانی لائے۔ ⁸۸۔اوہنو جنگی تے پانی نال رسی ہوئی زمین چ لایا گیا سی تاں جو اوہدیاں ٹہنیاں نکلن تے اوہدے وچ پھل لگن تے اوہ بوہت ای ودھیا انگوراں دی بیل بنے۔⁹۹۔ اوہناں نوں آکھرَب خداوند اینج فرماندا اے : کی اوہ ودھے پھلے گی؟ کی اوہنوں ٹہنیاں نکلن تے اوہدے وچ پھل لگن تے اوہ بوہت ای ودھیا انگوراں دی بیل بنے۔ ¹⁰۱۰۔ جے اوہنوں فیر لایا جاوے تے کی اوہ ودھ سکے گی؟ جدوں چڑھدے وَل دی ہوا اوہدے نال وجےگی اوہ اُکی سُک نئیں جاوے گی تے اوسے کیاری وچ آدھ موئی نئیں ہو جاوے گی جیہدے وچ اوہ ودھی سی؟¹¹۱۱۔فیر خداوند دا کلام میرے اُتریا ۔ ¹²۱۲۔ایس باغی گھرانے نون آکھ !کی تُسی ایناں دا مطلب نئیں جاندے ؟ اوہناں نوں آکھ بابل دا بادشاہ ،یروشلیم گیا تے اوہدے بادشاہ تے سرداراں نو ں لے کے بابل پرت گیا۔¹³۱۳۔فیر اوہنے شاہی گھرانے چوں اِک بندے نوں لیا تے اوہدے نال قول بنیا تے اوہدے توں سوں لئی ۔ اوہ دیس دے وڈے لوکاں نوں وی نال لے گیا۔ ¹⁴۱۴۔تاں جو اوہ دیس پست ہو جاوے تے فیر کدی سر نی چُکے ایہدی بجائے اوہدے قول نوں یاد رکھے تے قیم رہوے۔¹⁵۱۵۔پر بادشاہ نیں اوہدے خلاف بغاوت کیتی تے بوہت سارے بندے تے گھوڑے لین لئی مصر نوں ایلچی گھلے۔ کی اوہ جیت جاوے گا؟کی ایسطراں دے کم کرن والا بندہ بچ سکدا اے ؟کی اوہ قول توڑ کے وی بچ جاوے گا؟ ¹⁶۱۶۔رَب خداوند اینج فرماندا اےمیری جان دی سوں اوہ بابل وچ مطلب اے اوسے بادشاہ دے دیس وچ مرجاوے گا جینے اوہنوں تخت تے بٹھایا ، جس دی سوں نوں اوہنے حقیر جانیا تے جیدے قول نوں اوہنے توڑیا ۔¹⁷۱۷۔جدوں بوہت سارے لوکاں نوں قتل کرن لئی مورچے بنے جان کے تے بُرج بنائے جان گےتد فرعون اپنے وڈے لشکر تے وڈے جتھے دے ہوندیاں ہویاں ویں لڑائی وچ اوہدی مدد نئیں کر سکے گا۔ ¹⁸۱۸۔اوہنے قول توڑکے سوں دی حقارت کیتی ۔ اوہنے سوں کھا کے وی ایہو جہیے کا م کیتے ایس لئی اوہ بچ نئیں سکے گا ۔¹⁹۱۹۔ایس لئی رَب خداوند اینج فرماندا اے : مینوں اپنی جان دی سوں میری ای سوں دی اوہنے حقارت کیتی تے میرے جس قول نوں اوہنے توڑیا اوہنو میں اوہدے ای سر تے لاواں گا۔ ²⁰۲۰۔میں اوہدے لئی اپنا جال وچھاواں گا تے اوہ میرے پھندے چ پھس جاوے گا میں اوہنو ں بابل لیا کے اوتھے اوہدا فیصلہ کران گا ۔ کیوں جو اوہنے میرے نال بے وفائی کیتی ۔ ²¹۲۱۔اوہدے سارے گھمنڈی سپائی تلوار نال مارے جان گے تے بچے ہوئے لوکی ہوا وچ نکھیڑ دِتے جان گے ۔تد تُسی جان لو گے پئی میں خداوند نیں ایہہ فرمایا اے۔²²۲۲۔رَب خداوند اینج فرماندا اےمیں آپ وہ دیار دے سرے توں اِک ٹہنی لے کے لاواں گا ۔میں اوہدی سب توں اُچی شاخ وچوں اِک بوہت کولی ٹہنی لے کے اوہنو اِ ک اُچے تے بلند پہاڑ تے لاواں گا ۔ ²³۲۳۔میں اوہنوں اسرائیل دے اُچے پہاڑ تے لاواں گا ۔اوہدے وچ شاخاں پُھٹن گیاں تے پھل لگن گے تے اوہ بوہت ودھیا دیار بن جاوے گا ۔طراں طراں دے پنچھی اوہدے وچ آہلنہ پان گے تے اوہدی ٹہنیاں دی چھاں چ رہن گے۔²⁴۲۴۔تد میدان دے سارے رُکھ جان لین گے پئی میں خداوند اُچے رُکھ نوں ڈیگ دِتا تے سُکے رُکھ نوں ہرا کر دِتا۔میں خداوند نیں ایہہ فرمایا اےتے میں اوہنو کراں گا۔

18¹۱۔خداوند دا کلام مرے تےاتریا۔ ²۲ ۔تسیں جدوں اسرائیل دے دیس بارے ایہہ اکھان پاندے اوہ ایہدا کی مطلب اے پئی کھٹے انگور تے پیو دادا نے کھادے تے دند بچیاں دے کھٹے ہوئے؟³۳۔نئیں خداوند خدا ایہہ فر ماندا اے پئی میری حیا ت دی قسمتسی فیر اسرائیل چ ایہہ اکھان نہ پاؤ گے ۔ ⁴۴۔ ویکھو ہر جیوندی جان میری اے پیو دی جان تے پتر دی جان دونویں میریاں نئیں ۔ جیہڑی جان پاپ کرے گی اوہو مرے گی ۔⁵۵۔پر جیہڑا بندہ سچا اے تے اوہدے کم ٹھیک نیں تے نیاں کرن والے کم کردا اے ⁶۶۔جے اوہ پہاڑ دے بُت خانیاں دی قربانی نئیں کھاندا تے ناں ای اسرائیل دے گھرانے دے بُتاں ول اکھاں چکدا اے نہ ای اپنے گوانڈی دی بیوی نوں بے حرمت کردا اے نہ حیض دی حالت وچ اپنی بیوی دے کول جاندا اے⁷۷۔اوہ کِسے تے ظلم نئیں کردا سگوں قرض دی تھاں تے گہنے پئی ہوئی شے نوں موڑ دیندا اے اوہ ڈاکا نئیں ماردا سگوں اپنی روٹی بُھکے نوں دیندا اے تے ننگے نوں کپڑے پواندا اے ⁸۸۔اوہ گھینے پاکے لین دین نئیں کردا نہ ای بہتا بیاج لیندا اے اوہ بدکاری توں دور رہندا اے تے لوکاں دے وچ سچیائی نال نیاں کردا اے ⁹۹۔اوہ میرے حکماں تے ٹر دا اے تے ایمانداری دے نال میری شریعت تے عمل کردا اے اوہ بندہ راستباز اے تے اوہ پکا جیوے گا خداوند خدا فر ماندا اے⁸۸۔اوہ گھینے پاکے لین دین نئیں کردا نہ ای بہتا بیاج لیندا اے اوہ بدکاری توں دور رہندا اے تے لوکاں دے وچ سچیائی نال نیاں کردا اے ⁹۹۔اوہ میرے حکماں تے ٹر دا اے تے ایمانداری دے نال میری شریعت تے عمل کردا اے اوہ بندہ راستباز اے تے اوہ پکا جیوے گا خداوند خدا فر ماندا اے¹⁰۱۰۔فرض کرؤ پئی اوہدے ہاں اک تیز ترار پُتر اے جیہڑا لہو وگاندا اے تے ایہناں برائیاں وچوں کجھ کردا اے ¹¹۱۱۔ حالانکہ پیو نے ایہنا نوچوں اک وی برائی نئیں کیتی اوہ پہاڑ دے بت خانیاں وچ قر بانی دا گوشت کھاندا اے اپنے گوانڈی دی بیوی دی بے حر متی کردا اے¹²۱۲۔اوہ غر یب تے محتاج تے ظلم ڈھاندا اے اوہ ڈاکا ماردا اے تے گھنے پائی ہوئی شے واپس نئیں کردا اوہ بتاں ول اکھیاں چُکدا اے تے نفرت جوگ کم کردا اے ¹³۱۳۔اوہ بیاج تے لین دین کردا اے تے بہتا بیاج لیندا اے۔ کیہ ایہو جیا بندہ جیوندا رہوے گا؟ اوہ ہر گز زندہ نئیں رہوے گا کیو نجو اوہنے یہ سارے کم کیتے نیں ایس لئی اوہ سچی مچی ماریا جائے گا تے اوہدہ خون اوہدے اپنے سرتے ہووے گا¹⁴۱۴۔پرفرض کرو پئی اوس دا پتر اے جیہڑا اپنے پیو نوں ایہہ سارے پاپ کردے ہوئے ویہندا اے تے پاویں ایہناں نوں ویہندا فیر وی آپ اجیہیاں حر کتا ں نئیں کردا ¹⁵۱۵۔اوہ پہاڑ دے اُتے بُت خانیاں دی قربانی دا گوشت نئیں کھاندا یا بنی اسرائیل دے بُتاں ول دھیان نئیں لاندا اوہ اپنے گوانڈی دی بیوی دی بے حر متی نئیں کردا۔¹⁶۱۶۔اوہ کِسے تے ظلم نہیں کردا نہ قرض دین لئی کسی شے نوں گھنے رکھن دی ضد کردا اے اوہ ڈاکا نئیں ماردا سگوں اپنی روٹی بُھکے نوں دیندا اے تے ننگے نوں کپڑے پاندا اے ¹⁷۱۷۔اوہ بدکاری توں دور رہندا اے تے ناجائز نفع تے زیادہ بیاج نئیں لیندا اوہ میری شریعت تے عمل کردا اے تے میرے آئین تے چلدا اے اوہ اپنے پیو دے گناہ دی وجہ توں نئیں مرے گا اوہ سچی مچی جیوندا رہوے گا ۔¹⁸۱۸۔پر اوہدا پیو اپنے گناہ دے سببوں مر جاوے گا کیو نجو اوہنے زبر دستی مال حاصل کیتا ۔اپنے بھرا نوں لُٹیا تے اپنے لوکاں وچ غلط کم کیتے ۔¹⁹۱۹۔فیر وی تسی پچھدے اوہ پئی پتر پیو دے گناہ دا بھار کیوں نئیں چُکدا ؟ کیوں جو بیٹے نے اوہو کیتا جیہڑا جائز تے روا سی تے میرے آئین تے عمل کردا رہیا۔ایس لئی اوہ ضرورزندہ رہوے گا ۔ ²⁰۲۰۔جیہڑی جان گناہ کردی اے اوہو مردی اے ۔پُتر پیو دے گناہ دا بوجھ نئیں چُکے گا نہ پیو پُتر دے گناہ دا بوجھ چُکے گا۔راستباز دی راستبازی اوہدے حق وچ گنی جاوے گی۔تے شریر دی شرارت اوہدے خلاف گنی جاوے گی ۔²¹۲۱۔پر جے بدکار بندہ اپنے کیتے ہوئے سارے گناہواں توں باز آئے تے میرے سارے آئین تے چلے تے جائز تے ٹھیک کم کرے فیر اوہ ضرور جیوے گا ۔اوہ نئیں مرے گا ۔ ²²۲۲۔اوہدے کیتے ہووے پاپاں وچوں اک وی اوہدے خلاف یاد نئیں کیتا جاوے گا۔اپنےکیتے ہوئے رستبازی دےکماں دی وجہ توں اوہ جیوندا رہوے گا ۔²³۲۳۔کہیہ شر یر دی موت وچ منیوں خوچی ہوندی اے ؟ خداوند خدا فر ماندا اے ۔۔سگوں کہیہ مینوں ایس توں خوشی نئیںہوندی پئی اوہ اپنی روش توں باز آوے تے زندہ رہوے ۔²⁴۲۴۔پر جے اک راستباز بندہ اپنی راستبازی نوں چھڈ دیوے تے پاپ کرے تے اوہ قابل نفرت حر کتاں کرے جیہڑیاں اک شریر بندہ کردا اے تے کہیہ اوہ جیوندا رہوے گا؟ اوسدے کیتے ہوئے راستبازی دے کماں چوں کوئی وی کم یاد نئیں کیتا جاوے گا ۔اپنی بے وفائی دے جرم وچ تے اپنے کیتے ہوئے پاپاں دے کارن وہ مر جاوے گا ۔²⁵۲۵۔فیر وہ تسیں کہندے اوہ پئی خدا دی روش انصاف والی نئیں ۔اے بنی اسرائیل سُنو : کہیہ میری روش راست نئیں ؟یا کہ تہاڈیاں روشاں راست نئیں ؟ ²⁶۲۶۔جے کوئی راستباز بندہ اپنی راستبازی چھڈ دیوے تے گناہ کرے تے اوہ ایس وجہ توں مر جاو ے گا ۔²⁷۲۷۔پر جے کوئی بدکار بندہ اپنی کیتی ہوئی بدی توں باز آوے تے اجیہے کم کرے جیہڑے جائز تے روا نئیں ،تے اوہ اپنی جان بچاوے گا ۔ ²⁸۲۸۔کیونجو اوہو اپنے سارے پاپاں تے غور کر کے اوہناں توں بازآندہ اے ۔ایس لئی اوہپکا زندہ رہوے گا ۔اوہ نئیں مرے گا۔²⁹۲۹۔فیر وی بنی اسرائیل کہندے نیں پئی خداوند دی روش انصاف والی نئیں ۔اے بنی اسرائیل کہیہ میریاںروشاں نا راست نیں تے تہاڈیاں روشاں ناراست نئیں ؟ ³⁰۳۰۔ایس لئی اے بنی اسرائیل میںتہاڈے چوں ہر اک دا اپنی اپنی روش دے حساب نال نیاں کراں گا ۔خداوند خدا فر ماندا اے ۔توبہ کرؤ تے اپنے سارے بھیڑے کماں توں باز آؤ ۔فیر گناہ تہاڈے ڈگن دا باعث نئیں ہووے گا ۔³¹۳۱۔اپنے سارے پاپاں توں بری ہو جاؤ تے اپنے لئی نواں دل تے نویں روح پیدا کرلو ۔اوے بنی اسرائیل تسیں کیوں مرو گے ؟ ³²۳۲۔کیو نجو مینوں کِسے دی موت تے خوشی نئیں ہوندی ۔خداوند خدا فرماندا اے ۔ایس لئی توبہ کرو تے زندہ رہوو۔

19¹۱۔اسرائیل دے سیٹھا ں تے رونا شروع کر تےآکھ۔ ²۲۔ تیری ماں شیراں وچوں دلیر شیرنی سی ۔ اوہ جوان شیراں دے وچکار پئی رہندی سی تے اپنے بچیاں دی پالانہ کردی سی ³۳۔اوہنے اپنے بچیاں وچوں اک نوں لے پالیا تے اوہ اک ڈاھاڈا شیر بن گیا تے اُوہنے شکار نوں پھاڑ نا سیکھیا اوہ بندیاں نوں نگلن لگ پیا ⁴۴۔دوجیاں قوماں وچ وی اوہدی بلے بلے ہو گئی تے اوہ اوہناں دے ٹوبے وچ ڈگیا تے پھڑیا گیا اوہناں نے اوہنوں سنگلاں نال بنیاں تے مصر نوں لے گئے⁵۵۔جدوں اوہنے ویکھیا پئی اوہدی آس پوری نہی ہوئی تے اوہدی توقع مٹ گئی تے فیر اوہنے اک ہو جا لیا تے اوہنوں اک ڈاھاڈا شیر بنا دیتا ۔ ⁶۶۔تے اوہ شیرا ندے وچ گھمن پھرن لگا کیو نجو اوہ اک ڈاھاڈا شیر بن گیا سی ۔اوہنے وہ شکار پھاڑنا سیکھ لیا تے فیر بندیاں نوں نگلن لگ پیا ۔ ⁷۷۔ تے اوہنے اوہناں دے محل ڈھا دتے تے اوہناں دے شہر ویران کر دتے اوہدی گر ج نال ملک دے وسنلیک ڈر گئے ۔⁸۸۔تد اوس دے آلے دوالے دے علاقیاں دیاں کئی قوماں اوہدے خلاف نکل آئیاں ۔اوہناں نے اوہنوں قابو کرن لئی کئی جال لائے ۔ تے اوہ اوہناں دے ٹوے وچ پھس گیا ۔ ⁹۹۔اوہناں نے اوہنوں سنگل نال بن کے پنجرے وچ سُٹ دتا تے اوہنوں بابل دے بادشاہ کول لے آئے تے اتھے اوہنوں فیر کوٹھی وچ پادتا ۔¹⁰۱۰۔تیری ماں انگور دی وِل ورگی سی جیہڑی پانی کنڈے لائی گئی سی پانی دے وادھے دے سببوں اوہ پھلی تے ٹینیاں کڈیاں ۔ ¹¹۱۱۔اوہدے ٹان بڑے ڈاڈھے ہو گئے جنیاں دے نال بادشاہ دا کھونڈ بنایا جا سکدا سی اوہ سنگنے پتراں وچوں واوہ اُچی ہو گئی تے اوہ اپنی اچایاں تے ٹینیاں دے وادھے سببوں صاف دسن لگ پئی ۔¹²۱۲۔پر اوہنوں غصے نال پُٹ کے ؟؟سُٹیا گیا۔ پوبی ہوا نے اوہنوں سُکا دتا ۔تے اہدے پھل لائے گئے اوہدیاں ڈھاڈیاں ٹینیاں سُک گئیاں تے اگ نے اوہنوں ساڑ کے سوا کر دیتا ۔ ¹³۱۳۔ہن اوہنوں بیابان وچ اک سوکھے تے ترایائے ملک وچ گڈیا گیا اے ۔¹⁴۱۴۔اوہدیاں خاص ٹینیاں وچوں اک ٹینی وچوں اگ نکلی تے اوہدے پھل نوں ساڑ دیتا ۔ہن اوہدے وچوں اک وی پکی ٹینی نہ بچی جیدے نال بادشاہ دا عصا بنایا جاسکے۔ ایہہ نوحہ اے تے نوحہ وانگ ہیورتیاں جاوے

20¹۱۔ستویئں سال دے پنجویں مہینے دی دس تریک نوں اسرا یئل دے کجھ وڈئرےخُداوند نوں پُچھن لیئ آئے تے او ہ میرے اگے بہہ گئے۔²۲۔تد خُداوند دا کلام میرے اُتے اُتریا ۔ ³۳۔اے آدمزاد اسرائیل دے وڈیریاں نال گل بات کر اوہنانوں کہہ خُداوند خُدا اینج فرماندا اے: کہ تُسیں مینوں کُجھ پُچھن آئے او؟ مینوں اپنی حیاتی دی سئونہ میں تہانوں کُجھ نئیں جے دسنا۔خُداوند خُدا فرماندا اے۔⁴۴۔ اے آد مزاد ، کِیہ تُوں ایہناں دا نیاں کریں گا؟ کِیہ تُوں ایہناں دا نیاں کریں گا؟ اونہاں نوں اوہنادیاں پیو تے دادیاں دیاں کالیاں کرتُوتاں دے بارے دس۔ ⁵۵۔ ۔اہناں نوں آکھ رب خُداوند اینج فرماندا اے کہ جس دن میں اسرایئل نوں چُنیا تد میں یتھ چُک کے نبی یقوب نال سوں کھادی تے مصر وچ اپنے آپ نوں ظاہر کیتا ۔میں اپنی باں چُک کے اوہناں نوں آکھیا ،میں خُداوند تہاڈا خُدا واں۔ ⁶۶۔او دن میں اوہناں نال قسم کھادی یئنی میں اوہناں نوں مصر وچوں کڈ کے اوس ملک وچ لیاواں گا جیڑا میں اوہناں لیئ کھوجیا اے۔جیتھے دُدھ تے شہد دیاں نہراں وجگایاں نیں۔تے جیڑا سارے مُلکاں وچ ڈاہڈا سوہنا اے۔⁷۷۔تے میں اوہنا نوں آکھیا ، تہاڈے وچوں ہر اک اینیاں نفرت جوگیاں مُرتاں نوں جنہاں تے اوہدی آکھ ٹکی ہویئ ہے،چھڈ دوے تے اپنے آپ نوں مصر دے بُتاں نال پلیت نہ کرے ۔ میں خُداوند تہادا خُدا آں۔⁸۸۔پر اوہناں نے میرے خلاف بگاوت کیتی تے میری نہ سنی۔اوہناں نے اوہناں نفرت جوگیاں بُتاں نوں چنیا تے نہ اوہناں نے مصر دے بُتاں نوں چھڈیا۔ایس لیئ میں آکھیا ینی مصر وچ اپنا غزب اوہناں اُتے ڈوہلاں گا تے اپنا ٖٖٖغصہ اوہناں اُتے کڈاں گا۔ ⁹۹۔پر میں اپنے ناں دے واسطے اینج کیتا۔تاں جو میرا ناں اوہناں قوماں دے وچ جتھے اوہ رہندے سن تے جنہاں دے ویکھدیاںویکھدیاں میں اونہاں دےمصر وچوں نکلن واسطے اپنا آپ اوہناں نوں وکھایا ،بھنڈیاں نہ جاوے،¹⁰۱۰۔تایئوں میں اوہناں نوں مصر وچوں کڈھ لیا تے اجاڑاں وچ لے آیا۔ ¹¹۱۱۔میں اوہناں نوں اپنے آیئن سکھائے تے اوہناں نوں اپنی شریعت وکھایئ تےجیڑا بندا اوہناں تے عمل کرے اوہناں دے سببوں جیوندا روے گا۔ ¹²۱۲۔تے میں اوہناں نوں سانجھی نشانی دے طور تے اپنی سبت وی دتی تاں جو اوہ جان لین کہ میں خُداوند نے اوہناں نوں پاک کیتا اے ۔¹³۱۳۔تاں وی بنی اسرایئل نے ویرانے وچ میرے خلافورزی کیتی اوہ میرے آیئن تے نیئں چلے سگوں میری شریعت نوں نہ منیا ۔جدکہ جیڑا بندہ ایہناں نوں من لیندا اے اوہ ایہناں دے سببوں جیوندا ریہندا اے تے اوہناں نے میریاں سبقاں دا لنگ نہیں رکھی تے ایس لیئ میں آکھیا کہ میں اپنا ج غغب اوہناں اُتے ڈوہلاں گا ،اوہناں نوں اجاڑیاں وچ برباد کردیوان گا۔ ¹⁴۱۴۔پر میں جو کجھ کیتا اپنے ناں لئ کیتا ، تاں جو اوہ اوہنان قوماں دیان نظر وچ جیہناں دیاں اکھاں دے سامنے اوہناں نون کڈ کے لے آیا ساںبھیڈے نہ جاون۔¹⁵۱۵۔تے فیر میں ہتھ چک کےاوہناں نال سوں کھادی ینئ میں اوہناں نوں ایس ملک وچ نہ لیاواں گا۔جیہڑا میں اوہناں نوں دتا اے جس دے وچ دُدھ تے شہد دیاں نیراں وگدیاں نیں تے جیہڑا ساریاں ملکاں نالوں سوہنا اے۔ ¹⁶۱۶۔کیوں جو اوہناں نے میری شریعت ناں نہیں منیا اے تے آیئن تے عمل نہیں کیتا تے میراں سبقاں دا بھرم نہیں رکھیا کیوں جو اوہناں نوں اوہناں دے بتُاں نوں چاہندے نیں۔ ¹⁷۱۷۔فیروی میں اوہناں تے رحم دی نظر کیتی تے اوہناں نوں تباہ نہیں کیتا ۔نہ ہی اجاڑیاں دے وچ اوہناں نوں نیست تے نابود کراں گا۔¹⁸۱۸۔میں اوہناں دی اولادنوں اجاڑیاں وچ آکھیا : تُسیں اپنے پیو دادے دے آیئن تے نہ چلو ،نہ اوہناں دی شریعت تے عمل کرو تے نہ ای اوہناں دے بُتاں نال اپنے آپ نوں پلیت کرو۔ ¹⁹۱۹۔میں خُداوند تہاڈا خُدا آں۔ میرے آیئن تے چلو تے میری شریئت نوں منن دا چارہ کرو۔ ²⁰۲۰۔میریاں سبقاں نوں پاک سمجھو تاں جو اوہ ساڑے وچ نشان ہوون۔ تدیہی جانلو گے کہ میں خُداوند تہاڈا خُدا آں۔²¹۲۱۔پر اوہناں دی اولاد نےمیرے خلاف بغاوت کیتی تےاوہ میرے آیئن تے نہیں چلے تےمیری شریعت منن دا چارہ نئیں کیتا ۔جدکہ جہیڑا بندہ اہناں نوں مندا اے اوہ اوہدے سببوں جیونددا رہوے گا ۔تے اوہناں نے میریاں سبقاں نوں ہندیا ایس لیئ میں آکھیا میں اپنا غصہ اوہناں تے ڈول دیاں گاتے اجاڑاں وچ اپنا غضب اوہناں اُتےڈوہلاں گا تے اجاڑاں وچ اپنا غصہ اوہناں تے اتاراں گا۔ ²²۲۲۔پر میں اپنے ہتھ نوں روکیا تے اپنے ناں دے لیئ ایہ کیتا تاں جو اوہ اوہناں قوماں دی نظر وچ جیہناں دے سامنے میں اوہناں نوں کڈھ لیایا بنڈیا نہ جاوے۔²³۲۳۔تے فیر میں ہتھ چک کے اوہنا ں نال بیابان وچ سوں کھادی ینی اوہناں نوں دوجیاں قوماں تے ملکاں وچ تترَبترِکر دیاں گا۔ ²⁴۲۴۔کیوں جو اوہناں نے میری شریعت ناں نہیں منیا۔ تےمیرے آیئن دی بنزیا کر دتی۔تے میرے سبقاں دی لج نہیں راکھی تے اوہناں دیاں اکھاں اپنے پیو دادے دے بُتاں نوں ترسد یاں سن۔²⁵۲۵۔فیر میں اوہناں تو اجیے بے تکے آیئن اپناں دتے تےاجیہے قانون ،نن دتے جیہاں سببوں اوہ جیوندے نی رے سکن جیڑے نا معقول سن۔ ²⁶۲۶۔تے میں اوہناں نوں اوہناں دے اپنے بدیاں نال پلیت ہون دتا۔مطلب یعنی اپنے پلوٹھے دی آتشیں قر بانی میں اوہناں وچ ڈرپادواں جس تھوں اوہ جان لین پئی میں خداوندآں۔²⁷۲۷۔ایس لئی اے آدم زاد ،بنیاسرائیل نال گل کرتے اوہناں نُوں آکھ پئی خداوند خدا اینج فرماندااے پئی ایدے وچ وی تہاڈے باپ دادا نے مینوں چھڈ کے میرے خلاف کفر تولیا ۔ ²⁸۲۸۔جد میں اوہناں نُوں ایس ملک وچ لیا یا جیدے دین دی میں سوں کھا دی سی اوتھے ای (اوسے ملک وچ ) اوہناں نے کسی اُچی پہاڑی نُوں یا سنگینے رکھ نوں ویکھدے ای اپنیاں قر بانیاں تے نذراں چڑھا ئیاں تاں جو میرا غصہ بھڑ کے ۔تے اپنا خوشبو والا بخور پخایا تے تپاون (پانی ) مے تے تیل دی قر بانی چڑ ھائے۔ ²⁹۲۹۔تد میں اوہناں نوں آکھیا : ایہہ کیہو جیہا اُچا تھاں اے جتھے تسیں جاندے او؟ (اج تیکر اوس تھاں باماہؔ اکھواندی اے ) ۔³⁰۳۰۔ ایس لئی بنی اسرائیل نوں آکھ (کہہ) : خداوند خدا انیج فرماندا اے : کیہہ تسیں وی اپنے پیو دے وانگ اپنے آپ نوں پلیت کر لو گے تے اوہناں دیاں نفرت جو کیاں مورتاں نوں پوجن لگ پوؤ گے ؟ ³¹۳۱۔جد تسیں اپنے نذرانے چڑھاندے اومطلب پئی اپنے اپنے پتراں تو اگ وچ قر بان کر دے او۔تسیں ہُن تیکر اپنے آپ نوں اپنے بتاں دے نال پلیت کر دے جارہے او۔اے بنی اسرائیل کیہہ میں تہانوں اجازت دے دیاں پئی تسیں میتھوں کجھ پچھو؟ـــ رب خداوند فرماندا اے ،مینوں اپنی حیاتی دی سئوں تسیں میتھوں کوئی وی گل نئیں جان سکوں گے ۔ ³²۳۲۔تسیں کہندے او پئی اسی اوہناں قوماں تے دنیا دے دوجے لوکاں وانگ ہونا چاہندے آں جہڑے لکڑی تے پتھر نوں پو جدے نیں ۔پر جو کجھ تہاڈے دل وچ اے اوہ کدی وی نہ ہو وے گا ۔³³۳۳۔خدا فر ماندا اے ۔مینوں اپنی حیاتی دی سوں میں تہاڈے اتے اک قوی ہتھ ودھیاں ہوئیاں باہواں تے بھڑ کائے ہوئے غصے نال راج کراں گا ۔ ³⁴۳۴۔مں تہانوں ڈاہڈے ہتھ ،ودھیاں ہوئیاں بانہواں تے اپنے بھڑ کائے ہوئے غصے نال دوجیاں قوماں وچوں جھتے ہِکے گئے او جمع کراں گا ۔ ³⁵۳۵۔ میں تہانوں دوجیاں قوماں دے اجاڑاں وچ لے آواں گا تے اوتھے میں منہ دزوں تہادا بیان کراں گا ۔³⁶۳۶۔جیویں میں تہاڈے پیو دادے دا مصر دے اجاڑاں وچ نیاں کیتا سی تیویں میں تہاڈا نیاں کراں گا ایہہ رب خداوند نے فرمایا اے۔ ³⁷۳۷۔جویں ای تسیں میری سوٹی ہیٹھوں لنگو گے میں تہاڈی گنتی کراں گا تے تہانوں عہد دی زنجیر وچ بنھ لواں گا ۔ ³⁸۳۸۔جہڑے میر ے خلاف بغاوت کر دے تے سر مچکدے نیں ،اوہناں نوں میں تہاڈے وچوں وکھا کرا ں گا ،جد کہ میں اوہناں نوں اوہناں ملکاں وچوں لے آواں گا جھتے اوہ وسدے نیں تد وی اوہ اسرائیل دے ملک وچ نہ وڑن گے ۔فیر تسیں جا ن لو و گے کہ میں خداوند آں ۔³⁹۳۹۔تے اے بنی اسرائیل ! خداوند تہانوں ایہہ فر ماندا اے ،تہاڈے وچوں اک اک جا کے اپنے اپنے بتاں نوں پوجے ۔پر بعدوں تسیںپکا میری سنو گے تے فیر کدی وی اپنے چڑ ھاویاں دیاں تے بتاں نال میرے پاک ناں دی نندیا نہ کرو گے ۔⁴⁰۴۰۔کیوں جو خداوند خدا فرماندا اے پئی کل بنی اسرائیل اپنے ملک وچ میرے پاک پہاڑ اتے یعنی مطلب بنی اسرائیل دے اچے پہاڑ اتے میری میری عبادت کرن گے ۔تے اوتھے میں اوہنا ں نوں قبولوں گا تے اوتھے ای میں تہانوں تہاڈے نذرانے تے پہلے پھل د ہدیے تے تہاڈے سارے پاک چھڑاویاں سَنے سیداں گا ۔ ⁴¹۴۱۔جد میں تہانوں دوجیاں قوماں وچوں لے آواں گا تے اوہناں ملکاں وچوں اکٹھا کراں گا جتھے تہانوں ہک دتا گیا سی ،تد میں تہانوں مشکائے ہوئے بخور وانگ قبولوں گا تے دوجیاں قوماں دے سامنے تسی میرے ناں نوں پاک منو گے ۔⁴²۴۲۔جدوں میں تہانوں اسرائیل دے ملک وچ لیاواں گا جیہڑا میں تہاڈے باپ دادا نوں دین دی سوہتھ چک کے کھادی سی ،تد تسی جان جاؤ گے پئی میں کداوند آں ۔ ⁴³۴۳۔اوتھےتسیں اپنے اخلاق تے عملاں نوں یاد کرو گے جنہاں نال تساں اپنے ۤپ نوں پلیت کتیا اے تے تسیں اپنی بدکاری دے سببوں اپنے آپ نوں گھناؤنے ٹھہراؤ گے ۔ ⁴⁴۴۴۔اے بنی اسرائیل جد میں اپنے ناں دے لئی تہاڈے نال سلوک کران گا نہ پئی تہاڈے کالے کرتوتاں تے تہاڈے برے عملاں دے حساب نال تد تسیں جان لئو گے پئی میں ای خداوند آں ۔ایہہ خداوند خدا نے فر مایا اے ۔(دکھن) جنوب دے خلاف نبوت⁴⁵۴۵۔خداوند دا کلام میرے اتے اتریا ۔ ⁴⁶۴۶۔اے آدم زاد اپنا منہ (رخ) دکھن ول کر ،جنوب دے خلاف کلام کر تے دکھنی ،ملک دے جنگلاں دے خلاف نبوت کر۔ ⁴⁷۴۷۔دکھنی جنگلاں نوں آکھ پئی خداوند دا کلام سنو۔رب خداوند اینج فر ماندا اے : میں تہانوں اگ لان والا وا ں تے اوہ تہاڈے کل رکھاں نوں بھانویں اوہرے ہون بھاویں سکے ،ساڑھ کے سوا کر دے گی ۔اوہ بخدا ہو یا لنبو کدے نہ بجھے گا تے اوہدے نال دکھن ،توں لے کے پہاڑ تیک ہر چہرہ جھلس جاوے گا ۔⁴⁸۴۸۔ہر بندہ ایہہ ویکھ لوے گا پئی میں خدا وند نے ایہنوں سلگا یا اے تے اوہ بجھائی نہ جاوے گی ۔ ⁴⁹۴۹۔تد میں آکھیا ؛ہائے اے خداوند ! لوک میرے بارے کہہ رہے نیں کیہہ اور بس اکھان ای نئیں پاندا۔

21¹۱۔خداوند دا کلام میرے تے اتریا۔ ²۲۔اے آدمزاد اپنا رُخ یروشلیم ول کر ۔مقدس دے خلاف کلام سنا۔اسرائیل دے ملک دے خلاف نبوت کر ۔ ³۳۔تو اوہنوں کہہ کے خداوند اینج فرماندا اے ویکھ میںتیرے خلاف ہاں ۔میں اپنی تلوار میان وچوں کڈاں گا تے تیرے وچوں راستبازاں تے بدکاراں دوواں نوں مار مکاواں گا ۔⁴۴۔کیو نجو میں راستبازاں تے بدکردارا ں نوں مُکان والا ہاں ایس لئی میری تلوار میان وچوں نکل کے دکن توں ؟؟ تک ہر بندے دے خلاف چلے گی ۔ ⁵۵۔تد سارے لوکی جان لین گے کہ میں خداوند نے میان وچوں اپنی تلوار کڈی اے تے اوہدے وچ واپس نہ رکھاں گا ۔⁶۶۔ایس لئی اے آدمزاد تو ہو کے پر ۔اوہناں دے سامنے ٹوٹے دل تے بہتے دکھ نال ہاواں پرنا۔ ⁷۷۔تے جدوں او تیرے کولوں پچھن پئی تو کیوں ہوکے پرنا اے ؟تو آکھی کہ آون والی خبر دی وجہ توں ہر دل موم ہو جاوے گا ۔ہر ہتھ ٹھیلا ہو جاوے گا ۔ہر روح ماڑ ی ہو جاوے گی ۔ہر گوڈا پانی وانگ پولا ہووے گا او آون والی اے او ضرور وقوع وچ آوے گی اے خداوند خدا نے آکھیا اے ۔⁸۸۔خداوند خدا دا کلام میرے تے اتریا ۔ ⁹۹۔اے آدمزاد نبوت کر تے کہہ خداوند اینج فرماندا اے ۔اک تلوار اک تلوار جیہڑی لائی تے چمکائی گئی اے ۔¹⁰۱۰۔جیہڑی قتل کرن لئی لائی گئی اے تے بجلی وانگ چمکن لئی صاف کیتی گئی اے کی ایسی اپنے پتر یہوداہ دے عصا لئی خوش ہو یے جدوں کہ تلوار اجیہی سوٹی د ی تحقیر کردی اے ۔ ¹¹۱۱۔ تلوار چلکان لئی دتی گئی اے تا کہ ہتھ وچ پھڑی جاوے تے قاتل تے ہتھ لئی تیار کیتی جاوے ۔¹²۱۲ ۔اے آدمزاد چیک تے رو پٹ کیو نجو او میرے لوکاں تے چلے گی او اسرائیل دے سارے حکماں تے اٹھے گی او میرے لوکاں سمیت تلوار دے حوالے کیتے جان گے ایس لئی تو پِٹ۔ ¹³۱۳۔تینوں پکا سزاہووے گی تے اگر یہوداہ دی سوٹی جدی تلوار بے عزت کر دتی اے نہ رہے گی ۔اے خداوند خدا نے آکھیا اے ۔¹⁴۱۴۔سو آدمزاد نبوت کر تے تاڑی مار ۔تلوار نوں فیر توں چلن دے ۔ایتھوں تک کہ تین واری اوتلوار تے خون خرابے لئی اے ۔جیہڑی ہر پاسوں اوہناں تے آپیے گی ۔¹⁵۱۵۔میں اُوس تلوار دی چنج نوں خون خرابے لئی اوہناں دے سارے پھاٹکاں ول کر تی اے ۔تاں جوں اوہناں دے دل موم ہوجان تے بہتیاں لاشاں وچھین۔او بجلی ونگ چمکنلئی بنائی گئی اے ۔تے قتل کرن لئی پھڑی گئی اے ۔ ¹⁶۱۶۔نی تلواریں سجے پاسے چل فیر کھبے پاسے مطلب جیہڑے پاسے تینوں کُمایاں جائے ۔ ¹⁷۱۷۔میں وی تاڑ ی ماراں گا تے میرا غصہ ٹھنڈا ہو جاوے گا میں خداوند نےاے آکھیا اے ۔¹⁸۱۸۔خداوند دا کلام میرے تے اتریا۔ ¹⁹۱۹۔اے آدمزاد بابل دے بادشاہ دی تلوار لئی دو راہ میتھ تے دو ویں اک ہی ملکوں نکلدے ہون جیتھوں راہ شہر ول نکلدا اے اوتھے نشانی گڈ دے ۔ ²⁰۲۰۔اک اینج دی راہ چُن لے پئی تلوار عمونیوں دے شہر ربہتے آوے ۔دوجا اجیہا پئی تلوار یہوداہ دے گھیرے ہوئے شہر یروشلیم تے آوے ۔²¹۲۱۔بابلدا بادشاہ راہ وچ اُوس تھاں تے رکے گا جیتھوں او دو ویں راواں نکلدیاں ہون۔تاں دوویں راہواں دے میل تے تاں جوں شگو ن کڈے او تیراں نال قرعہ پا کے اپنے بتاں نال صلاح کرے گا تے جگر نوں ویکھے گا ۔ ²²۲۲۔اُودے توں سجے ہتھ یروشلیم دا قرعہ نکلے گا جیھتے او پتھر اؤ لئی سامان لے آوے گا تاں جوں خرابے دا حکم دیتا جاوے ۔لڑائی دا شور اوچا ہو ئے پھاٹکاں دے سامنے پتھراؤ دا سامان جوڑ لے وے ۔صور پے لاوے تے گھیریاں دے پکے بندوست کرے ۔ ²³۲۳۔جنہاں نے اوہناں دی اطاعت دا ھلف چکیااوہناں دی نظر وچ تے ا ے چھوٹا شگون اے ۔پر او اوہناں نوں اوہناں دا گناہ دس کے قیدی بنائے گا ۔²⁴۲۴۔ایس لئی خداوند خدا انیج فرماندا اے کیونجو توں اپنی نافرمانی نال جیہڑی صاف دسددی اے اپنا گناہ یاد کیتا تے اپنے ہر کام توں اپنے گناہوںدا اقرار کیتا اے سب کرن دی وجہ توں تسی قیدی بنائے جاؤ گے ۔²⁵۲۵۔اے اسرائیل دے ذلیل تے شرارتی شہزادے جیہڑا ویلہ آگیا اے سزا دا ویلہ اُدی آخیر تک آ پڑ گیا اے ۔ ²⁶۲۶۔اے خداوند خدا فرماندا اے ۔عمامہ لاتے تاج نوں علیحدہ کر دے ۔اوجینج پہلو سی اونیج نہ رہے گا جیہڑا نیواں سی اونوں اُوچا کیتا جائے گا ۔جیہڑا اونچا اے اونوں نچا کیتا جائے گا ۔ ²⁷۲۷۔اجاڑ اجاڑ میں اوہنوں اجاڑ کردواں گا او اُس ویلے تک بحال نہ کیتا جائے گا جدوں تک اوہدا اصل مالک نہ آ جاوے ۔میںاوہنوں اوسے نوں ہی دے دواں گا ۔²⁸۲۸۔تے تو اے آدمزاد نبوت کرتے کہہ خداوند خدا عمونیوں تے اوہناں دے طعنیاں دے بارے کہندا اے اک تلوار اک تلوار جیہڑی خون خرابے تے قتل کرن لئی چُنی گئی اے ۔تے قتل تے بجلی ونگ چمکن لئی صاف کیتی گئی اے ۔ ²⁹۲۹۔تیرے خلاف جھوٹیاں روہتا ہن تے تیرے حق وچ جھوٹیاں پیشنگوئیاں کرن دے باوجود اوہناں شریراں دیاں توناں تے آوے گی ۔جنیاں نوں قتل کیتا جانا اے اوہناں دے قتل دا دن آگیا اے۔³⁰۳۰۔تلوار نوں میان وچ رکھ دؤں جیہڑی تھاں تو جمی تے جیڑا تیرے توں دادا دا ملک اے ۔اوتھے میں تیرا نیا ں کراں گا ۔ ³¹۳۱۔میں اپنا غضب تیرے تے ڈولاں گا ۔تے اپنےغصے دی اگ نال تینوں پھوک دواں گا ۔میں تینوں وحشیاں دےحوالے کراں گا ۔جیہڑے تباہ کرن چ مہارت رکھدے نے۔³²۳۲۔تو اگ لئی بالن بنے گی۔تیرا لہو تیرے ملک وچ ہی دوڑاں جائے گا ۔فیر تینوں کدی یاد نہ کیتا جائے گا کیونجو میں بھی خداوند نے ایہہ فرمایا اے ۔

22¹۱۔خداوند دا کلا م میرے تے اُتریا: ²۲۔ اے آدمزاد! کی تُوں ایہدا نیاں کریں گا ؟تُوں ایس لہو وگان والے شہر دا نیاں کریں گا؟فیر اوہنوں اوہدیاں نفرتی حرکتاں جتا دے۔ ³۳۔تے آکھ خداوند اینج فرماندا اے :اے شہر جیہڑا اپنے وچ لہو وگا کے اپنے سر تے آفت لیا ندا اے تے بُت بنا کے اپنے آپ نوں پلیت کردا اے۔⁴۴۔ جیہڑا لہو توں وگا یا اے اوہدے سببوں تُوں پاپی ٹھہریا ایں تے جیہڑے بُت تُوں بنائیں نیں اوہدی وجہ توں پلیت ہو گیا ایں : توں اپنے آخری سالاں چ پہنچ گیا ایں۔ایس لئی میں تینوں غیر قوماں دے وچ بدنامی تے ساریاں دیساں لئی مخول بنا دِتا۔ ⁵۵۔جیہڑے لوکی تیرے لاگے نین تے جیہڑے تیتھوں دور نیں اوہ تینوں مخول کرن گے۔کیوں توں فسادی تے بدنام زمانہ ایں۔⁶۶۔اپنے اندر اسرائیل دے سرداراں نوں ویکھ جیناں چوں ہر کوئی اپنا زور دوجیان دا لہو وگان لئی ورتدا سی۔ ⁷۷۔تیرے اندر اوہناں نیں ماں پیاں نوں حقیر جانیا اے، تیرے اندر اوہناں نیں پردیسیاں نیں ظلم کیتا اے تیرے اندر اوہناں نیں یتیمان تے بیواواں دے نال بُرا کیتا اے۔ ⁸۸۔تُوں میریاں مقدس شیواں نوں حقیر جانیا اے تے میرے سبتاں دی بے حرمتی کیتی اے۔ ⁹۹۔تیرے اندر اجیہے لوکی نیں جیہرے لہو وگان لئی جھوٹیاں کہانیاں گھڑ دے نیں تے بوہت ای ذلیل حرکتاں کر دے نیں۔¹⁰۱۰۔ تیرے اندر او ہ نیں جیہڑےاپنے پیوواں دے بستر نوں بے پردہ کردے نیں۔تیرے اندر اوہ نیں جیہڑے ماہ واری دے دِناں چ عورت دے نال بے حرمتی کدے نیں ۔جد کے اوہ ایس حالت چ ناپاک ہوندی اے۔ ¹¹۱۱۔ تے کسے نیں اپنے ہمسائے دی بیوی نال تیرے اندر بدکاری کیتی تے کسی نیں اپنی نَو نال منہ کالا کیتااے تے زیادتی کیتی تے کوئی اپنی بہن دی عزت لُٹ دا اے جیہڑی اوہدے اپنے پیو دی دھی اے۔ ¹²۱۲۔تیرے اندر لوکاں نیں رِشوتاں لے کے لہو وگایا اے، تسی بیاج تے سود ودھایا اے۔ تُساں ظلم کرکے اپنے ہمسایاں نوں لٹیا اے۔ مینوں بُھل گئے او رَب خداوند اینج فرماندا اے۔¹³۱۳۔ ایس لئی ویکھ تیرے ناجائیز منافع لین تے، تے تیرے اندر لہو وگان تے میں تالی ماری اے۔ ¹⁴۱۴۔جیناں دِناں چ میں تیرا فیصلہ کراں گا کی اوہدوں تیرا دل سہہ لے گا تے تیرے ہتھاں وچ زور ہووے گا ؟میں خداوند نیں ایہہ آکھیا تے میں اے کر کے رہواں گا۔ ¹⁵۱۵۔ تے میں تینوں دوجیاں قوماں چ کھلار دیاں گا تے تینوں غیر قوماں چ تِتر بِتر کردیاں گا ۔ تے تیری گندگی تیرے وچوں کٖڈ دیاں گا۔ ¹⁶۱۶۔تے توں قوماں دے سامنے اپنے آم چ ناپاک ٹھہرن گے۔ تو توں جانیں گا پئی میں ای خداوند آں۔¹⁷۱۷۔تے خداوند دا کلام میرے اُتے اُتریا تے مینوں آکھیا۔ ¹⁸۱۸۔اے آدمزاد ! بنی اسرائیل میرے لئی دھات دی میل ہو گئے نیں۔میرے لئی اوہ سب تانبا ،رانگاتے لوہا تے سیسے وانگ نیں،جیہڑے پٹھی وچ چھڈ دِتے اندے نیں ۔ اوہ تاں بس چاندی دی میل میل میل ہو گئے نیں ۔ ¹⁹۱۹۔ایس لئی رَب خداوند اینج ،کیوں جو تسی سارے دھات دی میل بن گئے اوہ میں تہانوں یروشلیم چ اکٹھا کراں گا۔²⁰۲۰۔جیویں لوکی چاندی ،تانبا ،لوہا،سیسے تے رانگے نوں پٹھی چ اکٹھا کر دے نیں تاں جو اوہناں نوں پخدی ہوئی اَگ وچ پگھلان ۔ایسے طرح میں تہانوں اپنے پرقہر تے اپنے غصے وچ اکٹھا کراں گا تے تہانوں شہر دے اندر پا کے پگھلاواں گا۔ ²¹۲۱۔میں تہانوں اکٹھا کراں گا تے تہانوں اپنے غضب دی اَگ ناں اجیہا پھوکا ں گا پئی تسی پگھل کے رہ جاو گے۔ ²²۲۲۔ جیویں چاندی پٹھی چ پگھلائی جاندی اے ایسے طراں تسی ایہدے اندر پگھلائے جاو گے ۔ تسی جان لو گے پئی میں خداوند نیں اپنا قہر جتہاڈے تے گھلیا اے۔²³۲۳۔فیرخدا وند دا ایہہ کلام میرے تے اُتریا ! ²⁴۲۴۔اے آدمزاد ! توں دھرتی نوں آکھ : نوں اوہ دھرتی ایں جس وچ غضب دے دِن ناں مینہ وریا ناں برسات ہوئی۔ ²⁵۲۵۔ ایس دے حکمراناں نیں ایہدے اندر سازش کیتی تے جسطراں اِک گرجن والا شیر اپنے شکار نوں چیر پھاڑ دیندا اے۔ایسے طران اوہ لوکاں نوں ہڑپ کر لیندے نیں تے ؛اوہ خزانیاں تے بوہتیاں قیمتی شیواں نوں کھو لیندے نیں تے ایس شہر وچ بوہت ساریاں عورتاں نوں بیوہ بنا دیندےنیں۔²⁶۲۶۔اوہدے کاہناں نیں میری شریعت نوں توڑیا تے میریاں مقدس شیواں نوں ناپاک کر دِتا ۔اوہ مقدس تے عام شیواں چ فرق نئیں رکھدے ؛ تے اوہ اے سکھاندے نیں پئی ناپاک تے پاک شیواں وچ کوئی فرق نئیں تے اوہناں نیں میرے سبتاں نوں منن ولون منہ موڑیا تاں جو میں اوہناں دے وچ ناپاک ٹھہراں۔ ²⁷۲۷۔اوہدے سردار اوہدے وچ اینج نیں جیویں بھیڑے اپنے شکار نوں پھاڑ دے نیں ۔ جیہڑے ناجائیز نفع دی خاطر خون ریزی کر دے تے جاناں ہلاک کر دے نیں۔ ²⁸۲۸۔اوہدے نبی جھوٹیاں رویاواں تے جھوٹیاں پیشن گوئیاں دے راہیں اوہناں دے راہیں اوہناں دے اعمالاں تے سفیدی پھیر دیندے سن۔اوہ کہندے نیں رَب خداوند اینج فرماندا اے۔جد کے خداوند نیں کجھ نئیں فرمایا۔²⁹۲۹۔دیس دے لوکی ظلم نال کام لیندے نیں ۔لوٹ مار کر دے نیں غریباں تے محتاجاں تے ظلم ڈھاندے نیں تے پردیساں دے نال بُرا سلوک تے ناانصافی کر دے نیں۔³⁰۳۰۔میں ایناں چوں کسےایسے بندے دی کھوج چ ساں جیہڑاکند کھڑی کردا تے دیس دی خاطر ناکے تے میرے حضور چ کھڑا رہندا تاں جو مینوں ایہہ تباہ نہ کرنا پوے پر مینوں اجیہا کوئی نہ لبھیا۔ ³¹۳۱۔ایس لئی میں اپنا قہر ایناں تے نازل کراں گا تے اپنے غضب دی اَگ چ ایناں توں ساڑدیاں گا تے ایناں دے سارے اعمال آپ ای ایناں دے ای سراں تے لیاواں گا۔ایہہ رَب خداوند نیں فرمایا اے۔

23¹۱۔خداوند دا کلام میرے تے اتریا ۔ ²۲۔اے آدمزاد فو عورتاں س جیہڑیاں اک ای ماں دیاں دھیاں سن۔ ³۳۔اوہ مصر وچ کنجریاں بنیاں اوہ اپنی جوانی توں اپنی عزت لوٹان لگیاں ۔ایس دیس وچ اوہناں دیاں چھاتیاں ملیاں گئیاں تے اوہنا دے ڈھوئنیاں ملیاں گئیاں ۔ ⁴۴۔وڈھی داناں اوہولہ سی ۔تے اوہندی بھین داناں اوہولبہسی ۔اوہ دوویں میریاں ہو گئیاں ۔تے اوہناں وچوں پتر تے دھیاں جمیاں ۔اوہولہ سامریہ اے تے اوہولبہ یروشلیم اے ۔⁵۵۔اوہولبہ اجیہے میری ای س ی کہ بدکاری کرن لگی تے اوہ اپنے عاشقوں یعنی اسوریوں تے مر گئی ۔ ⁶۶۔جنہاں لال تے نارنجی رنگ دے کپڑے پائیں سن بہت خوش نظر اں والے جوان ۔سپائی سردار تے فوج دے وڈے سیلار سن اوہ گھوڑیاں تے سواری کردے سن۔ ⁷۷۔اوہنے اسور دے سارے خاص مرداں نال بدکاری کیتی تے جنہدے تے اوہ مری اوہناں دے بوتاں توں اپنے آپ نوں ناپاک کر لیاں۔⁸۸۔اوہنے مصر وچ شروع کیتی ہوئی عزت لٹانی چھڈ ی ناں جدوں جوانی وچ مرداں نے اوہدے نال مباشرت کیتی سی اوہد ے اٹھدی جوانی دے پستانوں نال مسلایا سی اور اپنی برایاں اوہندے اوتے سٹ دیتایاں سن۔ ⁹۹۔ایس لئی میں نے اوہنو اودے اسوری عاشقاں دےحوالے کر دتا ۔جنہاں تے اوہ مری سی ۔ ¹⁰۱۰۔اوہنا ننے اوہنوں ننگا کیتا اودے پتراں تے دھیایاں نوں کھولیاں تے اوہنو تلوار نال قتل کر دیتا ۔اوہ جنانیاں وچ حقاوت بن گئی تے اوہنو سزا دتی ۔¹¹۱۱۔اوہدی بھن اوہولبہ نے ایہہ سارا ویکھایا پراوہ اپنی شہوت پر ستی تے برے کاماں وچ اپنی بھن توں بری نکلی ۔ ¹²۱۲۔اوہ وی اسوری حاکماں فوج دے ساریاں نالوں وڈے اسلحے نال ہووے سپاہیاں تے گوڑیاں اوتے سواری کرن والیاں تے مری سی ۔جیہڑے سارے دے سارے بڑے سوہنے نوجون سی ۔ ¹³۱۳۔تے میں ویکھیا کہ اوہ وی ناپاک ہو گئی تے دوویں اک ای روش تے چلیاں ۔¹⁴۱۴۔پر اوہ ہور بداری کر دی گئی ۔اوہنے کندھ تے تصویراں ویکھیا جیہڑیاں لال چوں رنگیاں ہوئیاں کسدیاں دیاں تصویراں سن۔ ¹⁵۱۵۔جنہاں دے لک تے سراتے ہلدیاں پگاں سن ۔اوہ ساریاں دیاں ساریاں کسدیوں دے دیس دے باشندیاں دے وانگ بابل دے رتھاں دے سرداراں دی وانگ دکھائی دیندے سن۔¹⁶۱۶۔جیویں ای اوہنے ویکھیا اوہ اوہناں تے مر گئی تے اوہنے اوہناں دے پچھے کسدیاں دے دیس وچ قاصد کہلے ۔ ¹⁷۱۷۔تد بابل دے رہن والے اوہدے کول آئے تے محبت دے وچ ڈگ کے اوہدے بسترے تے چڑھے ۔تے اوہدی بے حرمتی کر دتی جدوں اوہ اوہناں کولوں بے عزت ہو گئی تدوں اوہدی جان اوہناں توں تنگ آگئی ۔¹⁸۱۸۔جدوں اوہنے کھلم کھلا بدکاری کیتی تے اپنا ننگا پن وکھایا تے میری جان اوہدے کولوں اینج تنگ ہوگ ئی جیویں اوہدی بھن کولو ہوگی سی ۔ ¹⁹۱۹۔فیر وی اوہنے اپنی جوانی دے دن یاد کیتے جدوں اوہ مصر چوں فاحشہ سی تے فیراوہ ہوروی کھلم کھلابدکاری کرن لگ پئی ۔²⁰۲۰۔اوتھے اوہ اجیہے عاشقاں تے مری جنہاں دے اعضا ے تناسل کھوتایا ں ورگے سن ۔تے اوہنا ں دا انزال گھوڑیاں ورگا سی ۔ ²¹۲۱۔چو نکہ توں اودی جوانی دی عیاش ی لئی کالی ہورہی سی جد مصر وچ تیری ہِک گل نال لئی گئی تے تیری دو شیزہ چھاتیاں سہلائیں گئیں ۔²²۲۲۔ ایس لئی اوہولبہ خداوند اینج فرمادا اے میں تیرے سجنا ں نوں جنہاں کولوں توں تنگ ہو گئی ایں تیرے خلاف اکھاواں گا تے اوہناں توں ساریاں پاسیوں تیرے خلاف لیاواں گا ۔ ²³۲۳۔تد بابل دے سارے رہن والے ،سارے کسدی لوک تے فقود،شوع تے کوع دے لوکی تے اوہناں دے نال سارے اسوری جیہڑے سارے دے سارے سردار ،فوج دے وڈے افسر تے اوچے رتبہ دے ہین تے اوہ سارے دے سارے گھوڑیاں تے سوار ہون دے ۔²⁴۲۴۔اوہ اسلحہ ،جنگ ،رتھاں تے چھکڑاں تے لوکاں دا جتھا لے کے تیرے اوتھے حملہ کرن دے تے وڈی تے چھوٹی سپر لے کے اوہ سر اوتے لوہے دی ٹوپی پا کے تیرے اوتے برابر مقابلہ کرن دے ۔میں تینوں اودے قانون کے حساب نال سزا دین گے ۔ ²⁵۲۵۔ میں اودا غیرت والا غصہ تیرے اوتے اتاراں گا ۔تے اوہ غصے چوں ہو کیہ تیرے نال پیش آن گے ۔اوہ تیری نا ک تے کن کٹ دیں گے ۔تے باقی بچے ہووے لوک تلوار نال مارے جان دے ۔اوہ اوہناں دے پتراں تے دھیاں نوں لے جان دے تے اوہناں وچوں جیہڑے بچ گے اوہناں نوں اگ ساڑ دیوے گی ۔²⁶۲۶۔او ہ تیرے لیڑے لا لین دے تے تیرے چنگے زیورات لٹ لین دے ۔ ²⁷۲۷۔اس طرح میں تیری شہوت پر ستی تے عزت ویچن ۔جنہدا تو مصر وچ شروع کیتا سی مکادیواں گا ۔²⁸۲۸۔خداوند خدا اینج فرماندا اے ۔میں تینوں اوہناں لوکاں دے حوالے کرن نوں آں جنہاں توں توں نفرت کرنی ایں ۔ ²⁹۲۹۔اوہ تیرے نال نفرت دے نال ملن دے ۔تے تیری محنت دے نال کمائی ہوئی ہر شے کھو لین دے ۔اوہ تینوں ننگی تے بے پردہ کر دین گے ۔تے تیری عزت ویچنی تے بے شر می ویکھی جاوے گی ۔³⁰۳۰۔تیری شہوت پر ستی تے تیرے ناجائز جنسی تعلقات دے باہنجوں ایں مصیبت تیرے اتے آئی چو نکہ توں مختلف قوماں تے مری ایں تے اوہناں دے بتاں نال اپنے آپ نوں ناپاک کیتا ۔ ³¹۳۱۔توں اودی پین دے پیراں تے چلی ایس لئی میں رودا پیالہ تیرے ہتھ وچ دے دیواں گا ۔³²۳۲۔ خداوند خدا اینج فرماندا اے توں اودی پین دا پیالہ پیویں گی ۔جیہڑا کہ کافی وڈا تے گہرا اے ۔تے اوہ بے عزتی تے نفرت لاوے گا ۔چو نکہ ایس وچ کافی جگہ اے ۔³³۳۳ ۔اودی پین سامریہ دے پیالہ دے وچوں پی کے جیہڑا ویرانی تے تباہی دا پیالہ اے توں مستی پن تے غم نال بھر جاوے گی ۔ ³⁴۳۴۔توں ایندے وچوں پیویں گی تے اوہنو نچوڑ کہ سکا دیویں گی ۔فیر اوہنو تھلے مار کے ذرہ ذرہ کر دیویں گی۔³⁵۳۵۔چو نکہ خداوند خدا اینج فرماندا دا اے ۔چو نکہ توں تے مینوں پھلا دتا اے تے اودی کنڈ پچھے دھکا دے دتا اے ۔³⁶۳۶۔خداوند نے مینوں فرمایا اے آدمزاد کی توں اوہولہ تے اوہولبہ دا الصاف کریں گا ؟ تے فیر اوہناں دی نفرت دے قابل حرکتاں جتا ۔ ³⁷۳۷۔چو نکہ اوہناں نے بدکاری کیتی اے تے اوہناں دے ہتھ خون نال لیبڑے نیں ۔اوہناں نے اپنے بتاں نال زنا کیتا اوہنا ں تے اودی اوہ دونوں وی جنہاں نوں اوہناں نے میرے لئی جنیا بتاں نوں دے دیا چو نکہ اوہ اوہناں لئی غذا بن جاون ۔³⁸۳۸۔اوہناںنے میرے نال ایں وی کیتا اُسی ویلے میرے مقدس نوں ناپاک کیتا تے میرے سبتاں دی بے حر متی کیتی ۔ ³⁹۳۹۔اُسے دن اوہناں نے آودےبچیاں نوں اپنے بُتاں تے قر بان کیتا تے میرے گھر وچ داخل ہوئے ۔اوہنوں پاک کیتا اوہناں نے اجیہے کم میرے گھر دے وچ کیتے ۔⁴⁰۴۰۔اوہںان نے آدمیاں دے کول قاصد کلہے تے اوہ دور توں چلے آے۔تے جد اوہ آ گئے تدوں تو اوہناں لئی نہائی تے اپنی اکھاں چوں کاجل لایا تے اودیاں ثوڑیاں پالیاں ۔ ⁴¹۴۱۔توں اک بڑے سوہنے پلنگ تے بیٹھی جدے سامنے اک چوکی سی ۔جنہدے اوتے توں نے نیرا بخور تے عطر رکھیا۔⁴²۴۲۔اوندے آسے پاسے اک بے پرواہ بھیڑ دا روں سنائی دتا سی ایس بھیڑ دے لوکاں نوں وکھر ویرانے توں نشانیاں نال وی بلایا گیا ۔جنہاں نے اُس جنانی تے اودی پین دے ہتھاں چ کنگن پاواے تے اوہناں دے سراں اُتے سونہے تاج رکھے ۔⁴³۴۳۔تد میں اوہناں بارے جیہڑے بدکاری کر دیاں کر دیاں اَدھ موئی ہو گئی سی آکھیا پئی ہُن اے وی ایہدے نال زنا کر ن گے ۔تے ایہہ وی ایہناں نال کرے گی ۔ ⁴⁴۴۴۔تے اوہ اوہدے کول گئے جِسراں کسے فاحشہ زنانی کوئی جائی دا اے۔ایسے طراں اوہ اُہلہ ؔ تے اُہلیبہ ؔ دونویں فاحشہ زنانیاں دے کول گئے ۔ ⁴⁵۴۵۔پر سچے بندے اوہناں اُتے فتویٰ دین گے جیہڑا زانی تے لہو وگان والیاں عورتاں تے لایا جاندا اے۔کیوں جو دونویں زنا کار نیں ۔تے اوہناںدے ہتھ لہوں نال لِبڑےنیں۔⁴⁶۴۶۔کیوں جو مالک خداوند اینج فرماندا اے پئی میں اوہناں دے خلاف اِک پنچیت بٹھاواں گا ۔تے اوہناں نُوں ظلم تے لُوٹ دے حوالے کراں گا ۔ ⁴⁷۴۷۔تے اوہ پنچیت اوہناں نُوں پتھر مار ے گی ۔تے اپنی تلوار نال اوہناں نُوں وڈھ سُٹے گی ۔تے اوہناں دے پُتراں تے دِھیاں نُوں قتل کر دے گا ۔تے اوہناں دے گھراں نُوں اَگ نال ساڑ دے گی ۔⁴⁸۴۸۔ اینج میں بدکاری نُوں دیس وچؤں مُکادیواں گا ۔تے ساریاں زنانیاں لئی اِک سبق ہووے گا ۔تاں جو تہاڈے وانگ بدکاری نہ کرن ۔ ⁴⁹۴۹۔تے تہاڈی بدکاری دا بدلہ تہانوں دِتا جاوے گا ۔سو تُسی اپنے بُتاں دے گناہواں دی سزا پاؤ گے تے جان لو گے پئی میں ای مالک خداوند ہاں۔

24¹۱۔ ناوین ورھے دی دسویں مہینے دی دس تاریخ تے خداوند دا کلام میرے تے اُتریا ۔ ²۲۔ اے آدم زاد، ایس تاریخ نوں لکھ لے ۔ ہاں ایہو ای تاریخ کیوں جے اَج دے ای دن بابلؔ دے بادشاہ نے یروشلیمؔ نوں گھیرے چہ لے لیا ۔³۳۔ ایس نافرمان ٹبر نوں ایہہ اکھان سُنا ۔ تے ایہناں نوں دس پئی رب خداوند اینج آکھ دا اے ۔ اِک رینن والی دیگ نوں چاڑھ ؛ ایہنوں چاڑھ ایہدے وچ پانی پا ۔ ⁴۴۔ ایہدے وچ بوٹیاں سُت دے ۔ جہڑیاں ودھیا ہون ۔ جیویں پٹ تے موہڈیاں دیاں بوٹیاں تے ایہنوں ودھیا ہڈیاں نال بھر دے ۔ ⁵۵۔ جہناں نوں وَگ وچوں چُگ کے کڈھیں ۔ دیگ دے ہیٹھاں ہڈیاں لئی لکڑاں دا بالن ڈاہ دے ۔ تے ایہناں نوں اُبلن دے تے ایہدے وچ ہڈیاں رین ۔⁶۶۔ ایس لئی پئی رب خداوند ایج آکھ دا اے ؛ ایس خونی شیر اُتے افسوس تے ایس دیگ اُے وی جیدے وچ تہہ جم گئی اے ۔ جہڑی لتھے گی نئیں ! بوٹی بوٹی کرکے ایہنوں ویلیاں کر ایہدے لئی پرچیاں ناں سُٹ ۔⁷۷۔ کیوں جو جیہڑا لہو اوہنے وگا یا ۔ اوہ اوہدے وچ اے ۔ اوہنے اوہنون ننگی چٹان اُتے رکھیا پر ایہنوں دھرتی اُتے نئیں سُٹیا۔ تان جو مٹی ایہنوں کج لوے ۔ ⁸۸۔ ایس لئی میں وی غُصہ بھڑکان تے بدلہ لین لئی اوہدا لہو ننگی چٹان اُتے رکھیا کیوں جو اوہ ڈھکیا ناں جاوے ۔⁹۹۔ سو رب خداوند اینج فرماندا اے ؛ افسوس اوس خونی شہر اُتے میں وی لکڑاں دا ڈھیر لاواں گا ۔ ¹⁰۱۰۔ تے فیر لکڑاں دا ڈھیر لا تے اَگ بال دے مسالے رلا کے ماس چنگی طرحاں رین ؛ تے ہڈیاں نوں سڑ جان دے ۔¹¹۱۱۔ فیر ویلی دیگ کوئلیاں اُتے رکھ دے ۔ ایتھوں تیِکر پئی اوہ تپ جاوے تے اوہدا تراما چمکن لگ پوئی ۔ کیوں جو ایہدی میل پگھر جاوے ۔ تے جو کُش ایہدے تھلے جمیا اے ، سٹ جاوے ۔ ¹²۱۲۔ سارے چارے بیکار ہو گئے ؛ کیوں جوں میل دی موٹی تہہ نوں ساڑیا ناں جا سکیا ، ایتھوں تیَک پئی اَگ نال وی نئیں ۔¹³۱۳۔ ہن تیری بدی تیرا خبیث پُنا اے جدوں پئی میں تینوں پاک کرنا چاہیا پر تو اپنے خبیث پُنے توں نئیں مُڑی ۔ ایس لئی جد تیِک میراغصہ تیرے تے ٹھنڈا نئیں ہُندا ۔ اوس ویلے تیِک توں پاک ناں ہو سکیں گی ۔¹⁴۱۴۔ میں مطلب پئی خداوند نے ایہہ آکھیا اے ؛ ہُن ویلہ آگیا اے پئی میں کُش کران گا ۔ ہُن میں نئیں رُکا ں گا ؛ ناں ای رحم کراں گا ۔ ناں میں اُراں پراں کراں گا ۔ تیرے اخلاق تے تیرے کماں دے حساب نال نیاں کیتا جاوے گا ۔ ایہہ رب خداوند نے آکھیا اے ۔¹⁵۱۵۔ خداوند دا کلام میرے اُتے اُتریا ؛ ¹⁶۱۶۔ اے آدم زاد، میں تیری اکھاں دے چین (بیوی) نوں اک ای سَٹ نال تیرے توں وکھ کرن والا واں ۔ پر توں ناں تے پٹیں ناں ای روئیں تے ناں ای ہنجو کیریں ۔ ¹⁷۱۷۔ چُپ ہاواں بھریں ۔ میت تے پٹیں ناں اپنی پَگ بنھیں رکھیں تے پیریں ناں رکھیں ۔ تے ناں اپنا مُنہہ کجھیں تے ناں ریت دے مطابق پوُرے دی روٹی کھاویں ۔¹⁸۱۸۔ تاں جو سویرے ای لوکاں نال گل کیتی تے شام نوں میری بیوی فوت ہو گئی ۔ دوُجے دن سویرے میں اونج ای کیتاں جینج مینوں حکیم ہویا سی ۔¹⁹۱۹۔ تدھ لوکاں نے مینوں پُچھیا ، کیہ توں سانون نئیں دسیں گا پئی ایہنان گلاں نال سادا کیہ لین دین؟ ²⁰۲۰۔ ایس لئی اوہنوں آکھیا ، خُداوند دا کلام میرے تے اُتریا ۔ ²¹۲۱۔ بنی اسرائیلؔ نوں دس پئی رب خداوند ایہہ فرماندا اے ، میں اپنے مَقدس نوں مطلب پئی ایس قلعے نون جیدے تے تہانون مان اے تے جیہڑا تیریاں اکھاں دی ٹھنڈ ک تے تُہاڈا محبوب اے ، پلید کرن والا واں ۔ جہناں پُتراں تے دھیاں نون پچھاں چھڈ ائے اوہ تلوار نال مارے جان گے ۔²²۲۲۔ تے تسیں اونج ای کرو گے جینج میں کیتا اے ۔ تسیں اپنا مُنہہ ناں لُکائو گے ۔ ، ناں ای ریِت دے مطابق رون پِٹن والیاں نال کھائو گے ۔ ²³۲۳۔ تُسیں اپنیان پگاں اپنے سران تے ای رئین دیو گے تے اپنیاں جُتیاں اپنے پیریں پایں رکھو گے ۔ تسیں ناں روئو گے تےناں پیٹو گے۔ سگوں اپنے پاپاں دے سببوں گھُٹے وٹے روئو گے تے اِک دوُجے نوں ویکھ کے ہوکے بھرو گے ۔ ²⁴۲۴۔ حزقی ایل تُہاڈے لئی نشانی ہووے گا ۔ تسیں وی اونج ای کرو گے ۔ جینج اوینے کیتا اے تے جیدوں ایہہ ہووے گا ۔تدھوں تسیں جان لوئو گے پئی میں خُداوند خدا آں ۔²⁵۲۵۔ تے جس دن میں اوہناں دا قلعہ ، ایہناں دی خوشی تے جلال ، ایہناں دے دلاں دی تمنا تے ایہناں دے پُتران دھیان نوں لے لواں گا ۔ ہُن توں اے آدم زاد توں ویکھیں ۔ ²⁶۲۶۔ پئی اوس دن اک پجیا ہویا بندہ آ کے تینوں سنیہا دیوے گا ۔ ²⁷۲۷۔ اوس ویلے تیرا مُنہہ کُھل جاوے گا تے توں اوہدے نال گل بات کریں گا تے فیر چُپ ناں رہویں ۔

25¹۱۔ خداوند دا کلام میرے تے اُتریا ۔ ²۲۔ اے آدم زاد! عمونیاں ؔ وَل مُنہ کر کے اوہناں دے نال نبوت کر ۔³۳۔ انسان نوں آکھ پئی ۔ خداوند دا کلام سُنو ۔خداوند خدا اینج آکھ دا اے ۔ کیوں جو تُسیں میرے گھر جہدوں اوہ پلید کیتا گیا ۔ تے اسرائیلؔ دے دیس لئی جیدوں اوہ اُجڑ گیا ۔ تے یہوداہ دے لوکاں لئی جیدوں اوہ دیسوں کڈھے گئے ، آیا تے آکھیا ۔ ⁴۴۔ ایس لئی میں تُہانوں اہلِ مشرق دے حوالے کرنا واں ۔ تاں جو تسیں اوہدی ملکیت بنو ۔ تے اوہ ساڈے وچکار ڈیرے لان گے ۔ تے خیمے کھلارن گے ۔ اوہ تُہاڈ اپھل کھان گے ۔ تے تُہاڈا دودھ پیِن گے ۔ ⁵۵۔ میں ربہّ ؔ نوں اونٹنیاں دی چرن گاہ تے عمونؔ نوں بھیڈاں دی آرام کرن دی تھاں بناواں گا ۔ فیر تُسیں جانو گے پئی میں ای خُدا آں ۔ تاں جو تُسیں تاڑیاں ماریاں ۔⁶۶۔ کیوں جو رب خداوند اینج فرماندا اے ۔ تاں جو تُسیں تاڑیاں ماریاں تے اپنے پیر مارے ۔ تے اسرائیلؔ دے دیس دے خلاف اپنے دل دے کرودھ دے سببوں خوشی منائی۔ ⁷۷۔ ایس لئی میؐں تُہاڈے خلاف اپنا ہتھ ودھا کے تہانوں لوٹ دے مال دے وانگ دوُجیاں قوماں نوں دے دیواں گا ۔ میں تُہانوں قوماں چوں کڈھ لیاواں گا ۔ تے دیسوں مار مُکاواں گا ۔ میں تُہانوں اُجاڑ دیاں گا ۔ تے تُسیں جان لو گے پئی مین ای خداوند آں ۔⁸۸۔ رب خداوند اینج آکھ دا ے ۔ تں جو موآب ؔ تے شعیرؔ نے آکھیا ۔ویکھو بنی یہوداہؔ وی دوُجیاں ساریاں قوماں وانگ ہو گئے نیں ۔ ⁹۹۔ ایس لئی ویکھو ۔ مین موآب ؔدیاں راہواں نوں اوہدی سرحد دے شہر بیت یشموت ؔ ، ابعلؔ ، معونؔ تے قریتائمؔ توں شروع کر دیاں ہوئیاں جیہڑے ایس دیس دی شان نیں کھول دیواں گا ۔ ¹⁰۱۰۔ تے میں موآبؔ نوں بنی عمونؔ سمیت اہلِ مشرق نون دیس دے طور نال دے دیواں گا۔ تاں جو قوماں وچ بنی عمونؔ دا ذکر تیِک ناں ہووے ۔ ¹¹۱۱۔ تے میں عمونؔ نوں سزا دیواں گا ۔ تدھ اوہ جان لین گے پئی میں ای خداوند آں۔¹²۱۲۔ رب خُداوند اینج فرماندا اے ۔کیوں جو ادومؔ تے بنی یہوداہؔ توں بدلہ لیا ۔ تے ایس سببوں ڈاہڈا پاپی ٹھہریا ۔ ¹³۱۳۔ ایس خداوند خدا اینج فرماندا اے ۔ میں ادومؔ دے خلاف اپنا ہتھ ودھاواں گا ۔ تے اوہدے لوکاں تے اوہناں دے جانوراں نوں مار دیواں گا ۔ مین اوہنوں اُجاڑ دیواں گا ۔ تے تیماؔ ن توں ددانؔ تیِک اوہ تلوا ر نال مارے جان گے ۔¹⁴۱۴۔ تے میں اپنی قوم اسرائیل ؔ دے ہتھوں ادومؔ دا بدلہ لواں گا ۔ اوہ ادوم ؔ نال میرے قہر مطابق پیش آن گے ۔ تے اوہ میرا انتقام جان لین گے ۔ خداوند خُدا ایہہ فرماندا اے ۔¹⁵۱۵۔ رب خُداوند اینج فرماندا اے ۔ کیوں جو فلستیاں ؔ نے انتقام دے جزبے وچ اپنے دل دے وچ کرودھ رکھ کے بدلہ لیا ۔ پرانے ویر دے سببوں یہوداہ ؔ نوں برباد کرنا چاہیا ۔ ¹⁶۱۶۔ ایسے تھوں خداوند خدا اینج فرماندا اے ۔ میں فلستیاں ؔ دے خلاف اپنا ہتھ ودھان والا ہاں ۔ تے میں کریتیاں ؔ نوں وی وڈھ دیواں گا ۔ تے سمندر دے کنڈے دے باقی لوکاں نوں اُجاڑ دیواں گا ۔ ¹⁷۱۷۔ میں اوہناں توں ڈاہڈا بدلہ لواں گا ۔ تے اپنے قہر چہ اوہناں نوں سزا دیواں گا ۔ جیدوں میں انتقام لواں گا تے اوہ جان لین گے پئی میں خداوند ہاں ۔

26¹۱۔یارو یں سال مہنے دے پہلے دیہاڑے خداوند دا کلام میرے اُتے اُتریا ۔ ²۲۔ اے آدمزاد کیو ں جو صور نے یروشلیم دے بارےچہ قہقہ مارکے اے آکھیا پئی قوماں دا پھاٹک بھن دِتا گیا تے اوہدے بوہے میرے لئی کھول دِتے گئے نیں ۔ ہُن اوہ اُجاڑ اے ایس لئی میں ودھاں گا؟³۳۔ ایس لئی خداوند اینج آکدا اے اے صور میں تیرا مخالف آں،تے میں بوہت سارریاں قوماں نون اینج تیرے اُتے چڑھالیاواں گا ۔جیویں سمندر اپنیاں چھلاں چُکدا اے۔ ⁴۴۔ اوہ صوری دی چار دیورای نوں ڈیگ دین گِیاں تے بُرجاں نوں ڈھا دین گِیاں تے میں تے اوہدی مِٹی کُھرچ کے اوہنوں ننگی چٹان بنا دیان گا۔⁵۵۔ اوہ سمندر دے وچ جال سُٹن دی تھاں بن جاوے گی ۔ایس لئی پئی اے میں آکھیا اے ۔اینج خداوند خدا نیں آکھیا اے۔اوہ قوماں لئی لُٹ دا مال بن جاوے گی۔ ⁶۶۔تے اوہدہیاں بستیاں جیہڑیاں دھرتی دے اُتے نیں تلوار نال غارت کر دِتیاں جاؤن گِیاں ۔فیر اوہ جان لین پئی میں خداوند آں۔⁷۷۔کیوں جو خداوند خدا اینج آکھدا اے ویکھ میں شمال وَلوں شہنشاہواںدے شہنشاہ بابل دے بادشاہ نبوکدنضر نون گھوڑیان ،رتھاں ،گھوڑسواراں تے اک بوہت وڈے لشکر نال لیا ریاں واں ۔ ⁸۸۔اوہ تیری دھرتی دِیاں بستیاں تلوار نال مُکا دیوے گا اوہ تیرے سامنے مورچے لاوے گا تے تیری کند تک مورچے لاوے گا ۔تے تیرے خلاف اپنیاں ڈھالاں گڈے گا۔⁹۹۔ تے اوہ تیری چار دیواری نوں اپنے قعلے بھن پتھراؤ دا نشانہ بناوے گا تے اپنے ہتھیار نال تیرے بُجاں نوں ڈھا دیوے گا ۔ ¹⁰۱۰۔ اوہدے گھوڑے گِنتی وچ اینے ہون گے پئی توں اوہناں دی اُڈائی ہوئی نال ڈھکی جاویں گی جدؤن اوہ تیرے پھاٹکاں وچوں وڑے گا جیویں ٹُٹیاں ہوئیاں کنداں وچوں وڑ آؤندے نیں اوہدے جنگی گھوڑیان ،چھکراں تے رتھاں دے شور نال تیری چار دیواری کمب جاوے گی۔ ¹¹۱۱۔ اوہدے گھوڑیاں دے کھُر تیریاں ساریان سڑکاں نوں رؤند دین گے ۔اوہ تیرے لوکاں نوں تلوار نال قتل کے گا ،تے تیرے پکے تھم زمین تے ڈگ پین گے ۔¹²۱۲۔ اوہ تیری دولت تے تیرا کاروباری سامان لُٹ لین گے تے تیری چار دیواری ڈیگ دین گے ۔تے سوہنے مکان ڈھا دین گے تے تیرے پتھر لکڑی تے مِٹی نوں سمندر وچ سُٹ دین گے ۔ ¹³۱۳۔ میں تیرے اُچی آواز وچ گائے ہوئے گیتاں نوں بند کردیاں گا تے تیرے بربط دی آواز فیر سنائی نئیں دیوے گی۔ ¹⁴۱۴۔ میں تینوں اک ننگی چٹان بنا دیاں گا تے توں مچھی دے جال پاؤن دی تھان بن جاویں گا۔توں فیر بنایا نہ جاویں گا۔کیوں جو میں یعنی خداوند نے ایہہ آکھیااے۔ایہہ خداوند خدا نے آکھیا ایہ ۔¹⁵۱۵۔ خداوند خدا صور نوں اینج آکدا اے :جدؤں تیرے وچ قتل عام ہووے گا تے زخمی لوک کراہندے ہون گے تے کی تیرے ڈِگن دے شور نال سمندر ی دیس نہ کمبھن گے؟ ¹⁶۱۶۔ فیر ساحل دے سارے امیر اپنے اپنے تختاں توں اُتر جاون گے تے اپنے تاج تے اپنے اپنے بوٹے دار کپڑے اُتار دین گے تے تینوں ویکھ کے حیران ہون گے ؟ تے ڈر نال مُلبس ہوکے کمبھدے ہوئے زمین تے بیتھ جاون گے ۔¹⁷۱۷۔ فیر اوہ تیرے وین پاون گے تے تینوں آکھن گے اے نامور شہر جیہڑا سمندری قوماں نال وسایا ہویا سی ۔توں کینج برباد ہو گیا؟توں تے تیرے واسی سمندراں وچ زور آور مَنے جاندے سن؟تے اوتھوں دے لوکاں تے اپنا ڈر جمایا ہویا سی۔ ¹⁸۱۸۔ ہُن ساحلی دیس تیری پستی دے دن کمبدے نیں ؟ تے سمندری جزیرے تیرے ہارن توں گھبراگئے نیں۔¹⁹۱۹۔ خداوند خدا اینج آکھدا اے :جدوں میں تینوں اوہناں شہراںوانگ اُجاڑ دیاں گا جیہڑے کدی وسے ای نئیں سن تے جدؤں مین تیرے اُتے سمندر چڑھا لیاواں گا تے اوہدا نان مُکن والا پانی تینوں ڈوب دیوے گا۔ ²⁰۲۰ – تے فیر میں تینوں اوہناں لوکاں دے نال جیہڑے قبر ے پئے پُرانے وقت دے لوکاں دے وانگ تھلے اینج واساواں گا جیویں کوئی پپرانے کھنڈراں وچ وسدا ہووے تے اوتھوں توں مُڑ نہ سکیں گا ناں جیوندیاں دے دیس وچ اپنی تھاں بنا سکیں گا ۔ ²¹۲۱۔ میں تیری اخیر بڑی ڈراؤنی کردیاں گاتے توں باقی نہ رہویں گا تینوں لبھیا جاوے گا پر توں کدی وی نہ لبھیں گا ایہہ خداوند خدا نے آکھیا اے۔

27¹۱۔خداوند دا کلام میرے تے اُتریا ۔ ²۲۔ اے آدم زاد صوؔ ر دے بارے نوحہ ³۳۔ صورؔ نوں آکھ ، جیہڑا سمندر دے پھاٹک تے رہندا اے تے ساحل دے بُہتے لوکاں لئی بیوپار کرن دی تھاں اے ، رب خداوند اینج فرماندا اے ۔ ؛ اے صورؔ توں اکھدا این ۔ پئی میرا حُسن پُورا اے ۔⁴۴۔ تیرا علاقہ سمندر دے وچ سی ۔ تے تیرے کاریگراں نے تیرے حُسن نوں توڑ تک اپرا دتا اے ۔ ⁵۵۔ اوہنان نے تیرے سارے تختے ، سنیرؔ دے صنوبر دی لکڑی نال بنائے ؛ تے لُبنان تھوں دیار لے کے تیرے لئی تھمب بنایا ۔⁶۶۔ تے باشان ؔ دے بلوط نال اوہناں نے تیرے چپو بنائے تے قبرس ؔ دے ساحلاں توں لکڑی لے کے اوہدے وچ ہاتھی دند مُڑھ کے اوہناں نے تیرے لئی چھاتا بنایا ۔ ⁷۷۔ مصرؔ دے مہین تے کڈھے ہوئے سوتی نال تیرا پال بنیا۔ جہنے تیرے لئی جھنڈے دا کم کیتا ؛ تیرا نیلا تے لا سُوہا تنبوُ الیشہؔ دے ساحلاں توں لیائے ہوئے کپڑے دا بنیا ۔صیداؔ تے ارودؔ دے وسنیک تیرے ملاح سن ۔⁸۸۔ اے صورؔ تیرے ای اپنے منجھے ہوئے فنکار تیرے جہازاں دے ملاح سن ۔ ⁹۹۔ جبل ؔ دے تجربے والے فنکار جیہڑے تیرے اُتے سوار سن۔ تیرے جہازان دے کاریگر سن۔ جیہڑے ورلاں بند کرن وچ ماہر سن ۔ سمندر تے سارے جہازاں نے اوہناں دے ملاح تیرے کول آگئے تاں جو تیریاں کاروباری شیوان دا لین دین کرن ۔¹⁰۱۰۔ فارسؔ لود ؔ تے فوط ؔ دےمرد تیرے لشکر دے سپاہی سن۔ اوہناں نے تیری دیواراں اُتے اپنی ڈھالان تے لوہے دے ٹوپ منگے ۔ تے تیری شان ودھائی ۔ ¹¹۱۱۔ ارودؔ تے حِلکؔ دے لوکاں نے تیری چاردیواری دی راکھی کیتی۔ تے حجاد دے لوکی تیرے بُرجاں وچ بیٹھے سن ۔ اوہناں نے اپنیاں ڈھالاں تیریاں کندھاں تے ٹنگیاں ۔ تے حُسن نوں توڑ تیِکر اپڑایا ۔¹²۱۲۔ تیرے مال دے واہدے دے سببوں ترسیسؔ نے تیرے نال کاروبار کیتا ۔ کتے اوہناں نے چاندی لوہا، قلعی تے سیسا تیرے کاروبار ی شیواں دے بدلے دِتا ۔ ¹³۱۳۔ یاوانؔ ، توبلؔ تے میشکؔ نے تیرے نال کاروبار کیتا ۔ اوہناں نے تیریاں کاروباری شیواں دے بدلے کامے تے کانسی دیاں شیواں دتیاں ۔¹⁴۱۴۔ بیت توجرمہؔ دے لوکاں نے گھوڑیاں تے جنگی گھوڑیاں تے خچران دے بدلے تیریاں کاروباری شیواں خریدیاں ۔ ¹⁵۱۵۔ ددانیاں ؔ نے تیرے نال کاروبار کیتا تے ساحل دے اَن گِنت دیس تیرے گاہک سن ۔ اوہ ہاتھی دند تے آبنوس دے بدلے تیرے کول وں شیواں خرید دے سن۔¹⁶۱۶۔ تیریاں بنایاںہوئیاں ان گنت شیواں دے سببوں ارامیؔ وی تیرے نال کاروبار کردے سن ۔ تے فیروزہ ، سوُہا لال کپڑا ، کڑھائی والی دستکاری ،ودھیا سوتی کپڑا ، مونگا تے لعل بادلے وچ دیندے سن ۔ ¹⁷۱۷۔ یہوداہؔ تے اسرائیلؔ وی تیرے نال کاروبار کردے سن ۔ تے اوہ منیتؔ دی کنک ، مٹھائیاں ، شہد ، روغن تے بلسان دے کے تیر کولوں شیواں خرید دے سن ۔ ¹⁸۱۸۔ دمشقؔ وی تیریاں بنائیاں ہوئیاں دوُجیان شیواں تے چوکھے سامان دے سببوں تیرے کولوں خلیون ؔ دی مے نے چِٹی اون دا کاروبار کردا سی ۔¹⁹۱۹۔ دانی لوکان نے ازالؔ دے یونانی وی تیرے کولوں مال خرید دے سن ۔ اوہ تیریاں شیواں دے بدلے کُٹیا ہوئیا لوہا ، دارچینی تے اگرد دیندے سن۔ ²⁰۲۰۔ ددنؔ تیرے نال سواری دے کمبل دا کاروبار کردا سی ۔ ²¹۲۱۔ عربستانؔ تے قیدارؔ دے کُل امیر تیرے گاہک سن ۔ اوہ تیرے نال چھتریاں ، مینڈھیاں تے بکریاں دی تجارت کر دے سن ۔²²۲۲۔ سبؔ تے رعمہؔ دے سوداگر وی تیرے نال کاروبار کردے سن تے تیرے سامان دے بدلے ہر قسم دے خالص مسالے ، مہنگے پتھر تے سونا دیندے سن ۔ ²³۲۳۔ حارانؔ ، کنہؔ تے عدنؔ تے سباؔ ، اسورؔ تے کلمدؔ دےسوداگر تیرے نال تجارت کردے سن ۔²⁴۲۴۔ اوہ تیرے بازاراں وچ کاروبار لئی سوہنے کپڑیاں ، نیلے رنگ دے نفیس لباساں تے دوُجیاں شیواں تے بیل بُوٹے دار دوہریان چادراں نال بھرے ہوئے دیار دے صندوق لے کے اندے سن ۔ جہناں نوں ڈاہڈیاں تناواں نال کَس کے بنھیا ہُندا سی ۔ ²⁵۲۵۔ ترسیسؔ دے جہاز تیرے لئی مال لبھن دا کم کردے سن۔تے سمندر دے وچ تیرے اُتے کافی سامان لدیا ہویا اے ۔²⁶۲۶۔ تیرے ملاح تینوں ڈونگے سمندر وچ لے جانے نیں ۔ پر چڑھدے دی ہوا سمندر دے وچ تیرے ٹوٹے ٹوٹے کر دے گی ۔ ²⁷۲۷۔ جیہڑے دن توں برباد ہوویں گی ، اوس دن تیری دولت تیرا کاروباری سامان تے بنائیاں ہوئیاں شیواں ، تیرے ملاح ، جہاز چلان والے تے جہاز بنان والے ، تیرے بیوپاری تے تیرے کل جنگی سورمے تے اوہناں دے علاوہ اک اک بندہ جیہڑا جہاز وچ سوار ہووے گا ۔ سارے جہاز وچ غرق ہو جان گے ۔²⁸۲۸۔ جدھ تیرے جہاز چلان والے چِلکن گے تدھ اوہناں دے رولے نال تیرے آل دوالے دے ساحل کمب جان گے ۔ ²⁹۲۹۔ کل چپٌو چلان والے ملاح اپنے اپنے جہازاں نوں رب راکھا کہہ دین گے ۔ تے ملاح تے کل جہاز چلان والے ساحلاں تے کھڑے ہوون گے ۔ ³⁰۳۰۔ تے او اپنی ا آواز کرن گے تے زارو زار رون گے ؛ اوہ اپنے سران وچ مٹی پان گے ۔تے سواہ وچ پلسیٹے مارن گے ۔³¹۳۱۔ اوہ تیرے لئی اپنے سر مُنان گے تے ٹاٹ پا لین گے ۔ اوہ تیرے لئی ڈاہڈے بدنی دُکھ دی شدت نال روون گے ۔ ³²۳۲۔ جیویں جیویں اوہ تیرے لئی واویلا کرن گے تے وئین پان گے ۔ تیویں تیویں مرثیہ پڑھدے ہوئے کہن گے ؛ سمندر نال گھرے ہوئے صورؔ دے وانگ کد کسے دا مُنہہ بند کیتا گیا ؟ ³³۳۳۔ جد تیرا کاروباری سامان سمندر راہیں جاندا سی ۔ تدھ توں کئی قومان دیان لوڑان پُوریاں کیتیاں توں اپنی دولت تے اپنیاں بنائیاں ہوئیاں شیواں نال دنیا دے راجیاں نوں مالا مال کیتا ۔³⁴۳۴۔ ہُن تینوں سمندر نے تروڑ بھن کے اپنی ڈونگیائی وچ غرق کر دتا اے ۔ تے تیرا کاروباری سامان تے تیرے کُل ساتھی تیرے نال غرق ہو گئے ۔ ³⁵۳۵۔ ساحلی ملکاں وچ وسن والے لوکی تیرے سببوںحیران ہو گئے نیں ۔ اوہناں دے راجیان دے لُوں کنڈھے کھلو گئے ۔ تے ڈر نال اوہناں دے چہریاں دا رنگ بُھس گیا۔ ³⁶۳۶۔ دوُجیاں قومان دے کاروباری تینوں نفرت وکھاندے نیں ۔ تیرااخیر ڈاہڈا ڈرائونا ہویا ۔ ہُن تیرا ککھ ناں روے گا۔

28¹۱۔خداوند داکلا میرے تے اُتریا۔ ²۲۔ اے آدمزاد ! صور دے حکمران نوں آکھ پئی خداوند اینج فرماندا اے ۔اپنے دل دے گمان وچ تو کہنا ایں میں رب آں ،تے سمندر دے وچکار میں رب دے تخت اُتے بیٹھا آں۔جد کے تو سوچناایں پئی تو رَب وانگ عقل رکھنا اے۔ضروری تے انسان اے رَب نئیں ۔ ³۳۔ کیہ توں دانی ایل توں وی بوہتا سیانا ایں ؟کیہ تیرے توں کوئی راز نکلیا نئیں اے؟⁴۴۔ اپنی عقل تے سمجھ توں تو اپنے لئی دَھن دولت کمائی تے اپنے خزانے سونے چاندی نال بھر گئے ۔ ⁵۵۔ کاروبار نون بہتا جاندے ہوئے توں اپنی دھن،دولت ،ودھائی تے اپنی دولت دے سببوں تیرا دل مغروریا گیا اے۔⁶۶۔ ایس لئی رب خداوند فرماندا اے۔تاں جو تو سوچنا اے پئی توں سیانا ایں یعنی اُکا ای رَب وانگ سیانا ایں ۔ ⁷۷۔ ایسے لئی میں پردیسیاں نون تیرے خلاف لے کے آؤندیاں آں۔جیہڑیاں بوہت ای ظالم قوماں نیں ۔جو تیرے سوہن بن تے تیری سمجھ داری دے خلاف اپنیاں تلوار پال کچھن گے تیرے چمکے ہن پھاڑن نوں پین گے ۔⁸۸۔ او تینوں ٹوئے وچ سُٹن گے تے سمندر دے وچکار مقتولاں وانگ مریں گا۔ ⁹۹۔ تد کی تو اپنے قاتلاں دے آمنے سامنے ایہہ کہیں گا میں خداوند آں؟ تو اپنے قاتلاں دے ہتھوں صرف انسان رہویں گا ،رَب نئیں ۔ ¹⁰۱۰۔ تو پردیسناں دے ہتھوں پاپیاں وانگ مرے گا۔¹¹۱۱۔خداونددا کلام میرے تے اُتریا۔ ¹²۱۲۔ اے آدمزاد صور دے بادشاہ دے بارے روپیٹ تے اوہنوں آکھ :خداوند خدا اینج فرماندا ے ۔تیرے کول عقل دا مثال اے ۔جیہڑا سمجھداری سوہنا تے عقل مدنی وچ پورا اے۔ ¹³۱۳۔ توں عدن وچ ساں جیہڑا خدا دا باغ سی ،توں یاقوت ،سُرخ پُکھراج تے رمرد،شوب سبز سنگ سلیمانی ،بعب ،نیلم،فیروزہ ،زبر حد ایتھوں تیک پئی ہر قسم دے مہنگے پتھراں نال سجا گیاں سی۔جیناں نوں سونے دی تحتاں تے لا دینا۔جو تیرے جمن دے ویلے ای تیار کیتیاں گئیاں سن۔¹⁴۱۴۔میں تے تینوں اک فرشتیاں دے سرپنج وانگوں چُنیا سی ۔ تے تینوں خدا دے پہاڑ تے مُٹھ دیتا۔چھیتوں توں بوہت زیادہ گہکدے ہوئے پتھراں دے وچکار ٹردا پھردا سی۔ ¹⁵۱۵۔تیرے جمن نوں لے کے تیرے جوان ہون تک تیرے کم بے گناہ سن۔¹⁶۱۶۔ تیرے کاروبار دو ودھ پن دے سببوں تیرے جے ظلم ہر گیا۔ تے توں پاپ کیتا۔ ایسلئی اے سر پنج فرشتے میں تینوں شرمناک سمجھ کے رَب دے پہاڑ اوتوں لا دِتا ۔تے تینوں اوہناں پخدے ہوئے پتھراں وچوں کڈ دیتا ۔ ¹⁷۱۷۔ اپنے سوہنے پن دی وجہ توں تیرا دل مغروریا گِیاں اے۔ اپنے حُسن دے سببوں توں اپنی سمجھداری نوں وگاڑیا ۔ایس لئی میں تینوں زمین تے سُٹ دِتا ۔تے بادشاہواں دے سامنے تماشابنا دِتا۔¹⁸۱۸۔ توں اپنے گناہواں دے ودھن تے ناجائیز کاروبار دے سببوں کاروبار دے سببوں مقدساں نوں ناپاک کیتا ایس لئی میں تیرے وچوں ای اَگ کڈھی جینے تینوں سَوا کر دِتا ،تینون تے میں تیرے سارے ویکھن والیان دے سامنے دھرتی تے سوا بنا دِتا ۔ ¹⁹۱۹۔ تیریاں جانن والیاں ساریاں قوماں تینوں ویکھ کے حیران ہوئیاں تیری اخیر بڑی خطرناک ہوئی تے ہُن باقی وی نہ رہے گا۔²⁰۲۰۔ خداوند دا کلام میرے تے اُتریا ۔ ²¹۲۱۔ اے آدمزاد اپنا رُخ صیدا وَل موڑ تے اوہدے خلاف نبوت کر۔ ²²۲۲۔ تے آکھ پئی رب خداوند اینج فرماندا اے۔اے صیدا میں تیرے خلاف آں ،تے تیرے اندر میری عبادت ہوئے گی ،تے جدوں میں اونوں سزا دیواں گا ،تے اوہدے وچ اوتوں ہلاک کراں گا، تد او جانن گے پئی میں ای خداوند خدا آں۔²³۲۳۔میں اوہدے اُتے تپالی گھلاں گا تے اوہدیاں گلیاں وچ تَت وگاواں گا ۔اوہدے اُتے ہر پاسیوں تلوار چلے گی ۔ تد اوہناں نوں پتہ لگے گا پئی میں ای رب خداوند آں۔ ²⁴۲۴۔ بنی اسرائیل دا اینج دا کئی ٹبر تے گوانڈھی نہ ہووے گا جیہڑے پیڑ دین والیاں نوں جھاڑیاں تے چُبن والے کنڈے وانگ ہون گے ۔تےاوہناں نوں پتہ لگ جاوے گا ۔ میں ای رَب خداوند آں۔²⁵۲۵۔ رب خداوند اینج فرماندا اے ۔جدوں میں بنی اسرائیل نوں اوہناں قوماں وچوں اکٹھا کراں گا ۔جیتھے کھیلرے تے پریشان ہوئے سن ۔ تد میں دوجیاں قوماں دی آکھاں دے سامنے اوہناں وچ پاک ہوواں گا ۔تد اوہ آپ ای اپنے دیس وچ رہن گے ۔جتھوں میں اپنے خادم یعقوب نوں دِتا سی۔ ²⁶۲۶۔تے او اوتھے سکون نال رہن گے ،اوتھے او مکان بنان گے تے انگور لان گے تے جد میں اوہناں دے سارے آلے داولے دے لوکاںنون جینوں اوہ گھٹیا جاندے سن فتوی لاواں گا۔تد اوہ جانن گے پئی میں ای خداند اوہناں دا خداآں۔

29¹۱۔دسویں ورہے دے دسویں مہینے دی باراں تاریخ نوں خداوند داکلام میرے اُتے اُتریا ۔ ²۲۔ اے آدمزادمصر دے بادشاہ فرعون ول اپنا رُخ کرتےاوہدے تے کُل مصر دے خلاف نبوت کر۔ ³۳۔ اوہدے نال گل کرتے کیہ پئی خداوند خدا انج آکھدا اے ۔اے مصر دے بادشاہ فرعون میں تیرا ویری آں ،اے بھارے تے موٹے مگر مچھ توں جیہڑا اپنی ندیاں دے وچکار پیا رہنا ویں توں آکھناں ایں پئی نیل دریا میرا اے ،تےمیں اوہنوں اپنے لئی بنایا اے⁴۴۔ پر میں تیرے جبڑیاں چے کنڈے پھساواں گا تے تے اوہدیاں ندیاں دیاں مچھیان نوں تیری کھَل نال چمبوڑا ں گا تے تیری کھَل نال چمبڑیاں ہویاں ساریاں مچھیاں سنے ای میں تینوں تیریاں ندیاںوچوں باہر کھیچ لواں گا۔ ⁵۵۔ تینوں تے تیریاں ندیاں دِیا ںساریاں مچھیاں نوں میں اُجاڑ وچ چھڈ دواں گا ۔توں رڑھے میدان وچ پیا رہویں گا ۔جتھوں نہ توں لُٹیا جاویں گا تے ناں ای چُکیا جاویں گا ۔تے میں تینوں دھرتی دیاں درندیاں تے اَسمان دے پرندیاں دا بھوجن بنا دواں گا ۔⁶۶۔ تد مصر دے کُل وسنیک جان لین گے پئی میں خداوند آں۔توں بنی اسرائیل دے لئی کانے دی سوٹی بن گیا ایں ۔ ⁷۷۔جد اوہناں تینوں قابو کر لیا ۔ تد توں ٹُٹ گیا تے اوہناں دے موہڈیاں نوں زخمی کر دِتا ۔جد اوہناں تیرا سہار الیا تد توں ٹُٹ گیا تے اوہناں دے لَک نوں چُک پے گئی ۔⁸۸۔ ایسے لئی خداوند خدا فرماندا اے : میں تیرے تے تلوار چلوا کے تیرے لوکاں تے اوہناں دے ڈنگراں نوں قتل کرواواں گا ۔ ⁹۹۔ مصر اک اجاڑ دیس بن جاوے گا ۔تد اوہ جان لین گے پئی میں خداوند آں کیوں جو توں آکھیا پئی نیل دریا میرا اے تے میں ایں اوہنوں بنایا اے ۔ ¹⁰۱۰۔ ایسے طراںمیں تیرا تے تیرے دریاواں دا ویری آں۔تے میں مصر دے دیس نوں مجدول تون لے کے آسواں تیک ایتھوں تیک پئی کُوش دیاں چیزاں تیک اُکا اجاڑ کر کے رکھ دیاں گا ۔¹¹۱۱۔کسے بندے یاں حیوان دا پیر تیک وی اودھر نہ پئے گا تے چابی وریاں تیکر اوہدے وچ کوئی نہ وسے گا۔ ¹²۱۲۔ میں مصر دیس نوں اُجڑ ے ہوئے دیساں دے وچ تتر بتر کردواں گا ۔¹³۱۳۔ فیر وی خداوند خدا اینج فرماندا اے چالی ورھے توں لنگھن دے بعد میں مصیاں نوں اوہناں قوماں دے وچوں اکٹھا کراں گا جناں وچ اہوناں نوں تتر بتر کیتا گیا سی ۔ ¹⁴۱۴۔میں اوہناں نوں قید توں چھڈا کے کے پِشاں لیاواں گا تے اوہناں دے مائی باپ دے دیس فتروس گھلاواں گا ۔جتھے اوہ عا م جیا دیس بن جاون گے ۔¹⁵۱۵۔ اوہ سارے دیساں وچوں بوہت معمولی دیس ہووے گا تے فیر کدی اپنا سِر دوجیاں قوماں اگے چُکن جوگا نہ رہے گا۔میں اوہنوں ایناں ماڑاکردوا ں گا پئی اوہ فیر کدی کسے ہور قوم تے راج کرن جوگا نہ رہے گا۔ ¹⁶۱۶۔ مصر فیر کدی بنی اسرائیل لئی بھروسے دا قابل نہ روے گا ۔سگوں اوہناں نے مصیاں توں امداد منگ کے جیہڑاگناہ کیتا سی اوہ اوہناں دا روگ بن جاوے گا۔ تد اوہ جان لین گے پئی میں خداوند خدا آں۔¹⁷۱۷۔ ستائیویں ورہے دے پہلے مہینے دی پہلی تاریخ توں خداوند داکلام میرے اُتے اُتریا۔ ¹⁸۱۸۔ اے آدمزاد! بابل دے بادشاہ نبوکد نضر نے صور دے خلاف اپنی فوج کولوں اجیہی نوکری کرا کے لوکاں دے لئی وڈی وڈی مشکل پیدا کر دِتی ۔ایتھوں تیک پئی ہر سِر گنجا ہوگیا تے ہر موہڈا اچھِلیا گیا ۔فیر وی صور دے خلاف ایس مہم توں نہ اوہنوں نہ اوہدی فوج نون کوئی صلہ ملیا ۔¹⁹۱۹۔ ایس لئی خداوند خدا اینج فرماندا اے :میں مصر توں بابل دے بادشاہ نبوکدنضر دے حوالے کراں گا تے اوہ اوہدی دولت لے جاوے گا۔ اوہ دیس نوں لُٹ لئے گا توں جو اپنی فوج دی تنخواہ تار سکے۔ ²⁰۲۰۔ میں اوہنوں اوہدیاں کوششاں دے بدلے مصر انعام چے دِتا اے کیوں جو اوہنے تے اوہدی فوج نے ایہہ سب میرے لئی کیتا اے خداوند خدا نے آکھیا اے۔²¹۲۱۔اوس ویلے میں اسرائیل دے ٹبر توں اک سِنگ منہ کھولاں گا ۔تد اوہ جان لین گے پئی مین خداوند آں۔

30¹۱۔خداوند دا کلام میرے تے اتریا۔ ²۲۔اےآدمزاد ،نبوت کتے آکھ ،خداوند خدا اینج آکھدا اے ۔ماتم کرو ت آکھو ،ایس دیہاڑے تے افسوس ۔ ³۳۔کویں جو اوہ دیہاڑہ نیڑے ہے ۔خداوند دا دیاڑہ نیڑے اے ۔ یعنی بدالا دا دیہاڑہ تے قوماں دی سزا دا ویلا⁴۴۔مصرؔ دے خلاف تلوار اٹھے گی تے مصر شہر چے قتلام ہوے گا اوہدی دولت لٹ لئی جاوے گی تے اوہدیاں نیہاں ڈھا دیتیاں جان گیاں تد کُوش دے وسنیک لوہت تکلیف چے ہوں گے ۔ ⁵۵۔کُوش ،فوط،لود،سارا عربستان ،کوب تےاوس دیس دے لوک جنہاں نے ایہہ معاہدہ کیتا اے ۔سارے مصریاں دے نال تلوار نال مارے جاون گے⁶۶۔ خداوند نے اینج آکھیا اے مصر دے مدد کرن والے ہار جان گے تے جیہڑی طاقت تے ایناں نوں مان ایں اوہ ٹٹ جاوے گی ۔ مجدال توں لے کے آسوان تیک اوہدے وسنیک تلوار نال مارے جاون گے ایہہ خداوند خدا نے آکھیا اے ⁷۷۔اور اجاڑ دیساں دے وچ اجاڑ ہوون گے تے اوہناں دے شہر اجڑ ے ہوئے شہراں دے نال کھنڈر بن جاون گے⁸۸۔جدوں میں مصر دے وچ اگ لگاداں گا تے اوہدے سارے مدد کرن والے مارے جاون گے تد اوہ جان لیون گے کہ میں خداوند آں ⁹۹۔اوس دیہاڑے میرے ولوں کئی وچوٹر ے جہازاں تے بہہ کے جاون گے تا کہ اوہ بے خبر کُشیاں نوں ڈران کیو جو مصری سزا دے دیہاڑے اوہ سخت تکلیف چے بنے جاون گے تے اوہ دیاڑا ضرور آوے گا۔¹⁰۱۰۔خداوند خدا اینج آکھدا اے ۔ میں بابل دے بادشاہ بنو کدنضر دے ہتھوں مصر دی پنچایت نوں مکا دواں گا ۔ ¹¹۱۱۔اوہنو ں تے اوہدی فوج نوں جڑی بوہت ای پتھر دل قوم ہے ملک نوں برباد کرن دے لئی سدبا جاوے گا اوہ مصر اُتے تلوار چلاون گے تے ملک نوں مقتولاں نال بھر دیں گے¹²۱۲۔میں دریائے نیل دے پانیا ں نوں سُکا دواں گا تے دیس نو ں بداں دے ہتھ وچ دا ں گا۔ اینج دیس تے ایہدے اندر دی ہر شے نوں پر دیسیاںدے ہتھ برباد کرواں گا مینوں خداوند نے ایہہ فرمایا اے¹³۱۳۔خداوند خدا اینج آکھدا اے میں نوف دے بتاں نوں برباد کرداں گا تے اوہدیا ں مورتیاں نوں برباد کرداں گا ہن مصر چے کوئی شہزادہ نئیں آوے گا تے میں سارے دیس چے خوف دا ماحول پیدا کراں گا ۔ ¹⁴۱۴۔میں تروس نوں اجاڑ داں گا ضعن نوں اگ لاداں گا تے نوکو نوں سزا دواں گا¹⁵۱۵۔میں مصر دے مضبوط قلعے سین اُتے اپنا قہر نازل کراں گا تے نوؔدی پنچایت نوں مکاداں گا ¹⁶۱۶۔میںمصر نوں اگ لاواں گا تے سین درد نال تڑ پے گا تے نو ویکھدیاں ویکھدیا ں فتح کر لیا جاوے گا تے نوف ہمیشہ لئی بے چینی چے روے گا¹⁷۱۷۔آونؔ تے فی بستؔ دے گھبرو تلوار نال مارے جاون گے ۔ تے آپی لوک قید چے جاون گے ۔ ¹⁸۱۸۔ جدوں میںمصر دا جُوا توڑاں گا اوہدوں اوہ تحف نجیسؔ دے لئی بوہت کالا دیہاڑا ہووے گا تے اوتھے اوہدی طاقت جیدے اُتے اوہنوں نوں وڈھا مان ایں مُک جاوے گی اوہدے اُے نہیرا گھپ گھیرہ ہو جاوے گا تے اوہدے پنڈ قید ہو جان گے ¹⁹۱۹۔اینج میں مصر یاں نوں سزا دواں گا تے اوہ جان لین گے کہ میں خداوند آں²⁰۲۰۔یارویں ورہے دے پہلے مہینے دے دسویں دیہاڑے خداوند دا کلام میرے تے اتریا ²¹۲۱۔ات آدمزاد میں اُ پمصر دے بادشاہ 'فرعون دی بانہہ توڑ دتی اے اینوں نہ تے بنیاں گیا کہ ایہہ ٹھیک ہو جاوے نہ ایں لکڑی کی پٹی دااسرا دے کے لپیٹیاں گیا کہ ایہدے چے اینی مضبوطی آجاوے کہ تلوار پھڑ سکے ۔²²۲۲۔ایس لئی خداوند خدا اینج آکھدا اے میں مصر دے بادشاہ فرعون دے خلاف آں تے میں اوہدیاں دوویں بانواں توڑ دواں گا ۔جیہڑی ٹھیک اے اوہنوں وی تے جیہڑی ٹٹ چکی اے اوہنوں وی ۔تے تلوار اوہدے ہتھاں چوں ڈگا دواں گا ۔ ²³۲۳۔میں مصریاں نوں وکھووکھ قوماں چے ونڈدیاں گا تے اوہناں نوں مختلف دیساں چے تتر بتر کرداں گا ۔ ²⁴۲۴۔ میں بابل دے بادشاہ دیاں بانہواں نوں طاقت بخشاں گا تے اپنی تلوار اوہدے ہتھا ں چے داں گا پر میں فرعون دیاں بانہواں نوں توڑ دیاں گا تے اوہ اوہدے اگے اک سخت زخمی آدمی دی طراں ہاڑے پائے گا ۔²⁵۲۵۔میں بابل دے بادشاہ دیاں بانہواں نوں مضبوط کراں گا پر فرعون دیاں بانہواں ڈھلیاں پےجاون گیاں تے اوہ مصریاں دے خلاف اُٹھے گا تد اوہ جان لین گے کہ میں خداوند آں۔ ²⁶۲۶۔میں مصر یاں نوں وکھو وکھ قوماں چے ونڈ دیاں گا تے اوہناں وکھرے وکھرے دیسں چے تتر بتر کرداں گا ۔تد اوہ جان لین گے کہ میں خداوند آں۔

31¹۱۔گیارہویں سال دے تیجے مہینے دی پہلی تاریخ تے خداوند دا کلام میرے تے اُتریا۔ ²۲۔ اے آدمزاد! مصر دے بادشاہ فرعون نوں تے ایہدے جتھے نوں آکھ تہاڈی شان و شوکت دا دے نال مقابلہ کیتا جاوے ؟³۳۔اسور ول دھیان کر جہڑا کسے زمانے چ لبنان دا دیار سی ، جس دیان سوہناں شاخاں جنگل چ گوڑھی چھاہ کرکے رکھدیاں سن۔ اوہ بوہت ای اُچا رُکھ سی۔ تے اوس دی چوٹی گھنی تے ہریاں بھریاں شاخاں توں اُتاں نکلی ہوئی سی۔ ⁴۴۔پانی نیں اوہدی پالنا کیتی؛ تے ڈونگھیاں چشمیان نیں اوہنوں اُچے قد ولا کر دِتا؛ تے اوہدیاں ندیاں نیں اوہدے دامن دے آسے پاسے وَگدا یاں سن۔ اوہنے اپنیاں نہراں جنگل دے ساریاں رُکھا ں تِک اَپڑادِتیاں ۔⁵۵۔ ایس لئی اوہدا قد جنگل دے سارے رُکھاں توں اُچا ہو گیا ؛ اوہدیاں ٹاہنیاں ودھ گئیاں تے بوہتیاں پانیاں نال اوہدیاں شاخاں لمیا ں ہوکے پھیلدیاں گئیاں ۔ ⁶۶۔ ہوا دے پنچھیاں نےاوہدیاں ٹہنیاں تے آہلنے بنائے سن ۔ تے جنگل دے درندے اہدیاں شاخاں دے بچے جمندے سن ۔ تے وڈیاں وڈیاں قوماں ایہدے سائے چہ وسدیاں سن ۔ ⁷۷۔ اوہ اپنیا ں پھیلیاں ہوئیاں ٹہنیاں چہ ویکھن چہ بڑا سوہنا سی ۔ کیوں جو اوہدیاں جڑاں ڈونگیائی وچ بہتیاں پانیاں وچ جا پہنچیاں سن ۔⁸۸۔ رب دے باغ دے دیار وی اوہدا مقابلہ ناں کر سکے ، ناں ای صنوبر دے رکھ ۔ اوہدیاں ٹہنیاں دی برابری کر سکے ، ناں چناب دے رکھ اوہدیاں شاخاں دا مقابلہ کر سکے ۔ ایتھوں تیک خدا دے باغ دا کوئی رکھ خوبصورتی وچ ایہدا ثانی نئیں سی ⁹۹۔میں ایہنوں شاخاں دی کثرت نال سوہنا بنا دتا، ایتھوں تیک پئی عدن دے سارے رکھ جہڑے رب دے باغ چہ سن ایہدے تے رشک کردے سن ۔¹⁰۱۰۔ ایس لئی رب خداوند اینج فرماندا اے ۔کیوں جو اوہ اچے قد والا بنیا تے اوہنے اپنا سر گھوڑیاں پتیاں وچوں اچا چکیا تے اپنی اوچیا ئی جتے فخر کرن لگا ، ¹¹۱۱۔ ایس لئی میں اوہنوں دوجیاں قوماں دے حکمراناں دے حوالے کر دتا ۔تاں جو اوہ ایہنوں اپنی شرارت دا ٹھیک ٹھیک بدلہ دیوے تے میں ایہنوں لانبھے کر دتا ۔¹²۱۲۔ تے بوہت ڈرائونیا ں پردیسی قوماں نے ایہنوں وڈھ چھڈیا ۔ اوہددیاں ٹہنیاں پہاڑاں دے ساریاں وادیاں چہ ڈگ پئیاں تے اوہدیاں شاخاں ٹٹ کے دیس دے سارےنالیاں چہ نکھڑ گئیاں تے ساری دھرتی دی ساریاں قوماں ایہدے سائے توں نکل کے اوہنوں چھڈ کے ٹر گئیاں۔¹³۱۳۔ ہوا دے ساریاں پنچھیاں نے ایہدے ٹٹے ہوئے تنے تے بسیرا کیتا تے کھیت دے درندیاں نے اوہدیاں شاخاں چہ قیام کیتا ۔ ¹⁴۱۴۔ ایس لئی پانی دے کنڈے دے رکھاں وچوں کوئی رکھ کدے وی اپنا سر گھنیاں ٹہنیا ں توں اتاں چک کے اپنی اوچیائی تے گھمنڈ ناں کرے تے رکھ جہڑے بہتیاں پانیاں چہ ہون کدی ایہنے بلند ناں ہون نئیں تاں اوہ سارے موت دے حوالے کیتے جان گے ۔ تاں جو اوہ پاتال چہ اترن والے لوکاں دے نال زمین دے ہیٹھاں جا ملن ۔¹⁵۱۵۔ رب خداوند اینج فرماندا اے ۔جس دن ایہنوں قبر چہ اتاریا گیا میں ایہناں دی خاطر ڈھونگے چشمیاں نوں تہاڈے توں لکا دتا ۔ اوہدیاں ندیاں نوں روکی رکھیا تے ایہناں دے ہڑ نوں روک لیا ایس وجہ توں میں لبنان تے اداسی طاری کیتی تے کھیتاں دے سارے رکھ ادھموویں ہو گئے ۔¹⁶۱۶۔ جہدوں میں اوہنوں کھڈے چہ جان والیاں دے نال قبر چہ پایا تے اوہناں دے دگن دے شور نال میں قوماں نوں لرزا دتا ۔تد عدن دے سارے رکھاں نے یعنی لبنان دے چیدہ تے بہت چنگے رکھاں نے جہڑے بوہت پانی دے علاقیاں وچ سن زمین دے ہیٹھاں تسلی پائی ۔¹⁷۱۷۔ جہڑے ایہدے سائے چہ وسدے سن تے جہڑے دوجیاں قوماں چہ ایہدے یار سن اوہ وی ایہدے نال قبر چہ چلے گئے تے ایہناں نال رل گئے جہڑے تلوار نال مارے گئے سن ۔ ¹⁸۱۸۔ شان و شوکت تے عظمت و جلال چہ عدن دے کن پیڑیاں دا تیرے نال موازنہ کیتا جا سکدا اے؟ پر تو ویں عدن دے تے رکھاں دے نال زمین چہ اتاریاں جاویں گا تے اوتھے توں تلوار نال مارے ہوئے نامختوناں دے نال پئیاں رہویں گا۔ ایہی فرعون تے اوہدے سارے جتھے دا اخیر اے ۔ ایہہ رب خداوند نے فرمایا اے۔

32¹۱۔ بارھویں ورھے دے یارہویں مہینے دی پہلی تاریخ خداوند دا کلام میرے تے اُتریا ۔ ²۲۔ اے ادم زاد! شاہِ مصرؔ فرعون ؔ لئی رو پِٹ تے اوہنوں آکھ ۔توں دوُجیاں قوماں دے وچکار شریر وانگ گنیا جانا اے ۔ پر تؤں صرف دریائے نیل ؔ وچ مگر مچھ وانگ ساں تے اپنے ہتھاں نال پھونکدا ساں ۔ تے توں اپنے پیراں نال پانی نوں گندا کردا ساں ۔ تے اوہدیاں نہراں نوں میلا کردا ساں ۔³۳۔ رب اینج فرماندا اے ۔میں تیرے تے اپنا جال وچھاواں گا ۔ ⁴۴۔ تے تینوں اپنے جال وچوں بار کھچ لیاواں گا ۔ تے میں تینوں سکی تھاواں تے چھڈ دیواں گا ۔ تے کھُلے میدان وچ سُٹ دیواں گا ۔ تے ہوا چہ اُڈن والے سارے پرندیاں نوں تیرے تے بیٹھاواں گا ۔⁵۵۔ میں تیرا گوشت پہاڑاں تے سُٹاں گا ۔ تیرے بدن دے باقی حصیاں نال وادیاں نوں بھر دیواں گا۔ ⁶۶۔ میں دھرتی نوں پہاڑاں تیِک تیرے وگدے لہو نال کھیچیا ں گا ۔ تے نالے تیرے خون نال لِبڑے ہوئے گوشت نال بھر جان گے ۔⁷۷۔ جیدوں میں تینوں مٹا دیواں گا ۔ اوس ویلے آسمان تے پردے لا دیواں گا ۔ تے اوہدے ستاریاں نوں بے نورکر دیواں گا ۔ میں سورج نوں بدلاں چہ لُکا دیواں گا ۔ تے چن اپنی لو ناں دیوے گا ۔ ⁸۸۔ تے میں سارے سورج ، چن، ستاریاں ، سیاراں نوں تیرے تے تاریک کر دیواں گا ۔ تے تیرے دیس نوں ہنیرے نال لُکا دیواں گا ۔ ایہہ خُداوند خُدا نے آکھیا اے ۔⁹۹۔ جیدوں میں دوُجیاں قوماں دے وچکار تے اوہناں واسیاں وچ جو تیرے لئی غیر نیں ۔ تتر بِتر کر دیواں گا ۔ ¹⁰۱۰۔ میں کئی قوماں نوں تیرے سببوں حیران کُن کر دیواں گا ۔ تے جیدوں میں اپنی تلوار اوہناں دے سامنے کماواں گا ۔ تدھ اوہناں دے بادشاہ تیرے سببوں خوف نال کمب اُٹھن گے تے تیری غُربت دے ویلے اوہناں وچوں ہر کوئی اپنی اپنی جان لئی ہر ویلے کمنب دا رہوے گا ۔¹¹۱۱۔ رب خداوند اینج فرماندا اے ۔ شاہ بابلؔ دی تلوار تیرے تے چلے گی ۔ ¹²۱۲۔ میں تیرے انبوہ نوں اینج دے زبردست لوکاں دی تلواراں نال ڈیگاں گا تے اوہ مصر ؔ دے گھمنڈ توں چوُر چوُر کر دین گے ۔¹³۱۳۔ تے اوہدے سارے ڈنگراں نوں پانی دے ذخیریاں کو لوں مُکا دیواں گا ۔ تاں جو انسان دے قدم فیر کدی اوہناں دے پانی نوں ناں کرن گے ۔ ناں ڈنگراں دے گروہ اوہنوں گندہ کرن گے ۔ ¹⁴۱۴۔ تدھ میں اوہناں دا پانی صاف ہون دیاں گا ۔ تے ایہدی ندیاں نوں روغن وانگ وگن دیوٰیں گا ۔ ایہہ رب خداوند نے آکھیا اے ۔¹⁵۱۵۔ جیدوں میں مصرؔ نوں اُجاڑ دیواں گا ۔ تے دیس نوں ہر شے توں خالی کر دیواں گا ۔ تے جد میں اوہدے وچ وسن والیاں نوں مار مکاواں گا ۔ تدھ اوہ جانن گے پئی میں خداوندآں ۔ ¹⁶۱۶۔ تے اوہ ایہدے تے رون پیٹن گے ۔ ہور قوماں دیاں ہاواں پان گئیاں تے مصرؔ تے اوہدے لوکاں لئی پِٹن گئیاں ۔ ایہہ رب خداوند آکھیا اے ۔¹⁷۱۷۔ بارہویں مہینے دی پندرھویں تاریخ نوں رب دا کلام میرے تے اُتریا ۔ ¹⁸۱۸۔ اے آدم زاد مصرؔ دے لوکاں لئی وئین پا ۔ تے اوہنوں زور آور قوماں دی دھیاں نوں کھٹلے وچ اُترن دے ۔ تےنال ای زمین تے دفنا اے ۔¹⁹۱۹۔ اوہناں نوں آکھ ۔ کیہ تینوں دوُجیاں کولوں بُہتیاں سہولتاں ملیاں نیں ؟ تھلے اُترو تے نامختون نال پئے رہو ۔ ²⁰۲۰۔ اوہ تلوار دے مارے ہوئیاں دے وچ ڈیگن گے ۔ تلوار کھچی گئی اے ۔ اوہنوں اپنے سارے ساتھیاں سمیت گھٹیا جاندے او ۔ ²¹۲۱۔ زور اور راہ وکھان والے قبر وچوں مصرؔ تے اوہدے مدد گاراں بارے کہن گے ۔ اوہ پاتال وچ اُتر گئے تے نامختوناں دے نال پئے ہوئے نیں ۔ جہہڑے نال مارے گئے نیں ۔²²۲۲۔ اسورؔ اپنے کُل لشکر دے نال اوتھے موجود اے ۔ اوہ اپنے سارے مرے مُکے ہوئیاں دیاں قبراں نال گھیریا ہویا اے ۔ جیہڑے تلوار نال مارے گئے ۔ ²³۲۳۔ اوہناں دیاں قبراں پاتال دیاں ڈوہنگایاں وچ نیں ۔ تے اوہدا لشکر اوہدی قبر دے آلے دوالے نیں ۔ جہناں لوکاں نے زندیاں دے دیس وچوں دہشت کھلاری اے ایہہ ہُن موئے مئے نیں ۔ تے سارے سارے تلوار دا شکار ہوئے نیں ۔²⁴۲۴۔ عیلام ؔ اوتھے اے ۔ تے اوہدی قبر دے آلے دوالے اوہدے سارے لوکی نیں ۔ اوہ سارے دے سارے تلوار نال مارے گئے نیں ۔ جیہناں لوکاں نے زندیاں دے دیس وچ اَت مچا رکھی اے ۔ اوہ کھڈے وچ اُتر والیاں دے نال بدنام ہو گئے ۔ ²⁵۲۵۔ اوہدے لئی مارے مُکے ہوئیاں دے بسترا وچھایا گیا ۔ تے اوہدے سارے لوکاں دا آخری تھاں اوہدی قبر دے آلے دوالے اے ۔ اوہ سارے دے سارے نامختون نیں ۔ جیہڑے تلوار نال مارے گئے نیں ۔ کیوں جو اوہناں دی دہشت زندیاں دے دیس ویچ پھیلی سی ۔ ایس لئی اوہ کھڈے وچ اُترن والیاں نال بدنام ہوگئے تے اوہناں نوں مرے مُکیاں دے وچ رکھ سکیاں اے۔²⁶۲۶۔ میشک ؔ تے توبل ؔ اوتھے موجود نیں تے اوہناں دا سارا جتھا قبر دے آلے دوالے اے ۔ اوہ سب دے سب نامختون نیں جیہڑے تلوار نال مارے گئے نیں ۔ کیوں جو اوہناں نے زندیاں دے دیس وچ اَت مچائی ہوئی سی ۔ ²⁷۲۷۔ کیسی او دوُجے نامختوناں دے سپائیاں نال نئیں پئے ہوئے ، جیہڑے مارے گئے ۔ اپنے جنگ دے ہتھیاراں نال قبر چہ چلے گئے تے جہناں دیاں تلواراں نے اوہناں دے سراں دے ہیٹھاں رکھیاں گیاں ساں؟ اوہناں دے گُناہاں دی سزا اوہناں دیاں ہڈیاں تے پئی اے ۔ جد کہ اوہناں سپائیاں دا ڈر جیوندیاں دے دیس وچ پھیلیا ہوئیا سی ۔²⁸۲۸۔ فیر وی فرعون ؔ بھنیا جائے گا ۔تے ایہناں نامختوناں وچ پیا رہوے گا ۔ جیہڑے تلوار نال مارے گئے ۔ ²⁹۲۹۔ ادومؔ اپنے امیراں تے بادشاہواں تے امیراں نال اوتھے موجود اے ۔ تے اپنے زور دے ہُندیاں اوہناں لوکاں وچ رکھے گئے ۔ جیہڑے تلوار نال قتل ہوئے او اوہناں نامختوناں دے نال پئے ہوئے نئیں ۔ جیہڑے کھڈے وچ جاندے نیں ۔³⁰۳۰۔ شمال دے کُل امیر تے صیدانیؔ اوتھے موجود نیں ۔ اوہ اپنے زور نال دہشت پیدا کرن دے ہُندیاں مارے ہوئیاں دے نال پئیے نیں ۔ قبر وچ اُترن والیاں دے نال ۔³¹۳۱۔ فرعونؔ تے اوہدا سارا لشکر اپنے سارے جتھے توں جیہڑے تلوار نال مارے گئے ، ویکھ کے سکون پان گے ۔ ایہہ رب خداوند نے آکھیا اے ۔ ³²۳۲۔ تاں جو مین اوہنوں جیوندیاں دے دیس وچ دہشت پھیلا دِتی ۔ فیر وی فرعونؔ اپنے سارے جتھے دے نال ایہناں نا مختوناں دے وچ پئے رہن گے ۔ جیہڑے تلوار نال مارے گئے ۔ ایہہ رب خداوند نے آکھیا اے ۔

33¹۱۔ خدا دا کلام میرے تے اُتریا ²۲۔ ایہ آدمزاد اپنے دیس دے لوکاں نال گل کر ،تے اوہناں نوں دس ،جدوں میں کسے دیس تے تلوار چلاواں ،تے اوس دیس دے لوک اپنے وچوں کِسے بندے نوں اپنا راکھا چُن لین۔ ³۳۔ تے اوہ دیس وَل ودھدی ہوئی تلوار نوں ویکھ کے لوکاں نوں خبردار کرن لئی نرسنگا پھونکے ۔ ⁴۴۔ فیر جے کوئی نرسنگے دی آواز سُن کے دھیان نہ کرے ۔تے تلوار آکے اوہدی جان لے لَوے ،تے اہدا لَہو آپ اوہدےت سِر ہووے گا۔⁵۵۔ کیوں جو اہنے نرسنگے دی آواز سُن کے احتیاط نہ کیتی ایس لئی اوہدا لہو آپ اوہدے سِر ہووے گا ۔ جے اوہ احتیاط کردا تے اپنی جان بچا لیندا۔ ⁶۶۔ پر جے راکھا تلوار نوں آؤند ے ویکھے تے لوکاں نوں خبردار کرن لئی نرسنگا نہ پھونکے ، تے تلوار آکے کِسے دی جان لے لَوے ،تے اوہ بندا ،اپنے گناہ دے سببوں اپنی جان گنوا وے گا۔ پر میں راکھے نوں اوہدے لہو دا ذمہ دار ٹھہرا واں گا۔⁷۷۔ اے آدمزاد ! میں تینوں بنی اسرائیلدا راکھا لایا اے،ایس لئی میرا کلام سُن تے میرے وَلون اوہناں خبردار کر۔ ⁸۸۔ جدوں میں کسے شریر نوں آکھاں ،ایہ شریر بندیا توں پکا مریں گا تے جے تؤں اوہنوں ایہ نہ جتاویں تاں جو اوہ شریر بندا اپنے گناہ دے سببوں مرے گا ،تے میں تینوں اوہدے گناہ دا ذمہ دار ٹھہراواں گا ۔ ⁹۹۔ پر جے توں اوس شریر نون خبردار کر دیویں پئی اوہ اپنے چالے تُوں مُڑجاوے ،تے اوہ نہ مُرے تے اہ اپنے گناہ دے سببوں مرے گا ،پر توں اپنی جان بچانویں گا ۔¹⁰۱۰۔ اے آدمزاد! بنی اسرائیل نوں دس پئی تُسی ایہہ آکھدے اوہ پئی ساڈیاں خطاواں تے گناہواں دا بھارساڈے اُتے لدیا ہویا اے تے اَسی اوہناں دے سببوں کُھردے جارہے آں ،فیر اسی کِنج جیوندے رہیے؟ ¹¹۱۱۔ اوہناں نوں دَس خداوند خدا آکھدا اے :مینوں اپنی حیاتی دی سَوں ،شریر اں دی موت توں مینوں کوئی خوشی نئیں ہُندی ،پر ایس توں پئی اوہ اپنیاں کرتوتاں توں مُڑن تے جیوندے رہن۔مُڑو! اپنی بھیڑیاں کرتُو تاں توں مُڑو ! اے بنی اسرائیل تُسی کیوں مَرو گے ؟¹²۱۲۔ ایس لئی آدمزاد ! اپنے دیس دےلوکاں نوں دس جے صادق بدی کرے تے اوہدی راستبازی اہنوں نہ بچاوے گی تے جے شریراپنی شرارت توں مُڑجاوے ،تے اوہدی شرارت اوہدے ڈِگن دی وجہ نہ بنے گی۔راستباز بندا جے گناہ کرے تے اوہنوں اپنی پہلی راستبازی دی وجہ تون جین نہ دِتا جاوے گا۔ ¹³۱۳۔ جے میں کسے راستباز بندے نوں آکھ دیاں پئی اوہ یقیناََ جیوندا رہووے گا ۔پر جے اوہ اپنی راستبازی تے بھروسہ کر کے بدی کر لوے تے اوہدی راستبازی دا ہرکم بھُلا دِتا جاوے گا تے اوہ اپنی بدی دی وجہ توں مر جاوے گا ۔¹⁴۱۴۔ تے جے میں کسے شریری بندے نوں آکھاں توں پکا مرجاویں گا پر بعد وچ اوہ اپنے گناہواں تو ں باز آکے ،اجیہے کم کردا اے جیہڑے جائیز تے روا نیں ۔ ¹⁵۱۵۔ یعنی جے وہ قرض دی تھاں رکھی ہوئی شے موڑ دیندا اے چوری کیتی ہوئی چیز پرتا دیندا اے تے اوہناں نوں حُکماں نے عمل کردا اے ۔جیہڑے حیاتی دیندے نیں تے بدی نئیں کردا تے اوہ پکا جیوے گا اوہ نئیں مریگا ۔ ¹⁶۱۶۔ جیہڑے گناہ اوہدے کولوں ہوئے نین اوہ اوہدے خلاف نہ گِنے گاون گے ۔کیوں جو اوہنے ٹھیک تے درست کم کیتے نیں ایس لئی اوہ یقیناََجیوے گا ۔¹⁷۱۷۔ فیر وی تیرے دیس دے لوک اے آکھدے نیں: خداوند دا سلوک ٹھیک نئیں اے۔جدون کے اوہناں دے اپنے چالے ٹھیک نئیں ۔جے کوئی راستباز بندا اپنی راسبازی چھڈ کے بدی کرن لگ پوے تے اوہ اوہدی وجہ تؤں مر جاوے گا ۔ ¹⁸۱۸۔ تے جے کوئی راستباز بندا اپنی راسبازی چھڈ کے بدی کرن لگ پَوے تے اوہ اوہدی وجہ تن مر جاوے گا۔ ¹⁹۱۹۔ تے جے کوئی شریر بندا اپنی شرارت تون مُڑ کے ٹھیک تے درست کم کرے ،تے اوہ اینج کرن دی وجہ توں جیوے گا ۔ ²⁰۲۰۔ فیر وی اے بنی اسرائیل تُسی آکھدے اوہ پئی خداونداسرائیل تُسی آکھدے اوہ پئی خداوند داسلوک ٹھیک نئیں ایں۔پر میں تہاڈے چوں ہر اک دا اوہدے چائے نئیں ایں۔پر میں تہاڈے چوں ہر اک دا اوہدے چائے دے مطابق نیاں کراں گا ۔²¹۲۱۔ سانوں دیس چوں کڈن دےگیارویں ورھے دےدسویں مہینے دی پنجویں تاریخ تے ،اک اک بندا جیہڑا یروشلیم چوں بھج وگیا سی،مرے کول آیا تے آکھن لگا:شہر تے قبضہ ہو گی۔ ²²۲۲۔ اے ایس بندے دے آؤن توں پچھلی شام پیلاں خداوند دا ہتھ میرے تے سی تے سویرے اوس بندے دے میرے کول آؤن توں پیلاں خداوند نے میرا منہ کھول دِتا ۔اینج میری زبان کھُل گئی تے میں گونگا نہ رہیا۔²³۲۳۔ فیر خداوند دا کلام میرے تے اُتریا : ²⁴۲۴۔ اے آدمزاد! اسرائیل دے دیس دے اوہناں کھنڈراں وچ وَسن والے لوکی اے آکھ رہے نیں پئی ابرہام کلاسی فیر وی اوہ دیس دا وارث ہویا پر اسی ان گینت آں ۔ ایس لئی پکا دیس سانوں وراثت وچ دِتا جاوے گا۔²⁵۲۵۔ ایس لئی اوہناں نوں دس خداوند خدا اینج آکھدا اے کیوں جو تُسی رَت سَنے ماس کھاندے اوہ تے بُتاں تے دھیان لاؤندے اوہ ۔تے قتل کر دے اوہ تے فیر کی تسی دھرتی دے وارث ہو وہ گے؟ ²⁶۲۶۔ تُسی اپنی اپنی تلوار تے بھروسہ کردے اوہ ۔تے نفرت جو گے کم کردے اوہ تے تہاڈے چوں ہر اک اپنے گوانڈی دی ووہٹی نوں بے پردہ کردا اےفیر کی تسی ایس دیس دے وار ث ہو وہ گے۔²⁷۲۷۔ اوہناں نوں دس پئی خداوند خدا اینج آکھدا اے :مینوں اپنی حیاتی دی سَوں ،جیہڑے ایناں کھنڈراں وچ وسدے نیں اوہ تلوار نال مارے جاؤن گے تے جیہڑے کھُلے میدان وچ رہندے نیں اوہناں نوں میں جنگلی جانوراں دی خوراک بنا دیاں گا تے جیہڑے قعلیاں تے غاراں وچ نیں اوہ وبا نال مر جاون گے ۔ ²⁸۲۸۔ میں دیس نوں اُجاڑ دیاں گا تے اوہناں دے ٹِل دا گھمنڈ ٹُٹ جاوے گا ،تے اسرئیل دے پہاڑ ایہو جیہے اُجاڑ ہوجاون گے پئی اوہناں تون ہوکے کوئی وی نہ لنگھے گا۔ ²⁹۲۹۔ اوہناں دیاں ساریاں نفرت جوگیاں حرکتاں دی وجہ نال جدوں میں دیس نوں اُجاڑ دیاںگا تے فیر اوہ جا ن لین گے پئی میں خداوند آں۔³⁰۳۰۔ اے آدمزاد! تے رہی تیری گل تیرے دیس دے لوکی کنداں کول تے مکاناں دے بوہیاں وچ تیرے بارے گلاں کردے نیں تے اک دوجے نوں آکھدے نیں آؤتے خداوند وَلوں اُتریا کلام سُنو۔ ³¹۳۱۔ میری قوم دے لوک ہمیشہ وانگ تیرے کول آؤندے تے ریتے سامنے تیریاں گلاں سُنن لئی بہندے نیں پر اوہ اوہنان تے عمل نئیں کردے ۔تیرے منہ تے تے اوہ تیری بڑی عزت کردے نیں پر دِلوں اوہ ناجائیز منافع دے لالچی نیں ۔³²۳۲۔ تُوں اوہناں لئی اوس بندے توں ودھ کے نئیں جیہڑا بہت ای سُریلی آواز چہ غزلاں گاؤندان ہووے،تے چنگا و جنتر ہووے ،کیوں جو اوہ تیریاںگلاں سُن دے تے ہین پر اوہناں تے عمل نئیں کر دے۔ ³³۳۳۔ جدوں ایہہ ساریاں گلاں پوریاں ہو گیاں تے پکا اینج ای ہووے گا،فیر اوہ جان لین گے پئی اوہناں دے وچ اِک نبی ہویا سی۔

34¹۱۔ خداوند دا کلام میرے اُتے اُتریا: ²۲۔ اے آدمزاد ،اسرائیل دے چرواہیاں دے خلاف نبوت کر، افسوس اسرائیل دے ایناں چرواہیاں اُتے جیہڑے بس اپنی فکر کردے نیں ! کی ایہہ چنگا لگدا اےپئی چرواہےگلےپرواہ ناں کرن۔؟ ³۳۔ تسی مکھن کھاندے اوہ،اون دے کپڑے پاوندے او تے ہٹیاں کٹیاں بھیڈاں نوں ذبح کر دے او ،پر تسی گلے دی پرواہ نئیں کردے ۔⁴۴۔ تسی ماڑیاں نوں تواناں نئیں کیتا،بیماراں نوں شفا نئیں دِتی ،ناں ای گائلاں دے زخم بھرے ،ناں بھٹک جان والیاں نون موڑ لیائے تے نان تسی گوچیاں دی کھوج کیتی ۔تسی ایناں نال بوہت ای بے رحمی نال بھیڑا سلوک کیتا۔ ⁵۵۔ ایس لئی اوہ چرواہے دے بغیر نکھڑ گئیاں تے جدوں اوہ پراگندہ ہو گئیاں تے اوہ سارے جنگلی جانوراں دی خوراک بن گئیاں ۔ ⁶۶۔ میریاں بھیڈاں سارے پیاڑاں اُتے تے ہر اُچے تے ٹیلے اُتے بھٹکدیاں رہیاں ۔اوہ ساری دھرتی اُتے نِکھر گئیاں تے کسے نیں ایناں نوں ناں ڈھونڈیا تے ناں تلاش کیتا۔⁷۷۔ ایس لئی اے چراہو!خداوند دا کلام سنو!رَب خداوند فرماند اے: ⁸۸۔ مینوں اپنی جان دی سَوں !جد کے میرے جھنڈ دا کوئی چرواہا نئیں ایس لئی اوہ لٹیا گیا تے سارے چنگلی جانوراں دی خوراک بن گئے تے جد کے میرے چرواہیاں نیں میرے جھنڈ نئیں ڈھونڈیا تے میرے جھنڈ دی پرواہ کرن دی بجائے بس اپنی پرواہ کیتی۔⁹۹۔ ایس لئی اے چرواہو!خداوند دا کلام سنو! ¹⁰۱۰۔ رَب خداوند اینج فرماندا اے:میں چرواہیاں دے خلاف آں تے ایناں نوں ایناں دے جھنڈ برباد ی دا ذمے وار ٹھہراواں گا۔میں ایناں نوں گلہ بانی کرن توں ہٹا دیاں گاتاں جو چرواہے آن والے ویلے چ اپنا ای ڈھیڈ ناں بھر سکن ۔میں اپنے جھنٖڈ نوں اوہناں دے منہ توں چھڈاواں گا تاں جو آن والے ویلے چ ایناں لئی خواراک نان بنے۔¹¹۱۱۔ رَب خداوند اینج فرماندا اےپئی میں آپ اپنیاں بھیڈاں دی تلاش کراں گا تے ایناں دی رکھوالی کراں گا۔ ¹²۱۲۔ جسطراں اِک چرواہا جدوں اپنے جھنڈ دے نال ہوندا اے تے اپنیاں پریشان بھیڈاں دی رکھوالی کردا اےایسے طراں میں اپنیاں بھیڈاں دی رکھوالی کراں گا۔میں ایناں نوں ساریاں تھانواں توں چھڈا لیاواں گا جتھے اوہ ابر تے ہنیرے دے دن وَکھوں وَکھ ہو گئیاں سن۔ ¹³۱۳۔ میں ایناں نون دوجیاں قوماں چوں لے آواں گا تے ایناں نوں اکٹھاکراں گا۔تے ایناں نوں ایناں دے اپنے دیس چ واپس لے آواں گا۔میں ایناں نوں اسرائیل دے پہاڑاں اُتے تے ندیاں دے کنارے تے دیس دیاں ساریاں بستیاں چ چرواں گا۔¹⁴۱۴۔ میں ایناں نوں اچھی چراہ گاہ چ چراواں گا تے اسرائیل دیاں پہاڑاں نوں اوہناں دی آرام گاہ بنا دیاں گا ۔اوتھے اوہ بہترین چراگاواں چ بیٹھیا کرن گیاں تے چارہ وغیرہ کھایا کرن گے۔ ¹⁵۱۵۔ میں آپ اپنیاں بھیڈاں نُوں چراواں گا تے اوہناں نُؤں بٹھاواں گا ۔ایہہ خداوند خدا نیں آکھیا ااے۔ ¹⁶۱۶۔ میں گواچیاں نُوں لبھا ں گا تے بھٹکیاں پویاں نُوں واپس لیاواں گا ۔میں زخمیاں دی مرہم پٹی کراں گا تے مہاتڑاں نُوں زور بخشاں گا پر موٹیاں تے طاقتوراں نُوں ختم کر دیاں گا۔میں انصاف نال گلے دی رکھوالی کراں گا۔¹⁷۱۷۔ اے میرے گلے دیو بھیڈو! جیتھوں تیک تہاڈا تعلق اے رَب خداوند اینج فرماندا اے۔بھیڈ بھیڈ وچ تے وچھایاں تے بکریاں وچ انصاف کراں گا۔ ¹⁸۱۸۔ کی تہاڈے لئی ایہہ کافی نئیں پئی چنگی چرراگاہ وچ چرو؟کی ایہہ ضروری اے پئی تُسیں اپنی باقی چراگاہواں نُوں پیراں وچ مدھولو؟ کی تہاڈے لئی ایہہ کافی نئیں پئی تسیں صاف پانی پی لو۔کی ایہہ ضروری اےپئی تُسیں باقی بچے پانی نُوں گدلا کرو؟ ¹⁹۱۹۔ کیہ میرا گلہ اوہو ای کھاوے گا جنہوں تُسیں مدھولیا تے اوہو ای پین گے جنہوں تسُسیں اپنے پیراں نال گدلا کیتا؟²⁰۲۰۔ ایس لئی رَب خداوند اینج فرماندا اے پئی ویکھو میں آپ موٹی تے پتلی بھیڈ دا فیصلہ کراں گا ۔ ²¹۲۱۔ کیوں جو تُسیں پہلو تے موہڈیاں نال دھکدے او تے کُل کمزور بھیڈاں نُوں اپنیاں سینگاں نال مار دےاو ایتھوں تیک پئی تُسیں ایناں نُوں تِتر بِتر کر دیندے او۔²²۲۲۔ میں اپنے گلے نُوں بچا لواں گا تے پُن او کدے وی لُٹے ناں جان گے ۔میں ہر بھیڈ وچ انصاف کراں گا ۔ ²³۲۳۔ یں اپنے خادم داؤد نُوں ایناں اُتے چرواہاں مِتھا ں گا جیہڑا اوہناں دی رہنمائی کرے گا ۔اوہ اوہناں دی رہنمائی کرے گاتے اوہناں دا چرواہا ہووے گا۔ ²⁴۲۴۔ میں خداوند اوہناں دا رَب ہاں تے اوہ میرا خادم داؤد ایناں دے وچکار حکمران ہووے گا۔میں خداوند نیں ایہہ آکھیا اے۔²⁵۲۵۔ میں اوہناں دے نال صلح دا عہد بنھا گا تے دیس نُوں جنگلی جانوراں توں خالی کر دواں گا تاں جو اوہ بیابان وچ رہ سکن تے جنگاں وچ سلامتی نال سوں سکن۔ ²⁶۲۶۔ میں اوہناں نُوں تے اپنی پہاری دے آسے پاسے دے علاقے نُوں برکت دواں گا ۔میں عین موسم وچ مینہ وساواں گا تے برکت دی بارش ہووے گی۔ ²⁷۲۷۔ کھیتاں دے رُکھاں وچ پھل لگن گے تے زمین اپنی فصل اُگائے گی تے لوکی اپنے دیس وچ محفوظ رہن گے ۔جدوں میں ایناں دے جوئے دے بندھن توڑدواں گا تے ایہناں نُوں اوہناں لوکاں دے ہتھون چھُڈاواں گا جنہاں نیں ایہناں نُوں غلام بنایا لیا سی تد اوہ جان لین گے پئی میں خداوند آں۔²⁸۲۸۔ اوہ فیر کدی قوماں دے ہتھوں لُٹے ناں جان گے ۔ناں ای جنگلی جانور ایہناں نُوں کھا سکن گے ۔اوہ سلامتی نال رہن گے تے کوئی اوہناں نُوں نئیں ڈرائے گا ۔ ²⁹۲۹۔ میں اوقہناں نُوں اینج دا دیس دیواں گا جیہڑا اپنی فصل لئی مشہور اے اوہ فیر وی کدی اپنے دیس وچ قحط دا شکار ناں ہون گے تے ناں قوماں دے طعنیان دا نشانہ بنن گے ۔³⁰۳۰۔ تد اوہ جن لین گے پئی میں خداوند اوہنان دا خدا اوہناں دے نال ہاں تے اوہ بنی اسرائیل میرے لوک نیں ۔ایہہ رَب خداوند نیں فرمایا اے۔دا خدا ہاں ۔ایہہ ر؟ب خداوند نیں فرمایا اے۔ ³¹۳۱۔ تے تُوں ایہہ میری بھیڈ تے ایہہ میری چراگاہ دی بھیڈومیرے لوک او تے میں تہا

35¹۱۔ خداوند دا کلام میرے تے اُتریا ۔ ²۲۔ اے ادم زاد اپنا مُنہہ شعیر ؔ دے پہاڑ وَل نُوں موڑ دے ۔ اوہدے خلاف نبوت کر ۔ ³۳۔ تے کہہ پئی خداوند خدا اینج فرماندا اے ۔ اے کوہِ شعیرؔ میں تیرا ویری آں ۔ میں اپنا ہَتھ تیرے خلاف ودھا کے تینوں اُجاڑ دیواں گا ۔⁴۴۔ میں تیرے شہر نوں کھنڈر کر دیواں گا تے توں خالی ہو جاویں گا ۔ تدھ توں جان لیں گا پئی میں خداوند آں ۔ ⁵۵۔ کیوں جو بنی اسرائیلؔ نال تیرا پُرانا ویر سی ۔ تے اوہناں دی مصیبت دے دیہاڑیاں چہ ،جیدوں اوہناں دی سزا اخیر نوں اپڑ گئی سی ۔ اوہناں نوں تلوار دے حوالے کر دتا ۔ ⁶۶۔ ایس لئی خداوند خدا فرماندا اے ۔ مینوں میری جند دی سونہہ میں تینوں خون خرابے دے حوالے کر دیواں گا ۔ تے اوہ تیرا پچھا کرے گا ۔ کیوں جو توں خون خرابے توں نفرت کیتی ۔ ایس اوہ تیرا پچھا کردا رئے گا ۔⁷۷۔ میں اشعیرؔ دے پہاڑ نوں اُجاڑ دیواں گا تے اوتھوں آن جان والیاں دا سلسلہ مکا دیواں گا ۔ ⁸۸۔ میں تیرے پہاڑاں نوں مقتولاں نال بھر دیواں گا ۔ تے تلوار نال قتل کیتے ہوئیاں نال ٹیلیان ، وادیاں تے ندیاں وچ ڈیگ دیواں گا ۔ ⁹۹۔ میں تینوں سدالئی اُجار دیوان گا ۔ تےتیرے شہر فیر کدی وس ناں سکن گے ۔ تے تدھ اوہ جان لین گے پئی میں ای رب آں ۔¹⁰۱۰۔ کیوں جو مین مطلب پئی خداوند دے ہُندیاں ہوئیاں ایہہ آکھیا پئی ایہہ دونواں قوماں دے دیس ساڈے ہو جان گے ۔ تے اسیں ایہناں تے قبضہ کر لواں گے ۔ ¹¹۱۱۔ ایس لئی رب خداوند فرماندا اے ۔ مینوں اپنی جند دی سونہہ ۔ جیہڑا میرے ساڑ تو اپنی نفرت نال اوہناں دے خلاف جتایا ۔ ایسے حساب دے نال تیرے نال اینج دا سلوک کراں گا ۔ تے جدوں میں تینوں فتویٰ دیواں گا ۔ تدھ میں اپنے اپ نوں اوہناں دے وچکار ظاہر کراں گا ۔¹²۱۲۔ تدھ توں جان لویں گا پئی میں رب نے اوہناں ساریاں بھیڑیاں گلاں نوں جان لیا اے ۔ جہڑیاں توں اسرائیل ؔ دے پہاڑاں دے خلاف کہیاں نیں ۔ تؤں آکھیا پئی اوہ اُجاڑ ہو گئے ۔ تے ساڈے حوالے کیتے گئے ۔ تاں جو اسیں اوہناں نوں نگل جائیے۔ ¹³۱۳۔ تو میرے خلاف دکاریا تے زبان چلائی ۔ تے میں اوہنوں سُن لیا اے ۔¹⁴۱۴۔ ایس لئی رب خداوند اینج فرماندا اے پئی جدوں ساری دُنیا خُوشیاں منا رہی ہووے گی تے مین تینوں اُجاڑ دیواں گا ۔ ¹⁵۱۵۔ سو جیویں توں اسرائیل ؔ دی میراث دے اُجاڑ تے خوشی منائی ۔ اینج ای ہن میں تیرے نال کراں گا ۔ اے شعیر ؔ دے پہاڑ ! ہُن توں سُچا ہو جا ۔ توں تے سار ادومؔ وی ۔ تدھ اوہ جانن گے پئی میں ای خداوند آں ۔

36¹۱۔ اے ادم زاد ! اسرائیل دے پہاڑاں نال نبوت کر۔ تے آکھ پئی اے اسرائیلؔ دے پہاڑو! خداوند دا کلام سنو ۔ ²۲۔ رب خداوند اینج فرماندا اے پئی ویری نے تُہاڈے بارے آکھیا ۔اے اُچیاں تھاواں ہُن ساڈی ملکیت بن گئے نیں ۔ ³۳۔ ایس لئی نبوت کر تے آکھ : خداوند خدا اینج فرماندا اے ، کیوں جو اوہناں نے تینوں اُجار دتا ۔ تے ہر پاسیوں تینو ں کھا گئے ۔ پئی تُسیں دوجُی قوماں دی ملکیت تے لوکاں لئی جھگڑے دا سبب ہوئے تے ےتُسیں بد نام ہوئے۔⁴۴۔ ایس لئی اے اسرائیل ؔ دے پہاڑو ! خداوند دا کلام سُنو !پہاڑاں ، ٹیلیاں ، ندیاں تے وادیاں ، اُجرے ہوئے کھنڈر تے ویران شہراں نوں جیہڑے تُہاڈے آلے دوالے باقی قوماں دے راہیں لے گئے نیں تے ہاسے دا نشانہ بنے ۔ خداوند خدا اینج فرماندا اے ۔ ⁵۵۔ رب خُداوند اینج فرماندا اے ۔ میں اپنی غیرت دے جوش چہ باقی قوماں تے ساورے ادوم دے خلاف آکھیا اے ۔ کیوں جو اوہناں نے اپنے دل دی پوری خوشی تے دلی عداوت تون میرے دیس نون اپنی ملکیت بنا لیا اے ۔ تان جو اوہ اوہدی چران گاہ نوں لُٹ لین ۔ ⁶۶۔ ایس لئی اسرائیل ؔ دے دیس لئی نبوت کر تے پہاڑاں ، ٹبیاں ، کھائیاں تے وادیاں نوں آکھ ۔ رب خداوند فرماندا اے ۔ میں اپنے جوش تے غیرت دا اظہار کر رئیا واں ۔ کیوں جو تُسیں قوماں دی ملامت دا نشانہ بنے او۔⁷۷۔ایس لئی رب خداوند فرماندا اے ؛ میں ہتھ چُک کے سونہہ کھانا واں ۔ میرے چارچوفیرے دیاں قوماں وی ملامت دا شکار ہون گئیاں ۔⁸۸۔ پر اے اسرائیلؔ دے پہاڑو! تُسیں میری قوم اسرئیلؔ لئی ٹہنیاں تے پھل پیدا کرو گے ۔ کیوں جو اوہناں تے پرت آن دا ویلہ آگیا اے ۔ ⁹۹۔ مینوں تُہادی فکر اے ۔ تے میری نظرِ کرم تُہاڈے اُتے رہوے گی۔ تُسیں جئے تے بوئے جائو گے ۔¹⁰۱۰۔ تے مین تُہاڈے چہ وسن والیاں تے بنی اسرائیل ؔ دی گنتی ودھاواں گا ۔ شہر آباد کیتے جان گے تے کھنڈر فیر توں بنائے جان گئے ۔ ¹¹۱۱۔ مین تُہاڈے بندیاں تے حیواناں دی گنتی ودھاواں گا ۔ تے اوہ بھُلن گے تے اوہناں دی گنتی نوں ودھاواں گا ۔ میں آٹے وانگ تُہاڈے لوکاں نوں ودھاواں گا ۔ تہانوں پہلے توں بوہتا خوشحال کراںگا ۔فیر تُسیں جانو گے پئی میں خداوند آں ۔ ¹²۱۲۔ مین لوکاں نوں سگوں خود اہنی اُمت اسرائیلؔ دے لوکاں نوں تُہاڈے تے چلن پھرن دیاں گا ۔ اوہ تُہاڈے مالک بن جان گے ۔ تے تسیں ایہناں دی میراث ہوو گے ۔¹³۱۳۔ خداوند رب ایہہ فرماندا اے ۔ تان جو لوکی تینوں کہندے نیں ۔ توں لوکاں نوں کھا جاندی ایں ۔ تے اپنی قوم دی اولاد نوں محروم رکھدد ایں۔ ¹⁴۱۴۔ ایس لئی فیر کدی لوکاں نوں ناں کھائیں گی ۔ یا ں اپنی قوم نوں بےاولاد ناں کریں گی ۔ایہہ خداوند رب نے فرمایا اے ۔ ¹⁵۱۵۔ تے میں تُہانوں قوماں دے طعنے سُنن دا موقع ناں دیاں گا ۔ تے ناں لوکاں ولوں تیری نموشی ہوووے گی ۔ ناں توں اپنی قوم لئی ٹھوکر دا باعث ہووں گی ۔ خداوند خدا فرماندا اے ۔¹⁶۱۶۔ فیر خداوند دا کلام میرے تے نازل ہوئیا۔ ¹⁷۱۷۔ اے آدم زاد جیدوں بنی اسرائیل ؔ آپ اپنے دیس چہ وسدے سن ۔ تدوں اوہناں نے اپنے طور طریقے تے کماں توں ایہنوں پلید کر دتا سی ۔ اوہناں دیاں راہاں میری نگاہ چہ زنانی دی ماہواری ناپاکی دی مانند اے ۔ ¹⁸۱۸۔ ایس لئی میں اپنا غضب اوہناں تے نازل کیتا ۔ کیوں جو اوہناں نے دیس چہ خون کیتا سی ۔ تے اوہناں نے بُتاں نال پلید کر دتا سی ۔¹⁹۱۹۔ میں اوہناں نوں دوُجیاں قوماں چہ کھلار دتا اے ۔ تے اوہ دوُجے دیساں چہ تتر بِتر ہوگئے۔ مین اوہناں دے طور طریقیاں نال اوہناں دا نیاں کیتا ۔ ²⁰۲۰۔ تے اوہ دوُجیاں قوماں وچ جتھے وی گئے ۔اوتھے اوہناں نے میرے مقدس ناں دی بے حُرمتی کیتی ۔ تے لوکی ایہناں بارے کہندے سن پئی ایہہ تے خدا دے لوک نیں۔ تے اوہدے دیس چوں نکل ائے نیں ۔ ²¹۲۱۔ پر مینوں اپنے مقدس ناں لئی افسوس اے پئی بنی اسرائیل ؔ جتھے وی گئے مینوں بے حُرمت کیتا ۔²²۲۲۔ ایس لئی بنی اسرائیل نوں آکھ پئی رب خداوند ایہہ فرماندااے ۔ اے بنی اسرائیلؔ ۔ میں ایہہ تہاڈی خاطر نئیں سگوں اپنے ناں دای خاطر کر رئیا واں ۔ جہنوں تسیں جتھے جتھے گئے بے حرمت کیتا ۔ ²³۲۳۔ جیدوں میں اوہناں دی نطر چہ اوہناں دے درمیان مقدس ٹھہراں گا ۔ فیر سب قوماں جان لین گئیاں پئی میں خداوند آں ۔ ایہہ رب خُداوند نے فرمایا اے ۔²⁴۲۴۔ میں تہانوں دوُجیاں قو ماں چوں کڈھ لیاں گا ۔ تے تُہانوں دوُجیاں دیساں چوں جمع کراں گا۔ تے تہانوں تُہاڈے دیس وچوں موڑ لیاواں گا ۔ ²⁵۲۵۔ میں تُہاڈے تے پاک پانی چھڑکاں گا تے تُسیں صاف ہو جائو گے ۔ میں تُہانوں تُہاڈے سارے گند توں تے تُہانوں بُتاں توں پاک کراں گا ۔²⁶۲۶۔ میں تُہانوں نواں دِل بخشاں گا ۔ تے تُہاڈے اندر نویں روُح پاواں گا ۔ مین تُہاڈے جسم وچوں پتھر دِل کڈھ کے تے گوشت دل عطا کراں گا ۔ ²⁷۲۷۔ تے میں اپنی روح تُہاڈے اندر پاواں گا تے تُہانوں اپنے حُکماں دی تانع فرمانی چہ تُہانوں چلاواں گا ۔ تے تُسیں میری شریعت تے چلو گے ۔ تے میرے حُکماں نوں منو گے ۔ ²⁸۲۸۔ تسیں ایس دیس چہ وسو گے ۔ جہڑا میں تُہاڈے پیو دادیاں نوُں عطا کیتا سی ۔ تُسیں میرے لوک ہو ئو گے تے میں تُہاڈ اخُدا ہوواں گا ۔²⁹۲۹ ۔ میں تُہادی ساری ناپاکی دوُر کر دیاں گا میں اناج اُگاواں گا ۔ تے اوہنوں ودھاواں گا ۔ تے تُہادے تے قحط نازل ناں ہون دیواں گا ۔ ³⁰۳۰۔ میں درختاں دا پھل تے زمین دی پیداوار ودھاواں گا تاں کال دے سببوں قوماں چہ فیر تُہاڈی نموشی ناں ہووے ۔ ³¹۳۱۔ فیر تُسیں اپنیاں بھیڑیاں راہوں تے بھیڑے کماں نو ں یاد کرو گے ۔ تے اپنے گُناہاں تے مکروہ حرکتاں دے سببوں اپنے آپ نون کٹھ سمجن لگو ۔³²۳۲۔ میں تُہانوں ایہہ دسنا چاہنا آں پئی میں ایہہ سب تُہادی خاطر نئیں کر رئیا۔ ایہہ رب خداوند فرماندا اے ۔ اے بنی اسرائیلؔ اپنے چال چلن تے لچھن دے سببوں شرمندہ تے پریشان ہو ۔ ³³۳۳۔ رب خداوند ایہہ فرماندا اے ۔ جس دن میں تُہانوں تُہاڈی ساری بُرائیاں توں پاک کراں گا تے کھنڈر فیر توں بنائے جان گے ۔ ³⁴۳۴۔ ایہہ بنجر زمین جیہڑی لانگیاں دی نگاہ وچ اُجڑی ہوئی اے فیر توں فصل واسطے تیار کیتی جائے گی ۔³⁵۳۵۔ اوہ آکن گے ایہہ زمین جیہڑی ُجاڑ دتی گئی اے ہُن باغِ عدن وانگر ہووے گی ۔ نالے جیہڑے شہر کھنڈر بن گئے سن ۔ اوہ ہُن مضبوط تے آباد ہوئے نیں ۔ ³⁶۳۶۔ فیر اوہ قوماں جہڑیاں تُہاڈے آسے پاسے بچیاں نیں ۔ جان لین گئیاں پئی میں خداوند نے جو کجھ ڈھا دتا گیا سی ۔ اوہنوں فیر توں تعمیر کیتا ۔ تے جیہڑا ویران پیا سی ۔ تے اوہدے وچ کاشت شروع کر دتی ۔ میں خداوند نے ایہہ فرمایا اے تے میں ایہہ کرکے وکھاواں گا ۔³⁷۳۷۔ رب خدواند ایہہ فرماندا اے ۔ فیر اک وار میں بنی اسرائیلؔ دی درخواست سُن لواں گا ۔ تے ایہناں لئی ایہہ کر دیواں گا ۔ میں ایہناں دی گنتی بھیڈاں وانگر ودھا دیواں گا ۔ ³⁸۳۸۔ میں ایہناں نوں عیداں تے ذبح ہون والیاں بھیڈاں وانگر ودھاواں گا ۔ ایس طرحاں کھنڈر بنے ہوئے شہر لوکاں دے گردیاں نال بھر جان گے ۔ فیر اوہ جانن گے پئی میں خداوند آں۔

37¹۱۔خُد اوند دا ہتھ میرے تے سی۔تے اوہ سبُوں خُداوند دی روُح دی مدد نال چُک کے باہر لیایا تے تھلے اِک وادی وچ کھلاریا جیڑی ہڈیاں نال بھری ہوی سی۔ ²۲۔ اوہنے مینوں اوہناں دے وچِکار اگے پچھے تھمایا تے میں اوس وادی دے پویں تے ان گنت ہڈیاںویکھیاں جیڑیاں اُکا ای سُکھایاں ہویاں سن۔ ³۳۔اوہنے مینوں پُچھیا۔اے آدمزاد کی ایہہ ہڈیاں زندہ ہو سکدیاں نئیں؟ میں اکھیا: اے خُداوند خُدا : ایہہ تے تُوئیں جان سکدا ایں۔⁴۴۔ فیر اوہنے مینوں فرمایا: اہناں ہڈیاں تے نبوت کر تے اہناں نُوں آکھ، اے سُکی ہڈیو، خُداوند دا کلام سُنو۔ ⁵۵۔خُداوند خُدا اہناں ہڈیاں نُوں اینج فرماندا اے: میں تہاڈے وِچ رُوح پاواں گاتے تُسیں جیوندیاں ہو جاؤگیئاں۔ ⁶۶۔ میں تہاڈیاں نساں جوڑ دیاں گا تے تہاڈے تے ماس چڑھاوانگا تے تہانوں کھَل نال ڈھک دیاں گا۔تے تہاڈے چ رُوح پُھوکاں گاتے تُسیں زندہ ہو جاؤگئیاں۔ فیر تُسیں جان لوو گیاں پئی میں خُداوند آں۔⁷۷۔ سو میں حُکم دے مطابق نبوت کیتی تے میں کرن ای ڈیاں ساں پئی اِک آواز سُنائی دِتی۔ اوہ اِک کھڑکھڑاہٹ جئی سی تے اِک دم ہڈیاں کھٹیاں ہو کے اِک دوجے دے نال جُڑ گئیاں ۔ ⁸۸۔ تے میں ویکھیا پئی اُہناں تے نَسّاں تے گوشت وکھائی دتا تے کھل نے اوہناں نُوں ڈھک لیا۔پر اوہناں وچ جان نئیں سی۔⁹۹۔ فیر اوہنے مینوں فرمایا: ساہ تے نبوت کر۔ اے آدمزاد نبوت کر۔ تے اہنوکہہ خُداوند خُدا اینج فرماندا اے۔ اے ساہ تُوں آجا تے اہناں مقتولاں تے پھُوک مار تاں جو اوہ جی پین ۔ ¹⁰۱۰۔ ایس لئی میں اوہدے حُکم دے مطابق نبوت کیتی تے رُوح اہناں چ آگئی تے اوہ جی پئےتے پیراں تے کھلو گئے ۔ ایہہ اِک وڈا سارا لشکر سی۔¹¹۱۱۔ فیر اوہنے مینوں فرمایا: اے آدمزاد ، ایہہ ہڈیاں کُل بنی اسرائیل اے۔ اوہ کہندے نیں ، ساڈیاں ہڈیاں سُک گئیاں نیں تے ساڈی آس جاندی رہیییے تے اسیں مِٹ گئے آں۔ ¹²۱۲۔ ایس لئی تُو نبوت کر تے اہناں نُوں آکھ، خُداوند خُدا اینج فرماندا اے پئی اے میرے لوکو میں تہاڈیاں قبراں پُٹ کے تہانوں ایہناں چوں باہر کڈلیاوانگا۔میں تہانوں اسرائیل دے دیس چ واپس لیاوانگا۔¹³۱۳۔ جدوں میں تہاڈیاں قبراں پُٹ کے تہانوں ایہناںوچوں باہر کڈلیاوانگا فیر تُسیں اے میرے لوکو جان لوو گے پئی میں خُداوند آں۔ ¹⁴۱۴۔ میں اپنی رُوح تہاڈے وچ پھوک دیاں گا ۔تے تُسیں جیوگے تے میں تہانوں تہاڈے اپنے دیس چ وساوانگا ۔ فیر تُسیں جان لووگے پئی میں خُداوند نے ایہہ فرمایا اے کے میں ایہنوں عمل چ وی لیاوانگا۔ ایہہ خُداوند نے فرمایا اے۔¹⁵۱۵۔خُداوند دا کلام میرے اُتے نازل ہویا: ¹⁶۱۶۔اے آدمزاد ، لکڑی دی اک سوٹی لے تے اوہدے تے لِکھ ، افراہیم دی سوٹی ، جیڑی یوسف تے اوس دے یار،ساری بنی اسرائیل دی اے۔ ¹⁷۱۷۔ اِہناں نُوں جوڑ دےتاں جو اوہ تیرے ہتھ چ اِکو سوٹی بن جاوے۔¹⁸۱۸۔جدوں تیرے دیس دے رہن والے لوکی تیتھوں پچھن ، کی تُوں سانوں نئیں دسیں گاپئی اہناں توں تیرا کی مطلب اے؟ ¹⁹۱۹۔ فیر اوہناں نُوں دسیں، خُداوند خُدا اینج فرماندا اے: میں یوسف دی سوٹی نوں جیہڑی افرائیم دے ہتھ چ اے تے اسرائیل دے قبیلیاں دی سوٹی نوں جیڑے اوس دے یار نیں،لے کے یہوداہ دی سوٹی نال جوڑ دیاں گا۔تے اوہناں نوں لکڑی دی سوٹی بنا دیاں گا تے اوہ میرے ہتھ چ اِک ہو جان گئیاں۔ ²⁰۲۰۔ جنہاں سوٹیاں اُتے تُوں لِکھیا اے ایہناں نُوں اوہناں دیاں اکھاں دے سامنے اپنے ہتھ وچ پھٹر لے۔²¹۲۱۔ تے ایہناں نُوں کہہ، خُداوند خُدا اینج فرماندا اے : میں اسرائیلیاں نُوں ایہناں قوماں وچوں کڈ لوانگا جتھے اوہ گئے نیں ۔ میں اہناں نُوں ہر پاسیوں کٹھا کر کے ایہناں دے اپنے دیس چ موڑ، لیاوانگا۔ ²²۲۲۔ میں ایہنا ں نُوں ایس دیس چ اسرائیل دے پہا ڑاں تے اِک قوم بناواں گاتے ایہناں ساریاں تے اِکو بادشاہ حکمران ہووے گا ۔تے اوہ اگوں کدی دو قوماں تے دو بادشاہیاں نہ ہون گے۔ ²³۲۳۔تے اوہ فیر اپنےآپ نوں بُتاں تے نفرت جوگیاں مورتیاں یا اپنے پاپاں دے نال نپاک نہ کرن گے کیونجو میں اوہناں نوں اوہناں دی ساری گناہ پری گمراہئ توں بچالواں گا تے میں اوہناں نوں پاک کراں گا ۔اوہ میرے لوکی ہون گے تے میں اوہناں دا خُدا ہواں گا۔²⁴۲۴۔میرا بندا داؤد اوہناں دا بادشاہ ہوے گا تےاوہناں ساریاں دا ایالی ہوے گا۔اوہ میرے حُکمان تے چلن گےتے میرے آیئن نوں من کے اوہناں تے عمل کرن گے۔ ²⁵۲۵۔اوہ اوس دیس چ وسن گے جیڑا میں اپنے بندے یعوُب نوں دتا سی تے جتھےتہاڑے پیو دادے ریندے سن ۔ایہدے چ اوہ تے اوہناں دے پتر تے اوہناں دے پوترے سدا وسن گے تے میرا بندا داؤد سدا اوہناں دا حاکم رہوے گا۔²⁶۲۶۔میں اوہناں دے نال سلامتی دا عہد بناں گاجیڑاابدی عہد سدا لئ ہووے گا۔میں اوہنان نوں قائم کراں گا تے اوہناں دی گنتی ودھاواں گا تے اپنا گھر سدا لئ اوہناں دے وچکار قایم کراں گا۔ ²⁷۲۷۔میرا گھر اوہنان دے نال ہووے گا۔میں ایہناں دا خُدا ہوواں گا تے ایہہ میرے لوکی ہون گے۔ ²⁸۲۸۔جدوں میرا سدا تیک اوہناں دے وچ رہوے گا فیر ساریاں قوماں جان لین گئیاں پئ میں خُداوند ای اسرایئل نوں پاک کرنا واں۔

38¹۱۔خُداوند دا کلام میرے کول آیاتے مینوں آکھیا۔ ²۲۔اے آدمزاد مجُوج دی سرزمین دے جوج دے ول منہ کر کے جیہڑا میشک تے نوبل دا حاکم اے اویدےخلاف نبُوت کر ۔ ³۳۔تے کہ خُداوند خُدا اینج فرماندا اے ویکھ اے جوج، میشک تے نوبل دے حاکم میں تیرا ویری آں۔⁴۴۔میں تینوں بھواں دیاں گا تے تیرے جبڑیاں وچ کنڈیالا پا کے تینوں تے تیری ساری فوج نوں ،تیرے سارے گھوڑیاں ، مسلح گھڑ سواراں نوں ،ایس وڈے گروہ نوں جیہڑےسارے دا سارا وڈیاں تے چھوٹیاں ڈھالاں لئی کھلوتا اے تے اوہناں ساریاں تے تلواراں پھیڑیاں ہویاں نیں کھچ کےکڈھ لواں گا۔ ⁵۵۔فارس،اتھوپیاں تے لبیا وی اہناں دے نال ہون گے۔سارے دے سارے ڈھال تے ٹوپ والے۔ ⁶۶۔جمر تے اوہدا سارا لشکر تے شمالی حصہ توں تجرمہ دا علاقہ اپنے سارے لشکر دے نال ،تے بہت ساریاں قوماں جیڑیاں تیرے نال ہون گیاں ،ایہناں ساریاں نوں کھڈ لیاواں گا۔⁷۷۔توں تیار ہو ۔توں تے تیرے سارے لوکی جیڑے تیرے کول کھڑے ہوئے نیں تیار رہن تے توں اوہناں دا آگو بن۔ ⁸۸۔بہت دناں بعد توں یاد کیتا جایئں گا۔آن والے وریاں چ توں اوس دھرتی تے واپس آیئں گا جیہڑی تلوار دے ذور نال چھڑائی گئی اے تے جہدے لوکی بہت ساریاں قوماں چوں کٹھے کیتے گئے نیں۔اسرایئل دے پہاڑاں تے جہیڑے پچھلے کئی وریاں توں ویران پئے ہوئے سن چڑھ آویں گا۔ ⁹۹۔توں چڑھ آوں گا تے ہنیری وانگ آویں گا۔توں بدلاں وانگ دھرتی نوں لُکا لویں گا۔توں تے تیرے سارے لشکر تے ہور بہت سارے لوکی تیرے نال ہون گے۔¹⁰۱۰۔خُداوند خُدا اینج فرماندا اے :اوسے ویلےتیرے دل چ کئی خیال آن گے تے توں ایک بھیڑا منصوبہ تیار کریں گا۔ ¹¹۱۱۔توں کہویں گا میں بغیرفصیل والے پنڈاں دے دیس تے حملہ کراں گا تے اوہناں لوکاں تےحملہ کراں گا جیہڑے آرام تے بے فکری نال وسدے نیں۔ اوہ سارے جیہڑے بغیر کنداں دے وسدے نیں، تے پھاٹکاں تےاڑبنگیاں دے بناں رہندے نیں۔ ¹²۱۲۔ تا ں جو میں ایہناں دا مال کھولواں تے ایہناں نوں ڈھیر لٹاں تے اپنا ہتھ اوناں کھنڈراں تک ودھاواں جیہڑے فیر توں وسائے گٹے نیں ۔تے ایہناں لوکاں تے جہناں نوں دوقوماں توں کٹھا کیتا گیا اے تے جیہڑے مالدار نیں تے ڈنگر پالدے نیں تے ملک دے وچکار وسدے نیں۔¹³۱۳۔سبا تے ددان تے ترسیس دے سوداگر تے ایہدے سارے پنڈ دے سورمے تینوں کہن گے توں لٹ مار کرن آیا اے؟کی توں اپنے لوکاں نوں ایس لئی کٹھا کیتا اے کہ مال کھو لویں؟چاندی تے سونا کھو لین،مال ڈنگر تے جانور تے لٹ دا مال حاصل کرن؟¹⁴۱۴۔ایس لئی اے آدمزاد نبوت کر تے جوج نوں کہہ خُداوند خُدا اینج فرماندا اے :اوس ویلے جدوں میری قوم اسرایئل سکھ چین نال وسدی ہوے گی تے کیہ تینوں ایہدا علم نہ ہوے گا؟ ¹⁵۱۵۔ تے توں شمال دے اپنے دُوردے علاقیاں توں آئیں گا تے تیرے نال بہت ساریاں قوماں دے لوکی وی ہون گےجیہڑے سارے دے سارے گھوڑیاں تے سوار ہون گے اوہ ایک بہت وڈی فوج تے زبردست لشکر ہووے گا۔ ¹⁶۱۶۔ توں میری قوم اسرایئل تے اینج چڑھ آویں گا جیوں اِک بدل ملک تے چھاجاندا اے۔ایہہ فوج میں آن والے دناں چ تینوں اپنے دیس تے چڑھا لیاواں گا تاکہ جدوں میں قوماں دیاں اکھاں دے سامنے تیرے کولوں اپنی تقدیس کراواں فیر اوہ مینوں جان لین گے۔¹⁷۱۷۔خُداوند خُدا اینج فرماندا اے:کی توں اوہ ای سنیں جیہڑا ذکرمیں پچھلے ویلیاں چ اپنے بندیاں اسرائیل دے نبیاں نال کیتا سی؟ اوہناں دِناں چ اوہناں نے سالہا سال ایہہ نبوت کیتی پئی میں تینوں ایہناں دے خلاف چڑھا لیاواں گا۔ ¹⁸۱۸۔تے ایہناں دِناں چ اینج ہوے گا جُوج ملک اسرایئل تے کرحملہ کرے گا فیر میرا غصہ آپے توں باہر ہو جاوے گا ایہی خُداوند خُدا نے فرمایا اے۔¹⁹۱۹۔میں اپنی غیرت تے غصے دی اگ وچ ایہہ علان کرناں ہاں پئی ایس ویلے اسرایئل دے ملک وچ بہت وڈا بہنچال آوےگا۔ ²⁰۲۰۔سمندر دیاں مچھیاں تے ہوا دے پرندے ،جنگلاں دے درندے تے زمیں تے رینگن والے سارےجاندار تے روئے زمین دے سارے لوکی میرے وجُود توں تھر تھر کمبن گے ۔پہاڑ الٹا دتے جان گے۔چٹاناں چُور چُور ہو جانگیاں تے ہر کند دھرتی تے ڈیگ پوے گی۔²¹۲۱۔تے میں جوج دے خلا ف اپنے سارے پہاڑاں تے تلوار طلب کراں گا۔ایہہ خُداوند خُدا نے فرمایا اے ہر بندے دی تلواراپنے بھرا دے خلاف اُٹھے گی۔ ²²۲۲۔میں وبا تے خون ریزی دے رایئں ایہنوں سزا دواں گا۔ میں ایس تے، تے ایہدی فوج تے،تے ایہدے نال جہنیاں قوماں نیں اوہناں تے بہتا مینہ اولے تے بلدی ہوئ اگ تے گندھک وساواں گا۔ ²³۲۳۔ایسے طرحاں میں اپنی وڈیائی تے پاکیزگی وکھاواں گا تے بہت ساریاں قوماں دے سامنے اپناآپ وکھالاں گا ۔فیر اوہ جان لین گیاں پئی میں خُداوند آں۔

39¹۱۔اے آدمزاد! جوج دے خلاف نبوت کر تے آکھ : خداوند خدا اینج فرماند ا اے ۔میشک تے توبل دے شہزادے لے ۔میں تیرا مخالف آں۔ ²۲۔ میں تینوں گھُما کے تروواں گا ۔ میں تینوں شمال دی دور دی جُوں چہ کھیچ لیاواں گا تے اسرائیل دے پہاڑاں اُتے اپڑ ا دیواں گا۔ ³۳۔ فیر میں تیری کمال تیرے کھبے ہتھون چُھڈا لواں گا تے تیراں نوں تیرے سجے ہتھوں ڈیگاں گا ۔⁴۴۔ تُوں تے تیریاں ساریاں فوجاں تے قوماں جیہڑیاں تیرے وَل نیں تُسی سارے دے سارے اسرائیل دے پہاڑاں اُتے ڈِگ پوؤ گے تے میں تہانوں مردار کھان والے پنچھیاں تے جانگلی جانوراں دی خوراک نبا دیواں گا۔ ⁵۵۔ تُسیں کھلی تھاں تے ڈِگ پوؤ گے کیوں جو ایہہ میں آکھیا اے ۔ ⁶۶۔ میں جُوج اُتے تے ساحلی دیساں وچ سُکھ نال رہن والے لوکان اُتے اَگ نازل کراں گا تے اوہ جانن گے پئی مین ای خداوند آں۔⁷۷۔ میں اپنا پاک نان اپنی قوم اسرائیل تے ظاہر کراں تے فیر اپنے پاک نان دی بےعزتی نئیں ہون دیوں گا ۔ تے فیر ساریان قوماں جانن گِیا ں پئی میں خداوند اسرائیل دا قدوس آں ۔ ⁸۸۔ اینج ہون والا اے تے ایہہ پکا ہو کے رہوے گا ۔ایہہ رَب خداوند فرماندا اے۔ایہہ اوہو ای ویہڑا اے جیہدے بارے میں دسیا سی ۔⁹۹۔ تد اسرائیل دے شہراں چہ وسن والے لوک باہر نکل آن گے تے ہتھاراں نوں بالن وانگوں ورتن گے تے اینوں ساڑ دین گے جیویں چھوٹیاں تے وڈیاں سِپراں ،کمان تے تیر ، لڑائی دے سوئے تے نیزے وغیرہ ۔ست سال تیک اوہ اینوں بنالن وانگوں ورتے رہن گے۔ ¹⁰۱۰۔ ایناں نوں پیلیاں چوں بالن اکٹھا نئیں کرنا پوے گا نہ ای جنگلاں چوں وڈنا پوے گا کیوں جو اوہ ہتھیار اں نوں ای بالن گے کم وچ لیان گے تے وہ اپنے کھون والیاں توں کھون گے۔تے اپنے لُٹن والیاں نُوں لُٹن گے ۔ایہہ رب خداوند فرماندا اے۔¹¹۱۱۔ اوس دن میں جُوج نوں اسرائیل وچ ایک قبرستان بنا دیواں گا جیہڑا اینان دی وا دی چہ ہووے گا تے جیہڑے مشرق ولون سمندر وَل سفر کر کے جاندے نیں اینج راہیاں دی راہ بند ہو جاوے گی کیوں جو جُوج تے اوہدی ساری فوج اوتھے ای دفنائی جاوے گی ۔ایس لئی اوہ جمعیت جُوجدی وادی جانی جائے ۔¹²۱۲۔ سَت مہینیاں تیک بنی اسرائیل ایناں نوں دبدے رہن گے کیوں دیس پاک صاف ہو سکے ۔ ¹³۱۳۔ دیس دے سارے لوکی ایہناں نوں دفنان گے تے جیدوں میری تمجید ہووے گی ۔اوہدوں اوس دِن ایہناں لئی شہرت دا باعث ہووے گی ۔ایہہ رَب خداوند نے فرمایا ۔¹⁴۱۴۔ دیس نون پاک صاف کرن لئی لوکاں نوں اُچیچا بھرتی کیتا جاوے گا ۔کجھ لوکاں دا کم ایہہ ہووے گا پئی اوہ سارے دیس وچ پھردے رہن گے ۔ایہدے علاوہ کجھ لوک ایہناں لاشاں نوں جیہڑایاں دھرتی تے ہون گِیاں ،دفنان گے ،سَت مہینیاں باد اوہ اپنی تلاش دا کم شروع کرن گے ۔ ¹⁵۱۵۔ دیس چوں لنگدیاں جیکر ایہناں چوں کسے بندے نون کسے انساں دی ہڈی نوں ویکھیا تے اوہ انسان اوس وقت تک اک نشانی گڈے گا ۔جِدوں تیک کہ گورکن اوہنوں ہمون وچ دفنا نان دین۔ ¹⁶۱۶۔ تے اوتھے حاموناں ناں دا ک شہر وہ ہوے گا ۔تے ایس طراں اوہ دیس نوں پاک کرن گے ۔¹⁷۱۷۔ اے آدمزاد! رَب خداوند اینج آکھدا اے : ساریاں نسلاںدے پنچھیاں تے سارے جانگلی جانوراں نوں واج دے : کٹھے ہوؤ تے سارے پاسیوں کٹھے ہوکے ایس وڈی قربانی لئی کٹھے ہو وؤ۔جیہڑا میں تہاڈے لئی اسرائیل دے پہاڑا ں تے تیار رہیا وان ۔اوتھے تُسیں ماس کھاؤ گے تے لہو پیوؤگے۔ ¹⁸۱۸۔ تُسیں ڈاڈے مرداں دا ماس کھاؤ گے تے دھرتی دے امیراں دا لہو پیو گے ۔کیون جو اوہ سارے دے سارے باشان دے جانور یعنی چھترے،بکرے ،لیلے تے ڈھگے نین ۔¹⁹۱۹۔ جیہڑا ذبیحہ میں تہاڈے لئی تیار کر رہیا آن تُسی ایہدی چربی ایہنی کھاؤ گے پئی رَج جاؤگے تے ایناں لہو پیو گے پئی مَست ہو جاؤ گے۔ ²⁰۲۰۔ تُسیں میری میز تے گھوڑیان ،سواراں ،بہادراں تے ہر قسم دے جنگی سپاہیاں نال رجھو گے ،ایہہ رَب خداوند نے فرمایا اے۔²¹۲۱۔ میں قوماں دے وچ اپنا جلال ظاہر کرآن گا تے ساریاں قوماں میری ایناں نوں دِتی ہوئی سزا نوں تے میرے ہوئے ہتھ نوں ویکھن گے۔ ²²۲۲۔ ایس دِن توں بعد بنی اِسرائیل جانن گے پئی میں خُداوند ایہناں دا خُدا ہاں۔²³۲۳۔ تے قوماں جان لین گئیاں پئی بنی اِسرائیل اپنے پاپاں دے سببوں دیسوں کڈھے گئے سَن۔ کیوں جو اوہناں نے میری نافرمانی کیتی سی۔ ایس لئی میں ایہناں توں اپنا مُونہہ لُکا لیا تے ایہناں توں ایہناں دے ویریاں دے حوالے کر دِتا تے اوہ سارے تلوار نال مارے گئے۔ ²⁴۲۴۔ میں ایہناں دی پلیدی تے ایہناں دیاں خطاواں دے حساب نال ایہناں نال سُلوک کیتا۔ تے اپنا مُونہہ ایہناں توں لُکایا۔²⁵۲۵۔ سو رَبّ خُداوند انج فرماندا اے پئی ہُن میں یعقُوب نُوں غلامی توں پرتا لیاواں گا تے سارے اَسرائیلیاں اُتے رحم کراں گا تے اپنے مُقدس ناں لئی غیرت رکھاں گا۔ ²⁶۲۶۔ جدوں اوہ اپنے دیس وِچ تسلی نال رہن لگن تبکان والا کوئی نہ ہووے گا۔ تد اوہ اپنی رُسوائی تے میرے نال کیتی ہوئی بے وفائی نُوں بُھل جان گے۔ ²⁷۲۷۔ جدوں میں ایہناں نوں قوماں وِچوں پرتا لیاواں گا تے اوہناں دے ویریاں دے دیس وِچوں اِکٹھا کراں گا۔ تد بوہت ساریاں قوماں دِیاں اکھاں وِچ ایہناں دی راہیں میری تقدیس ہووے گی۔²⁸۲۸۔ تد اوہ جانن گے پئی میں خُداوند اوہناں دا خُدا ہاں جد کہ میں ایہناں نُوں دُوجیاں قوماں وِچ دیس نکالا دِتا اے۔ تاں وی میں فیر ایہناں نوں اپنے دیس وِچ اکٹھیاں کراں گا۔ کِسے نوں پچھاں نہ چھڈاں گا۔ ²⁹۲۹۔ تے میں فیر کدی ایہناں توں اپنا مُکھ نہ لُکاواں گا۔ کیوں جو میں بنی اِسرائیل تے اپنی رُوح ڈول دیواں گا۔ ایہہ رَب خُداوند نے فرمایا اے۔

40¹۱۔ ساڈی اسیری دے پنجیویں سال دے شروع چ ، پہلے مہینہ دے دسویں دن ، جدوں شہر دی گرفتاری چودھواں سال سی۔ اوسے دن خداوند دا ہتھ میرے تے سی تے اوہ مینوں اوتھے لے گیا۔ ²۲۔ خدا دیاں رویاوں چ اوہ مینوں اسرائیل دے دیس چ لے آیا ۔ تے اک اچے پہاڑ تے کھلا ردتا۔ جہدے جنوب ول اک شہر جاپدا سی۔³۳۔ اوہ مینوں اوتھے لے گیا تے ویکھومیں اک بندہ ویکھیا جہدا روپ پتل ورگا سی تے اوہ سن دی رسی تے ناپن والا کانا لے کے پھاٹک وچ کھلوتا سی۔ ⁴۴۔ تے اوس بندے مینوں آکھیا، اے آدمی دے پتر اپنیاں اکھاں نال ویکھ تے اپنے کناں نال سن تے جو کچھ میں تینوں وکھاواں اوس سارے تے دل لا۔ کیونجو توں ایس سارے نوں ویکھن لئی لیاندا گیا ایں۔ تے جو کچھ توں ویکھنا ایں جا کے اسرائیل دے گھرانے نوں دس۔⁵۵۔ تے ویکھو ہیکل دے حاطے دے چار چوفیرے اک کند سی۔ تےاوس بندے دے ہتھ وچ ناپن والا اک کانا سی۔ جیہڑا چھ ہتھ لما، تے اک ہتھ تے چار انگلاں وڈاسی۔ سو اوس نے اوس گھر دی دیوار من لئی ۔ اوہ اک کانا چوڑی تے اک کانا اچی سی۔ ⁶۶۔ تد اوہ مشرقی پھاتک ول آیا تے اوہدی پوڑی تے چڑھ گیا تے دروازے دی ڈیوڑی نوں ناپیا جہیڑی اک کانا چوڑی سی۔ تے دوجےپھاٹک دی ڈیوڑی اک کانا سی۔ ⁷۷۔ تے ہر اک کوٹھڑی اک کانا لمی تے اک کانا چوڑی سی۔ تے کوٹھڑیاں دے وچکار پنج پنج ہتھاں دی وتھ سی۔ تے پھاٹک دی ڈیوڑی دے اندر وار پھاٹک دا دروازہ اک کانا سی۔⁸۸۔ اوہنے پھاٹک دی ڈیوڑی گھر ولوں اک کانا ناپ لئی۔ ⁹۹۔ تد اوہنے پھاٹک دی ڈیوڑی اٹھ ہتھ ناپ لئی، تے اوہدے تھم دو ہتھ سن۔ تے اوس پھاٹک دی ڈیوڑی گھر ول سی۔ ¹⁰۱۰۔ تے مشرق ول دے پھا ٹک دیاں کوٹھڑیاں تین ایدھر تے تین اودھر سن۔ ایہہ اکو ناپ دیا ں سن تے ایدھر تے اودھر دے تھم اکو جئے سن۔¹¹۱۱۔ تے ایہدے پھاٹک دا دروازہ دس ہتھ چوڑا تے تیرہ ہتھ لما سی۔ ¹²۱۲۔ تے کوٹھریاں دے اگے دا تھاں اک ایدھر تے اک ہتھ اودھر سی۔ تے کوٹھڑیاں چھ ہتھ اہدھر تے چھ ہتھ اودھر سن۔ ¹³۱۳۔ تد اوہنے پھاٹک دی اک کوٹھڑی دی چھت توں دوسری دی چھت تک پنجی ہتھ ناپیا۔ دروازے دے سامنے دروازہ سی۔¹⁴۱۴۔ تے اوہنے تھم سٹھ ہتھ ناپے۔ تے ویڑھےدے تھم دروازے دے چار چوفیرے سن۔ ¹⁵۱۵۔ تے لنگن والے پھا ٹک دے سامنے توں لے کے اندر والے پھاٹک دی ڈیوڑ ی دے سامنے تک پنجا ہتھ وتھ سی۔ ¹⁶۱۶۔ تے پھاٹک دے اندر کوٹھریاں چ تے اوہناں دے تھماں دے چار چوفیرے باریاں سن۔تے ڈیوڑی دے اندر وی چار چوفیرے باریاں سن۔ تے تھماں تے کھجور دیاں تصویراں سن۔¹⁷۱۷۔ تے اوہ مینوں باہرلے ویڑے چ لے گیا۔ تے ویکھو کوٹھڑیاں سن تے چارے پاسےوہیڑے چہ فرش لگا ہویا سی۔ تے اوس فرش تے کوٹھڑیاں سن۔ ¹⁸۱۸۔ تے اوہ فرش جہیڑا تھلے فرش سی پھاٹکاں دے نال نال اکوجیہا لگا ہویا سی۔ ¹⁹۱۹۔ تد اوس نے اوہدی چوڑائی نوں تھلے دے پھاٹک دے سامنے اندر دے ویڑے دے اگے مشرق تے شمال دے پاسے باہر باہر سو ہتھ ناپیا۔²⁰۲۰۔ پھیر اوہنے باہر آلے پھاٹک جہدا منہ شمال ول سی اوہدی لمبائی تے چوڑائی ناپی۔ ²¹۲۱۔ تے اوہدیاں کوٹھڑیاں تن ایس پاسے تے تن اوس پاسے سن ۔ تے اوہدے تھم تے اوہدیاں ڈیوڑیاں پہلے پھاٹک دے ناپ دے برابر سن۔ اوہدی لمبائی پنجا ہتھ تے چوڑائی پنجی ہتھ سی۔²²۲۲۔ تے اوہدیاں باریاں تے اوہدیاں ڈیوڑیاں تے کھجور دے درخت مشرقی پھاٹک دے ناپ دے برابر سن۔ تے اُتے جان لئی ست پوڈے سن تے اوہدی ڈیوڑی اندر وار سی۔ ²³۲۳۔ تے اندر دے ویڑے دا پھاٹک شمال ولے تے مشرق دے پاسے والے پھاٹکاں دے سامنے سی۔ تے اوہنے پھاٹک توں پھاٹک سو ہتھ ناپیا۔²⁴۲۴۔ تے اوہ مینوں جنوب دی راہ تے لے گیا تے کیہ ویہناں واں پئی جنوب ول اک پھاٹک اے۔ تے اوہنے اوہدے تھماں نوں تے اوہدی ڈیوڑی نوں اوہدے ناپاں دے حساب نال ناپیا۔ ²⁵۲۵۔ تے اوہدیاں باریاں تے اوہدیاں ڈیوڑیاں دے چار چوفیرے اینج دیاں ای باریاں سن۔ تے اوہدی لمبائی پنجا ہ ہتھ تے اوہدی چاڑائی پنجی ہتھ سی۔²⁶۲۶۔ تے اوہدے اُتے جان لئی ست پوڈے سن۔ تے اوہدیاں ڈیوڑیاں اندر لے پاسے سن۔ تے اوہدے تھماں تے کھجور دے رُکھاں دیاں تصویراں سن۔ اک ایس پاسے تے اک اوس پاسے۔ ²⁷۲۷۔ تے اندرونی ویڑے چہ جنوب والے پاسے اک پھاٹک سی۔ تے اوہنے پھاٹک توں پھاٹک تک سو ہتھ ناپیا۔²⁸۲۸۔تے اوہ مینوں جنوبی پھاٹک ولوں اندرونی ویڑے دے ول لے آیا۔ تے اوہناں پیمائیشاں نال اوہنے جنوبی پھاٹک نوں ناپیا۔ ²⁹۲۹۔ تے اوہدیاں ڈیوڑیاں ، تے اوہدے تھم تے اوہدیاں پیمایشاں اوہناں پیمایشاں دے حساب نال سن۔ تے اوہدے وچ باریاں سن ۔ لمبائی پنجا ہتھ تے چوڑائی پنجی ہتھ سی۔ ³⁰۳۰۔ تے ڈیوڑی چار چوفیریوں پنجی ہتھ لمی تے پنج ہتھ چوڑی سی۔ ³¹۳۱۔ تے اوہدی ڈیوڑی باہردے ویڑے ول سی تے اوہدے تھماں تے کھجور دیاں تصویراں سن تے اُتے جان لئی اٹھ پوڈے سن۔³²۳۲۔ تے اوہ مینوں مشرقی راہ والے پاسے اند والے ویڑے چہ لے آیا۔تے پھاٹک نوں اوسے پیمایش دے حساب نال ناپیا۔ ³³۳۳۔ تے اوہدیاں کوٹھریاں تے اوہدے تھماں تے اوہدی ڈیوڑی نوں اوہناں پیمایشاں دے حساب نال پایا۔تے اوہدے چہ تے اوہدی ڈیوڑیاں چہ چار چوفیرے باریاں سن: اوہدی لمبائی پنجاہ ہتھ تے چوڑائی پنجی ہتھ سی۔ ³⁴۳۴۔ تے اوہدیاں ڈیوڑیاں باہرلے ویڑے دے سامنے سن تے اوہدے تھماں تے ایس پاسے تے اوس پاسے کھجور دے رُکھاں دیاں تصویراں سن۔ تے اُتے جان لئی اٹھ پوڈے سن۔³⁵۳۵۔ تے مینوں شمالی پھاٹک ول لے گیا۔ تے اوہناں ای پیمایشاں دے حساب نال ناپیا۔ ³⁶۳۶۔ اوہدیاں کوٹھریاں تے اوہدے تھماں تے اوہدی ڈیوڑی نوں ایہناں ای میچیاں دے حساب نال ویکھیا: تے اوہدی لمبائی پنجا ہ ہتھ تے چوڑائی پنجی ہتھ سی۔ ³⁷۳۷۔ تے اوہدے تھم باہر دے ویڑے ول سن۔ تے اوہدے تھماں اتے ایس پاسے تے اوس پاسے کھجور دے رکھاں دیاں تصویراں سن۔ تے اتے جان لئی اٹھ پوڈے سن۔³⁸۳۸۔ تے پھاٹکاں دے تھماں دے کول دروازہ دار کوٹھری سی جتھے سوختنی قربانیاں دھوندے سن۔ ³⁹۳۹۔ تے پھاٹک دی ڈیوڑی چہ دو میزاں ایس پاسے تے دو اوس پاسے سن۔ تانجو سوختنی قربانی تے خطا دی قربانی تے جرم دی قربانی ذبح کیتی جاوئے۔⁴⁰۴۰۔ تے باہر دے ولے شمالی پھاٹک دے اندلے پاسے دو میزاں سن۔پھاٹک دی ڈیوڑی دے دوجے پاسے دو میزاں۔ ⁴¹۴۱۔ پھاٹک دے کول چار میزاں ایس پاسے تے چار اوس پاسے سن۔ اٹھ میزاں جہناں تے ذبح کیتا جاندا سی۔⁴²۴۲۔ تے سوختنی قربانی دے لئی تراشے ہوئے پتھراں دیاں چار میزاں سن جہیڑیاں ڈیڈھ ہتھ لمیاں تے ڈیڈھ ہتھ چوڑیاں تے اک ہتھ اچیاں سن۔ جہناں تے اوہ ساختنی قربانی دے ذبیحے نوں ذبح کرن لئی ہتھیار رکھدے سن۔ ⁴³۴۳۔ تے اوہدے چار چوفیرے چار انگل لمے کنڈے لگے ہوئے سن تے قربانی دا گوشت میزاں تے سی۔⁴⁴۴۴۔ تے اوہ مینوں اندرونی صحن چ لے آیا تے کیہ ویہناں ہاں پئی اوتھے گان والیاں دیاں کوٹھڑیاں سن ۔ اک شمال دے پھاٹک ول جہدا منہ جنوب ول سی۔ تے دوسرا جنوبی پھاٹک ول سی جہدا منہ شمال ول سی۔ ⁴⁵۴۵۔ تے اوہنے مینوں کہیا پئی اے کوٹھری جہدا منہ جنوب ول اے اوہناں کاہناں لئی ا ے جہیڑے مسکن دی حفاظت کردے نیں۔⁴⁶۴۶۔ تے اوہ کمرا جہدا منہ شمال ول اے، اوہناں کاہناں لئی اے جہیڑے مذبحے دی حفاظت لئی حاضر نیں ۔ ایہہ بنی صدوق نیں جہڑے بنی لاوی چوں خداوند دے حضور اوندے نیں تاں اوہدی خدمت کرن۔ ⁴⁷۴۷۔ تے اوہنے وہڑے نوں سو ہتھ لما تے سو ہتھ چوڑا مربع ناپیا تے مذبح مسکن دے سامنے سی۔⁴⁸۴۸۔ فیر اوہ مینوں مسکن دی ڈیوڑی چہ لے آیا تے ڈیوڑی نوں ناپیا۔ پنج ہتھ ایدھر تے پنج ہتھ اودھر۔ تے پھاتک دی چوڑائی تن ہتھ ایدھر تے تن ہتھ اودھر سی۔ ⁴⁹۴۹۔ ڈیوڑی دی لمبائی وی(۲۰) ہتھ تے چوڑائی یاراں ہتھ سی ،تے پوڑی دے پوڈیاں کول جتھوں اوہ اُتے جاندے سن تے تھماں دے کول پیل پائے سن۔ اک ایس پاسے تے اک اوس پاسے۔

41¹۱۔فیر اوہ بندہ مینوں ہیکل دے باہرلے مَقدس وچ لیایا تے اوہنے تھماں نوں مینیا ایناں دونواں پاسیاں دے تھماں دی چوڑائی چھ چھ ہتھ سی۔ ²۲۔بوہا دس ہتھ چوڑا سی تے ایس دے دونویں پاسیاں دی ابھریاں ہوئیاں کنداں پنجھ پنجھ ہتھ چوڑیاں سن ۔ اوہنے باہر لے مَقدس نون وہ مینیا اوہ وی چالیس ہتھ لما تے ویہہ ہتھ چوڑا سی۔³۳۔ تد اوہ اندرلے مقدس چ گیا تے بوہے دے تھماں نوں مینیا۔ ایناں چوں ہراِ ک دو ہتھ چوڑا سی ۔بوہا چھ چھ ہتھ چوڑا سی تے اوہدے دونواں پاسیاں دی ابھری ہوئی کنداں سات سات ہتھ چوڑیاں سن۔ ⁴۴۔ تے اوہنے اندرلے مقدس دی لمبائی میچی جیہڑی ویہہ ہتھ سی۔تے اوہنے مینوں آکھیا پئی ایہہ بوہت ای مقدس تھا اے۔⁵۵۔ فیر اوہنے ہیکل دی کند مینی اوہ چھ چھ ہتھ موٹی سی تے ہیکل دے چواں پاسیاں دے نال دا ہر کمرا چار ہتھ چوڑا سی۔ ⁶۶۔ پہلو دے کمرے اک دے اُتے اک،تین منزلہ سن تے ہر منزل تے تریہہ کمرے سن۔ ہیکل دی کند دے چاراں پاسے پہلو دے کمریاں نوں سہارا دین لئی چھجے بنے ہوئے سن۔ تان جو ایہہ سہارا دین والے حصے ہیکل دی کند چ نہ واڑے جان۔ ⁷۷۔ہیکل دے چواں پاسے پہلو دے کمرےہر منزل تے ڈے ہوندے جاندے سن کیوں جو ہیکل دے چارے پاسے جو کجھ بنایا گیا سی جیویں جیویں اوہدی چوڑائی ودھی اوہ چوڑا ہوندا گیا ۔ ایس لئی اُتے دی منزل دے کمرے ہیٹھلی منزل وڈے ہوندے گئے ۔ہیٹھلی منزل توں اِک پوڑی وچلی منزل تون ہوندی ہوئیاُتے دی منزل نوں جاندی سی۔⁸۸۔میں ہیکل وچ چواں پاسے اِک اُچا تھڑہ ویکھیا جسدے اُتے پہلو دے کمریاں دی نیہہ رکھی گئی سی۔ایہہ مینن والے گز دی لمبائیدا یعنی چھ ودے ہتھاں دے برابر سی۔ ⁹۹۔پہلو دے کمریاں دی باہر لی کند دا ویہڑا پنجھ ہتھ سی۔ہیکل دے پہلو دے کمریاں¹⁰۱۰۔تے کاہناں دے کمریاں دے وچ دی کھلی تھا جیہڑی ہیکل دے چواں پاسے پھیلی ہوئی سی،ویہہ ہتھ چوڑی سی۔ ¹¹۱۱۔تے کاہناں دے کمریاں دے بوہے۔اوس کھُلی تھاں دے وَلوں سن؛ اک بوہا شمال وَل تے دوجا جنوب وَل سی ۔ ایس کھلی تھاں دے نال جُڑی ہوئی خالی تھاں چواں پاسیاں توں پنجھ ہتھ چوڑی سی۔¹²۱۲۔جس عمارت دا رُخ ہیکل دے ویہڑے دے مغرب وَل سی اوہ ستر ہتھ چوڑی سی ، ایس عمارت دی کند چوا ں پا سیوں پنجھ ہتھ موٹی سی تے ایس دی لمبائی نبے ہتھ سی۔ ¹³۱۳۔فیراوس نیں ہیکل نوں منیا ۔ اوہ سو ہتھ لمی سی۔تے ہیکل دےویہڑے تے کنداں سمیت اوہ عماروی سو ہتھ لمی سی۔ ¹⁴۱۴۔ہیکل دے مشرقی ویہڑے دی چوڑائی اوہدے سامنے دے حصے دے نال سو ہتھ سی۔¹⁵۱۵۔فیر اوس نیں ایس عمارت دی لمبائی برانڈیان سنے مینی تے جیہڑی ہیکل دے پیچھے اے ۔ایہہ سو ہتھ نکلی۔ باہرلی مَقدس ،اندرونی مقدس تے ویہڑے وَل رُخ کیتی ہوئی برونہہ۔ ¹⁶۱۶۔نال ای نال،آستانے باریاں تےایناں تیناں پاسیاں دے برانڈے ۔ایتھوں ایتھوں تِک پئی ہر شے جیہڑی آستانےتوں پراںسی اوہ آپ آستانے دے نال لکڑ نال کجی گئی سی۔فرش ،باریاں تِک دی کند تے کھڑکیاں وی کجیاں ہوئیاں سن۔ ¹⁷۱۷۔اندرلے مقدس دےبوہے دے باہرلے حصے چ اُتلے پاسے جتھے خالی تھاں سی اُتے اندرلے مَقدس دے چواں پاسیاں دی کل کنداں تے برابر برابر فاصلہ تے¹⁸۱۸۔کروبی تے کھجور دے رُکھ اینج کڈے گئے سن پئی دو کھجور اں دے رُکھا دے وچکار اِک کروبی سی۔ ہر کروبی دے دوچہرے سن۔ ¹⁹۱۹۔انسان دا منہ اِک پاسے دے کھجور دے رُکھ دے وَل تے شیرِببر دا منہ دوسرے پاسے دے کھجور دے رکھ وَل سی ۔ ساری ہیکل دے چواں پاسیاں تے ایہہ نقش کاری کیتی گئی سی۔ ²⁰۲۰۔باہرلے مقدس دی کند تے وی فرش توں لے کے بوہے دی اُتلی تھاں تِک کروبی تے کھجور دے رُکھ نقش کیتے گئے سن۔²¹۲۱۔باہر لے مقدس دے بوہے دی چوکھٹ مستطیل سی تے مقدس دے سامنے وی اینج دی چوکھٹ سی۔ ²²۲۲۔اوتھے لکڑی دا مذبح سی جس دی اُچائی تین ہتھ تے لمبائی تے چوڑائی دو دو ہتھ سی ۔ایہدے کونے ،ایہدا تھلا تے ایہدے بازو لکڑی دے سن۔اوس بندے نیں مینوں آکھیا پئی ایہہ اوہ میز اے جیہڑا خداوند دے سامنے رہندا اے۔ ²³۲۳۔ہیکل دے باہرلے حصے تے مقدس دونواں دے دو دو بوہےسن ۔ ²⁴۲۴۔تےہر بوہے دے دو دو تاک سن۔یعنی ہر بوہے لئی دو دو کواڑاں والے تاک سن۔²⁵۲۵۔ہیکل دے باہرلے حصے دے بوہے تے کنداں وانگ ای کروبی تے کھجور دے رُکھ نقش کیتے گئےسن تے برونہہ دے سامنے لکڑی دا چھجہ سی۔ ²⁶۲۶۔بورنہہ دے پاسیاں دیاں کنداں چ باریاں سن۔جیناں دے دونواں پاسے دے کھجور دے رُکھ نقش کیتے گئے سن۔ہیکل دے پہلو دے کمریاں لئی وی لکڑی دے چھجے سن۔

42¹۱۔فیر اوہ مینوں شمال وَلوں باہرلے ویہڑے چ لے آیا تے اوہناں کمریاں کول لیایا جیہڑے ہیکل دےویہڑے دے سامنے یعنی شمال وَل باہرلی کند دے سامنے سن۔ ²۲۔ اوہ عمارت جس دے بوہے دارُخ شمال وَل سی، سو ہتھ لمی تے پنجھاہ ہتھ چوڑی سی۔ ³۳۔اندلے ویہڑے توں ویہہ ہتھ دی دوری تے باہرلے ویہڑے دے فرش دے سامنے تیناں منزلاں تے اک دوجے دے سامنے برانڈے سن۔⁴۴۔کمریاں دے سامنے دس ہتھ چوڑا تے سو ہتھ لما رستہ سی۔ ایناں دےبوہے شمال وَل سن۔ ⁵۵۔ اُتلی منزل دے کمرے چھوٹے سن کیوں جو عمارت دی ایس منزل تےبرانڈیاں نیں وچلی تے ہیٹھلی منزل توں زیادہ تھاں گھیری سی۔ ⁶۶۔تیجی منزل دے کمریاں دے تھم نئیں سن۔جیویں کے ویہڑے دے سن۔ ایس لئی ایناں دے فرش دا رقبہ ہیٹھلی منزل تے وچلی منزل دے کمریاں توں گھٹ سی۔⁷۷۔ کمریاں دےتےباہرلے ویہڑے دے سامنے پنجاہ ہتھ لمی اک ہور باہرلی کند سی جیہڑی کمریاں دے اَگوں لنگھ دی سی۔ ⁸۸۔جد کے باہرلے کمریاں نال لگدیاں ہوہویاں بنے ہوئے کمریاں دی قطار سو ہتھ لمی سی۔ ⁹۹۔ہیٹھلے کمریاں چ باہرلے ویہڑے توں داخل ہون لئی مشرق وَلوں بوہا سی۔¹⁰۱۰۔جنوب چ باہرلے ویہڑے دی کند نال لگے کے ہیکل دے ویہڑے نال لگ کے باہرلی کند دے سامنے کمرے سن۔ ¹¹۱۱۔ جیناں دے سامنے لنگھن لئی راہ سی۔ ایہہ کمرےشمال وَل بنے ہوئے کمریاں وانگ سن۔ایناں دی لمبائیتے چوڑائی ایناں ای دے برابر سی تے ایناں دےباہر نکلن دے راہ اکا شمالی بوہیاں ورگے سن۔ ¹²۱۲۔جنوب چ بنے ہوئے کمریاں دے بوہے سن۔مشرق وَل ودھدی ہوئی کند دے سامنے دی راہ دی نوکڑ تے اک بوہا سی جس تھوں لوکی کمریاں وچ جاندے سن۔¹³۱۳۔فیر اوس نیں مینوں آکھیا پئی شمالی تے جنوبی کمرے جیناں دا رُخ ہیکل دے ویہڑے وَل اے ،کاہناں دے کمرے نیں جیتھے خداوند دے حضور چ جان والے کاہن بوہت ای مقدس قربانیاں کھان گے۔اوتھے اوہ بوہت مقدس قربانیاں ،خطادیاں قربانیاں تے تقصیر دیاں قربانیاں وغیرہ کیوں جو اوہ تھاں مقدس اے ۔ ¹⁴۱۴۔اک وار کاہن مقدس علاقہ چ آجائےتے اوہ اوس ویلے تک باہرلے ویہرے چ نیہں جا سکدے جدوں تک پئی اوہ اپنے کپڑے ناں لالین جیناں نون پا کے اوہ خدمت کر دے نیں کیوں جو اوہ مقدس ہوندے نیں ۔ جدوں اوہ اوہناں تھانواں تےجاندے نیں جیہڑی لوکاں لئی ہوندی اے تد دوسرے کپڑے پا کے جان۔¹⁵۱۵۔جدوں اوہنے ہیکل دےاندر دیاں شیواں مین لئییاں تد اوس نیں مینوں مشرقی پھاٹک دی راہ توں باہر کڈ یا تے چار چوفیرے دے علاقے نوں مینیا۔¹⁶۱۶۔اوہنےمینن والے گز نال مشرق وَل دا حصہ مینیا جیہڑا پانسو ہتھ سی۔ ¹⁷۱۷۔اوہنے شمال وَل دا حصہ مینیا ۔اوہ وی مینن والے گزدے حساب نال پانسو ہتھ نکلیا۔ ¹⁸۱۸۔اوہنے جنوب وَل دا حصہ مینیا اوہ وہ مینن والے گز دےحساب نال پانسو ہتھ نکلیا۔ ¹⁹۱۹۔فیر اوہ مغرب دےوَل موڑیا تے اوہ حصہ مینیا اوہ وی مینن والے گز دے حساب نال پانسو ہتھ سی۔²⁰۲۰۔ایس طراں اوس نیں چاراں لاماں دیاں تھانواں مینیاں ایس دے چاراں پاسے کند سی جیہڑی پانسو ہتھ لمی تے پانسو ہتھ چوڑی سی تان جو مقدس علاقہ نوں عام علاقہ توں وَکھ کر کے۔

43¹۱۔فیر اوہ بندہ مینوں اوس پھاٹک دے کول لے گیا ۔جیہدارُخ چڑھدے پاسے اے۔ ²۲۔ تے میں اسرئیل دے خدا دا جلال چڑھدے ولوں ظاہر ہوندیاں ویکھیا ۔اوہدی آواز ہڑ دے شور وانگ سی تے دھرتی اوہدے جلال نال لشک دی سی۔³۳۔ میری ویکھی ہوئی ایہہ رویا اوس رویا وانگ سی جیہڑی یں اوس ویلے ویکھی جدوں اوہ شہر نوں تباہ کرن لئی آا سی تے اوہناں راہواں دے حساب نال سی جیہرا میں نہر کبار دی نہر دے کنڈے ویکھیا سی تے میں مونہہ پرنے ڈگ پیا۔ ⁴۴۔ خداوند دا جلال ہیکل وچ اوس پھاٹک توں اندر آیا ۔جیہڑا رُخ چڑھدے وَل اے۔ ⁵۵۔ فیر رُخ نے مینوں چُک لیا تے اندرلے ویہڑے وچ لے آیا تے ہیکل خداوند دے جلال نال بھر گئی ۔⁶۶۔ جد اوہ بندہ میرے کول کھلو تا سی تد میں کسے نوں ہیکل دے وچ گل بات کردیاں سُنیا ۔اوہ مینوں کجھ کہہ رہیا سی ۔ ⁷۷۔ اوہنے آکھیا ۔اے آدمزاد ! ایہہ میرے تخت دی تھاں تے میرے پیر رکھن والی چوکی اے ۔ ایہہ اوہو ای تھاں اے جتھے میں ہمیشہ تیک اسرائیلیاں دے نال رہوان گا ۔پئی اسرائیل تے اوہنان دے بادشاہ فیر کدی اپنی بدکاری تے اپنے بادشاہواں دے ۔ اوہناں بے جان بُتاں نال جیہڑاے اوہناں دے اوچیاں تھاواں تے نیں میرئے پاک ناں دی بے عزتی کرن گے ۔ ⁸۸۔ جد اوہناں نے اپنی اپنا گھر میرے گھر دے کول تے اپنے بوہیاں دے تھم میرے بوہیاں دے تھماں دے کول رکھے تے میرے تے ایہناں دے وچ صرف اک کندھ دی روک سی تد اوہنانے اپنی نفر ت جاگے حرکتاں نال میرے پاک نادی دی بے عزتی کیتی ۔ایس لئی میں اوہنان نوں اپنے غصے وچ اُکا نیست کر دِتا ۔⁹۹۔ ہن اوہ اپنی بدکاری تے اپنے بادشاہوان دے بے جان مورتاں میرے توں دور کر دین تے میں ہمیشہ تیک اوہناں دے وچکار رہواں گا ۔¹⁰۱۰۔ اے آدزمزاد ! ہیکل دا نقشہ بنی اسرائیل نوں دس تاں جو اوہ اپنے پاپاں توں شرمندہ ہون۔ایہناں نوں ایس نقشے تے دھیان کرن دے ۔ ¹¹۱۱۔ جے اہ اپنے کیتے ہوئے تے پچھتا ن تے ایہناں نون ہیکل دا نقشہ ،ایہدی ترتیب ،ایہدے اندر باہر دے آن جان والے راہ ۔ایہدا پورا ڈھانچہ تے ایہدے کُل حکم تے قانوں دس ۔ ایہناں نوں ایہناں دے سامنے لکھ لینا جو اوہ ایس انقشے نوں من لین تے ایہدے سارے حُکماں اُتے کرن۔¹²۱۲۔ہیکل دا قانون ایہہ وے پئی پہاڑ دی ٹیسی دے آلے دوالے دا سارا علاقہ بوہت ای پاک ہووے گا ۔ ہیکل دا قانون اینج دا ای ے۔¹³۱۳۔ وڈے ہتھ دے حساب نال مذبح نال جیہڑا اک ہتھ تے چار اُنگلا دے برابر اے ، مذبح دے میچے اینج نیں ! ایہدا پاوا اک ہتھ ڈھونگا تے اک ہتھ چوڑا اے جیہدا علاقہ کنڈے توں اک گیٹھ دا ہووے گا تے مذبح دا تھم اہو اے ۔ ¹⁴۱۴۔ دھرتی دے اُتے دے ایس پاوے دی ہیٹھلی کُرسی تیک اوہ دو ہتھ اُچا تے اک ہتھ چوڑا تے نیکی کُرسی نون وڈی کُرسی تیک چار ہتھ اُچا تے اک ہتھ چوڑا ہووے گا ۔¹⁵۱۵۔مذبحے دی اُنگلی چار ہتھ اُچی اے تے اوہدے چار سنگ اوتے نکلے ہوئے ہون گے ۔ ¹⁶۱۶۔ مذبحے دی انگیٹھی چونُکری اے جیہڑی بارہ ہتھ لمی تے بارہ ہتھ چوڑی اے۔ ¹⁷۱۷۔ اُتے دئ کُرسی وی چونکری اے جیہڑی چودہ ہتھ لمی تے چودہ ہتھ چوڑی اے۔جیہدا چاروں پاسیاں دا نشان ادھے ہتھ دا تے تھلا اک ہتھ دا اے۔ ایہدیاں پوڑیاں دا رُخ چڑھدے پاسے اے۔¹⁸۱۸۔ فیر اوہنے مینوں آکھیا :اے آدمزاد رب خداوند اینج فرماندا اے ۔جدوں مذبھ تیار ہو جاوے تد ایہدے اُتے سوختنی قربانیاں چڑھان تے رَت چھڑکن دے حُکم ایہہ ہون گے ۔ ¹⁹۱۹۔ تہانوں اِک بچھڑا گناہ دی قربانی دے طور تے کاہناں نوں دینا پئے گا جیہڑے صدوق دی نسل دے لاوی نیں تے خدمت لئی میرے حضور چہ آؤندے نیں ایہہ رب خداوند نے فرمایا اے۔²⁰۲۰۔ تُسیں ایہدا تھوڑا لہو لے کے مذبحے دے چارے سینگاں اُتے تے اُتلی سطح دے چارے نکران اُتے نے چَواں پاسیاں دے کناریان تے پانا ۔ایس طراں تُسیں مذبح نون پاک کرنا تے اوہدے لئی کفارہ دینا۔ ²¹۲۱۔ تد تسیں گناہ دی قربانی دے بچھڑے نوں لے کے مُقدس دے باہر ہیکل دی مِتھی ہوئی تھاں وچ ساڑنا۔²²۲۲۔ دوجے دن تُسیں اک بے عیب بکرا گناہ دی قربانی دے طور تے چڑھانا تے مذبحے نون ایسے طرح پاک کیتا جاوے جیویں بچھڑے نال کیتا گیا سی ۔ ²³۲۳۔ جدون تُسیں اایہنون پاک کر لوؤ تے اک جھُنڈ وچوں اِک بچھڑا تے اِک مینڈھا جیہڑےدونوین بے عیب ہون ،چرھانا ۔ ²⁴۲۴۔تُسیں ایناں نوں خداوند دے حضور لیانا تے کاہن ایہناں اُتے لون چھڑکن تے ایناں نوں سوختنی قربانی دے طور خداوند دے حضور چڑھاؤن ۔²⁵۲۵۔سَت دِناں تیک تُسیں گناہ دی قربانی لئی ہر دیہاڑے اک بکرا لڑانا ۔تے تُسی اک بچھڑا تےجھنڈ وچوں اک مینڈھا اپڑانا تے جیہڑے دونویں عیب ہون۔ ²⁶۲۶۔سَت دِناں تیک اوہ مذبحے لئی کفارہ دے کے ایہنوں پاک کرن ۔ایس طراں اوہ ایناں نوں خداوند دے ناویں کرنا۔ ²⁷۲۷۔ جد ایہہ دن پورے ہون تد اٹھوین دن تؤں کاہن تہاڈی سوختنی قربانیاں تے سلامتی دیاں قربانیاں مذبحے اُتے چڑھان تد میں تینوںقبول کران گا ۔ ایہہ رب خداوند نے فرمایا اے۔

44¹۱۔ فیر اوہ بندہ مینوں مقدس دے باہر برُوہ تے واپس لیایا جیدا رُخ چڑھدے وَل سی ۔ ²۲۔ فیر خداوند نے مینوں آکھیا ایہہ پھاٹک بند رہوے گا ۔ ایہنون کدی نان کھولیا جاوے تے کوئی بندہ وچوں ناں لنگھے ۔ کیوں جو خداوند اسرائیلؔ دا خدا ایسے راہیں لنگھ کے اندر آیا اے ۔ ایس لئی ایہہ بند رہوے گا ۔ ³۳۔ سرف شہزادہ ای اوہ ہستی ہوے گی ۔ جہڑی ایس دروازے چہ بہہ کے خداوند حضور راٹی کھاوے گا، اوہ دروازے دیاں بروہاں چوں اندر آئوندے تے ایسے راہیں باہر جاندے ۔⁴۴۔ فیر اوہ بندہ مینوں شمالی پھاٹک دی راہ ولوں ہیکل دے سامنے لیایا ۔ میں ویکھیا پئی خداوند دے جلال ناں خداوند دی ہیکل روشن ہوندی اے تے میں مُنہ پرنے ڈیہہ پیا ۔ ⁵۵۔ خداوند نت مینوں فرمایا ، اے آدم زاد دھیان نال ویکھ تے کن لا کے سُن تے خداوند دی ہیکل بار ے کُل قانوناں دے بارے دے بارے میں جو کجھ تینوں آکھاں اوہدے تے دھیان کر تے ہیکل دے اندر آن والے بوہے تے مقدس دے سارے باہر جان والے بوھیاں نوں دھیان وچ رکھ ۔⁶۶۔ تے سر کش بنی اسرائیل ؔ نوں کہہ پئی خداوند خدا اینج فرماندا اے ؛ اے بنی اسرائیلؔ تہاڈیاں نفرت جوگیاں حرکتاں دی حد مُک گئی اے ۔ ⁷۷۔ اپنی دوُجیاں نفرت جوگیاں حرکتاں دے علاوہ تُسیں پردیسیان نوں جیہڑے دل تے جسم دے نامختون سن ، میرے گھر وچ لیائے تے جیدوں تُسان میری روٹی تے چربی تے لہو چڑھایا تد میری ہیکل نون ناپاک کیتا تے تساں میر ا عہد پنیا۔⁸۸۔ میریاں پاک شیواں دے بارے اپنی ذمہ داری پوری کرن دے بجائے تُساں دوُجیاں نوں میرے گھر دا راکھا بنا دتا ۔ ⁹۹۔ خدوند اینج فرماندا اے ؛ کوئی پردیسی جیہڑا دل تے جسم دا نامختون ہووے ، میرے گھر وچ ناں وڑے ۔ اوہ پردیسی وی ناں وڑن جیہڑے اسرائیلؔ دے وچ ریہندے نیں ۔¹⁰۱۰۔ اوہ لاوی اپنے گناہ دی سزا پان گے ۔ جیہڑے اوس ویلے میرے توں دوُر ہوگئے ۔ جیدوں اسرائیلؔ کرائے پیا تے لوکی اپنے بُتاں پچھے لگ کے میرے توں بھٹک گئے ۔ ¹¹۱۱۔ تاں وی اوہ میرے گھر تے ہیکل دے راکھے بن کے ایس چہ خدنت کر سکدے نیں ۔ تے اوہناں دے سامنے کھلو کے تے اوہناں دے سامنے اوہناں دی خدمت کر سکدے نیں ۔ ¹²۱۲۔ پر کیوں جو اوہناں نے اوہناں دے بُتان دے ہُندیاں ہوئیاں اوہناں دی خدمت کیتی ۔ تے بنی اسرائیلؔ نوں پاپ کرن تے ونگاریا ایس لئی میں ہتھ چُک کے سونہہ کھادی اے پئی اوہناں نوں اپنے پاپاں دا بھار چُکنا پوے گا ۔ خداوند خدا نے ایہہ فرمایا اے ۔¹³۱۳۔ اوہ کہانت دی خدمت دا کم کرن کرن لئی میرے حضور چہ ناں آن تے ناں ای پاک ترین مقام دیاں میریاں پاک شیواں دے لاگے آن ۔ اپنیاں نفرت جوگیاں حرکتاں دے کارن رُسوا ہون گے تے سزا پان گے ۔ ¹⁴۱۴۔ فیر میں اوہناں نوں ہیکل دی خدمت تے مقرر کر دیاں گا ۔ تے سار ا کم جیہڑا اوہدے چہ کیتا جاندا اے ۔ ، اوس دی ذمہ داری وی سونپ دیاں گا ۔¹⁵۱۵۔ پر اوہ لاوی کاہن جیہڑے صدوقؔ دی نسل توں نیں تے جیہناں نے میرے گھر دی اوس ویلے خدمت کیتی جیدوں بنی اسرائیلؔ میرے توں گمراہ ہو گئے سَن ۔ اوہ میری خدمت دے لئی میرے سامنے اون کرن ۔ اوہ میرے سامنے کھلو کے چربی تے لہو چڑھان ۔ ایہہ خداوند خدا نے فرمایا اے ۔ ¹⁶۱۶۔ بس اوہو میرے گھر وچ داخل ہون تے میری میز دے نیڑے آن تے میرے حضور چہ خدمت کرن دی ذمہ داری قبول کرن ۔¹⁷۱۷۔ جیدوں اوہ اندرلے ویہڑے دے پھاٹکاں چون داکل ہون تے سُوتی کپڑے پان ۔ اوہ اندرلے ویہڑے دے پھاتک چہ یا ہیکل چہ خدمت کردیاں ہوئیاں کوئی اون دے کپڑے ناں پان ۔ ¹⁸۱۸۔ اوہ اپنے سراں تے سوُتی پگاں بنن ۔ تے اوہناں دے پاجامے وی سوُتی ہون ۔ اوہ کوئی اجیہی شے ناں پان جیہدے نال اوہناں نوں مُڑکا ان لگ پوے ۔¹⁹۱۹۔ جیدون اوہ بارلے ویہڑے چہ جان جتھے لوکی ہندے نیں فیر اوہ اپنے اوہ کپڑے لا دین جہنوں پاکے اوہ خدمت کردے نیں ۔ تے اوہنوں پاک کمریاں چہ رکھ کے دوُجا لباس پان تاں جو اوہنان کپڑیاں دے نال لوکاں نوں پاک ناں کرن ۔²⁰۲۰۔ اوہ سر ناں منڈان ، ناں ای وال ودھن دین دسگوں حجامت کران ۔ ²¹۲۱۔ اندرلے ویہرے چہ وڑھدیان ہوئیاں کوئی کاہن مے ناں پیوے ²²۲۲۔ اوہ بیوہ تے چھڈیاں ہوئیاںعورتاں نوں ناں ویان ۔ پو اوہ صرف اوہناں کنواریاں دے نال ویاہ کرن جیہڑیاں اسرائیلیاں ؔ دی نسل چوں ہون یا کسی اجیہی عورت نال جیہڑی کاہن دی بیوہ ہووے ویاہ کرن ۔²³۲۳۔ اوہ میرے لوکاں نوں خاص تے عام چہونڈ کرنا سکھان ۔ تے اوہناں نوں دس پئی حرام تے حلال وچ فرق کیویں کیتا جائے ۔ ²⁴۲۴۔ جے کوئی جھگڑا اگے آئے تے کاہن نیاں دا کم کرن ۔ میرے آئین دے پاروں نیاں کرن۔ اوہ میریاں ساریاں متھیاں ہوئیاں عیداں دے لئی میری شریعت تے میرے آئین تے عمل کرن تے میرے سبتاں نوں پاک جانن۔²⁵۲۵۔ کوئی کاہن کسے لاش دے لاگے جا کے اپنے آپ نوں نا پاک ناں کرے ۔ جے مریا ہویا بندہ۔ اوہدا پیو یاں ماں ، پُتر یاں دھی ، بھرا یاں کواری بھین ہووے تے اوہ اپنے اپ نوں ناپاک کر سکدا اے ۔ ²⁶۲۶۔ تے جد اوہ پاک ہو جائے تے اوہ ست دنان تیِک اوڈیکے ۔ ²⁷۲۷۔ تے جیہڑے دیہاڑے اوہ مقدِسدے وِچ اندرلے ورانڈے وِچ سیوا کرن لئی جاوے تے اپنے لئی خطا دی قُربانی چڑھاوے گا، ربّ خُداوند فرماندا اے۔²⁸۲۸۔ کاہناں دے لئی صرف میں ای میراث ہوواں گا ۔ تُسیں اوہناں نوں اسرائیلؔ چہ کوئی ملکیت ناں دیا جے ۔ مین ای اوہناں دی ملکیت ہوواں گا ۔ ²⁹۲۹۔ اوہ نزر دی قربانی ، خطا دی قربانی تے جُرم دی قربانی کھان گے تے اسرائیلؔ چہ جو کُجھ خداوند دے اگے چڑھایا جاوے ۔ اوہ اوہناں دا ہوے گا ۔³⁰۳۰۔ تے سارے پہلے پھلاں چوں چنگیرا پھَل تے تُہاڈے سارے خاص توں خاص ہدئے کاہناں دے ہون گے ۔ تُسیں اپنے گُجے ہوئے آٹے دا پہلا پیڑا اوہناں نوں پیش کرو تاں جو تُہاڈے ٹبر اُتے برکت ہووے ۔ ³¹۳۱۔ کاہن کوئی اجیہا پنچی یا ڈنگر ناں کھان جیہڑا مویا ہویا لبھے یا جنگلی جانوراں دا پھاڑیا ہووے ۔

45¹۱۔جدوں تسی دیس دی میراث دی وَنڈ کرو۔تد تسی دھرتی دا اِک حصہ مقدس علاقے دے حساب نال خداوند دی نذر کرو جیہڑا پنجھی ہزار ہتھ لم تے ویہہ ہزرا ہتھ چوڑا ہووے تے اوہ سارا علاقہ مقدس ہووے گا۔ ²۲۔ایہدے وچوں پانسو مربع ہتھ حصہ مقدس لئی ہووے گا تے ایس دے چارے چوفیرے پنجاہ ہتھ دی کھلی تھاں ہووے گی۔³۳۔ایس مقدس علاقے چوں پنجھی ہزار ہتھ لما دس ہزار ہتھ چوڑا مین لینا ں۔ایہدے چ مقدس ہووے گا۔جیہڑی ڈاھڈی تھاں اے۔ ⁴۴۔زمین دا ایہہ پاک حصہ اوہناں کاہناں لئی ہووے گا جیہڑا مقدس چ خدمت کر دےنیں تے خداوند دے حضور وچ خدمت کرن لئی آوندے نیں تے ایہہ تھاں اوہناں دے مکاناں لئیہووے گی تے مقدس دے لئی پاک تھاں وی ہووے گی۔ ⁵۵۔پنجھی ہزار ہتھ لمی تے دس ہزار ہتھ چوڑی تھاں ہیکل دی خدمت کرن والے لاویاں دی ملکیت ہووے گی تاں جو اوہ ایہدے وچ رہن لئی شہر وسان۔ شدے لئی دے دینا جیہڑی ساری بنی اسرائیل دی ہووے گی۔⁶۶۔ تے تُسی شہر دا پنج ہزار چُوڑا تے پنچی ہزار لَما ہیکل دے ہدیہ والی تھاں دے پاسے رکھنا جیہڑی ساری بنی اسرائیل لئی ہووے گی۔ ⁷۷۔تے مقدس علاقہ تےشہر دی زمین دےنال بنےہوئے علاقے دے دونواں پاسیاں دی زمین شہزادے دی ہووے گی۔جیہڑی لہندے پاسیوں لہندے وَل تے چڑھدے پاسیوں چڑھدے وَل ،لہندی سرحدوں چڑھدی سرحد تک کسے اک قبیلے دے حصہ لمبائی دے سامنےودھی ہووے گی۔⁸۸۔اسرائیل وچ ایس تھاں دا دیس ہووے گی تے میرے شہزادے میرے لوکاں تے فیر کدی ظلم نہ کرن گے۔سگوں بنی اسرائیل نوں اوہناں دے قبیلیاں دے حساب نال زمین ونڈن گے۔⁹۹۔رَب خداوند اینج فرماندا اے :اے اسرائیل دےامیر واپس حدوں ودھ گئے اوہ تسی تشد د تے ظلم چھڈ دیوتے اوہی جائیداد جیہڑا کرنا جائیز اے ۔ میرے لوکاں کولوں اوہناں دی جائیداد نہ کھووو۔ ایہہ رَب خداوند نیں فرمایا اے ۔ ¹⁰۱۰۔ تسی صحیح تکڑی ،صحیح ایفہ تے صحیح بَت استعمال کرو۔ ¹¹۱۱۔ایفہ تے بَت دونواں تے اِکو جے ناپ ہون ۔۔بَت چ حومر دا دسواں حصہ سماوے تے ایفہ وچ وی حومر دا دسواں حصہ ہووے ۔ حومر ای دونواں لئی اعلی درجے دا پیمانہ ہووے۔ ¹²۱۲۔مثقال ویہہ جیرہ دا ہووے تے ساٹھ مِثقال (بیس مِثقال جمع پنجھی مِثقال جمع پندرہ مِثقال )دے برابر اک منا ہووے۔¹³۱۳۔تے تسی ایہہ خاص ہدیے چڑھاو : کنک دے ہر حومر دے ایفہ دا چھیواں حصہ ؛ فی حومر جو توں ایفہ دا چھیواں حصہ ۔ ¹⁴۱۴۔تیل دا مِتھیا ہویا حصہ ، بَت دے میچ نال،ہر کُروچ بَت دادسواں حصہ ہووے (اک کُردس بَت دا اک حومر دے برابر ہوندے نیں۔) ¹⁵۱۵۔تے اسرائیل دے ہرے بھرے گھاواں دے میدان وچوں ہر دو سو دے جھُنڈوچوں اک لیلا لیا جاوے ۔ایناںنوں لوکاں دے گناہواں دی قربانی وانگ ورتیا جاوے۔ رَب خداوند نیں اینج فرمایا اے۔¹⁶۱۶۔دیس دے سارے لوکی جاسرائیل دے شہزادے دے ورتن لئی ایس خاص ہدیےوچ حصہ پان۔ ¹⁷۱۷۔اسرائیل دے شہزادے دی ایہہ ذمہ داری ہووے گی پئی اوہ دوجیاں عیداں ، نویں چَن دے دِناں تک تے سبت دے دِناں ورگی بنی اسرائیل دیاں قربانیاں تے تپاون اپڑان۔اوہ بنی اسرائیل دےکفارہ لئی خطا دیاں قربانیاں ،نذردیاں قربانیاں ،سوختنی قربانیاں تے سلامتی دیاں قربانیاں مہیا کرن۔¹⁸۱۸۔رَب خداوند اینج فرماندا اے پہلے مہینے دی پہلی تاریخ نوں تُوں اک بے عیب بکرا لے کے مقدس نوں پاک کرناں۔ ¹⁹۱۹۔کاہن خطا دی قربانی دا کجھ لہو لے کےہیکل دے بوہیاں دی برونہاں اُتے مذبحے دی اُتلی کُرسی دیاں چاراں کھونٹاں اُتے تے اندر لے ویہڑے دے پھاٹک دے کھمبیاں تے لاوے۔ ²⁰۲۰۔تے جے کوئی بندہ غلطی نال یاں بھول کے پاپ کر لوے۔مہینے دی ستویں تاریخ نوں وی تسی اوہدے لئی اینج ای کرنا۔تسی ہیکل دا کفارہ دیندے رہنا۔²¹۲۱۔پہلےمہینے دی چودھویں تاریخ نوں تسی فسح دی عید منانا ۔ایہہ عید سات دِناں تک رہوے تے ایناں دیناں چ تسی خمیر توں بغیر روٹی کھاو گے۔ ²²۲۲۔اوس دن شہزادہ اپنے لئی تے دیس دے سارے لوکاں دے لئی اک وچھا خطا دی قربانی لئی اپڑئے گا۔²³۲۳۔عید دے ایناں ستاں دِناں چ خداوند لئی سوختنی قربانی چڑھان لئی اوہ ہر روز سات وچھے تے سات چھترے اَپڑئے تے جیہڑے بے عیب ہون تے اک بکرا گناہ دی قربانی لئی اپڑائے۔ ²⁴۲۴۔تے اوہ نذر دی قربانی دے وانگ ہر وچھے لئی اِک ایفہ تے ہر چھترے لئی اِک ایفہ اپڑائےتے اوہدے نال فی ایفہ اک ہین روغن وی اپڑائے۔²⁵۲۵۔ عید دے ستاں دِناں چوں جیہڑی ستویں مہینے دی پندرھویں تاریخ نون شروع ہوندی اے ، اوہ ایسے طرح خطا دیاں قربانیاں ، سوختنی قربانیاں تے نذر دیاں قربانیاں تے روغن اپڑائے گا۔

46¹۱۔خُداوند خُدا اینج فرماندا اِے: اندر لے ویڑے دِا پھاٹک جیہدا رُخ پڑھدے ول اے ، کم کار دے چھ دیہاڑے بند رکھیا جاوے پر سبّت دِےدِن تے نویں چن دِے دِن اِیہنوں کھولیا جائے۔ ²۲۔شہزادہ باہر دِے پھاٹک دِی برونہہ دِے ولوں ہُندا ہویا اندر آوے تے پھاٹک دِے تھم دِے کول کھڑا ہو جاوے۔ کاہن اوہدی سوختنی قربانی تے اوہدیاں سلامتی دِیاں قربانیاں چڑھون۔ اوہ بوہے دِے برونہاں وِچ عبادت کرے تے فیر باہر چلا جائے۔³۳۔ سبّت تے نویں چن دِے دِناں وِچ دِیس دِے لوکی اِیس پھاٹک دِے اندر آن والے دروازے تے خُداوند دِی حضوری وچ عبادت کریاکرن۔ ⁴۴۔ سبّت دِے دِن شہزادہ خُداوند دِے لئی جیہڑی سوختنی قربانی لیاوے اوہ چھ لیلے تے اِک مینڈھا ہووے، جیہڑے سارے دِے سارے بے عیب ہون۔ ⁵۵۔ مینڈھے دِے نال اِک ایفہ نَذر دِی قُربانی ہووِے تے لیلّیاں نال اوہ اپنی مرضی نال جِناں چاہوے اِک اِک ایفہ اِک ہین روغن سمیت دیوے۔⁶۶۔ نویں چن دے دِن اوہ اِک بچھڑا، چھ لیلے تے اِک دنیہ چڑھاوے گا جناں وچ کوئی عیب نہ ہووے۔ ⁷۷۔ تے نذر دی قربانی دے طور تے اوہ بچھڑے دے نال اک ایفہ، مینڈھے دے نال اک ایفہ تے لیلاں دے نال اوہ جناں دینا چاہوے اک اک ایفے دے نال اک ہین روغن لیاوے۔ ⁸۸۔ جدوں شہزادہ اندر آوے تے اوہ پھاٹک دی برونہہ دی رائیں اندر آوے تے اوسے رائیں باہر ٹر جاوے۔⁹۹۔ جد دیس دے لوکی متھیاں ہویاں عیداں دے موقعیاں تے خُداونددےحضور آن تد جیہڑا شمال دے پھاٹک ولوں ہو کے عبادت دے لئی اندر آوے اوہ دکھنی پھاٹک رائیں باہر نکل جاوے تے جیہڑا دکھنی پھاٹک وِچوں ہو کے اندر آوے اوہ شمال دے پھاٹک دِی رائیں باہر ٹُر جاوے۔ کوئی بندہ اوس ای پھاٹک دِی رائیں نہ پلٹے جیہڑے پھاٹک دی رائیں اوہ اندر آیا سی سگوں ہر بندہ اپنے سامنے والےپھاٹک توں لنگ کے باہر نکلے۔ ¹⁰۱۰۔شہزادہ وی اوہناں دے نال ہووے جیہڑا اوہناں دے نال ای اندر آوے تے جدوں اوہ باہر نکلن تے اوہناں دے نال ای باہر جاوے۔¹¹۱۱۔تہواراں تے متھیاں ہوئیاں عیداں دے مو قعیاں تے بچھڑے نال اک ایفہ ، مینڈھے نال اک ایفہ تے لیلیاں دے نال اپنی مرضی وسار نذر داچڑھاوا ہووے جیہڑا ہر ایفہ دے نال اک ہین روغن ہووے۔ ¹²۱۲۔ جد شہزادہ خُدا دے حضور رضا دی قربانی چڑھاوے بھانویں اوہ سوختنی قربانی ہووے یا سلامتی دیاں قربانیاں ہون تد اوہدے لئی اوہ پھاٹک کھولیا جاوے۔جیدا رُخ چڑھدے ول اے۔اوہ اپنی ساختنی قربانی یا سلامتی دیاں قربانیاں اینج ای چڑھاوے جینج اوہ سبت دے دن کردا اے۔تد اوہ باہر نکل جاوےگا تے اوہدے جان دے بعد پھاٹک بند کر دتا جاوے گا۔¹³۱۳۔ تے روز توں اک سال دا بے عیب لیلہ خُداوند لئی سوختنی قربانی لئ اپڑ آوے گا جنیوں توں ہرسویل اپڑاویں ۔ ¹⁴۱۴۔تو اوہدے نال ہرسویل نوں نزر دی قربانی دے طور تے ایفہ دا چھیواں حصہ وی اپڑ اویں جیہڑا آٹےنوں گھنن لئ ہین دے تیسرے حصے دے برابر روغن سنے ہووے خُداوند لئ نزر دی ایہ قربانی چڑھانا سدا لئ حکم اے۔ ¹⁵۱۵۔ایس لئ سوختنی قربانی دے لئ لیلا ،نزردی قربانی تے روغن ہرسویل اچیچااپڑیا جاوے ۔¹⁶۱۶۔رب خُداوند اینج فرماندا اے :جے شہزادہ اپنی میراث وچوں اپنے کسی پتر نوں کوئ ہدیہ دیوے تے اوہ میراث اوہدی اولاد دی ہووے گی۔اوہ اوہناں دی موروثی ملکیت ہووے گی ۔ ¹⁷۱۷۔پر جے اوہ اپنی میراث وچوں اپنے کسی خادم نوں ہدیہ دیوے تے اوہ خادم ااوہنوں آزادی دے سال تیک رکھے ایدے بعدوں اوہ شہزادے نوں موڑ دیتی جاوے گا۔ اوہدی میراث صرف اوہدے پُتراں دی اے اوہ ہناں دی میراث صرف اوہدے پتراں دی اے۔اوہ اوہناں دی میراث اے۔ ¹⁸۱۸۔تے شہزادہ لوکاں توں اوہناں دی میراث کھو کے اوہنوں اپنی میراث نہ بنا لوے۔ اوہ اپنے پُتراں نوں اوہناں دی میراث آپ اپنی جائیداد وچوں دیوے تاں جو میرے لوکاں وچوں کسے وی بندے دی جائیداد کھس نہ جاوے۔¹⁹۱۹۔ تد اوہ آدمی مینوں پھاٹک دے نال دے بوہے توں اوہناں پاک کمریاں کول لیایا جہناں دا رخ شمال ول سی تے جیہڑے کاہناں دے سن تے مینوں لہندی نکر تے اک تھاں وکھائی۔ ²⁰۲۰۔ اوہنے مینوں آکھیا، ایہہ اوہ تھاں اے جتھے کاہن خطا دی قربانی تے گناہ دی قربانی نوں ابالن گے۔ تے نذر دی قربانی پکان گے تاں جو اوہناں نوں باہر لے ویہڑے وچ لوکاں دی تقدیس دے لئی لیان دا موقعہ نہ ملے۔²¹۲۱۔ فیر اوہ مینوں باہر لے ویہڑے وچ لے آیا تے اوہدیاں چوواں نکراں وچ گھمایاتے میں ہر نکر وچ اک اک ویہڑہ ویکھیا۔ ²²۲۲۔باہر لے ویہڑے دیاں چواں نکراںوچ چالی ہتھ لمباتے تریہہ ہتھ چوڑا اک اک ولیا ہویا ویہڑہ سی۔ چواں نکراں دے ہر ویڑے دا ناپ برابر سی۔ ²³۲۳۔ چواں ویہڑیاں وچوں اک اک دے اندر دے حصےوچ چار چفیرے پتھر دی کندھ سی۔جس دے تھلے چلھے بنے ہوئے سن۔ ²⁴۲۴۔ اوہنے مینوں آکھیا ایہہ جھلانیاں نیں جتھے ہیکل دےخادم لاکاں لئی ذبیحے پکان گے۔

47¹۱۔اوہ بندہ مینوں ہیکل دے بوہے تے واپس لیا یا تے میں ہیکل دی برونہہ دے ہیٹھوں پانی نکلدا ہویا ویکھیا جیہڑا چڑھدے ولوں وَ گ رہیا سی۔(کیوں جو ہیکل دا رُخ چڑھدے وَل سی)۔پانی ہیکل دےدکھنی حصہ دے ہیٹھوں مطلب پئی مذبحے دے دکھن وَلوں وَگ رہیا سی۔ ²۲۔ فیر اوہ مینوں شمالی پھاٹک چوں باہر لے آیا تے مینوں باہر لے پھاٹک توں باہر لے گیا جیہدا رُخ چڑھدے وَل اے تے اوہدے آلے دوالے پھیریا تے اوتھےپانی دکھن وَلوں وَگ رہیا سی ۔³۳۔جیویں ای اوہ بندہ اپنے ہتھ چ مینن دا گز لے کے چڑھدے پاسے گیا ،اوہنوں اِک ہزار ہتھ مینیا تے مینوں پانی وچوں لے گیا جیہڑا گِٹیاں تِک ڈونگھا سی۔ ⁴۴۔اوہنے اک ہزار ہتھ ہور مینیا مینوں پانی وچوں لے گیاجیہدی ڈونگھیائی گوڈے گوڈے سی۔ایک ہزار ہتھ ہور مینیا تے مینوں پانی وچوں لےٹوریا جیہدی ڈونگھیائی کنڈ تِک سی۔ ⁵۵۔اوہنے اک ہزار ہتھ ہورمینیاپر ہُن اوہ ندی بن چُکیاسی۔جینوں میں پار نئیں کر سکدا سی۔ کیوں جو پانی چڑھ چُکیا سی۔تے اوہ اجیہا ڈونگھاسی پئی اوہدے وچ تہیریاجا سکدا سی ۔اک اجیہی ندی جینوں کوئی پار نئیں کرسکدا سی۔⁶۶۔اوہنے مینوں پوچھیا اے آدمزاد کی توں ایہہ ویکھ رہیا ایں ؟تد اوہ مینوں ندی دے کنڈے موڑ لیایا ۔ ⁷۷۔جدون میں اوتھے اپڑیا تے میں ندی دے دونواں تے ان گینت رُکھ ویکھے۔ ⁸۸۔اوہنےمینوں آکھیا ایہہ پانی چڑھدے علاقے وَلوں وگدا اے تے عرابہ وچ جا ڈِگدا اے ۔جیتھے اوہ سمندر وچ جا ملدا اے۔جدوں اوہ سمندر چ واڑدا ہوندا اے تد اوتھے دا پانی میٹھا ہو جاندا اے۔⁹۹۔جتھے جتھے ایہہ پانی وگے گا اوتھے اوتھے جانداران دے جھنڈ وسن گے ۔اوتھے ان گینت مچھیاں ہون گیاں کیون جو ایہہ پانی اوتھے تک وگدا اے۔تے لونے پانی نوں میٹھیاں کردا دیندا اے۔ایس لئی جیتھوں کیتوں وی ایہہ ندی وگے گی اوتھے ہر جاندار جیوندا رہوے گا۔ ¹⁰۱۰۔مچھیرے کنڈیاں اُتے کھلوتے ہون گے تے عین جدی توں عجلیم تک جال سُٹن لئی تھانواں ہون گیاں ۔تے بحر روم دیاں مچھیاں وانگ وَن سَونیاں مچھیاں ہون گیاں۔¹¹۱۱۔پر دھسان تے چکڑ ،تھانواں مِٹھیاں ناں ہون گیاںاوہ لونیاں ای وہن گیاں۔ ¹²۱۲۔ندی دے دونواں کنڈیاں تےوَن سونے پھلاں دے رُکھ اُگن گے ۔ایناں دے پَتر وی نئیں کملان گے تے ایہہ سدا پھل لیان گے۔ایناں چ ہر مہینےپھل لگے گا کیوں جو مقدس چوں نکلیا ہویا پانی ایناں نون سراب کردا اے ۔ ایناں دا پھل کھان دے کام آوے گاتے ایناں دے پَتراں توں شفا ملے گی۔¹³۱۳۔رَب خداوند اینج فرماندا اےجیناں سرحداں دے حساب نال دیس نوں اسرائیل دے بارہ قبیلیاں چ میراث دے حساب نال ونڈو ،اوہ ایہہ نیں:یوسف نوں دو حصے ملن۔ ¹⁴۱۴۔ تسی اینوں اوہناں وچ برابر ونڈنا کیوں جو میں ہتھ چُک کے سَوں کھادی سی پئی اوہنوں تہاڈے پیو دا دے نوں دیواں گا تے ایہہ تہاڈی میراث ہووے گی۔¹⁵۱۵۔دیس دی سرحد ایہہ ہووے:شمال وَلوں بحیرہ روم تون لے کےحتلوں دی راہ توں لیبوحامات توں ہوندی ہوئی صداد تِک ۔ ¹⁶۱۶۔بیر وتا تے سبریم (جیہڑی دمشق تے حمات دی سرحد اں دے وچ واقع اے) توں حضر ہتلون تِک جیہڑی حوران دی سرحد اُتے آ۔ ¹⁷۱۷۔ایہہ سرحد سمندروں لے کے دمشق دی شمالی سرحد وَلوں ہوندی ہوئی حضر عینان تک جاوے تے حاما ت دی سرحد ایہدے شمال چ ہووے ۔ایہہ شمالی سرحد ہووے گی۔¹⁸۱۸۔چڑھدے وَلوں سرحد حوران تے دمشق دے وچوں ہوندی ہوئی تے یردن نون لگ کے حلاد تے اسرائیل دے دیس وچوں ہوندی ہوئی سمندروں چڑھدے تک تے ایس توں پراں تامار تک پہنچےگی۔ایہہ چڑھدے وَلوں سرحد ہووے گی۔ ¹⁹۱۹۔دکھن وَلوں تمر توں لے کے مریبوت دے قادس دے سَوتے تک مصر دی وادی توں ہوندی ہوئی بحیرہ روم تِک پہنچے ۔ایہہ دکھنی سرحد ہووے گی۔ ²⁰۲۰۔لہندے وَلوں حمات دے سامنے بحیرہ روم ای سرحد ہووے گی۔ ایہہ لہندیاں وَل دی سرحد ہووے گی۔²¹۲۱۔تسی ایس دیس نوں اسرائیل دے قبیلیاں دے حساب نال آپوں چ وَنڈ لو۔ ²²۲۲۔تسی اینوں آپو چ تے ایناں پرایاں دے نال میراث دےحساب نال ونڈلو جیہڑے تہاڈے نال وسدے نین۔تے جیناں دی اولاد تہاڈے پیدا ہوئی ۔تسی ایناں اپنے ای دیس چ پیدا ہون والے اسرائیلی جونو!تہاڈے نال اوہناں نوںوی اسرائیل دے قبیلیاں چ میراث ملے۔ ²³۲۳۔کوئی پرایا جیہڑے وی قبیلےچ وسدا ہووے گا ،اوسےچوں تسی اوہنو میراث دو۔ایہہ خداوند نیں فرمایا اے۔

48¹۱۔قبیلے ایہہ نیں جیناں دے ناں لکھے گئے نیں:شمالی سرحدنال جڑیا ہویا دان دا حصہ ہووے گا جیہڑا حتلون دے راہیں حمات تک تے حصر عینان تے دمشق دی شمالی سرحد دے کولوں ہوندا ہویاحمات تک چڑھدے توں لہندے تک پھیلیاہووے گا۔ ²۲۔آشر دا ِک حصہ ہووے گا جیہڑادان دی حد دے نیڑے چڑھدے توں لہندے تک ہووے گا۔ ³۳۔نفتالی دا ایک حصہ ہووے گا جیہڑا آشر دی سرحد دے نیڑے چڑھدے توں لہندے تک ہووےگا۔⁴۴۔منسی دا اِک حصہ ہووے گا جیہڑا نفتالی دی سرحد دے نیڑے چڑھدے توں لہندے تک ہووے گا۔ ⁵۵۔افرائیم دا ک حصہ ہووے گا جیہڑا منسی دی سرحد دے نیڑے چڑھدے تون لہندے تک ہووے گا۔ ⁶۶۔ روبن دا ک حصہ ہووے گا جیہڑا افرائیم دی سرحد دے نیڑے چڑھدیاں توں لہندے تک ہووے گا۔ ⁷۷۔یہوداہ دا ک حصہ ہووے گا جیہڑا روبن دی سرحد دے نیڑے چڑھدے توں لہندے تک ہووے گا۔⁸۸۔یہوداہ دی سرحد دے نیڑے چڑھدے توں لہندے تک اوہ حصہ ہووے گا۔جینوں تہانوں خاص ہدیے دے طور تے ناویں کرناپَوے گا۔اوہ پنجھی ہزار ہتھ چوڑا ہووے گا تے اوہدے چڑھدیاں توں لہندیاں تک دی لمبائی کِسے اک قبیلے دے حصے دے برابر ہووے گی۔تے اوہدے وچکار مقدس ہووے گا۔ ⁹۹۔ایہہ خاص حصہ جیہڑا تسی خداوند دے ناویں لاوگے پنجھی ہزار ہتھ لما تے دس ہزار ہتھ چوڑا ہووے گا۔¹⁰۱۰۔ایہہ کاہناں لئی پاک حصہ ہووے گا۔ اوہ شمال وَلوں پنجھی ہزار ہتھ لما ہووےگا۔دس ہزار ہتھ چوڑا لہندے وَل ہووے گا۔دس ہزار ہتھ چوڑا ایہدے چڑھدے وَل تے تے پنجھی ہزارہتھ لما دکھن وَل ہووے گا ۔ایہدے وچکار خداوند دا مقدس سی۔ ¹¹۱۱۔ایہہ صدُوق دی نسل وچوںمُقدس کیتے گئے اوہناں کاہناں لئ ہووے گا جیناں نیں ایمانداری ہون ویلے لاویاں وانگ گمراہ نئیں ہوئے۔ ¹²۱۲۔ایہہ دیس دے مقُدس حصے وچوں ایناں لئی خاص ہدیہ ہووے گا جیہڑا لاویاں دی سرحد دے نیڑے جیہڑا ڈاھڈا مقُدس حصہ ہووے گا۔¹³۱۳۔کاہناں دی سرحد نال جوڑیا ہویا لاویاں داحصہ ہووے گا۔جیہڑا پنجھی ہزار ہتھ لما تے دس ہزار ہتھ چوڑا ہووے گا۔اوہدی کل لمبائیپنجھی ہزار ہتھ تے اوہدی چوڑائی دس ہزار ہتھ ہووے گی۔ ¹⁴۱۴۔اوہ ایہدا کوئی حصہ ناں ویچن تے ناں بدلن۔ایہہ زمین دا سب توں چنگاحصہ اےجیہڑا کسے ہور دے ہتھے نہ چڑھے کیوں جو ایہہ خداوند لئی مقدس اے۔¹⁵۱۵۔ پنجھ ہزار ہتھ چوڑا تے پنجھی ہزار ہتھ لما باقی دا حصہ شہر تے مکانان تےہری ہری گھاہ دے میداںساریاں دے سانجھے ہون گے۔شہر ایہدے وچکار ہووےگا۔ ¹⁶۱۶۔تے اوہنوں اینج مینیا جاوے گا! شمالی بازو چار ہزار پانسو ہتھ،جنوبی بازو چار ہزار پانسو ہتھ ،مشرقی بازو چار ہزار پانسوہتھ تے مغربی بازو چار ہزار پانسو ہتھ ۔¹⁷۱۷۔شہر لئی ہری ہری گھاہ دے میدان شمال وَل دو سو پنجھاہ ہتھ،جنوب وَل دو سو پنجھاہ ہتھ ،مشرق وَل دو سو پنجھاہ ہتھ تے مغرب وَل دو سو پنجھاہ ہتھ ہووے گی۔ ¹⁸۱۸۔ایس حصے وچوںبچیا ہویا علاقہ جیہڑا مقدس حصے دی سرحد دے نیڑے تے ایس دی لمبائی نال جوڑیا ہووے گا ۔اوہ دس ہزار ہتھ مشرق دے بازوں تے دس ہزار ہتھ مغرب دےپاسے ہون گے۔ایہدی پیداوار شہر دے مزدوراں لئی خوراک دے وے گی۔¹⁹۱۹۔شہر دے مزدور جیہڑے ایہدےوچ کھیتی باڑی کرن گے اسرائیل دے سارے قبیلیاں چوں ہون گے۔ ²⁰۲۰۔ایہہ سارا حصہ چُنکرا ہووے گا جیہڑا ہ پاسیوں پنجھی ہزار ہتھ دا ہووے گا ۔تسی ایس مقُدس حصے نوں شہر دی جائیداد دےنال نال اِک خاص ہدیے وانگ ناویں کرو۔²¹۲۱۔مقدس حصہ تے شہر دی جائیداد دے سانجھے علاقے دے دونواں پاسیاں دا بچیا ہویا علاقہ شہزادے دا ہووے ۔اوہ مقدس حصے پنجھی ہزار ہتھ توں چڑھدے پاسے دی چڑھدی سرحد تے لہندےپاسے دے تے لہندے پاسے دی پنجھی ہزار ہتھ توں لہندی سرحد تک ملیا ہویا سی۔ایہہ دونویں علاقے جیہڑے قبائیلی علاقیاں دی لمبائی نال ملے نیں ۔شہزادے دے ہون گے۔تے مقدس حصہ ہیکل دے مقدس دے نال ایناں دے وچکار ہووے گا۔ ²²۲۲۔تاں جو لاویاں دی جائیداد تے شہر دی جائیداد ایس علاقے دے وچکار رہوے گی جیہڑی شہزادے دی اے۔شہزادے داعلاقہ یہوداہ تے بن یمین دیاںسرحداں دے وچکار ہووے گا۔²³۲۳۔جتھوں تک باقی قبیلیاں دی گل اے:بن یمین دا اک حصہ ہووے گا جیہڑا چڑھدے توں لہندے تک ودھیا ہووے گا۔ ²⁴۲۴۔شمعون دا اک حصہ ہووےگا جیہڑا چڑھدے توں لہندے تک بن یمین دے حصے دی سرحد نال جڑیا ہووے گا۔ ²⁵۲۵۔ اشکاردا اک حصہ ہووےگا جیہڑا چڑھدے توں لہندے تک شمعون دے حصے دی سرحد نال جڑیا ہووے گا۔ ²⁶۲۶۔ زبولون دا اک حصہ ہووےگا جیہڑا چڑھدے توں لہندے تک اشکار دے حصے دی سرحد نال جڑیا ہووے گا۔²⁷۲۷۔ جددا اک حصہ ہووےگا جیہڑا چڑھدے توں لہندے تک زبولون دے حصے دی سرحد نال جڑیا ہووے گا۔ ²⁸۲۸۔جد دی دکھن سرحد تمر توں دکھن وَل مریبوت قادس دے سَوتے تک جاندی ہوئی مصر دی وادی نال مل کے بحیرہ روم تک اپڑے گی۔ ²⁹۲۹۔ایہہ اوہ دیس اے جیہڑا تسی اسرائیل دےقبیلیاں وچ میراث وانگ وَنڈ و تے ایہہ ایناں دے حصے ہون گے۔ایہہ خداوند نیں فرمایااے۔³⁰۳۰۔شہر توں باہر نکلن دے راہ ہون گے: شمال وَلوں شروع کردیاں ہویاں جسدی لمبائی چار ہزار پانسو ہتھ ہووے گی۔ ³¹۳۱۔شہر دے پھاٹک اسرائیل دے قبیلیاں دے نال ناں توں جانے جان گے۔شمال وَلے تین پھاٹک ،روبن دا پھاٹک ، یہوداہ دا پھاٹک تے لاوی دا پھاٹک اوہناں دے ناواں توں جانے جان گے۔ ³²۳۲۔مشرق وَل جیہدی لمبائی چار ہزار پانسو ہتھ اے،تین پھاٹک ہون گے جیہڑے یوسف دا پھاٹک ،بن یمین دا پھاٹک تے دا ن دے پھاٹک اکھوان گے۔³³۳۳۔دکھن وَل جیہڑی لمبائی چ چار ہزار پانسو ہتھ اے،تین پھاٹک ہون گے ۔جیہڑے شمعون دا پھاٹک، اشکاردا پھاٹک تے زبولون داپھاٹک اکھوان گے۔ ³⁴۳۴۔چڑھدے وَل جسدی لمبائی چار ہزار پانسو ہتھ اے،تین پھاٹک ہون گے جیہڑے جد دا پھاٹک ، آشر دا پھاٹک تے نفتالی دا پھاٹک اکھوان گے۔ ³⁵۳۵۔چاراں پاسے دا گھیرا اٹھارہ ہزارہتھ ہووے گا۔ تے ایس دن توں شہر داناں ایہہ ہووے گا۔ خداوند اوتھے موجود اے۔

دانی ایل

1¹۱۔ یہوداہ دے بادشاہ یہو یقم دی بادشاہ دے تیجے ورھے بابل دے بادشاہ بنو کدنضر نے یروشلیم تے چڑھائی کیتی تے اوہنوں چاروں پاسوں گھیر لیا ۔ ²۲۔ تے خداوند نے یہوداہ دے بادشاہ یہویقم نوں تے خدا دے گھر دے کجھ بھانڈیاں نوں وی اوہدے ہتھ چ دے دتے۔ تے اوہ اوہناں نو ں ملک سنعار چ اپنے دیوتےدے گھر لے گیا اتے اوہناں بھانڈیاں نوں اپنے دیوتے دے بھنڈار وچ جمع کرادتا ۔³۳۔ تے بادشاہ نے اپنے ہجڑیاں دے سردار اسپنزنوں حکم دتا پئی اسرائیلیاںوچوں ،مطلب کہ شاہی نسل دے لوکاں وچوں تے شریفاں وچوں کجھ بندے اوہدے سامنے پیش کیتے جان ۔ ⁴۴۔ اجیہے بندیاں نوں جنہاںوچ کوئی برائی نہ ہوے ،رج کے سوہنے ہون۔ہر طرح دی مت تے گیان رکھدے ہون ،علم وچ گیانی ہون اتے اجیہے عقل مند ہو ن جنہاں وچ شاہی محل وچ سیوا کرن لئی کھڑے رہن دی خوبی ہووے تے اوہ اوہناں کسدیاں دی پڑھائی لکھائی تے اوہناں دی زبان سکھان ۔ ⁵۵۔ تے بادشاہ نے اوہناں لئی شاہی کھانیاں دا تے اوس مے دے وچوں جیہڑی اوہ آپ پیندا سی حصہ ٹھہرایا تاں جے اوہ تِن ورھے تائیں ایس کھانے تے پلدے رہن اتاں جدوں ایہہ مدت ختم ہو جاوے تے اوہناں نوں بادشاہ دے دربار وچ لیایا جاوے ۔⁶۶۔ بنی یہودا وچوں جیہڑے بندے چنے گئے اور دانی ایل تے حننیاہ تے میسا ایل نے عزریاہ سن ۔ ⁷۷۔ پر خواجہ سراواں دے سردار نے اوہنا دے ناں بدل دتے ۔اوس نے دانی ایل دا ناں بیلشضر رکھیا حننیاہ دا ناںسدرک تے میسایل داناں میسک تے عزریاہ دا عبد نجو رکھیا ۔⁸۸۔ تے دانی ایل نے اپنے دل چ ایہہ متھ لیا کہ اوہ اپنے آپ نوں شاہی کھانیاں اتے اوہنا دے پین دی شراب نال اپنے آپ نوں ناپاک ناں کرےگا ۔اوہنے خواجہ سراواں دے سردار دی بنتی کیتی پئی اوہنوں اپنے آپ نوں ناپاک کرن توں معاف رکھیا جائے ۔ ⁹۹۔ خدا دی مہر نال خواجہ سراواں دا سردار دانی ایل نوں چنگا جاندا سی تے نالے پیا ر کردا سی ۔ ¹⁰۱۰۔ فیر خواجہ سراواں دے سردار نے دانی ایل نوں آکھیا پئی میں اپنے مالک بادشاہ توں ڈرداواں ۔جنیے تیرے واستے کھانا تے پینا متھیا ہویا سی ۔جے اوہنے ایہہ ویکھیا پئی تہاڈے منہ اپنے ہانی جوانوں توں ماڑے وکھدے ہن تے بادشا ہ دے سامنے میری جان خطرے چ پے جائے گی ۔¹¹۱۱۔ فیر دانی ایل نے اوس داروغے نوں آکھیا جنہوں خواجہ سراواں دے سردار نے دانی ایل تے حننیاہ تے میسا ایل تے عزریاہ اتے تھا پیا سی اوہ نے آکھیا ۔ ¹²۱۲۔ پئی توں دس دن تیک اپنے ایہناں بندیاںنوں پرکھ کے ویکھ لئیں۔تے ساہنوں کھان لئی ہریاں سبزیاںاتے پین نوں پانی دیا کرن۔ ¹³۱۳۔ فیر توں ساڈیاں شکلاں ویکھیں تے اوہناں جواناں دیاں وی جیہڑے شاہی کھانے کھاندے سن۔فیر توں ساڈ ے نا ل اوہی سلوک کریں جیہڑا تینوں چنگا لگے ۔¹⁴۱۴۔ اوہنے اوہناں دی گل من لئی تے دس دن تیک اوہناں نوں پرکھیا۔ ¹⁵۱۵۔ دساں دناں پچھوں اوہناں دیاں شکلاں دوجے سارے جواناں توں جیہڑے شاہی خوراک کھاندے سن بہتیاں سوہنیاں تے تازیاں دکھائی دتیاں ۔ ¹⁶۱۶۔ فیر دروغے نے جیہڑا کھانا تے شراب اوہناں دے کھان لئی متھی گئی سی ختم کر دتی تے اوہناں نو ں ہریاں سبزیاں ای کھان لئی دتیاں۔¹⁷۱۷۔ اینج خدا نے اوہناں چاراں نوجواناں نو ں ہر طرح دا گیان تے علم دی سمجھ بخشی تے حکمت بخشی تے ایس تو ا خدا نے دانی ایل نوں ہر طرح دی رویا تے سفنیاں دی سمجھ دتی ۔ ¹⁸۱۸۔ جدوں بادشاہ دے حکم دے انسار اوہناں دے بادشاہ دے سامنے آن دے دن نبڑ گئے تے خواجہ سراواں دے سردار نے اوہناں نو ں بنوکدنضر دے سامنے پیش کیتا ۔¹⁹۱۹۔ بادشاہ نے اوہناں دے نال گلاں کیتیاں تے جنہے بندے اوتھے کھڑے سن اوہناں ساریاں وچوں اوہنوں دانی ایل ،حننیاہ تے میسا یل اتے عزریاہ وانگ کوئی نہ ڈھٹا ۔ ²⁰۲۰۔ بادشاہ نے اوہناں کولوں گیان تے عقل دی جیہڑی وی گل پچھی ۔اوہنوں اوہ اپنے سارے دیس دے سبھے جادوگراں تے جوتشیاں تھوں دس گنا چنگے لگے ۔ ²¹۲۱۔ اتے دانی ایل خورس بادشاہ دے پہلے ورھے تیک اوتھے رہیا۔

2¹۱۔ تے بنو کد نضر دی بادشاہی دے دوجے ورھے وچ بنو کد نضر نے اجیہے سفنے ویکھے پئی اوہدا دل گھبرا گیا اتے اوہدی نیند روی اڈ گئی ۔ ²۲۔ فیر بادشاہ نے حکم دتا کہ جادوگراں تے جو تیشاں تے منتریاں تے کسدیاں نوں سدھاجائے تاں جو اوہ بادشاہ دے سفنے دا مطلب دسن ۔اوہ آئے تے بادشاہ دے آگے آکھلوتے مطلب سنن لئی میری جان تاولی اے ۔³۳۔ بادشاہ اوہناں نوں آکھیا ۔میں اک سفنہ ویکھیا اے ۔اتے اوہدا مطلب سنن لئی میری جان تاولی اے ۔ ⁴۴۔ اتے کسدیاں نے بادشاہ نوں ارامی بولی وچ آکھیا پئی اے بادشاہ تو ہمیش جیوندا رہویں توں اپنے بندیاں نوں اپنا سفنا دس ۔اسی اوہدا مطلب دساں گے ۔⁵۵۔ بادشاہ نے کسدیاں نوں جواب دتا ۔میں اپنی گل داپکا آں ۔جے تاں تساں میرا سفنا تے اوہدا مطلب ناں دسیا تاں تہاڈے ٹوٹے ٹوٹے کر دتے جان گے نالے تہاڈے گھرکوڑے دیاں ڈھیریاں بن جان گے ۔ ⁶۶۔ پر جےتساں سفناتے اوس دا مطلب دس دتا تاں میں تہانوں تحفے ،انعام تے مان دواں گا ۔سومیرا سفنا تے اوس دا مطلب دسو ۔⁷۷۔ اوہناں فیر بادشاہ دی منت کردے ہوئے آکھیا جیکر بادشاہ اپنے خادماں نوں اپنے سفنے دی دس پاوے تے فیر ایسی اوس دا مطلب دس دیاں گے ۔ ⁸۸۔ پر بادشاہ نے جواب دتا کہ تسی ٹالنا چاہندے او کیوں جوتہانوں پتہ اے کہ میری گل پتھر تے لیک اے ۔ ⁹۹۔ جے تساں میرے سفنے دی دس نہ پائی تے تہاڈےلئی بس اک ای حکم وےپئی تساں سارے کوڑ مارن اتے حیلے بہانے دیاں گلاں تے اک مِک ہو گے او ۔اوتاں جوایہہ ویلا لنگ جاوے اتے ہن جے تسیں سفنے دی دس پاؤگے تے فیر میں سمجھ جانواں گا کہ تسی ایس دا مطلب وی دس سکدے او ۔¹⁰۱۰۔ کسدیاں نے بنتی کیتی پئی ساری دھرتی اتے اجیہا کوئی وی آدمی ناں اے جیہڑا بادشاہ نوں ایہہ گل دس سکے ۔اتے کوئی بادشاہ وی بھانویں اوہ بڑا مہان تے سور ما وی کیوں نہ ہوے تیرے وانگ ہویا اے ۔جیہنےجادوگریا ں جوتیشیاں اتے کسدی کولوں اجیہی گل پچھی ہووے ۔ ¹¹۱۱۔ جس گل دی بادشاہ نوں ریجھ اے اوہ کم ڈاہڈا مشکل اے تے کوئی وی بادشاہ دے حضور کوئی وی اوہدا سفنا نئیں دس سکدا۔بس اوہ دیوتا ایہہ بھید دس سکدے نیں جنہاں دی وسیب بندیاں وچ نئیں ۔¹²۱۲۔ ایس گل تے بادشاہ نوں غصہ آ گیا تے اوہ بھڑک اٹھیا ،نالے حکم دتا پئی بابل دے سارے گیانیاں نوں تھاں مار دتا جاوے ۔ ¹³۱۳۔ فیر گیانیاں نو ں تھاں مار دین دا حکم دے دتا گیا تے دانی ایل تے اوہدے ساتھیاںنوں وی قتل کرن لئی ڈھونڈن لگ پئے ۔¹⁴۱۴۔ اوس ویلے تد دانی ایل نے بڑی دنائی تے ہوشیاری توں کم لیندے ہویاں بادشاہ دے درباریاں دے سردار اریوک نال گل کیتی ۔جیہڑا بابل دے گیانیاں نوں تھاں مارن لئی ٹر پیا سی ۔ ¹⁵۱۵۔ اوہنے بادشاہ دے درباریاں دے سردار توں پچھیا بادشاہ نے اجیہا ڈاہڈا حکم کیوں دتا اے ؟ اتے اریوک نے دانی ایل نوں اوہدی سچائی دس دتی ۔ ¹⁶۱۶۔ دانی ایل نے بادشاہ کول یہ بینتی پھیجی کہ مینوں وقت دتا جاوے ،فیرمیں بادشاہ اگے سفنے دا مطلب دساں گا ۔¹⁷۱۷۔ فیر دانی ایل گھر گیا تے اپنے ساتھیاں حننیاہ تے میساایل ت ےعزریاہ نوں قصہ دسیا ۔ ¹⁸۱۸ ۔ تاں جے اوہ آسمان دے خدا توں ایس بھید پاروں اوہدے رحم دی بینتی کرن ۔ تاں ناں ہووے کدرے دانی ایل تے اوہدے ساتھی وی بابل دے دوجے گیانیاں سنے قتل کردتے جاون۔¹⁹۱۹۔ فیر اینج ہویا کہ رات دے ویلے رویا وچ دانی ایل اُتے اوہ بھید کھل گیا تے دانی ایل نے آسمان دے خدا نوں مبارک آکھیا ( دا شکر کیتا)۔ ²⁰۲۰۔ دانی ایل آکھن گلا خدا دا ناں شروع توں لے کر اخیر تیک مبارک اے گیان تے اختیار اوس دا اے²¹۲۱۔ اوہیو ،ویلیاں تے زمانیان نوں بدل دیندا اے اوہ ہی بادشاہواں نوں ڈگا نداتے کھڑاکر دیندا اے اوہ ہی گیانیاں گیان تے دانیاں نوں دنائی بخشدا اے ²²۲۲۔ اوہ ہی ڈونگیاں تے ڈھکیاں گلاں نوں سامنے لے آندا اے تے جو کجھ ہنریاں وچ اے اوہنوں وی اوہ جاندا اے کیوں جو چانن اوہدے نال رہندا ا ے²³۲۳۔ اے میر ے باپ دادا دے خدا میں تیرا شکر تے تیری تعریف کرداہاں کیوں جو توں مینوںگیان تے اختیار بخشیا اے تے ایس تیرے کولوں جیہڑی گل پچھی توں سانوں دس دتی نالے بادشاہ دی گل (سفنا) ساڈے اتے ظاہر کر دتی۔²⁴۲۴۔ تد دانی ایل اریوک کول گیا جینہوں بادشاہ نے بابل دےگیانیاں نوں قتل کرن لئی ٹھہرایا سی ۔تے جا کے اوہنوں آکھیا ،بابل دےگیانیاں نوں قتل ناں کر ۔مینوں بادشاہ دے سامنے لے چل میں بادشاہ دے سفنے دا مطلب دساں گا ۔²⁵۲۵۔ تد اریوک تُرت اوسی ویلے دانی ایل نوں بادشاہ دے سامنے لے گیا تےاوہنوں آکھیا ،مینوں یہودا ہ دے قیدیاں وچوں اک آدمی ملیا اے اوہ بادشاہ دے سفنے دا مطلب دسے گا ۔ ²⁶۲۶۔ بادشاہ نے دانی ایل نوں جیہڑا بیلشضر اخواندا سی پچھیا توں میرے اوس سفنے دا جیہڑا میں ویکھیا اے اوہدا مطلب دس سکنا ایں ؟²⁷۲۷۔ دانی ایل نے بادشاہ اگے عرض کیتی کہ جیہڑا بھید بادشاہ نے پچھیا اے اوہ بھید گیانی تے جوتشی تے جادوگر تے فالگیر نئیں دس سکدے ۔ ²⁸۲۸۔ پرآسمان اتے اک خدا اے جیہڑا بھید کھول دیندا اے ۔اوہنے بنو کد نضر بادشاہ نوں ایہہ وکھایا اے پئی اخیر دے دناں وچ کیہ کجھ ہوون والا اے ۔جیہڑے سفنے تے رویا توں اپنے بسترے اتے ویکھے ۔²⁹۲۹۔ اوہ سفنے ایہہ نیں ۔اے بادشاہ جدوں توں اپنے بستر اتے اپنے آون والے ویلے دے پاروں پر یشانسی ادوں بھید کھولن والے نے تینوں دس دتا اے پئی اگے کیہ کیہ ہووے گا ۔ ³⁰۳۰ ۔ ایہہ بھید میرے اتے کھلیا اے ،ایہدا مطلب ایہہ نئیں پئی میں دوجے جیوندیاں کولوں بہتا گیان والا آں ،پر ایس لئی پئی بادشاہ نوں سفنے دا مطلب دسیا جاوے تے تینوں اپنیاں سوچاں دی پچھان ہوجاوے ۔³¹۳۱۔ اے بادشاہ جدتوں اکھاں چکیاں تے توں اک وڈی ساری مورت نوں اپنے اگے کھلوتیاں ویکھیا۔او مورت اوچی تے چندھیا دین والی سی ۔اتے اوہدی شکل ہبیتناک سی ۔ ³²۳۲۔ اوس مورت دا سر سچے سونے دا سی ۔اوہدی چھاتی تے بانہواں چاندی دیاں تے اوس دا ڈھڈ تے پَٹ تابنے دے سن۔ ³³۳۳۔ اوہدیاں لتاں لوہے دیاں اتے اوہدے پیر کجھ لوئے دے تے کجھ مٹی دے سن ۔³⁴۳۴۔ جد توں ویکھ رہا سی تے اک پتھرہتھ لائے بغیر ای پہاڑ توں کٹ گیا تے مورت دے پیراں تے آ وجیا جیہڑے لوہے تے مٹی دے سن ،تے اوہناں نوں ٹوٹے ٹو ٹے کر دتا ۔ ³⁵۳۵۔ فیر لوہاتے مٹی تے تانبا تے چاندی تے سونا ساریاں نوں ٹو ٹے ٹو تے کر دتا گیا ۔تاں اوہ اینج جا پرے سن جیکر گرمی دی رت دے اناج دے ڈھیر دی توڑی ہوون ۔فیر وآ اوہناں نوں اڈا کے لے گئی تے اوہناں دا نشان وی باقی ناں رہیا ۔پر جس پتھر نیں اوس مورت نوں ماریا سی اوہ پتھربڑا وڈا پہاڑ بن گیا تے اوس نے ساری بھوئیں نوں بھر دتا ۔³⁶۳۶۔ تیرا سفنا ایہوں سی ۔ہن اسی بادشاہ دے اگے ایس سفنے دا مطلب دساں گے ۔ ³⁷۳۷۔اے بادشاہ توں ہی بادشاہواں دا بادشاہ ایں۔جس نوں اسمان دے خدا نے دیس تے زور تے راج تے شان بخشی اے ۔ ³⁸۳۸۔ نالے تھاں تھاں جتھے ویلوکی وسدے پئے نیں خدا نے میدان دے جانورتے ہوادے پنچھی تیرے ہتھ وچ دت دتے ہین ۔تے تینوں اوہناں سباں دا سرداربنایا اے ۔سونے دا اوہ سر توں ای ایں ۔³⁹۳۹۔تیرے پچھوں اک ہور راج ہووے گا جیہڑا تیرے راج تھوں چھوٹا ہووے گا ۔ایہدے پچھوں اک ہور راج مطلب تیجا راج تابنے دا ہووے گا جیہڑاساری دھرتی اتے راج کرے گا۔⁴⁰۴۰۔فیر چوتھا راج لوہےوانگ کرڑا ہووے گی ،کیوں جو جیوئیں لوہاسب کجھ بھن چھڈدا تے چور و چور کر دیندا اے تیویں اوہ سب کجھ بھن چھڈے گا نالے چوروچور کر دوے گا ۔⁴¹۴۱۔جیویں تو ویکھیا اے کہ اوس دے پیر تے انگلیاں کجھ کمہا ر دی مٹی دیا ں تے کجھ لوہے دیاں سن تاں ایس دا مطلب ایہہ وے کہ اوس راج دے حصے ہوجاون گے پر اوس وچ لوہے دی طاقت ہووے گی کیوں جو توں ویکھیا اے کہ چکنی مٹی نال لوہاملیا ہویا سی ۔ ⁴²۴۲۔ پرتوں ایہہ جیہڑا ویکھیا اے پئی پیراں دیاں انگلیاں کجھ لوہے تے کجھ مٹی دیاں سن۔سو ایہدا دا مطلب ایہہ وے پئی اوہ راج تھوڑا جیہامصبوط تے تھوڑا جیہاںکمزور ہووے گا ۔ ⁴³۴۳۔نالے جیہڑا تو ایہہ ویکھیا اے پئی لوہاچکنی مٹی نال ملیا ہویا سی تیویں اس وچ لوہے دی تکڑائی ہووے گی ۔جیویں لویا مٹی نال میل نئیں کھاندا ایویں اوہ وی یک دوجے نال میل نئیں کھان گے ۔⁴⁴۴۴۔ پر اوہناں بادشاہواں دےدناںوچ اسمان دا خدا اک بادشاہی کھڑی کرے گا جیہڑی ہمیشہ تیک ختم ناں ہوو ے گی تے ناں ای اوس دا راج کسی ہور قوم دے ہتھ دتا جاوے گا ۔سگوں اوہ بادشاہی دوجی بادشاہیاں نوں ڈھا کے ختم کر دےوے گی تے آپ ہمیش تیک سلامت رہووے گی ۔ ⁴⁵۴۵۔ تے نالے جیویں توں ویکھیا اے کہ پہاڑتوں بغیر ہتھ لگائے سی اک پتھر کٹ گیا تے اوہنے لوہے تے تانبے تے مٹی تے چاندی تے سونے نوں چور چور کر دتا ۔ایہہ رب نے بادشاہ نوں آون والے دناں وچ ہوون والیاں گلاں وکھائیاں نیں ۔تے ایس سفنے دا مطلب وی اعتبار کرن دے قابل اے ۔⁴⁶۴۶۔ ایہہ سن کے بنو کدنضر منہ دے بھار ڈگیا تے اوہنے دانی ایل نوں سجدہ کیتا ۔ نالے حکم دتا دانی ایل دے اگے نذر تے بخور چڑھایا جاوے ۔ ⁴⁷۴۷۔ بادشاہ دانی ایل نوں آکھن لگا ۔تیرا خدا سچ مچ خداواں دا خدا تے بادشاہواں دا بادشاہ تے بھیداں دا کھولن والا اے کیوں جو توں ایہہ بھید کھول سکیاں ایں ۔⁴⁸۴۸۔تد بادشاہ نے دانی ایل نوں چوکھی عزت دتی تے نالے اوس نوں ڈھیر انعام بخشے تے اوس نوں بابل دے سارے صوبے دا راج دتا ۔تے اوہ بابل دے گیانیاں دا سب توں وڈا سردار بن گیا ۔ ⁴⁹۴۹۔ اوس ویلے دانی ایل نے بادشاہ دی بینتی کیتی پئی سدرک ،میسک ،عبدنجو نوں بابل دے صوبے دا کارپرداز بنادےوے ۔پر دانی ایل آپوں شاہی دربار وچ رہیا ۔

3¹۱۔ اتے بنو کدنضر نے اک سونے دی مورت بنوائی جیہدی اچیائی سٹھ ہتھ تے چوڑائی چھ ہتھ سی ۔ تے اوس نوں بابل دے صوبے وِچ دورا دےمیدان وچ کھڑا کیتا۔ ²۲۔تد بنو کدنضر بادشاہ نے ساریاں قوماں تے امتاں تے اک اک زبان دے لوکاں تے ناظماں تے سرداراں تے حاکماں تے صلاح کاراں تے خزاچیاں تے مفتیاں اتے وڈیریاں اتے صوبے دے سارے حاکماں نوں بلوا پھجیا پئی اوہ اوس مورت نوں پاک کرن لئی جیہڑی بنو کدنضر کھڑی کیتی سی حاضر ہوون۔³۳۔تد ناظم تے سردار تے حاکم تے مشیر تے خزانچی تے مفتی تے وڈیرے تے صوبے دے سارے منصب دار اکٹھے ہوےتاں اوس مورت نوں پاک ٹھہران جس نوں بنو کدنضر نے کھڑا کیتا سی سامنے آکے کھلوگئے ۔ ⁴۴۔فیر اک ڈھنڈورچی نے بڑی اُچی آواز چ آکھیا کہ اے ساریاں قوماں اتے امتاں تے اک اک زبان دے لوکو ! تہاڈے لئی ایہہ حکم اے پئی ⁵۵۔جس ویلے تسیں ترئی اتے بانسری تے طنبورے تے بین تے ستار تے بربط نالے دوجے سازاں دی آواز سنو ۔تد اوس سونے دی مورت د ے اگے جس نوں بنو کدنضر نے کھڑا کیتا اے اپنا متھا ٹیکو ۔⁶۶۔ جیہڑا بندہ ڈگ کے متھا نا ںٹیکے گااوہنوں اوسے ویلے اگ دی بلدی بھٹی وچ سٹیاجاوے ۔ ⁷۷۔اییس لئی جدوں ترئی تے بانسری تے طنبورے تے بین تے ستار تے بربط نالے دوجے سازاں دی آواز سنائی دتی ادوں ساریاں قوماں اتے امتاں اتے اک اک زبان دے لوکاں نے ڈگ کے اوس سونے دی مورت دے اگے متھا ٹیکیا جنہوں بنوکدنضر نےکھڑا کیتا سی ۔⁸۸۔ تداوس ویلے کسدیاں نے آکے یہودیاں نوں دوشی ٹھہرایا ( تے الزام لایا) ⁹۹۔ اوہنا ں نے بنوکدنضر بادشاہ نوں شکایت کیتی تے آکھیا اے بادشاہ سدا تیک جیوندا رہ ۔ ¹⁰۱۰ ۔ اے بادشاہ توں تے ایہہ حکم کیتا سی پئی جو کوئی ترئی اتے بانسری تے طنبورے تے بین تے ستار تے بر بط نالے دوجے سازاں دی آواز سنے تے ڈگ کے سونے دی مورت اگے متھا ٹیکے ۔¹¹۱۱۔ اتے جیہڑا بندہ ڈگ کے متھا نئیں ٹیکے گا اوہنوں اگ دی بلدی بھٹی وچ سٹیا جاوے۔ ¹²۱۲۔ کجھ اجیہے یہودی مرد ہین جنہاں نوں توں بابل دے صوبے دات کماں دی نگرانی دتی ہوئی اے ۔اوہ نیں سدر ،میسک اتے عبدنجو ۔تے اے بادشاہ ایہہ مرد حکم دی پرواہ نئیں کردے اوہ تیرے دیوتاواں دی پوجا وی نئیں کردے نالے اوہ اوس مورت تے اگے متھا نئیں ٹیکدے جیہڑی توں کھڑی کیتی اے ۔¹³۱۳۔ تد بنو کدنضر نے غصے چ تے طیش وچ آ کے حکم دتا پئی سدرک ،میسک اتے عبد نجو نوں خاضر کیتا جاوے تے اوہناں نوں بادشاہ دے سامنے لیایا گیا ۔ ¹⁴۱۴۔بنوکدنضر نے اوہناں نوں آکھیا اے سدرک تے میسک تے عبدنجو ،کیہ تسی جان بجھ کے میرے دیوتا دی پوجا نئیں کردے اتے اوس مورت اگے جیہڑی میں کھڑی کیتی اے متھا نئیں ٹیکدے ؟¹⁵۱۵۔ ہن جے ایس ویلے وی تسی تیار ہوجاو تے جد تسیں ترئی اتے بانسری اتے طنبورے اتے بین اتے ستار اتے بربط نالے دوجے سازاں دی آواز سنو تے ڈگ کے اوس مورت دے اگے متھا ٹیکو جس نوں میں بنوایا اے تے ٹھیک اے پر جے تسیں ایہنوں سجدہ نئیں کرو گے فیر اوسے ویلے اگ دی بلدی بھٹی وچ سٹے جاؤ گے ہور اوہ کیہڑا دیوتا (خدا) اے جیہڑا تہانوں میرے ہتھوں چھڈائے گا ۔¹⁶۱۶۔ سدرک ،میسک تے عبد نجو نت بنو کد نضر بادشاہ نوں آکھیا ضروری نئیں کہ ایسی ایس گل دا تینوں کوئی جواب دیویے ۔ ¹⁷۱۷۔ بھانویں ساڈا خدا جس دی ایس عبادت کردے ہاں سانوں اگ دی بلدی بھٹی توں نالے تیرے ہتھوں اے بادشاہ چھڈا سکدا اے ۔ ¹⁸۱۸۔بھانویں نئیں چھڈا سکدا۔ اے بادشاہ تتینوں ایہہ پتہ ہووے اے بادشاہ پئی اسی تیرے دیوتا دی پوجا نئیں کراں گے اتے ناں اوس سونے دی مورت دے اگے متھا ٹیکاں گے جیہڑی توں کھڑی کیتی اے ۔۔¹⁹۱۹۔ تد بنو کدنضر غصے نال بھر گیا تے سدرک میسک اتے عبد نجو تے لال پیلا ہون لگا ۔اوہ ایہہ کہہ کے حکم دتاپئی بھٹی دی اگ نوں دستور تو ست گنا ودھ تیز کردیو و۔ ²⁰۲۰۔ تے اوہنے نے اپنے لشکر دے کجھ ڈاہڈے زور والے سورماواں نوں حکم دتا پئی سدرک ،میسک اتےعبد نجور نو بنھ کے اگ دی بھٹی وچ سٹ دین ۔²¹۲۱۔تد ایہنا بندیاں نوں اوہناں دیاں کرتیاں ،تے پگاں تے دوجے لیڑیاں سمیت بنھ دتا گیا اتے اگ دی بلدی بھٹی وچ سٹ دتا گیا۔ ²²۲۲۔ تد بادشاہ ندے ڈاہڈے حکم دے حساب نال بھٹی دی اگ چوکھی تیز سی ۔ایس لئی سدرک تے میسک اتے عبد نجو نوں چکن والے اگ دیاں لاٹاں نال سڑ کے سواہ ہوگئے ۔ ²³۲۳۔ جد کہ ایہہ تنوں بندے سدرک ،میسک ،عبدنجو نوں بنھ کے اگ وچ سٹے گئے سن تاں وی او ہ اگ دیاں لاٹاں وچ ٹردے ٹردے رب دی تعریف کردے اتے خداوند نوںمبارک آکھ رے سن۔²⁴۲۴۔ تد بنوکد نضر بادشاہ حیران ہو کے اٹھ کھلوتا تے اپنے صلاح کاراں نوں پچھن لگا ،کیہ اسی تن بندیاں نوں بنھ کے اگ وچ نئیں سی سٹیا؟ اوہناں جواب دتا اے بادشاہ ایہہ سچ اے ۔ ²⁵۲۵۔اوہ مڑ آکھن لگا میں چار بندیاں نوں اگ وچ کھلے ٹردے پھر دے ویکھداہاں ۔اوہناں نوں تے کجھ وی نقصان نئیں ہویا ۔اتے چوتے دی شکل رب دے پتر وانگ اے ۔²⁶۲۶۔تد بنو کدنضر اگ دی بلدی بھٹی دے بوہے دے کول آ کے آواز دین ڈھے پیا ۔اے سدرک تے میسک تے عبد نجو ۔سب توں وڈے رب دے بندیو ۔باہر نکلواتے ایتھے آؤ۔تد سدرک تے میسک تے عبد نجو اگ دے وچوں باہر نکل آئے ۔ ²⁷۲۷۔تد ناظم اتے سردار اتے حاکم اتے بادشاہ دے صلاح کار جمع ہو گئے تے اوہناں نے ویکھیا پئی اوہناں بندیاں دے پنڈیاں اتے اگ دا کوئی اثر نئیں ہویا سی تے اوہناں دے سراں دے وال وی نئیں سڑے اتے اوہناں د ے لیڑیاں اتے وی کوئی فرق نئیں پیا اتے ناں ہی اوہناں توں اگ نال سڑن دی باس آندی سی ۔²⁸۲۸۔ تد بنو کد نضر آکھن لگا سدرک تے میسک تے عبد نجو دا خدا مبارک ہووے جس نے اپنے دوت نوں گھلیا اے اتے اپنے بندیاں نوں چھڈا لیا اے ۔جیناں نے اوہدے تے توکل کر کے بادشاہ دے حکم نوں ٹال دتا سی ۔نالے اپنے پنڈیاں دی بلی چڑھادتی کیوں جو اوہ نئیں چاہندے سن پئی اوہ اپنے خدا توں اڈ کسی ہور دیوتا دی پوجا کرن اتے اوس دے اگے متھا ٹیکن۔²⁹۲۹۔ ایس لئی میراا یہہ حکم اے پئی جے کسی وی قوم یا امت یا ںزبان دا کوئی وی بندہ سدرک میسک تے عبد نجو دے خدا دے لئی بھیڑی گل کرے گا ۔اوہدے ٹوٹے توٹے کر دتے جان گے ۔نالے اوہدا گھر کوڑے دا ڈھیر بنا دتا جاوے گا ۔کیوں جو کوئی ہور دیوتا اینج نئیں چھڈا سکدا ۔ ³⁰۳۰۔تد بادشاہ نے سدرک تے میسک تے عبد نجو نوںمُڑ کے بابل دے صوبے تے بحال کیتا ۔

4¹۱۔بنو کدنضر ولوں اوہناں ساریاں قوماں اتے امتاں اتے الگ الگ بولیاں بولن والیاں دی جیہڑے دھرتی اتے ہور جتھے وی اوہ وسدے نیں سلامتی وچ وادا ہووے ۔ ²۲۔مینوں اے چنگا لگا پئی او ناں نشانیاں تے اچرج کماں نوں دھماواں کراں جیہڑے اُچے رب نےمینوں وکھائے نیں۔ ³۳۔اوہدایں نشانیاں ڈاہڈیاں اتم نیں اوہدے اچرج کم ڈاہڈے رعب والے نیں اوہدادیس سدا تیک زمین والا دیس اے تے اوہدا راج پیڑھیاں تیک رہووے گا⁴۴۔ میں بنو کدنضر اپنے گھر وچ آرام نال ساں تے اپنے محل وچ ڈاہڈا سکھی ساں ۔ ⁵۵ ۔پر میں اک سفنہ ڈٹھا جیہدے سببوں میں گبھرا گیا اپنے بستر تے آن والے خیالاں تے میرے دماغ دیاں سوچاں نے مینوں پریشان کر دتا ۔ ⁶۶۔تد میں حکم دتا جے پئی بابل دے سارے گیای میرے سامنے حاضر کیتے جاون تاں جو اوہ مینوں میرے سفنے دا مطلب مینوں دسن ۔⁷۷۔ تد فیر جادوگراں تے جو تشی تے کسدی تے فال کڈن والے حاضر ہو ئے تے میں اوہناں نوں اپنا سفنہ سنایا ۔پر اوہناں نے میرے سفنے دا مطلب مینوں ناں دسیا ۔ ⁸۸۔فیرآخر دانی ایل میرے سامنے آیا جس داناں میرے دیوتا دے ناں تے بیلشضر اے تے جس دے وچ پاک دیوتیاں دی روح وے تد میں اپنا سفنہ اوس نوں دسیا تے آکھیا۔ ⁹۹۔اے بیلشضرجادوگراں دے سردار ! مینوں پتہ اے تیرے وچ پاک دیوتیاں دی روح اے اتے تیرے لئی کوئی بھید مشکل نئیں ۔ایس لئی جیہڑی رویا میں سفنے وچ ڈٹھی اے اوہ سن تے اوہدا مطلب دس ۔¹⁰۱۰۔بستر تے لیٹے ہویاں میرے دماغ دی رویاایہہ سی ۔میں نظر کیتی تے کیہ ویکھیا کہ دھرتی دے وچ کار اک ڈاہڈا اچا رکھ اے ۔ ¹¹۱۱۔اوہ رکھ وڈا ہوندا گیا تے تکڑا ہو گیا تے اوہد ی اچیائی اسمان تیک جا اپڑی تے اوہ رکھ دھرتی دے کنڈیاں تیک وکھائی دن لگ پیا ۔ ¹²۱۲۔ اوس دے پتر ڈاہڈے سوہنے اتے اوسدا پھل وادوسی تے جیہڑا سبناں نوں رجاندا سی تے میدان دے جناور اوہدی چھاں تھلے تے وا دے پنچھی اوہدیاں ٹہنیاں اتے وسیرا کردے سن تے اوہ سارے جانداراں دا پالن ہار سی ۔¹³۱۳۔ میں اپنے بستر اُتے اپنے دماغ دی رویا نوں ویکھی جاندا سی اتے میں کیہہ ویکھیا کہ اسمان توں اک راکھا مطلب پئی اک دوت اسمان تو ں اتریا ۔ ¹⁴۱۴۔اوت اوس نے بڑی اچی ہاک مار کے اینج آکھیا پئی اوس رکھ نوں وڈ چھڈو اتے اوہدیاں ٹہنیاں نوں چھنڈو دیو ۔اوہدے پتر جھاڑ دیو ۔اوہدا پھل کھلا ر دیو ۔جناور اوسدے ہیٹھوں چلے جاون اتے پکھیرو اوہدیاں ٹہنیاں اتوں اُڈ جاون ۔¹⁵۱۵۔پر اوسدیاں جڑاں دا تنا دھرتی اندر رہن دیو سگوں لوے تے تانبے دے وناں نال بنھیا ہایا میدان دی ہر ی گھاہ وچ رہن دیو۔اوہ اسمان دد ی تریل (اوس) نال بھجیا روے تے اوہدا حصہ حیواناں دے نال ہووے ۔ ¹⁶۱۶۔اوہدا دل بدل جاوے اوہ انسان دا دل نہ روے سگوں حیوان دا دل بن جاوے اتے اوس نوں ست زمانے بیت جاون۔¹⁷۱۷۔ایہہ حکم راکھیاں دے فیصلے ولو ناے جے ایہہ گل دوتاں دے کلام وسارے گی جیہڑے جیوندے نے جان لین اجے پئی سچا رب بندیاں دے جہان اتے راج کردا اے تے جنہوں اوہدی مرضی ہووے دیندا اے سگوں بندیاں وچوں جیہڑا سب تو ماڑا ہووے اوہنوں کھڑا کر دیندا اے ۔ ¹⁸۱۸۔ایہہ او ہ سفنا اے جیہڑا میں بنو کدنضر بادشاہ نے ویکھیا اے ۔ایس لئی اے بیلشضر ایہدا مطلب دس ۔کیوں جو میرے دیس دا کوئی وی گیانی مینوں ایس دا مطلب نئیں دس سکیا ۔پرتوں دس سکدا ایں کیوں جو تیرے اندر دیوتیاں دی روح وے ۔¹⁹۱۹۔ تد دانی ایل نے جس دا ناں بیلشضر اے ،کجھ دیر تیک چپ رہیا ۔اتے اپنیاں سوچاں تو گبھرایا بادشاہ نے اوہدے نال گل کردے ہویاں آکھیا ۔اے بیلشضر سفنے تے اوس دے مطلب توں پریشان نہ ہو ۔بیلشضر نے جواب دتا ۔اے میر مالک رب کر ے پئی ایہہ سفنہ تیرے کروہدیاں دے لئی اتے ایس دا مطلب تیرے ویریاں لئی ہووے ۔²⁰۲۰۔جیہڑا رکھ توں ڈٹھا پئی اوہ ودھیا تے تکڑا ہو گیا تے اوہدی اچیائی اسمان تیک جا اپڑی تے اوہ دھرتی دے کنڈیاں تیک وکھائی دین لگ پیا ۔ ²¹۲۱۔تے اوہدے پتر ڈاہڈے سوہنے سن تے اوہدا پھل وادوسی ۔تے اوہ رکھ سبناں نوں رجانداسی تے میدان دے جناور اوہدی چھاں تھلے بہندے تے وا دے پنچھی اوہدیاں ٹہنیاں اتے وسیرا کردے سن۔ ²²۲۲۔ اے بادشاہ اوہ رکھ توئیوں ایں ۔جیہڑا ودھیا تے تکڑا ہویا تے تیری بزرگی وادوہوئی تے اسمان تیکر جا اپڑی اتے تیرا راج دھرتی دے کنڈیاں تیک اپڑ گیا ۔²³۲۳۔تے جیویں بادشاہ نے ڈٹھا پئی اک راکھا مطلب اک دوت اسمان توں اتریا تے اوہنے ایہہ آکھیا پئی رکھ نوں وڈ چھڈو تے اوسنوں برباد کر دیو ۔پر اوہدیاں جڑاں دا مڈھ دھرتی دے اندر رہن دیو سگوں لوے تے تانبے دے وناں دے نال نبھیا ہویا میدان دی ہری گھاہ وچ رہن دیو ۔اوہ اسمان دی تریل (اوس)نال بھجیا روے جد تیکر اوس دے اُتے ست زمانے نہ لنگ جاون ۔²⁴۲۴۔اے بادشاہ ایس سفنے دا مطلب اتے سچے رب دا جیہڑا حکم میرے مالک لئی ہویا اے اوہ ایئیوں ای اے ۔ ²⁵۲۵۔مطلب اے تینوں آدمیاں وچوں کڈ دتا جاوے گا اتے توں میدان دے جناوراں دے نال رہویں گا تے توں بلداں وانگوں گھاہ چریں گا تے توں اسمان دی تریل(اوس) نال بھجیں گا اتے تیرے اُتوں ست زمانے بیت جاون گے جس ویلے تیکر توںجان لویں پئی سچا رب ای انسان دے دیس اُتے راج دا وے تے جیہنوں اوسدی مرضی ہووے راج دیندا اے ۔²⁶۲۶۔پر ایہہ جیہڑا حکم دتا گیا اے پئی رکھ دیاں جڑاں مڈھ رہن دتا جاوے ۔ایس دا مطلب اے کہ جد تینوں سمجھ آ جاوے گی پئی راج اسمان دے ولوں پندا اے تے فیر توں اپنے دیس اُتے اک واری فیر راج کرن لگ پئیں گا۔ ²⁷۲۷۔ایس لئی اے بادشاہ جیکر توں اسیری صلاح نوں من لویں ۔توں اپنیاں قصوراں توں سچیائی نال تے اپنے پاپاں نوں ماڑیاں اتے ترس کھا کے دور کریں تے فیر ہوسکدا ا ے تو اگاں نوں سکھ نال رہ سکیں ۔²⁸۲۸۔ایہہ ساری ہونی بنوکدنضر دے نال ہوئی ۔ ²⁹۲۹۔ اک سال دے پچھوں اوہ (بادشاہ)بابل دے شاہی محل وچ ٹہل ریا سی ۔ ³⁰۳۰۔تد بادشاہ نے پچھیا کیہ اے اوہ وڈا بابل نئیں جیہنوں میں اپنی طاقت دے زور نال ایس لئی بنایا اے کہ ایہہ دیس دا مرکز ہووے تے میری وڈیائی دا نمونہ بنے ۔³¹۳۱۔اجے بادشاہ ایہہ گل کرن ای ڈیا سی کہ اسمان توں اک آواز آئی اے بنو کدنضر بادشاہ تینوں ایہہ دسیا جاندا اے پئی تیرا راج تیرے کولوں چلا گیا اے ۔ ³²۳۲۔ تیرے آدمی تینوں ہک کے کڈھ دین گے ۔توں میدان دے جناوراں دے نال رہویں گا تے بلداں وانگر گھاہ چریں گا ۔جد تیک توں جان نہ لویں پئی سچا رب ای انساناں دے دیس اُتے راج کردا اے اتے جیہنوں اوسدی مرضی ہووے اوہنوں دیندا اے تے ست زمانے تیرے اتوں لنگ جان گے ۔³³۳۳۔ اوس ویلے یہ گل بنو کدنضر اُتے پوری ہوئی اوہنوں آدمیاں دے وچوں کڈ دتا گیا تے اوہ بلداں وانگر گھاہ چردا رہیا تے اوہدا پنڈاں اسمان دی تریل(اوس) نال بھجدارہا ایتھوں تائیں کہ اوہدے وال عقاب دے پراں وانگ ہوگئے تے اوہدے نونہہ پنچھیاں دے چنگل وانگ ودھ گئے ۔³⁴۳۴۔اتے اوہناں زمانیاں دے اوہدے اتوں توں بیتن پچھوں میں بنو کدنضر نے اپنی اکھاں اسمان ول چکیاں اتے میری سمجھ میرے وچ مڑآئی اتے میں سچے رب دا شکر کیتا تے اوہدی جیہڑا سدا جیوندا اے اینج وڈیائی کیتی اوہدا دیس ہمیشہ تیک رہن والا راج اے اوہدا راج پیڑھیاں تیک قائم رہووے گا۔³⁵۳۵۔دھرتی تے سارے وسنیک گھٹیا سمجھے جاندے نے ۔ اوہ اسمانی لشکر توں جو چاہندا اے کردا اے اجیہا کوئی وی نئیں جیہڑا اوہدا ہتھ روک سکے یا اوہنوں پچھے پئی توں کیہہ کردا ایں³⁶۳۶۔ اوسی ویلے میری سمجھ فیر میرے اندر آگئی تے میرے دیس دی وڈیائی تے شان تے رعب مینوں مڑ گیا تے میرے صلاح کاراں تے پردھاناں نے مینوں اپنا بادشاہ من لیا تے میرا راج قائم ہوگیا تے میری وڈیائی چ وادا ہوگیا۔ ³⁷۳۷۔ایس لئی ہن میں بنو کدنضر اسمان دے بادشاہ دی وڈیائی کردا ہاں کہ اوہ اپنے سارے کماں وچ راست اے اتے اپنی ساری راہواں وچ نیاںکر دا اے اتے جیہڑے گھمنڈ وچ چل دے نین اوہ اوہناں نوں نیواں کرن دی قدرت رکھدا اے ۔

5¹۱۔ بیلشضر بادشاہ نے اپنے اک ہزار امیراں دی وڈ ی ضیا فت کیتی تے اوہناں ہزار بندیاں دے سامنے رج کے شراب پتی ۔ ²۲۔ بیلشضر نےحکم دتا پئی سونے چاندی دے اوہ بھانڈے جنہاں نوں اوہدا پیو بنوکدنضر یروشلیم دی ہیکل وچوں کڈھ کے لیا یا سی ۔لے کے آن تاں جو بادشاہ اوہدے امیر تے اوہناں دیا رانیاں تے رکھیلاں نے اوہناں بھانڈیاں وچ شراب پین۔³۳۔سو سونے تے چاندی دے اوہ بھانڈے جیہڑے خدا دی اوس ہیکل وچوں لئے گئے سن اوتھے لیائے گئے تے بادشاہ تے اوہدے امیراں تے اوہدی بیوی تے حرماں نے اوہناں وچ شراب پیتی ۔ ⁴۴۔اوہ شراب پی پی کے اپنے دیوتاواں دی تعریف کردے رے جیہڑے سونے چاندی تے پیتل تے لوے تے لکڑی تے پتھر دے بنے ہوے سن ۔⁵۵۔اوسی ویلے انسانی ہتھ دیاں انگلیاں وکھائی دتیاں تے اوہناں نے بادشاہ دے محل دی دیوار دے گچ اتے لکھیا ۔بادشاہ نے ہتھ دا لکھن والا حصہ ویکھیا ۔ ⁶۶۔ تد بادشاہ دے مکھ دا رنگ اڈ گیا تے اوہدیاں سوچاں نے اوہدا چین کھو لیا تے اوہدے لک دے جوڑ ڈھلے پے گئے تے اوہدے گوڈے اک دوجے نال ٹکران لگ پئے ۔⁷۷۔تے بادشاہ بڑی اچی آواز چ چیکیا پئی جوتشیاں تے کسدیاں تے گیانیاں نوں بلاؤ تے بادشاہ نے بابل دے سیانیاں نوں آکھیا کہ جیہڑا ایس لکھے ہوئےنوں پڑھ لوے تے اوہدا مطلب دس دیوے گا اوس نوں قر مچی رنگ دا چوغہ دتا جاوے گاتے اوہدے گل وچ سونے دا کنٹھا پایا جائے گا تے اوہ ملک دا تیجا وڈا سردار ہو وے گا ۔⁸۸۔تد بادشاہ دے سارے گیانی آئے پر اوہ لکھیا ہو یا نہ پڑ ھ سکے تے ناں بادشاہ نوںمطلب دس سکے ۔ ⁹۹۔فیر بادشاہ دا رنگ اڈ گیا تے اوہدے امیر وی پر یشان ہو گئے ۔¹⁰۱۰۔بادشاہ تے اوہدے امیراں دیا گلاں سن کے بادشاہ دی ماں جشن وچ آئی تے بادشاہ نوں آکھن لگی ۔اے بادشاہ سدا جیوندا رہ ۔تیریاں سوچاں تینوں پریشان نہ کرن تے تیرے مکھ دا رنگ نہ بدلے ۔¹¹۱۱۔تیرے ملک وچ اک بندہ اے جیہدے وچ پاک دیوتاواں دی روح اے تیرے پیو دے دناں وچ اوہدے وچ چانن تے دیوتاواں ورگی دنائی سی تے تیرے پیو بنو کد نضر نے اوہنوں جادوگراں ،جوتشیاں تے کسدیاں تے گیانیاں دا سردار متھیا سی ۔ ¹²۱۲۔کیو ںجو اوس دانی ایل دے وچ جیہدا نال بادشاہ نے بیلشضر رکھیا سی ۔اک اتم روح اے مطلب پئی سفنیاں دا مطلب تے مشکلاں دا حل تے اوکھیاں گلاں دسن دا علم تے سمجھ اوس دے کول اے ۔سو توں دانی ایل نوں سد تے اوہ ایس دا مطلب دسے گا ۔¹³۱۳۔تد دانی ایل نوں بادشاہ دے سامنے لیایا گیا ۔بادشاہ نے پچھیا : کیہ توں ای او دانی ایل ایں جیہڑا یہوداہ دے اوہناں اسیراں وچوں ایں جنہاں نو ں بادشاہ میرا پیو یہوداہ توں لیا یا سی ؟ ¹⁴۱۴۔میں سنیا اے تیرے وچ دیوتاواں دی روح اے تے ایہہ وی سنیا اے کہ تیرے وچ چانن تے سمجھ تے پورا گیان اے ۔¹⁵۱۵۔ہن گیانی تے جوتشی میرے سامنے لیائے گئے تاں جو اوس لکھت نوں پڑھ کے مینوں اوہدا مطلب دسن پر اوہ ایہناں گلاں دا مطلب نہ دس سکے ۔ ¹⁶۱۶۔ پر میں تیرے ولوں سنیا اے پئی توں سفنیاں دا مطلب دسن تے وہم دور کرن وچ بڑا ماہر ایں ۔سوجے توں ایس لکھت نوں پڑھ کے ایہدا مطلب دسیں تے تینوں قر مچی رنگ دا چوغہ پہنایا جاوے گا تے تیرے گل وچ سونے دا کینٹھا پاپا جاوے گا توں ملک دا تیجا وڈا سردار ہو ویں گا۔¹⁷۱۷۔تد دانی ایل نے بادشاہ دے سامنے جواب دیندے ہویاں آکھیا توں اپنے انعام اپنے کول ای رکھ تے توں اپنے ایہہ انعام کسی ہور نوں دے چھڈتاں ویں میں بادشاہ لئی ایہہ لکھت پڑھاں گا تے اوہدا مطلب وی دساں گا ۔ ¹⁸۱۸۔اے بادشاہ سوہنے رب نے تیرے پیو نوں ملک تے وڈیائی تے شان تے عزت بخشی ۔ ¹⁹۱۹۔تے اوس وڈیائی دے سببوں جیہڑی رب نے بادشاہ نوں دتی سی ،ساریاں قوماں تے امتاں تے وکھو وکھ زبان بولن والے اوہدے حضور وچ کمبدے سن ۔اوہ جنہوں چاہندا سی اوس نوں ای قتل کرادا سی تے جنہوں چاہندا سی اوہنوں جیوندا رکھدا سی تے جنہوں چاہندا سی اوہدا مان ودھاندا سی تے جنہوں چاہندا سی نیواں کردا (گھٹا دہندا) سی ۔²⁰۲۰۔پر جدوں اوہدے وچ ہنکارآ گیا تے اوہدا دل اوہدے سببوں کرڑا ہو گیا تد اوہنوں ملک دے تخت اتوں لاہ دتا گیا تے اوہدی شان اوہدے کولوں کھوہ لئی گئی ۔ ²¹۲۱۔تے اوہنوں انساناں وچوں کڈ ھ دتا گیا تے اوہدا دل جانوراںوانگ رہن لگ پیاتے جنگلی کھوتیاں دے نال وسن لگ پیا ۔تے اوہ بلد وانگ گھاہ چر دا سی ۔اوہدا پنڈا اسمانی تریل نال بھجدا سی ۔اوس ویلے اوہنوں سمجھ آ گئی پئی کہ خدا تعالیٰ ای انسان دے دیس اتے راج کردا اے تے جنہوں چاہندا اے اوہنوں دیندا اے ۔²²۲۲۔تے توں اے بیلشضر جیہڑا اوہدا پتر ایں جدوں تینوں ایہناں ساریاں گلاں دا پتہ سی تد وی توں دل توں عاجز نہ بنیا ۔ ²³۲۳۔ سگوں توں اسمان دے مالک دے خلاف ہو گیا تے تیر ے وچ ہنکارآ گیا تے اوہدے گھر دے بھانڈے تیرے سامنے لیائے گئے تے توں تے تیرے سردارں تے تیری رانیاں تے تیریاں رکھیلاں نے اوہناں وچ پیتا۔۔ایس توں وکھ توں چاندی تے سونے تے پتل تے لوے تے لکڑی تے پتھر دے اوہناں دیوتاں دی تعریف کیتی جنہاں نوں نا ںکجھ وکھائی دیندا اےناں سنائی دیندا اے ناں اوہناں نوں کجھ پتہ ای اے ۔پر جیہڑے خدا دے ہتھ وچ تیری جان (تیرا ساہ )اے تے جیہڑا تیریاں راہواں دا مالک اے ۔توںاوہدی تعریف نئیں کیتی ۔ ²⁴۲۴۔سو اوس ولوں ہتھ دا اوہ حصہ گھلیا گیا تے ایہہ لکھت لکھی گئی ۔²⁵۲۵۔جو کجھ لکھیا گیا ایہہ اوہو اے۔مِنے منِے تقیل وفرسین۔ ²⁶۲۶۔ایہناں گلاں دا مطلب ایہہ وے ۔مِنے ،مطلب پئی خدا نے تیری بادشاہی دا حساب کر لیا اے تے اوہنوں ختم کر چھڈیا اے ۔ ²⁷۲۷۔تقیل ،مطلب تینوں لکڑی چ تو لیا گیا اے ۔توںوزن چ گھٹ نکلیا ایں ۔ ²⁸۲۸۔فرسین۔مطلب تیرا ملک ونڈیا گیا اے تے مادیاں تے فارسیاں نوں دے دتا گیا اے ۔²⁹۲۹۔تد بیلشضر دے حکم نال دانی ایل نوں قرمچی چوغہ پہنایا گیا تے اوہدے گل وچ سونے دا کینٹھا پوایا گیا تے اوہدے لئی اعلان کیتا گیا کہ اوہ دیس داتیجے درجے دا سردار اے ۔ ³⁰۳۰۔اوس رات کسدیاں دےبیلشضر نوں قتل کردتا گیا ۔ ³¹۳۱۔ تے باٹھ ورہیاں دے دارامادی نے اوس ملک تے قبضہ کر لیا ۔

6¹۱۔دارا نوں ایہہ چنگا لگا پئی اوہ اپنے دیس وچ اک سو ویہہ ناظم متھے جیہڑے سارے دیس تے راج کرن ۔ ²۲۔تے اوہناں دے اتے تن وزیر ہوں جنہاں وچوں اک دانی ایل سی ،تاں جو ناظم اوہناں نوں حساب دیوں تے بادشاہ دا حرج نہ ہو وے ۔ ³۳۔دانی ایل وچ جیکر اُچی روح سی اوہ ساریاں نالوں ودھ گیا تے بادشاہ چاہندا سی کہ دانی ایل نوں سارے دیس دا مختار متھ دیوے ۔⁴۴۔ تد وزیر تے ناظم دانی ایل اتے دیس دے کماں وچ کسی قصور دی کھوج کرن لگ پئے پر اوہناں نوں کوئی قصور تے موقع نہ ملیا کیوں جو اوہ سچا سی تے اوہدے وچ کوئی کھوٹ تے قصور نئیں سی ۔ ⁵۵۔تد اوہناں بندیاں نے آکھیا کہ ساہنوں دانی ایل دے خدا تے اوہدی شر یعت بارے اوہدے خلاف توں وکھ ہو ر کسی گل وچ کوئی موقع نئیں مل سکدا ۔⁶۶۔سو ایہہ وزیر تے ناظم بادشاہ کول جمع ہوے تے اوہنوں آکھن لگے اے دارا بادشاہ ہمیشہ تیک جیوندارہ ۔ ⁷۷۔ دیس دے سارے وزیراں تے سرداراں تے ناظماں مفتیاں تے حاکماں نے صلاح کیتی اے کہ اے بادشاہ اک شاہی فرمان دتا جاوے تے آئینپکا بنایا کاوے پئی تریہ دن تیک تیرے توں وکھ جے کوئی کسی دیوتا یا آدمی کولوں کجھ منگے تے اوہنوں شیراں دی کھوہ وچ سٹیا جاوے ۔⁸۸۔ہن اے بادشاہ ! ایس آئین نوں پکا کرتے لکھے ہوے تے دستخط کر تاں جو ایہہ آئین بدلیا نہ جاوے جیویں مادیاں تے فارسیاں دے آئین بدلے نئیں جاندے ۔ ⁹۹۔سو دارا بادشاہ نے اوس لکھے ہوئے اتے دستخط کر دتے ۔¹⁰۱۰۔ جد دانی ایل نوں پتہ لگیا پئی نوشتے اتے دستخط ہو گئے نیںتاں اوہ اپنے گھر وچ آیا (اوہدے گھر دے اُتلے کمرے دیاں باریاں یروشلیم ول کھول دیاں سن) تے اوہ گوڈے ٹیک کےتن واری دعا تے خدا دی تعریف کیتی جیویں پہلے کردا ہوندا سی ۔ ¹¹۱۱۔ اینج بندیاں نے اکھٹیاں ہو کہ دانی ایل نوں اپنے خدا دےحضور دعا کردے تے منت کردے ویکھ لیا ۔¹²۱۲۔تد اوہ بادشاہ کول گئے تے بادشاہ دے آئین بارے گل کردے ہویاں آکھیا کہیہ توں ایس حکم اتے دستخط نئیں کسی کیتے ؟ پئی جیہڑا وی تریہہ دیہاڑیاں تیک اے بادشاہ تیرے باہجو ں کسی دیوتا توں یا آدمی توں منت کرے سواوہ شیراں دی کھوہ وچ سٹیا جاوے گا۔ بادشاہ نے جواب دتا پئی مادیاں تے فارسیاں دے قانون وسارایہہ بدل نئیں سکدا ایہ گل پکی اے ۔¹³۱۳۔تد اوہناں نے بینتی کردے ہویاں بادشاہ دے سامنے آکھیا اے بادشاہ ایہہ دانی ایل جیہڑا یہوداہ دے بندیاں وچوں اے اوہنوں ناںتیری پرواہ اے تے ناںای تیرے اوس حکم دی جیہدے اتے توں دستخط کیتے نیں ۔اوہ سگوں دن وچ تن واری اپنی دعا کردا اے ۔ ¹⁴۱۴۔ جد بادشاہ نے ایہہ گلاں سنیاں تے بہتا دکھی ہویا تے اوہ دلوں چاہندا سی پئی دانی ایل نوں چھڈ اوے تے اوہ سورج دے ڈبن تک اوہنوں چھڈان دا چارہ کردا رہیا ۔¹⁵۱۵۔فیر اوہ آدمی بادشاہ دے سامنے جمع ہوے تے بادشاہ نوں آکھیا اے بادشاہ ایہہ گل پلے بنھ لے پئی مادیاں تے فارسیاں دا قانون ایہہوے کہ جیہڑا حکم یا فرمان بادشاہ نے جاری کیتا ہووے اوہ ہر گز نئیں بدل دا ۔¹⁶۱۶۔ تد بادشاہ نے حکم دتا تے اوہ آدمی دانی ایل نوں لے کے آئے تے اوہنوں شیراں دی کھوہ وچ سٹ دتا ۔پر بادشاہ نے دانی ایل نوں آکھیا پئی تیرا خدا جیہدی توں ہر ویلے عبادت کردا ایں اوہ تینوں چھڈائے گا ۔¹⁷۱۷۔ تے اک پتھر لیا کے اوس کھوہ دے منہ اتے رکھ دتا گیا ۔تے بادشاہ نے اپنی تے اپنے امیراں دی مہر اوہدے اتے لادتی تاں جو دانیایل بارے اوہدی نیت نہ بدلے ۔ ¹⁸۱۸۔تد بادشاہ اپنے محل نوں چلا گیا تے ساری رات پھکھا رہیا ۔اوہدے سامنے کسی طرح دا ساز نئیں لیایا گیا ۔اوہنوں نیند وہ نئیں آئی ۔¹⁹۱۹۔ بادشاہ سویلے ای اٹھ کھلوتا تے اچیچا شیراں دی کھوہ ول ٹر پیا ۔ ²⁰۲۰۔ جد بادشاہ کھوہ دے نیڑے اپڑیا تاں اوہنے بڑے دکھ نال دانی ایل نوں آواز دتی ۔اے دانی ایل ! جیوندے خدا دے بندے جیہڑے خدا دی توں ہمیش عبادت کردا این کہیہ اوہنے اپنی قدرت نال تینوں چھڈا لیا اے ؟²¹۲۱۔دانی ایل نے بادشاہ نوں جواب دتا! اے بادشاہ تو سدا جیوندا رہ۔ ²²۲۲۔ میرے خدا نے اپنے دُوت نوں بھج کے شیراں دے منہ بند کر دتے سن تے اوہناں نے مینوں نقصان نئیں پہنچایا ۔کیوں جو اوہدیاں نظراں وچ میں پاپی نئیں ساں تے تیریاں نظراں وچ وی اے بادشاہ میںکوئی قصور نئیں سی کیتا ۔²³۲۳۔تد بادشاہ چوکھا راضی ہویا تے حکم دتا پئی دانی ایل نوں کھوہ وچوں باہر کڈن ۔سو دانی ایل نوں باہر کڈیا گیا تے ویکھیا گیا پئی اوہ صحیح سلامت سی کیوں جو اوہدا توکل اپنے خدا تے سی ۔²⁴۲۴۔فیر بادشاہ دے حکم تے دانی ایل دی شکایت کرن والے آدمی لیائے گئے تے بال بچیاں سنے شیراں دی کھوہ وچ سٹ دتے گئے تے کھوہ دی تہ تک اپڑن توں پہلاں ای شیراں نے اوہناں نوں پھڑ کے اوہناں دیاں ساریاں ہڈیاں بھن چھڈیاں ۔ ²⁵۲۵،ایہدے پچھو دارا بادشاہ تے ساریاں قوماں تے امتاں نے وکھری وکھری بولیاں بولن والیاں نوں جیہڑے دنیا وچ جیتھے کتھے وی وسدے سناک پتر لکھیا پئی تہاڈ ی ڈھیر سلامتی ہووے ۔²⁶۲۶۔ میں ایہہ حکم دینداواں کہ میرے دیس دے ہر صوبے دے لوکی دانی ایل دے خدا دے حضور ڈر دے تے کمبدے رہن ۔کیو ں جو اوہ زندہ خدا اے اوہ ہمیش تیک قائم اے اوہدا راج اٹل اے اوہ دا راج ہمیش رہو گا ۔ ²⁷۲۷۔ اوہو چھڈاندا اتے بچاندا اے اوہواسمان تے زمین اتے معجزے (نشان) تے اچرچ کم وکھاندا اے اوہنے ہی دانی ایل نوں شیراں توں چھڈایااے ۔²⁸۲۸۔ سو دانی ایل دارا دے راج تے کورش فارسی دے راج وچ پھلدا ریہا۔

7¹۱۔ بابل دے بادشاہ بیلشضردے پہلے ورھے وچ دانی ایل نے اپنے بسترے اتے اک سفنےوچ اپنیاں سوچاں دی رویا ڈٹھی تداوہنے اوس سفنے نوں لکھیا تے اوہ ساریاں کلاں کھل کے دسیاں۔ ²۲۔ میں رات نوں اک رویا ویکھی تےاہدے وچ ایہہ ویکھیا پئی اک وڈے سمندر اُتے اسمان دیاں چار ہواواں بڑے زور نال وگدیاں نیں۔ ³۳۔تد سمندر وچوں چار وڈے وڈے درندے نکلے جیہڑے اک دوجے تھوں وکھو وکھ سن ۔⁴۴۔ پہلا درندہ شیروانگ سی تے اوہدے کھمب عقاب وانگ سن میرے ویکھدے ای ویکھدے اوہدے کھمب پٹ لئےگئے تے اوہنوں زمین توں چک لیا گیا تے اوہ آدمی وانگ اپنے پیراں تے کھلو گیا تے اوہنوں آدمی دا دل دے دتا گیا ۔ ⁵۵۔ میں نظر کیتی تے ویکھیا پئی دوجا درندہ رچھ دے وانگ اے تے اوہ اک پاسے سدھا کھلو گیا تے اوہدے منہ وچ دنداں دے وچکار تن پسلیاں سن تے اوہنوں آکھیا گیا پئی اٹھ تے ڈھیر سارا ماس کھا۔⁶۶۔ تے میں رات دی رویا وچ نظر کیتی تے ویکھیا پئی اک درندہ تیندوے وانگ اے تے اوہدی ہک اتے پنچھی وانگ چار بانہواں سن ۔تے اوس حیوان دے چار سر سن تے اوہنوں راج دے دتا گیا ۔ ⁷۷۔ تے میں رات دی رویا نظر کیتی تے کیہہ دیکھیا پئی چو تھا درندہ بھیانک ،ڈراونا اے تے بڑا ای زبردست اے تے اوہدے دندوڈے وڈے تے لوے دے سن اوہ نگلی جانداسی ،ٹوٹے ٹوٹے کردا سی تے جیہڑے رہ جاندے سن اوہناں نوں پیرا نال درڑدا سی ،پر اوہ دوسرے درندیاں توں وکھرا سی جیہڑے اوس تھوں پہلے آئے سن ۔اوہدے دس سنگ سن ۔⁸۸۔جدوں میں سنگاں تے دھیان کردا پیاسی تے میں ویکھیا پئی اک ہور نکاجیا سنگ اوہناں دے وچکار روں نکلیا جیہدے اگلے پہلے سنگاں وچوں تن سنگاں نوں مڈھوں پٹ دتا گیا تے میں ویکھیا پئی ایس سنگ وچ آدمی وانگ اکھاں سن تے اک منہ سی جیہدے وچوں ہنکاردیاں گلاں نکلدیاں سن۔⁹۹۔تے جد میں ویکھ رہا سی ادوں تیک تخت لگائے گئے تے قدیم الایام اوہناں اتے بیٹھ گیا، اوہدے لیڑے برف وانگ چٹے سن تے اوہدے وال اُن وانگ ستھرےسن اوہداتخت اگ دے لانبو وانگ سی تے تخت دے پہیے بلدی اگ وانگر سی¹⁰۱۰۔اوہدے اگے اک اگ دا دریا وگدا سی ہزاراں ہزار اوہدی خد مت کردے سن تے لکھو لکھ اوہدے حضور وچ کھلوتے سن اودوں نیاں ہون ڈیا سی تے کتاباں کھولیاں گئیاں¹¹۱۱۔میرے ویکھدے ای ویکھدے اوس سنگ دیاں غرور بھریاں گلاں د ی واج دے سببو ں میرے اگے اوس درندے نوں مار دتا گیا ۔اوہدا بدن ہلاک کر دتا گیا تے اگ دے بھانبڑ وچ سٹ دتا گیا ۔ ¹²۱۲۔تے دوجے درندیاں دے کولوں اوہناں دا راج و یلے لیا گیا تے اوہناں دی حیاتی دا ویلا اک زمانہ تے اک عرصہ متھیا گیا ۔¹³۱۳۔ میں رات دی رویا اُتے نظر کیتی تے کیہ ویکھیا پئی اک بندہ آدمزاد دے وانگ اسمان دے بدلاں سنے آیا تے اوہ قدیم الایام تیک اپڑ گیا تے اوہدے اگے لیایا گیا ¹⁴۱۴۔تے حکومت تے وڈہائی تے راج اوہنوں دے دتی گئی تاں جو ساریاں قوماں تے امتاں تے زباناں اوہدی ٹہل کرن اوہدی حکومت سدا تیک قائم اے تے لازوال حکومت اے تے اوہدی مملکت مٹن والی نئی ۔¹⁵۱۵۔فیر میں دانی ایل دی روح میرے اندر دکھی ہوئی تے میرے دماغ دی رویا نے مینوں بے قرار کر دتا ۔ ¹⁶۱۶۔سو میں اوہناں وچوں جیہڑے کول ای کھلوتے سن اک بندے دے کول گیا تے ایہناں ساریاں گلاں دی سچیائی پچھی فیر اوہنے مینوں دسیا تے ایہناں گلاں دا مطلب وی سمجھایا۔¹⁷۱۷۔ ایہہ چار وڈے وڈے جاندار اوہ چار بادشاہ نیں جیہڑے ایس زمین تے راج کرن گے ۔ ¹⁸۱۸۔فیر حق تعالیٰ دے پاک لوکی راج لے لین گے تے ہمیش تیک ایہدے مالک ہوون گے ۔¹⁹۱۹۔ تد چوتھے درندے دی سچائی سمجھن نوں میرا من کیتا جیہڑا دوجیاں کولوں وکھراسی تے ڈاہڈا ڈراؤنا سی جیہدے دند لوے دے تے نونہہ پتل دے سن تے جیہڑا لنگھداجاندا تے ٹوٹے ٹوٹے کر دیندا سی تے جیہڑے بچ جاندے سی اوہناں نوں پیراں نال لتاڑ دا سی ۔ ²⁰۲۰۔ تے اوہدے دس سنگاں دی سچائی نے اوس سنگ دی جیہڑا نکلیا سی تے جیہدے اگے تن ڈگ پئے سن مطلب جیہڑے سنگ دیاں اکھاں سن تے جیہدے منہ وچوں غرور دیاں گلاں نکلدیاں سن تے جیہدی صورت اوہدے سنگیاں تو بہتی رعب والی سی ۔²¹۲۱۔میں ویکھیا پئی اوہی سنگ مقدساں نال جنگ کرداسی تے اوہناں تے چھا جاندا سی ۔ ²²۲۲۔جد تیک قدیم الایام نہ آیا تے حق تعالیٰ دے مقدساں دا نیاں ہویا تے وقت آن اپڑیا پئی مقدس لوگ راج دے مالک ہوون گے ۔²³۲۳۔تے اوہنے اینج آکھیا پئی چوتھا درندہ حیوان دھرتی اتے چوتھی بادشاہی اے تے اوہ دوجیاں بادشاہیاں تھوں وکھری ہووے گی تے اوہ ساری دھرتی نوں نگل جاوے گی اوہنوں لتاڑےگی تے اہدے ٹوٹے ٹو ٹے کر دیو گی ۔ ²⁴۲۴۔ تے اوہ دس سنگ دس بادشاہ نیں جیہڑے او س راج دے وچ اٹھن گے تے اوہناں دے پچھو اک ہور بادشاہ اٹھے گا جیہڑا پہلے بادشاواں تو وکھرا ہووے گا تے تِن بادشاہواں نوں ہرا دوے گا۔²⁵۲۵۔ تے حق تعالیٰ دے خلاف گلاں کرے گا تے حق تعالیٰ دے مقدساں نو ں دکھ دیوے گا تے متھے ہوئے وقتاں نوں تے شر یعت نوں بدل دیوے گا تے اوہ اک سمے تے سمے تیک ادھے دور تک اوہدے ہتھاں وچ کردتے جان گے ۔ ²⁶۲۶۔ فیر عدالت لگے گی تے اوہدا اختیار اوہدے کولوں لے لیا جاوے گا تاں پئی اوہنوں ہمیش لئی تباہ کر دین ۔²⁷۲۷ ۔پر سارے اسمان دے ہیٹھاں دی مملکتاں دی حکومت تے سلطنت تے عظمت حق تعالیٰ دے مقدساں دی امت نوں بخشی دتی جائے گی ۔اوہدی مملکت ہمیش واسطے ہووے گی تے سارے دیس اوہدی خدمت کرن گے تے اوہدا حکم منن گے ۔ ²⁸۲۸۔ ایتھے ایہہ گل مک گئی مینوں دانی ایل نوں میرا سوچاں نے بڑا بے چین کیتا تے میرے چہرے دا رنگ بدل گیا فیر وی میں ایہہ گل اپنے دل وچ ای رکھی ۔

8¹۱۔بیلشضر بادشاہ دے راج دے تیجے ورھے دے وچ اوسرویا دے پچھاں دانی ایل نیں اک ہور رویا ڈٹھی ۔ ²۲۔ تے میں اوس رویا دے وچ ویکھیا ،رویا دے وچکار مینوں اوس ویلے اینج جاپیا جیویں میں سوسن دے محل اندر آں جیہڑا عیلام دے صوبے وچ اے،میں فیر رویا وچ ای اپنے آپ نوں دریائے اولائی دے کنڈے اتے ویکھیا ۔³۳۔میں اکھاں چک کے نظر کیتی تے کیہ ویکھیا کہ دریا کول اک مینڈھا کھلوتا سی ۔اوسدے دو سنگ سن ۔دونویں سنگ اچے سن پر اک سنگ دوجے کولوں وڈا سی تے وڈا سنگ دوجے توں پچھوں اگیا سی ۔ ⁴۴۔میں ایس مینڈھے نوں ویکھیا پئی اوہ لہندے تے اترتے دکھن ول سینگ ماردا سی تے اوہدے سامنے کوئی وی درندہ کھلوناں سکیا تے ناں ای اوہنوں چھڈا سکیا ۔پر اوہ جو چاہندا سی اوہ ای کردا سی ۔ایتھوں تیک کہ اوہ بہتا وڈا ہو گیا ۔⁵۵۔ اجے میں سوچیں پیا ہویا سی کہ اک ابکرا لہندے ولوں آن کے ساری دھرتی تے اینج پھریا کہ اوہنے زمین نوں وی نئیں چھویا تے اوس بکرے دیاں دوواں اکھاں دے وچکار اک اجرج سنگ سی ۔ ⁶۶۔ تے اوہ بڑے غصے نال اوس دو سنگاں والے مینڈھے کول آیا جنہوں میں دریا دے کنڈے تے کھلوتا ویکھیا سی تے بڑے قہر دے نال اوہدے اتے چڑھائی کر دتی ۔⁷۷۔ تے میں ویکھیا پئی اوہ منیڈھے دے نیڑے اپڑیا تے مینڈھے اتے اوہنوں ڈاہڈا غصہ آیا تے اوہنے مینڈھے نوں ماریا تے اوہدے دونویں سنگ بنھ دتے تے مینڈھے وچ اوہدے اگے کھلون دا رتی برابر زور نئیں سی پئی اوہدے سامنے کھلو سکے نے اوہنے مینڈھے نوں ڈھا لیا تے اوس نوں لتا ڑ دتا نے کوئی نئیں سی جیہڑا مینڈھے نوں اوہدے کولوں چھڈا سکے ۔ ⁸۸۔تے اوہ بکرے دار زور وددا گیا تے جد اوہ بہتا زور والا ہو گیا تے اوہدا وڈا سنگ بھج گیا تے اوہدی تھاں چار اچرج شکلا ں دے سینگ اسمان دیاں چاراں ہواواں ول نکلے ۔⁹۹۔ تے سنگاں وچوں اک چھوٹا سنگ نکلیا جیہڑا دکھن تے چڑ ھدے تے جلالی دیس ول انت ای ودھ گیا ۔ ¹⁰۱۰۔تے اوہ اسمان دے لشکر تیک جا اپڑیا تے اوہنے اسمان دے لشکر وچوں تے تاریاں وچوں کنیاں نوں دھرتی اتے سٹ دتا تے اوہناں نوں لتا ڑیا ۔¹¹۱۱۔سگوں اوہنے لشکر دے سردار وانگ اپنے آپ نوں ودھا لیا ۔تے اوہنے اودے کولوں ہمیشہ دی قر بانی کھو لئی تے اوہدی پاک تھاں نوں ڈھا دتا ۔ ¹²۱۲۔تے پاپا ں دے سببوں اک لشکر سدا دی قربانی سنے اوس نوں دے دتا گیا تے سچیائی نوں دھرتی اتے سٹ دتا گیا تے اوہ کامیابی نال ایہی کردا رہیا ۔¹³۱۳۔ تے میں اک دوت نوں گلاں کردیاں ہویا سنیا تے دوجے دوت نے اوس گلاں کرن والے دوت نوں پچھیا پئی کہ سدا دی قربانی اجاڑن والی پاپاں دی رویا جیہدے وچ پاک تھاں تے لشکر دونویں لتاڑ ے جاندے نیں کد تیک رہو گی ۔ ¹⁴۱۴۔تے اوہنے مینو ں آکھیا پئی "دو ہزار تن سو شام تے سویر تیک " فیر پاک تھاں نوں مڑ پاک کیتا جاوے گا ۔¹⁵۱۵۔جد میں ہاں میں دانی ایل نے ایہہ رویا ڈٹھی تے ایہہ دا مطلب جانن لئی سوچیں پیاں سی ۔اتے کیہ ویکھدا ہاں پئی میرے سامنے کوئی کھلوتا سی جیہدی شکل آدمی وانگ سی ۔ ¹⁶۱۶۔تے مینوں اولائی وچوں اک آواز سنائی دتی جنہے اولائی دے وچکار اچی آواز وچ آکھیا ،اے جبرئیلایس آدمی نوں ایس رویا دا مطلب سمجھا دے ۔ ¹⁷۱۷۔سو میں جتھے کھلوتا سی اوہ میرے کول آیا تے اوہدے آن تے میں ڈر گیا تے میں منہ پرنے ڈگ پیا ۔فیر اوہنے مینو ںآکھیا اے بشر دی اولاد توں ایہہ سمجھ لے کہ ایہہ رویا اخیر زمانے بارے اے ۔¹⁸۱۸۔ تے جد اوہ ایہہ گلاں کرریا سی تاں میں گہری نیندر وچ منہ پرنے دھرتی اتے پیاسی پر اوہنے مینوں پھڑ کے سیدھا کھڑا کر دتا ۔ ¹⁹۱۹۔تے آکھیا میں تینوں دساں گا پئی ایس قہر دے اخیر تے کیہہ ہووے گا کیوں جو ایہہ حکم متھے ہوئے سمے دی بابت اے ۔²⁰۲۰۔جیہڑا مینڈھا توں ڈٹھا اے اوہدے دونویں سنگ مادی تے فارسی بادشاہ نیں۔ ²¹۲۱۔تے اوہ تکڑا بکرا یونان دا بادشاہ اے تے اوہدیاں اکھاں دے وچکار لا وڈا سنگ پہلا بادشاہ اے ۔²²۲۲۔تے اوس سنگ دا بھج جانا تے اوہدی تھاں تے چار ہور سنگاں دا نکل آنا اوہ چار بادشاہیاں نیں جیہڑیاں اوہدی قوم دے وچکار ہون گیاں پر اوہناں داراج اوہدے وانگ نئیں ہووے گا ۔ ²³۲۳۔ فیر اوہدی بادشاہی دے اخیر تیک جد پاپی حدوں ودھ جاون گے تے فیر اک اکھڑ تے بھیداں نوں بجھن والا بادشاہ اٹھے گا ۔²⁴۲۴۔اوہ بڑا ڈاہڈا ہووے گا پر اوہدا زور اوہدے بلاتے ناں ہووے گا اوہ اچرج طر یقے نال تباہ کردیوے گا ۔تے بڑا سپھل ہووے گا تے کم کرے گا تے زور اواں تے پاک لوکاں نوں مار سٹے گا ۔ ²⁵۲۵۔تے اپنی چترائی نال لوکاں نوں دھوکا دین تے اوہدے منصوبے اوہدے ہتھو ں توڑ اپڑن گے ۔اوہ بڑا گھمنڈی ہو جاوے گا تے بہتیاں نوں صلح دے سمے ای نیست کر دیوے گا ۔اوہ بادشاہواں دے نال وی مقابلہ کرن لئی اٹھ کھلو وے گا پر بنا ہتھ ہلائے بغیر ای ہار جاوے گا ۔²⁶۲۶۔اوہ سانجھ تے سویرے جیہڑی رویا دی دس پائی اے توں اوس رویا نوں ٹھپ کے رکھ ۔کیوں جو اوہد ے پورا ہوون وچ اجے بتھیرے دیہاڑے نیں ۔²⁷۲۷۔تے میرے دانی ایل دا ہوش جاندا ریا تے میں کجھ دناں تائیں بیمار پیا رہیا ۔فیر میں اٹھ کھلوتا تے بادشاہ دا کم کردا رہیا میںاوس رویا توں دکھی ساں پر ایس نوں سمجھ والاکوئی نئیں سی ۔

9¹۱۔ اخسویرسدے پتر دارا دے پہلے ورھے وچ ـــ ایہہ مادیاں دی اولاد وچوں سی تے کسدیاں دے ملک دا بادشاہ بنیا ۔ ²۲۔مطلب پئی اوہدی بادشاہت دے پہلے سال وچ میں دانی ایل نے کتاباں وچ اوہناں ورھیاں دا حساب سمجھیا جنہاں ولوں یر میاہ نبی اُتے خداوند دا کلام اتریا سی پئی یروشلیم دے اُجڑن وچ ستر سال پورے بیتن گے ۔³۳۔تے میں خداوند خدا ول منہ پھیریا تا جوں روزہ رکھ کے تے ٹاٹ لے کے تے بھنجے بہہ کے نیتی تے دعاواں کرن لگ پواں ۔ ⁴۴۔ سو میں خداوند اپنے خدا توں دعا منگی تے ایہہ مندے ہویاں آکھیا پئی اے خداوند خدا تو جو بہت وڈا تے رعب والا ایں تو اپنا حکم منن والیاں تے پیار کرن والیاں اُتے اپنے رحم کرمدے وعدے دا پکا ایں ۔⁵۵۔پر اساں پاپ کیتا ،اسی راہوں بے راہ ہوے ہاں تے اساں شرارت کیتی اے ،اساں باغی ہو گئے آں سگوں اساں تیرے حکماں تے آئین نوں چھڈ دتا اے ۔ ⁶۶ ۔تے اساں تیرے خد مت کرن والے بٹیاں دی گل ناں سنی جنہاں نے تیرا ناں لے کے ساڈے بادشاہواں تے ساڈے سرداراں تے ساڈے پیو دادیاں دے سارے لوکاں نال گلاں کیتیاں ۔⁷۷۔ اے خداوند سچیائی تیرے لئی اے تے نندیاہ ساڈے لئی اے مطلب پئی یہوداہ دے گھر دے لوکاں لئی تے یروشلیم دے وسیکاں لئی تے بنی اسرائیل دے لئی اے بھانویں دور دے ہون بھانویں نیڑے دے ۔جنہاں نوں توں ساریاں دیساں وچ جتھے کتھے وی اوہناں دے پاپاں دے سبب کڈھ چھڈ یا اے کیوں جو اوہ تیرے قصور وار متھے گئے نیں ۔ ⁸۸۔ ہاں اے خداوند بد نامی ساڈے لئی اے ـــ ساڈے بادشاہ دےلئی ،ساڈےسرداراں لئی تے ساڈے پیو دادیاں دے لئی کیوں جو اسی تیری نظراں وچ پاپی متھے گئے ۔⁹۹۔ساڈا خداوند رحم کرن والا تے بخش دین والا اے جد کہ اسی اوہدے خلاف بغاوت کیتی اے ۔ ¹⁰۱۰۔ تے خداوند اپنے خدا دی آواز نوں ناں سنیا پئی اسی اوہدی شر یعت اُتے عمل کر یے جیہڑی اوہنے اپنے بندیاں نبیاں ولوں ساڈے لئی متھی ہوئی اے ۔ ¹¹۱۱۔تے کل اسرائیل نے تیری شریعت نوں توڑ پائے تیریاں راہواں توں پھر گئے تے تیری آواز نوں ناں سنیا ۔ایس لئی اوہ پھٹکار تے اوہ سونہہ ساڈے اُتے پوری ہوئی اے جیہڑی خدا دے بندے موسیٰ دی شریعت وچ لکھی ہوئی اے کیوں جو اسی اوہدا پاپ کیتا اے ۔¹²۱۲۔تے اوہنے اپنیاں اوہناں گلاں دا ثبوت دتا اے جیہڑیاں اوہنے ساڈے تے ساڈے سرداراں دے خلاف جیہڑے ساڈے اُتے راج کردے سن (قاضیاں دے خلاف ساڈا نیاں کردے سن) آکھیاں پئی میں تہاڈے اُتے بڑی وڈی بلا لیاواں گا ۔ایتھوں تیک کہ یروشلیم نال جو کجھ کیتا گیا اوہ دنیا وچ ہو ر کدھرے نئیں ہویا ۔ ¹³۱۳۔تے جیویں موسیٰ دس شریعت وچ لکھیا ہویا اے اینج ای ایہہ ساری بپتا ساڈے اتے آن پئی ۔فیروی اسی خداوند اپنے خدا اگے بنتی نئیں کیتی پئی اسی اپنی بریائی تھوں توبہ کر دے تے تیری سچائی نوں سیہاندے ۔ ¹⁴۱۴۔تے خداوند خدا بلاواں دا راکھا ساڈے اتے بٹھایا ہویا اے کیوں جو خداوند ساڈا خدا اپنے سارے کماں وچ جیہڑے اوہ کردا اے سچا اے پر اسی اوہدی آواز نوں ناں سنیا ۔¹⁵۱۵۔تے ہن توں اے خداوند ساڈے خدا جیہڑا اپنی تگڑی بانہواں نال اپنی قوم نوں مصر دے ملک وچوں کڈھ لیا یا تے جیہدے ناں نوں شہرت ملی جیویں اج دے دیہاڑے اے ۔اساں پاپ ،کیتا اساں شرارت کیتی اے ۔ ¹⁶۱۶۔اے خداوند اپنی ساری سچیائی دے حساب نال اپنا غصہ تے اپنا قہر اپنے شہر یروشلیم تھوں مطلب پئی اپنے پاک پہاڑا ں توں دور کر دے کیو نکہ جو ساڈے پاپاں تے ساڈے پیو دادیاں برائیاں سببوں یروشلیم تے تیری قوم دے آلے دوالے لوکاں وچ پھٹکار متھے گئے نیں ۔¹⁷۱۷۔ہن اے ساڈے خدا اپنے لوکاں دی دعا تے منت نوں سن تے اپنے لئی اپنا چہرہ اپنی اجاڑی ہوئی پاک تھاں اتے لشکا ۔ ¹⁸۱۸۔ اے خدا اپنا کن لا کے سن تے اپنیاں اکھاں کھول کے ساڈی تباہی نوں تے اپنے شہرنوں جیہڑا تیرے ناں دا اکھواندا اے ویکھ۔کیوں جو اسی اپنی راستی دے سببوں نئیں پر تیری ان گنت رحمتاں دے سببوں اپیناں دعاواں تیرے اگے نذر کردے ہاں ۔ ¹⁹۱۹۔اے خداوند سن اے خداوندمعاف کر ۔اے خداوند سن لے تے کجھ کر ۔اے میرے خدا اپنے ناں دے لئی دیر نہ کر کیوں جو تیرا شہر تے تیری قوم تیرے ای ناں نال اکھواندے نیں ۔²⁰۲۰۔ اجے میں ایہہ آکھدا پیاسی تے دعا کردا سی تے اپنے تے اپنی قوم اسرائیل دے پاپاں نوں من رہیا سی تے خدا ونداپنے خدا دے حضور اپنے خدا د ے پاک پہاڑ دے لئی بینتی کردا پیا سی ۔ ²¹۲۱۔ ہاں میں دعا وچ اجے ایناں ہی آکھدا پیاسی پئی جبرئیل فرشتہ جنہوں میں رویا دے شروع وچ ویکھیا سی تیزی نال اُڈدا ہویا آیا تے تر کلاں ویلے دی قربانی چڑھان دے ویلے نیڑے نیڑے اوہنے مینوں چھویا ۔²²۲۲۔ اوہ نے مینوں سمجھا یا تے گلاں کیتیاں تے آکھن لگا ۔اے دانی ایل میں ایس ویلے ایس لئی آیا واں کہ تینوں گیان دے سمجھ بخشاں ۔ ²³۲۳۔تیری دعا دے شروع چ مینوں حکم ملیا سی تے میں آیا واں جے تینوں دس دواں کیو ں جو توں وڈا پیارا ایں ۔سوتوں دھیان کر تے رویا نوں سمجھ لے ۔²⁴۲۴۔تیری قوم تے تیرے پاک شہر لئی ستر ہفتے متھے گئے نیںپئی قصور تے پاپ ختم ہو جاون بھیڑے کماں دا کفارہ دتا جاوے تے ہمیشہ دی سچیائی قائم ہو جاوے تاں جو نبوت دے رویا اتے چھاپ لگ جاوے تے سب توں پاک تھاں نوں مسح کیتا جاوے ۔ ²⁵۲۵۔سو تو ایہہ سب جان لے تے سمجھ لے ایس حکم دے جاری ہون توں لے کے پئی یروشلم دے نویں سرے توں بحال ہووے پئی ہن تھوں لے کے مسح کیتے ہوئے سردار دے آون تیک ہفتیاں تے باہٹھ ہفتیا ں تیک گلیاں تے دیواراں نوں نویں سرے تھوں بنایا جاوے گا جد کہ اوہ بپتا دے دیہاڑے ہوون گے ۔²⁶۲۶۔تے اوہناں باہٹھ دناں دے پچھوں مسح کیتے ہوئے نوں قتل کردتا جاوے گا تے اوہدا کجھ نئیں بچے گا۔ تے اک بادشاہ آوے گا جیہدے لوکی شہر تے پاک تھا ں نوں ڈھا دین گے تے اک طوفان اوہنوں مٹا دیوے گا۔ تے اخیر تیک جنگ تے بربادی ہوندی روے گی²⁷۲۷۔ تے اوہ اک ہفتے دے لئی بتھیریاں نال عہد کرے گا تے ادھے ہفتے دے لئی جناور ذبح کرن تے نذرانے چڑھاونے بند کردیوے گا تے اوہناں دی تھاں اور گھنونا بت کھڑا کر دیوے گا جس ویلے تیک پئی اجاڑن والے اُتے متھی گئی بر بادی تے قہر اترے ۔

10¹۱۔فارس دے بادشاہ خورس دے راج دے تیجے ورھے وچ دانی ایل اتے جیہڑا بیلشض اخواندا سی اک گل اتری تے اوہ گل سچ سی تے ڈاہڈی بپتا دی سی تے اوہنے اوس گل تے دھیان کیتا تے اوس رویا دا بھید سمجھ لیا ۔²۲۔ میں دانی ایل تن ساتیاں تیک سوگ کر دا ریا۔ ³۳۔جد تائیں ایہہ تن ساتے مک ناں گئے میں ناں تے سوادلا کھانا کھادا تے ناں ای ماس تے شراب نوں منہ لایا تے ناں میں تیل ملیا ۔⁴۴۔ تے پہلے مہینے دے چووی ویں دن می وڈے دریا مطلب پئی دجلہ دریا دے کنڈے تے ساں ۔ ⁵۵۔ میں اپنیاں اکھاں چک کے ڈٹھا تے کیہہ ویکھنا ہاں پئی اک آدمی جنہے سوتی لیڑے پائے ہوئے نیں تے اوفاز دے شُچے سونے دی پیٹی لک نال بنھی ہوئی اے کھلوتا اے ۔ ⁶۶۔اوہداسریر زبرجد ورگا تے اوہدا منہ بجلی وانگ سی تے اوہدیاں اکھاں جلدیاں دیویاں ورگیاں سن ۔اوہدیاں باہاں تے پیراں دا رنگ لشکدے پتل وانگ سی تے اوہدی آواز بھیڑ دے شور وانگ سی ۔⁷۷۔ اے رویا منیوں دانی ایل نوں وکھائی دتی سی کیوں جو میرے نال دے لوکاں نے ایہہ رویا نئیں ڈٹھی پر اوہ بھڑی طرح کمبن لگ پئے تے اپنے آپ نوں لکاون لئی نٹھ گئے ۔ ⁸۸۔اینج میں کلا ای رہ گیا تے میں ایس وڈی رویا نوں ویکھدے ای جیویں میرے سریر وچ جان نئیں رہی ،میرا رنگ اڈ گیا تے میرے وچ اکا طاقت نئیں رہی ۔ ⁹۹۔ پر میں اوس آدمی دے بولن دی آواز نوں سنیا تے منہ پرنے ڈگ کے گوڑی نیند ر سوں گیا ۔¹⁰۱۰۔تے ویکھو اک ہتھ نے مینو چھویا تے مینوں گوڈیاں تے تلیاں اُتے بٹھایا ۔ ¹¹۱۱۔ تے اوہنے مینوں آکھیا پئی اے پیارے مرد دانی ایل ! میں جیہڑیاں گلاں تینوں آکھدا ہاں اوہناں نوں سمجھ لے تے سدھا کھڑا ہو جا ۔کیوں جو ہن مینوں تیرے کول گھلیا گیا اے تے جد اوہنے مینوں ایہہ گل آکھی تے میں کمبدا ہویا کھلو گیا ۔¹²۱۲۔فیر اوہنے مینو ں آکھیا اے دانی ایل نہ ڈر ۔کیوں جو پہلے ای دن توں جد تو ایہہ گلاں سمجھن لئی اپنا د ل لگا یا تے اپنے آپ نووں اپنے خدا دے اگے نیواں کیتا ۔تیریاں گلاں سنیاں گئیا نتے تیریاں گلاں دے سببوں میں آیا ہاں ۔ ¹³۱۳۔پر فارس دے ملک دے موکل نے اکی دیہاڑیاں تک میرے نال لڑائ ی کیتی پر ویکھ فیر میکائیل دوت جیہڑا خدا دے نیڑے اوہدے حضور وچ رہن والے دوتاں وچوں اک دوت اے اوہ میری مدد کرن لئی آپڑیا تے میں اوتھے فارس دے بادشاہواں دے نال ٹھہرا ریا ۔¹⁴۱۴، جو کجھ تیرے لوکاں نالآخیر دناں وچ ہون والا اے میں اوہ تینوں دسن لئی آیا واں کیوں جو ایہہ رویا اے بہتے سارے دناں دے لئی اے ۔ ¹⁵۱۵۔جد اوس نے مینوں ایہہ گلاں آکھیاں میں اپنا سر سٹ لیا تے چپ ہو گیا ۔¹⁶۱۶۔تے ویکھو کسی نے جیہڑا آدمزاد وانگ سی میرے بلاں نوں چھو یا تے میں اپنا منہ کھولیا تے جیہڑا میرے سامنے کھلوتا سی اوہنوں آکھیا ۔اے خداوند ایہہ رویا وکھن دے سببوں میں بڑا دکھی ہاں ۔میں بڑا ماڑا ہاں ۔ ¹⁷۱۷۔فیر بھلا میں تیرا خادم اپنے خداوند نال کیویں گل کر سکدا اے ؟ ناں تے میرے وچ زور اے تے ناں ای دم اے ۔¹⁸۱۸۔ تد اوس آدمی نے جیہڑا ویکھن چ سادہ جیہا سی مینوں اک واری فیر چھویا تے مینوں زور دتا ۔ ¹⁹۱۹۔تے اوہنے آکھیا اے پیارے انسان ۔نہ ڈر تیر ی سلامتی ہووے۔ڈاہڈا ہوتے زور پھڑ تے جد اوس نے مینوں ایہہ آکھیا تے میں زور پایا تے آکھیا اے میرے مالک ہن فرما کیوں جو توں ای مینوں زور دتا اے ۔²⁰۲۰۔ تد اوس نے آکھیا کیہہ تینوں پتہ اے پئی میں تیرے کول کیوں آیا ہاں ؟ تے ہن میں فارس د ے محافظ نال لڑن نوں مڑ کے جاناں واں تے جدوں میں چلا جاواں گا تے یونان دا موکل آوے گا ۔ ²¹۲۱۔سو جو کجھ سچائی دی کتاب وچ لکھیا میں تینوں دساں گا تے تیرے موکل میکائیل دے سوا ایس کم وچ میرا کوئی مدد گار نئیں ۔

11¹۱۔چار ممالک عالمگیر،دارا مادی دے راج دے پہلے سال وچ میں ہی اوہنوں پکا کرنا لئی تے تکڑا بناون لئی کھڑا ہویا ۔ ²۲۔تے ہن میں تینوں سچیائی دسداواں ۔ فارس وچ اجے تن بادشاہ ہور اتھن ھے تے چو تھا بادشاہ اوہناں سبھناں توں بہتی دولت والا ہووے گا ۔تداور اپنی دولت دے سببوں سب توں زور والا ہو جاوے گا تد اوہ ساریاں توں یونان دے راج داسامنا کرن لئی چکے گا ۔³۳۔ تے اک ہو ر وڈا ڈاہڈا بادشاہ اٹھے گا جیہڑا اوہدے اُتے بڑی شان دے نال راج کرے گا تے جو کجھ اوہ چاہے گا سو کرے گا ۔ ⁴۴۔اوہدے پکے ہوندے ای اوہدا راج ڈگ پئے گا تے اوہ اسما ن دیا چوواں ہواواں وچ ونڈیا جاوے گا ۔پر ناں تے اوہدا راج اوہدی اولادنوں ملے گا تے ناں ہی اوہدی اوہ شان رہوووے گی جس دے حساب دے نال اوہ راج کردا سی ۔سگوں اوہدا راج مڈھوں پُٹیا جاوے گا تے اوہ غیراں دے لئی ہووے گا ۔⁵۵۔ تے دکھن دا بادشاہ زور پھڑے گا پر اوہدے سردارا ں وچوں اک سردار اوہدے نالوں ڈاہڈا زور والا ہووے گا تے راج کرے گا تے اوہدا راج بہت وڈا راج ہووے گا ۔ ⁶۶۔تے تھوڑے جئے ورھے بیتن مگروں اوہ آپس وچ میل کرن گے کیوں جو دکھن دے بادشاہ دی دھی اتردے بادشاہ کول آوے گی ۔تاں جو پکا ایکا ہووے پر اوہدے وچ زور نئیں رہوے گا تے ناں ہی اوہ بادشاہ کھلو وے گا تے ناں ہی اوہدا راج تے اوہناں دناں وچ اوہ اپنے پیو تے اپنے لیان والیاں تے زور دین والیاں سنے چھڈ دتی جاوے گی ۔⁷۷۔ پر اوہدیاں جڑاں وچوں اک ٹہنی تھوں اک آدمی اوہدی تھاں اٹھے گا تے اوہ لشکر دا سردا ہو کے اتر دے بادشاہ دے گڑھ وچ وڑے گا ۔تے اوہدے اتے چڑھائی کرے گا تے اوہناں نوں ہرا دیوے گا ۔ ⁸۸۔اوہ اوہناں دے دیوتیاں نوں تے گھڑیاں ہونیاں مورتاں نوں چاندی تے سونے دے مہنگے بھانڈیاںسمیت قید کر کے مصر لے جاوے گا ۔تے اوہ کجھ ورہیاں تیک اتر دے بادشاہ اتے چڑھائی نئیں کرے گا ۔ ⁹۹۔فیر اوہ دکھن دے بادشاہ دے راج وچ وڑے گا تے فیر اپنے دیس نوں مڑ آوے گا ۔¹⁰۱۰۔پر اوہدے پتراں دا غصہ بھڑکے گا جیہڑے اک وڈا لشکرا کٹھا کرن گے تے اوہ چڑھائی کر کے اگاں ودے گا تے اوتھوں لنگ جاوے گا تے اوہ مڑ کے اوہدے گڑ ھ تیک لڑن گے ۔¹¹۱۱۔تد دکھن دے بادشاہ دا غصہ بھڑکے گا تے اوہ نکل کے اتر دے بادشاہ نال جنگ کرے گا ۔اوہ وی اک وڈا لشکر لے کے آوے گا تے اوہ لشکر اوہدے ہتھاں چ دے دتا جاوے گا ۔ ¹²۱۲۔ جد اوہ لشکر ہر جاوے گا تے اوہدے دل وچ غرورآجاوے گا تے اوہ لکھاں نوں مارے گا پر جت نہ سکے گا ۔¹³۱۳۔کیوں جو اتر دا بادشاہ مڑ آئے گا تے پہلے نالوں وی چوکھا لشکر جمع کرے گا تے تھوڑے جئے ورھیاں پچھو اوہ وڈا لشکر تے ڈھیر سارا مال لے کے چڑھائی کرے گا ۔¹⁴۱۴۔تے اوہناں دناں وچ بتھیرے دکھن دے بادشاہ دے خلاف اٹھ کھلون گے تے تیری قوم دے سمندری ڈاکو وی اوس رویانوں پوریاں کرن لئی اٹھ کھلون گے پر ڈھہ پین گے ۔¹⁵15تے شمال دا بادشاہ آوے گاتے اوہنوں سختی نال ول لئے گاتے حصین شہر نوں لے لوے گا تے دکھن دا زور ٹٹ جاوے گا تے اوہدے چنے ہوے مرداں وچ سامنا کرن دی ہمت ناں ہووے گی ۔ ¹⁶۱۶۔تے چڑھائی کرن والا اپنی مرضی کرے گا تے کوئی اوہدا مقابلہ ناں کر سکے گا اوہ اوس جلالی دھرتی وچ ٹھہرے گا تے تباہی اوہدے ہتھا ں وچ ہووے گی ۔¹⁷۱۷۔ تے اوہدی مرضی ہووے گی پئی اوہ اپنے دیس دی پوری شان دے نال اندر آوے ۔صادق اوہدے نال ہوون گے تے اوہدی جت ہووے گی تے اوہ اوہنوں اک جوان کنواری دیوے گا تاں پئی اوہدے سببوں اوہ برباد ہوجاو پر ایہہ چال توڑ نہ اپڑے گی تے اوہدی مرضی پوری نہ ہووے گی ۔ ¹⁸۱۸۔ جد اوہ اپنا منہ سمندری دیساں ول کرے گا تے اوہناں وچوں نہتے دیس لے لوے گا پر اک سردار اوہدی ہٹ دھرمی نوں روکے گا تے اوہدی ایہہ ہٹ دھرمی اوہنوں تباہ کر دیو گی ۔ ¹⁹۱۹ ۔تد اوہنوں فیر اپنے ہی گڑھاں ول منہ کرنا پوے گا تے اوہ ٹھیڈا کھاوے گاتے ڈگے گا تے مک جاوے گا ۔²⁰۲۰۔تے اوہدی تھاں اک ہور بادشا ہاٹھے گا جیہڑا اوس جلالی دھرتی وچ خراج لین لئی لوک بھیجے گا پر اوہ تھوڑے چروچ ای بغیر بھڑکے تے جنگ لڑے ماریا جاوے گا ۔ ²¹۲۱۔ یہودیاں دی جان دا ویری،فیر اوہدی تھاں اک سرپھرابادشاہ اٹھے گا جیہدے کول راج دے مان داحق نئیں ہووے گا پر او ہ اچانک آوے گا تے چلاکی نال دیس اُتے قبضہ کر لوے گا ۔ ²²۲۲۔ تے اوہ اوہناں وڈے لشکراں نوں اپنے سامنے درڑے گا تے اوہدا ناں نشاں مٹا دیوے گا تے اوس سردارنوں وی جیہدے نال اوہدا وعدہ سی مارے دیووے گا ۔²³۲۳۔وعدے دے باوجود اوہ توکھا دووے گا اوہ اگاں وددا جاوے گا تے تھوڑے جئے لوکاں دے سہار راج لے لووے گا ۔ ²⁴۲۴۔اوہ سلامتی دے دناں وچ دیس دیاں چنگے تھانواں اندرورے گا تے ہر اوہ کم جیہڑا ناں تے اوہدے پیو دا دیاں نے کیتا سی تے ناں اوہناں دے دادیاں پڑدادیاں نے کیتا سی اوہ کر وکھا و ے گا۔اوہ غنیمت دا تے لٹ دا تے وسنیکاں دا مال تے دھن اوہناں وچ ونڈے گا تے کجھ چر تیک گڑھاں دے خلاف وی بھیڑاسوچے گا ۔²⁵۲۵۔ اوہ دکھن دے بادشاہ اتے چڑھائی کرن لئی اپنے زور تے ہمت نوں وداوے گا ۔تے دکھن دا بادشاہ اک وڈا لشکر لے کے اوہدا سامنا کرن لئی نکلے گا پر اوہ کھوناں سکے گا کیوں جو اوہداے خلاف بھیڑا سوچیا جاوے گا ۔ ²⁶۲۶۔تے جیہڑے اوہدا دتا کھاندے نیں اوہ ہی اوہ نوں ہرا دین گے تے اوہدا لشکر کھلر جاوے گا تے بتھیرے مارے جاون گے ۔ ²⁷۲۷۔ت ےاوہناں دناں وچ بادشاہوں دے دل وچ کھوٹ ہووے گا تے اوہ کٹھے بہہ کے کھان ویلے جھوٹھ بولن گے پر ناں پھلن گے کیوں جو انت متھے ہوئے ویلے سر ہوو ےگا ۔²⁸۲۸۔ تد اوہ لٹیا ہویا ڈھیر دھن لے کے اپنے دیس وچ مڑ آوے گا تے اوہدا دل پاک وعدے دے خلاف ہووے گا تے اوہ اپنی مرضی پوری کر کے اپنے دیس نوں پرت جاوے گا ۔²⁹۲۹۔تے اوہ متھے ہوئے ویلے تے دکھن ول فیر چڑھائی کرے گا پر تد یہ چڑھائی پہلے وانگ ناں ہووے گی ۔ ³⁰۳۰۔کیوں جو کتیم دے لوکاں دے جہاز اوہدا مقابلہ کرن لئی نکلن گے تے اوہ ٹٹے دل نال پرت آوے گا ۔تے پاک وعدہ تے اوہ ڈاہڈا غصے ہووے گا تے ایس غصہ دے حساب نال چلے گا سگوں اوہ پرت کے پاک وعدہ نوں چھڈ دین والیاں نا ل میل کرے گا ۔³¹۳۱۔تے لشکر اوہدا ساتھ دین گے تے اوہ پاک تھاں تے گڑھ نوں ناپاک کرین گے تے ہمیشہ دے چڑھاویاں نوں ختم کردتا جاوے گا تے اجاڑن والی تے ناپاک شے نوں اوہدے وچ کھڑا کردتا جاوے گا ۔ ³²۳۲۔ تے اوہ پاک وعدہ توں انکاری لوکاں نوں بہکاوے گا اتے اپنے خدانوں پچھانن والے لوکی ڈاہڈی سختی نال اوہدا سامنا کردے رہن گے ۔³³۳۳۔ تے اوہناں لوکاں وچ جیہڑے گیانی ہوون گے اوہ بتھیرےلوکاں نوں سکھان گے پر کجھ دیر تیک اوہ تلوار ،اگ ،قید تے لٹ مار پاروں بھیڑے حال وچ رہن گے ۔ ³⁴۳۴۔ تے اوہناں دے ایس بھیڑے حا ل دے ویلے اوہناں نوں تھوڑی جئی مدد ملن نال آسرا ہوجاوے گا پر بتھیرے دھوکے نال اوہناں وچ آن ملن گے ۔ ³⁵۳۵۔ تے کجھ گیانیاں دا حال بڑا بھیڑا ہووے گا تاں پئی اوہناں نوں پاک صاف تے ڈھیر چٹے ہوجاون جس ویلے تیک انت دا سمیں آوے کیوں جو اہنوں متھے ہوئے ویلے تیک روکیا ہویا اے ۔³⁶۳۶۔تے اوہ بادشاہ اپنی مرضی کرے گا اوہ ہنکار کردیا ں ہویاں سار ے معبوداں توں وڈا بنے گا تے خداونداں دے خدا دے خلاف بڑیاں اچرج گلاں کرے گا ۔تے اوہ بڑا پھلے گا جس ویلے تیک اوہ دا غصہ ٹھنڈا ہو جاوے گا سگوں اوہ اپنے آپ نوں ہی سب تو اچا جانے گا ۔ ³⁷۳۷۔ اوہ اپنے پیو دادیاں دے دیوتیاں نوں ناں عورتاں دی دیوں دی پرواہ کرے گا تے ناں کسی ہور دیوتانوں منے گا ۔³⁸۳۸۔اوہ اوہناں دیوتیاں دی تھاں قلعے دے اوس دیوتا نوں سونے تے چاندی تے مہنگے پتھر تے قیمتی ہدیے چڑھا کے اوہدی وڈیائی کرے گا جنہو ں اوہدے پیو دادے نئیں سی جاندے ۔ ³⁹۳۹۔ اوہ قلعاں اُتے اوہناں بیگانے دیوتا دے منن والے واکھے متھے گا ،اوہناں نوں اوہ بڑا مان دیوے گا اتے بتھیریاں اُتے سردار بناوے گا تے بدلے وچ دھرتی ونڈے گا ۔ (اوہ بیگانے معبود دی مدد نال تگڑے قلعاں اُتے حملہ کرے گا تے رشوت چ دیس ونڈے گا ) ۔⁴⁰۴۰۔ تے انت دے ویلے دکھن دا بادشاہ اوہدا سانا کرے گا تے شمال دا بادشاہ رتھاں تے سوار تے ڈھیراں جازلے کے بگولے وانگ اوہدے اُتے آ پئے گا تے دیساں وچ وڑے دے ہویا لنگ جاوے گا۔ (دیساں وچ وڑ کے ہڑ وانگ لنگ کاوے گا ) ⁴¹۴۱۔تے اوہ جلالی دھرتی وچ وڑ آوے گا تے ہزاروں ہزار ڈھٹ جاون گے پر ادوم تے موآب تے بنی عمون دا پہلا حصہ اوہدے ہتھوں بچیا روے گا ۔⁴²۴۲۔ اوہ دوجے دیساں نال وی لڑائی کرے گا تے مصر دا دیس وہ اوہد ے کولوں بچ ناں سکے گا ۔ ⁴³۴۳۔ سگوں سونے چاندی دیاں قیمتی چیزاں وی اوہدے ہتھ آجان گیاں تے لوبی تے کوشی وی اوہدا ساتھ دین گے ۔⁴⁴۴۴۔ پر چڑھدے ولوں تے اتر ولوں اٹھن والیا ں جھوٹھیاں خبراںاوہنوں گھبرا دین گیاں تے اوہ بڑے غصے وچ چڑھائی کرے گا تاں جو بہتے لوکاں نوں مارے ۔ ⁴⁵۴۵ ۔تے اوہ اپنا شاہی تنبو سمندر تے شاندار پاک پہاڑ دے وچکار کھڑا کرے گا ۔تد اوہدا انت ہو جاو ے گا تے کوئی وی اوہدی مدد کرن والا ناں ہووے گا ۔

12¹۱۔ زمانے دا خاتمہ الہٰی دناں چ اوس ویلے میکائیل وڈا دوت جیہڑا تیر ی قوم دے پتراں دا ساتھ دین لئی کھلوتا اے اٹھیگا اتےاجیہے دکھ دا ویلا ہووے گا جیہاقوماں دے مڈھ تو لے کے اوس ویلے تیک کدے نہ ہویا ہووے گا تے اوس ویلے تیرےلوکاں وچوں ہر کوئی چھڈ دتا جاوے گا۔ جیہدا ناں کتاب وچ لکھیا ہووے گا ۔ ²۲۔تےجیہڑے ڈھیر سارے لوگ جیہڑے مٹی وچ ستے پئے نیں جاگ اٹھن گے ۔کجھ تے ہمیشہ دی حیاتی دے لئی تے کجھ ہمیشہ دی بدنامی لئی تے کجھ ہمیشہ نرادر ہوں لئی ۔³۳۔تے جیہڑے گیانی نیں اوہ اسمان دے نور وانگ لشکن گے تے جنہاں دے گیان نال ڈھیر سارے سچے ہو گئے اوہ ستاریاں وانگ ہمیش تیک چمکن گے ۔ ⁴۴۔ کتاب دا خاتمہ ،تے توں اے دانی ایل ایناں گلاں نوں بند کر کے رکھ دے تے ۤخری سمے تیک ایس کتاب اتے مہر لادے ۔بتھیرے ایہدیاں گلاں سمجھن لئی تے ایہدا سچ جانن لئی بھج دوڑ کرن گے تے علم وچ وادھا ہووے گا ۔⁵۵۔ تے میں دانی ایل نے نظر کیتی تے کیہہ ویکھیا پئی دو آدمی ہور کھلوتے نیں اک دریا دے ایس کنڈے اتے ،دوجا دریا دے اوس کنڈے اتے ۔ ⁶۶۔ تے اوس آدمی نے جنہے سوتی لیڑے پائے ہوئے سن تے دریا دے پانی تے کھلوتا سی اوس آدمی نوں پچھیا پئی ایہہ اجر ج گلاں پوریاں ہون وچ کناں چر اے ؟⁷۷۔تے میں سنیا پئی اوس آدمی نے جیہڑا سوتی لیڑیاں چ دریا دے پانی تے کھلوتا سی اپنے دونویں ہتھ اسمان ول اچا کر کے حی القیوم (جیہڑا سدا جیوندا اے ) دی سوں کھادی تے آکھیا پئی ایہہ خاتمہ اک سمے ،دوجے سمے تے ادھے سمے تیک ہووے گا تے جدوں اوہ پاک لوکاں دے راج نوں مڈھوں ختم کردین گے تے ادوں ایہہ سارا کجھ پورا ہو جاوے گا ۔⁸۸۔ تے میں سنیا پر سمجھ نہ سکیا ۔تد میں پچھیا ۔میرے مالک ایہناں گلاں دا انت کیہ ہووے گا ۔ ⁹۹۔ اوہنے آکھیا ۔اے دانی ایل تو اپنی راہ ٹر کیوں جو ایہہ گلاں اخیر ویلے تیک بند رہن گیاں تے ایہناں دے اتے مہر لگی رہووے گی ۔¹⁰۱۰۔تے بھتیریاں نوں پاک صاف کیتا جاوے گا تے اوہ بالکل چٹے ہون گے پر شریر شرارت کردے رہن گے ۔تے شریراں وچوں کسی دی سجھ وچ کجھ نئیں آئے گا ۔پر گیانی سمجھ جان گے ۔ ¹¹۱۱۔ تے جس ویلے ایہہ ہمیش دی بلی مکادتی جاوے گی تے اوہ اجاڑ ن والی ناپاک چیز نوں کھڑا کیتا جاوے گا ایہہ اک ہزار نو سو دیاڑے ہوون گے ۔¹²۱۲۔ دھن اوہ آدمی اے جیہڑا تن سو پینتی دنان تیک اڈیکدا رہووے گا ۔ ¹³۱۳۔توں اپنی راہ ٹر جا ۔جد توڑی خاتمے دا ویلا ناں آوے توں ارام کریں گاتے ایناں دناں دے پورے ہون تیک اپنی میراث نال اٹھ کھڑا ہوویں گا ۔

ہوسیع

1¹۱۔ شاہانؔ۔یہوداہؔ ۔عزیاہؔ ۔یونامؔ ۔آخزؔ۔تے حزقیاہؔ تے شاہَاسرائیلؔ ۔یریعامؔ۔بن یوآسؔ دے عہد وچ رِب خداوند دا اے کلام بیری ؔ دے پُتر ہوسیع ؔ تے اُتریا۔ ²۲۔ جدوں رَب خداوند نے ہوسیع ؔ دی راہیں گل بات کہنا شروع کیتی تے فیر رَب خداوند نے اوہناں نُوں آکھیا پئی تُوں جا اِک بدکار زنانی نُوں اپنی ووہٹی بنا لے تے بدکاری دی اولاد نُوں اپنا لے ۔کیوں جو دیس نے رَب خداوند نُوں چھڈ کے بوہت ای شرمناک گناہ کیتا اے۔³۳۔ تے فیر اوہ نوے دبلائم ؔ دی دھی جمر ؔ نال شادی کر لی تے اوہ حاملہ ہوئی اوہدے اِک مُنڈا پیدا ہوا ۔ ⁴۴۔ فیر رَب خداوند نے ہوسیع ؔ نُوں آکھیا اوہدا ناں یزرعیلؔ رکھ کیوں جو میں بڑی چھیتیی یہودا ہ ؔ دے ٹبر تَؤں یزرعیلؔ دے لہو دا بدلہ لاواں گا۔تے اسرائیل دی بادشاہی دا خارتمہ کر دواں گا ۔ ⁵۵۔ اوس دِن میں یزرعیلؔ دی وادی وچ اسرائیل دے زور نُوں توڑ دیواں گا ۔⁶۶۔ جُمر فیر حاملہ ہوئی اوہدے اِک دھی پیدا ہوئی ۔فیر رَب خداوند نے ہوسیع ؔ نُوں آکھیا اوہدا ناں بورحآمہؔ رکھ کیوں جے میں اسرائیل ؔ ٹبر اوتھے کدی رحم نہ کراں گا ۔تاں جو میں اوہناں دے گناہ معاف کراں گا ۔ ⁷۷۔ فیر وی میں یہوداہؔ دے ٹبر تے رحم کرآں گا پر کمان۔تلوار یاں جنگ یاں گھوڑیا تے سواراں تَوں سگوں رَب خداوند اوہناں دے خدا دے ذریعے۔⁸۸۔ بوُر حامہ ؔ دا دُدھ چھڈان دے بعد جرؔ دے اِک ہور پُتر پیدا ہویا ۔ ⁹۹۔ تے فیر رَب خداوند نے آکھیا اوہدا ناں لُوعمی رکھ ۔کوں جو تُسی میرے لوک نئیں او،نہ میں تہاڈا خُدا ہاں۔¹⁰۱۰۔ فیر بنی اسرائیل سمندر دی ریت وانگ ہون گے جنہوں ناپیا نئین جا سکدا جتھے اوہناں نُوں اے کیا گیا سی تُصی میرے لوکی نئیں ہو اوتھےاو۔زندہ رَب خدا دے پُتر کہلان گے ۔ ¹¹۱۱۔ بنی یہوداہ ؔ تے بنی اسرائیل ؔ فیر توں اکٹھے ہو کے اپنے لئی اِک سردار چُن لین گے اوہ اوس دیس توں نکل آن گے کیوں وج یزرعیل دا دن بلند دبالا ہووےگا۔

2¹۱۔ اپنے بھراواں لئی میرے لوکو تے اپنی بھیناں لئی میری پیاریوآکھیا کرو۔(اسرائیل توں سزادےکے بحال کیتا گیا۔)²۲۔ اپنی ماں دی تادیب کرو۔اوہنوں اپنے مُکھ توں بدکاری دا پر چھاواں تے اپنی چھاتیاں دے وچوں اوہ اپنےبے وفائی دور کرے ۔ ³۳۔ ورنہ میں اوہنوں بے پردہ کر دیواں گا ۔جیویں اوہ اپنے جمن دے دن سی۔میں اوہنوں بیا بان دے وانگر کرد یواں گا۔ تے اوہنوں سُکی دھرتی بنا کے پیلا پیا من نال مار دیواں گا۔⁴۴۔ میں اوہدے نیانیاں نال محنت نئیں رکھاں گا ۔کیوں جے ماردیواں گا۔کیو ں جے اوہ اوہناں اولادنیں۔ ⁵۵۔ اوہناں ماں نیں بدکاری کیتی ۔تے بُرائی حاملہ ہوئی ۔اوہنے آکھیا ،میں اپنے یاراں پیچھے کُڑ جاواں گی ۔جیہڑے مینوں اپنی روٹی تے اپنا ہانی تے اوہنی تے کتانی کپرے تے اپن اروغن تے اپنی مے دیندے نیں ۔⁶۶۔ ایس لئی میں کنڈیاں والیاں جھاڑیاں نال اوہدی راہ روک دیواں گا۔تے اجیہی کند کھڑی کراں گا پئی اوہ اہنی راہ لبھ ناں سکن ۔ ⁷۷۔ تے اپنے پاراں دا پیچھا کر گی پر اوہناںنال جاتاں ملے گی۔اوہ اوہناںنُون لبھے گی پر ناں ہاوے گی۔تد اوہ اکھے گی میں اپنے خداوند دے کول واپس چلی جاواں گی ۔جیویں پہلاں اوہدے کول سی۔کیوں جو تد میں اَج توں چنگی حالت وچ سی۔⁸۸۔ اوہ جانکاری نئیں رکھدی پئی میں ای اوہدے لئی نویں مے تے روغن مہیا کیتا ۔تےا وہدے اُتے چاندی تے سیونا نچھاور کیتا ۔جنہوں اوہنے بعل ؔ دے لئی ورتیا۔ ⁹۹۔ ایس لئی میں اپن اغلہ فصل دے ویلے اُتے اپنی نویں مے جدوں اوہ تیارہور لے لیواں گا ۔میں اپنی اون تے کتان وی واپس لے لیواں گا ۔جیہڑے اوہدے ننگ اُتے پردہ پاؤن دے لئی سن۔¹⁰۱۰۔ تاں جو ہُن میں اوہدا ننگ اوہدے پاراں سامنے بے پردہ کر دیواں گا۔تے کوئی اوہنوں میرے ہتھوں کھو نئیں لَووے گا ۔ ¹¹۱۱۔ میں اوہدے سارے جشن ،اوہدیاں سالانہ عیداں ،اوہدے نویں چن،اوہدے سارے سبت دے دیہاڑے ،اوہدے نال نال اوہدیاں ساریاں مقرر کیتیاں عیداں دا انت کر دیواں گا ۔¹²۱۲۔ میں اوہدے انگور تے انجیر دے درختاں نُوں تباہ کر دیواں گا ۔جنہاں نُوں اوہ اپنے پاراں ولوں ملی ہوئی کمائی دسدی اے ۔میں اوہناں نُوں کھا جاؤن گے ۔ ¹³۱۳۔ جِنے دِناں لئی اوہنے بعلؔ معبوداں لئی بخور بالیا ،اوہنے دِناں لئی میں اوہنوں نہ دیواں گا۔اوہ مُند ریاں تے زیوراں نال سج کے اپنے پاراں پیچھے گئی ، پر مینوں بھُل گئی ۔خداوند فرماندا اے۔¹⁴۱۴۔ ایس لئی ،ہُن میں اوہنوں پھُسلا کے بیابان وچ لے جاواں گا ۔تے اوہدے نال مٹھیاں مٹھیاں گلا ں کراں گا ۔ ¹⁵۱۵۔ اوتھے میں اوہنوں اوہدے تاکستان واپس دے دیواں گا۔علوؔ دی وادی نُوں آس دی تھاں بنا دیواں گا ۔اوتھے اوہ اپنی جوانی دے دِناں وانگر گیت گاوے گی ،اوس دیہاڑے وانگر جدوں اوہ مصر ؔ توَں نکل آئی سی۔¹⁶۱۶۔ اوس ویلے خداوند فرماندا اے ۔ تُؤں مینوں اپنا خاوند آکھیں گی ،تے فیر مینوں کدی اپنا مالک نئیں آکھیں گی ۔ ¹⁷۱۷۔ میں اوہدے ہونٹاں تَوں بعلؔ معبوداں دے نا ں مِٹا دیواں گا۔تے فیر کدی اوہناں دے ناں نئیں لیتے جاون گے ۔¹⁸۱۸۔ اوس ویلے میں اوہناں دے لئی ،دھرتی اُتے کڑن والے جانداراں نُوں وکھ کر دیواں گا ۔تاں جے سارے لوکی سکوں تے چین نال لیٹ سکن۔¹⁹۱۹۔ تے میں ہمیشہ دے لئی تینوں اپنا بنا لیواں گا ۔تے تیرے کولوں سچائی تے انصاف تے محبت تے شفقت دے نال رشتہ جوڑاں گا ۔ ²⁰۲۰۔ میں تینوں وفاداری نال اپنے رے نامزد کراں گا ۔تے تُوں خُداوند نُوں سپال لیویں گی ۔²¹۲۱۔ تےا وس ویلے میں سُناں گا ،خداوند اینج فرماؤندا اے میں اَسمان دی سُن کے اوہنوں جواب دیواں گا ۔تے اوہ دھرتی دی سُنن گے ۔ ²²۲۲۔ تے زمین اناج ،نویں مے تے روغن دی سُنے گی تے اوہ یزرعیل ؔ دی سُنن گے ۔²³۲۳۔ میں آپ اوہنوں اپنے لئی دیس وچ لیاواں گا ۔جدوں میں لورحامہ ؔ ( جیہڑی میری محبونہ نئیں ) آکھیا ۔اوہنوں اپنا پیار بتاواں گا ۔تے جنہاں نُوں لوعمی ( میرے لوکی نئیں ) آکھیا گیا اوہناں نُؤں تُسی میرے لوکی اوآکھاں گا ۔تے اوہ ،تُوں میرا خُدا ایں آکھن گے ۔

3¹۱۔ خداوند نے مینوں آکھیا اپنی ووہٹی نُوں اپنی محبت یاد کرا بھاویں اوہ کسے ہو ر دی محبوبہ وے تے زنا کار وی اے ۔اوہدے نال مھبت کر جیویں خداوندنے اسرائیل نال کیتی ۔بھاویں اواہ دوجے خداواں وَل چلے گئے نے۔کیوں جو میں ایہنوں چاندی دے بندرہ مثقال تے اِک ہومر ۔ ²۲۔ اِک تییکجو دے کے مُل لیا اے۔ ³۳۔ فیر میں اوہنوں آکھیا تُوں میرے نال بوہت دِناں تیک رہیا ایس بدکار ی نہ کر نہ کسے اوپرے بندے نال غلط تعلق رکھ ۔فیر میں تیرے نال رہواں گا ۔⁴۴۔ کیوں جو بنی اسرائیلؔ بوہت دِناں تیک بغیر بادشاہ حاکم تے بغیر قربانی یا مُقدس دے پتھراں بِنا ۔افود یا بُت دے رہن گے ۔ ⁵۵۔ ایس توں بعد بنی اسرائیل ؔ واپس آجاون گے ۔فیر اوہ اپنے خداوند خُدا تے اپنے بادشاہ داؤد نُوں لبھن گے ۔فیر اخیر دِناں وچ کمبھ دیاں ہویاں کول آؤن گے تے اوہدی رحمت نُوں چاہن گے ۔

4¹۱۔ اے اسرائیل ؔ خداوند دا کلام سُن ۔خداوند تہاڈے خلاف جیہڑے ایس دیس وچ رہندے تے الزام لاؤندا اے ۔ایس دیس وچ نہ تے وفاداری تے نہ ای خداوند دی پچھان ۔ ²۲۔ ایتھے صرف غلط گلاں جھوٹیاں گلاں ،خونی کشتی ،چوری تے بدکاری اے ۔او ساریاں حداں توڑ دے تے قتل تے قتل کر دے نے۔³۳۔ ایس واسطے دیس ماتم کر دا اے۔تے اوہدے لوک کمزور ہو رہے نے۔دھرتی دے جانور تے ہوا دے پنچھی تے سمندر دیاں مچھیاں مر رہیاں نے۔⁴۴۔ تے کوئی بندہ الزام نہ لاوے۔نہ کوئی وی بندہ کِسے تے الزام لائے ۔کیوں وج تہاڈے لوک اُتاں وانگر نے جیہرے کاہن دے اوتے الزام لاؤندے ے ۔ ⁵۵۔ تُسی دن رات ٹھوکر کھاندے او۔تے تہادے نبی وی ٹھوکر کھاندے نے۔ایس واسطے میں تہاڈی ماں نُوں برباد کر دیاں گا ۔⁶۶۔ میرے لوک جہالت دے سببوں برباد ہو گئے تے کیوں جو تُسی میری پچھان نوں ٹھکردِتا اے ۔ایس واسطے میں وی تہانوں اپنی کہانت توں ہٹا دیواں گا ۔کیوں جو تُسی اپنے خُدا دی شریعت نُون بھلا دِتا اے۔ ⁷۷۔ جیویں جیویں کاہناں دی تعداد ودھاے اوہ ہور وی میرے خلاف گناہ کر دے نے ۔اوہناں نے اپنا جلال بڑا ای ذلیل کرن والی شے دے بدلے بدل دِتا اے۔⁸۸۔ او میرے لوکاں دے گناہواں تے پل دے نے۔ااوہناں دی شرارت توں مزا اُٹھاندے نے۔ ⁹۹۔ بس جیویں لوکاں دا حال اے او سے طراں ای کاہناں دا حال اے ۔میں اوہناں نُوں اوہناں دی راہواں دی سزا دیواں گا تے اوہناں نُوں اوہناں دے کماں دا بدلہ دیواں گا۔¹⁰۱۰۔ او کھان ے تے ضرور پر رجن گے نئیں ۔او گناہواں وچ لگے رہن گے ۔پر اگے نئیں ودھن گے ۔کیوں جو اوہناںخُدا نُوں رَد کیتا ۔¹¹۱۱۔ تا ں جو اپنے آپ نُوں گناہ تے پرانی تے نویں مے دے سپرد کر دین۔جہدے نال میرے لوکاں دی عقل ختم ہو جاندیا ے ۔ ¹²۱۲۔ او لکڑی دے بُت کولوں صلاح لیندے نے تے لکڑی دی چھڑی نال جواب لبھدے نیں ۔گناہ تے بدکاری دی روح اوہناں نُوں بھٹکا دیندی اے ۔فیر او اپنے خدا دے وفا دار نئیں رہندے ۔¹³۱۳۔ اوہ پہاڑا ں دیاں چوٹیاں تے قربانی کر دے نے ۔تے ٹیلیاں تے بلوط ،چنار تے بطم دے رُکھاں تے خؤشش گوار سائے ہیٹھاں بخور جلاؤندے نے ۔ایس لئی تہاڈیاں دھیاں بدکار تے تہاڈیاں بہوواں زنا کرن واسطے تیار ہو جاندیاں نے۔ ¹⁴۱۴۔ جدؤں تہاڈیاں دِھیاں بدکاری تے اُتر آؤندیاں نے تے فیر میں اوہناں نُوں سزا دیواں گا ۔تے تہاڈیاں بہوواں نُوں جدوں اوہ زنا کر بیندیاں نیں ۔کیوں جو مرد آپ بدکار عورتاں دے نال مل بیٹھ دے نے ۔تے دیوتیاں دی پیروکار عورتاں دے نال قربانیاں کر دیاں نے۔¹⁵۱۵۔ اے اسرائیل تُسی بھانویں زناں کاری کرو پر یہوداہ ؔ نُوں گناہ گار نہ ہون دیوے ۔تُسی جلجالؔ وَل نہ جاؤتے نہ ای بیت اون ؔتیک جاؤ تے نہ خداوند دی حیات دی قسم کھاؤ ۔بنی اسرائیل ؔ اِک وچھی وانگر اے تے ضدی اے ۔ ¹⁶۱۶۔ فیر خداوند اوہناں بَریاں وانگر چراگاواں وچ کیوں کر چرائے گا۔¹⁷۱۷۔ افرائم ؔ بُتاں نال رَل گیا اوہنوں گلیاں چھڈ دیوؤ۔ ¹⁸۱۸۔ جدؤں کے اوہناں نے چوری کر وی لئی اے فیر وی اوہنآں اپنی بدکاری نُوں جاری رکھیا ۔اوہناں دے حاکماں نُوں شرمناک راہواں بوہتیاں پیارریاں نیں ۔ ¹⁹۱۹۔ ہوا دے طوفاناں نے اوہناں نُوں اُتے چُک وی لیا اوہناں دیاں قربانیاں اوہناں نُون بے عزت کرن گیاں ۔

5¹۱۔ اے کاہنو اوہنوں سُنو! اے اسرائیلیو! ایدھر دھیان دو۔اے شاہی ٹبروسُنو!تہاڈے تے فتویٰ اے پئی تُسی مِصفہؔ وچ پھنداتے تبور تے وچھایا ہویا جا ل بن گئے او۔ ²۲۔ تے شِطم ؔ وچ کھودیا ہویا ڈونگھا ٹویاا ے۔پر میں تہاڈی ساریاں دی تادیب کراں گا ۔³۳۔ میں افرائیمؔ نُوں جاندا ہاں تے اسرائیل ؔ میرے تَوں لُکیا نئیں کیوں جو تُوں اے افرائیمؔ زناکاری کیتی اے تے اسرائیل ناپاک ہو گیا اے۔ ⁴۴۔ اوہناں دے عمل اوہناں نُوں خداوَل آؤن نئیں دیندے کیوں جو زناکاری دی روح اوہناں دے وچکار اے تے اوہ خداوند نُوں نئیں پچھان دے ۔⁵۵۔ تے اسرائیل دا رگھمنڈ اوہدے مُکھ تے گواہی دیندا اے ۔اسرائیل ؔ تے افرائیمؔ اپنی بے دینی دے سببوں ڈِگ پین گے تے یہوداہ وی نال ای ڈِگے گا ۔ ⁶۶۔ اوہ اپنی بھیڈاں تے بکریاں تے گائیاں بیلاں نُوں لے کے خداوند نُوں لبھن جاؤن گے پر پاؤن گے نئیں ۔کیوں جو اوہ اوہناں تَوں دور ہو گیا اے ۔ ⁷۷۔ اوہ رَب خداوند دے وفادار نئیں رہے کیوں جو اوہناں تَوں ناجائز نیانے پیدا ہوئے ۔ہُن اوہ نو مہینیاں تیک جائیدا سنھے اُکا فنا ہو جان گے ۔⁸۸۔ جِبعہؔ وچ قرنا ؔ تے رامہ ؔ وچ تؔرہی پھونکو بیت اون وچ جنگ نُؤں للکارو ۔اوے بنیمین ؔ اگے ودھ ۔ ⁹۹۔ سزا دے دن فرائیم اُجڑ جاوے گا جیہڑا پکا ہون والا اے تے اوہنوںمیں اسرائیل دے قبیلیاں وچ چُن لیا اے ۔¹⁰۱۰۔ یہوداہ ؔ دے لوکی اوہناں لوکاں وانگ نے جیہڑے سرحداں دے نشان مِٹا دیندے نے۔اوہ پانی دے سیلاب دے وانگ اپنا غُصہ اوہناں تے پاؤندے نے۔ ¹¹۱۱۔ افرائیمؔ ظلم کر دا اے تے حق نُوں وگاڑ دا اے کیوں جو اوہ بُتاں نُوں منن تے بضد اے۔¹²۱۲۔ میں افرائیمؔ لئی کیڑے دے وانگر آں تے بنی یہوداہؔ لئی گھُن دے وانگ ایں۔ ¹³۱۳۔ جدوں افرائیمؔ نے اپنی عدالت تے یہوداہ نے اپنے گھاؤ ویکھے ۔اوس ویلے افرائیمؔ منے اسورؔ دی راہ لئی تے شہنشاہ اعظم مدد دی درخواست کیتی ۔پر اوہ شفا نئیں دے سکدا تے نالے تہاڈا زخم تہانوں ٹھیک نئیں کر سکدا ۔¹⁴۱۴۔ میں افرائیمؔ لئی شیر ِببر دے وانگ ہاں ۔تے یہوداہ ؔ لئی وڈے شیر وانگوں ہو یاں گا۔میں اوہناں نُوں پھاڑ کے اوہناں دے ٹوٹے ٹوٹے کر دواں گا ۔تے چلا جاواں گا ۔میں اوہناں نُون لے جاواں گا تے اوہناں نُوں کوئی پھڑن والا نئیں ہووے گا۔ ¹⁵۱۵۔ فیر جدو تیک اوہ اپنے گناہواں دا اقرار نئیں کر دے میں اپنی تھاں تے واپس چلا جاواں گا۔اوہ میر ا منہ لبھن گے ۔تے اپنی مصیبتاں وچ بڑی مینوں بڑی جوش نال لبھن گے ۔

6¹۱۔ چلو خداوند وَل چلیئے۔اوہنے سانوں پھاڑ کے ٹُکڑے ٹُکڑے کر دِتا اے ۔ ²۲۔ پر اوہنے سانوں زخم دِتا اے پر فیر وی اوہ ساڈیاں چوٹاں تے پٹی بنے گا ۔دودِناں دے بعد اوہ سانوں ساڑ دے گا ۔تے فیر تیجے دِن سانوں خوشیاں وکھائے گا ۔تاں جو اوہدی حضوری وچ زندہ رہیے۔ ³۳۔ آؤ اسی رَب خداوند نُوں جانیے تے اوہنوں جانن دی کوشش کرئیے۔جینج سورج دا نکلنا پکی گل اے اینج ای اوہ ساڈے اُٹے ظاہر ہووے گا ۔اوہ ٹھنڈ دے موسم وچ مینہ وانگ ساڈے کول آوے گا جیوں موسم بہار دے مینہ نے دھرتی نُوں خوشحالی دِتی اے ۔⁴۴۔ اے افرائیمؔ میں تیرے نال کی کراں ۔اے یہوداہؔ میں تیرے نال کی کراں۔کیوں جو تہاڈی جیہڑی محبت اے اوہ صبح دے چڑھدے سورج وانگوں اے جیہڑی وکھائی نئیں دیندی ۔ ⁵۵۔ ایس لئی میں تینوں اپنے نبیاں ولوں کٹ کے ٹُکڑے ٹُکڑے کر دِتا تے اپنے منہ دے کلام وَلوں مار دِتا تے جیہڑے میرے فیصلے نے بجلی وانگوں تہاڈے اُتے چمکن گے۔⁶۶۔ کیوں جے میں ترس کھاون والا ہاں قربانی دا نئیں سوختنی قربانیاں توں ودھ کے رَب چاہندا اے ساڈی حیاتی ایمان نال گزرے۔ ⁷۷۔ اوہناں نے آدم وانگوں وعدہ توڑ دِتا اے اوہناں نے اوتھے ای میرے نال بے وفائی کیتی ۔⁸۸۔ جلعادؔ شریراں دی بستی اے ۔تے اوہناں دے پیر وی لہو نال پھیرے ہوئے نیں۔ ⁹۹۔ جینج ہرنیاں دے غول کسی اِک بندے دی تاڑ وچ بیٹھے ہوندے نے اینج کاہناں دےدے گروہ وی کردے نے تے سکم دی راہ وچ قتل کردے نے تے بوہت ای شرمناک گناہ کر دے نیں۔¹⁰۱۰۔ میں اسرائیل دے ٹبر وچ اِک بوہت وڈی بھیانک شے ویکھی اے اوھتے افرائیم ؔ بدکاری کر دا اے تے اسرائیلؔ ناپاک اے۔ ¹¹۱۱۔ تیرے لئی وی اے یہوداہ ؔ صلہ اِک لا دَتا جاندا اے جدوں وی میں اپنے لوکاں نوں بحال کراں گا ۔

7¹۱۔ میں جدوں وی اسرائیلؔ نُوں شفا دیواں گا تد افرائیمؔ دے گناہ نُوں آکھاں اَگے رکھاں گا تے سامریہ دے کیتے ہوئے کم وی سامنے ہون گے۔ اوہ دغا باز نے چور گھر وچ وڑ آؤندے نے۔ تے ڈاکو سڑکاں تے لوٹ لیندے نے۔ ²۲۔ پر اوہناں نُوں خیال نئیں آؤندا پئی مینوں اوہناں دے سارے غلط کم یاد نیں۔ اوہناں دے گناہواں نے اوہناں نُوں گھیرا پالیا اے او گناہ سدا میرے سامنے رہندے نیں ۔³۳۔ اوہ اپنی شطانی نال بادشاہ دا دل خوش کرن گے تے اپنی جھوٹیاں گلاں نال امیراں نُوں خوش کرن گے ⁴۴۔ اوہ سارے زنا کار نیں جیہڑے تنور دی اَگ وانگر جلدے رہندے نیں اوہدی اَگ ایہنی تیز اے پئی آٹا گوندھن تو ں لے کے پکان تیک تیز رہندی اے۔ فیر اوہنو تیز کرن دی لوڑ نئیں رہندی ۔ ⁵۵۔ ساڈے بادشاہ دے جشن والے دن سارے امیر مے پی پی کے مدہوش ہون گے تے ہساؤن والیاں نال ہتھ ملاؤن گے⁶۶۔ اوہناں دے دل تنور وانگر نیں تے دھوکا کر دے نیں اوہناں دا جذبہ ساری رات اندر ای اندر بھلا دا رہندہ اے تے تڑکے اَگ دے انگاریاں وانگر بھڑک اُٹھ دا اے ۔ ⁷۷۔ اوہ سب دے سب تنور وانگر تیز نیں۔ تے اپنے اُتے حکم چلان والیاں نُوںکھا جاندے نیں ۔⁸۸۔ اوہنادے سارے بادشاہ مارے جاندے نیں۔ پر اوہ مینوںواج نئیں دیندے ۔ ⁹۹۔ پر دیسیاں نے اوہدی قوت نُوں توڑ دیندا اے پر اوہناں نُوں کوئی خیال نئیں اوہدے وال چٹے ہو گئے نیں پر اوہناں نے ایس گل دا وی کوئی فرق نئیں رکھیا ۔¹⁰۱۰۔ اسرائیلؔ دی ضد اوہدے خلاف گواہی دیندی اے پر ایناں سب گلاں دے ہون تے وی اوہ اپنےنہ ای اوہدے دل دی خوشی اے۔ ¹¹۱۱۔ افرائیم ؔ اِک فاختہ وانگ اے ۔جیہڑی بے وقوف اے تے گلاں وچ آ جاندا اے۔ کدی اوہ مصرؔ نُوں وَل جاندے نیں کدی اوہ اسور وَل ۔¹²۱۲۔ جدوں اوہ جان گے فیر میں اپنے جال وچ قابو کراں گا۔ تے اوہناں نُوں ہوا دے پنچھیاں وانگر تھلے کھیچ لیاواں گا۔ جدوں اوہ اکٹھے ہون گے میں فیر پھراں گا۔ ¹³۱۳۔ اوہناں تے افسوس جیہڑے میرے تو دور ہو گئے نیں ۔ اوہ برباد ہو جان گے اوہناں نیں میرے لئی غلط منصوبہ بنایا اے میں اوہناں لئی قربانی دینا چاہندا ہاں پر اوہ میرے لئی دل وچ غلط خیال بناؤندے نیں ۔¹⁴۱۴۔ اوہ اپنے دل نال مینوں سَد دے نیں پر میں فیر وی اپنے بستر تے اوہناں لئی رونا واں اوہ کھان تے پین لئی اکٹھے ہو جاندے نیں پر میتھوں منہ موڑ لیندے نیں۔ ¹⁵۱۵۔ میں اوہناں نُوں چنگیاں گلاں دسیاں نیں تے اوہنوں طاقتور بنایا اے ۔ پر اوہ میرے لئی غلط ای سوچ دے نیں ۔¹⁶۱۶۔ اوہ خدا وَل نئیں آؤندے اوہ غلط تیر وانگ نیں اوہناں دے بزرگاں نے وی غلط کیتا تے کلام دی تلوار نال مارے گئے ایسے لئی دیس مصر ؔ وچ اوہناں دا مذاق اُڈایا گیا ۔

8¹۱۔ تُسی نرسنگا اپنے منہ دے وچ لالَوؤ ۔ایس لئی پئی تُسی لوکاں نے میرے نال کیتا وعدہ توڑ دِتا اے تے میری شریعت دے خلاف بغاوت کیتی ایس لئی عقاب خدا دے گھر دے اُتے ٹُٹ پیا وے ۔ ²۲۔ اسرائیل مینوں پکار کے آکھ رہیا وے۔اے ساڈے رب اسیں تینوں جاندے واں ۔ ³۳۔ پر اسرائیل نے پھلائی نُوں رد کر دِتا ۔ایس لئی اِ ک ویری ایہدی تاڑ وچ رہوےگا ۔⁴۴۔ اوہ میری مرضی توں بغیر بادشاہواں نُوں مقرر کر لیندے نے تے میری مرضی توں بغیر امیراں نُوں چُن کے مقرر کر لیندے نیں ۔اوہناں نے اپنی چاندی تے سونے دے نال اوہدی تباہی دے لئی بُت بنائے نیں ۔ ⁵۵۔ اے سامریہ اپنے بُت ورگے بچھڑے نُوں سُٹ ودے ۔میرا غصہ اوہناں دے خلاف بھڑک اُٹھ دا وے۔اوہ کد تیک ناپاکی دی حالت وچ رہن گے ۔⁶۶۔ اواہ اسرائیل ؔ وچ بنائے گئے نیں ۔ایہہ بچھڑا جیہڑا اِک ہنر مند نیں بنایا اے (خدا نئیں ہو سکدا )سامریہ دے ایس بچھڑے دے ٹوٹے ٹوٹے کیتے جان گے ۔ ⁷۷۔ اوہو اینج دے نیں تے گرد باد دی فصل وڈ دے نیں ۔نہ ڈنٹھل وچ بالاں لگیدیاں نہ اوہناں وچ اناج پیدا ہوئے گی۔تے اوہدے وچ اناج پیدا ہو وی جاوے تے پردیسی اوہنوں چٹ کرجان گے ۔⁸۸۔ اسرائیل ؔ نگلیا جا چُکیا اے ۔ہُن اوہ قوماں واسطے اِک ناکارہ شے دے وانگر اے ۔ ⁹۹۔ اِک گورخر دے وانگر بھٹکدے اسور وَل چلے گئے افرائیمؔ اوہدے پاراں دے اَگے وِک چُکیا وے۔ ¹⁰۱۰۔ بھاونویں اوہاں نے اپنےآپ نُوں دوسریاں قوماں اَگے ویچ چھڈیا وے ۔پر میں اوہناں نُوں اکٹھیاں کراں گا ۔بھانویں اِک زورآور بادشاہ دے ظلم دا شکار ہو کے کمزور ہوندے جان گے ۔¹¹۱۱۔ کیوں جو افرائیم ؔ نے گناہ دیاں قربانیاں واسطے قربان گاہواں بنائیاں نے پر ایہہہُن گناہ دی قربانی دیاں چڑھاویاں دی تھاں بن گئی اے۔ ¹²۱۲۔ بھاونویں میں واسطے اپنی شریعت دیاں بڑیاں شیواں لکھ دتیاں نیں۔پر اوہناں نے اوہناں بیگانہ سمجھیااے۔¹³۱۳۔ اوہ میرے واسطے قربانیاں چڑھاؤندے نیں تے اوہناں دا گوشت کھاندے نیں ۔پر خداوند اوہناں تےخوش نئیں ہوندا ۔ہُن اوہ اوہناں دی شیطانی نُوں نظر وچ لیاوے گا ۔تے اوہناں گناہواں دی سزا دیوے گا تے اوہ مِصرؔ واپس چلے جان گے ۔ ¹⁴۱۴۔ اسرائیل اپنے پیدا کرن والے نُوں بھُلا چُکیا وے تے اوہنے محل تیار کیتے نیں ۔یہوداہؔ نے کئی شہراں نُون مضبوط کر لیا وے ۔پر میں اوہناں دے شہراں اُتے اَگ نازل کراں گا جیہڑی اوہناں دے قلعیاں نُوں ساڑ کے سوا کر دیوے گی۔

9¹۱۔ اے اسرائیل ؔ دوُجیاں قوماں وانگوں خوش نہ ہو تے اپنے رَب دے نال بے وفائی کیتی اے تُوں ہر کھیت وچ بدکاری دی مزدوری لئی اے۔ ²۲۔ اوہناں دے کھیت مے نچوڑن والے حومناں نال لوکاں دے پیت نئیں پیرن گے نویں شراب اوہناں نُوں دھوکا دے گی۔³۳۔ اوہ خداوند دے دیس وچ نہ رہن گے ۔ افرائیمؔ مصرؔ توں واپس جائے گا ۔تے امور ؔ وچ ناپاک غذا کھان گے۔ ⁴۴۔ اوہ رَب خداوند دی مے لئی اَگ نہ ساڑن گے۔ نہ اوہناں دی قربانیاں قبول ہوون گیاں ۔ اوہ اصنبند دا قربانیاں رون پیٹن والی روٹی ونگوں ہون گیاں جیہڑی روٹی خداوند قبول نہ کرے نہ او لوکاں لئی پاک ہوئے گی نہ او خداوند دی ہیکل وچ آسکن گے ۔⁵۵۔ اپنیاں چُنیاں ہوئیاں عیداں دے ویلے رَب خداوند دےدِناں تے تُسی کی کرو گے ۔ ⁶۶۔ پاوین اوہ بربادی توں بچ وی جان تے مصر اوہناں نُوں اکٹھا کرے گا ۔تے صرف ایہنا نُوں قبر وچ پادے گا۔اوہناں دے چاندی دے خزانے چاڑاں بنن گے تے کنڈے اوہناں دے خمہاں تے پھیل جان گے ۔⁷۷۔ سزا دے دِن آؤندے نے تے حساب دے دِن وی آؤن گے تہاڈے گناہواں دی تعداد تہاڈے زندگی وچ کیتے ہوئے اعمالاںدے مطابق ہوئے گی ۔نبی نُوں تے بے وقوف سمجھیا جاندا اے روحانی بندہ دیوانہ ا ے۔⁸۸۔ نبی ساڈے رَب نال افرائیم ؔ دا نگہبان اے فیر وی میں ایناں ساریاں رہواں وچ چماڑ دل جال نے تے خدا دے گھر وچ عداوت تے اودھے انتظار وچ نے ۔ ⁹۹۔ اوہناں نے اپنے آپ نُوں بوہت ای خراب کیتا جیویں جِبعہؔ دے دِناں وچ ہویا سی ۔اوہ اوہناں دی بدکاری نُوں یاد کرے گا اوہناں نُوں گناہواں دی سزا دے گا ۔¹⁰۱۰۔ جدؤں میں اسرائیل نُوں بیابانی انگوراں وانگوں وکھایا تہاڈے پیو دادے نُوں انجیر دے پہلے پھلاں ونگوں وکھایا۔جیہڑے رُکھاں تے پہلے پھل ہوندے نے تے اوہ بعل صفور دے کول گئے اوہناں نے اپنے آپ اوسے بُت لئی مخصوص کر لیا تے اودھے لئی اپنے آپ نؤں پیش کیتا تے اوہنوں چُن لیا ۔¹¹۱۱۔ افرائیم ؔ نُوں میں ویکھنا واں اوہدی ساری شان ،شوکت پرندے وانگوں اُڈ جائے گی اوہنوں وچ نہ پیدائش ہوئے گی نہ کسی حاملہ دا وجود ہوئے گا حالا کے اوہناں دا حمل وی ختم ہو جائے گا ۔ ¹²۱۲۔ تے جے اوہ بچیاں نُوں پال کے وڈا وی کر لین تے فیر وی میں ہر کسی کولوں کھو لَواں گا ۔جدوں میں اوہناں تَوں دور ہو جاواں گا اوہناں دی حالت اینج ہووے گی جیہڑی ویکھی نہ جاسکے۔¹³۱۳۔ میں افرائیمؔ نُوں صور وانگوں بڑی رونق والیاں تھانواں تے لگایا ویکھیا ۔فیر وی افرائیم ؔ اپنے بچیاں توں قتل کرنے والے دے سامنے لےآن گے ۔ ¹⁴۱۴۔ اے رَب خداوند اوہناں نُوں دے گا ۔پر تُوں اوہناں نُوں کی دیوے گا ؟توں ایناں نُوں اینج دے رحم دے جنہاں وچ حمل ختم ہو جاندا اے اوہناں دیاں چھاتیاں خُشک ہو گیاں۔¹⁵۱۵۔ میں اوہناں دی ساری شرارت دی وجہ توں میں اوتھوں اوہناں نال نفرت کیتی ۔اوہناں دے گناہواں دی وجہ توں میں اوہناں نُوں اپنے گھر تَوں کڈ دواں گا ۔میں اوہناں نُوں نال پیار نہ رکھا ں گا۔اوہنا دے سارے اُمرا وی باغی نے۔¹⁶۱۶۔ افرائیمؔ تباہ ہو گیا اے ۔اوہناں دی جڑ سُوکھ گئی اے اوہناں تے پھل وی نئیں لگدا ،اوہ بچے پیدا وی کر لین تے فیر وی میں اوہناں دی اولاد نُوں مار دواں گا۔ ¹⁷۱۷۔ ساڈا رَب اوہناں نُوں ختم کر دے گا ۔کیوں جے ایہنا نُوں رَب دا آکھا نہ منیا ۔اوہ دوجیاں قوماں وچ بھٹکدے رہن گے ۔

10¹۱۔ اسرائیل اِک لہلہاوندی ہوئی انگور دی بیل ائے جیہدے وچ بوہت زیادہ پھل لگیا ۔اوہنے اپنے پھل دے وادھے دے موافق بوھت ساریاں قُربان گاہاں بنائیاں اتے اپنی زمین دی خُوبی دے مُطابق چنگے چنگے ستون بنائے۔ ²۲۔ اوہناں دا دل بے ایمان ائیے ۔ ہُن اوہ اپنے پاپاں دا بھار چُکاون گے ۔ خُداوند اوہناں دیاں قُربان گاہاں ڈھا دیوے گا اتے اوہناں دے ستوناں نُوں توڑ دیوے گا۔³۳۔ فیر اوہ آکھن گے ساڈا کوئی بادشاہ نئیں ائیے۔ایس لئی کے اسیں خُداوند دی عزت نئیں کیتی۔ پر ساڈا کوئی بادشاہ ہووندا وی تاں اوہ ساڈے واسطے کیہ کردا؟ ⁴۴۔ اوہ گلاں بوھت بناوندے نیں اتے جھُوٹیاں قسماں کھا کھا کے عہد و پیمان کردے نیں۔ ایس لئی اوہناں دے جوتے ہوئے کھیتاں وچ اُگیاں زہریلی بُوٹیاں دے وانگر اوہناں وچ مقدمے کھلو جاوندے نیں۔⁵۵۔ سامریہ دے لوکی بیت آون دے بچھڑے دے بُت پاروں پریشان ہوون گے کیوں جے اوتھے دے لوکی اوہدے کیتے ماتم کرن گے۔ اتے اوتھے دے کاہن وی جیہڑے اوہدی شان و شوکت تھوں خوش سگے۔ کیوں جے ہُن اوہ اوہناں وچوں وکھرا کرکے اوس وطن وچوں کڈھ دتا گیا ائے۔ ⁶۶۔ اوہنوں اسور لے جایا جاوے گا اتے اوس مُخالف بادشاہ دی نذر کیتا جاوے گا۔ افرائیم شرمندہ ہووے گا اتے اسرائیل اپنے لکڑی دے بُتاں تھوں شرمسار ہووے گا۔⁷۷۔ سامریہ دا بادشاہ کٹ گیا ائے اتے اوہ پانی اُتے تردی شاخ وانگر ائے۔ ⁸۸۔ اتے آون دے اُچے تھاں جیہڑے اسرائیل دا پاپ نیں برباد کیتے جاون گے اتے اوہناں دے مذبحے اُتے کنڈے اتے اُونٹ کٹارے اُگن گے اتے اوہ پہاڑاں نُوں آکھن گے کے اسانوں لُکا لو اتے ٹیلیاں نُوں آکھن گے کے ساڈے اُتے ڈِگ جاؤ۔⁹۹۔ ائے اسرائیل تُوں جبعہ دے دناں تھوں پاپ کردا آیاں ائے۔ اتے تُوں ہُن تیکر اوتھے ائی ایں تاں جے جنگ جد تک جبعہ وچ پاپیاں تیکر ناں جا پہنچے۔¹⁰۱۰۔ میں جدوں چاہواں گا اوہناں نُوں سزا دیواں گا اتے جدوں اوہناں دے دُگنے پاپاں دے پاروں سزا دیواں گا تاں لوکی اوہناں اُتے کٹھ کرن گے۔ ¹¹۱۱۔ افرائیم سدھائی ہوئی وچھی ائے جیہڑی اناج پسند کردی ائے اتے میں سوہنی گردن اُتے جُوا رکھ دیواں گا پر میں افرائیم نُوں ہانکا گا۔ یہوداہ نُوں ہل چلاونا پووے گا اتے یعقوب ٹیلیاں نُوں توڑے گا۔¹²۱۲۔ اپنے لئی ایمانداری اتے سچائی بیجو اتے شفقت دا پھل حاصل کرو، اپنی اُفتادہ زمین جوتو کیوں جے ھُن خُداوند دے طالب ہوون دا موقع ائے تاں جو اوہ تُہاڈے اُتے راستی اتے رحم کرے۔ ¹³۱۳۔ پر تُسی شرارت بیجی اتے پاپ دی فصل وڈی اتے تُسی فریب دا پھل کھادا۔ ایس لئی خود اپنی قوت اتے اپنے ان گنت سپاہیاں اُتے بھروسہ کیتا۔¹⁴۱۴۔ ایس لئی تیرے لوکاں دے خلاف لڑائی دی آواز اُٹھے گی، تیرے سارے قلعے زیر کیتے جاون گے جیویں شلم نیں لڑائی دے دیہاڑے اربیل نُوں ناس کیتا سی جدوں کے ماں اپنے نیانیاں سمیت ٹوٹے ٹوٹے کردتی گئی۔ ¹⁵۱۵۔ ایس لئی کے تیری خباثت ایس حد تیکر بوھتی ہوئی کے بیت ایل تیرے نال وی اجیہا ہی سلوک ہووے گا ، جدوں اوہ دیہاڑا آوے گا اتے اسرائیل دا بادشاہ مار دِتا جاوے گا۔

11¹۱۔ اسرائیل جدوں ہجےنیانہ ائی سی، میں اوہدے نال پیار کیتا اتے اپنے پُتر نُوں مصر تھوں سدیا۔ ²۲۔ پر میں اسرائیل نُوں جِناں اپنے کول کیتا ، اوہ اوہناں ائی میرے کولوں دُور ہوئے، اوہناں نیں بعل دیوتا واں لئی قُربانیاں چڑھائیاں اتے بُتاں اگے بخُور بالے۔³۳۔ میں افرائیم نُوں ٹُرنا سکھایا اتے اوہناں نُوں گودی چُکیا، پر اوہناں نیں ایہہ نئیں منیا کے میں ائی اوہناں نُوں شفا دتی ائے۔ ⁴۴۔ میں اوہناں نُوں انسانی پیار دے دھاگیاں اتے محبت دے رشتیاں بندھ کے لے گئیا، میں اوہناں دی گردن تھوں بھار اُتاریا اتے جھُک کے اوہناں نُوں روٹی کھوائی۔⁵۵۔ ھُن جدوں کے اوہ توبہ کرن تھوں انکار کردے نیں اتے کیہ اوہ مصر ول ناں پرتن گے اتے اسور اوہناں اُتے حکومت ناں کرے گا۔ ⁶۶۔ اوہناں دے شہراں وچ تلواراں چلن گئیاں اتے اوہناں دے پھاٹکاں دے کُنڈے توڑ دِتے جاون گے۔ اوہناں دے منصوبیاں نُوں ناس کردتا جاوے گا۔ ⁷۷۔ میرے لوکی میتھوں مُونہہ موڑن لئی تیار نیں، بھاویں ہُن اوہ رب خُداوند نُوں پُکارن، فیر وی اوہ اوہناں نُوں عزت ناں دیوے گا۔⁸۸۔ ائے افرائیم، میں کیویں تینوں چھڈ دیواں؟ اتے ائے اسرائیل میں تینوں کیویں بھُل جاواں؟میں تیرے نال کِیویں ادمہ وانگر سلوک کرآں اتے ک، کِنج تینوں ضیوئیم وانگر بناواں؟ مرے دل وچ تبدیلی آ گئی ائے اتے میرا پیار ودھ گیا ائے! ⁹۹۔ میں اپنی ات غُصے نُوں ودھن ناں دیواں گا ناں میں مُڑ کے افرائیم نُوں برباد کرآں گا کیوں جے میں رب ہاں ! انساناں وانگر نئیں، میں تُہاڈے وچ وسن والا قدُوس ہاں، میں قہر لے کے ناں آواں گا۔¹⁰۱۰۔ اوہ رب دی وڈیائی کرن گے اتے شیر ببر وانگر گرجن گے۔ اتے جدوں اوہ گرجے گا تد اوہدے نیانے کنبدے ہوئے پچھم ولوں آون گے۔ ¹¹۱۱۔ اوہ مصر تھوں پرندیاں وانگر اتے اسور دے مُلک تھوں کبوتراں وانگر کنبدے ہوئے آون گے ، میں اوہناں نُوں اوہناں دے گھراں وچ وساواں گا۔ خُداوند فرماوندا ائے۔¹²۱۲۔ افرائیم نے مینوں جھُوٹ نال تے اسرائیل دے گھرانے نے مکاری نال مینوں گھیریا اے۔ یہوداؔہ ہجے تیکر رب ، اوس قدُوس دے نال حُکمران ائے۔

12¹۱۔ افرائیم ہوا کھا وندا ائے اتے اپنا پیٹ بھردا ائے، اوہ پُورب دی ہوا دے پِچھے دوڑدا ائے۔ اوہ جھُوٹیاں گلاں اتے لڑائی جھگڑے نُوں ودھاوندا ائے اتے اُسوریاں نال گل بات کردا ائے اتے مصر نُوں تیل بھیجدا ائے۔ ²۲۔ خُداوند دا یہُوداہ دے نال گلہ ائے اتے یعقوب نُوں اوہدے کرتباں دے پاروں سزا دیوے گا اتے اوہدے چنگے کماں دے سبب تھوں اوہنوں انعام وی دیوے گا۔³۳۔ اوہنے پیدا ہوون ویلے اپنے بھرا دی ایڑی نُوں پھڑیا اتے وڈے ہو کے رب نال کُشتی لڑی۔ ⁴۴۔ اوہ فرشتے نال لڑیا اتے اوہدے کولوں جتیا۔ اوہنے رو رو کے دُعاواں وی منگیاں ۔ اوہنے اوہنوں بیت ایل وچ پایا اتے اوتھے اوہدے نال گل بات کیتی⁵۵۔ یعنی خُداوند لشکراں دا رب یہُواہ اوہدی یادگار ائے۔ ⁶۶۔ ایس لئی تُوں اپنے رب ول جا۔ پیار اتے انصاف نُوں بنا کے رکھ اتے سدا اپنے رب دا انتظار کر۔⁷۷۔ اور سوداگر ائے اتے جھُوٹ دے ترازو نال ناپ دا ائے۔ اوہنوں دھوکہ دیون وچ وڈا سواد آوندا ائے۔ ⁸۸۔ افرائیم شوخیاں ماردا ائے کے میں بوہت پیسے والا آں اتے میرے کول بوہت پیسے نیں اتے میرے بوہت پیسیاں دے پاروں مینوں غلط یاں پاپی نئیں آکھن گے۔⁹۹۔ پر میں تُہاڈا رب خُداوند آں جیہڑا تُہانوں مُلک مصر تھُوں کڈھ لیایا سی۔میں تُہانوں فیر خیمیاں وچ وساواں گا۔ ¹⁰۱۰۔ میں فیر نبیاں نال کلام کیتا اتے اوہناں نُوں رویا اُتے رویا ویکھائیاں اتے نبیوں دے راہئیں مثالاں استعمال کیتیاں۔¹¹۱۱۔ جلعاد یقین نال بدکردار ائے، اوہدے لوکی بے کار نیں، اوہ جلجال وچ بیل قُربان کردے نیں، اوہناں دے مذبحے جوتے ہوئے کھیتاں وچ ڈگے پتھراں دے ڈھیلیاں وانگر نیں۔ ¹²۱۲۔ اتے یعقوب ارام دی زمین نُوں نس گیا۔ ہاں اسرائیل بیوی لئی نوکربنیا ائے، اوہنے بیوی دا مُل چُکاون لئی ڈنگراں دی رکھوالی کیتی۔¹³۱۳۔ رب نیں اِک نبی نال رل کے اسرائیل نُوں مصر وچوں کڈھیا اتے اوسے نبی دے راہئیں اوہناں دی خبر لئی۔ ¹⁴۱۴۔ پر افرائیم نیں بوھت غُصہ کیتا، ایس لئی اوہدا رب اوہدے قتل اتے پاپ اوہدی ائی گردن اُتے پاوے گا ، نالے اپنے اخلاق کیتیاں گلاں دا وی حساب کرے گا۔

13¹۱۔ جدوں افرائیم اوہدا سی تاں لوکی کنبھ جاوندے سن، اوہنوں اسرائیل وچ عزت دِتی گئی پر اوہ بعل دی عبادت کرن نال گنہگار گنیا گئیا اتے مر گئیا۔ ²۲۔ ہُن اوہ، ودھ کے گُناہ کردے نیں، نالے اپنے لئی چاندی دے بُت بناوندے نیں۔ ائے سبھے وڈی چالاکی نال کڑھیاں مورتاں نئیں اتے فنکاراں دی فنکاری نال دست کاری نیں۔³۳۔ ایس واسطے اوہ،’’سرگی دے کورے‘‘، سویرےدی اوس، کھیتاں وچُوں اُڈن والی پھک اتے باری وچوں نکلدے دھوئیں وانگر ہوون گے۔⁴۴۔ پر میں خُداوند تہاڈا رب ہاں، جیہڑا تُہانوں مصر وچوں کڈھ لیایا ائے۔ تُسی میرے سِوا کِسے ہور نُوں رب ناں منو۔ ⁵۵۔ میں بیابان وچ یعنی سڑدی دُھپ دے مُلک وچ تُہاڑی خبر کیتی۔ ⁶۶۔ جدوں میں اوہناںنُوں روٹی دتی اتے اوہ رج گئے، پر جدُوں رج گئے تاں مغرور ہوگئے، فیر اوہ مینوں بھُل گئے۔⁷۷۔ ایس لئی میں اوہناں اُتے ببر شیر وانگوں حملہ کرآں گا اتے چیتے وانگر اوہناں دی راہ وچ لُک کے بیٹھا رہواں گا۔ ⁸۸۔ میں اوس رچھنی وانگر جیہدے نیانے کھُس گئے ہوون، اوہناں اُتے حملہ کرآں گا اتے اوہناں نُوں پھاڑ کے رکھ دیاں گا، شیر ببر وانگر اوہناں نُوں کھا جاواں گا اتے اِک جنگلی جانور اوہناں نُوں ہلاک کرے گا۔⁹۹۔ ائے اسرائیل تُوں تباہ ہو چُکیا ایں۔ کیوں جے تُوں میرا یعنی اپنے مددگار دا مُخالف ایں۔ ¹⁰۱۰۔ تیرا اوہ بادشاہ کِتھے وے جیہڑا تینوں بچاوے گا؟ تیرے سارے شیراں دے وڈے اتے آگُو کِتھے نیں جنہاں نُوں تُوں منت کرکے منگیا سی کے مینوں عطا کر۔ ¹¹۱۱۔ ایس لئی اپنے قہر وچ میں تینوں بادشاہ دِتا پر اپنے غُصے وچ اوہنوں مٹا دِتا ائے۔¹²۱۲۔ افرائیم دی خطا جمع کیتی گئی اتے اوہدے گُناہ درج کیتے گئے۔ ¹³۱۳۔ اوہ دردِ زہ وانگر تکلیف نال بھریا ہووے گا ، پر ہئے اوس بے عقل نیانے وانگر جیہڑا ویلہ نیڑے آون اُتے وی رحم دے مونہہ اگے نئیں آوندا۔¹⁴۱۴۔ میں اوہناں نُوں قبر نال قابُو کرآں گا اتے موت نال اوہناں دی نجات ہووے گی، ائے موت تیری بیماری کتھے وے؟ ائے قبر تیری ہلاکت کِتھے وے؟ میں بالکل رحم نئیں کرناں۔¹⁵۱۵۔ بھاویں تُوں اپنے بھرانواں تائیں وددھدا رھویں، رب ولوں پُرے دی ہوا چلے گی ، جیہڑی بیابان ولوں چلے گی، اوہدا کھوں سُک جاوے گا، اوہدے گودام اتے خزانے لُٹے جاون گے۔¹⁶۱۶۔ سامریہ دے لوکی اپنی بدیاں دے بھار چُکن گے کیوں جے اوہناں نیں اپنے رب دے خلاف بغاوت کیتی، اوہ تلوار نال مارے جاون گے، اوہناں دے نیانے زمین اُتے پٹکے جاون گے، اتے اوہناں دیاں حاملہ عورتاں چیر دتیاں جاون گئیاں۔

14¹۱۔ ائے اسرائیل ، خُداوند اپنے رب ول لوٹ آؤ، تُہاڈے پاپ تُہاڈے زوال دا سبب نیں۔ ²۲۔ کلام اپنے نال لے کے خُداوند ول لوٹ آؤ اوہناں نُوں آکھ اساڈے سارے پاپ بخش دے اتے فضل نال اسانُوں قبول کر تاں جے اسیں اپنے لباں نال شُکرگُزاری ادا کرئیے۔³۳۔ اسُور اسانوں بچا نئیں سکدا ناں اسیں لڑائی دے گھوڑیاں اُتے سوار ہوواں گے اسیں فیر کدی اپنے ہتھ دیاں بنایاں ہویاں شیواں نُوں اپنے معبود نئیں آکھاں گے۔ کیوں جے یتیماں اُتے رحم کرن والا صرف تُوں ائی ایں۔⁴۴۔ میں اوہناں دی ضد دا علاج کرآں گا، اتے اوہناں نال گُوڑی محبت رکھاں گا، کیوں جے میرا قہر اوہناں تھوں ٹل گیا ائے۔ ⁵۵۔ میں اسرائیل دے لئی کورے وانگر ہوواں گا، اتے اوہ سوسن وانگر پھُلن گے اتے لُبنان دیودار وانگر اپنیاں جڑاں پھیلاوے گا۔ ⁶۶۔ اوہدیاں ملائم کونپلاں ودھن گئیاں، اوہدی خُوبصُورتی زیتون دے درخت وانگر ہووے گی۔⁷۷۔ لوکی فیر تھوں اوہدی چھاں وچ وسن گے، اتے اوہ اناج وانگر ودھے گا، اوہ انگور دی بیل وانگر شگفتہ ہووے گا۔ ⁸۸۔ ائے افرائیم، مینوں بُتاں نال ہور کیہ سروکار ائے؟ میں اوہنوں جواب دیواں گا اتے اوہدی خبر گیری کرآں گا، میں صنوبر دے ہرے درخت وانگر ہاں، تُوں میرے توں برومند ہویا۔⁹۹۔ دانشمند کون ائے؟ اوہی ایہناں شیواں نُوں سمجھ پاوے گا۔ دُور اندیش کون نیں؟ اوہی اوہناں دی جانکاری پاون گے، کیوں جے خُداوند دیاں راہواں راست نیں، اتے راستباز اوہناں اُتے ٹُردے نیں، پر سرکش اوہناں اُتے ٹھوکر کھاوندے نیں۔

یُوایل

1¹- خداوند دا کلام جیڑا فتوایل دے پتر یوایل تے آیا۔ ²- اے وڈیریو سنو ! اے ملک دے سارے رہن والیوں کن لا کے سنو کی تہاڈے پیو دادے ویلے کدی انج ہویا؟ ³- اپنی اولاد نال اودھا ذکر کرو تے تہاڈی اولاد اپنی اولاد نوں تے اوناں دی اولادآن والی نسل نوں دسے۔⁴- جو کجھ ٹڈیاں دے اجڑ توں بچیا اونوں وڈیاں ٹڈیاں نے کھا لیتا تے جیڑا وڈیاں ٹڈیاں نے بچایا اونوں جوان ٹڈیاں نے کھا لئیا۔⁵- اے شراب پین والیو اٹھ پئو تے رووہ اے شراب والیو وینڑ کرو نوی مے لئی وینڑ کرو کیو ں جے او تہاڈے منہ چوں کھو لئی گئی اے۔ ⁶- اک قوم نے میرے ملک تے چڑھائی کیتی اے جدے لوک زور آور تے گنتی توں بار نئیں ۔اوناں دے دند ببر شیر دے دنداں وانگوں نے تے اوناں دیاں دھاڑاں شیرنی دیاں ھاڑاں وانگوں نے۔ ⁷- اوناں نےمیری انگور دیاں بیلاں نوں اوجاڑ دیتا تے میرے انجیر دے درختاں نوں تباہ کر دتا۔اوناں اودھی کھل چھلی تے اوناں نوں سٹ دتا جدے توں اوناں دیاں ٹالیاں چٹیاں ہو گیاں۔⁸- ٹاٹ پائی ہوئی اوس کنواری وانگوں پٹو جیہڑی اپنے جوانی دے کار واے لئی روندی اے۔ ⁹- خدادے کارتوں چڑاھاوے دیاں قربانیاں تے مے مک گئے نے خدا دے خدمت کرن والے کاہن پٹدے پئے نے۔ ¹⁰- کھیتر مُک گے تے زمین سُک گئی غلہ برباد ہو گیا تے نویں مَے سُک گئی تے تیل نہ بن سکیا۔¹¹- اے کھیتی واڑی کرن آلیو نا اُمید ہو جاوٗ اے باغاں دے مالکو ماتم کرو ۔ کنک تے جَواں لئی غم کرو کیوں جے کھیتاں دی فصل تباہ ہو گئی اے ¹²- انگور دی وَل سُک گئی اے تے انجیر دا رُخ کملا گیا انار ، کھجور تے سیب دا رُخ ایتھوں تیک کہ کھیتر دے سارے رُخ سُک گےٗ نے یقین اے کہ بنی آدم دی خوشی جاندی رہی توبہ لئی سنیاہ¹³- اے کاہنوں ٹاٹ پا لوتے رووہ پٹو اے مذبح دی سیوا کرن آلیو روو پیٹو اے میرے خدا دی سیوا کرن آلیو آوٗ تے ٹاٹ پاےٗ ہوےٗ رات لنگاوٗ کیوں جے خدا دے گھر توں نذر دِے چڑھاوے تے تپاون ختم ہو گےٗ نے ¹⁴- پاک روزےدا دن مقرر کرو تے پاک کٹھ نوں صدو وڈیاں نوں تے ملک دے سارے لوکاں نوں خداوند آودے خدا دے گھر وِچ صدو تے خداوند اِگے منت کرو¹⁵اوس دن تے افسوس کیوں جے خدا دا دن نیڑے اے تے او خدا وِلوں تباہی وانگر آوے گا ¹⁶کی ساڈیاں آودیاں اِکھاں دے اِگے فصل ختم نیں ہوئی تے ساڈے خدا دے گھر وَچوں خوشی تے شادمانی جاندی نیں رہی؟ ¹⁷بہی ڈھلاں دے تھلے سڑ گےٗ گودام وی خراب ہو گےٗ تے کھتے توڑ دِتے تےٗ کیوں جے اناج سُک گیا اے¹⁸- پُسو کیویں دُکھ سہہ رہے نے تے بھڈاں بکریاں دے گلے چکر کڈ رہے نے کیوں جے اُوناں دے لئی چرن دی تھاں نیں اے اِتھوں تیک کہ بھڈاں دے گلے وی پریشان نے۔ ¹⁹- اے خداوند میں تیرے حضور وِچ فریاد کرنا واں کیوں جے اِگ نے جنگل دِیاں چرن آلیاں تھاواں نوں ساڑ دِتا اے تے لمبواں نے جنگل دے سارے رُوخاں نوں ساڑ دِتا اے۔ ²⁰- جنگلی جانوراں نوں وی ساہ چڑھیا ہویا اے پانی دے چشمے سُک گےٗ نے تے اِگ نے جنگل دِیاں چرن آلیاں تھاواں نوں ساڑ دِتا اے۔

2¹- صِیون وچ نرسنگا پُھوکو۔ میرے پاک پہاڑ تے ڈر دا نعرہ مارو۔ ملک دے سارے بندے کمبن۔ کیوں جے خداوند دا دن آ رہا اے۔ او بالکل کول اے۔ ²- او ھنیرے دا تے غِمی دا گھٹاواں تے ھنیرایاں دا دن اے۔ جیویں صبح دی روشنی پہاڑاں تے پیندی اے تے ایویں اک وڈی تے طاقت ور فوج آ رہی اے۔ جیویں پہلاں کدی نیں آئی سی تے کِسے زمانے وچ نہ آوے گی۔³- اُوناں دے اگے اگے اگ بھسم کر دی جاندی اے تے اُوناں دے پیچھے شعلے بلدے رہندے نے۔ اُوناں دے سامنے دی زمین اک اُجڑیا جنگل اے۔ کوئی چیز اِناں توں بچ نیں سکدی۔⁴- اُوناں دی شکل گھوریاں وانگر اے تے او سواری دے گھوریاں دی وانگر دوڑدے نے۔ ⁵- او رتھاں دی کھڑکھڑاہٹ وانگر شور مچاندے نے۔ پہاڑاں دی چوٹیاں تے چھالاں مار دے نے او چنگاریاں مار دی ہوئی اگ وانگر جہڑی ٹھنٹھ نوں بھسم کر دی اے۔ تے اک طاقت ور فوج وانگر جہڑی لڑائی لئی تیار اے۔⁶- اُوناں نُوں ویکھدے ای قُوماں سخت تکیف وچِ آ جاندیاں نے تے ہر شکل دا رنگ اُڈ جاندا اے۔ ⁷- اُو جنگ کرن آلے سپاہیاں وانگر دوڑے دے نے تےجنگ کرن آلے سپاہیاں وانگر کنداں تے چڑھ جاندے نے۔ او سارے اک ای راہ تے ٹر دے نے۔ تے آودی لین نیں توڑ دے۔⁸- او اِک دُوجے نُوں دِھکا نیں دیندے۔ ہر اک سیدھا اگے نوں چلدا اے۔ او مورچیاں اُوتے چھالاں مار دے نیں پر آودی لین تُوں نیں ہٹ دے۔ ⁹- او شہر تے چھالاں مار دے نے تے کند تے دوڑدے نے۔ او گھراں تے چڑھ جاندے نے تے چوراں وانگر باریاں وچِ وڑ جاندے نے۔¹⁰- اُوناں دے سامنے دھرتی کمبدی اے۔ آسمان کمبدا اے۔ سُورج تے چن ھنیرے وچ ہو جاندے نے تے تاریاں دا نُور ہمشہ لئی مُک جاندا اے۔ ¹¹- خداوند آودی فوج سامنے گجدا اے۔ کیوں جے اودی فوج لا تعداد اے تے اُوہدا حکم مننن آلے طاقت آلے لُوکی نے۔ خداوند دا دن عظیم اے۔ او بُوھت ڈروناں اے۔ اُونوں کون برداشت کر سکدا اے؟¹²- خداوند ا یویں فرماندا اے۔ ہون وی آودے سارے دل نال، روزہ رکھ کے آہ وزاری کرکے تے ماتم کر دے ہوئے میرے ول مُڑ آو۔ ¹³- آودے دِلاں نوں کھولو نہ کہ آودے کپڑیاں نوں۔ خداوند آودے خدا ول مُڑ و کیو ں جے او بوہت مہربان تے رحم کرن آلا اے ، قہر کرن وِچ د ھیما اے تے شفقت وچ غنی اے، او عذاب نازل کرن توں باز رہندا اے۔¹⁴- کون جاندا اے؟ ہو سکدا او مُڑ کے ترس کھائے تے برکت پیھچے چھڈ جاوئے۔ جہڑی خداوند تہاڈے خدا لئی نذز دی قربانی تے تپاون ہون۔¹⁵- صیون وِچ نرسنگا پھونکو، پاک روزے دے دن دا اعلان کرو، تے پاک لوکاں نوں کٹھیاں کرو۔ ¹⁶- لوکاں نوں کٹھےکرو، تے کٹھ نوں پاک کرو، وڈیریاں نوں کٹھیاں کرو، بچیاں تے نیکے دودھ پین والیاں نوں وی کٹھیاں کرو۔ لاڑا آودے کمرے تے وُھٹی آودی کوٹھری توں باہر نکل آوئے۔¹⁷- خداوند دی خدمت کرن آلے کاہن ، ہیکل دی ڈیوڑھی تے قربان گاہ دے وِچ گریہ وزاری کرن ۔ تے آکھن کہ اے خداوند ،آودے لوکاں اوتے رحم کر ۔ آودی میراث دی بے عزتی نہ ہون دے ، نہ اوناں نوں ہور قوماں وچ ضرب المثل بنن دے ۔ او لوکاں دے وچ اے کیوں آکھن کہ اوناں دا خدا کیتھے وے ؟¹⁸- تد خداوند نوں آودے ملک دے لئی غیرت ہووے گی تے آودے لوکاں اوتے ترس کھاوے گا۔ ¹⁹- خداوند اوناں نوں جواب دِیوے گا: میں تہاڈے لئی اناج، نویں مے تے تیل گھل ریاواں، جہندے توں تُسی رِج جاو گے؛ تے میں فیر کدی قوماں دے راھیں تہاڈی بے عزتی نیں ہوون دیواں گا۔²⁰- میں شمال دے لشکر نوں تہاڈے توں بہت دور کر دیواں گا، تے اونوں سُکے تے بنجر ملک وچ سُٹ دیواں گا ، اوہدے اِگے دِیاں صفیاںمشرقی سمندر وچ تے پیچھے دِیاں صفیاںمغربی سمندر وِچ جان گئیاں ۔ اوہدے توں گندی بو اُٹھے گی؛ جہدے توں گندگی پھیلے گی ۔²¹- اے ملک توُ نہ ڈر شادمان ہو تے خوشی منا وواقع ای خداوند نے ویڈے ویڈے کم کیتے نے ²²- اے جنگلی جانورو تُسی نہ ڈرو کیوجے اُجار دیاں چراگاواںھریاں تے بھریاں نے۔ رُخاں اُتے پھل لگدے پیےٗ نے۔ انجئریاں دے رُخاں تے انگور دایاں ویلاں وَھددیاں پیاں نے۔ ²³- اے صیون دے لوکو خوش ہو جاوٗ۔ تے خداوند اپنے خدا وچ خوشیاں مناوٗ۔ کیوجے اُس نے سچایٗ تےتوھاڈے اُتے جھڑدے موسم دا میھں وسایا اے۔تے تیرے اُوتے بھرھدے پُھلاں والے دواں موسماں وچ پہلا وانگو ای ممیھں وسایا۔²⁴- کھیت آناج نال بھر گٗییے نیں تے تلاب نٗی مے تے روغن نال بھریا ہویا اے۔ ²⁵- میں ایس گھاٹے نوں پورا کر دواں گا²⁶- تُسی پیٹ بھر کے کھاوٗ گے تے رج جاوٗ گے تے خداوند اپنے خدا دے ناں دی وڈیایٗ کرو گے۔ جنھیں توھاڈے لیٗ انوکھے کم کیتے نے میرے لوگ فیر کدی شرمندہ نیں ہون گے ²⁷- تد تُسی جان جاوٗ گے کے اسرائیل وچ میں ای خداوند توھاڈا خدا واں ہور کویٗ دوجا نیں تے فیر کدی میرے لوگ شرمندہ نیں ہون گے۔²⁸- ایسں تو بعد میں اپنی روح توھاڈے سارے لوکاں اُتے پا دیواں گا توھاڈے پُتر تے دھیاںپیشن گویٗ کرن گے تے توھاڈے وڈیرے لوگ خواب ویکھن گے تے توھاڈے جوان رویا ویکھن گے۔ ²⁹- اوناں دِناں وچ میں اپنے خدمت کرن والیاں یعنی عورتاں تے مرداں دوواں اُتے اپنی روح نوں بھیجاں گا۔³⁰- تے میں زمین تے آسمان وچ انوکھے کم وکھاواں گایعنی لہو اگ تے دھوں دتے تھم وکھاواں گا۔ ³¹- ایسں تو پہلاں کے خداوند دا وڈا تے خطرناک دن آجاوے سُورج ھنیرے وچ تے چن خون وچ بدل دیتا جاوے گا۔³²- تے جہڑا کویٗ خداوند دہ ناں لوے گا او نجات پاوے گا۔ تے خدا دے کہے دے مطابق صیون دے پہاڑ اُوتے تے یروشیلم وچ باقی بچے ہوئے لوکاں نوں خداوند بلاےٗ گا تے او نجات پان گے۔

3¹- اِناں دِناں وِچ تے اوس ویلے جِدوں میں یہوداہ تے یروشلیم نوں اسیری توں چھڑا لیاواں گا۔ ²- فیر میں ساریاں قوماں نوں کٹھا کر کے اوناں نوں یہوُسفط دی وادی وِچ لے آواں گا۔ اوتھے میں اپنی میراث یعنی آودی قوم اسرائیل دی بابت اوناں دے خلاف فیصلہ کراں گا۔ کیوں جے اوناں نے میرے لوکاں نوں کئی قوماں وِچ وکھیر ے کر دِتاتے میرے ملک نوں وِنڈ دِتا۔ ³- اوناں نے میرے لوکاں لئی پرچیاں پایاں تے مُنڈیاں دے گناواں لئی سودا کیتا تے کُڑیاں نوں شراب لئی وِچیا تاں جے او شراب پی سکن۔⁴- ہون اے صُور تے صیدا تے فلستین دے سارے علاقیو تہانوں میرے خلاف کی شکایت اے؟ کی تُسی مینوں اپنے کسے کم دا بدلہ دے رے او؟ اگر تُسی مینوں واپس وی کر دے پیےٗ او تے میں اوسے ویلے جو کُجھ تُسی کیتا ہویا اے تہاڈے ای سراں اُتے پا دواں گا۔ ⁵- کیوں جے تُسی میری چاندی تے میرا سونا لے لیتا تے میرے خاص خزانے آودے مندراں وِچ لے گےٗ۔ ⁶- تُسی یہوداہ تے یروشلیم دے لوکاں نوں یُونانیاں دے ہتھ ویچ دِتا تاں جے تُسی اوناں نوں اوناں دے آودے دِیس توں دور کر دیوو۔⁷- ویکھ میں اوناں نوں اوناں جگہ توں جیتھے تُسی اوناں نوں ویچیا اے چُکاں گا تے تُسی جو کُجھ وی کیتا اے اونوں تہاڈے سراں تے واپس پاواں گا۔ ⁸- میں تہاڈے پُتراں تے دِھیاں نوں اہل یہوداہ دے ہتھ ویچاں گا تے او اوناں نوں سبائیاں دے ہتھ ویچن گے جہڑی بوہت دور رہین آلی قوم اے اے خداوند نے فرمایا اے۔⁹- ساریاں قوماں وِچ اعلان کرو جنگ دی تیاری کرو سپاہیاں نوں جگاوٗ سارے جنگ کرن آلے مرد کول آ کے حملہ کرن۔ ¹⁰- اپنی اپنی ہلاں دے پھالیاں نوں کُٹ کے تلواراں تے اپنے اپنے رمبیاں نوں کُٹ نیزے بنا لو۔ کمزور وی آکھے کہ میں طاقت آلا واں۔¹¹- اے آسے پاسے دِیاں ساریاں قوموں چھیتی نال آ جاوٗ تے اوتھے جمع ہو جاوٗ اے خداوند آودے لڑن کرن آلے سپاہیاں نوں لے آ۔¹²- تے یہوسفط دِی وادی ول جاون کیوں جہ میں اوتھے بہیہ کہ ہر پاسے دِیاں ساریاں قوماں دا فیصلہ کراں گا۔ ¹³- داتری چلاو۔ کیوں جہ فصل تیار اے۔ آودے انگُوراں نُوں پیراں نال پھیوو کیوں جہ مئے نچوڑن دا کولہو مُنہ تک بھریا ہویا اے تے حوض نکو نک بھریا ہویا اے اوناں دِی شرارت ایڈی وڈی اے۔¹⁴- فیصلے دِی وادی وِچبھیڑ اِی بھِیڑ اےکیوں جہ فیصلے دِی وادی وِچ خُداوند دا دِن نیڑے اے۔ ¹⁵-سُورج تے چَن ہنیر ہو جاون گے تے تاریاں وِچ چانن نہ رہے گا۔¹⁶- خُداوند صیوُن توں للکارے گا تے یُروشلیم توں گے گا تے آسمان تے زمین کمب جان گے پر خُداوند آودے لوکاں دے لئی لُکن دِی تھاں تے بنی اَسرایئل دے لئی قَلعہ ہوئے گا۔ خُدا دے لوکاں لئی برکتاں۔ ¹⁷- تد تُسیں جان لو گے کہ میں خُداوند تہا ڈا خُدا آودے پاک پہاڑ صیون وِچ رہنا آں یُروشلیم پاک تھاں ہو وے گا تے پردیسی فیر کدی اوہدے اوتے چڑھائی نہ کرن گے۔¹⁸- اوس ویلے پہاڑاں توں نوئی مَے ڈِگے گیتے ٹِیلیاں توں دُھد وگے گا تے یُہودہ دے سارے نالیاں وِچوں پانی آوناں شُروع ہو جاوئے گا تے خُداوند دے گھر وِچوں اِک چشمہ پھٹ نکلے گا جہڑا شطیم دِی وادِی نُوں تَر کرے گا۔ ¹⁹- کیوں جے اوناں نے یُہودہ اوتے ظُلم کِیتے تےاوناں دے مُلک وِچ غریب بھولے بھالے لوکاں دا خُون وگا یا ایس لئی مِصر ویران ہو جاوئے گا تے ادُوم اجڑیا ہویا ریگستان بَن جاوئے گا۔²⁰- یُہودہ سدا لئی یروشلیم پِھیڑی توں پِھیڑی وَسَدے رہن گے۔ ²¹- اوناں دے قتل دِی سزا جِنوں میں معاف نیہں کِیتا سِی ہون معاف کراں گا خُداوند صُیون وِچ ریندا اے۔

عامُوس

1¹. عامُوس دا کلام جہڑا تقوع دا اِک اڑیالی سی۔اونے زلزلے توں دو سال پہلاں جد یہوداہ عزیاہ دا بادشاہ سی تے یوآس دا پُتر یروبعام اِسرائیل دا؛ اِسرائیل لئی ویکھیاکہ ². خداوند صیون نال گجدا اے تے یروشلیم توں للکاردا اے اڑیالیاں دِیاں چراو ن والیاں تھاواں سُکھ دِیاں پیاں نے تے کرمل دی چوٹی مرجھا ریی اے اِسرائیل دے لوکاں لئی فیصلہ³. خداوند ایویں فرماند اےکہدِمشق دے تَن بلکہ چار گناواں دے سببوں میں آودے قہر توں باز نہیں آواں گا چونکہ اونے جلعاد نوں دندا ں آلے لوہے دے داترے نال روند دِتا ⁴. میں حزائیل دے گھرانے اُتے اِگ گھلاں گا جہڑے بن ہدد دےقعلیاں نوں ساڑ دیوے گی⁵. میں دِمشق دے پھاٹکاں نوں توڑ دیاں گا مین آون دی وادی دے بادشاہ نوں برباد کر دیواں گا تے اونوں جہڑا عدن اُتے حکمرانی کر دا اے تے ارام دے لوک قیدی ہو کے قیر نوں جاون گے خداوند فرماندا اے⁶. خداوند ایویں فرماند اے غزہ دے تِن بلکہ چار گناواں دے سببوں میں آودے غضہ توں باز نہیں آواں گا چونکہ اونے سارے فرقیاں نوں قید کر لیا تے اوناں نوں ادوم دے ہتھ ویچ دِتا ⁷. میں غزہ دے پناہ دے شہر اُتے اِگ گھلاں گا جہڑی اوھدے قعلیاں نوں کھا جاوے گی⁸. میں اشدود دے بادشاہ نوں برباد کر دیواں گا تے اونوں جہڑا اسقلون وِچ حکمرانی کر دا اے میں عقرون دے خلاف آودا ہتھ ودھاواں گا جد تیک کہ فلستیاں دا آخری بندہ نہ مر جاوے خداوند فرماندا اے⁹. خداوند ایویں فرماندا اے کہ میں صور دے تِن بلکہ چار گناواں دے سببوں اونوں بے سزا نہ چھڈاں گا چونکہ اونے قیدیاں دے سارے فرقیاں نوں ادوم نوں ویچ دِتا تے بھراواں آلے وعدے دا لحاظ نہ کیتا ¹⁰. ایس لئی میں صور دی شہر پناہ اُتے اِگ گھلاں گا جہڑی اوھدے قعلیاں نوں کھا جاوے گی¹¹. خداوند ایویں فرماندا اے ادوم دے تِن بلکہ چار گناواں دے سببوں میں اونوں بے سزا نہ چھڈاں گا اونے ساری رحمدلی نوں ختم کر کے آودے بھراواں نوں تلوار لے کے ماریا اوھدا قہر ہمیشہ بلدا ریا تے ختم نہیں ہویا ¹². میں تیمان اُتے اِگ گھلا ں گا او بصرہ دے قعلیاں نوں کھا جاوے گی¹³. خداوند فرماندا اےکہ عمون دے تِن بلکہ چار گناواں دے سببوں میں اونوں بے سزا نہ چھڈاں گا چونکہ اونے آودی سرحداں لئی جلعاد دی حاملہ عورتاں دے پیٹ پاڑ دِتے¹⁴. میں ربہ دی شہر پناہ اُتے اِگ گھلاں گا جہڑی اوھدے قعلیاں نوں جنگ دے دِناں تے لڑائی تے طوفان دے دِن ھنیری وِچ کھا جاوے گی ¹⁵. اوھدا بادشاہ آودے حاکماں دے نال قید وِچ جاوے گا خداوند فرماندا اے

2¹. خداوند ایویں فرماندا اے موآب دے تِن بلکہ چار گناواں دے سببوں میں آودے غضب توں باز نہیں آواں گا چونکہ اونے ادوم دے بادشاہ دِیاں ہڈیاں نوں ساڑکے چونا بنا دِتا². میں موآب اُتے اِگ گھلا ں گا جہڑی قریوت دے قعلیاں نوں کھا جاوے گی موآب جنگ دی للکار تے نرسنگیاں دی آوازدے شور وِچ مرے گا ³. میں اوھدے حکمران نوں اوھدے حکومت کرن آلیاں دے نال غرق کراں گا خداوند فرماند اے⁴. خداوند ایویں فرماندا اےمیں یہوداہ دے تِن بلکہ چار گناواں دے سببوں اونوں بے سزا نہ چھڈاں گا اوناں نے خدا دی شریعت نوں چھڈ دِتا اے تے اوھدے حکم اُتے عمل نہیں کیتا او جھوٹے معبوداں دے راھیں جہناں دی اوناں دے پیو دادے پیروی کر دے سی گمراہ ہوگئے ⁵. میں یہوداہ اُتے اِگ لیاواں گا جہڑی یروشلیم دے قعلیاں نوں کھا جاوے گی⁶. خداوند ایویں فرماند اے اِسرائیل دے تِن بلکہ چار گناواں دے سببوں میں اونوں بے سزا نہ چھڈا ں گا او چاندی لئی سچیائی نون ویچدے نے تے اِک جوڑی جُتی لئی ضرورت مند نوں ویچدے نے⁷. او غریب دے سر نوں ایویں کچلدے نے جیویں زمین دی دھول او مظلوماں نوں انصاف نہیں دِیندے پیو تے پُتر اِک ای کُڑی کول جاندے نے تے میرے پاک ناں نوں نا پاک کر دے نے ⁸. او ہر پاک جگہ دے کول گہنے رکھے ہوئےکپڑیاں اُتے لیٹ دے نے تے آودے خداوند دے گھر وِچ جرمانے دی رقم نال مے پیندے نے⁹. میں اوناں دے سامنے اموریاں نوں غرق کیتا حالانکہ او کند ونگوں اُچے تے بلوطاںوانگوں مضبوط سی میں اُتوں اوھدا پھل تے تھلیوں دِیاں جڑاں برباد کیتیاں ¹⁰. میں تہانوں مصر وِچوں کڈ لیایا تے چالیں ورھیاں تیک جنگل وِچ تہاڈے نال ریا کہ تہانوں اموریاں دا ملک دیواں¹¹. میں تہاڈے پُتراں وِچوں نبی تے تہاڈے جواناں وِچوں بے مثال پیدا کیتے اے بنی اِسرائیل کی ایہہ سچ نہیں اے؟ خداوند فرماند ااے ¹². پر تُو ں جناں تے میں نظر کیتی اوناں نوں مے پیائی تے نبیاں نوں حکم دِتاکہ نبوت نہ کرن¹³. ہون میں تہانوں ایویں کچل دیواں گا جیویں اناج نال بھری ہوئی گڈی کچلدی اے ¹⁴. تیز ٹُرن آلا وی نہیں بچے گا تے زور آلے دی طاقت جاندی رووے گی تے طاقت آلا آودی جان نہیں بچا سکے گا¹⁵. تیرا کھلون دا طریقہ ایویں دا نہ رووے گا تے تیز دوڑن آلا انسان نس نہ پاوے گاتے سردار آودی جان نہیں بچا سکے گا ¹⁶. ایس دِن وڈے وڈے بہادرآودے کپڑے چھڈ کے نس نکلن گےخداوند فرماندا اے

3¹. اے بنی اِسرائیل تے اوھدے سارے گھر آلیوجہناں نوں میں مصر وِچوں کڈ کے لیایاخدا دا ایہہ کلام سُنوجہڑا اونے تہاڈے خلاف فرمایا اے ². زمین دے سارے گھرانیاں وِچوںمیں صرف تہانوں چُنیا ایس لئی میں تہانوں تہاڈے سارے گناواں دی سزا دیواں گا³. کی او بندہ جد تیک کہ او آپس وِچ رضا مند نہ ہووے کٹھے ٹُر سکدے نے ؟ ⁴. کی کوئی شیرجد تیک کہ اوھدے کول شکار نہ ہووے آودی ماند وِچ گجدا اے؟ جے شیر نے کُجھ شکار نہ کیتاہووے تے کی او آودی ماند وِچ غرا سکدا اے؟⁵. جے جال نہ لایا گیا ہووے تے کی چڑیا اوھدے وِچ پھنس سکدی اے؟ کی پھندا جد تیک کہ اوھدے وِچ کُجھ پھسیا نہ ہووے زمین اُتوں ٹپ سکدا اے؟ ⁶. جد شہر وِچ نرسنگے دی آواز اُچی ہوندی اے تے کی لوگ کمب نہیں جاندے جدوں شہر اُتے مصیبت آندی اے تے خدا ای اونوں نہیں بچاندا؟⁷. یقین کروخداوند خدا اوس ویلے تیک کُجھ نہیں کر دا جد تیک او آوداہ ارداہ آودی سیوا کرن آلے نبیاں اُتے ظاہر نہ کر دیوے ⁸. شیر گجیا اے کون نہیں ڈرے گا خداوند خدا نے کلام کیتا اے کوئی نبوت نہیں کرے گا؟⁹. اشدود دے قعلیاں وِچ تے مصر دے قعلیاں وِچ منادی کرو کہ سارے سامریہ دے کوہستان اُتے کٹھا ہو جاوو ویکھو سانوں کیویں دی بے چینی اے لوکاں وِچ کیویں دا ظلم اے ¹⁰. خداوند فرماندااےکہ او لوک جہڑے آودے قعلیاں وِچ لُٹ دے نے تے لُٹ کے مال کٹھا کر دے نے نیکی کرنا نہیں جاندے¹¹. ایس لئی خداوند خدا ایویں فرماندا اےکہ اِک دُشمن ملک نوں گھیر لووے گا او تہاڈے قعلیاں نوں ڈیگ دے گاتے تہاڈی طاقت نوں توڑ دیوے گا تے تہاڈے محلاں نوں لُٹے گا ¹². خداوند خدا ایویں فرماندا اے جس طرح کوئی اڑیالی شیر دے منُہ توں صرف دولتاں دِیاں ہڈیاں یا کن دی ہڈی دا ٹوٹا چھڈواندا اے ایس طرح اِسرائیل وی جہڑا سامریہ وِچ آودے پلنگ دے کنارے اُتے تے دمشق وِچ آودی کُرسیاں اُتےبیٹھے نے بچائے جاون گے¹³. خداوند قادر مطلق خدا فرماندا اے کہ سُنوتے یعقوب دے گھر آلیاں دے خلاف گواہ بنو ¹⁴. جس دِن میں اسرائیل نوں اوھدے گناہ دی سزا دیواں گا تے بیت ایل دےمذبحیاں نوں توڑاں گا تے مذبح دے سینگ وڈھ کے زمین اُتے ڈیگ دِتے جاون گے¹⁵. میں سردیاں تے گرمیاں دے رہین آلیاں تھاواں نوں برباد کر دیواں اگا ہاتھی دند نال سجائے ہوئے گھر ویران کیتے جاون گے تے محل ڈیگ دِتے جاون گے خداوند فرماندا اے۔

4¹. سامریہ دے پہاڑ اُتے رہین آلی بسن دی گایاں اے عورتوں تُسیں جہڑیاں غربیاں کوہستانی اوتے ضرورت آلے لوکاں نوں کچلدیاں او تے آودے شوہراں نوں آکھدیاں اوکہ ساڈے پین لئی کُجھ لیاؤتُسیں ایہہ کلام سُنو ². خداوند خدا نے آودے پاک ہون دی قسم کھادی اے کہ کہ او ویلا ضرور آوے گا جدوں تہانوں کنڈیاں وچ پھسا کے کھچیا جاوے گا تہاڈی آخری عورت وی مچھی پھڑن آلے کنڈے نال پھڑی جاوے گی³. تہاڈے وِچوں ہر اِک کند دے موریاں وِچوں جہڑے ایدے سامنے ہون گے باہر نسے گی تے حرمون وِل سُٹ دِتی جاوے گی خداوند خدا فرماندا اے⁴. بیت ایل وِچ جاؤتے گناہ کرو جلجال وِچ جا کے ہور بُہتا گناہ کرو ہر سویر نوں آودیاں قربانیاں لیاوو تے ہر تیجے دِن آودی دہ یکی لیاؤ ⁵. خمیری روٹی دی شکر گزارای دا ہدیہ اِگ اُتے چڑھاؤ تے خدا لئی قربانی دا علان کرو تے اے بنی اِسرائیل اِناں اُتے فخر کرو کیوں جے تہانوں ایویں کرنا پسند اے خداوند خدا فرماندا اے⁶. میں تہانوں ہر شہر وِچ بُھکا رکھیا تے روٹی کٹ دِتی فیر وی تُسیں میرے وِل نہ مڑے خداوند خدا فرماندا اے ⁷. بے شک میں بارش نوں ایس ویلے تیک روک دِتا جدوں فصل پکن وِچ تِن مہینے باقی سن میں اِک شہر اُتے منیہ وسا یا تے دُوجے توں روکے رکھیا اِک کھیت اُتے پانی وسایا تے دُجا بارش نہ ہون دے سببوں سُکھ گیا⁸. لوک پانی لئی اِک وستی توں دُجی و ستی تیک مارے مارے پھیرے پر پین نوں پانی نہیں ملیا فیر وی تُسیں میرے وِل نہ مُڑے خداوند خدا فرماندا اے ⁹. کئی وری میں تہاڈے باغاں تے کھیتاں نوں موسمی ہواواں تے گڑے نال ماریا ٹڈیاں نے تہاڈے انجیرتے زیتون دے رُخاں نوں کھا گییاں تے فیر وی تُسیں میرے وِل نہ مڑے خداوند فرماند اے¹⁰. میں تہاڈے اُتے مصیبت گھلی جیویں کہ مصر اُتے گھلی سی میں تہاڈے جواناں نوں پھڑے ہوئےگھوڑیاں دے نال تلوار نال قتل کیتا میں تہاڈے نک نوں فوجاں دی تھاں دی بو نال بھر دِتا تے فیر وتسیں میرے وِل نہ مڑے خداوند فرماندا اے ¹¹. میں تہاڈے وِچوں بعض نوں سدوم تے عمورہ وانگوں اُلٹ دِتا تُسیں ایس بلدی ہوئی لکڑی وانگوں ریےجہڑی اِگ وِچوں کڈی جاوے تے فیر وی تُسیں میرے وِل نہ مُڑےخداوند فرماندا اے¹². ایس لئی ایہہ اِسرائیل میں تیرے نال ایہہ کراں گا تے چونکہ میں تیرے نال ایہہ کراں گا ایس لئی ایہہ اِسرا ئیل آودے خدانال ملن دی تیاری کر ¹³. اوہی اے جہڑا پہاڑاں نوں بناندا اےہوا نوں پیدا کردا اےتے انسان اُتے اوھدے خیالات نوں ظاہر کر دا اےاو سویر نوں ھنیرے وِچ بدلدا اےتے زمین دے اچے مقاماں اُتے ٹُردا اے اوھدا ناں خداوند قادر مطلق خدااے

5¹. اے اِسرائیل دے گھر آلیوایہہ کلام سنومیں ایہہ ماتم تہاڈے لئی کر ریا آں ². اِسرائیل دی کنواری ڈیگ گئی تے کدی نہیں اُٹھے گی او آودے ای ملک وِچ کیلی چھڈ دتی گئی کہ کوئی اونوں چُکن آلا نہیں³. بزرگ خدا ایویں فرماندا اے اِسرائیل دے گھرانے لئی جس شہر وِچوں اِک ہزار جوان نکلدے سن ایدے وِچوں صرف سَو رہ جاون گے تے جس شہر وِچوں اِک سَو نکلدے سن اوھد ےوِچ دِس رہ جاون گے⁴. خداوند اِسرائیل دے گھرانے نوں ایہہ فرماندا اےکہ تُسیں میرے طالب ہووو تے زندہ روو ⁵. بیت ایل دے طالب نہ بنو جلجال نوں نہ جاوو کیوں جے جلجال ضرور قید وِچ جاوے گا بیرسبع نوں نہ جاوو بیت ایل دا ناں تے نشان مٹ جاوے گا⁶. خداوند دے طالب ہووہ تے زندہ روو ایویں نہ ہووے کہ او اِگ وانگوں یوسف دے گھر آلیاں دے اُتے بھرکے تے اونوں کھا جاوے تے بیت ایل وِچ کوئی اونوں بجھان والا نہ ہووے ⁷. تُسیں جہڑے انصاف نوں تلخ کر دیندے او تے نیک کماں نوں مٹی وِچ پا دیندے او⁸. او جہنے ثریا تے تارایاں دی لڑیاں نوں بنایا او ھنیرے نوں سویر دی روشنی وِچ بدل دیندا اے تے دِن نوں رات دے ھنیرے وِچ بدلدا اے او سمندر دے پانی نوں ہلاندا اے تے زمین اُتے پاندا اے اوھدا ناں خداوند اے ⁹. او تگڑیاں اُتے مو ت لیاندا اے تے کنداں آلے شہر اُتے ویرانی لیاندا اے¹⁰. جہڑا انصاف اُتے لعنت کردااےتُسیں اوھدے نال دُشمنی رکھدے او تے جہڑا سچ آکھدا اے اونوں بیوقوف سمجھدے او ¹¹. تُسیں غریباں نوں ڈیگ دے او تے اوناں کولوں زور نال اناج کھوہ لیندے او ایس لئی تُسیں آودے پتھراں دے محلاں وِچ نہ رہ پاؤ گے تُسیں چنگے باغ لائے نے پر تُسیں اوناں دی مے نہ پی سکو گے¹². کیوں جے میں تہاڈیاں بُوہت زیادہ غلطیاں تے وڈے وڈے گناواں نوں جاندا آں تُسیں نیک لوکاں نوں ستاندے او تے رشوت لیندے او تے آودی عدالت وِچ غریباں نوں انصاف توں دور رکھدے او ¹³. ایس لئی ایس ویلے وِچ عقلمند چُپ رہندا اے کیوں جے ویلا بُرا اے¹⁴. گناہ دے نہیں بلکہ نیک کم کرن دے طالب روو تاں جے تُسیں زندہ روو جیویں کہ تُسیں کہندے او خداوند خدا تہاڈے نال روے گا ¹⁵. گناہ توں نفرت رکھوتے نیکی نال محبت کرو عدالت وِچ انصاف کرو شاید خداوند یوسف دے بچے ہویاں تے رحم کرے¹⁶. ایس لئی خداوند خدا فرماندا اے ساریاں گلیاں وِچ رونا ہووے گا تے ہر چوراہےاُتے رونا تے پیٹنا ہووے گا کسان ماتم لئی تے رون آلے رون لئی صدے جان گے ¹⁷. سارے باغاں وِچ دُکھ ہووے گا کیوں جے میں تہاڈے وِچوں لنگا گا خداوند فرماندا اے¹⁸. تہاڈے اُتے افسوس جہڑے خداوند دے دِن دی آرزو کر دا اے تُسیں خداوند دے دِن دی آوزو کیوں کر دے او؟ او تے ھنیرے دا دِن ہووے گاچانن دا نہیں ¹⁹. او دِن ایویں ہووے گاجیویں کوئی بندہ شیر ببر دے اِگوں نسے تے اونوں ریچھ ملے آودے گھر وِ چ جاوے تے آودا ہتھ کند اُتے ٹیکے تے ساپ اونوں وڈھ لووے گا ²⁰. کی خداوند دا دِن ھینرے دا نہیں ہووے گاچانن دا نہیں بُوہت زیادہ ھنیراجہدے وِچ چانن دی اِک کرن وی نہیں ہووے گی؟²¹. میں تہاڈیاں عیداں نوحرام سمجھنا آںمینوں اوناں توں نفرت اے مینوں تہاڈا کٹھا بالکل پسند نہیں ²². ہاں تُسیں میرے لئی سوختنی قربانیاں تے نذر دیاں قربانیاں گزراندے او پر میں اوناں نوں قبول نہیں کراں گا تُسیں چنگیاں قربانیاں لیاندے او پر میں اوناں دا کوئی لحاظ نہیں کراں گا²³. آودے گاون دِیاں آوازاں میرے توں دور رکھو میں تہاڈے رباب دی آواز نہیں سُنا گاں ²⁴. سگوں انصاف نوں پانی وانگوں تے صداقت نوں کدی نہ سُکن آلے چشمے وانگوں جاری رکھو²⁵. اے بنی اِسرائیل کی تُسیں چالیں ورھیاں تیک جنگل وِچ میرے لئی قربانیاں تےنذر دِیاں قربانیاں لیاندے ریے؟ ²⁶. تُسیں تے آودے بادشاہ دا خیمہ تے آودے بُتاں دے تھم تے آودے خداواں دا تارہ جہڑا تُسیں آودے لئی بنایا سی چُکے ریے²⁷. ایس لئی میں تہانوں دمشق توں پرے قید وِچ گھلاں گا خداوند فرماندا اےجہڑا قادرمطلق اے

6¹. تُسیں جہڑے صیون وِچ آرام نال او تے تُسیں جہڑےسامریہ دے پہاڑ اُتے بے فکر او تے تُسیں جہڑے قوم دے بُوہت چنگے لوکی او جہناں دے کول بنی اِسرائیل آندے نے ². تُسیں کلنہ نوں جاؤتے اوھدے اُتے دھیان کرو اوتھوں ھمات عظم تیک تے فیر فلسطین وِچ جات نوں جاؤ کی او تہاڈی دو اں بدشاھیاں نالوں چنگے نے؟ کی اِناں دا ملک تہاڈے ملک توں وڈا اے؟³. تُسیں میرے دِن نوں ٹال دےاو تے خوف نوں حکومت دے کول لیاندے او ⁴. تُسیں ہاتھی دے دند دے پلنگ اُتے لیٹ دے او تے آرام آلیاں کُرسیاں اُتے پیر پسار دے او تے آودے پسند آلے لیلے تے موٹے موٹے وچھے کھاندے او⁵. تُسیں داؤد وانگوں آودے رباب اُتے گاندے او تے گان آلیاں دے ساز ایجاد کر دے او ⁶. تُسیں بھرے ہوئےپیالاں وِچوں مے پیندے او تے سب نالوں چنگی خوشبو لاندے او پر تُسیں یوسف دی بربادی اُتے غم نہیں کر دے⁷. ایس لئی تُسیں پہلاں قید وِچ جان آلیاں دے نال رل جاؤ گے تہاڈے عیش کرن دے دِن مُک جان گے خداوند اِسرائیل دے غرورتوں نفرت کر دا اے ⁸. خداوند خدا نے قسم کھادی اے او فرماندا اے کہ میں یعقوب دے تکبر نال دشمنی رکھنا آں اوھدے قعلیاں توں مینوں نفرت اے میں شہر نوں تے جہڑا کُجھ اوھدے اندر اے دُشمن دے حوالے کر دیواں گا⁹. جے کسے گھر وِچ دِس بندے باقی ہون گےتے او وی مر جاون گے ¹⁰. جدوں کسے دا کوئی رشتہ داراِناں دِیاں لاشاں نوں ساڑن لئی گھر توں باہر لے جان نوں آئےتے او اوتھے لُکے ہوئےکسے بندےنوں پُچھے کہ کی تیرے نال کوئی ہور ہے؟ تے او جواب دیوےنہی تد او آکھے کہ چُپ رہ اسیں خدا دا ناں نہیں لئے¹¹. کیوں جے خدا نے حکم دِتا اے کہ او وڈے گھر نوں ٹوٹے ٹو ٹے کر دیوے گا تے نکے گھر نوں چکنا چور کر دیوے گا¹². کی چٹاناں اُتے گھوڑے نسدے نے؟ کی اوتھے بیلاں نال ہل وایا جاندا اے؟ پر تُسیں انصاف نوں زہر تے صداقت نوں تلخی وِچ بدل دِتا اے ¹³. تے بے مقصد شےواں نوں پا کے خوش ہوندے او تے آکھدے اوکی اسیں آودی طاقت نال سِنگ نہیں کڈے ؟¹⁴. خدائے قادر مطلق فرماندا اے کہ ایہہ بنی اِسرائیل میں تہاڈے خلاف اِک قوم نوں چڑھا لیاواں گا او تہانوں حمات وِچ عربہ دی وادی تیک ستائے گی

7¹. خداوند نے مینوں ایہہ وکھایا کہ شاہی حصے دی فصل وڈن توں بعد جدوں کہ دُوجی فصل آرہی سی او ٹڈیاں دا اِک غول تیار کر دا پیا سی ². جدوں او زمین دی گھاہ نوں بالکل کھا گئیاں تے میں زور نال چیخیا خدائے قادر معاف فرمایعقوب دی کی حقیقت اے؟او کیویں زندہ رہ سکدا اے؟ ³. بس خداوند خدا نے ترس کھاداتے فرمایاایویں نہیں ہووے گا⁴. خدائے قادر نے مینوں وکھایاکہ خداوند خدا نے عدالت لئی اِگ نوں صدیا اونے ڈونگے سمندر نوںسُکھا دِتاتے زمین نوں کھا گیا ⁵. تد میں چیخیا قادر مطلق میں منت کرنا آں رُک جایعقوب دی کی حقیقت اے کہ او قائم رہ سکے ؟ ⁶. لہذا خداوند نے ترس کھاداتے فرمایاایویں نہیں ہووے گا⁷. اونے مینوں ایہہ وکھایاکہ خداوند اِک کند اُتے کھلوتا اےجہڑی ساہول دے راھیں بنائی گئی سی تے اوھدے ہتھ وِچ اِک ساہو ل اے ⁸. تے خداوند نے مینوں پُچھیااے عامُوس تُو کی ویکھیداں ایں؟میں جواب دِتا اِک ساہول تد خداوند نے مینوں آکھیاکہ میں آودی قوم اِسرائیل وِچ ساہول لیاواں گاتے ہون میں اوناں نوں سزا دِتے بغیر نہیں چھڈا ں گا⁹. اضحاق دیاں اُچیاں تھاواں برباد ہو جاون گیاں تے اِسرائیل دیاںپاک تھاواں ویران ہوجاون گیاں تے میں یربعام دے خلاف تلوار لے کے اُٹھاں گا¹⁰. تد بیت ایل دے کاہن امصیاہ نے شاہ اِسرائیل یر بعام نوں خبر گھلی کہ عامُوس اِسرائیل دے دل وِچ تیرے خلاف سازش پیدا کر دا پیا اےملک ایدی ساریاں گلاں نوں برداشت نہیں کر سکدا ¹¹. عامُوس ایویں آکھ ریا اے کہ یر بعام تلوار نال ماریا جاوے گا تے اِسرائیل یقیناً آودے ملک توں دور ہو کےقیدوَچ جاوے گا¹². تد اِمصیاہ نے عامُوس نوں آکھیا اے غیب دِیاں گلاں آکھن آلےایتھوں نکل تے یہوداہ دے ملک نوں نس جااوتھے ای آودی روٹی کماتے اوتھے ای پیش گوئی کر ¹³. ہون بیت ایل وِچ ہور نبوت نہ کریں کیوں جے ایہہ بادشاہ داپاک تے دارالخلافہ اے¹⁴. عامُوس نے اِمصیاہ نوں جواب دِتاکہ میں نہ نبی آں نہ نبی دا پُتر میں تے اِک چرواہا تےگوُلر دا پھل ونڈن آلا آں ¹⁵. پر خدا نے مینوں ریوڑ وِچوں لے لیاتے مینوں آکھیاکہ جا میری قوم اِسرائیل نال نبوت کر¹⁶. لہذا ہون تُوخداوند خدا دا کلام سُن ۔تُو کہندا اے کہ اِسرائیل دے خلاف نبوت نہ کر تے اضحاق دے گھر آلیاں دے خلاف کلام نہ کر ¹⁷. ایس لئی خداوند ایویں فرماندا اے کہ تیری بیوی شہر وِچ نچن آلی بنے گی تے تیرے پُتر تے تیریاں دِھیاں تلوار نال مارے جاون گے تیری زمین ناپ کے ونڈی جاوے گی تے تُو نا پاک ملک وِچ مریں گا تے اِسرائیل آودے ملک توں دورضرور قید وِچ جاوے گا

8¹. خداوند نے مینوں پکے ہوئے پھلاں دی اِک ٹوکری وکھائی ². اونے مینوں آکھیااے عامُوس تُو کی ویکھدا ایں؟ میں جواب دِتاپکے ہوئے پھلاں دی اِک ٹوکری ۔تد خداوند نے مینوں فرمایاکہ میری قوم اِسرائیل دا ویلا آپہنچیا اےہون میں اونوں نہیں چھڈاں گا ³. خداوند فرماند اے کہ اوس دِن ہیکل دے گیت ماتم وِچ بدل جاون گے۔ہر پاسے بُوہت ساریاں لاشاں پیاں ہوون گیاں ۔ اوہ چُپ چُیتے اوہناں نوں ساریاں تھاواں وِچ کڈھ سُٹن گے۔⁴. تُسیں جہڑے ضرورتمنداں نوں مار د ے او تے ملک دے غریباں نوں مار دے اوایہہ سُنو ⁵. تُسیں آکھدے او کہ نوا چن کدوں لنگے گا تاں جے اسیں آودا سامان ویچیے سبت دا دِن کدوں مُکے گا کہ اسیں کنک دے کھتے کھولئے؟ تُسیں ایفا ناپ نوں چھوٹا بنادے او تے قیمتاں نوں ودھاندے او تے دھوکے دے ترازو دے نال ٹھگدے او ⁶. تُسیں مسکیناں نوں پیسیاں نال تے ضرورت منداں نوں اِک جوڑی جُتی نال خرید دے او تے کنک دے نال پھٹکن وی ویچدے او⁷. خداوند یعقوب دی حشمت دی سَو کھا کے فرماندا اےکہ جو کُجھ اوناں نے کیتا اےمیں اوناں وِچوں اِک نوں وی نہیں بھولا ں گا ⁸. کی ایس سببوں زمین نہیں کمبے گی تے ایدا ہر بندہ دُکھ نہ کرے گا؟ ملک دریائے نیل وانگوں اُٹھے گا او کھلِر جاوے گا تے تد مصر دی ندی وانگوںسُکڑ جاوے گا⁹. خداوند خدا فرماندا اے کہ اوس دِن سُورج دوپہر ویلے ڈوب جاوے گا تے زمین اُتےدِن دے چانن نوںھنیرا کر دیواں گا ¹⁰. میں تہاڈیاں عیداں نوں دُکھ وِچ تے تہاڈے گیتاں نوں رونے وِچ بدل دیواں گا تے ہر اِک نوں ٹاٹ پواواں گا تے ہر اِک دے سر نوں گنجاں کر دیواں گا تے ایویں دا رونا لیاواں گا جیویں اِکو پُتر لئی ہوندا اے اوھدا انجام بد بختی دے دِن ورگا ہووے گا¹¹. خداوند خدا فرماندا اے کہ او دِن آندے نے جدوں میں ایس ملک وِچ قحط پاواں گا نہ روٹی دا نہ پانی دا بلکہ خدا دے کلام دا قحط ¹². لوک سمندر توں سمندر تیک تے شمال توں مشرق وِل خداوند دے کلام نوں لبھدے ہوئے رُلدےپھرن گے پر نہ پاون گے¹³. اوس دِن خوبصورت عورتاں تے جوان مرد پیاس نال بے ہوش ہو جاون گے ¹⁴. جہڑے سامریہ دے بُت دی سَو کھاندے نے تے آکھدے نے اے دان تیرے معبود دی سَو یا آکھدے نے کہ بیر سبع دا خدا یقیناً زندہ اے او ڈِگ جاون گے تے فیر کدی نہیں اُٹھن گے

9¹. میں خداوند نوں مذبح دے کول کھلوتے ہوئے ویکھیااونے فرمایا کہ ستوناں دے سر اُتے ایویں مار کہ دہلیز سڑ جاوے تے اونوں سارے لوکاں دے سراں اُتے ڈیگ دے جہڑے باقی بچن گےاوناں نوں میں تلوار نال ماراں گا اوناں وِچوں اِک وی نہیں نسے گا تے اِک وی نہیں بچ پاوے گا ². جے او قبر دی گہرائی وِچ وی ٹر جاون تے میرا ہتھ اوناں نوں اوتھوں کیچھ لووے گا جے او آسمان اُتے چڑ ھ جاون تے میں اوتھوں وی اوناں نوں لاہ لیاواں گاتے پھڑ لواں گا³. جے او کرمل پہاڑ دی چوٹی اُتے جا لُکن تے اوناں نوں اوتھوں لبھ لیاواں گاتے پھڑ لواں گا جے او سمندر دی تہہ وِچ لُکن تے میں سانپ نوں حکم دیواں گاکہ اوناں نوں وڈھے ⁴. جے اوناں دے دُشمن اوناں نوں قید کر کے لے جاون تے میں تلوار نوں حکم دیواں گاکہ اوناں نوں قتل کرے میں اوناں دی چنگائی لئ نہیں بلکہ بُرائی لئی اوناں اُتے نظر رکھاں گا⁵. خدائے قادر جہڑا زمین نوں چھوندا اےتے او پگھل جاندی اے تے اوھدے اُتے رہن آلےسارے روندے نے سارا ملک دریائے نیل وانگوں اُٹھدا اے تے مصر دی ندی وانگوں گھٹ جاند ا اے ⁶. او جہڑا آسمان اُتے اُچے محل بناندا اے تے زمین اُتے اوھدی بنیاد رکھد ااے جہڑا سمندر دے پانی نوں بلاندا اے تے زمین اُتے ڈیگدا اے اوھدا ناں خداوند اے⁷. اے بنی اِسرائیل کی تُسیں میرے لئی کوش والیاں وانگو نہیں او؟ خداوند فرماند ااے کی میں اِسرائیل نوں مصر توں فلستیاں نوں کفتور توں تے ارامیاں نوں قیر توں نہیں کڈ لیایا؟ ⁸. یقیناً خداوند خدا دِیاں اِکھاں اوس گناہ کرن آلے اُتے لگیاں ہویاں نے میں اونوں ختم کر دیواں گا پر یعقوب دے گھر آلیاں نوں پوری طرح زمین دے اُتوں ختم نہیں کراں گا خداوند فرماندا اے⁹. میں حکم دیواں گا تے ساریاں قوماں وِچوں اِسرائیل نوں ایویں چھاناں گا جیویں چھاننی وِچوں اناج نوں چھاندے نے تے اِک دانہ وی زمین اُتے نہیں ڈگے گا ¹⁰. میرے لوکاں وچوں سارے گناہ کرن آلے جہڑے ایہہ آکھدے نے کہ ساڈے اُتےنہ پیچھوں دی مصیبت آوے گی نہ اِگوں او سارے دے سارےتلوار نال مارے جاون گے¹¹. اوس دِن میں داؤد دے ڈِگے ہوئے تنبوں نوں کھڑا کراں گاں تے اوھدے سارے موریاں نوں بند کراں گا تے اوھدے ویرانیاں نوں پہلاں وانگوں بناواں گا ¹². تاں جے او ادوم دے بچے ہویاں نوں تے ساریاں قوماں اُتےجہڑیاں میرے ناں توں کہلا ندیاں نےقبضہ کرن اوہی خداوندجہڑا ایہہ کم کرے گافرماند ااے¹³. خداوند فرماندا اے کہ او دِن آندے نے جدوں ہل جوون آلافصل وڈن آلیاں نوں تے انگور نوں کچلن آلابون آلے نوں جا پھڑے گا پہاڑاں توں نوی مے ٹپکے گی تے ساریاں پہاڑیاں اُتوں وگے گی¹⁴. میں آودی قوم اِسرائیل نوں قیدتوں واپس لیاواں گا تے او اُجڑے ہوئے شہراں نوں بنا کےوِچ رہن گے او باغ لان گےتے اوناں دی مے پین گے او باغ لان گےتے اوناں دے پھل کھاون گے ¹⁵. میں بنی اِسرائیل نوں اوھدے ملک وِچ قائم کراں گا تے او فیر کدی آودے ملک توں جہڑا میں اوناں نوں دِتا اے کڈے نہ جاون گے خداوند تہاڈا خدا فرماندا اے

عبدیاہ

1¹۱۔ خُدائے قادر اُدوم دی راہیں ا ینج کہندہ اے اسیں خُدا ولوں اِک پیغام سُنیا جہیٹرا اُہنے قوما ں دے درمیان اِک ایلچی بھیج کے دتا ۔ اُٹھو تے آو اسیں اوہدے خلاف جنگ واستے چلئیے۔ ²۲۔ ویکِھ میں قوماں دے درمیان تینوں نیچا کراں گا تے تُوں پوری طرح بے عزت ہووینگا۔³۳۔ اے پہاڑاں دیاں غاراں وچ رہن والیو۔ تیرے دِل دے غرور نے تینوں توکھا دِتا ۔تُوں بلندیاں تے اپنا مقام بناوندا ویں۔ تے اپنے دِل وِچ کہندہ ویں کے کون مینوں زمین تے ڈیگ سکدہ وے۔ ⁴۴۔ بےشک تُو عقاب وانگ بلندی تے اُڈھے تے ستاریاں تے اپنا نشیمن بنائےپر میں تینوں تھلے لا دیوانگا۔ خُداوند فرماندا وے۔⁵۵۔ اگر تیرے گھر وچ چور آ جاوے یا رات نُوں ڈاکُو آ جاون۔ تے تیرے اُتے کیسی بربادی آون والی ہووے گی۔کیا او اُونی چیز نُوں چُران گے جنی اوناں نُوں لوڑ ہووے گی۔ تے اگر انگور جمع کرن والے تیرے کول آن تے کہیہ او کُجھ انگور نہ چھوڑ دین گے ⁶۶۔ پر عِیسوکیسا لُٹیا جاووےگا۔ اُس دے چُھپے ہوئے خزانے لب لے جان گے۔⁷۷۔ تیرے سارے حمایتی تینوں سرحد تک کھدیٹرین گے۔تیرے سارے ساتھی تینوں دھوکہ دین گے تے تینوں مغلوب کرن گےتے تینوں پتہ وی نہیں چلےگا۔ ⁸۸۔ اوس دِن خُدا فرماوندا اے کہ میں اُدوم دے عقلمنداں نُوں کوہستانِ عِیسو توں نابود نہ کراں گا۔ ⁹۹۔ اے تیِمان ، تیرے بہادر خوفزدہ ہوون گے۔اتے عیسو دے پہاڑ دا ہر باشندہ وڈ دِتا جاوےگا۔¹⁰۱۰۔ اوس ظلم دے پاروں جیہڑا تُوں اپنے بھرا یعقوب اُتے کیتا، تُوں بہت شرمندہ ہوویں گا۔ اتے تُوں ہمیش لئی برباد ہو جاویں گا۔ ¹¹۱۱۔ اوس دیہاڑے جدوں اجنبی اوہدی دولت لے جان گےتُوں کلا کھلوتا رہ گیا۔پردیسی اوہدے پھاٹکاں وِچ داخل ہوئیے ۔ اتے یروشیلم دے لئی قرعے پائے تاں تُو ں وی اوہناں وانگر ہو گیا۔¹²۱۲۔ مصیبت دے دیہاڑے اپنے بھرا نُوں حقارت دی نظر نال ناں ویکھ ناں یہوداہ دے لوکاں دی ہلاکت اُتے خُوشی منا۔ناں اوہناں دی مصیبت دے دن شوخی مار۔ ¹³۱۳۔ مُصیبت دے دیہاڑے تینوں میرے لوکاں دے پھاٹکاں تھوں نیئں گزرنا چاہیدا۔ناں اوہناں دی بد حالی دے دن اوہناں نُوں حقیر سمجھناچاہیدا ائے ۔ناں اوہناں دی بربادی دے دِن اوہناں دا مال کھونا چاہیدا ائے۔ ¹⁴۱۴۔ ناں اوہناں دے نسن والیاں دا سر وڈن لئ سٹرک دے چوراھے وچ ٹھہرنا چاہیندا ائے ۔ناں اوہناں دی مصیبت دے دن ، زندہ بچے ہو یاں نُو ں حوالے کرنا چاہیدا اے۔¹⁵۱۵۔ ساریاں قوماں اُتے خُداوند دا دِن آن پہنچیا اے جیویں تُوں کیتا اے اونج ائی تیرے نال کیتا جاوے گا۔تیرا کیتا ہویا تیر ےسر آوے گا۔ ¹⁶۱۶۔ جیویں تُوں میرے کوِہ مقدس اُتےپیتا ۔ اونج ائی سب قوماں لگاتار پیوون گئیاں اوہ پیندیاں رہن گئیاں انج ہوون گئیاں ، جیویں کدی سگیاں ائی نئیں ۔¹⁷۱۷۔ ہر رہائی صیون دی ہی ہوئے گی ۔اوہ پاک اے ۔ تے یعقوب دا گھرانہ اپنی زمیناں تے قبضہ کرن گے۔ ¹⁸۱۸۔ یعقوب دا گھرانہ اگ ہوئے گا،تے یوسف دا گھرانہ شعلہ ،تے عیسو دا گھرانہ سُکی گھاس اوہ اگ لان گے تے سب مُک جائے گا۔عیسو دے گھرانے وچوں کوئی نہ بچے گا۔ رب نے فرمایا اے۔¹⁹۱۹۔ جنوب دے رہن والو عیسو دے پہاڑ میدان دے وچ رہن والے فلستین دے مالک ہون گے۔ او افرائیم تے سامریہ دے کھیتاں اُوتے قبضہ کرن گے۔تے بینمین جلعاد تے وی قبضہ کرن گے۔²⁰۲۰۔ تے بنی اسرائیلیوں نُوں وطن توں کڈن لئی جیہڑےکعنان صارپت تک نیں ۔ او یروشلیم دے کڈھن والے لوکاں نُو ں جہڑے سفارد وچ نیں۔جنوب دےشہر وچ قبضہ کرن گے۔ ²¹۲۱۔ رہائی دین والے کوہِ صیون تے چڑھن گے ۔ تاں جو عیسو دے پہاڑ اں دی حکمرانی کرن تے سلطنت خُدا دی ہووےگی۔

یُوناہ

1¹۱۔ خداوند دا کلام امتی دے پُتر یوناہ اُتے آیا۔ ²۲۔ کہ تُو وڈے شہر نینوہ نوں جا تے اوھدے خلاف منادی کر کیوں جے اوھدی بدی میرے حضور تیک آن پہنچی اے ۔ ³۳۔ پر یوناہ خدا دے حضور توں ترسیس وِل بھجیاتے یافا پہنچیا۔اوتھوں ترسیس نوں جان آلا جہاز ملیا او کرایہ دے کے اوھدے وِچ بیٹھا تاں جے ترسیس نوں جاوے ۔⁴۴۔ تد خداوند نے سمندر اُتے ایویں دی آندھی بھیجی کہ جہاز دے ٹوٹے ٹوٹے ہون دا خطرہ پے گیا ۔ ⁵۵۔ سارے جہاز نوں چلان آلے ڈر گئے تے ہر اِک آودے آودے خداواں نوں صدن لگا تے جہاز نوں ہلکا کرن لئی آودا سارا سامان سمندر وِچ سُٹ دِتا۔پر یوناہ جہاز وِچ سوندا پیا سی۔⁶۶۔ جہاز دے کپتان نے اوھدے کول جا کے آکھیا تُو کیویں سو سکدا ایں؟جاگ تے آودے خدا نوں یاد کر شاید او داساڈی سُنے تے اسیں نہ مریئے۔ ⁷۷۔ تد جہاز نوں چلان آلیاں نے آپس وِچ آکھیا آؤ اسیں پرچیاں پایئےتے پتہ کریئے کہ ایس مصبیت لئی کون ذمہ دار اے اوناں نے پرچیاں پائیاں تے پرچی یوناہ دے ناں دی نکلی ۔⁸۸۔ اوناں نے اونوں آکھیا کہ سانوں دِس کہ ایس ساری مصیبت لئی کون ذمہ دار اے ؟تُو کی کرنا ایں کیتھوں آیا ایں ؟ تیرا ملک کیتھے اے تے تُو کس قوم دا ایں ؟ ⁹۹۔ اونے جواب دِتا میں اِک عبرانی آں تے خداوند خدا دی عبادت کرنا آں جہنے زمین تے سمندر بنائے۔ ¹⁰۱۰۔ ایس گل توں او ڈر گئے تے اوھدے کولوں پُچھیا کہ تُو کی کیتا اے ؟او جاندے سن کہ او خدا دے حضور وِچوں نس ریا اے کیوں جے اونے ااپی اوناں نوں دسیا سی¹¹۱۱۔ سمندر وِچ طوفان ودھدا جا ریا سی ایس لئی اوناں نے آکھیا اسیں تیرے نال کی کریئےتاں جے سمندر ساڈے لئی رُک جاوے ؟ ¹²۱۲۔ اونے جواب دِتا کہ مینوں چُک کے سمندر وِچ سَٹ دیو تے سمندر رُک جاوے گا میں جاندا آں کہ ایہہ وڈا طوفان میری غلطی دی وجہ توں ےہاڈے اُتے آیا اے ۔ ¹³۱۳۔ فیر وی جہاز چلان آلے آودی پوری کوشش نال کنڈے وِل کیچھن لھے پر او ایویں نہ کر سکے کیوں جے سمندر پہلے توں وی زیادہ ودھدا جا ریا سی ۔¹⁴۱۴۔ تد او خدا دے حضور وِچ روئے اے خداوند ایس بندے دی جان لین لئی سانوں لوکاں نوں نہ مار ۔اِک معصوم دی موت دی ذمہ داری ساڈے اُتے نہ لا کیوں جے اے خداوند تینوں جو پسند آیاتُو کیتا۔ ¹⁵۱۵۔ تد اوناں نے یوناہ نوں چُک کے سمندر وِچ سُٹ دِتا تے سمندر دِیاں لہراں تھم گیاں ۔ ¹⁶۱۶۔ ایس گل توں او لوکی بُوہت ڈر گئے تے اوناں نے خدا دے حضور وِچ قربانی کیتی تے وعدے کیتے۔¹⁷۱۷۔ پر خدا نے یوناہ نوں نگل جان لئی اِک وڈی مچھی تیار کیتی ہوئی سی تے یوناہ تین دن رات مچھی دے پیٹ وِچ ریا۔

2¹۱۔ یوناہ نبی نے مچھی دے پیٹ دے اندر خداوند آودے خدا توں دعا کیتی۔ ²۲۔ اونے آکھیا آودی مصیبت دے میں خدا نوں پکاریا تے اونے مینوں جواب دِتا میں پاتال دی تہہ توں مدد لئی پکارایا تے تُو میری منے سُنی³۳۔ تُو مینوں سمندر دی تہہ دے وِچ سُٹ دِتا تے لہراں نے مینوں گھیر لیا تیری ساریان موجاں تے لہراں میرے اُتوں دی لنگ گیاں ⁴۴۔ میں آکھیا کہ میں تیری اِکھاں توں دور ہو گیا آں پر میں فیرتیری پاک ہیکل وِل ویکھا گا⁵۵۔ ہبتناک پانی نے مینوں ڈرا دِتا گہرائی میرے چاراں وِل سی سمندر دِیاں ساریاں شےواں میرے سر دے چاراں پاسے لپٹ گئی۔ ⁶۶۔ میں پہاڑاں دی تہہ تیک ڈوب گیاں ساں میرے تھلے دی زمین دے بندھناں نے مینوں گھیر لیا سی پر تُو اے میرے خداوند خدا میری جان نوں پاتال وِچوں باہر کڈیا⁷۷۔ جدوں میری زندگی بے قرار سی تُو اے خدا میں تینوں یاد کیتا تے میری دعاتیری پاک ہیکل وِچ تیرے حضور وِچ پہنچی ⁸۸۔ جہڑے لوکی جھوٹے معبوداں نال لپٹے رہندے نے او اوھدی مہربانی توں بغیر رہ جاندے نے جہڑی اوناں اُتے ہوندی⁹۹۔ پر میں تیری شکرگزارای دا گیت گاندے ہوئے تیرے حضور وِچ قربانی کراں گا میں جہڑی منت منگی اے اونوں پورا کراں گا نجات خدا وِلوں آندی اے ¹⁰۱۰۔ تے خدا نے مچھی نوں حکم کِیتاتے اوہنے یوناہ نوں خشک زمین اُتے اگل دِتا۔

3¹۱۔ تد خدا دا کلام دُوجی وری یوناہ اُتے آیا۔ ²۲۔ کہ اُٹھ ایس وڈے شہر نینوہ نوں جاتے جہڑا پیغام میں تینوں دینا آں اوھدی منادی کر۔ ³۳۔ یوناہ خدا دے کلام دے مطابق نینوہ نوں گیا۔نینوہ بُوہت خاص شہر سی اوتھے پہنچن لئی تین دِن لگدے سن ۔⁴۴۔ پہلے دِن جدوں یوناہ نینوہ وِچ وڑن لئی ٹُریا تے اونے منادی کیتی کہ چالی دن دے بعد نینوہ برباد کیتا جاوے گا ⁵۵۔ نینوہ دے لوکی خدا اُتے ایمان رکھدے سن اوناں نے روزہ رکھن دا علان کیتاتے وڈے توں چھوٹے تیک ساریاں نے بوری پائی ۔⁶۶۔ جد نینوہ دے بادشاہ نوں ایہہ خبر ملی تے او آودے تخت اُتوں اُٹھیاآودے شاہی کپڑے لائےتے بوری پا کے مٹی اُتے بہھ گیا۔ ⁷۷۔ تے نینوہ وِچ اعلان کر دِتا کہ بادشاہ تے اوھدے سرداراں ولوں حکم ہویا اے کہ کوئی انسان یا جانور ، گلہ تے ڈنگر نہ کُجھ کھان تے نہ پیئے۔⁸۸۔ سگوں ہر انسان تے جانور بوری پائے تے فوراً خدا نوں پکارے ہر بندہ آودے بُرے کم تے ظلم توں باز آوے ۔ ⁹۹۔ کون جاندا اے کہ خدا نوں ترس آوے تے او آودے سخت قہر توں باز آوے تے اسیں نہ مریئے۔¹⁰۱۰۔ جد خدا نے اوناں دا ایہہ عمل ویکھیاکہ او آودی بُرے کماں توں پھر گئے نے تے تے اونوں ترس آیاتے اوھدا غصہ نوں جہڑا او اوناں دے اُتے لیان آلا سی نہ لیایا۔

4¹۱۔ پر یوناہ ایس گل توں بُوہت نا خوش تے ناراض ہویا۔ ²۲۔ اونے خدا توں دُعا کیتی کہ اے خدا جدوں میں آودے گھر وِچ ساں تے کی میں اہی نہیں کیتا سی؟ایس لئی میں ترسیس نوں نسن دی چھیتی کیتی سی میں جاندا ساں کہ تُو مہربانی کرن آلا تے ترس کھان آلا خدا ایں ۔ قہر کرن وِچ ہولا تے مہربانہ کرن وِچ وڈا ایں تُو ایویں دا خدا ایں جہڑا عذاب لیان توں باز رہندا ایں ۔ ³۳۔ ہون اے خدا تُو میری جان لے لے کیوں جے ایس جین توں مر جاناں چنگا اے ۔⁴۴۔ خدا نے فرمایاکی تینوں غصہ کرن دا کوئی حق ہے؟ ⁵۵۔ تے یوناہ شہر توں باہر مشرق وِل جا بیٹھا اوتھے آودے لئی چھیر بنا کے اوھدے سائے تھلے بیٹھا تے ویکھن لگا کہ شہر دا کی حال ہوندا اے ۔⁶۶۔ تد خداوند خدا نے اِک بیل لائی تے اونوں یوناہ اُتے کھلاڑیاتاں جے اوھدے سر اُتے سایہ ہووے تے او تکلیف توں بچیا رووے تے آرام پاوے تے یوناہ ایس بیل توں بڑا خوش ہویا ۔ ⁷۷۔ پر دُوجے دِن سرگی ویلے خدا نے اِک کیڑا گھلیاجہنے بیل نوں وڈھ دِتا تے او سُکھ گئی ۔⁸۸۔ جد سُورج نکلیا تے خدا نے مشرق توں اِک ساڑن آلی ہوا چلائی تے یوناہ دے سر اُتے سورج دی تپیش ہوئی سگوں او بے ہوش ہو گیا تے مرن دی خاہیش کرن لگا او بولیا میرے ایس جین توں مر جانا چنگا ہوندا۔ ⁹۹۔ خدا نے یوناہ نوں آکھیا کی تینوں ایس بیل لئی ناراض ہون دا حق اے ؟اونے آکھیا کہ ہاں میں اِناں ناراض آں کہ مرنا چاہندا آں ۔¹⁰۱۰۔ خدا نے آکھیا تینوں ایس بیل دا اناں خیال اے جہنوں نہ تُو لایا تے نہ ایدے لئی کوئی محنت کیتی ایہہ رات بھر اُگی تے رات بھر سُکھ گئی ۔ ¹¹۱۱۔ پر نینوہ وِچ اِک لکھ وی ہزار توں بُوہتے لوک نے جہڑے آودے سجے تے کھبے ہتھ وِچ فرق نہیں کر سکدے ۔ایسے طرح جانور نے تے کی میں ایڈے وڈے شہر لئی فکر نہ کراں۔

مِیکاہ

1¹۱۔ سامریہ تے یروشلیم لئی خداوند دا کلام جہڑا شاہان یہوداہ یونام و آخزتے آخزیاہ دے دِناں وِچ میکاہ مورشتی اُتے رویا وِچ نازل ہویا۔²۲۔ اے سارے لوکوں سُنو اے زمین تے اوھدی معموری کن لاؤ تاں جے خداوند خدا ہاں خداوند آودے پاک گھر توں تہاڈے خلاف گواہی دے ³۳۔ ویکھ ! خدا آودے گھر توں باہر نکل ریا اے او تھلے اُتریا اےتاں جے زمین دے اُچے تھاواں نوں ڈھا دیوے ⁴۴۔ پہاڑ اوھدے تھلے پگھل جاندے نے تے وادیاں پھٹ جاندیاں نے جس طرح موم اگ نال پگھل جاندا اے تے پانی ڈھلوان توں تھلے آندااے⁵۵۔ اے سب یعقوب دی غلطی تے اِسرائیل دے گھرانے دے گناہ دا سبب اے یعقوب دی غلطی کی اے؟ کی سامریہ نہیں؟ یہوداہ دا اُچا مقام کی اے؟ کی یروشلیم نہیں؟⁶۶۔ ایس لئی میں سامریہ نوں کوڑے کرکٹ دا ڈھیر بناواں گا تے باغ لان آلی جگہ وانگوں بناواں گا تے اِیدے پتھراں نوں وادی وِچ لڑھکا دیواں گا تے اوھدی بنیادا ُکھاڑ دیواں گا ⁷۷۔ ایدے سارے بُت تور دِتے جاون گے ایدے بُتاں آلے گھراں دے سارے ہدئے اگ وِچ ساڑ دَتے جاون گے میں اودیاں مُورتیاں تباہ کراں گا کیوں جے اونے اوناں نوں نچن والیاں دی کمائی نال کٹھا کیتا سی تے او فیر نچن والی دی کمائی وانگوں استعمال کیتے جاون گے⁸۸۔ ایس لئی میں نوحہ تے ماتم کراں گا میں ننگے پیر تے ننگے جسم نال پھراں گا میں گیڈر وانگوں چیکاں گا تے اُلو وانگوں غم کراں گا ⁹۹۔ کیوں جے قیدی دے زخم دا کوئی علاج نہی؛ او یہوداہ تیک آیا۔ ،او میرے لوکاں دے پھاٹک سگوں یُروشلیم تیک آن پونچیا۔ ¹⁰۱۰۔ جات وِچ اوھدی خبر نہ دینا۔ بلکل ماتم نہ کرو ۔ بیت عفرہ وِچ مٹی وِچ مُڑ جاؤ۔¹¹۱۱۔ اے سفیر وِچ رہین آلی تُو ننگی ہو کے بے شرمی نال ٹُر جا۔ ضانان وِچ رہین آلے باہر نہیں آون گے ۔ بیت ایضل ماتم وِچ نیں ؛ اِیدی رہین آلی تھاں تہاڈے توں لے لئی گئی۔ ¹²۱۲۔ ماروت دے رہن آلے تڑپ دے نیں اوہ درد توں جان چھڈان دے انتطار وِچ نے کیوں جے خداوند وِلوں بربادی آگئی اے سگوں یروشلیم دے پھاٹک تک آن پونچی اے ۔¹³۱۳۔ لکیسؔ وِچ رہین آلی رتھ وِچ گھوڑے جُو۔ صیونؔ دی دھی دے گناہ دی پہل تیرے توں ای ہوئی۔ کیوں جے اِسرائیلؔ دے گناہ تیرے وچ نے۔ ¹⁴۱۴۔ ایس لئی تُو مورست جات نوں وکھ ہون دے تحفے دے ۔ اکذیب دے شہر، اِسرائیل دے بادشاواں لئی دھوکے دین آلے ثابت ہون گے ۔¹⁵۱۵۔ اے مریسہ دی رہین آلی میں اِک فتح مند نوں تیرے خلاف چُکاں گا۔ او جہڑی اِسرائیل دی شوکت اے عدلام وِچ آئے گی ۔ ¹⁶۱۶۔ آودی خوشی دین آلے بچیاں دے ماتم وِچ سر گنجا کروا؛ گریج وانگر پٹے کھمباں وانگوہو جا کیوں جے او تیرے کولوں قیدی ہو کے ٹر گئے

2¹۱۔ اوناں اُتے افسوس جہڑے گناہ دا ارادہ کر دے نے تے بستر اُتے پئے ہوئےشرارت کرن دا ارادہ کر دے نے تے سویر ہوندیاں ای اوھدے اُتے عمل کر دے نے کیوں جے او عمل کرن دی طاقت رکھدے نے ²۲۔ او لالچ نال کھیتاں اُتے قبضہ کر لیندے نے تے گھراں نوں کھوہ لیندے نے او لوکاں نوں اِناں دے گھراں توں تے آودے ورگیاں نوں اوناں دی جائیداد توں دور کر دِیندے نے³۳۔ ایس لئی خداوند فرماندا اے کہ میں ایس قوم اُتے بربادی لیاون دا ارادہ کرنا پیا آں جہیدے توں تُسیں آپنے آپ نوں بچا نہ سکو گے تے ہن تکبر نال ٹُر نہ سکو گے کیوں جے ایہہ مصیبت دا ویلا ہووے گا ⁴۴۔ اوس دِن لوک تہاڈا مذاق اُڑان گے او ایس ماتم دے گیت نا ل تہاڈے اُتے لعنت کرن گے اسیں غرق ہو گئے میرے لوکاں دی میراث ونڈی گئی اونے اونوں ساڈے توں وکھرا کر دِتا او ساڈے کھیت باغیاں نوں دِیندا اے ⁵۵۔ ایس لئی خدا دی جماعت وِچ کوئی باقی نہ رووے گا جہڑا ملک نوں پرچی پا کے ونڈے⁶۶۔ نبوت نہ کرو اوھدے نبی آکھدے نے اوناں گلاں لئی نبوت نہ کرو بے عزتی ساڈی نہیں ہووے گی ⁷۷۔ کی ایہہ آکھیا جائے گا کہ یعقوب دے گھر انے کی خدا دی روح ناراض ہو گئی اے ؟ کی او ایویں دے ای کم کردا ے؟ کی میریاں گلاں سچے لوکاں لئی چنگیاں نہیں ⁸۸۔ تھوڑی دیر پہلاں میرے لوک دُشمن وانگ اُٹھے نے تُسیں جنگ توں مُڑن آلے بے فکر مسافراں دے چنگے کپڑے لا لیندے او⁹۹۔ تُسیں میرے لوکاں دِیاں عُورتاں نوں اوناں دے خوبصورت گھراں وِچوں کڈ دیندے او تُسیں اوناں دے بچیاں توں ہمیشہ لئی میریاں برکتاں کھوہ لیندے او ¹⁰۱۰۔ اُٹھو چلو کیوں جے ایہہ تہاڈی آرام آلی تھاں نہیں ایہہ نا پاک ہو چُکی اے ایدی تباہی دا کوئی علاج نہیں ¹¹۱۱۔ جے کوئی جھوٹا دھوکے باز آکے آکھے کہ میں تہاڈے لئی بُوہت زیادہ شراب تے مے دے بارے وقت توں پہلاں دساں گا تے او ای اوناں لوکاں دا نبی ہووے گا۔¹²۱۲۔ اے یعقوب میں تہانوں ساریاں نوں کٹھا کراں گا میں اِسرائیل دے باقی بچے ہویاں نوں یقیناًکٹھا کراں گا میں اوناں نوں بھیڈاں دے واڑے دیاں بھیڈاں وانگوں کٹھاکراں گا چرن آلی تھاں دے گلے دے وانگوں کٹھا کراں گا تھاں لوکاں نال بھر جاوے گی ¹³۱۳۔ کوئی راہ کھولن آلااِناں دے اِگے اِگے جاوے گا او پھاٹک توڑ کے باہر نکل جاون گے اوناں دا بادشاہ یعنی خداوند اوناں دے اِگے اِگے جاوے گا

3¹۱۔ یعقوب دے سردارو سُنو اِسرائیل دے گھرانے دے حاکموں سُنو کی تہانوں عدالت دا پتہ نہیں ہونا چائیدا؟ ²۲۔ تُسیں جہڑے نیک کم کرن توں نفرت کر دے اوتے گناہ نال محبت کر دے او تے لوکاں دی کَھل لا لیندے او تے اوناں دِیاں ہڈیاں توں ماس لاندے او ³۳۔ تے میرے لوکاں دا گوشت کھاندے او اوناں دی کَھل لاندے او اوناں دِیاں ہڈیاں نوں توڑدے او تے اوناں نوں ہانڈی تے دیگ دے گوشت وانگوں ٹوٹے ٹوٹے کر دے او⁴۴۔ تد او خداوند نوں پکارن گے پر او نہ سُنے گا اوناں دے بُرے کماں دے سببوں او اوناں توں آودا منُہ پھیر لے گا⁵۵۔ خداوند ایویں فرماندا اے کہ اوناں نبیاں لئی جہڑے میرے لوکاں نوں بُرے راہ تے لاندے نے جے اوناں نوں کوئی کھان لئی دیندا اے تے او بھلا ہووے بھلا ہووے کہندے نے پر جے کوئی اوناں نوں کھان لئی نہ دیوے تے اوھدے نال لڑن لئی تیار ہو جاندے نے ⁶۶۔ ایس لئی ہون تہاڈے اُتے رات ہو جاوے گی جہیدے وِچ رویا نہ ویکھو گے ھینرا ہو جاوے گاتے تُسیں غیب دیاں گلاں نہ کرو گے نبیاں دے اُتے سورج ڈُب جاوے گا تے دِن ھنیرا ہو جاوے گا ⁷۷۔ غیب دی گل کرن آلے شرمندہ ہوون گے تے غیب دا علم رکھن آلے بےعزت ہوون گے او آودا منُہ لُکا لین گے کیوں جے خدا وِلوں کوئی جواب نہ ہووے گا⁸۸۔ پر میں خدا دی روح دے زور نال بھر گیا آں تے انصاف تے طاقت نال بھریا ہویا آں تاں جے یعقوب نوں ایدیاں غلطیاں تے اِسرائیل نوں ایدے گناہ دساں⁹۹۔ اے یعقوب دے گھر انے دے سردارو سُنو تے اِسرائیل دے گھر انے تُسیں جہڑا انصاف دے خلاف کر دے او تے سچیائی نوں توڑدے او سُنو ¹⁰۱۰۔ تُسیں جہڑا صیون نوں خون بہا کے تے یروشلیم نوں شرارت نال بنادے او ¹¹۱۱۔ اوھدے سردار رشوت لے کے انصاف کر دے نے اوھدے کاہن قیمت لے کے علم دیندے نے تے اوھدے نبی پیسے لے کے لیکھ دِسدے نے فیر وی او خدا وِل دھیان کر دے نے تے آکھدے نے کی خدا ساڈے وِچ نہیں؟ ساڈے اُتے کوئی مصیبت نہیں آوے گی¹²۱۲۔ ایس لئی صیون تہاڈی وجہ توں کھیت دے وانگوں جویا جاوے گا یروشلیم ویران ہو جاوے گا ہیکل دا پہاڑجھاڑیاں نال ڈھکیا ہویا ٹیلہ بن جاوے گا

4¹۱۔ اَخیر دِناں وِچ خداوند دے گھر دا پہاڑقائم کیتا جاوے گا تے سارے پہاڑاں وِچوں آلاہووے گا او سارے پہاڑاں نالوںاُچا ہووے گا تے لوک اوتھے پونچن گے²۲۔ بُوہت ساریاں قوماں آون گِیاں تے آکھن گِیاں آؤ خداوند دے گھر اُتے چڑھیئے تے یعقوب دے خدا دے گھر وِچ چلیے او سانوں آودیاں راہ واں سکھاوے گا تاں جے اسیں اوھدے راہ اُتے ٹُریئے صیون توں شریعت باہر آوے گی تے یروشلیم توں خدا دا کلام نِکلے گا ³۳۔ تے بُوہت ساریاں قوماں دا اِنصاف کرے گا او دور دور دِیاں طاقت آلیاں قوماں دیاں لڑئیا نوں مُکا وے گا او آودیاں تلواراں نوں کھُٹ کے تے نیزیاں نو ں قتل کرن آلے ہتھیار بناوے گا اِک قوم دُجی قوم اُتے تلوار نہ چُگے گی تے نہ جنگ کرنا سکھاوے گی⁴۴۔ ہر بندہ آودے باغ تے انجیر دی ویل تھلے بیٹھے گا تے کوئی اوناں نوں نہ ڈراوے گا کیوں جے خداوند خدا نے فرمایا اے ⁵۵۔ ساریاں قوماں آودے عبادت کرن آلیاں دا ناں لے کے ٹُرن گِیاں پر اسیں لوک ہمیشہ ہمیشہ تیک خداوند آودے خدا دے ناں نال ٹُراں گے⁶۶۔ خداوند فرماندا اے کہ اوس دِن میں لنگڑ یاں نوں کٹھیا ںکراں گا پردیسیاں نوں تے اوناں نوں جہناں نوں میں دُکھ دِتا اےکٹھیا ںکراں گا ⁷۷۔ لنگڑیا ں نوں بچا کے تے پردیسیاں نوںطاقت ورقوم بناواں گا اوس دِن توں خداوند صیون دے پہاڑ دے وِچ ہمیشہ تیک اوناں اُتے حکومت کرے گا ⁸۸۔ تے اے گلے دے روشنی دے مینار اے صیون دی دھی دے قعلے تیری لئی ایہہ اے کہ تیری پہلی حکومت تینوں ملے گی یروشلیم دی دھی نوں بادشاہی ای ملے گی⁹۹۔ ہون تُو کیوں رونی ایں کی تیرا کوئی بادشاہ نہیں اے؟ کی تینوں مشورہ دین آلا مُک گیا کہ تُو بچہ جمن آلی دی تکلیف وِچ ایں؟ ¹⁰۱۰۔ اے صیون دی دھی تُو بچہ جمن آلی وانگو ں درد نال دُکھ سہہ رہی ایں ہون تینوں کھلے میدان وِچ جا کے رہین لئی شہر نوں چھڈ دِینا چائیدا تُو بابل نوں جاوے گی اوتھے تُو رہائی پاویں گی اوتھے خدا تینوں تیرے دُشمناں دے ہتھ توں چھڑاوے گا¹¹۱۱۔ پر ہون بُوہت ساریاں قوماں تیرے خلاف کٹھیاں ہو گیاں نے او کہندیاں نے کہ صیون نوں نا پاک ہون دیو تے ساڈیاں اِکھاںاوھدی بے عزتی ویکھن ¹²۱۲۔ پر او خدا دے خیالاں نوں نہیں جاندے او اوھدے ارادے نوں نہیں سمجھدے جہڑا اوناں نوں کھیت دیاں پُولیاں وانگوںکٹھیا ں کردا اے¹³۱۳۔ اے صیون دی دھی اُٹھ تے اوناں نوں مار کیوں جے میں تینوں لوہے دے سِنگ تے پیتل دے کھُر دیواں گا تے تُو بُوہت ساریاں قوماں دے ٹوٹے کر دیویں گی تے اوناں دیاں نا جائزکٹھیاں کیتیاں ہویاں شے واں نوں خدا دے اِگے رکھیں گی تے اوھدے مال نوں زمین دے مالک خداوند خدا دے حضور وِچ لیاویں گی۔

5¹۱۔ اے لشکراں دے شہر لشکراں نوں کٹھیا ںکرو کیوں جے تیرے خلاف اِک حملہ ہون آلا اے او اِسرائیل دے حاکم دی گل اُتے لوہے دی لٹھ نال مارن گے²۲۔ پر اے بیت لحم افراتہ تُو جہڑا یہوداہ دے قبیلے وِ چوں سب نالوں چھوٹا ایں فیر وی تیرے وِچوں میرے لئی اِک بادشاہ نکلے گا جہڑا سارے اِسرائیل اُتے حکومت کرےگا او شروع دِن توں نے اوھدا ظاہر ہونا پُرانے زمانے توں اے ³۳۔ ایس لئی اِسرائیل نو ں اوس ویلے تیک چھڈ دِتا جاوے گا جد تیک کہ پیدا کرن آلی دے کول پیدا نہ ہو جاوے تے اوھدے باقی بھرا واپس آکے اِسرائیل نال مل نہ جاون⁴۴۔ او کھلووے گا تے خداوند دی قدرت تے خداوند دے ناں دی وڈھائی توں اوھدے گلے دی رکھوالی کرے گا او محفوظ رہین گے جد تیک زمین اے او اوھدوں تیک روے گا ⁵۵۔ تے او اوناں لئی خیر و برکت ہووے گا جدوں اسور ساڈےے ملک اُتے حملہ کرے گا تے ساڈی گلیاں وِچ پیر رکھے گا تے اسیں اوھدے خلاف سَت چرواہے سگوں اِٹھ سردار کھلڑاں گے⁶۶۔ او اسور اُتے تلوار نال تے نمرود دے ملک اُتےننگی تلوار نال حکومت کرن گے جدوں اسور ساڈے ملک اُتے حملہ کرے گا تے ساڈی سرحداں وِچ وڑے گا تے او سانوں اسور توں رہائی دے گا ⁷۷۔ یعقوب دے بچے ہوئے بُوہت ساریاں قوماں نال ایویں ہوون گے جیویں خدا وِلوں تریلِ تے گھا اُتے بارش جہڑی نہ کسے بندے دا انتطار کردی اے تے نہ کسے انسان لئی رُکدی اے⁸۸۔ یعقوب دِے بچے ہوئے قوماں وِچ تے بُوہت ساریاں اُمتاں دے وِچ ایویں ہووے گاجیویں شیر ببر جنگلی جانوراں وِچ یا جوان شیربھڈاں دے واڑےوِچ جدوں او اوناں دے وچوں نکلدا اےتے اوناں نوں پھاڑ دا اے تے کوئی اوناں نوں بچا نہیں سکدا ⁹۹۔ تیرا ہتھ فتح مندی دے نا ل تیرے دشمن اُتے اُٹھے گا تے تیرے سب دُشمن برباد ہو جاون گے¹⁰۱۰۔ خداوند فرماندا اے کہ اوس دِن میں تیرے ُگھوڑیاں نوں جہڑے تیرے وِچ نے وڈھ دیا ں گا تے تیرے رتھاں نوں برباد کر دیواں گا ¹¹۱۱۔ میں تیرے ملک دے شہراں نوں برباد کر دیواں گا تے تیرے سارے قعلیاں نوں ڈیگ دیواں گا¹²۱۲۔ میں تیرے جادوں نوں ختم کر دیواں گا تے تیرے جادوگر فیر کدی کسے فال نوں نہ کڈن گے ¹³۱۳۔ میں تیریاں بنیایاں ہویاں مُورتیاں نوںختم کر دیواں گا تے تیرے وِچو ں تیرے پاک پتھراں نوں برباد کر دیواں گا تُو فیر کدی ااودے ہتھ دے ہنر نوں سجدہ نہیں کریں گا ¹⁴۱۴۔ میں تیری شان و شوکت نوںتیرے وِچوں کڈدیاں گا تے تیرے شہراں نوں غرق کر دیواں گا ¹⁵۱۵۔ میں اوناں قوماں اُتے جہناں نے میری فرمابرداری نہیں کیتی آودا قہر پا کے بدلہ لواں گا

6¹۱۔ خدا دی گل سُن اُٹھ پہاڑاں دے اِگے آودا معاملہ رکھ تے ٹیلے تیرے بیان نوں سُنن ²۲۔ اے پہاڑوں تے اے زمین دیوں نہ ختم ہوون آلیو بنیادو خداوند دا وعدہ سُنو کیوں جے آودے لوکاں دے خلاف خدا دا اِک مقدمہ اے او اِسرائیل اُتے جُرم ثابت کر دا اے³۳۔ اے میرے لوکوں میں تہاڈے نال کی کیتا؟ تے تہاڈے اُتے کیویں بوجھ لدیا؟جواب دیو ⁴۴۔ میں تہانوں ملک مصر وِچوں باہر کڈ لیایا تے فدیہ دے کے غلامی دے ملک توں چھڈیا میں موسیٰ ہارون تے مریم نوں تہاڈے اِگے اِگے ٹُرن لئی گھلیا ⁵۵۔ میرے لوکوں یاد کرو کہ شاہ موآب بلق نے تہانوں کی مشورہ دِتا تے بعور دے پُتربلعام نے اونوں کی جواب دِتا شیتیم توں جلجال تیک آودے دے سفر نوں یاد کرو تاں جے خداوند خدا دے سچے کماں نوں سمجھ لووہ⁶۶۔ میں کی لے کے خداوند دے سامنے آواں تے خدائے تعالیٰ نوں کیویں سجدہ کراں؟ کی سوختنی قربانیاں تے اِک سال دے وچھیاں دے نال اوھدے سامنے آواں؟ ⁷۷۔ کی خداوند ہزار چھتریاں تے تیل دِیاں دس ہزار نہراں نال خوش ہووے گا؟ کی میں آودے گناواں دے بدلےآودے پہلے پُتر نوں دیواں آودی جوانی دے پھل نوںآودی جان دے گناواں دے بدلے وِچ دے دیوا؟ ⁸۸۔ اے انسان اونے تینوں وکھا دِتا کہ نیکی کے شے اے تے خدا تیتھوں کی چاہندااے؟ اے کے تُو انصاف تے رحم دل نوں پیارا رکھیں تے آودے خدا دے سامنے فروتنی نال ٹُریں⁹۹۔ سُنو خدا شہر نوں بولاندا اے تیرے ناں توں ڈرنا عقلمندی اے لاٹھی تے اوھدے مقرر کرن آلے دی سُنو ¹⁰۱۰۔ اے شرارت کرن آلے گھروں کی میں ہون وی تیرا ناجائز فائدہ تے گھٹ تولن نوںجہڑا نفرت کرن دے قابل اےبُھول جاواں؟¹¹۱۱۔ کی میں ایویں دے بندے نوں چھد دیواںجہڑا دھوکے دے تکڑی رکھدا اے تے غلط وٹیاں دا تھیلہ رکھدا اے؟ ¹²۱۲۔ ایدے دولت آلے ظالم نے ایدے لوکی جھوٹ بولدے نے اوناں دِیاں زباناں دھوکے باز نے¹³۱۳۔ ایس لئی میں تینوں غرق کرنا تے تیرے گناواں دے سببوں تینوں برباد کرنا شروع کر دِتااے ¹⁴۱۴۔ تُو کھاویں گا پر آرام نہیں پاویں گا تیرا پیٹ نہیں رجےگا کٹحاکریں گا پر بچا نہ سکےگا کیوں جے جہرا کُجھ تُو بچاویں گامیں اونوں تلوار دے حوالے کر دیواں گا ¹⁵۱۵۔ تُو بیجیں گا پر فصل نہ ملے گی زیتون پھیویں گا پر تیل نا ورتے گا انگور پھویں گا پر مے نہیں پیئے گا¹⁶۱۶۔ تُو عمری دے قانون تے اخی اب دے خاندان دےکماں اُتے ٹُرنا ایں تے اوناں دے رواج مننا ایں ایس لئی میں تینوں اُجاردیاں گا تے تیرے لوکاں نوں مذاق دی وجہ بناواں گا او ساریاں قوماں وِچ مذاق دا سبب بنن گیاں

7¹۱۔ دُوجی مُصیبت کڈی وڈی اے میں اوس بندے وانگوں آںجہڑا انگور توڑن ویلے گرمیاں دا پھل کٹھاکردا اے پر اوھدے کھان لئی ا نگور دا اِک وی گُچھانہیں تے میرے دِل نوں لگن آلا انجیر دا پہلا پھل اے ²۲۔ چنگے بندے زمین اُتوں مٹا دِتے گئے اِک سچا بندہ وی باقی نہیں سارے لوکی خون کرن لگے ہوئے نے ہر بندہ جال وچھا کے آودے بھرا دا شکار کر دا اے³۳۔ اوناں دے دویویں ہتھ گناہ کرن وِچ ہنر رکھ دے نے حکومت کرن آلے تحفے منگدے نے انصاف کرن آلا رشوت لیندا اے تگڑے جو چاہندے نے اوناں توں کرواندے نے او سارے مل کے بُرا سوچ دے نے ⁴۴۔ اوناں ساریاں وِچوں چنگا اونٹ کٹارے وانگو اے تے سب نالوں سچا کنڈیاں آلی جھاڑی نالوں وی بھیڑا اے تیرے رکھوالے دا دِن آگیا اے او دِن جدوں خدا تہاڈے وِچ آوے گا ہون اوناں دے پریشان ہون دا دِن اے⁵۵۔ اوناں ساریاں وِچوں چنگا اونٹ کٹارے وانگو اے تے سب نالوں سچا کنڈیاں آلی جھاڑی نالوں وی بھیڑا اے تیرے رکھوالے دا دِن آگیا اے او دِن جدوں خدا تہاڈے وِچ آوے گا ہون اوناں دے پریشان ہون دا دِن اے ⁶۶۔ کیوں جے پُتر آودے پیو دیاں گلاں توں نفرت کر دا اے دھی آودی ماں دی تے نہو ں آودی سس دے خلاف نے بندے دے دُشمن ایدے گھر آلے لوک ای نے⁷۷۔ پر میں پوری اُمید نال خدا دی راہ ویکھاں گا میں آودے نجات دین آلے خدا دا انتظار کراںگا میرا خدا میری سُنے گا ⁸۸۔ اے میرے دُشمن میرے اُتے خوش نہ ہو بے شک میں ڈیگ گیا آں پر اُٹھ کھلوواں گا بھاویں میں ھنیرے وِچ آں فیر وی خدا میرا چانن ہووے گا⁹۹۔ کیوں جے میں اوھدے خلاف گناہ کیتا اے میں اوھدے قہر نوں بر داشت کراں گا جدوں تیک او میرا مقدمہ نہ لڑے تے میرا حق ثابت نہ کرے او مینوں چانن وِچ لیاوے گا میں اوھدی سچیائی نوں ویکھاں گا¹⁰۱۰۔ تد میرا دُشمن اِونوں ویکھے گا تے شرمندہ ہووے گا او جہنے مینوں آکھیا سی کہ خداوند تیر ا خدا کیتھے اے؟ میریاں اِکھاں اوھدی تباہی ویکھن گیاں ہون وی او پیراں تھلے رولی جاوے گی جیویں گلیاں وِچ کیچڑ روندی جاندی اے¹¹۱۱۔ تہاڈیاں فصلیاں اُگا ن تے تہاڈیاں سرحداں وھدان دا دِن آوے گا ¹²۱۲۔ اوس دِن لوک تیرے کول آن گے اسور تے مصر دے شہر اں وِچوں تیرے کول آن گے سگوں مصر توں دریائے فرات تے سمندر تے پہاڑ توں پہاڑ تیک قوماں تیرے کول آن گیاں ¹³۱۳۔ زمین آودے بندیاں دے کماں دے سببوں ویران ہو جائے گی¹⁴۱۴۔ آودے لوکاں یعنی آودی میراث دے لوکاں دے گھراں دی رکھوالی کر جہڑے جنگل وِچ ہریاں بھریاں چرن آلیاں تھاواں وِچ کھلے رہندے نے اوناں نوں بسن تے جلعاد وِچ پُرانے زمانے وانگو چرن دے ¹⁵۱۵۔ جیویں میں تینوںمصر توں نکلن دے دِناں وِچ میں وکھائے سن میں اوناں نوں آودے عجیب کم وکھاواں گا¹⁶۱۶۔ قوماں ویکھن گیاں تے شرمندہ ہون گیاں اوناں توں اوناں دی ساری طاقت کُھوہ لئی جاوے گی او آودے منُہ اُتے آودا ہتھ رکھن گے تے اوناں دے کن بولے ہو جان گے ¹⁷۱۷۔ او سپ وانگوں مٹی چٹن گے تے زمین اُتے رڑن آلے کیڑیاں وانگوں کمبدے ہوئےآودیاں کھُڈاں وِچوں باہر آن گے ڈر دے ڈر دے ساڈے خداوند وِل آن گے تے تیرے توں نہ ڈرن گے¹⁸۱۸۔ تیرے ورگا خدا کون اے جہڑا گناہ معاف کر دا اے تے آودی میراث دے باقی لوکاں دِیاں غلطیاں نوں معاف کر دیندا اے؟ او آودا غصہ ہمیشاں لئی نہیں رکھدا سگوں رحم کر کے خوش ہوندا ے¹⁹۱۹۔ تُو فیر ساڈے اُتے رحم کریں گا تُو ساڈے گناواں نوں پیراں تھلےپھیویں گا تے ساڈی ساریاں بدیاں نوںسمندر دی تہہ وِچ سُٹ دیویں گا ²⁰۲۰۔ تُو یعقوب دے گھرانے نال دھوکہ نہیں کریں گا تے ابرہام نوں پیار وکھاویں گا جیدے لئی تُو پُرانے زمانے وِچ ساڈے پیو دادے نال سَوکھادی سی

ناحُوم

1¹۱۔ نینوہؔ دے لئ ہدایت ناحُؑوم القوشی دی رویا دی کتاب۔²۲۔ نینوہ دےخلاف خُداداقہر۔خُداوندغیرت والااےتے بَدلہ لین والا خُدااےخُدا بَدلہ لیِندااے تے قہر نال بھریاہویااےخُداآپنے مُخالفاں توں بَدلہ لیندااے۔ ³۳۔ خُدا غُصہ کرن وِچ تحمل تے زور نال وَد کے اہیہ۔ خُدا گُناہ کرن والےنُوں بغیر سزا توں نہیں چھڈے گا۔واورولے تے طوفاناں وِچ ااوہدی راہ اے۔ بَدل اوہدے پیَراں دِی مِٹی اے۔⁴۴۔ او سُمندر نُوں جِھڑکدہ اے تے سکاہ دیندا اے۔ او ندیاں نُوں سکاہ دیندا اے۔ بسن تے کرمل سُک جاندے نیں۔ تے لُبنان دیاں کُرومبلاں کملا جاندیاں نیں۔ ⁵۵۔ اہندے سامنے پُہاڑ کمبدے نیں۔تے ٹِیلے پِگھل جاندے نیں۔ اہندے سامنے ساری دُنیاتے اوہدی شان وشوکت کمبندی اے۔⁶۶۔ کِہڑا اوہدے غُصے دا سامنا کر سَکدا اے؟ تے کون اوہدے خوف ناک قہر نُوں سہہ سَکدا اے؟ اوہدا غُصہ اگ وانگُوں ٓاوندا اے۔ تے اوہدے سامنے چٹاناں کَمب جاندیا نیں۔⁷۷۔ خُدا چنگا اے۔ مصِیبت وِچ لُکن دِی جاہ اے۔ جہڑے اوہدے تے بھروسہ کر دے نیں اوناں دِی فِکر کردا اے۔ ⁸۸۔ پَر او اِک وڈے ھڑ نال نینوہ نُوں تباہ کر دے گا۔ او آودے دُشمناں نُوں ھنیرے وِچ رولے گا۔⁹۹۔ او خُدا دے خلاف جہڑا وِی منصُوبہ بناون گے او اونوں مِٹا دے گا۔ ¹⁰۱۰۔ اوہ کنڈیاں وِچ پھس جاون گے۔ تے آودی شراب نال مست ہو جاون گے۔ تےاوہ سوکےکھونڈیاںوانگر سڑ جاون گے۔ ¹¹۱۱۔ اےنینوہ تیرے وِچوں اِک بندہ نکلیااے جہڑا خدا دے خلاف بُرےارادےکر دا اے تے شرارت دی صلاح دِیندااے۔¹²۱۲۔ خدا ایویں فرماندا اے بےشک اُوناں دے مددکرن آلے بوہت سارے نے فیر وی او سارے وڈ دِتے جاون گے تے مُک جاون گے۔ اےیہُوداہ میں تینوں بوہت تنگ کیتااے میں تینوں ہور درد نہ دواں گا۔ ¹³۱۳۔ ہون میں تیرےموڈےاُتوں اُوناں دابھار لاہ دیواں گاتے تیریاں بیڑیاں نوں ٹوٹے ٹوٹےکردیواں گا۔¹⁴۱۴۔ اے نینوہ تیرےحق وِچ خدانےحکم دِتااےکہ تیراناں جیوندہ رکھن لئی تیری نسل وِچوں کوئی وی باقی نہ بچے گا۔ میں تیرےہتھ دِیاں بنایاں ہویاں مُورتاں نوں تےڈھالےہوےٗبُتاں نوں جہڑے تیرے خداونددے بُت خانیاں وِچ نیں بربادکر دیواں گا۔ کیوں جےتُوناکارہ ایں میں تیرےلئی قبر تیارکراں گا۔¹⁵۱۵۔ اِناں پہاڑاں وِل اَکھ چُک اُوھدے پیر نوں ویکھ جیڑی چنگی خبرلیاندااےتے صلع دا اعلان کر دا اے یہوداہ آودیاں عیداں منا تے آودیاں مَنتاں پوریاں کر کیوں جے شرارت کرن آلے تیرے اُتے حملہ نیں کرن گے او پورے دے پورے ختم کر دتے جاون گے۔

2¹۱۔ اے نینوہ اک حملہ کرن والا تیرے اوتے چڑھ آیا اے آودے قعلے نوں بچا کے رکھ راہ دی راکھی کر کمر کس لے تے آودی ساری طاقت نوں کٹھا کر۔ ²۲۔ خدا یعقوب دی ساری شان و شوکت نوں اسِرائیل دی شان و شوکت دانگوں بحال کرے گا بھاویں تباہ کر ن والیاں نے اوناں نوں تباہ کر دتا اے تے اوہناں دے باغاں نوں اجاڑ دتا اے ۔³۳۔ تیاری والے دن اوہدے جنگ کرن آلے بہادر اں دیاں ڈھالاں لال نے جنگ کرن آلے بندے قرمزی کپڑے پائے ہوئے نے تیاری دے دِن اوناں دے رتھاں دی تلوار چمکدی اے کند دے نیزے لہرا رہ نے۔ ⁴۴۔ رستیاں اوتے رتھ تیزی نال بھج رے نے او چوک دے میدان وچ ادھر توں اودھربھج رے نے او شعلیاں وانگوں دکھائی دیندے نے او بجلی وانگوں کوند ریے نے ۔⁵۵۔ او آودے چنے ہوئے سرداراں نوں بلاندا اے پر او آودیاں راھواں اوتے ٹھیڈے کھاندے نے تے بچاون آلیاں شہر دیاں کندا نال وجدے نے بچان والی آڑ اپنی تھاں تے رکھ دتی گئی اے۔⁶۶۔ ندیاں دے پھاٹک کھُل جاندے نے تے محل ڈھیر ہو کے رہ جاندے نے۔ ⁷۷۔ اے طے ہو چکیاں اے شہر والے جلاوطن وچ لے جائے جان اوہناں دیاں لونڈیاں قمریاں وانگوں ماتم کرن تے چھاتیاں پیٹن۔⁸۸۔ ننیوہ اک تلاب وانگوں اے اوہدا پانی کڈیا جا ریا اے لوکی رولا پاندے نیں ٹھرو ،ٹھرو پرکوئی مڑ کے نیں وکھدا۔ ⁹۹۔ چاندی لٹو! سونا لٹو! مال دا کوئی حساب نیں خزانیاں وچ دولت بتھیری اے ۔ ¹⁰۱۰۔ او خالی اے لُٹ لیا گیا اے ویران اے ! دل پگھل جاندے نے گوڈے کمبدے نیں ، جسم کمبدے نے ،ہر چہرہ کھٹا ہو جاندا اے۔¹¹۱۱۔ ہن شیر دا ٹھکانہ کیتھے وے ، او تھاں جیتھے او آودے بچیاں نوں خوراک کھواندے سن ، شیر،شیرنی تے اوہناں دے بچے کیتھے گئے ، جیتھے او بنا ڈر توں پھیر دے سن ؟ ¹²۱۲۔ شیر ببر آودے بچیاں لئی بڑا شکار مار دا سی تے آودی شیرنی لئی شکار دی سنگی دبدا سی تے آودی رہن والی تھاں نوں شکار نال تے غاراں نوں پاڑے ہوئے ڈنگراں نال بھر دیندا سی۔¹³۱۳۔ خداوند فرماندا اے ، میں تیرا مخالف آں میں تیرے رتھاں نوں دھواں بنا دیواں گا ، تے تلوار تیرے جوان شیراں نوں ہڑپ کر جاوے گی ۔ میں زمین اوتے تیرے لئی کوئی شکار نیں چھڈا ں گا ۔ تیرے سنیا دین آلیاں دِیاں آوازاں فیر کدی سنائی نہ دین گئیاں۔

3¹۱۔ خُونی شہر اُتے افسوس اوہ چُوٹھ تے لُٹ مار نال بھریا ہویا ہے۔اوہ کدی جُرم کرن توں نہیں مُڑدا ۔ ²۲۔ چھانٹے دے ہولارے دِی واز پہیاں دِی کَھَڑ کھَڑ گھوڑیاں دے سُماں دی ٹپ ٹپ تے رتھاں دے ہِلن جُلن دِی واز۔³۳۔ حملہ کرن والی فوج تلواراں دِی لشِک نیزیاں دِی جھلک قتل ہون والیاں دے ڈھیر لاشاں دے ڈھیر اِن گنت لاشا جہناں توں لوک ٹھوڈے کھاندے نے ۔ ⁴۴۔ اے سارا ایس بدکار تے بے حیا دے سببوں اے جہنے بے حیائی نال قوماں نُوں تے جادُو نال لوکاں نُوں غلام بنا لیا اے۔⁵۵۔ خُداوند فرماندا اے میں تیرے خلا ف آں میں تینوں تیرے مُنہ تک ننگا کراں گا تے قو ماں نُوں تیِری بے پردگی وکھاوں گاتے بادشا واں نُوں تیرا ننگا پَن وکھاواں گا۔ ⁶۶۔ میں تیرے اُتےگندسُٹاں گا میں نفرت دا ورتاکراں گا۔تینُوں بے عزت کراں گا۔ ⁷۷۔ جہڑاکوئی تینوں ویکھے گا نَس جا وے گا تے او کہے گا نینوہ برباد ہو رہیا اے کہڑا اوہدے لئی رو وے پِیٹے گا؟ میں تیرے لئی تسلی دین والا کتِھوں لیا واں؟⁸۸۔ کِیہ تُوں نو آمون توں ودھ کے ویں جہڑا نِیل وِچ وسیا ہویا اے تے اوہدے چوفیرے پانی اے؟ ندی اوہدی حفاظت کرن والی سِی تے پانی اوہدی کنَدسِی۔ ⁹۹۔ کوُش تے مِصر اوہدی بُوہت وڈی طاقت سِی فوط تے لوُبیم او ہدے ساتھ دین آلے سَن۔¹⁰۱۰۔ فیر وِی او قیِدی ہویا تے مُلک وِچو ں کڈیا گیا ہر گلی دِی نُکر اوہ تے اوہدے دُھد پیِندے بچے سُٹ کے ٹوٹے ٹوٹے کر دِتے گئے اوہدے شریف بندیاں نوں ونڈیا گیاتے اوہدے سارے وڈیریاں نوں سنگلاں نال بن دِتا۔ ¹¹۱۱۔ تُوں وِی مست ہو جاویں گا۔تُوں ویِری کولوں بچن لئی پناں منگیں گا تے آپنے آپ نُوں لو کاویں گا۔¹²۱۲۔ تیرے سارے قِلعے انجیِر دے رُخاں وانگرھوون گے جِناں اُتے پہلاں پکے پھل لگے ھون جدوں اوناں نُوں ہلایا جاندا اے تے کھان والے دے مُنہ وِچ پَھل ڈِگدا اے۔ ¹³۱۳۔ آودے لڑَن والے سُورمیاں نُوں ویِکھ تیرے مرد عَورتاں بَن گَئے نے تیرے مُلک دے پھاٹک تیرے ویِریاں لئ کُھل گے نیں ۔اگ رکاٹاں نُو ں کَھا گَی۔¹⁴۱۴۔ کہرے لئ پانی بھر لَے آودے قِلعیاں نُوں پکا کر گارا تِیار کر پہی کہ مصالہ بنا اِیٹاں دے سچے نُوں ٹِھک کر۔ ¹⁵۱۵۔ اوتھے اَگ تیِنوں کھا جاوے گی۔ تلوار تیِنوں وَڈ دے گِی تے ٹِڈی دے وانگُوں تیِنوں کھاجاوے گی۔ٹِڈیاں دے وانگ آودی گِنتی ودھا۔¹⁶۱۶۔ تُسی آودے بیوپاریاں نُوں اسمان دے تاریاں نالوں بُہتا ودا لیاِں اے پَر اوٹِڈیاں دے وانگوں صاف کر کے اُڈ جاندے نیں۔ ¹⁷۱۷۔ تیرے پہرے دار ٹِڈیاں دے وانگر نے تیرے سردار ٹِڈی دے دِل وانگ نے جِیسں دِیاں ٹِڈیاں ٹھَنڈ دے دِن کَند د یاں کُھڈاں وِچ لُک جاندیاں نیں۔¹⁸۱۸۔ اے سُور دے بادشاہ تیرے چراون والے سوندے نیں ۔تیرے سردار آرام نال سو رھ نیں تیرے لوک پہَاڑاں تے کِھلر گے نیں اوناں نُوں کٹھا کرن والا کوئ نیں۔ ¹⁹۱۹۔ کوئ شِے تیرے زخَماں نُوں چَنگاں نہں کرسَکدی تیرے زخَم دا کوئ علاج نہں جیڑا کوئ تیرے بارے سُندا اے او تیری بربادی تے خُوش ہو کے تاڑی وجاندااےکیوں جے کہڑا اےجِنے تیرا ظُلم نہیں برداست کِیتا۔

حبقُّوق

1¹۱۔ حبقُّوقؔ نبی دی رویا دا بارِ نبُوّت۔ ²۲۔ اے خداوند میں کدوں تیک مدد لئی پکاراں گا کیوں جے تُو سُندا ای نہیں ؟ یا میں تیرے حضور وِ ظلم ظلم چلاواں کیوں جے تُو نہیں بچاندا؟³۳۔ کی تُو مینوں نا انصافی وکھاندا ایں ؟ تُو گہنگار نوں کیوں برداشت کو لینا ایں ؟ بربادی تے ظلم میرے سامنے نے لڑائی تے جھگڑیاں نے مینوں گھرا پایاہویااے ⁴۴۔ ایس لئی قانون بے بس ہو گیا انصاف بالکل ختم ہو گیا اے شرارت کرن آلے چنگے بندیاں نوں گھیر لیندے نے ایس لئی انصاف باقی نہیں ریا⁵۵۔ قوماں نوں ویکھو تے غور کرو تے حیران ہوو کیوں جے میں تہاڈے دِناں دے وِچ ایویں دا کُجھ کراں گا کہ جے تہانوں دسیا وی جاندا تے تُسی یقین نہیں کرو گے ⁶۶۔ میں کسدیاں نوں چڑھا لیاواں گا او ظلم کرن آلی تے تیزقوم اے او اِناں وستیاں اُتے جہڑیاں اِناں دیاں نہیں قبضہ کرن لئی ساری زمین توں ہو کے لنگدے نے ⁷۷۔ او ڈران آلے تے خوف پیدا کرن آلے لوک نے او آودے لئی آپی آودا قانون اے او خود آودی عزت ودھاندے نے⁸۸۔ اوناں نے گھوڑے چیتیاں نالوں تیزدوڑدے نے تے شام نوں نکلن آلے بھیڑیاں نالوں بُوہتے خون کرن آلے نے اوناں دے جنگ کرن آلے سپاہی بھجدے دوڑدے تے اِگے نوں ودھدے جاندے نے اوناں دے سوار دور توں آئے نے تے اڑدے ہوئے گِرج وانگوں اے جہڑا شکار نوں کھان لئی جھپٹیااے ⁹۹۔ او سارے دھوکہ دین آلے ارادے نال آئے نے اوناں دے جتھے ریتاں دی ہنری وانگو اِگاں ودھدے نے تے قیدیاں نوں ریت دے ذریاہ وانگوں کٹھیا کر دے نے¹⁰۱۰۔ او بادشاھواں نوں مذاق وِچ اڑاندے نے تے حکم کرن آلیاں دا مذاق بناندے نے او کنداں آلے شہر دی ہنسی اڑاندے نے تے مٹی دمدمے بھن کے اونوں جیت لیندے نے ¹¹۱۱۔ تد او ہوا ونگوچھیتی نال لنگ جاندے نے تے غلطی کر کے نکل جاندے نے اوناں دا زور ای اوناں دا خدا اے¹²۱۲۔ اے میرے خدا ئے پاک کی تُو ہمیشہ توں نہیں؟ اسیں مرآں گے تے نہیں؟ اے خداتُو اوناں نوں انصاف کرن لئی مقرر کیتا اے اے چٹان تُو اوناں نوں سزا دین لئی مخصوص کیتا اے¹³۱۳۔ تیریاں اِکھاں ایویں پاک نے کہ گناہ نوں نہیں ویکھ سکدیاں تُو گناہ نوں نہیں سہہ سکدا تے فیر تُو دھوکہ دین آلیاں نوں کیوں برداشت کرنا اے ؟ جدوں شرارت کرن آلےآودے توں بُوہتے سچے لوکاں نوں کھاجاندے نے تے تُو کیوں خاموش رہنا ایں؟ ¹⁴۱۴۔ تُو انسان نوں سمندر دی مچھی تے سمندری جانوراں وانگو بنایا اے جہناں اُتے کوئی حکم کرن آلا نہیں¹⁵۱۵۔ شرارت کرن آلادُشمن اوناں نوں کنڈے وِچوں کیچھ لیندا اے تے اوناں نوں آودے جال توں پھڑ لیندا اے تے وڈے جال وِچ کٹھیا کر لیندا اے ایس لئی او خوش ہوندے نے ¹⁶۱۶۔ ایس لئی او آودے جال لئی قربانیاں کر دا اے تے آودے جال لئی خوشبوآں ساڑدا اے کیوں جے آودے جال دے سببوں او عیش کر دا اے تے مزےدار روٹی کھاندا اے ¹⁷۱۷۔ کی او آودا جال خالی کردا ریے گا تے قوماں اُتے رحم نہ کر کے اوناں نوں برباد کردا ریے گا؟

2¹۱۔ میں آودے پہرہ دین تے کھلوتا رواں گا تے کند تے مضبوطی نال رُکیا رواں گا تے انتظار کراں گاکہ او مینوں کی کہندا اے تے میں اوھدی شکایت دا کی جواب دیاں²۲۔ تد خدا نے جواب دِتا کہ جہڑا کُجھ میں ظاہرکراں اونوں تختیاں اُتے ایویں دا صاف لکھ کہ او آرام نال پڑھیا جا سکے ³۳۔ کیوں جے ایہہ رویااِک مخصوص ویلے لئی رُکی ہوئی اے ایہہ انجام بارےدسدی اے تے غلط نہ ہووے گی جے اِنوں دیر وی ہووے تے فیر وی ایدا انتطار کر کیوں جے ایہہ ضرور ہووے گی تے دیر نہیں ہووے گی⁴۴۔ ویکھ او غرور وچ نے اوناں دِیاں خواہشاں چنگیاں نہیں نے پر نیکی کرن آلا آودے ایمان نال جیوندا رووے گا ⁵۵۔ کوئی شک نہیں شرارت دھوکہ دیندی اے او ضدی اے تے کدی سکون نہیں پاندا کیوں جے او پاتال وانگوں ڈھونگا اے تے موت وانگوں کدی نہیں بھردا او ساریاں قوماں نوں آودے کول کٹھیا کر لیندا اے تے سارے لوکاں نون کٹھیا کر لیند ااے⁶۶۔ کی اے سارے مذاق کر کے اونوں تاھنہ نہ دین گے تے ایہہ کہندے ہوئے اونوں کمتر نہ جانن گے کہ اوھدے اُتے افسوس جہڑا چوری دے مال د ا ڈھیر لاندا اے تے اودے زور نال مال کُھوھ کے آپنے آپ نوں مالدار بنادا اے پر اِینج کدوں تیک ہووے گا؟ ⁷۷۔ کی تیرے قر ض لین آلے چھیتی نال اُٹھ نہ کھلون گے ؟ کی او نہ جاگن گے تے تیرے کمبن دا سبب نہ بنن گے ؟ تد تُو اوناں دے ہتھ وچ آ جاوے گا ⁸۸۔ کیوں جے تُو ں بُوہت ساریاں قوماں نوں لٹیا اے تے بُوہت سارے انساناں نوں قتل کیتا اے تُوں زمین نوں تے ملکاں نوں تے اوناں دے لوکاں دے نال ختم کیتا اے ایس لئی بچے ہوئے لوک تینوں غرق کرن گے⁹۹۔ اوھدے اُتے افسوس جہڑا ناجائز منافع لے کے آود ا گھر بنادا اے تے آودا گھر اُچی تھاں تے بنادا اے تاں جے ڈِیگن توں بچیا رہ ¹⁰۱۰۔ تُوں بُوہت ساریاں قوماں نوں برباد کرن دا منصوبہ بنایا تے آودے گھر نوں بے عزت کیتاتے آودی جان نوں گوایا ¹¹۱۱۔ کند دے پتھررولاپاون گے تے لکڑ دے شہتیر جواب دین گے¹²۱۲۔ اوھدےاُتے افسوس جہڑا خون کر کے شہر بنادا اے تے گناہ نال شہر وساندا اے ¹³۱۳۔ کی خداوند دا اے منصوبہ نہیں کی انسان دی محنت اِگ دا بالن اے تے قوماں دااپنے آپ نوں عبث ٹھہرے ؟ ¹⁴۱۴۔ جس طرح سمندر پانی نال بھریا ہویا اے اوسے طرح زمین خدا دے جلال دے عرفان نال معمور ہووے گی¹⁵۱۵۔ اوھدے اُتے افسوس جہڑا آودے گوانڈیاں نوں اوس ویلے تیک شراب اُندیل کے پیاندا اےجد تیک کہ او مست نہ ہو جاون تے اوننگے نہ ہو جاون ¹⁶۱۶۔ تے عزت دے بدلے شرمساری نال بھر جاویں گا ہون تیری واری اے تُو ںوی پی تے مست ہو جا خدا دے دہنے ہتھ د ا پیالہ تیرے کول آریا اے تے بے عزتی تیری شوکت نوں ڈھانپ لوے گی¹⁷۱۷۔ تُوں لبنان دے اُتے جہڑا ظلم کیتا اے او تینون گھیر لوے گا تُوں ڈنگراں نوں جہڑا ماریا اے او تینوں ڈراون گے کیوں جے تُوں انسان دا خون کیتا اے تُو ملک شہر تے اوناں دے لوکاں نوں ختم کیتا اے¹⁸۱۸۔ تراشی ہوئی مورت دی کی وُقعت کیوں جے انسان نے اونوں تراش کے بنایا اے؟ تے بُت دی جہڑا جھوٹ سکھاندا اے؟ کیوں جے جہڑا کوئی اونوں بناوے گا او آودے ای ہنر اُتے بھروسہ رکھدا اے او اجہیے بُت بناندا اے جہیڑے بول نہیں سکدے ¹⁹۱۹۔ اوھدے اُتے افسوس جہڑا لکڑ نوں آکھا اے کہ زندہ ہو جا تے بے جان پتھر نوں کہ اُٹھ کی او سکھا سکد اے؟ او تے سونے چاندی نال مڑھیا ہویا اے اوھدے وِچ کوئی جان نہیں ²⁰۲۰۔ پر خدا آودی پاک ہیکل وِچ اے ساری زمین اوھدے سامنے چُپ روے

3¹۱۔ شِگایُونوتؔ دے سُر تے حبقُّوقؔ نبی دی دُعا۔ ²۲۔ اے خداوند میں تیری وڈائی سُن لئی اے تے اے خدامیں تیرے کماں توں ڈر گیا ساڈے دِناں وِچ اوناں نوں بحال کر ساڈے زمانے وِچ اوناں دی مشہور کر قہر وِچ رحم نوں یاد کر³۳۔ خدا تیمان توں آیا پاک فاران پہاڑ توں اوھدے جلال نے آسمان نوں کج لیا تے زمین اوھدی تعریف نال بھرگئی۔⁴۴۔ اوھدا جلوہ نکلدے ہوئے سورج ورگا سی اوھدے ہتھ وِچوںکرناں نکلدیاں سن جہدے وِچ اوھدی قدرت لُکی ہوئی سی ⁵۵۔ مصیبت اوھدے اِگے ٹُر دی سی موت اوھدے قدماں دے پیچھے سی⁶۶۔ او کھلوتا تے زمین کمب گئی اونے نظر کیتی تے قوماں کمب گئیاں پُرانے پہاڑ چُورا چُورا ہو گئے اوھدیاں راھواں نہ فنا ہون والیاں نے⁷۷۔ میں کوشن دے تنبواں نوں مصیبت وِچ ویکھیا تےملکِ مدیان دے رہین آلےمرن دے کول سن ⁸۸۔ اے خداکی تُوں ندیاں توں ناراض سِیں؟ کی تیرا قہر چشمیاں اُتے سی کی تیرا غصہ سمندراں اُتے سی جدوں تُو ںگھوڑیاں تے آودے فتح آلے رتھاں اُتے بیٹھا؟⁹۹۔ تُوں آودی کمان نوں غلاف وِچوں کڈیا تُوں بُوہت سارے تیر لیاون لئی آلھیا تُو ں زمین نوں ندیاں نال چیر دِتا ¹⁰۱۰۔ پہاڑاں نے تینوں ویکھیاتے کمب اُٹھے ہڑ لنگھ گئے سمندر کُرلائےتے موجاں اُ چیاں ہویاں¹¹۱۱۔ تیرے اُڈن آلے تیراں دی چانن تے نیزے دی چمک نال سورج تے چن آسمان وِچ رُک گئے ¹²۱۲۔ تُوں آودے غصے دے نال زمین اُتوں لنگیا تے آودے قہر وِچ تُو ں قوماں نوں مار دِتا¹³۱۳۔ تُوں لوکاں نوں نجات دین نکلیا سیں آودے مسح کیتے ہوئے نوں بچاون لئی تُوں شرارتی مُلکاں دے سردار نوں برباد کر دِتا تُو اونوں سر توں پیر تیک ننگا کر دِتا¹⁴۱۴۔ جد اوھدے جوان سانوں دوڑوان لئی گھر آئے تے سانوں کھا جان لئی گھورن لگے تے تُوں اوھدے نیزے نال اوھدا سر پاڑ دِتا ¹⁵۱۵۔ تُوآودے گھوڑیاں اُتے سوار ہو کے سمندر توں ہاں وڈے سیلاب توں پار ہو گیا¹⁶۱۶۔ میں سُنیا تے میرا دل ڈر گیا ایس آواز نال میرے بُل کمبن لگے میریاں ہڈیاں گلن لگیاں تے میریاں لتاں کمبن لگیاں فیر وی میں صبر نال مصیبت دے دِن داانتظار کراں گا جہڑی ساڈے اُتے حملہ کرن آلی قوم اُتے آن آلی اے۔¹⁷۱۷۔ جےکرانجیر دا درخت نہ پھولے تے تاک وِچ انگور نہ لگن زیتون پھل نہ دیوے تے کھیتاں وِچ پیداوار نہ ہووے تے گلے وِچ بھیڈاں نہ ہوون تے جانور اں آلے گھر وِچ جانور نہ ہوون¹⁸۱۸۔ فیر وی میں خداوند وِچ خوش رواں گا تے آودے نجات دین آلے خدا توں خوش رواں گا ¹⁹۱۹۔ خداوند میری زور اے تے اومیرے پیر ہرنی دےپیراں وانگوں بنادیندا اے او مینوں اُچیاں تھاواں تے چڑھن دے قابل بنادیندا اے

صفنیاہ

1¹۱۔ خدا دا کلام جہڑا اِمون دے پُتر یوسیاہ شاہ یہوداہ دے دِناں وِچ حزقیاہ دے پُتر ایریاہ دے پُتر جدلیاہ دے پُتر کوش دے پُتر صفنیاہ اُتے آیا۔ ²۲۔ میں زمین دے اُتوں سارا کُجھ مٹا دیواں گا خدا فرماندا اے ³۳۔ میں انسان تے جانور دویواں نوں مٹا دیواں گا میں ہوا دے پرندیاں تے سمندر دِیاں مچھیاں نوں مٹا دیواں گا جد میں انسان نوں زمین اُتوں مٹا دیواں گا تے شررات کرن آلے دے کول صرف ٹھوکراں ای ٹھوکراں ہون گیاں خدا فرماندا اے⁴۴۔ میں یہوداہ تے یروشلیم دے سارے لوکاں دے خلاف آودا ہتھ ودھاواں گا میں اوس تھاں توں بعل دے باقی بچے ہوئے نوں وڈھ دِیاں گا۔ بُتاں دی عبادت کرن آلے تے اوناں دی پُجا کرن آلیا ں دا ناں مٹا دیواں گا ⁵۵۔ جہڑے لوک کوٹھیاں اُتے چڑھ کے آسمان دے تاراریاں دی عبادت کردے نے تے اوناں دے اِگے سجدہ کر دے نے جہڑے لوکی خدا نوں سجدہ کر دے نے تے خدا دے ناں دی سَو کھاندے نے تے جہڑے ملکاں دی سَو وی کھاندے نے ⁶۶۔ جہڑے خدا دی فرمابرداری توں مُنہ پھردے نے نہ خدا دی عبادت کر دے نے نہ اوھدے نال مشورہ کر دے نے⁷۷۔ بزرگ خدا دے اِگے چُپ ریو کیوں جے خدا دا دِن کول اے خدا نےاِک قربانی تیار کیتی اے تے جہناں نوں اونے بلایااوناں نوں مخصوص کیتا اے ⁸۸۔ خدا دی قربانی دے دِن میں شاہزدیاں تے شاہزدیاں نوں تے اونے ساریاں نوں جہڑے غیراں دے کپڑے پائے ہوئے نے سزادیوں گا ⁹۹۔ اوس دِن میں اناں ساریاں نوں جہڑے دلیج اُتے پیر نہیں رکھتے ، سزا دیوں گا تے جہڑا اودے مالک دے گھر نوں ظلم تے دھوکے نال بھر دے نے سزا دیواں گا¹⁰۱۰۔ خداوند فرماندا اےایس دِن مچھی پھاٹک توں اِک آواز اُچی ہووے گی نویں بستی توں رون دی آوز اُٹھے گی تے پہاڑاں اُتوں وڈے شور دی آواز آوے گی ¹¹۱۱۔ اے بوپاریاں دے شہر مکتیس دے رہین آلیو تہاڈے سارے بوپاری مرن گے جہڑے چاندی دی تجارت کر دے نے برباد ہو جاون گے¹²۱۲۔ اوس ویلے میں روشنی لے کے یروشلیم وِچ لبھاں گا تے جہڑے آرام نال نے تےپیالی وِچ بچے ہوئے تلچھت وانگوں نے جہڑے سوچ دے نے کہ خدا کوئی سزا یا جزا نہیں دیوے گا میں اوناں نوں سزا دیواں گا ¹³۱۳۔ اوناں دی دولت لٹ جاوے گی اوناں دے مکان ڈیگ دیتے جاون گے او گھر تے بناون گے پر اوناں وِچ رہین نہ پاون گے او باغ لان گے پر اوناں دی مے نہیں پین گے¹⁴۱۴۔ خداوند دا وڈا دِن قریب اے تے او چھیتی آریا اے سُنو!خداوند دے دِن دا رولا بُوہت زیادہ ہووے گا تے جنگ کرن آلے وی پھٹ پھٹ کے رون گے ¹⁵۱۵۔ او دِن قہر دا دن ہووے گا رون دا تے مصیبت دا دن ہووے گا تباہی، بربادی دا دِن ظلم تے دُکھ دا دِن گھٹاواں تے ھنیرے دا دِن ¹⁶۱۶۔ بگل دی آواز تے جنگ آلے نعریاں دا دِن قلعہ بند شہراں دے خلاف تے اُچے برجیاں دے خلاف¹⁷۱۷۔ میں لوکاں اُتے مصیبت لیاواں گا تے او انھیاں واگوں ٹُرن گے کیوں جے اوناں نے خداوند دے خلاف گناہ کیتا اے اوناں دا خون مٹی وانگو تے اوناں دا گوشت نجاست وانگوسُٹیا جاوے گا ¹⁸۱۸۔ خداوند دے قہر دے دِن اوناں نوںاوناں دی چاندی تے سونا بچا نہ پاوے گا ساری دُنیا اوھدی غیرت دی اِگ وِچ سِڑ کے ختم ہو جاوے گی کیوں جے او ناں ساریاں دا جہڑے زمین اُتے رہیندے ہون گے اچانک ختم کر دیوے گا

2¹۱۔ اے بے شرم قوم دے لوکوں اِک تھاں تے کٹھیا ہو جاؤ اِک ےتھاں تے ²۲۔ ایہدے توں پہلاں کہ مقرر کیتا ہویا ویلا آجاوے تے او دِن تہانوں بھس وانگوں اُڑا کے لے جاوے ایدے توں پہلاں کہ خداوند دا بُوہت زیادہ قہر تہاڈے اُتے آوے تے اوھدے غصے دا دِن تہاڈے اُتے آجاوے ³۳۔ خداوند نوں لبھو،اے زمین دے حلیم لوکو تُسی جہڑے کہ ایدے حکماں اُتے عمل کر دے او اوھدی راستبازی نوں لبھو تے اوھدی فروتنی نوں لبھو شاہد تُسی خداوند دے قہر دے دِن پناہ پا سکو⁴۴۔ غزہ نوں ترک کیتا جاوے گا تے اسقلون ویران کیتا جاوے گا تے اشدوددوپہر نوں ای کڈ دتا جاوے گا تے عقرون نوں جڑ توں اُکھاڑ دتا جاوے گا ⁵۵۔ تُسی جہڑے ساحل اُتے رہندے او،تہاڈے اُتے افسوس یعنی کریتیاں دی قوم اُتے افسوس خداوند دا کلام تہاڈے خلاف اے اے کنعان فلستیاں دی سر زمین میں تینوں تباہ کر دیواں گا تے کوئی باقی نہ چھڈیا جاوے گا⁶۶۔ سمندر دے کنارے آلی زمین جیتھے کریتی رہندی اے اوناں دی زمین چرواہاں دی ہو جاوے گی جیتھے او آودے بھیڑ خانے بنا لین گے ⁷۷۔ او یہوداہ دے گھرانے دے باقی بچے ہوئے لوکاں دے ہتھ وِچ ٹُر جاوے گی جیتھے اوناں نوں چراگاواں ملن گیاں شام نوں او اوتھے اسقلون دے گھراں وِچ لیٹن کرن گے خداوند خدا اوناں دی حفاظت کرے گا تے اوناں دے چنگے دن واپس لے آوے گا⁸۸۔ میں موآب دی بےعزتی تے بنی عمون دی طعنہ زنی سُنی اے جہناں نے میرے لوکاں نوں بے عزت کیتا تے اوناں دی زمین نوں لین دِی دھمکیاں دیتیاں ⁹۹۔ ایس لئی میری حیات دی قسم خداوند، اسرائیل دا خدا فرماندا اے موآب ضرور سدوم وانگو ہو جاوے گا تے بنی عمون عمورہ وانگو او کانٹیاں دی زمین تے نمک دی کان تے ہمیشہ لئی ویران ہو جاون گے میرے لوکاں وِچوں باقی بچے ہوئے لوکی اوناں نوں غارت کر دین گے تے میری قوم دے باقی لوک اوناں دے وارث ہون گے¹⁰۱۰۔ آودے غرور دی وجہ توں اوناں نوں ایہہ سب کُجھ ویکھنا پوے گا کیوں جے اوناں نے لشکراں دے خداوند دے لوکاں نوں ملامت کیتا تے اوناں نال غرور نال پیش آئے ¹¹۱۱۔ خداوند اوناں لئی ہبتناک ہووےگا تے او زمین دے سارے معبوداں نوں لاغر کر دیوے گا تے بحری ملک دے سارے لوکی آودی آودی تھاں وِچ اوھدی عبادت کرن گے¹²۱۲۔ اے کوش والو تُسی وی میری تلوار دا نوالہ بنو گے ¹³۱۳۔ تے او آودا ہتھ شمال وِل دراز کرے گا تے اسور نوں تباہ کر دیوے گا تے نینوہ نوں ویران تے بیابان وانگو خشک کر دیوے گا ¹⁴۱۴۔ اوھدے وِچ جنگلی جانور تے ہر قسم دے جانور لیٹن گے حواصل تے خار پشت اوھدے کھمیاں دے سراں تے گھونسلے بنان گے او اوناں دی بولن دی آواز جھوکیاں وِچوں سُنائی ویوے گی اودیاں دلیجاں وِچ ویانی ہووے گی کیوں جے کند دا کم پورا نہیں ہو پایا¹⁵۱۵۔ ایہہ خوشی دا شہر سی جہڑا بے فکر سی تے آودے دل وِچ ایہہ آکھیا کرداا سی کہ بس میں ای میں آں،میرے سوا کوئی نہیں او کیویں ویران ہو گیا اے جیتھے ہون جانور بیندے نے تے جہڑے ایدے کولوں لنگدے نے او مکے ہلاندے نے تے سُسکاردے نے

3¹۱۔ افسوس ایس سرکش ظلم آلے تے نا پاک شہر اُتے ²۲۔ او کسے دی نہیں سُندا نہ کسے دی تربیت نوں قبول کردا اے او خداوند تے یقین نہیں کر دا او آودے خداوند دے قریب آنا نہیں چاہنداکہ اوھدی عبادت کرے³۳۔ اوھدے سردار گرجن آلے شیر نے تے اوھدے حاکم شام نوں نکلن آلے بھیڑیے نے جہڑے سویر لئی کُجھ نہیں چھڈ دے ⁴۴۔ اوس دے نبی غرور آلے نے او دھوکے االے نے اوھدے کاہن خدا دے گھر نوں ناپاک کر دے نے تے شریعت نوں مڑوڑدے نے⁵۵۔ خداوند جہڑا ایس شہر دے اندر اے بڑا صادق اے او بے انصافی نہیں کر دا او ہر روز باقاعدگی آودی عدالت دا کم پورا کر دا اے فیر وی گہنگار لوک آودے کیتے ہوئے تے شرمندہ نہیں ہوندے⁶۶۔ میں قوماں نوں وڈھ دِتا اے اوناں دے بُرج توڑ دتے گئے نے میں اوناں دے کوچیاں نوں ویران کر دِتا اے اوتھوں کوئی نہیں لنگدا اوناں دے شہر اُجار دِتے گئے نے کوئی باقی نہیں چھڈیا جاوے گا ۔اِک وی نہیں ⁷۷۔ میں شہر نوں آکھیا تُو میرا ڈر ضرور منیں گا تے تربیت نوں قبول کرے گا تد اوھدی بستئ وڈھی نہ جاوے گی تے نہ ای اونوں کسے سزا دا شکار ہونا پوے گا پر فیر وی او آودے سارے گناہ واں وِچ لگے رہن وِچ بضدار ریے⁸۸۔ خداوند فرماندا اے ذرا انتظار کرو اوس دِن دا جس دِن میں تہاڈے خلاف شہادت دیواں گا میں فیصلہ کر لیا اے کہ میں قوماں مملکتاں تے بادشاواں نوں کٹھیا کراں گا میں اوناں اُتے آودا قہر پاواں گا بُہت زیادہ قہر میرا قہر اِگ وانگو ہووے گا جہڑا ساری دُنیا نوں ساڑ کے رکھ دیوے گا⁹۹۔ تد میں لوکاں دے ہونٹ پاک تے صاف کراں گا تاں جے او سارے دے سارے خداوند دا ناں لین تے مل جُل کے اوھدی عبادت کرن ¹⁰۱۰۔ کُوش (جیتھوں دریائے نیل نکلدا اے )کہ ندیاں وِچوں میرے کِھلڑے ہوئے لوک میرے لئی چندہ لے کے آن گے ¹¹۱۱۔ تد یروشلیم شہر اوناں غلطیاں اُتے جہڑیاں میرے خلاف کیتیاں گیاں شرمندہ نہ ہووے گا کیوں جے میں ایس شہر توں غرور آلے لوکاں نوں کڈ دیواں گا فیر غرور آلے لوکی میرے پاک پہاڑ اُتے یروشلیم وِچ باقی نہ رہین گے¹²۱۲۔ پر میں شہر وِچ حلیماں نوں تے اوناں نوں جہڑے غرور نہیں کر دے چھڈ دیاں گا تے او خداوند اُتے یقین رکھن گے ¹³۱۳۔ جہرے لوگ اِسرائیل وِ چ باقی رہین جاون گے او گناہ نہ کرن گے او جھوٹ نہ بولن گے او آدیاں گلاں نال لوکاں نوںدھوکہ نہیں دین گے او کھان گے تے استراحت فرمان گے تے اوناں نوں ڈران آلا کوئی نہ ہووے گا ۱۳۔ جہرے لوگ اِسرائیل وِ چ باقی رہین جاون گے او گناہ نہ کرن گے او جھوٹ نہ بولن گے او آدیاں گلاں نال لوکاں نوںدھوکہ نہیں دین گے او کھان گے تے استراحت فرمان گے تے اوناں نوں ڈران آلا کوئی نہ ہووے گا¹⁴۱۴۔ یروشلیم نغمہ سرائی کرو اِسرائیل خوشی نال للکار یروشلیم شادمان ہووے تے پورے دل نال خوشی منا ¹⁵۱۵۔ خدا نے تینوں سزا دین توں آودا ہتھ روک لیا اے اونے تیرے دُشمناں نوں دور گھل دِتا اے اِسرائیل دا بادشاہ خداوند خدا تیرے نال اے تُو تکلیف پان تو ں فیر کدی نہ ڈریں گا ¹⁶۱۶۔ اوس دِن یروشلیم نوں دِسیا جاوے گا نہ ڈر شہر یروشلیم ہمت نہ ہار¹⁷۱۷۔ خداوند تیرا خدا تیرے نال اے او بزرگ خدا تینوں بچاوے گا او تیرے سببوں خوشی مناوے گا او آودی محبت وِچ تینوں آرام دیوے گا او گائے گا تے تیرے لئی خوشی مناوے گا ¹⁸۱۸۔ تیرے لئی جہڑی اُداسی تجویز کیتی گئی اے میں اونوں لے لواں گا جہنے مینوں شرمندہ کر دِتا ہوندا¹⁹۱۹۔ اوس ویلے میں اوناں ساریاں نوں جہناں نے تینوں تکلیف پہنچائی اے سزا دیواں گا میرے آودے بندیاں نوں جہرے ٹُر نہیں سکدے بچا لواں گا تے اوناں نوں آودے کول کٹھیا کراں گا جہناں نوں دُور سُٹ دتا گیا اے میں اوناں دی تعریف کراں گا تے اوناں نوں عزت دیواں گا جیتھے اوناں نوں شرمندہ ہونا پیا سی ²⁰۲۰۔ اوس ویلے میں تہانوں کٹھیا کراں گا تے تہانوں گھر وِچ واپس لے آواں گا تے میں تہانوں عزت تے تمجد عطا کراں گا ہر تھاں دے لوکاں وِلوں میں تہاڈے لئی سارے کم چنگے ہون دیواں گا جیویں کہ تُسی آودی اِکھاں توں ویکھ لو گے خداوند فرماندا اے

حَجّی

1¹۱۔ دارا بادشاہ دے دورِ حکومت دے دوجے سال دے چھیویں مہینے دی پہلی تاریخ نُوں سیالنی ایل دے پُتر زُر بابل نُوں جہیڑا یہوداہ دا حاکم سی،اتےیہوصدق دے پُتر سردار کاہن یشوع نُوں حجئی نبی دی راہیں رب دا کلام پہنچیا۔ ²۲۔ کے لشکراں دا رب فرماوندا، ائے کے ائے لوکی کہندے نیں کے ہجے رب خُداوند دے گھر نُوں بناون دا ویلہ نئیں آیا۔³۳۔ تد رب دا کلام حجئی نبی دی راہیں پہنچیا۔ ⁴۴۔ کیہ تہاڈے لئی پکیاں چھتاں والے گھراں وچ رہن دا ویلہ ائے جدوں کے اوہ گھر ویران پیا ائے؟ ⁵۵۔ اتے ہُن ایس لئی لشکراں دا رب اِنج فرماوندا ائے؛ کے تُسی اپنے کماں اُتے دھیان کرو۔ ⁶۶۔ تُسی بوہت بیج بیجے پر بوہت تھوڑی جیہی فصل وڈی۔ تہانوں کھاون لئی بوھت ملیا پر تُہاڈا رج نیں وجیا۔ تُسی پیندے اؤ پر تُہاڈی پیاس نیں بُجھدی۔ تُسی کپڑے پاوندے اؤ، پر گرم نیں ہووندے۔مزدُور اپنی مزدُوری اتے کردا ائے پر اپنی تھیلی وچ کُچھ جمع نیں کرسکدا۔⁷۷۔ اتے لشکراں دا رب اِنج فرماوندا ائے؛ کے تُسی اپنے کماں اُتے دھیان کرو۔ ⁸۸۔ پہاڑاں تھوں لکڑاں لیاؤ اتے گھر بناؤ، تاں جے میں خُوش ہوواں اتے میری پرستش ہووے، لشکراں دا رب فرماوندا ائے۔ ⁹۹۔ تُسی بوھتے دی اُمید رکھی اتے ویکھو، تھوڑا لبھیا اتے جدوں تُسی اوہنوں اپنے گھر لیائے تاں میں اوہنوں اُڑا دِتا۔ لشکراں دا رب اِنج فرماوندا ائے، کیوں؟ ایس لئی کے میرا گھر ویران ائے اتے تُہاڈے وچوں ہر اِک اپنے گھر نُوں نسیا چلا جاوندا ائے۔¹⁰۱۰۔ ایس لئی کے ناں آسمان تھوں کورا ڈِگدا ائے اتے ناں دھرتی اپنی پیداوار پاوندی ائے۔ ¹¹۱۱۔ اتے میں خُشک سالی نُوں طلب کیتا کے مُلک اتے پہاڑاں اُتے اتے اناج اتے نویں مے اتے تیل اتے زمین دی سب پیداوار اُتے اتے سب انساناں اتے ڈنگراں اُتے اتے ہتھ دی ساری محنت اُتے آوے۔¹²۱۲۔ تد سیالتی ایل دے پُتر زرِ بابل اتے یہو صدق دے پُتر سردار کاہن یشوع اتے باقی سارے لوکی رب خُداوند دے کلام اتے اوہدے بھیجے ہوئے حجی نبی دیاں گلاں ول مُڑے اتے لوکی خُداوند دے حضُور ڈر گئے۔ ¹³۱۳۔ تد خُداوند دے پیغمبر حجی نیں خُداوند دا پیغام اوہناں لوکاں نُوں سُنایا کے رب خُداوند فرماوندا ائے ، میں تُہاڈے نال آں۔¹⁴۱۴۔ فیر خُداوند نیں یہوداہ دے حاکم سیالتی ایل دے پُتر زُرِبابل دی اتے یہوصدق دے پُتر سردار کاہن یشوع دی اتے باقی لوکاں دی رُوح نُوں تحریک دِتی۔ تاں اوہ آ کے لشکران دے رب اپنے خُدا دے گھر دی تعمیر وچ مصروف ہو گئے۔ ¹⁵۱۵۔ ایہہ واقعہ دارا بادشاہ دی سلطنت دے دوجے ورے دے چھیویں مہینے دی چوبیسویں تاریخ دا ائے۔

2¹۱۔ ستویں مہینے دی اکیسویں تاریخ نُوں خُداوند دا کلام حجی نبی دی راہیں پہنچیا۔ ²۲۔ کے یہوداہ دے حاکم سیالتی ایل دے پُتر زُربابل، یہوصدق دے پُتر سردار کاہن یشوع اتے باقی سارے لوکاں نُوں اِنج آکھو۔³۳۔ کے تہاڈے وچوں کنے اوس ہیکل دی پہلی شان نُوں ویکھیا ؟ اتے ہُن کیویں وکھالی دیندی ائے؟ کیہ ایہہ تُہاڈی نظر وچ حقیر نیں ائے؟ ⁴۴۔ پر ، ائے زُرِبابل حوصلہ رکھ، خُداوند فرماوندا ائے اتے ائے سردار کاہن یہوصدق دے پُتر یشوع حوصلہ رکھ اتے مُلک دے سب لوکو حوصلہ رکھو ، خُداوند فرماوندا ائے اتے کم کرو کیوں جے میں تُہاڈے نال آں، لشکراں دا رب فرماوندا ائے۔ ⁵۵۔ مصر تھوں نکلدے ویلے میں تُہاڈے نال وعدہ کیتا سی ، اوہدے مُطابق میری اوہ روح تہاڈے نال رہندی ائے۔ ہمت ناں ہارو۔⁶۶۔ کیوں جے لشکراں دا رب اِنج فرماوندا ائے کے میں تھوڑے چِر وچ فیر اِک واری آسمان زمین اتے سمندراں اتے خُشکی نُوں ہلا دیواں گا۔ ⁷۷۔ میں ساریاں قوماں نُوں ہلا دیواں گا اتے اوہناں دیاں پسند دیاں شیواں آون گیاں اتے میں اوس گھر نُوں جلال نال بھر دیواں گا ، لشکراں دا رب فرماوندا ائے۔⁸۸۔ چاندی میری ائے اتے سونا وی میرا ائے، لشکراں دا رب فرماوندا ائے۔ ⁹۹۔ ایس پچھلے گھر دی شان پہلے گھر دی شان نالوں بوھتی ہووے گی، لشکراں دا رب فرماوندا ائے اتے میں ایس مکان وچ سلامتی بخشاں گا، لشکراں دا رب فرماوندا ائے۔¹⁰۱۰۔ اتے دارا بادشاہ دی سلطنت دے دُوجے ورے دے نویں مہینے دی چوبیسویں تاریخ نُوں خُداوند دا کلام حجی نبی دی راہیں پہنچیا۔ ¹¹۱۱۔ کے لشکراں دا رب اِنج فرماوندا ائے کے شریعت پاروں کاہناں کولُوں پُچھو۔ ¹²۱۲۔ کے جے کر کوئی پاک گوشت نُوں اپنے لباس دے دامن وچ لیجاوندا ہووے اتے اوہدا دامن روٹی یاں دال یاں مے یاں تیل یاں کسی طرآں دی کھاون والی شے نُوں لگ جاون تاں کیہ اوہ پاک ہو جاون گیاں؟ کاہناں نے جواب دِتا، بلکل نئیں۔¹³۱۳۔ فیر حجی نیں پُچھیا کے جے کر کوئی کِسے مُردے نُوں ہتھ لاون نال ناپاک ہو گیا ہووے اتے اوہناں وچوں کِسے شے نُوں ہتھ لاوے تاں کیہہ اوہ شے ناپاک ہو جاوے گی؟ کاہناں نیں جواب دِتا، ضرور ناپاک ہوجاون گیاں۔ ¹⁴۱۴۔ فیر حجی نیں آکھیا، خُداوند فرماوندا ائے ، میری نظر وچ اوہناں لوکاں اتے ایس قوم اتے ایہناں دے کماں دا ایہو حال ائے اتے جو کُجھ ایس تھاں اُتے پیش کردے نیں ناپاک ائے۔¹⁵۱۵۔ ایس لئی ہُن اتے آون والے ویلے وچ ایس گل دا خیال رکھو، جدوں کے ہجے خُداوند دی ہیکل دا پتھر اُتے پتھر نئیں رکھیا گیا سگا۔ ¹⁶۱۶۔ اوس سارے زمانے وچ جدوں کوئی بیس (۲۰) پیمانیاں دی آس رکھدا سگا تاں دس (۱۰) ائی ملدے سگے اتے جدوں کوئی مے دے حوض وچوں پچاس (۵۰) پیمانے کڈن جاوندا سگا تاں بیس (۲۰) ائی نکلدے سگے۔ ¹⁷اتے میں تُہانوں تُہاڈے سب کماں وچ بیماریاں، پھپھوندیاں اتے اولے نال ماریا ، پر تُسی میرے ولے نئیں پرتے، خُداوند فرماوندا ائے۔¹⁸۱۸۔ ہُن اتے آون والے ویلے وچ ایس گل دا خیال رکھیو۔ اج خُداوند دی ہیکل دی نیو رکھی جاوے یعنی نویں مہینے دی چوبیسویں تاریخ نُوں ایس گل دا خیال رکھیو۔ ¹⁹۱۹۔ کیہ ایس ویلے بیج کھتے وچ ہئے؟ ہجے تاں تاک اتے انجیر اتے انار اتے زیتون وچ پھل نئیں لگیا۔ اج تھوں ائی میں تُہانوں برکت دیواں گا۔²⁰۲۰۔ فیر اوسے مہینے دی چوبیسویں تاریخ نُوں خُداوند دا کلام حجی نبی اُتے نازل ہویا۔ ²¹۲۱۔ کے یہوداہ دے حاکم زرِبابل نُوں آکھ کے میں آسمان اتے زمین نُوں ہلا دیواں گا۔ ²²۲۲۔ اتے سلطنتاں دے تخت اُلٹا دیاں گا اتے قوماں دیاں سلطنتاں نُوں برباد کردیواں گا اتے رتھاں نُوں سواراں سمیت اُلٹا دیاں گا اتے گھوڑے اتے اوہناں دے سوار ڈِگ جاون گے اتے ہر بندہ اپنے بھرا دی تلوار نال قتل ہو جاوے گا۔²³۲۳۔ لشکراں دا رب فرماوندا ائے۔ ائے میرے خادم سیالتی ایل دے پُتر زرِ بابل اوسے دن میں تینوں لیواں گا۔ خُداوند فرماوندا ائے اتے اپنی انگشتری دا نگینہ بناواں گا کیوں جے میں تینوں چُن لیا ائے ۔ لشکراں دا رب فرماوندا ائے۔

زکریاہ

1¹۱۔ دارا دے دوجے ورھے دے آٹھویں مہینے وچ خداوند دا کلام عدو بن برکیاہ دے پُتر زکریاہ اُتے ظاہر ہویا۔ ²۲۔ کہ خداوند تہاڈے پیو دادے نال ڈہڈا ناراض سی۔ ³۳۔ ایس واسطے لوکاں نوں کہہ خداوند ایویں فرماندا اے کہ تسیں میرے ول مڑو تے میں تہاڈے ول مُڑا گا ۔ خداوند خدا فرماندا اے۔⁴۴۔ تسیں اپنے پیو دادے وانگوں نہ بنوجہناں توں پہلے نبیاں نے اچی آواز نال کہہ کہ خداوند فرماندا اے کہ تسیں اپنی بُریاں راھواں تے اپنے بُرے کماں توں باز آؤ۔ پر اوناں نے نہیں سُنیا تے میرے ول نہیں پھرے ۔ ⁵۵۔ ہن تہاڈے پیو دادا تے نبی کیتھے نے کی او سدا جیوندے رہندے نے ۔ ⁶۶۔ پر کی میرا کلام تے میرا قانون جہڑا میں اپنی سیوا کرن والے نبیاں نوں دسے سن تہاڈے پیو دادے توں پورے نہیں ہوئے ۔ اوناں نے توبہ کیتی تے کہہ خدااوند ساڈے خدا نے اپنے ارادے دے مطابق ساڈی راہ تے ساڈے کماں وانگوں ساڈے نال ورتاہ کیتا۔⁷۷۔ دارادے دوجے ورھے دے گیاریں مہینے یعنی سباط دی چویں تاریخ نوں خداوند دا کلام عدد دے پُتر برکیاہ دے پُتر زکریاہ اُتے ظاہر ہویا ۔ ⁸۸۔ کہ میں رات نوں رویا وچ ویکھیا کہ اک بندہ لال گھوڑے اُتے بیٹھا مہندی دے روکھاں دے وچ تھلے کھلوتا سی تے اودے پیچھے لال تے بورے تے چیٹے رنگ دے گھوڑے سن ۔ ⁹۹۔ میں اکھیا کہ اے میرے مالک اے کی نے ۔ اوس فرشتے نے جہڑا میرے نال گل بات کرن ریا سی جواب دتا کہ میں تینوں وکھاواں گا کہ اے کی اے ۔¹⁰۱۰۔ اوس بندے نے جہڑا مہندی دے روکھا ں دے وچ کھلوتا سی کی اے او نیں جہناں نوں خدا نے گھلیا اے کہ ساری دنیا وچ پھرن ۔ ¹¹۱۱۔ تے اوناں نے خداوند دے فرشتے نوں جہڑا مہندی دے ر وکھاں دے وچ کھلوتا سی کہ اسی ساری دنیا دی سیر کیتی تے ویکھیا کہ ساری زمین وچ چین اے ۔¹²۱۲۔ فیر خداوند دے فرشتے نے اکھیا کہ خداوند خدا تے یروشلیم تے یہوداہ دے اوناں شہراں اُتے جہناں توں او اناں ستر ورھیا ں توں ناراض اے۔ کدوں تک رحم نہ کرے گا ۔ ¹³۱۳۔ تے خداوند نے اوس فرشتے نوں جہڑا میرے نال گلاں کرن دیا سی پیار نال تے تسلی دین والا جواب دتا۔¹⁴۱۴۔ تد اوس فرشتے نے جہڑا میرے نال گلاں کرن دیا سی اُچی آواز نال اکھیا خداوند خدا فرماندا اے کہ مینوں یروشلیم تے صیون توں نفرت اے۔ ¹⁵۱۵۔ تے میں اوناں قوماں توں جہڑیاں اپنے اآپ نوں محفوظ سمجھدیاں نے بوہت ناراض آں میں تھوڑا ناراض سا ںپر اوناں نے ایس بلا نوں بوہت زیادہ کر دتا۔¹⁶۱۶۔ ایس واسطے خداوند خدا ایویں فرماندا اے کہ میں رحمت دے نال یروشلیم نوں مڑآیا آں ۔ ایتھے میرا گھر بنایا جائے گا خداند خدا فرماندا اے کہ یروشلیم دے اُتے ناپن والا سُوتر کھیچیا جائے گا۔ ¹⁷۱۷۔ فیر اوچی آواز نال کہہ خداوند فرماندا اے کہ میرے شہر دوجی واری خوشحالی نال بھرن گے تے خداوند فیر صیون نوں تسلی بخشے گا تے یروشلیم نوں چُنے گا۔¹⁸۱۸۔ فیر میں آکھ چُک کے ویکھیا کہ چار سینگ نے ۔ ¹⁹۱۹۔ میں اوس فرشتے نوں جہڑا میرے نال گل بات کر ن ریا سی پوچھیا کہ اے کی نے۔ اونے مینوں جواب دتا کہ او سنگ نے ۔ جہناں نے یہوداہ تے اسرائیل تے یروشلیم نوں کھلاڑدتا۔²⁰۲۰۔ تد خداوند نے مینوں چار کاریگر وکھائے۔ ²¹۲۱۔ میں لبھیا کے اے کیہ کرن آن ریے نے اونے جواب دتا اے او سنگ نے جنہاں نے یہوداہ نوں ایویں کھلاڑیاکہ کوئی سر نہ چک سکیا ۔ پر اے کم کرن اآلے آئے نے اناں نوں ڈراون تے اوناں قوماں دے سنگاں نوں ڈیگ دین جہناں نے یہوداہ دے ملک نوں نکھڑن لئی ملک دے خلاف سنگ چکے کہ ایدے بندیاں نوں کھلاڑدین۔

2¹۱۔ تد میں اِکھ چُک کے ویکھیا کہ اِک بندہ ہتھ وِچ جریب پھڑے کھلوتا اے ۔ ²۲۔ میں پُچھیا تُو کیتھے جانا ایں ؟اونے مینوں جواب دِتا یروشلیم نوں ناپن لئی تاں جے ویکھاں کہ اوھدی چوڑائی تے لمبائی کنی اے۔³۳۔ میں پُچھیا تُو کیتھے جانا ایں ؟اونے مینوں جواب دِتا یروشلیم نوں ناپن لئی تاں جے ویکھاں کہ اوھدی چوڑائی تے لمبائی کنی اے۔ ⁴۴۔ تے اونوں آکھیا نس تے اوس جوان نوں آکھ کہ یروشلیم انسان تے جانوراں دے بُوہتےہون دے سببوں بناں کنداں دی بستیاں وانگوں ہووے گا ۔ ⁵۵۔ خداوند فرماندا اے میں آپی اوھدے چاراں پاسے اِگ دی کند ہوواں گا تے اوھدے اندے اوھدی شان ہوواں گا ۔⁶۶۔ آؤ، آؤ شمال دی زمین وِچوں نسو ۔ خداوند فرماندا اے کیوں جے میں تہانوں آسمان دِیاں چاراں ہواواں وانگوں کھلاڑ دِتا اے ۔ خداوند فرماندا اے۔ ⁷۷۔ اے صیون تُو جہڑی بابل دی دھی دے نال رہنی ایں نکل تے نس۔⁸۸۔ کیوں جے خداوند خدا جہنے مینوں عزت دِتی اے تے اوناں قوماں دے خلاف گھلیا اے جہناں نے تہانوں تباہ کیتا اے ایویں کہندا اے کہ جہڑا کوئی تہانوں ہتھ لاند ااے میریاں اِکھاں دیاں پُتلیاں نوں ہتھ لاندا اے ۔ ⁹۹۔ یقیناً میں اوناں دے خلاف اپنا ہتھ چُکا گا تاں جے اوناں دے غلام اوناں نوں تباہ کرن ۔ تد تُسی جانو گے کہ خداوند نے مینوں گھلیا اے ۔¹⁰۱۰۔ اے بابل دی دھی خوش ہو تے چیخ کیوں جے میں تیرے اندر رہواں گا خداوند فرماندا اے۔ ¹¹۱۱۔ بُوہت ساریاں قوماں خدا نال رِل جان گیاں تے میریاں قوماں ہو جاون گیاں۔ میں تہاڈے وِچ رہوواں گا ۔ اوس دِن تُسی جان لو گے کہ خداوند خدا نے مینوں تہاڈے کول گھلیا اے ۔¹²۱۲۔ تے خداوند یہوداہ دے پاک مُلک وِچ اپنی مالکی دا حصہ ٹھہرائے گا تے یروشلیم نوں فیر توں چُنے گا ۔ ¹³۱۳۔ خداوند دے حضور وِچ چُپ رہووہ کیوں جے او اپنے پاک گھر توں اُٹھیا اے۔

3¹۱۔ تد اونے مینوں وکھایا کہ سردار کاہن یشُوع خدا دے فرشتے دے اِگے کھلوتا اے تے شیطان اونوں گہنگار ثابت کرن لئی اوھدے سجے ہتھ کھلوتا اے ۔ ²۲۔ خدا نے شیطان نوں آکھیا، اے شیطان ، خدا تینوں عقل دیوے ! او خداوند جہنے یروشلیم نوں چُنیا اے تینوں سمجھاوے ۔ کی اے بندہ بلدی ہوئی لکڑ نہیں جہڑی اِگ وِچوں کڈی گئی اے؟ ³۳۔ تد یشُوع گندے کپڑے پائے ہوئے فرشتے اِگے کھلوتا سی۔⁴۴۔ فرشتے نے اوناں نوں جہڑے اوھدے اِگے کھلوتے سن آکھیا ، اوھدے گندے کپڑے لا دیو۔ تد اونے یشُوع نوں آکھیا ، ویکھ میں تیرے بُرے کماں نوں دُور کیتا ے میں تینوں صاف ستھری پوشاک پاواں گا ۔ ⁵۵۔ تد میں آکھیا، اوھدے سر اُتے صاف پگ رکھو تے اوناں نے اوھدے سر اُتے صاف پگ رکھی تے پاشاک پووائی تے خدا دا فرشتہ اوھدے کول کھلوتا ریا ۔⁶۶۔ خدا دے فرشتے نے یشُوع نوں پکایاں کیتا۔ ⁷۷۔ خداوند خدا ایہہ فرماندا اے کہ جے تُو میریاں راہواں اُتے ٹُریں گا تے میرے حُکماں نوں منیں گا تاں میرے گھر اُتے حکومت کریں گا تے میرے نیاں دا راکھاں ہوویں گا تے میں تینوں اوناں دے وِچ جیڑے ایتھے کھلوتے نے تھاں دیواں گا ۔⁸۸۔ اے یشُوع ، سردار کاہن ، تُو تے تیرے نال دے جہڑے تیرے اِگے بیٹھے نے تے جہڑیاں آن آلیاں گلاں دے طور تے نشان نے ، سُن کہ میں اپنے بندے شاخ نوں لیان آلا آں ۔ ⁹۹۔ ویکھ اوس پتھر نوں جہڑا میں یشُوع دے اِگے رکھیا اے اوھدے اُتے سَت اِکھاں نے ۔ میں اوھدے اُتے کڑھائی کر کے لکھاں گاںخداوند فرماندا اے تے اوس مُلک دے بدی دے کماں نوں اِک ای دِن وِچ دور کر دیواں گا ۔¹⁰۱۰۔ اوس دِن تہاڈے وِچوں ہر اِک اپنے گوانڈی نوں ول تے انجیر دے رُکھ تھلے بٹھائے گا ۔ خداوند خدا فرماندا اے۔

4¹۱۔ او فرشتہ جہڑا میرے نال گلاں کر ریا سی فیر آیا تے مینوں جگایا ۔ ²۲۔ اونے مینوں پُچھیا تُو کی ویکھینا ایں ؟ میں جواب دِتا کہ خالص سونے دا شمعدان ویکھدا ں آں جہدے اُتے اِک پیالہ اے تے اوھدے اُتے سَت دیوے نے تے اُناں سَتاں دیویاں اُتے نلیاں نے ۔ ³۳۔ اوھدے کول زیتون دے دو رُکھ وی نے اِک تاں پیالے دے سجے تے دُجا کھبے پاسے ۔⁴۴۔ میں اوس فرشتے نوں جہڑا میرے نال گلاں کر ریا سی پُچھیا اِے میرے مالک ایہہ کی اے؟ ⁵۵۔ اونے جواب دِتا کی تُو نہیں جاند اکہ ایہہ کی نے ؟ میں جواب دِتا نہیں میرے مالک ۔⁶۶۔ تد اونے آکھیا زربابل لئی خداوند دا ایہہ کلام اےکہ نہ طاقت توں سگوں میری روح توں ۔ ایہہ خداوند فرماند ااے ۔ ⁷۷۔ اے وڈے پہاڑ تُو کی ایں ؟زربابل دے اِگے تُو پدر میدان ہو جاویں گا تے تد او چوٹیآلا پتھر کڈ لیاوے گا تے خدا دا فضل ہووے ، خدا دا فضل ہووے دی پکار ہووے گی۔⁸۸۔ فیر خداوند دا کلام میرے اُتے ظاہر ہویا ۔ ⁹۹۔ کہ زربابل دے ہتھاں نے اوس گھر دی نہی رکھی تے اوھدے ہتھ اونوں پورا وی کرن گے ۔ تد تُسی جانو گے کہ خداوند خدا نے مینوں تہاڈے کول گھلیا اے ۔ ¹⁰۱۰۔ کون اے جہنے نکیاں شےواں دے دن نوں کُجھ وی نہیں سمجھیا اے ؟ لوک زربابل دے ہتھ وِچ ساھل ویکھ کے خوش ہون گے (ایہہ سَت خداوند دِیاں اِکھاں نے جہڑیاں ساری زمین تے پھر دیاں نے ) ¹¹۱۱۔ فیر میں فرشتے توں پُچھیا کہ ایہہ دوویں زیتون دے رُ کھ جہڑے شمعدان دے سجے کھبے نے کی نے؟¹²۱۲۔ میں دوجی وار اوھدے توں پُچھیا کہ زیتون دِیاں ایہہ دو ٹانیاں کی نے جہڑیاں سونے دِیاں دو نلیاں جُڑیاں سن تے جہدے وِچوں سونے دا تیل نکلداآریااے ۔ ¹³۱۳۔ اونے جواب دِتا کی تُو نہیں جاندا کہ ایہہ کی نے ؟میں آکھیا نہیں میرے مالک ۔¹⁴۱۴۔ اونے آکھیا ایہہ او نے جہڑے ساری زمین دے مالک دی سیوا لئی مسح کیتے گئے نے ۔

5¹۱۔ میں فیر ویکھیا کہ میرے اگے اِک اُردا ہویا طومار اے ۔ ²۲۔ اونے مینوں پُچھیا تُو کی ویکھداایں ؟میں جواب دِتا اِک اُڑدا ہویا طومار ویکھدا آں جہڑا وی ہتھ لما تے دِس ہتھ چوڑا اے ۔³۳۔ اونے مینوں آکھیا ایہہ او لعنت اے جہڑی ساری دُنیااُتے ظاہر ہون نوں اے ۔اوھدے اِک پاسے دے لکھائی دے مطابق ہر اِک چور مُلک وِچوں کڈیا جاوے گا تے اوھدے دُجے پاسے دے لکھائی دے مطابق جہڑا کوئی جھوٹی سُو نہہ کھاند ااے مُلک وِچوں کڈیا جاوے گا ۔ ⁴۴۔ خداوند خدا فرماندا اے میں اونوں باہر گھل دیاں گا تے او چور دے گھر وِچ وڑے گا تے اوھدے گھر وِچ جہڑا میرے ناں دی جھوٹی سُو نہہ کھاندا اے تے اونوں اوھدی لکڑتے پتھر نال برباد کر دیوے گا ۔⁵۵۔ فیر او فرشتہ جہڑا میرے نال گلاں کر ریا سی نکلیا تے مینوں آکھیا اِکھ چُک کے ویکھ کی نکل ریا اے ۔ ⁶۶۔ میں پُچھیا ایہہ کی اے ۔ اونے جواب دِتا ایہہ ناپن آلی ٹوکری اے ۔ ایہہ وی آکھیا کہ ایہہ مُلک دے سارے لوکاں دے گناہ نے ۔ ⁷۷۔ تے سیسے دا شارا چُکیا گیا تے اِک عورت ٹوکری وِچ بیٹھی ہوئی سی ۔⁸۸۔ اونے آکھیا ایہہ گناہ (دی شکل) اے تے اونے اوس عورت نوں فیر ٹوکری وِچ دبا دتا تے سیسے دے شارے نال لُکا دتا۔ ⁹۹۔ تد میں اِکھ چُک کے ویکھیا کہ میرے اِگے دو عورتاں سن تے اوناں دیاں باواں وِچ ہوا بھری ہوئی سی ! اوناں دے بازو سارس وانگوں سن تے او ٹوکری نوں آسمان تے زمین دے وِچ کار چُک کے لے گیاں ۔¹⁰۱۰۔ میں اوس فرشتے نوں جہڑا میرے نال گلاں کر ریا سی پُچھیا کہ ایہہ ٹوکری نوں کیتھے لے کے جا ریاں نے ؟ ¹¹۱۱۔ اونے جواب دِتا سینار دے مُلک نوں تاں جے ایدے لئی اِک گھر بنان تے جدوں او تیار ہو جاوے تاں اوھدے وِچ ایہہ ٹوکری اپنی تھاں رکھی جاوے گی

6¹۱۔ میں فیر اِکھ چُک کے ویکھیا کہ میرے اِگوں دو پہاڑاں دے وِچ کاروں چار رتھ نکلے ۔ او پہاڑ کہایں دے سن۔ ²۲۔ پہلے رتھ دے گھوڑے لال ، دُجے دے کالے۔ ³۳۔ تیجے دے چیٹے تے چوتھے دے ڈب کھڑبے سن ۔ ایہہ سارے دے سارے وڈے زور آلے سن ۔ ⁴۴۔ میں اوس فرشتے نوں جہڑا میرے نال گل کر ریا سی پُچھیا اے میرے مالک اے کی نے؟⁵۵۔ فرشتے نے جواب دِتا ایہہ آسمان دِیاں چار ہواواں نے جہڑیاں ساری دُنیادے مالک خداوند خدا دی حضور ی وِچ کھلوتے رہین دی بجائے باہر جا ریاں نے ۔ ⁶۶۔ کالے گھوڑیاں والا رتھ پہاڑ پاسے دے مُلک وِل تے چیٹے گھوڑیاں والا لیندے پاسے دے مُلک وِل ، ڈب کھڑبے گھوڑیاں والا دکحن دے مُلک پاسے جا ریا اے۔⁷۷۔ ایہہ طاقت آلے گھوڑے باہر نکل کے ساری دُنیا وِچ پھرن لئی جان مار کے محنت کرن لگے۔تے اونے آکھیاجاؤ، دُنیا دی سیر کروتے او دُنیا دی سیر لئی گئے۔ ⁸۸۔ تد اونے اُچی آواز نال آکھیاویکھ جہڑے پہاڑ پاسے مُلک وِل گئے نے اوناں نے پہاڑ پاسے اآلے مُلک وِچ میرے دِل نوں سکون دتا اے۔⁹۹۔ فیر خداوند دا کلام میرے اُتے ظاہر ہویا۔ ¹⁰۱۰۔ کہ تُو اِج ای خلدی تے طوبیاہ تے یدعیاہدے کول جا جہڑے بابل دے کڈے گئے مُلک توں صفنیاہ دے پُتر یوسیاہ دے گھر وِچ آئے نے اوناں توں سونا چاندی لے تے ¹¹۱۱۔ سونا چاندی لے کے اِک تاج بنا تے یہوصدق دے پُتر یشُوع سردار کاہن نو پا۔¹²۱۲۔ تے اونوں آکھ کہ خداوند ایویں فرماندا اے کہ او بندہ جہدا ناں شاخ اے اوھدے چھاں تھلے خوشحالی ہووے گی تے او خداوند دی ہیکل نوں بناوے گا ۔ ¹³۱۳۔ اے ای او اے جہڑا خداوند دی ہیکل نوں بناوے گا تے او بادشاہی لباس پاوے گا تے تخت اُتے بیٹھ کے بادشاہی کرے گا تے اوس تخت اُتے کاہن وی ہووے گا تے دوواں وِچ فرق ہووے گا۔¹⁴۱۴۔ تے تاج حیلم تے طوبیاہ تے یدعیاہ تے صفنیاہ تے پُتر حین نوں یادگار دے طور تے دِتا جاوے گا ۔ ¹⁵۱۵۔ تے او جہڑے دور نے آن گے تے خدا دی ہیکل نوں بنان وِچ مدد کرن گے تد تُسی جانو گے کہ خداوند خدا نے مینوں تہاڈے کول گھلیا اے ۔ جے تُسی دِل نال خداوند اپنے خدا دے حُکم منو گے تاں ایہہ گلاں پوریاں ہون گیاں۔

7¹۱۔ دارا بادشاہ دی حکومت دے چوتھے ورھے دے نویں مہینے کسلیودی چوتھی تاریخ نوں خداوند دا کلام زکریاہ اُتے ظاہر ہویا ۔ ²۲۔ تے بیت ایل دے لوکاں نے شراضر تے رجم مُلک تے اوھدے لوکاں نوں گھلیا کہ خداوند اٗگے منت کرن ۔ ³۳۔ تے خداوند خدا دے کاہناں تے نبیاں توں پوچھن کہ کی میں پنجویں مہینے وِچ راواں پیٹاتے روزہ رکھاں جیویں کہ میں اینے ورھیاں توں کیتا اے ؟⁴۴۔ تد خداوند دا کلام میرے اُتے ظاہر ہویا ⁵۵۔ کہ مُلک دے سارے لوکاں تے کاہناں نوں آکھ کہ جدوں تُسی پنجویں تے ستویں مہینے وِچ لنگے ہوئے ستر ورھیاں تک روزہ رکھیا تے روئے پیٹے تے کی سچی مُچی کی تُسی میرے لئی ای روزہ رکھیا؟ ⁶۶۔ تے جدوں تُسی کھاندے تے پیندے سی تے کی اپنے لئی نہیں کھاندے پیندے سی ؟ ⁷۷۔ کی ایہہ اہو ای کلام نہیں جہڑا خدا نے پہلا لیاں نبیاں دی را ھیں فرمایا سی جدوں یروشلیم تے آسے پاسے دے شہر امن نال بھرے ہوئے تے خوش سن تے دکھن پاسے دی زمین تے لیندے پاسے دیاں پہاڑیاںاآباد سن۔⁸۸۔ تے خداوند دا کلام فیر زکریاہ اُتے ظاہر ہویا۔ ⁹۹۔ کہ خداوند خدا ایویں فرماندا اے کہ سچائی نال نیاں کرو تے ہر بندہ دُجے بندے اُتے رحم تے کرم کرے ۔ ¹⁰۱۰۔ بیوہ تے یتیم تے مسافر تے غریب اُتے ظلم نہ کرو ۔ اِک دُجے لئی اپنے دِل وِچ بُرا ارادہ نہ بناو۔¹¹۱۱۔ پر اوناں نے نہیں سُنیا سگوں بغاوت کر کے اپنے کناں نوں بند کر لیا۔ ¹²۱۲۔ اوناں نے اپنے دِلاں نوں الماس وانگوں سخت کر لیا تاں جے شریعت تے کلام نوں نہ سُنن جہڑا خداوند خدا نے پچھلے نبیاں اُتے اپنی روح دے راھیں ظاہر کیتا سی۔ایس لئی خداوند خدا بُوہت ڈاڈا ناراض ہویا۔¹³۱۳۔ خداوند فرماندا اے جدوں میں صدیا اوناں نے نہیں سُنیا ۔ ایس لئی جدوں اوناں نے پکاریاتے میں نہیں سُنیا ۔ ¹⁴۱۴۔ میں اوناں نوں ساریاں قوماں وِچ جہناں وِچ او پردیسی سن اوناں نوں ہوا دے بلُیاں نال کھلاڑ دتا ۔اوھدے بعد مُلک انج اُجریاکہ کسے نے اوتھے آن جان نہ کیتا ۔ایویں اوناں نے سوہنے مُلک نوں اُجار دِتا۔

8¹۱۔ رب خداوند دا کلام فیر میرے اُتے نازل ہویا۔ ²۲۔ کہ خداوند خدا ایویں فرماندا ے کہ مینوں صیون دے لئی بڑی غیرت اے میں اپنی غیرت وِچ سڑ ریا واں۔ ³۳۔ خداوند خدا فرماندا اے میں صیون نوں واپس آواں گا تے یروشلیم وِچ رہواں گا ۔ تد یروشلیم سچائی دا شہر کہاوے گا۔تےخداوند دا پہاڑ پاک پہاڑ کہا وے گا ۔⁴۴۔ خداوند فرماندا اے کہ یروشلیم دِیاں گلیاں وِچ وڈی عمر دے بندے تے عورتاں اپنے ہتھاں وِچ وڈی عمر دے سببو ں سوٹی لے کے فیر بھیٹن گے۔ ⁵۵۔ تے شہر دِیاں گلیاں اوتھے کھیڈ دے ہوئے مُنڈے تے کُڑیاں نال بھریاں ہون گئیاں۔⁶۶۔ خداوند ایویں فرماندا اے کہ اوس ویلے اِناں لوکاں توں بچے ہوئے باقی لوکاں دِیاں اِکھاں وِچ عجیب گل ہووے گی پر کی اے میریاں اِکھاں دے وِچ وی عجیب ہووے گی خداوند فرماند ااے ۔ ⁷۷۔ خداوند فرماندا اے کہ میں اپنے لوکاں نوں چڑھدے تے لیندے دے لوکاں توں بچاواں گا ۔ ⁸۸۔ میں اوناں نوں یروشلیم وِچ رہین لئی موڑ لیاواں گا۔ او میرے لوک ہون گے تے میں سچائی تے صداقت نال اِ وناں دا رب ہوواںگا۔⁹۹۔ خداوند ایویں فرماندا اے کہ کہ تُسی جہڑے اِس ویلے ایہہ کلام سُن رہے او جہڑا اوناں نبیاں دے راھیں دِسیا گیا سی جہڑے اوس ویلے اوتھے کول سن جدوں خداوند خدا دے گھر دی نیو ں رکھی گئی سی ۔اپنے ہتھاں نوں تگڑیاں کرو تاں جے ہیکل بن سکے ۔ ¹⁰۱۰۔ اِناں دِناں توں پہلے نہ انسان لئی مزدوری سی نہ جانوراں لئی بھاڑا سی تے نہ ویریاں دے سببوں کوئی بچ کے اپنے کم کار تے جا سکدا سی ۔¹¹۱۱۔ پر ہون میں اِناں لوکاں دے باقی بچے ہوئے لوکاں دے نال پہلاں وانگوں پیش نہیں آواں گا ۔خداوند فرماندا اے۔ ¹²۱۲۔ بیع بُوہتا اُگے گا ول بُوہت سارا پھل دیوے گی زمین فصل دیوے گی تے آسمان توں تریل ڈیگے گی ۔ میں اوناں لوکاں وِچوں باقی بچے ہوئے لوکاں نوں اوناں ساریاں شےواں دا مالک بناواں گا ۔¹³۱۳۔ اے یہوداہ تےاِسرائیل دے لوکوں جیویں کہ تُسی دُجیاں قوماں دے وِچ لعنت دی وجہ بنے رہے او اونج ای میں تہانوں بچاواں گا تے تُسی برکت پاؤ گے ۔ڈرو نہ سگوں تہاڈے ہتھ تگڑے ہون۔ ¹⁴۱۴۔ خداوند خدا آکھدا اے کہ جیویں میں تہاڈی بربادی دا تہیہ کیتا سی تے جدوں تہاڈے پیو دادے نے مینوں غصہ دوایا سی تے میں اوناں اُتے رحم نہ کیتا خداوند خدا فرماندا اے۔ ¹⁵۱۵۔ اِنج ای میں ہون یروشلیم تے یہوداہ دے نال بھلاکرن دا اردہ کیتا اے ڈرو نہیں۔¹⁶۱۶۔ تُسی اِناں گلاں اُتے عمل کرو تہاڈے وِچوں ہر اِک دُوجے نال سچ بولے تے اپنی عدالتاں وِچ سچائی نال عدالت کرو ۔ ¹⁷۱۷۔ اپنے گوانڈی دے خلاف بُرا ارادہ نہ کرو ۔ کوئی جھوٹی قسم نوں پیار نہ کرے ، میں اِناں ساریاں گلاں توں نفرت کرنا واں ۔خداوند فرماندا اے ۔¹⁸۱۸۔ خداوند خدا دا کلام فیر میرے اُتے اُتریا ۔ ¹⁹۱۹۔ خداوند خدا ایویں فرماندا اے کہ چوتھے ، پنجویں ،ستَویں تے دِسویں مہینے دا روزہ بنی یہوداہ لئی خوشی تے خوش دِلی دیاں عیداں ہون گئیاں ۔ اِس لئی تُسی سچائی تے سلامتی نوں پیارا کرو ۔²⁰۲۰۔ خداوند خدا ایویں فرماندا اے کہ بُوہت ساریاں قوماں تے وڈے وڈے شہراں دے لوک آن گے ۔ ²¹۲۱۔ تے اِک شہر دے لوک دُوجے شہر وِچ جا کے کہن گے چلو چھیتی نال جا کے خدا اِگے منت کرئیے تے خداوند دے منگتے ہوئے میں وی چلنا واں ۔ ²²۲۲۔ تے بُوہت ساریاں اُمتاں تے زور آلیاں قوماں یروشلیم وِچ آن گیاں تے خداوند دِیاں طالب ہون گیاں تے اوھدے اِگے منت کرن گیاں ۔²³۲۳۔ خداوند ایویں فرماندا اے اوناں دِناں وِچ ساریاں زباناں تے قوماں دے دس بندے مضبوطی دے نال اِک یہودی دا پلا پھڑ ن گے تے کہن گے کہ اسیں تہاڈے نال ٹُراں گے کیوں جے اسیں سُنیا اے کہ خدا تہاڈے نال اے ۔

9¹۱۔ خداوند دا کلام حدراک تے دمشق دے خلاف اے کیوں جے سارے لوکاں تے اِسرائیل دے قیبلیاں دِیاں اِکھاں خداوند اُتے لایاں ہویاں نے ²۲۔ تے حمات دے خلاف وی جہڑا اوھدی سرحد اُتے وے تے صور تے صیدا دے خلاف حالانکہ او بُوہت ُہنُر والے ے³۳۔ صور نے اپنے لئی پکا قلعہ بنایا اے تے مٹی وانگوں چاندی تے ڈھیر لا دتے نے تے گلیاں دے گند وانگوں سونے دے ڈھیر ⁴۴۔ پر خداوند اوھدی ساری دولت کھو لے گا تے اوھدی سمندری طاقت نوں برباد کر دیوے گا تے اِگ اونوں کھا جاوے گی⁵۵۔ اسقلون اونوں ویکھے گا تے ڈرے گا غزہ وڈاڈے درد وِچ پے جاوے گا تے اقرون وی ، کیوں جے اوھدی آس ٹوٹ جاوے گی غزہ دی بادشایی مُک جاوے گی تے اسقلون برباد ہو جاوے گا ⁶۶۔ بیگانے اشدود اُتے قبضہ کرن گے تے میں فلستیاں دا غرور مٹا دواں گا ⁷۷۔ میں اوناں دے منُہ وچوں خون نوں تے اوناں نے دنداں وِچوں منع کیتی ہوئی روٹی کڈ دیواں گا جہڑے لوکی بچ رہے ہون گے او ساڈے خدا دے لوک ہون گے تے او یہوداہ وِچ سردار ہون گے تے عقرونی یبوسیاں وانگوں ہون گے⁸۸۔ پر میں اپنے گھر نوں غرق کرن والیاں لشکراں توں بچاواں گا فیر کوئی ظالم بالکل میرے لوکاں نوں لتاردا ہویا نہ لنگے گا کیوں جے ہون میری نظر اوناں اُتے اے۔⁹۹۔ اے صیون دی دھی ُوہت خوش ہو اے یروشلیم دی دھی للکار ویکھ تیرا بادشاہ تیرے کول آندا اے او سچا اے تے خلاصی اوھدے ہتھ وِچ اے او نرم دِل اے تے کھوتے اُتے بیٹھا اے سگوں جوان کھوتے اُتے بیٹھا اے ¹⁰۱۰۔ میں افرائیم توں رتھ تے یروشلیم توں جنگ کرن آلے گھوڑے لے لواں گا جنگ دی کمان توڑ دِتی جاوے گی او قوماں نوں صلح دی خوشخبری دوے گا اوھدی بادشایی سمندر توں سمندر تیک ہووے گی تے دریائے فرات توں لے کے زمین دی آخر تیک ہووے گی¹¹۱۱۔ تے تیرے لئی ایویں اے کہ تیرے نال اپنے خون دے وعدے دے سببوں میں تیرے قیدیاں نوں ھنیرے کھوہ وِچوں کڈ لیاواں گا ¹²۱۲۔ اے آس رکھن آلے قیدیو، اپنے قعلیاں وِچ واپس آؤ ہون وی میں علان کرنا آں کہ میں تہانوں دُوناں واپس کر دواں گا ¹³۱۳۔ جیویں میں اپنی کمان نوں نیوا کر دینا آں اویں ای یہوداہ نوں نیوا کر دواں گا تے افرائیم نوں اوھدے اُتے تیر وانگوں لا دواں گا اے صیو ن میں تیرے پُتراں نوں یونان دے پُتراں دے خلاف کھلاڑ دواں گا تے تینوں جنگ کرن آلی تلوار ونگوں بناواں گا¹⁴۱۴۔ تد خداوند اوناں اُتے ظاہر ہووے گا اوھدے تیر بجلی وانگوں نکلن گے قدرت والا خدا نرسنگا پھونکے گا او دکھن طوفا ن دے نال اِگے ودھے گا ¹⁵۱۵۔ تے خداوند خدا اوناں نوں بچاوے گا او برباد کرن گے تے کمہانی دے پتھراں نال جیت جان گے او شراب پی کے شرابیاں وانگوں شور مچان گے او اوس کولے وانگوں بھر جاون گے جہڑا مذبحے دیاں نُکراں اُتے چھڑکن لئی ورتیا جاند ااے¹⁶۱۶۔ خداوند اوناں دا خدا اوس دِن اوناں نوں اپنی بھیڈاں وانگوں بچاوے گا او اوھدے ملک وِچ تاج دے موتیاں وانگوں چمکن گے ¹⁷۱۷۔ او کس قدر دِل موہن تے خوبصورت ہون گے غلہ جواناں نوں سرسبز بناوے گا تے کُڑیاں نویں مے توں ودھن پھُولن گیاں

10¹۱۔ پچھلی برسات دے مینہ لئی خداوند توں دُعا کرو خداوند ای طوفان نوں بدلاں وِچ بدل دیندا اے او انساناں تے میدان دی کھا نوں مینہ پاندا اے ²۲۔ پرست دھوکے دیاں گلاں کر دےنے تے غیب دا علم رکھن آلے بھوٹی رویا ویندے نے او ایویں دے سُفنے دسدے نے جہڑے جھوٹے ہوندے نے تے ایویں تسلی دیندے نے جہڑی سچی نہیں اِس لئی لوک بھیڈاں وانگوں گمراہ ہوندے نے تے دُکھ پاندے نے کیوں جے اوناں دا کوئی چرواہا نہیں³۳۔ میرا قہر چرواہیاں اُتے بھڑکدا اے تے میں راہ وکھاون والیاں نوں سزا دواں گا کیوں جے خداوند خدا اپنے گلے یہوداہ دے گھرانے دا راکھا ہووے گا تے اوناں نوں فخر کرن آلیاں جنگی گھوڑیاں وانگوں بناوے گا⁴۴۔ یہوداہ وِچوں کوئی نُکر دا پتھر نکلے گا تے اوھدے وِچوں تنبوہ دی کھونڈی نکلے گی اوھدے وِچوں جنگ کرن آلی کمان نکلے گا تے اوھدے وِچوں ہر اِک حُکم دین نکلے گا ⁵۵۔ او کھٹے مل کے زار آور پہلوان ہو جان گے جنگ وِچ چکڑ َ آلیاں گلیاں وِچوں لنگن گے کیوں جے خدا اوناں دے نال اے تے او جنگ کرن گے تے سواراں نوں ہارا دین گے⁷۵۔ او کھٹے مل کے زار آور پہلوان ہو جان گے جنگ وِچ چکڑ َ آلیاں گلیاں وِچوں لنگن گے کیوں جے خدا اوناں دے نال اے تے او جنگ کرن گے تے سواراں نوں ہارا دین گے⁸۸۔ میں اوناں نوں اشارے نال کٹھا کراں گا تے یقیناً اوناں دا فدیہ دواں گا او پہلے وانگوں بُوہتے ہو جاون گے ⁹۹۔ بھاویں میں اوناں نوں قوماں وِچ وکھ وکھ کر دِتا سی فیر وی او مینوں دور دے مُلکاں توں یاد کرن گے او تے اوناں دے بچے جیوندے رہین گے تے واپس آن گے ¹⁰۱۰۔ میں اوناں نوں ملکِ مصر توں واپس لیاواں گا تے اسور توں کٹھا کراں گا تے اوناں نوں جلعاد تے لبنان دی زمین اُتے لیاواں گا ایتھوں تیک کہ اوناں لئی بُوہتی جگہ نہ روے گی¹¹۱۱۔ او مُصیبت دے سمندر وِچوں لنگن گے تے سمندر دِیاں لہراں رُک جان گیاں تے دریائے نیل تہہ تیک سُکھ جاوے گا تے اسُور دا غرور توڑ دِتا جاوے گا تے مصر دی طاقت جاندی روے گا ¹²۱۲۔ میں اوناں نوں خداوند وِچ تگڑا کراں گا تے او اوھدے قدرت نال ٹُرن گے خداوند فرماند ااے

11¹۱۔ اے لُبنان آپنے بُوہیاں نوں کھول تاں جے اِگ تیریاں کنداں نوں ساڑ دیوے ²۲۔ اے سرو دے رُ کھ روہ پیٹو کیوں جے دیودار ڈیگ گیا اے تے سُوہنے رُکھ غرق ہو گئے نے اَے بسن دے بلوط دے درکھو رووہ پیٹو کہ بھرے جنگل وڈھ دِتے گئے ³۳۔ اڑلیاں دے رون دِیاں واجان سُنو اوناں دِیاں سُوہنیاں چرن آلیاں تھاواں مُک گیاں شیراں دا گرجنا سُنو یردن دا جنگل مُک گیا⁴۴۔ خداوند فرماندا اے کہ جہڑے جانور ذبح ہون لئی رکھے گ گئے نے اوناں نوں چرا ۔ ⁵۵۔ اوناں دے خریدن آلے اوناں نوں ذبح کر دے نے تے سزا نہیں پاندے تے اوناں دے ویچن آلے کہندے نے خدا دی وڈھائی ہووے اسیں پیسیاں آلے ہو گئے ! اوناں دے اپنے اڑیالی اونان اُتے ترس نہیں کر دے ۔ ⁶۶۔ میں ملک دے لوکاں اُتے ہور رحم نہیں کراں گا خداوند فرماندا اے ۔ میں ہر بندے نوں اوھدے گوانڈی تے اوھدے بادشاہ دے حوالے کر دواں گا تے او ملک نوں برباد کر دین گے تے میں اوناں نوں اوناں دے ہتھوں نہیں بچاواں گا ۔⁷۷۔ بس میں اوناں بھیڈاں نوں جہڑیاں ذبح ہون لئی سن خاص کر گلے دیاں ماڑیاں بھیڈا ں نوں چرایا تے میں دو سوٹیاں لیاں ۔اوناں وِچوں اِک نوں فضل تے دُوجہ نوں میل جول کیا تے گلے نوں چرایا ۔ ⁸۸۔ اِک مہینے وِچ میں تِناں اڑیالیاں نوں ماریا ۔گلے نے میرے نال نفرت کیتی تے میرا دِل اوناں توں چُکیا گیا ۔ ⁹۹۔ تے میں آکھیا ہون میں تہاڈا اڑیالی نہیں ہوواں گا مرن آلا مر جاوے گا تے ہلاک ہون والا ہلاک ہووے تے بچے ہوئے اِک دُوجے دا گوشت کھان ۔¹⁰۱۰۔ تد میں فضل دے ناں آلی سوٹی نوں لیا تے اونوں توڑ دِتا تاں جے میں اپنے اوس وعدے نوں جہڑا ساریاں قوماں نال کیتا سی مُکا دیواں ۔ ¹¹۱۱۔ او اوسے دِن مُک ہو گیا تے گلے دے مظلوماں نے جہڑے مینوں ویکھ ریے سن سمجھ لیا کہ ایہہ خدا دا کلام اے ۔ ¹²۱۲۔ میں اوناں نوں آکھیا جے تُسی ٹھیک سمجھدے او تے میری مزدوری مینوں دیو نہیں تے نہ دیو ۔ اوناں نے چاندی دے ترِی سکے مینوں دِتے ۔¹³۱۳۔ تے خد انے مینوں آکھیا اونوں کمیار دے سامنے سُٹ دے یعنی اوس وڈی قیمت نوں جہڑی اوناں نے میرے لئی ٹھہرائی سی ۔میں اے ترِی روپئے خدا دے گھر وِچ کمیار دے سامنے سُت دِتے ۔ ¹⁴۱۴۔ تد مین یہوداہ تے اِسرائیل دے اِس بھراواں آلے رشتے نوں مُکاندے ہویاں دُوجی سُوٹی نوں جہڑی میل جول کہاندی سی توڑ دِتا ۔¹⁵۱۵۔ تد خدا نے مینوں فرمایا کہ تُو فیر نا سمجھ اڑیالی دا سامان لے ۔ ¹⁶۱۶۔ کیوں جے میں اِس ملک وِچ اِک اڑیالی کھلاڑاں گا جہرا گوچیاںہویاں دی پرواہ نہیں کرے گا نہ جوان نوں لبھے گا تے نہ پھٹڑ دا علاج کرے گا ، نہ تندرستیاں نوں چراوے گا سگوں اپنی پسند دے مطابق اوناں دے کُھراں نوں چیر کے اوناں دا گوشت کھاوےگا ۔¹⁷۱۷۔ نکمے اڑیالی اُتے افسوس جہڑا گلے نوں چھڈ کے نس جاندا اے کاش تلوار اوھدے بازو تے سجی اِکھ اُتے آپوے اوھدا بانھں بالکل سُکھ جاوے تے اوھدی سجی اِکھ پاٹ جاوے

12¹۱۔ اِسرائیل لئی خداوند دا کلام ایہہ اے کہ خدا جہڑا آسمان نوں تانندا تے زمین دی نیی رکھدا اے تے انسان دے اندر اوھدی روح پیدا کر دا اے ایویں فرماندا اے ۔ ²۲۔ میں یروشلیم نوں اوھدے آسے پاسے دے ساریاں لوکاں لئی اِک بوندل کر دین آلا پیالہ بناواں گا ۔یہوداہ تے یروشلیم دا گھیرا پایا جاوے گا ۔ ³۳۔ اوس دِن جدوں دُنیا دیاں ساریاں قوماں یروشلیم دے مقابلے وِچ کھٹیاں ہون گیاں تے میں یروشلیم نوں ساریاں قوماں لئی نہ کمبن آلی چٹان بنا دواں گا ۔ او سارے جہڑے اونوں چوکن لئی چارا کرن گے پھٹڑ ہو جان گے ۔⁴۴۔ خداوند فرماندا اے کہ اوس دِن میں ہر گھوڑے نوں ڈر نال مار دواں اگا تے اوھدے سوار نوں پاگل کر دواں گا پر یہوداہ دے گھرانے اُتے اپنی نظر رکھاں گا تے قوماں دے سارے گھوڑیاں نوں انیاں کر دواں گا ۔ ⁵۵۔ تد یہوداہ دے سردار اپنے دِل وِچ آکھن گے کہ یروشلیم دے لوک طاقت آلے نے کیوں جے طاقت آلا خدا اونا دا خدا اے ۔⁶۶۔ اوس دِن میں یہوداہ دے سرداراں نوں لکڑیاں دے کٹھے دے وِچ کار بلدی ہوئی بھٹی وانگوں تے پالیاں وِچ مشعل وانگوں بناواں گا ۔ او سجے کھبے تے آسے پاسے دے سارے لوکاں نوں کھا جان گے ۔ پر یروشلیم اپنی جگہ تے محفوظ رووے گا ۔⁷۷۔ تے خدا پہلے یہوداہ دے خیمیاں نوں بچاوے گا تاں جے داؤد دے گھرانے دی شوکت تے یروشلیم دے لوکاں دی شان یہوداہ توںودھ کے نہ ہووے ۔ ⁸۸۔ اوس دِن خداوند یروشلیم دے لوکاں نوں بچاوے گا تے اوناں وِچوں ساریاں نالوں ماڑا داؤد وانگوں ہووے گا تے داؤد دا گھرانہ خدا وانگوں ہووے گا ۔ خدا دے فرشتے وانگوں جہڑا اوناں دے اِگے ٹُردا اے ۔ ⁹۹۔ اوس دِن میں اوناں ساریاں قوماں نوں جہڑیاں یروشلیم اُتے حملہ کرن گیاں ہلاک کرن دا عہد کراں گا ۔¹⁰۱۰۔ تے میں داؤد دے گھرانے تے یروشلیم دے لوکاں اُتے فضل تے دُعا دی روح پاواں گا تے او اوھدے اُتے جہنوں اوناں نے پھٹڑ کیتا سی ایویں رون گے جیویں کوئی اکلوتے بچے لئی روندا اے ۔ ¹¹۱۱۔ تے اوس دِن ہدرمون وانگوں جہڑا مجدون دی وادی وِچ اے بڑا ماتم ہووے گا ۔¹²۱۲۔ تے سارا ملک رووے گا ۔ ہر اِک خاندان اپنی بیویاں دے نال وکھو وکھ ، داؤد دا گھرانا تے اوناں دیاں بیویاں وکھو وکھ ، ناتن دا گھرانا تے اوناں دِیاں بیویاں وکھو وکھ ۔ ¹³۱۳۔ لاوی دا گھرانا تے اوناں دیان بیویاں وکھو وکھ ، سمعی دا گھرانا تے اوناں دیاں بیویاں وکھو وکھ ۔ ¹⁴۱۴۔ تے باقی سارے گھرانے تے اوناں دِیاں بیویاں وکھو وکھ۔

13¹۱۔ اوس دِن داؤد دے گھرانے تے یروشلیم دے لوکاں دے گناہ تے نا پاکی صاف کرن لئی اِک چشمہ پھوٹے گا ۔ ²۲۔ میں اوس دِن ملک وِچوں بُتاں دا ناں مٹا دواں گا تے کوئی فیر اوناں نوں یاد نہیں کرے گا ۔ خداوند خدا فرماندا اے۔میں نبیاں نوں تے ناپاک روح نوں ملک وِچوں کڈ دواں گا ۔³۳۔ فیر وی جے کوئی نبوت کرے گا تے اوناں دے ماں پیو جہناں توں او پیدا ہویا اے اونوں آکھن گے کہ تُو جیوندا نہ روویں گا کیوں جے تُو خداوند دا ناں لے کے جھوٹ بولیا اے ۔جدوں او نبوت کرے گا تے اوھدے اپنے ماں پیو اونوں پھٹڑ کر دین گے ۔⁴۴۔ اوس دِن ہر اِک نبی نبوت کر دے ویلے اپنی رویا توں شرمندہ ہووے گاتے دھوکہ دین دی وجہ توں والاں دا بنیا ہویا جُبہ نہ پاوے گا۔ ⁵۵۔ او آکھے گا میں نبی نہیں وائی بیجی کرن والا آں تے چھوٹے ہوندیاں توں ای وائی بیجی میرا کمان دا ذریعہ ریا اے ۔ ⁶۶۔ تے جے کوئی اوھدے توں پُوچھے گا کہ تیرے پنڈے اُتے ایہہ پھٹ کاہدے نے ؟تے او جواب دیوے گا ایہہ پھٹ او نے جہڑے میرے یاراں دے گھر وِچ لگے ۔⁷۷۔ اے تلوار میرے چرواہے دے خلاف تے اوس بندے دے جہڑا میر ا سجن اے جاگ خداوند خدا فرماند ااے چرواہے نوں مار تے بھیڈاں کھِلر پولر ہو جان گیاں تے میں نکیاں اُتےاپنا ہتھ چلاواں گا⁸۸۔ خداوند فرماندا اے کہ سارے ملک وِچ تناں وِچوں دو حصے قتل کیتے جان گے تے مرن گے فیر وی اِک تیجا حصہ بچیا روے گے ⁹۹۔ اوس اِک تیجے حصے نوں میں اِگ وِچ پا کے چاندی وانگوں صاف کراں گا تے سونے وانگوں تاواں گا او میرے ناں دی دہائی دین گے تے میں اوناں نوں جواب دواں گا میں آکھاں گا، "ایہہ میرے لوک نے "تے او آکھن گے خداوند ای ساڈا خدا اے

14¹۱۔ ویکھوخدا دا او دِن آند ااے جدوں تہاڈے لُٹ مار آلا سارا مال تہاڈے وِچ ونڈیا جاوے گا ۔ ²۲۔ میں یروشلیم دے خلاف جنگ کرن لئی ساریاں قوماں نوں یروشلیم وِچ کھٹا کراں گا۔ شہر اُتے قبضہ کر لیتا جاوے گا ۔گھر لُٹے جاون گے تے عورتاں بے عزت کیتیاں جان گیاں۔ ادھا شہر غلامی وِچ جاوے گا۔ باقی ادھے لوک شہر وِچ ای رہین گے ۔³۳۔ تد خداوند نکلے گا تے اوناں قوماں نال لڑےگا جیویں کہ او جنگ دے دِن کر دا اے ۔ ⁴۴۔ اوس دِن او زیتون دے پہاڑ اُتے جہڑا یروشلیم دے چڑھدے پاسے اے کھلووے گا تے زیتون دا پہاڑ وِچ کاھاردو حصیاں وِچ پاٹ جاوے گا تے چڑھدے توں لیندے تیک اِک وڈی وادی ہو جاوے گی کیوں جے اِِدھا پہاڑ شمال وِل ہوجاوے گا تے اِدھا جنوب وِل ۔⁵۵۔ تُسی میرے پہاڑ دی وادی توں نسو گے کیوں جے ایہہ آضل تیک ودھ جاوے گی ۔ جیویں تُسی شاہ یہوداہ ، عزیاہ دے عہد وِچ پھوچال توں نسے سی ۔ تد خداوند میرا خدا آوے گا تے سارے پاک لوک اوھدے نال ہون گے۔⁶۶۔ اوس دِن چانن نہیں ہووے گی نہ ٹھنڈ نہ کر یڑھ ہووے گا ۔ ⁷۷۔ ایہہ اِک انوکھا دِن ہووے گا جہدا نہ دِن ہووے گا نہ رات۔اِک ایویں د ادِن جہڑا خدا نوں ای پتہ اے ۔ جدوں شام ہووے گی تے چانن ہووے گی ۔ ⁸۸۔ اوس دِن یروشلیم توں ہمشاں دی زندگی دا پانی نکلے گا ۔ اِدھا چڑھدے سمندر ول تے ادھا لیندے سمندر وِل جاوے گا جہڑا سردیاں تے گرمیاں وِچ جاری روے گا ۔⁹۹۔ خداوند ساری دُنیا دا بادشاہ ہووے گا ۔اوس دِن اِک ای خداوند ہووے گا تے اوھد اناں اِک ہووے گا ۔ ¹⁰۱۰۔ تے سارا ملک جبع توں رمون تیک عربہ دے میدان وانگوں ہو جاوے گا ۔ پر یروشلیم اُچا کیتا جا وے گا تے بنیمین دے پھاٹک توں پہلاں پھاٹک دے مقام یعنی نُکر دے پھاٹک تیک یروشلیم دے دکھن پاسے سارا ملک تے حنن ایل دے بُرج توں بادشاہ دے انگوری تالاواں تیک اپنی تھاں اُتے قائم رووے گا ۔ ¹¹۱۱۔ لوک اوھدے وِچ وسن گے تے فیر کدی ختم نہ ہون گے سگوں یروشلیم امن تے چین دے نال وسدا روے گا ۔¹²۱۲۔ خدا ساریاں قوماں اُتے جہناں نے یروشلیم نال جنگ کیتی ایہہ قہر پاوے گا کہ کھلوتے کھلوتے اوناں دا گوشت سُکھ جاوے گا ، اوناں دِیاں اِکھاں اِکھ دے گھر اں وِچ گل جان گیاں تے اوناں دِیاں زباناں اوناں دے منُہ وِچ سڑ جان گیاں ۔ ¹³۱۳۔ او س دِن خدا لوکاں نوں وڈے قہر نال مارے گا ۔ او اِک دُوجے دا ہتھ پھرن گے تے اِک دُوجے اُتے حملہ کرن گے ۔¹⁴۱۴۔ یہوداہ وی یروشلیم وِچ لڑے گا ۔ آسے پاسے دِیاں ساریاں قوماں دا مال کھٹا کیتا جاوے گا ۔ بُوہت سارا سونا چاندی تے کپڑے کھٹے ہون گے ۔ ¹⁵۱۵۔ تے گھوڑیاں ، خچراں ، اوٹھاں ، کھوتیان تے سارے جانوراں اُتے جہڑے اِناں لشکر والیاں تھاواں اُتے ہون گے او تھے ای قہر نازل ہووے گا ۔¹⁶۱۶۔ تے یروشلیم اُتے حملہ کرن آلی ساریاں قوماں وِچوں بچے ہوئے لوک سال دے سال بادشاہ خداوند خدا نوں سجدہ کرن تے عید خیام منان لئی آن گے ۔ ¹⁷۱۷۔ دُنیا دے سارے لوکاں اُتے جہڑے بادشاہ خداوند نوں سجدہ کرن یروشلیم وِچ نہ آن گے ۔ مینہ نہ وسے گا ۔ ¹⁸۱۸۔ جے مصر دے لوک آکے ایدے وِچ نہیں وڑن گے تے اوناں لئی مینہ نہیں وسے گا ۔ خداوند اوناں دے اُتے او ای قہر نوں لیاوے گا جہڑا او اوناں قوماں اُتے لیاندا اے جہڑیاں عید خیام منان نہیں جاندیاں ۔¹⁹۱۹۔ مصر لئی تے اوناں ساریاں قوماں لئی جہڑیاں عید خیام منان نہیں جان گیاں ا ے ای سزا اے ۔²⁰۲۰۔ اوس دِن گھوڑیاں دی کھنٹیاں اُتے لکھیا ہووے گا خدا لئی پاک تے خداوند دے گھر دیاں دیگاں مذبح دے سامنے پاک پیالیاں وانگوں ہووے گی ۔ ²¹۲۱۔ یروشلیم تے یہوداہ دا ہر پانڈاخداوند خدا لئی پاک ہووے گا تے سارے جہڑے ذبیحے پیش کرن لئی آن گے او اوناں پانڈیاں نوں لے کے اوناں وِچ پکان گے تے اوس دِن کوئی کنعانی خداوند دے گھر وِچ نہیں وڑے گا ۔

ملاکی

1¹۱۔ :اِک نبوت۔ خداوند وِلوں ملاکی دےذریعئےاسِرائیلیاں لئی خداداکلام ²۲۔ خداوند فرماندا اے کہ میں تُہاڈے نال مُحبت کیتی تے فیر وی تُسی کہندے او کہ تُوں کس گل وچ ساڈے نال مُحبت وکھائی اے؟ خداوند فرمادندا اے۔ کی عِیسو یعقوب دا بھرا نیں سی؟ فیروی میں یعقوب نال مُحبت رکھی۔ ³۳۔ تے عِیسو نال مخالفت رکھی۔ میں اُ وھدے پہاڑاں نُوں ویران کر دِتا تے اُوھدی میراث بیابان دے گیڈراں نُوں دے دِتی۔⁴۴۔ ادوُم ایہ کہہ سکدا اے کہ اسیں تباہ ہو گےٗ آں پر آودی برباد جگہ نُوں فیر بنا سکدے آں پر لشکراں دا خدا فرماندا اے کہ اوبنا تے سکدے نیں پر میں فیر اُنھوں ڈھا دِہوا ں گا۔ او ملک شرارت دا ملک کیا جاوے گااو لوگ جہناں تے سدا خدا دا قہرروے گا۔ ⁵۵۔ تُسی آودی اِکھاں نال ویکھو گے تے آکھو گے خدا دی وڈھائی اسرائیل دے پہاڑاں توں وی اِگے وے۔⁶۶۔ خداوند فرماندا اے کہ اِک پُتر اپنے پیُو دی عزت کر دا اے تے اِک نوکر اپنے مالک دی تعریف کردا اے۔ جے میں پیُو آں تے میری عزت کیِتھے وے تے جے مالک واں تے میرا ڈر ⁷۷۔ تُسی میرے مذبح تے نا پاک حور اک چڑھاندے او تے کہندے او کہ اسیں تیری کس گل وِچ بےعزتی کیتی۔ ایہہ ای کیہہ کہ میرے میزدی بے عزتی نیں۔⁸۸۔ جِد تُسی قربانی لئی ھنیں جانور لیاندے او تے کی اے برائی نیں؟ جِد عیب آلے تے بیمار جانور تُسی قُربانی تے چڑھاندے تے کی ایہہ بُرائی نیں؟ اُوناں جانوراں نُوں اپنے تے حکومت کرن آلے دی نظر کروتے کی اُو تہاڈی ایِس گل تُوں خوش ہووے گا؟ لشکراں دا خدا فرماندا اے۔ ⁹۹۔ خدا نوں عِرض کروکہ اُو تہاڈے ہتھاں دِیاں اِناں قُربانیاں دی وجہ توں ساڈے اُ تے رِحم کرے کی اُو تہانوں قبول کرے گا۔ خداوند فرماندا اے۔¹⁰۱۰۔ کاش کہ کوئی تہاڈے وِچوں ہیکل دا بوہابند کر دِیندا جے تُسی میرے مذبح تے بے فائدہ اِگ نہ بالدے۔ لشکراں دا رب فرماندا اے کہ میں تہاڈے توں خوش نیں تے میں تہاڈے ہتھ توں کوئی ہدیہ قبُول نیں کراں گا۔ ¹¹۱۱۔ سُورج دے چڑھدے ویلے توں لے کہ ڈوبدے ویلے تیک قوماں وِچ میرا ناں اُچاروے گا۔ میرے ناں دی خاطِر ہر جگہ تے بخور بالے جاون گے تے ہدےٗلیاےٗ جاون گے۔ کیوں جے میرا ناں قوماں وِچ روے گا۔ خداوند فرماندا اے۔ ¹²۱۲۔ پر تُسی خدادی میز دے بارے اہہ کیہہ کے اُو ناپاک اے تے اُوھدے اُتے پیےٗ ہدیے نا پسند نیں اُوھدی بےعزتی کر دے او۔¹³۱۳۔ تُسی کہندے او کہ کی پریشانی اے تے نفرت نال نِک چڑھاندے او۔ خداوند فرماندا اے جِد تُسی زخمی تے عیب آلے تے بیمار جانور قُربانی کئی دیندے نے تے کی میں اُوناں نوں قبول کراں گا خداوند فرماندا اے۔ ¹⁴۱۴۔ لعنت اوس دھوکہ دین آلے تے جیدے ریوڑ وِچ قبُول ہون لئی نر جانور تے او اُونوں دین دی قسِم کھاندے او پر خدا نوں عیب آلے جانور دِیندےاو ۔ خداوند فرماندا اے میں عظیم بادِشاہ آں تے میرے ناں توں قُوماں ڈر وِچ رہین گیاں۔

2¹۱۔ اے خادمو ,تہاڈے لئی اہیہ حُکم اے۔ ²۲۔ خُداوندفر ما ندااے ,کہ جے تُسی نہیں سُنو گے تے میرے ناں دی وڈیائی لئی اپنےدِلاں نُوں تیار نہیں کرو گے تےتہاڈے تے لعنت پاواں گا تے تہاڈیاں بَرکتاں نُوں لعنت ٹھہراواں گا۔ سگوں میں پہلاں ہی ا وناں نُوں لعنت ٹھہراچُکیا واں کیوں جے تُسی مینوں وڈیا ئی دین دےلئی اپنے دِلاں نُوں تیار نہیں کِیتا۔³۳۔ تہاڈے سبب توں میں تہاڈی اولاد نُوں ڈانٹاگاتے تہاڈے مُنہ اُتے تہاڈیاں عیداں دِی قُربانی دِی گندگی سُٹاںگا تے اودےنال تُسی وِی سُٹےجاؤگے۔ ⁴۴۔ تے تُسی اہیہ جان لو گے کہ میں تہانو اہیہ حُکم دِتا اےتاں جے میرا عہد لاویاں دےنال قائم رہےخُداوند فرماندااے۔⁵۵۔ تےاُوہدے نال میرا عہدزندگی تےسلامتی دا سی تے میں اہیہ اپنی وڈیائی لئی دِتاسی تے اومیتھوں ڈر داتےکنبھدارہا۔ ⁶۶۔ اوُہدےمُنہ وِچ سچائی دِی تعلیم سی تےاوُہدیاں بُھلاں تے کوئی ناپاک گَل نہیں سی۔ او میرے حُضور سلامتی دے نال چل دارہاتے بہتریاں نُوں بُری راہ توں موڑ کے لےآیا۔ ⁷۷۔ ضروری اے کہ خادم دے بُھُل علِم دِی احفاظت رکھن تے اوہدےمُنہ توں لوک نصیحت حاصل کرن کیوں جے او خُداوند دا سَنیا لیاون والا اے۔⁸۸۔ پر تُسی راہ توں مُڑ گئے تے تہاڈی تعلِم بہت لوکاں دےلئی ٹھوکر دا سبب بنی۔ تُسی لاویاں دے نال کیِتےگئےعہد داکوئی خیال نہیں کِیتا خُداوند فرماندا اے۔ ⁹۹۔ یس لئی تہانوں سارے لوکاں دِی نظر وِچ بے عزت تےچھوٹاکِیتاکیوں جےتُسی میریاں راہواں تےقائمنہ رہے سگوں شریعت دے معاملے وِچ طرف داری توں کم لیا۔¹⁰۱۰۔ کیہ ساڈےساریاں دا پیواِک اِئ نہیں؟ کِی اِک ائ خُدا نےسانُو ساریاں نُوں پیدا نہیں کِیتا؟ فیرکیوں اَسیں اِک دُوجے نال دھوکہ کر کے اپنے پئو دادے دے عہددِی بے عزتی کرنے آں۔ ¹¹۱۱۔ یہوداہ نے بے وفائی کیتی۔ اسرائیل تے یروشلیم وچ نفرت والا کم ہویا۔ یہوداہ نے اک غیرقوم دی دھی نال ویاہ کر کےاوس خداوند دے گھر نوں جیہڑا خداوندنوں پیارا اے بے عزت کیتا۔ ¹²۱۲۔ خداوند اینج کرن والیاں نون خواہ او کوئی وی ہووے یعقوب دے تنبو وِچوں کڈ دے بیشک او خداوند دےلئی نذرانے ای کیو ں نہ لینادےہوون۔¹³۱۳۔ دوجی گل جہڑی تسی کر دے او ۔ اے وے کہ تسی خداوند دے مذبح نوں اتھراں دے نال پیوندے او۔ تسی ایسس لئی روندے پیے او کہ او تہاڈے نذرانیاں ول نیں وکھدا تے نہ تہاڈے ہتھاں دے چڑھائے ہوئے نذرانیاں نوں قبول کردااے۔¹⁴۱۴۔ فیروی تسی پچھُہدے او اینج کیو ں وے ؟ ایویں ایسس لئی اے کہ خدا تیرے تے تیری جوانی دی بیوی وچ گواہ اے۔ توں اِدھے نال بے وفائی کیتی اے حالانکہ او تیری زندگی دا ساتھی اے تے تیری ویائی ہوئی بیوی اے۔ ¹⁵۱۵۔ کی خداوند نے اوناں نو ں اک نیں بنایا ؟ او جسم تے روح دے نال اوہدے نے ۔تے اک کیوں ؟ ایسس لئی کہ خدا توں ڈرن آلی نسل پیدا ہووئے۔ بس تسی اپنی خواہش توں خبر داررہو تے کوئی اپنی جوانی دی بیوی دے نال بے وفائی نہ کرے۔ ¹⁶۱۶۔ اِسرائیل دا خدا کہندا اے کہ مینوں طلاق توں نفرت اےتے اوس بندے توں وی مینوں نفرت اے جہڑا اُٹھدِیاں بیندیاں ای طلم کردا اے بس آودی خواہش توں خبردار رہو تے بے وفائی نہ کرو۔¹⁷۱۷۔ تسی آودیاں گلاں توں خداوند نوں آوا زار کر دیتا اے فیر وی تسی پُچھدے او کہ اسیں کس گل توں اونوں اوازار کیتااے ؟ اے کہہ کے او سارے جیہڑے گناہ کردے نے خدا دی نظر وچ سچااےتے ا و ھدے تو خوش اے یااے کہ انصاف دا خدا کیتھے وے ؟

3¹۱۔ ویکھو میں اِک پیغام دین والے نُوں گھلاں گا او میرے اگے راہ بناوے گا تَد خُداوند جِدے تُسی منَن والے اواچانک ہیکل وِچ آجاوے گا تے اوس ویلے عہد داسنیاہ دین والاجِدے تُسی خواہش مند او آجاوے گاخُداوند فرماندا اے۔ ²۲۔ پر اوس دےآون دے دہیاڑے دِی کِدے کول طاقت اے تے جَد او سامنے آوے گا تے کون کھلو سکے گا کیوں جے او سنیارے دِی اَگ دِی وانگُوں یاں دھوبی دے صابن دے وانگُوں اے۔ ³۳۔ او چاندی نُوں تپاوَن تے پاک صاف کرن والےدے وانگُوں بَوے گا تے بنی لاوی نُوں سونے چاندی دے وانگُوں صاف کرے گا۔⁴۴۔ تد او خُدا دے ایسے لوک ھون گے جہڑے سچیائ نال ہدیئے لیاون گے تَد یُہودہ تے یرُوشلم دا ہدیہ خُداوند نُوں قبوُل ھوئے گا جِیویں کہ پرانے ویلیاں تے لنگیاں دِناں وِچ ھُوندا سِی۔ ⁵۵۔ تے میں اِنصاف کرن لئ تہاڈے نیڑے آواں گا تے جادُو گراں بدکاراں تے جُھوٹٰی قسَم چُکن والیاں دے خلاف تے اوناں دے خلاف وِی جہڑے مزدُوراں نُوں اہناں دِی مزدُوری نہیں دیندے تے بیوہ تے یتیِماں اُتے ظُلم کر دے نے تے پردیسیاں نُوں انصاف نہیں دیندے تے میتھوں نیہں ڈر دےخُداوند فرماندااے۔⁶۶۔ خُدا نُوں ٹھگنا ں میں کَدی نا بَدلن والا خُدا آں ایس لئ اے یعقوب دِی اُولاد تُسیں ختم نیہں ھوئے۔ ⁷۷۔ تُسیں آودے دادے دے دِناں توں اِی ہمیشاں ای میری شریعت تو مُنہ موڑ دے آے او تے اونوں نیہں منیاں تُسی میرے ول مُڑ کے واپس آو تے میں تہاڈے ول دھیان کراں گاتُسیں پُچھدے او کہ اسیں ِکیسں گَل وِچ دھیان دیئے۔⁸۸۔ کِہیہ کوئ خُدا نُوں ٹھگدا اے ؟ پر تُسیں مینوں ٹھگدے او تے پُچھدے او کہ اسیں کہڑی گَل وِچ تینُوں ٹھگنے آں ؟ دہ یکیاہ تے ہدیہ وِچ۔ ⁹۹۔ بَس تُسیں لعنتی او تہاڈی ساری قوم لعنتی اے کیوں جے تُسی مینوں ٹھگدے رہے دہ یکی کھٹی کرن والی جگہ تے لیاو تاں جے میرے گھر وِچ خوراک ھوئے ایس گل وِچ مینوں ازما کے ویکھوخُداوند فرماندا اے۔¹⁰۱۰۔ تے ویکھو کے میں آسمان دے بُوھے کھول کے ایس طرح برکتاں وساواں گا کے تہاڈے کول رکھن نُوں تھاں نا رھ گی۔ ¹¹۱۱۔ میں کِیڑیاں نُوں تہاڈی فصل کھان توں روکاں گا تے تہاڈے باغ آودا کچا پھل نا ڈیگن گےخُداوند فرماندا اے۔ ¹²۱۲۔ تَد ساریاں قوماں تہانوں مُبارک کہن گیاں کیوں جے تہاڈا مُلک خُشحال ھووے گاخُداوند فرماندا اے۔¹³۱۳۔ خُداوند اکھدا اے کہ تُسیں میرے خلاف ڈاڈیاں گلاں کِتیاں نے تے فیر وِی تُسیں پُچھدے اوکہ اسیں تیرے خلاف کیہِ کہیا اے ¹⁴۱۴۔ تُسیں کیہہ اے کہ خُدادِی بندگی کرنا فضُول اے خُدا دے حُکماں اُتے عمل کرکے سانُوں کِیہہ لبھا تے اوس دے حُکماں نُوں مَن کے اوہدے اگے روون پِٹن والیاں دے وانگر سانُوں کیِہ لبھا؟ ¹⁵۱۵۔ ھُون اسیں غرُور کرن والیاں نُوں برکت والے کہنے آں بیشک شرارت کرن والے سوکھے ھُوندےنے تے خُدا دے خلاف چلن والے رہائ پاندے نے۔¹⁶۱۶۔ تَد خُدا ترساں نے رَل کے گَل بات کِیتی تے خُدا نےدھیان لاہ کے اوناں دِی سُنی تے اوناں دےبارے جہڑے خُدا توں ڈردے تے اوہدے ناں دِی وڈھیائ کر دے نے خُدا دے حضُور قائم رہن والا ِاک عہد نامہ لِکھیا۔¹⁷۱۷۔ خُداوند فرماندا اے کہ او میرے لوک ھون گے اوس دھیاڑےاو میری خاص ملکیِت ھون گے میں اوناں تے رحم کراں گا جِیویں پیِو آودے سیوہ کرن والے پُترتے رحم کردا اے۔ ¹⁸۱۸۔ اوس ویلےتُسیں نیکاں تے بداں وِچ تے خُدا دِی بندگی کرن تے نا کرن والیاں وِچ فرق کرو گے۔

4¹۱۔ یقینا اوہ دیاڑہ آنداوے جیہڑا بھٹے دے وانگر تپ دا ہوئے گا۔ اودوں سارے مغرور تے بد کار بھوسے دی وانگر ہون گے تے اوہ آن والا دن اوہناں نوں اینج ساڑھے گا خدا آکھدا وے پئی اوہناں دی جڑ تے ٹہن وچ کج وی بچیا نہ روے گا۔ ²۲۔ پر تسی جو میرے ناں دی وڈیای کر دے او تہاڈے لئی سچائی دا سورج اینج نکلے گا پئی اودی کرناں وچ شفا ہوئے گی تے تسی واڈے دے وچھے وانگر چھالاں مارو گے تے ودھو گے۔ ³۳۔ تد تسی بدکاراں نوں پھے دوگے اوس دیاڑے جدوں میں کم کراں گا اوہ تواڈے تلوے دی راکھ ہوون گے۔ خدا آکھدا وے۔⁴۴۔ میرے بندے موسی دے فرض تے حکم جیہڑے میں اوہنوں حورب وچ دتے، اوہناں نوں یاد رکھ ۔خداوند آکھدا وے۔ ⁵۵۔ ویکھو ایس وڈے تے ڈران والے دیاڑے دے آن توں پہلاں میں ایلیاہ نوں تہاڈے کول گھلاں گا۔ ⁶۶۔ تے او پیوواں دے دل اولاد ول تے اولاد دا دل پیوواں ول پیھرے گا نیں تے میں آواں گا تے ملک تے لعنت کراں گا۔

مَتّی

1¹۱۔ ابراہیم دی اولاد وچوں داؤد دے پُتر یسوع مسیح دا پِیڑھی نانواں۔ ²۲۔ ابراہیم توں اسحاق جمیا۔ اتے اسحاق توں یعقوب جمیا۔ اتے یعقوب توں یہوداہ اتے اوہدے بھرا جمے۔ ³۳۔ اتے یہوداہ توں فارص اتے زارح تامار وچوں جمے۔ اتے فارص توں حصرون جمیا۔ اتے حصرون توں ارام جمیا۔⁴۴۔ اتے ارام توں عمی ناداب جمیا۔ اتے عمی ناداب توں نحشون جمیا۔ اتے نحشون توں سلمون جمیا۔ ⁵۵۔ اتے سلمون توں بوعز راحاب وچوں جمیا۔ اتے بوعز توں عوبید راعوت وچوں جمیا۔ اتے عوبید توں یسی جمیا۔ اتے یسی توں داؤد بادشاہ جمیا۔ ⁶۶۔ اتے داؤدتوں سلیمان اوس بی بی وچوں جمیا، جہڑی کدی اوری یاہ دی ووہٹی سی۔⁷۷۔ اتے سلیمان توں رحبعام جمیا۔ اتے رحببعام توں ابی یاہ جمیا۔ اتے ابی یاہ توں آسا جمیا۔ ⁸۸۔ اتے آسا توں یوشافاط جمیا۔ اتے یوشافاط توں یورام جمیا۔ اتے یورام توں عزی یاہ جمیا۔⁹۹۔ اتے عزی یاہ توں یوتام جمیا۔ اتے یوتام توں آحاز جمیا۔ اتے آحاز توں حزقی یاہ جمیا۔ ¹⁰۱۰۔ اتے حزقی یاہ توں منسے جمیا۔ اتے منسے توں آمون جمیا۔ اتے آمون توں یوشی یاہ جمیا۔ ¹¹۱۱۔ اتے یوشی یاہ توں یکن یاہ اتے اوہدے بھرا بابل ول پردیسی ہؤن ویلے جمے۔¹²۱۲۔ اتے بابل ول پردیسی ہؤن مگروں یکن یاہ توں شالتی ایل جمیا۔ اتے شالتی ایل توں زروب بابل جمیا۔ ¹³۱۳۔ اتے زروب بابل توں ابی ہود جمیا۔ اتے ابی ہود توں الیاقیم جمیا۔ اتے الیاقیم توں عازور جمیا۔ ¹⁴۱۴۔ اتے عازور توں صادوق جمیا۔ اتے صادوق توں احیم جمیا۔ اتے احیم توں الی ہود جمیا۔¹⁵۱۵۔ اتے الی ہود توں الی عازار جمیا۔ اتے الی عازار توں متان جمیا۔ اتے متان توں یعقوب جمیا۔ ¹⁶۱۶۔ اتے یعقوب توں یوسف جمیا، جہڑا اوس مریم دا خاؤند سی، جہدے وچوں یسوع جمیا، جہڑا مسیح اکھواؤندا اے۔ ¹⁷۱۷۔ مکدی گل ایھ پئی سبھے پیڑھیاں ابراہیم توں داؤد تیکر چؤداں پیڑھیاں نیں اتے داؤد توں بابل وچ پردیسی ہو کے جاؤن توں مسیح تیکر چؤداں پیڑھیاں نیں۔¹⁸۱۸۔ ہؤن یسوع مسیح دا جنم انج ہؤیا پئی جدوں اوہدی ماں مریم یوسف نال ویاہی گئی تاں اوہناں دے کٹھے ہؤن توں اگیترے ای اوہ پاک روح دی راہِیں امید نال سی۔ ¹⁹۱۹۔ تد اوہدے خاؤند یوسف نے، جہڑا راستباز سی اتے اوہدی رسوائی نئیں سی چاہؤندا، متا پکایا پئی اوہنوں چُپ چپیتے چھڈ دیوے۔²⁰۲۰۔ اوہ ایہناں گلاں نوں سوچ ای رہیا سی پئی ویکھو رب دے فرشتے نے سُفنے وچ آن کے آکھیا؛ اے یوسف! داؤد دے پُتر! اپنی ووہٹی مریم نوں اپنے گھر لیاؤن توں نا ڈر۔ کیؤں جو، جہڑا اوہدی کُکھ وچ اے، اوہ پاک روح نال اے۔ ²¹۲۱۔ اتے اوہدا پُتر ہووے گا، اتے تُوں اوہدا ناں یسوع رکھیں۔ کیوں جو اوہ اپنی اُمت نُوں اوہناں دے گناہواں توں بچاوے گا۔²²۲۲۔ ایھ سبھو کجھ ہؤیا تانجو جو کجھ رب نے نبی دی راہِیں آکھیا سی، پورا ہووے پئی۔ ²³۲۳۔ ویکھو! اِک کؤاری اُمید نال ہووے گی اتے اِک پُتر جمے گی۔ اتے اوہدا ناں عمانوایل رکھن گے۔ جہدا مطلب اے "رب اساڈے نال ہے"۔²⁴۲۴۔ تد یوسف نے جاگ کے اُنج ای کیتا، جِنج رب دے فرشتے نے اوہنوں حکم دِتا سی۔ اتے اپنی ووہٹی نوں اپنے گھر لے آیا۔ ²⁵۲۵۔ اتے اوہدے نیڑے نا گئیا، جدوں تیک پئی اوہنے پُتر نا جم لئیا اتے اوہدا ناں یسوع رکھیا۔

2¹۱۔ اتے جدوں یسوع ہیرودیس بادشاہ دے ویلے یہوداہ دے بیت لحم وچ جمیا۔ تاں ویکھو پُورب توں کِنے ای مجوسیاں نے یروشلیم وچ آن کے آکھیا۔ ²۲۔ پئی یہودیاں دا بادشاہ، جہڑا جمیا اے، اوہ کِتھے اے؟ کیؤں جو اسیں پورب وچ اوہدا تارا ویکھیا اتے اوہدے اگے سِر نؤان آئے ہاں۔ ³۳۔ جدوں ہیرودیس بادشاہ نے ایھ سُنیا تاں اوہ اتے اوہدے نال سبھے یروشلیم گھبرایا۔⁴۴۔ تد اوہنے سبھو سردار کاہناں اتے قوم دے فقیہاں نوں کٹھا کر کے اوہناں توں پُچھیا پئی مسیح دا جنم کِتھے ہؤنا چاہیدا اے؟ ⁵۵۔ اوہناں نے اوہنوں آکھیا: یہوداہ دے بیت لحم وچ۔ کیؤں جو نبی دی راہِیں اِنج لکھیا اے پئی۔ ⁶۶۔ اے بیت لحم! یہوداہ دی دھرتی! توں یہوداہ دے وڈیاں وچوں اُکا گھٹ نئیں۔ کیؤں جو تیرے وچوں اِک حاکم نکلے گا، جہڑا میری اُمت اسرائیل دا ایالی ہووے گا۔⁷۷۔ تد ہیرودیس نے مجوسیاں نوں چُپ چپیتے سد کے اوہناں توں پُچھ پڑتیت کیتی پئی اوہ تارا کِس ویلے وکھالی دِتا سی؟ ⁸۸۔ اتے ایھ آکھ کے اوہناں نوں بیت لحم وچ گھلیا پئی جا کے اوس بال دے بارے چنگی طراں کھوج کرو اتے جدوں اوہ لبھے تاں مینوں وی خبر دیؤ پئی میں وی آن کے اوہدے اگے سِر نواواں۔⁹۹۔ اوہ بادشاہ توں ایھ سُن کے ٹُر پئےاتے ویکھو اوہ تارا، جہڑا اوہناں نے پورب وچ ویکھیا سی، اوہناں دے اگے اگے ٹُریا۔ ایتھوں تیک پئی اوس تھاں اُتے اپڑ کے کھلو گئیا، جتھے اوہ بالک سی۔ ¹⁰۱۰۔ اوہ تارے نوں ویکھ کے بتھیرے خوش ہَوئے۔¹¹۱۱۔ اتے اوس گھر وچ جا کے اوس بال نوں اوہدی ماں مریم دے کول ویککھیا۔ اتے اوہدے اگے ڈِگ کے سر نوایا۔اتے اپنے ڈبے کھول کے سونا، اتے لوبان اتے مُر اوہدے اگے نذر چاڑھیا۔ ¹²۱۲۔ اتے سُفنے وچ ہدایت لے کے پئی ہیرودیس کول نا جانا، اوہ دُوجی راہِیں پِچھاں اپنے دیس نُوں مُڑ گئے۔¹³۱۳۔ جدوں اوہ ٹُر پئے تاں ویکھو رب دے اِک فرشتے نے یوسف نوں سُفنے وچ وکھالی دے کے آکھیا؛ اُٹھ بال اتے اوہدی ماں نوں نال لے کے مِصر ول نس جا۔ اتے اوتھے ٹِک جا۔ جد تیکر پئی میں تینوں نا آکھاں۔ کیؤں جو اِنج ہَؤنا اے پئی ہیرودیس بال نوں لبھے گا تانجو ایہنوں جانوں مارے۔ ¹⁴۱۴۔ تد اوہ اُٹھ کے راتوں رات بال اتے اوہدی ماں نوں نال لے کے مصر ول ٹُر پیا۔ ¹⁵۱۵۔ اتے ہیرودیس دے مرن تیکر اوتھے ای ٹِکیا۔ تانجو جو کجھ رب نے نبی دی راہِیں آکھیا سی، اوہ پورا ہَوئے پئی میں اپنے پُتر نوں مصر توں سدیا۔¹⁶۱۶۔ جدوں ہیرودیس نے ویکھیا پئی مجوسیاں نے میرے نال جھیڈ کیتی تاں ڈاھڈا غصے ہَویا۔ اتے بندے گھل کے بیت لحم اتے اوہدے آل دوالے دِیاں حداں اندر سبھ مُنڈیاں نوں جانوں مروا دِتا، جہڑے دو دو ورہیاں یاں ایس توں نِکے سن۔ اوس ویلے دے حساب نال، جدوں اوہنے مجوسیاں توں پُچھ پڑتیت کیتی سی۔¹⁷۱۷۔ تد اوہ، جو ارمیاہ نبی دی راہِیں آکھیا گیا سی، پورا ہَوئیا پئی۔ ¹⁸۱۸۔ راما وچ ہاڑا اتے کُرلاؤن دی واج سُنی گئی۔ راحیل اپنے بالاں نوں پِٹ رہئ اے۔ اتے اوہنوں پاروں تسلّی کرنا نئیں چاہؤندی۔ کیؤں جو اوہ جیؤندے نئیں رہئے۔¹⁹۱۹۔ جدوں ہیرودیس مؤیا تاں ویکھو رب دے اِک فرشتے نے مصر وچ یوسف نوں سُفنے اندر وکھالی دے کے آکھیا۔ ²⁰۲۰۔ اُٹھ! بال اتے اوہدی ماں نوں نال لے کے اسرائیل دے دیس وچ جا۔ کیؤں جو جہڑے بال دی جان دے وَیری سن، اوہ مر گئے نیں۔ ²¹۲۱۔ تد اوہ اُٹھیااتے بال اتے اوہدی ماں نوں نال لے کے اسرائیل دے دیس وچ آیا۔²²۲۲۔ پر جدوں سُنیا پئی ارکیلاؤس اپنے پیؤ دی تھاں یہودیہ وچ بادشاہی کردا اے۔ تاں اوتھے جاؤن توں ڈریا اتے سُفنے وچ ہدایت لے کے گلیِلؔ دے علاقے ول روانا ہَویا۔ ²³۲۳۔ اتے ناصرت ناں دے اِک شہر وچ جا وسیا تانجو جو کجھ نبیاں دی راہِیں آکھیا گیا سی، اوہ پورا ہووے پئی اوہ ناصری اکھواوے گا۔

3¹۱۔ اوہناں دیہاڑیاں وچ یوحنا اصطباغی آیا اتے یہودیہ دے جنگل وچ پرچار کردے ہوئیاں۔ ²۲۔ آکھن لگا۔ پئی توبہ کرو۔ کیؤں جو اسمان دی بادشاہی نیڑے آ گئی اے۔ ³۳۔ پئی ایھ اوہوئی اے، جہدا ذکر اشعیاہ نبی دی راہِیں کیتا گیا۔ سدن والے دی واج۔ جنگل وچ۔ رب دی راہ تیار کرو۔ اوہدی سڑک سِدھی بناؤ۔⁴۴۔ ایھ یوحنا اُوٹھ دے والاں دا لباس پاؤندا اتے چمڑے دا کمر بند اپنے لک نال بنھدا سی۔ اتے ٹرِڈِیاں اتے جنگل شہد اوہدی خوراک سی۔ ⁵۵۔ تد یروشلیم اتے سارا یہودیہ اتے اردن دے آل دوالے دا علاقہ اوہدے کول نکل نکل کے آؤندے۔ ⁶۶۔ اتے اپنے گناہواں دا اقرار کردے اتے اردن دے دریا وچ اوہدے کولوں بپتسما لیندے سن۔⁷۷۔ پر جدوں اوہنے ویکھیا پئی بتھیرے فریسی اتے صدوقی بپتسما لین جوگی آئے نیں تاں اوہناں نوں آکھیا۔ اوئے سپ دی اولاد! تینوں کِنھے آؤن والے غضب توں نسن جوگی آکھ دِتا؟ ⁸۸۔ ایس لئی توبہ دے موافق پھل پیدا کرو۔ ⁹۹۔ اپنے دِلوں ایھ بھُلیکھا کڈھ دیؤ پئی ابراہیم اساڈا پیؤ اے۔ کیؤں جو میں تہانوں آکھنا ہاں پئی رب ایہناں رَوڑیاں وچوں ابراہیم جوگی اولاد پیدا کر سکدا اے۔¹⁰۱۰۔ اتے ہُن رُکھاں دی جڑ اُتے کؤاڑا رکھیا ہَویا اے۔ مُکدی گل ایھ پئی ہر اِک رُکھ، جہڑا چنگا پھل نئیں دیندا، وڈیا اتے اَگ وچ سُٹیا جاوے گا۔ ¹¹۱۱۔ میں تاں تہانوں توبہ لئی پانی نال بپتسما دیناں ہاں پر جہڑا میرے مگروں آؤندا اے، اوہ میتھوں زوراور اے۔ پئی میں تاں اوہدی جُتی چُکن دے وی لائق نئیں۔ اوہ تہانوں پاک روح اتے اَگ نال بپتسما دیوے گا۔ ¹²۱۲۔ اوہدا چھج اوہدے ہتھ وچ اے، اتے اوہ اپنے کھتے نوں چنگا صاف کرے گا۔ اتے کنک نوں کھتے وچ کٹھا کرے گا۔ پر تُوڑی نوں اوس اَگ وچ ساڑے گا، جہڑی بُجھدی نئیں۔¹³۱۳۔ تد یسوع گلِیلؔ توں اُردن دے کنڈے یوحنا کول آیا۔ تانجو اوہدے توں بپتسما لَؤے۔ ¹⁴۱۴۔ پر یوحنا نے اوہنوں موڑ کے آکھیا پئی میں تاں آپ تیتھوں بپتسما لیئن دا محتاج ہاں اتے توں میرے کول آیا ایں؟ ¹⁵۱۵۔ یسوع نے جواب وچ اوہنوں آکھیا۔ ہُن تاں ایھ ہَؤن ای دے۔ کیؤں جو ایھ چنگی گل اے پئی اسیں ساری راستبازی پوری کرِیئے۔تد اوہنے اِنج ہؤن دِتا۔¹⁶۱۶۔ اتے یسوع بپتسما لے کے یکدم پانی وچوں نکل کے باھر آیا۔ اتے ویکھو اوہدے جوگی اسمان کھُل گیا اتے اوہنے رب دے روح رُوح نوں کبوتر دے روپ وچ لتھدے ہوئیاں اتے اپنے اُتے آؤندیاں ویکھیا۔ ¹⁷۱۷۔ اتے ویکھو اسمان توں اِک واج اجیہی آئی پئی ایھ میرا پُتر اے۔ سبھناں توں پیارا، جہدے توں میں خوش ہاں۔

4¹۱۔ تد یسوع روح نال جنگل وچ اپڑایا گیا۔ تانجو شیطان اوہنوں ازمائے۔ ²۲۔ اتے جدوں اوہنے چالِیھ دیہاڑے اتے چالِیھ راتاں دا روزہ پورا کر لئیا۔ تاں اخیر اوہنوں بھُک لگی۔ ³۳۔ تد ازماؤن والے نے اوہدے کول آن کے آکھیا۔ جیکر توں رب دا پُتر ایں تاں آکھ پئی ایھ رَؤڑے روٹیاں بن جاؤن۔ ⁴۴۔ اوہنے جواب وچ آکھیا؛ لِکھیا اے پئی بندا نِرا روٹی نال ای جیؤندا نئیں رہندا۔ سگوں ہر اِک گل، جہڑی رب دے مُنھوں نِکلدی اے۔⁵۵۔ تد شیطان اوہنوں پاک شہر وچ لے گیا۔ اتے ہیکل دے کِنگرے اُتے کھلھار کے اوہنوں آکھیا۔ ⁶۶۔ جیکر توں رب دا پُتر ایں تاں اپنے آپ نوں تھلے سُٹ دے۔ کیؤن جو لِکھیا اے؛ اوہنے اپنے فرشتیاں نوں تیرے پاروں حُکم دِتا اے۔ اتے اوہ تینوں ہتھاں اُتے چُک لئین گے۔ تانجو تیرے پیراں نوں کِسے رَؤڑے نال سٹ نا لگے۔⁷۷۔ یسوع نے اوہنوں آکھیا؛ ایھ وی لِکھیا اے پئی توں اپنے رب نوں نا آزمائیِں۔ ⁸۸۔ فیر شیطان اوہنوں اِک اُچے پہاڑ اُتے لَے گیا اتے اوہنوں جگ دِیاں سبھو شاہیِاں اتے اوہناں دی ٹھاٹ باٹھ وکھائی۔ ⁹۹۔ اتے اوہنوں آکھیا؛ جیکر توں ڈِگ کے مینوں سِر نوائیں تاں ایھ سبھے کُجھ میں تینوں دیواں گا۔¹⁰۱۰۔ تد یسوع نے اوہنوں آکھیا؛ اے شیطان! دُور ہَو جا۔ کیؤں جو لِکھیا اے پئی توں اپنے رب اگے سِر نؤا اتے اِکو اوسے دی عبادت کر۔ ¹¹۱۱۔ تد شیطان اوہنوں چھڈ کے چلا گیا۔ اتے ویکھو فرشتیاں نے آن کے اوہدی سیوا کیتی۔¹²۱۲۔ جدوں یسوع نے سُنیا پئی یوحنا پھڑیا گیا تاں گلیِلؔ نوں ٹُر پیا۔ ¹³۱۳۔ اتے ناصرت نوں چھڈ کے کفرنحوم وچ جا وسیا، جہڑا جھیل دے کنڈے زبلون اتے نفتالی دی حداں وچ اے۔¹⁴۱۴۔ تانجو جو کجھ اشعیاہ نبی دی راہِیں آکھیا گیا سی اوہ پورا ہَووے۔ ¹⁵۱۵۔ پئی زبلون دی دھرتی۔ اتے نفتالی دی دھرتی۔ جھیل دی راہے، اُردن دے پار۔ بے گانی قوماں دا گلیِلؔ۔ ¹⁶۱۶۔ جہڑے لوک نھیرے وچ سن، اوہناں وڈا چانن ویکھیا۔ اتے جہڑے موت دے دیس اتے پرچھانویں ہیٹھ سن، اوہناں اُتے نُور چمکیا۔¹⁷۱۷۔ اوسے ویلے توں یسوع نے پرچار کرن اتے ایھ آکھن شروع کیتا پئی توبہ کرو۔ کیؤں جو اسمان دی بادشاہی نیڑے آ گئی اے۔¹⁸۱۸۔ اتے جدوں یسوع گلیِلؔ دی جھیل کنڈے پھردا پیا سی۔ تاں اوہنے دو بھراواں، شمعون نوں، جہڑا پطرس اکھواؤندا اے، اتے اوہدے بھرا اندریاس نوں جھیل وچ جال سُٹدے ہوئے ویکھیا۔ کیؤں جو اوہ مچھیر ے سن۔ ¹⁹۱۹۔ اتے اوہناں نوں آکھیاپئی میرے مگرِیں لگے آؤ۔ پئی میں تہانوں آدم گیر بناواں گا۔ ²⁰۲۰۔ اوہ اوسے ویلے جالاں نوں چھڈ کے اوہدے مگرِیں ٹُر پئے۔²¹۲۱۔ اوتھوں اگے ودھ کے اوہنے ہَورناں دو بھراواں، زبدی دے پُتراں، یعقوب اتے اوہدے بھرا یوحنا، نوں اپنے پیؤ دے نال بیڑی اُتے اپنے جالاں دی مُرمت کردے ویکھیااتے اوہناں نوں سدیا۔ ²²۲۲۔ اوہ اوسے ای ویلے اپنے جالاں اتے پیؤ نوں چھڈ کے اوہدے مگرِیں ٹُر پئے۔²³۲۳۔ اتے یسوع کُل گلیِلؔ وچ پھِردا رہیا اتے اوہناں دے عبادت خانیاں وچ تعلیم دیندا اتے بادشاہی دی خوشخبر ی دا پرچار کردا اتے لوکاں دے ہر اِک روگ اتے کمزوری نوں دور کردا رہیا۔ ²⁴۲۴۔ اتے اوہدی چرچا کُل سُریا وچ ہَو گئی۔ اتے لوک سبھ روگیاں نوں، جہڑے طراں طراں دے روگاں اتے دُکھاں دے مارے سن۔ اتے بد روحؤاں دے جکڑے، اتے فالج دے ماریاں نوں اوہدے کول لئیائے۔ اتے اوہنے اوہناں نوں چنگا کیتا۔ ²⁵۲۵۔ اتے گلیِلؔ اتے دیکاپولس اتے یروشلیم اتے یہودیہ اتے اُردن دے پاروں وڈا جتھ اوہدے مگرِیں ٹُر پیا۔

5¹۱۔ اتے یسوع جتھ نوں ویکھ کے پہاڑ اُتے چڑھ گیا۔ اتے جدوں بیھ گیا، اوہدے چیلے اوہدے کول آئے۔ ²۲۔ اتے اوہ اپنا مُنھ کھول کے اوہناں نوں سکھاؤن لگا پئی۔ ³۳۔ دھن اوہ نیں، جہڑے روح دے ماہتڑ نیں۔ کیؤں جو اسمان دی بادشاہی اوہناں دی اے۔ ⁴۴۔ دھن اوہ نیں، جہڑے حلیم نیں۔ کیؤں جو اوہ دھرتی دے وارث ہؤں گے۔⁵۵۔ دھن اوہ نیں، جہڑے دُکھی نیں۔ کیؤں جو اوہناں نوں تسلّی دِتی جاؤے گی۔ ⁶۶۔ دھن اوہ نیں، جہڑے راستی دے بھُکے اتے تریہائے نیں۔ کیؤں جو اوہ رجائے جاؤن گے۔ ⁷۷۔ دھن اوہ نیں، جہڑے دل رحم نیں۔ کیؤں جو اوہناں اُتے رحم کیتا جاوے گا۔ ⁸۸۔ دھن اوہ نیں، جہڑے پاک دل نیں۔ کیؤں جو اوہ رب نوں ویکھن گے۔⁹۹۔ دھن اوہ نیں، جہڑے میل کراؤندے نیں۔ کیؤں جو اوہ رب دے پُتر اکھواؤن گے۔ ¹⁰۱۰۔ دھن اوہ نیں، جہڑے راستی پاروں ستے ہؤئے نیں۔ کیؤں جو اسمان دی بادشاہی اوہناں دی اے۔¹¹۱۱۔ دھن تسی او۔ جدوں میرے پاروں لوک تہانوں چنگا مندا آکھن۔ اتے ہر طراں دی بھیڑی گل تہاڈے بارے ناحق آکھن۔ ¹²۱۲۔ خوشی کرو۔ کیؤں جو اسمان اُتے تہاڈا چوکھا اجر اے۔ ایس لئی پئی اوہناں نے اوہناں نبیاں نوں وی، جہڑے تہاڈے توں اگیترے سن، ایسے طراں ای ستایا سی۔¹³۱۳۔ تسی دھرتی دا لُون او۔ پر جیکر لُون دا سواد مُک جاوے، تاں اوہنوں کہڑی شئے نال لُونا کیتا جاوے گا؟ فیر تاں اوہ کِسے کم دا نئیں۔ سوا ایس سے پئی اوہنوں باھر سُٹیا جاوے۔ اتے اوہ لوکاں دے پیراں ہیٹھ لتاڑیا جاوے۔ ¹⁴۱۴۔ تُسی جگ دا چانن او۔جہڑا شہر پہاڑ اُتے وسیا اے، لُک نئیں سکدا۔¹⁵۱۵۔ اتے لوکی دِیوا بال کے ٹھِیکردے تھلے نئیں رکھدے۔ سگوں اُتے دھردے نیں۔ تانجو اوہناں سبھناں نوں، جہڑے گھر وچ وسدے نیں، چانن اپڑائے۔ ¹⁶۱۶۔ ایسے طراں تہاڈا چانن بندیاں دے اگے لاٹاں مارے۔ تانجو اوہ تہاڈے چنگے کم ویکھن اتے تہاڈے رب دی، جہڑا اسمان اُتے اے، وڈیائی کرن۔¹⁷۱۷۔ ایس بھلیکھے وچ نہ رہؤو پئی میں تورات یاں نبیاں دِیاں لِکھتاں نوں منسوخ کرن آیا ہاں۔ منسوخ کرن نئیں سگوں پورا کرن آیا ہاں۔ ¹⁸۱۸۔ کیؤں جو میں تہانوں سچی آکھناں ہاں پئی جدوں تیکر اسمان اتے دھرتی ٹل نا جاؤن، شریعت دا اِک شوشہ اُکا نا ٹلے گا، جدوں تیکر سبھ کجھ پورا نا ہَو جاوے۔¹⁹۱۹۔ مُکدی گل ایھ پئی جہڑا وی ایہناں نِکے توں نِکیاں حُکماں وچوں اِک نوں وی منسوخ کرے، اتے ایہوئی لوکاں نوں وی سِکھاوے، اوہ اسمان دی بادشاہی وچ سبھناں توں نِکا اکھواوے گا۔ پر جہڑا عمل کرے اتے سِکھاوے، اوہوئی اسمان دی بادشاہی وچ وڈا اکھواوے گا۔ ²⁰۲۰۔ کیؤں جو میں تہانوں آکھدا ہاں پئی جیکر تہاڈی راستی فقیہاں اتے فریسیاں دی راستی توں ودھ نا ہووے تاں تُسی اسمان دی بادشاہی وچ اُکا نئیں وڑ سکدے۔²¹۲۱۔ تُسیں سُن لئیا اے پئی اگلیاں نوں آکھیا گئیا سی پئی تُوں جانوں نا مارِیں۔ اتے جہڑا وی جانوں مارے، عدالت وچ سزا پاؤن دے لائق ہووے گا۔ ²²۲۲۔ پر میں تہانوں ایھ آکھدا ہاں پئی جہڑا وی اپنے بھرا نال غصہ ہووے، عدالت دی سزا دے لائق ہووے گا۔ اتے جہڑا وی اپنے بھرا نوں جھلّا آکھے، اوہ وڈی عدالت وچ سزا دے لائق ہووے گا۔ اتے جہڑا اوہنوں پاگل آکھے، اوہ دوزخ دی اگ دی سزا دے لائق ہووے گا۔²³۲۳۔ مُکدی گل ایھ پئی جیکر توں قربان خانے دے کول اپنی نذر لیجاویں اتے اوتھے تینوں چیتا آوے پئی میرے بھرا نوں میتھوں کجھ گِلہ اے۔ ²⁴۲۴۔ تاں اپنی نذر قربان خانے دے اگے چھڈ کے چلا جا۔ پہلے اپنے بھرا نال میل کر، تد آن کے اپنی نذر چاڑھ۔²⁵۲۵۔ جدوں تیکر توں اپنے دعوے دار نال رستے وچ ایں، چھیتی اوہدے نال میل کر لَے۔ تانجو اِنج نا ہووے پئی اوہ تینوں قاضی دے حوالے کر دیوے اتے قاضی تینوں سپاہی دے حوالے کر دیوے اتے توں قید خانے وچ پا دِتا جاویں۔ ²⁶۲۶۔ میں تینوں سچی آکھدا ہاں پئی جدوں تیکر توں کوڈی کوڈی نا موڑ دیویں، اوتھے اُکا نا چھُٹیں گا۔²⁷۲۷۔ تسیں سُن لئیا اے۔ پئی آکھیا گیا سی۔ تُوں زِنا نا کرِیں۔ ²⁸۲۸۔ پر میں تہانوں آکھدا ہاں پئی جہڑا وی کِسے بی بی نوں بھیڑی اکھ نال ویکھے، اوہ اپنے من وچ اوہدے نال زِنا کر بیٹھا۔²⁹۲۹۔ مُکدی گل ایھ پئی جیکر تیری اکھ تینوں ٹھیڈا لؤاوے تاں اوہنوں باھر کڈھ سُٹ۔ کیؤں جو تیرے جُسے وچوں اِک دا گھٹدا رہنا تیرے لئی ایس توں چنگا اے پئی تیرا سبھو جُسا دوزخ وچ سُٹیا جاوے۔ ³⁰۳۰۔ جیکر تیرا سجا ہتھ تینوں ٹھیڈا لؤاوے تاں اوہنوں وڈھ دے۔ اتے اپنے نالوں سُٹ چھڈ۔ کیؤں جو تیرے جُسے وچوں اِک دا گھاٹا تیرے لئی ایس توں چنگا اے پئی تیرا سبھو جُسا دوزخ وچ سُٹیا جاوے۔³¹۳۱۔ ایھ وی آکھیا گیا سی پئی جہڑا وی اپنی ووہٹی نوں چھڈنا چاہؤے، اوہنوں طلاق ناواں لِکھ دیوے۔ ³²۳۲۔ پر میں تہانوں ایھ آکھناں ہاں پئی جہڑا وی اپنی ووہٹی نوں حرام کم دے سوائے کِسے ہَور پاروں چھڈ دیوے، اوہدے توں زِنا کراؤندا اے۔ اتے جہڑا وی اوس چھڈی ہَوئی نال ویاہ کرے، اوہ زِنا کردا اے۔³³۳۳۔ فیر تسیں سُنیا اے پئی اگلیاں نوں آکھیا گیا سی پئی توں جھوٹی سونھ نا کھاوِیں۔ سگوں اپنیاں سونھواں رب لئی پورِیاں کرِیں۔ ³⁴۳۴۔ پر میں تہانوں آکھناں پئی اُکا سونھ نئیں کھانی۔ ناں اسمان دی، کیؤں جو اوہ رب دا تخت اے۔ ³⁵۳۵۔ نا دھرتی دی، کیؤں جو اوہ اوہدے پیراں دی چوکی اے۔ اتے ناں یروشلیم دی۔ کیؤں جو اوہ وڈے بادشاہ دا شہر اے۔³⁶۳۶۔ اتے نا اپنے سِر دی سونھ کھاوِیں۔ کیؤں جو تُوں اِک وال نوں وی چِٹا یاں کالا نئیں کر سکدا۔ ³⁷۳۷۔ سگوں تہاڈا کلام ہاں، ہاں ای ہووے۔ اتے ناں، ناں ای ہووے۔ کیؤں جو جو کجھ ایس توں ودھ اے، بریائی نال اے۔³⁸۳۸۔ تسیں سُنیا اے پئی آکھیا گیا سی پئی اکھ دے بدلے اکھ اتے دند دے بدلے دند۔ ³⁹۳۹۔ پر میں تہانوں آکھناں پئی بریائی نال ٹاکرا نئیں کرنا۔ سگوں جہڑا تیری سجی گل اُتے چنڈ مارے، اوہدے ول دوجی وی پھیر دے۔⁴⁰۴۰۔ اتے جیکر کوئی عدالت وچ تیرے برخلاف دعویٰ کر کے تیرا کُڑتا لینا چاہؤے، توں اوہنوں چوغا وی لَے لئین دے۔ ⁴¹۴۱۔ جیکر کوئی تینوں اِک کوء بِنا اُجرت لیجانا چاہؤے، اوہدے نال دو کوء لگا جا۔ ⁴²۴۲۔ جہڑا وی تیتھوں کجھ منگے، اوہنوں دے، اتے جہڑا تیتھوں قرض چاہؤے، اوہدے ولوں مُنھ نا موڑ۔⁴³۴۳۔ تسیں سُنیا پئی آکھیا گیا سی؛ اپنے گواہنڈی نوں پیار کر اتے اپنے وَیری نال وَیر رکھ۔ ⁴⁴۴۴۔ پر میں تہانوں آکھناں پئی اپنے وَیری نوں پیار کرو۔ اتے ستاؤن والیاں جوگی دعا منگو۔ ⁴⁵۴۵۔ اتے جہڑے تہانوں ستاؤن اتے بدنام کرن، اوہناں جوگی دعا منگو۔ تانجو تسیں اپنے باپ دے، جہڑا اسمان اُتے اے، پُتر مِتھے جاؤ۔ کیؤں جو اوہ اپنے سورج نوں نیکاں اتے بداں دونہواں جوگی اُگاؤندا اے۔ اتے راستاں اتے نا راستاں دونہواں اُتے مینھ وساؤندا اے۔⁴⁶۴۶۔ کیؤں جو جیکر اوہناں نوں ای پیار کرو، جہڑے تہانوں کردے نیں تاں تہاڈے جوگی کیہ اجر اے؟ کیہ چُنگی والے وی اِنج ای نئیں کردے؟ ⁴⁷۴۷۔ جیکر تسیں نِرا اپنے بھراواں نوں ای سلام کرو۔ تاں تہاڈی کیہ سخاوت اے؟ کیہ بے گانیاں قوماں دے لوک وی اِنج ای نئیں کردے؟ ⁴⁸۴۸۔ ایس لئی تسیں کامل ہو جاؤ، جیویں تہاڈا اسمانی باپ کامل اے۔

6¹۱۔ خبردار! اپنے راستی دے کم لوکاں دے اگے وکھالے لئی نا کرو۔ نئیں تاں تہاڈے اسمانی باپ ولوں، جہڑا اسمان اُتے اے، تہانوں کجھ وی اجر نئیں مِلے گا۔ ²۲۔ مُکدی گل ایھ پئی جدوں تُوں خیرات کریں تاں اپنے اگے واجے نا وجوا۔ جیویں ریاکار عبادت خانیاں اتے بزاراں وچ کردے نیں۔ تانجو لوک اوہناں دی وڈیائی کرن۔ میں تہانوں سچی آکھناں پئی اوہ اپنا اجر لَے بیٹھے۔³۳۔ پر جدوں توں خیرات کریں تاں جو کجھ تیرا سجا ہتھ کردا اے، اوہنوں تیرا کھبا ہتھ نا جانے۔ ⁴۴۔ تانجو تیری خیرات لُکی رہؤے اتے تیرا باپ، جہڑا لُکاء وچ ویکھدا اے، تینوں بدلہ دیوے گا۔⁵۵۔ اتے جدوں تسیں دعا کرو تاں رِیا کاراں ورگے نا بنو۔ کیؤں جو اوہ عبادت خانیاں وچ اتے بازاراں دے موڑاں اُتے کھلو کے دعا کرنا چنگا جان دے نیں۔ تانجو لوک اوہناں نوں ویکھن۔ میں تہانوں سچی آکھناں پئی اوہ اپنا اجر لَے بیٹھے۔ ⁶۶۔ پر جدوں تُوں دعا کریں تاں اپنی کوٹھی وچ جا اتے بُوہا ڈھو کے لُکاء وچ اپنے باپ اگے دعا کر۔ اتے تیرا باپ ، جہڑا لُکاء وچ وی ویکھدا اے، تینوں بدلہ دیوے گا۔ ⁷۷۔ اتے جدوں تسیں دعا کردے اوتاں بے گانیاں قوماں وانگوں بَک بَک نا کرو۔ کیؤں جو اوہناں بھانے چوکھا بولن نال ای سُنی جاوے گی۔⁸۸۔ مُکدی گل ایھ پئی اوہناں وانگ نا ہَؤنا۔ کیؤں جو تہاڈا باپ تہاڈے منگن توں اگیترے ای جان دا اے پئی تہانوں کیہ لوڑ اے۔ ⁹۹۔ مُکدی گل ایھ پئی تسیں اِنج دعا کیتا کرو پئی اے اساڈے باپ! توں جہڑا اسمان اُتے ایں۔ تیرا ناں پاک منیا جاوے۔ ¹⁰۱۰۔ تیری بادشاہی آوے۔ تیری مرضی، جیویں اسمان اُتے پوری ہُندی اے۔ دھرتی اُتے وی ہَؤوے۔¹¹۱۱۔ اساڈے روز دی روٹی، اج اسانوں دے۔ ¹²۱۲۔ اتے جیویں اسیں اپنے قرض داراں نوں بخشدے ہاں۔ توں اساڈے قرض اسانوں بخش دے۔ ¹³۱۳۔ اتے سانوں ازمایش وچ نا ڈِگن دے۔ سگوں بریائی توں چھُڈا۔¹⁴۱۴۔ کیؤں جو جیکر تسیں بندیاں دے قصور بخشو گے تاں تہاڈا اسمانی باپ تہانوں وی بخشے گا۔ ¹⁵۱۵۔ پر جیکر تسیں بندیاں نوں نا بخشو گے تاں تہاڈا اسمانی تہاڈے وی قصور نا بخشے گا۔¹⁶۱۶۔ اتے جدوں تسیں روزہ رکھو تاں رِیاکاراں وانگ اپنا مُنھ نا وگاڑو۔ تانجو لوک تہانوں روزہ رکھن والا جانن۔ میں تہانوں سچی آکھناں پئی اوہ اپنا اجر لَے بیٹھے۔ ¹⁷۱۷۔ پر جدوں توں روزہ رکھیں۔ سِر اُتے تیل لا، اتے مُنھ دھؤ۔ ¹⁸۱۸۔ تانجو بندا نئیں سگوں تیرا باپ، جہڑا لُکاء وچ اے، تینوں روزہ رکھن والا جانے۔ اتے تیرا باپ، جہڑا لُکاء وچ ویکھدا اے، تینوں بدلہ دیوے گا۔¹⁹۱۹۔ اپنے جوگی دھرتی اُتے مال کٹھا نا کرو۔ جِتھے کیڑا اتے زنگ خراب کردا اے۔ اتے جِتھے چور سنھ لا کے چوری کردا اے۔ ²⁰۲۰۔ سگوں اپنے جوگی اسمان اُتے مال کٹھا کرو، جِتھے نا کیڑا اتے ناں زنگ خراب کردا اے۔ اتے نا چور سنھ لا کے چوری کردا اے۔ ²¹۲۱۔ کیؤں جو جِتھے تیرا مال اے، اوتھے ای تیرا من وی لگا رہؤے گا۔²²۲۲۔ جُسے دا دیوا اکھ اے۔ جیکر تیری اکھ سُدھ ہووے تاں تیرا سبھو جُسا چاننا ہووے گا۔ ²³۲۳۔ پر جیکر تیری اکھ نھیر ہووے۔ تاں تیرا سبھو جُسا نھیر ہووے گا۔ ایس لئی پئی جیکر اوہ چانن، جہڑا تیرے اندر اے، نھیرا ہووے تاں فیر کِنا چوکھا نھیر ہووے گا؟ ²⁴۲۴۔ کوئی بندا دو مالکاں دی سیوا نئیں کر سکدا۔ ایس لئی پئی یاں تاں اِک نال وَیر رکھے گا اتے دُوجے نال سانجھ۔ یاں اِک نال رل کے رہؤے گا اتے دُوجے نوں ماڑا جانے گا۔ تسیں رب اتے مال، دونہواں دی غلامی نئیں کر سکدے۔²⁵۲۵۔ ایس لئی میں تہانوں آکھناں اپنی جان دی فکر نا کرو۔ پئی اسیں کیہ کھانواں گے یاں کیہ پِیواں گے۔ اتے ناں اپنے جُسے دی پئی اسیں کیہ پاواں گے؟ کیہ جان خوراک نالوں اتے جُسا لیڑیاں نالوں چوکھا چنگا نئیں؟ ²⁶۲۶۔ اسمان دے پکھیرؤاں نوں ویکھو پئی ناں بِیجدے، ناں وڈھدے، ناں کھتیاں وچ کٹھا کردے نیں۔ تاں وی تہاڈا اسمانی باپ اوہناں نوں پالدا اے۔ کیہ تہاڈا مُل اوہناں نالوں چوکھا نئیں؟²⁷۲۷۔ تہاڈے وچوں کہڑا اے، جہڑا فکر کر کے اپنا قد اِک ہتھ ودھا سکدا اے؟ ²⁸۲۸۔ اتے لیڑیاں دی فکر کیؤں کردے او؟ جنگلی سوسناں نوں غور نال ویکھو پئی کِیویں ودھدِیاں نیں۔ اوہ ناں محنت کردِیاں، ناں کتدِیاں نیں۔ ²⁹۲۹۔ پر میں تہانوں آکھدا ہاں پئی سلیمان وی اپنی سبھو ٹھاٹ باٹھ وچ اوہناں وچوں اِک وانگ وی سجیا نئیں سی۔³⁰۳۰۔ مُکدی گل ایھ پئی جدوں رب میدان دے گھاء نوں، جہڑا اج ہے، اتے کل تندور وچ سُٹیا جاؤندا اے، اِنج سجاؤندا اے تاں اے گھٹ بھروسے والیو! کیہ تہانوں چوکھا ناں سجاوے گا؟ ³¹۳۱۔ ایس لئی فکر کر کے ایھ ناں آکھو پئی اسیں کیہ کھاواں گے یاں کیہ پِیواں گے یاں کیہ پاواں گے۔³²۳۲۔ کیؤں جو ایہناں سبھو شیؤاں دی بھال وچ بے گانیاں قوماں رہندیاں نیں۔ اتے تہاڈا اسمانی باپ جان دا اے پئی تہانوں ایہناں شیؤاں دی لوڑ اے۔ ³³۳۳۔ سگوں پہلوں تسیں اوہدی بادشاہی اتے راستی دی بھال کرو۔ تاں ایھ سبھو شیؤاں وی تہانوں دِتیاں جاؤن گِئیاں۔ ³⁴۳۴۔ مُکدی گل ایھ پئی کل دے دیہاڑے دی فکر ناں کرو۔ کیؤں جو کل دا دیہاڑا اپنی فکر آپ ای کر لَے گا۔ اج دا دُکھ بس اج جوگی اے۔

7¹۱۔ عیب نا لاؤو تانجو تہاڈے اُتے وی عیب نا لائیاجاؤے۔ ²۲۔ کیؤں جو جِنج تسیں عیب لاؤندے او، اُنج ای تہاڈے اُتے وی عیب لائیا جاوے گا۔ اتے جِس تکڑی نال تسیں تولدے او، اوسے نال ای تہانوں وی تولیا جاوے گا۔³۳۔ اتے تُوں اوس ککھ نوں، جہڑا تیرے بھرا دی اکھ وچ اے، کیؤں ویکھدا ایں اتے اوس شہتیر دی بھال نئیں کردا، جہڑا تیری اپنی اکھ وچ اے؟ ⁴۴۔ یاں تُوں کیکر اپنے بھرا نوں آکھ سکدا ایں پئی کھلو میں تیری اکھ دے ککھ نوں کڈھاں، اتے جدوں پئی تیری اپنی اکھ وچ شہتیر اے؟ ⁵۵۔ اوئے رِیاکارا! پہلوں اپنی اکھ وچوں تاں شہتیر کڈھ لَے۔ تد ای توں چنگی طراں ویکھ کے اپنے بھرا دی اکھ وچوں ککھ نوں کڈھ سکیں گا۔⁶۶۔ پاک شئے کُتیاں اگے نا دھرو۔ اتے اپنے نگ سؤراں اگے ناں سُٹو۔ تانجو اِنج ناں ہَوئے پئی اوہ اوہناں نوں پیراں ہیٹھ لتاڑن اتے مُڑ کے تہانوں چِیرن۔⁷۷۔ منگو تاں تہانوں دِتاجاوے گا۔ بھالو تاں تہانوں لبھ جاوے گا۔ کھڑکاؤ تاں تہاڈے جوگی کھولیا جاوے گا۔ ⁸۸۔ کیؤں جو جہڑا منگدا اے، اوہنوں دِتا جاؤندا اے۔ اتے جہڑا کوئی بھالدا اے، اوہنوں لبھ جاؤندا اے۔ اتے جہڑا کھڑکاؤندا اے، اوہدے جوگی کھول دِتا جاؤندا اے۔ ⁹۹۔ یاں تہاڈے وچوں کہڑا اے، پئی اوہدا بال روٹی منگے، تاں اوہ اوہنوں وَٹّا دیوے؟ ¹⁰۱۰۔ یاں جیکر مچھی منگے تاں اوہ اوہنوں سپ دیوے؟¹¹۱۱۔ مُکدی گل ایھ پئی جدوں تسیں آپ مندے ہو کے اپنے بالاں نوں چنگی شئے دیندے تاں فیر تہاڈا اسمانی باپ اپنے منگن والیاں نوں چنگیاں شیؤاں کیکر نا دیوے گا؟ ¹²۱۲۔ مکدی گل ایھ پئی جہیا تسیں چاہؤندے او پئی لوک تہاڈے نال کرن، تسیں وی اوہناں نال اُجہیا کرو۔ کیؤں جو تورات اتے نبیاں دِیاں لِکھتاں دا نچوڑ ایہوئی اے۔¹³۱۳۔ سؤڑے بُوہے راہِیں وڑو۔ کیؤں جو اوہ بُوہا چؤڑا اے، اتے اوہ رستہ کھُلا اے، جہڑا مؤت ول لیجاؤندا اے۔ اتے بتھیرے اوسے وچ وڑ دے نیں۔ ¹⁴۱۴۔ اوہ بُوہا اتے رستہ کجہیا سؤڑا اے، جہڑا حیاتی ول لیجاؤندا اے۔ اتے ایہدے ول گھٹ لوک نیں۔¹⁵۱۵۔ جھوٹے نبیاں توں خبردار رہؤ۔ جہڑے تہاڈے کول بھیڈاں دے روپ وچ آؤندے نیں۔ پر ااندروں پاڑن والے بگھیاڑ نیں۔ ¹⁶۱۶۔ تسیں اوہناں نوں اوہناں دے پھلاں توں سیہان لؤو گے۔ کیہ کنڈیالے رُکھ توں انگور یاں انجیر کھؤندے نیں؟ ¹⁷۱۷۔ ایسے طراں ہر چنگے رُکھ اُتے چنگا پھل آؤندا اے، اتے ردّی رُکھ اُتے مندا پھل آؤندا اے۔¹⁸۱۸۔ چنگا رُکھ مندا پھل نئیں دیندا۔ اتے ردّی رُکھ چنگا پھل نئیں دیندا۔ ¹⁹۱۹۔ جہڑا رُکھ چنگا پھل نئیں دیندا، اوہ وڈھیا اتے اَگ وچ سُٹیا جاؤندا اے۔ ²⁰۲۰۔ مُکدی گل ایھ پئی تسیں رُکھاں نوں اوہناں دے پھلاں راہِیں سیہان سکدے او۔²¹۲۱۔ مینوں مالک! مالک! آکھن والا ہر کوئی اسمان دی بادشاہی وچ ناں وڑے گا۔ پر اوہوئی، جہڑا میرے اسمانی باپ دی مرضی اُتے چلدا اے۔ ²²۲۲۔ اوس دیہاڑے بتھیرے مینوں آکھن گے پئی اے مالِک! اے مالِک! کیہ اسیں تیرے ناں توں نبوّت نئیں کیتی؟ اتے تیرے ناں توں بد روحؤاں نوں نئیں کڈھیا؟ اتے تیرے ناں توں بتھیری کرامات نئیں کیتیاں؟ ²³۲۳۔ تد میں اوہناں نوں صاف آکھاں گا پئی میری تہاڈے نال کوئی سیہانپ نئیں سی۔ اوئے بدکارو! میرے اگوں نس جاؤو۔²⁴۲۴۔ مُکدی گل ایھ پئی جہڑا وی میریاں ایھ گلاں سُندا اتے اوہناں اُتے عمل کردا اے، اوہ اوس عقل مند بندے وانگ اے، جنھے اپنا گھر چٹان اُتے بنایا اے۔ ²⁵۲۵۔ اتے مینھ وسیا اتے سیلاب چڑھیا اتے نھیریاں وگِیاں اتے اوس گھر نال وجِیاں۔ پر اوہ گھر ناں ڈَھٹیا۔ کیؤں جو اوہدی نینھ چٹان اُتے دھری سی۔²⁶۲۶۔ پر جہڑا وی میریاں ایھ گلاں سُندا اے، اتے ایہناں اُتے عمل نئیں کردا۔ اوہ اوس بے وقوف بندے وانگ مِتھیا جاوے گا، جِنھے اپنا گھر ریت اُتے بنایا۔ ²⁷۲۷۔ اتے مینھ وسیا۔ اتے سیلاب چڑھیا۔ اتے نھیریاں وگِیاں۔ اتے اوس گھر نوں ضعف اپڑیا اتے اوہ ڈھے گیا۔ اتے اوہ تباہ ہوئیا۔²⁸۲۸۔ اتے اِنج ہوئیا پئی جدوں یسوع ایھ گلاں کر لئیاں تاں جتھ اوہدی تعلیم اُتے حیران ہوئیا۔ ²⁹۲۹۔ کیؤں جو اوہ اوہناں دے فقیہاں وانگ نئیں سگوں اختیار رکھن والے وانگوں تعلیم دیندا سی۔

8¹۱۔ جدوں اوہ پہاڑ توں اُتریا تاں اِک وڈا جتھا اوہدے مگرِیں ٹُر پیا۔ ²۲۔ اتے ویکھو اِک کوڑھے نے آن کے اوہدے اگے سِر نؤایا اتے آکھیا۔ اے مالک! جیکر توں چاہؤیں تاں مینوں چنگا کر سکناں ایں۔ ³۳۔ تاں اوہنے ودھا کے اوہنوں ہتھ لائیا۔ اتے آکھیا۔ میں چاہؤناں ہاں۔توں چنگا ہو جاویں۔ اتے یکدم اوہدا کوڑھ مُک گیا۔⁴۴۔ تد یسوع نے اوہنوں آکھیا۔ خبردار! کِسے نوں نئیں دسنا۔ پر جا کے اپنا آپ کاہن نوں وکھاؤ۔ اتے جہڑی نذر موسیٰ نے مِتھی اے، اوہ چڑھا۔ تانجو اوہناں جوگی گواہی ہَووے۔⁵۵۔ اتے جد اوہ کفرنحوم وچ وڑیا۔ تاں اِک صوبے دار اوہدے کول آیا۔ اتے اوہدی مِنّت کر کے آکھیا۔ ⁶۶۔ اے مالِک! میرا نؤکر گھر وچ فالج دا روگی اے۔ اتے ڈاھڈا دُکھی اے۔ ⁷۷۔ یسوع نے اوہنوں آکھیا؛ میں مُڑ آواں گا، تاں اوہنوں چنگا کراں گا۔⁸۸۔ تاں صوبے دار نے جواب وچ آکھیا؛ اے مالِک! میں ایس لائق نئیں پئی توں میری چھت تھلے آویں۔ سگوں توں مُونھوں ای آکھ دے تاں میرا نؤکر چنگا ہو جاوے گا۔ ⁹۹۔ کیؤں جو میں وی اِک بندہ ہاں، جہڑا کِسے ہَؤر دے حکم تھلے ہاں۔ اتے سپاہی میرے حکم تھلے نیں۔ اتے میں اِک نوں آکھناں ہاں؛ جا! تاں اوہ جاؤندا اے۔ اتے دُوجے نوں آکھناں ہاں پئی آ! تاں اوہ آؤندا اے۔ اتے اپنے غلام نوں آکھناں ہاں پئی ایھ کر! تاں اوہ کردا اے۔ ¹⁰۱۰۔ یسوع نے ایھ سُن کے آفرین آکھیا؛ اتے اوہناں نوں، جہڑے اوہدے مگرِیں ٹُرے سن، آکھیا؛ میں تہانوں سچی آکھناں ہاں پئی میں ایڈا وڈا ایمان اسرائیل وچ وی نئیں ویکھیا۔¹¹۱۱۔ اتے میں تہانوں آکھناں ہاں پئی بتھیرے مشرق اتے مغرب توں آؤن گے اتے ابراہیم اتے اسحاق اتے یعقوب دے نال اسمان دی بادشاہی دی جیافت وچ رل جاؤن گے۔ ¹²۱۲۔ پر بادشاہی دے پُتر باھر نھیرے وچ سُٹے جاؤن گے۔ اوتھے کُرلاؤنا اتے دنداں دا پیہنا ہووے گا۔ ¹³۱۳۔ تد یسوع نے صوبے دار نوں آکھیا؛ جا! جیویں تیرا ایمان اے، تیرے جوگی اونویں ای ہووے، اتے اوسے ای ویلے صوبے دار دا نؤکر چنگا ہو گیا۔¹⁴۱۴۔ اتے یسوع نے پطرس دے گھر آن کے ویکھیا۔ پئی اوہدی سس نال پئھی اے۔ ¹⁵۱۵۔ اتے اوہنے اوہدے ہتھ نوں ہتھ لایا۔ اتے اوہدا تاپ لتھ گیا۔ اتے اوہ اُٹھ کھلوتی۔ اتے اوہدی سیوا کرن لگ پئھی۔¹⁶۱۶۔ جدوں دِن ڈھلیا تاں بتھیرے بد روحواں دے جکڑیاں نوں اوہدے کول لئیائے اتے اوہنے مُونھوں آکھ کے ای بد روحواں نوں کڈھ دِتا۔ اتے سبھناں نوں، جہڑے روگی سن، چنگا کیتا۔ ¹⁷۱۷۔ تانجو اشعیاہ نبی دی راہِیں آکھیا ہویا پورا ہووےپئی اوہنے آپ ساڈِیاں مڑتناں اتے روگ چُک لَئے۔¹⁸۱۸۔ جدوں یسوع نے چوکھا وڈا جتھا اپنے آل دوالے ویکھیا۔ تاں پار جاؤن دا حکم کیتا۔ ¹⁹۱۹۔ اتے اِک فقیہ نے کول آن کے اوہنوں آکھیا۔ اے مُرشد! جِتھے وی توں جاویں گا، میں تیرے مگرِیں ٹُراں گا۔ ²⁰۲۰۔ تاں یسوع نے اوہنوں آکھیاپئی لومڑیاں جوگی مانداں اتے اسمان دے پکھیرؤاں جوگی آہلنے ہُؤندے نیں۔ پر ابنِ انسان جوگی سِر دھرن دی وی تھاں نئیں۔²¹۲۱۔ اِک ہَؤر نے، جہڑا اوہدے چیلیاں وچوں سی، آکھیا؛ اے مالک! مینوں اجازت دے پئی پہلوں جا کے اپنے پیؤ نوں دب آواں۔ ²²۲۲۔ پر یسوع نے آکھیا؛ توں میرے مگرِیں ٹُردا رہؤ۔ اتے مؤیاں نوں اپنے مؤئے دبن دے۔²³۲۳۔ اتے جدوں اوہ بیڑی اُتے چڑھیا۔ اوہدے چیلے اوہدے نال رل گئے۔ ²⁴۲۴۔ اتے ویکھو۔ جھیل وچ اِجہیا ہڑھ آیا پئی بیڑی لہراں وچ لُک گئی۔ پر اوہ سؤندا پیا سی۔ ²⁵۲۵۔ تد اوہناں نے اوہدے نیڑے آن کے اوہنوں جگایا اتے آکھیا؛ اے مالک! سانوں بچا۔ اسیں مرن نیڑے اپڑے ہاں۔²⁶۲۶۔ اتے اوہنے اوہناں نوں آکھیا؛ اے گھٹ ایمان والیو! تسیں کیؤں ڈردے او؟ تد اوہنے اُٹھ کے ہواواں اتے جھیل نوں تراہیا۔ تاں چوکھا سکون ہو گیا۔ ²⁷۲۷۔ اوہ حیران ہَؤ کے آکھن لگے پئی ایھ کِنج دا بندہ اے، پئی ہواواں اتے پانی وی اوہدا آکھا من دے نیں۔²⁸۲۸۔ جدوں اوہ پار جاکے جرجاسیاں دے دیس وچ اپڑیا تاں دو بد روحواں دے پھڑے بندے اوہنوں مِلے۔ اوہ اجیہے تیز سن پئی کوئی وی اوس رستے توں لنگھ نئیں سکدا سی۔ ²⁹۲۹۔ اتے ویکھو! اوہناں نے چِیک کے آکھیا؛ اے رب دے پُتر! سانوں تیرے نال کیہ؟ کیہ توں ایتھے ایس لئی آیا ایں پئی ویلے توں اگیترا ای سانوں عذاب وچ پاوَیں؟³⁰۳۰۔ اتے اوہنا توں کجھ اگاں سؤراں دا اِک ٹولہ چردا پیا سی۔ ³¹۳۱۔ بد روحواں نے اوہدی منت کر کے آکھیا پئی جیکر توں سانوں ایتھوں کڈھنا ایں، تاں سانوں اوہناں سؤراں دے ٹولے وچ گھل دے۔ ³²۳۲۔ تد اوہنے اوہناں نوں آکھیا پئی جاؤو۔ تاں اوہ نکل کے سؤراں وچ جا وڑِیاں۔اتے ویکھو! سبھو ٹولہ کنڈے توں ڈِگ کے جھیل دے پانی وچ ڈُب مریا۔³³۳۳۔ تد چراؤن والے نسے اتے شہر وچ سبھ حال اوہناں دا جا سُنایا، جنھاں وچ بد روحواں سن۔ ³⁴۳۴۔ اتے ویکھو! سبھو شہر یسوع نوں مِلن جوگی نِکل پیا۔ اتے اوہنوں ویکھدے ای منت کیتی پئی ساڈے علاقے وچوں باھر نِکل جا۔

9¹۱۔ فیر اوہ بیڑی اُتے چڑھ کے پار چلا گیا۔ اتے اپنے شہر وچ آیا۔ ²۲۔ اتے ویکھو! لوکی اِک فالج دے روگی نوں منجی اُتے پاء کے اوہدے کول لئیائے۔ یسوع نے اوہناں دا ایمان ویکھدے ہوئیاں روگی نوں آکھیا؛ پُتر! تسلی رکھ۔ تیرے گناہ معاف ہَؤئے۔³۳۔ اتے ویکھو! کجھ فقیہ اپنے دل وچ آکھن لگے پئی ایھ کُفر بولدا اے۔ ⁴۴۔ یسوع نے اوہناں دے وچار جان دے ہوئیاں آکھیا؛ تسیں اپنے دِلاں وچ بھلیکھا کیؤں پالی بیٹھے او۔ ⁵۵۔ کیہ ایھ آکھنا سؤکھا اے پئی تیرے گناہ معاف ہَؤئے یاں ایھ پئی اُٹھ اتے ٹُر پھِر۔ ⁶۶۔ پر تانجو تسیں جان لئو پئی ابنِ انسان نوں دھرتی اُتے گناہ معاف کرن دا اختیار اے۔ تد اوہنے روگی نوں آکھیا؛ اُٹھ، اپنی منجی چُک اتے اپنے گھر چلا جا۔⁷۷۔ اوہ اُٹھ کے اپنے گھر چلا گیا۔ ⁸۸۔ تد جتھ ایھ ویکھ کے ڈر گیا اتے رب دی وڈیائی کرن لگا پئی جِنھے بندیاں نوں اجہیا اختیار دِتا۔ ⁹۹۔ اتے جدوں یسوع اوتھوں اگے ودھیا، تاں اِک بندہ، جہدا ناں متی سی، اوہنوں چنگی دی گدی اُتے بیٹھا وکھالی دِتا۔ اتے اوہنے اوہنوں آکھیا؛ میرے مگرِیں لگا آ۔ اوہ اُٹھ کے اوہدے مگرِیں ٹُر گیا۔¹⁰۱۰۔ اتے جدوں اوہ گھر وچ کھاؤن جوگی بیٹھا۔ تاں ویکھو! بتھیرے چونگی لئین والے اتے گناہ گار آن کے یسوع اتے اوہدے چیلیاں دے نال کھاؤن بیٹھے۔ ¹¹۱۱۔ فریسیاں نے ایھ ویکھ کے اوہدے چیلیاں نوں آکھیا۔ تہاڈا مرشد چونگی والیاں اتے گناہ گاراں نال کیؤں کھاؤندا اے؟¹²۱۲۔ اوہنے ایھ سُن کے آکھیا؛ تندرستاں نوں نئیں، سگوں روگیاں نوں وَید دی لوڑ ہُوندی اے۔ ¹³۱۳۔ پر تسیں جا کے ایس گل دی رمز بھالو پئی میں قربانی نئیں سگوں رحم نوں پسند کردا ہاں۔ کیؤں جو میں راستاں نوں نئیں سگوں گناہ گاراں نوں سدن آیا ہاں۔¹⁴۱۴۔ اوس ویلے یوحنا دے چیلیاں نے اوہدے کول آن کے آکھیا؛ تیرے چیلے کیؤں روزہ نئیں رکھدے؟ جدوں پئی اسیں اتے فریسی آئے دن روزہ رکھدے ہاں۔ ¹⁵۱۵۔ یسوع نے اوہناں نوں آکھیا؛ کیہ جد تیکرلاڑا نال ہؤوے تاں براتی وَین کر سکدے نیں؟ پر اوہ دیہاڑے آؤن گے، پئی لاڑا اوہناں توں وکھ کیتا جاوے گا۔¹⁶۱۶۔ کوئی وی پرانی پوشاک اُتے کؤرے لیڑے دی ٹاکی نئیں لاؤندا۔ کیؤں جو اوہ ٹاکی پرانی پوشاک وچوں کجھ کھِچ لیوے گی۔ اتے اوہدا پاڑ چوکھا وگڑ جاؤندا اے۔¹⁷۱۷۔ اتے نوِیں مئے پرانیاں مشکاں وچ نئیں بھردے۔ نئیں تاں مشکاں پاٹ جاؤن گئیاں اتے مئے رُڑھ جاؤندی اتے مشکاں خراب ہو جاؤندیاں نیں۔ سگوں نوِیں مئے نوِیاں مشکاں وچ بھردے نیں۔ تاں دونوِیں بچیاں رہندیاں نیں۔¹⁸۱۸۔ جدوں اوہ ایھ گلاں آکھ ای رہیا سی، تاں ویکھو! اِک سردار نے آن کے اوہدے اگے سِر نؤایا۔ اتے آکھیا۔ میری دھی ہُنے ای موئی اے۔ پر توں نال ٹُر اتے اپنا ہتھ اوہدے اُتے دھر تاں اوہ جیؤ پوے گی۔ ¹⁹۱۹۔ اتے یسوع اُٹھ کے اپنے چیلیاں دے نال اوہدے مگرِیں ٹُر پیا۔²⁰۲۰۔ اتے ویکھو! اِک بی بی نے، جہدا باراں ورہیاں توں لہؤ سِمدا سی، اوہدے مگر آن کے اوہدے پلّے نوں ہتھ لائیا۔ ²¹۲۱۔ کیؤں جو اوہ اپنے جی وچ آکھدی سی پئی جیکر میں نِرا اوہدے پلّے نوں ای ہتھ لا لئواں گی تاں میں چنگی ہو جاواں گی۔ ²²۲۲۔ تد یسوع نے پِچھاں نوں مُڑ کے اوہنوں ویکھیا۔ اتے آکھیا۔ دِھیئے! تسلی کر۔ تیرے ایمان نے تینوں چنگا کیتا۔ مُکدی گل ایھ پئی اوہ بی بی اوسے گھڑی چنگی ہو گئی۔²³۲۳۔ اتےجدوں یسوع اوس سردار دے گھر اپڑیا۔ اتے بنسری وجاؤن والیاں اتے ٹولے نوں دُھم مچاؤندے ویکھیا تاں آکھیا۔ ²⁴۲۴۔ ہٹ جاؤ۔ کیؤں جو کُڑی موئی نئیں سگو سؤندی پئھی اے۔ تاں اوہ اوہدے اُتے ہسن لگ پئے۔²⁵۲۵۔ اتے جدوں ٹولے نوں باھر کڈھ دِتا گیا۔ تاں اوہنے اندر جا کے اوہدا ہتھ پھڑیا اتے کُڑی اُٹھ کھلوتی۔ ²⁶۲۶۔ اتے اوس علاقے وچ دور دور تیکر اوہدی چرچا ہو گئی۔²⁷۲۷۔ جدوں یسوع اوتھوں روانا ہوئیا تاں دو انھے اوہدے مگر اُچی اُچی آکھدے ہوئے آئے پئی اے داؤد دے پُتر! ساڈے اُتے رحم کر۔ ²⁸۲۸۔ اتے جدوں اوہ گھر اپڑیا۔ اوہ انھے اوہدے کول آئے۔ یسوع نے اوہناں نوں آکھیا؛ کیہ تسی بھروسا کردے او پئی میں ایھ کر سکدا ہاں؟ اوہناں آکھیا؛ ہاں! اے مالِک۔²⁹۲۹۔ تد اوہنے اوہناں دِیاں اکھاں نوں ہتھ لا کے آکھیا پئی جیویں تہاڈا ایمان اے، تہاڈے جوگی اُووَیں ای ہووے۔ ³⁰۳۰۔ اتے اوہناں دِیاں اکھاں کھُل گئیاں۔ اتے یسوع نے اوہناں نوں تاکید نال آکھیا؛ خبردار! کوئی ایھ گل نا جانے۔ ³¹۳۱۔ پر اوہناں نے باھر جا کے اوس کل علاقے وچ اوہدی چرچا کیتی۔³²۳۲۔ اتے جِس ویلے اوہ باھر نِکلے۔ ویکھو! لوکی اِک بد روح دے مارے گُونگے نوں اوہدے کول لئیائے۔ ³³۳۳۔ اتے جدوں اوہ بد روح کڈھی گئی، تاں گونگا کُون لگا۔ اتے لوکاں نے حیران ہو کے آکھیا پئی اسرائیل وچ اجہیا کدی نئیں سی ویکھیا گیا۔ ³⁴۳۴۔ پر فریسیاں نے آکھیا پئی ایھ تاں بد روحواں دے سردار دی مدد نال بد روحواں نوں کڈھدا اے۔³⁵۳۵۔ اتے یسوع سبھو شہراں اتے پِنڈاں وچ پھِردا رہیا۔ اتے اوہناں دے عبادت خانیاں وچ سِکھاؤندا اتے بادشاہی دی انجیل دی منادی کردا۔ اتے ہر مرض اتے مڑپنا دُور کردا رہیا۔ ³⁶۳۶۔ اتے جدوں اوہنے جتھ نوں ویکھیا تاں اوہنوں اوہدے اُتے ترس آیا۔ کیؤں جو اوہ اوہناں بھیڈاں وانگ، جنھاں دا ایالی نا ہووے، مندے حال وچ اتے کھِلریا سی۔³⁷۳۷۔ تد اوہنے اپنے چیلیاں نوں آکھیا۔ پئی فصل تاں بتھیری اے۔ پر مزدور گھٹ نیں۔ ³⁸۳۸۔ ایس لئی تسیں فصل دے مالک دی منت کرو پئی اپنی فصل وڈھن لئی مزدور گھل دیوے۔

10¹۱۔ فیر اوہنے اپنے چیلیاں نوں کول سد کے اوہناں نوں گندی روحواں اُتے اختیار دِتا۔ پئی اوہناں نوں کڈھن اتے ہر طراں دی بیماری اتے ہر طراں دے مڑپن نوں دور کرن۔²۲۔ اتے باراں رسولاں دے ناں ایھ نیں؛ پہلاں شمعون، جہڑا پطرس اکھواؤندا اے۔ اتے اوہدا بھرا اندریاس۔ زبدی دا پُتر یعقوب اتے اوہدا بھرا یوحنا۔ ³۳۔ فلپس اتے برتلمائی۔ توما اتے متی چُنگی لئین والا۔حلفئی دا پُتر یعقوب اتے تدئ۔ ⁴۴۔ شمعون قنانی اتے یہودا اسکریوتی، جنھے اوہنوں پھڑوا وی دِتا سی۔⁵۵۔ ایہناں باراں نوں یسوع نے گھلیا اتے اوہناں نوں حکم دِے کے آکھیا پئی بے گانیاں قوماں ول نئیں جاؤنا۔ اتے سامریاں دے کِسے شہر وچ نئیں وڑنا۔ ⁶۶۔ سگوں اسرائیل دے گھر دِیاں گواچیاں بھیڈاں دے کول جاؤنا۔ ⁷۷۔ اتے ٹُردے ٹُردے ایھ منادی کرنا پئی اسمان دی بادشاہی نیڑے آ گئی اے۔⁸۸۔ روگیاں نوں چنگا کرنا۔ موئیاں نوں جؤانا۔ کوڑِھیاں نوں پاک صاف کرنا۔ بد روحواں نوں کڈھنا۔ تہانوں بے مُل مِلیا، تسیں وی بے مُل ونڈنا۔ ⁹۹۔ ناں سونا، ناں چاندی، ناں تانبا اپنے لک بنھ وچ دھرنا۔ ¹⁰۱۰۔ ناں رستے جوگی تھیلی، ناں دو کُڑتے، ناں جُتیاں، ناں ڈانگ لینا۔ کیؤں جو مزدور خوراک دا حقدار اے۔¹¹۱۱۔ اتے جیس شہر یاں پِنڈ وچ وڑو، بھال کرو پئی اوتھے کان لائق اے۔ اتے جد تیکر اوتھے اگے ناں ٹُرو، اوتھے ای ٹِکے رہؤ۔ ¹²۱۲۔ اتے گھر وچ وڑدے ویلے سلام آکھو۔ ¹³۱۳۔ جیکر اوہ گھر لائق ہووے تاں تہاڈا سلام اوہنوں اپڑے گا۔ اتے جیکر لائق نا ہووے تاں تہاڈا سلام تہاڈے ول مُڑ آوے گا۔¹⁴۱۴۔ اتے جہڑا وی تہانوں قبول ناں کرے، اتے تہاڈی گل ناں سُنے تاں اوس گھر یاں اوس شہر توں نِکلدے ای اپنے پیراں دی دھُوڑ جھاڑ دینا۔ ¹⁵۱۵۔ میں تہانوں سچی آکھناں پئی عدالت دے دیہاڑے سدوم اتے عمورہ دے علاقے دا حال اوس شہر نالوں چوکھا چنگا ہووے گا۔¹⁶۱۶۔ ویکھو! میں تہانوں بھیڈاں وانگ بگھیاڑاں وچ گھلنا ہاں۔ مُکدی گل ایھ پئی تسیں سپاں وانگ ہُشیار اتے کبوتراں وانگ بھولے بنو۔ ¹⁷۱۷۔ پر بندیاں توں خبردار رہؤ۔ کیؤں جو اوہ تہانوں پنچائتاں وچ سداؤن گے اتے اپنے عبادت خانیاں وچ تہانوں کوڑے مارن گے۔ ¹⁸۱۸۔ اتے تسیں میرے پاروں حاکماں اتے بادشاہؤاں دے اگے کھلاھرے جاؤ گے۔ تانجو اوہناں اتے بے گانیاں قوماں جوگی گواہی ہووے۔¹⁹۱۹۔ پر جدوں اوہ تہانوں پھڑواؤن تاں فکر نئیں کرنی۔ پئی اسیں کیہ آکھیئے اتے کیکر آکھیئے۔ کیؤں جو جو کجھ تسیں آکھنا اے، اوسے ای ویلے تہانوں دسیا جاوے گا۔ ²⁰۲۰۔ کیؤں جو کُون والے تسیں نئیں۔ سگوں تہاڈے باپ دا روح اے، جہڑا تہاڈے اندر کُووے گا۔²¹۲۱۔ بھرا نوں بھرا اتے پُتر نوں پیؤ جانوں مارن جوگی پھڑوائے گا۔ اتے بال ماپیاں دے برخلاف اُٹھ کھلؤن گے۔ اتے اوہناں نوں جانوں مروا دین گے۔ ²²۲۲۔ اتے میرے ناں پاروں سبھ لوک تہاڈے نال وَیر رکھن گے۔ پر جہڑا اخیر تیکر کھلوتا رہؤے گا، اوہوئی خلاصی پاوے گا۔ ²³۲۳۔ پر جدوں لوک تہانوں کِسے شہر وچ ستاؤن تاں کِسے ہؤر شہر ول نس جاؤ۔ میں تہانوں سچی آکھنا ہاں پئی تسیں اجے اسرائیل دے سبھے شہراں وچ وی نا پھِر لئوو گے پئی ابنِ انسان آ جاوے گا۔²⁴۲۴۔ چیلا اپنے مُرشد توں وڈا نئیں ہُندا اتے غلام اپنے مالک توں۔ ²⁵۲۵۔ چیلے جوگی ایہوئی کافی اے پئی اپنے مرُشد وانگ اتے غلام جوگی ایھ پئی اپنے مالک وانگ ہووے۔ جدوں اوہناں نے گھر دے مالک نو بعلزبول آکھیا۔ تاں کیہ اوہدے گھر والیاں نوں ناں آکھن گے؟²⁶۲۶۔ ایس لئی اوہناں توں ناں ڈرو۔ کیؤں جو کوئی شئے ڈَھکی نئیں، جہڑی ننگی ناں کیتی جاوے گی اتے ناں لُکی اے، جہڑی جانی ناں جاوے گی۔ ²⁷۲۷۔ جو کجھ میں تہانوں نھیرے وچ آکھنا ہاں، چانن وچ آکھو۔ اتے جو کجھ تسیں کن وچ سُن دے او، کوٹھیاں اُتے اوہدی منادی کرو۔²⁸۲۸۔ اتے اوہناں توں ناں ڈرو، جہڑے جُسے نوں ماردے نیں، اتے جان نوں نئیں مُکا سکدے۔ سگوں اوسے توں ڈرو، جہڑا جُسے اتے جان دونواں نوں دوزخ وچ ساڑ کے سواہ کر سکدا اے۔ ²⁹۲۹۔ کیہ اِک پیسے دِیاں دو چِڑیاں نئیں وِکدِیاں؟ اتے اوہناں وچوں اِک وی تہاڈے باپ دی مرضی بغیر بھوئیں اُتے نئیں ڈِگدِی۔ ³⁰۳۰۔ سگوں تہاڈے سِر دے وال وی سبھو گِنے ہَوئے نیں۔ ³¹۳۱۔ مُکدی گل ایھ پئی ناں ڈرو۔ تہاڈا مُل تاں بتھیریاں چِڑیاں نالوں وی ودھ اے۔³²۳۲۔ ایس لئی جہڑا وی بندیاں اگے میری حامی بھرے گا، میں وی اپنے باپ دے اگے، جہڑا اسمان اُتے اے، اوہدی حامی بھراں گا۔ ³³۳۳۔ پر جہڑا وی بندیاں اگے، میرا انکاری ہووے گا، میں وی اپنے باپ اگے، جہڑا اسمان اُتے اے، اوہدا انکاری ہوجاواں گا۔³⁴۳۴۔ ایھ ناں سمجھو پئی میں دھرتی اُتے میل کراؤن لئی آیا ہاں۔ میل کراؤن لئی نئیں سگوں تلوار چلواؤن لئی آیا ہاں۔ ³⁵۳۵۔ کیؤن جو میں ایس لئی آیا ہاں پئی بندے نوں اوہدے پیؤ توں اتے دھی نوں اوہدی ماں توں اتے نُونھ نوں اوہدی سس توں وکھ کراواں۔ ³⁶۳۶۔ اتے بندے دے وَیری اوہدے گھر دے ای جی ہَؤن گے۔³⁷۳۷۔ جہڑا وی باپ، یاں ماں، نوں میتھوں چوکھا پیار کردا اے، اوہ میرے لائق نئیں۔ اتے جہڑا وی پُتر یاں دھی نوں میتھوں چوکھا پیار کردا اے، اوہ میرے لائق نئیں۔ ³⁸۳۸۔ اتے جہڑا وی اپنی سُولی ناں چُکے اتے میرے مگرِیں نہ ٹُرے۔ اوہ میرے لائق نئیں۔ ³⁹۳۹۔ جہڑا وی اپنی جان بچاؤندا اے، گئوا لَئے گا۔ پر جہڑا میرے جوگی اپنی جان نوں گئواؤندا اے، اوہ بچا لَئوے گا۔⁴⁰۴۰۔ جہڑا تہانوں قبولدا اے، اوہ مینوں قبولدا اے۔ اتے جہڑا مینوں قبولدا اے، اوہ اوہنوں قبولدا اے، جنھے مینوں گھلیا۔ ⁴¹۴۱۔ جہڑا وی نبی دے ناں توں نبی نوں قبولدا اے، اوہنوں نبی دا ای اجر مِلے گا۔ اتے جہڑا راستباز دے ناں توں راستباز نوں قبولدا کردا اے، اوہنوں راستباز دا ای اجر مِلے گا۔⁴²۴۲۔ اتے جہڑا چیلے دے ناں توں ایہناں نِکیاں وچوں کِسے نوں نِرا اِک پیالا ٹھنڈے پانی دا ای پیاوے گا، میں تہانوں سچی آکھنا ہاں پئی اوہ اپنا اجر کدی وی ناں گئواوے گا۔

11¹۱۔ اتے جدوں یسوع اپنے باراں چیلیاں نوں ہدایت دے چھڈی تاں اوتھوں روانا ہو گیا۔تانجو اوہناں دے شہراں وچ وی سِیکھ دیوے اتے پرچار کرے۔ ²۲۔ ہُن یوحنا نے قید وچ مسیح دے کماں دا حال سُن کے اپنے چیلیاں دی راہِیں اوہنوں پُچھوایا۔ ³۳۔ پئی کیہ جِنھے آؤنا سی، اوہ توئیں ایں یاں اسیں کِسے ہَؤر دی راہ تَکِئیے؟⁴۴۔ یسوع نے جواب وچ اوہناں نوں آکھیا۔ جو کجھ تسیں سُن دے اتے ویکھدے او، جا کے یوحنا نوں دسو۔ ⁵۵۔ پئی انھے ویکھدے اتے لنگڑے ٹُردے نیں۔ کوڑھی پاک کیتے جاؤندے نیں اتے ماہتڑاں نوں خوشی دی خبر سُنائی جاؤندی اے۔ ⁶۶۔ اتے دھن اوہ اے، جہڑا میرے پاروں ٹھیڈا ناں کھاوے۔⁷۷۔ اتے جدوں اوہ چلے گئے۔ تاں یسوع یوحنا باریوں جتھے نوں آکھن لگا۔ پئی تسیں اُجاڑ وچ کیہ ویکھن گئے؟ کیہ واء نال ہِلدے ہوئے کانے نوں؟ ⁸۸۔ تاں فیر کیہ ویکھن گئے؟ کیہ پتلے لیڑے پائے ہوئے بندے نوں؟ ویکھو! جہڑے پتلے لیڑے پاؤندے نیں، اوہ شاہی گھراں وچ ہُندے نیں۔⁹۹۔ فیر تسیں کیہ ویکھن گئے؟ کیہ اِک نبی نوں؟ آہو! میں تہانوں آکھنا ہاں سگوں نبی توں وی وڈے نوں۔ ¹⁰۱۰۔ ایھ اوہوئی اے، جہدے بارے لِکھیا اے پئی ویکھ! میں اپنا وچولا تیرے اگے گھلنا ہاں، جہڑا تیرے اگے تیرا رستہ تیار کرے گا۔¹¹۱۱۔ میں تہانوں سچی آکھنا ہاں پئی جہڑے بیبیاں وچوں جمے نیں، اوہناں وچوں یوحنا بپتسما دین والے توں وڈا کوئی نئیں ہویا۔ پر جہڑا اسمان دی بادشاہی وچ نِکا اے، اوہ اوہدے توں وی وڈا اے۔ ¹²۱۲۔ یوحنا بپتسما دین والے دے ویلے توں لے کے ہُن تیکر اسمان دی بادشاہی اُتے وا لایا جا رہیا اے۔ اتے یوراور اوہنوں کھو لیندے نیں۔¹³۱۳۔ کیؤں جو کُل نبیاں دِیاں لِکھتاں اتے تورات نے یوحنا تیکر نبوّت کیتی۔ ¹⁴۱۴۔ اتے جیکر تسیں قبولنا چاہؤ تاں اوہ ایلیاہ، جنھے آؤنا سی، ایہوئی اے۔ ¹⁵۱۵۔ جہدے کن ہؤن، اوہ سُن لئوے۔¹⁶۱۶۔ پر میں ایس جُگ دے لوکاں نوں کِہدے نال رَلاواں؟ اوہ اوہناں بالاں وانگ نیں، جہڑے بزاراں وچ بیٹھے ہوئے اپنے سنگیاں نوں سد کے آخھدے نیں پئی۔ ¹⁷۱۷۔ اسیں تہاڈے لئی ونجھلی وجائی۔ پر تسیں ناں نچے۔ اسیں وَین کیتا۔ پر تسیں سِینا ناں کُٹیا۔¹⁸۱۸۔ کیؤں جو یوحنا ناں کھاؤندا آیا اتے ناں پیندا آیا۔ اتے لوکی آکھدے نیں پئی اوہدے وچ بد روح اے۔ ¹⁹۱۹۔ ابنِ انسان کھاؤندا پیندا آیا۔ اتے لوکی آکھدے نیں پئی ویکھو! کھاؤُ اتے گناہیاں دا یار۔ پر حکمت اپنے کماں راہِیں راست مِتھی جاؤندی اے۔²⁰۲۰۔ اوس ویلے اوہ اوہناں شہراں نوں طوئے لعنت کرن لگ پیا، جنھاں وچ اوہدِیاں چوکھیاں کرامات ہوئیاں سن۔ کیؤں جو اوہناں نے توبہ نئیں کیتی سی۔ ²¹۲۱۔ اے خُرازِین! ہاڑا تیرے اُتے۔ اے بیت صیدا! ہاڑا تیرے اُتے۔ کیؤں جو ایھ کرامات، جہڑیاں تہاڈے وچ کیتیاں گئیاں۔ جیکر صور اتے صیدا وچ کیتے جاؤندے تاں اوہ ٹاٹ دی بُکل مار کے بھوئیں اُتے بیھ کے کدوں دی توبہ کر لیندے۔ ²²۲۲۔ مُکدی گل ایھ پئی میں تہانوں سچی آکھنا ہاں پئی صور اتے صیدا دا حال عدالت دے دیہاڑے تہاڈے حال توں چوکھا چنگا ہووے گا۔²³۲۳۔ اتے اے کفر نحوم! کیہ توں اسمان تیکر اُچا کیتا جاویں گا؟ توں تاں دھرتی دی سبھناں توں تھلڑی تہ وچ لتھ جاویں گا۔ کیؤں جو ایھ کرامات، جہڑیاں تیرے وچ کیتیاں گئیاں جیکر سدوم وچ کیتیاں جاؤندیاں تاں اوہ اج تیکر وسدا رہندا۔ ²⁴۲۴۔ پر میں تہانوں آکھنا ہاں پئی عدالت دیہاڑے سدوم دے دیس دا حال تیرے حال توں چوکھا چنگا ہووے گا۔²⁵۲۵۔ اوس ویلے یسوع آکھن لگا۔ پئی اے باپ! اسمان اتے دھرتی دے مالک! میں تیرا شکر کرنا ہاں پئی توں ایہناں گلاں نوں عقل منداں توں لُکایا اتے بالاں اُتے کھولیا۔ ²⁶۲۶۔ آہو! اے باپ! کیؤں جو تینوں اِنج ای چنگا لگا۔ ²⁷۲۷۔ میرے باپ ولوں سبھو کجھ میرے حوالے کیتا گیا اتے کوئی وی رب دے پُتر نوں نئیں جان دا، سوائے اسمانی باپ دے۔ اتے کوئی اسمانی باپ نوں نئیں جان دا سوائے اوہدے پُتر دے۔ اتے نال ای سوائے اوہدے، جہدے اُتے رب دا پُتر ایھ بھید کھولنا چاہؤے۔²⁸۲۸۔ اے سبھو تھکے ہارے اتے بھار تلے دبے ہوئے لوکو! میرے کول آؤ۔ میں تہانوں آرام دیواں گا۔ ²⁹۲۹۔ میری پنجالھی چُک لئو۔ اتے میتھوں سِکھو۔ کیؤں جو میں حلیم اتے دل دا سُچا ہاں۔ تاں تہاڈِیاں جاناں نوں آرام مِلے گا۔ ³⁰۳۰۔ کیؤں جو میری پنجالھی نرم اتے میرا بھار ہَؤلا اے۔

12¹۱۔ اوس ویلے سبّت دیہاڑے یسوع پیلیاں وچوں لنگھ رہیا سی۔ اتے اوہدے چیلے بھُکھے سن۔ اتے اوہ سِٹے پنھ پنھ کے کھاؤن لگ پئے۔ ²۲۔ تد فریسیاں نے ویکھ کے اوہنوں کھیا۔ ویکھ! تیرے چیلے اوہ کم کردے نیں، جہڑا سبّت دیہاڑے کرنا روا نئیں۔³۳۔ اوہنے اوہناں نوں آکھیا۔ کیہ تسیں ایھ نئیں پڑھیا پئی داؤد نے کیہ کیتا، جدوں اوہ اتے اوہدے سنگی بھُکھے سن؟ ⁴۴۔ اوہ کیکر رب دے گھر نوں گیا اتے نذر دِیاں روٹِیاں کھاہدِیاں۔ جنھاں دا کھاؤنا اوہنوں اتے اوہدے سنگیاں نوں روا نئیں سی۔ سگوں نِرا کاہناں نوں روا سی؟⁵۵۔ اتے کیہ تسیں تورات وچ نئیں پڑھیا؟ پئی کاہن سبّت دیہاڑے ہیکل وچ سبّت نوں پاک نئیں رکھدے۔ تد بھی اوہ بے قصور رہندے نیں۔ ⁶۶۔ مُکدی گل ایھ پئی میں تہانوں آکھدا ہاں پئی ایتھے اوہ اے، جہڑا ہیکل نالوں وی وڈا اے۔⁷۷۔ پر جیکر تسیں اوہدا مطلب جان دے پئی "میں قربانی نئیں سگوں رحم پسند کردا ہاں" تاں تسیں بے قصوراں نوں قصور وار ناں مِتھدے۔ ⁸۸۔ کیؤں جو ابنِ انسان سبّت دا وی مالک اے۔⁹۹۔ اتے اوہ اوتھوں روانا ہو گے اوہناں دے عبادت خانے وچ گیا۔ ¹⁰۱۰۔ اتے ویکھو! اوتھے اِک بندہ سی، جہدا ہتھ سُکیا ہویا سی۔ تد اوہناں نے ایس متے نال پئی اوہدے اُتے الزام دھرن، اوہدے توں پُچھیا پئی کیہ سبّت دیہاڑے شفا دینا روا اے؟¹¹۱۱۔ اوہنے اوہناں نوں آکھیاپئی تہاڈے وچوں اجہیا کہڑا اے، جہدے کول اِکو ای بھیڈ ہووے اتے اوہ سبّت دیہاڑے کھڈے وچ ڈِگ پوے تاں اوہ اوہنوں پھڑ کے ناں کڈھے؟ ¹²۱۲۔ مُکدی گل ایھ پئی بندے دا مُل بھیڈ نالوں چوکھا اے۔ ایس لئی سبّت دیہاڑے نیکی کرنا روا اے۔¹³۱۳۔ تد اوہنے اوس بندے نوں آکھیا پئی اپنا ہتھ ودھا۔ تاں اوہنے ودھایا۔ اتے اوہدا ہتھ دُوجے ہتھ وانگ چنگا ہو گیا۔ ¹⁴۱۴۔ تد فریسیاں نے باھر جا کےاوہدے برخلاف صلاح کیتی پئی اوہنوں کِنج جانوں مارِیئے۔¹⁵۱۵۔ پر یسوع ایھ جان دا ہویا اوتھوں چلا گیا۔ اتے بتھیرے لوک اوہدے مگرِیں ٹُر پئے اتے اوہنے اوہناں نوں چنگیائی بخشی۔ ¹⁶۱۶۔ اتے اوہناں نوں تاکید کیتی پئی میری چرچا نئیں کرنی۔ ¹⁷۱۷۔ تانجو جو کجھ یسعیاہ نبی دی راہِیں آکھیا گیا سی اوہ پورا ہووے پئی۔¹⁸۱۸۔ ویکھو! میرا خادم، جنھوں میں چُنیا اے۔ میرا پیارا، جہدے توں میری جان خوش اے۔ میں اوہنوں اپنی روح نال بھراں گا۔ اتے اوہ بے گانیاں قوماں نوں سچیائی وکھاوے گا۔¹⁹۱۹۔ اوہ ناں جھگڑا کرے گا، ناں ای رَؤلا پاوے گا۔ اتے بازاراں وچ کوئی اوہدی واج ناں سُنے گا۔ ²⁰۲۰۔ اوہ مِدھے ہوئے کانھے نوں نئیں پنھے گا۔ اتے بُجھدی ہوئی بتی ناں بُجھاوے گا۔ جدوں تیک پئی اوہ نیاں نال جِت ناں دیوے۔ ²¹۲۱۔ اتے اوہدے ناں اُتے بے گانیاں قوماں بھروسا رکھن گیئاں۔²²۲۲۔ تد اوہدے کول اِک انھا گُونگا بد روح دا پھڑیا لیئایا گیا۔ اتے اوہنے اوہنوں چنگا کیتا۔ اتے اوہ گونگا کُون اتے ویکھن لگ پیا۔ ²³۲۳۔ اتے سبھ جتھا حیران ہو کے آکھن لگا پئی کیہ ایھ داؤد دا پُتر اے؟²⁴۲۴۔ پر فریسیاں نے سُن کے آکھیا پئی ایھ بد روحواں دے سردار بعل زبول دی مدد باہجھوں بد روحواں نوں نئیں کڈھدا۔ ²⁵۲۵۔ پر اوہنے اوہناں دے وچار جانَدے ہوئے اوہناں نوں آکھیا؛ ہر اوہ بادشاہی، جہدے وچ پھُٹ پَے جاوے، تباہ ہو جاؤندی اے۔اتے ہر اوہ شہر یاں گھر، جہدے وچ پھُٹ پَے جاوے، ٹِک نئیں سکدا۔²⁶۲۶۔ اتے جیکر شیطان ای شیطان نوں کڈھے تاں اوہ آپ ای اپنا وَیری ہویا۔ فیر اوہدی بادشاہی کیکر ٹِکی رہؤے گی؟ ²⁷۲۷۔ اتے جیکر میں بعل زبول دی مدد نال بد روحواں نوں کڈھدا ہاں، تاں تہاڈے پُتر کِہدی مدد نال کڈھدے نیں؟ ایس لئی اوہوئی تہاڈے نیائیں ہَؤن گے۔²⁸۲۸۔ پر جیکر میں رب دی روح نال بد روحواں نوں کڈھدا ہاں تاں فیر رب دی بادشاہی تہاڈے کول اپڑ آئی اے۔ ²⁹۲۹۔ یاں کیؤں کر کوئی کِسے یوراور دے گھر وچ گھُس اوہدا مال لُٹ سکدا اے، جد تیکر پئی پہلوں اوہنوں بنھ ناں لئوے؟ فیر ای اوہدا گھر لُٹے گا۔ ³⁰۳۰۔ جہڑا میرے نال نئں، اوہ میرے برخلاف اے۔ اتے جہڑا میرے نال کٹھا نئیں کردا، اوہ کھلاردا اے۔³¹۳۱۔ ایس لئی میں تہانوں آکھدا ہاں۔ پئی بندیاں دا ہر گناہ اتے کُفر معاف کیتا جاوے گا۔ پر جہڑا وی پاک روح دے برخلاف آکھے، اوہنوں معاف ناں کیتا جاوے گا۔ ³²۳۲۔ اتے جہڑا وی ابنِ انسان دے برخلاف کوئی گل آکھے، اوہنوں معاف کیتا جاوے گا۔ پر جہڑا وی پاک روح دے برخلاف آکھے، اوہنوں معاف ناں کیتا جاوے گا۔ ناں ایس جُگ وچ اتے ناں ای اگلے جُگ وچ۔³³۳۳۔ یاں تاں رُکھ نوں چنگا آکھو اتے اوہدے پھل نوں وی چنگا۔ یاں رُکھ نوں ردّی آخھو اتے اوہدے پھل نوں وی ردّی۔ کیؤں جو رُکھ اپنے پھل توں ای سیہانیا جاؤندا اے۔ ³⁴۳۴۔ اے سپ دی اولاد! تسیں بُرے ہو کے کیکر چنگی گل کر سکدے او؟ کیؤں جو جہڑی گل دل وچ اے، اوہوئی مُنھ اُتے آؤندی اے۔ ³⁵۳۵۔ چنگا بندہ چنگے ضزانے وچوں چنگیاں شیؤاں کڈھدا اے۔ اتے مندا بندہ مندے خزانے وچوں مندِیاں شیؤاں کڈھدا اے۔³⁶۳۶۔ مُکدی گل ایھ پئی میں تہانوں آکھدا ہاں پئی ہر اِک گل، جہڑی بندے آکھن گے، اوہ عدالت دے دیہاڑے اوہدا حساب دین گے۔ ³⁷۳۷۔ کیؤں جو توں اپنیاں گلاں پاروں ای راستباز مِتھیا جاوے گا۔ اتے اپنیاں گلاں پاروں ای گناہگار مِتھیا جاوے گا۔³⁸۳۸۔ تد فقیہاں اتے فریسیاں وچوں کجھ نے اوہنوں آن آکھیا پئی اے مرشد! اسیں تیتھوں اِک نشانی ویکھنا چاہؤندے ہاں۔ ³⁹۳۹۔ اوہنے اوہناں نوں جواب وچ آکھیا پئی ایھ بھیڑی اتے بدکار پِیڑھی نشانی منگدی اے۔ اتے یوناہ نبی دی نشانی باہجھوں اوہنوں کوئی ہور نشانی ناں دِتی جاوے گی۔ ⁴⁰۴۰۔ کیؤں جو جیویں یوناہ تِن رات اتے تِن دیہاڑے مچھی دے ڈِھڈ وچ رہیا، اووَیں ای ابنِ انسان تِن رات اتے تِن دیہاڑے دھرتی دی کُکھ وچ رہؤے گا۔⁴¹۴۱۔ نینوہ دے لوکی عدالت دیہاڑے ایس پِیڑھی دے نال کھلو کے ایہنوں جُرم وار مِتھن گے۔ کیؤں جو اوہناں نے یوناہ دی منادی مگروں توبہ کر لئی سی۔ اتے ویکھو! ایتھے اوہ اے، جہڑا یوناہ نالوں وی وڈا اے۔⁴²۴۲۔ دکھن دی رانی عدالت دیہاڑے ایس پِیڑھی نال کھلو کے ایہنو جرموار مِتھے گی۔ کیؤں جو اوہ دھرتی دے کنڈے توں سلیمان دی حکمت سُنن آئی۔ اتے ویکھو! ایتھے اوہ اے، جہڑا سلیمان توں وڈا اے۔⁴³۴۳۔ جدوں بُری روح بندے وچوں نکل جاؤندی اے۔ تاں سُنجیاں تھاواں وچ آرام بھالدی اے۔ پر اوہنوں نئیں لبھدا۔ ⁴⁴۴۴۔ تد اوہ آکھدے اے پئی میں اوسے ای گھر نوں فہر جاواں گی، جہدے وچوں نِکلی ساں۔ اتے آن کے اوس گھر نوں خالی اتے سجیا ہویا ویکھدی اے۔ ⁴⁵۴۵۔ تد جا کے ہؤر ست روحوا، جہڑیاں اوہدے نالوں وی بُریاں ہؤن، اپنے نال لَے آؤندِیاں نیں۔ اتے وڑ کے اوتھے وسدِیاں نیں۔ تد بندے دا حال پِچھلے حال نالوں وی بھیڑا ہُندا اے۔ ایس شریر پِیڑھی دا حال وی اجہیا ای ہووے گا۔⁴⁶۴۶۔ جدوں اوہ جتھے نال گلاں کردا پیا سی تاں ویکھو! اوہدی ماں اتے بھرا باھر کھلوتے سن، اتے اوہدے نال گل کرنا چاہؤندے سن۔ ⁴⁷۴۷۔ تد کِسے نے اوہنوں آکھیا پئی ویکھ! تیری ماں اتے تیرے بھرا باھر کھلوتے نیں اتے تیرے نال گل کرنا چاہؤندے نیں۔⁴⁸۴۸۔ پر اوہنے جواب وچ خبر دین والے نوں آکھیا؛ کون اے میری ماں اتے کون نیں میرے بھرا؟ ⁴⁹۴۹۔ اتے اپنا ہتھ اپنے چیلیاں ول ودھا کے آکھیا پئی ویکھو! میری ماں اتے میرے بھرا۔ ⁵⁰۵۰۔ کیؤں جو جہڑا وی میرے باپ دی، جہڑا اسمان اُتے اے، مرضی اُتے ٹُردا اے، اوہوئی میرا بھرا اتے میری بھین اتے ماں اے۔

13¹۱۔ اوسے دیہاڑے یسوع گھر توں نِکل کے جھیل دے کنڈے جا بیٹھا۔ ²۲۔ اتے اوہدے کول اِک وڈا جتھا کٹھا ہو گیا۔ اوہ اِک بیڑی اُتے چڑھ کے بیھ گیا۔ اتے سبھ جتھا کنڈے اُتے کھلوتا رہیا۔³۳۔ اتے اوہ اوہناں نال بتھیریاں گلاں مثالاں وچ آکھن لگا پئی۔ ویکھو! بِیجن والا بی بِیجن نِکلیا۔ ⁴۴۔ اتے بِیجدے ویلے کجھ راہ کنڈے ڈِگے۔ اتے پکھیرُؤاں نے آن کے اوہنوں چُگ لئیا۔ ⁵۵۔ کجھ رَؤڑی دھرتی اُتے ڈِگا۔جتھے بتھیری مِٹی نئیں سی۔ اتے ڈونگھی مِٹی ناں مِلن پاروں چھیتی اُگ آیا۔ ⁶۶۔ اتے جدوں سورج اُگیا تاں اوہ سڑ گیا اتے جڑ ناں رکھن پاروں سُک گیا۔⁷۷۔ اتے کجھ کنڈیالی جھاڑیاں وچ ڈِگا۔ اتے کنڈیالی جھاڑیاں نے ودھ کے اوہنوں دب لئیا۔ ⁸۸۔ اتے کجھ چنگی دھرتی اُتے ڈِگا۔ اتے اوہنوں پھل لگیا۔ کِدھرے سو گُنی، کِدھرے سٹھ، اتے کِدھرے تِیھ گُنی۔ ⁹۹۔ جہدے کن ہؤن، اوہ سُن لئوے۔¹⁰۱۰۔ تد چیلیاں نے کول آن کے اوہنوں آکھیا۔ توں اوہناں نال مثالاں وچ کیؤں گل کرنا ایں؟ ¹¹۱۱۔ اوہنے جواب وچ آکھیا تہانوں تاں اسمان دی بادشاہی دی سمجھ دِتی گئی اے۔ پر اوہناں نوں نئیں۔ ¹²۱۲۔ کیؤں جو جہدے کول ہے، اوہنوں دِتا جاوے گا، اتے اوہدے کول ہؤر ودھ جاوے گا۔ پر جہدے کول نئیں، اوہدے کولوں اوہ وی لَے لیا جاوے گا، جو اوہدے کول اے۔¹³۱۳۔ میں اوہناں نال ایس لئی مثالاں وچ گل کرنا ہاں۔ کیؤں جو اوہ ویکھدے ہوئے وی نئیں ویکھدے اتے سُنَدے ہوئے وی نئیں سُندے اتے نئیں سمجھدے۔ ¹⁴۱۴۔ اتے اوہناں وچ ای یسعیاہ دی نبوّت پوری ہُندی اے پئی تسیں سُندے ہوئے سُنو گے پر اُکا ناں سمجھو گے۔ اتے ویکھدے ہوئے ویکھو گے پر اُکا ناں سیہانو گے۔¹⁵۱۵۔ کیؤں جو ایس قوم دا دل پتھر ہو گیا۔ اتے اوہ کناں توں اُچا سُن دے نیں۔ اتے اپنی اکھاں نوں ڈھو رکھیا اے۔ اِنج نا ہووے پئی اکھاں نال سیہانن۔ یاں کناں نال سُنن۔ اتے دل نال پرتن۔ اتے میں اوہناں نوں چنگا کراں۔¹⁶۱۶۔ پر دھن تہاڈِیاں اکھاں نیں۔ ایس لئی پئی اوہ ویکھدِیاں نیں۔ اتے دھن تہاڈے کن نیں۔ ایس لئی پئی اوہ سُن دے نیں۔ ¹⁷۱۷۔ کیؤں جو میں تہانوں سچی آکھناں ہاں پئی بتھیرے نبی اتے راستبازاں نون چاء سی پئی جو کجھ تسیں ویکھدے او، ویکھن۔ پر نا ویکھیا۔ اتے جو کجھ تسیں سُن دے او، سُنن۔ پر نا سُنیا۔¹⁸۱۸۔ مُکدی گل ایھ پئی تسیں بِیجن والے دی مثال سُنو۔ ¹⁹۱۹۔ جدوں کوئی بادشاہی دا کلام سُن دا اے۔ اتے سمجھدا نئیں۔ تاں شریر آؤندا اتے جو کجھ اوہدے دل وچ بِیجیا گیا سی، لیجاؤندا اے۔ ایھ اوہ اے، جہڑا راہ کنڈے بِیجیا گیا سی۔²⁰۲۰۔ جہڑا رَؤڑی دھرتی وچ بِیجیا گیا، اوہ اے، جہڑا کلام نوں سُن دا اتے خوشی نال قبولدا اے۔ ²¹۲۱۔ پر اپنے اندر جڑ نئیں رکھدا۔ سگوں گھڑی پل دا اے۔ اتے جدوں کلام دے پاروں اؤکڑ یا ظلم ہؤندا اے تاں یکدم ٹھیڈا کھاؤندا اے۔²²۲۲۔ اتے جہڑا کنڈیالی بُوٹِیاں وچ بِیجیاگیا، اوہ اے، جہڑا کلام نوں سُن دا اے۔ پر جگ دی فکر اتے دھن دا توکھا کلام نوں دب لیندے نیں۔ اتے اوہنوں پھل نئیں لگدا۔ ²³۲۳۔ پر جہڑا چنگی دھرتی وچ بِیجیا گیا اے، اوہ اے، جہڑا کلام نوں سُن دا اتے سمجھدا اے۔ اتے پھل وی دیندا اے۔ کوئی سَو گُنی دیندا اے۔ کوئی سٹھ گُنی، کوئی تِیھ گُنی۔²⁴۲۴۔ اوہنے اِک ہور مثال اوہناں اگے رکھ کے کھیا؛ پئی اسمان دی بادشاہی اوس بندے وانگ اے، جنھے اپنی پیلی وچ چنگا بی بِیجیا۔ ²⁵۲۵۔ پر جدوں لوکی سؤں گئے تاں اوہدا وَیری آیا اتے کنک وچ کؤڑے بی بِیج گیا۔ ²⁶۲۶۔ جیس ویلے پَتّر نِکلے اتے سِٹے نِکلے تد کؤڑے بِی وی نظرِیں آئے۔²⁷۲۷۔ تاں گھر دے مالک دے نؤکراں نے آن کے اوہنوں آکھیا۔ صاحب جی! کیہ تُساں اپنی پیلی وچ چنگا بی نئیں سی بِیجیا؟ فیر ایھ کؤڑے بی کِتھوں آ گئے؟ ²⁸۲۸۔ اوہنے اوہناں نوں آکھیا۔ کِسے وَیری نے ایھ کم کیتا اے۔ تد نؤکراں نے اوہنوں آکھیا پئی کیہ توں چاہؤنا ایں پئی اسیں جا کے اوہناں کؤڑے بِوٹیاں نوں وکھ کر کے کٹھا کرِیئے؟²⁹۲۹۔ پر اوہنے آکھیا؛ نئیں۔ تانجو اِنج نا ہووے پئی تسیں اوہناں دے نال کنک نوں وی اُکھیڑ چھدو۔ ³⁰۳۰۔ واڈھی دے دیہاڑے تیکر دونواں نوں کٹھا ای ودھن دیؤ۔ پئی میں واڈھی ویلے وڈھِیاں نوں آکھ دیواں گا پئی پہلوں کؤڑے بِی کٹھے کرو اتے ساڑن جوگی اوہناں دے گٹھڑ بنھ لئو۔ پر کنک میرے کھتے وچ کٹھی کرو۔³¹۳۱۔ اوہنے اِک ہور مثال اوہناں دے اگے رکھ کے آکھیا پئی اسمان دی بادشاہی سروں دے بی وانگ اے، جنھوں کِسے بندے نے لے کے اپنی پیلی وچ بِیج دِتا۔ ³²۳۲۔ اوہ سبھناں بِیئاں وچوں نِکا تاں ہے۔ پر جدوں ودھ جاؤندا اے تاں سبھناں توں وڈا اتے اجہیا رُکھ بن جاؤندا اے، پئی اسمان دے پکھیرُو آن کے اوہدی ٹاہنیاں اُتے وسیبا کردے نیں۔³³۳۳۔ اوہنے اِک ہور مثال اوہناں نوں سُنائی۔ پئی اسمان دی بادشاہی اوس خمیر وانگوں اے، جنھوں کِسے بی بی نے لے کے تِن مُٹھ آٹے وچ رلا دِتا۔ ایتھوں تیک پئی اوہ سبھو خمیرا ہو گیا۔³⁴۳۴۔ ایھ سبھو گلاں یسوع نے جتھ نوں مثالاں وچ آکھیا اتے بنا مثال دے اوہ اوہناں نال گل نئیں سی کردا۔ ³⁵۳۵۔ تانجو جو کجھ نبی دی راہِیں آکھیا گیا سی اوہ پورا ہووے پئی میں مثالاں وچ اپنا مُنھ کھول کے گلاں کراں گا۔ میں جہان توں اگیترے بھید کھولاں گا۔³⁶۳۶۔ تد جتھے نوں چھڈ کے اوہ گھر وچ گیا۔ اتے اوہدے چیلیاں نے اوہدے کول آن کے آکھیا پئی پیلی وچ کؤڑے بِیئاں دی مثال سانوں سمجھا۔ ³⁷۳۷۔ تاں اوہنے جواب وچ آکھیا پئی چنگے بِی بِیجن والا ابنِ انسان اے۔ ³⁸۳۸۔ اتے پیلی ایھ جگ اے۔ اتے چنگا بِی بادشاہی دے پُتر نیں۔ اتے کؤڑے بی بُریائی دے پُتر نیں۔ ³⁹۳۹۔ اتے اوہ وَیری، جنھے اوہ بِیجیا، اوہ شیطان اے۔ اتے واڈھی دا ویلا جگ دا اخیر اے۔ اتے وڈھن والے فرشتے نیں۔⁴⁰۴۰۔ مُکدی گل ایھ پئی جس طراں کؤڑے بِی کٹھے کیتے اتے اگ وچ ساڑے جاؤندے نیں، اوس طراں ای جگ دے اخیر وچ ہووے گا۔ ⁴¹۴۱۔ ابنِ انسان اپنے فرشتیاں نوں گھلے گا۔ اتے اوہ سبھو ٹھیڈا لئوان والیاں شیؤاں اتے بدکاراں نوں اوہدی بادشاہی وچوں کٹھا کرن گے۔ ⁴²۴۲۔ اتے اوہناں نوں اگ دی بھٹی وچ سُٹن گے۔ اوتھے کُرلاؤنا اتے دنداں دا پیہنا ہووے گا۔ ⁴³۴۳۔ تد راستباز اپنے باپ دی بادشاہی وچ سورج وانگ لاٹاں مارن گے۔ جہدے کن ہؤن اوہ سُن لئوے۔⁴⁴۴۴۔ اسمان دی بادشاہی اوس خزانے وانگ اے، جہڑا پیلی وچ لُکیا ہویا اے۔ جنھوں کوئی بندہ لبھ کے لُکا دیندا اے اتے خوشی نال جا کے اپنا سبھ کجھ ویچدا اتے اوس پیلی دا مُل بھر کے لے لیندا اے۔ ⁴⁵۴۵۔ فیر اسمان دی بادشاہی اوس ساہوکار وانگ اے، جہڑا سُچے موتیاں دی بھال وچ رہندا اے۔ ⁴⁶۴۶۔ جدوں اوہنوں اِک بے بہا موتی لبھدا اے، تاں جا کے اپنا سبھ کجھ ویچ دیندا اتے اوس موتی نوں لَے لیندا اے۔⁴⁷۴۷۔ فیر اسمان دی بادشاہی اوس وڈے جال وانگ اے، جہڑا جھیل وچ سُتیا جاؤندا اتے ہر طراں دِیاں مچھیاں اوہدے وچ پھڑیاں جاؤندیاں نیں۔ ⁴⁸۴۸۔ جدوں اوہ بھر گیا تاں اوہنوں کھِچ لیئاؤندے نیں۔اتے کنڈے اُتے بیھ کے چنگی چنگی مچھیاں تاں کٹھیاں کر لیندے نیں، اتے جہڑیاں کم دِیاں نا ہؤن سُٹ دیندے نیں۔⁴⁹۴۹۔ جگ دے اخیر وچ اِنج ای ہووے گا۔ فرشتے نکلن گے، اتے راستبازاں دے وچکاروں بد کاراں نوں وکھ کرن گے۔ ⁵⁰۵۰۔ اتے اوہناں نوں اگ دی بھٹی وچ سُٹن گے۔ اوتھے رونا اتے دنداں دا پیہنا ہووے گا۔⁵¹۵۱۔ کیہ تسیں ایھ سبھو کجھ سمجھ گئے او؟ اوہناں نے اوہنوں آکھیا؛ ہاں۔ ⁵²۵۲۔ تد اوہنے اوہناں نوں آکھیا؛ ایس لئی ہر اِک فقیہ،جہڑا اسمان دی بادشاہی دی تعلیم سِکھ بیٹھا۔ گھر دے اوس مالک ورگا اے، جہڑا اپنے خزانے وچوں نوِیاں اتے پُرانیاں شیؤاں کڈھدا اے۔ ⁵³۵۳۔ اتے انج ہویا پئی جدوں یسوع ایھ مثالاں مُکا بیٹھا تاں اوتھوں روانا ہو گیا۔⁵⁴۵۴۔ اتے اپنے دیس وچ آم کے اوہنے اوہناں دے عبادت خانے وچ اوہناں نوں اجیہی تعلیم دِتی پئی اوہ سبھ حیران ہوئے اتے آکھن لگے پئی اجیہی حکمت اتے کرامات اوہنوں کتھوں مِلے؟ ⁵⁵۵۵۔ کیہ ایھ ترکھان دا پُتر نئیں؟ اتے اوہدی ماں دا ناں مریم اتے اوہدے بھرا یعقوب اتے یوسف اتے شمعون اتے یہودا نئیں؟ ⁵⁶۵۶۔ اتے کیہ اوہدِیاں سبھ بھیناں ساڈے وچ نئیں؟ فیر ایھ سبھ کجھ اوہنوں کِتھوں مِلیا؟⁵⁷۵۷۔ اتے اوہناں نے اوہدے پاروں ٹھیڈا کھاہدا۔ پر یسوع نے اوہناں نوں آکھیا پئی نبی اپنے دیس اتے اپنے گھر دے سوا ہور کِدھرے بے عزت نئیں کیتا جاؤندا۔ ⁵⁸۵۸۔ اتے اوہنے اوہناں دے گھٹ ایمان پاروں اوتھے بتھیری کرامات نا کیتیاں۔

14¹۱۔ اوس ویلے چؤتھے حصے دے حاکم ہیرودیس نے یسوع دی چرچا سُنی۔ ²۲۔ اتے اپنے نؤکراں نوں آکھیا پئی ایھ یوحنا بپتسما دین والا اے۔ اوہ مؤیاں وچوں جیؤ پیا اے۔ ایس لئی اوہدے ہتھوں کرامات ہۃندِیاں نیں۔³۳۔ کیؤں جو ہیرودیس نے اپنے بھرا فلپس دی ووہٹی ہیرودیاس پاروں یوحنا نوں پھڑ کے بنھیا اتے قید وچ سُٹیا سی۔ ⁴۴۔ ایس لئی پئی یوحنا نے اوہنوں آکھیا سی پئی تیرے لئی اپنے بھرا دی ووہٹی نوں ویاہنا روا نئیں۔ ⁵۵۔ اتے اوہ اوہنوں جانوں مارنا تاں چاہؤندا سی۔ پر لوکائی توں ڈردا سی۔ کیؤں جو اوہ اوہنوں نبی من دے سن۔⁶۶۔ پر جدوں ہیرودیس دا جمن دیہاڑا ہویا۔ تاں ہیرودیاس دی دھی اوہناں اگے نچی اتے ہیرودیس نوں ڈاھڈا خوش کیتا۔ ⁷۷۔ ایس کر کے اوہنے سونھ کھا کے وعدہ کیتا پئی جو کجھ توں منگیں گی، میں تینوں دیواں گا۔⁸۸۔ تد اوہ اپنی ماں دی سِکھی ہوئی آکھن لگی۔ پئی مینوں ہُنے ای یوحنا بپتسما دین والے دا سِر تھال وچ منگوا دے۔ ⁹۹۔ تد بادشاہ ڈاھڈا دُکھی ہویا۔ پر اپنی سونھ اتے سنگیاں پاروں اوہنے حکم دِتا پئی سِر لئیایا جاوے۔¹⁰۱۰۔ اتے بندے گھل کے قید وچ یوحنا دا سِر وڈھا دِتا۔ ¹¹۱۱۔ اتے اوہدا سِر تھال وچ لئیایا گیا اتے کُڑی نوں دے دِتا گیا۔ اتے اوہ اپنی ماں کول لے گئی۔ ¹²۱۲۔ تد اوہدے چیلیاں نے آن کے لاش چُکی اتے اوہنوں دب دِتا۔ اتے جا کے یسوع نوں خبر دِتی۔¹³۱۳۔ اتے یسوع ایھ سُن کے اوتھوں بیڑی اُتے کِسے سُنجی تھاں نو روانا ہویا۔ اتے جدوں جتھ نے سُنیا تاں اوہ شہراں وچووں ٹُر کے اوہدے مگرِیں گئے۔ ¹⁴۱۴۔ اتے اوہنے اُتر کے ااِک وڈا جتھا ویکھیا۔ اتے اوہنوں اوہناں اُتے ترس آیا۔ اتے اوہنے اوہناں دے روگیاں اُتے چنگیائی دِتی۔¹⁵۱۵۔ اتے جدوں دن ڈھلیا تاں چیلیاں نے اوہدے کول آن کے آکھیا پئی تھاں سُنجی اے اتے ہُن ویلا لنگھیا جاؤندا اے۔ جتھ نوں گھل دے۔ تانجو پِنڈ وچ جا کے اپنے جوگی مُل کھاؤن۔¹⁶۱۶۔ پر یسوع نے اوہناں نوں آکھیا۔ ایہناں دا جاؤنا ضروری نئیں۔ تسیں آپ ای ایہناں نوں کھاؤن جوگی دیؤ۔ ¹⁷۱۷۔ پر اوہناں نے اوہنوں آکھیا پئی ایتھے ساڈے کول پنج روٹیاں اتے دو مچھیاں توں سِوا ہَؤر کجھ نئیں۔ ¹⁸۱۸۔ تاں اوہنے آکھیا پئی اوہ ایتھے میرے کول لے آؤ۔¹⁹۱۹۔ اتے اوہنے جتھے نوں گھاء اُتے بیھن دا حکم دِتا۔ فیر اوہنے اوہ پنج روٹیاں اتے دو مچھیاں لئیاں۔ اتے اسمان ول ویکھ کے برکت دِتی اتے پنھ کے روٹیاں چیلیاں نوں دِتیاں اتے چیلیاں نے جتھے نوں۔ ²⁰۲۰۔ اتے اوہ سبھو کھا کے رج گئے۔ اتے اوہناں نے ٹُکڑیاں دے بھرے باراں ٹوکرے چُکے۔ ²¹۲۱۔ اتے بیبیاں اتے بالاں دے باہجھ نِرے مرد ای کوئی پنج ہزار دے نیڑے سن۔²²۲۲۔ اتے اوہنے یکدم چیلیاں نوں مجبور کیتا پئی بیڑی ول جاؤن اتے میتھوں اگیترے ای پار اپڑن۔ جدوں تیک پئی میں جتھے نوں گھل دیواں۔ ²³۲۳۔ اتے جتھے نوں گھل کے اکلّا دعا کرن جوگی پہاڑ اُتے گیا۔ اتے جدوں رات ہوئی تاں اوتھے اکلّا ای رہیا۔ ²⁴۲۴۔ پر بیڑی اوس ویلے کنڈے توں واہوا ہٹاوِیں سی اتے چھلّاں نال ڈولدی پئی سی۔ کیؤں جو واء ساہنوِیں سی۔²⁵۲۵۔ اتے رات دے چؤتھے پہر اوہ جھیل اُتے ٹُردا ہویا اوہناں دے کول یا۔ ²⁶۲۶۔ جدوں چیلیاں نے اوہنوں جھیل اُتے ٹُردا ہویا ویکھیا۔ اوہ گھبرا کے آکھن لگے پئی بھُوت اے، اتے ڈر کے چیک پئے۔ ²⁷۲۷۔ اتے یسوع نے اوہناں نال اوسے ویلے گل کر کے آکھیا؛ پئی تسلی رکھو۔ میں ای ہاں۔ نا ڈرو۔²⁸۲۸۔ پطرس نے اوہنوں جواب وچ آکھیا؛ اے مالک! جیکر توئیں ایں تاں مینوں حکم دے پئی میں پانی اُتے ٹُر کے تیرے کول آواں۔ ²⁹۲۹۔ اوہنے آخھیا؛ آ۔ تد پطرس بیڑی توں لَیھ کے پانی اُتے چلن لگ پیا۔ تانجو یسوع دے کول جاوے۔ ³⁰۳۰۔ پر جدوں ویکھیا پئی واء تِکھی اے۔ تاں تریھ گیا۔ اتے جدوں ڈُبن لگا تاں چیک کے آکھیا؛ اے مالک! مینوں بچا۔³¹۳۱۔ تد یسوع نے یکدم ہتھ ودھا کے اوہنوں پھڑ لیا۔ اتے اوہنوں آکھیا۔ پئی اے گھٹ ایمان والیا! توں کیؤں شک کیتا؟ ³²۳۲۔ اتے جیویں ای اوہ بیڑی اُتے چڑھ آئے تاں واء یکدم تھم گئی۔ ³³۳۳۔ اتے جہڑے بیڑی اُتے سن، اوہناں نے اوہدے اگے سِر نؤا کے آکھیا پئی سچی مُچی توں رب دا پُتر ایں۔³⁴۳۴۔ اتے اوہ پار لیھ کے اوہ گنیسرت دے دیس وچ اپڑے۔ ³⁵۳۵۔ اتے اوتھوں دے لوکاں نے اوہنون سیہان کے آل دوالے دے علاقیاں وچ اوہدی خبر اپڑائی۔ اتے سبھ روگیاں نوں اوہدے کول لَے آئے۔ ³⁶۳۶۔ اتے اوہدی منت کیتی پئی نِرا اوہدے پلے نوں ای ہتھ لا لَیئے۔ اتے جِنیاں نے ہتھ لایا، اوہناں نوں چنگیائی مِل گئی۔

15¹۱۔ تد یروشلیم توں فریسیاں اتے فقیہاں نے یسوع کول آن کے آکھیا۔ ²۲۔ تیرے چیلے وڈیریاں دی روایت کیؤں نئیں منَدے۔ کیؤں جو اوہ روٹی کھاؤن ویلے ہتھ نئیں دھؤندے۔ ³۳۔ پر اوہنے اوہناں نوں جواب وچ آکھیا پئی فیر تسیں کیؤں اپنی روایت نال رب دا حکم نئیں منَدے؟ کیؤں جو رب نے آکھیا اے پئی۔⁴۴۔ توں اپنے پیؤ اتے اپنی ماں دی عزت کر۔ اتے جہڑا وی پیؤ یاں ماں نوں مندا آکھے، اوہ ضرور جانوں ماریا جاوے۔ ⁵۵۔ پر تسیں آکھدے اوپئی جہڑا وی پیؤ یاں ماں نوں آکھے پئی میری جہڑی شئے توں تینوں نفع ہو سکدا سی، اوہ رب دی نذر ہو گئی اے۔ ⁶۶۔ تاں اوہ اپنے پیؤ یاں ماں دی عزت ناں کرے۔ مُکدی گل ایھ پئی تسیں اپنی روایت پاروں رب دے حکم نون جھوٹا کر دیندے او۔⁷۷۔ اے رِیاکارو! یسعیاہ نے تہاڈے بارے نبوّت کر کے کِنا چنگا آکھیا پئی۔ ⁸۸۔ ایھ قوم بُلھاں نال تاں میری وڈیائی کردی اے۔ پر ایہناں دا دل میتھوں دور اے۔ ⁹۹۔ مُکدی گل ایھ پئی ایھ بے فیدا میری عبادت کردے نیں۔ کیؤں جو بندیاں دے حکماں دی سِیکھ دیندے نیں۔¹⁰۱۰۔ تد اوہنے جتھے نوں اپنے کول سد کے آکھیا پئی سُنو اتے سمجھو۔ ¹¹۱۱۔ جہڑی شئے مُنھ وچ جاؤندی اے، اوہ بندے نوں ناپاک نئیں کردی۔ سگوں جہڑی مُنھ وچوں نِکلدی اے، اوہوئی بندے نوں ناپاک کردی اے۔¹²۱۲۔ تد چیلیاں نے کول آن کے اوہنوں آکھیا؛ کیہ توں جانَدا ایں پئی فریسیاں نے ایھ گل سُن کے ٹھیڈا کھاہدا اے؟ ¹³۱۳۔ پر اوہنے جواب دِتا؛ جہڑا بُوٹا میرے اسمانی باپ نے نئیں لایا، اوہ جڑوں پُٹیا جاوے گا۔ ¹⁴۱۴۔ اوہناں نوں جاؤن دیؤ۔ اوہ انھے انھیاں دے آگُو نیں۔ اتے جیکر انھا انھے دی اگوائی کرے، تاں دونویں کھڈے وچ ڈِگن گے۔¹⁵۱۵۔ فیر پطرس نے آکھیا پئی ایھ مثال سانوں سمجھا دے۔ ¹⁶۱۶۔ تاں اوہنے آکھیا پئی کیہ تسیں وی ہُن تیکر نا سمجھ او؟ ¹⁷۱۷۔ کیہ تسیں نئیں سمجھدے؟ پئی جو کجھ مُنھ وچ جاؤندا اے، اوہ ڈِھڈ وچ جاؤندا اتے ہگن نال نِکل جاؤندا اے۔¹⁸۱۸۔ پر جہڑیاں گلاں مُنھ وچوں نِکلدیاں نیں، اوہ دل وچوں نِکلدیاں نیں۔ اتے اوہوئی بندے نوں ناپاک کردِیاں نیں۔ ¹⁹۱۹۔ کیؤں جو بھیڑے متے مُنھ وچوں نِکلدے نیں۔ مطلب خون خرابے، زِنا کاریاں، بدکارِیاں، چورِیاں، جھوٹیاں گواہیاں، کُفر۔ ²⁰۲۰ ایہوئی گلاں نیں، جہڑیاں بندے نوں ناپاک کردیاں نیں۔ پر بنا ہتھ دھوئے کھاؤنا انسان نوں ناپاک نئیں کردا۔²¹۲۱۔ اتے یسوع اوتھوں روانا ہو کے صور اتے صیدا دے علاقے وچ گیا۔ ²²۲۲۔ اتے ویکھو! اِک کنعانی بی بی، جہڑی اوس دیس دی سی، اُچی آکھن لگی پئی اے مالک! داؤد دے پُتر! میرے اُتے رحم کر۔ میری دھی نوں اِک بد روح ڈاھڈا ستاؤندی اے۔ ²³۲۳۔ پر اوہنے اوہنوں کجھ جواب ناں دِتا۔ تد اوہدے چیلیاں نے کول آن کے اوہدی منت کیتی اتے آکھیا پئی ایہنو گھل دے۔ کیؤں جو اوہ ساڈے مگرِیں چیکدی پئی اے۔²⁴۲۴۔ اوہنے جواب وچ آکھیا پئی میں اسرائیل دے گھر دِیاں گواچیاں بھیڈاں دے سوا ہؤر کِسے جوگی نئیں گھلیا گیا۔ ²⁵۲۵۔ پر اوہ آئی اتے سِر نؤا کے آکھیا۔ اے مالک! میری مدد کر۔ ²⁶۲۶۔ اوہنے جواب وچ آ کھیا پئی بالاں دی روٹی لے کے کتُوریاں اگے سُٹنا چنگا نئیں۔²⁷۲۷۔ تاں اوہنے آکھیا۔ سچ اے۔ اے مالک! کیؤں جو کتُورے وی اوہناں ٹکڑیاں وچوں ای کھاؤندے نیں، جہڑے اوہناں دے مالکاں دی میز توں ڈِگدے نیں۔ ²⁸۲۸۔ ایس گل اُتے یسوع جواب وچ آکھیا۔ اے بی بی! تیرا ایمان وڈا اے۔ جیویں توں چاہؤندی ایں، تیرے جوگی اونویں ای ہووے۔ اتے اوسے ای گھڑی اوہدی دھی نوں چنگیائی مِل گئی۔²⁹۲۹۔ تد یسوع اوتھوں روانا ہویا۔ اتے گلیل دی جھیل دے نیڑے اپڑیا۔ اتے اِک پہاڑ اُتے چڑھ کے اوتھے ای بیھ گیا۔ ³⁰۳۰۔ اتے وڈے وڈے جتھے اوہدے کول آئے، جنھاں دے نال لنگڑے، ٹُنڈے، انھے، گونگے اتے بتھیرے ہؤر سن، اتے اوہناں نے اوہناں نوں اوہدے پیراں کول پا دِتا۔ اتے اوہنے اوہناں نوں چنگیائی بخشی۔ ³¹۳۱۔ ایتھوں تیک پئی جتھے نے حیران ہو کے ویکھیا پئی گونگے کُوندے، ٹنڈے چنگے ہُندے، لنگڑے ٹُردے، اتے انھے ویکھدے نیں۔ اتے اوہناں نے اسرائیل دے رب دی وڈیائی کیتی۔³²۳۲۔ تد یسوع نے اپنے چیلیاں نوں کول سد کے آکھیا پئی مینوں جتھے اُتے ترس آؤندا اے۔ کیؤں جو تِن دیہاڑے توں میرے نال نیں اتے اوہناں دے کول کجھ کھاؤن نوں وی نئیں۔ اتے میں نئیں چاہؤندا پئی اوہناں نوں بھُکھا گھل دیواں۔ تانجو اِنج ناں ہوے پئی اوہ راہ وچ ای ڈِگ پین۔ ³³۳۳۔ اتے چیلیاں نے اوہنوں آکھیاپئی جنگل وچ اسیں اینِیاں روٹیاں کِتھوں لئیائیے پئی اینے لوک رج جاؤن؟ ³⁴۳۴۔ تد یسوع نے اوہناں نوں آکھیا پئی تہاڈے کول کِنیاں روٹیاں نیں؟ اوہناں دسیا پئی ست۔ اتے کجھ نِکیاں مچھیاں نیں۔ ³⁵۳۵۔ تد اوہنے جتھے نوں بھوئیں بیھن دا حکم دِتا۔³⁶۳۶۔ اتے اوہناں ست روٹیاں اتے مچھیاں نو لَے کے شکر کیتا۔ اتے پنھ پنھ کے چیلیاں نوں پھڑاؤندا گیا۔ اتے چیلے جتھے وچ ونڈدے گئے۔ ³⁷۳۷۔ اتے سبھے کھا کے رج گئے۔ اتے اوہناں نے بچے ہوئے ٹکڑیاں دے ست ٹوکرے چُکے۔ ³⁸۳۸۔ اتے بیبیاں اتے بالاں توں وکھ کھاؤن والے کوئی چار ہزار دے نیڑے بندے سن۔ ³⁹۳۹۔ اتے جتھے نوں گھل کے اوہ بیڑی اُتے چڑھیا اتے مجدون دے علاقے وچ آیا۔

16¹۱۔ اتے فریسی اتے صدوقی آزماؤن جوگی کول آئے اتے منت کیتی پئی سانوں اسمان توں کوئی نشانی وکھا۔ ²۲۔ پر اوہنے جواب وچ اوہناں نوں آکھیا؛ تسیں سورج ڈُبن ویلے آکھدے او پئی بدل نئیں آؤنا۔ کیؤں جو اسمان لال اے۔³۳۔ اتے سویرے ایھ آخھدے او پئی اج نھیری نئیں وگے گی۔ کیؤں جو اسمان لال اتے دُھندیالا اے۔ تسیں اسمان دی شکل ویکھ کے ویروے کڈھدے اتے جانَدے او پر ویلے اتے نشانیاں نئیں جان سکدے؟ ⁴۴۔ ایھ بھیڑی اتے بدکار پِیڑھی نشانی منگدی اے۔ اتے یوناہ نبی دے نشان باہجھوں کوئی ہؤر نشان ایہنوں نئیں جاوے گا۔ اتے اوہ اوہناں نوں چھڈ کے چلا گیا۔⁵۵۔ اتے چیلے پار جاؤندے ویلے نال روٹی لینا بھُل گئے سن۔ ⁶۶۔ تد یسوع نے اوہناں نوں آکھیا؛ خبردار! فریسیاں اتے صدوقیاں دے خمیر تھو بچو۔ ⁷۷۔ اتے اوہ آپو وچ آڈھن لگے پئی اسیں روٹی نئیں لئیائے۔ ⁸۸۔ مُکدی گل ایھ پئی یسوع نے ایھ جانَدے ہوئے آکھیا پئی اے گھٹ ایمان والیو! تسیں آپو وچ کیؤں آدھا لاؤندے او پئی روٹی نئیں؟⁹۹۔ کیہ اجے تیکر نئیں سمجھے؟ اتے اوہناں پنج ہزاراں جوگی پنج روٹیاں تہانوں چیتے نئیں؟ اتے ناں ای ایھ پئی تسیں کِنیاں ٹوکریاں چُکیاں؟ ¹⁰۱۰۔ اتے ناں ای اوہناں چار ہزاراں دِیاں ست روٹیاں؟ اتے ناں ایھ پئی تسیں کِنے ٹوکرے چُکے؟¹¹۱۱۔ کِس پاروں تسیں ایھ نئیں سمجھدے؟ پئی میں تہانوں روٹی بارے نئیں آکھیا پئی تسیں فریسیاں اتے صدوقیاں دے خمیر توں خبردار رہؤ۔ ¹²۱۲۔ تد اوہ سمجھ گئے پئی اوہنے روٹی دے خمیر توں نئیں سگوں فریسیاں اتے صدوقیاں دی تعلیم توں خبردار رہن نوں آکھیا اے۔¹³۱۳۔ جد یسوع قیصریہ فلپی دے علاقے وچ آیا تاں اوہنے اپنے چیلیاں توں پُچھیا پئی لوک ابنِ انسان نوں کیہ آآخھدے نیں؟ ¹⁴۱۴۔ اوہناں آکھیا پئی کجھ تاں یوحنا بپتسما دین والا آکھدے نیں۔ کجھ ایلیاہ، کجھ یرمیاہ یاں نبیاں وچوں کوئی۔ ¹⁵۱۵۔ اوہنے اوہناں نوں آکھیا۔ پر تسیں مینوں کیہ آکھدے او؟ ¹⁶۱۶۔ شمعون پطرس نے جواب وچ آکھیا پئی توں جیؤندے رب دا پُتر مسیح ایں۔¹⁷۱۷۔ تاں یسوع نے جواب وچ اوہنوں آکھیا؛ دھن ایں توں یوناہ دے پُتر شمعون ! کیؤں جو ایھ گل جُسے اتے لہؤ نے نئیں سگوں میرے باپ نے، جہڑا اسمان اُتے اے، تیرے دل وچ پائی۔ ¹⁸۱۸۔ اتے میں تینوں آکھدا ہاں پئی توں کیفا ایں، اتے میں ایس پتھر اُتے اپنی کلیسیاء بناواں گا۔ اتے دھرتی دی ڈُونگیائی دے بُوہے ایہدے اُتے وس نئیں پا سکن گے۔¹⁹۱۹۔ اتے میں اسمان دی بادشاہی دی کُنجیاں تینوں دیواں گا۔ اتے جو کجھ توں دھرتی اُتے بنھیں گا، اوہ اسمان اُتے بَجھ جاوے گا۔ اتے جو کجھ توں دھرتی اُتے کھولیں گا، اوہ اسمان اُتے کھُلیا رہوے گا۔ ²⁰۲۰۔ تد اوہنے چیلیاں نوں حکم دِتا پئی کِسے نوں نئیں دسنا پئی میں مسیح ہاں۔²¹۲۱۔ اوس ویلے توں یسوع اپنے چیلیاں نوں دسن لگا؛ ضرور اے پئی میں یروشلیم نوں جاواں اتے وڈیریاں اتے سردار کاہناں اتے فقیہاں دے ہتھوں ڈاھڈا دُکھ چُکاں اتے جانوں ماریا جاواں۔ اتے تِیجے دیہاڑے جیؤ پواں۔ ²²۲۲۔ ایس گل اُتے پطرس اوہنوں وکھ لیجاکے رِنج ہؤن لگا اتے آکھیا؛ اے مالک! توں جیؤندا رہوَیں۔ ایھ سبھو کجھ تیرے نال ناں ہووے۔ ²³۲۳۔ اوہنے مُڑ کے پطرس نوں آکھیا؛ اے شیطان! میرے اگوں دور ہو۔ توں میرے جوگی ٹھیڈے دا سبب ایں۔ کیؤں جو توں رب دِیاں گلاں دا نئیں سگوں بندیاں دِیاں گلاں دا وچار کرنا ایں۔²⁴۲۴۔ تد یسوع نے اپنے چیلیاں نوں آکھیا جیکر کوئی میرے مگرِیں آؤنا چاہؤے تاں اوہ اپنی خودی دا انکار کرے۔ اتے اپنی سُولی چُکے اتے میرے مگرِیں ٹُر پؤے۔ ²⁵۲۵۔ کیؤں جو جہڑا وی اپنی جان بچاؤنا چاہؤندا اے اوہ اوہنوں گئواوے گا۔ اتے جہڑا وی میرے جوگی اپنی جان گئواوے گا، اوہنوں بچاوے گا۔ ²⁶۲۶۔ کیؤں جو بندے نوں کیہ فیدا اے، جیکر اوہ کُل جَگ کما لئوے۔ پر اپنی جان دا نقصان چُکے۔ یاں بندا اپنی جان دے بدلے کیہ دے سکدا اے؟²⁷۲۷۔ کیؤں جو ابنِ انسان اپنے باپ دے جلال وچ فرشتیاں نال آوے گا۔ اتے تد ہر اِک نوں اوہدے کماں دے موافق بدلہ دیوے گا۔ ²⁸۲۸۔ میں تہانوں سچی آکھدا ہاں پئی جہڑے ایتھے کھلوتے نیں، اوہناں وچوں کجھ اجیہے نیں پئی جدوں تیکر ابنِ انسان نوں اپنی بادشاہی وچ آؤندے ناں ویکھ لین، موت دا مزہ نئیں چکھن گے۔

17¹۱۔چھ دِناں مگروں یسوع پطرس، یعقوب اتے اوہدے بھرا نوں نال لے کے اُچی پہاڑی اُتے وکھریاں لے گئیا۔ ²۲۔اتے اوہناں دے ساہمنے اوہدی رَؤ پھِر پرت گئی اتے اوہدے لیڑے نور وانگوں لاٹاں مارن لگ پئے۔³۳۔ اتے ویکھو! موسیٰ اتے ایلیاہ اوہدے نال گلاں کردے ڈِٹھے گئے۔ ⁴۴۔پطرس نے یسوع نوں آکھیا پئی خداوندا! ساڈا ایتھے رہنا چنگا اے۔ جیکر تیری رضا ہووے تے ایتھے تِن ڈیرے بناواں گا۔ اِک تیرے جوگی، اِک موسیٰ جوگی اتے اِک ایلیاہ جوگی۔⁵۵۔ اوہ ایھ آکھ ای رہیا سی پئی اِک نورانی بدلی نے اوہناں اُتے چھاں کر لئی اتے اوس بدلی وچوں واج آئی پئی ایھ میرا محبوب پُتر اے۔ایہدی سُنو۔ ⁶۶۔ چیلے ایھ سُن کے مُدھڑے مُونھ جا پئے اتے بتھیرا ڈر گئے۔ ⁷۷۔ تد یسوع نے نیڑے آ کے اوہناں نوں آکھیا پئی اُٹھو۔ نا ڈرو۔ ⁸۸۔ جدوں اوہناں نے اکھاں چُکیاں اتے یسوع دے باہجھ کوئی ہور نہ ڈِٹھا۔⁹۹۔ جدوں اوہ پہاڑ توں لھ رہے سن تد یسوع نے اوہناں نوں ایھ حکم دِتا پئی جدوں تیک آدم دا پُتر موئیاں وِچوں جیو نہ پوے، جو کجھ تُسی ویکھیا اے، کِسے نوں نا دسنا۔ ¹⁰۱۰۔ چیلیاں نے اوہنوں پُچھیا پئی فیر فقیہ کیؤں آکھدے نیں پئی ایلیاہ دا پہلوں آؤنا لازمی اے؟¹¹۱۱۔اوہنے آکھیا پئی ایلیاہ آوے گا اتے سبھ کجھ ٹھیک کرے گا۔ ¹²۱۲۔ پر میں تہانوں آکھناں پئی ایلیاہ تاں آ وی گئیا اے، اتے اوہناں نے اوہناں نئیں جانیا۔ سگوں جو چاہیا، اوہدے نال کیتا۔ ایسے طراں آدم دا پُتر وی اوہناں ہتھوں دکھ سہوے گا۔ ¹³۱۳۔فیر چیلے جان گئے پئی اوہنے یوحنا بپتسما دین والے بارے آکھیا اے۔¹⁴۱۴۔ جدوں اوہ رُکھ کول اپڑیا تاں اِک بندا اوہدے کول آیا تاں اوہدے اگے گوڈے نِوا کے آکھن لگا ۔ ¹⁵۱۵۔ اے خداوندا! میرے پُتر اُتے رحم کر۔ کیؤں جو اوہنوں مِرگی پیندی اے اتے اوہ ڈاہڈا دُکھ سہندا اے۔ ایس پاروں اوہ اگ اتے پانی وِچ ڈِگ پیندا اے۔ ¹⁶۱۶۔ میں اوہنوں تیرے چیلیاں کول لئیایا ساں پر اوہ اوہنوں چنگا نئیں کر سکے۔¹⁷۱۷۔ یسوع نے جواب دِتا پئی اے بھروسے توں خالی اتے گُمرا نسل! میں کدوں تیک تہاڈے نال رہواں گا اتے کدوں تیک تہانوں سہواں گا؟ ایہنوں میرے کول لئیاؤں۔ ¹⁸۱۸۔ تد یسوع نے اوہنوں جھِڑکیا اتے بُری روح اوہدے وچوں نکل گئی۔ اتے اوہ مُنڈا اوسے ای ویلے چنگا ہو گئیا۔¹⁹۱۹۔ تد چیلیاں نے لوکاں توں وکھ ہو کے یسوع نوں آن پُچھیا پئی اسی اوس بُری روح نوں کیؤں نا کڈھ سکے؟ ²⁰۲۰۔ یسوع نے اوہناں نوں آکھیا پئی تُسی اپنے بھروسے دے گھاٹے پاروں نا کڈھ سکے۔ میں تہانوں سچی سچی آکھاں پئی جیکر تہاڈے وچ رائی دے دانے بروبر وی بھروسا ہووے تاں تسی ایس پہاڑ نوں آکھو پئی ایتھوں اوتھے جا لگ تاں اوہ جا لگے گا۔ اتے کوئی گل اجیہی نا ہووے گی، جنھوں انہونی آکھدے نیں۔ ²¹۲۱۔ پر ایہہ شئے دعا اتے روزے باہجھوں نئیں کڈھی جا سکدی۔²²۲۲۔ اتے جدوں اوہ گلیل وچ رُکے ہَوئے سن۔ تد یسوع نے اوہناں نوں آکھیا: لازمی اے پئی ابنِ آدم بندیاں دے حوالے کیتا جاوے۔ ²³۲۳۔ اتے اوہ اوہنوں جانوں مار دین گے اتے اوہ تیجے دیہاڑے جیو پؤے گا۔ ایس گل اُتے اوہ چوکھے رِنج ہَوئے۔²⁴۲۴۔ جدوں اوہ کفرنحوم وچ اپڑے تاں دو دِرہم لین والیاں نیں پطرس کول آن کے آکھیا پئی کیہ تہاڈا مُرشد دو دِرہم نئیں دیندا؟ ²⁵۲۵۔ اوہنے آکھیا پئی دیندا اے۔ اتے جدوں اوہ گھر اپڑیا تاں یسوع نے پہلوں ای آکھ دِتا پئی اے شمعون! توں کیہ آکھدا ایں؟ جگ دے راجے کِنھاں توں چُنگی یاں جزیہ لیندے نیں؟ اپنے پُتراں توں یاں بیگانیاں توں؟²⁶۲۶۔ جدوں اوہنے آکھیا پئی بیگانیاں توں۔ تاں یسوع نے آکھیا پئی فیر تاں پُتر بَری ہَوئے۔ ²⁷۲۷۔ ایس پاروں تاں جو اوہناں نوں موقعا نہ مِلے۔ تُوں جا کے کنڈا سُٹ اتے جیہڑی مچھی سبھناں توں پہلوں نکلے اوہنوں وکھ کر کے اوہدا مُونھ کھولِیں تاں اوہدے مُونھ وچ دِرہم ہَؤن گے۔ اوہو ای لئیا کے اوہناں نوں دے دے۔

18¹۱۔ اوسے ای گھڑی چیلیاں نے یسوع کول آن کے آکھیا پئی اسمان دی بادشاہی وچ سب توں وڈا کون اے؟ ²۲۔ اتے یسوع نے اک بال نوں اپنے کول سد کے اوہناں دے وچ کار کھلاھریا۔ ³۳۔ اتے آکھیا پئی میں تہانوں سچی آکھدا ہاں پئی جیکر تُسی نا مُڑو اتے نِکے بالاں ورگے نا بنو تاں اسمان دی بادشاہی وچ اُکا نا وڑو گے۔⁴۴۔ ہُن جیہڑا وی اپنے آپ نوں ایس بال وانگ نِکا بنائے، اوہو ای اسمان دی بادشاہی وچ سبھناں نالوں وڈا اے۔ ⁵۵۔ اتے جیہڑا وی میرے ناں توں اجیہے بالاں نوں قبُولے، مینوں قبولدا اے۔ ⁶۶۔ پر جیہڑا وی، اوہناں نِکیاں وچوں، جیہڑے میرے اُتے بھروسا رکھدے نیں، ٹھیڈا لواؤندا اے، اوہدے جوگی ایہوئی چنگا اے پئی چکی دا پتھر اوہدے گلے وچ پا دِتا جاوے اتے اوہنوں سموندر دے ڈُونگھ وچ ڈوب دِتا جاوے۔⁷۷۔ ٹھیڈَیاں پاروں جگ اُتے ہاڑا! کیوں جو ٹھیڈے لگنا تاں پکا اے۔ پر ہاڑا اوس جی اُتے، جہدے پاروں لگے۔ ⁸۸۔ ہُن جیکر تیرا ہتھ یاں تیرا پیر تینوں ٹھیڈا لوائے تاں اوہنوں وڈھ کے سُٹ دے۔ کیوں جو ٹُنڈا یاں لنگڑا ہو کے ابدی حیاتی وچ وڑنا تیرے جوگی ایس گلوں چنگا اے پئی توں دو ہتھ یاں دو پیر رکھدا ہویا ہمیشاں دی اگ وچ سُٹیا جاویں۔⁹۹۔ اتے جیکر تیری اکھ تینوں ٹھیڈا لوائے تاں اوہنوں کڈھ کے سُٹ دے۔ کیوں جو کانا ہو کے ابدی حیاتی وچ وڑنا تیرے جوگی ایس گلوں چنگا اے پئی توں دو اکھاں رکھدا ہویا دوزخ دی اگ وچ سُٹیا جاویں۔¹⁰۱۰۔ خبردار! ایہناں نِکیاں وچوں کِسے نوں وی ماڑا نا جانیو۔کیوں جو میں تہانوں آکھدا ہاں پئی اسمان اُتے اوہناں دے فرشتے میرے اسمانی باپ دا مُنھ ہمیشاں تکدے رہندے نیں۔ ¹¹۱۱۔ کیوں جو ابنِ انسان ایس لئی آیا اے پئی گواچیاں ہوئیاں نوں لبھے۔¹²۱۲۔ تہاڈا کیہ وچار اے؟ جیکر کِسے بندے دِیاں سو بھیڈا ہؤن۔ اتے اوہناں وچوں اک گواچ جاوے تاں کیہ اوہ نڑینوے بھیڈاں نوں پہاڑاں اُتے نا چھڈے گا اتے اوس گواچی ہوئی بھیڈ نوں لبھن نا جاوے گا؟ ¹³۱۳۔ اتے جیکر اِنج ہووے پئی اوہ اوہنوں لبھ جاوے تاں میں تہانوں سچی آکھدا ہاں پئی اوہ اوہناں نڑینوے بھیڈاں توں جہڑیاں گواچیاں نئیں، چوکھا خوش ہووے گا۔ ¹⁴۱۴۔ ایسے طراں تہاڈا اسمانی باپ جہڑا اسمان اُتے اے، نئیں چاہؤندا پئی ایہناں نِکیاں وچوں اِک وی مرے۔¹⁵۱۵۔ ہُن جیکر تیرا بھرا گناہ کرے تاں جا اتے اوہنوں وکھریاں سمجھا۔ جیکر اوہ تیری سُنے تاں تینوں تیرا بھرا لبھ گیا۔ ¹⁶۱۶۔ اتے جیکر اوہ نا سُنے تاں اِک یاں دو جی نال لیجا تاں جو ہر اِک گل دو یاں تِن گواہواں دے مُونھوں وی پکی ہو جاوے۔¹⁷۱۷۔ جیکر اوہ اوہناں دی وی نا سُنے تاں کلیسیاء نوں آکھ۔ اتے جیکر اوہ کلیسیاء دی وی نا سُنے تاں اوہنوں مُشرِک اتے چُنگی وان دے بروبر جان۔¹⁸۱۸۔ میں تہانوں سچی آکھدا ہاں پئی جو کجھ تُسی زمین اُتے بنھو گے، اوہ اسمان اُتے بَجھا رہوے گا۔ اتے جو کجھ تسی زمین اُتے کھولو گے، اوہ اسمان اُتے کھُلا رہوے گا۔ ¹⁹۱۹۔ فیر میں تہانوں آکھدا ہاں پئی جیکر تہاڈے وچوں دو جی زمین اُتے اتفاق کر لئین۔ تاں جو کجھ وی منگن گے اوہ میرے اسمانی باپ کولوں حاصل کر لئین گے۔ ²⁰۲۰۔ کیوں جو جِتھے دو یاں تِن میرے ناں توں کٹھے ہؤن، اوتھے میں اوہنوں دے وچکار ہاں۔²¹۲۱۔ تد پطرس نے کول آن کے اوہنوں پُچھیا پئی اے خداوند! کِنی واری میرا بھرا میرا گُناہ کرے تاں میں اوہنوں معاف کراں؟ کیہ ست وار؟ ²²۲۲۔ یسوع نے اوہنوں آکھیا پئی میں تینوں ایہہ نئیں آکھدا پئی ست وار۔ سگوں ست وار دے وی ستّر وار تیکر معاف کر۔²³۲۳۔ ایس لئی اسمان دی بادشاہی اوس بادشاہ وانگ اے، جنھے اپنے نؤکراں کولوں حساب لینا سی۔ ²⁴۲۴۔ تاں جدوں اوہ حساب لئین لگا تاں اوہدے اگے دس ہزار قنطاراں دا قرضئی پیش کیتا گیا۔ ²⁵۲۵۔ اتے اوہدے کول ادا کرن لئی کجھ وی نئیں سی۔ ایس لئی اوہنے حکم کیتا پئی ایہنوں اتے ایہدی ووہٹی اتے بالاں اتے ایہدا سبھ کجھ ویچ کے قرض وصولی کیتی جاوے۔²⁶۲۶۔ پر اوس نؤکر نے ڈِگ کے منت کیتی اتے آکھیا پئی میرے ولوں ٹھنڈ رکھ۔ اتے میں سبھ قرضا موڑ دیواں گا۔ ²⁷۲۷۔ مالک نے ترس کھا کے اوہنوں چھڈ دِتا اتے اوہدا قرض وی معاف کر دِتا۔²⁸۲۸۔ پر جدوں اوہ نؤکر باھر نِکلیا۔ تاں اوہدے سنگی نؤکراں وچوں اِک اوہنوں مِلیا، جنھے اگوں اوہدا کوئی اِک سو دِینار قرض دینا سی۔ اوہنے اوہنوں پھڑیا اتے اوہدا گلا گھُٹ کے آکھیا پئی مینوں میرا حساب دے۔ ²⁹۲۹۔ تد اوہدے سنگی نؤکر نے ڈِگ کے اوہدی منت کیتی اتے آکھیا پئی میرے ولوں ٹھنڈ رکھ۔ میں تینوں سبھ قرضا مَوڑ دیواں گا۔³⁰۳۰۔ پر اوہ نا منیا۔ سگوں لئجا کے اوہنوں جیلے بند کرا دِتا۔ ³¹۳۱۔ اوہدے سنگی نؤکراں نے ایہہ سبھ ویکھیا اتے رِنج ہَوئے۔ اتے آن کے مالک نوں سبھ کجھ دس دِتا۔³²۳۲۔ تد مالک نے اوہنوں سدایااتے آکھیا پئی تُوں بوہت شریر ایں۔ میں تینوں ایس لئی قرضا چھڈیا کیؤں جو توں میری منت کیتی۔ ³³۳۳۔ تاں کیہ تینوں روا نئیں سی پئی جیویں میں تیرے اُتے رحم کیتا، توں وی اپنے سنگی اُتے رحم کردا؟³⁴۳۴۔ اتے مالک نے غصے ہو کے اوہنوں جلّاداں دے حوالے کیتا۔ تد تیک پئی سبھ قرضا موڑ نی دیوے۔ ³⁵۳۵۔ میرا اسمانی باپ وی تہاڈے نال اِنج ای کرے گا۔ جیکر تہاڈے وچوں ہر کوئی اپنے بھرا نوں دِلوں معاف نا کر دیوے۔

19¹۱۔ اتے اِنج ہویا پئی جدوں یسوع ایھ گلاں مُکا بیٹھا تاں اوہ گلیِلؔ توں ٹُر پیا۔ اتے اُردن پار یہودیہ دے علاقے وچ اپڑیا۔ ²۲۔ اتے بتھیرے لوک اوہدے مگر ٹُر پئے۔ اتے اوہنے اوہناں نوں اوتھے چنگا کیتا۔³۳۔ اتے فریسی اوہنوں ازماؤن لئی اوہدے کول آئے۔ اتے آکھیا پئی کیہ ایھ روا اے پئی بندہ کِسے وی گل توں اپنی ووہٹی نوں چھڈ دیوے؟ ⁴۴۔ اوہنے جواب دِتا پئی کیہ تُساں نئیں پڑھیا پئی جنھے مُڈھ توں انسان نوں بنایا، اوہناں نَر اتے ناری بنایا سی؟⁵۵۔ اتے آحکم دِتا پئی "ایس لئی مرد پیؤ اتے ماں نوں چھڈے گا اتے اپنی ووہٹی نال رہؤے گا۔ اتے اوہ دونوِیں اِکو تن ہؤن گے"۔ ⁶۶۔ ہؤن اوہ دو نئیں سگوں اِک تن نیں۔ مُکدی گل ایھ اے پئی جنھوں رب نے جوڑیا اے، اوہنوں انسان وکھ نا کرے۔⁷۷۔ اوہناں نے اوہنوں آکھیا پئی فیر موسیٰ نے کیؤں ایھ حکم دِتا پئی طلاق دی لکھت دے کے اوہنوں چھڈ دیوے؟ ⁸۸۔ اوہنے اوہناں نوں آکھیا پئی موسیٰ نے تہاڈے دل دے پتھر ہؤن پاروں تہانوں ووہٹی چھڈن دی اجازت دِتی سی۔ پر مُڈھ توں اِنج نئیں سی۔ ⁹۹۔ پر میں تہانوں آکھناں پئی جہڑا وی اپنی ووہٹی نوں حرام کم توں باہجھ کِسے ہور گل پاروں چھڈ دیوے اتے دوجی نال ویاہ وِڈے، اوہ زِنا کردا اے۔ اتے جہڑا اوس چھڈی ہوئی نوں ویاہوے، اوہ وی زِنا کردا اے۔¹⁰۱۰۔ چیلیاں نے اوہنوں آکھیا پئی جیکر مرد دا اپنی ووہٹی نال اجہیا حال اے تاں ویاہ کراؤنا ای چنگا نئیں۔ ¹¹۱۱۔ اوہنے اوہناں نوں آکھیا پئی ایھ گل سبھناں دی سمجھے نئیں آؤندی، پر اوہناں دی سمجھے آؤندی اے، جنھاں نوں سمجھ دِتی گئی اے۔ ¹²۱۲۔ کجھ تاں خوجےنیں، جہڑے ماں دے ڈِھڈوں ای اجیہے جمے نیں۔ اتے کجھ اجیہے نیں، جنھاں نوں بندیاں نیں خوجا بنا دِتا۔ اتے کجھ اجیہے نیں، جنھاں نے اسمان دی بادشاہی لئی اپنے آپ نوں خوجا بنا لئیا۔ جہڑا سمجھ سکدا اے، اوہ سمجھ لؤے۔¹³۱۳۔ تد بالاں نوں اوہدے کول لئیایا گئیا۔ تاں جو اوہ اوہناں اُتے ہتھ دھرے اتے دعا کرے۔ پر چیلیاں نے اوہناں نوں جھڑکیا۔ ¹⁴۱۴۔ پر یسوع نے اوہناں نوں آکھیاپئی بالاں نوں رہن دیؤ اتے اوہناں نوں میرے کول آؤن توں نا موڑو۔ کیوں جو اسمان دی بادشاہی اجہیاں دی ای اے۔ ¹⁵۱۵۔ اتے اوہ اوہناں اُتے ہتھ دھر کے اوتھوں ٹُر پیا۔¹⁶۱۶۔ اتے ویکھو! اِک بندے نے کول آن کے اوہنوں آکھیا پئی اے مُرشد! میں کیہڑی نکی کراں پئی ہمیشاں دی حیاتی مِل جاؤے؟ ¹⁷۱۷۔ اوہنے اوہنوں آکھیا پئی توں نیکی بارے میتھوں کیؤں پُچھدا ایں؟ نیک تاں اِکو ای اے۔ پر جیکر توں ہمیشاں دی حیاتی چاہؤنا ایں، تاں حُکماں نوں مَن۔¹⁸۱۸۔ اوہنے اوہنوں اکھیاں پئی کہڑے حُکماں نوں؟ یسوع نے آکھیا پئی تُوں کِسے نوں جانوں نا مارِیں۔ زِنا نا کرِیں۔ چوری نا کرِیں۔ جھوٹی گواہی نا دیوِیں۔ ¹⁹۱۹۔ اپنے پیؤ اتے ماں دی عزت کرِیں۔ اتے توں اپنے گواہندی نوں اپنے وانگ پیار کرِیں۔²⁰۲۰۔ اوس گھبرُو نے اوہنوں آکھیا پئی ایہناں سبھناں حُکماں نوں تاں میں من دا رہیا ہاں۔ ہؤن میرے وچ کہڑی گل دی تھوڑ اے؟ ²¹۲۱۔ یسوع نے اوہنوں آکھیا پئی جیکر توں کامِل ہؤنا چاہؤنا ایں تاں جا اتے اپنا سبھ کجھ ویچ کے ماہتڑاں وچ ونڈ دے۔ تاں تینوں اسمان اُتے خزانہ لبھے گا۔ اتے آن کے میرے پِچھے ٹُر پے۔ ²²۲۲۔ پر اوہ گھرُو ایھ گل سُن کے بوہت رِنج ہویا اتے چلا گیا۔ کیؤں جو اوہدے کول بتھیرا دھن سی۔²³۲۳۔ پر یسوع نے اپنے چیلیاں نوں آکھیا پئی میں تہانوں سچی آکھناں پئی دھنی دا اسمان دی بادشاہی وچ وڑنا بوہت اؤکھا اے۔ ²⁴۲۴۔ اتے فیر تہانوں آکھناں پئی اُوٹھ دا سوئی دے نکّے وچوں لنگھ جانا ایس توں سؤکھا اے پئی دھنی اسمان دی بادشاہی وچ وڑے۔²⁵۲۵۔ جدوں چیلیاں نے ایھ سُنیا تاں بوہت حیران ہو کے آکھیا پئی فیر نجات کِنھوں مِل سکدی اے؟ ²⁶۲۶۔ یسوع نے اوہناں ول ویکھ کے آکھیا پئی ایھ بندیاں توں نئیں ہو سکدا۔ پر رب جوگی سبھ کجھ ہو سکدا اے۔ ²⁷۲۷۔ تد پطرس نے اوہنوں آکھیا پئی ویکھ! اساں سبھ کجھ چھڈ دِتا اتے تیرے مگر ٹُر پئے ہاں۔ مُکدی گل ایھ پئی سانوں کیہ لبھے گا؟²⁸۲۸۔ یسوع نے اوہناں نوں آکھیا پئی میں تہانوں سچی آکھناں پئی جدوں نوِیں پیدایش وچ ابنِ انسان اپنے جلالی تخت اُتے بہوے گا، تاں تُسی وی، جہڑے پِچھے ٹُر پئے، باراں تختاں اُتے بہہ کے اسرائیل دے باراں قبیلیاں داانصاف کرو گے۔²⁹۲۹۔ اتے ہر کوئی، جنھے گھراں نوں یاں بھراواں نوں، یاں بھین یاں پیؤ یاں یاں ماں یاں ووہٹی یاں بالاں یاں کھیتاں نوں میرے ناں پاروں چھڈیا اے، اوہنوں سؤ گُنی مِلے گا۔ اتے اوہنوں ہمیشاں دی حیاتی مِلے گی۔ ³⁰۳۰۔ پر بتھیرے پہلوں والے اخیری ہو جاؤن گے اتے اخیری پہلوں والے۔

20¹۱۔ اسمان دی بادشاہی اوس مالک وانگ اے جہڑا تڑکے نِکلیا تاں جو اپنے تاکستان وچ مزدور لاؤے۔ ²۲۔ اتے اوہنے مزدوراں نال اِک دینار دیہاڑی مِتھ کے اوہناں نوں اپنے تاکستان ول گھلیا۔³۳۔ اتے اوہنے تیجے پہر دے نیڑے باھر جا کے ہوراں نوں وی بازار وچ بیکار کھلوتا ویکھیا۔ ⁴۴۔ اتے اوہناں نوں آکھیا پئی تُسی وی میرے تاستان ول جاؤ اتے جو کجھ واجب اے، تہانوں دیواں گا۔⁵۵۔ اوہ ٹُر گئے۔ فیر اوہنے چھیویں اتے نوویں پہر دے نیڑے باھر جا کے اُنج ای کیتا۔ ⁶۶۔ اتے یارہویں پہر دے نیڑے فیر باھر گیا، اتے ہوراں نوں وی کھلوتا ویکھیا اتے اوہناں نوں آکھیا پئی تُسی ایتھے ساء دیہاڑی بیکار کیؤں کھلوتے ہو؟ ⁷۷۔ اوہناں نے اوہنوں آکھیا پئی ایس لئی کیؤں جو کِسے نے سانوں دیہاڑی اُتے نئیں رکھیا۔ اوہنے اوہناں نوں آکھیا پئی تُسی وی مییرے تاکستان ول چلے جاؤ۔⁸۸۔ جدوں شام ہوئی تاں تاکستان دے مالک نے اپنے کامے نوں آکھیا پئی مزدوراں نوں سد اتے پہلیاں توں لے کے پِچھلیاں تیکر، اوہناں نوں اوہناں دی دیہاڑی دے دے۔ ⁹۹۔ جدوں اوہ آئے، جہڑے یارہویں پہر دے نیڑے لگے سن، تاں اوہناں نوں اِک دینار ای ملیا۔ ¹⁰۱۰۔ پر جہڑے پہلوں آئے سن، اوہناں سوچیا پئی خؤرے سانوں چوکھا ملے گا۔ پر اوہناں نوں وی اِکو ای دینار ملیا۔¹¹۱۱۔ تد اوہ مالک دے برخلاف کُڑ کُڑ کرن لگ پئے۔ ¹²۱۲۔ ایھ آکھ کے پئی ایہناں پِچھلیاں نے تاں اِکو ای گھنٹا کم کیتا اے اتے توں اوہناں نوں ساڈے بروبر کر دِتا، جنھاں نے ساء دیہاڑی بھار ڈھَویا اتے ڈاھڈی دُھپ سہی۔¹³۱۳۔ پر مالک نے اوہناں وچوں اِک نوں جواب دے کے آکھیا پئی او میاں! میں تیرے نال بے انصافی نئیں پیا کردا۔ کیہ توں میرے نال اِکو دینار اُتے نئیں مُکایا سی؟ ¹⁴۱۴۔ جِنا تیرا بن دا اے، پھڑ، اتے چلا جا۔ ایھ میری مرضی اے پئی جِنا تینوں دِتا اے، اونا ای اوہناں پِچھلیاں نوں وی دیواں۔¹⁵۱۵۔ یاں کیہ میں پابند ہاں پئی اپنے مال نال جو چاہواں نا کراں؟ کیہ توں مینوں ایس لئی بُری نگاہ نال ویکھیا اے پئی میں نیک ہاں؟ ¹⁶۱۶۔ ایسے طراں ای پِچھلے پہلے ہو جاؤن گے اتے پہلے پِچھلے۔ کیؤں جو بتھیرے سد لَئے گئے نیں، پر چُنے کجھ کجھ گئے نیں۔¹⁷۱۷۔ اتے یسوع یروشلیم نوں جاؤندیاں ہویاں باراں چیلیاں نوں وکھرا لے گئیا اتے رستے وچ اوہناں نوں آکھن لگا۔ ¹⁸۱۸۔ ویکھو! اسیں یروشلیم نوں جاؤندے ہاں۔ اتے ابنِ انسان سردار کاہناں اتے فقیہاں دے حوالے کیتا جاوے گا۔ اتے اوہ اوہنوں جانوں مارن دا حُکم دین گے۔ ¹⁹۱۹۔ اتے اوہنوں بیگانیاں قوماں دے حوالے کرن گے۔ تاں جو اوہ اوہدے ٹھٹھے اُڈاؤن اتے اوہنوں کوڑے مارن اتے اوہنوں سُولی اُتے چاھڑن۔ اتے اوہ تیجے دیہاڑے موئیاں وچوں جیو پؤے۔²⁰۲۰۔ تد زبدی دے پُتراں دی ماں اپنے پُتراں نال اوہدے کول آئی اتے سِر نوا کے ترلا پاؤن لگی۔ ²¹۲۱۔ اوہنے اوہنوں آکھیا پئی توں کیہ چاہؤنی ایں؟ اوہنے آکھیا، ایہوای پئی میرے ایھ دونوِیں پُتر تیری بادشاہی وچ تیرے سجے کھبے بہؤن۔²²۲۲۔ یسوع نے جواب دِتا پئی تسی نئٰیں جان دے، جو کجھ منگدے اوہ؟ جہڑا پیالہ میں پِیئن والا ہاں، کیہ تُسی پی سکدے او؟ اوہناں نے آکھیا پئی ہاں، اسیں پی سکدے ہاں۔ ²³۲۳۔ اوہنے آکھیا پئی تسی میرا پیالہ تے پی لؤو گے۔ پر کِسے نوں سجے اتے کھبے بٹھاؤنا میرا کم نئیں۔ ایھ کم میرے اسمانی باپ دے ہتھ وچ اے پئی کِنھوں سجے اتے کِنھوں کھبے بٹھاؤنا اے۔ ²⁴۲۴۔ اتے باقی دس چیلے ایھ سُن کے اوہناں دونواں بھرانواں نال رِنج ہَوئے۔²⁵۲۵۔ پر یسوع نے اوہناں نوں اپنے کول سد کے آکھیا، تسی جان دے او پئی غیر قوماں دے سردار اوہناں اُتے حکم چلاؤندے نیں۔ اتے آگُو اوہناں اُتے اختیار رکھدے نیں۔ ²⁶۲۶۔ پر تہاڈے وچ انج نئیں ہَؤنا۔ سگوں جہڑا تہاڈے وچ اگوائی چاہؤے، اوہ تہاڈا خادِم بنے۔ ²⁷۲۷۔ اتے جہڑا تہاڈے وچ آگُو بننا چاہؤے، اوہ سبھناں دا غلام بنے۔ ²⁸۲۸۔ ایس کر کے ابنِ انسان ایس لئی نئیں آیا پئی خدمت کراؤے۔ سگوں ایس لئی پئی خدمت کرے۔ اتے اپنی جان بتھیریاں جوگی فِدیے وچ دیوے۔²⁹۲۹۔ اتے جدوں اوہ یریحو وچوں نکل رہئے سن تاں اک وڈی بھِیڑ اوہدے مگر ٹُر پئی۔ ³⁰۳۰۔ اتے ویکھو! دو انھے، جہڑے راہ کنڈے بیٹھے سن، ایھ سُن کے پئی یسوع لنگھ رہیا اے، آکھن لگے پئی او داؤد دے پُتر! ساڈے اُتے رحم کر۔ ³¹۳۱۔ اتے لوکاں اوہناں نوں جھڑکیا پئی چُپ رہن۔ پر اوہ ہور وی کُرلاؤن لگ پئے پئی اے خداوند! داؤد دے پُتر! ساڈے اُتے رحم کر۔³²۳۲۔ اتے یسوع کھلو گیا۔ اتے اوہناں نوں سد کے آکھیا، تُسی کیہ چاہؤندے او پئی میں تہاڈے جوگی کراں؟ ³³۳۳۔ اوہناں نے اوہنوں آکھیا، اے خداوند اسیں ایہوئی چاہؤنے ہاں پئی ساڈیاں اکھاں کھُل جان۔ ³⁴۳۴۔ یسوع نے ترس کھا کے اوہناں دِیاں اکھاں نوں ہتھ لایا اتے اوہ یکدم ویکھن لگ پئے، اتے اوہدے مگر ٹُر پئے۔

21¹۱۔ اتے جدوں اوہ یروشلیم دے نیڑے اپڑے اتے زیتون دے پہاڑ اُتے بیت فجے دے کول آئے۔ تد یسوع نے دو چیلیاں نوں گھلیا۔ ²۲۔ اتے اوہناں نوں آکھیا پئی اپنے ساہمنے دے پنڈ وچ جاؤ۔ اوتھے اپڑدیاں ای تسی اِک کھوتی نوں بجھا ہویا اتے اوہدے نال اِک جا ء نوں ویکھو گے۔ اوہناں نوں کھول کے میرے کول لے آو۔ ³۳۔ اتے جیکر کوئی تہانوں کُجھ پُچھے تاں آکھیا جے پئی خداوند نوں ایہناں دی لوڑ اے اتے اوہ چھیتی موڑ دیوے گا۔⁴۴۔ ایھ ایس لئی ہویا پئی جو کجھ نبی دی راہِیں آکھیا گیا سی، اوہ پورا ہووے پئی؛ ⁵۵۔ صیّون دی دھی نوں آکھو پئیویکھ! تیرا بادشاہ تیرے کول آؤندا اے۔اوہ حلیم اے اتے کھوتے اُتے سوار ہے۔مطلب بال اُتے، سگوں لدّو بال اُتے۔⁶۶۔ مُکدی گل پئی چیلے گئے اتے جیویں یسوع نے اوہناں نوں حکم دِتا سی، اونویں ای کیتا۔ ⁷۷۔ اتے اوہ کھوتی اتے اوہدے بال نوں لے آئے۔ اتے اپنے لیڑے اوہدے اُتے پائے۔ اتے اوہ اوہدے اُتے سوار ہویا۔ ⁸۸۔ اتے بھِیڑ دے بتھیرے لوکاں نے اپنے لیڑے رستے وچ وچھائے اتے ہورناں نے رُکھاں دِیاں ٹاہنیاں کٹ کے راہ وچ وچھائیاں۔⁹۹۔ اتے بھِیڑ، جہڑی اوہدے اگے اگے جاؤندی اتے پِچھے پِچھے آؤندی سی، اُچی اُچی آکھدی سی؛داؤد دے پُتر نوں ہوشعنا!دھن اے اوہ، جہڑا رب دے ناں توں آؤندا اےاُوپری جہان اُتے ہوشعنا! ¹⁰۱۰۔ اتے جدوں اوہ یروشلیم وچ وڑیا تاں سارے شہر وچ رؤلا پے گئیا اتے لوکی آکھن لگ پئے پئی ایھ کون اے؟ ¹¹۱۱۔ اتے بھِیڑ نے آکھیا پئی ایھ گلیِلؔ دے ناصرت دا نبی یسوع اے۔¹²۱۲۔ اتے یسوع نے ہیکل وچ وڑ کے اوہناں سبھناں نوں، جہڑے اوتھے ویچ وٹ رہے سن، کڈھ دِتااتے سُنیاریاں دے تختے اتے کبوتر ویچن والیاں دی پِیڑیاں مُدھِیاں کر دِتّیاں۔ ¹³۱۳۔ اتے اوہناں نوں آکھیا، ایھ لکھیا اے پئی "میرا گھر دُعا دا گھر سداوے گا"۔ پر تُسی ایہنوں ڈاکُؤاں دِی کھَوء بناؤندے او۔ ¹⁴۱۴۔ اتے انھے اتے لنگڑے ہیکل وچ اوہدے کول آئے اتے اوہنے اوہناں نوں چنگا کیتا۔¹⁵۱۵۔ اتے جدوں سردار کاہناں اتے فقیہاں نے اوہدے انوکھے کم اتے مُنڈیاں نوں ہیکل وچ اُچی واج نال داؤد دے پُتر نوں ہوشعنا آکھدے ویکھیا تاں رِنج ہَوئے۔ ¹⁶۱۶۔ اتے اوہنوں آکھیا، توں سُن دا ایں پئی ایھ کیہ پئے آکھدے نیں؟ یسوع نے اوہناں نوں آکھیا۔ ہاں۔ کیہ تساں کدی نئیں پڑھیا پئی؛بالاں اتے دُدھ پِین والیاں دے مونھوںتُوں کامِل حمد کرائی۔ ¹⁷۱۷۔ اتے اوہ اوہناں نوں چھڈ کے شہر توں باھر بیت عنیاہ وچ گیا۔ اتے اوتھے ای رہیا۔¹⁸۱۸۔ اتے جدوں سویرے جدوں اوہ شہر ول جا رہیا سی تاں اوہنوں بھُکھ لگی۔ ¹⁹۱۹۔ اتے راہ وچ اِک انجیر دا رُکھ ویکھ کے، اوہدے نیڑے گیا۔ اتے پتیاں باہجھوں اوہنوں ہور کجھ نا دِسا۔ تاں اوہنوں آکھیا پئی اگوں تینوں کدی وی پھل نا لگے۔ اتے اوسے ویلے انجیر دا رُکھ سُک گیا۔²⁰۲۰۔ اتے چیلے ایھ ویکھ کے حیران ہَوئے اتے آکھیا پئی انجیر دا رُکھ یکدم کیؤں سُک گیا۔ ²¹۲۱۔ یسوع نے جواب دِتا ، میں تہانوں سچی آکھدا ہاں پئی جیکر تُسی ایمان رکھو، اتے شک نا کرو۔ تاں ایہوئی نئیں، سگوں ایس پہاڑ نوں وی آکھو گے پئی اُکھڑ جا اتے سموندر وچ جا پَے، تاں ایھ ہو جاوے گا۔ ²²۲۲۔ اتے جو کجھ تسی بھروسے نال دعا وچ منگو گے، اوہ سبھ تہانوں مِلے گا۔²³۲۳۔ اتے جدوں اوہ ہیکل وچ آن کے سکھاؤندا پیا سی، تاں سردار کاہناں اتے قوم دے وڈیریاں نے اوہدے کول آن کے آکھیا پئی تُوں کِہدے اختیار نال ایھ سبھ کجھ کرنا ایں؟ اتے ایھ اختیار تینوں کَیس دِتا اے؟ ²⁴۲۴۔ یسوع نے جواب وچ آکھیا پئی میں وی تہانوں اِک گل پُچھاں گا۔ جیکر تسی مینوں اوہدا جواب دیؤ گے تاں میں وی تہانوں جواب دیواں گا پئی کِہدے اختیار نال میں ایھ سبھ کجھ کرنا ہاں۔²⁵۲۵۔ "یوحنا دا بپتسما کِتھوں آیا؟ رب ولوں یاں انسان ولوں؟" اتے اوہ سبھ آپو وچ دھیان کرن لگ پئے پئی جیکر اسی آکھیا پئی رب ولوں، تاں اوہ سانوں آکھے گا پئی فیر تسی یقین کیؤں نا کیتا؟ ²⁶۲۶۔ اتے جیکر اسی آکھیا پئی انسان ولوں، تاں فیر سانوں لوکاں نوں مونھ دینا پوے گا۔ کیوں جو سبھ لوک یوحنا نوں نبی من دے نیں۔ ²⁷۲۷۔ مُکدی گل ایھ پئی اوہناں نے یسوع آکھیا پئی اسیں نئیں جان دے۔ تاں یسوع نے وی اوہناں نوں آکھیا پئی میں وی تہانوں نئیں دسدا پئی میں کِہدے اختیار نال ایھ سبھ کجھ کرنا ہاں۔²⁸۲۸۔ تہاڈا کیہ وچار اے؟ اِک شخص دے دو پُتر سن۔ اوہنے پہلے نوں آکھیا پئی اج جا کے تاکستان وچ کم کر۔ ²⁹۲۹۔ اوہدے اگوں آکھیا پئی میں نئیں جاواں گا۔ پر پِچھوں پشتا کے ٹُر گیا۔ ³⁰۳۰۔ اتے فیر دوجے کول وی جا کے ایہو ای آکھیا۔ اوہنے جوان دِتا پئی جانا واں۔ پر نا گیا۔³¹۳۱۔ ایہناں دونواں وچوں کون اپنے پیؤ دا آکھا منیا؟ اوہناں آکھیا پئی پہلا۔یسوع نے اوہناں نوں آکھیا پئی میں تہانوں سچی آکھدا ہاں پئی چُنگی وان اتے کسبیاں تہاڈے توں پہلے رب دی بادشاہی وچ وڑن دا حق رکھن گے۔ ³²۳۲۔ کیوں جو یوحنا راستی دی راہِیں تہاڈے کول آیا۔ اتے تساں اوہدے اُتے بھروسا نا کیتا۔ پر چُنگی واناں اتے کسبیاں نے اوہدے اُتے بھروسا کیتا۔ اتے تسی ایھ ویکھ کے مگروں وی نا پشتائے پئی تسی اوہدا بھروسا کر لیندے۔³³۳۳۔ اِک ہور گل سُنو۔ اِک مکان دا مالک سی۔ جنھے تاکستان لایا۔ اتے اوہدے آل دوالے حد بنھی اتے اوہدے وچ کولھو گڈیا اتے بُرج بنایا۔ اتے اوہنوں آتھڑیاں ہتھ آتھڑ اُتے دے کے کِسے ہور دیس نوں چلا گیا۔ ³⁴۳۴۔ اتے جدوں پھل دی رُت نیڑے آئی تاں اوہنے اپنے نؤکراں نوں آتھڑیاں ول گھلیا پئی اوہدا نؤنگا لے آؤن۔³⁵۳۵۔ پر آتھڑیاں نے اوہدے نؤکراں نوں پھڑ کے کِسے نوں کُٹیا اتے کِسے نوں جانوں مار چھڈیا۔ اتے ک،سے نوں سنگسار کیتا۔ ³⁶۳۶۔ فیر اوہنے ہور نؤکراں نوں گھلیا، جہڑے اگلیاں نالوں چوکھے سن۔ اوہناں نے اوہناں دے نال وی اوہوئی کار کیتی۔ ³⁷۳۷۔ اخیر اوہنے اپنے پُتر نوں اوہناں کول ایھ سوچ کے گھلیا پئی اوہ میرے پُتر دی تاں عزت کرن گے۔³⁸۳۸۔ پر آتھڑیاں نے پُتر نوں ویکھ کے آپو وچ صلاح بنھی پئی ایہوئی وارث اے۔ آؤ ایہنوں جانوں مار چھڈیئے اتے ایہدی میراث کھو لَیئے۔ ³⁹۳۹۔ اتے اوہنوں پھڑ کے تاکستان وچوں باھر کڈھیا اتے جانوں مار دِتا۔⁴⁰۴۰۔ مُکدی گل ایھ پئی جدوں تاکستان دا مالک آوے گا تاں اوہناں آتھڑیاں نال کیہ سلوک کرے گا۔ ⁴¹۴۱۔ اوہناں نے اوہنوں آکھیاپئی اوہ اوہناں نوں وی جانوں مار دیوے گا۔ اتے تاکستان ہورنان دے حوالے کر دیوے گا۔ تاں جو اوہ اوہدا نؤنگا وقت سِر پُچاؤن۔⁴²۴۲۔ یسوع نے اوہناں نوں آکھیا پئی کیہ تسی ایھ نئیں پڑھیا پئی؛جہڑا روڑا مِستریاں نے ردّ چھڈیااوہوئی نُکر دا موڈھی بن گیا اے۔ایھ رب ولوں ہویا اےاتے ساڈیاں اکھاں جوگی انوکھا اے۔⁴³۴۳۔ ایس لئی میں تہانوں آکھنا ہاں پئی رب دی بادشاہی تہاڈے کولوں کھو لئی جاوے گی۔ اتے اِک دوجی قوم نوں دے دِتی جاوے گی، جہڑی اوہدے موافق ٹرے۔ ⁴⁴۴۴۔ اتے جہڑا وی اوس روڑے اُتے دِگے گا، اوہ چُورا چُورا ہو جاوے گا اتے جہدے اُتے اوہ روڑا ڈِگے گا، اوہنوں پیھ دیوے گا۔⁴⁵۴۵۔ اتے جدوں سردار کاہناں اتے فریسیاں نے اوہدیاں تمثیلاں سُنیا تاں جان گئے پئی اوہ ایھ ساڈے ای بارے آکھدا اے۔ ⁴⁶۴۶۔ اتے اوہناں نے اوہنوں پھڑن دا چارہ کیتا پر لوکاں تھون ڈردے نا پھڑ سکے۔ کیؤں جو اوہ اوہنوں نبی من دے سن۔

22¹۱۔ اتے یسوع فیر کلام کر کے مثالاں وچ اوہناں نوں آکھن لگا پئی۔ ²۲۔ اسمان دی بادشاہی اوس بادشاہ ورگی اے، جنھے اپنے پُتر دا ویاہ کیتا۔ ³۳۔ اتے اپنے غلاماں نوں گھلیا پئی جنھاں نوں سدیا ہویا اے، اوہناں نوں سد لیاؤن۔ پر اوہناں نے آؤن توں کن پھیریا۔⁴۴۔ فیر اوہنے ہور غلاماں نوں ایھ آکھ کے گھلیا پئی اوہناں نوں آکھو پئی میں روٹی بنا لئی اے۔ میرے پلے ہوئے ڈھگے اتے جنور ذبح ہو گئے نیں۔ اتے سبھ کجھ تیار اے۔ ویاہ وچ آؤ۔⁵۵۔ پر اوہناں ایھ گل وی کنوں مار دِتی اتے اپنی راہ ٹُر پئے۔ کوئی اپنی پیلی ول اتے کوئی اپنی سوداگری ول۔ ⁶۶۔ اتے بقایا نے اوہدے غلاماں نوں پھڑ کے اوہناں نال چنگا سلوک نا کیتا۔ اتے جانوں وی مار دِتا۔ ⁷۷۔ ایس گل اُتے بادشاہ نوں ڈاھڈی کؤڑ چڑھی اتے اپنی فوج گھل کے اوہناں قاتلیاں نوں مار مُکایا۔ اتے اوہناں دا شہر ساڑ دِتا۔⁸۸۔ تد اوہنے اپنے غلاماں نوں آکھیا پئی ویاہ دی تیاری تے ہو گئی اے پر اوہ، جنھاں نوں سدیا سی، ایس جوگے نا سن۔ ⁹۹۔ مُکدی گل اے پئی تسی گلیاں وچ جاؤ اتے جنے وی لوک تہانوں لبھن، ویاہ وچ سد لیاؤ۔ ¹⁰۱۰۔ اتے اوہناں غلاماں نے شرکاں اُتے کھلوتے ہر چنگے بُرے نوں کٹھا کیتا۔ اتے جنج گھر پروہنیاں نال بھر گیا۔¹¹۱۱۔ اتے جدوں بادشاہ پروہنیاں نوں ویکھن اندر وڑیا تاں اوہنے اک بندا ویکھیا، جنھے ویاہ والے کپڑے نئیں سن پائے۔ ¹²۱۲۔ اوہنے اوہنوں آکھیا او میاں! توں ویاہ دے کپڑے پائیوں بنا ایتھے کیؤں آیا؟ پر اوہ چُپ رہیا۔¹³۱۳۔ تد بادشاہ نے نؤکراں نوں آکھیا پئی اوہدے ہتھ پیر بنھ کے اوہنوں باھر ہنیرے وچ سُٹ دیؤ۔ اوتھے رون اتے کُرلاؤن ہووے گا۔ ¹⁴۱۴۔ کیوں جو سدے ہوئے تے بتھیرے نیں، پر چُنے ہوئے گھٹ نیں۔¹⁵۱۵۔ تد فریسیاں نے جا کے آپو وچ صلاح کیتی پئی ایہنوں گلاں وچ کِنج پھسائیے۔ ¹⁶۱۶۔ اتے اوہناں نے اپنے چیلیاں نوں ہیرودیاں نال اوہدے کول گھلیا۔ تاں جو اوہنوں آکھن پئی اے مرشد! اسیں جان دے ہاں پئی توں سچا ایں۔ اتے سچیائی نال رب دی راہ وکھاؤنا ایں اتے کِسے دی پرواہ نئیں کردا۔ کیوں جو توں بندیاں دا مُنھ نئیں ویکھدا۔ ¹⁷۱۷۔ مُکدی گل ایھ پئی سانوں دس پئی تیرا کیہ وچار اے؟ قیصر نوں خراج دینا روا اے یاں نئیں؟¹⁸۱۸۔ یسوع نے اوہناں دی شرارت جان کے آکھیا، اے مکّارو! مینوں کیوں ازماؤندے او؟ ¹⁹۱۹۔ خراج والا سِکّا مینوں وکھاؤ۔ اوہ اِک دینار اوہدے کول لیئائے۔²⁰۲۰۔ تد اوہنے اوہناں نوں آکھیا پئی ایھ شکل اتے لِکھت کِہدی اے؟ ²¹۲۱۔ اوہناں نے آکھیا پئی قیصر دی۔ تد اوہنے اوہناں نوں آکھیا، مُکدی گل ایھ پئی جو قیصر دا اے، قیصر نوں دیؤ اتے جو رب دا اے، رب نوں دیؤ۔ ²²۲۲۔ اوہ ایھ سُن کے ڈاھڈے حیران ہوئے اتے اوتھوں ٹل گئے۔²³۲۳۔ اوسے دیہاڑے صدوقی، جہڑے قیامت دے انکاری سن، اوہدے کول آئے اتے پُچھیا پئی۔ ²⁴۲۴۔ اے مرشد! موسیٰ نے آکھیا سی پئی جیکر کوئی بے اولاد ای مرجائے تاں اوہدا بھرا اوہدی ووہٹی نال ویاہ کرے۔ اتے اپنے بھرا جوگی نسل ودھاوے۔²⁵۲۵۔ مُکدی گل ایھ پئی ساڈے وچ ست بھرا سن اتے پہلا ویاہ کر کے مر گیا۔ اتے ایس سببوں پئی اوہدی اولاد نئیں سی، اپنی ووہٹی اپنے بھرا جوگی چھڈ گیا۔ ²⁶۲۶۔ ایسے طراں دوجا اتے تیجا وی ستویں تیکر۔ ²⁷۲۷۔ سبھناں چھیکڑ اوہ بی بی وی مر گئی۔ ²⁸۲۸۔ مُکدی گل ایھ پئی قیامت وچ ایہناں ستاں وچوں اوہ کہدی ووہٹی ہووے گی؟ کیوں جو اوہ تاں سبھناں دی ووہٹی بنی سی۔²⁹۲۹۔ یسوع نے جواب وچ آکھیا، تسیں لِکھتاں اتے رب دی قدرت نوں نا جان دے ہوئے کوتاہی کردے او۔ ³⁰۳۰۔ کیوں جو قیامت وچ لوکی نا تاں ویاہ کرن گے، نا ویاہے جاؤن گے۔ سگوں اسمان اُتے فرشتیاں وانگ ہؤن گے۔³¹۳۱۔ اتے مؤیاں دی قیامت بارے رب نے جو تہانوں حکم دِتا، کیہ تسیں اوہ نئیں پڑھیا؟ پئی۔ ³²۳۲۔ میں ابراہیم دا رب اتے اسحاق دا رب اتے یعقوب دا رب ہاں۔ اوہ تاں مؤیاں دا نئیں سگوں جیؤندیاں دا رب اے۔ ³³۳۳۔ لوکی ایھ سُن کے اوہدے سِیکھ توں ڈاھڈے حیران ہوئے۔³⁴۳۴۔ جدوں فریسیاں نے ایھ سُنیا پئی اوہنے صدقیاں دا مُنھ بند کر دِتا تاں اوہ کٹھے ہو گئے۔ ³⁵۳۵۔ اتے اوہناں وچوں اِک فقیہ نے ازماؤن پاروں اوہنوں پُچھیا پئی۔ ³⁶۳۶۔ اے استاد! شرع وچ سبھناں تائیں وڈا حکم کہڑا اے؟³⁷۳۷۔ اوہنے اوہناں نوں آکھیا، ایھ پئی توں اپنے رب نوں اپنے سبھو دِل اتے اپنی جان اتے اپنی سبھو عقل نال پیار کر۔ ³⁸۳۸۔ وڈا اتے اگیترا حکم ایہوئی اے۔³⁹۳۹۔ اتے دوجا، جہڑا ایہدے ورگا اے پئی توں اپنے گواہنڈی نال اپنے وانگوں پیار کر۔ ⁴⁰۴۰۔ ایہناں ای دو حکماں اُتے سبھو تورات اتے نبیاں دِیاں لکھتاں دی نِیو اے۔⁴¹۴۱۔ اتے جدوں فریسی کٹھے ہو گئے تاں یسوع نے اوہناں نوں پُچھیا۔ ⁴²۴۲۔ پئی مسیح دے بارے تہاڈا کیہ وچار اے؟ اوہ کہدا پُتر اے؟ اوہناں آکھیا پئی داؤد دا۔⁴³۴۳۔ اوہنے اوہناں نوں آکھیا فیر کیکر داؤد روح دی ہدایت نال اوہنوں خداوند آکھدا اے، ایھ آکھ کے پئی۔ ⁴⁴۴۴۔ "رب نے میرے خداوند نوں آکھیا پئی میرے سجّے بہؤ۔ جدوں تیک پئی میں تیرے وَیرِیاں نوں تیرے پیراں دی چوکی ہیٹھ نا کر دیواں۔⁴⁵۴۵۔ مُکدی گل ایھ پئی جدوں داؤد اوہنوں خداوند آکھدا اے تاں اوہ اوہدا پُتر کیکر اے؟ ⁴⁶۴۶۔ اتے کوئی اوہدے جواب وچ اِک اکھر وی نہ آکھ سکیا۔ اتے اوس دیہاڑے توں کِسے نوں جُرات نا ہوئی پئی فیر اوہنوں سوال کرے۔

23¹۱۔ تد یسوع نے لوکاں اتے اپنے چیلیاں نال گل کردیاں ہوئیاں۔ ²۲۔ آکھیا پئی فقیہ اتے فریسی موسیٰ دی گدّی اُتے بیٹھے نیں۔ ³۳۔ مُکدی گل ایھ پئی جو کجھ اوہ تہانوں آکھن اوہدے اُتے عمل کرو اتے منّو۔ پر اوہناں ورگے کم نا کرو۔ کیوں جو اوہ آکھدے نیں، پر کردے نئیں۔⁴۴۔ اوہ اجیہے بھار بنھدے اتے لوکاں دے موھڈیاں اُتے دھردے نیں، جہڑے چُکے نئیں جاؤندے۔ پر آپ اوہناں نوں اپنی اُنگل نال ہلاؤنا وی نئیں چاہؤندے۔ ⁵۵۔ اوہ سبھو کم لوکاں نوں وکھاؤن لئی کردے نیں۔ کیوں جو اوہ اپنے تویت چؤڑے اتے اپنے پُھمن وڈے بناؤندے نیں۔⁶۶۔ اوہ ضیافتاں وچ چودھراء اتے معبداں وچ اُچیاں تھانواں۔ ⁷۷۔ اتے بازاراں وچ کُرنشات اتے بندیاں توں ربّی اکھواؤنا چنگا جان دے نیں۔⁸۸۔ پر تُسیں ربّی نا اکھواؤ۔ کیوں جو تہادا مُرشد اِکو ای اے اتے تُسیں سبھ آپو وچ بھرا او۔ ⁹۹۔ اتے دھرتی اُتے کِسے نوں اپنا پیؤ نا آکھو۔ کیوں جو تہاڈا پیؤ اکو ای اے، جہڑا اسمان اُتے اے۔ ¹⁰۱۰۔ اتے نا تُسیں مُرشد اکھواؤ۔ کیوں جو تہاڈا مُرشد اکو ای اے یعنی مسیح۔¹¹۱۱۔ جہڑا تہاڈے وچ وڈا اے، اوہ تہاڈا خادم ہووے۔ ¹²۱۲۔ اتے جہڑا وی اپنے آپ نوں وڈا بناوے گا، اوہ نِکا کیتا جاوے گا۔ اتے جہڑا وی اپنے آپ نوں نِکا بناوے گا، اوہ وڈا کیتا جاوے گا۔¹³۱۳۔ پر تہاڈے اُتے ہاڑا! اوئے فقیہو اتے فریسیو! اوئے رِیا کارو! کیوں جو تسی اسمان دی بادشاہی دے بوہے لوکاں جوگی ڈھؤندے او۔ نا تاں آپ وڑدے او اتے نا ای ہؤرناں نوں وڑن دیندے او۔ ¹⁴۱۴۔ تہاڈے اُتے ہاڑا! اوئے فقیہو اتے فریسیو! اوئے رِیا کارو! جہڑے رنڈڑاں دے گھر کھا جاندے او اتے وکھالے جوگی نمازاں نوں لمّا کردے او۔ ایس لئی تہانوں چوکھی سزا ہووے گی۔ ¹⁵۱۵۔ تہاڈے اُتے ہاڑا! اوئے فقیہو اتے فریسیو! اوئے رِیا کارو! کیوں جو تسی سموندر اتے دھرتی اُتے بھؤندے او تاں جو کِسے نوں اپنا مُرید بناؤ۔ اتے جدوں اوہ بن جاؤندا اے تاں اوہنوں اپنے نالوں دُونا دوزخ دا حقدار بناؤندے او۔¹⁶۱۶۔ تہاڈے اُتے ہاڑا! اوئے انھے آگُوؤ! جہڑے آکھدے او پئی جیکر کوئی ہیکل دی سونھ کھاوے تاں کجھ بُریائی نئیں۔ پر جیکر ہیکل دے سونے دی سونھ کھاوے تاں اوہ پابند ہووے گا۔ ¹⁷۱۷۔ اوئے نادانو اتے انھیؤ! کہڑی شئے وڈی اے؟ سونا یاں ہیکل، جہڑی پئی سونے نوں وی پاک کر دیندی اے۔¹⁸۱۸۔ فیر جیکر کوئی مذبحے دی سونھ کھاوے تاں کجھ بُریائی نئیں۔ پر جیکر اوس نذرانے دے، جہڑا اوہدے اُتے چاڑھیا جاوے، سونھ کھاوے تاں اوہدا پابند ہووے گا۔ ¹⁹۱۹۔ اوئے انھیؤ! کہڑی شئے وڈی اے؟ نذرانا یاں مذبحا، جہڑا پئی نذرانے نوں وی پاک کر دیندا اے۔²⁰۲۰۔ مُکدی گل ایھ پئی جہڑا مذبحے دی سونھ کھاؤندا اے، اوہ اوہدے سمیت نذرانے دی وی سونھ کھاؤندا اے، جہڑا اوہدے اُتے چاڑھیا گیا اے۔ ²¹۲۱۔ اتے جہڑا ہیکل دی سونھ کھاؤندا اے، اوہ اوہدے سمیت اوہدے وچ رہن والے دی وی سونھ کھاؤندا اے۔ ²²۲۲۔ اتے جہڑا اسمان دی سونھ کھاؤندا اے، اوہ رب دے تخت دی اتے اوہدے اُتے بیہن والے دی وی سونھ کھاؤندا اے۔²³۲۳۔ تہاڈے اُتے ہاڑا! اوئے فقیہو اتے فریسیو! اوئے رِیا کارو! کیوں جو پودنے اتے سونف اتے زِیرے اُتے تاں دسواں حصا دیندے او پر شرع دیاں بھارِیاں گلاں یعنی نِیاں اتے ترس اتے ایمان توں نسدے او۔ چنگا ہؤندا پئی ایھ وی کردے اتے اوہ وی نا چھڈدے۔ ²⁴۲۴۔ اوئے انھے آگُوؤ! جہڑے مچھر تاں چھان دے او پر اُوٹھ سموچا کھا جاؤندے او۔²⁵۲۵۔ تہاڈے اُتے ہاڑا! اوئے فقیہو اتے فریسیو! اوئے رِیا کارو! کیوں جو تسیں پیالے اتے تھالی نوں اُتوں تاں دھؤ لیندے او پر اندر لُٹ مار اتے بے پرہیزی بھری اے۔ ²⁶۲۶۔ اوئے انھے فریسی! پہلوں پیالے اتے تھالی نوں اندروں دھؤ۔ تاں جو باھروں وی دھُپ جاوے۔²⁷۲۷۔ تہاڈے اُتے ہاڑا! اوئے فقیہو اتے فریسیو! اوئے رِیا کارو! کیوں جو تسی سفیدی پھیری ہوئی قؤّراں ورگے او۔ جہڑیاں باھروں سوہنیاں دِسدِیاں نیں پر اندروں مؤیاں دِیاں مڑیاں اتے ہر قسم دی گندگی نال بھریاں نیں۔ ²⁸۲۸۔ ایسے طراں تسی وی اُتوں لوکاں نوں راستباز وکھالی دیندے او۔ پر اندروں رِیاکاری اتے بے دینی نال بھرے او۔²⁹۲۹۔ تہاڈے اُتے ہاڑا! اوئے فقیہو اتے فریسیو! اوئے رِیا کارو! کیوں جو تسی نبیاں دِیاں قوّراں بناؤندے اتے راستاں دے مزار سجاؤندے او۔ ³⁰۳۰۔ اتے آکھدے او پئی جیکر اسیں اپنے پیؤ دادا دے زمانے وچ ہؤندے تاں نبیاں دا لہؤ وگان لئی اوہناں دے نال نا ہؤندے۔ ³¹۳۱۔ ایس طراں تسیں اپنے پاروں ایھ گواہی دیندے او پئی اسیں نبیاں دے قاتلیاں دے پُتر ہاں۔³²۳۲۔ مُکدی گل ایھ پئی اپنے پیؤ دادے دا سچَا بھر دیؤ۔ ³³۳۳۔ اوئے سپّو! اوئے افعی دی اولاد! تسیں دوزخ دے فتوے توں کیکر بچو گے۔³⁴۳۴۔ ایس لئی ویکھو! میں نبیاں اتے عالِماں اتے فقیہاں نوں تہاڈے کول گھلنا ہاں۔ اوہناں وچوں کجھ نوں تسیں جانوں مارو گے اتے کجھ نوں سُولی چارھو گے۔ اتے کجھ نوں اپنے معبداں وچ کوڑے مارو گے اتے شہرو شہر اوہناں نوں دُکھ پُہچاؤندے پھِرو گے۔ ³⁵۳۵۔ تاں جو سبھو بے گناہ لہؤ، جہڑا دھرتی اُتے وگیا، تہاڈے سِر آوے۔ راستباز ہابل دے لہؤ توں لے کے برکیاہ دے پُتر زِکریاہ دے لہؤ تیکر، جنھوں تساں ہیکل اتے مذبحے دے وچکار جانوں ماریا۔ ³⁶۳۶۔ میں تہانوں سچی آکھنا ہاں پئی ایھ سبھو کجھ ایسے پیڑھی اُتے آوے گا۔³⁷۳۷۔ اے یروشلیم، اے یروشلیم! توں جہڑا نبیاں نوں جانوں مارنا ایں۔ اتے جہڑے کول گھلے جاؤندے نیں، اوہناں نوں سنگسار کرنا ایں۔ کِنی واری میں چاہیا پئی تیرے بالاں نوں کٹھا کراں۔ جیویں کُکڑی اپنے چوچیاں نوں کھمباں ہیٹھ کردی اے۔ پر توں نا چاہیا۔ ³⁸۳۸۔ ویکھو! تہاڈا گھر تہاڈے جوگی سُنجا چھڈ دِتا جاوے گا۔ ³⁹۳۹۔ کیوں جو میں تہانوں آکھنا ہاں پئی ہؤن توں تسی مینوں اُکا نا ویکھو گے، جدوں تیک ایھ نا آکھو گے پئی مبارک اے اوہ، جہڑا رب دے ناں توں آؤندا اے۔

24¹۱۔ اتے یسوع ہیکل وچوں نِکل کے ٹُر گیا۔ اتے اوہدے چیلے اوہدے کول آئے تاں جو اوہنوں ہیکل دِیاں ماڑِیاں وکھاؤن۔ ²۲۔ اوہنے جواب وچ اوہناں نوں آکھیا، کیہ تسیں ایھ سبھو کجھ ویکھدے او؟ میں تہانوں سچی آکھدا ہاں پئی ایتھے اِک روڑا وی روڑے اُتے اُکا نا چھڈیا جاوے گا، جنھوں سُٹیا نا جاوے گا۔³۳۔ اتے جدوں اوہ زیتون دے پہاڑ اُتے بیھ گیا تاں چیلے وکھریاں اوہدے کول آئےاتے آکھیا۔ سانوں دس پئی ایھ سبھ کجھ کدوں ہووے گا۔ اتے تیرے پرتن اتے جگ دے اخیر دا کیہ نشان اے؟ ⁴۴۔ تد یسوع نے جواب وچ اوہناں نوں آکھیا، خبردار! کوئی تہانوں ورغلاوے نا۔ ⁵۵۔ کیوں جو بتھیرے میرا ناں لے کے آؤن گے اتے آکھن گے پئی میں مسیح ہاں۔ اتے اوہ بتھیریاں نوں گمراہ کرن گے۔⁶۶۔ تسیں جھگڑے اتے جھگڑے دی افواہ سنو گے۔ خبردار! گھابر نا جانا۔ کیوں جو ایہناں گلاں دا ہؤنا لازم اے۔ پر ہجے اخیر نا ہووے گی۔ ⁷۷۔ کیوں جو دیس اُتے دیس چڑھائی کرے گا۔ اتے تھاں تھاں کال اتے وبا اتے زلزلے آؤن گے۔ ⁸۸۔ ایھ سبھ کجھ ہجے دُکھاں دا مُڈھاپا ای ہووے گا۔⁹۹۔ اوس ویلے لوکی تہانوں دُکھ دین لئی پھڑواؤن گے۔ اتے جانوں مارن گے۔ اتے میرے ناں پاروں سبھ قوماں تہاڈے نال وَیر رکھن گِیاں۔ ¹⁰۱۰۔ اوس ویلے بتھیرے ٹھیڈا کھاؤن گے اتے اِک دوجے نوں پھڑواؤن گے اتے اِک دوجے نال وَیر رکھن گے۔ ¹¹۱۱۔ اتے بتھیرے جھوٹے نبی اُٹھ کھلؤن گے اتے بتھیریاں نوں گمراہ کرن گے۔¹²۱۲۔ اتے بے دینی دے ودھ جان نال بتھیریاں دی محبت ٹھنڈی پے جاوے گی۔ ¹³۱۳۔ پر جہڑا اخیر تیکر ڈٹیا رہوے گا، اوہنوں ای نجات مِلے گی۔ ¹⁴۱۴۔ اتے بادشاہی دی ایھ انجیل سبھو جگ وچ سُنائی جاوے گی۔ تاں جو سبھناں قوماں لئی گواہی ہووے۔ تد اخیر ہووے گا۔¹⁵۱۵۔ مُکدی گل ایھ پئی جدوں تسیں اوس مکروہ شئے نوں، جہدا ذکر دانی ایل نبی دی راہِیں ہوئیا، پاک تھاں اُتے کھلوتا ویکھو (جہڑا پڑھے، جان لوے)۔ ¹⁶۱۶۔ تد جہڑے یہودیا وچ ہؤن، اوہ پہاڑ اُتے نس جان۔ ¹⁷۱۷۔ اتے جہڑے کوٹھے اُتے ہؤن اوہ گھروں کجھ لئین جوگی تھلے نا لتھن۔ ¹⁸۱۸۔ اتے جہڑا پیلی وچ ہووے، اوہ اپنا چِگا لئین جوگی پِشاں نا مُڑے۔¹⁹۱۹۔ اوہناں اُتے ہاڑا، جہڑیاں اوہناں دیہاڑیاں وچ اُمید نال ہؤون گِیاں۔ اتے جہڑیاں دُدھ پیاؤن والیاں ہؤون۔ ²⁰۲۰۔ مُکدی گل ایھ پئی تسیں دعا کرو پئی تہاڈا نسنا پالے یاں سبّت وچ نا ہووے۔ ²¹۲۱۔ کیوں جو اوس ویلے اجیہی وڈی مصیبت ہووے گی پئی جگ دے مُڈھ توں ہؤن تیکر نا کدی ہوئی اتے نا کدی ہووے گی۔ ²²۲۲۔ اتے جیکر اوہ دیہاڑے گھٹ نا کیتے جاؤندے تاں کسے بندے بشر نوں نجات نا مِلدی۔ پر چُنے ہوئیاں جوگی اوہ دیہاڑے گھٹائے جان گے۔²³۲۳۔ تد جیکر کوئی تہانوں آکھے پئی ویکھو مسیح ایتھے اے یاں اوتھے اے۔ تاں بھروسا نا کرنا۔ ²⁴۲۴۔ کیوں جو جھوٹے مسیح اتے جھوٹے نبی اُٹھ کھلؤن گے۔ اتے اجیہے وڈے نشان اتے انوکھے کم وکھاؤن گے پئی جیکر ہو سکیا تاں اوہ چُنے ہوئیاں نوں وی گمراہ کر دین گے۔ ²⁵۲۵۔ ویکھو! میں اگیترے ای تہانوں دس دِتا اے۔²⁶۲۶۔ مُکدی گل ایھ پئی جیکر لوکی تہانوں آکھن پئی ویکھو اوہ جنگل وچ اے۔ تاں باھر نا جانا۔ یاں ایھ پئی ویکھو اوہ کھوٹھیاں وچ اے، تاں بھروسا نا کرنا۔ ²⁷۲۷۔ کیوں جو جیویں بتی پورب توں چمک کے پچھم تیکر وکھالی دیندی اے، اونویں ای ابنِ انسان دا پرتاوا ہووے گا۔ ²⁸۲۸۔ جتھے کِتے لاش ہووے گی۔ اوتھے گِدھاں وی کٹھیاں ہو جان گِیاں۔²⁹۲۹۔ اتے یکدم اوہناں دیہاڑیاں دی مصیبت توں مگروں سورج نھیر ہو جاوے گا۔ اتے چن اپنی رُشنائی نا دیوے گا اتے تارے اسمان توں ڈِگن گے اتے اسمان دِیاں طاقتاں ہلائیاں جان گِیاں۔³⁰۳۰۔ تد ابنِ انسان دا نشان اسمان اُتے ظاہر ہووے گا۔ اتے اوس ویلے دھرتی دے سبھو قبیلے سینہ کُٹن گے۔ اتے ابنِ انسان نوں وڈی قدرت اتے ڈھیر جلال نال اسمانی بدلاں اُتے آؤندیاں ویکھن گے۔ ³¹۳۱۔ تد اوہ نرسنگیاں دی واج نال اپنے فرشتیاں نوں گھلے گا اتے اوہ اسمان دے اِک کنڈے توں دوجے کنڈے تیکر چواں پاسیوں لَیھ کے اوہندے چُنے ہویاں دی لوڑ پوری کرن گے۔³²۳۲۔ ہُن انجیر دے رُکھ توں ایھ مثال سِکھو۔ جیویں ای اوہدی ٹاہنی نرم ہُندی اے اتے پَتّر پھُٹدے نیں، تاں تسیں جان لیندے او پئی گرمی نیڑے اے۔ ³³۳۳۔ ایسے طراں تسیں وی جدوں ایھ سبھو کجھ ویکھو تاں جان لئو پئی اوہ نیڑے، سگوں بُوہے اُتے آن کھلوتا اے۔³⁴۳۴۔ میں تہانوں سچی آکھدا ہاں پئی جدوں تیکر ایھ سبھو نا ہو لؤے، ایھ پیڑھی اُکّا نا جاوے گی۔ ³⁵۳۵۔ اسمان اتے دھرتی ٹل جان گے، پر میریاں گلاں اُکّا نا ٹلن گِیاں۔³⁶۳۶۔ پر اوس دیہاڑے اتے اوس ویلے نوں کوئی نئیں جان دا۔ اسمان دے فرشتے وی نئیں۔ پر اکلّا اسمانی باپ جان دا اے۔³⁷۳۷۔ جیویں نوح دے دیہاڑیاں وچ ہوئیا، اوسے طراں ابنِ انسان دا پرتاوا ہووے گا۔ ³⁸۳۸۔ کیوں جو جیس طراں طوفان توں اگیترلے دیہاڑیاں وچ لوکی کھاؤندے پیندے اتے ویاہ کردے اتے ویاہے جاؤندے سن، اوس دیہاڑے تیکر پئی نوح بیڑی وچ وڑیا۔ ³⁹۳۹۔ اتے بے فِکرے رہئے، جدوں تیکر پئی طوفان آن کے سبھناں نوں وگا لے گئیا۔ اوسے طراں ابنِ انسان دا پرتاوا وی ہووے گا۔⁴⁰۴۰۔ اوس ویلے پیلی وچ دو بندے ہؤن گے۔ اِک نوں چُک لیا جاوے گا اتے اِک نوں چھڈ دِتا جاوے گا۔ ⁴¹۴۱۔ دو بیبیاں چکی پیھ رہیاں ہؤن گِیاں۔ اِک نوں چُک لئیا جاوے گا اتے اِک نوں چھڈ دِتا جاوے گا۔ ⁴²۴۲۔ مُکدی گل ایھ پئی جاگدے رہؤو۔ کیوں جو تسیں نئیں جان دے پئی تہاڈا خداوند کہڑے دیہاڑے آوے گا۔⁴³۴۳۔ پر تسیں ایھ جان دے او پئی جیکر گھر دے مالک نوں پتا ہُؤندا پئی چور کِس ویلے آوے گا، تاں اوہ ضرور جاگدا رہندا۔ اتے چور نوں وڑن نا دیندا۔ ⁴⁴۴۴۔ ایس لئی تسیں وی تیار رہؤ۔ کیوں جو جہڑے ویلے تہاڈے وچار وی نئیں ہؤنا، ابنِ انسان آ جاوے گا۔⁴⁵۴۵۔ مُکدی گل ایھ پئی اوہ وفا دار اتے ہُشیار غلام کون اے،جِنھوں (اوہدے) آقا نے اپنے گھر جوگی مِتھیا، تاں جو ویلے سِر اوہناں نوں روٹی کھواوے۔ ⁴⁶۴۶۔ دھن اوہ غلام اے، جنھوں آقا آن کے انج ای کردا ویکھے۔ ⁴⁷۴۷۔ میں تہانوں سچی آکھدا ہاں پئی اوہ اوہنوں اپنے سبھو مال دا مختار بنا دیوے گا۔⁴⁸۴۸۔ پر جیکر بُرا غلام اپنے من اندر آکھے پئی میرے آقا دے آؤن وچ چوکھا چِر باقی اے۔ ⁴⁹۴۹۔ اتے اپنے سنگی غلاماں نوں مارن لگ پوے اتے شرابیاں نال کھاوے پیوے۔ ⁵⁰۵۰۔ تاں اوس غلام دا آقا، اوس دیہاڑے پئی جدوں اوہنوں وچار وی نا ہووے، آن کھلووے گا۔ ⁵¹۵۱۔ اتے اوہنوں وڈھ دیوے گا۔ اتے اوہدا حصا رِیا کاراں نال مِتھے گا۔ اوتھے رؤنا اتے دند پیہنا ہووے گا۔

25¹۱۔ تد اسمان دی بادشاہی اوہناں دس کوارِیاں وانگ ہووے گی، جہڑیاں اپنیاں مشالاں لے کے دُولھے دے جی آیاں نُوں ٹُریاں۔ ²۲۔ اوہناں وچ پنج بے عقل اتے پنج عقل وند سن۔ ³۳۔ جہڑیاں بے عقل سن، اوہناں مشالاں لئیاں پر تیل اپنے نال نا لئیا۔ ⁴۴۔ پر عقل ونداں نے اپنیاں مشالاں دے نال اپنیاں کُپیاں وچ تیل وی لے لئیا۔⁵۵۔ جدوں دُولھے نے واہوا چِر لایا تاں سبھناں نوں نیندر دے ہُلارے آؤن لگے اتے اوہ سَوں گئیاں۔ ⁶۶۔ ادھی راتِیں دُھم پے گئی پئی ویکھو دُولھا آؤندا پیا اے، اوہدے جی آیاں نوں نِکلو۔⁷۷۔ ایس گل اُتے اوہ سبھو کُواریاں جاگ کے اپنیاں مشالاں نوں سِدھا کرن لگیاں۔ ⁸۸۔ اتے بے عقلاں نے عقل ونداں نوں آکھیا پئی اپنے تیل وچوں سانوں وی کجھ دیؤ۔ کیوں جو ساڈیاں مشالاں بُجھدِیاں پیاں نیں۔ ⁹۹۔ عقل ونداں نے جواب وچ آکھیا پئی خؤرے ایھ ساڈے اتے تہاڈے دُونواں جوگی بتھیرا نا ہووے۔ ایس لئی چنگا اے پئی تسیں ویچن والیاں کول جاؤ اتے لے آؤ۔¹⁰۱۰۔ جدوں اوہ گئیاں تاں دُولھا اپڑ کے آن کھلوتا اتے اوہ جہڑیاں تیار سن اوہدے نال ویاہ وچ رل گیاں اتے بُوہا ڈُھپ گیا۔ ¹¹۱۱۔ فیر اوہ دُوجیاں کوارِیاں وی آیاں۔ اتے آکھن لگیاں پئی اے خداوند! اے خداوند! ساڈے جوگی بُوہا لاہ۔ ¹²۱۲۔ پر اوہنے جواب وچ آکھیا، میں تہانوں سچی آکھدا ہاں پئی میں تہانوں نئیں جان دا۔ ¹³۱۳۔ ایس لئی جاگدے رہؤ۔ کیوں جو تسیں نا اوس دیہاڑ نوں جان دے او اتے نا اوس ویلے نوں۔¹⁴۱۴۔ کیوں جو ایھ اِنج اے جِنج اِک بندے نے کِسے ہؤر دیس ول جاؤندے ویلے غلاماں نوں سد کے اپنا مال اوہناں دے حوالے کیتا۔ ¹⁵۱۵۔ اِک نوں پنج قنطار دِتے، دُوجے نوں دو اتے تِیجے نوں اِک۔ ہر کِسے نوں اوہدے میچے دا دِتا۔ اتے سفر اُتے روانا ہو گئیا۔ ¹⁶۱۶۔ جنھوں پنج قنطار مِلے سن، اوہ یکدم گئیا اتے اوہناں دا لین دین کر کے پنج ہؤر کما لَئے۔¹⁷۱۷۔ ایسے طراں جنھوں دو مِلے سن، اوہنے وی دو ہؤر کما لَئے۔ ¹⁸۱۸۔ پر جنھوں اِک مِلیا سی، اوہنے جا کے مِٹی کھَوتری اتے اپنے مالک دا قنطار دب دِتا۔¹⁹۱۹۔ بتھیری مُدّت مگروں وہناں غلاماں دا آقا آیا اتے اوہناں توں پُچھ پڑتیت کرن لگا۔ ²⁰۲۰۔ جنھوں پنج مِلے سن، اوہ پنج قنطار ہؤر لے کے حاضر ہوئیا۔ اتے آکھیا پئی اے مالک! توں مینوں پنج قنطار دِتے سن، ویکھ میں پنج ہؤر کما لَئے نیں۔ ²¹۲۱۔ اوہدے مالک نے اوہنوں آکھیا پئی اے نیک اتے دیانت دار غلام! شاوا! توں گھٹ وچ دیانتدار نِکلیا۔ میں چوکھا تیرے ہتھ حوالے کراں گا۔ اپنے مالک دی خوشی وچ رل جا۔²²۲۲۔ اتے جنھوں دو قنطار مِلے سن، اوہنے وی حاضر ہو کے آکھیا پئی اے خداوند! توں مینوں دو قنطار دِتے سن، ویکھ میں دو ہؤر کما لَئے نیں۔ ²³۲۳۔ اوہدے مالک نے اوہنوں آکھیا پئی اے نیک اتے دیانت دار غلام! شاوا! توں گھٹ وچ دیانتدار نِکلیا۔ میں چوکھا تیرے ہتھ حوالے کراں گا۔ اپنے مالک دی خوشی وچ رل جا۔²⁴۲۴۔ تد اوہ وی، جنھوں اِک قنطار مِلیا سی، حاضر ہویا اتے آکھن لگا۔ اے آقا! میں تینوں جان دا ہاں پئی توں بوہت ڈاھڈا بندا ایں۔ جہڑا پئی جتھے نئیں بِیجیا، اوتھوں وی وڈھدا اے، اتے جتھے نئیں کھلاریا، اوتھوں وی کٹھا کردا اے۔ ²⁵۲۵۔ مُکدی گل ایھ پئی میں ڈر دے مارے جا کے تیرا قنطار مِٹی وچ دب دِتا۔ ویکھ! جو کجھ تیرا سی، اوہ ایھ پئیا اے۔²⁶۲۶۔ اوہدے مالک نے جواب وچ اوہنوں آکھیا پئی اوئے شریر اتے نِکمے غلام! توں جان دا سیں پئی میں جتھے نئیں بِیجیا، اوتھوں وڈھدا ہاں اتے جتھے نئیں کھلاریا، اوتھوں کٹھا کردا ہاں۔ ²⁷۲۷۔ مُکدی گل ایھ پئی فیر تاں تینوں چاہیدا سی پئی میری رقم ساہوکاراں نوں دے چھڈدا۔ تاں میں آن کے، جو میرا اے، سُود سمیت وصولدا۔²⁸۲۸۔ مُکدی گل ایھ پئی ایہدے کولوں ایھ قنطار لَے لؤ اتے جہدے کول دس قنطار نیں، اوہنوں دے دیؤ۔ ²⁹۲۹۔ کیوں جو جہدے کول کجھ ہیگا، اوہنوں ہؤر دِتا جاوے گا۔ اتے اوہدے کول چوکھا ہو جاوے گا۔ پر جہدے کول کجھ نئیں، اوہدے کولوں اوہ وی کھؤ لئیا جاوے گا، جو کجھ اوہدے کول اے۔ ³⁰۳۰۔ اتے ایس نِکمے غلام نوں باھر نھیرے وچ سُٹ آؤو۔ اوتھے رؤنا اتے دنداں دا پِیھنا اے۔³¹۳۱۔ جدوں ابنِ انسان اپنے جلال وچ آوے گا۔ اتے فرشتے اوہدے نال ہؤن گے۔ تد اوہ اپنے جلالی تخت اُتے بہوے گا۔ ³²۳۲۔ اتے سبھو قوماں اوہدے اگے کٹھیاں کیتیاں جان گئیاں۔ اتے اوہ اِک نوں دُوجی توں وکھ کرے گا۔ جیویں ایالی بھیڈاں نوں بکریاں توں وکھ کردا اے۔ ³³۳۳۔ اتے بھیڈاں نوں اپنے سجے اتے بکریاں نوں اپنے کھبے پاسے کھلاھرے گا۔³⁴۳۴۔ تد بادشاہ اوہناں نوں، جہڑے اوہدے سجے پاسے ہؤن گے، آکھے گا۔ پئی آؤو میرے باپ دے دھنی لوکو۔ جہڑی بادشاہی مُڈھ توں اگیتری تہاڈے جوگی تیار کیتی گئی اے، اوہنوں بخرے وچ لَے لؤ۔ ³⁵۳۵۔ کیوں جو میں بھُکھا سان، اتے تساں مینوں کھاؤن نوں دِتا۔ میں ترہایا ساں، اتے تساں مینوں پیئن نوں دِتا۔ میں پردیسی ساں اتے تسیں میرا چاء کیتا۔ ³⁶۳۶۔ ننگا ساں، اتے تساں میرا تن ڈَھکیا۔ میں بیمار ساں، اتے تسیں میری پرواہ کیتی۔ قیدی ساں اتے تسیں میری خبر لئی۔³⁷۳۷۔ تد راستباز اوہدے جواب وچ آکھن گے پئی اے خداوند! کدوں اسیں تینوں بھُکھا ویکھیا اتے کھاؤن نوں دِتا؟ اتے ترہایا ویکھیا اتے پیئن نوں دِتا؟ ³⁸۳۸۔ اتے کدوں اسیں تینوں پردیسی ویکھیا اتے تیری بھال کیتی؟ یاں ننگا ویکھیا اتے تن ڈھکیا؟ ³⁹۳۹۔ یاں کدوں اسیں تینوں بیمار یا قدی ویکھ کے تیرے کول آئے؟ ⁴⁰۴۰۔ بادشاہ جواب وچ اوہناں نوں آکھے گا پئی میں تہانوں سچی آکھدا ہاں کیوں جو تسیں میرے ایہناں نِکے بھرانواں وچوں کِسے اِک نال اِنج کیتا تاں اوہ میرے نال ای کیتا۔⁴¹۴۱۔ تد اوہ اوہناں نوں وی، جہڑے اوہدے کھبے پاسے ہؤن گے، آکھے گا پئی اوئے لعنتیو! میرے اگوں اوس ہمیشاں دی اگ وچ چلے جاؤ، جہڑی شیطان اتے اوہدے فرشتیاں جوگی تیار کیتی گئی اے۔ ⁴²۴۲۔ کیوں جو میں بھُکھا ساں، اتے تسیں مینوں کھاؤن نوں نا دِتا۔ ترہایا ساں اتے تسیں مینوں پیئن نوں نا دِتا۔ ⁴³۴۳۔ پردیسی ساں اتے تسیں میری پرواہ نا کیتی۔ ننگا ساں اتے تسیں میرا تن نا ڈھکیا۔ بیمار اتے قیدی ساں اتے تسیں میری خبر نا لَئی۔⁴⁴۴۴۔ تد اوہ جواب وچ آکھن گے پئی اے خداوند کدوں اسیں تینوں بھُکھا یا ترہایا یاں پردیسی یاں ننگا یاں بیمار یاں قیدی ویکھیا اتے تیری تیری خدمت نا کیتی؟ ⁴⁵۴۵۔ تد اوہ اوہناں نوں جواب وچ آکھے گا پئی میں تہانوں سچی آکھدا ہاں پئی کیوں جو تسیں ایہناں نِکیاں وچوں کِسے اِک دے نال نا کیتا تاں میرے ای نال نا کیتا۔ ⁴⁶۴۶۔ اتے ایھ ہمیشاں دے عذاب وچ جان گے پر راستباز ہمیشاں دی حیاتی وچ۔

26¹۱۔ اتے اِنج ہویا پئی جدوں یسوع نے ایھ سبھو گلاں آکھ سنائیاں تاں اوہنے اپنے چیلیا نوں آکھیا۔ ²۲۔ تسیں جان دے او پئی دو دیہاڑے مگروں فسَح ہووے گا۔ اتے ابنِ انسان پھڑوایا جاوے گا۔ تاں جو اوہنوں سُولی چاڑھیا جاوے۔³۳۔ تد سردار کاہن اتے قوم دے وڈیرے قیافا ناں دے سردار کاہن دے ڈیرے تے کٹھے ہَوئے۔ ⁴۴۔ اتے صلاح کیتی پئی یسوع نوں توکھے نال پھڑ کے جانوں مارِیئے۔ ⁵۵۔ پر آکھدے سن پئی عید وچ نئیں۔ کیوں جو لوکاں وچ فساد پَے جاوے گا۔⁶۶۔ اتے جدوں یسوع بیت عنیاہ وچ شمعون کوڑھی دے گھر وچ سی۔ ⁷۷۔ تاں اِک بی بی سنگِ مرمر دے عِطر دان وچ ماہنگا عِطر لے کے وہدے کول آئی۔ اتے جدوں اوہ روٹی کھاؤن بیٹھا تاں اوہدے سِر وچ پایا۔ ⁸۸۔ اتے چیلے ایھ ویکھ کے رِنج ہَوئے اتے آکھن لگے۔ ایھ کیؤں ضائع کیتا گیا۔ ⁹۹۔ کیوں جو ایھ چوکھا ماہنگا وِکدا اتے ایہدی کمائی ماہتڑاں وچ ونڈی جاؤندی۔¹⁰۱۰۔ یسوع نے ایھ جان دے ہَوئیاں اوہناں نوں آکھیاپئی ایس بی بی نوں کیؤں ستاؤندے او؟ ایہنے تاں میرے نال نیکی کیتی اے۔ ¹¹۱۱۔ کیؤں جو ماہتڑ تاں سداں تہاڈے کول نیں۔ پر میں تہاڈے کول ہمیشاں نئیں۔¹²۱۲۔ کیؤں جو ایہنے میرے جُسّے اُتے عِطر پا کے میرے دفناوے جوگی کیتا اے۔ ¹³۱۳۔ میں تہانوں سچی آکھدا ہاں پئی سبھو جگ وچ، جِتھے وی ایس انجیل دا پرچار ہووے گا، ایھ وی، جو کجھ ایہنے کیتا، ایہدی یادگاری جوگی آکھیا جاوے گا۔¹⁴۱۴۔ تد اوہناں باراں وچوں اِک، جہدا ناں یہوداہ اسکریُوتی سی۔ سرادار کاہناں دے کول اپڑیا۔ ¹⁵۱۵۔ اتے آکھیا پئی جیکر میں اوہنوں تہاڈے ہتھ حوالے کرا دیواں تاں مینوں کیہ مِلے گا؟ اتے اوہناں نے اوہنوں تِیھ مِثقال تول کے دِتے۔ ¹⁶۱۶۔ اتے اوہ اوسے ویلے اوہنوں پھڑواؤن دا موقعا لبھن لگ پئیا۔¹⁷۱۷۔ اتے عیدِ فطیر دے پہلے دیہاڑے چیلیاں نے یسوع دے کول آن کے آکھیا؛ توں کیہ چاہؤنا اے؟ پئی اسیں تیرے جوگی فسَح کھاؤن دی تیاری کرِیئے؟ ¹⁸۱۸۔ اوہنے آکھیا؛ شہر وچ فلانے بندے دے کول جا کے اوہنوں آکھو پئی مُرشد دا فرمان اے۔ "میرا ویلا نیڑے اے۔ میں اپنے چیلیاں نال تیرے گھر فسَح کرنی اے"۔ ¹⁹۱۹۔ اتے جیویں یسوع نے چیلیاں نوں حُکم دِتا سی، اوہناں نے اونویں ای کیتا۔ اتے فسَح تیار کیتی۔²⁰۲۰۔ جدوں دِن ڈُبیا تاں اوہ باراں چیلیاں دے نال کھاؤن بیٹھا۔ ²¹۲۱۔ اتے جدوں اوہ کھا رہئے سن تاں اوہنے آکھیا؛ میں تہانوں سچی آکھنا ہاں پئی تہاڈے وچوں اِک مینوں پھڑواوے گا۔ ²²۲۲۔ اتے اوہ چوکھے رِنج ہَوئے اتے ہر کوئی اوہنوں آکھن لگا؛ اے خداوند! کیہ میں تاں نئیں؟²³۲۳۔ اوہنے جواب وچ آکھیا؛ جہڑا میرے نال تھالی وچ ہتھ پاؤندا اے، اوہوئی مینوں پھڑواوے گا۔ ²⁴۲۴۔ ابنِ انسان تاں جیویں اوہدے ولوں لِکھیا اے، جاؤندا اے۔ پر ہاڑا اوس بندے اُتے، جہدی راہِیں ابنِ انسان پھڑوایا جاؤندا اے۔ جیکر اوہ بندا نا ای جمدا تاں اوہدے جوگی ایھ چنگا ہَؤندا۔ ²⁵۲۵۔ تد اوہنوں پھڑواؤن والا یہوداہ کُو پئیا اتے آکھیا؛ ربّی! کیہ میں تاں نئیں؟ اوہنے اوہنوں آکھیا؛ تُوں آپ ای آکھ دِتا اے۔²⁶۲۶۔ جدوں اوہ روٹی کھا رہئے سن تاں یسوع نے روٹی لئی اتے برکت دِتی اتے پنھی اتے چیلیاں نوں دے کے آکھیا؛ لؤ! کھاؤ! ایھ میرا جُسّا اے۔²⁷۲۷۔ فیر پیالا پھڑ کے شُکر کیتا اتے اوہناں نوں دے کے آکھیا؛ تسیں سبھو ایہدے وچوں پیؤو۔ ²⁸۲۸۔ کیؤں جو نوّیں عہد دا ایھ میرا لہؤ اے، جہڑا بتھیریاں جوگی گناہواں دی معافی واسطے وگایا جاؤندا اے۔ ²⁹۲۹۔ اتے میں تہانوں آکھدا ہاں پئی انگور دے ایس شِیرے نوں فیر نا پیؤاں گا۔ اوس دیہاڑے تیکر پئی تہاڈے نال اپنے باپ دی بادشاہی وچ نوّاں نا پِیوواں۔³⁰۳۰۔ اتے اوہ گیت گاؤندے ہَوئے زیتون دے پہاڑ ول ٹُر پئے۔ ³¹۳۱۔ تد یسوع نے اوہناں نوں آکھیا پئی تسیں سبھو ایسے راتِیں میرے ولوں ٹھیڈا کھاؤو گے۔ کیؤں جو لکھیا اے پئی میں ایالی نوں ماراں گا اتے اِجڑ دِیاں بھیڈاں کھِلّر جاؤن گِیاں۔ ³²۳۲۔ پر میں اپنے جِیو پئین مگروں تہاڈے توں اگیترا گلیِلؔ ول جاؤاں گا۔³³۳۳۔ ایس گل اُتے پطرس نے جواب وچ اوہنوں آکھیا۔ پئی مینوں تاں اُکّا ٹھیڈا نا لگے گا۔ ³⁴۳۴۔ یسوع نے اوہنوں آکھیا؛ میں تینوں سچی آکھدا ہاں پئی ایسے راتِیں کُکڑ دی بانگ توں اگیترے توں تِن واری میرا انکاری ہوویں گا۔ ³⁵۳۵۔ پطرس نے اوہنوں آکھیا؛ جیکر تیرے نال مینوں مرنا وی پؤے تاں فیر وی تیرا انکاری نا ہوواں گا۔ اتے سبھناں چیلیاں نے وی ایسے طراں ای آکھیا۔³⁶۳۶۔ تد یسوع اوہناں دے نال جتسمنی ناں دی اِک تھاں اپڑیا۔ اتے چیلیاں نوں آکھیا؛ ایتھے ای بیٹھے رہؤو۔ جدوں تیکر پئی میں اوتھے جا کے دعا کر لؤاں۔ ³⁷۳۷۔ اتے پطرس اتے زبدی دے دونواں پُتراں نوں نال لے جا کے دُکھی اتے ڈاھڈا بے چین ہَؤن لگ پئیا۔ ³⁸۳۸۔ تد اوہنے اوہناں نوں آکھیا؛ میری جان مرن اخیر تائیں دُکھی اے۔ تسیں ایتھے کھلؤو اتے میرے نال جاگدے رہؤو۔³⁹۳۹۔ اتے کجھ اگے ودھ کے مُنھ پرنے ڈِگ کے دعا کیتی اتے آکھیا؛ اے میرے باپ! جیکر ہو سکدا اے تاں ایھ پیالا میتھوں ٹِیل جاوے۔ تاں وی اوسے طراں نا ہووے پئی جیویں میں چاہؤندا ہاں۔ سگوں اوسے طراں، جیویں توں چاہؤندا ایں۔ ⁴⁰۴۰۔ تد چیلیاں کول آیا اتے اوہناں نوں سُتے ہَوئے ویکھیا۔ اتے پطرس نوں آکھیا پئی کیہ تسیں میرے نال اِک گھڑی وی نا جاگ سکے؟ ⁴¹۴۱۔ جاگو اتے دعا کرو۔ تاں جو ازمائش وچ نا پؤو۔ روح تاں تگڑی اے پر جُسّا ماڑا اے۔⁴²۴۲۔ فیر اوہنے دوجی واری جا کے دعا کیتی اتے آکھیا؛ اے میرے باپ! جیکر ایھ میرے پِیتیؤں بِنا میتھوں نئیں ٹِیل سکدا تاں تیری ای مرضی پوری ہؤوے۔ ⁴³۴۳۔ اتے فیر آن کے اوہناں نوں سُتے ہَوئے ویکھیا۔ کیؤں جو اوہناں دِیاں اکھاں نیندر نال بھریاں سن۔ ⁴⁴۴۴۔ اتے اوہناں نوں چھڈ کے فیر چلا گیا۔ اتے فیر اوہوئی گل آکھ کے تِیجی واری دعا کیتی۔⁴⁵۴۵۔ تد چیلیاں دے کول آن اوہناں نوں آکھیا؛ ہؤن سُتے رہؤو۔ اتے ارام کرو۔ ویکھو! اوہ گھڑی آن کھلوتی اے پئی ابنِ انسان گناہِیاں دے ہتھ حوالے کیتا جاوے گا۔ ⁴⁶۴۶۔ اُٹھو۔ چلیئے۔ ویکھو! مینوں پھڑواؤن والا نیڑے ای اے۔⁴⁷۴۷۔ اوہ ایھ آکھ ای رہیا سی پئی ویکھو! یہوداہ، جہڑا اوہناں باراں وچوں اِک سی، آیا اتے اوہدے نال اِک وڈا جتھ تلواراں اتے ڈانگاں لے کے سردار کاہناں اتے قوم دے وڈیریاں ولوں آن کھلوتا۔ ⁴⁸۴۸۔ اوہنے پھڑواؤن والے نے اوہناں نوں ایھ نشانی دسی سی پئی جنھوں میں چُمّاں گا، اوہوئی اے اتے اوہنوں پھڑ لینا۔⁴⁹۴۹۔ اتے اوتھے ای یسوع دے کول آن کے اوہنوں آکھیا؛ اے ربّی! سلام اتے اوہنوں مکر نال چُمّ لئیا۔ ⁵⁰۵۰۔ یسوع نے اوہنوں آکھیا؛ او میاں! توں کِتھوں تیک اپڑ گئیا! ایس گل اُتے اوہناں نے یسوع دے کول آن کے اوہنوں پھڑ لئیا۔⁵¹۵۱۔ اتے ویکھو! یسوع دے سنگیاں وچوں اِک نے ہتھ ودھا کے اپنی تلوار کڈھی اتے سردار کاہن دے غلام اُتے چلا کے اوہدا کن وڈھ دِتا۔ ⁵²۵۲۔ تد یسوع نے اوہنوں آکھیا؛ اپنی تلوار نوں اوہدی تھانویں رکھ۔ کیؤں جو اوہ سبھو، جہڑے تلوار چلاؤندے نیں، تلوار نال ای مرن گے۔ ⁵³۵۳۔ تیرا کیہ وچار ایھ پئی میں اپنے باپ دی مِنت نئیں کر سکدا؟ اتے اوہ فرشتیاں دِیاں باراں فوجاں ایسے ای ویلے میرے جوگی گھلے گا۔ ⁵⁴۵۴۔ پر اوہ لِکھتاں پئی ایویں ای ہؤنا لازمی اے، کیکر پورِیا ہؤن گِئیاں؟⁵⁵۵۵۔ اوسے ای گھڑی یسوع نے جتھ نوں آکھیا پئی تسیں تلواراں اتے ڈانگاں لے کے مینوں اِنج پھڑن آئے او پئی جیویں میں کوئی ڈاکُو ہاں۔ میں روز ہیکل وچ بیھ کے سِیکھ دیندا ساں اتے تسین مینوں نا پھڑیا۔ ⁵⁶۵۶۔ پر ایھ سبھ ایس لئی ہوئیا تاں جو نبِیاں دِیاں لِکھتاں پورِیاں ہؤن۔ ایس گل اُتے سبھو چیلے اوہنوں چھڈ کے نس وگے۔⁵⁷۵۷۔ پر یسوع نوں پھڑن والے اوہنوں وڈے کاہن قیافا کول لے گئے۔ جتھے فقیہ اتے وڈیرے کٹھے سن۔ ⁵⁸۵۸۔ اتے پطرس دُور دُور رہ کت اوہدے مگر مگر سردار کاہن دے ڈیرے تیکر گیا۔ اتے اندر وڑ کے نؤکراں نال نتیجا ویکھن لئی بیھ گیا۔⁵⁹۵۹۔ تد سردار کاہن اتے سبھو وڈی عدالت والے یسوع اُتے جھوٹی گواہی دی بھال کرن لگ پئے۔ تاں جو اوہنوں جانوں مارن۔ ⁶⁰۶۰۔ پر گواہی نا لبھی۔ ایتھوں تیکر پئی بتھیرے جھوٹے گواہ پیش ہَوئے۔ اخیر وچ دو آئے۔ ⁶¹۶۱۔ اتے آکھن لگے؛ ایہنے آکھیا اے پئی میں رب دی ہیکل نوں ڈھا سکدا اتے اوہنوں تِن دیہاڑے وچ فیر بنا سکدا ہاں۔⁶²۶۲۔ تد سردار اُٹھ کھلوتا اتے آکھیا؛ کیہ توں کجھ جواب نئیں دے سکدا؟ کیہ ایھ سچ اے، جہدی تیرے خلاف گواہی دِتی جا رہئی اے؟ ⁶³۶۳۔ پر یسوع چُپ رہیا۔ تد سردار کاہن نے اوہنوں آکھیا؛ میں تینوں زندہ رب دی سونھ دیندا ہاں پئی جیکر توں رب دا پُتر مسیح ایں، تاں سانوں دس دے۔ ⁶⁴۶۴۔ یسوع نے اوہنوں آکھیا؛ توں آپ ای آکھ دِتا اے۔ سگوں میں تہانوں آکھدا ہاں پئی ہِؤن توں تسیں ابنِ انسان نوں القادر دے سجے بیٹھا اتے اسمانی بدلاں اُتے آؤندا ہوئیا ویکھو گے۔⁶⁵۶۵۔ ایس گل اُتے سردار کاہن نے ایھ آکھدے ہوئیاں اپنا چِگا پاڑ دِتا پئی ایہنے کُفر تولیا اے۔ ہؤن سانوں گواہیاں دی کیہ لوڑ اے؟ ویکھو! تسیں ہُنے ایھ کُفر سُنیا اے۔ ⁶⁶۶۶۔ ہ۔ؤن تہاڈا کیہ وچار اے؟ اوہناں نے جواب وچ آکھیا؛ ایھ قتل دے لائق اے۔⁶⁷۶۷۔ تد اوہناں نے اوہدے مُنھ اُتے تھُکیا اتے اوہنوں گھسُن مارے اتے ہورناں نے چنڈاں مار کے۔ ⁶⁸۶۸۔ آکھیا؛ اوئے مسیح! سانوں نبوّت دی راہِیں دس پئی تینوں کِہنے ماریا؟⁶⁹۶۹۔ جد پطرس باھر برانڈے وچ بیٹھا سی تاں اِک نؤکرانی نے اوہدے کول آن کے آکھیا؛ توں وی یسوع گلیِلی دے نال سیں۔ ⁷⁰۷۰۔ پر اوہنے سبھناں دے ساہمنے انکاری ہَؤ کے آکھیا؛ میں نئیں جان دا پئی توں کیہ آکھدی پئی ایں۔⁷¹۷۱۔ اتے جدوں اوہ بُوہے ول باھر نوں جاؤن لگا تاں دُوجی نے اوہنوں ویکھ کے اوہناں نوں، جہڑے اوتھے حاضر سن، آکھیا پئی ایھ وی یسوع ناصری دے نال سی۔ ⁷²۷۲۔ تد اوہنے سونھ کھا کے فیر انکار کیتا پئی میں تاں ایس بندے نوں جان دا وی نئیں۔⁷³۷۳۔ کجھ چِر پِچھوں اوہناں نے، جہڑے اوتھے کھلوتے سن، کول آن کے پطرس نوں آکھیا؛ بیشک توں وی اوہناں وچوں اِک ایں۔ کیؤں جو تیری بولی توں ایہوئی جاپدا اے۔ ⁷⁴۷۴۔ اخیر اوہ لعنت کر کے سونھھ کھاؤن لگا پئی میں ایس بندے نوں نئیں جان دا۔ اتے یکدم کُکڑ نے بانگ دِتی۔ ⁷⁵۷۵۔ تد پطرس نوں یسوع دی اوہ گل چیتے آئی، جہڑی اوہنے آکھی سی، پئی کُکڑ دے بانگ دیئن توں اگیترے توں تِن واری میرا انکار کریں گا۔ اتے اوہ باھر جا کے زار زار رؤیا۔

27¹۱۔ جدوں دِن چڑھیا تاں سبھے سردار کاہناں اتے قوم دے وڈیریاں نے یسوع دے برخلاف صلاح پکائی پئی اوہنوں جانوں مارن۔ ²۲۔ اتے اوہنوں بنھ کے لے گئے اتے پیلاطوس حاکم دے ہتھ حوالے کیتا۔³۳۔ تد اوہنوں پھڑواؤن والے یہوداہ نے ویکھیا پئی اوہ جرم وار مِتھیا گیا تاں ڈاھڈا پشتایا۔ اتے اوہ تِیھ مثقالاں سردار کاہناں اتے وڈیریاں کول پرتاؤن آیا۔ ⁴۴۔ اتے آکھیا؛ میں گناہ کیتا پئی بے قصور نوں مرواؤن لئی پھڑوایا۔ اوہناں آکھیا؛ سانوں کیہ؟ توں جان۔ ⁵۵۔ تد اوہ مثقالاں ہیکل وچ سُٹھ کے چلا گیا۔ اتے جا کے پھا لَے لئیا۔⁶۶۔ پر سردار کاہناں نے اوہ مثقالاں چُگ کے آکھیا؛ ایہناں نوں خزانے وچ پاؤنا روا نئیں۔ کیوں جو ایھ لہؤ دا مُل اے۔ ⁷۷۔ تد اوہناں نے صلاح پکا کے اوہناں مثقالاں توں کمھیار دی پیلی، پردیسیاں دے دفناوے لئی خریدی۔ ⁸۸۔ ایس پاروں اج تائیں اوہ پیلی "لہؤ دی پیلی" اکھواؤندی اے۔⁹۹۔ تد اوہ لِکھت پوری ہَوئی، جہڑی ارمیاہ نبی دی راہِیں آکھی گئی سی پئی؛"اوہناں نے اوہ تِیھ مثقالاں لئیاںمطلب اوہ لگان، جہڑا اوہدے اُتے لائیا گئیاجنھاں لائیا، اوہ بنی اسرائیل وچوں سن۔ ¹⁰۱۰۔ اتے اوہنوں کمھیار دی پیلی جوگی دِتاجیویں رب نے حکم کیتا سی۔¹¹۱۱۔ اتے یسوع حاکم دے مُنھ درُوئیں کھلوتا سی اتے حاکم نے اوہنوں پُچھیا؛ کیہ توں یہودیاں دا راجا ایں؟ یسوع نے اوہنوں آکھیا پئی توں آپ ای آکھدا ایں۔ ¹²۱۲۔ اتے جدوں سرادار کاہن اتے وڈیرے اوہدے اُتے الزام لا رہئے سن تاں اوہنے کُجھ وی جواب نا دِتا۔ ¹³۱۳۔ تد پیلاطوس نے اوہنوں آکھیا؛ کیہ توں نئیں سُندا پئی ایھ تیرے برخلاف کِنیاں گواہیاں دیندے پئے نیں؟ ¹⁴۱۴۔ پر اوہنے اوہنوں کِسے اِک گل دا وی جواب نا دِتا۔ ایس گلوں حاکم ڈاھڈا حیران ہَوئیا۔¹⁵۱۵۔ حاکم دا وسیب سی پئی عید اُتے لوکائی دی خاطر اِک قیدی، جنھوں اوہ منگن، چھڈ دیندا سی۔ ¹⁶۱۶۔ اوس ویلے اِک مشہور قیدی سی، جہدا ناں برابّا سی۔¹⁷۱۷۔ مُکدی گل ایھ پئی جدو اوہ کٹھے سن، پیلاطوس نے اوہناں نوں آکھیا پئی تسی کنھوں چاہؤندے او پئی میں تہاڈے جوگی چھڈ دیواں۔ برابّا نوں یاں یسوع نوں، جہڑا مسیح اکھواؤندا اے۔ ¹⁸۱۸۔ کیؤں جو اوہنوں پتا سی پئی اوہناں نے وَیر نال اوہنوں پھڑوایا اے۔ ¹⁹۱۹۔ اتے جدوں اوہ عدالت دی گدی اُتے بیٹھا سی تاں اوہدی ووہٹی نے اوہنوں سنیہا گھلیا پئی توں ایس نیک بندے نال کجھ نا کرِیں۔ کیؤں جو میں اج سُفنے وچ ایہدے پاروں ڈاھڈا دُکھ جریا اے۔²⁰۲۰۔ پر سردار کاہناں اتے وڈیریاں نے جتھ نوں ورغلایا پئی برابّا نوں منگن اتے یسوع نوں جانوں مرواؤن۔ ²¹۲۱۔ اتے حاکم نے اوہناں نوں آکھیا؛ تسیں ایہناں دونواں وچوں کنھوں منگدے او پئی میں اوہنوں چھڈ دیواں؟ اوہناں نے آکھیا؛ برابّا نوں۔ ²²۲۲۔ پیلاطوس نے اوہناں نوں آکھیا؛ فیر یسوع نال میں کیہ کراں، جہڑا مسیح اکھواؤندا اے؟ سبھناں نے آکھیا پئی اوہنوں سولی چاڑھیا جاوے۔²³۲۳۔ حاکم نے آکھیا۔ کیؤں؟ اوہنے کیہ بریائی کیتی اے؟ سگوں اوہ ہَور وی اُچی واج نال آکھن لگے پئی اوہنوں سولی چاڑھیا جاوے۔ ²⁴۲۴۔ جدوں پیلاطوس نے ویکھیا پئی کوئی گل نئیں بن دی پئی سگوں فساد ہَؤندا اے۔ تاں پانی لے کے لوکاں دے ساہمنے اپنے ہتھ دَھوتے اتے آکھیا؛ میں ایس نیک بندے دے لہؤ توں بری ہاں۔ ہَؤن تُسیں جانو۔²⁵۲۵۔ سبھے آکھن لگے؛ ایہدا لہؤ ساڈے اتے ساڈی اولاد اُتے۔ ²⁶۲۶۔ ایس گل مگروں اوہنے برابّا نوں اوہناں جوگی چھڈ دِتا اتے یسوع نوں کَوڑے مروا کے سولی چاڑھن جوگی گھل دِتا۔²⁷۲۷۔ تد حاکم دے سپاہیاں نے یسوع نوں قِلعے وچ لیجا کے ساری منڈلی اوہدے آل دوالے کٹھی کیتی۔ ²⁸۲۸۔ اتے اوہدے لیڑے لاہ کے اوہنوں چوغا پؤایا۔ ²⁹۲۹۔ اتے کنڈیاں دا تاج بنا کے اوہدے سِر اُتے دھریا اتے کانھا اوہدے سجے ہتھ پھڑایا۔ اتے اوہدے اگے گوڈے پرنے ہو کے اوہدی کھِلّی کردے آکھیا؛ اوئے یہودیاں دے راجیا! سلام۔³⁰۳۰۔ اتے اوہدے اُتے تھُکیا اتے اوہوئی کانھا لے کے اوہدے سِر اُتے مارن لگ پئے۔ ³¹۳۱۔ اتے جدوں اوہناں نے اوہدی کھِلّی کر لئی تاں چوغا لاہ کے فیر اوہدے ای لیڑے اوہنوں پؤا دِتے اتے سولی چاڑھن نوں لے گئے۔³²۳۲۔ جدوں اوہ باھر آئے تاں اوہناں نے شمعون ناں دے اِک قیروانی بندے نوں آکھیا پئی بنا اجرت اوہدی سولی چُکے۔ ³³۳۳۔ اتے جدوں اوہ اوس تھانویں اپڑے، جہڑا جُلجُتا یعنی کھوپڑی دی تھاں اکھواؤندا اے۔ ³⁴۳۴۔ تاں اوہناں نے پت رلیا انگوری شِیرہ اوہنوں پِین جوگی دِتا۔ اتے اوہنے اوہ چکھنی وی پسند نا کیتی۔³⁵۳۵۔ اتے جدوں اوہناں نے اوہنوں سولی چاڑھیا تاں اوہدے لیڑیاں اُتے قرعا پایا اتے آپو وچ ونڈ لئیا۔ ³⁶۳۶۔ تاں جو جو کجھ نبی دی راہِیں آکھیا گیا سی، اوہ پورا ہووے پئی اوہناں نے میرے لیڑے آپو وچ ونڈ لَئے اتے میرے کُڑتے اُتے قرعا پایا۔ ³⁷۳۷۔ اتے اوہ اوتھے بیھ کے اوہدی راکھی کرن لگے۔اتے اوہدا الزام لِکھ کے اوہدے سِر توں اُتے ٹنگ دِتا۔ پئی ایھ یسوع اے، یہودیاں دا راجا۔³⁸۳۸۔ تد اوہدے نال دو ڈاکؤاں نوں وی سولی چاڑھیا گیا۔ اِک سجے اتے اِک کھبے۔ ³⁹۳۹۔ اتے راہِی، جہڑے کولوں لنگھدے سن، سِر ہلا ہلا کے اوہنوں مندا آکھن لگے۔ ⁴⁰۴۰۔ اتے آکھدے سن ؛ واہ! توں، جہڑا ہیکل نوں ڈھاؤندا اتے تِن دیہاڑے مگروں اوہنوں فیر بناؤندا ایں، اپنا آپ بچا۔ جیکر توں رب دا پُتر این تاں سولی توں لیھ کے تھلے آ۔⁴¹۴۱۔ ایسے طراں سردار کاہناں نے وی فقیہاں اتے وڈیریاں دے نال رل کے اوہنوں ٹھٹھے مار کے آکھیا۔ ⁴²۴۲۔ ایہنے ہورناں نوں بچایا۔ اپنے آپ نوں نئیں بچا سکدا۔ جیکر ایھ اسرائیل دا راجا اے، تاں ہَؤن سولی اُتوں لیھ آوے اتے اسیں ایہنوں من لؤاں گے۔⁴³۴۳۔ ایہدا بھروسا رب اُتے اے۔ جیکر اوہ ایہنوں چاہؤندا اے تاں ایہنوں بچاوے۔ کیؤں جو ایہنے آکھیا سی پئی میں "رب دا پُتر ہاں"۔ ⁴⁴۴۴۔ اتے ایسے طراں دِیاں گلاں نال اوہ ڈاکو وی، جہڑے اوہدے نال سولی چاڑھے گئے سن، اوہنوں مینھے ماردے سن۔⁴⁵۴۵۔ ہَؤن چھیوِیں گھڑی توں نووِیں گھڑی تیک سبھ دیس وچ نھیر پَے گیا۔ ⁴⁶۴۶۔ نووِیں گھڑی دے نیڑے یسوع نے اُچی واج نال آکھیا ؛ ایلی ایلی لما شبقتانی۔ جہدا مطلب اے، "میریا ربا! میریا ربا! توں مینوں کیؤں چھڈ دِتا؟" ⁴⁷۴۷۔ جہڑے اوتھے کھلوتے سن، اوہناں وچوں کجھ نے سُن کے آکھیا؛ پئی اوہ تاں الیاس نوں سددا اے۔⁴⁸۴۸۔ اتے یکدم اوہناں وچوں اِک نے سفنج لئیا اتے سِرکے نال بھریا اتے کانھے اُتے رکھ کے اوہدے مُنھ نوں لا دِتا۔ ⁴⁹۴۹۔ پر ہورناں نے آکھیا۔ کھلو جا۔ ویکھیئے تاں سہی پئی الیاس اوہنوں بچاؤن لئی آؤندا اے یاں نئیں۔ ⁵⁰۵۰۔ اتے یسوع نے فیر اُچی واج نال ساہ دے دِتے۔⁵¹۵۱۔ اتے ویکھو۔ ہیکل دا پردہ اُتوں لے کے تھلے تیکر پاٹ کے دو ٹوٹے ہو گیا۔ اتے دھرتی کمبی اتے چٹاناں تِڑک گئیاں۔ ⁵²۵۲۔ اتے قوَراں کھُل گئیاں اتے بتھیرے کلبوت، اوہناں نیک لوکاں دے، جہڑے مر گئے سن، جِیو پَئے۔ ⁵³۵۳۔ اتے اوہدے جِیوؤن مگروں قوَراں وچوں نکل کے پاک شہر وچ جا کے بتھیریاں نوں وکھالی دِتے۔⁵⁴۵۴۔ جدوں صوبے دار نے اتے اوہناں نے، جہڑے اوہدے نال یسوع دی راکھی کردے سن، بھُچال اتے ایھ انہونی ویکھی تاں ڈاھڈے ڈرے اتے آکھن لگے؛ بیشک ایھ رب دا پُتر سی۔ ⁵⁵۵۵۔ اتے اوتھے بتھیریاں بیبیاں وی سن، جہڑیاں دُوروں ویکھدیاں پئیاں سن اتے جہڑیاں گلیِلؔ توں ای یسوع دی سیوا کردی ہوئیاں اوہدے مگر مگر آیاں سن۔ ⁵⁶۵۶۔ اوہناں وچ مریم مجدلی سی۔ یعقوب اتے یوسف دی ماں مریم اتے زبدی دے پُتراں دی ماں۔⁵⁷۵۷۔ جدوں دِن ڈُبیا تاں یوسف ناں دا اِک ارمتی دولت وند بندا آیا، جہڑا آپ وی یسوع دا چیلا سی۔ ⁵⁸۵۸۔ اوہنے پیلاطوس کول جا کے یسوع دی لاش منگی۔ تد پیلاطوس نے لاش دین دا حکم دِتا۔⁵⁹۵۹۔ یوسف نے لاش نوں سُتھری کتانی چادر وچ کفنایا۔ ⁶⁰۶۰۔ اتے اپنی نوِیں قوَر وچ دھریا، جہڑی اوہنے چٹان وچ کڈھوائی ہوئی سی۔ اتے اِک وڈا پتھر قوَر دے منھ اُتے اُلرا کے چلا گیا۔ ⁶¹۶۱۔ اتے مریم مجدلی اتے دوجی مریم اوتھے قوَر دے ساہمنے بیٹھیاں سن۔⁶²۶۲۔ دوجے دیہاڑے، جہڑا تیاری توں چھیکڑلا دن اے، سردار کاہناں اتے فریسیاں نے پیلاطوس دے کول کٹھے ہو کے۔ ⁶³۶۳۔ آکھیا؛ مالک سانوں چیتے آیا اے پئی اوس جھوٹے نے اپنی حیاتی وچ آکھیا سی پئی میں تِن دیہاڑے مگروں جِیؤ پواں گا۔ ⁶⁴۶۴۔ مُکدی گل ایھ پئی حکم دے پئی تیجے دیہاڑے تیکر قوَر دی راکھی کیتی جاوے۔ تاں جو اِنج نا ہووے پئی اوہدے چیلے آؤن تاں اوہنوں چوری لیجاؤن۔ اتے لوکاں نوں آکھن پئی اوہ مؤیاں وچوں جِیؤ پیا اے۔ تاں ایھ چھیکڑلا توکھا اگیترے توکھے توں وی ودھ ہووے گا۔⁶⁵۶۵۔ پیلاطوس نے اوہناں نوں آکھیا؛ راکھے تہاڈے کول نیں۔ جاؤ۔ جیویں چنگا لگے، اوہدی راکھی کرو۔ ⁶⁶۶۶۔ اوہناں نے جا کے اوس پتھر اُتے مُہر لا دِتی اتے چوکیدار بھا کے قوَر دی راکھی کیتی۔

28¹۱۔ اتے سبت مگروں ہفتے دے پہلے دیہاڑے دھمی ویلے مریم مجدلی اتے دوجی مریم قؤّر نوں ویکھن آئیاں۔ ²۲۔ اتے ویکھو! اِک وڈا بھُچال آیا۔ کیؤں جو رب دا فرشتہ اسمانوں لتھیا اتے نیڑے آن کے پتھر نوں اُلرا دِتا اتے اوہدے اُتے بیھ گیا۔³۳۔ اوہدی رَؤ بجلی وانگ اتے اوہدا چِگا برف وانگ چِٹا سی۔ ⁴۴۔ اتے اوہدے ڈر توں پہرے دار کمب گئے اتے مؤئیاں وانگ ہو گئے۔⁵۵۔ فرشتے نے بیبیاں نال کلام کر کے آکھیا؛ تسیں نا ڈرو۔ کیؤں جو میں جان دا ہاں پئی تسیں یسوع نوں لبھدِیاں او، جنھوں سُولی چاڑھیا گئیا سی۔ ⁶۶۔ اوہ ایتھے نئیں اے۔ کیؤں جو اپنے آکھن پاروں جیو پئیا اے۔ آؤ۔ اتے ایھ تھاں ویکھو، جتھے اوہ پئیا سی۔ ⁷۷۔ اتے چھیتی جا کے اوہدے چیلیاں نوں آکھو پئی اوہ مؤئیاں وچوں جیو پیا اے۔ اتے ویکھو اوہ تہاڈے توں اگیتر گلیِلؔ ول جاؤندا اے۔ اوتھے تسیں اوہنوں ویکھو گے۔ ویکھو! میں تہانوں اگیترا ای دس دِتا اے۔⁸۸۔ اتے اوہ ڈر اتے چوکھے چاء نال قوّر توں چھیتی چھیتی ٹُرِیاں۔ اتے اوہدے چیلیاں نوں سنیہا دین نس وگیاں۔ ⁹۹۔ اتے ویکھو! یسوع اوہنوں نوں مِلیا اتے آکھیا؛ سلام۔ اوہناں نے کول آن کے اوہدے پیر پھڑے اتے اوہدے اگے سِر نوایا۔ ¹⁰۱۰۔ تد یسوع نے اوہناں نوں آکھیا؛ نا ڈرو۔ جاؤ۔ میرے بھرانواں نوں سنیہا دیؤ پئی گلیِلؔ ول جاؤن۔ اوتھے مینوں ویکھن گے۔¹¹۱۱۔ جد اوہ رستے وچ سن تاں ویکھو! پہرے داراں وچوں کجھ نے شہر وچ آن کے، جو کجھ ہویا سی، سردار کاہناں نوں آن سنایا۔ ¹²۱۲۔ تد اوہناں نے وڈیریاں نال کٹھے ہو کے صلاح پکائی اتے اوہناں پہرے داراں نوں بتھیرے مثقال دِتے۔ ¹³۱۳۔ اتے آکھیا؛ تسیں ایھ دسنا پئی راتِیں جدوں اسیں سؤں رہئے ساں، اوہدے چیلے آن کے اوہنوں چوری لے گئے۔¹⁴۱۴۔اتے جیکر ایھ گل حاکم دے کن تیکر اپڑے تاں اسیں اوہنوں سمجھا کے تہانوں سزا توں بچا لواں گے۔ ¹⁵۱۵۔ فیر انج ہویا پئی اوہناں نے مثقال لے کے جیویں سکھایا گیا سی، اونْویں ای کیتا۔ اتے ایھ گل اج تائیں یہودیاں وچ مشہور اے۔¹⁶۱۶۔ اتے اوہ یاراں چیلے گلیِلؔ دے اوس پہاڑ اُتے اپڑے، جہڑا یسوع نے اوہناں جوگی مِتھیا سی۔ ¹⁷۱۷۔ اتے اوہنوں ویکھ کے سِر نوایا۔ پر کجھ نے شک کیتا۔¹⁸۱۸۔ اتے یسوع نے کول آن کے اوہناں نال گلاں کیتیاں اتے آکھیا پئی اسمان وچ اتے دھرتی اُتے سبھ اختیار مینوں دِتا گیا اے۔ ¹⁹۱۹۔ مُکدی گل ایھ پئی تسین جا کے سبھ قوماں نوں چیلے بناؤ۔ اتے باپ، اتے پُتر اتے پاک روح دے ناں نال اوہناں نون بپتسما دیؤ۔²⁰۲۰۔ اتے اوہناں نوں ایھ سِیکھ دیؤ پئی اوہناں سبھناں گلاں اُتے عمل کرن، جنھں دا میں تہانوں حکم دِتا اے۔ اتے ویکھو! میں جگ دے اخیر تیکر ہر روز تہاڈے نال ہاں۔

مرقس

1¹۱۔خدا دے پُتر یسوع مسیح دی انجیل دا مُڈھ۔ ²۲۔جسراں یسعیاہ نبی دی کتاب وچ لکھیا اے پئی۔ ویکھ! میں آپنا پغمبر تیرے اگے گھلنا ہاں جیہڑا تیرے اگے تیری راہ سجاوے گا۔ ³۳۔سدن والے دی واج۔ اجاڑ وچ رب دی راہ سجاؤ اوہدی وڈی سڑک نوں سِدھا بناؤ۔⁴۴۔ یوحنا بپتسما دین والا اجاڑ وچ آیا تے گناہواں دی معافی جوگی توبہ دے بپتسمے دا پرچار کردا سی۔ ⁵۵۔اَتے یہودیا دا سبھ دیس تے سبھناں لوک یروشلیم وچوں نکل کے اوہدے کول آئے اَتے اوہناں نیں اَپنے گناہواں دا اقرار کر کے اردن دریا وچ اوہدے توں بپتسما لئیا۔ ⁶۶۔ اَتے یوحنا اُوٹھ دے والاں دا کُرتا تے چمڑے دا کمر بند آپنے لک نال بنھی رکھدا سی۔ اَتے ٹرڈیاں تے جنگلی ماکھیو کھاؤندا سی۔⁷۷۔تے کلام سناؤندے ہوئے آکھدا سی پئی اوہ، جیہڑا آؤندا اے، میتھوں یور آور اے، تے میں اینے جوگا نئیں پئی نیو کے اوہدی جُتی دا تسما کھولاں۔ ⁸۸۔ میں تے تہانوں پانی نال بپتسما دِتا اے پر اوہ تہانوں روح القدس نال بپتسما دیوے گا۔⁹۹۔ اَتے اوہناں دِناں وچ انج ہویا پئی یسوع نے جلیل دے ناصرت وچوں آ کے اردن دریا وچ یوحنا توں بپتسما لئیا۔ ¹⁰۱۰۔ اَتے جسراں ای اوہ پانی وچوں باھر آیا تے اوہنے اسمان نوں پاٹدے اَتے روح نوں کبوتر وانگوں آپنے اُتے آؤندیاں ویکھیا۔ ¹¹۱۱۔ اَتے اسمان وچوں واج آئی پئی توں میرا عزیز پُتر ایں۔ میں تیتھوں خوش ہاں۔¹²۱۲۔اَتے روح نے یکدم اوہنوں اجاڑ وچ گھل دِتا۔ ¹³۱۳۔ اَتے اوہ اجاڑ وچ چالیھ دِناں تیکر شیطان توں ازمایا گیا۔ اَتے جنگلی جنوراں دے نال رہیا اَتے فرشتے اوہدی خدمت کردے سن۔¹⁴۱۴۔یوحنا دی گرفتاری تھون مگروں یسوع گلیل وچ آیا۔ اَتے رب دی بادشاہی دا پرچار کیتا۔ ¹⁵۱۵۔ اَتے آکھیا پئی ویلا پورا ہو گئیا تے رب دی بادشاہی نیڑے آ گئی اے۔ توبہ کرو تے انجیل اُتے ایمان لیاؤو۔¹⁶۱۶۔ اَتے گلیل دی جھیل دے کنڈے کنڈے جاؤندیاں ہویاں اوہنے شمعون اَتے شمون دے بھرا اندریاس نُوں ویکھیا پئی جھیل وچ جال سُٹن رہئے نیں۔ کیوں جو اوہ مچھیرے سن۔ ¹⁷۱۷۔اَتے یسوع نے اوہناں نوں آکھیا پئی میرے مگر آ جاؤ! میں تہانوں بندے پھڑن والا بنا دیواں گا۔ ¹⁸۱۸۔اَتے اوہ اوتھے ای اَپنے جال چھڈ کے اوہدے مگر ٹُر پئے۔¹⁹۱۹۔ اَتے اوتھوں کجھ دور اگے جا کے اوہنے زبدی دے پُتر یعقوب تے اوہدے بھرا یوحنا نوں وی بیڑی اُتے ویکھیا۔ اوہ اَپنے جالاں دی مرمت کر رہئے سن۔ ²⁰۲۰۔ اوہنے اوہناں نوں جھٹ سدیا اَتے اوہ اَپنے پیؤ زبدی نوں بیڑی وچ مزدوراں نال چھڈ کے اوہدے مگر ٹُر پئے۔²¹۲۱۔ تد اوہ کفرنحومؔ وچ اَپڑے اَتے اوہ جھٹ سبت دے دیہاڑے عبادت دی تھاں وچ جا کے سکھاؤن لگ پیا۔ ²²۲۲۔اَتے لوک اوہدی سِیکھ توں حیران ہوئے کیوں جو اوہ اوہناں نوں فقیہاں وانگ نئیں سگوں اختیار رکھن والے وانگ سکھاؤندا سی۔²³۲۳۔اَتے اوہناں دے عبادت خانے وچ اک بندا سی جیہدے وچ ایک پلیت روح سی۔ جنھے چیک کے۔ ²⁴۲۴۔آکھیا پئی یسوع ناصری! تینوں ساڈے نال کیھ؟ کیھ توں سانوں مکاؤن آیا ایں؟ ²⁵۲۵۔ میں تینوں جان دا ہاں پئی توں کون ایں۔ توں قدّوس خدا ایں۔ یسوع نے اوہنوں جھڑکیاتے آکھیا پئی چُپ رہ تے ایہدے وچون نکل جا۔ ²⁶۲۶۔تد پلیت روح اوہنوں مروڑ کے اُچی واج نال چیک مار کے اوہدے وچوں نکل گئی۔²⁷۲۷۔ اَتے اوہ سبھ حیران ہو کے آپس وچ آکھ کے جرح کرن لگے پئی ایہہ کیِہ اے؟ اک نویِں تعلیم اَتے اختیار! اوہ پلیت روحواں نوں وی حکم دیندا اے اَتے اوہ اوہدی مَن دیِاں نیں۔ ²⁸۲۸۔جھٹ پٹ اوہدی چرچا شہر جلیل دے سبھ علاقے وچ ہو گئی۔²⁹۲۹۔ اَتے اوہ جھٹ پٹ عبادت خانے وچوں نکل کے یعقوب تے یوحنا دے نال شمعون تے اندریاس دے گھر اَپڑے۔ ³⁰۳۰۔ اَتے شمعون دی سس تاپ نال پئی سی اَتے اوہناں نیں جھٹ پٹ اوہدی خبر اوہنوں دِتی۔ ³¹۳۱۔ اوہنے کول جا کے تے اوہدا ہتھ پھڑ کے اوہنوں کھلاہریا اَتے تاپ اوسے ای ویلے لھ گئی اَتے اوہ اوہناں دی سیوا کرن لگ پئی۔³²۳۲۔ دھمی ویلے جدوں سورج ڈُب گئیا تد سبھ بیماراں تے پلیت روحواں دے جکڑیاں نوں اوہدے کول لئیائے۔ ³³۳۳۔ اَتے سارا شہر بُوہے تے اَکٹھا ہو گیا۔ ³⁴۳۴۔اوہنے بتھیریاں نوں چنگا کیتا، جیہڑے وکھو وکھ بیماریاں دے جکڑے ہوئے سن۔ اَتے بتھیریاں پلیت روحواں نوں کڈھیا۔ اَتے پلیت روحواں نوں کُون وی نا دِتا۔ ایس لئی پئی اوہ اوہنوں سیہان دِیاں سن۔³⁵۳۵۔اَتے سرگھی ویلے چانن ہون توں پہلوں اوہ جاگ کے نکلیا اَتے اک اجاڑ تھاں تے اپڑ کے دعا کیتی۔ ³⁶۳۶۔اَتے شمعون تے اوہدے سنگی اوہدے مگر مگر ٹُرے ۔ ³⁷۳۷۔جدوں اوہناں نیں اوہنوں لبھ لیئا تد آکھیا پئی سبھ تینوں لبھ رہئے نیں۔³⁸۳۸۔ اَتے اوہنے اوہناں نوں آکھیا پئی آؤ اسیں ہور کِدھرے آل دوالے دے شہراں نوں جائیے۔ تاں جو میں اوتھے وی پرچار کراں۔ کیوں جو میں ایسے لئی تاں آیا ہاں۔ ³⁹۳۹۔ اَتے اوہ سبھ گلیل وچ اوہناں دے عبادت خانیاں وچ جا جا کے پرچار کردا تے پلیت روحواں نوں کڈھدا رہیا۔⁴⁰۴۰۔اَتے اک کوڑھ دے مارے نے اوہدے کول آ کے اوہدی منت کیتی اَتے گوڈے نِوا کے اوہنوں آکھیا پئی جیکر توں چاہویں تاں مینوں پاک کر سکدا ایں۔ ⁴¹۴۱۔اوہنے ترس کھا کے اَپنا ہتھ ودھایا اَتے اوہنوں آکھیا پئی میں چاہؤنا واں پئی توں چنگا ہو جا! ⁴²۴۲۔ اَتے ایہہ گل آکھدے ای اوہدا کوڑھ مُکن لگ پیا۔ اَتے اوہ چنگا ہو گیا۔⁴³۴۳۔ اَتے اوہنے اوہنوں سمجھا کے جھٹ پٹ گھلا دِتا۔ ⁴⁴۴۴۔ اَتے اوہنوں آکھیا پئی خبردار! کِسے نُوں کجھ وی نا دسِیں۔ سگوں جا کے اَپنا آپ کاہن نوں وکھا۔ اَتے اَپنے پاک ہؤن بابت اوہ کجھ کر جو موسیٰ نے مِتھیا اے۔⁴⁵۴۵۔پر اوہ باھر جا کے اوس گل دی اجیہی چرچا کرن ڈھ پیا پئی یسوع کھُل کے کسے شہر وی دوبارہ نا وڑ سکیا۔ پر باھر اُجاڑ تھانْواں وچ رہیا اَتے لوکی ہر پاسیوں اوہدے کول اَپڑ جاندے سن۔

2¹۱۔ اتے کجھ دِیہاڑیاں مگروں اوہ کفرنحوم وچ فیر اپڑیا۔ اتے لوکاں سُنیا پئی اوہ گھر وچ ای اے۔ ²۲۔ اَتے اوتھے اینے لوکی اَ کٹھے ہو گئے پئی بوہے دے کول وی پیر تھرن دی تھاں نا رہئ۔ اَتے اوہ اوہناں نوں کلام سُناؤندا رہیا۔³۳۔ اَتے لوک اک فالج دے مارے نوں چئوں بندیاں توں چُکوا کے اوہدے کول لئیائے۔ ⁴۴۔ اَتے جدوں اوہ راہ دی تنگی کھونوں اوہنوں اوہدے نیڑے نا لئجا سکے تاں اوہناں نیں اوس تھاؤں چھت کھول دِتی، جتھے یسوع کھلوتا سی تے مفلوج دی منجی اُتوں رسیاں نال بنھ کے تھلے لمکا کے گھل دِتی۔⁵۵۔ یسوع نے اوہناں دا ایمان ویکھ کے مفلوج نوں آکھیا پئی پُترا! تیرے گناہ معاف ہوئے۔ ⁶۶۔ پر اوتھے کجھ فقیہ وی بیٹھے سن تے اوہناں آپنے دل وچ سوچیا۔ ⁷۷۔ پئی ایہہ اینج کیوں کر آکھ سکدا اے؟ ایہہ کفر اے۔ کیوں جو رب توں علاوہ کون گناہ معاف کر سکدا اے؟⁸۸۔ اَتے جھٹ پٹ یسوع نے اَپنی رُوح دے راہِیں ایہہ گل جان لئی اَتے اوہناں نُوں آکھیا پئی تسی اَپنے دلاں وچ انج کیؤں سوچدے پئے او؟ ⁹۹۔ سوکھا کیِہ اے؟ مفلوج نُوں آکھنا پئی تیرے گناہ بخشے گئے یاں آکھنا پئی کھلو جا، اَپنی منجی چُک تے ٹُر جا؟¹⁰۱۰۔ ایہہ ایس لئی اے پئی تُسی جان لئو پئی اِبنِ آدم نُوں زمین اُتے گناہ بخشن دا وی اختیار اے۔ اوہنے اوس مفلوج نوں آکھیا۔ ¹¹۱۱۔ میں تینوں آکھنا ہاں پئی اُٹھ! اَپنی مَنجی چُک کے اَپنے گھر نوں ٹُر جا۔ ¹²۱۲۔ اَتے اوہ اُٹھیا تے جھٹ پٹ اَپنی منجی چُک کے اوہناں سبھناں دے ساہمنے باھر نوں ٹُر پیا۔¹³۱۳۔ اَتے فیر اوہ باھر جھیل دے کنڈے گیا اَتے سبھ لوک اوہدے کول آئے۔ اَتے اوہ اوہناں نوں سکھاؤن لگ پیا۔ ¹⁴۱۴۔ اَتے جاندیاں ہویاں حلفئ دے پُتر لاوی نُوں چُنگی تے بیٹھیاں ویکھیا اَتے اوہنوں آکھیا پئی میرے مگر ٹُریا آ اَتے اوہ اُٹھ کے اوہدے مگر ٹُر پیا۔¹⁵۱۵۔ اَتے انج ہویا پئی جدوں اوہ اوہدے گھر وچ کھان جوگی بیٹھا تاں بتھیرے چنگی والے اتے گناہی یسوع اَتے اوہدے چیلیاں دے نال کھان بیٹھے۔ کیوں جو اوہ بتھیرے سن، جیہڑے اوہدے مگر مگر آئے سن۔ ¹⁶۱۶۔ اَتے جدوں فریسیاں اتے فقیہاں نے اوہنوں چنگی والیاں اَتے گناہیاں دے نال کھاؤندیاں ویکھیاتاں اوہدے چیلیاں نوں آکھیا پئی تہاڈا مرشد چنگی والیاں اتے گناہیاں نال کیؤں کھاؤندا پیندا اے؟¹⁷۱۷۔ یسوع نے سُن کے اوہناں نوں جواب دِتا پئی تندرستاں نوں وَید دی لوڑ نئیں ہؤندی سگوں بیماراں نُوں۔ کیوں جو میں راستاں نوں نئیں سگوں گناہیاں نوں سدن آیا ہاں۔¹⁸۱۸۔ اَتے یوحنا دے چیلے اتے فریسی روزے وچ سن۔ اوہناں نیں آن کے اوہنوں آکھیا پئی انج کیؤں اے پئی یوحنا دے چیلے اَتے فریسیاں دے چیلے تے روزہ رکھدے نیں پر تیرے چیلے روزہ نئیں رکھدے؟ ¹⁹۱۹۔ یسوع نے اوہناں نوں آکھیا پئی کیِہ اینج ہو سکدا اے پئی جدوں تیک دولھا نال اے براتی روزہ رکھّن؟²⁰۲۰۔ پر اوہ دن آؤن گے جدوں دُولھا اوہناں توں وکھ کیتا جاوے گا۔ اوس ویلے اوہ روزہ ورکھن گے۔ ²¹۲۱۔ کورے لیڑے دی کتر کوئی پُرانے لیڑے اُتے نئیں تروپدا۔ کیوں جو نوِیں کتر پرانے لیڑے نوں ہؤر ادھیڑ دیندی اے اَتے اوہ چوکھا پاٹ جاندا اے۔²²۲۲۔ اَتے نوِیں مئے نوں پرانیاں مشکاں وچ کوئی نہیں بھردا کیوں جو مشکاں نوِیں مئے دے جوش نال پاٹ جان گئیاں اتے مشکاں اتے مئے دونوِیں گواچ جان گئیاں۔ ایس لئی نوِیں مئے نوِیاں مشکاں وچ ای بھری دی اے۔²³۲۳۔ اَتے انج ہویا پئی اوہ سبت دے دیہاڑے پیلیاں وچوں لنگھ رہیا سی اَتے اوہدے چیلے راہ وچ ٹُردےہوئے سِٹے بھَندے پئے سن۔ ²⁴۲۴۔ تد فریسیاں نے اوہنوں آکھیا پئی ویکھ! ایہہ سبت دے دیہاڑے اجہیا کم کیؤں کردے نیں، جیہڑا روا نئیں؟²⁵۲۵۔ اوہنے اوہناں نوں آکھیا پئی کیِہ تساں ایہہ نئیں پڑھیا پئی بھُک ویلے، جدوں اوہ اَتے اوہدے سنگی بھُکے سن، داؤد نے کیِہ کیتا؟ ²⁶۲۶۔ اوہ کیکر سردار کاہن ابی یاتر دے ویلے رب دے گھر وچ گیا اَتے نذر دِیا روٹیاں کھاہدیاں، جِنھاں دا کھاؤنا کاہناں ای نوں روا سی کِسے ہؤر نوں نئیں۔ اَتے اوہنے اَپنے سنگیاں نُوں وی کھوائیا۔²⁷۲۷۔ اَتے اوہنے اوہناں نُوں آکھیاپئی سبت بندے لئی بنیا اے، بندا سبت لئی نئیں ۔ ²⁸۲۸۔ ایس پاروں اِبنِ آدم سبت دا وی مالک اے۔

3¹۱۔ فیر تڑکے ای یسوع ہیکل نُوں گئیا، اَتے اوتھے اِک بندا سی، جہدے ہتھ نوں سوکڑا سی۔ ²۲۔اوہ اوہنوں تکدے پئے سن پئی ایہہ سبت دیہاڑے ایس بندے نوں چنگا کردا اے یاں نئیں۔ اوہ اوہدے اُتے کسے الزام دا بہانہ لبھدے پئے سن۔³۳۔ یسوع نے اوس سُکے ہتھ والے نوں آکھیا پئی اُٹھ تے سبھناں دے وچکار کھلو جا۔ ⁴۴۔ فیر اوہنے لوکاں نوں پُچھیا پئی سبت دیہاڑے چنگا کم کرنا روا اے یاں بدی کرنا؟ جان بچانا یاں جان گوانا؟ پر اوہ کُجھ نا بولے۔⁵۵۔ اوہنے نراضی نال چار چفیرے اوہناں تے نگاہ کیتی تے اوہناں دے پتھر دل پاروں بوہت دُکھی ہویا۔ اوہنے اوس بندے نوں آکھیا پئی اپنا ہتھ ودھا۔ اوہنے ہتھ ودھایا تے یسوع نے اوہنوں چنگا کر دِتا۔ ⁶۶۔ تے اوسے ای ویلے فریسی باھر چلے گئے تے ہیرودیس دے سنگِیاں نال صلاح کیتی تے اوہنوں جانوں مارن دا متا پکایا۔⁷۷۔فیر یسوع اپنے چیلیاں نال دریا کنڈے ٹُر گیا۔ اوتھے لوکاں دی بوہت وڈی بِھیڑ گلیل تے یہودیہ۔ ⁸۸۔یروشلم، ادومیا تے یردن پاروں صور تے صیدا دی وستیاں توں اوہدے مگر آ گئی۔ اوس وڈی بِھیڑ نے اوہدیاں کماں بارے سُنیا، جو اوہ کردا سی تے اوہ سبھ اوہدے کول آ گئے⁹۹۔ اوہنے اپنے چیلیاں نوں آکھیا پئی اوہدے جوگی اک بیڑی تیار رکھن۔ کیوں جو بِھیڑ اینی ودھ گئی سی پئی خورے لوک اوہدے اُتے ای آ پیندے ¹⁰۱۰۔اوہنے بہتیرے بیماراں نوں چنگا کیتا۔ جس کسے نوں کوئی مرض ہوندا پئی اوہ تے اوہدے اُتے ای ڈھ جاندا سی۔ اوہناں دا دل چاؤہندا سی پئی کسے طراں اوہنوں ہتھ ای لا لئین۔¹¹۱۱۔ جدوں کدی پلیت روحواں اوہنوں ویکھ دِیاں، اوہ اوہدے اگے بھوئیں تے ڈِگ پیندیاں تے چیکاں مار دِیا تے اوہنوں آکھدِیاں پئی توں رب دا پُتر ایں۔ ¹²۱۲۔ ر اوہ اوہناں نوں ڈانٹ کے چُپ رہن دا حکم دیندا۔ کیوں جو اوہ نئیں سی چاؤہندا پئی اوہ اوہدے بارے دسن پئی اوہ کون اے۔¹³۱۳۔اوہ پہاڑ دے اُتے چڑھ گیا تے اوہناں لوکاں نوں اپنے نیڑے سدیا۔ ¹⁴۱۴۔ جنھاں نوں اوہ آپنے کول سدنا چاؤہندا سی، اوہ اوہدے کول آ گئے تے اوہنے اوہناں وچوں باراں نوں مقرر کیتا تے اوہناں نوں رسول آکھیا۔ تاں جو اوہدے نال نال رہن تے اوہ اوہناں نوں منادی کرن جوگی گھلے۔ ¹⁵۱۵۔ تے نال ای اوہناں کول بری روحواں نوں کڈھن دا اختیار ہووے۔ ¹⁶۱۶۔اوہنے باراں نوں مقرر کیتا؛ شمعون دا نانواں پطرس رکھیا۔¹⁷۱۷۔یعقوب، جہڑا زبدی دا پُتر سی تے یعقوب دا بھرا یوحنا (جنھوں اوہنے بوانرجس، آکھیا، جہدا مطلب اے گجن والے بدل دا پُتر۔ ¹⁸۱۸۔تے اندریاس، تے فلپس، برتلمائی، متی، توما، الفائیس دا پُتر یعقوب، تدی، شمعون قنانی۔ ¹⁹۱۹۔ تے یہوداہ اسکریوتی، جنھے اوہدے نال دغا کیتی۔²⁰۲۰۔ ایس توں مگروں اوہ گھر وچ گئے پر لوکی بوہت کٹھے ہو گئے پئی اوہ روٹی وی نا کھا سکے۔ جدوں اوہدے گھر والیاں ایہہ سُنیا تے اوہنوں پھڑن جوگی نسے۔ ²¹۲۱۔کیوں جو اوہ آکھدے سن پئی اوہنوں آپنے اُتے وس نئیں۔ ²²۲۲۔تے یروشلم توں آؤن والے کِنے ای فقیہاں نے آکھیا پئی اوہ بعل زبوب دے وس وچ اے، تے نالے اوہ بری روحواں دے سرداردی مدد نال بریاں روحواں کڈھدا اے۔²³۲۳۔یسوع نے اوہناں نوں سدیا تے مثالاں وچ گلاں کرن لگ پیا۔ اوہنے آکھیا پئی شیطان ای شیطان نوں کیویں کڈھے گا؟ ²⁴۲۴۔ کسے راج وچ پھُٹ پے جاوے تے اوہ راج قائم نئیں رہ سکدا۔ ²⁵۲۵۔جے کسے گھر وچ پھُٹ پے جاوے تے اوہ گھر قائم نئیں رہوے گا۔²⁶۲۶۔ جے شیطان ای آپنے برخلاف کھلو جاوے تے اوہ کِنج قائم رہ سکے گا؟ ²⁷۲۷۔ کوئی بندا کسے تگڑے بندے دے گھر وڑ کے چوری نئیں کر سکدا۔ جد تیک پہلوں اوہنوں بنھ نا دیوے تے فیر اوہدے گھر وچوں چوری کرے گا۔²⁸۲۸۔ میں تہانوں سچ آکھناں پئی بندیاں دے سبھ گناہ بخشے جا سکدے نیں۔ بھانویں جنھاں وی کُفر اوہناں نے بکیا ہووے اوہدی معافی ہو جاوے گی۔ ²⁹۲۹۔ جہڑا بندا روح القدس دے برخلاف کُفر بکدا اے، اوہدا قصور کدی معاف نئیں ہووے گا۔ سگوں اوس بندے دا گناہ سر تے رہوے گا۔ ³⁰۳۰۔ یسوع نے ایہہ ایس کئی آکھیا کیوں جو اوہ آکھدے سن پئی اوہدے وچ بری روح اے۔³¹۳۱۔فیر اوہدی ماں تے اوہدے بھرا باھر آن کھلوتے، تے اوہنوں سدوایا۔ ³²۳۲۔ تے اوہدے ل دوالے بہتیرے لوک بیٹھے سن۔ اوہناں اوہنوں آکھیا پئی تیری ماں تے تیرے بھرا باھر کھلوتے نیں تے تیرا پُچھدے نیں۔³³۳۳۔اوہنے جواب دِتا پئی بھلا میری ماں تے میرے بھرا کون نیں؟ ³⁴۳۴۔ فیر اوہناں ول ویکھیا، جہڑے اوہدے آل دوالے بیٹھے سن، تے آکھیا پئی ویکھو! میری ماں تے میرے بھرا تے ایتھے نیں۔ ³⁵۳۵۔کیوں جو جہڑا رب دی مرضی اُتے چلدا اے، اوہو ای میرا بھرا،تے میری بھین تے میری ماں اے۔

4¹۱۔ فیر اوہنے جھیل دے کنڈے اپڑ کے سکھاؤنا شروع کر دِتا تے بوہت وڈی بھِیڑ اوہدے آل دوالے کٹھی ہو گئی تے اوہ اِک بیڑی اُتے چڑھ گیا تے بیڑی نوںپانی وچ دِھریک کے اوہدے اُتے بیھ گیا تے باقی سبھ لوک جھیل دے کنڈے تے سن۔ ²۲۔ اوہنے اوہناں نوں مثالاں دے کے کئی گلاں بارے سکھاؤندیاں ہوئیاں اِنج آکھیا۔³۳۔ سُنو! اِک بیجن والا بیجن ٹریا۔ ⁴۴۔ جدوں اوہ بیجدا سی تے کجھ راہ دے کنڈے اُتے ڈِگے، تے پنچھی آ کے اوہناں نوں چُگ لے گئے۔ ⁵۵۔ تے کُجھ رکڑ زمین اُتے ڈِگے، جتھے واھوا مِٹی نئیں سی۔ اوہ چھیتی پُنگرے۔ کیوں جو مِٹی بوہتی ڈوہنگی نئیں سی۔⁶۶۔ پر جدوں سورج چڑھیا تے اوہ سڑ گئے۔ کیوں جو اوہناں دی جڑ تگڑی نئیں سی تے اوہ سُک گئے۔ ⁷۷۔ کُجھ بی کنڈیالی جھاڑیاں وچ ڈِگے، تے پکھڑاں نے ودھ کے اوہناں نوں دب دِتا تے اوہ بی نہ پنگرے۔⁸۸۔ دوجے بہتیرے بی چنگی تھاں تے ڈِگے تے ودھے پُھلے۔ اوہ بی، جہڑے بیجے گئے، کجھ ویھ، کجھ سٹھ، تے کُجھ سو گُنی ہوئے۔ ⁹۹۔ اوہنے آکھیا پئی جنہاں دے کن ہوون، اوہ سُن لین۔¹⁰۱۰۔ جدوں یسوع کلم کلا بیٹھا سی تے اوہ لوک جہڑے اوہدے بارہ چیلیاں دے قریبی سن، آ کے اوہنوں پُچھن لگے پئی توں ایہناں نوں مثالاں کیوں دینا ایں؟ ¹¹۱۱۔ اوہنے اوہناں نوں آکھیا پئی تہانوں تے آسمانی راج دے رازاں تے بھیتاں دی سمجھ دِتی گئی اے۔ پر باہر والیاں نال ساریاں گلاں مثالاں وچ ای ہون گیاں۔ ¹²۱۲۔ تاں جو اوہ غور نال ویکھن پر ویکھ نہ سکن۔ تے جدوں اوہ سُنن تے منن گے نئیں۔ تاض جو سُن کے توبہ کرن۔ تے رب اوہناں دی بخشیش کرے۔¹³۱۳۔ اوہنے آکھیا پئی کیہ تہانوں ایس مثال دی سمجھ نئیں لگی؟ جے تہانوں ایہدی سمجھ نئیں لگی تے ہورناں دی وی کیونکر لگے گی؟ ¹⁴۱۴۔ بیجن والا رب دا کلام بیجدا اے۔ ¹⁵۱۵۔ جہڑے راہ کنڈے بی ڈِگے۔ ایہہ اوہناں وانگ نیں پئی جہڑے سُن تاں لیندے نیں پر مگروں شیطان آ کے اوہناں دے دِلاں وچوں کلام نوں کھوء لیجاندا اے، جہڑا اوہناں دے دِلاں وچ بیجیا گیا سی۔¹⁶۱۶۔ جہڑے رکڑ تھانویں ڈِگے، اوہ نیں جنھاں کلام نوں بوہت چاء نال قبولیا۔ ¹⁷۱۷۔ پر اوہناں دی جڑ نئیں سی۔ اوہ کجھ چِر رھئے پر جدوں مصیبتاں وچ پئے تے پُٹھے پیریں پھِر گئے۔¹⁸۱۸۔ جہڑے کنڈیالی جھاڑ وچ ڈِگے، اوہ نیں جنھاں نے کلام نوں سُنیا تے ہے سی۔ ¹⁹۱۹۔ پر دنیا داری، دولت تے ہورناں شئیوں دی حِرص نے کلام نوں دب لیا، تے اوہناں دا پھل جھڑ گیا۔ ²⁰۲۰۔ اوہ جہڑے چنگی تھانویں ڈگے، اوہ لوک نیں، جنھاں نے کلام نوں سُن کے قبولیا تے اوہنوں پھل وی لگیا۔ کجھ تیھ، تے کجھ سٹھ، تے کجھ سو گُنی ودھیا پھلیا۔²¹۲۱۔ یسوع نے اوہناں نوں آکھیا پئی کِیہ تُسی چراغ نوں گھر اندر ٹوکرے ہیٹھ یاں منجی تھلے رکھ دے او؟ نئیں۔ سگوں تُسی اوہنوں اُچی تھانویں رکھدے او۔ ²²۲۲۔ کیوں جو کوئی شئے اجیہی نئیں، جہڑی لُکی ہووے تے نظریں نا آوے۔ یاں جو بھیت ہووے تاں کھُل نا جاوے۔ ²³۲۳۔ جہدے سُنن والے کن ہوون اوہ سُن لوے۔²⁴۲۴۔ اوہنے اوہناں نوں آکھیا پئی دھیان کرو پئی کیکر سُندے او۔ کیوں جو جسطراں تُسی مِتھو گے، اوسے طراں تہانوں وی مِتھیا جاوے گا۔ سگوں اوس تھوں ودھ۔ ²⁵۲۵۔ کیوں جو جہدے کول پہلے ای ہے وے، اوہنوں ہور دِتا جاوے گا۔ تے جہدے کول کجھ نئیں، اوہدے کولوں اوہ وی کھوء لیا جاوے گا، جہڑا اوہ جان دا اے پئی اوہدے کول اے۔²⁶۲۶۔ یسوع آکھیا پئی آسمانی راج اوس بندے وانگ اے، جہڑا بی لے کے بھوئیں تے سُٹھ دا اے۔ ²⁷۲۷۔ اوہ سوندا اے، فیر جاگدا اے۔ بی پُنگردا اے تے ایس گل دی اوہنوں خبر نئیں ہوندی پئی ایہہ سبھ کیکر ہوندا اے۔ ²⁸۲۸۔ زمین آپو آپ ای بیج نوں پالدی تے ودھاؤندی اے۔ پہلوں پتیاں، فیر سِٹے تے فیر سِٹیاں وچ پکے دانے۔ ²⁹۲۹۔ پر جدوں فصل پک جاندی اے، اوہ داتری نال وڈھدا اے۔ کیوں جو ہون اوہ وڈھن جوگی ہو گئی سی۔³⁰۳۰۔ اوہنے آکھیا پئی اسمانی راج نوں اسی کیویں سمجھاں گے؟ اوہ کِہدے وانگ اے؟ اوہنوں کہڑی شئے نال رلایئے؟ ³¹۳۱۔ ایہہ سروں دے بی وانگ اے، جہڑا نِکا جہیا ہوندا اے۔ سگوں سبھناں بیجاں نالوں نِکا ہوندا اے۔ ³²۳۲۔ پر جدوں بیجیاں جاوے تے اوہ اسطراں ودھدا اے پئی اوہ باغ دے سبھناں رُکھاں نالوں سنگھنا ہوندا اے پئی پنچھی اوہدے اُتے آہلنے بناؤندے نیں۔³³۳۳۔ اجہیاں ہور بہتیریاں مثالاں دے دے کے اوہ اوہناں نوں آپنا کلام سکھاؤندا رہیا، جنھاں نوں اوہ سُن سکدے سن۔ ³⁴۳۴۔ پر اوہ اوہناں نوں مثالاں باہجھ کجھ نئیں سکھاؤندا سی۔ پرلوکاں تھوں وکھ ہو کے آپنے چیلیاں نوں سبھ گلاں پھول پھول کے سمجھا دیندا سی۔³⁵۳۵۔ اوس دیہاڑے دھمی ویلے اوہنے اوہناں نوں آکھیا پئی چلو دوجے پاسے چلیئے۔ ³⁶۳۶۔ بھیڑ نوں پِچھاں چھڈ کے چیلیاں نے یسوع نوں بیڑی تے نال چاڑھ لیا۔ ³⁷۳۷۔ تد ڈاہڈی ہنیری نال طوفان آ گیا، تے بیڑی لہراں اُڈ اُڈ کے بیڑی وچ پیندیاں سن تے بیڑی پانی نال بھریچدی جاندی سی۔³⁸۳۸۔ پر یسوع بیڑی دے پِچھلے حصے وچ سُتا سی۔ چیلیاں نے اوہناں ایہہ آکھدے ہوئیاں جگایا پئی اُستاد! تینوں کجھ پرواہ نئیں، اسی مردے پئے ہاں۔ ³⁹۳۹۔ اوہ اُٹھ بیٹھا تے واء نوں جھڑکیا تے واء تھم گئی تے چواں پاسے امن ہو گیا۔⁴⁰۴۰۔ اوہنے اوہناں نوں آکھیا پئی تُسی کیوں گھبرا گئے؟ کیہ حالیں وی تہاڈے وچ ایمان نئیں؟ ⁴¹۴۱۔ بوہت گھبرا گئے سن تے اِک دوجے نوں آکھن لگے پئی ایہہ کون اے کیوں جو واء تے سمندر وی اوہدا آکھا من دے نیں؟

5¹۱۔ تے اوہ جھیل دے پرلے پاسے جرجاسیاں دے علاقے وچ اپڑے۔ ²۲۔ تے جدوں اوہ بیڑی تھوں لتھا تاں جھٹ پٹ اک بندا، جیہدے اندر پلیت روح سی، قؤراں وچوں نکل کے اوہنوں آن ملیا۔³۳۔ اوہ قؤراں وچ رہندا سی تے کوئی اوہنوں سنگلاں نال وی بنھ نئیں سکدا سی۔ ⁴۴۔ کیوں جو اوہ وار وار سنگلاں نال بنھیا گئیا پر اوہ پنھ دیندا تے سی۔ تے کوئی اوہنوں قابو نئیں کر سکدا سی۔⁵۵۔ تے اوہ ہمیشاں راتیں دِنے قؤراں تے پہاڑاں وچ چیکدا تے آپنے آپ نوں وٹیاں نال پھٹڑ کردا سی۔ ⁶۶۔ جدوں اوہنے یسوع نوں دوروں ویکھیا تاں نسیا تے اوہدے اگے سِر نوایا۔⁷۷۔ تے چیک مار کے آکھیا پئی رب دے پُتر یسوع! تینوں میرے نال کیھ؟ میں تینوں رب دی سونھ دینا ہاں پئی مینوں دکھ نا دئیِں۔ ⁸۸۔ کیوں جو اوہنے اوہنوں آکھیا سی پئی او پلیت روح! ایس بندے وچوں نکل جا۔⁹۹۔ فیر اوہنے اوہنوں پُچھیا پئی تیرا ناں کیھ اے؟ اوہنے دسیا پئی میرا ناں لشکر اے۔ ایسی لئی پئی اسیں بتھیریاں ہاں۔ ¹⁰۱۰۔ تد اوہنے اوہدی بتھیری منت کیتی پئی سانوں ایس علاقے وچوں باھر نہ گھل۔¹¹۱۱۔ تے اوتھے پہاڑ ول سؤراں دی اک وڈی منڈلی چردی پئی سی۔ ¹²۱۲۔ پلیت روحواں نے اوہدی منت کیتی پئی سانوں اوہناں سؤراں وچ گھل دے۔ تاں جو اسیں اوہناں وچ وڑ جائیے۔ ¹³۱۳۔ اوہنے اوہناں نوں اجازت دے دِتی۔ پلیت روحواں نکل کے سؤراں وچ وڑ گئیاں تے سؤراں دی منڈلی کنڈے توں جھیل وچ ڈُب مری۔¹⁴۱۴۔ تے اوہناں نوں چارن والے نس وگے تے شہر تے پنڈاں وچ خبر پُچائی۔ تد لوکی ایھ ہونی ویکھن نوں اپڑے۔ ¹⁵۱۵۔ تے یسوع دے کول آئے تے اوس بندے نوں، جیہدے وچ پلیت روحواں دا لشکر سی، بیٹھیا تے لیڑیاں وچ تے ہوش وچ ویکھیا۔ تے ڈر گئے۔¹⁶۱۶۔ تے ویکھن والیاں نے اوہناں نوں ہونی تے سؤراں کا حال سنایا۔ ¹⁷۱۷۔ تد اوہ اوہدی منت کرن لگے پئی ساڈیاں حداں وچوں چلا جا۔¹⁸۱۸۔ جدوں اوہ بیڑی اُتے چڑھیا تاں جیہڑا پلیت روحواں دا جکڑیا سی اوہدی منت کر کے آکھن لگا پئی میں تیرے نال رہنا چاہؤندا ہاں۔ ¹⁹۱۹۔ پر اوہنے اوہنوں موڑ دِتا۔ سگوں اوہنوں آکھیا پئی آپنے گھر آپنے جِیاں کول چلا جا تے اوہناں نوں خبر سنا پئی رب نے تیرے جوگی کجہے وڈے کم کیتے، تے تیرے اُتے رحم کیتا اے۔ ²⁰۲۰۔ تد اوہ چلا گیا تے دیکاپلس وچ اوہناں کماں دا چرچا کرن لگا، جیہڑے یسوع نے اوہدے جوگی کیتے سن۔ تے سبھ لوکی حیران ہوئے۔²¹۲۱۔ تے جدوں یسوع بیڑی اُتے فیر پرلے پار اپڑیا تاں بوہت وڈی منڈلی اوہدے آل دوالے کٹھی ہو گئی۔ تے اوہ جھیل دے کنڈے کنڈے سی۔ ²²۲۲۔ تے عبادت خانے دے سرداراں وچوں یائیرؔ ناں دا اک سردار آیا تے اوہنوں ویکھ کے اوہدے پیرِیں ڈِگ پیا۔ ²³۲۳۔ تے اوہدی منت کردے ہوئے انج آکھن لگا پئی میری نِکی دھی مرن ہکی ہوئی اے۔ توں آ تے آپنا ہتھ اوہدے اُتے رکھ تاں جو اوہ چنگی ہو جاوے تے جیوندی رہؤے۔ ²⁴۲۴۔ تد اوہ اوہدے نال ٹُر پیا تے بتھیرے لوک اوہدے مگر ٹُر پئے۔ اینے پئی اوہدے اُتے ڈِگدے پئے سن۔²⁵۲۵۔ تے اک عورت جیہدا باراں ورہیاں توں لہؤ وگدا سی۔ ²⁶۲۶۔ تے جنھے بتھیرے وَیداں توں دُکھ سہاریا سی تے آپنا سبھ مال خرچ کرن مگروں وی سُکھ نئیں پایا سی۔ سگوں چوکھی بیمار ہو گئی سی۔ ²⁷۲۷۔ یسوع دی خبر سُن کے لُکدی لُکاؤندی اوہدے مگر ٹری آئی۔ تے اوہدے چِگے توں ہتھ لایا۔²⁸۲۸۔ کیوں جو اوہ آکھدی سی پئی جیکر میں اوہدے چِگے نوں ای ہتھ لا لؤاں گی تے چنگی ہو جاواں گی۔ ²⁹۲۹۔ تے اوسے ای ویلے اوہدا لہؤ وگنا ڈکیا گیا۔ تے اوہنوں آپنے بدن وچ ایس بیماری توں شفا جاپی۔³⁰۳۰۔ تد یسوع نے جھٹ پٹ جان لئیا پئی میرے وچوں شفا نکلی اے۔ تے لوکاں نوں پُچھیا پئی میرنوں کِنے ہتھ لایا اے؟ ³¹۳۱۔ اوہدے چیلیاں نے آکھیا پئی توں آپ ویکھ رہیا ایں پئی لوک تیرے اُتے ڈِگدے پئے نیں تے توں آکھنا ایں پئی مینوں کنے ہتھ لایا۔ ³²۳۲۔ تد اوہنے نظر گھمائی تاں جو ویکھے پئی کنے ایھ کم کیتا اے۔³³۳۳۔ تد اوہ بی بی ایھ ویکھ کے پئی میرے بدن وچ کیھ پرت ہوئی، ڈردی دے کنبدی ہوئی ساہمنے ہوئی تے اوہدے اگے ڈِگ پئی تے سبھ حال سُنا دِتا۔ ³⁴۳۴۔ تد اوہنے اوہنوں آکھیا دِھئیے! تیرے ایمان نے تینوں چھڑا لئیا۔ جا جیوندی رہ تے سُکھی رہ۔³⁵۳۵۔ اوہ ایھ آکھ ای رہیا سی پئی عبادت خانے دے سردار دے گھروں کجھ بندے آن کے دسن لگے پئی تیری دھی مر گئی اے۔ ہؤن مرشد نوں بُلاؤن دی کوئی لوڑ نئیں۔³⁶۳۶۔ یسوع نے ایس گل اُتے، جیہڑی اوہناں نے دسی، دھیان نا کیتا تے عبادت خانے دے سردار نوں آکھیا پئی گھبراوِیں نا۔ سگوں بھرواسا رکھ۔ ³⁷۳۷۔ تے اوہنے سوائے پطرس تے یعقوب تے یعقوب دے بھرا یوحنا دے، کسے نوں وی آپنے نال آؤن نا دِتا۔ ³⁸۳۸۔ تے اوہ عبادت خانے دے سردار دے گھر وچ آئے تے اوہنے ویکھیا پئی رؤلا تے رؤن پِٹن چل رہیا سی۔³⁹۳۹۔ تے اوہنے اندر وڑ کے آکھیا پئی تسی کیوں روندے او۔ کُڑی موئی نئیں سگوں سوں رہئ اے۔ ⁴⁰۴۰۔ اوہ اوہدی گل اُتے ہسن لگ پئے۔ پر اوہ سبھناں نوں باھر کڈھ کے کُڑی دے ماپیاں تے آپنے سنگیاں نوں نال لے کے کُڑی دے کمرے وچ وڑیا۔⁴¹۴۱۔ تے کُڑی دا ہتھ پھڑ کے اوہنوں آکھیا، "تلیتا قُومی"۔ جیہدا مطلب اے، "او کُڑیئے! میں تینوں آکھدا ہاں پئی اُٹھ کھلو"۔ ⁴²۴۲۔ کُڑی جھٹ پٹ اُٹھ کھلوتی تے ٹُرن پھرن لگ پئی۔ کیوں جو اوہ باراں ورہیاں دی سی۔ تد لوک بے حد حیران ہوئے۔ ⁴³۴۳۔فیر اوہنے اوہناں نوں پکی کر کے حکم دِتا پئی ایھ گل کسے دے کنیں نا پؤے تے کُڑی نوں کجھ کھاؤن جوگی دیؤ۔

6¹۱۔ یسوع اوس تھاں گئیا تے آپنے شہر وچ آیا تے اوہدے شاگرد وی اوہدے مگر مگر آئے۔ ²۲۔ جدوں سبت دا دیہاڑا آیا تے ہیکل وچ تعلیم دین لگا۔ بتھیرے لوک، جنھاں نے اوہنوں سُنیا، بوہت حیران ہوئے۔ اوہناں آکھیا پئی ایہنے ایھ تعلیم کِتھوں سِکھی؟ ایھ کیہو جئی عقل اے پئی جیہڑی رب نے ایہنوں دِتی؟ کیہڑے چمتکار نیں، جیہڑے ایھ آپنے ہتھاں نال کردا اے؟ ³۳۔ کیہ ایھ ترکھان نئیں، جیہڑا مریم دا پُتر تے یعقوب، تے شمعون دا بھرا اے؟ تے کیہ ایہدیاں بھیناں ساڈے نال نئیں؟ اوہناں نے یسوع دا بُرا منایا۔⁴۴۔ یسوع نے اوہناں نوں آکھیا پئی کسے نبی دی آپنے گھر وچ عزت نئیں ہوندی۔ ⁵۵۔ اوہ اوتھے وڈے کم نا کر سکیا۔ باہجھ ایس کم توں پئی کجھ بیماراں نوں چنگا کیتا۔ ⁶۶۔ اوہناں دے بے ایمان ہون پاروں اوہنوں بوہت حیرانی ہوئی۔ اوہ اوہناں دے پنڈاں وچ منادی کردا رہیا۔⁷۷۔ اوہنے آپنے باراں شاگرداں نوں سدیا تے اوہناں نوں دو دو کر کے گھلیا تے اوہناں نوں بدی دِیاں روحواں اُتے اختیار دِتا۔ ⁸۸۔ تے اوہنے اوہناں نوں حکم دِتا پئی تُسی سفر وچ آپنے نال کجھ نا لے جانا باہجھ اِک سوٹے دے۔ ⁹۹۔ نا روٹی، نا فقیراں والاچولا، نا آپنے کمر کَس وچ پیسے رکھنا۔ بس اِک جُتی پاؤنا، تے دو کُڑتے نا لینا۔¹⁰۱۰۔ اوہنے آکھیا پئی جدوں تُسی کسے گھر وچ جاؤ تے اوسے گھر وچ ای ٹِکے رہنا، جد تیکر تُسی اگے نا جاؤنا ہووے۔ ¹¹۱۱۔ جتھے لوک تہانوں نا قبولن تے تہاڈی گل نا سُنن، اوتھوں مُڑدے ہوئے آپنے پیراں دی دھوڑ جھاڑ دینا۔ تاں جو اوہناں دے خلاف تہاڈی گواہی رہوے۔¹²۱۲۔ اوہ باھر گئے تے لوکاں وچ اعلان کیتا پئی آپنے گناہواں توں توبہ کرو۔ ¹³۱۳۔ اوہناں نے بتھیریاں بد روحواں نوں کڈھیا، لوکاں نوں تیل مل کے چنگا کیتا تے بتھیرے لوکاں نوں بیماری توں چنگا کیتا۔¹⁴۱۴۔ ہیرودیس بادشاہ نے وی سُنیا۔ کیوں جو یسوع دا ناں ہر تھاں مشہور ہو گیا سی۔ ¹⁵۱۵۔ کجھ لوک آکھن لگے پئی یوحنا بپتسما دین والا جیو پیا اے تے ایس پاروں کرامات وکھان دی طاقت اوہدے وچ کم کردی اے۔ کجھ آکھن لگے پئی اوہ ایلیاہ اے۔ کجھ نے آکھیا پئی اوہ پرانے ویلیاں دے نبیاں وانگ کوئی نبی اے۔¹⁶۱۶۔ پر ہیرودیس نے سُن کے آکھیا پئی ایھ یوحنا اے، جہدا سِر میں وڈیا سی، تے اوہ جیو پیا اے۔ ¹⁷۱۷۔ کیوں جو ہیرودیس نے آپ یوحنا نوں قابو کیتا تے جیلے پایا سی۔ کیوں جو ہیرودیاس دے بھرا فلپس دی بُڈی نال اوہنے ویاہ کیتا سی۔¹⁸۱۸۔ کیوں جو یوحنا نے اوہنوں دسیا سی پئی ایھ گل شریعت دے خلاف اے پئی توں آپنے بھرا دی بُڈھی نال ویاہ کریں۔ ¹⁹۱۹۔ ایس گل پاروں ہیرودیاس یوحنا دی وَیرن ہو گئی سی تے چاؤہندی سی پئی یوحنا نوں جانوں ماریا جاوے۔ پر اوہ نہ کر سکی۔ ²⁰۲۰۔ کیوں جو ہیرودیس یوحنا توں ڈردا سی پئی یوحناٹھیک آکھدا اے۔ تے اوہ بوہت وڈا راستباز تے نیک بندہ سی تے ہیرودیس نے کوشش کیتی پئی اوہنوں کوئی نقصان نپ پوہنچے۔ جدوں اوہنے یوحنا دی منادی سُنی تے اوہدے پیغام نے اوہنوں بوہت دُکھی کیتا۔ پر فیر وی اوہ اوہنوں کوشی نال سُن دا سی۔²¹۲۱۔ پر اِک دیہاڑا اجہیا آیا پئی ہیرودیاس نوں موقعا مل گیا۔ ہیرودیس نے آپنے جنم دیہاڑے تے آپنے سبھناں وزیراں تے فوجی کمانداراں تے سرداراں نوں دعوت اُتے سدیا۔ ²²۲۲۔ ہیرودیاس دی دھی آپ اوتھے آئی تے نچی تے اوہنوں تے اوہدے سبھناں پروہنیاں نوں خوش کیتا۔ بادشاہ نے کُڑی نوں آکھیا پئی توں جو چاہویں، منگ سکدی ایں۔ میں تینوں دیواں گا۔²³۲۳۔ اوہنے سونھ کھا کے آکھیا پئی جیہڑی شئے وی توں منگیں، میں تینوں ادھے راج تیکر دا مالک وی بناواں گا۔ ²⁴۲۴۔ تد اوہ کُڑی پنی ماں کول گئی تے پُچھیا پئی میں کیہڑی شئے منگاں؟ ماں نے آکھیا پئی توں یوحنا بپتسما دین والے دا سِر منگ لے۔ ²⁵۲۵۔ تد اوہ پھُتی نال بادشاہ کول مُڑ کے آئی تے آکھیا پئی میں چاؤہندی ہاں تھال دے وچ یوحنا بپتسما دین والے دا سِر تھئے تے منگوا دے۔²⁶۲۶۔ ہیرودیس بوہت دُکھی ہویا پر آپنی سونھ کھونوں تے سبھناں پروہنیاں پاروں اوہنوں موڑ نا سکیا۔ ²⁷۲۷۔ ایس لئی بادشاہ نے آپنے اِک سپاہی نوں گھلیا تے حکم دِتا پئی یوحنا دا سِر لے آوے۔ اوہ گیا تے قید خانے وچ یوحنا دا سِر وڈ کے لے آیا۔ ²⁸۲۸۔ اوہنے سِر تھال وچ رکھ کے اوس کُڑی نوں دے دِتا تے کُڑی نے آپنی ماں نوں دے دِتا۔ ²⁹۲۹۔ ایھ سُن کے اوہدے شاگرد آئے تے اوہدے لاش لے جا کے قبریں دفنا دِتی۔³⁰۳۰۔ سبھ رسول یسوع دے آل دوالے کٹھے ہو گئے تے اوہنوں دسن لگے پئی اوہناں کیہ کتا تے کیہ سکھایا سی۔ ³¹۳۱۔ اوہنے اوہناں نوں سدیا پئی ایتھے آ جاؤ، ایس اُجاڑ تھانویں تے کجھ چِر آرام کر لئو۔ اوہناں وچوں بتھیرے آؤندے جاؤندے رہئے تے آرام جوگی بالکل ویلا نا کڈھ سکے۔ ایتھوں تیک پئی کھاؤن پین جوگی وی نئیں۔ ³²۳۲۔ اوہ بیڑی وچ بیھ کے اجاڑ تھانویں آپنے آپ ای چلے گئے۔³³۳۳۔ پر بتھیرے لوکاں نے اوہناں نوں جاؤندیاں ویکھ لئیا تے اوہناں نوں سیہان لئیا۔ اوہ سبھ رل کے پیدل آئے تے شہراں وچوں اپڑ گئے تے اوہناں کولوں پہلوں اپڑ گئے۔ ³⁴۳۴۔ جدوں اوہ کنڈے اُتے آیا تے یسوع نے اِک وڈی بھِیڑ ویکھی، اوہنوں اوہناں اُتے ترس آیا۔ کیوں جو اوہ اوہناں بھیڈاں وانگ سن جنھاں دا کوئی ایالی نا ہووے۔ ایس لئی اوہنے اوہناں نوں بتھیریاں گلاں سکھانیاں شروع کیتیاں۔³⁵۳۵۔ جدوں بتھیرا دن ڈھل گیا تے یسوع دے چیلے آئے، تے آکھن لگے پئی ایھ تھاں اجاڑ اے تے بوہت چر وی لگ گئی اے۔ ³⁶۳۶۔ ایہناں نوں جاؤن دیئو تاں جو ایھ نیڑے دے پنڈاں وچوں آپنے جوگی کجھ کھاؤن جوگی لے لین۔³⁷۳۷۔ پر اوہنے اوہناں نوں آکھیا پئی تُسی آپ ای ایہناں نوں کجھ کھاؤن جوگی دیئو۔ اوہناں نے آکھیاپئی کیھ اسیں جا کے دو سو دیناراں دیاں روٹیا لے کے ایہناں نوں دَیئے؟ ³⁸۳۸۔ اوہنے پُچھیا پئی تہاڈے کول کِنیاں روٹیاں نیں؟ جاؤ تے ویکھو۔ جدوں اوہناں نے پتا کیتا تے دسیا پئی ساڈے کول پنج روٹیاں تے دو مچھیاں نیں۔³⁹۳۹۔ اوہنے سبھ لوکاں نوں حکم دِتا پئی جَتھے وچ ہری گھاء اُتے بیھ جان۔ ⁴⁰۴۰۔ اوہ جَتھیاں وچ بیھ گئے۔ پنجاہ پنجاہ تے سو سو کر۔ ⁴¹۴۱۔ جسراں ای اوہنے پنج روٹیاں تے دو مچھیاں لئیاں۔ اوہنے اسمان ول ویکھدیاں ہوئیاں برکت دتی تے روٹیاں توڑ کے چیلیاں نوں دِتیاں پئی لوکوں وچ ونڈ دیئو۔ ایسے طراں دو مچھیاں وچ ونڈ دِتیاں گئیاں۔⁴²۴۲۔ اوہناں سبھناں نے تد تیکر کھاہدا پئی جد تیکر اوہ رج نا گئے۔ ⁴³۴۳۔ اوہناں نے بچ جاؤن والی روٹیاں دے باراں ٹوکرے کٹھے کیتے، جنھاں وچ مچھیاں دے ڈکرے وی سن۔ ⁴⁴۴۴۔ اوس تھاں کوئی پنج ہزار بندے سن، جنھاں نے روٹی کھاہدی۔⁴⁵۴۵۔ ایس توں مگروں جھٹ پٹ اوہنے آپنے چیلیاں نوں بیڑی وچ بیھن دا آکھیا تاں جو اوہدے اگے اگے دوجے پاسے بیت صیدا ول جا اپڑن۔ تد اوہنے آپ بھِیڑ نوں گھل دِتا۔ ⁴⁶۴۶۔ جد اوہ سبھ ٹُر گئے تے یسوع پہاڑ اُتے دعا کرن چلا گئیا۔ ⁴⁷۴۷۔ شام ہوئی تے بیڑی جھیل دے ادھ وچکار سی تے اوہ کلّا ای کنڈے اُتے سی۔⁴⁸۴۸۔ اوہنے اوہناں نوں پریشان ویکھیا پئی اوہ بیڑی سانبھن توں عاجز سن۔ کیوں جو واء اوہناں نوں سانوِیں سی۔ راتیں چوتھے پہر اوہ سموندر تے ٹُردا ہویا اوہناں ول آیا۔ اوہ چاؤہندا سی پئی اوہناں توں اگے لنگھ جاوے۔ ⁴⁹۴۹۔ پر اوہناں نے اوہنوں پانی اُتے ٹُردیاں ویکھ لئیا۔ اوہ سمجھے پئی کوئی بھوت اے تے ڈر گئے۔ ⁵⁰۵۰۔ کیوں جو اوہناں سبھناں نے اوہنوں نو ویکھیا تے ڈر گئے۔ ایس لئی اوہنے اوہناں نال گل کیتی تے آکھیا پئی دلیر بنو۔ ایھ میں ہاں۔ ڈرو نا۔⁵¹۵۱۔ اوہ اوہناں دے کول بیڑی وچ آیا تے طوفان تھم گئیا۔ اوہدے چیلے ایس گل تے بوہت حیران ہوئے۔ ⁵²۵۲۔ کیوں جو اوہناں نوں روٹیاں پاروں کجھ سمجھ نہ آئی سی تے اوہناں دے دماغ سُنّ ہو گئے سن۔⁵³۵۳۔ اوہ پار جا کے گنیسرت کول لتھے تے بیڑی نوں کنڈے اُتے بنھ دِتا۔ ⁵⁴۵۴۔ جدوں اوہ بیڑی وچوں نکلے تے لوکاں نے سیہان لئیا پئی ایھ تے یسوع اے۔ ⁵⁵۵۵۔ جیوں جیوں اوہناں نے اوہدے بارے سُنیا تے لوک نس کے اوس تھاں اپڑے تے نال بیماراں نوں منجیاں اُتے پا کے اوہدے کول لیاؤن لگ پئے۔⁵⁶۵۶۔ جیویں ای اوہ پنڈاں یاں شہراں یا علاقیاں وچ داخل ہویا۔ لوکی بیماراں نوں بازاراں وچ لے آؤندے سن تے اوہدی منت کر دے سن پئی جیکر اوہ یسوع دا چِگے نوں ای ہتھ لاء لین گےتے چنگے ہو جان گے۔

7¹۱۔ فریسی شرع دے کجھ عالماں نال، جیہڑے یروشلیم توں آئے سن، یسوع دے کول کٹھے ہو گئے۔²۲۔ اوہناں نے اوہدے چیلیاں نوں ندھوتے ہتھاں نال کھاؤندیاں ویکھیا سی۔ ³۳۔ کیوں جو سبھ فریسی تے یہودی اونا چِر کھاؤندے نئیں سن، جناں چِر ہتھ نہ دھو لئین۔ تے آپنے وڈیریاں دی ریت نوں قائم رکھدے سن۔ ⁴۴۔ جدوں فریسی بازاروں مُڑ کے آؤندےتے نھان دھون توں باہجھ کھاؤندے نئیں سن۔ ایسے طراں ہور بتھیرے اصول سن، جنھاں اُتے اوہ پک نال عمل کر دے سن، جنھاں وچ پیالے، لوٹے، برتن، تے تانبے دے بھانڈے دھونا وی ہیسی۔⁵۵۔ فقیہاں تے فریسیاں نے یسوع توں پُچھیا پئی تیرے چیلے وڈیریاں دی ریت دی لج نئیں پالدے۔ کیوں جو اوہ ندھوتے ہتھاں نال ای کھا لیندے نیں۔⁶۶۔ اوہنے آکھیا پئی یسعیاہ نبی نے تہاڈے دوغلے پن بارے چنگا لکھیا اے پئی ایھ آپنے مونہوں تے میری بوہت عزت کر دے نیں، پر ایہناں دے دل میتھوں بوہت دور نیں۔ ⁷۷۔ اوہ اینوئیں میری عبادت کر دے نیں پر اوہ بندیاں دے بنائے ہوئے قانون سکھاؤندے نیں۔⁸۸۔ تسُاں رب دے حکماں نوں چھڈ دِتا تے بندیاں دے ریت رواج نوں پھڑ رکھیا اے۔ ⁹۹۔ اوہنے آکھیا پئی تُسی رب دے حکماں نوں ایس لئی چھڈ دیندے او پئی آپنے ریت رواج اُتے ٹُر سکو۔ ¹⁰۱۰۔ کیوں جو موسیٰ نے آکھیا پئی آپنے پیؤ تے ماں دی عزت کرو تے جیہڑا آپنے ماپے بارے بھیڑیاں گلاں کر دا اے، لازمی جانوں ماریا جاوے۔¹¹۱۱۔ پر تُسی آکھدے او پئی جی کوئی آپنے ماپیاں نوں آکھدا اے پئی جیڑی میتھوں تہانوں مدد مل سکدی اے، رب لئی قربان ہو گئی اے۔ ¹²۱۲۔ ایسراں تُسی اوہنوں اجازت نئیں دیندے پئی اوہ آپنے ماپیاں جوگی کجھ کر سکن۔ ¹³۱۳۔تُسی رب دے حکماں نوں ریت رواج نال رد کر دے او، جیہڑے تُساں آپ بنائے ہوئے نیں۔ ایسراں تُسی ہور بتھیریاں گلاں نوں وی کر دے او۔¹⁴۱۴۔ اوہنے بھِیڑ نوں فیر سدیا تے آکھیا پئی تُسی میری سُنو تے سمجھو۔ ¹⁵۱۵۔ کوئی وی شئے جیہڑی باھروں اندر جاؤندی اے، بندے نوں پلیت نئیں کر دی۔ سگوں جو کجھ بندے دے اندروں باھر آؤندا اے اوہنوں پلیت کر سکدا اے۔ ¹⁶۱۶۔ پرانے ویلیاں دے بتھیرے عالم ایھ گل آکھ گئے نیں پئی جیکر کِسے دے کن ہون تے اوہ سُن لئوے۔¹⁷۱۷۔ جدوں یسوع بھیِڑ نوں چھڈ کے گھر وچ وڑیا تے اوہدے چیلیاں نے اوہنوں بجھارت پاروں پُچھیا۔ ¹⁸۱۸۔ یسوع نے آکھیاپئی کیھ تہانوں حالی تیک وی سمجھ نئیں آئی؟ تُسی ویکھ نئیں سکدے پئی جو کجھ بندے دے اندر باھروں جاؤندا اے، اوہنوں پلیت نئیں کر سکدا۔ ¹⁹۱۹۔ کیوں جو ایھ اوہدے دل وچ نئیں جا سکدا۔ سگوں ایھ اوہدے ڈِھڈ وچ جاؤندا اے تے ہگن نال نِکل جاؤندا اے۔ ایس گل نال یسوع نے سارا کھاؤن پین پاک ٹھرا دِتا۔²⁰۲۰۔ اوہنے آکھیا پئی ایسراں ای جو کجھ بندے وچوں باھر آؤندا اے، اوہوئی اوہنوں پلیت کر دا اے۔ ²¹۲۱۔ جِسراں دِل وچوں بھیڑے خیال، شہوت، چوری تے قتل۔ ²²۲۲۔ زِنا، حرام کاری، توکھا، لوبھ، بدی، بھیڑی اکھ، جھوٹ، شوخی تے بیقوفی۔ ²³۲۳۔ ایھ سبھ برائیاں بندے دے اندروں باھر آؤندیاں نیں۔ ایھ اوہ گلاں نیں، جیہڑیاں بندے نوں پلیت کردِیاں نیں۔²⁴۲۴۔ اوہ اوتھوں اُٹھ کے صور تے صیدا ول ٹُر پیا۔ اوہ اِک گھر وچ وڑیا تے چاؤہندا نئیں سی پئی کِسے نوں اوہدی خبر پوے۔ پر اوہ آپنے آپ نوں لوکاں توں لُکا نا سکیا۔ ²⁵۲۵۔ پر اندر اِک بی بی سی، جیہدی نِکی دھی وچ ایک پلیت روح سی، اوہنے یسوع بارے سُنیا تے آ کے یسوع دے قدمی ڈِگ پئی۔ ²⁶۲۶۔ ایھ بی بی یونانی سی، تے سفینی قوم وچوں سی۔ اوہنے منت کیتی پئی اوہدی دھی وچوں پلیت روح نوں کڈھے۔²⁷۲۷۔ اوہنے آکھیا پئی پہلوں ایہناں بچیاں نوں کھا لئین دے۔ کیوں جو ایھ چنگا نئیں پئی بچیاں دی روٹی کھو کے کتوریاں اگے پا دِتی جاؤے۔ ²⁸۲۸۔ پر اوس بی بی نے جواب دِتا پئی مُرشد جی! کتورے وی تے بچیاں دی ودھی ہوئی روٹی دے ڈکرے کھاؤندے نیں۔²⁹۲۹۔ اوہنے بی بی نوں آکھیا پئی کیوں جو توں ایھ گل آکھی اے تے ہون لگی جا۔ پلیت روح تیری دھی وچوں نکل گئی اے۔ ³⁰۳۰۔ اوہ بی بی آپنے گھر چلی گئی تے جا کے ویکھیا پئی پلیت روح اوہدی دھی وچوں نکل گئی اے۔³¹۳۱۔ اِک واری فیر اوہ صور دے علاقے وچ آیا تے صیدا دے علاقے وچوں لنگھدا ہویا گلیل کی جھیل دے وچوں دیکاپلس دے علاقے وچ اپڑ گیا۔ ³²۳۲۔ اوہ اک بؤلے نوں اوہدے کول لے آئے، جیہڑا تھتھا وی سی، تے یسوع دی منت کیتی پئی اوہ آپنا ہتھ اوہدے اُتے رکھے۔³³۳۳۔ اوہ اوہنوں لوکاں توں وکھ لے گئیا تے اوہدے کناں وچ آپنیاں اُنگلاں پائیاں تے تھُک والی اُنگلی اوہدی جیبھ اُتے پھیری۔ ³⁴۳۴۔ اوہنے اسمان ول اکھ چُکی تے ہاء بھر کے آکھیا، "اِفتاح"۔ جیہدا مطلب اے "کھُل جا"۔ ³⁵۳۵۔ یسوع نے اوہدے کن کھول دِتے تے اوہدی جیبھ دی گنڈھ وی کھُل گئی، تے اوہ گلاں کرن لگ پیا۔³⁶۳۶۔ اوہنے اوہناں نوں آکھیا پئی کسے نوں نا دسنا۔ پر اوہ جنھاں اوہنوں چُپ رہن دا آکھدا سی، اوہ ودھ کے اوہدا چرچا کر دے سن۔ ³⁷۳۷۔ اوہناں نے حیران ہو کے آکھیا پئی جو کجھ ایہنے کیتا اے، بوہت چنگا کیتا اے۔ اوہنے گونگئیاں دی جیبھ کھولی تے بؤلے سُنن لگ ہئے۔

8¹۱۔ اوہناں دیہاڑیاں وچ اِک وار فیر وڈی بھِیڑ کٹھی ہو گئی تے اوہناں کول کھان نوں کجھ نئیں سی۔ یسوع نے آپنے چیلیاں نوں سدیا تے آکھیا۔ ²۲۔ مینوں ایس بھیِڑ اُتے بوہت ترس آؤندا اے۔ کیوں جو ایھ تِن دیہاڑیاں توں میرے نال نیں تے ایہناں کول کھاؤن نوں کجھ نئیں۔ ³۳۔ جے میں ایہناں نوں کھاؤن باہجھوں گھراں نوں گھل دیواں تے بتھیرے راہ وچ بے ہوش ہو جاؤن گے تے بتھیرے اجیہے نیں پئی جیہڑے دوروں آئے نیں۔ ⁴۴۔ اوہدے چیلیاں نے جواب دِتا پئی ایس اجاڑ تھاں وچ اینے سارے لوکاں نوں رجاؤن لئی اینیاں روٹیاں کتھوں لئیایئے؟⁵۵۔ اوہنے پُچھیا پئی تہاڈے کول کِنیاں روٹیاں نیں؟ اوہناں آکھیا پئی ست۔ ⁶۶۔ اوہنے حکم دِتا پئی سبھ لوک بھُوئیں اُتے بیھ جان۔ اوہنے ست روٹیاں لئیاں تے شکر کر کے توڑیاں تے چیلیاں نوں دِتیاں پئی لوکاں وچ ورتا دیئن۔⁷۷۔ اوہناں دے کول کجھ نِکیاں مچھیاں وی سن۔ تے اوہناں دے اُتے وی برکت دے کے آپنے چیلیاں نوں دِتیاں پئی اوہناں نوں وی لوکاں وچ ورتاء دین۔ چیلیاں نے اینج ای کیتا۔ ⁸۸۔ اوہ کھا کے رج گئے تے چیلیاں نے بچے ہوئے لنگر دے ست ٹوکرے کٹھے کیتے۔ ⁹۹۔ تے اوتھے چار ہزار بندے سن۔ تد یسوع نے اوہناں سبھناں نوں وداع کیتا۔ ¹⁰۱۰۔ جھٹ پٹ اوہ آپنے چیلیاں نال بیڑی وچ سوار ہویا تے اوہ ڈلمنوتھا دے علاقے وچ اپڑے۔¹¹۱۱۔ فیر فریسی آئے تے اوہدے نال جرح کرن لگے۔ اوہناں نے اوہنوں آزماؤن لئی کوئی اسمانی نشان منگیا۔ ¹²۱۲۔ اوہنے روح وچ ہاء بھر کے آکھیا پئی ایھ نسل نشان کیوں منگدی اے؟ میں تہانوں سچی سچی آکھنا ہاں پئی ایس نسل نوں کوئی نشان نئیں مِلے گا۔ ¹³۱۳۔ فیر اوہ اوتھوں چلا گیا تے بیڑی وچ بیھ کے جھیل دے پرلے پاسے جا اپڑیا۔¹⁴۱۴۔ فیر چیلے آپنے نال روٹی لینا بھُل گئے۔ اوہناں دے کول اک روٹی توں ودھ نئیں سی۔ ¹⁵۱۵۔ اوہنے اوہناں نوں خبردار کر کے آکھیا پئی فریسیاں تے ہیرودیسیاں دے خمیر تو بچ کے رہنا۔¹⁶۱۶۔ اوہدے چیلے آپس وچ جرح کرن لگے پئی کیھ ایھ ایس لئی آکھیا گئیا اے کیوں جو ساڈے کول روٹی نئیں؟ ¹⁷۱۷۔ پر یسوع نوں ایس بارے معلوم سی تے اوہ اوہناں نوں آکھن لگا پئی تُسی روٹی نہ ہؤن اُتے کیوں جرح کر دے او؟ تُسی ہؤن تیک کیوں نئیں جان دے تے سمجھدے؟ کیھ تہاڈے دل ڈاہڈے ہو گئے نیں؟¹⁸۱۸۔ تہاڈیاں اکھاں ہین، پر ویکھدے نئیں۔ تہاڈے کول کن ہین پر سُن دے نئیں۔ تہانوں یاد کیوں نئیں آؤندا؟ ¹⁹۱۹۔ جدوں میں پنج ہزاراں وچ روٹیاں ورتائیاں تے تُساں بچے ہوئے کِنے ٹوکرے کٹھے کر کے چُکے؟ اوہناں نے آکھیا پئی "باراں"۔²⁰۲۰۔ تے جدوں میں چار ہزاراں وچ ست روٹیاں ورتائیاں تے تُساں کنے ٹوکرے کٹھے کر کے چُکے سن؟ اوہناں دسیا پئی "ست"۔ ²¹۲۱۔ تے حالے فیر وی تُسی نئیں سمجھدے؟²²۲۲۔ اوہ بیت صیدا وچ آئے تے اوتھے لوک اک انھے نوں اوہدے کول لے آئے تے یسوع دی منت کیتی پئی اوہنوں چنگا کرے۔ ²³۲۳۔ یسوع نے اوس انھے دا ہتھ پھڑیا تے اوہنوں پنڈ توں باھر لے گیا۔ اوہنے تھک دے نال اوہدیاں اکھاں نوں ملیا تے آپنا ہتھ اوہدے اُتے رکھیا تے اوہنوں پُچھیا پئی کیھ تُوں کجھ ویکھ سکناں ایں؟²⁴۲۴۔ اوہنے ویکھیا تے آکھیا پئی میں بندیاں نوں ویکھناں پر اوہ ٹردے پھردے رُکھاں وانگوں جاپ دے نیں۔ ²⁵۲۵۔ اوہنے اکواری فیر آپنے ہتھ اوہدیاں اکھاں اُتے رکھے تے اوہنوں پُچھیا۔ انھے نے اکھاں کھولیاں تے اوہدی نظر بحال ہو گئی تے اوہنوں سبھ کجھ ٹھیک ٹھیک نظریں آؤن لگ پیا۔ ²⁶۲۶۔ یسوع نے اوہنوں گھر گھل دِتا تے آکھیا پئی شہر وچ نہ وڑِیں۔²⁷۲۷۔ یسوع آپنے چیلیاں نال قیصریہ فلپی دے پنڈاں وچ گیا تے چیلیاں نوں پُچھیا پئی لوک میرے بارے کیھ آکھدے نیں؟ میں کون ہاں؟ ²⁸۲۸۔ اوہناں نے جواب دِتا پئی کجھ یوحنا بپتسما دین والا آکھدے نیں، تے کجھ آکھدے نیں پئی نبیاں وچوں کوئی جیو پیا اے۔²⁹۲۹۔ اوہنے پُچھیا پئی تُسی کیھ آکھدے او؟ میں کون ہاں؟ پطرس نے جواب دِتا پئی توں مسیح ایں۔ ³⁰۳۰۔ یسوع نے اوہناں نوں خبردار کیتا پئی ایھ گل ہور کِسے نوں وی نا دسیو۔³¹۳۱۔ فیر اوہ اوہناں سکھاؤن لگا پئی لازمی اے پئی آدم کا پُتر دکھ سہوے۔ وڈیرے، سرپنچ کاہن تے شرع دے عالم اوہنوں ردّن، اوہ جانوں ماریا جاوے تے تن دِناں مگروں جیو پؤے۔ ³²۳۲۔ اوہنے ایھ سبھ کجھ کھُلے اکھراں وچ دسیا۔ تے پطرس نے اوہنوں اک پاسے لے جا کے ٹالنا شروع کر دِتا۔³³۳۳۔ یسوع پِچھے مُڑیا تے آپنے چیلیاں ول ویکھ کے پطرس نوں جھڑک کے آکھیا پئی اے شیطان! میرے کولوں دور رہ۔ توں رب دِیاں گلاں دی پرواہ نئیں کردا سگوں لوکاں دِیاں گلاں دی کردا ایں۔ ³⁴۳۴۔ فیر اوہنے بھِیڑ تے آپنے چیلیاں نوں کٹھا کر کے آکھیا پئی جیکر کوئی میرے مگر آؤنا چاہؤے تے اوہ آپنی خودی دا انکار کرے۔ تے آپنی سُولی چُک کے میرے مگر ٹُرے۔³⁵۳۵۔ کیوں جو جیہڑا آپنی جان بچاؤنا چاؤہندا اے، اوہنوں گوا لئوے گا۔ پر جیہڑا میرے تے انجیل جوگی آپنی جان گواؤندا اے، اوہ اوہنوں بچا لئوے گا۔ ³⁶۳۶۔ اک بندا کیھ کھٹ دا اے جیکر اوہ دنیا کماؤن جوگی آپنی جان گوا لئوے؟ ³⁷۳۷۔ اک بندا آپنی جان حیاتی دے بدلے کیھ دے سکدا اے؟³⁸۳۸۔ جیہڑا ایس زانی تے گناہ گار نسل وچ میرے، تے میرے کلام توں شرماوے گا، آدم دا پُتر وی جدوں آپنے پیؤ دے جلال وچ، پاک فرشتیاں نال آوے گا تے اوہدے توں شرماوے گا۔

9¹۱۔ یسوع نے اوہناں نوں آکھیا پئی میں تہانوں سچی سچی آکھناں پئی ایتھے کجھ اجیہے لوک کھلوتے نیں پئی جیہڑے رب دی بادشاہی آؤن توں پہلوں نئیں مرن گے۔ ²۲۔ چھ دناں مگروں یسوع پطرس، یعقوب تے یوحنا نوں آپنے نال اک اُچے پہاڑ تے لے گیا تے اوہناں دِیا اکھاں اگے اوہدی رَؤ پھر گئی۔ ³۳۔ اوہدے کپڑے اجیہے چمکیلے ہو گئے پئی دھرتی اُتے کوئی دھوبی دھو کے اجیہے نئیں کر سکدا۔⁴۴۔ فیر اوہناں نوں ایلیاہ، تے موسیٰ نظریں آئے، جیہڑے اوہدے نال گل بات کر دے سن۔ ⁵۵۔ پطرس نے یسوع نوں آکھیا پئی ساڈے لئی ایتھے رہنا چنگا اے تے سانوں تِن تنبو لگاواں گے۔ اِک تیرے جوگی، اِک موسیٰ جوگی تے اِک ایلیاہ جوگی۔ ⁶۶۔ پطرس نوں پتا نئیں سی پئی اوہنوں کیھ آکھنا چاہیدا اے۔ کیوں جو چیلے اس گل توں حیران تے ڈرے ہوئے سن۔⁷۷۔ اِک بدلی اوتھے آئی تے اوہناں اُتے چھاں کر لئی۔ تد بدلی وچوں واج آئی پئی ایھ میرا عزیز پُتر اے۔ ایہدی سُنو۔ ⁸۸۔ جھٹے نال اوہناں نے آسے پاسے ویکھیا تے اوہناں نوں اوہدے نال آپنے باہجھ اوہدے نال ہور کوئی نظریں نا آیا۔⁹۹۔ جدوں اوہ پہاڑ توں لیھ رہئے سن، تے اوہنے اوہناں نوں حکم دِتا پئی جدوں تیکر آدم دا پُتر مویاں وچوں جیو نا پؤے، جو کجھ تُسی ویکھیا اے، کِسے نوں نا دسنا۔ ¹⁰۱۰۔ تے اوہناں نے ایھ گل آپنے تیک ای رکھی۔ پر آپس وچ جرح کر دے رہئے پئی مویاں وچوں جیو پین دا کیھ راز اے؟¹¹۱۱۔ فیر اوہناں نے اوہنوں پُچھیا پئی شرع دے عالم کیوں آکھدے نیں پئی ایلیاہ دا پہلوں آؤنا لازم اے؟ ¹²۱۲۔ اوہنے اوہناں نوں آکھیا پئی ایلیاہ ضرور پہلوں آوے گا تاں جو سبھناں شیواں نوں بحال کرے، فیر ایسراں کیوں لکھیا اے پئی آدم دے پُتر نوں جانوں ماریا جاوے گاتے لوک اوہدے توں نفرت کرن گے؟ ¹³۱۳۔ پر میں تہانوں آکھدا ہاں پئی ایلیاہ آ چُکیا اے تے اوہدے نال جو کجھ کرنا چاہؤندے سن، اوہناں نے کیتا۔ جسراں کلام اوہدے بارے وچ آکھدا اے۔¹⁴۱۴۔ جدوں اوہ دوجے چیلے کول اپڑے تے اوہناں نے ویکھیا پئی اوتھے بتھیری بھِیڑ سی تے کجھ شرع دے عالم وی سن۔ ¹⁵۱۵۔ جدوں اوہناں نے یسوع نوں ویکھیا تے حیران ہوئے تے اوہدے ول نس کے اوہنوں جی آیاں نوں آکھیا۔ ¹⁶۱۶۔ اوہنے چیلیاں نوں پُچھیا پئی تسی اوہناں نال کس بارے جرح کر دے سؤ؟¹⁷۱۷۔ بھِیڑ وچوں اک نے اوہناں نوں جواب دِتا پئی مرشد! میں آپنا پُتر تیرے کول لے کے آیا ساں۔ ایھ کُوء نئیں سکدا۔ کیون جو ایہدے وچ گُونگی پلیت روح اے۔ ¹⁸۱۸۔ ایس پاروں اوہنوں جھٹکے لگدے نیں۔ پلیت روح ایہنوں سُٹ دیندی اے تے ایہدے مونہوں جھِگ وگدی اے۔ ایھ آپنے دند پیہندا اے تے آکڑ جاندا اے۔ میں تیرے چییاں دی منت کیتی سی پئی پلیت روح نوں ایہدے وچوں کڈھ دین پر اوہ نئیں کڈھ سکے۔ ¹⁹۱۹۔ اوہنے اوہناں نوں جواب دِتا پئی او بے ایمان نسل! میں کِنا چِر تہاڈے نال رہؤاں گا؟ کِنا چِر میں تہانوں برداشت کراں گا؟ ایہنوں میرے کول لے آؤ۔²⁰۲۰۔ اوہ منڈے نوں اوہدے کول لے آئے۔ جدوں پلیت روح نے یسوع نوں ویکھیا تے یکدم منڈے نوں جھٹکا ماریا تے منڈا بھوئیں تے جا ڈگا تے اوہدے مونھ وچوں جھگ وگن لگ پئی۔ ²¹۲۱۔ یسوع نے اوہدے پیؤ توں پُچھیا پئی ایھ کِنے ورھیاں توں سی؟ پیؤ نے دسیا پئی نِکے ہوندیاں توں۔ ²²۲۲۔ بتھیری وار پلیت روح نے ایہنوں اگ وچ سُٹیا اے تے ایہنوں جانوں مارن دا جتن کیتا اے۔ جے تُسی کجھ کر سکدے او تے ساڈے اُتے رحم کرو تے ساڈی مدد کرو۔²³۲۳۔ یسوع نے اوہنوں آکھیا پئی جے توں بھروسا رکھنا ایں تے فیر سبھ کجھ ہو سکدا اے۔ ²⁴۲۴۔ یکدم منڈے دے پیؤ نے اُچی واج نال آکھیا پئی میں ایمان رکھنا ہاں۔ میری بے ایمانی دور کر۔ ²⁵۲۵۔ جدوں یسوع نے بھیڑ نوں آپنے ول آؤندیاں ویکھیا تے اوہنے پلیت روح نوں جھڑکیا تے آکھیا پئی او گونگی تے بؤلی روح! میں تینوں حکم دینا ہاں پئی ایہدے وچوں نکل جا تے فیر مُڑ کے نا آوِیں۔²⁶۲۶۔ تے پلیت روح چیکی تے منڈے نوں جھٹکے مار کے نکل گئی۔ منڈا مویاں وانگ انج ڈگا پئی لوکی آکھن لگ پئے پئی منڈا مر گیا اے۔ ²⁷۲۷۔ پر یسوع نے اوہنوں ہتھوں پھڑیا تے چُکیا تے منڈا اُٹھ کھلوتا۔²⁸۲۸۔ جدوں یسوع گھر وچ وڑیا تے ادھے چیلیاں نے اوہدے اگے ہو کے پُچھیا پئی اسیں پلیت روح نوں کیوں نئیں کڈھ سکے؟ ²⁹۲۹۔ اوہنے آکھیا پئی ایھ قسم نوں دعا دے باہجھ نئیں کڈھیا جا سکدا۔³⁰۳۰۔ اوہ اوتھوں نکلے تے گلیل وچ چلے گئے۔ یسوع نئیں سی چاؤہندا پئی کسے نوں ایھ پتا لگے پئی اوہ کتھے وے۔ ³¹۳۱۔ کیوں جو اوہ آپنے چیلیاں نوں سکھاؤندا پیا سی۔ اوہنے اوہناں نوں آکھیا پئی آدم دے پُتر نوں بندیاں دے ہتھ حوالے کیتا جاؤے گا تے اوہنوں جانوں مار دتا جاوے گا تے اوہ تِن دناں مگروں جیو پوے گا۔ ³²۳۲۔ اوہناں نوں اوہدی ایس گل دی سمجھ نا آئی، تے اوہ اوہنوں پُچھن توں وی ڈر دے سن۔³³۳۳۔ اوہ کفرنحوم اپڑے تے جدوں اوہ گھر دے اندر وڑے تے اوہنے آپنے چیلیاں نوں پُچھیا پئی تُسی رستے کیہڑی گل کر دے سؤ؟ ³⁴۳۴۔ اوہ چُپ رہئے۔ کیوں جو اوہ رستے وچ جھگڑا کر رہئے سن پئی اوہناں وچوں کیہڑا سبھناں توں وڈا اے۔ ³⁵۳۵۔ اوہ بیھ گیا تے باراں نوں کٹھا بلایا تے آکھیا پئی جیہڑا وڈا ہونا چاہؤندا اے اوہ سبھناں دا نوکر بنے۔³⁶۳۶۔ اوہنے اک نِکے بچے نوں چُکیا تے اوہنوں وچکار کھلاہر دِتا تے آکھن لگا۔ ³⁷۳۷۔ جیہڑا وی ایس بچے نوں میرے ناں اُتے قبولدا اے، اوہ مینوں قبولدا اے، تے جیہڑا مینوں قبولدا اے، اوہ مینوں ای نئیں قبولدا سگوں مینوں گھلن والے نوں وی۔³⁸۳۸۔ یوحنا نے اوہنوں آکھیا پئی اے مُرشد! اسیں اک بندے نوں تیرے ناں نال پلیت روحواں نوں کڈھدے ہوئے ویکھیا سی تے اوہنوں موڑ دِتا۔ کیوں جو اوہ ساڈے نال مگر نئیں آؤندا۔ ³⁹۳۹۔ پر یسوع نے آکھیا پئی اوہنوں نا ڈکو۔ کیوں جو جیہڑا میرے ناں نال وڈے کم کر سکدا اے، اوہ میتھوں دور نئیں رہ سکدا۔⁴⁰۴۰۔ جیہڑا ساڈے خلاف نئیں، اوہ ساڈے نال اے۔ ⁴¹۴۱۔ جیہڑا تہانوں مسیحی ہؤن پاروں پین جوگی پانی دا پیالا دیندا اے، میں تہانوں سچی سچی آکھدا ہاں پئی اوہ آپنا صِلہ نا گواوے گا۔⁴²۴۲۔ جیہڑا ایہناں نِکیاں نوں، جیہڑے میرے اُتے ایمان رکھدے نیں، ورغلاؤندا اے، اوہدے جوگی چنگا سی پئی اوہدے گلے وچ وڈی چکی دا پتھر بنھ کے سموندر وچ سُٹ دِتا جاؤندا۔ ⁴³۴۳۔ جے تہاڈا ہتھ تہانوں ٹھیڈا لواؤندا اے تے اوہنوں وڈھ کے سُٹ دیؤ۔ تہاڈے جوگی اسمان دی بادشاہی وچ ٹنڈا ہو کے وڑنا، دونویں ہتھ رکھدے ہوئیاں دوزخ وچ وڑن توں چنگا اے۔ ⁴⁴۴۴۔ جتھے اوہناں دا کیڑا وی نئیں مردا تے اگ وی نئیں بُجھدی۔⁴⁵۴۵۔ جے تہاڈا پیر ٹھیڈا لواوے تے اوہنوں وڈھ کے سُٹ دیؤ۔ کیوں جو اسمان دی بادشاہی وچ لنگڑا ہو کے وڑنا، دونویں پیر رکھدے ہویاں دوزخ وچ وڑن توں چنگا اے۔ ⁴⁶۴۶۔ جِتھے اوہناں دا کیِڑا نئیں مَردا اَتے اَگ وی نئیں بُجھدی۔⁴⁷۴۷۔ جے تہاڈی اکھ تہانوں ٹھیڈا لواوے تے اوہنوں کڈھ کے سُٹ دیؤ۔ کیوں جو تہاڈے جوگی اسمان دی بادشاہی وچ کانا ہو کے وڑنا دونویں اکھاں رکھدے ہویاں دوزخ وچ وڑن توں چنگا اے۔ ⁴⁸۴۸۔ جتھے اوہناں دا کیڑا وی نئیں مدا تے اگ وی نئیں بُجھدی۔⁴⁹۴۹۔ کیوں جو ہر کسے نوں اگ نال لُونا کیتا جاوے گا۔ ⁵⁰۵۰۔ کیوں جو لُون چنگا اے۔ پر جیکر لُون آپنی لُونائی گوا دیوے تے تُسی کیہڑی شئے نال لُونا کرو گے؟ آپنے وچ لُونائی رکھو۔ پیار نال رہؤو۔

10¹۱۔ یسوع اوس علاقے نوں چھڈ کے یہودیا دے ول یردن دریا دے پرلے پاسے چلا گیا تے بھیِڑ اوہدے کول فیر آ گئی۔ اوہ اوہناں نوں فیر سکھاؤن لگا جیویں پہلوں سکھاؤندا سی۔ ²۲۔ فریسی اوہدے کول آئے تے پُچھن لگے پئی کیھ اک خاوند لئی آپنی ووہٹی نوں طلاق دینا جائز اے؟ ایھ سوال اوہناں نے اوہنوں آزماؤن جوگی کیتا۔ ³۳۔ اوہنے اوہناں نوں جواب وچ پُچھیا پئی موسیٰ نے تہانوں کیھ حکم دِتا اے؟ ⁴۴۔ اوہ آکھن لگے پئی موسیٰ نے طلاق تے طلاق دی لکھت دین دی اجازت دِتی سی تے۔⁵۵۔ اوہنے آکھیا پئی ایھ تہاڈے دل دے ڈاہڈے ہؤن پاروں سی پئی موسیٰ نے ایھ چھوٹ دِتی۔ ⁶۶۔ پر دنیا دے مُڈھ توں انج نئیں سی۔ رب نے اک ای مرد تے اک ای عورت بنائی۔⁷۷۔ ایس لئی اک مرد آپنے ماپیاں نوں چھڈے گا تے آپنی ووہٹی نال رہؤے گا۔ ⁸۸۔ تے اوہ دونویں اِک تن ہؤن گے۔ فیر اوہ دو نئیں رہن گے سگوں اک تن بن جان گے۔ ⁹۹۔ ایس لئی جنھاں نوں رب نے جوڑیا اے، کوئی اوہناں نوں وکھ نا کرے۔¹⁰۱۰۔ جدوں اوہ گھر دے اندر سی تے چیلیاں نے فیر اوہدے توں ایس بارے پُچھیا۔ ¹¹۱۱۔ اوہنے آکھیا پئی جیہڑا وی آپنی ووہٹی نوں طلاق دیندا تے کسے ہور نال ویاہ کردا اے، اوہ زنا کردا اے۔ ¹²۱۲۔ تے جیہڑی عورت آپنے خاؤند نوں طلاق دیندی اے تے کسے ہور نال ویاہ کردی اے، اوہ زنا کردی اے۔¹³۱۳۔ لوک نِکے بچیاں نوں اوہدے کول لے کے آئے تاں جو اوہ اوہناں تے ہتھ رکھے۔ پر چیلیاں نے اوہناں نوں جھڑکیا۔ ¹⁴۱۴۔ جدوں یسوع نے ایھ ویکھیا تے اوہناں نال نراض ہویا تے آکھیا پئی نِکے بچیاں نوں نا موڑو۔ تے میرے کول آؤن دیؤ۔ کیوں جو رب دی بادشاہی ایہناں وانگ رہن والیاں دی اے۔¹⁵۱۵۔ میں تہانوں سچی سچی آکھدا ہاں پئی جیہڑا نِکے بچے نوں قبول نا کرے، اوہ اسمان دی بادشاہی دا وارث کدے نئیں ہو سکدا۔ ¹⁶۱۶۔ فیر اوہنے بچیاں نوں آپنی بانہواں وچ چُکیا تے آپنے ہتھ اوہناں اُتے رکھ کے برکت دِتی۔¹⁷۱۷۔ جدوں اوہنے آپنا سفر شروع کیتا تے اک بندا نسدا ہویا اوہدے کول آیا تے اوہدے اگے گوڈے نِوا کے پُچھن لگا پئی نیک مرشد! مینوں ہمیشاں دی حیاتی جوگی کیھ کرنا چاہیدا اے؟ ¹⁸۱۸۔ یسوع نے آکھیا پئی توں مینوں نیک کیوں آکھدا ایں؟ کوئی وی نیک نئیں سگوں کلا رب نیک اے۔ ¹⁹۱۹۔ توں حکماں بارے تے جان دا ایں۔ قتل نا کریں، زنا نا کریں، جھوٹی گواہی نا دیویں، چوری نا کریں، آپنے ماپیاں دی عزت کریں، تے توکھا نا دیویں۔²⁰۲۰۔ بندا آکھن لگا پئی نیک مرشد! میں جوانی توں لے کے ہون تیکر سبھناں حکماں نوں من دا ہاں۔ ²¹۲۱۔ یسوع نے اوہنوں ویکھیا تے پیار نال آکھیا پئی تیرے وچ اک شئے دا گھاٹا اے۔ جا کے آپنا سبھ کجھ ویچ دے تے ماتڑاں وچ ونڈ دے۔ فیر میرے مگر آ جا، تے اسمان وچ تیرے جوگی چوکھا مال ہووے گا۔ ²²۲۲۔ پر ایھ سُن کے اوہ بوہت اداس ہویا تے مُڑ گیا۔ کیوں جو اوہدے کول بتھیرا مال خزانہ سی۔²³۲۳۔ یسوع نے آسے پاسے ویکھیا تے آپنے چیلیاں نوں آکھیا پئی دولت وند دا رب دی بادشاہی وچ وڑنا بوہت اوکھا اے۔ ²⁴۲۴۔ چیلے اوہدے اکھر سُن کے بوہت حیران ہوئے۔ پر یسوع نے فیر اوہناں نوں آکھیا پئی بچیو! دولت ونداں جوگی رب دی بادشاہی وچ وڑنا بوہت اوکھا اے۔ ²⁵۲۵۔ اک اُوٹھ جوگی سوئی دے مونہوں لنگھ جانا سوکھا اے پر دولت وند لئی رب دی بادشاہی وچ وڑنا اوکھا اے۔²⁶۲۶۔ اوہ بوہت حیران ہوئے تے اک دوجے نوں آکھن لگے فیر کون بچ سکدا اے؟ ²⁷۲۷۔ یسوع نے اوہناں ول ویکھ کے آکھیا پئی لوکاں جوگی ایھ نئیں ہو سکدا پر رب لئی سبھ کجھ ہو سکدا اے۔ ²⁸۲۸۔ پطرس اوہنوں آکھن لگا پئی اسیں تے سبھ کجھ چھڈ کے تیرے مگر ٹُر پئے ہاں۔²⁹۲۹۔ یسوع نے آکھیا پئی میں تہانوں سچی سچی آکھدا ہاں پئی جنے میرے تے انجیل جوگی آپنا گھر یاں ماپے، بھیناں یاں بھرانواں نوں چھڈ دِتا اے۔ ³⁰۳۰۔ اوہ ایس دنیا دے گھر، تے بھرا تے بھیناں تے ماواں تے بچیاں توں سو گُنی دُونا وٹن گے۔ ³¹۳۱۔ پر کجھ لوک جیہڑے اگل ہتھ نیں، اخیری ہو جاؤن گے تے اخیری اگل ہتھ۔³²۳۲۔ اوہ اک رستے اُتے ٹُرے جاؤندے سن جیہڑا یروشلیم ول جاؤندا سی، تے یسوع اوہناں توں اگے اگے جا رہیا سی۔ چیلے حیران سن تے جیہڑے مگر آؤندے پئے سن اوہ ڈردے پئے سن۔ یسوع نے باراں نوں وکھ لے جا کے دسیا پئی اوہدے نال کیھ ہؤن والا اے۔ ³³۳۳۔ ویکھو! اسی یروشلیم نوں جا رہئے ہاں تے آدم دا پُتر ہیکل دے سردار تے شرع دے عالماں دے ہتھ حوالے کیتا جاوے گا۔ اوہ اوہنوں جانوں مارن دا حکم سناؤن گے تے اوہنوں بیگانی قوم دے ہتھ حوالے کرن گے۔ ³⁴۳۴۔ اوہ اوہدے ٹھٹحے اڈاؤن گے، تے اوہدے اُتے تھُکن گے۔ اوہنوں کوڑے مارن گے تے جانوں مار دین گے۔ پر تِن دناں مگروں اوہ جیو پؤے گا۔³⁵۳۵۔ یعقوب تے یوحنا، زبدی دے دونویں پُتر اوہدے کول آئے تے آکھن لگے پئی اسیں چاؤہندے ہاں پئی جو کجھ وی آکھیئے، تُوں منیں۔ ³⁶۳۶۔ اوہنے پُچھیا پئی تُسی کیھ چاہؤندے او پئی میں تہاڈے جوگی کراں؟ ³⁷۳۷۔ اوہناں نے آکھیا پئی سانوں اجازت دے پئی تیرے جلال وچ اک تیرے سجے تے دوجا تیرے کھبے بیھ سکے۔³⁸۳۸۔ پر یسوع نے اوہناں جواب دِتا پئی تہانوں نئیں پتا پئی تسی کیھ منگدے او۔ کیھ تُسی اوہ پیالا پی سکدے او، جیہڑا میں پیواں گا یاں جیہڑا بپتسما میں لین والا ہاں، تُسی لے سکدے او؟ ³⁹۳۹۔ اوہناں نے آکھیاں پئی اسیں کر سکدے ہاں۔ یسوع نےپُچھیا پئی کیھ تُسی اوہ پیالا تے بپتسما سھ لئو گے؟ ⁴⁰۴۰۔ میرے سجے تے کھبے بہالنا میرے ہتھ وچ نئیں۔ ایھ اوہناں جوگی اے، جنھا جوگی رب نے مِتھیا اے۔⁴¹۴۱۔ جدوں دوجے دساں چیلیاں نوں ایس بارے معلوم ہویا تے اوہ یعقوب تے یوحنا نال نراض ہوئے۔ ⁴²۴۲۔ یسوع نے اوہناں نوں آپنے کول سدیا تے آکھیا پئی تہانوں پتا اے پئی جو بیگانیاں قوماں دے حاکم سمجھے جاندے نیں، اوہناں اُتے حکومت کردے نیں تے اوہناں دے سردار اوہناں اُتے اختیار رکھدے نیں؟⁴³۴۳۔ پر تہاڈے وچ انج نئیں ہووے گا۔ کیوں جو جیہڑا تہاڈے وچ وڈا بننا چاہؤندا اے اوہ سبھناں دا نوکر بنے گا۔ ⁴⁴۴۴۔ اَتے جیہڑا تہاڈے وچ اگل ہتھ ہؤنا چاہؤندا اے اوہ سبھناں دا غلام بنے۔ ⁴⁵۴۵۔ آدم دا پُتر سیوا کروان جوگی نئیں سگوں، سیوا کرن جوگی تے بتھیریاں جوگی آپنی جان فِدیئے وچ دین آیا اے۔⁴⁶۴۶۔ اوہ یریحو نوں آئے۔ جدوں اوہنے چیلیاں تے اک بھِیڑ نال یریحو چھڈا تے اک بندا جیہدا ناں برتیماس سی، )اوہ تمتی دا پُتر سی) اک فقیر جیہڑا رستے دے نیڑے بیٹھیا سی۔ ⁴⁷۴۷۔ جدوں اوہنے سُنیا پئی یسوع ناصری آ رہیئا اے تے اوہنے چیکنا شروع کر دِتا تے آکھن لگا پئی یسوع داؤد دے پُتر! میرے اُتے رحم کر۔ ⁴⁸۴۸۔ کجھ نے اوس انھے فقیر نوں جھڑکیا تے چُپ رہن جوگی آکھیا۔ پر اوہ ہور وی زور نال چیجن تے رؤندیاں ہویاں آکھن لگا پئی داؤد دے پُتر! میرے اُتے رحم کر۔⁴⁹۴۹۔ یسوع کھلو گیا تے اوہنوں نیرے لیاؤن دا حکم دِتا۔ اوہناں نے انھے نوں آکھیا پئی دلیر بن! کھلو جا۔ اوہ تینوں سد رہیا اے۔ ⁵⁰۵۰۔ اوہنے آپنا کُرتا سُٹیا تے یسوع کول آ گیا۔⁵¹۵۱۔ یسوع نے اوہنوں جواب دِتا پئی توں میتھوں کیھ چاہؤنا ایں؟ انھے نے آکھیا پئی مرشد! ایہوئی پئی میں ویکھ سکاں۔ ⁵²۵۲۔ یسوع نے آکھیا پئی جا تیرے ایمان نے تینوں چنگا کیتا۔ تے یکدم اوہدی رُشنائی مُڑ آئی تے اوہ اوہدے مگر ٹُر پیا۔

11¹۱۔ اتے جدوں اوہ یروشلیم دے نیڑے زیتون دے پہاڑ اُتے بیت فِگے اتے بیت عنیاہ کول اپڑے۔ تاں اوہنے اپنے چیلیاں وچوں دو نوں گھلیا۔ ²۲۔ اتے اوہناں نوں آکھیا؛ جہڑا پِنڈ تہاڈے ساہمنے اے، اوہدے وچ جاؤ۔ اتے اوہدے وچ وڑدے ای تسیں اِک کھوتی دا بال بَجھا ہویا ویکھو گے، جہدے اُتے ہُن تیکر کِسے وی سواری نئیں کیتی۔ اوہنوں کھول کے لَے آؤ۔ ³۳۔ اتے جیکر کوئی تہانوں آکھے پئی تسیں ایھ کیہ پئے کردے او، تاں آکھنا پئی مالک نوں ایہدی لوڑ اے۔ اتے اوہ اوہنوں ایتھے گھلا دیوے گا۔⁴۴۔ اوہ گئے اتے بال نوں بُوہے دے نیڑے چوک وچ بَجھا ویکھیا۔ اتے اوہنوں کھولن لگے۔ ⁵۵۔ اتے کول کھلوتے بندیاں وچوں کجھ نے پُچھیا پئی تسیں ایھ کیہ پئے کردے او؟ ⁶۶۔ چیلیاں نے یسوع دی سِیکھ موافق اوہناں نوں جواب دِتا۔ اتے فیر اوہناں نے ناں موڑیا۔⁷۷۔ اوہ بال نوں یسوع کول لیئائےاتے اپنے لیڑے اوہدے اُتے پا دِتے اتے اوہ اوہدے اُتے سوار ہویا۔ ⁸۸۔ اتے بتھیریاں نے اپنے لیڑے رستے وچ وچھائے اتے ہورناں نے پیلیاں وچوں ٹاہنیاں وڈھ کے رستے وچ وچھا چھڈیاں۔ ⁹۹۔ اتے اوہ، جہڑے اگے اگے ٹُرے جاؤندے سن اتے مگرِیں مگرِیں لگے آؤندے سن، چیک چیک کے آکھدے سن۔ ہوشعنا! دھن اوہ اے، جہڑا رب دے ناں توں آؤندا اے۔ ¹⁰۱۰۔ دھن اے ساڈے پیؤ داؤد دی بادشاہی، جہڑی آؤندی پئھی اے۔ اسماناں اُتے ہوشعنا!۔¹¹۱۱۔ اتے اوہ یروشلیم وچ ہیکل اندر آیا۔ اتے سبھناں شیؤاں اُتے اکھ پھیر کے اوہناں باراں دے نال بیت عنیاہ نوں چلا گیا۔ کیؤں جو سورج ڈُبن دا ویلا ہو گیا سی۔ ¹²۱۲۔ اتے دُوجے دیہاڑے، جدوں اوہ بیت عنیاہ توں باھر آئے، تاں اوہنوں بھُکھ لگی۔¹³۱۳۔ اتے اوہ دُوروں انجیر دا اِک ہرا رُکھ ویکھ کے نیڑے گیا پئی خؤرے اوہدا پھل مِلے۔ پر جدوں اوہ اوہدے کول اپڑیا تاں پتیاں دے سوا کجھ لبھیا۔ کیؤں جو انجیر دا موسم نئیں سی۔ ¹⁴۱۴۔ تد اوہنے اوہنوں آکھیا؛ اگوں تیتھوں کوئی پھل ناں کھاوے گا۔ اتے اوہدے چیلیاں نے ایھ سُنیا۔¹⁵۱۵۔ اتے اوہ یروشلیم وچ آئے۔ اتے اوہ ہیکل وچ وڑ کے اوہناں نوں، جہڑے ویچن وٹن ڈئے سن، باھر کڈھن لگ پیا۔ اتے سُنیاراں دے تختے اتے کبوتر ویچن والیاں دِیاں چوکِیاں مُدِھیاں کر دِتیاں۔ ¹⁶۱۶۔ اتے کِسے نوں ہیکل وچوں لنگھ کے اِک ٹھُوٹھا وی لیجاؤن ناں دِتا۔¹⁷۱۷۔ اتے سِیکھ دے کے اوہناں نوں آکھیا۔ کیہ ایھ نئیں لِکھیا ہویا پئی "میرا گھر سبھناں قوماں جوگی دعا دا گھر اکھوائے گا"۔ پر تسیں اوہنوں ڈاکُؤاں دِی کھَوء بنا دِتا اے۔ ¹⁸۱۸۔ جدوں سردار کاہناں اتے فقیہاں نے ایھ سُنیا تاں اوہنوں جانوں مارن دا طریقہ لبھن لگے۔ کیؤں جو اوہ ایس لئی اوہدے توں ڈردے سن پئی لوکی اوہدی تعلیم اُتے دھیان دیندے سن۔ ¹⁹۱۹۔ اتے سورج ڈُبن ویلے اوہ شہر توں باھر جاؤندے سن۔²⁰۲۰۔ اتے سویرے جدوں اوہ اوتھوں لنگھے تاں ویکھیا پئی اوہ انجیر دا رُکھ جڑوں ای سُک گیا اے۔ ²¹۲۱۔ تد پطرس نوں چیتے آیا اتے اوہنے اوہنوں آکھیا؛ ربّی! ویکھ انجیر دا رُکھ، جہدے اُتے توں لعنت کیتی سی، سُک گیا اے۔²²۲۲۔ یسوع نے جواب وچ اوہناں نوں آکھیا؛ رب اُتے ایمان رکھو پئی۔ ²³۲۳۔ میں تہانوں سچی آکھنا ہاں پئی جہڑا وی ایس پہاڑ نوں آکھے؛ اُکھڑ جا، اتے سموندر وچ جا پَے۔ اتے اپنے دل وچ شک ناں لیئائے۔ سگوں بھروسا رکھے پئی جو کجھ اوہ آکھدا اے، ہو جاوے گا، تاں اوہدے جوگی ہو جاوے گا۔²⁴۲۴۔ ایس لئی میں تہانوں آکھدا ہاں پئی جو کجھ تسیں دعا وچ منگدے او، بھروسا رکھو پئی تہانوں مِل گیا اے، تاں تہانوں مِل جاوے گا۔ ²⁵۲۵۔ اتے جدوں تسیں دعا جوگی کھلؤندے او۔ جیکر کِسے نال شِکایت رکھدے او تاں معاف کرو۔ تانجو تہاڈا باپ وی، جہڑا اسمان اُتے اے، تہاڈے گناہ معاف کرے۔ ²⁶۲۶۔ اتے جیکر تسیں معاف ناں کرو گے تاں تہاڈا باپ وی، جہڑا اسمان اُتے اے، تہاڈے گناہ معاف ناں کرے گا۔²⁷۲۷۔ اتے فیر اوہ یروشلیم وچ آئے۔ اتے جدوں اوہ ہیکل وچ پِھردا پیا سی، تاں سردار کاہن اتے فقیہ اتے وڈیرے اوہدے کول آئے۔ ²⁸۲۸۔ اتے اوہنوں آکھیا پئی توں کہدے اختیار نال ایھ کرنا ایں؟ اتے ایھ اختیار تینوں کِہنے دِتا اے؟²⁹۲۹۔ تد یسوع نے اوہناں نوں آکھیا پئی میں وی تہانوں اِک گل پُچھنا ہاں۔ تسیں جواب دے دؤ تاں میں وی تہانوں دس دیواں گا پئی میں ایھ کِہدے اختیار نال کرنا ہاں۔ ³⁰۳۰۔ یوحنا دا بپتسما اسمان ولوں سی یاں بندیاں ولوں؟ مینوں دسو۔³¹۳۱۔ تد اوہ آپو وچ سوچ وچار کرن لگے پئی جیکر اسیں آکھاں گے پئی اسمان ولوں۔ تاں اوہ آکھے گا فیر تسیں اوہدا یقین کیؤں نا کیتا۔ ³²۳۲۔ فیر کیہ ایھ آکھیئے پئی بندیاں ولوں؟ تاں لوک ساڈے اُتے غصا کرن گے۔ کیؤں جو اوہ یوحنا نوں سچا نبی منَدے نیں۔ ³³۳۳۔ تد اوہناں نے یسوع نوں جواب وچ آکھیا پئی اسیں نئیں جانَدے۔ یسوع نے اوہناں نوں آکھیا؛ میں وی تہانوں نئیں دساں گا پئی میں ایھ سبھو کجھ کِہدے اختیار نال کرنا ہاں۔

12¹۱۔ فیر اوہ اوہناں نال مثالاں وچ گل کرن لگا پئی اِک بندے نے انگور دا باغ لایا۔ اتے اوہدے آل دوالے واڑ بنھی۔ اتے کھوتر کے کولھو گڈیا اتے بُرج بنایا اتے مالِیاں ہتھ دے کے، آپ پردیس ٹُر گیا۔ ²۲۔ اتے رُت سِر اوہنے اِک نؤکر نوں مالِیاں کول گھلیا پئی پھل وچوں کجھ لَئیاوے۔ ³۳۔ اتے اوہناں نے اوہنوں پھڑ کے کُٹیا اتے خالی ہتھ ٹور دِتا۔⁴۴۔ اوہنے دُوجی وار اِک ہور نؤکر نوں اوہناں ول گھلیا۔ اتے اوہناں نے اوہدا سِر پاڑیا اتے اوہنوں بے عِزت کیتا۔ ⁵۵۔ فیر اوہنے اِک ہور نوں گھلیا۔ اتے اوہناں نے اوہنوں وی جانوں ماریا۔ فیر ہور بتھیریاں نوں گھلیا۔ اتے اوہناں نے اوہناں وچوں کجھ نوں کُٹیا اتے کجھ نوں جانوں ماریا۔⁶۶۔ ہُن اوہدے کول اِکو ای بچیا سی۔ اوہدا پُتر۔ اوہدا پیارا۔ اخیر اوہنے اوہناں کول اوہنوں ای گھلیا پئی خؤرے اوہ میرے پُتر دا لحاظ رکھن گے۔ ⁷۷۔ پر اوہناں نے آپو وچ صلاح کیتی اتے متا پکایا پئی ایہوئی وارث اے۔ آؤ! اسیں ایہنوں جانوں مار چھڈِیئے تاں میراث ساڈی ہو جاوے گی۔⁸۸۔ اتے اوہناں نے اوہنوں پھڑیا اتے جانوں مار کے باغ وچوں باھر سُٹ دِتا۔ ⁹۹۔ مُکدی گل ایھ پئی ہُن باغ دا مالک کیہ کرے گا؟ اوہ آوے گا اتے اوہناں مالِیاں نوں جانوں مارے گا اتے باغ ہورناں نوں دے دیوے گا۔¹⁰۱۰۔ کیہ تسیں ایھ لِکھت وی نئیں پڑھی پئی جہڑا روڑا مِستریاں نے ردّ دِتا، اوہوئی نُکر دا سِرا ہویا۔ ¹¹۱۱۔ ایھ رب ولوں ہویا اے۔ اتے ساڈِیا اکھاں وچ حیرانی دا سبب اے۔ ¹²۱۲۔ تد اوہ اوہنوں پھڑن دا چارہ کرن لگے۔ پر اوہ لوکاں توں وی ڈردے سن۔ کیؤں جو سمجھ گئے سن پئی اوہنے ایھ مثال ساڈے اُتے لا کے سُنائی اے۔ مُکدی گل ایھ پئی اوہ اوہنوں چھڈ کے ٹُر گئے۔¹³۱۳۔ فیر اوہناں نے کجھ فریسیاں اتے ہیرودِیاں نوں اوہدے کول گھلیا تانجو اوہنوں گلاں وچ پھساؤن۔ ¹⁴۱۴۔ اوہناں ے آن کے اوہنوں آکھیا؛ اے مُرشد! اسیں جانَدے ہاں پئی توں سچا ایں۔ اتے تینوں کِسے دی پروا نئیں۔ کیؤں جو توں بندیاں دی طرفداری نئیں کردا۔ سگوں راستی نال رب دی راہ دسنا ایں۔ مُکدی گل ایھ پئی قیصر نوں لگان دیناروا اے یاں نئیں؟ کیہ اسیں دَیِئے یاں ناں؟ ¹⁵۱۵۔ اوہنے اوہناں دا مکر ویکھدے ہوئیاں اوہناں نوں آکھیا؛ تسیں مینوں کیؤں ازماؤندے او؟ اِک دینار میرے کول لے آؤ پئیی میں ویکھاں۔¹⁶۱۶۔ مُکدی گل ایھ پئی اوہ لے آئے۔ تد اوہنے اوہناں نوں آکھیا پئی ایھ لِکھت اتے مُورت کِہدی اے؟ اوہناں نے آکھیا؛ قیصر دی۔ ¹⁷۱۷۔ یسوع نے اوہناں نوں آکھیا؛ جو کجھ قیصر دا اے، قیصر نوں اتے جو کجھ رب دا اے، رب نوں دیؤ۔ اتے اوہ اوہدے اُتے ڈاھڈے حیران ہوئے۔¹⁸۱۸۔ فیر صدوقی، جہڑے قیامت دے انکاری سن، اوہدے کول آئے اتے اوہدے نال سوال کیتا پئی۔ ¹⁹۱۹۔ اے مرشد! ساڈے جوگی موسیٰ نے لِکھیا اے پئی جیکر کِسے دا بھرا مر جاوے اتے اپنی ووہٹی نوں بے اولاد چھڈ جاوے تاں اوہدا بھرا اوہدی ووہٹی نوں ویاہوے تانجو اپنے بھرا دی پیڑھی اگے ٹور سکے۔²⁰۲۰۔ ست بھرا سن۔ پہلے نے ووہٹی کیتی اتے بے اولاد مر گیا۔ ²¹۲۱۔ تد دوجے نے اوہنوں ویاہیا اتے مر گیا اتے اوہدی وی اولاد ناں ہوئی۔ ایسے طراں تیجے نے۔ ²²۲۲۔ سگوں ستے ای بے اولاد مر گئے اتے سبھناں پِچھے اوہ بی بی وی مر گئی۔ ²³۲۳۔ مُکدی گل ایھ پئی جدوں قیامت وچ اوہ جیؤ پیئن گے تاں اوہ اوہناں وچوں کِہدی ووہٹی ہووے گی؟ کیؤں جو اوہ اوہناں ستاں دی ووہٹی رہ چُکی سی۔²⁴۲۴۔ یسوع نے اوہناں نوں آکھیا؛ کیہ تسیں لِکھتا اتے رب دِی قدرت نوں ناں جانَدے ہوئے خطا تاں نئیں کھاؤندے پئے؟ ²⁵۲۵۔ کیؤں جو جدوں موئیاں وچوں جیؤ پئین گے تاں لوکی ویاہ نئیں کرن گے، ناں ای ویاہے جاؤن گے۔ سگوں اسمان اُتے فرشتےیاں وانگ ہوون گے۔²⁶۲۶۔ اتے کیہ تسیں موسیٰ دی پُستک وچ جھاڑی دے ذکر نال ایھ نئیں پڑھیا پئی رب نے اوہدے نال کلام کر کے آکھیا پئی میں ابراہام دا رب اتے اضحاق دا رب اتے یعقوب دا رب ہاں۔ ²⁷۲۷۔ اوہ موئیاں دا نئیں سگوں جیؤندیاں دا رب اے۔ مُکدی گل ایھ پئی تسیں ڈاھڈی خطا کھائی بیٹھے او۔²⁸۲۸۔ اتے فقیہاں وچوں اِک نے اوہناں دا آڈھا سُنیا اتے جان کے پئی اوہنے اوہناں دا چنگا مکُو ٹھپیا اے۔ تاں اوہدے کول آن کے اوہنوں پُچھیا پئی سبھناں توں اگیترا حکم کہڑا اے؟ ²⁹۲۹۔ یسوع نے جواب دِتا پئی پہلا ایھ اے؛ "اے اسرائیل سُن! پئی رب ساڈا اِکو ای اے"۔ ³⁰۳۰۔ مُکدی گل ایھ پئی توں اپنے رب نوں اپنے سبھو دل، اتے اپنی سبھو جان، اتے اپنی سبھو عقل اتے اپنی سبھو طاقت نال پیار کر۔ ³¹۳۱۔ اتے دوجا ایھ پئی توں اپنے گواہنڈی نوں اپنے وانگ پیار کر۔ ایہناں توں وڈا ہور کوئی حکم نئیں۔³²۳۲۔ اتے فقیہ نے اوہناں آکھیا؛ آفرین اے مُرشد! توں سوہنا جواب دِتا اتے سچ آکھیا اے پئی اوہ اِکو ای اے اتے پئی اوہدے سوا ہور کوئی نئیں۔ ³³۳۳۔ اتے پئی اوہنوں سبھے دل، اتے سبھے عقل اتے سبھے طاقت نال اتے اپنے گواہنڈی نوں اپنے وانگ پیار کرنا سبھ اگنی قربانیاں اتے ذبیحیاں توں اُچیچا اے۔ ³⁴۳۴۔ اتے جدوں یسوع نے ویکھیا پئی اوہنے عقل نال جواب دِتا تاں اوہنوں آکھیا؛ توں رب دی بادشاہی توں چوکھا دور نئیں۔ اتے ایس توں پِچھوں کِسے نے اوہدے نال سوال کرن دی دلیری ناں کیتی۔³⁵۳۵۔ اتے یسوع ہیکل وچ سِیکھ دیندے ویلے آکھن لگا پئی فقیہ کیکر آکھدے نیں پئی مسیح داؤد دا پُتر اے؟ ³⁶۳۶۔ داؤد نے تاں آپ پاک روح نال آکھیا اے پئی خداوند نے میرے خداوند نوں آکھیا پئی میرے سجے ہتھ بیھ۔ جدوں تیکر پئی میں تیرے وَیریاں نوں تیرے پیراں دی چوکی ہیٹھ ناں کر دیواں۔ ³⁷۳۷۔ داؤد تاں آپ اوہنوں خداوند آکھدا اے۔ فیر اوہ اوہدا پُتر کیکر اے؟ اتے لوک چوکھے چاؤاں نال اوہدی سُنَدے سن۔³⁸۳۸۔ اتے اوہنے اپنی سِیکھ وچ آکھیا۔ فقیہاں توں خبردار رہؤ، جہڑے لمے لمے چوغے پا کے پھِرنا اتے بزاراں وچ سلام۔ ³⁹۳۹۔ اتے عبادت خانیاں وچ اگوائی کُرسی اتے دعوتاں وچ اُچیچ پسند کردے نیں۔ ⁴⁰۴۰۔ اوہ بیوہ بیبیاں دے گھر کھؤندے اتے مکاری نال لمی نماز پڑھدے نیں۔ اوہناں اُتے چوکھا ڈاھڈا فتویٰ دِتا جاوے گا۔⁴¹۴۱۔ فیر یسوع خزانے دے ساہمنے بیھ کے ویکھ رہیا سی پئی لوکی خزانے وچ کِسراں پیسے پاؤندے نیں۔ اتے بتھیرے دھن والیاں نے بتھیرا کجھ پایا۔ ⁴²۴۲۔ اتے اِک کنگال بیوہ نے آن کے دو پیسے مطلب اِک ٹکا اوہدے اوہدے وچ پایا۔⁴³۴۳۔ تد اوہنے اپنے چیلیاں نوں کول سد کے اوہناں نوں آکھیا؛ میں تہانوں سچی آکھدا ہاں پئی جہڑے خزانے وچ پاؤندے نیں، اوہناں سبھناں توں چوکھا ایس کنگال بیوہ نے پایا اے۔ ⁴⁴۴۴۔ کیؤں جو سبھے اپنے مال دے وادھے وچوں پاؤندے نیں۔ پر ایہنے اپنی غریبی وچوں اپنا سبھ کجھ مطلب اپنی سبھو پُونجی پا دِتی اے۔

13¹۱۔ اتے جدوں اوہ ہیکل توں باھر جا رہیا سی۔ اہدے چیلیاں وچوں اِک نے اوہنوں آکھیا؛ اے مُرشد! ویکھ ایھ کِنج دے روڑ اتے محل ماڑِیاں نیں۔ ²۲۔ اتے یسوع نے جواب وچ آکھیا پئی کیہ توں ایھ وڈِیاں محل ماڑِیاں ویکھدا ایں؟ ایتھ کِسے روڑے اُتے روڑا چھڈیا ناں جاوے گا، جہڑا ڈیگیا ناں جاوے۔³۳۔ اتے جدوں اوہ زیتون دے پہاڑ اُتے ہیکل دے ساہمنے بیٹھا سی، تاں پطرس اتے یعقوب اتے یوحنا اتے اندریاس نے وکھ ہو کے اوہنوں پُچھیا۔ ⁴۴۔ سانوں دس پئی ایھ گلاں کدوں ہؤن گئیاں؟ اتے جدوں ایھ سبھ کجھ پورا ہؤن لگے گا تاں اوس ویلے دی کیہ نشانی ہووے گی؟⁵۵۔ تد یسوع نے اوہناں نوں آکھنا شروع کیتا۔ خبردار رہؤ پئی کوئی تہانوں توکھا ناں دیوے۔ ⁶۶۔ کیؤں جو بتھیرے میرا ناں لے کے آؤن گے اتے آکھن گے پئی میں ای ہاں۔ اتے اوہ بتھیریاں نوں ورغلاؤن گے۔⁷۷۔ اتے جدوں تسیں لڑائیاں اتے لڑائیاں دی فواہ سُنو تاں گھبرا نئیں جانا۔ کیؤں جو ایہناں دا ہؤنا تاں ضروری اے پر اوس ویلے مُکا نئیں ہؤنا۔ ⁸۸۔ کیؤں جو قوم اُتے قوم چڑھائی کرے گی۔ اتے تھاں تھاں بھُچال آؤن گے اتے کال پین گے۔ ایھ گلاں حالے دُکھاں دا شروع ای ہؤوے گا۔⁹۹۔ پر تسیں خبردار رہؤ۔ اوہ تہانوں عدالتاں دے ہتھ حوالے کرن گے اتے عبادت خانیاں وچ کوڑے مارن گے اتے میری خاطر تسیں حاکماں اتے بادشاہواں دے اگے کھلاھرے جاؤ گے۔ تانجو اوہناں جوگی گواہی ہووے۔ ¹⁰۱۰۔ پر ضرور اے پئی پہلاں سبھناں قوماں وچ انجیل دی منادی کیتی جاوے۔¹¹۱۱۔ پر جدوں لوک تہانوں لیجا کے حوالے کرن تاں پہلاں توں فکر نئیں کرنی پئی اسیں کیہ آکھاں گے۔ سگوں جو کجھ اوس ویلے آکھنا ہووے گا، تہانوں دس دِتا جاوے گا۔ اوہوئی آکھنا۔ کیؤں جو کُون والے تسیں نئیں سگوں پاک روح اے۔ ¹²۱۲۔ اتے بھرا نوں بھرا۔ اتے پُتر نوں پیؤ۔ جانوں مرن لئی پھڑوائے گا اتے اولاد ماپیاں دے برخلاف اُٹھ کھلووے گی۔ اتے اوہناں نوں جانوں مروا دیوے گی۔ ¹³۱۳۔ اتے میرے ناں پاروں سبھ لوک تہاڈے نال وَیر وِڈن گے۔ پر جہڑا وی اخیر تیکر جرے گا، اوہوئی نجات پاوے گا۔¹⁴۱۴۔ جِس ویلے تسیں مکروہ شئے نوں اوس تھانویں کھلوتا ویکھو، جِتھے اوہنوں روا نئیں، (جہڑا پڑھے، سمجھ لئوے) تد جہڑے یہودیہ وچ ہؤن اوہ پہاڑاں اُتے نس جاؤن۔ ¹⁵۱۵۔ اتے جہڑے کوٹھے اُتے ہؤن اوہ گھر وچ تھلے ناں لَیھن اتے ناں اندر وڑن پئی گھروں کجھ لیئن۔ ¹⁶۱۶۔ اتے جہڑے پیلی وچ ہؤن اوہ اپنے لیڑے لیئن جوگی پِچھاں نوں ناں مُڑن۔¹⁷۱۷۔ پر ہاڑا اوہناں اُتے، جہڑیاں اوہناں دیہاڑیاں وچ امید نال ہؤن۔ اتے جہڑیاں دُدھ پیاؤندِیاں ہؤن۔ ¹⁸۱۸۔ دعا منگو پئی ایھ سبھ کجھ سیال وچ ناں ہؤوے۔ ¹⁹۱۹۔ کیؤں جو اوہ دیہاڑے اجہی مصیبت دے ہؤن گے پئی لوکائی دے شروع توں اج تیکر ناں کدی ہَؤئے اتے ناں ای کدی ہؤن گے۔ ²⁰۲۰۔ اتے جیکر رب اوہناں دیہاڑیاں نوں گھٹاؤندا ناں تاں کوئی وی بندہ بشر نہ بچدا۔ پر وہناں چُنے ہوئیاں دی خاطر، جنھاں نوں اوہنے چُنیا اے، دیہاڑیاں نوں گھٹا دِتا۔²¹۲۱۔ اوس ویلے جیکر کوئی تہانوں آکھے۔ ویکھو! اوتھے ہے، تاں وساہ نئیں کھاؤنا۔ ²²۲۲۔ کیؤں جو جھوٹے مسیح اتے جھوٹے نبی اُٹھ کھلؤن گے اتے نشانیاں اتے کرامات وکھاؤن گے پئی جیکر ہو سکیا تاں چُنے ہوئیاں نوں وی ورغلا لئین۔ ²³۲۳۔ مُکدی گل ایھ پئی تسیں خبردار رہؤ۔ ویکھو! میں تہانوں پہلاں ای دس دِتا اے۔²⁴۲۴۔ پر اوہناں دیہاڑیاں وچ مصیبت دے مگروں سورج نھیر ہو جاوے گا۔ اتے چن اپنا چانن نئیں دیوے گا۔ ²⁵۲۵۔ اتے اسمان دے تارے ڈِگن گے اتے اسمانی طاقتاں ہلائیاں جاؤن گِیئاں۔ ²⁶۲۶۔ اتے تد لوک ابنِ انسان نوں بدلاں اُتے قدرت اتے جلال نال آوندیاں ویکھن گے۔ ²⁷۲۷۔ اتے اوس ویلے اوہ اپنے فرشتیاں نوں گھل کے اپنے بندیاں نوں دھرتی تھوں امبراں تیکر چؤاں پاسیوں کٹھا کرن گے۔²⁸۲۸۔ ہُون انجیر دے رُکھ تھوں ایھ مثال سِکھو۔ جِیوں اوہدی ٹاہنی نرم ہُندی اتے پتے نکلدے نیں، تاں تسیں جان لیندے او پئی گرمی نیڑے اے۔ ²⁹۲۹۔ ایسے طراں تسیں وی جدوں ایھ ہُندیاں ویکھو تاں جان لئؤ پئی اوہ نیڑے سگوں بُوہے اُتے اے۔³⁰۳۰۔ میں تہانوں سچی آکھدا ہاں پئی ایھ پیڑھیااُکا نا مُکے گی جدوں تیکر سبھ کجھ پورا نا ہو جاوے۔ ³¹۳۱۔ اسمان اتے دھرتی ٹل جان گے پر میریاں گلاں نا ٹلن گِیئاں۔ ³²۳۲۔ پر اوس دیہاڑے اتے ویلے بارے کوئی نئیں جان دا، سوائے باپ دے۔ نا اسمان دے فرشتے اتے نا ای پُتر۔³³۳۳۔ مُکدی گل ایھ پئی خبردار اتے جاگدے رہؤ اتے دعا کرو۔ کیؤں جو تسیں نئیں جان دے پئی اوہ ویلا کدوں آوے گا۔ ³⁴۳۴۔ ایھ اوس بندے وانگ اے، جہڑا گھر چھڈ کے پردیس ٹُر گیا۔ اتے اپنے نؤکراں نوں اختیار اتے ہر اِک نوں اوہدا کم دِتا، اتے راکھے نوں حکم دِتا پئی جاگدا رہؤے۔³⁵۳۵۔ مُکدی گل ایھ پئی جاگدے رہؤ (کیؤں جو تسیں نئیں جان دے پئی گھر دا مالک کدوں آوے گا۔ شام نوں یا ادھی رات نوں یا کُکڑ دے بانگ دین ویلے یا سویرے)۔ ³⁶۳۶۔ اِنج نا ہووے پئی اوہ اچانک آوے اتے تہانوں سُتا ویکھے۔ ³⁷۳۷۔ اتے جو کجھ میں تہانوں آکھدا ہاں اوہو ای سبھناں نوں آکھدا ہاں پئی جاگدے رہؤ۔

14¹۱۔ دو دیہاڑے مگروں فسَح اتے فطیر دی عید آؤن والی سی اتے سردار کاہن اتے فقیہ وچار کرن لگے پئی اوہنوں کِنج توکھے نال پھڑ کے مارِیئے۔ ²۲۔ پر اوہ آکھدے سن پئی دِن دیہار اُتے نئیں۔ تاں جےاِ نج ناں ہووے پئی لوکاں وچ فساد پَے جاوے۔³۳۔ اتے جدوں اوہ بیت عنیاہ وچ شمعون کوڑھی دے گھر وچ سی اتے کھاؤن لئی بیٹھا ہویا سی تاں اِک بی بی سنگِ مرمر دے عطردان وچ جٹاماسی دا چوکھا ماہنگا اتے خالص عطر لئیائی اتے عطردان نوں بھنھ کے اوہدے سِر اُتے پایا۔ ⁴۴۔ پر کجھ اپنے دل وچ رِنج ہو کے آکھن لگے پئی ایہہ عطر کیؤں ضائعا کیِتا گئیا۔ ⁵۵۔ کیؤں جو ایہہ عطر تِن سو دینار تھوں چوکھا وِک سکدا سی اتے ماہتڑاں دی امداد کیتی جا سکدی سی، اتے اوہ اوہنوں ملامت کرن لگ پئے۔⁶۶۔ تد یسوع نے آکھیا؛ اوہنوں چھڈ دیئو۔ اوہنوں کیؤں تنگ کر دے او؟ اوہنے تاں میرے نال بھلیائی کیتی اے۔ ⁷۷۔ کیؤں جو ماہتڑ تاں سدا تہاڈے کول نیں۔ تسیں جدوں چاہؤ اوہناں نال نیکی کر سکدے او۔ پر میں تہاڈے کول سدا نئیں رہؤاں گا۔ ⁸۸۔ جو کجھ اوہدے کولوں ہو سکدا سی، اوہنے کیتا۔ اوہنے اگیترا ای میرے جُسے کو دفناؤن جوگی عطر مَلیا اے۔ ⁹۹۔ میں تہانوں سچی آکھناں پئی کُل جگ وچ، جِتھے کدھرے ایس انجیل دی منادی کیتی جاوے گی، ایہہ وی، جو ایہنے کیتا اے، ایہدی یادگاری جوگی دسیا جاوے گا۔¹⁰۱۰۔ اتے یہودا اسکریوتی، جیہڑا اوہناں بارھاں وچوں سی، سردار کاہناں دے کول گئیا۔ تانجو اوہنوں اوہناں دے ہتھ پھڑائے۔ ¹¹۱۱۔ اوہ ایہہ سُن کے خوش ہَوئے اتے اوہنوں نقدی دین دا وعدہ کیتا۔ تد اوہ اوہنوں پھڑاؤن دا چنگا موقعا بھالن لگ پیا۔¹²۱۲۔ اتے عیدِ فطیر دے پہلے دیہاڑے، جدوں فسَح ذبح کیتا جاؤندا سی، اوہدے چیلیاں نے اوہنوں آکھیا؛ توں کِتھے چاہؤنا ایں پئی اسیں جا کے تیرے جوگی فسَح کھاؤن دا پربندھ کرِیئے؟ ¹³۱۳۔ مُکدی گل ایہہ پئی اوہنے اپنے چیلیاں وچوں دو نوں گھلیا اتے اوہناں نوں آکھیا؛ شہر وچ جاؤ۔ اِک بندا پانی دا گھڑا چُک کے تہانوں مِلے گا، اوہدے مگر مگر ٹُردے جاؤنا۔ ¹⁴۱۴۔ اتے جِتھے اوہ وڑے، اوس گھر دے مالک نوں پُچھنا؛ اُستاد آکھدا اے پئی میرے جوگی اوہ نعمت خانہ کیہڑا اے، جِتھے میں اپنے چیلیاں نال فسَح کھاؤاں گا؟¹⁵۱۵۔ اوہ اِک وڈا بالا خانہ سی، جِنھوں سجایا گئیا اے، ےتہانوں وکھاوے گا۔ اوتھے ای ساڈے جوگی تیاری کرو۔ ¹⁶۱۶۔ تد چیلے چلے گئے اتے شہر وچ آن کے جیویں اوہنے اوہناں نوں آکھیا سی، اونویں ای ویکھیا اتے فسَح تیار کیتی۔¹⁷۱۷۔ جدوں شام ہوئی تاں اوہ اوہناں بارھاں دے نال آیا۔ ¹⁸۱۸۔ اتے جدوں اوہ بیھ کے کھا رہئے سن، تاں یسوع نے آکھیا؛ میں تہانوں سچی آکھناں پئی تہاڈے وچوں اِک، جیہڑا میرے نال کھاؤندا اے، مینوں پھڑوائے گا۔ ¹⁹۱۹۔ تد اوہ دُکھی ہؤن لگے اتے واری واری اوہنوں آکھن لگے؛ کیہ میں ہاں؟²⁰۲۰۔ اوہنے اوہناں نوں آکھیا؛ ایہناں بارھاں وچوں اِک اے، جیہڑا میرے نال تھالی وچ ہتھ پاؤندا اے۔ ²¹۲۱۔ ابنِ انسان تاں جیویں اوہدے حق وچ لِکھیا اے، جاؤندا ای اے۔ پر ہاڑا اوس بندے اُتے، جیہڑا ابنِ انسان نوں پھڑوائے گا۔ اوہدے جوگی چنگا سی پئی اوہ بندا ناں ای جمدا۔²²۲۲۔ اتے جدوں اوہ کھا رہئے سن، تاں یسوع نے روٹی لَئی اتے برکت دے کے بھنی اتے اوہناں نوں دِتی اتے آکھیا؛ لَؤ ایہہ میرا جُسا اے۔ ²³۲۳۔ اتے پیالا لَے کے شکر کیتا اتے اوہناں نوں دِتا اتے اوہناں سبھناں نے اوہدے وچوں پیتا۔ ²⁴۲۴۔ اتے اوہنے اوہناں نوں آکھیا؛ ایہہ نویں عہد دا میرا اوہ لہؤ اے، جیہڑا بتھیریاں جوگی وگایا جاؤندا اے۔ ²⁵۲۵۔ میں تہانوں سچی آکھناں پئی میں انگور دے شِیرے وچوں فیر کدی ناں پیواں گا۔ اوس دیہاڑے تیکر پئی میں ایہنوں رب دی بادشاہی وچ نواں ناں پیواں۔²⁶۲۶۔ تد اوہ وڈیائی گا کے زیتون دے پہاڑ نوں گئے۔ ²⁷۲۷۔ اتے یسوع نے اوہناں نوں آکھیا؛ تسیں سبھو اج دی رات میرے پاروں ٹھیڈا کھاؤ گے۔ کیؤں جو لِکھیا اے؛ میں ایالی نوں ماراں گا اتے بھیڈاں تِتر بِتر ہو جاؤن گئیاں۔²⁸۲۸۔ پر میں اپنے جیؤ پین مگروں تہاڈے تھوں اگیترا گلیل نوں جاواں گا۔ ²⁹۲۹۔ تد پطرس نے اوہنوں آکھیا؛ بھانویں سبھ تیرے پاروں ٹھیڈا کھاؤن گے۔ پر میں نئیں کھاواں گا۔³⁰۳۰۔ یسوع نے اوہنوں آکھیا؛ میں تینوں سچی آکھناں پئی اج ای رات کُکڑ دے دوبارہ بانگ دین تھوں اگیترے توں تِن واری میرا انکار کریں گا۔ ³¹۳۱۔ اتے اوہنے ہور وی جوش نال آکھیا؛ جیکر مینوں تیرے نال مرنا وی پوے تاں وی تیرا انکار کدی ناں کراں گا، اتے سبھناں نیں اِنج ای آکھیا۔³²۳۲۔ فیر اوہ اِک تھاں آئے، جہدا ناں گتسمنی سی اتے اوہنے اپنے چیلیاں نوں آکھیا؛ ایتھے بیٹھے رہؤ، جدوں تیکر میں دعا کرناں۔ ³³۳۳۔ اتے پطرس اتے یعقوب اتے یوحنا نوں اپنے نال لے کے ڈاھڈا دُکھی ہؤن لگا۔ ³⁴۳۴۔ اتے اوہنان نوں آکھیا؛ میری جن مرن توڑی ڈاھڈی دُکھی اے۔ تسیں ایتھے کھلوؤ اتے جاگدے رہؤ۔³⁵۳۵۔ اتے اوہ کجھ اگے ودھ کے بھوئیں اُتے ڈگا اتے دعا کیتی؛ جیکر ہو سکدا اے تاں ایہہ گھڑی میتھوں ٹل جاوے۔ ³⁶۳۶۔ اتے آکھیا؛ ابا! سبھ کجھ توں کر سکدا ایں۔ ایس پیالے نوں میتھوں ٹال دے۔ تاں وی جیویں میں چاہؤناں اونویں نئیں سگوں جیویں توں چاہؤنا ایں، ہووے۔³⁷۳۷۔ فیر اوہ آیا اتے اوہناں نوں سُتا ویکھیا۔ اتے پطرس نوں کھیا؛ شمعون! کیہ توں سُتا ایں؟ کیہ توں اِک گھڑی وی ناں جاگ سکیا؟ ³⁸۳۸۔ جاگدے اتے دعا کردے رہؤ۔ تانجو زمایش وچ ناں پَے جاؤ۔ روح تاں چُست اے، پر جُسا ماڑا اے۔ ³⁹۳۹۔ فیر چلا گیا اتے اوہو ای اکھر دوہرا کے دعا کیتی۔⁴⁰۴۰۔ اتے واپس مُڑ کے اوہناں نوں سُتا ویکھیا۔ کیؤں جو اوہناں دِیاں اکھاں نیندر نال بھریاں سن اتے اوہ نئیں جان دے سن پئی اوہنوں کیہ جواب دین۔ ⁴¹۴۱۔ اتے فیر تیجی وار آن کے اوہناں نوں آکھیا؛ ہُن سُتے رہؤ اتے ارام کرو۔ بس ویلا سِر اُتے آن پیا اے۔ ویکھو! ابنِ انسان گناہگاراں دے ہتھ کیتا جاؤندا اے۔ ⁴²۴۲۔ اُٹھو چلیئے۔ ویکھو! مینوں پھڑواؤن والا نیڑے ای اے۔⁴³۴۳۔ اوہ ایہہ آکھ ای رہیا سی پئی یہودا اسکریوتی اپڑ گیا، جیہڑا ایہناں بارھاں وچوں اِک سی اتے سردار کاہناں اتے فقیہاں اتے بزرگاں ولوں اِک وڈا جتھا تلواراں اتے ڈانگاں پھڑ کے اوہدے نال سی۔ ⁴⁴۴۴۔ اتے پھڑواؤن والے نے اوہناں نوں ایہہ نشانی دسی سی پئی جنھوں چُماں، اوہو ای اے۔ اوہنوں پھڑ لینا اتے سنبھال کے لیجانا۔ ⁴⁵۴۵۔ اوہ آن کے چھیتی نال اوہدے کول گئیا اتے آکھیا؛ ربی! اتے مکر نال اوہنوں چُمیا۔ ⁴⁶۴۶۔ تد اوہناں نے اوہنوں پھڑ لئیا۔⁴⁷۴۷۔ اتے کول کھلوتے ہوئیاں وچوں اِک نے تلوار کھِچ کے سردار کاہن دے نؤکر اُتے چلائی اتے اوہدا کن وڈھ دِتا۔ ⁴⁸۴۸۔ تد یسوع نے اوہناں نوں آکھیا؛ کیہ تسیں تلواراں اتے ڈانگاں لے کے ایس لئی آئے او پئی میں ڈاکو ہاں؟ ⁴⁹۴۹۔ میں تاں ہر روز تہاڈے کول ہیکل وچ تعلیم دیندا ساں اتے تسیں مینوں نئیں پھڑیا۔ پر ایہہ تاں ہویا پئی لِکھتاں پوریاں ہؤن۔ ⁵⁰۵۰۔ ایس گل اُتے سبھ اوہنے چھڈ کے نس وگے۔⁵¹۵۱۔ پر اِک جوان، جہدے جُسے اُتے نِری کتانی چادر سی، اوہدے مگر مگر ٹُر پیا، اتے لوکاں نے اوہنوں پھڑ لئیا۔ ⁵²۵۲۔ پر اوہ چادر چھڈ کے ننگا ای نس وگیا۔⁵³۵۳۔ تد اوہ یسوع نوں وڈے کاہن کول لے گئے اتے سبھو سردار کاہن اتے فقیہ اتے بزرگ اوہدے ول کٹھے ہَوئے۔ ⁵⁴۵۴۔ پر پطرس دور دور اوہدے مگر وڈے کاہن دے صحن وچ اندر تیکر اپڑ گیا، اتے نؤکراں نال بیھ کے اگ سیکن لگا۔⁵⁵۵۵۔ تد سردار کاہن سنھے کل وڈی عدالت دے یسوع دے برخلاف گواہی بھالن لگے۔ تانجو اوہنوں جانوں مارن۔ پر گواہی ناں لبھی۔ ⁵⁶۵۶۔ کیؤں جو بتھیریاں نیں اوہدے برخلاف جھوٹی گواہی دِتی پر اوہناں دِیاں گواہیاں آپو وچ ناں رلیاں۔⁵⁷۵۷۔ فیر کجھ نیں اُٹھ کے اوہدے برخلاف جھوٹی گواہی دِتی اتے آکھیا۔ ⁵⁸۵۸۔ اسیں ایہدے مُونھوں سُنیا اے پئی میں ایس ہیکل نو، جیہڑی ہتھ نال بنی اے، ڈھاہواں گا، اتے تِن دناں وچ دوجی بناواں گا، جیہڑی ہتھ نال ناں بنی ہووے۔ ⁵⁹۵۹۔ اتے ایس گل وچ وی اوہناں دی گواہی ناں رلی۔⁶⁰۶۰۔ تد وڈے کاہن نے وچکار کھلو کے اِنج آکھدے ہوئے یسوع پُچھیا؛ توں کجھ جواب نئیں دیندا؟ ایہہ تیرے سِر کیہ الزام دھردے نیں؟ ⁶¹۶۱۔ پر اوہ چُپ ای رہیا اتے کجھ جواب باں دِتا۔ فیر وڈا کاہن اوہنوں پُچھن لگا اتے اوہنوں آکھیا؛ کیہ توں المسیح ایں؟ رب دا پُتر؟ ⁶²۶۲۔ یسوع نے آکھیا؛ میں ہاں۔ تسیں ابنِ انسان نوں القادر دے سجے بیٹھا اتے اسمانی بدلاں نال آؤندا ویکھو گے۔⁶³۶۳۔ ایس گل اُتے وڈے کاہن نے اپنا چِگا پاڑ کے آکھیا؛ ہُن سانوں گواہواں دی کیہ لوڑ؟ ⁶⁴۶۴۔ ویکھو! تسیں ایہہ کُفر سُنیا اے۔ تہاڈا وچار کیہ اے؟ اوہناں سبھناں نیں فتویٰ لایا پئی اوہ جانوں مرن دے لائق اے۔ ⁶⁵۶۵۔ تد کجھ اوہدے اُتے تُھکن لگے، اتے اوہدا مُنھ کَجدے اتے اوہنوں مُکے مار کے آکھن لگے۔ نبوت کر اتے نؤکر اوہنوں چنڈاں ماردے لے گئے۔⁶⁶۶۶۔ اتے جدوں پطرس تھلے صحن وچ سی تاں وڈے کاہن دی نؤکرانیاں وچوں اِک آئی۔ ⁶⁷۶۷۔ اتے پطرس نوں اگ سیکدا ویکھ کے اوہدے اُتے نگاہ کر کے آکھیا؛ توں وی یسوع ناصری دے نال سیں۔ ⁶⁸۶۸۔ اوہنے انکار کیتا اتے آکھیا؛ میں تاں ناں ای جان دا ہاں اتے ناں ای سمجھدا ہاں پئی توں کیہ آکھدی ایں، اتے اوہ باھر ٹُر گیا، اتے کُکڑ نیں بانگ دِتی۔⁶⁹۶۹۔ یر اوہ نؤکرانی، جنھے اوہنوں ویکھیا سی، کول کھلوتے ہوئیاں نوں دوبارہ آکھن لگی پئی ایہہ اوہناں وچوں ای اے۔ ⁷⁰۷۰۔ اوہنے فیر انکار کیتا اتے کجھ چِر مگروں کول کھلوتے ہَوئے پطرس نوں فیر آکھن لگے پئی سچی مُچی توں اوہناں وچوں ای ایں۔ کیؤں جو توں وی گلیلی ایں۔⁷¹۷۱۔ پر اوہ لعنت کرن اتے سونھ کھاؤن لگا پئی میں ایس بندے نوں، جہدی تسیں گل کردے او، نئیں جان دا۔ ⁷²۷۲۔ اتے یکدم کُکڑ نے دوبارہ بانگ دِتی۔ تد پطرس نوں اوہ گل چیتے آئی، جیہڑی یسوع نے اوہنوں آکھی سی پئی کُکڑ دے دوبارہ بانگ دین تھوں اگیترے توں تِن واری میرا انکار کریں گا۔ ایس گل اُتے اوہ ڈھاواں مار کے رویا۔

15¹۱۔ جِیویں سویر ہوئی سردار کاہناں نے وڈیریاں اتے فقیہاں اتے بھری عدالت دے نال صلاح کر کے یسوع نوں بنھیا اتے لیجا کے پیلاطوس دے حوالے کیتا۔ ²۲۔ اتے پیلاطوس نے اوہنوں پُچھیا؛ کیہ توں یہودیاں دا بادشاہ ایں؟ اوہنے جواب وچ اوہنوں آکھیا؛ توں آپ ای آکھدا ایں۔ ³۳۔ اتے سردار کاہن اوہدے اُتے بتھیریاں گلاں دا الزام لاؤندے رہئے۔⁴۴۔ تد پیلاطوس نے اوہنوں فیر پُچھیا؛ کیہ کیہ توں کجھ وی جواب نئیں دیویں گا؟ ویکھ اوہ تیرے اُتے کِنے الزام لاؤندے پئے نیں۔ ⁵۵۔ پر یسوع نے فیر کوئی جواب وی نا دِتا۔ ایتھوں تیک پئی پیلاطوس حیران ہویا۔⁶۶۔ اتے اوہ عید اُتے اِک قیدی نوں اوہناں جوگی چھڈ دیندا سی، جہدے واسطے اوہ عرضی کردے سن۔ ⁷۷۔ اتے اِک بندا جہدا ناں برابا سی، ہورناں قیدیاں نال قید سی، اتے اوہدے اُتے قتل دا وی الزام سی۔ ⁸۸۔ اتے جدوں لوک اوہدے کول آن کے عرض کرن لگے پئی اوہوای کر، جو توں سدا ساڈے جوگی کرنا ایں۔⁹۹۔ تاں پیلاطوس نے اوہناں دے جواب وچ آکھیا پئی کیہ تسیں چاہؤندے او پئی میں تہاڈے جوگی یہودیاں دے بادشاہ نوں چھڈ دیواں؟ ¹⁰۱۰۔ کیؤں جو اوہ جان دا سی پئی سردار کاہناں نے اوہنوں کؤڑ نال میرے حوالے کیتا اے۔ ¹¹۱۱۔ پر سردار کاہناں نے لوکاں نوں ایھ آکھن دی شہ دِتی پئی ساڈے جوگی برابا نوں ای چھڈے۔¹²۱۲۔ پیلاطوس نے فیر اوہناں نوں آکھیاپئی جنھوں تسیں یہودیاں دا بادشاہ آکھدے او، اوہدا میں کیہ کراں؟ ¹³۱۳۔ لوکاں نے چِیک کے آکھیا پئی اوہنوں سُولی چاڑھ۔¹⁴۱۴۔ پر پیلاطوس نے اوہناں نوں آکھیا؛ کیؤں؟ ایہنے کیہ بریائی کیتی اے؟ تد لوک ہؤر وی چِیک کے آکھن لگے پئی ایہنوں تاں سولی اُتے ای چاڑھ۔ ¹⁵۱۵۔ تد پیلاطوس نے لوکاں نوں خوش کرن لئی برابا نوں چھڈ دِتا، اتے یسوع نوں کوڑے مروا کے سوُلی چاڑھن والیاں دے حوالے کر دِتا۔¹⁶۱۶۔ اتے سپاہی اوہنوں قِلعے دے برانڈے وچ لے گئے اتے سبھو دستے نوں کٹھا کیتا۔ ¹⁷۱۷۔ اتے اوہناں نے اوہنوں ارغوانی چوغا پوایا اتے کنڈیاں دا تاج بنا کے اوہدے سِر اُتے دھریا۔ ¹⁸۱۸۔ اتے اوہنوں سلام کرن لگے پئی اے یہودیاں دے بادشاہ! سلام۔¹⁹۱۹۔ اتے اوہ اوہدے سِر اُتے کانھا ماردے اتے اوہدے اُتے تھُکدے اتے گوڈے نِوا کے اوہنوں سجدہ کردے رہئے۔ ²⁰۲۰۔ اتے جدوں اوہنوں ٹھٹھا کر لئیا تاں ارغوانی چوغا اوہدے جُسے توں لاہیا اتے اوہدے ای لیڑے اوہنوں پوا کے سولی چاڑھن جوگی باھر لے گئے۔ ²¹۲۱۔ اتے شمعون ناں دا اِک قینانی ، جہڑا اسکندر رُوفس دا پیؤ سی، اوتھوں لنگھیا تاں اوہناں نے اوہنوں پھڑیا تانجو اوہدی سُولی چُکے۔²²۲۲۔ اتے اوہ اوہنوں گُلگوتا دی تھاں لے آئے، جہدا مطلب کھوپڑی دی تھاں اے۔ ²³۲۳۔ اتے مے وچ مُر رلا کے اوہنوں دِتی۔ پر اوہنے چکھی وی ناں۔ ²⁴۲۴۔ اوہناں نے اوہنوں سُولی چاڑھیا اتے قرعا پا کے اوہدے لیڑے لِتے ونڈ لَئے۔²⁵۲۵۔ اتے تِیجی گھڑی سی، جدوں اوہناں نے اوہنوں سولی چاڑھیا۔ ²⁶۲۶۔ اتے اوہدے سِر اُتے اِک سرناواں ٹنگیا، جہدے اُتے اوہدا الزام لکھیا پئی ایھ "یہودیاں دا بادشاہ" اے۔ ²⁷۲۷۔ اتے اوہناں نے اوہدے نال دو ڈاکُؤاں نوں، اِک سجے، اتے دوجا کھبے، سولی چاڑھیا۔ ²⁸۲۸۔ (اِنج ایھ لکھت پوری ہوئی پئی "اوہ بدکاراں وچ گِنیا گیا")۔²⁹۲۹۔ اتے جہڑے کولوں لنگھدے سن، اوہ سِر ہلا ہلا کے اوہدے اُتے کُفر بولدے سن اتے آکھدے سن پئی واہ! توں جہڑا رب دی ہیکل نوں ڈھاؤندا اتے تِن دیہاڑے مگروں اوہنوں بناؤندا ایں۔ ³⁰۳۰۔ اپنے آپ نوں بچا اتے سُولی اُتوں تھلے لیھ آ۔³¹۳۱۔ اتے اِنج ای سردار کاہن وی فقیہاں سنھے آپو وچ اِنج آکھ کے ٹھٹھا کردے سن پئی ایہنے ہورناں نوں بچایا، پر اپنے آپ نوں نئیں بچا سکدا۔ ³²۳۲۔ اسرائیل دا بادشاہ المسیح ہون سولی توں تھلے لیھ آوے۔ تانجو اسیں ویکھئے اتے ایمان لئیایئے۔ اتے اوہ وی جہڑے اوہدے نال سولی چاڑھے گئے سن، اوہنوں گلاں کردے سن۔³³۳۳۔ اتے جدوں چھیویں گھڑی ہوئی تاں نوویں گھڑی ویلے سبھے دیس وچ نھیرا ہو گیا۔ ³⁴۳۴۔ اتے نوویں گھڑی ویلے یسوع اُچی واج نال چیک کے آکھیا؛ ایلی! ایلی! لما شبقتانی؟ جہدا مطلب اے؛ میریا ربا! میریا ربا! توں مینوں کیؤں چھڈ دِتا؟ ³⁵۳۵۔ جہڑے اوتھے کھلوتے سن، اوہناں وچوں کجھ ایھ سُن کے آکھن لگے پئی ویکھو! اوہ ایلیاہ نوں سددا اے۔³⁶۳۶۔ اتے اِک نے نس کے اتے اسفنج نوں سِرکے وچ بھیؤں کے اتے کانھے اُتے دھر کے اوہنوں پِین جوگی دِتا اتے آکھیا؛ کھلو جاؤ۔ اسیں ویکھیئے۔ خؤرے ایلیاہ اوہنوں بچاؤں لئی آ جاوے۔ ³⁷۳۷۔ تد یسوع نے اُچی واج نال چِیک کے ساہ دے دِتے۔ ³⁸۳۸۔ اتے ہیکل دا پردا اُتوں لے کے تھلے تیکر دو ٹوٹے ہو گیا۔³⁹۳۹۔ اتے جہڑا صوبے دار اوہدے اگے کھلوتا سی، جدوں اوہنے اوہنوں ساہ دیندے ویکھیا، تاں آکھیا پئی ایھ بندا سچی مُچی رب دا پُتر سی۔ ⁴⁰۴۰۔ اتے کجھ بیبیاں وی دُوروں ویکھ رہیاں سن۔ اوہناں وچ مریم مگدلینی اتے نِکے یعقوب اتے یوسف دی ماںمریم اتے سلومی وی سن۔ ⁴¹۴۱۔ جدوں اوہ گلیل وچ سی، تاں اوہ اوہدے مگرِیں ٹُر پیدیاں اتے اوہدی سیوا کردیاں سن۔ اتے بتھیریاں ہور وی سن، جہڑیاں اوہدے نال یروشلیم وچ آئیاں سن۔⁴²۴۲۔ اتے جدوں شام ہوئی تاں ایس لئی کیؤں جو سبت توں اگیترا دیہاڑا سی۔ ⁴³۴۳۔ یوسف ارمتی، جہڑا نامی مشیر اتے آپ وی رب دی بادشاہی دا چاہیوان سی، آیا اتے دلیری نال پیلاطوس دے اگے کھلو کے یسوع دی لاش منگی۔ ⁴⁴۴۴۔ اتے پیلاطوس حیران ہویا پئی کیہ اوہ مر وی گیا اے۔ اتے صوبے دار نوں سد کے اوہدے توں پُچھیا پئی کیہ اوہ مر گیا اے؟⁴⁵۴۵۔ اتے جدوں صوبے دار توں اِنج پتا کیتا تاں لاش یوسف دے حوالے کروا دِتی۔ ⁴⁶۴۶۔ اتے اوہنے کتانی چادر مُل لئی اتے اوہنوں سُولی توں لاہ کے چادر وچ کفنایا اتے اوہنوں اِک قبر وچ دھریا، جہڑی چٹان وچ کھودی گئی سی۔ اتے اوس قبر دے مُنھ اُتے اِک بھارا پتھر دھروا دِتا۔ ⁴⁷۴۷۔ اتے مریم مگدلینی اتے یوسف دی ماں مریم ویکھ رہیاں سن پئی اوہنوں کِتھے دھردے نیں۔

16¹۱۔ جدوں سبت لنگھ گیا تاں مریم مگدلینی اتے یعقوب دی ماں مریم اتے سلومی نے خُشبو والیاں شیؤاں مُل لئیاں تانجو جا کے اوہدے جُسے اُتے مَلن۔ ²۲۔ اتے اوہ ہفتے دے پہلے دیہاڑے سورج اُگن توں اگیترے ای قبر اُتے آئیاں۔³۳۔ اتے آپو وچ آکھدیا سن پئی ساڈے جوگی ایس پتھر نوں قبر دے مُنھ توں کہڑا ہٹاوے گا؟ ⁴۴۔ جدوں اوہناں نے نگاہ کیتی تاں اوس پتھر نوں ہٹیا ہویا ویکھیا۔ اوہ پتھر چوکھا وڈا سی۔⁵۵۔ اتے قبر دے اندر جا کے اوہناں نے اِک جوان نوں چِٹے لباس وچ سجے پاسے بیٹھیاں ویکھیا تاں بتھیرا حیران ہوئیاں۔ ⁶۶۔ پر اوہنے اوہناں نوں آکھیا؛ حیران نا ہوؤ۔ تسیں یسوع ناصری نوں، جنھوں سُولی چاڑھیا گیا سی، لبھدِیاں او۔ اوہ جِیؤ پیا اے۔ اوہ ایتھے نئیں۔ ویکھو! ایھ اوہ تھاں اے، جتھے اوہناں نے اوہنوں دھریا سی۔ ⁷۷۔ مُکدی گل ایھ پئی تسیں جاؤ اتے اوہدے چیلیاں نوں اتے پطرس نوں آکھو پئی اوہ تہاڈے توں اگیترا گلیل نوں جاؤندا اے اتے جیویں اوہنے تہانوں آکھیا سی، تسیں اوہنوں اوتھے ویکھو گے۔⁸۸۔ اوہ نِکل کے قبر وچوں نسیاں کیؤں جو اوہناں نوں ڈر اتے کنبنی نے پھڑ لئیا سی، اتے اوہناں نے کِسے نوں کجھ وی نا آکھیا۔ کیؤں جو اوہ ڈردِیاں سن۔⁹۹۔ اتے اوہ ہفتے دے پہلے دیہاڑے جِیؤ پین مگروں سبھناں توں پہلوں مریم مگدلینی نوں وکھالی دِتا، جہدے وچوں اوہنے ست بد روحواں وی کڈھیاں سن۔ ¹⁰۱۰۔ اوہنے جا کے اوہناں نوں، جہڑے اوہدے سنگی سن، خبر دِتی اتے جہڑے ہُن رؤندے اتے وین کردے سن۔ ¹¹۱۱۔ پر جدوں سُنیا پئی اوہ جیؤندا اے اتے اوہنوں وکھالی دِتی اے، تاں اوہناں نے یقین نا کیتا۔¹²۱۲۔ ایہدے مگروں اوہ دوجی شکل وچ اوہنوں وچوں دو نوں وکھالی دِتا، جہڑے پیدل اِک پنڈ نوں جا رہئے سن۔ ¹³۱۳۔ اوہناں نے مُڑ کے باقیاں نوں وی خبر دِتی۔ پر اوہناں نے ایہناں دا وی یقین نا کیتا۔¹⁴۱۴۔ اخیر اوہ اوہناں یاراں نوں وکھالی دِتا، جدوں اوہ کھاؤن بیٹھے سن۔ اتے اوہناں دی بے اعتقادی اتے سخت دِلی پاروں اوہناں نوں جھڑکیا۔ ایس لئی پئی اوہناں نے اوہناں دا یقین نا کیتا، جنھاں نے اوہنوں جیؤ پین توں مگروں ویکھیا سی۔ ¹⁵۱۵۔ اتے اوہنے اوہناں نوں آکھیا پئی تسیں کُل جگ وچ جا کے سبھو خلقت اگے انجیل دا پرچارکرو۔ ¹⁶۱۶۔ جہڑا ایمان لیاؤندا اتے بپتسما لیندا اے، اوہ نجات پاوے گا۔ پر جہڑا ایمان نا لیاؤے اوہ جُرم وار مِتھیا جاوے گا۔¹⁷۱۷۔ اتے جہڑے ایمان لیاؤن گے، اوہناں دے نال ایھ نشانیاں ہؤن گِیئاں پئی اوہ میرے ناں توں بد روحواں نوں کڈھن گے، اوہ نویاں بولیاں بولن گے۔ ¹⁸۱۸۔ اوہ سپاں نوں چُکن گے، اتے جیکر کوئی مارن والی شئے کھاؤن پین گے تاں اوہناں نوں کجھ نقصان نا ہووے گا۔ اوہ روگیاں اُتے ہتھ دھرن گے تاں اوہ چنگے ہو جاؤن گے۔¹⁹۱۹۔ اتے خداوند یسوع اوہناں نال کلام کرن مگروں اسمان اُتے چُک لئیا گئیا۔ اتے رب دے دے سجے جا بیٹھا۔ ²⁰۲۰۔ تد اوہناں نے پرت کے ہر تھاں منادی کیتی اتے خداوند اوہناں دے نال کم کردا رہیا۔ اتے کلام نوں اوہناں نشانیاں نال ثابت کردا رہیا، جہڑیاں نال نال ہُؤندیاں سن۔

لُوقا

1¹۱۔ کیؤں جو بتھیریاں نے ایہ کھیچل کیتی پئی اوہناں گلاں نوں پرو کے دسن، جیہڑیاں ساڈے وچکار ہوئیاں۔ ²۲۔ جیویں پئی اوہناں نے ساڈے توں سُنیا، جیہڑے مُڈھوں آپ ای کلام دے گواہ اتے سیوک سن۔ ³۳۔ ایس لئی اے وڈیرے تھیوفلس! میں وی ایہہ چنگا جانیا پئی سبھو کجھ مُڈھوں چنگی پڑتال نال پرو کے تیری سیوا وچ لِکھاں۔ ⁴۴۔ تانجو جِنھاں گلاں دی توں سِیکھ لئی اے، توں اوہناں دی پَک نوں جان لَوَیں۔⁵۵۔ یہودیہ دے راجا ہیرودیس دے ویلے ابیاہ دے فرقے وچوں زکریاں ناں دا اِک کاہن سی۔ اتے اوہدی ووہٹی ہارون دِیاں دھِیاں وچوں سی، اتے اوہدا ناں الیشبع سی۔ ⁶۶۔ اتے اوہ دونوِیں رب دے نیڑے نیک سن، اتے رب دے سبھو حکماں اُتے چلدے سن۔ ⁷۷۔ اتے اوہناں دا کوئی بال نئیں سی، کیؤں جو الیشبع بانجھ سی اتے دونوِیں بُڈھے سن۔⁸۸۔ اتے اِنج ہوئیا پئی جدوں اوہ رب دے حضور وچ اپنے فرقے دی واری اُتے کاہن بن کے سیوا کردا سی۔ ⁹۹۔ تاں دستور پاروں اوہدے ناں دا قرعا نِکلیا۔ پئی رب دی ہیکل وچ جا کے لُوبان بالے۔ ¹⁰۱۰۔ اتے لوکاں دا سبھو مجمع لوبان بالن ویلے باھر دعا وچ مگن سی۔¹¹۱۱۔ تد اوہنوں رب دا فرشتہ لوبان دے مذبحے دے سجے پاسے کھلوتا وکھالی دِتا۔ ¹²۱۲۔ اتے زکریاہ ویکھ کے گھبرایا اتے اوہدے اوہنوں کنبنی لگ گئی۔ ¹³۱۳۔ پر فرشتے نے اوہنوں آکھیا پئی اے زکریاہ! ناں ڈر۔ کیؤں جو تیری دعا سُنی گئی اے، اتے تیری ووہٹی الیشبع وچوں تیرا بال ہووے گا۔ توں اوہدا ناں یوحنا رکھِیں۔¹⁴۱۴۔ اتے تینوں خوشی مِلے گی۔ اتے بتھیرے اوہدے جمن پاروں دِلشاد ہؤن گے۔ ¹⁵۱۵۔ کیؤں جو اوہ رب دے حضور بزرگ ہووے گااتے اُکا مَے یاں نشیلی شئے ناں پیویں گا۔ اتے اپنی ماں دی کُکھ وچوں ای پاک روح نال بھر جاوے گا۔¹⁶۱۶۔ اتے اسرائیلیاں وچوں بتھیریاں نوں رب ول موڑ لئیاوے گا۔ ¹⁷۱۷۔ اتے اوہ اوہدے اگے اگے ایلیاہ جہی روح اتے قوّت وچ ٹُرے گا پئی پیؤواں دے دِل بالاں ول، باغیاں نوں راستاں دی دانائی ول موڑے گا، اتے رب جوگی اِک تگڑی قوم بناوے گا۔¹⁸۱۸۔ اتے زکریاہ نے فرشتے نوں آکھیا؛ میں ایہہ کِیکر منّاں۔ میں تاں بُڈھا ہاں اتے میری ووہٹی دی وی عُمر ڈھل گئی اے۔ ¹⁹۱۹۔ فرشتے نے جواب وچ اوہنوں آکھیا؛ میں جبرائیل ہاں، جیہڑا رب دے حضور کھلوتا رہندا ہاں۔ اتے مینوں ایس لئی گھلیا گئیا اے پئی تیرے نال گل کراں اتے ایہناں گلاں دی خبر تینوں دیواں۔ ²⁰۲۰۔ اتے ویکھ! جس ویلے تیکر ایہہ گلاں ناں ہو جاؤن، توں گونگا رہؤیں گا اتے کُوء ناں سکیں گا۔ ایس لئی پئی توں میریاں گلاں دا، جیہڑیاں اپنے ویلے سِر پورِیاں ہؤن گئیاں، یقین ناں کیتا۔²¹۲۱۔ اتے لوک زکریاہ دی راہ ویکھدے سن اتے ہیکل وچ اوہدے چِر لاؤن پاروں حیران ہؤندے سن۔ ²²۲۲۔ جدوں اوہ باھر آیا تاں اوہ اوہناں نال کُوء ناں سکیا۔ اتے اوہ سمجھ گئے پئی اوہنے ہیکل اندر کوئی رؤیا ویکھی اے، اتے اوہ اوہناں نوں اشارے تاں کردا سی پر گونگا ای رہیا۔ ²³۲۳۔ اتے جدوں اوہدی سیوا دے دیہاڑے مُک گئے تاں اوہ اپنے گھر چلا گئیا۔²⁴۲۴۔ اتے چھیکڑ اوہدی ووہٹی الیشبع نوں اُمید لگی اتے پنج مھینے تیکر اِنج آکھ کے لُکدی رہئی پئی۔ ²⁵۲۵۔ اِنج رب نے میرے جوگی کیتا اے، جدوں ایس ویلے بندیاں دے نیڑے میری رسوائی دور کرن لئی میرے اُتے نظر کیتی۔²⁶۲۶۔ اتے چھیویں مھینے جبرائیل فرشتہ رب ولوں گلیل دے شہر وچ گھلیا گئیا، جہدا ناں ناصرت سی۔ ²⁷۲۷۔ داؤد دے خنوادے دی اِک کؤاری دے کول، جیہڑی یوسف ناں دے اِک مرد نال ویاہی ہوئی سی، اتے اوہدا ناں مریم سی۔ ²⁸۲۸۔ اتے فرشتے نے اوہدے کول اندر آن کے آکھیا؛ سلام! اے فضل نال بھری! رب تیرے نال اے۔ توں بیبیاں وچوں دھن ایں۔ ²⁹۲۹۔ اتے اوہ اوہدے کلام تھوں گھبرا گئی اتے سوچن لگی پئی ایہہ کجہیا سلام اے؟³⁰۳۰۔ اتے فرشتے نے اوہنوں آکھیا؛ اے مریم! ناں ڈر۔ کیؤں جو رب ولوں تیرے اُتے فضل ہویا اے۔ ³¹۳۱۔ اتے ویکھ! تینوں اُمید لگے گی، اتے تیرے گھر پُتر ہووے گا، اتے توں اوہدا ناں یسوع رکھیں گی۔ ³²۳۲۔ اوہ بزرگ ہووے گا اتے رب دا پُتر اکھواوے گا۔ اتے رب اوہدے پیؤ داؤد دا تخت اوہنوں دیوے گا۔ ³³۳۳۔ اتے اوہ یعقوب دے خنوادے وچ ہمیشاں تیکر بادشاہی کرے گا، اتے اوہدی بادشاہی دا اخیر ناں ہووے گا۔³⁴۳۴۔ تد مریم نے فرشتے نوں آکھیا؛ ایہہ کِنج ہووے گا، جدوں پئی میں مرد نوں نئیں جان دی؟ ³⁵۳۵۔ اتے فرشتے نے جواب وچ اوہنوں آکھیا؛ پاک روح تیرے اُتے نازل ہووے گا، اتے رب دی قدرت تیرے اُتے پرچھانواں کرے گی، اتے ایس پاروں اوہ پاک بال رب دا پُتر اکھواوے گا۔³⁶۳۶۔ اتے ویکھ تیری رشتے دار الیشبع ول وی بُڈھیپے وچ پُتر جمن والا اے۔ اتے ہُن اوہدا چھیواں مھینا اے۔ ³⁷۳۷۔ کیؤں جو رب دی کوئی وی گل قدرت بنا اُکا نئیں ہُندی۔ ³⁸۳۸۔ اتے مریم نے آکھیا؛ ویکھ میں رب دی بندی ہاں۔ میرے جوگی تیرے آکھن دے موافق ہووے۔ تد فرشتہ اوہدے کولوں ٹُر گیا۔³⁹۳۹۔ اتے ایہناں دیہاڑیاں وچ مریم اُٹھ کے چھیتی نال پہاڑی علاقے وچ یہودا دے اِک شہر نوں گئی۔ ⁴⁰۴۰۔ اتے زکریاہ دے گھر وچ وڑ کے الیشبع نوں سلام کیتا۔ ⁴¹۴۱۔ اتے جِیویں الیشبع نے مریم دا سلام سُنیا تاں بال اوہدی کُکھ وچ اُچھل پیا اتے الیشبع پاک روح نال بھر گئی۔⁴²۴۲۔ اتے اُچی واج نال آکھن لگی پئی توں بیبیاں وچوں دھن ایں، اتے تیری کُکھ دا پھل وی دھن اے۔ ⁴³۴۳۔ اتے میرے جوگی ایہہ گل کیکر ہوئی پئی میرے رب دی ماں میرے کول آئی؟ ⁴⁴۴۴۔ کیؤں جو جِیویں تیری واج میرے کن تیکر اپڑی، تاں بال میری کُکھ وچ خوشی نال اُچھل پیا۔ ⁴⁵۴۵۔ اتے دھن اے اوہ، جیہڑی ایمان لئیائی۔ کیؤں جو جیہڑیاں گلاں رب ولوں اوہنوں آکھیاں گئیاں سن، اوہ پوریاں ہؤن گِئیاں۔⁴⁶۴۶۔ اتے مریم نے آکھیا؛میری جان رب دی وڈیائی کردی اے۔ ⁴⁷۴۷۔ اتے میری روح میرے نجات دین والے رب تھوں خوش ہوئی۔⁴⁸۴۸۔ کیؤں جو اوہنے اپنی بندی دے مہتڑ وچ اوہدے اُتے نگاہ کیتی۔ایس لئی ویکھ! ہُن تھوں لے کے سبھناں جُگاں دے لوک مینوں دھن آکھن گے۔ ⁴⁹۴۹۔ کیؤں جو رب نے میرے جوگی وڈے وڈے کم کیتے نیں۔اتے اوہدا ناں پاک اے۔⁵⁰۵۰۔ اتے اوہدی رحمت اوہناں اُتے، جیہڑے اوہدے تھوں ڈردے نیں، پیڑھی تھوں پیڑھی تیکر رہندی اے۔ ⁵¹۵۱۔ اوہنے اپنی بانہہ دا زور وکھایااتے اوہناں نوں، جیہڑے دل دے خیال نال گھمنڈ کردے سن، تِتر بِتر کیتا۔⁵²۵۲۔ اوہنے قدرت والیاں نوں تختوں تھلے ڈیگیااتے ماہتڑاں نوں اُچا کیتا۔ ⁵³۵۳۔ اوہنے بھکھیاں نوں چنگیاں شیؤاں نال رجائیا۔اتے دھن والیاں نوں خالی ہتھ موڑ دِتا۔⁵⁴۵۴۔ اوہنے اپنے بندے اسرائیل دی مدد کیتی۔تانجو اوس رحمت نوں چیتے کرے۔ ⁵⁵۵۵۔ جیہڑی ابراہام اتے اوہدی پیڑھی اُتے ہمیشاں تیکر رہؤے گی۔جیویںاوہنے اساڈے پیؤ دادے نوں آکھ دِتا سی۔⁵⁶۵۶۔ اتے مریم تِن مھینے تیکر اوہدے نال رہئی اتے فیر اپنے گھر نوں پرت گئی۔ ⁵⁷۵۷۔ ہُن الیشبع دے بال جمن دا ویلا آن پہنچیا۔ اتے اوہدے گھر پُتر ہویا۔ ⁵⁸۵۸۔ اتے اوہدے گواہنڈیاں اتے رشتے داراں نے ایھ سُن کے پئی رب اوہدے اُتے وڈی رحمت کیتی، اوہدے نال خوشی منائی۔⁵⁹۵۹۔ اتے اوہ اٹھویں دیہاڑے بال دِیاں سُنتاں کراؤن آئے، اتے اوہدے پیؤ دے ناں اُتے اوہدا ناں دھریواں کرن لگے۔ ⁶⁰۶۰۔ پر اوہدی ماں کُوء پئی اتے آکھیا پئی نئیں۔ سگوں اوہدا ناں یوحنا اے۔ ⁶¹۶۱۔ اوہناں نے اوہنوں آکھیاپئی تیرے خنوادے وچ کِسے دا ایہہ ناں نئیں۔⁶²۶۲۔ تد اوہناں نے اوہدے پیؤ نوں اشارہ کیتا پئی توں ایہدا کیہ ناں رکھنا چاہؤنا ایں؟ ⁶³۶۳۔ اوہنے تختی منگوا کے لِکھیا پئی یوحنا ایہدا ناں اے، اتے سبھے حیران ہو گئے۔⁶⁴۶۴۔ اتے اوسے ویلے اوہدا مُنھ اتے اوہدی جیبھ کھُل گئی اتے اوہ کُون اتے رب دی وڈیائی کرن لگا۔ ⁶⁵۶۵۔ تد اوہناں دے آل دوالے رہن والیاں سبھناں اُتے ڈر پَے گیا، اتے یہودیہ دے کُل پہاڑی علاقے وچ ایہناں سبھناں گلاں دا چرچا ہویا۔ ⁶⁶۶۶۔ اتے سبھ سُنن والیاں نے اوہناں نوں اپنے دِل وچ دھر کے آکھیا پئی ایہہ بال کجہیا ہؤن والا اے؟ کیؤں جو رب دا ہتھ اوہدے اُتے سی۔⁶⁷۶۷۔ اتے اوہدا پیؤ زکریاہ پاک روح نال بھر گئیا اتے نبوّت کر کے آکھن لگا پئی۔ ⁶⁸۶۸۔ دھن ہووے اسرائیل دا رب۔کیؤں جو اوہنے دھیان کر کے اپنی اُمت اسرائیل نوں نجات دِتی۔⁶⁹۶۹۔ اتے اوہنے اپنے بندے داؤد دے خنوادے وچ۔ساڈے جوگی نجات دا تھم گڈیا۔ ⁷⁰۷۰۔ (جیویں اوہنے اپنے اوہناں پاک نبیاں دے مُونہوں آکھیا سی، جیہڑے مُڈھوں ہُندے آئے نیں)۔ ⁷¹۷۱۔ پئی اوہنے سانوں ساڈے ویریاں تھوں۔اتے ساڈے سبھناں کرودھِیاں دے ہتھوں نجات دِتی۔⁷²۷۲۔ اتے پئی اوہنے ساڈے پیؤ دادے اُتے رحم کر کے۔اپنے پاک عہد نوں چیتے کیتا۔ ⁷³۷۳۔ مطلب اوس سونھ نوں، جیہڑی اوہنے ساڈے پیؤ ابراہام نال کھاہدی سی، پئی اوہ سانوں ایہہ دیوے گا۔ ⁷⁴۷۴۔ پئی اپنے ویریاں دے ہتھوں رہائی تھوں مگروں اَن جھک ہو کے اوہدی سیوا کرِیئے۔ ⁷⁵۷۵۔ اوہدے حضور اپنے سبھو دیہاڑے، پاکی اتے سچیائی نال۔⁷⁶۷۶۔ اتے تُوں، اے بالک! رب دا نبی اکھواویں گا۔کیؤں جو توں رب دے اگے اگے، اوہدِیاں راہؤاں تیارکردا جاویں گا۔ ⁷⁷۷۷۔ تانجو اوہناں دے گناہؤاں دی معافی نال، اوہدی قوم نوں نجات دی راہ وکھاویں۔⁷⁸۷۸۔ ساڈے رب دی اوس پکی رحمت پاروں، جہدے نال اسمانی جگ دی سویر ساڈے اُتے آوے گی۔ ⁷⁹۷۹۔ تانجو اوہناں نوں چانن دیوے، جیہڑے نھیرے اتے موت دے پرچھانویں تھلے بیٹھے نیں۔ اتے ساڈے پیراں دی سلامتی دی راہ وچ اگوائی کرے۔⁸⁰۸۰۔ اتے اوہ بال ودھدا رہیا، اتے اوہنوں روح وچ قوّت ملدی رہئ، اتے اسرائیل اُتے اپنے آپ نوں ظاہر کرن دے دیہاڑے تیکر اُجاڑاں وچ رہیا۔

2¹۱۔ اتے اوہناں ویلیاں وچ اِنج ہویا پئی قیصر اوگستس ولوں حکم ہویا پئی سبھناں واسیاں دے ناں لکھے جاؤن۔ ²۲۔ (ایہہ پہلی نام لِکھت ہوئی۔ جدوں کیرنس سُریا دا حاکم سی)۔ ³۳۔ تد سبھو لوک ناں لکھواؤن جوگی اپنے اپنے شہراں ول ٹُرے۔⁴۴۔ اتے یوسف وی گلیل دے شہر ناصرت تھوں یہودیہ وچ داؤد دے شہر نوں اپڑیا، جیہڑا بیت لحم اکھواؤندا اے۔ ایس لئی پئی اوہ داؤد دے خنوادے اتے اولاد وچوں سی۔ ⁵۵۔ تانجو اپنی ووہٹی مریم دے نال، جیہڑی اُمید نال سی، ناں لکھواوے۔⁶۶۔ اتے جدوں اوہ اوتھے سن، تاں بال جمن دا ویلا آ گئیا۔ ⁷۷۔ اتے اوہدا پلیٹھی دا پُتر جمیا، اتے اوہنے اوہنوں لیڑے وچ ولیٹ کے کھُرلی وچ دھریا۔ کیؤں جو اوہناں جوگی سراء وچ تھاں نئیں سی۔⁸۸۔ اوسے علاقے وچ ایالی سن، جیہڑے رات نوں میدان وچ رہندے اتے اپنے مال ڈنگر دی رکھوالی کردے سن۔ ⁹۹۔ اتے ویکھو! رب دا فرشتہ اوہناں دے کول آن کھلوتا، اتے رب دا نور اوہناں دے آل دوالے لِشکیا، اتے اوہ ڈاھڈے ڈر گئے۔¹⁰۱۰۔ تد فرشتے نے اوہناں نوں آکھیا؛ نا ڈرو۔ کیؤں جو ویکھو! میں تہانوں ڈاھڈی خوشی دی خبر دیندا ہاں، جیہڑی کُل اُمت جوگی ہووے گی۔ ¹¹۱۱۔ پئی اج داؤد دے شہر وچ تہاڈے جوگی اِک نجات دین والا جمیا اے۔ اوہ مسیح اے۔ ¹²۱۲۔ اتے ایس گل دی نشانی تہاڈے جوگی ایہہ ہووے گی پئی تسیں اِک بال نوں لیڑے وچ ولیٹیا اتے کھُرلی وچ لیٹیا ویکھو گے۔¹³۱۳۔ اتے یکدم اوس فرشتے نال اسمانی لشکر دا اِک جتھا رب دی وڈیائی کردا اتے ایہہ آکھدا ظاھر ہویا پئی۔ ¹⁴۱۴۔ اسمانی جگ وچ رب دی وڈیائی ہووے اتے دھرتی اُتے نیکاں نال صلح۔¹⁵۱۵۔ اتے جدوں فرشتے اوہناں کولوں ٹُر گئے تاں ایالیاں نے آپو وچ صلاح کیتی پئی آؤ اسیں بیت لحم نوں چلیئےاتے ایس گل نوں آپ ویکھئے، جیہڑی ہوئی اے، اتے جہدی خبر رب نے سانوں اپڑائی اے۔ ¹⁶۱۶۔ مکدی گل ایہہ پئی اوہ چھیتی نال ٹُر پئے۔ اتے مریم اتے یوسف نوں اتے نِکے بال نوں کھُرلی وچ ویکھیا۔¹⁷۱۷۔ اتے ویکھ کے اوہ گل دسی، جیہڑی اوس بال دے بارے اوہناں نوں آکھی گئی سی۔ ¹⁸۱۸۔ اتے سبھ سُنن والے اوہناں گلاں اُتے حیران ہوئے، جیہڑیاں ایالیاں نے اوہناں نال کیتیاں۔ ¹⁹۱۹۔ پر مریم ایہناں سبھناں گلاں نوں دِل وچ رکھ کے، سوچدی رہئی۔ ²⁰۲۰۔ اتے ایالی ایہناں سبھناں گلاں ولوں رب دی وڈیائی کردے پرت گئے، جیہڑیاں اوہناں نے اوسے ای طراں سُنیاں اتے ویکھیاں، جیس طراں اوہناں نوں دسیاں گئیاں سن۔²¹۲۱۔ اتے جدوں اوہدیاں سُنتاں کراؤن جوگی اٹھ دیہاڑے پورے ہوئے، تاں اوہدا ناں یسوع دھریا گئیا، جیہڑا فرشتے نے اوہدے جمن تھوں اگیترا ای دھریا سی۔²²۲۲۔ اتے جدوں موسیٰ دی شریعت دے موافق اوہناں دی پاکی دے دیہاڑے پورے ہَوئے تاں اوہ اوہنوں یروشلیم وچ لئیائے۔ تانجو اوہنوں رب دے حضور حاضر کرن۔ ²³۲۳۔ جہیا پئی رب دی شریعت وچ لِکھیا اے پئی ہر اک پلیٹھی دا بال رب جوگی وکھ کیتا جاوے گا۔ ²⁴۲۴۔ اتے اوہ ذبیحہ لئیاؤن، مطلب کُگھیاں دا اِک جوڑا یا کبوتر دے دو بال۔ جیویں رب دی شریعت وچ لِکھیا اے۔²⁵۲۵۔ اتے ویکھو! یروشلیم وچ شمعون ناں دا اِک بندہ سی، اتے اوہ نیک اتے دیندار اتے اسرائیل دی پیڑھی دی تسلّا دا چاہیوان سی، اتے پاک روح اوہدے اُتے سی۔ ²⁶۲۶۔ اوہنوں پاک رو ح نے دسیا سی پئی جدوں تیک توں رب دے مسیح نوں ناں ویکھیں، تد تیکر موت نوں نئیں ویکھیں گا۔²⁷۲۷۔ اوہ روح دی ہدایت نال ہیکل وچ آیا اتے جِس ویلے ماپے اوس بال، یسوع نوں اندر لئیائے تانجو اوہدے جوگی شریعت نوں پورا کرن۔ ²⁸۲۸۔ تاں اوہنے اوہنوں جھولی وچ چٗکیااتے رب دی وڈیائی کر کے آکھیا۔ ²⁹۲۹۔ اے مالک! توں اپنے آکھے دے موافق، ہُن اپنے بندے نوں امن نال سد لَے۔³⁰۳۰۔ کیؤں جو میریاں اکھاں نے تیری نجات ویکھ لَئی اے۔ ³¹۳۱۔ جیہڑی توں سبھے اُمتاں دے اگے تیار کیتی اے۔ ³²۳۲۔ بیگانیاں قوماں جوگی مکاشفے دا نور، اتے اپنی قوم اسرائیل دا جلال۔³³۳۳۔ اتے اوہدا پیؤ اتے اوہدی ماں ایہناں گلاں اُتے حیران ہُندے سن، جیہڑیاں اوہدے حق وچ آکھیاں جاندیاں سن۔ ³⁴۳۴۔ اتے شمعون نے اوہناں جوگی برکت منگی اتے اوہدی ماں مریم نوں آکھیا؛ ویکھ! ایہہ اسرائیل وچ بتھیریاں دے ڈِگن اتے اُٹھ کھلؤن جوگی، اتے اجہیا نشان ہؤن جوگی مِتھیا گئیا اے، جہدے برخلاف آکھیا جاوے گا۔ ³⁵۳۵۔ اتے تیری اپنی جان دے وچوں تلوار لنگھے گی، تانجو بتھیریاں دِلاں دے وچار کھُل جاؤن۔³⁶۳۶۔ اتے آشر دے قبیلے وچوں فنی ایل دی دھی حنّہ اِک نبیہ سی۔ اوہ بوہت بڈھی سی اتے اوہ اپنے کؤارپن مگروں ست ورھے تیکر خاؤند نال رہئی۔ ³⁷۳۷۔ اتے اوہ بیوہ چُراسی ورھیاں دی سی، اتے ہیکل تھوں وکھ نئیں ہُندی سی۔ سگوں روزے اتے دعاواں نال دن رات بندگی کردی رہندی سی۔ ³⁸۳۸۔ اتے اوہنے وی اوسے ویلے کول آن کے رب دی وڈیائی کیتی اتے اوہدے بارے اوہناں سبھناں نال گلاں کیتیاں، جیہڑے اسرائیل دے چھٹکارے دے چاہیوان سن۔³⁹۳۹۔ اتے جدوں اوہ رب دی شریعت موافق سبھو کجھ کر کے ویلھے ہَوئےتاں گلیل وچ اپنے شہر نوں پرت گئے۔ ⁴⁰۴۰۔ اتے اوہ بال ودھدا اتے تگڑا ہُندا گئیا اتے حکمت نال بھریا سی، اتے رب دا فضل اوہدے اُتے سی۔⁴¹۴۱۔ اتے اوہدے ماپے ہر ورھے عیدِ فسَح اُتے یروشلیم نوں جاؤندے سن۔ ⁴²۴۲۔ اتے جدوں اوہ بارھاں ورھیاں دا ہو گئیا تاں اوہ عید دے دستور موافق یروشلیم نوں گئے۔ ⁴³۴۳۔ اتے جدوں اوہناں دیہاڑیاں نوں پورا کر کے پرتے تاں اوہ مُنڈا، یسوع، یروشلیم وچ رہ گئیا۔ پر اوہدے ماپیاں نوں خبر نئیں سی۔ ⁴⁴۴۴۔ سگوں اوہ ایہہ سوچ کے پئی اوہ قافلے وچ اے، اِک منزل نِکل گئے اتے اوہنوں اپنے رشتے داراں اتے جان پچھان والیاں وچ لبھن لگے۔⁴⁵۴۵۔ اتےجدوں ناں مِلیا تاں لبھدے ہوئے واپسی یروشلیم نوں پرت گئے۔ ⁴⁶۴۶۔ اوہناں نے تِن دیہاڑے مگروں اوہنوں ہیکل وچ استاداں دے وچکار بیٹھیاں اوہناں دی سُندیاں اتے اوہناں نال سوال کردیاں ویکھیا۔ ⁴⁷۴۷۔ اتے جِنّھے اوہدی سُن رہئے سن، اوہدی سمجھ اتے اوہدے جواباں اُتے حیران سن۔⁴⁸۴۸۔ اتے اوہ اوہنوں ویکھ کے حیران ہَوئے اتے اوہدی ماں نے اوہنوں آکھیا؛ پُترا! توں ساڈے نال اِنج کیؤں کیتا؟ ویکھ! تیرا پیؤ اتے میں جھلیاں وانگ تینوں لبھدے پئے ساں۔ ⁴⁹۴۹۔ اوہنے اوہناں نوں آکھیا؛ تسیں مینوں کیؤں لبھدے سَؤ۔ کیہ تہانوں ایہہ خیال ناں آیا پئی میں اپنے باپ دے گھر ای ہؤواں گا؟ ⁵⁰۵۰۔ پر جیہڑی گل اوہنے اوہناں نوں آکھی، اوہ اوہنوں ناں سمجھے۔⁵¹۵۱۔ تد اوہ اوہناں دے نال ٹُر پیا اتے ناصرت وچ آ گیا۔ اتے اوہناں دی سیوا کردا رہیا اتے اوہدی ماں نے ایہہ سبھے گلاں اپنے مَن وچ دَبّے رکھیاں۔ ⁵²۵۲۔ اتے یسوع حکمت اتے قد کاٹھ وچ اتے رب اتے بندیاں دی نگاہ وچ قبولیا جاؤندا اتے ودھدا رہیا۔

3¹۱۔ قیصر طبریوس دی شاہی دے پندرھویں ورھے، جدوں پنطوس پیلاطوس یہودیہ دا حاکم سی، اتے ہیرودیس گلیل دے چؤتھے حصے دا سردار سی، اتے اوہدا بھرا فیلبوس ایطوریا اتے تراکنتِیس دے علاقے دے چؤتھے حصے دا سردار سی، اتے لِسانیوس ابی لیِنا دے چؤتھے حصے دا سردار سی۔ ²۲۔ وڈے کاہن حنان اتے کائفا دے ویلے رب دا کلام زکریاہ دے پُتر یوحنا نوں مِلیا۔³۳۔ اتے اوہ یردن دے آل دوالے ہر تھاں جا کے گناہؤاں دی معافی جوگی توبہ دے بپتسمے دا پرچار کرن لگا۔⁴۴۔ جیویں یسعیاہ نبی دی راہِیں لِکھیا اے پئی؛کُوکن والے دی واج، اُجاڑ وچ۔رب دی راہ سجاؤاوہدی وڈی راہ نوں سِدھا بناؤ۔⁵۵۔ ہر اِک کھَوء بھر دِتی جاوے گی۔اتے ہر اِک پہاڑ اتے ٹِبا پدھرا کیتا جاوے گا۔جیہڑا ڈِنگا اے، اوہ سِدھااتے جیہڑا رستہ وِنگا اے، اوہ اکوارا کیتا جاوے گا۔ ⁶۶۔ اتے ہر بشر رب دی نجات نوں ویکھے گا۔⁷۷۔ مُکدی گل ایہہ پئی اوہ جتھیاں نوں، جیہڑے اوہدے تھوں بپتسما لین نِکلے سن، آکھدا سی؛ اوئے سپ دِی اولاد! تہانوں کِنھے دسیا پئی آؤن والے غضب تھوں نسو؟⁸۸۔ مُکدی گل ایہہ پئی توبہ دے موافق پھل جمو۔ اتے ایہہ آکھن دی جُرّت ناں کرو پئی ابراہام ساڈا پیؤ اے۔ کیؤں جو میں تہانوں آکھدا ہاں پئی رب ابراہام جوگی ایہناں رَوڑیاں وچون اولاد جما سکدا اے۔⁹۹۔ ہُن تاں رُکھاں دی جڑ اُتے کؤاھڑا دھریا اے۔ مُکدی گل ایہہ پئی جہڑا رُکھ چنگا پھل نئیں دیندا، اوہ وڈھیا اتے اگ وچ سُٹیا جاؤندا اے۔¹⁰۱۰۔ لوکاں نے اوہنوں پُچھیا؛ تاں فیر اسیں کیہ کرِیئے؟ ¹¹۱۱۔ اوہنے جواب دِتا پئی جہدے کول دو کُڑتے ہؤن، اوہ اِک اوہدے نال ونڈے، جہدے کول کوئی نئیں۔ اتے جہدے کول کھاؤن والیاں شیؤاں ہؤن، اوہ وی اِنج ای کرے۔¹²۱۲۔ اتے چُنگی لین والے وی بپتسما لین نوں آئے اتے اوہنوں آکھیا پئی اے مُرشد! اسیں کیہ کرِیئے؟ ¹³۱۳۔ اوہنے اوہناں نوں آکھیا؛ جِنّا تہاڈے جوگی مِتھیا گیا اے، اوس تھوں چوکھا ناں لَؤو۔¹⁴۱۴۔ اتے سپاہیاں نے وی اوہنوں ایہہ پُچھیا پئی اسیں کیہ کرِیئے؟ اوہنے اوہناں نوں آکھیا پئی ناں کِسے اُتے ظلم کرو، ناں کِسے تھوں بے حقا کجھ لَؤو، اتے اپنی تنخواہ اُتے گزارا کرو۔¹⁵۱۵۔ اتے جدوں لوکاں نوں ایہہ اُمید ہؤن لگی اتے سبھو اپنے من وچ ایہہ وچار کرن لگے پئی خؤرے ایہوای المسیح اے۔ ¹⁶۱۶۔ تاں یوحنا نے جواب دِتا پئی میں تہانوں پانی نال بپتسما دیناں ہاں۔ پر میتھوں وی ودھ کے اِک آؤن والا اے، جہدی میں جُتی دا تسمہ وی کھولن دے لائق نئیں۔ اوہ تہانوں پاک روح اتے اگ نال بپتسما دیوے گا۔¹⁷۱۷۔ اوہدا چھج اوہدے ہتھ وچ اے، اتے اوہ اپنی فصل نوں چنگی طراح چھٹے گا، اتے کنک نوں کھتے وچ کٹھا کرے گا، اتے تُوڑی نوں اوس اگ وچ ساڑے گا، جیہڑی بُجھدی نئیں۔¹⁸۱۸۔ اتے اوہ نصیحت جوگی ہؤر بتھیریاں گلاں کر کے لوکاں نوں خوشی دی خبر دیندا رہیا۔ ¹⁹۱۹۔ پر ہیرودیس، چؤتھے حصے دے سردار نے، اپنے بھرا دی ووہٹی ہیرودِیاس اتے سبھو بریائیاں پاروں، جیہڑیاں ہیرودیس نے کیتیاں سن، یوحنا کولوں طوئے لعنت لے کے۔ ²⁰۲۰۔ سبھناں تھوں ودھیک ایہہ وی کیتا پئی اوہنے یوحنا نوں قید وچ پا دِتا۔²¹۲۱۔ اتے جدوں سبھے لوک بپتسما لیندے سن، اتے یسوع وی بپتسما لَے کے دعا کر رہیا سی، تاں اسمان کھُل گئیا۔ ²²۲۲۔ اتے پاک روح جُساپے وچ کبوتر وانگ اوہدے اُتے لتھا اتے اسمان تھوں ایہہ واج آئی پئی توں میرا پیارا پُتر ایں۔ میں تیتھوں خوش ہویا۔²³۲۳۔ اتے جدوں یسوع نے آپ کم شروع کیتا، تاں اوہ کوئی تِیھ ورھیاں دا سی، اتے (جیویں سمجھیا جاؤندا سی)، عیلی دے پُتر یوسف دا پُتر۔ ²⁴۲۴۔ اوہ متات دا، اوہ لاوی دا، اوہ ملکی دا، اوہ یِنا دا، اوہ یوسف دا۔²⁵۲۵۔ اوہ متتیاہ دا، اوہ عاموس دا، اوہ نحوم دا، اوہ حسلی دا، اوہ نجائی دا۔ ²⁶۲۶۔ اوہ مآت دا، اوہ متتیاہ دا، اوہ شمعی دا، اوہ یوسف دا، اوہ یہوداہ دا۔²⁷۲۷۔ اوہ یوحنا دا، اوہ ریسا دا، اوہ زرّوبابل دا، اوہ شالتی ایل دا، اوہ نیری دا۔ ²⁸۲۸۔ اوہ ملکی دا، اوہ ادی دا، اوہ قوسام دا، اوہ المودام دا، اوہ عیر دا۔ ²⁹۲۹۔ اوہ یشوع دا، اوہ الیعازر دا، اوہ یورام دا، اوہ متات دا، اوہ لاوی دا۔³⁰۳۰۔ اوہ شمعون دا، اوہ یہودا دا، اوہ یوسف دا، اوہ یونان دا، اوہ الیاقیم دا۔ ³¹۳۱۔ اوہ ملیا دا، اوہ متتا دا، اوہ ناتن دا، اوہ داؤد دا۔ ³²۳۲۔ اوہ یسی دا، اوہ عوبید دا، اوہ بوعز دا، اوہ سلیمان دا، اوہ نحشون دا۔³³۳۳۔ اوہ عمیندب دا، اوہ ارام دا، اوہ حصرون دا، اوہ فارص دا، اوہ یہودا دا۔ ³⁴۳۴۔ اوہ یعقوب دا، اوہ اسحاق دا، اوہ ابراہام دا، اوہ تارح دا، اوہ ناحور دا۔ ³⁵۳۵۔ اوہ سروج دا، اوہ رعو دا، اوہ فالج دا، اوہ عابر دا، اوہ شالح دا۔³⁶۳۶۔ اوہ قینان دا، اوہ ارفکشد دا، اوہ سام دا، اوہ نوح دا، اوہ لامک دا۔ ³⁷۳۷۔ اوہ متوسلح دا، اوہ حنوک دا، اوہ یارد دا، اوہ مہلل ایل دا، اوہ قینان دا۔ ³⁸۳۸۔ اوہ انوش دا اوہ شیت دا، اوہ آدم دا اتے آدم خدا دا پُتر سی۔

4¹۱۔ اتے یسوع پاک روح نال بھریا یردن تھوں پرتیا، اتے اوہ روح دی ہدایت نال اُجاڑ ول گئیا۔ ²۲۔ چالیِھ دیہاڑے تیکر، اتے شیطان ہتھوں ازمایا جاؤندا رہیا، اتے اوہناں دیہاڑیاں وچ اوہنے کجھ نئیں کھاہدا۔ اتے جدں چالیِھ دیہاڑے پورے ہو گئے، تاں اوہنوں بھُکھ لگی۔³۳۔ تد شیطان نے اوہنوں آکھیا پئی جیکر توں رب دا پُتر ایں، تاں ایس رَؤڑے نوں آکھ پئی روٹی بن جاوے۔ ⁴۴۔ یسوع نے اوہنوں جواب دِتا؛ لکھیا اے پئی انسان نِرا روٹی نال ای نئیں، سگوں رب دی ہر گل نال جیوندا رہوے گا۔⁵۵۔ اتے شیطان نے اوہنوں اِک اُچے پہاڑ اُتے لیجا کے اِکو گھڑی وچ کُل جگ دیاں شاہیاں وکھائیاں۔ ⁶۶۔ اتے شیطان نے اوہنوں آکھیا پئی میں ایہہ سبھو کجھ تینوں دیواں گا، کیؤں جو ایہہ میرے ہتھ دِتیاں گئیاں نیں، اتے جنھوں چاہؤاں دیناں ہاں۔ ⁷۷۔ مُکدی گل ایہہ پئی جیکر توں میرے اگے سِر نواویں تاں سبھو کجھ تیرا ہووے گا۔⁸۸۔ یسوع نے جواب وچ اوہنوں آکھیا؛ لِکھیا اے پئیتوں اپنے رب اگے سِر نوا اتے نِری اوسے دی بندگی کر۔⁹۹۔ فیر اوہ اوہنوں یروشلیم وچ لے گیا اتے ہیکل دے کِنگرے اُتے کھلاھر کے اوہنوں آکھیا؛ جیکر توں رب دا پُتر ایں تاں اپنے آپ نوں ایتھوں تھلے ڈیگ دے۔ ¹⁰۱۰۔ کیؤں جو لِکھیا اے پئیاوہنے تیرے پاروں اپنے فرشتیاں نوں حکم دِتا پئی اوہ تیری راکھی کرن۔ ¹¹۱۱۔ اتے پئیاوہ تینوں اپنے ہتھاں اُتے چُک لین گے۔ تانجو تیرے پیراں نوں سٹ نا لگے۔¹²۱۲۔ اتے یسوع نے جواب وچ اوہنوں آکھیا؛ آکھیا گئیا اے پئیتوں اپنے رب نوں ناں ازماوِیں۔ ¹³۱۳۔ اتے جدوں شیطان نے اوہنوں وکھو وکھ طریقیاں نال ازما لئیا تاں اوہدے کولوں وکھ ہو گئیا۔¹⁴۱۴۔ اتے یسوع روح دی قوت نال گلیل نوں پرتیاں اتے آل دوالے دے سبھو علاقے وچ اوہدی چرچا ہو گئی۔ ¹⁵۱۵۔ اتے اوہ اوہناں دے عبادت خانیاں وچ سِیکھ دیندا رہیا اتے سبھ لوک اوہدی وڈیائی کردے رہئے۔¹⁶۱۶۔ فیر اوہ ناصرت وچ پرتیا، جِتھے اوہدا پالن ہویا سی، اتے اپنے دستور دے موافق اوہ سبت دے دیہاڑے عبادت خانے وچ گیا اتے پڑھت جوگی کھلوتا۔ ¹⁷۱۷۔ اتے یسعیاہ نبی دی لِکھت اوہنوں دِتی گئی، اتے جدوں اوہنے لکھت کھولی تان اوہ تھاں ویکھی، جِتھے لکھیا سی پئی۔¹⁸۱۸۔ رب دا روح میرے اُتے اے، ایس واسطے اوہنے مینوں مسَح کیتا پئی ماہتڑاں نوں خوشی دی خبر دیواں۔ اوہنے مینوں ایس لئی گھلیا اے پئی قیدیاں نوں رھائی اتے انھیاں نوں وِکھیائی اتے دبیاں ہوئیاں نوں چھٹکارا دیواں۔ ¹⁹۱۹۔ اتے رب دے قبول کیتے ہوئے سال دی منادی کراں۔²⁰۲۰۔ اتے اوہ لِکھت ولیٹ کے اتے خادم نوں پرتا کے بیھ گئیا، اتے جیہڑے عبادت خانے وچ سن، اپنیاں اکھاں اوہدے اُتے تاڑے لائی بیٹھے سن۔ ²¹۲۱۔ تد اوہ اوہناں نوں آکھن لگا پئی اج ایہہ لِکھت، پوری ہو کے تہاڈے کناں وچ پَئی۔ ²²۲۲۔ اتے سبھناں نے اوہدے اُتے گواہی دِتی اتے لاڈ دِیاں اوہناں گلاں اُتے، جیہڑیاں اوہدے مُونھوں نکلدیاں سن، حیران ہو کے آکھن لگے؛ کیہ ایہہ یوسف دا پُتر نئیں؟²³۲۳۔ اوہنے اوہناں نوں آکھیا پئی تسیں بے شک ایہہ اکھان مینوں آکھو گے؛ ائے وَید! توں اپنا علاج کر۔ جو کجھ اساں سُنیا اے پئی توں کفرنحوم وچ کیتا، ایتھے اپنے دیس وچ وی کر۔ ²⁴۲۴۔ اتے اوہنے آکھیا؛ میں تہانوں سچی آکھناں ہاں پئی کوئی نبی اپنے دیس وچ قبولیا نئیں جاندا۔²⁵۲۵۔ پر میں تہانوں سچی آکھناں ہاں پئی جدوں ایلیاہ دے دیہاڑیاں وچ تِن ورھیاں تیکر اسمان بند رہیا، ایتھوں تیک پئی سبھے دیس وچ ڈاھڈا کال پَیئا تاں بتھیریاں بیوہ بیبیاں اسرائیل وچ سن۔ ²⁶۲۶۔ پر ایلیاہ صیدون دے صارپت دی بیوہ بی بی دے سوا کِسے ہور کول نئیں گھلیا گیا۔ ²⁷۲۷۔ اتے الیشع نبی دے ویلے اسرائیل وچ بتھیرے کوڑھی سن، پر اوہناں وچوں کوئی وی پاک صاف نئیں کیتا گئیا، سوائے نعمان سریانی دے۔²⁸۲۸۔ اتے جِنے عبادت خانے وچ سن، سبھے اوہناں گلاں نوں سُندے ای غصے نال بھر گئے۔ ²⁹۲۹۔ اتے اُٹھ کے اوہنوں شہروں باھر کڈھیا اتے اوہنوں اوس پہاڑ دی چوٹی اُتے لے گئے، جہدے اُتے اوہناں دا شہر بنیا ہوئیا سی تانجو اوہنوں سِر پرنے ڈیگن۔ ³⁰۳۰۔ پر اوہ اوہناں دے وچکاروں لنگھ کے چلا گئیا۔³¹۳۱۔ اتے اوہ گلیل دے اِک شہر کفرنحوم نوں گئیا اتے سبت دے سبت اوہناں نوں سِیکھ دیندا سی۔ ³²۳۲۔ اتے لوک اوہدی سِیکھ اُتے حیران سن۔ کیؤں جو اوہدا کلام بڑا اختیار والا سی۔³³۳۳۔ اتے عبادت خانے وچ اِک بندہ سی، جہدے وچ شیطان دی پلیت روح سی۔ اوہ اُچی واج نال چیکیا پئی۔ ³⁴۳۴۔ اے یسوع ناصری! تینوں ساڈے نال کیہ کم؟ کیہ توں سانوں مارن آئیا ایں؟ میں تینوں جان دا ہاں پئی توں کون ایں۔ توں رب دا قدّوس ایں۔³⁵۳۵۔ یسوع نے اوہنوں دبکا کے آکھیا؛ چُپ رہ اتے ایہدے وچوں نکل آ۔ ایس گل اُتے پلیت روح اوہنوں پھٹکا کے اوہدے وچوں نکل آئی اتے اوہنوں فیر وی کوئی سٹ نئیں لگی۔ ³⁶۳۶۔ اتے سبھے حیران ہو کے آپو وچ آکھن لگے پئی ایھ کیہ گل اے پئی اوہ اختیار اتے قدرت نال پلیت روحواں نوں حکم کردا اے اتے اوہ نکل آؤندیاں نیں۔ ³⁷۳۷۔ اتے آل دوال دے علاقے دی ہر تھاں وچ اوہدی چرچا ہو گئی۔³⁸۳۸۔ اتے اوہ عبادت خانے وچوں اُٹھ کے شمعون دے گھر وچ وڑیا۔ اتے شمعون دی سس نوں تاپ چڑھیا سی، اتے اوہناں نیں اوہدے جوگی اوہدے گے عرضی کیتی۔ ³⁹۳۹۔ تد اوہنے اوہدے کول کھلو کے تاپ نوں جھڑکیا تاں تاپ لتھ گئیا۔ اتے اوہ اوسے ای ویلے اُٹھ کے اوہناں دی سیوا کرن لگی۔⁴⁰۴۰۔ اتے جنھا ں ول طراں طراں دے روگاں دے ستائے ہوئے سن، سبھو سورج ڈُبن مگروں اوہناں نوں لیئاؤندے سن، اتے اوہ اِک اِک دے اُتے ہتھ رکھ کے اوہناں نوں چنگا کردا سی۔ ⁴¹۴۱۔ اتے بتھیریاں وچوں بریاں روحواں چیک چیک کے اِنج آکھدی ہوئیاں نکل آؤندیاں پئی توں رب دا پُتر ایں۔ پر اوہ اوہناں نوں دبکاؤندا اتے اِنج آکھن نا دیندا سی۔ کیؤں جو اوہ جان دِیاں سن پئی اوہ مسیح اے۔⁴²۴۲۔ جدوں دِن چڑھدا سی تاں اوہ کِسے اُجاڑ تھاں وچ جاؤندا سی، اتے جتھ اوہنوں لبھدا اتے اوہدے کول اپڑ کے اوہنوں روکدا سی پئی ساڈے کولوں دور نا جا۔ ⁴³۴۳۔ پر اوہنے اوہناں نوں آکھیا؛ میرے جوگی لازمی اے پئی ہورناں شہراں وچ وی رب دی بادشاہی دی خوشخبری دیواں۔ کیؤں جو میں ایسے کم جوگی ای تاں گھلیا گئیا ہاں۔ ⁴⁴۴۴۔ اتے اوہ یہودیہ دے عبادت خانیاں وچ کلام سناؤندا رہیا۔

5¹۱۔ اتے جدوں اوہ گنیسرت دی جھیل دے کنڈے کھلوتا سی، اتے مجمع رب دا کلام سُنن لئی اوہدے اُتے ڈِگدا سی، تاں اِنج ہوئیا پئی۔ ²۲۔ اوہنے جھیل دے کنڈے دو بیڑیاں بدھیاں ویکھیاں۔ پر مچھیرے اوہناں تھوں لیھ کے جال دھو رہئے سن۔ ³۳۔ اوہنے اوہناں وچوں اوس بیڑی اُتے چڑھ کے، جیہڑی شمعون دی سی، اوہنوں آکھیا پئی بیڑی نوں کنڈے تھوں کجھ ہٹا لَوے اتے اوہ بیھ کے جتھے نوں سِیکھ دین لگا۔⁴۴۔ اتے جدوں کلام کر چُکیا تاں شمعون نوں آکھیا پئی ڈوہنگے ول لے چل اتے شکار جوگی اپنے جال سُٹو۔ ⁵۵۔ شمعون نے جواب وچ آکھیا پئی اے مُرشد! اسیں ساری رات محنت کیتی پر کجھ وی ہتھ نئیں آئیا۔ پر تیرے آکھن اُتے فیر جال سُٹاں گا۔ ⁶۶۔ اتے جدوں اوہناں نے ایہہ کیتا تاں مچھیاں دا وڈا ڈھیر جال وچ گھیر لئیا، اتے اوہناں دے جال پاٹن لگ پئے۔ ⁷۷۔ تد اوہناں نے اپنے سنگیاں نوں، جیہڑے دوجی بیڑی اُتے سن، سینَت نال سدیا پئی آن کے ساڈی مدد کرو۔ اوہ آئے اتے دونوِیں بیڑیاں اجیہی بھر گئیاں پئی جیویں ہُنے ای ڈُب جاؤن گئیاں۔⁸۸۔ شمعون پطرس نے ایہہ ویکھ کے یسوع دے پیراں وچ ڈِگ کے آکھیا پئی اے خداوند! میرے کولوں چلا جا۔ کیؤں جو میں گناہ گار بندہ ہاں۔ ⁹۹۔ کیؤں جو ایس مچھیرپے دے پاروں، جیہڑا اوہ کردے سن، اوہ اتے اوہدے سبھے سنگی ڈاھڈے حیران ہَوئے۔ ¹⁰۱۰۔ اتے اِنج ای زبدی دے پُتر یعقوب اتے یوحنا وی ، جیہڑے شمعون دے شریک سن۔ تد یسوع نے شمعون نوں آکھیا؛ نا ڈر۔ کیؤں جو ہُن تھوں تُوں بندے پھڑن دا کم کریں گا۔ ¹¹۱۱۔ اوہ بیڑیاں نوں کنڈے اُتے لے آئے اتے سبھو کجھ چھڈ کے اوہدے مگر ٹُر پَئے۔¹²۱۲۔ اتے جدوں اوہ اِک شہر وچ سی، تاں ویکھو! کوڑھ نال بھریااِک بندہ یسوع نوں ویکھ کے مُنھ پرنے اپنے آپ نو بھوئیں نال لا کے اوہدی مِنت کر کے آکھن لگا پئی اے خداوند! جیکر توں چاہؤیں تاں مینوں پاک صاف کر سکدا ایں۔ ¹³۱۳۔ اوہنے ہتھ ودھا کے اوہنوں لایا اتے آکھیا؛ میں چاہؤنا ہاں۔ توں پاک صاف ہو جا! اتے یکدم اوہدا کوڑھ مُکن لگ پیا۔¹⁴۱۴۔ اتے اوہنے اوہنوں تاکید کیتی پئی کِسے نوں وی ایہہ نئیں دسنا۔ پر جا کے اپنا آپ کاہن نوں وکھا اتے اپنے پاک صاف ہو جاؤن پاروں اوہ نذر چڑھا، جیہڑی موسیٰ نے اوہناں دی گواہی جوگی مِتھی اے۔¹⁵۱۵۔ اتے اوہدا چرچا چوکھا ہؤن لگ پیا اتے وڈے وڈے مجمعے اوہدے کول کٹھے ہؤن لگ پئے تانجو اوہدی سُنن اتے اپنے روگاں تھوں چھُٹ جاؤن۔ ¹⁶۱۶۔ پر اوہ سُنجیاں تھاواں وچ وکھ جا کے دعا کیتا کردا سی۔¹⁷۱۷۔ اتے اوہناں دیہاڑیاں وچوں اِک دیہاڑے اوہ سِیکھ دین جوگی بیٹھا سی تاں فریسی اتے شرع دے عالِم کول بیٹھے ہوئے سن، جیہڑے گلیل اتے یہودیہ دے ہر پِنڈ اتے یروشلیم تھوں آئے ہوئے سن۔ اتے رب دی قدرت شفا دین جوگی اوہدے نال سی۔¹⁸۱۸۔ اتے ویکھو! پئی کِنے ای بندے اِک بندے نوں، جیہڑا مفلوج سی، منجی اُتے لئیائے اتے چاہؤندے سن پئی اوہنوں اندر لیجا کے اوہدے اگے دھرن۔ ¹⁹۱۹۔ پر مجمعے پاروں اوہنوں اندر لیجاؤن دی راہ نئیں سی۔ تد اوہ کوٹھے اُتے چڑھ گئے اتے کھپرے اُدھیڑ کے اوہنوں منجی سمیت وچکار یسوع دے ساہمنے تھلے لاہ دِتا۔²⁰۲۰۔ اوہنے اوہناں دا ایمان ویکھ کے آکھیا؛ اے بندے! تیرے گناہ بخشے گئے۔ ²¹۲۱۔ ایس گل اُتے فقیہ اتے فریسی سوچی پَے گئے پئی ایہہ کیہڑا اے، جیہڑا کُفر بولدا اے؟ رب دے سوا ہؤر کیہڑا گناہ معاف کر سکدا اے؟²²۲۲۔ پر یسوع نے اوہناں دے وچار جاندے ہؤئیاں اوہناں نوں آکھیا پئی تسیں اپنے دِلاں وچ کیہ وچار کردے اوہ؟ ²³۲۳۔ چوکھا سؤکھا کیہ اے؟ ایہہ آکھنا پئی تیرے گناہ معاف ہَؤئے یاں ایہہ آکھنا پئی اُٹھ اتے ٹُر پھِر؟ ²⁴۲۴۔ پر تانجو تہانوں پتا لگے پئی ابنِ انسان نوں دھرتی اُتے گناہ بخشن دا اختیار اے (اوہنے اوس مفلوج نوں آکھیا) میں تینوں آکھنا ہاں؛ اُٹھ اتے اپنی منجی چُک کے اپنے گھر نوں لگا جا۔²⁵۲۵۔ اتے اوہ یکدم اوہناں دے ساہمنے اٹھیا اتے جیہڑی منجی اُتے پئیا سی، چُک کے رب دی وڈیائی کردا ہوئیا اپنے گھر نوں ٹُر پیا۔ ²⁶۲۶۔ تد اوہ سبھے ڈاھڈے حیران ہوئے اتے رب دی وڈیائی کرن لگے اتے واہوا ڈر گئے اتے آکھن لگے پئی اج اسیں انوکھیاں گلاں ویکھیاں۔²⁷۲۷۔ اتے ایہناں گلاں مگروں اوہ باھر گیا تے لاوی ناں دے اِک چُنگی وصولن والے نوں ڈِٹھا۔ اتے اوہنے اوہنوں آکھیا؛ میرے مگرِیں آ۔ ²⁸۲۸۔ اوہ سبھ کجھ چھڈ کے اُٹھ کھلوتا اتے اوہدے مگرِیں ٹُر پیا۔²⁹۲۹۔ اتے لاوی نے اپنے گھر وچ اوہدے جوگی وڈی دعوت کیتی اتے اوتھے چُنگی وصولن والیاں اتے ہورناں دی، جیہڑے کھاؤن جوگی بیٹھے سن، وڈی جماعت سی۔ ³⁰۳۰۔ تد فریسی اتے اوہناں دے فقیہ نے اوہدے چیلیاں دے کن وچ کُڑ کُڑ کر کے آکھیا پئی تسیں کیؤں چُنگی وصولن والیاں اتے گناہیاں دے نال کھاؤندے پِیندے او؟ ³¹۳۱۔ یسوع نے جواب وچ اوہناں نوں آکھیا پئی تندرستاں نوں نئیں سگوں روگیاں نوں وَید دی لوڑ اے۔ ³²۳۲۔ میں راستاں نوں نئیں سگوں گناہیاں نوں توبہ جوگی سدن آیا ہاں۔³³۳۳۔ اتے اوہناں نیں اوہنوں آکھیا پئی یوحنا دے چیلے تاں آئے دن روزہ رکھدے اتے دعا کردے نیں، اتے ایسے طراں فریسیاں دے وی کردے نیں۔ پر تیرے تاں کھاؤندے پیندے نیں۔ ³⁴۳۴۔ پر یسوع نے اوہناں نوں آکھیا؛ کیہ تسیں براتیاں تھوں، جدوں تیکر دولھا اوہناں دے نال اے، روزہ ررکھاا سکدے او؟ ³⁵۳۵۔ پر اوہ دیہاڑے آؤن گے پئی دولھا اوہناں تھوں وکھ کیتا جاوے گا۔ اوہناں دیہاڑیاں وچ اوہ روزہ رکھن گے۔³⁶۳۶۔ اتے اوہنے اوہناں نوں اِک مثال دسی پئی کوئی بندہ پرانے لیڑے نوں نویں لیڑے دی ٹاکی نئیں لاؤندا۔ کیؤں جو اِنج اوہ نوِیں نوں وی پاڑے گا اتے نوِیں ٹاکی پرانی دے نال وی ناں رلے گی۔³⁷۳۷۔ اتے نوِیں مے پرانیاں مشکاں وچ کوئی نئیں بھردا۔ نئیں تاں اوہ مے مشکاں نوں پاڑ کے وگ جاوے گی اتے مشکاں وی برباد ہؤ جاؤن گِیئاں۔ ³⁸۳۸۔ سگوں نوِیں مے نوِیاں مشکاں وچ بھرنی چاہیدی اے۔ ³⁹۳۹۔ اتے پرانی مے پی کے یکدم کوئی نوِیں دی خاھش نئیں کردا۔ کیؤں جو اوہ آکھدا اے پئی پرانی ای چنگی اے۔

6¹۱۔ فیر دُوجے پہلے سبت نوں اِنج ہوئیا پئی اوہ پیلیاں وچوں جا رہیا سی۔ اتے اوہدے چیلے سِٹے بھن کے تلیاں اُتے مَل کے کھاؤن لگے۔ ²۲۔ تد فریسیاں وچوں کجھ اوہناں نوں آکھن لگے؛ تسیں کیؤں اوہ کم کردے او، جیہڑا سبت نوں کرنا روا نئیں؟³۳۔ یسوع نے اوہناں نوں جواب وچ آکھیا؛ کیہ تسیں ایہہ نئیں پڑھیا پئی جدوں داؤد اتے اوہدے سنگی بھُکھے سن، تاں اوہنے کیہ کیتا؟ ⁴۴۔ اوہ کیؤں رب دے گھر وچ گیااتے نذر دِیاں روٹیاں لے کے، جِنھاں دا کھاؤنا کاہناں باہجھ کِسے نوں روا نئیں سی، آپ وی کھاہدِیاں اتے اپنے سنگیاں نوں وی دِتیاں۔ ⁵۵۔ فیر اوہنے اوہناں نوں آکھیا پئی ابنِ انسان سبت دا وی مالِک اے۔⁶۶۔ اتے کِسے ہور سبت نوں وی اِنج ہویاپئی اوہ عبادت خانے وچ وڑ کے سِیکھ دین لگا اتے اوتھے اِک بندہ سی، جہدا سجا ہتھ سُکیا ہویا سی۔ ⁷۷۔ تد فقیہ اتے فریسی اوہدی بھال وچ لگے پئی خؤرے اوہ سبت دیہاڑے شفا دیوے تاں اوہدے سِر الزام دھرِیئے۔ ⁸۸۔ پر اوہنے اوہناں دے وچار جاندئیاں ہوئیاں اوس بندے نوں، جہدا ہتھ سُکیا سی، آکھیا؛ اُٹھ اتے وچکار کھلو جا۔ اوہ اُٹھ کے کھلو گیا۔⁹۹۔ تد یسوع نے اوہناں نوں آکھیا؛ میں تہاڈے کولوں اِک گل پُچھنا ہاں۔ پئی سبت دیہاڑے نیکی کرنا روا اے یا بدی کرنا؟ جان بچاؤنا یاں جان گؤاؤنا؟ ¹⁰۱۰۔ اتے اوہناں سبھناں اُتے نگاہ پھیر کے اوس بندے نوں آکھیا؛ اپنا ہتھ ودھا۔ اوہنے ودھایا، اتے اوہدا ہتھ چنگا ہو گیا۔ ¹¹۱۱۔ تد اوہ سبھے شیدائی ہو کے آپو وچ آکھن لگے پئی اسیں یسوع نال کیہ کرِیئے۔¹²۱۲۔ اتے اوہناں دیہاڑییاں وچ اوہ پہاڑ اُتے دعا کرن لئی گیا۔ اتے رب اگے دعا کردے ہوئے ساری رات لنگھا چھڈی۔ ¹³۱۳۔ اتے جدوں دِن چڑھیا۔ اوہنے اپنے چیلیاں نوں کول سد کے اوہناں وچوں بارھاں نوں چُنیا، (جنھاں نوں اوہنے رسول دا لقب دِتا)۔¹⁴۱۴۔ یعنی شمعون، جہدا ناں اوہنے پطرس وی رکھیا۔ اتے اوہدا بھرا اندریاس، اتے یعقوب، اتے یوحنا۔ اتے فلپس، اتے برتلمائی۔ ¹⁵۱۵۔ اتے متی، اتے توما، اتے حلفئی دا پُتر یعقوب، اتے شمعون جیہڑا غیّور اکھواؤندا اے۔ ¹⁶۱۶۔ اتے یعقوب دا بھرا یہودا، اتے یہودا اسکریوتی، جنھے مگروں اوہنوں پھڑوا وی دِتا۔¹⁷۱۷۔ اتے اوہناں نال لیھ کے میدان وچ کھلوتا۔ اتے اوتھے اوہدے چیلیاں دی وڈی جماعت، اتے یہودیہ، اتے یروشلیم، اتے صور، اتے صیدا دے ساحل تھوں لوکاں دا وڈا مجمع وی سی۔ ¹⁸۱۸۔ جیہڑے اوہدی سُنن اتے اپنے روگاں تھوں چنگیائی لین جوگی آئے سن۔ اتے جیہڑے پلیت روحواں تھوں ستائے ہوئے سن، اوہ بحال کیتے جاؤندے سن۔ ¹⁹۱۹۔ اتے سبھو اوہنوں ہتھ لاؤن دی کشت کردے سن۔ کیؤں جو اوہدے وچوں قوّت نِکلدی سی، جہدے نال سبھناں نوں چنگیائی مِلدی سی۔²⁰۲۰۔ اتے اوہنے اپنے چیلیاں اُتے نگاہ کر کے آکھیا پئی دھن او تُسیں۔ کیؤں جو رب دی بادشاہی تہاڈی اے۔ ²¹۲۱۔ دھن اوہ تسیں، جیہڑے بھُکھے او۔ کیؤں جو رجائے جاؤ گے۔دھن او تسیں، جیہڑے رؤندے او۔ کیؤں جو ہسو گے۔²²۲۲۔ دھن او تسیں، جدوں ابنِ انسان پاروں لوک تہاڈے تھوں نفرت کرن، اتے تہانوں اپنے وچوں باھر کڈھ دین۔ اتے لعنت کرن، اتے تہاڈا ناں بُرا جان گے کٹ دین۔ ²³۲۳۔ اوس دیہاڑے خوش ہؤنا۔ کیؤں جو ویکھو! اسمان اُتے تہاڈا چوکھا اجر اے۔ کیؤں جواوہناں دے پیؤ دادا نبیاں نال اِنج ای کردے سن۔²⁴۲۴۔ پر ہاڑا تہاڈے اُتے، جیہڑے دھن والے او۔ کیؤں جو تسیں اپنے حصے دی تسلی ایتھے ای لَے بیٹھے۔ ²⁵۲۵۔ ہاڑا تہاڈے اُتے، جیہڑے ہؤن رجے او۔ کیؤں جو بھُکھے رہؤ گے۔ہاڑا تہاڈے اُتے، جیہڑے ہؤن ہسدے او۔ کیؤں جو وین کرو گے۔²⁶۲۶۔ ہاڑا تہاڈے اُتے، جدوں لوک تہانوں چنگا آکھن۔ کیؤں جو اوہناں دے پیؤ دادا جھوٹے نبیاں نال وی اِنج ای کردے سن۔²⁷۲۷۔ پر میں تہانوں سُنن والیاں نوں آکھنا ہاں پئی اپنے وَیرِیاں نال محبت رکھو۔ اپنی بُریائی چاہؤن والیاں نال بھلیائی کرو۔ ²⁸۲۸۔ جیہڑے تہانوں طوئے لعنت کردے نیں، اوہناں جوگی برکت منگو۔ جیہڑے تہاڈے تھوں نفرت کردے نیں، اوہناں جوگی دعا کرو۔²⁹۲۹۔ جیہڑا تینوں اِک گل اُتے چپیٹ مارے، دُوجی وی اوہدے ول پھیر دے۔ اتے جیکر کوئی تیرا چِگا لَے لیوے، اوہنوں کُڑتا لین تھوں وی ناں ڈک۔ ³⁰۳۰۔ جیکر کوئی تیتھوں کجھ منگے، اوہنوں دے، اتے اوہدے کولوں، جیہڑا تیرا مال لَے لیوے، واپسی ناں منگ۔³¹۳۱۔ اتے جِیویں تسیں چاہؤندے او پئی لوک تہاڈے نال کرن، تسیں وی اوہناں نال اُنج ای کرو۔ ³²۳۲۔ اتے جیکر تسیں اپنے پیار کرن والیاں نال ای پیار کرو تاں تہاڈا کاہدا احسان اے؟ کیؤں جو گنہگار وی اپنے پیار کرن والیاں نال پیار کردے نیں۔ ³³۳۳۔ اتے جیکر تسیں اوہناں نال بھلیائی کرو، جیہڑے تہاڈے نال بھلیائی کرن، تاں تہاڈا کیہ احسان اے۔ کیؤں جو گنہگار وی ایہو ای کردے نیں۔ ³⁴۳۴۔ اتے جیکر تسیں اوہناں نوں قرض دیؤ، جنھاں تھوں مُڑ کے مِلن دی آس اے، تاں تہاڈا کیہ احسان اے؟ کیؤں جو گنہگار وی گنہگاراں نوں قرض دیندے نیں تانجو اوہناں کولوں مگروں پورا وصولن۔³⁵۳۵۔ سگوں اپنے وَیریاں نال پیار کرو، اتے بھلیائی کرو، اتے وصول ہؤن دی آس ناں رکھ کے قرض دیؤ تاں تہاڈا چوکھا اجر ہووے گا، اتے تسیں رب دے پُتر ہوؤ گے۔ کیؤں جو اوہ نا شکُریاں اتے شریراں اُتے وی مہربان اے۔ ³⁶۳۶۔ ایس لئی تسیں رحم کرن والے بنو، جِیویں تہاڈا اسمانی باپ رحم کرن والا اے۔³⁷۳۷۔ عیب ناں کڈھو تانجو تہاڈے وی عیب نئیں کڈھے جاؤن گے۔ جُرم وار ناں مِتھو، تانجو تسیں وی جُرم وار نئیں مِتھے جاؤ گے۔ بری کرو تانجو تہانوں وی بری کیتا جاوے گا۔³⁸۳۸۔ دیؤ گے تاں تہانوں وی دِتا جاوے گا۔ چنگے سچے نال ناپو کیوں جو جیہڑے سچے نال تسیں ناپدے او، اوسے نال تہانوں وی ناپیا جاوے گا۔³⁹۳۹۔ اتے اوہنے اوہناں نوں اِک مثال سنائی پئی کیہ انھے نوں انھا راہ وکھا سکدا اے؟ کیہ اوہ دونوِیں کھڈے وچ نئیں ڈِگن گے؟ ⁴⁰۴۰۔ چیلا اپنے مُرشد تھوں وڈا نئیں ہُندا۔ سگوں ہر کوئی جدوں کامل ہووے تاں اپنے مُرشد جہیا ہووے گا۔⁴¹۴۱۔ توں اوس ککھ نوں کیکر ویکھدا ایں، جیہڑا تیرے بھرا دی اکھ وچ اے، اتے اوس شہتیر دی بھال نئیں کردا، جیہڑا تیری اپنی اکھ وچ اے؟ ⁴²۴۲۔ یاں کیکر توں اپنے بھرا نوں آکھ سکدا ایں پئی کھلو! تانجو اوہ ککھ جیہڑا تیری اکھ وچ اے، میں کڈھ دیواں، جدوں پئی توں اوس شہتیر نوں نئیں ویکھدا، جیہڑا تیری اکھ وچ اے؟ اوئے رِیا کارا! پہلوں اپنی اکھ وچوں شہتیر نوں کڈھ ۔ فیر توں اوس ککھ نوں، جیہڑا تیرے بھرا دی اکھ وچ اے، ویکھ کے چنگی طراں کڈھ سکیں گا۔⁴³۴۳۔ کیؤں جو کوئی چنگا رُکھ نئیں جیہڑا بھیڑا پھل دیوے اتے ناں کوئی بھیڑا رُکھ چنگا پھل دیوے گا۔ ⁴⁴۴۴۔ مُکدی گل ایہہ پئی ہر اِک رُکھ اپنے پھل نال پچھاتا جاؤندا اے۔ ایس لئی پئی لوک کنڈیالی جھاڑیاں نالوں انجیر نئیں لاہؤندے اتے ناں ای جنگل بیری نالوں انگور۔⁴⁵۴۵۔ چنگا بندہ اپنے دل دے چنگے خزانے وچوں چنگیاں شیؤاں کڈھدا اے اتے بھیڑا بندہ بھیڑے خزانے وچوں بھیڑیاں شیؤاں کڈھدا اے۔ کیؤں جو جیہڑی شئے دل وچ ہووے، اوہو ای مُنھ اُتے آؤندی اے۔⁴⁶۴۶۔ اتے تسیں کیؤں مینوں خداوند! خداوند! آکھدے او، اتے میرے آکھےاُتے نئیں ٹُردے؟ ⁴⁷۴۷۔ جیہڑا وی میرے کول آؤندا اے اتے میری سُن کے عمل کردا اے، میں تہانوں دسناں پئی اوہ کِہدے وانگ اے؟ ⁴⁸۴۸۔ اوہ اوس بندے وانگ اے، جِنھے گھر بناؤن ویلے ڈوہنگا کھڈا کڈھ کے چٹان اُتے نِینھ دھری۔ جدوں نھیری وگی اتے اوس گھر نال ٹکرائی پر اوہنوں ہِلا ناں سکی۔ کیؤں جو اوہ چنگا بنیا سی۔⁴⁹۴۹۔ پر جِنھے سُنیا اتے عمل ناں کیتا، اوہ اوس بندے وانگ اے، جِنھے گھر نوں نینھیؤں بغیر بنایا اتے جھکڑ اوہدے نال ٹکراں ماردے رہئے تد اوہ یکدم ڈِگ پیا اتے اوس گھر دی بربادی ہو گئی۔

7¹۱۔ جدوں اوہ لوکاں نوں اپنیاں گلاں سُنا چُکیا تاں کفرنحوم وچ آیا۔²۲۔ اتے کِسے صوبے دار دا اِک نؤکر سی، جیہڑا اوہنوں ڈاھڈا پیارا سی، بیمار ہو کے مرن دے نیڑے اپڑ گیا۔ ³۳۔ اتے اوہنے یسوع دی خبر سُنی سی۔ اوہنے یہودیاں دے کِنے ای وڈیریاں نوں اوہدے کول گھل کے اوہدی منت کیتی پئی آن کے میرے نؤکر نوں چنگا کر۔ ⁴۴۔ اتے اوہناں نے یسوع کول آن کے اوہدی بتھیری منت کر کے آکھیا پئی اوہ ایس لائق اے پئی توں اوہدے اُتے ایہہ احسان کریں۔ ⁵۵۔ کیؤں جو اوہ ساڈی قوم نوں پیار کردا اے اتے ساڈا عبادت خانہ اوسے ای نے بنوایا ہے۔⁶۶۔ تد یسوع اوہناں دے نال ٹُریا اتے حالِیں گھر تھوں چوکھا دور نئیں سی گیا پئی صوبے دار نے سنگیاں راہِیں اوہنوں سنیہا گھلیا پئی اے مالِک! کھیچل ناں کر۔ کیؤں جو میں ایس لائق نئیں پئی توں میری چھت دے تھلے آویں۔ ⁷۷۔ ایس پاروں میں اپنے آپ نوں وی ایس لائق نئیں جانیا پئی تیرے کول آواں۔ سگوں توں نِرا آکھ ای دیویں تاں میرا نؤکر چنگا ہو جاوے گا۔ ⁸۸۔ کیؤں جو میں وی اجہیا بندہ ہاں، جیہڑا دوجے دے اختیار وچ ہاں، اتے سپاہی میرے اختیار وچ نیں۔ جدوں میں اِک نوں آکھنا ہاں؛ جا! تاں اوہ جاؤندا اے، اتے دوجے نوں آکھاں پئی آ! تاں اوہ آؤندا اے، اتے اپنے نؤکر نوں آکھاں پئی اِیہہ کر! تاں اوہ کردا اے۔⁹۹۔ یسوع نے ایہہ سُن کے اوہدے اُتے حیرانی کیتی اتے مُڑ کے اوس مجمعے نوں، جیہڑا اوہدے مگرِیں آؤندا سی، آکھیا پئی میں تہانوں آکھناں ہاں پئی اجہیا وڈا ایمان میں اسرائیل وچ وی نئیں ویکھیا۔ ¹⁰۱۰۔ اتے اوہ، جیہڑے گھلے گئے سن، جدوں گھر اندر فیر آئے تاں اوس نؤکر نوں چنگا ویکھیا۔¹¹۱۱۔ اتے ایس تھوں مگروں اوہ اِک شہر نوں گئیا، جیہڑا نائینؔ اکھواؤندا سی، اتے اوہدے چیلے اتے وڈا مجمع اوہدے نال سی۔ ¹²۱۲۔ جدوں اوہ اوس شہر دے پھاٹک نیڑے اپڑیا تاں ویکھو! لوک اِک موئے بندے نوں باھر لئی جاؤندے سن، جیہڑا اپنی ماں دا اکلّا پُتر سی، اتے اوہ رنڈی سی۔ اتے شہر دے بتھیرے لوک اوہدے نال سن۔ ¹³۱۳۔ اوہنوں ویکھ کے خداوند نوں ترس آیا، اتے اوہنوں آکھیا؛ ناں رؤ! ¹⁴۱۴۔ اتے نیڑے آن کے جنازے نوں ہتھ لایا اتے موہڈا دین والے کھلو گئے۔ تد اوہنے آکھیا؛ اے جوان! میں تینوں آکھنا ہاں؛ اُٹھ۔ ¹⁵۱۵۔ اتے اوہ موئیا اُٹھ بیٹھا، اتے کُون لگ پیا، اتے اوہنے اوہنوں اوہدی ماں دے حوالے کیتا۔¹⁶۱۶۔ تد سبھناں نوں ڈر پَے اتے رب دی وڈیائی کر کے آکھن لگے پئی اِک وڈا نبی ساڈے وچ آیا اے، اتے پئی رب نے اپنی اُمّت اُتے نگاہ کیتی اے۔ ¹⁷۱۷۔ اتے اوہدے بارے ایہہ خبر کُل یہودیہ اتے آل دوال دے کُل علاقے وچ کھِلر گئی۔¹⁸۱۸۔ اتے یوحنا دے چیلیاں نے اوہنوں ایہناں سبھناں گلاں دی خبر دِتّی۔ ¹⁹۱۹۔ اتے یوحنا دے چیلیاں وچوں دو نوں سد کے خداوند دے کول اکھوا گھلیا پئی کیہ جیہڑا آؤن والا اے، توں ای ایں؟ یاں اسیں کِسے ہؤر دی راہ ویکھیئے۔ ²⁰۲۰۔ اوہناں بندیاں نے اوہدے کول آن کے آکھیا پئی یوحنا بپتسما دین والے نے سانوں تیرے کول ایہہ آکھ کے گھلیا اے پئی کیہ جیہڑا آون والا اے، توں ای ایں؟ یاں اسیں کِسے ہؤر دی راہ ویکھیئے۔²¹۲۱۔ (اوہنے اوسے ای ویلے بتھیرے روگیاں اتے مصیبت دے ماریاں، اتے پلیت روحواں تھوں خلاصی بخشی اتے بتھیرے انھیاں نوں رُشنائی دِتی)۔ ²²۲۲۔ اتے اوہنے جواب وچ اوہناں نوں آکھیا پئی جو کجھ تسیں ویکھیااتے سُنیا اے، جا کے یوحنا نوں دسو۔ انھے ویکھدے نیں، اتے ماہتڑاں نوں خوشی دی خبر سنائی جاؤندی اے۔ ²³۲۳۔ اتے دھن اوہ اے، جیہڑا میرے پاروں ٹھیڈا ناں کھاوے۔²⁴۲۴۔ جدوں یوحنا دے وچولے چلے گئے تد اوہ یوحنا بارے مجمعے نوں آکھن لگا پئی تسیں اُجاڑ وچ کیہ ویکھن گئے؟ کیہ واء نال ہِلدے ہوئے کانھے نوں؟ ²⁵۲۵۔ تاں فیر کیہ ویکھن گئے سو؟ کیہ مہین کپڑے پائے ہوئے بندے نوں؟ ویکھو!، جیہڑے ماہنگے لیڑے پاؤندے اتے عیش وچ رہندے نیں، اوہ شاہی گھرانیاں وچ ہُندے نیں۔ ²⁶۲۶۔ تاں فیر کیہ ویکھن گئے سو؟ کیہ اِک نبی نوں؟ ہاں! میں تہانوں آکھنا ہاں سگوں نبی تھوں وی وڈے نوں۔²⁷۲۷۔ ایہہ اوہو ای اے، جہدے بارے لِکھیا اے پئیویکھ! میں اپنا نبی تیرے اگے اگے گھلنا ہاںجیہڑا تیرے اگے تیری راہ سجاوے گا۔ ²⁸۲۸۔ میں تہانوں آکھدا ہاں پئی اوہناں وچوں، جیہڑے بیبیاں وچوں جمے نیں، یوحنا بپتسما دین والے تھوں وڈا کوئی نئیں۔ تاں وی، جیہڑا رب دی بادشاہی وچ نِکا اے، اوہ اوس تھوں وی وڈا اے۔²⁹۲۹۔ اتے سبھناں لوکاں نے سگوں چُنگی وصولن والیاں نے وی سُنیا تاں یوحنا دا بپتسما لے کے رب نوں سچا من لئیا۔ ³⁰۳۰۔ پر فریسیاں اتے شرع دے عالماں نے اوہدے تھوں بپتسما ناں لے کے رب دے مَتے نوں اپنے ولوں جھوٹا کر دِتا۔³¹۳۱۔ ایس پِیڑھی دے بندیاں نوں میں کِہدے نال رَلاواں اتے کِہدے ورگا آکھاں؟ ³²۳۲۔ اوہ اوہناں بالاں وانگ نیں، جیہڑے بازار وچ بیھ کے آپو وچ اُچی واج نال آکھدے نیں پئی اسیں تہاڈے جوگی ونجھلی وجائی، پر تسیں ناں نچے۔ اسیں ورلاپ کیتا، پر تسیں ناں روئے۔³³۳۳۔ کیؤں جو یوحنا بپتسما دین والا ناں ٹُکر کھاؤندا آیا، ناں مَے پیندا، اتے تسیں آکھدے او پئی اوہدے وچ بد روح اے۔ ³⁴۳۴۔ ابنِ انسان کھاؤندا پیندا آیا اتے تسیں آکھدے او، ویکھو! کھاؤُ اتے شرابی، چُنگی وصولن والیاں اتے گناہِیاں دا یار۔ ³⁵۳۵۔ پر حِکمت اپنے سبھناں پُتراں نال راست مِتھی جاؤندی اے۔³⁶۳۶۔ فریسیاں وچوں کِسے نے اوہنوں سدا دِتا پئی میرے ول کھانا کھا، اتے اوہ اوس فریسی دے گھر کھانا کھاؤن بیٹھا۔ ³⁷۳۷۔ اتے ویکھو! اوس شہر وچ اِک گناہگار بی بی سی، جیہڑی ایہہ پتا لوا کے پئی اوہ اوس فریسی دے گھر وچ کھانا کھاؤن بیٹھا اے، سنگِ مر مر دے عطر دان وچ عطر لئیائی۔ ³⁸۳۸۔ اتے اوہدے پیراں دے کول روندی ہوئی مگر کھلو کے اتھرُؤاں نال اوہدے پیر بھیؤن لگی اتے اپنے سِر دے والاں نال پُونجھ کے اوہدے پیراں نوں مکر نال چُمیا اتے عطر مَلیا۔³⁹۳۹۔ اتے اوس فریسی، جِنھے اوہنوں سدا دِتا سی، ایہہ ویکھ کے اپنے من وچ آکھن لگا پئی جیکر ایہہ نبی ہُندا تاں جاندا پئی جیہڑی اوہنوں ہتھ لاؤندی اے، ایہہ کون اے اتے کِنج دی بی بی اے۔ مطلب ایہہ گناہگار اے۔ ⁴⁰۴۰۔ اتے یسوع نے اوہنوں آکھیا پئی اے شمعون! میں تینوں کجھ آکھنا چاہؤندا ہاں۔ اوہنے آکھیا؛ اے مُرشد! آکھ۔⁴¹۴۱۔ کِسے ساہوکار دے دو قرضئی سن۔ اِک پنج سو دیناراں دا اتے دوجا پنجاہ دیناراں دا۔ ⁴²۴۲۔ جدوں دونویں موڑ ناں سکے تاں اوہنے دونواں نوں معاف کر دِتا۔ مُکدی گل ایہہ پئی اوہناں وچوں کیہڑا اوہنوں چوکھا پیار کرے گا؟ ⁴³۴۳۔ شمعون نے جواب دِتا؛ میرے نیڑے اوہ، جِنھوں اوہنے چوکھا معاف کیتا۔ تد اوہنے اوہنوں آکھیا؛ توں ٹھیک ویروا کڈھیا اے۔⁴⁴۴۴۔ اتے اوس بی بی ول مُنھ پھیر کے اوہنے شمعون نوں آکھیا؛ کیہ توں ایس بی بی نوں ویکھنا ایں؟ میں تیرے گھر آیا، توں پیر دھؤن جوگی پانی ناں دِتا۔ پر ایہنے میرے پیر اتھرُؤاں نال بھیؤں دِتے اتے اپنے والاں نال پُونجھے۔ ⁴⁵۴۵۔ توں مینوں ناں چُمیا، پر ایہنے، جدوں دا میں آیا ہاں، میرے پیر چُمنا ناں چھڈیا۔⁴⁶۴۶۔ توں میرے سِر اُتے تیل ناں مَلیا، پر ایہنے میرے پیراں اُتے عطر مَلیا اے۔ ⁴⁷۴۷۔ ایس لئی میں تینوں آکھنا ہاں پئی ایہدے گناہ، جیہڑے بتھیرے نیں، معاف ہو گئے۔ کیؤں جو ایہنے چوکھا پیار وکھایا اے۔ پر جِنھوں گھٹ معاف کیتا گیا اے، اوہ گھٹ پیار وکھاؤندا اے۔⁴⁸۴۸۔ اتے اوس بی بی نوں آکھیا پئی تیرے گناہ معاف ہَوئے۔ ⁴⁹۴۹۔ ایس گل اُتے نال کھاؤن والے اپنے من وچ آکھن لگے پئی ایہہ کون اے، جیہڑا گناہ وی معاف کردا اے؟ ⁵⁰۵۰۔ پر اوہنے بی بی نوں آکھیا؛ تیرے ایمان نے تینوں بچا لئیا اے۔ سلامتی نال جا۔

8¹۱۔ اتے مگروں اوہ شہر شہر اتے پِنڈ پِنڈ جا کے کلام کردا اتے رب دی بادشاہی دی خبر دیندا سی، اتے اوہ بارھاں اوہدے نال سن۔ ²۲۔ اتے کِنیاں بیبیاں وی، جیہڑیاں بد روحواں اتے روگاں تھوں چھُٹیاں سن، یعنی مریم، جیہڑی مگدلینی اکھواؤندی سی، جہدے وچوں ست بد روحواں نِکلیاں سن۔ ³۳۔ اتے حنہ، ہیرودیس دے وزیر کُوزیٰ دی ووہٹی اتے سوسن اتے بتھیریاں ہور وی، جیہڑیاں اپنے مال نال اوہناں دی سیوا کردِیاں سن۔⁴۴۔ اتے جدوں چوکھا مجمع لگ گیا اتے ہر شہر تھوں لوک اوہدے کول لگے آؤندے سن تاں اوہنے مثال دے کے آکھیا پئی۔ ⁵۵۔ بِیجن والا بِیجن نکلیا اتے بیجدے ویلے کجھ راہ کنڈے ڈِگیا اتے پیراں ہیٹھ مدھولیا گیا اتے اسمانی پکھیرُؤاں نے اوہنوں چُگ لیا۔ ⁶۶۔ اتے کجھ چٹان اُتے ڈِگیا اتے اُگ کے سُک گئیا۔ کیؤں جو اوس تیکر تَری ناں اپڑی۔⁷۷۔ اتے کجھ کنڈیالی جھاڑیاں وچ ڈِگیا اتے کنڈیالی جھاڑیاں نے نال نال ودھ کے اوہنوں دب لئیا۔ ⁸۸۔ اتے کجھ چنگی دھرتی وچ ڈِگیا اتے اُگ کے سو گُنی پھل دین لگا۔ ایہہ آکھ کے اوہنے واج ماری پئی جہدے کن ہؤن، اوہ سُن لَوے۔⁹۹۔ اوہدے چیلیاں نے اوہنوں پُچھیا پئی ایہہ مثال کجیہی سی؟ ¹⁰۱۰۔ اتے اوہنے آکھیا پئی رب دی بادشاہی دے بھیتاں دا گیان تہاڈے کول اے۔ پر دوجیاں جوگی مثالاں وچ۔ تانجو ویکھدے ہوئے ناں ویکھن اتے سُندے ہوئے ناں سمجھن۔¹¹۱۱۔ اوہ مثال اِنج اے پئی بِی رب دا کلام اے۔ ¹²۱۲۔ راہ کنڈے والے اوہ نیں، جیہڑے سُندے نیں، تد شیطان کلام نوں اوہناں دے دِل وچوں کھو لیجاؤندا اے۔ تانجو اِنج ناں ہووے پئی اوہ ایمان لئیا کے نجات لین۔ ¹³۱۳۔ اتے چٹان اُتے والے اوہ نیں پئی جیہڑے کلام نوں سُن کے خوشی نال قبول کر لیندے نیں۔ پر جڑ نئیں رکھدے۔ اتے کجھ چِر تیکر ایمان لئیان مگروں ازمایش ویلے پھِر جاؤندے نیں۔¹⁴۱۴۔ اتے جیہڑے کنڈیالی جھاڑیاں وچ ڈِگیا، ایہہ اوہ نیں، جیہڑے سُندے تاں ہین، پر ہولی ہولی فِکراں اتے دولت اتے حیاتی دی عیش وچ پھس جاؤندے نیں اتے اوہناں دا پھل نئیں پکدا۔ ¹⁵۱۵۔ پر جیہڑے چنگی دھرتی وچ ڈِگیا، اوہ نیں، جیہڑے کلام نوں سُن کے اوہنوں چنگے اتے نیک دِل وچ سنبھالی رکھدے نیں اتے پیراں اُتے کھلوتے رہن نال پھل دیندے نیں۔¹⁶۱۶۔ کوئی بندہ دیوا بال کے اوہنوں بھانڈے ہیٹھ نئیں لکاؤندا، ناں منجی ہیٹھاں دھردا اے۔ سگوں دیوا بال کے اُچی تھانویں دھری دا اے تانجو اندر آؤن والیاں نوں چانن دِسے۔ ¹⁷۱۷۔ کیؤنجو کوئی شئے اجیہی نئیں لُکی، جیہڑی ظاھر نئیں کیتی جاوے گی اتے ناں لُکی اے، جیہڑی جانھی نئیں جاوے گی اتے ظاھر ناں ہووے گی۔ ¹⁸۱۸۔ مُکدی گل ایہہ پئی خبردار رہؤ! پئی تسیں کِسراں سُندے او۔ کیؤں جو جہدے کول اے، اوہنوں ہور دِتا جاوے گا، اتے جہدے کول نئیں اے، اوہدے کولوں اوہ وی کھوہ لئیا جاوے گا، جِنھوں اوہ اپنا جاندا اے پئی میرے کول اے۔¹⁹۱۹۔ تد اوہدی ماں اتے بھرا اوہدے کول آئے۔ پر مجمعے پاروں اوہدے نیڑے نئیں اپڑ سکدے سن۔ ²⁰۲۰۔ اتے اوہنوں خبر دِتی گئی پئی تیری ماں اتے تیرے بھرا باھر کھلوتے اتے تینوں مِلنا چاہؤندے نیں۔ ²¹۲۱۔ اوہنے جواب وچ اوہناں نوں آکھیا؛ میری ماں اتے میرے بھرا تاں ایہہ نیں، جیہڑے رب دا کلام سُندے اتے اوہدے موافق ٹُردے نیں۔²²۲۲۔ فیر اوہناں دیہاڑیاں وچوں اِک دیہاڑے اوہ اپنے چیلیاں نال بیڑی اُتے چڑھیا اتے اوہنے اوہناں نوں آکھیا پئی آؤ جھیلوں پار چلیئے۔ اتے اوہ روانہ ہوئے۔ ²³۲۳۔ جدوں بیڑی لگی جاؤندی سی، تاں اوہ سؤں گئیا اتے تیز واء چلن لگ پئی، اتے بیڑی ڈُبدی ہوئی جاپی، اتے اوہ ڈاھڈی اوکڑ وچ پے گئے۔²⁴۲۴۔ تد اوہناں نے کول جا کے اوہنوں جگایا اتے آکھیا؛ مرشد! مُرشد! اسیں مردے پئے ہاں۔ تد اوہنے جاگ کے واء اتے پانی دِیاں لیھراں نوں جھڑکیا تاں اوہ تھم گئے اتے امن ہو گئیا۔ ²⁵۲۵۔ اتے اوہنے اوہناں نوں آکھیا؛ تہاڈا ایمان کِتھے وے؟ مُکدی گل ایہہ پئی اوہ ڈر گئے اتے حیران ہو کے آپو وچ آکھن لگے پئی ایہہ کیہڑا اے، جیہڑا ہواواں اتے پانی نوں حکم دیندا اے اتے اوہ ایہدی مندے نیں۔²⁶۲۶۔ اتے اوہ گراسینیاں دے علاقے وچ جا اپڑے، جیہڑا گلیل نوں ساہنواں اے۔ ²⁷۲۷۔ اتے جدوں اوہ کنڈے اُتے لتھے تاں شہر دا اِک بندہ اوہنوں مِلیا، جہدے وچ بد روحواں سن۔ اتے اوہ چوکھے چِر تھوں لیڑے نئیں پاؤندا سی۔ اتے اوہ کِسے گھر وچ نئیں سگوں قوَراں وچ ای رہندا سی۔²⁸۲۸۔ جدوں اوہنے یسوع نوں ویکھیا تاں چِیک چِیک کے اوہدے اگے ڈِگیا اتے اُچی واج نال آکھیا؛ اے یسوع! رب دے پُتر! تینوں میرے نال کیہ؟ میں تیری مِنت کرناں ہاں پئی مینوں عذاب وچ ناں سُٹِیں۔ ²⁹۲۹۔ (کیؤں جو اوہ پلیت روح نوں حکم دیندا سی پئی ایس بندے وچوں نِکل آ) کیؤں جو اوہ چوکھی واری اوہدے سِر سوار ہُندی سی اتے اوہ سنگلاں نال بنھیا اتے جکڑیا جاؤندا سی، تاں وی اوہ سنگل دِیاں بیڑیاں نوں بھن دیندا سی اتے بد روح اوہنوں اُجاڑ تھانواں وچ نساؤندی پھِردی سی۔³⁰۳۰۔ تد یسوع نے اوہنوں پُچھیا پئی تیرا ناں کیہ اے؟ اوہنے آکھیا؛ لشکر۔ کیؤں جو بتھیریاں بد روحواں اوہدے وچ وڑیاں ہویاں سن۔ ³¹۳۱۔ اتے اوہ اوہدی منت کرن لگیاں پئی سانوں ڈونگیائی وچ جاؤن دا حکم ناں دے۔³²۳۲۔ اوتھے سؤراں دا اِک وڈا اِجڑ چردا پیا سی۔ اتے اوہناں نے اوہدی منت کیتی پئی سانوں اوہناں وچ جاؤن دے۔ اتے اوہنے اوہناں نوں جاؤن دِتا۔ ³³۳۳۔ اتے بد روحواں اوس بندے وچوں نکل کے اوہناں سؤراں وچ وڑ گئیاں، اتے اِجڑ کڑاڑے اُتوں چھال مار کے جھیل وچ ڈُب مریا۔³⁴۳۴۔ ایہہ سبھو کجھ ویکھ کے ایالیاں نے نس کے شہر اتے پِنڈاں وچ خبر پُہچائی۔ ³⁵۳۵۔ تد لوک ایہہ سبھو کجھ ویکھن نوں نِکلے اتے یسوع دے کول آئے، اتے اوس بندے نوں، جہدے وچوں بد روحواں نِکلیاں سن، کپڑے پائیاں اتے ہوش وچ یسوع دے پیراں کول بیٹھا ویکھیااتے اوہناں اُتے ڈر پے گئیا۔³⁶۳۶۔ اتے ویکھن والیاں نے وی اوہناں نال بیان کیتا پئی بد روحواں دے جکڑے نوں کِیویں خلاصی مِلی۔ ³⁷۳۷۔ اتے گراسینیاں دے آل دوال دے علاقے دے سبھے واسیاں نے اوہدی منت کیتی پئی ساڈے کولوں چلا جا۔ کیؤں جو اوہناں اُتے ڈاھڈا ڈر پَے گئیا سی۔ مُکدی گل ایہہ پئی اوہ بیڑی اُتے سوار ہو کے واپس مُڑ گیا۔³⁸۳۸۔ اتے اوس بندے نے، جہدے وچوں بد روحواں نکل گئیاں سن، اوہدی منت کیتی پئی مینوں اپنے نال رہن دے۔ پر یسوع نے اوہنوں گھلا کے آکھیا پئی۔ ³⁹۳۹۔ اپنے گھر نوں مُڑ جا اتے جیہڑے وڈے وڈے کم رب نے تیرے جوگی کیتے نیں، بیان کر۔ اوہ جا کے سارے شہر وچ چرچا کرن لگا پئی یسوع نے میرے جوگی کیہ کیہ کیتا اے۔⁴⁰۴۰۔ اتے جدوں یسوع پِچھاں نوں مُڑ آیا تاں مجمعے نے جی آیاں نوں آکھیا۔ کیؤں جو سبھو اوہدی راہ تکدے سن۔ ⁴¹۴۱۔ اتے ویکھو! پئی یائیر ناں دا اِک بندہ آیا، جیہڑا عبادت خانے دا سردار سی، اتے یسوع دے قدمی لگ کے اوہدی منت کیتی پئی میرے گھر چل۔ ⁴²۴۲۔ کیؤں جو اوہدی اِکو ای دھی سی، جیہڑے بارھاں ورھے دی سی، اتے مرن نیڑے اپڑی سی، اتے جدوں اوہ جا رہیا سی تاں لوک اوہدے اُتے ڈِگدے پئے سن۔⁴³۴۳۔ اتے اِک بی بی نے، جہدا بارھاں ورھیاں تھوں لہؤ آؤندا سی، اتے اپنا سبھو مال وَیداں ہتھ لُٹا بیٹھی سی، پر چنگی ناں ہَوئی۔ ⁴⁴۴۴۔ اوہدے مگرِیں آن کے اوہدے چِگے دے دامن نوں ہتھ لایا اتے اوسے ویلے اوہدا لہؤ سِمنا کھلو گئیا۔⁴⁵۴۵۔ ایس گل اُتے یسوع نے آکھیا؛ اوہ کیہڑا اے، جِنھے مینوں ہتھ لایا اے؟ جدوں سبھے انکار کرن لگے تاں پطرس اتے اوہدے سنگیاں نے آکھیا پئی اے مُرشد! لوک تاں تیرے اُتے ڈِگدے پئے نیں۔ ⁴⁶۴۶۔ پر یسوع نے آکھیا؛ کِسے مینوں ہتھ لایا اے۔ کیؤں جو مینوں لگیا پئی طاقت میرے وچوں نکلی اے۔⁴⁷۴۷۔ جدوں اوس بی بی نے ویکھیا پئی ہُن میں لُک نئیں سکدی تاں کنبدی ہوئی ساہمنے آئی اتے اوہدے قدمی ڈِگ کے سبھناں لوکاں دے اگے بیان کیتا پئی میں کیس پاروں یسوع نوں ہتھ لایا اتے کِیویں اوسے ای ویلے چنگی ہو گئی۔ ⁴⁸۴۸۔ تد اوہنے اوہنوں آکھیا پئی دِھیئے! تیرے ایمان نے تینوں بچا لیا اے۔ سلامتی نال چلی جا۔⁴⁹۴۹۔ اتے اوہ ایہہ آکھ ای رہئی سی پئی عبادت خانے دے سردار دے گھروں کِسے نے آن کے اوہنوں آکھیا پئی تیری دِھی مر گئی اے۔ ہُن مُرشد نوں کھیچل ناں دے۔ ⁵⁰۵۰۔ یسوع نے ایہہ گل سُن کے آکھیا؛ ناں گھبرا۔ سگوں بھروسا رکھ۔ تاں اوہ بچ جاوے گی۔⁵¹۵۱۔ اتے جدوں اوہ گھر اپڑیا تاں پطرس اتے یوحنا اتے یعقوب اتے کُڑی دے ماپیاں باہجھ ہور کِسے نوں اپنے نال اندر جاؤن ناں دِتا۔ ⁵²۵۲۔ اتے سبھے اوہدے جوگی روندے اتے وین کردے پئے سن۔ پر اوہنے آکھیا؛ ناں رؤو۔ اوہ موئی نئیں، سگوں سؤندی پئی اے۔ ⁵³۵۳۔ اوہ اوہدی گل اُتے ہسن لگ پئے۔ کیؤں جو اوہناں نوں پک سی پئی اوہ مر گئی اے۔⁵⁴۵۴۔ پر اوہنے اوہدا ہتھ پھڑیا اتے واج مار کے آکھیا؛ اے کُڑیئے! اُٹھ۔ ⁵⁵۵۵۔ اتے اوہدی روح پرت آئی اتے اوہ اوسے ای ویلے اُٹھ کھلوتی اتے یسوع نے حکم دِتا پئی ایہنوں کجھ کھاؤن جوگی دِتا جاوے۔ ⁵⁶۵۶۔ تد اوہدے ماپے حیران ہوئے پر اوہنے اوہناں نوں پکی کیتی پئی جو کجھ ہویا اے، کِسے نوں خبر ناں لگے۔

9¹۱۔ تد اوہنے اوہناں بارھاں نوں سد کے اوہناں سبھناں بد روحواں نوں کڈھن اتے روگاں نوں مُکاؤن جوگی طاقت اتے اختیار دِتا۔ ²۲۔ اتے اوہناں نوں گھلیا تانجو رب دی بادشاہی دا پرچار کرن اتے روگاں تھوں شفا دین۔³۳۔ اتے اوہنے اوہناں نوں آکھیا پئی رستے جوگی کجھ نئیں لینا۔ ناں سوٹی، ناں تھیلا، ناں روٹی، ناں نقدی، اتے دو دو کُڑتے وی نئیں۔ ⁴۴۔ اتے جیہڑے وی گھر وچ وڑو، اوتھے ای رہؤو اتے اوتھوں ای اگاں نوں روانہ ہؤو۔⁵۵۔ اتے جِتھے لوک تہانوں ناں قبولن، اوس شہروں باھر جا کے اپنے پیراں دی دھوڑ جھاڑ دیؤ تانجو اوہناں اُتے گواہی ہووے۔ ⁶۶۔ اتے اوہ روانہ ہو کے پِنڈ پِنڈ جا کے ہر تھاں خوش خبری سناؤندے اتے شفا ونڈدے پِھرے۔⁷۷۔ اتے ہیرودیس نے، جو کجھ ہو رہیا سی، سُنیا اتے شک وچ پَے گیا۔ ایس لئی پئی کجھ آکھدے سن پئی یوحنا موئیاں وچوں جیؤ پیا اے۔ ⁸۸۔ اتے کجھ آکھدے سن پئی ایلیاہ ظاھر ہویا اے اتے کجھ آکھدے سن پئی اگلے نبیاں وچوں کوئی نبی جیؤ پیا اے۔ ⁹۹۔ پر ہیرودیس نے آکھیا پئی میں تاں یوحنا دا سِر وڈھا دِتا، ہُن ایہہ کیہڑا اے، جہدے بارے اجہیاں گلاں سُندا ہاں۔ مُکدی گل ایہہ پئی اوہ اوہنوں ویکھن دی کشت کردا رہیا۔¹⁰۱۰۔ اتے رسولاں نے مُڑ کے آؤن مگروں جو کجھ کیتا سی، اوہدے اگے بیان کیتا، اتے اوہ اوہناں نوں نال لے کے بیت صیدا ناں دے اِک شہر نوں اکلّا ٹُر پیا۔ ¹¹۱۱۔ اتے ایہہ جان کے مجمع اوہدے مگرِیں گیا اتے اوہنے اوہنوں قبول کیتا۔ اتے اوہناں نال رب دی بادشاہی دیاں گلاں کردا رہیا۔ اتے شفا دے محتاجاں نوں شفا دیندا رہیا۔¹²۱۲۔ جدوں شام ہؤن لگی تد اوہناں بارھاں نے آن کے اوہنوں آکھیا پئی مجمعے نوں جان دے تانجو آل دوال دے پِنڈاں وچ جا کے ٹِک جاؤن اتے کھاؤن پین دا پربندھ کرن۔ کیؤں جو اسیں ایتھے سُنجی تھانویں ہاں۔ ¹³۱۳۔ ایس گل اُتے اوہنے اوہناں نوں آکھیا؛ تسیں آپ ای ایہناں نوں کھاؤن جوگی دیؤ۔ اوہناں نے آکھیا پئی ساڈے کول پنج روٹیاں اتے دو مچھیاں دے سوا کجھ نئیں۔ پر ہاں ایہہ ہو سکدا اے پئی اسیں جا کے ایہناں سبھناں لوکاں جوگی کھاؤن جوگی مُل لے آیئے۔ ¹⁴۱۴۔ کیؤں جو اوہ کوئی پنج ہزار دے نیڑے بندے سن۔ تد اوہنے اپنے چیلیاں نوں آکھیا پئی اوہناں نوں پنجاہ پنجاہ دا دستہ بنا کے بہاء دیؤ۔¹⁵۱۵۔ اوہناں نے اِنج ای کیتا۔ اتے سبھناں نوں بہاء دِتا۔ ¹⁶۱۶۔ تد اوہنے اوہناں پنج روٹیاں اتے دو مچھیاں نوں پھڑ کے اسمان ول ویکھیا اتے برکت منگی، اتے بھن کے اپنے چیلیاں نوں دیندا گیا۔ تانجو لوکاں اگے دھرن۔ ¹⁷۱۷۔ اتے اوہناں سبھناں نے کھاہدا اتے رج گئے۔ اتے باقی بچ جاؤن والے ٹکڑیاں دے بارھاں ٹوکرے چُکے گئے۔¹⁸۱۸۔ اتے اِنج ہویا پئی جدوں اوہ کلا دعا کر رہیا سی تاں چیلے اوہدے نال سن اتے اوہنے اوہناں نوں پُچھیا پئی لوک کیہ آکھدے نیں پئی میں کون ہاں؟ ¹⁹۱۹۔ اوہناں نے جواب وچ آکھیاپئی کجھ یوحنا بپتسما دین والا اتے کجھ ایلیاہ اتے کجھ آکھدے نیں پئی کوئی نبی جیؤ پیا اے۔²⁰۲۰۔ تد اوہنے اوہناں نوں آکھیا؛ پر تسیں کیہ آکھدے او پئی میں کون ہاں؟ شمعون پطرس نے جواب وچ آکھیا پئی رب دا مسیح۔ ²¹۲۱۔ اوہنے اوہناں نوں پکی کر کے حکم دِتا پئی ایہہ گل کِسے نوں نئیں دسنی۔ ²²۲۲۔ اتے آکھیا؛ لازمی اے پئی ابنِ انسان چوکھا دُکھ سہوے اتے وڈیریاں اتے سردار کاہناں اتے فقیہاں ہتھوں ردّ کیتا جاوے اتے جانوں ماریا جاوے اتے تِیجے دیہاڑے جیؤ پوَے۔²³۲۳۔ فیر اوہنے سبھناں نوں آکھیا پئی جیکر کوئی میرا چیلا بننا چاہؤے تاں اپنے آپے دا انکاری ہووے۔ اتے روز اپنی سولی چُکے اتے میرے مگرِیں ٹُرے۔ ²⁴۲۴۔ کیؤں جو جیہڑا وی اپنی جان بچاؤنا چاہؤے، اوہ اوہنوں گؤاوے گا، پر جیہڑا وی میرے جوگی اپنی جان گؤاوے، اوہ اوہنوں بچاوے گا۔ ²⁵۲۵۔ کیؤں جو بندے نوں کیہ فیدہ، جیکر کُل جگ کھٹ لؤے پر اپنا آپ گؤا لؤے اتے اپنی چَٹی بھرے۔²⁶۲۶۔ کیؤں جو، اوہ، جیہڑا میتھوں اتے میریاں گلاں تھوں شرماوے گا، ابنِ انسان وی اوہدے تھوں شرماوے گا، جدوں اوہ اپنے اتے اپنے باپ ، اتے پاک فرشتیاں دے جلال دے نال آوے گا۔ ²⁷۲۷۔ اتے میں تہانوں سچی آکھناں ہاں پئی اوہناں وچوں جیہڑے ایتھے کھلوتے نیں، کجھ اجیہے نیں، جیہڑے اُکا موت دا مزہ نئیں چکھن گے۔ جدوں تیکر پئی اوہ رب دی بادشاہی نوں ویکھ ناں لین۔²⁸۲۸۔ اتے ایہناں گلاں دے کوئی اٹھ دیہاڑے مگروں اوہ پطرس اتے یوحنا اتے یعقوب نوں نال لے کے اِک پہاڑ اُتے دعا کرن نوں گئیا۔ ²⁹۲۹۔ اتے اوہدے دعا کرن ویلے اوہدے مُکھ دی رُت بدل گئی اتے اوہدی پوشاک چِٹّی ہو گئی۔³⁰۳۰۔ اتے ویکھو! دو بندے اوہدے نال گل بات کر رہئے سن۔ ایہہ موسیٰ اتے ایلیاہ سن۔ ³¹۳۱۔ جیہڑے جلال وچ وکھالی دِتے اتے اوہدے مرن دا ذکر کردے سن، جیہڑا یروشلیم وچ ہؤن والا سی۔³²۳۲۔ پر پطرس اتے اوہدے سنگیاں دیاں اکھاں نیندر نال بھریاں سن، اتے جدوں اوہناں دی جاگ اُگڑی تاں اوہدے جلال نوں اتے اوہناں دو بندیاں نوں ویکھیا، جیہڑے اوہدے نال کھلوتے سن۔ ³³۳۳۔ اتے جدوں اوہ اوہدے تھوں وکھ ہَون لگے تاں پطرس نے یسوع نوں آکھیا پئی اے مُرشد! ساڈا ایتھے ہؤنا چنگا اے۔ مُکدی گل ایہہ پئی اسیں تِن ڈیرے بنایئے، اِک تیرے جوگی، اتے اِک موسیٰ جوگی اتے اِک ایلیاہ جوگی۔ پر اوہ نئیں جاندا سی پئی کیہ آکھدا اے۔³⁴۳۴۔ اوہ ایہہ آکھ ای رہیا سی پئی بدّل آیا اتے اوہناں اُتےچھاں کیتی، اتے اوہ ڈر گئے۔ ³⁵۳۵۔ اتے بدّل وچوں اِک واج آئی پئی ایہہ میرا قبولیا ہویا پُتر اے۔ تسیں ایہدی سُنو۔ ³⁶۳۶۔ اتے واج مگروں یسوع اکلّا وکھالی دِتا۔ اتے اوہ چُپ ہَو گئے اتے جو کجھ اوہناں نیں ویکھیا سی، اوس دَوران کِسے نوں وی ناں دسیا۔³⁷۳۷۔ اتے دوجے دیہاڑے جدوں اوہ پہاڑ اُتوں لیھ رہئے سن تاں اِک وڈا مجمع اوہناں نوں مِلیا۔ ³⁸۳۸۔ اتے ویکھو! مجمعے وچوں اِک بندے نے چِیک کے آکھیا پئی اے مُرشد! میں تیری منت کردا ہاں پئی میرے پُتر اُتے نگاہ کر کیوں جو اوہ میرا اکلّا ای اے۔ ³⁹۳۹۔ اتے ویکھ! اِک روح اوہنوں قابو کر لیندی اےاتے اوہ یکدم چِیک پیندا اے اتے اوہ اوہنوں اجیہا مروڑدی اے پئی اوہدے ہتھ پیر وِنگے ہو جاؤندے نیں اتے اوہ اوہنوں مدھول کے چھیتی نئیں چھڈدی۔ ⁴⁰۴۰۔ اتے میں تیرے چیلیاں دی منت کیتی پئی اوس روح نوں کڈھن۔ پر اوہ ناں کڈھ سکے۔⁴¹۴۱۔ تد یسوع نے جواب وچ آکھیا پئی اے گھٹ ایمان والیو! اتے گمراہ پیڑھی! میں کدوں تیکر تہاڈے نال رہؤاں گا اتے تہانوں برداشت کراں گا؟ اپنے پُتر نوں ایتھے لَے آ۔ ⁴²۴۲۔ اوہ کول ای آؤندا پیا سی پئی بد روح نے اوہنوں پٹکا کے مروڑیا۔ پر یسوع نے اوس ناپاک روح نوں جھڑکیا اتے مُنڈے نوں شفا دِتی اتے اوہنوں اوہدے پیؤ دے حوالے کر دِتا۔⁴³۴۳۔ اتے سبھو رب دا وڈھاپا ویکھ کے حیران ہَوئے۔ اتے جدوں سبھے اوہناں سبھناں کماں اُتے حیران ہُندے سن، جیہڑے اوہ کردا سی، تاں اوہنے اپنے چیلیاں نوں آکھیا پئی۔ ⁴⁴۴۴۔ ایہہ گلاں تسیں اپنے کناں وچ رکھو پئی ابنِ انسان بندیاں دے ہتھ حوالے کیتا جاوے گا۔ ⁴⁵۴۵۔ پر اوہ ایس گل نوں ناں سمجھے۔ سگوں ایہہ اوہناں تھوں لُکی رہئ۔ ایتھوں تیک پئی اوہناں نوں معلوم ناں ہَوئی اتے اوہ ایس گل بارے پُچھن تھوں وی ڈردے سن۔⁴⁶۴۶۔ فیر اوہناں وچکار ایہہ آڈھا لگیا پئی ساڈے وچوں وڈا کون اے۔ ⁴⁷۴۷۔ یسوع نے اوہناں دے دِلی خیالاں نوں جان کے اِک بال نوں چُکیا اتے اپنے کول کھلاھریا۔ ⁴⁸۴۸۔ اتے اوہناں نوں آکھیا پئی جیہڑا ایس بچے نوں میرے ناں تھوں قبولے، اوہ مینوں قبولدا اے، اتے جیہڑا مینوں قبولے، اوہ اوہنوں قبولدا اے، جِنھے مینوں گھلیا اے۔ کیؤں جو جیہڑا تہاڈے سبھناں وچوں نِکا اے، اوہو ای وڈا اے۔⁴⁹۴۹۔ اتے یوحنا نے آکھیا؛ اے مرشد! اسیں اِک بندے نوں تیرے ناں تھوں بد روحواں کڈھدے ویکھیا، اتے اوہنوں موڑیا۔ کیؤں جو اوہ ساڈے نال تیری پیروی نئیں کردا۔ ⁵⁰۵۰۔ یسوع نے اوہنوں آکھیا پئی اوہنوں ناں موڑو۔ کیؤں جو جیہڑا تہاڈے برخلاف نئیں، اوہ تہاڈے ول اے۔⁵¹۵۱۔ اتے جدوں اوہدے اسمان ول پرتن دے دیہاڑے نیڑے سن، تاں اوہنے مَتا پکایا پئی یروشلیم نوں مُنھ کرے۔ ⁵²۵۲۔ اتے اپنے اگے وچولا گھلے اتے اوہ جا کے سامریاں دے اِک پِنڈ وچ وڑے تانجو اوہدے جوگی تیاری کرن۔ ⁵³۵۳۔ پر اوہناں نیں اوہنوں قبول ناں کیتا۔ کیؤں جو اوہنے یروشلیم ول مُنھ کرن دا متا پکایا سی۔⁵⁴۵۴۔ اوہدے چیلے یعقوب اتے یوحنا نے ایہہ ویکھ کے آکھیا پئی اے خداوند! کیہ توں چاہؤنا ایں پئی اسیں حکم دَیَئے پئی اسمان تھوں اگ وسے اتے اوہناں نوں سواہ کر دیوے؟ ⁵⁵۵۵۔ تد اوہنے مُڑ کے اوہناں نوں جھڑکیا (اتے آکھیا؛ تسیں نئیں جاندے پئی تسیں کجیہی روح رکھدے او۔ ⁵⁶۵۶۔ ابنِ انسان بندیاں نوں مارن نئیں سگوں بچاون آیا اے) تد اوہ دُوجے پِنڈ ول ٹُر پَئے۔⁵⁷۵۷۔ اتے جدوں اوہ رستے اُتے ٹُرے جاؤندے سن تاں کِسے نے اوہنوں آکھیا؛ اے خداوند! جِتھے کِتے وی توں جاوَیں، میں تیرے مگرِیں آواں گا۔ ⁵⁸۵۸۔ یسوع نے اوہنوں آکھیا؛ لُومڑیاں دے بھٹ ہُندے نیں، اتے پکھیرُؤاں جوگی آہلنے۔ پر ابنِ انسان جوگی اینی کُو وی تھاں نئیں پئی جِتھے اوہ سِر دھرے۔⁵⁹۵۹۔ اتے اوہنے کِسے ہَؤر نوں آکھیا پئی میرے مگرِیں ٹُریا آ۔ اوہنے آکھیا؛ اے خداوند! مینوں گھل دے پئی پہلوں جا کے اپنے پیؤ نوں دفنا آواں۔ ⁶⁰۶۰۔ یسوع نے اوہنوں آکھیا؛ موئیاں نوں اپنے موئے دفناون دے۔ پر توں جا اتے رب دی بادشاہی دا پرچار کر۔⁶¹۶۱۔ اِک ہؤر نے آکھیا پئی اے خداوند! میں تیرے مگرِیں ٹُراں گا، پر مینوں اجازت دے پئی پہلوں گھر والیاں کولوں اجازت لَے آواں۔ ⁶²۶۲۔ یسوع نے اوہنوں آکھیاپئی جیہڑا وی اپنا ہتھ ہَل اُتے دھر کے پِچھاں نوں ویکھدا اے، اوہ رب دی بادشاہی دے لائق نئیں۔

10¹۱۔ ایس تھوں مگروں خداوند نے بتّر ( ۷۲) ہؤر مِتھے اتے اوہناں نوں دو دو کر کے ہر اوس شہر اتے پِنڈ ول اپنے اگے گھلیا، جِتھے اوہ آپ جانا چاہؤندا سی۔ ²۲۔ اتے اوہ اوہناں نوں آکھدا سی پی فصل تاں بتھیری اے پر مزدور گھٹ نیں۔ ایس لئی فصل دے مالک دی منت کرو پئی اوہ اپنی فصل وڈھن جوگی مزدور گھل دیوے۔³۳۔ جاؤ! ویکھو! میں تہانوں اِنج پئی جیویں بھیڈاں نوں بگھیاڑاں دے وچکار گھلناں ہاں۔ ⁴۴۔ ناں بٹوا لیجاؤ، ناں تھیلی، ناں جُتّی اتے رستے وچ کِسے نوں سلام ناں کرو۔⁵۵۔ اتے جیہڑے گھر وچ وڑو، پہلوں آکھو پئی ایس گھر نوں سلام۔ ⁶۶۔ جیکر کوئی سلام دا فرزند اوتھے ہووے تاں تہاڈا سلام اوہدے اُتے ہووے گا، نئیں تاں تہاڈے اُتے واپس مُڑ آوے گا۔ ⁷۷۔ اتے اوسے ای گھر وچ رہؤو اتے جو کجھ اوہناں دے کول ہووے، کھاؤ اتے پیؤ۔ کیؤں جو مزدور اپنی مزدوری دا حق دار اے۔ گھر گھر ناں پھِرو۔⁸۸۔ اتے جیہڑے وی شہر وچ وڑو، اتے جِتھے تہانوں قبولیا جاوے، اتے جو کجھ تہاڈے اگے دھریا جاوے، کھاؤ۔ ⁹۹۔ اتے اوتھے وسدے روگیاں نوں چنگا کرو، اتے اوہناں نوں آکھو پئی رب دی بادشاہی تہاڈے نیڑے اپڑ گئی اے۔¹⁰۱۰۔ پر جیہڑے شہر وچ تہانوں قبولیا ناں جاوے، اوہدے چوکاں وچ جا کے آکھو پئی۔ ¹¹۱۱۔ اسیں ایس دھوڑ نوں وی، جیہڑی تہاڈے شہر وچوں ساڈے پیراں اُتے پَئی اے، تہاے اُتے جھاڑنے ہاں۔ پر ایہہ جان لؤ پئی رب دی بادشاہی نیڑے اپڑ گئی اے۔ ¹²۱۲۔ میں تہانوں آکھناں ہاں پئی سدوم دا حال اوس شہر نالوں چوکھا چنگا ہووے گا۔¹³۱۳۔ اے گُرزین! ہاڑا تیرے اُتے۔ اے بیت صیدا! ہاڑا تیرے اُتے۔ کیؤں جو ایہہ کرامات، جیہڑیاں تہاڈے وچ ہوئیاں، جیکر صور اتے صیدا وچ ہُندیاں تاں اوہ ٹاٹ ولیٹ کے اتے بھوئیں نال لگ کے توبہ کر لیندے۔ ¹⁴۱۴۔ صور اتے صیدا دا حال عدالت دے دیہاڑے تہاڈے نالوں فیر وی چنگا ہووے گا۔ ¹⁵۱۵۔ اتے اے کفر نحوم! کیہ توں اسمان تیکر اُچا کیتا جاویں گا؟ توں تاں پاتال وچ لیھ جاویں گا۔¹⁶۱۶۔ جیہڑا تہاڈی سُندا اے، اوہ میری سُندا اے، اتے جیہڑا تہانوں کجھ نئیں جاندا، اوہ مینوں کجھ نئیں جاندا۔ اتے جیہڑا مینوں کجھ نئیں جاندا، اوہ اوہنوں کجھ نئیں جاندا، جِنھے مینوں گھلیا اے۔¹⁷۱۷۔ اتے اوہ بتّر (۷۲) خوشی نال پرتے اتے آکھن لگے۔ اے خداوند! تیرے ناں تھوں بد روحواں وی ساڈے ماتحت نیں۔ ¹⁸۱۸۔ تد اوہنے اوہناں نوں آکھیا؛ میں شیطان نوں بجلی وانگ اسمانوں ڈِگدا ہوئیا ویکھیا اے۔ ¹⁹۱۹۔ ویکھو! میں تہانوں سپاں اتے ٹھُوئیاں نوں مِدھن اتے وَیری دی سبھے قدرت اُتے قابو دِتا اے اتے تہانوں کِسے شئے تھوں ضُعف نئیں پوہنچے گا۔ ²⁰۲۰۔ پر ایس گل اُتے پھُل نئیں جانا پئی روحواں تہاڈے ماتحت نیں۔ سگوں ایس گل اُتے خوش ہونا پئی تہاڈے ناں اسمان اُتے لِکھے ہَوئے نیں۔²¹۲۱۔ اوسے ای گھڑی اوہ پاک روح نال بھر گیا اتے آکھیا؛ اے باپ! اسمان اتے دھرتی دے رب! میں تیرا شکُر کرناں ہاں پئی توں ایہناں گلاں نوں داناواں اتے عقل منداں تھوں لُکایا اتے نِکیاں اُتے کھولیا۔ ہاں، اے باپ! کیؤں جو تینوں اِنج ای چنگا لگا۔²²۲۲۔ میرے باپ ولوں سبھے کجھ میرے ہتھ وچ کیتا گئیا اے، اتے کوئی نئیں جاندا پئی پُتر کون اے، سوائے باپ دے، اتے باپ کون اے، سوائے پُتر دے، اتے اوس بندے دے، جہدے اُتے پُتر اوہنوں ظاھر کرنا چاہؤے۔²³۲۳۔ اتے اپنے چیلیاں ول دھیان کر کے اوہناں نوں ای آکھیا؛ دھن اوہ اکھاں نیں، جیہڑیاں ایہناں گلاں نوں ویکھدیاں نیں، جِنھاں نوں تسیں ویکھدے او۔ ²⁴۲۴۔ کیؤں جو میں تہانوں آکھناں ہاں پئی بتھیرے نبیاں اتے بادشاہؤاں نے چاہیا پئی جو کجھ تسیں ویکھدے او، ویکھن۔ پر ناں ویکھیا اتے جو کجھ تسیں سُندے او، سُنن اتے ناں سُنیا۔²⁵۲۵۔ اتے ویکھو! اِک فقہ دا عالم کھلوتا اتے ایہہ آکھ کے اوہدی ازمایش کیتی پئی اے مرشد! میں کیہ کراں پئی ہمیشاں دی حیاتی دا وارث بناں؟ ²⁶۲۶۔ اوہنے اوہنوں آکھیاپئی شریعت وچ کیہ لِکھیا اے؟ تُوں کِیویں پڑھنا ایں؟ ²⁷۲۷۔ اوہنے جواب وچ آکھیا؛ توں اپنے رب نوں اپنے سبھو دِل اتے اپنی سبھو جان، اتے اپنی سبھو طاقت اتے اپنی سبھے عقل نال اتے اپنے گواہنڈی نوں اپنے وانگ پیار کر۔ ²⁸۲۸۔ اوہنے اوہنوں آکھیا؛ توں ٹھیک جواب دِتا اے۔ ایہو ای کر تاں توں جیؤندا رہوَیں گا۔²⁹۲۹۔ پر اوہنے ایہہ چاہ کے پئی اپنے آپ نوں راست مِتھے، یسوع نوں آکھیا پئی میرا گواہنڈی کیہڑا اے؟ ³⁰۳۰۔ ایس گل اُتے یسوع نے آکھیا پئی اِک بندہ یروشلیم تھوں یریحو ول جا رہیا سی پئی ڈاکؤاں وچ پھس گئیا، جِنھاں اوہنوں لُٹ کے پھٹڑ کیتا اتے ادھموئیا چھڈ کے چلے گئے۔³¹۳۱۔ قدرت ولوں اِک کاہن اوس رستے تھوں لنگھیا اتے اوہنوں ویکھیا، اتے ولا کے لنگھ گئیا۔ ³²۳۲۔ ایسے طراں اِک لاوی نے وی اوس تھاں اپڑ کے اوہنوں ویکھیا اتے ولا کے لنگھ گئیا۔³³۳۳۔ فیر اِک سامری مسافر سفر کردا کردا اوتھے اپڑ گئیا اتے اوہنوں ویکھ کے اوہدے اُتے ترس کھاہدا۔ ³⁴۳۴۔ اتے کول جا کے اوہدے پھٹاں اُتے تیل اتے مَے لا کے بنھیا اتے اپنے جنوَر اُتے بہاء کے سَراں وچ لے گئیا اتے اوہدی سیوا کیتی۔ ³⁵۳۵۔ اتے دُوجے دیہاڑے دو دینار کڈھ کے بھٹیارے نوں دِتے اتے آکھیا پئی ایہدی سیوا کرِیں اتے جو کجھ ایس تھوں ودھ خرچا ہووے گا، میں فیر آن کے تینوں دیواں گا۔³⁶۳۶۔ ہُن ایہناں تِناں وچوں توں کِنھوں اوس پھٹڑ دا گواہنڈی جاندا ایں؟ ³⁷۳۷۔ اوہنے آکھیا؛ اوہنوں، جِنھے اوہدے اُتے ترس کھاہدا۔ تد یسوع نے اوہنوں آکھیا؛ جا! توں وی اِنج ای کر۔³⁸۳۸۔ اتے جدوں اوہ جا رہئے سن، تاں اوہ اِک پِنڈ وچ وڑے اتے مارتھا ناں دی اِک بی بی نے اوہنوں اپنے گھر سدیا۔ ³⁹۳۹۔ اتے مریم ناں دی اوہدی اِک بھین سی، اتے اوہ وی خداوند دے پیراں وچ بیھ کے اوہدا کلام سُندی سی۔⁴⁰۴۰۔ پر مارتھااوہدی وکھو وکھ طریقیاں نال سیوا کرن وچ کھُبی رہندی سی۔ اوہ آکھن لگی پئی اے خداوند! تینوں پرواہ نئیں پئی تیری خدمت کرن وچ میری بھین نے مینوں کلّی چھڈ دِتا اے۔ اوہنوں آکھ پئی میری مدد کرے۔ ⁴¹۴۱۔ پر خداوند نے جواب وچ اوہنوں آکھیا؛ مارتھا! اے مارتھا! توں بتھیریاں گلاں دی فکر وچ ایں۔ ⁴²۴۲۔ پر اِکو گل ای چنگی اے۔ مریم نے چنگا حصہ چُنیا اے، جیہڑا اوہدے تھوں کھویا نئیں جاوے گا۔

11¹۱۔ اتے اوہ اِک تھاں دعا کر رہیا سی، جدوں کر لَئی تاں اوہدے چیلیاں وچوں کِسے نے اوہنوں آکھیا؛ اے خداوند! سانوں دعا کرنا سِکھا، جیویں پئی یوحنا نے وی اپنے چیلیاں نوں سکھائی اے۔²۲۔ اوہنے اوہناں نوں آکھیا پئی جدوں تسیں دعا کرو تا آکھو؛ اے اساڈے باپ! تیرا ناں پاک منیا جاوے۔ تیری بادشاہی آوے۔³۳۔ ساڈے روز دی روٹی سانوں روز دے۔ ⁴۴۔ اتے ساڈے گناہ سانوں معاف کر۔ کیؤں جو اسیں وی اپنے قرض داراں نوں معاف کردے ہاں، اتے سانوں ازمایش وچ ناں ڈِگن دے۔⁵۵۔ اتے اوہنے اوہناں نوں آکھیا؛ تہاڈے وچوں کِسے دا اِک سنگی ہووے اتے اوہ ادھی رات نوں اوہدے کول جا کے آکھے؛ پئی مینوں تِن روٹیاں ادھار دے۔ ⁶۶۔ کیؤں جو میرا اِک سنگی سفر کر کے میرے کول اپڑیا اے، اتے میرے کول کجھ نئیں پئی اوہدے اگے دھراں۔ ⁷۷۔ اتے اوہ اندروں جواب وچ آکھے پئی مینوں ایس ویلے کھیچل وچ ناں پا، کیؤں جو ہُن تاں بُوہا وی بند اے اتے میرے بال میرے نال بِسترے وچ نیں۔ میں اٹھ نئیں سکدا پئی تینوں کجھ دیواں۔ ⁸۸۔ میں تہانوں آکھدا ہاں۔ جیکر اوہ ایس پاروں پئی اوہ اوہدا سنگی اے، اٹھ کے ناں دے سکے، پر اوہدی بے حیائی پاروں تاں دیوے گا۔⁹۹۔ مُکدی گل ایہہ پئی میں تہانوں آکھدا ہاں۔ منگو، تاں تہانوں دِتا جاوے گا۔ لبھو تاں تہانوں مِل جاوے گا۔ کھڑکاؤ تاں تہاڈے جوگی کھول دِتا جاوے گا۔ ¹⁰۱۰۔ کیؤں جو جیہڑا وی منگدا اے، اوہنوں دِتا جاؤندا اے۔ اتے جیہڑا وی لبھدا اے، اوہنوں مِل جاؤندا اے، اتے جیہڑا وی کھڑکاؤندا اے، اوہدے جوگی کھول دِتا جاؤندا اے¹¹۱۱۔ تہاڈے وچوں کیہڑا اجہیا پیؤ اے پئی جدوں پُتر روٹی منگے تاں اوہنوں رؤڑا دیوے یاں مچھی منگے تاں اوہنوں سپ دیوے۔ ¹²۱۲۔ یاں آنڈا منگے تں اوہنوں ٹھُوؤاں دیوے؟ ¹³۱۳۔ مُکدی گل ایہہ پئی تسیں بھیڑے ہو کے اپنے بالاں نوں چنگیاں شیؤاں دینا جاندے او تاں فیر کیؤں ناں تہاڈا اسمانی باپ، اوہناں نوں پاک روح ناں دیوے گا، جیہڑے اوہدے کولوں منگدے نیں۔¹⁴۱۴۔ اتے اوہ اِک بد روح نوں کڈھ رہیا سی، جیہڑی گونگی سی، اتے جدوں بد روح نکلی تاں اِنج ہوئیا پئی اوہ گونگا کُو پیا۔ اتے مجمع حیران ہوئیا۔ ¹⁵۱۵۔ پر اوہناں وچوں کجھ نے آکھیا پئی اوہ بد روحواں دے سردار بعل زبوبل دی مدد نال بد روحواں نوں کڈھدا اے۔¹⁶۱۶۔ اتے کجھ نے اوہدی ازمایش جوگی اوہدے تھوں کوئی اسمانی نشان منگیا۔ ¹⁷۱۷۔ پر اوہنے اوہناں دے خیالاں نوں جاندیاں ہوئیاں اوہناں نوں آکھیا پئی جیہڑی بادشاہی وچ پھُٹ پَے جاوے، اوہ ویران ہو جاوے گی اتے گھر اُتے گھر ڈِگے گا۔¹⁸۱۸۔ مُکدی گل ایہہ پئی جیکر شیطان آپ ای اپنے برخلاف کم کرے گا تاں اوہدی بادشاہی کیکر قائم رہوَے گی۔ کیؤں جو تسیں میرے بارے آکھدے او پئی ایہہ بعل زبول دی مدد نال بد روحواں نوں کڈھدا اے۔ ¹⁹۱۹۔ تاں جیکر میں بعل زبول دی مدد نال کڈھدا ہاں تاں فیر تہاڈے پُتر کِہدی مدد نال کڈھدے نیں؟ ایس لئی اوہو ای تہاڈے نیائیں ہؤن گے۔ ²⁰۲۰۔ پر جیکر میں رب دی قدرت نال بد روحواں نوں کڈھدا ہاں تاں فیر کوئی شک نئیں پئی رب دی بادشاہی تہاڈے کول اپڑ گئی اے۔²¹۲۱۔ جدوں کوئی ہتھیار بند جوان اپنی حویلی دی راکھی کرے تاں اوہدا مال بچیا رہندا اے۔ ²²۲۲۔ پر جیکر کوئی اوہدے نالوں وی زوراور آن کے اوہدے اُتے قابو کرے تاں اوہدے سبھو ہتھیار کھو لیندا اتے اوہدا مال لُٹ لیجاؤندا اے۔ ²³۲۳۔ جیہڑا میرے نال نئیں، اوہ میرے برخلاف اے، اتے جیہڑا میرے نال کٹھا نئیں کردا، اوہ کھلاردا اے۔²⁴۲۴۔ جدوں پلیت روح بندے وچوں نکلدی اے تاں سُنجیاں تھانواں وچ آرام لبھدی پھِردی اے، اتے جدوں نئیں لبھدا تاں آکھدی اے پئی میں اپنے اوسے ای گھر نوں مُڑ جاواں گی، جِتھوں نکلی ہاں۔ ²⁵۲۵۔ اتے آن کے اوہنوں سُتھرا اتے سجیا ہوئیا ویکھدی اے۔ ²⁶۲۶۔ تد جا کے ہور ست روحواں، جیہڑیاں اوہدے نالوں وی پلیت ہُندیاں نیں، اپنے نال لے آؤندی اے، اتے آن کے اوہدے وچ وسدیاں نیں، اتے اوس بندے دا حال پچھلے حال نالوں وی بھیڑا ہو جاؤندا اے۔²⁷۲۷۔ اتے جدوں اوہ ایہہ آکھ ای رہیا سی، تاں مجمعے وچوں اک بی بی نے اُچی واج نال اوہنوں آکھیا؛ دھن اے اوہ کُکھ، جہدے وچ توں رہیا اتے اوہ تھن، جیہڑے توں چُنگھے۔ ²⁸۲۸۔ پر اوہنے آکھیا؛ سگوں چوکھے دھن اوہ نیں، جیہڑے رب دا کلام سُندے اتے اوہدے اُتے عمل کر دے نیں۔²⁹۲۹۔ اتے جدوں جیؤں جیؤں چوکھا مجمع کٹھا ہُندا جاؤندا سی، تاں اوہ آکھن لگا پئی ایہہ پیڑھی اِک بھیڑی پیڑھی اے۔ نشان تاں منگدی اے پر یوناہ دے نشان تھوں وکھ کوئی ہور نشان ایہنوں نئیں دِتا جاوے گا۔ ³⁰۳۰۔ کیؤں جو جیویں یوناہ نینوہ دے وسنیکاں جوگی نشان مِتھیا گئیا، اُوَیں ای ابنِ انسان وی ایس پیڑھی جوگی ہووے گا۔³¹۳۱۔ عدالت دے دیہاڑے دکھن دی ملکہ ایس پیڑھی دے بندیاں نال اٹھ کھلووے گی اتے اوہناں نوں جرم وار مِتھے گی۔ کیؤں جو اوہ دھرتی دے کنڈے تھوں سلیمان دی حکمت سُنن جوگی اپڑی سی، اتے ویکھو! ایتھے اوہ اے، جیہڑا سلیمان نالوں وی وڈا اے۔³²۳۲۔ نینوہ دے وسنیک عدالت دے دیہاڑے ایس پیڑھی نال اٹھ کھلون گے اتے ایہنوں جرم وار مِتھن گے۔ کیؤں جو اوہناں نے یوناہ دی منادی مگروں توبہ کیتی اتے ویکھو! ایتھے اوہ اے، جیہڑا یوناہ نالوں وی وڈا اے۔³³۳۳۔ کوئی وی دیوا بال کے لُکاء وچ نئیں دھردا۔ تانجو اندر آؤن والیاں نوں چانن وکھالی دیوے۔ ³⁴۳۴۔ جُسے دا دیوا اکھ اے۔ جدوں تیری اکھ چنگی اے، تاں تیرا سبھو جُسا وی چمکیلا اے۔ اتے جدوں اکھ چنگی نئیں تاں تیرا جُسا وی نھیر اے۔ ³⁵۳۵۔ مُکدی گل ایہہ پئی اِنج ناں ہووے پئی اوہ چانن، جیہڑا تیرے وچ اے، نھیرا ہو جاوے۔ ³⁶۳۶۔ جیکر تیرا کُل جُسا چمکیلا ہووے اتے کوئی وی انگ نھیر ناں رہوَے تاں اوہ کُل اجہیا چمکیلا ہووے گا جیویں اِک دیوا اپنی لِشک نال تینوں لِشکاوے۔³⁷۳۷۔ اتے جدوں اوہ گل کر رہیا سی تاں کِسے فریسی نے اوہنوں سدا دِتا پئی میرے گھر روٹی کھا۔ مُکدی گل ایہہ پئی اوہ اندر جا کے کھاؤن لَئی بیٹھا۔ ³⁸۳۸۔ فریسی ایہہ ویکھ کے حیران ہوئیا پئی اوہنے کھاؤن تھوں پہلوں ہتھ نئیں دھوتے۔³⁹۳۹۔ ایس گل اُتے خداوند نے اوہنوں آکھیا؛ تسیں فریسی پیالے اتے تھالی نوں باھروں صاف کردے او۔ پر تہاڈا اندر لُٹ اتے بریائی نال بھریا اے۔ ⁴⁰۴۰۔ اوئے نادانو! جِنھے باھر نوں بنایا اے، کیہ اوہنے اندر نوں نئیں بنایا؟ ⁴¹۴۱۔ مُکدی گل ایہہ پئی جو کجھ اندر اے، اوہنوں ونڈو اتے ویکھو! تہاڈے جوگی سبھو کجھ پاک ہووے گا۔⁴²۴۲۔ پر اے فریسیو! ہاڑا تہاڈے اُتے۔ پئی تسیں پودینے اتے سونف اتے ہر اِک ترکاری اُتے دسواں حصہ دیندے او، پر انصاف اتے رب دی محبت ولوں کنڈ کر لیندے او۔ چاہیدا سی پئی ایہہ وی کردے اتے اوہ وی ناں چھڈدے۔⁴³۴۳۔ اے فریسیو! ہاڑا تہاڈے اُتے پئی تسیں عبادت خانیاں وچ اُچی تھاں اتے بازاراں وچ عزت بھالدے او۔ ⁴⁴۴۴۔ ہاڑا تہاڈے اُتے۔ کیؤں جو تسیں لُکیاں قوَراں وانگ او۔ بندے اوہناں اُتے ٹُردے نیں اتے جاندے وی نئیں۔⁴⁵۴۵۔ تد شرع دے عالماں وچوں کِسے نے اوہنوں آکھیا پئی اے مرشد! ایہہ گلاں کر کے توں تاں سانوں وی بے عزت کرناں ایں۔ ⁴⁶۴۶۔ پر اوہنے آکھیا؛ اے شرع دے عالمو! ہاڑا تہاڈے اُتے پئی تسیں اجیہے بھار، جیہڑے چُکے نئیں جاندے، بندیاں اُتے لددے او، اتے آپ اِک اُنگلی وی نئیں لاؤندے۔⁴⁷۴۷۔ ہاڑا تہاڈے اُتے پئی تسیں نبیاں دِیاں قوَراں بناؤندے او، اتے تہاڈے پیؤ دادے نے اوہناں نوں جانوں ماریا سی۔ ⁴⁸۴۸۔ سچی مُچی تسیں گواہی دیندے او اتے اپنے پیؤ دادے دے کماں دی پیروی کردے او۔ کیؤں جو اوہناں نے اوہناں نوں جانوں ماریا اتے تسیں قوَراں بناؤندے او۔⁴⁹۴۹۔ ایسے لَئی رب دی حکمے نے آکھیا پئی میں نبیاں اتے رسولاں نوں اوہناں دے کول گھلاں گا، اوہ اوہناں وچوں کجھ نوں جانوں مارن گے، اتے ستاؤن گے۔ ⁵⁰۵۰۔ تانجو ایس پیڑھی تھوں سبھناں نبیاں دے وگائے ہَوئے لہؤ دا جواب منگیا جاوے۔ ⁵¹۵۱۔ ہابل دے لہؤ تھوں لے کے اوس زکریاہ دے لہؤ تیکر، جیہڑا قربان گاہ اتے ہیکل دے وچکار جانوں ماریا گئیا۔ ہاں میں تہانوں آکھدا ہاں پئی ایسے ای پیڑھی تھوں جواب منگیا جاوے گا۔⁵²۵۲۔ اے شرع دے عالمو! ہاڑا تہاڈے اُتے پئی تسیں معرفت دی کُنجی کھو لَئی۔ تسیں آپ وی ناں وڑے اتے وڑن والیاں نوں وی ڈکیا۔⁵³۵۳۔ اتے جدوں اوہ اوتھوں نکلیا تاں فقیہ اتے فریسی اوہنوں ڈاھڈا تنگ کرن لگ پَئے۔ ⁵⁴۵۴۔ اتے اوہدی ٹوہ وچ لگے رہئے تانجو اوہدی کوئی گل پھڑن۔

12¹۱۔ اینے وچ ہزاراں بندیاں دا مجمع آل دوالے کٹھا ہو گئیا۔ ایتھوں تیک پئی لوک اِک دوجے نوں لتاڑدے پئے سن۔ تاں اوہ پہلوں اپنے چیلیاں نوں آکھن لگا پئی فریسیاں دے خمیر یعنی رِیا کاری تھوں خبردار رہؤ۔²۲۔ کیؤں جو کوئی شئے ڈھکی نئیں، جیہڑی ظاھر ناں کیتی جاوے گی اتے ناں کوئی شئے لُکی اے، جیہڑی جانی ناں جاوے گی۔ ³۳۔ ایس لَئی، جو کجھ تسیں نھیرے وچ آکھیا اے، اوہ چانن وچ سُنیا جاوے گا، اتے جو کچھ تسیں کوٹھڑیاں وچ کنوں کن آکھیا اے، کوٹھیاں اُتے اوہدی منادی کیتی جاوے گی۔⁴۴۔ پر میں تہانوں عزیزاں نوں آکھدا ہاں پئی اوہناں تھوں ناں ڈرو، جیہڑے جُسے نوں قتل کردے نیں، اتے ایس تھوں مگروں اوہ کجھ وی نئیں کر سکدے۔ ⁵۵۔ پر میں تہانوں دسدا ہاں پئی کِہدے تھوں ڈرو۔ اوہدے تھوں ڈرو، جِنھوں اختیار اے پئی قتل کرن مگروں دوزخ وچ وی سُٹے۔ ہاں! میں تہانوں آکھدا ہاں پئی اوسے تھوں ای ڈرو۔⁶۶۔ کیہ دو پیسے دِیاں پنج چِڑیاں نئیں وِکدیاں؟ تاں وی رب دے حضور اوہناں وچوں اِک وی بھُلائی نئیں جاؤندی۔ ⁷۷۔ سگوں تہاڈے سِر دے سبھے وال وی گِنے ہَوئے نیں۔ ایس لَئی ناں ڈرو۔ تسیں تاں بتھیریاں چِڑیاں نالوں چوکھے ماہنگے او۔⁸۸۔ اتے میں تہانوں آکھدا ہاں پئی جیہڑا وی بندیاں اگے میرا اقرار کرے، ابنِ انسان وی رب دے فرشتیاں اگے اوہدا اقرار کرے گا۔ ⁹۹۔ پر جیہڑا بندیاں اگے میرا انکار کرے، رب دے فرشتیاں اگے اوہدا انکار کیتا جاوے گا۔ ¹⁰۱۰۔ اتے جیہڑا ابنِ انسان دے برخلاف کوئی گل آکھے، اوہنوں معاف کیتا جاوے گا۔ پر جیہڑا پاک روح دے حق وچ کفر آکھے، اوہنوں معاف نئیں کیتا جاوے گا۔¹¹۱۱۔ اتے جدوں وی لوک عبادت خانیاں وچ اتے حاکماں اتے اختیار والیاں دے کول لَے جاؤن تاں فکر نئیں کرنی پئی اسیں کِنج یا کیہ جواب دَیَئے یا کیہ آکھِیئے۔ ¹²۱۲۔ کیؤں جو پاک روح اوسے ای ویلے تہانوں سکھاوے گا پئی کیہ آکھنا چاہیدا اے۔¹³۱۳۔ فیر مجمعے وچوں کِسے نے اوہنوں آکھیا پئی اے مرشد! میرے بھرا نوں آکھ پئی میرا میراث دا حصہ مینوں دے۔ ¹⁴۱۴۔ پر اوہنے اوہنوں آکھیاپئی میاں کِہنے مینوں تہاڈے اُتے قاضی یاں ونڈاوا مِتھیا اے؟ ¹⁵۱۵۔ اتے اوہنے اوہنوں آکھیا پئی خبردار رہؤ اتے سبھناں قِسماں دے لالچ تھوں کنارہ کرو۔ کیؤں جو کِسے دی حیاتی اوہدے مال دے ودھاوے اُتے نئیں۔¹⁶۱۶۔ اتے وہنے اوہناں نوں اِک مثال سنائی پئی کِسے دھن وان دی زمین وچ ودھیری فصل ہَوئی۔ ¹⁷۱۷۔ اتے اوہ اپنے دل وچ وچار کر کے آکھن لگا پئی کیہ کراں۔ کیؤں جو میرے کول تھاں نئیں، جِتھے اپنی فصل کٹھی کراں۔ ¹⁸۱۸۔ اتے اوہنے آکھیا؛ میں اِنج کراں گا پئی اپنیاں کوٹھیاں ڈھاواں گا اتے وڈِیاں بناواں گا، اتے اوتھے اپنا کُل اناج کٹھا کراں گا۔ ¹⁹۱۹۔ اتے اپنی جان نوں آکھاں گا پئی جانیں! تیرے کول بتھیرا مال کٹھا ہو گئیا اے۔ ارام کر، کھا، پی، اتے عیش کر۔²⁰۲۰۔ پر رب نے اوہنوں آکھیا؛ اوئے نادانا! اجے راتِیں تیری جان کڈھ لَئی جاوے گی۔ مُکدی گل ایہہ پئی جو کجھ توں کیتا اے، اوہ تیرے کیہڑے کم دا ہووے گا؟ ²¹۲۱۔ اجہیا اوہ اے، جیہڑا اپنے جوگی مل کٹھا کردا اے، اتے رب دے نیڑے اوہ دھنوان نئیں۔²²۲۲۔ فیر اوہنے اپنے چیلیاں نوں آکھیا؛ ایس لَئی میں تہانوں آکھناں ہاں پئی اپنی جان جوگی فکر ناں کرو پئی اسیں کیہ کھاواں گے، اتے ناں جُسے جوگی پئی اسیں کیہ پاواں گے۔ ²³۲۳۔ کیؤں جو جان خوراک نالوں چوکھی ماہنگی اے، اتے جُسا پوشاک نالوں۔²⁴۲۴۔ کاواں نوں ویکھو! پئی ناں اوہ بِیجدے، ناں وڈھدے نیں، اتے ناں اوہناں دے کھتے ہُندے نیں، ناں ای کوٹھی۔ تاں وی رب اوہناں نوں کھواؤندا اے۔ تہاڈا مُل تاں پکھیرُؤاں نالوں وی چوکھا اے۔ ²⁵۲۵۔ تہاڈے وچوں کیہڑا اے، جیہڑا فکر کر کے اپنے قد نوں اِک ہتھ ودھا سکے؟ ²⁶۲۶۔ مُکدی گل ایہہ پئی جدوں تسیں نِکے تھوں نِکا کم نئیں کر سکدے، تاں کیؤں باقی شیؤاں دی فکر کردے او؟²⁷۲۷۔ سوسناں نوں ویکھو! پئی کِیویں ودھددے نیں۔ اوہ ناں کھیچل کردے، ناں کتدے نیں۔ میں تہانوں آکھدا ہاں پئی سلیمان وی اپنی سبھو شان بان وچ اوہنوں وچوں اِک ونگ وی سجیا ہوئیا نئیں سی۔ ²⁸۲۸۔ جدوں رب گھاء نوں، جیہڑی اج میدان وچ اے، اتے کل نوں تندور وچ پائی جاوے گی، اجہیا سجاؤندا اے، تاں اے گھٹ ایمان والیو! تہانوں کِنا چوکھا ناں سجاوے گا؟²⁹۲۹۔ اتے تسیں ایس بھال وچ ناں رہؤو پئی اسیں کیہ کھاواں گے یاں کیہ پیواں گے، اتے پریشان ناں ہؤو۔ ³⁰۳۰۔ کیؤں جو ایہناں سبھناں شیواں دی بھال وچ جگ دِیاں قوماں رہندیاں نیں۔ پر تہاڈا باپ جان دا اے پئی تہانوں ایہناں دی لوڑ اے۔³¹۳۱۔ سگوں پہلوں رب دی بادشاہی دی بھال کرو، اتے ایہہ سبھو شیواں وی تہانوں مِل جاؤن گئیاں۔ ³²۳۲۔ اے نِکے اِجڑ! ناں ڈر۔ کیؤں جو تہاڈے رب نوں چنگا لگا پئی تہانوں بادشاہی دیوے۔³³۳۳۔ اپنا مال ویچ دیؤ اتے ونڈو۔ اپنے جوگی اجیہے بٹوے بناؤ، جیہڑے پرانے نئیں ہُندے۔ یعنی اسمان اُتے اِک ناں مُکن والا خزانہ، جِتھے ناں چور نیڑے آؤندا اے اتے ناں ای کیڑا لگدا اے۔ ³⁴۳۴۔ کیؤں جو جِتھے تہاڈا خزانہ اے، اوتھے ای تہاڈا دِل وی لگیا رہوَے گا۔³⁵۳۵۔ کمر بنھی رکھو اتے اپنے دیوے بال کے۔ ³⁶۳۶۔ اتے تسیں اوہناں بندیاں وانگ ہؤو، جیہڑے اپنے مالک دا رستہ ویکھدے نیں، پئی اوہ شادی وچوں کدوں پرتے گا۔ تانجو جدوں آوے اتے کھڑکاوے تاں چھیتی اوہدے جوگی بوہا کھولن۔³⁷۳۷۔ دھن اوہ نوکر نیں، جِنھاں نوں مالک آن کے جاگدا ویکھے۔ میں تہانوں آکھدا ہاں پئی اوہ آپ کمر کس کے اوہناں نوں کھاؤن جوگی بہاوے گا اتے اوہناں دی سیوا کرے گا۔ ³⁸۳۸۔ اتے جیکر اوہ رات دے دُوجے پہر یاں تِیجے پہر آوے اتے اوہناں نوں اِنج ای ویکھے تاں دھن اوہ نوکر نیں۔³⁹۳۹۔ پر جان لؤو پئی جیکر گھر دا مالک جاندا پئی چور کِسلے آوے گا تاں اوہ جاگدا رہندا اتے اپنے گھر وچ سنھ ناں لگن دیندا۔ ⁴⁰۴۰۔ مُکدی گل ایہہ پئی تسیں وی تیار رہؤو پئی جِسلے تہانوں وچار وی ناں ہووے گا، ابنِ انسان آ جاوے گا۔⁴¹۴۱۔ تد پطرس نے اوہنوں آکھیا پئی اے خداوند! توں ایہہ مثال سانوں ای دسی اے، یاں سبھناں نوں؟ ⁴²۴۲۔ خداوند نے آکھیا؛ اوہ کیہڑا ایماندار اتے ہُشیار والی اے، جِنھوں مالک نے اپنے گھر اُتے مِتھیا تانجو اوہ کنک دا حصہ ویلے سِر اوہناں نوں دیوے۔ ⁴³۴۳۔ دھن اوہ نوکر اے، جِنھوں مالک آن کے اِنج ای کردا ویکھے۔ ⁴⁴۴۴۔ میں تہانوں سچی آکھدا ہاں پئی اوہ اوہنوں اپنے سبھے مال دا کار مختار بناوے گا۔⁴⁵۴۵۔ پر جیکر نوکر اپنے دِل وچ آکھے پئی میرے مالک دے آؤن وچ چِر لگے گا، اتے باقی نوکراں اتے کنیزاں نوں مارنا اتے کھاؤنا پینا اتے مست ہؤنا شروع کر دیوے۔ ⁴⁶۴۶۔ تاں اوس نوکر دا مالک اجیہے دیہاڑے آن کھلووے گا پئی اوہ جاگدا ناں ہووے اتے اجیہی گھڑی پئی اوہنوں معلوم ناں ہووے، اتے اوہ اوہنوں وڈھ دیوے گا۔ اتے بے ایماناں وچ اوہدی گِنتی ہووے گی۔⁴⁷۴۷۔ مُکدی گل ایہہ پئی جیہڑے نوکر نے اپنے مالک دی مرضی جان کے تیاری ناں کیتی، ناں اوہدی مرضی موافق عمل کیتا، اوہ چوکھی مار کھاوے گا۔ ⁴⁸۴۸۔ پر جِنھے ناں جاندے ہوئیاں مار کھاؤن دا کم کیتا، اوہ گھٹ مار کھاوے گا۔ مُکدی گل ایہہ پئی جِنھوں چوکھا دِتا گئیا اے، اوہدے کولوں چوکھا حساب لئیا جاوے گا، اتے جِنھوں بتھیرا دِتا گئیا اے، اوہدے کولوں بتھیرا ای منگیا جاوے گا۔⁴⁹۴۹۔ میں دھرتی اُتے اگ بھڑکاؤن آیا ہاں تاں میں ہور کیہ چاہؤناں ہاں۔ پر ایہو ای پئی اوہ بھڑکے؟ ⁵⁰۵۰۔ اتے میں اِک ہور بپتسما وی لینا اے، تاں میں ڈاھڈا تنگ ہاں، جدوں تیک اوہ ناں لَے لواں۔⁵¹۵۱۔ کیہ تسیں ایہہ سمجھدے او پئی میں دھرتی اُتے صلح کراؤن جوگی آیا ہاں؟ میں تہانوں آکھدا ہاں پئی نئیں۔ سگوں نکھیڑن آیا ہاں۔ ⁵²۵۲۔ کیؤں جو ہُن تھوں اِک گھر دے پنج لوک آپو وچ نکھیڑا کرن گے۔ تِناں نال دو اتے دُونواں نال تِن۔ ⁵³۵۳۔ نکھیڑا کرن گے۔ پیؤ پُتر نال اتے پُتر پیؤ نال۔ ماں دھی نال اتے دھی ماں نال۔ سس نُہوں نال اتے نہُوں سس نال۔⁵⁴۵۴۔ فیر اوہنے مجمعے نوں وی آکھیا پئی جدوں تسیں بدّلی لہندے پاسیوں اُٹھدی ویکھدے او تاں یکدم آکھدے او پئی مینہ وسے گا، اتے انج ای ہُندا اے۔ ⁵⁵۵۵۔ اتے جدوں جنوبی واء چلدی اے تاں آکھدے او پئی گرمی ہووے گی اتے انج ای ہُندا اے۔ ⁵⁶۵۶۔ اوئے ریاکارو! تسیں دھرتی اتے اسمان دی شکل پچھان یندے پر ایس جگ نوں کیؤں نئیں پچھاندے؟⁵⁷۵۷۔ اتے تسیں آپے کیؤں نیاں نئیں کردے پئی حق کیہ اے؟ ⁵⁸۵۸۔ اتے جدوں توں اپنے مدعی نال حاکم کول جاوَیں تاں رستے وچ کشت کر پئی اوہدے ہتھوں چھُٹ جاوَیں۔ تانجو اِنج ناں ہووے پئی اوہ تینوں سرپنچ دے حوالے کرے اتے سپاہی تینوں قید خانے وچ پا دین۔ ⁵⁹۵۹۔ میں تینوں آکھدا ہاں پئی جدوں تیکر توں کوڈی کوڈی ناں ادا کرَیں گا، اوتھوں ناں چھُٹیں گا۔

13¹۱۔ اوسے موقعے اُتے کجھ حاضر سن، جِنھاں نے اوہنوں اوہناں گلیلیاں دی خبر دِتی، جِنھاں دا لہؤ پیلاطوس نے اوہناں دے ذبیحیاں نال رلایا سی۔ ²۲۔ اتے اوہنے جواب وچ اوہناں نوں آکھیا پئی کیہ تسیں سمجھدے او پئی ایہہ گلیلی باقی سبھنے گلیلیاں نالوں گناہ گار سن پئی اوہناں دے نال اِنج ہوئیا؟ ³۳۔ میں تہانوں آکھدا ہاں پئی نئیں۔ پر جیکر تسیں توبہ ناں کرو تان سبھے اِنج ای مرو گے۔⁴۴۔ یاں اوہ اٹھاراں، جِنھاں اُتے سِلوام دا بُرج ڈِگیا اتے اوہ دب مرے۔ کیہ تسیں سمجھدے او پئی اوہ یروشلیم دے باقی سبھو واسیاں نالوں چوکھے قصوروار سن؟ ⁵۵۔ میں تہانوں آکھدا ہاں پئی نئیں۔ پر جیکر تسیں توبہ ناں کرو، تاں سبھو اِنج ای مرو گے۔⁶۶۔ اتے اوہنے ایہہ مثال سُنائی پئی کِسے دے تاکستان وچ انجیر دا اِک رُکھ لگیا ہوئیا سی۔ اوہنے آن کے اوہدا پھل لبھن دی کشت کیتی، پر ناں لبھا۔ ⁷۷۔ تد اوہنے ٹھیکے دار نوں آکھیا۔ ویکھ! میں تِن ورھیاں تھوں آن کے انجیر دے ایس رُکھ دا پھل لبھدا ہاں، پر نئیں لبھدا۔ ایہنوں وڈھ دے۔ کیؤں جو ایہنے ایس تھاں نوں وی گھیریا ہوئیا اے۔⁸۸۔ پر اوہنے جواب وچ آکھیاپئی اے مالک! ایس ورھے ایہنوں ریہن دے پئی میں اوہدے آل دوالے تھالا پٹاں اتے کھاد پاواں گا۔ ⁹۹۔ خؤرے اگلی وار پَھل جاوے۔ نئیں تاں فیر ایہنوں وڈھا دیویں۔¹⁰۱۰۔ اتے سبت دے دیہاڑے اوہ کِسے عبادت خانے وچ تعلیم دیندا سی۔ ¹¹۱۱۔ اتے ویکھو! اِک بی بی سی، جِہدے اُتے اٹھاراں ورھیاں تھوں کمزوری دی روح سی۔ اوہ کُبّی ہو گئی سی، اتے اُکّا سِدھی نئیں ہو سکدی سی۔¹²۱۲۔ یسوع نے اوہنوں ویکھ کے اپنے کول سدیا اتے اوہنوں آکھیا؛ بی بی! توں اپنی کمزوری تھوں چھُٹ گئی۔ ¹³۱۳۔ اتے اوہنے اوہدے اُتے ہتھ دھرے اتے اوہ اوسے ای ویلے سِدھی ہو گئی اتے رب دی وڈیائی کرن لگی۔ ¹⁴۱۴۔ تد عبادت خانے دا سردار ایس گل اُتے رِنج ہو کے مجمعے نوں آکھن لگا؛ چھے دیہاڑے نیں، جِنھاں وچ کم کرنا چاہیدا اے۔ مُکدی گل ایہہ پئی اوہناں چھے دیہاڑیاں وچ چنگیائی لَؤو۔ پر سبت دے دیہاڑے نئیں۔¹⁵۱۵۔ تد خداوند نے اوہدے جواب وچ آکھیا؛ اوئے رِیاکارو! کیہ تہاڈے وچوں ہر کوئی سبت دے دیہاڑے اپنے ڈھگے یا کھوتے نوں تھان نالوں نئیں کھولدا اتے پانی پیاؤن جوگی نئیں لیجاؤندا؟ ¹⁶۱۶۔ مُکدی گل ایہہ پئی کیہ ایہہ واجب نئیں سی ایہہ، جیہڑی ابراہام دی دھی اے، جِنھوں شیطان نے بنھیا سی، سبت دے دیہاڑے چھڈائی جاؤندی؟¹⁷۱۷۔ اتے جدوں اوہ ایہہ گلاں آکھدا سی، تاں اوہدے سبھے وَیری شرمِندے ہَوئے اتے سبھ مجمع اوہناں کماں تھوں خوش ہُندا سی، جیہڑے اوہ کردا سی۔¹⁸۱۸۔ تد اوہ آکھن لگا پئی رب دی بادشاہی کِہدے وانگ اے؟ میں اوہنوں کیہڑی شئے ورگا مِتھاں؟ ¹⁹۱۹۔ اوہ رائی دے دانے ورگی اے، جِنھوں اِک بندے نے اپنے بغیچے وچ بِیجیا۔ اوہ اُگیا اتے وڈا رُکھ بن گیا، اتے اسمان دے پکھیرُؤاں نے اوہدِیاں ٹاہنیاں اُتے وسیبا کیتا۔²⁰۲۰۔ اتے فیر اوہنے آکھیا؛ میں رب دی بادشاہی نوں کیہڑی شئے ورگا آکھاں؟ ²¹۲۱۔ اوہ خمیر ورگی اے، جِنھوں اِک بی بی نے تِن مُٹھ آٹے وچ رلا دِتا۔ ایتھوں تیک پئی اوہ سبھو خمیری ہو گیا۔²²۲۲۔ اتے اوہ یروشلیم ول جاؤندیاں ہوئیاں شہر شہر اتے پِنڈ پِنڈ سِیکھ دیندا سی۔ ²³۲۳۔ اتے کِسے نے اوہنوں آکھیا؛ اے خداوند! کیہ اوہ گھٹ نیں، جِنھاں نوں نجات مِلے گی؟ اوہنے آکھیا۔ ²⁴۲۴۔ جان مارو پئی تسیں تنگ بُوہے وچوں وڑو۔ کیؤں جو میں تہانوں آکھدا ہاں پئی بتھیرے کشٹ کرن گے پئی وڑن۔ پر نئیں وڑن گے۔²⁵۲۵۔ جدوں گھر دا مالک اُٹھ کے بُوہا ڈھو بیٹھا ہووے، تاں تسیں باھر کھلو کے اِنج آخھدے ہَوئے بُوہا کھڑکاؤنا شروع کرو گے پئی اے خداوند! ساڈے جوگی کھول دے اتے اوہ جواب دے کے تہانوں آکھے گاپئی میں تہانوں نئیں پچھاندا۔ تسیں کِتھوں دے او؟ ²⁶۲۶۔ تد تسیں آکھن لگو گے پئی اسیں تیرے نال کھایدا پیتا، اتے توں ساڈے بازاراں وچ سِیکھ دِتی سی۔ ²⁷۲۷۔ پر اوہ تہانوں آکھے گا؛ میں تہانوں نئیں پچھاندا۔ تسیں کِتھوں دے او؟ اوئے سبھو بد کردارو! میرے اگوں دُور ہو جاؤو۔²⁸۲۸۔ اوتھے رونا اتے دنداں دا پیھنا ہووے گا۔ جدوں ابراہام اتے اسحاق اتے یعقوب اتے سبھناں نبیاں نوں رب دی بادشاہی وچ شریک اتے اپنے آپ نوں باھر کڈھیا ہوئیا ویکھو گے۔ ²⁹۲۹۔ اتے چڑھدے، لہندے، دکھن اتے پہاڑ تھوں لوک آن کے رب دی بادشاہی دی ضیافت وچ شریک ہؤن گے۔ ³⁰۳۰۔ اتے ویکھو! کجھ پچھیکڑ اجیہے نیں، جیہڑے اگوان ہو جاؤن گے، اتے کجھ اگوان اجیہے نیں، جیہڑے پچھیکڑ ہو جاؤن گے۔³¹۳۱۔ اوسے ای ویلے کجھ فریسیاں نے آن کے اوہنوں آکھیا پئی ایتھوں نکل جا۔ کیؤں جو ہیرودیس تینوں جانوں مارنا چاہؤندا اے۔ ³²۳۲۔ اوہنے اوہناں نوں آکھیا پئی جا کے اوس لُومڑی نوں آکھو پئی ویکھ! میں اج اتے کل بد روحواں نوں کڈھدا اتے چنگیائی دا کم کردا ہاں، اتے پرسوں کمال نوں اپڑاں گا۔ ³³۳۳۔ مُکدی گل ایہہ پئی میں اج، اتے کل اتے پرسوں اپنا کم کردا رہوَاں گا۔ کیؤں جو ہو نئیں سکدا پئی نبی یروشلیم تھوں باھر قتل کیتا جاوے۔³⁴۳۴۔ اے یروشلیم! اے یروشلیم! ُتوں جیہڑا نبیاں دا قاتلی (قتیلا) ایں، اَتے جیہڑے تیرے کول گھلے گئے اوہناں نُوں سنگسار کرناں ایں۔ کِنی وار مَیں چاہیا پئی تیرے بالاں نُوں کٹھا کراں، جیویں کُکڑی اپنے چُوچیاں نوں پراں ہیٹھ کٹھا کر لیندی اے۔ پر توں نئیں چاہیا۔ ³⁵۳۵۔ ویکھو! تہاڈا گھر تہاڈے لئی چھڈیا جاوے گا۔ پر مَیں تہانوں آکھدا ہاں پئی تسیں مَینوں اُکاّ نئیں ویکھو گے، اوس ویلے تیکر پئی آکھو گے؛ دھن اے اوہ، جیہڑا خداوند دے ناں توں آؤندا اے۔

14¹۱۔سو اینج ہوئیا پئی اوہ اک سبت فریسیاں دے اک وڈیرے دے گھر کھانا کھان گیا۔ تے او اوہدی تاک وچ رہے۔ ²۲۔تے ویکھو، اک بندہ اوہدے سامنے سی جنوں سوجن دی بیماری سی۔ ³۳۔ یُسوع نے یہودی قانون دے عالماں تے فریسی لوکاں نوں پُچھیا، " سبت والے دن بیمار نوں ٹھیک کرنا قانونی طور تے جائز اے کہ نہیں؟"⁴۴۔ او سارے چُپ رہے۔ تاں یُسوع نے اونوں پھڑ کے ٹھیک کر دتا تے اونوں چلدا کیتا۔ ⁵۵۔اونے اوناں نوں کہیا، " تواڈے وچوں کہیڑا اے جدا پُت یاں ڈنگر کھوں وچ ڈگ پووے، تے او سبت دے دن اونوں چھیتی نال نہ کڈے؟" ⁶۶۔ او اوہدے سوالاں دا کوئی جواب نہ دے سکے۔⁷۷۔ جدوں یُسوع نے ویکھیا پئی جناں نوں دعوت تے سدیا سی، او سارے معزز سیٹ تے بھین دی کر دے نے۔ اونے اوناں نوں اک تمثیل سنائی۔ ⁸۸۔ " جدوں توانوں کوئی کسے شادی دی دعوت وچ سدے تُسی معزز سیٹ تے نہ بیٹھو۔ ہو سکدا اونے تواڈے نالوں وی ودھ کسے عزت دار نوں بُلایا ہووے۔ ⁹۹۔ جدوں دعوت تے سدن والا آوے گا، جنے توانوں دوناں نوں بُلایا اے، او توانوں آ کے آکھے گا پئی ایہ جگہ کسے ہور نوں دے دے۔ فیر تینوں شرمندہ ہو کے ذرا نیویں تھاں تے بھینا پئے گا۔¹⁰۱۰۔ جدوں وی توانوں کوئی دعوت تے سدے، جائو تے نیویں تھاں تے بھہ جائو۔ جدوں جنے بُلایا اے آوے گا تے او آپ توانوں آکھے گا پئی اوس اُچی تھاں تے جا کے بھہ۔ فیر اُناں ساریاں دی نظر وچ جہیڑے تواڈے نال کھانا کھان بیٹھے نے، تواڈی عزت ہووے گی۔ ¹¹۱۱۔ کیوں جو جہیڑا وی اپنے آپ نوں وڈا سمجھے گا او نیواں کیتا جائے گا "۔¹²۱۲۔ فیر یُسوع نے اپنے سدن والے نوں وی ایہ کہیا کہ " جدوں وی رات دی روٹی یاں وڈی دعوت کریں تے اپنے یاراں بیلیاں، اپنے پراواں، اپنے رشتے داراں تے دولتمند گوانڈیاں نوں نہ سدیں۔ او تینوں وی سد کے تیرا احسان موڑ دین گے۔¹³۱۳۔ پر جدوں وی تُوں دعوت کریں یاں کوئی وڈی روٹی کریں تے غریباں، لُولے لنگڑیاں تے انیاں نوں سدیں۔ ¹⁴۱۴۔ تینوں برکت ملے گی۔ کیوں جو اوناں دے کول بدلہ چکاون لئی کجھ وی نہیں۔ تینوں اوہدا بدلہ نیک لوکاں دی قیامت ویلے ملے گا "۔¹⁵۱۵۔جہیڑے لوگ یُسوع دے نال کھان لئی بیٹھے سن، اوناں وچوں اک نے ایہ ساریاں گلاں سُن کے اونوں کہیا، " مبارک اے او جہیڑا خُدا دی بادشاہی وچ کھاوے گا "۔ ¹⁶۱۶۔یُسوع نے اونوں آکھیا، " کسے نے وڈی دعوت لئی کھانا بنوایا تے بہت ساریاں لوکاں نوں سدیا۔ ¹⁷۱۷۔جدوں روٹی پک گئی تے اونے نوکر نوں گلیا کہ جناں نوں سدیا اے اوناں نوں بُلا۔ کھانا بالکل تیار اے "۔¹⁸۱۸۔ اوناں ساریاں نے بہانے کرنے شروع کر دتے۔ پہلے نے اونوں کہیا، " میں تے زمین خریدی اے، میں اونوں ویکھن ضرور جانا اے۔ مینوں معاف کر دیو "۔ ¹⁹۱۹۔دوجے نے آکھیا، " میں پنج جوڑی بیل خریدے نے، میں اناں نوں واہ کے ویکھنا اے۔ میں تیری منت کرنا مینوں معاف کر دو "۔ ²⁰۲۰۔ فیر اک ہور نے آکھیا، "میں ہُنے ہُنے ویاہ کیتا اے، میں نہیں آ سکدا۔ مینوں معاف کر دو "۔²¹۲۱۔ نوکر نے آ کے مالک نوں ایہ ساریاں گلاں دسیاں۔ ایس تے گھر دے مالک نوں بڑا غصہ آیا۔ اونے نوکر نوں سد کے اکھیا، " تُوں چھیتی نال جا ۔شہر دے گلیاں، بازاراں وچوں جنے وی تینوں غریب، لُنجے، لنگڑے تے انے لبھن، اوناں نوں ایتھے لے کے آ "۔ ²²۲۲۔ نوکر نے کہیا، " اے مالک، تُسی جو کجھ وی آکھیا اے او سب کجھ ہو جاوے گا پر فیر وی تھاں ہے "۔²³۲۳۔ مالک نے نوکر نوں آکھیا، " وڈیاں سڑکاں، واڑاں دے اگے پچھے ویکھ۔ تے اوناں نوں مجبور کر تاں جو میرا گھر بھر جاوے۔ ²⁴۲۴۔ میں تینوں آکھنا کہ جناں نوں سدیا سی اوناں وچوں کوئی وی میرے گھر دا کھانا چکھ وی نہیں سکدا "۔²⁵۲۵۔ اوہدے نال اوس وقت اک وڈی بھیڑ جاندی سی۔ اونے مُڑ کے اوناں نوں آکھیا، ²⁶۲۶۔" جے کوئی میرے کول آوے تے او اپنے باپو، ماں، بیوی، بچیاں، پرا، بہن بلکہ اپنی جان نال وی دُشمنی نہ کرے، او میرا چیلا نہیں ہو سکدا، ²⁷۲۷۔ جہیڑا کوئی اپنی صلیب چُک کے میرے پیچھے نہ آوے او میرا چیلا نہیں ہو سکدا۔²⁸۲۸۔ تواڈے وچوں او کہیڑا اے جہیڑا بُرج بنون دی خواہش کردا اے تے پہلاں او بھہ کے ایہ حساب نہیں کردا کہ اوہدے اُتے کناں خرچہ آوے گا۔ ²⁹۲۹۔ کتے ایویں نہ ہووے کہ جدوں او اوہدی نیو رکھے تے مکمل کرن دی توفیق نہ ہووے، تے سارے ویکھن والے اوہدا مذاق اُڑان گے۔ ³⁰۳۰۔او آکھن گے، شروع تے کر لیا۔ پر پورا کرن دی توفیق نہیں ہوئی۔³¹۳۱۔ او کہیڑا بادشاہ اے جہیڑا دوجے بادشاہ نال لڑائی کرن جاوے تے پہلاں بھہ کے ایہ صلاح نہ کرے پئی دس ہزار نال اوہدا مقابلہ کر سکنا واں۔ جدوں کہ اگلے کول وی ہزار بندے لڑن لئی ہین؟ ³²۳۲۔جے نہیں۔ تے جدوں دوسری فوج حالے دُور ای اے، او اپنے ایلچی بھیج کے صُلح دیاں شرطاں دی درخواست کر ے گا۔ ³³۳۳۔ ایس طراں جہیڑا وی تواڈے وچوں اپنا سب کجھ چھڈ نہ دیوے او میرا چیلا نہیں ہو سکدا۔³⁴۳۴۔ لُون تے ودیا اے پر جے اوہدا سواد جاندا رہوے تے او فیر کس طراں لُون دا سواد دیوے گا۔ ³⁵۳۵۔او نہ تے زمین دے کم دا اے تے نہ ای او کھاد دے کم دا اے۔ اونوں باہر سُٹ دین گے۔ جدے کول سُنن لئی کن نے او سُن لیے "۔

15¹۱۔ سارے محصول لین والے تے گناہگار یُسوع دے کول آوندے سن تاں جو اوہدیاں گلاں سُنن۔ ²۲۔ فریسی تے فقی دوویں بُڑ بُڑ کر دے سن۔ او ایہ کہندے سن کہ" ایہ بندہ پاپی لوکاں نوں ملدا اے تے نالے اوناں نال کھاندا اے "۔³۳۔ یُسوع نے اوناں نوں اک تمثیل دسی۔ ⁴۴۔ " تواڈے وچوں او کہیڑا اے جدے کول سو بھیڈاں ہون تے اوناں وچوں اک گواچ جاوے۔ او ننانوے بھیڈاں نوں چھڈ کے اک نوں لبھن تُر جاوے جدوں تک او لبھ نہ جاوے۔ ⁵۵۔ جدوں او اونوں لبھ جاندی اے، او اونوں موڈیاں تے چُک کے خوش ہوندا اے۔⁶۶۔ جدوں او گھر آوندا اے، اپنے یاراں بیلیاں تے گوانڈیاں نوں سد دا اے۔ اوناں نوں آکھدا اے، آو میرے نال خوشی کرو۔ مینوں میری گواچی ہوئی بھیڈ لب گئی اے۔ ⁷۷۔ میں توانوں دسنا واں، جدوں کوئی پاپی توبہ کردا اے، آسمان تے بڑی خوشی منائی جاندی اے۔ اوناں نالوں بُہتی جہیڑی ننانوے نیک لوکاں نال ہوندی اےجناں نوں توبہ دی لوڑ نہیں۔⁸۸۔ یاں کوئی عورت جدے کول دس چاندی دے سکے ہون تے اوناں وچوں اک گواچ جاوے۔ او اودوں تک گھر وچ جھاڑو نہیں مار دی جدوں تک او لبھ نہ جاوے۔ ⁹۹۔۔ جدوں او اونوں لبھ جاندا اے، او نال دیاں گوانڈناں نوں تے سہیلیاں نوں سد دی اے۔ اوناں نوں آندی اے میرے نال رل کے خوشی کرو۔ میرا گواچا سکہ مل گیا اے۔ ¹⁰۱۰۔ میں توانوں کہندا ہاں کہ ایسے طرح اک گناہگار دے توبہ کرن نال خدا دے فرشتیاں دے سامنے خوشی ہُندی اے "۔¹¹۱۱۔ فیر یُسوع نے اوناں نوں کہیا، " اک بندے دے دو پُت سن۔ ¹²۱۲۔اوناں چوں نکے نے اپنے پئیو نوں آکھیا، باپو، مال دولت دا جہیڑا حصہ میرا بن دا اے، مینوں دے ۔ فیر اونے مال متاع اوناں وچ ونڈ دتا۔¹³۱۳۔ بُہتے دن نہیں لنگے سی کہ نکے پُت نے اپنا حصہ جہیڑا اونوں ملیا سی، سمیٹ کے کسے دور دراز مُلک وچ چلا گیا تے اوتھے اپنا سارا مال و دولت بد چلنی وچ لُٹا دتا۔ ¹⁴۱۴۔ ہُن جدوں سب کجھ خرچ کر لیا، اوتھے سخت کال پے گیا۔ او ہر شے دا محتاج ہو گیا۔¹⁵۱۵۔ فیر اونے اُوس مُلک دے اک بندے کول کم کرنا شروع کیتا۔ اونے اونوں سُور چرون دا کم دتا۔ ¹⁶۱۶۔اونوں ایہ اُمید سی پئی جہیڑیاں پھلیاں سُور کھاندے نے اوناں نال او اپنا ٹیڈ بھرے پر او اونوں نہیں سن دیندے۔¹⁷۱۷۔ جدوں نکے پُت نوں ہوش آیا، اونے کہیا، میرے پئیو دے گھر وچ نوکراں نوں وی اوناں دی لوڑ توں بہُتا ٹُکر ملدا اے تے میں ایتھے پھُوکھا مرنا واں۔ ¹⁸۱۸۔ میں اے چھڈ کے اپنے پئیو کول جاوانگا۔ اونوں آکھاں گا، باپو، میں آسمان دا تے تیرے خلاف وڈا پاپ کیتا اے۔ ¹⁹۱۹۔ میں ہُن تیرا پُت آکھوان دے قابل نہیں۔ مینوں اپنے نوکراں ورگا رکھ لے۔²⁰۲۰۔ نیکا پُت اُٹھیا تے اپنے پئیو کول آیا۔ جدوں او حالی دُور ای سی، اوہدے پئیو نے ویکھیا تے انوں اوہدے اُتے ترس آیا۔ نس کے گیا تے اونوں گلے لا لیا۔مُنہ چُمیا۔ ²¹۲۱۔ پُت نے اونوں آکھیا، باپو، میں آسمان دا تے تیرا گناہ کیتا اے۔ میں ایس لائق نہیں کہ تیرا پُتر آکھواں واں۔²²۲۲۔ پئیو نے نوکراں نوں کہیا، چھیتی نال اک چنگے توں چنگا لباس لے کے آئو تے اونوں پیوائو۔ اوہدی انگلی وچ انگوٹھی تے پیراں وچ جوتی پوائو۔ ²³۲۳۔ اک موٹا تازہ وچھا حلال کرو تاں جو اسی کھا کے خوشی منائیے۔ ²⁴۲۴۔ میرا پُتر مر گیا سی ہُن او جی اُٹھیا اے۔ ایہ گواچ گیا سی ہُن لبھ گیا اے۔ تاں او خوشی مناون لگے۔²⁵۲۵۔ اوہدا وڈا پُت کھیتاں وچ باہر سی۔ جدوں او آیا گھر دے لاگے گیا۔ اونے گاون تے نچن دا شور سُنیا۔ ²⁶۲۶۔ اونے اک نوکر نوں سدیا تے پُچھیا، ایہ ایتھے کی ہو رہیا اے؟ ²⁷۲۷۔ نوکر نے اونوں دسیا، تیرا پرا گھر آ گیا اے۔ تیرے پئیو نے اک موٹا تازہ وچھا حلال کیتا اے۔ کیوں جو او سلامت واپس آیا۔²⁸۲۸۔ وڈا پُت بڑا وگڑیا۔ میں اندر نہیں جاواں گا۔ اوہدا باپو باہر آیا تے اونوں مناون لگا۔ ²⁹۲۹۔ وڈے پُت نے جواب دتا تے کہیا، میں اینے سالاں توں تیری خدمت کرنا واں تے تیرے حکم نوں کدی نہیں موڑیا۔ پر مینوں تے کدی اک لیلا وی نہیں دتا پئی میں اپنے یاراں نال مل کے خوشی منا لیندا۔ ³⁰۳۰۔ جدوں تیرا ایہ پُت آیا جنے تیرا سارا مال رنڈیاں وچ اُڈا دتا، تُوں اوہدے لئی موٹا تازہ وچھا حلال کروایا۔³¹۳۱۔پئیو نے آکھیا، پُتر،تُوں تے ہمیشہ میرے نال ایں۔ جہیڑا میرا اے او تیرا اے۔ ³²۳۲۔ پر خوشی کرنا تے نالے خوشی منانا ساڈے لئی ٹھیک اے۔ کیوں جو تیرا ایہ پرا مر گیا سی پر ہُن زندہ ہویا۔ گم ہو گیا سی پر ہُن ملیا اے "۔

16¹۱۔ فیر یُسوع نے اپنے چیلاں نوں آکھیا، " کسے مالدار دا اک مُختار سی۔ اوہدی لوکاں نے شکائیت کیتی پئی ایہ مُختار تیری جائیداد نوں اُجاڑ دا ا "۔ ²۲۔اوس امیر بندے نے اونوں سدیا تے آکھیا، میں ایہ کی سُندا واں جو لوکی تیرے بارے آکھدے نے۔ اپنی مُختاری دا حساب دے۔ توں اگے توں مُختار نہیں رہویں گا۔³۳۔ اوس مختار نے اپنے دل وچ کہیا، " ہُن میں کی کراں؟ میرا مالک میرے کولوں مختاری لے لوے گا۔ میرے وچ اینی طاقت نہیں پئی مٹی پُٹاں تے معافی منگن وچ بڑی شرم آوندی اے ۔ ⁴۴۔ مینوں سمجھ آ گیا اے کہ پُن میں کی کراں کہ جدوں مینوں مختاری توں کڈہ دتا جاوے تاں لوکی مینوں اپنے گھراں وچ جی آیاں نوں آکھن "۔⁵۵۔ اونے اپنے مالک دے اک اک اُدھار دین والے نوں سدیا۔ اوناں نوں پُچھیا، " توں مالک دا کی کجھ دینا اے "؟ ⁶۶۔ اونے دسیا، " اک سو من زیتون دا تیل "۔ اونے آکھیا، " جا چھیتی نال اپنا وہی کھاتہ لے کے آ، تے اوہدے وچ پنجا لکھدے "۔ ⁷۷۔ فیر اوس مختار نے دوجے نوں آکھیا،" تُوں کناں دینا ایں؟" اونے جواب دتا، " سو من کنک "۔ اونے اونوں آکھیا، "اپنا وہی کھاتہ لے تے اوہدے وچ اسی من لکھدے "۔⁸۸۔ مالک نے بے ایمان مُختار دی تعریف کیتی ایس لئی کہ اونے ہوشیاری تے چلاکی کیتی سی۔ کیوں جو ایس جہان دے لوکی اپنے ورگے نال معاملے طے کرن وچ بہت چالاک تے ہوشیار نے۔ اوناں دے مقابلے وچ جہیڑے روشنی دے بچے نے۔ ⁹۹۔ میں توانوں کہنا واں ، " بے ایمانی دی دولت نال اپنے لئی یار بیلی بنائو۔ جدوں او مُک جاوے او توانوں اوس جگہ تے جی آیاں نوں آکھن جہیڑن ہمیشہ دے رہن لئی ہووے ۔¹⁰۱۰۔ جہیڑا تھوڑے وچ ایماندار اے او بہتے وچ وی ایماندار اے۔ جہیڑا کوئی تھوڑے وچ بد دیانت اے او بُہتے وچ وی بے ایمان رہوے گا۔ ¹¹۱۱۔جے تُسی ناراستی دی دولت لے کے ایماندار نہ رہے تے فیر حقیقی دولت تواڈے سُپرد کون کرے گا؟ ¹²۱۲۔ جے تُسی دوجے دا مال لین وچ ایماندار نہیں تے فیر جہیڑا تواڈا اپنا مال اے او توانوں کون دیے گا؟¹³۱۳۔ اک بندہ دُوں مالکاں دی خدمت نہیں کر سکدا۔ اک نال او دشمنی تے دوجے نال پیار رکھے گا۔ تُسی خُدا دی تے دُنیا دی دولت نال اکٹھا پیار نہیں کر سکدے "۔¹⁴۱۴۔ فریسی جہیڑے ٹکے ٹکے دے پُجاری نے اوناں ایہ سُنیا تے او اونوں ٹھٹھیاں وچ اُڈاون لگے۔ ¹⁵۱۵۔ اونے اوناں نوں کہیا، " تُسی لوکاں دے سامنے اپنے آپ نوں سچا دسدے او, پر خُداوند تواڈے دلاں نوں جاندا اے۔ کیوں جو جہیڑیاں چیزاں لوکاں دی نظر وچ قابل قدر نے او خُدا دے سامنے مکروہ نے۔¹⁶۱۶۔ شریعت تے سارے نبی یُوحنا تک رہے۔ اوس ویلے توں خدا دی بادشاہت دی منادی دتی جاندی اے۔ تے ہر کوئی زور مار کے اوہدے وچ وڑ دا اے۔ ¹⁷۱۷۔ پر آسمان تے زمین دا اوراں پراں ہونا سوکھا اے پر شریعت دا اک نقطہ وی اگے پچھے نہیں ہونا۔¹⁸۱۸۔ جہیڑا کوئی اپنی عورت نوں طلاق دے کے دوجی نال ویاہ کر لیندا اے، او زنا کردا اے۔جہیڑا طلاق دتی ہوئی عورت نال ویاہ کردا اے اوہ زنا کردا اے،¹⁹۱۹۔ اک امیر بندہ سی جہیڑا ارغوانی تے مہین کپڑے پیوندا سی۔ او ہر دن اپنی دولت نال خوشی منادا تے بڑی شان نال رہندا سی۔ ²⁰۲۰۔لعزر نامی اک بندہ زخماں نال بھریا ہویا اوہدے بُوئے تے رکھیا گیا سی۔ ²¹۲۱۔ اوہدی ایہ خواہش سی پئی امیر آدمی دی کھاون والی میز تھوں جہیڑا کوئی پورا تھلے ڈگے اوہدے نال او اپنا ٹیڈ بھرے۔ پر کُتے اوہدے زخماں نوں چٹ دے رہندے سن۔²²۲۲۔ ہویا ایہ کہ او فقیر مر گیا۔ انوں فرشتے لے گئے تے ابراہام دی جھولی وچ رکھ دتا۔ او امیر آدمی وی مر گیا تے اونوں دفن کر دتا گیا۔ ²³۲۳۔اونے عالم ارواح دے وچکار عذاب وچ اکھاں پُٹ کے دور ابراہام نوں ویکھیا۔ اوہدی جھولی وچ لعزر سی۔²⁴۲۴۔ اونے بڑے زور نال چیخ کے کہیا، " اے باپو ابراہام، میرے اُتے رحم کر۔ لعزر نوں بھیج۔ او اپنی انگلی دا پوٹا پانی نال گیلا کر کے میری جیب نوں ٹھنڈا کرے کیوں جو میں ایس اگ وچ تڑپنا واں "۔²⁶۲۴۔ ابراہام نے اونوں آکھیا، " بچے، یاد کر توں اپنی زندگی وچ بڑیاں چنگیاں شیواں ویکھیاں نے۔ لعزر نے اوسے طرح ماڑیاں ۔ ہُن او سُکھ وچ اے تے توں دُکھ وچ۔ ²⁵۲۵۔ اوناں ساریاں تھوں ودہ کے ، اک وڈا ٹویا تیرے تے ساڈے وچکار اے۔ جہیڑا وی اونوں ٹپ کے اودھروں ایدھر یا ایدھروں اودھر آونا چاہوے، ساڈے وچوں کوئی وی اونوں پار نہیں کر سکدا "۔²⁷۲۷۔ اوس بندے نے کہیا، " باپو، میں تیری منت کرنا، تُوں اونوں میرے پئیو دے کول بھیج۔ ²⁸۲۸۔میرے پنج پرا ہور نے۔ ایہ اوناں دے سامنے ایناں گلاں دی گواہی دیوے تاں جو ایس دُکھ والے تھاں وچ نہ آون "۔²⁹۲۹۔ ابراہام نے اونوں آکھیا، " اوتھے موسی تے ہور نبی وی ہین، اوناں دی سُنن "۔ ³⁰۳۰۔ امیر نے جواب دتا، " نہیں باپو، جے کوئی مُردیاں وچوں جاوے گا تے او تُوبہ کر لین گے "۔ ³¹۳۱۔ ابراہام نے جواب دتا، "جے او موسی تے دوجے نبیاں دی نہیں سُندے، تے او مُردیاں وچوں جان والے دی وی نہیں سُنن گے تے منن گے "۔

17¹۱۔ یُسوع نے اپنے چیلیاں نوں کہیا، " اے ضرور اے کہ کجھ گلاں ساڈے پاپ کرن دا سبب بن دیاں نے۔ پر افسوس اوہدے اُتے جناں دی وجہ نال پاپ کرنا پیا۔ ²۲۔ایناں نکیاں دے وچوں اک نوں پاپ دا سبب بنن دی نسبت چنگا ہوندا کہ اوہدے گل وچ چکی دا پتھر پا کے اونوں سمندر وچ سُٹ دتا جاوے۔³۳۔ اپنے آپ نوں دھیان نال ویکھ۔ جے تیرا پرا پاپ کرے تے توں اونوں جھڑک۔ جے او توبہ کر لے تے اونوں معاف کر۔ ⁴۴۔ جے او تیرے خلاف دن وچ ست واری پاپ کرے۔ او تیرے کولوں ست واری معافی منگے تے تُوں اونوں لازمی معاف کر "۔⁵۵۔ تد چیلیاں نے خُداوند نوں کہیا، " ساڈے ایمان نوں ودھا "۔ ⁶۶۔ خداوند نے اوناں نوں کہیا، " جے تواڈے وچ رائی دے دانے جناں وی ایمان ہوندا، تُسی تُوت دے درخت نوں آکھدے کہ جڑ توں اُکھڑ کے سمندر وچ لگ جا تے او تواڈی من دا۔⁷۷۔ پر تواڈے وچوں ایسا کہیڑا اے جیدا نوکر ہل واندا ہوے یاں بھیڈاں دے اجڑ دا دھیان کردا ہوئے تے جدوں او پیلیاں وچوں آوے، اونوں آکھے، چھیتی نال آ، بیٹھ کے روٹی کھا۔ ⁸۸۔تے ایہ نہ کہوے میرے لئی روٹی تیار کر۔ جدوں تک میں روٹی کھاواں پیواں، توں چنگی طرح میری خدمت کر، تے اوہدے بعد توں وی کھا لئیں؟⁹۹۔کی او اوس نوکر دا شکر گزار ہووے گا کہ جو کجھ اونے کیتا اونوں آکھیا گیا سی کر، ہے نہ؟ ¹⁰۱۰۔ ایس طرح تُسی وی جدوں ہر کم ختم کر لیا جدا توانوں آکھیا گیا سی، فیر آکھو اسی نکمے نوکر واں۔ اساں اوہو کم کیتا جہیڑا ساڈا فرض سی "۔¹¹۱۱۔ فیر انج ہویا پئی جدوں او یروشلیم نوں جاندا سی، او سامریہ تے گلیل وچوں دی ہو کے لنگدا سی۔ ¹²۱۲۔ تے اک پنڈ وچ وڑ دیاں ہویاں اونوں دس کوڑی ملے۔ اوہدے توں دُور کھلو گئے۔ ¹³۱۳۔اوناں اُچی آواز نال آکھیا،" اے یُسوع، اے آقا، ساڈے تے رحم کر "۔¹⁴۱۴۔ جدوں اونے اوناں نوں ویکھیا، اونے اوناں نوں کہیا، " جائو، اپنے کاہن نوں اپنے آپ نوں وکھائو "۔ ¹⁵۱۵۔ فیر جدوں اوناں وچوں اک نے اپنے آپ نوں ویکھیا، او تے پاک صاف ہو گیا اے, او بڑی اُچی آواز نال خُدا دی حمد کر دا واپس لوٹیا۔ ¹⁶۱۶۔ او یُسوع دے پیراں وچ ڈگ پیا۔ اوہدا شکریہ ادا کرن لگ گیا, او سامری سی۔¹⁷۱۷۔ فیر یُسوع نے اونوں پُچھیا، " کی او دسوں پاک صاف نہیں ہووے؟ دوسرے نوں کیتھے نے؟ ¹⁸۱۸۔ ایس پردیسی دے علاوہ ہور نہیں آئے پئی خُدا دی تعریف کر دے؟" ¹⁹۱۹۔ فیر اونے اونوں کہیا،" اُٹھ، جا تیرے ایمان نے تینوں چنگا کیتا اے "۔²⁰۲۰۔ جدوں فریسیاں نے اونوں پُچھیا، " خُدا دی بادشاہی کدوں آوے گی؟" یُسوع نے جواب دتا، " خُدا دی بادشاہت دھیان نال ویکھن وال نہیں آئے گی۔ ²¹۲۱۔لوکی ایہ نہ آکھن گے ویکھو ایتھے اے اوتھے اے۔ بلکہ ویکھو، خُدا دی بادشاہی تواڈے وچ اے "۔²²۲۲۔ اونے چیلیاں نوں کہیا، " او ویلا دُور نہیں جدوں تُسی اوناں دناں وچوں اک دن نوں ویکھن لئی بڑی خواہش رکھو گے کہ ایہ ابن آدم دا دن اے پر تُسی اوس دن نوں بالکل نہ ویکھو گے۔ ²³۲۳۔تے لوکی توانوں آکھن گے پئی ویکھو او اُوتھے اے، او ایتھے اے۔ پر تُسی اوناں دے آکھے چلے نہ جانا۔ ²⁴۲۴۔ جیویں آسمان تے بجلی اک طرفوں دوجے کونے چمک کے جاندی اے، اوسے طرح ابن آدم اپنے ویلے وکھائی دیوے گا۔²⁵۲۵۔ پر پہلاں ایہ بڑا ضروری اے پئی او دُکھاں وچوں لنگے۔ تے ایس زمانے دی نسل اونوں ٹھکران نالے رد کرے۔ ²⁶۲۶۔تے جیویں نوح دے ویلے ہویا سی اوسے طرح ابن آدم دے ویلے وی ہووے گا۔ ²⁷۲۷۔ لوکی کھاندے پیندے سن تے ویا شادی کردے سن۔ اوس ویلے تک جدوں نُوح کشتی وچ وڑیا۔ طوفان آیا تے سب کجھ غرق ہو گیا۔²⁸۲۸۔ تے جیویں لُوط دے ویلے ہویا۔ او سارے کھاندے پیندے، خرید و فروخت کر دے، درخت لائوندے تے گھر بناوندے سن۔ ²⁹۲۹۔ پر جدوں لُوط سدوم وچوں نکلیا، آگ تے گندھک آسمان توں وری تے سب نوں ہلاک کیتا۔³⁰۳۰۔ اوسے طرح ابن آدم دے ظاہر ہون والے دن وی ہووے گا۔ ³¹۳۱۔اوس دن جس دا سامان گھر وچ ہووے او اونوں تھلے لین نہ اُترے۔ جہیڑا کوئی کھیت وچ ہووے او واپس گھر نہ آوے۔³²۳۲۔ لوط دی عورت نوں یاد کرو۔ ³³۳۳۔ جہیڑا وی اپنی جان نوں بچاون دی کریگا او گوا لیے گا تے جہیڑا اونوں کھوئے او اونوں زندہ رکھے گا۔³⁴۳۴۔ میں توانوں دس ناں اوس رات اک منجی تے دو بندے سُتے ہون گے۔ اک لے لیا جاوے گا۔ دوجا چھڈ دتا جاوے گا۔ ³⁵۳۵۔دو عورتاں چکی پیندیاں ہون گئیاں۔ اک لے لئی جاوے گی تے دوجی چھڈ دتی جاوے گی۔ ³⁶۳۶۔ دو بندے کھیت وچ ہون گے۔ اک لے لیا جاوے گا تے دوجہ چھڈ دتا جاوے گا "۔³⁷۳۷۔ اوناں نے اونوں پُچھیا، " اے خداوند ایہ کتھے ہووے گا؟" اونے اوناں نوں کہیا، " جتھے مُردار ہووے اوتھے گدھ وی جمع ہون گے "۔

18¹۱۔ فیر اونے اوناں نوں اک تمثیل سُنائی کہ توانوں کس طراں دُعا کر دے رہنا چاہیدا اے تے دل بالکل نہیں چھڈنا۔ ²۲۔ اونے کہیا، " کسے شہر وچ اک قاضی سی۔ او نہ خُدا کولوں ڈر دا سی تے نہ کسے بندے دی پرواہ کر دا۔³۳۔ اوسے شہر وچ اک بیوہ رہندی سی جہیڑی اوہدے کول آ کے ایہ کہندی رہندی سی پئی میرا انصاف کر کے مینوں مدعی کولوں بچا۔ ⁴۴۔ اونے کجھ ویلے لئی کجھ نہ کرنا چاہیا۔ پر آخر وچ اونے اپنے من وچ کہیا، میں نہ خُدا کولوں ڈر ناں نہ لوکاں دی پرواہ کرنا۔ ⁵۵۔ فیر وی ایس لئی پئی ایہ بیوہ مینوں ستاوندی اے، میں اوہدا انصاف کراں گا۔ ایہ نہ ہووے کہ ایہ گھڑی مُڑی آ کے میرا نک وچ دم کر دے " ۔⁶۶۔ خُداوند نے کہیا، " سُنو، ایہ بے انصاف قاضی کی آکھدا اے ۔ ⁷۷۔ کی خُدا اپنے چُنے ہوئے لوکاں دا انصاف نہ کریگا جہیڑے دن رات اوہدے اگے شکائیتاں کر دے نے؟ کی او اوناں لئی ہور دیر کرے گا؟۔ ⁸۸۔ میں توانوں کہنا واں او چھیتی اوناں دا انصاف کرے گا۔ فیر وی جدوں ابن آدم آوے گا، کی زمین تے اونوں ایماندار ملن گے "۔⁹۹۔ فیر اونے اک ہور تمثیل اوناں نوں دسی ۔ جہیڑے اپنے آپ تے بڑا مان کر دے سن کہ اسی بڑے راستباز آں تے دوجیاں نوں کجھ نہیں سمجھ دے سن۔ ¹⁰۱۰۔ " دو بندے ہیکل وچ دُعا کرن گئے۔ اک فریسی دوجا محصول لین والا۔¹¹۱۱۔ فریسی کھلو کے اپنے من وچ ایویں دُعا کرن لگا، اے خُداوند، میں تیرا شکر کرنا واں کہ میں باقی لوکاں وانگ لُٹیرا ، بدکار، نا انصاف، زناکار تے ایس محصول لین والے وانگوں نہیں۔ ¹²۱۲۔میں ہفتے وچ دو روزے رکھنا۔ اپنی ساری کمائی تے دہ یکی وی دینا۔¹³۱۳۔ محصول لین والے نے ایہ وی نہ کیتا کہ آسمان ول ویکھے بلکہ اپنی چھاتی پٹ پٹ کے کہیا، اے خُدا، میں پاپی آں، میراے اُتے رحم کر۔ ¹⁴۱۴۔ میں توانوں کہنا، اے بندہ دوسرے نالوں بُہتا راستباز ہو کے اپنے گھر چلا گیا۔ کیوں جو جہیڑا اپنے آپ نوں وڈا بناوے گا اونوں چھوٹا کیتا جاوے گا تے جہیڑا اپنے آپ نوں چھوٹا بناوے گا او وڈا کیتا جاوے گا "۔¹⁵۱۵۔فیر لوکی اپنے چھوٹے بچیاں نوں وی اوہدے کول لیاون لگے تاں جو او اوناں نوں ہتھ لاوے تے چُکے۔ چیلیاں نے ایہ ویکھ کے اوناں نوں جھڑکیا۔ ¹⁶۱۶۔پر یُسوع نے بچیاں نوں اپنے کول سدیا تے کہیا، " بچیاں نوں میرے کول آون دو۔ ایناں نوں منع نہ کرو۔ ایس لئی کہ خُدا دی بادشاہی ایناں ورگیاں دی اے۔ ¹⁷۱۷۔ میں توانوں سچ سچ کہندا آں، جے کوئی خُدا دی بادشاہی نوں بچے وانگ قبول نہ کرے، او اوہدے وچ داخل نہیں ہو سکدا "۔¹⁸۱۸۔ فیر کسے حاکم نے پُچھیا، " اے نیک اُستاد، میں کی کراں تاں جو ہمیشہ دی زندگی دا وارث بناں؟" ¹⁹۱۹۔ یُسوع نے اونوں کہیا، " تُوں مینوں نیک اُستاد کیوں آکھنا ایں؟ کوئی وی نیک نہیں سوائے خُدا دے "۔ ²⁰۲۰۔ تُوں حکماں نوں تے جاندا ایں۔ زنا نہ کر، خون نہ کر، چوری نہ کر، جھوٹی گواہی نہ دے، اپنے ماں پئیو دی عزت کر۔ ²¹۲۱۔ حاکم نے کہیا، " میں چھوٹے ہُندیاں توں ایناں تے عمل کیتا اے "۔²²۲۲۔یُسوع نے ایہ سُن کے اونوں کہیا، " حالے تک تیرے وچ اک گل دی کمی اے۔ اپنا سب کجھ ویچ کے غریباں وچ ونڈ دے۔ تینوں آسمان تے خزانہ ملے گا، تے میرے پچھے آ جا "۔ ²³۲۳۔ جدوں اونے ایہ سُنیا او بڑا غمگین ہویا ایس لئی کہ او بڑا مالدار سی۔²⁴۲۴۔ یُسوع نے اونوں بڑے دُکھ وچ ویکھیا تے کہیا، " مالدار تے امیر دا خُدا دی بادشاہت وچ داخل ہونا بہت ای اوکھا اے۔ ²⁵۲۵۔اُوٹھ دا سوئی دے نکے وچوں نگناں سوکھا اے ایدے نالوں پئی مالدار خُدا دی بادشاہی وچ داخل ہووے "۔²⁶۲۶۔ سُنن والیاں نے کہیا، " فیر نجات کون پا سکدا اے؟" ²⁷۲۷۔ یُسوع نے کہیا، "جہیڑا بندہ نہیں کر سکدا اونوں خُدا کر سکدا اے "۔²⁸۲۸۔ پطرس نے آکھیا، "ویکھ، اسی تے اپنا سب کجھ چھڈ کے، جہیڑا ساڈا سی، تیرے پچھے آ گئے آں "۔ ²⁹۲۹۔ یُسوع نے اوناں نوں کہیا، " میں توانوں سچ سچ دسناں کہ کوئی وی ایسا نہیں جنے اپنا گھر، بیوی، پرا یاں ماں پئیو، بچے خُدا دی بادشاہت لئی چھڈے ہون۔ ³⁰۳۰۔ تے ایس دُنیا وچ کئی گُنا بُہتا نہ پاوے۔ تے آون والی دُنیا وچ ہمیشہ دی زندگی "۔³¹۳۱۔ فیر اونے اوناں بارہ نوں لے کے اوناں نوں کہیا، " ویکھو، اسی یروشلیم جانے آں تے جنیاں گلاں بنیاں دے وسیلے لکھیاں گئیاں نے، ابن آدم لئی او پوریاں ہون گئِاں۔ ³²۳۲۔ او [یُسوع] غیر قوماں دے حوالے کیتا جاوے گا۔ اونوں ٹھٹھیاں وچ اُڈان گے تے بے عزت کرن گے۔ ³³۳۳۔ اوہدے اُتے تھکن گے، کوڑے مارن گے، اونوں قتل کرن گے تے او تیجے دن جی اُٹھے گا "۔³⁴۳۴۔ پر اوناں نوں اوہدی کوئی گل وی سمجھ وچ نہ آئی تے ایہ قول اوناں توں چھپیا رہیا۔ ایناں گلاں دا مطلب اوناں دی سمجھ وچ نہ آیا۔³⁵۳۵۔ جدوں یُسوع یریحو دے نیڑے پہنچ گیا، اوتھے اک انا سڑک دے کنارے بھہ کے خیرات منگدا سی۔ ³⁶۳۶۔جدوں اونے بھیڑ دے جان دا شور سُنیا، اونے پُچھیا، " ایہ کی ہو رہیا اے؟" ³⁷۳۷۔ اوناں نے اونوں دسیا، " یُسوع ناصری جان ڈھیا اے "۔³⁸۳۸۔ او انا بندہ چیخ کے آکھن لگا، " اے یُسوع، ابن دائود، میرے اُتے رحم کر "۔ ³⁹۳۹۔اوناں وچوں جہیڑا اگے اگے جاندا سی اونے اوس انے نوں جھڑکیا، تے کہن لگے "چُپ رہو"۔ پر اونے ہور زور نال چیخنا شروع کر دتا۔ " اے ابن دائود، میرے اُتے رحم کر "۔⁴⁰۴۰۔یُسوع اوتھے کھلو گیا نالے اوناں نوں حُکم دتا، " اینوں میرے کول لے کے آئو "۔ جدوں او انا نیڑے آیا، یُسوع نے اونوں پُچھیا، ⁴¹۴۱۔ " تُوں کی چاوندا ایں کہ میں تیرے لئی کراں؟ "۔ اونے آکھیا، " اے خُداوند، میں منگدا واں پئی میریاں آکھاں دی لو ٹھیک ہو جاوے"۔⁴²۴۲۔ یُسوع نے اونوں کہیا،" آکھاں دی لو لے لے ۔ تیرے ایمان نے تینوں چنگا کیتا اے "۔ ⁴³۴۳۔ او اوسے ویلے ویکھن لگ پیا۔ فیر اوہدے پچھے پچھےخُدا دی حمد کر دا ٹُر پیا۔ سارے لوکاں نے ایہ ویکھ کے خُدا دی حمد کیتی۔

19¹۱۔ یُسوع یریحو وچوں نگ کے جا رہیا سی۔ ²۲۔ تے ویکھو، اک آدمی ذکی، جہیڑا محصول لین والیاں دا سردار تے امیر سی۔³۳۔ او یُسوع نوں ویکھنا چاوہندا سی پئی کیڑا اے پر ہجوم دی وجہ نال نہیں سی ویکھ سکدا۔ایس لئی کہ اوہدا قد چھوٹا سی۔ ⁴۴۔او نوں ویکھن لئی او اگے نس کے اک گولر دے درخت اُتے چڑھ گیا کیوں جو او اوسے راہ توں جان والا سی۔⁵۵۔ جدوں یُسوع اوس تھاں آیا اُتاں ویکھیا تے اونوں کہیا، ً ذکی چھیتی نال ہیٹھاں اُتر آ۔ کیوں جو اج مینوں تیرے گھر ضرور رہنا اے "۔ ⁶۶۔او چھیتی نال اُتر کے اونوں خوشی نال اپنے گھر لے گیا۔ ⁷۷۔ جدوں ہر اک نے ایہ ویکھیا تے اوناں ساریاں نے گلہ کیتا کہ او تے اک پاپی دے گھر چلا گیا اے۔⁸۸۔ ذکی نے کھلو کے خُداوند نوں کہیا، " اے خُداوند، ویکھ میں اپنا ادھا مال غریباں نوں دینا واں تے جے کسے کولوں ناجائز لیا اے، اونوں چار گُنا ودھ دینا واں "۔ ⁹۹۔ یُسوع نے اونوں آکھیا، " اج ایس گھر وچ نجات آئی اے۔ ایس لئی کہ ایہ وی ابراہام دے بچیاں وچوں اک اے۔ ¹⁰۱۰۔ کیوں جو ابن آدم گواچیاں نوں لبھن تے نجات دین ایا اے" ۔¹¹۱۱۔ جدوں او ایناں گلاں نوں سُن رہے سن تے اونے دسنا چالو رکھیا تے اک تمثیل دسی۔ ایس لئی کہ او یروشلیم دے لاگے سی، تے او اندازہ کردے سن پئی خُدا دی بادشاہی نیڑے ای اے۔ ¹²۱۲۔اوس ویلے اونے کہیا، " اک امیر بندہ دُور دراز ملک نوں جان لگا پئی بادشاہی لے کے واپس آئے۔¹³۱۳۔ اونے اپنے نوکراں وچوں دس نوں سد کے اوناں نوں دس اشرفیاں دتیاں۔ تے اوناں نوں کہیا، میرے واپس آون تک ایناں نال کاروبار کریو۔ ¹⁴۱۴۔ پر اوتھوں دے شہری اوہدے توں نفرت کر دے سن تے اوناں نے ایلچی دے ہتھ سُنیا بھیجیا کہ اسی نہیں چاہندے کہ ساڈے اُتے حکومت کرے۔ ¹⁵۱۵۔ جدوں او بادشاہی لے کے واپس آیا تے اونے اپنے نوکراں نوں سدیا جناں نوں پیسے دتے سن۔ تاں جو پُچھ سکے پئی اوناں نے کاروبار وچ کی کجھ کمایا۔¹⁶۱۶۔ پہلے نے آ کے کہیا، اے مالک، تیری اک اشرفی نال دس اشرفیاں کمائی کیتی۔ ¹⁷۱۷۔اونے اونوں کہیا، اے چنگے نوکر، شاباش۔ تُوں بہت تھوڑے وچ ایماندار نکلیا ہُن توں دس شہراں اُتے اختیار رکھ۔¹⁸۱۸۔ دوسرے نے آ کے کہیا، اے مالک، تیری اک اشرفی نال میں پنج اشرفیاں کمائی کیتی۔ ¹⁹۱۹۔اونے اونوں وی کہیا، تُوں وی پنج شہراں دا حاکم بن جا۔²⁰۲۰۔ تیسرے نے آ کے کہیا، اے مالک، ویکھ اِیہ وے تیری اک اشرفی جنوں میں رُومال وچ بن کے رکھیا۔ ²¹۲۱۔ کیوں جو میں تیرے کولوں ڈر دا سی۔ ایس لئی پئی توں بڑا سخت آدمی ایں۔ جتھے تُوں نہیں رکھ دا اوتھوں وی اُٹھا لینا ایں تے جتھے تُوں نہیں وی بیج دا اوتھوں کٹ لیندا ایں۔²²۲۲۔ اونے اونوں کہیا، اے شریر نوکر، میں تینوں تیرے ای منہ دے بول نال مجرم کہنا۔ تُوں مینوں جاندا سی کہ میں سخت آدمی آں۔ جتھے میں نہیں رکھ دا اوتھوں وی اُٹھا لینا تے جتھے میں نہیں وی بیج دا اوتھوں وی کٹ لیندا واں۔ ²³۲۳۔ فیر تُوں میرا روپیہ ساہوکار دے کول کیوں نہیں رکھیا سی پئی میں آ کے اوہدے کولوں سُود سمیت لے لیندا؟²⁴۲۴۔ جہیڑے کول کھلوتے سن اونوں نوں اونے کہیا، ایدے کولوں اشرفی لے لو تے دس اشرفیاں والے نوں دے دو۔ ²⁵۲۵۔اوناں نے اونوں کیا، اے مالک ، اوہدے کول دس اشرفیاں تے ہین۔²⁶۲۶۔میں تونوں کہنا واں جدے کول ہے اونوں دتا جاوے گو تے جدے کول نہیں اوہدے کولوں پہلا وی لے لیا جاوے گا۔ ²⁷۲۷۔ تے میرے اوناں دُشمناں نوں جہیڑے نہیں سی چاہندے پئی میں اوناں اُتے بادشاہی کراں اوناں نوں میرے سامنے لیا کے قتل کرو "۔²⁸۲۸۔ ایہ ساریاں گلاں کہہ کے او یروشلیم نوں جان لئی اوناں دے اگے اگے تُر پیا۔²⁹۲۹۔ جدوں او زیتون دے پہاڑ تےبیت فگے تے بیت عنیاہ دے لاگے پہنچیا اونے اپنے شاگرداں وچوں دو نوں ایہ کہہ کے بھیجیا، ³⁰۳۰۔" پئی سامنے والے پنڈ وچ جاو تے اوتھے وڑ دیاں ای اک گدھی دا بچہ بنیا ہویا ملے گاجدے تے کدی کوئی سوار نہیں ہویا۔ اونوں کھول لیاو۔ ³¹۳۱۔ اگر توانوں کوئی پُچھے پئی کیوں کھول رہے او؟ اونوں دسیو پئی خُداوند نوں ضرورت اے "۔³²۳۲۔جییڑے بھیجے گئے سن اوناں باکل اوسے طرں ای ویکھیا جیویں اوناں نوں دسیا گیا سی۔ ³³۳۳۔جدوں گدھی دے بچے نوں کھول رہے سن ، اوہدے مالکاں نے کہیا، " ایس نوں کیوں کھول رہے او؟" ³⁴۳۴۔اوناں نے کہیا، " خُداوند نوں ایدی لوڑ اے "۔ ³⁵۳۵۔ او نوں یُسوع کول لے آئے۔ تے اپنے کپڑے بچے تے پا کے یُسوع نوں سوار کیتا۔ ³⁶۳۶۔ جدوں یُسوع جا رہیا سی ، لوک اپنے کپڑے راہ وچ وچھاوندے جاندے سی۔³⁷۳۷۔ تے جدوں او شہر دے نزدیک زیتون دے پہاڑ دی اُترائی تے پہنچے ، شاگرداں دی ساری جماعت اوناں ساریاں معجزیاں دے سبب ، جہیڑے اوناں ویکھے سن، خوش ہو کے زور نال خُدا دی حمد کرن لگ گئی۔ ³⁸۳۸۔ " مبارک اے او بادشاہ جہیڑا خُداوند دے ناں تے آندا اے۔اسمان تے صلح تے عالم بالا تے جلال "۔³⁹۳۹۔ بھیڑ وچوں کجھ فریسیاں نے اونوں کہیا، " اے اُستاد، اپنے شاگرداں نوں غصے ہو "۔ ⁴⁰۴۰۔اونے جواب دتا ، میں توانوں کہنا، جے ایہ چُپ رہے تے پتھر چیخ اُٹھن گے "۔⁴¹۴۱۔ جدوں او یروشلیم دے لاگے آیا تے شہر نوں ویکھ کے اوہدے اُتے رو پیا تے کہیا، ⁴²۴۲۔ "کاش توُں اپنے ایسے دن وچ سلامتی دیاں گلاں جاندا۔ پر ہُن او تیری اکھاں توں اولے ہو گئیاں نے۔⁴³۴۳۔ کیوں جو او دن تیرے اُتے اون گے جدوں تیرے گرد مورچہ بنا کے, گھیر کے, تینوں ہر پاسیوں تنگ کرن گے۔ ⁴⁴۴۴۔او تینوں تے تیرے بچیاں نوں زمین تے پٹکھن گے تے تیرے وچ کوئی پتھر تے پتھر باقی نہ چھڈن گے ایس لئی کہ تُوں اوس وقت نوں نہ پچھانیا جدوں خُدا نے تیرے اُتے نظر کیتی "۔⁴⁵۴۵۔ فیر او ہیکل وچ جا کے ویچن والیاں نوں کڈن لگ گیا۔ ⁴⁶۴۶۔تے اوناں نوں کہیا ، " لکھیا اے، میرا گھر دُعا دا گھر ہووے گا پر تُساں اونوں ڈاکواں دی کھوہ بنا دتا "۔⁴⁷۴۷۔ او ہر روز ہیکل وچ تعلیم دیندا سی پر سردار کاہن ، فقی تے قوم دے وڈیرے اونوں قتل کرن دی کوشش وچ سن۔ ⁴⁸۴۸۔ پر کوئی طریقہ نہ لب سکے پئی ایہ کیویں کریئے۔کیوں جو سارے لوک اونوں بڑے شوق نال سُن دے سن۔

20¹۱۔ اک دن ایسا ہویا پئی جدوں یُسوع ہیکل وچ لوکاں نوں تعلیم تے خوشخبری دیندا سی، سردار کاہن تے فقی، بزرگاں دے نال اوہدے کول آئے۔ ²۲۔ تے کہن لگے، " سانوں دس۔ تُوں ایہ کم کدے اختیار نال کر دا ایں یاں کون اے جنے تینوں ایہ اختیار دتا اے؟ "³۳۔ اونے اوناں نوں کہیا، " میں وی توانوں اک سوال پُچھ دا آں۔ " مینوں دسو ۔ ⁴۴۔ پئی یُوحنا دا بپتسمہ آسمان ولوں سی یا انسان دی ولوں؟ "⁵۵۔ اوناں آپس وچ صلاح کیتی پئی اگر اسی آکھیا کہ اسمان دی طرفوں اے تے او کہے گا تُسی اوہدا یقین کیوں نہ کیتا۔ ⁶۶۔ تے اگر اسی آکھیے کہ انسان دی طرفوں اے تے سارے لوک سانوں پتھر مارن گے کیوں جو اوناں نوں یقین اے کہ یُوحنا بنی اے۔⁷۷۔ اوناں نے جواب دتا کہ" سانوں نہیں پتہ ایہ کتھوں آیا "۔ ⁸۸۔ یُسوع نے اوناں نوں کہیا، " فیر میں وی توانوںنہیں دساں گا کہ میں ایہ کم کدے اختیار نال کر نا واں "۔⁹۹۔ فیر اونے لوکاں نوں ایہ تمثیل دسنا شروع کیتی۔ " اک بندے نے اک انگوراں دا باغ لگایا تے اونوں ٹھیکے تے دے کے لمبے چر لئی دوسرے ملک چلا گیا۔ ¹⁰۱۰۔ اک خاص عرصے بعد اونے اپنا اک نوکر ٹھیکے داروں کول بھیجیا پئی او باغ دے پھل دا حصہ اونوں دین۔ پر ٹھیکے داراں نے اونوں مار کُٹ کے خالی ہتھ بھیج دتا۔¹¹۱۱۔ فیر اونے اک ہور نوکر نوں بھیجیا۔ اوناں نے اونوں وی مار کُٹ کے تے بے عزت کر کے خالی ہتھ بھیج دتا۔ ¹²۱۲۔ فیر اونے تیسرے نوں بھیجیا، اوناں نے اونوں وی زخمی کر کے کڈھ دتا۔¹³۱۳۔ ایدے تے باغ دے مالک نےکہیا کہ میں کی کراں؟ میں اپنے پیارے پُتر نوں بھیجاں گا۔ شاہد اوہدا کجھ لحاظ کرن۔ ¹⁴۱۴۔جدوں ٹھیکیداراں نے اونوں ویکھیا، اوناں نے اپنے آپ وچ صلاح کیتی پئی ایہو وارث اے۔ اینوں قتل کر یئے تے جائداد ساڈی ہو جاوے گے۔¹⁵۱۵۔ تد اوناں نے اونوں باغ وچوں باہر کڈھ کے قتل کر دتا۔ ہُن باغ دا مالک اوناں دے نال کی سلوک کرے گا؟ ¹⁶۱۶۔او آ کے اوناں ٹھیکے داراں نوں مار دیے گا تے باغ کسے ہور نوں دے دے گا "۔ اوناں نے ایہ سُن کے کہیا، خُدا نہ کرے۔¹⁷۱۷۔ یُسوع نے اوناں ول ویکھ کے کہیا، ایہ جہیڑا لکھیا اے ایدا کی مطلب اے؟ جس پتھر نوں معماراں نے رد کیتا، اوہو کونے دے سرے دا پتھر ہو گیا۔ ¹⁸۱۸۔ جہیڑا وی اوس پتھر تے ڈگے گا اوہدے ٹکڑے ٹکڑے ہو جان گے پر جدے تے او ڈگے گا اونوں پیس کے رکھ دیے گا۔¹⁹۱۹۔ اوس وقت فقی تے سردار کاہناں نے اونوں پھڑن دی کوشش کیتی پر لوکاں کولوں ڈر گئے۔ کیوں جو او سمجھ گئے سن کہ اونے ایہ تمثیل اوناں تے کہی اے۔ ²⁰۲۰۔ اوناں نے اوہدے اُتے اکھ رکھی تے جاسوس بھیجے پئی راستباز بن کے اوہدا کوئی نقص پھڑن تاں جو اونوں حاکم دے حوالے تے اختیار وچ دے سکن۔²¹۲۱۔ اوناں نے اونوں ایہ سوال پُچھیا، " اے اُستاد، سانوں پتہ اے کہ تیرا کلام تے تیری تعلیم بالکل ٹھیک اے تے تُوں کسے دی طرفداری نہیں کر دا بلکہ سچائی نال خُدا دی تعلیم دینا ایں۔ ²²۲۲۔سانوں قیصر نوں ٹیکس دینا واجب اے کہ نہیں؟"²³۲۳۔ پر یُسوع اوناں دی مکاری سمجھ گیا تے اونے کہیا، ²⁴۲۴۔ " اک دینار مینوں وکھائو۔ ایدے اُتے کدی تصویر تے ناں ایں؟" اوناں کہیا، " قیصر"²⁵۲۵۔ اونے اوناں نوں کہیا، " تد جہیڑا قیصر دا اے او قیصر نوں داو, تے جہیڑا خُدا دا اے او خُدا نوں"۔ ²⁶۲۶۔ او لوکاں دے سامنے اوہدے وچ کوئی عیب نہ پھڑ سکے۔ پر اوہدے جواب تے حیران ہو کے چُپ ہو رہے۔²⁷۲۷۔ فیر صدوقی جہیڑے ایہ کہندے نے کہ قیامت ہے ای نہیں، اوناں وچوں کجھ اوہدے کول آئے۔ ²⁸۲۸۔ اوناں نے سوال کیتا، " اے اُستاد، موسی نے ساڈے لئی لکھیا اے پئی اگر کسے دا شادی شدہ پرا بغیر اولاد دے مر جاوے تے اوہدا پرا اوہدی بیوی نوں لیئے تے اپنے پرا لئی اولاد پیدا کرے۔²⁹۲۹۔ست پرا سن۔ پہلے نے شادی کیتی بے اولاد مر گیا۔ ³⁰۳۰۔ فیر دوسرا وی۔ ³¹۳۱۔ فیر تیسرے نے وی تے ایسے طرح ستوں بے اولاد مر گئے۔ ³²۳۲۔ آخر او عورت وی مر گئِ۔ ³³۳۳۔ قیامت دے دن او کس دی بیوی ہووے گی؟ کیوں جو ستاں دی بیوی بنی سی "۔³⁴۳۴۔ یُسوع نے اوناں نوں کہیا، " ایس دُنیا دے فرزنداں وچ تے شادی ہُندی اے۔ ³⁵۳۵۔پر جہیڑے لوک ایس لائق ہون گے کہ اوس دُنیا نوں پا سکن تے مُردیاں وچوں جی اُٹھن، اوناں وچ شادی ویاہ نہیں ہووے گی۔ ³⁶۳۶۔او فیر مرن گے وی نہیں۔ ایس لئی کہ او فرشتیاں دے برابر ہون گے تے قیامت دے فرزند ہو کے خُدا دے وی فرزند ہون گے۔³⁷۳۷۔ پر ایہ گل کہنا کہ مُردے جی اُٹھ دے نے موسی نے وی جھاڑی دے ذکر وچ وکھایا اے۔ ایس لئی او خُداوند نوں ابراہام دا خُدا تے اضحاق دا خُدا تے یعقوب دا خُدا کہندا اے۔ ³⁸۳۸۔ پر خُدا مُردیاں دا خُدا نہیں بلکہ زندہ لوکاں دا اے کیوں جو اوہدے نزدیک سب زندہ نے "۔³⁹۳۹۔ تد کجھ فریسیاں نے اونوں جواب وچ کہیا، " اے اُستاد تُوں تے کمال دا جواب دتا اے "۔ ⁴⁰۴۰۔ فیر اوناں وچوں کسے نوں وی جُرات نہ ہوئی کہ اونوں کوئی سوال پُچھن۔⁴¹۴۱۔ یُسوع نے اوناں نوں کہیا، "مسیح نوں کیویں دائود دا پُتر کہندے نے؟ ⁴²۴۲۔دائود زبور دی کتاب وچ آپ کہندا اے، خُداوند نے میرے خُداوند نوں کہیا، میرے سجے ہتھ بھہ۔ ⁴³۴۳۔جدوں تک میں تیرے دُشمناں نوں تیرے پیر دی چوکی نہ کر دیواں۔ ⁴⁴۴۴۔ دائود تے مسیح نوں اپنا خُداوند کہندا اے، فیر او پُتر کیویں ہو گیا؟"⁴⁵۴۵۔ جدوں سارے لوک سُن رہے سن اونے اپنے شاگراں نوں کہیا، ⁴⁶۴۶۔ فقیاں توں ہوشیار رہنا، جہیڑے لمے لمے چوغے پا کے پھرن دا شوق رکھ دے نے۔ نالے بازاراں وچ سلام، عبادت خانیاں وچ اُچیاں کُرسیاں تے ضیافتاں وچ خاص مہمان دی جگہ بہنا پسند کر دے نے. ⁴⁷۴۷۔او بیوہ عورتاں دے گھراں نوں ہتھیا لیندے نے تے وکھاوے لئی لمیاں لمیاں دُعاواں کر دے نے۔ ایہو جئے لوکاں نوں زیادہ سزا ملے گی "۔

21¹۱۔ فیر یُسوع نے نظر آُٹھا کے ویکھیا کہ امیر لوک اپنے چندے دے پیسے ہیکل دے خزانے وچ پا رہے سن۔ ²۲۔اونے اک کنگال بیوہ نوں دو دمڑیاں پوندے ویکھیا۔ ³۳۔ایدے تے اونے کہیا، " میں توانوں سچ دسنا پئی ایس کنگال بیوہ نے ساراں توں بُہتا چندہ پایا۔ ⁴۴۔اینے اپنی غربت وچ وی جو کجھ اوہدے کول سی چندہ پا دتا "۔⁵۵۔ جدوں کجھ لوکی ہیکل لئی گلاں کر دے سن پئی اینوں کنے شاندار پتھراں تے چڑاوے دیاں شیواں نال سجایاگیا اے تد اونے کہیا، ⁶۶۔" او دن آون گے کہ جہیڑیاں شیواں نوں تُسی ویکھ دے او، ایتھے کسے پتھر نال پتھر وی باقی نہ رہے گا جنوں ڈھایا نہ جائے "۔⁷۷۔ اوناں نے اونوں پُچھیا، " اے اُستاد، اے سب گلاں کدوں ہون گئیاں۔ اوس ویلے دا کی نشان اے جدوں اے ہون گئیاں "۔ ⁸۸۔ یُسوع نے اوناں نوں جواب دتا، " خبردار، دھوکا نہ کھانا۔ بُہت سارے میرا ناں لے کے آون گے تے آکھن گے، میں ای او واں۔ تے ایہ وی آکھن گے ویلا بڑا نیڑے آ گیا اے۔ تُس اوناں پچھے نہ جانا۔ ⁹۹۔جدوں تُسی لڑائیاں تے فساد دیاں افواواں سُنو، گھبرا نہ جائیو۔ ایناں گلاں دا پہلاں ہونا ضروری اے۔ اوس ویلے ایہ جلدی ختم نہیں ہووے گا "۔¹⁰۱۰۔ فیر اونے اوناں نوں آکھیا، " قوم تے قوم، تے ملک تے ملک چڑھائی کرن گے۔ ¹¹۱۱۔ وڈے وڈے بھوچال آون گے۔ تھاں تھاں تے کال پین گے۔ آسمان اُتے وڈیاں وڈیاں خوفناک گلاں تے نشانیاں ویکھو گے۔¹²۱۲۔ ایناں گلاں توں پہلاں میرے ناں دی وجہ تھوں توانوں پھڑن گے تے ستاون گے۔ عبادت خانے دی عدالت دے حوالے کرن گے۔ قید خانیاں وچ پاون گے۔ بادشاہواں تے حاکماں اگے پیشی کرون گے۔ ایہ سب صرف میرے ناں دے سبب ہووے گا۔ ¹³۱۳۔ ایہ تواڈے گواہی دین دا موقع ہووے گا۔¹⁴۱۴۔ اپنے دلاں وچ ایہ ٹھان لو پئی اسی پہلاں توں فکر نہ کراں گے کہ کی جواب دینا ایں۔ ¹⁵۱۵۔ کیوں جو میں توانوں ایسی زبان، عقل تے حکمت دیواں گا کہ تواڈے سارے مخالف تواڈا سامنا کرن جو گے نہ رہن گے۔ نہ اوناں وچ تواڈے خلاف کجھ آکھن دی طاقت ہووے گی۔¹⁶۱۶۔ تواڈے ماں پئیو، پرا، رشتے دار تے دوست وی توانوں پھڑون گے تے کجھ نوں او مروان گے وی۔ ¹⁷۱۷۔میرے ناں دی وجہ تھوں لوکی تواڈے نال ویر تے نفرت وی رکھن گے۔ ¹⁸۱۸۔او تواڈا وال وی نہیں وگاڑ سکدے۔ ¹⁹۱۹۔ تُسی اپنے صبر نال اپنی جان بچائی رکھو گے۔²⁰۲۰۔ جدوں یروشلیم نوں فوجاں نال گھیریا ہویا ویکھو، سمجھ لو اوہدا اُجڑن دا ویلا نیڑے آ گیا اے۔ ²¹۲۱۔ اوس ویلے جہیڑے یہودیہ وچ نے او پہاڑاں تے نس جان، جہیڑے یورشلیم وچ نے او باہر نکل جان، جہیڑے پنڈاں وچ نے او شہر ول نہ جان۔ ²²۲۲۔ کیوں جو ایہ دُشمنی لین دے دن نے۔ جہیڑیاں گلاں لکھیاں گئیاں نے او پوریاں ہون گیاں۔²³۲۳۔ اوناں لئی بڑے دُکھ دی گل اے جیڑیاں اوناں دناں وچ حاملہ ہون تے جہیڑیاں دُودھ پلاون دیاں نے، ایس لئی کہ ملک وچ بڑی مصیبت تے ایس قوم تے بڑا غضب ہووے گا۔ ²⁴۲۴۔ او تلوار نال وڈے ٹُکے جانگے۔ او قیدی ہو کے ساریاں قوماں وچ گھلے جان گے۔ جدوں تک غیر قوماں دا وقت پورا نہ ہووے او یروشلیم نوں پامال کر دے رہن گے۔²⁵۲۵۔سورج، چن، ستاریاں وچ نشان ویکھن گے تے زمین اُتے لوکاں نوں تکلیف ہووے گی. ایس لئی کہ او سمندر دیاں لہراں ویکھ کے گھبران گے۔ ²⁶۲۶۔ لوکی ڈر دے نال بے ہوش ہو کے، زمین تے اون والیاں بلاواں ویکھ ویکھ کے، اوناں دی جان وچ جان نہ رہوے گی۔ ایس لئی کہ آسمان دیاں قوتاں نوں بُلایا جاوے گا۔²⁷۲۷۔ اوس ویلے لوکی ابنِ آدم نوں قدرت تے بڑے جلال نال بدلاں وچ آوندا ویکھن گے۔ ²⁸۲۸۔جدوں ایہ گلاں ہونیاں شروع ہون، سدے ہو کے اپنا سر اوتاں چُکنا، اوہدوں تواڈی مخلصی دا ویلا نیڑے ہووے گا "۔²⁹۲۹۔ یُسوع نے اوناں نوں اک تمثیل دسی کہ" انجیر دے درخت تے دوجے سارے درکتاں نوں ویکھو۔ ³⁰۳۰۔جدوں اوہدیاں کونپلاں نکل دیاں نے تُسی ویکھ کے سمجھ لیندے او پئی ہُن گرمی نیڑے اے۔ ³¹۳۱۔ایسے طراں جدوں تُسی ایہ گلاں ہوندیاں ویکھو تے سمجھ لو خُدا دی بادشاہت نیڑے ای اے۔³²۳۲۔ میں توانوں سچ کہندا آں کہ جدوں تک ایہ گلاں پوریاں نہ ہون ایہ نسل ختم نہیں ہووے گی۔ ³³۳۳۔ آسمان تے زمین ٹل سکدے نے پر میریاں گلاں ہر گز نہ ٹلن گئیاں۔³⁴۳۴۔ ایس لئی خبردار رہو۔ ایویں نہ ہووے پئی تواڈے دل نشے، خمار تے ایس زندگی دیاں فکراں نال سُست ہو جان تے او دن تواڈے اُتے پھندے دے وانگ اچانک آ جاوے۔ ³⁵۳۵۔ کیوں جو جنے لوکی زمین تے رہندے نے اوناں تے ایہ ویلا ضرور اوے گا۔³⁶۳۶۔ ایس لئی ہر ویلے جاگدے تے دُعا کر دے رہو۔ تاں جو تُسی ساریاں ہون والیاں گلاں توں بچے رہو۔ تد تُسی ابن آدم دے سامنے کھلو سکو گے "۔³⁷۳۷۔ دن دے ویلے او ہیکل وچ لوکاں نوں تعلیم دیندا سی تے رات نوں زیتون دے پہاڑ اُتے جا کے رہندا سی۔ ³⁸۳۸۔تے سارے لوکی سویرے ای اوہدا کلام سُنن لئی ہیکل وچ آوندے آ جاندے سن۔

22¹۱۔اَتے فطیِری روٹی دی عیِد جِنہُوں فَسح آکھدے نیں نیڑے سی۔ ²۲۔ اَتے سردار کاہن اَتے فقِیہ ایس داء وِچ سَن پئی کینج یسُوع نُوں جانوں مارن۔ کیوں جے اوہ لوکاں توں ڈر دے سَن۔³۳۔تَد یہُوداہ وِچ جیہڑا اسکر یُوتی اکھوواندا اَتے باراں وِچوں اِک سی شیطان سما گیا۔ ⁴۴۔اَتے اوہنے جا کے سردار کاہناں تے صُوبیدارا ں نال رَل کے صلاح کیِتی پئی کیویں یسُوعؔ نُوں دھوکے نال اوہناں دے حوالے کرے۔⁵۵۔اَتے اوہ خُوش ہوئے تے اوہنوں ایہ کَم کرن لئی رُپئے دین لئی راضی ہو گئے۔ ⁶۶۔اوہنے اوہناں نال ایکا کر لیا اَتے موقع لبھدا سی پئی جیس ویلے بِھیڑ نہ ہووے تے اوہنوں اوہناں دے حوالے کر دیوے۔⁷۷۔تد فطیِری روٹیِا ں دا دیہاڑ آگیا جِہدے وِچ فَسح دے بَرّے دی قُربانی کِیتی جاندی اے۔ ⁸۸۔اَتے یسُوعؔ نے پَطرسؔ اَتے یُوحناؔ نُوں ایہ آکھ کے گھلّیا پئی "جاکے ساڈے لئی فَسح تیار کرو تاں جواَسیں کھائِیے۔" ⁹۹۔اوہناں نے اوہنوں آکھیا، "تُوں کِتّھے چاہنا ایں پئی اَسیں تیاریاں کرئیے؟"¹⁰۱۰۔اوہنے اوہناں نُوں جواب وِچ آکھیا، "جد تُسیں شہر وِچ اَپڑو گے تے ویکھو اِک بندہ جِنہے پانی دا گھڑا چُکیا ہووے گا تُہانوں مِلے گا۔ اوہدے پِچھے پِچھے جیہڑے گھر اوہ جاوے تُسیں وی جانا۔ ¹¹۱۱۔تد گھردے مالک نُوں آکھیا جے پئی اُستاد تینُوں آکھدا اے پئی 'پَروہنیاں دی تھاں جِتـھے مَیں اَپنے چیلیاں نال رَل فَسح کھا سکاں، کِتّھے وے؟'¹²۱۲۔اوہ تُہانوں اِک وڈا بالا خانہ وکھاوے گاتے تُسیں اوتھے ای تیارِیاں کریا جے۔" ¹³۱۳۔سو اوہ گئے اَتے اونج ای جِیویں اوہنے اوہناں نُوں دَسیا سی پئی ہووے گا اوہناں ویکھیا۔ تد اوہناں نیں فَسح دی روٹی تیار کیِتی۔¹⁴۱۴۔اَتے جدوں ویلا آگیا تے اوہ اپنے چیلیاں نال بیٹھا۔ ¹⁵۱۵۔ تد اوہنے اوہناں نُوں اآکھیا پئی "مَینُوں بڑی چاہ سی پئی دُکھ سہن توں پہیلاں ایہ فَسح تُہاڈے نال کھاسَکاں۔ ¹⁶۱۶۔کیوں جو مَیں تُہانوں آکھنا آں پئی جد تیِک خُدا دی بادشاہی وِچ ایہ گلاں پُوریاں نا ہو جان، مَیں ایہ فَسح فیر نا کھاواں گا۔"¹⁷۱۷۔تد یسُوعؔ نے پیالہ لَے کے شُکر کیِتا تے آکھیا پئی، "ایہنوں لَوو تے آپو وِچ وَنڈ لَوو۔ ¹⁸۱۸۔کیوں جو مَیں تُہانوں آکھنا آں پئی 'مَیں اَنگُور دے رَس وِچوں فیر نا پیِواں گا جد تیِک کے خُدا دی بادشاہی ناآجاوے۔'"¹⁹۱۹۔تد اوہنے روٹی لئی تے شُکر کرکے توڑی اَتے ایہہ آکھ کے اوہناں نُوں دِتّی پئی، "ایہ میرا بدن اے جیہڑا تُہاڈے لئی دِتّا جاندا اے تے میری یادگیری وِچ اینج ای کیِتا کریا جے۔" ²⁰۲۰۔اینج ای اوہنے پیالہ ایہ آکھ کے دِتّا پئی، "ایہ پیالہ میرے لہو وِچ اِک نواں عہد اے جیہڑا تُہاڈے لئی وَگایا جاندا ے۔²¹۲۱۔پَر ویکھو! جیہڑا مَینُوں پھڑواے گا اوہدا ہتھ میرے نال میز تے وے۔ ²²۲۲۔کیوں جو اِبنِ آدم تے جِیویں اوہدے حق وِچ لِکھیا گیااے جاندا ای اے، پَر اَفسوس اوس بندے تے جِہدے سببوں اوہ پَھڑوایا گیا!" ²³۲۳۔اَتے اوہ آپو وِچ پُچھّن لگ پئے پئی ساڈے وِچوں اوہ کیہڑا اے جیہڑا اجیہا کَم کرے گا۔²⁴۲۴۔ اَتے اوہناں وِچ ایہ جھگڑا وی پیا پئی اوہناں وِچوں کیہڑا وَڈا مَنّیا جانا چاہیِدا اے! ²⁵۲۵۔اوہنے اوہناں نُوں آکھیا پئی، "غیرقوماں دے بادشاہ اوہناں اُتّے تے حُکومت کردے اَتے جیہڑے اوہناں تے حُکم چلاوندے نیں خیر خواہ اَکھواندے نیں۔²⁶۲۶۔پَر تُہاڈے وِچ اَجیہا کُجھ وی نہ ہووے۔سگوں تُہاڈے وِچ وَڈانِکّے وانگ اَتے سردار سیوک وانگ ہو وے۔ ²⁷۲۷۔کیوں جو وَڈا کون اے، اوہ جیہڑا کھان بَیٹھا، یا اوہ جیہڑا سیوا کرداے؟ کیِہ وَڈا اوہ نئیں جیہڑا کھان بَیٹھا؟ پَر فیر وی مَیں تُہاڈے وِچ اجیہے بندے وانگ ہاں جیہڑا سیوا کردا اے۔²⁸۲۸۔پَر تُسیں میرِیاں اَزمایشاں وِچ برابر دے شریک رہیے او۔ ²⁹۲۹۔اَتے جیِویں مَیرے باپ نے مَیرے لئی بادشاہی مُقّرر کیِتی اے ، مَیں تُہاڈے لئی مُقّر ر کرنا ہاں۔ ³⁰۳۰۔تاں جو میری بادشاہی وِچ میرے میز تے کھاؤ پیِو۔ اَت تُسیں تختاں اُتّے بَہہ کے اِسرائیِلؔ دے باراں قبیِلیاں دا نیاں کروگے۔³¹۳۱۔’’شمعُونؔ! شمعُونؔ! ویکھ شیطان نے تُہانوں ساریاں نُوں مَنگ لیا اے تاں جو کَنک وانگ چَھٹّے۔ ³²۳۲۔پَر مَیں تیرے لئی دُعا کیِتی اے پئی تیرا ایمان نہ ڈولّے۔ اَتے جد تُوں رجُوع کریں تے اپنے بَھراواں نُوں تگڑیاں کریِں۔‘‘³³۳۳۔پطرسؔ نے اوہنوں آکھیا،’’خُداوندا، بھانویں مَینوں قید اَتے موت وی بُھگتنی پَوّے، مَیں تیرے نال جان لئی تیار آں۔‘‘ ³⁴۳۴۔یسُوعؔ نے آکھیا، ’’مَیں تَینوں آکھنا ہاں پئی، ’کُکڑ اَج اوس ویلے تیِک بانگ نئیں دیوے گا جد تیِکر تُوں تِن وار میرا اِنکاری نا ہوجاویں پئی تُوں مَینُوں نئیں جان دا۔‘ ‘‘³⁵۳۵۔اَتے یسُوعؔ نے اوہناں نُوں آکھیا، ’’جدوں مَیں تُہانوں بٹوے، جھولی اَتے جُتّیاں بِناں گھلیا تے کیِہ تُہانوں کِسے شَے دی تھوڑ پئی سی؟‘‘ اوہناں نیں آکھیا، ’’کِسے شَے دی نئیں۔‘‘ ³⁶۳۶۔تد اوہنے اوہناں نُوں آکھیا، ’’ پَر ہُن جِہدے کول بٹوا ہووے اوہ اوہنوں لَوّے اَتے اینج ای جھولی وی۔ اَتے جِہدے کول تلوار نا ہووے اوہ اپنے لیِڑے ویچ کے مُل لَے لَوّے۔³⁷۳۷۔کیوں جو مَیں تُہانوں آکھنا ہاں پئی، ’’ایہ نوِشتا میرے حق وِچ پُورا ہونا ضرُور اے پئی، ’اوہ بھیڑیاں وِچ گِنیا گیا‘۔ کیوں جو میرے لئی جیہڑی پیش گوئی کیِتی گئی سی اوہ پُوری ہون نُوں اے۔ ‘‘ ³⁸۳۸۔اوہناں نیں آکھیا پئی ، ’’خُداوندا! ویکھ ایتھے دو تلواراں نیں۔‘‘ اوہنے اوہناں نُوں آکھیا، ’’بس ایہ بتھیریاں نیں۔‘‘³⁹۳۹۔اَتے اوہ باہر نِکل کے جسراں اوہ اَکثر ای جاندا سی زیتُون دے پہاڑ نُوں گیا اَتے شاگِرد وی اوہدے مگر ٹُر پَئے۔ ⁴⁰۴۰۔اَتے اوس تھاں اَپڑ کے اوہنے اوہناں نُوں آکھیا، ’’دُعا کرو تاں جو ازمایش وِ چ نا پَوو۔ ‘‘⁴¹۴۱۔اَتے اوہ اوہناں توں وَکھ ہو کے کوئی ڈھیم دی مار دی وِتھ جِنّاں اَگاں وَدھیا اَتے گوڈے نواکے دُعا مَنگدیاں ہوئیاں ۔ ⁴²۴۲۔آکھن لگا، ’’رَبّا! جے تُوں چاہیں تے ایہ پیالا میرے اَگوں ہٹا دے۔ پَر فیروی میری مرضی نئیں سَگوں تیری مرضی پُوری ہووے۔‘‘⁴³۴۳۔اَتے اَسمانوں اِک فر شتا اوہنوں وَکھالی دِتّا تے اوہ اوہنوں طاقت دیندا سی۔ ⁴⁴۴۴۔فیراوہ بڑی تانگھ تے ہور وی سنجیدگی نال دُعا مَنگن لگ پیا۔ اَتے اوہدا مُڑھکا لہو دے موٹے موٹے تُبکیاں وانگ دھرتی اُتّے ڈِگّدا سی۔⁴⁵۴۵۔جدوں اوہ دُعامَنگ کے شاگِرداں کول آیا تے اوہناں نُوں غم دیاں ماریاں سُتّیاں ہویاں ویکھیا۔ ⁴⁶۴۶۔اَتے اوہناں نُوں آکھیا پئی، ’’تُسیں کیوں سَوندے او؟ اُٹھ کے دُعا مَنگو تاں جو اَزمایش وِچ نا پَوو۔‘‘⁴⁷۴۷۔اوہ ایہ آکھ ای رہیا سی پئی ویکھو اِک بِھیڑ آئی اَتے اوہناں باراں وِچوں اوہ جیہڑا یہُوداؔہ اَکھواؤندا سی اوہناں دے اَگے اَگے سی۔ اَتے اوہ یسُوعؔ دے نیڑے آیا پئی اوہنوں چُمّے۔ ⁴⁸۴۸۔پَر یسُوعؔ اوہنوں آکھیا، ’’ یہُوداہؔ ! کیِہ تُوں اِبنِ آدم نُوں چُمّ کے پِھڑوانا ایں؟‘‘⁴⁹۴۹۔جدوں اوہناں نیں جیہڑے یسُوعؔ دے آل دوال سَن ویکھیا پئی کیِہ ہون لگااے تے آکھیا، ’’خُداوندا! کیِہ اَسیں تلوار چلائیے؟‘‘ ⁵⁰۵۰۔اَتے اوہناں وِچوں اِک نے سردار کاہِن دے غُلام تے تلوار چلادِتی اَتے اوہدا سَجّا کنّ اُڈا دِتّا۔ ⁵¹۵۱۔تد یسُوعؔ نے جواب وِچ آکھیا، ’’بس ایہ بَتھیرا اے!‘‘ اَتے اوہدے کنّ نُوں چُھو کے اوہنوں چَنگا کیِتا۔⁵²۵۲۔تَد یسُوعؔ نے سردار کاہناں، ہیکل دے صُوبیداراں اَتے بزُرگاں نُوں جیہڑے اوہدے مخالفی ہوکے آئے سَن آکھیا، ’’کیِہ تُسیں مَینوں چور سمجھیا اے پئی تلواراں اَتے ڈانگاں لَے کے نِکلے او؟ ⁵³۵۳۔مَیں روزہیَکل وِچ تُہاڈے نال ساں تے تُسیں میرے خلاف ہتّھ نا وَدھائے۔ پَر ایہ ویلا تُہاڈا اے اَتے ہنیرے دا راج اے۔‘‘⁵⁴۵۴۔تَد اوہ اوہنوں پَھڑ کےلَے ٹُرے اَتے سردار کاہن دےگھر وِچ لَے آئے۔ پَر پطرسؔ وِتھ پا کے مگر مگر ٹُریا جاندا سی۔ ⁵⁵۵۵۔اَتے جد اوہ ویہڑے دے وِچکار اَگ بال کے کٹھے بَہہ گئے تے پطرسؔ وی اوہناں وِچ جا بیَٹھا۔⁵⁶۵۶۔اِک گولّی نے اوہنوں اَگ دے چانن وِچ بیَٹھیاں ویکھیا اَتے اوہدے وَل خُوب نظر کر کے آکھیا پئی، ’’ایہ وی اوہدے نال سی۔‘‘ ⁵⁷۵۷۔پَر پطرسؔ ایہ آکھ کے مُکّر گیا پئی، ’’ بی بی! مَیں اوہنوں نئیں جان دا۔‘‘ ⁵⁸۵۸۔تھوڑے ای چِر پِچھوں کِسے ہور اوہنوں ویکھ کے آکھیا، ’’تُوں وی اوہناں وِچوں ایں۔‘‘ پَر پطرسؔ نے آکھیا، ’’میاں! مَیں اوہناں وِچوں نئیں ۔‘‘⁵⁹۵۹۔کوئی اِک گھنٹے پِچھوں کِسے ہور نے بڑے پَک نال آکھیا پئی، ’’ایہ بندہ وی سچ مُچ اوہدے نال سی کیوں جو گلیِلی اے۔‘‘ ⁶⁰۶۰۔پَر پطرسؔ نے آکھیا، ’’میاں، مَینوں نئیں پتاپئی تُوں کیِہ آکھ رہیاایں۔‘‘اوسے ویلے جدوں اوہ ایہ گَل آکھ ای رہیا سی کُکڑ نے بانگ چا دِتّی۔⁶¹۶۱۔تد خُداوند نے مُڑ کے پطرسؔ نُوں تَکیا اَتے پطرسؔ نُوں خُداوند دی اوہ گَل چیتے آئی جیہڑی اوہنے آکھی سی پئی اَج کُکڑ دے بانگ دین توں پہلاں تُوں تن وار میراانکار کریں گا۔ ⁶²۶۲۔اَتے پطرسؔ باہر جاکے ڈاڈاں مارمار رویا۔⁶³۶۳۔اَتے جیہڑے بندیاں نیں یسُوعؔ نُوں پَھڑیا ہویا سی اوہ اوہنوں مخول کردے اَتے مارد ے سَن۔ ⁶⁴۶۴۔اَتے اوہدیاں اَکھّاں بَنّھ کے اوہنوں چپیڑاں ماردے سَن اَتے اوہنوں ایہ آکھ کے پُچھ دے سَن، ’’نبوت کراَتے ساہنوں دَس پئی تَینوں کِنّے ماریااے؟‘‘ ⁶⁵۶۵۔اَتے طعنے مار مار کےاوہ ہور وی بڑیاں گَلاں یسُوعؔ دے خلاف کردے رہیے۔⁶⁶۶۶۔اَتے جد دِن چڑھیا تے قوم دے وڈیرے مطلب کے سردار کاہِن اَتے فقِیہ کٹھے ہوئے۔اَتے اوہنوں اپنی وَڈّی پنچایت وِچ لیائے ⁶⁷۶۷۔اَتے آکھیا، ’’جے تُوں ای مسیح ایں تے ساہنوں دَس دے۔‘‘ ⁶⁸۶۸۔اوہنے اوہناں نُوں آکھیا پئی جے مَیں تُہانوں دَساں تےتُسیں نا مَنو گے۔⁶⁹۶۹۔پَر ہُن توں اِبنِ آدم خُدائے قادر دے سَجّے ہتھ بَیٹھا رہیوے گا۔ ⁷⁰۷۰۔ایہ سُن کے اوہناں ساریاں آکھیا، ’’تے کیِہ فیر توں رَبّ دا پُتّر ایں؟‘‘اوہنے اوہناں نُوں آکھیا پئی تُسیں آپ ای آکھدے او کیوں جو مَیں ہیں واں۔ ⁷¹۷۱۔تد اوہناں نیں آکھیا، ’’ہُن ساہنوں گواہی دی کیِہ لوڑ اے کیوں جو اَساں اوہدے مُنہوں آپ ای سُن لیا اے۔‘‘

23¹۱۔تد اوہناں دی ساری جماعت اُٹھی اَتے یسُوعؔ نُوں پِیلاطُسؔ اَگے لیا کے پیش کیِتا۔ ²۲۔اَتے اوہناں اوہدے اُتّے ایہ آکھ کے الزام لانے شُروع کیِتے پئی ایہ ساڈی قوم نُوں ورغلاؤندا، قَیصرؔ نُوں جزیہ دین توں ڈَک دا اَتے ایہ آکھدا اے پئی، ’ مَیں آپ مسِیح بادشاہ ہاں۔‘³۳۔اَتے پِیلاطُسؔ نے اوہنوں پُوچھیا، ’’کیِہ تُو یہُودیاں دا بادشاہ ایں؟ ‘‘ اوہنے اوہنوں جواب وِچ آکھّیا، ’’تُوں آپ ای آکھنا ایں۔‘‘ ⁴۴۔تد پِیلاطُسؔ نے سردار کاہناں اَتے لوکاں نُوں آکھیا پئی مَیں ایس بندے وِچ کُجھ قصُور نئیں ویکھدا۔‘‘ ⁵۵۔پَر اوہناں ہور وی زور لا کے آکھیا پئی ایہ سارے یہُودؔیہ وِچ سَگوں گلِیلؔ توں لَے کے ایس تھاں تیِک لوکاں نُوں چیچا سکھا سکھا کے پُٹھے پاسے لاؤندا اے۔⁶۶۔ سو جدوں پِیلاطُسؔ نے ایہ سُنیا تے اوہنے پتا کروایا پئی کِتے ایہ بندہ گلیِلؔی تے نئیں۔ ⁷۷۔اَتے جَدوں اوہنوں پتا لگا پئی ایہ بندہ ہیرودیِسؔ دے علاقیاں دا اے تے اوہنے یسُوعؔ نُوں ہیرودیسؔ وَل گھل دِتّا۔ اَتے اوہ وی اوہناں دِناں وِچ یرُوشلیِمؔ وِچ ای آیا ہویا سی۔⁸۸۔ہیرودیسؔ یسُوعؔ نُوں ویکھ کے بڑا راضی ہویا۔ کیوں جو اوہ اوہنوں واوا چِر توں ویکھن دی اُڈیِک وچ سی۔ اوہنے پہلاں توں اوہدے بارے سُن رَکھیا سی تے بڑی آس وِچ سی پئی اوہدے ہتھوں کوئی نشان ویکھے۔ ⁹۹۔ ہیرودیِسؔ نے یسُوعؔ نُوں بڑے شبداں وِچ سوال کیِتے پَر یسُوعؔ نے اوہنوں کوئی جواب نا دِتّا۔ ¹⁰۱۰۔ سردار کاہن اَتے فقیہ کھلو کے اوہنوں ڈاڈھے غُصّے نال دوسی آکھدے رہیے۔¹¹۱۱۔ہیرودیِسؔ نے اپنے فوجیاں سنہے یسُوع نُوں ڈاڈھا بے عزت کیِتا اَتے اوہدا مزاق اُڈایا۔ فیراوہناں اوہنوں چمکیلے کپڑے پائے اَتے پِیلاطُس کول واپس گھل دِتّا۔ ¹²۱۲۔جدوں پِیلاطُسؔ نے یسُوع دے نیاں لئی اوہنوں ہیرودیِؔس وَل گھلیا تے اوسے دیہاڑے ہیرودیِسؔ اَتےپِیلاطُس آپو وِچ یار بَن گئے۔جَد کے ایدوں پہلاں اوہناں وِچ ویر سی۔¹³۱۳۔اَتے پِیلاطُسؔ نے سردار کاہِناں ، سرداراں اَتے لوکاں نُوں کٹھیاں کیِتا۔ ¹⁴۱۴۔ اَتے اوہناں نُوں آکھّیا، ’’تُسیں ایہدی پیشی میرے اَگے اجیہے بندے وانگ کردے او پَئے جیہڑا لوکاں نُوں پُٹھے پاسّے لاؤندا اے۔ پَر ویکھو مَیں تُہاڈے اَگّےایہنوں بڑے سوال کیِتے تے نا ای مَینُوں ایس بندے وِچ اوہناں گلّاں دا جِنہاں دا تُسیں ایہدے اُتّے الزام پَئے لاؤندے او ، کُجھ قصُور وَکھالی دِتّا ۔¹⁵۱۵۔اَتے نا ای ہیرودیِسؔ نُوں کیوں جو اوہنے ایہنوں ساڈے کول موڑ گھلّیا اے۔ اَتے ویکھو پئی ایہدے ہتھوں کوئی اجیہا کمّ نئیں ہویا، جِہدے سببوں ایہنوں جانوں مار دِتّا جاوے۔ ¹⁶۱۶۔سو مَیں ایہنوں مار پَوّا کے چِھڈ دیاں گا۔‘‘ ¹⁷۱۷۔[اَتے اوہنوں ضرُور سی پئی اوہ ہر عیِد تے اوہناں لئی کِسے قیدی نُوں چھڈ دیوے۔]¹⁸۱۸۔پَر اوہ سارے اِکّو وڈّے ہو کے سنگ پاڑ پاڑ کے ایہ آکھن لگ پَئے پئی ایہنوں اَندر کر تے ساڈے لئی برابّاؔ نُوں چَھڈ دے۔ ¹⁹۱۹۔اَتے برابّاؔ اوہ قیدی سی جِنہوں شہروِچ دنگا فساد کرن تے خُونی ہون دے سبَبوں قید کیِتا ہویا سی۔²⁰۲۰۔اَتے پِیلاطُسؔ نے یِسُوعؔ نُوں چھڈ دین دے اِرادے نال فیر اوہناں نُوں آکھیا۔ ²¹۲۱۔پَر اوہ چلّا چلّا کے آکھن لگے پئی ایہنوں صلیب دے صلیب! ²²۲۲۔اوہنے اوہناں نُوں تیجی وار اِک واری ہور پُچھیا پئی کیوں؟ ایہنے کیِہ بُریائی کیِتی اے؟مَیں ایہدے وِچ اجیہی کوئی گَل نئیں ویکھی جِہدے سببوں ایہنوں قتل کیِتا جاوے۔ ایس لئی مَیں ایہنوں کولڑے مَروا کے چھڈ دیا ں گا۔²³۲۳۔پَر اوہ ہور وی اُچی اُچی ایہ منگ کر دے رہے پئی ایہنوں صلیب دئیو۔ اَتے اوہناں دا روہلا پاؤنا پِیلاطُسؔ نُوں مننا ای پیا۔ ²⁴۲۴۔تَد پِیلاطُسؔ نے حُکْم کیِتا پئی جو کُچھ اوہ آکھدے نیں اونج ای ہووے۔ ²⁵۲۵۔اَتے جِنہوں فساد تے خُونی ہون دے اِلزام وِچ قید کیِتا ہویا سی اوہنوں اوہناں دی منگ دے سببوں چھڈ دِتّا۔ پَر یِسُوعؔ نُوں اوہناں دی منگ دے حِساب نال سپاہیاں دے حوالے کر دِتّا۔²⁶۲۶۔اَتے جدوں اوہ اوہنوں لئے پئے جاندے سَن تے اوہناں نے شمعُونؔ نامی اِک کُرینیؔ نُوں جیہڑا پِنڈوں پیا آؤندا سی پھڑ کے سُولی اوہدے تے دھر دِتّی پئی یِسُوعؔ دے مگر مگر لَے کے ٹُرے۔²⁷۲۷۔ اَتے لوکاں دی اِک وڈّی جماعت اَتے کئی زنانیاں جیہڑیاں اوہدے لئی رؤندیِاں پیَٹ دیِاں سَن اوہدے مگر مگر ٹُردیاں جاندیاں سَن ۔ ²⁸۲۸۔یِسُوعؔ نے اوہناں وَل مُڑ کے آکھیا، ’’یروشلیمؔ دی دِھئیو مَینوں نئیں سگوں اپنے لئی اَتے اپنیاں بالاں لئی روؤ۔²⁹۲۹۔کیوں جو ویکھو پئی اوہ دیہاڑے آؤن ای والے نیں جدوں اوہ آکھن گے پئی دھنّ نیں اوہ جیہڑیاں بانجھ نیں اَتے اوہ کُکھاں جیہڑیاں نئیں پَھلیاں اَتے اوہ چھاتیاں جِنہاں دُدّھ نئیں پیایا۔ ³⁰۳۰۔اوس ویلے اوہ پہاڑاں نُوں آکھن گے پئی ساڈے اُتے ڈِگ پَوؤ اَتے ٹِیلیاں نُوں پئی ساہنوں لُکا لوؤ۔ ³¹۳۱۔کیوں جو اوہ ہرے رُکھّ نال اینج پَئے کر دے نیں تے سُکے نال کیِہ کُچھ نہ کرن گے؟‘‘³²۳۲۔اَتے اوہ دو ہور بندیاں نُوں وی جیہڑے بدکار سَن لئی جاندے سَن پئی مارے جان۔³³۳۳۔جدوں اوہ اوس تھاں اَپڑےجِنہوں کھوپڑی آکھدے نیں تے اوتھے اوہنوں سُولی دِتّا۔ اَتے بدکاراں نُوں وی اِک نُوں سجّے تے دُوجے نُوں کھبے ہتھ سُولی چاہڑیا۔ ³⁴۳۴۔یِسُوعؔ نے آکھیا، ’’اَبّا! ایہناں نُوں معاف کر دے کیوں جو ایہ نئیں جان دے پئی کیِہ کر دے نیں۔‘‘³⁵۳۵۔اَتے لوکی کھلوتے پَئے ویکھ دے سَن اَتے سردار وی مخول کر کر کے آکھدے سَن پئی ایہنے ہوراں نُوں بچایا تے جے ایہ خُدا دا مسِیح اَتے اوہدا چُنیا ہویا اے تے اپنے آپ نُوں وی آپ ای بچاوے۔³⁶۳۶۔فوجیاں نیں وی کول آ کے تے سِرکہ اَگانہہ کر کے اوہنوں ٹھٹّھا ماریا اَتے آکھیا، ³⁷۳۷۔’’جے تُوں یہُودیِاں دا بادشاہ ایں تے اپنے آپ نُوں آپ بچا۔‘‘ ³⁸۳۸۔اَتے اِک نوشتہ وی اوہدے اُتّے لایا، ’’ یہُودیاں دا بادشاہ ایہو جے۔‘‘³⁹۳۹۔جیہڑے بدکاراں نُوں سولی تے ٹنگیاں گَیا سی اوہناں وِچوں اِک نے اوہنوں مہینا مار کے ایہ آکھن لگا پئی کیِہ تُوں مسِیح نئیں؟ تُوں اپنے آپ نُوں تے ساہنوں بچا۔ ⁴⁰۴۰۔پر دُوجے نے اوہنوں جِھڑک کے جواب دِتّا پئی کیِہ تَینوں رَبّ دا کوئی ڈر نئیں جد کے تُوں وی ایہو ای سزا بھُگتن لئی پَھڑیا گیا ایں؟ ⁴¹۴۱۔ نالے ساہنوں تے ایہ سزا اپنیِاں کرتُوتاں دے سببوں بھُگتنی ای چاہیدی اے۔ پَر ایس بندے نے تے کوئی وی بھیڑا کَم نئیں کیِتا۔⁴²۴۲۔فیر اوہنے آکھیا، ’’یِسُوعؔ! جدوں تُوں اپنی بادشاہی وِچ آویں تے میرا چیتا رکھّیں۔‘‘ ⁴³۴۳۔یِسُوعؔ نے اوہنوں آکھّیا، ’’ مَیں سچّ آکھنا واں پئی تُوں اَج ای میرے نال بہشت وِچ ہوویں گا۔‘‘⁴⁴۴۴۔فیر دوپہر توں لے کے تِیجے پہر تیِک پُوری دھرتی تے ہنیرا پَے گیا۔ ⁴⁵۴۵۔ا۔اَتے سُورج کالا ہو گیا تے ہیکل دا پڑدا وِچکاروں پاٹ گیا۔⁴⁶۴۶۔فیر یِسُوعؔ نے بڑی اُچی آواز نال آکھیا، ’’رَبّا! مَیں اپنی رُوح تیرے ہتھاں وِچ کرنا واں۔" اَتے ایہ آکھ کے دَم چھڈ دِتّا۔ ⁴⁷۴۷۔جدوں صُوبیدار نےایہ سب کُجھ ہُندیا ویکھیا تے رَبّ دی وڈیائی کر کے آکھن لگا، ’’بے شک ایہ بندہ بڑا ای نیک سی۔"⁴⁸۴۸۔اَتے اوہ سارے لوکی جیہڑ ے ٹولیِاں بَن بَن کے آئے سَن ایہناں ساریاں کماں نُوں ہُندیاں پیا ویکھ کے اپنِیاں چھاتیاں پِٹ دیاں پِٹ دیاں پِچھلے پیری مُڑ گَئے۔ ⁴⁹۴۹۔پَر اوہدے سارے جان پِچھان والے اَتے اوہ زنانیِاں جیہڑیاں گلِیلؔوں اوہدے نال آئیاں سَن ، دُراڈے کھلو کے ایہ سارا حال پئیاں ویکھدِیاں سَن۔⁵⁰۵۰۔اَتے ویکھو! یُوسُفؔ ناں دا اِک بندہ پینچایت دا مِمبر سی۔ اوہ اِک چَنگا تے نیک بندہ سی۔ ⁵¹۵۱۔اوہنے اوہناں دی صلاح اَتے اوہناں دے ایس کم دی حامی نئیں سی بھری۔ اوہ یہُودیاں دے شہر اَرِمَتیہؔ دا باشندہ اَتے رَب دی بادشاہی دی اُڈِیک رکھدا سی۔⁵²۵۲۔اوہنے پِیلاطُسؔ کول جا کے یِسُوعؔ دی لاش دا پُچھیا۔ ⁵³۵۳۔اوہنے اوہنوں لاہ کے مَلمَل دے کپڑے وِچ وھلیٹیا اَتے اوس قبر وِچ لیا کے رَکھّ دِتّا جیہڑی چٹان وِچ پُٹی ہوئی سی تے جِہدے وِچ کدی کوئی وی نئیں سی پیا۔⁵⁴۵۴۔اَتے اوہ تیاری دا دِن سی تے سبت دا دِن چڑھن والا سی۔ ⁵⁵۵۵۔اَتے اوہناں زنانیاں جیہڑیاں اوہدے نال گلِیلوںؔ آئیاں سَن مگر مگر گئیاں تے اوس قبر نُوں ویکھیا اَتے ایہ وی ویکھیا پئی اوہدی لاش کینج رکھّی گَئی سی۔ ⁵⁶۵۶۔اوہ مُڑ آئیاں تے خُوشبو والے مصالے اَتے عِطر نُوں تیار کیِتا۔اَتےسبت دے دیہاڑے جیویں حُکم سی، اوہناں آرام کیِتا۔

24¹۱۔اَتے اوہ ہفتے دے پہلے دِن مُنھ ہنیرےای خُوشبُو والے مصالایاں نُوں جیہڑے اوہناں تیار کیِتا سی نال لَے کے قبر اُتے آئِیاں۔ ²۲۔اَتے ویکھیا پئی پتھر قبروں رِہڑیا ہویا اے۔ ³۳۔اوہ اندر تے آئِیاں پَر اوہناں نُوں خُداوند یِسُوعؔ دی لاش اوتھے نہ لبھی۔⁴۴۔اَتے اینج ہویا پئی جد وں اوہ حیران ای سَن تے ویکھو دو بندے جِنھاں چمکن والے کپڑے پائے ہوئے سَن اوہناں کول آ کھلوتے۔ ⁵۵۔جدوں اوہناں ڈر کے اپنے سر نیوائے تے اوہناں نے اوہناں نُوں آکھیا پئی جیوندے نُوں مویاں وِچ کیوں پَئیاں لَبھدیاں جے؟⁶۶۔اوہ ایتھے نئیں سگوں جی اُٹھیا اے۔یاد نئیں پئی جدوں اوہ گلِیلؔ وِچ ای سی تے اوہنے تُہانوں کینج آکھیا سی پئی ⁷۷۔پَک اے پئی اِبنِ آدم پاپیاں دے حوالے کیِتا جاوے، صلیِب دِتّا جاوے اَتے تِیجے دیہاڑے جی اُٹھے۔⁸۸۔اوہناں زنانیاں نُوں اوہدیاں گلاں یاد آئِیاں۔ ⁹۹۔اَتے قبروں مُڑ کے اوہناں گیاراں اَتے ہور سارے لوکاں نُوں ایہناں گلاں دی خبر دِتّی۔ ¹⁰۱۰۔جِنھاں رسُولاں نُوں ایہ گَلاں آکھیاں اوہ مریمؔ مگدلینیؔ، یوانہؔ ، یعقُوبؔ دی ماں مریمؔ اَتے اوہناں دے نال ہور زنانِیاں سَن۔¹¹۱۱۔پَر ایہ گلاں اوہناں نُوں قِصیّاں جیہاں لگیاں اَتے اوہناں نیں اوہناں دا یقیِن نہ کیِتا۔ ¹²۱۲۔فیر وی پطرسؔ اُٹھ کے قبر ول نَسّیا اَتےگوڑی جھاتی ماری تے کیِہ ویکھیا پئی کفن ای کفن اے۔ اَتے اوہ ایس سارئِیاں گلاں بارے حیرانی وِچ ڈُبیا ہویا اپنے گھر نُوں ٹُر گیا۔¹³۱۳۔اَتے ویکھو پئی اوسے دیہاڑے اوہناں وِچوں دو بندے اِماؤسؔ نامی اِک پِنڈ وَلّ ٹُر دے جاندے سَن۔ اوہ یروشلِیمؔ توں کوئی سَت میِل دے پنڈے تے وے۔ ¹⁴۱۴۔اَتے اوہ ایہناں سارئِیاں گلّاں بارے جیہڑیاں ہوئیاں سَن آپو وِچ گلّ بات کردے جاندے سَن۔¹⁵۱۵۔جدوں اوہ گل بات تے پُچھ پاچھ کر دے سَن تے اینج ہویا پئی یِسُوعؔ آپ نیڑے آ کے اوہناں دے نال نال ٹُرن لگ پیا۔ ¹⁶۱۶۔پَر اوہناں دِیاں اَکھّاں بند کیِتیاں ہوئیاں سَن پئی اوہناں سیہان نا سکن۔¹⁷۱۷۔ اوہنے اوہناں نُوں آکھیا پئی اے کیِہ گلّاں نیں جیہڑیاں تُسیں ٹُر دے ٹُر دے آپو وِچ کردے او پَئے؟ اَتے اوہ اُداس جیہے ہو کے کھلو گَئے۔ ¹⁸۱۸۔تد اِک نے جِہدا ناں کِلیپاسؔ سی اوہنوں آکھیا پئی کیِہ اِک تُوں ای یروشلِیمؔ وِچ بندہ ایں جیہڑا نئیں جان دا پئی ایہناں دِناں وِچ اوتھے کیِہ کیِہ ہویا اے؟¹⁹۱۹۔اوہنے اوہناں نُوں پُچھیا پئی کیِہ ہویا اے؟ اوہناں نے اوہنوں یِسُوعؔ ناصری بارے دَسیا پئی اوہ خُدا تے ساری قوم دے اَگے کم تے کلام وِچ قُدرت والا نبی سی۔ ²⁰۲۰۔اَتے کینج سردار کاہناں تے ساڈے سرداراں قتل دے حُکم لئی اوہنوں پھڑا دِتّا اَتے اوہنوں صلیِب دِتّی۔²¹۲۱۔پَر ساہنوں آس سی پئی ایہو ای اے جیہڑا اِسرائیِلؔ نُوں چُھٹکارا دیوے گا اَتے اَج ایہناں سارئیاں گلاں نُوں ہوئیاں تیِجا دِن ہو گیا اے۔²²۲۲۔اَتے ساڈے وِچوں کُچھ زنانیاں نیں وی ساہنوں حَیران کر دِتّا اے جیہڑیاں سَتی سویرے قبر دے گَئیاں سَن۔ ²³۲۳۔اَتے جدوں اوہناں نُوں اوہدی لاش نا لَبھی تے ایہ آکھ دِیاں ہوئیِاں آئیاں پئی اسیں رویا وِچ فرِشتیاں نُوں وی ویکھیا اَتے اوہناں نیں دَسیا پئی اوہ جیوندا اے۔ ²⁴۲۴۔اَتےکُجھ ساڈے نال دیاں وِچوں وی قبر تے گَئے اَتے جینج زنانیاں نے آکھیا سی اونج ای ویکھیا پَر اوہنوں قبر وِچ نہ ویکھیا۔²⁵۲۵۔ یِسُوعؔ نے اوہناں نُوں آکھیا، ’’بے عقلوں اَتے نبیاں دِیاں سارئیاں گلّاں نُوں منن وِچ سُست دِلو۔ ²⁶۲۶۔کیِہ مسِیح نُوں ایہ دُکھ سَہہ کے اپنے جلال وِچ داخل ہونا ضرور ی نئیں سی؟ ²⁷۲۷۔فیر مُوسیٰؔ اَتے ساریاں نبیاں تُوں شروع کر کے ساریاں نوِشتیاں وِچ جِنیاں گلّاں اوہدے حق وِچ لِکھیاں ہوئیِاں سَن اوہ اوہناں نُوں سمجھا دِتّیاں۔²⁸۲۸۔اینے چِر وِچ اوہ اوس پِنڈ دے نیڑے اَپڑ گَئے جِتھے اوہناں جانا سی اَتے یِسُوعؔ دے ٹُرن توں اینج لگدا سی جِیویں اوہنے ہور اَگاں جانا ہووے۔ ²⁹۲۹۔پَر اوہناں اوہنے ایہ آکھ کے زور دِتّا پئی ساڈے نال رہو کیوں جو شام دا ویلا ہو گیا اے تے دِن لَہہ گیا اے۔ سو یِسُوعؔ اوہناں دے نال رہن نُوں اندر گیا۔³⁰۳۰۔اَتے جدوں اوہ اوہناں دے نال کھان لئی بیَٹھا سی تے اینج ہویا پئی اوہنے روٹی لئی تے برکت دے کے توڑی تے اوہناں نُوں دین لگّا۔ ³¹۳۱۔تَد اوہناں دِیاں اَکھّاں کُھل گَئیاں اَتے اوہناں نیں اوہنوں سیہان لیا اَتے اوہ اوہناں دِیاں نظراں توں غائب ہوگیا۔ ³²۳۲۔اوہناں نیں آپو وِچ آکھیا پئی جدوں اوہ راہی پیا ساڈے نال گلّاں کردا اَتے ساہڈے تے نوِشتیاں دا بھید کھولدا سی تے کیِہ ساہڈا دِل جوش نئیں سی ماردا؟³³۳۳۔سو اوہ اوسے ویلے اُٹھ کے یروشلِیمؔ نُوں پرت گَئے اَتے گیاراں نُوں اَتے اوہناں دے سَنگیِاں نُوں اکٹھّیاں کیِتا۔ ³⁴۳۴۔اوہ ایہ آکھدے سَن پئی خُداوَند سچی مُچیں جی اُٹھیا اے اَتے شمعُونؔ نُوں وکھالی دِتّا اے۔ ³⁵۳۵۔اَتے اوہناں نے اپنے راہ دا حال دَسیا اَتے ایہ وی پئی اوہنوں روٹی توڑدیاں ہویاں کینج سیہانیا۔³⁶۳۶۔اوہ ایہ گلّاں کر ای رہَے سَن پئی یِسُوعؔ آپ اوہناں وِچ آ کھلوتا اَتے اوہناں نُوں آکھیا پئی تُہاڈی سلامتی ہووے۔ ³⁷۳۷۔پر اوہ گبھرا گَئے تے ڈر کے سمجھیا پئی کِسے رُوح نُوں ویکھدے نیں۔³⁸۳۸۔اوہنے اوہناں نُوں آکھیا، ’’تُسیں کیوں گھبراندے او؟ ا۔تے کاہنوں تُہاڈے دِل وِچ شک پَیندا اے؟ ³⁹۳۹۔میرے ہتھاں تے پیراں نُوں ویکھو پئی اے مَیں ای آں۔ مَینوں ہتّھ لا کے ویکھو کیوں جو رُوح دا گوشت تے ہڈّیاں نئیں ہُندیِاں جینج میرے وِچ تُسیں ویکھدے او۔‘‘ ⁴⁰۴۰۔اَتے ایہ آکھ کے اوہنے اپنے ہتھ تے پیر اوہناں نُوں وکھائے۔⁴¹۴۱۔جدوں خُوشی دے مارے اوہناں نُوں یَقین نا آیا سگوں حیران پئے ہُندے سَن تے اوہنے اوہناں نُوں آکھیا کیِہ ایتھے تُہاڈے کول کُچھ کھان لئی ہَے؟ ⁴²۴۲۔اوہناں نیں اوہنوں بُھنی ہوئی مچّھی دا اِک ڈکرا دِتّا۔ ⁴³۴۳۔اَتے اوہنے لَے کے اوہناں دے ساہمنے کھادا۔⁴⁴۴۴۔فیر اوہنے اوہناں نُوں آکھیا، ’’ ایہ میریاں اوہ گلّاں نیں جیہڑیاں مَیں تُہاڈے نال اوس ویلے کیِتیاں سَن جدوں تُہاڈے نال سی۔ اے ضروری سی پئی جِنہیاں باتاں مُوسیٰؔ دی تورَیت اَتے نبِیاں دیاں صحیفیاں اَتے زبُوراں وِچ میرے بارے لِکھیاں نیں پُوریاں ہون۔‘‘⁴⁵۴۵۔اَتے اوہنے اوہناں دا ذہن کھولیا تاں جو کلام نُوں سمجھن۔ ⁴⁶۴۶۔اَتے اوہناں نُوں آکھیا پئی مسِیح دُکھ جھلّے گا اَتے تیِجے دیہاڑے مویاں وِچوں جی اُٹھے گا۔ ⁴⁷۴۷۔اَتے یروشلِیمؔ توں لے کے سارِیاں قوماں وِچ توبہ تے گُناہواں توں معافی دی منادی اوہدے ناں توں کیِتی جاوے گی۔⁴⁸۴۸۔تُسیں ایہناں گلّاں دے گواہ او۔ ⁴⁹۴۹۔اَتے ویکھو پئی جِہدا میرے پئو نے وعدہ کیِتا اے مَیں اوہنوں تُہاڈے اُتّے گھلاں گا۔ پَر جدوں تیِک عالمِ بالا توں تُہانوں قوت دا لباس نا مِل جاوے، ایسے شہر وِچ رُکے رہنا۔⁵⁰۵۰۔تَد اوہ اوہناں نُوں شہروں باہر بَیت عَنیاہؔ دے ساہمنے لَے گیا اَتے اپنے ہتّھ چُک کے اوہناں نُوں برکت دِتّی۔ ⁵¹۵۱۔اَتے جدوں اوہ اوہناں نُوں برکت دے رہیا سی تے اینج ہویا پئی اوہ اوہناں توں وَکھ ہو گیا اَتے اسمان تے چُکیا گیا۔⁵²۵۲۔اَتے اوہ اوہنوں سر نیوا کے بڑی خُوشی خُوشی یروشلِیمؔ نُوں پرت گَئے۔ ⁵³۵۳۔اَتے ہر ویلے ہیکل وِچ رَبّ دی حمد کردے رہے۔

یُوحنّا دی اِنجِیل

1¹۱۔ شُروع وِچ کلام سی اَتے کلام رَبّ دے نال سی اَتے کلام رَبّ سی۔ ²۲۔ ایہو ای شُروع وِچ رَبّ دے نال سی۔ ³۳۔ سارئِیاں شَیواں اوہدے سببوں پَیدا ہویاں اَتے جو کُجھ پَیدا ہویا اوہدے وِچوں کوئی شَے وی اوہدے بِنا پَیدا نئیں ہوئی۔⁴۴۔ زِندگی اوہدے وِچ سی اَتے اوہ زِندگی بندیاں دا چانن سی۔ ⁵۵۔اَتے چانن ہنیرے وِچ چمک دا اے اَتے ہنیرے نے اوہنوں نا قبولیا۔⁶۶۔اِک بندہ جِہدا ناں یُوحنّا سی آیا۔ اوہ رَبّ ولوں گھلیا گیا سی۔ ⁷۷۔ایہ بندہ گواہی دین آیا پئی چانن دی گواہی دیوے تاں جو اوہدے سببوں سارے اِیمان لیان۔ ⁸۸۔اوہ آپ تے چانن نئیں سی پَر چانن دی گواہی دین لئی آیا سی۔⁹۹۔سچّا چانن جیہڑا ہر اِک بندے نُوں چمکاندا اے، دُنیا وِچ آن نُوں سی۔¹⁰۱۰۔اوہ دُنیا وِچ سی اَتے دُنیا اوہدے سببوں پَیدا ہوئی پَر دُنیا نے اوہنوں نا سیہانیا۔ ¹¹۱۱۔اوہ اپنے گھر آیا پَر اوہدے اپنیاں نیں ای اوہنوں نا قبولیا۔¹²۱۲۔پَر جِنیاں نیں اوہنوں قبُول کیِتا اوہنے اوہناں نُوں رَبّ دی آل بنن دا حَق دِتّا مطلب کے اوہناں نُوں جیہڑے اوہدے ناں تے اِیمان لیاندے نیں۔ ¹³۱۳۔اوہ لہو نال نئیں ،نا جِسم دی خواہش نال اَتے نا ای بندے دی مرضی نال سگوں رَبّ توں پَیدا ہوئے۔¹⁴۱۴۔اَتے کلام جِسم بنیا اَتے فضل تے سچیائی نال بَھر کے ساڈے وِچ وَسّیا اَتے اسیں اوہدا اجیہا جلال ویکھیا جیِویں پئو دے اَکلوتے دا جلال ہووے۔ ¹⁵۱۵۔یُوحنّا نے اوہدے بارے گواہی دِتّی اَتے اُچی اواز نال آکھیا پئی ایہ اوہو ای اے جِہدا مَیں تُہانوں دَسّیا سی پئی جیہڑا میرے باہجوں آؤندا اے اوہ میرے نالوں وَڈا نِکلیا کیوں جو اوہ میرے توں پہلاں سی۔¹⁶۱۶۔کیوں جو اوہدی معمُوری وِچوں اَسیں سبھناں پایا مطلب کے فضْل تے فضْل۔ ¹⁷۱۷۔ایس لئی پئی شرِیعت تے مُوسیٰؔ رائیں دِتّی گَئی سی پَر فضْل تے سچیائی یِسُوعؔ مسِیح دے رائیں ۔ ¹⁸۱۸۔رَبّ نُوں کِسے نے کدی نئیں ویکھیا۔ اَکلوتا پُتر جیہڑا پئو دی گود وِچ اے اوہنے ای اوہنوں ظاہِر کیِتا۔¹⁹۱۹۔اَتے یُوحنّا دی گواہی اے وے پئی جدوں یہُودیاں نیں یروشلِیموںؔ کاہِن تے لاویؔ ایہ پُچھن لئی اوہدے کول گھلے پئی تُوں کون ایں؟ ²⁰۲۰۔ اوہنے اِقرار کیِتا اَتے اِنکار نہ کیِتا سگوں اِقرار کیِتا پئی مَیں تے مسِیح نئیں۔ ²¹۲۱۔اوہناں نیں اوہنوں پُچھیا، ’’فیر تُوں کون ایں؟ کیِہ تُوں ایلیاہؔ ایں؟‘‘ اوہنے آکھیا، ’’ مَیں نئیں آں‘‘۔ اوہناں پُچھیا، ’’کیِہ تُوں اوہ نبی ایں؟‘‘ اوہنے جواب دِتّا، ’’نئیں‘‘۔²²۲۲۔سو اوہناں نیں اوہنوں آکھیا، ’’فیر تُوں کون ایں؟ تاں جو اَسیں اپنے گھلن والیاں نُوں جواب دے سکئیے۔ تُوں اپنے حَق وِچ کیَہ آکھنا ایں؟‘‘ ²³۲۳۔اوہنوں آکھیا پئی جیِویں یسعیاہؔ نبی نے آکھیا اے، اوجار وِچ اِک ہوکا دین والے دی آواز ہاں پئی تُسیں خُداوَند دی راہ نُوں سِدھا کرو۔²⁴۲۴۔ایہ لوک فریسیاںؔ وَلوں گھلے گَئے سَن۔ ²⁵۲۵۔اوہناں نیں اوہنوں ایہ سوال کیِتا پئی جے تُوں نا مسِیح ایں نا ایلیاہؔ اَتے نا اوہ نبی تے فیر بپتِسمہ کیوں دینا ایں؟²⁶۲۶۔یُوحنّاؔ نے جواب وِچ اوہناں نُوں آکھیا پئی مَیں پانی نال بپتِسمہ دینا ہاں پَر تُہاڈے وِچ اِک بندہ کھلوتا اے جِنہوں تُسیں نئیں جان دے۔ ²⁷۲۷۔مطلب کے اوہ جیہڑا میرے بعد آن والا اے جِہدی جُتی دا تسمہ وی مَیں کھولن جوگا نئیں۔ ²⁸۲۸۔ایہ گلاں یَردنؔ دے پار بَیت عَنِیاہؔ وِچ ہوئِیاں جِتھے یُوحنّاؔ بپتِسمہ دیندا سی۔²⁹۲۹۔اگلے دیہاڑے اوہنے یِسُوعؔ نُوں اپنے وَل آندیاں ویکھ کے آکھیا، ’’ویکھو! ایہ خُدا دا برّہ اے جیہڑا دُنیا دا پاپ چُک کے لَے جاندا اے۔ ³⁰۳۰۔ایہ اوہوای اے جِہدے بارے مَیں آکھیا سی پئی اِک بندہ میرے باہجوں آؤندا اے جیہڑا میرے توں وَڈا اے کیوں جو اوہ میرے توں پہلاں سی۔ ³¹۳۱۔اَتے مَیں تے اوہنوں نئیں سی سیہان دا پَر ایس لئی پانی نال بپتِسمہ دیندا ہویا آیا ہاں پئی اوہ اِسرائیلؔ اُتے ظاہِر ہو جاوے۔³²۳۲۔اَتے یُوحنّا نے ایہ گواہی دِتّی پئی مَیں رُوح نُوں کبُوتر وانگ اَسمانوں لہندیاں ویکھیا اَتے اوہ اوہدے اُتّے کھلو گیا۔ ³³۳۳۔اَتے مَیں تے اوہنوں نئیں سی جان دا پَر جِنھیں مَینوں پانی نال بپتِسمہ دین لئی گھلیا اے اوہنے ای مَینوں آکھیا پئی جِہدے اُتے تُوں رُوح نُوں لہندیاں اَتے کھلوندیاں ویکھیں اوہو ای اے جیہڑا رُوح القُدس نال بپتِسمہ دیوے گا۔ ³⁴۳۴۔ایس لئی مَیں ویکھیا تے گواہی دِتّی پئی ایہو اے جیہڑا خُدا دا پُتر اے۔³⁵۳۵۔اگلے دیہاڑے یُوحنّا اَتے اوہدے چیلیاں وِچوں دو بندے کھلوتے سَن۔ ³⁶۳۶۔اوہنے یِسُوعؔ نُوں جاندے ہوئیاں ویکھ کے آکھیا، ’’ ویکھو! ایہ خُدا دا برّہ اے!‘‘³⁷۳۷۔اَتے جدوں اوہدے دونویں چیلیاں اوہنوں ایہ آکھ دیاں سُنیا تے یِسُوعؔ دے پِچھے ٹُر پَئے۔ ³⁸۳۸۔یِسُوعؔ نے مُڑ کے اَتے اوہناں نُوں اپنے مگر ٹُر دیاں ویکھ کے اوہناں نُوں پُچھیا پئی تُسیں کیِہ پَئے لَبھدے او؟ اوہناں نیں اوہنوں آکھیا، ’’اُستاد! تُوں کِتھے رہنا ایں؟‘‘ ³⁹۳۹۔اوہنے اوہناں نُوں آکھیا، ’’ چلّو تے ویکھ لَؤو‘‘۔ سو اوہناں نیں آکے اوہدے رہن دی تھاں ویکھی اَتے اوس دیہاڑے اوہ اوہدے نال ای رہے کیوں جو ایہ دَسویں گھنٹے دا ویلا سی۔⁴⁰۴۰۔اوہناں دونواں وِچوں جیہڑے یُوحنّا دی گل سُن کے یِسُوعؔ دے مگر ٹُر پَئے سَن اِک شمعُونؔ پطرسؔ دا بھرا اِندریاؔس سی۔ ⁴¹۴۱۔اوہنے پہیلاں اپنے سگے بَھرا شمعُونؔ نال مِل کے اوہنوں آکھیا پئی ساہنوں خرِستُسؔ مطلب کے مسِیح لبھ گیا اے۔ ⁴²۴۲۔اوہ اوہنوں یِسُوعؔ کول لیایا۔ یِسُوعؔ نے اوہدے تے نِگاہ کر کے آکھیا پئی تُوں یُوحنّاؔ دا پُتر شمعُونؔ ایں؟ تُوں کیفاؔ مطلب کے پطرسؔ اَکھوایں گا۔⁴³۴۳۔اَگلے دیہاڑے یِسُوعؔ نے گلِیلؔ جانا چاہیا اَتے فِلپُّسؔ نال مِلیا۔ اَتے یِسُوعؔ نے اوہنوں آکھیا پئی میرے پِچھے ٹُر پَئے۔ ⁴⁴۴۴۔فِلپُّسؔ، اندرؔیاس اَتے پطرسؔ دے شہر بَیت صَیداؔ دا واسی سی۔ ⁴⁵۴۵۔فِلپُّسؔ نے نتن ایلؔ نال مِل کے اوہنوں آکھیا پئی جِہدا ذِکر مُوسیٰؔ نے تَورَیت وِچ اَتے نبیاں نیں کیِتا اے اوہ ساہنوں لبھ گیا اے۔ اوہ یُوسُفؔ دا پُتر یِسُوعؔ ناصری اے۔⁴⁶۴۶۔نتن ایلؔ نے اوہنوں آکھیا ، ’’کیِہ ناصرة وِچوں کوئی چنگی شَے نِکل سکدی اے؟‘‘ فِلپُّسؔ نے آکھیا، ’’ٹُر تے آکے ویکھ لے‘‘۔ ⁴⁷۴۷۔یِسُوعؔ نے نتن ایلؔ نُوں اپنے وَل آؤندے ہویاں ویکھ کے اوہدے حَق وِچ آکھیا، ’’ویکھو! ایہ پَکا اِسرائیلی اے۔ ایہدے وِچ کوئی دھوکا فریب نئیں‘‘۔ ⁴⁸۴۸۔نتن ایلؔ نے اوہنوں آکھیا پئی تُوں مَینوں کِتھوں دا جانن والا ایں؟ یِسُوعؔ نے اوہنوں آکھیا، ’’ایہدوں پہیلاں پئی فِلپُّسؔ تَینوں سَدّ دا، مَیں تَینوں اوس ویلے ویکھیا جدوں تُوں اِنجِیر دے رُکھ ہیٹھاں سی‘‘۔⁴⁹۴۹۔نتن ایلؔ نے اوہنوں جواب وِچ آکھیا، ’’اُستاد! تُوں رَبّ دا پُتر ایں۔ تُوں اِسرائیلؔ دا بادشاہ ایں‘‘۔ ⁵⁰۵۰۔یِسُوعؔ نے اوہنوں آکھیا، ’’کیِہ تُوں ایس لئی اِیمان لیایا ایں پئی مَیں تَینوں اِنجِیر دے رُکھ ہیٹھ ویکھیا؟ تُوں ایہدے توں وی وڈے وڈے کَم ویکھیں گا‘‘۔ ⁵¹۵۱۔فیر اوہنوں آکھیا، ’’مَیں تُہانوں ساریاں نُوں سچ مُچ آکھنا ہاں پئی تُسیں اَسمان نُوں کُھلا اَتےرَبّ دیاں فرِشتیاں نُوں اُتاں جاندیاں اَتے اِبنِ آدم اُتّے لہندیاں ویکھو گے ‘‘۔

2¹۱۔ تن دن بعد گلیل دے علاقے قانا وچ اک شادی سی تے یُسوع دی ماں اُوتھے موجود سی۔ ²۲۔ یُسوع تے اوہدے شاگرد وی اوس شادی وچ سدے گئے سن۔³۳۔ جدوں مے مُک گئی تے یُسوع دی ماں نے اونوں کہیا کہ " ایناں کول مے مُک گئی اے" ⁴۴۔ یُسوع نے جواب دتا، " اے عورت، تُوں میرے کول کیوں آئی ایں؟ اجے میرا ویلا نہیں آیا "۔ ⁵۵۔ اوہدی ماں نے نوکراں نوں کہیا،" اے تونوں جنج وی کہندا اے، اوسے طرح ای کرو "۔⁶۶۔ ہُن اوتھے یہودیاں دی پاکیزگی دی رسم دے مطابق پتھر دے چھہ مٹکے رکھے ہوئے سن تے ہر اک دی گنجائش دو یا تن من دے برابر سی۔ ⁷۷۔ یپسوع نے اوناںنوں کہیا، " مٹکیاں نوں پانی دے نال بھر دو "۔ سو اوناں نے کناریاں تک بھر دتے۔ ⁸۸۔ فیر اونے نوکراں نوں کہیا، " ایدھے وچوں کجھ کڈھ کے ہُن ضیافت دا انتظام کرن والے وڈھے کول لے جاو" ۔ اوناں اُنج ای کیتا۔⁹۹۔ ضیافت دا انتظام کرن والے وڈھے نے پانی، جہیڑا مے بن گیا سی، چکھیا۔ پر او نہیں جاندا سی پئی اے کتھوں آئی اے [صرف نوکر جناں نے مٹکیاں وچوں کڈی سی، جاندے سن] تے اونے لاڑے نوں سدیاہ۔ ¹⁰۱۰۔ تے اونوں کہیا، " ہر بندہ چنگی مے پہلاں دیندا اے تے گھٹیا اوہدوں جدوں سارے دھُت ہو جان۔ پر تُوں چنگی مے ہُن تیکر رکھی ہوئی اے "۔¹¹۱۱۔ ایہ پہلا معجزہ یُسوع نے گلیل دے علاقے قانا وچ کر کے اپنا جلال ظاہر کیتا تے اوہدے شاگرد اوہدے اُتے ایمان لیائے۔¹²۱۲۔ ایدوں بعد یُسوع، اوہدی ماں، اوہدے بھائی تے اوہدے شاگرد کفر نحوم گئے تے کجھ دن اوتھے ای ٹھہرے رئے۔¹³۱۳۔ یہودیاں دی فسح نیڑے سی ایس لئی یُسوع یروشیلم نوں چلا گیا۔ ¹⁴۱۴۔ اُوتھے اونے بیل ، بھیڈاں تے کبوتر ویچن والے تے رقم دا لین دین کرن والیاں نوں بیٹھے ویکھیا۔¹⁵۱۵۔ اونے رسی دا کوڑا بنایا تے سنے بیل تے بھیڈاں دے سب نوں ہیکل وچوں باہر کڈھ دتا۔ اونے رقم دا لین دین کرن والیاں دے میز تے رقم سب اُلٹ دتی۔ ¹⁶۱۶۔ اونے کنوتر فروشاں نوں کہیا، " اے سب چیزاں ایتھوں لے جائو۔ میرے پئیو دے گھر نوں منڈی بناوناں بند کرو "۔¹⁷۱۷۔ اوہدے شاگراں نوں یاد آیا کہ لکھیا اے، " تیرے گھر دی غیرت مینوں کھا جائے گی "۔ ¹⁸۱۸۔ فیر اختیار والے یہودیاں نےجواب وچ کہیا، " جدوں دا تُوں ایہ سب کجھ کردا پیا ایں، تُوں سانوں کی نشان وکھانا ایں؟ "۔ ¹⁹۱۹۔ یُسوع نے جواب دتا، " ہیکل نوں ڈھا دیو۔ میں تن دناں وچ اینوں کھڑا کر دواں گا "۔²⁰۲۰۔ یہودی اختیار والیاں نے آکھیا، " ایہ ہیکل چھیالی سالاں وچ بنی اے، تے تُوں صرف تناں دناں وچ کھڑی کر دیویں گا؟" ²¹۲۱ پر او اپنے بدن دی ہیکل دی گل کر دا پیا سی۔ ²²۲۲۔ اوہدے مرن توں جی اُٹھن دے بعد اوہدے شاگرداں نوں ایہ یاد آیا تے او صحیفیاںتے اوہدے کہے ہوئے اُتے ایمان لیائے۔²³۲۳۔ ہُن جدوں فسح دی عید دے وقت او یروشیلم وچ سی، تے بتھیرے ایہ معجزے ویکھ کے اوہدے ناں اُتے ایمان لیائے۔ ²⁴۲۴۔ پر یُسوع اوناں اُتے اعتبار نہیں سی کردا کیوں جو او اوناں ساریاں نوں جاندا سی۔ ²⁵۲۵۔ کیوں جو او نہیں چاہندا سی پئی کوئی انسان دے حق وچ گواہی دیوے ایس لئی کہ جو کجھ وی انسان دے دل وچ ہوندا اے او سب جاندا اے۔

3¹۱۔ فیر اوتھے اک فریسی، یہودیاں دا اُستاد جدا ناں نیکو دیمس سی، ²۲۔ او رات دے ویلے یُسوع کول آیا، تے یُسوع نوں کہن لگا، "اے ربی, اسی جاندے ہاں کہ تُوں اُستاد ایں تے رب ولوں بھیجیا گیا ایں۔ کیوں جو جہیڑے نشان تُوں ویکھانا ایں کوئی نہیں وکھا سکدا جد تک رب اوہدے نال نہ ہووے "۔³۳۔ یُسوع نے اونوں جواب دتا، "میں سچ سچ کہندا ہاں کہ جد تیک کوئی فیر نہ جمے، او اونا چر رب دی بادشاہی نہیں ویکھ سکدا "۔ ⁴۴۔ نیکودیمس نے اونوں کہیا، "کی کوئی دوبارہ اپنی ماں دے رحم وچ وڑہ کے دوبارہ پیدا ہو سکدا اے؟"⁵۵۔ یُسوع نے جواب دتا، "میں تینوں سچ کہندا آں،کہ جدوں تک کوئی پانی تے رُوح توں پیدا نہ ہووے او آسمان دی بادشاہی وچ داخل نہیں ہو سکدا۔ ⁶۶۔ جہیڑا جسم توں پیدا ہویا او جسم اے تے جہیڑا رُوح توں پیدا ہویا اور رُوح اے۔⁷۷۔ حیران نہ ہو کیوں جو میں تینوں کہیا اے پئی دوجی واری پیدا ہونا ضروری اے۔ ⁸۸۔ ہوا جہیڑے پاسے اوہدا من کردا اے وگدی اے۔ تُسی آواز سُن دے او، پر نہیں جاندے کہ او کتھوں آوندی اے تے کتھے جاندی پئی اے۔ جہیڑا رُوح تھوں پیدا ہویا بالکل ایسا ای اے "۔⁹۹۔ نیکودیمس جواب دیندیاں ہویاں بولیا، "ایہ کس طرح ممکن اے؟" ¹⁰۱۰۔ یُسوع نے جواب دتا، " تُوں اسرائیل دا اُستاد ایں، فیر وی تُوں ایناں چیزاں دی سمجھ نہیں رکھ دا؟ ¹¹۱۱۔ میں سچ سچ کہندا ہاں، اسی اوہی بول دے آں جو جاندے آں تے جو ویکھیا اے اوہدی گواہی دینے آں۔ تُسی فیر وی ساڈی گواہی نہیں من دے۔¹²۱۲۔ تواڈے نال زمین دیاں گلاں کردا واں، تُسی اوہدا یقین نہیں کردے تے جے میں آسمان دیاں گلاں کراں گا تُسی کیوں کر یقین کرو گے؟ ¹³۱۳۔ کوئی آسمان اُتے نہیں چڑھیا سوائے اوہدے جہیڑا آسمان توں اُتریا اے۔صرف ابن آدم۔¹⁴۱۴۔ جس طرح موسی نے بیابان وچ سپ نوں اُچے تے چڑھایا، ضرور اے کہ ابن آدم نوں وی اُچے تے چڑھایا جائے۔ ¹⁵۱۵۔ تاں جو جو کوئی وی ایمان لیاوے اوہدے وچ ہمیشہ دی زندگی پائے۔¹⁶۱۶۔ کیوں جو رب نے دُنیا نال ایہو جہی پریت رکھی کہ اونے اپنا اکلوتا پُتر وار دتا۔ تاں جو جو کوئی وی اوہدے اُتے ایمان لیاوے ہلاک نہ ہووے بلکہ ہمیشہ دی زندگی پاوے۔ ¹⁷۱۷۔ رب نے دُنیا اُتے الزام لائون لئی اپنا پُتر نہیں سی بھیجیا بلکہ ایس لئی کہ اوہدے وسیلے دُنیا نوں بچاوے۔ ¹⁸۱۸۔ جو اوہدے اُتے ایمان لیاوندا اے اودے اُتے سزا دا حُکم نہیں ہوندا پر جہیڑا اوہدے اُتے ایمان نہیں لیاندا اوہدے اُتے سزا دا حُکم ہو چکیا اے۔ کیوں جو او رب دے اکلوتے پُتر اُ تے ایمان نہیں لیایا۔¹⁹۱۹۔ سزا دے حُکم دی وجہ ایہ اے کہ نُور دُنیا وچ آیا تے لوکاں نے نُور دی بجائے ہنیرے نوں پیار کیتا۔ کیوں جو اوہدے کم بُرے سی۔ ²⁰۲۰۔ جو کوئی بُرے کم کردا اے، نُور دی حقارت کردا اے۔ تے روشنی ول نہیں آوندا پئی اوہدے بُرے کم ظاہر نہ ہون۔ ²¹۲۱۔ پر جو سچ تے عمل کردا اے او نُور کول آوندا اے تاں جو اوہدے کم ظاہر ہون کہ رب وچ کیتے گئے نے "۔²²۲۲۔ ایتھوں بعد یُسوع تے اوہدے شاگرد یہودیہ دے علاقے نوں گئے تے کجھ دن اوتھے ٹھہر کے بپتسمہ دیندے رہے۔ ²³۲۳۔ یُوحنا وی سالیم دے لاگے عینون وچ بپتسمہ دیندا سی کیوںجو اوتھے چوکھا پانی سی۔ لوکی اوہدے کول آوندے تے بپتسمہ لیندے سن۔ ²⁴۲۴۔ کیوں جو یُوحنا اوس وقت تک قید وچ نہیں گیا سی۔²⁵۲۵۔ فیر اوتھے پاکیزگی دی رسم دی بابت یُوحنا رسول دے شاگرداں دی تے اک یہودی دے درمیان بحث ہوئی۔ ²⁶۲۶۔ او یُوحنا کول گئے تے کہیا، "ربی، دریائے یردن دے اوس پار جہیڑا تیرے نال دا اے تے جدھی تُوں گواہی وی دینا ایں، بپتسمہ دیندا اے۔ تے سارے اوہدے ول پئے جاندے نے "۔²⁷۲۷۔ یُوحنا نے جواب دتا، " بندہ اوہدوں تک کجھ نہیں لے سکدا جدوں تیکر اونوں اُوپروں نہ دتا جائے۔ ²⁸۲۸۔ تُسی آپ میرے گواہ او۔ میں کہندا ساں کہ میں مسیح نہیں۔ بلکہ اوس تھوں پہلاں بھیجیا گیا آں۔²⁹۲۹۔ دُلہن، دُولہے دی ہوندی اے۔ دُولہے دا دوست کھلوتا اے تے دُولہے دی آواز سُن کے بہت خوش اے۔ ایسے طرح میری خوشی مکمل ہوندی اے۔ ³⁰۳۰۔ ضرور اے کہ او ودے تے میں کم ہوواں۔³¹۳۱۔ جہیڑا اُپروں آوندا اے او سب توں اُتے ہوندا اے۔ جہیڑا زمین دا اے او زمین ای توں اے تے زمین دیاں گلاں کردا اے۔ پر جہیڑا اسمان توں اے او سب توں اُتے اے۔ ³²۳۲۔ اونے جو کجھ ویکھیا تے سُنیا اے، اوہدے گواہی دیندا اے۔ پر اوہدی گواہی کوئی نہین مندا ۔ ³³۳۳۔ او جو کوئی اوہدی گواہی قبول کردا اے۔ یقین رکھدا اے کہ خُدا سچا اے۔³⁴۳۴۔ تے او جنوں رب نے بھیجیا اے او رب دا کلام دسدا اے۔ تے او رُوح ناپ ناپ کے نہیں دیندا۔ ³⁵۳۵۔ پئیو، پُتر نال محبت کر دا اے تے اونے سب چیزاں اوہدے ہتھ وچ کر دتیاں نے۔ ³⁶۳۶۔ جو کوئی پُتر اُتے یقین رکھدا اے ہمیشہ دی زندگی پاوے گا۔ پر او جہیڑا پُتر دی نافرمانی کردا اے زندگی نوں کدی نہ ویکھے گا۔بلکہ رب دا قہر ہمیشہ اوہدے اُتے رہوے گا"۔

4¹۱۔ فیر جدوں یُسوع نوں پتہ چلیا کہ فریسیاں نوں علم ہو گیا اے پئی او یُوحنا توں زیادہ شاگرد بناوندا تے بپتسمہ دیندا اے۔ ²۲۔ [ حالانکہ یُسوع آپ نہیں بلکہ اوہدے شاگرد بپتسمہ دیندے سن] ³۳۔ او یہودیہ نوں چھڈ کے گلیل نوں واپس چلا گیا۔⁴۴۔ پر ضروری سی کہ او سامریہ وچوں ہو کے لنگے۔ ⁵۵۔ فیر او سامریہ دے اک شہر جہیڑا سوخار کہلاندا سی آیا۔ او علاقے دے اوس حصے دے لاگے گیا جہیڑا یعقوب نے اپنے پُتر یوسف نوں دتا سی۔⁶۶۔ اوتھے یعقوب دا کھوں سی۔ یُسوع سفر توں تھکیا ہویا کھوں اُتے بہ گیا۔ ایہ کوئی دن دی چھیویں گھڑی سی۔ ⁷۷۔ اک سامری عورت پانی بھرن لئی آئی۔ یُسوع نے اونوں کہیا، "مینوں پین لئی پانی دے"۔ ⁸۸۔ کیوں جو اوہدے شاگرد لاگے دے قصبے وچ کھانا لین گئے سن۔⁹۹۔ سامری عورت نے اوہدے کولوں پوچھیا، "تُوں یہودی ہو کے کس طرح اک سامری عورت کولوں پانی منگ دا ایں؟" [کیوں جو یہودی سامریاں نال کوئی میل جھول نہیں رکھ دے سن] ¹⁰۱۰۔ یُسوع نے اونوں جواب دتا، "جے تُوں رب دے تحفے نوں جاندی تے ایہ وی جان دی کہ کون اے جہیڑا تیرے کولوں پین دا پانی منگ دا پیا اے، تےاوہدے کولوں منگ دی تے او تینوں زندگی دا پانی دیندا "۔¹¹۱۱۔ عورت بولی، " اے صاحب، تیرے کول تے بالٹی وی نہیں تے کھوں ڈونگا اے، تُوں مینوں کیویں زندگی دا پانی دیویں گا۔ ¹²۱۲۔ تُوں ساڈے پیئو یعقوب نالوں تے وڈا نہیں، کہ ہیں؟ جنے ایہ کھوں سانوں دتا۔ تے اسی آپ وی ایس کھوں توں پانی پیتا۔ اوہدے بچیاں نے وی تے ڈنگراں نے وی"۔¹³۱۳۔ یُسوع نے اونوں جواب دتا، "جو کوئی وی ایس پانی وچوں پیئے گا دوبارہ پیاسا ہووے گا۔ ¹⁴۱۴۔ پر جدوں اوس پانی وچوں پیئے گا جہیڑا میں اونوں دواں گا کدی وی پیاسا نہ ہووے گا۔ بلکہ جہیڑا پانی میں اونوں دواں گا او اوہدے اندر اک چشمہ بن جاوے گا تے ہمیشہ دی زندگی لئی جاری رہے گا "۔¹⁵۱۵۔ عورت بولی، "صاحب، مینوں او پانی دے جہیڑا پیاں تے فیر کدی پیاسی نہ ہوواں۔ تے مینوں پانی بھرن واسطے ایتھے دوبارہ نہ آونا پوے "۔ ¹⁶۱۶۔ یُسوع بولیا، "جا اپنے خاوند نوں سدھ تے واپس ایتھے آ "۔¹⁷۱۷۔ عورت نے جواب دتا تے بولی، "میرا کوئی خاوند نہیں "۔ یُسوع بولیا، "تُوں صیح آکھیا اے پئی تیرا کوئی خاوند نہیں۔ ¹⁸۱۸۔ کیوں جو تیرے پہلے پنج خاوند سن۔ تے ہُن جہیڑا تیرے نال اے، او تیرا خاوند نہیں۔ تُوں جو وی کہیا اے سچ اے "۔¹⁹۱۹۔ عورت نے اونوں کہیا، "صاحب، مینوں لگدا اے تُوں کوئی نبی ایں۔ ²⁰۲۰۔ ساڈے پیئو دادے، ایس پہاڑ اُتے عبادت کر دے سن۔ پر تُوں کہنا ایں کہ یروشیلم او تھاں اے جتھے قوماں نوں عبادت کرنی چاہی دی اے "۔²¹۲۱۔ یُسوع نے کہیا، "اے عورت، یقین رکھ، او گھڑی آون والی اے جدوں تُسی باپ دی عبادت نہ ایس پہاڑ اُتے کرو گے تے نہ یروشیلم وچ۔ ²²۲۲۔ تُسی اوہدی عبادت کر دے او جنوں نہیں جاندے، اسی اوہدی عبادت کر دے آں جنوں جاندے آں۔ کیوں جو نجات یہودیاں وچوں اے۔²³۲۳۔ کیوں جو او گھڑی آون والی اے، بلکہ آ چُکی اے کہ باپ دی پرستش رُوح تے سچائی نال کرن گے۔ تے باپ وی ایہو جئے پرستار لبھ دا اے۔ ²⁴۲۴۔ رب رُوح اے تے لازم اے کہ اوہدے پرستار اوہدی پرستش رُوح تے سچائی نال کرن "۔²⁵۲۵۔ عورت بولی، "مینوں پتہ اے مسیحا آون والا اے [جنوں مسیح کہندے نے] جدوں او آوئے گا, سانوں ہر چیز دے بارے سمجھاوے گا "۔ ²⁶۲۶۔ یُسوع نے اونوں کہیا، "میں جہیڑا تیرے نال بولدا ہاں، او میں ای آں"۔²⁷۲۷۔ اوسے گھڑی اوہدے شاگرد واپس آ گئے تے حیران ہوئے کہ او عورت نال گلاں کرن ڈھیا اے۔ فیر وی اوناں وچوں کسے نے نہ پُچھیا کہ تُوں کی چاہندا ایں یا اوس عورت نال کی گل کر رہیا سی۔²⁸۲۸۔ سو عورت نے اپنا گھڑا اوتھے ای چھڈ دتا تے اپنے قصبے وچ واپس جا کے لوکاں نوں کہن لگی، ²⁹۲۹۔ آو، تے اک آدمی نوں ویکھو جنے مینوں او سب کجھ دسیا اے جو وی میں اج تک کیتا اے۔ کی ہو سکدا اے کہ مسیح ایہو ای اے؟ ³⁰۳۰۔ او قصبہ چھڈ کے اوہدے کول آ گئے۔³¹۳۱۔ ایسے دوران شاگرد اونوں کہن لگے، "ربی، کحانا کھا "۔ ³²۳۲۔ اونے جواب دتا، "میرے کول کھان لئی ایسا کھانا اے جدا توانوں نہیں پتہ "۔ ³³۳۳۔شاگرد آپس وچ کہن لگے، "کوئی ایدے لئی کجھ کھان لئی لے کے تے نہیں آیا، ایویں ہویا؟"³⁴۳۴۔ یُسوع نے اوناں نوں کہیا، "میرا کھانا ایہ وے کہ اپنے بھیجن والے دی مرضی پوری کراں تے اوہدا کم پُورا کراں۔ ³⁵۳۵۔ تُسی نہیں کہندے سو پئی چار مہینے بعد کٹائی شروع ہون والی اے، میں توانوں کہواں گاکہ کھیتاں دی فصل ول ویکھو او پک کے کٹائی لئی تیار کھڑی اے۔ ³⁶۳۶۔ ہُن جہیڑا کٹائی کردا اے مزدوری وی لیے گا تےہمیشہ دی زندگی دا پھل وی اکٹھا کرے گا۔ تاں جو جہیڑا بیج دا اے تے جہیڑا وڈھ دا اےدونوں رل کے خوشی مناون "۔³⁷۳۷۔ ایدھے وچ ایہ گل سچی ثابت ہوندی اے کہ، "اک بیجے گا تے دوسرا وڈھے گا "۔ ³⁸۳۸۔ "میں توانوں اوتھے کٹائی لئی بھیجنا واں جتھے تُسی کجھ وی نہیں کیتا۔ دوجیاں نے کم کیتا اے تے تُسی اوناں دی محنت وچ حصہ پاوندے او "۔³⁹۳۹۔ اوس شہر وچ رہن والے بتھیرے سامری اوس عورت دی خبر دی بابت جہیڑی گواہی دیندی سی کہ، "اونے سب کجھ جو میں اج تک کیتا، مینوں دسیا اے "۔ اوہدے اُتے ایمان لیائے۔ ⁴⁰۴۰۔ سو سامری اوہدے کول آئے تے کہن لگے پئی سادے نال تھوڑا چرھ رہ۔ او فیر دو دن اوناں دے نال رہیا۔⁴¹۴۱۔ اوہدے کلام دے سبب بتھیرے اوہدے اُتے ایمان لیائے۔ ⁴²۴۲۔ اوناں اوس عورت نوں کہیا، "ہُن اسی تیرے کہن اُتے ای ایمان نہیں لیاے بلکہ ہُن تے اسی آپ ای سُن لیا اے تے ایہ وی جاندے آن کہ ضرور ایہو ای اے جہیڑا دُنیا دا نجات دہندہ اے "۔⁴³۴۳۔ دو دناں بعد او اوناں نوں چھڈ کے گلیل نوں گیا۔ ⁴⁴۴۴۔ یُسوع نے خود کہیا، "بنی اپنے علاقے وچ عزت نہیں پاوندا"۔ ⁴⁵۴۵۔ جدوں او گلیل وچ گیا تے گلیلیاں نے اونوں "جی آیاں ہوں" کہیا. ایس لئی کہ جنے کم اونے عید دے دوران یروشیلم وچ کیتے اوناں او آپ ویکھے۔ کیوں جو او وی عید وچ گئے سن۔⁴⁶۴۶۔ فیر او گلیل دے علاقے قانا وچ آیا جتھے اونے پانی نوں مے بنایا سی۔ اوتھے اک شاہی افسر جدا پُتر کفرنحوم وچ بیمار سی۔ ⁴⁷۴۷۔ جدوں اونے سُنیا کہ یُسوع یہودیہ توں گلیل آیا ہویا اے، تے اونے اوہدے کول جا کے اونوں کہیا، "میرے نال چل تے میرے پُتر نوں جہیڑا مرن والا اے، شفا دے"۔⁴⁸۴۸۔ یُسوع نے اونوں کہیا، "تُسی جدوں تک نشان یا معجزہ نہیں ویکھ دے ایمان نہیں لیاوندے "۔ ⁴⁹۴۹۔ افسر نے کہیا، "صاحب، چھیتی چلو ایس توں پہلاں کہ میرا بچہ مر جائے "۔ ⁵⁰۵۰۔ یُسوع نے اونوں آکھیا، "جا تیرا بچہ زندہ اے"۔ اوس بندے نے یُسوع دی گل دا یقین کیتا تے چلا گیا۔⁵¹۵۱۔ حالے او جاندا پیا ای سی کہ اوہدا نوکر اونوں ملیا تے اونے کہیا، "تیرا پُتر زندہ اے "۔ ⁵²۵۲۔ اونے نوکر نوں پوچھیا، "کس ویلے او چنگا ہونا شروع ہویا سی"۔ او بولیا کہ "کل تقریبا ستویں گھڑی اوہدا بخار لتھ گیا سی"۔⁵³۵۳۔ فیر پئیو نوں پتہ لگ گیاکہ ایہ اوہی گھڑی سی جدوں یُسسوع نے اونوں کہی سی، تیرا پُترزندہ اے۔ سو او آپی تے اوہدا سارا ٹبر یُسوع اُتے ایمان لیائے۔ ⁵⁴۵۴۔ ایہ دوجا نشان تے معجزہ سی جہیڑا یُسوع نے یہودیہ توں گلیل وچ آ کے وکھایا۔

5¹۱۔ ایناں گلاں توں بعد یہودیاں دا تہوار آیا تے یُسوع یُروشیلم نوں چلا گیا۔ ²۲۔ یروشیلم وچ بھیڈ دروازے دے کول اک حوض اے جہیڑا عبرانی زبان وچ بیت حسدا کہلاندا اے تے ایدے پنج دروازے نے۔ ³۳۔ بتھیرے بیمار، انے لنگڑے تے مفلوج لوکی اوتھے پئے رہندے سن۔ [ اضافی تحریر: بہترین پُرانے نسخے وچ ایہ آیت موجود نہیں، "پانی دے ہلن دا انتظار کر دے سن" ] ⁴۴۔ [ اضافی تحریر: بہترین پرانے نُسخے وچ آیت نمبر ۴ موجود نہیں، "کیوں جو رب دا فرشتہ حوض اُتے اُتر کے اک خاص وقت تے پانی ہلایا کر دا سی تے جو کوئی پانی ہل دیاں اُوہدے وچ وڑھ جاندا سی اوہدی جہیڑی وی بیماری ہوندی سی، شفا پا جاندا سی"]⁵۵۔ اوتھے اک بندہ موجود سی جہیڑا اٹھتی سالاں توں بیمار سی۔ ⁶۶۔ جدوں یُسوع نے اونوں لمیاں پیاں ویکھیا تے ایہ جان کے کہ او بڑے چر توں ایس حالت وچ اے، اونوں کہیا، "تُوں شفا پائونا شاہندا ایں؟"⁷۷۔ بیمار نے جواب دتا، "صاحب، میرے کول کوئی نہیں جہیڑا جس ویلے پانی ہلے تے مینوں حوض وچ لا دیوے۔ بلکہ میرے آن توں پہلاں ای کوئی ہور وڑھ جاندا اے۔" ⁸۸۔ یُسوع نے اونوں کہیا، "اُٹھ، اپنی منجی چُک تے ٹُر پھر "۔⁹۹۔ اوسے گھڑی او مرد چنگا ہو گیا تے اپنی منجی لے کے ٹُرن لگ پیا۔¹⁰۱۰۔ فیر یہودیاں نے اونوں جہیڑا چنگا ہویا سی کہیا، "اج سبت اے تے تینوں اپنا بستر چُکن دی اجازت نہیں اے"۔ ¹¹۱۱۔ اونے جواب دتا، "جنے مینوں شفا دتی اے اونے ای مینوں کہیا اے، اپنا بستر چُک تے ٹُر پھر "۔¹²۱۲۔ اوناں اوہدے کولوں پوچھیا،" او کون بندہ اے جنے تینوں کہیا کہ اپنا بستر چُک تے ٹُر پھر "۔ ¹³۱۳۔ پر جنے شفا پائی سی نہیں سی جاندا پئی او کون اے۔ کیوں جو بھیڑ دے سبب یُسوع اوتھوں خاموشی نال نکل گیا سی۔¹⁴۱۴۔ ایناں گلاں توں بعد او بندہ یُسوع نوں ہیکل دے وچ ملیا، تے یُسوع نے اونوں کہیا، "ویکھ، تُوں شفا پا لئی اے فیر اگے توں گناہ نہ کریں۔ کتے ایویں نہ ہو جاوے کہ کوئی ایس توں وی مندی تیرے نال ہووے "۔ ¹⁵۱۵۔ او بندہ چلا گیا تے جا کے یہودیاں نوں خبر دتی کہ جنے اونوں شفا دتی اے او یُسوع سی۔¹⁶۱۶۔ ہُن ایناں گلاں توں یہودی یُسوع نوں ستاون لگے کیوں جو او ایہ کم سبت نوں کر دا سی۔ ¹⁷۱۷۔ یُسوع نے اوناں نوں جواب دتا، "میرا باپ اجے تک کم کر دا اے تے میں وی کر نا واں "۔ ¹⁸۱۸۔ ایس وجہ توں یہودی اونوں قتل کرن لئی ہور زور لان لگے۔ کیوں جو نہ صرف سبت توڑ دا سی بلکہ رب نوں اپنا پیئو کہندا سی۔ تے اپنے آپ نوں رب دے برابر بناں دا سی۔¹⁹۱۹۔ یُسوع نے اوناں نوں آکھیا، "میں سچ کہندا ہاں، پُتر آپیں کجھ وی نہیں کر سکدا سوائے اوس دے جو باپ نوں کردیاں ویکھ دا اے۔کیوں جو، جو کجھ باپ کردا اے، پُتر وی اوہی سب کجھ کر دا اے۔ ²⁰۲۰۔ کیوں جو باپ پُتر نوں پیار کر دا اے تے سب کجھ جو آپی کر دا اے اونوں ویکھاوندا اے۔ او ایس توں وی وڈیاں چیزاں اونوں ویکھاوے گا تاں جو تُسی حیران ہووہ۔²¹۲۱۔ جس طرح باپ مُردے اُٹھاندا تےزندہ کر دا اے ایسے طرح پُتر وی جنوں چاہندا اے زندہ کر دا اے۔ ²²۲۲۔ باپ کسے دی عدالت نہیں کر دا بلکہ اونے عدالت کرن دا سارا کم پُتر نوں دے دتا اے۔ ²³۲۳۔ تاں جو ہر کوئی پُتر دی عزت کرے۔ جس طرح باپ دی کر دے نے۔ جو کوئی پُتر دی عزت نہیں کر دا او باپ دی وی عزت نہیں کر دا جنے اونوں بھیجیا اے۔²⁴۲۴۔میں توانوں سچ سچ کہندا آں، جو میریاں گلاں سُن دا تے میرے بھیجن والے اُتے ایمان لیاندا اے او ہمیشہ دی زندگی پائے گا تے اوہدے اُتے سزا دا حُکم نہیں ہویا۔ بلکہ او موت چوں نکل کے زندگی وچ داخل ہو گیا اے۔²⁵۲۵۔ میں توانوں سچ سچ کہندا آں، کہ ویلا نیڑے اے۔ بلکہ آ گیا اے کہ مُردے رب دے پُتر دی آواز سُنن گے تے جہیڑے سُنن گے او زندہ ہو جان گے۔²⁶۲۶۔ کیوں جو جس طرح پیئو دے اپنے اندر زندگی اے، اونے پُتر نوں وی دتی، تاکہ اوہدے اپنے وچ زندگی ہووے۔ ²⁷۲۷۔ تےباپ نے پُتر نوں انصاف کرن دا اختیار دتا کیوں جو او ابن آدم اے۔²⁸۲۸۔ ایدے تے حیران نہ ہوو۔ ویلا نیڑھے اے جدوں قبراں وچ وی ہر کوئی اُوہدی آواز سُنے گا۔ ²⁹۲۹۔ تے باہر آوے گا۔ تے جناں چنگے کم کیتے نے زندگی لئی کھڑے کیتے جان گے تے جناں مندے کم کیتے نے عدالت لئی کھلارے جان گے۔³⁰۳۰۔ میں اپنے ولوں کجھ نہیں کر دا۔ جس طرح سُننا واں اوسےطرح انصاف کر نا واں۔ تے میرا انصاف سچا اے کیوں جو اپنی مرضی نہیں لبھدا بلکہ اوہدی جنے مینوں بھیجیا اے۔ ³¹۳۱۔ جے میں اپنی گواہی آپ ای دیواں گا تے میری گواہی سچی نہیں ہووے گی۔ ³²۳۲۔ کوئی ہور اے جہیڑا میری گواہی دیندا اے۔تے میں جان دا آں کہ او گواہی سچی اے۔³³۳۳۔ تُساں یُوحنا ول پیخام بھیجیا تے اونے سچ دی گواہی دتی۔ ³⁴۳۴۔ پر جہیڑی گواہی مینوں ملی، او بندے ولوں نہیں۔ میں ایہ گلاں تاں کر دا آں پئی تُسی بچ جائو۔ ³⁵۳۵۔ یُوحنا اک بلدا ہویا تے چمکن والا چراغ سی تے تواڈی منشا سی کہ تھوڑے چر لئی اوہدی روشنی وچ خوش رہو۔³⁶۳۶۔ تاں وی یُوحنا دی گواہی توں زیادہ وڈی گواہی میری اے۔ کیوں جو باپ نے جہیڑے کم مکمل کرن لئی مینوں دتے نے یعنی ایہوسارے کم جو میں کردا آں، میرے بارے گواہی دیندے نے کہ باپ نے مینوں بھیجیا اے۔ ³⁷۳۷۔ باپ، جنے مینوں بھیجیا اے، آپ میرے بارے گواہی دیندا اے۔ نہ ای تُسی اوہدی آواز سُنی اے تے نہ ای کدی ویکھیا اے۔ ³⁸۳۸۔ تُسی اوہدا کلام اپنے اندر نہیں رکھدے کیوں کہ جنوں اونے بھیجیا اے اوہدے اُتے ایمان نہیں لیاندے۔³⁹۳۹۔ تُسی کتاب مقدس وچ لبھ دے او، کیوں جو تُسی سوچدے او کہ ایناں وچ ہمیشہ دی زندگی اے۔ ایہی کتاب مقدس میری بابت گواہی دیندی اے۔ ⁴⁰۴۰۔ پر تُسی زندگی پائون لئی میرے کول آئون لئی راضی نہیں۔⁴¹۴۱۔ میں بندیاں توں تعریف نہیں کروانا چاہندا۔ ⁴²۴۲۔ پر میں جاندا آں کہ تواڈے اندر رب دا پیار نہیں۔⁴³۴۳۔ میں اپنے باپ دے ناں توں آیا واں تے تُسی مینوں قبول نہیں کر دے۔ اگر کوئی ہور اپنے ناں توں آوے گا تے تُسی اونوں قبول کر لئو گے۔ ⁴⁴۴۴۔ تُسی کس طرح یقین کرو گے؟ تُسی جہیڑے اک دوجے دی تعریف کر دےاو پر اوس تعریف دے طلب گار نہیں جہیری خدائے واحد توں ہوندی اے۔⁴⁵۴۵۔ ایہ نہ سوچو، کہ میں آپ، باپ دے اگے، تُواڈے اُتے الزام لاواں گا۔ او جہیڑا تواڈے اُتے الزام لاوندا اے موسی اے جدے اُتے تواڈی اُمید اے۔ ⁴⁶۴۶۔ جے تُسی موسی اُتے یقین رکھ دے تے میرے اُتے وی یقین رکھ دے، کیوں جو اونے میرے بارے لکھیا اے۔ ⁴⁷۴۷۔ اگر تُسی اوہدے لکھے تے یقین نہیں رکھ دے تے فیر تُسی میرے کلام اُتے کس طرح یقین کرو گے؟"

6¹۱۔ ایناں گلاں دے بعد یُسوع گلیل دی جھیل جنوں تبریاس دی جھیل وی کہندے نے، دے اوس پار گیا۔ ²۲۔ اک وڈا ہجوم اوہدے پچحھے لگا سی کیوں جو اناں نے او معجزے جہیڑے او بیمار اُتے کر دا سی ویکھےسن۔ ³۳۔ یُسوع پہاڑ اُتے چلا گیا تے اوتھے اپنے شاگراں نال بیٹھ گیا۔⁴۴۔ [ اوس ویلے یہودیاں دا تہوار، عید فسح نیڑے سی] ⁵۵۔ جدوں یُسوع نے نظر چُک کے ویکھیا تے اونوں اک وڈا ہجوم اپنے ول آوندا نظر آیا۔ اونے فلپس نوں کہیا، ایناں ساریاں دے کھان لئی اسی اینیاں رُوٹیاں کتھوں لیا سکدے آں؟ ⁶۶۔ [ یُسوع نے ایہ صرف فلپس نوں آزمان لئی کہیا نہیں تے اونوں خود پتہ سی کہ او کی کرن والا اے]⁷۷۔ فلپس نے جواب دتا، " دو سو دینار دیاں روٹیاں وی ایناں لئی کافی نہیں پئی ہر اک نوں تھوڑی تھوڑی آ جائے". ⁸۸۔ شاگرداں وچوں اک نے جہیڑا شمعون دا پرا اندریاس سی، نے یُسوع نوں کہیا، ⁹۹۔ " ایتھے اک مُنڈا اے جدے کول جواں دیاں پنج روٹیاں تے دو مچھیاں نے، پر اینے لوکاں وچ اوہ کجھ وی نہیں۔"¹⁰۱۰۔ یُسوع نے کہیا،" لوکاں نوں بٹھائو "۔ اوس جگہ تے بہت گاہ سی ایس لئی او جہیڑے تقریبا پنج ہزار مرد سن بیٹھ گئے۔ ¹¹۱۱۔ فیر یُسوع نے او روٹیاں لئیاں تے شُکرگزاری کرن دے بعد بیٹھے ہوئے لوکاں نوں دیندا گیا۔ اونے مچھیاں نال وی ایسے طرح کیتا تے جناں وی او چاہندے سن اوناں نوں دتا۔ ¹²۱۲۔ جدوں لوکاں نے رج کے کھا لیا تے اونے اپنے شاگرداں نوں کہیا، "بچیاں ہویاں ٹکڑیاں نوں جمع کر لئو تاں جو کجھ ضائع نہ ہووے "۔¹³۱۳۔ فیر اوناں نے جمع کر لیا تے جواں دیاں پنج روٹیاں دے ٹکڑے جہیڑے کھان والیاں توں بچ گئے سن، بارہ ٹوکریاں بھر گئیاں۔ ¹⁴۱۴۔ جدوں لوکاں نے اوہدے کیتے ہوئے معجزے ویکھے تے اوناں کہیا، " جہیڑا نبی دُنیا وچ آون والا سی، ایہو ای سچا بنی اے "۔ ¹⁵۱۵۔ جد یُسوع نوں احساس ہویا پئی او اونوں پھڑ کے زبردستی بادشاہ بنانا چاہندے نے، او فیر پہاڑ کلا ای پہاڑ اُتے چلا گیا۔¹⁶۱۶۔ جدوں شام ہوئی تے اوہدے شاگرد جھیل نوں گئے۔ ¹⁷۱۷۔ او کشتی وچ بہ کے جھیل دے اوس پار کفر نحوم ول جاندے پئے سی۔ اوس وقت تک ہنیرا ہو گیا سی تے یُسوع حالے تک اوناں وچ نہیں سی آیا۔ ¹⁸۱۸۔ بڑی تیز ہوا چل رہی سی تے جھیل وچ خطرناک لہراں آٹھنا شروع ہو گئیاں۔¹⁹۱۹۔ جدوں او سفر وچ تن چار میل نکل گئے تے اوناں نے یُسوع نوں جھیل اُتے تُر دیاں تے کشتی دے ول آوندے ویکھیا تے ڈر گئے۔ ²⁰۲۰۔ پر اونے اوناں نوں کہیا، " ایہ میں واں، ڈرو نہیں "۔ ²¹۲۱۔ فیر اوناں یُسوع نوں کشتی وچ آون دتا تے کشتی فورن اوس جگہ جا پہنچی جتھے اوناں جانا سی۔²²۲۲۔ اگلے دن، جھیل دے اوس پار کھلوتے ہجوم نے ویکھیا پئی اوتھے اک دے سوا ہور کوئی چھوٹی کشتی نہیں سی تے یُسوع اپنے شاگرداں دے نال کشتی وچ سوار نہیں ہویا سی۔ بلکہ اوہدے شاگرد چلے گئے سن ۔ ²³۲۳۔ پر اوتھے کجھ چھوٹی کشتیاں تبریاس توں آ کے اوس جگہ دے لاگے کھلوتیاں جتھے اوناں نے رب دا شکر گزاری کرن دے بعد روٹی کھادی سی۔²⁴۲۴۔ جدوں ہجوم نوں پتہ لگاکہ اوتھے نہ یُسوع اے تے نہ اوہدے شاگرد، تے او آپ چھوٹی کشتیاں وچ سوار ہو کے یُسوع نوں لبھن لئی کفرنحوم نوں چلے گئے۔ ²⁵۲۵۔ جدوں اوناں نے یُسوع نوں جھیل دے پار لبھ لیا تے اونوں کہن لگے، " اے ربی، تُوں ایتھے کدوں آیا سی؟"²⁶۲۶۔ یُسوع نے جواب وچ اوناں نوں کہیا، " میں توانوں سچ سچ کہنا واں کہ تُسی مینوں ایس لئی نہیں لبھ رہے کہ تُساں معجزے ویکھے بلکہ ایس لئی کہ تُساں روٹیاں کھا کے اپنے ٹڈھ بھرے۔ ²⁷۲۷۔ سڑن والی خوراک لئی محنت نہ کرو بلکہ اوس خوراک لئی جہیڑی ہمیشہ دی زندگی تک رہندی اے جہیڑی ابن آدم توانوں دئے گا کیوں جو باپ یعنی خُدا نے اوہدے اُتے مُہر لائی اے "۔²⁸۲۸۔ فیر اوناں نے اونوں کہیا، " اسی کی کرئیے تاں جو رب دے کم کریئے؟" ²⁹۲۹۔ یُسوع نے جواب وچ اوناں نوں کہیا، " خُدا دا کم ایہ اے کہ جس نے اونوں بھیجیا اے تُسی اوہدے اُتے ایمان لیائو "۔³⁰۳۰۔تاں اوناں نے اوس نوں کہیا، " تُوں ایسا کہیڑا نشان وکھاویں گا کہ اسی تیرے اُتے ایمان لے آئیے؟ تُوں ایساکی کریں گا؟ " ³¹۳۱۔ ساڈے پئیو دادے نے بیابان وچ من کھادا،کیوں جو لکھیا اے کہ اوناں نوں اونے آسمان اُتوں روٹی دتی۔³²۳۲۔ فیر یُسوع نے جواب وچ اوناں نوں آکھیا، " میں توانوں سچ سچ کہندا آں کہ او موسی نہیں سی جہیڑا توانوں آسمانی روٹی دیندا سی بلکہ میرا باپ توانوں آسمان توں اصلی روٹی دیندا اے۔ ³³۳۳۔ کیوں جو خُدا دی روٹی او اے جہیڑی آسمان توں اُتر کے دُنیا نوں زندگی دیندی اے "۔ ³⁴۳۴۔ تاں اوناں نے اوس نوں کہیا، " اے مالک، ایہ روٹی سانوں ہمیشہ دتا کر "۔³⁵۳۵۔ یُسوع نے اوناں آکھیا، " زندگی دی روٹی میں ہاں، جہیڑا میرے کول آئے گا او کدی پوکھا نہ ہووے گا "۔ ³⁶۳۶۔ پر میں توانوں دس چُکیا آں کہ " تُساں مینوں ویکھ لیا اے تے فیر وی ایمان نہیں لیائے۔ ³⁷۳۷۔ جو کجھ باپ مینوں دیندا اے او میرے کول آ جائے گا تے جہیڑا وی میرے کول آئے گا میں اونوں ہرگز سُٹاں گا نہیں۔³⁸۳۸۔ کیوں جو میں آسمان توں ایس لئی ہیٹھاں نہیں اُتریا کہ اپنی مرضی کراں بلکہ اوہدی جنے مینوں بھیجیا اے۔ ³⁹۳۹۔ تے میرے بھیجن والے دی مرضی اے کہ جو کجھ اونے مینوں دتا اے اوہدے وچوں کجھ گنوا نہ داں بلکہ اونوں آخری دن کھڑا کراں۔ ⁴⁰۴۰۔ کیوں جو میرے باپ دی مرضی ایہ اے کہ جو کوئی پُتر نوں ویکھے تے اوہدے اُتے ایمان لیائے او ہمیشہ دی زندگی پائے تے میں اونوں آخری دن فیر اُٹھاکھڑا کراں گا "۔⁴¹۴۱۔ فیر یہودی اوہدے اُتے بڑ بڑان لگے ایس لئی کہ اونے کہیا سی،" میں او روٹی آں جہیڑی آسمان توں لتھی اے "۔ ⁴²۴۲۔ اوناں کہیا کہ ایہ " یُوسف دا پُتر یُسوع نہیں جدے ماں پیئو نوں اسی جاندے آں؟ فیر ایہ کیوں کہندا اے کہ میں آسمان توں لتھا واں؟"⁴³۴۳۔ یُسوع نے جواب وچ اوناں نوں کہیا، " تُسی اپنے آپ وچ بڑ بڑانا بند کرو ۔ ⁴⁴۴۴۔ کوئی میرے کول نہیں آ سکدا جناں تیک باپ جنے مینوں بھیجیا اے اونوں کھچ نہ لیاوے تے میں اونوں آخری دن اُٹھا کھڑا کراں گا۔ ⁴⁵۴۵۔ نبیاں دے صحفیاں وچ ایہ لکھیا اے کہ، رب ساریاں نوں سکھاوے گا، جس کسے نے وی باپ نوں سُنیا تے اوہدے کولوں سکھیا اے، او میرے کول آوندا اے۔⁴⁶۴۶۔ ایویں نہیں کہ کسے نے باپ نوں ویکھیا اے، سوائے اوہدے جہیڑا رب ولوں اے، اونے باپ نوں ویکھیا اے۔ ⁴⁷۴۷۔ میں توانوں سچ سچ کہندا آں کہ جہیڑا ایمان لیاوندا اے ہمیشہ دی زندگی اوہدی اے۔⁴⁸۴۸۔ زندگی دی روٹی میں ہاں۔ ⁴⁹۴۹۔ تواڈے باپ دادا نے بیابان وچ من کھادا تے مر گئے۔⁵⁰۵۰۔ ایہ او روٹی اے جہیڑی آسمان توں آوندی اے، تاں جو بندہ اوہدے وچوں کھائے تے نہ مرے۔ ⁵¹۵۱۔ میں ہاں او زندگی دی روٹی جہیڑی آسمان توں اُترِی اے۔ اگر کوئی ایس روٹی وچوں کھاوے تے او ہمیشہ تک زندہ رہوے گا۔ بلکہ جہیڑی روٹی میں دُنیا دی زندگی لئی دواں گا او میراگوشت اے "۔⁵²۵۲۔ یہودی ایہ سُن کے غصے وچ آ گئے تے آپس وچ بحث کرن لگ گئے کہ" ایہ بندہ اپنا گوشت سانوں کھان لئی کیویں دے سکدا اے؟ "۔ ⁵³۵۳۔ یُسوع نے اوناں نوں کہیا، میں توانوں سچ سچ کہندا واں کہ جدوں تیک تُسی ابن آدم دا گوشت نہ کھائو تے اوہدا خون نہ پئیو تواڈے وچ زنگی نہیں ہووے گی۔⁵⁴۵۴۔ جہیڑا وی میرا گوشت کھاندا تے میرا خون پیندا اے ہمیشہ دی زندگی اوسے دی اے۔ تے میں اونوں آخری دن اُٹھا کھڑا کراں گا۔ ⁵⁵۵۵۔ کیوں جو میرا گوشت سچ مچ کھان والی چیز تے میرا خون سچ مچ پین دی چیز اے۔ ⁵⁶۵۶۔ جہیڑا میرا گوشت کھاندا تے میرا خون پیندا اے او میرے وچ قائم تے میں اوہدے وچ قائم آں۔⁵⁷۵۷۔ جس طرح زندہ باپ نے مینوں بھیجیا تے میں باپ دے سبب زندہ ہاں اوسے طرح ای جہیڑا مینوں کھاوے گا میرے سبب زندہ رہوے گا۔ ⁵⁸۵۸۔ جہیڑی روٹی آسمان توں لتھی اے او ایہو ای اے۔ پئیو دادے دے طرح نہیں پئی کھائے تے مر گئے۔ جہیڑا وی ایہ روٹی کھائے گا او ہمیشہ تک زندہ رہوے گا۔ ⁵⁹۵۹۔ یُسوع نے ایہ گلاں کفرنحوم دی اک ہیکل وچ تعلیم دیندے وقت کیتیاں۔⁶⁰۶۰۔ شاگرداں وچوں بہتیاں نے ایہ گلاں سُن کے کہیا، " ایہ بہت اوکھی تعلیم اے، اینوں کون قبول کرے گا؟" ⁶¹۶۱۔ یُسوع نوں پتہ سی کہ اوہدے شاگرد ایس بابت آپس وچ بڑ بڑا رہے نے، اوناں نوں کہیا، " کی ایہ گلاں توانوں ماڑیاں لگیاں نے؟⁶²۶۲۔ اگر تُسی ابن آدم نوں اُتے جاندے ویکھو گے جتھے او پہلاں سی تے فیر کی ہووے گا؟ ⁶³۶۳۔ زندہ کرن والی تے رُوح اے۔ جسم کسے نفعے دا نہیں۔ جہیڑیاں گلاں میں توانوں دسیاں نے او رُوح بارے نے تے زندگی وی نے۔⁶⁴۶۴۔ فیر وی تواڈے وچ کجھ ایسے وی نے جہیڑے ایمان نہیں لیائے "۔ کیوں جو یُسوع شروع توں ای جاندا سی کہ جہیڑے ایمان نہیں لیائے او کون نے تے اونوں کون توکھا دیوے گا۔ ⁶⁵۶۵۔ فیر اونے کہیا، " میں توانوں ایسے لئی آکھدا پیا سی کہ میرے کول کوئی نہیں آ سکدا جناں تیک باپ ولوں اونوں توفیق نہ ملے "۔⁶⁶۶۶۔ ایس گلوں بتھیرے شاگرد اوہدا ساتھ چھڈ گئے تے فیر کدی اوہدے پچھے نہیں گئے۔ ⁶⁷۶۷۔ فیر یُسوع نے بارہ شاگرداں نوں کہیا، "کی تُسی وی چھڈ کے جانا چاہندے او ؟ جے چاہندے او تے چلے جائو "۔ ⁶⁸۶۸۔ پطرس نے اونوں جواب دتا، " اے خداوند، اسی کدے کول جائیے؟ ہمیشہ دی زندگی دیاں گلاں تے صرف تیرے ای کول نے۔ ⁶⁹۶۹۔ تے اسی ایمان لیائے تے جان گئے آں کہ خُدا دا مقدس توں ای ایں "۔ [ نوٹ: ایہ جملہ، خُدا دا مقدس پرانے بہترین ترجمے وچ موجود اے۔ کجھ بعد دے ترجمان وچ ایدی اضافی تحریر اس طرح اے، مسیح، خُدا دا مقدس ]⁷⁰۷۰۔ یُسوع نے اوناں نوں جواب دتا، " کی میں توانوں بارہ نوں نہیں چُنیا؟ تے تواڈے وچوں اک شیطان اے "۔ ⁷¹۷۱۔ اونے ایہ گل شمعون اسکر یوتی دے پُتر یہوداہ دے بارے کہی کیوں جو اوناں بارہ وچوں ایہو سی جہیڑا اونوں توکھا دین والا سی۔

7¹۱۔ اپنیاں گلاں توں بعد یُسوع گلیل وچ ای پھر دا رہیا۔ او یہودیہ نہیں جانا چاہندا سی کیوں جو یہودی اونوں مارن دی کوشش وچ سن۔ ²۲۔ تے یہودیاں دی عید خیام نیڑے سی۔³۳۔ ایس لئی اوہدے پراواں نے کہیا، کہ " ایہ جگہ چھڈ تے یہودیہ نوں جا، تاں جو ایہ جہیڑے کم تُوں کر نا ایں تیرے شاگرد وی ویکھن۔ ⁴۴۔ کوئی وی اگر اپنے آپ نوں ظاہر کرنا چاہندا اے تے چُھپ کے کجھ وی نہیں کر سکدا۔ اگر تُوں ایہ کم کرنا ایں تے اپنے آپ نوں دُنیا اُتے ظاہر کر "۔⁵۵۔ کیوں جو اوس دے پرا وی اوہدے اُتے یقین نہیں کر دے سن۔ ⁶۶۔ ایس لئی یُسوع نے اوناں نوں کہیا، "میرا وقت اجے نہیں آیا پر تواڈا ویلا تیار اے ۔ ⁷۷۔ دُنیا تواڈے نال نفرت نہیں کر سکدی پر میرے نال نفرت کردی اے کیوں جو میں اوناں دے شیطانی کماں دی گواہی دینا واں۔⁸۸۔ تُسی عید تے جائو پر میں عید تے نہیں جاواں گا کیوں جو میرا وقت اجے پورا نہیں ہویا "۔ ⁹۹۔ ایہ گلاں کہن توں بعد او گلیل وچ ای ٹھہریا رہیا۔¹⁰۱۰۔ پر جدوں اوہدے پرا عید نوں گئے تے او وی چلا گیا پر سب دے سامنے نہیں بلکہ چُھپ کے۔ ¹¹۱۱۔ یہودی اونوں عید اُتے لبھ دے پھر دے سن۔ کہندے سن کہ " او کتھے اے؟"¹²۱۲۔ مجمے وچ اوہدے بارے بہت بحث ہو رہی سی۔ کجھ کہندے سن کہ او چنگا بندہ اے۔ کجھ کہندے سن، نہیں او لوکاں نوں گمراہ کر دا اے۔ ¹³۱۳۔ پر یہہودیاں دے ڈر توں کوئی وی کُھل کے گل نہیں کر دا سی۔¹⁴۱۴۔ جدوں ادھی کُوہ عید لنگ گئی تے یُسوع ہیکل نوں گیا تے تعلیم دین لگا۔ ¹⁵۱۵۔ یہودی حیران ہوئے تے کہن لگے، " ایہ بندہ اینا کجھ کنج جاندا اے؟ ایہ تے کدی وی پڑھیا نہیں "۔ ¹⁶۱۶۔ یُسوع نے جواب دتا، " میری تعلیم میری نہیں بلکہ اوہدی اے جنے مینوں بھیجیا اے۔¹⁷۱۷۔ اگر کوئی اوہدی مرضی پوری کرنا چاہندا اے تے ایس تعلیم بارے جان جائے گا کہ ایہ رب ولوں اے، یا میں اپنے بارے گلاں کرنا واں۔ ¹⁸۱۸۔ جو کوئی اپنیاں گلاں کرے او اپنی وڈیائی چائوندا اے۔ پر جے کوئی اپنے بھیجن والے دی وڈیائی کردا اے تے او سچا اے تے اوہدے وچ ناراستی نہیں۔¹⁹۱۹۔ کی موسی نے توانوں شریعت نہیں دتی؟ پر فیر وی تُسی شریعت اُتے عمل نہیں کردے۔ تُسی مینوں مار دین دی کوشش وچ کیوں رہندے ہو؟" ²⁰۲۰۔ مجمع بولیا، " تیرے وچ بد رُوح اے۔ تینوں کون مارنا چاہندا اے؟"²¹۲۱۔ یُسوع نے جواب دتا تے کہیا، " میں اکو کم کیتا اے تے تُسی سارے حیران ہوندے او ۔ ²²۲۲۔ موسی نے توانوں ختنے ولوں کہیا، [ حالانکہ ایہ موسی ولوں نہیں بلکہ اباواجداد توں سی] تے تُسی سبت والے دن آدمی دا ختنہ کردے او۔²³۲۳۔ جے مرد دا ختنہ سبت والے دن کر دے او پئی موسی دی شریعت نہ ٹُٹے تے فیر میرے اُتے تُسی کیوں غصہ کر دے او، ایس لئی کہ میں سبت والے دن اک بندے نوں کامل شفا دتی اے۔ ²⁴۲۴۔ جیویں نظر آوندا اے اوہدے وانگو نہیں بلکہ سچائی نال پرکھو "۔²⁵۲۵۔ اوناں وچوں کجھ جہیڑے یروشیلم وچوں آئے سن، نے کہیا، " ایہ اوہو نہیں جنوں مارن لئی پھر دے نے؟ ²⁶۲۶۔ ویکھو، ایہ کُھلے عام بول دا اے۔ تے ایہ اینوں کجھ وی نہیں کہندے۔ کی ایہ ممکن نہیں کہ حاکماں نوں علم ہووے کہ ایہو یُسوع اے۔ ایہ ممکن اے؟ ²⁷۲۷۔ لیکن سانوں تے پتہ اے پئی ایہ کتھوں اے۔ پر مسیح جدوں آوے گا تے کسے نوں وی پتہ نہیں ہووے گا کہ او کتھوں اے "۔²⁸۲۸۔ فیر یُسوع ہیکل وچ تعلیم دیندا ہویا چلایا تے کہیا، " تُسی مینوں وی جاندے او تے ایہ وی جاندے او کہ میں کتھوں آیا واں۔ میں اپنے آپ نہیں آیا بلکہ جنے مینوں بھیجیا اے او سچا اے۔ پر تُسی اونوں نہیں جاندے۔ ²⁹۲۹۔ میں اونوں جاندا واں کیوں جو اونے مینوں بھیجیا اے۔ تے میں اوہدے ولوں ای آیا واں "۔³⁰۳۰۔ او اونوں پھڑن دی کوشش کرن لگے پر کسے نے وی اُونوں ہتھ نہ پایا کیوں جو ہجے اوہدا ویلا نہیں سی آیا۔ ³¹۳۱۔ ہجوم وچوں بتھریاں نے اوہدا یقین کیتا تے کہن لگے، " جدوں مسیح آوے گا تے کی ایدے نالوں وی ودھ نشان وکھاوے گا؟" ³²۳۲۔ جدوں فریسیاں نے ہجوم نوں یُسوع بارے گلاں کردیاں سُنیا، تے سردار کاہن تے فریسیاں نے اونوں گرفتار کرن لئی سپاہی بھیجے۔³³۳۳۔ تد یُسوع نے کہیا، " میں تھوڑے جئے وقت لئی تواڈے نال آں،فیر میں اوہدے کول جاواں گا جنے مینوں بھیجیا اے۔ ³⁴۳۴۔ تُسی مینوں لبھو گے پر نہ پائو گے۔ جتھے میں جانا اے تُسی اوتھے نہیں آ سکدے "۔³⁵۳۵۔فیر یہودی آپس وچ کہن لگ گئے، " ایہ بندہ کتھے جاوے گا جو اسی اینوں لبھ نہ سکاں گے؟ کی ایہ ایدھر اودھر رہن والے یُونانیاں وچ گُھل مل جاوئے گا تے یُونانیاں نوں تعلیم دیوے گا ؟۔ ³⁶۳۶۔ ایہ کیہو جیا کلام اے جو ایہ کہندا اے، کہ تُسی مینوں لبھو گے پر نہ پائو گے؟۔ جتھے میں جانا اے اوتھے تُسی نہیں آ سکدے؟"³⁷۳۷۔ عید دے آخری تے وڈے دیہاڑے یُسوع اُچی جگہ کھلو کے کہن لگا، " اگر کوئی پیاسا اے تے اونوں میرے کول آون دو تاں جو او پئے ۔ ³⁸۳۸۔ جو میرے اُتے یقین رکھدا اے، تے جیویں صحیفیاں وچ لکھیا اے، اوہدے اندر زندگی دے پانی دے دریا وگن گے "۔³⁹۳۹۔ ایہ اونے رُوح دی بابت کہیا سی کہ جو اوہدے اُتے ایمان رکھدے نے او پان والے سن۔ پر رُوح ہجے تیک دتا نہی گیا سی، کیوں جو یُسوع نوں ہجے تیک جالال نہیں ملیا سی۔⁴⁰۴۰۔ مجمعے وچوں کجھ لوکاں نے ایہ سُنیا تے کہیا، " بلا شبہ ایہو نبی اے "۔ ⁴¹۴۱۔ ہوراں نےکہیا، " ایہ مسیح اے "۔ کجھ نے کہیا، " کی مسیح گلیل وچوں آوے گا؟" ⁴²۴۲۔ کی صحیفے ایہ نہیں کہندے کہ یُسوع دائود دی نسل تے بیت الحم وچوں آوے گا، اوس تھوں جہیڑا دائود دا پنڈ سی۔⁴³۴۳۔ اوس دی وجہ نال لوکاں وچ اختلاف پے گیا۔ ⁴⁴۴۴۔ اوناں وچوں کجھ نے اونوں گرفتار کر لینا سی پر کسے نے اونوں ہتھ نہ پایا۔⁴⁵۴۵۔ تد اہلکار، سردار کاہن تے فریسیاں کول واپس آئے۔ اوناں نے اہلکاراں نوں کہیا ،" تُسی اونوں لے کے کیوں نہیں آئے؟" ⁴⁶۴۶۔ اہلکاراں نے جواب دتا، " ایس طرح کدی وی کوئی نہیں بولیا "۔⁴⁷۴۷۔ فیر فریسیاں نے اوناں نوں کہیا، " کی تُسی وی دھوکا کھا گئے او؟" ⁴⁸۴۸۔ کی کوئی حاکم یا فریسی اوہدے اُتے ایمان لیایا اے؟ ⁴⁹۴۹۔ پر صرف ایہ مجمع جہیڑا شریعت نہیں جاندا۔ ایہ لعنتی نے۔⁵⁰۵۰۔ نیکودیمس [ اک فریسی جہیڑا پہلاں وی اوہدے کول آیا سی] نے اونوں کہیا، ⁵¹۵۱۔ کی ساڈی شریعت کسے بندے نوں سُنے بغیر تے جانے بغیر پئی اونے کی کیتا اے،دا انصاف کر دی اے؟ ⁵²۵۲۔ اوناں نے جواب دتا تے بولے، کی تُوں وی گلیل توں ایں؟ ویکھ تے لبھ، کوئی وی نبی گلیل توں نہیں آوے گا۔⁵³۵۳۔ [نوٹ: بہترین پُرانی نقول وچ یُوحنا ۷:۵۳- ۸:۱۱ موجود نہیں] فیر ہر کوئی اپنے گھر نوں چلا گیا۔

8¹۱۔ یُسوع زیتون دے پہاڑ ول چلا گیا۔ ²۲۔ سویرے سویرے او فیر ہیکل وچ آ گیا تے لوکی وی آئے تے بہ گئے, تے او لوکاں نوں تعلیم دین لگ گیا۔ ³۳۔ فقی تے فریسی اک عورت نون جہیڑی زنا کردی پھڑی گئی سی، اونوں لوکاں دے وچکار لیائے۔⁴۴۔ تے اونوں پوچھیا کہ، " اے اُستاد، ایہ عورت زنا کر دی ہوئی پھڑی گئی اے۔ ⁵۵ ۔ توریت وچ موسی نے سانوں حکم دتا اے کہ ایہو جئے لوکاں نوں سنگسار کیتا جائے۔ ہُن تُوں ایس عورت دے بارے وچ کی کہنا ایں؟" ⁶۶۔ اوناں نے یُسوع نوں پھسان واسطے ایہ سوال پچھیا سی تاں جو اوہدے تے الزام لگا سکن۔ پر یُسوع تھلے جُھک کے اپنی اُنگلی نال زمین اُتے لکھن لگ گیا۔⁷۷۔ جدوں او اونوں لگا تار سوال پُچھ دے رہے تے او اُٹھ کھلوتا، تے اوناں نون آکھن لگا کہ " تواڈے وچوں جنے کدی گُناہ نہیں کیتا او سب توں پہلاں ایس نوں پتھر مارے "۔ ⁸۸۔ ایہ آکھ کے او دوبارہ جھُک گیا تے زمین تے اپنی اُنگلی نال لکھن لگ پیا۔⁹۹۔ جدوں اوناں نے ایہ سُنیا, او کی وڈے کی چھوٹےاک اک کر کےسارے نکل گئے تے یُسوع کلا اوس عورت نال رہ گیا جہیڑی وچ کھلوتی سی۔ ¹⁰۱۰۔ یُسوع نے کھلو کے اوس عورت نوں پُچھیا، " تیرے اُتے الزام لان والے کتھے نے؟ کی کسے نے وی تیرے تے الزام نہیں لایا؟ " ¹¹۱۱۔ اونے کہیا، " اے خداوند، کسے نے وی نہیں "۔ تد یُسوع نے کہیا، " میں وی تینوں مُجرم نہیں ٹھہراندا۔ جا، فیر گناہ نہ کریں "۔¹²۱۲۔ یُسوع فیر اوناں ول مخاطب ہویا کہ " دُنیا دا نُور میں واں۔ جہیڑا میرے پچھے چلے گا او ہنیرے وچ نہیں چلے گا بلکہ زندگی دا نُور پائے گا "۔ ¹³۱۳۔ فریسیاں نے اونوں کہیا, " تُوں اپنی گواہی آپ دینا پیا ویں تے تیری گواہی سچی نہیں "۔¹⁴۱۴۔ یُسوع نے اوناں نوں جواب دتا, " میں اپنی گواہی آپ دینا واں تاں وی میری گواہی سچی اے کیوں جو مینوں پتہ وے کہ میں کتھوں آیا واں تے کتھے جاناں واں۔ پر توانوں نہیں پتہ کہ میں کتھوں آیا واں تے کتھے جاناں واں۔ ¹⁵۱۵۔ تُسی جسم دے مطابق فیصلہ کر دے او۔ پر میں کسے دا فیصلہ نہیں کردا۔ ¹⁶۱۶۔ جے میں فیصلہ کراں تے میرا فیصلہ سچا اے. کیوں جو میں کلا نہیں بلکہ میں تے میرا باپ واں جنے مینوں بھیجیا اے۔¹⁷۱۷۔ تے تواڈی شریعت وچ وی لکھیا اے کہ دو بندیاں دی گواہی سچی ہوندی اے۔ ¹⁸۱۸۔ اک تے میں خود گواہی دینا واں تے میرا باپ جنے مینوں بھیجیا وے میری گواہی دیندا اے "۔¹⁹۱۹۔ اوناں نے اونوں کہیا، " تیرا باپ کتھے اے؟ " یُسوع نے جواب دتا، " نہ تُسی مینوں جاندے او نہ میرے باپ نوں۔ جے مینوں جاندے تے میرے باپ نوں وی جاندے "۔ ²⁰۲۰۔ ہیکل وچ تعلیم دیندے ویلے ایہ گلاں اونے مال خانہ وچ کیتیاں تے کسے نے وی اونوں نہ گرفتار کیتا کیوں جو حالی تک اوہدا پھڑن والا ویلا نہیں سی آیا۔²¹۲۱۔ اونے فیر واناں نوں کہیا، " میں دُور جانا واں تے تُسی مینوں لبھ دے رہو گے تے اپنے گناہ وچ مرو گے۔ جتے میں جانا واں اوتھے تُسی نہیں آ سکدے۔ ²²۲۲۔ تد یہودیاں نے کہیا، کی ایہ اپنے آپ نوں مار لیے گا جہیڑا کہندا اے کہ جتھے میں جاواں گا اوتھے تُسی نہیں آ سکدے؟"²³۲۳۔ یُسوع نے اوناں نوں کہیا، " میں اُتے دا واں تے تُسی ہیٹھاں دے او۔ تُسی دُنیا دے او تے میں دُنیا دا نہیں ۔ ²⁴۲۴۔ ایس لئی میں توانوں ایہ آکھیا, پئی تُسی اپنے گناہواں وچ مرو گے جے تُسی ایمان نہ لیائو گے کہ میں اوہو ای آں ، تے تُسی اپنے ای گناہواں وچ مرو گے "۔²⁵۲۵۔ اوناں نے اونوں آکھیا، " تُوں کون ایں؟ " یُسوع نے اوناں نوں کہیا، " میں اوہو ای آں جو میں توانوں شروع توں کہندا آیا واں ۔ ²⁶۲۶۔ تے مینوں توانوں بہت کجھ کہنا ویں تے تواڈے بارے فیصلہ کرنا اے۔ پر جنے مینوں بھیجیا اے او سچا اے تے جو کجھ میں اوہدے کولوں سُنیا ایں اوہو دُنیا نوں دسنا واں۔ ²⁷۲۷۔ پر او نہ سمجھے کہایہ سانوں باپ دے بارے دس رہیا اے۔²⁸۲۸۔ یُسوع نے کہیا، جدوں تُسی ابن مریم نوں اُچے تے چڑھائو گے تے تد جانو گے کہ میں اوہو ای ہاں تے میں اپنے ولوں کجھ نہیں کردا بلکہ جیویں باپ نے مینوں سکھایا اوسے طرح ایہ گلاں کہنا واں۔ ²⁹۲۹۔ او جنے مینوں بھیجیا اے او میرے نال اے۔ اونے مینوں کدی وی کلیاں نہیں چھڈیا کیوں جو میں ہمیشہ اوہی کم کر دا واں جہیڑا اونوں پسند آوندا اے۔ ³⁰۳۰۔ جدوں یُسوع ایہ گلاں کر رہیا سی تے بتھیرے اوہدے اُتے ایمان لیائے۔³¹۳۱۔ یُسوع نے اوناں یہودیاں نوں کہیا جناں نے اوہدے اُتے ایمان لیاندا سی، " جے تُسی میرے کلام اُتے قائم رہو گے تُسی میرے سچے شاگرد ہووے گے ۔ ³²۳۲۔ تے تُسی سچائی جان جائو گے۔ تے سچائی توانوں آزاد کرے گی "۔ ³³۳۳۔ اوناں نے اونوں جواب دتا، " اسی تے ابراہام دی نسل وچوں آں تے کدی کسے دی غلامی وچ نہیں رہے, تُوں کیوں کر کہندا ایں کہ تُسی آزاد کیتے جائو گے؟"³⁴۳۴۔ یُسوع نے اوناں نوں جواب دتا "میں توانوں سچ کہندا واں کہ جو کوئی گناہ کردا اے او گناہ دا غلام اے۔ ³⁵۳۵۔ تے غلام ہمیشہ لئی گھر وچ نہیں رہندا پر پُتر ہمیشہ تیک رہندا اے۔ ³⁶۳۶۔ ایس لئی جے پُتر توانوں آزاد کرے گا تے تُسی حقیقت وچ آزاد ہو گے۔³⁷۳۷۔ مینوں پتہ اے کہ تُسی ابراہام دی نسل وچوں جے۔ فیر وی تُسی میرے قتل دی کوشش وچ ہو۔ ایس لئی میرا کلام تواڈے دلاں وچ جگہ نہیں بنا دا۔ ³⁸۳۸۔ میں جو اپنے باپ دے کول ویکھیا اے کہندا آں، تے تُسی وی جو کجھ اپنے باپ کولوں سُنیا اے او کر دے ہو"۔³⁹۳۹۔ اوناں نے جواب وچ آکھیا، " ساڈا پیو تے ابراہام اے "۔ یُسوع نے کہیا، " جے تُسی ابراہام دے بچے ہوندے تے ابراہام وانگر کم وی کردے۔ ⁴⁰۴۰۔ فیر وی تُسی میرے وگرے بندے دے قتل دی کوشش وچ لگے او جنے توانوں اوہی حق دیاں گلاں دسیاں جہیڑیاں خُدا کولوں سُنیاں سن۔ ابراہام نے تے ایہ نہیں کیتا سی۔ ⁴¹۴۱۔ تُسی اپنے پئیو وگرے کم کر دے او "۔ اوناں نے اونوں کہیا، " اسی حرام توں پیدا نہیں ہوئے۔ساڈا اک پئیو وے یعنی رب "۔⁴²۴۲۔ یُسوع نے کہیا، " جے رب تواڈا پئیو ہوندا تے تُسی میرے نال محبت کر دےکیوں جو میں رب وچوں نکلیا تے آیا واں۔ میں اپنے ولوں نہیں آیا بلکہ اونے مینوں بھیجیا اے۔ ⁴³۴۳۔ تُسی میریاں گلاں کیوں نہیں سجھ دے؟ ایس لئی کہ میرا کلام سُن نہیں سکے۔ ⁴⁴۴۴۔ تُسی اپنے پئیو ابلیس وچوں جے، تے تُسی اپنے پئیو دیاں خواہشاں نوں پورا کرنا چاہندے ہو۔ او شروع توں ای خونی اے تے سچائی تے قائم نہیں رہیا۔ کیوں جو اوہدے وچ سچائی ہے ای نہیں ۔ جدوں او جھوٹ بولدا اے تے او اپنے جئی گل کر دا اے کیوں جو او جھوٹا اے بلکہ جھوٹ دا پئیو وے۔⁴⁵۴۵۔ کیوں جو میں سچ کہنا تُسی میرا یقین نہیں کر دے او۔ ⁴⁶۴۶۔ تواڈے وچوں کس نے میرے تے گناہ ثابت کیتا اے؟ تے جے میں سچ کہندا واں تے تُسی میرا یقین کیوں نہیں کر دے؟ ⁴⁷۴۷۔ جہیڑا رب وچوں ہوندا اے او رب دی سُندا اے۔ تُسی ایس لئی نہیں سُندے کیوں جو تُسی رب وچوں نہیں ہو"۔⁴⁸۴۸۔ یہودیاں نے اونوں جواب دتا، " کی اسی سچ نہیں کہندے پئی تُوں سامری ایں تے تیرے وچ بد رُوح اے؟" ⁴⁹۴۹۔ یُسوع نے جواب دتا، " میرے وچ بد رُوح نہیں بلکہ میں اپنے پئیو دی عزت کر دا واں تے تُسی میری بے عزتی کر دے ہو۔⁵⁰۵۰۔ میں اپنی وڈیائی نہیں چاہندا پر اک ہے جہیڑا اونوں چاہندا اے تے فیصلہ کر دا اے۔ ⁵¹۵۱۔ میں توانوں سچ کہندا واں, اگر کوئی میرے کلام تے عمل کرے گا، او ابد تک موت نوں نہیں ویکھے گا "۔⁵²۵۲۔ یہودیاں نے اونوں کہیا، " ہُن تے سانوں پتہ چل گیا اے کہ تیرے وچ بدرُوح اے۔ابراہام تے دوسرے نبی وی مر گئے پر تُوں کہنا ویں کہ اگر کوئی تیرے کلام تے عمل کرے گا تے کدی وی موت دا مزہ نہیں چکھے گا۔ ⁵³۵۳۔ ساڈا پئیو ابراہام جہیڑا مر گیا وے تُوں کی اوہدے توں وی وڈا ایں؟ ہور نبی وی مر گئے تے تُوں اپنے آپ نوں کی سمجھ دا ایں؟"⁵⁴۵۴۔ یُسوع نے جواب دتا، "جے میں اپنی وڈیائی آپ ای کراں تے ایہ وڈیائی کجھ وی نہیں۔ پر میری وڈیائی میرا پئیو کر دا اے جنوں تُسی اپنا رب کہندے او۔ ⁵⁵۵۵۔ تُسی اونوں نہیں جانیا پر میں اونوں جاندا ہاں تے جے میں کہواں پئی میں اونوں نہیں جاندا تے فیر تواڈے ونگر جھوٹا بناں گا۔ پر میں اونوں جاندا تے اوہدے کلام تے عمل کرنا واں۔ ⁵⁶۵۶۔ تواڈا پئیو ابراہام میرا دن ویکھن دی اُمید تے بہت خوش سی۔ ایس لئی اونے ایہ دن ویکھیا تے خوش ہویا "۔⁵⁷۵۷۔ یہودیاں نے اونوں کہیا، " تیری عمر تے حالی ۵۰ سال وی نہیں ہوئی تے کی تُوں ابراہام نوں ویکھیا اے؟" ⁵⁸۵۸۔ یُسوع نے اوناں نوں کہیا، " میں توانوں سچ سچ کہنا واں پئی ایس توں پہلاں کہ ابراہام پیدا ہویا سی، میں ہوں "۔ ⁵⁹۵۹۔ ایس گل تے اوناں نے پتھر چُکے پئی اونوں مارن پر یُسوع چھُپ کے ہیکل وچوں نکل گیا۔

9¹۱۔ یُسوع نے جاندے ہوئے اک پیدائشی انے نوں ویکھیا جہیڑا جنم توں انا سی۔ ²۲۔ شاگرداں نے پچھیا، " اے ربی، کنے گناہ کیتا، اینے یا ایدے ماں پئیو نے کہ ایہ انا پیدا ہویا ؟"³۳۔ یُسوع نے جواب دتا کہ " نہ اینے تے نہ ایدے ماں پئیو نے کوئی گناہ کیتا سی, بلکہ ایس لئی ہویا کہ خُدا دے کم ایس وچ ظاہر ہون ۔ ⁴۴۔ جنے مینوں بھیجیا اے اوہدے کم سانوں دن ای دن وچ کرنا ضروری نے۔ او رات آن والی اے جدے وچ کوئی وی بندہ کم نہیں کر سکدا۔ ⁵۵۔ جنا تیک میں دُنیا وچ ہاں، میں دُنیا دا نور آں "۔⁶۶۔ ایہ کہہ کے اونے زمین تے تھُکیا تے متی نوں گُن کے انے دیاں اکھاں تے لا دتی، ⁷۷۔ اونوں کہیا، " جا شیلوخ [جدا ترجمہ بھیجا ہویا اے]دے حوض وچ دھو لے" ۔ تد او نے جا کے دھو لیا تے او سجاکھا ہو کے واپس آیا۔⁸۸۔ ایدے بعد اوس آدمی دے گوانڈیاں تے اوناں لوکاں جناں نے اونوں بھیک منگ دیاں ویکھیا سی، " کہن لگے پئی کی ایہ او آدمی نہیں جہیڑا بیٹھا منگ دا ہوندا سی؟ " ⁹۹۔ کہیاں نے کہیا، " ایہ اوہی اے " تے ہوراں نے کہیا کہ " نہیں اوہدے ورگا اے "۔ اوس آدمی نے کہیا، " میں اوہی آں " ۔¹⁰۱۰۔ تد اوناں نے اونوں کہیا، " فیر تیریاں اکھاں کنج کھل گئیاں نے؟" ¹¹۱۱۔ اونے جواب دتا، " اوس بندے نے جیدا ناں یُسوع اے مٹی گونی تے میریاں اکھاں تے لا کے اونے مینوں کہیا، جا شیلوخ وچ دھو لے۔ تے میں فیر گیا تے دھو کے سجاکھا ہو گیا " ¹²۱۲۔ اوناں نے کہیا، " او کتھے اے؟" اونے کہیا، " مینوں نہیں پتہ "۔¹³۱۳۔ لوکی اونوں جہیڑا پہلے انا سی فریسیاں کول لیائے۔ ¹⁴۱۴۔ تے جس دن یُسوع نے مٹی مل کے اکھاں کھولیاں سن او سبت دا دن سی۔ ¹⁵۱۵۔ فیر فریسیاں نے وی اوہدے کولوں پُچھیا، " تُوں کس طرح بینا ہویا ایں؟" اونے اوناں نوں دسیا، " اونے میریاں اکھاں تے مٹی لائی تے فیر میں دھو لیا تے ہُن مینوں دسدا اے "۔¹⁶۱۶۔ کجھ فریسی کہن لگے " ایہ بندہ خُدا ولوں نہیں کیوں جو ایہ سبت دے دن نوں نہیں مندا "۔ پر کئیاں نے کہیا، " پئی گناہگار آدمی معجزے کنج وکھا سکدا اے؟" فیر اوناں وچ اختلاف پے گیا۔ ¹⁷۱۷۔ فیر اوناں نے اوس انے نوں دوبارہ پچھیا، "جنے تیریاں اکھاں کھولیاں نے تُوں اوہدے حق وچ کی کہنا ایں؟" اونے کہیا " او نبی اے "۔ ¹⁸۱۸۔ پر یہودیاں نوں حالے تک یقین نہ آیا کہ ایہ انا سی تے ہُن سجاکھا ہو گیا اے۔ جدوں تیک اوناں نے اوہدے ما٘ں پئیو نوں جہیڑا بینا ہو گیا سی نہ بُلا لیا۔¹⁹۱۹۔ تے اوناں کولوں نہ پُچھیا، کہ" اے تواڈا پُتر اے جہیڑا انا پیدا ہویا سی۔ تے فیر او ہُن کنج ویکھن لگ پیا اے "۔ ²⁰۲۰۔ اوہدے ماں پئیو نے جواب دتا، " سانوں پتہ اے کہ ایہ ساڈا پُتر اے۔ تے ایہ انا پیدا ہویا سی ۔ ²¹۲۱۔ پر اسی ایہ نہیں جاندے کہ ایہ کنج ہُن ویکھن لگ گیا اے تے ایہ وی نہیں جاندے پئی کنے ایدیاں اکھیاں کھولیاں نے۔ او خود بالغ اے اوہدے کولوں ای پوچھو۔ او اپنا حال خود ای سُنا دے گا "۔²²۲۲۔ اوہدے ماں پئیو نے یہودیاں دے ڈر توں ایہ گل کہی سی کیوں جو یہودی ایکا کر چُکے سن کہ جے کوئی وی اوہدے مسیح ہون دا اقرار کرے گا تے او عبادت خانے وچوں کڈھ دتا جائے گا۔ ²³۲۳۔ ایس واسطے ماں پئیو نے کہیا کہ " او بالغ جوان اے اوہدے کولوں پُوچھو "۔²⁴۲۴۔ اوناں نے اوس بندے نوں جہیڑا انا سی دوبارہ بُلا کے کہیا،" رب دی وڈیائ کر۔اسی تے ایہ جاندے آں کہ ایہ آدمی گناہگار اے "۔ ²⁵۲۵۔ اونے جواب دتا، " مینوں نہیں پتہ کہ او گناہگار اے یا نہیں۔ اک گل دا مینوں پتہ اے کہ میں انا ساں تے ہُن ویکھنا واں "۔²⁶۲۶۔ فیر اوناں نے اونوں کہیا، " اونے تیرے نال کی کیتا سی؟ کیویں تیریاں اکھاں کھولیاں سن "۔ ²⁷۲۷۔ اونے اوناں نوں جواب دتا، " میں تے توانوں دس چُکیا واں پر تُسی نہیں سُندے۔ دوبارہ کیوں سُننا چاہندے او؟ " کتے تُسی وی اوہدے شاگرد تے نہیں بننا؟ بننا چاہندے او؟"²⁸۲۸۔ او اونوں بُرا پھلا کہہ کے کہن لگے، " تُوں ای اوہدا شاگرد بن۔ اسی تے موسی دے شاگرد آں ۔ ²⁹۲۹۔ سانوں پتہ اے کہ خُدا نے موسی نال کلام کیتا سی پر ایس بندے نوں نہیں جاندے کہ کتھوں دا اے؟"³⁰۳۰۔ اوس بندے نے جواب وچ کہیا کہ، "عجیب گل اے کہ تُسی نہیں جاندے کہ او کتھوں دا اے؟ حالانکہ اونے میریاں اکھیاں کھولیاں نے "۔ ³¹۳۱۔ سانوں پتہ اے پئی خُدا گناہگاراں دی نہیں سُندا پر اگر کوئی خُدا پرست ہووے تے اوہدی مرضی تے چلے تے او اوہدی سُندا اے۔³²۳۲۔ دُنیا دے شروع توں کدی سُنن وچ نہیں آیا کہ کسے نے پیدائشی انے دیاں اکھاں کھولیاں ہون۔ ³³۳۳۔ جے ایہ بندہ خُدا ولوں نہ ہوندا تے کجھ وی نہ کر سکدا "۔ ³⁴۳۴۔ اوناں نے جواب وچ اونوں کہیا، " تُوں تے سرے توں ای گناہ وچ پیدا ہویا ایں تے تُوں سانوں سکھا ویں گا؟ " تے اوناں نے اونوں بار کڈھ دتا۔³⁵۳۵۔ یُسوع نے سُنیا کہ اونوں عبادت خانے وچوں بار کڈھ دتا وے تے اونوں لبھ کے اونوں پوچھیا پئی "توں ابن آدم تے ایمان لیانا ایں "۔ ³⁶۳۶۔ اونے جواب دتا کہ " اے مالک، او کون اےجدے تے میں ایمان لیاواں؟ " ³⁷۳۷۔ یُسوع نے اونوں کہیا، " تُوں اونوں ویکھ لیا اے تے جہیڑا تیرے نال گلاں کر دا پیا اے اوہی اے "۔ ³⁸۳۸۔ اونے کہیا، " اے خُداوند میں ایمان لیانا واں" تے اونے اونوں سجدہ کیتا۔³⁹۳۹۔ یُسوع نے کہیا کہ، " میں دُنیا وچ عوالت کرن واسطے آیا واں تاں جو جہیڑے نہیں ویکھدے او ویکھ سکن تے جہیڑے ویکھدے نے او انے ہو جان "۔ ⁴⁰۴۰۔ جہیڑے فریسی اوہدے نال سن، ایہ گلاں سُن کے اونوں پُچھیا، " کی اسی وی انے آں؟" ⁴¹۴۱۔ یُسوع نے اوناں نوں آکھیا، " جے تُسی انے ہوندے تےتواڈے وچ گناہ نہ ہوندا۔ پر ہُن کہندے او اسی ویکھدے آں، ایس لئی تواڈا گناہ قائم اے "۔

10¹۱۔ میں توانوں سچ سچ کہندا واں کہ جو کوئی وی دروازے توں بھیڈ خانے وچ داخل نہیں ہوندا بلکہ او ہور کسی طرفوں چڑھ جاندا اے، تے او چور تے ڈاکو اے۔ ²۲۔ پر جہیڑا دروازے وچوں دی آوندا اے او بھیڈاں دا چرواہا اے۔³۳۔ اوہدے لئی دربان دروازہ کھول دیندا اے تے بھیڈاں اوہدی آواز سُندیاں نے تے او اپنی بھیڈاں نوں ناواں نال بُلا کے باہر لے جاندا اے۔ ⁴۴۔ جدوں او ساریاں بھیڈاں نوں باہر کڈھ لیندا اے تے او اوناں دے اگے اگے چل دا اے تے بھیڈاں پچھے پچھے چل دیاں جاندیاں نے۔ ایس لئی کیوں جو او اوہدی آواز پچھان دیاں نے۔⁵۵۔ پر او کسے پرائے بندے دے پچھے نہ جان گئیاں بلکہ اوہدے توں دور پجن گئیاں کیوں جو او غیراں دی آواز نوں نہیں پچھان دیاں "۔ ⁶۶۔ یُسوع نےایہ تمثیل اوناں نوں دسی پر او نہ سمجھے کہ ایہ کیڑیاں گلاں نے جہیڑیاں ایہ ساڈے نال کر دا اے .⁷۷۔ فیر یُسوع نے اوناں نوں کہیا، " میں توانوں سچ سچ کہینا واں کہ بھیڈاں دا دروازہ میں واں۔ ⁸۸۔ جنے میرے توں پہلاں آئے او چور تے ڈاکو نے۔ پر بھیڈاں نے وی اوناں دی نہ سُنی۔⁹۹۔ دروازہ میں واں۔ جو کوئی میرے وچوں دی داخل ہووے گا او نجات پائے گا۔ او اندر بار جاوے گا تے چارا پائے گا۔ ¹⁰۱۰۔ چور وی نہیں آوندا جدوں تیکر او چوری نہ کرے، مارے تے برباد نہ کرے۔ میں ایس لئی آیا واں کہ او زندگی پان تے کثرت نال پان۔¹¹۱۱۔ چنگا چرواہا میں واں۔ چنگا چرواہا اپنی بھیڈاں لئی جان وی دے دیندا اے۔ ¹²۱۲۔ مزدور جہیڑا چرواہا وے نہ بھیڈاں دا مالک اے، بھیڑیے نوں آوندا ویکھ کے بھیڈاں نوں چھڈ کے دوڑ جاندا اے تے بھیڑیا اوناں نوں پھڑ کے اوناں نوں پراگندہ کر دا اے۔ ¹³۱۳۔ او ایس لئی دوڑ جاندا اے کہ او مزدور اے تے اونوں بھیڈاں دی کوئی فکر نہیں۔¹⁴۱۴۔ میں اک چنگا چرواہا واں۔ میں اپنی بھیڈاں نوں جاندا واں تے او مینوں جاندیاں نے۔ ¹⁵۱۵۔ باپ مینوں جاندا اے تے میں باپ نوں جاندا واں۔ تے میں اپنی بھیڈاں واسطے جان وی دے سکناں واں۔ ¹⁶۱۶۔ میریاں ہور وی بھیڈاں نے جہیڑیاں ایس بھیڈ خانے دیاں نہیں۔ مینوں اوناں نوں وی لیانا ضروری اے، تے او میری آواز سُندیاں نے تاں جو فیر اک ای چرواہا تے اک ای گلہ ہووے گا۔¹⁷۱۷۔ ایسے واسطے باپ مینوں پیار کردا اے کیوں جو میں اپنی جان دینا واں تاں جو اونوں فیر لے سکاں۔ ¹⁸۱۸۔ کوئی میرے کولوں کھو نہیں سکدا بلکہ میں اونوں آپ ای دے دینا واں۔ مینوں اونوں دین دا وی اختیار اے تے اونوں فیر لین دا وی اختیار اے۔ اے حُکم میرے باپ ولوں مینوں ملیا اے "۔¹⁹۱۹۔ اینا گلاں دی وجہ نال یہودیاں وچ فیر اختلاف پیدا ہو گیا۔ ²⁰۲۰۔ اوناں وچوں کافی کہن لگے پئی "ایدے وچ تے بد رُوح اے تے ایہ پاگل اے۔ تُسی اوہدی کیوں سُن دے او "۔ ²¹۲۱۔ تے ہوراں نے کہیا، " ایہ ایہو جئے بندے دیاں گلاں نہیں جدے وچ بد رُوح ہووے۔ کی کدی بد رُوح انے دیاں اکھاں کھول سکدی اے؟"²²۲۲۔ یروشیلم وچ عید تمجید ہوئی۔ ²³۲۳۔ جاڑے دا موسم سی تے یُسوع ہیکل دے اندر سلیمانی برامدے وچ چہل ریا سی۔ ²⁴۲۴۔ فیر یہودیاں نے اونوں گھیرا پا لیا تے اکھیا، " تُوں کدوں تک سانوں شک وچ رکھیں گا؟ جے تُوں مسیح ایں تے تُوں سانوں کھُل کے دس "۔²⁵۲۵۔ یُسوع نے اوناں نوں جواب دتا کہ " میں توانوں دسیا اے پر تُسی یقین نہیں کر دے او۔ جہیڑا کم میں اپنے پئیو دے ناں تے کرناں واں اے اوہو میری گواہی نے۔ ²⁶۲۶۔ تُسی ایس لئی میرا یقین نہیں کر دے کیوں جو تُسی میریاں بھیڈاں وچوں نہیں۔²⁷۲۷۔ میریاں بھیڈاں میری آواز سُن دیاں نے, تے میں اوناں نوں جاندا واں, تے او میرے پچھے پچھے آوندیاں نے۔ ²⁸۲۸۔ میں اوناں نوں ہمیشہ دی زندگی بخشنا واں تے او کدی وی نہ مرن گئیاں , تے کوئی وی اوناں نوں میرے ہتھوں کھو نہیں سکدا۔²⁹۲۹۔ میرا پئیو، جنے اوناں نوں مینوں دتا اے ساریاں توں وڈا اے، تے کسے دی ہمت نہیں کہ او پئیو دے ہتھوں اوناں نوں کھو لیے۔ ³⁰۳۰۔ میں تے پئیو اک آں "۔ ³¹۳۱۔ فیر یہودیاں نے اونوں مارن لئی دوبارہ پتھر چُک لیے۔³²۳۲۔ یُسوع نے اوناں نوں جواب دتا، مِیں تے توانوں اپنے پئیو دے بتھیرے چنگے کم وکھائے نے۔ اونوں وچوں کہیڑے کم دے سبب مینوں پتھر مار دے او؟ ³³۳۳۔ یہودیاں نے اونوں جواب دتا، اسی تینوں چنگے کماں دی وجہ نال پتھر نہیں مار رہے آں، بلکہ کفر دے سبب، کیوں جو تُوں انسان ایں تے اپنے آپ نوں خُدا بنانا ایں۔³⁴۳۴۔ یُسوع نے اوناں نوں جواب دتا، کی تواڈی شریعت وچ نہیں لکھیا، کہ میں کہیا اے، تُسی خُدا او؟ ³⁵۳۵۔ جے اونے اوناں نوں خُدا کہیا جناں نال خُدا نے کلام کیتا [تے کتاب مقدس کدے جھوٹی نہیں ہو سکدی] ³⁶۳۶۔ تُسی اوناں دے بارے کی کہندے او جناں نوں باپ نے مقدس کر کے دُنیا وچ بھیجیا اے۔ تُسی کفر کہندے او کیوں جو میں آکھیا اے کہ میں رب دا پُتر آں۔³⁷۳۷۔ جے اپنے پئیو دے کم نہیں کرنا واںتے تُسی میرا یقین نہ کرو۔ ³⁸۳۸۔ پر اگر میں کرنا واں تے بھاویں میرا یقین نہ کرو پر اونں کماں دا یقین کرو تاں جو تُسی جان سکو تے سجھ لئو کہ باپ میرے وچ اے تے میں باپ وچ۔ ³⁹۳۹۔ اوناں نے فیر اونوں پھڑن دی کوشش کیتی پر او اوناں دے ہتھاں وچوں نکل گیا۔⁴⁰۴۰۔ او فیر یردن دے پار اوس جگہ چلا گیا جتھے یُوحنا پہلاں بپتسمہ دیندا ہوندا سی تے او اوتھے ای رہیا۔ ⁴¹۴۱۔ بتھیرے لوکی اوہدے کول آئے تے اوناں نے کہیا، یُوحنا نے کوئی معجزہ نہیں وکھایا پر جہیڑیاں ساریاں گلاں ایس بندے دے حق وچ آکھیاں سن، او ساریاں سچیاں نے۔ ⁴²۴۲۔ تے اوتھے بتھیرے اوہدے اُتے ایمان لے ائے۔

11¹۱۔ مریم تے اوہدی بہن مارتھا دے پنڈ بیت عنیاہ تھوں لعزر نامی اک بندہ بیمار سی۔ ²۲۔ ایہ اوہی مریم اے جنہیں خُداوند یُسوع مسیح نوں عطر لایا سی تے اپنے والاں نال اوہدے پیر پُونجے سن، اوہدا پرا بیمار سی۔³۳۔ اوناں دوناں بہناں نے اونوں سُنیا بھیجیا کہ " اے خُداوند، ویکھ جنوں توں عزیز رکھدا ایں، او بیمار اے"۔ ⁴۴۔ یُسوع نے ایہ سُن کے کہیا، "اے بیماری موت دی نہیں بلکہ خُداوند دے جلال واسطے اے تاں جو اوہدے وسیلے خُدا دے بیٹے دا جلال ظاہر ہووے "۔⁵۵۔ یُسوع، مارتھا تے اوہدی بہن تے لعزر نال محبت رکھدا سی۔ ⁶۶۔ جدوں اونے سُنیا پئی لعزر بیمار اے تے جس تھاں رہندا پیا سی اوتھے دو دن ہور رہیا۔ ⁷۷۔ فیر اوہدے بعد شاگرداں نوں آکھیا کہ " آئو یہودیہ نوں چلئیے "۔⁸۸۔ شاگرداں نے کہیا، " اے ربی، ایس ویلے یہودی تینوں سنگسار کرنا چاہندے نے تے تُوں فیر اوتھے ای جا رہیا ویں"۔ ⁹۹۔ یُسوع نے جواب دتا، " کیوں دن وچ بارہ گھنٹے روشنی دے نہیں ہوندے؟ تے جے کوئی دن ویلے ٹُردا اے تے ٹھوکر نہیں کھانداکیوں جو او دُنیا دی روشنی ویندا اے۔¹⁰۱۰۔ پر جے کوئی رات نوں ٹُرے تے ٹھیڈا کھاندا اے کیوں جو اوہدے وچ روشنی نہیں ہوندی "۔ ¹¹۱۱۔ اونے ایہ گلاں کہیاں تے اوس دے بعد اوناں نوں کہن لگا کہ, " ساڈا یار لعزر سُو گیا اے پر میں جانا واں تاں جو اونوں سُتے ہوئے نوں جگاواں "۔¹²۱۲۔ تد شاگرداں نے اونوں کہیا، " اے خُداوند، جے سُو گیا اے تے بچ جاوے گا "۔ ¹³۱۳۔ یُسوع نے تے اوہدی موت دی بابت کہیا سی پر او سمجھے کہ آرام دی نیند دے بارے وچ کہندا وے۔ ¹⁴۱۴۔ یُسوع نے اوناں نوں صاف دسیا کہ، " لعزر مر گیا اے ۔¹⁵۱۵۔ تے میں تواڈے سبب توں خوش آں کہ اوتھے نہیں ساں تاں جو تُسی ایمان لیائو۔ آئو، اسی اوہدے کول چلئیے "۔ ¹⁶۱۶۔ تُوما جنوں توام کہندے سن اپنے نال دے شاگرداں نوں کہیا، " آئو، اسی وی چلئیے تاں جو یُسوع نال اسی وی مر جائیے "۔¹⁷۱۷۔ تد یُسوع نوں آ کے پتہ چلیا پئی اونوں قبر وچ رکھیاں چار دن لنگ گئے نے۔ ¹⁸۱۸۔ بیت عنیاہ یروشلیم دے نیڑے تقریبا" دو میل دے پینڈے تے سی۔ ¹⁹۱۹۔ تے بتھیرے یہودی مارتھا تے مریم نوں اوہدے پرا ولوں تسلی دین ائے سن۔ ²⁰۲۰۔ مارتھا یُسوع دے آن دی خبر سُن کےاونوں ملن گئی پر مریم گھر وچ ای بیٹھی رہی۔²¹۲۱۔ مارتھا نے یُسوع نوں کہیا، "اے مالک، جے تُوں ایتھے ہُندا تے میرا پرا کدی نہ مر دا ۔ ²²۲۲۔ پر ہُن وی مینوں پتہ اے کہ جو کجھ وی تُوں خُدا کولوں منگیں گا او تینوں دے دے گا "۔ ²³۲۳۔ یُسوع نے انوں کہیا کہ، " تیرا پرا دوبارہ جی اُٹھے گا "۔²⁴۲۴۔ مارتھا نے کہیا، "مینوں پتہ اے کہ قیامت دے دن او جی اُٹھے گا "۔ ²⁵۲۵۔ یُسوع نے کہیا، " قیامت تے زندگی تے میں واں۔ جہیڑا وی میرے اُتے ایمان لیاندا اے، او مر وی جائے تے تاں وی زندہ رہوے گا۔ ²⁶۲۶۔ تے جو کوئی وی زندہ اے او میرے آتے ایمان رکھدا اے تے او کدی وی نہیں مریگا۔ کی تُوں ایس تے ایمان رکھنی ایں؟"²⁷۲۷۔ اونے اونوں کہیا، " اے خُداوند میں ایمان لیا چُکی آں کہ تُوں مسیح ایں، خُدا دا پُتر، جنے دُنیا وچ آوناں سی، تویں ایں "۔ ²⁸۲۸۔ ایہ کہہ کے او چلی گئی تے حولے نال اپنی بہن مریم نوں بُلا کے کہیا، کہ اُستاد ایتھے ای اے تے تینوں سدا دا اے۔ ²⁹۲۹۔ او سُندے ای چھیتی نال اُٹھ کے اوہدے ول گئی۔³⁰۳۰۔ ہجے یُسوع پنڈ وچ نہیں پہچیا سی بلکہ اوسے ای تھاں تے سی جتھے مارتھا اونوں ملی سی۔ ³¹۳۱۔ تد جہیڑے یہودی اوہدے کول اوس گھر دے وچ سن تے تسلی دیندے سن، ایہ ویکھ کے کہ مریم چھیتی نال اُٹھ کے باہر چلی گئی، ایس خیال نال اوہدے پچھے گئے پئی کتھے او قبر اُتے رون جا رہی اے۔ ³²۳۲۔ جدوں مریم اوس تھاں پہنچی جتھے یُسوع سی ، اونوں ویکھ کے اوہدے پیراں وچ ڈگ پئی تے اونوں کہن لگی کہ " اے خداوند، جے تُوں ایتھے ہوندا تے میرا پرا نہ مر دا "۔³³۳۳۔ یُسوع نے جدوں اونوں، تے جہیڑے یہودی اوہدے نال سن، روندیاں ویکھیا، تے او اپنے دل وچ بڑا رنجیدہ ہویا تے گھبرایا۔ ³⁴۳۴۔ اونے کہیا، " تُساں اونوں کتھے رکھیا اے؟" اوناں نے کہیا، " اے خُداوند، چل کے ویکھ لے "۔ ³⁵۳۵۔ یُسوع رون لگ گیا،³⁶۳۶۔ فیر یہودیاں نے کہیا، " ویکھو، او اینوں کناں پیارا سی "۔ ³⁷۳۷۔ پر اوناں وچوں کجھ نے کہیا، کہ " اے بندہ، جنے انے دیاں اکھیاں کھولیاں سن، اینا نہ کر سکیا کہ اے بندہ نہ مر دا "۔³⁸۳۸۔ یُسوع فیر اپنے دل وچ بڑا رنجیدہ ہو کے قبر اُتے آیا۔ او اک غار سی تے اوہدے اُتے پتھر رکھیا ہویا سی۔ ³⁹۳۹۔ یُسوع نے کہیا، " پتھر نوں ہٹائو "۔ اوس مرے ہوئے بندے دی بہن مریم نے کہیا، " اے خُداوند، اوہدے وچوں تے ہُن بدبُو آون لگ گئی اے۔ کیوں جو اونوں مرے ہوے چار دن ہو گئے نے "۔ ⁴⁰۴۰۔ یُسوع نے کہیا، " کی میں تینوں نہیں سی کہیا کہ تُوں ایمان لے آئیں گی تے تُوں خُدا دا جلال ویکھیں گی؟"⁴¹۴۱۔ فیر اوناں نے اوس پتھر نوں ہٹا دتا۔ تد یُسوع نے اپنیاں اکھاں اُتے اُٹھا کے کہیا، " اے باپ، میں تیرا شکر کردا آں کہ تُوں میری سُن لئی اے۔ ⁴²۴۲۔ تے ایہ مینوں پتہ سی کہ تُوں ہمیشہ میری سُندا ایں پر اینا لوکاں دے لئی جہیڑے آلے دوالے کھلوتے نے، میں کہیا سی تاں جو او ایمان لیان کہ تُوں ای مینوں بھیجیا اے "۔⁴³۴۳۔ ایہ کہن توں بعد اونے اُوچی آواز وچ کہیا، "اے لعزر، نکل آ "۔ ⁴⁴۴۴۔ جو مر گیا سی او کفن وچوں ہتھ پیر بنے ہوئے نکل آیا۔تے اوہدا منہ کپڑے نال ولیٹیا ہویا سی۔ یُسوع نے اوناں نوں کہیا، کہ "اینوں کھولو تے جان دو"۔⁴⁵۴۵۔ ایدے بعد بتھیرے یہودی جہیڑے مریم کول آئے سن، او یُسوع دے کم ویکھ کے اوہدے اُتے ایمان لے آئے۔ ⁴⁶۴۶۔ پر اوناں وچوں کئی فریسیاں کول گئے تے جا کے یُسوع دے کماں دی خبر دتی۔⁴⁷۴۷۔ فیر سردار کاہناں نے پنچائیت دے لوکاں نوں اکٹھے کیتا تے کہیا، "اسی کرن کی ڈہے آں؟اے بندہ بڑے معجزے وکھاندا اے۔ ⁴⁸۴۸۔ جے اسی اینوں اینج ای چھڈ دتا تے سارے لوکی ایدے اُتے ایمان لے آون گے۔ تے رُومی آ کے ساڈی جگہ تے قوم، دوناں تے قبضہ کر لین گے "۔⁴⁹۴۹۔ تے اوناں وچوں کائفا نامی اک بندہ جہیڑا اوس سال سردار کاہن سی، اوناں نوں کہن لگا،" تُسی کجھ نہیں جاندے۔ ⁵⁰۵۰ تے تُسی سوچ دے نہیں ہو کہ تواڈے لئی بہتر اے کہ اک آدمی ساری اُمت واسطے مرے نہ کہ ساری قوم ہلاک ہووے "۔⁵¹۵۱۔ پر ایہ اونے اپنے ولوں نہیں کہیا سی کیوں جو اوس سال سردار کاہن ہون دی حیثیت نال نبوت کیتی کہ " یُسوع اوس قوم واسطے مرے گا۔ ⁵²۵۲۔ تے نہ صرف اوس قوم واسطے بلکہ ایس واسطے وی کہ خُدا دے تتر بتر ہوئے فرزنداں نوں جمع کر کے اک کر دے "۔ ⁵³۵۳۔ فیر اوسے دن توں یُسوع نوں مار دین دا منصوبہ بنان لگ پئے۔⁵⁴۵۴۔ فیر یُسوع یہودیاں وچ کھلے عام نہ پھریا بلکہ اوس توں بعد نیڑے دے اک افرا ئیم نامی علاقے، جہیڑا بیابان دے لاگے سی، نوں چلا گیا تے اپنے شاگرداں دے نال اوتھے ای رہن لگ گیا۔ ⁵⁵۵۵۔ یہودیاں دی عید فسح نزدیک سی تے بہت سارے لوکی فسح توں پہلاں علاقے وچوں یروشلیم ول گئے تاں جو اپنے آپ نوں پاک کرن۔⁵⁶۵۶۔ تد او یُسوع نوں لبھن لگے تے ہیکل وچ کھلو کے آپس وچ کہن لگے کہ، " تواڈا کی خیال اے؟ کی او عید وچ نہیں آوے گا؟ " ⁵⁷۵۷۔ تے سردار کاہناں تے فریسیاں نے حکم دے رکھیا سی کہ جے کسے نوں وی پتہ لگے کہ یُسوع کتھے اے تے خبر دین, تاں جو اونوں پھڑ لیا جائے۔

12¹۱۔ فیر یُسوع فسح توں چھ دن پہلے بیت عنیاہ وچ آیا جتھے لعزر سی۔ جنوں یُسوع نے مُردیاں وچوں زندہ کیتا سی۔ ²۲۔ اوتھے اوناں نے اوہدے واسطے شام دا کھانا تیار کیتا تے مارتھا خدمت کردی سی۔ پر لعزر اوناں وچوں سی جہیڑے اوہدے نال کھانا کھان بیٹھے سن۔ ³۳۔ فیر مریم نے آدھ سیر جٹا ماسی دا عطر لے کے یُسوع دے پیراں اُتے لایا تے اپنے والاں نال پُونجیا، تے گھر عطر دی خوشُبو نال مہک گیا۔⁴۴۔ پر اوہدے شاگرداں وچوں اک بندہ جدا ناں یہوداہ اسکریُوتی سی، جہیڑا اوہنوں پھڑان والا سی، کہن لگا، ⁵۵۔ " ایہ عطر ۳۰۰ دینار وچ ویچ کے غریباں نوں کیوں نہیں دتا گیا؟" ⁶۶۔ اونے ایہ, ایس لئی نہیں کہیا سی کہ اونوں غریباں دی فکر سی, بلکہ ایس لئی کہ او چور سی. تےکیونکہ اوہدے کول اوناں دی پیسے دی تھیلی رہندی سی۔اوہدے وچ جو کجھ پیندا سی او اوہدے وچوں کڈھ لیندا سی۔⁷۷۔ تد یُسوع نے کہیا کہ، " اونوں ایہ عطر میرے دفن دے دن لئی رکھن دے۔ ⁸۸۔ کیونکہ غریب غُربا تے ہمیشہ تواڈے نال نے پر میں ہمیشہ تواڈے نال نہیں رواں گا "۔⁹۹۔ تد یہودیاں وچوں, عوام ایہ پتہ کر کے, کہ او اوتھے ای ہے، او نہ صرف یُسوع دے سبب توں اوتھے آئے بلکہ ایس لئی کہ لعزر نوں ویکھن، جنوں اونے مُردیاں وچوں زندہ کیتا سی۔ ¹⁰۱۰۔ پر سردار کاہناں نے مشورہ کیتا کہ لعزر نوں وی مار دینے آں۔ ¹¹۱۱۔ کیوں جو اوہدی وجہ نال چوکھے یہودی چلے گئے تے یُسوع تے ایمان لے آئے۔¹²۱۲۔ دوجے دن بہت سارے لوکی جہیڑے عید واسطے آئے سن، ایہ سُن کے کہ یُسوع یروشلیم وچ آوندا پیا اے، ¹³۱۳۔ کھجور دیاں ٹہنیاں لئیاں تے اوہدے استقبال نوں نکل کے شور مچان لگے کہ " ہو شعنا، مبارک اے او جہیڑا خُداوند دے ناں تے آندا اے تے اسرائیل دا بادشاہ اے "۔¹⁴۱۴۔ جدوں یُسوع نوں گدھے دا بچہ ملیا تے او اوہدے تے سوار ہویا۔ جیویں لکھیا اے۔ ¹⁵۱۵۔ " اے صیُیون دی بیٹی نہ ڈر۔ ویکھ تیرا بادشاہ گدھے دے بچے تے بھہ کے آندا اے "۔¹⁶۱۶۔ اوہدے شاگرد پہلاں تے ایہ گلاں نہ سمجھے پر جدوں یُسوع اپنے جلال نوں پہنچیا، تے اوناں نوں یاد آیا کہ اے گلاں اوہدے حق وچ لکھیاں ہوئیاں سن۔ لوکاں نے اوہدے نال ایہ سلوک کیتا سی۔¹⁷۱۷۔ تد اوناں لوکاں نے گواہی دتی، جہیڑے اوس ویلے اوہدے نال سن جدوں لعزر نوں قبر وچوں باہر بُلایا، تے اونوں مُردیاں وچوں زندہ کیتا۔ ¹⁸۱۸۔ ایسے لئی لوکی اوہدے استقبال لئی نکلے۔ اوناں سُنیا سی کہ اونے ایہ معجزہ وکھایا اے۔ ¹⁹۱۹۔ تاں فریسیاں نے آپس وچ کہیا، " سوچو ، تواڈے کولوں کجھ وی نہیں ہون ڈیا۔ ویکھو، سارا جگ اوہدا پیروکار ہو چلیا اے "۔²⁰۲۰۔ جہیڑے لوکی عید تے پرستش کرن آئے سن، اوناں وچوں کئی یُونانی وی سن۔ ²¹۲۱۔ تاں اوناں نے فلپس کول آ کے، جہیڑا بیت صیدا گلیل دا رہن والا سی، اوہدی منت کیتی کہ "جناب، اسی یُسوع نوں ویکھنا چاہندے آں "۔ ²²۲۲۔ فلپس نے آ کے اندریاس نوں کہیا۔ فیر اندریاس تے فلپس نے آ کے یُسوع نوں خبر دتی.²³۲۳۔ یُسوع نے جواب وچ اوناں نوں کہیا،" او ویلا آ گیا اے کہ ابن آدم جلال پائے "۔ ²⁴۲۴۔ میں توانوں سچ سچ کہندا آں کہ " جدوں تک کنک دا دانہ زمین وچ ڈگ کے مر نہیں جاندا، کلا ای رہندا اے, پر جدوں مر جاندا اے تے او بہت سارا پھل لیوندا اے۔²⁵۲۵۔ جہیڑا اپنی جان نوں عزیز رکھدا اے او اونوں کھو دیندا اے۔ تے جہیڑا دُنیا وچ اپنی جان نال عداوت رکھدا اے, او اونوں ہمیشہ دی زندگی واسطے محفوظ رکھے گا۔ ²⁶۲۶۔ جے کوئی بندہ میری خدمت کرے تے میرے پچھے آوے، او جتھے میں واں اوتھے میرا خادم وی ہووے گا۔ جے کوئی میری خدمت کرے گا تے باپ اوہدی عزت کرے گا۔ ہُن میری جان گھبراندی پئی اے۔²⁷۲۷۔ فیر میں کی کواں؟ اے باپ، مینوں ایس گھڑی توں بچا۔ پر میں ایسے سبب نال میں ایس گھڑی تک پہنچیا واں۔ ²⁸۲۸۔ اے باپ، اپنے ناں نوں جلال دے "۔ فیر آسمان توں آواز آئی کہ " میں اونوں جلال دتا اے تے فیر وی دواں گا "۔ ²⁹۲۹۔ جہیڑے لوکی اوتھے کھلوتے سُن رہے سن، اوناں نے کہیا، " بدل گرجیا اے" دوسریاں نے کہیا، " فرشتے نے اوہدے نال گل کیتی اے "۔³⁰۳۰۔ یُسوع نے کہیا، " ایہ آواز میرے لئی نہیں تواڈے واسطے آئی اے۔ ³¹۳۱۔ ہُن دُنیا دی عدالت کیتی جاندی اے۔ ہُن دُنیا دا سردار کڈھ دتا جاوے گا ۔³²۳۲۔ میں زمین توں آُچے تے چڑھایا جاواں گا۔ تے ساریاں نوں اپنے کول کھچ لوانگا "۔ ³³۳۳۔ اونے ایس گل ول اشارہ کیتا کہ میں کہیڑی موت توں مرن والا آں۔³⁴۳۴۔ لوکاں نے اونوں جواب دتا، " اساں شریعت دی ایہ گل سُنی اے کہ مسیح ابد تک رہیگا۔ فیر تُوں کیوں کر کہنا ویں کہ ابن آدم دا اُچے تے چڑھایا جانا ضرور اے؟ ایہ ابن آدم کون اے؟" ³⁵۳۵۔ ایدے تے یُسوع نے اوناں نوں کہیا، " تھوڑی ہور دیر تک نُور تواڈے درمیان اے۔ جدوں تک نُور تواڈے نال اے، چل دے جائو۔ ایہ نہ ہووے پئِ ہنیرا توانوں آ لوے۔ تے جہیڑا ہنیرے وچ چلدا اے او نہیں جاندا کہ کدھر جاندا اے۔ ³⁶۳۶۔ جدوں تک نُور تواڈے نال اے نُور اُتے ایمان لیائو تاں جو نُور دے فرزند بنو "۔ یُسوع ایہ گلاں کر کے چلا گیا تے اوناں کولوں اپنے آپ نوں چُھپایا۔³⁷۳۷۔ حالانکہ یُسوع نے اوناں دے سامنے اینے معجزے وکھائے، فیر وی او اوس تے ایمان نہ لیائے۔ ³⁸۳۸۔ تاں جو یسعیاہ بنی دا کلام پُورا ہووے جہیڑا اونے کہیا کہ،" اے خُداوند، ساڈے کلام دا کنے یقین کیتا وے؟ تے خُدا وند دا ہتھ کس تے ظاہر ہویا وے؟³⁹۳۹۔ ایس سبب نال او ایمان نہ لیا سکے کیوں جو یسعیاہ نے فیر کہیا اے، ⁴⁰۴۰۔ اونے اوناں دیاں اکھاں نوں انا تے اوناں دے دل نوں سخت کر دتا اے۔ انج نہ ہو جاوے کہ او اکھاں توں ویکھن تے دل توں سمجھ لین تے رُجوع کرن۔ تے میں اوناں نوں شفا دیاں"۔⁴¹۴۱۔ یسعیاہ نے ایہ گلاں ایس لئی کہئیاں سن کیوں جو اونے اوہدا جلال ویکھیا سی۔ تے اونے اوہدے ای بارے کلام کیتا۔ ⁴²۴۲۔ فیر وی سرداراں وچوں بتھیرے یُسوع اُتے ایمان لیائے پر فریسیاں دے سبب نال اقرار نہ کر دے سن تاں جو او عبادت خانے وچوں کڈھ نہ دتے جان۔ ⁴³۴۳۔ کیوں جو خُدا کولوں عزت حاصل کرن دی بجائے انسان توں عزت حاصل کرنا چاہندے سن۔⁴⁴۴۴۔ یُسوع نے اُچی آواز وچ کہیا، " کہ جو میرے تے ایمان لیندا اے او میرے تے نہیں بلکہ میرے بھیجن والے تے ایمان لیندا وے۔ ⁴⁵۴۵۔ تے جہیڑا مینوں ویکھدا اے او میرے بھیجن والے نوں ویکھدا اے۔⁴⁶۴۶۔ میں نُور ہو کے دُنیا وچ آیا واں تاں جو کوئی میرے تے ایمان لیائے، ہنیرے وچ نہ رہے۔ ⁴⁷۴۷۔ جے کوئی میریاں گلاں سُن کے اوناں تے عمل نہ کرے تے مین اونوں مُجرم نہیں ٹھہراوندا۔ کیوں جو میں دُنیا نوں مُجرم ٹھہراون نہیں بلکہ دُنیا نوں نجات دین آیا واں۔⁴⁸۴۸۔ جو مینوں نہیں مندا او میریاں گلاں نوں قبول نہیں کر دا. اوہدا اک مُجرم ٹھہران والا ہے یعنی جو کلام میں کیتا اے، آخری دن اوہی کلام اونوں مُجرم ٹھہرا ئے گا۔ ⁴⁹۴۹۔ کیوں جو میں کجھ وی اپنے ولوں نہیں کہیا بلکہ باپ جنے مینوں بھیجیا اے اونے ای مینوں حُکم دتا اے کہ کی آکھاں تے کی بولاں۔ ⁵⁰۵۰۔ تے میں جاندا واں کہ اوہدا حُکم ہمیشہ دی زندگی اے۔ ایس لئی جو کجھ میں کہنا واں، جیویں باپ نے مینوں دسیا اے اوسے طرح میں کہنا واں۔

13¹۱۔ عیدِ فسح توں پہلاں جدوں یُسوع نوں پتہ لگ گیا پئی میرا وقت آ پہنچیا اے کہ دُنیا توں رُخصت ہو کے باپ دے کول چلا جاواں تے اپنے اوناں لوکاں نال جہیڑے دُنیا وچ سن ، اوناں نال محبت رکھی تے آخر تیک محبت رکھدا رہیا۔ ²۲۔ ہُن ابلیس ، شمعون دے پُتر یہودا اسکر یوتی دے دل وچ پا چُکیا کہ اونوں شام دا کھانا کھان ویلے پکڑوائے۔³۳۔ یُسوع ایہ جان گیا سی کہ باپ نے ساریاں چیزاں اوہدے ہتھ وچ کر دیتاں نے تے او خُدا ولوں آیا اے تے خُدا ول ای واپس جانا اے۔ ⁴۴۔ او کھانا کھاندیاں اُٹھیا تے اپنا چوغہ اُتاریاتے تولیہ لے کے اپنے لک دے دوالے بنیا۔ ⁵۵۔ ایدے بعد اک پانڈے وچ پانی پا کے شاگرداں دے پیر دھون لگا تے لک دے دوالے بنے ہوئے تولئے نال پونجنا شروع کیتا۔⁶۶۔ فیر او شمعون پطرس کول آیا تے اونے اونوں کہیا، " خُداوند ،کی توں میرے پیر دھویں گا؟" ⁷۷۔ یُسوع نے جواب دتا کہ، " میں جو کجھ کر رہیا واں او توں نہیں جاندا پر بعد وچ سمجھے گا" ⁸۸۔ پطرس نے اونوں کہیا کہ ، " تو ں کدے وی میرے پیر نہیں دھو سکیں گا" ۔ یُسوع نے اونوں جواب وچ کہیا کہ، " جے میں تینوں نہ دھواں تے تُو ں میرے نال شریک نہیں"۔ ⁹۹۔ شمعون پطرس نے اونوں کہیا، " اے خداوند، میرے پیر ای نہیں بلکہ ہتھ تے سر وی دھو دے"۔¹⁰۱۰۔ یُسوع نے اونوں کہیا، " جہیڑا نہاتا ہووے اونوں پیراں دے سوا ہور کجھ دھون دی لوڑ نہیں۔ بلکہ پاک اے تے توں پاک ایں لیکن سارے نہیں"۔ ¹¹۱۱۔ کیوں جو او اپنے پکڑوان والے نوں جاندا سی ایس لئی کہیا کہ تُسی سارے پاک نہیں۔¹²۱۲۔ جدوں او ساریاں دے پیر دھو چُکیا تے اپنے کپڑے پا کے فیر بہھ گیا۔تے اوناں نوں کہیاکہ، " تُسی جاندے او کہ میں تواڈے نال کی کیتا؟ ¹³۱۳۔ تُسی مینوں اُستاد تے خُداوند کہندے او تے خوب کہندے او ، کیوں جو میں ،ہاں ¹⁴۱۴ جدوں میں خُداوند تے اُستاد ہو کے تواڈے پیر دھوئے نے، تے تُسی وی اک دوجے دے پیر دھویا کرو۔ ¹⁵۱۵۔ کیوں جو میں توانوں اک نمونہ وکھایا اےکہ جیویں میں تواڈے نال کیتا اے تُسی وی کیتا کرو۔¹⁶۱۶۔ میں توانوں سچ سچ کہنا واں کہ پئی نوکر اپنے مالک توں وڈا نہیں ہوندا تے نہ بھیجیا ہویا بھیجن والے تو وڈا ہوندا اے۔ ¹⁷۱۷۔ جے تُسی ایناں گلاں نوں جاندے او تے انج ای کردے ُ او تے تُسی مبارک او۔ ¹⁸۱۸۔ میں تواڈے ساریاں دی بابت نہیں کہندا۔ جناں نوں میں چُنیا اے اوناں نوں میں جاندا واں۔ پر ایہ ایس لئی اے پئی نوشتہ پورا ہووے۔کہ جہیڑا میری روٹی کھاندا اے اونے میرے اُتے لت چُکی ۔¹⁹۱۹۔ ہُن میں توانوں ہون توں پہلاں ای دسنا واں کہ جدوں ہو جائے تے تُسی ایمان لیاو کہ میں اوہو ای آں۔ ²⁰۲۰۔ میں توانوں سچ سچ کہنا واں پئی جو میرے بھیجن والے نوں قبول کردا اے او مینوں قبول کردا وے تے جہیڑا مینوں قبول کر دا اے میرے بھیجن والے نوں قبول کردا اے"۔²¹۲۱۔ ایہ گلاں کر کے یُسوع اپنے دل وچ گھبرایا تے ایہ گواہی دتی کہ ، " میں توانوں سچ کہنا واں کہ تواڈے وچوں اک بندہ مینوں پکڑوائے گا"۔ ²²۲۲۔ شاگرد اک دوجے ول ویکھن لگ گئےتے حیران ہوئے کہ او کون ہو سکدا اے۔²³۲۳۔ اوہدے شاگرداں وچوں جدے نال یُسوع بہت محبت کر دا سی ، او یُسوع دے سینے دے ول لگ کے بیٹھا سی۔ ²⁴۲۴۔ تاں شمعون پطرس نے اونوں اشارہ کر کے کہیا، "ایدے کولوں پُچھ ایہ کدے بارے کہہ رہیا اے" ²⁵۲۵۔ اونے اوسے طراں یُسوع دی چھاتی دا سہارا لے کے کہیا، " مالک او کون اے ؟ "²⁶۲۶۔ یُسوع نے جواب دتا کہ جنوں میں نوالہ ڈبو کے دواں گا، اوہی اے"۔ فیر اونے نوالہ ڈبویا تے لے کے شمعون اسکر یوتی دے پُتر یہوداہ نوں دے دتا۔ ²⁷۲۷۔ تے ایس نوالے دے بعد شیطان اوہدے وچ وس گیا۔ یُسوع نے اونوں آکھیا، توں جو کجھ کرنا ایں چھیتی کر لے"۔²⁸۲۸۔ مگر جہیڑے وی کھانا کھان بیٹھے سن اوناں وچوں کسے نوں ایہ پتہ نہ چلیا کہ اونے ایہ اونوں کیوں کہیا۔ ²⁹۲۹۔ کیوں جو یہوداہ دے کول تھیلی رہندی سی ایس واسطے کجھ نے ایہ سمجھیا پئی یُسوع اونوں ایہ کہہ رہیا اے کہ جو کجھ وی سانوں عید واسطے چاہیدا اےخرید لے یا یہ کہ محتاجاں نوں دے دے۔ ³⁰۳۰۔ تا ں او نوالہ لے کے چھیتی نال باہر چلا گیا۔تے ایہ رات دا وقت سی۔³¹۳۱۔ جدوں او باہر چلا گیا تے یُسوع نے کہیا کہ، " ابنِ آدم نے جلال پایا تے خُدا نے اوہدے وچ جلال پایا " ۔ ³²۳۲۔ تے خُدا وی اونوں اپنے وچ جلال دیوے گا۔بلکہ فی الفور، اوسے ویلے جلال دیوے گا۔ ³³۳۳۔ اے بشو، میں ہور تھوڑی دیر تواڈے نال واں۔ تُسی مینوں دھوندو گے تے جیویں میں یہودیاں نوں کہیا کہ جتھے میں جانا واں تُسی نہیں آ سکدے،۔ اونج ای میں توانوں وی کہنا واں۔³⁴۳۴۔ میں توانوں اک نواں حکم دینا واں پئی اک دوجے نال محبت رکھو ، جیویں میں تواڈے نال محبت رکھی۔ ³⁵۳۵۔ جے تُسی آپس وچ محبت رکھو گے تے توانوں سب جانن گے کہ تُسی میرے شاگرد او۔³⁶۳۶۔ شمعون پطرس نے اونوں کہیا، " اے خُداوند، توں کتھے جانا ایں؟ " یُسوع نے جواب دتا کہ جتھے میں جاناواں، ہُن توں میرے پچھے نہیں آ سکدا۔ پر بعد وچ میرے پچھے آویں گا " ۔ ³⁷۳۷۔ پطرس نے اونوں کہیا، " اے خُداوند، میں ہُن تیرے پچھے کیوں نہیں آ سکدا؟" میں تے تیرے لئی اپنی جان وی دے دواں گا" ³⁸۳۸۔ یُسوع نے جواب دتا، ، " کی توں میرے لئی اپنی جان وی دے دیویں گا؟ میں تینوں سچ سچ کہنا واں کہ کُکڑ اوناں تیکر بانگ نہیں دیوے گا جدوں تک توں تن واری میرا انکار نہ کر لیں گا"۔

14¹۱۔اپنے دِلاں نوں پریشان نہ کرو۔ تُسی خُدا تے یقین رکھدے او۔ میرے تے وی یقین رکھو۔ ²۲۔میرے پیو تے دے گھر وچ بہترے کمرے نیں ۔جے نہ ہُندے تے میں تانوں دَس دیندا۔ ایس لئی میں جاناں واں تاں جو تہاڈے لئی تھاں تیار کراں۔ ³۳۔تے جے مَیں جا کے تہاڈے لئی تھاں تیار کراں گا تے میں تہانوں آپ لین لئی واپس آواں گا تاکہ جِتھے میں ہوواں تُسی وی اوہدے ای ہووؤ۔⁴۴۔تُسی جانندے او کہ میں کتھے جانا واں۔ ⁵۵۔تُوما نے یسوع نوں آکھیا، مالک اسی نئیں جانندے کہ تُسی کِتھے جاندے او تے فیر سانوں راہ دا کینج پتہ لگے گا؟ ⁶۶۔یسوع نے اونوں کیا، راہ سچائی تے زندگی (حیاتی) میں آں، کوئی میرے باجوں پیو دے کول نئیں آ سکدا۔ ⁷۷۔جے تُسی مینوں جان لیا اے تے میرے پیو نوں وی جاندے او۔ ہن توں بعد تُسی اونوں جانندے او تے اونوں ویکھ لیا اے۔⁸۸۔فلپس نے یسوع نوں کِیا، مالک، سانو پیو وکھا دے تے سادے لئی اینا ای بڑا ہووے گا۔ ⁹۹۔یسوع نے اونوں کیہا، فلپس میں اپنے چِر توں تہاڈے نال آں تے توں مینوں ہجے وی نئیں جانندا؟ جس کِسے نے مینوں ویکھیا اے اونے پیو نوں ویکھیا اے۔ تُوں کیویں آکھنا ایں کہ پیو نُوں سانوں وکھا دے؟¹⁰۱۰۔کی تُسی یقین نئیں رکھدے کہ میں پیو وچ آں تے پیو میرے وچ اے؟ جیڑیاں گلاں میں تہانوں کہنا واں اپنے آختیار نال نئیں کہندا بلکہ پیو جیہڑا میرے اندر وسدا ات اہوی اپنا کم کردا اے۔ ¹¹۱۱۔میرا یقین کرو کہ میں پیو وچ آں تے پیو میرے وچ اے تے جے نئیں تے اوہدے کماں اُتے ای یقین کرو۔¹²۱۲۔میں تہانوں سچ سچ آکھناں واں کہ ج میرے تے یقین رکھدا اے میرے ورگے کم کرے گا تے کیوں جو میں پیو کول جاناں واں ایس لئی او ایناں توں وی وڈے کَم کرے گا۔ ¹³۱۳۔کو کجھ وی تُسی میرے ناں وچ منگو گے مَیں او کراں گا تاں جو پیو پُتر وچ جلال پاوے۔ ¹⁴۱۴۔جے تُسی میرے ناں وچ میتھوں کجھ منگو گے میں اوہ کراں گا۔¹⁵۱۵۔جے تُسی مینوں پیار کردے او تے فیر میرے حکماں نُوں منو گے۔ ¹⁶۱۶۔تے میں پیو کولوں دُعا کراں گا تے او تہانوں ایک ہور تسلی دین والا دیوے تاں جو او سدا تیک تہاڈے نال روَے۔ ¹⁷۱۷۔سچائی دی روح، دینا اونوں پا نئیں سکدے کیوں جو نہ اونوں جاندی اے تے نہ ای اونوں ویکھ سکدی اے۔ پر تُسی اونوں جاندے او کیوں جو او تہاڈے نال رہندا اے تے تہاڈے اندر ہووے گا۔¹⁸۱۸۔مَیں تہانوں یتیم نہ چھڈاں گا۔ میں تہاڈے کول واپس آواں گا۔ ¹⁹۱۹۔پر تھوڑی لوڑ لئی دنیا مینوں نہ ویکھے گی پَر تُسی مینوں ویکھو گے۔ کیونکہ میں جیناں واں تے تُسی وی جیو گے۔ ²⁰۲۰۔تے اوس دِن تُسی جانو گے کہ میں پیو وچ آں تے تُسی میرے وچ او تے میں تہاڈے وچ آں۔²¹۲۱۔جہدے کول میرے حکم نیں تے او اوناں نوں مندا اے او مینوں پیار کردا اے تے جیڑا مینوں پیار کردا اے میرا پیو اونوں پیار کرے گا۔ تے میں اونوں پیار کراں گا تے آپنا آپ اوہدے اُتے ظاہر کراں گا۔ ²²۲۲۔یہوداہ (جیہڑا سکر یوتی نئیں سی) نے یسوع نوں کیہا ’’کیوں تُوں اپنے آپ نوں سانوں وکھاویں گا پر دنیا نوں نئیں؟‘‘²³۲۳۔یسوع نے اونوں جواب چ کیہا، ’’جے کوئی مینوں پیار کرےگا او میریاں گلاں مَنے گا۔ میرا پیو اونوں پیار کرے گا تے اسی دونویں اوہدے کول آواں گے تے اوہدے نال ڈیرہ لاواں گے (اوہدے گھر چ رواں گے)۔ ²⁴۲۴۔جو کوئی مینوں پیار نئیں کردا او میریاں گَلاں نئیں مندا۔ جو گلاں تے کلام تُسی سُندے او۔ او میرے ولوں نئیں بلکہ پیو ولوں اے جِنے مینوں کلیا اے۔²⁵۲۵۔جدوں میں تہاڈے نال آن تے میں تہانوں اے ساریاں گلاں دسیاں نیں۔ ²⁶۲۶۔پَر او تسلی دین والا جنوں پیو میرے ناں وچ کلے گا او تہانوں سب کجھ سکھاوے گا تے جو کجھ مَیں تہانوں کیہا اے تہانوں یاد کراوے گا۔ ²⁷۲۷۔میں تہانوں سلامتی وچ چھڈنا واں۔ میں تہانوں اپنی سلامتی دینا واں۔ میں اونج نئیں دینا جیویں دنیا دیندی اے۔ تہاڈا دل نہ کبراوے تے نہ ہی تُسی ڈریو۔²⁸۲۸۔تُسی سُنیا اے کہ میں تہانوں کیہا کہ میں جاناں واں تے تہاڈے کول واپس آواں گا۔ جے تُسی مینوں پیار کردے او تے خوش ہوؤو کہ میں پیو کول جاناں واں کیوں جو پیو میرے نالوں بہت وڈا اے۔ ²⁹۲۹۔ہن میں تہانوں پیلاں ای دَس دتا اے تاں جو جدو اے ہووے تُسی ایدا یقین کرو۔³⁰۳۰۔میں تہاڈے نال ہور گلاں نئیں کراں گا کیوں جو دنیا دا سردار آندا اے تے اوہدا میرے اُتے کوئی اختیار نئیں اے۔ ³¹۳۱۔پر ایس لئی کہ دنیا جانے کہ میں پیو نوں پیار کرنا ہاں میں اوہی کراں گا جو پیو نے مینوں حکم دِتا اے۔ چلو اُٹھو ایتھوں چلئیے۔

15¹۱۔میں انگور دی اصلی بیل ہاں تے میرا پیو باغبان اے۔ ²۲۔میرے وچ لگی ہر اوس ٹہنی (شاخ) نوں جیہڑی پھل نئیں دیندی اونوں او کٹ وڈ دیندا اے۔ تے جیہڑا شاخ پھل دیندی اے اونوں او چھانگدا اے تاکہ اوہ بہتا پھل دیوے۔³۳۔او پیغام جیہڑا میں تہانوں پہلے ای دِتا اے تُسی اوہدی وجہ توں پاک صاف او۔ ⁴۴۔میرے وچ لگے روؤ تے میں تہاڈے وِچ جیویں او ٹہنی جیڑی انگور دی بیل وچ نہ لگی ہووے اپنے آپ پھل نیں دے سکدی ایویں ای تُسی وی جے میرے وچ نہ جڑے ہووُو تے پھل نئیں دے سکدے۔⁵۵۔میں انگور دی بیل آں تے تُسی میریاں ٹینیاں او۔ او جیڑا میرے وچ لگا رہندا اے تے میں اوہدے وچ او چوکھا پھل دیندا اے کیوں جومیرے بغیر تُسی ککھ نئیں۔ ⁶۶۔جو کوئی میرے وچ لگیا نئیں ریندا او ٹینی ونگوں سُٹیا جاندا اے تے سُک جاندا اے۔ تے لوکی ایناں سُکیاں ٹینیاں نوں کٹھا کر کے اگ چ پادیندے نیں تے او سڑ جاندیاں نیں۔ ⁷۷۔جے تُسی میرے وچ جڑے رؤو تے میریاں گلاں تہادے وچ رہن تے فیر جو چاہو منگو او تہاڈے لئی ہو جاوے گا۔⁸۸۔میرے پیو دی وڈیائی ہُندی اے کہ تُسی چوکھا پھل دیو ایس لئی ثابت کرو کہ تُسی میرے چیلے او۔ ⁹۹۔جیویں پیو نے مینوں پیار کیتا میں وی تہانوں پیار کیتا۔ میرے پیار وچ بنے رؤو۔¹⁰۱۰۔جیویں میں پِتا دے پیار وچ رہنا ہاں تے اوہدے حکماں نوں مننا ہاں جے تُسی وی مینوں پیار کردے ہوئے میرے حُکماں تے عمل کرو۔ ¹¹۱۱۔میں تہانوں اے گلاں ایس لئی دِسیاں نیں کہ میری خوشی تہاڈے وچ ہووے تے تہاڈی خوشی پوری ہو جاوے۔¹²۱۲۔اے میرا حکم اے کہ تُسی اک دوجے نوں پیار کرو جیویں میں تہانوں پیار کیتا اے۔ ¹³۱۳۔کوئی وی کِسے نوں اینا پیار نئیں کردا کہ اپنے یاراں لئی اپنی جان دے دیوے۔¹⁴۱۴۔جنیاں گَلاں دا میں تہانوں حکم دِتا اے جے تُسی او منو تے تُسی میرے یار او۔ ¹⁵۱۵۔ہُن تو میں تہانوں خادم تے نوکر نہ آکھاں گا کیوں جو نوکر نئیں جان دا کہ اوہدا مالک کی کردا اے۔ میں تہانوں اپنا یار تے ساتھی کیہا اے تاں جو جو کجھ وی میں پیو کولوں سُنیا سب کجھ تہانوں دس دِتا اے۔¹⁶۱۶۔تُسی مینوں نئیں چُنیا بلکہ میں تہانوں چُنیا اے تے مُقرر کیتا اے کہ تُسی جاؤ تے پھل لیاؤ تے تہاڈا پھل قائم روَے۔ ایس لئی جو کجھ تُسی پیو کولوں میرے ناں وچ منگو گے او او تہانوں دیوے گا۔ ¹⁷۱۷۔میں تہانوں اینا گلاں دا حکم دینا واں کہ تُسی اِک دوجے نال محبت رکھو۔¹⁸۱۸۔جے دُنیا تہاڈے نال نفرت کرے تے یاد رکھوکہ پہلے دنیا نے میرے نال وی نفرت کیتی اے۔ ¹⁹۱۹۔جے تُسی دنیا دے ہُندے تے دنیا تانوں اپنے وانگوں پیار کردی۔ پر تاں جو تُسی ایس دنیا دے نئیں تے میں تہانوں ایس دنیا وچوں چُن لیا اے ایس لئی اے دنیا تانوں نفرت کردی اے۔²⁰۲۰۔یاد رکھو کہ میں تانوں دِسیا سی کہ ’نوکر آپنے مالک نولوں وڈا نئیں ہُندا‘۔ جے ایناں نے مینوں ستایا اے تے تہانوں وی ستان گے، جے ایناں نے میری گَل مَنی تے فیر تہاڈی گَل وی منن گے۔ ²¹۲۱۔میرے ناں دی وجہ توں او ایہ سارے کم تہاڈے نال کرن گے کیوں جو او میرے کلن والے نوں نئیں جان دے۔ ²²۲۲۔جے میں نہ آیا ہوندا تے اوناں نال نہ بولیاں ہُندا تے او گناہ نہ کردے پر ہن اوناں کول اوناں دے گناہ دی کوئی معافی نئیں۔²³۲۳۔جو میتھوں نفرت کردا اے او میرے پیو توں وی نفت کردا اے۔ ²⁴۲۴۔او کم جیڑے اوناں دے سامنے کِسے نے نئیں کیتے۔ میں کیتے نیں تے اوناں وچ گُناہ نہ ہندا پر اوناں نے ویکھیا تے فیر وی میرے نال تے میرے پیو۔ دونواں نال نفرت کیتی اے۔ ²⁵۲۵۔پر ایہ ایس لئی ہویا کہ اوناں دے حکماں وچ لکھیا ہویا کلام پُورا ہووے کہ ’’اوناں نے بغیر وجہ دے میرے توں نفرت کیتی‘‘۔²⁶۲۶۔جدوں او تسلی دین والا، سچائی دی روح جِنوں میں باپ کولوں لے کے تہاڈے لئی کلاں گا۔ جیہڑا پیو کولوں آندا اے تے او میری گواہی دیوے گا۔ ²⁷۲۷۔ تُسی وی ضرور میری گواہی دینا ایس لئی کہ تُسی شُروع توں میرے نال او۔

16¹۱۔مَیں تہانوں ایہ گلاں ایس لئی دَسیاں نیں کہ تُسی ڈِگ نہ پوؤ۔ ²۲۔او تہانوں مَقدس (ہیکل) وچوں کڈ دین گے۔ بلکہ ایہ ویلا آوے گا کہ جوکوئی تہانوں قتل کرےگا۔ سمجھے گا کہ اونے خُدا دی خدمت کیتی اے۔³۳۔او ایس لئی اے سب کرن گے کیوں جو اوناں نے نہ پیو نوں جانیا تےنہ ای مینوں۔ ⁴۴۔میں تہانوں ایہ سب ایس لئی دس رہیا ہاں کہ جدوں او ویلا آوے تے تانوں یاد رؤے کہ میں تانوں ایہ سب دَسیا سی۔ میں تہانوں شروع وچ ایہ سب نیں دَسیا سی کیوں جو میں تہاڈے نال ساں۔⁵۵۔پر ہُن میں جنے مینوں کلیا اے اوہدے کول واپس جاناں واں تاں وی تُسی مینوں نئیں پُچھدے کہ ’’توں کِتھے جاناں ایں؟‘‘ ⁶۶۔تہانوں ایہ گلاں دس کے میرا دِل اُداس ہوگیا اے۔ ⁷۷۔پر سچی گل دَساں کہ ایہ چنگا اے کہ میں جاواں کیوں جو جے میں نہ جاواں تے او تسلی دین والا تہاڈے کول نئیں آوے گا پر جے میں جاواں تے میں اونوں تہاڈے کول پیچ دواں گا۔⁸۸۔پر جدوں تسلی دین والا آوے گا او دنیا نوں گناہ، راست بازی تے انصاف دے بارے غلط ثابت کرے گا۔ ⁹۹۔گناہ دے بارے کیوں جو اوناں نے میرا یقین نیں کِیتا۔ ¹⁰۱۰۔راستبازی دے بارے کیوں جو میں باپ کول جاناں واں تے تُسی مینوں فیر نہ ویکھو گے۔ ¹¹۱۱۔تے انصاف دے بارے کیوں جو دنیا دے سردار نوں تولیا گیا اے (دی عدالت کیتی گئی اے)۔¹²۱۲۔میں تہانوں بہت کجھ کہنا چاہنا واں پر تُسی اوناں توں برداشت نیں کر سکدے۔ ¹³۱۳۔پر جدوں او، سچائی دی روح آوے گی او تہانوں سارے سچائی ول لے کے جاوے گی کیوں جو او اپنے کولوں کجھ نہ بوے گا۔ او اوی کجھ کہوےگا جو کجھ سُنے گا۔ اَتے او تہانوں آن والیاں گلاں دَسے گا۔ ¹⁴۱۴۔او میری عزت کرائے گا کیوں جو او میرے کولوں ای لے کے تہانوں دَسے گا۔¹⁵۱۵۔جو کجھ وی پیو کول اے او میرا اے۔ ایس لئی مَیں کِیا اے کہ روح جو کجھ میرا اے او اوتہانوں دَسے گا۔ ¹⁶۱۶۔تھوڑی لوڑ لئی تُسی مینوں نئیں ویکھو گے پر ہور تھوڑی لوڑ بعد تُسی مینوں فیر ویکھو گے۔¹⁷۱۷۔تے کجھ چیلیاں نے اک دوجے نوں پُچھیا کہ اے کی گل یسوع کہندا اے ’کہ تُسی تھوڑی لوڑ لئی مینوں نہ ویکھو گے پر تھوڑی لوڑ بعد فیر مینوں ویکھو گے‘‘۔ ایدا کی مطلب اے؟ تے نالے ایہ کہ مَیں پیو کول جاناں واں؟‘‘ ¹⁸۱۸۔ایس لئی او کین لگے کہ اوکی کیندا اے؟ ’تھوڑی لوڑ لئی‘ اسانوں نئیں پتہ کہ اوکی کیندا اے۔¹⁹۱۹۔یسوع نے ویکھیا کہ اوہدے کولوں پُچھنا چاندے نیں تے اونے کِیا کہ کی تُسی ایہ پُچھنا چاندے ہو کہ میرا کی مطلب اے کہ ’’تھوڑی لوڑ لئی تُسی مینوں نئیں ویکھو گے تے فیر تھوڑی دیر بعد تُسی مینوں فیر ویکھو گے؟‘‘ ²⁰۲۰۔میں تہانوں سچی سچی دَسنا کہ تُسی روؤ گے تے غم کرو گے پر دنیا خوش ہووے گی۔ تُسی اُداس ہوؤوگے پر تہاڈی اُداسی خوشی وچ بدل جاوے گی۔ ²¹۲۱۔جدوں عورت بچہ جمن لگدی اے تے دُکھی ہندی اے کیوں جون اُہدے دَر دا ویلا آگیا اے پر جدوں او بچہ جم لیندی اے تے اپنی تکلیف نوں یاد نئیں کردی کیوں جو ایک انسان دنیا وچ پیدا ہویا اے۔²²۲۲۔ایس لئی تُسی اُداس ہو پر میں تہانوں فیر مِلاں گا تے تہاڈا دل خوش ہوؤے گا تے کوئی وی تہاتھوں تہاڈی خوشی نیں کھووَے گا۔ ²³۲۳۔اوس دن تُسی مینوں کُج نہ پوچھو گے۔ میں تانوں سچ سچ کہنا واں کہ جے تُسی کجھ وی میرے ناں وچ پیو کولوں منگو گے او تہانوں دیوے گا۔ ²⁴۲۴۔حالی تیک تُسی میرے ناں وچ کُجھ نئیں منگیا۔ منگو تے تہانوں مِلے گا تاکہ تہاڈی خوشی پُوری ہووے۔²⁵۲۵۔ہالی میں تہاڈے نال مثالاں وچ گلاں کردا ہاں پَر اوویلا آوے گا جدوں میں تہاڈے نال مثالاں وچ نیں بلکہ صاف صاف پیو دے بارے گلاں کراں گا۔²⁶۲۶۔ اوس دن جدوں تُسی میرے ناں وچ کجھ منگو گے تے میں ایہ نئیں کہواں گا کہ میں پیو توں تہاڈے لئی دُعا کراں گا۔ ²⁷۲۷۔کیوں جو پیو آپ تانوں پیار کردا اے کیوں جو تُسی یقین کیتا اے کہ میں خدا ولوں آیا وایاں تے تُسی مینوں پیار کر دے او۔ ²⁸۲۸۔میں پیو کولوں ایس دنیا وچ آیا تے ہن مَیں دنیا چھڈ کے پیو کول جاناں واں۔²⁹۲۹۔اُہدے چیلیاں نے کِیا، ویکھ ہُن تُوں صاف صاف گل کرنا ایں تے مثالاں وچ نئیں کردا۔ ³⁰۳۰۔ہُن اسی سمجھ گئے کہ تُوں سب کجھ جاندا ہیں تے کوئی نیں جو تیرے تھوں سوال پُوچھے۔ ایس لئی اَسی یقین کرنے آں کہ تُوں خدا ولوں آیا ایں۔ ³¹۳۱۔یسوع نے جواب دِتا کی تُسی ہُن یقین کر دے او؟³²۳۲۔ویکھو او ویلا آگیا اے، ہاں، بے شک آگیا اے جدوں تُسی سارے کھِلر جاؤ گے۔ ہر کوئی اپنے کَر نس جاوے گا۔ تے تُسی مینوں کلا چھڈ دیو گے۔ فیر وی مَیں کلا نئیں کیوں جو پیو میرے نال اے۔ ³³۳۳۔میں تانوں ایہ گلاں ایس لئی دَسیاں نیں کہ تہاڈے اندر میری سلامتی ہووَے۔ دنیا وچ تہاڈے لئی مصیبت اے پر حونصلہ رکھو میں دنیا تے جِت پائی اے۔

17¹۱۔جدوں یسوع نے ایہ گلاں کیتیاں تے آسمان وَل ویکھ کہ ایہ کیہا، ’’باپ ویلا آگیا اے۔ پُتر نوں عزت دے تاں جو پُتر تینوں عزت دیوے۔ ²۲۔اوسی طرح جیویں تُوں اونوں جسم تے اختیار دِتا اے کے جو توں اونوں دتے نیں او اوناں نوں ہمیشہ دی حیاتی دَوے۔³۳۔تے ہمیشہ دی حیاتی اے وے کہ او تینوں، اک سچے خُدا نوں جانن تے اونوں جنوں توں کلیا اے جانن جو یسوع مسیح اے۔ ⁴۴۔میں زمین اُتے تیری وڈیائی کیتی اے۔ میں او کم جو تُو مینوں دِتا سی پورا کیتا اے۔ ⁵۵۔ہُن میرے باپ مینوں او عزّت دے جیہڑی دنیا دے بنن توں پہلے میں تیری نال رکھنا ساں۔⁶۶۔جیہڑے لوکی توں مینوں ایس دنیا وچوں دِتے مَیں اوناں اُتے تیرا ناں ظاہر کِیتا۔ او تیرے نیں تے توں مینوں او دِتے تے اوناں نیں تیرے کلام تے عمل کیتا۔ ⁷۷۔ہن او جان دے نیں کہ جو کجھ تُوں مینوں دِتا تیرے وَلوں اے۔ ⁸۸۔مَیں تیرا سارا کلام اوناں نوں دِتا تے اوناں نے کلام نوں قبول کیتا تے او سچ مندے نیں کہ مَیں تیرے ولوں آیا واں تے او یقین کردے نیں کے تُوں مینوں کلیا اے۔⁹۹۔میں اوناں لئی دُعا کرنا واں، میں دنیا لئی دُعا نیں کردا پراوناں لئی جناں نوں توں مینوں دِتا کیوں جو او تیرے نیں۔ ¹⁰۱۰۔جو کجھ میرا اے او تیرا اے تے اوناں وچ میری عزت اے۔ ¹¹۱۱۔میں ہن ایس دنیا وچ نیں ہوواں گا پر ایہ ہون گے تے میرے تیرے کول آنا واں۔ پاک پِتا اِناں نوں اپنے ناں لئی سانبھ کے رکھ تاں جو ایہ اک ہون جیویں اَسی اک ہاں۔¹²۱۲۔جدوں تیک میں ایناں نال ساں میں ایناں نوں یترے ناں نال جو توں مینوں دِتا سانبھ کے رَکھیا۔ میں ایناں دی راکھی کیتی تے ایناں وچوں ایک وی تباہ نیں ہویا سوائے موت دے پُتر دے۔ تاں جو کلام دا لِکھیا پُورا ہووے۔ ¹³۱۳۔ہن میں تیرے کول آنا واں پر میں ایں گلاں دنیا وچ کرنا ہاں تاں جو میری خوشی ایناں وچ پُوری ہووے۔ ¹⁴۱۴۔میں ایناں نوں تیرا کلام دِتا اے۔ پر دنیا نے ایناں توں نفرت کیتی کیوں جو اے ایس دُنیا دے نیں جیویں مَیں ایس دنیا دا نیں ہاں۔¹⁵۱۵۔میں ایہ نیں کیندا کہ اوناں نوں ایس دنیا چوں کڈے پر ایناں دی شیطان توں حفاظت کر۔ ¹⁶۱۶۔جیویں میں ایس دنیا دا نیں ۔ اے وی ایس دنیا دے نیں۔ ¹⁷۱۷۔سچائی نال اوناں نوں وکھرا کرے۔ تیرا کلام سچائی اے۔¹⁸۱۸۔جیویں توں مینوں ایس دنیا وچ پیجیا۔ مَیں وی ایناں نوں دنیاں وچ پیجنا ہاں۔ ¹⁹۱۹۔اوناں لئی میں آپنے آپ نوں وکھرا کیتا تاں جو او وی سچائی لئی اپنے آپ نوں وکھرا کرن۔²⁰۲۰۔مَیں صرف ایناں لئی دُعا نیں کردا بلکہ اوناں لئی وی جو ایناں دا کلام سُن کے ایمان لیان گے۔ ²¹۲۱۔تاں جو ایہ سب ایک ہون جیویں اے باپ میں تیرے وچ تے توں میرے وچ ایک ہیں۔ تے ایں ساڈے وچ اک ہون تاکہ دنیا منے کہ تُوں ہی مینوں پیجیا ہے۔²²۲۲۔جو عّزت توں مینوں بخشی میں ایناں نوں دِتی تاں جو ایہ وی اِک ہون جیویں اَسی اک ہاں۔ ²³۲۳۔مَیں ایناں وچ۔۔۔ تے تُوں میرے وچ۔ اَسی اینج اکھٹے ہو جائیے کہ دینا منے کے تُوں مینوں کلیا اے تے توں ایناں نو اینج پیار کنا ایں جیویں تو ں مینوں پیار کرنا ایں۔²⁴۲۴۔اے باپ میں چاہناواں کہ ایہ وی اوتھے ہون جِتھے میں ہوواں تے ایہ میری او عزت تے وڈیائی ویکھن جیہڑی توں مینوں دنیا دی بُنیاد (نیو) رکھن توں پہلاں مینوں دِتی اے۔²⁵۲۵۔اے سچے باپ، دنیا تینوں نئیں جان دی پر مَیں تینوں جان دا ہاں تے اے جان دے نیں کہ توں مینوں کلیا اے۔ ²⁶۲۶۔مَیں ایناں نوں تیرا ناں دَسیا اے تے دَساں گا تاں جو جو پیار تُوں مینوں کِیتا اے ایناں وچ وی ہووے تے میں وی ایناں وچ ہوواں۔

18¹۱۔ایہ گلاں کرن دے بعد یسوع تے اوہدے چیلے قدروں دے نالے دے پار اِک باغ سی، اوہدے وچ چلے گئے ۔ ²۲۔تے یہوادہ جیہڑا اوہنوں توکھا دین والا سی اوس دھاں دے بارے جاندا سی کیوں جو یسوع تے اوہدے چیلے اکثر اوتھے مِلدے سَن۔ ³۳۔تے فیر یہوداہ بہت سارے سپاہیاں تے سردار کاہناں تے فریسیاں دے کئی افسراں نوں ہتھیار تے لالٹیناں تے بتیاں دے نال لے کے اوتھے آگیا۔⁴۴۔تے فیر یسوع سارا کجھ جان کے جو ہون ڈیا سی سمجھ کے اگے ودیا تے اوناں نوں پُچھیا ’’تُسی کِنوں لبھدے اے؟‘‘ ⁵۵۔اوناں نے جواب دِتا ’ناصری دے یسوع نوں‘ یسوع نے جواب دِتا ’مَیں ہی ہاں‘ یہّوداہ جو غدّار سی تے سپاہیاں دے نال ای کھلوتا سی۔⁶۶۔جدوں یسوع نے کیہا کہ ’میں ہی ہاں‘ او سارے پچھے ہٹ گئے تے زمین تے ڈِگ پئے۔ ⁷۷۔یسوع نے فیر پُچھیا تُسی کِنوں لبھدے او؟ اوناں نے فیر کیہا ’یسوع ناصری نُوں‘۔⁸۸۔یسوع نے جواب دِتا میں تانوں دَسیا تے ہے کہ میں ای ہاں تے جے تُسی مینوں لبھدے او تے ایناں نوں چھڈ دیو۔ ⁹۹۔ایہ ایس لئی کیہا تا کہ جو اونے کیہا سی او پورا ہووے کہ جِناں نوں تُوں مینوں دِتا میں اوناں وچوں اک وی نئیں گوایا۔¹⁰۱۰۔تے شمعون پطرس کول اک تلوار سی تے اونے او تلوار کِھچ کے سردار کاہن دے نوکر دا کن وڈ دِتا۔ تے اوس نوکر دا ںان مالکس سِی۔ ¹¹۱۱۔یسوع نے پطرس نوں کیہا کہ تلوار واپس میان وچ رکھ لے۔ جو پیالہ میرے پیو نے مینوں دِتا اے کی مَیں او نہ پِیواں؟¹²۱۲۔تے سپاہیاں دی پلٹن تے سردار تے یہودیاں دے سرداراں نے یسوع نوں گرفتار کرکے بَن لیا۔ ¹³۱۳۔تے او پہلے یسوع نوں کیفاس جیہڑا اوس سال سردار کاہن سی اوہدے سُسر انناس کول لے کے گئے۔ ¹⁴۱۴۔کیفاس ای او بندہ سی جِنے یہودیاں نوں اے صلاح دِتی سی کے بہتر اے کے ساری قوم واسطے ایک ہی بندہ ماریا جاوے۔¹⁵۱۵۔ شمعون پطرس تے ایک ہور چیلہ یسوع دے پیچھے آئے۔ ایہ چیلہ سردار کاہن دی جان پچھان دا سی تے او وی یسوع دے نال سردار کاہن دے ویڑے وچ داخل ہویا۔ ¹⁶۱۶۔پر پطرس دروازے چوں بار ہی کھلوتا سی۔ تے او چیلہ جدی جان پچھان سردار کاہن نال سی اونے دروازے دے چوکی داراں نال گل بات کیتی تے پطرس نوں وی اپنے نال اندر لے گیا۔¹⁷۱۷۔تے فیر ایک کُڑی جیڑی چوکی دار سی پطرس نوں کیہن لگی ’تُوں وی ایس بندے دے چیلیاں وچوں اک ہیں؟‘ اونے کیہا میں نیں آں۔ ¹⁸۱۸۔تے نوکر تے افسر جیہڑے اوتھے کھلوتے سَن کولیاں دی اَگ بال کے اپنے آپ نوں اگ سیکن ڈئے سَن۔ پطرس وی اوناں نال کَھلوکے اگ تاپن ڈیا سی۔¹⁹۱۹۔تے سردار کاہن نے یسوع نوں اوہدی تعلیم تے اوہدے چیلیاں بارے پُچھیا۔ ²⁰۲۰۔یسوع نے اونوں جواب دِتا،میں ساری دنیا دے سامنے کھلم کُھلا گل کیتی اے۔ یہودیاں دی عبادت گاہ تے ہیکل وچ جِتھے سارے کٹھے ہوندے نیں میں اوتھے تعلیم دِتی اے۔ میں کجھ وی لُک چھپ کے نئیں کیتا۔ ²¹۲۱۔تُوں مینوں کیوں پُچھیا ایں؟ اوناں کولوں پُچھ جناں نے مینوں سُنیا اے۔ ایں لوکی جانندے نیں میں کی کیہا اے۔²²۲۲۔جدوں یسوع نے ایہ کیہا تے ایک افسر نے اگے وَدھ کے یسوع نو ماریا تے کیہا تُوں سردار کاہن نوں اینج جواب دینا ایں۔ ²³۲۳۔یسوع نے کیہا جے تے میں غلط کیہا اے تے میرے تے گواہی دے۔ تے جے میں سِدی گل کیتی اے تے تُوں مینوں مارنا کیوں ایں۔ ²⁴۲۴۔تے انناس نے اونوں بَن کے سردار کاہن کیفاس کول گل دِتا۔²⁵۲۵۔پطرس اوتھے کھلوتا اگ سیکن ڈیا سی۔ او لوکی اونوں پُچھن لگے کہ تُوں وی اوہدے چیلیاں وِچوں اک نئیں ایں؟ اونے انکار کیتا کہ میں نئیں آں۔ ²⁶۲۶۔سردار کاہن دار ایک نوکر جو اوس بندے دا رشتہ دار سی جِدا کن پطرس نے باغ وچ وڈ دِتا سی۔ کین لگا کہ میں تینوں باغ وچ نئیں ویکھیا سی؟ ²⁷۲۷۔تے پطرس نے فیر انکار کیتا تے مُکر گیا تے اوسے ہی ویلے کُکڑ نے بانگ دِتی۔²⁸۲۸۔فیر او یسوع نوں کیفاس کولوں لے کے حکومتی وڈے قلعے وچ لے گئے۔ اے صُبح سویرے دا ویلا سی تے او آپی وڈے قلعے دے اندر نہ گئے تاکہ ناپاک نہ ہون تے نالے فسح کھا سکن۔ ²⁹۲۹۔تے پیلاطُوس آپ نِکل کے اوناں کول باہر آیا تے پُچھیا تُسی ایس شخص اُتے کی الزام لگاندے او؟ ³⁰۳۰۔اوناں نے پیلاطُوس نوں جواب دِتا کہ جے اے بندہ بدکردار نہ ہوندا تے اسی اینوں تیرے حوالے نہ کردے۔³¹۳۱۔ایس لئی پہلاطوس نے اوناں نُوں کیہا کہ ’’تُسی اینوں آپنے نال لے جاؤ تے اپنے قانون دے مطابق اہدی عدالت کرو‘‘۔ یہودیاں نے اونوں جواب دِتا کہ ایہ ساڈے قانون وِچ نئیں ہے کہ کسی بندے نوں موت دی سزا دئیے۔ ³²۳۲۔ایہ اوناں نے ایس لیئ کیہا تاکہ جو یسوع نے کیہا سی او پُورا ہووے کہ او کیس طرح دی موت مَرے گا۔³³۳۳۔تے پیلاطوس حکومتی وڈے قلعے دے اندر ٹُر گیا تے یسوع نوں آپنے کول بُلا کہ پُچھیا، ’’کی توں یہودیاں دا بادشاہ ایں؟ ³⁴۳۴۔یسوع نے جواب دِتا توں اے آپ کیہنا ایں کہ دُوجیاں نے تینوں میرے بارے دَسیا اے؟ ³⁵۳۵۔پیلاطوس بولیا ’کی میں یہودی ہاں، ہیں؟ تیرے آپنے لوکاں تے سردار کاہناں نے تینوں میرے حوالے کیتا اے۔ تُوں کی کِیتا اے؟³⁶۳۶۔یسوع نے اونوں جواب دِتا میری بادشاہی تے راج ایس دنیا دی نئیں۔ جے میرا راج ایس دنیا دا ہُندا تے میرے چیلے لڑدے کہ یہودی مینوں گرفتار نہ کرن پر میرا راج ایس دھرتی دا نئیں اے۔ ³⁷۳۷۔پیلاطوس نے کیہا کہ ’فیر کی توں بادشاہ ایں؟‘ یسوع نے جواب دِتا تُوں آپ کینا ایں کہ میں بادشاہ واں میں ایس کر کے پیدا ہویا تے ایسے لئی اسی دُنیا چ آیا تاکہ سچ دی گواہی دواں۔ جو کوئی سچ نُوں مندا اے او میری آواز سُندا اے۔³⁸۳۸۔پیلاطُوس نے پچھیا کہ ’’سچائی کی اے‘‘؟ جدوں اونے ایہ کیہا تے باہر یہودیاں نوں جا کے کیہا کہ میں ایس بندے وچ کوئی قصور نئیں پاندا۔ ³⁹۳۹۔پر تاڈا اے رواج اے کہ عیدِ فسح تے میں تہاڈے لئی اک مجرم نوں آزاد کراں تے میں تہاڈے لئی یہودیاں دے بادشاہ نوں چھڈ دواں؟ ⁴⁰۴۰۔پر او چیکاں مار کہن لگے کہ اینوں نئیں بلکہ برابّا نوں چھڈ دے جیڑا ایک باغی سی۔

19¹۱۔تے فیر پیلاطُوس نے یسوع نوں کوڑے لوائے۔ ²۲۔سپاہیاں نیں کنڈیاں دا تاج بنا کے اوہدے سر تے رکھیا تے اونوں جامنی رنگ دا چوغہ پَوایا ³۳۔ تے اوہدے اَگے ڈِگ کے کہن لگے ’’سلام یہودیاں دے بادشاہ تے نالے اونوں ماریا وی۔⁴۴۔تے پیلاطُوس نے بار جاکے اوناں نوں کیہا ویکھو مَیں اونوں بار لے کے آنا واں تاکہ تانوں پتہ لگے کہ مَیں اوہدے وچ کوئی قُصور نئیں لَبھیا۔ ⁵۵۔تے یسوع کنڈیاں دا تاج تے جامنی چوغہ پا کے بار گیا۔ پیلاطُوس نے کیہا ’’ویکھو ایس بندے نُوں‘‘۔ ⁶۶۔پَر جدوں افسراں تے سردار کاہناں نے یسوع نوں ویکھیا تے اُوچی اُچی کہن لگے اینو صلیب دے اینو صلیب دے۔ پیلاطُوس نے کیہا کہ تُسی آپیں اونوں لے کے جاؤ تے صلیب دئیو کیوں جو میں اوہدے وچ کوئی قصُور نئیں پایا۔⁷۷۔یہودیاں نیں اونوں جواب دِتا ساڈے قانون دے مطابق اونوں مَرنا پَوے گا کیوں جو اوہنے دعویٰ کیتا اے کہ ایہ رَب دا پُتر اے‘‘۔ ⁸۸۔جدوں پیلاطُوس نے ایہ بیان سُنیا تے ہَور وی ڈر گیا۔ ⁹۹۔تے اونے شاہی قلعے دے اندر جا کے یسوع کولوں پُچھیا کہ تُوں کِتھوں آیا ایں؟ پر یسوع نے اونوں کوئی جواب نہ دِتا۔¹⁰۱۰۔تے پلاطُوس نے یسوع نوں کیہا کہ تُوں کیوں میری گَل دا جواب نئیں دیندا۔ کی تینوں نئیں پتہ کہ میرے کول تینوں چھڈن تے تینوں صلیب دین دا وی اختیار اے؟ ¹¹۱۱۔یسوع نے اونوں جواب دِتا تینوں میرے تے کوئی اختیار نئیں جَے تینوں اُتوں اختیار نہ مِلدا۔ ایس لئی جِنے مینوں تینوں پھڑوایا اے او بووتا گناہ گار اے۔¹²۱۲۔ایہ جواب سُن کے پلاطُوس یسوع نوں چُھڈان لئی کوشش کرن لگا پر یہودیاں نے اُوچی اُوچی اونوں کیہا ’’جے تُوں ایس بندے نوں چھڈیا تے قیصر دا یار نئیں۔ کیوں جو جو کوئی آپنے آپ نوں بادشاہ بنا دا اے او قیصر دے خِلاف اے۔ ¹³۱۳۔تے جدوں پیلاطُس نے اے گَل سُنی تے اونے یسُوع نوں بار بُلوایا تے آپ انصاف کرن والی کرسی اُتے جِنوں ’’فرش‘‘ کیندے نے تے بَہ گیا۔ پر اَرامی وچ اوس کرسی یا چُبوترے نوں ’’گَباتھا‘‘ کیہندے نیں۔¹⁴۱۴۔تے او سبت دی تیاری دا دان تے چھویں گھنٹے دا ویلا سی۔ پیلاطُوس نے یہودیاں نوں کیہا ایہ ویکھو تہاڈا بادشاہ۔ ¹⁵۱۵۔او اُوچی اوچی کہن لگے اینوں پراں لے جا۔ اینو پَراں لے جا۔ اینوں صلیب دے۔ پلاطُوس نے پچھیا تے کی میں تہاڈے بادشاہ نوں صلیب دے دواں۔ سردار کاہناں نے جواب دِتا۔ قیصر دے علاوہ ساڈا کوئی بادشاہ نئیں۔ ¹⁶۱۶۔تے فیر پیلاطُوس نے یسوع نوں صلیب دین دا حکم دے دِتا۔¹⁷۱۷۔تے او یسوع نوں قلعے چوں بارے لے گئے تے یسوع آپ آپنی صلیب چُک کے ’کھوپڑی دی جگہ‘‘ تے لے گیا۔ جیہڑی اَرامی زبان وِچ گولگتا اکھوائی جاندی اے۔ ¹⁸۱۸۔تے اوناں نے یسوع نوں دَوہور بندیا ناں صلیب دِتی ایک بندہ دونواں پاسے تے یسوع وچکار وچ۔¹⁹۱۹۔تے پلاطُوس نے ایک کتبہ بنوا کے صلیب تے لگوایا۔ جدے اُوتے لکھیا سی یسوع ناصری۔ یہودیاں دا بادشاہ۔ ²⁰۲۰۔تے او کتبہ (نشان) اَرامی، لاطینی تے یونانی زبان وچ لکھیا سی۔ تے بڑیاں یہودیاں نے او نشان پڑیا کیوں جو اَو تھاں جِتھے یسوع نوں صلیب دِتی گئی سَی شہر دے لاگے ای سِی۔²¹۲۱۔تے یہودیاں دے سردار کاہناں نیں پلاطُوس نُوں کیہا کہ تُوں ایہ نہ لکھ کہ اے یہودیاں دا بادشاہ اے بلکہ اے لکھ کہ ایہنے کیہا کہ میں یہودیاں دا بادشاہ واں‘‘۔ ²²۲۲۔پلاطُوس نے جواب دِتا جو میں لکھ دِتا سَو لکھ دِتا۔²³۲۳۔جدوں سپاہیاں نے یسوع نوں صلیب چڑھایا تے اوناں تے اوہدے کپڑے لے لئیے آپس وچ چار حِصّے کر کے ہر ایک کئی ایک حصّہ کر کے ونڈ لئیے۔ تے اودا کُرتا وی لے لیا جیہڑا اُوتوں لے کے تَھلے تیک بُنیا ہویا سی۔ ²⁴۲۴۔تے اوناں نیں اِک دوجے نوں کیہا ’’کہ چلو اینوں پاڑ دے نیں بلکہ پرچاں پانے آں تاکہ فیصلہ ہووے کہ کون اونوں لَوے گا‘‘۔ ایہ ایس لئی ہویا تاں جو کلام دا لِخیا پُورا ہووے جو کہیندا اے۔ ’او میرے کپڑے آپس چ ونڈے نیں۔ تے میری لِیڑیاں تے پرچیاں پاندے نیں‘‘۔ تے سپاہیاں نے اینج ای کیتا۔²⁵۲۵۔تے یسوع دی صلیب دے کول یسوع دی ماں تے اوہدی ماں دی پین، کلوپاس دی بُڈی مریم تے مریم مگدلینی کھلوتیاں سَن۔ ²⁶۲۶۔جدوں یسوع نے اپنی ماں تے آپنے اوس شاگِرد نوں جنوں او پیار کردا سی کول کھلوتے ویکھیا تے اپنی ماں نوں کیہا ’’عورت ویکھ تیرا پُتر اے وے۔ ²⁷۲۷۔ تے فیر آپنے چیلے ول ویکھ کہ اونوں کیہا ویکھ تیری مان اے وے۔ تے اوسے ویلے تُوں او چیلا ماں مریم نوں آپنے کار لے گیا۔²⁸۲۸۔اوہدے بعد جدوں یسوع نون پتہ لگا گیا کہ سب کُجھ پُورا ہوگیا اے تے ایس لئی کہ کلمہ پُورا ہووے یسوع نے آکھیا ’’مَیں پیاسا واں‘‘۔ ²⁹۲۹۔تے اوتھے کَوڑی مَے دا ایک وڈا برتن سی تے اوناں نے سرکنڈے دی ڈنڈی اُوتے سپنج اوس کڑوی مَے چ ڈبو کے اونوں پین لئی دِتی اوہدے مُنہ نوں لایا۔ ³⁰۳۰۔جدوں یسوع نے او کڑوی مَے (سرکہ) پیتا تے آپنا سِر نیواں کر کے آکھیا ’’ایہ مُک گیا‘‘ تے جان دے دِتی۔³¹۳۱۔تے فیر یہودیاں نے کیوں جو او سبت دی تیاری دا دِن سی (کیوں جو او سبت بوتا خاص سی) پلاطُوس نُوں کہیا کہ لاشاں دِیاں لتاں توڑ کے صلیب توں لا دیوں تاں جو لاشاں سبت والے دِن صلیب تے نہ ٹنگیاں رہین۔ ³²۳۲۔تے سپاہیاں نے آکے پہلے تے دوجے بندے دِیاں لَتاں توڑیاں جیہڑے یسوع نال صلیب تے سَن ³³۳۳۔تے جَدوں او یسوع کول آئے تے ویکھیا کہ او پیلاں ای مَر چُکیا اے ایس لئی اوناں نیں اوہدیاں لَتاں نہ توڑیاں۔³⁴۳۴۔فیر وی اِک سپاہی نے اوہدی پسلی وِچ نیزا ماریا تے فوراً اوتھوں خون تے پانی وگھیا۔ ³⁵۳۵۔جِنے اے ویکھیا اے اونے گواہی دِتی اے تے اوہدی گواہی سچی اے۔ اوجاندا اے کہ جو کہیندا اے او سچ اے تاں جو تُسی یقین کرو۔³⁶۳۶۔ایہ گلاں ہویاں تاں جو کلام چ لِخیا اے پُورا ہووے ’’کہ اوہدی کوئی ہڈی توڑی نہ جاوے گی‘‘۔ ³⁷۳۷۔اِک ہور تھاں لِخیا اے کہ ’’او وی جِناں نے اونوں چھیدیا اے اونوں ویکھن گے‘‘۔³⁸۳۸۔ایدھے بعد ارمتیا دا رہن والا یُوسف جیڑا وچوں وچ یسوع دا چیلا سی (پر یہودیاں کولوں ڈر دا سی۔ اونے پلاطُوس کو جا کے یسوع دی لاش منگی ۔ پلاطوس نے اونوں اجازت دے دِتی تے یوسُف یسوع دی لاش نوں لے گیا۔ ³⁹۳۹۔تے نیکدیمس وی جیڑا رات دے ویلے یسوع نوں مِلن گیا سی آیا تے آپنے نال ایک سَو سیر مُر تے ہور مسالے لے کے آیا۔⁴⁰۴۰۔تے اوناں نے یسوع دی لاش نوں کتانی چادر وچ مسالے لا کے کفنایا جنویں یہودیاں دا لاش نُوں دفن کرن دا رواج سی۔ ⁴¹۴۱۔تے جتھے یسوع نوں صلیب دِتی گئی سی اوتھے اک باغ سی۔ تے اوس باغ وچ ایک نویں قبر سی جِدے وچ کِسے نوں وی دفن نیں کیتا گیا سِی۔ ⁴²۴۲۔تے کیوں جو او قبر نیڑے سی تے نالے او یہودیاں دی تیاری دا دِس سی اوناں نے یسوع نوں اوسے قبر وچ رکھ دِتا۔

20¹۱۔تے ہفتے دے پہلے دِن، ہالے جدوں ہنیرا ای سی مریم مگدلینی قبر تے آئی تے ویکھیا کہ قبر توں پتھر ہٹیا ہویا وے۔ ²۲۔تے او شمعون پطرس تے اوس چیلے کول جِنوں یسوع پیار کردا سی نَسی گئی تے اوناں نوں دَسیا ’کہ او خداوند نوں قبر چوں کڈھ کے لے گئے نیں تے سانوں نئیں پتہ کہ اونوں کِتھے رکھیا اے۔³۳۔تے پطرس تے دوجا چیلا بار نکل کے قبر وَل گئے۔ ⁴۴۔او دونویں کٹھے نَسے پَر او دوجا چیلا اَگے وَدھ گیا تے پطرس تو پہیلاں قبر تے اَپڑ گیا۔ ⁵۵۔تے قبر تے کھلوکے اندر ویکھیا کہ کفن والی چادر اوتھے پئی ہوئی اے پَر او اندر نہ گیا۔⁶۶۔تے پطرس اودے بعد قبر تے پُہنجیا تے اندر گیا تے کفن دی چادر اوتھے پئی ویکھی۔ ⁷۷۔تے او کپڑا جیہڑا اوہدے سر تے لپٹیا سی او وکھرا پیا ہویا سی۔⁸۸۔تے فیر او دوجا چیلا وی قبر دے اندر گیا جیڑا پیلاں قبر تے اپڑیا سی تے سب کجھ ویکھیا تے یقین کِیتا۔ ⁹۹۔کیوں جو او ہالی تیک کلام چ لِکھیاں گلاں نوں نہ سمجھے سَن کہ او مُردیاں چوں تِجے دِن زندہ ہو جاوے گا۔ ¹⁰۱۰۔تے چیلے آپنے کار واپس ٹُر گئے۔¹¹۱۱۔پر مریم قبر دے بار کھلو کے روندی رَی تے جدوں ¹²۱۲۔اونھےنیواں ہوکے فیر قبر چ ویکھیا تے اونے دو فرشتے اوتھے ویکھے۔ ایک سرہانے وَل تے اک پیراں وَل جتھے یسوع دی لاش رکھی گئی سی۔ ¹³۱۳۔فرشتیاں نے اونوں پُوچھیا ’’عورت تُوں کیوں رونی ایں‘‘؟ اونے کیہا کہ میرے خداوند نوں چُک کے لے گئے نیں تے مینوں نئیں پتہ کہ اونوں کِتھے رکھیا وے۔¹⁴۱۴۔جدوں اونے اے کیہا تے اونے پچھے مُڑ کے ویکھیا تے یسوع نے کھلوتے ویکھیا پر اونوں نہ سمجھ لگی کہ ایہ یسوع اے۔ ¹⁵۱۵۔یسوع نے اونوں پُچھیا ’’عورت تُوں کیوں رونی ایں؟ کِنوں لَبھنی ایں؟‘ تے مریم نے یسوع نوں مالی سمجھ کے کیہا کے ’پائی جے تُوں اونوں ایتھوں لے گیا ایں تے مینوں دَس کے کہ تُوں اونوں کِتھے رکھیا اے تے میں اونوں لے جاواں گی۔¹⁶۱۶۔یسوع نے اونوں بُلایا ’’مریم‘‘ تے او مڑی تے اَرامی زبان وچ کیہا ’’ربُونی‘‘ (جدا مطلب اے اُستاد)۔ ¹⁷۱۷۔یسوع نے اونوں کیہا مینوں ہتھ نہ لا کیوں جو ہالی مَیں آپنے پیو کول اُتے نئیں گیا۔ پر جاکے میرے پراواں نوں دَس کے میں آپنے پیو تے اوناں دے پیو، آپنے تے اوناں دے خدا کول اُتے جاناں واں۔ ¹⁸۱۸۔مریم مگدلینی گئی تے اونے چیلیاں نوں دسیا کہ میں خداوند نوں ویکھیا اے تے اونے ایہ ایہ گلاں کیہیاں نیں۔¹⁹۱۹۔تے اوس دن جیہڑا ہفتے دا پہلا دِن سی شام دے ویلے جدوں یہودیاں دے ڈر توں سارے چیلے بوہے بند کرکے بیٹھے سَن یسوع آیا تے اوناں دے وچکار کھلو گیا تے کیہا، ’’تُہاڈی سلامتی ہووے‘‘۔ ²⁰۲۰۔ایہ کہن توں بعد اونے اوناں نوں اپنے ہتھ تے اپنا پاسا وکھایا۔ تے خداوند نوں ویکھ کے چیلے بڑے خوش ہوئے۔²¹۲۱۔یسوع نے فیر کیہا تہاڈی سلامتی ہووے۔ جیویں پیو نے مینوں بیجیا اے میں تہانوں پیجناں واں۔ ²²۲۲۔ایہ کے یسوع نے اوناان تے پُھوکیا تے کیہا ’’رُوح پاک لَوؤ۔‘‘ ²³۲۳۔جِناں دے گُناہ تُسی معاف کرو گے او معاف ہون گے تے جِناں دے گناہ تُسی معاف نہ کرو گے او معاف نہ ہون گے۔²⁴۲۴۔توما جیڑا ڈیڈیمس اکھواندا اے جدون یسوع آیا چیلیاں دے نال نئیں سی۔ ²⁵۲۵۔بعد وچ دوجے چیلیاں نے اونوں دَسیا کہ اَسی خُداوند نوں ویکھیا اے۔ اونے کیہا جدوں تیک میں اوہدے ہتھاں وچ کلاں تے نشان تے اوناں وچ اپنی انگلیاں پا کے نہ ویکھیا تے اوہدی پسلی وچ انگلی مار کے نہ ویکھیاں میں نئیں منّاں گا۔²⁶۲۶۔آٹھ دِن بعد جدوں چیلے اندر سَن تے تُوما وی اوناں دے نال سی۔ دروازے بند سَن تے یسوع اوناں دے وچکار آکھلوتا تے کیہا ’’تہاڈی سلامتی ہووے‘‘۔ ²⁷۲۷۔فیر اوہنے تُوما نوں کیہا اپنا ہتھ اگے لیا تے میرے ہتھ ویکھ۔ نیڑے آکے میری پسلی (وکھی) وچ انگلی پا کے ویکھ۔ توں یقین نئیں کردا پر ہن یقین کر۔²⁸۲۸۔توما نے جواب دِتا ’’میرے خداوند تے میرے خُدا‘‘۔ ²⁹۲۹۔یسوع نے اونوں جواب دِتا توں تے مینوں ویکھ کے میرے تے یقین کِیتا اے۔ مبارک نے او جیڑے بغیر ویکھے میرے تے ایمان لیان گے۔³⁰۳۰۔ہن ایس کتاب وچ ہور کئی نشان جیڑے یسوع نے آپنے چیلیاں نوں کر کے وکھائے۔ ایس کتاب چہ لِخے نئیں گئے۔ ³¹۳۱۔پر ایہ کم تے نشان لِخے گئے نیں تاں جو تُسی ایمان لیاؤو کہ یسوع ای مسیح اے خدا دا پُتراے تے کیوں جو تُسی ایمان رکھدے او تُسی اوہدے ناں وچ زندگی (حیاتی) پاؤو گے۔

21¹۱۔ ایہناں گلاں پِچھوں یسُوعؔ نے فیر اپنے آپ نُوں تِبریاؔس دی جھِیل دے کنڈے شاگِرداں تے ظاہِر کِیتا اَتے اینج ظاہِر کِیتا۔ ²۲۔شمعُونؔ پطؔرس اَتے توماؔ جیہڑا تواؔم اَکھواندا اے اَتے نتن ایل جیہڑا قانایِ گلِیلؔ دا سی اَتے زبدؔی دے پُتر اَتے اوہدے شاگِرداں وِچوں دو ہور اکٹھے ہووے۔ ³۳۔شمعُونؔ پطؔرس نے اوہناں نُوں آکھیا پئی مَیں مچھّی دے شِکار لئی جانا آں، اوہناں نیں اوہنوں آکھیاپئ اَسیں وی تیرے نال جانے آں۔ اوہ نِکل کے بیڑی تے بیٹھے پر اوس رات کُجھ نا پھڑیا۔⁴۴۔اَتے چانن ہُندیاں ای یسُوعؔ کنڈے تے آ کھلوتا پر شاگِرداں نیں نا سیہانیا پئی ایہ یسُوعؔ اے۔ ⁵۵۔سو یسُوعؔ نے اوہناں نُوں آکھیا، ’’نیانیو! تُہاڈے کول کُجھ کھان نُوں ہے اے؟‘‘ اوہناں نے جواب دِتّا پئی نئیں۔ ⁶۶۔اوہنے اوہناں نُوں آکھیا پئی بیڑی دے سجّے پاسے جال سُٹّو تے پھڑ لوّو گے۔ سو اوہناں نیں سُٹّیا اَتے چوکھیاں مچھیاں دے ہون دے سببوں جال فیر کِھچ نا سکے۔⁷۷۔ایس لئی اوس شاگِرد نے جِنھوں یسُوعؔ محبت کردا سی پطؔرس نُوں آکھیا پئی ایہ تے خُداوَند اے۔ سو شمعُونؔ پطؔرس نے ایہ سُن کے پئی خُداوَند اے، کُرتہ لَک نال بنھیا کیوں جو ننگا سے اَتے جھیل وِچ چھلانگ مار دِتّی۔ ⁸۸۔اَتے باقی شاگِرد نِکی بیڑی تے بہہ کے مچھیاں دا جال کِھچدے کِھچدے آئے کیوں جو اوہ کنڈے توں کوئی وَڈھے پینڈے تے نئیں سَن پر کوئی دو سَو ہتھ دی وِتھ سی۔ ⁹۹۔جیس ویلے اوہ کنڈے تے اَپڑے تے اوہناں نیں کولیاں دی اَگ اَتے اوہدے اُتے مچھّی دھری ہوئی اَتے روٹی ویکھی۔¹⁰۱۰۔یسُوعؔ نے اوہناں نُوں آکھیا جیہڑیاں مچھیاں تُسیں ہُن پَھڑیاں نیں اوہناں وِچوں کُجھ لیاؤ۔ ¹¹۱۱۔شمعُونؔ پطؔرس نے چڑھ کے ایک سَو تروِنجاں وَڈّیاں مچھّیاں نال بھریا ہویا جال کنڈے تے کِھچیا۔ بھانویں مچھّیاں چوکھیاں سَن فیر وی جال نہ ٹُٹا۔¹²۱۲۔یسُوعؔ نے اوہناں نُوں آکھیا، ’’آؤ کھانا کھالَوّؤ اَتے شاگِرداں وِچوں کِسے نُوں وی دلیری نا ہوئی پئی اوہنوں پُچھدا پئی تُوں کَون ایں؟ کیوں جو اوہ جان دے سَن پئی خُداوَند ای اے۔ ¹³۱۳۔یسُوعؔ آیا اَتے روٹی لئی تے اوہناں نُوں دِتّی۔ اِینج ای مچھّی وی دِتی۔ ¹⁴۱۴۔یسُوعؔ مُردیاں وِچوں جی اُٹھن دے پِچھوں ایہ تِجی وار سی پئی اوہ شاگرداں نُوں دِسیا۔¹⁵۱۵۔اَتے جدوں اوہناں کھانا کھا لیا تے یسُوعؔ نے شمعُونؔ پطؔرس نُوں آکھیا، ’’شمعُونؔ یُوحنّاؔ دے پُتر کِیہ تُوں ایہناں توں بوہتا میرے نال محبت کرنا ایں؟‘‘ اوہنے اوہنوں آکھیا، ’’ہاں خُداوَند، تُوں تے جان دا ای ایں پئی میں تینوں عزیز رکھنا آں۔ اوہنے اوہنوں آکھیا، ’’تُوں میرے لیلے چار‘‘۔ ¹⁶۱۶۔اوہنے فیر اوہنوں آکھیا، ’’شمعُون یُوحنّاؔ دے پُتر کِیہ تُوں مَینوں محبت کرناں ایں؟‘‘ اوہنے آکھیا، ’’ہاں خُداوند تُوں تے جان دا ای ایں پئی مَیں تینوں عزیز رکھنا آں‘‘۔ اوہنے اوہنوں آکھیا، ’’تُوں میریاں بھیڈاں نُوں چار‘‘۔¹⁷۱۷۔اوہنے تِجّی واری اوہنوں آکھیا، ’’شمعُونؔ یُوحنّاؔ دے پُتّر، کِیہ تُوں مَینوں عزیز رکھنا ایں؟‘‘ کیوں جو اوہنے تِجّی وار اوہنوں آکھیا پئی کِیہ تُوں مینوں محبت کرنا ایں تے ایس سببوں پطؔرس نے بڑے ای اداس ہو کے اوہنوں آکھیا، خُداوندا! تُوں تے سب کُجھ جاننا ایں۔ تینوں پتا ای اے پئی مَیں تینوں عزیز رکھنا آں۔ یسُوعؔ نے اوہنوں آکھیا تُوں میریاں بھیڈاں چار۔ ¹⁸۱۸۔مَیں تَینوں سچ سچ آکھنا آں پئی جدوں تُوں جوان سی تے آپ ای اپنا لَک بنھ دا ساں اَتے جِتھے تیرا مَن کردا پِھردا ٹُر دا ساں۔ پر جدوں تُوں بُڈھا ہوجاویں گا تے اپنے ہتھ لمے کریں گا اَتے کوئی ہور بندہ تیرا لَک بنھے گا اَتے جِتھے تُوں نا وی چاہیویں گا اوتھے تینوں لے جاوے گا۔¹⁹۱۹۔اوہنے ایہناں گلاں توں ایہ اشارہ کیتا پئی اوہ کِیویں دی موت نال رَبّ دا جلال وکھاوے گا اَتے ایہ آکھ کے اوہنوں آکھیا، ’’میرے پِچھے ٹُر پے‘‘۔²⁰۲۰۔پطؔرس نے پرت کے اوس شاگِرد نُوں پِچھے آندے ویکھیا جِنھوں یسُوع محبت رکھدا سی اَتے جِنھوں شام دے کھان دے ویلے اوہدے سینے دا سہارا لَے کے پُچھیا سی پئی خُداوَندا ! تینوں پَھڑوان والا کَون اے؟ ²¹۲۱۔پطؔرس نے اوہنوں ویکھ کے یسُوعؔ نُوں آکھیا، ’’خُداوَندا! ایہدا کِیہ بَنے گا؟‘‘²²۲۲۔یسُوعؔ نے اوہنوں آکھیا، ’’جے مَیں چاہواں پئی ایہ میرے آن تِیک رُکیا رہیواں تے تَینوں کِیہ؟ تُوں میرے پِچھے ٹُر پے‘‘۔ ²³۲۳۔سو بَھراواں وِچ ایہ گَل مشہور ہو گَئی پئی اوہ شاگِرد نئیں مَرےگا پر یسُوعؔ نے اوہنوں ایہ نئیں سی آکھیا پئی ایہ نئیں مرے گا سگوں ایہ پئی جے مَین چاہواں پئی ایہ میرے آن تیک رُکیا رہیوے تے تَینوں کِیہ؟²⁴۲۴۔ایہ اوہو ای شاگِرد اے جیہڑا ایہناں گَلاں دی گواہی دیندا اے اَتے جِنھے ایہناں نُوں لِکھیا اے اَتے اَسیں جان دے آں پئی اوہدی گواہی سچّی اے۔ ²⁵۲۵۔ہور وی بڑے کَم نیں جیہڑے یسُوعؔ نے کِیتے۔ جے اوہ وَکھو وَکھ لِکھے جاندے تے مَیں سمجھناں آن پئی جیہڑیاں کتاباں لِکھیاں جاندیاں اوہناں لئی دُنیا وِچ تھاں ای نا بچدی۔

اعمال

1¹۱۔ میں جیہٹری کتاب پہلاں لکھی اوہدے وچ میں دسیا کہ ۔یسوع کی کردا تے سکھاندارھیا۔ ²۲۔ جس دن تک اوہ اُٹھایا گیاجد اوہنے رسولاں نوں پاک روح دی ہدایت نال حکم دیتتا تے اُہناں نوں چُنیا۔ ³۳۔ سختیاں سہن دے بعد اُوہنے اپنے آپ نوں زندہ ظاہر کیتا بتہیرے پکے ثبوتاں نال چالیھ دن اوہناں اُتے ظاہر ہُوندا رھیا تے خُدا دی بادشاہی دسدا رھیا۔⁴۴۔ جدوں اوہناں نوں اکھٹے ملیا تے اوہناں نوں حُکم دیتا کہ تُسی یروشلیم توں باہر نہ جاناں پرپیو دے وعدے دا انتظار کرو جدھے بارے تُسی میرے کولوں سُن چکے ہو، ⁵۵۔ کہ یوحنا نے تے تیہانوں پانی نال بپتسمہ دیتا۔ پرتھوڑے دناں وچ تُسی رُوح القدس نال بپتسمہ پاوٰگے۔⁶۶۔ جدوں اوہ آپی اکھٹے ہوئے اوہناں اوہنوں پوچھیا کہ خُداوند کہ ایس ویلے ہی توں اسرائیل دی بادشاہی توں بحال کرینگا؟ ⁷۷۔ اوہنے اوہناں نوں جواب دیتا کہ جیہٹرےسُتے ویلے پیو نے اپنی قدرت نال ٹھرائے نے اوہناں نوں جانن دی لوڈ نہیں اے ۔ ⁸۸۔ جدوں پاک رُوح تہاڈے تے آئے گا تے تُسی طاقت پاوٰ گے تے تُسی میرے گواہ تمام یروشلیم تے سارے یہودیہ ،سامریہ تے زمین دے کناریاں تیک ٹھروگے۔⁹۹۔ جدوں خداوند یسوع ایہہ گلاں دسدے پئے سی تے اوہ (شاگرد) سارے اُتے دیکھدے پئے سی تے اوہ اُٹھا لیا گیاتے اِک بدلی نے اُوہنوں اُوہناں دیاں اکھاں توں لُکھا لیا۔ ¹⁰۱۰۔ جدوں اوہ آسمان نوں ڈونگھا تکن لگے کیوں جو اوہ جاریا سی۔یکدم دو بندے چٹے کپٹریاں وچ اوہناں دے نال آ کھٹرے ہوئے تے آکھیا۔ ¹¹۱۱۔ اے گلیلی بندو تُسی ایتھے کھٹرے آسمان کاہدے لئے تکدے او؟ ایہی یسوع جیٹراتہاڈے کولوں آسمان تے اُٹھالیا گیا اے اینج ہی اوہ واپس آئے گا۔ جداں اوہ آسمان تےگیا اے۔¹²۱۲۔ فیر اوہ زیتون دے پہاڑ توں یروشلیم نوں واپس آئے۔ اے پہاڑ یروشلیم دے لاگے ہی اے تے سبت دا سفر کیتا۔ ¹³۱۳۔ جدوں اوہ واپس آئے تے اُتلے جوبارے تے چلے گئے۔ جتھے پطرس،یوحنا، یعقوب،اندریاس،فلپس،توما،برتلمائی، متی ،یعقوب بن حلفئی،شمون زیلوتیس اور یہوداہ بن یعقوب۔ ¹⁴۱۴۔ اوہ سارے یکدل ہوکرگہری دُعا کردے رہے۔اہناں وچ یسوع دی اماں تے اوہدے بھراوی ہین سن۔¹⁵۱۵۔ اُہناں دناں وچ پطرس بھراواں دی ایک سو ویھد دی ٹولی وچوں کھٹرا ہویا تے کہن لگا کے. ¹⁶۱۶۔ بھائیو کلام دا پورا ہونا جُروری سی کہ پاک روُح نے تے پہلاں ہی داؤد دے منہ زبانی یہوداہ دے بارے دس دیتا سی کہ اوہ یسوع دے پھٹران والیاں داسردار بنےگا۔¹⁷۱۷۔ جد کے اوہ ساڈے وچوں اک سی کہ ساڈے نال جنھے خدمت دا حصہ پایا۔ ¹⁸۱۸۔ تے ایس بندے نےاپنی بدی دی کمائی نال کھیت خریدیا۔جھتےاوہ آپ ہی سرپرنے ڈگیا۔تے اوہدا ٹھڈ پاٹ گیا۔تے اوہدیاں آندراں باہر کھلر گیاں۔ ¹⁹۱۹۔ سارے یروشلیم دے رہن والیاں نے اوہدے بارے وچ سُنیا تے اوہناں اپنی بولی وچ کہیا کہ ہقل دمہ یعنی لہو دا کھیت ۔²⁰۲۰۔ کیونکہ زبور دی کتاب وچ لکھیا اے کہ اوہدا اکھیت ویران اے تے اوتھے کوئی نہ وسےگا تے اوہدا عہدہ کوئی دوسرا لے لوئے۔²¹۲۱۔ ایس لئی اےضروری اے کہ اوہ بندہ جیہٹرا مسیح دے ہوندیاں ساڈے نال سارا ویلا جدوں یسوع ساڈے نال آندے جاندےرہے۔ ²²۲۲۔ یعنی یوحنادے بپتسمہ تھوں لے کہ مسیح دے آسمان تک اُٹھائے جاندیں تک مسیح دے جی اُٹھنے دا گواہ ساڈے نال ہوئے۔ ²³۲۳۔ اوہناں نے دو بندے حاظر کیتے اک یوسف جنہوں برسبا کہندے نےیُوستُس ناں نال بلاندے نے تے دوسرا متیاہ۔²⁴۲۴۔ اوہناں نے دُعا کیتی اور کیہہ کہ تُسی آپ سارے لوکاں دے دلاں نوں جاندے آ۔تے آپ ساڈے اُتے ظاہر کرو کہ اہناں دوناں وچوں کیہٹرا تُوساں چُنیا اے۔ ²⁵۲۵۔ کہ اوہ ایس رسولی خدمت دی جگہ لے سکے کہ جس توں یہوداہ پھر کے اپنے راہ گیا۔ ²⁶۲۶۔ اوہناں نے اوہدے لئی قرعہ پایاتے قرعہ مُتیاہ دے ناں نکلیا تے اوہ گیارہ رسُولاں دے نال گیناہ گیا۔

2¹۱۔ تے جد پینتِیکُست دا دِن آگیا۔ سارے اِک تھاں اکٹـھےہوئے۔ ²۲۔ تے اِک دم اسمان توں اِک اواز آئی جِویں وڈَی ہنیری دا شور ہوئے۔ تےسارا گھر جِـــــتھے اوہ بَیٹھےسن اوہدے نال بھر گیا۔ ³۳۔ تے اَگ دِیاں پاٹیاں ہویاں لاٹاں وانگُوں اوہناں نُوں بولیاں ویکھای دِتــــــیاں۔تے اوہناں وِچوں ہر اِک دے سِر اُتـے آگِئیاں۔ ⁴۴۔ تَد اوہ سارے پاک روُح نال بھر گئے۔ تے اوپریاں بولیاں بولن لگے جیویں رُوح نےاوہناں نُوں بولن دی طاقت دِتی۔⁵۵۔تے اسمان تھلے خُدا توں ڈرن والےتمام قوماں دے بندے تے یہودی یروشلیم وِچ رہندے سن۔ ⁶۶۔سو جد ایہہ اواز آئی تَد بُہت لوک جمع ہوئے۔تے حَیران ہوئے۔ کیوں جو ساریاں سُنیا پئی ایہہ ساڈیاں بولیاں بولدے نیں۔ ⁷۷۔ تےسارے حَیران ہون لگے۔تے آکھن لگے۔ ایہہ جیہٹرے بولدےنیں سارے گِلیلی نئیں؟⁸۸۔ فیر اَسی کِیویں اپنے اپنے وطن دی بولی سُننے آں؟ ⁹۹۔ اسی پارتھی تے مادی تے عِیلامی تے مسوپتامِیہ دے رہن والے تے یہُودیہ تے کَپدُکیہ ،پُنطُس تے آسِیہ ¹⁰۱۰۔ فئروگیہ تے پمفِلییہ ،مِصر تے لبِوآ دے علاقہ دے جیہٹرا کرینے ول اےنالے رُومی مُسافر بھانویں یُہودی تے بھانویں ایہناں دے مُرید۔ ¹¹۱۱۔ کریتی تے عربی آں تےاپنیاں اپنیاں بولیاں وِچ ایہناں نُوں خُدا دیِاں وڈیاں گلاں بولدے سُننے آں۔¹²۱۲۔ تے سارے تعجُب کن لگے۔ تے گھبرائے۔ تے اِک دُوجے نُوں آکھن لگے پئی ایہہ کِیہ ہون لگا اے؟ ¹³۱۳۔ ہورناں مخَول کر کے آکھیا ایہناں نُوں سجری مَے دا نشہ اے۔¹⁴۱۴۔ تدَ پطرس نے یاراں دے نال کھلو کے اُچــی اواز نال اوہناں نُوں آکھیا ۔ اَے یہُودیہ تے یرُوشلِیم دے سارے رہن والیو! اہیہ جان لیؤ۔ تے کن لا کے میرِیاں گلاں سُنو ۔ ¹⁵۱۵۔ ایہہ لوک نشے وِچ نئیں جیویں تُسی سمجھدے ہو۔کیوں جو اجےتیجا پَہر ای چڑھیا اے۔¹⁶۱۶۔ پرایہہ اوہ گل اے جیہڑی یُوایل نبی دی راہِیں آکھی گئی اے۔ ¹⁷۱۷۔ پئی خُدا آکھدا اے پئی آخِیری دہاڑیاں وِچ اِنج ہوئے گا۔ پئی مَیں اپنے رُوح وِچوں ساریاں انساناں اُتےڈوہلاں گا۔تے تُہاڈے پُتر تے تُہاڈیاں دِھیاں نبُوت کرن گِیاں تے تُہاڈے بُڈھے سُفنہ ویکھن گے۔¹⁸۱۸۔ تے مَیں اوہناں دِناں وِچ اپنے بندے بندیاں اُتے اپنے رُوح وِچوں ڈوہلاں گا ۔تے اوہ نبُوت کرن گے۔ ¹⁹۱۹۔ تے مَیں اُتانہہ اسمان وِچ عجب کم تے ہیٹھاں زمین اُتے کراماتاں وکھاواں گا۔ یعنی لہو تے اَگ تے دُھوں دا بدل وکھاواں گا۔²⁰۲۰۔ سُورج ہنیرا تے چَن لہو ہو جائے گا خُداوند دے وڈے تے جلال والے دِن دے آؤن توں پہلاں۔ ²¹۲۱۔ تے اینج ہوئے گا پئی ہر اِک جیہڑا خُدا دا ناں لَئےگا اوہنوں نجات مِلےگی۔²²۲۲۔ اَے اِسرائیلیو! ایہہ گلاں سُنو پئی یِسُوع ناصری اِک بندہ سی جِہدا خُدادے ولوں ہونا تُہاڈے اُتے اوہناں کراماتاں تے نشانِیاں تے عجب کماں نال ثابت ہویا جیہڑے خُدا اوہدی ہتھِیں تُہاڈے وِچ وکھائے۔جیویں تُسی آپ جان دے ہو۔ ²³۲۳۔ جد خُدا دے ٹھہرائےہوئے انتظام تے غَیب دے علم نال اوہ پھڑایا گیا۔تُساں غیر شرِعاں دے۔ ہتھوں کِل ٹُھکا کے مروا دِتا۔ ²⁴۲۴۔ اوسے نُوں خُدا مَوت دے بندھ توں چھڈا کے جوالیا۔کیوں جو ایہہ نئیں سی ہو سکدا پئی اوہ اوہدے وَس وِچ رہے۔²⁵۲۵۔ کیوں جو داؤد اوہدے حق وِچ آکھدا اے پئی مَیں خُداوند نُوں ہمیشہ اپنے سامھنے ویکھیا پئی اوہ میرے سَجے پاسے اَے تاں جو مَیں نا ہِلاں۔ ²⁶۲۶۔ ایس کر کے میرا دِل خُوش ہویا۔ تے میری زبانوں خُوشی نِکلدی اے۔ سگوں میرا جِسم وی آس وِچ رہے گا۔²⁷۲۷۔ پئی تُوں میری جان نُوں پاتال وِچ نا چھڈیں گا تے نا اپنے قُدُوس نُوں ترکن دئیں گا۔ ²⁸۲۸۔ تُوں مَینُوں زِندگی دے راہ دسے نیں۔ تُوں اپنے دِیدار دی خُوشی نال مَینُوں بھر دیں گا۔²⁹۲۹۔ بھراؤ!تُہانوں کُھلاڈُلہا ساڈے وَڈارُو داؤد ولوں ایہہ آکھنا چَنگا اے پئی اوہ مر وی گیا تے نالے دَبیا گیا۔ تے اَج تِیکر اوہدی قبر ساڈے کول اے۔ ³⁰۳۰۔ سو ایس کر کے پئی اوہ نبی سی تے جان دا سی پئی خُدا میرے نال سَونہہ کھادِی پئی تیری اُنس وِچوں کِسے نُوں تیری گدی اُتے بھاواں گا۔ ³¹۳۱۔ اوس نبُوت کر کے مِسیح دے جی اُٹھن دا ذِکر کیتا۔ پئی نا اوہدی جان پاتال وِچ چھڈی گئی تے نا اوہدا جِسم گلیا سڑیا۔³²۳۲۔ ایسے یِسُوع نُوں خُدا جوالیا جِہدے اسی سارے گواہ ہاں۔ ³³۳۳۔ سو جد اوہ خُدا دے سَجے پاسے اُچا کِیتا گیا تے اوس باپ کولوں پاک رُوح دا وعدہ پایا تاں اوس ایہہ جو تُسی ویکھدے تے سُندےہو بخش دِتا۔³⁴۳۴۔ کیوں جو داؤد تاں اسمان اُتے نئیں چڑھیا۔ سگوں آپی آکھدااے۔ پئی خُداواند میرے خُداوند نُوں آکھیا۔ پئی میرے سَجے ہتھ بیہہ جا۔ ³⁵۳۵۔ جِناں چِر مَیں تیرے وَیرِیاں نُوں تیرے پیراں دی چِوکی نا بناواں۔ ³⁶۳۶۔ سو اَسرائیل دا سارا گھرانا پَکی طرح جانے پئی خُدا نے اوسے یَسُوع نُوں جَہنُوں تُساں صلیِب دِتا۔ خُداوند تے مِسیح وی کِیتا۔³⁷۳۷۔ جدوں اوہناں ایہہ سُنیا تَد اوہناں دے دِل وِنھے گئے تے پطرس تے باقی رسُولاں نُوں آکھیا۔ بھراؤ اسی کِیہ کریئے؟ ³⁸۳۸۔ تَد پطرس اوہناں نُوں آکھیا۔ تَوبہ کرو۔ تے تُہاڈے وِچوں ہر اِک اپنے گُناہاں دی مُعافی لئی یِسُوع مِسیح دے ناں اُتے بپتِسمہ لے لَئے۔ تاں پاک رُوح تُہانوں اِنعام وِچ مِلے گا۔ ³⁹۳۹۔ کیوں جو ایہہ وعدہ تُہاڈے نال تے تُہاڈی اولاد نال اے تے اوہناں سبھناں نال وی جیہڑے دُراڈے نیں جِنہاں نُوں خُداوند ساڈا خُدا اپنےکول سدے گا۔⁴⁰۴۰۔ تے ہور بتھیریاں گلاں نال پک کر کے اوس اوہناں نُوں نصِیحت کیِتی ۔ پئی ایس پُٹھی قوم توں اپنا آپ بچاؤ۔ ⁴¹۴۱۔ سو جنہاں اوہدی گل مَن لئی اوہناں بپتِسمہ لیا۔ تے اوسے دِن تِن کُو ہزار لوک اوہناں نال رَل گئے۔ ⁴²۴۲۔ تے اوہ رسُولاں دی تعلیِم تے سنگت وِچ تے روٹی توڑن تے دُعا منگن وِچ لگے رہندے سن۔⁴³۴۳۔ تے ہر اِک جان نُوں ڈر لگا۔تے بتھیرے عجب کم تے نشانِیاں رسُولاں دی راہیں وکھائیِاں گِئیاں۔ ⁴⁴۴۴۔ تے سارے جِنہاں اِیمان لیاندا سی اکٹھے رہندے سن۔ تے سارِیاں شیواں وِچ سانجھ رکھدے سن۔ ⁴⁵۴۵۔ تے اپنی ملکیت تے شیواں ویچ ویچ کے جیویں کِسے نُوں لوڈ پَیندی ساریاں نُوں ونڈ دیندے سن۔⁴⁶۴۶۔ تے روز دہِاڑے اِک دِل ہو کے ہیکل وِچ اکٹھے ہوندے سن۔ تے گھراں وِچ روٹی توڑ کے خُوشی تے صاف دِلی نال اَن پانی کھاندے سن۔ ⁴⁷۴۷۔ تےخُدا دی وڈیائی کردے سن۔ تے سبھناں لوکاں نُوں پیارے لگدے سن۔ تے جیہڑے نجات پاندے سن خُدا روز اوہناں نُوں اوہناں دےنال رلاؤندا سی ۔

3¹۱۔ہُن پطرس اور یوحنا نویں گھنٹے چے جہڑا دعا دا گھنٹا اے، ہیکل وچ جارہے سَن ²۲۔ہن اُسی وقت اِک جنم دا لنگڑا، ہیکل دے خوب صورت (سوہنے) بوئے دے وَل لیایا جا ریا سی تاں جیہڑے ہیکل چے آن، اوہناں کولوں، پیسے دا ہدیہ مَنگ سکے۔ ³۳۔جدوں اوہنے پطرس تے یوحنا نوں ویکھیا جیہڑے دونویں ہیکل چے جان لگے سَن، تے اوہنے اوہناں کولوں پیسیاں دا ہدیہ منگیا۔⁴۴۔پطرس نے [اپنی اکھیاں اوہدے تے لائیاں] اوہدے ال غور نال ویکھیا تے فیر کہیا کہ ساڈے وَل ویکھ۔ ⁵۵۔اوس لنگڑے نے اوہناں ول ویکھیا کہ اوہناں ولوں کی مل سکدا اے۔ ⁶۶۔پر پطرس نے کہیا کہ سونا تے چاندی، میرے کول ہے کوئی نہیں پرجو کچھ میرے کول ہے اوہ میں تینوں دینا ہاں۔ ’’ یسوع مسیح ناصری دے ناں وِچ چل پھر‘‘۔⁷۷۔پطرس نے اوہدا سجا ہتھ پھڑ کے اوہنوں اٹھایا تے اسی وقت اوس لنگڑے دے پیر تے اوہدے (گِٹے) ٹخنے مضبوط ہو گئے۔ ⁸۸۔او لنگڑا چھال مار کے اُٹھیا تے چلن لگ پیا۔ اور پطرس اور یوحنا دے نال ہیکل وچ چھالاں ماردا تے خدا دی تمجید کردا ہویا گیا۔⁹۹۔ساریاں لوکاں نے اوہنوں چلدیاں تے خدا دی تمجید کردیاں ویکھیا۔ ¹⁰۱۰۔ اوہناں نے غور کیتا کہ ایہہ تے اوہی بندہ سی جو ہیکل دے سوہنے بوئے تے بہہ کے لوکاں توں چندہ (بھیک) منگدا سی۔ تے ایس وجہ توں او سب لوک حیرانی تے تعجب نال پر گئے کہ (اینوں کی ہویا اے) کہ ایدے نال کی بنی؟¹¹۱۱۔جدوں (چونکہ) او بندا پطرس تے یوحنا نال لپٹیا ہویا سی ایس لئی او سارے رَل کے اوہناں ول سلیمان دے برامدے وچ خدا دی تعریف کردے ہوئے نٹھے (پجے) ¹²۱۲۔جدوں پطرس نے ایہہ ویکھیا تے اوہنے لوکاں نوں جواب دتا۔ اسرائیل دے لوکو، تسی کویں حیران ہوندے ہو؟ تسی کویں اپنی اکھاں ساڈے تے لائیاں نیں، جیویں اسی ایس بندے نوں اپنی طاقت یا خدائی نال چلایا۔¹³۱۳۔ابرہام، اضحاق اور یعقوب دے خدا نے، ساڈے باپ دا دیاں دے خدا نے اپنے خادم یسوع مسیح نوں جلال نخشیا۔ او یسوع سی جِنوں تساں رد کیِتا تے پیلاطس دے ہتھ پھڑوایا۔ پیلاطس چاہندا سی کہ اوہنوں چھڈ دوے ¹⁴۱۴۔ پر تساں اِک پاکباز تے راستباز آدمی نوں پھڑوا کے اِک قاتل تے خونی نوں اوہدے بدلے چھڈوا دِتا¹⁵۱۵۔ تسی زندگی دے بانی نوں مروایا جِنہوں خدا نے مردیاں وچوں زندہ کیتا تے اسی اَیدے گواہ ہاں (واں) ¹⁶۱۶۔ ہن اوہدے ہی ناں تے ایمان رکھدے ہوئے، ہاں اوسی ناں وچ اَیس بندے نوں جِنہوں تسی جاندے تے ویکھدے ہو، اپنے مکمل شفا تے مضبوطی پائی اے۔¹⁷۱۷۔ ہُن میرے بھائیو (پراوہ)، مینوں پتہ اے کہ تساں،ایہہ سب کچھ نہ جاندے ہوئے کیتا جیویں تہاڈے حاکماں نے کیتا۔ ¹⁸۱۸۔ مگر او ساریاں شیواں جییڑیاں خداوند نے اپنے نبیاں دے منہ توں پہلے ہی دسیاں سَن کہ اوہدا مسیح دُکھ سہے،ہُن پوریاں ہو گئیاں نے۔¹⁹۱۹۔ ایس لئی توبہ کرو تے مڑ جاؤ تاکہ تہاڈے گناہ مٹائیں جائیں تاں جوں خداولوں تازگی دا وقت آئے۔ ²⁰۲۰۔ تے فیر او مسیح نوں بھیجے جنہوں اوہنے تواڈے آسطے یسوع دے طور تے مقرر کیتا۔²¹۲۱۔اوسے یسوع نوں آسمان نے سانبھ کے رکھنا اے جدوں تک ساریاں شیواں بحال نہ ہو جان، جِنہاں دے وادے خدا نے اپنے نبیاں توں پہلاں توں کہلوایا۔ ²²۲۲۔بیشک موسیٰ نے وی کہیا کہ خداوند تہاڈے پراواں وچوں میرے ورگا اک نبی برپ کریگا۔ اوہدی ہر گل سننا (مننا) جیہڑی او تہاڈے نال کریگا۔ ²³۲۳۔تے ہر اوہ بندہ جیہڑا اوس نبی دی گل نہ سنیگا او اپنے لوکاں وچوں پورے طور تے تباہ کر دِتا جائیگا۔²⁴۲۴۔ہاں، تمام نبی جو سیموئیل یا اوہدے بعد وی آئے نے اوہناں نے اِناں دناں دے بارے چے اعلان تے بیان کیِتا۔ ²⁵۲۵۔تُسی سارے نبیاں دی اولاد ہو تے اوس عہد وچ جیہڑا خدا نے تہاڈے باپ ابراہام نال کیتا۔اوہنے ابراہام نوں کہیا کہ تیرے اولاد (نسل) وچوں ایس زمین دے تمام خاندان برکت پاون گے۔ ²⁶۲۶۔جدوں خدا نے اپنے خادم نوں زندہ کیتا تے اوہنے سب توں پہلاں اوہنوں تہاڈے ول پیجیا تاکہ تسی اپنی بدیاں توں آزاد ہو کے برکت پاؤ۔

4¹۱۔جدوں پطرس تے یوحنا لوکاں نال گل بات کرہے سن تے اُتھے یہودیاں دی عبادت گاہ دا سردار تے سدوقی وی اُتھے آ گئے۔ ²۲۔تے اُو بڑے پریشان ہوگئے کیونکہ پطرس تے یوحنا لوکاں نوں مسیح یسوع دے مُردیاں وچوں جی اُٹھن دے بارے چ اعلان کر رہے سَن۔ ³۳۔تے اُدھو شام دا ویلہ سی جدوں اُوناں نے پطرس تے یوحنا نوں پھڑھ کے تے اگلے دن تک جیل چ بند کر دیتا۔ ⁴۴۔لیکن جنھاں نے اُو پیغام سُںیا تے اُو ایمان لے آئے اُو کوئی پنج ہزار مرد سان۔⁵۵۔تے اگلے دن اُناں دے سارے حکمران بزرگ تے لکھاری یروشلم دے وچ اکٹھے ہوئے۔ ⁶۶۔یہودیاں دے وڈے سردار حنّا دے سارے رشتے دار جناں چ کائفاء یوحنا تے سکندر وی شام سن اُتھے اکٹھے ہوئے۔ ⁷۷۔جدوں پطرس تے یوحنا اُناں دے درمیان سان تے اُونان تے اُوناں نوں پُچھیا کہ کدی طاقت یا کدے ناں دے نال تساں اے کیتا اے۔⁸۸۔تے اُس ویلے پطرس روح پاک نال بھر گیا تے اُن اُناں نوں آکھیا، ⁹۹۔’’ لوکاں دے حکمرانوں تے بزرگو! اگر تُسی اَج اس چنگے کم دی جیڑا اک بیمار آدمی نال کیتا گیا اے اُدھے بارے چ سانوں سوال کر دے اُو کہ ایہ آدمی کِنج ٹھیک ہوگیا؟ ¹⁰۱۰۔ ایہ گل تہنوں تے سارے اسرائیل نوں پتہ چلے کہ یسوع مسیح ناصری دے ناں چ جھنوں تُساں صلیب تے چڑھیا پر خدا نے اُنوں مردیاں وچوں زندہ کیتا اے تے ایہہ بیمار بندہ اُدھے ناں دے نال چنگا ہوگیا اے۔¹¹۱۱۔ یسوع مسیح او پتھر اے جنھوں توساں کاریگراں نے رد کیتا تے اُوہو ای کونے دے سرے دا پتھر ہوگیا۔ ¹²۱۲۔ کسے ہور دے وسیلے نال نجات نئیں ہے کیونکہ آسمان دے تھلے آدمیاں وچ کوئی ہور نئیں جدے وسیلے نال نجات ملے۔¹³۱۳۔ جدوں اُناں نے پطرس تے یوحنا دی دلیری توں ویکھیا تے جانیا کہ ایہ نے عام تے اَن پڑھ آدمی نے تے اس گل نوں جان کے حیران ہوئے کہ پطرس تے یوحنا یسوع نال رہے نے۔ ¹⁴۱۴۔تے جدوں اُناں نے اس بیمار نوں اُناں دے نال تندرست ویکھیا تے اُناں دے خلاف کجھ ناں بول سکے۔¹⁵۱۵۔تے اُدھے بعد اُناں نے رسولاں نوں حکم دیتا کہ تسی پنجائت چھڈ کے چلے جاؤ۔ تے فیر اُناں نے آپس وچ اُناں دے بارے مشورہ کیتا۔ ¹⁶۱۶۔اُناں آکھیا کہ اَسی اَیناں بندیاں دا کیہ کرئیے۔ کیونکہ اَسی ایس گل توں وی نئیں مُکر سکدے کہ حقیقت وچ اِناں بندیاں دی وجہ نال وڈا مُعجزہ ہویا اے۔ جدے بارے یروشلم وچ بہت سارے لوکاں نوں وی پتہ اے! ¹⁷۱۷۔اس لئی کہ اے گل ہور لوکاں دے وچ نہ پھیلے۔ آؤ ایہناں نوں دھمکی دے کے کہیے کہ کِسے ہور دے ناں دا دوبارہ ذکر نہ کریں۔ ¹⁸۱۸۔اُونیناں نیں پطرس تے یُوحنا نُوں بُلا کے حُکم دیناں کہ یسوع ناں دی منادی نہ کرین۔¹⁹۱۹۔پھیر پطرس تے یُوحنا نیں اُنیناں نُوں ایں کیہ کے جواب دِتاں کیا ٹھیک ایں کے اَسی او کرئیے جیہڑا خُدا دی نظر وچ چنگا اے نہ کہ تواڈی گل سننیائیے۔ ²⁰۲۰۔ایسی اپنے آپ نُوں روک نئیں سکدے۔ اُوناں چیزاں دے بارے دسین نُوں جیہڑیاں اَیسی دیکھیاں تے سننیاں نہیں²¹۲۱۔اِس توں بعد پَطرس تے یوحنا نُوں دھمکی دے کے چھڈ دیناں کیوں جو اُنہاں وچ کوئی قصور نہ پایاں کیونکہ او سارے لوک خُداوند دی وڈیائی کر رہیں سن کہ اُوہنے ایہناں لئی جو کُجھ کیتا سی۔ ²²۲۲۔اے جیہڑ ے آدمی دا چنگے ہون دا قصہ ایں اُو دی عمر چالس سال توں ویڈ سی۔²³۲۳۔اُوہناں دی رِہائی توں بعد پطرس تے جان اپنے لوکاں کول گئے تے سارا قصہ سُنایا۔ جو کُجھ کائیناں تے سرداراں (بزرگراں) نیں کیتاں اُوہنیاں نُون آکھیاں سی۔ ²⁴۲۴۔جدوں اُوہناں نیں سُنیاں تے آپنیاں آوازاں نُوں خدا لئی اُوچاں کِیتاں تے آکھیاں۔ اے خُداوند توں جنےج آسمان تے زمین نُوں بنیاں اور سمندر نوں تے جو کُجھ اُڈھے وچ اے۔ ²⁵۲۵۔تُوں اَکھیاں اپنے خادم سادھے باپ داؤد دے مُنہ چوں پاک رُوح کے(واسطے) وسیلے۔کیوں ساری دُنیاں چ تُوم مچ گئی اے اُور لوکاں نے غلط چیزاں ویل نٹیاں کیتا اے۔²⁶۲۶۔تُوں آکھیاں زمین اُوتھے بادشاہ اکٹھے ہونگے حکومت کرن لئی اُو خداوند اُور اودے مسیح دے برخلاف جمع ہوکے۔²⁷۲۷۔بےشک اِس شہر دے وچ ہیردوس تے پنطیس پیلاطُس نیں مِل کے اِسرائیل دے رہن والیاں نیں غیر قوماں دیاں لوکاں نوں تیرے پاک خادم یسُوع دے خلاف کیتیاں جنہوں تُوں مَسح کیتا سی۔ ²⁸۲۸۔اُوں سارے اکٹھے (جمع) ہوئے اور اس لیے کہ تیرے ہتھ تے تیرے کلماں نوں جیہرے پہلو توں ہونیں سَن او پورے ہون۔²⁹۲۹۔ہُن خُداوند اُوہناں دی دھمکی نُوں ویکھ اور اپنے خادم نُوں اپنے کلام نُوں بولین دی ڈاڈی بہادری دے۔ ³⁰۳۰۔اپنے ہتھ نُوں ودا کے شفا دے اُور اَشارہ کر کے تیرے پاک خادم یسُوع نان دی وڈیائی ہویں۔ ³¹۳۱۔جہدوں ایناں نیں دُعا مُکالئی اُو جگہ ہِل گئی۔ جِتھے اُوں اکٹھے ہوئے سن۔ تے سارے پاک رُوح نال بھَر گئے۔ تے ویڈی دلیری نال خُدا دے کلام نُوں بولن لگ گئے۔³²۳۲۔ایمانداراں دی اک وڈی جماعت اِک من تے جان سی تے کسی نے اپنے مال نوں اپنا نہ کیہا پر اور سب دا سانجھا سی۔ ³³۳۳۔بڑی قدرت دے نال رسول اپنی گواہی تے مسیح دے جی اُٹھنے دے بارے دسدے تے اوہناں تے بڑا فضل سی۔³⁴۳۴۔اوہناں وچ کوئی وی اجیہا نہیں سی جنھوں کسی شے دی کمی ہوئی۔ کیونکہ جنہاں دےکول زمیناں تے گھر بار سب ویچ کے پیسے لے آئے سن ³⁵۳۵۔ تے لیا کے شاگرداں دے پیراں وچ رکھ دیندے سی تے اوہ ساریاں نوں اوہناں دی ضرورت دے مطابق ونڈ دیتا جاندا سی۔³⁶۳۶۔ یوسف اِک شاگرد جیڑا لاوسی کُپرس دا رہن والا جِدھا ترجمہ شاباش دا پُتر رسُول اوہنوں برنباس بلاندے سن۔ ³⁷۳۷۔ اوہنے اک کھیت ویچیا تے قیمت لیا کے رسولاں دے پیراں تھلے رکھ دتی۔

5¹۱۔اک بندا حننیاہ نامی تے اُہدی (بیوی) جنانی سفیرہ نے اپنی جائیداد ویچی۔ ²۲۔ ویچے ھوئے پیسیاں وچوں کجھ حِصّہ پیسیاں دا کول رکھ کے جہدا اُہدی بیوں نوں وی پتا سی رکھ کے باقی حِصّہ رسولاں دے پیراں چ رکھ دتا۔³۳۔ تے پطرس نے آکھیا، حننیاہ کیوں شیطان نے تیرے دل وچ پایا کہ توں روح پاک نال جھوٹ بولیں تے جائیداد دا اک حِصّہ کول رکھ لیں۔ ⁴۴۔ جدوں تک جائیداد ویچی نہ گئے تے تہواڈی نئیں سی؟ پر جدوں ویچی گئی تے تہاڈے اختیار وچ نہ رہی (یا تہواڈی نہ رہی)۔ ایہہ تساں کس طرح اپنے دل وچ سوچ لیا؟ تساں آدمیاں نال نئی پر خدا نال چھوٹ بولیا۔ ⁵۵۔ایہ سُن دے سار حننیاہ ڈگ پیا تے آخری ساہ لے لیا تے سب جنہاں نے اے سُنیا اُنہاں تے ڈر خوف چھا گیا۔ ⁶۶۔نوجوان بندے آئے تے (اُنہوں) کپڑے وچ ولیٹ کے دفنان لئی لے گئے۔⁷۷۔کوئی تِن گھنٹے گزرن دے بعد اُہدی جنانی (بیوی) اندر آئی جیہڑی اس ماجرے تو بے خبر سی۔ ⁸۸۔پطرس نے اُنہوں پوچھیا کہ تُساں اینے وچ ہی زمین ویچی سی؟ اُنہے کہیا کہ ہاں اینے وچ ہی۔⁹۹۔پطرس نے اُنہوں کہیا کی ایہ کس طرح تساں دوناں نے خدا دی روح نوں آزمان لئی ایکا کر لیا۔ ویکھ تیرے بندے نوں دفنان والے دروازے تے نے۔ تینوں وی چُک کے بار لے جان دے۔ ¹⁰۱۰۔فوری طور تے (یک دم) اوہ پطرس اوہدے پیراں تے ڈگ پئی تے آخری ساہ وی نکل گیا۔ جدوں نوجوان واپس مُڑے اُنہاں نے اُہدی بیوی نوں وی مویا پایا۔ تے اُنو وی چُک کے باہر لے گئے تے اُس دے بندے دے نال ہی اُوہنوں وی دفنا دیتا۔ ¹¹۱۱۔ساری کلیسیا تے ہور جنہاں وی سُنیا اُنہاں اُتے خوف چھا گیا¹²۱۲۔تے چیلیاں دے ہتھوں لوکاں وچ وڈے وڈے تے عجیب کم تے نشان ظاہر ھوندے سَن تے اةو سارے سلیمان دے برآنڈے وچ اکٹھے ھوندے سَن۔ ¹³۱۳۔پر کِسے اور نوں دلیری نہ ملی کہ ناں شامل ھوجان فیر وی لوک اُنہاں نوں بری عِزّت دینے سَن۔¹⁴۱۴۔فیر وی ایماں لیان والے مرد تے عورتاں بڑی وڈی تعداد وچ خداوند دے لوکاں وچ شامل ہورہے سَن۔ ¹⁵۱۵۔اوہ لوکی ایتھوں تک کر دے سن کہ اپنے بیماراں نوں سڑک دے کنڈیاں تے اپنے چار پائیاں تے کھٹولیاں وچ پا کے لے اوندے سن کے جدوں پطرس آوے کسی نہ کسی اُوتے اُہدا پرچھاواں ہی پے جاوے۔ ¹⁶۱۶۔تے بڑی وڈی تعداد وچ لوکی یروشلم تے آلے دوالے دے شہر اں وچوں اپنے بیمار تے ناپاک روحوں دے ستائے لوکاں نوں نیاندے سن تے اور سارے ہی (شفا) چنگائی پاندے سن۔¹⁷۱۷۔سردار کاہن تے اُوہدے ساتھی صدوقیاں دے گروپ اوہدے توں سڑ دے سان۔ ¹⁸۱۸۔چیلیاں دے ہاتھ پڑے تے جیل وچ بند کر دیتا¹⁹۱۹۔رات دے ویلے فرشتہ آیا تے اُوہنے جیل دا دروازہ کھول دیتا ²⁰۲۰۔جاؤ تے ہیکل دے وچ کھڑے ہو کے لوکاں نوں زندگی دیاں گلاں دسو۔ ²¹۲۱۔جداوہناں نے سنیا ہیکل پوہ پھوٹن دے ویلے او ہیکل وچ گئے تے تعلیم دین لگے۔ لیکن جد سردار کاہن آیا اوہدے نال جیڑے سان اوناں نے پیچنایت اکٹھی کیتی تے اسرائیل دے وڈے سرداراں نوں اکھٹا کیتا تے کہہ چیلیاں نوں جیل وچوں لے کے آؤ۔²²۲۲۔افسراں نے آ کے اوہناں نوں خبر دیتی ²³۲۳۔او جیل وچوں نہیں لیے، اسان جیل نوں بڑے دھیان نال بند کیتا سی تے پہرے والے بوئے اگے گھڑے سان لیکن جدوں بوئے کھولے تو کِسے نوں ناں ویکھیا²⁴۲۴۔جدوں ہیکل دے سردار کاہن نے سنیا تے او پریشان ہوئے۔ ہن کی ہوئے گا۔ ²⁵۲۵۔فیر ایک شخص آیا تے آکے کہن لگا کہ جناں شخصاں نوں تسی جیل وچ پایا سی او ہیکل وچ کھڑے لوکاں نوں تعلیم دین ڈئے نے۔²⁶۲۶۔ہیکل دا سردار اپنے سردار کاہناں نال گیا تے اوناں نوں آرام نال لے آیا کہ لوکی اس گلواُناں نوں روڑے ناں مارن لگ جان۔ ²⁷۲۷۔جدوں اُوناں نوں لے کے آئے تے پنچائیت دے سامنے کھلار دیتا تے ہیکل دے سردارآگے کھلار دیتا۔ ²⁸۲۸۔کہہ سی ایہہ سندے سانہیں دینا توساں سارے یروشلیم وچ ایہہ تعلیم دے سانوں مجرم بنا دے اُو²⁹۲۹۔لیکن پطرس تے چیلیاں نے آکھیا سانوں بندیاں دی نسبت خدا دا آکھا مننا ضروری وے۔ ³⁰۳۰۔ساڈے باپ دادا دے خدا نے یسوع نوں زندہ کیتا جنوں تساں مار کے سولی تے ٹانگ دیتا۔ ³¹۳۱۔اُونوں خدا نے اُوچا کیتا تاکہ اسرائیلیاں نوں مکتی دے اوناں دے پاپاں توں ³²۳۲۔اسی ایناں گلاں دے گواہ وان تے پاک روح جیڑا خدا نے سانوں دیتا وے اوہدا حکم من نے واں۔³³۳۳۔جدوں پنچایت دے لوکاں نے سنیا تے سڑ گئے تے چیلیاں نوں مارنا چاہندے سان۔ ³⁴۳۴۔پر فریسی گمیلی ایل جیڑا شریعت دا استاد سی ساریاں دے اَگے عزت دار، اونے آکھیا اینا نوں تھوڑی دیر لئی باہر کر دو۔³⁵۳۵۔ فیر اُس نے اوہناں نُوں کیہاں کہ اسرائیل دے مردو، خبرداری دے نال ویکھ کے ایناں لُوکاں دے نال گل بات کرو۔ ³⁶۳۶۔کُجھ وقت پہلا اک آدمی جدہ نام تھیورس سی اُٹھیا تے اپنے آپ نوں بڑی شے سمجھدہ سی تے بہت سارے لُوکی تقریباً ۴۰۰ اُودے منگر لگ گئے۔ فیر او ماریا گیا۔ تے جہرے اُودے پیچھے لگے سن او سارے کھِلر پُھلر گے تے اُونا دا کِسی تو وی پتہ نئی لگا۔ ³⁷۳۷۔اُس آدمی دے بعد اِک ہور، یہودیا دہ بندہ جیدہ نام یہودہ سی ہُن او وی مردم شماری دے وقت اُٹھ کِھلوتا تے کُچھ لُوکی اُودے پیچھے لگ گئے تے اُنہوں وی سزا ملی تے اُودے منن والے بھی سارے کھِلر گئے۔³⁸۳۸۔ہن مَیں توانوں کہنا واں کہ اِنہاں آدمیاں توں پراں روؤ۔ تے ایہناں نوں کیلیاں چھڈ دُو۔ اگر اے انساں دے مرضی نال کردے نے تے آپ ہی برباد ہو جان گے۔ ³⁹۳۹۔اور اگر او خدا دہ کم وے تے پھر تُسی اُہناں نُوں ہرا نئیں سکدے۔ بلکہ ایہہ تے اِنج وے کہ تُسی خدا دے نال لڑھدے ہُو۔ تے او اہدی گل دے نال راضی ہو گئے۔⁴⁰۴۰۔فیر اُنھاں تے رسولاں نُوں اندر بلایا تے ماریا اور فیر اُنہاں نو تاکید کیتی کہ ہون ایہہ ناں (یسوع) لیکے تُسی منادی نئیں کرنی تے اُونھاں نوں جان دیتا۔ ⁴¹۴۱۔فیر اُنہاں نے او عدالت چھڈی خدا دی ثنا کیتی بڑے خوش ہوئے کہ اِسی اس قابل ہوئے کہ اس نام دی خاطر بے عزت ہوئے تے دُکھ اُٹھایا۔ ⁴²۴۲۔اِس دے بعد اُہ ہر روز ہیکل دے وچ اور کھر کھر جا کے لگاتار تعلیم دیندے رہے تے اقرار کر دے سن کہ یسوع ہی مسیح وے۔

6¹۱۔اوہناں دِناں وچ جدوں شاگرد ودھے جاندے سی گراسینی یہودیاں نے عبرانیاں دی شکایت کیتی۔ کیونکہ اوہناں دی بیواؤں نوں کھانا ونڈ دے ویلے بُھول جاندے سی۔²۲۔اوہناں بارہ نے شاگرداں دی بھیڑ نوں سدیا تے کہن لگے ایہہ ٹھیک نئیں اسی خدا دے کلام دے کم نوں چھڈ کے کھان دے بندوبست وچ پئیے۔ ³۳۔تہانوں چاہیدا اے تسی اپنے وچوں ست بھائیاں نوں چُنو جیہڑھے اچھے کردار دے تے پاک روح تے حکمت نال بھرے ہون جنہاں نوں اسیں اس کم تے لا سکئیے۔ ⁴۴۔پر اسیں ہمیشہ دعا کرن تے کلام سنان چ لگے رہاں گے۔⁵۵۔اوہناں دی ایہہ گل بھیڑ چ ساریاں نوں پسند آئی تے اوہناں نے ستفنُس نوں چُنیا جیڑا پاک روح تے ایمان نال بھریا سی۔ فلپس اور پرخوس، نیکانور اور تیمون اور پرمناس جو انطاکیہ توں نواں ایماندار آیا سی۔ ⁶۶۔ایہہ ایماندار ایناں بندیاں نوں رسولاں دے کول لیائے تے شاگرداں نے اوہناں تے ہتھ رکھ کے دُعا کیتی۔⁷۷۔تے خداوند دا کلام بڑی تیزی نال پھلدا رھیا تے یروشلیم چ شاگرد تیزی نال ودھ رے رہے تے کاہناں دی بڑی جماعت ایمان دے وچ مضبوط ہوئی۔⁸۸۔تے ستفنس روح تے فضل نال بھریا سی تے عجیب کم تے نشان اوہدے ذریعے ظاہر ہوندے سی۔ ⁹۹۔پر اوہناں دناں وچ چند لوگ اٹھے جنہاں دا تعلق لبرتینوں دے عبادتے خانے تے کریننیوں، اسکندریوں، کلیکہ، آسیہ دے سن جو اُٹھ کے سِتفنُس نال بحث کرن لگے۔¹⁰۱۰۔پر اُوہ اُس حکمت تے روح دا سامنا نہ کرسکے جدھے نال ستفنس بول دا سی۔ ¹¹۱۱۔فیر اوہناں نے چند بندیاں نوں رشوت (وڈی) دیتی کہ کہن کہ اساں ستفنُس نوں خدا تے موسیٰ دے خلاف کفر بکدے سُنیا اے۔¹²۱۲۔اوہناں نے لوکاں نوں بھڑکایا تے بزرگ تے فقیہ ستفنُس تک پہنچے تے اوہنوں پھڑیا تے صدرِ عدالت وچ لیائے۔ ¹³۱۳۔اوہناں نے جھوٹے گواہ لیاندے جناں کہیا اے بندہ پاک مقام تے شریعت دے خلاف بولن توں باز نئیں آندا۔ ¹⁴۱۴۔اسیں انہوں ایہہ کہندے سُنیا اے کہ یسوع ناصری ایس مقام تے رواج نوں برباد کرے گا جیہڑا موسیٰ نے سانوں سپرد کیتا اے۔ ¹⁵۱۵۔ہر کوئی جیڑا صدرِ عدالت وچ موجود سی اوہناں دیاں اکھاں ستفنُس تے گڈھیاں سن تے اوہناں اوہدے چہرے نوں فرشتہ دا چہرا وگرا ویکھیا۔

7¹۱۔کاہن اعظم نے آکھیا کی اے ساریاں گلاں سچ نے؟ ²۲۔ سٹیفنس بولیا، پراؤو تے بزرگوں مینوں دھیان نال سُنو کہ جلال دا خدا ساڈھے پیو ابراہام تے جدوں میسوپوٹامیا وچ سی ظاہر ہویا اِس توں پہیلاں اور حاران وچ رہندہ سی۔ ³۳۔ایویں اُس نوں آکھیا اپنی زمین تے اپنے رشتے داراں نو چھڈ تے اُس زمین ول جا جیڑی میں تینوں وکھاواں گا۔⁴۴۔پھراو کلیدانیاں دی زمین (علاقہ) چھڈ کے حاران دی زمین وچ جاوسیا۔ اتھوں اپنے باپ دے مرن تو بعد خُدا انوں اُس زمین وچ لے کے گیا جتھے تُو ایہنورہنا ایں۔ ⁵۵۔وراثت دے طور اُنوں کچھ نہ دِتا اتھوں تک کہ او اپنا پیر وی نئیں سی رکھ سکدا۔ پر اونے اودوں وعدہ کیتا جدوں اودھا کوئی بچ وی نئیں سی۔کہ اوہ اے زمین نوں تے اُس دے بعد اودی اولاد نوں ملکیت کر دے گا۔⁶۶۔خدا اودے نال گل کیتی کہ تیری اولاد اُس زمین وچ اجنبی وانگوں کچھ عرصہ تک روے گی اوتھے دے زمین والے اُوناں نوں غلامی وچ لیا کے ۴۰۰ ورے تک بڑا بُرا سلوک کرن گے۔ ⁷۷۔پر میں اُس قوم دی جو کجھ اوناں کیتا عدالت کراں گا۔ خُدا نے آکھیا، اِس تو ں بعد او اونھوں نکل کے تے اِس زمین وچ میری عبادت کرن گے۔ ⁸۸۔پھر خدا نے ابراہیم نا ختنہ دا عہد کیتا۔ پھر ابراہیم اسحاق دا باپ کہلوایا تے آٹھویں دِن اودا ختنہ کیتا۔ اضحاق یعقوب دا باپ ہویا تے یعقوب بارہ بزرگاں دا باپ ہویا (کہلوایا)۔⁹۹۔کیوں جو او بزرگ یوسف نال حسد کر دے سن، اوناں اونو مصر وچ ویچ دِتا۔ پر خدا اودے نال سی۔ ¹⁰۱۰۔تے اُونوں اودی ساریاں مصیبتاں وچوں بار کڈ (چھڑایا) لایا۔ اونے اونوں مصر دے بادشاہ فرعون دے سامنے مقبولیت تے دانش عطا کیتی۔جس نے اونو مصر دا حاکم تے اپنے گھرانے دا مختار بنا دتا۔¹¹۱۱۔تے سارے مصر تے کنعان وچ کال تے بڑی وڈی مصیبت آگئی۔ تے ساڈے باپ دادا دے کول کھان لئی کجھ نہ بچیا۔ ¹²۱۲۔جدوں یعقوب نے سُنیا کہ مصر وچ غلہ مل دا اے تے اونے ساڈھے باپ دادا نوں پہلی واری اوتھے پُچھیا۔ ¹³۱۳۔دوجی وری یوسف نے اپنا آپ اپنے پراواں تے ظاہر کیتا تے فرعون نوں یوسف دے خاندان توں واقف ہوگیا۔¹⁴۱۴۔یوسف نے اپنے پراوان نو اے آکھ کے واپس بھیجیا (کھلایا)۔ کہ میرا باپ یعقوب تے اودھے سارے رشتے دار جیڑے ۷۵ لوگ سن مصر وچ لے آؤ۔ ¹⁵۱۵۔تے یعقوب مصر وچ گیا جتھے او تے ساڈے باپ دادا مر گئے۔ ¹⁶۱۶۔فیر اوناں نوں سکم وچ دفنان لئی لایا گیا۔ جیڑی قبر ابراہام نے سِکم دے پتر حمور کولوں چاندی دے نال خریدی۔¹⁷۱۷۔جدوں وعدے دا ویلا آیا جیڑا خدا نے ابراہام نال بنیا سی تے لوکاں دی تعداد مصر وچ بُہت ذیادہ ود گئی۔ ¹⁸۱۸۔مصر وچ اک دوسرا بادشاہ آیا جیڑا یوسف نوں نئیں سی جاندا ¹⁹۱۹۔اُونے ساڈے لوکاں نو دھوکا دِتا تے ساڈے باپ دادا نوں مجبور کیتا کہ اپنے بچیاں نوں جم دیاں ہی مار دیو کہ او زندہ نہ رہ سکن۔²⁰۲۰۔اُس ویلے موسیٰ پیدا ہویا جیڑا خدا دے نیڑے بُہت سوہنا سی تے ۳ مہینے تک اودی پرورش اودے باپ دے گھر وچ ہوئی۔ ²¹۲۱۔جدوں اونو باہر رکھ دتا تے فرعون دی بیٹی نے اُونو گود لے لیا تے او اودھے اپنے بیٹے ونگوں وڈا ہویا۔²²۲۲۔موسیٰ نے مصر دے سارے علم تے حکمت وچ تعلیم حاصل کیتی تے کلام تے کام وچ مضبوط ہویا۔ ²³۲۳۔جدوں او ۴۰ وریاں دا ہویا تے اودھے دِل وچ خیال آیا کہ او اپنے پراواں تے اسرائیل دے بچیاں نوں ویکھے۔ ²⁴۲۴۔موسیٰ نے جدوں اسرائیلی دے نال مصری آ دمی دی بدسلوکی ویکھی تے اونوں قتل کرکے بدلہ لیا۔ ²⁵۲۵۔اُونے سوچیا کیہ اودھے پراہ سمجھن گے کہ خدا نے اودھے وسیلے نال اوناں نو چھڈیا اے پر اوہ اِس نوں نہ سمجھے۔²⁶۲۶۔اگلے دِن اسرائیلیاں دے کول آیا جیڑے آپس وچ لڑدے سن اونے اُوناں وچ صلح وصفائی کران دی کوشش کیتی تے آکھیا کہ تُسی تے آپس وچ پراہ ہو کیوں اِک دوجے نوں مار دے ہو؟ ²⁷۲۷۔اوناں وچوں اک جیڑا اپنے گوانڈی نال غلط سی اونوں دھکا مار کے آکھیا کہ کِنے تینوں ساڈھے اُتے حاکم تے جج (منصف) بنایا اے؟ ²⁸۲۸۔کی تو مینوں اُس طراح ہی قتل کریں گا جس طرح تو کل اُس مصری نوں قتل کیتا اے؟²⁹۲۹۔موسیٰ اے سُن کے دوڑ گیا تے مدیان دی زمین وچ پردیسی ہوگیا۔ جِتھے اوہ دو پتراں دا باپ بنیا۔ ³⁰۳۰۔چالی سالاں بعد کوہِ سینا دے بیابان وچ اک فرشتہ اک جھاڑی وچ اَگ دے شعلے دی طرح اودھے تے ظاہر ہویا۔³¹۳۱۔جدوں موسیٰ نے اَگ ویکھی تے اِس نظارہ توں حیران ہویا تے ویکھن لئی نیڑے آیا تے خدا دی آواز آئی۔ ³²۳۲۔ ’’ میں تیرے باپ ابراہام اسحاق تے یعقوب دا خداواں ۔‘‘ موسیٰ کانبیا تے ویکھن دا حوصلہ نہ ہویا۔³³۳۳۔خداوند نے اونوں آکھیا کہ اپنی جوتی پیریاں توں لا کیوں جو جیڑی تھاں تے توں کھلوتا ایں اور نہایت پاک اے۔ ³⁴۳۴۔میں یقیناً اپنے لوکاں دی مصیبت نو جیڑے مصر وچ سن ویکھیا اے۔ میں اوناں دا رونا سُنیا تے تھلے بچان اُتریاں ہن۔ میں تینوں مصر وچ بھیجاں گا۔³⁵۳۵۔موسیٰ جنہوں اوناں نے اے آکھ کے رد کر دتا سی کہ کنے تینوں ساڈے اُتے حاکم تے منصف مقرر کیتا اے؟ ایہ او ہی اے جنوں خدا نے دونویں حاکم تے چھڈاون کر کے بھیجیا۔ خدا نے فرشتے دے ذریعے جیڑا چھاڑی وچ ظاہر ہویا سی بھیجیا۔ ³⁶۳۶۔موسیٰ اوناں نوں مصر وچوں کھڈ لیایا۔ مصر بیابان بحرہِ قلزم وچ ۴۰سال تک کرشمے تے عجیب کام ویکھاندہ رہیا۔ ³⁷۳۷۔اے او ہی موسیٰ اے جس نے اسرائیل دے لوکاں نو آکھیا کہ خدا تواڈے پرواں وچوں میرے طرح اِک نبی برپا کرے گا۔³⁸۳۸۔اے او آدمی اے جیڑا بیابان دے اجتماع وچ فرشتہ دے نال کوہ سینا تے کلام کیتا۔ اے آدمی ساڈے باپ دادا داے نال سی۔ اِس آدمی نے زندگی دا کلام لے کے تے سانوں دِتا۔ ³⁹۳۹۔اَے ہی او آدمی اے جدا ساڈے باپ دادا نے منن تو انکار کر دِتا۔ اوناں نے اُنوں (اپنے توں) اک پاسے دھک دتا تے اپنے دِلاں نو (پیچھاں) پھیر کے فیر مصر ول لے گئے۔ ⁴⁰۴۰۔اُس ویلے اوناں نے ہارون نوں آکھیا ساڈے لئی بت بناجہڑے ساڈی راہنمائی کرن۔ کیوں جو موسیٰ جیڑا سانوں مصر وچوں باہر لے آیا سی سانوں نئی پتہ کہ اودھے نال کی ہویا اے۔⁴¹۴۱۔پھر اوناں دِناں وچ اک پچھڑے دا بت بنایا تے اودے اَگے قربانی کیتی تے اپنے ہاتھاں دی کارگری تے بڑے خوش ہوئے۔ ⁴²۴۲۔پر خدا نے مُنہ موڑ لیا تے اُوناں نوں آسمانی ستاریاں دی پوجا کرن لئی چھڈ دِتا۔ جسطرح نبیاں دی کتاباں وچ لکھیا اے۔ اسرائیل دے گھرانے کی تساں چالی ورے بیابان وچ مینوں ذبع کیتے جانوراں دیاں قربانیاں چڑھایاں نے۔⁴³۴۳۔ تساں مولک دے خیمہ نوں قبول کیتا تے رفان دیوتا دے تارے نوں لے کے پھر دے رہے ۔ او مورتاں جنھاں نوں تساں سجدہ کرن لئی بنایا۔ سو میں توانوں بابل تو وی پراں لے جاوانگا۔⁴⁴۴۴۔ ساڈھے باپ دادا بیابان وچ خیمہ دی گواہی رکھ دے ہن۔ جس طرح خدا نے موسیٰ نوں حکم دتا جیوں تو دیکھا اُس نمونے دے مطابق اِنو بنا۔ ⁴⁵۴۵۔بعد وچ ساڈے باپ دادا اُسی خیمہ نو حاصل کر کے یشوع دے نال ملکیت دی سرزمین وچ لے کے آئے۔ خدا نے قوماں نوں ساڈے باپ دادا دے سامنے کڈ کے تے زمین لے لئی تے او خیمہ داؤد دے زمانے تک رہیا۔ ⁴⁶۴۶۔اونے خدا دی نظر وچ مقبولیت پائی تے پوچھیا کہ میں یعقوب دے خدا دے زمین لئی اک جگہ بناواں۔⁴⁷۴۷۔پر اے سلیمان ہی اے جیڑا خدا دا گھر بنائے ⁴⁸۴۸۔پر قادرِ مطلق ہتھ دے بنائے ہوئے مکاناں وچ نئیں رہندا۔ نبی نے اے آکھیا۔ ⁴⁹۴۹۔آسمان میرا تخت دے زمین میرے پیراں دی چوکی اے؟ کِس طرح دا مکان تسی میرے لئی بنا سک دے ہو؟ خداوند نے اے کہیا اے۔ میرے آرام کرن دی جگہ (تھاں) کہڑی اے؟ ⁵⁰۵۰۔کی میرے ہتھ نے اِناں ساریاں چیزاں نوں نئیں بنایا؟⁵¹۵۱۔اے تسی سخت گردن دِلاں تے کناں دے نامختونو تُسی ہر ویلے پاک روح دا مقابلہ کر دے او۔ تسی اُس طرح ہی کردے او جس طرح تواڈے باپ دادا نے کیتا سی۔ ⁵²۵۲۔ نبیاں وچوں کیڑا اے جنوں تواڈے باپ دادا نے نئیں ستایا۔ اوناں نے نبیاں نوں جیڑے اُس راستباز تو پہلاں آئے قتل کیتا۔تے ہن تُسی اُس نو پکڑوان تے قتل کرن والے او۔ ⁵³۵۳۔تساں فرشتیاں دے ذریعے شریعت حاصل کیتی پر او دے تے عمل نہ کیتا۔⁵⁴۵۴۔جدوں مجلس دے ممبران نے اے ساریاں چیزاں (گلاں) سنیاں تے اُوناں دے دِل پھٹ گئے تے سٹیفن دے اُتے دند پیسن لگ پئے۔ ⁵⁵۵۵۔فیر اونے پاک روح نال پھر معمور ہو کے آسمان ول غور نال ویکھیا تے خدا دا جلال تے یسوع نوں خدا دے سجے ہتھ کھلوتیاں ویکھیا۔ ⁵⁶۵۶۔سٹیفن بولیا، ویکھو میں آسمان نو کھلا تے ابنِ آدم نو خد دے سجے پاسے کھلوتا ویکھنا۔⁵⁷۵۷۔اِس موقع تے مجلس دے ممراں نے اپنے کن بند کر لئے تے بڑے زور نال چلائے تے کھٹے ہو کے اودے اُتے چھپٹے۔ ⁵⁸۵۸۔او اونوں کھچ کے شہر تو بارلے گئے تے اونوں سنگ سار کرنا شروع کیتا تے گواواں نے اپنے کپڑے اک ساؤل نام دے جوان آدمی دے پیراں وچ رکھے۔⁵⁹۵۹۔جدوں او سٹیفن نو سنگ سار کررہے سن تے او خداوند نوں پکار کے کہہ رہیا سی۔ اے خداوند یسوع میری روح نوں قبول کر۔ ⁶⁰۶۰۔اونے گوڈیاں تے جھک کے اوچی آواز نال پکاریا، ’’ اے خداوند اے گناہ ایہناں دے ذمے نہ لا‘‘ تے اَے کہہ کے سو گیا۔

8¹۱۔فیر ساؤل وی اوہدے قتل تے راضی سی تے اوسے دن کلیسیا اُتے بڑا ظلم وستم شروع ہوگیا تے اے یروشلیم وچ سوائے رسولاں دے تے سارے ایماندار (دیندار) یہُودیہ تے سامریا دے سارے علاقے وچ کِھلر گئے۔ ²۲۔دیندار لوکی ستفنس نوں دفنان گئے تے اوہدے تے بڑا سوگ کیتا۔ ³۳۔پر ساؤل نے کلیسیا دا بڑا نقصان کیتا۔ اور کھر کھر دے وچ جاے بڈھیاں بندیاں نو (کِھچ) کے باہر لیاندا تے اوہناں نو جیل وچ سُٹیا۔⁴۴۔پر فیر وی ایماندار جیہڑے کِھلر پَلر گئے سان کلام دی خوشخبری دیندے رہے۔ ⁵۵۔فیر فلپس سامریہ دے شہر وچ جاے لوکاں نوں مسیح دے بارے دس دا رہیا۔⁶۶۔جد لوکاں دی وڈی جماعت نے اے سُنیا تے ویکھیا معجزے جیہڑے فلپس نے کیتے تے او اوہدیاں گلاں تے دھیان دین لگ پئے۔ ⁷۷۔بہترے لوکاں وچوں بد روحاں نکلیا، روندیاں ہویاں اوچی آواز نال تے بھیرے جیہڑے مفلوج تے لنگڑے وی چنگے ہوئے۔ ⁸۸۔تے اوس شیر دے وچ بڑی خوشی ہوئی⁹۹۔پر اوتھے ایک بندہ سی شہر دے وچا جدا ناں شمعون سی جیہڑا کیلاں جادوگری کر کے لوکاں نو حیران کر دا سی تے کہندا سی کہ میں وی بڑا وڈا بندہ واں۔ ¹⁰۱۰۔تے چھوٹے تے وڈے سارے اوہدے ول متوجہ ہندے سان تے کہندے سان اے بندہ خدا دی او وڈی قدرت وے جنہوں وڈا کہندے نے۔ ¹¹۱۱۔او اوہدی ایس لئی سندے سان کیونکہ او اپنے جادو دے نال اوہناں نوں بڑی مدت توں حیران کر کے رکھیا سی۔¹²۱۲۔فیر جد اُوہناں فلپس دا اعتبار کیتا جہیڑا خدا دی بادشاہی تے یسوع مسیح دے ناں دی خوشخبری سنانا دا سی تے سارے پانویں مرد تے عورتاں بپتسمہ لیا۔ ¹³۱۳۔فیر شمعون نے آپ وی اعتبار کیتا تے بپتسمہ لے کے اوہدے نال رہیا تے نشان تے وڈے وڈے معجزے ویکھ کے حیران ہُندا رہیا۔¹⁴۱۴۔ہن جدوں رسولاں نے جیہڑے یروشلیم وچ سان ایہہ سنیا کہ سامریاں نے خدا دا کلام قبول کر لیا اے تے پطرس تے یوحنا نوں اوہناں دے کول گھلیا۔ ¹⁵۱۵۔ہن جدوں او تھلے آئے تے اوہناں واسطے دُعا کیتی کہ ہو سکدا ایناں نو روح القدس مِل جائے۔ ¹⁶۱۶۔کیوں جے اوہدوں تک اوہناں وچوں کسے نوں پاک روح نئیں سی ملیا۔ اوہناں نے صرف یسوع دے ناں دا بپتسمہ لیا سی۔ ¹⁷۱۷۔فیر پطرس نے یوحنا نے اوہناں اُتے ہاتھ رکھے تے اوہناں نوں پاک روح مِلیا۔¹⁸۱۸۔ہن جدوں شمعون نے ویکھیا کہ رسولاں دے ہتھ رکھن نال اوہناں نو پاک روح ملیا تے اوہناں نوں پیسیاں دی پیشکش کیتی۔ ¹⁹۱۹۔اوہنے کہیا، مینوں وی آ طاقت دیوؤ تے فیر جیدے کسے تے میں ہتھ رکھاں تے اوہنوں پاک روح مِلے۔²⁰۲۰۔پر پطرس نے اوہنوں کہیا۔ تیری چاندی تیرے نال غرق ہووے کیوں جو تو خدا دے تحفے نوں پیسیاں نال حاصل کرن دا سوچیا۔ ²¹۲۱۔تیرا ایس معاملے وچ کوئی حصہ نئیں کیونکہ تیرا دل خدا دے نال خالص نئیں۔ ²²۲۲۔ایس لئی اپنی ایس مکاری دی توبہ کر تے خدا کولوں دُعا کر تے ہوسکدا ے خدا تینوں تیری ایس نیت دی معافی دے دوے۔ ²³۲۳۔کیونکہ میں دیکھن دیا آں توں کڑواہت دے زہر نال اے تے توں گناہ دے بند وچ بجیا ایں۔²⁴۲۴۔شمعون نے جواب دتا تے کیہا میرے لئی خدا کو دُعا کرو کہ ایناں وچوں کُجھ میرے نال نہ ہوئے جیہڑا توساں کیہااے۔²⁵۲۵۔جد او گواہی دے کے تے کلام سنا کے پطرس تے یوحنا یروشلیم تو مڑے تے سامریاں دے بتھیرے دیہاتاں دے وچ خوشخبری دیندے گئے۔²⁶۲۶۔ہن خدا نے فرشتے تے فلپس نال گل کیتی تے کہیا اُٹھ کہ جنوب دی اوس را ہ تے جا جیڑا یروشلیم توں غزہ ول جاندا ے تے (صحرا دے وچ اے)۔ ²⁷۲۷۔او اُٹھ کے چلا گیا تے ویکھوایک حبشی خوجہ آؤن ڈیا سی تے او حبشیاں دی ملکہ کندا دا وزیر تے اوہناں دے سارے خزانے دا مختیار اے تے او ایتھے یروشلیم وچ عبادت لئی آیا اے۔ ²⁸۲۸۔او اپنے رتھ اُتے بیٹھا یسعیاہ نبی دی کتاب پڑھ دا ہویا واپس جان ڈیا سی۔²⁹۲۹۔خدا دے روح نے فلپس نو کہیا جا تے ایس رتھ دے نیڑے ہو کے رے۔ ³⁰۳۰۔فیر فلپس دوڑ کے اوہدے ول گیا تے اوہنوں یسعیاہ نبی دی کتاب پڑھدیاں سن کے کیہا تینوں سمجھ آؤندی اے جو کُجھ توں پڑھن ڈیا ایں۔ ³¹۳۱۔تے خوجہ نے کیہا اے کینج ہو سکدا جد تک مینوں کوئی دسے نہ۔ فیر اوہنے فلپس دی منت کیتی کہ آ کہ میرے نال رتھ تے بیھ³²۳۲۔ہُن جیہڑا حوالہ حبشی خوجہ پڑھن ڈیا سی کُجھ اینج اے ، لوک اوہنوں بھیڑ ونگوں حلال کرن لئی لے گئے تے جسطرح برہ اپنے وال لان والیاں سامنے بے زبان ہندا اے ایسے طرح اوہنے اپنا منہ نہ کھولیا۔ ³³۳۳۔اوہدی ایس ذلیت دے ویلے اوہدا انصاف نہ ہویا تے کون اوہدی پیڑی (نسل) دا حال دسے گا کیوں کہ دھرتی تو اوہدی جان اوہدے کولوں لے لئی گئی۔³⁴۳۴۔تے حبشی خوجہ فلپس نو کہن لگا میں تیری منت کر کے پوچھنا آں کہ نبی اے کِدے بارے وچ کہندا اے، اپنے لئی یا فیر کسے ہور لئی۔ ³⁵۳۵۔فلپس نے بولنا شروع کیتا تے اوہناں صحائف توں شروع کر کے اونوں یسوع دی خوشخبری دیتی۔³⁶۳۶۔راہ چلدیا کِسے جگہ اوہناں پانی ویکھیا تے خوجہ نے کہیا ویکھو پانی موجود اے ہُن مینوں بپتسمہ لین تو کیڑی شے روک سکدی اے۔ ³⁷۳۷۔نوٹ: بہترین پرانے ترجمیاں وچ اعمال ۳۷؛ ۸ آیت کاپی ختم کر دیتی گئی اے۔ فلپس نے کیہا جے توں اپنے پورے دل نال ایمان لیانا اے تے توں بپتسمہ لے سکنا اے۔ حبشی خوجہ نے جواب دیتا کہ میں ایمان لیانا واں کے یسوع مسیح خدا دا پُتر اے۔ ³⁸۳۸۔فیر حبشی خوجہ نے اپنے رتھ نوں رکن دا حکم دیتا تے او پانی وچ اُترے دونوں فلپس تے فلپس نے حبشی نوں بپتسمہ دیتا۔³⁹۳۹۔جد او پانی وچوں باہر نکل ک آئے تے خداوند دا روح فلپس نوں لے گیا تے خوجہ نے اوہنوں فیر کدی نہ ویکھیا پر خوشی کر دا ہویا اپنے راہ پے گیا۔ ⁴⁰۴۰۔فیر فلپس اشدود وچ ظاہر ہویا تے سارے علاقے وچ پہنچن تک سارے شہراں دے وچ خوشخبری سنادا گیا جدوں تک قیصریہ وچ نہ پہنچیا۔

9¹۱۔مگر ساؤل ہَالے تک خدا دے شاگرداں دے خِلاف قتل دیاں دھمکیاں دے رہیا سی۔ سردار کاہن کول گیا۔ ²۲۔اور اَوہنوں کہیا کہ مینوں دیماسکس چ یہودیاں دِی عِبادت گاہ لئی خط دے کہ رستے چ پاویں مرد یا عورت میں جینوں وِی راہ چلدیاں پاواں میں اَوہنوں بن کے یروشلیم لے آواں۔³۳۔جدوں او سفر کر ھِی رہیا سی تے اِنج ہویا کہ جدوں اوہ دیماسکس دے نیڑے سِی۔ اَچانک اِردگِرد اَسمان تھوں روشنی چمکی۔ ⁴۴۔ اور او زمین تے ڈِگ پیا۔ اَوہنے اک آواز ایہہ کہندیاں سُنی۔ ساؤل۔ ساؤل تو مینوں کیوں ستانا ایں۔⁵۵۔ساؤل نے جواب دِتا۔ تُو کون ایں خُداوند خدا نے کہیا میں یسوع ہاں جینوں تو ستانا ایں۔ ⁶۶۔ اُتھ شہر دے اندر جا اور جو تینوں کرنا ایہہ اوہ دَس دِتا جائے گا۔ ⁷۷۔جہڑے آدمی اَوہدے نال سفر کر رہے سان او ایہہ آواز سُن کے اوہناں دا منہ بند ھو گیا۔ اوہ آواز سندے سَن پر اَوہناں نوں دِسدا نہیں سی۔⁸۸۔ساؤل زمین تھوں اُٹھیا تے جدوں اَپنیاں اکھاں کھولیاں۔ اُوہنوں کُجھ ویکھ نہ سکیا۔ اَوہناں نے اَوہدا ہتھ بھڑیا تے اَوہنوں دیماسکس چ لے آئے۔ ⁹۹۔تِن دِن واسطے او اَنا رہیا (بینائی دے بغیر رَھیا) اور نہ کُجھ کھاہدا نہ پیتا۔¹⁰۱۰۔ہُن دیماسکس وِچ ایک حننیاہ ناں اِک شاگرد سِی۔ خُدا نے اوہنوں رویاہ چ آکھیا، حننیاہ، اَوہنے آکھیا۔ دیکھ، میں ہاں، ’’ خُداوند‘‘ ¹¹۱۱۔ خُدا نے اَوہنوں کیہا۔ اُٹھ اور اوس گلی وِچ جا جیہڑی سِدھی کہلاندی ایہہ یہوداہ دے گھر ترس تھوں ساؤل نام اِک آدمی ایہہ اَوہدا پُچھیا او دُعا کر رہیا ایہہ۔ ¹²۱۲۔اوہنے رویاہ چ ویکھیا اِک حننیاہ نام آدمی آ رھیا جو ہتھ رکھ کے اَوہدے تے دُعا کرے گا تے اَوہدی بینائی دوبارہ واپس آ جائے گی۔¹³۱۳۔مگر حنیناہ نے جواب دِتا۔ خُداوند میں ایس بندے دے بارے نہت سارے لوکاں کولوں سُنیا۔ یروشلیم چ پاک لوکاں نوں ایہنے کِتنا نقصان پُہنچایا۔ ¹⁴۱۴۔اَوہدے کول جیہڑا وِی تیرے نال نال کہلاوے سردار اَوہدے کول سردار کاہن ولوں ہر اِک نوں جیہڑا تیرا نام نال لیندے نیں پکڑن دا اِختیار ایہہ۔ ¹⁵۱۵۔مگر خُدا نے اَوہنوں کیہا۔ جا، او میرا چُنیا ہویا وسیلہ غیر یہودیاں لئی بادشاھاں لئی تے اِسرائیل دے بچیاں لئی۔ ¹⁶۱۶۔میں اَوہدے تے ظاھر کراں گا کہ میرے ناں دِی خاطِر کِتنا دُکھ اُٹھانا پئے گا (دُکھ اُٹھاوے گا)۔¹⁷۱۷۔تے اَوہ چلاگیا اور گھر دے اَندر گیا۔ اپنا ہتھ اُوہدے تے رکھیا تے آکھیا او خداوند یسوع جو تیرے تے سڑک تے ظاھر ھویا سِی۔ مینوں پیجیا کہ تیری بینائی واپس آئے (تُو بینائی پاویں) اور پاک رُوح نال پر جاویں۔ ¹⁸۱۸۔اَوسے اِی کڑی ساؤل دِیاں اَکھاں چوں جِھلی چھلکے دی طرح کُجھ اُتریا۔ اور اُوہنے بینائی پائی۔ اَوہ اُٹھ کھلوتا اَور بپتسمہ پایا۔ ¹⁹۱۹۔اور اَوہنے کھاہدا تے طاقت پائی۔ اَوہ دیماسکس وِچ شاگرداں دے نال کافی دِن رُکیا۔²⁰۲۰۔اَوہنے فوراً یہودیاں دِی عبادت گاہ چ منادی کیتی کہ یسُوع خُدا دا بیٹا ایہہ۔ ²¹۲۱۔تمام سُنن والے حیران ھو گئے اور کیہا۔ ایہہ اَوہو اِی آدمی نئیں جِنے یروشلیم چ یسُوع دا نام لین والیاں نُوں قتل کِیتا۔ ایہہ ایتھے آیا ویہہ کہ اَوہناں نُوں بنھ کہ سردار کاہن کول لے جاوے۔ ²²۲۲۔مگر ساؤل ہور وِی زور (طاقت) حاصل کر دا گیا۔ اور دِمشق دے رہن والے یہودیاں نُوں ثابت کردا تے حیران کردا رہیا کہ یسُوع ھِی خُداوند ایہہ۔²³۲۳۔کافی دِناں تے بعد یہودیاں نے اَوہنوں مارن لئی صلاح کیِتی۔ ²⁴۲۴۔مگر ساؤل نوں اَوہناں دے اِرادے دِی خبر ھوگئی۔ تے اوہنوں قتل کرن لئی دِن اور رات پھاٹک تے ٹھہرے رہیے۔ ²⁵۲۵۔ مگر اَوہدے شاگرد اوہنوں رات نوں لے گئے اور دِیوار دے ذریعے ٹوکرے چ اُوہنوں اُتار دِتا۔²⁶۲۶۔جد اَو یروشلیم چ آیا۔ ساؤل نے شاگرداں نال (میل جول) مِلن دِی کوشش کیِتی (رَل مِل کے کم کرن دِی کوشش کیتی) مگر او سَب اَوہدے کولوں ڈر دے سِی۔ یقین نہیں سِی رکھدے (اوہدے تے یقین) کہ اَو شاگردا چوں ایہہ۔ ²⁷۲۷۔مگر برنباس نے اَوہنوں نال لیا اور رسُولاں دے کول لے آیا تے اَوہناں نوں دسیا کہ کِسطرح ساؤل نے رستے چ خُدا نُوں ویکھیا۔ اور خدا اَوہدے نال بولیا۔ اور ایہہ وِی دسیا کہ دِمشق چ ساؤل کِنی دلیری دے نال یسوع دے بارے بولدا رہیا۔²⁸۲۸۔اَور یروشلیم دے وِچ آن جان والیاں نوں مِلدا سی۔ اَو بڑی دلیری دے نال یسُوع دے ناں چ بولیا۔ ²⁹۲۹۔اور او یُونانی یہُودیاں نال بحث کردا سِی۔ مگر او اَوہنوں قتل دِی کوشش وِچ لگے رہیے۔ ³⁰۳۰۔جدوں پراواں نُوں پتہ لگا تو اَوہنوں قیصریہ وِچ لے آئے تے ترسیس ول نُوں پیج دِتا۔³¹۳۱۔ایسطرح یہُودیہ دے رھن والے تمام مسیحیاں گلیلیاں اور سامریہ دے وِچ (امن) سلامتی پایا اور ترقی کِیتی۔ اور خدا دے خوف چ اور پاک رُوح دِی تسلی وِچ چلدے رہے۔ مسیحی گنتی وِچ وَدھ گئے۔ ³²۳۲۔اور ایسطرح ھویا کہ پطرس سارے عِلاقے وِچ پھردا رھیا۔ اَوہ اَوہناں اِیمانداراں دے کول وِی آیا جیہڑے لُدّہ وِچ رہندے سَن۔³³۳۳۔اَوتھے اَوہنے اِک اَنیناس نام آدمی پایا جیہڑا فالج دے نال اَٹھ سال تھوں بِستر چ سِی۔ ³⁴۳۴۔پطرس نے اَوہنوں آکھیا اینناس یسُوع مسیح تینوں شِفا دیندا۔ اُٹھ اور اپنا بِستر بنا۔ ³⁵۳۵۔اَو اَوسے ویلے ھی اُٹھ بیٹھا تے ہر کوئی جو لِدیہ اور شارون وِچ رہندا سِی اَوس آدمی نُوں ویکھیا تے یسوع وَل مُڑ آئے۔³⁶۳۶۔اور یافا چ ایک شاگرد جدا ناں تبھیتا سِی۔ جدا ناں یُونانی میں شاگِرد ہَے۔ ایہہ عورت نیک کماں نال تے غریباں لئی رحم نال پری ہوئی سِی۔ ³⁷۳۷۔تے اَوہناں ھی دِناں وِچ ایہہ عورت بیمار ھو گئی تے مر گئی۔ جدوں اوہناں نے اوہنوں نہا دِتا تے اُتے کمرے وِچ رکھ دِتا۔³⁸۳۸۔لِدیہ یافا دے نزدیک سِی تے شاگرداں نے سُنیا کہ پطرس اَیتھے ھِی ایہہ۔ اُوہناں نے دو آدمی اَوہدے کول پیجے۔ اَوہناں نے مِنت کیتی کہ جِنی جلدی ہو سکدا ساڈے کول آ۔ ³⁹۳۹۔ پطرس اُٹھیا تے اوہناں نال چل پیا۔ جدوں او پہنچیا۔ اَو اوہنوں اُتلے کمرے وِچ لے گئے تے ساریاں بیوہ روندیاں ہویاں اَوہدے کول کھلو گِیاں تے او کُرتے تے کپڑے جیڑے شاگرد نے اوہناں دے نال مل کے بنائے سَن۔ اُوہنوں دِکھان لگیاں۔⁴⁰۴۰۔پطرس نے سَب نوں کمرے چوں بار کڈھ دِتا تے گھٹنے ھو گیا۔ اور دُعا کیتی تے مُردے وَل مُڑیا اور کہیا۔ تبیتھہ اُٹھ تے اوہنے اَپنیاں اَکھاں کھولیاں تے پطرس نُوں ویندیاں ھویاں اُٹھ بیٹھی۔ ⁴¹۴۱۔تے فیر پطرس نے اپنا ہتھ وَدھا کے اوہنوں سہارا دِتا اور جدوں اَوہنے اِیماداراں نوں تے بیوہ نوں اَندر بُلایا تے زندہ اُوہناں دے حوالے کر دِتا۔ ⁴²۴۲۔تے سارے یافا وِچ ایس واقع دا چرچا ھویا۔ اور بہت سارے لوکی خُدا تے ایمان لے آئے۔ ⁴³۴۳۔ ایہدے بعد پطرس کافی دِن یافا وِچ اِک آدمی جِدا ناں شمعون (چمڑے نوں رنگ دین والا) اَوہدے کول ٹھہریا۔

10¹۱۔قیصریہ شہر چے اک قابلِ بھروسہ آدمی کُرنیلیس سی جیڑا اطالیہ سپاہیاں دے رستے دا سردار سی۔ ²۲۔او اک چنگا بندہ سی تے اپنے سارے گھر والیا دے نال خُدا دی عبادت کر دا سی تے ضرورت منداں نو بہت پیسے دیندا تے خدا کولوں دعا کردا رہندا سی۔³۳۔دن دے نوے گھِبنے اُوہنے بڑے صاف طور نال رویا وکھی کہ اک فرشتہ اوہدے کول آیا فرشتے نے اُوہنوں کیہا ’’کرنیلیس‘‘ ⁴۴۔کرنیلیس ڈر گیا تے اوہدے ول دُکھ رایاں ہویا کیہا ’’ یہ کیہ اے جناب‘‘ فرشتے نے اُوہنوں کیہا کہ تیریاں دُعاؤاں تے جو کُجھ تحفے تو غریباں نوں دیندا رہیا اے خُدا دے حضور یادگاری کے طور تے پہنچ گئے نیں۔ ⁵۵۔ہین اپنے بندیاں نوں یافا چے کھِل جہتے شمعون جینوں پطرس وی کہلاندا ⁶۶۔او اوتھے شمعون چمڑا رنگن والے دے گھر جیڑا سمندر ول اے رہندا اے۔⁷۷۔جدوں فرشتہ چلا گیا تے کرنیلیس نے اپنے گھر چے دو خدمت گزراں نوں تے اک خاص سپاہی نوں جیہڑا اوہدی خدمت کردا سی سدیا۔ ⁸۸۔کرنیلیس نے جو کُجھ ہویا سی اوناں نوں دسیا تے یافا چے گھلایا۔⁹۹۔اگلے دن چھیویں گھنٹے جدوں اؤ چل دے ہوئے شہر دے نیڑے پہنچن ڈے سن، پطرس چھت تے دعا کرن گیا۔ ¹⁰۱۰۔جدوں لوکی روٹی پکُون ڈھے سن پطرس نوں پُھک لگی تے اؤ کُجھ کھانا چوندا سی تے اُنے اک رویا وکھی۔ ¹¹۱۱۔اوہنے وکھیا کہ آسمان تو ایک وڈی چیز چادر ورگی اپنے چاروں کونیاں تو اتری اے۔ ¹²۱۲۔جِدے وچ چار پیراں والے جانور، زمین تے رینگن والے جانور تے اَسمان دے پرندے سَن۔¹³۱۳۔فیر اوہنوں آواز آئی ’’پطرس اُٹھ، حلال کر تے کھا۔‘‘ ¹⁴۱۴۔پطرس نے آکھیا ’’نئیں خُداوند توں جاننا اے کہ میں کَدی وی کوئی گندھی تے ناپاک چیز نئی کھادی۔ ¹⁵۱۵۔اُنہوں فیر دوجی وری آواز آئی، ’’ جینوں خدا نے پاک کیِتا اے اُوہنوں تو گندا نہ کہہ‘‘۔ ¹⁶۱۶۔ایہ تن وری ہویاں! تے فیر اے چیز اک دم واپس آسمان تے چلی گئی۔¹⁷۱۷۔ہُن پطرس اِس رویا دے بارے جیڑی اُونے وِکھی سے بڑا پریشان سی کہ ایہدا کی مطلب اے۔ ویکھو کرنیلیس دے گھلے ہوئے بندے پوچھدے پھاندے گھر دے دروازے تے سن۔ ¹⁸۱۸۔اؤ کہن لگے کہ شمعون جینوں پطرس وہی کہندے نیں اتھے ہی رہندا اے۔¹⁹۱۹۔ہجے پطرس سوچاں وِچ ہی لگا سی رُویا دے بارے کہ رُولقدس نے اُنہوں دسیاں کہ تین آدمی تینوں لیب دے پئے نے۔[نوٹ: پرانی کاپی دے وچ لکھیا وے۔ ۲ آدمی لیپ دے۔ دُوجی جگہ لکھیا کُجھ لوکی لیب دے سن] ²⁰۲۰۔اُٹھ تے تھیلے جا اُنہاں دے نال چلا جا۔ سُوچی نہ پے کیونکہ مَیں ہی اُنہاں نو تیرے کول کیلیاں وے۔ ²¹۲۱۔پطرس تھلے گیا تے اُنہاں آدمیاں نوں کہیا کہ مَیں ہی واں جنوں تُسی لیب دے سُو۔ تُسی کیوں آئے ہو؟²²۲۲۔اُنہاں نے دسیاں کہ صوبہ دار جدہ ناں کُرنیلیس وے او بڑا سچا صادق بندہ تے خُدا نوں منن والا وے یہودیاں دی ساری قوم وچ او جانیا جاندا وے اُس نوں خدا دے پاک فرشتے نے دسیاں سی کہ اُو تینوں اپنے گھر بلاوے تے اُو تیرے کولوں کلام وچوں سُنےگا۔ ²³۲۳۔تے فیر پطرس نے اُنہاں نوں اندر گھر وچ بلایا کہ اُتھے ٹھہرن ۔ اور اگلے دِن او سب جان واسطے اُٹھے۔ اُو دے نال کُجھ پائیا وچوں یافا توں وی گئے۔²⁴۲۴۔اگلے دن او سارے قیصریہ وچ پُہنچے۔ کُرنیلیس اُوناں نوں اِڈھکن ڈیا سی تے نالے اُس نے اپنے سارے رشتہ دار تے بڑے نیڑھے دے یار وی بلا کے اکٹھے کیتے ہوئے سَن۔²⁵۲۵۔یُونہی پطرس اندر وڑیا تے کُرنیلیس اُودے پیراں وچ ڈھگ پیا ۔ اُودی وڈیائی کرن لئی۔ ²⁶۲۶۔لیکن پطرس نے اُودی مدد کیتی اُنہوں اُتے کھلون واسطے تے نالے کہیا کہ مَیں وی تیرے ورگا بندہ واں۔²⁷۲۷۔جدوں پطرس اُودے نال گلاں کردا سی تے اُودوں ہی او اندر کمرے وِچ پُہنچ گیا سارے لُوکاں نُوں اکٹھے پایاں۔ ²⁸۲۸۔اُو اوناں نوں کہن لگا کہ تُسی آپی جان دے او کہ شریعت دے وچ لکھیاں وے کہ یہودی غیر یہودیاں دے نال میل ملاپ نئیں رکھ دے تے دُوجی قوم وچ اوندے جاندے نئیں پر مینوں خُدا نے کیہاں سی کہ مَیں کِسی نو وی نیچا تے گندہ نہ سمجھاں۔ ²⁹۲۹۔اِس واسطے ایوں مَیں بغیر کِسی بہانے دے آگیا واں ۔ مَیں ہن پُوچھنا واں کہ مَینوں کیوں بلایا گیا وے؟³⁰۳۰۔کُرنیلیس نے کیہاں کہ چار دن پہیلاں جدوں مَیں اپنے گھر وچ دُعا کر ہی رہیاں ساں مَیں ویکھیا کہ اِک مرد صاف شفاف کپڑیاں وچ میرے سامنے کھلوتا سی۔ ³¹۳۱۔اُس نے کیہا کُرنیلیس تیری دُعا خُدا نے سُن لئی وے تے نالے جیہڑی مدد تُوں غریب لُوکا دے نال کیتی وے اُس نے خُدا نوں تیرے بارے یاد کروایا وے۔ ³²۳۲۔تے تو اِک بندے نوں یافا نوں کل تے اِک آدمی جدہ ناں سائمن سی تے ہن اُنہوں پطرس کہندے نے۔ او سمندر دے کنارے سائمن دے گھر وچ کرائے دار وے۔ [نوٹ: کُچھ پرانیاں کاغذاں وچ لکھیاں وے کہ جدوں او اے گاتے تیرے نال گال بات کرے گا]۔ ³³۳۳۔ہون اک واری جدوں مَیں تینوں بُھلایا وے تے تو بڑا مہربان وے کہ تُوں آگیا وے۔ ہُن جدوں اسی سارے خدا دے نظر سامنے اکٹھے واں او ساریاں خاص گلاں سُنن واسطے جیہڑیاں مالک خدا دے کولو تینوں میلیاں نے۔ [نوٹ: اِس دی بجائے کہ جو مالک نے کیہاں وے کُچھ پرانے صحفیاں تے لکھیاں وے۔ جس طرح خُدا نے آکھیا وے۔]³⁴۳۴۔فیر پطرس نے اپنا مُنہ کھولیا تے کہیا میں سچائی دے نال کہنا کہ خُدا کسی دی وی طرف داری نئیں لیندہ۔ ³⁵۳۵۔اِس دی بجائے ہر قوم وچ ہر کوئی جہیڑا حمدوثناہ کردا تے اُودے کم سچے نے اُنوں خدا قبُول کرداہ وے۔³⁶۳۶۔تم جانتے ہو جو کلام اُس نے اسرائیل دے لوکاں نوں کلیاں سی۔ جدوں اُس نے صُلع دی خوشخبری دہ اعلان کیتا سی کہ یسوع مسیح ہی خداوند وے جو سب کا مالک وے۔ ³⁷۳۷۔اُس گل نُوں تُسی آپی جان دے ہو کہ جیڑا گلیل تو شُروع ہو کے یہودیہ تک گیا۔ یوحنا نے جدوں بپتسمہ دین بارے اعلان کیتا سی۔ ³⁸۳۸۔یسوع جیہڑا ناصری سی اُوہدے بارے کہ خُدا نے کِس طرح اُنہوں روالقُدس دی قدرت نال بھر دتا سی۔ او جا کے تے بہت سارے بیماریاں نُوں چنگا کردہ تے بد رُوح دے جھکڑاں نوں چھڈاندں سی۔ کیوں جو خُدا خود اُہدے نال سی۔³⁹۳۹۔اِسی انہاں ساریاں کماں دے گواہ ہیں جہیڑا یسوع کردہ سی۔ دُونوں یہودیاں دے مُلک تے یروشلیم وچ تے فیر انُہاں نے اُنہوں سُولی چڑھا کے مار دیتا۔ ⁴⁰۴۰۔فیر خدا نے اُس نوں تیسرے دن زندہ کیتا تے او دُوجیاں نوں نظر وی آیا۔ ⁴¹۴۱۔سارے لوکاں نوں نئیں لیکن صرف اُنہاں نوں جِناں نوں خُدا نے پہلاں تو ہی چُن لیاں سی۔یعنی سانوں جناں نے اُودھے مُردیاں تو اُٹھن دے بعد اُودے نال کھادا پیتا سی۔⁴²۴۲۔اور اُس نے سانوں حکم دیتا وے کہ جاکے لوکاں نُوں دسیوں کہ ایہوں ہی وے جنوں خُدا نے زندیاں تے مردیاں دا نیاں کرن واتے چپنیا وے۔ ⁴³۴۳۔اِس دی گواہی تے سارے نبی وی دیندے نے کہ جیہڑا وی اودے تے ایمان رکھدھا وے او اپنے سارے گناواں تو معافی پا جائے گا اُودھے ناہ دی وجہ تو۔⁴⁴۴۴۔ہجے پطرس ایہہ گلاں کہہ ہی رہیا سی تے رُوالقُدس اُنہاں اُتے اُتر آیا جیہڑے اُودھا پیغام سُن رہے سَن۔ ⁴⁵۴۵۔او ایماندار لوکی جناں ختنے کروائے سں تے نالے او جیہڑے پطرس دے نال آئے بہت حیران ہوئے۔ کیو جو روح القدس غیر قوماں والیاں تے وی اُتریا سی۔⁴⁶۴۶۔تے اُنہا نے سُنیاں کہ غیر قوماں والے وی دُوجی زبان وچ خدا دی وڈیائی کردے سن۔ فیر پطرس نے جواب دیتا۔ ⁴⁷۴۷۔کیا کوئی ایہناں لُوکاں تو پانی پرا رکھ سکدہ وے کہ اُو بپتسمہ نہ لے سکن۔ جیہڑے لُوکاں نے روح القدس نُوں پالیا وے ساڈھے نال۔ ⁴⁸۴۸۔فیر اُس نے حُکم دیتا کہ اِنا نُوں یسوع مسیح دے نال نال بپتسمہ دیتا جاوے فیر اُو آکھن لگے کہ تُوں کُجھ ہور دِن ساڈھے نال رہ جاہ۔

11¹۱۔جہڑے چیلے تے بھرا یہودیہ وچ رہندے سن اُنہاں نے وی سُن لیا کہ غیر قوماں نوں وی خُدا دا (کلام پہنچ گیا) کلام مل گیا اے۔ ²۲۔جدّوں (شمعون) پطرس یروشلیم وچ آیا تے اوہ جنہاں دے ختنے ھو گئے تھے اوہ اُہدے تے نقطہ چینی (کیڑے کڈن لگے) کرنے لگے۔ ³۳۔کہ توں اُنہاں نال میل جول رکھناں اے تے کھاندا پینا اے جنہاں دا ختنہ نہی ھویا۔⁴۴۔پر شمعون نے اُنہاں تو اس گل دا کھول کے بیان (دی وضاحت) اس طرح کیتی (کیتا) اُن نے کہیا ⁵۵۔میں جافا کے شہر وچ دُعا منگ رہیا سا تے میں اک رویا ویکھی کہ اِک وڈی ساری چادر جیدے چاروں کونے آسمان تو لٹک کے میرے اُتے آ اُتری۔ ⁶۶۔میں اُہدے تے (نگاہ) نظر بھر کے ویکھیا تے اُہدے اُتے سوچیا تے ویکھیا کے زمین دے چار لاتاں والے ڈنگر ، جنگلی جانور رینگنے والے کیڑے مکوڑے تے آسمان تے اُڈن والے پرندے۔⁷۷۔فیر میں اِک آواز سُنی جیہڑی کہندی سی اُٹھ جا شمعون ذبح (مار) کر تے کھا۔ ⁸۸۔میں کیہا نا اے خداوند، اَج تک میرے مُنہ وچ کدّی کوئی ناپاک شے نئی گئی۔ ⁹۹۔پر آواز نے دوہری واری کیہا آسمان توں جواب دیتا کہ جہڑی شے نوں خُدا نے پاک کہہ دیتا اُنہوں ناپاک (حرام) نہ کہہ۔ ¹⁰۱۰۔ایہہ تِن واری ہویا تے شاریاں شیواں واپس آسمان ول کھچ لیاں گیاں۔¹¹۱۱۔ویکھو! ٹھیک اُسے ویلے تین بندے کھلوتے سن ساڈھے گھر دے سامنے جِتھے اسی ساں جیہڑے میرے کول قیصریہ تو گھلے گئے سن۔ ¹²۱۲۔روح نے مینوں حکم کیتا کے اُنہوہناں دے نال چلا جا تے انہاں وچ کوئی فرق نہ رکھنا۔ ایہہ چھے بھرا وی میرے نال گئے تے اُس بندے دے گھر وچ وڑے۔ ¹³۱۳۔ اُس نے سانوں ایہہ دَسیا کیہ کیوے اس نے فرشتے نو ویکھیا جیہڑا اُسدے گھر دے سامنے کھلوتا سی تے اُوہنے ویکھیا سی۔بندے جافا وچ پھیج کے تے شمعون جیہڑا پطرس کہلانا سی واپس بلا۔ ¹⁴۱۴۔او ہ تہانوں و پیغام دیوے گا جہڑے نال تویس تے تہاڈا ساز کھرانا بچ جائے گا۔¹⁵۱۵۔جیویں میں اُنہاں نال بولن لگا تے رُوح پاک اُنہاں تے اُتر آیا ۔ اُسے طراح جیویں شروع وچ اساڈے تے اُتریا سی۔ ¹⁶۱۶۔مینوں خداوند دے (آکھے) او لفظ یاد آئے جیہڑے اُنے کہے سی کہ جان دا بپتسمہ بے شک تے پانی دا سی تے تہاڈا بپتسمہ رُوح پاک دا ھوئے گا۔¹⁷۱۷۔تے فیر جے خداوند نے اُنہاں نوں اُوہی تحفہ دیتا اے جیڑا سانوں اودوں دیتا سی جہنوں پہلی واری ایسی خداوند یسوع مسیح تے ایمان لیائے ساں۔ فیر میں کون ھاں کے خدا دی مخالفت کراں ¹⁸۱۸۔جد اُنہاں نے ایہہ سُنیا اُنہاں جواب وچ کُجھ نہ بولیا پر خدا دی حمد ثناء تعریف کیتی تے کہین لگے کہ خدا نے غیر قوموں نوں وی جندڑی واسطے توبہ دی توفیق دیتی اے۔¹⁹۱۹۔ہُن اوہ جیڑے ستائے جان دے ڈر نال آلے دوالے ویکھر گئے سن اوہ مُصیبت جیہڑی سٹیفن تے آئی سی اُنہاں وچوں فینیکے، کُپرس تے انطاکیہ پہنچ کے خدا دا کلام صرف یہودیاں نوں سُنانیدے سَن۔ ²⁰۲۰۔پر اُنہاں وچوں کُچھ بندے کپرس تے قرینی (سرینی) دے انطاکیہ وچ آئے تے یونانیاں نوں بھی خداوند یسوع کے کلام دی خوش خبری سُنان لگے۔ ²¹۲۱۔خداوند دا ہتھ اُنہاں دے اُتے سی تے بڑی تعداد وچ لوکی ایمان لیا کے خدا ول چلے گئے۔²²۲۲۔ایہہ خبر یروشلیم وچ کلیسیا دے کناں تک پہنچی تے اُنہاں نے براباس نوں انطاکیہ تک کل دیتا۔ ²³۲۳۔جدّوں اوہ اوتھے پہنچیا اُنیں خدا کا فضل (رحمت) انہاں دے نال ویکھکیا تے خوش ھوا تے ہمت دیوائی کہ ایسے طرح دل لگا کے خداوند دے وچ رہین۔ ²⁴۲۴۔ایس واسطے کہ وہ بندہ نیک سی تے ایمان تے رُوح پاک نال بھریا ھوا سی تے بہت سارے لوک خداوند وچ آ گئے۔²⁵۲۵۔تے جہدوں اُن لبھ لیا تے اُنہوں انطاکیہ لے آیا تے فیر اینج ھوا کہ اک سال اوتھے گرج وچ اکٹھے ھوندے اے مل کے بہت لوکاں نو تعلیم دیتے رہے۔ ²⁶۲۶۔تے ایہہ چیلے انطاکیہ وچ وہ ساریوں توں پہلا پہلے مسیحی اکھوائے۔²⁷۲۷۔ھون انہاں دِناں وچ کجھ نبی یروشلیم توں انطاکیہ آئے۔ ²⁸۲۸۔تے اُنہاں وچوں اک چیلا جس دا ناں آگا بس سی کھڑا ھو کے روح دی ہدایت نال دسیا کہ ساری دنیا او تے بڑا وڈھا کال پَوّے گا تے ایہہ واقع کلودیس دے وقت وچ ھویا۔²⁹۲۹۔ہُن چیلاں نے فیصلہ کیتا کے سادے وچوں ہر کوئی یودیہ وچ رہن والے بھراواں لئی اپنی توفیق کے مطابق کچھ مدد لئی بھیجن گے۔ ³⁰۳۰۔تے اُنہاں نے اینج ہی کیتا بزرگاں واسطے کجھ پیسے برناباس تے ساؤل کے ہاتھ کل دیتے۔

12¹۱۔اوہناں دناں وچ ہیرودیس نے کجھ بندیاں نوں پھڑیا جیڑھے گرجے جاندے سی کہ اوہناں نوں بُرا سلوک کیتا۔ ²۲۔اوہنے یوحنا دے بھرا یعقوب نوں تلوار نال قتل کروایا۔³۳۔جدوں اوہنے ایہہ ویکھیا کہ ایس گل توں یہودی خوش ہوئے نے تے اوہنے پطرس نوں وی پھڑوان دا حکم دیتا۔ ایہہ بے خمیری روٹی دی عہد دے دناں دی گل اے۔ ⁴۴۔تے اوہنوں پھڑوا کے قید خانے وچ پَوا دیتا تے اوہنوں چار سپاہیاں دے پہرے وچ رکھیا تے چاھیا کے اوہنوں عیدِ فسح دے بعد لوکاں دے سامنے لیائے۔⁵۵۔جدوں پطرس قید خانہ وچ سی تے گرجے وچ اوہدے لئی بڑے بوجھ نال خداوند دے اَگے دُعا ہو رہی سی۔ ⁶۶۔ہیرودیس دے سامنے اوہدے مقدمے توں اک رات پہلاں جدوں پطرس دو سپاہیاں دے وچ بیڑیاں نال بدھا سُتا ہویا سی ۔ جدوں کے سپاہی سامنے دے قید خانے دے بُوہے دی چوکیداری کر دے سی۔⁷۷۔ویکھو خدا دا فرشتہ اچانک اوہدے تے ظاہر ہویا تے قید خانے وچ روشنی چمکی تے اوہنے پطرس نوں ہلایا تے جگایا تے کہیا کہ چھیتی اُتھ تے اوہدیاں بیڑیاں اوہدے ہتھاں وچ ڈگ پیاں۔ ⁸۸۔فرشتے نے اوہنوں کیہا کہ کپڑے تے جوتی پالے تے پطرس نے اینج ہی کیتا تے فرشتے نے کیہا ہن اپنا اُتلا چوغہ وی پالے تے میرے پیچھے چل۔⁹۹۔تے پطرس فرشتے دے مگر چلیا تے اوہ باہر نکل آئے تے اوہنوں پتہ نہ لگا کہ ایہہ سب سچی مچی ہو رہیا اے کہ خواب اے۔ ¹⁰۱۰۔جدوں اوہناں نے چوکیدار دی پہلی تے دوسری چوکی لہنگن دے بعد اوہ لوہے دے پھاٹک اگے آئے جیڑا شہر نوں کُھلدا اے اوہ آپ ہی اوہناں لئی کُھل گیا تے اوہ باہر نکل آئے تے گلی وچ گئے جتھے فرشتیہ نال ہی اوہناں نوں چھڈ کے چلا گیا۔¹¹۱۱۔جد پطرس ہوش چ آیا تے کہن لگا کہ ہُن مینوں سچی پتہ لگا کہ رب نے اپنا فرشتہ بھیج کے مینوں ہیرودیس تے یہودیاں دے سارے تے جو یہودی امید کر دے سن اوہدے تو چھڈایا۔ ¹²۱۲۔جدوں اوہ ہوش چ آیا اوہ مریم دے جیہڑی یوحنا جنوں مرقس وی کہندے نے دی ماں دے گھر گیا جتھے لوکی اکٹھے دُعا کر دے پئے سی۔ [نوٹ: جدوں اوہ ہوش چ آیا تے مریم دے گھر جیڑی یوحنا جو مرقس کہلاندا اے اوہدے گھر گیا جتھے لوکی اکھٹے دُعا کر رہے سی۔]¹³۱۳۔جدوں اوہنے بوہا کھڑکایا تے کم کرنے والی کُڑی جدھاں ناں رُودا اے بُوہا کھولن آئی۔ [نوٹ: جدوں اہونے بُوہا کھڑکایا تے کم کرن والی کُڑی جدھا ناں رُودا اے بوہا کھولن آئی۔] ¹⁴۱۴۔جدوں اوہنے پطرس دی واج سیان لئی تے بجائے کے اوہ بُوہا کھولدی خوشی دے مارے اندر کمرے وچ نسی گئی تے دسیا کے پطرس بُوہے تے کھڑا اے۔ ¹⁵۱۵۔تے اوہناں نے اوہنوں کیہا کہ توں کملی ہوگئی اے پر اوہ فیر وی ایہہ کیہندی رہی۔ اوہناں کیہا کہ اوہدا فرشتہ ہوئے گا۔¹⁶۱۶۔پر پطرس کھڑا بُوہا کھڑکاندا رھیا تے جدوں اوہناں بُوہا کھولیا تے اوہنوں ویکھ کے ڈاڈے حیران ہوئے۔ ¹⁷۱۷۔پطرس نے ہتھ دے اشارے ناں اوہناں نوں کہیا کہ چُپ رھو تے فیر دسیا کے کسطرح خداوند نے اوہنوں قید خانے وچوں باہر کڈھیا۔ اوہنے کیہیا کہ ایہہ گلاں یعقوب تے بھراواں نوں دسو تے فیر اوہ کسے ہور پاسے ٹُر گیا۔¹⁸۱۸۔جد دن چرھیا سپاھیاں وچ ڈاڈی گڑ بڑ ہوئی کہ پطرس دا کی بنیا۔ ¹⁹۱۹۔جدوں ہیرودیس اوہنوں لبھن لگا تے سپاہیاں دی پوچھ کُچھ کیتی کیونکہ اوہ نہ ملیا تے اوہنے سپاھیاں دے مروان دا حکم دیتا تے آپ یہودیہ توں قیصریہ جا کے رہن لگا۔²⁰۲۰۔ہُن ہیردیس صدون تے طائر دے لوکاں توں غصے وچ سی تے اوہ اوہدے کول اکٹھے گئے۔ اوہناں بادشاہ دے نائب بلطّس نوں راضی کیتا کہ اوہناں دی مدد کرے تے کہن لگے کے امن ہوئے کیوں جو اوہناں نوں بادشاہ دے ملک نوں راشن ملدا سی۔ ²¹۲۱۔فیر اک خاص دن ہیرودیس اپنے شاہی لباس چ تیار ہو کے اپنے تخت تے بھیٹا تے اوہنے تقریر کیتی۔²²۲۲۔لوکاں نے رولہ پایا کہ ایہہ خدا دی واج اے نہ کہ بندے دی ²³۲۳۔اوس ہی ویلے خداوند دے فرشتے نے اوہنوں ماریا کیوں جو اوہنے خدا نوں جلال نہ دیتا تے اوہ کیڑے پئے کے مریا۔²⁴۲۴۔پر خداوند دا کلام ودھ دا تے پھیلدا رھیا۔ ²⁵۲۵۔جدوں برنباس تے پولوس نے اپنی خدمت پوری کر کے واپس یروشلیم نوں آئے تے یوحنا جیڑا مرقس کہلاندا اے اوہنوں نال لیندے آئے۔

13¹۱۔ہن انطاکیہ دی کلیسیا دے وچ کُجھ نبی تے استاد سان۔ او برنباس تے شمعون (جیہڑا حبسی کہلاندا اے) کوکس کرینی، منایم جیڑا ہیرودیس دا سوتیلا پرا سی تے ساؤل۔ ²۲۔جدوں او روزہ رکھ کے خُدا دی عبادت کرن ڈئے سان تے پاک رُوح نے کہیا برنباس تے ساؤل نوں میرے لیےمخصوص کرو تاکہ او اوس کم نوں کر سکن جیدے لئی میں اوہناں نو سدیا اے۔ ³۳۔روزہ رکھ کے تے اوہناں اوتے ہتھ رکھ کے دعا کرکے اوہناں نوں اوتھوں رخصت کیتا (گھلیا)۔⁴۴۔فیر برنباس تے ساؤل پاک رُوح دی تابعداری کردیاں ہویاں سلوکیہ چلے گئے تے اوتھوں او سمندری سفر کر کے سایپرس دے جزیرے تے چلے گئے۔ ⁵۵۔تے فیر سلامیس پہنچ کے اوہناں نے یہودیاں دے عبادت خانیاں وچ خدا دا کلام سنایا۔ یوحنا اوتھے اوہناں دا مددگار سی۔⁶۶۔جد او پورے جزیرے تو ہوندے ہوئے پافس پہنچے کے اوتھے اوہناں نو اِک یہودی جادوگر تے چھوٹھا نبی ملیا جیدا ناں بریسوع سی۔ ⁷۷۔اے جادوگر سرگیُس پولوس صوبے دار داے نال سی جیڑا بڑا ذہین بندہ سی۔ اے آدمی برنباس تے ساؤل نوں سد کے اوہناں کولوں خدا دا کلام سُننا چاہندا سی۔ ⁸۸۔پر ایماس ’’جادوگر‘‘ ایہو اوہدے ناں دا ترجمہ اے) نے اوہدی مخالفت کیتی۔ اوہنے کوشش کیتی کہ صوبے دار نوں ایمان لیاں تو روک سکے۔⁹۹۔پر ساؤل جیڑا پولوس کہلاندا اے ۔ پاک روح نال بھر کے اُوہدے اتے نگاہ کیتی۔ ¹⁰۱۰۔ہور کہیا تو شیطان دا پترایں۔ توں جیہڑا ہر طرح دی مکاری تے شرارت نال بھریا ہویاں اے تے ہرطرح دی نیکی دا دشمن اے کی تو خدا دی سیدھی راہ نوں وگاڑنا کدی نئیں چھڈے گا؟¹¹۱۱۔ہن ویکھ خداوند دا قہر تیرے اُتے اے تے تواَنا ہو جائیں گا تے تھوڑی مدت واسطے سورج نو ویکھ نہ سکیں گا۔ اوسے ویلے دھند تے ہنیرا اوہدے اُتے چھاگیا۔ اسی دم اولبھدا پھر دا سی کے کوئی اوہدا ہتھ پھڑ کے اوہنوں راہ وکھاوے۔ ¹²۱۲۔خداوند دے بارے وچ تعلیم سنن دے بعد صوبے دار بڑا حیران ہویا تے اوہنے خدا تے ایمان لے آندا۔¹³۱۳۔ہن پولوس نے اوہدے دوست یافس تو جہاز تے چڑھے تے پرگہ جیہڑا پمفیلییہ دے وچ اے آئے ۔ پر یوحنا اوہناں نوں چھڈ کے یروشلیم واپس چلا گیا۔ ¹⁴۱۴۔فیر پولوس تے اوہدے دوست پرگا تو انطاکیہ وچ پہنچے تے سبت والے دِن اوہناں دے عبادت خانیاں وچ جاکے بہ گئے۔ ¹⁵۱۵۔فیر شریعت تے نبیاں دی کتاب پڑھن دے بعد عبادت خانیاں دے سردار نے اوہناں نو (پیغام) سنہا کلیا، کیہا بھائیوں اگر تُسی کوئی سنا دینا چاہندے او ایتھے دے لوکاں دی حوصلہ افزائی لئی تے کہہ دو۔¹⁶۱۶۔فیر پُولوس کھڑا ہویا تے اپنے ہتھ نوں ہلا کے کیہا ’’ اسرائیل دے لوکو جیڑے خدا دی عزت کر دے آو سُنو۔ ¹⁷۱۷۔اسرائیل دے خدا نے ساڈے وڈیاں نوں جدوں او مصر دی زمین تے اَن گنت ودا دیتا تے اپنے زور دار بازو نال اُوتھو کڈ لیا۔ ¹⁸۱۸۔تقریباً چالیس ورئے اونا نوں بیابان چے رکھیا۔ تقریباً چالی ورے آونا نوں بیابان چے چُکی پھریا۔¹⁹۱۹۔فیر ست کنانی قوماں نو برباد کرن تو بعد اونے ساڈے لوکاں نوں اوہناں دی زمین سانوں میراث دے دیتی۔ ²⁰۲۰۔اے ساریاں چیزاں چار سو پنچاہ وریاں چے ہویاں۔ ایناں ساریاں چیزاں تو بعد اُونا نوں سیموئیل نبی توں پہلوں قاضی دیتے۔²¹۲۱۔فیر لوکاں نے بادشاہ منگیا تے خدا نے بنیمین دے قبیلے چو قیس دا پتر ساؤل نوں چالی وریاں لئی بادشاہ بنا دیتا۔ ²²۲۲۔فیر خدا نے اوہدے کولوں بادشاہی لے کے تے داؤد نوں بادشاہ ہون لئی مقرر کر دیتا۔ خدا نے داود دے بارے چے کہا سی۔ یسی دا پُتر داود میرے دِل دے مطابق مینوں مل گیا جو کُجھ میں چنیا اے او سب کجھ کرے۔²³۲۳۔اس بندے دی نسل وچوں خدا نے وعدہ کیتا ہویا نجات دہندا یسوع دیتا۔ ²⁴۲۴۔اے چیزیاں یسوع دے اُون نو پہلوں ہی شروع ہو چُکیاں سن پہلوں یوحنا نے اسرائیل دے لوکاں چے معافی دے بپتسمے دا اعلان کیتا سی۔ ²⁵۲۵۔جدوں یوحنا نے اپنا کم ختم کیتا تے کیہا ’’ تُسی کی سوچدے او کہ میں کون آں؟ میں اُوہی آں پر سنو آو جیڑا میرے توں بعد آؤن والا اتے میں اوہدی جوتی دا فیتا (تسمہ) وی کھولن دے لائق نی۔²⁶۲۶۔بھراؤں ابراہام دی نسل تے سارے جیڑے تہاڈے وچ خدا دی عبادت کردے نے اے نجات دے پیغام ساڈے لئی اے ²⁷۲۷۔یروشلیم دے رہن والیا تے اُونا دے حاکماں نے اونوں نہ پیچانیاں تے نہ ہی اوناں نبوتاں نوں جیڑیاں ہر عبادت دے دن پڑھیاں جاندیاں سن۔²⁸۲۸۔ایتھوں تک کہ اوہدے مرن وچ وی اوناں نوں کوئی چنگا بہانہ وی نہ ملیا۔ اوناں پلاطُس نوں کیہا کہ انوں مار دے۔ ²⁹۲۹۔جدوں اوہدے بارے چے لکھیاں ہویاں ساریاں گلاں پوری ہوگیاں تے اوہنوں درخت تو لا کے قبر چے رکھ دیتا۔³⁰۳۰۔پر خدا نے اوہنوں موت توں زندہ کیتا۔ ³¹۳۱۔جیڑے لوکی گلیل توں یروشلیم آے سن اوناں نے اونوں کئی دِناں تک وکھالی دِتا۔ او لوکی ہُن اوہدے گواہ نیں ۔³²۳۲۔اسیں تہانوں خوشخبری سنانے آں جیڑا خدا نے ساڈے باپ دادا توں وعدہ کیتا۔ ³³۳۳۔جیڑا اوہنے پورا کیتا ساڈے لئی تے ساڈی اولاد لئی کہ مسیح نوں مُردیاں وچوں زندہ کیتا جدھے بارے دوسرے زبور وچ لکھیا اے کہ توں میرا پُترایں تے میں اَج ہی تیرا باپ بنیا ایں۔ ³⁴۳۴۔اے سچائی کہ خدا نے اوہنوں مُردیاں چوں زندہ کیتا تاکہ اوہدا بدن سڑ نہ جاوئے۔ خُدا نے اسطرح کیہا کہ مَیں تینوں پاک تے داؤد دیاں سچی برکات عطا کراں گا۔³⁵۳۵۔اس ہی لئی اوہ دوسرے زبور وچ لکھ دا اے کہ توں اپنے مقدس دے سڑن دی نوبت نہ آن دیں گا۔ ³⁶۳۶۔داؤد نے اپنی پیڑھی وچ خدا دی مرضی پوری کیتی تے اپنے لوکاں وچ جا ملیا تے اپنے باپ دادے دے نال دفن ہویا تے اوہدے بدن دے ختم ہون دی نوبت آئی۔ ³⁷۳۷۔پر خدا نے جنھوں مُردیاں چوں زندہ کیتا اوہدے بدن دے سڑن دی نوبت نہ آئی۔³⁸۳۸۔تے بھائیوں دھیان نال سنو تے جانو کہ ایس بندے دے وسیلے گناہاں دی معافی دی منادی ہوئی۔ ³⁹۳۹۔اوہدے وسیلے ہر کوئی جیڑا ایمان لیائے تے نجات پائے ہر اوس چیز توں جیڑھی موسیٰ دی شریعت دے وسیلے خلاصی نئیں دیندی۔⁴⁰۴۰۔ایس لئی دھیان رکھنا کہ جیڑھی گلاں نبیاں نے فرمایاں اوہناں چوں کوئی تہاڈے تے لاگو نہ ہوئے۔ ⁴¹۴۱۔تسی اے تحقیر (حقارت) کرن والیو حیران و پریشان ہوؤ تے مُک جاؤ کیونکہ میں تہاڈے دناں وچ کم کراں گا۔ اک اسیا کم جدھا تسی کدی یقین نہ کروگے اگر کوئی تہانوں اعلان وی کرکے دسے۔⁴²۴۲۔پولوس تے برنباس چلے گئے تے لوکاں نے منت کیتی نہ ایہہ گلاں تسی فیر اگلے سبت سانوں سناؤ۔ ⁴³۴۳۔جدوں عبادت خانے دا کٹھ مُکیا تے بہترے یہودی نو مُرید ایماندار پولوس تے برنباس دے پیچھے ٹُر پئے اوہ اوہناں نوں منت کردے کہ خدا دے فضل مسلسل (متواتر) وچ قائم رھُو۔⁴⁴۴۴۔خدا دا کلام سنن لئی اگلے سبت سارا شہر اکٹھے ہویا۔ ⁴⁵۴۵۔جدوں یہودیاں نے بھیڑ نوں ویکھیا تے حسد نال بھر گئے تے پولوس دی گلاں دی مخالفت تے اوہنوں بے عزت کیتا۔⁴⁶۴۶۔تے پولوس تے برنباس نے دلیری ناں کہیا ایہہ بہت ضروری سی کے خدا دا کلام پہلاں تہانوں سُنایا جائے تساں اوہنوں رد کر دِتا اے تے اپنے آپ نوں ہمیشہ زندگی دے لئی ناقابل ٹھرایا اے۔ ایس لئی ہُن اسیں غیر قوماں ول جاواں گے۔ ⁴⁷۴۷۔جدھے بارے خدا نے ساہنوں حکم دیتا اے کہ میں تہانوں غیر قوماں لئی روشنی ٹھرایا اے تاکہ تسی تمام دنیا دی حداں تیکر نجات پھیلاؤ۔⁴⁸۴۸۔جدوں غیر قوماں نے ایہہ سُنا تے خدا دے کلام دی خوشی نال تمجید کیتی تے جِنھے وی چُنے گئے اوہناں نے ابدی زندگی دا یقین کیتا۔ ⁴⁹۴۹۔تے خدا دا کلام اُسی سارے علاقے وچ پھیل گیا۔⁵⁰۵۰۔پر یہودیاں نے خاص بندیاں تے بندیاں تے حاکماں نوں زور پاکے اوہناں شہر وچ ہلڑ (رولہ) پائے پولوس تے برنباس نوں شہر دیاں حداں توں وی باہر سُٹیا۔ ⁵¹۵۱۔پر ساؤل تے برنباس تے اوہناں دے خلاف اوہناں دے سامنے اپنے پیراں دی مٹی جھاڑی تے فیر ایکم دے شہر نوں ٹُر گئے۔ ⁵²۵۲۔تے رسُول خوشی تے پاک رُوح نال بھرے سی۔

14¹۱۔پولس تے برنباس اکٹھے اکنیم وچ یہودیاں دے فردوس دے عبادت خانے وچ داخل ھوئے تے ایک بُہت وڈی بھیڑ نال ایس طراح کلام کیتا کے بہت سارے یہودی تے یونانی ایمان لے آئے۔ ²۲۔پر اُوہ یہودی جیہڑے نافرمان سن اُنہاں نے غیر قوماں نوں ابھارا (شہ دیتی) کے بھراواں ولوں (اناں دا دِل اُٹھ جاوے) بد گمان ھو جان۔³۳۔اوہ اُوتھے بڑے چِر تک رہے تے یسوع دی طاقت تے دلیری نال بولدے رے۔ یسوع دی طاقت نے اُناں نوں بولن دی دلیری دیتی کہ جدوں اُو خدا دے فضل دی گواہی دین ڈھیا سی تے فیر اوہ برنباس تے پولوس دے ہتھوں نشان تے عجیب کم کروا ندا سی ۔ ⁴۴۔شہر دا حصأ بہتاں وچ ونڈیا گیا کچھ یہودیاں ول تے کُجھ چیلیاں وال ھوگئے۔⁵۵۔تدوں دواں غیر قوماں نے یہودیاں تے اُناں دے سرداراں نے اُوناں تے وار کیتا روڑیاں نال پولس تے برنباس اُتے۔ ⁶۶۔اوناں نوں پتہ لگ گیا تے لُکااُنیہ دے شہراں لسُترہؔ تے دربے وچ جیڑے نیڑے سان اُتھے پہنچ گئے۔ ⁷۷۔اوتھے انجیل دی منادی کرن لگ گئے۔⁸۸۔اور لُسترہ وچ ایک آدمی جیڑا پیراں توں ٹُر نئیں سکدا سی او ماں دے پیٹ تھوں (پیدایشی) لنگڑا سی کدھی نئیں سی چلیا۔ ⁹۹۔اونے پولوس نوں گلاں کردے سنیا پولس نے جدوں بڑے دھیان نال ویکھیا کہ اوہدھے وچ شفاپان جوگا ایمان ہے وے۔ ¹⁰۱۰۔اونے اونوں اوچی آواز نال کہہ اپنے پیراں تے کھلو جا۔ چھال مار کے تے اِدھر اُدھر پھرن لگ گیا۔¹¹۱۱۔جدوں پِیڑ (بھیڑ) نے ویکھیا کہ پولوس نے کی کیتا وے لُکااُنیہ دی بولی وچ کیہا کہ بندیاں دی صورت وچ ساڈھے کول دیوتے اُوتر آئے نے ¹²۱۲۔اُوناں برنباس نوں زپوس تے پولس نوں ہرمیس کیوں جو او کلام سننا وچ بہت اَگے سی۔ ¹³۱۳۔زیوس دے مندر دا پجاری جیڑا اُوناں دے شہر دے سامنے سی ڈھگے تے وچے (بیل) تے پھولاں دے ہار پھاٹک تے لے کے آئے تے لوکاں نال قُربانی کرنا چاندا سی۔¹⁴۱۴۔جدوں برنباس تے پولس نے سُنیا تے اوناں وچ کپڑے پھاڑ کے اوناں وچ جاکودے تے چیخ چیخ کے ¹⁵۱۵۔کہن لگے کہ لوکوں توسی اے کی کردے اُو اسی تہاڈے ورگے انسان واں تُہانوں خوشخبری سنان ڈھے واں کہ ایناں چوٹھیاں چیزاں تو باہر نکلو تے زندہ خدا ول مُڑو جینے آسمان تے زمین تے سمندر تے جو کُجھ اوہدے وچ ہے اونوں پیدا کیتا۔ ¹⁶۱۶۔پہلے وقتاں وچ اُس ساریاں قوماں نوں اپنی اپنی رہ چلن دیتا۔¹⁷۱۷۔فیر وی اُس کرم کر کے سانوں اپنی گوای دین لئی رکھا کیونکہ سانوں آسمان توں بارش برسائی تے موسم دے مطابق کھان لئی پھل دیتے تاکے دل توں خوش ھو جائیے۔ ¹⁸۱۸۔ایہہ گلاں کہہ کے پولس تے برنباس نے بڑی مشکل نال پیڑ نوں روکیا کہ قربانی نہ کرو۔¹⁹۱۹۔پر کُجھ یہودیاں نے آکے انطاکیہ تے قُونیہ دی پیڑ نوں اُبھاریا روڑے ماردیا پولس نوں شہر توں باہر کسیٹ دیاں لے آئے سوچا کہ او مرگیا۔ ²⁰۲۰۔پر چیلیاں نے اُنوں چوّاں پاسے پھاں کر لی تے اُٹھ کے شہر گیا اگلے دن اُو برنباس دے نال دربہ گیا۔²¹۲۱۔بعد وچ اوس شہر چہ منادی کرکے بڑے چیلے بنائے تے لسترہ تے قُونیہ انطاکیہی چہ واپس آئے۔ ²²۲۲۔چیلیاں دی روح نوں مضبوط کیتا تے حوصلہ دیتا اپنے ایمان تے قائم رہو ایہہ ضروری وے کہ خدا دی بادشاہی وچ دکھ سہندیاں جائے۔²³۲۳۔اُناں نے چرچ وچ ایلڈر مقرر کیتے دعا تے روزے نال اُناں نوں خدا دے حوالے کیتا جدے تے او ایمان لیائے۔ ²⁴۲۴۔ پسیدیہ وچوں ہوندے ہوئے پمفولیہ گئے۔ ²⁵۲۵۔ جدوں پرجہ وچ کلام سنا لیا فیر اتالیہ۔ او کتنی دے ذریعے گئے۔ ²⁶۲۶۔ اوتھوں انطاکیہ گئے جتھوں خدا دے فضل دے سپرد ہوئے سان جیڑا ہون اوناں مکمل کیتا سی۔²⁷۲۷۔ جدوں انطاکیہ چرچ (گرجا) وچ اکٹھے (جمع) ہوئے تے اُوناں نے ایہہ گلاں اوناں نوں سنایا جو کجھ خدا نے ساڈھے لئی کیتا سی کیہ کینج ساڈھے نال ہو کے غیر قوماں لئی ایمان دا بوا کھول دیتا وے۔ ²⁸۲۸۔او بڑی دیر تک چیلیاں نال رہے۔

15¹۱۔ کُجھ لوکی یہودیہ تو رسولاں دے کم انطاکیہ آئے تے بھراواں نوں تعلیم دینے لگے تے اُنہاں نے کیہاہ ’’جدوں تک تُسی موسیٰ دی شریعت دے مطابق ختنہ نیں کرواندے اُودوں تک تُسی بچائے نئیں جاندے‘‘۔ ²۲۔انہاں نے پال تے برنباس نوں بڑی مُشکل نحث وچ پا دیتا۔ اس وجہ تُو فیر پال تے برنباس نوں کُجھ ہور بندیاں دے نال یروشلیم وِچ پیجن دہ فیصلہ کیتا گیا کہ اوتھے جاکے اُو رسولاں تے بزرگاں دے نال میلن تے اِس سوال دے متعلق گل کرن۔³۳۔تے او فیر گرجے ویلوں کیتے گئے تے راستے دے وچ فینیکے تے سامریہ دے وچ او غیر قوماں وچوں جو جیڑے ایمان لیائے سن اُنہاں دے بارے دسیدے گئے۔ جنیُوں سُن کے اُتے دے بھیراواں نُوں بہت ذیادہ خوشی ہُوئی۔ ⁴۴۔جدوں او یروشلیم وچ پینچے تے گرجے دے لُوکاں تے رسولاں تے بزورگاں نے وی بڑی خوشی دے نال اُناں نو جی آیا دی کیہاں تے فیر او سارے کم جیڑے خدا نے اُنہیاں دے نال کیتے سن دسیاں۔⁵۵۔تے کُجھ لوکی جیہڑے فریسیاں وچوں ایمان لیائے سن۔او اُٹھ کِھلوتے تے کہن لگے اُنہاں لئے ضروری وے کہ او ختنے کروان۔ تے اُنہاں نوں حکم دو کہ اُو مُوسیٰ دی شریعت تے وی عمل کرنا۔ ⁶۶۔فیر رسُول تے بُزرگ آپس وچ اکٹھے سو گئے تاجو اِس مُشکل دہ حل کیتا جائے۔⁷۷۔فیر کافی بحث دے بعد پطرس اُٹھ کھلوتا تے اُنہاں نُوں کہن لگا۔ بھیراواں توانوں پتہ وے کہ کجھ دیر پیچھے خُدا نے تواڈے وچوں مینوں ویکھرا کیتا سی کہ میں جا کے غیر قوموں نُوں خدا دہ کلام سُناواں تے او ایمان لیان۔ ⁸۸۔خدا جیڑا دِلاں نو جان دہ وے۔ اُس نے انہیاں دی گواہی اِنج دیتی کہ اُنہاں نوں پاک رُوح دیتا اُسے طرح ہی جس تیراں اُنہیں سانوں دیتا سی۔ ⁹۹۔تے اُس نے کوئی وی فرق نہ کیتا۔ ساڈھے تے اُنھیاں وچ تے ایمان دے نال اُنہاں دے دِلاں نوں صاف کیتا۔¹⁰۱۰۔ہُن کیوں تُسی خد نُوں ازماندے رُو کہ تو ضرور ہی چیلیاں دی گردن تے جوا رکھ جیڑا نہ ساڈھے پاپیواں کولوں تے ناں ہی ساڈے کُولوں چُکیا جاندا وے۔ ¹¹۱۱۔لیکن اسی ایمان رکھدے واں کہ اسی وی خداوند یسوع فضل نال بچائے جاواں گے اُوسے طرح جیوے او۔¹²۱۲۔سارہ مجمع چُوپ ہوگیا جدوں اُو برنباس دیاں گلاں سُن رہے سن۔ تے پالوس نے وی دسیاں اونشاں تے کم جیڑے خدا نے غیر قوماں وچے کیتے اُونہاں دی راہی۔¹³۱۳۔جدوں اُنہاں نے بولنا بند کیتا وے فیر یعقوب تے جواب دیتا تے آکھیا ’’بھراؤں میری گل سُنوں ¹⁴۱۴۔سائمن نے دسیاں سی کہ کِس طرح خدا نے اپنے فیضل دے نال تے غیر قوماں دی مدد کیتی تے لوکاں نوں اپنے ناں دی خاطر کڈ لیاندہ۔¹⁵۱۵۔ تے نبیاں دی گلّاں وی اہدے نال متفق (ایسے طراح) نے تے ایہہ ایس طراح لکھیا گیا اے۔ ¹⁶۱۶۔انہاں گلاں دے بعد میں فیر آکے داود دے ڈِگے ھوئے تنبو (خیمہ) نوں کھڑا کراں گا تے اُہدے ٹوٹے پھوٹے دی مرمت کر کے اُٹھا کھڑا کراں گا۔ ¹⁷۱۷۔تاں جو بقیہ (باقی بندے) رہ جان دے تے غیر قوماں جیہڑیاں میرے ناں دیاں اکھوا دندیاں دنے اوہ خداوند نوں لبھن۔ ¹⁸۱۸۔تے خداوند ایہہ کہندا اے جنیں اے کم کیتے نے جیڑے پرانے وقتوں توں آسمانوں معلوم نے۔ [نوٹ: کُچھ پرانیاں کتب وچ اس طرح لکھیا ھے کہ خداوند ایہہ کہندا اے، ’’اوہ اپنے ساریاں کمّاں نوں شروع توں (پہلے توں جان دا اے]¹⁹۱۹۔ایس لئے میری راے اے ہے کہ اوہ جیہڑے غیر قوماں وچوں خداوند وچ آگئے نے اُنہاں تو بُہتی تکلیف نہ دئیے (یا نہ ستایا جائے)۔ ²⁰۲۰۔پر ایسی اُنہاں نوں لکھیں گے ایہہ دکس دیسے کہ اُو بتواں دی گندگی۔ گلا کُھٹ کے مرے ھوئے ڈنگر دے گوشت تے خون تے مکروہ تے زناکاری (بدکاری) تو دور رہین (تو پراں رہین)۔ ²¹۲۱۔کیوں جو موسیٰ دی منادی پرانے وقتاں توں ہر شہر وچ تے سبت دے دن عبادت خانیاں وچ کیتی جاندی سی ۔²²۲۲۔فیر ایہہ ساریاں نوں گرجے دے لوکاں تے چیلیاں تے (الیڈر) چنگا کہ اوہ برسبا نوں جیہڑا یہودہ کہلانا ھے چُن لئیے تے سیلاس نوں وی جیہڑا گرجے دا ایلڈر سی چُن لیا جائے تے اُنہاں نوں انطاکیہ ول ساؤل تے برناباس نال کل دیتا جائے۔ ²³۲۳۔تے اُنہاں نوں ایہہ لِکھ کے پھیجیا کہ سرداراں تے چیلیاں تے اُنہاں نوں جہڑے غیر مذہب قوم وچوں ایمان لیائے نے انطاکیہ تے سِریا تے کلکیہ دے رہن والیاں ولوں سلام (پہنچے) ملے۔²⁴۲۴۔آساں سُنیا اے کہ کچھ لوک ساڈے وچوں تمہاڈے ول آئے نے پرآساں اُنہاں نوں حکم نئیں کیتا سی تے اپنی تعلیم نال تہاڈیاں جاناں نوں پریشان کیتا۔ ²⁵۲۵۔ایس لئے آساں رل مل کے مناسب جنیا کہ بندے چُن کے اپنے پیارے بھرا برناباس تے پولوس کے تہواڈے کول کل دیئے۔ ²⁶۲۶۔ایہہ اوہ بندے نے جنہاں نے آپنیاں زندگیاں خداوند یسوع مسیح دی خاطر خطرے وچ پایا نے۔²⁷۲۷۔ایس واسطے اسی یہودہ تے سیلاس نوں کل رہے ھیں اوہ ایہوں گلاں اپنے منہ زبانی دَسن دے۔ ²⁸۲۸۔کہ ایہہ روح پاک تے سانوں چنگا پسند لگا اے کہ ایسی تہاڈے اُتے ضروری گلاں کے علاوہ بوہتا پھار نہ پائیے۔ ²⁹۲۹۔کہ تسی بُتاں دی قربانی دا گوشت (لہو) خون تے گلا گُھٹ کے مرنے والے ڈنگروال توں نے بدکاری (حرام کاری) تو پرے (باز رھو) رہو۔ جے اس توں باز رہو گے تے تمہاڈے لئی چنگا ھے ۔سلام جی۔³⁰۳۰۔فیر اوہ اُتھوں روانہ (ٹور گئے) ھو گئے تے انطاکیہ وچ آئے تے بہت سارے لوکاں نو اکٹھا کرے اوہ خط دے دیتا۔ ³¹۳۱۔جہدوں اُنہاں نے اُس خط نوں پڑھیا تے بڑے خوش ھو گئے کہ اُنہاں نوں بڑی دلیری ملی۔ ³²۳۲۔یہودہ تے سیلاس جیہڑے نبی وی سَن اپنے لفظوں نال بھراواں دی ہمت ودھائی تے اُنہاں نو بڑا مضبوط کیتا۔³³۳۳۔اوہ اُوتھے کجھ چر رہن دے بعد بھراواں کولوں سلامتی کی دُعا لے کے فیر واپس اُوتھے آ ئے جہتوں آئے سن۔ ³⁴۳۴۔سیلاس نوں اُوتھے رہنا چنگا لگا۔ ³⁵۳۵۔پر پولوس تے برناباس اوتھے انطاکیہ باقی بھراواں کول رہے تے اُنہاں نوں تعلیم دینے تے خداوند یسوع دے کلام دی منادی کر دے رھے۔³⁶۳۶۔کجھ دناں کے بعد پولوس نے برناباس نوں آکھیا کہ آ ہن ایس واپسی چلیے جتھے وچ بھراواں نوں خدا کا کلام سُنایا سی (کہ ویکھیئے کہ اوہ سب کیسے نے) تے سب دا حال چال پوچھیے۔ ³⁷۳۷۔برناباس چاہندہ سی کی یوحنا نوں نال لے جاوے جنوں مرقس وی آہندے نے۔ ³⁸۳۸۔پر پولوس نے سوچیا کہ مرقس توں نال لے جانا (چنگا) ٹھیک نئیں جنہیں پمفیلیہ وچ اُنہاں نالوں (جدا ھوگیا) چھڈ دیتا سی تے آگے نال کم ہی نہ کیتا۔³⁹۳۹۔فیر اُنہاں وچ بڑی سخت (تکرار) مخالفت ھوئی تے اِک دوجے تو وکھرے ھوگئے تے برناباس مرقس نوں اپنے نال لے کر بحری جہاز تے کپرس ول چلے گئے۔ ⁴⁰۴۰۔پر پولوس نے سیلاس نوں چُن لیا تے بھراواں تے اعتبار وچ (خداوند دی) برکت فضل لیکر روانہ ھوگئے۔ ⁴¹۴۱۔تے فیر اوہ سوریہ تے کلکیہ وچ لگندے ھوئے کلیسیا نوں (خداوند وچ) مضبوط باہمت کردے گئے۔

16¹۱۔پال دربہ تے لُسترہ وچ وی آیا (پہنچیا) تے اوتھے تیموتایس نام دا اِک شاگرد ویکھیا تے اوتھے تیموتایس نام اِک شاگرد ویکھیا۔ ایہ یہودن عورت دا پتر سی جیڑی یسوع تے یقین رکھ دی سی پر اودھا باپ یونانی سی ۔ ²۲۔اُو لُسترہ تے قونیہ دے پراواں دی نظر وچ اک نیک بندہ سی۔ ³۳۔پال اودے نال سفر کرنا چاہندا سی۔ سو اُونے اُس نوں نال لیا تے اُس علاقے دے لوکاں دی وجہ نال اودھا ختنہ کروایا کیوں جو او جانندے سن کہ اودھا باپ ایک یونانی آدمی اے۔⁴۴۔شہریاں وچوں گزر دیاں ہویاں کلیسیاواں نو ہدایت نامے ونڈ دے جاندے سن کہ اوناں تے عمل کرن۔ اے ہدایت نامے یروشلیم دے رسولاں تے بزرگاں نے لیکھے سن۔ ⁵۵۔سو کلیسیا ایمان وچ بڑی مضبوط تے تعداد وچ روز بروز ودھ دی گئی۔⁶۶۔پال تے اودھے ساتھی فروگیہ تے گلتیہ وچوں ہو کے گئے۔ پاک رُوح نے آسیہ دے صوبے وچ کلام دی منادی کرن توں منع کر دِتا۔ ⁷۷۔جدوں او مُوسیہ دے نیڑے پینچے تے اوناں نے بتونیہ ول جان دی کوشش کیتی پر یسوع دے روح نے منع کر دِتا۔ ⁸۸۔پس مُوسیہ وچوں گُذر کے ترواس دے شہر وچ آئے۔⁹۹۔رات نوں پال تے الہام ہویا کہ مسووڑینہ دا اک بند کھلوتا اے تے پکار کے کہہ رہیا اے کہ مسووڑونیہ وچ آکے تے ساڈی مدد کر۔ ¹⁰۱۰۔جدوں پال نے اے رویا ویکھی تے اُسے ویلے مسوڈہنیہ نوں چلا گیا کہ خُدا نے اوہناں نوں خوشخبری دی منادی کرن لئی بلایا اے۔¹¹۱۱۔ترواس توں بحری جہاز دے ذریعے سیدھے ساموتراکیہ پہنچے تے اگلے دیہاڑے ناپلس آئے۔ ¹²۱۲۔اوتھوں اِسی فلپی ول گئے جیہڑا سپوڈرنیہ وچ رومن کالونی دا اہم شہر تے ضلع اے تے اسی اُس شہر وچ کئی دیہاڑ رہے (تے کئی دیہاڑے اِسی اُس شہر وچ رہے)۔ ¹³۱۳۔شبت والے دِن اِسی دریا دے ذریعے بار نکلے اِسی سوچیا کہ اوتھے دُعا لئی کوئی جگہ ہووے گی۔ اِسی تھلے بیھ کے عورتاں ناں جیڑیاں اوتھے کھٹیاں ہویاں سن گل بات کیتی۔¹⁴۱۴۔تیاطرہ شہر دی اِک ارغوان فروش عورت تے او خدا پرست وی سی جدا نام لوڈلد سی نے سانوں غور نال سُنیا۔ خُدا۔ نے اودھا دِل کھولیا کہ جو کجھ پال نے بولیا اودھے تے دھیان دیوے۔ ¹⁵۱۵۔جدوں اونے اُودے گھرانے نے پبتسمہ لے لیا تے اُس نے سانوں زور دے کے آکھیا کہ اگر تُسی سمجھ دے ہو کہ میں خدا دی ایماندار بندی ہاں تے آؤ میرے گھر وچ (روہ) قیام کرو۔ انھیں سانوں مجبور کیتا۔¹⁶۱۶۔اس طراح ہویا کہ جدوں اسی دُعاواں جگہ ول رے ساں ساڈا سامنا اک جوان عورت نال جدے وچ بری روح سی ٹکری (ملی) او غیب بینی کر کے اپنے مالکاں لئی کمائی کر دی سی۔ ¹⁷۱۷۔او ساڈا تے پال دا پیچھا کر دی تے اُوچی آواز وچ آخدی کہ اے آدمی قادِر مطلق خدا دے خادم نے اے راہِ نجات دی منادی کر دےنے۔ ¹⁸۱۸۔اوکئی دیہاڑے اس طرح ہی کر دی رہی کہ پال اودے کولوں تنگ پے گیا تے مُڑ کے اُس بری روح نہوں کیہا کہ میں تینوں یسوع دے نا ں تے حکم دینا کہ ایس عورت وچوں بار نکل جا تے اُس ویلے ہی او بار نکل گئی۔¹⁹۱۹۔جدوں اودے مالکاں نے ویکھیا کہ اوناں دی کمائی کرن والا موقعہ جاندا رہیا اے تے اوہناں نے پال تے سیلاس نو گرفتار (گھیر) کر لیا۔تے اوہناں نوں کچھ کے بازار وچ لے گئے تے سرداراں دے سامنے پیش کیتا۔ ²⁰۲۰۔تے اوناں نوں حاکماں دے سامنے پیش کر کے بولے کہ اَے آدمی یہودی ہو کے ساڈے شہر وچ فساد برپا کردے نے۔ ²¹۲۱۔اے دوسریاں رسماں دی منادی کردے نے جنا دا ساڈے رومیاں لئی قبول تے عمل کرنا جائز نئیں۔²²۲۲۔پھر اک ہجوم سیلاس تے پال دے خلاف اکٹھا ہو کے اُٹھیا۔ فیر حاکماں نے اُوناں دے کپڑے پھاڑ کے اُتراوئے تے اُوناں نوں ڈنڈیاں نال مارن دا حُکم دِتا۔ ²³۲۳۔مارن تو بعد اوناں نوں قید خانے وچ پا (سُٹ ) دِتا تے دروغے نو حکم دِتا کہ ایناں نوں حفاظت نال رکھے۔ ²⁴۲۴۔حکم پان تو بعد دروغے نے اوناں نوں جیل دے اندر والے حصے وچ رکھیا تے اُوناں دے پیر کاٹھ وچ ٹھوک دیتے۔²⁵۲۵۔اَدھی رات نوں جدوں پال تے سیلاس دُعا تے خدا دی حمد گا رہے سن تے دوسرے قیدی وی اُناں نو غور نال سن رہے سن۔ ²⁶۲۶۔اچانک اوتھے اک وڈا بھونچال آیا کہ قید خانہ دیاں بنیاداں ہِل گیاں تے اِک دم سارے دروازے کُھل گئے تے ہر اک دیاں زنجیراں وی کُھل گیاں۔²⁷۲۷۔دروغے نے نیند وچوں جاگ کے ویکھیا کہ قید خانہ دے بُوئے کھلے نے تے اونے اپنی تلوار پھڑی کے اپنے آپ نو قتل کرن لگا کیوں جو اُونے سوچیا کہ سارے قیدی فرار (دوڑ) گئے نے۔ ²⁸۲۸۔پر پانی زور نال چلایا تے کیہ کہ اپنے آپ نو نقصان نہ پنچا کیونکہ اَسی سارے ایتھے (ہی موجود) ہاں۔²⁹۲۹۔دروغہ نے لالٹین منگوایاں تے خوف نال کانبیا تے پال تے سیلاس دے قدماں وچ گر گیا۔ ³⁰۳۰۔تے اوناں نوں بارے آیا تے آکھیاں جناب میں کی کران کہ بچ جاواں۔ ³¹۳۱۔اور بولے خداوند یسوع تے ایمان لیا تے توں بچیں گا تے تیرا گھرانہ وی۔³²۳۲۔اوناں نے اودے نال تے ہر اک جیڑا اُس مکان وچ موجود سی خداوند دا کلام بولیا۔ ³³۳۳۔فیر دروغے نے رات دے اک ہی ویلے اوناں دے زخم دھوئے (دھوتے)۔ اونوے تے ساریاں نے جیڑے اُس سارے مکان وچ سن اوس ویلے بپتسمہ لیا ³⁴۳۴۔پھر او پال تے سیلاس نو اپنے گھر وچ لے کے آیا تے اوناں دے سامنے کھانا رکھیا تے او اپنے گھرانے دے لوکاں نال مِل کے بہت خوش ہویا کہ اُونے خدا دا یقین کیتا اے۔³⁵۳۵۔جدوں دِن (چڑیا) نکل آیا تے حاکماں نے پیرے داراں نوں سنیا گھلیا کہ ایناں بندیاں نوں جان (چھڈ) دیو۔ ³⁶۳۶۔دروغہ نے اے مراسلہ (پیغام) پال نوں بیان کیتا کہ او حاکماں نے مینوں مراسلہ پچھیا اے کہ تینوں چھڈ دیاں ۔ اس لئی باہر نکل آ تے سلامتی نال (چلا) جا۔³⁷۳۷۔پال نے اوناں نوں کہیا کہ تساں سانوں مقدمہ درج کرن توں بغیر ساریاں لوکاں دے سامنے ماریا تے کوٹیا اے ایس دے باوجود کہ اسی رومن شہری آں۔ اوناں سانوں قیدخانہ وچ پا دِتا اے۔ ہُن کی اے سانوں خفیہ طریقے نال پچھنا چاہندے نے؟ ’’نئیں‘‘ او آپ آ کے سانوں باہر لے کے جان۔ ³⁸۳۸۔پیرے دارا اُوناں دا بیان حاکماں دےعلم وچ لے کے آئے۔ جدوں اؤناں نے اے سُنیا کہ پال تے سیلاس رومن نے تے بہت زیادہ ڈر گئے۔ ³⁹۳۹۔حاکماں نے آکے اوہناں نال معذرت کیتی تے اوہناں نوں باہر لے کے آئے تے اوناں نو کہیا کہ اِس شہر وچوں باہر چلے جاؤ۔⁴⁰۴۰۔پھر پال تے سیلاس قید خانہ تو نکل کے لڈیا دے مکان وچ آئے جدوں پال تے سیلاس نے پرواواں نو ویکھیا تے اوناں دی حوصلہ افزائیہ کیتی۔ تے دوسرے شہر نوں روانہ ہوگئے۔

17¹۱۔ہن جدوں او ایمفیلس تے اپولوینہ دے شہر دے وچوں لنگے تے فیر او تھسلنیکے دے شہر وچ آگئے اوتھے جتھے یہودیاں دے عبادت خانے سان۔ ²۲۔پولوس اپنے رواج دے مطابق اوہناں کول گیا تے تین سبتاں دے مطلق کتاب مقدس وچوں اوہناں نال بحث کیتی۔³۳۔او حوالے کھول کھول کے دسدا سی کے مسیح دا دکھ سیہا تے مردیاں وچوں جی اُٹھنا ضروری سی ایہو یسوع جدے بارے وچ میں تہانوں دسنا واں مسیح اے۔ ⁴۴۔اوہناں وچوں کجھ یہودیاں نے من لیا تے پولوس تے سیلاس نال شامل ہوئے۔ [نوٹ: ایک وڈی جاعت یونانی صادقاں دی تے بہت ساری عورتاں نے حصہ پایا]⁵۵۔پر یہودیاں نے ساڈے وچ آکے کُجھ بدمعاش بندیاں نوں بازار وچوں اپنے نال رلا کے ٹولی بنا کے شیر وچ فساد کیتا جیسن دے گھر نو کیرا پاکے پولوس تے سلاس نوں باہر لوکاں دے سامنے لیانا چاہیدے سان۔ ⁶۶۔جد اوہناں نو اوتھے نہ پایا تے جیسن نوں تے کُجھ ہور پراواں نو تُرو کے شہر دے حاکماں کو لے گئے کہ او بندے جنہاں نے دنیا نوں اتے تھلے کیتا اے او ایتھے وی آئے سان۔ ⁷۷۔اے بندے جناں نوں جیسن نے اپنے دعوت دیتی قیصر دے قانون دے خلاف۔ او کہندے نیں کہ اوتھے ایک ہور بادشاہ اے یسوع۔⁸۸۔تے سارا مجمہ تے شہر دے حاکم اے ساریاں گلاں سُن کے بڑے پریشان (گھبرا)ہوئے (گئے)۔ ⁹۹۔جدوں حاکماں نے جیسن دی تے دوجیاں نال ضمانت لئی تے فیر اوہناں نوں جان دِتا۔¹⁰۱۰۔اوس رات پاپاں نے پولوس تے سیلاس نوں بیریہ وچ گھلا دِتا۔ جداو اوتھے پہنچے تے یہودیاں دے عبادت خانے وچ گئے۔ ¹¹۱۱۔ہن اے لوکی اوہناں بہتے چنگے سان جیڑے تھسلنیکے وچ سان کیوں جو اوہناں نے خُدا دے کلام نوں بڑے شوق (چاہ) تے دل دی تیاری نال قبول کیتا۔ روز کتاب مقدس دے حوالے پڑھ کے جانچ کردے سان کہ ایہہ گلا اینج ای اے۔ ¹²۱۲۔لہندا بڑے لوکی ایمان لیائے اوہناں وچ بتھیریاں با اثر یونانی عورتاں نے مرد شامل سان۔¹³۱۳۔جد تھسلنیکے دے یہودیاں نوں پتہ لگا کہ پولوس نے بیریہ وچ دی خدا دے کلام سنایا اے اوتھے جاکے وی لوکاں نوں بھڑکایا تے کھلبلی پوا دِتی۔ ¹⁴۱۴۔فیر فوری طور تے بھائیاں نے پولوس نوں سمندر دے کنارے گھلیا پر سیلاس تے تیمتھیس اوتھے ای رہے۔ ¹⁵۱۵۔ہور پولوس دے لیڈر اوہنوں دواتھینے دے شہر لے گئے ۔ جد پولوس نو اوتھے چھڈ آئے اوہناں نوں ایہہ ہدایت ملی سیلاس تے تیمتھیس لئی کہ جناں چھیتی ہو سکے میرے کول آؤ۔¹⁶۱۶۔ہن جدوں پولوس ایتھنے وچ اوہناں نون اُڈیکن ڈیا سی تے اوہدی رُوح دکھی ہوئی شہر نوں بُتاں نال بھریا ویکھ کے ¹⁷۱۷۔اسی واسطے یہودیاں تے خدا پرست لوکاں نال جیڑے عبادت خانیاں یا فیر چوک تے مِلدے سان اوہناں نال روز بحث کردا سی۔¹⁸۱۸۔ہور کُجھ اپکوری تے ستوئیکی فیلسُوف اُوہدا مقابلہ کرن لگ پئے کجھ نے کہیا اے (بکواسی) فضول بندہ کی کہن دی کوشش کرن ڈیا اے۔ دوسریاں نے کیہا اے نامعلوم خدا دی خبر دین والا لگدا اے۔ ایس لئی کہ او یسوع نے اوہدے جی اُٹھن دے بارے وچ دسن دیا سی۔¹⁹۱۹۔او پولوس نو اپنے نال ازیویکس لے گئے تے کہن لگے کیا اسی ایس نویں تعلیم دے متعلق جان سکنے آں جیڑی تو دینا ایں؟ ²⁰۲۰۔تو سانوں کجھ عجیب گلاں سنانا ایں تے اسی جاننا چاہیے آں کے ایدا مطلب کی اے۔ ²¹۲۱۔ایس لئی کے سارے اتینوی تے پردیسی جیڑے اوتھے ایہندے نے اپنا وقت اے نویاں گلاں سنن تے دسن وچ گزار دے نیں جناں دا کوئی فائدہ تے ہور کوئی کم نئیں کر دے۔²²۲۲۔فیر پولوس اریویکس دے درمیان وچ کھلو گیا تے کیہا اے اتھینے دے لوکو میں ویکھیا کہ تسی سارے بڑے مذہبی جے سارے کماں دے وچ۔ ²³۲۳۔پر جد میں اینھوں دی لنگیاں مَیں تیاڈیاں چیزاں نُوں ویکھیا جناں دی تسی عبادت کردے او۔ مَیں اوہدے نال مذبح وی ویکھیا جیدے اُتے لکھیا سی نا معلوم خدا ایہہ کی اے او جیدی عبادت وچ تسی اوہنوں جھٹلا نہ لے او جیہڑا میں تیانوں دسنا آں۔²⁴۲۴۔جس خدا نے دنیا نوں تے اوہدیاں ساریاں چیزاں نوں بنایا او زمین تے آسمان دا مالک اے پر فیر وی او ہتھ دے بنے ہوئے بُتاں دے وچ نئیں رہندا۔ ²⁵۲۵۔تے نہ کسے چیز دا حاجت مند ہو کے کسے کولوں خدمت نئیں کرواندا نہ اوہنوں کسے شے دی لوڑاے کیوں جو آپ ساریاں نوں زندگی تے سا تے ہور سارا کجھ دیندا اے۔²⁶۲۶۔ہور اوس ایک ہی نسل توں سارے بندیاں نو بنایا دھرتی اُتے زمین لئی تے اوہناں دیاں معیاداں تے موسم تے اوہناں دیاں حداں مقرر کیتیاں۔ ²⁷۲۷۔فیر او خدا نولبن تے اوہنوں محسوس کرن ہن او ساڈے وچوں کسے توں دور نئیں۔²⁸۲۸۔کیوں جو اسی اوہدے وچ جینے آں چلنے پھرنے آں تے ہالے تک زندہ واں۔ کچھ شاعر کہندے نیں کہ اسی اوہدی نسل آں تے اوہدے ہتھ دی کاریگری آں۔ ²⁹۲۹۔ایس لئی خدا دی نسل ہو کہ سانوں اے سوچنا مناسب نئیں کہ خدا نوں ایناں دے ہتھ دے بنے ہوئے بُتاں، سونا، چاندی تے پتھر تے بندیاں دی کاریگری تے سوچاں نال بنے وچ نہ بیسے۔³⁰۳۰۔لہذا خدا نے جناں نو پہلا ڈھیل دیتی سی او پر ہن خدا نے اوہناں سارے بندیاں نو ہر جگہ حکم دِتا کہ توبہ کرو۔ ³¹۳۱۔کیوں جو اوہنے ایک دن ٹھہرایا جد او ساری دنیا دا راستی دے نال نیاں کریگا۔ اوس آدمی دی معرفت جنہوں اوہنے چنیاں ہویا اے تے ایس گل دا خدا تے ہر کسے نوں نشان دیتا کہ اوہنوں مردیاں وچوں زندہ کر کے۔³²۳۲۔ہن جدوں اوتھے دے لوکاں نے مردیاں دے جی اُٹھن دے بارے سنیا تے کجھ پولوس دا مزاق اُڈان لگ پئے تے کجھ دوسریاں آکھیاں تیری اےگل سی فیر توں سنا گے۔ ³³۳۳۔اوہدے بعد پولوس اوہناں نوں چھڈ گیا۔ ³⁴۳۴۔پر کُجھ بندے اوہناں نال مل گئے تے ایمان لیائےاوہناں وچ دیونسی تے ارپوکس تے اک عورت جیداناں دمرس سی اوہناں دے نال سان تے ہور وی۔

18¹۱۔ایناں سارے تھوں بعد ایتنی توں او قرنتس آیا ²۲۔اُو اکیلا نامی اِک یہودی نوں ویکھا جیڑا پنطس دے دور وچ پیدا(جمیاں) ہویا جیڑا اُوناں دِناں وچ اپنی جینانی پرسقلہ نال (اطالیہ) اٹلی توں آیا کیونکہ کلُو دُیسؔ نے آکھاں سی کہ سارے یہودی روم وچوں نکل جان۔ ³۳۔کیوں جو ہم پیشہ سان ملکے کم کردے رہے تنبو کنتاں دا⁴۴۔پولس ہر سبت نوں غیر قوماں نال بحث کردا سی اوناں دے عبادت خانہ وچ او یہودیاں نے یونا نیا دُوناں نوں قائل کر لیا۔ ⁵۵۔پر جدوں سیلاس تے تمتھیس مقدونیہ آئے پولس روح وچ گرم ہو کے گواہی دیندا سی کہ یسوع ہی مسیح وے۔ ⁶۶۔جدوں یہودی اوہدے برخلاف کہن تے کفر بے عزت کرن لگے پولس نے اپنے کپڑے لِڑے چھنڈے (پاڑے) تہاڈا خون تہاڈے سر زمین پاک صاف واں۔ ہن میں غیر قوماں وال جاؤاں گا۔⁷۷۔اُنھوں ٹور گیا طیطُیس یُستُس دے کار جیڑا خدا نوں من دا سی جیدا کار عبادت خانہ دے نیڑے سی۔ ⁸۸۔کرسپُس عبادت خانہ دا سردار ایمان (یقین) لے آیا خدا تے اپنے گھرانے نال بڑے سارے قرنتی سن کے ایمان لے آئے تے بپتسمہ لیا۔⁹۹۔خدا نے رات نوں رویا وچ پولس نوں کہہ ڈرنا بولدا جا چپ نہ رہ۔ ¹⁰۱۰۔میں تیرے نال واں کوئی تیرا نقصان نئیں کرے گا۔ ایس شہر وچ میرے برے لوک نے۔ ¹¹۱۱۔پولس اِک سال تے چھے مہنیے اوتھے رہ تے اوناں نوں خدا دا کلام سیکھاندا رہ۔¹²۱۲۔لیکن جدوں جلیوں آکا یہ دا حاکم ہو یا یہودیاں نال اکٹھے ہو کے پولس دے خلاف اونوں عدالت (کوٹ) دی کرسی دے سامنے لے آئے۔ ¹³۱۳۔کیہا کہ ایہہ بندہ لوکاں نوں ورغلاندا اے کہ شریف دے خلاف خدا دی عبادت کرن۔¹⁴۱۴۔جدوں پولس بولنا چاہندا سی جیّوُن دے یہودیاں نے آکھاں تسو یہودیو ایہہ ظلم یا شرارت دی گل ہوندی تے میں ضرور صبر کر کے تہاڈی سُندا ¹⁵۱۵۔لیکن سوال ایہہ وے اگر لفظا یاں اُوہناں دے ناں یا خاص تہاڈی شریعت دے بارے وے اُو تسی جانو میں تہاڈ ے وچ پِینا نئیں چاندا۔¹⁶۱۶۔جلیون نے اُوناں نوں عدالت دی کرسی وچوں باہر کڈوایاں۔ ¹⁷۱۷۔سو ستنیس پھڑیا جیڑا عبادت خانے دا سردار سی اُونوں پھڑ کے تے عدالت دے سامنے ماریا پر جلیوں نے اُودھی کوئی پروانا کیتی۔¹⁸۱۸۔پولس بعد وچ وا وا دن رہ گیا تے پھراواں کولوں الوی دا ہوکے سمندری سفر سریا نوں پرسقلہ تے اکیلا دے نال کنکریہ دا کنارہ چھڈن توں پہلاں اُس سر گنجا کروایا کیوں جو اُس نے منت منی سی۔ ¹⁹۱۹۔جدوں او افسوس آئے پولوس گیا پرسقلہ تے آکیلا نوں اُوتھے چھڈا آپی عبادت خانے وچ جا کے یہودیں نال بحث کرن لگا۔²⁰۲۰۔جدوں پولوس نوں پوچھیا ساڈے نال تھوڑا ہور وقت گُزر پر اُو نا منیا۔ ²¹۲۱۔او ایہہ کہہ کے ٹوریا تے آکھیا جے خدا دی مرضی ہوئی تے آؤاں گا تے افسس جان والے جہاز بیٹھ گیا۔²²۲۲۔جدوں پولوس قیصریہ وچ پہنچیا ہروشلیم دی کلیسا نوں سلام کر کے انطاکیہ ٹور گیا۔ ²³۲۳۔بعد وچ کجھ وقت (ٹائم) ہوتے نگاہ کے پولوس اُوتھوں گیا۔ غلاطیہ تے فروجیہ دے علاقے دے وچ چیلیاں نوں مضبوط کردیاں ہویا۔²⁴۲۴۔ہن پکا یہودی جِدا ناں اَپُلوس جیڑا اسکندریہ دے وچ پیدا ہویا سی جیڑا بڑا سونا بولدا تے بڑا سونا کلام جانن والا سی۔ ²⁵۲۵۔اَپلوس نے خدا ی تعلیم سکھی ہوئی سی روح وچ گرم ہو کے کلام کر دا سی تے یسوع دے بارے صحیح صحیح تعلیم دیندا سی حالانکہ او صرف یوحنا دے بپتسمہ نوں جانداسی۔ ²⁶۲۶۔اَپلّوس عبادت خانے وچ دلیری نال بولن لگا۔ لیکن جدوں پرسقلہ تے اکیلؔا اُوہدیاں گلاں سُن کے اپنے کول لے گئے تے اُونوں خدا دیاں گلاں بڑے اچھے طریقے نال ہور دسیاں²⁷۲۷۔جداُس یہ جان دا اِرادہ کیتا تے پراواں نے اوہدہ ہوصلہ ودایا تے چلیاں نوں لِکھا کہ آکالیہ نوں قبول کرن جد اُتھے پہنچا اُوناں دی بڑی مدد کیتی جیڑی فضل تے ایمان لے آئے۔ ²⁸۲۸۔اَپلُوسؔ بڑے زور نال نوشتیاں نوں یہودیاں دے سامنے (اَگے) بحث کر دا سی کہ یسوع ہی مسیح وے۔

19¹۱۔اے اوہدوں ہویا جدوں اپولوس کرنتھیس دے وچ سی تے پولوس اوپر علاقے توں نگ کے افسسؔ آیا تے کئی شاگرداں نوں اوتھے پایا۔ ²۲۔پولوس نے اوہناں نو آکھیا تسی بپتسمہ لیندیاں ہویا پاک روح پایا سی تے اوہناں کیہا بہنیں اساں تے سنیا وی نئیں پاک روح دے متعلق۔³۳۔پولوس نے کیہا اتے فیر توساں کیڑا بپتسمہ لیا تے اوہناں کیہا اساں یوحنا دا بپتسمہ لیا اے۔ ⁴۴۔پولوس نے کہیا یوحنا دا بپتسمہ تو بہ دا بپتسمہ اے تے تہانوں اوہدے تے ایمان لیانا چاہیدا اے جیڑا میرے بعد آئیگا تے او یسُوع اے۔⁵۵۔جدلوکاں نے اے سنیا تے اوہناں یسوع دے ناں دا ببتسمہ لیا۔ ⁶۶۔فیر جدوں پولوس نے اوہناں اُتے ہتھ رکھ کے دعا کیتی تے اوہناں نو پاک روح ملیا تے او غیر زبان وچ دعا کرن لگ پئے تے نبوت کرن لگے پئے۔ ⁷۷۔ایس سب دے وچ تقریباً بارہ بندے سان⁸۸۔پولوس تین مہینے تک عبادت خانیاں وچ جاے بہادری نال اوہناں نوں دسدا تے خدا دی بادشاہی لئی تیار کردا رہیا۔ ⁹۹۔پر جدوں کُچھ یہودی ہٹ دھرم تے نافرمان ہوگئے۔ اوہناں بھڑ دے آگے برائی دیاں گلاں شروع کردتیاں۔ فیر پولوس شاگرداں نوں لے کے چلا گیا تے ہر روز ترنس (ترائے نس) دے حال وچ اوہناں نوں منادی کردا رہیا۔ ¹⁰۱۰۔اے سب کُجھ دوسال تک ہندا رہیا تے سارے جیڑے آسیہ وچ رہندے اوہناں خداوند دا کلام سنیا۔ دونویں یہودی تے یونانی۔¹¹۱۱۔خدا پولوس دے وسیلے عجیب کم کردا رہیا۔ ¹²۱۲۔ایتھوں تک کے اوہدے رومال تے ایپرن جہنوں چھو لیندا سی تے اوہ بیماراں کو کلائے جاندے تے اوہناں دی بیماری اوہناں نوں چھڈ جاندی سی تے بدروح دے جکڑے آزاد ہندے سان۔¹³۱۳۔فیر بدروح دے جکڑے یہودی اوس علاقے تو سفر کردیاں جاندیا سی تے اوہناں کیہا کہ اے جدوں یسوع ناں دی قدرت نوں پکار دے نیں تے بدروحاں تے غالب آؤندے نیں اے اوہنوں یسوع اے جیدی منادی پولوس کردا اے تے میں تینوں حکم دینا کہ باہر نکل جا۔ ¹⁴۱۴۔او یہودی سردار کاہن جیدا ناں سکوا سی اوہدے سات پُتر نے او اے کردا سی ۔¹⁵۱۵۔بد روح نے اوہنوں جواب دیتا یسُوع نوں میں جاننی آن پولوس نوں وی میں جاندی آں پر تُوں کون اے؟ ¹⁶۱۶۔تے فیر بدروح کود کے اوہناں اُتے آگئی تے اوہناں اُتے غالب آئی تے اوہناں نو ماریا تے او زخمی تے ننگے گھر دے وچوں باہر دوڑے ۔ ¹⁷۱۷۔اے سب نوں پتہ لگ گیا یہودی تے یونانی جیڑے افسس وچ رہندے سان تے او سبت ڈر گئے تے یسوع دے ناں نو عزت ملی۔¹⁸۱۸۔اتے جیہڑے ایمان لیائے سَن اوہناں وچوں بتھیریاں نیں آکے اپنے اپنے کماں نُوں منیا اَتے اوہناں نُوں دَسیا۔ ¹⁹۱۹۔اَتے بتھیرے جادُوگراں نیں اپنیاں اپنیاں کتاباں جوڑ کے ساریاں لوکاں سامنے ساڑھ دِتّیاں اَتے جدوں اُوہناں دی لاگت دا حساب ہویا تے پنجاہ ہزار روپیاں دا نکلیا۔ ²⁰۲۰۔اینج ای خُداوند دا کلام زور پھڑدا ہویا ودھدا اَتے غالب ہُندا گیا۔²¹۲۱۔جدوں اے سب کُجھ ہوگیا اَتے پَولُسؔ نے اپنے دِل وچ فیصلہ کیتا پئی مِکدُنیہؔ اَتے اَخیہؔ توں ہوندیاں ہوئیاں یروشلِیمؔ ول جاواں گا اَتے آکھیا پئی اوتھے اَپڑ کے مَینوں رومہؔ وی ویکھنا بڑا ضرُوری اے۔ ²²۲۲۔سو اپنے سیوکاں وِچوں دو بندیاں مطلب کے تِیمُتھیس اَتے اِراستُسؔ نوں مکِدُنیہؔ وِچ گھل کے آپ کُجھ ویلے لئی آسِیہؔ وِچ رہیا۔²³۲۳۔اُوس وقت اوتھے کوئی تنگی نئیں سی ایس راہ لئی۔ ²⁴۲۴۔ایک سنار جدا ناں دیمیریس اے جنے آرتمس دے چاندی دا مندر بنایا تے پیشہ دار لوکاں لئی بڑا کام ودایا۔ ²⁵۲۵۔فر اوہنے اوہناں پیشے دار نو اکٹھا کر کے آکھیا تہانوں پتہ کہ ایس کام وچ بڑے پیسے نیں۔²⁶۲۶۔توساں ویکھیا تے سُنیا وی اے نہ صرف افسس وچ بلکہ سارے آسیہ دے وچ ایس پولوس نے بیتھیرے لوکاں نوں تیار کیتا تے اوہناں نوں پراں کلا دیتا اے او کہندا اے اوتھے کوئی خدا نئیں جیہڑا ہتھ نال بنیا ہوئے۔ ²⁷۲۷۔صرف آ نئیں کہ ساڈی تجارت دی ایتھے لوڑ نئیں رہنی مت ہور فیر آرتمس وڈی دیوی دا مندر وی بے کار ہو جائے۔ جنہوں سارا آسیہ تے ساری دنیا پوجھدی اے اپنی وڈیائی گنوادے۔²⁸۲۸۔جد اوہناں اے سُنیا تے غصے نال بھر گئے تے رون لگ پئے کہیاکہ افسس دی آرتمس (دیوی) وڈ ی اے۔ ²⁹۲۹۔سارے شہر دے وچ ہلچل مچھ گئی تے پولوس دے ساتھی گئیس تے ارسترفس مکدونیہ والیاں نوں جیہڑے پولوس دے سفر وچ سَن پھڑ لیا تے سارے تماشہ گاہ نو دوڑ پئے۔³⁰۳۰۔ پولوس بھیڑ دے وچ داخل ہونا چاہندا سی پر اوہدے چیلیاں نے اوہنوں منع کیتا۔ ³¹۳۱۔آسیہ دے کجھ حاکماں نے دی سنہیا کلا کے اوہنوں منع کہتا جیڑے اوہدے دوست سان کے بھیڑ وچ ہرگز نہ وڑیں۔ ³²۳۲۔کُجھ لوکی ایک شے لئی چیخن ڈے ساں تے کُجھ کوئی ہور کیوں جو بھیڑ وچ ہلچل سی۔ بہتیاں نو اے وی پتہ نئیں سی کے کیوں جمع ہوئے نیں۔³³۳۳۔اسکندر دے کُجھ لوکاں نے دسیا جنوں یہودی دھکے نال سامنے لیاندے سان فیر اسکندر نے اپنے ہتھ نال اشارہ کیتا او اوہناں ساریاں نوں جیہڑے اکٹھے ہوئے سان کھول کے دسنا چاہیندا سی۔ ³⁴۳۴۔ پر جد اوہناں نو پتیہ لگا کہ اوہ یہودی اے او سارے دو گھنٹے تک روندے رہے تے ایک آوز ہو کے کہندے سان افسس دی آرتمس دیوی سب توں وڈی اے۔³⁵۳۵۔ جد شہر دا منشی بھیڑ توں باہر آیا تے کہن لگا تیہاڈے دیوں کیس بندے نوں ایہہ نئیں پتہ کہ افسس دا شہر آرتمس دیوی دے مندر دا وڈا رکھوالا اے تے اے او مورت اے جیڑی آسمان تو ڈیگی اے۔ ³⁶۳۶۔ او دیکھ کے ایسی چیز دا انکار نئیں کیتا جاسکدا تے ایس لئی مناسب ایہو ای اے کے چپ کر کے بیٹھ جاؤ تے کیسے شے لئی چھیتی نہ کرو۔ ³⁷۳۷۔ تے فیر تسی ایس بندے نوں ای سلئی عدالت وچ لیاندا اے یا ں تے اوہنے مندر وچ چوری کیتی تے یاں ساڈے بُتاں دی بے حُرمتی کیتی اے۔³⁸۳۸۔ ایس لئی دیمتیریس تے پیشہ وار جیڑے اوہدے نال سان ایک دوجے دے خلاف تو ہمت لاندے نے، عدالت کھلی اے تے صوبے دار موجود اے اوہناں نو ایک دوجے نال نبڑن دو۔ ³⁹۳۹۔ پر جے تسی ہور کوئی مسلے دی معتلق لبھدے او او ایتھے ہی اکٹھ وچ حل ہو جائے گا۔ ⁴⁰۴۰۔پر آج دے اکٹھ وچ ایی خطرے وچ آن ایس لئی کہ اہدی کوئی (سبب) وجہ نئیں لبھدی تے اسی ایہنوں بیان نہ کر سکاں گے۔جد اوہنے اے کہہ لیا تے اکٹھ ختم (برخاست) کر دیتا۔

20¹۱۔جدوں ہُلّڑ مُک گیا تے پَولُسؔ نے شاگرداں نُوں سد کے نصیحت کیتی اَتے اوہناں نُوں چھڈ کے مِکدُنیہؔ ول ٹُر پیا۔ ²۲۔اَتے اوس علاقیوں لنگ کے اَتے اوہناں نُوں واوا نصیحت کر کے یُونانؔ وِچ اَپڑیا۔ ³۳۔جدوں اوہ تِن مہینے اوتھے رہ کے سُوریہؔ وَل جہاز تے جان لئی تیار سی تے یہُودیاں نیں اوہدے خلاف سازِش کیتی۔ فیر اوہنے ایہ صلاح کیتی پئی مِکدُنیہؔ توں ہو کے پِچھاں مُڑے۔⁴۴۔اَتے پُرسؔ دا پُتر سوپَترُسؔ جیہڑا بیرِیہؔ دا سی اَتے تھِسّلنِیکیوںؔ وِچوں ارِسترخُسؔ اَتے سِکُندُؔس تے گَیُسؔ جیہڑا دِربؔے دا سی اَتے تِیمُتِھیُسؔ اَتے آسِیہؔ دا تُخِکسؔ اَتے ترُفُمِسؔ آسِیہ تیک اوہدے نال گئے۔ ⁵۵۔ایہ اَگے وَدھ کے تروآسؔ وِچ اَپڑ کے ساہڈی راہ تکتے رہیئے۔ ⁶۶۔اَتے عِیدِ فطِیر دے دیہاڑیاں پِچھوں اَسیں فِلّپی توں جہاز تے ٹُر ے اَتے پنجاں دیہاڑیاں پِچھوں تروآسؔ وِچ اُوہناں کول اَپڑے اَتے ست دیہاڑے اوتھے ای رہیئے۔⁷۷۔ہفتے دے پہلے دیہاڑے جدوں اَسیں روٹی توڑن لئی اَکٹھے ہوئے تے پَولُسؔ نے دُوجے دیہاڑے جان دا منصُوبہ کر کے اوہناں نال گلاں کیتیاں اَتے اَدھی راتیں اوہناں نال کلام کردا رہیا۔ ⁸۸۔جیہڑی اُتلی بیٹھک تے اَسیں اَکٹھے ساں اوتھے بُہت ای چراغ بَل رہیے سَن۔⁹۹۔اَتے یُوتخُسؔ نامی اِک جوان کھڑکی وِچ بیٹھا سی اوہدے تے نیندر دا بڑا ای زور سی اَتے جدوں پَولُسؔ بہتے چِر گلاں کردا رہیا تے اوہ نِیندر وِچ دُھت تِیجی منزل توں ڈِگ پیا اَتے اوہنوں چُکیا تے مرے ہوئے نُوں چُکیا۔ ¹⁰۱۰۔پُولُسؔ تھلے آکے اوہدے نال لِپٹ گیا اَتے سینے لاء کے آکھیا گھبراؤ ناایہ مریا نئیں۔¹¹۱۱۔فیر اُتے جا کے روٹی توڑی اَتے کھا کے اوہناں نال ایہنے چِر تیک گلاں کردا رہیا پئی سویل ہوگَئی۔ فیر اوہ اوتھوں ٹُر پیا۔ ¹²۱۲۔ اَتے اوہ اوس جوان نُوں جیوندیاں لیائے اَتے اوہناں نُوں بڑا حوصلہ ہویا۔¹³۱۳۔اَسیں جہاز تیک اَگے اَپڑ کے ایس اِرادے نال اسُّسؔ نُوں ٹُرے پئی اوتھے اَپڑ کے پَولُسؔ نُوں جہاز تے چڑھا لواں گے کیوں جو اوہنوں پَیدل جان دا اِرادہ کر کے ایہو ای مشورہ دِتا سی۔ ¹⁴۱۴۔سو جدوں اوہ اسُّسؔ وِچ ساہنوں مِلیا تے اَسیں اوہنوں چڑھا کے مِتُلینؔے وِچ آ ئے۔¹⁵۱۵۔اَتے اوتھوں جہاز تے اَگاں ودھ کے دُجّے دیہاڑھے خِیُسؔ دے اَگے اَپڑے اَتے تِجّے دیہاڑھے سامُسؔ تیک آئے اَتے اگلے دیہاڑھے مِیلیتُسؔ وِچ اَپڑے۔ ¹⁶۱۶۔کیوں جو پَولُسؔ نے ایہ منصُوبہ کر لِیا سی پئی اِفِسُسؔ دے نیڑیوں لنگے تاں جو اینج نہ ہووے پئی اوہنوں آسِیہؔ وِچ چِر ہو جائے۔ ایس لئی پئی اوہ چھیتی کردا سی پئی جے ہو سکے تے پِنتیکُستؔ دا دیہاڑھ یروشلِیمؔ وِچ ہووے۔¹⁷۱۷۔تے اَوہنے فُلپس تھوں اِفسِس توں بندے پیجے اور کلیسیاء دے بزرگاں توں اپنے کول بُلوایا ¹⁸۱۸۔ جَد او اوہدے کول پہنچے تے اُوہناں نُوں کیہا تُسی آپ جان دے ہو کہ پیلے دِن تھوں جَد مَیں آسیہؔ چ قد رکھیا میں کِسطراح تہاڈے نال اپنا وقت گُزاریا۔ ¹⁹۱۹۔میں اپنے آپ نُوں نیواں کر کے تے (آنسواں) اَتھرواں دے نال اور اُو مصِیبت جیہڑی یہودیان دِی سازش تھوں میرے تے گُزری اَو مُصیبت جیہڑی یہودیاں دِی سازش تھوں میرے تے آئی میں رَب دِی خِدمت وِچ لگا رہیا۔ ²⁰۲۰۔تُسی جان دے ہو کہ جو کُجھ تہاڈے فائدے لئی سی اَوہنوں بیان کرن تھوں پِچھے نئیں رہیا اور کِسطراں میں اعلانیہ اور گھر گھر جا کے تہانوں سکھایا۔ ²¹۲۱۔بلکہ یہودیاں اور یُونانیاں نوں گواھی دیندا رہیا کہ توبہ کرو اور رَب (خُدا) وَل رجوع لیاؤ اور ساڈے خُداوند یسوع تے ایمان لیاؤ۔²²۲۲۔ہُن ویکھومیں رُوح تھوں مجبور ھو کے یروشلیم جارہیاں اور ایہہ نئیں جان دا کہ اوتھے میرے نال کیہ ھوویگا۔ ²³۲۳۔سِوائے ایس دے کہ پاک رُوح نے ہر شہر وِچ مینوں ہوشیار کیتا کہ سَنگل اور دُکھ مصیبت (بپا) میرا اِنتظار کر رھیاں نیں۔ ²⁴۲۴۔پر میں نئیں سمجھدا کہ میری زندگی مینوں اینی (عزیز) پیاری ایہہ کہ میں ایہدی قدر کراں بجائے ایہدے کے اپنی دَوڑ تے خِدمت جیڑی یسُوع کولوں پائی ایہہ پوری کراں یعنی خُدا دے فضل دِی خوشخبری دی گواہی دَیواں۔²⁵۲۵۔ہُن ویکھوں میں جان دا ہاں تُسی سارے جِناں دے دَرمیان میں بادشاہی دی منادی کیتی میرا مُنہ نہ ویکھو گے۔ ²⁶۲۶۔اَیس لئی اَج دے دِن میں تہانوں گواہی دیندا کہ میں آدمیاں (بندیاں) دے خُون تھوں پاک ہاں۔ ²⁷۲۷۔اَیس لئی میں خُدا دِی ساری (پوری) مرضی نُوں بیان کرن تھوں (باز نئیں آیا) رُکیا نئیں۔²⁸۲۸۔اَیس لئی آپی وِی ہوشیار رہو تے اَوس گلے نُوں وِی خبردار رکھو خُدا پاک رُوح نے تہانوں (نگران نِگہبان ٹھہرایا۔ مُحتاط رَوو خُدا دے لوکاں دِی گلہ بانی کرو۔ جنہاں دا مُل اپنے لہو نال دِتا۔ [نوٹ: کُجھ پُرانے صحیفیاں وِچ پڑھیا جاندا کہ اوہنے اپنے پُتر دے خون نال] ²⁹۲۹۔میں جاندا کہ میرے جان دے بعد پھاڑن والےبگھیاڑ تُہاڈے وِچ آ جان گے جیہڑے پیڈاں نُوں وِی نئیں چَھڈن گے۔ ³⁰۳۰۔میں جاندا ہاں کہ تہاڈے وِچوں ھِی کُجھ بندے (آدمی) اُٹھن گے جیہڑے کلام نُوں توڑ موڑ کے بیان کرن گے تاکہ اِیمانداراں نُوں اپنے پِچھے لگان۔³¹۳۱۔ایس لئی خبردار رہو (جاگدے رہوو) یاد کرو (یاد رکھو) کہ میں تِن ورھے دِن رات اَتھرووگا وگا تہانوں سمجھان تھوں باز نہیں آیا۔ ³²۳۲۔ہُن میں تہانوں خُدا دے تے اوہدے فضل دے کلام دے سُپرد کرناں جیہڑا تہانوں قائم رکھ سکدا اور تمام (مقدساں وِچ) پاک لوکاں وِچ شریک کرکے میراث دے سکدا ایہہ(وارث بنا سکدا ایہہ)³³۳۳۔ مَیں کِسے دی چاندی،سونے یاں کپڑے دا لالچ نئیں کیِتا۔ ³⁴۳۴۔تُسی آپ جان دے او پئی ایہناں ای ہتھاں نیں میری تے میرے ساتھیاں دئیاں لوڑاں پُوریاں کیِتیاں۔ ³⁵۳۵۔مَیں تُہانوں ساریاں گلاں اپنے ہتھِیں کر کے وَکھائیاں پئی اینج ای محنت کر کے ماہتڑاں نُوں سنھبالیاجے اَتے خُداوَند یسُوعؔ دِیاں گلاں یاد رکھنا چاہیدیاں نیں پئی اوہنے آپ آکھیا ’’ دینا لین توں مُبارک اے‘‘۔³⁶۳۶۔اوہ ایہ آکھ کے گوڈیاں بھار ہو گیا اَتے اوہناں نال رَل کے دُعا کیِتی۔ ³⁷۳۷۔اَتے اوہ سارے بہت ای روئے اَتے پَولُسؔ دے سینے لگ لگ کے اوہنوں چُمیا۔ ³⁸۳۸۔اَتے ایس گل تے بوہتا غم کیِتا جیہڑی اوہنے آکھی سی پئی تُسیں فیر میرا مُنہ نہ ویکھو گے۔ فیر اوہ اوہنوں جہاز تیک لَے گَئے۔

21¹۱۔جدوں ایس اوہناں تھوں جُدا ہوئے تے بحری جہاز (سمندری) سفرکر دے سیدھے کوس دے شہر نُوں آئے تے اگلے دِن روس دے شہر تے اوتھوں پترہ دے شہر چ آئے۔ ²۲۔فیر سانوں آپ سمندری جہاز فنیکیے نوں جاندا ملیا جدھے وچ اسیں چڑھ گئے تے سفر کیتا۔³۳۔جدوں سانوں کپُرسؔ نظر آیا تے اوہنوں جہاز دے کھبے ہتھ چھڈ کے ایس سمندری راہ سوریہ نوں چلے تے صُور چ اترے جتھے جہاز دا سامان لدھنا سی۔ ⁴۴۔جدوں سانوں شاگرد مل گئے تے ایس اوتھے ست دن رہے تے اوہ روح القدس نال کہنیرے رہے (منت کر دے رہے) کہ پولوس یروشلیم نہ جاؤے۔⁵۵۔جدوں ساڈا ویلا پورا ہوگیا تے ایس اپنے راہ ٹرے تے او سارے اپنے بیوی بچیاں سنے سانوں شہر دے باہر تیکر چھڈن آئے ایس اوتھے ہی سمندر دے کنارے گوڈے ہو کے دُعا کیتی ⁶۶۔تےاک دوسرے نوں وداع کیتا تے سمندری جہاز تے چڑھے تے اوہ سب اپنے گواں نوں رخصت ہوئے۔⁷۷۔جدوں ایس صورتوں سمندری سفر ختم کر کے پتلمیس پہنچے جتھے ایس بھرواں نوں ملے تے اوہناں نال اک دن ٹھرے ⁸۸۔اگلے دن ایس اوتھوں ٹُرے تے قیصریہ نوں آئے جِتھے ایس فلپ مبشر دے گھر جیہڑا سات بھائیاں چوں اک سی اوہدے کول آئے تے اوتھے ٹھہرے ۔ ⁹۹۔اس بندے دیاں چار کنواری دھیاں سن جیڑھیاں نبوت کردیاں سن۔¹⁰۱۰۔جدوں ایس اوتھے کجھ دن تے اوتھے کھڑے سن تے یہودیہ توں اگیس نامی اک نبی آیا۔ ¹¹۱۱۔اوہنے ساڈے کول آ کے پولوس دا کمر بند (پٹکا) لے لیا تے جدھے نال اہونے اپنے ہتھ پیر اُیں بنھے تے کہن لگا کے روح القدس اسطرح کہندا اے کہ جس بندے دا اے پٹکا اے اوہنوں یہودی یروشلیم چ ایسطراح ہی بنھن گے تے اوہنوں غیر قوماں دے حوالے کرن گے۔¹²۱۲۔جدوں ایس یہہ گلاں سُنیاں تے اساں ساریاں تے اوتھے دے لوکاں نے پولوس دی بنتی (منت) کیتی کہ اوہ یروشلیم نہ جاوے۔ ¹³۱۳۔پولوس نے کہیا کہ ایہہ تسی کی کردے او کہ رو کے میرا دل توڑ دے او؟ کیوں جو میں تے تیار ہاں کہ نا صرف بنھیاں جاواں بلکہ یسوع دے ناں دی خاطر یروشلیم چ مرن نوں وی تیار ہاں۔ ¹⁴۱۴۔جدوں پولوس منن نوں تیار نہ ہویا تے اسیں کوشش کرنا بند کردتی تے کہیا کہ خداوند دی مرضی پوری ہووے۔¹⁵۱۵۔فیر ایہناں دناں دے بعد اسیں اپنا سامان چُکیا تے یروشلیم نوں روانہ ہوئے۔ ¹⁶۱۶۔تے قیصریہ توں وی کجھ شاگرد ساڈے نال ہی آئے اوہ اپنے نال مناسُون کُپری دا نو مرید شاگرد لیندے آئے جدھے نال اسیں ٹھہرے۔¹⁷۱۷۔جدوں اسیں یروشلیم پہنچے تے سب بھرا خوشی نال سانوں ملے۔ ¹⁸۱۸۔اگلے دن پولوس ساڈے نال یعقوب دے کول گیا تے سارے بزرگ اوتھے حاضر سَن ¹⁹۱۹۔جدوں اوہنے اوہناں نوں مل کر بیان کیتا کہ اک اک کرکے کسطرح خدا نے غیر قوماں وچ اوہدی خدمت دے ذریعے کم کیتا۔²⁰۲۰۔اوہناں ایہ سن کے خداوند دی تمجید کیتی تے کیہا کہ بھائی ویکھ کنے ہزار یہودی ایمان لے آئے نے تے اوہ شریعت نوں قائم رکھنا چاھندے نے۔ ²¹۲۱۔اوہناں نوں تیرے بارے ایہہ دسیا گیا اے کہ توں اوہناں یہودیاں نوں جیڑے غیر قوماں وچ رہندے نے دسنا اے کہ موسیٰ دے کہے نوں نہ منوں نہ ایہہ وی کہ توں کہنا ایں کے اپنے بچیاں دا ختنہ نہ کراؤ تے نہ موسیٰ دے رواج تے چلو۔²²۲۲۔ہُن اسیں کی کریئے اوہناں نُوں تے ضرور پتہ لگ جائے گا کہ ہن تُوں آیا ایں۔ ²³۲۳۔تے توں ہن اوہ کر جو ایس کہندے ہاں ساڈے کول چار بندے نے جنہاں نے منت منی اے۔ ²⁴۲۴۔توں ایہناں بندیاں نوں اپنے نال تے اپنے آپ نوں پاک کر تے اوہناں دے سر منڈھان دا خرچہ دے تاکہ سبھناں نوں پتہ چل جاوے کہ تیرے بارے جو گلاں کیہاں گیا اوہ سب جھوٹ اے تے اوہ جانن کہ توں آپ شریعت (قانون) تے عمل کرن والا ایں۔²⁵۲۵۔مگر فیر قوماں چوں جیڑھے ایمان لیائے اسیں اوہناں نوں تاکید کر کے لکھیا اے کہ اوہ اپنے آپ نوں بُتاں دی قُربانی لہو تے گلا گھونٹے ہوئے گوشت تے حرام کاری توں بچان۔ ²⁶۲۶۔اگلے دن پطرس نے اوہناں بندیاں نوں لیاتے اپنے آپ نوں اوہناں نال پاک کیتا تے ہیکل چ جاکے پاک ہون دے دناں بارے اعلان کیتا جدوں تک کے ہر اک لئی نذر نہ چڑھائی گئی۔²⁷۲۷۔جدوں ست دن پورے ہون لگے تو آسیہ دے چند یہودیاں نے پولوس نوں ہیکل وچ ویکھیا تے سارے لوکاں وچ رولہ پایا تے اوہنوں پھڑ لیا۔ ²⁸۲۸۔اوہ کھپ پاندے سی کہ اے اسرائیلی بندو ساڈی مدد کرو۔ ایہہ اوہی بندہ اے جیڑا سارے بندیاں نوں ہر جگہ ایہہ تعلیم دیندا کہ شریعت تے ایہہ جگہ ٹھیک نئیں لوکاں لئی۔ بلکہ اس نے یونانیاں نوں وی ہیکل وچ لیا کے اس مقدس تے پاک مقام نوں ناپاک کیتا اے۔ ²⁹۲۹۔کیوں جو اوہناں نے ترفیمس افسی توں پہلاں اوہدے نال شہر چ ویکھیا سی تے سوچیا کہ پولوس اوہنوں ہیکل چ لیایا سی۔³⁰۳۰۔سارے شہر وچ ہلڑ پے گیا تے لوکاں نے نس کے پولوس نوں پھڑیا اوہناں اوہنوں ہیکل چوں گھسیٹ کے کڈھیا تے نال ہی بوہے بند کر دِتے۔ ³¹۳۱۔جدوں اوہ اوہنوں مارنا چاھندے سن تے خبر پلٹن دے سردار کو پہنچی کے سارے یروشلیم چ رولہ پئے گیا اے۔³²۳۲۔اُسی دم اوہ سپاہیاں تے صوبے داراں نوں لے کے دُور دا ہویا تھلے بھیڑ وچ آیا۔ جدوں اوہناں ن پلٹن دے سردار تے سپاہیاں نوں ویکھیا تے پولوس دی (مارپیٹ) کوٹن تو کھلوتے (باز آئے)۔ ³³۳۳۔فیر پلٹن دے سردار نزدیک آئے پولوس نوں پھڑیا تے حکم دیتا کہ اوہنوں دو بیڑیاں نال بنھو تے پوچھیا کہ ایہہ کون اے تے ایہنے کیہ کیتا اے؟³⁴۳۴۔بھیڑ وچوں کوئی کُجھ کہندا سی تے کوئی کُجھ۔ کیوں جو سردار ہلڑ دے کھپ خانے (شور شرابے) تو کُجھ وی نہ پتہ لا سکیا۔ اوہنے حکم دیتا کہ پولوس نوں قلعے وچ لیاندا جائے۔ ³⁵۳۵۔جداوہ سیڑھیاں تے پہنچیا تے بھیڑدی مار کٹائی دے سبب سپاہیاں نوں اوہنوں چُک کےلے جانا پیا۔ ³⁶۳۶۔کیونکہ لوکاں دی بھیڑ نے پیچھے آ کے رولہ پایا کہ ایہنوں مکاؤ۔³⁷۳۷۔جدوں پولوس نوں قلعے وچ لیان لگے تے اوہنے پلٹن دے سردار نوں آکھیا کہ میں تینوں کُجھ کہنا چاہندا ہاں۔ سردار نے آکھیا کہ تینوں یونانی بولی آندی اے؟ ³⁸۳۸۔کیا توں مصری نہیں جنھے پہلاں بغاوت نال چار ہزار بندے غازیاں دے بار کرکے جنگل وچ لے گیا سی؟³⁹۳۹۔پولوس نے کیہا کہ میں کلکیہ دے شہر ترسیس دا یہودی ہاں میں اک خاص شہر دا شہری ہاں۔ میں کہنا ہاں کہ مینوں لوکاں نال گل کرن دی اجازت دے۔ ⁴⁰۴۰۔سردار نے اوہنوں موقع دیتا۔ پولوس سیڑھیاں تے کھلو گیا تے ہتھ دا اشارہ لوکاں نوں کیتا۔ جدوں اوہ چُپ کر گئے تے خموشی ہوگئی تے اوہ عبرانی بولی وچ بولن لگا تے کیہا کہ۔

22¹۱۔والدو تے بھراؤ جیڑی میں ہُن تہانوں صفائی داں گا اوہنوں سُنو۔ ²۲۔جدوں بھیڑ نے پولوس نوں عبرانی زبان وچ بولدے سُنیا تے اوہ چُپ ہوگئے۔³۳۔میں ترسیسؔ دے علاقے کلکیہ وچ پیدا ہویا یہودی ہاں پر میں ایس شہر وچ گملی ایل دے پیراں چ تعلیم پائی اے۔ مینوں وی شریعت دے سخت طریقیاں دی تربیت دتی گئی اپنے باپ دادا دے وانگ ۔ میں وی خُدا لئی بہت جوشیلا اپنے خدا لئی جسطرح کے آج دے دن تسی سارے او۔ ⁴۴۔میں بندیاں تے بیبیاں نُوں مود دی جد تیکر ستاوندا تے بن کے اوہناں نوں قید خانے چ پواندا ساں۔ ⁵۵۔اے سارے سردار کاہن تے بُزرک میرے گواہ نے ۔ میں دمشق لئی ایناں کولوں چِٹھیاں لیندا اوہناں بھراواں لئی تے اوہناں نوں بن کے یروشلیم لیاندا کہ سزا پان۔⁶۶۔میں جدوں دمشق دے لاگے سفر کردا جاندا سی کہ یکدم دوپہراں نوں ڈاڈی روشنی آسمان توں میرے دوالے چمکی۔ ⁷۷۔میں تھلے ڈِگ پیا تے واج سنی کہ سائل ساؤل توں مینوں کیوں ستانا ایں؟ ⁸۸۔میں کیہا کہ خداوند تسی کون ہو؟ اوہنے آکھیا کہ میں یسوع ناصری ہاں جنھوں توں ستانا ایں۔⁹۹۔جیڑھے میرے نال سن اوہناں نے روشنی تے ویکھی پر اوہناں نوں یرے نال گل کرن والے دی واج سمجھ نہ آئی۔ ¹⁰۱۰۔میں آکھیا خداوند میں کی کراں؟ خداوند نے مینوں کیہا کہ اُٹھ تے دمشق نوں جا تے اوتھے تینوں سب کُجھ دس دتا جائے گا کہ تینوں کی کرنا ضرور اے۔ ¹¹۱۱۔چمکدار نور دی وجہ توں مینوں کجھ وی نظر نہ آوے تے جنھاں دے میں نال ساں اوہ مینوں ہتھ پھڑ کے دمشق نوں لیائے۔¹²۱۲۔اوتھے میں حننیاہ ناں دے اک بندے نوں مِلیا جیڑا شریعت دا پابند جدھےبارے اوتھے دے رہن والے چنگا آکھ دے نے ۔ ¹³۱۳۔اوہ میرے کول آکے لاگے کھڑا ہویا تے آکھیا بھرا ساؤل اپنی بینائی حاصل کرو۔ میں اوس ہی ویلے اوہنوں ویکھیا۔¹⁴۱۴۔فیر اوہنے آکھیا کہ ساڈے باپ دادا دے خدا نے تینوں چُنیا اے تاکہ توں اوہدی مرضی جانیں تے اوس راستباز نوں ویکھیں تے اوہدے منہ دی واج سُںنیں۔ ¹⁵۱۵۔کہ توں جو ویکھیا تے سُنیا اے سارے بندیاں لئی گواہ ہوویں گا۔ ¹⁶۱۶۔ہُن توں کی اُوڈیکنا ایں اُٹھ تے اپنے گناہاں نوں اوہدے ناں وچ دُھولے۔¹⁷۱۷۔میرے یروشلیم واپس آن دے بعد جدوں میں ہیکل چ دُعا کردا سی تے مینوں رویا دکھائی گئی۔ ¹⁸۱۸۔میں اوہنوں ویکھیا کہ مینوں کہیندا اے کہ چھیتی کر تے فوراً یروشلیم چھڈ دے کیوں جو اوہ تیری گواہی میری بابت قبول نہ کرن گے۔¹⁹۱۹۔میں آکھیا خداوند کہ اوہ آپ جاندے نے کہ میں کسطرح ہر عبادت خانے وچ جیڑے تہاڈے تے ایمان لیائے اوہناں نوں مار پیٹ کے قید کرواندا ساں۔ ²⁰۲۰۔جدوں تہاڈے گواہ ستفنیس دا خون وگیا میں وی اوتھے ہی کھڑا راضی ساں تے اوہناں دے جنہاں اوہنوں قتل کیتا کپڑیاں دی راکھی کردا ساں۔ ²¹۲۱۔پر اوہنے مینوں کیہا کہ جا کیوں کہ میں تینوں غیر قوماں دے کول دُور بھیجاں گا۔²²۲۲۔اوہ اوہدی سُن دے رہے جد تیک اوہنے ایہہ کیہا۔ پھر اوہ رولہ پان لگے کہ ایہو جیہے بندے نوں جینا ہی نئیں چاھیدا۔ ایس بندے نوں دھرتی توں ہی مُکاؤ۔ ²³۲۳۔جدوں اوہ اپنے کپڑے سُٹدے سی تے رولہ پاندے تے واہ چ کُھٹا اڈاندے سی ²⁴۲۴۔تے پلٹن دے سردار نے حکم دیتا کہ پولوس نوں قلعے چ لے آؤ تے اوہنوں کوڑے مار کے اوہدا بیان لوؤ (سوال کرو)۔ ہوسکدا اے کہ اوہ آپ جاندا اے کہ ایہہ اوہدے بارے کیوں ایناں رولہ پاندے پئے نے۔²⁵۲۵۔جدوں اوہناں نے اوہنوں تسمیاں نال بن لیا تے پولوس نے صوبے دار نوں کیہا جیڑا کول ہی کھلوتا سی کہ ایہہ قانون دے حساب مناسب اے کہ اک رومی نوں بغیر مقدمے دے کوڑے مارو؟ ²⁶۲۶۔جد صوبے دار نے ایہہ سُنیا تے پلٹن دے سردار کول گیا تے اوہنوں دسیا کہ اوہ کی کرن لگا اے کہ بندہ تے رومی شہری اے۔²⁷۲۷۔تے پلٹن دا سردار آیا تے اوہنوں آکھیا کہ مینوں دس کہ توں رومی شہری ایں؟ پولوس نے جواب دِتا کہ ہاں ²⁸۲۸۔پلٹن دے سردار نے جواب دیتا کہ میں تے بڑی بھاری قیمت دے کے اے شہریت لئی اے ۔ پر پولوس نے کیہا کہ میں تے پیدائشی رومی شہری ہاں ۔ ²⁹۲۹۔تے جیڑے بندیاں نے اوہدے نال سوال کرنے سَن یکدم اوہ اوہنوں چھڈ گئے۔پلٹن دا سردار وی ڈر گیا کے جدوں اوہنوں پتہ لگا کے پولوس رومی شہری اے کے اوہنوں اوہنے بندیا اے۔³⁰۳۰۔اگلے دن پلٹن دا سردار پولوس تے یہودیاں دے لگے الزام دے بارے سچ جاننا چاھندا سی تے اوہنے اوہدے بندھاں نوں کھول دیتا تے حُکم دیتا کہ سردار کاہن تے ساری صدرِ عدالت حاضر ہوئے تے اوہناں نے پولوس نوں لے کے آندا تے اوہناں دے وچکار کھلار دیتا۔

23¹۱۔پولوس نے صدرِ عدالت نوں سامنے ویکھ کے کیہا کہ میں اج دے دن تیک خدا دے اَگے نیک نیتی نال زندگی گذاری اے۔ ²۲۔حننیاہ سردار کاہن نے جیڑھے اوہدے لاگے کھڑے سی آکھیا کہ ایدھے منہ تے چنڈ مارو۔ ³۳۔تد پولوس نے اوہنوں آکھیا کہ خدا تینوں مارے توں سفیدی پھری ہوئی کندھ ۔ توں شریعت دے مطابق میرا انصاف کرن بھیٹا ایں تے شریعت دے برخلاف مینوں مارن دا حکم دینا ایں۔⁴۴۔تےاوہ جیڑھے اوہدے کول کھڑے سن آکھن لگے کہ کی اسطرح توں خُدا دے سردار کاہن دی بے عزتی کرنا ایں؟ ⁵۵۔پولوس نے آکھیا کہ ایہ سردار کاہن اے بھائیو مینوں پتہ نئیں سی۔کیوں کہ لکھیا اے کہ توں اپنے لوکاں دے حاکم دے خلاف بُرا نہ بول۔⁶۶۔جدوں پولوس نے ویکھیا کہ اک حصہ صدرِ عدالت وچ صدوقی تے دوسرا فریسی تے او اوہ صدرِ عدالت وچ اوچی واج بولیا بھائیو میں اک فریسی ہاں تے فریسی دا پتر ہاں میں مُردیاں دی قیامت دے بارے اُمید کرداں ہاں جدھے بارے میرے تے مقدمہ اے ⁷۷۔جدوں اوہنے ایہہ آکھیا تے صودوقیاں نے فریسیاں دا کٹھ آدھ وادھ ہوگیا بحث وڈی شروع ہون نال۔ ⁸۸۔کیوں کہ صدوقی کہندے نے کہ نہ قیامت تے نہ فرشتے تے نہ روحاں نے پر فریسی سب نوں مندے نے۔⁹۹۔تے وڈا رولہ پے گیا تے فریسیاں وچوں کجھ فقیہ اُٹھے تے بحث کر کے کہن لگے کہ اسیں ایس بندے وچ کجھ خرابی نئیں سمجھدے تے جے کسی روح یا فرشتے نے ایہدے نال گل کیتی اے تے کی ہویا؟ ¹⁰۱۰۔جد اوتھے واہ واہ ڈاڈی بحث چھڑ پئی تے پلٹن دے سردار نے ڈر کے سپاہیاں نوں حُکم دیتا کہ تھلے جاؤ اوہ نہ ہوئے کہ پولوس دے ٹوٹے کر دین تے زبردستی اوہنوں صدرِ عدالت دے لوکاں کولاں کڈھ کےقلعے وچ لیاؤ۔¹¹۱۱۔اوس ہی رات خداوند اوہدے لاگے آکھڑے ہوئے تے آکھیا کہ خوف نہ کر تینوں روم وچ وی میرے بارے گواہی دینا لازم اے جس طرح توں میرے بارے یروشلیم وچ گواہی دیتی اے۔¹²۱۲۔جدوں دن چڑھیا تے کجھ یہودیاں نے سازش کیتی تے اپنے اُتے لعنت دی سونھ کھا دی کہ اوہ نہ کجھ کھان نہ پین گے جد تیکر اوہ پولوس نوں قتل نہ کرلین۔ ¹³۱۳۔ایہہ چالیھ توں زیادہ بندے سن جنھاں نے ایہہ سازش کیتی۔¹⁴۱۴۔اوہ سردار کاہن تے بزرگاں دے کول گئے تے آکھیا ’’ایس اپنے آپ تے ڈاڈی لعنت کیتی اے کہ نہ کجھ کھاواں گے جدوں تیک اساں پولوس نوں قتل نہ کرلیا‘‘۔ ¹⁵۱۵۔ایس لئی صدرِ عدالت پلٹن دے سردار نوں آکھے کے اوہنوں لیاؤ کہ جس طرح توں اوہدا مقدمہ آپئی بہتر (سُوارہ) کر کے سمجھاویں گا تے ایس اوہنوں ایتھے پہنچن توں پہلاں قتل کرن توں تیار ہاں۔¹⁶۱۶۔پر اوہناں دی گھات دا پتہ پولوس دے بھانجے نے سن لیا۔ تد اوہ گیا کہ پولوس نوں دسن تے قلعے چ داکل ہویا۔ ¹⁷۱۷۔پولوس نے اک صوبے دار نوں بلا (سد) کے آکھیا کے ایس جوان نوں پلٹن دے سردار کول لے جا کیوں کے ایہہ اوہنوں کجھ دسنا چاھندا اے۔¹⁸۱۸۔تے صوبے دار جوان نوں لے کے پلٹن دے سردار دے کول لیایا تے آکھیا کہ مینوں قیدی پولوس نے اپنے کول بلا کے آکھیا اے کے اس جوان نوں لے کے تیرے کول آواں کہ ایہہ تینوں کجھ دسنا چاھندا اے۔ ¹⁹۱۹۔پلٹن دا سردار ہتھ پھڑ کے اوہنوں (پاسے) الگ تھاں تے لے گیا تے پوچھیا کہ توں مینوں کیہہ دسنا چاھندا ایں؟²⁰۲۰۔جوان نےآکھیا کہ یہودیاں نے ایکا کیتا کہ تینوں کہن کے پولوس نوں کل صدرِ عدالت چ لیا، تاں جو اوہدے معاملے دی بہتی جانچ کرن۔ ²¹۲۱۔پر توں اوہناں دے حوالے نہ کریں کیوں جو اوہ چالیھ تو ودھ بندے نے جنھاں نے لعنت دی قسم کھادی اے کہ اوہ نہ کجھ کھان گے نہ پین گے جدتک اوہ پولوس نوں قتل نہ کر لین تے اوہ اوہدی گھات چ بھئے نے۔ ہن وی تیار نے تے تیری اجازت دے اُڈیک چے نے۔²²۲۲۔پلٹن دے سردار نے ہدایت دے نال جوان نوں جان دیتا تاکہ کسے نوں پتہ نہ لگے کہ توں مینوں ایہہ گلاں دسیاں نے۔ ²³۲۳۔فیر اوہنے اپنے دو صوبے داراں نوں بُلا کے آکھیا کہ دو سو سپاہی قیصریہ تک جان نوں تیار کرو تے ستر گھوڑ سوار وی تے دوسو نیزہ باز تے ستی راتیں تیجے پہر نکلو گے۔ ²⁴۲۴۔اوہنے پولوس دی سواری دے جانوراں دے مہیا کرن دا وی حکم دیتا کے اوہنوں سلامتی نال فیلکس حاکم دے کول لے جاؤ۔²⁵۲۵۔فیر اوہنے اک خط ایس طرح لکھیا کہ (ایس مضمون) دا لکھیا۔ ²⁶۲۶۔کلو دیس لُوسیاس دا متی اعلٰی جناب حاکم فیلکس نوں سلام۔ ²⁷۲۷۔ایس بندے نوں یہودیاں نے پھڑیا تے مارنا چاھندے ہن پر میں سپاھیاں نال پہنچ کے تے بچالیا تے جد مینوں پتہ لگا کے اوہ رُومی شہری اے۔²⁸۲۸۔میں چاھندا ساں کہ پتہ لگے کہ اوہ کاہدا الزام لاندے نے تے میں اوہنوں اوہناں دی صدرِ عدالت چ لے گیا۔ ²⁹۲۹۔مینوں پتہ لگا کہ اوہدے تے اوہناں دی شریعت دے سوال دا الزام اے پر کوئی ایسا الزام نئیں کہ ایہہ قابلِ موت یا قید ہووے۔ ³⁰۳۰۔فیر مینوں پتہ لگا کہ ایس بندے دے خلاف سازش ہوئی اے تے میں یکدم اینوں تیرے کول بھیج دیتا تے ایدھے (مدعی) الزام لان والیاں نوں وی ہدایت کیتی اے کہ اوہ تیرے سامنے حاضر ہوکر اپنا مقدمہ پیش کرن۔ الوداع۔³¹۳۱۔ تے سپاھیاں نے اوہدا حکم دی تعمیل (بجاآوری) کیتی (حکم منیا)۔ اور پولوس نوں رات نوں لے کر انتیپترس پہنچا دیتا۔ ³²۳۲۔ اگلے دھاڑے (دن) سب سارے سپاہی گھڑ سواراں نوں اوہدے نال جان لئی چھڈ کے تے آپ قلعے نوں واپس پھرے۔ ³³۳۳۔ تے جد گھڑ سوار قیصریہ پہنچے تے اوہناں نےچٹھی حاکم نوں پہنچائی تے نالے پولوس نوں وی پیش کیتا۔³⁴۳۴۔ جد حاکم نے چٹھی پڑھی تے پوچھیا کہ پولوس کس صوبے توں ایں۔ جد اوہنوں پتہ لگا کے اوہ کلکیہ توں اے۔ ³⁵۳۵۔ اوہنے آکھیا کہ میں تیرا بیان تفصیل نال سناں گا جو تیرے مدعی ایتھے آن گے تے اوہنے حکم دیتا کہ ہیرودیس دے سرکاری قلعے دے ہیڈ کواٹر وچ اوہنوں رکھیا جائے۔

24¹۱۔پنج دناں دے بعد سردار کاہن حننیاہ کافی بزرگاں تے اک وکیل بنام طرطُلس دے نال اوتھے پہنچیا اے سارے لوگ پولس دے خلاف الزامات لے کے حاکم دے سامنے پیش ہوئے۔ ²۲۔جدوں پولوس حاکم دے سامنے پیش ہویا تے طرطُلس نے اودے الزام لا کے حاکم نوں آکھیا کہ تیری وجہ نال اسی بڑے سکون وچ ہاں تے تیری دور اندیشی (دُور بینی) نے قوم دی اصلاح کیتی اے۔ ³۳۔متحرم فیکس جناب عالی اسی سارے تواڈے بُہت شکر گزار آں تے ہر اک چیز جیڑی تو کررہاں قبول کرنے آں۔⁴۴۔سو میں تینوں ہر تکلیف نئی دیندا صرف ایہہ آکھنا کہ مہربانی نال میرا بیان سُن لے۔ ⁵۵۔تے اے فسادی آدمی اے تے ساری دُنیا دے یہودیاں نوں باغی کرن دا سبب بنیا اے۔ ⁶۶۔ایتھوں تک کہ اینے ساڈھے عبادت خانہ نو ناپاک کرن دی کوشش کیتی اے تے اسی اے نوں گرفتار کر لیا۔ اسی اپنی شریعت دےقانوں دے مطابق اے دی عدالت کرنا چاہنے آں⁷۷۔پر لُوسِیاسؔ سردار آکے بڑی ٹِل نال اوہنوں ساڈے ہتھوں کھوء کے لَے گیا۔ ⁸۸۔جدوں تو پولوس نوں اِس معاملے دے بارے سوال کریں گا تے او سارے الزامات جیڑے اسی اودھے خلاف لے کے آئیں آں تو سمجھ جائیں گا۔ [نوٹ: کُجھ پرانیاں کتاباں وچ ۸ آیت دے پہلے حصے نال جوڑو] ⁹۹۔یہودیاں نے اناں الزامات نال متفق ہو کے کہیا کہ اے سارے الزامات درست نے۔¹⁰۱۰۔جدوں حاکم نے پولوس نوں بولن دا اشارہ دِتا تے پولوس نے جواب دتا کہ تُوں بہت ورہیاں توں اِس قوم دی عدالت کرنا ایں ایس لئی میں خوشی نال اپنا بیان جاری رکھنا واں۔ ¹¹۱۱۔تینوں پتہ چل جائے گا مینوں یروشلیم وچ عبادت لئی گیاں اجے بارہ دِن وی نئیں ہوئے۔ ¹²۱۲۔جدوں اوہناں مینوں ہیکل وچ لبھیا تے نہ کِسے نال بحث کردیاں لوکاں وچ فساد پھیلا دیاں تے نہ ہی عبادت خانے تے کِسی شہر وچ مصروف پایا۔ ¹³۱۳۔اے سارے الزامات جیڑے ایناں میرے خلاف بنائے نے ثابت نئیں کر سکدے۔¹⁴۱۴۔میں تیرے سامنے اقرار کرنا کہ او طریقہ جِس نوں اے بدعت آکھدنے اے بالکل اوہی طریقہ جس طرح میں اپنے باپ دادا دے خُدا دی خدمت کرنا۔ میں ہر اک چیز جیڑی ساری شریعت تے نبیاں دیاں تحریراں وچ اے تابعداری کرنا۔ ¹⁵۱۵۔میں دوسرے آدمیاں ونگوں خُدا تے مکمل بھروسہ رکھنا کہ راستباز تے بُرے لوکاں دی عدالت ہووے گی ¹⁶۱۶۔میری کوشش اے کہ میرا دِل خُدا تے سارے انساناں دے سامنے صاف روئے۔¹⁷۱۷۔میں بُہت سالاں اپنی قوم لئی مالی مدد لے کے آیاں۔ ¹⁸۱۸۔چند یہودیاں نے مینوں ہیکل وچ طہارت دی رسم کردیاں پایا نہ ہجوم وچ فساد کردیاں۔ ¹⁹۱۹۔اے سارے آدمی کول کوئی چیز ہے جیڑی میرے خلاف اے تیرے سامنے کہہ سکھدے نے۔²⁰۲۰۔جدوں میں یہودیاں دی کونسل دے سامنے پیش ہویاں تے اے سارے آدمی یا کوئی غیر کہہ سکھدنے کہ میرے وچ کہڑی غلطی ویکھی اے۔ ²¹۲۱۔اے صرف میرے اوناں وچ کھڑے ہو کے زور نال چلان دے متعلق اے۔ اے مردیاں دا دوبارہ زندہ ہوندے بارے وچ اے کہ اج دے دِن تیرے سامنے میرے اُتے اے مقدمہ اے۔²²۲۲۔پھر فیلکس نے جیڑا اِس طریق نوں چنگی طراں سمجھدا سی میری شنوائی ملتوی کر دِتی تے اُونے آکھیا کے لیئس کمانڈر جیڑا یروشلیم توں آیا اور میرے مقدمے دا فیصلہ کرے گا۔ ²³۲۳۔پھر اُونے صوبیدار نوں حکم دِتا کہ پولوس نوں پہرے داراں دی نگرانی وچ رکھیا جاوے۔²⁴۲۴۔کُجھ دِناں بعد فیلکس اپنی بیوی درسیلا جیڑی یہودی سی واپس آیا تے پولوس نوں بلا کے یسوع المسیح تے ایمان دے بارے سُںیا۔ ²⁵۲۵۔جدوں پولوس نے دلائل نال راستبازی،پرہیزگاری تے اگلی (آخری) عدالت دے بارے بیان کیتا تے فیلکس نے خوف زدہ ہو کے آکھیا کہ ایس ویلے اتھوں چلا جا جدوں میرے کول وقت ہویا میں بعد وچ تینوں بلا لاں گا۔²⁶۲۶۔اُس ویلے اُس نو پولوس کولوں کجھ رقم (روپئے) ملن دی اُمید سی اس لئی اُونوں اکثر بُلا بُلا کے اودھے نال گل بات کردا سی۔ ²⁷۲۷۔ دو سال گزرن توں بعد پرکیس فیُش، فیلکس دی جگہ تے حاکم مقرر ہوگیا تے فیلکس یہودیاں دی طرف داری حاصل کرن لئی پولوس نوں قید وچ چھڈ کے چلا گیا۔

25¹۱۔ہُن فیتس صوبے چ داخل ہویا تے تین دن بعداوہ قیصریہ توں یروشلیم نوں گیا۔ ²۲۔سردار کاہن تے بااثر یہودیاں نے پولوس دے خلاف الزام لگائے تے اوہنوں زور دیتا ³۳۔تے اوہناں نے پولوس نوں خطرے چ پان والی رعایت دے بارے آکھیا کہ فیتس نوں چاھیدا اے کہ پولوس نوں یروشلیم بلاوئے۔ تاں کہ اوہ اوہنوں راہ وچ ہی ماردین۔⁴۴۔فیستس نے کیہا کہ میں جلدی ہی اوتھے جارھاواں جتھے کہ پولوس قیصریہ چ ہے ⁵۵۔اوہنے آکھیا کہ اسی لیئ اگر کوئی ساڈے نال جا سکد اے تے اوہ چلے۔تسیں اوہدے تے الزام لا سکدے اوہ اگر اوس بندے چ کوئی خرابی ہے تے۔⁶۶۔ فیتس آٹھ یا دس دن تو زیادہ نہ ٹھریا تے قیصریہ نوں چلاگیا تے اگلے دن اوہ عدالت دی کرتی تے بھیٹا تے پولوس نوں اوہدے کول لیان دا حکم دیتا۔ ⁷۷۔ جدوں اوہ پہیچیا تے یروشلیم دے یہودی اوہدے لاگے (کول) کھڑے ہوئے تے اوہناں نے بہت سخت الزامات لائے جیڑے اوہ چابت نہ کرسکے۔ ⁸۸۔پولوس نے اپنی صفائی چ آکھیا کہ میں یہودیاں دی شریعت یا ہیکل یا قیصر دے خلاف کُجھ غلط نئیں کیتا۔⁹۹۔پر فئستس نے پولوس نوں جواب دیتا کہ توں یروشلیم نوں جانا چاھنا ایں کہ میں اوتھے ایناں گلاں بارے تیرا مقدمہ فصیل کراں (لڑاں)؟ اوہ یہودیاں دی طرف داری حاصل کرنا چاھندا سی۔ ¹⁰۱۰۔پولوس نے آکھیا کہ میں یہودیاں دا کجھ نئیں وگاڑیا ایہہ تینوں وی چنگی طرح معلوم اے تے میں قیصر دے تخت عدالت اگے کھڑا ہاں جتھے میرا انصاف لازمی ہونا چاھیدا اے۔¹¹۱۱۔اگر میں کُجھ غلط کیتا اے جیڑا موت دے لائق اے تے مینوں مرن توں انکار نئیں پر ایناں دے الزام اگر بے معنی (فضول) نے تے کوئی مینوں ایہناں دے حوالے نئیں کر سکدا۔ میں قیصر نوں اپیل (التجا) واسطہ دینا ہاں۔ ¹²۱۲۔توں قیصر نوں اپیل کیتی اے تے توں قیصر اوہدے کول ہی جائیں گا۔ فیستس نے صدرِ عدالت نال گل کرن دے بعد جواب دیتا۔¹³۱۳۔کجھ دناں بعد سرکاری دورے تے قیصریہ فیستس دے کو ل اگرپا بادشاہ تے برنیکے پہنچے۔ ¹⁴۱۴۔جدوں اوہ اوتھے کافی دن رہے تے فیستس نے پولوس دا مقدمہ بادشاہ دے اگے رکھیا کہ تے آکھیا کہ فیکس اک بندے قیدی نوں ایتھے پیچھے ہی چھڈ گیا سی۔ ¹⁵۱۵۔جدوں میں یروشلیم چ ساں تے یہودیاں دے بزرگ تے سردار کاہن ایس بندے تے الزام لے کہ میرے کول آئے تے مینوں کہن لگے کہ ایس نوں میں سزا سُناواں (ایسدے خلاف سزا دا فتوا دُواں)۔ ¹⁶۱۶۔میں اوہناں نوں جواب دیتا کہ ایہہ رومی دستور نئیں کہ جدھے تے الزام لگا ہووے اوہنوں حوالے کر دو بغیر اوہدے مدعی دا سامنہ کیتے تے اپنی صفائی پیش کیتے بغیر کہ جیڑھے اوہدے تے الزام لگے نے۔¹⁷۱۷۔ایس لئی اوہ سارے رل کے ایتھے آئے تے میں ویلہ نہ ٹالیا تے اگلے ہی دن عدالت دی کرسی تے بیھ کے ایس بندے نون لیان دا حُکم دِتا۔ ¹⁸۱۸۔جدوں اوہنے مدعی کھڑے ہوئے تے الزام لان لگے تے مینوں لگا کہ جنھے اوہناں نے الزام لائے تے اوہدے خلاف اوہ سارے غیر اہم فضول (بے کار) نے۔ ¹⁹۱۹۔بلکہ اوہناں دا جھگڑا زمین بندے نال اپنے دین دا اے تے اگر شخص یسوع جیڑا مر گیا سی پولوس اوہنوں زندہ دسدا اے۔ ²⁰۲۰۔میں ایس معاملے نوں سلجھا نہ سکیا تے اوہنوں آکھیا کہ توں یروشلیم جان نوں تیار ایں کہ اوتھے ایہناں الزامات تے تیرا مقدمہ فصیل (لڑیا) جائے؟²¹۲۱۔پر پولوسس نے اپیل کیتی کہ اوہنوں زیرِ حراست رکھیا جائےجد تک کہ بادشاہ اوہدا فیصلہ نہ کرے تے میں حکم دیتا کہ ایہنوں حراست چ رکھو جد تیک کہ میں اینوں قیصر کول کہلا (بھیج) سکاں۔ ²²۲۲۔اگر پانے آکھیا کہ میں ایس بندے دی سُننا چاھندا ہاں۔ فیستس نے جواب دیتا کہ توں کل سں لیں گا۔²³۲۳۔بڑے اعزاز دے نال اگلے دن اگرپا تے برنیکے وڈے کمرے چ سرکاری افسراں تے امرا دے نال داخل ہوئے تے فیستس نے حُکم دے کے آکھیا کہ پولوس نوں حاضر کیتا جائے۔ ²⁴۲۴۔فیستس نے آکھیا کہ اگرپا بادشاہ تے تمام بندیو جیڑھے ایتھے ساڈے نال موجود ہو تسی ایس بندے نوں ویکھو ۔ تمام یہودیاں دی بھیڑ (مجمع) نے یروشلیم تے ایتھے مینوں آکھیا (رائے دتی) تے چلائے (رولہ پاندے) کہ اینھوں زندہ نئیں رہنا چاھیدا۔²⁵۲۵۔میں جان گیا کہ ایہنے موت دے لائق کُجھ نئیں کیتا پر چونکہ ایتھے بادشاہ نوں اپیل کیتی تے میں اینوں بھیجن دا فیصلہ کیتا۔ ²⁶۲۶۔پر مینوں بادشاہ نوں ایدھے بارے کجھ لکھن دا خاص مواد نہ ملیا تے ایس لئی میں اینھوں خاص طور بادشاہ اگرپا تے تہاڈے اَگے لیاندا اے کہ مینوں ایدھے مقدمے بارے کجھ مزید لکھن دا مواد مل سکے۔ ²⁷۲۷۔کیوں کہ ایہ معقول (مناسب) نئیں لگدا کہ میں قیدی بھیجاں تے اوہدا الزام نہ لکھ سکاں۔

26¹۱۔اگرپا نے پولوس نوں آکھیا تُو آپی بول سکدا ایں پھر پولوس اپنا ہتھ ودھا کے اینا دفاع کرن لگا۔ ²۲۔اَے اگرپا بادشاہ اے میرے لئی بڑی عزت تے خوشی دی گل اے کہ میں اوناں سارے الزامات لئی جیڑے یہودی میرے خلاف رکھ دے نے میں اپنا مقدمہ تیرے سامنے پیش کیتا اے ۔ ³۳۔کیوں جو یہودی رسماں تے مسلیاں نوں چنگی طراں سمجھنا ایں۔ پس میں منت کرناں کہ میری گلاں حوصلے نال سُن۔⁴۴۔اے سچ اے کہ یروشلیم وچ میری اپنی قوم مینوں چھوٹےہندیاں (تو جاندے نے) توں جاندی اے۔ ⁵۵۔او سارے مینوں شروع توں ہی جاندے نے تے یقین رکھ نے کہ میں فریسیاں دے اک کٹر مذہبی گروپ وچ رہناں۔⁶۶۔اینوں میرے اس مقدمے دا سبب اے کہ میرا یقین اُس وعدہ دی اُمید اُتے وے جیڑا خدا نے ساڈھے باپ دادا نال کیتا۔ ⁷۷۔اس وعدہ نوں حاصل کر ن لئی ساڈھے بارہ برزگان نے دن رات بڑی سرگرمی نال خدا دی عبادت کیتی۔ اس یقینی اُمید دے سبب اگرپا بادشاہ یہودی میرے اُتے الزام لاندے نے ۔ ⁸۸۔کیوں تُسی خدا دا مردیاں نوں زندہ کرن تے یقین نہی رکھ دے۔⁹۹۔تے یسوع ناصری دے ناں دی مخالفت کرنا میں اپنے اُتے فرٖ سمجھ دا ساں۔ ¹⁰۱۰۔میں اے سب کُجھ یروشلیم وچ کیتا۔ کاہن اعظم دے اختیار نال بُہت سارے پاک لوکاں نوں قید کیتا۔ تے اوناں نوں قتل کران وچ میرے رائے وی شامل ہوندی سی۔ ¹¹۱۱۔میں عبادت گاواں وچ اوناں نوں سزاں دیندا تے کفر کہین لئی مجبور کردا۔ میں اُوناں دے خلاف غصے نال (دیوانہ) بے قابُو جانداں تے غیر شہراں وچ جاکے وی تنگ کردا ساں۔¹²۱۲۔جدوں اے سب کُجھ کرن لئی میں کاہن اعظم دے اختیار تے حکم نال دمشق نُوں گیا ¹³۱۳۔اے بادشاہ دوپہر دے ویلے راہ وچ آسمان توں اک نور جیڑا سورج توں ویں زیادہ چمک دا سی تے اے میرے تے میرے نال سفر کرن والیاں دے اُتے چمکیا۔ ¹⁴۱۴۔اِسی سارے زمین تے ڈِگ پے تے میں اِک آواز سُنی جنے عبرانی زبان وچ مینوں کیہا۔ ساؤل ساؤل توں مینوں کیوں تنگ کرنا ایں؟ پَینے دی آر تے لات مارنا تیرے لئی بُہت مُشکل اے۔¹⁵۱۵۔پھر میں کیہا خُداوند تُوکون ایں؟ خُداوند نے جواب دِتا میں یسوع واں جنوں تو ستانا ایں۔ ¹⁶۱۶۔ہُن اپنے پیراں تے کھڑا ہو کیوں جو میں اس مقصد لئی ہی تیرے اُتے ظاہر ہویاں کہ تینوں اپنا گواہ تے خادم مقرر کراں جیڑیاں چیزاں تو میرے متعلق جاننا ایں تے اوہناں چیزاں لئی وی جیڑیاں میں بعد وچ تینوں وکھاواں گا۔ ¹⁷۱۷۔میں تینوں لوکاں نوں تے غیر قوماں نوں جنہاں وچ میں تینوں پیجن لگاں پُچاواں گا۔ ¹⁸۱۸۔کہ اوناں دیاں اَکھاں کھولیں کہ اوہناں نوں ہنیرے وچوں اجالے ول لے کے (موڑ) آئیں تے شیطان دے قبضے وچوں خُدا ول موڑ کے لے آئیں تاکہ او خدا کولوں اپنے گناواں دی معافی تے میراث جیہڑی میں اوناں نوں دِتی سی حاصل کرن جیڑے میرے اُتے ایمان رکھن پاک کیتے جان گے۔¹⁹۱۹۔اس لئی اگرپا بادشاہ میں اُس آسمانی رویا دا انکار نئی کیتا۔ ²⁰۲۰۔پر پہلے دمشق پھر یروشلیم تے یہودیہ دا سارا علاقہ تے غیر قوماں وچ پیغام دِتا کہ توبہ کر کے خُدا ول آؤ تے توبہ تے مطابق پھل لیاؤ۔ ²¹۲۱۔ایس سبب توں یہودیاں نے مینوں عبادت خانے وچوں گرفتار کر کے ہلاک کرن دی کوشش کیتی اے۔²²۲۲۔خُدا نے میری مدد کیتی اے کہ میں عام تے وڈے لوکاں نوں وی گواہی دیواں جدے متعلق نبیاں تے موسیٰ نے وی آکھیا اے۔ ²³۲۳۔کہ مسیح دا دُکھ اُٹھانا ضرور اے کہ مُردیاں وچوں سب توں پہلاں زندہ ہوکے پہلے اپنے لوکاں نوں تے فیر غیرقوماں نوں نور دی گواہی (اشتہار) دیوے گا۔²⁴۲۴۔جدوں پولوس نے اپنا بیان (دفاع) مکمل کر لیا تے فیستس نے اُوچی آواز وچ آکھیا ’’پولوس تو دیوانہ ایں تے بُہت سارے علم نے تینوں دیوانہ بنا دِتا اے‘‘۔ ²⁵۲۵۔پولوس نے آکھیا میں دیوانہ نئیں فیستس جناب عالی پر جو کچھ میں بیان کیتا او معقول تے سچ اے۔ ²⁶۲۶۔کیوں جو بادشاہ اے ساریاں چیزاں (گلاں) جاندا جیڑیاں میں انوں دلیری نال بیان کیتیاں نے تے مینوں یقین اے کہ میں کوئی وی چیز (گل) اس کولوں نئیں چھپائی (لوکائی) کیوں جو اے سب کجھ کسے کونے (نُکر) وچ نئیں ہویا۔²⁷۲۷۔کی توں نبیاں تے یقین رکھناں ایں؟ ’’اگرپا بادشاہ‘‘ میں جاندا ہاں کہ توں رکھ ناں ایں۔ ²⁸۲۸۔اگرپا نے پولوس نو آکھیا کہ تُو نے مینوں تھوڑے وقت وچ ہی قائل کرکے مسیحی بنا دینا چاہنا ایں۔ ²⁹۲۹۔پال نے کیہا کہ میں خدا کولوں دُعا کرنا کہ پاویں چاہے اے تھوڑا یا لمبا وقت اے نہ صرف توں بلکہ تیرے نال اج جیڑے میری گل سُندے نے میرے وانگر ہوجان سوائے اے جیل دیاں زنجیراں دے۔³⁰۳۰۔فیر بادشاہ تے گورنر، برنیکے تے اوہدے نال سارے جیڑے اوتھے بیٹھے سن اُٹھ کے کھلو گئے۔ ³¹۳۱۔ہال وچوں باہر نکل کے اِک دوجے نال گل بات کردیاں ہویاں آکھیا کہ اِس بندے نے قتل یا قید دے لائق کوئی کم نئیں کیتا۔ ³²۳۲۔اگرپا نے فیستُس نُوں آکھیا کہ اگر اے بندہ قیصر نوں درخواست نہ کردا تے اج آزاد ہو سکدا سی۔

27¹۱۔ جدوں ایہ فیصلہ ہو گیا کہ سانوں اطالیہ جانا چاہیدا اے، تد اوناں نے پولوس تے ہور قیدیاں نوں شاہی پلٹن دے صوبیدار یُولیس دے حوالے کر دتا۔ ²۲۔ اسی ادرمنیم جہاز اُتے چڑھ گئے جہیڑا آسیہ دے کنارے دی بندگاہ ول جان والا سی۔اسی سمندر وچ ٹُر پئے تے مکدونیہ دے تھسلنیکے دا استرخُس ساڈے نال سی۔³۳۔ اگلے دن اسی سدون دے شہر آ گئے تے یُولیس نے پولوس تے مہربانی کیتی تے اونوں اپنے دوستاں کول جاندی اجازت دیتی کہ او اوہدی خاطر داری کرن۔ ⁴۴۔ کیوں جو ہوا ساڈے مخالف پاسوں چلن ڈئی سی ایس لئی اسی اوتھوں کُپرس ٹاپو دے کنڈے کنڈے سفر کیتا۔ ⁵۵۔فیر سمندر وچ سفر کردے کردے اسی کلکیہ تے پمفولیہ دے کول آ گئے۔فیر اسی لُوکیہ دے شہر مورہ وچ آ اُترے۔ ⁶۶۔ اوتھے صوبیدار نوں اطالیہ جان والا ، اسکندریہ دا جہاز ملیا تے سانوں اوہدے تے بٹھا دتا۔⁷۷۔ جدوں کئی دناں دے بعد ہولی ہولی سفر کر کے اسی بڑی مشکل نال کندُس دے کول آ اپڑے، ہوا نے سانوں اوس پاسے جان نہ دتا۔ایس لئی اسی سلمونے دے سامنے توں ہو کےکریتے دی آڑ وچ چلدے گئے ۔ ⁸۸۔ اسی سمندر کنارے بڑی مشکل نال سفر کر دے رہے تے لاسیہ شہر دی بڑی سونی بندرگاہ تے اپڑ گئے۔⁹۹۔ سانوں بڑا ویلا لنگ گیا سی۔ یہودی روزہ وی لنگ گیا سی تے ہُن سمندری سفر بڑا ای خطرناک ہو گیا سی۔ پولوس نے اوناں نوں خبردار کردیاں ہویاں آکھیا، ¹⁰۱۰۔" اے صاحبو، مینوں لگدا اء پئی ایس شروع کرن والے سفر وچ بڑیاں سٹاں لگن گئیاں تے نقصان ہووے گا۔ نہ صرف ساز و سامان دا تے جہاز دا، بلکہ ساڈیاں جاناں دا وی" ¹¹۱۱۔ پر صوبیدار نے پولوس دی دسی ہوئی گل توں زیادہ جہاز چلاون والے تے جہاز دے مالک دی بُہتی سُنی۔¹²۱۲۔ کیوں جو بندرگاہ سرد موسم کٹن لئی آسان نہیں سی ایس لئی ساریاں ملاحواں نے صلاح کیتی کہ سرد موسم کٹن لئی کسے طرح وی کوشش کر کے اسی فینیکس اپڑ جائیے۔ فینیکس شمال مشرق تے جنوب مشرق ول کریت دی اک بندرگاہ اے۔ ¹³۱۳۔ جدوں ہوا دا زور ذرا گھٹیا تے ملاحواں نے سمجھیا کہ جو او چاہندے نے او ہو گیا اے، اوناں نے لنگر چُک لیا تے کریت دے کنڈے کنڈے سفر شروع کر دتا۔¹⁴۱۴۔ پر تھوڑی دیر بعد وڈی طوفانی ہوا جہیڑی شمال مشرقی اکھوائی جاندی اے، ٹاپو ولوں تھلے نوں چلن لگ پئی۔ ¹⁵۱۵۔ جدوں جہاز طوفان وچ پھس گیا تے اگے نہ ودھ سکیا تے اسی طوفان اگے ہار من کے جہاز نوں ہوا دے رُخ تے چھڈ دتا۔ ¹⁶۱۶۔ اسی کودہ ناں دے اک جزیرے دی آڑ وچ سفر کر دے کر دے بڑی مشکل نال اسی ڈونگی نوں بچا لیا۔¹⁷۱۷۔ جدوں اوناں نے دونگی نوں اُچا چاڑ لیا تے اوہدی رسیاں نال جہاز نوں ہیٹھوں بن لیا۔ اوناں نوں ڈر سی کہ کِتے او سورتس دی ریتلی تھاں وچ نہ پھس جاوے۔ ایس لئی اوناں نے لنگر پا دتا تے اوہدے نال اگے ودھ گئے۔ ¹⁸۱۸۔ ساڈا طوفان نال ایناں سخت نقصان ہویا کہ اگلے دن اوناں نے جہاز دا سامان باہر سُٹنا شروع کر دتا۔¹⁹۱۹۔ تیسرے دن ملاحواں نے جہاز دے اوزار اپنے ہتھاں نال سمندر وچ سُٹ دتے۔ ²⁰۲۰۔ جدوں بہت دناں تک سانوں نہ سورج تے نہ تارے دسےتے سمندری طوفان ودھیا ای جاندا سی، ساڈے بچن دی ساری اُمید مُک گئی۔²¹۲۱۔جدوں کئی دن تک اوناں نے روٹی نہ کھا دی تے پولوس نے اوناں دے وچکار کھلو کے کہیا، " بندیو، توانوں میری گل سُن لینی چاہیدی سی۔اینیاں سٹاں تے نقصان چُکن لئی سانوں کریت ول سفر نہیں کرنا چاہیدا سی۔ ²²۲۲۔ پر ہُن میں توانوں نصیحت کردا واں پئی ہمت رکھو۔ کیوں جو تواڈے وچوں کسے دی جان دا نقصان نہیں ہووے گا۔ بس صرف جہاز دا ای ہووے گا۔²³۲۳۔ کیوں جو کل رات ، میرے خُدا دا، جدی میں عبادت کر دا واں، اوہدا فرشتہ میرے کول آیا ۔ ²⁴۲۴۔تے کہیا، " اے پولوس ، تو نہ ڈر۔ تُوں ضرور قیصر دے سامنے حاضر ہوویں گا ۔ تے خُدا نے تیرے اُتے مہربانی تے رحم کر کے ایناں ساریاں لوکاں دی جان بخش دتی اے جہیڑے تیرے نال سفر کر دے نے۔ ²⁵۲۵۔ ایس لئی ساتھیو، خوش ہوو۔ کیوں جو مینوں اپنے خُدا تے بھروسہ اے پئی جو اونے آکھیا اے او کرے گا۔ ²⁶۲۶۔ پر ایہ ضروری اے کہ اسی کسے ٹاپو تے اپڑ جائیے۔²⁷۲۷۔ جدوں چودھویں رات ہوئی تے اسی ادریہ سمندر وچ ایدھر اودھر ہچکولے کھاندے ساں۔ تقریبا ادھی رات نوں ملاحواں نوں لگیا پئی اسی کسے ملک پہنچن والے آں۔ ²⁸۲۸۔ اوناں نے پانی دی گہرائی ماپی تے او ۲۰ پُرسہ نکی۔ تھوڑی دیر بعد فیر گہرائی لئی تے او ۱۵ پُرسہ نکلی۔ ²⁹۲۹۔اوناں نوں ڈر سی کہ کتے جہاز چٹاناں نال نہ ٹکرا جاوے۔ ایس لئی اوناں نے جہاز دے پچھلے پاسیوں لنگر پا دتا تے دُعا کیتی کہ سویرا چھیتی ہو جاوے۔³⁰۳۰۔ ملاح صلاح کر دِے سن پئی کسے طرح جہاز نوں چھڈ کے دوڑ جائیے۔ اوناں نے ڈونگی نوں سمندر وچ لا دتا تے انج ظاہر کیتا جیویں اوناں نے لنگر پایا اے۔ ³¹۳۱۔ پر پولوس نے صوبیدار تے سپاہیاں نوں دسیا کہ جے ایہ بندے جہاز اُتے نہ رُکے تے تُسی وی نہیں بچ سکدے۔ ³²۳۲۔ تاں سپائیاں نے ڈونگی دیاں رسیاں وڈھ کے اونوں روُڑھ جان دتا۔³³۳۳۔، جدوں دن چڑھن ڈیا سی، پولوس نے ساریاں دی منت کیتی پئی کجھ کھا لو۔ اونے کہیا، " اج چودھواں دن ہو گیا اے تے تُسی انتظار کرن ڈیے او تے تُسان کجھ وی نہیں کھادا۔ ³⁴۳۴۔ایس لئی میں تواڈی منت کردا واں زندہ رہن لئی کھانا ضروری اے۔ کجھ کھا لو کیوں جو تواڈے وچوں کسے اک دا وال وی نہیں گواچے گا۔ ³⁵۳۵۔ایہ کہہ کے اونے ساریاں دے سامنے روٹی اپنے ہتھ وچ لئی تے خُدا دا شکر کر کے روٹی توڑی تے کھانی شروع کر دتی۔³⁶۳۶۔ تے فیر اوناں ساریاں نوں حوصلہ ہویا تے اوناں نے وی روٹی کھادی۔ ³⁷۳۷۔ اسی جہاز اُتے ۲۷۶ جنے ساں۔ ³⁸۳۸۔ جدوں اوناں نے رج کے کھا لیاتے جہاز نوں ہلکا کرن لئی اوناں نے کنک سمندر وچ سُٹننا شروع کر دتی۔³⁹۳۹۔ جدوں دن چڑھ گیا تے اوناں نے اوس تھان نوں نہ پچھانیا۔ پر اوناں نے سمندر دا کنارہ ویکھیا تے گل بات کیتی پئی اوتھے جہاز نوں اُتے چڑھا لیا جاوے۔ ⁴⁰۴۰۔ اوناں نے سمندر وچ لنگر پا دتے۔نال ای اوناں نے پتوار کھول دتے تاں جو ہوا نال جہاز سمندر کنارے اپڑ جائے۔ ⁴¹۴۱۔پر او ایسی جگہ آ اپڑے جتھے دو موجاں ٹکرادیاں سن تے جہاز زمین وچ وڑھ گیا۔جہاز دی کمان اوتھے پھس گئی تے ذرا نہ ہلی ۔ پر جہاز دا پچھلا حصہ ٹُٹن لگ گیا کیوں جو موجاں بڑیاں خطرناک سن۔⁴²۴۲۔سپاہیاں دا ارادہ سی کہ سارے قیدیاں نوں قتل کر دین تاں جو کوئی تر کے اپنی جان نہ بچا لووے۔ ⁴³۴۳۔پر صوبیدا پولوس نوں بچانا چاہندا سی۔ ایس لئی اونے سپاہیاں نوں روکیا تے حکم دتا کہ جو کوئی تیر سکدا اے، او تر کے کنڈے تے چلا جاوے۔ ⁴⁴۴۴۔تے باقی لوک دوسرے سامان، پھٹے وغیرہ دا سہارا لے کے کنڈے تک پہنچ جان۔ ایس طرحاں سارے دے سارے صحیح سلامت خشکی تے جا اپڑے۔

28¹۱۔ جدوں اسی خیریت نال اوتھے اپڑ گئے تے سانوں پتہ چلیا پئی اوس ٹاپو دا ناں " مالٹا" اے۔ ²۲۔ اوتھے دے دیسی لوکاں نے سانوں صرف مہربانی ای نہ وکھائی بلکہ آگ وی جلائی تے سانوں جی آیاں نوں آکھیا کیوں جو مسلسل مینہ ورن ڈیا سی تے ٹھنڈ وی بہت سی۔³۳۔ پر جدوں پولوس نے لکڑیاں دا اک گھٹا اکھٹا کیتا تے اونوں اگ تے دھریا، اوہدے وچوں اک سپ گرمی پا کے نکلیا تے پولوس دے ہتھ تے چمبڑ گیا۔ ⁴۴۔ جدوں دیسی لوکاں نے او کیڑا اوہدے ہتھ تے لٹکدا ویکھیا او آپس وچ آکھن لگے کہ" اے بندہ ضرور قاتل اے کیوں جو سمندر کولوں تے بچ گیا اے پر انصاف اینوں زندہ رہن دی اجازت نہیں دے رہیا"⁵۵۔ پر اونے اوس کیڑے نوں آگ وچ چٹک دِتا تے او نوں کوئی نقصان نہ ہویا۔ ⁶۶۔او لوکی انتظار وچ سن کہ کدوں اُنوں بخار دے نال سوج پووے یا فیر کدوں او اک دم ڈِگے تے مر جاوے۔ پر اونوں کنی دیر تک ویکھن دے بعد اونوں جدوں کجھ وی نہیں ہویا تے اوناں دا ذہن بدل گیا تے او آکھن لگے کہ او [پولوس] خُدا اے۔⁷۷۔ اوس تھاں دے کول، پُوبلیس ناں دا اک وڈا آدمی سی، جدی بہت ساری زمین سی۔ اونے ساڈی آئو بھگت کیتی تے ۳ دن واسطے سانوں سب کجھ دتا۔ ⁸۸۔فیر پُوبلیس دا پئیو بخار تے پیچش نال بہت ای بیمار ہوگیا۔ جدوں پُولوس اوہدے کول گیا اونے اوہدے اُتے ہتھ رکھیا تے دُعا کیتی تے او چنگا ہو گیا۔ ⁹۹۔اوہدے بعد اوس ٹاپو دے باقی لو کی وی آئے تے سارے چنگے ہو گئے۔ ¹⁰۱۰۔ لوکاں نے بڑیاں چیزاں نال ساڈی عزت کیتی۔ جدوں اسی سمندری سفر لئی تیاری کرن لگے تے اوناں نے سانوںسب کجھ دتا جدی سانوں لوڑ سی۔¹¹۱۱۔تِن مہینے بعد اسی اک جہاز تے سوار ہوئے جہیڑا ساری سردیاںاوسے ٹاپو تے ٹھہریا ریا۔ ایہ جہاز اسکندریہ دا سی جدا نشان "جڑواں خُدا" سی۔ ¹²۱۲۔ جدوں اسی سرکوسہ شہر وچ اپڑے تے اسی تِن دن اوتھے ٹھہرے رہے۔¹³۱۳۔ اوتھوں اسی چلے تے ریگیم آ گئے۔اک دن بعد دکھنی ہوا چلن لگی تے دو دن بعد اسی پُتیلی شہر وچ آ اپڑے۔ ¹⁴۱۴۔اوتھے سانوں کجھ پرا لبھ گئے تے اوناں نے سانوں دعوت دتی تے اسی ۷ دن اوناں کول رہے۔ ایس طرح اسی رومہ تک گئے۔ ¹⁵۱۵۔ اوتھے وی پراواں نوں ساڈے بارے پتہ لگیا تے او اپیس دے چوک توں لے کے تِن سرائے تک ساڈے استقبال لئی آئے۔ پولوس نے اوناں پراواں نوں ویکھ کے خُدا دا شکر ادا کیتا تے اوناں دی ہمت ودھائی۔¹⁶۱۶۔ جدوں اسی رومہ وچ داخل ہوئے، تے پولوس نوں اجازت ملی کہ او کلا اوس سپاہی نال رہ سکدا اے جہیڑا اوہدے اُتے پہرہ دے رہیا سی۔ ¹⁷۱۷۔تن دناں بعد پولوس نے یہودی سرداراں نوں سدیا۔ جدوں او اکٹھے آئے تے پولوس نے اوناں نوں کہیا، " پرائو، میں اُمت دے تے باپ دادا دے خلاف کوئی غلط کم نہیں کیتا۔ فیر وی مینوں یروشلیم توں قیدی بنا کے رُومیاں دے حوالے کر دتا گیا۔ ¹⁸۱۸۔ میرے کولوں جان پُچھ کرن دے بعد او مینوں آزاد کر دینا چاوہندے سن، کیوں جو مینوں سزائے موت دین دی کوئی وجہ نہیں سی۔¹⁹۱۹۔پر جدوں یہودی اپنی مرضی دے خلاف بولے تے میں قیصر کول اپیل کرن تے مجبور ہو گیا۔حالانکہ ایہ نہیں کہ میں اپنی قوم دے خلاف الزام لگا دیاں۔ ²⁰۲۰۔اپنی فریاد دی وجہ نال میں توانوں بُلایا اے پئی میں توانوں ملِاں تے تواڈے نال گل کراں۔کیوں جو اسرائیل دی اُمید دے سبب میں ایس زنجیر وچ جکڑیا ہویا واں"²¹۲۱۔ اوناں نے اونوں جواب دتا، " نہ تے ساڈے کول تیرے بارے یہو دیہ توں کوئی خط آیا اے تے نہ ای پراواں وچوں کوئی آیا تے تیرے بارے کوئی غلط گل دسی۔ ²²۲۲۔پر ایس مسلے بارے تیرے کولوں سُننا چاہندے آں کیوں جو اسی جاندے آں پئی ہر پاسے ایس فرقے دی مخالفت ہو ن ڈئی اے"²³۲۳۔ جدوں اوناں نے اک دن مقرر کر لیا تے بہت سارے لوک آئے جتھے او رہندا سی۔ اونے اوناں نواں ایہ معاملہ دسیا تے خُدا دی بادشاہی دی گواہی دے دے کے تے موسی دی شریعت تے نبیاں دے صحفیاں نال یُسوع دے بارے سمجھاوندا رہیا تے سویر توں شام تک اوناں نوں دسدا رہیا۔ ²⁴۲۴۔تے کجھ نے ،جو کجھ اوناں نوں دسیا گیا ، اونوں منیا تے کجھ نے نہ منیا۔²⁵۲۵۔جدوں او اک دوجے نال اتفاق نہ کر سکے تے پولوس دے ایہ کہن دے بعد چلے گئے کہ: رُوح القدس نے تواڈے باپ دادا دے نبی ، یسیعاہ توں ٹھیک اکھوایا سی کہ، اونے کہیا، ²⁶۲۶۔ ایناں لوکاں کول جا تے کہہ ،" تُسی کناں نال سُنو گے پر نہ سمجھو گے۔ تے اکھاں نال ویکھو گے پر نہ پچھانو گے۔²⁷۲۷۔ کیوں جو ایناں لوکاں دے دل تے چربی چڑھ گئی اے۔تے اپنے کناں توں اُوچا سُن دے نےتے اوناں اپنیاں اکھاں بند کر لیاں نے۔کتے ایویں نہ ہووے پئی او اپنیاں اکھاں نال ویکھ لین۔ اپنے کناں نال سُنن تے دل نال سمجھ کے واپس مُڑ آون تے میں اوناں نوں شفا دیاں۔²⁸۲۸۔ایس لئی توانوں پتہ ہونا چاہیدا اے پئی خُدا دی رہائی دا پیغام غیر قوماں لئی بھیجیا گیا اےتے او سُن لین گے" ²⁹۲۹۔جدوں اونے ایہ گلاں کیتیاں تے یہودی چلے گئے۔ کیوں جو اوناں وچ بڑی پھُٹ پے گئی سی۔³⁰۳۰۔ پولوس پورے دو سال اپنے کرائے دے گھر وچ رہیا تے اونے ہر کسے نوں ، جو وی آیا، جی آیاں نوں آکھیا۔ ³¹۳۱۔ او بڑی بہادری نال خُدا دی بادشاہی دی خوشخبری دیندا رہیا تے خُدا وند یُسوع مسیح دیاں گلاں بغیر روک ٹوک دے سکھاندا رہیا۔

رُومیوں

1¹۱۔پولُوس، یسُوع دا اِک خادم، جس نوں اک رسول ہون لئی بلایا گیا تے خُدا دی انجیل دی منادی کرن لئی بلایا گیا۔ ²۲۔جس دا اوہنے پاک کلام وچ بہت پہلاں نبیاں دے وسیلے اپنے پُتر بارے وعدہ کیتا سی۔ ³۳۔جیڑا جسم دے تعلق نال داؤد دی نسل وچوں سی۔⁴۴۔پر پاکیزگی دی روح نال مُردیاں وچوں جی اُٹھن دے سبب رب دا پُتر یسُوع مسیح ساڈا خُداوند ہویا۔ ⁵۵۔اوس دے وسیلے نال سانوں فضل تے رسالت ملی تاں جو اَسی اُس دے ناں دی خاطر ساریاں قوماں وچ ایمان دے تابع رئیے۔ ⁶۶۔ایناں قوماں وچوں، تُسی وی یسُوع مسیح دے ہون لئی سدے گئے ہو۔⁷۷۔اے خط روم دے وچ رہن والے سارے رب دے پیاراں دے ناں اے، جناں نوں پاک ہون لئی بلایا گیا اے۔ ساڈے رب باپ تے یسُوع مسیح دا فضل تے اطمینان تہانوں حاصل ہُندا رے۔⁸۸۔پہلاں میں تہاڈے ساریاں دا یسُوع مسیح دے وسیلے خُدا دا شکر کردا ہاں کیوں جو ساری دُنیا وچ تہاڈے ایمان دا ڈھنڈورا ہو ریا اے۔ ⁹۹۔جنہوں میں اپنی روح دے نال جس دے بیٹے دی منادی کردا ہاں، اوہ خدا گواہ اے کہ میں ہر ویلے تہاڈا ذِکر کرنا ہاں۔ ¹⁰۱۰۔میں اپنی دُعاواں وچ ہمیشہ درخواست کردا ہاں تاں جو میں خُدا دی مرضی نال تہاڈے کول آن وچ ہُن آخر کار کامیاب ہو جاواں۔¹¹۱۱۔میری بڑی خواہش اے کہ میں تہانوں مل کے کوئی روحانی تحفہ دیاں، جس نال تُسی مضبوط ہو جاؤ۔ ¹²۱۲۔ایس طرح میں چاہنا ہاں کہ تہاڈے درمیان رہ کے سانوں اِک دوسرے دے ایمان نال، جیڑا ساڈے وچ ہے، اِک دوسرے دے وسیلے حوصلہ ملے۔¹³۱۳۔میرے پراؤ، میں تہانوں ایس توں ناواقف نئیں رکھنا چاہندا کہ میں اکثر تہاڈے کول آؤن دا ارادہ رکھ دا سان (پر ہُن تک رُکیا ریا) تاں جو تہاڈے وچوں مینوں اوس طرح دا پھل ملے جیویں دا غیر قوماں وچوں ملیا۔ ¹⁴۱۴۔میں یونانیاں تے غیر یونانیاں، عقلمنداں تے بے سمجھ لوکاں دا قرضدارآں۔ ¹⁵۱۵۔ایس لئی جیڑے تُسی روم وچ رہندے او، تہانوں انجیل دی خوشخبری سناون لئی تیار آں۔¹⁶۱۶۔میں انجیل توں شرمندہ نیں، کیوں جو ہر اِک ایماندار دی نجات لئی رب دی قدرت اے، پہلے یہودیاں تے پھر یونانیاں دے لئی۔ ¹⁷۱۷۔کیوں جو اِس وچ رب دی سچیائی ایمان توں ایمان لئی ظاہر ہُندی اے، کیوں جو اِس طرح لکھیا اے کہ ’’راستباز ایمان نال جندہ روے گا‘‘۔¹⁸۱۸۔کیوں جو خُدا دا قہر اوناں لوکاں دی بے دینی تے ناراستی اُتے آسمان توں نازل ہُندا اے جیڑے سچائی نوں بے دینی نال دبائی رکھ دے نے۔ ¹⁹۱۹۔ایہ ایس لئی کہ جو اُناں رب بارے جاننا اے اوناں نوں نظر آوندا اے۔ کیوں جو خُدا نے اوناں نوں وکھا دتا اے۔²⁰۲۰۔کیوں جو اوس دیاں نادسن والیاں صفتاں، یعنی اوہدی ازلی تے الہٰی قدرت دُنیا دے شروع توں ای صاف صاف دیکھی گئی اے اوناں چیزاں دے ذریعے جیڑیاں پیدا کیتیاں گیاں۔ اوناں بارے کوئی بہانہ نیں۔ ²¹۲۱۔ایس لئی بھاویں اوہ رب نوں جان دے سن، پر اوناں نے رب دی وڈیائی نہ کیتی تے نہ ہی شُکر گزاری کیتی۔ اُلٹا، اپنے خیالاں وچ بیوقوف بن گئے تے اوناں دے نادان دلاں وچ ہنیرا پے گیا۔²²۲۲۔اوہ اپنے آپ نوں عقلمند سمجھ دے سن پر بیوقوف بن گئے۔ ²³۲۳۔اوناں غیر فانی رب دے جلال نوں ، فنا ہوجان والے انسان، پرندیاں ، ڈنگراں تے کیڑے مکوڑیاں دی شکل وچ بدل دتا۔²⁴۲۴۔ایس لئی رب نے اوناں نوں اوناں دے دلاں دیاں خواہشاں دے مطابق گند وچ چھڈ دتا، تاں جو اوناں دے شریر (جسم) آپس وچ بے عزت ہون۔ ²⁵۲۵۔اے لوک اوہ نے جناں سچائی نوں جھوٹ نال تبدیل کردتا، تے ایناں نے خالق دی بجائے اہدیاں پیدا کیتیاں ہویاں چیزاں دی عبادت تے خدمت کیتی۔ حالانکہ ابدی تعریف ہمیشہ تک ہے۔ آمین²⁶۲۶۔ایس لئی، خدا نے اوناں نوں گندی خواہشاں وچ چھڈ دتا۔ اوناں دیاں جناہنیاں نے طبعی رشتیاں نوں غیر طبعی رشتیاں وچ بدل دتا۔ ²⁷۲۷۔ایسے طرح، آدمی وی عورتاں نال طبعی رشتے چھڈ کے آپس وچ شہوت کرن لگ گئے۔ اے بندے جناں دوسرے بندیاں نال حرامکاری کیتی اوناں نے اپنی غلطیاں دی سبب اپنے آپ ہی سزا پائی۔²⁸۲۸۔تے جس طرح اوناں خُدا دی پشان نوں پسند نیں کیتا اوسے طرح خُدا نے وی اوناں دی عقل مار دتی، تاں جو اوہ ایسے کم کرن جیڑے ٹھیک نیں۔²⁹۲۹۔اوناں وچ ناراستی، چالاکی، لالچ تے بغض بھر گیا تے اوناں وچ حسد قتل، جھگڑے، دھوکا بازی تے مکاری بہت ود گئی۔ تے چلغیاں کرن والے سی۔ ³⁰۳۰۔بُرائی کرن والے، خُدا توں نفرت کرن والے، گُستاخ، جاہل، شیخی باز، بدی کرن دے بانی تے ماں پیو دے نافرمان۔ ³¹۳۱۔اوہ نادان، بے ایمان، محبت توں خالی تے بے رحم ہو گئے۔³²۳۲۔اوہ خُدا دے قانون نوں سجمھ دے نے کہ جیڑے ایہو جئے کم کر دے نے اوہ موت دی سزا دے لائق نے۔ اوہ نہ صرف آپ ایہو جئے کم کردے نے بلکہ ایہ جئے کم کرن والیاں دی حمایت کردے نے۔

2¹۱۔ایس لئی بہترے کولوں کوئی بہانہ نہیں، اے بندیا کیوں جو جس دا تُوں دوسرے اُتے الزام لاؤنا ایں اُس داتوں خُود مجرم ٹھہردا ایں۔ ایس لئی کہ توں خود وی اوہ کم کردا ایں۔ ²۲۔پر، سانوں پتہ اے کہ خُدا دی عدالت وچ انصاف سچائی نال ہُندا اے، اونا سب لئی جیڑے ایسے کم کردے نے۔³۳۔اے بندیا، توں ایس گل نوں غور کر کہ توں جناں کماں نوں کرن دا الزام دوسریاں اُتے لاؤندا ہیں تے آپ خود وی او ہو کم کردا ایں، کی توں خُدا دی عدالت توں بچ جاویں گا؟ ⁴۴۔ آیا تُوں اُدھی اچھائی تے صبر دی دولت نُوں کھٹ سمجھنا ہے، کی تینوں پتہ نئیں کہ اوہدی اچھائی توبہ ول لے کے جارہی اے؟⁵۵۔پر، ایہ توں اپنی سختی تے توبہ نہ کرن والے دل دے مطابق، اوس قہر والے دن لئی غضب کماریا ایں یعنی اوس دن لئی جدوں سچی عدالت ظاہر ہوئے گی۔ ⁶۶۔اوہ ہر اک نوں اوہدے کماں دے مطابق اجر دیوے گا۔ ⁷۷۔تے اوہناں نوں جیڑے لگاتار چنگے کماں، عزت تے ایمانداری وچ لگے رہندے نے، اوناں نوں ہمیشہ دی زندگی دتی جائے گی ۔⁸۸۔پر اوہناں نوں جیڑے خود نمائی، سچائی نوں رد کر کے جھوٹ نوں من دے نے، اوناں اُتے رب دا غضب تے قہر آئے گا۔ ⁹۹۔تے ہر اک بدکار انسان دی روح اُتے دُکھ تے مصیبت آئے گی۔ پہلاں یہودی اُتے تے پھر یونانی اُتے وی۔¹⁰۱۰۔پر عزت، تعریف تے سلامتی ہر اک نیک بندے نوں ملے گی۔ پہلاں یہودی نوں تے پھر یونانی نوں۔ ¹¹۱۱۔کیوں رب دے حضور کوئی طرفداری نئیں۔ ¹²۱۲۔کیوں جو جناں نے وی بغیر شریعت پائے گناہ کیتا اوہ بغیر شریعت دے ہلاک ہوجان گے تے جناں نے شریعت دے ہُندیاں ہویاں گناہ کیتا اوہناں نوں شریعت دے وچ رہ کے سزا ہوے گی۔¹³۱۳۔کیوں جو رب دے سامنے شریعت نوں سُنن والے راستباز نیں بلکہ شریعت اُتے عمل کرن والے راستباز گنے جان گے۔ ¹⁴۱۴۔فیر جدوں غیر قوماں، جیڑیاں شریعت نئیں رکھ دیاں ، پر اپنی فطرت دے نال شریعت دے کم کردے نے، اوہ اپنے وچ آپ ہی شریعت نے بھاویں اوہ شریعت نئیں رکھ دے۔¹⁵۱۵۔ایویں کرن نال اوہ ظاہر کردے نے کہ شریعت اوناں دے دلاں وچ لکھی ہوئی اے۔ اوناں دا ضمیر وی ایسدی گواہی دیندا اے۔ تے اوناں دے اپنے خیال یا تے اوناں اُتے الزام لاندے نے یا اپنے ااپ نوں بچاؤندے نے۔ ¹⁶۱۶۔ایہ، اُوس دن ہوئےگا جدوں میری انجیل دی خوشخبری دے مطابق، یسوع مسیح دے وسیلے رب لوکاں دے پوشیدہ کماں دا انصاف کرے گا۔¹⁷۱۷۔پر اگر توں اپنے آپ نوں یہودی کہنا اے تے شریعت تے تکیہ کردا ایں تے خُدا دی شیخی مار دا ایں۔ ¹⁸۱۸۔تے اوہدی مرضی نوں جاندے ہویاں چنگیاں گلاں دی اِجازت دیندا ایس لئی کہ ایس دی تینُوشریعت ولوں ہدایت ہوئی اے۔ ¹⁹۱۹۔تے اگر توں ایہ من لیا اے کہ توں آپ خود اَنے (َندھے) دی راہنمائی ایں، ہنیرے وچ رہن والیاں لئی روشنی ایں۔ ²⁰۲۰۔بیوقوفاں دی تربیت کرن والا، نیکے بالاں دا اُستاد، تے تیرے کول شریعت دی سچائی تے علم ہے، تے فیر تیری زندگی تے رہن بین اُتے اُدیدہ کی اثر اے۔²¹۲۱۔تُسی جیڑے دوجیاں نوں سکھاؤندے او، تُسی اپنے آپ نوں کیوں نئیں سکھاؤندے؟ تُسی جیڑے چوری دے خلاف منادی کردے او، کی تُسی چوری کردے ہو؟ ²²۲۲۔تُسی جیڑے کہندے او پئی زنا نہ کرنا، کی تُسی آپ زناکیوں کردے ہو؟ تُسی جیڑے بُتاں توں نفرت کر دے او، کی تُسی آپ مندراں نوں نئیں جاندے؟²³۲۳۔جیڑا شریعت اُتے فخر کردا اے، کی تُوں شریعت نوں توڑ کے خُدا دی بے عزتی نیئں کردا؟ ²⁴۲۴۔ایس لئی ، تہاڈے سبب غیر قوماں وچ رب دے ناں دی بے حرمتی ہُندی اے، تے جیویں اس طرح لکھیا وی ہویا اے۔²⁵۲۵۔سُںنتاں توں تہانوں فائدہ تے ہے پر جے تُسی شریعت اُتے عمل کرو۔ پر اگر شریعت نوں توڑ دے ہو، تے پھر تہاڈا ختنہ نئیں رہندا۔ ²⁶۲۶۔پرم اگر، بغیر ختنہ والا آدمی، شریعت دے حکماں اُتے عمل کرے، تے کی اوہدی نامختونی، ختنے دے برابر من لئی جائے گی؟ ²⁷۲۷۔تے کی فطری طور تے نامختون تینوں قصوروار نیں منے گا اگر اوہ شریعت تے عمل کردا اے؟ ایہ ایس لئی کہ تیرے کول لکھیا ہویا اے کہ شریعت تے ختنہ اے پر تُوں شریعت نوں توڑ دا ایں!²⁸۲۸۔کیوں جو اوہ یہودی نیں جیڑا وکھاوے دا اے، تے نہ ای اوہ ختنہ اے جیڑا وکھاوے دا تے جسمانی اے۔ ²⁹۲۹۔پر یہودی اوہو اےجیڑا اندروں اے، تے ختنہ اوہ اے جیڑا دل دا تے روحانی اے نہ کہ لفظاں دا۔ ایسے بندے دی تعریف لوکاں توں نیں بلکہ خُدا دی طرفوں ہُندی اے۔

3¹۱۔فیر، یہودیاں نوں کی برتری اے؟ تے ختنے دا کی فائدہ؟ ²۲۔ایہ ہر طرح شاندار اے۔ ساریوں توں پہلاں خُدا دا مکاشفہ یہودیاں دے سپرد کیتا گیا۔³۳۔پر کی ہویا جے کجھ یہودی بغیر ایمان دے نکلے؟ کی اوہناں دی بے وفائی خدا دی وفاداری نوں ختم کر سکدی اے؟ ⁴۴۔ایہ بالکل نیں بلکہ خدا سچا ٹھہرے تے ہر اک آدمی جُھوٹا ۔ کیوں جو لکھیا گیا اے، ’’کہ تُو اپنی گل بات وچ راستباز ٹھہرے تے عدالت وچ تیرے مقدمے دی فتح ہووے‘‘۔⁵۵۔پر اگر ساڈی ناراستی رب دی راستبازی دی اچھائی نوں ظاہر کر دی تے ایس کی کی کیے؟ کی اسی ایویں کہیے کہ رب دی ناراستی جیڑا ساڈے اُتے قہر نازل کردا اے؟ (میں انسانی دلیل دے رہیاں)۔ ⁶۶۔ایویں ہرگز نیں کیوں جو پھر خُدا دُنیا دا انصاف کیویں کرگے گا؟⁷۷۔پر اگر میرے جُھوٹ دے سبب رب دی سچائی نے اوس دی تمجید وچ اضافہ کیتا اے تے کیوں فیر گنہگار ونگو میرے اُتے عدالت ہندی اے؟ ⁸۸۔کیوں نہ کیہے جدوں کہ ساڈے اُتے جُھوٹا الزام لایا جاندا اے، تے کجھ ایس طرح وی کہندے نے کہ ایہ ایناں دا وطیرہ اے۔‘‘ آؤ بُرائی کریے تاں جو اچھائی آئے‘‘۔⁹۹۔فیر کی؟ کی اسی آپنے آپ نوں ماف کر دیئے بالکل نیں۔ کیوں جو اسی پہلاں ای یہودیاں تے یونانیاں، دوناں اُتے الزام لا چُکے آں، اوہ سارے دے سارے گناہ وچ نے۔¹⁰۱۰۔کیوں جو لکھیا اے، ’’کوئی وی راستباز نیں ، اک وی نیں۔¹¹۱۱۔کوئی سمجھ دا نئیں ۔ کوئی خُدا دی اُنان (تلاش) وچ نئیں۔ ¹²۱۲۔اوہ سارے گمراہ ہوگئے، اوہ سارے دے سارے نکمے بن گئے کوئی چنگے کم کرن والا نین۔ اک وی نئیں۔¹³۱۳۔ ’’اُوناں دا گلا کُھلی قبر اے۔ اوناں دیاں زباناں نے دھوکہ دیتا۔ اوناں دے بُلاں وچ سپاں داز ہراے‘‘۔ ¹⁴۱۴۔’’اوناں دے منہ کڑواہٹ تے لعنت نال بھرے نے‘‘¹⁵۱۵۔ ’’ اوناں دے پیر خون بہان لئی بڑے تیز نے۔ ¹⁶۱۶۔اوناں دیاں راواں وچ تباہی تے مصیبتاں نے۔ ¹⁷۱۷۔ایناں لوکاں نوں سلامتی دی راہ دا کوئی پتہ نئیں‘‘ ¹⁸۱۸۔’’اوناں دیاں اکھاں وچ رب دا کوئی خوف نئیں‘‘۔¹⁹۱۹۔ہُن سانوں پتہ اے کہ شریعت جو کجھ کیندی اے، اوناں نوں کہندی اے جیڑے شریعت دے تابع نے۔ ایہ ایس لئی تاں ہر اک دا منہ بند ہو جائے، تے ساری رب دے سامنے جواب دے۔ ²⁰۲۰۔کیوں جو کوئی بشر شریعت دے کماں نال اُہدے سامنے راستباز نئیں ٹھہرے گا۔ ایس لئی کہ گناہ دی پہچان شریعت دے ذریعے ہی ہُندی اے۔²¹۲۱۔پر ہُن، شریعت دے رب دی راستبازی دا پتہ لگ گیا ہے۔ جس دی گواہی شریعت تے نبیاں نے دتی۔ ²²۲۲۔یعنی، خُدا دی راستبازی جیڑی سب یسُوع مسیح اُتے ایمان لیاون والیاں نوں ملے گی۔ کیوں جو ایس وچ کوئی فرق نئیں۔²³۲۳۔ایس لئی کہ ساریاں نے گناہ کیتا تے رب دے جلال توں محروم رہ گئے۔ ²⁴۲۴۔ پر اُہدے فضل دی وجہ نال اوہ نجات جیڑی یسُوع مسیح وچ اے، مفت راستباز ٹھہرائے جاندے نے۔²⁵۲۵۔ کیوں جو خُدا نے یسُوع مسیح نوں کَلیا کہ اُہدے خُون دے وسیلے نال کفارہ ہو جائے۔ اُوس نے اپنے انصاف دے ثبوت لئی مسیح نوں پیش کیتا۔ تے اونے صبر دے نال پچھلے گناہاں نوں حساب وچ نہ لیاندہ۔ ²⁶۲۶۔ اُدھے صبر وچ ایہ سب کجھ ایس لئی ہویا تاں جو اوہ اپنی راستبازی نوں ایس وقت ظاہر کرسکے۔ ایس لئی وی کی اوہ اپنے آپ نوں انصاف کرن والا ثابت کرے تے جیڑے یسُوع تے ایمان لیاؤن، اوناں نوں وی راستباز ٹھہرائے۔²⁷۲۷۔ فیر شیخی کِتھے رہی؟ اِس نوں خارج کر دتا گیا، کیڑی وجہ نال؟ عملاں نال؟ نئیں، پر ایمان دے سبب۔ ²⁸۲۸۔اسی ایس نتیجے تے پہنچ دے ہاں کہ انسان شریعت دے عملاں دے بغیر ای ایمان رکھن نال راستباز ٹھہردا اے۔²⁹۲۹۔کی خُدا صرف یہودیاں دا رب اے؟ کی اوہ غیر قوماں دا رب نئیں؟ ہاں، بالکل غیر قوماں دا وی اے۔ ³⁰۳۰۔کیوں جو خُدا اِک ہی اے جیڑا ختنے والیاں نوں ایمان دے نال تے بغیر ختنے والیاں نوں ایمان دے سبب راستباز ٹھہرائے گا۔³¹۳۱۔تے کی فیر اسی شریعت نوں ایمان نال رد کر دے آں؟ بالکل ایویں نیں ۔ بلکہ شریعت نوں قائم کر دے ہاں۔

4¹۱۔فیر اسی کی آکھاں گے کہ ابراہام، ساڈے جسمانی باپ نوں کی لبا۔ ²۲۔اگر ابراہام کماں دے نال راستباز ٹھہرایا جاندا، تاں اہدے کول شیخی مارن دی وجہ ہُندی پر خُدا دے سامنے نئیں۔ ³۳۔پاک کلام کی کہندا اے؟ ابراہام رب اُتے ایمان لیایا تے ایس نوں اُوس دی راستبازی گنیا گیا۔⁴۴۔کم کرن والے لئی مزدوری خیرات نئیں ایہ اُس دا حق بن دا اے۔ ⁵۵۔پر جیڑا بشر کم نئیں کردا بلکہ بے دین نوں راستباز ٹھہراؤن والے تے ایمان رکھ دا اے، اُوس دا ایمان راستباز گینا جاوے گا۔⁶۶۔داؤد اوس بندے نوں مبارک آندا اے جنوں کماں دے بغیر راستباز گنیا گیا۔ ⁷۷۔۔ اُوہنے کیہا، ’’مبارک نے اوہ لوک جناں دیاں بدکاریاں معاف ہوگیاں تے جناں دے گناہ ٹھکے گئے۔ ⁸۸۔مبارک ہے بندہ جس دے گناہ رب نیں گنے گا‘‘۔⁹۹۔فیر ایہ برکت کی ختنہ والیاں لئی اے یا اوناں لئی وی جناں دا ختنہ نیں ہویا؟ کیوں جو اسی کہندے آں کہ ’’ابراہام دا ایمان اوس لئی راستبازی گنیا گیا۔‘‘ ¹⁰۱۰۔فیر اس نوں کیویں گنیا گیا؟ کی جدوں ابراہام دا ختنہ ہوگیا سی یا ختنہ توں پہلاں؟ ایہ ختنے وچ نئیں بلکہ ختنے توں پہلاں۔¹¹۱۱۔ابراہام نوں ختنے دا نشان دتا گیا تاں جو اُوس دے ایمان اُتے راستبازی دی مُہر لگ تے جیڑی حالت اُونوں ختنے توں پہلاں حاصل سی۔ ایس نشان دا ایہ نتیجہ نکلیا کہ اوہ سب ایمان لیاؤن والیاں دا پئیو ٹھہریا، بھاویں اوہ بغیر ختنے دی حالت وچ سی۔ جس دا مطلب اے کہ اوناں دی راستبازی گِن لئی جائے۔ ¹²۱۲۔ایس دا اے وی مطلب ہویا کہ ابراہام اُناں دا باپ ٹھہرے جناں دا نہ صرف ختنہ ہویا بلکہ اوہ وی جیڑے ساڈے باپ ابراہام دے ایمان دے پچھے چل دے نے، جیڑا ختنے توں پہلاں سی۔¹³۱۳۔کیوں جو ایہ وعدہ کہ اوہ دُنیا دا وارث ہوئے گا، نہ ابراہام تے نہ اہدی نسل نال شریعت دے وسیلے کیتا گیا بلکہ ایمان دی راستبازی دے وسیلے نال۔ ¹⁴۱۴۔کیوں جو ، اگر شریعت والے ای وارث ہون تے ایمان بے فائدا اے تے وعدہ توں کی حاصل۔ ¹⁵۱۵۔کیوں شریعت قہر لیاوندی اے تے جتھے شریعت نیں اوتھے کوئی حکم عدولی نئیں۔¹⁶۱۶۔ایس واسطے ایہ سب ایمان دے سبب اے۔ تاں جو، اوہ وعدہ فضل ہوئے تے ابراہام دی کُل نسل وچ قائم رہے۔ نہ صرف اوناں نال جیڑے شریعت دے ماتحت نے، بلکہ اوناں نال وی جیڑے ابراہام وگرے ایمان والے نے۔ اوہ ساڈے ساریاں دا باپ اے۔ ¹⁷۱۷۔جیویں لکھیا اےکہ ’’میں تینوں بہت ساریاں قوماں دا باپ بنایا‘‘۔ ابراہام اوس دی حضوری وچ رہندا سی تے اوہدے اُتے بھروسہ کیتا۔ ایہ رب اے جس نے مُردیاں نوں زندہ کیتا تے جیڑیاں چیزاں وجود وچ نئیں سن اوناں نوں ایس طرح سَد دا سی جیویں اوہ موجود نے۔¹⁸۱۸۔ نا اُمیدی دی حالت وچ اوہ ایمان لیایا تاں جو اوہ بہت ساریاں قوماں دا پیو نبے، جس بارے اُوس نوں دسیا گیا سی کہ ’’تیری نسل ایسے طرح دی ہووے گی‘‘۔ ¹⁹۱۹۔ اوہ اپنے مُردہ جئیے دے نال وی اپنے ایمان وچ کمزور نہ ہویا (کیوں جو اوہ کوئی ۱۰۰ سال دا سی) تے اونوں پتہ سی کہ سارہ دا رحم تقریباً بے جان اے۔²⁰۲۰۔ پر رب دے وعدے دے سبب ابراہام نے ایمان اُتے شک نئیں کیتا، بلکہ ایمان وچ مضبوط ہو کے خُدا دی تعریف کیتی۔ ²¹۲۱۔اُنھوں پورا یقین سی کہ جس دا وعدہ رب نے کیتا اے اوہ اُوس نوں پورا کرن وچ قادر اے۔ ²²۲۲۔ایس لئی ایہ وی اُوس دے لئی راستبازی گنیا گیا۔²³۲۳۔ہُن ایہ گل صرف اوس دی بھلائی لئی نئیں لکھی گئی کہ اوس دی راستبازی نوں گنیا گیا۔ ²⁴۲۴۔ اے ساڈے لئی وی اینج ای اےاسی جیڑے اوس تے ایمان لے کے آئے، جنے ساڈے رب یسُوع نوں مُردیاں وچوں زندہ کیتا۔ ²⁵۲۵۔اوہ ساڈے گناہواں دے بدلے حوالے کر دتا گیا تے سانوں راستباز ٹھہراؤن لئی زندہ کیتا گیا۔

5¹۱۔ کیوں جو اسی ایمان دے وسیلے راستباز ٹھہرے ، اسی خُدا دے نال خُداوند یسُوع مسیح دے وسیلے صلح رکھیے۔ ²۲۔اُہدے ذریعے ساڈی وِی اُس تک رسائی ہے ایمان دے ذریعے فضل وچ جس دے وچ اسی قائم ہاں۔ تے اسی خُدا دے جلال دی اُمید اُتے خوشی مناندے آں۔³۳۔تے صرف ایہو نئیں بلکہ اسی مصیبتاں وچ وی خُوش ہوندے آں۔ جاننے آں کہ مُصیبت صبر پیدا کردی اے۔ ⁴۴۔صبر توں کردار تے کردار توں اُمید پیدا ہندی اے۔ ⁵۵۔تے اُمید تہانوں مایوس نئیں کر دی کیوں جو رُوح القدُس جیڑا سانوں دتا گیا اے اوس دے سبب خُدا دی محبت خُدا دی محبت ساڈے دلاں وچ لدی گئی اے۔⁶۶۔تے جدوں اسی کمزور ہی ساں، بالکل ٹھیک اُسے ویلے مسیح سادے بے دیناں لئی مرگیا۔ ⁷۷۔کسے راستبازی لئی وی کوئی مُشکل نال جان دئے گا۔ پر، شائد، کِسے چنگے آدمی لئی کوئی مرن دی جُرت کر جائے۔⁸۸۔پر خُدا اپنی محبت دا ثبوت ایس طرح دیندا اے کہ جدوں اسی گناہگارہی ساں، مسیح نے اپنی جان ساڈے لئی دے دتی۔ ⁹۹۔تے ہُن جدوں اسی اوس دے خُون دے وسیلے راستباز ٹھہرے ، ایس دے سبب اسی خُدا دے قہر توں بچ جاواں گے۔¹⁰۱۰۔بھاویں اسی اُہدے دُشمن سی ، فیر وی خُدا نال اوس دے بیٹے دے وسیلے ساڈا ملاپ ہوگیا۔ ایس ملاپ ہون دے بعد اُہدی جان دے وسیلے اسی ضرور بچ جاواں گے۔ ¹¹۱۱۔صرف ایہو نئیں بلکہ اپنے خداوند یسُوع مسیح دے سبب جس دے وسیلے نال ساڈا خُدا ملاپ ہوگیا اسی خُوشی مناندے آں۔¹²۱۲۔تے فیر اک بندے دے ذریعے گناہ دُنیا وچ آیا، تے گناہ دے سبب موت آئی تے موت سارے آدمیاں وچ پھیل گئی، کیوں جو سب نے گناہ کیتا۔ ¹³۱۳۔شریعت دے آؤن تک گناہ دُنیا وچ موجود تے سی، پر جتھے شریعت نئیں اوتھے گناہ نئیں گنیا جاندا۔¹⁴۱۴۔تاں وی، آدم توں لے کے موسیٰ تک موت نے اوہناں اُتے وی بادشاہی کیتی، جناں نے آدم دی نافرمانی دی طرح گناہ نئیں سی کیتا، جیڑا آؤن والے دی مثال سی۔ ¹⁵۱۵۔پر فضل دی نعمت دا اوہ حال نئیں جیڑا قصور دا اے۔ کیوں جو اگر اک بندہ دے قصور دی وجہ نال بہت سارے مرجان، تاں خُدا دا فضل تے اہدی جو بخشش اک ای آدمی یعنی یسُوع مسیح دے فضل نال پیدا ہوئی، بہت ساریاں نوں ملے گی۔¹⁶۱۶۔ تے اگر بخشش اک آدمی دے گناہ کرن دا انجام ہویا۔ کیوں جو اک قصور دے سبب سزا دا حکم ہویا تے عزاب لیایا پر بہت سارے قصوراں دی ایسی بخشش ملی کہ لوک راستباز ٹھہرائے گئے۔ ¹⁷۱۷۔پر اگر، اک آدمی دے قصور کرن دے سبب موت نے اک دے ذریعے بادشاہی کیتی، تے فیر جناں لوکاں نوں فضل تے راستبازی دی ڈھیر ساری بخشش لی اوہ اک شخص یعنی یسُوع مسیح دے وسیلے بادشاہی کرن گے۔¹⁸۱۸۔فیر جیویں اک قصور دے سبب سارے لوکاں اُتے سزا دا حُکم ہوگیا ایسے طرح ای راستبازی دے اک کم دے وسیلے لوکاں نوں ایسی نعمت ملی جس توں زندگی پان۔ ¹⁹۱۹۔کیوں جو جس طرح اک آدمی دی نافرمانی نال بہت سارے لوک گناہگار ٹھہرے اُوسے طرح اک فرمانبرداری نال بہت سارے لوک راستباز ٹھہرن گے۔²⁰۲۰۔فیر، وچ شریعت آگئی کہ گناہ زیادہ ہوجان۔ پر جدوں گناہ زیادہ ہوگئے اوتھے فضل اُوس توں وی زیادہ ہوگیا۔ ²¹۲۱۔جیویں گناہ دے سبب موت نے بادشاہی کیتی اوسے طرح فضل وی ساڈے خُداوند یسوع مسیح دے وسیلے ہمیشہ دی زندگی لئی راستبازی دے ذریعے بادشاہی کرےگا۔

6¹۱۔فیر اسی کی کیہے؟ کی اسی گناہ کر دے جائیے کہ فضل زیادہ ہوئے؟ ²۲۔کدی نئیں۔ اَسی جیڑے گناہ کرن دی وجہ نال مر گئے، اَسی آئندہ کیوں اُوس وچ زندگی گزارئیے؟ ³۳۔کی تُسی ایہ نئیں جاندے کہ اَسی جناں نے وی یسُوع مسیح وچ شامل ہون دا بپتسمہ لیا، اَسی اہدی موت وچ شامل ہون دا بپتسمہ وی لیا ؟⁴۴۔اُہدی موت دے بپتسمے وچ شامل ہون نال اَسی اُہدے نال دفن ہوئے۔ ایہ ایس لئی ہویا تاں جو جویں مسیح باپ دے جلال دے سبب مُردیاں وچوں زندہ کیتا گیا، اوسے طرح اَسی وی نویں زندگی وچ چلئیے۔ ⁵۵۔تاں جے اَسی اُوس دی موت دی مشابہت نال اُوس نال جُڑ گئے، ایس طرح اَسی اُہدے جی اُٹھن وچ وی اُوس نال جُڑے آں۔⁶۶۔سانوں ایہہ پتہ اے کہ ساڈی پرانی انسانیت اُوس نال صلیب اُتے چڑ گئی تاں جو گناہ دا بدن تباہ ہو جائے۔ ایہ اسی لئی ہویا کہ اَسی اگوں توں گناہ دی غلامی وچ نہ رہیے۔ ⁷۷۔اُوہ جیڑا مر گیا اوہ گناہ توں بری ہو کے راستباز ٹھہریا۔⁸۸۔پر اگر اَسی مسیح نال مر گئے، ساڈا ایمان اے کہ اَسی اُہدے نال جیاں گے وی۔ ⁹۹۔سانوں پتہ اے کہ جدوں مسیح مُردیاں وچوں جی اُٹھیا تے فیر دوبارہ نئیں مرے گا۔ موت دا اُوس اُتے کوئی اختیار نئیں۔¹⁰۱۰۔کیوں جو مسیح مریا تے اوہ گناہ دے سبب مریا۔ اُوہ فیر وی ہُن جدوں اوہ زندہ اے، خُدا لئی جیندا اے۔ ¹¹۱۱۔ایسے طرح تُسی وی اپنے آپ نوں گناہ دے سبب مُردہ پر خُدا دے سبب یسُوع مسیح وچ زندہ سمجھو۔¹²۱۲۔ایس لئی گناہ نُوں اپنے فانی جسم وچ بادشاہی نہ کرن دیو، تاں جوتُسی اُوس دیاں جسمانی خواہشاں دے تابعداری نہ کرو۔ ¹³۱۳۔تُسی اپنے جسم دے حصے ناراستی دے ہتھیار ہون لئی گناہ دے حوالے نہ کرو۔ بلکہ مُردیاں وچوں زندہ سمجھ کے اپنے آپ نوں خُدا دے حوالے کرو۔ تے اپنے جسم دے حصے راستی دے استعمال لئی خُدا نوں پیش کرو۔ ¹⁴۱۴۔اپنے اُتے گناہ توں بادشاہی نہ کرن دیو کیوں جو تُسی شریعت دے ماتحت نیں بلکہ فضل دے ماتحت ہو۔¹⁵۱۵۔فیر کی ہویا؟ کی اسی ایس لئی گناہ کر دے جائیے کہ شریعت دے ماتحت نئیں بلکہ اسی فضل دے ماتحت آں؟ شاید بالکل نئیں۔ ¹⁶۱۶۔کی تُسی نئیں جان دے کہ جس دی تابعداری لئی تُسی اپنے آپ نوں غلاماں دی طرح حوالے کر دیندے او، اُسے دے ای غلام ہو؟ اے بالکل سچ اے کہ اگر تسی گناہ دے غلام ہو اُوس دا نتیجہ موت اے، یاں ، تابعداری دے جس دا نتیجہ راستبازی اے۔¹⁷۱۷۔پر خُدا دا شکر اے کہ تُسی گناہ دے غلام ہو کے وی تُساں دل توں اُوس تعلیم دی تابعداری کیتی جس دا خاکہ تہانوں پیش کیتا گیا۔ ¹⁸۱۸۔تُسی گناہ توں آزاد ہو گئے تے تُسی راستبازی دے غلام بن گئے۔¹⁹۱۹۔میں تہاڈی انسانی کمزوری دے سبب اک انسان دی طرح گل کردا آں۔ جیویں تُسی اپنے جسم دے حصے ناپاکی تے بدی دی غلامی لئی دے دیتے اوسے طرح ای ہُن اپنے جسم دے حصے پاک ہون لئی راستبازی دی غلامی وچ دے دَو۔ ²⁰۲۰۔کیوں جو تُسی گناہ دے غلام سی، تُسی راستبازی توں آزاد سی۔ ²¹۲۱۔اُوس وقت، اوناں گلاں توں تُہانوں کی پھل ملیاجناں توں تُسی ہن شرمندہ ہو؟ کیوں جو اُوناں دا نتیجہ موت اے۔²²۲۲۔پر ہن تُسی گناہ توں آزادی پا کے خُدا دی غلامی وچ آگئے، تہانوں اپنا پھل ملیا تاں جو پاک ہو جاؤ۔ جس دا نتیجہ ہمیشہ دی زندگی اے۔ ²³۲۳۔کیوں جو گناہ دی مزدوری موت اے پر خُدا دی بخشش ساڈے خُداوند یسُوع مسیح وچ ہمیشہ دی زندگی اے۔

7¹۱۔بھراؤ! تُسی جاندے او ( مَیں اُوناں لوکاں نال ل کرنا جیہڑے شریعت نوں جاندے) کہ شریعت دا اختیار انسان دے زندہ ریہن تیک رہندہ اے۔²۲۔شادی شدہ عورت شریعت دے مطابق اپنے خاوند دی پابند اے جدوں تیک او زندہ اے۔ پر خاوند دے مرن تو بعد او شادی دی شریعت توں آزاد ہو جاندی اے۔ ³۳۔ پر اپنے خاوند دی زندگی دے دوران اگر او کِسے دوجے بندے نال رہندی اے تے حرامکار سمجھی جاوے گی۔پر اپنے خاوند دے مرن توں بعد شریعت توں آزاد ہو جاندی اے،تے ایس صورت وچ اگر او کِسے دوسرے بندے نال رہندی اے تے حرامکار نی۔⁴۴۔ ایس لئی بھراؤ مسیح دے بدن دے وسیلے نال تُسی شریعت لئی مُردہ ہو۔ تاکہ تُسی اِک دوجے وچ مل جاؤ جیہڑا مُردیاں وچوں زندہ کیتا گیا اے تاکہ اسی خُدا لئی پھل پیدا کرئیے۔ ⁵۵۔جدوں اسی جسمانی ساں تے گناہ آلودہ تا ثیراں شریعت دی وجہ نال پیدا ہو کے ساڈھے وچ موت دا پھل پیدا کردیاں سن۔⁶۶۔پر ہن اسی شریعت توں آزاد ہو گئے ہاں جیہڑی چیز نے سانوں قید کیتا سی اودھے مطابق اسی مر گئے آں تے ہن روح دے نئے ہو جان نال خدمت کریئے نہ کے پرانے لفظاں نال۔⁷۷۔ فیر اسی کِیہ آکھیئے؟ کی شریعت گناہ اے؟ بالکل نئیں۔ مَیں گناہ نوں کدی نہ جاندا اگر شریعت نہ بیان کر دی کہ لالچ نہ کر۔ ⁸۸۔پر گناہ نےدُکھاں دے ذریعے موقع پا کے میرے وچ ہر طرح دا لالچ پیدا کر دِتا کیوں جو شریعت دے بغیر گناہ مُردہ اے۔⁹۹۔ اک ویلے شریعت دے بغیر میں زندہ ساں جدوں حکم آیا تے گناہ زندہ ہو گیا ¹⁰۱۰۔تے میں مر گیا۔ تے حکم جیہڑا زندگی لے کے آیا میرے لئی موت دا سبب بن گیا۔¹¹۱۱۔ کیوں جو گناہ نے حکم دے ذریعے موقع پاکے مینوں دھوکا دتہ۔تےحکم نے مینوں ہلاک کر دتہ۔ ¹²۱۲۔پس شریعت پاک اے۔ تے حکم راست ،پاک تے اچھا اے۔¹³۱۳۔ پس کی اچھی چیز میرے لئی موت بن گئی اے؟ ہر گز ایس طرح نہیں پر گناہ نے ہر اچھی چیز دے ذریعے موت پیدا کر کے تے مینوں ہلاک کر دیتا۔ ¹⁴۱۴۔اسی جاندے ہاں کہ شریعت روحانی اے پر مَیں جسمانی ہاں تے گناہ دی غلامی لئی وکیا ہویا۔¹⁵۱۵۔ کیوں جو کجھ مَیں کرنا آں پس اونوں واقعی نئیں سمجھدا۔ تے جو کجھ میں کرنا چاہنا مَیں نئیں کر دا تے او کرنا جدے توں مَینوں نفرت اے۔ ¹⁶۱۶۔ پس مَیں او کرنا جیہڑا میں نئیں کرنا چاہندا۔ مَیں شریعت نال اتفاق کرنا کہ شریعت اچھی اے۔¹⁷۱۷۔ پر ہن اے مَیں نئیں جیہڑا کردا اے بلکہ گناہ اے جو میرے وچ وسدا اے۔ ¹⁸۱۸۔مَیں جاننا ہاں کہ میرے جِسم وچ کوئی نیکی نئیں کوئی نیکی کرن دی خواہش تے موجود اے نئیں کر سکدا۔¹⁹۱۹۔ کوئی وی نیکی جیہڑی مَیں کرنا چاہنا نئیں کردا پر بُرائی جو مَیں نئیں کرنا چاہنداو ہو جاندی اے۔ ²⁰۲۰۔تے ہن میں او کرنا جو مَیں نئیں کرنا چاہندا۔ تے اے کرن والا مَیں نئیں پر گناہ اے جیہڑا میرے وچ وسدا اے۔ ²¹۲۱۔سو مَیں اپنے وچ ایسی شریعت محسوس کرنا کہ جدوں مَیں نیکی کرنا چاہنا تے بدی میرے وچ آ موجود ہوندی اے۔²²۲۲۔پر مَیں خُدا دِی شریعت جیہڑی انسان دے اندر وے اودے نال خوش آں۔ ²³۲۳۔پر مَیں اپنے جسمانی اعضا وچ اک مُختلف شریعت ویکھناآں۔اے میرے ذہن دے وچ نیوی شریعت دے خلاف لڑدی اےتے گناہ دی شریعت جیہڑی میرے جسمانی اعضا وچ موجود اے مینوں قید کر لیندی اے۔²⁴۲۴۔ مَیں اک مصیبت ذدہ آدمی ہاں۔ کون مینوں ایس موت دے جِسم توں چھڑائے گا؟ ²⁵۲۵۔پر مَیں خُداوند یسوع مسیح دے وسیلے نال خُدا دا شکر ادا کرنا۔ پر مَیں عقل دے مُطابق تے خُدا دی شریعت دا پر جِسم دے مطابق گناہ دِی شریعت دا محکوم ہاں۔

8¹۱۔ ایس لئی جہیڑے یُسوع مسیح وچ آ گئے نے اوناں اُتے سزا دا حُکم نہیں۔ ²۲۔ کیوں جو یُسوع مسیح وچ آون نال زندگی دی روح دی شریعت نے توانوں گناہ تے موت دی شرع توں آزاد کر دتا اے۔³۳۔تے جو کُجھ شرع، جسم وچوں کمزور ہون دی وجہ توں نہ کر سکی، او خُدا نے کیتا۔ اوس نے اپنے پُتر نوں گناہگار جسم وچوں با مشابہہ بنا کے گناہ دی قیمت چُکان لئی گلیا تے اونے گناہ نوں جسم وچ سزا دتی۔ ⁴۴۔اونے ایہ ایس لئی کیتا تاں جو شرع دیاں ساڈے لئی شرطاں تے تقاضے پورے ہون۔ اسی، جہیڑے جسمانی لوکاں وانگر نہیں چل دے پر روحانیاں وانگر۔ ⁵۵۔ جہیڑے جسم دے مطابق زندگی گذار دے نے، اوناں دا دھیان جسمانی شیواں ول لگا رہندا اے پر او جہیڑے رُوح دے مطابق زندگی گذار دے نے، اوناں دا دھیان رُوحانی شیواں ول رہندا اے۔⁶۶۔ جسم ول دھیان موت اے تے رُوح ول دھیان زندگی، اطمینان تے سلامتی اے۔ ⁷۷۔۷۔ جسمانی کماں تے ضرورتاں ول دھیان خُدا دی مخالفت اے کیوں جو او نہ تے خُدا دی شرع دے مطابق اے تے نہ ای ہو سکدی اے۔ ⁸۸۔ جہیڑے جسم وچ تے جسمانی کماں وچ زندگی گذار دے نے، او خُدانوں خوش نہیں کر سکدے۔⁹۹۔ پر ایہ سچ اے کہ خُدا دا رُوح تواڈے وچ رہندا اے تے تُسی رُوحانی او، جسمانی نہیں۔ جان لو، جے کسے کول مسیح نہیں تے او اوہدا نہیں۔ ¹⁰۱۰۔ جے مسیح تواڈے اندر اے تے ایہ جسم گناہ دے لحاظ نال مُردہ اے، پر راستبازی دے لحاظ نال رُوح زندہ اے۔¹¹۱۱۔ تے جے اوہدا رُوح جنے یُسوع نوں مُرریاں وچوں زندہ کیتا اے، تواڈے وچ رہندا اے، تے او جنے مسیح نوں مُرریاں وچوں زندہ کیتا اےتواڈے فانی جسم نوں وی اپنی رُوح نال زندہ کرے گا جہیڑی تواڈے وچ رہندی اے۔¹²۱۲۔ ایس لئی پرائو، اسی مقروض ہاں پر جسم دے نہیں کہ اوہدے مطابق زندگی گزارییے۔ ¹³۱۳۔ جے تُسی جسم دے مطابق زندگی گذار دے او تے مرن والے او، پر جے رُوح دے مطابق او تے تُسی جسمانی کماں نوں مار دیو گے تے تُسی زندہ رہو گے۔¹⁴۱۴۔ تے جنے وی خدا دی رُوح دی ہدایت نال چل دے نے او خُدا دے پُتر نے۔ ¹⁵۱۵۔ کیوں جو توانوں او خُدا دا رُوح نہیں ملیا جہیڑا توانوں غُلام بنائے تے تُسی ڈر دے رہو۔ پر لے پالک ہون دا رُوح جدی وجہ نال اسی ً ابا یعنی اے باپ ً پکار سکدے آں۔¹⁶۱۶۔تے رُوح ساڈی اپنی رُوح دے نال مل کے گواہی دیندا اے کہ اسی خدا دے پُتر ہاں۔ ¹⁷۱۷۔ تے جے اسی اوہدے پُتر آں تے اسی وارس۔۔۔وی آں یعنی خُدا دے وارس۔۔۔۔تے مسیح دے ہم میراس۔۔۔ وی آں۔ پر ایس شرط دے نال کہ اوہدے نال دُکھ اُتھایئے تاں جو اوہدے نال جلال وی پایئے۔¹⁸۱۸۔ میں سمجھنا واں کہ ایس زمانے دے دُکھ درد ایس لایق نہیں کہ اوناں دا مقابلہ اُوس جلال نال کیتا جاوے جہیڑا ساڈے اُتے ظاہر ہون والا اے۔ ¹⁹۱۹۔ کیوں جو مخلوقات اُمید لا کے بے صبری نال خُدا دے پُتراں دے آون دے وقت دا انتظار کر دیاں نے۔²⁰۲۰۔ کیوں جو مخلوقات نوں فضول گلاں دے تابع کر دتا گیا سی۔ تے اپنی مرضی نال نہیں پر اوہدی مرضی نال جنے اک خاص اُمید توں اینوں ایس طرح بنایا اے۔مجھے ٹ کے بعد والا حرف گوگل اُردو میں نہیں ملا ²¹۲۱۔ ایس لئی کہ خلقت وی جھُوٹ دی غلامی توں چھٹکارا پا کے نُور دے فرزنداں دے جلال دی آزادی وچ شامل ہو جائے۔ ²²۲۲۔ کیوں جو اسی من دے ہاں کہ ساری خلقت اجے وی کراہندی پئی اے تے اینوں حالے وی جمن دیاں پیڑاں لگیاں ہویاں نے۔²³۲۳۔ ایتھوں تک ای نہیں بلکہ اسی جہیڑےرُوح دے پہلے پھل رکھدے آں، اپنے آپ وچ کراہندے آن تے لے پالک ہون لئی یعنی اپنے بدن دی رہائی چاہندے ہاں۔ ²⁴۲۴۔ ایس لئی سانوں پکی اُمید وچ نجات ملی۔ پر جس چیز دی اُمید اے اگر او نظر آ جائے تے او اُمید کیسی؟ تے کون اے جہیڑا اوہدی اُمید کرے جو او ویکھ دا اے۔ ²⁵۲۵۔ پر جو دسدا نہیں، تے اسی اوہدی اُمید کریئے، تے اسی صبر نال اونوں اُڈیک دے ہاں۔²⁶۲۶۔ ایسے طرح رُوح وی ساڈی کمزوری وچ ساڈی مدد کر دا اے۔ کیوں جو سانوں نہیں پتہ کہ سانوں کیویں دُعا کرنی چاہدی اے۔ پر رُوح خود بیان توں بار سسکیاں بھر بھر کے ساڈی سفارش کر دا اے۔ ²⁷۲۷۔ او جہیڑا دل دی چھان بین کردا اے، او رُوح دے خیال نوں جاندا اے۔ ایس لئی او خُدا دی مرضی نال مقدساں دی تھاں تے وی شفاعت کردا اے۔²⁸۲۸۔ سانوں پتہ اے کہ ساریاں چیزاں مل کے خُدا نوں پیار کرن والیاں لئی بھلائی پیدا کر دیاں نے۔ [ نوٹ: ایدی بجائے کہ ً او اُناں لئی ساریاں چیزاں وچ بھلائی پیدا کردا اے ً ۔ کجھ پُرانے ترجمیاں وچ لکھیا اے کہ ً ساریاں شیواں مل کے بھلائی پیدا کر دیاں نے ً ] اُناں لئی جو اوہدے مقصد لئی بُلائے گئے نے۔ ²⁹۲۹۔ایس لئی کہ او جناں نوں پہلاں توں جاندا سی، اوناں نوں پہلاں توں مقرر کیتا۔ تاں جو اوہدے پُتر دے ہم شکل ہون، تے او بہت سارے پراواں وچ پلوٹھا ہووے۔ ³⁰۳۰۔تے جناں نوں پہلاں توں مقرر کیتا ، اوناں نوں بُلایا وی۔ تے جناں نوں بُلایا، اوناں نوں راستباز وی ٹھہرایا ۔ تے جناں نوں راستباز ٹھہرایا اوناں نوں جلال وی بخشیا۔³¹۳۱۔ ہُن اسی ایناں گلاں بارے کی کہئے؟ جے خُدا ساڈے ول اے تے ساڈا مخاالف کون ہو سکدا اے؟۔ ³²۳۲۔او جنے ساڈی خاطر اپنے پُتر نوں وی نہ چھڈیا بلکہ ساڈے لئی حوالے کر دتا، تے کیوں نہ اوہدے نال سانوں ساریاں چیزاں مفت دیوے گا؟³³۳۳۔ کون ای جہیڑا خُدا دے چُنے ہویاں اُتے الزام لاوے گا؟ خُدا او اے جہیڑا اوناں نوں راستباز ٹھہراندا اے۔ ³⁴۳۴۔ کون اے جو مجُرم ٹھہراوے گا؟ یُسوع مسیح او اے جہیڑا مر گیا۔ اوہدے توں ودھ کے کہ مُردیاں وچوں جی اُٹھیا۔ تے خُدا دے سجے ہتھ بیٹھا ساڈی سفارش کر دا اے۔³⁵۳۵۔ مسیح دی محبت توں سانوں کون جُدا کر سکدا اے؟ مصیبت یا تنگی یا ظلم یا کال یا ننگا پن یا خطرہ یا تلوار؟ ³⁶۳۶۔ کیوں جو لکھیا اے، اسی تیری خاطر ہر ویلے جان توں مارے جاندے آں۔ سانوں ذبح کرن والی بھیڈاں دے برابر سمجھیا گیا ۔³⁷۳۷۔ پر ایناں ساریاں حالتاں وچ اسی کسے وی فتح توں ودھ کے آں، پر اوہدے وسیلے جہیڑا سانوں پیار کر دا اے۔ ³⁸۳۸۔ کیوں جو میں اے من دا ہاں کہ نہ ای موت، نہ ای زندگی، نہ فرشتے، نہ حکومتاں، نہ موجودہ وقت دیاں چیزاں، نہ آئو ن والیاں شیواں، نہ طاقتاں، ³⁹۳۹۔ نہ بُلندیاں، نہ ای پستیاں، نہ ای بنائی ہوئی کوئی شے، خُدا دی محبت توں جہیڑی ساڈے خُداوند یُسوع مسیح وچ اے، سانوں جُدا کر سکدی اے۔

9¹۱۔مسیح وچ میں تواڈے نال سچ بولدا ہاں۔ جھوٹ نہیں۔ پاک رُوح دے نال میں اپنے ضمیر وچ گواہی رکھ دا آں۔ ²۲۔ کہ میرے دل وچ چُوکھا دُکھ تے نا مُکن والا درد اے۔³۳۔ تے میں پراواں توں جہیڑے گوشت تے نسل دی رُوح نال میرے نے، دی خاطر خواہش رکھ دا واں کہ لعنتی ٹھہراں تے یُسوع توں دُور ہو جاواں۔ ⁴۴۔ او اسرائیلی نے، لے پالک تے جلالی نے، عہد، شریعت دا تحفہ، رب دی بندگی تے وعدے ایناں دے نال نے۔ ⁵۵۔ جسم دے اعتبار توں یُسوع وی ایناں دے پیئو دادے دی نسل توں اے، جہیڑا ساریاں دا رب اے۔ اوہدی تمجید ہمیشہ تک ہوندی رہوے۔ آمین۔⁶۶۔ پر ایس طرح وی نہیں پئی رب دے وعدے پُورے نہیں ہوئے۔ کیوں جو اسرائیل وچوں ہر کوئی اسرائیلی نہیں۔ ⁷۷۔تے نہ ای ابراہام دی ساری نسل صیحح طور تے اوہدے بچے/فرزند نے۔ بلکہ لکھیا اے "صرف اضحاق توں ای نسل کہلاوے گی" ۔⁸۸۔یعنی جسم توں ہوئے فرزند رب دے فرزند نہیں، بلکہ وعدے دے فرزند نسل کہلاوے گی۔ ⁹۹۔ کیوں جو وعدے دا کلام ایہہ اے، " میں اوس وقت دے مطابق آواں گا تے سارہ دے پُتر ہووے گا ".¹⁰۱۰۔ ایہو نہیں بلکہ ایس توں بعد ربقہ وی اک بندے یعنی ساڈے پیئو اضحاق توں حاملہ ہوئی۔ ¹¹۱۱۔ حالے تک بچے پیدا نہین ہوئے سن کہ او کوئی نیکی یا بدی دے کم کر دے۔ رب دا ایہ ارادہ کماں دی وجہ نال نہیں سی بلکہ اوہدی مرضی قائم رہوے۔ اوہدی وجہ توں جنے کہیا سی۔ ¹²۱۲۔اونوں ایہ کہیا گیا سی، " وڈا نکے دی خدمت کرے گا " ¹³۱۳۔ تے ایس طرح وی لکھیا گیا اے، " یعقوب نوں میں پیار کیتا پر عیسو توں نفرت "۔¹⁴۱۴۔فیر اسی کی کہیئے؟ کی رب نا انصاف اے؟ بالکل نہیں۔ ¹⁵۱۵۔ کیوں جو او موسی نوں کہندا اے، "جدے اُتے میں رحم کرنااے، رحم کراں گا۔ تے جدے اُتے ترس کھانا اے ترس کھاواں گا"۔ ¹⁶۱۶۔ایس لئی، ایہ نہ تے کسے دی مرضی اُتے اے، تے نہ ای کسے دی دوڑ پج اُتے ہوندا اے۔ بلکہ رب دی مرضی توں جہیڑا رحم وکھاندا اے۔¹⁷۱۷۔ کیوں جو کتاب مقدس وچ فرعون نوں کہیا گیا اے کہ، "میں تینوں صرف ایس واسطے کھڑا کیتا اے کہ میری قدرت تیرے توں ظاہر ہووے تے ساری زمیں اُتے میرا ناں پہچانیاں جاوے"۔ ¹⁸۱۸۔ایس واسطے رب جدے اُتے چاہندا اے رحم کر دا اے تے جنوں چاہے ضدی بنا دیندا اے۔¹⁹۱۹۔ تُسی مینوں کہووگے، " فیر او غلطی کیوں تلاش کردا اے؟ اوہدے وچ جہیڑا اوہدی مرضی دے خلاف کھلووے؟" ²⁰۲۰۔ ایہدے برعکس، اے انسان تُوں ہیں کون جو رب کولوں جواب منگدا ایں؟ کی خلق کیتی ہوئی کوئی شے خالق کولوں، جنے اونوں خلق کیتا اے، ایہ کہہ سکدی اے کہ، "پئی توں مینوں انج دا کیوں بنایا اے؟ "۔ ²¹۲۱۔کی کمہار نوں مٹی اُتے اختیار نہیں کہ اک مٹی دے لوندے توں اک خاص پانڈا بنا دے تے اوسے مٹی توں اک عام استعمال دا پانڈا بنا دے؟۔²²۲۲۔تےکی حیرانی اے جے رب اپنا قہر تے اپنی طاقت وکھونا چاوے تے تباہی لئی، قہر ظاہر کرن والے بنائے ہوے پانڈے، نال برداشت تے صبر وکھاوے۔ ²³۲۳۔ کی پتہ کہ اونے رحم دے پانڈیاں نال اپنا جلال ظاہر کرن لئی کیتا ہووے۔ جہیڑے اونے اپنے جلال لئی پہلاں توں تیار کیتے نے۔ ²⁴۲۴۔ کی پتہ کہ اونے ساڈے ای لئی تیار کیتے ہوون جناں نوں بُلایا گیا اے۔ نہ صرف یہودیاں وچوں بلکہ غیر قوماں وچوں وی۔²⁵۲۵۔جیویں ہوسیع وی کہندا اے، "میں اپنے لوکاں نوں بُلاواں گا جہیڑے میرے لوکی نہیں سن۔ میں اوناں نوں پیار کراں گا جہیڑے میرے پیارے نہیں سن" ۔ ²⁶۲۶۔ فیر اوتھے ای جتھے اوناں نوں کہیا گیا سی کہ، " تُسی میرے لوک نہیں "۔ اوسے تھاں اُتے ای کہیا جاوے گا، "زندہ رب دے پُتر ".²⁷۲۷۔ یسیعاہ اسرائیل نوں لے کے روندا اے، "حالاں کہ اسرائیل دی گنتی سمندر دی ریت وانگوں اے پر فیر وی بہت تھوڑے نے جہیڑے بچائے جان گے" ²⁸۲۸۔ کیوں جو زمین دا مالک انصاف کرے گا۔ کاملیت نال تے بغیر دیری توں کرے گا۔ ²⁹۲۹۔ جیویں یسیعاہ نے پہلے وی کہیا اے، " اگر رب الافواج ساڈی نسل نوں نہ بچاوندا تے اسی سدوم ورگے تے عمورہ دے برابر ہو جاندے "۔³⁰۳۰۔ فیر اسی کی کہواں گے? غیر قوماں جہیڑیاں راستبازی دی کھوج وچ نہیں سن، اوناں نے راستبازی حاصل کر لئی۔ راستبازی ایمان دے نال۔ ³¹۳۱۔ پر اسرائیل جہیڑا شریعت دی راستبازی دی تلاش کردا پیا سی او شریعت تک نہ پہنچیا۔³²۳۲۔ کیوں نہیں؟ کیوں جو اوناں نے ایمان دی بجائے کماں نال اوہدا پیچھا کیتا۔ تے او لڑکھڑون والے پتھر توں لڑکھڑا گئے۔ ³³۳۳۔ جیویں لکھیا اے، " ویکھو میں صیُون وچ لڑکھڑون والا پتھر تے بے عزت کرن والی چٹان رکھ دا ہاں۔ تے جو اوہدے اُتے ایمان لیاوے گا، شرمندہ نہ ہووے گا ".

10¹۱۔ پرائوو، ایہ میرے دل دی خواہش تے رب توں منت وی اے کہ او نجات پان۔ ²۲۔ میں اوناں دے بارے گواہی دینا ہاں کہ او رب لئی غیرت تے رکھدے نے پر سمجھ دے نال نہیں۔ ³۳۔ کیوں جو او رب دی راستبازی دے بارے نہیں جاندے بلکہ اپنے حساب نال ای راستبازی تلاش کردے تے قائم کردے نے۔ او اپنے آپ نوں رب دی راستبازی لئی پیش نہیں کردے۔⁴۴۔ کیوں جو، جو کوئی وی ایمان رکھدا اے یُسوع اوہدے لئی شریعت دی راستبازی نوں پورا کردا اے۔ ⁵۵۔ایس لئی موسی نے جس راستبازی بارے لکھیا اے او شریعت توں آوندی اے۔ جو آدمی شریعت دی راستبازی نوں پُورا کردا اے، او اُوسے راستبازی دے سبب جیوندا روے گا۔⁶۶۔پر جہیڑی راستبازی ایمان دے سبب اے، او ایہ کہندی اے کہ توں اپنے دل وچ ایہ نہ کہہ کہ آسمان اُتے کون چڑھے گا؟ [یعنی مسیح نوں اُتے لیاون نوں] ⁷۷۔یا اتھاہ گہرائی وچ کون جاوے گا؟ [یعنی مسیح نوں مُردیاں وچوں زندہ کر کے اُتے لیاون نوں]۔⁸۸۔ پر او کی کہندی اے؟ کہ " کلام تواڈے نزدیک اے، بلکہ تواڈےمنہ وچ تے تواڈے دلاں وچ اے "۔ ⁹۹۔پر جے تُسی اپنے منہ توں یُسوع دے مالک ہون دا اقرار کرو تے دل وچ یقین رکھو کہ رب نے اونوں مُردیاں وچوں زندہ کر دتا تے تُسی نجات پائو گے۔ ¹⁰۱۰۔ کیوں جو انسان دلوں راستبازی اُتے یقین رکھدا اے تے منہ توں نجات دا اقرار کردا اے۔¹¹۱۱۔ کیوں جو پاک کلام کہندا اے، " جو کوئی وی اوہدے اُتے ایمان لیاوے گا، او شرمندہ نہ ہووے گا "۔ ¹²۱۲۔ کیوں جو یہودی تے یُونانی وچ کوئی فرق نہیں۔ ایس لئی ایہ مالک سب دا مالک اے۔ اور جو کوئی اونوں یاد کردا اے او اوہدے اُتے مہربان ہوندا اے۔ ¹³۱۳۔ جو کوئی وی رب دے ناں نوں یاد کرے گا، او بچ جائے گا۔¹⁴۱۴۔ پر جس اُتے یقین نہیں رکھدے اوہدا ناں کس طرح لین گے؟ جدے بارے اوناں نے سُنیا ای نہیں اوہدا یقین کس طرح کرن گے؟ تے جدوں کلام دین والا کوئی نہیں تے سُنن گے کنج؟ ¹⁵۱۵۔ تے فیر او تعلیم کس طرح دین گے جدوں تک تعلیم دین لئی بھیجے نہ گئے ہوون؟ کیون جو ایہ لکھیا اے کہ "خوشخبری دین والے دے پیر کیا ای خوشنما نے ".¹⁶۱۶۔ پر ساریاں نے خوشخبری نوں قبول نہیں کیتا۔ یسیعاہ کہندا اے، "اے مالک، کون اے جہیڑا ساڈے پیغام اُتے ایمان لیایا اے"؟ ¹⁷۱۷۔سو ایمان سُنن نال پیدا ہوندا اے۔ تے سُننا مسیح دے کلام توں۔¹⁸۱۸۔ پر میں کہنا ہاں، "کی اوناں سُنیا نہیں"؟ باکل سُنیا۔ "اوناں دی آواز تمام دُنیا تک گئی۔ تے اوناں دے الفاظ دُنیا دی انتہا تک"۔¹⁹۱۹۔ پر میں اے وی کہواں گا، "کی اسرائیل نوں پتہ نہیں سی؟ "پہلے توں موسی نے کہیا اے، "میں تینوں اوہدے توں غیرت دواواں گا جہیڑی قوم ای نہیں۔ قوم ہون دے ناطے توں سمجھےگا نہیں، تے میں تینوں غُصے دی حد تک ہلا دیواں گا "۔²⁰۲۰۔ یسیعاہ نے بڑی دلیری نال کہیا، "میں اُوناں نوں ملیا جہیڑے مینوں لبھ دے نہیں سن۔ میں اوناں اُتے ظاہر ہویا جہیڑے مینوں چاہندے نہیں سن"۔ ²¹۲۱۔ پر اسرائیل دے حق وچ او ایہ کہندا اے، "میں سارا دن سرکش تے ضدی لوکاں لئی اپنا ہتھ ودھائی رکھیا "۔

11¹۱۔ فیر میں کہواں گا، کی رب نے اپنے بندیاں نوں رد کر دتا؟ انج کدے نہ ہووے۔ کیوں جو میں اسرائیلی آں۔ ابراہام دی نسل وچوں تے بنجیمنی قبیلے توں آں۔ ²۲۔رب جناں قوماں نوں پہلاں توں ای جاندا اے، رد نہیں کردا۔ کی تُسی نہیں جاندے کہ کہ بائیبل وچ ایلیاہ دے بارے کی لکھیا اے؟ جدوں اونے اسرائیل دے خلاف رب کولوں کی منگیا؟ ³۳۔ مالک، اوناں تیرے نبی مار سُٹے۔ تیرے مذبحے ڈھا دتے۔ میں کلا ای بچیا ہاں۔ او مینوں وی مارن نوں پھر دے نے۔ میری جان مگر پئے ہوئے نے۔⁴۴۔ پر رب نے جواب دتا تے کہیا، میں ایسے لئی اپنے لئی سات ہزار آدمی بچا رکھے نے جناں نے بعل دے اگے گوڈے نہیں ٹیکے۔ ⁵۵۔ اوہدوں وی تے اج وی فضل دے وسیلے کجھ بقایا ہے جو رہ گیا اے۔⁶۶۔فیر اے کماں دے وسیلے نال تے نہ ہویا بلکہ فضل توں۔ نہیں تےفضل، فضل نہ ہوندا۔ ⁷۷۔ فیر کی نتیجہ نکلیا؟ ایہ کہ اسرائیل جہیڑی شے لبھ دا سی اونوں نہ ملی۔ پر چُنیاں ہویاں نوں مل گئی۔ تے باقی سخت دل رہ گئے۔ ⁸۸۔ بالکل جیویںلکھیا اےکہ رب نے اج دے دن تک اوناں نوں سُستی دی رُوح دتی۔ تے اکھیاں ایسیاں جہیڑیاں ویکھ نہ سکن تے کن ایسے جہیڑے سُن نہ سکن۔⁹۹۔ داود نبی کہندا اے، اوناں دا دسترخوان اوناں لئی جال تے پھندا، لڑکھراون والا تے سزا دا باعث ہو جائے۔ ¹⁰۱۰۔ اوناں دیاں اکھیاں اگے ہنیرہ ہو جائے تاں جو او دیکھ نہ سکن۔ تے توں اوناں دے لک چکائے رکھ۔¹¹۱۱۔ میں کہنا ہاں، کی ایس سارے لڑکھڑاون نال او ڈگ پین؟ انج کدی نہ ہووے۔ بلکہ اوناں دی ناکامی توں نجات غیر قوماں تیک آئی اے تاں جو اوناں دی غیرت جاگے۔ ¹²۱۲۔ ہُن جے اوناں دی ناکامی ای دُنیا دی دولت اے تے اوناں دا نقصان غیر قوماں دی دولت تے اوناں دی کاملیت کڈی ودھی ہووے گی۔¹³۱۳۔ پر ہُن غیر قوماں والیو، میں تواڈے نال گلاں کرنا واں۔ جدوں تیک میں غیرقوماں دا رُسول رہواں گا اپنی خدمت اُتے فخر کراں گا۔ ¹⁴۱۴۔شاید میں گوشت دے ناطے اپنیاں دی غیرت نوں جگا سکاں تے اوناں وچوں کجھ نوں بچا سکاں۔¹⁵۱۵۔ کیوں جے اوناں دا انکار کرنا دُنیا نوں ملا دیندا اے تے اقرار کی نہیں کرے گا۔ کی ایہو نہیں کہ مُردے نوں زندگی دیوے؟ ¹⁶۱۶۔ جے نذر دا پہلا پیڑا پاک اے تے فیر گونیا ہویا سارا آٹا وی پاک اے۔ تے جے جڑ مقدس ہوئی تے فیر ٹہنیاں وی۔¹⁷۱۷۔ پر جےکجھ ٹہنیاں ٹُٹ گیئاں، تے توں جہیڑا جنگلی زیتون ایں، اوناں وچ پیوست کیتا گیا ایں تے توں زیتون دے درخت دی چنگی جڑ نال جُڑ گیاں ایں ¹⁸۱۸۔تے ایویں ٹہنیاں اُتے گھمنڈ نہ کر۔ پر جے توں گھمنڈ کرنا ای اے تے سمجھ لے کہ توں جڑ نوں نہیں بلکہ جڑ تینوں سہارا دیندی اے۔¹⁹۱۹۔ توں کہہ سکدا ایں کہ ٹہنیاں ایس لئی توڑیاں گئیاں کہ پیوست کیتا جاوے۔ ²⁰۲۰۔ ایہ سچ اے کہ اوناں دی بے اعتمادی دی وجہ نال اوناں نوں توڑیا گیا۔ پر توں اپنے ایمان دے سبب قائم ایں۔ ایس لئی اپنے بارے اینا زیادہ گھمنڈ نہ کر بلکہ ڈر۔ ²¹۲۱۔ کیوں جو رب نے جے اصل نوں نہیں چھڈیا تے تینوں وی نہیں بخشے گا۔²²۲۲۔ تے فیر ہُن ویکھ، رب دی مہربایاںتے اوہدا غضب، غضب یہودیاں اُتے، جہیڑے ڈگ جاندے نے۔ پر تواڈے اُتے مہربانی ہووے گی۔ مہربانی وچ قائم رہوو نہیں تے توانوں وی وڈھ ٹُک دتا جاوے گا۔²³۲۳۔ پر جے او اپنی بے اعتقادی توں باز آ جان تے فیر پیوست کیتے جان گے۔ کیوں جو رب ایس قابل اے کہ اوناں نوں دوبارہ پیوست کرے۔ ²⁴۲۴۔ پر جے تُسی اُوس توں کٹے گئے، او جہیڑا قدرتی طور تے جنگلی زیتون اے، تے اپنی فطرت دے خلاف اصل زیتون وچ پیوست کیتے گئے نے، تے ایہ کنا ای چنگا اے کہ اصل زیتون دی ٹہنیاں جدوں اپنے ای زیتوں دے درخت وج پیوست کیتیاں جان گئیاں۔²⁵۲۵۔ پرائو، میں نہیں چاہندا کہ تُسی ایس راز توں بے خبر رہو تے اپنی ای سوچ دے مطابق سیانے بنو۔ او راز ایہ اے کہ اسرائیل دے کجھ حصے نوں اوہدوں تک سخت کیتا گیا اے جد تک غیر قوماں ساریاں اوہدے وچ آ نہ جان۔²⁶۲۶۔ تاں جو سارا اسرائیل بچ جاوے۔تے جیویں لکھیا اے، " صیون وچوں چھُڈان والا آوندا اے۔ او یعقوب توں ناپاکی دور کرے گا ۔ ²⁷۲۷۔ میرا اوہدے نال عہد ہووے گا جدوں میں اوناں دے گناہ اوناں توں دُور کر دیاں گا "۔²⁸۲۸۔انجیل دے ناطے تے او تواڈے دُشمن نے پر چُنے گئیاں دے حساب نال اپنے پئیو دادے دی نسبت پیارے نے۔ ²⁹۲۹۔ کیوں جو تحفہ تے رب دی بُلاہٹ، لا تبدیل نے۔³⁰۳۰۔ کیوں جو پہلاں تُسی رب دے نافرمان سو، پر اوناں دی نافرمانی توں تواڈے اُتے رحم ہو گیا اے۔ ³¹۳۱۔ ایسے طرح ہُن جہیڑے نافرمان یہودی نے اوہی رحم حاصل کر سکدے نے، جہیڑا تواڈے اُتے ظاہر کیتا گیا اے۔ ³²۳۲۔ کیوں جو رب نے نافرمانی دے سارے رستے بند کر دتے نے تاں جو ساریاں اُتے رحم کر سکے۔³³۳۳۔ واہ، رب دا علم تے عقل کڈھی ای ڈونگی اے۔ اوہدا انصاف سمجھ توں پرے اے تے لبھیا نہیں جا سکدا۔ تے اودیاں راہواں تلاش توں پرے نے۔ ³⁴۳۴۔ "کیوں جو کون اے جہیڑا رب دے خیال نوں جان دا اے، تے کون اے جو اوہدا مشیر اے۔³⁵۳۵۔ یا او کون اے جنے رب نوں پہلاں کجھ وی دتا اے پئی رب اونوں واپس کرے ³⁶۳۶۔کیوں جو ساریاں چیزاں اوہدے ولوں، اوہدے توں تے اوہدے لئی نے۔ اوہدی تمجید ہمیشہ تک ہوندی رہے۔ آمین!

12¹۱۔ اے پرائیو، میں رب دیاں رحمتاں دا واسطہ دے کے توانوں درخواست کر دا ہاں کہ اپنے بدن، ایسی قربانی لئی پیش کرو، جہیڑی زندہ تے پاک تے رب نوں قبول اے۔ ایہو چنگی خدمت اے۔ ²۲۔ایس دُنیا دے وانگوں نہ بنو بلکہ اپنے دماغاں نوں عقل نویں ہو جان نال تبدیل کر دے جائو۔ ایہ سب ایہ جانن لئی کرو تاں جو رب دی کامل، نیک تے پسندیدہ مرضی نوں جان سکو۔³۳۔ میں اُوس فضل نال جہیڑا مینوں دتا گیا اے، کہندا ہاں کہ ہر کوئی تواڈے وچوں انج نہ سوچے کہ او ساریاں توں بُہتی عزت دے لائق نے۔ بلکہ عقل نال سوچن، پئی رب نے ساریاں نوں کجھ نہ کجھ ایمان دتا اے۔⁴۴۔ کیوں جو جیویں ساڈے جسم دے بُہت سارے مختلف حصے نے پر ہر حصے دا کم اکو جیا نہیں۔ ⁵۵۔ایسے طرح ای، اسی جہیڑے بُہت سارے آں، یُسوع وچ اک بدن تے آپس وچ اک دوجے دے حصے ہاں۔⁶۶۔ اُوس فضل دے مطابق جہیڑا سانوں دتا گیا اے، ساڈے کول وکھریاں وکھریاں نعمتاں نے۔ اگر تواڈے کول نبوت اے تے اونوں اپنے ایمان دے اندازے نال استعمال کرو۔ ⁷۷۔ اگر اک کول خدمت دی نعمت اے تے او خدمت کرے۔ اگر اک کول تعلیم دی نعمت اے تے او تعلیم دے۔ ⁸۸۔ اگر کسے کول حوصلہ ودان دی نعمت اے تے حوصلہ ودائے۔ اگر کسے کول سخاوت دی نعمت اے تے او دل کھول کے دیئے۔ اک کول راہنمائ دی نعمت اے او بڑے دھیان نال راہنمائی کرے۔⁹۹۔ فریب توں بغیر محبت کرو۔ بُرائی توں نفرت کرو۔ اچحائی نوں پھڑ ی رکھو۔ ¹⁰۱۰۔ پراواں والی محبت نال اک دوجے نوں پیار کرو۔ غیرت نال اک دوجے دا لحاظ کرو۔¹¹۱۱۔ کوشش کرن وچ سُستی نہ کرو۔ رُوح وچ سرگرم تے مالک دی خدمت کرو۔ ¹²۱۲۔ اُمید وچ خوش، مصیبت وچ صبر، دُعا وچ وفادار رہو۔ ¹³۱۳۔ مقدساں دیاں ضرورتاں دا خیال رکھو۔ خاطر تواضح دیاں راہواں لبھو۔¹⁴۱۴۔ اپنے ستاون والیاں لئی برکت چاہو۔ برکت چاہو لعنت نہ کرو۔ ¹⁵۱۵ ۔ جہیڑے خوش نے اوناں نال خوشی منائو تے رون والیاں نال رئوو۔ ¹⁶۱۶۔ ہر اک نال اکو جیا سُلوک کرو ۔ تواڈی سوچ وچ تکبر نہ آوے۔ ماڑیاں نوں قبول کرو تے اپنے آپ نوں دانا نہ سمجھو۔¹⁷۱۷۔ بدی دا جواب بدی نال نہ دیو۔ سارے لوکاں دی نظراں وچ چنگے کم کرو۔ ¹⁸۱۸۔ جتھوں تک ہو سکے تُسی اپنے ولوں ساریاں لوکاں نال امن نال رہو۔¹⁹۱۹۔ اے پیاریو، اپنا بدلہ نہ لو۔ رب دے غضب نوں موقع دو۔کیوں جو کلام وچ لکھیا اے، "بدلہ لینا میرا کم اے، بدلہ میں ای لاں گا " رب کہندا اے۔ ²⁰۲۰۔جے تیرا دُشمن بھوکا اے تے توں اُونوں کھانا کھوا۔ تے جے او پیاسا اے تےتوں اونوں پانی پیا۔ کیوں جو ایہ کرن نال توں اُودے سر اُتے اگ دے انگاریاںدا ڈھیر لاویں گا۔ ²¹۲۱۔ بدی نوں پسند نہ کر بلکہ نیکی نال بدی اُتے غالب آ۔

13¹۱۔ ہر اک اعلی حکومتاں دے تابع روے۔ کیوں جو کوئی حکومت نہیں جہیڑی رب ولوں نہیں۔ جہیڑے حکومتاں وچ نے او رب ولوں مقرر کیتے ہوئے نے۔ ²۲۔ تے جہیڑا اوناں حکومتاں دی مخالفت کر دا اے او رب دے حکماں دی مخالفت کر دا اے۔ تے جہیڑے مخالفت کردے نے، او سزا پان گے۔³۳۔ کیوں جو نیکیاں سے سبب نہیں بلکہ بدی دے سبب حاکماں توں خوف کھادا جاندا اے۔ کی تُسی حکومت توں نڈر رہنا چاہندے او؟ تے فیر نیکی کرو تے تواڈی تعریف کیتی جاوے گی۔ ⁴۴۔او تیرے چنگے لئی رب دا خادم اے۔ پر اگر توں بدی کریں تے ڈر۔ کیوں جو اونے تلوار بغیر وجہ دے نہیں چُکی ہوئی۔او رب دا خادم اے تے اپنے غضب دے مطانق بدی دی سزا دیندا اے۔ ⁵۵۔ایس لئی تُسی تابعدار رہوو۔ اوہدے غضب دے سبب نہیں بلکہ اپنے ضمیر دے سبب وی۔⁶۶۔ایس لئی تُسی خراج وی دیندے او کیوں جو او رب دے خادم نے۔ تے او ہر ویلے ایس کم وچ لگے رہندے نے۔ ⁷۷۔ساریاں دے حق دا خیال رکھو۔ جنوں خراج دینا چاہی دا اے، خراج دیو۔ جنوں چُنگی دینی چاہی دی اے، اونوں چُنگی دیو۔ جدے کولوں ڈرنا چاہی دا اے اودے کولوں ڈرو۔ جدی عزت کرنی چہی دی اے اوہدی عزت کرو۔⁸۸۔ آپس دی محبت دے علاوہ کسے دے قرضدار نہ بنو۔ جہیڑا گوانڈی نال پیار کردا اے اونے شریعت نوں پُورا کیتا۔ ⁹۹۔رب دے حُکم: زنا نہ کر۔ قتل نہ کر۔ چوری نہ کر۔ لالچ نہ کر۔ ایناں توں علاوہ جنے حُکم نے اوناںسب دا خلاصہ اک ای گل وچ اے پئی اپنے گوانڈی نوں اپنی مانندپیار کر۔ ¹⁰۱۰۔ پیار گوانڈی نال بدی نہیں کردا۔ ایس لئی محبت شریعت دی تکمیل اے۔¹¹۱۱۔ تے ہُن ایس وقت نوں جان کے انج ای کرو۔ ایس لئی کہ او گھڑی آ گئی اے کہ تُسی نیندر توں جاگ جائو، کیوں جو جدوں اسی سارے ایمان لیائے ساں اوس ویلے دی نسبت ساڈی نجات ہُن زیادہ نیڑے آ گئی اے۔ ¹²۱۲۔ رات بہت لنگ گئی اے تے سویرا ہون والا اے۔ ہُن اسی ہنیرے دے کماں نوں چھڈ کے نُور دے ہتھیار بن لئیے۔¹³۱۳۔ جیویں دن دا رواج اے کہ اسی ٹھیک چلئیےنہ کہ اوباش تے نشہ بازاں وانگو، نہ حرامکاراں تے شہوت پرستاں نال تے نہ ای جھگڑے تے حسد نال۔ ¹⁴۱۴۔ بلکہ رب یُسوع مسیح نوں پہن لئو تے جسم دیاں خواہشاں دے لئی منصوبے نہ بنائو۔

14¹۱۔ کمزور اِیمان والے نُوں اودِیاں دلیلاں تے فتویٰ دِتیاں بغیر اونوں اَپنے وِچ شامِل کرو۔ ²۲۔اِک شخص اِیمان نال ہر اِک چیز کھاندا تے دُوسرا کمزوری دِی وجہ نال صرف سبزیاں۔³۳۔پَر جیہڑے ہر اِک شے کھا لیندِے او دوُجے نُوں کمتر نہ سمجھے۔ ایسے طرح جیہڑا ہر اِک شے نئی کھاندا او دوجے نُوں جیہڑا ہر اِک شے کھا لیندہ حقِیر نہ سمجھے۔اونوں خُدا نے قُبول کیِتہ اے۔ ⁴۴۔تُوں کون ایں جیہڑا دوسرے دِے نوکر تے فتویٰ دینا ایں۔ اودھے گِرنے یا قائِم رہنے دا ذمہ دار اودھا مالِکاے۔ پَر او قائِم کیتا جاوے گا کیوں جوخُدا اونوں قائِم کرن تے قادِر اے۔⁵۵۔ اِک آدمی اِک دِن تُوں دوسرے دِن تُوں بہتر سمجھدا اے۔ تے دُوجا سارے دِناں نُوں برابر سمجھدا اے۔ہر کوئی اپنےذہن تے بھروسہ کرے۔ ⁶۶۔جیہڑا کِسےدِن نُوں مندا اے۔ او خُداوند لئی منے۔ تے جے کوئی کھاوے او خُداوند لئی کھاوے۔تے خُداوند دا شُکر کرے۔ جے کوئی نئی کھاندا تے کھان توں پرہیز کردا اے او وی خُداوند دا شُکر بجا ادا کرے۔⁷۷۔ ساڈے وِچوں نہ کوئی اپنے لئی زندہ اے تے نہ ہی کوئی اپنے واسطے مردا اے۔ ⁸۸۔اگر اسی زنداں ہاں تے خُداوند لئی زنداں ہاں۔ تے اگر اسی مردے ہاں تے خُداوند لئی مردے ہاں۔ چاہے زندہ رہئے یا مرئیے اسی خُداوند دے ہاں۔ ⁹۹۔ایس مقصد لئی مسیح مریا تے دُوبارہ زندہ ہویا۔ تاکہ او زندیاں تے مُردیاں دواں دا خُداوند ہووے۔¹⁰۱۰۔ پَر تُوں کیوں اپنے پراہ تے الزام لاناں ایں؟ تے تُوں کیوں اپنے پراہ نُوں حقِیر سمجھنا ایں۔ اسی سارے خُداوند دِے تختِ عدالت دِے سامنے پیش ہوواں گے۔ ¹¹۱۱۔ایس لئی لِکھیا اے۔ خُداوند نے فرمایا، مینوں اپنی حیات دِی قسم ہر اِک گُھٹنا میرے اگے جُھکے گا۔ تے ہر اِک زبان خُدا دِی وڈیائی کرے گی۔¹²۱۲۔ ساڈے وِچوں ہر اِک خُدا نُوں اپنا حِساب دیوے گا۔ ¹³۱۳۔اِیس لئی ہُن کوئی وِی اِک دُوسرے تے الزام نہ لاوے بلکہ اِرادہ کرے کہ کوئی وِی اپنے پراہ لئی ٹھوکر دا پتھر یا پھندے دا سبب نہ بنے ۔¹⁴۱۴۔ میں خُداوند یسُوع تے اِیمان رکھناہاں کہ کوئی وِی چیز اپنے آپ وِچ حرام نئی۔صرف اودھے لئی جیہڑا کِسے چیز نُوں ناپاک سمجھدا اے او چیز اودھے لئی ناپاک اے۔ ¹⁵۱۵۔اگر تیرے پراہ نُوں کھانے دِی وجہ نال ٹھوکر لگدِی تے تُوں مَحَبت دِی راہ تے نئی چلدا۔ تے کھانے دِے سبب اونُوں برباد نہ کر جِیدے لئی مسیح نے اپنی جان دِتی اے۔¹⁶۱۶۔ پس ایدی ہر گز اِجازت نئی کہ تُوواڈی نیکی دِی بُرائی ہووے۔ ¹⁷۱۷۔ کیوں جو خُدا دِی بادِشاہی کھانے تے پینے دِے مُتعلق نئی، بلکہ پاک رُوح وِچ اِطمینان ، راستبازی تے خُوشی اے۔¹⁸۱۸۔ ہر کوئی جِیہڑا ایس طریقے نال مسیح دِی خدمت کردا اے او خُدا دا پسندیدہ تے لوکاں وِچ مقبُول ہوندا اے۔ ¹⁹۱۹۔تے آؤ اسیں اوناں چیزاں دِے طلب گار ہوئیے جِیہڑیاں امن تے اِک دُوسرے نُوں ترقی دیندِیاں نیں۔²⁰۲۰۔ کھانے دِی خاطِر خُدا دِے کام نُوں برباد نہ کرو۔سارِیاں چیزاں واقعی پاک نیں۔پَر اے اوس شخص لئی بُری اے جِیہڑا کھا کے دُوسرے لئی ٹھوکر دا سبب بندا اے۔ ²¹۲۱۔ایہ اچھا وے کہ تُوں نہ گوشت کھاویں نہ مے پی ویں تے نہ ہی کوئی ایسی شے جیہڑی تیرے پراہ لئی ٹھوکر دا سبب بنے۔²²۲۲۔ خُدا دِے اُتے اپنے اِیمان نُوں قائِم رکھو۔ تُسی مُبارِک ہوئے اپنے آپ نُوں کِسے وِی طرح مُلزم نہ سمجھو۔ ²³۲۳۔اگر تُسی شک نال کھاندے او تے تُسی مُجرم ٹھہردے او۔ کیوں جو اے اِیمان دِے نال نئی ۔ تے جو کُجھ اِیمان نال نئی او گُناہ اے۔

15¹۱۔ ایسی ِجیہڑے تگڑے ہاں چاھیدااے کہ کمزور دِی کمزوریاں دِی برداشت کرئیے تے اپنےآپ نُوں خُوش نہ کریئے۔ ²۲۔سانُوں ہر اِک نُوں چاھیدا اے کہ ہر اچھے عمل چ اپنے ہمسائے نُوں خُوش کرئیے تاکہ اوہدی ہِمت ودھائی ہووئے۔³۳۔ ایتھوں تیک کہ مسیح نے وی اپنے آپ نُوں خُوش نئی کیتا۔ کہ جسطرح لِکھیا اے کہ تیرے ستاون والیاں دِیاں ذلتاں میرے اُتے آن پئیاں۔ ⁴۴۔جو کجھو پہلاں لِکھیاگیا سی اور اوہ ساڈی ہدایت لئی سی کہ برداشت تے کلام دِی حوصلہ افزائی دے وسیلے ساڈے کول خاص اُمید ہووئے۔⁵۵۔ ہن برداشت تے ہمت دا خُداوند تہانوں مسیح دے وسیلے اِکو جِیہی سمجھ عطا فرماوے۔ ⁶۶۔اوہ کرے کہ تُسی اِک سمجھ تے اِکو جِیہی زبان(منہ) نال خُدا دِی جِیہڑا مسیح یسُوع دا باپ اے تمجید کر سکو۔ ⁷۷۔جِسطرح خُدا دِی تمجید لئی مسیح نے تہانوں قبول کیتا،تُسی وی اِیس طرح اِک دُوجے نُوں قبول کرو۔⁸۸۔ ایس لئی مَیں کہناں ہاں کہ مسیح مختوناں دا خادم بنیا کہ خُدا دِے حق نُوں ثابت کرے کہ جیہڑا وعدہ ساڈے باپ دادا نُوں ملیا۔ ⁹۹۔تاکہ غیر قوماں خُدا دِی رحمت نُوں جلال دین۔جِسطرح لِکھیا اے کہ ایس لئی مَیں غیر قوماں وچ تیری تمجید کراں گا۔ تے تیرے ناں دِی ثنا سُناوانگا۔¹⁰۱۰۔اوہ فیر کہندا اے کہ اے غیر قومو اوہدے لوکاں نال ستائش کرو۔ ¹¹۱۱۔تے فیر، اے تمام اقوام خُداوند دِی تمجید کرو۔ تمام لوگ اوہدی اُستت گاون۔¹²۱۲۔فیر یعسیاہ کہندا اے یسّی دِی جڑ آوے گی اوہ اوہدے چوں ودھدے گا کہ غیر قوماں تے حکومت کرے۔ غیر قوماں نُوں اوہدے وسیلے اُمید ملےگی۔¹³۱۳۔ ہن اُمید دا خُدا تہانوں تمام خُوشی تے اِطمینان نال بھر دیوے۔ تہاڈےے اِیمان لیاون لئی تے پاک رُوح دِی قدرت نال تُسی اُمید پاؤگے۔¹⁴۱۴۔میرے پراؤ مَیں توانُوں اچھی طرح جاننا ہوں تے مَینوں یقین اے کہ تُسی سارے نیکی تے معرفت دے علِم نال معمور ہو۔¹⁵۱۵۔ پر مَیں دلیری نال توانُوں کُجھ چیزاں دُوبارہ یاد کران لئی لِکھ ریہاں واں کیوں جو اے فضل مَینوں خُدا نے دیتا اے۔ ¹⁶۱۶۔ایس فضل نال مَیں یسُوع مسیح دا خادم بن کے غیر قوماں کول گیا۔ تے خُدا دِی خُوشخبری دین لئی کاہن دِی طرح پیش ہویا۔ مَیں اے ایس لئی کیتا کہ غیر قوماں دِی نظر پاک رُوح نال مُقّدس ہوئے تے مقبُول ٹھہرے۔¹⁷۱۷۔ یسُوع مسیح وچ میرے فخر دِی وجہ میری خُدا لئی خدمت اے۔ ¹⁸۱۸۔مَیں کوئی ہور گلاں کہن دِی جرأت نئی کراں گا سوائے ایس دِے کہ مسیح تے غیر قوماں دِی فرمانبرداری میرے زریعے مُکمل کیتی ۔اے چیزاں کلام تے عمل نال مُکمل ہویاں۔ ¹⁹۱۹۔پاک رُوح دِی قدرت تے عجائب اور نشاناں دِی قدرت نال۔ تاکہ مَیں یروشلیم تے اوہدے دوالے دُور تک اِلُرِّکُم تیک تاکہ مَیں کامل طور نال اینجیل دِی مُنادِی کر سکاں۔ مَیں یروشلیم تے اہدے²⁰۲۰۔ ایس طراں میری خواہش اے کہ خُوش خبری دی مُنادی کراں۔ پر ایس طرح نئی کہ مسیح میرے ناں توں جانیا جاوے۔تاکہ مَیں کِسے دُوسرے آدمی دی رکھی بُنیاد اُتے تعمیر نہ کراں۔ ²¹۲۱۔جس طراں اے لِکھیا اے۔ جناں کول اے خوشخبری نئی اپڑی او دیکھن گے۔تے جناں نے سُنیاں او سمجھن گے۔²²۲۲۔ ایس لئی مینوں بُہت دفعہ تیرے ول آن توں روکیا گیا۔ ²³۲۳۔تے ہن ایناں ساریاں علاقیاں وچ ہور کوئی جگہ نئی رہی۔تے بڑے سالاں توں مَیں تیرے کول آن دی آرزو رکھنا۔²⁴۲۴۔میں اُمید رکھنا کہ اسفانیہ ول جاندیاں ہویاں توانوں ضرور مل کے جاواں۔ اے میرے سفر لئی بہتر ہوئے گی۔ تے کُجھ عرصہ تواڈی رفاقت وِچ رہنا میرے لئی خُوشی دا سبب ہوئے گا۔ ²⁵۲۵۔ہن مَیں ایمانداراں دِی خدمت کرن لئی یروشلیم جا ریا ہاں۔²⁶۲۶۔افیہ تے مکدُنیہ دے لوکاں نے خُوشی نال یروشلیم دے غریب مُقدساں لئی چندہ اکھٹا کیتا۔ ²⁷۲۷۔ہاں ایہ اوناں لئی خُوشی دا سبب اے واقعی اے اوناں دے قرضدار نئی۔ کہ اگر غیر قوماں رُوحانی چیزاں وچ شریک ہوندیاں نے تے واجب اے کہ مادی چیزاں نال وی اوناں دی خدمت ہووے۔²⁸۲۸۔ جدوں ریہندا کام مُکمل کر کے اے یقین ہو جائے گا کہ جو کُجھ اکھٹا ہویا، اوناں مے وصول کر لیا تے مَیں اسفانیہ ول جاندیاں رستے وچ توانوں مِلاں گا۔ ²⁹۲۹۔مَینوں معلوم اے کہ جدوں مَیں آیا تے مسیح دی مُکمل برکت نال آوانگا۔³⁰۳۰۔ ہن پراو مَیں تواڈی مِنت کرنا کہ یسُوع مسیح دے وسیلے تے پاک رُوح دی محبت نال پوری جانفشانی نال خُدا کولوں میرے واسطے دُعا کرو۔ ³¹۳۱۔دُعا کرو کہ مَیں یہودیہ دے نافرماناں کولوں محفوظ راواں تاکہ یروشلیم دے ایمانداراں نوں میری اے خدمت مقبُول ہووے۔ ³²۳۲۔دُعا کرہ مَیں خُوشی نال خُدا دی مرضی نال تواڈے کول آواں تے تواڈے نال مل کے آرام پاواں۔³³۳۳۔ خُدا دا اطمینان تواڈے ساریاں دے نال ہووے۔

16¹۱۔ مَیں فیبے دے بارے جیہڑی ساڈی بہن اے تے کلیسیادی خادمہ اے جیہڑی کِنخریہ چ اے۔ ²۲۔تُسی اوہنوں خُداوند وچ قبول کرو۔تے مُقدس لوکاں دی طرح اودھی ہر معاملے وچ ہر طراں دی مدد کرو۔ کیوں او خود دی بُہت ساریاں لوکاں دے لئی تے میری وہ مدد گار رہی اے۔³۳۔ پرسکلہ تے آکولہ نوں جیہڑھے مسیح یسُوع وچ میرے ساتھی ہمخدمت نے سلام ہوؤے۔ ⁴۴۔جنھاں نے میری زندگی لئی اپنی زندگی داؤ تے لگا رکھی سی مَیں اوہناں دا شُکر گزار ہاں۔ نہ صرف مَیں بلکہ غیر قوماں دیاں تمام کلیسیاواں وی۔ ⁵۵۔جیہڑھی کلیسیا اوہناں دے گھرچ اے اوہناں نوں وی سلام ۔میرے عزیز اِپِنیتُسؔ جیہڑا آسیہ چوں مسیح لئی پہلا پھل اے۔⁶۶۔ مریم جنھے تُہاڈے لئی سخت محنت کیتی اوہنوں سلام۔ ⁷۷۔میرے رشتہ دار تے میرے ساتھی قیدی اندرُنِیکُسؔ تے یُونِیاسؔ نوں سلام ایہہ میرے توں پہلاں مسیح چ سن تے رسُولاں چوں وی نمایاں نے۔ ⁸۸۔خُداوند چ میرے عزیز اِمپلیاطُسؔ نوں سلام۔⁹۹۔ ساڈے مسیح چ ساتھی ہمخدت تے میرے عزیز استُخسؔ نوں وہ سلام۔ ¹⁰۱۰۔مسیح چ مقبُول اَپِلیسؔ نوں سلام تے اَرِستبُولُسؔ دے گھرانے سبھناں نوں سلام۔ ¹¹۱۱۔میرے رشتے دار ہیرودیونؔ نوں سلام تے نَرکِسُّسؔ دے گھرانے نوں تے جیہڑھے مسیح چ نے اوہناں سبھناں نوں سلام۔¹²۱۲۔ ترُوفَینہؔ تے ترُوفوسہؔ جنھاں نے مسیح وچ سخت محنت کیتی اوہناں نوں سلام تے عزیز پرسِسؔ نوں جنھے مسیح لئی خوب کم کیتا سلام۔ ¹³۱۳۔مسیح دے چُنے ہوئے روفُسؔ تے میری تے اوہدی ماں نوں سلام۔ ¹⁴۱۴۔اَسُنکرِتُسؔ تے فلِگونؔ نالے ہِر میسؔ، پتُر باسؔ تے ہرماسؔ تے اوہناں دے نال سب بھائیاں نوں سلام کہو۔¹⁵۱۵۔ فِلُلگُسؔ تے یُولیہؔ نالے نیریُوسؔ تے اوہدی بہن تے اُلُمپاسؔ تے اوہدے نال تمام اِیمانداراں نوں سلام کہو۔ ¹⁶۱۶۔مسیح دی ساری کلیسیاواں تہانوں سلام کہندیاں نے تے آپس وچ اک دُوجے نوں پاک بوسہ لے کر سلام کرو۔¹⁷۱۷۔ہن بھائیو مَیں تہاڈی منّت کرنا ہاں کہ جیہڑھے تفرقے دی وجہ بنن والے تے ٹھوکر دا سبب نے اوہناں بارے دھیان کرو۔ اوہ اوس تعلیم توں جیہڑھی تُساں پائی بُہت دُور ہو گئے نے۔ تے اوہناں توں کنارہ کرو۔ ¹⁸۱۸۔ایس طراں دے لوگ مسیح خُداوند دہ نئی بلکہ اپنے پیٹ دی خدمت کردے نے۔ اوہ اپنے ملائم تے چاپلوس گلاں نال معصوم دِلاں نُوں دھوکا(بہکاندے) دیندے نے۔¹⁹۱۹۔ تُواڈی فرمانبرداری دی مِثال ہر کوئی جانندا اے۔ ایس لئی مَیں تُواڈے اُتے بُہت خُوش ہاں پر مَیں چاہنا کہ تُسی نیکی کرن وِچ دانا تے بدی لئی بھولے بنو۔ ²⁰۲۰۔اطمینان دا خُدا بُہت شیطان نُوں تُواڈے پیراں تھلے کچلوادے گا۔²¹۲۱۔ تِیمُتِھیُسؔ میرا ہمخدمت تے لُوکِیُسؔ ، یاسونؔ ، سوسِپطرُس تےمیرے رشتہ دار تُوانوں سلام آخدےنے۔ ²²۲۲۔ایس خط دے لِکھن والا ترتِیُسؔ تُوانوں خُداوند وِچ سلام کہندا اے۔²³۲۳۔ گُیسؔ جیہڑا میری تے ساری کلیسیاہ دی مہمان نوازی کردا، تُوانوں سلام کہندا ۔اِراستُسؔ شہر دا خزانچی تے بھائی کوارتُسؔ تُوانوں سلام آخداے نے۔ ²⁴۲۴۔سب توں پرانی تے بہتر جلداں دے وچ آیت (ویکھو رُومِیوں۲۰۔۱۶) موجود نیں۔ یسُوع مسیح دا فضل ہمیشہ تُواڈے ساریاں دے نال ہووے ،آمین۔²⁵۲۵۔ ہن جیہڑا (خُدا) تُوانوں یسُوع مسیح دی مُنادی تے خوشخبری نال مضبوط کر سکدا اے، اپنے اُوس مُکاشفہ دے بھید توں جیہڑا کئی زمانے توں پوشیدہ رہیا۔ ²⁶۲۶۔ہن ایس وقت اوہناں دی تحریراں دے وسیلے نال ساریاں قوماں تے ظاہر ہویا۔ تاکہ اوہ ابدی تے ازلی خُدا دے حُکم نال ایمان دے تابع ہوجاون۔²⁷۲۷۔ اُوس حِکمت دے خُدا دی یسُوع مسیح دے وسیلے نال ہمیشہ تمجید(وڈیائی) ہوندی روے۔ آمین۔

۱۔کرنتھیوں

1¹۱۔ پولوس جہیڑا خُدا دی مرضی نال مسیح یُسوع دے بُلاوے تھوں رسول ہویا تے پرا سوستھینس ولوں ²۲۔ کرنتھس دی، تے رب دی کلیسیا نوں، تے اوناں نوں جہیڑے مسیح یُسوع وچ پاک کیتے تے مقدس ٹھہرائے گئے۔ اسی اوناں ساریاں نوں وی لکھدے آں پئی جہیڑے ساڈے مالک تے رب تے خُداوند یُسوع مسیح تے ایمان رکھدے نے، ³۳۔ ساڈے خُدا باپ تے خُداوند یُسوع مسیح ولوں تواڈے تے فضل تے سلامتی ہوندی روے۔⁴۴۔ میں تواڈے بارے ہمیشہ خُدا دا شکر کردا واں ایس لئی کہ یُسوع مسیح دے وسیلے رب نے تواڈے اُتے فضل کیتا اے۔ ⁵۵۔ اونے توانوں بولن تے علم وچ ہر طرح نال دولتمند بنایا اے۔ ⁶۶۔ ایسے طراں جیویں میسح دے بارے گواہی تواڈے وچ سچی ثابت ہوئی اے۔⁷۷۔ تاں جو تُسی کسی روحانی نعمت دے محتاج نہ ہوو، کیوں جو تُسی بے چینی نال ساڈے خداوند یُسوع مسیح دے ظاہر ہون دا انتظار کر دے او۔ ⁸۸۔ او توانوں آخیر تک قوت وی دیوے گا تاں جو تُسی ساڈے خداوند یُسوع مسیح دے دن بے قصور ٹھہرو۔ ⁹۹۔ خداوند وفادار اے جنے توانوں اپنے پُتر، ساڈے خداوند یُسوع مسیح دی رفاقت وچ بُلایا اے۔¹⁰۱۰۔ ہُن میرے پرائیو، میں اپنے خداوند یُسوع مسیح دے ناں وچ زور دے کے کہنا واں کہ تُسی سارےایکا کرو تے تواڈے وچ ونڈ نہ ہووے۔ میں زور دے کے کہنا واں کہ تُسی اکو ذہن، اکو خیال تے اکو مقصد نال جُڑے رہوو۔ ¹¹۱۱۔ میرے پرائیو، مینوں خلوے دے گھردے لوکاں نے صاف صاف دسیا پئی تواڈے وچ جگھڑے ہو رہے نے۔¹²۱۲۔ میرا مطلب اے کہ تواڈے وچوں ہر کوئی ایہ کہندا اے ، میں پولوس نال واں، یا میں اپلوس نال واں یا میں کیفا نال واں، یا میں مسیح نال واں۔ ¹³۱۳۔ کی مسیح ونڈیا گیا اے؟ کی پُولوس تواڈی خاطر مصلوب ہویا؟ یا تُساں پُولوس دے ناں دا بپتسمہ لیا؟¹⁴۱۴۔ مِیں خُدا دا شکر کرنا واں کہ کرسپس تے گُیس دے علاوہ میں کسے نوں بپتسمہ نہیں دتا۔ ¹⁵۱۵۔ تاں جو کوئی ایہ نہ آکھے کہ تُسی میرے ناں تے بپتسمہ لیا اے۔ ¹⁶۱۶۔ [ میں استفنس دے گھرانے نوں وی بپتسمہ دتا۔ ایس دے علاوہ مینوں چیتا نہیں کہ میں کسے ہور نوں وی بپتسمہ دتا اے]¹⁷۱۷۔ کیوں جو مسیح نے مینوں بپتسمہ دین لئی نہیں بھیجیا بلکہ انجیل دی منادی لئی۔ تے او وی کلام دی حکمت نال نہیں، تاں جو مسیح دی صلیب بے تاثیر نہ ہووے۔¹⁸۱۸۔ کیوں جو صلیب دا پیغام ہلاک ہون والیاں لئی بیوقوفی اے پر ساڈے نجات پائون والیاں لئی خُدا دی قدرت اے۔ ¹⁹۱۹۔ کیوں جو ایہ لکھیا اے، میں سیانیاں دی عقل برباد کر دیاں گا تے عقلمنداں دی عقل نوں بے اثر کر دیاں گا۔²⁰۲۰۔ سیانے کتھے نے؟ عالم کتھے نے؟ بحث کرن والےکتھے نے؟ کی خُدا نے دُنیا دی دانشمندی نوں بیوقوفی نال نہیں بدل دتا؟ ²¹۲۱۔ ایس لئی کہ جدوں دُنیا نے اپنی دانشمندی نال خُدا نوں نہ منیا۔ خُدا نوں ایہ پسند آیا کہ ایس منادی دی بے وقوفی دے وسیلے نال، جہیڑے ایمان لیائے، اوناں نوں بچائے۔²²۲۲۔ کیوں جو یہودی معجزے ویکھنا چاہندے نے تے یُونانی حکمت تلاش کر دے نے۔ ²³۲۳۔ پر اسی اوس مسیح جہیڑا مصلوب ہویا اے، اوہدی منادی کر دے آں۔ جہیڑا یہودیاں لئی ٹھوکر دا باعث اے تے یُونانیاں لئی²⁴۲۴۔ پر او جناں نوں خُدا نے بُلایا اے، یہودی ہون یا یُونانی، اسی مسیح نوں اوناں نال خُدا دی طاقت تے حکمت دے طور تے بیان کیتا اے۔ ²⁵۲۵۔ کیوں جو خُدا دی بیوقوفی لوکاں دی حکمت توں ودھ اے۔ تے خُدا دی کمزوری لوکاں دی طاقت توں ودھ اے۔²⁶۲۶۔ اے پرائیو، اپنی بُلاہٹ نوں ویکھو، تواڈے وچوں کافی نہ انسانی معیار دے مطابق عقلمند نے، نہ ای کافی سارے طاقتور او۔ نہ ای کافی سارے شاہی گھرانے وچوں جے۔ ²⁷۲۷۔ پر خُدا نے عقلمنداں نوں شرمندیاں کرن لئی ایس جہان دے بیوقوفاں نوں چُن لیا۔ خُدا نے طاقتوراں نوں شرمندہ کرن لئی کمزوراں نوں چُنیا۔²⁸۲۸۔ خُدا نےایس جہان وچوں اوناں نوں چُنیا جہیڑے کمتر تے نکمے نے۔ اونے اوناں نوں وی چُنیا جہیڑے ردی نے تاں جو ردی نوں بہت قیمتی بنا دیے۔ ²⁹۲۹۔ اونے ایہ ایس لئی کیتا تاں جو کوئی وی خُدا دے اگےفخر نہ کرے۔³⁰۳۰۔ جو کجھ خُدا نے کیتا اے ایس وجہ توں ہُن تُسی یُسوع مسیح وچ او، جہیڑا ساڈے لئی خُدا دی حکمت بنیا۔ یعنی او ساڈی راستبازی ، پاکیزگی تے نجات دین والا بنیا۔ ³¹۳۱۔ ایدا نتیجہ انج اے جیویں صحیفے وچ لکھیا اے، " جہیڑا وی فخر کرے او خُدا اُتے فخر کرے "۔

2¹۱۔ پرائیو، جدوں میں تواڈے کول آیا ساں تے کوئی اعلی درجے دی تقریر یا حکمت لے کے نہیں بلکہ خُدا بارے سچیائی دے راز سُنان لئی آیا سی۔ ²۲۔ جدوں میں توادے وچکار ساں تے میں فیصلہ کیتا کہ مسیح یُسوع تے اوہدے مصلوب ہون دے سوا کجھ نہ جانا۔³۳۔ تے میں تواڈے نال کمزوری، ڈر تے کمبدے ہوئے ریا۔ ⁴۴۔تے میرا پیغام تے میرا کلام حکمت نال بھرے ہوئے لفظاں نال نہیں سی، پر او رُوح تے زور دا نمونہ سن۔ ⁵۵۔ تاں جو تواڈا ایمان انسانی حکمت وچ نہیں بلکہ خُدا دے زور وچ ہووے۔⁶۶۔ ہُن اسی ایناں دے نال جہیڑے کامل نے، حکمت دیاں گلاں کر دے آں۔ پر او ایس جہان دی حکمت نہیں، نہ ای ایس دور دے حاکماں دی جہیڑے فناہ ہو جان گے۔ ⁷۷۔ پر اسی خُدا دی حکمت دیاں گلاں دسیاں جہیڑی سچی تے لُکی ہوئی اے۔ لُکی ہوئی حکمت جنوں خُدا نے دُنیا دے شروع ہون توں پہلاں ای ساڈے جلال لئی مقرر کیتی سی۔⁸۸۔ایس زمانے دے کسے وی حاکم نوں ایہ سمجھ نہ آیا۔ جے او ایہ سمجھ جاندے تے او جلال دے خُداوند نوں سُولی نہ دیندے۔ ⁹۹۔کیوں جو ایہ لکھیا اے، جہیڑیاں شیواں نہ اکھاں نے ویکھیاں، نہ کسے کن نے سُنیاں، نہ کسے دماغ نے سوچیاں، او شیواں خُدا نے اوناں لئی تیار کیتیاں جہیڑے اونوں پیار کر دے نے۔¹⁰۱۰۔ پر ایہ او شیواں نے جہیڑیاں خُدا نے ساڈے تے رُوح دے وسیلے ظاہر کیتیاں نے۔ کیوں جو رُوح سب کجھ لبھ لیندا اے، ایتھوں تک کہ خُدا دیاں گہریاں گلاں وی۔ ¹¹۱۱۔ کیوں جو کسے وی انسان دیاں سوچاں نوں اوہدے اندر دی رُوح دے علاوہ کون جان سکدا اے؟ ایسے طراں خُدا دی رُوح دے سوا، خُدا دیاں گہریاں گلاں کوئی نہیں جان سکدا۔¹²۱۲۔ پر سانوں ایس جہان دا رُوح نہیں ملیا۔ پر او رُوح جہیڑا خُدا ولوں اے۔ ایس لئی کہ اسی اوناں شیواں دے بارے وچ جانئیے جہیڑیاں سانوں خُدا ولوں مفت ملیاں نے۔ ¹³۱۳۔ اسی ایناں شیواں دے بارے وچ گلاں کر دے آں جنوں انسانی حکمت سکھا نہیں سکدی۔ پر او رُوح سانوں سکھاوندا اے۔ رُوح روحانی لفظاں دا، روحانی حکمت نال ترجمہ کر دا اے۔¹⁴۱۴۔ خُدا دے رُوح دیاں شیواں دُنیاوی بندہ حاصل نہیں کر سکدا، کیوں جو اوہدے لئی ایہ بیوقوفی اے۔ اونوں اوہدی سجھ نہیں آندی کیوں جو او روحانی طور تے پرکھیاں جاندیاں نے۔ ¹⁵۱۵۔ جہیڑا وی کوئی روحانی اے او شیواں نوں پرکھ لیندا اے۔ پر او دوجیاں کولوں پرکھیا نہیں جاندا۔ ¹⁶۱۶۔ تے خُدا دیاں سوچاں نوں کون جاندا اے۔ جہیڑا اونوں حُکم دے سکے؟ پر ساڈے وچ مسیح دی عقل اے۔

3¹۱۔ اے پرائیو، میں تواڈے نال روحانی لوکاں وانگر گلاں نہ کر سکیا۔ بلکہ جیویں جسمانی لوکاں نال تے اوناں نال جہیڑے چھوٹے بچے نے۔ ²۲۔ میں توانوں دودھ پیایا تے ٹھوس کھانا نہ دتا ایس لئی کہ تُسی اوہدے لئی تیار نہیں سی۔ تے حالی وی تُسی تیار نہیں جے۔³۳۔ کیوں جو تُسی حالی وی جسمانی او۔تواڈے وچ حسد تے جگھڑا اے۔ تے کی تُسی جسمانی نہ ہوئے تے انسانی طور طریقے تے نہیں چلے؟ ⁴۴۔ ایس لئی جدوں اک کہندا اے، "میں پولوس دے پچھے آں " ، تے دوجا کہندا اے، " میں اپلوس دی پیروی کر دا وا "، تےکی تُسی عام انساناں وانگو زندگی نہیں گزارن ڈھے؟ ⁵۵۔ تے فیر اپلوس کون اے؟ پولوس کون اے؟ خادم۔ جناں دے وسیلے تُسی ایمان لیائے۔ ایناں سبھناں نوں خُداوند نے اک کم کرن لئی دتا۔⁶۶۔ میں درخت لگایا۔ اپلوس نے پانی دتا پر خُدا نے ودھایا۔ ⁷۷۔ ایس لئی ہُن نہ لگاون والا تے نہ پانی دین والا کجھ اے، پر او خُدا اے جہیڑا ودھاوندا اے۔⁸۸۔ ہُن لگاون والا تے پانی دین والا دوویں اکو ای نے، پر ہر کوئی اپنے کم دے مطابق اپنی مزدوری پائے گا۔ ⁹۹۔ کیوں جو اسی خُدا نال کم کرن والے آں تے تُسی اوہدا باغیچہ تے اوہدی عمارت او۔¹⁰۱۰۔ خُدا دے فضل نال میں اک بنان والا ماہر کاریگر ہویا تے میں نیو رکھی تے دوجے نے اوہدے تے بنانا شروع کیتا۔ایس لئی ہر بندہ ایہ دھیان رکھے ایدے اُتے کیویں بنانا اے۔ ¹¹۱۱۔ تے کوئی وی رکھی ہوئی نیو جہیڑی یُسوع مسیح اے اوہدے اُتے دوجی نیو نہیں رکھ سکدا۔¹²۱۲۔ تے اگر کوئی اوس نیو تے سونے، چاندی، قیمتی پتھر، لکڑی، گھاہ یا توڑی دا ردا رکھے گا ¹³۱۳۔ اوہدے کم ظاہر ہو جان گے۔ کیوں جو دن دی روشنی ظاہر کر دے گی۔ او اگ نال ظاہر ہووے گا۔ تے اگ ہر اک دے کم دا معیار پرکھ لیے گی کہ کیویں دا اے۔¹⁴۱۴۔ جدا وی کم اوہدے تے باقی رہ جاوے گا اونوں انعام ملے گا۔ ¹⁵۱۵۔ پر جے کسے دا کم سڑ گیا، اونوں نقصان ہووے گا۔ پر او آپ اگ توں بچ جاوے گا پر سڑ دے سڑ دے۔¹⁶۱۶۔ کی توانوں پتہ نہیں کہ تُسی خُدا دی ہیکل او تے خُدا دا رُوح تواڈے وچ وسدا اے؟ ¹⁷۱۷۔ تے اگر کوئی خُدا دی ہیکل نوں برباد کرے گا خُدا اونوں برباد کر دے گا۔ کیوں جو خُدا دی ہیکل پاک اے، اینج ای تُسی وی پاک جے۔¹⁸۱۸۔ کوئی وی اپنے آپ نوں دھوکہ نی دیوے۔ ایس زمانے وچ جے کوئی اپنے آپ نوں سیانا سمجھ دا اے تے او " بے وقوف " بن جاوے تاں جو او سیانا بنے۔ ¹⁹۱۹۔ کیوں جو ایس جہان دی حکمت خُدا دے نیڑے بے وقوفی اے۔کیوں جو لکھیا اے، " او داناواں نوں اوناں دیاں ای چالاکیاں وچ پھسا دیندا اے "۔ ²⁰۲۰۔ تے ہور، " خُداوند جاندا اے کہ دانا دے خیالات بیکار نے "۔²¹۲۱۔ ایس وجہ توں بندیاں تے کوئی وی فخر نہ کرے۔ ساریاں شیواں تواڈیاں ای نے۔ ²²۲۲۔ او جے پولوس ہووے یا اپلوس یا کیفا، یا ایہ جہان، یا زندگی یا موت، یا ایس ویلے دیاں شیواں یا آون والیاں شیواں۔ ساریاں شیواں تواڈیاں ای نے۔ ²³۲۳۔ تے تُسی مسیح دے او ، تے مسیح خُدا اے۔

4¹۱۔ سانوں لوکی ایویں سمجھن جیویں مسیح دے خادم۔ رب دی چھُپی ہوئی سچائی دا مختار۔ ²۲۔ تے ایتھے اک مختار وچ ایہ ویکھیا جاندا اے کہ او بھروسے والا ہووے۔³۳۔ میرے لئی ایہ بڑی نکی جئی گل اے کہ تُسی یا کوئی وی انسانی عدالت مینوں پرکھے۔ میں تے آپی اپنے آپ نوں نہیں پرکھ دا۔ ⁴۴۔ مینوں پتہ نہیں کہ میرے خلاف کوئی الزام وی اے۔ ایسا ایہ مطلب نہیں پئی میں معصوم آں۔ پر میرا پرکھن والا خُداوند اے۔⁵۵۔ ایس لئی میرے سامنے کسے وی شے تے الزام نہ لاو، جد تک خُداوند نہ آ جائے۔ او ہنیرے دے لُکے ہوئے کماں نوں روشنی وچ لیاوے گا تے دلاں دے منصوبے ظاہر کرے گا۔ تے فیر ہر کوئی خُدا ولوں اپنی تعریف سُنے گا۔⁶۶۔ اے پرائیو، ہُن ایہ اصول میں اپنے تے، تے اپلوس تے لاگو کر کےتوانوں مثال دے طور تے بیان کیتا اے۔ تاں جو تُسی ساڈے وسیلے نال ایہ سیکھ جاو ، " جو کجھ لکھیا اے اوہدے توں نہ ودھو "۔ ⁷۷۔ تے کون اے جہیڑا تواڈے وچ تے دوجیاں وچ فرو ویندا اے۔ تواڈے کول کہیڑی شے اے جہیڑی توانوں مفت نہیں ملی؟۔ تے جے توانوں مفت نہیں ملیا اے تے تُسی کیوں انج فخر کر دے او کہ جیویں کجھ نہیں ملیا؟⁸۸۔ جو کجھ تُسی چاہندے او، او سب کجھ تواڈے کول اے۔ تُسی تے پہلاں ای دولتمند جے۔ تُسی ساڈے بغیر ای بادشاہی شروع کر دتی۔ کاش تُسی بادشاہی کر دے تاں جو اسی وی تواڈے نال بادشاہی کردے۔ ⁹۹۔ تے میرے خیال وچ خُدا نے سانوں رسول بنا کے وی آخری صف وچ رکھیا، تے اوناں بندیاں وانگر جناں نوں موت دا حکم ہو گیا ہووے۔اسی دُنیا لئی، فرشتیاں لئی تے انساناں لئی تماشہ بن گئے آں۔¹⁰۱۰۔ اسی مسیح دی خاطر بیوقوف آں پر تُسی مسیح وچ عقلمند او۔ اسی کمزور آں پر تُسی مضبوط جے۔ توانوں عزت ملدی اے پر ساڈی بیعزتی ہوندی اے۔ ¹¹۱۱۔ اسی ایس گھڑی تک بھوکے تے پیاسے آں۔ ساڈے کول کپڑے وی نہیں ۔ سانوں درندیاں دی طرح ماریا گیا تے آوارہ پھر دے آں۔¹²۱۲۔ اسی اپنے ہتھاں نال سخت محنت کر دے آں۔ سانوں ستایا جاندا اے تے اسی دُعا دینے آں۔ جدوں سانوں ستاندے نے اسی برداشت کر دے آں۔ ¹³۱۳۔ جدوں سانوں بدنام کر دے نے تے اسی نرمی نال بولدے آں۔ اسی انج سمجھے گئے جیویں دُنیا دا کوڑا تے سب توں پلید شے واں۔¹⁴۱۴۔ میں ایہ سب توانوں شرمندہ کرن لئی نہیں لکھ ریا بلکہ اپنے پیارے بچے سمجھ کے نصیحت کر ریا واں۔ ¹⁵۱۵۔ بھاویں تواڈے کول مسیح وچ دس ہزار سر پرست ہوندے فیر وی تواڈے پئیو بہت سارے نہیں۔ ایس لئی میں انجیل دے وسیلے مسیح وچ تواڈا پئیو بنیا۔ ¹⁶۱۶۔ ایس لئی میں زور دے کہنا واں کہ میرے وگرے بنو۔¹⁷۱۷۔ ایسے واسطے میں خُداوند یُسوع مسیح وچ اپنے پیارے وفادار پُتر تمو تھیس نوں تواڈے کول گھلیا پئی او توانوں میرے طور طریقے جہیڑے مسیح وچ نے، یاد کرائے۔ اوسے طرح ای جیویں میں ہر تھان تے ہر کلیسیا نوں سکھانا واں۔ ¹⁸۱۸۔ ہُن کجھ تواڈے وچوں ایسی شیخی مار دے نے پئی میں تواڈے کول نہیں آ ریا۔¹⁹۱۹۔ جے خُداوند دی مرضی ہوئی تے میں جلد تواڈے کول آواں گا۔ تے فیر میں ایناں تکبر کرن والیاں دیاں گلاں ای نہیں بلکہ اوناں دا زور وی ویکھاں گا۔ ²⁰۲۰۔ کیوں جو خُدا دی بادشاہی گلاں تے نہیں بلکہ قدرت تے منحصر اے۔ ²¹۲۱۔ تُسی کی چاہندے او؟ میں ڈنڈا لے کے آواں یا پیار محبت وچ شرافت دی رُوح نال؟

5¹۱۔ اسی سُنیا اے کہ تواڈے وچ جنسی حرامکاری ہُندی اے، تے ایس طرح دی حرامکاری کہ غیر قوماں وی اوہدے اجازت نہیں دیندیاں، پئی اک شخص اپنے پئیو دی بیوی نوں رکھ دا اے۔ ²۲۔ تُسی اینے مغرور ہو گئے او۔ کی توانوں ایدے بجائے غم کرنا چاہیدا اے؟ جنے ایس طرح کیتا اے اونوں اپنے وچوں کڈھ دینا چاہیدا اے۔³۳۔ تے جیویں گو میں جسمانی طور تے موجود نہیں آں پر رُوحانی طور تے موجود آں۔ جنے وی ایہ کم کیتا اے میں اوہدے بارے اپنا فیصلہ سُنا دتا اےجیویں کی میں آپ اوتھے موجود آں۔ ⁴۴۔ جدوں تُسی خُداوند یُسوع دے ناں تے جمع ہوندے او تے میں رُوح وچ تواڈے نال ہونا واں۔ تے ساڈے خُداوند یُسوع دی قدرت وی موجود ہوندی اے۔ ⁵۵۔ ایسے شخص نوں برباد ہون لئی شیطان دے حوالے کر دیو۔ تاں جو اوہدی رُوح خُداوند دے دن بچ جاوے۔⁶۶۔ تواڈا فخر کرنا چنگا نہیں۔ کی تونوں پتہ نہیں کہ تھوڑا جیا خمیر سارے آٹے نوں خمیر کر دیندا اے۔ ⁷۷۔ اپنے آپ نوں پرانے خمیر توں پاک کرو۔ ایس لئی کہ مسیح ساڈا مسح دا برا قربان ہویا اے۔ ⁸۸۔ ایس لئی آو اسی عید منائیے۔پرانے خمیر نال نہیں ،یعنی بُری عادتاں تے چالاکیاں نال نہیں ، ایدی بجائے مخلصی تے سچائی نال جہیڑی بے خمیری اے۔⁹۹۔ میں توانوں اپنے خط وچ لکھیا سی کہ حرامکاری کرن والے لوکاں نال میل ملاپ نہ رکھو۔ ¹⁰۱۰۔ میرا کسے طرح وی ایہ مطلب نہیں کہ ایس جہان دے بدکار، لالچی، ظالم، بُت پرست لوکاں نوں ملنا ای نہیں۔ ایس لئی کہ فیر توانوں ایناں توں دُور رہن لئی ایس جہان توں باہر جانا پئے گا۔¹¹۱۱۔ پر ہُن میں توانوں لکھ ریا واں کہ جہیڑا پرا کہلاندا اے تے جنسی بے راہ روی وچ زندگی گزار دا اے یا لالچی اے ،یا بُت پرست اے یا گالاں کڈح دا اے، یا شرابی اے تے دھوکہ دین والا اے، اوہدے نال میل ملاپ نہ رکھو۔بلکہ ایس قسم دے بندے نال تے روٹی تک وی نہ کھائو۔ ¹²۱۲۔ میں کون ہونا جہیڑا کلیسیا توں باہر والیاں تے الزام لاواں؟ کی کلیسیا دے اندر والیاں دا انصاف نہیں کرنا؟ ¹³۱۳۔ پر خُدا باہر والیاں دے عدالت کرے گا۔ ً اپنے وچوں بُرے بندے نوں کڈھ دیئو

6¹۱۔کِیہ تُہاڈے وِچوں کِسے دا جگرا اے پئی دُوجے نال قا نُونی مسئلہ ہووے اَتے نیاں لئی رَب دے بندیاں دے کول جان دی بجائے بے دِیناں کول جائے؟ ²۲۔یاں کِیہ تُسیں نئیں جاندے پاک لوک دُنیا دا نیاں کرن گے؟ سو دُنیا دا نیاں وی تُسیں ای کرنا اے تاں کیہ تُسیں نِکیاں نِکیاں لڑئیاں دے نیاں کرن جُوگے نئیں اوہ۔ ³۳۔کِیہ تُسیں نئیں جاندے پئی اِسیں فرشتیاں دا نیاں کراں گے؟تاں کِیہ اِسیں دُنیا دے نیاں نا کرئیے۔⁴۴۔پَر جے تُہاڈے وِچ نِکے نِکے ماملے نیں تاں کِیہ اُوہناں لئی نیاں کرن آلے رکھو گے جہناں دی کلِیسیا وِچ کوئی وُقعت نئیں ۔ ⁵۵۔مَیں تُہانوں شرمسار کرن لئی اے کہناں آں کِیہ سچی تُہاڈے وِچ اک وی سیانا نئیں ؟ کِیہ کوئی اک وی نئیں جیہڑا اپنے بھراواں دے ماملے دا نیاں کر سکے۔ ⁶۶۔ سگوں بھرا دے خلاف بھرا مقدمہ کردا اے اَتے اوہ وی بے دِیناں اگے ۔⁷۷۔سگوں اصل تُہاڈے وِچ ایہ وڈا عیب اےپئی آپس وِچ مقدمے قیم کردے اوہ ۔ ویر مُکانا کیوں چنگا نئیں سمجھدے ؟ اپنا گھاٹا کیوں نئیں مندے؟ ⁸۸۔اَتے سگوں تُسیں ای ظُلم کردے تے نُقصان پہچاندے اوہ۔ تے اوہ وی بھراں نُوں ۔⁹۹۔کِیہ تُسیں جاندے نئیں پئی بدکار رَب دی بادشاہی دے وارث نئیں ہوون گے ؟ دُھوکہ نا کھاؤ ۔ نا حرامی رَب دی بادشاہی دے وارث ہون گے نا بت پُوجھن آلے نا زانی نا عش پرست نا لَونڈے باز۔ ¹⁰۱۰۔نا چور نا لالچی نا نشہ کر ن آلے نا شرابی نا گالاں کڈن آلے نا ظُلم کرن آلے۔ ¹¹۱۱۔تُہاڈے وِچوں کُجھ اجہیے سن وی۔ پر تُسیں خُداوند یسُوع مسیح دے ناں نال تے ساڈے رَب دے رُوح نال دُھوتے گئے تے پاک ہوئے تے سچے وی بنے۔¹²۱۲۔ساریاں شیواں میرے لئی بنیاں تے نیں پر ساریاں شیواں فِیدے مند نئیں۔ساریاں شیواں میرے لئی بنیاں نیں پر مَیں کِسے شے دا حُکم نئیں مندا۔ ¹³۱۳۔روٹی ٹُکر ڈھڈ لئی نیں اَتے ڈھڈ روٹی ٹُکراں لئی، پر رَب اوہناں نُوں تے اِینا ں نُوں تباہ کر دے گا ۔ پر بدن بدکای لئی نئیں سگوں خُداوند لئی اے اَتے خُداوند بدن لئی ۔¹⁴۱۴۔اَتے رَب نیں خُداوند نُوں وی زِندہ کِیتا اِتے سانُوں وی اپنے جلال نال زِندہ کرے گا ۔ ¹⁵۱۵۔کِیہ تُسیں نئیں جاندے پئی تُہاڈے بدن مسیح دے انگ نیں ؟ سو کِیہ مَیں مسیح دے انگ لے کےکِسے فاحشہ دے انگ بنا دِیاں ؟بلکل نئیں¹⁶۱۶۔کِیہ تُسیں نئیں جاندے پئی جیہڑا کوئی فا حَشہ نال زَنا کر دا اے اوہ اُھدے نال اِک جُثہ ہونُدا اے کیوں جے اوہ فرماندہ اے پئی اوہ دوویِں اک جُثہ ہون گے ۔ ¹⁷۱۷۔اَتے جیہڑا خُداوند دی سنگت وِچ رہندا اے اوہ اُوس دے نال اک رُوح ہوندا اے ۔¹⁸۱۸۔بدکاری توں نَسو ۔ بندہ جِنے گناہ کر دا اے اوہ بد ن توں باہر نیں پر بدکار اپنے ای بدن دا پاپی اے۔¹⁹۱۹۔کِیہ تُسیں نئیں جاندے پئی تُہاڈا بدن پاک رُوح دا گھر اے جیہڑا تُہاڈے وِچ وسیا ہویا اے اَتے تُہانوں رَب ولوں مِلیااے؟ تے اے کِیہ تُسیں اپنے نئیں اوہ ۔ ²⁰۲۰۔اِیس لئی پئی مُل نال خریدے گئے اوہ؟ سو اپنے بدن توں رَب دا جلال ظاہر کرو۔

7¹۱۔ جیہڑیاں گلاں تُساں لِکھیاں سَن اوہناں بارے ایہ اے۔ مرد بندے لئی چنگا اے پئی زنانی نُوں ہتھ نا لاوے۔ ²۲۔پَر بدکاری دے ڈر توں ہر مرد اپنی بیوی تے ہر زنانی اپنا خاوند رکھے۔³۳۔بندہ اپنی زنانی دا حق پورا کرے تے اِیویں ای زنانی اپنے بندے دا۔ ⁴۴۔زنانی اپنے جُسّے دی مالک نئیں سگوں بندہ اے۔ اِسے طراح بندہ وی اپنے جُسّے دا مالک نئیں سگوں زنانی⁵۵۔تُسی اِک دُوجے توں وکھرے نا رھو، پر کُجھ ویلے تیِک آپو وِچ صلاح مشورے نال تاں جے دُعا دے لئی وہیل ملے تے فیر اکٹھے ہو جاؤو۔ اِنج نا ہووے پئی ہِوس دے سببوں شَیطان تُہانوں آزماوے۔ ⁶۶۔پر ایہ میرے ولوں اجازت اے، حُکم نئیں ⁷۷۔تے مَیں تاں ایہ چاہناں آں جیویں دا مَیں ہاں اُونج ای سارے بندے ہون پر ہر اِک نُوں خُدا ولوں چنگے توں چنگا تحفہ مِلیا اے۔ کِسے نُوں کنج دا کسے نُوں کنج دا۔⁸۸۔بس مَیں بِن وہیائے (کواریاں) تے بیواہ زنانیاں (رنڈیاں) دے حق وِچ ایہ کہناں آں اُوہناں لئی اِنج ای رہناں چنگا اے جیویں دا مَیں آں ۔ ⁹۹۔پر جے او اپنے تئیں قابُو وچ نا رکھ سکن تں وہیاہ کر لین ۔ کیوں جے وہیاہ کرنا حوس دی اگ وچ سڑن نالوں چنگا اے۔¹⁰۱۰۔پر جِنہاں دا وہیاہ ہو گیا اے اوہناں نُوں مَیں نئیں سگوں خُداوند حُکم دیندا اے کہ زنانی آودے (اپنے) مرد (بندے، خسم، سر دے سائیں) توں وکھ نا ہووے۔ ¹¹۱۱۔(تے جیکر وکھ ہووے یا ں تاں بِناں نکاح دے رھوے یاں اپنے خسم (بندے) نال فیر توں میل جول کر لہے) نا بندہ (خسم) زنانی نوں چھڈے¹²۱۲۔باقیاں نوں مَیں کہناں آں (نا کہہ خداوند) جے کِسے بھرا دی بیوی ایماندار نہ ہووے پر اُوہدے نال رہن لئی راضی ہووے تاں اوہ اُوہنوں نا چھڈے۔ ¹³۱۳۔تے جیڑی بیوی دا مرد ایماندار نا ہووے تے اُوہدے نال رہن لئی راضی ہووے تاں اوہ اپنے بندے نُوں نا چھڈے۔ ¹⁴۱۴۔کیوں جے جیہڑا مرد ایماندار نئیں اوہ بیوی دے سببوں پاک ہوندہ اے تے جیہڑی بیوی ایماندار نئیں اوہ مسیحی مرد دے سببوں پاک ہُوندی اےنہی تاں تُہاڈے بچے نپاک ہُوندے پر ہُن پاک ھین۔¹⁵۱۵۔پر مرد جیہڑا ایماندار نا ہووے جے اوہ وکھ ہووے تاں وکھ ہون دِیو اجہی حالت وِچ کوئی بھرا یا بھین پابند نئیں تے خُدا نیں سانوں مِلن جُلن لئی صدیا اے۔ ¹⁶۱۶۔کیوں جے اے بیوی تینوں کیہ پتہ اے شید تُوں اپنے مرد نوں بچا لیے؟ تے اَے مرد تینوں کیہہ پتہ اے کہ شید توں اپنی بیوی نُوں بچا لہے؟¹⁷۱۷۔پر جیویں دا خُداوند نیں ہر اِک نُوں حصہ دِتا اے تے جیویں خُدا نیں ہر اِک نُوں صدیا اے اوسے طراں اُوہ کرے تے مَیں ساریاں کلیسیاواں وِچ اجیہا ای مقرر کر ناں آں۔ ¹⁸۱۸۔جیہڑا مختوں صدیا گیا اے اوہ نامختُون نا ہووے۔ جیہڑا نا مختونی دی حالت وچ صدیاہ گیا اوہ مختون نا ہو جاوے۔ ¹⁹۱۹۔نا ختنہ کوئی شَے اسے نا مختونی بس خُدا دے حُکماں اُوتے چلناں ای سارا کُجھ اے۔²⁰۲۰۔ہر بندہ جیہڑی حالت وچ بلایا گیا ہووے اُوسے وچ رہے۔ ²¹۲۱۔جے تُوں غلامی دی حالت وچ صدیاہ گیا تاں فکر نا کر پر جے تُوں رہیاہ ہو سکیں تاں اُوسے اُتے عمل کر۔ ²²۲۲۔کیوں جے جیہڑا بندہ غلامی دی حالت وچ خداوند وچ صدیاہ گیا اے۔ اوہ خداوند دا رہیاہ کیتا ہوہیاہ اے۔ ایسے طراں جیہڑا رہیائی دی حالت وِچ صدیاہ گیا اے اوہ مسِیح دا غُلام اے۔ ²³۲۳۔تُسیں مُل نال خریدے گئے اوہ۔ بندیاں دے غلام نا بنو۔ ²⁴۲۴۔اے بھراؤ جیہڑا کوئی جِنج دی حالت وچ صدیاہ گیا ہووے اوہ اوسے حالت میں خدا دے نال رھوے۔²⁵۲۵۔کُواریاں دے لئی کہن نوں میرے کول کوئی حکم نہی پر سچیاں (ایماندار) ہون لئی جیویں خُداوند ولھوں میرے اُتے رحم ہوہیا اُوس حساب نال مشورہ دِناں آں۔ ²⁶۲۶۔بس اج دی مشکل نوں وہندیاں ہوہیاں میرے حساب اندر بندے لئی ایہُو چنگا اے کہ جِنج دا اے اُونج دا ای رھ۔²⁷۲۷۔جے تیری بیوی اے تاں اُوہدے توں وکھ ہون دی کوشش نہ کر تے جے تیری بیوں نہی تاں بیوی نُوں لبھ نا۔ ²⁸۲۸۔پر تُوں وہیاہ کریں وی تاں کوئی پاپ نہی تے جے کواری وہیاہی جاوے تاں پاپ نہی پر اجیہے لوک جسم دی تکلیف پاون گے تے مَیں تہانوں بچاناں چاہناں واں۔²⁹۲۹۔پر اے بھراؤ مَیں ایہ کہناں آں کہ ویلا گھٹ اے۔ بس اگاں توں چاہیدا اے بیوی آلے اِنج ھُون جیویں اُوہناں دیاں بیویاں نہی۔ ³⁰۳۰۔تے رُون ٓالے اِنج جیویں نہی روے تے خوشی کرن آلے اِنج ہون جیویں خُوشی نہی کردے تے خِریدن آلے اِنج ہون جیویں مال نہی اے۔ ³¹۳۱۔تے دُنیا دے کاروبار کرن آلے اِنج دے ہون کہ دُنیا دے نا ہو جاون کیوں جے دُنیا دی صُورت بدل جاندی اے۔³²۳۲۔بس مَیں ایہ چاہناں آں کہ تُسیں بے فکرے رھوہ۔ کوارہ بندہ خُداوند دی چنتا کر دا اے کہ کیویں خداوند نوں راضی کرے۔ ³³۳۳۔پر وہیاہ ہوہیا بندہ دُنیا دی چنتا وچ رہندہ اے کہ کنج اپنی بیوی نُوں خوش کرے۔ ³⁴۳۴۔ویاہی تے کواری وچ وی فرق اے۔ کواری خُداوند دی فکر وِچ رہندی اے تاں جے اُوہدا بدن تے رُوح دُوہویں پاک ہُون پر ویاہی ہوہی عورت (زنانی) دنیا دی فکر وِچ رہندی اے (دنیا دی چنتا کر دی اے) کہ کنج اپنے خاوند نوں خوش کرے۔³⁵۳۵۔ایہ تُہاڈے فائدے لئی کہناں آن ناکہ تُہانوں پھسان لئی سگوں ایس لئی کہ جیہڑا چنگا اے اُوہی کم کرو تے خداوند دی خدمت وچ بناں شک کر دے روھ۔³⁶۳۶۔تے جے کوئی ایہ سمجھے کہ مَیں اپنی اُوس کُواری کڑی دا حق کھو رہیا آں جہدی جوانی لنگ چلی اے تے لوڑ دا وی پتہ ہووے تاں اُوہدا حق ایہہ، اُوہدے وچ گناہ نئیں۔ اوہ اُوہدا ویاہ ہون دے۔ ³⁷۳۷۔پر جیہڑا اپنے دِلوں پکا ہووے تے اُوہدی کوئی لوڑ نا ہووے سگوں اوہ اپنے ارادے نوں پُورا کرن دی طاقت رکھدا ہووے تے دل وِچ تہیا کر لیا ہووے بھئی میں اپنی کڑی کو بناں نکاح دے رکھا گا اوہ چنگا کر دا اے۔ ³⁸۳۸۔بس جیہڑا اپنی کواری کُڑی نوں ویاہ دیندا اے اوہ چنگا کردا اے تے جیہڑا نہی ویاہندہ اوہ ہور وی چنگا کر دا اے۔³⁹۳۹۔جدوں تائیں عُورت دا خاوند جیندا اے اوہ اُوہدی پابند اے پر جدوں اُوہدا خاوند مر جائے تاں جہدے ناں چاھوے ویاہ کر سکدی اے پر صرف خداوند وچ۔ ⁴⁰۴۰۔پر جیویں دی اے جے اُویں دی ای رھوے تاں میرے خیال اندر پھاگاں بھری اے تے مَیں سمجھناں آں کہ خُدا دا رُوح میرے وِچ وی اے۔

8¹۱۔ہُن بُتاں دِیاں قُربانیاں بارے ایہ گَل اے پئی اَسیں جان دے آں پئی اَسیں سارے عِلم رکّھنے آں۔ عِلم گَمان پیدا کر دا اے پر محبّت ترقی دا سبب اے۔ ²۲۔اَتے جے کوئی خیال کرے پئی مَیں کُجھ جان دا آں تے جِنّاں جاننا چاہیدا اے اونا ہُن تیِک نئیں جان دا۔ ³۳۔پر جے کوئی رَب نال محبّت رکھ دا اے تے رَب اوہنوں جان دا اے۔⁴۴۔سو بُتاں نُوں چڑاہیاں گَئیّاں قُربانیاں دِیاں شَیواں کھان دے بارے اَسیں جان دے آں پئی بُت دُنیا وِچ کُجھ شَے نئیں اَتے بِناں اِک دے، ہور کوئی رَب نئیں۔ ⁵۵۔بھانویں اَسمان یاں دھرتی تے اَجیہے بتھیرے نیں جیہڑے رَب اَکھواندے نیں (اُونج تے بتھیرے رَب اَتے بتھیرے خُداوَند نیں)۔ ⁶۶۔پَر ساڈے لئی تے اِکّو ای رَب اے مطلب باپ جِہدے ولّوں سارِیاں شَیواں نیں اَتے اَسیں وی اوہدے وِچ آں۔ اَتے اِکّو ای خُداوَند اے مطلب یسُوعؔ مسِیح، جِہدے سببوں سارِیاں شَیواں بنیاں نیں اَتے اَسیں وی اوہدے ای سببوں آں۔⁷۷۔ پَر ساریاں نُوں ایہ پتا نئیں سگوں کئی لوکی جِنھاں نُوں اَجے تیِک بُتاں دی پُوجا کرن دی عادت اے، اوہ اوہناں شَیواں نُوں بُتاں دی قُربانی سمجھ کے کھاندے نیں اَتے اوہناں دا ضمیِر لِسّا ہون دے سببوں ناپاک ہُندا جاندا اے۔⁸۸۔روٹی ٹُکر ساہنوں رَب دے نال نئیں ملاوے گا۔جے نا کھائیے تے ساہنوں کُجھ گھاٹا نئیں اَتے جے کھائیے تے کُجھ فائِدہ نئیں۔ ⁹۹۔پَر دھیان رکھو! اِنج نا ہوئے پئی تُہاڈی ایہ کُھل ماڑیاں لئی ٹھیڈے دا سبّب بنے۔ ¹⁰۱۰۔کیوں جو جے کوئی تینُوں عِلم والے نُوں بُت خانے وِچ کھانا کھاندیاں ویکھے تے اوہ ماڑا بندہ ہووے تے کیِہ اوہدا دِل بُتاں دِیاں قُربانیاں کھان لئی دلیر نا ہو جاوے گا؟¹¹۱۱۔سو تیرے عِلم دے سببّوں اوہ ماڑا بندہ مطلب اوہ بَھرا جِہدے لئی مسِیح مویا، ہلاک ہو جائے گا۔ ¹²۱۲۔ایس لئی تُسیں بَھراواں دے پاپی ہو کے اَتے اوہناں دے ماڑےضمیِر نُوں پھٹڑ کرکے مسِیح دے پاپی بَن دے او۔ ¹³۱۳۔ایس سببوں جے کھانا میرے بَھرا نُوں ٹھیڈا لواوے تے جد تیِک دُنیا قیم اے مَیں کدی وی گوشت نئیں کھاواں گا تاں جو اپنے بھَرا لئی ٹھیڈے لَگن دا سبب نا بَناں۔

9¹۱۔کِیہ مَیں اَزاد نئیں؟ کِیہ مَیں رسُول نئیں؟ کِیہ مَیں یسُوعؔ مسِیح نُوں نئیں ویکھیا جیہڑا ساڈا خُداوَند اے؟ کِیہ تُسی خُداوَند وِچ میری محنَت نئیں او؟ ²۲۔جے مَیں ہوراں لئی رَسُول نئیں تے تُہاڈے لئی تے بے شک آں کیوں جو تُسیں خُداوَند وِچ میری رسالت اُتے موہر او۔³۳۔جیہڑے مَینوں پَرکھ دے نیں اوہناں لئی میرا جواب ایہو ای اے۔ ⁴۴۔کِیہ ساہنوں کھان پین دا اِختیار نئیں؟ ⁵۵۔کِیہ ساہنوں ایہ اختیار نئیں پئی کِسے اِیمان دار بھین، بِیوی نُوں نال لے کے ٹُرئیے جیویں دُوجے رَسُول اَتے خُداوَند دے بھَرا اَتے کیفاؔ کردے نیں؟ ⁶۶۔یاں اکلیاں مَینوں اَتے بَرنَباسؔ نُوں ای ڈاڈی محنّت نا کرن دا اختیار نئیں؟⁷۷۔کیہڑا سپاہی اپنے خرچے تے جنگ کرن جاندا اے؟ کون اَنگور دِیاں ویلاں لاء کے اوہدا پَھل نئیں کھاندا؟ یاں کون اِجّڑ چار کے اوس اِجّڑ دا دُدّھ نئیں پِیندا؟ ⁸۸۔کِیہ مَیں ایہ گلاں نِرے اِنسانی خیال نال ای آکھنا واں؟ کِیہ تورَیت وی ایہو ای نئیں دسدی؟⁹۹۔ایس لئی مُوسیٰؔ دی شرِیعت وِچ لکھیا اے پئی کھَلواڑے وِچ وَگدے ڈھگّے دا مُنہ نا بنھنو۔ کِیہ رَبّ نُوں ڈھگّیاں دی فِکر اے؟ ¹⁰۱۰۔یاں اوہ خاص ساڈے لئی اِنج آکھدا اے؟ ہاں ایہ ساڈے لئی لِکھیا گیا اے کیوں جو مناسب اے پئی جون والا آس نال جوئے اَتے گاہن والا حِصّہ لین دی آس نال گاہے۔ ¹¹۱۱۔سو جے اَسیں تُہاڈے لئی رُوحانی شَیواں بِیجیاں نیں تے کِیہ ایہ کوئی وَڈی گل اے پئی اَسیں تُہاڈی جسمانی شَیواں دی فصل وَڈّھئے؟¹²۱۲۔جے دُوجیاں دا تُہاڈے اُتّے ایہ اختیار اے تے کِیہ ساڈا بُہتا نا ہووےگا؟ پر اَسیں ایس اختیار توں کم نئیں لیا سگوں ہر شَے نُوں سہنے آن تاں جو اَسیں مسِیح دی خُوشخبری وِچ ٹَھل نہ پائیے ۔ ¹³۱۳۔کِیہ تُسیں نئیں جان دے پئی جیہڑے پاک شَیواں دی سیوا کر دے نیں اوہ ہیکل وِچوں کھاندے نیں؟ اَتے جیہڑے قُربانی دی تھاں دے سیوک نیں اوہ قُربانی دی تھاں توں حِصّہ لیندے نیں؟ ¹⁴۱۴۔اِنج ای خُداوَند نے وی حُکم کِیتا اے پئی خُوشخبری سنان والے خُوشخبری دے سببوں گذارہ کرن۔¹⁵۱۵۔پَر مَیں ایہناں وِچوں کِسے گل اُتّے عمل نئیں کِیتا اَتے نا ایس مطلب نال ایہ لِکھیا اے پئی میرے لئی اَنج کِیتا جاوے۔ کیوں جو میرا مر نا ای ایہدے نالوں چنگا اے پئی کوئی میرے مان نُوں مُکا دیوے۔ ¹⁶۱۶۔جے مَیں خُوشخبری دی مُنادی کراں تے مینوں کوئی مان نئیں کیوں جو ایہ تے میری لئی ضروری اے۔اَتے جے مَیں خُوشخبری نا سُناواں تے میرے اُتّے افسوس اے ۔¹⁷۱۷۔جے مَیں ایہ خُوشی نال کراں تے میرا انعام اے پر جے مجبُوری نال کراں تے ذمہ داری مینوں دِتّی گَئی اے۔ ¹⁸۱۸۔سو مَینوں کِیہ فیدہ اے؟ ایہ پئی جدوں اِنجِیل دی منادی کراں تے خُوشخبری نُوں مُفت کر دیواں تاں جو جیہڑا اِختیار مینوں خُوشخبری دے لئی مِلیا اے، اوہدا غلَط اَستعمال نا کراں۔¹⁹۱۹۔بھانویں مَیں ساریاں لوکاں توں اَزاد آں فیر وی مَیں اپنے آپ نُوں ساریاں دا غُلام بنا دِتّا اے تاں جو ہور وی بتھیریاں نُوں کِھچ لیاواں۔ ²⁰۲۰۔ مَیں یہُودِیاں دےوِچ یہُودِیاں ورگا بَنیا تاں جو یہُودِیاں نُوں کِھچ لیاواں۔ جیہڑے لوک شریعت دے تابع نیں اوہناں لئی مَیں شرِیعت دے تابع داراں وانگ ہو گیا تاں جو شریعت دے تابع داراں نُوں کِھچ لیاواں، بھانویں مَیں آپ شریعت دے تابع نئیں آں۔²¹۲۱۔مَیں بے شرع لوکاں لئی ، بے شرع بنیا تاں جو بے شرع لوکاں نُوں کِھچ لیاواں (بھانویں مَیں رَب دے اَگے بے شرع تے نئیں ساں پر مسِیح دی شریعت دے تابع ساں۔) ²²۲۲۔ماڑیاں لئی مَیں ماڑا بَنیا تاں جو ماڑیاں نُوں کِھچّ لیاواں۔ مَیں ساریاں بندیاں لئی سب کُجھ بنیا ہویاں آں تاں جو کِسے طریقے نال کئیاں نُوں بچا سکاں۔ ²³۲۳۔مَیں ایہ سب کُجھ اِنجیل دے لئی کرنا آں تاں جو ہوراں دے نال رَل جاواں۔²⁴۲۴۔کِیہ تُسیں نئیں جان دے پئی دَوڑ دے میدان وِچ دوڑن والے تے سارے ای نیں پر اِنعام اِکو ای جِت دا اے۔ سو اِنج دَوڑؤ پئی تُسیں ای جِتو۔ ²⁵۲۵۔اَتے ہر بھلوان ہر طراں دا پرہیز کر دا اے۔ ہُن اوہ تے کملا جان والے سہرے لئی ایہ کردے نیں پر اَسیں اوس سہرے لئی کرنے آں جیہڑا کملاندا نئیں۔ ²⁶۲۶۔سو مَیں وی اِنج ای دَوڑنا آں پر بے یقینی نال نئیں۔ اَتے اوس مُکے مارن والے وانگ نئیں لڑدا جیہڑا ہَوا وِچ مُکے ماردا اے۔ ²⁷۲۷۔سگوں مَیں اپنے جُسے نُوں ماردا پِٹنا آں اَتے ایہنوں قابُو وِچ رکھنا آں، اِنج نا ہووے پئی ہوراں وِچ منادی کرکے آپ نا مَقبُول ہوواں۔

10¹۱۔سو بَھراؤ! مَیں نئیں چاہندا پئی تُہانوں ایس گل دا عَلم نا ہیوے پئی ساڈے پئیو دادا سارے بدّل دے ہیٹھاں سَن اَتے سارے ای سمندروِچوں لنگھ کے گَئے۔ ²۲۔اَتے ساریاں نیں ای اوس بدّل اَتے سمندر وِچ مُوسیٰؔ دا بپتِسمہ لیا۔ ³۳۔اَتے ساریاں نیں اِکو ای رُوح دی خُوراک کھادی۔ ⁴۴۔اَتے ساریاں نیں اِکو ای رُوح دا پانی پِیتا کیوں جو اوہ اوس رُوحانی چٹاں وِچوں پِیندے سَن جیہڑی اوہناں دے نال نال ٹُر دی سی اَتے اوہ چٹان مسِیح سی۔⁵۵۔پر رَبّ اوہناں وِچوں بتھیریاں توں خوش نا ہویا۔ سو اوہ اُجاڑ وِچ ڈھیر ہوگئے ۔ ⁶۶۔ایہ گلاں ساڈے لئی سبق نیں تاں جو اَسیں بھیڑیاں شَیواں دی خواہش نا کرئیے جیویں اوہناں نیں کیتی۔⁷۷۔اَتے تُسیں بُتاں نُوں پُوجن والے نا بنے جیویں اوہناں وِچوں کئی اِک بن گَئے سَن ۔ ایس لئی لِکھیا اے پئی لوک کھان پین لئی بیٹھے، فیر نچن ٹپن لئی کھلوتے۔ ⁸۸۔اَتے اَسیں حراکاری نا کرئیے جیویں اوہناں وِچوں کئیاں نے کیتی اَتے اِکو ای دیہاڑے تریئی ہزار مارے گَئے۔⁹۹۔اَتے اَسیں مسِیح نُوں نا پرکھئیے جیویں اوہناں وِچوں کئیاں نیں پرکھیا اَتے سپّاں نیں اوہناں نُوں ہلاک کِیتا۔ ¹⁰۱۰۔اَتے تُسیں نا کُڑو جیویں اوہناں وِچوں کئی کُڑے اَتے ہلاک کرن والے دے ہتھوں ہلاک کیتے گَئے۔¹¹۱۱۔اوہناں اُتّے ایہ گلاں سبق سکھان دا سبب ہویاں اَتے ساڈے اخیر زمانے والیاں دی نَصیحت لئی لِکھیاں گَئیاں۔ ¹²۱۲۔سو جیہڑا اپنے آپ نُوں تگڑیاں سمجھ دا اے، اوہ خبردار رہیوے پئی ڈِگّ نا پَوے۔ ¹³۱۳۔تُسیں کِسے اجیہی ازمایش وِچ نئیں پئے جیہڑی دُوجیاں اُتے کدی نا آئی ہیوے۔ پر رَبّ وفادار اے اوہ تہانوں تُہاڈی طاقت توں وَدّھ ازمایش وِچ پَین نئیں دیوے گا سگوں ازمایش وِچون نِکل جان دا راہ وی بناوے گا تاں جو تُسیں سہہ سکو۔¹⁴۱۴۔ ایس لئی میرے پیاریو! بُت پُوجن توں نَسو۔ ¹⁵۱۵۔مَیں تُہانوں سِیانیاں سمجھ کے کلام کرنا آں۔ سو جو مَیں آکھنا آں تُسیں آپ اوہنوں پرکھو۔ ¹⁶۱۶۔برکت دا اوہ پیالا جِہدے تے اَسیں برکت منگنے آں، کِیہ اوہ مسِیح دے خُون دی شراکت نئیں؟ اوہ روٹی جیہڑی اَسیں توڑنے آں، کِیہ مسِیح دے بَدن دی شراکت نئیں؟ ¹⁷۱۷۔کیوں جو روٹی اِکو ای اے، ایس لئی اَسیں جیہڑے چوکھے آں اِک بدن آں کیوں جو اَسیں سارے اوس اِک روٹی وِچ شرِیک ہُونے آں۔¹⁸۱۸۔اوہناں اُتّے دھیان کرو جیہڑے جِسم دے لحاظ نال اِسرائیلی نیں۔ کِیہ قُربانی دا گوشت کھان والے قُربانی دی تھاں دے شریک نئیں؟ ¹⁹۱۹۔سو کِیہ میرے آکھن دا ایہ مطلب اے پئی بُتاں دی قُربانی کوئی شَے اے، یاں بُت کُجھ شَے اے؟²⁰۲۰۔نئیں۔ سگوں ایہ پئی قُربانیاں غیر قوماں چڑھاندیاں نیں۔ اوہ شَیطاناں لئی نیں، رَب لئی نئیں۔ اَتے مَیں نئیں چاہندا پئی تُسیں شَیطاناں دے نال رَل جاوؤ۔ ²¹۲۱۔تُسیں خُداوَند دے پیالے اَتے شیطاناں دے پیالے، دونواں وِچوں نئیں پی سکدے۔ خُداوند دے کھان دی میز اَتے شیطاناں دے کھان دی میز ، دونواں وِچ شریک نئیں ہو سکدے۔ ²²۲۲۔کِیہ اَسیں خُداوند دی غیرت نُوں جوش دوانے آں؟ کِیہ اَسیں اوہدے توں بوہتے طاقت والے آں؟²³۲۳۔سارِیاں شَیواں جائز تے ہے نیں پر سارِیاں شَیواں فائِدے دِیاں نئیں۔ سارِیاں شَیواں جائز تے ہے نیں پر ہر گل ساریاں دی ترقی دا سبب نئیں ہُندی۔ ²⁴۲۴۔کوئی اپنا فائِدہ لبھے سگوں دُجے دا۔²⁵۲۵۔جو کُجھ قصایاں دِیاں ہٹّیاں تے وِک دا اے اوہ کھاوؤ اَتے دِینی کھوج لئی کُجھ نا پُوچھو۔ ²⁶۲۶۔کیوں جو دھرتی اَتے اوہدی معمُوری خُداوَند دی اے۔ ²⁷۲۷۔جے بیماناں وِچوں کوئی تُہاڈی دعوت کرے اَتے تُسیں جان لئی راضی ہووؤ تے جو کُجھ تُہاڈے اَگے دھریا جاوے اوہنوں کھاؤ اَتے دِینی کھوج لئی کُجھ نا پُوچھو۔²⁸۲۸۔پر جے کوئی تُہانوں آکھے پئی ایہ بُتاں دی قُربانی دا گوشت اے تے اوہدے دَسن اَتے دِینی فرق کرن دے سببوں نا کھاوؤ۔ کیوں جو دھرتی اَتے اوہدی معمُوری خُداوَند دی اے۔ ²⁹۲۹۔دِینی فرق توں میرا مطلب تیرا فرق نئیں سگوں اوس دُجّے دا۔ بَھلا میری اَزادی دُجے جی دے فرق نال کیوں پرکھی جاوے؟ ³⁰۳۰۔سو جے مَیں شُکر کرکے کھانا آں تے جیہڑے کھانے تے شُکر کرنا آں اوہدے سببوں بدنام کیوں کِیتا جانا آں؟³¹۳۱۔سو تُسیں کھاؤو یاں پِیؤو یاں جو کُجھ کرو، سب رَبّ دے جلال لئی کرو۔ ³²۳۲۔تُسیں نا تے یہُودِیاں لئی ٹھیڈے دا سبب بَنو نا یُونانیاں لئی، نا ای رَبّ دی کلیسِیا لئی۔ ³³۳۳۔سو مَیں وی سارِیاں گلاں وِچ ساریاں نُوں خُوش کرنا آں اَتے اپنا نئیں سگوں بتھیریاں دا فائِدہ لبھناآں تاں جو اوہ نجات پاؤن۔

11¹۱۔ تُسیں میری پیروی کروجیویں مَیں مسِیح دی پیروی کرنا آں۔ ²۲۔مَیں تُہاڈی تعریف کرنا آں پئی تُسیں ہر گل وِچ مینوں یاد رکھ دے او اَتے جینج مَیں تُہانوں روائِتاں اَپڑائیاں نیں تُسیں اونج ای اوہناں نُوں قیم رکھ دے او۔ ³۳۔سو مَیں تُہانوں دَسنا چاہنا آں پئی ہر بندے دا سر مسِیح، اَتے زنانی دا سر بندہ، اَتے مسِیح دا سر رَبّ اے۔ ⁴۴۔جیہڑا بندہ سر کَجّ کے دُعا یاں نبُوّت کر دا اے اوہ اپنے سر نُوں بے عِزّت کر دا اے۔⁵۵۔اَتے جیہڑی زنانی بِناں سر کجّے دُعا یاں نبُوّت کر دی اے اوہ اپنے سر نُوں بے عزّت کر دی اے کیوں جو سر مُنّی دے برابر اے۔ ⁶۶۔جے زنانی چُنی نا لَوّے تے وال وی کٹاوے۔ جے زنانی دا وال کٹانا یاں سر مُنوانا شرم دی گَل اے تے چُنی لَوّے۔⁷۷۔پر بندے نُوں اپنا سر نئیں کَجّنا چاہِیداکیوں جو اوہ رَبّ دی صُورت اَتے اوہدا جلال اے، پر زنانی بندے دا جلال اے۔ ⁸۸۔ایس لئی پئی بندہ زنانی توں نئیں سگوں زنانی بندے توں اے۔⁹۹۔اَتے بندہ زنانی لئی نئیں سگوں زنانی بندے لئی پیدا کِیتی گَئی سی۔ ¹⁰۱۰۔سو فرِشتیاں دے سببوں زنانی نُوں چاہیدا اے پئی اپنے سر اُتّے تابع ہون دی نشانی دَھرے۔¹¹۱۱۔تاویں خُداوَند وِچ نا زنانی بندے دے بِناں اے، نا بندہ زنانی دے بِناں۔ ¹²۱۲۔کیوں جو جیویں زنانی بندے توں اے،اونج ای بندہ وی زنانی دے سببوں اے، سگوں سارِیاں شَیواں رَبّ وَلّوں نیں۔¹³۱۳۔تُسیں آپ ای نیاں کرو۔ کِیہ ایہ ٹھیک اے پئی زنانی بِناں سرکَجّیاں دُعا منگے؟ ¹⁴۱۴۔کِیہ تُہانوں طبعی طور تےایس گَل دا پتا نئیں پئی جے بندہ لمے وال رکھّے تے اوہدی بے عزتی اے؟ ¹⁵۱۵۔اَتے جے زنانی دے لمے وال ہون تے اوہدی خُوبصورتی اے کیوں جو وال اوہنوں پردے لئی دِتّے گَئے نیں۔ ¹⁶۱۶۔پر جے کوئی ایس مسلے اُتّے حُجتّاں کرے تے جان لَوّے پئی نا ساڈا اجیہا رواج اے، نہ خُداوَند دِیاں کلیسِیاواں دا۔¹⁷۱۷۔پر ہُن جیہڑا حُکم کرنا آں اوہدے وِچ تُہاڈی تعریف نئیں کردا کیوں جو تُہاڈے اَکٹھیاں ہون دا فائِدہ نئیں، سگوں نُقصان ہُندا اے۔ ¹⁸۱۸۔کیوں جو میرے سُنن وِچ آیا پئی جد تُہاڈی کلیسِیا اکٹھی ہُندی اے تد تُہاڈے وِچ وَنڈ پَے جاندی اے اَتے مَینوں ایس گل دا کِسے حد تیک یقین وی اے۔ ¹⁹۱۹۔کیوں جو تُہاڈے وِچ بِدعتاں دا وی ہونا ضرُور اے تاں جو پَتا لگ جاوے پئی تُہاڈے وِچ کیہڑے مَن پَسند نیں۔²⁰۲۰۔سو جدوں تُسیں آپو وِچ اکٹھے ہُندے او تے تُہاڈا اوہ کھانا عشائے ربّانی نئیں ہو سکدا۔ ²¹۲۱۔کیوں جو کھان دے ویلے ہر جی اپنی ای عِشاء کھاندا اے، اَتے کوئی تے بُھکا رہ جاندا اے تے کِسے نُوں نشہ ہو جاندا اے۔ ²²۲۲۔کیوں؟ کِیہ کھان پِین لئی تُہاڈے گھر نئیں؟ یاں رَب دی کلیسیا دی بے عزتی کردے او اَتے جِنھاں کول نئیں اوہناں نُوں شرمندیاں کر دے او؟ مَیں تُہانوں کِیہ آکھاں؟ کِیہ تُہاڈی تعریف کراں؟ مَیں ایس گل دی تعریف نئیں کردا۔²³۲۳۔کیوں جو ایہ گَل مینوں خُداوَند ولّوں اَپڑی اَتے مَیں تُہانوں وی اَپڑا دِتّی پئی خُداوَند یسُوع نے جیس رات اوہ پھڑوایا گیا روٹی لئی۔ ²⁴۲۴۔تے شُکر کرکے توڑی اَتے آکھیا، ’’ایہ میرا بَدن اے جیہڑا تُہاڈے لئی اے۔ میری یادگیری لئی ایہو ای کریا کرو‘‘۔²⁵۲۵۔اِنج ای اوہنے کھان دے بعد پیالا وی لیا اَتے آکھیا پئی ایہ پیالا میرے لہو وِچ نواں عہد اے۔ جدوں کدی پِیوؤ میری یادگیری وِچ ایہو ای کریا کرو۔ ²⁶۲۶۔کیوں جو جد کدی تُسیں ایہ روٹی کھاندے اَتے ایس پیالے وِچوں پِیندے او تے خُداوَند دی موت نُوں یاد کردے او، جد تِیک اوہ نا آوے۔²⁷۲۷۔ایس لئی جیہڑا نا مناسب طریقے نال خُداوَند دی روٹی کھائے یاں اوہدے پیالے وِچوں پِیوے اوہ خُداوَند دے بَدن اَتے لہو دا قصُوروار ہووے گا۔ ²⁸۲۸۔سو بندہ اپنے آپ نُوں پرکھ لوّے اَتے اِنج ای اوس روٹی وِچوں کھاوے اَتے اوس پیالو وِچوں پیِوے۔ ²⁹۲۹۔کیوں جو جیہڑا کھان تے پِین ویلے خُداوَند دے بَدن نُوں نئیں پِچھان دا اوہ ایس کھان پِین توں سزا پاوے گے۔ ³⁰۳۰۔ایسے سببوں تُہاڈے وِچ بتھیرے ماڑے اَتے بیمار نیں، اَتے بتھیرے سَوں وی گَئے نیں۔³¹۳۱۔جے اَسیں اپنے آپ نُوں پرکھّ دے تے سزا نا کھٹدے۔ ³²۳۲۔پر خُداوَند توں سزا لے کے ساہنُوں نصِیحت ہُندی اے تاں جو اَسیں دُنیا دے نال قصُوروار نا گَنے جائیے۔³³۳۳۔سو میرے بَھراؤ! جِدوں تُسیں کھان لئی اَکٹھے ہؤو تے اِک دُجے دی راہ تکو۔ ³⁴۳۴۔اَتے جے کوئی بُھکا ہووے تے اپنے گھر وِچ کھا لوّے تاں جو تُہاڈا اَکٹھیاں ہونا سزا دا سبب نہ بنے اَتے گلاں جیہڑیاں رہ گَئیاں نیں اوہناں دی ترتیب مَیں آ کے سنوار دیاں گا۔

12¹۱۔بَھراؤ! مَیں نئیں چاہندا پئی تُسیں رُوحانی نعمتاں توں بے خبر رہوؤ۔ ²۲۔تُسیں جان دے او پئی جدوں تُسیں پرائی قوم سو تے گُونگے بُتاں دے پِچھّے جیویں کوئی تُہانوں لَے جاندا سی، اویں ای ٹُر جاندے سو۔ ³۳۔سو مَیں تُہانوں دسنا آں پئی جیہڑا رَب دے رُوح دی ہدایت نال بولدا اے اوہ نئیں آکھدا پئی یسُوعؔ لعنتی اے۔ اَتے نا کوئی پاک رُوح دے بِناں آکھ سکدا اے پئی یسُوعؔ خُداوَند اے۔⁴۴۔ سو نعمتاں تے وَکھو وَکھ نیں پر رُوح اِکّو ای اے۔ ⁵۵۔اَتے خِدمتاں وی وَکھو وَکھ نیں پر خُداوَند اِک ای اے۔ ⁶۶۔اَتے تاثیراں وی وَکھو وَکھ نیں پر رَب اِک ای اے جیہڑا ساریاں وِچ ہر طراں دا اثر پیدا کر دا اے۔⁷۷۔پر ہرجی نُوں رُوح دا ظاہر ہونا ساریاں دے فائدے لئی دِتّا جاندا اے۔ ⁸۸۔کیوں جو اِک نُوں تے رُوح دے سببوں حِکمت دا کلام دِتّا جاندا اے اَتے دُجے نُوں اوسے رُوح دی مَرضی نال عِلم دا کلام۔⁹۹۔ کِسے نُوں اوسے رُوح توں اِیمان اَتے کِسے نُوں اوسے اِک رُوح توں شفا دین دی نعمت۔ ¹⁰۱۰۔کِسے نُوں معجزے کرن دی قُدرت۔ کِسے نُوں نبُوّت، کِسے نُوں رُوحاں دی پچھان، کِسے نُوں وَکھو وَکھ بولیاں، کِسے نُوں بولیاں دا ترجمہ کرنا۔ ¹¹۱۱۔پر ایہ سارِیاں تاثِیراں اوسے اِک رُوح دِیاں نیں اَتے اوہ جِنھوں جو چاہندا اے وَنڈ دا اے ۔¹²۱۲۔کیوں جو جیویں بَدن اِک اے پر اوہدے اَنگ بوہت سارے نیں۔ اَتے بَدن دے اَنگ بھانویں بوہت سارے نیں پر آپو وِچ رَل کے ای اِک بَدن نیں۔ اونج ای مسِیح وی اے۔ ¹³۱۳۔ کیوں جو اَسیں ساریاں نیں بھانویں یہُودؔی ہون یاں یُوناؔنی، بھانویں غُلام ہون یاں اَزاد، ساریاں نیں اِکّو ای رُوح دے سببوں اِک بَدن ہون لئی بپتِسمہ لیا اَتے ساہنوں ساریاں نُوں اِکّو ای رُوح پیایا گیا۔¹⁴۱۴۔سو بَدن وِچ اِک اَنگ نئیں سگوں بوہت سارے نیں۔ ¹⁵۱۵۔جے پیر آکھےپئی مَیں ہتھ نئیں، ایس لئی بَدن دا نئیں تے اوہ ایس سببوں بَدن توں وَکھ تے نئیں۔ ¹⁶۱۶۔اَتے جے کَن آکھے پئی مَیں اَکھ نئیں، ایس لئی بَدن دا نئیں تے اوہ ایس سببوں بَدن توں وَکھ تے نئیں۔ ¹⁷۱۷۔جے سارا بَدن اَکھ ای ہُندا تے سُننا کِتّھوں ہُندا؟ جے سُننا ای سُننا ہُندا تے سُنگھنا کِتّھوں ہُندا؟¹⁸۱۸۔پر اَصل وِچ رَبّ نے ہر اِک اَنگ نُوں بَدن وِچ اپنی مرضی دے حِساب نال رکھیا اے۔ ¹⁹۱۹۔جے اوہ سارے اِک ای اَنگ ہُندے تے بَدن کِتھے ہُندا؟ ²⁰۲۰۔پر ہُن اَنگ تے بھانویں بتھیرے نیں پر بَدن اِکّو ای اے۔²¹۲۱۔ایس لئی اَکھ ہتھ نُوں نئیں آکھ سکدی پئی مَینوں تیری لوڑھ نئیں اَتے نا سر پیر نُوں آکھ سکدا اے پئی مَینوں تیری لوڑھ نئیں۔ ²²۲۲۔سگوں بَدن دے اوہ اَنگ جیہڑے دُجیاں نالوں ماڑے لگدے نیں اوہ بوہت ای ضرُوری نیں۔ ²³۲۳۔اَتے بَدن دے اوہ انگ جِنھاں نُوں اَسیں ہوراں نالوں کھٹیا جاننے آں اوہناں ای نُوں بوہتی عِزّت دینے آں اَتے ساڈے کوہجےاَنگ، بڑے سُچَجّے ہو جاندے نیں۔ ²⁴۲۴۔ بھانویں ساڈے سُچَجّے اَنگاں نُوں لوڑ نئیں تاوِیں رَبّ نے بَدن نُوں اجیہا بنایا اے پئی جیہڑے اَنگ نُوں لوڑ اے، اوہنوں ای بوہتی عِزت دِتّی جاوے۔²⁵۲۵۔تاں جو بَدن وِچ پُھٹ نا پَوّے سگوں اَنگ اِک دُجّے دا اِکّو جیہا خیال رَکھن۔ ²⁶۲۶۔سو جے اِک اَنگ دُکھ جَھلدا اے تے سارے اَنگ اوہدے نال دُکھ جھلدے نیں اَتے جے اِک اَنگا نُوں عِزّت مل دی اے تے سارے اَنگ اوہدے نال خُوش ہُوندے نیں ۔ ²⁷۲۷۔سو ہُن تُسیں مسِیح دا بَدن اَتے کلے کلے اَنگ او۔²⁸۲۸۔اَتے رَبّ نے کلیِسیا وِچ کُجھ لوکاں نُوں وَکھو وَکھ مُقرر کِیتا اے۔ پہلے رُسول، دُجّے نبی، تِجّے اُستاد، فیر معجزے وَکھان والے، فیرروگاں نُوں چنگا کرن والے، سیوک، انتظام کرن والے، وَن سَووَنِیاں بولِیاں بولن والے۔ ²⁹۲۹۔کِیہ سارے رُسول نیں؟ کِیہ سارے نبی نیں؟ کِیہ سارے اُستاد نیں؟ کِیہ سارے مُعجزے وکھان والے نیں؟³⁰۳۰۔کِیہ ساریاں نُوں چنگا کرن دی قُوّت مِلی اے؟ کِیہ سارے وَن سَووَنِیاں بولِیاں بول دے نیں؟ کِیہ سارے ترجمہ کر دے نیں؟ ³¹۳۱۔سو تُسیں ایہناں توں وی وَڈیاں نعمتاں دی آس رَکھو۔ پرمَیں تہانوں اِک ہور راہ دَسنا آں جیہڑا ایہناں ساریاں توں وی وَدّھ کے اے۔

13¹۱۔ جے مَیں بندیاں اَتے فرِشتیاں دِیاں بولِیاں بولاں پر محبّت نا رکھّاں تے مَیں ٹھنٹھناندا پِتّل اَتے چَھنچھناندا تھال آں۔ ²۲۔اَتے جے مَینوں نبوّت مِلی ہووے اَتے ساریاں بھیتاں اَتے کُل عِلم توں واقف ہوواں اَتے میرا اِیمان ایتھوں تِیک کامل ہووے پئی پہاڑاں نُوں ہٹا دیواں پر محبّت نا رکھّاں تے میں کُجھ وی نئیں۔ ³۳۔اَتے جے اپنا سارا مال غرِیباں نُوں کھوا دیواں یاں اپنا بَدن مرن لئی دے دیواں پر محبّت نا رکھّاں تے مَینوں کُجھ وی فائِدہ نئیں۔⁴۴۔محبّت صابر اے اَتے مہربان۔ محبّت وِچ ساڑ ا نئیں۔ محبّت ڈِینگاں نئیں مار دی اَتے پُھلدی نئیں۔ ⁵۵۔کوہجے کَم نئیں کردی۔ اپنا بَھلا نئیں چاہندی۔ اَکدی نئیں ۔بھیڑے خیال نئیں رکھدی ۔ ⁶۶۔بُرے کمّاں توں خُوش نئیں ہُوندی سگوں سچیائی توں خُوش ہُوندی اے۔ ⁷۷۔سب کُجھ سہہ لَیندی اے۔ سارِیاں گلّاں دا یقِین کر دی اے۔ سارِیاں گلّاں دی آس رکھدی اے۔ سارِیاں گلّاں نُوں سہہ لَیندی اے۔⁸۸۔محبّت دا کوئی اَنت نئیں۔نبوّتاں ہون تے مُک جان گِیاں۔ بولِیاں ہون تے مُک جان گِیاں۔ عِلم ہووے تے مِٹ جاوے گا۔ ⁹۹۔کیوں جو ساڈا عِلم نا مکمل اے اَتے ساڈی نبوّت پُوری نئیں۔ ¹⁰۱۰۔پر جدوں کامل آوے گا تے نامکمل جاندا رہیے گا۔¹¹۱۱۔جد مَیں بال سی تے بالاں وانگ بولدا سی۔ بالاں جیہی طبیعت سی۔ بالاں جیہی سمجھ سی۔ پر جدوں گبُرو ہویا تے بالاں جیہیاں گلّاں چھڈ دِتّیاں۔ ¹²۱۲۔ہُن ساہنوں شِیشے وِچ دُھندلا جیہا دِسدا اے پر اوس ویلے آہمو ساہمنی ویکھا ں گے۔ ایس ویلے میرا عِلم نا مکمل اے پر اویس ویلے اونج پُوری طراں جان لواں گا جیویں مَینوں وی جانیاں گیا اے۔ ¹³۱۳۔سو اِیمان، آس اَتے محبّت ایہ تِنّوں سدا تِیک نیں پر ایناں وِچوں ساریاں توں اوچیری محبّت ای اے۔

14¹۱۔ ہُن مُحبّت دے طالب رہوؤ اَتے رُوحانی نعمتاں دی خواہش رکھّو، خاص کر کے ایہ پئی تُسیں نبُوّت وی کر سکو۔ ²۲۔کیوں جو جیہڑا بیگانی بولی وِچ گلّاں کر دا اے اوہ بندیاں نال نئیں سگوں رَب نال گلّاں کر دا اے۔ ایسے لئی اوہدی کوئی نئیں سمجھ دا بھانویں اوہ اپنی رُوح دی راہِیں بھیت دِیاں گلّاں آکھدا اے۔ ³۳۔پر جیہڑا نبُوّت کر دا اے، اوہ بندیاں نال ترقی اَتے نصیحت اَتے تسلّی دِیاں گلّاں کردا اے۔ ⁴۴۔بیگانی بولی وِچ گل کرن والا اپنی ترقی کر دا اے اَتے نبُوّت کرن والا کلیِسیا دی ترقی کر دا اے۔⁵۵۔بھانویں مَیں ایہ چاہناں واں پئی تُسیں سارے بیگانیاں بولیاں وِچ گلّاں کرو پر بوہتا تے ایہو ای چاہنا آں پئی نبُوّت کرو۔ کیوں جو بیگانیاں بولیاں بولن والا جے کلیسیا دی ترقی لئی ترجمہ نا کرے تے نبُوّت کرن والا اوہدے توں وَڈا اے۔ ⁶۶۔ہُن میرے بھراؤ! جے مَیں تُہاڈے کول آ کے بیگانی بولی وِچ گل کراں اَتے بھیت یاں عِلم یاں نبُوّت یاں تعلِیم دِیاں گلّاں تُہاڈے نال نا کراں تے تُہانوں میتھوں کِیہ فائدہ ہووے گا؟⁷۷۔اِینج ای اوہ واجاں جیہڑیاں بے جان شَیواں مثلاً بانسری یاں بربط وِچوں نِکلدیاں نیں، جے اوہناں واجااں وِچ فرق نا ہووے تے جو کُجھ پُھوکیا یاں وَجایا جاندا اے اوہ کیِویں پچھانیاں جاوے؟ ⁸۸۔جے بِغل دی اَواز صاف نا ہووے تے کون لڑائی لئی تیاری کرے گا؟ ⁹۹۔سو جے تُسیں وی جِہب توں صاف گلّ نا کرو تے آکھی گَئی گل نُوں کیویں سمجھیا جاوے گا؟ تُسیں بس ہَوا نال گلّاں کرن جوگے رہ جاؤ گے۔¹⁰۱۰۔بھانویں دُنیا وِچ کِنیاں ای وَن سَووَنِیاں بولیاں نیں پر اوہناں وِچوں کوئی وی بِنا مطلب دے نئیں۔ ¹¹۱۱۔سو جے مَیں کِسے بولی دا مطلب نا سمجھاں تے بولن والے لئی مَیں اوپرا ہوواں گا اَتے بولن والا میرے لئی اوپرا ہووے گا۔¹²۱۲۔سو جدوں تُسیں رُوحانی نعمتاں دی تمنا رکھ دے او تے اجیہی کوشش کرو پئی تُہاڈِیاں نعمتاں دے وَادھے توں کلیسیا دی ترقی ہووے۔ ¹³۱۳۔سو جیہڑا بیگانی بولی وِچ گلّاں کر دا اے اوہ دُعا منگے پئی ترجمہ وی کر سکے۔ ¹⁴۱۴۔ایس لئی پئی جدوں مَیں کِسے بیگانی بولی وِچ دُعا منگاں، تدوں میری رُوح تے دُعا مَنگدی اے پر میری عقل کِسے کم دی نئیں۔¹⁵۱۵۔سو کِیہ کرنا چاہیدا اے؟ مَیں رُوح نال وی دُعا منگاں گا اَتے عقل نال وی دُعا منگاں گا۔ رُوح نال وی گاواں گا اَتے عقل نال وی گاواں گا۔ ¹⁶۱۶۔نئیں تے جے تُو نِرا رُوح ای نال حَمد کریں گا تے اوپرا بندہ تیری شُکر گُزاری اُتّے آمِین کیوں آکھے گا؟ کیوں جو اوہ نئیں جان دا پئی تُو کِیہ آکھنا ایں۔¹⁷۱۷۔تُوں تے بے شک، چنگی طراں شُکر کرنا ایں پر دُجّے دی ترقی نئیں ہُوندی۔ ¹⁸۱۸۔مَیں رَبّ دا شُکر کرنا آں پئی تُہاڈے ساریاں نالوں بوہتیاں بولیاں بولنا آں۔ ¹⁹۱۹۔پر کلیسیا وِچ اوپری بولی وِچ دس ہزار گلّاں آکھن نالوں بوہتا مَینوں ایہ پسند اے پئی ہوراں دی تعلیم لئی پنج ای گلّاں عقل نال آکھاں۔²⁰۲۰۔ بھَراؤ! تُسیں سمجھ وِچ نیانے نا بنو۔ بُریائی وِچ تے نیانے رہوؤ پر سمجھ وِچ جوان بنو۔ ²¹۲۱۔توریت وِچ لِکھیا اے پئی خُداوَند فرماندا اے، ’مَیں اوپری بولی اَتے اوپریاں بُلاں نال ایس قوم نال گلاں کراں گا۔ تد وی اوہ میری نا سُنن گے۔²²۲۲۔سو اوپریاں بولیاں اِیمان داراں لئی نئیں سگوں بے ایماناں لئی نِشان نیں اَتے نبُوّت بے ایماناں لئی نئیں سگوں اِیمان داراں لئی نشان اے۔ ²³۲۳۔سو جے ساری کلیسیا اِک تھاں اکٹّھی ہو ئے اَتے سارے ای اوپریاں بولیاں بولن اَتے نا واقف اَتے بے ایمان لوک اندر آ جان تے کِیہ اوہ تُہانوں مُورَکھ نا آکھّن گے؟²⁴۲۴۔پر جے سارے نبُّوت کرن اَتے کوئی بے ایمان یاں ناواقف اَندر آجاوے تے سارے اوہنوں سمجھا لین گے اَتے سارے اوہنوں پرکھ لین گے۔ ²⁵۲۵۔اَتے اوہدے دِل دے بھیت کُھل جان گے۔ تد اوہ مُنہ پار ڈِگ کے سجدہ کرے گا اَتے اقرار کرے گا پئی بے شک رَبّ تُہاڈے وِچ اے۔²⁶۲۶۔سو بَھراؤ! کِیہ کرنا چاہیدا اے؟ جدوں تُسیں سارے اکٹھے ہُندے او تے ہر اِک دے دِل وِچ زبُور یاں تعلِیم یاں مُکاشفہ یاں بیگانی بولی یاں ترجمہ ہُندا اے۔ ایہ سب کُجھ رُوحانی ترقی لئی ہونا چاہیدا اے۔ ²⁷۲۷۔جے بیگانی بولی وِچ گلاں کرنیاں ہون تے دو یا وَدھ توں وَدھ تِن جی واری واری بولن اَتے اِک جی ترجمہ کرے۔ ²⁸۲۸۔اَتے جے کوئی ترجمہ کرن والا نا ہووے تے اوپری بولی بولن والا کلیسیا وِچ چُپ رہیوےاَتے اپنے دِل توں اَتے رَبّ نال گلّاں کرے۔²⁹۲۹۔تد نبیاں وِچوں دو یا تِن بولن اَتے باقی اوہناں دے کلام نُوں پرکھن۔ ³⁰۳۰۔پر جے لاگے بیٹھے دُوجے جی نُوں مکاشفہ ہووے تے پہیلا چُپ ہو جاوے۔³¹۳۱۔کیوں جو تُسیں سارے ای اِک اِک کر کے نبُوّت کر سکدے او تاں جو سارے سِکھن اَتے ساریاں نُوں نصیحت ہووے۔ ³²۳۲۔اَتے نبیاں دِیاں رُوحواں نبیاں دے تابع نیں۔ ³³۳۳۔کیوں جو رَبّ بربادی دا نئیں سگوں اَمن دا بانی اے۔ جیویں پاک لوکاں دِیاں سارِیاں کلیسیاواں وِچ اے۔³⁴۳۴۔زنانِیاں کلیسیا دے اکٹھ وِچ چُپ رہن کیوں جو اوہناں نُوں بولن دا حُکم نئیں سگوں تابع رہن جیویں توریت وِچ وی لِکھیا اے۔ ³⁵۳۵۔اَتے جے کُجھ سِکھنا چاہن تے گھر وِچ اپنے اپنے خاوَند نُوں پُچھّن کیوں جو زنانی دا کلیسیا دے اکٹھ وِچ بولنا شرم دی گلّ اے۔ ³⁶۳۶۔کِیہ رَبّ دا کلام تُہاڈے وِچوں نِکلیا اے؟ یاں نِرا تُہاڈے تِیک ای اَپڑیا اَے؟³⁷۳۷۔جے کوئی اپنے آپ نُوں نبی یاں رُوحانی سمجھ دا اے تے ایہ جان لوّے پئی جیہڑیاں گلّاں مَیں تُہانوں لِکھنا آں اوہ خُداوَند دے حُکم نیں۔ ³⁸۳۸۔اَتے جے کوئی نا جانے تے نا جانے۔³⁹۳۹۔سو بَھراوؤ! نبُوّت کرن دی تمنا رکھو اَتےبولیاں بولن توں نا ڈکو۔ ⁴⁰۴۰۔پر سارِیاں گلّاں سُچَجّے اَتے بڑے ای سلیقے نال کم وِچ لیایاں جان۔

15¹۱۔ہُن بَھراؤو! مَیں تُہانوں اوہو ای خُوش خبری دس دینا آں جیہڑی پہیلے توں دس چُکیا آں۔ جِنھوں تُسیں مَن وی لیا سی اَتے جِہدے اُتّے تُسیں قیئم وی او۔ ²۲۔اوہدے سببوں تُہانوں نجات وی مِلی اے پر شرط اے وے اوہ خُوش خبری جیہڑی مَیں تُہانوں دِتی سی، یاد رکھ دے او نئیں تے تُہاڈا اِیمان لیانا کِسے کم دا نئیں۔³۳۔سو مَیں تُہانوں ساریاں نالوں پہیلاں اوہو ای گل اَپڑا دِتّی جیہڑا مَینوں اَپڑی سی پئی مسِیح پاک کتاب دے دے مُطابق ساڈے پاپاں لئی مویا۔ ⁴۴۔اَتے دفنایا گیا اَتے تِجّے دیہاڑے پاک کِتاب دے مطابق جی اُٹھیا۔⁵۵۔اَتے کَیفاؔ نُوں اَتے اوہدے پِچھوں اوہناں باراں نُوں دِسّیا۔ ⁶۶۔فیر پنچ سو توں وی بوہتیاں بَھراواں نُوں اِکو ویلے وکھالی دِتّا۔ جِنھاں وِچوں بتھیرے ہُن تِیک جیوندے نیں اَتے کُجھ سو گَئے نیں۔ ⁷۷۔فیر یَعقُوبؔ نُوں وَکھالی دِتّا، فیر ساریاں رسُولاں نُوں۔⁸۸۔اَتے ساریاں پِچھوں اَخِیر وِچ مَینوں وی دِسّیا، مَیں جیہڑا اَدُھورے دیہاڑیاں دی جَم آں۔ ⁹۹۔کیوں جو مَیں رسُولاں وِچوں ساریاں نالوں نِکّا آں سگوں رسُول اکھوان دے لائق نئیں۔ ایس لئی پئی مَیں رَبّ دی کلیسِیا نُوں ستایا سی۔¹⁰۱۰۔پر جو کُجھ آں رَبّ دے فضْل نال آں اَتے اوہدا فضْل جیہڑا میرے اُتّے ہویا اوہ بے فائدہ نئیں ہویا سگوں مَیں اوہناں ساریاں نالوں وَدھ محنت کیتی جیہڑی میری وَلوں نئیں ہوئی سگوں رَبّ دے اوس فضْل نال جیہڑا میرے اُتّے ہویا۔ ¹¹۱۱۔سو بھانویں مَیں آں یاں اوہ، اَسیں ایہو ای منادی کرنیں آں اَتے تُسیں ایسے گل تے ایمان وی لیائے سو۔¹²۱۲۔سو جدوں مسِیح دے بارے ایہ منادی کِیتی جاندی اے پئی اوہ مُردیاں وِچوں جی اُٹھیا تے تُہاڈے وِچوں کُجھ کینج آکھ سکدے نیں پئی مویاں دی قیامت ہُندی ای نئیں؟ ¹³۱۳۔جے مویاں دی قیامت نئیں تے مسِیح وی نئیں جی اُٹھیا۔ ¹⁴۱۴۔اَتے جے مسِیح ای نئیں جی اُٹھیا تے ساڈی منادی وی بے فائدہ اے اَتے تُہاڈا اِیمان وی بے فائدہ۔¹⁵۱۵۔سگوں اَسیں وی رَبّ دے جُھوٹے گواہ بن دے کیوں جو اَسیں تے رَبّ دےبارے ایہ گواہی دِتی پئی اوہنے مسِیح نُوں زندہ کِیتا، فرض کِیتا پئی جے موئے ہوئے جی نئیں اُٹھ دے تو مسِیح نُوں وی زندہ نئیں کِیتا۔ ¹⁶۱۶۔اَتے جے موئے نئیں جی اُٹھ دے تے مسِیح وی نئیں جیوندا۔ ¹⁷۱۷۔اَتے جے مسِیح نئیں جی اُٹھیا تے تُہاڈا اِیمان بے فائدہ اے تُسیں ہُن تِیک اپنے پاپاں وِچ پھسّے ہوئے او۔¹⁸۱۸۔سگوں جیہڑے مسِیح وِچ سو گئے نیں اوہ وی ہلاک ہوئے۔ ¹⁹۱۹۔جے اَسیں اُکا ایسے جِندڑی تِیک مسِیح وِچ آس رکھ دے آں تے ساریاں بندیاں توں بوہتے بد نصیب آں۔²⁰۲۰۔پر مسِیح سچ مُچ مویاں وِچوں جی اُٹھیا اَتے جیہڑے سو گَئے نیں اوہناں وِچوں پہیلا پَھل ہویا۔ ²¹۲۱۔کیوں جو جینج بندے دے سببوں مَوت آئی تے بندے ای سببوں مویاں دی قیامت وی آئی۔²²۲۲۔سو جینج آدم وِچ سارے موندے نیں اونج ای مسِیح وِچ سارے زِندہ کِیتے جان گے۔ ²³۲۳۔پر سارے اپنی اپنی واری نال، پہیلا پَھل مسِیح۔ فیر مسِیح دے آن تے اوہدے لوک۔²⁴۲۴۔ایہدے پِچھوں اَخیِر ہووے گی۔ اوس ویلے اوہ ساری حُکومت اَتے سارا اختیار اَتے قُدرت مُکا کے بادشاہی نُوں رَبّ مطلب باپ دے حوالے کر دیوے گا۔ ²⁵۲۵۔کیوں جو جدوں تِیک اوہ کُل ویریاں نُوں اپنے پیراں ہیٹھ نا لے آوے، اے پَک اے پئی اوہ بادشاہی کرے۔ ²⁶۲۶۔اَتے ساریاں دے اَخیر وِچ اوس ویری نُوں جِنھوں مُکایا جاوے گا، اوہ مَوت اے۔²⁷۲۷۔جے رَبّ نے سب کُجھ اوہدے پیراں ہیٹھاں کر دِتّا اے پر جدوں اوہ فرماندا اے پئی سب کُجھ اوہدے تابع کر دِتّا گیا تے اوہ آپ وَکھ اے۔ ²⁸۲۸۔اَتے جدوں سب کُجھ اوہدے تابع ہو جائے گا تے پُتّر آپ اوہدے تابع ہو جائے گا، جِنھیں ساریاں شَیواں اوہدے تابع کر دِتّیاں نیں تاں جو ساریاں وِچ رَبّ ای سب کُجھ ہووے۔²⁹۲۹۔اَتے فیر اوہ لوک کِیہ کرن گے جیہڑے مویاں لئی بَپتِسمہ لیندے نیں؟ جے موئے جی ای نئیں اُٹھ دے تے فیر اوہناں لئی بَپتِسمہ کیوں لیندے نیں؟ ³⁰۳۰۔اَتے اَسیں کیوں ہر ویلے خطرے وِچ پئے رہنے آں؟³¹۳۱۔ بَھراوؤ! مَینوں اوس فخر دی قسم اے جیہڑا خُداوَند مسِیح وِچ تُہاڈے اُتّے اے، مَیں ہر روز مَرنا آں۔ ³²۳۲۔جے مَیں اِنسانی طریقیاں نال اِفسُسؔ وِچ دِرندیاں نال لڑیا تے مَینوں کِیہ فائِدہ؟ جے موئے ہوئے زِندہ نا کِیتے جان گے تے آؤو کھائیے پِیئے کیوں جو کل مؤنا تے ہے ای اے۔³³۳۳۔دھوکے وِچ نا رہیوؤ۔ بھیڑیاں یارِیاں چنگیاں عادتاں نُوں وگاڑ دیندیاں نیں۔ ³⁴۳۴۔سچیائی نال ہوش وِچ آؤو اَتے پاپ نا کھٹو کیوں جو کُجھ ہے نیں جیہڑے رَبّ نُوں نئیں جان دے۔ مَیں تُہانوں شرمِندیاں کرن لئی ایہ آکھنا آں۔³⁵۳۵۔ہُن کِیہ کوئی ایہ آکھّے گا پئی موئے کینج جی اُٹھ دے اَتے کینج دا جُسّا بن جاندے نیں؟ ³⁶۳۶۔نادانا! تُوں آپ جو کُجھ بیجنا ایں، جد تِیک اوہ موئے نا، زندہ نئیں کِیتا جاندا۔³⁷۳۷۔اَتے جیہڑا تُوں بِیجنا ایں ایہ اوہ جُسّا نئیں جیہڑا پیدا ہون والا اے سگوں اُکّا بِیہ دا دانہ اے۔ بھانویں کنَک دا ہووے ، بھانویں کِسے ہور شَے دا۔ ³⁸۳۸۔پر رَبّ اوہنوں اپنی مَرضی دے حِساب نال اوہنوں جُسّا اَتے اِک اِک بِیہ نُوں وَکھّو وَکھّ جُسّا دیندا اے۔ ³⁹۳۹۔سارے ماس اِکّو جیہے ماس نئیں سگوں بندیاں دا ماس ہَور اے، ڈنگراں دا ماس ہَور۔ پَکُھواں دا ہَور اے، مچھّیاں دا ماس ہَور۔⁴⁰۴۰۔جُسّا اَسمانی وی نیں اَتے زمینی وی پر اَسمانِیاں دا جلال وَکھّ اے، زمِینیاں دا وَکھ۔ ⁴¹۴۱۔سُورج دا جلال وَکھ اے، چَنّ دا جلال ہَور۔ تاریاں دا جلال وَکھ اے کیوں جو تارے تارے دے جلال وِچ فرق اے۔⁴²۴۲۔مویاں دی قیامت وی اجیہی ای اے۔ جُسّا ناس ہوجان دے حال وِچ بِیجیا جاندا اے اَتے سدا رہن والے حال وِچ جی اُٹھ دا اے۔ ⁴³۴۳۔بے عِزتی دے حال وِچ بِیجیا جاندا اے اَتے جلال دے حال وِچ جی اُٹھ دا اے۔ ماڑے حال وِچ بِیجیا جاندا اے اَتے زور دے حال وِچ جی اُٹھ دا اے۔ ⁴⁴۴۴۔نفسانی جُسّا بِیجیا جاندا اے اَتے رُوحانی جُسّا جی اُٹھ دا اے۔ جے نفسانی جُسّا ہے وے تے رُوحانی جُسّا وی اے۔⁴⁵۴۵۔ایس لئی ایہ وی لِکھیا اے پئی پہیلا بندہ مطلب آدمؔ جیوندی جان ہویا۔ پِچھلا آدمؔ جندڑی دین والی رُوح ہویا۔ ⁴⁶۴۶۔پر پہیلا رُوحانی نئیں سی سگوں نفسانی سی۔ ایہدے پِچھوں رُوحانی ہویا۔⁴⁷۴۷۔پہیلا بندہ زمِین دی مِٹّی توں سی۔ دُوجا بندہ آسمانی اے۔ ⁴⁸۴۸۔جینج اوہ مِٹّی دا سی اونج ای ہور وی مِٹّی دے نیں، اَتے جینج اوہ اَسمانی اے اونج ای ہور اَسمانی وی نیں۔ ⁴⁹۴۹۔اَتے جینج اَسیں مِٹّی دی شکل اُتّے بنیں آں اونج ای اوس اَسمانی دی شکل اُتّے وی ہواں گے۔⁵⁰۵۰۔بَھراؤ! میرا مطلب ایہ اے پئی ماس اَتے لہو رَبّ دی بادشاہی دے وارِث ہون دے لائق نئیں اَتے نا ای ناس ہمیشہ دی جندڑی دی وارِث ہو سکدی اے۔ ⁵¹۵۱۔ویکھو مَیں تُہانوں بھیت دی گَل آکھنا آں۔ اَسیں سارے تے نئیں سونواں گے پر سارے بدل جاواں گے۔⁵²۵۲۔اَتے ایہ اَخِیر دے نرسنگے پُھوک دے ای اِک دم نال، اَکھ جھپکتے ای ہوجائے گا کیوں جو نرسنگا پُھوکیا جاوے گا اَتے موئے ہوئے ناس نا ہون والی حالت وِچ جی اُٹھن گے اَتے اَسیں بدل جاواں گے۔ ⁵³۵۳۔کیوں جو ایہ پَک اے پئی ایہ ناس ہون والا جُسّا ہمیشہ دی جِندڑی دا جامہ پاوے۔⁵⁴۵۴۔اَتے جدوں ایہ مُک جان والا جُسّا ہمیشہ دی جِندڑی دا جامہ پا لَوّے گا اَتے ایہ مرن والا جُسّا ہمیشہ دی جِندڑی دا جامہ پا لَوّے گا تے لِکھیا ہویا اوہ قول پُورا ہووے گا پئی مَوت جِت دی بُرْکی (نوالہ) بَن گَئی۔ ⁵⁵۵۵۔’’مَوت تیری جِت کِتھے اے؟ مَوت تیرا ڈنگ کِتھے اے؟‘‘⁵⁶۵۶۔اَتے مَوت دا ڈنگ پاپ اے اَتے پاپ دا زور شرِیعت اے۔ ⁵⁷۵۷۔پر رَبّ دا شُکر اے جیہڑا ساڈے خُداوَند یسُوعؔ مسِیح دے سببوں ساہنوں جِت بخشدا اے۔⁵⁸۵۸۔سو میرے پیارے بھَراؤو! تُسیں ہِمت نا ہارو اَتے قیئم رہ کے خُداوَند دے کم وِچ سدا تِیک ودھدے رہیوؤ کیوں جو ایہ جان دے او پئی تُہاڈی محنت خُداوَند وِچ بے فائِدہ نئیں اے۔

16¹۱۔ہُن اوس چندے دے بارے جیہڑا پاک لوکاں دے لئی کِیتا جاندا اے، جینج مَیں گَلِتّیہؔ دی کلیسیاواں نُوں حُکم دِتّا اونج ای تُسیں وی کرو۔ ²۲۔ہفتے دے پہیلے دیہاڑے تُہاڈے وِچوں ہر جی اپنی روزی دے حِساب نال کُجھ اپنے کول رکھ لیا کرے تاں جو میرے آن تے چندے نا کرنے پین۔³۳۔اَتے جدوں مَیں آواں تے جِنھاں نُوں تُسیں قبُول کرو گے، مَیں اوہناں نُوں سنیہا لِکھ کے بھیج دیاں گا تاں جو تُہاڈی خیرات یروشلِؔیم نُوں اَپڑا دین۔ ⁴۴۔اَتے جے میرا وی جانا ٹھیک ہویا تے اوہ میرے نال ای جان گے۔⁵۵۔اَتے مَیں مَکِدُنیہؔ توں ہو کے تُہاڈے کول آواں گا کیوں جو مَیں مَکِدُنؔیہ توں ای لنگ کے جانا اے۔ ⁶۶۔پر ہو سکدا اے پئی تُہاڈے کول ای رہواں اَتے سیال وی تُہاڈے کول ای کڈّاں تاں جو جینج مَیں جانا چاہیواں تُسیں اونج ای مَینوں ٹوریا جے۔⁷۷۔کیوں جو مَیں ہُن راہ وِچ لنگدیاں ہویاں تُہاڈے نال مِلنا نئیں چاہندا۔ سگوں مَینوں آس اے پئی خُداوَند نے چاہیا تے کُجھ چِر لئی تُہاڈے کول رہیواں گا۔ ⁸۸۔پر مَیں پِنتکُست دے عید تِیک اَفسُسؔ وِچ رہیواں گا۔ ⁹۹۔کیوں جو میرے کول اِک چوکھا وَڈا اَتے کم دا بُوہا کُھلا اے اَتے وَیری بتھیرے نیں۔¹⁰۱۰۔جے تِمُتھِیُسؔ آ جاوے تے خیال رکھیا جے پئی اوپ تُہاڈے کول کِس ڈر بِناں رہیوے کیوں جو اوہ میرے وانگ خُداوَند دا کَم کردا اے۔ ¹¹۱۱۔سو کوئی اوہنوں ماڈھا نا سمجھے سگوں اوہنوں خیر نال اینج ٹوریا جے پئی اوہ میرے کول آ جاوے کیوں جو مَیں ایس اُڈیک وِچ آن پئی اوہ بَھراواں نال آوے۔ ¹²۱۲۔اَتے پائی اَپُلّوسؔ نُوں بڑے تَرلے کِیتے پئی تُہاڈے کول بھَراواں دے نال جاوے پر اوہ ایس واری جان لئی اُکاّ ای راضی نئیں ہویا پر جدوں اوہنوں موقع مِلیا تے جاوے گا۔¹³۱۳۔جاگ دے رہوؤ۔ اِیمان وِچ قئیم رہیوؤ۔ بندے بَنو۔ تگڑے ہوؤ۔ ¹⁴۱۴۔جو کُجھ کر دے او محبت نال کرو۔¹⁵۱۵۔بَھراوؤ! تُسیں ستِفناسؔ دے ٹبّر نُوں جان دے او پئی اوہ اَخِیہؔ دے پہیلے پَھل نیں اَتے پاک لوکاں دی سیوا لئی تیار رہندے نیں۔ ¹⁶۱۶۔سو مَیں تُہانوں تَرلا مارنا آن پئی اجیہے لوکاں دے تابع رہوؤ سگوں ہر اِک دے جیہڑا ایس کم اَتے محنت وِچ نال رَلیا اے۔¹⁷۱۷۔اَتے مَیں ستفِناسؔ اَتے فرتُوناتُسؔ اَتے اخیکُسؔ دے آن توں خُوش آں کیوں جو کُجھ تُہاڈے وَلوں کَھٹیا اوہ اوہناں نیں پُورا کِیتا۔ ¹⁸۱۸۔اَتے اوہناں نیں میری اَتے تُہاڈی رُوح نُوں تازیاں کِیتا۔ سو اجیہے لوکاں نُوں مَنّوں۔¹⁹۱۹۔آسِیہؔ دِیاں کلیسیاواں تُہانوں سلام کَھل دِیاں نیں۔ اَکِولؔہ اَتے پَرِسکؔہ اوس کلیسیا سَنے جیہڑی اوہناں دے گھر وِچ اے، تُہانوں خُداوَند وِچ بوہت بوہت سلام آکھدے نیں۔ ²⁰۲۰۔سارے بَھرا، تُہانوں سلام آکھدے نیں۔ پاک بوسہ لے کے آپو وِچ سلام کرو۔²¹۲۱۔مَیں پَولُسؔ اپنے ہتھ نال سلام لِکھنا آں۔ ²²۲۲۔جیہڑا وی خُداوَند نُوں پیار نئیں کردا ، لعنتی رہیوے۔ ساڈا خُداوَند آن والا اے۔ ²³۲۳۔خُداوَند یسُوعؔ مسِیح دا فضْل تُہاڈے اُتے ہُندا رہیوے۔ ²⁴۲۴۔میری محبّت مسِیح یسُوعؔ وِچ تُہاڈے ساریاں نال رہیوے۔ آمِین۔

۲۔ کرنتھیوں

1¹۱۔میں پولوس یسوع مسیح دا رسول تےساڈے بھرا تیموتھییس ولّوں خدا دی کلیسیاء جیہڑی کرنتھ وچ اے تے اچائیا دے خطّے دے سارے ایماندار، ²۲۔ تہواڈے تے فضل ہوئے تے خُدا باپ تےخُداوند یسوع مسیح دا اطمینان تواڈے نال ہوے۔³۳۔ تے خُدا تے ساڈے خُداوند یسوع مسیح دے باپ دی تعریف ہووے، اوہ رحم کرن والا باپ تے آرام (تسلّی) دین والا خُدا اے۔ ⁴۴۔ خُدا سانوں سب دُکھاں وچ تسلی دیندا اے کہ اسی اوہناں نوں تسلّی دے سکیئے جیہڑےکسی تکلیف وچ نیں۔ اسی اوسے تسلّی نال دوجیاں نوں تسلّی دینے آں جیہڑی خُدا نےساہنوں تسلّی دین لئی استعمال کیتی۔⁵۵۔ جِینج مسیح دے دُکھ ساڈے لئی چوکھے نیں ایسے طرح تسلّی وی مسیح وچ چوکھی اے۔ ⁶۶۔جے اسی دُکھ وچ آں تے اے تواڈے آرام تے نجات لئی اے۔ تے جے اسی آرام وچ آں تے اے وی تواڈے آرام لئی اے۔ تواڈا آرام اثردار طریقے نال اوہدوں کم کردا اے جدوں تُسی صبر دے نال اوس تکلیف وچ شریک اوہ جیہڑی تکلیف اسی جھلدےآں۔ ⁷۷۔ ساڈی آس تواہڈےبارے پکّی اے کیوں جے اسی مننے آں کے جینج تُسی تکلیفاں وچ سی شریک اوہ۔⁸۸۔بھراؤ اسی نہیں چاہندے کے تُسی ساڈی مُصیبتاں توں ناواقِف رہوؤ، جیڑیاں ساڈے اُتے آسیہ وچ پئی سن۔ اسی اپنی طاقت توں ودھ کے کُچلے گئے کہ اپنی جند دی اُمید وی ناں رہی۔ ⁹۹۔ سچ مُچ ساڈے اُتے موت دی سزا داحُکم ہو گیا سی، اے ایس لئی سی کے اپنا بھروسہ اپنے آپ تے نئیں پر خُدا اُتے کرئے جیڑا مُردیاں نوں زِندا کردا اے۔ ¹⁰۱۰۔اوہنے سانوں ایہو جئے جان لین والے خطریاں توں بچایا تے اوہ ساہنوں فیر بچاوے گا، اسی اپنی آس اوہدے اُتے بنی اے کے اوہ ساہنوں خلاصی دیندا رہوے گا۔¹¹۱۱۔اوہ اینج کرے گا، جینج تُسی سی اپنی دُعاواں نال ساڈی مدد کردے اوہ۔ تے فیر بتھیرے ساڈے لئی شُکر گُزاری کرن گے، ایس لئی کہ بتھیریاں دی دُعاواں دے وسیلےساڈے تے بھاری فضل ہویا اے۔¹²۱۲۔اسی ایس تے فخر کرنے آں تے ساڈا ضمیر گواہ اے کہ اسی اپنے آپ نوں دُنیا وچ پاک تے خُدا وچ مُخلص رکھیا اے تے جسمانی عقل دے سِر تے نئیں پر خُدا دے فضل اُتے۔ ¹³۱۳۔اسی توانوں کُجھ اینج دی چِیزاں نئیں لکھدے جو تُسی پڑھ تے سمجھ نا سکو۔ میں ایس چیز دی توقع کرناں واں ¹⁴۱۴۔ کیوں جے تُسی ساہنوں کُجھ تھوڑا بہت سمجھدے اوہ تے اسی اپنے خُداوند یسوع دے دِن نوں تواڈے لئی فخر دی وجہ ہو واں گے، ایسے طرح تُسی ساڈے فخر دی وجہ ہوؤ گے۔¹⁵۱۵۔کیوں جے مینوں ایہدا یقین سی، میں پہلوں تواڈے کول آنا چاہندا ساں تاں جو تُسی دوؤں مُلاقاتاں توں فائدہ چُک سکو۔ ¹⁶۱۶۔میں مخدونیہ جاندے ہوے تواڈے نال مُلاقات دا منصوبہ بنا رہیا ساں، تے فیر میں چاہندا ساں کے تواہنوں مخدونیہ توں واپِس آندے ہوے مِلاں تے فیر تُسی مینوں یہودیا لئی رُخصت کرو۔¹⁷۱۷۔جدوں میں اینج سوچ دا ساں، کی میں چکدا ساں؟ کی میں انِہاں چیزاں دا منصوبہ انسانی معیار دے نال بنانا واں کہ اِکو ویلے میں ہاں ہاں تے ناں ناں کواں۔ ¹⁸۱۸۔پر جینج خُدا وفادار اے اسی ہاں تے ناں، دوویں نئیں کیہندے۔¹⁹۱۹۔ پر خُدا دا پُتّر یسوع جِدی منادی سلونیس، تموتھئیس تے میں تواڈے درمیاں کیتا اوہ ہاں تے ناں نئیں پر اوہ ہمیشہ ہاں اے۔ ²⁰۲۰۔کیونکہ خُدا دے سارے وعدے اوہدے وچ ہاں نئیں تے اوہدے وچ اسی خُدا دے جلال لئی ” آمین“ کہنے آں۔²¹۲۱۔ ہُن اوہ خُدا ای اے جیڑا ساہنوں تواڈے نال مسیح وچ ہون دا یقین دواندا اے، تے ساہنوں مسح کردا اے۔ ²²۲۲۔ اوہنے ساڈے تے اپنی مُہر لائی اے تے جیہڑا آن والا اے اُہدی ضمانت لئی ساڈے دِلاں وچ روح دِتا۔²³۲۳۔پر میں خُدا نوں اپنا گواہ بنا کے کہنا کہ میں کرنتھس توادے کول ایس لئی نئیں آیا تاں جو میں تواڈا لِحاظ کراں۔ ²⁴۲۴۔ اے ایس لئی نئیں کہ اسی تواڈےایمان نوں قابو کرنا چاہندے آں کہ اوہ کِنج دا ہوؤے، پر اسی تواڈی خُوشی لئی توادے نال کَم کررہے آں جیویں تُسی اپنے ایمان تے کھلوتے اوہ۔

2¹۱۔ایس لئی میں اپنے تائیں اے فیصلہ کیتا کے میں درد ناک حالات وچ تواڈے کول ناں آواں۔ ²۲۔جے میں توانون دُکھ دینا اے، تے مینون کون خُوش کرے گا تاں جے او اوه جناں نوں میں دُکھی کیتا۔³۳۔ میں توانوں ایس لئی سکھایا کہ جد میں تواڈے کول آواں تے اوہنا تے اوہناں کولوں دُکھی نا ہو واں جناں کولوں مینوں خُوش ہونا چاہیدا اے۔ مینوں تواڈے ساریاں لئی اے بھروسا اے کہ میری خُوشی تے تواڈے ساریاں دی خُوشی اِک ہی نئیں۔ ⁴۴۔ کیوں جے میں توانوں بڑے افسوس نال دل دی پریشانی تے بتھیرے اتھرواں نال لکھیا، میں توانوں تکلیف نئیں دینا چاہندا ساں۔ پرمیں چاہندا ساں کے تُسی میری مُحبت دی ڈُنگائی نو جانو جیڑی میں تواڈے لئی رکرنھاں واں۔⁵۵۔ جے کسے نیں مینوں تکلیف دِتی اوہنے صرف مینوں تکلیف نئیں پر کسے حد تک بغیر سخت الفاظ استعمال کیتیاں توانوں سب نوں۔ ⁶۶۔ ایس شخص دی اے سزا جیڑی بتھیریاں ولوں اے چوکھی اے۔ ⁷۷۔ پر ہُن سزا دی بجائے اوہنون معافی تے تسلّی دے او۔ اینج کرو کہ اوہ دُکھ تھلے نا دبا جائے۔⁸۸۔ اِسے لئی میں توانوں حلا شیری دینا سب دے سامنے، عوامی طور تے اوہدے لئی اپنے پیار دی تصدیق کرو۔ ⁹۹۔ میں توانوں ایس لئی لکھیا کہ میں توانوں آزما سکاں تے جان سکاں کہ تُسی ہر چیز وچ تعبیدار اوہ۔¹⁰۱۰۔ جے تُسی کسے نوں معاف کرو گے تےمیں اوس نوں وی معاف کراں گا۔ جو کُجھ میں معاف کیتا اےجے کوئی چیز معاف کیتی اے۔ اے تواڈے لئی مسیح دی حضوری وچ معاف کیتی گئی اے۔ ¹¹۱۱۔ اے اسطرح ایس لئی اے کہ شیطان سانوں دا ن لاوے کہ اسی اوہدے منصوبیاں توں ناواقف نئیں۔¹²۱۲۔ خُداوند نےمیرے لئی دروازہ کھول لیا تروآس دے شہر وچ مسیح دی خُوشخبری دی منادی کرن آیا۔ ¹³۱۳۔ میری روح وچ چین نئیں سی کیوں جے میرا بھرا طاطس اوتھے نئین سی۔ تے مین اوہنا نوں چھڈ کے مخدونیہ چلا گیا۔¹⁴۱۴۔پر خُدا دا شُکر ہورے جو سچ وچ سدا ساڈی جِت وچ قیادت کردا اے، ساڈے راہیں اوہ اپنے علم سی خشبو ہر پاسے پھیلاندا اے۔ ¹⁵۱۵۔ کیوں جو اسی کُدا لئی اوہناں وچ جیڑے نجات پا چُکے نئیں تے اوہناں وچ جیڑے مردے پئے نئیں یسوع مسیح دی مٹھی خوشبو واں۔¹⁶۱۶۔ جو لوک مردے پئیے نئیں اے موت توں موت دی خوشبو اے۔ تے جیڑے بچائے جا چُکے نےاوہناں لئی زندگی توں زندگی دی خشبو اےکون اہناں چیزاں دے لائق اے۔ ¹⁷۱۷۔ کیوں جو اسی اوہناں لوکاں وگرے نئیں جیڑے خُدا دا کلام نفع لئی ویچدے نے۔ پر ارادیاں دی سچیائی نال سچ بولے آں جینج خُدا ولوں بھیجے گئے آں خُدا دی نظر وچ،

3¹۱۔کی اسی فیر اپنی نیک نامی دَسنا شُروع کر دتی اے؟ ساہنوں دوسریاں وانگوں نیک نامی دے خط تہانوں دین دی ضرورت اے نہ لین دی ـ ہے نا؟ ²۲۔ تُسی آپ ساڈے لئی نیک نامی دے خط جے ـ جیہڑے ساڈے دِلاں اُتے لکھے نیں۔ جناں نوں سارے لوک جاندے تے پڑھدے نیں۔ ³۳۔ تُسی وکھاندے اوہ کہ ٹُسی مسیح یسوع دا اوہ خط جیڑا ساڈے ولّوں دِتا گیا تے جیڑا تہاڈے دِلاں اُتے لکھیا گیا اے، اے سیاہی نال نئیں پر زندہ خُدا دے روح نال لکھیا گیا اے۔ اے پتھر دِیاں تختیاں اُتے نئیں لکھیا بلکہ تہاڈے انسانی دِل دیاں ٹختیاں اُتے۔⁴۴۔ تے اے بھروسا ساہنوں خُدا ولّوں یسوع دے وسیلے نال مِلیا اے۔ ⁵۵۔ اسی اپنے آپ ایس قابل نئیں کے کسے طرح دا دعویٰ کر سکیئے۔ جیڑا ساڈے اپنے ولّوں ہووئے۔ بلکہ ساڈی قابلیت خُدا ولّوں اے۔ ⁶۶۔ اے صرف خُدا اے جس نے ساہنوں ایس قابل بنایا کہ اسی نوے عہد دے خادِم ہویئے۔ اے لفظاں دا عہد نئیں بلکہ روح دا اے۔کیوں جو لفظ مار دیندے نے تے روح زندگی دیندا اے۔⁷۷۔ ہُن جِس خدمت نے موت پیدا کیتی، اوہدے حرف پتھراں اُتے کھودے گئے سن، ایسے جلال والے سن کے اسرائیل دے لوک موسیٰ دے چہرے اُتے جلال دی وجہ توں نظر نہ پا سکے۔ کیوں جو اوہدے چہرے دا جلال گھٹ دا جاندا سی۔ ⁸۸۔ اوہ خِدمت کِتنی زیادہ جلالی ہووے گی، جیڑی روحِ پاک لیاوے گا؟⁹۹۔ ایس لئی جے مُجرم ٹھہران والا عہد جلال والا سی، تے راست بازی دا عہد تے ضرور کِنا زیادہ جلالی ہووے گا؟ ¹⁰۱۰۔ یقینی طور تے جیڑا کسے وقت جلالی سی ہُن جلالی نئیں رہیا کیوں جو اوہدا جلال بے اِنتہا اے۔ ¹¹۱۱۔ کیوں جو اگر مِٹ جان والی چیز وچ جلال سی تے قائم رہن والی چیز وچ کِنا زیادہ جلال ہووے گا۔¹²۱۲۔ ہُن جدون ساڈے کول ایسی اُمید اے تے اسی بڑے دلیر آں۔ ¹³۱۳۔ اسی موسیٰ وانگوں نئیں، جنیں اپنے چہرے اُتے نقاب پا لئ تان جو اسرئیل دے لوک اُس گھٹدے ہوئے جلال نوں ختم ہوندیاں سِدا وہکھن دے قابِل نئیں سَن۔¹⁴۱۴۔ُہنان دے ذہن بند ہوئے سَن کیوں جو اَج دے دِن تک پُرانے عہد نوں پڑھدے وقت اوی پردہ اُنہاں دے دِلاں اُتے پیا اے۔ اے پردہ اجے تک ہٹایا نئیں گیا، کیوں جو صرف یسوع وچ اے پردہ اُٹھایا گیا اے۔ ¹⁵۱۵۔ پر اَج وی جدوں موسیٰ دی کتاب پڑھی جاندی اے اُہناں دے دِلاں اُتے پردہ پیا رہندا اے۔ ¹⁶۱۶۔ پر جدوں کوئی شخص خُداوند ول مُڑدا اے تے اوہ پردہ اُٹھ جاندا اے۔¹⁷۱۷۔ ہُن خُداوند روح اے ، تے جِتھے خُداوند دا روح موجود اے، اوتھے آزادی اے۔ ¹⁸۱۸۔ہُن اسی سارے بے نقاب چہریاں دے نال، خُدا دا جلال ویکھنے آں۔ خُداوند جیہڑا روح اے، اسی وی اوہدے طرح درجہ بہ درجہ اوہدے جلال ورگے ہوندے جانے آں۔

4¹۱۔کیوں جو سانوں اے خدمت مِلی اے تے ساڈے اُتے بڑا کرم ھویا اے ایس لئی ہمت نہ ہارئیے۔ ²۲۔حالانکہ اسی خفیہ (پوشیدہ) اَتے بے شرمی دے کَم دی راہ چھڈ دتی اے اسی مکاری نئیں کردے اتے خدا دے کلام نوں نئیں وگاڑ دے نئیں۔³۳۔ جے کر اساڈی خوشخبری اُتے پردہ پیا ے تے اوہ ھلاک ھون والیاں لئی پیا ہے۔ ⁴۴۔ اوہناں واسطے اس جہان دے خدا نے اوھناں دی عقل تے پردہ پا دتا ہے۔ تاں جو مسیح جو خدا دی صورت تے ہے اوہدے جلال دی روشنی اوھناں اُتے نہ پوّے۔⁵۵۔اَتے اسی اپنے بارے نئیں بلکہ مسیح یسوع جو خدا ہے دے بارے منادی کردے ھاں اتے یسوع ناں دے لئی اسی تہاڈے خادم آں۔ ⁶۶۔اتے اس اکلّے خدا نے کیہا کہ نور ہنیرے وچ چمکے۔ اوہی نور ساڈے دلاں تے وی چمکیا تاں جو خدا دے جلال دی پہنچان دا نور یسوع مسیح دِی حضوری وچ چمکے۔⁷۷۔پر اسی اس خزانے نوں مِٹ دے برتناں وچ رکھدے ھاں جد کے ایہہ صاف ظاہر اے کے ایہہ بہت ساری طاقت ساڈے ولّوں نئیں بلکہ خدا دے ولّوں ھے۔ ⁸۸۔ساڈے اُتے ہر پاسیوں مصیبتاں آوندیاں نیں پر اسی گھبراندے نئیں۔ اسی شک حیرانی وچ پیندے ھاں پر مایوس نئیں ھُںندے۔ ⁹۹۔ اسی ستائے تے جانے ھاں پر اسی بُھلائے ہوئے نئیں۔ اسی گرائے تے جانے ھاں پر مَر دے نئیں۔ ¹⁰۱۰۔اسی اپنے جسماں وچ مسیح دی موت نوں رکھدے لئے پھر دے ہاں تاں جو مسیح دی زندگی وی سادے بدن توں ظاہر ہووے جو کہ مسیح ھمیشہ دی زندگی رکھدا ہے۔¹¹۱۱۔اسی جو کہ زندہ ھاں ھمیشہ میسح دی موت نوں اپنی زندگی وچ رکھدے ھاں ۔ تاکہ اسی زندگی نوں وی اپنی زندگی وچوں ظاہر کر لیے جو اوہ رکھدا ہے۔ ¹²۱۲۔تاکہ جسطرح موت ساڈے وچ کم کردی ہے اُسے طرح زندگی تہاڈے وچ کَم کرے۔¹³۱۳۔پر ساڈے وچ ایمان دی اوہی روح اے جدے بارے لکھیا ہے، ’’میں ایمان لیایا تاں جو میں بولدا ھاں‘‘ اتے اساڈا ایمان ایمان اے ایسے لئی اسی بولدے ھاں‘‘۔ ¹⁴۱۴۔کیوں جوں اسی جاندے ھاں کہ جنے یسوع نوں زندہ کیتا اے سانوں وی زندہ کرے گا تے تہاڈے نال اپنے سامنے حاضر کرے گا۔ ¹⁵۱۵۔اے سب کچھ تہاڈے لئی ہی ہے کیوں جو فضل سارے لوکاں وچ پھیلیا، اسی طرح شکر گزاری کرن نال خدا دا جلال ھور پھیلے۔¹⁶۱۶۔ ساڈی ہمت گھٹ نئیں ھندی، باھروں لگدا اے کے اسی ضائع ھون ڈئے آں پر اندروں اسی روز روز تازہ دم ھندے آں۔ ¹⁷۱۷۔کیوں جو ساڈی تھوڑی جئی مصیبت سانوں بہت زیادہ تے بھاری ہمیشہ دا جلال پیدا کر دی اے۔ کیوں جو اسی اوہناں چیزاں نوں نئیں ویکھدے جو نظر آندیاں نیں بلکہ اوھناں نوں جو نظر نئیں آؤندیاں۔ ¹⁸۱۸۔کیوں کہ جو چیزاں نظر آندیاں نیں ختم ھون والیان نیں پر جو نظر نئیں آندیاں اوہ ھمیشہ رہن والیاں نیں۔

5¹۱۔ ساہنوں پتہ اے کے اے زمینی مکان، جدے وچ اسی رہنے آں، برباد ہوجائےگا، تے ساڈے لئی خُدا ولوں اک عمارت موجود اے، تے گھر انسانی ہتھاں نے نئیں بنایا پر ایہہ آسمان تے غیر فانی گھر ہو وےگا۔ ²۲۔تے ایس خیمہ وچ اسی کراہندے ہوئےاپنے آسمانی مکان وچ جان دی آرزو رکھدےآں۔ ³۳۔ اہہداانتظار ایس لئی اے کہ انوں پان دے بعد اسی ننگے نہ راں گے۔⁴۴۔تے اصل چے جدوں تک اسی ایس خیمہ وچ آں ساہڈا کرہنا بھار دی وجہ توں اے۔ اسی اے نہیں چاہندے کے بغیر کپڑیاں دے ہو یے پر اسی او کپڑے پانا چاہندے آن جیڑے فانی زندگی نوں نگل جان۔ ⁵۵۔ اے او خُدا اے جنے اے شئےساڈے لئی تیار کیتی اے، تے اُنیں آن والے ویلے لئی ضمانت دے طور تے روح دتا اے۔⁶۶۔ ایس لئی ہمیشہ اعتقاد رکھو، تے یاد روے کےجدوں تیکر اسی ایس بدن دے آرام وچ آں، اسی خُداوند توں دورآں۔ ⁷۷۔ اسی ایمان دےنال چلدے (ٹُردے) آں، نہ کے نطر آن والی شیواں نال۔۔ ⁸۸۔ تے ساہنوں اے اعتقاد اے کے، اسی بدن توں دور ہو کےخُداوند دے نال آرام چے ہو واں گے۔⁹۹۔ خُداند نوں خوُش کرنا ای ہُن ساڈا مقصد تے بھاویں ایس گھر وچ ہویے یا ایس توں دور۔ ¹⁰۱۰۔ اے لازم اے کے سارے مسیح دی عدالت دے تخت اگے لیائے جان تاں جو اِنہاں نوں اِنہاں دے بھیڑے چنگے کماں دا اجر دتا جاوے، جیڑے ایس بدن چے کیتے نے۔¹¹۱۱۔ ایس لئی خُداوند دا خوف رکھدے ہوے اسی لوکاں نوں حوصلہ دیندے آں۔ اسی جو کُجھ وی آں او خُدا نوں صاف دِسدا اے، میں اہیہ توقع رکھنا آں کے تواڈا ضمیر صاف اے۔ ¹²۱۲۔ اسی ایہہ کوشش نہیں کرن ڈئیےکے توانوں اے منائیےپئی اسی سُچے آں۔ پر اسی توانوں او وجہ دینے آں کے تُسی ساڈے تے فخر کرو تے اُنہاں نوں جواب دے سکو جیڑے وکھاوےتے فخر کردے نے، نا کے اہدے تے جیڑا دِل وچ اے۔¹³۱۳۔تے جے اسی ہوش وچ نہیں آں تے اے خُدا لئی اے، تے جے ہوش وچ آں تے اے تواڈے لئی اے۔ ¹⁴۱۴۔تے مسیح دی مُحبت چے مجبور آں تے چنگی طرح جاننے آں کے اک جِنا سب لئی مویا تے ایسے طرح سارے موئے گئے۔ ¹⁵۱۵۔ او سب لئی مویا گیا تاں جو او جیڑے جیوندے نے، اپنے لئی نہ جئی ان پر اوہدے لئ (واسطے) جیڑا مویا تے فیر زنداہ کیتا گیا۔¹⁶۱۶۔ایس وجہ توں ہُن اسی کسے نوں وی جسمانی طور تے نہیں پرکھدے گو کے اسی یسوع دے نال وی اک وری اینج ای کیتا سی۔ پر ہُن اسی کسے نوں ایس طرح نہیں پرکھدے۔ ¹⁷۱۷۔ ایس لئی ہُن جیڑا مسیح وچ اے او نویں مخلوق اے۔ پُرانیاں شیئواں ختم ہوگیاں۔ ویکھو سب نواں ہو گیا اے۔¹⁸۱۸۔ اے ساریاں شیواں خُدا ولوں نے، تے اُنہیں سانوں مسیح وچ اپنے نال مِلایا اے تے سانوں وی مِلان دی خدمت دتی اے۔ ¹⁹۱۹۔ اے اینج وے کے خُدا مسیح وچ دُنیا نوں اپنے نال ملا رہیا اے تے اُنہاں دے پاپ(گناہ) اُنہاں دے ذمہ نہیں لائے، تے اُنہیں سانوں مِلان دے سَنیا ( پیغام) دا ذمہ سونپیا اے۔²⁰۲۰۔ تے مسیح نے سانوں اپنا نُمائندہ مُقرر کیتا اے، تےاے ایس طرح اے کے جیویں خُدا ساڈے وچوں ہو کے بول دا اے۔ مسیح دے واسطے اسی توانوں عرض کرے آں، کے خُدا نال مَیل کر لووٴ۔ ²¹۲۱۔ اُنیہں مسیح نوں ساڈے پاپاں (کُناہواں) دا فِدیہ بنایا، اے او اےجنے کدی پاپ (کناہ) نہیں کیتا، اُنہیں اے ایس لئی کیتا تاں جو اسی اُہدے وچ خُدا اگے راستباز بن جائیے۔

6¹۱۔اسی اوہدے نال مِل کے کم کردے ہوئے تے تہانوں وی زور دینا آں یسوع مسیح دے فضل نوں نہ چھڈو۔ ²۲۔کیوں جو اوہنے کہیا اے” طرفداری دے وقت میں تیرے ول تیان کیتا تے نجات دے دِن میں تیری مدد کیتی “ ویکھو ایہی طرفداری دا وقت اے، ویکھو ایہی نجات دا دیہاڑا اے۔ ³۳۔ اسی کسے دے سامنے ٹھیڈا لگن لئی روڑے نئی رکھدے تاں جو ساڈی خِدمت دا کم ضائع نہ ہو جائے۔⁴۴۔ بجائے اہدےاسی اپنے کماں توں ثابت کر دے آں کہ اسی خُدا دے خٓدِم آں۔ اسی رُوح القدس چہ بہت صبر نال، پیار نال، دُکھاں چہ، مُشکلات چہ، ⁵۵۔ مار کھان چہ جیل چہ، پڑتال چہ، بڑی محنت چہ، راتاں نوں جاگنا، بھوکھ، ⁶۶۔ نیک نییتی، علم، صبر، مہربانی، سچے پیار، ⁷۷۔اسی خُدا دی قُدرت نال سچائی دے کلام چہ اوہدے خادِم ہاں، سادے کول سجے تے کھبے ہتھ سچیائی (راستبازی) دے ہتھیار نیں۔⁸۸۔ اسی عزّت تے بےعزّتی، تعریف تے بدنامی چہ کم کردے آں۔ سانوں دھوکے باز کیاجاندا اے پر اسی فیر وی سچّے آں۔ ⁹۹۔ اسی انجان بن کے کم کردے آں پر فیر وی اسی چنگےطرح جانے جاندے آں، وہکھو اسی کم کرن لئی مُردےہاں پر فیر وی اسی جیویندے آں۔ اسی ایس طرح کم کردے ہاں جیویں ساہنوں اپنی حرکتاں دی سزا دتی گئی پر اینج نئی کے سزا موت ہوئی اے۔ ¹⁰۱۰۔ اِسی غمزدہ دی طرح کم کر دے آں پر فیر وی خُوشی منانے آں۔ اِسی غریباں دی طرح کم کرنے آں پر دوسریاں نوں امیر کر دینےہاں، اسی اینج کم کرنے ہاں جیویں ساڈے کول کُجھ وی نئیں پر فیر وی اینج جیویں سب کُچھ رکھدے ہاں۔¹¹۱۱۔اے کرنتھیو اسی توانوں ساری سچائی دس دِتی اےتے، ¹²۱۲۔ اسی تہانوں نئیں جکڑیا پر تہاڈے دِلاں نے تہانوں جکڑیا ہویا اے۔ ¹³۱۳۔ ہُن میں تہانوں بچے سمجھ کے ایمانداری نال ۰۰۰ کرنا اے کہ اپنے آپ نوں ۔۔۔۔ کُھلا رکھو۔¹⁴۱۴۔ جے ایماناں نال نہ بنّو، سچائی دا تے بے شر دا کی تعلق ؟ روشنی دا ہنیرے نال کی میل ؟ ¹⁵۱۵۔ مسیح دا بالیعال نال کی میل جول (تعلق) ؟ یا ایمانداراں تے بے ایمان دا کی جوڑ ؟ ¹⁶۱۶۔ تے خُدا دی ہیکل تے بُت خانےچہ کی مُوہائدہ اے ؟ کیوں جو اسی زندہ خُدا دا مقدس ہاں، جس طرح خُدا نے کیا اے ” میں انہاں دے درمیان رہاں گا تے چلاں پھراں گا، تے او میرے لوک تے میں اُنہاں دا خُدا ہواں گا۔¹⁷۱۷۔ ایس لئی خُداوند نے کیا اے، ”اوہدے وچوں نکل آؤ تے وکھرے روؤ۔ “ ناپاک چیزاں نوں ہتھ نہ لاؤ تے میں تہانوں جی آیا نوں کہواں گا۔ ¹⁸۱۸۔ خُدا قادرِ مُطلق کہندا اے میں تہاڈا باپ تے تُسی میرے دھِیاں پُتّر ہوؤ گے۔ “

7¹۱۔میرے پیاریو کیوں جو ساڈے نال وعدے کیتے گئے نے، آؤ اسی اپنے آپ نوں ہر طرح دی جسمانی تے روحانی ناپاکی توں پاک رکھییے۔ تے آؤ خُدا دے خوف دے وچ پاکیزگی نوں لبھدے رہیے۔²۲۔ساہنوں اپنے دِلاں وچ جگہ دو۔ اسی کسے نال زیادتی نئیں کیتی۔ اسی کسے نوں نُقصان نئیں پچایایا کسی نوں دغا نئیں دِتا ³۳۔ میں تہانوں مُجرم ٹھہران لئی ایہہ نئی کہنداکیوں جو میں تہانوں پہلاں ہی کہہ چُکیا ہاں کہ تُسی ساڈے دِلاں وچ وسدے جے، کیوں جو اسی اِکھٹے مرنا تے اِکھٹے جینا اے۔ ⁴۴۔مینوں تہاڈے اُتے بہت عتماد اے۔ تے میں تہاڈے اُتے فخر کردا ہاں۔ مینوں پورا اطمینان ہو گیا اے۔ میرا دِل خُوشی نال بھریا اےحالانکہ ساڈے اُتے مُصیبتاں وی آؤندیاں نے۔⁵۵۔ جدوں اسی مکدونیہ آئے، ساڈے جسم نوں آرام نہ ملیا، پر اسی مُصیبتان وچ ریے، کیوں جو باہر لڑائیاں سن تےاندر ڈر خوف۔ ⁶۶۔ پر خُدا جیہڑا تھکیا ہاریاں نوں آرام دین والا اے اُوس نےساہنوں طیطس دے آؤن نال تسلی دِتی۔ ⁷۷۔ تے نہ صرف اُہدے آون تے خُدا نے ساہنوں تسلی دِتی پر اوہدی اُس تسلی توں جیہڑی طیطس نوں تہاڈے ولّوں ملی۔ اُس نے ساہنوں تہاڈے بُہتےسارے پیار، تہاڈا غم، تے میرے لئی ڈھیر سارے فکر بارے دسیا، تاں میں ہور وی خُوش ہویا۔⁸۸۔ گو میرے خط نے تہانوں غمگین کیتا، پر مینوں کوئی پچھتاوا نئیں، پر مینوں پچھتاوا ایئویا جدوں میں ویکھیا کہ میرے خط نے تہانوں افسُردہ کیتا، پر تہاڈی افسردگی تھوڑے وقت تک رہی۔ ⁹۹۔ ہُن میں ایس لئی خُوش نئیں کہ تہانوں غم ہویا، پر تہاڈی غمی تہانوں توبہ تک لے کے آئی۔ تہاڈا غم خُدا پرستی دا سی، ایس لئی ساڈے ولّوں تہانوں کوئی نُقصان نہ پہنچیا۔ ¹⁰۱۰۔کیوں جو خُدا پرستی دا غم ایسی توبہ لایندا اے جِدا نتیجہ ایسی نجات اے جِدا کوئی پچھتاوا نئیں۔ پر دُنیا دا غم موت لیاندا اے۔¹¹۱۱۔ خُڈا پرستی دے غم نے تہاڈے وچ کِناں پکّا ارادہ پیدا کیتا، تے تہاڈا ایہہ پُختہ کنا اعلیٰ سی جس نے تہانوں بے قصور ثابت کیتا اے کِنا چنگا سی کہ تواڈے غضب، غُصّہ، تہاڈا شوق، تہاڈی سرگرمی تے تواڈی خُواہش نے چاہیا کہ انصاف ہو سکے۔ ہر چیز دے وچ تُسی اپنے آپ نوں ثابت کر دِتا کہ تُسی ایس معاملے وچ بے کُناہ جے۔ ¹²۱۲۔ اگرچہ میں تہانوں لکھیا، نا میں غلطی کرن والے دی خاطِر لکھیا تے نا ہی اوہدی خاطِر جدے نال غلط ہویا، پر ایس لئی کہ ساہڈے حق وچ تہاڈی ساکھ خُدا دی نظر وچ تہانوں پتہ چل جائے۔¹³۱۳۔ ایس لئی ساہڈا حوصلہ ودھیا اے۔ایسے دے نال ساہنوں ہورخُوشی ہوئی اے، جو طیطس دی خُوشی دی وجہ نال اے، کیوں جو تہاڈے ساریاں دی وجہ توں اوس دی روح نوں تازگی ملی اے۔ ¹⁴۱۴۔ پر جے میں اوس دے سامنے تہاڈے بارے فخر کیتا تے میں شرمِندہ نئیں ہویا۔ پر اوہدے اُلٹ جو گل وی میں تہانوں کہی سچ نِکلی، اوسے طرح جیہڑا فخر میں تہاڈے بارے طیطس نال کیتا اوہ سچ نِکلیا۔¹⁵۱۵۔تے جدوں اُنہیں تہاڈے ساریاں دی فرمانبرداری دی یاد کیتی کے تُسی کیویں ڈرے تے کمبدے ہوئے اُس دا اِستقبال کیتا، اُس دِی چاہت تہاڈے ساریاں لئی ہور زیادہ ودھ گئی اے۔ ¹⁶۱۶۔ میں بہت خُوش ہاں کیوں جو مینوں تہاڈے اُتے پورا اعتماد اے۔

8¹۱۔ اے بھایئو تہانوں خُدا دے اُس بھاری فضل دے بارے دسنا چاہنا واں جیہڑا مقدونیہ دی کلیسیاواں تے ہویا۔ ²۲۔ کہ سخت مُصیبت دی آزمائش دے وچ وی اوہناں دی انتہائ غریبی تے بے انتہا خُوشی نے اوہناں وچ بہت سخاوت پیدا کیتی۔³۳۔ میں گواہی دیندا ہاں کہ اوہناں نے جناں وی دے سکدے سن دِتا تاں جو بہت ودھ کے دِتا تے ایہہ سب اپنی آزادانہ مرضی نال دِتا اے۔ ⁴۴۔ اوہناں نیں تے اس خدمت دے کم نوں ایمانداراں وچ پھیلان دے موقع لئی فوری درخواست کیتی۔ ⁵۵۔ ایہہ ایس طرح نئیں ہویا جیویں اسی توقع کیتی سی، پر اوہناں پہلاں اپنے آپ نوں خُداوند دے لئی فیر خُدا دی مرضی نال ساڈے سُپرد کیتا۔⁶۶۔ ایسے لئی اسی طیطس توں خواہش کرنے ہاں کہ جسطرح اوہنے ایہہ کم شروع کیتا سی اُسے طرح اس فضل دے کم نوں پورا وی کرے۔ ⁷۷۔ پر جِداں تُسی ہر کم وچ اگے ودھ گئے او یعنیٰ ایمان وچ، کلام وچ، علم تے اپنی ہر کوشش وچ تے ساڈے لئی اپنے پیار وچ۔⁸۸۔میں تہانوں اے حُکم نئیں دیندا، تاں جو تہاڈی مُحبت دی سچیائی نوں دوجیاں دے جزبے نال آزماواں۔ ⁹۹۔کیوں جو تُسی خُداوند یسوع مسیح دے فضل نوں جاندے ہو کہ کس طرح اوہ امیر سی پر اوہ تہاڈے لئی غریب بن گیا، تاں جو اسی اُس غریبی وِچوں امیر بن جائیے۔¹⁰۱۰۔ ایس معاملے وچ میں اپنے وچار دیندا ہاں جو تہاڈی مدد کرن گے۔ پچھلے سال تُسی نہ صرف کم شروع کیتا پر اِس کم نوں کرن دی تہاڈی خواہش وی سی۔ ¹¹۱۱۔ ہُن اہنوں ختم وی کرو، جداں تُسی ایہہ کم شروع کرن توں پہلاں سرگرمی نال خواہش کیتی سی ہُن اوسے سرگرمی نال، جناں زیادہ ہو سکدا اے، اہنوں اپنی حثیت دے مُطابق پورا کرو۔ ¹²۱۲۔جے تُسی ایس کم نوں دِل نال شروع کرنا چاہندے او، جو کہ چنگی تےمنن والی گَل اے۔ تے ایدی بُنیاد ایس تے ہونی چاہدی اےکہ جو کُجھ بندے دے کول اے نہ کہ اوہدے تے جو کول نئیں۔¹³۱۳۔ تے ایہہ کم تہاڈے تے بھار پان لئی تے دوجیاں نوں آرام دین لئی نئیں۔ پر ایس لئی کہ طرفداری نہ(غیر جانبداری) ہووے۔ ¹⁴۱۴۔ کیوں جو ایس ویلے تہاڈے بُہتے (کثرت) نال اوناں دی لوڑ (ضرورت) پوری ہووے، تے تہاڈی لوڑ (ضرورت) دے ویلے اوناں دی بہتات (کثرت) کم آوے۔ تاں جو سب ٹھیک ہوے۔ ¹⁵۱۵۔کیوں جو لکھیا اے ” جدے کول بوہتا سی اوہدے کول کُجھ وی نہ بچیا، تے جدے کول تھوڑا سی اوہنوں کُجھ کمی نہ پئی (ہوئی)۔ “¹⁶۱۶۔ تےخُدا دا شُکر ہووے جنیں طیطس دے دِل وچ اوہوی سچّی فکر پائی جیہڑی تہاڈے لئی میرے دِل وچ اے۔ ¹⁷۱۷۔ تے اوہنے نہ صرف ساڈی درخواست منی پر اپنی مرضی تے سچّے دِل نال تہاڈی مدد کرن نوں اپنی آزاد مرضی نال آیا۔¹⁸۱۸۔ اسی اوہدے نال اک بھرا نوں وی بھیجیا اے، جدی تعریف، کلام دی منادی دا کم کرن دی وجہ توں، ساریاں کلیسیاواں وچ ہوندی اے۔ ¹⁹۱۹۔ صرف ایہو نئیں ایس فضل دے کم نو کرن لئی، اِنوں کلیسیاء نے ساڈے نال سفر کرن لئی وی چُنیا۔ اے خود خُداوند نوں عزّت دین لئی تے ساڈےمدد کرن دےجذبے لئی اے۔²⁰۲۰۔ اسی ہر طور تے اے کوشش کرنے ہاں کہ ایس فلاحی (بھلائی) کم دے کرن وچ کسے نوں وی ساڈے توں شکایت دا موقع نہ ملے۔ ²¹۲۱۔ اسی احتیاط کردے ہاں کہ اے صرف خُداوند دے اگے ہی نیں پر لوکاں لئی وی عزّت دے لائق ہووے۔²²۲۲۔ اسی اِک ہور بھرا نوں وی گھل رہے آں، جنوں اسی کافی سارےطریقیاں دے نال آزمایا (پرکھیا) تے کافی کماّں وچ محنتی پایا۔ تے ہُن اوہ تواڈے تے اعتماد (بھروسہ) ہون دی وجہ توں اوہ ہور وی خواہشمند اے۔ ²³۲۳۔ تے طیطس بارے اے وے کہ او میرا شریک تے تواڈا ساتھی اے۔ تے ساڈے بھراواں لئی، اوہناں نوں کلیسیاء نے گھلیا اے۔ اوہ مسیح دا فخر نئیں۔ ²⁴۲۴۔ ایس لئی اوناں نال مُحبت نال پیش آؤ، تاں جو کلیسیاواں نوں پتا چلے کہ اسی کیوں تواڈے تے فخر کرنے آں۔

9¹۱۔ ایمانداراں دی خِدمت دے بارے میرے لئی اے ضروری نئیں کہ میں توانوں لِکھاں۔ ²۲۔میں تواڈی خُواہشات دے بارے جاننا ہاں، تے میں ایہ مکدونیہ دے اگے تواڈے بارے فخر کردا ہاں۔ میں اوناں نوں دسیا اے کہ پچھلے سال توں اَخیہ اِس واسطے تیّار ہو ریا اے۔ تہاڈی گرم جوشی نے اُنہاں نوں اُبھاریا اے کہ عملی طور تے کُچھ کریئے۔³۳۔ ہُن میں بھراواں نوں گھلیا اے تاں جو ساڈا فخر تہاڈے بارے ضائع نہ ہو جائےتے تُسی وی تیّار ہوجاؤ، جیویں میں کیا کہ ہو جاؤ۔ ⁴۴۔ نئیں تے، جے میرے نال کوئی وی مکدونی آیا تے توانوں تیّار نہ پایا، ساڈے لئی اے شرم دی گل ہووےگی۔ میں تواڈے بارے کُجھ وی نئیں کہندا، تے مینوں تہاڈے تے پورا بھروسہ اے۔ ⁵۵۔ تے ایس لئی میں ایہ سوچیا کے بھرواں نوں تواڈے کول آن لئی قائل کیتا جائے تاں جو پہلاں توں تواڈے ہدِیے دا انتظام کیتا جائے جدا تُسی وعدہ کیتا اے۔ ایہہ ایس لئی اے کہ سب ہدیے خُوشی نال ہون نہ کے کسی دباؤ وچ۔⁶۶۔ہُن گل انج اے، جیڑا گھٹ بوئے گا اوی گھٹ ہی کٹے گا، تے جیڑا برکتاں پان لئی بوئے گا اوہنوں برکتاں ہی ملن گیاں۔ ⁷۷۔ تے ہر کوئی اوناں ہی دیوے، جو اوہنے اپنے دِل وچ ارادہ کیتا اے، نا تےکسی بے دلی نال یا کسے دباؤ وچ، کیوں جے خُدا خُوشی نال دین والیاں نوں پیار کردا اے۔⁸۸۔ تے خُدا تہانوں اپنے فضل نال لبریز (بھر) کرسکدا اے تاں جو تہاڈی ضرورت دیاں ساریاں شیواں، تہوانوں ہمیشہ کثرت نال مِلن۔ ایہ ایس لئی ہوئے گا تاں جو تُسی ہر اچھّے کم نوں ودھا سکو۔ ⁹۹۔ اے ایس طرح اے، تے لکھیا اے،” اوہنے اپنے خرانے ونڈے نے تےاوہ غریباں نوں دِتے۔ تے اوہدی راستبازی ہمیشہ تیک قائم اے۔ “¹⁰۱۰۔ اوہ جیڑا کسان نو بون لئی بیج دیندا اے تے کھان لئی روٹی، اوہو ای تہانوں دے وے گا تے تہاڈا بیج، بیجن لئی ودھاوے گا۔ اوہ تہاڈی راستبازی دی فصل(دے پھل) نوں وی ودھاے گا۔ ¹¹۱۱۔تُسی ہر طرح نال مالدار ( خُوشھال) ہو جاؤ گے تاں جو تُسی سخاوت کرسکو۔ ایس طرح خُدا دی شُکرگزاری ساڈے وسیلہ ہو وے گی۔¹²۱۲۔ ایس طرح دی خِدمت کرن نال نہ صرف رسولاں(مُقدساں) دی ضرورتاں پوریاں ہوندیاں نیں پر بہت سارے کماّں لئی خُدا دی شُکرگرازی دا سبب وی اے۔ ¹³۱۳۔ تہاڈا آزمایا جانا تے ایس خِدمت نال ثابِت ہوندا اے کہ تُسی اپنے اِقرار دی تابعداری جیڑی مسیح دی خُوشخبری بارے اے، اوہناں نوں تے ساریاں نوں تُسی اپنی سخاوت دے تُحفے نال وی خُدا نوں جلال دیو گے۔ ¹⁴۱۴۔ اوہناں نوں تہاڈی اُڈیک اے تے اوہ تہاڈے لئی دُعا کردے نیں۔ اوہ اے ایس لئی کردے نئیں کیوں جو تہاڈے اُتے خُدا دا بڑا بھاری فضل ہویا اے۔ ¹⁵۱۵۔ خُدا دا شُکر ہووے، اوہدی بیان توں باہر برکتاں لئی۔

10¹۱۔ میں پولُوس مسیح دی عاجزی تے حلیمی نال، آپ تہانوں درخواست کرنا ہاں۔ میں تہاڈی رِفاقت وچ حلیمی نال رہنا ہاں پر میں تہاڈے لئی بڑا نڈر (دلیر) ہونا جدوں میں تہاڈے توں دور ہونا۔ ²۲۔میں تہاڈی منت کرنا ہاں کہ جدوں میں تہاڈے وچ موجود ہونا، مینوں خود اعتمادی نال نڈر (دلیر) ہون دی لوڑ نئیں ہووے گی۔ پر میرے خیال وچ مینوں نڈر (دلیر) ہون دی اوس ویلے لوڑ اے، جدوں میں اونہاں دی مخالفت کرنا جیڑے ایہہ خیال کردے نے کہ اسی جسم دے مُطابق زندگی گزار دے ہاں۔³۳۔ پر جے اسی جسم وچ وی چل رہے ہاں، اسی جسم دے مُطابق جنگ نئیں کردے۔ ⁴۴۔ پر ساڈے لڑن والے ہتھیار جِسمانی نئیں۔ پر اونہاں وچ الٰہٰی طاقت اے جیڑی قلعے برباد کردیندی اے۔اوہ گُمراہ کرن والے مُباحثے سوا کُچھ نئیں لیاندے۔⁵۵۔ اسی ہر اوس اُچّی شئے نوں وی برباد کیتا جیڑی خُدا دے علم اگے اُٹھدی اے۔ تے اسی ہر سوچ نوں قید کر کے مسیح دی تعبداری وچ لے آوندے آں۔ ⁶۶۔تے اسی نافرمانی دے کماں دی سزا دین لئی تیّار ہو رئے ہاں، جِنی چھیتی تہاڈی تعبداری پوری ہوجائے۔⁷۷۔ تُسی ویکھو کے تہاڈے سامنے صاف طور تے کی اے۔ تے جے کسے نوں بھروسہ اے کہ اوہ مسیح دا اے، اوس نوں اے آپی یاد رکھنا چاہیدا اے کہ جیویں اوہ مسیح دا اے ایسطرح ای اسی وی ہاں۔ ⁸۸۔ پر جے میں اپنے اختیار بارے تھوڑا جِیا فخر کراں جیڑا خُدا نے ساہنوں تہاڈی بہتری لئی نہ کے برباد کرن نوں دِتا، تے مینوں کوئی شرمندگی نئیں۔⁹۹۔ میں نئیں چاہندہ کے تہانوں اینج لگے کے میں تہانوں اپنے خطاں نال ڈراؤناں چاہندا۔ ¹⁰۱۰۔یوں جو کُجھ لوک کہندے نے،” اَیدے خط سنجیدہ تے پُر اثر نے پر اے ذاتی طور تے کمزور اے۔ ایدا کلام ایس قابل نئیں کے سُنیا جائے۔¹¹۱۱۔تےاوہ لوک جان لین کہ جدوں اسی موجود نئیں اسی اپنے خطاں دےکلام وچ ایس طرح آں کے جد اسی ہو واں گے تے کم کردے نظر آواں گے۔ ¹²۱۲۔ اسی ایتھوں تک نئیں جاندے کے اسی ٹولیاں وچ ہو جائیے یا اسی اپنا مُقابلہ اُنیاں نال کرئیے جیڑے اپنی تعریف کردے رہندے نے۔ پر اوہ جدوں اپنے آپ دا اِک دوجے نال تولدے نے تے اِک دوجے نال موازنہ کردے نے، اُناں نوں کُجھ سمجھ نئیں آوندی۔¹³۱۳۔ پر اسی حد توں زیادہ فخر نئی کراں گے، پر اوس حد تیکر جیڑی خُداوند نے ساڈے لئی مُقرر کیتی اے، جِدی حد زیادہ توں زیادہ تہاڈے تک اے۔ ¹⁴۱۴۔تے اسی اپنے آپ نوں تہاڈے تک پُہنچن لئی حد توں بُہتا نئیں ودھایا، پر اسی یسوع دی انجیل دے نال تہاڈے تک پُہنچن والیاں وِچوں سب توں پہلاں پُہنچے سی۔¹⁵۱۵۔ اسی حد توں زیادہ دوجیاں دے کمّاں اُتے فخر نیں کیتا، پر اسی توقع کر دے ہاں کے تہاڈا ایمان ترقّی کر دا جائے گا، تے سادے کم تہاڈے درمیان کافی ودھ جان گے۔ ¹⁶۱۶۔اسی ایہہ اُمید کر دے ہاں کہ اسی تہاڈے علاقیاں توں وی اگے تک خُوشخبری دی منادی کر سکئیے، اسی دوجیاں دے علاقے چے ہون والے کم تے فخر نئیں کراں گے۔¹⁷۱۷۔ پر جیڑا وی فخر کرے، اوہ خُداوند وچ فخر کرے۔ ¹⁸۱۸۔ تے جیڑا وی اپنےآپ نوں منظور کردا (چُن دا) اے کے اوہدی تصدیق ہووے، اصل چےاوہدی تھاں تے اوہ وے جِنوں خُدا منظور کردا (چُن دا) اے۔

11¹۱۔ میں چاہنا ہاں کے تُسی میری بےوقوفی دی برداشت کرو۔ تے بے شک تُسی کر وی ریے ہو۔ ²۲۔ کیوں جے میںنوں تہاڈے بارےغیرت اے۔ اے غیرت خُدا دی غیرت وانگر اے، کیوں جو میں وعدہ کیتا اے کے تہاڈی شادی اک لاڑے نال کرانواں گا۔ میں وعدہ کیتا اے کے تہانوں اک پاک کنواری وانگر مسیح نوں پیش کراں گا۔³۳۔ پر مینوں ڈر اے کے جیویں سپ نے مکاری نال حوّا نوں دھوکا دِتا، ایسے طرح تہاڈے خیال وی مسیح دی سچّی تےخالِص عقیدت توں بھٹکا نہ دیوے۔ ⁴۴۔ فرز کرو کوئی دوجا آ کےکسے ہور مسیح دی منادی کرے اوس مسیح دی تھاں جدی اسی منادی کرنے آں۔ یا فرز کرو تہانوں کوئی ہور روح مل جائے اوہدے تھاں جیڑی روح تہانعں مِل چُکی اے۔ یا فرز کرو تُسی کوئی دوجی خُوشخبری سنو اوہدی تھاں جیڑی تہانوں مِل چُکی اے۔ تُسی انہاں شیئواں دی واہوا برداشت کیتی۔⁵۵۔ کیوں جو میں سمجھنا یاں کے میں انّاں نام نہاد وڈّے رسولاں نالوں کوئی بُہتا کمتر نئیں۔ ⁶۶۔ حالنکہ میں تقریر کرنی نئیں سکھی پرانج وی نئیں کہ میں علم وی نئیں سِکھیا۔ اسی ہر طریقے نال تے ہر شئے وچ تہانوں سمجھا دتی اے۔⁷۷۔ کی میں اپنے آپ نوں حلیم بنا کےکوئی گُناہ کیتا اے؟ تاں جو تہاڈی عزّت ودھے؟۔ کیوں جو میں خُدا دی خُوشخبری تہانوں مُفت سُنائی اے۔ ⁸۸۔ میں دوجیاں کلیسیاؤاں توں مدد لے کے لُٹ لیا اے تاکہ تہاڈی خِدمت کر سکاں۔ ⁹۹۔ جد مین تہاڈے نال ساں تے ضرورت مند ساں تے میں کسے اُتے بوجھ نئیں بنیا۔ کیوںجو مِیریاں ضرورتاں مکدونیہ توں آے بھراواں نے پوری کیتیاں۔ ہر کم وچ میں اپنے آپ نوں تہاڈے تے بوجھ نئیں بنن دِتا، تے میں آیندہ وی انج ای کردا رواں گا۔¹⁰۱۰۔کیوں جو میرے اندر مسیح دی سچیائی اے، تے میرا اے فخر اخیا دے کسی حصّے وچ چُپ نئیں روے گا۔ ¹¹۱۱۔ کیوں؟ ایس لئی کے میں تہاڈے نال پیار نئیں کردا؟ خُدا جاند اے۔¹²۱۲۔ تے جو میں کرنا ہاں اوہ میں کردا رواں گا۔ تاکہ میں تنقید کرن وجہ مُکا دیاں تے اوہ وجہ جدے تے او فخر کرنا چاہندے نے۔ تے اوہ وی اوہو ای کم کردے پائے گئے نے جیڑا سی کردے آں۔ ¹³۱۳۔ تے ای لوکی جھوٹے رسول تے دھوکے باز نیں۔ تے اوہ مسیح دے رسولاں دا روپ دھار دے نیں۔¹⁴۱۴۔ تے اہدے وچ کوئی بھلیکا نئیں کیوں جو شیطان وی نور دے فرشتے دا روپ دھار لیندا اے۔ ¹⁵۱۵۔ اہدے وچ کوئی اچھنبے دی گل نئی کہ اوہدے خادم وی راستبازی دے خادمان دا روپ دھار لیندے نیں۔ اوہناں دا مُقدر اُناں دے کمّاں ورگا ہووے گا۔¹⁶۱۶۔میں فیر کہنا ہاں کہ کوئی وی میں نوں بے وقوف نا سمجھے۔ تے جےسمجھے تے میں وی تھوڑا جیا فخر کریاں گا۔ ¹⁷۱۷۔ جو کُجھ میں فخریہ اعتماد نال کہندا ہاں۔ میں انج نئیں کہندا جیویں خُدا۔ میں اک بےوقوف وانگر کہنا۔ ¹⁸۱۸۔ کیوں جے کافی لوگ جسم دے دے مطابق فخر کر دے نے، میں سی انج ای فخر کراں گا۔¹⁹۱۹۔ کیوں جو تُسی خُوشی نال بیوقوفاں نوں برداشت کردے اوہ، تُسی آپ سیانے اوہ۔ ²⁰۲۰۔ تے تُسی اوہنوں برداشت کردے اوہ جیڑا تہانوں غُلام بناندا اے، جے او تہانوں مُکا دیوے، جے تہاڈا فایدہ چُکے، جے اپنےآپ نوں تہاڈے توں چنگا سمجھےتے جے اوہ تہاڈے منہ تے چنڈ مارے۔ ²¹۲۱۔میں اے شرم نال کہنا کہ اسی ایہ کرن وچ کمزور آں۔ تے فیر وی جو کوئی فخر کرے، تے میں بےوقوف وانگ کہہ ریا ہاں۔ میں وی فخر کراں گا۔²²۲۲۔ کی اوہ عبرانی نیں؟ تےمیں وی آں۔ کی اوہ اسرائیلی نیں؟ تے میں وی آں۔ کی اوہ ابراہام دی نسل نیں؟ تے میں وی آں۔ ²³۲۳۔ کی اوہ مسیح دے خادم نیں؟ (میرا اے کہنا انج اے جیوں میرا دماغ خراب اے۔) تے میں ودھ آں۔ تے میں ایس توں وی زیادہ سخت محنت کیتی اے، جیلاں کٹیاں نیں، بے اِنتہا مار کھادی تے موت دے خطریاں دا سامنا کیتا۔²⁴۲۴۔ یہودیاں توں پنج وری اِک گھٹ چالی (۴۰) کوڑے پئے۔ ²⁵۲۵۔ تِن وری ڈنڈّیاں نال ماریا، اِک وری وٹّے مارے، تِن وری جہاز تباہ ہویا، میں اِک دِن تے اِک رات سمندر تے گُزاری۔ ²⁶۲۶۔ تے میں کئی وری سفر تے گیا، تےخطے وچ پیا دریا دے خطے چے، ڈاکوواں دے خطرے چے، اپنے لوکاں وچ خطرہ، دوجیاں قوماں وچ خطرہ، شہر وچ خطرہ، بیابان وچ خطرہ۔ سمندر وچ خطراہ، جھوٹے بھئیاں دا خطرہ۔²⁷۲۷۔ میں کئی راتاں سُتا نئیں، بھُکا پیاسا، کئی وری روزے رکھے، ٹھنڈ وچ تے ننگے پن چے، سخت محنت کیتی تے سختی کٹی۔ ²⁸۲۸۔ ہر شئے توں ہٹ کے میرےتے روزانہ کلیسیاء دے بارے فکر دا کافی دباؤ اے۔ ²⁹۲۹۔کمزور کون اے، میں تے کمزور نئیں۔ ؟ اوہ کون اے جدی وجہ توں ٹھیڈا لگدا اے تے مینوں غم نئیں ہوندا۔³⁰۳۰۔ تے جے میں فخر کراں، جیڑا میری کمزوری نوں ظاہر کردا اے اوہدے بارے فخر کراں گا۔ ³¹۳۱۔ خُدا تے خُداوند یسوع مسیح دا باپ،اوہ جِدی ستائش سدا ہوندی اے، جاندا اے کے میں جھوٹ نئی بول دا!³²۳۲۔ دمشق وچ، آریتاس بادشاہ دے گورنر نے دمشق دے شہر دا پہراہ لایا سی تاں جو مینوں پھڑ لین۔ ³³۳۳۔تے فیر مینوں دیوار وچ اک کھڑکی تھانی ٹوکری وچ تھلے نوں لٹکایا، تےمیں اوہدے ہتھوں بچیا۔

12¹۱۔مَیں ضرُور فخر کرنا ہاں پَر اِس دا کوئی فائِدہ نئیں پر مَیں رویا تے خُداوند دے مکاشفہ بارے ضرور ذکر کراں گا۔ ²۲۔مَیں مسیح وچ اِک شخص نوں جاندا ہاں جیہڑا چودہ سال پہلے جسم سمیت یا بغیر جسم دے، ایہہ مَیں نیں جاندا، خداوند جاندا ہے، تیرے آسمان اُتے اُٹھا لیا گیا۔³۳۔تے مَیں جاندا ہاں کہ اَے آدمی جسم سمیت یا بغیر جسم ، مَیں نئیں جاندا، خداوند جاندا اَے۔ ⁴۴۔جنت وچ پہنچ کے ایسیاں مُقدس گلاں سُنیاں جیہڑیاں کہن والیاں نئیں۔ ⁵۵۔مَیں ایسے شخص تے ضرور فخر کراں گا پَر مَیں اپنے آپ تے اپنی کمزوریاں دے سوا فخر نئیں کراں گا۔⁶۶۔اگر مَیں فخر کرنا چاواں تے مَیں بیوقوف نئیں کیوواں گا کیوں جو مَیں سچ بولدا ہوواں گا۔ پَر، مَیں فخر کرن توں باز رہاں گا، تاں جو کوئی مینوں اُوس توں زیادہ نہ سمجھے جویں مینوں ویکھ دا اَے یا سُن دا اَے۔ ⁷۷۔تے مینوں فخر کرن توں باز رکھن لئی، مکاشفیاں دی زیادتی دی وجہ نال میرے پُھل جان دے ڈر نے میرے جسم وچ کنڈا چبو (چوب) دِتا سی یعنی شیطان دا قاصد مینوں تکلیف بچاوے تاں جو مَیں بہت زیادہ فخر نہ کراں۔⁸۸۔تِن واری مَیں خداوند نوں ایس بارے درخواست کیتی تاں جو اِس نوں میرے کولوں دُور لَے جائے۔ ⁹۹۔پَر، اُنے مینوں آکھیا، ’’میرا فضل تیرے لئی کافی اَے، کیوں جو قدرت کمزوری وچ پوری ہُندے اَے‘‘۔ ایس لئی مَیں اپنی کمزوری تے فخر کراں گا۔ تاں جو مسیح دی قُدرت میرے وچ ٹھہری رہے۔ ¹⁰۱۰۔ایس لئی، مَیں مسیح دی خاطر کمزوری وچ، بے عزتی وچ، مصیبت وچ، ستائے جان تے پریشانیاں وچ خوش ہاں۔ کیوں جو جدوں مَیں کمزور ہوندا ہاں اُس وقت مَیں زور آور ہوندا ہاں۔¹¹۱۱۔مَیں بیوقوف بنیا تے تُساں ای اس تے مینوں مجبور کیتا کیوں جو تادے ولوں میری تعریف کرنی چاہی دی سی۔ ایس لئی کہ مَیں اُناں نام نہاد وڈے رسولاں تو کِسے صورت دی کمتر نئیں سی حالانکہ مَیں کجھ وی نئیں۔ ¹²۱۲۔اِک رسُول دیاں سچی نشانیاں، کامِل صبر، نشان تے عجیب کماں تے معجزیاں دے وسیلے تہاڈے درمیان ظاہر ہوئیاں۔ ¹³۱۳۔ پھر تسی دُوسری کلیسیاؤں توں کیویں کمتر ٹھہرے۔ علاوہ ایس دے کہ مَیں تُہاڈے اُتے کوئی بوجھ نئیں پایا؟ میری ایس غلطی دے مینوں معافی دے دیو۔¹⁴۱۴۔ویکھو، مَیں تہاڈے کول تیری وری آؤن لئی تیار ہاں۔ مَیں تہاڈے اُتے کوئی بوجھ نئیں بنا گا۔ کیوں جو مَیں تہاڈے حال توں نئیں بلکہ تہانوں چاہندا ہاں۔ کیوں جو بچیاں نوں ماں باپ لئی جمع کرنا نئیں چاہی دا بلکہ ماں باپ نوں بچیاں لئی جمع کرنا چاہی دا اَے۔ ¹⁵۱۵۔مَیں بڑی خوشی نال تہاڈیاں رُوحاں لئی خرچ کراں گا تے خود بھی خرچ ہو جاواں گا۔ اگر مَیں تہانوں بہت محبت کرداہاں تے کی تُسی میرے نال گھٹ محبت کروگے؟¹⁶۱۶۔پَر ایویں لگدا اے کہ مَیں تہاڈے اُتے بوجھ نئیں پایا۔ لیکن مَیں مُکار ہُندے ہویاں تہانوں مکاری نال پَھسا لیا۔ ¹⁷۱۷۔کی مَیں، کِسے نُو ں تُہاڈے کول بھیج کے تہانوں دَغا دِتا؟ ¹⁸۱۸۔مَیں طیطس دی ہمت ودائی کیتی کہ تہاڈے کول جاوے، تے اوس دل نال اِک دوسرے بھائی نوں وی بھیجیا۔ کَی طیطُس نے تہانوں دُغا دِتا؟ کَی اَسی اِک ہی راہ اُتے نیئں چلے؟ کی اَسی اِکو جئے قدماں نال نئیں چلے؟¹⁹۱۹۔کَی تُسی سارے وقت ایہو سمجھدے ھو کہ اَسی تہاڈے سامنے اپنیاں صفائیاں پیش کر دے رہے ہاں؟ خداوند نوں حاضر جان کے، مسیح دے وچ اُس ہر گَل تہاڈی مضبوطی لئی کہندے رہے ہاں۔²⁰۲۰۔کیوں جو مَیں ڈر دا ہاں کہ جدوں مَیں آواں تے مَیں تہانوں اُس طرح نہ پاواں جس طرح میری خواہش اے۔ مینوں اے وی ڈر اَے کہ تُسی مَینوں اُوسی طرح نہ پاؤ جیوں تہاڈی خواہش اَے۔ مینوں ڈر اَے کہ تہاڈے وچ جھگڑے، حَسد، غُصے دے اُبال، تفرقے، بد گوئیاں، غیبت، شیخی تے فساد ہون گے۔ ²¹۲۱۔مَیں ڈر دا ہاں کہ مَیں جدوں پھر آنواں،میرا خداوند مینوں تہاڈے سامنے حلیم کرے۔ مَیں ڈر دا ہاں کہ مینوں بہت ساریاں لئی افسوس ہوے گا جہاں نے اس توں پیشتر گناہ کیتے ہَین، تے اُوہناں اپنی ناپاکی، حرامکاری تے شہوت پرستی، جیہڑی اُناں توں ہوئی۔ توں توبہ نئیں کیتی۔

13¹۱۔اے تیجی وری میں تہاڈے کول اُون ڈھایا واں ’’ہر تہمت (الزام) دے ثبوت دے دو یا تن گواہ ہون گے‘‘۔ ²۲۔میں پہلو ہی تہنوں اے دس چھڈیا اے جیڑے گناہ چے نے (گناہ کر چکے نے) تے باقیاں نوں دُوجی وری دسیا اے۔ اے میں تہانوں فیر دسن ڈھیا اے: جدوں میں فیر آونگا میں اوہناں نوں نئی بخشنا۔³۳۔اے میں تہانوں اس لئی دسنا اے کیوں جو تُسی سوچ دے آؤ کہ مسیح میرے ذریعے بول دا اے۔ او تہاڈے لئی کمزور نئیں بلکہ او تہاڈے لئی زور ٓاور اے۔ ⁴۴۔اُو کمزوری چے مصلوب ہویا سی تے خُدا دی قدرت نال زندہ ہویا اے۔ اسی اوہدے وچ وی کمزور آں پر خدا دی قدرت جیہڑی تہاڈے وچ اے اوہدے نال زندہ رہو گے۔⁵۵۔تسی اپنے آپ نوں ویکھ لو کہ ایمان چے ہو۔اپنے آپ نوں آزما لو۔ کیا تسی ایہ محسوس کیتا اے کہ یسوع مسیح تہاڈے اندر آئے؟ جدوں تک تُسی امتحان چے ناکام ہو جابندے اؤ۔ ⁶۶۔تے مینوں بھروسا اے کہ تسی جان دے او کہ اسی امتحان چے ناکام ئیں ہوئے۔⁷۷۔ہُن اسی خدا کولوں دعا کرنے آں کہ تو کجھ وی غلط نہ کریں۔ میں ایہ دعا نئیں کردا کہ اینج ہوئے کہ اسی امتحان چوں پاس ہوئے بلکہ میں دعا کرنا اے کہ تسی اؤ کم کرو جیڑے ٹھیک نے۔ ⁸۸۔اسی سچائی دے خلاف کجھ کرن دے قابل نئیں پر صرف سچائی لئی⁹۹۔جدوں تسی تگڑے تے اسی کمزور آں اِسی اوہدوں خوش ہُندے آن تے ساڈی اے وی دعا اے کہ تسی کامل ہو جاؤ۔ ¹⁰۱۰۔میں اے گلاں تہاڈے تو دور رہندے ہویا لکھنا آ۔ تاجو جدوں میں تہاڈے نال ہویاں خُداوند دے دیتے ہوئے اختیار نوں میں تہاڈے نال سختی نال استمال نہ کراں، تا جو میں تہانوں مضبوط کراں نہ کہ توڑ چھڈاں۔¹¹۱۱۔آخر چے پھراو خوش رہو! بحالی لئی کم کرو، دلاسا دو، اک دوجے نال رضامندی ظاہر کرو۔ صلح نال رہو۔ تے خدا دا پیار تے سلامتی تہاڈے نال رہیوگی۔ ¹²۱۲۔اک دوجے نوں پاکیزگی نال چم کے سلام کرو۔¹³۱۳۔سارے ایماندار تہانوں سلام کہندے نے۔ [نوٹ: کُجھ ترجمیاں چے ۱۳ تے ۱۲ اکٹھیاں نے تے ۱۴ ویں آیت ۱۳ اے] خداوند یسوع مسیح دا فضل، خُدا دا پیار تے روح القدس دی سنگت تہاڈے نال رہیوے۔

گلتیوں

1¹۱۔ پولوس رسول ( جو نہ لوکاں وچوں تے نہ لوکاںولوں، بلکہ یسوع مسیح تے خدا باپ جنے اونوں مؐردیاں وچوںزندہ کیتا) ²۲۔ تے دوجے سب پائیاں ولو جیہڑے میرے نالنے، گلتیا وچ کلیساواں دے ناں۔³۳۔ ساڈے خدا باپ تےخداوند یسوع مسیح دا فضل تے سلامتی تہاڈے اتے ہوے۔ ⁴۴۔ کیونکہ اونے ساڈے پاپاں بدلے اپنے آپ نوںدے دیتا، کیوں جو خدا باپ دی مرضی دے مطابق سانوں اسجہاں دی برایاں توں خلاصی بخشے۔ ⁵۵۔ جہدے ناں دا جلالسدا توں سدا تیک اے۔⁶۶۔ مینوں حیرانی اے کہ توں بڑیتیزی نال اک وکھری خوشخبری ول ود رہیا اے، اور اوہدےتوں دور ھو رہیا اے جہدے واسطے خداوند یسوع دے فضلنال تینوں بلایا گیا سی۔ ⁷۷۔ اتھے کو دوجی خوشخبری نیہں، پر کجھ لوکی تینوںگمراہ کر کے خداوند یسوع دی خوشخبری نوں وگاڑنا چاندےنے۔⁸۸۔ ایتھوں تک کہ اگر اسی وی، یا آسمان دا کوئ فرشتہوی اس خوشخبری نوں جہدی اساں منادی کیتی اے۔ کوئ ہورخوشخبری سناےٗ تہ اُوہ لعنتی ٹھہرایا جاےٗ۔ ⁹۹۔ جیویں میں پہلاں آکھیا اےٗ۔ فیر آکھنا واں! کہ اسخوشخبری توں جہڑی توں قبول کیتی علاوہ دوجی کوئ ویخوشخبری سُناےٗ تے لعنتی ٹھہرایا جاےٗ۔ ¹⁰۱۰۔ تے ہُن اتھے میںلوکاں دی مرضی چاہناں یا خدا دی؟ کی لوکاں نوں خوش کرناچاہناں؟ فیر وی اگر میں لوکاں نوں خوش کرن دی کوششکرنا تے میں یسوع دا خادم نئیں۔¹¹۱۱۔ پائیو! میں چاہناں کہ تُسی جانو کہ جس خوشخبریدے مُنادی میں کرناں۔ اوہ کوئ لوکاں وَلوں نئی، ¹²۱۲۔ اوہ نہلوکاں وَلوں دیتی گیٗ تے نہ مینوں سِکھائ پڑھائ گئ۔ بلکہ اوہخُداوَند یسوع وَلوں رویہ وِچ مینوں دیتی گئ۔¹³۱۳۔ سُنن وِچ آیا اے کہ، پہلاں جدوں میں یہودیساں تے کیویں خُدا دی کلیساُ نُوں بے دردی نال ستاندا ساں،تے اوہنوں بُری طراں برباد کرنا چاہندا ساں۔ ¹⁴۱۴۔ اور میںآپنے بہت سارے دوسرے یہودی ساتھیاں کولوں اَگے ساں۔تے اپنے وَڈیاں دے رواجاں تے فخر کردا ساں۔¹⁵۱۵۔ پَر خُداوَند نوں پسند آیا کہ اوہ مینوں ماں دیکُکھ وِچوں ہی چُن لَوے۔ تے اوہنے مینوں اپنے فضل نالبُلایا۔ ¹⁶۱۶۔ تاکہ اوہدہ پُتر میرے وِچوں ظاہر ہوے، تے میںاُوہدی خوشخبری غیر قوماں وِچ سُناواں۔ میں چھیتی نال اپنےجِسم تے خون نال کوئ صلاع مشورہ نیئ کیتا۔ ¹⁷۱۷۔ تے نا ہیمیں یروشلم اوہناں کول گیا جہڑے میرے توں پہلاں شاگِردبنے۔ بلکہ میں پہلاں عرب ول گیا تے فیر واپس دمشق آیا۔¹⁸۱۸۔ تے فیر میں تِن وریاں بعد یروشلم کائفہ نوںمِلن گیا، تے پندرہ دِن اوہدے نال رہیا۔ ¹⁹۱۹۔ تے اوتھے میںیسوع مسیح دے پائی یعقوب دے سِوا کِسے شاگِرد نوں نہ ملیا۔ ²⁰۲۰۔ خُدا نوں حاضر کے اوہناں گلاں دا تیان کر جہڑیاں میںتینوں لکھیاں نے، تے میں جوٹ نیئ لکھیا۔²¹۲۱۔ تے فیر میں شام تے کیلیکیا دے علاقیاں ولگیا، ²²۲۲۔ تے ہُن تک یہودیہ دیاں کلیسیاواں جیہڑیاں یسوع مسیحتے ایمان رکھدیاں سن۔ اوہناں نے ہجے تک مینوں ویکھیا نیئسی۔ ²³۲۳۔ اوہناں ایہ سنیا کہ، اوہ جیہڑا پہلاں کلیسیاواں نوںستاندا سی، ہُن اوہدی خوشخبری دی مُنادی کردا ایے۔ ²⁴۲۴۔ تے اوہ میری وجہ توں خُدا دے ناں دیتمجید کر رہ سن۔

2¹۱۔ فیر ۱۴ سال بعد میں برنباس دے نال طیطس نو وی لے کےیروشلیم گیا، ²۲۔ میں ایس لئ گیا کیوں جو خُدا نے میرے تے ظاہر کیتا کے میں جاواں ۔ میں اوہناں نوں اپنی خِدمت دے بارے وچ دسیا جیڑی میں غیر قوماں وچ کرنا ساں، پر اوہناں لوکاں نال وی علیحدگی وچ گل بات جاری رکھی جیڑے پہلوں ہی دوسریاں دی رہنمائ کردے سن تاں جو میری محنت ضائع نہ جائے۔³۳۔بلکہ طیطس نوں وی جیڑا میرے نال سی ، جیڑا یونانی سی ، نوں ختنے لئی مجبور نا ں کیتا گیا، ⁴۴۔حالانکہ کُجھ جھوٹے بھائیاں نے چوری چھپے ساڈی اُس آزادی دی جیڑی سانوں مسیح یسوع وچ حاصل اے، جاسوسی کرن دی کوشش کیتی۔ اوہ سانوں شریعت دا غُلام بنانا چاہندے سن۔ ⁵۵۔ پر اساں اوہناں دی ماتہتی اک گھڑی لئی وی نہ کیتی، تاں جو انجیل دی سچیائ تہاڈے واسطے بدلی نہ جاوے۔⁶۶۔ پر جیڑے دوجیاں دے مُطابق رہنما سمجھے جاندے سن، اوہناں میرے لئی کُجھ وی نہ کیتا۔ اوہ جو وی سن میرے لئی کوئ معنی نیئں رکھدے سن،۔ خُدا اِنساں دے پسندیدہ نوں قبول نہیں کردا۔ ⁷۷۔ ایہدے بجائے اوہناں اے ویکھیا کہ جیس طراں پطرس دی خِدمت مختوناں وچ سی، اوسے طراں مینوں نامختوناں وچ خِدمت سونپی گئی۔ ⁸۸۔تے خُدا دی قُدرت جیڑی ایمانداراں لئی پطرس وچ کم کردی سی ، اوہو ای قُدرت غیر قوماں لئی میرے وچ کم کردی سی۔⁹۹۔تے جدوں اوہناں نے خُدا دا فضل جیڑا میرے اُتے ہویا نوں جانیا ں تے یعقوب ، کائفا تے یوحنا نے پرنباس تے میرے ول دوستی دا ہتھ ودھایا، تاں جو اسی اپنی خِدمت غیر قوماں تے مختوناں وچ جاری رکھیے۔ ¹⁰۱۰۔اوہ چاہندے سن کے اسی غریباں نوں یاد رکھیے جو کہ میں پہلوں ہی کرنا چاہناہ ساں۔ ۱۱۔ تے جدوں کائفا انطوق وچ آیا میں اوہدےمُنہ تے اوہدی مُخالفت کیتی کیوں جو اوہ غلط سی۔¹¹۱۱۔ تے جدوں کائفا انطوق وچ آیا میں اوہدےمُنہ تے اوہدی مُخالفت کیتی کیوں جو اوہ غلط سی۔ ¹²۱۲۔ یعقوب ولوں کُجھ بھائیاں دے آن توں پہلاں او دُوجیاں قوماں نال رفاقت رکھدا سی۔ پر اوہناں ایماندار بھائیاں دے ڈر توں اونہے دوجیاں قوماں نال اُٹھنا بیٹھنا بند کردِتا۔¹³۱۳۔تے باقی یہودی وی کائفا دی ایس ریا کاری وچ مِل گئے، ایتھوں تک کے برنباس وی اوہناں دی ریا کاری وچ رل گیا۔ ¹⁴۱۴۔ پر جِدوں مینوں پتہ لگیا کہ اوہ انجیل دی سچیائی دی پیروی نہیں کر ریے، تے میں کائیفانوں ساریاں دے سامنے آکھیا کے توں یہودی ہون تے باوجودیہودی طور طریقیاں دے بجائے دوجیاں قوماں وانگوں زندگی گُزارنا اے، تے توں کس طراں دوجیاں قوماں دے لوکاں نوں یہودی طور طریقے نال زندگی گزارن تے مجبور کر سکنا اے؟¹⁵۱۵۔ اسی جیہڑے جنم توں یہودی آں تے دوجیاں قوماں طراں گُنہگار نیئں، ¹⁶۱۶۔اسی جاننے آں کے کوئی وی شریعت دے قانون دے وسیلے نئیں پر یسوع مسیح تے ایمان لیان نال بچدا اے۔ اسی یسوع مسیح تے ایمان ایس لئی لئیاے کے اوہدے وسیلے نال بچ جائیےناں کے شریعت دے قانون دے وسیلے، کیوں جو کوئی وی شریعت دے وسلے نہیں بچے گا۔¹⁷۱۷۔ پر جدوں اسی یسوع مسیح دےبچاےجاں واسطے خُدا دی حضوری وچ آئے تے ساہنوں پتہ چلیا کے اسی گُنہگار آں تے کی مسیح گُناہ دا غُلام بن گیا ؟ ہرگز نیئں۔ ¹⁸۱۸۔ جے میں شریعت دے نال اپنا تعلق فیر جوڑاں جیڑا میں پہلے ہی توڑچُکیا ساں تے میں قانون توڑن والا بن جاناں واں، ¹⁹۱۹۔ شریعت دے وسیلے نال میں شریعت لئی مر گیا تاں جو خُدا واسطے زندہ رہ سکاں۔²⁰۲۰۔میں مسیح دے نال مصلوب ہویا ۔ ہُن میں جیوندا نہ رہیا بلکہ مسیح میرے وچ جیوندا اے، تے جیڑی زندگی ہُن میں جسم وچ گُزارنا ہاں اوہ خُدا دے پُتّر تے ایمان دے وسیلے نال اے جس مینوں پیار کیتا تے اپنے آپ نوں میرے واسطے قُربان کر دِتا۔ ²¹۲۱۔میں خُدا دے فضل دا اِنکا ر نہیں کردا ، ایس لئی کے جے راستبازی شریعت دے وسیلے ہوندی تے مسیح دی موت بے وجہ ہی ٹھہری۔

3¹۱۔اے بیوقوف گلتیوں، کِدی بھیڑی اکھ نے تہوانوں نُقصان پچایا اے، کی یسوع مسیح تہواڈی اکھّاں سامنے مصلوب ہوندا نہیں وکھایا گیا اے؟ ²۲۔ میں تہواڈے کولوں اِک گل پُچھدا ہاں کے کی تُسی پاک روح شریعت دے وسیلے پایا سی یا جو تُسی سُنیا اُوہدے تے ایمان لیان دے وسیلے؟ ³۳۔ کی تُسی انہے بے وقوف اوپئی روحانی طور تے شُرع کر کے جِسمانی طور تے ختم کرنا چاہندے او۔⁴۴۔ کی تُسی فضول دُکھ اُٹھاندے رہے، کی او سچّی مُچّی بے وجہ سن؟ ⁵۵۔ تے فیر اوہ جیڑا تہانوںپاک روح دیندا تے تہاڈے وچ معجزات کردا اے کیہہ اوہ شرع دے کمّاں دی وجہ توں کردا اے یاں ایمان دے نال سُنن دے وسیلے۔⁶۶۔ جیویں خُدا نے ابراہام دا ایمان لیانا اوہدے واسطے راستباز گِنیا، ⁷۷۔ تاں سمجھو کے اوہ جیڑے ایمان لیاندے نیں، اِبراہام دے پُتّر نیں۔ ⁸۸۔ کلام نے پہلاں توں ویکھ لیا سی پئی خُدا ایمان دے وسیلے دُوجیاں قوماں اِنصاف کرے گا ۔ اِبراہام نوں ایس خوشخبری دی منادی پہلاں توں کیتی گئی کے "تیرے وچ ساریاں قوماں برکت پاون گیاں" ⁹۹۔ ایس لئی اوہ جناں کول ایمان اے، اوہ اِبراہام نال برکت پاندے نیں،¹⁰۱۰۔ شریعت دے کماّں تے بھروسہ کرن والے لعنت دے ہیٹھاں نیں کیوں جو لکھیا اے کہ شریعت دی کتاب وچ لکھیاں ساریاں گلاں تے عمل نہ کرن والا لعنتی اے۔ ¹¹۱۱۔ ہُن ایہہ صاف اے کے خُدا کسے نوں وی شریعت دے وسیلے راستباز نہیں ٹھہراندا کیوں جو " راستبازایمان دے وسیلے جیوندا روے گا"۔ ¹²۱۲۔ شریعت ایمان دے نال کوئی ناطہ نئیں رکھدی " پر جیڑا شریعت دے مُطابق چلّے گا اوہ شریعت دے وسیلے جیوندا روے گا۔¹³۱۳۔ یسوع مسیح نے ساہنوں شریعت دی لعنت توں چھڈا لیا جدوں اوہ ساڈی خاطر لعنتی بن گیا کیوں جو ایہہ لکھیا اے کہ "ہر اِک جیڑا درخت تے ٹنگیا گیا لعنتی ہے"۔ ¹⁴۱۴۔ مقصد ایہہ سی کہ ابراہام والی برکت یسوع مسیح دے وسیلے دوجیاں قوماں تک پُچائی جائے تے اسی ایمان دے وسیلے وعدہ کیتا ہوے، پاک روح نوں حاصل کر سکیئے۔¹⁵۱۵۔ بھراو میں دُنیاوی طور تے ایہہ آکھدا ہاں پئی جیویں اِنساناں دے وچ ہون والا قانونی معاہدہ نوں کوئی بدل نیں سکدا تے نہ اوہدے وچ کوئی اضافہ کرسکدا اے۔ ¹⁶۱۶۔ ہُن وعدے ابراہام تے اوہدی نسل نال کیتے گئے، ایہہ نہیں آکھیا گیا کہ ساری نسل نال پر صرف اِک نالتے اوہ اِک یسوع مسیح اے۔¹⁷۱۷۔ ہُن میرا بطلب ایہہ اے کہ ۴۳۰ ورے پہلاں توں کیتے ہوئے خُدا دے وعدے نوں شرع اِک پاسے نئیں کر سکدی۔ ¹⁸۱۸۔ کیوں جے میراث شرع دے وسیلے مِل سکدی تے فیر وعدے توں نئیں مِل سکدی سی، پر خُدا نے اِبراہام نوں وعدے دے وسیلے میراث عطا کیتی۔¹⁹۱۹۔ تے فیر شرع دین دا کی مقصد سی؟ اے پاپاں دی وجہ توں دتی گئی، جد تک اِبراہام دا پُتّر اوہناں کول آندہ جنہاں نال پُتّر دا وعدہ کیتا گیا سی، تے شرع فرشتیاں دے وسیلے اک درمیانی دے ہتھی قائم کیتی گئی۔ ²⁰۲۰۔ ہُن درمایانی دا مطلب تے اک توں بوہتے لوکی ہُندا اے پر خُدا نے صرف اِک ای اے۔²¹۲۱۔ تے فیر کی شرع خُدا دے وعدیاں دے خِلاف اے؟ بلکل نئیں کیوں، جے شرع وچ زندگی ہوندی تے فیر راستبازی وی شرع ہی دے وسیلے ہی ھُندی۔ ²²۲۲۔ پر کلام ہر شئیے نوں پاپ دا قیدی کہندا اے۔ ایس لئی ساہڈی نجات دے بارے خُدا دا وعدہ جو یسوع مسیح تے ایمان دے وسیلے ہے، ایمانداراں توں کیتا گیا۔²³۲۳۔ پر یسوع مسیح تے ایمان لیان توں پہلاں، تے جدوں تک ایمان ظاہر نہ ہوئیا سی، اسی شرع دے قیدی ساں۔ ²⁴۲۴۔ ایس طرح یسوع مسیح دے آن دے ویلے تک شرع ساڈی نگران بنی رہی تاں جو اسی ایمان دے وسیلے راستباز ٹھہراے جائیے۔ ²⁵۲۵۔ ہُن جدوں ایمان آ چُکیا اے، ہُن اسی شرع دی نگرانی ماتحت نئیں رئے۔ ²⁶۲۶۔ کیوں جو ہُن تُسی سارے ہسوع مسیح تے ایمان لیان دے وسیلے رب دے پُتّر ہو۔²⁷۲۷۔ تُسی جنہاں یسوع مسیح وچ بپتسمہ لیا اے، یسوع مسیح نوں پا لیا اے، ²⁸۲۸۔ ہُن کوئی یہودی یا یونانی نئیں رہیا، نہ کوئی غُلام نہ آزاد، نہ مرد نہ عورت، کیوں جو تُسی سارے یسوع مسیح وچ اِک ہو۔ ²⁹۲۹۔جے تُسی یسوع مسیح سے ہو تے فیر تُسی اِبراہام دی نسل ہو، نالے وعدے دے مطابق وارث ہو۔

4¹۱۔ میں اے کہہ ریا واں کہ وارث وی جدوں تک بچہ اے اودے وچ تے غُلام وِچ کوئ فرق نئ پاویں اوہ‫‫‫‫‫ پوری جائداد دا مالِک ہی کیوں نہ ہووے۔ ²۲۔ پر او نِگراناں دے ماتحت ہی رہندا اے، جد تیکر او ویلا نہ آۓ جیڑا اوہدے باپ نے مُقرر کیتا اے۔³۳۔ تے اسی وی جدوں بچے ساں اِس کائنات دے اِبتدائ اصولاں وچ قید ساں۔ ⁴۴۔ پر جدوں صحیح ویلا آگیا تے خُدا نے اپنے پُتر نو گھلیا جیڑا عورت تو جنیا گیا تے شرع دے ماتحت پیدا ہویا ۔ ⁵۵۔ تاکہ اُنہاں نو رہائ دیوے جیڑے شرع دے ماتحت سَن کہ اسی وی لے پالک پُتر بن جائیے۔⁶۶۔ تُسی کیونکہ پُتر ہو ، تے خُدا نے ساڈے دِلاں وچ اپنے پُتر دا رُوح گھلیا جیڑا اُنہوں ابّا، باپ کہہ کے پُکار دا اے ۔ ⁷۷۔ ایِسے وجہ توں ہُن تُسی غُلام نیئں پُتر او، جد پُتر ہو تے خُدا وچ وارِث وی ہو۔⁸۸۔ پہلاں جدوں تُسی خُدا نوں جاندے نئ سو، تے ایسے معبوداں دی غُلامی وچ سو جیڑے خُدا نئ ۔ ⁹۹۔ ہُن جد کہ تُسی خُدا نوں جان لیا اے بلکہ خُدا توانوں جاندا اے تے تُسی کیوں کمزور تے بیکار بُنیادی اصُولاں ول مُڑ کےفیر غُلام بننا چاہندے او ؟¹⁰۱۰۔ تُسی موسماں نو، سالاں نو، چَن نو تے خاص دناں نو بڑے دھیان نال مناندے ہو، ¹¹۱۱۔ مینوں تواڈے توں ڈر لگدا اے، مینوں ڈر اے کہ میری ساری محنت تواڈے اُتے فضول گئ ۔¹²۱۲۔ بھائیو میری اے درخواست اے کہ تُسی وی میری طرح بن جاوٴ، جیویں میں تواڈی طرح بن گیا واں، تُسی میرا کوئ نُقصان نیں کیتا۔ اے ¹³۱۳۔ تہوانوں پتہ اے کہ پہلی واری میں جِسمانی کمزوری دی حالت وچ انجیل سُنائ سی تے، ¹⁴۱۴۔ ایہہ تواڈے لئ اوکھا سی پر فیر وی تُسی مینوں رد کرن دی بجاے فرشتیاں وانگو بلکہ یسوع مسیح وانگوں قبول کیتا۔¹⁵۱۵۔ تواڈی او خُوشی کتھے چلی گئ، میں گواہئ دینا واں جے ممکِن ہوندا تے تُسی اپنیاں اکھاں وی کڈ کے مینوں دے دیندے ۔ ¹⁶۱۶۔ تے ہُن میں سچیائ دس کے تواڈا دُشمن بن گیا واں ؟¹⁷۱۷۔ او تہوانوں سجن بنانا چاہندے نے پر بُری نِیت نال او تہوانوں میرے توں جُدا کر کے اپنے نال رلانا چاہندے نے ۔ ¹⁸۱۸۔ ہر ویلے اچھّے کماں لئ جنونی ہونا چنگی گل اے، نرا اودوں ای نئ جدوں میں تواڈے نال آں۔¹⁹۱۹۔ اے بچو تواڈے لئ مینوں فیر پِیڑاں لگیاں ہویاں نے جد تک تُسی مسیح دی پہچان وچ پورے نہ ہو جاوٴ ۔ ²⁰۲۰۔ میں اے چاہناں واں کہ تواڈے وِچ آکے سختی نال کج گلاں کراں، کیوں جو میں پریشان ہاں ۔²¹۲۱۔ ہُن مینوں دسو، تُسی جیڑے شرَع دے ماتحت رہناں چاہندے ہو، تُسی اے نئ سُنیا شرَع کہندی کی اے ؟ ۔ ²²۲۲۔ اُتھے لِکھیا اےکہ ابراہام دے دو پُتر سن اِک لونڈی چوں تے اِک آزاد چوں، : ²³۲۳۔ تے جیڑا لونڈی توں پیدا ہویا او جسمانی سی تے جیڑا آزاد چوں پیدا ہویا او وعدے دا فرزند سی۔²⁴۲۴۔ اے گلاں مثال دے طور تے ایس طرح نے کہ اے عورتاں دو عہد یا زمانیاں نوں پِیش کر دیاں نے، اک نے کوهِ سِینا توں غُلامی نوں جنیا جیڑی ہاجره اے۔ ²⁵۲۵۔ ہُن، ہاجره عرب دا کوهِ سینا اے جیڑی موجوده یروشلم نوں پیش کردی اے کیوں جو او اپنی اولاد نال غُلامی وِچ اے۔²⁶۲۶۔ یروشلم جیڑا اُتے آسمان تے وے او آزاد اے تے او ساڈی ماں اے ۔ ²⁷۲۷۔ کیوں جو اے وی لِکھیا اے کہ " اے بانجھ توں خُوشیاں منا، توں جیڑی پِیڑاں توں ناواقف اے چیخ چیخ کے خُوشیاں مَنا، جنے نئ جمیا، کیوں جو بانجھ دی اولاد خصم والی دی اولاد توں ودھیری اے۔²⁸۲۸۔ ہُن اے بھراوٴ تُسی وی اضحاق وانگر وعدے دے فرزند ہو،۔ ²⁹۲۹۔ جیویں پہلاں جسمانی فرزند نے رُوحانی فرزند نوں ستایا، ہُن وی ایس طرح ای اے، ۔³⁰۳۰ کلام چہ کی لکھیا اے لونڈی نوں تے اودے پُتر نوں کڈ دے، کیوں جو لونڈی دا پُتر آزاد دے پُتر نال وارث نہ ہو وے گا۔ ³¹۳۱۔ ایس لئ بھائیو اسی لونڈی دی اولاد نئ آزاد دے فرزند آں۔

5¹۱۔ مسیح نے ساہنوں ایس لئی چُھٹکارا دِتا تاں جو اسی آزاد رہ سکیے، ایس لئی قائم رہو کے دوبارہ غُلامی دے شکنجے وچ نہ پھنسو۔ ²۲۔ ویکھ ! میں پولوس تینوں ایہہ آکھدا ہاں کہ جے تُسی مختون بن جاو تے تہواں یسوع مسیح توں کوئی فائدہ نہ ہوئے گا۔³۳۔ فیر میں ایس گل دی گواہی دینا ہاں کے ہر مختون تے پوری شرع دی پیروی کرنا ضروری اے۔ ⁴۴۔ تُسی اپنے آپ نوں مسیح توں پریا کر لیا اے، تُسی سارے جیڑے اپنے آپ نوں شرع تائیں راستباز ٹھہرانا چاہندے اوہ فضل توں دُور ہوگئے اوہ۔⁵۵۔ کیوں جو اسی ایمان دے نال روح سے وسیلے راستبازی دی اُمید دا پورا ہونا اُڈیکدے ہاں۔ ⁶۶۔ مسیح یسوع وچ مختونی یا نامختونی اہدی کوئی حیثیت نئیں، پر صرف ایمان جیڑا مُحبّت وِچو کم کردا اے۔ ⁷۷۔ تُسی تے چنگا بھلا نسدے پئےسو، تہانوں کِنّے سچ منن توں ڈک دِتا اے۔ ⁸۸۔ ایہہ کم تہاڈے سدّن والے ولوں تے نئیں ہو سکدا۔⁹۹۔ تھوڑا جیا خمیر وی سارے آٹے نوں خمیرہ کر دیندا اے۔ ¹⁰۱۰۔ میں خُدا چہ تہاڈے بارے اُمید رکھنا ہاں کہ تُسی کِسے ہور تعلیم بارے سوچو گے وہ نئیں، تہانوں ورگلان والا کوئی وی ہوئے اپنی سزا آپ ای بُھگتے گا۔¹¹۱۱۔ بھراو جے ہجے تک ختنے دا پرچار کرنا ہاں تے فہر مینوں ہجے تک کیوں ستایا جاندا اے تے فیر صلیب دی ٹھوکر والا ٹھیڈا تے مُک ای گیا۔ ¹²۱۲۔ کاش کہ تہانوں گُمرہ کرن والے تہاڈے نال ہر طرح دا رشتہ توڑ لین۔¹³۱۳۔ بھراو، خُدا نے تہانوں آزادی لئی بُلایا اے، پر ایس آزادی نوں جسمانی خواہشاں پورا کرن دا بہانہ بناوسگّوں مُحبّت نال اِک دوجے دی خِدمت کرو۔ ¹⁴۱۴۔ کیوں جو ساری شرع ایس اِکوی حُکم تے عمل کیتاں پوری ہوجاندی اے کے اپنے گوانڈی نال اپنے وانگوں مُحبّت رکھ۔ ¹⁵۱۵۔ پر جے تُسی اِک دُوجے نوں وڈن تے پاڑن لگ پوو تے ایس گل دا خیال رکھنا کہ اِک دوجےنوں برباد ای نہ کر دیو۔¹⁶۱۶۔ میں آکھدا ہاں کے روح دی مُطابق ٹُرو تاں جو جسم دیاں خُواہشاں نوں پورا نہ کرو۔ ¹⁷۱۷۔ جسم روح دے خلاف خواہش کردا اے تے روح جسم دے خِلاف کم کردا اے۔ ایہہ دونویں ای اِک دُوجےدی مُخالفت کردے نئیں تے ویر رکھدے نئیں، تاں جو تُسی اوہ کم وی نہ کر سکو جیڑا کرنا چاہندے او۔ ¹⁸۱۸۔ پر جے تُسی روح نال چلدے او تے فیر تُسی شرع دے ماتحت نئیں او۔¹⁹۱۹۔ ہُن جسم دے حُکم تے صاف ہی دِسدے نیں، جیس طرح حرامکاری، ناپاکی، ہوس، ²⁰۲۰۔ بُتاں نوں پوجنا، جادو ٹونا، عداوتاں، جھگڑے، حسد، عُصّہ، تفرقے، جُدائیاں، بِدعتاں، ²¹۲۱۔ کینہ، نشہ بازی، ناچ رنگ تے ہور وی ایہو جئے کم جناں دے بارے میں تہانوں پہلوں ای چنوتی دے دِتی سی کے ایہو جئے کم کرن والے رب دی بادشاہی دے وارث نئیں بن سکدے۔²²۲۲۔ پر رعح دا پھل محبّت، خوشی، آطمنان، صبر، مہربانی، نیکی تے ایمانداری، حلیمی تے پرہیزگاری نیں۔ ²³۲۳۔ تے شرع وی ایناں کماں دے خلاف نئیں۔ ²⁴۲۴۔ تے جیڑے مسیح یسوع دے نئیں اوہناں اپنی پاپی خصلت نوں اہدے جوش تے بُری خواہشاں نال سولی تے ٹنگ دتا اے۔²⁵۲۵۔ جے اسی روح دے مُطابق زندگی گُذارنے آں تے ساہنوں روح دے مُطابق ٹُرنا وی چاہیدا اے۔ ²⁶۲۶۔ اسی اپنی وڈیائی کر کے نہ تے اِک دوجے نوں بھڑکائیے تے نہ ای اِک دوجے نوں ساڑیے۔

6¹۱۔ بھراو، جے کوئی بندہ کسے قصور وچ پھڑیا جاوے تے تُسی جیڑے روحانی ہو اُس بندے نوں نرمی سی روح نال بحال کرو۔ تے اپنے بارے وی خبردار رہو کدرے تُسی وی آزمائش وچ نہ ڈِگ پوو۔ ²۲۔ تُسی اِک دوجے دا بھار چُکو تے اینج مسیح دی شرع نوں پوریاں کرو۔³۳۔ کیوں جے کوئی اپنے آپ نوں کُجھ سمجھدا اے جدوں کے اسہ کُجھ وی نئیں تے اوہ اپنے آپ نوں دھوکہ دیندا اے۔ ⁴۴۔ تہاڈے وچوں ہر کوئی اپنے ہی کم نوں پرکھےتے دوجیاں نال اپنا مُقابلہ کرن دی تھاں اپنے ہی کم تے فخرکرن دا موقع ملے گا۔ ⁵۵۔ اینج ہر کوئی اپنا اپنا بھار چُکے گا۔⁶۶۔ پاک کلام دی تعلیم پاون والا تعلیم دیون والے توں اپنی چنگیاں نعمتاں وچّوں ضرور حصّہ دیوے۔ ⁷۷۔ پلیکھے وچ نہ رہنا، خُدا نوں مخول نئیں کیتا جاندا، جو کُج وی بندہ بیجدا اے اوہوی اوہ وڈّے گا۔ ⁸۸۔ جیڑا اپنی پاپی فطرت لئی بیجدا اے اوہ اپنی پاپی فطرت توں بربادی دے فصل وڈّے گا، پر جیڑا اپنی روح لئی بیجدا اے اوہ روح وچّوں ہمیشہ دی زندگی دی فصل وڈّے گا۔⁹۹۔ اسی بھلائی کردے کردے اک نہ جائیے، تے ہار نہ منیے کیوں جے چنگے ویلے اک فصل وڈّاں گے۔ ¹⁰۱۰۔ تاں فیر جدوں ساڈے کول موقع ہے چلو بھلائی کرئیے۔ خاص طور تے ایمان والیاں دے گھرانے نال۔¹¹۱۱۔ ویکھو میں اپنے ہتھیں تہانوں وڈے وڈے حرفاں وچ لکھیا اے۔ ¹²۱۲۔ اوہ جیہڑے بدنی وکھاوا چاہندے نیں تہاڈے تے ختنے کروان لئی زور پاوندے نیں، صرف اسی لئی پئی یسوع مسیح دی صلیب دی خاطر ستائے نہ جاون۔ ¹³۱۳۔ کیوں جو ایہہ ختنے کروان والے آپ وی شرع اُتے عمل نئیں کردے پر تہاڈے ختنے کرانا چاہندے نئیں پئی تہاڈی بدنی حالت تے گھمنڈ کر سکن۔¹⁴۱۴۔ رب نہ کرے پئی میں اپنے خداوند یسوع مسیح سی سولی دے سِوا کسے ہور شئے اُتے فخر کراں، جس دے وسیلے دُنیا میرے لئی سولی چڑھ گئی اے تے میں دُنیا دے واسطے۔ ¹⁵۱۵۔ کیوں جو نہ ختنی کوئی شئے اے تے نہ ہی نامختونی کوئی شئے پر نویں مخلوق ہونا بہت ضروری اے۔ ¹⁶۱۶۔ جیڑے ایس اصول دے مُطابق زندگی گزارن اوہناں اُتے تے خُدا دے اسرائیل اُتے سلامتی تے رحم ہو وے۔¹⁷۱۷۔ ہُن توں اگے نوں کوئی مینوں دُکھی نہ کرے کیوں جے میں اپنے بدن اُتے یسوع مسیح دے نشان لئی پھردا ہاں۔ ¹⁸۱۸۔ بھراو، ساڈے خُداوند یسوع مسیح دا فضل تہاڈی رُوح دے نال ہو وے، آمین۔

اِفسیوں

1¹۱۔ پولوس جیڑا خُدا دی مرضی دے وسیلے اُنہانوں جیڑے اِفسس وچ وکھ ہو گئے نے تے وفاداری نال یسوع مسیح تے پروسا رکھدےنے ۔ ²۲۔ تہوانوں خُدا ساڈے باپ دا تے خُداوند یسوع مسیح دا فضل تے اِطمنان حاصل ہوندا روے۔³۳۔ساڈے مالک یسوع مسیح دے رب تے پیو دی تمجید ہوندی رہے، جنہیں سانوں مسیح وچ آسمانی مقاماں تے ہر طرح دی روحانی برکت دیتی اے- ⁴۴۔ اسی جیڑے یسوع مسیح وچ ایمان رکھدے آں، خُدا نے ہر شئے دے بنان تو پہلاں سانوں چُن لیا سی، اُنہے سانوں چُنیا تاں جو اسی او دی محبت دے وسیلےاو دی اکھاں سامنے پاک تے بے عیب ٹھرئے،⁵۵۔ خُدا نے گُزرے وقتاں وچ اے فیصلہ کیتا کہ یسوع مسیح دے وسیلے اسی وی او دے لے پالِک بچےبننا اے، انہوں چنگا لگیا کہ اپنے اِس فیصلے تے عمل کرے، ⁶۶۔ ایہ ایس لئ ہویا کے ُخدا دے پُر فضل جلال دی تعریف ہوئے، جیڑا سانوں اُنیں اپنے محبوب (یسوع مسیح) دے وسیلے مفت دے دتا،۔⁷۷۔ کیونکہ اوہدے محبوب وچ، سانوں خون دے وسیلے چُھٹکارا مِلیا اے تے بھارے فضل نال پاپاں دی معافی حاصل ہوئ ۔ ⁸۸۔ سانوں ایہہ فضل بکثرت ، ساری حکمت تے سمجھ نال دِتا گیا ۔⁹۹۔ خُدا نےاپنے مَنشا دے مطابق مسیح چہ پہلاں توں طے شُده منصوبے دی پوشیده سچیائ ساڈے تے ظاہر کیتی، ۔ ¹⁰۱۰۔ تاکہ جدوں اوہدے منصوبے دے ویلے ہو جان تے او ہر شئے نوں جیڑی آسمان تے، تے زمین تے وے مسیح یسوع دے ماتحت کر دے گا،۔¹¹۱۱ ۔ اَسی مسیح وچ پہلاں توں چُنے تے مقرر کیتے گئے آں تے ایہہ اوہدے منصوبے دے مطابق اے، جیڑا اپنے ارادے دے مطابق سب کُجھ کردا اے،۔ ¹²۱۲۔ تاں جو اسی جیڑے مسیح تے ایمان لیان والیان وچ پہلے ساں، اودے جلال دی تمجید دا سبب بنئے،۔¹³۱۳۔ اے مسیح دے وسیلے ای اے کہ تُسی پاک کلام سُنیا تے اپنی نجات دی خُوشخبری وی سُنی، تُسی اوہدے تے ایمان لیاے تے جس دا وعده کیتا گیا سی، اُس پاک رُوح دے نال تواڈے تے مُہر کیتی گئ اے،۔ ¹⁴۱۴۔ ہُن روح ساڈی میراث دا ضامِن اے تے ساڈی جائداد ( ملکییت) دا چُھٹکارا (بیعانہ) اے، تاں جو اوہدے جلال دی تمجید ہو وے،۔¹⁵۱۵۔ جدوں دا میں یسوع مسیح وچ تواڈے ایمان دے بارے سُنیا اے تے یسوع مسیح لئ وکھ کیتے ہویاں لئ تواڈے پیار دے بارے سُنیا، ¹⁶۱۶۔تے میں تہواڈے لئی رب دا شکر کرنا آں تے توانوں اپنی دعاواں وچ یاد کرنا چھڈیا نیں-¹⁷۱۷۔میری دعا اے کہ مالک یسوع مسیح دا رب، جلال دا پیو، تہانوں حکمت دی روح تے اپنی پہچان دی روشنی عطا کرے- ¹⁸۱۸۔میں دعا کر دا آں کہ تہواڈے دل دیاں اکھاں روشن ہون، تے تسی اودی بلاہٹ دی پکی امید نوں جان سکو تے اوہدی میراث دی جلالی دولت جیہڑی رب دے سارے پاک لوکاں لئی اے –¹⁹۱۹۔تے اپنی دعاؤاں وچ میں آکھنا آں کہ تہانوں ساڈے ایمانداراں وچ اوہدی نہایت ہی عظیم قدرت داپتہ لگے، جیہڑی اوہدی وڈی قوت دے مطابق کم کر دی اے- ²⁰۲۰۔ ایہو اوہی ہی قوت اے جنے مسیح دے وچ کم کیتا جدوں رب نے اونوں مردیاں وچوں جوا کے آسمانی مقاماں وچ اپنے سجے ہتھ بٹھایا- ²¹۲۱۔اوہنے مسیح نوں ہراک قاعدے تےاختیار تے طاقت تے قوت توں، تے فیر جے ہر کوئی ناں جیہڑا ایس ویلے یا آن والے ویلے چہ ہووے، اوناں ساریوں توں بہت زیادہ بلند کیتا اے- مسیح نہ صرف ایس زمانے وچ حکومت کرے گا، بلکہ آن والے زمانے وچ وی-²²۲۲۔رب نے ساریاں شیواں نوں مسیح دے پیراں دے ہیٹھاں کیتیاں تے اونوں ہر شے دا جیہڑی کلیسیا وچ اے سر مقرر کیتا اے- ²³۲۳۔ جیہڑی اوہدی دیہ (بدن) تے کاملیت اے، جیہڑا ہر شئے نوں ہر طرح نال بھرپور کرن والا اے۔

2¹۱۔جیس طرح تُسی اپنے گناہاں تے کمزوریاں وچ مردہ سو- ²۲۔جناں چے تُسی پہلاں ایس جہان دی رسماں دے مطابق چلدے سی- تُسی ہوا دی قوتاں دے حاکم دے مطابق چلدے رہے- ایہہ اوہدی روح اے جیہڑی نافرمانی دے پُتراں وچ کم کردی اے- ³۳۔اسی وی غیر ایمانداروں وچوں ای ساں- اسی جیہڑے جسم دیاں بریاں خواہشاں تے عمل کر دے ساں- اسی اپنے دل تے دما غ دی پیروی کر دے ساں- اسی دوجیاں ونگوں حلاکت دے فرزند بن گئے ساں-⁴۴۔پر اپنی وڈی محبت دے کارن رب ساڈے اُتے رحم کرن وچ سخی اے- ⁵۵۔تے جدوں اسی اپنی گناہوں وچ موئے ہوئے ساں، اُوس نے سانوں مسیح دے ذریعے نویں زندگی بخشی- تہانوں فضل دی راہوں بچایا گیا اے- ⁶۶۔رب نے سانوں کٹھا جوا کے مسیح یسوع دے نال آسمانی تھانواں تے وٹھایا اے- ⁷۷۔اُوہنے ایہہ ایس لئی کیتا تاں جو آن والے ویلے یسوع مسیح وچ اپنی مہربانی دی رائیں ساڈے تے اپنا بے انتہا فضل ظاہر کر سکے-⁸۸۔تسی ایمان دے ذریعےفضل نال بچائے گئے او، تے ایہہ تہاڈے ولوں نہیں، بلکہ رب ولوں اک تحفہ اے- ⁹۹۔ساڈے اپنے کموں وسیلیوں نہیں تاں جو کوئی وی اپنے آپ تے پھڑ نہ مار سکے- ¹⁰۱۰۔ اَسی رب دے ہتھیں، یسوع مسیح دے وسیلے نال بنائے ہوئے اوہ تخلیق آں جیہڈی اُوس نے شروع توں ای چنگے کم کرن کاریں پیدا کیتی-¹¹۱۱۔ایس لئی یاد رکھو کہ تُسی اک ویلےجسمانی طور تے غیر قوم سو، جناں نوں اپنے آپ نوں مختون کہن والے "نا مختون" آکھدے سان حالانکہ ختنہ انسانی ہتھ نال ای کیتا جاندا ایہہ- ¹²۱۲۔اوس ویلے تُسی مسیح توں وکھ سی- تُسی اسرائیل دی بادشاہی توں بے گانے سی-تُسی وعدے دی عہد توں اوپرےسی، تُسی بے آسے سی- تُسی جہان چے رب توں بغیرسی-¹³۱۳۔پر ہن تُسی مسیح یسوع وچ جیہڑے رب توں بہت دور سو مسیح دے خون دے وسیلے رب دے نیڑے آ گئے او- ¹⁴۱۴۔ر ہن تُسی مسیح یسوع وچ جیہڑے رب توں بہت دور سو مسیح دے خون دے وسیلے رب دے نیڑے آ گئے او- ¹⁵۱۵۔کیوں جو اوہ ساڈی صلح ایہہ،جینیں اپنے بدن رائیں دوناں یہودیاں تے غیر یہودیاں نوں اکٹھا کر کے اُوس وکھ کرن والی کند نوں ڈھا دتا اے- ¹⁶۱۶۔ اُوس نے شرع دے حکماں تے اصولاں نوں ختم کر دتا نالے صلح پیدا کرن لئی دو قوماں نوں کٹھا کر کے اک قوم بنا دتا- تاں جو صلیب تے اوس دشمنی نوں مٹا کے دوناں دا میل کرا کے رب لئی اک بدن بنا دیوے-¹⁷۱۷۔یسوع نے آکے تہانوں جیہڑے دور سو تے اوہناں نوں وی جیہڑے نیڑے سن صلح دی خوشخبری سنائی- ¹⁸۱۸۔ کیوں جو سانوں دوناں نوں یسوع دی راہیں اک روح چے ہی پیو تک پہنچ حاصل ایہہ-¹⁹۱۹۔سو ہن،تُسی غیر قوم والیو نہ تے پردیسی او تے نہ ہی اوپرے او- بلکہ رب دے چنے ہوئے لوکاں دے ہم وطن او، تے رب دے گھرانے دے لوک او- ²⁰۲۰۔ تُسی رسولاں تے نبیاں ولوں رکھی گئی نیو تے کھڑے کیتے گئے او- مسیح یسوع آپ اوہدا کونے دا پتھر اے- ²¹۲۱۔ یسوع مسیح دی قدرت راہیں اوہدے پورے کھرانے دی عمارت جڑ کے تے ودھ کے وکھرا کیتا ہویا پوتر کھر بن دا جاندا اے- ²²۲۲۔ جس دے وچ تُسی وی روح چے رب لئی اک مسکن بن دے جاندے او-

3¹۱۔تے ایس سببوں میں، پال، جیہڑا تُساں غیر قوماں لئی مسیح یسوع دا قیدی ہاں- ²۲۔ جے تُسی رب دے فضل دی اوہنا سوغاتاں دے بارے سنیا ہے جیہڑیاں رب نے مَینوں تُہاڑے لئی دیتیاں نیں-³۳۔میرے اُتے ظاہر ہون والے پھید دے مطابق جس دے بارے میں تُہانوں پہلاں تھوڑا کجھ اک دوجے خط وچ لکھ چکیا آں- ⁴۴۔ جدوں تُسی اس بارے پڑھو، تے جان سکو گے کہ میں مسیح دے بارے پوشیدہ سچیائی نوں کتھوں تک سمجھدا آں- ⁵۵۔ انساناں دیاں پچھلیاں پیڑھیاں نوں ایہہ راز نہیں دسیا گیا سی- پر ہن روح دے وسیلے اوہدے چنے ہوئے رسولاں تے نبیاں تے ایہہ کھول دیتا گیا اے-⁶۶۔سچائی دا راز اے وےکہ ہن خوشخبری دے وسیلے غیر قوماں والے یسوع مسیح وچ کیتے گئے وعدیاں دے حصے دار ،تے بدن دے حصہ نالے وراثت دے سانجھے نیں- ⁷۷۔ ایسے لئی میں رب دی قدرت تے مینوں دتے ہوئے اوہدے فضل دے تحفے دی وجہ توں، اوہدی خوشخبری دا خادم بن گیا آں-⁸۸۔میرے اتے ایہہ فضل ہویا پئی مسیح دیاں بے بیان دولتاں دی انجیل غیر قوماں نوں سناواں، پھاویں میں رب لئی وکھ کیتیاں وچوں ساریوں توں حقیر آں- ⁹۹۔ میں ہرشے دے بنان والےرب دے منصوبے نوں جیہڑا گزرے ہوئے زمانیاں وچ پوشیدہ سی، ہر بشر اتے چانن کراں-¹⁰۱۰۔ تاں جو رب دی تہہ در تہہ دانائی، کلیسیا دے وسیلے، آسمانی تھاواں دے حاکماں تے اختیار والیاں اتے وی ظاہر ہو جاوئے- ¹¹۱۱۔ جیویں رب نے ازلاں تو ں ہی ساڈے مالک مسیح یسوع وچ ایہہ ٹھان لیا سی-¹²۱۲۔ کیوں کہ مسیح اُتے ایمان لیا کہ سانوں دلیری تے پھروسے نال رب تک رسائی حاصل اے- ¹³۱۳۔ ایس لیے میں تہانوں آکھدا آں پئی تہاڈے لئی میرے دکھاں نوں ویکھ کے ہمت نہ ہار دینا – سگوں میرا ایہہ دکھی ہونا تہاڈی عزت لئی اے-¹⁴۱۴۔ایس لئی میں پیو دے اگے گوڈے ٹیک دیندا آں، ¹⁵۱۵۔ جیدے ناں تے زمین تے آسمان دے سارے کھرانے خلق کیتے گئے نیں- ¹⁶۱۶۔ میں دعا منگدا آں کہ رب تہانوں عطا کرے، پئی تُسی اوہدی روح دے وسیلے، جیہڑی تہاڑے وچ وسدی اے، بہت مظبوط ہو جاؤ-¹⁷۱۷۔ میں دعا منگدا آں تاں جو ایمان دے وسیلے، مسیح تہاڈے دلاں وچ روئے- میں دعا منگدا آں پئی تُسی اوہدی محبت وچ ڈونگی جڑ پھڑو- ¹⁸۱۸۔ تے باقی سارے جیہڑے رب لئی وکھ کیتے گئے نیں ، اوہناں نال رل کے تُسی وی جان سکو کہ مسیح دی محبت کنی کو چوڑی، تے لمی، تے اوچی، تے ڈونگی اے- ¹⁹۱۹۔ میں دعا منگدا آں کہ نالے تُسی مسیح دی سمجھوں باہر محبت دی عظمت نوں جان کے رب دی معموری نال پھر جاؤ-²⁰۲۰۔تے ہن اوہنوں جیہڑا ساڈے وچ کم کرن والی اپنی قدرت دے مطابق ساڈے سوچن تے منگن توں بہت ودھ کے ہر کم کر سکدا اے، ²¹۲۱۔ کلیسیا وچ تے مسیح یسوع وچ نالے ساری پیڑھیاں وچ ہمیشہ ہمیشہ لئی سارا جلال ملدا روئے- آمین-

4¹۱۔ ایس لئ خُدا دا قیدی ہون دے ناطے میں تواڈی منت کرنا کہ خُدا دی بُلاہٹ دے لائق جیو۔ ²۲۔ تےبڑی عاجزی، تحمل مزاجی تے صبر مُحبت رکھدے ہویاں اک دوجے نو قبول کرو۔ ³۳۔ تے پوری کوشش نال اک روح چ شانتی نال بندھے رہو۔⁴۴۔ اک او وی روح تے اک او وی دے یا بدن وے جِدی بلاہٹ تے تہوانوں پورا بھروسا اے تے اُمید وی اے۔ ⁵۵۔ تے اک او ای خُداند اے، اک او ای روح، اک او ای بپتسمہ ۔ ⁶۶۔ اک او ای خُدا، تے سب دا باپ جیڑا ساریاں دے اُتے، ساریاں دے اندر تے نال اے۔⁷۷۔ تے اسی ساریاں نوں مسیح دی بخشش دے مطابق انعام مَلیا اے۔ ⁸۸۔ کلام چ لکھیا اے کہ "جدوں او بُلندی تے چڑھ گیا تے قیدیاں نوں قید کرکے، لوکان نوں تحفے دتے ۔⁹۹۔ایدا کی مطلب اے کہ، "اوہ بلندی تےچڑھیا"، اے ہو ای کہ اُوہ دھرتی دی گہرایاں وچ وی اتریا سی؟ ¹⁰۱۰۔اے اوہو ای بندہ اے جیہڑا تھلے آیا تے فیر سارے آسماناں توں وی اُتے گیا تاں جوں ساریاں شیواں نوں پورا کرے-¹¹۱۱۔مسیح نے سانوں رسول، نبی، مبشر، پاسبان تے استاداں دے تحفے دیتے- ¹²۱۲۔تاں جو مسیح دے بدن دے اسارے واسطے، ایماندار لوکی خدمت لیےتیار کیتے جان- اوہ ایہہ اودوں تک کرے گا ¹³۱۳۔جدوں تے اَسی سارے ایمان وچ ایک نہ ہو کے تے رب دے پتر نوں جان جائیے- اوہ ایہہ اودوں تک کرے گا جدوں تک اَسی وی اُوہناں وانگوں بالغ نہیں ہو جاندے جیہڑے مسیح وچ ودھ کے معمور ہو گئے نیں-¹⁴۱۴۔اے ایس لئی اے کہ ہن اَسی بچیاں وانگر نہ ہوئیے- ایہہ ایس لئی اے کہ ہن اَسی ایدر اودر ڈگدے نہ پھرئیے- ایہہ ایس لئی اے کہ اَسی لوکاں دی بازیگری تے مکاری دی تھوکے باز تعلیم دے باعث ہر ہوا دا جھونکے نال گمراہ نہ ہو جائیے- ¹⁵۱۵۔بلکہ، ایسی محبت وچ سچ بولیے تے مسیح جیہڑا کلیسیا دا سر اے اُہدے وچ ودہدے جائیے- ¹⁶۱۶۔مسیح نال ایماندار اک بدن وچ جڑے نے - سارے مل کے ایس محبت وچ ایس بدن دے ہر حصے نوں ودھان لئی کم کر دے پئے نیں-¹⁷۱۷۔ایس لئی، میَں ایہہ کہندا آں، تے تہانوں مالک وچ نصیحت کرنا آں: کہ تُسی غیر قوماں وانگوں نہ چلو، جیہڑے بغیر عقل دے چلدے نیں- ¹⁸۱۸۔جناں دی سمجھ ہی ہنیرے وچ اے- تے اوہ اپنی جہالت دی وجہ توں جو اوہناں وچ اے، تے اپنے دلاں دی سختی دے باعث اوس زندگی توں جیہڑا رب دیندا اے، خارج نیں- ¹⁹۱۹۔اوہناں نوں کوئی شرم نہیں آندی- اوہ اپنی زندگی گندے کماں تے حرام کاری وچ گزار رہےنیں، جیناں دی کوئی حد نہیں اے-²⁰۲۰۔پر تُسی مسیح دے بارے وچ ایس طرح دی تعلیم نہیں پائی- ²¹۲۱۔میرا خیال اے کہ تُسی اودھے بارے وچ سنیا ہووئے گا- میرا خیال اے کہ تُہانوں سچائی سکھائی گئی اے، اوہ سچائی جیہڑی یسوع وچ اے- ²²۲۲۔ تُہانوں اپنے پرانے چال چلن، پرانے آدمی، نوں چھڈنا پئے گا- ایہہ پرانا آدمی فریبی شہوتوں دی وجہ توں مردا جا رہیا اے-²³۲۳۔ تاں جو تہوانوں نئ مت آوے۔ ²⁴۲۴۔ تے تُسی او نوےاِنسان بن جاوٴ جیڑا خُدا نے سچیائ دی پاکیزگی تے راستبازی وچ بنایا اے۔²⁵۲۵۔ ایس لئ چُوٹھ جھوٹ توں باز ر وه، ہر اک اپنے گوانڈی نال سچ بولے کیوں جو اسی اک دوجے دے اعضاء آں۔ ²⁶۲۶۔ "غُصّہ تے کرو پر پاپ نہ کرو۔ " سُورج دے ڈُبّن ون پہلاں پہلاں تہواڈا غُصّہ مُکنا چاہیدا اے ۔ ²⁷۲۷۔تاں جو اَبلیس شیطان نوں موقع نہ ملے ۔²⁸۲۸۔جیہڑے وی چوری کردے نیں ضرور اے کہ چوری نہ کرن- بلکہ، اوہنوں اکم کرنا چاہیدا اے- اوہنوں اپنے ہتھاں نال کم کرنا چاہیدا اے، تا کہ اپنی کمائی ضرورت منداں نال ونڈ سکے- ²⁹۲۹۔تہاڈے منہ وچوں کوئی پیڑھی گل نہ نکلے- بلکہ، ایسے الفاظ نکلنے چاہیدے نیں جیہڑے ضرورت پین تے دوجیاں دی ترقی لیے فائدہ مند ہون، تےسُنن والیاں نوں برکت ملے- ³⁰۳۰۔تے رب دے پاک روح نوں دکھ نہ پہنچاؤ جیدے نال تہاڈے تے نجات دے دن لیے مہرلگی-³¹۳۱۔ اپنے آپ نوں ہر قِسم دی تلخی، غضب، غُصّہ، چِیخن، بےعزّت کرن تے ساریاں بُرائیاں توں دُور رکھو۔ ³²۳۲۔ اِک دوجے نال مہربانی تے نرم دلی نال پِیش آوٴ ، اک دُجےنوں معاف کرو جیویں خُدا نے تہوانوں مسیح چ مُفت معاف کیتا۔

5¹۱۔ایس لئی رب دے پیارے پتراں وانگوں رب دے ورگے بنو- ²۲۔ پیار وچ زندگی گزارو، جیویں رب نے وی سانوں پیار کیتا تے ساڈی خاطر اپنے آپ نوں رب دے اگے، اک پسندیدہ خوشبو دار نذر تے قربانی وانگوں پیش کیتا-³۳۔بدکرداری یا ناپاکی یا کسے لالچ دا ناں وی تہاڈے وچ نہ لیا جاوئے، جیویں رب دے ایمانداروں نوں پھبدا اے- ⁴۴۔ نہ ہی کسے طرح دی بے حیائی،تنگیاں گلاں، یا پھیڑے مخول تہاڈے وچ ہون-سگوںشکرگزاری ہوئے-⁵۵۔کیوں جے ایہہ گل پکی اے پئی کسے بدکردار، ناپاک، یا لالچی، یعنی بت پرست، دامسیح تے رب دے راج وچ کوئی حصہ نیں اے- ⁶۶۔ کوئی تُہانوں پھوکیاں گلاں نال فریب نہ دیوئے- کیوں جو اجہی گلاں توں ای نا فرمانی دے پتراں تے رب دا قہر آواندا پیا اے- ⁷۷۔ایس لئی تُسی اوہناں دے سانجھی نہ بنو-⁸۸۔ کیوں کہ تُسی ہنیرا ہندے سی پر ہن تُسی رب وچ چانن او- ایس لئی چانن دے پتراں وانگر ترو- ⁹۹۔کیوں جو ہرطرح دی بھلیائی، دیانتداری،تے سچیائی نور دا پھل اے- ¹⁰۱۰۔ پتہ کرو کہ رب نوں کی پسند اے- ¹¹۱۱۔ہنیرے دے بے پھل کماں وچ شریک نہ ہونا- سگوں،اوہناں نوں بےنقاب کرنا- ¹²۱۲۔ کیوں کہ جو کجھ وی اوہ لک لک کے کر دے نیں اوس بارے گل کرنا وی بہت بے حیائی اے-¹³۱۳۔ہر شے، لو وچ ظاہر ہو جاندی اے- ¹⁴۱۴۔ کیوں کہ لو ہر شے اُتے لشکدی اے- ایس لئی آکھیا گیا اے، "جاگو، سون والیو، تے مویاں وچوں زندہ ہو جاؤ، تے مسیح دا نور تہاڈے اُتے چمکے گا-"¹⁵۱۵۔ تاں پھر دھیان کرو پئی کیویں زندگی گزاردے او،کملیاں وانگوں نیں سگوں سیانیوں وانگوں ترو- ¹⁶۱۶۔ویلے دی قدر کرو ایس لئی پئی زمانہ خراب اے- ¹⁷۱۷۔بےوقوف نہ بنو- پر، رب دی مرضی نوں سمجھو پئی کیہ اے-¹⁸۱۸۔تے شراب پی کے مدہوش نہ بنو، جیہڑا بربادی دی وجہ بندا اے- سگوں، پاک روح نال پھر جاؤ- ¹⁹۱۹۔اِک دوجے نال رل کے گیت تے زبور تے روحانی نغمے گاوندے ہوۓ رب دی وڈیائی کر دے رہو- ²⁰۲۰۔ہر اِک شے دے لئی ساڈے مالک یسوع مسیح دے ناں وچ رب پیو دا ہر ویلے شکر کر دے رہو- ²¹۲۱۔ مسیح دا ڈر مندے ہوئے اِک دوجے دی عزت کرو-²²۲۲۔ ووٹیاں اپنے شوہر دے ماتحت رہن، جیویں مالک دی ماتحتی وچ- ²³۲۳۔کیوں کہ شوہر ووہٹی دا سر ہے جیویں مسیح وی کلیسیا دا سر ہے- نالے اوہ ہی بدن دا بچان والا ہے- ²⁴۲۴۔ پر جیویں کلیسیا مسیح دے اختیار وچ اے، ایسی طرح ووہٹیاں وی ہر گل وچ اپنےشوہراں دے ماتحت رہیا کرن-²⁵۲۵۔اے شوہرو، اپنی ووہٹیاں نوں پیار کرو جیویں مسیح نے وی کلیسیا نوں پیار کیتا تے اوہدی خاطر اپنی آپ نوں قربان کر دیتا- ²⁶۲۶۔ اوہنے ایہہ کیتا پئی اوہنوں پاک کر دیوے- اوہنے کلام دے پانی نال دھو کے اوہنو صاف کر دیتا- ²⁷۲۷۔ اوہنے ایہہ کیتا تاں جو اوہ اک جلال والی کلیسیا اپنی حضوری وچ حاضر کرے، جدے وچ کوئی داغ یا جھری یا کوئی ہور ایہو جی شے نہ ہووئے، سگوں پاک تے بے عیب ہووئے-²⁸۲۸۔ ایسی طرح، شوہراں تے واجب اے کہ اوہ اپنی ووہٹیاں نوں اپنے بدناں وانگ پیار کرن- جیہڑا اپنی ووہٹی نوں پیارکر دا اے، اپنے آپ نوں پیار کر دا اے- ²⁹۲۹۔کدی وی کسے نے اپنی بدن توں نفرت نہیں کیتی- سگوں، اوہنوں خوراک دیندا تے پیار کر دا اے، جیویں مسیح وی کلیسیا نوں پیار کر دا اے- ³⁰۳۰۔ایس لئی کہ اَسی اوہدے بدن دے اعضا آں-³¹۳۱۔ ایس وجہ توں لکھیا اے کہ " ایک مرد اپنے پیو تے ماں نوں چھڈ کے اپنی ووہٹی نال رلیا رہے گا، تےاوہ دونوں اِک بدن ہون گے- ³²۳۲۔ ایس وچ تے اِک بہت وڈا سچ لکیا ہویا اے، پر میں کلیسیا تےمسیح دے تعلق بارے وچ گل کر رہیا آں- ³³۳۳۔ تاں وی،تہاڈے وچوں ہر کوئی اپنی ووہٹی نوں اپنے وانگ ہی پیار کرے، تے ووہٹی ضرور اپنے شوہر دی عزت کرے-

6¹۱۔اے بچیو! مالک چے ماں پیو دی گل منو، کیوں جو ایہہ چنگا اے- ²۲۔"اپنے پیو تے ماں دی عزت کرو" (ایہہ پہلا حکم اے جہدے نال وعدہ وی ایہہ)، ³۳۔"تاں جو تہاڈی بھلیائی ہووے تے تاں جو تسی ایس جہاں چے لمبی عمر پاؤ"-⁴۴۔ تے، تسی پیوؤ، اپنے بچیاں نوں پھڑکا کےغصہ نہ دواؤ- بلکہ، اوہناں دی دیکھ بھال مالک دے حکماں تے ہدایت دے مطابق کرو-⁵۵۔اے غلامو، اپنے دنیاوی مالکان دی گل وی، اپنے دل دی دیانتداری وچ، اوسے طرح ای ڈاہڈی عزت تے خوف نال منو، جیویں کہ مسیح ولوں ہووے- ⁶۶۔ حکم منو، نہ صرف مالکاں نوں خوش کرن لئی، جدوں اوہ تہانوں ویکھدے ہون، بلکہ،مسیح دے تابع ہوندا رب دی مرضی نوں دل دی سچیائی نال پورا کرو- ⁷۷۔ایہہ جاندے ہوئے دلی خوشی نال کرو کہ مالک لئی کر دے او نہ کہ بندیاں لئی- ⁸۸۔ چیتے رکھیو کہ جیہڑا وی بھلیائی کر دا ایہہ، پانویں غلام ہوئے یا آزاد، اپنا اجر مالک ولوں پائے گا-⁹۹۔تے تسی مالکو، اپنےغلاماں نوں دھمکائے بغیر اوہناں نال ایہو جیا ای سلوک کرو - ایہہ جاندے ہوئیاں کہ تہاڈا تے اوہناں، دوناں دا مالک آسمان تے ہے- تہانوں پتہ اے کہ اوہ کسے دا وی پاسہ نہیں لیندا-¹⁰۱۰۔مکدی گل ایہہ ہے کہ مالک چے تے اوہدی قدرت دے زور چے تگڑے ہوندے جاؤ- ¹¹۱۱۔رب دے سارے ہتھیار بن لو، تاں جو شیطان دے سارے سوچے سمجھے منصوبیاں دا مقابلہ کر سکو-¹²۱۲۔ کیوں جو ساڈی لڑائی خون تے گوشت نال نہیں- پر،حکومتاں تے روحانی اختیار والیاں، تے ہنیرے دے حاکماں، آسمانی تھانواں دیاں بریاں روحاں نال اے- ¹³۱۳۔ایس لئی رب دے سارے ہتھیار بن لو، تاں جو ایس بُرے ویلے دیاں برائیاں دے خلاف کھلو سکو- جدوں تسی ایہہ سب کجھ کرلیا، تے قائم رہ سکو گے-¹⁴۱۴۔ایس لئی ڈٹے رو- سچیائی دی پیٹی بن کے، تے راستبازی دی بکتر لا کے- ¹⁵۱۵۔ایس طرح کرو پر پہلاں پیراں وچ صلح دا پرچار کرن والیاں جتیاں پا لوو- ¹⁶۱۶۔ہر ویلے ایمان دی سپر چکی پھرو، جدے نال تسی شیطان دے بلدے ہوئے تیراں نوں بجھا سکو گے-¹⁷۱۷۔نجات دی ٹوپی تے روح دی تلوار، جیہڑی کہ رب دا کلام اے،نال لے لو- ¹⁸۱۸۔تے ہر ویلے ہر طرح روح چے دعا تے منت کر دیاں ہوئیاں، اوہدے جواب نوں صبر نال اڈیکو تے نالے سارے ایمانداراں لئی دعا کریا کرو-¹⁹۱۹۔تے میرے لئی وی دعا کریا کرو، تاں جو میں جدوں اپنا موں کھول دا آں تے مینوں انج دا کلام دیتا جاوئے کہ میں رب دی خوش خبری دے پھید دلیری نال دس سکاں- ²⁰۲۰۔جدے لئی میں بیڑیاں وچ جکڑیا ہویا ایلچی آں، تے ایہہ وی کہ میں اپنی قید دی حالت وچ جس طرح مینوں کرنا چائیدا اے، دلیری نال گل بات کر سکاں-²¹۲۱۔پر تسی میرے کماں بارے جاندے او تے میں کیہ کر رہیا آں، تخکیس، مالک دا وفادارغلام تے ساڈا سوہنا پھرا، تُہانوں سب کجھ دس دوئے گا- ²²۲۲۔میں اوہنوں تُہاڈے کول ایسے ای وجہ توں کلیا اے، تاں جو تسی ساڈی ساری حالت نوں جان سکو، تے اوہ تُہاڈے دلاں نوں تسلی دے سکے-²³۲۳۔ رب پیو تے مالک یسوع مسیح ولوں سبھناں پھراواں نوں ایمان دے نال پیار تے تسلی ملدی رہوئے- ²⁴۲۴۔تے جیہڑے ساڈے مالک یسوع مسیح نال انمٹ پیار تے محبت رکھدے نے، فضل ملے-

فِلپیوں

1¹۱۔ یسوع مسیح دے خادم پولولس تے تمتھیس ولوں مسیح یسوع دےوچ سارے وکھ کیتے ہوئے نگہباناں تے خادماں سمیت ²۲۔ ساڈے خدا باپ ولوں تے خداوند یسوع مسیح ولوں کرپا تے امن تہاڈے اُتے ہوندا رہوے ۔³۳۔ میں جدوں وی تہاڈے بارے چہ سوچنا ہاں اوہدوں میں اپنے خدا دا شکر کرنا ہاں ۔ ⁴۴۔ میں جدوں وی تہاڈے لئی دعا کرنا باں او ہمیشہ خوشی دی دعا ہوندی اے۔ ⁵۵۔ میں پہلے دن توں ہُن تیکر خوشخبری دے وچ تہاڈے میل ملاپ دا شکر کرنا ہاں ۔ ⁶۶۔ مینوں یقین اے جِنے اے چنگا کم تہاڈے وچ شُروع کیتا اے اوہ یسوع مسیح دے دن تیک اوہنوں پُورا کرے گا ۔⁷۷۔ میرا تہاڈے بارے سوچنا چنگا اے کیونکہ تسی میرے دل وچ ہو ۔ جدو ں وی میں قید وچ رہیا تُسی سارے دونویں گلاں انجیل دے سچا ہون تے اوہدی حفاظت میرے شریک رہے۔ ⁸۸۔ خدا میرا گوہ اے کہ میں تہانوں یسوع مسیح وچ کِنا پیار کرنا ہاں ۔⁹۹۔ میں دعا کرنا ہاں کہ تہاڈا پیارسمجھ تے علم وچ بہت ودھ جاوے ۔ ¹⁰۱۰۔ میں سب ایس لئی کرنا ہاں تاکہ تسی اوہناں چیزاں نوں پرکھو تے چُنو جہیڑیاں ودھیا نیں تے مسیح یسوع دے دن وفادار تے بغیر جُرم دے روو۔ ¹¹۱۱۔ تے تسی خداوند یسوع تو راستبازی دے پھل تو پھر جاوو جو خدا دے جلال تے حمد لئی یسوع مسیح ولوں آوندی اے ۔¹²۱۲۔ پھائیو میں چاہنا ہاں کہ تسی جانو جو کُج میرے نال ہویا اوہ انجیل دی بڑھوتی لئی ہے ۔ ¹³۱۳۔ میرے یسوع دے نال پکے رشتے دی خبر ساریاں نوں تے محل دے سارے سپاہیاں نوں پہنچی ۔ ¹⁴۱۴۔ پھائیو جو کج وی میرے نال قید وچ ہویا اوہدی وجہ نال تسی کافی ساریاں نے قوت پائی ہور میرے ونگوں تسی ہور نڈر ہو کے خدا دے کلام دا پرچار کردے او۔¹⁵۱۵۔ بے شک کُج لوک حسد تے چگڑے دی وجہ نال یسوع دا پرچار کرداے نیں تے کج چنگی سوچ نال پرچار کرداے نیں۔ ¹⁶۱۶۔ جیہڑا مسیح دا پرچار محبت داے نال کردا اے اوہ جاندا اے کہ میں انجیل دی غیرت رکھنا ہاں۔ ¹⁷۱۷۔ کج مسیح دا پرچار اپنے فائدے لئی کر دے نیں تے کج بری نیت لئی کردے نیں اوہ سمجھدے نیں کہ میری تکلیف ودے تاکہ میری قید اوکھی ہوجائے ۔¹⁸۱۸۔ جو کج وی ہووے پاویں وکھاوے لئی تے پاویں سچیائی لئی مسیح دے بارے دسیا جا رہیا ہے ہور میں خداوند دے وچ خُوشی کرنا ہاں ۔ ¹⁹۱۹۔ مینوں پتہ اے کہ مینوں آزادی ملے گی کیونکہ تہاڈی دعاواں تے یسوع دا روح میرے نال ہے ۔²⁰۲۰۔ مینوں پُورا بھروسہ تے امید اے مینوں شرمندگی نیئں ہوئے گی پوری دلیری توں جس طرح پہلے تے ہن وی اے میرے پنڈے توں مسیح دے ناں نوں جلال ملے گا پانہویں زندہ رہ کے پانہویں مر کے۔ ²¹۲۱۔ میری جندڑی مسیح لئی تے میرا مرنا فائدہ اے۔²²۲۲۔ اگر میرے بدن توں وی روح دے پھل ملدےتے میں نئیں جاندا کہ مینوں فائدہ کِدے وچ اے جے میرا جسم چہ رہنا مزدوری دا پھل اے فیر مینوں نئیں پتہ کہ کنوں چُنا۔ ²³۲۳۔ میں پھس گیا ہاں کہ دونواں وچ کِنوں چُنا میں چاہنا کہ ایتھوں چھڈ کے مسیح نال ہو جاواں جیہڑا بڑا ہی وددھیا اے ۔ ²⁴۲۴۔ پر تہاڈے لئی بدن وچ رہنا وی بڑا ہی ضروری اے ۔²⁵۲۵۔ مینوں پُورا بھروسہ اے اور میں جاننا کہ میں رہواں گا ہاں میں تہاڈے ساریاں نال رہواں گا تاکہ ایمان دے وچ تہاڈی خُوشی وددی رہوے ۔ ²⁶۲۶۔ ایدے نتیجے وچ یسوع مسیح دا جلال تہاڈے وچ ودھے میرا فیر توں تہاڈے نال ہوں دی وجہ توں ۔ ²⁷۲۷۔ اپنی زندگی ایہو جئی لنگ او جدی قدر مسیح دی انجیل دے مطابق ہوئے پاویں میں تہانوں ویکھن آ سکا ں یا نہ آسکاں ۔ ہو سکدا اے کہ میں تہاڈے بارے سُنا کہ تسی کس طرح اک روح چ مظبوط ہو ۔ اور کیویں ایمان تے انجیل لئی اک جان ہو ۔²⁸۲۸۔ اور جو وی تہاڈے خِلاف نیں اوہناں توں کسے وی شے توں نہ ڈرو جیہڑا اوہناں لئی تے تبائی دا نشان اے پر تہادے لئی نجات ۔ اوہ نجات جیہڑی خدا ولوں مسیح دے ہوون دی وجہ نال دِتی گئی اے۔ ²⁹۲۹۔ صرف ایس لئی نیں کہ تسی اوہدے تے پھروسہ رکھدے او بلکہ اوہدے لئی دکھ وی اٹھاندے او۔ ³⁰۳۰۔ اور تسی اوس دکھ تے چھگڑے تو لنگدے او جہدے وچ مینوں ویکھیا اور وی سُنیا کہ میں اوہ ہی کرنا ہاں ۔

2¹۱۔ ایس لئی جے تہانوں مسیح دے وِچ کوئی دلیری اے ، اودے پیار وِچ کوئی تسلی ، جے رُوح دے نال تُہاڈی کُوئی تعلق داری ، ترس ، شفقت تے ہمدردی ہے۔ ²۲۔ میری خُوشی پوری کرو کیوں جو تُہاڈا پیار تے سوچ رُوح دے وِچ اِکو جہی ہے³۳۔ اپنی خُود غرضی تے خالی آکڑ دے نال کُج نہ کرو ۔ پر اپنے نوں نیواں کر کے ووجیاں نوں اپنے توں ودھیا سمجھو۔ ⁴۴۔ اپنیاں ہی لوڑاں ول نہ ویکھو بلکہ دُوجیاں دی لوڑاں ول وی ویکھو ۔⁵۵۔ اپنی سوچ مسیح یسوع دی سوچ وگری بناو۔ ⁶۶۔ اوھ رب وانگر سی پر اوہنے رب دےبرابر ہوون نوں پھڑکے نہ رکھیا ۔ ⁷۷۔ بجائے ایدے اوہنے اپنے آپ نُوں خالی کر دِتا تے نوکر بن گیا۔ اوہ بندیاں وانگ بن کے بندیاں وانگ رہیا ۔ ⁸۸۔ اوہنے اپنے نُوں نِیواں کر کے ایتھوں تیک گَل مَنی (رب دی ) کہ نہ صِرف مویا بلکہ سُولی اُوتے مویا۔⁹۹۔ ایس لئی رب نے وی اہنوں اُچا کیتا تے اہنوں اوہ ناں دِتا جیہڑا ساریاں ناواں نالوں اُچا اے ۔ ¹⁰۱۰۔ تاکہ یسوع ناں دے اگے ہر گوڈا ٹَک جاوے ، ٌپاہنوے اوہ اسمان تے یا تھرتی تے یا تھرتی دے تھلے ہوئے۔ ¹¹۱۱۔ تے خُدا باپ دے جلال لئی ہر زُبان من لوے کہ یسوع مسیح ہی خُداوند (مالک) ہے¹²۱۲۔ ایس لئی میرے پیاریو جد کے تُسی میرا آکھا پاویں میں ساہمنے ہوواں یا نہ ہوواں ہر ویلے مندے ہو، تد وی ڈردے تے کمبدے ہویاں اپنی نجات دا کم کیتی جاو ۔ ¹³۱۳۔ اے خُدا ہے جیہڑا تہاڈے اندر دونویں کم اپنی مرضی تے کم اپنی خُوشی لئی کردا ہے ۔¹⁴۱۴۔ بغیر شکیت تے چگڑے توں اپنا کم کرو۔ ¹⁵۱۵۔ ایس طرح تُسی بغیر الزام تے تبھیہ توں خُدا دے بچے بنو گے تے دُنیا دے چانن وانگوں ایس پہیڑی تے بدکار نسل وِچ چمکو گے ۔ ¹⁶۱۶۔ زندگی دے کلمے نُوں چنگی طرح پھڑ کے رکھوکہ میرے کول یسوع دے دِن جلال دی وجہ ہوئے ، کیونکہ تد میں جاناں گا کہ میرا پجنا ایویں ہی نئی سی تے نہ میں ایویں ہی مزدوری کر دا ساں ۔¹⁷۱۷۔ لیکن جے میری جاں وی تہاڈے ایمان دی خِدمت خاطر قُربان کیتی جاوے تے میں تہاڈے ساریاں دے نال ایس وڈی خُوشی وِچ خُوش ہوواں گا۔ ¹⁸۱۸۔ تے اینج ہی تُسی وی ضرور میرے نال ایہہ وڈی خُوشی مناو ۔¹⁹۱۹۔ میں خُداوند یسوع وِچ توقع کرنا ہاں کہ تِمُتھیُس نوں تہاڈے ول چھیتی پیجاں ،تے جو کُج اوہ مینوں دسے اوس تھوں مینوں دلیری ہوئے کہ تُسی کِنج (کم ) کردے /جندڑی لنگادے ہو / تہاڈا کی حال اے ۔ ²⁰۲۰۔ میرے کول تِمتھیس توں عِلاوہ ہور کوئی نیں جہیڑا تُہاڈا خیال سچیائی نال رکھ سکے ۔ ²¹۲۱۔ کیونکہ اوہ سارے اپنے فائدے لبھدے نیں ناں کہ یسوع مسیح دِیاں چیزاں ۔²²۲۲۔ لیکِن تُسی جاندے ہو کہ تِمتھیس نے اپنے آپ نوں ایسے بال ونگوں منوایا اے جہیڑا اپنے پیو دی خدمت کردا اے ، چُنانچہ اوہنے میرے نال انجیل پھیلان دی خِدمت کیتی اے ۔ ²³۲۳۔ ایس لئی میں چاہنا ہاں کہ اہنوں چھیتی توں چھیتی پیجاں ۔ میں ویکھاں گا کہ چیزاں میرے نال کِنج ہوندیاں نیں ۔ /میرے نال کی ہوندا اے۔ ²⁴۲۴۔ لیکن میں خُداوند وچ پھروسہ رکھنا کہ میں آپ وی چھیتی آواں گا۔²⁵۲۵۔ میں سوچنا ہاں کہ میرے پرا ، تے میرے ہم خدمت تے میرےساتھی سپاہی ایفرودتس نوں جیہڑا میری ضرورت ویلے تہاڈا سنیا کار تے خادم بنیا، ضرور تُہاڈے کول واپس کہلاں ۔ ²⁶۲۶۔ کیونکہ تُسی سُنیا ہے کہ اوہ بیمار سی تے بڑی تکلیف دے وچ بڑے دِل توں تہاڈے نال ہونا چاہندا سی ۔ ²⁷۲۷۔ اوہ ایہناں بیمار سی کہ مرن والا ہو گیا مگر خُدا نے اوہدے تے مہربانی کیتی تے نہ صِرف اوہدے تے بلکہ میرے تے وی کہ مینوں غم تے غم نہ چُکنا پووے ۔²⁸۲۸۔ ایس لئی میں بڑے دِل نال چاہنا ہاں کہ اوہنوں پیجاں کہ جدوں تُسی اوہنوں ویکھو تے تُسی خُوش ہووفیر مینوں بُہتی فِکر نیں ہووے گی ۔ ²⁹۲۹۔ ایفرودتس نوں خُداوند وچ بڑی خُوشی تے عزت نال جی آیاں نوں آکھو ۔ ایہو جئے بندے جِدھے لیق ہوندے نیں ۔ ³⁰۳۰۔ کیوں جو مسیح دے کم لئی اوہ تقریباً مرن والا ہو گیا جدوں اوہنے تُہاڈی تھاں تے میری خدمت کرن لئی تے میریاں ضرورتاں پُوریاں کرن لئی اپنی جندڑی نوں تلی اُتے رکھیا ، جو تُسی نئیں سو کر سکدے ۔

3¹۱۔ میرے بھراو خُداوند وچ خُوش روو ۔ میں دُوجی واری لِخن توں نیں کبھراندا کیوں جو اے تہاڈی پھلیائی واسطے ضروری اے ۔ ²۲۔ کتیاں توں دُور روو ۔ بداں کو بچ کے روو۔ برباد کرن والیاں دے نیڑے نہ جاو ۔ ³۳۔ ایس واسطے کہ ساڈا یسوع مسیح وچ ختنہ ہویا اے ۔ ایس واسطے اسی یسوع دی بندگی پوتر روح دے نال کردے ہاں ۔ اسی اپنے بدن تے مان نئی کر دے ۔⁴۴۔ جیہڑا اپنے بند ن تے مان کردا اے ، میں اوہدے نالوں ودھ کے اپنے بدن تے مان کردا ہاں ۔ کیوں جو میں اسرائیل دی نسل دا ہاں جیہڑا بنیامین کا دے قبیلہ اے۔ ⁵۵۔ میرا اٹھویں دِن ختنہ ہویا سی ۔ تے اونج وی میں عبرانیاں وچوں وی آں ۔ تے نال ے میں شریعت دے سبب فریسی وی ہاں ۔⁶۶۔ میں مسیحیوں نوں ستان دے بعد شریعت دے سب بے قصور رہیا ۔ ⁷۷۔ مینوں اوہ گلاں چنگیاں نئں سن لگدیاں جیہڑیاں میرے لئی چنگیاں سن ۔⁸۸۔ ہن میں اوہنا گلاں نوں سمجھ گیا واں ۔نالے پہچان وی گیا واں ۔ ہن میں ایہنا نوں کوڑا کرکٹ سمجھنا ۔ تاں جو میں مسیح یسوع نوں پا سکاں ۔ ⁹۹۔ اے سب کُج میں اپنی اچھائی دی وجہ نال نئیں کردا۔ بلکہ اوس اچھائی دے سبب کردا ہاں جیہڑی مینوں مسیح تے ایمان لیاون نال ملی اے ۔ ¹⁰۱۰۔ تاں جو میں اوہدے مردیاں وچوں جی اٹھن تے دھیان کر کے اوہدی موت دے مشابہ ہو سکاںاوہدیاں دُکھاں سے دھیان کر سکاں ۔ ¹¹۱۱۔ تے نالے مردیاں وچوں جی اٹھن دا تجربہ کر سکاں ۔¹²۱۲۔ میں بہت کجھ سکھا لیا اے ۔ پھیر وی پورا نئیں سکھیا۔ ایس واسطے میں اوہدے پچھے نسدا ہاں جیدے لئی یسوع مسیح مینوں پھڑیا سی ۔ ¹³۱۳۔ اے بھراو میں نئیں سمجھدا کہ میں اوہ سب کجھ پا لیا اے جیدے لئی رب نے چنیا سی ۔ میں پچھلے کماں نوں بھل کے اگلیاں گلاں ول ودہن ڈیا واں ۔ جیدے لئی مینوں رب نے مینوں سدیا اے ¹⁴۔۱۴۔ میں لگا تار او سب کجھ یسوع مسیح کولوں پان لئی چارا کرن ڈیٹا واں ۔¹⁵۱۵۔ ایس لئی جینے اسیں وڈے ہاں ۔ جے تسی وکھری سوچ رکھ دے او ۔ کہ رب سانوں اوہ وکھاوے گا۔ ¹⁶۱۶۔ ہون جدوں اسی ایمان وچ ایتھوں تیک آگئے ہاں ۔ جیدے لئی خداوند نے سانوں بلایا اے ۔ سانوں اوہدے مطابق چلنا چاہیدا اے ۔¹⁷۱۷ ۔ میرے بھراو میرے ونگ بنو ۔ تے اوہنا ں نو ں نیڑے ہو کے ویکھو ۔ ¹⁸۱۸۔ میں اجے تہانوں رو رو کے دسدا ہاں ۔ کہ بہتیرے لوک مسیح دی صلیب دے دشمن ہین ۔ ¹⁹۱۹۔ اوناں دا لالچ اوہناں دا خدا اے ۔ تے او ایسی چیزاں دے خیال وچ رہندےنیں ۔²⁰۲۰۔ ساڈا خدا آسماناں دا خدا اے ۔ یسوع مسیح سانوں بچان والاجیہڑے یسوع مسیح دی اڈیک وچ نے ۔ ²¹۲۱۔ اوہ آکے ساڈے کمزور بدناں نوں اپنے جلالی قدرت دے نال جلالی بنائےگا۔

4¹۱۔ اسلئی میرے پیارے پراو میں دل توں تونوں چاہنا واں کیونکہ تسی میری خُوشی تے میرا تاج او ایسے طرح خداوند وچ پکے ہو کے کھلوو ۔ ²۲۔ میں یودیا تے سنتخے دی منت کرنا واں کہ خداوند وچ اک خیال رکھن ۔ میں اینا عورتاں دی مدد لئی تواڈی وی منت کرنا واں کیونکہ ایناں نے انجیل دے پرچار وچ کلیمنٹ تے دوسری کم کرن والیاں نال میری مدد کیتی ۔ تے ³۳۔ اجناں دے ناں حیاتی دی کتاب وچ درج نیں ۔⁴۴۔ خداوند وچ ہمیشہ خُوش رہوو ۔ میں فیر اکھنا کہ خُوش رہوو۔ ⁵۵۔ تواڈی نرمی سب لوکاں تک پہننی چاہیدی اے ۔ ⁶۶۔ کسے شے دی فکر نہ کرو بلکہ ہر شے وش دعا تے نیت دے وسیلے رب توں اپنی ضرورت لئی منگوتے اوہدا شکر کرو تے ۔ ⁷۷۔ خداوند دا امن جیہڑا سار ی سمجھ توں باہر تواڈے دلاں تے سوچاں دی یسوع مسیح وچ راکھی کرے گا۔⁸۸۔ آخر وچ میرے بھراو جو شیواں سچیاں نے ۔ جو شیواں عزت دے قابل نے ۔ جو شیواں انصاف دیاں نے ۔ جو شیواں پاک نیں ۔ جو شیواں سوہنیاں نے ۔ جو شیواں چنگیاں نیں ۔ جو شیواں شاندار نیں ۔ ایناں شیواں ول دھیان دو۔ ⁹۹۔ اوہ کرو جو تسی میرے کولوں سکھیا ، لیا، سنیا تے میرے وچ ویکھیا اے تے امن دا رب تواڈے نال ہووے گا۔¹⁰۱۰۔ میں خداوند وچ بڑی خوشی کرنا واں اسلئی کہ تسیں میری حاجتاں تے فیر دھیاں دِتا حالانکہ تسی پہلوں وی میری مدد کرنا چاہندے سو ۔ پر توانوں موقع نہ ملیا ۔ ¹¹۱۱۔ میں اپنی حاجتاں لئی فکر نہیں کردا کیوں جو میں ہر حالت وچ خوش رہنا سکھ لیا اے ۔ ¹²۱۲۔ مینوں ضرورت دے ویلےوی جینا اوندا اے تے اوس ویلے وی جدوں میرے کول بہت کجھ اے ۔ ہر حال وچ میں اے بھید سکھ لیا اے کہ پاویں میں پوکھا ہوواں تے پاویں رجیا ہوواں۔ ¹³۱۳۔ میں اوہدے وچ سب کجھ کر سکنا واں جو مینوں زور دیندا اے ۔¹⁴۱۴۔ حالانکہ تساں میری تنگی وچ شریک ہون وچ بڑا چنگا کیتا ۔ ¹⁵۱۵۔ تسی فلِیپیو! اے جاندے او کہ خوشخبری دے پرچار دے کم دے شروع توں جدوں میں مکدونیا چھڈیا تے تواڈے سوا کسے وی کلیسیا نے لین دین وچ میری مدد نا کیتی ۔ حالانکہ ¹⁶۱۶۔ جدوں میں تھسلینیکا وچ ساں تساں کئی وار میرے لئی مدد پھیجی ۔ ¹⁷۱۷۔ میں تحفے نئیں چاہندا پر تواڈے وچ اوہ پھل ودھے جیہڑا تواڈے کھاتے وچ پوے ۔¹⁸۱۸۔ میرے کول ہر شے چوکھی اے میں بھریا ہویا واں اوہ شیواں جیہڑیاں افری ڈائٹس دے ذریعے تساں بھیجیاں اوہ میٹھی خوشبو تے اوہ قربانی نیں جیہڑی رب نوں پسند اے ۔ ¹⁹۱۹۔ تے میرا رب توڈی ہر ضرورت یسوع مسیح وچ اپنے جلال دے وسیلے پوری کرے گا۔ ²⁰۲۰۔ تے ہن سدا وسطے خدا باپ دے ناں نوں جلال ملدا رہے ۔ آمین ۔²¹۲۱۔ ہر اک نُوں جیہڑا مسیح یسوع دا اے سلام آکھو تے میرے نال جیہڑے بھرا نیں توانوں سلام کیندے نیں۔ ²²۲۲۔ ایتھے سارے مسیح دے لوک خاص طور تے قیصر دے کھر والےتوانوں سلام کہیندے نیں ۔ ²³۲۳۔ خداوند یسوع مسیح دا فضل تواڈی رُوح دے نال ہوئے ۔

کُلسِّیوں

1¹۱۔ میں پولوس یسوع مسیح دا رسول رب دی مرضی نال تے تِمُتھیس ساڈا پھرا ²۲۔ اوہنا نوں جیہڑے رب واسطے وکھرے کیتے گئے نیں تے کُلسی وچ نیں ۔ رب دا فضل تے امن تواڈے نال ہوئے ۔ ³۳۔ اسی رب اپنے خداوند یسوع مسیح دے باپ دا تواڈے واسطے شُکر کرنے آں تے ہمیشہ تواڈے لئی دُعا کرنے آں ۔⁴۴۔ اسی تواڈے یسوع مسیح وچ ایمان تے پیار ولوں سُنیا جیہڑا تُسی اوہنا واسطے رکھدے او۔ جیہڑے رب واسطے وکھرے کیتے گئے نیں ۔ ⁵۵۔ اُس پھروسے دی اُمید دی وجہ نال جیہڑی تواڈے لئی پہلوں تو آسماناں تے موجود اے ۔ ⁶۶۔ تُساں پہلوں اس پھروسے دی اُمید ولوں سُنیا جیہڑا سچائی دا کلمہ انجیل اے جو تواہڈے تک پہنچی ۔ تے جِدا پھل ساری دُنیا وچ ودھ رہیا اے جسطرح اوہ تواڈے وچ اوس دن توں جدوں تُساں سُنیا سی ۔ تے خُدا دے فضل تے سچ دے جانو بنے ۔⁷۷۔ اے اینج ای اے جِنج تُساں افرس کولوں سِکھیا ، جیہڑا ساڈا ہم خِدمت تے تواڈے واسطے مسیح دا ایماندار نوکر اے ۔ ⁸۸۔ اوہنے ساڈے اُتے تواڈی روح وچ محبت ظاہر کیتی۔⁹۹۔ تے جِس دن تو ایس پیار بارے سُنیا اے تے اسی تواڈے لئی دُعا منگنی نئیں چھڈی تے اے منگدے آں کہ تُسی رب دی عقل ، علم تے روحانی سمجھ وچ ودھدے جاو۔ اسی دُعا منگنے آں کہ تُسی اپنی زندگی ایس طرح گُزارو جیہڑی ¹⁰۱۰۔ خُداوند نوں پسند اے ۔ اسی دُعا کرنے آں کہ جنج تُسی خدا دے علم وچ ودھو تے ہر چنگے کم وچ پھلو ۔ تے اپنی زندگی ایس طرح گزاروجیہڑی خُداوند نوں پسند اے ۔¹¹۱۱۔ اسی دُعا منگنے آں کہ تُسی ہر صداقت وچ اوہدے جلال دے زور وچ زور پھڑو تے اے توانوں صبر تے ہمت ول لے جائے گی ۔ ¹²۱۲۔ اسی دُعا منگنے آں کہ اے اینج ہوے جدوں تُسی خُوشی نال باپ دی شُکر گُزاری کرو جِنہے توانوں نور دے ورثے وچ شامل ہون دے قابل بنایا اے اوہنا لئی جیہڑے اوہدے لئی وکھرے کِتے گئے نئیں ۔¹³۱۳۔ اوہنے سانوں ہنیرے دی بادشاہی وچوں چھُڈا کے اپنے سوہنے پُتر دی بادشاہی وچ منتقل کیتا ۔ ¹⁴۱۴۔ اوہدے پُتر وچ ساڈا چھُٹکارا اے تے گُناہواں دی مافی۔¹⁵۱۵۔ پُتر لکے ہوئے رب دی چھاپ اے ۔ ¹⁶۱۶۔ کیونکہ سب شیواں اوہنے بنایاں جیہڑا آسماناں وچ یا تھرتی اُتے نظر آن والیاں یا لُکیاں ہو یاں ۔ پاویں تخت ، بادشاہیاں ، حکومتاں تے اختیار والے ، سب شیواں اوہنے بنایاں تے اوہدے لئی بنیاں ۔ ¹⁷۱۷۔ سب شیواں تو پہلوں اوہ سی تے سب شیواں اوہدے وچ اکھٹیاں نیں ۔¹⁸۱۸۔ اوہ کلیسیا دا سِر اے جیہڑی اوہدا جسہم اے ۔ اوہ سب اختیاراں دا شُروع کرن والا اے ، مویا ں وچوں پہلوٹھا تے اوہدی جگہ ہر شے وچ پہلی اے ۔ ¹⁹۱۹۔ ایس لئی رب خُوش سی تے اوہنے اے فیصلہ کیتا کہ اوہ پُوری طرح اوہدے وچ رہوے ۔ ²⁰۲۰۔ تے ہر شے نُوں پُتر دے وسیلے اپنے نال ملا لوے رب نے اے اودوں کیتا جدوں اوہنے پُتر دے صلیبی خُون دے کارن ہر شے نال امن قائم کیتا پاویں آسمان دیاں شیواں تے پاویں زمین دِیاں۔²¹۲۱۔اِک ویلا سی کہ تُسی اپنی سوچ تے اپنے شیطانی کماں کارن رب توں اَنجان سو، اوہدے دُشمن سو۔ ²²۲۲۔ تے ہُن رب نے توانوں مسیح دے جِسم وچ اوہدی موت دے وسیلے ملایا اے کہ تُسی داغ تبھیاں توں پاک دے بے قصور ہوکے اوہدے ساہمنے آو۔ ²³۲۳۔ شرط اے کہ تُسی ایمان وچ پکے تے قیم رہوو تے انجیل دے پھروسے تُوں نہ مُڑو جو تُسی سُنی اے تے جِدا پرچار آسمان تھلے سارے جہاں وچ ہویا تے انجیل جِدا میں پولوس نوکر بنیا ۔²⁴۲۴۔ میں ہُن تواڈے کارن اپنی تکلیف وچ خُوش آں تے اپنے جسم نو پھرنا واں جو کہ مسیح دی تکلیفاں توں کٹھ نے جیہڑیاں اوہنے اپنے جسم لئی سہیاں جیہڑا وہدی کلیسیا اے ۔ ²⁵۲۵۔ میں کلیسیا دی سیوا رب دے اوس کم وچ کرنا جہیڑا اوہنے مینوں تواڈے لئی دِتا تاں رب دی مرضی پُوری ہوئے ۔ ²⁶۲۶۔ سچا پھیت جیہڑا عمراں تے نسلا توں چھُپا رہیا تے ہُن اوہدے پاک لوکا ں اُتے کھُلیا اے ۔ ²⁷۲۷۔ جِنہاں نوں رب چاہندا سی کہ جلال دے خُدا دا پھیت غیر قوما ں اُتے کھُلے جو کہ مسیح تواڈے وچ اے جلال۔ دا بھروسہ ۔²⁸۲۸۔ اے اوہ ہی اے جِدا اسی پرچار کرنے آں ۔ اسی توانوں آگاہی دینے آں کہ اسی توانوں مسیح وچ پُورا پیش کر سکیے ۔ ²⁹۲۹۔ اوہدے لئی میں مزدوری کرنا تے لگا تار کوشش کرنا ہاں اوہدے کم دے مطابق جیہڑا میرے وچ زور نال کم کر رہیا وے۔

2¹۱۔ میں چاہنا ہاں کہ تہانوں پتہ چلے کہ میں تہاڈے تے کِنی محنت کیتی اے ۔ اوہنا نوں جیہڑے لودِکیا وچ نیں ۔ تے اوہنا ساریاں تے جنہاں نے اپنے ساہمنے میری شکل وی نئیں ویکھی ۔ ²۲۔ تے اوہنا دے دِلاں نوں محبت دے وچ اکٹھے ہون دے نال دلیری ہوے تے اوس ساری دولت دے نال جیہڑی خُدا دے پھید "مسیح " تے پھروسے دی سمجھ اے ۔ ³۳۔ سارے حکمت دے لُکے ہوئے خزانے تے علم اوہدے وچ اے ۔⁴۴۔ میں کہنا واں ، کوئی تہانوں میٹھیاں گلاں کرکے ٹھنڈا / کٹھ / نرم نہ کر دوے۔ ⁵۵۔ پاویں میں جسم چہ تہاڈے وچ نئں آیا فیر وی روح وچ میں تہاڈے نال آں ۔ تے میں تہاڈی چنگی ترتیب تے مسیح وچ تہاڈے پکے ایمان دے ودن نوں ویکھ کے خُوش ہونا آں ۔⁶۶۔ مسیح یسوع وچ اونج ہی چلو جیویں اوہنوں منن دے ویلے چلدے سو۔ ⁷۷۔ اودے وچ چنگی طرح جڑ پھڑ لوو۔ اوہدے اُتے (عمارت ) بندے جاو۔ تے ایمان وچ اونج ہی وددھے جاوجیویں تہانوں سخایا گیا سی تے شُکر گزاری دے نال پھرے روو۔⁸۸۔ ویکھو کوئی تہانوں فلسفے تے خالی خولی چوٹھیاں گلاں جہیڑیاں انسانی روایتاں تے دُنیا دے چُوٹھے مذہباں توں کڑھیاں گیاں نے تے مسیح ولوں نئیں وچ پھسا نہ لوے ۔ ⁹۹۔ کیوں جو خُدا دی ساری خُدائی اوہدے(یسوع) وِچ وسدی اے۔¹⁰۱۰۔ تُسی اوہدے وِچ جیہڑا حکومتاں تے اِختیاراں دا کرتا تھرتا اے پوری طرح پھر گئے ہو۔ ¹¹۱۱۔ اوہدے وچ خُدا نے تہاڈا ختنہ کیتا، تے اے ختنہ بندیاں دے ہتھ نال نئیں ہوندا بلکہ مسیح دے ختنے وسیلے گُناہ دا گوشت وَڈ دِتا گیا اے۔ ¹²۱۲۔ تُسی بپتسمہ وچ اوہدے نال دبے گئے سو تے خُدا دی قُدرت تے ایمان دے وسیلہ جِنے اوہنوں مُردیاں وِچوں زندہ کیتا سی اوہدے نال اٹھائے گئے سو۔¹³۱۳۔ جدوں تُسی اپنے گُناہواں وچ سو تے تہاڈے گوشت دا ختنہ نئیں سی ہویا تُسی مُردا سو ۔ اوہنے (خُدا) اوہدے (یسوع) نال تہانوں اکٹھیاں زندہ کیتا تے ساڈے سارے گُناہواں نُوں معاف کیتا سی ۔ ¹⁴۱۴۔ اوہنے ساڈے خِلاف لخیا ہویا حساب تے ساڈے خلاف حُکماں دے لخیاں ہویاں ورقیاں نوں جیہڑے ساڈے خِلاف جاندے سن صاف کر دِتا سی ۔ اوہنے سب کُج ہٹا دِتا تے سولی اُوتے کِلاں نال ٹنگ دِتا سی ۔ ¹⁵۱۵۔ اوہنے حاکماں تے اِختیار والیاں نُوں ہٹا دِتا تے ساریاں ساہمنے تماشا بنایا ۔ تے سولی دے کارن فتح دے جلوس وِچ چکر لوایا۔¹⁶۱۶۔ تاں کوئی وی تہاڈا فیصلہ کھان یا پین یا عید دے دیہاڑے یا نوے چن یا سبت ، بارے نہ کرے ۔ ¹⁷۱۷۔ ایہہ آون والیاں چیزاں دا سایا نیں پر اصل مسیح اے۔¹⁸۱۸۔ کوئی اپنے انعام نوں چوٹھی حلیمی دی خواہش تے فرشتیاں دی عبادت دی وجہ نال لُٹوا نہ بیٹھے ۔ ایفو جیا بندہ اوہنا چیزاں وچ پھسیا اے جیہڑیاں اوہنے ویکھیا ں نیں تے جسمانی سوچ نال اوہنا تے اویں ای پھونڈدا اے ۔ ¹⁹۱۹۔ اوہنے مسیح نوں جیہڑا سِر اے تے سارے پِنڈے دا تھیان رکھدا تے جوڑاں تے پٹھیاں دے وسیلے جوڑ کے رکھدا اے پھڑ کے نئیں رکھیا۔ تے پنڈا وددھا اے جیویں خُدا اوہنوں وددھاندا اے ۔²⁰۲۰۔ جے تُسی سارے دُنیا دار ایماناں لئی مسیح دے نال( اِکٹھے ) مر گئے ہو تے فیر کیوں تُسی دُنیا داری دیاں گلاں دے تھلے لگ کے زندگی گُزار دے ہو۔ ²¹۲۱۔ "نہ پھڑو ، نہ چکھو ، نہ ہتھ لاو" ؟ ²²۲۲۔ لوکاں دے ایہہ حُکم تے تعلیم اوہناں چیزاں بارے نیں جیہڑیاں کم لیاندیاں لیاندیاں مُک جان گِیاں۔ ²³۲۳۔ ایہناں قیدیاں وچ بندیاں دے بنائے مذہباں تے چُوٹھی حلیمی تے درویشی جسمانی طریق دی حکمت اے ۔ پر پنڈے نوں حدوں پار جان دے خلاف روکن لئی کوئی فیدا نئیں ۔

3¹۱۔ اگر خُدا نے توانوں مسیح نال جوایا اے تے اُتلیاں شیواں نوں لبو ۔ جِتھے مسیح خُدا دے سجے پاسے بیٹھا اے۔ ²۲۔ اُتلیاں شیواں بارے سوچو ۔ نہ کہ زمینی شیواں بارے۔ ³۳۔ کیونکہ تُسی مر گئے سو اور خُدا نے تواڈی جِندڑی مسیح چہ لکا لئی سی۔ ⁴۴۔ جدوں مسیح دی جِندڑی بارے جانیا فیر تُسی اوہدے جلال نوں وی جانیا۔⁵۵۔ اپنی گُناہ چہ پئیاں چاواں نوں مار دو ۔ حرامکاری ، ناپاکی ، جنون ، پہیڑیاں چاواں ، لالچ جو کہ بُت پرستی اے۔ ⁶۶۔ ایہو وجہ توں خُداوند دا قہر اوہناں نافرمان پُتراں تے آندا اے جیہڑے اوہدی نئیں مندے۔ ⁷۷۔ تُسی وی اِک واری ایہنا چیزاں چہ جِندڑی لنگائی اے۔ ⁸۸۔ ہُن اے بڑا ضروری اے کہ تُسی ایناں ساری شیواں نُوں چھڈو ، تُسی قہر ، غُصہ ، بُری چاواں، بے شرمی بِیستیاں ، پیہڑیاں گلاں اپنے مُنہ توں دور کرو۔⁹۹۔ اِک دُوجے نال چوٹھ نہ بولو، کیونکہ پہلے وی ایس طریقے توں ننگا کیتا اے۔ ¹⁰۱۰۔ تُسی اپنے آپ نُوں نواں کیتا اے جیویں تُسی شبیع نُوں جانیا تے نہ اوہدی شبیع نے توانوں نواں کیتا ۔ ¹¹۱۱۔ اور ایہہ جان لو کہ کوئی یونانی تے یہودی نئیں ۔ ختنے تے بغیرختنے نئیں ۔ نہ وحشی نہ سکوتی ، نہ غلام نہ آزاد پر مسیح ہی سب کُج تے ساریاں وچ اے ۔¹²۱۲۔ ایسے بنو جیویں خُدا دے چُنے ہوئے او ۔ پاک تے پیارے، دل ایہو جیا رکھو جیہڑا ہمدرد، رحم دِل ، حلیم ، چھوٹا ت صبر کرے ۔ ¹³۱۳۔ اِک دُوجے دی برداشت کرو، اَک دُوجے دا چنگا چاہو، اگر کِسے نُوں کِسے بارے شکیت اے تے اوہنوں ماف کرے ۔ جیویں خُداوند نے توانوں ماف کیتااے۔ ¹⁴۱۴۔ ایہناساریاں شیواں تُوں ودھ کے پیار کرو۔ جو توانوں صحیح طور تے بھَن کے رکھدا اے ۔¹⁵۱۵ ۔ مسیح دا چین تواڈے دِلاں تے راج کرے ۔ ایسے چین چہ تُسی اک بدن چہ سدے گئے او تے شکر گزار ہو۔ ¹⁶۱۶۔ مسیح دا کلام تواڈے وچ ود ودا کہ رہے ۔ اپنی ساری خدائی سمجھ تے نصیحت اک دُوجے نُوں سیکھاو ۔ زبور ، گیت ، مسیح گیت گاندے رہو۔ تے خُدا دی وڈیائی دِل توں کر دے رہو۔ ¹⁷۱۷۔ اور جو کُج وی تُسی کرو ، پاویں مونوں بولو ، پاویں کر کے وکھاو ۔ سب کُجھ یسوع مسیح ناں وچ خُدا باپ دی شُکر گزاری کردے ہوے کرو۔¹⁸۱۸۔ وہٹیو! اپنے بندیاں دے آکھے /تابع روو۔ جیہڑا خُدا وچ چنگا اے ۔ ¹⁹۱۹۔ بندیو! اپنی وہٹییاں نُوں پیار کروتے اوہنا ں دے نال سختی نہ کرو۔ ²⁰۲۰۔ بچیو ! ہر شے وچ اپنے ماں پیو دی منو ۔ جیہڑا خُدا نوں بڑا چنگا لگدا ے ۔ ²¹۲۱۔ پیوو /ابیو! اپنے بچیاں نُوں اُکساندے نہ روو۔ کہ اوہ مایوس نہ ہو جان ۔²²۲۲۔ غلامو ! اپنے پنڈے چہ سدا اپنے مالک دا آکھا مندے رہو۔ صرف لوکاں دی اَکھ وِچ چنگا رہن لئی نئیں بلکہ سچے دِل توں خُداوند تُوں ڈردے ہوے۔ ²³۲۳۔ جو وی کرو اپنی جان تُوں خُداوند لئی کرو ، نہ کہ بندیاں لئی ۔ ²⁴۲۴۔ تُسی جاندے او کہ تُسی خُدا تُوں اپنی میراث دا تُحفہ پاو گے ۔تُسی یسوع مسیح دی خِدمت کردے او۔ ²⁵۲۵۔ جو وی ناراستی کرے گا ناراستی دی سزا پاوے گاتے کوئی طرفداری نئیں۔

4¹۱۔ تُسی مالکو! اپنے نوکراں نال چنگا سلوک کیتا کرو ۔ یاد رکھو کہ تواڈا وی آسمان تے اک مالک اے ۔²۲۔ ہر ویلے دُعا کردے رہیا کرو ۔ پر شُکر گزاری دی دعا کرنا نہ بھولنا ۔ ³۳۔ رل کے ساڈے واسطے دُعا کیتی کرو ۔ کہ اساڈا رب ساڈے لئی اپنا کلام سناون دا بوہا کھولے ۔ تاکہ اسی مسیح دے پھیتاں نُوں ٹھیک ٹھیک دس سکیئے۔ جِس کلام لئی میں اوہدا پابند واں ۔ ⁴۴۔ نالے دُعا کرو کہ میں صحیح صحیح دس سکاں جیویں مینوں دسنا چاہیدا اے ۔⁵۵۔ غیراں نال حکمت نال چلو تے اپنا وقت سمجھداری نال گُزارو ۔ ⁶۶۔ تواڈا کلام پُر فضل تے نمکین ہونا چاہیدا اے /تواڈیاں گلاں فضل دے نال پھریاں ہویاں تے نمکیں ہونیاں چاہیدیاں نیں ۔ تاں تُسی لوکاں دیاں گلاں دے صحیح جواب دے سکو گے ۔⁷۷۔ تخکس میرے سارے حالات دے بارے توانوں دسے گا۔ اے بڑا پیارا تے وفادار پھرا اے ۔ تے نالے خُداوند دی غلامی وچ چلدا اے ۔ ⁸۸۔ ایہنوں میں خاص طور تے تواڈے کول کہلیا اے کہ توانوں ساڈے بارے پتا چلے تاں جو تواڈے دِلاں نُوں تسلی مِلے۔ ⁹۹۔ ایہدے نال اُنیسمس وی آن ڈیا اے ۔ اے تہاڈے وانگوں بڑا ایمان دار تے پیارا بھرا اے ۔ ایہہ سب کُج تہانوں دَسے گا جو کُج ایتھے ہویا سی ۔¹⁰۱۰۔ ارستخس وی تہانوں سلام آندا اے ۔ اے میرے نال قیدی اے ۔ نالے مرقس وی جیہڑا برناباس دے چاچے دا پُتر اے ۔جِدے بارے توانوں آکھیا سی ۔ جے اے تواڈے کو ل آوے تے اوہنوں قبول کر لینا ۔ ¹¹۱۱۔ تے نالے یسوع جیہڑا جسٹس کہلاندا اے ۔ اے کلے نئیں جِنہاں دا ختنہ ہویا اے ۔ تے اے خُدا دی بادشاہی لئی میرے نال کم کردے نیں ۔ ایناں تُوں مینوں تسلی اے ۔¹²۱۲۔ اپفرس وی توانوں سلام دیندا اے ۔ اے وی تواڈاے وچوں اے تے یسوع مسیح دا غُلام اے ۔ اے تواڈے لئی بڑی دُعا کردا رہندہ اے ۔ تاں جو تُسی پُورے ہو کے کھلوو ۔ تے توانوں خدا دی مرضی تے پُورا پھروسہ ہوئے ۔ ¹³۱۳۔ ایس گل دا میں وی گواہ واں ۔ اے تواڈے لئی لودکیا تے ہراپلس دے لوکاں واسطے بڑی محنت کردا اے ۔ ¹⁴۱۴۔ لُوقا حکیم تے دیماس وی توانوں سلام کہندے نیں ۔¹⁵۱۵۔ لودیکیہ وچ رہن والے پھراواں نوں سلام دیو ۔ بی بی نمفاس نُوں تے اوس کلیسیا نوں جیہڑی اوہدے کھر وچ اے ۔ ¹⁶۱۶۔ اے چِٹھی جدوں تواڈے وچ پڑ لئی جاوئے تے فیر لودِکیا دی کلیسیا وچ وی پڑی جاوے ۔ تے ویکھنا اوہناں دی چِٹھی تواڈے وچ وی پڑی جاوے۔ ¹⁷۱۷۔ ارخپس نوں آکھو جیہڑی خدمت اوہنوں خُداوند کولوں مِلی اے ایسے ہی طرح تواڈے وچ پوری ہوئے ۔¹⁸۱۸۔ میں پولوس توانوں اپنے ہتھ نال سلام لخن ڈاواں ۔ میریاں بیڑیاں نوں یاد رکھنا ۔ خُدا دا فضل سدا تواڈے نال ہووے۔

۱۔تِھسّلُنِیکیوں

1¹۱۔ پُولُسؔ اَتے سِلوانُسؔ اَتے تِیمُتِھیّسؔ ولّوں تھِسّلُنِیکیاؔں دی کلیِسیاء دے ناں جیہڑی رَب باپ اَتے خُداوَند یسُوعؔ مسِیح وِچ اے، فضل تے اِطمینان تُہانوں مِل دا رہیوے۔²۲۔تُہاڈے ساریاں وَلّوں اِسیں رَب دا شُکر کرنے آں اَتے اپنیِاں دُعاواں وِچ سدا تُہانوں یاد کرنے آں۔ ³۳۔اَتے اپنے رَب تے باپ اَگے تُہاڈے اِیمان دے کمّ تے مُحبّت دی محنت تے اوس آس دے صبر نُوں جیہڑا ساڈے خُداوَند یسُوعؔ مسِیح دے اُتّے اے، ہر ویلے چیتے رکھ نیں آں۔⁴۴۔بھَراؤ! رَب دے پیاریو! اَسیں جاننے آں پئی تُسی چُنے ہوئے او۔ ⁵۵۔ایس لئی پئی ساڈی خُوشخبری تُہاڈے کول نِریاں گلّاں نال نئیں سگوں زور اَتے پاک رُوح تے پُورے بھَروسے نال اَپڑی۔ نُہانوں تے پتا اے پئی اساں تُہاڈے لئی تُہاڈے وِچ کینج دا بن کے وکھایا۔⁶۶۔اَتے تُسی کلام نُوں بڑی مُصِیبت وِچ پاک رُوح دی خُوشی نال مَن کے ساڈے اَتے خُداوَند دے نمونے تے چَلّن والے ہوئے۔ ⁷۷۔ایتھوں تیِک پئی مَکِدُنیہ اَتے اَخیؔہ وِچ سارے ایمانداراں لئی اِک مثال بنے گَئے او۔⁸۸۔کیوں جو تُہاڈے سببوں نِریاں مَکِدنُیہؔ اَتے اَخیہ وِچ خُداوَند دے کلام دی پُکار ہوئی سگوں تُہاڈا اِیمان جیہڑا رَب اُتّے اے ہر تھاں اجیہا دُھم گیا پئی ساڈے آکھن دی کوئی لوڑھ نئیں۔ ⁹۹۔ایس لئی پئی اوہ آپ ساڈا ذِکر کر دے نیں پئی ساڈا تُہاڈے کول آؤنا کیہو جِیہا سی اَتے تُسی کینج بُتاں ولّوں مُڑ کے رَب ولّے ہوئے۔ تاں جو جیوندے اَتے سچّے خُدا دے بندے بنو۔ ¹⁰۱۰۔اَتے اوہدے پُتر دے اَسمان ولّوں آؤن دی اُڈِیک وِچ رہیو جِنھوں اوہنے مویاں وِچوں جوایا جِہدا ناں اے یسُوعؔ جیہڑا ساہنُوں آؤن والے غضب توں چھڈاندا اے۔

2¹۱۔بَھراؤ! تُسی جان دے او پئی ساڈا تُہاڈے کول آنا بے فائِدہ نئیں اے۔ ²۲۔سگوں تُہانوں پتا اے پئی بھانویں اَسیں فِلپّی وِچ دُکھ جَھلیا اَتے بے عِزّت ہوئے پر فیر وی ساہنُوں اپنے خُداوَند وِچ ایہ دلیری مِلی پئی خُداوَند دی خُوشخبری جان مار کے تُہانوں سُنائیے۔³۳۔کیوں جو ساڈی نصِیحت ناتے بھیڑی راہ نال ، نا ناپاکی نال اَتے نا دھوکھے بازی نال اے۔ ⁴۴۔پر جیویں اِسیں رَب کولوں منظُور ہوئے پئی خُوشخبری ساڈے سپُرد کیِتی جاوے، اونج ای اسیں دسنیں آں۔ بندیاں نُوں نئیں پر رَب نُوں خُوش کرن لئی جیہڑا ساڈے دِلاں نُوں پرکھ دا اے۔⁵۵۔کیوں جو تُسی جان دے او پئی اسیں کَدی وی خُوش کرن والیاں گلّاں نا کیِتیاں، نا ای اوہناں نُوں لوبھ دا پڑدا بنایا۔ رَب گواہ اے۔ ⁶۶۔اَتے اَسیں لوکاں توں عِزّت نئیں چاہندے نا تُہاڈے توں اَتے نا ای ہوراں توں ۔⁷۷۔مسِیح دے رسُول ہون دے سببوں اَسیں تُہاڈے اُتّے بھار پا تے سکنے آں پر جیویں دائی اپنے بچّیاں نُوں پال دی اے اونج ای اَسیں تُہاڈے نال نرمی ورتی۔ ⁸۸۔اینج ای ساہنُوں تُہاڈے نال اجیہی مُحبت سی پئی رَب دی خُوشخبری نئیں پر اپنی جان تیک دے دین نُوں راضی ساں۔ ایس لئی پئی تُسی ساڈے پیارے ہو گَئے سو۔ ⁹۹۔کیوں جو بَھراؤ تُہانوں ساڈی محنت تے سختی یاد اے۔ دِنے راتیِں مزدُوری کرکے تُہاڈے کول رَب دی خُوشخبری دی منادی کیِتی تاں جو تُہاڈے کِسے اُتّے بوجھ نہ بَنئیے۔¹⁰۱۰۔تُسی گَواہ او اَتے رَب وی گَواہ اے پئی ساڈا ورَتا تُہاڈے نال جِنھاں اِیمان لیاندا اے کیسا پاک اَتے راست تے بے عیب سی۔ ¹¹۱۱۔جیویں تُسی جان دے او پئی پئیو اپنے بچّیاں نال کردا اے ایویں ای اسیں وی تُہاڈے وِچوں ہر اِک نُوں نِصیحت کر دے اَتے تسلّی دیندے اَتے سمجھاندے رہے۔ ¹²۱۲۔تاں جو تُہاڈا چال چلّن اوس رَب دے وانگ ہوئے جیہڑا تُہانوں اپنی بادشاہی اَتے جلال وِچ سدّ دا اے۔¹³۱۳۔ایس لئی اسیں وی ہر ویلے رَب دا شُکر کرنے آن پئی جدوں تُسیں رَب دے سنہیے دا کلام ساڈی راہیِں سُنیا تد تُسیں اوہنوں بندیاں دا کلام سمجھ کے نئیں پر (جو اوہ سچ مُچ ہے وی) رَب دا کلام جان کے قبُول کیِتا اَتے اوہ تُہاڈے اِیمان لیاؤن والیاں وِچ کم وی پیا کردا اے۔¹⁴۱۴۔ایس لئی پئی تُسی بھراؤ رَب دی اوہناں کلیسیاواں دے نمونے اُتّے عمل کرن والے بن گَئے جیہڑیاں یہُودیہؔ وِچ مسِیح یسُوعؔ وِچ نیں۔ کیوں جو تُساں وی اپنے دیس دے بھراواں توں او تکلِیفاں سَہیاں جیہڑیاں اوہناں وی یہُودِیاں کولوں۔ ¹⁵۱۵۔جِنھاں خُداوند یسُوعؔ مسِیح تے نبِیاں نُوں وی مار سُٹّیا اَتے ساہنُوں دھکے مار کے باہر کڈھ دِتّا۔ اوہ رَب نُوں پسند نئیں اَتے سارے بندیاں دے خلاف نیں ۔ ¹⁶۱۶۔اوہ ساہنُوں غیر قوماں اَگے اوہناں دی نجات لئی کلام سُنان توں ڈَکدے نیں تاں جو اوہناں دے پاپاں دا پیالہ سدا بھریا رہیوے۔ پر اوہناں اُتّے ڈاڈا غضب ہویا۔¹⁷۱۷۔پر بھراؤ! اَسیں جیہڑے کُجھ چِر تیِک تُہاڈے نالوں نِکھڑ گَئے، دَلوں توں نئیں ساں نِکھڑے۔ اسیں بڑی چاہت نال تُہاڈا چہرا ویکھن دا ہور ودھ کے حیِلہ کیِتا۔ ¹⁸۱۸۔ایس لئی اساں (یعنی مَیں پَولُسؔ) اِک وار نئیں سگوں دو واری تُہاڈے کول آؤن دا اِرادہ کیِتا۔ اَتے شَیطان ساہنُوں ڈکیا۔ ¹⁹۱۹۔آس، خُوشی اَتے فخر دا تاج کیِہ اے؟ کیہ اوہ ساڈے خُداوند یسُوعؔ دے ساہمنے اوہدے آؤن دے ویلے تُسی نا ہوؤ گے؟ ²⁰۲۰۔ کیوں جو ساڈا جلال اَتے ساڈی خُوشی تُسی ای او۔

3¹۱۔ ایس لئی جدوں اسی ہور سیہہ نہ کر سکے تے اسیں ایہ ہی چنگا سمجھیا کہ اسیں ایتھنز وچ ہی ٹہرے رہیے ۔ ²۲۔ تہانوں تسلی دیندے تے تواڈے ایمان نوں مظبوط کرن لئی اسیں اپنے بھرا تموتھیس نوں ، جہیڑا مسیح دی انجیل دے وچ خُدا دا خادم ہے ، تواڈے کول بھیجیا۔ ³۳۔ تاں جے کوئی وی ایہنا مصیبتاں دی وجہ نال پریشان نہ ہوئے ۔ کیوں جے تُسی آپ وی جانندے جے کہ اسیں ایسے لئی مقرر وی ہوئے آں ۔⁴۴۔ اے سچ اے کہ جدوں اسی تواڈے کول ساں ۔ اسی توانوں اپنیِاں مصیبتاں وچوں گُزرن بارے پہلاں توں ہی دس دِتا سی ۔ تے جس طرح تُسی جا ندے جے کہ اوہ آیِاں وی۔ ⁵۵۔ ایسے وجہ نال جدوں میرے کولوں ہور برداشت نہ ہو سکیا تے میں پُچھیا جے تواڈے ایمان بارے پتہ لگے کہ کِتے ازمان والے نے تواڈے ایمان نوں ازمایا ہوئے ۔ تے ساڈی ساری محنت ضائع / بیکار ہو گئی ہوئے ۔⁶۶۔ جدوں تمو تھیس تواڈے کولوں ساڈےکول تواڈے ایمان تے پیار دی چنگی خبر لے آیا جے تُسی ہمیشہ سانوں چنگیاں یاداں نال یاد رکھ دے جے تے سانوں ملن لئی بے قرار جے ۔ جیویں اسی توانوں ملن لئی بے چین آں ۔ ⁷۷۔ ایس وجہ نال بھایو ! اسی اپنی ساریاں مُشکلاں تے مصیبتاں وچ ، تواڈے ایمان ذریعے تواڈے کولوں تسلی پانے آں ۔⁸۸۔ اسیں ہُن جینے ہاں کیوں جے تُسی خُداوند وچ مظبوطی دے نال کھلوتے ہو۔ ⁹۹۔ اسیں رب نوں تواڈے لئی کِس گل وچ شُکر ادا کرئیے اوس ساری خُوشی لئی جیہڑی سانوں تواڈے اُتے خُدا دے حضور وچ ہے ؟ ¹⁰۱۰۔ رات دن اسی جانفشانی نال دُعا کرنے آں جے اسی توانوں مُنہ در مُنہ ویکھیے تے جو وی تواڈے ایمان دے وچ کمی ہے اُس نوں پُورا کرئیے۔¹¹۱۱۔ سا ڈا خُدا باپ آپ ہی تے ساڈا خُداوند یسوع ساڈا راہ تواڈے ول موڑے۔ ¹²۱۲۔ تے ساڈا خُداوند توانوں ودھائے تے پیار وچ اک دُوجے لئی تے سارے لوکاں لئی بھرے۔ ¹³۱۳۔ ایس لئی اوہ ساڈے خُداوند یسوع اپنے سارے پاک لوکاں نال آن تک ، ساڈے خدا تے باپ دے حضور وچ ، تواڈے دلاں نوں کمال پاکیزگی چہ مضبوطی نال بے عیب رکھے ۔

4¹۱۔ اخیر وچ میرے بھراو ، اسی توانوں حوصلہ دینے آں تے توانوں ڈاہڈی نصیحت کرنے آں کہ جیہڑیاں ہدیتاں توانوں ساڈے بارے مِلیاں نے کہ توانوں خُدا دے نال کِنج چلنا چاہیدا اے تے اوہنوں کِنج خُوش رکھو گے ، جیویں تُسی چلدے وی او ۔۔ پر توانوں ہور وی اگے ودھنا چاہیدا اے ۔ ²۲۔ تے تُسی جاندے او کے اسی خُداوند یسوع دے وسیلے کیڑھیاں ہدیتاں دِتیاں سن ۔³۳۔ خُدا دی مرضی اے کہ تُسی پاک (مُقدس ) بَندے جاو ۔ اپنے آپ نوں حرامکاری توں بچایا کرو / بچاو ۔ ⁴۴۔ تواڈے وچوں ہر کِسے نُوں ضرور جاننا چاہیدا اے کہ اوہ اپنی ہی بیوی پاکیزگی تے عِزت نال رکھے ۔ ⁵۵۔ شہوت دے دیوانے نہ بنو( جیویں غیر قوماں جیہڑیاں خُدا نوں نئیں جاندیاں ) ⁶۶۔ ایس گل وچ کوئی اپنے بھرا نال پہڑا تے گُناہ نہ کرے کیوں جو ایہناں ساریاں چیزاں دا خُدا بدلہ لین والا اے ، جیویں اسی توانوں پہلاں ای خبردار کر دِتا تے شہاڈت دِتی سی۔⁷۷۔ خُدا نے سانوں ناپاکی لئی ننئی بلکہ پاک رہن لئی سدیا ہویا اے ۔ ⁸۸۔ جیہڑا ایس گل نوں نئیں مندا اوہ، لوکاں دا نئیں بلکہ خُدا دا انکار کر دا اے جِنے توانوں اپنا پاک رُوح دِتا ہویا اے ۔⁹۹۔ بھراواں جئے پیار لئی کِسے نوں وی توانوں لکھن دی لوڑ نئیں کیوں جو خُدا نے توانوں اِک دُوجے نال پیار کرنا سکھایا اے ۔ ¹⁰۱۰۔ اصل وچ تُسی اوناں بھراواں دے نال جیہڑے مکدونیا وِچ رہندے نیں اے کیتا اے پر اسی توانوں ڈاہڈی نصیحت وی کرنے آں کہ تُسی ایس توں وی ودھ کے کرو ۔ ¹¹۱۱۔ اسی توانوں اے ڈاہڈی نصیحت وی کرنے آں کہ چُپ روو، اپنے کم نال کم رکھو ۔ اپنے سارے کم اپنے ہتھاں نال کریا کرو جیویں اساں حُکم دِتا اے ۔ ¹²۱۲۔ جیویں آپس وچ چلدے او غیرا ں نال وی اوسے طرح چلیا کرو ۔ اینج کرو کہ تُسی اوہنا دے نال جیہڑے ایمان چہ نئیں چنگی طرح چلوکہ جیویں تہانوں کسی شے دی لوڑ نئیں ۔¹³۱۳۔ بھراو ،اسی اے نئیں چاہندے کہ توانوں اوہنا بارے جیہڑے سُوتے ہوئے نیں پُلیکھا ہوئے ۔ تُسی اوہنا نا اُمید لوکاں وانگ دُکھی نہ ہوو۔ ¹⁴۱۴۔ ایس لئی جے ساڈا ایمان اے کہ یسوع مر گیا تے فیر زندہ ہویا ۔ اوہ وی جیہڑے خُدا وِچ سُتے نیں خُدا اوہناں نوں لیاوے گا۔ ¹⁵۱۵۔ ایس لئی اسی تہانوں خداوند دے کلام دے وسیلے آکھدے آں کہ اسی جیہڑے جیوندے آں تے خُداوند دے آن تیک جیوندے رہواں گے یقیناًاسی اوہنا ں نالو ں اگے نئیں وداں گے جیہڑے سُتے ہوئے نیں ۔¹⁶۱۶۔ ایس لئی خُداوند آپی بڑے شور تے فرشتیاں دی آواز تے خُدا دے نرسنگیاں دے نال اَسماناں توں اُترے گا تے پہلاں اوہ اُٹھن گے جیہڑے مسیح وچ مرے سن۔ ¹⁷۱۷۔ فیر اسی جیہڑے جیوندے ہواں گے تے نالے پِچھے رہ گئے نیں بدلاں تے اوہنا دے نال اُتے جاواں گے تے ہوا چہ خُڈاوند نوں مِلاں گے تے فیر اسی ہمیشہ خُداوند دے نال ہواں گے ۔ ¹⁸۱۸۔ ایس لئی ایہناگلاں نال اِک دُوجے نو تسلی دیا کرو۔

5¹۱۔اے پرائیو، ایدی کوئی لوڑ نہیں پئی توانوں وقت تے ویلیاں دے بارے کجھ لکھیا جاوے۔ ²۲۔تُسی لوکی بڑی چنگی طرح جان دے او پئی خُداوند دا دن اِنج آون والا اے جیویں رات نوں چور آوندا اے۔ ³۳۔ جدوں او آکھن پئی، ً امن تے سلامتیً اوسے ویلے اوناں اُتے اچانک تباہی آوے گی۔ایہ ہُو بہو اوس طرح ہوےگی جیویں عورت نوں بچہ جمن ویلے درد اُٹھ دا اے۔ اوناں لوکاں لئی بچن داکوئی راہ نہ ہووے گا۔⁴۴۔پر تُسی پرائیو، ہنیرے وچ نہیں او کہ او دن چور وانگو تواڈے تے آجاوے۔ ⁵۵۔ایس لئی کہ تُسی سارے نُور دے بچے او تے نالے دن دے جم پل او۔ اسی نہ رات دے آں نہ ہنیرے دے۔ ⁶۶۔اسی دوجے لوکاں وانگ سوتے نہ رہئیے۔ بلکہ جاگ دے تے ہوشیاری نال رہیے۔ ⁷۷۔ ایس لئی پئی جہیڑے سوندے نے او رات نوں ای سوندے نے ۔ تے جہیڑے نشہ کر دے نے او رات نوں او رات نوں ای مست ہوندے نے۔⁸۸۔پر اسی جہیڑے دن دے آں، سانوں بڑے صبر نال ایمان تے پیار دا بکتر بند پا کے ، نجات دی اُمید داخُود پا کے، ہوشیار رہئیے۔ ⁹۹۔خُدا نے سانوں غصے تےغضب لئی مقرر نہیں کیتا بلکہ ایس واسطے مقرر کیتا اے کہ اسی اپنے خداوند یُسوع مسیح دے وسیلے نال نجات پا لئیے۔ ¹⁰۱۰۔او ساڈے لئی ایس لئی مریا پئی پاویں اسی جاگ دے آن، پاویں سُتے آں ، اسی سارے مل کے اوہدے نال اکٹھے رہئیے۔ ¹¹۱۱۔ ایس واسطے اک دوجے نوں تسلی دیو۔ اوناں دا آسرا بنو۔ جیویں پہلاں کر دے سو، اونوں چالو رکھو۔¹²۱۲۔اے پرائیو، اسی تواڈی منت کر دے آن پئی جہیڑے تواڈے وچوں جان ماری کر دے نے، توانوں خُدا وچ ہو کے نصیحت کر دے نے ، چنگیاں گلاں سُناوندے نے، اوناں دی قدر کرو۔ ¹³۱۳۔اسی توانوں درخواست کر دے آں کہ اوناں دے کم دے سبب ، بڑے پیار محبت نال، بڑی عزت تے محبت کرو۔ تے آپس وچ میل ملاپ رکھو۔ ¹⁴۱۴۔اے پرائیو، اسی تواڈی منت کر دے آں کہ آڑے ٹیڈے لوکاں نوں سمجھائو۔ تھوڑے دل والے لوکاں نوں دلاسا دیو۔ماڑیاں دی مدد کرو۔ تے ساریاں نوں صبر نال برداشت کرو۔¹⁵۱۵۔خبردار۔ کوئی وی کسے نال بدی دےبدلے بدی نہ کرے۔ بلکہ ایدی تھاں ہر ویلے اچھائی تے نیکی کرن دی کرے۔ آپس وچ وی تے ساریاں نال۔ ¹⁶۱۶۔سدا موجاں مانو۔ ¹⁷۱۷۔ دُعا وچ ناغہ نہ پین دیو۔ ¹⁸۱۸۔ کیوں جو مسیح یُسوع وچ خُدا دی ایہو مرضی اے پئی ہر گل وچ اوہدی شکرگزاری کر و۔¹⁹۱۹۔رُوح نوں نہ بجھائو۔ ²⁰۲۰۔ نبوتاں دی حقارت نہ کرو۔ ²¹۲۱۔ساریاں گلاں نوں آزمائو۔جہیڑیاں چنگیاں لگن اوناں نوں پھڑی رکھو۔ ²²۲۲۔ بدی کسے وی روپ وچ ہووے اوہدے کولوں بچو۔²³۲۳۔کاش امن تے سلامتی دا خُدا توانوں کامل طور تے پاک صاف کرے۔ کاش تواڈی ساری دی ساری رُوح، جان تے بدن ساڈے یُسوع مسیح دے آون تک بے الزام تے محفوظ روے۔ ²⁴۲۴۔ تواڈے سدن والا سچا اے، او ایسے طراں ای کرے گا۔²⁵۲۵۔اے پرائیو، سادے لئی دُعا کرو۔ ²⁶۲۶۔پاکیزگی نال چُم کے، سارے پراواں نوں سلام۔ ²⁷۲۷۔میں توانوں خُدا دی قسم دے کے آکھناں واں کہ ایہ خط ساریاں پراواں نوں سُنایا جاوے۔ ²⁸۲۸۔ساڈے خداوند یُسوع مسیح دا فضل تواڈے نال ہوندا رہوے۔

تھسلنیکیوں دا دوسرا خط

1¹۱۔پولس ، سلوانس تے تِموتھیس ولوں ، خُدا ساڈے باپ تے خُداوند یسوع مسیح دے وِچ تھِسلُنیکیوں دی کلیسیا دے نا۔ ²۲۔ خُدا ساڈے باپ تے خُداوند یسوع ولوں توہانوں کِرپا تے امن ہوئے ۔³۳۔ بھائیو ، سانوہر ویلے خُدا دے ساہمنے تواڈے لئی شُکر کرنا چائی دا اے کیوں جے اے ہی مَوزُوں /چنگا اے ۔ بڑا ای ودھ رہیا اے تے ہر اِک دی محبت تہاڈے چہ اک دُوجے لئی بھری ہوئی اے ۔ ⁴۴۔ ایس لئی اسی آپ رب دیاں کلیسیاواں نُوتہاڈی ساریاں تکلیفاں /پیڑاں تے ستائے جان نو ، جنہاں نو تُسی برداشت کیتا/سیہیا، دے وِچ تواڈے صبر تے برداشت /سہنے نوغیرا ں نو دسنے آں۔ ⁵۵۔ اے خُدا دی سچی عدالت دا کھُلا نشان اے جِس دے نتیجے وِچ توانو خُدا دی بادشاہی دے لائق سمجھیا گیا، جیدے لئی تُسی تکلیفاں /پیڑاں وی سہییاں نے ۔⁶۶۔ ایہہ خُدا دے لئی راستی دا کم اے جے اوہ اوہنا نو مصیبت چہ پائے جنہاں نے توانوں مصیبت پوچائی اے۔ ⁷۷۔ تے تُسی جنہاں نے ساڈے نال دُکھ چُکے نے ، جدوں خُداوند یسوع اسماناں توں اپنے دُوتاں /فرشتیاں نال اپنی قُدرت چہ ظاہر ہوئے گا توانوں آرام دے گا۔ ⁸۸۔ بھڑکدی ہوئی اَگ دے نال اوہنا کولوں بدلہ لے گا جنہاں نے خُدا نو نئیں جانیاتے اوہنا نو وی جہیڑے خُداوند یسوع دی انجیل دے تابع نئیں ہوندے ۔⁹۹۔ اوہنا نو ہمیشہ دی تبائی دی سزا دِتی جاوے گی خُداوند دی حضوری توں تے اوہدی قُدرت دے جلال توں دُور نیں۔ ¹⁰۱۰۔ اوس دِن جدوں اوہ اپنے ساریا مُقدساں/ پاک کرکے وکھ کیتے ہویاں کارن جلال پاوے گا تے جنہا نے ایمان لیاندا اوہ تعجب کرن گے تے کیوں جے ساڈی گواہی تے جیہڑی تہاڈے لئی سی یقین کیتا گیا۔ / نو جیہڑی تواڈے لئی سی منیا گیا۔¹¹۱۱۔ ایسے لئی اسی وی تواڈے لئی لگا تار دُعا کرنے آں جے ساڈا خُدا توانو ، تواڈے بُلاوے دے لیق سمجے ۔ تے ہر چنگی خائیش نو تے ایمان دے ہر کم نو اپنی قُدرت دے نال پورا کرے۔ ¹²۱۲۔ ساڈے خُدا تے خُداوند یسوع مسیح دے فضل دی وجہ نال تواڈے کارن ساڈے خُداوند یسوع دے ناں نو جلال مِلے تے توانوں اوہدے کارن۔

2¹۱۔ پھراو ہُن اسی تواڈے خُداوند یسوع مسیح دے بارے وِچ درخواست کرنے ہا ں کہ اوہدی آمد تے اوہدے نال اِکٹھے ہو جایئے۔ ²۲۔ نہ چھیتی تہاڈا دماغ پھٹکے نہ تُسی کِسے مصیبت وچ کھبراو، نہ روح وچ نہ لفظاں وِچ تے نہ ساڈی چِٹھیاں جیہڑیاں تواڈے کول پہنچیاں نیں ایہناں نوں ایہہ نہ سمجھو کہ خُداوند دا دِن آگیا اے ۔³۳۔ کوئی توانوں کیوین وی توکھا نہ دے سکے ایہہ اوہدوں تک نہیں ہو سکدا جدوں تک بغاوت نہ ہوئے تے اوہ جیہڑا قانون توں اُتے یعنی ہلاکت دا پُتر ظاہر نہ ہوئے۔ ⁴۴۔ ایہہ اوہ ہے جیہڑا ساریا ں دی مخالفت کر دا ہور اپنی واہ واہ کرواندا اے تے ر ب توُں تے اوہدے بندیاں توں اپنے آپ نو اُچا وکھاندا اے تے اوہ رب دی ہیکل وچ بہہ سکے تے اپنے آپ نُو رب ظاہر کر سکے ۔⁵۵۔ توانوں یاد نئیں کہ جدوں میں تواڈے نال ساں تے میں توانوں ایہہ گلاں دسیاں سن۔ ⁶۶۔ ہن توانوں پتہ اے کہ کہیڑی شے اوہنوں روک دی اے ،تواڈے اتے اوہ ظاہر ہوئے گا صرف جدوں ٹھیک ویلا آئے گا۔ ⁷۷۔ اے لاقنونیت دا بھیت اگے ہی چلن ڈیا اے ۔ صرف اک نے ہی اوہنوں روکیا ہویا اے جدوں تک اوہنوں راہ وچوں کڈیا نئیں جاندا ۔⁸۸۔ فیر اوہ لا قنونی ظاہر کیتا جائے گا جِنوں خُداوند یسوع مسیح اپنے منہ دی پھوک نال ختم کردے گا تے اوہ اپنے آون دے ظاہر ہون نال سب کُج تباہ کر دے گا۔ ⁹۹۔ شیطان دی ساری طاقت ، نشانات ، تے چُو ٹھے معجزیاں دی وجہ نال لا قانونی آوے گا۔ ¹⁰۱۰۔ اوہ جہیڑے مرن گے کیونکہ اوہناں نون ناراستی دے توکھے نال سچیائی دا پیار نئی مِلیاجہیڑا اوہناں نوں بچا سکدا سی ۔¹¹۱۱۔ ایس لئی رب اوہناں اُتے ورغلان والی تاثیر بھیجے گا ۔ تاکہ اوہ چوٹھ تے ہی یقین کرن / نو ہی منن گے۔ ¹²۱۲۔ تاکہ ایہناں دا انصاف کیتا جا سکے ، اوہ جیہڑے سچیائی وچ ایمان نئیں رکھدے بلکہ چوٹھی سچیائی دے مزے لیندے نیں۔¹³۱۳۔ ہُن اسی تواڈے لئی ہمیشہ رب دا شُکر کردے ہاں ۔پھراو ،جنہاں نوں رب پیار کردا اے کیوں کہ رب نے توانوں نجات دے پہلے پھل دے طور چُن لیا اے ۔ روح دی پاکیزگی تے سچیائی دے ایمان دے ذریعے /کارن۔ ¹⁴۱۴۔ اوہنے توانوں بلایا کہ تُسی اوہدی خُوشخبری دے ذریعے خُداوند یسوع مسیح دا جلال پا سکو۔ ¹⁵۱۵۔ ہُن بھراو ، مضبوط بن جاو تے روایتاں جیہڑیاں اسی توانوں دسیا سی تے لکھیا سی ایہنا نُوں مضبوطی نال پھڑ لوو۔¹⁶۱۶۔ ہُن ساڈا خداوند یسوع مسیح آپ تے رب ساڈا پیو جِنیں سانُوں پیار کیتا اے ، تے اوہدے فضل دے کارن ہمیشہ دا آرام تے چنگی اُمید ہوئے۔ ¹⁷۱۷۔ تسلی دے تے ہر کم وچ تواڈے دل نُوں مضبوط کرے ۔

3¹۱۔ اے پرائیو، ساڈے لئی دُعا کرو پئی خُدا دا کلام اینی چھیتی ساریاں تک پہنچ جاوے تے جلال پائےجس طرح تواڈے تک پہنچیا اے۔ ²۲۔ آڑے ٹیڈے لوکاں توں اسی بچے رہیئے ایس لئی پئی سارے لوکاں وا ایمان نہیں۔ ³۳۔پر خُدا سچا اور وفادار اے۔ او توانوں طاقتور بنا کے قائم رکھے گا۔ نالے بدکاراں توں بچاوے گا۔⁴۴۔ خُداوند وچ سانوں تواڈے اُتے پکا اعتبار اے۔ جہیڑا وی حُکم اسی توانوں دینے آں اوہدے تے تُسی عمل کرو، تے نالے کر دے وی رہوو گے۔ ⁵۵۔ خُداوند تواڈے دلاں نوں خُدا دے پیار ، نالے یُسوع دے صبر ول ہدائیت کرے۔⁶۶۔ اے پرائیو، ہُن توانوں اپنے خُداوند یُسوع مسیح دا ناں لے کے ایہ حُکم دینے آں کہ تُسی ایہو جئے پرا توں ہٹ کے رہوو جہیڑا بے اصول تے سُست زندگی گذار دا اے۔ اوناں رواجاں نوں نہیں مندا جہیڑے توانوں ساڈے ولوں ملے نے۔ ⁷۷۔ کیوں جو توانوں آپ پتہ اے پئی کس طراں ساڈے وانگ بننا اے۔جدوں اسی تواڈے وچ رہندے ساں ، اوناں وانگ نہیں ساں جناں نوں رہن دے مت نہ ہووے۔ ⁸۸۔ کسے دی روٹی مفت خوریاں وانگ نہیں کھاندے ساں بغیر اونوں اوہدی لاگت دین دے۔ اسی دن رات سخت محنت کر کے سختیاں سہہن دے عادی بن کے، ویکھدے سان پئی اسی کسے تے بوجھ تے نہیں۔ ⁹۹۔ایہ سارا ایس لئی نہیں کہ ساڈے کول کوئی اختیار نہیں سی۔ بلکہ ایس لئی سی کہ اسی تواڈے لئی اک نمونہ بنئیے۔ تاں جو تُسی ساڈے وانگو بن سکو۔¹⁰۱۰۔ جدوں اسی تواڈے کول ساں ، اسی توانوں ایہو دسدے ساں پئی جنے کم نہیں کرنا، اونوں کھان دا حق نہیں۔ ¹¹۱۱۔ ساڈے سُنن وچ آیا اے کہ تواڈے وچ کجھ بے راہ روی نال چلدے نے۔ کوئی کم نہیں کر دے۔ دوجیاں دے کم وچ روڑے اٹکون وچ اگے اگے نے۔ ¹²۱۲۔ایہو جیاں نوں خُدا وند یُسوع مسیح وچ ہو کے ایہ حُکم دیندے آں کہ چُپ پاپ ہو کے کم کرن تے اپنی روٹی کھان۔¹³۱۳۔ تے تُسی پرائو، نیک کم کرن توں دل نہ چھڈو۔ ¹⁴۱۴۔جے کوئی ساڈے ایس خط دی گل نیں مندا تے اونوں دھیان وچ رکھو۔ اوہدے نال لین دین چھڈ دوتاں جو او شرمندہ ہووے۔ ¹⁵۱۵۔پر ا نوں دُشمن نہ جانیو بلکہ پرا سمجھ کے اونوں سمجھاو۔¹⁶۱۶۔ کاش امن چین دا خُداوند آپ توانوں ہمیشہ امن چین وچ رکھے۔ خُدا وند تواڈے نال رہووے۔ ¹⁷۱۷۔میں پولوس ، توانوں ساریاں نوں اپنے ہتھ نال سلام لکھدا واں۔ میرا لکھن دا ایہو طریقہ اے۔ ¹⁸۱۸۔ساڈے خُداوند یُسوع مسیح دا فضل تواڈے ساریاں تے ہوندا رہووے۔

۱۔تِیمُتِھیُس

1¹۱۔ پولوس ولوں جیہڑا ساڈے نجات دین والے رب تے ساڈی امید مسیح یسوع دے حکم دے مطابق رسول اے ²۲۔ تیمتھیس نوں جیہڑا ایمان وچ سچا پتر ایہہ: رب پیو تے ساڈے مالک مسیح یسوع ولوں فضل، رحم تے سلامتی حاصل ہوندی روئے-³۳۔ میں تینوں مقدونیہ جان لگیاں پکی کیتی سی کہ افسس وچ رہ کے کجھ لوکاں نوں روک کہ نہ تے اوہ غلط تعلیم دین ⁴۴۔ تے نہ ای اوہ اوہناں کہانیاں تے نہ ای نہ مکن والیاں جنم پتریاں تے توجہ دین- جیہڑے ایمان دے وسیلے ملے رب دے منصوبے چے مدد کرن دی بجاۓ، لڑائی چھگڑے یا بحث دا سبب بندے ہین-⁵۵۔ پر ایس حکم دا مقصد ایہہ ہے کہ صاف دل، چنگی نیت، تے سچے ایمان نال محبت پیدا ہووئے- ⁶۶۔ کجھ لوکی ایناں ساریاں گلاں توں گمراہ ہو کے فضول گلاں وچ پے گئے نیں- ⁷۷۔ اوہ شرع دے استاد تے بننا چاہندے نے، پر آپ اوہناں گلاں نوں سمجھدے وی نیں، جو اوہ کیندے نیں تےجیناں تے اوہ زور دیندے نیں- ⁸۸۔ پراسی جاندے آں کہ جے شرع نوں شرعی طور تے منیا جائے تےاوہ چنگی ایہہ-⁹۹۔ تے اسی جاندے ہاں، کہ شرع راستبازاں لئی نئیں بنائی گئی، بلکہ بے دیناں تے پاپیاں لئی، تے رب توں دور تے ناپاکاں لئی- ایہہ اپنے ماپیاں دے قاتل، تے خونیاں لئی، ¹⁰۱۰۔ بدکاراں، تے منڈے بازاں لئی، اغواکاراں لئی، چوٹھیاں لئی، چوٹھیاں گواہیاں تے ایہو جئے ہور شرع دے خلاف کم کرن والیاں لئی بنائی گئی ایہہ- ¹¹۱۱۔ ایہہ رب پاک دی اوس جلالی بشارت دے مطابق ایہہ جیہڑی میرے سپرد کیتی گئی اے-¹²۱۲۔ تے میں ساڈے مالک مسیح یسوع دا شکر کرناں ہاں- جینے مینوں ایماندار جان کے اپنی خدمت لئی مظبوط کیتا- ¹³۱۳۔ مینوں جیہڑا پہلوں کفر بکن والا، ستان والا، تے ظالم ساں- پر میرے تے رحم ہویا کیوں کہ میں بے ایمانی تے جہالت چےایہہ کم کیتے سان- ¹⁴۱۴۔ پرساڈے مالک دا فضل ایمان تے پیار نال مسیح یسوع وچ بہت ودھ کے ہوئیا-¹⁵۱۵۔ ایہہ سنیہا پکا تے ہر طریقے نال منے جان دے لائق اے، کہ مسیح یسوع پاپیاں نوں بچان لئی جہان چے آیا، جناں وچوں میں سب توں وڈا پاپی آں- ¹⁶۱۶۔ ایسے ای وجہ توں پہلوں میرے تے فضل ہوئیا، تاں جو میرے وسیلیوں جیہڑا سب توں گھٹیا ہاں، مسیح یسوع اپنا صبر ظاہر کر سکے- اوہنے ایس کر کے ایہہ کیتا تا کہ میں اوہناں واسطے جیہڑے ہمیشہ دی زندگی لئی اوہدے تے ایمان لیانا چاہندےنیں نمونہ بن سکاں- ¹⁷۱۷۔ ہن ابدی بادشاہ، نہ مٹن والے، نہ نظر آن والے، اکو ای رب، نوں عزت تے جلال ہمیشہ تے ہمیشہ لئی مل دا روئے- آمین-¹⁸۱۸۔ تیمتھیس، میرے پتر، میں تیرے بارے چے پہلاں ای دیتیاں ساریاں پیشن گوئیاں دے مطابق، تینوں ایہہ حکم ایس لئی دیندا آں، تاں جو توں چنگی کشتی لڑ دا رویں- ¹⁹۱۹۔ تے نالے تیرے چے ایمان تے نیک نیتی پیدا ہوئے- کجھ لوکاں نے ایس تعلیم نوں رد کر دیتا اے تے اوہناں دا ایمان دا بیڑاغرق ہو گیا اے- ²⁰۲۰۔ ایناں چے ہمینیس تے سکندر نیں جیناں نوں میں شیطان دے حوالے ھیس لئی کر دیتا تاں جواوہ کفر نہ بکن-

2¹۱۔ سب توں پہلاں میں تہانوں ایس کم لئی زور دیندا آں کہ پئی منتاں، دعاؤاں، التجاؤاں تے شکر گزاریاں سبھناں لوکاں لئی کیتیاں جاون، ²۲۔ بادشاہواں تے اختیار والیاںلئی، تاں جو اسی بڑے امن تے سکون والی زندگی خدا پرستی تے عزت نال گزار سکیئے- ³۳۔ ایہہ ساڈےنجات دہندہ رب دے سامنے چنگا تے پسندیدہ اے- ⁴۴۔ اوہدا وڈا چاہ اے پئی سارے لوکی سچائی دی پہچان تک اپڑ کے نجات پا لین-⁵۵۔ رب اکو ای اے، تے لوکاں تے رب دے وچ وچولا وی اکو ای اے، مسیح یسوع جوانسان اے- ⁶۶۔ اس نے ساریاں دی خاطر اپنے آپ نوں فدیہ وچ دے دیتا، پئی ٹھیک وقت تے اوہدی گواہی دیتی جاوئے- ⁷۷۔ ایس کم لئی، میں وی، مناد تے رسول بنایا گیا ساں- میں سچ آکھدا آں تے چوٹھ نہیں بول دا- میں ایمان تے سچائی وچ غیر قوماں دا استاد آں-⁸۸۔ ایس لئی میں چاہندا آں پئی مرد ہر جگہ کسی غصے تے شک توں بغیر اپنے پاک ہتھاں نوں چک کے دعا کریا کرن- ⁹۹۔ ایسی طرح میں چاہندا آں پئی بیبیاں وی حیا دار کپڑے پان تے اپنے آپ تے قابو رکھن- اوہ سونا تے قیمتی موتی تے مہنگے کپڑے یا والاں دے بناؤ سنگھار والیاں نہ ہون- ¹⁰۱۰۔ میں چاہندا آں کہ اوہ ایدھاں ہون جیداں خدا ترس تے پھلے کم کرن والیاں نوں پھبدا اے-¹¹۱۱۔ عورت چپ چاپ تے حکم وچ رھندے ہویاں کلام دی تعلیم پاوئے- ¹²۱۲۔ اجا زت نہیں دیندا پئی عورت کلام دی تعلیم دیوئے یا مرد اْتے حکم چلاوئے، سگوں چپ چاپ رہوئے-¹³۱۳۔ کیوں جو آدم نوں پہلوں، تے فیر حوا نوں بنایا گیا سی- ¹⁴۱۴۔ تے آدم نہیں پرعورت پوری طرح پاپ دے فریب وچ تھوکہ کھا گئی سی- ¹⁵۱۵۔ تاں وی، ہر بی بی بچہ جمن دے وسیلے چھٹکارا پاوئے گی، جے اوہ چنگی سمجھ تے پیار نال ناپاکی توں بچ کے ایمان وچ زندگی گزارے-

3¹۱۔ ایہہ محاورہ بہت بھروسے لائق ھے پئی جے کوئی بندہ نگہبان بننا چاہندا اے ۔ اوہ چنگا کم کرنا چاھندا اے۔ ²۲۔ایس لئی نگہبان ضرور بے الزام تے اک بیوی دا خاوند ہووے۔ صابر ہووے، سگوں سیانا ہووے چنگا انتظام کرن والا تے مہمان نواز ہووے۔ اوہ ضرور تعلِیم دین دے قابل ہووے۔ ³۳۔او ہ شراب دا نشئی نہ ہووے تے نہ ہی لڑاکو ہووے سگوں بھلاتے سِدھا ہووے۔ تے دولت دا لالچی بالکل نہ ہووے۔⁴۴۔اوہ آپنے خاندان دا سوہنا بندوبست کردا ہووے تے اوہدے بچّے اوہدی عزت تے تابعداری کر دے ہون۔ ⁵۵۔کیوں جو، جے اک بندہ اپنے ہی گھر دا انتظام کرنا نئیں جاندا تے خدا دی کلیسیاء دی دیکھ بھال کیویں کر سکے گا۔⁶۶۔اوہ اک نواں مسیحی نہ ہووے پئی گھمنڈ نال پُھل نہ جاوے تے ابلیس وانگوں ہلاکت وچ ڈِگ نہ پوے۔ ⁷۷۔کلیسیاء توں باہر دے لوک وی اوہنوں چنگا آکھدے ہون تاں جو بد نامی تے ابلیس دے جال توں بچیا رھے۔⁸۸۔ایس ہی طرح پاسبان وع عزت دار ہون تے دوغلے نہ ہون۔ اوہ شرابی تے لالچی وی نہ ہون۔ ⁹۹۔اوہ ایمان دی ظاہر ہون والی سچائی نوں پاک ضمیر دے نال اپنے دِلاں وچ رکھن۔ ¹⁰۱۰۔ اوہ پہلاں پرکھے جاون تے جے بے الزام نِکلن تے خدمت کرن ۔¹¹۱۱۔ایویں ہی بِی بِیاں وی حیادار ہون۔ اوہ پھپھے کُٹن نہ ہون۔ صابر تے سبھناں گلاں وچ وفادار ہون۔ ¹²۱۲۔پاسبان ضرور اک ہی بیوی دے خاوند ہون ۔ اوہ آپنے گھر دا تے بچیاں دا سوہنا بندوبست کر سک دے ہوون۔ ¹³۱۳۔کیوں کہ جہڑے چنگی خدمت کردے نیں اوہ اپنے لئی چنگا رُتبہ تے یسوع المسیح اُتے ایمان وچ وڈا بھروسہ حاصِل کر لیندے نیں۔¹⁴۱۴۔میں ایہہ گلاں تینوں لِکھدا پیا ہاں تے نالے چھیتی تیرے کول پہنچن دی آس رکھدا ہاں۔ ¹⁵۱۵۔میں ایس لئی لکھدا پیا ہاں پئی جے مینوں پہنچن وچ چِر لگے تاں تینوں پتہ ہووے پئی رب دے گھرانے وچ کیویں ورتنا اے۔ خدا دا گھرانہ جیوندے رب دی کلیسیاء تے حق دا تھم تے نیو ھَے۔¹⁶۱۶۔ایس گل دا انکار نہیں کیتا جا سکدا پئی خدا پرستی دی سچائی جو ظاہر ہو گئی ھے اوہ عظیم ھَے: اوہ بدن وچ ظاہر ہوئیا۔پاک روح دے وسیلے راستباز ہوئیا۔ فرشتیاں نوں نظر آیا۔قوماں دے وچ اوہدا ناں دسیا گیا۔دُنیا اوہدے تے ایمان لیائی تے اوہ جلال وچ اُتے چُکیا گیا۔

4¹۱۔ہون روح صاف کہندا وے کہ اخیر زمانے وچ لوکی ایمان تو پھر جاون گے تے گمراہ کرن والی روح تے ابلیسی تعلیم دے جھوتے معیار ²۲۔ تے تکیہ کرن گے اور اوہناں دے ضمیر داغے گئے نے۔³۳۔ اوہ شادی کرن تو منع کرن گے تے خدا دے بنائے ہوئے اُس خوراک توں وی جیڑے ایمانداراں اور سچائی نوں سمجھن والیاں دے وچ شکر گذاری نال ونڈے جاندے نے۔ ⁴۴۔ کیوں جو ہر چیز خدا نے بنائی اے اچھی اے۔ کِسے وی چیز نوں جیڑی شکرگذاری نال لئی جاوے نہ ٹھکرائین۔ ⁵۵۔کیوں جو اوہ خدا دے کلام اور دُعا دے وسیلہ توں پاک ٹھہر دی اے۔⁶۶۔جے تو ایہہ گلاں اپنے بھائیاں دے سامنے رکھیں گا تے یسوع مسیح دا چنگا خادم ہوئیں گا۔ جو تیری پرورش ایمان دے چنگے لفظاں تے چنگی تعلیم نال کیتی گئی ہے جدے وچ توں قائم وی ہین۔ ⁷۷۔تے مائیاں دیاں من پسند دنیاوی کہانیاں نوں رد کر سگوں اپنے آپ نوں خدا دی راہ لئی تیار کر ⁸۸۔کیوں جو ایہہ انسانی بدن لئی تے شاید تھوڑی مگر خدا پرستی لئی بہت مفید اے اور ایہہ ہون دی زندگی اور آون والی زندگی لئی وعدہ رکھدی اے۔⁹۹۔ایہہ پیغام بھروسے اور پورے طور تے قبول کرن دے لائق ہے۔ ¹⁰۱۰۔اسلیے اِسی محنت تے جانفشانی کردے ہاں کیوں جو اسی زندہ خدا تے اُمید رکھدے ہاں جیڑا سب دا بچاون والا اے خاص کر ایمانداراں نوں۔¹¹۱۱۔ایہہ گلّاں لوکاں نوں دس تے سِکھا ¹²۱۲۔کوئی تیری جوانی دی حقارت نہ کرے بلکہ اوہناں لئی مثال بن جیڑے کلام، طور طریق، پیار، وفاداری تے خالص پن تے ایمان رکھدے نے۔ ¹³۱۳۔جدوں تیک میں آ نہ جاواں تعلیم، نعمت اور پڑھائی تے دھیان رکھ۔¹⁴۱۴۔اپنی اُس بخشش نوں بھولی ناں جیڑی تیرے اندر اے تے نبوت دے ذریعے تے بررگاں دے تیرے اُتے ہتھ رکھن دے وسیلے تینوں حاصل ہوئی ۔ ¹⁵۱۵۔ایہناں گلاں دا دھیان رکھ۔ ایہناں نوں اپنے اندر رکھ تاں جو تیری ترقی لوکاں تے ظاہر ہووے۔ ¹⁶۱۶۔اپنا بہت دھیاں رکھ اور اپنی تعلیم دا وی، ایناں چیزاں وچ ودھدا رہ، تاں جو ایس طرح کرن نال توں اپنے آپ نوں اور اوہناں نوں جو تیری سندے نے بچاویں گا۔

5¹۱۔ کسے بزرگ نوں نہ جھڑک پر اُنہوں پیو جان کے نصیحت کر، جواناں نوں بھرا جان کے نصیحت کر، ²۲۔ وڈی عمر والی بُڈیاں نوں ماں جان کر تے جوان کُڑیاں نوں بھیناں طرح ساری پاکیزگی نال۔³۳۔ بیواہ دی عزت کرو، جو اصل وچ بیوہ اے۔ ⁴۴۔ پر جے بیواہ دے نیانے یا دوہترے پوترے نے تے فیر اونہاں نوں پہلاں اپنے گھر وچ عزت کرنا سکھن دیو تاں جے اہ اپنے والدین داحق ادا کرن تے ایہ خُدا نوں وی پسند اے۔⁵۵۔ پر جیہڑی اصل وچ بیواہ اے او کلی اے، تے اوہنے خُدا تے ساری اُمیداں لائیاں نے۔ اوہ ہر ویلے درخواستاں تے دُعاواں دن رات کردی اے۔ ⁶۶۔ پر جیہڑی عیش کرن لئی جِیندی اے، اہ زنداہ وی مُردہ اے۔⁷۷۔ اے ہدایتاں وی کضر تاں جے او بے الزام رہن۔ ⁸۸۔ پر جے کوئی اپنے جِیاں لئی، خاص طور تے اپنے گھر والیاں دی ضرورتاں پوری نئیں کردا تے اوہ ایمان دا مُنکر اے تے دہریئے توں وی بھیڑا اے۔⁹۹۔ جیہڑی بُڈھی( جنانی ) سٹھاں سالان تو کم ہو وے تے اِک بندے نال ویائی ہوے اُنہوں فرد وچ لکھو۔ ¹⁰۱۰۔ اُہدی چنگی شُہرت ہووےبھاویں اُنیئں نیانیاں دی دیکھ بھال کیتی ہو وے، مُسافر پروری کیتی ہو وے، رسولاں دے پیر دھوئے ہون یا دُکھیاریاں دا دُکھ ونڈیا ہو اے یا اپنے آپ نوں چنگے کماں لئی وقف کیتا ہو وے۔¹¹۱۱۔ پر جوان بیواہ جنانیاں (بُڈیاں) نوں فرد وچ نہ لکھو، ایس لئی کے اوہ مسیح دے خلاف جدوں اپنی جسمانی خواہشاں وچ پیندیاں نیں تے فیر ویاہ کرنا چاہندیاں نیئں۔ ¹²۱۲۔ ایس طرانح اوہ اپنے پہلاں کیتے وہئے وعدے نوں چھڈ کے سزا دے لائق بن دیاں نیئں۔ ¹³۱۳۔ اوہدے نال ہی او سُست بن کے گھر گھر پھردیاں دے، اے نہ صرف سُستے کردیاں نے، بےکار تے فصول گلاں جیہڑی نئیں کرنی چاہدی، او کرن وچ مصروف رہندیاں نئیں¹⁴۱۴۔ کُجھ لوکاں دے پاپ (گُناہ) صاف دِسدے نے تے او عدالت تک پہلاں پہنچ جاندے نے، پر کُجھ دا پتہ بعد وچ چلدا اے۔ ¹⁵۱۵۔ کیوں جو، کُجھ گُراہ ہو کے شیطان دے پِچھے ٹُریاں نے۔ ¹⁶۱۶۔ جے دیندار جنانیاں (بُڈھیاں) دے کول بیوہ عورتاں ہون تے اوہ اونہاں دی مدد کرن تاکہ کلیسیاء تے بوجھ نہ پوےتے حقیقی بیواہ دی مدد وہ ہو جاوے۔¹⁷۱۷۔ جو بُزرگ رہنمائی کردے نے اُناں دی دُوگنی عزت کرو خاص طور تے اوہناں دی جیہڑے کلام سی خدمت کردے تے سکھاندے نئیں۔ ¹⁸۱۸۔ تے کلام وچ اے وی لکھیا اے کہ “گاہندے ہوئے بیل دا مُنہ نہ بنو” تے “مزدور اپنی مزدوری دا حقدار اے”¹⁹۱۹۔ جد تیکر دو یا تِن گواہ نہ ہو ون کسِے بزرگ تے لایا ہویا اِلزام نہ منوں۔ ²⁰۲۰۔ خطاکاراں نوں سب دے سامنے دُرست کرو تاں جو دوسرے وی سبق سِکھن۔²¹۲۱۔ میں خُدا، تے مسیح یسوع، تےچُنے ہوے فرِشتیاں نوں حاظر ناظر جان کے تہوانوں اے حُکم دینا واں کہ اِن خُکماں نوں کسی تعصب تے طرف داری دے بغیر منو۔ ²²۲۲۔ کسے تے ہتھ رکھن وچ جلد بازی نہ کرو۔ کسے ہور بندے دے گُناہواں وچ شرہک نہ ہوو۔ اپنے آپ نون تُوں پاک صاف رکھ۔²³۲۳۔ تو ہُن توں اپنے پیٹ دی خرابی تے بار بار بیمار رہن دی وجہ توں، پانی دی تھاں تھوڑی جئی مِے پی لیا کر۔ ²⁴۲۴۔ کُجھ لوکاں دے پاپ (گُناہ) صاف دِسدے نے تے او عدالت تک پہلاں پہنچ جاندے نے، پر کُجھ دا پتہ بعد وچ چلدا اے۔ ²⁵۲۵۔ ایسےطراں کُجھ چنگے کم صاف دِسدے نے پر جیہڑے نئیں او وی لُکن گے نئیں۔

6¹۱۔تُسی جہیڑے سارے غلامی دے جُوے وچ جکڑے جے، اپنے مالکاں دی بہت عزت کرو۔ اُنہاں لئی اے سب ایس لئی کرنا چاہی دا اے تاکہ خُدا دا ناں تے اُسکی تعلیم دی بے حُرمتی نہ ہوئے۔ ²۲۔غلام جنہاں دے مالک دیندار نے، اُوہ اُنہاں دی حکم عدولی ایس لئی نہ کرن کیوں جو اَوہ اُنہاں دے پھرا نے۔ بلکہ اُنہاں نوں اُنہاں دی زیادہ خدمت کرنی چاہی دی اَے۔ کیوں جو مالک جنہاں دی کِم دے نال خدمت کیتی گئی اَوہ دیندار تے محبت کرن والے نے۔ توں ایناں چیزاں دی تعلیم دے تے منادی کر۔³۳۔اگر کوئی کِسے ایسی گل دی تعلیم دیندا اَے جہیڑی خداوند یسوع مسیح دی صحیح ہدایت تے خدائی تعلیم دے مطابق نیں ۔ ⁴۴۔ اُوہ مغرور اَے تے کوئی گل نئیں سمجھ دا، تے فضول بحث مباحثے تے لفظی تکرار نوں پسند کردا اَے۔ ایہہ سب حسد، جھگڑے، بد گوئیاں تے بدگمانیاں پیدا کر دا اَے۔ ⁵۵۔تے لوکاں دے ویگڑے دماغاں وچ ہروقت رہن والا اختلاف اُنہاں نے سچ نوں کھولیا تے اُوہ سمجھ دے نے کہ دینداری ہور دولت کمان دا ذریعہ اَے۔نوٹ: کُجھ پُرانیاں کتاباں وچ اِس طرح لکھیا اَے تے ایناں نوں شام کیتا اَے۔ ایناں چیزاں توں دُور رہو، لیکن بہت چنگیاں پرانے کتاباں نیں لکھیا۔⁶۶۔دینداری قناعت دے نال بہت فائدہ مند اَے۔ ⁷۷۔کیوں جو اَسی ایس دُنیا دے وچ کُجھ وی لے کے نیں آئے ساں تے ناں اَسی کوئی چیز اپنے نال لے کے جاسکے آں۔ ⁸۸۔ایس لئی کھان پین نوں مِلدا اَے تے اُس دے اُتے ہی صبر شکر کرو۔⁹۹۔پھر جیڑے دولتمند بننا چاوندے نے ۔ اَوہ آزمائیش وچ پَے جاندے نے۔ اُوہ آزمائیش وچ پَے جاندے نے، اک جال وچ۔ اُوہ بہت سارے بیوقوفی تے نقصان دین والی خواہشیاں وچ ڈگ پندے نے تے ہور اُوہ سارا کُجھ جیہڑا لوکا نوں ڈوب دیندا تے تباہ کر دیندا اَے۔ ¹⁰۱۰۔کیوں جو دولت مُحبت ہر قسم دی بدی دی جڑ اَے۔ کُجھ لوک جیڑےاِس دی خواہش رکھ دے سن اُنہاں نوں اپنے ایمان تو ں بھٹک گئے نے تے اُنہاں نوں طرح طرح دے دُکھاں نال چھلنی کرلیا۔¹¹۱۱۔لیکن تُسی جو خدا دے بندے اوہ، ایناں چیزاں توں دُور رئیو۔ راستبازی، وفاداری، محبت، صبر تے شرافت دا طالب رھو۔ ¹²۱۲۔ایمان دی لڑائی چنگی طرح لڑ۔ توں ہمیشہ دی زندگی نوں مضبوطی نال پھڑی رکھ۔ جس لئی تینوں بُلایا گیا سی تے جس بارے توں بہت سارے گواہاں سامنے چنگا اِقرار وی کیتا۔¹³۱۳۔مَیں تینوں خُدا دے سامنے رکھ کے اَے حُکم دینا، جس نے ہر چیز نوں زندہ رکھیا تے یسوع مسیح نوں گواہ کر کے جس نے پلاطوس پنطوس دے سامنے سچ نوں بیان کیتا۔ ¹⁴۱۴۔توں ایس حکمنامے نوں ساڈے خداوند یسوع مسیح دے آؤن تک بے داغ تے ہر الزام توں پاک رکھ۔¹⁵۱۵۔خُدا یسوع دے ظہور نوں صحیح وقت تے ظاہر کرےگا۔ خُدا جیڑا برکت والا تے حاکم اَے، اُوہ بادشاہ جیڑا حکومت کردا اَے تے آقا جیڑا اختیار والا اَے۔ ¹⁶۱۶۔صرف اُوہ لافانی اَے تے اُوہ اُوس نور وچ رہندا اَے جس تک کوئی پہنچ نیں سکدا۔ کوئی آدمی اُنہوں ویکھ نیں سکدا تے نہ ایس قابل اَے کہ اُس دا دیدار کر سکے۔ ساری وڈیائی تے عزت ابد تک اُوس دی رہے۔ آمین۔¹⁷۱۷۔ایس جہان دے دولتمنداں نوں دس دے کہ اپنی دولت اُتے مان نہ کرن جس دا کوئی بھروسہ نیں۔ بلکہ اُوہ خدا اُتے مان کرنا چاہی دا اَے جیرا سانوں حقیقی دولت دیندا اَے جِس دا اِسی مزہ لے سکدا ہاں۔ ¹⁸۱۸۔اُنہاں نوں چنگے کم کرن بارے دس۔ چنگے کماں وچ دولتمند ہون، سخی ہون تے دوسریاں نال ونڈن لئی تیار رہن۔ ¹⁹۱۹۔ایس طرح آؤن والے وقت لئی چنگی بنیاد رکھن تاں جو اُوہ حقیقی زندگی تے قبضہ کر سکن۔²⁰۲۰۔ تیمُتھیس جو کُجھ تہنوں دِتا گیا اَے اُس دی حفاظت کر ۔ بیہودہ گلاں تے جیڑے علم نوں علم کہنا ای غلط اے اُس دے مخالفانہ سوچ توں دُور رہ۔ ²¹۲۱۔کُچھ لوک اُس دا اقرار کر کے اپنے ایمان توں پھر گئے نے۔تیرے اُوتے فضل ہوئے۔

۲۔تِیمُتِھیُس

1¹۱۔ میں پولوس ، رب دی مرضی دے وسیلے مسیح یسوع دا رسول، اوس وعدہ کیتی ہوئی زندگی دے مطابق جیہڑی مسیح یسوع دے وچ اے، پیارے پتر، ²۲۔ تیمتھیس دے ناں: فضل، رحمت، تے تسلی جو مسیح وچ رب پیو تے مسیح یسوع جیہڑا ساڈا حاکم اے، ولوں تہاڈے نال قائم رہوئے-³۳۔ میں اس رب دا شکر کردا آں جس دی میں اپنے صاف ضمیر دے نال، باپ دادا توں خدمت کردا رہیا آں، جدوں میں دن رات تینوں اپنی دعاواں وچ یاد کردا آں- ⁴۴۔جدوں مینوں تیرے اتھرو یاد آندے نیں، تے میں تینوں ملن دا مشتاق ہوندا وآں، تاں جو میرا دل خوشی نال پھر جاوئے- ⁵۵۔مینوں تیرا خالص ایمان یاد دلایا گیا اے، جیہڑا پہلاں تیری نانی لوئیس تے تیری ماں یونیس رکھ دیاں سان- تے مینوں یقین اے کہ تو وی رکھ دا ایں-⁶۶۔ ایس وجہ نال میں تینوں یاد دلانا آں کہ تو اس رب دی نعمت نوں فیر چمکا دے جیہڑی میرے ہتھ رکھن دی وجہ نال تینوں ملی اے- ⁷۷۔ کیوں کہ رب نے سانوں ڈرن والی روح نہیں دتی، بلکہ طاقت تے محبت تے تربیت والی-⁸۸۔تے نہ ہی ساڈے رب دی گواہی دین توں، یا میرے، پال، اس دا قیدی ہون دی وجہ توں شرم کریں- بلکہ، رب دی قدرت دے وسیلے، خوش خبری دی خاطر، میرے نال دکھ سہہ- ⁹۹۔ایہہ رب ہی سی جنیں سانوں نجات دتی تے پاک بلاوے نال سانوں بلایا- اوہنے ایداں کیتا، ساڈے کماں دی وجہ نال نیں، بلکہ اپنے خاص ارادے تے اْس فضل دے نال، جیہڑا مسیح یسوع دے وسیلے دنیا دے شروع ہون توں پہلاں دیتا گیا سی- ¹⁰۱۰۔پر ہن رب دی نجات ساڈے نجات دہندہ مسیح یسوع دے آون نال ظاہر ہوئی- ایہہ مسیح ہی سی جینیں موت تے فتح پائی تے ہمیشہ دی زندگی نوں خوشخبری دے ذریعے روشن کر دیتا- ¹¹۱۱۔ جس دے لئی،میں اک منادی کرن والا، رسول تے استاد مقرر ہویا-¹²۱۲۔ایس وجہ نال مینوں دکھ وی اٹھانے پئے- پر میَں شرمندہ نیں، کیوں کہ میَں اُوس نوں جان دا آں جس تے میَں ایمان رکھیا- میں ہون من گیا آں کہ اوہ اُوس امانت دی اُوس دن تک حفاظت کر سکدا اے- ¹³۱۳۔جیہڑیاں سچیاں گلاں توں میرے کولوں سنیاں، اوہنا دا خاکہ، اُوس ایمان تے پیار نال جیہڑا مسیح یسوع وچ اے، یاد رکھیں- ¹⁴۱۴۔اوہناں چنگیاں چیزاں دی جیہڑیاں رب نے تینوں دیتیاں نے، روح القدس، جیہڑا ساڈے وچ وسدا اے، دے وسیلےحفاظت کر-¹⁵۱۵۔ تینوں ایس دا پتہ اے، کہ ایشیا دے سارے لوک میرے توں پھر گئے نیں- جناں وچ فیگلیس تے ہرموگینیس ہین- ¹⁶۱۶۔ رب اونیسیفورس دےکھرانے تے رحم کرے، کیوں کہ کئی وار اوہنے مینوں تازہ دم کیتا تے میرے سنگلاں تو شرمندہ نہیں ہویا- ¹⁷۱۷۔ ایدی بجائے، جدوں اوہ روم وچ سی،تے اوہ بڑی کوشش نال لب کے مینوں ملیا- ¹⁸۱۸۔ رب اوہنوں ایہہ بخشے کہ اوس دن اوہدے تے رحم ہوئے- تے اُوس نے افسس وچ میری بہت خدمت کیتی، توں ایس توں بڑی اچھی طرح واقف ایں-

2¹۱۔سو توں، میرے پُترا، اوس فضل وچ جیہڑا مسیح یسوع وچ اےتگڑا ہوندا جا- ²۲۔تے جیہڑیاں گلاں توں واہواں سارے گواہوں وچکار میرے توں سنیاں سان، اوہناں نوں دیانت دار لوکاں دے ہتھ دے، جیہڑے ہورناں نوں وی سکھا سکن-³۳۔مسیح یسوع دے اک ودھیا فوجی وانگوں، میرے نال مصیبتاں چُک- ⁴۴۔ کوئی فوجی اودوں نہیں لڑ دا جدوں اوہ ایس جَگ دے کماں دے فکراں وچ پھسیا ہو وے، تاں جو اپنےوڈے افسر نوں راضی رکھ سکے- ⁵۵۔ نالے،جے کوئی کھیڈ وچ مقابلہ کر دا وے، تے اوہنوں اودوں تائیں تاج نئیں مِلدا جدوں تائیں اوہ کھیڈ دے اصولاں مطابق مقابلہ نہ کرے-⁶۶۔ محنتی کسان نوں فصل وچوں اوہدا حصہ پیلاں ملنا چاہیدا اے- ⁷۷۔میں جو کہن ڈھیا آں اوہدے تےغور کر، کیوں جو رب تینوں ہر گل دی سمجھ دَوے گا-⁸۸۔ یسوع مسیح نوں، جیہڑا داؤد دی نسل توں سی، تے ُمردیاں وِچوں جواپا گیا سی، میری خوشخبری دی سُنہیہ دے مطابق، یاد رکھ، ⁹۹۔ جیدے ماریاں میں ایڈا دکھ سہنا آں کہ کسی مجرم وانگوں سنگلاں نال بجیا ہویا واں- پر رب دا کلام تے سنگلاں وچ بجیا ہویا نہیں- ¹⁰۱۰۔ ایس ماریاں میں ساریاں گلاں اوہناں ماریاں جرنا آں جیہڑے چنے ہوئے نیں، تاں جو اوہناں نوں وی اوہ نجات، ہمیشہ دے جلال نال، مل جاوۓ جیہڑی مسیح یسوع وچ اے-¹¹۱۱۔ایہ گل سچّ اے پئی جے اَسیں اوہدے نال موئے آں تے اوہدے نال جِیواں گے وی۔ ¹²۱۲۔ جے اَسیں دُکھ جھلاں گے تے اوہدے نال بادشاہی وی کراں گے۔جےاَسیں اوہدے انکاری ہواں گا تے اوہ وی ساڈا انکاری ہووے گا۔ ¹³۱۳۔بھانویں جے اَسیں بے وفاہو جائیے تاویِں اوہ ساڈے نال وفا کردا رہیوے گا کیوں جو اوہ اپنا اِنکار نئیں کر سکدا۔¹⁴۱۴۔ اوناں نوں ایناں گلاں دا چیتا کرواندا ریا کر- اوناں نوں رب دے سامنے خبر دار کریا کر کہ اکھراں دے وارے وچ چگھڑا نہ کریا کرن- ¹⁵۱۵۔ اَپنے آپ نُوں رَبّ اَگے قبُول ہون جوگے اَتے اجیہے کَم کرن والے وانگ پیش کرن دی ہِمت بنھو جِنھوں شرمندیاں نا ہونا پَوے اَتے جیہڑا اوہدے سچّے کلام نُوں پُوری سچیائی نال سکھاوے۔¹⁶۱۶۔ایدر اودر دیاں گلاں کرن توں پرہیز کر، جدے توں بے دینی ھور وددھی جاندی اے۔ ¹⁷۱۷۔ ایناں دا کلام گلے ہوۓ زخم دی طرح وددھا جاۓ گا- ایدھے وچ ہمنیس تے فلیتس وی شامل نیں ۔ ¹⁸۱۸۔ایہہ بندے حق توں گمراہ نیں- اوہ کہندے نیں کہ قیامت ہو چکی اے- اوہ دوجیاں دا ایمان وی خراب کر دے نیں-¹⁹۱۹۔تاویِں رَبّ دی پَکی نیِنہ قیم رہندی اے اَتے اوہدے اُتّے ایہ مہر اے پئی خُداوند اپنیاں نُوں سیہان دا اے اَتے جیہڑا رَبّ دا ناں چَپ دااے، بھیڑے کَماں توں مُڑ جاوے۔ ²⁰۲۰۔کسی مالدار دے کھر وچ، نرے سونے تے چاندی دے پانڈے ای نہیں ہو ندے- لکڑی دے تے کچے پانڈے وی ہوندے نیں- اینیاں وچوں کجھ عزت دار کماں واسطے ہوندے نیں تے کجھ غیر عزت دار کماں واسطے- ²¹۲۱۔جے کوئی اپنے آپ نوں غیر عزت دار کماں توں پاک کر لئے، تو اوہ عزت دار پانڈہ بن جاندا اے جیہڑا پاک کیتا ہووۓ- مالک دے کم دا، تے ہر چنگے کم واسطے تیار، اونہوں وکھرا رکھیا جاندا اے-²²۲۲۔جوانی دیاں شہوتوں توں دور نس- تے اوہناں لوکاں دے نال رل کے جیہڑے خالص دل نال رب دا ناں لیندے نیں، راستی، ایمان، پیار تے شانتی دی تلاش کر- ²³۲۳۔پر مورکھ تے جاہلاں والے سوالاں دا کوئی جواب نہ دے- توں جاندا ایں کہ ایدھے نال بحث تے تکرار شروع ہو جاندی اے-²⁴۲۴۔رب دے خادم نوں چھگڑا نہیں کرنا چاہیدا- بلکہ اوہناں ساریاں نال نرمی اختیار کرنی چاہیدی اے، او سکھان دے لائق تے صابر ہووئے- ²⁵۲۵۔اوہ حلیمی نال اوہناں نوں سکھان جوگا ہووے جیہڑے اوہدے مخالف نئیں- ہو سکدا اے کہ رب اوہناں نوں حق دے کلام لئی توبہ کرن دی توفیق دوے۔ ²⁶۲۶۔تے اوہ شیطان دے جال وچوں نکل کے اپنے ہوش قائم کرن جوگے ہوون، کیوں جے اوہ اوہناں نوں اپنی مرضی پوری کرن واسطے تاڑ کے رکھ لیندا اے-

3¹۱۔اے جانو کہ آخری دناں دے وچ خطرے دا وقت آۓ گا- ²۲۔ لوگ اپنے آپ نوں پیار کرن والے، پیسے نوں پیارکرن والے، شیخی مارن والے، گھمنڈی،کفر بکن والے، ماں پیو دے نافرمان، نا شکرے تے پلیت ہون گے- ³۳۔اوہ اصلی لگن توں خالی، بے رحم، الزام لان والے، اپنے آپ تے قابو نہ رکھن والے، مار کوٹائی کرن والے، پھلای نوں نہ چاہن والے ہوون گے- ⁴۴۔ اوہ دھوکے باز، ٹھیٹ، مغرور، رب نوں پیار کرن دی بجاۓ اپنی خوشی نوں پسند کرن والے ہوون گے-⁵۵۔ایناں دی وضح قطع دینداری دی ہووۓ گی پر اوہ اوہدی قدرت نوں نیں منن گے- ایناں توں دور رہویں- ⁶۶۔ ایناں وچوں کجھ مرد ایسے نیں جیہڑے کھراں وچ داخل ہو کے بیوقو ف بیبیاں نوں قابو کر لیندے نیں جیہڑیاں گناہاں وچ ڈوبیاں ہوندیاں نیں تے طرح طرح دی خواہشوں دے ذریعے سیدھی راہ توں پھٹک جاندیاں نیں- ⁷۷۔ ایہہ بیبیاں ہمیشہ سیکھدیاں رہندیاں نیں، پر کدھی حق دی پہچان تک نہیں پہنچدیاں-⁸۸۔ جداں جینیس تے جیمبریس نے موسی دی مخالفت کیتی سی، ایسی طرح اے چوٹھے استاد وی حق دی مخالفت کر دے نیں- ایناں دی عقل بگڑ گئی اے ، تے ایمان دے لحاظ توں نامنظور نیں- ⁹۹۔پَر اوہ ہور کامیاب نا ہو سکن گے کیوں جو اوہناں دی بے عقلی سارے بندیاں نُوں دِسّن لگ پوے گی جیِویں اوہناں دی وی دِسَن لگ پئی سی۔¹⁰۱۰۔ پر توں میریاں سکھایاں ہویاں گلاں،طریقے، مقصد، ایمان، لمے وقت دیاں تکلیفاں، پیار، صبر، ¹¹۱۱۔ ستائے جان وچ، دوکھاںوچ، تے میرے نال انطاکیہ، تے اکنیم، تے لسترہ وچ جو ہویا، میں دکھ سہے- ایناں ساریاں مصیبتاں وچوں مالک نے مینوں بچا لیا- ¹²۱۲۔اوہ سارے جیہڑے مسیح یسوع وچ زندگی گزارنا چاہندے نیں، ستائے جاون گے- ¹³۱۳۔ برے لوکی تے دغا باز ہور پہڑے ہوندے جان گے- اوہ دوجیاں نوں بربادی ول لے جان گے- اوہ آپ وی بربادی ول لے جان ڈے نیں-¹⁴۱۴۔ پر تیرے لیے ایہ کہ جو کجھ تو سیکھیا ای تے جدے تے ایمان لیاندا، اوہناں تے قائم رہ- تینوں پتہ اےتوں کدھے توں سیکھیا اے- ¹⁵۱۵۔ توں جاندا ایں کہ توں بچپن توں پاک کلام توں واقف ایں جیہڑا مسیح یسوع تے ایمان لیا کے نجات پان لیے تینوں سیانا بنا سکدے نیں-¹⁶۱۶۔ہر اِک صحیِفہ جیہڑا رَبّ دے الہام توں اے، تعلِیم، الزام، صلاح اَتے سِدھے راہ تے چلن دی تعلِیم واسطے فائدے لئی اے۔ ¹⁷۱۷۔تاں جو ربّ دا بندہ کامِل بنے اَتے ہر اِک نیک کم کرن لئی تیار ہو جاوے۔

4¹۱۔رب تے مسیح یسوع جو زندیاں تے مردیاں دا انصاف کرن والا اے، تے اودھے ظاہر ہون تے اودھے راج دی وجہ توں میں توانوں حکم دیندا آں- ²۲۔کلام دا پرچار کرو- ٹھیک ویلے تے نہ ٹھیک ویلے وی تیار رہو- سارے صبر تے ساری تعلیم دے نال علامے دوو، چڑھ کو، نصیحت دوو-³وقت آئے گا جدوں لوکی چنگی تعلیم نوں برداشت نہیں کرن گے- بلکہ، اوہ اپنے آلے دوالے ایسے استاد رکھن گے جیہڑے اوہناں دے لچے پن دے مطابق تعلیم دین گے- ایس طرح اوہناں دے کن اوہی سنن گے جو اوہ سننا چاہندے نیں- ⁴اوہ اپنے کن سچائی توں ہٹا لین گے، تے کہانیاں تے توجہ دین گے- ⁵پر تو، ہر چیز وچ ہشیار رہ- دوکھ چھیل؛ منادی دا کم کر؛ سیوا کر-⁶۶۔ کیوں کہ میں قربانی دی خاطر تیار کیتا جا رہیا آں- میرے جان دا وقت آ پہنچیا اے- ⁷۷۔میں چنگا مقابلہ کر چکیا آں؛ میری دوڑ ختم ہو گئی اے؛ میں ایمان نوں محفوظ رکھیا اے- ⁸۸۔راستبازی دا تاج میرے لیئے رکھیا ہویا اے، اوہ تاج جیہڑا مالک، راستباز قاضی، اوس دیہاڑے مینوں دیوے گا- تے نہ صرف مینوں ای، پر ساریوں نوں جو اودھے ظہور داخوشی خوشی انتظار کر رہے نیں-⁹۹۔میرے کول فٹا فٹ آن دی کوشش کر- ¹⁰۱۰۔ کیوں کہ دیمس مینوں چھڈ گیا اے- اونہوں ایہہ موجودہ دنیا چنگی لگدی اے- ایس لیئے اوہ تھیسولینیکا چلا گیا اے- کریسنس گلیتیا نوں چلا گیا اے، تے ططس ڈالمیشیا نوں-¹¹۱۱۔صرف لوقا میرے نال اے- مرقس نوں لے کے میرے قول آ جا کیوں کہ اوہ کم وچ میرے لیے فیدہ مند اے- ¹²۱۲۔تحکس نوں میں افسیس پھیج دیتا اے- ¹³۱۳۔جو چوغہ میں ترواس وچ کارپس کول چھڈ آیا سی، جدوں توں آویں تے اوہنوں تے کتاباں، خاصکرپارچیاں نوں وی نال لے آؤیں-¹⁴۱۴۔ اسکندر تانبے دا کم کرن والے نے میرے نال بہت برائیاں کیتیاں نیں- مالک اوہنوں اودھے کماں دے مطابق بدلہ دے گا- ¹⁵۱۵۔ تینوں وی اودھے تو ہشیار رہنا چاہیدا اے، کیوں کہ اوہنے ساڈی گلاں دی وڈی مخالفت کیتی سی- ¹⁶۱۶۔میرے پہلے دفع دے موقع تے، کوئی میرے نال کھڑا نہیں ہویا سی- بلکہ، سارے مینوں چھڈ گئے سی- کاش ایہہ اوہناں دےخلاف نہ گنیا جاؤے-¹⁷۱۷۔پر مالک میرے نال رہیا تے اوہنیں مینوں طاقت بخشی تا کہ، میرے ذریعے، کلام دی منیادی کیتی جا سکے، تے ساریاں غیر قوماں اینوں سن سکن- مینوں شیر دے منہ وچوں کڈیا گیا- ¹⁸۱۸۔مالک مینوں ہر شیطانی کم توں رہا کرے گا تے مینوں اپنے آسمانی راج لیے محفوظ رکھے گا- اودھی حمد ہمیشہ تے ہمیشہ تک ہوندی روۓ- آمین-¹⁹۱۹۔ پرسکیلا، اکویلا، تے اونیس فورس دے گھرانے نوں سلام کہیں- ²⁰۲۰۔اریسٹس کورنتھ وچ رہ گیا، پر ٹروفیمس نوں میں ملیتیس وچ بیمار چھڈ آیا سی- ²¹۲۱۔سیال توں پہلاں میرے کول آ جاویں- یوبیلیس تینوں سلام پھیجدا اے، تے پیوڈنس، لینس، کلاڈیا، تے سارے پراہ وی- ²²۲۲۔ مالک تیری روح دے نال روۓ- تے فضل تیرے اتے روۓ- آمین-

طِطُس دے ناں پَولُس رسُول دا پَتر

1¹۱۔پولُس، خدا دا بندہ تے یسوع مسیح دا رسُول ائے۔ خدا دے برگزیدہ بندیاں دے ایمان تے اوہناں دی حق دی پہچان جو دین داری دے مُوافق اَے۔ ²۲۔اِس ہمیشہ دی زندگی دی اُمید جدا وعدہ اَزل توں خدا نے کیتا ائے جو کدی جھوٹ نہیں بولدا۔ ³۳۔تے وقت تے اوہنے اپنا کلام ظاہر کیتا تے مینوں ایس قابل سمجھیا پئی مین اپنے بچاون والے خدا دے حُکم دے وسیلہ آگے پہنچا سکاں۔⁴۴۔ططس، جو ایمان دے حوالے نال سچا فرزند اَے تے اوہدے اُتے ساڈے بچاون والے یسوع مسیح تے خدا باپ دے وسیلے فضل تے سلامتی ہوئے۔ ⁵۵۔اُنوں میں کریتے وچ ایس واسطے چھڈ آیاں سی تاکہ اوں باقی سارے معمولات نوں دُرست کرے تے نالے میرے حُکم دے مطابق شہر شہر بزرگوں نوں مقرر فرمائے۔⁶۶۔بزرگ بے الزام ہوئے اِک بیوی دا شوہر ہوئے تے اوندے بچے ایسے ایمان دار ہون جیڑے لاپرواہی تے سرکشی دے الزام توں پاک ہون۔ ⁷۷۔خدا دے گھر دا اِنتظام سنبھالن والے نگابان لئی اے ضروری اَے کہ پئی اوہ بے عیب ہوئے گھمنڈی نہ ہوئے۔ چھیتی پئے غصہ نہ کرے، مَے نوش نہ ہوئے، شور شاربہ کرن والا نہ ہوئے اور لالچی وی نہ ہوئے۔⁸۸۔سگو مہمان نواز ہوئے، خیر بیلی ہوئے، سمیہ دار ہوئے، راست باز ہوئے، خدا پرست تے اپنے آپ تے قابو پان والا ہوئے۔ ⁹۹۔اُنوں چاہیدا اے پئی بھروسے والے کلام نوں جیڑا انوا سکھایاں گیا اَئے مضبوطی دے نال پھڑی رکھے نا جو ایس قابل ہوئے کہ دوجیاں نوں اچھی تعلیم لئی حوصلہ دیوے تا جیڑے مخالفت کردے ہین اونا دی درستگی کرے۔¹⁰۱۰۔تاجو تیرے لوک سرکش، گلاں کرن والے تے دغاباز ہین خاص کر مختوناں وچ۔ ¹¹۱۱۔ایہ ضروری اَئے کہ اہو جئے لوکاں نوں روکوں جو اپنے نفع دی خاطر لوکاں نوں غلط تعلیم دے کے تے گمراہ تے گھر اُجڈ رہے نئے۔¹²۱۲۔ایناں دے اپنے نبی نے اکھایاں اَئے، ’’ کریتی ہمیشہ جھوتے، شیطانی جانور، تے کھاپی کے سو رہین والے نے ‘‘۔ ¹³۱۳۔ایہ کہناں بالکل درست اے ایس واسطے ایناں دی سختی دے نال ہدایت کر و تاکہ او ایمان وچ صیحح ہون۔ ¹⁴۱۴۔یہودیاں دی کہانیاں تے لوکاں دے حُکماں دے بارے توجہ نہ دیویں کیوں جو اوہ سچ تو دُور رکھدے ہین۔¹⁵۱۵۔جیڑے خالص نے اوہناں لئی سب چیزاں خالص ہین۔ پر جو بد دعانیت تے بے ایمان ہین اوہناں لئی کوج وی خالص نہیں ہین۔ سگوں اوہناں دی سوچ تے ضمیر دونویں پئی آلودہ ہین۔ ¹⁶۱۶۔اوہ خدا دا اقرار دے کرے ہین پر اپنے کاموں توں اوہنا دا انکار کر دے نئے۔ ایہوں جئے لوک حقیر، نافرمان تے کسی وی کم کرن جوگے نہیں ہین۔

2¹۱۔ پر تو جو صحیح تعلیم اے ایمانداری نال دَس۔ ²۲۔ وڈی عمر والے بندیاں نوں دھیما، عزتدار، احساس پسند، ایمان چے پکا، پہار کرن والاتے اپنی گل چے پکا رہنا سکھا۔³۳۔ایسے طرح وڈی عمر دیاں عورتاں نوں و سکھا کہ اوٴ عزت دار طریقے نال رہن، نہ الزام لون والیاں تے نہ شراب (مے) دی عادی ہون۔ پر اچھائ سکھن والیاں ہون۔ ⁴۴۔ایسے طرح او نوجوان عورتاں دی تربیت کرن گیاں کہ اوٗ اپنے بندیاں (شوہر) تے بچیاں (نیانیاں) نوں پیار کرن۔ ⁵۵۔ سمجھدار سچیاں سُگھڑ تے اپنے اپنے شوہراں دیاں تابعدار ہوں تاکہ خُدا دے کلام دی بے عزتی نہ ہو وے۔⁶۶۔ ایسے طرحجواناں نوں وہ چنگی سوچ دی ہمت دے۔ ⁷۷۔ساریاں راہواں وچ اپنےآپ نوں چنگایاں کماں دا نمونہ بنا کے پیش کر، اپنی (تیری) تعلیم دے ذریعے عظمت تے راستبازی دکھا۔ ⁸۸۔ تے اک درست پیغام جیہڑا ملامت توں بالاتر ہو وے تاکہ ہر کوئ جیہڑا تیری مُخالفت کرن والا اے شرمندہ ہو۔ کیوں جو اُنا کول داہدے خلاف کرن لئ کوئ گل نہ ہو وے۔⁹۹۔ غلاماں نوں وی سکھا کہ اپنے مالکان نال بحث نہ کرن سگوں ہر گل چے تابعداری کرن تاں جو او خُوش ہو۔ ¹⁰۱۰۔ اوہناں دی چوری نہ کرن پر اپنا چنگا ایمان وکھا سکھن تاں جو ہر گل توں خُدا جیہڑا ساڈا بچاون والا اےٗ اوہدی تعلیم دی عزت ہوےٗ۔¹¹۱۱۔ خُدا دا فضل سارے لوکاں دی نجات لئ ظاہر ہویا اے ایہ سانوں سکھاندا اے کہ دُنیا نوں تے دُنیاوی چیزیاں (شیواں) نوں رد کریے۔ ¹²۱۲۔ تے اِس زمانے چے پرہیزگاری، راستبازی خُدا پرستی دی زندگی گزاریے۔ ¹³۱۳۔ جدوں کہ اسی اپنے قادر خُدا (عظیم خُدا) تے اپنے نجات دہندہ یسوع مسیح دے جلال دے ظاہر ہون دی مبارک اُمید دے پاون دی اوڈیک رکھدے ہوے آن۔¹⁴۱۴۔ یسوع نے اپنے آپ نوں ساڈے واسطے دے دینا پیا سانوں ساری بے شرع زندگی توں چھڈا کے تے اپنے لئ پاک کرے تے اوٗ خاص لوک بنسے جیہڑے چنگے کم کرن لئ بلکل تیار نے۔¹⁵۱۵۔ ایسیاں گلاں لوکاں نوں سکھا، اوہنا دا حوصلہ ودا کہ اِنا تے عمل کرن، اختیار دے نال اُہناں دی درستگی کر تے کوئ تیری حقارت نہ کرنے پائے۔

3¹۱۔اوہناں نوں یاد کروا پئی حکومت تے اختیار والیاں دے تابع رہن تے ہر اچھا کم کرن لئی تیار رہن۔ ²۲۔کِسے نوں پیڑا نہ آکھیں، لڑائی کرن اچ چھیتی نہ کریں، سگوں صبر نال تہاڈی نرم مزاجی ہر کِسے تے ظاہر ہووے۔³۳۔کیوں جو ایک ویلے اسی سارے بے خیالے اور کِسے دے آکھے وچ نئیں ساں۔ اسی وی غلط رستے تے چلدے رہے تے اپنی خواہشاں تے لذتاں دے غلام ساں۔ پیڑے کم اور حسد کردے ساں، اَسی اک دوجے نوں حقیر جاندے ساں اور آپیں وی نفرت انگیز ساں۔⁴۴۔ پر جدوں ساڈے بچاون والے رب دا پیار تے مہربانی انسانیت تے ظاہر ہوئی اے۔ ⁵۵۔ ایہہ ساڈے راستبازی دے کماں تھوں نئیں جو اسی کردے ہاں سگوں اُوہدا رحم ہے کہ سانوں نوے جنم دُھوکے اور نوے سرے توں پاک روح دے وسیلے بچایا وے۔⁶۶۔جیڑا خدا نے ساڈے بچاون والے یسوع مسیح دے وسیلے کثرت نال دِتا وے۔ ⁷۷۔تاں جو اسی فضل دے لائق ٹھہرے ہاں ُس یقینی امید وچ ابدی حیات دے وارث دی ٹھہر سکیئے۔⁸۸۔ایہہ پیغام بھروسے لائق اے۔ میں چاہندا ہاں پئی توں ایناں گلاں تے زور رکھ تاں جیڑے خدا تے ایمان لیائے نے چوکنے ہو کے چنگے کماں وچ مصروف رہن۔ ایہہ گلاں سب لئی چنگیاں تے مفید ہین۔⁹۹۔پر تو شریعت دے بارے احمقانہ بحث، نسب نامے ، جھگڑے تے تکرار توں بچ کیوں جو ایہہ غیر منافع بخش اور بے قیمت چیزاں ہین۔ ¹⁰۱۰۔جیڑا تفرقہ پانوں چاہندا وے ایسے بندے نوں ایک یا دو دفعہ تنبیہ کرن تو بعد رد کر دے۔ ¹¹۱۱۔جان لے کہ اوہ بندہ سِدھے رستے تو پرت گیا اے۔ گناہ کردا پیا وے تے اپنی ہلاکت چاہندا اے۔¹²۱۲۔جدوں میں تیرے ول اَرتَمس یا تخکس نُوں کہلاں تے نکو پولوس جتھے میں سیال کٹن دا ارادہ کر لیا وے اون وچ چھیتی کریں۔ ¹³۱۳۔تے زینس ویکیل نے اپولس نوں پچھن دی ہر ممکن کوشش کریں تاں جو اوہناں نوں کِسی شے دا کاٹا نہ ہوؤے۔¹⁴۱۴۔ساڈے لوکاں نوں ضرور سِکھنا چاہئے دا اے پئی اپنے آپ نوں چنگے کماں وچ جنہاں دی وجہ توں فوری ضورتاں پوری ہوندیاں نے مصروف رکھّن تاں جو بے پھل نہ رہن۔¹⁵۱۵۔میر ےنال جِنے وی نے سارے ہی سلام آکھدے ہین تے اوہناں نوں سلام جیڑے مسیح وچ سانوں پیار کردے ہین۔ ہون تہاڈے سبھو نال (خدا) دا فضل ہوئے۔

فلِیمُون

1¹۱۔ یسوع مسیح دا اک قیدی پولوس، تے بھایٗ تیموتیس ولوں ساڈے پیارے اَتے ھم خدمت ۔ ²۲۔تے ساڈی بہن آفیہ، تے ساتھی سپاہی، تے کلیسیا ؑ جیڑی تیرے گھر وِچ مِل دی اے دے ناں۔ ³۳۔فضل تے خدا باپ اور خداوند یسوع مسیح دا امن ہمیشہ تیرے نال ہوے۔⁴۴۔میں ہمیشہ خُداوند دا شکر کرنا تے تینوں اپنیاں دعاواں وچ یاد کرنا واں۔ ⁵۵۔ اور میں تیرے اُوس پیار تے ایمان وَلوں وی سنیا اے جیہڑا توں مسیح یسوع وچ دوجہے ایمانداراں نال کرنا ایں۔ ⁶۶۔اور میری دعا اے کہ تیرے ایمان دی سنگت ہر اُوس اچھی چیز دی جانکاری جیہڑی مسیح وچ ساڈے درمیان اے با اثر ہوےؑ۔ ⁷۷۔ کیونکہ اے بھایؑ تیرے پیار توں مینوں خوشی تے تسلی اے۔ کیونکہ تیرے پیار دی وجہ نال مُقَدَساں دے دِل تازہ ہو گے نے۔⁸۸۔ پھیر وی اگرچہ مسیح وِچ مینوں پوری دلیری اے کے تینوں حکم دواں کہ کی کرنا چاہیدا اے۔ ⁹۹۔ پر بجاےؑ اِس دے پیار دی وجہ توں میں پولوس بزرگ بندہ خداوند یسوع دا سپاہی بنتی کرنا واں۔¹⁰۱۰۔ میں تینوں اپنے بچے اُنیسمُس دے بارے دسناں چاہناں جہنوں میں زنجیراں دی حالت وچ گود لیا۔ ¹¹۱۱۔ کیونکہ اِک وقت اُو تیرے لییؑ بیکار سی، پر ہُن اُہ تیرے تے میرے دوناں لییؑ کار آمد بندہ اے۔ ¹²۱۲۔ اُہ میرے دِل دا ٹکڑا اے تے اُوہنوں مین تیرے کول واپس کلیا اے۔ ¹³۱۳۔میری خواہش اے کہ جدوں میں انجیل دی مُنادی دی خاطر قیدی ہاں۔ اُہ میرے کول رہے تے تیری جگہ میری خدمت کرے۔¹⁴۱۴۔لیکن تیری رضامندی توں بغیر میں کُجھ وی نیں کرنا چاہندا۔ اور میں چاہندا کہ ایہ نیکی دا کم مجبوری نال نیں بلکہ خوشی نال ہوے۔ ¹⁵۱۵۔ شاید اِیسے واسطے کچھ وقت لییؑ اُہ تیرے کولوں جدا ہو گیا سی۔ تا کہ اُہ تینوں پھیر ہمیشہ ہمیشہ لییؑ مل جاےؑ۔ ¹⁶۱۶۔ ہُن اُہ کویؑ غُلام نییؑ، بلکہ غُلاماں نالوں بہتر پیارا بھایؑ اے۔¹⁷۱۷۔اور جیوں توں مینوں اپنا ساتھی قبول کیتا اے، اُہنوں وی اِنج ہی قبول کر کہ میں ہی ہوں۔ ¹⁸۱۸۔ اور اگر اُوہنے کُجھ غلط کیتا اے یا تیرا کُجھ قرض دینا اے تے اُہ میرے کھاتے وچ پا دے۔ ¹⁹۱۹۔میں پولوس خود اپنے ہَتھ نال ایہ لکھنا کہ میں خود سارا قرض چُکا دوں گا۔ اور ایہ دسن دی ضرورت نییؑ کہ توں خود میرا مقروض ایں۔ ²⁰۲۰۔ ہاں بھایؑ خداوند وچ میری مدد کر تے یسوع وچ میرے دل نوں تازگی دے۔²¹۲۱۔ تیری وفاداری تے مینوں پورا یقین اے۔ اور میں لکھنا کہ توں میرے کہن نالوں وی زیادہ کریں گا۔ ²²۲۲۔ ایدے نال نال میرے لییؑ اِک مہمان خانہ وی تیار کر۔ کیونکہ مینوں اُمید اے کہ تیری دعاواں دی وجہ توں میں پھیر تینوں دِتا جاواں گا۔²³۲۳۔ اپفراس جیہڑا یسوع مسیح وچ میرے نال قید اے۔ سلام کہندا اے۔ ²⁴۲۴۔ اور میرے ہم خدمت مرقس، ارستخس، دیماس، اور لوقا وی۔ ²⁵۲۵۔ساڈے خُداوند یسوع دا فضل تیری روح دے نال ہوندا رہے۔

عبرانیوں

1¹۱۔گُزرے ویلے رب نے کئی وری نبیاں دے وسیلے تے کئی ہور طرح کلام کیتا۔ ²۲۔تے ہن اخیر دِناں چہ، اوہنے اپنے پتّر دے وسیلے، جِنوں اوہنے ساریاں شیواں دا وارث مقرر کیتا۔ تے ایہہ اوہوی اے جدے وسیلے ایس جہاں نوں بنایا۔ ³۳۔تے اے خُدا دے جلال دا چانن اے تے اوہدے وانگر ای اے۔ تے ایہ اپنے کلام دی قدرت نال ساریاں شیواں سنبھالدا اے۔ تے پاپاں توں پاک کرن دے بعد اوہ سب توں اُتے حشمت دے سجّے ہتھ بیٹھا اے۔⁴۴۔تے اوہ فرشتیاں وانگو ایسے طرح افضل ہویا ایس لئی کہ جیڑا اُنھیں میراث چ پایا اوہ سب توں اعلٰی اے۔ ⁵۵۔تے خُدا نے کدوں فرشتیاں وچوں کسے نوں وی کہیا کے ’’ تُو میرا پتّر اے، تے اج تو میں تیرا پیو آں‘‘؟ یا خُدا نے کیس فرشتے نوں کدی وی اے آکھیا کے ’’میں ایدا پیو ہواں گا تے اے میرا پتّر ہوے گا۔‘‘؟⁶۶۔تے فیر جدوں خُدا پہلوٹھے نوں دُنیا چہ لیاندا اے تے کہندا اے کے ’’خدا دے سب فرشتے اُہنوں ضرور سجدہ کرن۔ ⁷۷۔تے فرشتیاں لئی کہندہ اے کہ ’’ ایہ اوہ اے جیڑا اپنے فرشتیاں نوں روح تے اپنی خدمت کرن والیاں نو اَگ دے شعلے ‘‘ بناندا اے۔⁸۸۔تے پُتر نوں کہندا اے، اے خُدا تیرا تخت ہمیشہ ہمیشہ لئی اے۔ تیری سلطنت دا عصّا، انصاف دا عصّا اے۔ ⁹۹۔توں راستی نوں چاہنا تے ناراستی توں نفرت کرنا اے۔ ایس لئی خُدا تیرے خُدا تے خوشی دے تیل نال تیرے ساتھیاں وچوں بُہتا مسح کیتا۔¹⁰۱۰۔تے شُروع وچ مالک توں ای دھرتی دی نیو رکھی۔ آسمان تیرے ہتھاں دی کاریگری نیں ۔ ¹¹۱۱۔اے برباد ہو جان گے پر توں قائم روہیں گا۔ اے کپڑے دے ٹکڑے وانگر پاٹ جان گے۔ ¹²۱۲۔توں انہاں نوں چوغے وانگوں ولےٹے گا تے اے لباس وانگوں بدل جان گے۔ پر توں اُوسے طرح ای اے تے تیرے ورے نہ مُکّن گے۔¹³۱۳۔تے کس فرشتے نون کسے وی ویلے خُدا نے ایہہ آکھیا کے میرے سجّے پاسے بہہ جدوں تیکر میں تیرے ویریاں نو تیرے پیراں دی چوکی نہ بنا دیاں۔ ¹⁴۱۴۔سارے فرشتے خدمت گزار روحان نئیں جیڑے اوہناں دی خدمت لئی گھلے جاندے نیں جو نجات میراث چہ پاندے نیں۔

2¹۱۔ایس لئی سانوں ہور دھیان کرنا چہیدا اے اوہدے اُتے جو اسی پہلوں سُنیا اے۔ تاں جو اسی اوہدے توں مُڑ نہ جائے۔²۲۔جے فرشتیاں تھیں دِتا گیا سنہھا بھروسے والا ثابت ہندا تے ہر قصور تے حکم نہ منن دی سزا ہُندی۔ ³۳۔اسی کیویں بچ سکنے آن جے اسی وڈی مکتی تو غافل رہیے۔ اے او مکتی اے جیڑی پہلے خداوند نے دسی تے جنہاں نے سُنی اوہاناں نے (پکی کِیتی) ساہڈے لئی تصدیق کیتی۔ ⁴۴۔ایہدی خُدا نے نشانیاں، عجیب تے کئی زور آور کماں نال اہدی گواہی دِتی، تے اپنی مرضی نال روحِ پاک دے تحفے ونڈے۔⁵۵۔کیوں جو رب نے آن والی دنیا فرشتیاں دے (قبضے) اختیار چ نہیں کِتی، جدے بارے اسی گل کر رہے آن۔ ⁶۶۔بلکہ کِسے ہور نے کِسے ہور تھاں ایدی گواہی دتی اے، اے کہہ کہ ’’ انسان کی اے، کہ تُوں اوہدے تے دھیان کریں؟ ‘‘ یا آدمی دا پُتر کہ تُوں اوہدا خیال کریں؟⁷۷۔تُوں انسان نوں فرشتیاں توں ذرا جیاں گھٹ بنایا۔ تُوں اونوں جلال تے عزت دا جاف پایا۔ نوٹ:’’ تے اونوں اپنے ہاتھاں دی کاری گری دا ذمہ دِتا۔‘‘ کُجھ پرانیاں کتاباں چ لکھیا۔ ⁸۸۔تُوں ہر شے اوہدے پیران تھلے کر دِتی۔ کیوں جو ایہہ اوہ اے جدے قبضے وچ رب نے ساریاں شےواں دِیتاں۔ اوہنے کوئی شے نہیں چھڈی جیڑی اوہدے تھلے تے اوہدی مرضی تھلے نہ ہووے۔ پر ہن اسی ہر شے اوہدے قبضے تھلے نہیں ویکھدے۔⁹۹۔پر اسی اوہنوں ویکھایا جنہوں تھوڑی دیر لئی فرشتیاں تو گھٹ بنایا گیا سی، یسوع، جنہوں دُکھاں تے موت دی وجہ توں جلال تے عزت دا تاج پوایا گیا۔ تاں جو رب دے فضل نال او ساریاں لئی موت دا مزہ چکھے۔ ¹⁰۱۰۔پر خُدا لئی اے ٹھیک سی، کیوں جو سب کُجھ اوہدے لئی ای بنیا سی تے اوہدے وچوں ہی بنیا سی تاکہ بتھیرے پُتراں نوں جلال چ لے جا سکے۔اے اوہدے لئی ٹھیک سی کہ اوہناں دی مکتی جیڑی دُکھاں نال پوری ہوئی۔ اوہدا سردار اوہنوں بنائے۔¹¹۱۱۔ کیوں جو اوہوں جیہڑا پاک کردا اے تے اور جیڑے پاک کئے گئے نے، اوہناں دا اِک ہی سوتا (منبع) اے۔ ایس لئی او اوہناں نو پرا کہن تو شرماندا نئی۔ ¹²۱۲۔ او (یسوع) کہندا اے ’’ میں اپنے پیراواں نوں تیرا ناں دساں گا۔ میں مجمع وچ تیرے گیت بارے گاواں گا۔‘‘¹³۱۳۔تے فیر ’’ میں اوہدے تے یقین (بھروسہ) دکھاواں گا۔ تے فیر، ویکھو، میں تے جیڑے بچے رب (خُدا) نے مینوں دِتے نے ایتھے نے۔ ¹⁴۱۴۔ایس لئی، جیویں خُدا دے بچے خون تے گوشت وچ نئیں، یسوع وی اوسی طرح اوہناں نال شے واں ونڈ دا اے، تاں جو موت چوں ہو کے اوجت سکے اوہدے کولوں جدھے کول موت او تے اختیار اے، تے او، شیطان اے۔ ¹⁵۱۵۔ایہ ایس لئی ہویا جو او (یسوع) اوہناں ساریاں نوں موت دے ڈر دی غلامی توں آزاد کرلے۔¹⁶۱۶۔بے شک اوہنوں فرشتیاں (نال کوئی سروکار) دی فکر نہیں، بلکہ، او ابراہام دے بیج نے، جدی اونہوں فِکر اے۔ ¹⁷۱۷۔ایس لئی اے ضروری سی کہ وہ ہر طرح نال اپنے پراواں وانگوں ہر طرح بنے، تاکہ او خدا دے سامنے اک رحم دل تے وفادار (کاہن) وڈا امام خدا دے کماں لئی بنے تے لوکاں دے پاپاں لئی معافی حاصل کرے۔ ¹⁸۱۸۔کیوں جو یسوع آپ آزمایا گیا تے اونے دُکھ جَریا، ایس لئی او اوہناں دی مدد کر سکدا اے جیڑے آزمائے جاندے نے۔

3¹۱۔ایس لئی اے مقدس بھراؤ تُسی آسمانی بُلاوے چہ شریک او۔ تے یسوع دے بارے وچ غور کرو جیڑا رسول تے مُغنی (کاہن) اعظم اے، جِدا اسی اقرار کردے آں۔ ²۲۔او خُدا دا، جِنے اوہنوں مقرر کیتا وفادار رہیا۔ اُسے طرح جیویں موسیٰ خُدا دے گھر وِچ وفادار رہیا۔ ³۳۔تے یسوع، موسیٰ توں ودھ جلال دے لائق ٹھیریا کیوں جو گھر بنان والے دی گھرتوں بُہتی عزّت ہوندی اے۔ ⁴۴۔تے ہر اک گھر نوں کوئی نہ کوئی بناندا اے پر ساریاں شیواں نوں رب (خدا) بناندا اے۔⁵۵۔تے خدا دے سارے گھر وچ موسیٰ وفادار خادم سی نالے اوہ ہون والی شیواں دا گواہ سی۔ ⁶۶۔پر یسوع پُتّر وانگوں وفادار اے جیڑا خُدا دے گھر دا اختیار رکھدا اے۔ اَسی اوہدے گھر ہاں جے اَسی اُہنوں جدے تے فخر کرنے آن دلیری تے اُمید نال پھڑ کے رکھیے۔⁷۷۔ایس لئی، پاک روح ایس طرح فرماندا اے ’’ اج جے تسی اوہدی آواز سندے او، ⁸۸۔تے غصے (نافرمانی) وچ اپنے دل سخت نہ کرو۔ جیس طرح اَزمائش دے ویلے غُصّے وچ بیبان چہ کیتے سن۔⁹۹۔اے اوس ویلے سی جدوں تہاڈے پُرکھاں نے مینوں آزمایا تے جدوں چالی سال تک اوہناں نے میرے کم ویکھے۔ ¹⁰۱۰۔ایس لئی میں اُس پیڑھی تو خفا ہو کے کہیا (انسان دے دل ہمیشہ گمراہ) کہ اے اینے دِلاں چہ ہمیشہ برباد ہوئے نئیں، انسان نے میری راہواں نو نہ جانیا۔‘‘ ¹¹۱۱۔اے ایسے طرح ای اے کہ اپنے غُضّے چہ میں قسم کھادی کہ اے میرے آرام چہ داخل نہ ہون گے۔¹²۱۲۔بھائیو ہوشیار روؤ کے تہاڈے وچوں کوئی وی بے ایمان تے دل چہ بدی رکھن والا نہ ہووے۔ اوہ دِل جیڑا زندہ خدا توں پِھر جاوے۔ ¹³۱۳۔پر تُسی ہر روز اِک دوجے دا حوسصلہ ودھاندے رؤو، جدوں تیک اَج کہلاندا اے، تا ں جو تہاڈے وچوں کوئی وی گناہ دے فریب دی وجہ توں ڈھیٹ (سخت دل) نہ ہووے۔¹⁴۱۴۔تے اسی مسیح دے ساتھی بن گئے آن جے اسی شُروع توں آخیر تک اوہدے تے اعتقاد رکھیئے۔ ¹⁵۱۵۔ایہدے بارے چہ ایہ کہیا گیا اے کہ ’’ اج، جے تُسی اُہدی آواز سُندے او تے آپنے دِل سخت نہ کرو جیویں تلخی تے اشتعال وِچ کیتے سن۔‘‘¹⁶۱۶۔او کون سن جنہاں نے خُدا دی آواز سُنی تے اشتعال وچ آگئے؟ تے اے اوہ سارے نئیں سن جنہاں نوں موسیٰ نے مصر توں کڈھیا سی؟ ¹⁷۱۷۔ اَتے اوہ کیہڑیاں لوکاں توں چالی وریاں تیک رِنج رہیا؟ کیِہ اوہناں توں نئیں جِنھاں نیں پاپ کیِتا اَتے اوہناں دیاں لاشاں اُجاڑ وِچ پئیاں رہیاں؟ ¹⁸۱۸۔اَتے کیہڑے لوکاں بارے اوہنے قسم کھادی پئی اوہ میرے آرام وِچ داخل نئیں ہوسکن گے سوائے اوہناں دے جِنھاں نے اِک نا سُنی؟ ¹⁹۱۹۔سو اَسیں ویکھنے آن پئی اوہ بے ایمانی دے سببوں داخل نہ ہوسکے۔

4¹۱۔ ایس لئی بڑا دھیان رکھو تاں جو تہاڈے وچوں کوئی وی خدادے آرام چہ داخل ہون دے وعدے توں پچھے نہ رہ جاوے۔ ²۲۔تے اے خوشی دی خبر (دا پیغام) سانوں اوسے طرح سنائی گئی جیویں اوہناں نوں۔ پر ایہہ پیغام ایناں لئی جیڑے اعتقاد (تعبیاداری کرن) ایمان لیان والیا نال اک نہ ہوئے، بے فائدہ ای ریا۔ نوٹ: دوجیاں کاپیا ں چہ لکھیا اے؛ پر ایہہ پیغام اُہناں لئی بے فائدہ ای رہیا جناں نے بے اعتقادی نال سُنیا۔³۳۔تے اسی جیڑے ایمان لیاے، آرام چہ داخل ہوواں گے۔ جیویں اُہنے کیا اے کے ’’جیویں میں اپنے قہر چہ قسم کھادی ، کہ اے میرے اَرام چہ داخل نہ ہون گے۔‘‘ تے فیر وی ایس جہاں دی نیو رکھدے ویلے اوہدا کم مکمل ہوگیا سی۔ ⁴۴۔تے اوہنے کِتے ستویں دن دے بارے وچ وی کہیا اے؛ ’’ تے خدا نے ستویں دن اپنے سارے کمّاں توں فارغ ہو کے آرام کیتا۔‘‘ ⁵۵۔تے فیر اوسے حصّے چہ اوہنے اے کہیا کہ اوہ میرے آرام چہ کدی وی داخل نہ ہون گے۔‘‘⁶۶۔ایس لئی فیر وی تھوڑیاں لئی اوہدے آرام چہ داخل ہونا مخصوص کیتا گیا اے۔ پر بھیرے اسرائیلی جناں نے ایہہ خُوشی دی خبر سُنی داخل نہ ہوسکے کیوں جے اوہناں نے نافرمانی کیتی۔ ⁷۷۔خُدا نے ’اج‘ کہہ کے اِک خاص دِن مقرر کیتا، کافی دِناں بعد داؤد دے وسیلے اُہنے کلام کیتا، جیویں پہلاں کہیا سی، ’’اج جے تُسی اوہدی آواز سُندے او تے اپنے دل سخت نہ کرو۔‘‘⁸۸۔تے جے یشوع نے اوہناں نوں آرام دِتا ہوندا فیر خُدا کِسے دوسرے دن دے بارے وچ نہ کہندا۔ ⁹۹۔ایس لئی اِک اَرام دا سبت خُدا دے لوکاں لئی مقرر اے۔ ¹⁰۱۰۔تے جیڑا خُدا دے آرام چہ داخل ہوندا اے، اوہ اپنے کمّاں توں وی آرام پاندا اے، اوسے طرح جیویں خُدا نے اپنے کمّاں توں آرام کیتا۔ ¹¹۱۱۔ایس لئی اسی وی آرام چہ داخل ہون دا چاہ رکھیے تاں جو (ساڈے چوں) کوئی وی اُس طرح دی نافرمانی نہ کرے جیویں اُنہاں کیتی سی ۔¹²۱۲۔کیوں جے خُدا دا کلام زندہ، موثر تے ہر ایک دو دھاری تلوار توں بوہتا تِکھا اے۔ تے اے روح تے جان تے بند بند (جوڑاں) تے گودے وچوں چیر کے لنگھ جاندا ے۔ تے اے دل دے خیال تے سوچاں نو جان لیندا اے۔ ¹³۱۳۔جو کُجھ وی تخلیق کیتا گیا اے اوہ خُدا توں لُکیا نئیں۔ اہدی اکھاں اگے جنوں اسی حساب دینا اے، ساریاں شیواں بے نقاب تے کھُلیاں نیں۔¹⁴۱۴۔تاں جو ساڈے کول اک عظیم کاہنِ اعظم اے جیڑا آسماناں چوں لنگھ گیا، خُدا دا پُتر یسوع، آؤ اپنے ایمان نون مضبوطی نال پھڑ کے رکھیے۔ ¹⁵۱۵۔تے ساڈے کول اوہ کاہنِ اعظم نئیں جیڑا ساڈی کمزوریاں چہ ہمدرد نہ ہوئے۔ پر ساڈے کول اوہ اے جیڑا ہر طرح دی آزمائش وچ ساڈے وانگوں پیا پر فرق ایہ وے کے اوہ بے گناہ سی۔ ¹⁶۱۶۔ایس لئی آؤ اسی فضل دے تخت ول بھروسے نال چلیئے، تاں جو ساڈے تے رحم ہووے تے ضرورت دے وقت مدد لئی فضل ہوندا روے۔

5¹۱۔ کیوں جو، ہر سردار کاہن،لوکاں وچوں چُنیا جاندا اے، تے خُدا دے کماں لئی، لوکاں واسطے کم کرن لئی مقرر کیتا جاندا اے، تاں جو او پاپاں لئی قربانیاں تے (تحفے) نذراں پیش کر سکے۔ ²۲۔او اوہناں نال (دھیمی) چنگی طرح نبڑ سکدا اے جیڑے بے عِلم نے تے جیڑے دھوکہ کھا بیٹھے نے۔ کیوں جو او آپ وی کمزور اے۔ ³۳۔ایس وجہ توں (کرکے)، اونوں اپنے پاپ لئی قربانی چڑھان دی لوڑ اے۔ جیویں او دوجے لوکاں دے پاپاں لئی چڑھاندا اے۔⁴۴۔کوئی وی اے عزت آپنے آپ نیں لے سکدا۔ بلکہ، او خُدا ولوں بُلایا جاندا اے، جیویں ہاروں بُلایا گیا سی۔ ⁵۵۔ایسی طرح، مسیح وی اپنے آپ نوں سردار کاہن بنا کہ، اپنے آپ نوں عزت نئیں دیندا۔ پر جیہڑا اونوں کیندا اے، تُوں میرا پُت ایں اج میرا تیرا پیو بنا گیا۔‘‘⁶۶۔ایہ اینج ای اے جیویں او دوجی تھاں آکھدا اے ’’ تُوں (ہمیشہ) سدا تیک کاہن ایں۔ ملکِ صدق دی طرح ۔⁷۷۔ جسمانی زندگی (اپنے جسم)اپنی دے دناں وچ، مسیح نے وڈی پکاراں تے اتھرو واں نال، خدا کولوں بِنتیاں تے دعاواں کِتیاں۔ اوہی جیڑا اونوں خدا پرست زندگی دی وجہ توں اوہدی سُنی گئی۔ ⁸۸۔پاویں او پُتر سی، اوہنے اپنے دُکھاں توں حکم مننا سِکھیا (تعبیاداری کرنا سکھیا)۔⁹۹۔او کامل ہویا تے ہر کِسے لئی جو اوہدا حکم مندا اے، سدا (ہمیشہ) دی مکتی (دی وجہ) دا سبب بنیا۔ ¹⁰۱۰۔او خُدا (ربّ) ولوں ملکِ صدق دے (طریک) وانگوں (اوتے) سردار کاہن بنایا گیا۔ ¹¹۱۱۔ساڈے کول یسوع دے بارے دسن لئی بہت کجھ اے پر اے دسنا بڑا ہی اوکھا اے کیوں جو تُسی سُنن چہ ٹِلّے پے گئے او۔¹²۱۲۔کیوں جو ایس ویلے تک تانوں اُستاد ہونا چاہیدا سی پر تہانوں ہالے وی خدا دے پیغام دے بُنیادی اصول سکھان والے دی لوڑ اے۔ تانوں دُدھ چاہیدا اے، سخت کھانے نئیں۔ ¹³۱۳۔کیوں جو جیڑا خالی دُودھ ای پیندا اے او خدا دی سچائی دے پیغام بارے (بھولے نے) نہ تجربہ کار نے۔ کیوں جو اوہ ہالے نِکا بال اے۔ ¹⁴۱۴۔پر سخت کھانا وڈیاں واسطے وے۔ اے او نے جناں نے اپنے (پکے پن) بالغ ہون توں، چنگائی تے بُرائی وچ فرق کرنا سِکھ لیا اے۔

6¹۱۔ایس لئی، چلو مسیح دے شُروع دے پیغام نوں چھڈ کے پختگی (پکے) پن ول ویدیے۔ چلو ہن دوبارہ مردہ کماں تے خدا تے ایمان نال دوبارہ توبہ دی نیو نہ رکھیے۔ ²۲۔ہی ہی بپتسمے، ہتھ رکھن، مردیاں دے جی اُٹھن تے سدا دے انصاف دی تعلیم بارے نیو رکھیے۔ ³۳۔جے خدا اجازت دیوے تے اسی اے وی کراں گے۔⁴۴۔کیوں جو اے اوہناں (لئی ناممکن اے) کولوں نہیں ہوسکدا جِنہاں نوں پہلے (دسیا) ایہدے نال منور کیتا گیا سی، جنہاں (نعمتاں) نے آسمانی تحفے نوں چکھیا، جنہاں نے روحِ پاک اک دوجے نال ونڈیا۔ ⁵۵۔تے جنیاں نے خدا دے چنگے کلام (نوں) دا مزا چکھیا (پرکھیا) تے آن والے وقت دی طاقتاں نوں وی ۔ ⁶۶۔پر او جیڑے ڈگ گئے۔ اوہناں نوں ویر توبہ لئی تیار کرنا بڑا اوکھا اے(ناممکن)۔ایس لئی کہ فیر آپنے لئی خُدا دے پُتر نوں صلیب تے چڑھاندے نیں تے سرے عام اوہدی بے عزتی کردے نیں۔⁷۷۔مینہ جیہڑا اکثر دھرتی تے وردا اے، اوہدا پانی پیندی اے، تے اوہناں لئی جیڑے اوہدے تے کم کردے نے اوہنا دے دے فیدے لئی بوٹے اگاندی اے۔ اے اوہ دھرتی اے جیڑی خدا دی برکت لیندی اے۔ ⁸۸۔پر جے او اُٹ کٹارے تے کنڈے اُگا وے تے او بے کار اے تے لعنت دے برابر اے۔ (او آکر کار ساڑی جاندی اے) تے اوہدا انجام سڑنا اے۔⁹۹۔پر، پیارے سنگیو، تہاڈے بارے سانون چنگیاں گلاں دا یقین اے، گلاں جیڑیاں مکتی بارے نے، پاویں اسی اینج گلا کریے۔ ¹⁰۱۰۔کیوں جو خدا بے انصاف نئیں جو تہاڈے چنگے کماں نوں تے تہاڈے پیار نوں جیڑا تُسی اوہدے ناں لئی وکھایا، پُل جاوے۔ کیوں جو تُسی ایمانداراں دی سیوا کیتی تے ہالے وی کرن ڈے او۔¹¹۱۱۔ساڈی بڑی خواہش اے کہ تُسی سارے اخیر تک اپنی (آس) اُمید نوں یقین بنان واسطے، چُستی وکھاندے روَو۔ ¹²۱۲۔اے ایس لئی کہ تُسی سُسے نہ بنو، بلکہ اوہناں دی نقل کرو جنہاں نےایمان تے صبَر نال (اپنے وعدیاں نوں) وعدے نوں میراث چہ پایا (حاصل کیتا)۔¹³۱۳۔ایس لئی جدوں خُدا نے ابراہام نال وعدہ کیتا، تے (اپنے ناں دی قَسم کھادی) اپنی قسم کھادی، کیوں جو اوہدے نالوں وڈا کوئی نئیں سی جدی اوہ قسم کھاندا۔ ¹⁴۱۴۔اوہنے کہیا، ’’میں ضرور تینوں برکت دواں گا۔ تے میں تینوں بہت ودھداواں گا۔‘‘ ¹⁵۱۵۔ایسے طرح، ابراہام نے صبر نال انتظار کرکے او حاصل کیتا جِدا اوہدے نال وعدہ کیتا گیا سی۔¹⁶۱۶۔کیوں جو لوکی اوہدی قسم کھاندے نیں جیہڑا اوناں نالوں (ودھ کہ) وڈا ہووے۔ ہر اک آڈے (جھگڑے) دے بعد (وعدہ اک پکی گل ہوندی اے) حلف لینا ضمانت ہوندا اے۔ ¹⁷۱۷۔جدوں خدا نے فیصلہ کر لیاکہ او اپنے مقصد دے نہ بدلن دی خوبی، وعدے دے وارثاں نوں وکھاناں چاندا اے، تے اونے وعدے دے نال اوہدا (ذمہ) لیا (گل پکی کیتی)، ضمانت دتی۔ ¹⁸۱۸۔اوہنے ایہ (کیتا تاں جو) نہ بدلن والیاں (چیزاں) شیواں نال ۔ کیوں جو اے نئی ہوسکدا کہ خُدا چوٹھ بولے۔ اسی جیڑے پنا لین لئی نسے ہاں، ساڈے سامنے (رکھی) دھری گئی آس نوں مضبوطی نال پھڑ (لئیے) کے رکھئیے۔¹⁹۱۹۔ تے ساڈی جان لئی، ساڈے کو محفوظ تے بھروسے، ایہو جیئی دا لنگے اے۔ اُمید (آس) جیڑی پردے دے پیچھے، اندرونی تھاں وچ داخل ہو جاندی اے۔ ²⁰۲۰۔جھتے یسوع، جیڑا سیاہڈے توں پہلے گیا اے ساڈی (جگہ، ساڈی خاطر) اندر داخل ہویا اے۔ او ملکِ صدق دے (طریک) بعد اَتے سدا تیک (لئی) سردار کاہن بن گیا اے۔

7¹۱۔تے ایہہ سالیم دے مُلک دا بادشاہ ملکِ صِدق اے، جِنے ابراہام نوں برکت دتی سی جدوں اوہ مینگ توں بادشاہواں تو ذبح کر کے مُڑیا سی۔ ²۲۔تے ایہہ اوہ اے جِنوں ابراہام تے دسواں حصّہ دتا سی، ایھدے ناں ملکِ صدق دا مطلب راستبازی دا شہنشاہ اے تے ایہدا دوجا لقب سالیم دا بادشاہ یعنی امن دا بادشاہ اے۔ ³۳۔تے ایہدا پیو وی کوئی نئی تے ایہدی ماں وی کوئی نئی تے نہ ہی ایدے پُرکھاں پُرکھ نئیں تے نہ ایہدے شُروع اے تے نہ زندگی دا ختم ہونا۔ اے خُدا دے پُتر طرح اے کیوں جو ہمیشہ لئی کاہن رہیا۔⁴۴۔ویکھو کے اے کِنا عظیم ہوے گا جنوں باپ ابراہام نے سازیاں شیواں دا دسواں حصّہ دِتا جیڑی اوہنے جنگ چوں لیاندیاں سن۔ ⁵۵۔تے شرع دے حکم دے مطابق لاوی دے پتّر دسویں حصّے دے حقدار سن، تے اے لوکی اوہناں دے ہی بھرا سن ۔ تے اسے سارے ابراہام دی نسل چوں سن۔ ⁶۶۔تے ملک صدق جدے ااباو اجداد دے پتہ ای نئیں اوہنے ابراہام توں دسواں حصّہ وی لیا تے اوہنوں برکت وی دتی جدے نال وعدہ کیتا گیاسی۔⁷۷۔ایہدے توں کوئی انکار نئیں کہ ماڑے بندے توں تگڑا بندہ ہی برکت دیندا اے۔ ⁸۸۔ایس معاملے چہ فانی انسان تے دسواں حصّہ لیا پر اُوس معاملے چہ ایہہ گواہی اے کہ اوہ غیر فانی اے۔ ⁹۹۔تے ایہہ گل انج اے کے لاوی جیڑے دسواں حصّہ لیندے نے اوہناں نے وی ابراہام دے وسیلے دسواں حصّہ دِتا سی۔ ¹⁰۱۰۔کیوں جو لاوی اپنے اباو اجداد دی آن والی نسل سن جدوں ملک صدق ابراہام نوں مِلیا۔¹¹۱۱۔تے جے لاویاں دی کہانت چہ کاملیت ہوندی (کیوں جو اہناں دے ماتحت لوکاں نوں شعریعت دتی گئی سی) تے فیر کی لوڑ سی کہ کوئی دوجا کاہن ملکِ صدق وانگوں آوئے تے اور ہارون دے رُتبہ دا نہ ہوئے۔ ¹²۱۲۔تے جدوں کہانت بدل گئی تے فیر شریعت وی ضرور بدلنی چاہدی اے۔¹³۱۳۔تے جدے بارے وچ ایہہ گلاں ہویاں نئیں اوہ کسی ہور قبیلے دا اے، تے ایہدے وچوں کسے نے وی قُربانگاہ تے خِدمت نئیں کیتی۔ ¹⁴۱۴۔تے ہُن اے صاف طور تے یہوداہ دا قبیلا اے جدے چوں ساہڈا خُداوند جمّیا۔ اے اوہ قبیلا اے جِدا موسیٰ نے کہانت لئی کدی وی نہ کیا۔¹⁵۱۵۔تے اسی صاف طور تے ایہہ کہتے اُن کہ کوئی وی دوجا کاہن جیڑا ملکِ صدق وانگوں آے گا۔ ¹⁶۱۶۔اوہ شریعت دے مُطابق جسمانی طور کاہن تے نئیں پر ہمیشہ دی زندگی دے زور دی بُنیاد نے۔ ¹⁷۱۷۔تے کلام اصحائف اُچوی گواہی دیندے نئیں۔ ملکِ صدق وانگوں تو ہمیشہ لئی کاہن ایں۔¹⁸۱۸۔کیوں جو پہلی شریعت کمزور تے بے فائدہ ہون دی وجہ توں باطل ٹھہری۔ ¹⁹۱۹۔(ایس لئی کے شریعت نے کُجھ وی کامِل نئیں بنایا) تے خُدا دے نیڑے اُن دی اک ودھیا آس اوسیلہ مل گئی گیا۔²⁰۲۰۔تے ایہہ بغیر قسم (حلف) دے نئیں ہوندا تے دوجے کاہن بغیر کسے حلف یا قسم دے کاہن بنے۔ ²¹۲۱۔پر ایہہ کاہن بنیا جدوں خُدا نے انہوں کیہا کہ ’’خداوند نے قسم کھائی تے اوہ اپنا ذہن نئیں بدلے گا، توں ہمیشہ لئی کاہن اے‘‘۔²²۲۲۔تے ایس طرح یسوع نے اک جنگے (بہتر) عہد دی ضمانت دتی اے۔ ²³۲۳۔تے کافی سارے پیچھلے کاہن اپہلے کاہن موت دی وجہ توں اپنا کم جاری نہ رکھ سکے۔ ²⁴۲۴۔پر یسوع جیڑا ہمیشہ لئی ای زندہ اے، اوہدے کول مُستقل کہانت اے۔²⁵۲۵۔ایس لئی جِنے اوہدے وسیلے خُدا کول جاندے نئیں اوہ اُہناں نوں بچا سکدا اے، تے اوہ اُہناں دی شفاعت کرن لئی ہمیشہ زندہ اے۔ ²⁶۲۶۔تے ایس طرح دا کاہنِ اعظم (سردار کاہن) ساہون وارا کھاندہ اے۔ اوہ بے گناہ ، بے الزام، خالص گناہگاراں تو وکھرا کیتا ہوا تے آسماناں تو وی اُچا ہویا۔²⁷۲۷۔اوہنوں سردار کاہناں وانگو پہلاں اپنی تے فیر دوجیاں لئی روز قربانی دین دی لوڑ نئیں۔ اُہنے ایہہ اکو وری اپنے آپ نوں قربان کر کے کر دِتا۔ ²⁸۲۸۔کیوں جے شریعت جنہاں نوں سردار کاہن مقرر کر دی اے اوہناں چہ کمزوریاں نئیں۔ پر کلام جدے وچ قسم اے تے جیڑا شریعت دے بعد آیا اُوہنے پُتّر نوں مقرر کیتا جیڑا ہمیشہ لئی کامل بنیا۔

8¹۱۔ہن جیہڑے نقطے تے جہدے تے ایسی گلاں کرنے آن اُو اے ساڈا اک سردار کاہن اے جیڑا آسماناں تُوں حشمت دے تخت تے اَسمان تے سجھے ہتھ بیٹھا اے۔ ²۲۔او پوتر تھاں تے کاماں اے ۔ ودے منتری دا نالے تمبُودا جہنوں رب نے آپ کھڑا کیتا اے۔ کسے بندہ نے اُنوں نئیں بنیایا سی۔³۳۔ایس لئی پئی جنہوں وڈیرا سیوک چہڑا وے تے قربانییاں لئی آکھ دا اے۔ اوہو ای کریگا۔ پر اے وی جروری اے اوہدے کول وہی کُجھ چہڑا وا چہڑون لِئے کجھ ہووے۔ ⁴۴۔جے یسوع (او) پُونوں تے ھندا تے کدے اُوہ ساراں دا سیوک نہ ہُندا ایس لئی اوتھے ہور ھین جہڑے مذبی قانوں نال تُونے دیندے۔ ⁵۵۔جیڑے عبادت گاہ وِچ خدمت نے او آسمان دیاں پرچھاوں دی نقل کر دے نے۔ اے بلکل اے طراں اے جیویں رب کے موسیٰ نوں آکھیا جدوں او ہیکل نبوان لئی تیار سی۔ رب نے اونوں آکھیا تینوں جہڑا نمونہ پہاڑ تے دیتا سی (وکھایا سی) تُوں انوں اُس نمونے وانگ بناوئیں گا۔⁶۶۔پَر ہُن یسوع ن اینی ودیاں تراں کم کم کرنا سِکھیا جہڑا وچائے ہون والا بنایا۔ جہڑا وَدیا وعداں دی جڑ بن گیا۔ ⁷۷۔جے پَہلے قنون وعدے نُقص تھوں خالی ہوندے ویّر دوجے نُوں لبھن دی لوڑ نہ ہوندی اوہدے بھونڈے ہون نال وچا لبھن دی لوڑ پئی۔⁸۸۔وری اُنے اُناں نقص دس کے آکھیا۔ رب نے اکھیا ویکھ اَو دَن اُون والے نے جدوں میں انہاں لئی اک توان قنون بناوں گا۔ ⁹۹۔اے اُوس قانون (عہد) وانگوں نا ہوئے گا جہڑا میں اُن دی اس پچھلی نسل نال بنیا سی۔ مصر وچوں جدوں میں اُونا نوں کڈ کے لیایا ساں۔ انا ں دے اگے اگے راہ وسدا ساں۔ پر اناں نے میری کسے گل نوں دھیان نال نا مَنیا۔ رب نے آکھیا ویر میں نے وی اُنا نال دا کھیڑا چھڈ دیتا۔¹⁰۱۰۔قنوں اے ھے۔ میں اناں تو اسرائیل دا ویڑا بناوں گا۔ ویراے ویلد لنگ جاوے تاں رب آکھدا اے۔ میں اپنا قنون اناں دے دلاں (گدی) وچ رکھاں گا نالے اوناں دا دَلاں وچ لکھاں گا۔ میں انا دا رب ہوونگا نالے اوہ میرے اپنے لوکی۔¹¹۱۱۔او اپنے گوانڈی نوں نہ سکیھوں گے پر اپنے پیرا نوں آکھن گے ’’رب نوں جانو تے پہچانو۔ ایس لئی پئی او سارے مینوں جان جان گے گھٹ تُوں گھٹ تے وڈے تُھوں وڈا تے تائیں چھڈے تھوں وڈے تک (نائیں)۔ ¹²۱۲۔میں اُناں دے پَیڑاے کماں تے وی ایم کراں گا نالے اناں دے گناہاں تو ویر یاد نہ کراں گا۔¹³۱۳۔ایہو نواں ہوگے گا تے پچھلہ پرانا قنوں ہووے گا۔ پرانا قنوں چھیتی مُک جاوے گا۔

9¹۱۔ہن پہلے عہد چہ وی عبادت کرن تے قانوں سن تے زمینی مقدس وی سی۔ ²۲۔تے اک مسکن بنایا گیا سی جدے پہلے حصّے (کمرے) چہ عہد دا صندوق، چراغدان، میز تے نذر دی روٹیاں سن تے ایہہ پاک مقام (جگہ) کہلاندا سی۔³۳۔تے پردے دے پچھلے پاسے اک ہور (حصّہ) کمرہ سی، جنہوں پاک ترین مقام کہندے سی۔ ⁴۴۔اوہدے چہ بخور لئی سونے دی قربانگاہ سی تے اوہدےچہ عہد دا صندوق سی جِدے تے سونا چڑھایا گیاسی۔ اوہدے وچ مِن اک سونے دے مرتبان، چہ پاکے رکھیا سی، ہارون دا ڈوڈیاں والا عصّا جدے تے ڈوڈیاں سن تے عہد دی تختیاں ۔ ⁵۵۔تے عہد دے صندوق دے پاکیزہ ڈھکن تے کروبیاں تے سایہ کیتا ہوا سی، جدے بارے وچ اسی ایس ویلے تفصیل چہ دَسناں نئیں چاہندے۔⁶۶۔انسان ساریاں شیواں نوں تیار کرن دے بعد، کاہن مسکن دے باہر والے حصّے (کمرے) چہ داخل ہو کے خدمت کرن لئی اندر آندے سن۔ ⁷۷۔پھر تے صرف سردار کاہن سال چہ اک وری دوجے حصّے (کمرے) چہ دے اندر جاندا سی۔ اوہ وی بغیر خون دے نئی اپنی تے لوکاں دے غیر ارادہ چہ کیتے ہوئے گُناہواں لئی۔⁸۸۔تے پاک روح ن امید وکھایا کہ جدو تک پہلا مسکن کھلوتا اے پاک مقام نوں جاندا راہ نئیں کُھلیا۔ ⁹۹۔تے ایہہ موجودہ زمانے لئی اِک تمثیل اے تے قربانیاں تے نذراں جیڑیاں چڑھائی جاندیاں نیں ایہہ عبادت کرن والیاں دا دل صاف نئیں کر دیاں۔ ¹⁰۱۰۔تے انسان دا تعلق صرف جسمانی کمّاں نال اے جیویں کھان پین، وضو کرنا یا ہتھ پیر دھونا۔ ایہہ اودھوں تک اے جدوں تک نوا حُکم نہ آوے۔¹¹۱۱۔مسیح چنگیاں شیواں دا سردار کاہن بن کے آیا۔ اوہ انسانی ہتھاں تے ایس زمین توں بنے ہوئے دی بجائے ایدھے توں ودھیا (اعلیٰ) تے کامل مسکن توں لنگھیا۔ [نوٹ: کُجھ دوجیاں ترجمیاں چہ لکھیا اے۔ ’’مسیح آن والی چنگیاں شیواں دا سردار کاہن بن کے آیا۔‘‘] ¹²۱۲۔ایہ بکرے تے وچھیاں دے خون توں نئیں پر اوہدے اپنے خون توں جنہوں لے کے اوہ پاک ترین مقام چہ گیا تے اک او وری ابدی نجات حاصل کیتی۔¹³۱۳۔تے جدوں بکرے تے بیل تے بچھیا دی راکھ نال، اور جیڑے ناپاک تے جسمانی طور تے خدا لئی پاک ہوندے نیں۔ ¹⁴۱۴۔مسیح دا خون انسان توں کِنا وادھو ہوئے گا۔ جنے ازلی روح نُوں اپنے آپ نوں خدا لئی بے الزام (بے عیب) پیش کیتا، تے ساہڈے دِلاں توں مُردہ کمّاں توں صاف کر کے زندہ خُدا دی خدمت لئی تیار کیتا‘‘۔ ¹⁵۱۵۔ایسے وجہ توں اوہ نوّے عہدے دے درمیانی اے۔ تاں جو موت دے ذریعے جیڑی پہلے عہد دے گُناہاں دی معافی لئی اے، اوہناں نون جیڑے بُلائے گئے نیں ابدی میراث حاصل کرن۔¹⁶۱۶۔تے جِتھے وصیت اے، اوتھے اُس شخص دا مرن ثابت ہونا ضروری اے۔ ¹⁷۱۷۔ تے وصیت اودھوں پوری ہوندی اے جدو وصیت کرن والا مر جاوے، ایس لئی کے وصیت کرن والا جدوں تک زندہ اے، اُہدے تے عمل نئیں ہوسکدا۔¹⁸۱۸۔تے پہلاں عہد وی خون توں بغیر نئیں سی بنیا۔ ¹⁹۱۹۔تے جدں موسیٰ نے ساریاں لوکاں نوں شریعت دے سارے پانی ،م لال اُں تے روفے نال صحائف تے ساریاں لوکاں تے چھڑکیا۔ ²⁰۲۰۔تے فیر اوہنے کیہا، ’’اے عہد دا اوہ خون اے جِدا خدا نے تہاڈے لئی حُکم دِتا۔²¹۲۱۔ ایسے طرح اوہنے مسکن دے برتناں تے ساریاں شیواں تے اوہ خون چھڑکیا جیڑی خدمت لئی استعمال ہوندیاں سن۔ ²²۲۲۔شریعت دے مطابق ساریاں شیواں خون نال صاف کیتیاں جاندیاں نیں۔ خون بہائے بغیر کوئی معافی نئیں ۔²³۲۳۔ایس لئی اے ضروری سی کہ اَسمانی شیواں دیاں نقلاں نوں جانوراں دی قربانیاں نوں صاف کیتا جاوے ۔ تے جیڑی آسمانی شیواں نئیں اوہناں نوں ایدھے توں وی ودھیا قُربانی توں صاف کیتا جاوے ²⁴۲۴۔تے مسیح ہتھاں دے بنے ہوئے پاک ترین مقام چہ داخل نئیں ہویا جیڑا اصل دی نقل اے۔²⁵۲۵۔اوہ اُتھے ایس لئی نئیں گیا کے بار بار قربان ہوے جیویں سردار کاہن کر دے سن، جیڑے پاک ترین مقام چہ ہر سال کسے ہور دا خون لے کے داخل ہوندے سَن۔ ²⁶۲۶۔تے جے ایہہ گل ہوندی تے ایس جہاں دے شُروع توں اوہ کئی وری قربان ہویا ہوندا۔ پر ہُن اوہ آخیر زمانہ چہ گناہ توں نبڑن لیئ آپئی قربان ہوگیا۔²⁷۲۷۔تے جیس طرح بندے نوں اک وری مرنا مقرر اے تے فیر عدالت دا ہونا۔ ²⁸۲۸۔تے ایسےطرح مسیح وی اکو وری بہت ساریاں دے گناہ اٹھان لئی قربان ہویا تے ہن اوہ دوجی وری گناہ نہ نبڑن لئی نئیں پر انسان دی نجات لئی جیڑے اوہدا انتظار کر رہے نے۔

10¹۱۔تے شریعت آن والی چنگیاں شیواں دا پرچھاواں اے نہ کہ انہاں شیواں دا اصل۔ تے جیہڑے خُدا ول رجوع لیاندے نیں انہاں سال بہ سال کاہناں ولوں گزرانی گئی قریانی توں کدی وی کام نئیں ہو سکدے۔ ²۲۔جے انج دی ہوندا تے ایہہ قربانیاں گُذارنا بند نہ ہو جاندا؟ تے عبادت کرن والے اِکو واری صاف (پاک) ہو جاندے تے انہاں دا ضمیر کوئی گناہ محسوس نہ کردا۔ ³۳۔پر انسان قربانیاں ہر سال گناہواں دا چیتا کراندیاں نیں۔ ⁴۴۔تے بیل تے بکرے دے خون توں گناہ دی خُلاصی نہ ممکن اے۔⁵۵۔جدوں مسیح دنیا چہ آیا تے اُہنے کیہا، ’’نذراں تے قربانیاں نوں نئیں چاہندا، پر اوہ بدن جیڑا میرے لئی تیار کیتا گیا اے۔‘‘ ⁶۶۔سوختنی قربانی بلن والی قربانی تے گناہ دی قربانی تینوں پسند نئیں۔ ⁷۷۔تے فیر میں آکھیا، ’’ویکھ میں ایتھے آں۔ جیویں صحائف چہ میرے بارے چہ لکھیا اے۔ تاں جو تیری مرضی پوری کراں۔‘‘⁸۸۔پہلاں اُہنے کیہا، ’’نہ تے قربانیاں، نہ نذراں نہ ساری بلن والی قربانیاں، نہ گناہ دی قُربانیاں توں چاہنا ایں۔ نہ تینوں اے پسند نئیں۔ اے اوہ قُربانیان نیں جیڑی شریعت دے مطابق نیں۔ ⁹۹۔تے فیر اُہنے کیہا، ’’ویکھ، تیری مرضٰ پوری کرن لئی میں ایتھے آں‘‘۔ اوہ پہلے کم نوں ختم کر دا اے تاں جو دوجے نوں قائم کرے۔ ¹⁰۱۰۔تے ایسے مرضی توں اسی یسوع مسیح دے بدن قربان ہوں دے وسیلے نوں اکو وری پاک کیتے گئے آں۔¹¹۱۱۔روز بہ روز کاہن خُدا دے حضور کھڑے ہو کے ایہہ کم کر دا اے۔ اور اِکو جئی قربانی بار بار پیش کردا اے۔ ایسی قربانی جیڑی گناہ توں چُھٹکارا نئیں دے سکدی۔ ¹²۱۲۔تے جدوں مسیح نے سارے وقتاں لئی اِکوئی گناہ دی قربانی دے دتی، تے اوہ خُدا دے سجے ہتھ بیٹھ گیا۔ ¹³۱۳۔اوہ اوس ویلے تک اوڈیک ریا اے جدوں تیکر اوہدے ویری اوہدے پیراں ہیٹھاں نہ آجان۔ ¹⁴۱۴۔تے اوہنے اکو قربانی نال،پاک ہون والیاں نوں کامل کر دِتا۔¹⁵۱۵۔تے پاک روح وی ایدی گواہی دیندا اے۔ پہلاں او کہندا اے کہ ¹⁶۱۶۔ایہہ اوہ عہد اے جیڑا میں انسان نال کیتا خُداوند نے کیہا، ’’ایہ اوہ عہد اے جیڑا میں انسان نال کیتا تے میں اپنی شریعت انسان دے دِلاں چہ پاواں گا تے انہاں دے زہناں تے لکھاں گا۔¹⁷۱۷۔انہاں دے گناہ تے بھیڑے کم میں یاد نہ رکھاں گا۔‘‘ ¹⁸۱۸۔تے ہن جدوں انہاں دی معافی ہو گئی تے فیر گناہ دی کسی وی قربانی دی لوڑ نئی۔¹⁹۱۹۔ایس لئی بھراؤ اسی اعتماد (بھروسے۔یقین نال) یسوع دا خون لے کے پاک ترین مقام تے جا سکدے آں۔ ²⁰۲۰۔تے اَے اوہ زندہ تے نوا راہ اے جیڑا پردے تھانی اُہنے ساڈے لئی کھولیا۔ تے ایہہ اوہد ے بدن توں (ایہہ) اے۔ ²¹۲۱۔ تے جد ساڈا وَڈا کاہِن اے جیہڑا خُدا دے گھر دا مُختیار اے۔ ²²۲۲۔ تے آو اسی دلاں نوں بُرے ضمیر توں پاک کر کے تے بدن نوں صاف پانی نال دھوکے، سچے دل تے کامِل ایمان نال اگے ودھیے۔²³۲۳۔تے اسی اپنی اپمید دے اقرار نوں مضطوطی نال ڈگماندے ہوئے نئیں پر پھڑ کے رکھیے کے خُدا جنے وعدہ کیتا اے اوہ وفادار اے۔ ²⁴۲۴۔تے آؤ اسی اک دوجے نوں محبت کرن تے چنگے کم کرن دا حوصلہ دیئیے۔ ²⁵۲۵۔تے آؤ اسی آپس چہ جمع ہونا بند نہ کرئیے جیویں کُجھ لوکاں نے کیتا اے۔ پر اِک دوجے دا زیادہ توں زیادہ حوصلہ ودھائیے۔ تے ایہہ انا سارا کریئیے جِس قدر تُسی اوسی دن نوں نیڑے آوندا ویکھدے او۔²⁶۲۶۔تے جے اسی شچیائی دا علم ہون دے باوجود جان بُجھ کے گناہ کر دے رہیئے تے فیر گُناہ وی قربانی قائم نئیں رہندی۔ ²⁷۲۷۔ایہدی تھاں تے فیر عدالت دی ہولناک اوڈیک تے اگ دا غضب باقی رہ جاندا اے جیڑا خُدا دے ویریاں نوں کھا جاوے گا۔²⁸۲۸۔جیڑا وی موسیٰ دی شریعت دا انکار کر دا سی اوہ کسے وی رحم وے بغیر دو، تن گواہیاں نال مر جاندا سی (قتل ) کر دیا جاندا سی۔ ²⁹۲۹۔تے تُسی اے خیال کرو کہ جنے رب دے پتر نوں پامال کیتا (پیراں ہیٹھاں روندیا)، عہد تے خون نوں ناپاک جانیا جدے نوں اوہ پاک کیتا گیا۔ تے فضل کرن والے روح نوں بے عزت کیتا۔ تے اوہ بہتی سزا دے لائق کیوں نہ ہوے گا۔³⁰۳۰۔تے اسی اوہنوں جاندے آن جنے کیہا اے کہ ’’بدلہ لینا میرا کم اے تے میں ہی حساب دواں گا‘‘۔ تے فیر ایہہ وی ’’خداوند اپنے لوکاں دی عدالت کرے گا‘‘۔ ³¹۳۱۔زندہ خُدا د ہتھاں چہ پینا وی اک ہولناک گل اے۔³²۳۲۔پر تُسی انسان پہلاں دِنا نوں یاد کرو جدو تُسی منور ہوے تے وڈے وڈے دُکھاں نوں برداشت کیتا۔ ³³۳۳۔تے لوکاں نے لعن طعن تے بے عزّتی کیتی تہواہنوں، لوکاں بے عزت کیتا تے مارنا چاہا تے ایس طرح تُسی انساں نال ایس مُصیبت چہ شریک ہوئے جیڑے ایدھے توں لنگھے نیں۔ ³⁴۳۴۔تے تُسی قیدیاں لئی ہمدردی رکھدے ہوئے اپنے مال لُوٹن نوں وی خُوشی نال قبول کردے اوہ۔ تُسی اے جاندے اوہ کے تہاڈے کول اک چنگی تے ہمیشہ رہن والی ملکیت اے۔ [نوٹ: کُجھ پرانیاں کتاباں چہ لکھیا اے، ’’جدوں میں سنگلاں چہ ساں تے تینوں میرے نال ہمدردی سی‘‘۔]³⁵۳۵۔ایس لئی اپنے اعتماد (بھروسے) نوں نہ چھڈیو، جدا وڈھا اجر انعام اے۔ ³⁶۳۶۔تے تہانوں صبر دی لوڑ تاں جو تہوانوں اور کُجھ ملے جدا خُدا نے وعدہ کیتا اے۔ جدوں تُسی اوہدی مرضی پوری کر لوہ۔ ³⁷۳۷۔تے کُجھ ای دیر بعد اوہ جنے آنا اے، ضرور آوے گا تے دیر نہ کرے گا۔³⁸۳۸۔میرے راستباز ایمان نا جیئن گے تے جے اوہ ہٹ جان تے میں اہدے توں خُوش نہ ہواں گا۔ ³⁹۳۹۔پر اسی انہاں وچوں نئیں جیڑے ہلاک ہون لئی ہٹ جاندےنیں، پر اسی انہاں چوں اک جیڑے ایمان رکھدے آں کے جان بچائیے۔

11¹۱۔تے ایمان آس رکھی ہوئی گلاں تے نظر نہ آن والیاں چیزاں تے یقین رکھنا ہندا اے۔ ²۲۔انہاں گلاں دی وجہ توں ساڈے باپ دادا نے اپنا ایمان ثابت کِیتا۔ ³۳۔ایمان دی وجہ توں ہی اسی سمجھے ہاں کہ اے دنیا خُدا دے حکم نال بنی اے کیوں جو نظر آوندا اے او نظر نہ آن والی شے توں نیں بنیا۔⁴۴۔ایمان دے نال ہی ہابل نے قائن توں ودہیا قربانی خدا نوں چڑھائی، جدھی وجہ تو او راستباز منیا گیا۔ تےاوہدی قربانی دی وجہ توں خدا نے اوہدے بارے چنگی گل کیتی تے ایمان نال ہی ہابل ہالے تک بولدا اے پاویں او مَر گیا اے۔⁵۵۔ایمان کر کے ہی حنوک نوں چُک لیا گیا تاکہ او نہ مرے۔ ’’او نہ مِلیا کیوں جو خدا اونوں لے گیا سی‘‘۔ ایس لئی کہ اوہدے لین توں پہلاں اے گواہی دتی گئی سی کہ اونے خدا نوں خوش کیتا اے ۔ ⁶۶۔تے ایمان دے بغیر خدا تو پسند آ جانا ناممکن اے۔ کیوں جو اے لازمی اے کہ جوکوئی وی خدا دے کول آوے لازمی یقین رکھے کہ خدا ہے تے جو کوئی خدا نوں لبھدا اے او انوں بدلا دیندا اے۔⁷۷۔اے ایمان نال ہی سی کہ نوح نے نظر نہ آن والیاں گلاں دے بارے مِلن والے پاک پیغام دا یقین کر کے خدائی عزّت نال وڈی کشتی بنائی تے اپنے گربار نوں بچا لیا۔ اے کر کے اوہنے دنیا نوں غلط ٹھہرایا تے آپ راستبازی دا وارث بن گیا جو ایمان دے مطابق سی ۔⁸۸۔اے ایمان ہی سی جدی وجہ توں ابراہام جدوں او بُلایا گیا تے فرنبرداری کر کے اوس تھاں تے گیا جیڑی اوہنوں میراث طرح مِلن والی سی۔ او چلا گیا حالانکہ نئیں جاندا سی کے کِتھے جا رہیا اے۔ ⁹۹۔اے ایمان ہی سی جدی وجہ توں او وعدے دی زمین اُتے پردیسی ونگوں رہیا۔ او اضحاق تے یعقوب دے نال خیمیاں وچ رہیا جیڑے اوہدے ونگوں وعدے دے وارث سَن۔ ¹⁰۱۰۔کیوں جو اوس شہر دی چاہ وچ سی جِدیاں بُنیاداں ہون تے جدا کھڑا کرن والا تے بنان والا ربّ اے۔¹¹۱۱۔اے ایمان ای سی جدی وجہ توں سارہ جیڑی بنجر (بانجھ) سی، تے حاملہ ہون دی طاقت پائی۔ اے اوہدوں ہویا جدوں او بہت ہی بڈّھی سی فیر وی او ایمان دارمَنی گئی جدے نال وعدہ کِیتا گیا۔ ¹²۱۲۔ایس لئی ایس بندے توں جیڑا تقریباً مُردہ جیا سی ۔ اسمان دے ستاریاں تے سمندر کنارے دی ریت جنے بے شمار اولاد پیدا ہوئی۔¹³۱۳۔ایمان نال ہی اسے سارے لوکی وعدے نوں لئے (پُورا ہوئے) بغیر ہی مَر گئے۔ پَر اوناں نے دُور توں ہی ویکھیا تے سلام کِیتا تے اونہاں نے ایہ منیاں کہ او ایس دھرتی اُتے مسافر تے پردیسی نیں۔ ¹⁴۱۴۔کیوں جو او جو اے کہندے نیں پکا کر دے نیں کہ او ایک وطن تے گھر دی تلاش چ نیں۔¹⁵۱۵۔تے جے او اُوس مُلک دی گل کر دے نے جدے وچوں نکلے سُن تے اوہناں کول واپس مُڑن دی راہ ہے۔ ¹⁶۱۶۔پرگل اے وے کہ او چنگے مُلک وچ جانا چاندے نیں ۔ جیڑا آسمانی اے۔ ایس لئی خدا وی اوناں دا خدا آکھان نوں شرمانداں نیں بلکہ اوہنے اوناں لئی ایک شہر تیار کیتا اے۔¹⁷۱۷۔ایمان نال ہی جدوں ابراہام آزمایا گیا تے اضحاق نوں پیش کیتا۔ او اوہدا اکلوتا پُتر سی جنوں اونے وعدے نال پایا سی۔ ¹⁸۱۸۔او ابراہام ہی سی جِنوں ایہ کیہا گیا سی کہ اضحاق توں ہی تیرے نسل جانی جاوے گی۔ ¹⁹۱۹۔ابراہام نے منیا کہ خُدا اضحاق نوں مُردے توں زندہ کر سکدا اے۔ تے سچی گل اے کہ اوناں کولوں ہی اونے اضحاق نوں واپس پا لیا۔²⁰۲۰۔آن والیاں گلاں تے ایمان رکھدے ہویاں ای اضحاق نے یعقوب تے عیسو نوں برکت دِتی۔ ²¹۲۱۔ایمان نال ای یعقوب نے جدوں اون مَرن لگا سی، یوسف دے پُتراں نوں برکت دِتی۔ یعقوب نے اپنی لاٹھی اُتے جُھک کے سجدہ تے عبادت کیتی۔ ²²۲۲۔ایمان نال ہی یوسُف نے جدوں مرن والا سی اسرائیل دے بچیاں دی مِصر وچوں نکل جان دے بارے گل کیتی تے اپنی ہڈیاں بارے اوناں نوں ہدایت کیتی۔²³۲۳۔ایمان نال ہی جدوں موسیٰ پیدا ہویا تے ایہ ویکھ کہ کے سوہنا بچہ اے، اونوں تن مہینیاں تک لُکا کہ رکھیا۔ او بادشاہ دے حکم توں وی نہ ڈرے۔ ²⁴۲۴۔ایمان نال ہی جدوں موسیٰ جوان ہوگیا تے اُوہنے فرعون دی بیٹی دا پُتر کہلان توں انکار کیتا۔ ²⁵۲۵۔اوہنے خدا دے لوکاں وانگوں بد سلوکی برداشت کیتی بجائے اہدے کہ او تھوڑی چیز واسطے گناہ دے مزے لَوے۔ ²⁶۲۶۔اوہنے مسیح دی خاطر بے عِزّت ہون توں مصر دے خزانے توں بہتر سمجھیا کیوں جو او اَگے آن والے انعام نوں ویکھدا سی۔²⁷۲۷۔ایمان نال ہی موسیٰ نے مِصّر چھڈیا۔ او بادشاہ دے غصّے توں نئی ڈریا تے اونے اینج برداشت کیِتا جیویں او کسی نظر نہ آن والے نوں ویکھدا اے۔ ²⁸۲۸۔ایمان نال ہی اوہنے فسح منائی تے خون چھڑ کیا تاں جو پلوٹھیاں نوں مارن والا اسرائیلیاں دے پلوٹھیاں پُتراں نوں نہ چُھوئے۔²⁹۲۹۔ایمان نال ہی او سرکنڈیاں دے سمندر وچوں اینج لنگ گئے جیویں خشک زمین توں۔ جدوں مِصریاں نے پار لگن دی کوشش کیتی تے او سمندر اوہناں نوں ہڑپ کر گیا۔ ³⁰۳۰۔ایمان نال ہی ، یریحو دیاں کنداں جدوں اوناں دے گِرد سَت دن چکر مارے گئے تے ٹُٹ کے ڈِگ پیاں۔ ³¹۳۱۔ایمان نال ہی راحّب طوائف، حکم نہ منن والیاں نال ہلاک نہ ہوئی کیوں جو اونے جا سوساں نوں سلامتی نال رکھیا سی۔³²۳۲۔میں ہور کی آکھاں ؟ کیوں جد ویلاں مُک جائے گا جے مَیں جدوّن،باراق، سمُسون، یافت، داؤد، سیموئیل، تے ہورنبیاں دیاں ساریاں گلاں سناواں۔ ³³۳۳۔ایمان نال ہی اوناں نے بادشاہیاں، جیتیاں راستبازی پُوری کیتی تے وعدے حاصل کیتے۔ اوناں نے شیراں دے مُنہ بند کر دِتے۔ ³⁴۳۴۔اَگ توں بچئے، تلوار توں بچئے، جدوں او کمزور سَن تے اوہدوں او طاقت ور بَنے۔ جنگ وچ زور آور بَنے تے پردیسی فوجاں نوں ہرایا۔³⁵۳۵۔مورتاں نے قیامت توں اپنے مرّے ہویاں نوں زندہ پایا۔ کِییہاں نے آزادی قبول نہ کیتی تے ظلم برداشت کیتا۔ تاکہ اوناں نوں چنگی قیامت نصیب ہووے۔ ³⁶۳۶۔کِیسیاں نوں لعن طعن تے کوڑے پئیے۔ حتیٰ کیہ زنجیراں تے قید وچ پئیے۔ ³⁷۳۷۔اوناں نوں پتھر مارے گئے۔ اوناں نوں چِیریا گیا۔ اوناں نوں تلوار نال ماریا گیا۔ او بھیڑ تے بکریاں دِیاں کھلاں پا کہ نکلے ۔ او بے سہارا ہو گئے، مظلوم تے بدسلوکی اوناں نال ہوئی۔ [فوٹ نوٹ: کئی اہم تے یونانی ترجمے کہندے نیں کہ اوناں تے پتھراؤ ہویا، اوناں نوں چِیر کے دَور کردتا اوناں نوں آزمایا گیا۔ او تلوار نال مارے گئے۔] ³⁸۳۸۔دنیا اوناں دے قابل نئی سی۔ او ہمیشہ صحراواں تے پہاڑاں وچ آوارہ پھر دے رہے۔ تے غاراں تے زمین دے کھڈیاں وچ رہے۔³⁹۳۹۔بے شک اے سارے لوکی خدا دے منظور سَن اوناں دے ایمان دی وجہ توں فیر وی اوناں نوں وعدہ نہ مِلیا۔ ⁴⁰۴۰۔خدا نے ساڈے لئی کجھ چنگا سوچیا اے تاں جو ساڈے بغیر او وی کامل نئی بنائے جان گے۔

12¹۱۔ایس لئی، جدوں سانوں اپنے وڈے گواہاں دے بدل نے سانوں کھیریا ہویا اے تے چلو اسی وی ہر ایک پار تے ہر اک پھسان والے گناہ نوں دُور کریئے۔ ²۲۔چلو ساڈے ایمان نوں شروع تے پکا (کامل) کرن والے یسوع تے دھیان کرئیے۔ کیونکہ جیڑی خوشی تے اوی نظرسی، اوہدی خاطر اونے صلیب دی ذلت تے دُکھ برداشت کیتا تے خدا دے تخت دے سجے ہتھ جا بیٹھا۔ ³۳۔تے تسی دل چھوٹا نہ کرو تے نہ ہی ہمت ہارو بلکہ اوہدے (یسوع) دے بارے چ سوچو جن اپنے خلاف گناہ گاراں دی کِنی مخالفت برداشت کِیتی۔⁴۴۔تُسی تے ہالے خون بہان دی تیک گناہ دے خلاف کوشش کر کے اودا مقابلہ نئیں کیِتا۔ ⁵۵۔تے تُسی اوس دلیری (دلاسے نوں پُل گئے او جیڑی تانوں پُتراں وانگوں دتی گئی سی۔ ’’میرے پُتر خداوند دی تعلیم نوں ہلکا نہ جان تے جدوں تیری تربیت (صلاح) کیتی جاوے تے بے دل نہ ہو‘‘۔ ⁶۶۔کیوں جو خدا جدے نال پیار کر دا اے اوہدی صلاح کردا اے۔ تے ہر کسی نوں سزا دیندا اے جنہوں او اپنا پُتر بنا دا اے۔⁷۷۔دُکھ تکلیف نوں تعلیم ونگوں برداشت کرو۔ خدا تھاڈے نال اپنے پتراں وانگوں سلوک کردا اے۔ کیونکہ کیڑا پُتر اے، جدھا پیو اوہدی تربیت نہ کرے؟ ⁸۸۔پر جے توں بے تربیت پا بے صلاح ایں، جدوں ہور سارے لوکاں کول تعلیم اے، تے توں نا جائز ایں تے اوہدا پُتر نیں۔⁹۹۔اہدے علاوہ، ساڈے زمینی پیو نئیں جیڑی ساڈی صلاح تے تربیت کردے نیں تے اسی اوناں دی عزت کرنے آں۔ تے فیر کنی زیادہ سانوں روحاں دے خدا دا حکم مننا چاہیدا تے جیندے رہنا چاہیدا اے۔ ¹⁰۱۰۔ساڈے پیو تھوڑی دیر لئی، جنی چنگلی ہو سکدی اے ساڈی تربیت کر دے نیں۔ پر ساڈا خدا ساڈی بھلائی لئی ساڈی صلاح کردا اے تاکہ اسی اوہدی پاکیزگی وچ حصّے دار بنیے۔ ¹¹۱۱۔کوئی وی تعلیم تے صلاح کسی ویلے چنگی نئیں لگدی بلکہ اوکھی لگدی اے۔ پر اخیر وچ جیڑے اوہدے توں سکھائے جاندے نیں اوناں لئی او سچائی تے راست بازی دے پر سکون پھل پیدا کر دی اے۔¹²۱۲۔ایس لئی اپنے کمزور گوڈیاں تے ٹلے لمکیاں ہتھاں نوں مضبوط کرو۔ ¹³۱۳۔اپنے پیراں لئی رستے سِدھے کرو تاکہ جیڑا لنگڑا اے او تڑک نہ جائے بلکہ چنگا ہو جاوے۔¹⁴۱۴۔سارے رَل کے امن (سلامتی) دا پچھا کرو تے نالے پاکیزگی دا جدے بغیر کوئی وی خدا نوں ویکھ نئیں سکدا۔ ¹⁵۱۵۔بڑی احتیاط کرو کہ کوئی خدا دے فضل دے بغیر نہ رہ جاوے تے کسے وی کوڑ تن دی جڑ تہاڈے وچ نہ اُگے تے کئی اوہدی وجہ نال خراب نہ ہو جان۔ ¹⁶۱۶۔دھیان کرو تے تاڈے وچ کوئی وی حرام کار (بُرے لچھن) کرن والان تے بے دین نہ ہووے جنے اک روٹی ٹکر واسطے اپنے ورثے نوں ویچ دِتا۔ ¹⁷۱۷۔کیونکہ تُسی جاند دے او کہ بعد وچ اوہنے اپنی برکت نون حاصل کرن دی چاہ کیتی پر اوہنوں رَد کر دتا گیا۔ کیوں جو اونوں توبہ کرن دا موقع نہ مِلیا حالانکہ اونے اتھرواں نال منگی۔¹⁸۱۸۔کیوں جو تسی ایہو جئے پہاڑ کول نئیں آئے جنوں ہتھ نئیں لایا جاسکدا، طوفان، ہنیرے، دُھند تے آگ دا پہاڑ۔ ¹⁹۱۹۔تُسی کسی نرسنگے دی پکار تے نئیں آئے۔ نہ ہی اوس آواز تے جدے سُنن والے کہندے نیں کہ اوناں نوں اِک لفظ نہ بولیا جاوے۔ ²⁰۲۰۔کیوں جو حکم دِتا گیا سی او اوہدی برداشت نہ کرسکے، ’’ جے جانور وی پہاڑ نوں ہتھ لاوے اوضرور پتھراں نال ماریا جاوے‘‘۔ ²¹۲۱۔اور اینا ہولناک نظارہ سی کہ موسیٰ نے کہیا، ’’میں ڈرنا تے کمبدا ہاں‘‘۔²²۲۲۔بلکہ تُسی زندہ خدا دے شہر صیون، آسمانی یروشلم، تے خوشی کرن والے ہزاراں فرشتیاں دے کول آئے ہو۔ ²³۲۳۔تُسی پلوٹھیاں دی اُس جماعت چ جناں دے نال آسمان تے لکھے ہوئے نیں، دے کول آئے او۔ تُسی خُدا دے کول ، جیڑا ساریاں دا منصف اے تے راسبازاں دیاں روحاں کول آئے جنہاں نوں کامل بنایا گیا اے۔ ²⁴۲۴۔تُسی یسوع کول آئے او، نئے عہد دا وچ کارلا (درمیانی) تے خون بہان والان جیڑ ا ہابل دے خون نالوں چنگا بولدا اے۔²⁵۲۵۔ویکھو کِتے تُسی اونوں جیڑا بولدا اے انکارنہ کر دیو۔ کیوں جو جدوں زمین تے بولن والے دی خبردار کرن تے وی او نہ نسے کہ بچ جان، کِنا کٹ اسی بچاں گے جے اسی آسمان توں ملی جھڑکی نوں نہ سُنیئے۔ ²⁶۲۶۔اک ویلا سی کہ اوہدی آواز نے دھرتی ہلا دتی سی۔ پر ہن اونے وعدہ کِیتا اے کہ اک واری ہور میں زمین تے آسمان دونواں نوں ہلاواں گا۔²⁷۲۷۔اے لفظ، ’’اک ہور واری‘‘ دا مطلب اے جیڑیاں چیزاں چٹکے نال مکیاں (ہٹیاں) جاسکدیاں نیں۔ او چیزاں جیڑیاں پیدا کیتیاں گیاں تاں جو جیڑیاں چیزاں چتکیاں نیں جاسکدیاں او بچیاں رہن۔ ²⁸۲۸۔ایس لئی، او بادشاہی حاصل کرو جیڑی چٹکی تے ہلائی نئیں جاسکدی، چلو ایسے طرح شُکر گزاری کرئیے تے عزّت تے احترام دے نال خدا دی عبادت کرئیے۔ ²⁹۲۹۔کیوں جو ساڈا خدا جلان (ساڑن) والی آگ اے۔

13¹۱۔تے برادری بھائی چارہ چلدا روے۔ ²۲۔اجنبیاں دی مہمان نوازی کرنا نہ بُھلیو۔ کیوں جو اینج کر کے کئیاں نے جانے بغیر فرشتیاں دی مہمان نوازی کیتی اے۔³۳۔قیدیاں نوں اینج یاد رکھوں جیویں تُسی اوناں نال بتے ہوئے ہو۔ اوناں نوں جِناں نال بد سلوکی ہندی اے یاد رکھو جیویں تہاڈے جسم نال بدسلوکی ہوئی سی۔ ⁴۴۔شادی تہاڈے ساریاں وچ عزّت دی گل سمجھی جاوے۔ تے شادی دا بستر پاک روے۔ کیوں جو خدا بدکاراں دے حرام کاراں دا انصاف کرے گا۔⁵۵۔تہاڈا سلوک پیسے دے پیار توں پاک ہوئے۔ جو کجھ تہاڈے کول ہے اوہدے وچ خوش رہووں۔ ’’مَیں تہانوں کدی نہ چھڈاں گا نہ ہی مَیں تہانوں کلاں چھڈاں گا‘‘۔ ⁶۶۔آؤ قناعت کرئیے تاکہ اسی ہمت نال کہیے، ’’ربّ میرا مددگار اے۔ مَیں نہ ڈراں گا۔ انسان میرا کی کرےگا؟ ‘‘⁷۷۔اپنے راہنما واں تے جو خدا داکلام تہاڈے لئی بولدے نیں، اوناں اُتے غور کرو۔ تے اوناں دے عمل (کماں) تے غور کرو۔ اوناں دے ایمان دی نقل کرو۔ ⁸۸۔یسوع مسیح، اَج تے کل ہمیشہ اِکلو جیا اے۔⁹۹۔نویں نویں عجیب تعلیم ول کِچھے نہ جاؤ۔ ایہ چنگی گل ایہ کہ دِل فضل نال طاقت پاؤے نہ کھان والی چیز نال جیڑی اوناں دی مدد نئی کر دی جیڑے اوندے نال چلدے نیں۔ ¹⁰۱۰۔ساڈی او قربان گاہ اے جیڑے ہیکل وچ خدمت کردے نے اوناں نو کھان دا حق نیں۔ ¹¹۱۱۔کیوں جو گناہاں لئی مارے گئے جانوراں دا خون وڈا کاہن پاک مکان وچ لے کہ جاندا سی تے جانوراں دا جسم مجمے (لشکرگاہ) دے بار ساڑیا جاندا سی۔¹²۱۲۔ایس لئی یسوع نے وی شہر دے پھاٹک توں باہر دُکھ اُٹھایا تاکہ اپنے خون نال اپنے لوکاں نوں پاک کرے۔ ¹³۱۳۔ایس لئی آؤ اوے کول خیمہ گاہ دے باہر چلئیے اوس بے عزتی نوں چک کے جیڑی اُنہے ساڈے لئی برداشت کِیتی۔ ¹⁴۱۴۔کیوں جو ساڈا کوئی پکا شہر نئیں بلکہ اسی اوہدی چاہ کرنے آں جیہڑا آن والا اے۔¹⁵۱۵۔ایس لئی، اوہدے نال مِل کے آؤ اسی ہمیشہ تیک خدا نوں حمد دی قربانی چڑھائیے۔ حمد جیڑی بُلاں دا پھل اے جو اوہدا اقرار کر دے نے۔ ¹⁶۱۶۔آؤ فیر رل مک کہ رہنا تے چنگے کم کرنا نہ پُلئیے کیوں جو ربّ نوں ایہوں جی قربانی پسند اے۔ ¹⁷۱۷۔اپنے راہنماواں دی گل منوں تے اوناں دا حکم منوں۔ کیوں جو او حساب دین والیاں وانگوں تہاڈی روحاں دا خیال رکھدے نیں۔ حکم منوں تاں جو تہاڈے پیشوا (راہنما) خوشی نال اے خدمت کرن نہ کہ دُکھ نال جیڑی تہاڈے لئی بے کار ہووے گی۔¹⁸۱۸۔ساڈے لئی دُعا کرو کیوں جو اسی مننے آن کہ اسی سچھے ہاں تے ہر چے وچ سچی راہ نال جینا چاہنے آں۔ ¹⁹۱۹۔میں تہانوں ہمت دینا واں کہ ہور وی دُعا کرو تاکہ میں تہاڈے کول چھیتی آواں۔²⁰۲۰۔ہن امن دا خدا جیہڑا یسوع مسیح ساڈے وڈے چرواہے نوں موت چوں واپس لے کہ آیا خون دے سدا دے وعدے نال۔ ²¹۲۱۔تہانوں ساریاں چنگلیاں چیزاں دیوے تاکہ تُسی اوہدی مرضی پوری کرو۔ ساڈے تے کم کرو جیہڑا اونوں خوش کرے۔ یسوع مسیح دی خاطر جہدا جلال ہمیشہ تے ہمیشہ تیک ہندا رہوے۔ آمین²²۲۲۔تے ہن بھراؤو میں تہانوں ہمت دینا واں کہ جیڑے تسلی دے بول میں تہانوں لکھے نیں اوناں دی برداشت کرو۔ ²³۲۳۔جان لوؤ کہ تیمیتُھیس آزاد ہوگیا اے تے جے او چھیتی آیا تے میں اوہدے نال تہانوں چھیتی مِلن آواں گا۔²⁴۲۴۔تہاڈے سارے راہنماواں تے خدا دے پاک لوکاں نوں سلام۔ اطالیہ (اٹلی) والے تہانوں سلام کہندے نیں۔ ²⁵۲۵۔تہاڈے ساریاں تے فضل ہندا روے۔ آمین۔

یعقُوب دا پَتر

1¹۱۔یعقوب جیڑا خدا تے یسوع مسیح دا خادم اَے، بارہ قبیلیاں نوں جیڑے وِکھرے نے، سلام۔ ²۲۔میرے پھراؤ، جدوں تسی طرح طرح دی تکلیف وچ ہُندے او، تُسی خوشی محسوس کرو۔ ³۳۔تہانوں پتہ اَے کہ تہاڈے ایمان دی آزمائش تہاڈے وِچ صبر پیدا کردی اَے۔⁴۴۔صبر نوں اپنا کم پورا کرن دیو تاکہ تُسی پورے خوشی دے نال کام تے مکمل ہو جاؤ۔ کِسے گل دی کمی نہ رہ جائے۔ ⁵۵۔لیکن اگر تہاڈے وچوں کِسے نوں حکمت دی ضرورت اَے تے صرف خدا کولوں منگو جیڑا کُھلے دِل نال بغیر ملامت دے اُنہاں سب نوں دیندا اے جیڑے اُس توں منگ دے نے۔⁶۶۔لیکن اوہ بغیر شک کیتے ایمان دے نال منگے لیکن جیڑا وی شک کردا اَے اوہ سمندر دے وچ اُس لہر دی وانگوں اَے جیڑی ہوا دے نال چلدی تے چھلاں مار دی اَے۔ ⁷۷۔او ہ شخص بالکل ایہہ اُمید نہ رکھے کہ اُوہ خدا کولوں کوئی چیز حاصل کر لے گا۔ ⁸۸۔ایسا آدمی دو دِلا اَے تے اوہ اپنے سارے طور طریقیاں وچ لڑکھڑاؤن والا اَے۔⁹۹۔غریب پھرا نوں اپنے وَڈے رُتبے بارے فخر کر لین دے۔ ¹⁰۱۰۔لیکن دولتمند دی ادنیٰ حالت نہ اُوس جنگلی پُھل وانگ اَے جس نوں ہَوا گاہ دے نال ہی اُڑا لَے جاوے۔ ¹¹۱۱۔اس لئی کہ سُورج بڑی تبش نال نکل دا تے گھاہ نوں سُکھا دیندا اَے۔ پُھل ڈِگ پندا اَے تے ساری خوبصورتی ختم ہو جاندی اَے بالکل ایسے طرح امیر آدمی وی اپنے سفر دے وچ ہی ختم ہو جائے گا۔¹²۱۲۔مُبارک ہے اُوہ آدمی جیہڑا آزمائش نوں برداشت کردا اے کیونکہ جدوں اُوہ آزمائیش وچ کامیاب ہوئے گا تے اُس نوں زندگی دا تاج ملے گا۔ جِس دا خُدا نوں پیار کرن والیاں دے نال دعدہ کیتا گیا ہے۔ ¹³۱۳۔جدوں کوئی آزمایا جائے تے ایہہ نہ کہے کہ ’’میری آزمائیش خدا ولوں آئی ہے‘‘ کیونکہ خدا بدی دے نال نئیں آزمایا جا سکدا نہ ہی اوہ کِسے نوں آزماندہ اَے۔¹⁴۱۴۔لیکن ہر شخص اپنی خواہش دے نال ہی آزمایا جاندا اَے۔ جیڑی اُس نوں کِھچ کے پھسا لیندی اے۔ ¹⁵۱۵۔پھر جدوں خواہش حاملہ ہو جاندی اَے تے اوہ گُناہ نوں جنم دیندی اَے۔ جدوں گناہ کافی ودھ جاندہ اَے تے پھر موت پیدا کردا اَے۔ ¹⁶۱۶۔میرے پیارے پھراؤ، تُسی دھوکا نہ کھانا۔¹⁷۱۷۔ہر اچھا تحفہ تے ہر کامل تحفہ اُتوں اَے۔ ایہہ نوراں دے باپ ولوں ہیٹھاں آؤندہ اَے تے گردش اوہدے وچ کِسے طرح دی تبدیلی یا پرچھاواں نئیں لیا سکدی۔ ¹⁸۱۸۔خدا نے سانوں سچائی دے کلام دے وسیلے نال پیدا کیتا تاکہ تمام جو کجھ اُنے پیدا کیتا اُس دے وچوں اَسی پہلا پَھل ہوئیے۔¹⁹۱۹۔میرے پیارے پھراؤ تسی ایہہ سب جاندےاو۔ ایس لئی ہر آدمی سُنن وچ تیز، بولن تے غُصے وچ دھیما رہے۔ ²⁰۲۰۔کیونکہ آدمی غصّہ خُدا دی راستبای دا کم نیں کردا۔ ²¹۲۱۔ایس لئی سارے گناہ دی گندگی تے بدی دے ڈھیراں نوں لاہ سُٹو۔ حلیمی دے نال بوئے ہوئے کلام نوں قبُول کرو جیڑا تہاڈیاں رُوحاں نوں بچا سکدا اَے۔²²۲۲۔تُسی کلام تے عمل کرن والے بنو نہ کہ صرف سُنن والے تاکہ اپنے آپ نوں دھوکا نہ دیو۔ ²³۲۳۔کیونکہ اگر کوئی کلام نوں سُنن والا اَے عمل نئیں کردا، اَوہ اُوس آدمی وانگوں اے جیہڑا اپنا قدرتی چہرہ شیشے وچ ویکھ دا اَے۔ ²⁴۲۴۔اَوہ اپنے آپ دا چہرہ ویکھ کے چلا جاندا اَے تے فیر چھیتی نال بُھول جاندا اَے کہ اوہ کیویں دا دِسدا سی۔ ²⁵۲۵۔لیکن جیڑا شخص پرواہ نال آزادی دی کامل شریعت تے غور کردا اَے، او کردا رہندا اَے، تے اُوس وانگ نئیں جیڑا سُن کے بُھول جاندہ اَے، اُوہ بندہ اپنے کماں وچ برکت پائے گا۔²⁶۲۶۔اگر کوئی اپنے آپ نوں دیندا سمجھے، پر اپنی زبان نوں قابُو وچ نہ رکھے، اَوہ اپنے دِل نوں دھوکہ دیندا اَے تے اُہدی دینداری کِسےکم دی نئیں۔ ²⁷۲۷۔ جیہڑا ساڈے خُدا تے باپ دے سامنے خالص تے بے عیب اَے اُوہ اَے کہ یتیماں تے بیواواں دی اُنہاں دی مصیبت وچ مدد کرے تے اپنے آپ نوں دُنیا ولوں بے ڈاغ رکھے۔

2¹۱۔میرے پھراؤ، ساڈے مالک تے جلال دے بادشاہ یسوع المسیح دا ایمان تہاڈے وچ طرفداری دے نال ھووے۔ ²۲۔فرض کرو پئی تہاڈے وچ اک مالدار بندہ مہنگے کپڑے تے سونے دی انگوٹھی پا کے آؤندا اے تے اک ھور غریب پائے تے مَیلے لِیڑے پا کے آوؤندا اے۔ ³۳۔تُسی دولتمند نوں چنگی تھاں تے بٹھاؤندے ہو تے غریب نوں کِسے گُٹھ وچ یا اپنے پیراں وچ بَین دی جگہ دیندے ھو۔ ⁴۴۔کیہ تُسی آپو وچ فرق نیہں کیِتا؟ کیہ تُسی بھیڑیاں سوچاں والے قاضی نہ ھوئے۔⁵۵۔سُنو ، میرے پیارے بھراؤ۔ کیہ خدا نے دُنیا دیاں غریباں نوں نئیں چُن لیا پئی ایمان وچ دولتمند بن کے اُس بادشاہی دے وارث بن جاون جس دا وعدہ خدا نے اپنے پیار کرن والیاں نال کیتا اے۔ ⁶۶۔پر تُسی غریباں دی حقارت کردے ھو۔ کِیہ ایہہ مالدار لوگ ہی تہاڈے اُتے ظُلم نئیں کردے ۔ کیہ ایہو ہی تہانوں عدالت وچ دھرُو کے نئیں کھڑ دے؟ ⁷۷۔تے کیہ ایہہ لوگ اوس سچے ناں دی بے عزتی نئیں کر دے جِس دے وسیلے تسی سدے گئے ھو۔⁸۸۔تاں وی، جے تُسی بادشاہی شرع کے مطابق جیویں پاک کلام وچ لکھیا ھے، ’’توں اپنے گواہنڈی نوں اپنے وانگوں پیار کر‘‘ حُکم اُتے عمل کردے ھو تاں بہت چنگا کردے ھو۔ ⁹۹۔پر جے تُسی کِسے دی طرفداری کردے ھو تے تُسی پاپ کر دے ھو تے شرع تہانوں شرع دی مخالفت کرن والے مجرم ٹھہراؤندی اَے۔¹⁰۱۰۔ایس لئیئ جے کوئی ساری شرع اُتے عمل کر دا ہووے پر کِسے نِکی جیہی گل وچ کُھنج جاوے۔ اوہ پوری شرع دی مخالفت کرن دا مجرم منیا جاندا اے۔ ¹¹۱۱۔کیوں جو، جِس نے حکم دِتا اے ’’پئی زنا نہ کر اوس نے ہی حکم دِتا اے پئی قتل نہ کریں۔‘‘ سو جے توں زنا تے نئیں کیِتا پر قتل کر دِتا تے توں شرع نوں توڑن والا بن گیا۔¹²۱۲۔ایس لئی اوہناں وانگوں بولو تے کم کرو جنہاں دا فیصلہ آزادی دی شرع دے مطابق ہووے گا۔ ¹³۱۳۔کیوں جو، جنہاں رحم نئیں کیِتا اوہناں دا فیصلہ وی ترس دے بِناں ہی کیتا جاوے گا۔ رحم انصاف اُتے فتح مند ھے۔¹⁴۱۴۔میرے بھراؤ، ایہدے وچ کیہڑی وڈیائی دی گل اے ؟ پئی کوئی آکھے ’’میں ایماندار ہاں‘‘۔ پر ایمانداری والا کوئی کم نہ کر دا ھووے۔ کیہ ایہو جیہا ایمان اوہنوں بچا سکدا اے؟ ¹⁵۱۵۔فرض کرو پئی کوئی بہن یا بھرا پاتے تے مَیلے کپڑے وچ نالے دو ویلے دی روٹی توں وی تنگ ہووے۔ ¹⁶۱۶۔تے تہاڈے وِچوں کوئی اوہناں نوں آکھے پئی ’’خیر نال جاؤ، رجے پُجے تے گرم رہو‘‘۔ پر جے تُسی اوہناں دی لوڑ دیاں چیزاں اوہناں نوں نئیں دِتیاں تے کیہ بھلائی کیتی؟ ¹⁷۱۷۔ایسے طرح ایمان وی اپنے آپ وچ ایمان داری دے کماں توں بناں مُرداہ اے۔¹⁸۱۸۔ سگوں کوئی آکھ سکدا اے پئی تُوں تے ایمان دار ایں اَتے مَیں عمل کرن والاآں۔ تُوں اپنا اِیمان بغیر کماں دے تے وکھا اَتے مَیں اپنا اِیمان کماں نال تینوں وکھاواں گا۔ ¹⁹۱۹۔ تُوں ایس گل تے اِیمان رکھنا ایں پئی رَب اِکو ای اے، خیر چنگا کرنا ایں۔شیطان وی اِیمان رکھ دے اَتے کنمب دے نیں۔ ²⁰۲۰۔ پر نکمیا بندیا! کیہ تُوں ایہ وی جان دا پئی اِیمان بغیر کماں دے کِسے کم جوگا نئیں؟²¹۲۱۔ کیہ ساڈا پیو ابراہام عملاں دے وسیلے ہی ایماندار نہ منیا گیا، جدوں اوہنے اپنے پُتر اضحاق نوں قربانگاہ اُتے نذر چڑھایا؟ ²²۲۲۔ تُسی ویکھ سکدے ہو پئی ایمان نے عملاں نال رل کے کم کیتا تے عملاں دے وسیلے ایمان پُختہ ہویا۔ ²³۲۳۔تے پاک کلام وچ جو آکھیا گیا سی پُورا ہویا پئی ’’ابراہام خدا تے ایمان لیایا تے ایہہ اوہدے لئی راستبازی گِنیا گیا تے اوہ خدا دا بیلی آکھیا گیا۔ ²⁴۲۴۔تُسی ویکھیا پئی اِک بندہ عملاں دے وسیلے ایماندار ٹھہرایاں جاندا اے تے نہ صرف ایمان دے وسیلے۔²⁵۲۵۔ایسے طرح راحب فاحشہ وی کیہ اپنے کماں دے وسیلے ہی راستباز نہ تھہرائی گئی جدوں اوس نے کلیاں ہوئیاں نوں سانبھیا تے دوجے راہ توں واپس گھلیا؟ ²⁶۲۶۔تے جیویں بدن، رُوح دے بِناں مریا ہویا اے ایسے طرح ایمان وی عملاں بِناں مویا ہوئیا اے۔

3¹۱۔میرے بھائیو، تہاڈے وچوں ہر کوئی استاد نہ بنے کیونکہ تُسی جاندے ہو کہ اسی جو استاد ہاں زیادہ سزا دے لائق ٹھہراں گے۔ ²۲۔کیونکہ اسی سارے ہی ٹھوکر کھاندے ہاں پر جے کوئی الفاظ توں ٹھوکر نہ کھائے تے اوہ کامل بندہ ہے جیہڑا اپنے سارے بدن نوں قابو وچ رکھدا ہے۔³۳۔اگر اَسی گھوڑے دے منہ وِچ لگام پاندے ہاں تاں جو انہوں قابو وچ رکھئیے تے اسی اوہدے پورے بدن نوں قابو کر سکدے ہاں۔ ⁴۴۔غور کرو کہ پانی دے جہاز پانویں جنے مرضی وڈے ہوندے نیں ہوا دے زور نال چلدے نے تاں وی ملاح اپنی مرضی نال چھوڑے جئے پتوار نال اوہدا رُخ موڑ دیندا اے۔⁵۵۔ایسے طرح زبان بدن وچ اِک چھوٹا جیا عضو ہے فیر وی شیخی مار دی اے تے غور کرو کہ معمولی جئی اگ پورے جنگل نوں آگ لا دیندی اے۔ ⁶۶۔ایہہ زبان وی اگ اے جیہڑی بدی نال بھری وے تے ساڈے بدن دے اعضا وچ وسّدی اے۔ اے سارے بدن نوں داغ دار کر دی اے تے زندگی دے ایام نوں اگ تے رکھدی اے۔ تے جہنم دی اگ نال بَلدی اے۔⁷۷۔اور ہر طرح دا جنگلی جانور، پرندہ، رینگنے والا کیڑا، اور سمندری جاندار قابو کیتا جاندا وے اور انسان قابو کردا رہیا اے۔ ⁸۸۔پر کوئی انسان اینوں قابو نئیں کر سکیا ۔ ایہہ زہر نال بھری ہوئی نہ آرام کرن والی شیطانی چیز اے۔⁹۹۔اسی ایدے نال ہی رب تے اپنے باپ دی سائیش وی کردے ہاں، اور ایدے نال ہی انسان تے لعنت وی کردے ہاں جو رب دی صورت (شبیہ) تے بنایا گیا وے۔ ¹⁰۱۰۔ایسے منہ توں برکت تے لعنت دونویں نکلدیاں نے، میرے بھائیو، ایسطرح نئیں ہونا چاہیدا۔¹¹۱۱۔کی اک ہی چشمے توں میٹھا تے کھارا پانی دونویں نکل دے نے؟ ¹²۱۲۔میرے بھراؤ، کی انجیر دا درخت زیتون پیدا کر سکدا وے؟ یا انگوراں تو کدی انجیر پیدا ہوئے نے؟ ایسے طرح کھارے پانی وچوں میٹھا پانی نئیں نکل سکدا۔¹³۱۳۔ تہاڈے وچوں کون دانا اور سمجھدار اے، ایسے بندے نوں حکمت اور انکساری نال زندگی دے اچھے کم ظاہر کرن دیو۔ ¹⁴۱۴۔لیکن اگر تہاڈے وچ کوئی تلخ حسد یا دل دی خواہش اے تے سچائی دے خلاف جھوٹ تے غرور نہ کرو۔¹⁵۱۵۔ایہہ اوہ حکمت نئیں جیہڑی اتوں تھلے آندی وی، بلکہ ایہہ زمینی، ناپاک شیطانی قوت اے۔ ¹⁶۱۶۔جِتھے وی حسد اور خواہش وے اُتھے ہی غریقینی اور شیطان کم وی ہین۔ ¹⁷۱۷۔جیڑی حکمت خدا ولّوں اے اور خالص، امن پسند، سکون بخش اورموزوں وے، رحم اور اچھے پھلاں نال بھری ہوئی وے، طرفداری نئیں کردی تے مخلص وے۔ ¹⁸۱۸۔پر راستبازی دے پھل سلامتی دے نال اُوتھے بیجے جاندے ہین جِتھے سلامتی چاہن والے ہون۔

4¹۱۔اے لڑائیاں تے جھگڑے تہواڈے وچ کتھوں ٓگئے نے، کی اے تہواڈی خواہشاں دی وجہ تون تے نئیں کہ ٓپس وچ لڑدے او۔ ²۲۔ تہواڈی خواہش اے ہر تہوانوں لبھدا نیں۔ تُسی قتل کردے تے کھو لیندے او تے فیر وی ایس قابل نئیں کہ پا سکو، تُسی لڑدے تے جھگڑا بحث کردے ہو فیر وی نئیں پاندےکیوں جے تُسی منگدے نئیں۔ ³۳۔ تُسی منگدے او تے فیر وی نئیں مِلداکیوں جو بھیڑی نیت نال منگدے او تاں جو اپنی خواہشاں لئی استعمال کرو۔⁴۴۔ او زانیو ! تہوانوں اے نئیں پتہ کہ دُنیا نال دوستی خُدا دی مخالفت اے۔ اس لئی جیہڑا دُنیا نال دوستی کرنا چاہندا اے او اپنےآپ نوں خُدا دا دُشمن بناندا اے۔ ⁵۵۔ یا تُسی اے سمجھ لیا اے کہ کلام وچ بےفائدة لکھیا اے کہ جیہڑا روح ساڈے وچ وسدا اےاو حاسد اے۔⁶۶۔ پر کُدا بُہتا فضل کرن والا اے تے ایس لئی کلام وچ لکھیا اے کہ “خُدامغروراں دی مُخالفت کر دا اے پر حلیم تے اپنا فضل کردا اے۔ ⁷۷۔ ایس لئی خُدا ول رجوع لاو، ابلیس دا مُقابلہ کرو تے او تہواڈے تھوں نٹھ جائے گا۔⁸۸۔ خُدا دے نیڑے آوتے او تہواڈے نیڑے آئے گا۔ او پاپیو تے دو دِلو اپنے ہتھ دھوو تے اپنا دِلصاف کرو۔ ⁹۹۔ وین کرو، ماتم کرو، تے چلاوٴ، اپنے ہاسے نوں رون وچ بدلو، تے اپنی خوشی نوں ماتم وچ بدلو۔ ¹⁰۱۰۔خُدا دے سامنے حلیم بنو تے او تہوانوں اُچا کرے گا۔¹¹۱۱۔ بھائیو اک دوجے دے خلاف نہ بولو جیہڑا بندة بھائی دے خلاف بول دا اے یا الزام لگاندا اے اوة شریعت دے خلاف بول دا اے تے شریعتتے الزام لاندا اے۔ جے تُسی شریعت تے الزام لاندے او تے فیر تُسی اُہدے تے عمل کرن والے نئیں سگوں مُنصف یا عدالت کرن والے ہوئے۔ ¹²۱۲۔ مُنصف تے شریعت دین والا تے اکوئی اے، تے اوہوئی بچاندا، برباد کر سکدا اے۔ توں کون اے جیہڑا اپنےگوانڈی تے الزام لاوین۔¹³۱۳۔ سُنو تُسی جیہڑے کہندے او کے اج یا کل اسی اُس شہر جا کے اک سال گزاریے، کاروبار کرئے تے مُنافع کمائیے۔ ¹⁴۱۴۔ کون جاندا اے کے کل کی ہو وے گا تے تہواڈی زندگی کی ہو ہے گی۔ تُسی دُھند وانگر ہو جیہڑی تھوڑی دیر لئ ہوندی اے تے فیر غائب ہو جاندی اے۔¹⁵۱۵۔ اُہدے باجوں تُسی اےآکھو کے “جے خُدا دی مرضی ہوئی تے میں جیوان گا تےاے یا او کراں گا۔ ¹⁶۱۶۔ ہُن تُسی اپنی تدبیراں تے گھمنڈ کر رہے ہو۔ تے اے ساری تدبیراں شیطانی نیں۔ ¹⁷۱۷۔ ایس لئی جیہڑا وی چنگا کم کرنا جاندا اے تے نئیں کردا، اوہدے لئی اے پاپ اے۔

5¹۱۔امیروں ہُن آؤ تے اس مصیبت جیہڑی تہاڈے تے اون والی اے دی وجہ تو روؤ تے واویلا پاؤ۔ ²۲۔تہاڈے خزانے مسیڑ گئے نے اَتے تہاڈے کپڑے کیڑے کھا گئے نے۔ ³۳۔تہاڈے سونے چاندی وگڑگئے نیں اوہناں دا وگاڑ تہاڈے خلاف دسے گا۔ تہاڈا ماس اینج سَڑجائے گا جیوں اگ کھا جاندی اے۔ تسی اپنا مال آخری دُنیا لئی جمع کیتا اے۔⁴۴۔ویکھو مزدوراں دی اُجرت کر لیا دی اے جنہاں نے تہاڈے کھیتاں چے کم کیتا اے اُنہاں دی مزدوری تسی اپنے کول رکھی اے انہاں دا چلانا ساری دنیا تے لشکراں دے رب دے کناں تک چلی گئی اے۔ ⁵۵۔تُسی ایس زمین تے عیش کیتی تے مزے لئے نے۔ تُسی اپنے دلاں نوں ذبح ہون والے دن لئی موٹا کر لیا۔ ⁶۶۔تسی سچے بندے نوں رد کر کے قتل کیتا اے جیڑا تہاڈا مقابلہ نئیں کردا۔⁷۷۔ایس لئی پھراؤو خداوند دے اُون تک صبر کرو۔ دیکھو کیسان اپنی قیمتی فصل زمین چو وڈن دا انتظار کر دااے اؤ بڑے صبر نال پہلی تے آخری بارش دا انتظار کر دا اے۔ ⁸۸۔ اینج اے تسی وی صبر کرو اپنے دِلاں نوں تگڑیاں کرو کیوں جو خداوند چھیتی آؤن والا اے ۔⁹۹۔پھراؤو اک دوجے دی شکایت نہ کرو کہ تہانوں ملزم نہ بنیایا جاوے۔ ویکھو قاضی بُوہے تے کھلوتا اے۔ ¹⁰۱۰۔بھراوں اوہناں نبیاں جناں نے خداوند دے بارے دسیا اوہناں دے صبر تے دکھاں کولوں سکھو۔ ¹¹۱۱۔ویکھوں جیڑے دکھ سہندے نے اوہناں تے رب دا ڑھم اے۔ ایوب دیاں صبر دے بارے چے تسی سُنیاں اے تے ایہ وی کہ رب دا اصل مقصد کی سی تے جیڑا کینا زیادہ مہربان تے رحم کرن والا اے۔¹²۱۲۔سب تو وَد کے میرے بھراوں قسم نہ کھاؤ نہ اسمان دی تے نہ زمین دی تے نہ کوئی ہور قسم۔ ایدے بجائے ہاں ، ہاں ہی ہووے تے نہ دا مطلب نہ ہی ہوئے تا جو تسی عدالت توں بچ جاؤ¹³۱۳۔جیہڑے تہاڈے وچ کوئی مشکل چے دعا کرے تے جیڑا خوشی چے اے حمدو تعریف دے گیت گائے ۔ ¹⁴۱۴۔ اگر تہاڈے وچ کوئی بیمار اے تے گرجے دے بزرگاہ نوں سد کے اُنا کولوں دعا کراوے تے او خداوند دے ناں نال اوہنوں تیل لاؤن ۔ ¹⁵۱۵۔ایمان دے نال کیتی ہوئی دعا نال بیمار ٹھیک ہو جائے گا تے خداوند اُنہوں اٹھا کھڑا کرے گا تے اگر اُنے کوئی گناہ وہی کیتے نے تے خدا اُو وی معاف کر دے گا۔¹⁶۱۶۔ایس واسطے تسی اک دوجے دے سامنے اپنے گناہواں دا اقرار کریا کرو تے اک دوجے لئی دعا کریا کرو تاکہ تسی سفا پاؤ۔ راستباز بندے دی دعا نال بڑے وڈے کم ہوندے نے۔ ¹⁷۱۷۔ایلیاہ ساڈے وگرا اک بندہ سی اوہنے عاجزی نال دعا کیتی تے مینہ نہ ورے تے ساڈے تن سال مینہ نہ ورہیا۔ ¹⁸۱۸۔فیر ایلیاہ نے دوبارہ دعا کیتی تے اَسمان تو مینہ وریا تے زمین نے اپنا پھل دِتا۔¹⁹۱۹۔میرے پھراؤ اگر تہاڈے چو کوئی سچائی تو بھٹک جاندا اے تے کوئی اُنہوں واپس موڑ لیاوے ²⁰۲۰۔ تے اسی بندے نوں پتہ ہنوا چاہیدا کہ جیہڑا کسے پھٹکے ہوئے گُنہگار نوں موڑ لیاوے اُنہوں موت تو بچا لوے گا تے اُوہدے بہت سارے گناہواں تے پردہ پائے گا۔

۱۔پطرسؔ

1¹۱۔یسُوعؔ مسِیح دے رسُول پطرسؔ ولّوں اوہناں وَکھ کیتے ہوئے پردیسیاں نُوں جیہڑے پُنطُسؔ، گِلتیہؔ ، کَپّدُکیہ، آسِیہؔ اَتے بُتھنیہؔ وِچ نیں۔ ²۲۔رَبّ باپ دے اگتیرے عِلم دے سببّوں رُوح دے پاک کرن نال تابع دار ہون اَتے یسُوع مسِیح دا خُون چِھڑکے جان لئی چُنے ہوئے نیں، فضل تے تسلّی تُہانوں مِل دی رہے۔³۳۔ ساڈے خُداوَند یسُوعؔ مسِیح دے رَب تے باپ وڈیائی ہووے جِنہے یسُوع مسِیح دے مویاں وِچوں جی اُٹھن دا سبّب اپنی بڑی رحمت نال ساہنُوں جیوندی آس دین لئی نَویں سِریوں پَیدا کیِتا۔ ⁴۴۔پئی اِک وِرثہ جیہڑا نہ تے ناس ہون والا نہ کِسے نُقص والا اَتے نہ کُملان والا اے سگوں اَسمان اُتّے تُہاڈے لئی رکھی ہوئی اے۔ ⁵۵۔جِنہاں دی راکھی خُدا دی قُدرت نال اِیمان دی راہِیں اوس نجات واسطے ہوندی اے جیہڑی چھیکڑلے ویلے ظاہر ہون والی اے۔⁶۶۔ایہدے سببوں تُسی خُوشی کردے او۔جد کے ہُن کُجھ دیہاڑیاں تیِک لوڑاں دے سببوں وَن سَووَنِیاں ازمایشاں توں دُکھی او۔ ⁷۷۔اَتے ایہ ایس لئی اے پئی تُہاڈا چنڈیا ہویا اِیمان جیہڑا اَگ نال تائے ہوئے فانی سونے توں وی بُہت قیمتی اے یسُوعؔ مسِیح دے آن دے ویلے تعرِیف، جلال اَتے عِزّت دا سبب بنے۔⁸۸۔اوہدے نال تُسی بِنا ویکھیاں مُحبّت کردے او جد کے ہُن تے اوہنوں نئیں ویکھدے تاویں اوہدے تے اِیمان لیا کے اجیہی خُوشی کردے او جیہڑی شبداں وِچ نئیں دسی جا سکدی اَتے جلال نال بھری ہوئی اے۔ ⁹۹۔اَتے اپنے اِیمان دا مقصد مطلب کے رُوحواں دی نجات حاصِل کردے او۔ ¹⁰۱۰۔ایسے نجات لئی اوہناں نبیاں نیں بڑی جان ماری اَتے تحقیق کیتی جِنھاں نیں اوس فضل دے بارے جیہڑا تہاڈے تے ہون والا سی نبُوّت کیتی۔¹¹۱۱۔اوہناں نیں ایس گل دی تحقیق کیتی پئی مسِیح دا رُوح جیہڑا اوہناں وِچ سی اَتے پہیلاں توں مسِیح دے دُکھاں اَتے اوہناں دے بعد دے جلال دی گواہی دیندا سی ، اوہ کیہڑے اَتے کینج دے ویلے وَل اِشارہ کردا سی۔ ¹²۱۲۔اوہناں نُوں ایہ وکھایا گیا پئی اوہ نا اپنی سگوں تُہاڈی سیوا لئی ایہ گلاں کہیندے رہندے سَن جِنھاں دی خبر ہُن تُہانوں اوہناں دے راہیِں مِلی جِنھاں نیں رُوحُ القُدس دے وسیلے جیہڑا اَسمان توں گھلیا گیا تُہانوں خُوشخبری دِتّی اَت فرِشتے وی ایہناں گلاں تے دھیان نال نِگاہ کرن دی اُڈیک وِچ نیں۔¹³۱۳۔ایس لئی اپنی عقل دا لک بنھ کے اَتے چُست ہو کے اوس فضل دی پُوری آس رکھّو جیہڑا یسُوعؔ مسیح دے وکھالی دین دے ویلے تُہاڈے تے ہون والا اے۔ ¹⁴۱۴۔اَتے تابع دار اولاد ہو کے اپنی جہالت دے دور دئِیاں پرانیاں خواہشاں دے پِچھے نہ چلو۔¹⁵۱۵۔سگوں جیویں تُہاڈا سَدّن والا پاک اے اونج ای تُسی وی اپنے سارے چال چَلّن وِچ پاک بنو۔ ¹⁶۱۶۔کیوں جو لِکھیا اے پئی پاک بنو ایس لئی پئی مَیں پاک ہاں۔ ¹⁷۱۷۔اَتے جد تُسی باپ کرکے اوہدے کولوں دُعا منگ دے او جیہڑا ہر اِک دے سببوں رَئی کیتیاں بِناں عدالت کردا اے تے اپنی مُسافری دا ویلا خوف نال کٹّو۔¹⁸۱۸۔کیوں جو تُسی جان دے او پئی تُہاڈا بھیڑا چال چلّن جیہڑا پئیو دادیاں توں لگا آؤندا سی اوہدے توں تُہاڈی خلاصی فانی شَیواں مطلب کے سونے چاندی نال نئیں ہوئی۔ ¹⁹۱۹۔سگوں اِک بے نُقص تے بے داغے لیلے دے قیمتی لہو نال مطلب کے مسِیح دے لہو نال۔²⁰۲۰۔تے خُدا نُوں دُنیا دے بنن توں پہیلاں ای اوہدا عِلم سی پر تُہاڈی لئی چھیکڑے ویلے ظاہر کیِتا گیا۔ ²¹۲۱۔اَتے تُسیں اوہدے راہیِں خُدا اُتّے اِیمان لیاندا اے۔ جِنھیں اوہنوں مویاں وِچوں جوایا اے اَتے جلال وی دِتّا تاں جو تُہاڈا اِیمان تے آس خُدا اُتّے ہووے۔²²۲۲۔ایس لئی پئی تُسیں سچیائی نُوں مَن کے بھراواں نال سَچی مُحبت کرن لئی اپنیاں دِلاں نُوں پاک کیتا اے، دِلوں تے جانوں آپو وِچ مُحبت کرو۔ ²³۲۳۔کیوں جو تُسی جِسمانی تُخم توں نئیں سگوں رُوحانی توں رَب دے کلام دے رائِیں جیہڑا جِیوندا تے قیم اے نَویں سِریوں جمّے او۔²⁴۲۴۔فیر ایہ آیا ے پئی اِنسان گھاہ وانگ اے اَتے اوہدی ساری شان تے وکھاوا گھاہ دے پُھل وانگ اے۔ گھاہ تے کُرما جاندا اے اَتے پُھل ڈِگ پَیندا اے۔ ²⁵۲۵۔پر خداوند دا کلام سدا تیکر قیم رہے گا۔ ایہو ای خوشخبری دا کلام اے جیہڑا تُہانوں سُنایا گیا سی۔

2¹۱۔ ایس لئی ساری بدی، سارا دھوکہ، ریاکاری، حسد تے ساری عیب گوئی نے دور کرو۔ ²۲۔ سجرے جمے بالاں وانگ سچُے روحانی دُدھ دی بھال کرو تاں جو ایس راہیں تُسی نجات وچ ودھو۔ ³۳۔ جے تُسی خداوند دی مہربانی دا سواد چکھ بیٹھے ھو⁴۴۔اُس جیوندے پتھر دے کول آ جاؤ جنہوں لوکاں نے تے ٹھکرا دِتا پر رب نے اوہنوں بیش قیمت جان کے چُنیا اے۔ ⁵۵۔تُسی وی جیوندے پتھر ہو جہڑے روحانی گھر بنن لئی بنائے گئے ھو تاں جو پاک کہانت دی گروہ بنو جو یسوع المسیح دے وسیلے خدا نوں مقبول روحانی قربانیاں نذر کر دی اے۔⁶۶۔ پاک کلام وچ لِکھیا اے، ’’ ویکھو، میں صیہون وچ گُٹھ دے متھے دا قیمتی تے چُنیا ہوئیا پتھر رکھدا ہاں۔ اوھدے اُتے ایمان لیان والا شرمندہ نہ ہووے گا۔⁷۷۔تے ایہ تُسی ایمان لیان والیاں لئی عزت دی گل اے۔ پر جہڑا پتھر راج گراں نے رد ک ردتا سی اوہ گُٹھ دا متھا بن گیا اے۔ ⁸۸۔ نالے ’’ ٹھیڈا لوان والا اِک پتھر تے اوہناں نوں پُنجے سُٹن والی اِک چٹان‘‘۔ اوہناں نوں ٹھیڈا لگا کیوں جو اوہناں کلام نہ منیا۔ ایہو کُچھ کرن لئی ہی اوہ مقرر کیتے گئے سی۔⁹۹۔ پر تُسی چونویں لوک ہو۔ شاہی کہانت، پاک قوم، رب دی جاگیر ہون والے لوک۔ تاں جو تُسی اوہدے اچرج کم سُناؤ جنہے تہانوں ھنیرے وچوں عجیب چانن وچ سدیا اے۔ ¹⁰۱۰۔اِک وقت سی تُسی کوئی قوم نہیں سو۔ پر ہُن تُسی رب دے لوک ھو۔ تہاڈے اُتے رحم نہیں ہوئیا سی پر ہُن تہاڈے اُتے رحم ھوگیا اے۔¹¹۱۱۔ پیاریو، میں تہانوں آکھدا ہاں پئی اپنے آپ نوں ایس جہان وچ جلا وطن تے پردیسی جان کے بدنی خواہشات توں بچو جہڑیاں تہاڈی روح دے خلاف جنگ کر دیاں نیں۔ ¹²۱۲۔غیر مسیحی لوکاں وچ تہاڈا سوہنا میل جول ہووے تاں جو جے اوہ تہاڈی بھیڑیاں گلاں دا چرچا کردے ھین تے ھُن تہاڈے چنگے کم ویکھن تے اوہدی آمد دے دن رب وڈیائی کرن ۔¹³۱۳۔خداوند دی خاطر ہر انسانی اختیار دی تابعداری کرو۔ دونہاں دی گل منّو۔ بادشاہ دی ایس لئی پئی اوہدا اختیار سب دے اُتے اے۔ ¹⁴۱۴۔تے حاکماں دی وی جہڑے بھیڑے کم کرن والیاں نوں ڈنڈ دین لئی تے بھکیاں نوں شاباش دین لئی گھلے گئے نیں۔ ¹⁵۱۵۔کیوں جو رب دی مرضی ایہہ ھَے کہ تُسی نیکی دے کم کر کے جاہل لوکاں دی گمراہی بھر گل بات نوں چُک کرادیو۔ ¹⁶۱۶۔آزاد ہون کرکے اپنی آزادی نُوں بدی کرن لئی أولاہ نہ بناؤ سگوں خدا دے خادماں ورگے بنو۔ ¹⁷۱۷۔سبھناں دی عزت کرو، برادری نال پیار رکھو، رب دا ڈر منّو تے بادشاہ دی عزت کرو۔¹⁸۱۸۔اے نوکرو، بڑی عزت نال اپنے مالکاں دے حکم منّو تے نِرے چنگے تے بھلے مانس مالکاں دے ہی نہیں پر بھیڑیں دے وی ¹⁹۱۹۔کیوں جو جے کوئی خدا نوں جانن کر کے بے انصافی دا دُکھ برداشت کردا اے تے ایہ وڈیائی دے قابل اے۔ ²⁰۲۰۔جے تُسی پاپ کرکے سزا نوں جریا تے تہاڈے واسطے کیہہ دلہ ہوئے گا؟ پر جے تُسی بھلائی کیتی تے سزا دا دُکھ برداشت کیتا تے ایہہ خدا ولوں وڈیائی دے لائق اے۔²¹۲۱۔تے ایسے واسطے تُسی سدے وی گئے ھو، کیوں جو مسیح نے وی تہاڈے واسطے دُکھ جَھلے۔ اوہنے تہاڈے لئی اک نمونہ چھڈیا پئی تُسی اوہدی پیروی کرو۔ ²²۲۲۔اوہنے کوئی پاپ نہ کیتا، نہ ہی اوہدے مُنہ وچ فریب پایا گیا۔ ²³۲۳۔جدوں اوہنوں بے عزت کیتا گیا اوس مڑ کے جواب نہ دِتا۔ جدوں اوہنوں دُکھ دِتا گیا، اوہنے دھمکی نہ دِتی۔ سگوں اپنے آپ نوں عادل منصف دے حوالے کیتا۔²⁴۲۴۔اوہ آپ ساڈے پاپاں نوں اپنے بدن تے پاکے سُولی چڑھ گیا۔ تاں جو اسی پاپ وچ ہور حِصّے دار نہ رھئیے تے راستبازی واسطے زندگی گذاریے۔ اوسدے پھٹاں دے وسیلے تُسی چنگے کیتے گئے ھو۔ ²⁵۲۵۔تُسی سارے گواچیاں بھیڈاں وانگ رُلدے پھردے سو، پر ھُن تُسی اپنیاں روحاں دے ایالی تے راکھے کول واپس مُڑ آئے ھو۔

3¹۱۔ ایسے طراں تُسی جیئڑی بیویاں ہو اپنے بندے دی فرمانبردار رہو۔ اے ایس لئی کرو تان جے کُجھ بندے جیڑے کلام نوں نئیں مندے، تہواڈا چنگا برتاوٴ ویکھ کےبغیر کلام سُنائے جِتے جان۔ ²۲۔ ایس طراں او تواڈے مُخلص برتاوٴ نوں عزت دے نال ویکھن گے۔³۳۔تواڈا سجنا سنورنا ظاہری نہ ہو وے، جیویں وال بنانا، سونے دے زیور تے فیشن والے کپڑے پانا۔ ⁴۴۔ پر تُسی دِل دی باطنی اِنسانیت تے قائم رہن والی خوبصورتی، نرم مزاجی تے خاموش روح نال سجو سنورو، جیڑا خُدا دی نظر چے بیش قیمت اے۔⁵۵۔ تے ایسے طراں بُہت پہلاں وی خُدا تے اُمید رکھن والیاں مُقدس عورتاں اپنے آپ نو سجاندیاں تے سنوار دیاں سن۔ ⁶۶۔تے اینج ای سارة وی ابراہام نوں فرمانبرداری وچ خُداوند کہندی سی۔ تُسی وی اوہدی دِھیاں بن جاوٴ گییاں جے اینج ای کر دیاں رہیاں تے مُصیبت توں خُوف نہ کھایا۔⁷۷۔ اے شوہرو تُسی وی اینج ای عورتاں نال رہو۔ جیویں نازک پانڈے نال، تے اِناں دی عزت کرو کے اے وی تواڈی طرح فضل دی زندگی دیاں وارث نیں۔ ایسے طرح کرو تاں جو تواڈی دُعاواں رُک نہ جان۔⁸۸۔ تےآخر چے، تُسی سارے ہم خیال، جوش نال بھرے ہوئے، بھائیاں وانگر پیار کرن والے، نرم دِل تے حلیم بنو۔ ⁹۹۔ بدی دا جواب بدی نال نہ دیو، تے نہ بے عزتی دا بے عزتی نال، تے اُہدے برخلاف ہر ویلے برکت دَیا کرو کیوں جو برکت دی میراث پان لئی توانوں سدیا گیا اے۔¹⁰۱۰۔ او جیڑا، جو چاہندا اے کہ زندگی نو پیار کرےتے چنگے دن ویکھے، اُنہوں چاہیدا اے کے اپنی ربان نوں بدی تون تے ہونٹاں نوں دغا باذی توں باز رکھے۔ ¹¹۱۱۔ او بھیڑے کماں تو پھرے تے چنگے کم کرے، تے سلامتی (صُلح) نوں لبھے تے اُوہدا پِچھا کرے۔ ¹²۱۲۔ خُداوند دی اکھیاں راستبازاں نوں ویکھدیاں نے تے اوہدے کَن اوہناں دی فریاد تے نے۔ پر خُداوند دا چہرہ بدی کرن والیاں دے خِلاف اے۔¹³۱۳۔ او کون ہوسکدا اے، جہیڑا توانوں نُقصان پچاوے جدوں تُسی سرگرمی نال چنگے کم کر دے او۔ ¹⁴۱۴۔ پر جے تُسی راستباذی دی وجہ توں ستائے جاندے او تے تُسی با برکت ہو۔ اوہناں وانگر نہ ڈرو تے نہ گھبراوٴ۔¹⁵۱۵۔ پر خُداوند یسوع نو اپنے دِلاں چے مُقدس (پاک) جانو، تے ہر وہلے اُنہاں نوں جواب دین لئی تیار رہو۔ او جیڑےخُدا وچ تواڈی اُمید دے بارے چے پوچھدے نے، تے ایہ سب حلیمی تے ادب نال کرو۔ ¹⁶۱۶۔ نیک نیت رکھو تاں جو او لوکی شرمندہ ہون جیڑے مسیح چے تواڈی چنگی زندگی بارے بھیڑیاں گلاں کردے نے کے تُسی بدکار اوٴ۔ ¹⁷۱۷۔ ایہ چنگا اے، جے خُدا دی مرضی ہو وے کہ تُسی چنگے کم کردے ہویاں دُکھ اُٹھاوٴ نہ کےبدی کر دے ہویاں۔¹⁸۱۸۔ مسیح نے وی اِکو وری گُناہواں لئی دُکھ اُٹھایا، او جیڑا راستباز اے، اُنیں ساڈے لئی جو گُنہگار ہاں دُکھ اُٹھایا تاں جو سانوں خُدا کول کھڑے۔او جسم چے مُویا گیا تے روح نے انہوں زندہ کیتا۔ ¹⁹۱۹۔ تے ہُن روح نال، او روحاں جیڑیاں قید وچ نے انہاں نوں کلام سُنایا۔ ²⁰۲۰۔ اے او نے جیڑیاں نوح دے زمانے وچ نافرمان ہویاں جدوں خُدا دے صبر نے انتظار کیتا۔ اُن دِناں چے جدوں کشتی بن رہی سی، تے خُدا نے کُجھ لوکان نو بچایا، آٹھ جاناں نوں۔ پانی سے ذریعے۔²¹۲۱۔ اے بپتسمے دا نِشان اے جیڑا ہُن توانوں بچاندا اے۔ اے صرف جسم نوں دھوکے صاف کرن لئی نئی۔ پر یسوع مسیح دے جی اُٹھن دے وسیلے، خُدا ول نوں چنگے ضمیر دی آواز اے۔ ²²۲۲۔ مسیح، خُدا دے سجے ہتھ، آسمان تے وے۔ فرشتے، حکومتاں تے طاقتاں اُہدے تابع کیتیاں گئ یاں نے۔

4¹۱۔کیونکہ مسیح نے جسمانی لحاظ نال دُکھ اُٹھایا۔ اپنے آپ نوں ایس طرح دُکھ اُٹھاون واسطے تیار کروں ۔ تے جو کوئی توڈے وچوہ جسمانی دُکھ اُٹھائے گا، اونے اپنے گناہاں دا کفارہ ادا کر دیتا۔ ²۲۔ایدے نتیجے دے وچ انسان اپنی آن والی ساری زندگی جسمانی خواہشات دے وچ نہ گُذارے بلکہ خُدا دی مُرضی دے موافق /مُطابق گُذارے۔³۳۔توساں اپنا بہت سارا وقت پہلے ہی غیر قوماں وانگوں کم کردے گُذار دیتا اَئے، شہوت پرستی ، بُری خواہش، مئے حوری، ناچ رنگ، نشہ بازی تے بُت پرستی دے بُرے کِم۔ ⁴۴۔اوہ ائے سمجھ دے نے کہ ایہ بڑی حیرانگی دِی گل اے کہ توسی اناں دے نال ایس طرح دی بے پروائی دے کاماں وچ اُنہاں دے نال سؤ، ایس واسطے اوہ تہاڈے خلاف بولدے رہندے نین۔ ⁵۵۔اوہ اُنہوں ہی حساب دین گے جیڑا زندہ تے مُردیاہ دا کرئے گا۔ ⁶۶۔ایس واسطے خدا دا کلام مُردیاں نوں وی سنایا گیا۔ مُردیاں نوں خوشخبری ایس واسطے سنائی گئی سی کہ جسم دی لحاظ دے نال آدمیاں دے مطابق اوناں دا انصاف ہوگیا اَئے۔ اوہ رُوح وچ زندہ رہن جسطرح خُدا اَئے۔⁷۷۔ساریاں چیزاں دا خاتماں ہونا نیڑے آگیا اَئے۔ ایس لئی توسی ہوشیار رہوں تے اپنی سوچ نوں ہر چیز توں پاک کر کے ہر ویلے دعا واسطے تیار رہوں۔ ⁸۸۔ایناں ساریاں چیزا توں ودھ کے اِک دوجرے دے نال سچی محبت کروں، کیونکہ محبت بہت سارے گناہوں تے پردہ پادیندی اَئے۔ ⁹۹۔اک دوسرے دی شکائی لائے بغیر تسی اک دوجرے دی مہمان نوازی کریا کروں۔¹⁰۱۰۔اپنی ملی ہوئی تمام نعمتاں نوں ای دوجئے دے واسطے استمال کرو۔ ایمانداری دے نال خدا دے فضل نوں ونڈں۔ ¹¹۱۱۔اگر کوئی تہاڈے وچوں بولے، تے اکویں بولے کہ جوویں خُدا تے کلام وچوں بولدا اَئے۔اگر کوئی خدمت کرنے، تے اِس طرح کرے کہ اُونوں خدا تے ہمت دینی اَئے۔ ایہ سب چیزاں کرو تا جو ہر طرح دے نال خدا دا جلال ساڈے یسوع مسیح دے وچ ظاہر ہوئے۔ یسوع مسیح دا جلال تے اَوندی قدرت ہمیشہ تیک رھے۔ آمین۔¹²۱۲۔ساریاں مصیبت دی اگ وچ پہ جاناں اپنے واسطے کوئی نویں گِل نہ سمجھوں، جویں توادے نال کوئی نویں گِل ہورہی اَئے۔ ¹³۱۳۔بلکہ، جِنے یسوع مسیح لئی دُکھ برداشت کرے اوہ شادمانی کرے، تا جو تسُی خوشی کرو کہ تھاڈے اُتے اوندا فضل ظاہر ہویا اَئے۔ ¹⁴۱۴۔اگر مسیح دے ناں توں کسے نے تہاڈی بے عزتی کیتی ائے، تسُی بابرکت اوٗں کیو جئے شادمانی د روح تے خدا دا رُوح تہاڈے وچ سکونت کردا اَئے۔¹⁵۱۵۔تہاڈے وچوں کوئی وی خونی، چور ، بُرے کِم کرن والا تے دوجیاں دے معمولات وچ دخل اندازی کرکے سزا نہ پاوئے۔ ¹⁶۱۶۔تاجو تہاڈے وچوں کوئی مسیح ہون کر کے دُکھ اُٹھائے، اُنہوں کوئی شرمندگی نہیں ہوئی چاہیدی، تاجوہ، اوہ خدا دے فضل دی حمدوستائش کرئے۔¹⁷۱۷۔کیو جو اوہ وقت آن پہنچایاں اے کہ خُدا دے گھر توں عدالت شروع ہوئے۔ اگر ایہ ساڈے توں شروع ہو رہی ہے تو اوہناں دا کی بنے گا جو کہ خدا دے کلام نوں نہیں من دے۔ ¹⁸۱۸۔اگر "ایمان دار واسطے مشکل ھے کہ اوہ بچ جاوئے تے فیر بے دین تے گنہگار دا کی بنے گا؟ " ¹⁹۱۹۔ ایس واسطے جو کوئی خدا دی رضامندی دے نال دُکھ اُٹھاوے گا۔ اوہ نیکی کرکے اپنی جان نوں ایمان دار خالق دے حوالے کرے گا۔

5¹۱۔ میں تہاڈے بزرگاں دا حوصلہ ودہوں ڈیسا آں، میں اوہنا وچوں آن جہڑے یسوع مسیح دے دکھاں دے گواہ نیں ، میں اؤ ہی آں جیہڑا یسوع مسیح دا جلال جدوں ظاہر ہوئے شامل (شریک) ہوان گا۔ ²۲۔خدا دا اُو گلہ جیہڑا تہانوں دیتا گیا، اوہدے چرواہے تے اُیدی خدمت راکھے دی طرح کرو زبردستی نہی بلکہ سوق نال کرو۔ بے شرمی دے نفع لین لئی نئی بلکہ رضامندی نال۔ ³۳۔جیڑے لوکی تیری نگرانی چے نے اوناں دا مالک نہ بن پر اُوناں لئی نمونہ بن۔ ⁴۴۔ایس لئی جدوں وڈا چروایاں دا آئے گا تے تینوں خراب نہ ہون والا جلالی تاج ملے گا۔⁵۵۔اِسے طرح نوجوانوں اپنے آپ نوں بزرگاں دے تابع رکھو۔ تسی سارے حلیمی نال اک دوجے دی سیوا کرو۔ خُدا اکھڑ دا مقابلہ کردا تے حلیم تے فضل کر دا اے۔ ⁶۶۔ایس لئی خدا دے قدرت والے ہتھ تھلے حلیمی نال رہو او تہانوں اپنے وقت نال سرفرازی دے گا۔ ⁷۷۔اپنی سارے فکراں اُہنوں دے دے او تیرا دھیان رکھ داائے۔⁸۸۔ہوشمند تے ہوشیار بن۔ تہاڈا مخالف شیطان تہاڈے دوالے گرجن والے شیر دی طرح لب ڈھیا اے کہ کینوں پھاڑ کھائے۔ ⁹۹۔اودھے خلاف کھلو جا۔ ایمان چے پکا ہو توں جان نا اے کہ اِس جہاں وچ تیرے ورگے ایمانداراں دی برادری اینج ہی دکھ اُٹھان ڈئیی اے۔¹⁰۱۰۔تھوڑی دیر دے دکھیاں تو بعد ساے فعل دا خدا جیے تینوں مسیح چ ہمیشہ دے جلال لئی سدیاں تینوں کامل، بحال تے مضبوط کرے گا۔ ¹¹۱۱۔اختیار ہمیشہ ہمیشہ لئی اویدا ہی ہوئے۔ آمین۔¹²۱۲۔سلوانس دیانتدار بھرا نوں میرا سلام۔اُہدے ذریعے میں تینوں مختصر لکھن ڈیا آں۔ میں تیرا حوصلہ ودہونا اے تے ایس گل دی گواہی دینا اے تے جو کجھ میں لکھایا اے خُداے فضل چ سچ اے۔ ایدے تے قائم رہ۔ ¹³۱۳۔او عورت جیڑی بابل ھے تیرے نال چنی گئی ہے تینوں سلام کہندی اے۔ میرا پُترا مرقس تینوں سلام کہندا اے۔ ¹⁴۱۴۔پیار نال چم کے سلام کرو۔ مسیح چے تیری تے ساریاں دی سلامتی ہوئے۔ آمین

۲۔پطرس

1¹۱۔یسوع المسیح دے غُلام تے رسُول شمعون پطرس ولوں اوہناں دے ناں جنہاں ساڈے وانگوں ہی بہت مہنگا ایمان پایا ھَے ، یعنی ساڈے رب تے نجات دھندہ خداوند یسوع المسیح دی راستبازی وِچ ایمان ²۲۔ساڈے خداوند یسوع تے خدا دی پہچان دے وسیلے فضل تے سلامتی وچ وادھا ہووے۔³۳۔زندگی تے خدا پرستی واسطے خدائی قدرت دے بارے ساریاں گلاں سانوں خدا دی پہچان دے وسیلے دِتیاں گئیاں نیں جس نے سانوں اپنے کماں تے جلال دے وسیلے سدیا اے۔ ⁴۴۔ایہناں دے وسیلے اوہنے ساڈے نال بہت وڈے تے قیمتی قول کیتے۔ تاں جو بد خواہشاں دی وجہ توں جگ وچ موجود خرابی توں بچ کے خدائی ذات (کردار) دے حِصّے دار بن جاؤ۔⁵۵۔ایس وجہ توں بہت زور مارو پئی اپنے ایمان وچ بھلائی دا وادھا کرو، تے بھلائی اُتے عِلم دا وادھا کرو۔ ⁶۶۔عِلم دے اُتے پرھیزگاری ودھاؤ تے پرہیزگاری دے اُتے برداشت دا اضافہ کرو تے برداشت دا اضافہ کرو تے برداشت اُتے خدا پرستی دا وادھا کرو۔ ⁷۷۔خُدا پرستی اُتے بھراواں والا پیار تے بھراواں والے پیار اُتے محبت دا ضافہ کرو۔⁸۸۔جے ایہہ گلاں تہاڈے وچ ھَین تے تہاڈی وچ ودھن تے تُسی ساڈے خداوند یسوع المسیح دی پہچان وچ بنجر یا بے پھل نہ رہو گے۔ ⁹۹۔پر جس وِچ ایہناں گلاں دی تھوڑ اے اوہدی دُور دی نِگاہ اینی گھٹ اے جیوں نابینا اے تے بُھلیا بیٹھا اے پئی اوہ اپنے ماضی دیاں پاپاں توں پاک کیتا گیا ھَے۔¹⁰۱۰۔ایس لئی بھراؤ۔ اپنے بُلاوے تے چناؤ نوں یقینی بناؤن لئی ڈاہڈا زور لاؤ۔ ایس لئی پئی جے تُسی ایہناں کماں نوں کرو گے تے ٹھیڈا نہ کھاؤگے۔ ¹¹۱۱۔ایس طرح تہاڈے واسطے ساڈے خداون تے نجات دھندہ یسوع المسیح دی ابدی بادشاھت وچ بڑی فیاضی نال داخلہ مہیاکیتا جائے گا۔¹²۱۲۔ایس لئی میں ہر ویلے تیار رہاں گا پئی تہانوں ایہہ گلاں چیتے کراندا رہاں۔ حالانکہ تُسی اوہناں نوں جاندے ہو تے بھانویں تُسی اوس سچائی وچ وی بہت تگڑے ہو جہڑی سچائی ھُن تسی پا چُکے ھو۔ ¹³۱۳۔میرے لئی ایہہ سوچنا بالکُل ٹھیک اے پئی جدوں تِیک میں ایس تنبُو وچ ہاں، یاد دھانی دے وسیلے تہانوں بیدار رکھاں۔ ¹⁴۱۴۔کیوں جو میں جاندا ہاں پئی میرے تنبو دا ڈِگنا نیڑے ھَے کیوں جو ساڈے خُداوند یسوع المسیح نے میرے اُتے ظاہر کیتا اے۔ ¹⁵۱۵۔میں سر توڑ کوشش کراں گا پئی میرے مرن پچھوں تُسی سدا ایہناں گلاں نوں یاد رکھو۔¹⁶۱۶۔اساں تہانوں اپنے خداوند یسوع المسیح دے آؤن دی تے اوہدی قدرت دی خبر سناؤن وچ کوئی چترائی نال گھِڑیاں ہوئیاں کہانیاں دی پیروی نہیں سی کیتی۔ پر اسی اوہدی عظمت دے چشم دِید گواہ ھاں۔ ¹⁷۱۷۔کیوں جو اوہنے خدا باپ کولوں عزت تے جلال پایا جدوں عظیم جلال ولوں اوہدے لئی ایہہ فِدا آئی ’’ ایہہ میرا پیارا پُتر اے جس دے نال میں بہت خوش ہاں ‘‘۔ ¹⁸۱۸۔جدوں اسی اوہدے نال پاک پہاڑ تے ساں ، اساں آپ آسمان توں آئی ایہہ آواز سُنی سی۔¹⁹۱۹۔ اَتے ساڈے کول نبیاں دا اوہ کلام اے جیہڑا چوکھا بھروسے والا اے اَتے تُسی چنگا کردے او جدوں ایہ سمجھ کے ایہدے تے دھیان کردے او پئی اوہ اِک دِیوا اے جیہڑا ہنیری تھاں وِچ چانن کردا اے جدوں تِیک سویل نہ ہو جاوے اَتے صُبع دا تارہ تُہادے دِلاں وِچ نا چمکے۔ ²⁰۲۰۔اَتے پہلاں ایہ جان لؤو پئی پاک کِتاب دی کِسے نبُوّت دا بیان کِسے دے ذاتی اِختِیار تے نئیں۔ ²¹۲۱۔کیوں جو نبُوّت دی کوئی گل بندے دے مرضی نال کدی نئیں ہوئی سگوں بندے پاک رُوح دی جُنبش نال خُدا وَلّوں بولدے سَن۔

2¹۱۔ اَتے جِیویں جُھوٹھے نبی اوس اُمّت وِچ وی سَن اینج ای تُہاڈے وِچ وی جُھوٹھے اُستاد ہون گے جیہڑے لُک لُکا کے ہلاک کرن والِیاں بِدعتاں کڈھن گے اَتے اوس مالک دی نفی کرن گے جِنہے اوہناں نُوں مُل لیا سی اَتے اپنے تئیں چھیتی ای ہلاکت وِچ سُٹّن گے۔ ²۲۔ اَتے بَتھیرے اوہناں دی لُچ پُئے پِچھے ٹُرن لگ پین گے جِنہاں دے سببّوں سچّیائی دے راہ دی بدنامی ہووے گی۔ ³۳۔ اَتے اوہ لالچ نال داء والِیاں گلّاں بنا کے تُہاڈا فائِدہ چُکن گے پَر جیہڑا پرانے ویلیاں توں ای اوہناں لئی سزا دا حُکم ہو گیا اے اوہدے آن وچ کوئی چِر نئیں رہ گیا اَتے اوہناں دی ہلاکت سوندی نئیں۔⁴۴۔ کیوں جو خُدا نے جد فرِشتیاں نُوں وی نئیں چَھڈیا سگوں جہنّم وِچ گھل کے ہنیریاں غاراں وِچ سُٹّ دِتّا تاں جو نیاں کرن دے دیہاڑے تیِک اوتھے ڈَکے رہن۔ ⁵۵۔ اَتے نا ای پہیلی دُنیا نُوں چَھڈیا سگوں بے دِین دُنیا اُتّے طوفان گھل کے سِدھے راہ دی مُنادی کرن والے نُوحؔ نُوں سَت بندیاں سنہے بچا لیا۔ ⁶۶۔ اَتے سدُومؔ تے عمُورہؔ دے شہراں نُوں کالی سوا کر دِتّا اَتے اوہناں نُوں ہلاکت دی سزا دِتّی اَتے آن والے زمانے دے بے دِیناں لئی اِک مثال قیم کر دِتّی۔⁷۷۔ اَتے سِدھی راہ تے چَلن والے لُوطؔ نُوں جیہڑا بے دیِنیاں دے بھیڑے چال چَلن توں اَکیّا ہویا سی خلاصی بخشی۔ ⁸۸۔ (اَتے اوس بھلا مانس تے سِدّھی راہ چَلن والے دا دِل اوہناں وِچ وَسدیاں ہوئیاں اوہناں دے بے شرع کماں نُوں ویکھ ویکھ کے تے سُن سُن کے اجیہا ہوگیا سی جیِویں دِن راتیں شکنجے وِچ پَھسّیا ہووے ۔) ⁹۹۔ تے خُداوَند دیِنداراں نُوں اَزمایش وِچوں کڈھ لینا اَتے بھیڑیاں نُوں نیاں دے دِن تیِک سزا وِچ رکھّنا جان دااے۔¹⁰۱۰۔ خاص کر اوہناں نُوں جیہڑے بھیڑیِاں خواہشاں نال جَسم دی پیروی کر دے نیں اَتے حُکُومت نُوں کُجھ نئیں سمجھ دے۔ اوہ گُستاخ تے اَڑی کرن والے نیں تے عِزّت والیاں نُوں طعنے مینے مارن توں نئیں ڈر دے۔ ¹¹۱۱۔فرشتے لوکاں توں زیادہ مظبوط تے طاقتور نے پر اوہ خدا دے سامنے اپنی لعن طعن نیں لے آؤندے۔¹²۱۲۔پر اَے لوک بے عقل جانوراں وانگوں نے جیڑے پھڑے جان تے ہلاک ہون لئی بنے نے۔ اُنہاں نوں نئیں پتہ کہ اَوہ کِس دی بے عزتی کرن ڈکے نے۔ اُناں نوں تباہ کردتا جاوے گا۔ ¹³۱۳۔اُناں نوں اپنیاں بدیاں دا اجر ملے گا۔ اُوہ سمجھ دے کہ دن دیہاڑے عیاشی کرن وچ مزہ اَے۔ اَوہ داغی تے عیب دار نے جدوں اُوہ تہاڈے نال کھاندے نے اپنی دغا بازی دا مزہ لیندے نے۔ نوٹ: کجھ ترجماں وچ اِس طرح لکھیا اَے، ’’ جدوں اوہ تہاڈے نال کھاندے پیندے نے اپنے وَلوں محبت کرکے عیش و عشرت کردے نے‘‘۔ ¹⁴۱۴۔اُنہاں دیا اکھاں زنا کاریاں نال بھریاں نے تے اوناں دا دل بدکاری توں نئیں بھرادا۔ اور ڈولن والیاں تے جال سُٹ دے نے ۔ اُنہاں دے دِل لالچ نال بھرے نے تے اوہ لعنتی بچے نے۔¹⁵۱۵۔اُنہاں نے سیدھی راہ نوں چَھڈ دِتا اَے تے اُس تو بھٹک کے بلعام جیڑا بعور دا پُتر سی، دی راہ تے پَے گئے نے۔ جنے ناراستی دی مزدوری نال پیار کیتا۔ نوت: کئی ترجماں دے وچ اِس طرح لکھیا اَے، ’’ بلعام جوسر دا پُتر‘‘۔ ¹⁶۱۶۔پُر اُنے اپنے قصوراں تے ملامت بُھکتی کہ اِک بے زبان کھوتے نے انسان دی زبان بول کے اُوس نبی نوں اُہدے پاگل پن تو روکیا۔¹⁷۱۷۔یہ آدمی بغیر پانی دے چسمیاں وانگو نے تے ایس کُہر جنوں ہنیری اُڑاندی اَے۔ اُنہاں دے لئی سخت ہنیرا رکھیا گیا ہَے۔ ¹⁸۱۸۔اُوہ بیہوداہ تے بکواس گلاں نال اُنہاں نوں جسم دی شہوت وچ پھسلاندے نے۔ جو گمراہ لوکاں وچوں نچ جاندے نے اوہ اُنہاں نُوں وی پھساندے نے۔ ¹⁹۱۹۔اُوہ آزادی دا وعدہ کردے نے پر اوہ آپ خُود وی بھیڑے کماں دے غلام نے۔ کیوں جو جس تے اُہدہ قبضہ اَے اُوہ اُسے دا غلام اَے۔²⁰۲۰۔کیوں جو جیڑے خُداوند تے نجات دہندہ یسوع مسیح دی پچھان دے وسیلے رائیں ایس جہان دے گندمند توں بچ گئے تے پھر اُناں وچ پھر پھس گئے تے غلبے وچ آگئے۔ نہ اوناں دا حال پچھلے حال توں وی بُرا ہویا۔ ²¹۲۱۔اُوہناں لئی پاک حکماں نوں پاکے تے اُہناں توں پھر جان نالوں کہ اوہناں نے راستبازی دی راہ نوں جانیا ہی نہ ہُندا۔ جیڑا اُناں نوں دتا گیا سی۔ ²²۲۲۔ کیوں جو یہ سچی مثال اُنا ں اُتے فِٹ آؤندی اَے کہ ’’ کُتا اپنی اُلٹی ول واپس آؤندا اَے‘‘، تے ’’ ناتی ہوئی سُورنی کیچڑ ول مُڑ دی اَے۔‘‘

3¹۱۔عزیزو اے دوجا خط اے جیہڑا میں تیانوں لکھیا اے اَتے چیتا کروان لئی دونواں خطاں نال تُہاڈے صاف دِلاں نُوں جوش دوانا آں۔ ²۲۔پئی تُسی اوہناں گلّاں نُون جیہڑیاں پاک بنیاں پہلاں آکھیا نیں تے خُداوند تے نجات دین والے دے اوس حُکم نُوں یاد رکھو۔³۳۔پہلے یہ جان لوو کہ اخیر ویلے چے دُھوکا باز آؤن گے تے او اپنی خواہشات دے مطابق تینوں دھوکا دین گے۔ ⁴۴۔ او کہن گے واپس آؤن دا وعداہ کیتھے آ؟ جدوں تو ساڈے اباو اجداد مرے تے دینا دے شروع تو لگ کے سب کجھ اینج ہی اے۔⁵۵۔ اوہ تے جاندیاں ہوئیاں ایہ بُھل گئے پئی خدا دے کلام دی رائیں آسمان پرانے ویلیاں توں نیں اَتے زمِین پانی نال بنی اَتے پانی نال قیم ہوئی۔ ⁶۶۔اُس زمانے چے ساریاں چیزاں پانی نہ برباد ہویاں سن۔ ⁷۷۔پر ہن اوسے حکم نال اسمان تے زمین اگ نال تباہ کرن لئی رکھیاں گئے نے۔او عدالت دے دن تے بے دین لوکاں دی تبائی لئی رکھے گئے نے۔⁸۸۔اے پیاروں اے گل تہاڈے کولوں کِتے بُھلی چپی نہ رہ جائے کہ خداوند دے کول ایک دن اک ہزار سال دے تے اک ہزار سال اک دن دے دی طرح اے۔ ⁹۹۔خدا اپنے وعدایاں نوں پورا کرن چے دیر نئی کردا جیوں کجھ لوکی سمجھدے نے۔ بجائے اید او صبر کر دا اے تاکہ کوئی ہلاک (برباد ) نہ ہوئے بلکہ ہر اک نوں توبہ دا موقع ملے۔¹⁰۱۰۔پر خداوند دا دن چور دی طرح آئے گا تے اَسمان اِک گرج دار واج نال مُک جان گے۔ ہر چیز اگ نال سڑ جائے گی۔زمین تے اہدے اوتے کیتے ہوئے سارے کارنامے ساڑھ دیتے جان گے۔¹¹۱۱۔اینج ہی جدوں ساریاں چیزاں برباد ہون والیاں یں تے تہانوں کیویں دا ہونا چاہی دااے؟ تہانوں پاک تے دین داری دی زندگی گذارنا چاہی دی اے۔ ¹²۱۲۔ تینوں خداوند دے ایس دن دے چھیتی نال آؤن دی رہ تکنا چاہیدا اے۔اُس دن آسمان اگ نال برباد ہو جان گے۔ ہر چیز گرمی نال پگھل جائے گی۔ ¹³۱۳۔پر ایدے وعدے دے مطابق اِسی نویں زمین تے اسمان نو اڈیکن ڈئے آ جتھے سچیائی وسے گی۔¹⁴۱۴۔ایس لئی اے عزیزو، کیوں جو تُسی ایناں گلاں دی اُڈیک وِچ او ایس لئی اوہدے اَگے سکون دی حالت وچ بے داغے اَتے بے الزام ہون کوشش کرو۔ ¹⁵۱۵۔ساڈے خداوند دے صبر نوں نجات سمجھو۔ ایس لئی ساڈے پیارے بھرا پَولُس نے وی اوس حِکمت دے مطابق جیہڑی اوہنوں مِلی تہانوں لِکھیااے۔ ¹⁶۱۶۔تے اپنے ساریاں خطاں وِچ ایہناں گلّاں بارے دسیا اے جِنہاں وِچ کئی گلّاں اجیہاں نیں جِنہاں دا سمجھنا مُشک اے تے جاہل تے ڈانواں ڈول لوک اوہناں دے مطلب نُوں وی حور حور صِحیفیاں وانگ کھِچّ کھِچّ کے اپنے لئی موت پیدا کر دے نیں۔¹⁷۱۷۔ایس لئی میرے عزیز جدوں تو اینا چیزاں نوں پہلو ہی جاننا اے تے اپنے آپ نوں ایناں بے شرع لوکاں دے دھوکے تو بچا کے رکھ تا جو تو اپنی وفاداری نوں گنوا نہ دیویں۔ ¹⁸۱۸۔پر اپنے نجات دہندہ خداوند یسوع مسیح دے فضل تے گیان چ وددا جا ۔ اوہنوں ہن تے ہمیشہ تک جلال ملے ۔ آمین۔

۱۔یُوحنّاؔ

1¹۱۔حیاتی دے کلام بارے جیہڑا شُروع توں سی جِنھوں اَساں سُنیا اَتے جِنھوں اَساں اپنِیاں اَکھاں نال ویکھیا تے اپنے ہتھاں نال ٹویا۔ ²۲۔(کیوں جو حیاتی وَکھالی دِتّی اَتے اَساں اوہنوں ویکھیا اَتے اَسیں گواہی دینے آں اَتے تُہاڈے تِیک اوس سَدا دی حیاتی دی خبَر اَپڑانے آں جیہڑی باپ کول سی اَتے ساڈے اُتے ظاہِر ہوئی)۔³۳۔ جو کُجھ اَساں ویکھیا اَتے سُنیا اے تُہاڈے تِیک وی اوہدی خَبَر اَپڑانے آں تاں جو تُسی وی اَساڈے نال سَنگت رَکھو اَتے اَساڈی سَنگَت باپ اَتے اوہدے پُتر یِسُوع مسِیحؔ دے نال اے۔ ⁴۴۔ اَتے اَسیں ایہ گَلاں ایس ماریاں لکھنےآں تاں جو اَساڈی خُوشی توڑ اَپڑ جاوے۔⁵۵۔جیہڑا سُنہیا اَساں اوہدے توں سُنیا اَتے فیر تُہاڈے تِیک اَپڑانے آں اوہ ایہو ای ایہ پئی رَب چانن اے اَتے اوہدے وِچ اُکا ہنیرےنئیں۔ ⁶۶۔ جے اَسیں آکھیِئیے پئی اَسیں اوہدے نال سَنگت رَکھنے آں پر ہنیرے وِچ ٹُریئے تے جُھوٹھے آں اَتے حَق اُتے عَمَل نئیں کر دے۔ ⁷۷۔ پر جے اَسیں چانن وِچ ٹُرئیےجِیویں اوہ چانن وِچ اے تے اَسیں آپو وِچ سَنگَت رَکھنے آں اَتے اوہدے پُتر یِسوعؔ دی رَت اَساہنوں ہر پاپ توں پَوِتّر کر دی اے۔⁸۸۔ جے اَسیں آکھیِئیے پئی اَسیں پاپی نئیں تے اپنے آپ نُوں دھوکا دینے آں اَتے اَساڈے وِچ سچیائی نئیں۔ ⁹۹۔ جے اَسیں اپنے پاپاں نُوں مَن لَئے تے اوہ اَساڈے پاپ بخشن اَتے اَساہنوں ساری ناراستی توں پاک کرن اُتے قادِر اے۔ ¹⁰۱۰۔ جے اَسیں آکھیِئیے پئی اَساں پاپ نئیں گَھٹیاتے اوہنوں جُھوٹھا کرنے آں اَتے اوہدا کلام اَساڈے وِچ نئیں۔

2¹۱۔ میرے بچیو! ایہ گَلاں مَیں تُہانوں ایس ماریاں لِکھنا پئی تُسیں پاپ نا کَھٹو اَتے جے کِسے کولوں پاپ ہو وی جاوے تے باپ کول اَساڈا اِک شِفاعت کرن والا ہے وے مطلب کہ یِسُوعؔ مسِیح راست باز۔ ²۲۔اَتے اوہو ای اَساڈے پاپاں دا کفّارہ اے اَتے اَساڈے پاپاں دا ای نئیں سَگوں کُل جہان دے پاپاں دا وی۔ ³۳۔جے اَسیں اوہدے حُکماں اُتے عَمَل کراں گے تے ایس توں اَسیں جان لَواں گے پئی اَساں اوہنوں سنجھان لیا اے۔⁴۴۔جیہڑا آکھدا اے پئی مَیں اوہنوں جان گیا واں پَر اوہدے حُکماں اُتے عَمَل نئیں کردا اوہ جُھوٹھا اے اَتے اوہدے وِچ سچیائی نئیں۔ ⁵۵۔پرجیہڑااوہدے کلام اُتے عَمَل کردا اے اوہدے وِچ بے شک رَب دی مُحَبَّت توڑ اَپڑ گَئی اے۔ اَساہنوں ایسے توں پتا لگ جاندا اے پئی اَسیں اوہدے وِچ آں۔ ⁶۶۔ جیہڑا آکھدا اےپئی مَیں اوہدے وِچ قیئم آں تے اوہنوں چاہیِدا اے پئی جیِویں اوہ چلدا سی اوویں ای چَلے۔⁷۷۔ پیاریو! مَیں تُہانوں کِسے نَویں بارے نئیں سَگوں اوسے پُرانے حُکم بارے لِکھنا واں جیہڑا تُہانوں شُروع توں مِلیا اے۔ ایہ پُرانا حُکم اوہو ای کلام اے جیہڑا تُسیں سُن بیٹھے او۔ ⁸۸۔تاویِں جو لِکھنا واں اوہ اِک نَواں حُکم ای اے اَتے ایہ گَل اوہدے اُتےاَتے تُہاڈے اُتے پُوری اُتر دی اے کیوں جو ہنیرا مُک دا جاندا اے اَتے حقِیقی چانن چمکن لگا اے۔⁹۹۔جیہڑا آکھدا اے پئی مَیں چانن وِچ آں تے اپنے وِیر نال وَیر رکھدا اے اوہ ہُن تِیک ہنیرے وِچ ای اے۔ ¹⁰۱۰۔جیہڑا اپنے وِیر نال مُحَبَّت رَکھدا اے اوہ چانن وِچ وَسدا اے اَتے ٹھیڈا نئیں کھاندا۔ ¹¹۱۱۔پَر جیہڑا اپنے ویِر نال وَیر رکھ دا اے اوہ ہنیرے وِچ وَسدا اے اَتے ہنیرے وِچ ای چَلدا اے اَتے ایہ نئیں جان دا پئی کِدھرنُوں جاندا اے کیوں جو ہنیرے نے اوہدیِاں اَکھاں اَنھیاں کر دِتّیاں نیں۔¹²۱۲۔ بچّیو! مَیں تُہانوں ایس ماریاں وی لِکھنا آں پئی اوہدے ناں توں تُہاڈے پاپ بخشے گَئے نیں۔ ¹³۱۳۔ اَتے وڈیریو! تُہانوں ایس ماریاں لِکھنا آں پئی جیہڑا شُروع توں اے تُساں اوہنوں جان لیا اے اَتے جوانو! مَیں تُہانوں ایس ماریاں لِکھنا آں پئی تُسیں اوس شریِر نُوں چِت کیِتا اے۔ اَتے بچیو! مَیں تُہانوں ایس ماریاں لِکھیا اے پئی تُساں باپ نُوں سنجھانیا اے۔ ¹⁴۱۴۔ اَتے وَڈیریو! مَیں تُہانوں ایس ماریاں لِکھیا اے پئی تُساں اوہنوں سنجھان لیا اے جیہڑا شُروع توں اے۔ اَتے جوانو! مَیں تُہانوں ایس ماریاں لِکھیا پئی تُسی تگڑے ہو جاو اَتے رَبّ دا کلام تُہاڈے وِچ وَسّیا ہویااےاَتے تُساں اوس شریِر نُوں چِت کر لیا اے۔¹⁵۱۵۔نا جگ نال پریِتاں پاوو، نا اوہناں شیواں نال جیہڑیاں جَگ وِچ نیں۔ جیہڑا جَگ نال پریِت پاوندا اے اوہدے وِچ باپ دی مُحبّت نئیں۔ ¹⁶۱۶۔ کیوں جو جو کُجھ جَگ وِچ ہے وے مطلب کہ جُسّے دا چاہ اَتے اَکھاں دا چاہ اَتے حیاتی دا گَھمنڈ اوہ باپ وَلوں نئیں سَگوں جَگ وَلوں اے۔ ¹⁷۱۷۔ جَگ تے اوہدا چاہ دونویں مُک دے جاندے نیں پَر جیہڑا رَب دے مَرضی اُتے چَلدا اے اوہ سَدا تِیک قیئم رہندا اے۔¹⁸۱۸۔اَتے بچیو! ایہ اَخیری ویلا اے اَتے اونج تے تُساں سُنیا ہویا وے پئی مخالفِ مسِیح آون والا پَر اَج دے دَور وِچ وی کَئی مخالفِ مسِیح جَم پَئے نیں۔ ایسے توں ساہنوں پتا لگ جاندا اے پئی اَخِیری ویلا ایہو ای اے۔ ¹⁹۱۹۔اوہ نِکلے تےاَساڈے وِچوں ای سَن پر اَساڈے ہے نئیں سَن کیوں جو جے اوہ اَساڈے وِچوں ہُندے تے اَساڈے نال رہندے پَر ایہ ایس ماریاں ہویا پئی ظاہر ہو جاوے پئی اوہ سبھوں اَساڈے وِچوں نئیں۔²⁰۲۰۔ پَر تُہانوں اوس قُدُوس توں مَسح مِلیا اے اَتے تُسیں سبھو جاندے او۔ ²¹۲۱۔مَیں تُہانوں ایس ماریاں نئیں لِکھیا پئی تُسیں حَق توں اَنجان او سَگوں ایس ماریاں پئی تُسیں اوہنوں جاندے او اَتے ایہ وی پئی کوئی جُھوٹھ حَق وَلوں نئیں ہُندا۔²²۲۲۔ جُھوٹھا کون اے باہج اوہدے جیہڑا یِسُوع دے مسِیح ہون نُوں نئیں مَن دا؟ جیہڑا باپ اَتے بیٹے دا اِنکاری اے اوہو ای مُخالفِ مسِیح اے۔ ²³۲۳۔جیہڑا پُتر دا اِنکاری اے اوہدے کول باپ نئیں پر جیہڑا پُتر نُوں مَن دا اے اوہدے کول باپ وی اے۔²⁴۲۴۔جو کُچھ تُساں شُروع توں سُنیا ہویا اے اوہو ای تُہاڈے وِچ قیئم رہیوے۔ایس ماریاں پئی جو کُجھ تُساں شُروع توں سُنیا ہویا اے جے اوہ تُہاڈے وِچ قیئم رہیوے گا تے تُسیں وی بیٹے اَتے باپ وِچ قیئم رہو گے۔ ²⁵۲۵۔ اَتے جیس سَدا دی حیاتی دا وعدہ اوہنے اَساڈے نال کیِتا اے اوہ ایہو ای اے۔ ²⁶۲۶۔ مَیں ایہ گَلاں تُہانوں اوہناں بارے لِکھیاں نیں جیہڑے تُہانوں دوکھا دیندے نیں۔²⁷۲۷۔پَر اوہ مسَح جیہڑا تُہانوں اوہدے کولوں مِلیا اے تُہاڈے وِچ قیئم رہندے اے اَتے تُہانوں ایس گَل دے لَوڑ نئیں پئی ہر کوئی تُہانوں سِکھاندا پِھرے سگوں جِویں ایہ مسَح تُہانوں سارِیاں گَلاں بارے سِکھاندا اے ایہ حَق اے اَتے جُھوٹھ نئیں اَتے تُسیں اوہدے وِچ اُکا اونج ای قیئم رہیو جِویں تُہانوں سِکھاندا اے۔ ²⁸۲۸۔ بچیو! ہُن ایہ وے پئی تُسیں اوہدے وِچ قیئم رہیو تاں جو جد اوہ ظاہِر ہووے تے ساہنوں دلیری ہووے اَتے اَسیں اوہدے آون تے شرمندے نا ہوئیے۔ ²⁹۲۹۔جے تُسیں جاندے او پئی اوہ راست باز اے تے ایہ وی جاندے اوپئی ہر کوئی جیہڑا راست بازی دے کَم کردا اے، اوسے توں جَمیا اے۔

3¹۱۔ویکھو باپ نے اَساڈے نال کینج دی مُحبت کیِتی اے پئی اَسیں رَب دے بچے اَکھوائے اَتے اَسیں ہیں وی آں۔جَگ ایسے ماریاں ساتھوں اَنجان اے کیوں جو اوہنے اوہنوں وی نئیں جانیا۔ ²۲۔ پیاریو! ہُن اَسیں رَب دے بچے آں اَتے ہُن تِیک ظاہر نئیں ہویا پئی اَسیں کیِہ کُچھ ہوجاواں گے پر اَسیں ایہ جاننے آں پئی جد اوہ ظاہر ہووے گا تے اَسیں وی اوہدے ورگے ہو جاواں گے کیوں جو اوہنوں اونج دا ای ویکھاں گاے جِنج دا اوہ ہے وے۔ ³۳۔اَتے جیہڑا کوئی اوہدے اُتے ایہ آس رکھ دا اے اوہ اپنے آپ نُوں اونج دا ای پوِتِر رکھ دا اے جینج دا اوہ پَوِتِر اے۔⁴۴۔جو کوئی پاپ کَھٹ دا اے اوہ شرِیعت دی مخالفت کر دا اے کیوں جو پاپ شرِیعت دی مخالفت ای تے ہے۔ ⁵۵۔اَتے تُسیں ایہ جاندے او پئی اوہ ایس ماریاں ظاہر ہویا سی پئی پاپاں نُوں چُک لے جاوے پر اوہدے وِچ پاپ نئیں۔ ⁶۶۔جیہڑا کوئی اوہدے وِچ قیئم رہندا اے اوہ پاپ نئیں کَھٹ دا پَر جیہڑا کوئی پاپ کَھٹ دا اے نا تے اوہنے اوہنوں ویکھیا اے اَتے نا ای جانیا اے۔⁷۷۔بچیو! کوئی تُہانوں دوکھا نا دے سکے جیہڑا راست بازی دے کَم کردا اے اوہ راست باز اے۔ ⁸۸۔جیہڑا پاپ کَھٹ دا اے اوہ شیطان دا اے کیوں جو شیطان شُرُوع توں ای پاپ کَھٹ دا آیا اے۔رَب دا پُتر ایسے ماریاں ظاہر ہویا سی پئی شیطان دے کَماں نُوں مُکا دیوے۔⁹۹۔ جیہڑا رَب توں جَمیا اے اوہ پاپ نئیں کَھٹ دا۔ ایس لئی پئی اوہدا بیِہ اوہدے وِچ وَسدا اے اَتے اوہ پاپ نئیں کر سکدا کیوں جو رَب توں جَمیا اے۔ ¹⁰۱۰۔ایسے گَل توں رَب دے بچیاں اَتے شیطان دے بچیاں وِچ وَنڈ ہو جاندی اے۔ جیہڑا راست بازی دے کَم نہیں کردا اور رَب توں نئیں اَتے اوہ وی نئیں جیہڑا اپنے وِیر نال پرِیت نئیں رکھ دا۔¹¹۱۱۔ کیوں جو اوہ سُنیہا جیہڑا تُسیں شُرُوع توں سُن بیٹھے او ایہو ای اے پئی اَسیں آپو وِچ پرِیت رکھئیے۔ ¹²۱۲۔اَتے قائِن ورگے نا بنئیے جیہڑا شرِیر دا سی اَتے جِنھے اپنے وِیر نُوں قَتْل کیِتا اَتے اوہنے اوہنوں کیوں قَتْل کیِتا؟ اوہ ایس لئی پئی اوہدے کَم بھیڑے سَن پَر اوہدے بھرا دے کَم راسْت سَن۔¹³۱۳۔ بھراو! جے جگ تُہاڈے نال وَیر رَکھے تے حیران نا ہوو۔ ¹⁴۱۴۔اِسیں تے جاننے آں پئی اَسیں موت کولوں چُھٹ کے حیاتی وِچ وَڑ گَئے کیوں جو اَسیں بھراواں نال پرِیت رَکھنے آں۔ جیہڑا پرِیت نئیں رکھدا اوہ موت دی حالت وِچ رہندا اے۔ ¹⁵۱۵۔جیہڑا اپنے وِیر نال وَیر رکھ دا اے اوہ قاتِل اے اَتے تُسیں جان دے او پئی کِسے قاتِل وِچ سَدا دی حیاتی قیئم نئیں رہندی۔¹⁶۱۶۔ اَساں محبَت نُوں ایسے گَل توں جانیا اے پئی اوہنے اَساڈے لئی اپنی جان دے دِتّی اَتے ایسے ماریاں ساہنوں وی اپنے بھراواں لئی جان دینی چاہیِدی اے۔ ¹⁷۱۷۔ جیس کِسے کول دُنیا دا مال ہووے اَتے اوہ اپنے وِیر نُوں ماہتڑ ویکھ کے رحم کرن توں کَنی کتراوے تے اوہدے وِچ رَب دی مُحبت کِینج قیئم رہ سکدی اے؟ ¹⁸۱۸۔ بچیو!اَسیں زبانی کلامی ای نئیں سَگوں عَمَل اَتے سچیائی دی رائِیں وی پرِیت نبھائِیے۔¹⁹۱۹۔ایس توں ایسی جاناں گے پئی حَق دے آں اَتے اَسیں اوہدے حُضُور دِلوں خُوش ہوواں گے۔ ²⁰۲۰۔کیوں جو جے اَساڈے دِل ساہنوں اِلزام دین تے رَب تے اَساڈے دِلاں توں وَڈا اے نا! اَتے سبھو کُچھ جان دا اے۔ ²¹۲۱۔ پیاریو! جے ساڈا دِل ساہنوں الزام نہ دیوے تاں اَسیں رَب دے حُضُور دلیر رہیواں گے۔ ²²۲۲۔اَتے جو کُچھ اَسیں منگیِئے پاواں گے کیوں جو اَسیں اوہدے حُکم مَننےاَتے جو کُچھ اوہنوں چنگا لگدا اے اوہدے حُضُور پُورا کرنے آں۔²³۲۳۔اَتے اوہدا حُکم ایہ وے پئی اَسیں اوہدے پُتر یسُوع مسِیح اُتے اِیمان لیائِیے اَتے جیہڑا اوہنے ساہنوں حُکم کیِتا اے آپو وِچ پرِیت رکھیِئے۔ ²⁴۲۴۔اَتے جیہڑا اوہدے حُکماں نُوں من دا اے ایہ اوہدے وِچ اَتے اوہ ایدے وِچ وَسدا اے اَتے اوہدے مطلب کہ اوس رُوح دے وسِیلے جیہڑا اوہنے ساہنوں بخشیا اے اَسیں جاننے آں پئی اوہ اَساڈے وِچ وَسدا اے۔

4¹۱۔ پیاریو! ہر اِک رُوح اُتے یَقِین ناکرو سگوں رُوحاں نُوں پرکھو پئی اوہ رَب وَلوں ہے نیں کہ نئیں کیوں جو بتھیرے جھُوٹھے نبی جَگ وِچ اُٹھ کھلوتے نیں۔ ²۲۔تُسیں ایس گَل توں رَب دے رُوح نُوں سنجھان سکدے مطلب کہ ہر اوہ رُوح جیہڑی مَن دی اے پئی یِسُوع مسِیح رَب وَلوں جُسّے وِچ آیااے۔ ³۳۔اَتے جیہڑی رُوح یِسُوعؔ نُوں نا مَنے اور رَب وَلوں نئیں سگوں ایہو ای مُخالفِ مسِیح دی رُوح اے جَہدی خَبر تُسیں سُن بیٹھے او پئی اوہ آون والی اے سگَوں پہیلاں ای جَگ وِچ موجُود اے۔⁴۴۔بچیو! تُسیں رَب توں جے اَتے اوہناں نُوں چِت کر بیٹھے او کیوں جو جیہڑا تُہاڈےوِچ اے اوہ اوہدے توں وَڈا اے جیہڑا جَگ وِچ وے۔ ⁵۵۔اوہ جَگ دے نیں ایسے ماریاں جَگ دی گَل کردی نیں اَتے جَگ اُوہناں دی سُن دا اے۔ ⁶۶۔ اَسیں رَب توں آں۔ جیہڑا رَب نُوں جان دا اے اوہ اَساڈی گَل سُن دا اے اَتے جیہڑارَب توں نئیں اوہ اَساڈی نئیں سُن دا۔ ایسے گَل توں اَسیں حَق دے رُوح تے گُمراہی دی رُوح نُوں سنجھان لینے آں۔⁷۷۔پیاریو! آو اَسیں آپو وِچ پرِیت رَکھیئے کیوں جو مُحبت رَب توں اے اَتے جیہڑا پرِیت رکھدا اے اوہ رَب توں جَمیا اے اَتے رَب نُوں جان دا اے۔ ⁸۸۔جیہڑا مُحبت نئیں رکھدا اوہ رَب نُوں نئیں جان دا ایس لئی پئی رَب مُحبت اے۔⁹۹۔جیہڑی مُحبت رَب نُوں اَساڈے نال اے اوہ ایس گَل توں ظاہر ہوئی پئی رَب نے اپنے اَکلے پُتر نُوں جَگ اُتے گھلیا اے تاں جو اَسیں اوہدی راہِیں حیاتی پائِیے۔ ¹⁰۱۰۔مُحبت ایس گَل وِچ نئیں پئی اَساں رَب نال مُحبت کیِتی سَگوں ایس گل وِچ ایہ پئی اوہنے اَساڈے نال مُحبت کیِتی اَتے اپنے پُتر نُوں گھلیا پئی اوہ اَساڈے پاپاں دا کفارہ ہووے۔¹¹۱۱۔پیاریو! جد رَب نے اَساڈے نال اجیہی مُحبت رکھی تے چاہیدا اے پئی اَسیں وی اِک دُوجے نال مُحبت کرئیے۔ ¹²۱۲۔ رَب نُوں کَدی کِسے نے نئیں ویکھیا جے اَسیں اِک دُوجے نال مُحبت کرئِیے تے رَب اَساڈے وِچ وَسدا اےاَتے اَساڈے وِچ جیہڑی اوہدی مُحبت اے توڑ چَڑھ گَئی اے۔ ¹³۱۳۔اَسیں ایسے گَل توں جاننے آں پئی اَسیں اوہدے وِچ وَسنے آں اَتے اوہ اَساڈے وِچ کیوں جو اوہنے اپنے رُوح وِچوں ساہنوں دِتّا اے۔ ¹⁴۱۴۔ اَتے اَساں ویکھ لیا اے اَتے گَواہی دینے آں پئی باپ نے پُتر نُوں ایس لئی گَھلیا اے پئی جَگ دا مُنجّی ہووے۔¹⁵۱۵۔جیہڑا کوئی مَنے پئی یِسوعؔ رَب دا پُتر اے رَب اوہدے وِچ تے اوہ رَب وِچ وَسدا اے۔ ¹⁶۱۶۔ اَتے جیہڑی مُحبت رَب نُوں اَساڈے نال اے اَساں اوہنوں جان لیا اے اَتے ساہنوں اوہدا یَقین اے۔¹⁷۱۷۔ ایسے سببوں مُحبت اَساڈے وِچ توڑ چڑھ گَئی تاں جو اَسیں نیاں دے دیہاڑے دلیر رہِئیے کیوں جو جینج دا اوہ اے اَسیں وی ایس جَگ وِچ اونج دے ای آں۔ ¹⁸۱۸۔مُحبت وِچ ڈر نئیں ہوندا سَگوں کامِل مُحبت ڈر نُوں باہر کَڈ دیندی اے کیوں جو ڈر نال عذاب ہندا اے اَتے جیہڑا ڈر دا اے اوہدے وِچ پُوری مُحبت نئیں ہندی۔¹⁹۱۹۔سو اِسیں ایس ماریاں مُحبت کرنے آں کیوں جو اوہنے اَسادے نال پہیلاں مُحبت کیِتی سی۔ ²⁰۲۰۔جے کوئی آکھے پئی مَیں رَب نال مُحبت کرنا واں پَر اپنے ویِر نال وَیر رکھے تے جھُوٹھا اے کیوں جو جیہڑا اپنے بھرا نال جِنھوں اوہنے ویکھیا اے مُحبت نئیں کردا اوہ رَب نال وی جِنھوں اوہنے نئیں ویکھیا مُحبت نئیں کر سکدا۔ ²¹۲۱۔اَتے اَساں اوہدے کولوں ایہ حُکم پایا اے پئی جیہڑا رَب نال مُحبت رکھدا اے اوہ اپنے وِیر نال وی مُحبت کر دا۔

5¹۱۔جیہڑا ایہ اِیمان رکھدا اے پئی یِسوعؔ ای مسِیح اے اوہ رَب توں جَمیا اے اَتے جیہڑا باپ نال مُحبت کردا اے اوہ اوہدے توں جَمن والے نال وی مُحبت کردا اے۔ ²۲۔ جد اَسیں رَب نال مُحبت کرنے آں اَتے اوہدے حُکماں اُتے چلنے آں تے ایس گَل توں اَساہنوں پتا لگ جاندا اے پئی اَسیں رَب دے بچیاں نال وی مُحبت کرنے آں۔ ³۳۔کیوں جو رَب نال مُحبت کرنا ایہو ای اے پئی اَسیں اوہدے حُکماں تے چَلیئے تے نالے اوہدے حُکم ڈاہڈے نئیں۔⁴۴۔ کیوں جو جیہڑا رَب توں جَمیا اے اوہ جَگ اُتے فتح پاندا اے اَتے ایہ فتح جِہدے نال اَساں جَگ نُوں چِت کر لیا اے اَساڈا اِیمان ای تے ہے وے! ⁵۵۔تے فیر جَگ نُوں چِت کرن والا کون ہویا باہج اوہدے جیہڑا ایہ مَن دا اے پئی یِسُوعؔ رَب دا پِتر اے؟⁶۶۔ایہ اوہو ای اے جیہڑا پانی اَتے رَت نال آیا مطلب کہ یِسُوعؔ مسِیح جیہڑا نِرے پانی نال نئیں سَگوں پانی تے رَت دونواں دی راہِیں آیا سی اَتے جیہڑا گَواہی دیندا اے اوہ رُوح اے کیوں جو رُوح سچیائی اے۔ ⁷۷۔کیوں جو جیہڑے گَواہی دیندے نیں اوہ تِن نیں مطلب کہ (اَرش تے باپ اَتے کلمہ اَتے پَوتِر رُوح اَتے ایہ تِنے اِک ای نیں۔ ⁸۸۔اَتے تِن ای جیہڑے دھرتی تے گَواہی دیندے نیں) رُوح اَتے پانی اَتے رَت۔ اَتے ایہناں تِناں دا اِک ای گَل تے ایکا اے۔⁹۹۔جد اَسیں بندیاں دی گَواہی قبُول کر لینے آں تے فیر رَب دی گَواہی تے وَدھ کے وے کیوں جو رَب دی گَواہی ایہو ای اے پئی اوہنے اپنے پُتر دے حَق وِچ گَواہی دِتّی اے۔ ¹⁰۱۰۔جیہڑا رَب دے پُتر تے اِیمان لیاندا اے اوہ اپنے آپ وِچ گَواہی رَکھدا اے۔ جیہڑا رَب دا یَقِین نئیں کردا اوہ اوہنوں جُھوٹھا ٹھہراندا اے کیوں جو اوہ اوس گَواہی اُتے جیہڑی رَب نے اپنے پُتر دے حَق وِچ دِتّی اے، اِیمان نئیں لیاندا۔¹¹۱۱۔ اَتے اوہ گَواہی ایہ وے پئی رَب نے اَساہنوں سَدا دی حیاتی بخشی اے اَتے ایہ حیاتی اوہدے پُتر وِچ اے۔ ¹²۱۲۔ جہدے کول پُتر اے، اوہدے کول حیاتی اے اَتے جِہدے کول رَب دا پُتر ای نئیں، اوہدے کول حیاتی وی نئیں۔¹³۱۳۔مَیں تُہانوں جیہڑے تُسیں رَب دے پُتر تے اِیمان لے آئے او ایہ گَلاں ایس ماریاں لِکھیاں نیں پئی جان جاو کہ تُسیں سَدا دی حیاتی رَکھدے او۔ ¹⁴۱۴۔ اَتے اَساڈا بھروسہ جیہڑا اوہدے اُتے وے اوہ ایہو ای اے پئی جے اَسیں اوہدی مَرضی دے حِساب نال کُچھ مَنگنے آں تے اوہ اَساڈی سُن دا اے۔ ¹⁵۱۵۔ اَتے جد اَسیں جان گَئے آں پئی جو کُچھ اَسیں اوہدے کولوں مَنگنے آں اوہ اَساڈی سُن دا اے تے فیر ایہ وی جاننے آں پئی جو کُچھ اَساں اوہدے کولوں منگیا اے اوہ ساہنوں مِلیا اے۔¹⁶۱۶۔جے کوئی اپنے بھرا نُوں اجیہا پاپ کردیاں ویکھے جِہدی اَخیِر ہلاکت نا ہووے تے دُعا مَنگے تے رَب اوہدے راہِیں اوہنوں حیاتی بخشے گا۔ مَیں اوہناں بارے ای آکھنا واں جِنھاں توں ہلاک کرن والا پاپ نئیں ہویا۔مَیں ایہ نئیں آکھ دا پئی تُسیں اوہناں لئی وی دُعا مَنگو جِنھاں توں اجیہا پاپ ہویا اے جِہدی اَخیِر ہلاکت اے۔ ¹⁷۱۷۔ اونج تے ہر ڈھنگ دی ناراستی پاپ ای اے پَر اجیہا پاپ وی اے جِہدی اَخیِر ہلاکت نئیں ہُندی۔¹⁸۱۸۔اَسیں جاننے آں پئی جیہڑا رَب توں جَمیا اے اوہ پاپ وِچ نئیں وَسدا سَگوں اوہدی راکھی اوہ کردا اے جیہڑا رَب توں جَمیا اے اَتے شرِیر اوہنوں چُھو نئیں سَکدا۔ ¹⁹۱۹۔ اَسیں جاننے آں پئی اَسیں رَب توں آں اَتے ایہ وی پئی سارا جَگ شرِیر دے قَبضے وِچ اے۔²⁰۲۰۔اَتے ایہ وی جاننے آں پئی رَب دا پُتر آ گیا اے اَتے اوہنے ساہنوں ایہ سمجھ بخشی اے پئی جیہڑا حَق اے اوہنوں جانیئے اَتے اَسیں اوہدے وِچ جیہڑا حق سچ اے مطلب کہ اوہدے پُتر مسِیح یِسُوعؔ وِچ آں۔ اوہو ای حَقیقی رَب اَتے سَدا دی حیاتی اے۔ ²¹۲۱۔ بچیو! تُسیں اپنے آپ نُوں بُتاں توں بچائی رَکھو۔

۲۔یُوحنّا

1¹۱۔میں بزرگ اوس چنی ہوئی بی بی تے اوہدے بچیاں نوں، جیناں نوںمیں سچائی نال پیار کر دا ہاں، - تے نہ صرف میں، پر او وی جیہڑے سارے اس سچائی نوں جاندے نیں ²۲۔کیوں کہ سچائی جیہڑی ساڈے اندر رہندی اے تے سدا تیکر ساڈے نال رہے گی ³۳۔فضل، رحم، تسلی جیہڑا رب پیو تے اودے پتر یسوع مسیح ولوں سدا، سچائی تے پیار وچ ساڈے نال رہے-⁴۴۔میں ایہہ سن کے تے جان کے ڈاہڈا خوش ہاں کہ تیرے کچھ بچے اس سچائی وچ چلدے نیں جہدا رب باپ نے سانوں حکم دیتا اے ⁵۵۔ہن میں تیری منت کر دا ہاں، بی بی- میں نواں حکم نہیں لکھ رہیا، بلکہ جیڑا شروع توں سنیا اے- کہ سانوں ایک دوجے نوں پیار کرنا چاہیدہ ہے ⁶۶۔تے اے پیار ہے، کہ اسیں پورے دل نال اوہدے حکماں تے چلیے- ایہہ حکم ہے،جس طرح تسی شروع توں سنیا اے ،کہ تو پیار وچ چل-⁷۷۔بہتیرے ٹھگ دنیا وچ چلے گئے نیں جیہڑےنہیں مندے کہ یسوع مسیح بدن دی شکل وچ آیا سی- اوہ دھوکے باز تے مسیح مخالف نیں ⁸۸۔خبردار، جس واسطے اسی ساریاں نے کم کیتا اے اوہدا اجر کھو نہ دینا، بلکہ تہانوں اودا پورا اجر ملے-⁹۹۔ہر کوئی جیڈا نس دا اے پر مسیح دی تعلیم وچ نہیں رہندا اے اوہدے کول رب نہیں- جد کہ ہر کوئی جو مسیح دی تعلیم نوں پھڑیا رکھ دا اے اوہدے کول پئو تے پتر دونوں نے ¹⁰۱۰۔جے کوئی تہاڑے کول آندا اے پر مسیح دی تعلیم نہیں دیندا، اس نوں نہ تے اپنے گھر وچ لیاو تے نہ ہی انہوں سلام آکھو ¹¹۱۱۔جیہڑا کوئی اونہاں نوں سلام آکھدا اے، اوہناں دے برے کماں وچ شریک ہوندا اے-¹²۱۲۔میں تہانوں بہت کچھ آکھنا چاہندا آں پر پتر تے سیاہی دے نال نہیں بلکہ چاہنا ہاں کہ منہ در منہ مل کے تہاڑے نال گلاں کراں تے ایس طرح ساڈی ساریاں دی خوشی پوری ہوئے ¹³۱۳۔تہاڑی چنی ہوئی پہن دے بچے تہانوں سلام کہندے نیں-

۳۔ یُوحنّا

1¹۱۔ میرے ولّوں جیہڑا بُزرگ ہاں، پیارے گِیُسؔ دے ناں جِہدے نال مَیں سچّی مُحبّت رکھنا ہاں۔ ²۲۔ پیارے! مَیں ایہ دُعا منگنا ہاں پئی جیِویں تُوں رُوحانی ترقّی کر رہیا ایں اونج ای تُوں ساریِاں گلّاں وِچ ترقّی کریں اَتے چَنگی صحت رکھّیں۔ ³۳۔کیوں جو جدوں بھراواں نیں آکے تیری اوس سچیائی دی گواہی دِتّی جِہدے وِچ تُوں سچ مُچ چلنا ایں تے مَینوں ڈاہڈی خُوشی ہوئی۔ ⁴۴۔ میرے لئی ایہدے توں ودّھ کے ہور کوئی خُوشی دی گل نئیں پئی مَیں اپنے بچّیاں نُوں سچیائی نال چلدیاں ہویاں سُناں۔⁵۵۔ پیارے! جو کُجھ تُوں اوہناں بَھراواں نُوں سانبھن لئی کرنا ایں جیہڑے پردیسی نیں تے بڑی نیک نیّتی نال کرنا ایں۔ ⁶۶۔ اوہناں نیں کلیِسیاء دے اَگے تیری محبّت دی گواہی دِتّی سی۔ جے تُوں اوہناں نُوں اونج ای وِداع کریں جیِویں رَبّ نُوں پَسند اے تے چنگا کریں گا۔ ⁷۷۔ کیوں جو اوہ اوہدے ناں دے واسطے نِکلے نیں اَتے غیر قَوماں توں کُجھ نئیں لیندے۔ ⁸۸۔ ایس لئی ساہنوں چاہیدا اے پئی اَسیں اجیہے بھراواں نُوں قبُولئیے تاں جو اَسیں وی سچیائی دے پرچاردا کم کرن وِچ اوہناں نال رَل جائیے۔⁹۹۔ مَیں کلیِسیاء نُوں کُجھ لِکھیا سی پر دِیُترِفِیسؔ جیہڑا اوہناں وِچوں وَڈّا بننا چاہندا اے ، ساہنوں قبُول نئیں کر دا۔ ¹⁰۱۰۔ سو جدوں مَیں آواں گا تے اوہ کم جیہڑا اوہ کر رہیا اے اوہناں دا چیتا کرواواں گا کیوں جو ساہڈے خلاف بھیڑیاں گلّاں آکھ دا اے سگوں ہور تے ہور اوہ بَھراواں نُوں وی قبُول نئیں کردا اَتے جیہڑے قبُول کرنا چاہندے نیں اوہناں نُوں وی ڈَک دا اے اَتے کلیِسیاءوِچوں کڈھ دیندا اے۔¹¹۱۱۔ پیارے! بُریائی دی نئیں سگوں نیکی کرن دی ٹھان۔ جیہڑا نیکی کر دا اے اوہ رَبّ دا اے اَتے جیہڑا بُریائی کردا اے اوہنے رَبّ نُوں نئیں ویکھیا۔ ¹²۱۲۔ دِیمِیترِیُسؔ دے بارے ساریاں نیں اَتے آپ سچیائی نے وی گوائی دِتّی اے۔ اَتے اَسیں وی گوائی دینے آں اَتے تَینوں تے پتا ای اے پئی ساڈی گواہی سچّی اے۔¹³۱۳۔مَینوں بہت کُجھ لِکھن دی لوڑھ تے ہَیوے پرمَیں سیاہی تے قلم نال تَینوں لِکھن دی تمنا نئیں رکھ دا۔ ¹⁴۱۴۔سگوں مَینوں بڑی آس اے پئی تَینوں چھیتی ای مِل سکاں تاں جو آمو سامنی (مُنہ درُوں) گل بات کر سکیئے۔ ¹⁵۱۵۔ تَینوں تسلّی مِل دی رہیوے۔ ایتھوں دے یار تَینوں سلام آکھ دے نیں۔ اوتھوں دے یاراں بیلیِاں نُوں اوہناں دا ناں لے لے کے میرا سلام دیویِں۔

یہُوداہ

1¹۱۔ یہُوداہؔ وَلّوں جیہڑا یسُوعؔ مسِیح دا سیوک اَتے یعقُوبؔ دا بھَرا اے۔ اوہناں سَدّے ہویاں دے ناں جیہڑے خُدا باپ وِچ پیارے اَتے یسُوعؔ مسِیح لئی وَکھ کیِتے ہوئے نیں۔ ²۲۔ رَحم ، تسلّی تے مُحبّت تُہانوں چوکھی مِل دی رہوے۔³۳۔ پیارو! جیس ویلے مَیں تُہانوں اوس نجات دے بارے لِکھن دی پُوری کوشش وِچ جُتیا ہویا ساں جیہڑی ساڈے ساریاں دی سانجھی اے تے اوس ویلے مَیں ایہ بڑا ای ضرُوری سمجھیا پئی مَیں ایہ نصیحت لِکھ کے دیواں پئی تُسی اوس اِیمان لئی پُوری جان مارو جیہڑا پاک لوکاں نُوں اکو وار دِتّا گیا سی۔ ⁴۴۔ کیوں جو کُجھ اجیہے بندے نیں جیہڑے چُپ چپیِتے ساڈے وِچ آ رَلے نیں ۔ ایہناں دی سزا دا چرچا پُرانے زمانے وِچ پہیلاں توں ای لِکھ دِتّا گیا سی۔ ایہ بے دین نیں جیہڑے ساڈے ربّ دے فضل نُوں عیاشی وِچ بدل دیندے نیں اَتے ساڈے مالک اَتے خُداوند یسُوعؔ مسِیح توں مُکّر جاندے نیں۔⁵۵۔ ایس کر کے بھانویں تُسی ساریِاں گلّاں اِکّو واری جان تے لیاں نیں تاں ویں ایہ گَل مَیں تُہاڈے چیتے کرانا چاہنا واں پئی خُداوند نے اِک اُمّت نُوں مِصرؔ دے دیسوں کڈھن پِچھوں وی اوہناں لوکاں نُوں ہلاک کیِتا جِنہاں نیں اِیمان نئیں سی لیاندا۔ ⁶۶۔ اَتے جیہڑے فرِشتیاں نیں اپنی حُکُومت نُوں قیم نہ رکھیا سگوں اپنی تھاں توں ہٹ گَئے اوہنے اوہناں نُوں ہمیشہ دی قید وِچ وَڈی عدالت دے دیہاڑے تیک ہنیرے وِچ بند کر دِتّا اے۔⁷۷۔ اینج ای سدُومؔ اَتے عمُورہؔ اَتے اوہناں دے آل دوال دے شہر جیہڑے اوہناں وانگ حرام کاری وِچ پَے گَئے اَتے پرائے جِسم پِچھے لگ پئے، ہمیشہ دی اَگ دی سزا بُھگت کے اِک عِبرت دی مثال بن گَئے۔ ⁸۸۔تاں وی ایہ لوک اپنے وہماں وِچ پَے کے اوہناں وانگ جِسم نُوں پلیِت کردے نیں ۔ حُکُومت نُوں کُجھ نئیں سمجھ دے اَتے عِزّت والیاں نُوں بَھنڈ دے نیں۔⁹۹۔ جے فرِشتیاں دے سردار میکائیلؔ نے مُوسیٰؔ دی مَیّت دے بارے ابلیس نال تکرار کرن ویلے کُجھ بُرا آکھن دی جُرات نا کیِتی سگوں ایہ آکھیا پئی خُداوَند تَینوں جِھڑکے۔ ¹⁰۱۰۔پر ایہ جیہڑیاں گلّاں نُوں نئیں جان دے اوہناں دے بارے بھیڑا آکھن دی جُرات کر دے نیں اَتے جے ایہناں نُوں کِسے گل دی سجمھ آ وی جاوے تے ڈَنگراں دی سمجھ توں وَدّھ کے نئیں،ایہو ای گلّاں ایہناں دی بربادی دا سبّب نیں۔ ¹¹۱۱۔ ایہناں تے افسوس اے پئی اوہ قائنؔ دی راہ تے ٹُرے اَتے مزدُوری لئی بڑے لالچ نال بلعامؔ وانگ بھیڑی راہ نُوں چُنیا اَتے قورحؔ وانگ مخالفت کرکے برباد ہوئے۔¹²۱۲۔ایہ تُہاڈیِاں مُحبتّاں دیِاں دعوّتاں وِچ تُہاڈے نال کھاندے پیندے ویلے اینج رَل جاندے نیں جِیویں دریا وِچ لُکیِاں ہوئِیاں چٹاناں۔ ایہ اوہناں اَیّالیاں وانگ نیں جیہڑے اپنے ڈِھڈاں نُوں بَھر دے نیں۔ ایہ پانی بِنا اجیہے بَدل نیں جِنہاں نُوں ہَواواں اُڈّا کے لے جاندیِاں نیں ۔ایہ پت جَھڑ دے رُکھ نیں جِنہاں نُوں پَھل نئیں لَگ دا، ایہ دوہرے مُردے اَتے مُڈھوں اُکھڑے ہوئے نیں۔ ¹³۱۳۔ ایہ سمُندر دیِاں اکھڑ لہراں نیں جِنہاں توں اپنی بے شرمی دی جَھگ چُھڈ دی اے۔ایہ اوہ آوارہ گرد تارے نیں جِنہاں لئی ہمیشہ دے ڈاہڈے ہنیرے دھرے ہوئے نیں۔¹⁴۱۴۔ایہناں لئی حنُوکؔ نے وی جیہڑا آدمؔ توں ستویِں پِیڑھی دا سی ایہ نبوّت کیِتی پئی ویکھو، خُداوند اپنے لَکھّاں مُقدساں نال آیا۔ ¹⁵۱۵۔ تاں جو سارے بندیاں دا نیاں کرے اَتے سارے بے دیِناں نُوں، اوہناں دے بے دینی دے سارے کمّاں سببوں، جیہڑے اوہناں نیں بے دینی نال کیِتے نیں اَتے اوہناں ساریِاں ڈاہڈیاں گلّاں دے سببوں جیہڑیاں بے دین پاپیِاں نیں اوہدے خلاف کیِتیاں نیں قصور وار ٹھہرائے۔ ¹⁶۱۶۔ ایہ بڑُبڑُان والے اَتے شکایتی نیں جیہڑے اپنیِاں حِرصاں تے ٹُر دے نیں اَتے اپنے مُنھوں وڈّے وڈّے بول بولدے نیں اَتے نفع لئی لوکاں نال رَئی کر دے نیں۔¹⁷۱۷۔ پر پیاریو! اوہناں گلّاں نُوں اپنے چیتے رکھّیا جے جیہڑیاں ساڈے خُداوَند یسُوعؔ مسِیح دے رسُولاں نے شُروع توں آکھ دِتّیاں نیں۔ ¹⁸۱۸۔ اوہ تُہانوں آکھ دے ہُندے سَن پئی اَخیِر زمانے وِچ اجیہے مخَول کرن والے ہون گے جیہڑے اپنے بے دینی دیِاں حِرصاں اُتّے ٹُرن گے۔ ¹⁹۱۹۔ ایہ اوہ نبدے نیں جیہڑے وچھوڑے پاندے نیں اَتے نفسی نیں اَتے رُوح نئیں رکھدے۔²⁰۲۰۔ پر تُسی پیاریو! اپنے پاک پیوِتر اِیمان وِچ وِدّھ کے اَتے پاک رُوح وِچ دُعا مَنگ کے۔ ²¹۲۱۔ اپنے آپ نُوں خُدا دی مُحبّت وِچ قیم رکھو اَتے ہمیشہ دی جِندڑی لئی ساڈے خُداوند یسُوعؔ مسِیح دی رحمت دی اُڈیِک رکھّو۔²²۲۲۔ اَتے اوہناں تے رَحم کرو جیہڑے شک وِچ نیں۔ ²³۲۳۔ اَتے کئیاں نُوں اَگ وِچ پھَڑ کے کڈھ لؤو اَتے کئیاں تے خوف کھا کے رَحم کرو سگوں اوس کپڑیوں وی گھِن کرو جیہڑا جِسم دے سببوں داغی ہوگیا اے۔²⁴۲۴۔ ہُن جیہڑا تُہانوں ٹھیڈے لَگن توں بچا سکدا اے اَتے اپنی جلال دی بَھری حُضوری وِچ ڈاہڈی خُوشی نال بے داغا کر کے گھلہار سکدا اے۔ ²⁵۲۵۔ اوس اِکّو ای رَبّ دا جیہڑا ساڈا نجات دین والا اے،جلال، عِزّت، حُکُومت اَتے قُدرت ساڈے خُداوَند یسُوعؔ مسِیح دے راہیں جیہڑی اَزلاں توں وے، ہُن وی ہووے اَتے اوڑک تیِک ہُوندی رہیوے۔ آمِین۔

مُکاشفہ

1¹۱۔ ایہہ یسوع مسیح دا مُکاشفہ اے، جیڑا رب نے اہنوں وکھایا تاں جو جیڑا جیڑا جلدی ہون والا اے اوہنوں اپنے خادماں نوں وکھائے، اوہنے اپنے خادِم یوحنا نوں اپنا فرشتہ بھیج کے ایہہ وکھایا۔ ²۲۔ یوحنا نے رب دے کلام دی گواہی دتی تے یسوع مسیح دی گواہی دتی تے اوہناں ساریاں شیواں دیاں جو اوہنے وہکھیاں سَن۔ ³۳۔ اسی نبوّت نوں اوچی آواز وچ پڑھن والا مُبارک اے، تے اوہ جیڑے ایس نبوّت دے الفاظ نوں سُندے نیں تے اوہ جیڑے ایدھے وچ جو لکھیا اے، اوہ ایدھے تے عمل کردے نیں، کیوں جے وقت نیرےاے۔⁴۴۔ یوحنا ولّوں ایشیا دی سَت کلیسیاواں نوں، تواڈے تے فضل تے سلامتی ہو وے، اودھے ولّوں جیڑا ہے، جیڑا سی تے جیڑا آن والا اے، تے نالے ستوں روحاں ولّوں جیڑیاں اوہدے تخت دے سامنے نیں، تواڈے اُتے فضل تے سلامتی ہو وئے۔ ⁵۵۔ تے یسوع مسیح ولّوں، جیڑا سچا گواہ اے، مُردیاں وچوں پہلا جیون والا ، تے دُنیا دے بادشاہواں دا بادشاہ اے، جیڑا ساہنوں پیار کردا اے تے جنے اپنے خُون نال ساڈے گُناہواں توں چھُڈایا اے۔ ⁶۶۔ اوہنے ساڈے لئی اِک راج بنایا اے، تے اپنے رب تے پیو لئی پُجاری وی۔ اوہنو جلال ت قُدرت ہمیشہ لئی مِل دی رہے۔ آمین⁷۷۔ ویکھو، اوہ بدلاں وچوں آرہیا اے، ہر اک اکھ اوہنو ویکھے گی، اوہ سی جِناں اوہنوں چِھیدیا سی، دُنیا دے سارے قبیلے اودہی وجہ نال ماتم کرن گے، بیشک آمین۔ ⁸۸۔ رب کہندا اے کے میں الفا تے اومیگا آں، جیڑا ہُن اے، پہلے سی تے جیڑا آن والا اے۔ رب قادر مُطلق۔⁹۹۔ میں، یوحنا؛ تواڈا بھرا تے یسوع وچ مُصیبتاں تے راج تے صبر نال برداشت وچ تواڈا شریک۔ رب دے کلام تے یسوع دی گواہی دین لئی اک جزیرے تے آں جِدا ناں پیٹھوس اے۔ ¹⁰۱۰۔ میں رب دے سِن روح وچ ساں تے اپنے پِچھے اِک نرسنگے وگری اُچی آواز سُنی، ¹¹۱۱۔ جِنے کہیا ” تو جو کُجھ وہکھنا اے کتاب وچ لکھ کے تے ستوں کلیسیاؤاں نوں بھیج دے یعنیٰ افسس، سمرنا، پرگمن، تھوتیراہ، سردیس، فلادلفیہ تے لودیکیہ نوں۔¹²۱۲۔ میں منہ پھیریا کہ دیکھاں کے اوُس آواز دا بولن والا کون ہے تے جدوں میں مُڑیا تے میں سونے دے ست چراغ دان وہکھے۔ ¹³۱۳۔ تے اُنہاں چراغ داناں دے درمیان آدم زاد (دے وانگر کوئی سی) وہکھیا۔ جہنے سر توں پیراں تک چوغہ پایا ہویا سی تے سونے سا دا سینہ بند (اپنے) سینے تے بنیا ہویا سی۔¹⁴۱۴۔ اودھا سر تے وال اون بلکہ برف دی طرح چٹّے سن تے اودھیاں اکھاں اگ دے شُعلیاں دے ونگوں سی۔ ¹⁵۱۵۔ اودھے پیر پیتل دی طرح چمکدے سی اک بھٹی وچ تپائے گئے پیتل ونگوں سن تے اودھی آواز بہندے ہوئے پانی وانگوں سی۔ ¹⁶۱۶۔تے اوہنے سجے ہتھ وط ست تارے پھڑے ہوئے سی تے اودھے منہ وچوں اک تیز دو دھاری تلوار نکلدی سی تے اودھا منہ ایدھا چمکدا سی جیداں چمکدا ہویا سورج۔¹⁷۱۷۔ جدوں مین اوہنوں وہکھیا تے میں مُردیاں دی طرح اودھے پیراں وچ ڈگ پیا تے اوہنے اپنا سجا ہتھ میرے تے رکیھا تے کہن لگا: ” نہ ڈر، میں ہی پہلا تے آخری آں“۔ ¹⁸۱۸۔ میں زندہ آں، میں مر گیا ساں تے ویکھ ہُن میں ہمیشہ تک زندہ زندہ رواں گا تے موت تے جہنم دیاں کُنجیاں میرے کول نیں۔¹⁹۱۹۔ ایس لئی جیڑیاں گلاں توں وہکھیاں نیں، تے جیڑیاں ہُن نیں، تے جیڑیاں بعد وچ ہون والیاں نیں، اوہناں ساریاں نو لکھ لے۔ ²⁰۲۰۔اوہ ست تاریاں دا بھید جیڑے توں میرے سجے ہتھ وچ وہکھے سن تے اوہناں سونے دی چراغ دان، ست تارے ست کلیسیاؤاں دے فرشتے نیں تے ست چراغ دان ست کلیسیاؤاں نیں۔

2¹۱۔ اِفسس دی کلیسیاء دے فرشتے نوں اے لکھ کے ” اُس دا کلام جیڑا اپنے سجے ہتھ وچ ست تارے رکھدا اے تے جیڑا سونے دے ست چراغ داناں وچ پھر دا اے “۔ ²۲۔” میں تیرے کیتے ہوئے کم تے سخت مُشقت تے صبر نال برداشت نوں جانداں ہاں، میں جاندا ہاں کے وں بد لوکاں نوں نئیں برداشت کر سکدا، مینوں پتہ اے کے توں، جیڑے اپنے آپ نوں رُسول کہندے پر ہے نئیں، نوں آزمایا تے تُوں اُوناں نوں جھوٹا پایا۔³۳۔ مینوں پتہ اے کے توں صبر کرا تے تُوں میرے ناں دی خاطر مُصیبت اُٹھاوندے ہوئے تھکے نیں ہوئے۔ ⁴۴۔ پر میرے سامنے تیرے خِلاف اِک شکایت اے کے توں اپنی پہللاں والی مُحبّت نوں چھڈ دِتا۔ ⁵۵۔ ایس لئی، یاد کر کہ توں کِتھوں ڈگیا اے۔ توں توبہ کر تے پہلاں دی طرح کم کر۔ جے تُوں توبہ نہ کیتی تے میں آکے اوس چراغدان نوں اوہدی جگہ توں ہٹا دیاں گا۔⁶۶۔ پر تیرے وچ اے ہے وے کے تُوں نکلیتیوں دے کمّاں توں نفرت کردا ایں، جناں نوں میں وی کر دا ہاں۔ ⁷۷۔جِس دے کَن ہون اوہ سُن لے کے روح کلیسیاء نوں کی کہندا اے، جیڑا وی فتح مند ہو وے گا، میں اُوس نوں زندگی دے درخت توں، جیڑا خُداوند دی جنت وچ اے، اُس توں پھل کھان دا حق دیاں گا۔⁸۸۔ سمرنا دی کلیسیاء دے فرِشتے نوں لکھ کے، اوس دا کلام جیڑا اوّل تے آخر اے نے، تے جیڑا مر گیا سی تے فیر دوبارہ زِندہ ہو گیا۔ ⁹۹۔” مینوں تواڈی مُصیبت تے غریبی دا پتہ اے، (پر توں دولت مند ایں) جیڑے اپنے آپ نوں یہودی کہندے نے، پر ہے نئیں اُناں سی لعن طعن نوں جاندا ہاں، اوہ شیطان دی ہیکل نے۔¹⁰۱۰۔ جیڑے دُکھ تیرے اُتے آونے نے اُناں توں نہ ڈر، وہکھ ! ابلیس تواڈے وچوں کُجھ نوں قید وچ والا اے تاں جو تواڈی آزمائش ہوسکے۔ تے تُسی ۱۰ دِن تک دُکھ برداشت کرو گے۔ جان دین تک وفادار وہ، تے میں تواہنوں زندگی دا تاج دواں گا۔ ¹¹۱۱۔ جدے کَن ہین اوہ سُن لوے کے روح کلیسیاؤاں نوں کی کہہ ریا اے۔ جیڑا فتح مند ہوئے گا اوس نوں دوسری موت نُقصان نئیں پچاوے گی “۔¹²۱۲۔ پرگام دی کلیسیاء دے فرشتے نون لکھ کے، اوہدا کلام جِس دے کول دو دھاری تلوار اے۔ ¹³۱۳۔ ” مینوں پتہ اے کے تون شیطان دے تخت ہیٹھاں رہنا اے، پر فیر وی توں میرے ناں تے مضبوطی توں قائم ایں۔ مینوں پتہ اے کے توں اپنے ایمان دا میرے لئی انکار نئیں کیتا، اوہناں دِنا وچ سی جدوں میرا وفادار گواہ، اِنتپاس تواڈے کول سی، جِس نوں تواڈے درمیان اوتھے قتل کر دِتا گیا، جتھے شیطان رہندہ اے۔¹⁴۱۴۔ پر مینوں کُجھ گلاں دی تہاڈے نال شکایت اے۔ تواڈے وچ کُجھ لوک نے جِناں بلعام دی تعلیم نوں بڑی مضبوطی نال پھڑیا اے، جناں بلق نوں بنی اسرائل (دے بچیاں نوں ) دے سامنے ٹھوکر دین والی چیزاں رکھن دی تعلیم دتی۔ ایس طرح کہ اوہ بُتاں دی قُربانی دا کھانا کھان تے حرامکاری کرن۔ ¹⁵۱۵۔ ایس طرح تہاڈے وچ کُجھ ایسے لوک سی ہین جیڑے نیکلیوں دی تعلیم وی من دے نیں۔¹⁶۱۶۔ توبہ کرو، ایس لئی جے تُسی نہ کیتی تے میں جلد ہی تہاڈے کول آن والا ہاں، تے میں اُنہاں دے خِلاف منہ دی تلوار نال جنگ کراں گا۔ ¹⁷۱۷۔ جناں دے کن ہین اوہ سُن لین کے روح کلیسیاؤاں نوں کی کہندی اے۔ جیڑے غالِب آن گے میں اُناں نوں پوشیدہ من وچوں دواں گا، تے مین اِک سفید پتھر دیاں گا، اُوس پتھر اُتے نواں ناں لکھیا ہو وے گا جِس دا لین دین والے دے سوا کسے ہور نوں پتہ نئیں ہووے گا“۔¹⁸۱۸۔ ” تھواتیرہ دی کلیسیاء دے فررشتے نوں لکھ کہ اے خُداوند دے پُتر دا کلام اے جِدیاں اکھاں اگ دے شُعلیاں وانگر تے پیر چمکدے پتل سے ونگونے“۔ ¹⁹۱۹۔”میں تیرے کماں، تیری مُحبّت، ایمان تے خدمت تے صبر نوں جاندا ہاں تے ایہہ سی جاندا ہاں لہ تہاڈے ہُن دے کم پہلے کماں توں زیادہ (بُہتے) ہین “۔²⁰۲۰۔” پر مینوں تیرے خِلاف اے شیکایت اے کہ توساں اک عورت جزابیل نوں جھیلیا، جیڑی اپنے آپ نوں نبیہ کہندی سی، تے میرے بندیاں نوں حرامکاری کرن تے بُتاں دی قُربانی کھان دی تعلیم دیندی اے۔ ²¹۲۱۔ میں اوس نوں توبہ کرن دی مہلت دتی پر اوہ اپنی حرامکاری توں توبہ کرنا نئین چاہندی۔²²۲۲۔ ویکھو، میں اُہنوں بیماری دے بستر تے پا دیاں گا، تے جیہڑے اوہدے نال حرامکاری کرن گے، اُناں تے بہت مُصیبت لیاؤاں گا، اگر اُونان اپنے کماں توں توبہ نہ کیتی۔ ²³۲۳۔ میں اوہدے بطیاں نوں مار دیاں گا۔ تے ساری کلیسیاؤاں نوں پتہ لگ جاوےگا، کہ اوہ میں ہی آں جیہڑا خیالاں تے دِلاں نوں جاندا اے، میں ہر اک نوں اوہدے کماں بدلہ دیاں گا۔²⁴۲۴۔ پر تُسی باقی جیہڑے تھواتیرہ وچ رہندے تے اوس تعلیم نوں نئیں مندے تے اُناں گلاں توں جِنوں کُجھ شیطان دیاں ڈونگیاں گلاں کہندے نے، نوں نئیں جاندے، تہوانوں میں کہندا ہاں کہ میں تہاڈے اُتے ہور بوجھ نئیں پاواں گا۔ ²⁵۲۵۔ جیویں وی اے، میرے آون تک جو کُجھ تہاڈے کول تے، اوہنوں مضبوطی نال پھڑی رکھو۔²⁶۲۶۔ جیہڑا غالِب آئے تے میرے کماں دے مُطابق آخر تک اوہناں تے عمل کرے، میں اُوس نوں قوماں تے اختیار داں گا۔ ²⁷۲۷۔ اوہ اُناں اُتے لوہے دے سوٹے نال حکومت کرے گا، اوہ مِٹی دے برتناں طرح تہوانوں چِکنا چور کر دے گا۔ ²⁸۲۸۔ جیویں میں اپنے باپ کولوں پایا اے، میں اُوس نوں صُبح دا تارا دیاں گا۔ ²⁹۲۹۔ جس دے کَن ہیں، سُن لے کہ روح کلیسیاء نوں کی کہندی اے۔

3¹۱۔ سردیس دی کلیسیاء دے فرشتے نوں لکھ: ایہہ اوہدے الفاظ نئیں جنے ست روحاں، تے ست ستارے نوں پھڑیا ہویا اے۔ میں جاندا آں کے توں کی کیتا تہاڈے بارے وچ مشہور اے کہ توں زندہ اے پر توں مُردہ ایں۔ ²۲۔ جاگ تے جیہڑا رہ گیا اے اوہنوں بضبوط کر، پر ہُن مرن والا اے کیوں جے مینوں رب دی نظر وچ تیرے کم پورے ہوندے نظر نئیں آندے۔³۳۔ ایس لئی یاد رکھ، توں کی سُنیا اے تے پایا اے۔اوہناں دی تابعداری کر، پر جے تو جاگدا نئیں ، تے میں چور وانگوں آواں گا، تے تینوں پتہ نئیں لگے گا کہ میں کیڑی گھڑی آواں گا تے تینوں سزا دیواں گا۔ ⁴۴۔ پر ساردیس وچ کُجھ ناں نے جِناں نیں اپنے کپڑے داغدار نئیں کیتے تے اوہ میرے نال، چٹّے کپڑے پا کے چلن گے، کیوں جے اوہ لائق نئیں۔⁵۵۔جیڑا فتح کردا اے انوں چٹّےپہنائےجان گے، تے میں زندگی دی کتاب وچوں کدی وی نئیں مِٹاواں گا تے میں اپنے پیو دے تے اوہدےفرِشتیاں دے سامنے اودھا ناں لواں گا۔ ⁶۶۔جِدے کن ہون، اوہ سُنے کہ روح کلیسیاؤاں نو ں کی کہندا اے۔⁷۷۔ فلدیفیہ دی کلیسیاء نوں لکھ: ایہہ اودھے الفاظ نیں جیہڑا قُدوس تے سچّا اے۔ جِدے کول داؤد دی کُنجی اے۔اوہ جو کھول دیندا اے اہنوں کوئی بند نئیں تر دا، اوہ جو بند کر دیندا اے اوہنوں کوئی کھول نئیں سکدا۔ ⁸۸۔ میں جاندا آں کہ توں کہ کیتا اے۔ وہکھ میں تیرے سامنے اک بوہا کھولیا ہویا اے جیہڑا کوئی بند نئیں کرسکدا۔ میں جاندا ہاں کے تیرے وچ تھوڑی جئی طاقت اے، فیر وی توں میرے کلام نوں منیا اے ت میرے ناں نو انکار نئیں کیتا۔⁹۹۔وہکھ میں شیطان دی ہیکل والیاں نوں، جو آکھدے نیں کہ اوہ یہودی نیں پر نئیں، بلکہ جھوٹ بولدے نیں۔ میں اوہناں نوں آکے تیرے پیراں وچ آ کے جُھکن تے مجبور کراں گا، تے اوہیاں نوں پتہ لگے گا کہ میں تینوں پیار کیتا اے۔ ¹⁰۱۰۔ کیوں جے توں میتے صبر کرن دے حُکم تے عمل کیتا اے، میں وی تینوں دھرتی تےرہن والیاں تے آن والی آزمائش توں بچاواں گا۔ ¹¹۱۱۔ میں جلدی آن والا ہاں۔ تیرے کول جو کُجھ اے اونہاں نعں سانبھ کے رکھ تاں جو کوئی تہاڈا تاج کھو کے نہ لے جائے۔¹²۱۲۔ جیہڑا فتح پاندا اے، میں اوہنوں اپنے رب دے گھر وچ اک ستون بنا دواں گا، فیر اوہ کدی باہر نئیں نکلے گا، تے میں اوہدے تے رب دا ناں لکھاں گا، رب دے شہر دا ناں (نوا یروشلیم، جو میرے رب ولّوں آسمان توں لتھن (اُترن) والا اے)، تے میرا نوا ناں۔ ¹³۱۳۔۔ جدے کَن نیںاوہ سُنے کہ روھ کلیسیاؤاں نوں کی کہہ رہی اے۔¹⁴۱۴۔ لودیکیہ وچ کلیسیاء دے فرشتے نوں لکھ: ” جو آمین، بھوسے دے قابل تے سچّا گاواہ اے، تے رب دی خلقت دا حاکِم اے اوہدا کلام اے۔ “ ¹⁵۱۵۔ میں جاندا ہاں کے توں کی کیتا اے، توں نہ تے ٹھنڈا یا گرم ہوندا اے۔” ¹⁶۱۶۔ کیوں جے توں ادھا گرم ایں ، نہ تے گرم تے نہ ٹھنڈا ایس لئی میں تینوں منہ وچوں کڈھ کے سُٹّن سالا ہاں۔¹⁷۱۷۔ کیوں جے توں کیندا ایں، میں دولتمند ہاں، میرے کول کئی دُناوی چیزاں نیں، تے مینوں کسے چیز دی لوڑ نئین اے۔ ” پر تینوں پتہ نئیں اے کہ توں ساریاں توں کم بحت، رحم جوگا، غریب تے ننگا ایں۔ ¹⁸۱۸۔میری صلاح نوں سُن: میرے توں بھٹی وچ تپایا ہویا سونا خرید لے تاں جو توں امیر ہو جاؤیں، تے چمکدار چٹّے کپڑے، تاں جو توں اوہناں نوں پا کے اپنے ننگے پن دی نہ وکھائیں، تے اپنی اکھاں وچ لون لئی سُرما تاں جو توں وہکھ سکھیں۔¹⁹۱۹۔ میں جِنہاں نوں پیار کردا ہاں، اوہنا دی تربیت کردا تے اوہنا نوں سکھانا واں کے اوہنا نوں کِداں رہانا چاہیدا اے۔ ایس لئی سرگرم ہوجا تے توبہ کر۔ ²⁰۲۰۔ وہکھ میں ہویے تے کھڑا ہاں تے میں کھڑکا ریا ہاں جے کوئی میریآواز وُندا اے تے کھولدا اے، تے میں اوہدے گھر وچ آواں گا، تے اوہدے نال کھانا کھاواں گا تے اوہ میرے نال۔²¹۲۱۔ جو فتح پاندا اے، میں اوہنو اپنے نال تخت تے بین دا حق دواں گا، جیداں میں وی فتح پائی تے اپنے پیو نال اودھے تخت تے جا بیٹھا۔ ²²۲۲۔ جِدے کَن نیں اوہ سُنے کہ روح کلیسیاء نون کہ آکھدی اے۔

4¹۱۔ ایناں چیزاں دے بعد میں ویکھیا تے جنّت وچ اک کُھلا بوہا ویکھیا۔ پہلی آواز جیہڑی میں سُنی میرے نال نرسنگے ہار (وانگ) گَل کردیاں کہہ رہی سی اُتے آ تے میں تینوں وکھاواں کہ انِہاں چیزاں دے بعد جو لازمی ہو وے گا۔ ²۲۔ اَک دم میں روح وچ ساں تے آسمان تے رکھیا اک تخت ویکھیا جِدے اُتے کوئی بیٹھیا سی۔ ³۳۔ جو اوہدے اُتے بیٹھا سی او سنگِ یشب تے عقیق ہار (وانگ) لگدا سی۔ تخت دے دوالے ست رنگی پینگھ سی اے ست رنگی پینگھ زمرد ورگی لگدی سی۔⁴۴۔ تخت دے دوالے چوئی تخت سن جناں اُتے چوئی بزرگ چٹّے کپڑیاں وچ تیّار بیٹھے سن، تے اُنہاں دے سِر تے سُنہری تاج سن۔ ⁵۵۔تخت وچوں بِجلیاں چمکدیاں، تے گرجاں نکل دیاں سن، تے تخت دے اگے ست دیوے بلدے سن۔ دیوے جیہڑے رب دیاں ست روحاں سن۔⁶۶۔ تخت دے سامنے شیشے دا سُمندر سی جو بلور ہار (ونگ) سی۔ تخت دے وِچکار تے تخت دے دوالے اگوں تے پِچھوں اکھاں نال بھرے چار جاندار سن۔⁷۷۔ پہلا جاندار مخلوق شیر ورگا سی، دوجا جاندار مخلوق وچھے ورگا، تیجے جاندار مخلوق دی شکل انسان ورگی سی، تے چوتھا جاندار مخلوق اُڈن والے عُقاب ورگی سی۔ ⁸۸۔چاراں جانداراں مخلوقاں دے چھ چھ پر سن جیہڑے اُتوں تھلوں اکھاں نال بھرے ہوئے سن۔ دِن رات اوہ اے کہنا بند نئیں کردے سن” قُدوس، قُدوس، قُدوس“ اے خُداوند خُدا قادرِ مُطلق جو سی، تے جو ہے، تے جیہڑا آن والا اے۔⁹۹۔ جدوں وی جاندار مخلوق تخت اُتے بین والے نوں، جیہڑا سَدا تیکر زندہ رہندا اےجلال، عزّت تے شُکرگزاری دیندے تے، ¹⁰۱۰۔ چوبیس (چوی) بُزرگ تخت تے بیٹھے ہوئے اگے ڈِگ کے اوہدی عِبادت (بندگی) کردے سن جیہڑا سَدا تیکر حیات اے۔ او اپنے تاج تخت دے اگے رکھ کے اے کہندے سَن، ¹¹۱۱۔ ساڈے خُداوند تے ساڈے رب تُوں ای جلال، عزّت، قُدرت دے قابِل ایں کیوں جو تُوں ہی سب شیواں بنایاں تے اےتیری مرضی دے نال پیدا ہویاں تے اُنہاں دا وجود اے۔

5¹۱۔ فیر میں ویکھیا کہ جیہڑا تخت اُتے بیٹھا سی اوہدے سجے ہتھ وچ طومار سی، جیہڑا اگے تے پِچھے لکھیا ہویا سی تے سَت مُہراں نال بند کیتا ہویا سی۔ ²۲۔ میں اک زور آور فرشتہ اُچّی آواز نال اے کہندا وہکھیا، کون اے جو ایس طومار نوں کھولَن تے ایدیہاں مُہراں توڑن دے قابِل اے۔³۳۔ کوئی وی نئیں نا آسمان وچ یا زمین اُتے یا زمین دے تھلے طُومار نو کھولَن یا پڑھن دے قابِل (لائق) سی۔ ⁴۴۔ میں ڈاھڈا رویا کیوں جو طُومار نوں کھولَن یا پڑھن دے قابِل کوئی نا لبھا۔ ⁵۵۔ پر وڈیریاں وچوں اِک وڈیرے نے مینوں آکھیا نہ رو، وہکھ ! یہودہ دے قبیلے دا شیر، داؤد دی جڑ نے فتح پائی اے۔ اوہ طُومار تے اودہیاں ست مُہراں کھولن دے قابِل اے۔⁶۶۔ میں وہکھیا اِک برّہ تخت دے رقبے دے وچکار تے چار جاندار مخلوقاں تے وڈیریاں دے وچ کھلوتا سی۔ اوہ اینج جاپدا سی جنج جانوں ماریا گیا اے۔ اوہدے ست سنگھ تے ست اکھاں سن، جو رب دیاں ساری دھرتی اُتے بھیجیاں ہویاں ست روحاں نیں۔ ⁷۷۔اوہ گیا تے اُہنے، جیہڑا تخت اُتے بیٹھا سی اوہدے سجے ہتھ توں طُومار لے لیا۔⁸۸۔ جدوں اوہنے طُومار پھڑیا تے چار جاندار مخلوق تے چوی وڈیرے برّے دے اگے ڈِگ گئے۔ ہر اِک دے ہتھ وچ اک سَر منڈل تے بخور نال بھریا ہویا سونے دا پیالہ سی، جو کے مُقدساں دیاں دُعاواں نیں۔⁹۹۔ اُہناں نے نواں گیت گایا؛” توں طُومار نوں لین دے تے ایدہیاں مُہراں کھولن دے لائق ایں۔ کیوں جو تو قُربان ہویا تے اپنےخوُن نال رب لئی ہر قبیلے، بولی، لوکاں تے قوماں وچوں لوکاں نوں مول لیا اے۔ ¹⁰۱۰۔ تے اوہناں نوں اک بادشاہی تے خادِم بنایا تاں جو رب دی سیوا کرن تےاو دھرتی تے راج کرن گے۔ “¹¹۱۱۔ جناں دا دائرہ تخت، جاندار مخلوقاں تے وڈیریاں دوالے سی۔ اوہناں دی کُل گنتی دس ہزراں لکھاں تے کروڑاں دے وچ سی۔ ¹²۱۲۔ اوہ اُچّی آواز وچ کہندے سن،” زبح کیتا ہویا بّرہ طاقت، دولت، عقل، قُدرت، عزّت، جلال تے حمد قبول کرن دے لائق (قابِل) اے“¹³۱۳۔ میں ہر بنائی ہوئی شئے جیہڑی آسمان وچ تے زمین اُتے تے زمیں دے تھلے تے سمندر وچ نے، اناں وچ سب شیئواں نوں ۔ اے کہندے سُنیا،” حمد، عزّت، جلال، تے سدا تیکر بادشاہی دی طاقت جیہڑاتخت اُتے بیٹھا اےتے برّے دی اے۔“ ¹⁴۱۴۔ چار جاندار مخلوقاں نے ”آمین! “ آکھیا تے وڈیریاں نے ڈِگ کے سِجدہ کیتا۔نوٹ: کُجھ پُرانے ترجُمے ایس طرح پڑھے جاندے نیں، چوی بزرگ ڈگ کے جیہڑا سدا تیکر رہندا اے اُہنوں سِجدہ کردے سن۔

6¹۱۔ میں ویکھیا کے برّے نے ستاں وچوں اک مُہر کھولی، تے میں اوہنا چار جانداراں وچوں اِک نوں گرجدار آواز وچ کہندے سُنیا،” آ “۔ ²۲۔میں ویکھیا تے اوتھے اک چِٹّا گھوڑا سی۔ اوہدے سوار نے اک کمان پھڑی ہوئی سی، تے اہنوں اک تاج دِتا گیا۔ اوہ فاتح ونگوں نکلیا تاکہ فتح کرے۔³۳۔ جدوں برّے نے دوجی )دوسری( مُہر کھولی، میں دوجے جاندار نوں اے کہندے سُنیا، ” آ! “۔ ⁴۴۔ فیر اک ہور گھوڑا باہر آیا، انگارے ونگوں لال۔ ایس دے سوار نوں اے اختیار دِتا گیا کہ دھرتی توں سلامتی چُک لوے۔ تاکہ ایدہے لوک اک دوجے نوں قتل کرن۔ ایس سوار نوں اک وڈی تلوار دتی گئی۔⁵۵۔ جدوں برّے نے تجّی مُہر کھولی، میں تِجّے جاندار نوں کہندیاں سُنیا،” آ“۔ فیر میں اک کالا گھوڑا ویکھیا، تے ایس دے سوار نے اپنے ہتھ وچ اک تکڑی )ترازو( پھڑی سی۔ ⁶۶۔ میں اُناں چاراں جانداراں دے وِچوں ایس طرح دی آواز سُنی، کنک اک دینار دی سَیر، جَو دینار دے تِن سَیر۔ پر تیل تے مَے دا نُقصان نہ کر۔⁷۷۔ جدوں برّے نے چوتھی مُہر کھولی، میں چوتھے جاندار دی آواز ایہہ کہندیاں سُنی،” آ “۔ ⁸۸۔ فیر مینوں زرد گھوڑا نظر آیا اوہدے سوار دا ناں موت سی تے اوہدے پچھے پچھے جہنم سی۔ اوہناں نوں دھرتی دے چوتھے حصّے دا اختیار دِتا گیا کہ تلوار، کال تے بیماری تے زمین دے جنگلی درندیاں نال لوکاں نوں ہلاک کرن۔⁹۹۔ جدوں برّے تے پنجویں مُہر کھولی، میں قُربان گاہ دے ہیٹھاں اوناں دی روحٓاں نوں ویکھیا جیہڑے خُداوند دے کلام تے گواہی تے قائم رہن دے سبب مارے گئے سن، ¹⁰۱۰۔ اوہ اُچّی آواز وچ چلّائے” کُل دُنیا دے حاکم، قُدوس تے سچّے، توُں کدوں تک اِنصاف نئیں کریں گا تے زمین تے رہن والیاں کولوں ساڈے خُون دا بدلہ نئیں لووے گا؟“ ۔ ¹¹۱۱۔ فیر اوناں وچوں ہر اک نوں سفید چوغا دِتا گیا تے اوناں نوں دسِیا گیا کے اوہ تھوڑی مدّت تک ہور انتظار کرن جدوں تک کے اوناں دے نال دے خادِم تے اوناں دے بھین بھائیاں دا شُمار پورا نئیں ہو جاندا جیہڑے تہاڈے ونگوں مارے جان والے نئیں۔¹²۱۲۔ جدوں برّے نے چِھویں مُہر کھولی تے میں وہکھیا کے اک وڈھا بھونچال آیا۔ سورج کمبل وانگوں کالا، تے پورا چَن خُون وانگوں ہو گیا۔ ¹³۱۳۔ آسمان دے تارے زمین اُتے ڈِگ پئے، جیویں زور دی ہنیری نال ہِل کے انجیر دے درخت توں کچّے پھل ڈِگ پیندے نیں۔ ¹⁴۱۴۔ آسمان ایس طرح غائب ہویا جیویں طُومار ولیٹیا گیا ہو وے۔ ہر پہار تے جزیرہ اپنی جگہ توں پراں ہو گیا۔¹⁵۱۵۔ فیر زمین دے بادشاہ تے خاص لوک، تے جرنیل تے امیر، تے زور آور تے ہور سارے وی، غُلام تے آزاد، پہاڑاں دیاں غاراں تے چٹاناں وچ جا چھُپے۔ ¹⁶۱۶۔ اوناں پہاڑاں تے چٹاناں نوں آکھیا،”ساڈے اُتے ڈِگ پوؤ! ساہنوں اوس دی نظر توں بچا لوؤ جیہڑا تخت اُتے بیٹھا اے تے برّے دے غضب توں چُھپا لوؤ۔ ¹⁷۱۷۔ کیوں جو اوہدے غضب دا وڈا دِن آ پُہنچیا اے۔ ہُن کون ٹھہر سکدا اے؟ “

7¹۱۔ فیر میں چار فرِشتیاں نوں زمین دے چاروں کونیاں تے کھلوتے ویکھیا جناں نے زمین دی چار ہواواں نوں مظبوتی نال روکیا سی کے زمین تے سمندر تے ہوا نہ چلے یا کسے درخت نوں ہوا نہ لگے۔ ²۲۔میں اِک ہور فرِشتے نوں مشرق ولّوں آندیاں ویکھیا، جدے کول زندہ خُدا دی مُہر سی۔ اونہے چار فرشتیاں نوں جنہاں نوں زمین تے سمندر نوں نُقصان دِین دی اجازت دتی گئی سی، اُچّی آواز نال آکھیا۔ ³۳۔” زمین تے سمندر یا درختاں نوں نُقصان نہ پہنچاؤ جدوں تک اسی خُدا دے خادماں دے متھیاں تے مُہر نہ لائے۔“⁴۴۔ میں جنہاں تے مُہر کیتی گئی سی شُمار سُنیا: اسرائیل دے ہر قبیلے چوں ۱۴۴۰۰۰ تے مُہر لگی سی: ⁵۵۔ بارہ ہزار یہودہ دے قبیلے توں،ـ بارہ ہزار روبن دے قبیلے توں،ـ بارہ ہزار جد دے قبیلے توں، ⁶۶۔ بارہ ہزار آشر دے قبیلے توں،ـ بارہ ہزار نفتالی دےقبیلے توں،ـ بارہ ہزار منسّی دے قبیلے توں،⁷۷۔ بارہ ہزار شمٰعون دے قبیلے توں،ـ بارہ ہزار لاوی دے قبیلے توں،ـ بارہ ہزار آشکار دے قبیلے توں، ⁸۸۔ بارہ ہزار زبلوں دے قبیلے توں،ـ بارہ ہزار یوسف دے قبیلے توں،ـ بارہ ہزار بنیامین دے قبیلے توں،⁹۹۔ فیر میں تخت، تے برّے دے سامنے، ساری دُنیا دیاں قوماں، قبیلیاں تے ہر بولی بولن والیاں دی، اک بڑی وڈی جہی بھیڑ جنوں گِنیا نئیں جا سکدا سی، کھلوتے وہکھیا۔ اوہناں نے چٹّے کپڑے پائے سن تےاپنے ہتھاں وِچ کھجور دیاں ٹہنیاں پھڑیاں ہویاں سن۔ ¹⁰۱۰۔ تے اُچّی آواز چے کہندے سن؛ نجات خُدا ولّوں اے، جیہڑا تخت تے بیٹھا اے تے برّے ولّوں۔¹¹۱۱۔ سارے فرشتے تے وڈیرے تے چاروں جاندار مخلوق تخت دے چاروں پاسے کھلوتےسن، اُنہاں نے منہ بھار تخت دے اگے ڈِگ کےخُدا دی عبادت کیتی، ¹²۱۲۔ کہندے ہویاں” آمین! تمجید، جلال، حِکمت، شُکرگزاری، عزّت، قُدرت، تے طاقت ہمیشہ توں ہمیشہ تیک خُدا دی ہو وے، آمین۔¹³۱۳۔ فیر اِک بزرگ نے مینوں پُچھیا اے سفید کپڑیاں وچ کون نے تے کتھون آے نے؟ ¹⁴۱۴۔ میں اوہنوں کیا ”جناب تہانوں پتہ اے، تے اوہنے مینوں کیا اے او نیں جیہڑےبُہت وڈی مُصیبت توں باہر نکل کے آئے نے۔اوہناں نے اپنی پوشاکاں برّے دے خُون نال چٹّیاں کیتیاں نے۔ “¹⁵۱۵۔ ایدہی وجہ توں اے خُدا دے تخت دے سامنے کھلوتے نےتے اوہدی ہیکل چے دِن رات اوہدی عبادت کردے نے۔ جیہڑا تخت تے بیٹھا اےاو اپنا تنبو اوہناں اُتے کھرال(تان) دیوے گا۔ ¹⁶۱۶۔ فیر او کدی وی بھُکے تے ترہائے نہ ہوون گے۔ سورج اوہنان نوں نہ ساڑے گا تے نہ ہی بلدی تپش ساڑے گی۔ ¹⁷۱۷۔ تخت دے درمیان چے برّا (لِیلا) اُہناں دا اجالی ہووے گا۔ او اوہناں نوں زندہ پانی دے چشمیاں کول لے جائے گا۔ تے رب اوناں دی اکھاں دے اتھرو پونجھ دے گا۔

8¹۱۔ جدوں برّے نے ستویں مُہر کھولی تے آسمان تے ادھے گھنٹے لئی خاموشی چھا گئی۔ ²۲۔ تے فیر میں ویکھیا کے سَت فرشتے جیڑے خُدا دے سامنے کھلوتے سن اُنہاں نُوں سَت نرسنگےدتے گئے۔³۳۔تے اک ہور فرشتہ آیا جنے بخور دا سُنہرا پیالہ پھڑیا سی تے او مزہبے (قُربان گاه ) تے کھلوتا سی، اوہنوں بوہتا سارا بخور دِتا گیا تاں جو او مُقدساں دی دُعاواں دے نال بخور دے سُنہرے مزہبے (قُربانگاه)، تے جیڑا تخت دے سامنے اےنذر کرے۔ ⁴۴۔تے فرشتے دے ہتھوں خُدا دے سامنے بخور تے مُقدساں دی دُعاواں دا دُھوں اُٹھدا اے۔ ⁵۵۔تے فرشتے تے مذہبہ (قُربانگاه) توں اگ لے کے بخور دے پیالے نوں بھریا۔ تے فیر اُنیں ہیٹھاں زمین تے اُنّو سُٹیا تے اوتھے گرجاں، آوازاں، بجلیاں دی کڑک تے زلزلہ آیا۔⁶۶۔تے او سَت فرشتے جناں کول سَت نرسنگے سن، اُناں نوں پھُونکن لئی تیار ہوئے۔ ⁷۷۔ تے پہلے فرشتے نے نرسِنگا پھونکیا تے اوتھے اگ تے اولے خُون نال رلے ہوئے پیدا ہوئے، تےاے زمین تے سُٹیا تان جو اِیدا اک تہائی حصّہ بَل جاوے، تے درختاں دا اِک تہائی حصّہ پُجھ (بَل) گیا۔ تے ساری ہری گھاه پُجھ (بَل) گئی۔نوٹ: کُجھ پُرانیاں لکھائیاں نے اِنو چھڈ دِتا اے، “تاں جو ایدا اِک تہائی حصّہ بَل جاوے”۔⁸۸۔ تے دوجے فرشتے نے اپنا نرسِنگا پھونکیا تے اگ نال بلدے ہوے بڑے وڈے پہاڑ وانگر کوئی شئے سمدر وچ سُٹی، تے سمندر دا اِک تہائی حصّہ خُون بن گیا۔ ⁹۹۔تے سُمندری جانداراں دا اِک تہائی حصّہ مر گیا، تے بحری جہازاں دا اِک تہائی حصّہ برباد ہو گیا۔¹⁰۱۰۔ تِجے فرشتے نے اپنا نرسنگا پھونکیا تے اِک وڈا جیا تاره مشعل دے وانگو بلدا ہویا نہراں تے چشمیاں دے پانی دے تِجے حصّے تے ڈِگیا۔ ¹¹۱۱۔ ایس تارے دا ناں اِفسنتین(ناگ دونا) اے، تے پانی دا تِجّا حصّہ اِفسنتین (ناگ دونا) بن گیا تے پانی دی وجہ توں کافی لوک مر گئے کیوں جے او کوڑا ہو گیا سی۔¹²۱۲۔ تے چوتھے فرِشتے نے اپنا نرسِنگا پھونکیا، اِک تہائی سورج، اِک تہائی چن تے اِک تہائی تارےتباه ہو گئے۔ تے اِناں دی اِک تہائی، تاریکی وچ بدل گئی۔ اِک تہائی دِن تے اِک تہائی رات کول روشنی نہ رہی۔¹³۱۳۔ میں ویکھیا تے مینوں اِک عقب دی آواز سُنی۔نوٹ: کُجھ کاپیاں وچ “عقاب” دی تھاں تے” فرشتے” دا لفظ اِستعمال ہویا اے، جیڑا اُتے اُڑ ریا سی تے اُچی آواز وچ کہہ ریا سی “افسوس، افسوس، افسوس اُناں تے جیڑےزمین تے رہندے نے اہس لئی کے ہالے تِن فرشِتیاں دے تِن نرسِنگیاں دا پھوکیا جانا رہنده اے۔

9¹۱۔ فیر پنجویں فرِشتے نے اپنا نرسِنگا پھونکیا۔ میں اِک تارے نوں ویکھیا جیہڑا آسمان توں دھرتی اُتے ڈِگ پیا (ڈِگیا)۔ اوُس تارے نوں اتھاہ گڑھے دی چابی (کُنجی) دتی گئ۔ ²۲۔ اوہنے اتھاہ گڑھے نوں کھولیا، تے گڑھے وچّوں ایس طرح دھوّاں نکلیا جیویں وڈی بھٹی توں دھوّاں نلکدا اے۔ سورج تے ہوا اوس گڑھے دے وچوں نکلدے دُھویں نال کالے ہو گئے۔³۳۔ اوس دھُویں وچوں ٹِڈیاں دھرتی اُتے آ گئ یاں، تے اوہناں نوں زمین اُتے دے ٹھویاں (بچھّو) ورگی طاقت دِتی گئی۔ ⁴۴۔ اوہناں نوں دسیا گیا کے زمین اُتے گھا (گھاس) یا ہرے بُوٹے یا درخت نوں نُقصان نہ پُچان، پر اوہناں لوکاں نوں جِناں دے متھے تے خُدا دی مُہر نئیں۔⁵۵۔ اوہناں نوں لوکاں نوں مار دِین دی اجازت نئیں دِتی گئی، پر پنج مہینے تک اوہناں نوں صرف اذیت دین دی۔ اوہناں دی اذیت ایس طرح دی سی جیویں ٹھواں (بچھّو) کسے نوں ڈنگ مارے۔ ⁶۶۔ اوہناں دِناں وچ لوک موت منگن گے، پر او نئی آئے گی۔ اوہ دِلوں مرن دی چاہ کرن گے پر موت اوہناں توں دُور نسے گی۔⁷۷۔ٹِڈیاں جنگ لئی تیّار کیتے گئے گھوڑیاں وانگو لگدیاں سن۔اوناں دے سِراں تے کُجھ انج دا سی جیویں سونے دے تاج ہوون (ہون)۔ تے اُناں دے منہ (چہرے) انسان دے منہ (چہرے) وانگو سن۔ ⁸۸۔ اوہناں دے وال جیوں عورتاں دے وال تے دَند شیر ورگے سن۔ ⁹۹۔ اوہناں دی بکتر فولاد دے بکتر ونگوں تے اوہناں دے پراں دی آواز ایسی سی جیویں بُہت سارے رتھ تے جنگ وچ ڈوڑدے گھوڑیاں دی آواز ہووے۔¹⁰۱۰۔ اوہناں دی دُم دا ڈنگ بچھّواں دے ڈنگ وانگوں، تے اوہناں دی دُم وچ اِنی طاقت سی کے پنج مہینیاں تک لوکاں نوں دُکھ دے سکن۔ ¹¹۱۱۔ اتھاہ گڑھے دا فرشتہ اوہناں دا بادشاہ سی۔ اوہدا ناں عِبرانی وچ ”ابدون “ تے یونانی وچ ”اپلیون “ اے۔ ¹²۱۲۔ پہلا غم گُزر گیا۔ ویکھ! ایس دے بعد دو ہور بربادِیاں آون والیاں نے۔¹³۱۳۔ فیر چھِیویں فرشتے نے نرسِنگا پھونکیا، تے میں سُنہری قُربانگاہ دے سِنگاں وچوّں جہڑے خُداوند دے سامنے حاضر نئیں، اے آواز سُنی۔ ¹⁴۱۴۔ آواز نے چھیویں فرشتے نوں جدے کول نرسنگا سی، کییا، ”چار فرشتے جناں نوں وڈے فرات دے دریا دے کول بنیا (جکڑیا) سی کھول دے “۔ ¹⁵۱۵۔ اے چار فرشتے جِناں نوں خاص گھڑی، دِن، مہینے تے سال لئی تیّار کیتا گیا سی تا جوں اِک تیائی اِنسانان نوں مار دین، اوناں نوں کھول دِتا گیا۔¹⁶۱۶۔ گھوڑیاں تے سوار سپاہی ۲۰ کروڑ سن۔ میں اوہاں دا شُمار سُنیا۔ ¹⁷۱۷۔ میں اپنی رویا دے وچ گھوڑیاں نوں تے اوہناں دے سواراں نوں ایس طرح ویکھیا: اوہناں دے بکتر اگ وانگوں لال، گوڑے نیلے تے گندھک وانگوں پیلے سن۔ گھوڑیاں دے سِر شیر ببّر وانگون سن تے اوہناں دے منہ وچوں اگ دُھواں تے گندھک نکل دی سی۔¹⁸۱۸۔ اگ دُھواں تے گندھک جیہڑی اوہناں دے منہ وچوں نکلی، لوکاں دا تیسرا حصّہ اِناں تِن آفتاں دے سبب مر گیا۔ ¹⁹۱۹۔ گھوڑیاں دا زور اوہناں دے منہ تے اوہناں دیاں دُماں وچ سی، کیوں جو اوہناں دِیاں دُماں سَپاں وانگوں سن، اوہ اپنے سراں نال لوکاں نوں زخم دیندے سن۔²⁰۲۰۔ باقی اِنسان جیہڑے اناں آفتاں نال نہ مرے، اوہناں اپنے کیتے ہوئے کمّاں توں توبہ نہ کیتی، نا ای اوہناں جِنّات، سونے چاندی، پِتل تے لکڑی دے بُت، اوہ چیزاں جیہڑیاں سُن ویکھ یا چل نئیں سکدیاں دی پوجا کرن تو باز آئے۔ ²¹۲۱۔ تے نا ہی اوہناں نے قتل، جادو گری، جِنسی حرامکاری یا چوری دے کمّاں توں توبہ کیتی۔

10¹۱۔ تے فیر میں اک زور آور فرِشتے نوں ویکھیا جیڑا آسمان توں اُتر ریا سی، اُنیں باسلاں دا چوغا پایا ہویا سی۔ تے اوہدے سِر دئ اُتے قوسِ قزح سی۔اوہدا مُنہ سورج وانگوں سی تے اوہدے پیر اگ دے تھماں وانگو سن۔ ²۲۔اوہدے ہتھ وچ چھوٹا طومار سی جیڑا اوہدےہتھ وچ کُھلیا سی، اُنئیں اپنا سجا پیر سمندر تے رکھیا تے کھبا پیر او نے زمین تے۔³۳۔ فیر او اُچی آواز دےنال چِلّایا، ایس طرح جیویں شیر ڈھاڑدا اے تے جدوں اوہ چِلّایا تے او ست گرجاں اپنی آواز وچ بول پئیاں۔ ⁴۴۔جدوں ستوں گرجاں بولیاں، تے میں لِکھن ہی والا ساں، تے میں آسمان توں آواز سُنی جیڑی کہہ رہی سی جو کُجھ نے کَیا اے اونوں نہ لکھ تے راز وچ رکھ”⁵۵۔جیڑا فرشتہ میں سمندر تے کھلوتا ویکھیا سی اوہنے اپنا سجا ہتھ آسمان ول چُکیا۔ ⁶۶۔اُہنے اوہدی قسم کھادی جیڑا سدا تک رہے گا۔ جنے آسمان بنائےتے جو کُجھ اوہدے وچ اے، زمین بنائی تے جو کُجھ اوہدے اُتے، تے سمندر تے جو کُجھ اوہدے وچ اے تے فرشتے نے کیا، “ہُن زیادہ دیر نئیں اے”۔ ⁷۷۔تے فیر اوس دن دے وچ جدوں ستواں فرشتہ نرسنگا پُھوکن والا ہوے گا، فیر اُس دن خُدا دے بھید مُکمل ہون گے، جیس طرح اُنے اپنی خُوشخبری اپنے خادمان نوں دِتی جیڑے نبی سن۔⁸۸۔ فیر آسمان توں او آواز، جیڑی پہلاں سُنی سی میرے نال ہمکلام ہوئی “جا، تے جا کے اُس فرشتے توں جیڑاسمندر تے زمین تے کھلوتا اے طُومار لے۔ ⁹۹۔ فیر میں فرشتے دے کول گیا تے اہنو کیا کے چھوٹا طُومار مینوں دے دے، اوہنے مینوں کہیا کے طُمار لے تے کھا جا۔ تے اے تیرے معیدے نوں کَوڑا کردے گا، پر اے تیرے منہ وچ شِہد وانگوں مِٹھا ہو وے گا۔¹⁰۱۰۔ تے میں چھوٹا ظوُمار فرِشتے دے ہتھوں لَیا تے کھا گیا۔ تے او ایس طرح مِٹھا سی جیویں میرے مُنہ وچ شِہد تے جدوں میں اوہنوں کھادا تے میرا معیدہ کڑوا ہوگیا۔ ¹¹۱۱۔ تے فیر کسے نے مینوں کیا، ”ضرور اے کےتوں بُہت سارے لوکاں، قوماں، زباناں، بادشاہاں بارے پِیشن گوئیاں کریں گا“

11¹۱۔مینوں عصا دی طرح پیمائش والی لکڑی دِتی گئی تاں جو مَیں پیمائش لئی استعمال کراں۔ مینوں اَے آکھیا گیا ’’اُٹھ تے خدا دی ہیکل تے مذبحہ گاہ دی پیمائش کراں تے اَوہ جیڑے ایدھے اندر عبادت کر دے نے۔ ²۲۔پر ہیکل دے ویڑے نوں چَھڈ دے کیوں جو ایہہ غیر قوماں نوں دِتا گیا اَے۔ اوہ ۴۲ مہنیاں تک مُقدس شہر نوں غرق کرن گے۔³۳۔مَیں اپنے دو گواہاں نوں جیڑے ٹاٹ اوڑے ہون گے، اختیار دیاں گا کہ اُوہ ۱۲۶۰ دِناں تک نبوت کرن۔ ⁴۴۔ایہہ گواہ دوانجیر دے درخت تے دو چراغدان ہین جیڑے دھرتی دے رب دے سامنے کھلوتے ہین۔ ⁵۵۔اگر کوئی اونوں نقصان پچان دے سوچے گا تے اُنہاں دے مُنہ وچوں اَگ نکل کے اُنہاں دے دشمناں نوں بھسم کر جائے گی۔ اگر کوئی اُنہاں نوں نقصان پچان دی خواہش کرے گا اوہ قتل کر دتا جائے گا۔⁶۶۔اُنہاں گواہاں نوں ایہہ اختیار دتا جائے گا کہ اُوہ آسمان نوں بند کر دین تاں جو نبوت دے دوران بارش نہ ہوئے۔ اُنہاں کول طاقت ہووے گی کہ جدوں مرضی پانیاں نوں خون بنادین تے ساری زمین اُتے ہر قسم دی آفت بھیج سکن۔ ⁷۷۔جدوں اُوہ اپنی گوائی ختم کر لین گے اُوس وقت زمین دی اتھاہ گہرائی وچوں اِک ڈنگر نکل کے اُنہاں دے خلاف جنگ چھیڑ دے گا۔ اُوہ اُنہاں نوں فتح کر لئے گا تے ہلاک کر دے گا۔⁸۸۔اُناں دیاں لاشاں وڈے شہر دیاں سڑکاں وچ پیاں رہن گیاں (جنہوں تشبیہ کے طور نال صدُوم تے مِصر کہندے نے) جِتھے اُناں دے خُداوند نوں سُولی اُتے چڑایا گیا۔ ⁹۹۔ساڑھے تین دِن تک ہر قبیلے، زبان تے قوم دے کجھ لوک اُناں دیاں لاشاں نوں ویکھن گے۔¹⁰۱۰۔تے اُنہاں نوں اُناں دیاں لاشاں، قبریاں وچ نئیں رکھن دین گے۔ ¹¹۱۱۔اُوہ جیڑے دھرتی تے زندہ رہن گے۔ اوہ خُوشی مناؤن تے خوش ہون گے۔ ایتھوں تک کہ اوہ اِک دوسرے نوں تحفے وی دین گے کیوں جو اُنہاں دو نبیاں نے زمین تے زمین والیاں نوں دُکھ تکلیف دتی۔ ¹²۱۲۔پَر سارھے تِناں دِناں دے بعد اُنہاں وچ خدا ولوں زندگی دا ساہ پھونک دِتاں جائے گا۔ تے اَوہ اپنے پیراں اُتے کھڑے ہو جان گے۔ جیڑے اُناں نوں ویکھن گے اُناں اُوتھے خوف طاری ہو جائےگا۔¹³۱۳۔فیر اُوہ آسمان توں اِک اُچی آواز سُنن گے جیڑی اُناں نوں کہے گی میرےوَل اُتے آجا۔ فیر اُوہ بدلاں وِچ آسمان اُتے چلے جان گے جدوں اُنہاں دے دشمن ویندے ہون گے۔ ¹⁴۱۴۔اُوسے گھڑی اِک وڈا بھونچال آجائے گا تے شہر دا دسواں حِصّہ غرق ہو جائے گا۔ ست ہزار لوک اوس پچال وِچ مر جان گے تے بچ جان والے لوک ڈر جان گے تے آسمان دے خُدا دی تمجید کرن گے۔¹⁵۱۵۔دوسرا دُکھ گُذر گیا۔ ویکھ! تیرا افسوس جلد شروع ہون والا اَے۔ فیر ستویں فرشتے نے اپنا نرسنگا وجایا تے اُچیاں آوازاں آسمان وچوں آیاں کہ ’’ دُنیادی بادشاہت، خداوند تے اُہدے مسیح دی بادشاہت وچ بدل گئی اے، اُوہ ہمیشہ ہمیشہ تک راج کرے گا ‘‘۔¹⁶۱۶۔ خیر چوی بزرگ جیڑے اپنے اپنے تخت اُتے خُدا دی حضوری وچ حاضر رہندے نے اوہ اپنے منہ دے بل ڈگ پئے تے رب دی پرستش کرن لگ پئے۔ ¹⁷۱۷۔ اُناں کہیا ’’ اسی تیرا شکر ادا کر دے ہاں، خُداوند قادرِ مطلق، جیڑا ہے اور تھا، کیوں جوں توں اپنی طاقت دے نال حکمرانی شروع کر دِتی اَے۔ نوٹ: کُجچ ترجماں وچ ایویں لکھیا اَے کہ ہر اِک اُتے حکمران اُوہ جیڑا سی، جیڑا ہے تے جیڑا آؤن والا اے پر زیادہ جدید¹⁸۱۸۔ قوماں نوں غصے آیا تیرا غضب نازل ہو گیا۔ وقت آگیا اَے کہ مُردیاں دا حساب کیتا جائے اَور توں وی اپنے خادماں نبیاں نوں اَجر دئیں۔جیڑے ایمان دار نے تے جیڑے تیرے ناں توں ڈر دے نے۔ دویں جیڑے گھٹیا تے زور آور ے تیرا وقت آگیا اَے کہ توں اُناں نوں تباہ کریں جیڑے ایس دھرتی نوں تباہ کر رہے نے۔¹⁹۱۹۔فیر اُتے خدا دی ہیکل کھول دِتی گئی تے اُہدی ہیکل وچوں اُہدے عہد دا صندوق نظر آیا۔ تے بجلیاں گرجاں تے آوازاں پیدا ہویاں بھوچال آئے تے بڑے اَولے برسے۔

12¹۱۔اسمان تے اِک وڈّا نشان نظر آیا جِدّے وِچ اِک عورت جنہیں سُورج اپنے جِسم تے لپیٹا دا سی، چن اوہدے پیرا تلّے سی ہور بارہ تاریاں والا تاج اوہدے سِر تے سی ²۲۔ہور اِک عَورت بچہ پَیدا ہون والی درداں چوں گُزر رہی سی³۳۔ایدے بعد اِک ہور نشان آسمان تے نظر آیا۔ ویکھو اِک وڈھا لال رنگ دا اَژدھا جِدّے ۷ سِر تے ۱۰ سِنگ سن ہور اوہدے ۷ سِراں تے ۷ تاج سن۔ ⁴۴۔ اوہنے اپنی دُم نال تاریاں دے تِیجے حِصّے نوں زمِین تے سُٹ دِتّا او اژدھا اوس عورت دے اَگے کِھلّو گیا جیڑی بچّہ جنن نُوں سی تاں جدوں اودھا بچّہ پیدا ہووے تے او اوہنوں کھا جاوے۔⁵۵۔اوس عورت نے بچّے نوں جنیا جیڑا پُوری دُنیا تے اپنے لوہے دے عصّا نال پوری قوماں تے حکومت کرے گا۔اوہدے بچے نُوں اوہدے کولوں کھو کے رب تے اوہدے تخت تک پُہنچا دِتّا گیا۔ ⁶۶۔اور اوہ عورت بیابان نُوں نٹ گئی تے اوس تھاں تے گئی جیڑی خُدا نے اوہدے واسطے تیار کیتی سی جِھتّے اوہدا ۱۲۶۰ دِناں تک خیال وِچ رکھیا جاویگا۔⁷۷۔ہُن اَسمان تے جنگ لڑائی شُروع ہو گئی۔ مِیکائیل تے اوہدے فرشتیاں تے اَژدھا تے اوہدے فرِشتیاں نال جنگ کیتی ۔ ⁸۸۔اَژدھا تے اوہدے فرِشتیاں وِچ اپنی طاقت نہیں سی پئی او ایہ جنگ جِت سکدے۔ ایس واسطے ایناں لئی ایمان تے کوئی تھاں نہیں سی۔ ⁹۹۔او ودڈھا اَژدھا یعنی اوہی پُرانا سپ جیڑا شیطان تے ابلیس کواندا وے ہور جیڑا سارے جہان نُوں دھوکا دیندا اَے او ہنوں تے اوہدے نال دے فرشیاں نوں زمین تے سُٹ دِتّا گیا۔¹⁰۱۰۔ایدے باجوں اَسمان تو اِک اُچّی آواز آئی کہ ہُن ساڈے خُدا دی نجات اور قُدرت اور بادشاہی اور مسیح دا اختیار ظاہر ہویا اور ساڈے پھراواں تے دِن رات خُدا دے سامنے الزام لان والے نُوں زمین تے سُٹ دِتا گیا وے۔¹¹۱۱۔بڑے دے خون تے کلام دی گواہی دی وجہ توں فتح پائی ۔ ایتوں تیک کہ اوہناں نے اپنی جندڑی دی پرواہ نہیں کیتی۔ ¹²۱۲۔اسماناں تے اوہنا وِچ رہن والیو خُوشی مناؤ۔ خُشکی تے پانی تے افسوس کیونکہ ابلیس پھڑے ہوئے قہر نال تواڈے تے آیا اے کیوں جو اوہدے کول تھوڑا جیا وقت اے۔¹³۱۳۔جدوں ابلیس نُوں احساس ہویا کہ اوہنوں زمین تے سُٹ دِتّا گیا وے تے اونے اوس عورت دا پِچھّا کیتا جِنے بچہ پیدا کیتا سی ¹⁴۱۴۔اوس عورت نُوں عُقاب دے دو پَر دِتّے تاں جو او اوس جگہ تھوں اُڈ کے بیاباناں وچ چلی جاوے جِھتّے اوہدی سب توں دُور رَو کے اوہدی زمانہ، تے زمانے تے ادھے زمانے تک پرورش کیتی جاوے گی۔¹⁵۱۵۔ابلیس نے اوس عورت دے پیچھے اپنے مُنہ چوں دریا ونگر پانی وگایا تاں جو او سیلاب وِچ رُڑ جاوے۔ ¹⁶۱۶۔ زمین نے عورت دی مدد کیتی تے اپنا مُنہ کھول کے اوس پانی نوں جیڑا شیطان نے اپنے مُنہ چوں وگایا سی پی لیا۔ ¹⁷۱۷۔ اوہدےباجوں شیطان نُوں عورت تے غُصّہ آیا تے اونے اوہدی نسل نال جنگ برپا کیتی۔ خُدا دے حُکماں تے چلن والے تے یسُوع دی گواہی دین والے لوکاں نال لڑن ٹُر گیا۔ ¹⁸۱۸۔اوس تے بعد شیطان سمُندر دی ریت تے جا کے کھلو گیا۔

13¹۱۔فیر میں اِک وحشی جانور نوں سمُندر وچوں نِکلدا ہویا ویکھیا اوہدے دِس سِنگ تے سَت سر سَن اوہدے سنگاں تے دَس تاج سن تے اوہدے ہر اِک سِر تے کُفر والے ناں لِکھے سَن۔ ²۲۔جیڑا وحشی جانور میں ویکھیا اوہ چیتے ورگا سی، اوہدے پیر ریچھ دے پیراں ورگے تے اوہدا مُنہ شیر دے مُنہ ورگا سِی۔ حیوان نے اپنی قوت اپنا تخت تے اپنا وڈا اختیار اوہنوں حکمرانی کرن لئی دِتا۔³۳۔اینج دِسدا سی کہ جیویں وحشی جانور دا اِک سِر مار دِتا گیا ہوئے۔پر وڈا زخم بَھر گیا سی، تے وحشی جانور نوں منن والی ساری دنیا حیران سی۔ ⁴۴۔ نالے اوہ سارے حیوان دی عبادت وی کردے سی کیوں جو اوہنے اپنا اختیار وحشی جانور نوں دِتا سی اور وحشی جانور دی عبادت وی کرن لگ پئے تے کہندے جاندے سی وحشی جانور ورگا کون اے؟ تے اوہدے خلاف کون لڑ سکدا وے۔⁵۵۔ وحشی جانور نوں منہ دِتا گیا تاں جو اوہ شیخی مارے تے کُفر بول سکے۔ اوہنوں بتالی مہینیاں لئی اختیار ورتن دی ڈھیل دِتی گئی۔ ⁶۶۔تاں جوں وحشی جانور خدا دے خلاف اپنا مُنہ کھولے تے خدا نوں کفر بکے۔ اوہدے ناں دی حقارت کرے اوتھے جِنھے اوہ رہندا اے اور اوہناں وچ جیڑے اسماناں تے رہندے نے۔⁷۷۔وحشی جانور نوں ڈھیل دتی گئی کے اوہ مقدسین تے نال جنگ کرے اور اوہناں تے فتح پاوے۔ اوہنوں ہر قبیلے، انسان، زبان تے قوم تے اختیار وی دِتا گیا۔ ⁸۸۔زمین دے سارے رہن والے اوہدی عبادت کرن گے تے اوہ سارے وی جنہاں دے ناں جدوں دی دنیا بنی اے کِتابِ حیات وچ جیڑی ذبح ہون والے بّرے دی اے، نئیں لِکھے گئے۔⁹۹۔کِسی دے کن ہون تے اوہ سُنے، ¹⁰۱۰۔اگر کِسے دا قید وچ جانا ٹھہر گیا تے قبر اوہ قید وچ جاوے گا۔ اگر کِسے دا تلوار نال قتل ہونا ٹھہر گیا تے فیر اوہ قتل ہوئے گا۔مقدسین دے ایمان تے صبر دے نال برداشت کرن والیاں لئی ایہو موقع اے۔¹¹۱۱۔فیر میں اِک ہور وحشی جاندار نوں زمیں وچوں نکلدے ہوندیاں ویکھیا۔ اوہدے بھیڈ ونگر دو سِنگ سی تے حیوان وانگر بولدا سی۔ ¹²۱۲۔اور پہلے وحشی جانور دی موجودگی وچ اوہدا سارا اختیار ورت دا سی، اوہنے زمین تے زمین دے رہن والیاں نوں مجبور کیتا کہ اوہ پہلے وحشی جاندار دی عبادت کرن۔اوہدی جدا بھاری زخم بَھر چُکیا سی۔¹³۱۳۔اوہ وڈے معجزے کرے گا تاں جو لوکاں دے سامنے اَسمان توں زمین تے اگ وی ورسائے گا۔ ¹⁴۱۴۔نشانیاں دے نال ایہنوں ڈھیل دتی گئی اے۔ اوہ زمین تے رہن والیاں نوں دھوکہ دیوے گا۔ اوہ دسے گا پئی اُس وحشی جانور نوں عزت دین لئی بت بناؤ جدا تلوار نال لایا زخم بَھر گیا اے۔¹⁵۱۵۔انہوں اختیار دِتا گیا کہ اہ وحشی جانور دے بُت وچ ساں بھرے تاں جو اوہ بت بولے اور جیڑے اوہدی عبادت کرن توں انکار کرن اوہناں نوں مار دیوے۔ ¹⁶۱۶۔اوہ ہر کِسے نوں مجبور کرے گا پاویں کمزور ہوئے یاطاقتور امیر ہووے یا غریب، غلام ہووے یا آزاد کہ اوہ اپنے سِدھے ہتھ یا متھے تے نشان لین۔ ¹⁷۱۷۔کِسے لئی وی اے اوکھّا سی پئی بغیر وحشی جانور دے نشان توں کجھ وی بیوپار کرسکے۔ جیڑا کہ اُس وحشی جانور دے ناں دے عدد نوں ظاہر کردا اے۔¹⁸۱۸۔ایہہ حِکمت دا بلاوا اے۔ جے کِسے نوں سمجھ ہووے تے وحشی جانور دے ایس عدد نوں گِنے۔ کیوں جو ایہہ انسان دا عدد اے۔ اے عدد ۶۶۶۔

14¹۱۔تے میں برّے نوں صیحونؔ دے پہاڑ تے کھلوتے ویکھیا۔ اوہدے نال ۱۴۴۰۰۰ برزگ وی سن جناں دے متّھے تے اوہدا تے اوہدے پیو دا ناں لکھیا ہویا سی۔ ²۲۔مَیں اَسمان توں اک آواز سُنی جیڑی پانیاں دے شور تے بجلی دی کڑکی وانگوں سی تے جیہڑی اَواز میں سُنی او اس طرح سی کے جیویں بربط وجان والے بربط وجا رہیے ہون۔³۳۔اُنہاں نے تخت تے چار جانداراں سامنے اِک نوا گیت گایا۔ اے گیت ۱۴۴۰۰۰ برزگ توں علاوہ ہو کوئی وی نی سِکھ سکیا۔ ⁴۴۔تے اے اوہ نے جنہاں نے اپنے آپ نوں عورتاں نال پلیت نئیں کیتا تے نہ ای کوئی بدکاری کیتی اے او نیں جیہڑے برّے دے پِیچھے چلدے نے اوہ جدر وی جاوے تے انہاں نوں آدمیاں وچوں مُل لیا تاں جو خُدا تے برّے دے پہلے پھل ٹھہرن۔ ⁵۵۔اے بے عیب نے تے انہاں چے کوئی جھوٹ نئیں پیا گیا۔ [نوٹ: کُجھ پُرانیاں کتاباں چے لکھیا اے خُدا دے۔]⁶۶۔میں ہوا دے درمیاں اک فرشتہ ویکھیا جدے کول ساری انجیل سی تے اوہ زمین تے رہن والی ساری قوماں، قبیلے، زباناں تے لوکاں نوں سُناندا سی۔ ⁷۷۔تے اوہنے اُچی اَواز وچ کیا خُدا توں ڈرو تے اوہدی وڈیائی کرو ۔ عدالت دی گھڑی آ گئی اے۔ اوہدی عبادت کرو جنیں اَسمان نوں، زمین نوں، سمندر نوں تے پانی دے چشمیاں نوں بنایا اے۔⁸۸۔اک ہور فرشتہ، دوجا فرشتہ اوہدے مگر ایہہ کہندے ہوئے آیا کہ ڈِگ گیا عالیشان بابل ڈِگ گیا جنے اپنی ناراستی دی مے ساریاں قوماں نوں پین لئی ورغلایہ۔⁹۹۔اک ہور فرشتہ، تیجا فرشتہ اوہناں دے مگر اُچی آواز وچ ایہہ کہندا سی کے جے کوئی حیوان دی تے اوہدی شبیہ دی پرستش کرے تے متھے تے یاں ہتھ تے حیوان دی مہر لوائی اے تے اوہدی یا اہدی شبیہ دی عبادت کردے نے۔ ¹⁰۱۰۔اوہ خُدا دے قہر دی مے وی پئے گا۔او مے جیڑی خالص اے تے اوہدے قہر دے پیالے وچ پائی گئی، اوہنو پین والا اگ تے گندھک نال برّے تے خُدا دے پاک فرشتیاں دے سامنے دُکھ اُٹھاے گا۔¹¹۱۱۔اوہناں دے عزاب دا دُھوں ہمیشہ لئی اُٹھ دا روے گا تے انسان نوں دِنے یا راتیں آرام نئیں ملے گا اور جیڑے حیوان دی یا اوہدی شبیہ دی پرشتش کردے سن تے اوہ جناں نے اوہدے ناں دا نشان (مہر) نوں لیا اے ¹²۱۲۔پاک لوکاں مطلب کےخُدا دے حُکماں تے چلن والیاں اَتے یسُوعؔ تے ایمان لیان والیاں دے صبر دا ایہو ای موقع اے۔¹³۱۳۔تے میں اَسمان توں اک اَواز سُنی کے بابرکت (دھن) نے اوہ مُردے جیڑے خُداوند وچ موئے۔ ہاں رُوح ایہہ کہندا اے تاں جو او اپنی محنت توں آرام پان گے تے انہاں دے اعمال نال ہون گے۔¹⁴۱۴۔میں ویکھیا تے اوتھے اک سفید بدل سی ایس بدل تے میں ویکھیا تے اوتھے آدم دے پُتر وانگر کوئی بیٹھا سی اوہدے سر تے سُنہرا تاج تے اوہدے ہتھ وچ دانتری سی۔ ¹⁵۱۵۔تےفیرایک ہور فرشتے نے ہیکل توں نکل کے آیا تے اُچی اَواز وچ اوہنوں جیڑا بدّل تے بیٹا سی کیہا، ’’اپنی دانتری لے تے وڈھنا شروع کر کیوں جے وڈہن دا ویلہ آگیا اے تے زمین تے فصل تیار اے‘‘۔ ¹⁶۱۶۔تے فیر اُنیں ہتھ گھما کے زمین تے دانترے پھیری تے زمین دی فصل ودھی گئی تے اوہ جیڑا بدل تے بیٹھا سی¹⁷۱۷۔اک ہور فرشتہ اَسمانی ہیکل توں آیا تے اوہدے کو وی اک تیز دانتری سی۔ ¹⁸۱۸۔تے اک ہو فرِشتہ بخور دے مذہبہ توں آیا جدے کول اگ دا اختیار اے۔ اُہنے اُہنوں جدے کول تیز دانتری سی اُچی اَواز وچ کیہا اپنی دانتری لے تے اِہیناں انگور دے گُچھیاں نوں بیل توں وڈھ لے۔ کیوں جے اے پک گئے نے۔¹⁹۱۹۔تے اوس فرشتے نے اپنی دانتری زمین ول گھمائی تے پکّے انگور جمع کر لے اُہنے او سارے وڈھے کوھلو وچ سُٹ دِتے جِتھے خُدا دا قہر سی۔ ²⁰۲۰۔تے شہروں بار انگوراں نوں کولھو وچ روندیا گیا تے اوہدی توں خون بار نوں ڈُلدا ہویا گھوڑے دی لگام تک ۱۶۰۰ فرلانگ تک آگیا۔

15¹۱۔فیر میں اک نشان اسمان تے ویکھیا جیڑا وڈا تے سوہنا سی اُوتھے ست فرشتے تے ست آفتیاں دے نال جیڑاں آخری آفتاں سن، جدے نال رب دا قہر پورا ھویا۔²۲۔میں اک سمندر ویکھیا جیڑا شیشے تے اگ دا اے اودے کنڈے تے سارے فتح مند لوکی جینا اُس جانور تےاُس بت تے اُتے، ناں دے عدد تے فتح پائی کھلوتے سن رب دا بربط اُوناں دے ہتھ وچ سی۔³۳۔او رب دے خادم موسیٰ دا برے والا گیت گا رہے سن جیسدی وڈی قدرت اے۔ تیرے کام وڈے تے شاندار نے خُدا باپ قادرِ مطلق خدا۔ تیرے راہ سِدے نے، قوماں دے بادشاہ۔ ⁴۴۔کون خوف نئیں کرے گا تے تیرے ناں نو جلال نئیں دے گا۔ ساریاں قوماں تیرے ناں منن گیاں ۔ تو اپنے کماں چ راست باز اے، تے ساڈے اُتے ظاہر ھویاں اے۔ کون تیرے ناں نوں جلال نئیں دے گا کہ توں پاک اے تیرے سامنے پرستش کرن گے۔ تو اپنے کمال وچ راست باز اے تے ساڈے اُتے ظاہر ھویاں اے۔⁵۵۔ایناں ساریاں گلاں دے باجو میں ویکھیا کہ سمان وچ گواہاں (ایماندارا) دی شہادت دا خیمہ کھولیا گیا۔ ⁶۶۔ساریاں توں پاک تھان وچ ست فرشتے ہتھاں وچ ست آفتاں لے کے آئے جنہاں نے سُوچے تے چمکیلے کپڑے پائے ھوے سن تے اُوناں دے سینے دوالے سینہ بند ولیٹیا ھویا سی۔⁷۷۔اُوناں چاروں جاندار وچوں اک جاندار نے ستوں فرشتیاں تو سونے دے ست پیالیاں وچ رب دا قہر بھرایا ھوایا دیتا جیڑا صدا تیک زندہ رہے گا۔ ⁸۸۔تے رب دے جلال تے اوہدی قُدرت دے سببوں مَقدِس دُھوئیں نال بھر گیا اَتے جد تیک اوہناں ستاں فرشتیاں دئیاں ستاں آفتاں مُک نہ گئیاں کوئی اوس مَقدِس وچ نہ جا سکیا۔

16¹۱۔مینوں ہیکل وِچوں اِک اُوچی آواز سُنائی دیتی جینے ستوں فرشتیاں نوں کیہا، ’جاؤ تے رب دے قہر دیاں ستوں پیالیاں زمین (دھرتی) تے ڈول دو۔²۲۔پہلا فرشتہ گیا تے اوہنے اپنی پیالی زمین اتے ڈول دیتی تے جیناں لوکاں تے حیوان دے نشان لگے سان، جیہڑے بت دی پرستش کر دےسان اوہناں تے گندے تے درد ناک چھالے نکل آئے۔³۳۔دوجے فرشتے نے اپنی پیالی سمندر وچ ڈول دیتی تے سمندر اِک مُردے بندے دے خون وانگر بن گیا، تے سمندر دے اندر ہر جیوندی شے مرگئی۔⁴۴۔تیجے فرشتے نے اپنی پیالی دریاؤں تے پانی دے چشمیاں وچ ڈول دیتی تے اوہ خون بن گئے۔ ⁵۵۔مَیں پانیاں دے فرشتے نوں کہندے سُںیا، ’’تُوں راستباز ایں۔ جیہڑا اے، جیہڑا سی، پاک۔ کیوں جوں توں ایناں چیزاں دا انصاف کیتا اے۔[نوٹ: کجھ پرانے ترجمیاں وچ لکھیا اے، توں راستباز ایں مالک۔ جیہڑا ہیں تے جیہڑا سی تے جیہڑا آن والا ایں۔ کیوں جوں توں ایناں چیزاں دی عدالت کیتی اے۔] ⁶۶۔کیوں کہ اوہناں نیں مقدساں تے نبیاں دا خون بہایا اے۔ توں اوہناں نوں پین دے لئی خون دیتا اے، ایہہ ایدے لائق نئیں۔‘‘ ⁷۷۔مینوں مذبح خانہ دے جواب دی آواز سنائی دیتی ’آہی، رب قادر ملطق، تیری عدالت سچی تے راستباز اے‘⁸۸۔چوتھے فرشتے نے اپنی پیالی سورج تے ڈول دیتی، تے اوہنوں لوکاں نوں اگ نال ساڑن دی اجازت مل گئی۔ ⁹۹۔اوہ اک غضب دار اگ نال جل گئے، تے اوہ رب دے ناں دے خلاف کفر بکن لگے، جیدے کول ایناں آفتاں دے اُتے قدرت اے۔ اوہناں نیں توبہ نئیں کیتی تے ناں ہی اوہدے ناں نوں جلال دیتا۔¹⁰۱۰۔فیر پنجویں فرشتے نے اپنی پیالی حیوان دے تخت اُتے ڈول دیتی ، تے اوہدی سلطنت تے ہنیرا چھاگیا۔ اوہ درد نال اپنی زباناں نوں چبان لگے۔ ¹¹۱۱۔اوہ اپنے درد تے چھالیاں دی وجہ توں آسمان دے رب دے خلاف کفر بکن لگے تے فیر وی جو کچھ کیتا اوہدے توں توبہ نئیں کیتی۔¹²۱۲۔چھیویں فرشتے نے اپنی پیالی وڈے دریا، عرفات وچ ڈول دیتی تے اوہدا پانی خشک ہوگیا تاں جوں مشرق توں آن والے بادشاہ لئی راہ تیار کیتی جاؤے ۔ ¹³۱۳۔تے میں اژدھے تے حیوان تے جھوٹے نبی دے مُنہ وچوں تین بدروحاں ویکھیاں جو ڈڈواں وانگر لگدیاں ساں۔ ¹⁴۱۴۔کیوں کہ اوہ بدروحاں نیں جیہڑیاں معجزیاں دیاں نشانیاں وکھاندیاں نیں۔ اوہ دنیا دے سارے بادشاہاں کول جاں ڈیاں ساں تاں جو اوہناں نوں قادر مطلق رب دے وڈے دن نوں جنگ لئی اکٹھیاں کرن ۔¹⁵۱۵۔ویکھو! مَیں چور وانگوں آن والا آں! مبارک اے اوہ جو راکھی رکھدا اے، تے اپنے لیڑے پائی رکھدا اے، تاں جو اوہ ننگا باہر نہیں جائے گا تے اوہ اوہدی شرمناک حالت نہ ویکھن گے۔ ¹⁶۱۶۔اوہ اوہناں نُوں اِک جگہ جینوں عبرانی وچ ہر مجدون کیندے نیں ، لیایا۔¹⁷۱۷۔فیر ستویں فرشتے نے اپنی پیالی ہوا وچ ڈول دیتی۔ خیر ہیکل دے تخت وچوں اک اوچی آواز آئی تے آکھن لگی، ’ایہہ پورا ہوگیا!‘ ¹⁸۱۸۔فیر چکمدی بجلی، گرج، تے اِک وڈا بھونچال آیا۔ ایناں وڈا بھونچال سی کہ جدوں دے بندے ایس دنیا وچ نیں، ایناں وڈا بھونچال پہلاں کدا نیں آیا۔ ¹⁹۱۹۔وڈا شہر تین حصاں وچ ونڈ گیا تے قوماں دے شہر ڈھ پئے۔ فیر رب نے وڈے بابل نوں یاد کیتا، تے اوہنے اپنے غصے دے قہر نال بنی ہوئی شراب دا پیالہ اوس شہر نوں دیتا۔²⁰۲۰۔سارے جزیرے غیب ہوگئے، تےپہاڑ وی۔ ²¹۲۱۔وڈے اولے، جیناں دا وزن اِک قنطار جیناں سی، آسمان توں لوکاں اُتے ڈگن لگ پئے۔ اوہ رب نوں گالاں کڈن لگےپئے کیوں جو اولایاں دی آفت اینی پھیڑی سی۔

17¹۱۔ست فرشتیاں وچوں اِک فرشتے جیس نے ہتھ وچ ست پیالے چُکے ہوئے سَن مینوں کیہاکہ آ، مَیں تینوں عظیم کنجری دی سزا بارے ویکھانا جیڑی پانیاں اُتے بیٹھی اے۔ ²۲۔ایہ اوہ وے جس دے نال زمین دے بادشاواں نے شہوت دی حرامکاری کیتی۔ یہ اُہدی شہوت دی حرامکاری دی شراب دی بے راہ روی سی کہ جس نال زمین دے اُتے رہن والے نشئی ہو گئے۔³۳۔فیر فرشتہ میرے رُوح نوں چُک کے بیابان وچ لے گیا۔ مَیں عورت نوں اِک سُرخ حیوان اُتے بیٹھے ویکھیا جو کُفر دے ناواں نال بھریا سی۔ اُس حیوان دے سَت سر تے دس سینگ سَن ⁴۴۔عورت نے سُرخ تے جامنی لباس پایا سی۔ جِنے سونے، قیمتی پتھر تے موتی لگے سَن۔ اُونے اپنے ہتھ وچ اِک سونے دا پیالہ جیڑا اوہدی حرامکاری تے ناپاکیاں نال بھریا سی، پھڑیا سی۔ ⁵۵۔اُودے مَتھے اُتے اِک ناں لکھیا سی جس دا مطلب پوشیدہ ہَے، وڈا شہرِ بابل کنجریاں تے دھرتی دیاں مکروہ چیزاں دی ماں۔⁶۶۔مَیں ویکھیا کہ عورت یسُوع دے شہیداں دے خون تے مَقدساں دے خون نال شرابی ہوئی اے۔ جدوں مَیں اُوس نوں ویکھیا مَیں بہت حیران ہویا۔ ⁷۷۔پَر فرشتے نے مینوں کیہا، ’’تُوں کیوں حیران ایں؟‘‘ میں تینوں عورت تے جیس حیوان اُتے اوہ سوار اے اوہدا مطلب دساں گا۔ حیوان جس دے ست سر تے دس سِنگ نے۔⁸۸۔جیڑا حیوان توں ویکھیا اور ہُندا سی پر ہُن نئیں اے پَر اتھاہ گڑھے وچوں آؤن والا اے۔ تے اوہ ہلاک ہو جائیگا۔ جیڑے دھرتی اُتے رہندے نے تے جناں دا ناں دُنیا دے شروع توں کتابِ حیات وچ نئیں لکھیا اَوہ حیوان نوں ویکھ کے حیران ہون گے کہ اَوہ موجود سی، پر ہُن موجود نیں پر آؤن والا اے۔⁹۹۔اے عقل رکھن والے ذہین لئی موقع اے۔ سَت سر ست پہاڑیاں نےجِس اُتے عورت بیٹھی اے۔ ¹⁰۱۰۔اوہ ست بادشاہ وی نے ۔ پنچ بادشاہ ختم ہو گئے نے اِک موجود اے تے آؤن والا اے۔ جدوں اُوہ آئے گا اوہ صرف تھوڑے وقت لئی رہے گا۔¹¹۱۱۔جیڑا حیوان پہلاں سی تے ہن نیں ایہ اپنے آپ وچ اَٹھواں بادشاہ وی اے پَر اے ست بادشاواں وچوں اِک اے۔ ایہ ہلاکت وچ لے جائیگا۔¹²۱۲۔جیڑے دس سینگ توں ویکھے نے اوہ دس بادشاہ نے جناں نوں ہُن تک کوئی بادشاہت نئیں مِلی پر اُناں نوں حیوان دے نال اِک گھنٹے لئی بادشاہ دا ختیار ملے گا۔ ¹³۱۳۔ایناں ساریاں دی اِکوں مرضی ہووے گی تے اَوہ اپنا اِختیار تے طاقت اوس حیوان کو دے دین گے۔ ¹⁴۱۴۔اُوہ برے دے خلاف جنگ کرن گے ہَر برے نوں فتح ہوئے گی۔کیوں جو اُوہ خداونداں دا خدا تے بادشاواں دا بادشاہ اے۔ اور اُہدے نال بُلائے ہوئے چُنے ہوئے تے وفادار لوگ ہین۔¹⁵۱۵۔فرشتے نے مینوں کہیا، ’’جناں پانیاں نوں توں ویکھیا جتھے کنجری بیٹھی سی اُوہ لوک، لشکر، قوماں تے زباناں نیں‘‘۔¹⁶۱۶۔جیڑے دس سینگ توں ویکھے اور تے حیوان کنجری توں نفرت کرن گے اَوہ اُس نون بے کس تے ننگا کرن گے تے اُوہ اوس دا بدن کھاجان گے تے اُوس نوں پوری طرح اَگ نال ساڑھ دین گے۔ ¹⁷۱۷۔کیوں جو خُدا نے اُوناں دے دِل وچ پا دِتا اے کہ اُس دا مقصد پُورا کرے ۔ اِس طرح کہ اُوہ رضا مندی دے نال اپنی حکمرانی دی طاقت حیوان نوں دے دین جدوں تک کہ خُدا دا کلام پُورا نئیں ہو جاندا۔¹⁸۱۸۔جس عورت نوں توں ویکھیا اُوہ عظیم شہر ااے جیہڑا زمین دے بادشاواں اُتے حکومت کردا اے۔

18¹۱۔ایس توں بعد مَیں اِک ہور فرشتے نُوں اَسمان توں تھلّے اُتر دے ویکھیا جِدّے کول وڈّا اختیار سی تے زمین اودے جلال نال روشن ہو گئی۔ ²۲۔اوہنے بڑی اُچّی آواز وِچ شور پا کے کیہاں کہ ڈھ گیا وڈّا بابل دا شہر ڈھ گیا جیہڑا شیطاناں دی رہن دی جگہ تے ہر ناپاک رُوح تے ناپاک تے مکرُوہ پرندے دا اَڈّا بن گیا دا سی۔ ³۳۔ساریاں قوماں نے اوہدی حرامکاری دی مَے پی لئی اے۔ دُنیا دے بادشاواں نے اوہدے نال حرامکاری کیتی تے ساری دُنیا دے بیوپاری اوہدی طاقت تے عیش وعشرت دی وجہ نال دولتمند بن گئے۔⁴۴۔اُس تھوں بعد مَیں اَسمان توں اِک ہور آواز سُنی۔ اے میرے لوکو اوہدے گُناواں وِچّوں نِکل آؤ تاں جو تُسّی اوہدے گُناواں وِچ شریک نہ ہووؤ تے اوہدی آفتاں توں بچ سکو۔ ⁵۵۔اوہدے گُناہ اسماناں تیک گئے نے۔ رب نے اودیاں بدکاریاں یاد کیتیا ہین۔ ⁶۶۔جِنجھ اوہنے تاڈے تہاڈے نال کیتا اوسے ونگ تُسّی وی اوہدے نال کرو تے اوہنوں اوہدے کمّاں دا دو چند بدلہ دیوؤ (دَوّؤ)۔ جیڑے پیالے وِچ اوہنے مِلاوٹ کیتی اے اوہنوں اودے لئی دوگُنا کردو۔⁷۷۔جیویں اوہنے شان و شوکت تے عیاشی دی زندگی گُزاری اے اوسے برابر اوہنوں تکلیف تے دُکھ دیوؤ اپنے دِل وِچ کہندی اے کہ میں ملکہ ہاں بیوں نئیں ہور مَیں کدّی وی دُکھ نہ ویکھاں گی۔ ⁸۸۔ایس واسطے اِکّو دِن اوہدے تے موت، ماتم تے کال دی آفتاں آؤن گِیاں، اونُوں اگ کھا جاوے گی کیوں جو خُدا قدرت والا ساڈا مُنصف اے۔⁹۹۔اوہدے نال حرامکاری تے عیاشی کرن والے زمین دے بادشاہ، قابُو توں ہار ہودے جدّوں اوناں اوہدے سڑن دا دُھوواں ویکھیا تے اپنے سینے پِٹ پِٹ کے رون گے۔ ¹⁰۱۰۔اودے عذاب دے ڈر توں دُور کھلون گے تے کہن گے افسوس! افسوس وڈّا تے مضبُوط بابل شہر اِکّو ہی گھڑی وِچ سزا مِل گئی۔¹¹۱۱۔دُنیا دے سوداگر اوہدے واسطے رؤن گے تے ماتم کرن گیں کیوں کہ ہُن اونا دا مال کوئی خریدن والا نئیں رہیا۔ ¹²۱۲۔سونے دے تاجر، چاندی دے ، قیمتی پتھراں دے موتی دے مہین کتانی دے، جامنی تے ریشمی لال کپڑے۔ ہر طرح دے خوشبودار لکڑ، ہاتھی دند دے مرتبان، قیمتی لکڑی دا مرتبان ،پِیتل دا، لوہے دا، تے سنگِ مرمر دا۔ ¹³۱۳۔دار چینی، مصالحے، عود، مُر، لُبان، مَے، تیل، معدہ، گیہوں، مویشی، بھیڑیں تے گھوڑے ، رتھ، غُلام تے انسانی روحاں۔¹⁴۱۴۔ساری قوت نال جیڑے پھل نُوں تُوں پسند کردا ساں او ہُن تیرے توں دُور ہو گئے نے۔ عیاشی تے شان وشوکت میرے کولوں ہُن دُور ہو گئیاں نے ۔ ہُن تینوں دوبارہ نئیں مِلن گِیاں۔¹⁵۱۵۔ایناساریاں چیزاں دے سوداگر جو اوہدی مرضی دے نال مالدار بنے۔ ہُن اوہدے عذاب تے دُکھ دی سختی دی وجہ توں دُور کھلوتے رؤن گے تے ماتم کرن گے۔ ¹⁶۱۶۔او کہن گے افسوس افسوس اوس وڈّے شہر تے جنے مہین کتانی تے لال کپڑے پائے ہوئے سَن تے سونے، جواہر تے موتیاں نال آراستہ سی۔ ¹⁷۱۷۔اِکّو ہی گڑھی وِچ اوہدی اینی دولت برباد ہو گئی، سارے ناخدا تے سارے مسافر، تے سارے ملاح تے جیڑے سمُندر توں اپنی روزی کماندے سَن دُور کِھلو گئے۔¹⁸۱۸۔جدّوں اوہدے سڑن دا دُھواں ویکھیا تے اوہناں نے شور مچایا کہ کیہڑا شہر ایس وڈّے شہر ورگا اے۔ ¹⁹۱۹۔تے اپنے سِراں تے مٹی پائی، روئے تے ماتم کیتا افسوس! افسوس اوس وڈّے شہر تے جدّی دولت نال سمُندر دے سارے جہازاں والے دولت مند بن گئے سَن۔او گھڑی چوں اُجر (برباد) ہوگیا۔ ²⁰۲۰۔اے اَسمان تے ایماندارو، رسُولو تے نبیئو خُوِشی مناؤ کیوں جو خُدا نے تواڈا انصاف کرکے اونا کولوں بدلہ لے لیاہے۔²¹۲۱۔فیر اِک زور آور فرشتے نے وڈّی چکّی دے پاٹ دے ونگر دا اِک پتھر چُکیا تے ایہ کہہ کے سمُندر وِچ سُٹ دِتّا کہ بابل دا وڈّا ہر ایسے ونگر زور نال سُٹ دِتّا جاوے گا تے نالے فیر کدّی نظر نہ آوے گا۔ ²²۲۲۔بربط نواز ، ساز وجان والے بانسلی وجان والیاں نے نرسنگا پھونکن والیاں دی اَواز کدّی وی ایس شہر دے وِچ سُنائی نہ دوّے گی تے کسی پیشے دا کاریگر تیرے وِچ فیر کدی وی نہ پایا جائیگا چکّی دی آواز تیرے وِچ فیر کدّی نہ سُنائی دیوے گی۔²³۲۳۔چراغ دی روشنی تیرے وِچ کدّی وی نہ چمکیگی تے تیرے وِچ دُلہا تے دُلہن دی آواز فیر کدّی نہ سُنائی دیوے گی۔ کیوں جے تیرے سوداگر زمین دے شہزادے سن۔ تیری جادُوگری تے ساریاں قوماں توں گُمراہ کیِتا ²⁴۲۴۔اَتے نبیاں تے مقدساں تے دھرتی دے ہور ساریاں مقتُولاں دا خُون اوہدے وِچ سی۔

19¹۱۔ایناں توں بعد مینوں اینج لگیا جیویں آسمان توں بتھیرے لوک اُونچی آواز وچ کہہ رہیے ہون، ہیلیلویاہ، نجات، جلال، طاقت صرف ساڈے رب دی ہی اے۔ ²۲۔اوہدے فیصلے سچے تے صحیح نے، کیوں جو اوہنے وڈی کنجری دا انصاف کیتا جِنّے زمین نوں اپنی حرامکاری توں ناپاک کیتا۔ اوہنے اپنے خادماں دے بدلہ اوہدے کولوں لیا جنہاں دا خون اُوہنے آپیں وگایا سی۔³۳۔اوہ دوجی دفعہ بولے، ’’ہیلیلویاہ‘‘ اور اوہدے وچوں ہمیشہ تک اُٹھن والا دھواں نکلیا۔ ⁴۴۔اوہ چّوی بزّرگ تے چاروں زندہ جاندار ڈِگ پئے تے زندہ خدا دی جیڑا تخت تے بیٹھا اے پرشتش شروع کر دِتی، اوہ کہندے سے آمین! ہیلیلویاہ!⁵۵۔فیر تخت وچوں آواز آئی، جیڑی کہندی سی کہ ’’ ساڈے خُدا دی تمجید‘‘ اوہدے سارے خادمو تے اوہدے ڈرن والیو، سارے کمزورو تے طاقتورو۔⁶۶۔فیر میں آواز سنی جیویں بتھیرے لوک بول دے ہون، جیویں بہت سارے پانیاں دا شور، جیویں بہت ساری بجلیاں کڑکدیاں ہویاں تےکہن، ’ہیلیلویاہ‘ کیوں جو خدا ہمیشہ حکومت کرے تے ساریاں تے راج کرے۔⁷۷۔چلو سارے خوش ہویے تے خوشیاں منائیے تے خدا دے ناں نوں جلال دئیے کیوں جو بّرے دے ویاہ مناون دا ویلا آ گیا تے اودھی ووہٹی نے وی اپنی تیاری کر لئی اے۔ ⁸۸۔اوہنوں نکھرے تے صاف کپڑے پاون دی اجازت مِل گئی اے۔ (صاف کپڑے مقدسین دے راستبازی دے کماں نوں ظاہر کردے نے)۔⁹۹۔فرشتے نے مینوں کیہا، ’’ایہہ لِکھ‘‘ مُبارک نے اوہ جیہڑے برّے دے ویاہ دے موقع تے بلائے گئے نے اوہنے مینوں اے وی آکھیا کہ ایہہ خدا دے سچے بول نے۔ ¹⁰۱۰۔میں اوہدی پرشتش کرن لئی اوہدے قدماں وچ ڈگ پیا، پر اوہنے مینوں کیہا، ایس طرح نہ کر، میں تیرے تے تیرے بھراوان ورگا یسوع دی گواہی رکھن والا خادم ہاں۔ رب دی بندگی کرو اُوس گواہی دی بدولت جیڑی کہندی اے پئی یسوع ہی نبوت دی روح اے۔¹¹۱۱۔فیر میں آسمان نوں کُھلیا ویکھیا، اوہدے وچ اِک چِٹا گھوڑا نظر آیا۔ اوہدا سوار ایماندار تے سچا سی، اوہ انصاف نال فیصلے تے جنگ کرے گا۔ ¹²۱۲۔اوہدی اکھیاں اینج نے جیویں بلّدے ہوئے شعلے تے اوہدے سر تے بتھیرے تاج دھرے نے۔ اوہدے اُتے ناں لکھیا ہویا اے جیہڑا اوہدے علاوہ کسے نوں نئیں پتا۔ ¹³۱۳۔اوہنے خون وچ ڈوبویا ہویا چوغہ پایا اے تے اوہنوں ’’خدا دا کلمہ‘‘ کہندے نے۔¹⁴۱۴۔آسمانی فوجاں چِٹے گھوڑیاں تے کے کے اوہدے پیچھے آوندیاں نے چِٹے صاف تے نفیس کپڑے پا کے۔ ¹⁵۱۵۔اوہدے منہ وچوں تیر دھار تلوار نکلدی اے جدے نال اوہ قوماں نوں مارے گا تے لوہے دے عصا نال حکومت کرے گا۔ اوہ قادرِ مطلق دے غضب نوں اوہدے غُصے دے (دی) چکی (حوض) وچ کچلے گا۔ ¹⁶۱۶۔اوہدا ناں وی اے ’’ بادشاہاں دا بادشاہ‘‘، ’’خداونداں دا خدا‘‘ جیہڑا اوہدے چوغے تے اوہدی ران تے لکھیا ہویا اے۔¹⁷۱۷۔میں سورج وچ کھلّوتا اِک فرشتہ ویکھیا۔ اوہنے اُوچی آواز اِچ اُڈن والے پرندیاں نوں سدیا سارے رب دی ضیافت وچ اکٹھے ہو کے آؤ۔ ¹⁸۱۸۔آؤ تے بادشاہاں دا گوشت کھاؤ، سپہ سالاراں دا گوشت کھاؤ، گھوڑیاں دا تے اوہناں دے سواراں دا گوشت کھاؤ، سارے بندیاں دا گوشت کھاؤ، زور آوراں دا گوشت کھاؤ، غلام تے آزاد دونواں دا، ماڑے تے طاقتور دا۔¹⁹۱۹۔میں حیوان نوں زمین دے بادشاہاں تے اوہناں دی جوجاں نال ویکھیا، اوہ اوتھے اکٹھے ہوئے تاں جو اوہدے نال جیڑا گھوڑے دا سوار اے اور اوہدی فوجاں نال جنگ کرن۔ ²⁰۲۰۔حیوان پھڑیا گیا اور اوہدے نال اوہ جھوٹا نبی وی جیڑا اوہدے ہوندیاہ معجزے وکھاندا سی تے جیڑے حیوان دی شبیہ نوں پوجدے نے اوہدی مہر رکھدے سن دھوکا دیندا سی۔ اوہناں وچوں دو نوں گندھک نال بلدی ہوئی اَگ دی جھیل وچ زندہ سٹیا گیا۔²¹۲۱۔باقی سارے اُوس تلوار نال مارے گئے جیڑی گھوڑے تے سواری کرن والے دے منہ چوں باہر آوندی سی۔ سارے پرندیاں نے اوہناں دا مردہ گوشت کھادا۔

20¹۱۔ فیر میں اک فرشتہ اَسمان تو تھلے آوندا ویکھا جیدے ہتھ وچ اتھا گڑھے دیاں کُجیاں سَن تے وڈا سنگل اُدے ہتھ سی (اُس نے اژدہا تے پُرانے سپ)۔ ²۲۔اُنے اژدھا تے سپ دا اختیار لے لیا جیڑا ابلیس (یاں) شیطان اے تے اُونو ہزار وریاں لئی بن دیتا۔ ³۳۔اُونے ابلیس نوں اتھا گڑھے وچ سوٹ دیتا، اُنے اُونوں بند کر کے اُودے اُتے مہر لا دیتی تاکہ ابلیس قوماں نوں دھوکا نہ دے سکے۔ جدوں تیک ہزار ورے پورے نئیں ھو جاندے۔ ایدے باجو (بعد) او تھوڑی دیر لئی آزاد (ریہا) کیتا جائے گا۔⁴۴۔فیر میں تخت ویکھے اُونا اُتے او بیٹھے سن۔ جینا نوں اُونا دا نیاں کرن دا حق دیتا گیاسی۔ اوناں نے اُتے اور روحاں وی ویکھیاں جیڑیاں یسوع دی گواہی تے رب دے کلام دی گواہیاں دیندے سن (قتل کیتے گئے)۔ جنیاں نے اُس بُت تے یا اودی شبیہ دی پرستش نہ کیتی نہ اودی مُہر اپنے ہتھاں تے متھیاں تے لوائی اُوناں حیاتی (جندڑی) پائی اور یسوع مسیح نال ہزار سال تک حکمرانی کیتی۔⁵۵۔دوسرے مُردے اُونے چِر تیک نہ اُٹھن گے جدوں تیک ہزار ورے پورے نہ ھو جان۔ اے پہیلی قیامت اے ⁶۶۔او مبارک تے پاک مقدس نے جیڑے پہلی قیامت وچ رل گئے اُوناں لئی دوجی قیامت نہ ھوئے گی۔ او رب دے پاسباں ھونگے تے یسوع مسیح دے نال ہزار ورے حکمرانی کرن گے۔⁷۷۔جدوں ہزار ورے پورے ھون گے اُوس ویلے ابلیس نوں قید (وچ) وچوں چھڈ دیتا جائے گا۔ ⁸۸۔او دُنیا دے چاروں کونیاں توں جوج معجوج دی قوم نوں اکٹھا کرن لئی چلا گیا دھوکے نال تاں جے او قوماں نال جنگ کرے او سمندر دی ریت جتنے ھونگے⁹۹۔او ساری دُنیا تے کھِلر جان گے اور رب دے مقدساں دی پاک زمین تے پیارے شہرنوں چاروں بنے کھیر لین گے پر اَسمان اونوں اگ آلی تے اُوناں نوں تباہ کر دِتا۔ ¹⁰۱۰۔ابلیس جنے اُوناں نو تھوکا دیتا نوں بلدی تے گندک دی جھیل وچ سوٹ دینا جائے گا جتھے چھوٹے نبی تے حیوان سُوٹے گئے سن ۔ اوتھے دن رات عذاب وچ رہن گے ہمیشہ تے ہمیشہ لئی ۔¹¹۱۱۔فیر میں اک چٹا وڈا تحت ویکھیا۔ اُنو وی جیڑا اُدے اُتے بیٹھا سی۔ زمین تے اسما ں اُدے اَگو بھج گئے۔ اُونا لئی کوئی تھاں نہ ری جاون لئی ۔ میں مُردیاں تو ویکھا طاقت وار گھٹیا غیر ضروری۔ ¹²۱۲۔فیر میں چھوٹے وڈے سارے مُردیاں نوں تحت دے سامنے کھلوتے ویکھیا۔ کتاباں کھولیاں گیاں۔ فیر اک ہور کتاب کھولی گئی۔ حیاتی دی کتاب جیدے وچ مردیاں دے کماں دے مطابق اُوناں دا انصاف کیتا جاوئے گا۔¹³۱۳۔سمندر نے اپنے مُردے دے دیتے۔ موت تے عالمِ اسفل نے وی اپنے مُردے دے دیتے اُوناں دا انصاف اُوناں دے کماں دے مطابق ھوے گا۔ ¹⁴۱۴۔پھر موت نے عالمِ سفل (عالمِ ارواح) اگ دی جھیل وچ سوٹ دیتے گئے اے دوجی موت سی ¹⁵۱۵۔جسے کسی دا ناں حیات دی کتاب وچ نہ ھویا اُو وی اگ دی جھیل وچ جائے گا۔

21¹۱۔فیر مَیں اک نویں زمین تے اک نوا آسمان ویکھیا کیوں جو ہیلی زمین تے پہیلا اَسمان غیب ہو گئے۔مٹی تے سمندر وی نئیں سی۔ ²۲۔مَیں پاک شہر ویکھیا، نواں یروشلیم، جو رب ولوں اَسمان توں لتھا۔ اوہ اک ووہٹی ونگر سی جیہڑے اپنے گھر والے لئی سجی ہووے۔³۳۔میں تخت توں ایک اُچی اَواز سُنی ’’ ویکھو ! رب اپنے لوکاں نال ایس طرح رہیوے گا۔ اوہ اوہدے لوکی ہون گے تے رب اوہناں دے نال رہیوے گا۔ اوہ اوہناں دا رب ہووے گا۔ ⁴۴۔اوہ اوہناں دی اکھاں وچوں ہر ہنجو مٹا دوے گا تے فیر موت یا اداسی یا رونا یا درد نئیں رہیوے گی۔ پہلایاں چیزاں جاندیاں ریاں نیں۔⁵۵۔اوہ جیڑا تخت تے بیٹا سی اے کہن لگا، ’’ویکھو! میں ساریا ں چیزاں نوئیاں بنانا آں‘‘ اہونے کیہا ’’ ایناں چیزاں نوں لکھ کیوں کہ ایہدا اکھر قابل اعتبار تے سچ نئیں‘‘۔ ⁶۶۔اوہنے مینوں کیہا، ’’ ایہہ چیزاں کیتیاں گیاں نیں ! میں الفا تے اومیگا آں اول تے آخر آں، جیڑا پیاسا اے میں اوہنوں زندگی دے پانی وچوں مفت پانی دواں گا۔⁷۷۔جیڑا فتح مند اے اوہنوں ایناں چیزاں دی میراث ملے گی تے میں اودھا رب ہوواں گا تے اوہ میرا پُتر۔ ⁸۸۔پر ڈر پوک، بے ایماناں، حرامکاراں، قاتلاں، جادوگراں، بت پرستاں تے سارے جھوٹیاں لئی۔ اوہناں دی جگہ اِک گندھک دی بلدی ہوئی جھیل وچ ہووے گی۔ ایہہ دوجی موت اے۔‘‘⁹۹۔پھر ستوں وچوں اک فرشتہ جناں کول آفتاں دے بھرے ہوئے ست پیالے سان، یرے کول آیا تے کہن لگا ’’ ایتھے آ، میں تینوں لاڑی وکھاواں، برے دی ووہٹی ‘‘۔ ¹⁰۱۰۔فیر اوہ مینوں وجد دی حالت وچ اک عظیم تے اوچے پہاڑ تے لے گیا تے مینوں پاک شہر یروشلیم وکھایا جیہڑا رب ولوں آسمان توں ہیٹھاں لتھ ریا سی۔¹¹۱۱۔یروشلیم تے رب دا جلال سی تے اوہدی چمک ایک بہت قیمتی پتھر یعنی یشب شفاف بلور وانگر سی۔ ¹²۱۲۔او اک عظیم اُچی دیوار سی، جیدے وچ بارہ بوہے سان تے بارہ فرشتے بوہاں تے سی۔ بوہیاں تے بنی اسرائیل دے بارہ قبیلیاں دے ناں لکھے سان۔ ¹³۱۳۔مشرق وچ تین بوہے سان، شمال وچ تین جنوں وچ تین تے مغرب وچ تین۔¹⁴۱۴۔شہر دی دیوار دیاں بارہ نیاں سان، تے اوہناں تے برے دے بارہ رسولاں دے ناں سان۔ ¹⁵۱۵۔جیہڑا میرے نال بول دا سی، اوہدے کول شہر ایدھے بوہیاں تے ایدی دوار نوں ماپن لئی سونے دا نیا ہوا ایک ناپن والا گز سی۔¹⁶۱۶۔اوہ شہر اک مربع نما سی، ایدھی لمبائی، ایدھی چوڑائی ایکو جنی سی۔ اوہنے شہر نوں اوس گز نال ناپیا، ۱۲ ہزار فرلانگ سی (ایدھی لمبائی، چوڑائی تے اونچائی اکو جنی سی)۔ ¹⁷۱۷۔اوہنے ایدھی دیوار وی ناپی، ۱۴۴ ہاتھ موٹی انسانی ناپ دے مطابق (جیسطراح فرشتے دا ناپ وی اے)۔¹⁸۱۸۔دیوار یشب دی بنی ہوئی سی تے شہر خالص سونے دا شفاف شیشے وگرا۔ ¹⁹۱۹۔دیوار دیاں نیاں ہر قسم دے قمیتی پتھراں نال سجیاں ہوئیاں سان۔ پہلا یشب سی، دوجا نیلم سی، تیجا شب چراغ سی، چوتھا زمرد سی ²⁰۲۰۔پنجواں سنگِ سلیمانی سی، چھیواں لعل سی، ستواں زبرجد سی، آٹھواں یاقوت اخضر سی، نواں یاقوت اصغر سی، دسواں یمنی سی، گیارواں فیروزہ سی، بارھواں یاقوت ارغنی سی۔²¹۲۱۔بارہ بوہے بارہ موتیاں دے سی، ہر بوہا اک کلے موتی دا بنیا ہویا سی۔ شہر دیاں گلیاں خالص سونے دیاں بنیاں ہویاں سان۔ جیویں شفاف شیشہ۔ ²²۲۲۔میں شہر وچ کوئی ہیکل نئیں ویکھی، کیوں کہ قادرِ مطلق رب تے برہ ایدھے ہیکل نیں۔²³۲۳۔شہر نوں چمکاں لئی سورج یا چن وی کئی لوڈ نئیں سی کیوں کہ رب دا جلال ایدھے تے چمکدارسی۔ تے ایدھا چراغ دان برہ اے۔ ²⁴۲۴۔قوماں شہر دی روشنی وچ چلن گیاں۔ زمین دا بادشاہ اپنی شان و شوکت ایدھے وچ لے آوے گا۔ [نوٹ: کُجھ پرانیاں کتاباں وچ لکھیا اے، قوماں جیہڑیاں بچالیاں گیاں نیں شہر دی روشنی وچ چلن گیاں] ²⁵۲۵۔ایدھے بوہے دن وچ بند نئیں کیتے جاون گے تے ایدھے وچ کدی رات نئیں ہووے گی۔²⁶۲۶۔اوہ قوماں دی شوکت تے عزت ایدھے وچ لیان گے۔ ²⁷۲۷۔پر ایدھے وچ کوئی پلیت چیز کدی نئیں وڑے گی، نہ ہی کوئی جو شرمناک یامکاری دا کم کردا اے، بلکہ اوہ جنیاں دے ناں برے دی کتاب حیات وچ لکھے نیں۔

22¹۱۔فیر فرشتے نے مینوں حیاتی دے پانی دا دریا وکھایا جیڑا صاف تے شفاف سی۔ ²۲۔او خدا دے تے برے دے تخت وچوں شہر دے درمیان وگدا سی، اوھدے دووان پاسے حیاتی دے درخت سن جناں تے ہرمہینے بارہ طرنح دے پھل لگدے سن۔ اوس درخت دے پتیاں وچ قوماں لئ شِفا سی۔³۳۔تے فیر کوئ وی لعنت نہ ہووے گی، خدا تے برے دا تخت شہر وچ ہو وے گا تے اوہدے خدمتگار اوہدی خدمت کرن گے۔ ⁴۴۔ اوہدا ناں اوہناں دے متھے تے لکھیا ہووے گا تے او اوہدا منہ ویکھن گے۔ ⁵۵۔اوہناں نوں سورج تے روشنی دی لوڑ نہ ہووے گی کیونجے اوہتھے رات نہ ہووے گی، اوہناں نوں چراغ تے سورج دی روشنی دی لوڑ نہ ہو وے گہ کیوں جے خداوند خدا دا نور اوناں تے چمکے گا تے او ہمیشہ تیکر راج کرن گے۔⁶۶۔تے فرشتے نے مینوں کیا کہ اے کلام سچا تے بھروسے دے لائق اےـ خداوند جیہڑا نبیاں دی روحاں دا خُدا اے اوہنے اپنے فرشتے نوں گھلیا کے اپنے خادماں نوں او وکھاے جو کُجھ چھیتی ہون والا اے۔ ⁷۷۔ویکھ میں چھیتی آن والا آں۔ مبارک نے اوہ جیہڑے ایس نبوت دی کتاب دی گلاں نوں مندا اے۔⁸۸۔میں یوحنا ہاں، جنے اے گلاں سُنیاں تے ویکھایاں نیں۔ جدوں میں اے سُنیا تے ویکھیا، تے میں اوس فرشتے نوں سجدہ کرن لئ اوہدے پیراں وچ دگیا جیہڑا مینوں اے سب وکھا رہیا سی۔ ⁹۹۔اوہنے مینوں کیا کہ ایج نہ کرمیں وی تیرے نبی بھراواں تیراں تے تیری طرح ہی خدمت گزارآں تے اوہناں دی طرح جو اس کتاب دی گلاں تے عمل کردے نیں۔ خُدا دی عبادت کر۔¹⁰۱۰۔اوہنے مینوں آکھیا کے ایس نبوت دی کتاب دیاں گلاں نوں بند نہ کر کیوں جے ویلا نیڑے اے۔ ¹¹۱۱۔جیڑا راستباز نئ اوہنوں ناراست ہی رہن دو، جیہڑا اخلاقی برئیاں وچ اے اوہنوں اوہدے وچ ہی رہن دو۔ جیہڑا راستی دے کم کردا اے اوہنوں راستے دے کم کرن دیو۔ جیہڑا پاکباز اے او پاکیزگی جاری رکھے۔¹²۱۲۔ویکھ میں جلد آن والا آں تے میرے کول ہر اک نو اوہدے کماں دے وانگر دین لئ انعام اے۔ ¹³۱۳۔میں الفا تے اومیگا آں، پہلا تے آخری، شروع تے آخر آں۔¹⁴۱۴۔دھنی نے او جنہاں نے اپنے چوغے دھوتے نیں تاں جو اوہناں نوں حیاتی دے درخت دا پھل کھان دی تے بوہے تھانی شہر وچ جان دا حق حاصل ہو وے گا۔نوٹ: دھن نے او جناں اپنے چوغے دھوتے نیں، اہدے بجاے کُجھ پرانے ترجمیاں وچ اے لکھیا اے کہ ۔ دھن نے او جناں نے اوہدے حکماں تے عمل کیتا۔ ¹⁵۱۵۔تے کتے، جادوگر، حرامکار، قاتل، بت پرست تے ہر کوئ جیہڑا جھوٹ تے چلدا اے تے اوہنوں پیار کردا اے او باہر رہن گے۔¹⁶۱۶۔میں یسوع ہاں جنیں اپنے فرشتے نوں کلیساؤاں انہاں گلاں دی گواہی دین واسطے گھلیا۔ میں داود دی نسل تے اوہدی جڑ ہاں، تڑکے دا روشن ستارہ۔¹⁷۱۷۔روح تے دلہن اے کہندے نیں ’آو‘، جیہڑا وہ اے سُندا اے کوے آو! جو کوئ وی پیاسا اے اوہنوں آن دیو تے جہیڑا وی اہدی چاہ رکھدا اے اوہنوں آزادی نال حیاتی دا پانی لین دیو۔¹⁸۱۸۔میں اوہناں نوں گواہی دیناں جہیڑے ایس نبوت دی کتاب نوں سُندے نیں۔ تے جو کوئ ایدے وچ کُجھ وداے تے خُدا اوہدے حساب وچ او ساریاں مُصیبتاں جیہڑیاں ایس کتاب چہ لکھیاں نیں پا دوے گا۔ ¹⁹۱۹۔جیہڑا وی ایس کتاب دی نبوت دے الفاظ گھٹاے گا، خُدا حیاتی دے درخت تے مُقدس شہر وچوں اُہدا حصؔہ لے لے گا۔ جدے بارے وچ ایس کتاب دے وچ لکھیا اے۔²⁰۲۰۔او جیہڑا انہاں شیواں دی گواہی دیندا اے کہندا اے ’ہاں میں چھیتی آ ریا واں، آمین ! خداوند یسوع آ ! ۔ ²¹۲۱۔خداوند یسوع مسیح دا فضل ساریاں تے ہووے، آمین۔ نوٹ: کُجھ پُرانیاں ترجمیاں وچ لکھیا اے ’ حیاتی دی کتاب تے مقدس شہرجیہڑے ایس کتاب وچ لکھے نیں ایناں وچوں خُدا انسان دا حصہ لے لوے گا۔